[cut: only the first 33554432 bytes of this file were read]
Article

<CATEGORY>vin08</CATEGORY>

 <H5>ΔΙΕΘΝΗΣ ΕΥΡΩ - ΜΑΝΙΑ ΠΑΡΑ ΤΑ ΠΡΟΒΛΗΜΑΤΑ
</H5><H2>ΡΑΝΤΕΒΟΥ 31-12-2000 δραχμής με ευρώ
</H2>
ΣΤΙΣ 31 Δεκεμβρίου του 2000 η δραχμή θα συναντήσει το ευρώ. Για τότε έχει
ορισθεί το ραντεβού της με το νέο κοινό ευρωπαϊκό νόμισμα που γεννήθηκε την
παραμονή της Πρωτοχρονιάς στις Βρυξέλλες. Παρά τα προβλήματα που θα πρέπει να
αντιμετωπισθούν μέχρι το νέο νόμισμα να τεθεί στην κυκλοφορία την 1.1.2002, η
ευρω-μανία έχει πάρει διεθνείς διαστάσεις. Στην Ελλάδα, οι τράπεζες θα
προσφέρουν ως τότε σειρά από διευκολύνσεις για καταθέσεις και δάνεια σε ευρώ.

σελ
ίδες
47,
48,
49
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16330N011</ED>
<ID>
ID:14909

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N01&aa=1</URL></REF>


Article

<CATEGORY>vin04</CATEGORY>

 <H2>20% γυναίκες σε όλα τα όργανα του ΠΑΣΟΚ
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16330N012</ED>
<ID>
ID:14975

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N01&aa=2</URL></REF>


Article

<CATEGORY>vin06</CATEGORY>

 <H2>Σύγκρουση ΟΤΕ με χρήστες του Ίντερνετ για το νέο τιμολόγιο
</H2>
σελίδες 22 και 39
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16330N013</ED>
<ID>
ID:14988

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N01&aa=3</URL></REF>


Article

<CATEGORY>vin06</CATEGORY>

 <H2>Πρόσωπο με πρόσωπο με τη Λίζα Έβερτ
</H2>
σελίδες 20-21
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16330N015</ED>
<ID>
ID:15018

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N01&aa=5</URL></REF>


Article

<CATEGORY>vin06</CATEGORY>

 <H2>Σιγάλας στα «ΝΕΑ»: Αυτή είναι η ζωή μου </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16330N016</ED>
<ID>
ID:15024

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΕΓΚΑΘΙΔΡΥΣΗ του ευρώ συνιστά πρωτίστως πολιτικό εγχείρημα και κατά
δεύτερο λόγο οικονομική πράξη, αν και τα οφέλη που θα προκύψουν δεν
αμφισβητούνται από κανέναν. Άλλωστε, έχουν αρχίσει να γίνονται ορατά. Ο Π.Κ.
Ιωακειμίδης στους «Προβολείς». Σελ. 6. Βλ. και «Άλλη Όψη»
του Ι. Σιώτου στη σελ. 47.

ΟΙ ΒΡΕΤΑΝΟΙ δεν είχαν ιδέα ότι ο Παπαδόπουλος και οι συνταγματάρχες
ετοίμαζαν πραξικόπημα. Οι Αμερικανοί κι αυτοί δεν είχαν ιδέα. Αν και η CIA
περίμενε ένα «άλλο κίνημα», αυτό των στρατηγών. Αυτά από τα αρχεία του Φόρεϊν
Όφις της περιόδου 1967-68. Ο Γ. Γεμενάκης από το Λονδίνο, σελ. 8-9.

Ο Γ. ΠΕΡΕΚΙ, πατέρας του πρώην πρωθυπουργού του Ισραήλ Σιμόν Πέρες,
έπεσε το '42 με αλεξίπτωτο στην Ελλάδα, αλλά πιάστηκε από τους Γερμανούς.
Δραπέτευσε και σώθηκε χάρη στους Έλληνες. Ντοκουμέντα από την ιστορία των
Εβραίων στη χώρα μας στις σελ. 10-11.

Δ. ΔΑΓΚΛΗ: Από τα ζώδια, σε πλεονεκτική θέση θα είναι οι Κριοί,
Δίδυμοι, Ζυγοί και Τοξότες. Λέοντες και Υδροχόοι θα αντιμετωπίσουν τις
περισσότερες δυσκολίες. Ακολουθούν οι Ταύροι και οι Σκορπιοί. Οι απαντήσεις
στις «30 Ερωτήσεις» της Δήμητρας Σκούφου στη σελ. 12.

... ΣΤΗ ΛΕΟΝΙ με μια συμβουλή: να προσέχει τα τετράποδά της. Στη
Συλβάνα για την «Κατίνα που κρύβουμε όλοι μέσα μας και ντρεπόμαστε να τη
συστήσουμε στην παρέα». Η Τζώρτζια Κοντράρου «Σε πρώτο ενικό». Σελ. 13.

ΕΚΑΤΟΝΤΑΔΕΣ χιλιάδες παιδιά γεννιούνται με μια μπάλα κανονιού δεμένη
στα πόδια. 20.000 πεθαίνουν κάθε ημέρα από την πείνα. Η Ελλάδα, ευτυχώς, δεν
βρίσκεται ανάμεσα σε αυτές τις χώρες. Φυσικά, σύμφωνα με τους αριθμούς. Ο Χρ.
Κάτσικας στη σελ. 16.

ΠΟΔΑΡΙΚΟ με προβλήματα κάνει η Ολυμπιακή στον νέο χρόνο. Οι πιλότοι
σταμάτησαν να εργάζονται υπερωριακά, με αποτέλεσμα ορισμένα αεροπλάνα να μη
βρίσκονται στον αέρα, αλλά καθηλωμένα στην πίστα. Ο Κ. Διανέλλος στη σελ. 18.

Ο ΑΙΩΝΑΣ που κλείνει σε λίγο υπήρξε ο πιο πολυαίμακτος στην Ιστορία. Με
δύο πολύχρονους παγκόσμιους πολέμους και έναν Ψυχρό, που κράτησε 45 χρόνια.
Ουτοπιστής όποιος περιμένει πως στη νέα χιλιετία θα ξεπεραστούν τα λάθη και τα
μίση. Ο Κ. Μπετινάκης «Εκτός Συνόρων». Σελ. 41.

ΟΙ ΕΦΗΜΕΡΙΔΕΣ, εάν ήθελαν σήμερα να «εξαφανίσουν» 
κάποιο ανταγωνιστικό μέσο, θα διάλεγαν σίγουρα το Internet ­ 
ειδικά μετά τα αποτελέσματα ορισμένων πρόσφατων ερευνών. 
Ο Κ. Καμάρας στην «Τρίτη Άποψη». Σελ. 6.

Ο Φ. ΚΑΣΤΡΟ συμπλήρωσε 40 χρόνια εξουσίας 
στην Κούβα. Σ' αυτό το διάστημα πολλά έχουν αλλάξει στην Αβάνα. 
Όμως συχνά νιώθεις ότι ο χρόνος έχει μείνει στάσιμος και ακίνητος. 
Σελ. 45 και «Διαστάσεις» στη σελ. 46.

ΤΟ ΛΕΞΙΚΟ της Κοινής Νεοελληνικής αποτελεί 
βασικό πρόδρομο για τον μελλοντικό «Θησαυρό» της γλώσσας μας. 
Είναι σημαδιακό ότι από το Πανεπιστήμιο Θεσσαλονίκης 
μάς έρχεται το πρώτο μεγάλο και επαρκές 
Λεξικό της νέας μας γλώσσας. Ο Ε. Κριαράς 
στο «Πανόραμα», σελ. 4-5.

ΤΟ ΧΟΛΙΓΟΥΝΤ προτιμά τα... δάκρυα. 
Διότι γεμίζουν τα ταμεία των κινηματογράφων 
και των κινηματογραφικών εταιρειών. Έτσι, 
μετά την επιτυχία του «Τιτανικού» ετοιμάζεται τώρα να 
κατασκευάσει και νέες δακρύβρεχτες ταινίες. 
«Πανόραμα», σελ. 1.

ΤΗΝ ΑΦΙΞΗ του νέου έτους υποδέχθηκαν εκατομμύρια άνθρωποι σε όλο τον κόσμο:
από το Βλαδιβοστόκ έως το Σαντιάγκο της Χιλής και από το Σίδνεϊ έως το Λος
Άντζελες. Πολλοί μάλιστα σε φωταγωγημένες πλατείες και δρόμους με βεγγαλικά,
όπως στην Αθήνα. Σελ. 13 και 42.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16330N021</ED>
<ID>
ID:14908

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>1999
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Τι να τα κάνεις τα ευρώ, άμα δεν έχεις φράγκο...

Με τιμή
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16330N022</ED>
<ID>
ID:14979

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Βροχές στα κεντρικά βόρεια, χιόνια στα ορεινά. Στην υπόλοιπη χώρα καιρός
άστατος με τοπικά φαινόμενα και βελτίωση σε Βόρ. Ιόνιο, Ήπειρο. Βοριάδες μέχρι
7 Μπωφόρ στη δυτική, κεντρική και βόρεια χώρα, νότιοι 6 Μπωφόρ στην υπόλοιπη.


Στην Ανατολική Ελλάδα τοπικές βροχές, στα νότια και καταιγίδες. Στην υπόλοιπη
τοπικές συννεφιές και ηλιοφάνεια. Βοριάδες έως ισχυροί (5-6 Μπωφόρ), στο
Αιγαίο πολύ ισχυροί 7 Μπωφόρ. Πτώση της θερμοκρασίας, μικρή ωστόσο.

Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16330N032</ED>
<ID>
ID:14958

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>«Μοίρα»...
</H2>
ΩΣΑΝ από τραγική ειρωνεία συμβαίνει κάθε χρόνο τέτοιες ημέρες...

ΝΑ έρχονται μαντάτα θλιβερά για καταφρονεμένους που ωστόσο ελπίζουν...

ΟΠΩΣ οι λαθρομετανάστες της παραμονής του νέου χρόνου από το Ιράκ και
άλλες χώρες της Ασίας που βρέθηκαν στα παγωμένα νερά του Αιγαίου...

ΚΑΙ αντί να πατήσουν στη «Γη της επαγγελίας» ­ όπως γι' αυτούς ήταν η
χώρα μας ­, ναυάγησαν με το σκάφος δουλεμπόρων έξω από τη Νίσυρο.

ΚΑΙ άλλοι πνίγηκαν, άλλοι αγνοούνται και άλλοι ­ οι «τυχεροί»... ­
Πρωτοχρονιά έκαναν στο Λιμεναρχείο της Κω, όπου μεταφέρθηκαν...

ΘΥΜΑΤΑ της μοίρας που δεν γνωρίζει έλεος παρά μονάχα ξόρκια...

ΑΠΟ τους τάχατες ευαίσθητους ηγέτες ισχυρών χωρών και τους απανταχού
ευημερούντες και εορτάζοντες.

ΤΕΛΕΥΤΑΙΑ χρονιά του αιώνα και της χιλιετίας...

ΠΕΝΗΝΤΑ χρόνια από την υπογραφή της Οικουμενικής Διακήρυξης του ΟΗΕ για
τα Ανθρώπινα Δικαιώματα...

ΤΟ δουλεμπόριο, η πείνα και η κοινωνική εξαθλίωση παραμένουν δεινά ανεξόρκιστα...

ΤΑ ευχολόγια - περισσεύουν και μοιάζουν τόσο υποκριτικά...

ΟΣΟ και η αλληλεγγύη που σπεύδουν να επιδείξουν οι ισχυροί «κατόπιν εορτής»...

ΠΡΟΣ ανακούφιση δεινών που ­ και όταν οι ίδιοι δεν τα προκαλούν ­ χρέος
έχουν και μέσα διαθέτουν αν μη τι άλλο να τα περιορίσουν.

ΤΕΤΟΙΑ ημέρα, τέτοια λόγια;

ΜΑ ποια άλλα αρμόζουν μπροστά στον καταιγισμό των ευχών...

ΓΙΑ ειρήνη, πρόοδο και ευημερία...

ΟΤΑΝ ο ανθρώπινος πόνος διατηρεί τη μερίδα του λέοντος στον πλανήτη...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16330N033</ED>
<ID>
ID:14991

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γεράσιμος Γιακουμάτος:

(ο βουλευτής της Ν.Δ. στο περιοδικό «Πίστα»)

«"Έβαλε ο διαβολάκος την ουρά του πάλι" είναι το τραγούδι που θα έλεγα, εάν
μου έδιναν το μικρόφωνο και με παρακαλούσε η παρέα μου για να τραγουδήσω. Το
θεωρώ πολύ φιλοσοφημένο τραγούδι και πολύ ανδρικό. Δεν θέλει πολύ, παρά μόνο
μια στιγμή για να γκρεμισθούν όλα όσα χτίζουμε. Μια στιγμή μόνο να βάλει ο
διαβολάκος την ουρά του και όλα χάθηκαν».

Ελένη Σαμαρά:

(η επιχειρηματίας, στο «Είναι»)

«Το να είσαι γυναίκα και επιχειρηματίας, μαζί με την ιδιότητα της συζύγου και
μητέρας, απαιτεί γενική επιστράτευση του μυαλού».

Άννα-Μαρία Λογοθέτη:

(η τηλεπαρουσιάστρια λέει στο περιοδικό των στρατευμένων «Θητεία» τι θα
φορούσε σ' ένα ραντεβού με φαντάρο: «ντεκολτέ ή κλειστό;»)

«Κλειστό, επειδή είναι και φαντάρος ­ μια κρίσιμη κατάσταση ­ ένα μίνι θα
μπορούσα να το φορέσω, φαντάζομαι· θα τον ξελόγιαζα, πιστεύω, αν και έχω
τέτοιο σώμα που, και με μακρύ φόρεμα να εμφανιζόμουνα, και παντελόνι, όχι για
να το παινευτώ, αλλά θα τον ξελόγιαζα. Έχω ένα σώμα που διακρίνεται, δηλαδή
έχω καμπύλες που διακρίνονται».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16330N034</ED>
<ID>
ID:15016

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Σχολές γονέων
</H2>
Ο ΛΟΓΟΣ στους αναγνώστες. Η Μ. Καραδήμα Καραλή, Σωζοπόλεως 44, Αθήνα, γράφει:
«Θέλω να σας γράψω για τη νεολαία μας. Ο Αρχιεπίσκοπος ενδιαφέρεται γι' αυτό
το θέμα και καλά κάνει. Νομίζω πως είναι ένα θέμα σοβαρό και πολύπλοκο. Είναι
όμως αργά για τους εφήβους μας γιατί ήδη από το οικογενειακό κυρίως περιβάλλον
τους έχουν σχηματίσει το πρόγραμμα ζωής τους. Το παιδί από τη στιγμή που
γεννιέται, λέει η Παιδαγωγική, δημιουργεί την προσωπικότητά του, σε γενικές
γραμμές μέχρι τα 6 του χρόνια. Γεννιέται με σώμα, πνεύμα και ψυχή, και, όπως
το σώμα για να αναπτυχθεί θέλει τροφή και επιμέλεια από το οικογενειακό του
περιβάλλον, έτσι και η ψυχή. Ό, τι ακούει, ό,τι βλέπει το νήπιο βάζει
σφραγίδες στην ψυχή του. Η διαδικασία αυτή τελειώνει στην κρίσιμη ηλικία της
εφηβείας. Εκεί, λοιπόν, στην οικογένεια, πρέπει η κοινωνία μας να δώσει μεγάλη
σημασία. Πρέπει να το παραδεχθούμε πως ο θεσμός της οικογένειάς μας νοσεί, στη
δίνη αυτή βρίσκονται γονείς και παιδιά. 
Γιατί η αγωγή των παιδιών μας δεν είναι ένα άγραφο χαρτί όπου μπορούμε να
γράψουμε ό,τι θέλουμε. Η όποια αγωγή δίνεται, σημαδεύει ανεξίτηλα το άτομο ­
το παιδί. Όταν ανακαλύψουμε πως αποτύχαμε, είναι πολύ αργά.

Η σοβαρότερη προϋπόθεση καλής αγωγής είναι η αρμονική συμβίωση των γονιών και
οι γνώσεις που έχουν για το θέμα αυτό. Η αγωγή των παιδιών είναι τέχνη, είναι
μια δύσκολη και μακρόχρονη προσπάθεια που προϋποθέτει περισυλλογή, υπομονή,
ενδιαφέρον, ενθάρρυνση από τους ιερείς, γονείς και δασκάλους, προσόντα που
πρέπει να διαθέτει το περιβάλλον του παιδιού, μαζί με το καλό παράδειγμα.

Παλαιότερα τα πράγματα ήταν πιο εύκολα· η δομή της οικογένειας, τα ήθη, τα
έθιμα κρατούσαν ολόκληρες δεκαετίες, σήμερα η αλματώδης εξέλιξη της
τεχνολογίας, τα μέσα μαζικής ενημέρωσης, ο τουρισμός έφεραν τους λαούς πολύ
κοντά, με αποτέλεσμα να δημιουργούνται αλλεπάλληλα τεράστια κοινωνικά κύματα
που στο κέντρο της δίνης είναι γονείς και παιδιά. Τι πρέπει να κάνει, λοιπόν,
η Εκκλησία και η Πολιτεία; Κατά την ταπεινήν μου γνώμη δύο είναι οι βασικές
ανάγκες: 1) οι ιερείς που λειτουργούν να είναι μορφωμένοι, ιδίως εκείνοι που
υπηρετούν σε χωριά και 2) να ιδρυθούν σχολές γονέων στις μεγάλες πόλεις και η
φοίτηση των μελλονύμφων να είναι υποχρεωτική».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16330N043</ED>
<ID>
ID:15004

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N04&aa=3</URL></REF>


Article

<CATEGORY>vin05</CATEGORY>

 <H5>Αυτόγραφο στην παρτιτούρα Νο2
</H5><H2>Αυτόγραφο στην παρτιτούρα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟ σπίτι του, στην οδό Αναγνωστοπούλου, υποδέχτηκε ο Πρωθυπουργός κ. Κ.
Σημίτης τη νέα χρονιά ­ λίγο μετά όμως, μαζί με τη σύζυγό του, βγήκαν για την
καθιερωμένη έξοδο της Πρωτοχρονιάς.

ΠΟΥ πήγαν; Στο ρεστοράν του Ψυχικού «Κόσμος», ιδιοκτησίας του εκδότη κ. Π.
Κωστόπουλου. Με ποιους πήγαν; Με το ζεύγος Κώστα και Μαρίνας Λαλιώτη, αλλά και
το ζεύγος Κωστόπουλου - Μπαλατσινού...

ΛΟΙΠΟΝ, η παρέα δεν δείπνησε ­ μόνον ποτά. Παρακολούθησαν όμως με προσήλωση τη
­ μαύρη ­ τραγουδίστρια του μαγαζιού και ζήτησαν τα κλασικά «Summertime» και
«Fly me to the moon». Διαβάστε δίπλα τι επακολούθησε...


ΠΟΥ ΛΕΤΕ, λοιπόν, η τραγουδίστρια του «Κόσμος» είπε ευχαρίστως τα τραγούδια,
χωρίς να γνωρίζει ότι στην παρέα που τα ζήτησε ήταν και ο Πρωθυπουργός κ. Κ.
Σημίτης. Ε, όταν της το είπαν, τι λέτε ότι έκανε;

ΕΒΓΑΛΕ την παρτιτούρα του «Summertime» από το αναλόγιο, πήγε στο τραπέζι του
Πρωθυπουργού και του ζήτησε... ένα αυτόγραφο. Πού; Μα, στην παρτιτούρα του τραγουδιού!!!

Ο κ. ΣΗΜΙΤΗΣ δεν θα μπορούσε, βεβαίως, να πει «όχι» σε ένα τέτοιο αίτημα ­ κι
έτσι, υπέγραψε την παρτιτούρα του θρυλικού τραγουδιού. Κατά τα άλλα, η έξοδος
κράτησε ως τις δύο το πρωί ­ άλλοι, μόλις άρχιζαν τις πρωτοχρονιάτικες
εξορμήσεις τους...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16330N044</ED>
<ID>
ID:15007

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N04&aa=4</URL></REF>


Article

<CATEGORY>vin05</CATEGORY>

 <H2>Τον είπε Μητοτσάκη </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕΣΗΜΕΡΑΚΙ, παραμονή Πρωτοχρονιάς, ο κ. Κ. Σημίτης και η σύζυγός του, Δάφνη,
οδεύουν προς το «Κουτί», στο Μοναστηράκι, για ένα γεύμα με θέα την Ακρόπολη.
Καθώς περπατούν, σχεδόν πέφτουν πάνω σε μία ηλικιωμένη γυναίκα. «Χρόνια
πολλά», εύχεται ο Πρωθυπουργός. «Χρόνια πολλά... κύριε Μητσοτάκη», απαντά εκείνη.

­ Μα, ούτε... στο ύψος δεν μοιάζουν, σκάει στα γέλια η κ. Σημίτη...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16330N045</ED>
<ID>
ID:15020

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N04&aa=5</URL></REF>


Article

<CATEGORY>vin05</CATEGORY>

 <H2>Εμείς, σας σκεφτόμαστε </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΗΤΑΝ ΠΡΩΙΝΩ της παραμονής της Πρωτοχρονιάς, στις φυλακές ανηλίκων του Αυλώνα:
Ο πρόεδρος της Βουλής κ. Απ. Κακλαμάνης, μέλη της Επιτροπής Προγράμματος της
Βουλής των Εφήβων, αλλά και 35 μέλη της «Βουλής των Εφήβων» γίνονταν δεκτοί με
μεγάλο ενθουσιασμό από τους ανήλικους τροφίμους.

Δεν ήταν ο ενθουσιασμός για τις ευχές, δεν ήταν καν για τα δώρα ­ τηλεοράσεις
και επιτραπέζια παιχνίδια. Για τους περισσότερους από τους έγκλειστους, ήταν η
φράση που επαναλάμβαναν οι νεαροί της «Βουλής των Εφήβων»: Εμείς, σας σκεφτόμαστε...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16330N046</ED>
<ID>
ID:15026

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N04&aa=6</URL></REF>


Article

<CATEGORY>vin05</CATEGORY>

 <H2>Έγινε παππούς </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΩΡΑ που αντάλλασσε ευχές με τη στρατιωτική ηγεσία για τη νέα χρονιά,
πληροφορήθηκε ο κ. Α. Τσοχατζόπουλος ότι η κόρη του, Αρετή, τον έκανε... παππού.

Για την ακρίβεια, χαζοπαππού, λένε όσοι γνωρίζουν την αδημονία του κ.
Τσοχατζόπουλου να δει το εγγονάκι του!
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16330N047</ED>
<ID>
ID:15028

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΟΡΙΣΤΕ, ΗΛΘΕ ΚΑΙ το '99. Τι καταλάβαμε;

ΠΑΝΤΩΣ, ΤΟ ΦΛΟΥΡΙ στην καθιερωμένη εκδήλωση - ρεβεγιόν στη Λέσχη
Αξιωματικών των Ενόπλων Δυνάμεων, έπεσε στον υφυπουργό Άμυνας κ. Δ. Αποστολάκη.

ΕΝΕΡΓΑ ΣΥΜΜΕΤΕΙΧΕ η Ομοσπονδία των Εφοριακών στην «Πρωτοχρονιά
Αλληλεγγύης» στους Κούρδους ­ και όπως είπε ο πρόεδρός τους κ. Α. Μακρυπίδης,
«προτιμούμε να στέλνουμε τρόφιμα στους πρόσφυγες, αφού δεν μπορούμε να μη
στέλνουμε εκκαθαριστικά σημειώματα στους φορολογουμένους».

ΜΙΑ ΚΑΛΗ ΚΟΥΒΕΝΤΑ για τον καθέναν είχε ο Πρόεδρος της Δημοκρατίας κ. Κ.
Στεφανόπουλος, χθες, στο Προεδρικό Μέγαρο, όταν αντάλλασσε ευχές με την
πολιτική και στρατιωτική ηγεσία. Στον ενικό, όμως, μίλησε μόνον στον κ. Κων.
Μητσοτάκη ­ και έστειλε τις ευχές του στην κ. Μαρίκα.

Α, ΚΑΙ Ο κ. Β. ΓΙΑΝΝΟΠΟΥΛΟΣ βρήκε την ευκαιρία και, μετά τις ευχές,
ζήτησε και ραντεβού με τον Πρόεδρο της Δημοκρατίας.

ΜΗ ΛΕΤΕ ΠΟΛΛΑ ΓΙΑ ΤΟ ευρώ ­ και μας καταλάβουν οι Ευρωπαίοι ότι το
έχουμε ανάγκη...

ΑΠΟ ΔΕΥΤΕΡΑ, ΠΑΝΤΩΣ, αρχίζουν τα όργανα ­ εκτός από τα Όργανα ­ στο
ΠΑΣΟΚ: Η νέα διακήρυξη δεν «περνάει» και τόσο εύκολα...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16330N048</ED>
<ID>
ID:15029

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N04&aa=8</URL></REF>


Article

<CATEGORY>vin04</CATEGORY>

 <H5>ΟΙ ΤΟΥΡΚΟΙ ΚΛΙΜΑΚΩΝΟΥΝ ΤΙΣ ΑΝΤΙΔΡΑΣΕΙΣ ΤΟΥΣ ΓΙΑ ΤΟΥΣ S-300
</H5><H2>Νέες απειλές λόγω... ισορροπίας
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Κλιμακώνει τις απειλές της η Άγκυρα για την εγκατάσταση των πυραύλων S-300
στην Κρήτη. Μετά τον Ισμαήλ Τζεμ, τη σκυτάλη πήρε ο ­ αρμόδιος για θέματα
Κύπρου ­ υπουργός άνευ χαρτοφυλακίου Σινά Γκιουρέλ, ο οποίος υποστήριξε, ούτε
λίγο ούτε πολύ, πως... Ελλάδα και Τουρκία θα βρεθούν αντιμέτωπες!

ΤΗΝ ΙΔΙΑ στιγμή, ο Άκης Τσοχατζόπουλος, από τη Θεσσαλονίκη, απάντησε στις
τουρκικές απειλές, ενώ στην Κύπρο αναμένεται σήμερα να εκδηλωθεί η κυβερνητική
κρίση, με το ΕΔΕΚ να αποσύρει από την κυβέρνηση τους δύο υπουργούς του.

Ο κ. Γκιουρέλ, σε δηλώσεις του που δημοσιεύονται στην τουρκική εφημερίδα
«Τζουμχουριέτ», τονίζει πως θα αλλάξουν οι ισορροπίες στο Αιγαίο σε περίπτωση
που οι πύραυλοι εγκατασταθούν στο Αρχιπέλαγος.

Ο Τούρκος υπουργός υποστηρίζει ότι «σε καμιά περίπτωση δεν είναι λύση η
εγκατάσταση των πυραύλων στην Κρήτη» ­ προσθέτοντας ότι στην περίπτωση αυτή
«θα βρεθούν αντιμέτωπες η Τουρκία και η Ελλάδα».

Υπογραμμίζει ακόμη ο κ. Γκιουρέλ πως «προς το παρόν δεν υπάρχει επίσημη
ανακοίνωση για το θέμα της Κρήτης» και πως «δεν είναι γνωστό αν οι S-300 θα
αποθηκευθούν ή θα εγκατασταθούν στο νησί αυτό».

ΑΠΑΝΤΗΣΗ

Στις τουρκικές απειλές απάντησε χθες ο υπουργός Άμυνας Άκης Τσοχατζόπουλος, ο
οποίος τόνισε ότι «οι όποιες απειλές είναι ανιστόρητες». «Είναι απειλές άνευ
αντικρύσματος και άνευ αντικειμένου. Μια χώρα που αυτήν τη στιγμή έχει
χιλιάδες προβλήματα και στέκεται σε γυάλινα πόδια, πρέπει να κοιτάξει πρώτα να
δει πώς θα επιβιώσει. Η διολίσθηση σε απειλές, απλά και μόνο δείχνει την
αδυναμία της». Ο κ. Τσοχατζόπουλος υπογράμμισε ακόμη ότι «η Ελλάδα πρέπει να
συνειδητοποιήσει σε πολιτικό και κοινωνικό επίπεδο ότι είναι ο δυνατός και
σταθερός παράγοντας και συντελεστής της εξέλιξης στην περιοχή μας. Εμείς,
λοιπόν, έχουμε δικαίωμα να ασκούμε το δικαίωμα ενδυνάμωσης της άμυνάς μας στον
εθνικό μας χώρο».

ΚΡΙΣΗ

Στην Κύπρο αναμένεται να εκδηλωθεί σήμερα η σοβούσα κυβερνητική κρίση, με την
απόσυρση από το ΕΔΕΚ των δύο υπουργών του από την κυβέρνηση. 
Χθες, τόσο ο πρόεδρος του ΕΔΕΚ Βάσος Λυσσαρίδης όσο και ο πρόεδρος του ΔΗΚΟ
Σπύρος Κυπριανού, επανέλαβαν πως είναι θέμα «ηθικής τάξεως» να παραιτηθεί ο
Πρόεδρος Κληρίδης, διότι εξελέγη με βάση υποσχέσεις που δεν υλοποιήθηκαν στα
θέματα των S-300 και της πορείας του Κυπριακού.

Στο μεταξύ, ο Κύπριος υπουργός Εξωτερικών Ιωάννης Κασουλίδης αποκάλυψε στο ΡΙΚ
ότι τη θέση να μην έλθουν οι πύραυλοι στην Κύπρο είχε αναπτύξει πρώτη φορά
στην κυπριακή κυβέρνηση ο Θόδωρος Πάγκαλος, κατά την επίσκεψη του Προέδρου της
Δημοκρατίας Κωστή Στεφανόπουλου στην Κύπρο, τον περασμένο Ιούνιο. Με τη θέση
αυτή, πρόσθεσε, είχε συμφωνήσει και ο κ. Στεφανόπουλος.

Ο κ. Κασουλίδης τόνισε ότι λόγω των πυραύλων υπήρχαν κίνδυνοι η ένταξη της
Κύπρου να μετατεθεί για το 2015 και η ένταξη της Ελλάδας στην ΟΝΕ επίσης να
αντιμετωπίσει προβλήματα.

Πάντως, η ελληνική πρεσβεία στη Λευκωσία εξέδωσε χθες ανακοίνωση ­ που
εκτιμάται ότι απηχεί τη δυσαρέσκεια της Αθήνας ­ με την οποία διαψεύδει τους
διάφορους ισχυρισμούς πως οι κ.κ. Θ. Πάγκαλος και Γ. Κρανιδιώτης πίεσαν την
κυπριακή κυβέρνηση να αποδεχθεί την μη έλευση των πυραύλων.

«ΝΕΑ ΟΠΛΑ»

Στο μεταξύ, επιβεβαίωσε ο υπουργός Άμυνας κ. Άκης Τσοχατζόπουλος το ρεπορτάζ
των «ΝΕΩΝ» για τις «διορθωτικές» κινήσεις που ­ σε στρατιωτικό επίπεδο ­
ετοιμάζει το υπουργείο Άμυνας για να κλείσει τα «ρήγματα» που δημιουργεί η
επιλογή της Κρήτης για εγκατάσταση των S-300.

Ο κ. Τσοχατζόπουλος μιλώντας την παραμονή της Πρωτοχρονιάς και σε μια
προσπάθεια να διασκεδαστούν οι εντυπώσεις από την απόφαση για τους S-300,
έκανε λόγο «στα απαραίτητα νέα βήματα που θα επακολουθήσουν». «Τα βήματα αυτά,
συνέχισε, θα δώσουν τη δυνατότητα, με νέα οπλικά συστήματα, να εξασφαλίσουμε
πλήρη και αποτελεσματική εφαρμογή της κοινής άμυνας Ελλάδας και Κύπρου».

Για τις κινήσεις αυτές, όπως είπε ο υπουργός Άμυνας, έχει ήδη γίνει αναφορά
στη συνάντηση που είχε ο Πρόεδρος Κληρίδης με τον Πρωθυπουργό κ. Κ. Σημίτη και
τους Έλληνες υπουργούς.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16330N051</ED>
<ID>
ID:14941

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N05&aa=1</URL></REF>


Article

<CATEGORY>vin04</CATEGORY>

 <H5></H5><H5>Τρεις μήνες καθυστέρησε ο δεύτερος γύρος στο Ρέθυμνο
</H5><H5>Παρέμβαση για πρόσφυγες
</H5><H2>ΚΑΙ ΤΑ ΛΟΙΠΑ...
</H2>
ΜΕ ΚΑΘΥΣΤΕΡΗΣΗ... τριών περίπου μηνών διεξάγεται αύριο ο δεύτερος γύρος των
νομαρχιακών εκλογών στο Ρέθυμνο. Μετά την απόφαση του Διοικητικού Εφετείου, οι
71.252 ψηφοφόροι του Νομού Ρεθύμνου καλούνται και πάλι στις κάλπες.

Αυτήν τη φορά θα πρέπει να αναδείξουν με την ψήφο τους τον νομάρχη Ρεθύμνου
επιλέγοντας ανάμεσα στους κ. Μανόλη Λίτινα και Γιάννη Φωτάκη, χωρίς υποχρέωση
σταυρού στους υποψηφίους συμβούλους. Ο εκλογικός μηχανισμός που έχει στηθεί
εδώ και αρκετές ημέρες είναι σε πλήρη ετοιμότητα σύμφωνα με τη διευθύντρια της
Νομαρχίας Ρεθύμνου κ. Κακλιρρόη Νερατζούλη. Οι δήμαρχοι του νομού παρέλαβαν
χθες το πρωί τους εκλογικούς σάκους, ενώ σήμερα θα δοθούν και οι κάλπες στα
κατά τόπους τμήματα.

Στις εκλογές θα συμμετάσχουν τα χωριά του Μέσα Μυλοποτάμου, όχι όμως και οι
Ανωγειανοί που επιμένουν να αντιδρούν διεκδικώντας τη διατήρηση ως ιστορικού
δήμου των Ανωγείων. 
Ο απερχόμενος δήμαρχος Ανωγείων κ. Γιώργος Σμπώκος έκανε έκκληση στους
κατοίκους της περιοχής να επιτρέψουν την τοποθέτηση καλπών στα εκλογικά
τμήματα, έστω κι αν δεν έχουν πρόθεση να συμμετάσχουν στη διαδικασία της ψηφοφορίας.

Στις εκλογές της 11ης Οκτωβρίου ο συνδυασμός του σημερινού νομάρχη κ. Λίτινα
Αποκέντρωση - Ανάπτυξη έλαβε 23.712 ψήφους, ενώ ο συνδυασμός του κ. Φωτάκη
Ενότητα για Πρόοδο έλαβε 19.824 ψήφους. Το δικαστήριο με την απόφασή του είχε
ακυρώσει ορισμένα ψηφοδέλτια του συνδυασμού τού νομάρχη και έτσι δεν μπόρεσε
να «πιάσει» το 50+1%.

ΤΟΝ ΚΙΝΔΥΝΟ να απελαθούν 15 Τούρκοι, 20 Ιρακινοί, 8 Σουδανοί, 14 Ινδοί, 7 από
το Μπανγκλαντές, ένας Αιγύπτιος και 8 Σύροι επισημαίνει η Διεθνής Αμνηστία και
το Ίδρυμα Ντανιέλ Μιτεράν ­ η τελευταία με επιστολή της προς τον κ. Πετσάλνικο.

Πρόκειται για πρόσφυγες που μετέφερε σκάφος από τη Βηρυτό προς την Ιταλία και
προσάραξε στην Κρήτη. Όλοι έχουν υποβάλει αιτήσεις για χορήγηση πολιτικού
ασύλου, η εξέταση των οποίων έχει καθυστερήσει σημαντικά.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16330N052</ED>
<ID>
ID:14976

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ειδήσεις και Δίκτυο
</H2>
<AUTHOR>ΚΩΝΣΤΑΝΤΙΝΟΣ ΚΑΜΑΡΑΣ</AUTHOR>

«Εάν η εφημερίδα μου δεν τυπώσει το πρόγραμμα, ο κόσμος θα πάψει να βλέπει
τηλεόραση!» είχε δηλώσει ­ θορυβημένος από τη γρήγορη διάδοση του (νέου τότε)
μέσου ­ πριν από σαράντα περίπου χρόνια ο λόρδος Μπίβερμπρουκ όταν η
ιδιοκτησίας του «Ντέιλι Εξπρές» μεσουρανούσε στη Μεγάλη Βρετανία. 
Εάν οι εφημερίδες μπορούσαν να «εξαφανίσουν» σήμερα κάποιο ανταγωνιστικό μέσο
θα διάλεγαν σίγουρα το Ίντερνετ ­ ειδικά μετά τα αποτελέσματα ορισμένων
πρόσφατων ερευνών.

«Το 25% των χρηστών που επισκέπτονται τις σελίδες των γαλλικών εφημερίδων στο
Δίκτυο το κάνει ώστε να μη χρειάζεται να τις αγοράσει στην έντυπη μορφή, ενώ
άλλο ένα 14% τις αγοράζει πλέον σπανιότερα», δήλωσε ο Λουίς Ρουζιέ, πρόεδρος
της γαλλικής εταιρείας ερευνών Mediangles, παρουσιάζοντας τα αποτελέσματα
σχετικής έρευνας κατά τη διάρκεια του Παγκοσμίου Συνεδρίου για τις
Ηλεκτρονικές Εκδόσεις που διοργάνωσε η Διεθνής Ένωση Εφημερίδων στη Λυών τον
περασμένο Οκτώβριο. Οι σύνεδροι προβληματίστηκαν αλλά δεν εξεπλάγησαν, καθώς
μερικές εβδομάδες νωρίτερα είχαν δημοσιευθεί τα αποτελέσματα μιας αντίστοιχης
έρευνας της αμερικανικής εταιρείας Πάραγκον Ρίσερτς. Το μήνυμα ήταν
παρεμφερές: το 13% των ερωτηθέντων που δεν έχουν συνδρομή σε κάποια εφημερίδα
διέκοψε τη συνδρομή του αφού μπορεί να την/τις διαβάσει στο Δίκτυο, ενώ 11%
των συνδρομητών δηλώνουν πως σκέπτονται να διακόψουν σύντομα τη συνδρομή τους.
«Όλοι οι εκδότες με τους οποίους συνεργαζόμαστε είναι ιδιαίτερα ανήσυχοι»,
δήλωσε ο Μάικ Ριντ, αντιπρόεδρος της εταιρείας, αλλά συνεχίζουν να
εθελοτυφλούν πιστεύοντας ότι «δεν είναι δα και το τέλος του κόσμου ­ ή όχι
ακόμα τουλάχιστον...».

Δυστυχώς για τις εφημερίδες, το δίλημμα είναι πολυδιάστατο: παρά τα φαινόμενα
«κανιβαλισμού» (όπου η μεταφορά του περιεχομένου στο Ίντερνετ μεταφράζεται σε,
οριακή ή μη, απώλεια αναγνωστών του εντύπου), οι εκδότες δεν μπορούν να
αποσυρθούν από το Δίκτυο, αφού γνωρίζουν ότι οι περισσότεροι χρήστες δεν θα
αλλάξουν μέσο ενημέρωσης αλλά, απλώς, θα στραφούν σε άλλες ηλεκτρονικές
εκδόσεις. Άλλωστε, το Ίντερνετ δείχνει να είναι μια μεγάλη ευκαιρία για επαφή
με πιθανούς νέους «πελάτες». Για παράδειγμα, ένα 56% των ερωτηθέντων στην
έρευνα της Paragon δηλώνει ότι χρησιμοποιεί το Ίντερνετ για επιπλέον
πληροφόρηση, δηλαδή για να διαβάσει τις εφημερίδες που δεν αγοράζει. Γι' αυτό
τον λόγο δεν προκαλεί έκπληξη το γεγονός ότι 70% των χρηστών της ηλεκτρονικής
έκδοσης της «Γουόλ Στριτ Τζέρναλ» ­ όπου μάλιστα (κατ' εξαίρεση, για τα
εμπορικά δεδομένα του μέσου) η χρήση είναι επί πληρωμή ­ δεν είναι συνδρομητές
της έντυπης έκδοσης. Στη Γαλλία, το αντίστοιχο ποσοστό για την οικονομική «Λες
Εκό» είναι 60%, για τη «Λε Μοντ» 30%, ενώ για την «Λιμπερασιόν» 50%.

Η σύγχυση γίνεται μεγαλύτερη όταν οι διάφορες έρευνες δείχνουν προς
διαφορετικές κατευθύνσεις. Θα περίμενε κανείς, σύμφωνα με τα αποτελέσματα της
έρευνας της Πάραγκον, ότι όσο πιο κοντά είναι το ηλεκτρονικό προϊόν στο έντυπο
τόσο περισσότεροι θα είναι οι νέοι χρήστες, αφού οι αναγνώστες του εντύπου δεν
θα έχουν κανένα λόγο να ξαναδιαβάσουν την εφημερίδα και, επιπλέον, σε οθόνη
υπολογιστή. Κι όμως: η «Λιμπερασιόν», που βασίζεται λιγότερο στην έντυπη
έκδοσή της από την ανταγωνιστική «Λε Μοντ», έχει περισσότερους νέους χρήστες.
Είναι σαν να λένε οι αναγνώστες «αυτό το προϊόν το έχω ήδη απορρίψει σε μια
μορφή του, δεν έχω κανένα λόγο να αλλάξω γνώμη επειδή είναι διαθέσιμο και στο Ίντερνετ».

Ωστόσο, είναι πιθανό αυτή η συζήτηση για το εάν και πώς πρέπει οι εφημερίδες
να μεταφέρουν την ειδησεογραφία τους στο Δίκτυο να στερείται διορατικότητας.
Και αυτό είναι ιδιαίτερα επικίνδυνο εάν αναλογιστεί κανείς ότι οι χρήστες του
Δικτύου έχουν ξεπεράσει τα 100 εκατομμύρια σε όλο τον κόσμο και οι διαφημιστές
έχουν αρχίσει να τους ακολουθούν ­ ήδη η πολυεθνική Πρόκτερ εντ Γκαμπλ
ανακοίνωσε ότι σκοπεύει σε πέντε χρόνια να επενδύσει 80% (από 0,4% σήμερα σε
συνολικές δαπάνες 3 δισ. δολαρίων) των διαφημιστικών της κονδυλίων στο Ίντερνετ.

«Η ενημέρωση δεν θα είναι στο μέλλον ο κύριος λόγος χρήσης του Ίντερνετ», είπε
στο συνέδριο της Λυών ο Ράντι Μπένετ, αντιπρόεδρος της Αμερικανικής Ένωσης
Ιδιοκτητών Εφημερίδων, ενώ πρόσθεσε ότι «οι κύριοι λόγοι χρήσης θα είναι η
αναζήτηση συγκεκριμένης πληροφορίας, οι πρακτικές υπηρεσίες (βασισμένες στο
ηλεκτρονικό εμπόριο) και η ψυχαγωγία». Ο τελευταίος λόγος ίσως σημαίνει ότι,
μακροπρόθεσμα, η τηλεόραση απειλείται περισσότερο από τις εφημερίδες. Ο λόρδος
Μπίβερμπρουκ θα ήταν πανευτυχής.

Ο Κωνσταντίνος Καμάρας είναι διευθυντής του γραφείου μάνατζμεντ και μάρκετινγκ
της Διεθνούς Ενώσεως Εφημερίδων.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16330N062</ED>
<ID>
ID:14982

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Κρίσιμο το 1999 για την Ευρώπη
</H2>
<AUTHOR>Π. Κ. ΙΩΑΚΕΙΜΙΔΗΣ</AUTHOR>

ΤΟ 1999 θα είναι αναμφίβολα το κρίσιμο έτος για την Ευρώπη. Μέσα στον χρόνο, η
Ευρωπαϊκή Ένωση επιχειρεί την πλέον επαναστατική ενοποιητική πράξη με τη
δημιουργία του ενιαίου νομίσματος ­ ευρώ. Η εγκαθίδρυση του ευρώ συνιστά
πρωτίστως πολιτικό εγχείρημα και κατά δεύτερο λόγο οικονομική πράξη, αν και τα
οικονομικά οφέλη που θα προκύψουν δεν αμφισβητούνται πλέον από κανένα.
Άλλωστε, έχουν αρχίσει να γίνονται ορατά. Το πρώτο εξάμηνο θα είναι όμως και η
περίοδος της γερμανικής προεδρίας στο Συμβούλιο της Ένωσης και όχι μόνο καθώς
η Γερμανία θα ασκεί ταυτόχρονα την προεδρία στη Δυτικοευρωπαϊκή Ένωση (ΔΕΕ),
στην Ομάδα των Οκτώ (G-8) και στο Σένγκεν.

Έτσι η νέα γερμανική πολιτική ηγεσία θα έχει αρκετές ευκαιρίες για να προβάλει
το νέο προφίλ της χώρας και να προωθήσει τους στόχους που έχει θέσει, όπως
εφαρμογή της Συνθήκης του Άμστερνταμ, φορολογική εναρμόνιση, απασχόληση,
διεύρυνση και βεβαίως, η ολοκλήρωση των δύσκολων διαπραγματεύσεων στα πλαίσια
της «Ατζέντα 2000» για την αναμόρφωση του προϋπολογισμού, διαρθρωτικής
πολιτικής και κοινής αγροτικής πολιτικής (ΚΑΠ) της Ευρωπαϊκής Ένωσης.

Αλλά και ο χρόνος που πέρασε υπήρξε σημαντικός για την Ευρώπη, το ευρύτερο
διεθνές σύστημα και βεβαίως την Ελλάδα. Για την Ευρώπη, η έναρξη των
διευρυνσιακών διαπραγματεύσεων συνιστά το σημαντικότερο γεγονός. Για την
Ελλάδα, η πρόοδος στη «διαδικασία της οικονομικής σύγκλισης» και η καθολική
αποδοχή ότι η χώρα θα καταστεί μέλος του ευρώ το 2001 συνιστούν τη θετική
κληρονομιά του έτους ανάμεσα σε άλλα αρνητικά και νοσηρά φαινόμενα.

Για το διεθνές σύστημα, ο γράφων θεωρεί ως ιδιαίτερα σημαντική εξέλιξη την
ίδρυση του Διεθνούς Ποινικού Δικαστηρίου για την εκδίκαση υποθέσεων κατά της
ανθρωπότητας. Και ξέρετε ποια χώρα δεν υπέγραψε και δεν αποδέχθηκε τη
δικαιοδοσία του Δικαστηρίου αυτού; Οι ΗΠΑ, σε συμμαχία με το Ιράκ (του Σαντάμ
Χουσεΐν), τη Λιβύη, την Υεμένη και την Κίνα, που επίσης δεν προσυπέγραψαν την
πράξη δημιουργίας του Δικαστηρίου. Τα συμπεράσματα προφανή...

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16330N063</ED>
<ID>
ID:15005

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N06&aa=3</URL></REF>


Article

<CATEGORY>vin04</CATEGORY>

 <H5>ΤΑ ΚΕΙΜΕΝΑ ΚΑΙ ΟΙ ΠΡΟΤΑΣΕΙΣ ΓΙΑ ΤΟΝ ΠΡΟΣΥΝΕΔΡΙΑΚΟ ΔΙΑΛΟΓΟ ΣΤΟ ΠΑΣΟΚ
</H5><H5>20% γυναίκες σε όλα τα όργανα του ΠΑΣΟΚ Μάχη κορυφαίων για το «μικρό» Εκτελεστικό
</H5><H2>Όχι στην ιταλοποίηση
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Φεμινιστικά ανοίγματα, έστω και με δόσεις, κάνει το ΠΑΣΟΚ, θεσπίζοντας την
ποσόστωση κατά 20% της συμμετοχής των γυναικών σε όλα τα Όργανα του Κινήματος,
ενώ απορρίπτει, και γραπτώς, την πρόταση για συμμαχικές κυβερνήσεις. Αυτά
είναι τα βασικότερα ίσως στοιχεία των προτεινομένων κειμένων για τον
προσυνεδριακό διάλογο που δόθηκαν στη δημοσιότητα. Σημαντικές αλλαγές στην
οργανωτική φυσιογνωμία του ΠΑΣΟΚ περιλαμβάνει η πρόταση για το νέο Καταστατικό
του Κινήματος που δόθηκε στη δημοσιότητα. Δραστική μείωση του αριθμού των
μελών του Εκτελεστικού Γραφείου (13 με τον πρόεδρο και τον γραμματέα, αντί για
19), θέσπιση νέων Οργάνων, όπως το Περιφερειακό Συμβούλιο και η Περιφερειακή
Επιτροπή, περιορισμός των αριθμών των μελών της Νομαρχιακής Επιτροπής κ.ά. Στο
σχέδιο των πολιτικών θέσεων του κόμματος γίνεται αναφορά στα νέα κοινωνικά
στρώματα που δημιουργούνται και προς τα οποία οφείλει να απευθυνθεί το ΠΑΣΟΚ,
και τονίζεται ότι υπάρχει γενικότερη ανάγκη ανασύνθεσης του προοδευτικού
χώρου. Σχετικά με το ΠΑΣΟΚ, το σχέδιο αναφέρει ότι το ΠΑΣΟΚ οφείλει να
αναγεννηθεί και να μην καταστεί κόμμα μαζών και αξιωματούχων, αλλά κόμμα
ενεργών πολιτών.

ΝΑΙ στις «προγραμματικές συγκλίσεις» χωρίς ηγεμονισμούς μεταξύ των κομμάτων
του ευρύτερου χώρου της Κεντροαριστεράς λέει το ΠΑΣΟΚ, με το σχέδιο των
Πολιτικών Θέσεων που διένειμε ο Πρωθυπουργός κ. Κ. Σημίτης στα μέλη του
Εκτελεστικού Γραφείου και της Κυβερνητικής Επιτροπής.

Μάλιστα, γίνεται ιδιαίτερη αναφορά στον «νέο προοδευτικό κοινωνικό
συνασπισμό», για τον οποίον αναγνωρίζεται ότι «δεν υπάρχει η ψευδαίσθηση ότι
μπορεί να ταυτίζεται με ένα κόμμα».

Όπως χαρακτηριστικά αναφέρεται στο κείμενο, «ο μόνος δρόμος για μας είναι μία
πολιτική ανοικτών θυρών, χωρίς ηγεμονισμούς και προαπαιτούμενα, με στόχο
ουσιαστικές συγκλίσεις στον ευρύτερο χώρο της Κεντροαριστεράς, πάνω στα μεγάλα
προβλήματα του τόπου, με προγραμματικές και πολιτικές συμφωνίες που
διαμορφώνονται ανάμεσα σε κόμματα, κινήσεις πολιτών, παρατάξεις και χώρους,
από μηδενική βάση».

Ωστόσο, το ΠΑΣΟΚ καθιστά σαφές ότι η ανασύνθεση του ευρύτερου προοδευτικού
χώρου της ελληνικής Αριστεράς, που είναι μία βαθιά κοινωνική διεργασία,
διευκολύνεται από άμεσο και ουσιαστικό διάλογο στην κορυφή και όχι απλώς
πολιτική διαπραγμάτευση για διανομή εξουσιών.

Με την έμμεση αυτή διατύπωση, το ΠΑΣΟΚ θέλει να αποκλείσει τα περί συμμαχικών
κυβερνήσεων. Μάλιστά, σε ό,τι αφορά το εκλογικό σύστημα, στο κείμενο
υπογραμμίζεται ότι «στις πάγιες αρχές και διατάξεις του πρέπει να διασφαλίζει
την κατά το δυνατόν αναλογικότερη εκπροσώπηση, αλλά και να αποφεύγει δύο
κινδύνους: την "ιταλοποίηση" της πολιτικής ζωής με τον κατακερματισμό των
πολιτικών δυνάμεων, αλλά και την "ενσωμάτωση" του διπολισμού σε ένα σύστημα
απλής διαχείρισης και νομής της εξουσίας, υπό τον έλεγχο εξωθεσμικών ή άλλων κέντρων».

Σε ό,τι αφορά το ίδιο το κυβερνών κόμμα, στο σχέδιο του κειμένου των Πολιτικών
Θέσεων αναφέρεται ότι «δεν μπορεί να είναι κόμμα μαζών» ή «κόμμα
αξιωματούχων», αλλά «σχηματισμός αυτόνομων και ενεργών πολιτών».

Παράλληλα, αναφέρεται ότι το ΠΑΣΟΚ οφείλει να κατοχυρώνει την αυτονομία του
απέναντι στη διαπλοκή συμφερόντων, καθώς και ότι επιχειρεί να επαναφέρει την
«πολιτική στο προσκήνιο».

Είναι ενδιαφέρουσα η αναφορά στην πολιτική ενότητα ­ το κείμενο λέει όχι στις
τάσεις και τις προσωπικές στρατηγικές ­ αλλά και στην ανάγκη «επιστροφής στην
κοινωνία», με την άμεση εσωκομματική δημοκρατία και την αποκέντρωση.

Σέ ό,τι αφορά τις κοινωνικές δυνάμεις που ­ κατά το ΠΑΣΟΚ ­ συγκροτούν το «νέο
προοδευτικό κοινωνικό συνασπισμό», στο κείμενο υπογραμμίζεται ότι «τη βάση,
τον πυρήνα αυτού του συνασπισμού εξακολουθούν να αποτελούν οι δυνάμεις της
εργασίας, τα ασθενέστερα στρώματα του πληθυσμού, αυτές που υπήρξαν πάντοτε η
ραχοκοκαλιά του ΠΑΣΟΚ. Δηλαδή οι εργάτες, οι μισθωτοί, τα αγροτικά στρώματα,
οι μικρομεσαίοι επαγγελματίες, οι άνεργοι, οι συνταξιούχοι». Γίνεται όμως
αναφορά στα νέα στρώματα «που γεννά η νέα εποχή των επιχειρηματιών, των
επιστημόνων της εξειδικευμένης εργασίας», για τις οποίες τονίζεται ότι
«μπορούν να συμβάλουν αποφασιστικά στην παραγωγική ανασυγκρότηση και τον
εκσυγχρονισμό του τόπου».

Ιδιαίτερη αναφορά γίνεται στο κοινωνικό κράτος και στον κίνδυνο επέκτασης της
«νέας φτώχειας» και του κοινωνικού αποκλεισμού.

ΔΡΑΣΤΙΚΗ μείωση του αριθμού των μελών του Εκτελεστικού Γραφείου του ΠΑΣΟΚ
προβλέπει η πρόταση για την αλλαγή του καταστατικού του κόμματος, που δόθηκε
στη δημοσιότητα. Το νέο Ε.Γ. θα αποτελείται από τον πρόεδρο, τον γραμματέα της
Κεντρικής Επιτροπής και 11 μέλη, από τα οποία τουλάχιστον τα τρία δεν θα
ασκούν κυβερνητικά καθήκοντα. Η θέσπιση αυτού του ασυμβίβαστου προκαλεί ήδη
συνωστισμό υποψηφίων για την κατάληψη των οκτώ θέσεων από ισάριθμα κυβερνητικά
στελέχη. Η θέσπιση επίσης της ποσόστωσης του 20% στη συμμετοχή των γυναικών σε
όλα τα όργανα του κόμματος δημιουργεί έναν επιπρόσθετο πονοκέφαλο, καθώς δεν
διασαφηνίζεται επαρκώς αν στο νέο Ε.Γ. θα μετέχουν δύο γυναίκες όπως έως τώρα
ή τρεις.

ΠΟΙΟΙ ΜΕΝΟΥΝ ΕΚΤΟΣ

Σε ό,τι αφορά τις οκτώ κυβερνητικές θέσεις στο νέο Ε.Γ., που στην ουσία είναι
επτά, λόγω της σίγουρης συμμετοχής της Βάσως Παπανδρέου, αναμένεται πραγματική
μάχη, αφού υπάρχουν ήδη τρεις ισχυρές υποψηφιότητες στελεχών που δεν μετέχουν
τώρα στο Ε.Γ. Πρόκειται για τους Αλέκο Παπαδόπουλο, Γιάννο Παπαντωνίου και
Ευάγγελο Βενιζέλο, που έχουν εκφράσει την επιθυμία να μετάσχουν στο όργανο,
και η επιθυμία τους αυτή φαίνεται να συμβαδίζει και με τις γενικότερες
επιδιώξεις του Πρωθυπουργού Κώστα Σημίτη για την ανανέωση της φυσιογνωμίας του Ε.Γ.

Δεδομένης της σχεδόν βέβαιης ανάδειξης στο όργανο του Α. Τσοχατζόπουλου, του
Κ. Λαλιώτη, του Γ. Αρσένη και του Θ. Πάγκαλου, φαίνεται ότι μένουν εκτός του
νέου Ε.Γ. ο Μ. Παπαϊωάννου και ο Χρ. Πρωτόπαπας. Το πρόβλημα του ποια μέλη της
κυβέρνησης θα μετέχουν στο όργανο περιπλέκεται περισσότερο από τη συμμετοχή
των γυναικών. Η επιθυμία του Κ. Σημίτη, αλλά και πολλών άλλων, να μετέχει στο
νέο Ε.Γ. η υφυπουργός Άννα Διαμαντοπούλου, μπορεί να καταστεί δυνατή μόνο με
διασταλτική ερμηνεία της ποσόστωσης των γυναικών ­ ήτοι ότι μπορεί να μετέχουν
τρεις γυναίκες ­, αλλά «κολλάει» στον περιορισμό των οκτώ μόνο μελών από την
κυβέρνηση. (Η δεύτερη ή η τρίτη γυναίκα που θα μετέχει στο όργανο θα είναι
μάλλον η Μαρία Αρσένη, που είναι μέλος και του σημερινού Ε.Γ. Εκτός κι αν
προωθηθεί η πρώην γραμματέας της Νεολαίας ΠΑΣΟΚ Τόνια Αντωνίου).

* Η ανάδειξη στο Ε.Γ. της Μαρίας Αρσένη ή άλλης γυναίκας, μη κυβερνητικού
στελέχους, έχει επίπτωση και στον δεύτερο περιοριστικό όρο που θέτει η πρόταση
για το νέο καταστατικό: αφορά τη συμμετοχή τριών μη κυβερνητικών στελεχών, που
μοιραία περιορίζονται σε δύο. Εδώ πρόκειται για πραγματική «σφαγή», καθώς τις
δύο θέσεις θα διεκδικήσουν ο Στέφανος Τζουμάκας, ο Θεόδωρος Τσουκάτος, ο
Γιάννης Σουλαδάκης και ο Μιχάλης Νεονάκης, χωρίς να λαμβάνεται υπόψη το
γεγονός ότι και η εσωκομματική αντιπολίτευση θα προσπαθήσει να προωθήσει
τουλάχιστον ένα στέλεχός της. Ο Παντελής Οικονόμου, που είναι και τώρα μέλος
του Ε.Γ., διεκδικεί με αξιώσεις την επανεκλογή του.

ΟΙ ΑΛΛΑΓΕΣ

Από εκεί και πέρα, η πρόταση για το καταστατικό καταγράφει μια σειρά από
αλλαγές στην οργανωτική δομή του Κινήματος, οι κυριότερες από τις οποίες είναι:

1 Η θέσπιση δύο καινούργιων οργάνων, του Περιφερειακού Συμβουλίου
(όργανο αντιπροσωπευτικό, αναπτυξιακού και προγραμματικού χαρακτήρα) και της
Περιφερειακής Επιτροπής (πρόκειται για περιφερειακή επιτροπή με υποχρεωτική
ελάχιστη αντιπροσώπευση από κάθε νομό).

2 Η αναβάθμιση του Νομαρχιακού Συμβουλίου, με την παραχώρηση σημαντικών αρμοδιοτήτων.

3 Ο περιορισμός σε 9 - 13 μέλη της σύνθεσης της Νομαρχιακής Επιτροπής,
και η ανάδειξη του γραμματέα της Ν.Ε. με καθολική ψηφοφορία.

4 Η καθιέρωση Δημοτικής Ολομέλειας (όργανο που θα διαχειρίζεται το
σύνολο της πολιτικής του ΠΑΣΟΚ σε επίπεδο δήμου).

5 Η θέσπιση Δικτύου Οργανώσεων Βάσης (τοπικές, θεματικές, κοινωνικού
χώρου, νεολαίας)

6 Η δημιουργία τράπεζας στελεχών σε νομαρχιακό επίπεδο.

ΑΝΑΝΕΩΣΗ

Επίσης, επανέρχεται, αλλά μάλλον για την τιμή των όπλων, η πρόταση του κ.
Σημίτη για την καταστατική θεσμοθέτηση της ανανέωσης των οργάνων του
Κινήματος. Ο Κ. Σημίτης είχε αναφέρει 30% στην προηγούμενη σύνοδο της Κ.Ε.,
στην πρόταση αναφέρεται 25%, αλλά καταγράφεται διαζευκτικά: αν δεν θεσπισθεί
καταστατικά, να «προβλέπεται η ανανέωση μόνο ως πολιτική κατεύθυνση». Πρόταση
που μάλλον θα υιοθετηθεί από το Συνέδριο του ΠΑΣΟΚ.

* Στο μεταξύ, σύμφωνα με τον προγραμματισμό που ανακοινώθηκε μαζί με το
καταστατικό, το διήμερο 8 και 9 Ιανουαρίου θα πραγματοποιηθεί στην Αθήνα ­ και
όχι στη Θεσσαλονίκη ­ η σύνοδος της Κεντρικής Επιτροπής που θα εγκρίνει τα
κείμενα του προσυνεδριακού διαλόγου και θα ανοίξει και επίσημα τις
προσυνεδριακές διαδικασίες. Σύμφωνα με τον ίδιο προγραμματισμό, στις 28
Φεβρουαρίου θα πραγματοποιηθεί καθολική ψηφοφορία για την ανάδειξη των
αντιπροσώπων που θα λάβουν μέρος στο Συνέδριο, το οποίο θα γίνει από 18 ως 21
Μαρτίου στην Αθήνα.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16330N071</ED>
<ID>
ID:14942

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N07&aa=1</URL></REF>


Article

<CATEGORY>vin04</CATEGORY>

 <H5>Πώς εξαναγκάστηκε ο Κωνσταντίνος να ορκίσει την «κυβέρνηση» Κόλλια
</H5><H5>ΟΙ ΕΞΕΛΙΞΕΙΣ ΩΡΑ ΜΕ ΤΗΝ ΩΡΑ... ΑΠΟ ΟΥΑΣΙΓΚΤΟΝ ΠΡΟΣ ΦΟΡΕΪΝ ΟΦΙΣ
</H5><H2></H2><H2>Η εισβολή στην Πράγα άλλαξε τα σχέδια των Βρετανών για την ελληνική χούντα
</H2>
<AUTHOR>ΓΙΩΡΓΟΣ ΓΕΜΕΝΑΚΗΣ</AUTHOR>

ΤΑ ΑΡΧΕΙΑ του Φόρεϊν Όφις που ανοίγουν για τις κρίσιμες χρονιές 1967-68
παρουσιάζουν μεγάλο ενδιαφέρον, αλλά όχι και μεγάλες εκπλήξεις. Οι Βρετανοί
δεν είχαν την παραμικρή υπόνοια ότι οι Παπαδόπουλος και Σία ετοίμαζαν
πραξικόπημα. Μάλιστα, σε ορισμένες περιπτώσεις στην αρχή, άλλοτε μίλαγαν για
«πραξικόπημα» και άλλοτε για «επανάσταση». Οι Αμερικανοί κι αυτοί δεν είχαν
ιδέα, αν και η CIA περίμενε ένα «άλλο» κίνημα, προφανώς των στρατηγών. Η πρώτη
αντίδραση των Βρετανών ήταν να μάθουν ποιοι είναι οι πραξικοπηματίες και ποια
η αντίδραση του Κωνσταντίνου. Ήταν σε δύσκολη θέση και με τα χέρια δεμένα. Ο
ταγματάρχης Αρναούτης ήταν υπό κράτηση και ο πολιτικός του σύμβουλος κ.
Μπίτσιος, ήταν άφαντος. Οι φήμες έδιναν και έπαιρναν. Ο Ιππόδρομος του Φαλήρου
ήταν γεμάτος, αλλά σταδιακά άδειασε και οι πολιτικοί κρατούμενοι μεταφέρθηκαν
στην Γιάρο ή την Λέρο. Ο Ανδρέας Παπανδρέου απασχολούσε ξεχωριστά τους
Βρετανούς, ιδιαίτερα μετά την αποφυλάκισή του, «τι θα κάνουμε αν τυχόν έρθει
στην Βρετανία και ζητήσει πολιτικό άσυλο;». Μάλιστα έφθασαν μέχρι του σημείου
να ρωτήσουν τον πρόεδρο Λίντον Τζόνσον αν τον ήθελε, αλλά εκείνος αρνήθηκε
λέγοντας: «Ευχαριστώ, όχι. Έχω ήδη αρκετούς διανοούμενους». Ακολούθησαν
αλλεπάλληλες συναντήσεις με τον Κωνσταντίνο και με στελέχη της χούντας και
Παπαδόπουλο και όλοι τούς διαβεβαίωσαν ότι σκοπός τους είναι η αποτροπή του
«Κομμουνιστικού Κινδύνου» και πως μετά θα αποσύρονταν, αφού προηγουμένως θα
απέκλειαν τα «επικίνδυνα στοιχεία». Πιο ευθείς αποδείχθηκαν οι Αμερικανοί, που
προειδοποίησαν το καθεστώς, ότι ο δρόμος που έχουν πάρει δεν οδηγεί σε
εξομάλυνση. Λίγο αργότερα και το Φόρεϊν Όφις, ύστερα από αρκετές συναντήσεις
με την ηγεσία και ιδίως με τον υπουργό Εξωτερικών Παναγιώτη Πιπινέλη,
κατέληξαν στο συμπέρασμα ότι «αυτοί έχουν εδραιωθεί και δεν έχουν την
παραμικρή διάθεση να μετακινηθούν». Αλλά η κυβέρνηση του Χάρολντ Ουίλσον
αντιμετώπιζε εσωτερική αντιπολίτευση από τους αριστερούς του Εργατικού
Κόμματος και φίλους της Ελλάδας, όπως τον Μάικλ Φουτ και τον Τόνι Μπεν, καθώς
και από τον κόσμο της τέχνης και κυρίως από τους γνωστούς αριστερούς ηθοποιούς
που ήσαν και φίλοι της Μελίνας Μερκούρη, την οποία λάτρευαν στην Βρετανία. Η
Μελίνα, στις 21 Απριλίου 1968 είχε μιλήσει στην μεγάλη συγκέντρωση στην
Τραφάλγκαρ Σκουέρ και είχε γίνει στην Βρετανία το σύμβολο στην κίνηση για την
αποκατάσταση της Δημοκρατίας στην Ελλάδα. Από την άλλη μεριά, οι Βρετανοί δεν
ήθελαν να χάσουν την παραγγελία για τις φρεγάτες και οι βιομηχανίες πίεζαν.
Τελικά, στο δίλημμα για την αναγνώριση ή μη αναγνώριση του καθεστώτος, η
βρετανική κυβέρνηση κατέληξε στο συμπέρασμα ότι ήταν αναγκασμένη να κάνει την
αναγνώριση, αφού de facto το νέος καθεστώς είχε τον απόλυτο έλεγχο στην χώρα,
είτε αυτό άρεσε στην βρετανική κυβέρνηση είτε όχι. Μια άλλη ιδέα των Βρετανών
ήταν η άσκηση πιέσεων από τους Αμερικανούς και τους Αγγλοσάξονες (Βρετανούς -
Γερμανούς) με τη βοήθεια της Ιταλίας μέσω του γενικού γραμματέα του ΝΑΤΟ
Μπρόζιο, ο οποίος όμως ήταν επιφυλακτικός για τις δυνατότητες επιτυχίας.
Εκείνο, όμως, που τελικά ανέτρεψε μέσα σε μία νύχτα τα σχέδια των Βρετανών,
ήταν η εισβολή των Σοβιετικών και των στρατευμάτων του Συμφώνου της Βαρσοβίας
στην Τσεχοσλοβακία. Από τη στιγμή εκείνη η Ελλάδα των συνταγματαρχών ήταν ένα
χρήσιμο πιόνι στην Συμμαχία, αφού ο Πιπενέλης μιλούσε στους Άγγλους για την
ανάγκη προετοιμασίας του ΝΑΤΟ να παρέμβει σε περίπτωση που η Σοβιετική Ένωση
θα επιχειρούσε κάτι παρόμοιο σε κάποια άλλη χώρα, ιδίως στα Βαλκάνια, όπως
λ.χ. Ρουμανία και κυρίως την Γιουγκοσλαβία του Τίτο. Όσο για τον Κωνσταντίνο,
το Φόρεϊν Όφις ύστερα από συναντήσεις του πρέσβη τους στην Αθήνα, παρατηρούσε
ότι τελεί «υπό εξαναγκασμόν».

ΛΟΝΔΙΝΟ Ιανουάριος

Η πεποίθηση του Βρετανού πρέσβη ήταν πως η τρόικα Παπαδόπουλου - Μακαρέζου -
Παττακού, έχοντας αποβάλει τη στρατιωτική στολή, σκοπεύει στην ταχεία
δημοσίευση του Συντάγματος, την οποία θα ακολουθούσε δημοψήφισμα, ενωρίτερα
απ' ό,τι είχαν αρχικά σχεδιάσει. Στη φωτογραφία δηλώσεις του δικτάτορα
Παπαδόπουλου ύστερα από σύσκεψη της 20μελούς επιτροπής αναθεώρησης του
Συντάγματος, υπό τον Μητρέλια, στις 16 Δεκεμβρίου του '67

Μετά το αποτυχημένο αντικίνημα του Κωνσταντίνου, και τη φυγή του στη Ρώμη,
νέες ζυμώσεις άρχισαν με την ελπίδα της επιστροφής του στην Ελλάδα. Χωρίς
αναγγελίες το Φόρεϊν Όφις σε συνεννόηση με το αμερικανικό Στέιτ Ντιπάρτμεντ
προβληματίζονταν για την επανάληψη διπλωματικών σχέσεων με την Ελλάδα για
πολλούς λόγους.

Το κύριο επιχείρημά τους ήταν ότι όσο ήταν ασαφές κατά πόσο η κυβέρνηση Κόλλια
(δηλαδή η τριανδρία Παπαδόπουλου - Παττακού - Μακαρέζου) ελέγχει τη χώρα, η
αναγνώριση ήταν δυνατόν να αναβληθεί. 
Αλλά μετά την αποτυχημένη προσπάθεια του Κωνσταντίνου να τους ανατρέψει, ήταν
πλέον αποδεδειγμένο ότι η κυβέρνηση είχε τον απόλυτο έλεγχο της χώρας. 
Μία ελπίδα εύκολης εξόδου από τη δύσκολη αυτή θέση βρισκόταν στην εκπόνηση
ενός σχεδίου για να βρεθεί ένας συμβιβασμός μεταξύ της ελληνικής κυβέρνησης
και του Κωνσταντίνου για την επάνοδό του, οπότε ο ίδιος θα επέστρεφε όχι με
την ουρά κάτω απ' τα σκέλια αλλά θα έφερνε μαζί του τη διπλωματική αναγνώριση
που θα έκανε το καθεστώς «αξιοπρεπές», κάτι σαν μία επισφράγιση της
νομιμότητάς τους, έστω κι αν δεν ήταν νομικά αναγκαία. 
Το σενάριο, λοιπόν, είχε ως εξής: Ο Κωνσταντίνος έκανε από τη Ρώμη μία δήλωση
που μεταδόθηκε από την ελληνική υπηρεσία του BBC και η οποία αποτελεί στην
ουσία μεγάλη υποχώρηση έναντι της χούντας και άφηνε να εννοηθεί ότι είναι
πρόθυμος να επιστρέψει εάν η κυβέρνηση αναγγείλει κάτι που απλά να τηρεί τα
προσχήματα για να του δώσει την ευκαιρία να γυρίσει.

Σύμφωνα με το εμπιστευτικό τηλεγράφημα του Βρετανού πρέσβη προς το Φόρεϊν
Όφις, το Υπουργικό Συμβούλιο στην Αθήνα επρόκειτο να συνέλθει την επομένη για
να αναλύσει τα μηνύματα που περιείχε η δήλωσή του. Έτσι κι αλλιώς το θέμα θα
ξεκαθάριζε όταν στο τέλος της εβδομάδας ο πρωθυπουργός θα δεχόταν την επιτροπή
αναθεώρησης του Συντάγματος, με το προσχέδιο του νέου Συντάγματος. Η πεποίθηση
του Βρετανού πρέσβη ήταν πως η τρόικα Παπαδόπουλου - Μακαρέζου - Παττακού,
έχοντας αποβάλει την στρατιωτική στολή, σκοπεύει στην ταχεία δημοσίευση του
Συντάγματος, την οποία θα ακολουθούσε δημοψήφισμα ενωρίτερα απ' ό,τι είχαν
αρχικά σχεδιάσει. Εάν, λοιπόν, η κυβέρνηση της Αθήνας δεν καταγγείλει τη
δήλωση Κωνσταντίνου, τότε θα μπορούσε να υποθέσει κανείς πως ο δρόμος για την
επιστροφή του στην Ελλάδα είναι ανοιχτός, ίσως και πριν από τα Χριστούγεννα.

Ο Κωνσταντίνος φθάνει στη Ρώμη μετά το αποτυχημένο βασιλικό αντιπραξικόπημα,
συνοδευόμενος από τη μητέρα του Φρειδερίκη, τη σύζυγό του Άννα-Μαρία (που
κρατά από το χέρι τη δίχρονη Αλεξία) και την αδελφή του, Ειρήνη

Η σειρά των συλλογισμών αυτών δεν ανήκει στον Βρετανό πρέσβη και δεν υπάρχει
κάποια σημείωση στον φάκελο από το Φόρεϊν Όφις που να δείχνει κατά πόσο τη
συμμερίζεται. Το εμπιστευτικό τηλεγράφημα του σερ Ραλφ Μάρεϊ έχει ημερομηνία
21 Δεκεμβρίου 1967. Αλλά, βέβαια, ο κύριος παίκτης στο διπλωματικό αυτό πόκερ
είναι οι Ηνωμένες Πολιτείες. Αλλά στην επόμενη παράγραφο του τηλεγραφήματος
του σερ Ραλφ αναφέρεται:

«Σε τέτοια περίπτωση το πρόβλημα της αναγνώρισης φυσικά δεν θα ανακύψει και ο
δρόμος θα είναι προφανώς ανοιχτός για να προχωρήσουμε στην ομαλοποίηση των
διπλωματικών μας σχέσεων με τη νέα κυβέρνηση (των Αθηνών). Εάν, όμως, τα
πράγματα πάρουν διαφορετική τροπή και ο βασιλεύς δεν επιστρέψει, τότε θα
πρέπει να εξετάσουμε την προσεχή εβδομάδα ποιες θα είναι οι σχέσεις μας με την
κυβέρνηση. Σχετικά μ' αυτό το θέμα ο Αμερικανός συνάδελφός μου μου είπε ότι ο
πρέσβης των ΗΠΑ στη Ρώμη έχει εντολή να δείξει σε γενικούς όρους στον βασιλέα
ότι η κυβέρνηση των Ηνωμένων Πολιτειών έχει υπόψη της το αίτημά του.
Αισθάνεται μεγάλη συμπάθεια για τη θέση στην οποίαν έχει περιέλθει, αλλά
εξετάζοντας το μέλλον των σχέσεων με την κυβέρνηση των Αθηνών θα οδηγηθεί με
γνώμονα τα συμφέροντα των Ηνωμένων Πολιτειών».

Εδώ λοιπόν ίσως βρίσκεται το κλειδί στην αλλαγή κλίματος που άρχισε να
σημειώνεται στη βρετανική στάση απέναντι στην κυβέρνηση της χούντας!

Τελικά άλλα τηλεγραφήματα πολύ αργότερα δείχνουν ότι η κυβέρνηση της Αθήνας
εκράτησε μία περίεργη στάση, στέλνοντας μήνυμα μέσω τρίτου στον Κωνσταντίνο,
ότι δεν είναι ακόμη κατάλληλη η στιγμή για την επιστροφή του, αφήνοντας να
εννοηθεί ότι αργότερα ίσως τα πράγματα να έχουν αλλάξει. Μάλιστα, σ' ένα
τηλεγράφημα τρεις μέρες νωρίτερα, πάλι από τη βρετανική πρεσβεία των Αθηνών
προς το Φόρεϊν Όφις, αναφέρεται ότι ίσως ο βασιλεύς μπορεί να έχει θέσει σαν
όρο για την επιστροφή του την αποδοχή ενός Συντάγματος που να μη διαφέρει πολύ
από το προηγούμενο και πως προσανατολίζεται προς τη θέσπιση Αντιβασιλείας,
πράγμα που θα άφηνε τον δρόμο ανοιχτό για την επιστροφή του, αν το επιθυμούσε,
μετά το δημοψήφισμα.

Ο ραδιοσταθμός Ενόπλων Δυνάμεων μετέδωσε διάταγμα που υποτίθεται υπέγραψε ο
βασιλιάς και που αναστέλλει 11 άρθρα του Συντάγματος. Η μοναδική παραχώρηση
των πραξικοπηματιών ήταν να τεθεί επικεφαλής της «κυβέρνησης» μη στρατιωτικός
και τελικά τοποθετήθηκε ο εισαγγελέας του Αρείου Πάγου Κωνσταντίνος Κόλλιας

ΤΟ ΠΡΩΤΟ τηλεγράφημα του Φόρεϊν Όφις αναφέρει πηγές του αμερικανικού Στέιτ
Ντιπάρτμεντ, που καθώς φαίνεται είχε καλύτερες διασυνδέσεις στην ερημωμένη
Αθήνα, όπου οι πολιτικοί παράγοντες ήταν όλοι «μαντρωμένοι». Το πραξικόπημα,
αναφέρει το τηλεγράφημα του Βρετανού πρέσβη στην Ουάσιγκτον, έγινε χωρίς γνώση
ή έγκριση του βασιλιά ή του αρχηγού ΓΕΕΘΑ, αλλά και οι δύο αναγκάστηκαν να
συμπορευτούν με τους πραξικοπηματίες. Το Στέιτ Ντιπάρτμεντ συνιστά ανεπίσημες
διαβουλεύσεις μεταξύ των μελών του ΝΑΤΟ, για να αποφασιστεί μια κοινή πολιτική
απέναντι στο νέο καθεστώς των Αθηνών. Η πρώτη ματιά στο παρασκήνιο της
ορκωμοσίας της πρώτης κυβέρνησης της χούντας βγήκε από τη συνάντηση που είχε ο
Κωνσταντίνος με τον Αμερικανό πρέσβη το βράδυ της 21ης Απριλίου. Στο απόρρητο
τηλεγράφημα περιγράφονται οι κινήσεις του Κωνσταντίνου την ημέρα του πραξικοπήματος:

«Ο βασιλιάς προειδοποιήθηκε από τον Αρναούτη τηλεφωνικά λίγο προτού τον
συλλάβουν. Λίγο μετά το τηλεφώνημα δύο πραξικοπηματίες συνταγματάρχες
παρουσιάσθηκαν στ' ανάκτορα του Τατοΐου και απαίτησαν την υπογραφή του
Κωνσταντίνου στο Βασιλικό Διάταγμα το οποίο είχε ήδη μεταδοθεί από τον
ραδιοσταθμό της ΥΕΝΕΔ, και το οποίο ανέστελλε επ' αόριστον 11 άρθρα του
Συντάγματος. Ο Κωνσταντίνος αρνήθηκε, αλλά οι πιέσεις συνεχίστηκαν και στο
τέλος οι συνταγματάρχες ισχυρίσθηκαν ότι το κίνημα είναι υπό την ηγεσία του
στρατηγού Σπαντιδάκη, άρα είναι σοβαρό και απόλυτα αξιοπρεπές. Τότε ο
Κωνσταντίνος απαιτεί να δει τον Σπαντιδάκη. Όταν του τον παρουσίασαν, ο
Κωνσταντίνος τον "έψαλλε" άγρια, αλλά ο στρατηγός του είπε ότι οι
συνταγματάρχες τον είχαν φέρει ενώπιον τετελεσμένου γεγονότος και τότε
σκέφθηκε να "ακολουθήσει την κατεύθυνση της θύελλας". Ο Κωνσταντίνος,
προσθέτει το τηλεγράφημα, δεν επείσθη. Αργότερα επισκέφθηκε το Πεντάγωνο, όπου
επικρατούσε απόλυτο χάος: Λοχαγοί, υπολοχαγοί και ταγματάρχες, οπλισμένοι με
οπλοπολυβόλα είχαν ακινητοποιήσει στρατηγούς και τους έδιναν διαταγές, όπως
είπε στον Αμερικανό συνάδελφό μου ο Κωνσταντίνος, παρ' όλο ότι δεν ήταν
καθόλου σίγουρος ότι δεν θα τον σκότωναν μπήκε μέσα και τους έκανε τη ζωή
δύσκολη. Εζήτησε την απελευθέρωση του Αρναούτη και σε λίγο του τον έφεραν. Σε
λίγο επέτυχε και την απελευθέρωση του Μπίτσιου ­ του πολιτικού του συμβούλου.
Αλλά οι συνταγματάρχες, αφού ικανοποίησαν τα αιτήματά του αυτά επέμεναν τώρα
να τεθεί επικεφαλής της νέας κυβέρνησης και μάλιστα η πίεση συνεχίστηκε και με
επίδειξη ισχύος από μέρους τους. Τελικά υποχώρησε και η ορκωμοσία της
κυβέρνησης έγινε στα ανάκτορα Αθηνών που ήσαν περικυκλωμένα από άρματα μάχης.
Η μοναδική παραχώρηση των κολονέλων ήταν να τεθεί επικεφαλής της κυβέρνησης μη
στρατιωτικός. Ακολούθησε η ορκωμοσία της κυβέρνησης Κόλλια και τότε, απόλυτα
εξουθενωμένο, τον έστειλαν με ισχυρή φρουρά από αξιωματικούς πίσω στο Τατόι».
Αυτή ήταν η περιγραφή του Αμερικανού πρέσβη, όπως την αφηγήθηκε στον Βρετανό
συνάδελφό του...

«ΟΜΑΛΟΤΗΤΑ»...

Από την επομένη κιόλας, μετά τη λήξη της απαγόρευσης κυκλοφορίας, η κίνηση
άρχισε δειλά δειλά να ξανάρχεται στους δρόμους. Μερικά τηλέφωνα άρχισαν να
λειτουργούν, ο κόσμος βγήκε έξω να ψωνίσει. Οι σποραδικοί πυροβολισμοί της
προηγούμενης νύχτας (για να κρατήσουν τον κόσμο μέσα στα σπίτια του) είχαν
σταματήσει. Παρ' όλο ότι άρματα μάχης ήσαν ακόμη έξω από υπουργεία, τον ΟΤΕ
και άλλα δημόσια κτίρια, η ζωή ξαναγύρναγε στον κανονικό της ρυθμό πολύ
γρήγορα. Καταστήματα, εργοστάσια και τράπεζες άνοιξαν και πάλι. Επέτρεψαν την
ανάληψη χρημάτων από τις τράπεζες για πληρωμές μισθών και άλλων υποχρεώσεων.
Αλλά η απογείωση αεροσκαφών ήταν ακόμη απαγορευμένη.

Στο μεταξύ, ο νέος πρωθυπουργός Κόλλιας, γνωστός σαν εισαγγελέας Αρείου Πάγου,
δεξιός και εχθρικά διακείμενος προς την Ένωση Κέντρου και τους Παπανδρέου,
άρχισε να διακηρύσσει το πιστεύω της «Εθνικής» κυβέρνησης, το οποίο περιείχε
και κάποια νασερικά ή εθνικοσοσιαλιστικά στοιχεία, για «δίκαιη ανακατανομή του
εθνικού εισοδήματος και κοινωνική δικαιοσύνη». Όλα τα υπόλοιπα απ' το λόγο του
Κόλλια ήταν γνωστά κλισέ της Δεξιάς, αλλά αυτά τα δύο ξεχώριζαν. Αργότερα
κυκλοφόρησε η πληροφορία ότι αυτές ήταν ιδέες του «Γιώργη του Νάσερ», που δεν
ήταν άλλος από τον συνταγματάρχη Πυροβολικού Γ. Παπαδόπουλο που είχε
ανακαλύψει «σαμποτάζ» των «κομμουνιστών» πριν από λίγα χρόνια στον Έβρο. Και
πού ήταν τώρα ο συνταγματάρχης;

Υπουργός Προεδρίας, με τον φίλο του και ομόβαθμό του Νίκο Μακαρέζο υπουργό
Συντονισμού και τον αφελή ταξίαρχο Στέλιο Παττακό διοικητή του ΚΕΤ (Κέντρο
Εκπαιδεύσεως Τεθωρακισμένων) στο υπουργείο Εσωτερικών. Αυτή ήταν λοιπόν η
αρχική τριανδρία, ο πυρήνας της χούντας. Ούτε ο Κόλλιας, ούτε ο αντιπρόεδρος
της κυβέρνησης Γρηγόρης Σπαντιδάκης είχαν πραγματική εξουσία στα χέρια τους. Η
ζωή επανήλθε σε κάποιο ρυθμό έστω και χωρίς τα 11 άρθρα του Συντάγματος, χωρίς
ανθρώπινα ή πολιτικά δικαιώματα, χωρίς το δικαίωμα του συνέρχεσθαι, χωρίς την
ελευθερία του Τύπου, με την ίδρυση Κέντρου Λογοκρισίας, υπό τις διαταγές
μεταξικού λογοκριτή, χωρίς το απαραβίαστο της κατοικίας.

ΕΜΠΙΣΤΕΥΤΙΚΟ 21 Απριλίου 1967

Ύστερα από επαφή του με τον βασιλέα, το Στέιτ Ντιπάρτμεντ είναι τώρα βέβαιο
ότι είναι στενοχωρημένος με την κατάσταση και ότι στην πραγματικότητα
βρίσκεται υπό εξαναγκασμόν.

Τηλεφωνική επικοινωνία 21 Απριλίου

Από Αθήνα προς Φόρεϊν Όφις

Η Αθήνα είναι εντελώς σιωπηλή. Ολόκληρη η εσωτερική επικοινωνία έχει
παραλύσει. Υπογραφή σερ Ραλφ Μάρεϊ, πρέσβης.

Από Αθήνα προς Φόρεϊν Όφις

ΕΞΑΙΡΕΤΙΚΑ ΕΠΕΙΓΟΝ: 21 Απριλίου 1967

Ο σταθμός των Ενόπλων Δυνάμεων (ΥΕΝΕΔ) μετέδωσε διάταγμα, που υποτίθεται
(επαναλαμβάνω υποτίθεται) ότι έχει υπογραφεί από τον βασιλέα, τον πρωθυπουργό
(Κόλλια) και μέλη του Υπουργικού Συμβουλίου, το οποίο αναστέλλει 11 άρθρα του
Συντάγματος, λόγω του κινδύνου για την εσωτερική ασφάλεια της χώρας, από τους
«εσωτερικούς της εχθρούς».

Το Εθνικό Ίδρυμα Ραδιοφωνίας δεν λειτουργεί και όλες οι αναγγελίες γίνονται
από τον σταθμό των Ενόπλων Δυνάμεων.

Ακολούθησε εκτενέστερη έκθεση που επανελάμβανε τα προηγούμενα επείγοντα
σήματα, αλλά έδινε και μια πληρέστερη εικόνα:

ΚΑΤΕΠΕΙΓΟΝ ΑΠΟ ΑΘΗΝΑ ΠΡΟΣ ΦΟΡΕΪΝ ΟΦΙΣ. 21 Απριλίου 1967

Με στρατιωτικό πραξικόπημα κατελήφθη η εξουσία, σήμερα, στην Ελλάδα, στη 1.00
μετά τα μεσάνυχτα. Ισχυρές μονάδες στρατού, με άρματα μάχης και θωρακισμένα
οχήματα μεταφοράς προσωπικού, περικύκλωσαν τα ανάκτορα Αθηνών, τα υπουργεία,
τον ΟΤΕ και άλλα στρατηγικά σημεία της πρωτεύουσας.

Ο πρωθυπουργός Παναγιώτης Κανελλόπουλος συνελήφθη από στρατιωτικό άγημα υπό
τις διαταγές λοχαγού και βίαια σύρθηκε σ' ένα αυτοκίνητο. 
Του είπαν ότι συλλαμβάνεται «για την προσωπική του προστασία», όπως αφηγήθηκε
η σύζυγός του. Άλλες προσωπικότητες και υπουργοί καίριων υπουργείων έχουν
συλληφθεί, τόσο από τη Δεξιά όσο και από την Αριστερά.

Οι δρόμοι της Αθήνας είναι μπλοκαρισμένοι, το αεροδρόμιο Αθηνών έχει
καταληφθεί από τον Στρατό και οι πτήσεις έχουν ανασταλεί.

Ο ραδιοσταθμός των Ενόπλων Δυνάμεων μετέδωσε ότι η κυκλοφορία των πολιτών έχει
απαγορευτεί και ότι η λειτουργία των σχολείων και του Πανεπιστημίου έχουν
ανασταλεί. Το Χρηματιστήριο είναι κλειστό και απαγορεύεται στους πολίτες να
αποσύρουν τις καταθέσεις τους από τις τράπεζες. 
Επίσης, ο ραδιοσταθμός προειδοποίησε ότι απαγορεύεται αυστηρά η συσσώρευση
τροφίμων. Αλλά ο ραδιοσταθμός δεν αποκάλυψε την ταυτότητα του αρχηγού του πραξικοπήματος.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16330N081</ED>
<ID>
ID:14943

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N08&aa=1</URL></REF>


Article

<CATEGORY>vin04</CATEGORY>

 <H5>ΕΓΓΡΑΦΑ ΑΠΟ ΤΑ ΑΡΧΕΙΑ ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ ΣΕ ΒΙΒΛΙΟ ΠΟΥ ΚΥΚΛΟΦΟΡΕΙ ΣΤΑ
ΑΓΓΛΙΚΑ ΑΠΟ ΤΙΣ ΕΚΔΟΣΕΙΣ «ΚΑΣΤΑΝΙΩΤΗ» * ΣΥΝΤΟΜΑ ΚΑΙ ΕΛΛΗΝΙΚΗ ΕΚΔΟΣΗ ΜΕ ΝΕΑ ΣΤΟΙΧΕΙΑ
</H5><H5>Ο επιθεωρητής Πρωτοβάθμιας Εκπαίδευσης Κέρκυρας προς το υπουργείο Παιδείας
</H5><H5>Μοναχοί και αντιστασιακοί έσωσαν τον πατερα του Σιμόν Πέρες
</H5><H5>Πρώτο το ελληνικό κράτος επέστρεψε εβραϊκές περιουσίες που είχαν κατασχεθεί
στον πόλεμο
</H5><H5>Άρθρο της εφημερίδας The New York Times 31 Ιανουαρίου 1948
</H5><H5>Επιστολή του Αρχιεπισκόπου Δαμασκηνού προς τον πρέσβη Άλτενμπουργκ
</H5><H5>Τηλεγράφημα του Ελ. Βενιζέλου προς τον γενικό διοικητή Μακεδονίας
</H5><H2>Μαζί στις δοκιμασίες Έλληνες και Εβραίοι
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Η συνύπαρξη Ελλήνων και Εβραίων ­ που διαρκεί περισσότερα από 3.000 χρόνια
­ αποτελεί, σύμφωνα με τους ιστορικούς, την πιο μακροχρόνια και συνεχή σχέση
μεταξύ δύο λαών στην ιστορία του ανθρώπινου πολιτισμού. 
Ξεχωριστή σελίδα στη μακραίωνη αυτή συνύπαρξη κατέχουν οι σχέσεις Ελλήνων και
Εβραίων στον αιώνα μας και ιδίως στο πρώτο μισό του, με τη διάλυση της
Οθωμανικής Αυτοκρατορίας, τους δύο Παγκόσμιους Πολέμους και τους διωγμούς.

Φως σε αυτή την ταραγμένη περίοδο αλλά και στις σχέσεις των δύο λαών έρχεται
να ρίξει το βιβλίο «Ντοκουμέντα από την Ιστορία των Ελλήνων Εβραίων ­ Έγγραφα
από τα Ιστορικά Αρχεία του Υπουργείου Εξωτερικών», που κυκλοφορεί αυτές τις
ημέρες από τις εκδόσεις «Καστανιώτη». Την έρευνα και την επιμέλεια του βιβλίου
στο οποίο περιλαμβάνονται 159 έγγραφα ­ μια επιλογή από τα περισσότερα από
1.600, της περιόδου 1903-1950, που έχουν εντοπιστεί μέχρι τώρα στα αρχεία του
υπουργεία Εξωτερικών ­ έχουν κάνει η Φωτεινή Τομαή - Κωνσταντοπούλου,
διευθύντρια της Υπηρεσίας Ιστορικών Αρχείων του Υπουργείου Εξωτερικών και ο
Θάνος Βερέμης, καθηγητής του Τμήματος Πολιτικών Επιστημών και Δημόσιας
Διοικησης του Πανεπιστημίου Αθηνών.

ΣΤΑ ΑΓΓΛΙΚΑ

Το βιβλίο δημοσιεύεται στην αγγλική γλώσσα, ούτως ώστε να είναι εύκολη η
πρόσβαση στις πηγές αυτές ερευνητών από όλο τον κόσμο. Αλλά και η ελληνική
έκδοση δεν είναι μακριά. Το πολύ σε δύο μήνες θα είναι έτοιμη. Ο κυριότερος
λόγος που υπαγόρευσε την ανάγκη η έκδοση αυτή να κυκλοφορεί πρώτα στα αγγλικά,
αναφέρουν οι ερευνητές, ήταν η διεθνής συγκυρία, καθώς εδώ και ένα χρόνο η
ανθρωπότητα ζητά απονομή δικαιοσύνης για τα θύματα της ναζιστικής θηριωδίας
και την αναζήτηση της αλήθειας που μόνο το άνοιγμα των εθνικών αρχείων μπορεί
να εξασφαλίσει ­ τόσο των χωρών κατοχής όσο και εκείνων που συνεργάστηκαν με
τη Γερμανία αλλά και όσων παρέμειναν επιτηδείως ουδέτερες, όπως η περίπτωση
της γειτονικής Τουρκίας.

ΚΑΤΑΠΕΛΤΗΣ ΓΙΑ ΤΟΥΡΚΙΑ

Μάρτιος 1948. Εορτασμός του Πουρίμ στον παιδικό σταθμό της εβραϊκής
κοινότητας της Θεσσαλονίκης

«Η έκθεση Eisenstat», τονίζει η διευθύντρια της Υπηρεσίας Ιστορικών Αρχείων
του υπουργείου Εξωτερικών, «που πήρε το όνομά της από τον υφυπουργό Εξωτερικών
των ΗΠΑ ο οποίος έχει ορισθεί υπεύθυνος για τη σύγκληση της Δεύτερης Διάσκεψης
για τον εντοπισμό του Χρυσού, έργων τέχνης και άλλου εθνικού πλούτου που
άρπαξαν οι ναζιστικές δυνάμεις κατοχής από τις χώρες που λεηλάτησαν, ήταν
καταπέλτης για την Τουρκία, αφού χωρίς την τροφοδοσία που η ίδια παρέχει με
χρώμιο και άλλες πρώτες ύλες ο πόλεμος θα είχε λήξει τουλάχιστον 1 με 1,5
χρόνο νωρίτερα. Αλλά και για τους Εβραίους πολίτες της η Τουρκία δεν επιφύλαξε
διαφορετική τύχη. Αν και δεν συμμετείχε στον πόλεμο, υπακούοντας στις εντολές
της Γερμανίας εφάρμοσε ληστρικά μέτρα εις βάρος τους, τον περίφημο Varlik
Vergisi, τον κεφαλικό φόρο και στη συνέχεια τους έκλεισε σε στρατόπεδα
καταναγκαστικής εργασίας, όπου πολλοί δεν άντεξαν».

Βέβαια, προσθέτει η κ. Κωνσταντοπούλου, «τα ταμεία της Τουρκίας γέμισαν εκείνη
την περίοδο και διερωτώμαι ακόμα τι εννοούσε στη Διάσκεψη του Λονδίνου ο
εκπρόσωπος της Τράπεζας της Τουρκίας, όταν παραδεχόταν ότι η χώρα του
πενταπλασίασε το εθνικό της απόθεμα σε χρυσό επειδή δεν έκανε εισαγωγές από τη
χειμαζόμενη Ευρώπη, αλλά μόνο εξαγωγές και μάλιστα τροφίμων. Σε ποιους εξήγαγε
τρόφιμα η Τουρκία, αφού οι Ευρωπαίοι λιμοκτονούσαν; Ασφαλώς μόνο σε εκείνους
τους οποίους ταυτόχρονα προμήθευε με πρώτες ύλες για τη συντήρηση της
πολεμικής μηχανής και τη συνέχιση του πολέμου».

Στην ελληνική έκδοση θα περιλαμβάνονται και νέα στοιχεία που έφερε στο φως η
έρευνα των αρχείων του υπουργείου Εξωτερικών. 
Όπως, για παράδειγμα, η διαπίστωση ότι στον στρατό που απελευθέρωσε τη
Θεσσαλονίκη υπήρχε μεγάλος αριθμός Εβραίων, γεγονός που καταρρίπτει τον μύθο
ότι οι Εβραίοι ευδαιμονούσαν υπό την οθωμανική αυτοκρατορία.

Κέρκυρα, 4 Ιουνίου 1928

ΑΝΑΦΟΡΑ για τη λειτουργία του σχολείου υπ' αριθ. 3 (εβραϊκή περιοχή) της Κέρκυρας.

Με τη λήξη του σχολικού έτους 1927-1928 θα ήθελα να σας ενημερώσω ότι φέτος
στο σχολείο λειτούργησαν δύο τάξεις για τα αγόρια και μία για τα κορίτσια, με
πολύ καλό τρόπο. 
Στόχος μας, με κάθε κόστος και ακόμα παραβαίνοντας το επίσημο πρόγραμμα, ήταν
να δώσουμε ιδιαίτερη βαρύτητα στα γλωσσικά και εθνικά θέματα και πρέπει να
παραδεχτούμε ότι σε αυτά είχαμε αξιοσημείωτη και ανέλπιστη πρόοδο. Η
συστηματική λειτουργία του σχολείου θα έχει ως αποτέλεσμα σε μερικά χρόνια τα
παιδιά αυτής της μεγάλης κοινότητας να μιλούν τέλεια Ελληνικά αντί για το
μείγμα ισπανικών και ιταλικών που ομιλούν σήμερα.

Φέτος ενεγράφησαν στο σχολείο 212 μαθητές σε σύγκριση με 127 το 1925 και μόλις
10 το 1924.

Σ' αυτό το σημείο δεν πρέπει να ξεχάσουμε να κάνουμε μνεία της υλικής
υποστήριξης που είχαμε φέτος από το υπουργείο Εξωτερικών. Συμβάλλοντας με
25.000 δραχμάς μπορέσαμε να χορηγήσουμε στα παιδιά βιβλία, τετράδια και άβακες
καθώς και να προσφέρουμε βοήθεια στο Ταμείο της εβραϊκής κοινότητας για την
υποστήριξη του αρχιραβίνου Αβραάμ Σράιμπερ που είναι ειλικρινής φίλος της
Ελλάδας και υποστηρικτής των προσπαθειών μας για το σχολείο. (...).

* Η μετάφραση της επιστολής έγινε σε ελεύθερη απόδοση από τα αγγλικά.

Ο ΠΑΤΕΡΑΣ του Νομπελίστα πρώην πρωθυπουργού του Ισραήλ Σιμόν Πέρες, ήταν ένας
από τους Εβραίους που διασώθηκαν χάρη στα φιλάνθρωπα αισθήματα του ελληνικού
λαού. Ο Γιτζάκ Πέρσκι ­ πολλοί Ισραηλινοί άλλαξαν μετά το '45 τα ονόματά τους
­ από τη Βισνέβα που, αν και ανήκε διοικητικά στη Λευκορωσία μετά τον Α'
Παγκόσμιο Πόλεμο ελεγχόταν απο την Πολωνία, κατετάγη εθελοντής στον βρετανικό
στρατό και έπεσε με αλεξίπτωτο το 1942 σε ορεινή περιοχή της Αττικοβοιωτίας.
Ήταν, όμως, άτυχος, γιατί συνελήφθη σχεδόν αμέσως από τους Γερμανούς. 
Γρήγορα, ωστόσο, μπόρεσε να αποδράσει από τη φυλακή και πέρασε αρκετούς μήνες
περιπλανώμενος σε δασώδεις περιοχής της Αττικής, τρώγοντας χόρτα και σαύρες.
Έλληνες μοναχοί τον περιέθαλψαν για περίπου έναν χρόνο στη μονή τους ­ πιθανώς
στην ανδρική μονή της Χασιάς και τον έφεραν σε επαφή με αντιστασιακές
οργανώσεις. Από το σημείο εκείνο και έπειτα όλα ήταν προγραμματισμένα: το
μυστικό ταξίδι μέχρι τον Όλυμπο και από εκεί, ύστερα από σύντομη διαμονή σ'
ένα μικρό χωριό μαζί με άλλους 18 Βρετανούς, Αυστραλούς και Νεοζηλανδούς
στρατιώτες και αξιωματούχους, με καΐκι θα διέσχιζαν το Αιγαίο και θα περνούσαν
μέσω Σάμου στην Τουρκία. Στη διάρκεια του ταξιδιού πέθανε από το κρύο και τις
κακουχίες ένας Νεοζηλανδός. 
Πέταξαν το πτώμα στη θάλασσα και εφοδίασαν τον Πέρσκι με όλα τα σχετικά
έγγραφα του άτυχου νεκρού Νεοζηλανδού στρατιώτη. Έτσι, όταν συνελήφθησαν από
τους Γερμανούς, είχαν όλοι την ίδια μεταχείριση.

Παράσταση της εβραϊκής ερασιτεχνικής ομάδας «La Boheme» της Θεσσαλονίκης,
1903 - 1904

ΟΙ ΕΒΡΑΙΟΙ εγκαταστάθηκαν για πρώτη φορά στην Ελλάδα την εποχή του Μεγάλου
Αλεξάνδρου. Υιοθέτησαν την ελληνική γλώσσα στην καθημερινή ζωή τους και στα
θρησκευτικά τους κείμενα, ήρθαν σε επαφή με την ομορφιά του αρχαίου ελληνικού
πολιτισμού και δημιούργησαν στενούς δεσμούς με μια χώρα με την οποία σύντομα δέθηκαν.

Η μαζική άφιξη στην Θεσσαλονίκη ­ το 1492 ­ των Σεφαραδιτών Εβραίων από την
Ιβηρική Χερσόνησο σήμανε την δημογραφική αναγέννηση της πόλης. Η Θεσσαλονίκη
μεταμορφώθηκε σε εμπορικό και οικονομικό κέντρο της Ανατολικής Μεσογείου. Τα
γράμματα και οι τέχνες άνθησαν· και η δημιουργία κοινοτικών σχολείων,
βιβλιοθηκών και πιεστηρίων μετέτρεψαν την πόλη στο μεγαλύτερο κέντρο των
Σεφαραδιτών Εβραίων της Ευρώπης, κάτι που διήρκεσε για 4 αιώνες ­ από τον 16ο
έως το Ολοκαύτωμα. Εν τω μεταξύ, σημειώθηκαν νέες αφίξεις Εβραίων Εσκενάζυ από
την Ευρώπη, οι οποίοι, όπως και οι Σεφαραδίτες, ήταν συχνά θύματα του
φανατισμού και της θρησκευτικής μισαλλοδοξίας που επικρατούσε στις
περισσότερες κοινωνίες της Κεντρικής Ευρώπης εκείνη την εποχή. Κατά τη
διάρκεια της απελευθέρωσης της Θεσσαλονίκης, το 1912, ο βασιλιάς Γεώργιος Α'
αναγνώρισε τους Εβραίους ως Έλληνες πολίτες με ίσα δικαιώματα. Η υποστήριξη
της κυβέρνησης του Ελευθερίου Βενιζέλου για την δημιουργία εβραϊκού κράτους το
1917, τέσσερις μήνες πριν από την Διακήρυξη Μπάλφουρ, ενίσχυσε περαιτέρω τους
δεσμούς μεταξύ του εβραϊκού στοιχείου και της καινούργιας πατρίδας τους.

Οι Έλληνες Εβραίοι έπαιξαν ρόλο στην κοινωνική και στρατιωτική ιστορία της
Ελλάδας και συμμετείχαν στον αγώνα εναντίον του φασισμού και του ναζισμού.

Ο Δεύτερος Παγκόσμιος Πόλεμος ήταν μία περίοδος μεγάλων δοκιμασιών για την
Ελλάδα, αλλά από όλους τους Έλληνες οι Εβραίοι υπέστησαν τα χειρότερα παρά τις
προσπάθειες του λαού, του κλήρου ακόμα και των αξιωματούχων που συνεργάζονταν
με τις δυνάμεις κατοχής, για να τους προστατέψουν. Η επιστολή τού
Αρχιεπισκόπου Δαμασκηνού προς τον Γερμανό πρέσβη Άλτενμπουργκ θεωρείται
δικαίως ως μνημείο κουράγιου και ανθρωπισμού. Άλλωστε, χάρη στις προσπάθειες
της Εκκλησίας ­ όταν ο Γερμανός στρατιωτικός διοικητής ζήτησε από τον
Μητροπολίτη Χρυσόστομο κατάλογο με τα ονόματα των Εβραίων, εκείνος έστειλε ένα
χαρτί στο οποίο είχε γράψει μόνο το δικό του όνομα ­ διασώθηκε όλη η εβραϊκή
κοινότητα της Ζακύνθου, ένα φαινόμενο μοναδικό στην Ευρώπη.

Το 1945, ιδρύθηκε το Κεντρικό Συμβούλιο των Εβραϊκών Κοινοτήτων στην Ελλάδα.
Εν τω μεταξύ, με απόφαση της κυβέρνησης του Γεωργίου Παπανδρέου το 1944, το
ελληνικό κράτος έγινε, όπως τονίζει ο καθηγητής Θάνος Βερέμης, το πρώτο στην
Ευρώπη που επέστρεψε στους Εβραίους περιουσίες οι οποίες είχαν κατασχεθεί στη
διάρκεια του πολέμου. Ακόμα περισσότερο, αποποιήθηκε το νόμιμο δικαίωμα της
κληρονομιάς περιουσιών, οι κάτοχοι των οποίων δεν είχαν συγγενείς έως και
τετάρτου βαθμού. Έτσι, οι περιουσίες όσων είχαν πεθάνει μεταφέρθηκαν σε κοινό
ταμείο που δημιουργήθηκε για την παροχή βοήθειας σε εξαθλιωμένους, λόγω του
πολέμου, Εβραίους.

ΠΑΡΙΣΙ

Απρίλιος 1947. Επιζώντες από τα στρατόπεδα συγκέντρωσης έξω από τη συναγωγή
στη Θεσσαλονίκη, ύστερα από μνημόσυνο για τα θύματα του Ολοκαυτώματος

Η ΔΙΑΘΕΣΗ εβραϊκών περιουσιών, οι οποίες δεν διεκδικούνται από κανέναν, σε
επιζώντες Ευρωπαίους Εβραίους προτάθηκε σήμερα από τον Μίλτον Ουίν, Νεοϋορκέζο
δικηγόρο, ο οποίος μόλις ολοκλήρωσε περιοδεία στην Τουρκία, την Ελλάδα και την
Τσεχοσλοβακία για την Αμερικανική Εβραϊκή Επιτροπή.

Ο κ. Ουίν αναφέρθηκε σε πρόσφατη ελληνική νομολογία ως μοντέλο που θα πρέπει
να χρησιμοποιηθεί σε κάθε χώρα, όπου υπήρχε ναζιστική κατοχή. 
Η ελληνική κυβέρνηση συμφώνησε να δώσει τις εβραϊκές περιουσίες που δεν
διεκδικούνται από κανένα σε ένα ειδικό ίδρυμα, που με τη σειρά του θα
χρησιμοποιεί τα όποια κέρδη από την εκμετάλλευση των περιουσιών αυτών για να
βοηθήσει Ελληνοεβραίους. 
Επισήμανε ότι ο ελληνικός νόμος θα τεθεί σε εφαρμογή αμέσως μόλις υπογραφεί το
βασιλικό διάταγμα. Ο πρωθυπουργός Θεμιστοκλής Σοφούλης, δήλωσε ο κ. Ουίν, του
έδωσε την «προσωπική του διαβεβαίωση και εγγύηση» ότι κάτι τέτοιο θα γίνει σύντομα.

(...).

Εν Αθήναις τη 24η Μαρτίου 1943

Προς την Α' Εξοχότητα

Τον πληρεξούσιον του Ράιχ διά την Ελλάδα

Κύριον Gunther Altenburg

Πρεσβευτήν

Εξοχώτατε,

(...) ΕΑΝ όθεν ληφθώσιν υπ' όψιν πάντα ταύτα, προστεθή δε ότι κατά την
μακραίωνα διαδρομήν ολοκλήρου της Ελληνικής Ιστορίας μας αι σχέσεις μας μετά
του Ισραηλιτικού στοιχείου υπήρξαν πάντοτε αρμονικαί και ομαλαί, από της
απωτάτης αρχαιότητος της εποχής του Μεγάλου Αλεξάνδρου και των απογόνων του
και δη διά μέσου όλων των εποχών της ανεξιθρήσκου Ελληνικής Ορθοδοξίας, ως και
εν τω πλαισίω της όλως προσφάτου μας εθνικής ζωής, πιστεύομεν ότι εν τη υψηλή
ιδιότητι Υμών, ως ρυθμιστού των εν τη χώρα μας κατά τον παρόντα πόλεμον, δεν
θα διστάσητε να εγκολπωθήτε την αίτησίν μας ταύτην και ν' αποφασίσητε, όπως
προσωρινώς τουλάχιστον η δίωξις του Ισραηλιτικού στοιχείου εξ Ελλάδος
ανασταλή, έως ότου το Ελληνικόν Ισραηλιτικόν ζήτημα εξετασθή υπό το φως μιας
ειδικής και όλως εμπεριστατωμένης ερεύνης.

Παρίσι, 12 Φεβρουαρίου 1919

«ΟΙ ΙΣΡΑΗΛΙΤΕΣ διαμαρτύρονται ότι δεν εκπροσωπούνται επαρκώς στο δημοτικό
συμβούλιο της Θεσσαλονίκης. Είναι απαραίτητο να εξαλείψουμε αυτή την ανισότητα
λόγω της εκστρατείας που γίνεται σε Ευρώπη και Αμερική. Υπό αυτές τις συνθήκες
και με δεδομένο ότι βάσει του δημοτικού νόμου ο αριθμός των δημοτικών
συμβούλων μιας πόλης, όπως η Θεσσαλονίκη, πρέπει να είναι μεγαλύτερος του
αριθμού που ισχύει αυτήν τη στιγμή, διορίστε έναν συγκεκριμένο αριθμό
Ισραηλιτών, ώστε να υπάρξει μια λογική αντιστοιχία μεταξύ του αριθμού των
Εβραίων συμβούλων και του ισραηλιτικού πληθυσμού. (...)».

* Η μετάφραση της επιστολής έγινε σε ελεύθερη απόδοση από τα αγγλικά.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16330N101</ED>
<ID>
ID:14939

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N10&aa=1</URL></REF>


Article

<CATEGORY>vin04</CATEGORY>

 <H5>Κριοί, Δίδυμοι, Ζυγοί, Τοξότες η χρονιά σας
</H5><H2>30 ΕΡΩΤΗΣΕΙΣ
</H2><H2>ΔΕΣΠΟΙΝΑ ΔΑΓΚΛΗ
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

ΓΕΝΝΗΘΗΚΕ: Κάτω από τη διέλευση του Ηλίου στο Ζώδιο του Σκορπιού.

ΜΕΓΑΛΩΣΕ: Κάπου στην Αφρική.

ΠΡΟΕΒΛΕΨΕ: Τις νίκες των Ελλήνων αθλητών και την καταξίωσή τους στον
παγκόσμιο στίβο.

ΑΓΑΠΑΕΙ: Τους ανθρώπους με τα ελαττώματά τους.

ΝΟΣΤΑΛΓΕΙ: Τα χρόνια της αθωότητας.

ΑΠΟΦΕΥΓΕΙ: Τους κουτούς και τους κακοπροαίρετους.

ΣΥΜΒΟΥΛΕΥΕΤΑΙ: Τη διαίσθησή της.

ΠΙΣΤΕΥΕΙ: Στο χαμόγελο των μικρών παιδιών.

ΘΑ ΚΑΛΟΥΣΕ ΣΕ ΓΕΥΜΑ ΤΗΝ ΠΡΩΤΗ ΤΟΥ ΧΡΟΝΟΥ: Τον Νοστράδαμο, αν ζούσε.

ΘΑ ΗΘΕΛΕ ΝΑ ΤΗΣ ΚΑΝΕΙ ΠΟΔΑΡΙΚΟ: Το πρώτο νεογέννητο του '99.

Μια χρονιά έφυγε, μια νέα ήρθε, γεμάτη πολλά και αξιοσημείωτα γεγονότα.
Όπως λέει η αστρολόγος Δέσποινα Δαγκλή, για τα ζώδια του Κριού, των Διδύμων,
του Ζυγού ή του Τοξότη είναι μια καλή χρονιά. Για τα υπόλοιπα ζώδια η προσοχή
είναι... χρυσός. Και, φυσικά, οι εκλείψεις δεν θα μας αφήσουν ήσυχους. Οι
μήνες Φεβρουάριος και Αύγουστος θα φέρουν δυσκολίες και η χώρα μας θα δεχτεί
αρκετές πιέσεις, που με σύνεση των κυβερνώντων θα ξεπεραστούν.

ΕΡ.: Μια χρονιά φεύγει, μια χρονιά έρχεται. Καλές ή κακές οι προβλέψεις;

ΑΠ.: Το 1999 θα φέρει πολλά και αξιοσημείωτα γεγονότα, τα οποία πρέπει να
συνειδητοποιήσουμε και να υιοθετήσουμε έναν καινούργιο τρόπο ζωής εν όψει των
μεγάλων αλλαγών που θα φέρει στη ζωή μας η χιλιετία που έρχεται.

ΕΡ.: Στην πολιτική;

ΑΠ.: Δεν είναι ούτε απλά ούτε εύκολα, τόσο για τους πολιτικούς όσο και για
τους πολίτες της χώρας.

ΕΡ.: Στην οικονομία;

ΑΠ.: Χρειάζεται έντονη και μακροχρόνια προσπάθεια από όλους.

ΕΡ.: Στις τέχνες;

ΑΠ.: Ένας καινούργιος άνεμος έμπνευσης πνέει και οι ηλεκτρονικοί υπολογιστές
θα παίξουν καθοριστικό ρόλο στην εξέλιξή τους.

ΕΡ.: Στον αθλητισμό;

ΑΠ.: Νέα ονόματα θα εμφανιστούν στο προσκήνιο που θα δοξάσουν την Ελλάδα.

ΕΡ.: Και στην επιστήμη;

ΑΠ.: Οι ανακαλύψεις καλπάζουν με γρήγορους ρυθμούς και θα μπορούσαν να
βοηθήσουν την ανθρωπότητα.

ΕΡ.: Από τα δημόσια πρόσωπα για ποιους θα είναι τυχερή η νέα χρονιά;

ΑΠ.: Ο Κώστας Σημίτης έχει να αντιμετωπίσει πολλά εσωκομματικά προβλήματα,
αλλά θα μπορέσει να βρει κάποιες λύσεις. Ο Καραμανλής, αν γίνουν οι εκλογές το
2000, έχει πολλές πιθανότητες να είναι αυτός ο νικητής. Ο Αβραμόπουλος, από
πλευράς γεγονότων και πολιτικών εξελίξεων, θα αναγκάζεται να δίνει τις μάχες
του καθημερινά. Ο Αρχιεπίσκοπος Χριστόδουλος έρχεται σε μια δύσκολη στιγμή των
θρησκευτικών μας «πιστεύω».

ΕΡ.: Και στη διεθνή σκηνή τι έχουμε να περιμένουμε;

ΑΠ.: Η πολιτική κατάσταση διεθνώς επηρεάζεται δυσμενώς, κυρίως στις περιόδους
των εκλείψεων, Φεβρουάριο και Αύγουστο. Η Ελλάδα και η Κύπρος φαίνεται να
βρίσκονται στο μάτι του κυκλώνα.

ΕΡ.: Θα ισχυροποιήσει η Ελλάδα τη θέση της;

ΑΠ.: Μόνο με ισχυρή θέληση των κυβερνώντων θα μπορέσει να βρει κάποιες λύσεις
σε καυτά προβλήματα.

ΕΡ.: Υπάρχουν προβλέψεις που δεν θέλατε να δημοσιοποιήσετε;

ΑΠ.: Υπάρχουν πράγματα που οι άνθρωποι πολλές φορές δεν θέλουν ή δεν μπορούν
να ακούσουν.

ΕΡ.: Και από τα ζώδια ποια θα είναι σε πλεονεκτική θέση;

ΑΠ.: Κριοί, Δίδυμοι, Ζυγοί και Τοξότες.

ΕΡ.: Και τα δύσκολα για ποιους θα είναι;

ΑΠ.: Λέοντες και Υδροχόοι θα αντιμετωπίσουν τις περισσότερες δυσκολίες,
ακολουθούν οι Ταύροι και οι Σκορπιοί.

ΕΡ.: Τι θα πρέπει να περιμένουν οι Κριοί.

ΑΠ.: Νέες ευκαιρίες δίνουν τη δυνατότητα να χτίσετε δημιουργικά το μέλλον σας.

ΕΡ.: Και οι Ταύροι;

ΑΠ.: Οι αναθεωρήσεις του παρελθόντος φέρνουν νέα δεδομένα στη ζωή σας.

ΕΡ.: Δίδυμοι και Καρκίνοι;

ΑΠ.: Για τους Διδύμους, ευνοϊκές οι συνθήκες· για τους Καρκίνους, στηριχθείτε
στην εσωτερική σας δύναμη.

ΕΡ.: Οι Λέοντες;

ΑΠ.: Οι παλιές άξιες ανατρέπονται και μέσα από απρόσμενες εξελίξεις.

ΕΡ.: Παρθένοι και Ζυγοί;

ΑΠ.: Για τους πρώτους θα είναι μια χρόνια γεμάτη από εμπειρίες και
ενδιαφέροντα. Και για τους δεύτερους ο τομέας των σχέσεων θα χρειαστεί τις
δυναμικές σας αποφάσεις.

ΕΡ.: Και για τον Σκορπιό;

ΑΠ.: Προσαρμοστείτε στις σημερινές δυσκολίες και αποφύγετε τις βίαιες αντιδράσεις.

ΕΡ.: Και για τον μάλλον τυχερό Τοξότη;

ΑΠ.: Τα σχέδιά σας ολοκληρώνονται και τα όνειρά σας πραγματοποιούνται.

ΕΡ.: Αιγόκερως και Υδροχόος;

ΑΠ.: Οι Αιγόκεροι αναζητούν σταθερότητα και επιβράβευση των αποφάσεών τους.
Υδροχόοι, η πείρα του παρελθόντος, αλλά και η σκληρή προσπάθειά σας είναι
πολύτιμοι σύμβουλοι για ένα καλύτερο αύριο.

ΕΡ.: Οι Ιχθύες;

ΑΠ.: Οι έντονες αλλαγές στη ζωή σας σάς φέρνουν μεγαλύτερες επιτυχίες, αλλά
και περιορισμό της ευαισθησίας στη ζωή σας.

ΕΡ.: Προβλέπετε τα προσωπικά σας;

ΑΠ.: Μόνο όταν πρόκειται για πολύ σημαντικά θέματα.

ΕΡ.: Θέλουν οι Έλληνες να ξέρουν από πριν το μέλλον τους;

ΑΠ.: Όπως όλοι οι άνθρωποι της γης, θέλουν να ξέρουν τι τους επιφυλάσσει το μέλλον.

ΕΡ.: Μια πρόβλεψη σε βοηθά να αποφύγεις...

ΑΠ.: Λανθασμένες κινήσεις σε λάθος χρονική στιγμή.

ΕΡ.: Προληπτική;

ΑΠ.: Υπάρχει κανένας που δεν είναι;
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16330N121</ED>
<ID>
ID:14940

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N12&aa=1</URL></REF>


Article

<CATEGORY>vin06</CATEGORY>

 <H5>ΓΙΑ ΤΕΤΑΡΤΗ ΧΡΟΝΙΑ ΤΟ ΠΡΩΤΟΧΡΟΝΙΑΤΙΚΟ ΡΕΒΕΓΙΟΝ ΤΟΥ ΔΗΜΟΥ ΑΘΗΝΑΙΩΝ
</H5><H2>Γλέντι ως το πρωί για όλα τα γούστα
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Πλησίαζε 12 τα μεσάνυχτα στην Πλατεία Συντάγματος. Ο κόσμος είχε αρχίσει να
χειροκροτεί για την έλευση του 1999.

Καινούργια αρχή. Ο δήμαρχος Αθηναίων Δημήτρης Αβραμόπουλος, με τη Χριστίνα
Παππά και την Ισαβέλλα Βλασιάδου δίπλα του, υποδέχεται το 1999 στην Πλατεία Συντάγματος

Η ΜΑΡΩ Κοντού πήρε το μικρόφωνο. «Ένα, δύο, τρία...». Όσοι βρίσκονταν εκείνη
την ώρα πάνω στη σκηνή, παρότι πρέπει να αναρωτήθηκαν γιατί δεν μετρά
αντίστροφα, την ακολούθησαν: «Εφτά, οκτώ, εννιά...». Η αρίθμηση προς το 1999
συνεχίστηκε με τον ίδιο ενθουσιασμό: «Δεκαοκτώ, δεκαεννιά, είκοσι...». Η φωνή
της Μάρως Κοντού εξακολουθούσε να ξεχωρίζει: «Τριάντα ένα, τριάντα δύο,
τριάντα τρία». Ο Δημήτρης Αβραμόπουλος αντιλήφθηκε ότι κάτι δεν πάει καλά και
αποφάσισε να αναλάβει δράση, για να προλάβει το καινούργιο έτος γυρνώντας
«τούμπα» την αρίθμηση: «Δέκα, εννιά, οκτώ...».

Μ' αυτό τον απρόοπτο τρόπο η Αθήνα υποδέχθηκε το 1999. Μόλις ο δήμαρχος
Αθηναίων φωταγώγησε το χριστουγεννιάτικο δέντρο, χιλιάδες πυροτεχνήματα που
εκτοξεύθηκαν από τον Λυκαβηττό, τον Εθνικό Κήπο και άλλα σημεία της
πρωτεύουσας έκαναν τη νύχτα-μέρα. Το πάρτι μπορούσε να αρχίσει... Ήταν η
τέταρτη συνεχής χρονιά, που ο Δήμος Αθηναίων διοργάνωνε τη γιορτή αυτή στο
Σύνταγμα. Αυτήν τη φορά τα πράγματα ήταν κάπως διαφορετικά. Κατ' αρχήν,
έκλεισαν λιγότεροι δρόμοι από κάθε άλλη φορά στο κέντρο της Αθήνας. Στο
καλλιτεχνικό πρόγραμμα έγινε προσπάθεια να συνδυαστούν όλα τα γούστα.
Εορταστική ατμόσφαιρα πριν από τα μεσάνυχτα με Αθηναϊκή Φιλαρμονία, Αθηναϊκή
Δημοτική Συμφωνική Ορχήστρα και γνωστούς σολίστες. Και με Άλκηστη Πρωτοψάλτη,
Σταμάτη Κραουνάκη, μπαλέτο και ένα ευρύ φάσμα καλλιτεχνών για τη συνέχεια.

Η Ισαβέλλα Βλασιάδου, η Χριστίνα Παππά και η Μάρω Κοντού, που παρουσίασαν το
πρόγραμμα, προσπαθούσαν να ζεστάνουν την ατμόσφαιρα, όμως μάλλον το κρύο έκανε
τον κόσμο να είναι λιγότερο εκδηλωτικός από άλλες χρονιές. Ξένοι υπήρχαν
πολλοί και φέτος με ιδιαίτερα έντονη την παρουσία των Κούρδων, που με τον χορό
τους έφτιαχναν τη διάθεση των υπολοίπων.

Πίσω από τη σκηνή είχε στηθεί μία μίνι δεξίωση για τους προσκεκλημένους που
δεν ήταν και λίγοι. Ο κ. Αβραμόπουλος έφτασε στο Σύνταγμα περίπου στις 11.30
το βράδυ με τη σύζυγο και τον μεγαλύτερο γιο του. Στον χαιρετισμό του, λίγο
πριν από την αλλαγή του χρόνου, έκανε ιδιαίτερη αναφορά στους Έλληνες που
μένουν στο εξωτερικό (άλλωστε η εκδήλωση ήταν αφιερωμένη στον Απόδημο
Ελληνισμό), στους μοναχικούς, στους ηλικιωμένους, στα άτομα με ειδικές ανάγκες
και έκλεισε με μια ευχή που συνηθίζει να κάνει: «Να είναι το 1999 μια χρονιά
που όλοι μαζί ενωμένοι θα κάνουμε ένα ακόμη βήμα μπροστά προς μια Ελλάδα με
περισσότερο φως».

Στην Ομόνοια μοιράστηκε φαγητό και παραδοσιακά εδέσματα σε άπορους Αθηναίους
από συνεργείο του Δήμου Αθηναίων.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16330N131</ED>
<ID>
ID:14899

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N13&aa=1</URL></REF>


Article

<CATEGORY>vin06</CATEGORY>

 <H2>Περίσσευε το κέφι στην Κουμουνδούρου
</H2>
Η ΓΙΟΡΤΗ ξεκίνησε νωρίς, γύρω στις 8 το βράδυ. Παρά το σκοτάδι που έφερε η
διακοπή του ρεύματος, το κέφι στο πρωτοχρονιάτικο ρεβεγιόν που διοργάνωσε ο
Συνασπισμός και φορείς της Αθήνας στην πλατεία Κουμουνδούρου περίσσευε. Δεν
ήταν μόνο οι γνωστοί Έλληνες καλλιτέχνες που ενθουσίασαν με την παρουσία τους
τους παραβρισκόμενους. Ήταν και οι Κούρδοι που με τη μουσική τους έδειξαν ότι
δικαίωμα στη χαρά της έλευσης του νέου χρόνου έχουν όλοι. Άλλωστε για τους
Κούρδους και τους άλλους μετανάστες της Αθήνας επελέγη η Κουμουνδούρου για το
πρωτοχρονιάτικο ρεβεγιόν.

Την παράσταση, πάντως, έκλεψαν οι Αλβανοί Άη Βασίληδες που μοίραζαν... πατάτες
σε συσκευασία δώρου με μια μαύρη κορδέλα διαμαρτυρόμενοι για τον τραυματισμό
συμπατριωτών τους στη Φθιώτιδα από τον ιδιοκτήτη χωραφιού όταν προσπάθησαν να
κλέψουν πατάτες.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16330N132</ED>
<ID>
ID:14955

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N13&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Καλή μας χρονιά...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΣΤΟ ΠΡΩΤΟ φύλλο του νέου χρόνου συνέπεσε να δημοσιευθεί αυτό το σημείωμα. Οι
ευχές απ' όλους μας για όλους είναι πολλές και θερμές. Ωστόσο είναι μία
ευκαιρία να τα πούμε και μεταξύ μας. 
Ας είναι καλά η Λίνα, η οποία γράφει σαν το μενού της εβδομάδας. Κάθε Δευτέρα
Λίνα Αλεξίου ­ χωρίς ορντέβρ.

Γιατί όλη η αξία κρύβεται στο κυρίως πιάτο. Στη Νανά επειδή η ευαισθησία
μπορεί να κατοικοεδρεύει και σ' ένα γραφείο που... «πότε, ρε Νανά, θα κάνεις
εκκαθάριση;». Στην Έλενα, που σκαλίζει τον χρόνο ­ παρελθόντα και μέλλοντα. 
Ποιος είπε ότι το πάντα δεν μπορεί να κρατάει μία στιγμή. Στη Λεονί με μία
συμβουλή: Να προσέχει τα τετράποδά της. 
Στη Συλβάνα για την «Κατίνα που κρύβουμε όλοι μέσα μας και ντρεπόμαστε να τη
συστήσουμε στην παρέα». Στη Νατάσα που ταξιδεύει από τις μητροπόλεις του
κόσμου στην ξεχασμένη Ελληνίδα της υπαίθρου και την έφερε στην 13η σελίδα των
«ΝΕΩΝ». Στην Ειρήνη αλλά και στη μοναδική Αννούλα. Κι αν δεν το έχετε
καταλάβει, δεν είστε αναγνώστες μας.

Στο Μαράκι που καταφέρνει να χωρέσει την απογείωση σ' ένα μονόστηλο από την
κορφή ως τη βάση μιας σελίδας εφημερίδας. Στη Μαίρη που γκρινιάζει αλλά
τουλάχιστον ξέρει γιατί. Στη Μαρία γιατί φωτίζει τις στιγμές που περνούν
απαρατήρητες. 
Άφησα τελευταία την Κάτια γιατί αυτή ξέρει να εισχωρεί στην ψυχή των άλλων
ανοίγοντας τη δική της.

Καλή μας χρονιά...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16330N133</ED>
<ID>
ID:15003

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N13&aa=3</URL></REF>


Article

<CATEGORY>vin06</CATEGORY>

 <H5>ΣΕ ΡΟΖΙΑΣΜΕΝΑ ΧΕΡΙΑ Ο ΛΑΧΝΟΣ ΤΟΥ 1 ΔΙΣ.
</H5><H2>Δάκρυα από τον υπερτυχερό...
</H2>
Την ώρα που εκατομμύρια Ευρωπαίοι ζούσαν στον αστερισμό του ευρώ, ένας
60χρονος Λαρισαίος μεροκαματιάρης έκανε τα δικά του όνειρα, σε δραχμές... Σε
ένα δισεκατομμύριο δραχμές!

ΤΟΣΟ είναι το ποσό που η τύχη «ξεφόρτωσε» προχθές το απόγευμα στο σπιτικό του,
αλλάζοντας σε μια στιγμή την ζωή του. Θέλοντας, προφανώς, να δείξει ότι για
μια ακόμη φορά επέλεξε έναν βιοπαλαιστή για να του χαμογελάσει διάπλατα, άφησε
στο σπιτικό του τον πρώτο λαχνό του Πρωτοχρονιάτικου Κρατικού Λαχείου.
Πρόκειται για τον αριθμό 17438 της 80ης σειράς, που αποφέρει στον κάτοχό του
το αστρονομικό αυτό ποσό. Και όταν στις 5 το απόγευμα της παραμονής του νέου
έτους ο υφυπουργός Οικονομικών κ. Γ. Δρυς ανέσυρε από την κληρωτίδα το μαγικό
χαρτάκι, αυτομάτως βρισκόταν ο μοναδικός ίσως Έλληνας που στο εξής θα πίνει
νερό στο όνομα ενός υπουργού Οικονομικών. Ο 60άρης βιοπαλαιστής, με τα
ροζιασμένα χέρια από τα πολλά χρόνια εργασίας στις οικοδομές (ασχολείται
κυρίως με ελαιοχρωματισμούς), ήταν μπροστά στον δέκτη της τηλεόρασής του. 
Βλέποντας, λοιπόν, τον κ. Δρυ με τον αριθμό που αντιστοιχούσε στο δικό του
λαχείο, άρχισε να κλαίει. Από χαρά, βέβαια, αφού τέτοια απλοχεριά της τύχης
ούτε στο όνειρό του δεν φανταζόταν. Λίγα λεπτά αργότερα τηλεφωνούσε στο
πρακτορείο λαχείων του κ. Σταύρου Χοϊδά και του Νικ. Αυγερού στο κέντρο της
Λάρισας, αφενός μεν για να επιβεβαιώσει ότι ήταν... ξύπνιος και αφετέρου για
να ζητήσει να μείνει ως «κύριος του ενός δισεκατομμυρίου» χωρίς ονοματεπώνυμο.
Με τα δάκρυα ακόμα στο πρόσωπό του και συνοδευόμενος από τη σύζυγό του,
επισκέφθηκε λίγο αργότερα το πρακτορείο κρατώντας σφιχτά στα χέρια του το
κλειδί για μια άλλη ζωή. 
Η φωτοτυπία βγήκε και ο κάτοχος του λαχνού αποχώρησε γρήγορα και διακριτικά.
Πατέρας τριών παιδιών, το μόνο που κατάφερε να ψελλίσει στους ιδιοκτήτες του
πρακτορείου ήταν ότι ο ποσό είναι τέτοιο που χωράει περισσότερα όνειρα από όσα
μπορεί να κάνει.

Για αυτό και δεν θα φανεί τώρα τσιγκούνης. «Θα βοηθήσω οικονομικά όλα τα
αδέλφια μου και τους συγγενείς που έχουν ανάγκη, πέρα από τα παιδιά μου»,
διαβεβαίωσε τους ιδιοκτήτες του πρακτορείου, οι οποίοι αναζητούν τώρα και τον
τυχερό ή τους τυχερούς των δύο «δορυφορικών» του πρώτου λαχνού αριθμών (δηλαδή
των 17435 και 17441 της ίδιας σειράς), που αντιπροσωπεύουν κέρδη 250 εκατ.
δραχμών έκαστος.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16330N141</ED>
<ID>
ID:14900

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N14&aa=1</URL></REF>


Article

<CATEGORY>vin06</CATEGORY>

 <H2>Κλήρωση πρωτοχρονιάτικου Λαχείου
</H2>
<REF><SOURCE>ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16330N142</ED>
<ID>
ID:15030

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N14&aa=2</URL></REF>


Article

<CATEGORY>vin06</CATEGORY>

 <H5>ΑΘΕΑΤΕΣ ΜΟΡΦΕΣ ΚΑΙ ΟΨΕΙΣ ΤΗΣ «ΦΙΛΑΝΘΡΩΠΙΑΣ ΤΟΥ ΘΕΑΜΑΤΟΣ»
</H5><H2>Άγιε Βασίλη, δεν είσαι εντάξει!
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Η ετήσια έκθεση της Unicef ήταν και πάλι αποκαλυπτική. Εκατοντάδες χιλιάδες
παιδιά γεννιούνται με μια μπάλα κανονιού δεμένη στα πόδια...

20.000 παιδιά πεθαίνουν κάθε μέρα από πείνα! Το 1/3 των παιδιών σε
διάφορες χώρες της Ασίας και της Αφρικής πεθαίνουν πριν φθάσουν στην
ηλικία των 5 ετών... 400 εκατομμύρια παιδιά ηλικίας 5-14 ετών
εργάζονται κάτω από τις πλέον αντίξοες συνθήκες σε ολόκληρο τον κόσμο...

ΤΕΡΑΤΩΔΕΙΣ αριθμοί, μακρινοί και δραματικοί, τόσο όσο να λειτουργούν σαν
εικόνες εξωπραγματικές, δηλαδή καθησυχαστικές, άρα απο-ενοχοποιητικές.

Παρέλαση «στιγμιοτύπων» πόνου, έγχρωμο και θεαματικό εμπόριο «ανθρωπιάς» στα
τηλεοπτικά «ράφια», επιδιώκει να αναζωπυρώσει στο «γόνιμο» έδαφος των
Χριστουγέννων, τον Άγιο Βασίλη που έχουμε μέσα μας...

Έναν Άγιο Βασίλη με λαμπρά κουρέλια και ακίνδυνο, που πιστώνεται κάθε φορά να
«είναι εντάξει», τις άγιες μέρες του Δεκεμβρίου, για να μπορεί να ξεχνιέται
όλο τον υπόλοιπο χρόνο.

ΠΑΝΤΩΣ, ΕΔΩ ΟΛΑ ΠΑΝΕ ΚΑΛΑ...

Παρέλαση «στιγμιοτύπων» πόνου, έγχρωμο και θεαματικό εμπόριο «ανθρωπιάς» στα
τηλεοπτικά «ράφια», επιδιώκει να αναζωπυρώσει στο «γόνιμο» έδαφος των
Χριστουγέννων τον Άγιο Βασίλη που έχουμε μέσα μας

Ευτυχώς τα πράγματα στη χώρα μας, στον τομέα αυτό, πάνε καλά. Όπως σημειώνει η
έκθεση της Unicef «η Ελλάδα βρίσκεται ανάμεσα σε εκείνες τις χώρες που
παρέχουν αρκετά καλές συνθήκες διατροφής, υγιεινής και μόρφωσης στα παιδιά».

Φυσικά έτσι είναι...

Δεν μπορεί τώρα λίγες χιλιάδες σύγχρονοι Όλιβερ Τουίστ των δρόμων και των
φαναριών τους ­ οι περισσότεροι «εισαγόμενοι», όπως υποστήριξε πρόσφατα ο
υφυπουργός της Παιδείας ­ να αμαυρώσουν την εικόνα...

Κι αν ακόμη 75 χιλιάδες περίπου ανήλικοι ­ σύμφωνα με τα στοιχεία πρόσφατης
έρευνας ­ «ναρκοθετούν» τα χρόνια της αθωότητάς τους στις φάμπρικες της
«αδήλωτης» εργασίας, ε, επιτέλους, ας γίνει γνωστό ότι υπάρχουν και νόμοι που
το απαγορεύουν...

Και αφού οι νόμοι απαγορεύουν την παιδική εργασία, καλά κάνει και η Στατιστική
μας Υπηρεσία που αποφεύγει να καταγράψει κάτι που απαγορεύεται να φαίνεται...

Φυσικά έτσι είναι...

Δεν θα μπορούσε να είναι διαφορετικά... Στο κάτω-κάτω της γραφής ακόμη κι αν
όλα τα παραπάνω ισχύουν, η χώρα μας βρίσκεται ψηλά στην κλίμακα της
φιλανθρωπίας... Ίσως και γι' αυτό το ελληνικό τμήμα της Unicef ήρθε τέταρτο
από πλευράς εσόδων στην Ευρώπη το 1996, με έσοδα 850 εκατομμύρια δραχμές, ενώ
το 1997 παρουσιάστηκε εκπληκτική άνοδος. Μάλιστα ο προπέρσινος τηλεμαραθώνιος
που διοργανώθηκε από την Unicef και τη ΝΕΤ συγκέντρωσε για τα παιδιά ­ θύματα
της πείνας ­ το ποσό-ρεκόρ των 152,5 εκατομμυρίων δραχμών!

Νάσου πάλι μπροστά μας η ευημερία των αριθμών... Το λογιστικό πρόσωπο της
φιλανθρωπίας προσπαθεί να ξεγελάσει την πείνα του τέρατος...

Ο ΙΑΝΟΣ ΤΗΣ ΦΙΛΑΝΘΡΩΠΙΑΣ

Καλοσύνη των «κερμάτων», δημόσια εκτεθειμένη, για την εξαγορά της συνείδησης.
Η φιλανθρωπία στην επαιτεία που μαλακώνει την καρδιά, αλλά δεν εξαλείφει τη ζητιανιά.

Το «δέντρο της ελεημοσύνης», εκεί στο Σύνταγμα, που προσπαθεί να αναπλάσει τη
βιτρίνα του γέρικου σώματος της κοινωνίας των ανισοτήτων και να κρύψει το
δάσος της εκμετάλλευσης, αν και το πιο ψηλό στην Ευρώπη, δεν φτάνει για να
φωτίσει την πλατεία της απελπισίας, λίγα μέτρα πιο κάτω, στην Κουμουνδούρου.
Πολυεθνικές εταιρείες προβάλλουν με κάθε μέσον τη συμμετοχή τους σε
φιλανθρωπικές εκστρατείες, γνωρίζοντας καλά ότι οι «μπίζνες» με τη φτώχεια
έχουν πολλαπλά θετικά αποτελέσματα για τις ίδιες.

Εκτός ότι συμβάλλει στον εξωραϊσμό της δημόσιας εικόνας τους,

* άλλοτε είναι φοροαπαλλαγή (στην Αμερική μεγάλες εταιρείες τροφίμων που
μοιράζουν τέτοιες μέρες απούλητα ή με κοντινή ημερομηνία λήξεως είδη τους
στους αστέγους, έχουν εξασφαλίσει φορολογικές ελαφρύνσεις και εγγυήσεις ότι
τυχόν μηνύσεις για στομαχικά προβλήματα δεν θα φτάσουν στα δικαστήρια),

* άλλοτε αποτελεί ευκαιρία αύξησης των κερδών τους (με πρόσφατη διαφήμισή της
η Lacoste γνωστοποιεί ότι καθιερώνει έκπτωση στα προϊόντα της αν ο πελάτης
προσφέρει το παλιό του μπουφάν που αναλαμβάνει η εταιρεία να το δώσει στον
φτωχό συμπολίτη μας)

* και άλλοτε απαλλάσσει από άχρηστα είδη και από τα έξοδα καταστροφής τους
όπως στην παρακάτω εκπληκτική περίπτωση.

ΤΟ «ΦΑΡΜΑΚΟ» ΤΗΣ ΦΙΛΑΝΘΡΩΠΙΑΣ

Στη διάρκεια του πολέμου της Βοσνίας, πολλές περιοχές χρειάστηκαν βοήθεια σε
φάρμακα και ιατρικό εξοπλισμό. Η Παγκόσμια Οργάνωση Υγείας, διάφορες
φαρμακευτικές εταιρείες και φιλανθρωπικές οργανώσεις, ανταποκρίθηκαν στις
εκκλήσεις και έστειλαν χιλιάδες τόνους φαρμάκων. Γρήγορα όμως κυκλοφόρησαν
φήμες ότι τα περισσότερα φάρμακα ήταν ακατάλληλα ή και επικίνδυνα. Η «Ιατρική
Επιθεώρηση της Νέας Αγγλίας» αποφάσισε να ερευνήσει το θέμα επειδή και
παλιότερα είχε συμβεί κάτι παρόμοιο με τα φάρμακα που είχαν σταλεί από
φιλανθρωπικές οργανώσεις και κρατικούς φορείς στους σεισμοπαθείς του Μεξικού
και της Αρμενίας και στους φτωχούς της Αφρικής. Έτσι, μια ομάδα υπευθύνων της
«Ιατρικής Επιθεώρησης» ήρθαν σε επαφή με την Υπάτη Αρμοστεία του ΟΗΕ, το
Γραφείο Ανθρωπιστικών Υποθέσεων της Commision, την Παγκόσμια Οργάνωση Υγείας
και διάφορες φιλανθρωπικές οργανώσεις και συγκέντρωσαν και διένειμαν τα
φάρμακα. Τα συμπεράσματα, όπως δημοσιεύονται στο τελευταίο τεύχος της
«Ιατρικής Επιθεώρησης της Νέας Αγγλίας» (18-12-1997), είναι συγκλονιστικά:
«Στα φάρμακα που έστειλαν οι εταιρείες περιλαμβάνονταν ιατρικό υλικό του
στρατού από τον Β' Παγκόσμιο Πόλεμο, λευκοπλάστες με ημερομηνία 1961 και άλλο
«χρήσιμο» φαρμακευτικό υλικό... Τα φάρμακα αυτά ήταν ακατάλληλα στο σύνολό
τους. Τότε γιατί τα έστειλαν στη Βοσνία; Η εξήγηση είναι απλή: πρώτον, επειδή
με τον τρόπο αυτό οι εταιρείες απαλλάσσονταν από το κόστος καταστροφής τους
που ανέρχεται στα 2 χιλιάδες δολάρια ανά τόνο, δεύτερον, επειδή οι «δωρεές»
αυτές εκπίπτουν από τη φορολογία και, τρίτον, φυσικά, επειδή οι κεφαλαιοκράτες
ιδιοκτήτες των φαρμακευτικών εταιρειών παρουσιάζουν έτσι ένα φιλάνθρωπο
πρόσωπο. Αδιαφορώντας, βέβαια, για το γεγονός ότι φόρτωσαν μια χώρα που είχε
αυξημένες ανάγκες με 20 χιλιάδες περίπου τόνους επικίνδυνων φαρμάκων, για την
καταστροφή των οποίων έπρεπε τώρα να πληρώσει γύρω στα 40 εκατομμύρια δολάρια».

ΣΤΟ ΔΙΑ ΤΑΥΤΑ

Με τα μάτια μόνιμα στραμμένα στους φτωχούς και τους ακάλεστους αυτού του
κόσμου, ας θυμηθούμε τα τραχιά λόγια των Αντόρνο - Χορκχάιμερ που ταιριάζουν
σ' όσους πιστεύουν στην αλλαγή της κοινωνίας και στην ανθρώπινη ελευθερία.

«Εμείς οι εχθροί της φιλανθρωπίας δεν θέλουμε να ταυτίσουμε τον άνθρωπο με τη
δυστυχία, που η ύπαρξή της είναι αίσχος για μας. Πολύ ευαίσθητοι στην αδυναμία
μας δεν θα παραδεχθούμε ποτέ ότι ο άνθρωπος μπορεί να είναι αντικείμενο ελέους».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16330N161</ED>
<ID>
ID:14901

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N16&aa=1</URL></REF>


Article

<CATEGORY>vin06</CATEGORY>

 <H5>«ΧΡΟΝΙΑ ΠΟΛΛΑ» ΣΤΟΥΣ ΑΚΡΙΤΕΣ ΤΟΥ ΕΒΡΟΥ ΑΠΟ ΤΗΝ «ΚΙΝΗΣΗ ΓΥΝΑΙΚΕΣ ΓΙΑ ΤΗΝ ΕΘΝΙΚΗ ΑΜΥΝΑ»
</H5><H2>Με δύναμη και ευαισθησία
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Κάθε Σαββατοκύριακο κάνουν στρατιωτική εκπαίδευση ­ μερικές φορές και με
όπλα ­ στο Μεγάλο Πεύκο, την Πάρνηθα, τον Μαραθώνα...

Η αποστολή: Χαρά Κουνάρη, Ζωή Καστανιά, Ρίτα Λουκοπούλου, Χριστίνα
Στεφανίδου, Ειρήνη Βάλη και Ελένη Θανασουλοπούλου

ΚΑΘΕ Πέμπτη έχουν θεωρητική εκπαίδευση στην παροχή πρώτων βοηθειών, στην
επιβίωση σε δύσκολες συνθήκες, στον προσανατολισμό με πυξίδα και χάρτη...
Είναι περίπου 100 γυναίκες που αγαπούν, όπως δηλώνουν, την πατρίδα, την
κοινωνική προσφορά, την ετοιμότητα «σε όλα και για όλα» που πιθανόν θα
απειλούσε τη χώρα και κατά συνέπεια το σπίτι τους. Είναι η «Κίνηση Γυναίκες
για την Εθνική Άμυνα», έξι μέλη της οποίας φόρεσαν τις στρατιωτικές τους
φόρμες, άφησαν το σπίτι τους και μέσα στις γιορτές «πήραν σβάρνα» τα φυλάκια
του Έβρου για να πουν τα «Χρόνια Πολλά» στους φαντάρους. Δύο φοιτήτριες, δύο
γραμματείς, μια νοικοκυρά και μία καθηγήτρια αγγλικών από 19 μέχρι 41 ετών
ξάφνιασαν τους αξιωματικούς και φαντάρους που περίμεναν, όπως τους είπαν,
«κάποιες κυρίες φιλανθρωπικών σωματείων».

Στις Καστανιές. Τα 6 μέλη της Κίνησης με τον φρουρό στα σύνορα

Στους άνδρες των φυλακίων στην Αλεξανδρούπολη, στην Ορεστιάδα, στους Κήπους,
στις Καστανιές πρόσφεραν δώρα-χορηγίες διαφόρων εταιρειών, μίλησαν μαζί τους
και έφαγαν στην «καραβάνα» από το κοινό συσσίτιο.

Ανέβηκαν στα παρατηρητήρια, έκαναν βόλτα με τεθωρακισμένα, μπήκαν στους
θαλάμους με τους ασθενείς στο στρατιωτικό νοσοκομείο Διδυμοτείχου και
εισέπραξαν ένα «θενκ γιου» απ' τον Τούρκο φρουρό στη Γέφυρα. «Ήταν μια κίνηση
με τριπλό σκοπό», μας είπε η ομαδάρχις κ. Χαρά Κουνάρη. «Πρώτον, να εκφράσουμε
την εμπιστοσύνη της Ελληνίδας προς εκείνους που "φυλάττουν Θερμοπύλες", εκεί
που χτυπάει η καρδιά της Ελλάδας. 
Δεύτερον, να προωθήσουμε την ιδέα της συμμετοχής της γυναίκας στην παλλαϊκή
άμυνα και τρίτον να ευαισθητοποιήσουμε όλη την κοινωνία στην ανάγκη της
ετοιμότητας για βοήθεια στους συνανθρώπους μας ανά πάσα στιγμή». Ως προς το
τελευταίο, η παρουσία της «Κίνησης Γυναικών για την Εθνική Άμυνα» είναι
ενδιαφέρουσα. Για παράδειγμα, μια ομάδα μελών της πήραν μέρος στις έρευνες για
την ανεύρεση του αεροσκάφους «Γιάκοβλεφ», ενώ το καλοκαίρι πολλές ομάδες
βοήθησαν στην κατάσβεση πυρκαγιών στην Αττική. Ωστόσο, η τελευταία εμπειρία
τους, το τριήμερο μεταξύ Χριστουγέννων και Πρωτοχρονιάς, στον Έβρο, ήταν, όπως
λένε, «η πιο εντυπωσιακή». 
Στην «αποστολή», εκτός από την κ. Κουνάρη, πήραν μέρος οι κυρίες Ζωή Καστανιά,
Ρίτα Λουκοπούλου, Χριστίνα Στεφανίδου, Ειρήνη Βάλη και Ελένη Θανασουλοπούλου.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16330N171</ED>
<ID>
ID:14902

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N17&aa=1</URL></REF>


Article

<CATEGORY>vin06</CATEGORY>

 <H5>ΟΙ ΠΙΛΟΤΟΙ ΣΤΑΜΑΤΗΣΑΝ ΝΕ ΕΡΓΑΖΟΝΤΑΙ ΥΠΕΡΩΡΙΑΚΑ
</H5><H2>Ολυμπιακή: πτήσεις... στον αέρα
</H2>
Ποδαρικό με προβλήματα στην Ολυμπιακή Αεροπορία έκανε το 1999, καθώς οι
πιλότοι της εταιρείας από χθες σταμάτησαν να εργάζονται υπερωριακά, με
αποτέλεσμα αρκετές πτήσεις να βρίσκονται ήδη... στον αέρα.

Καθηλωμένα αεροσκάφη. Οι πιλότοι της Ολυμπιακής δεν εργάζονται υπερωριακά και
τα δρομολόγια ματαιώνονται ή συγχωνεύονται

Η ΕΝΩΣΗ Χειριστών Πολιτικής Αεροπορίας (ΕΧΠΑ) και η διοίκηση της Ο.Α. τον
περασμένο Μάιο είχαν προχωρήσει στην υπογραφή πρακτικού συμφωνίας, βάσει του
οποίου ο καθένας από τους πιλότους ήταν υποχρεωμένος να παραχωρεί υπέρ της
εταιρείας ένα από τα μηνιαία ρεπό του για την ομαλή εκτέλεση του προγράμματος δρομολογίων.

Η ισχύς του συγκεκριμένου πρακτικού συμφωνίας, όμως, έληξε στις 31 Δεκεμβρίου
1998. Έτσι, από χθες τα μέλη της ΕΧΠΑ σταμάτησαν να προσφέρουν υπερεργασία, με
αποτέλεσμα κατά τον προγραμματισμό των δρομολογίων να παρουσιάζονται ελλείψεις πιλότων.

Η αρμόδια διεύθυνση της εταιρείας, στην προσπάθειά της να καλύψει τα κενά, από
χθες αναγκάζεται πλέον να προχωρεί σε συγχωνεύσεις και σε ματαιώσεις δρομολογίων.

Για σήμερα έχουν αποφασιστεί τέσσερις συγχωνεύσεις δρομολογίων. Συγκεκριμένα,
οι επιβάτες της πτήσης 902 προς Θεσσαλονίκη θα ταξιδέψουν με την πτήση 904.
Επίσης, οι επιβάτες της πτήσης 910 προς τη Θεσσαλονίκη θα επιβιβαστούν στο
αεροσκάφος που θα εκτελέσει την πτήση 171 προς Φρανκφούρτη, το οποίο κάνει
ενδιάμεσο σταθμό στη Θεσσαλονίκη.

Ακόμα, με την πτήση 181 προς το Ντύσελντορφ θα φτάσουν στη Θεσσαλονίκη και οι
επιβάτες της πτήσης 914, ενώ σε μία συγχωνεύονται και οι πτήσεις 918 και 920
επίσης προς τη Θεσσαλονίκη.

Εξάλλου, αποφασίστηκε ότι άλλα έξι δρομολόγια της Ο.Α. θα εκτελεστούν με
αεροσκάφη των Μακεδονικών Αερογραμμών (θυγατρική εταιρεία της Ο.Α.).

Σημειώνεται ότι με την υπερεργασία των πιλότων που προέβλεπε το πρακτικό
συμφωνίας, το οποίο έληξε στις 31 Δεκεμβρίου 1998, εκτελούνταν καθημερινά ­
κυρίως τους καλοκαιρινούς μήνες ­ το 30% των δρομολογίων.

Σήμερα στην Ο.Α. εργάζονται 423 πιλότοι, ενώ για την εκτέλεση του αεροπορικού
έργου της εταιρείας απαιτούνται τουλάχιστον 470 - 500 χειριστές.

Υπενθυμίζεται ότι το Διοικητικό Συμβούλιο της Ο.Α. είχε αποφασίσει την
πρόσληψη 45 νέων πιλότων από τις 2 Ιουνίου 1998. Ειδικότερα, είχε αποφασιστεί
η πρόσληψη των 35 πιλότων που είχαν λάβει μέρος στον διαγωνισμό του 1996 και
είχαν εκπαιδευτεί με χρήματα της Ο.Α. στην Αμερική (το συνολικό ποσό που
δαπανήθηκε έφτασε τα 500 εκατ. δρχ.), καθώς και άλλων 10 χειριστών μέσα από
καινούργιο διαγωνισμό.

Το υπουργείο Μεταφορών, βάσει της εισήγησης της Ο.Α., ζήτησε τον περασμένο
Νοέμβριο την έγκριση του Υπουργικού Συμβουλίου.

Η Γενική Γραμματεία του Υπουργικού Συμβουλίου, από την πλευρά της, ενέκρινε
μεν τις προσλήψεις (μόλις την περασμένη εβδομάδα), αλλά ζητεί να γίνει νέος
διαγωνισμός από την αρχή.

Όπως υποστηρίζουν οι εκπρόσωποι της ΕΧΠΑ, εάν ακολουθηθεί η διαδικασία που
αποφάσισε η Γ.Γ. του Υπουργικού Συμβουλίου, οι 45 νέοι πιλότοι δεν θα
προσληφθούν νωρίτερα από τον ερχόμενο Ιούνιο. 
Εκτός αυτού, η Ο.Α. θα χάσει το ποσό των 500 εκατ. δρχ. που διέθεσε για την
εκπαίδευση των 35 επιτυχόντων του διαγωνισμού του 1996, «παρ' ότι οι ίδιοι
μπορούν ανά πάσα στιγμή να τεθούν στη διάθεση της εταιρείας».

Το θέμα αυτό αναμένεται να συζητηθεί την ερχόμενη Δευτέρα, στη συνάντηση που
θα έχουν με τον υπουργό Μεταφορών Αν. Μαντέλη οι πιλότοι και η διοίκηση της Ο.Α.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16330N181</ED>
<ID>
ID:14903

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N18&aa=1</URL></REF>


Article

<CATEGORY>vin06</CATEGORY>

 <H5>ΒΥΘΙΣΤΗΚΕ ΣΤΗ ΝΙΣΥΡΟ ΣΚΑΦΟΣ ΠΟΥ ΜΕΤΕΦΕΡΕ ΛΑΘΡΟΜΕΤΑΝΑΣΤΕΣ
</H5><H2>Λίγες ελπίδες για 10...
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

Εξακολουθεί να αγνοείται η τύχη τουλάχιστον δέκα λαθρομεταναστών, όταν
βυθίστηκε το μικρό σκάφος στο οποίο επέβαιναν, τα ξημερώματα της παραμονής της
Πρωτοχρονιάς, 7 μίλια δυτικά της Νισύρου.

ΡΟΔΟΣ

ΑΛΛΑ 24 άτομα (μεταξύ των οποίων και δύο Έλληνες) έχουν διασωθεί και
μεταφέρθηκαν στην Κω, όπου και εξακολουθούν να παραμένουν. 
Πρόκειται για λαθρομετανάστες από το Πακιστάν, το Ιράκ και την Ινδία, που
ξεκίνησαν από ερημική ακτή της Τουρκίας με προορισμό την Ελλάδα ή την Τουρκία,
αλλά το υπό ιταλική σημαία σκάφος «Μάστανγκ» στον οποίο επέβαιναν, βυθίστηκε
κοντά στη Νίσυρο λόγω εισροής υδάτων.

Από τις ανακρίσεις προέκυψε ότι το «Μάστανγκ» ξεκίνησε πριν από μερικές μέρες
από το λιμάνι της Ζέας με προορισμό ερημική περιοχή της Τουρκίας απέναντι από
την Κω. 
Το σκάφος είχε ενοικιαστεί από τους Έλληνες Ιωσήφ Τσαγγαράκη και Κώστα
Λογοθέτη, οι οποίοι μαζί με έναν Γιουγκοσλάβο αποτελούσαν το πλήρωμά του.

Παραμένει ανεξακρίβωτος ο ακριβής αριθμός των λαθρομεταναστών που
επιβιβάστηκαν στο «Μάστανγκ», αλλά υπολογίζεται ότι συνολικά ήταν 33 και όταν
το πλοίο βρισκόταν κοντά στη Νίσυρο διαπιστώθηκε ότι παρουσίαζε εισροή υδάτων.

Γύρω στις 5.20 το πρωί της Πέμπτης ο κυβερνήτης του «Μάστανγκ» εξέπεμψε σήμα
κινδύνου και αμέσως το υπουργείο Εμπορικής Ναυτιλίας κινητοποίησε όλα τα
παραπλέοντα πλοία. 
Οι επιβαίνοντες λαθρομετανάστες επιβιβάστηκαν σε δύο φουσκωτές βάρκες, ενώ
κάποιοι έπεσαν και στη θάλασσα.

Στην περιοχή έσπευσαν περιπολικά του Λιμενικού και ένα ελικόπτερο της
Πολεμικής Αεροπορίας, που πήρε μέρος στις έρευνες για τον εντοπισμό των ναυαγών.

Στις 6.15 το πρωί το φορτηγό πλοίο «Gelin Metz» με σημαία Αγίου Βικεντίου
περισυνέλεξε δύο ναυαγούς και έναν πνιγμένο λαθρομετανάστη, ενώ λίγη ώρα
αργότερα το τουριστικό σκάφος «Χρυσούλα» εντόπισε μία φουσκωτή βάρκα στην
οποία επέβαιναν 15 άτομα.

Κατά την επιχείρηση περισυλλογής των ναυαγών ένας άλλος λαθρομετανάστης δεν
κατάφερε να διασωθεί και πνίγηκε στα παγωμένα νερά.

ΣΤΟΝ ΕΙΣΑΓΓΕΛΕΑ

Οι λαθρομετανάστες και οι δύο Έλληνες κρατούνται στο Λιμεναρχείο της Κω και
σήμερα θα οδηγηθούν στον εισαγγελέα, ενώ οι έρευνες για την ανεύρεση των
αγνοουμένων συνεχίστηκαν και χθες ολόκληρη την ημέρα, χωρίς αποτέλεσμα.
Λέγεται ότι στην επιχείρηση της μεταφοράς των λαθρομεταναστών από την Τουρκία
προς την Ελλάδα ή την Ιταλία μετέχει και ένας ακόμη Έλληνας ονόματι Γιάννης, ο
οποίος βρίσκεται στις απέναντι τουρκικές ακτές. 
Στην κατάθεσή τους οι δύο Έλληνες είπαν στους λιμενικούς που τους ανέκριναν,
ότι για τη μεταφορά πήραν από 400.000 δραχμές ο καθένας.

Πάντως, στις ελληνικές υπηρεσίες έχουν περιέλθει πληροφορίες ότι τις
τελευταίες μέρες στα τουρκικά παράλια έχουν συγκεντρωθεί χιλιάδες
λαθρομετανάστες, κυρίως Ιρακινοί, που είναι έτοιμοι για να αποβιβαστούν σε
κάποιο ελληνικό νησί. Σημειώνεται ότι τα ξημερώματα της Πέμπτης και ενώ
βρισκόταν σε εξέλιξη η επιχείρηση για τη διάσωση των ναυαγών, άλλοι 19
Ιρακινοί λαθρομετανάστες επιβαίνοντες σε δύο τουρκικά σκάφη αποβιβάστηκαν σε
ερημική παραλία της Κω.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16330N191</ED>
<ID>
ID:14904

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N19&aa=1</URL></REF>


Article

<CATEGORY>vin06</CATEGORY>

 <H2>Είναι καλά όλοι οι ναυτικοί του «Chios Fighter» </H2>
ΚΑΛΑ στην υγεία τους είναι οι πέντε Έλληνες και οι 16 αλλοδαποί ναυτικοί τού
υπό σημαία Παναμά φορτηγού πλοίου «Chios Fighter», που προσάραξε χθες το πρωί
σε αβαθή, ενώ έπλεε 140 ναυτικά μίλια ανατολικά της Νικαράγουας. Το πλοίο
απέπλευσε από τη Χιλή με προορισμό την περιοχή Τάμοα της Λατινικής Αμερικής.

Τα ονόματα των Ελλήνων ναυτικών είναι: Νικόλαος Ρέζος, πλοίαρχος, Ιωάννης
Μαυρέλος, υποπλοίαρχος, Φώτης Απέργης, α' μηχανικός, Ανδρέας Γεωργόπουλος, β'
μηχανικός, και Αντώνης Μεργιάνος, μάγειρας. Στην περιοχή αναμένεται ρυμουλκό
από τη Νικαράγουα.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16330N192</ED>
<ID>
ID:14956

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N19&aa=2</URL></REF>


Article

<CATEGORY>vin06</CATEGORY>

 <H5></H5><H5>ΔΕΚΑΠΕΝΤΕ ΧΡΟΝΙΑ ΕΚΦΡΑΖΕΙ ΤΗ ΜΕΓΑΛΗ ΑΓΑΠΗ ΤΗΣ ΓΙΑ ΤΗΝ ΕΛΛΑΔΑ ΜΕΣΑ ΑΠΟ ΤΟΝ
ΦΩΤΟΓΡΑΦΙΚΟ ΦΑΚΟ
</H5><H5>Από τον Πόντο στην Αλβανία
</H5><H5>Με... καλαματιανό η γνωριμία με τον Μίλτο
</H5><H2>Λίζα Έβερτ </H2><H2>Ψάχνω τους αυθεντικούς
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

­ «Θα σας στενοχωρούσε αν τα βιβλία σας δεν είχαν εμπορική επιτυχία;» ­
«Ναι, θα με στενοχωρούσε, επειδή καταρχήν το αγαπώ αυτό που κάνω και θέλω να
το μεταδώσω. Ό, τι κάνω, σας λέω, δεν το κάνω εν ψυχρώ, το κάνω με πάθος.
Δηλαδή αυτά τα θέματα που διαλέγω τα αγαπώ πάρα πολύ για να ξεκινήσω να τα
κάνω και ελπίζω να μεταδώσω αυτή την αγάπη, να δει ο άλλος με τον τρόπο που
είδα εγώ και να τ' αγαπήσει». Η Λίζα Έβερτ έχει ένα πάθος με τον Ελληνισμό που
χάνεται. Ίσως και να βρίσκεται κρυμμένο στα γονίδια που της κληρονόμησε ο
φιλέλληνας πατέρας της, ο Ευγένιος Βάντερπουλ, ένας Αμερικανός ολλανδικής
καταγωγής, που αφού αποφοίτησε από το Πρίνστον ήρθε στην Αθήνα για να
ολοκληρώσει τις σπουδές του στην αρχαιολογία. Έπαθε, όμως, έναν έρωτα με την
Ελλάδα, που δεν ήθελε να φύγει. Και τελικά έμεινε όλη του την ζωή και πέθανε
στην Ελλάδα. Στη χώρα που λάτρεψε, γεννήθηκε μία από τις κόρες του, η Λίζα
Έβερτ, η οποία ξεκίνησε πριν από δεκαπέντε χρόνια να καταγράφει φωτογραφικά
ό,τι απέμεινε από τις μεγάλες στιγμές του Ελληνισμού, γύρω από τη Μεσόγειο και
την εγγύς Ανατολή. Με το ίδιο πάθος που έκανε τον πατέρα της να αναγνωρίσει
στην Ελλάδα τον τόπο του, η κ. Έβερτ ταξιδεύει αποτυπώνοντας τη δική της
συγκίνηση της ανακάλυψης σε μέρη ελληνικά και μεταφέρει τις εντυπώσεις τις
μέσα από τα βιβλία - οδοιπορικά.

Σπάνια φωτογραφίζεται. Προτιμά να είναι πίσω από τον φακό καταγράφοντας
μνημεία και στιγμές του Ελληνισμού που εκλείπει...

ΩΣ ΦΩΤΟΓΡΑΦΟΣ κατορθώνει πάντα να «γλιστράει» από τον φωτογραφικό φακό.
Υπολογίζει τη γωνία και βρίσκεται εγκαίρως στο περιθώριο της εικόνας. Σπάνια
θα δει κανείς τη Λίζα Έβερτ στο ίδιο κάδρο με τον Μιλτιάδη Έβερτ ­ και ας
βρίσκονται στον ίδιο χώρο.

«Δεν έχω φωτογένεια, βγαίνω σαν τέρας, γενικά δεν μου αρέσει να
φωτογραφίζομαι», απαντά αυθόρμητα. «Γενικά υπάρχουν πολλές κυρίες στις
φωτογραφίες, που δεν έχουν σύζυγο πολιτικό, μόνο που εγώ δεν προσπάθησα να
προβληθώ μέσω του συζύγου μου. Όταν ο Μίλτος ήταν αρχηγός έδινα συνεντεύξεις,
αλλά όσο λιγότερο μπορούσα. Γιατί είναι κάτι που δεν είμαι πολύ άνετη και το αποφεύγω».

Απογευματάκι στο διαμέρισμα της οδού Λυκείου. Σχεδόν πίσω από του Μαξίμου, σε
απόσταση αναπνοής από το Προεδρικό Μέγαρο. Δύο λεπτά πριν από το ραντεβού
χτυπάω το κουδούνι. Μου ανοίγει η ίδια.

ΤΑ ΖΩΑ

Το διαμέρισμα έχει χρώμα ανατολής. Έπιπλα από σκαλιστό ξύλο, παλιές κασέλες,
ασημικά, συλλογές σε βιτρίνες, ελαιογραφίες και βυζαντινές εικόνες,
βαθυκόκκινα χαλιά, τεράστιους καθρέφτες, φρέσκα λουλούδια και ένα κλουβί με
μια... μάινα σιωπηλή! Κατά καιρούς σε αυτό το κλουβί έχουν φιλοξενηθεί και
παπαγαλάκια και ωδικά πτηνά, ενώ γενικώς στο διαμέρισμα κυκλοφορούσαν τα
αγαπημένα σκυλιά του πρώην αρχηγού της Νέας Δημοκρατίας, μέχρι που η κ. Λίζα
Έβερτ ήρθε σε απόγνωση και ζήτησε ­ «πιστέψτε με, δεν γινόταν αλλιώς» ­ τα ζώα
να «περιοριστούν» στο Πικέρμι. Μοναδική εξαίρεση το μπουλντόγκ που γενικά
είναι καλόβολο.

Πάνω στο γυάλινο τραπεζάκι που βρίσκεται ανάμεσα από δύο λευκούς καναπέδες,
δεν υπάρχει ούτε ένα από τα φωτογραφικά οδοιπορικά της Λίζας Έβερτ ούτε
παρατηρεί κανείς στις κονσόλες φωτογραφίες με υπογραφή. Σε ένα μικρό πιατάκι
μπουκιές από κουραμπιεδάκια ­ «πρέπει οπωσδήποτε να δοκιμάσετε» ­ δίπλα σ' ένα
φλιτζάνι τσάι υπογραμμίζουν τη φιλόξενη διάθεση, ενώ μια φράση της γνωστής,
για τη φωτογραφική αποτύπωση των κέντρων του Ελληνισμού, φωτογράφου θυμίζει τη
δική μου αμέλεια, που βασίζομαι στις αρετές ενός και μόνο κασετόφωνου: «πάντα
έχω μαζί μου δύο μηχανές και μία ηλεκτρονική για ασφάλεια. Ποτέ δεν
ξέρεις...», λέει η συνομιλήτριά μου, αλλά είναι πλέον αργά για εμένα, η
συνέντευξη έχει αρχίσει.

Της αρέσει να διαβάζει συνεντεύξεις προσώπων που την ενδιαφέρουν. Φωτογράφων,
συγγραφέων, γενικά ανθρώπων που είναι στην επικαιρότητα. Την ενδιαφέρει να
μάθει πώς ξεκίνησε κάποιος να δραστηριοποιείται στον χώρο του, γιατί ασχολείται.

ΤΟ ΓΡΑΨΙΜΟ

Η ίδια ξεκίνησε να ασχολείται με τη φωτογραφία μια εποχή που έψαχνε γενικά να
ανακαλύψει έναν τρόπο έκφρασης. «Μου άρεσε και εξακολουθεί να μου αρέσει και
το γράψιμο. Όταν πήγαμε, όμως, με μια φίλη μου σε σχολή φωτογραφίας,
διαπίστωσα πως αυτό με τραβάει πολύ. Μας ενέπνευσε και ο καθηγητής, ήταν ο
Άλκης Ξανθάκης και γενικά επηρεαστήκαμε από τα έργα μεγάλων φωτογράφων, που
γενικά δεν τα βλέπουμε. Βλέπουμε τα έργα μεγάλων ζωγράφων και υπάρχουν
χιλιάδες βιβλία, αλλά των φωτογράφων πρέπει να ψάξεις για να τα βρεις. Έτσι
ξεκίνησα και άρχισα να ανακαλύπτω μια άλλη πλευρά της φωτογραφίας, που με
τράβηξε παρά πολύ και ήθελα να μάθω να τυπώνω και άνοιξα ένα στούντιο. Για
πολλά χρόνια τύπωνα τα μαυρόασπρα τα δικά μου. Είχα στούντιο στο υπόγειο του
σπιτιού. Μετά έκανα μερικές εκθέσεις και άρχισα τα ταξίδια». Ήταν πριν από 14 χρόνια.

Έχει γυρίσει με τις φωτογραφικές της μηχανές όλη την Τουρκία, τη Συρία, την
Αίγυπτο, την Αλβανία, αλλά και την Ελλάδα. Η ματιά της ψάχνει μέσα από τον
φακό να συγκρατήσει έναν Ελληνισμό που χάνεται, «ψάχνω να βρω ανθρώπους
αυθεντικούς στον χώρο τους», να συνεισφέρει στη διατήρηση της μνήμης. Στις
εικόνες της ο ουρανός είναι γαλάζιος και οι πέτρες πολύ παλιές. Δεν θα την δει
κανείς με τα κλασικά «αξεσουάρ» των φωτογράφων, το γιλέκο με τις δεκάδες
τσέπες, μποτάκια και παντελόνι. Προτιμά να παραμένει θηλυκή, την βολεύουν
περισσότερο οι μακριές φούστες. Έχει χρειαστεί πολλές φορές να σκαρφαλώσει και
να περπατήσει σε όχι και τόσο εύκολες περιοχές, να μείνει σε συνθήκες
μηδενικών αστέρων φιλοξενίας. Ίσως κάποια μέρα η κ. Έβερτ γράψει ένα βιβλίο με
αυτές ακριβώς τις περιπέτειες.

ΤΑ ΤΑΞΙΔΙΑ

Από τα κρατικά ξενοδοχεία της Αλβανίας, μέχρι την ακτοπλοϊκή σύνδεση των
μικρών νησιών της Ελλάδας, και από τον Πόντο μέχρι τα χωριά των Καλάς. Στα
ταξίδια της κουβαλάει τα ελάχιστα δυνατά πράγματα. Προτεραιότητα έχουν τα
σύνεργα της φωτογραφίας, μετά τα είδη πρώτης ανάγκης, όπως για παράδειγμα
ορισμένα φάρμακα, και... αν περισσέψει χώρος τα υπόλοιπα.

«Νομίζω πως ήμουν η πρώτη που μπήκα στην Αλβανία για να φωτογραφίσω, εκτός από
όσους κάνουν ρεπορτάζ για τα γεγονότα. Συνολικά έκανα 15 ταξίδια στην Αλβανία,
την γύρισα όλη για να φωτογραφίσω όλα τα ελληνικά σημεία από την αρχαιότητα
μέχρι τα βυζαντινά. Και από όλα αυτά βγήκε ένα βιβλίο με τίτλο "Αλβανία, η
χώρα του Πύρρου", και μάλιστα μετάνιωσα κάπως για τον τίτλο γιατί πολλοί
νόμιζαν ότι αναφέρομαι στον Πύρρο Δήμα, ενώ υπήρξαν και κάποιοι που το
συνέδεσαν με τη... Γη του Πυρός (!)».


Λίζα και Μιλτιάδης Έβερτ. Γνωρίστηκαν ρομαντικά έναν Αύγουστο στο Πικέρμι και
από τότε μοιράζονται τη ζωή τους. Μαζί απέκτησαν δύο κόρες, την Ιλεάνα και την
Αλεξία (φω

τό από στιγμιότυπο παιδικών γενεθλίων)

Σ' ΑΥΤΗ την εκκλησία δεν μπορούσε να πάει ούτε με άλογο. Το χιόνι έφτανε μέχρι
τα γόνατά της ­ και η κ. Έβερτ είναι ψηλή γυναίκα. Με τις γαλότσες στα πόδια
όμως συνέχισε να περπατάει μέχρι την παλιά εκκλησία κοντά στο Καλο-Αγορατζί.
Οδηγός της μια Βορειοηπειρώτισσα δασκάλα, η Βαλεντίνη.

Στην Αλβανία, «την πιο δύσκολη και επικίνδυνη χώρα που επισκέφΘηκε», πήγε
πρώτη φορά με αποστολή του Ερυθρού Σταυρού. Μετά όμως, μόνη της. «Έμενα σε
κάτι ξενοδοχεία κρατικά, από αυτά που είναι πολύ συνηθισμένα στις χώρες του
πρώην υπαρκτού σοσιαλισμού. Από αυτά με τα σπασμένα τζάμια, χωρίς νερό ή μόνο
κρύο νερό. Ήσουν πολύ τυχερός αν έβρισκες ζεστό νερό. Μου έτυχε να μείνω σε
κάτι ξενοδοχεία τελείως άδεια. Ένα τεράστιο κτίριο με δέκα ορόφους στο
Τεπελένι και ήμουν η μόνη ένοικος. Θυμάμαι που έλεγαν ότι νερό είχε μόνο από
τις 5 έως τις 7 το πρωί και άφηνα τη βρύση μονίμως ανοιχτή για ν'ακούσω το
νερό να τρέχει και να προλάβω να πλυθώ».

­ Κι ο φόβος;

«Ο φόβος πάντα υπήρχε. Ακούμε τη λέξη Αλβανός και έχουμε στο μυαλό μας κάτι
αρνητικό, αλλά πρέπει να σας πω ότι σε όλα τα ταξίδια δεν μου έτυχε μια φορά
να έχω κακές εμπειρίες. Και δεν νομίζω πως ήταν τύχη. Βέβαια τώρα δεν θα το
συνιστούσα σε κανέναν. Ίσως ήμουν και τυχερή, δεν με ήξεραν, πήγαινα πάντα με
αλβανικό ταξί. Κι όχι μόνο δεν με ενόχλησαν, αλλά ήταν έτοιμοι να με
βοηθήσουν, ιδιαίτερα στο να βρω κάποια μέρη που μόνο εγώ τα ήξερα, δεν ήταν
σημειωμένα σε κανένα χάρτη. Κι αυτό γιατί ποτέ δεν τους ενδιέφερε να τα
ψάξουν, να φροντίσουν να τα γνωρίσουν».

Η ΤΡΑΠΕΖΟΥΝΤΑ

Για τη Λίζα Έβερτ το πρώτο ταξίδι καταγραφής του Ελληνισμού ήταν ο Πόντος. Η
ίδια περιγράφει τον τόπο σαν μια μυθική χώρα. Η Τραπεζούντα χαμένη μέσα στις
ομίχλες και τα επιβλητικά μοναστήρια ερειπωμένα επάνω στα βουνά. Χωρίς
δρόμους, χωρίς πρόσβαση. Πάντα ξεκινά αφού έχει προηγηθεί έρευνα για τον τόπο.
Όταν ανέβηκε στην Παναγία Σουμελά του Πόντου η συγκίνηση ήταν μεγάλη.

Μετά ακολούθησε η Κωνσταντινούπολη, η Καππαδοκία, η Συρία, τα κάστρα της
Ελλάδας στην Πελοπόνησσο και την Κρήτη. Ταξίδια που έγιναν ή πρόκειται να
γίνουν βιβλία, που πλέον εκδίδει μόνη της η Λίζα Έβερτ μέσω του «Αστερισμού» ­
έτσι ονομάζεται ο εκδοτικός της οίκος, το όνομα του οποίου έχει βεβαίως τη
δική του ιστορία. «Είχαμε παλιά με μια φίλη μου, την Μπέτυ Ψυχάρη, ένα
κατάστημα, το "Κόκκινο Αστέρι", και φέρναμε παλιά αντικείμενα και έπιπλα από
την Κίνα. Κι έτσι είπα να μείνω κάπου στ' άστρα, εκεί για να υπάρχει μια
ενότητα, όμως κάποιος άλλος είχε σκεφθεί το "Γαλαξίας", σκεφτόμουν το
"Οράϊον», αλλά κατέληξα στο "Αστερισμός" που συμβολίζει μια ενότητα αστεριών ­
όπως ακριβώς ένας εκδοτικός οίκος έχει πολλά βιβλία».

Ο «ΑΣΤΕΡΙΣΜΟΣ»

Ήταν η ανάγκη να έχει πλήρως την ευθύνη για το αποτέλεσμα της δουλειάς της που
την έκανε να δημιουργήσει τον δικό της εκδοτικό οίκο. «Μου δίνει μια
ανεξαρτησία να κάνω ό,τι θέλω, όπως το θέλω. Όχι ότι με πίεζε κανείς, έκανα
πάντα θέματα της δικής μου επιλογής, αλλά τελικά έχεις μεγαλύτερη άνεση όταν
έχεις εσύ κάτι δικό σου».

Από τον «Αστερισμό» πρόκειται να κυκλοφορήσει σύντομα μια δουλειά, ίσως με τον
τίτλο «Η Μικρασία του Αιγαίου», ενώ ήδη κυκλοφορεί νέα έκδοση για «Τα Μικρά
Νησιά της Άγονης Γραμμής». Άλλο ένα από τα αγαπημένα ­ και περιπετειώδη ­
ταξίδια της Λίζας Έβερτ. Χρειάστηκε... ενάμιση χρόνο για να επισκεφθεί πενήντα
μικρονήσια του Αιγαίου και του Ιονίου, αφού τις περισσότερες φορές η διαδρομή
γινόταν μέσω Πειραιά. Τη Θηρασιά την είδε αυθημερόν, αφού το πλοίο τον χειμώνα
περνάει κάθε τρεις ημέρες. Τους Οθωνούς, τη Σαρία, τον Καστό χρειάστηκε να
οργανώσει ολόκληρη επιχείρηση για να τα επισκεφθεί. Πριν όμως τελειώσει ένα
ταξίδι έχει ήδη σκεφθεί το επόμενο. Μόνο που δεν θα μας το αποκαλύψει.


ΓΝΩΡΙΣΤΗΚΑΝ σε μια παρέα, «ας μη μπούμε σε ημερομηνίες καλύτερα». Ήταν
καλοκαίρι στο Πικέρμι και γινόταν ένα λαϊκό πανηγύρι, του Σωτήρος.

­ Χορεύατε κι εσείς;

«Ναι, ναι, καλαματιανό. Ο Μίλτος είχε έρθει από το σπίτι και πήγαμε όλοι μαζί
στο πανηγύρι. Κι έτσι γνωριστήκαμε».

­ Σας φλέρταρε;

«Ναι, δεν έχασε καθόλου καιρό, κι έτσι σιγά σιγά ξεκίνησε μια ιστορία».

Η οικογένεια της Λίζας και του Μιλτιάδη Έβερτ αποτελείται από τις κόρες τους,
Ιλεάνα και Αλεξία και... αναρίθμητα κατοικίδια, τα οποία βρίσκονται παντού στο
Πικέρμι, τον τόπο του καλοκαιριού. 
Η κ. Έβερτ δεν οδηγεί, αγαπά όμως πολύ να περπατάει, «κι ευτυχώς το σπίτι
είναι στο κέντρο και κάνω τα πάντα με τα πόδια».

Το σπίτι της παιδικής της ηλικίας ήταν μέσα σ' ένα κτήμα, στα Ανάβρυτα. Εκεί
υπήρχαν τρία-τέσσερα σπίτια μέσα σε μια μεγάλη έκταση, με κήπους και διάφορα
ζώα. 
Ήταν τότε που ήταν άδεια η Αττική και ο Τζων Βορρές, που ήταν και δήμαρχος
Αμαρουσίου, είχε φτιάξει αυτό το μεγάλο κτήμα. Εκεί γεννήθηκε η Λίζα Έβερτ και
έζησε μέχρι τα δώδεκά της χρόνια. 
Μετά μπήκε εσωτερική σε σχολείο, στη Γενεύη. «Μου άρεσε πολύ το σχολείο και η
ζωή του. Κάναμε και πλάκες, αλλά δεν μπορώ να πω ότι ήμουν απείθαρχη
μαθήτρια». Μετά η κ. Έβερτ πήγε στο Παρίσι, πάλι εσωτερική, επιστρέφοντας
πάντα για τις διακοπές στην Ελλάδα στο Πικέρμι.

ΥΠΟΧΡΕΩΣΕΙΣ

Τα αδέλφια της ζουν όλα στην Αμερική, στην οποία η Λίζα Έβερτ ομολογεί πως δεν
θα μπορούσε να ζήσει. Ακόμα και τα ταξίδια της τα κάνει «τώρα πια» κυρίως στην
Ανατολή και λιγότερο στην Ευρώπη και την Αμερική. «Υπήρχαν εποχές που πήγαινα
συχνά Λονδίνο και Παρίσι. Τώρα προτιμώ να οργανώνω τα ταξίδια μου για να
φωτογραφίσω. Αυτά τα ταξίδια αγαπώ να κάνω κι ας μην είναι κοσμοπολίτικα».

Όταν δεν ταξιδεύει «έχει χίλια πράγματα να ασχοληθεί». «Η ζωή δίπλα σε έναν
πολιτικό έχει πολλές υποχρεώσεις. Αλλά και η Αθήνα, αν και είναι μια μικρή
συγκριτικά πόλη, έχει πλούσια κοινωνική ζωή. Εκθέσεις, εγκαίνια, φιλανθρωπικές
εκδηλώσεις. 
Κι έπειτα είναι και τα σεμινάρια, οι διαλέξεις γύρω από τα θέματα που με
ενδιαφέρουν. 
Και φυσικά η οικογένειά μου. Μερικές φορές ο χρόνος δεν φτάνει».

Κάποιες στιγμές έχει την αίσθηση ότι «μειώνεται η ελευθερία σου όταν ζεις μ'
έναν πολιτικό». Αν ήταν πάντως να διαλέξει μεταξύ των ρόλων της συζύγου
δημάρχου, αρχηγού αξιωματικής αντιπολίτευσης και πρωθυπουργού, η κ. Έβερτ,
χωρίς να απαντήσει ευθέως, θα αποκαλύψει την εκτίμησή της στον χώρο της Αυτοδιοίκησης.

«Από την πολιτική σταδιοδρομία του Μίλτου αυτό που μου άρεσε περισσότερο ήταν
ο δήμος. 
Εκεί μπορώ να πω ότι με γοήτευσε, δηλαδή όσο γενικά η πολιτική δεν με
γοητεύει, με γοήτευσε ο δήμος. Ο Μίλτος έδωσε μεγάλη σημασία στην Τέχνη,
γέμισε γλυπτά την Αθήνα».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16330N201</ED>
<ID>
ID:14905

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N20&aa=1</URL></REF>


Article

<CATEGORY>vin06</CATEGORY>

 <H5>ΗΛΕΚΤΡΟΝΙΚΗ ΘΥΕΛΛΑ ΔΙΑΜΑΡΤΥΡΙΑΣ ΤΩΝ ΧΡΗΣΤΩΝ ΤΟΥ ΔΙΚΤΥΟΥ ΕΝΑΝΤΙΟΝ ΤΟΥ ΟΤΕ
</H5><H5>Τι είναι ο ενιαίος πανελλαδικός αριθμός κλήσης
</H5><H5>Ηλεκτρονικά πανό κατά των αυξήσεων
</H5><H5>Διαπραγματεύσεις 18 μηνών χωρίς όμως αποτέλεσμα
</H5><H5>«Η μεγάλη αύξηση της χρονοχρέωσης αποκλείει χρήστες από το Internet»
</H5><H5>Σηκώνει τα χέρια ψηλά και ο Συνήγορος του Πολίτη
</H5><H2>Σύγκρουση για τα «φουσκωμένα» τιμολόγια στο Internet
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ - ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Ηλεκτρονική... θύελλα διαμαρτυρίας έχει ξεσπάσει στην ελληνική κοινότητα του
Internet και οι χρήστες του δικτύου οργανώνουν την πρώτη μαζική «on line
διαδήλωση» εναντίον του ΟΤΕ.

ΑΙΤΙΑ τα νέα τιμολόγια του Οργανισμού, τα οποία «φουσκώνουν» αρκετά τον
λογαριασμό όσων συνδέονται στο δίκτυο μέσω τηλεφώνου, αλλά και, γενικότερα, η
πολιτική του ΟΤΕ, η οποία χαρακτηρίζεται από τις εταιρείες που παρέχουν
υπηρεσίες Internet ως «μονοπωλιακή».

«Πέτρα του σκανδάλου» ένας ενιαίος πανελλαδικός αριθμός κλήσης, τον οποίο αυτή
τη στιγμή απολαμβάνει κατ' αποκλειστικότητα η OTEnet, θυγατρική του ΟΤΕ, παρά
το γεγονός ότι αντίστοιχο αριθμό έχουν ζητήσει από τον ΟΤΕ και άλλες
εταιρείες. Το «επίμαχο» νούμερο ξεκινά από 0965 και αυτό καλούν όλοι οι
συνδρομητές της OTEnet από όλη την Ελλάδα, προκειμένου να συνδεθούν στο Internet.

Χάρη στο νούμερο αυτό οι συνδρομητές της OTEnet χρεώνονται λιγότερο από τους
υπόλοιπους χρήστες του Internet, για σύνδεση ίσης χρονικής διάρκειας. Για
παράδειγμα, σύμφωνα με το ισχύον σήμερα τιμολόγιο του ΟΤΕ ένας συνδρομητής της
OTEnet που θα επισκεφθεί, μετά τις 11 το βράδυ, τον κυβερνοχώρο, θα πληρώσει
78 δραχμές για σύνδεση μιας ώρας. Την ίδια στιγμή, ο συνδρομητής ενός άλλου
φορέα θα πληρώσει, για το ίδιο χρονικό διάστημα και για μία αστική κλήση, 98 δραχμές.

Η «ΨΑΛΙΔΑ»

Η «ψαλίδα» αυτή μεγαλώνει ακόμη περισσότερο με τα νέα τιμολόγια του ΟΤΕ, που
ανακοινώθηκαν πρόσφατα και θα ισχύσουν από την 1η Μαρτίου. Σύμφωνα με τις νέες
τιμές, η μονάδα κοστίζει φθηνότερα, αλλά μόνο για όσους καλούν τον ενιαίο
αριθμό κλήσης, για τους συνδρομητές της OTEnet, δηλαδή. Για τους υπόλοιπους, η
αύξηση είναι... οδυνηρή. Έτσι, ένας χρήστης του Internet που συνδέεται στο
δίκτυο σε ώρες αιχμής (από τις οκτώ το πρωί έως τις 10 το βράδυ) μέσω της
OTEnet, θα πληρώνει 240 δραχμές για μία ώρα on line (δηλαδή 20 δραχμές
λιγότερο από ό,τι σήμερα). Αντίθετα, για την ίδια διάρκεια σύνδεσης την ίδια
ώρα της ημέρας, οι συνδρομητές άλλων εταιρειών θα πληρώνουν 360 δραχμές! Τις
βραδινές ώρες, που ισχύει το μειωμένο τιμολόγιο, οι πρώτοι πληρώνουν 60
δραχμές για μία ώρα στο δίκτυο και οι άλλοι 180!

«Η αύξηση των τιμολογίων του ΟΤΕ θα επηρεάσει αρνητικά τη χρήση του Internet
στην Ελλάδα και την είσοδο της χώρας μας στην κοινωνία των πληροφοριών»,
τονίζει ο κ. Παντελής Τζωρτζάκης, διευθύνων σύμβουλος της Forthnet, μιας από
τις μεγαλύτερες εταιρείες του χώρου. Η Forthnet, μαζί με άλλους τρεις
«μεγάλους» στον χώρο του Internet, τις εταιρείες Compulink, HellasOnLine και
HellasNet, έχουν «αναρτήσει» στο δίκτυο ένα... ηλεκτρονικό πανό διαμαρτυρίας,
όπου καταγγέλλουν τις «μονοπωλιακές πολιτικές του ΟΤΕ στις τηλεπικοινωνίες».

Οι αυξήσεις δεν ήταν παρά η... σταγόνα που έκανε το ποτήρι να ξεχειλίσει. Οι
ιδιωτικές εταιρείες που παρέχουν υπηρεσίες Internet... ξεσπάθωσαν. Αναφέρουν
πως «ο ΟΤΕ προσφέρει όλα τα μέσα που έχει στη διάθεσή του (και τα οποία
δημιουργήθηκαν υπό καθεστώς μονοπωλίου) προκειμένου να διαφημίσει τις
θυγατρικές του. Αξιοποιεί την προνομιακή θέση του, προσφέρει ενίσχυση και
υποστήριξη στις θυγατρικές του, προσπαθώντας να αποσπάσει μεγάλο μερίδιο της
αγοράς εις βάρος του υγιούς ανταγωνισμού».

«ΠΡΟΝΟΜΙΑ»

Από την πλευρά τους, τα στελέχη της OTEnet απαντούν ότι πληρώνουν μέχρι
τελευταίας δεκάρας τη διαφήμισή τους από τον ΟΤΕ, με τις ίδιες τιμές που
ισχύουν για όλους. «Ο ΟΤΕ δεν μας παρέχει τίποτε δωρεάν και καταγγελίες, όπως
αυτές που κυκλοφόρησαν πρόσφατα στο δίκτυο, οφείλονται στην ελλιπή ενημέρωση»,
λέει χαρακτηριστικά ο κ. Αντώνης Λυραντωνάκης, υπεύθυνος στο τμήμα Ανάπτυξης
Προϊόντων της OTEnet.

Σύμφωνα, πάλι, με στελέχη του τμήματος Επικοινωνίας της OTEnet, οι νέες τιμές
φέρνουν και νέα... προνόμια στους χρήστες του Internet. Αυξάνεται κατά μία ώρα
ο χρόνος που ισχύει το μειωμένο τιμολόγιο ­ αντί για τις 11 το βράδυ, ξεκινά
στις 10 ­, κάτι που εκτιμούν ιδιαίτερα οι σέρφερ του δικτύου, οι οποίοι, στην
πλειονότητά τους, επιλέγουν τις βραδινές ώρες για να ταξιδέψουν στον κυβερνοχώρο.

«ΜΗΛΟΝ της έριδος» ανάμεσα στον ΟΤΕ και τους φορείς Internet είναι ο ενιαίος
πανελλαδικός αριθμός κλήσης. Πρόκειται ουσιαστικά για ένα εννιαψήφιο νούμερο,
το οποίο για τους χρήστες της OTEnet ­ οι οποίοι είναι και οι μόνοι που το
χρησιμοποιούν ­ είναι 0965-55555.

Τον αριθμό αυτό καλεί ένας συνδρομητής απ' όποιο σημείο της Ελλάδας κι αν
βρίσκεται για να συνδεθεί στο δίκτυο. Μέσω αυτού δίνεται η δυνατότητα σε
κατοίκους απομακρυσμένων περιοχών να γλιτώσουν αρκετά χρήματα από υπεραστικές
κλήσεις. Και αυτό γιατί κάποιος που ζει, για παράδειγμα, στη Μήλο και δεν
είναι συνδρομητής της OTEnet, αλλά κάποιας άλλης εταιρείας, θα πρέπει να
καλέσει υπεραστικό αριθμό για να «φτάσει» στον πλησιέστερο κόμβο που θα τον
συνδέσει στο Internet. Μέσω όμως της 
OTEnet και του εννιαίου αριθμού κλήσης, το τηλεφώνημα χρεώνεται ως αστικό,
κατά τις βραδινές ώρες.

Ταυτόχρονα όμως το «μειονέκτημα» του εννιαίου αριθμού κλήσης είναι ότι ακόμη
και στα αναλογικά τηλέφωνα ισχύει η χρονοχρέωση, όπως ακριβώς και στα ψηφιακά. 
«Μικρό το κακό» βέβαια μιας και τα αναλογικά τηλέφωνα καλύπτουν πια μόνο το
25% του δικτύου της χώρας και μέσα στον επόμενο χρόνο αναμένεται να...
περάσουν στην ιστορία.


«ΟΡΓΑΝΙΣΜΟΣ Τηλεπικοινωνιών Ελλάδος ή Οργανισμός Ταλαιπωρίας Ελλήνων»; Με αυτό
το σύνθημα ξεκινά η... ηλεκτρονική εκστρατεία των Ελλήνων χρηστών του Ίντερνετ
ενάντια στις νέες αυξήσεις του ΟΤΕ. Οι σελίδες τους στο δίκτυο έχουν γεμίσει
από αντίστοιχα «ηλεκτρονικά πανό», ενώ τα e-mail έχουν «πάρει φωτιά».

«Διαμαρτυρόμαστε γιατί με το νέο τιμολόγιο του ΟΤΕ οι ήδη υπέρογκες χρεώσεις
για σύνδεση στο διαδίκτυο έχουν γίνει πια απαγορευτικές», τονίζουν στο ψήφισμα
διαμαρτυρίας που κυκλοφορεί στο Ίντερνετ. 
«Ζητάμε μειωμένη τιμολόγηση, μέσω ειδικών τηλεφωνικών γραμμών, μια μονάδα ανά
10 λεπτά για τις ώρες αιχμής και μια μονάδα ανά κλήση κατά τις ώρες μη αιχμής.
Ζητάμε επίσης χορήγηση ειδικών τηλεφωνικών γραμμών σε όλους όσους παρέχουν
υπηρεσίες Ίντερνετ και βελτίωση του δικτύου».

Οι οδηγίες για τον... συντονισμό είναι αναλυτικές, ενώ ως επιστέγασμα της
διαμαρτυρίας τους έχει ορισθεί η Τετάρτη 14 Ιανουαρίου. Την ημέρα αυτή όλοι οι
Έλληνες χρήστες καλούνται να προβούν σε μια on line διαμαρτυρία και να απέχουν
πλήρως από τη σύνδεση στο διαδίκτυο. Οι Έλληνες του εξωτερικού καλούνται να
στείλουν ηλεκτρονικά μηνύματα διαμαρτυρίας στον ΟΤΕ, στον Πρωθυπουργό, στη
Βουλή, στα κόμματα και στα αρμόδια υπουργεία.

Ενδεικτικές διευθύνσεις, όπου οργανώνονται οι εκδηλώσεις διαμαρτυρίας, είναι:
http: //www. periptero. com

http: //members. spree. com/notis/d. html


ΕΔΩ και ενάμισι χρόνο οι ιδιωτικοί φορείς Ίντερνετ ζητούν από τον ΟΤΕ να τους
παράσχει ενιαίο πανελλαδικό αριθμό κλήσης. «Τους πρώτους έξι μήνες μας
αγνόησαν εντελώς», αναφέρει ο κ. Παντελής Τζωρτζάκης, διευθύνων σύμβουλος της
εταιρείας Forthnet. Οι νομικοί σύμβουλοι της εταιρείας έχουν καταρτίσει ένα
πεντασέλιδο χρονικό της προσπάθειας, όπου αναφέρονται με λεπτομέρειες όλες οι
δικές τους κινήσεις και οι αντιδράσεις του ΟΤΕ.

Σύμφωνα με μια σύντομη περίληψη, μετά την περίοδο... σιωπής του ΟΤΕ
ακολούθησαν μερικοί μήνες με ανταλλαγές εγγράφων και διαπραγματεύσεις «για να
διορθωθούν τεχνικά προβλήματα, τα οποία», όπως λέει ο κ. Τζωρτζάκης, «ίσχυαν
για όλους τους άλλους, όχι όμως για την OTEnet, η οποία είχε στη διάθεσή της
αυτόν τον αριθμό, από την πρώτη κιόλας ημέρα της λειτουργίας της».

Στην «επιχείρηση απόκτησης ενιαίου αριθμού κλήσης» εκτός από τη Forthnet
συμμετέχουν και οι εταιρείες Hellas On Line και Compulink. Το θέμα έφτασε
μέχρι την Εθνική Επιτροπή Τηλεπικοινωνιών, η οποία επέβαλε πρόστιμο ύψους 80
εκατομμυρίων στον ΟΤΕ, για παραβίαση τηλεπικοινωνιακής νομοθεσίας και για
αθέμιτο ανταγωνισμό. Εν συνεχεία, ο ΟΤΕ προσέφυγε στο Συμβούλιο της Επικρατείας.

Σύμφωνα με τον κ. Τζωρτζάκη, οι νομικοί σύμβουλοι της Forthnet εξετάζουν το
ενδεχόμενο υποβολής αγωγής εις βάρος του ΟΤΕ, «για ηθική ζημία και προνομιακή
μεταχείριση ανταγωνιστών της εταιρείας, ζητώντας ως αποζημίωση μεγάλο
χρηματικό ποσό».

Τελικά, ύστερα από αμοιβαίες υποχωρήσεις, οι φορείς που ζητούν τον αριθμό
περιμένουν, πολύ σύντομα, να κληθούν από τον ΟΤΕ να υπογράψουν τη σύμβαση που
θα τους δίνει τη δυνατότητα να χρησιμοποιούν και αυτοί ενιαίο πανελλαδικό
αριθμό κλήσης. «Αν η νέα εθνική τιμολογιακή πολιτική ισχύσει για όλους τους
φορείς που έχουν αυτό το νούμερο, θα είναι ένα πολύ θετικό βήμα. Δεν έχουμε
όμως προς το παρόν καμία επίσημη πληροφόρηση από τον ΟΤΕ», σημειώνει ο κ. Τζωρτζάκης.


ΟΙ ΑΠΑΙΣΙΟΔΟΞΟΙ πιστεύουν πως οι νέες εξελίξεις στο ελληνικό Ίντερνετ θα
επιφέρουν σοβαρές αρνητικές επιπτώσεις στους «μικρούς» του χώρου. Σε αυτούς
δηλαδή τους φορείς του δικτύου που μπορεί να μην έχουν πολλούς συνδρομητές,
αλλά παρ' όλα αυτά προσφέρουν πολύτιμες υπηρεσίες σε αρκετούς χρήστες.

Η Ένωση Ελλήνων Χρηστών Ίντερνετ (ΕΕΧΙ) ­ μη κερδοσκοπικός οργανισμός με σκοπό
την προώθηση της χρήσης του Ίντερνετ στην Ελλάδα ­ έχει μακρά και σημαντική
πορεία στον χώρο του δικτύου στη χώρα μας. Τα νέα τιμολόγια του ΟΤΕ ανησυχούν
ιδιαίτερα τα μέλη της για το μέλλον της Ένωσης. Κι αυτό γιατί η μεγάλη αύξηση
της χρονοχρέωσης για τη χρήση του Ίντερνετ αναμένεται να προκαλέσει την
απώλεια σημερινών χρηστών που μπορεί να στραφούν προς φθηνότερες λύσεις (π.χ.
φορείς που έχουν ενιαίο πανελλαδικό αριθμό κλήσης και, άρα, φθηνότερες τιμές)
ή να αποθαρρύνουν μελλοντικούς χρήστες του δικτύου.

Αύριο, τα μέλη της ΕΕΧΙ έχουν συγκέντρωση στα γραφεία της για να συζητήσουν
πιθανούς τρόπους δράσης. «Η αλλαγή της τιμολογιακής πολιτικής χτυπά τους
μικρούς. 
Για παράδειγμα, ποιο σχολείο θα θελήσει να πάρει Ίντερνετ από μας και να
πληρώνει 360 δρχ. την ώρα για κάθε συνδεδεμένο PC στο δίκτυο;», αναρωτιέται ο
Γιώργος Μαργαρίτης, πρόεδρος της ΕΕΧΙ. «Τα νέα μέτρα φοβάμαι ότι θα βάλουν
φρένο στην ανάπτυξη του δικτύου στη χώρα μας, τη στιγμή που όλα δείχνουν ότι
βρίσκεται σε σημαντική άνοδο. 
Έχουμε τη μοναδική ευκαιρία στην Ελλάδα να κάνουμε ένα βήμα μπροστά, βοηθώντας
με την κατάλληλη πολιτική την εξάπλωση του δικτύου στην εκπαίδευση και τα
κοινωνικά στρώματα που δεν έχουν την οικονομική δυνατότητα να συνδεθούν με το
δίκτυο. Αντί γι' αυτό όμως, αποκλείουμε ένα μεγάλο μέρος των Ελλήνων από το
Ίντερνετ. Είμαστε αποφασισμένοι να διαμαρτυρηθούμε κατ' αρχάς στον Πρωθυπουργό
και μετά να προβούμε σε άλλες ενέργειες ενδεχομένως δημιουργώντας κοινό μέτωπο
με άλλους φορείς».

Οι όροι του ΟΤΕ για την απόκτηση ενιαίου πανελλαδικού αριθμού κλήσης
αποκλείουν τους μικρούς φορείς, που δεν πληρούν τις απαιτούμενες τεχνικές
προδιαγραφές, κάτι που θα εξασφάλιζε σύμφωνα με τα νέα τιμολόγια, φθηνότερες
τιμές. «Θα πρέπει όμως να ληφθεί μέριμνα για τους μικρότερους φορείς, γιατί
έτσι καταδικάζονται σε θάνατο», τονίζει ο κ. Παντελής Τζωρτζάκης, διευθύνων
σύμβουλος της Forthnet. «Θα μπορούσε ίσως ο ΟΤΕ να χρεώνει με τα τιμολόγια του
ενιαίου αριθμού τα συνοπτικά νούμερα που χρησιμοποιούν οι συνδρομητές των
άλλων φορέων».


ΟΙ ΔΥΝΑΤΟΤΗΤΕΣ που έχει ο πολίτης να διεκδικήσει ενιαίες τιμές από τις
εταιρείες παροχής Internet είναι μάλλον περιορισμένες. Κατ' αρχήν, η πρώτη
σκέψη πάει στον Συνήγορο του Πολίτη. «ΤΑ ΝΕΑ» επισκέφθηκαν τα γραφεία του
νεοσύστατου θεσμού ρωτώντας, με την ιδιότητα του πολίτη, για τις διαδικασίες
που πρέπει να ακολουθήσει κάποιος που επιθυμεί να κάνει καταγγελία για
«αθέμιτο ανταγωνισμό» στις τιμές.

Μόλις οι υπάλληλοι άκουσαν το είδος της καταγγελίας, εξήγησαν ότι δεν μπορεί
να γίνει καταγγελία εναντίον της OTEnet ή άλλων εταιρειών, γιατί ο Συνήγορος
του Πολίτη ασχολείται μόνο με υποθέσεις που έχουν να κάνουν με τις σχέσεις του
πολίτη με το κράτος και οι «συγκεκριμένες εταιρείες δεν ανήκουν στο Δημόσιο».
Άλλωστε, όπως έλεγαν, και στον τομέα αυτό ισχύουν οι κανόνες της ελεύθερης
αγοράς και γι' αυτό οι τιμές είναι διαφορετικές. Πάντως, παρέπεμπαν στο
τετραψήφιο νούμερο 1720, δηλαδή την υπηρεσία που ασχολείται με την προστασία
του καταναλωτή.

Όμως οι αρμόδιοι στην υπηρεσία αυτή δήλωναν άγνοια για θέματα του Internet
παραπέποντας, με την σειρά τους, στην Εθνική Υπηρεσία Τηλεπικοινωνιών. Ο
φορέας αυτός δεν έχει λάβει μέχρι σήμερα καταγγελίες πολιτών για το θέμα αυτό,
όμως αρκετές εταιρείες έχουν προσφύγει εναντίον της OTEnet για το γεγονός ότι
διατηρεί χαμηλότερες τιμές.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16330N221</ED>
<ID>
ID:14906

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N22&aa=1</URL></REF>


Article

<CATEGORY>vin06</CATEGORY>

 <H5>ΕΝΑΣ 32ΧΡΟΝΟΣ Ο ΠΡΩΤΟΣ ΝΕΚΡΟΣ ΤΟΥ 1999 ΑΠΟ ΝΑΡΚΩΤΙΚΑ
</H5><H2>Η ηρωίνη χώρισε νεαρό ζευγάρι
</H2>
Τραγική πρωτιά αλλά και τραγικό τέλος. Ο πρώτος νεκρός του 1999 από ναρκωτικά
βρέθηκε στο διαμέρισμά του στο κέντρο της Θεσσαλονίκης τα ξημερώματα του νέου
χρόνου. Δύο ημέρες πριν φύγει το 1998, δύο ακόμη νέοι άνθρωποι έδωσαν τέρμα
στη ζωή τους προκειμένου να γλιτώσουν από το δράμα που βίωναν οι ίδιοι και η
οικογένειά τους λόγω της εξάρτησής τους από τα ναρκωτικά.

ΘΕΣΣΑΛΟΝΙΚΗ. 
Γραφείο Βόρ. Ελλάδας

ΤΗΝ ΠΡΩΤΟΧΡΟΝΙΑ, νεαρό ζευγάρι από τη Θεσσαλονίκη πήρε τη δόση του (ηρωίνη)
λίγο πριν από τα μεσάνυχτα και ξάπλωσε να κοιμηθεί. Τα ξημερώματα, όταν η
νεαρή γυναίκα ξύπνησε, βρήκε τον σύντροφό της Χριστόδουλο Γλούτσιο, 32 ετών,
νεκρό δίπλα της...

Το νεαρό ζευγάρι έμενε σε διαμέρισμα στην οδό Ξενοκράτους 20 στον Άγιο Παύλο
της Θεσσαλονίκης.

Στο μεταξύ κηδεύτηκαν χθες στη Θεσσαλονίκη τα δύο αδέλφια που αυτοκτόνησαν την
περασμένη Κυριακή, θέτοντας έτσι τέλος στην τραγική και εξαρτημένη από τα
ναρκωτικά ζωή τους, οι αδελφοί Θεοφάνης και Διαμαντής Παπανικολάου, 36 και 31
ετών αντίστοιχα.

Όπως αποκαλύφθηκε, τα δύο αδέλφια ήταν αποφασισμένα από καιρό να τελειώσουν με
τον τρόπο αυτό τη ζωή τους και είχαν εμπιστευθεί σε φιλικά τους πρόσωπα την
απόφασή τους να αυτοκτονήσουν, καθώς τους ήταν αδύνατο να απεξαρτηθούν από τα ναρκωτικά.

Η τραγωδία των δύο αδελφών άρχισε εδώ και δέκα περίπου χρόνια, όταν ξεκίνησαν
τη χρήση ναρκωτικών.

Η οικογένεια Παπανικολάου βίωνε την τραγωδία των δύο παιδιών της καθημερινά,
έως ότου ­ τέσσερα χρόνια πριν ­ πέθανε η μητέρα τους από καρκίνο.

Έκτοτε ο τραγικός πατέρας Νίκος Παπανικολάου παρουσίασε έντονα ψυχολογικά προβλήματα.

Τα δύο αδέλφια έμεναν σε διπλανό διαμέρισμα απ' αυτό του πατέρα τους και τον
επισκέπτονταν συχνά.

Την περασμένη Κυριακή τα δύο αδέλφια επισκέφθηκαν τον πατέρα τους στο
διαμέρισμά του και στη συνέχεια επέστρεψαν στο δικό τους ­ διπλανό διαμέρισμα.

Όπως αποκαλύφθηκε, πρώτος πυροβόλησε τον αδελφό του ο μεγαλύτερος (ο Θεοφάνης
Παπανικολάου) και στη συνέχεια ­ αφού πέρασε πέντε περίπου ώρες δίπλα στον
νεκρό πια αδελφό του ­ έστρεψε την κάνη του παλιού ρωσικού περιστρόφου και
προς τον εαυτό του.

Ο 31χρονος Διαμαντής Παπανικολάου αντιμετώπιζε ­ πέραν της εξάρτησής του από
τα ναρκωτικά ­ και σοβαρό κινητικό πρόβλημα με το πόδι του, γεγονός που
ενέτεινε την κακή ψυχολογική του κατάσταση και συνέβαλε στην απόφασή του να
θέσει τέρμα στη ζωή του.

«Πατέρα, συγχώρεσέ μας. Είναι η τελευταία πίκρα που σου δίνουμε. Πάμε να
συναντήσουμε τη μητέρα μας...», έγραφε το σημείωμα που βρέθηκε δίπλα από τα
πτώματα των δύο αδελφών στο διαμέρισμα της οδού Ευζώνων 5 στο Κορδελιό της
Θεσσαλονίκης, όπου βρέθηκαν τα νεκρά κορμιά των δύο νεαρών ανδρών.

Την παραμονή της Πρωτοχρονιάς, στην πολυκατοικία της οδού Ευζώνων κανένα παιδί
δεν τόλμησε να ψάλει τα κάλαντα...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16330N401</ED>
<ID>
ID:14907

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N40&aa=1</URL></REF>


Article

<CATEGORY>vin06</CATEGORY>

 <H2>Οι συλληφθέντες... δεν ξέρουν τίποτε αλλά οι αστυνομικοί ψάχνουν για σπείρα
</H2>
ΤΑ ΙΧΝΗ κυκλώματος που εισάγει στη χώρα μας και διακινεί μεγάλες ποσότητες
χασίς και άλλων ναρκωτικών ουσιών αναζητούν οι αστυνομικές και οι δικαστικές
αρχές, μέσα από τις απολογίες των δύο συλληφθέντων την περασμένη Τετάρτη στη
Λίμνη Κουμουνδούρου, ύστερα από πολύωρη καταδίωξη.

Σύμφωνα με τις πρώτες εκτιμήσεις ­ και παρά την άρνηση των δύο συλληφθέντων
Σπ. Καρύδη, 36 χρόνων, και του Αλβανού Σταύρου Βασίλι, 20 χρόνων, ότι είχαν
ουσιαστική ανάμειξη στη διακίνηση χασίς ­ πίσω από την υπόθεση κρύβεται σπείρα
που διακινούσε χασίς από την Αλβανία με τελικό προορισμό ελληνικές επαρχιακές πόλεις.

Οι δύο συλληφθέντες ισχυρίστηκαν προχθές στην Εισαγγελία Πρωτοδικών Αθήνας ότι
δεν γνώριζαν ούτε τους παραλήπτες, αλλά ούτε και τον προορισμό των 54 κιλών
χασίς που βρέθηκαν στο αυτοκίνητο του Καρύδη. Όπως υποστήριξαν, ομάδα Αλβανών
τους απείλησε για να μεταφέρουν τα ναρκωτικά, χωρίς να τους γνωστοποιήσουν
ποιοι, πότε και σε ποιο σημείο θα τα παραλάμβαναν.

Όπως είναι γνωστό, για τη μεταφορά του χασίς είχαν ενημερωθεί οι αστυνομικές
αρχές που έστησαν μπλόκο στο ύψος της Λίμνης Κουμουνδούρου, στον Ασπρόπυργο. Ο
Καρύδης με τον Βασίλι, ωστόσο, δεν σταμάτησαν στο σήμα των αστυνομικών, με
αποτέλεσμα να ξεκινήσει μεγάλη επιχείρηση (και με την κινητοποίηση ελικοπτέρου
της ΕΛ.ΑΣ.) για τη σύλληψή τους.

Από τον εισαγγελέα ασκήθηκε εις βάρος των δύο συλληφθέντων ποινική δίωξη για
πέντε κακουργήματα και έξι πλημμελήματα. Μεταξύ άλλων, διώκονται για εισαγωγή
και διακίνηση ναρκωτικών, αντίσταση κατά της αρχής, σύσταση και συμμορία,
καθώς και παράνομη οπλοφορία. Όπως έγινε γνωστό, εξάλλου, ο Καρύδης είχε
φυλακιστεί επί τέσσερα χρόνια στο παρελθόν για υποθέσεις ναρκωτικών.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16330N402</ED>
<ID>
ID:14957

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N40&aa=2</URL></REF>


Article

<CATEGORY>vin06</CATEGORY>

 <H2>Φωτιά σε ξυλουργείο, εμπρησμοί σε αυτοκίνητα
</H2>
ΜΕ ΖΗΜΙΕΣ 20.000.000 δρχ. από τη μεγάλη φωτιά που ξέσπασε στο ξυλουργικό
εργοστάσιο μπήκε ο καινούργιος χρόνος για τους ιδιοκτήτες του. Εκρηκτικές, με
μολότοφ και πέτρες, ήταν οι πρώτες ώρες του νέου χρόνου και για πέντε
ιδιοκτήτες Ι.Χ., που είχαν σταθμεύσει τα αυτοκίνητά τους στα Εξάρχεια.
Εμπρηστές χτύπησαν χθες και στην περιοχή του Παπάγου και κατέστρεψαν τρία
φορτηγά και έναν φορτωτή της τεχνικής εταιρείας που έχει αναλάβει το έργο της
διάνοιξης του περιφερειακού δρόμου Ελευσίνας - Σταυρού Αγίας Παρασκευής.

Η μεγάλη φωτιά στο ξυλουργείο των αδελφών Ευσταθίου και Ιωσήφ Μανωλόπουλου,
στη διασταύρωση της Λεωφόρου Σπάτων με την οδό Υπαπαντής στη Λούτσα, ξέσπασε
στη 1.30 μετά τα μεσάνυχτα. Το ξυλουργείο τυλίχθηκε στις φλόγες και η φωτιά
επεκτάθηκε στο διαμέρισμα του πρώτου ορόφου και σε ένα Ι.Χ. αυτοκίνητο που
ήταν σταθμευμένο έξω από το φλεγόμενο ξυλουργείο.

Στο ξυλουργείο έσπευσαν εννέα οχήματα της Πυροσβεστικής Υπηρεσίας με 25
πυροσβέστες που έθεσαν υπό έλεγχο τη φωτιά ύστερα από προσπάθειες που κράτησαν
τρεις ώρες.

* Με μολότοφ και πέτρες στα Εξάρχεια «υποδέχθηκαν» άγνωστοι νεαροί τον
καινούργιο χρόνο και πέντε ιδιοκτήτες Ι.Χ. βρήκαν τα αυτοκίνητά τους καμένα
και κατεστραμμένα.

Η επίθεση έγινε στις 3.30 τα ξημερώματα. Οι νεαροί έβαλαν πρώτα στο σημάδι ένα
αυτοκίνητο BMW που ήταν σταθμευμένο στη διασταύρωση της Στουρνάρη με την οδό
Τζωρτζ. Έσπασαν το τζάμι του αυτοκινήτου και πέταξαν μία μολότοφ στο εσωτερικό
του. Η BMW λαμπάδιασε και η φωτιά επεκτάθηκε και σε άλλο αυτοκίνητο. Ζημιές
από πέτρες και ξύλα προκλήθηκαν και σε άλλα τρία αυτοκίνητα.

*Παρανάλωμα της φωτιάς έγιναν χθες, στις 7.30 το πρωί, τέσσερα οχήματα
τεχνικής εταιρείας που ήταν σταθμευμένα στο τέρμα της οδού Αναστάσεως, στην
περιοχή Παπάγου.

Πυκνοί καπνοί από τα φλεγόμενα οχήματα σκέπασαν την περιοχή και κάτοικοι
ειδοποίησαν την Πυροσβεστική.

Τα τρία φορτηγά και ο φορτωτής άνηκαν στην τεχνική εταιρεία «Θεοδώρου
Θεόδωρος», που έχει αναλάβει το έργο. Η φωτιά, σύμφωνα με τις πρώτες
εκτιμήσεις της Πυροσβεστικής Υπηρεσίας, οφείλεται σε εμπρησμό και οι δράστες
πυρπόλησαν τα αυτοκίνητα με εύφλεκτο υγρό. Τα αυτοκίνητα καταστράφηκαν και οι
ζημίες από τη φωτιά ανέρχονται στα 100.000.000 δρχ.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16330N403</ED>
<ID>
ID:14989

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N40&aa=3</URL></REF>


Article

<CATEGORY>vin06</CATEGORY>

 <H2>Αστυφύλακας και διευθυντής Τράπεζας έπαιζαν μπαρμπούτι
</H2>
ΣΤΗΝ πράσινη τσόχα, την ώρα που έριχνε τις ζαριές του, σε αναψυκτήριο της
περιοχής του Αστυνομικού Σταθμού όπου υπηρετεί, συνελήφθη ο αστυφύλακας Θωμάς
Τσιαμάκης. Είναι ο τρίτος αστυνομικός που κάνει «ποδαρικό» το τελευταίο
δεκαπενθήμερο στο Τμήμα Λεσχών και Παιγνίων της Ασφάλειας Αττικής.

Στο ίδιο «αναψυκτήριο» της οδού Γράμμου 36, στα Βριλήσσια, κατά την έφοδο που
έκαναν αστυνομικοί της Ασφάλειας συνελήφθησαν άλλα έξι άτομα που συμμετείχαν
στο τυχερό και απαγορευμένο παιχνίδι. Μεταξύ των συλληφθέτων είναι και ο
διευθυντής της Εμπορικής Τράπεζας Πάτμου, Θεόδωρος Φαφούλας.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16330N404</ED>
<ID>
ID:15006

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N40&aa=4</URL></REF>


Article

<CATEGORY>vin06</CATEGORY>

 <H2>Γλίτωσε από το τροχαίο, πέθανε από την παγωνιά
</H2>
ΧΑΝΙΑ

ΝΕΚΡΟΣ βρέθηκε στις 11 προχθές το πρωί ο 27χρονος Γεώργιος Κονσολάκης, ο
οποίος αγνοείτο από την Παραμονή των Χριστουγέννων, που είχε πάει για το
εορταστικό τριήμερο στο οροπέδιο του Ομαλού.

Όπως έγινε γνωστό, το αυτοκίνητο που οδηγούσε ο άτυχος 27χρονος κατέπεσε σε
γκρεμό βάθους 100 μέτρων, με αποτέλεσμα το όχημα να καεί και ο ίδιος, αφού
κατάφερε και βγήκε τραυματισμένος από το αυτοκίνητο, στην προσπάθειά του να
περπατήσει έως το δρόμο για να ζητήσει βοήθεια, έχασε τον προσανατολισμό του
και πέθανε από το κρύο.

Το πτώμα του βρέθηκε σε απόσταση 400 μέτρων από το αυτοκίνητο, σκεπασμένο από χιόνι.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16330N405</ED>
<ID>
ID:15019

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N40&aa=5</URL></REF>


Article

<CATEGORY>vin06</CATEGORY>

 <H2>Καραμπόλες με 50 αυτοκίνητα
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

Ο ΠΑΓΕΤΟΣ που επικρατούσε, η μαζική φυγή των Θεσσαλονικέων, αλλά και η πυκνή
ομίχλη που «κατήργησε» επί ώρες και τη λειτουργία του αεροδρομίου τις
παραμονές της Πρωτοχρονιάς, έγιναν η αιτία να προκληθούν τέσσερις καραμπόλες,
στις οποίες υπέστησαν ζημιές συνολικά 50 αυτοκίνητα!
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16330N406</ED>
<ID>
ID:15025

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N40&aa=6</URL></REF>


Article

<CATEGORY>vin07</CATEGORY>

 <H5>ΤΟ ΣΧΕΔΙΟ «ΒΡΟΥΤΟΣ» ΑΠΟΣΟΒΗΣΕ ΤΟ ΚΡΑΧ
</H5><H2></H2><H2>Ρωσικοί πύραυλοι σημάδευαν το Λονδίνο
</H2>
Εκείνη τη χρονιά η μεγάλη παγκόσμια επιτυχία ήταν το τραγούδι του Λούις
Άμστρονγκ «Τι υπέροχος κόσμος». Στους κινηματογράφους σάρωνε σε εισιτήρια «Ο
καλός, ο κακός και ο άσχημος». Ήταν αναμφισβήτητα η χρονιά που σημαδεύτηκε από
τις μεγάλες φοιτητικές κινητοποιήσεις στη Γαλλία, τις αντιπολεμικές
διαδηλώσεις στις ΗΠΑ για τον πόλεμο στο Βιετνάμ, και την Άνοιξη της Πράγας, με
επακόλουθο τη σοβιετική εισβολή.

Στο φως. Τα απόρρητα αρχεία του Φόρεϊν Όφις για τους σοβιετικούς
πυραύλους που είχαν στόχο το Λονδίνο

ΑΥΤΑ λίγο - πολύ είχαν ειπωθεί καθώς ανέτελλε το 1998 και όλοι θυμήθηκαν πόσο
σημαδιακή ήταν εκείνη η χρονιά τριάντα χρόνια πίσω.

1968. Τα άγνωστα γεγονότα της χρονιάς εκείνης, όπως είναι διατυπωμένα στα
άκρως απόρρητα αρχεία του Φόρεϊν Όφις, δόθηκαν στη δημοσιότητα χθες, αφού
έκλεισε η περίοδος της τριακονταετίας, όπως προβλέπει ο νόμος.

Τη χρονιά εκείνη ο κόσμος αγωνιζόταν για την ελευθερία της έκφρασης και για
την εφαρμογή της ισότητας. Με αίμα διαδηλωτών είχαν βαφτεί οι δρόμοι στο
Σικάγο, την Πράγα, το Παρίσι και το Μπέλφαστ, στο όνομα των Ανθρωπίνων Δικαιωμάτων.

ΔΟΛΟΦΟΝΙΕΣ

Χαρισματικοί δημοκρατικοί ηγέτες, όπως ο Μάρτιν Λούθερ Κινγκ και ο Ρόμπερτ
Κέννεντυ, έπεφταν από τις σφαίρες δολοφόνων.

Ήταν η χρονιά που ο Συντηρητικός βουλευτής Ίνοχ Πάουελ, με τον λόγο του στη
Βουλή των Κοινοτήτων, με τίτλο «Ποτάμια αίματος», ζητούσε την άμεση
απομάκρυνση από τη Βρετανία των μεταναστών από την Αφρική και τις Δυτικές
Ινδίες. Τα απόρρητα αρχεία της βρετανικής κυβέρνησης που δημοσιοποιήθηκαν χθες
αποκαλύπτουν πως η τότε κυβέρνηση των Εργατικών, του Χάρολντ Ουίλσον,
αντιμετώπιζε σοβαρές οικονομικές δυσκολίες που απειλούσαν να οδηγήσουν τη
Βρετανία σε οικονομικό χάος. Η κατάσταση αντιμετωπίστηκε με αυτό που
ονομάστηκε αργότερα «οικονομικό πραξικόπημα» για τη διάσωση της στερλίνας. Η
επιχείρηση ονομάστηκε «Βρούτος» και απέτρεψε νέα υποτίμηση της στερλίνας ­
ανάλογη με της προηγούμενης χρονιάς.

Τα ρωσικά ατομικά όπλα που ήταν στραμμένα σε βρετανικούς στόχους είχαν 20.000
φορές μεγαλύτερη καταστροφική δυνατότητα από τις ατομικές βόμβες που έριξαν οι
Αμερικανοί στη Χιροσίμα.

Με «το άκρως απόρρητο έγγραφο», με χαρακτηρισμό «για τα μάτια σου μόνο», είχαν
ενημερωθεί οι αρμόδιοι Βρετανοί υπουργοί και οι αξιωματούχοι του βρετανικού
επιτελείου, ώστε να καταστρώσουν τον απαραίτητο άμεσο σχεδιασμό. Το Λονδίνο
αποτελούσε στόχο πυρηνικού πλήγματος με πυραύλους οκτώ μεγατόνων, που θα
έπλητταν τα καίρια κυβερνητικά κέντρα και το υπουργείο Άμυνας. Η Γλασκώβη, το
Μπέρμιγχαμ και το Λίβερπουλ αποτελούσαν στόχους των Σοβιετικών, σύμφωνα με τα
στοιχεία της βρετανικής αντικατασκοπίας, και οι καταστροφές που θα
αντιμετώπιζαν θα ήταν πολύ μεγάλες, καθώς αποτελούσαν στόχους πυραύλων
τεσσάρων μεγατόνων.

Συνολικά σοβιετικά πυρηνικά όπλα 389 μεγατόνων βρίσκονταν στραμμένα εναντίον
της Βρετανίας, σε σύγκριση με τους 20 χιλιοτόνους που είχαν πλήξει τη Χιροσίμα.

ΚΑΤΑΣΚΟΠΟΙ

Το 1968. Μάρτιν Λούθερ Κινγκ, Άνοιξη της Πράγας, Λούι Άρμστρονγκ. Μια
δολοφονία, η εισβολή των Ρώσων και το τραγούδι της χρονιάς...

Καθώς έφτασαν στα χέρια των βρετανικών μυστικών υπηρεσιών οι πληροφορίες
αυτές, άρχισε η προσπάθεια να αποτραπεί η κατασκοπευτική δυνατότητα του
προσωπικού της σοβιετικής πρεσβείας στο Λονδίνο. Ο τότε υπουργός Εξωτερικών
είχε διαβεβαιώσει τον πρωθυπουργό Χάρολντ Ουίλσον, στις 28 Σεπτεμβρίου 1968,
ότι ο αριθμός των Σοβιετικών διπλωματών είχε αυξηθεί από 64 στους 80 τα
τελευταία τέσσερα χρόνια και από αυτούς οι 62 ήταν κατάσκοποι.

Το ένα τρίτο από το μη διπλωματικό προσωπικό ήταν επίσης υπάλληλοι της
σοβιετικής αντικατασκοπίας, ενώ η σοβιετική εμπορική αντιπροσωπεία, με
προσωπικό 180 ατόμων, διέθετε 28 κατασκόπους. Η Βρετανία είχε προσωπικό 40
διπλωματών στη Μόσχα.

Το συγκλονιστικότερο όμως για τους Βρετανούς είναι πως πληροφορήθηκαν ότι η
κυβέρνηση Ουίλσον σχεδίαζε την υπογραφή μυστικής συμφωνίας για την παράδοση
των νησιών Φώκλαντ στην Αργεντινή.

Το σχέδιο, όμως, σταδιακά κατέρρευσε, λόγω της έντονης αντίδρασης των κατοίκων
των νησιών.

Στα έγγραφα που αποκαλύφθηκαν υπάρχει και Μεμοράντουμ Κατανόησης της
κυβέρνησης της Αργεντινής, το οποίο είχε σχεδόν εγκριθεί τόσο από το Φόρεϊν
Όφις όσο και από το υπουργείο της Κοινοπολιτείας.

Το έγγραφο, με ημερομηνία 5 Ιουλίου 1968, αναφέρει: «Η κυβέρνηση του Ηνωμένου
Βασιλείου θα αναγνωρίσει την κυριαρχία της Αργεντινής στα νησιά Φώκλαντ από
την ημερομηνία που θα πρέπει να συμφωνηθεί από κοινού». 
Το Μπουένος Άιρες είχε προτείνει η παράδοση των νησιών να γίνει ύστερα από
συμφωνία «λίζινγκ», με το Λονδίνο. Κανείς δεν γνωρίζει πώς θα είχε διαγραφεί
το μέλλον, αν γινόταν η συμφωνία αυτή. Το σίγουρο είναι πως θα είχε αποτραπεί
ο πόλεμος στα Φώκλαντ το 1992...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16330N411</ED>
<ID>
ID:14893

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Μαγικό ραβδί
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΑΛΛΟΣ ένας χρόνος έμεινε για να κλείσει ο αιώνας που θα μείνει στην ιστορία ως
ο πλέον πολυαίμακτος. Με δύο πολύχρονους παγκόσμιους πολέμους κι έναν ψυχρό,
που κράτησε 45 χρόνια. Ουτοπιστής όποιος πιστέψει πως θα ξεπεραστούν τα λάθη,
τα μίση και τα πάθη σ' αυτή τη χρονιά, ώστε με την ανατολή της τρίτης
χιλιετίας να υλοποιηθούν τα όνειρα και τα συνθήματα των χαμένων γενεών, που
έπεσαν υπεραμυνόμενες ιδεολογιών. Πώς όμως να κλείσουν ανοικτές πληγές
δεκαετιών; Όπως το Κυπριακό: Πόνος, αίμα, δάκρυα, απογοητεύσεις για τον
Ελληνισμό, θριαμβολογίες από τους Τούρκους, ευχολόγια από Ουάσιγκτον και ΟΗΕ.
Ή το Γιουγκοσλαβικό; Αιμορραγία στο Κοσσυφοπέδιο, αστάθεια στη Βοσνία. Ενωμένη
η Ευρώπη; Βάσκοι και Καταλανοί διεκδικούν την εθνική τους ταυτότητα στην
Ισπανία, όπως οι Κορσικανοί στη Γαλλία, οι Βορειοϊρλανδοί στο Ηνωμένο
Βασίλειο. Με φόντο τα πολύχρωμα μπαλόνια που σημάδεψαν τη γέννηση του ευρώ.
Της Ευρώπης του ενός νομίσματος και των πολλών εθνικών συνειδήσεων και γλωσσών.

Απρόβλεπτο το μέλλον για το Μεσανατολικό με όνειρο τη δημιουργία του
παλαιστινιακού κράτους. Χωρίς μέλλον και το Κουρδικό, όσο η διεθνής κοινότητα
κωφεύει και εθελοτυφλεί στις τουρκικές θηριωδίες. Στις φλόγες η Αφρική, με
εμφύλιο σπαραγμό στην Αγκόλα, το Κονγκό, την Ουγκάντα, τη Σομαλία και το
Σουδάν, ενώ το AIDS εξολοθρεύει μαζικά. Με πυρηνικά όπλα, χωρίς να πάψουν να
λιμοκτονούν, Ινδοί και Πακιστανοί, ενώ οι οικονομίες της Λατινικής Αμερικής
στο ναδίρ.

Αναζητείται ο παγκόσμιος οργανισμός, με τη βούληση και τη θέληση ενός μαγικού
ραβδιού για να επιλύσει όλα τούτα και τα άλλα σημαντικά που δεν χωρούν να αναφερθούν.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16330N412</ED>
<ID>
ID:14980

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N41&aa=2</URL></REF>


Article

<CATEGORY>vin07</CATEGORY>

 <H5>Η ΥΠΟΔΟΧΗ ΤΟΥ ΚΑΙΝΟΥΡΓΙΟΥ ΧΡΟΝΟΥ ΣΕ ΟΛΟ ΤΟΝ ΚΟΣΜΟ
</H5><H2>Με ελπίδες... πυροτεχνήματα
</H2>
<H3>ΒΕΡΟΛΙΝΟ - ΜΟΣΧΑ - ΣΤΡΑΣΒΟΥΡΓΟ
</H3>
Οι κάτοικοι της Σιγκαπούρης βούτηξαν στην Πηγή του Πλούτου, μισό εκατομμύριο
Παριζιάνοι συγκεντρώθηκαν στα κατάφωτα Ηλύσια Πεδία.

Βερολινέζικη Πρωτοχρονιά. Ο ουρανός λάμπει από τα πυροτεχνήματα πάνω από την
Πύλη του Βρανδεμβούργου, καθώς το Βερολίνο ετοιμάζεται να γίνει φέτος η
πρωτεύουσα της Γερμανίας

ΑΛΛΟΙ τόσοι Γερμανοί, με σαμπάνιες, μπίρες και πούρα, στη διάσημη Λεωφόρο
Ούντερ ντερ Λίντεν του Βερολίνου: τη νύχτα της Πέμπτης, ολόκληρος ο κόσμος
χαιρέτιζε την άφιξη του Νέου Έτους.

Χιλιάδες πυροτεχνήματα φώτισαν τον νυκτερινό ουρανό πάνω από το Σίδνεϊ, τη
Μόσχα, τη Νέα Υόρκη και δεκάδες άλλες πόλεις. Στο Σίδνεϊ, μια φαντασμαγορία
πυροτεχνημάτων (που στοίχισε σχεδόν 350 εκατομμύρια δραχμές) περιέλουσε με
αστραπές πράσινου, κόκκινου και μπλε φωτός το σύμβολο της πόλης, το περίφημο
κτίριο της Όπερας. Ωστόσο, οι γιορτές δεν είχαν παντού ευτυχές τέλος.
Περισσότεροι από 450 άνθρωποι τραυματίστηκαν μέσα σ' ένα 24ωρο στις
Φιλιππίνες, καθώς άναβαν κροτίδες για να διώξουν την κακοτυχία. Μια γέφυρα για
πεζούς κατέρρευσε στη διάρκεια των εορτασμών στο Βαλπαραΐσο της Χιλής,
αφήνοντας δύο νεκρούς και 90 τραυματίες. Και μια χιονοστιβάδα έπεσε σε χωριό
Εσκιμώων στο Κεμπέκ, την ώρα που οι κάτοικοι γιόρταζαν την Πρωτοχρονιά στο
Δημαρχείο, σκοτώνοντας τουλάχιστον έξι ανθρώπους και τραυματίζοντας 25 άλλους.

Κόκκινη Πλατεία. Χιλιάδες Μοσχοβίτες υποδέχθηκαν την Πρωτοχρονιά μπροστά στον
καθεδρικό ναό του Αγίου Βασιλείου

Στη Σιγκαπούρη, περισσότεροι από 20.000 άνθρωποι συγκεντρώθηκαν γύρω από την
Πηγή του Πλούτου, που τα σιντριβάνια της εκτοξεύουν το νερό σε ύψος 27 μέτρων,
και πολλοί ήταν οι νέοι που πήδηξαν μέσα για να «γεμίσουν πλούτη» το Νέο Έτος.
Πυροτεχνήματα φώτισαν τον ουρανό της Μόσχας, ενώ το πλήθος επευφημούσε στην
Κόκκινη Πλατεία, κάτω από τους κατάφωτους θόλους του Κρεμλίνου και του
καθεδρικού ναού του Αγίου Βασιλείου. Η αυστριακή πρωτεύουσα καλωσόρισε το 1999
με την καθιερωμένη συναυλία της Πρωτοχρονιάς της Φιλαρμονικής της Βιέννης ­
υπό τη διεύθυνση του Αμερικανού μαέστρου Λόριν Μάαζελ, η συναυλία αυτή σήμανε
για τη διάσημη ορχήστρα την επίσημη έναρξη του «Έτους Γιόχαν Στράους».

Πρωτοχρονιάτικες ταραχές. Νεαροί συγκρούστηκαν με αστυνομικούς στο
Στρασβούργο και έκαψαν 40 αυτοκίνητα ­ στις περυσινές πρωτοχρονιάτικες ταραχές
είχαν κάψει 60

Στο Λονδίνο, δεκάδες χιλιάδες άνθρωποι γέμισαν την Τραφάλγκαρ Σκουέαρ και
επευφημούσαν καθώς οι καμπάνες του Μπιγκ Μπεν αποχαιρετούσαν το 1998. Το
Παρίσι ανταποκρίθηκε στη φήμη της Πόλης του Φωτός, καθώς 500.000 άνθρωποι
κατέκλυσαν τα Ηλύσια Πεδία, όπου οι δενδροστοιχίες έλαμπαν από τα φώτα με τα
οποία είχαν στολιστεί. Οι εορτασμοί αμαυρώθηκαν, όμως, όπως και πέρυσι, στο
Στρασβούργο, όπου νεαροί συγκρούστηκαν με την αστυνομία, έκαψαν 40 αυτοκίνητα
και η αστυνομία πραγματοποίησε 23 συλλήψεις.

Η βουτιά. Ένας Ρωμαίος υποδέχεται το Νέο Έτος με μια βουτιά στον Τίβερη

Στη Σκωτία, οι κάτοικοι του Εδιμβούργου γιόρτασαν με συναυλίες, γκάιντες και
πυροτεχνήματα. Το Βερολίνο γιόρτασε μ' ένα τεράστιο υπαίθριο πάρτι και, τα
μεσάνυχτα, τα πυροτεχνήματα φωταγώγησαν την Πύλη του Βρανδεμβούργου. Αυτή η
Πρωτοχρονιά είναι ιδιαίτερα ιστορική για τους Γερμανούς, επειδή το 1999 το
Βερολίνο θα ξαναγίνει η πρωτεύουσα της ενωμένης Γερμανίας.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16330N421</ED>
<ID>
ID:14894

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N42&aa=1</URL></REF>


Article

<CATEGORY>vin07</CATEGORY>

 <H2>Διαμάχη για τη λατινική γραφή!
</H2>
ΠΩΣ ΘΑ έγραφε ο Ιούλιος Καίσαρας το 1999; Μία έντονη διαμάχη έχει ξεσπάσει επ'
αυτού στους κόλπους της παγκόσμιας ακαδημαϊκής κοινότητας. Πολλοί υποστηρίζουν
ότι η σωστή γραφή του 1999 θα ήταν ΜΙΜ. Και πολλοί άλλοι αντιδρούν,
προτείνοντας ως ορθότερο το ­ κάπως δυσλειτουργικό ­ MCMXCIX! Ως γνωστόν, οι
Ρωμαίοι χρησιμοποιούσαν γράμματα του λατινικού αλφαβήτου στη θέση των αριθμών.
ΜΙΜ λοιπόν, σημαίνει 1.000+(1.000-1). Ενώ MCMXCIX σημαίνει 1.000+
(1.000-100)+(100-10)+(10-1). Όπου 1.000=Μ, 100=C, 10=Χ και 1=Ι. Λίγο περίπλοκα
όλα αυτά, είναι η αλήθεια, και ίσως σκέπτεστε ότι τελικά δεν έχει και μεγάλη
σημασία. Κι όμως, μία στάνταρ γραφή του 1999 είναι απαραίτητη για τους
εκδότες, τους σκηνοθέτες και όλους όσοι χρησιμοποιούν τα ρωμαϊκά ψηφία για τη
δουλειά τους. Οι οποίοι, εδώ που τα λέμε, μάλλον δεν θα θελήσουν να
δυσκολέψουν τη ζωή τους επιλέγοντας να γράφουν το 1999 με επτά γράμματα!
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16330N422</ED>
<ID>
ID:14951

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N42&aa=2</URL></REF>


Article

<CATEGORY>vin07</CATEGORY>

 <H2>Ευχάριστο τέλος στην απαγωγή Έλληνα της Ελβετίας
</H2>
ΑΝΑΣΤΑΤΩΣΗ προκάλεσε τις τελευταίες ημέρες στη Λωζάνη η απαγωγή ­ ευτυχώς με
αίσιο τέλος ­ του 26χρονου ασκούμενου δικηγόρου Στέφανου Λαγώνικου, γιου του
πάμπλουτου Έλληνα μεγαλοεπιχειρηματία Πέτρου Λαγώνικου. Ο τελευταίος, που
είναι εγκατεστημένος με την οικογένειά του στη Λωζάνη εδώ και πολλά χρόνια,
θεωρείται από τους πλουσιότερους ανθρώπους της Ελβετίας και είναι γενικά
άνθρωπος ήσυχος και πολύ διακριτικός.

Ο Στέφανος Λαγώνικος απήχθη στις 24 Δεκεμβρίου, καθώς έβγαινε από το γραφείο
του, στο κέντρο της Λωζάνης. 
Οι απαγωγείς τηλεφώνησαν την επομένη στους γονείς του και ζήτησαν 5
εκατομμύρια ελβετικά φράγκα (ένα δισ. δρχ.) ως λύτρα, με πρώτη δόση 500.000
ελβετικά φράγκα. Οι γονείς δεν ειδοποίησαν την αστυνομία φοβούμενοι για τη ζωή
του παιδιού τους και κατέβαλαν την πρώτη δόση.

Όμως, ένας στενός φίλος της οικογένειας ειδοποίησε την αστυνομία 24 ώρες μετά
την απαγωγή. Η αστυνομία της Λωζάνης ενήργησε αμέσως κινητοποιώντας 100
αστυνομικούς του Καντονιού και της πόλης της Λωζάνης και μία ομάδα
ειδικευμένων αστυνομικών. Μέσα στο επόμενο 24ωρο ο Λαγώνικος είχε
απελευθερωθεί. 
Όπως είπε ο ίδιος, δεν κακοποιήθηκε αλλά υπέφερε από το κρύο και τις συνθήκες διαβίωσης.

Ως δράστες της απαγωγής συνελήφθησαν ένας Ιταλός και επτά Γιουγκοσλάβοι, οι
οποίοι ενήργησαν όμως ως εκτελεστικά όργανα. Εγκέφαλος της επιχείρησης,
σύμφωνα με ανακοίνωση της αστυνομίας, ήταν παλιός συμμαθητής του Λαγώνικου και
γνωστός στην αστυνομία από άλλες ποινικές υποθέσεις. 
Ονομάζεται Κριστιάν Πιντού, είναι 25 ετών, και ο θετός πατέρας του Φιλίπ ήταν
στο παρελθόν υπουργός του Καντονιού της Λωζάνης και βουλευτής στο Ομοσπονδιακό
Κοινοβούλιο της Βέρνης. Το δράμα είναι ότι οι δύο οικογένειες γνωρίζονται πολύ καλά.

Η αστυνομία είναι αρκετά διακριτική παρά τη μεγάλη της επιτυχία διότι
συνεχίζει να αναζητεί τον εγκέφαλο, τον οποίο χαρακτηρίζει επικίνδυνο.

Σύμφωνα με τις τελευταίες πληροφορίες, ο Κριστιάν Πιντού μαζί με ένα ζευγάρι
φίλων του έχουν διαφύγει στη Γαλλία.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16330N423</ED>
<ID>
ID:14984

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N42&aa=3</URL></REF>


Article

<CATEGORY>vin07</CATEGORY>

 <H5>ΠΡΩΤΟΧΡΟΝΙΑ ΣΤΗΝ «ΠΛΗΓΩΜΕΝΗ» ΒΑΓΔΑΤΗ
</H5><H5>«Τι ωραίος που είναι ο ουρανός με μπαλόνια...»
</H5><H2>Το 1999 δεν χαμογελούσε...
</H2>
<AUTHOR>Γ.Ε. ΔΙΑΚΟΓΙΑΝΝΗΣ</AUTHOR>

Το χαμόγελο λείπει. Και η Πρωτοχρονιά στην «πληγωμένη» Βαγδάτη με τις
δεκάδες διακοπές του ηλεκτρικού ρεύματος σε «πνίγει», γιατί αισθάνεσαι
αδύναμος να διορθώσεις το κακό που έχει γίνει...

ΒΑΓΔΑΤΗ

ΟΙ ΤΕΛΕΥΤΑΙΕΣ πληροφορίες για μια νέα αεροπορική επιδρομή, που κυκλοφορούν από
στόμα σε στόμα και στις δύο όχθες του Τίγρη ποταμού που σχίζει στα δύο την
άλλοτε πανέμορφη Βαγδάτη, είναι πολύ συγκεχυμένες. Στις ελάχιστες ξένες
πρεσβείες που «υπολειτουργούν» στην πόλη υπάρχει η εκτίμηση ότι ένα νέο
χτύπημα μπορεί να μην αργήσει. Ορισμένοι αξιωματούχοι Ιρακινοί υποστηρίζουν
ότι «οι Αμερικανοί και οι Άγγλοι μπορεί να ξαναχτυπήσουν ακόμη και αύριο,
πάντως οπωσδήποτε μέχρι και το τέλος του Ιανουαρίου».

«Αλλά αυτό σε τίποτα δεν μας θορυβεί. Έχουμε μάθει. Συνηθίσαμε, τι χειρότερο
να μας συμβεί», παρατηρεί η 60χρονη Νουρ Χαμντάν, αντικρύζοντας τα σπασμένα
τζάμια του σπιτιού της, που βρίσκεται σε απόσταση αναπνοής από το υπουργείο
Εσωτερικών. «Η βόμβα έπεσε στο υπουργείο, το διέλυσε εσωτερικά, καίγοντας
όλους τους ορόφους του, σκοτώθηκαν πολλοί φρουροί... Πάθανε και όλα τα γύρω
σπίτια καταστροφή. Ήταν λίγο μετά τα μεσάνυχτα που μας χτύπησαν! Συνηθίσαμε πια».

Οι ακτίνες του δυνατού ήλιου δεν έφταναν για να ζεστάνουν τις καρδιές των
δυστυχισμένων Ιρακινών, οι οποίοι «ζητάνε να ζήσουν στοιχειωδώς ανθρώπινα,
αλλά και τα παιδιά να μην πεθαίνουν λόγω του εμπάργκο», όπως χαρακτηριστικά
σημειώνει στα «ΝΕΑ» ο διευθυντής του νοσοκομείου «Σαντάμ Χουσεΐν», Γκαμίν Μερσούμι.

ΣΤΟΥΣ ΔΡΟΜΟΥΣ

Γύρω στις δέκα το βράδυ της παραμονής της Πρωτοχρονιάς υπήρχε κυκλοφοριακό
πρόβλημα. Οι Ιρακινοί είχαν ξεχυθεί ­ παρά το Ραμαντάν ­ με τις οικογένειές
τους στους δρόμους για να πάνε σε συγγενικά σπίτια και να γιορτάσουν εκεί την
άφιξη του '99.

Μέσα σ' αυτόν τον «ανεμοστρόβιλο» του κόσμου που αναζητούσε να ξεχάσει για
λίγες ώρες τους βομβαρδισμούς και τη φτώχεια του, βρέθηκα με το ζεύγος
Παπανικολάου που εργάζεται με αυταπάρνηση στην ελληνική πρεσβεία. Μαζί με τους
δύο φίλους, αυτούς τους μοναδικούς φρουρούς, τούτες τις... γιορταστικές μέρες,
της μικρής ελληνικής «γωνιάς» της Βαγδάτης, ζήσαμε την αλλαγή του χρόνου,
ανάμεσα σε 20 Άραβες, Χριστιανούς και Μουσουλμάνους, Ιρακινούς, Σύρους και
Λιβανέζους. Η «επιχείρηση» του Λιβανέζου αρχιμανδρίτη Λουκά, στο σπίτι πλάι
από την ορθόδοξη εκκλησία του Αγίου Γεωργίου, που ανήκει στο Πατριαρχείο της
Αντιοχείας, στέφθηκε από επιτυχία ­ παρά τις διακοπές του ρεύματος ­ και το
φόβο μιας νέας αεροπορικής επιδρομής.

Σφυρίχτρες, μικρά βεγγαλικά και... σερπαντίνες, φωνές χαράς από τους Άραβες
για τον νέο χρόνο, και το παραδοσιακό φαγητό κούζι ­ αρνί ψημένο με ένα είδος
πιλαφιού ­ ήταν ο «διάκοσμος» ενός γλεντιού μέσα στην «τρέλα» που αναγκαστικά
ζει ο αραβικός κόσμος του Περσικού Κόλπου.

«Η ζωή είναι μικρή», μου είπε με ένα πικρό χαμόγελο ο διάσημος στη χώρα του
παρουσιαστής των ειδήσεων της κρατικής τηλεόρασης του Ιράκ, Σαμούν Μάτι. Και η
γυναίκα του πρόσθεσε: «Γιορτάζουμε που άλλαξε ο χρόνος, αλλά δεν μπορούμε να
πούμε το ίδιο για τη ζωή μας, που έχει γίνει πολύ δύσκολη». Στο άδειο
ξενοδοχείο «Αλ Ρασίντ» ­ ήταν το '90 το κόσμημα της Μέσης Ανατολής ­ έφτασα
στις 3 χθες τα ξημερώματα. Το μεγάλο μωσαϊκό στην είσοδο με το πρόσωπο του
Μπους σε μια περίεργη έκφραση πόνου, που φιλοτέχνησε η Λεϊλά Ατάρ ­ πύραυλος
το '93 την σκότωσε στο σπίτι της ­ έδειχνε εκείνη την ώρα απελπιστικά σκοτεινό
και μυστηριώδες...

ΣΤΟ ΝΟΣΟΚΟΜΕΙΟ

Όμως, το μυστήριο αυτής της πόλης με τις τεράστιες γέφυρες και τους μεγάλους
δρόμους, τα πάρκα και τον όμορφο Τίγρη να την διασχίζει μέχρι εκεί που συναντά
τον Ευφράτη δεν το βρίσκεις στο «Αλ Ρασίντ» ή στη διαδρομή ανάμεσα στο
ξενοδοχείο και το υπουργείο Τύπου. Δεν το βρίσκεις ούτε στο μεγάλο νοσοκομείο
Παίδων «Σαντάμ Χουσεΐν», το οποίο «τράβηξε» κι αυτό σε απόσταση «αναπνοής»
την... προσοχή των τελευταίων Κρουζ. Παρά τις τεράστιες ελλείψεις του, λόγω
του εμπάργκο και τα πολλά περιστατικά παιδιών με λευχαιμία που φιλοξενεί, δεν
σε σοκάρει τόσο όσο το Γενικό Νοσοκομείο «Καράμα», 400 κλινών, που το χωρίζει
μία γέφυρα από το «Σαντάμ Χουσεΐν».

Έτυχε να κάνω... Πρωτοχρονιά ­ πέρασα εκεί όλο το χθεσινό πρωινό ­ και
ντράπηκα να σηκώσω τη φωτογραφική μηχανή, όπως είχα κάνει προχθές στο «Σαντάμ
Χουσεΐν», αισθανόμενος πολύ χειρότερα απ' όσο όταν βρέθηκα πριν από τρία
χρόνια σε μια από τις φτωχότερες χώρες του κόσμου, στο Μπανγκλαντές.

Σπασμένα τζάμια, τρύπια αιρ κοντίσιον, ταβάνια που κρέμονται, κρεβάτια
«κουτσά», άχρηστες φιάλες οξυγόνου, θερμοκοιτίδες που δεν λειτουργούν,
παρατημένα και χαλασμένα μηχανήματα αιμοκάθαρσης, μηχανήματα της καρδιάς με τα
μόνιτορ «ακινητοποιημένα», γυμνά καλώδια στην πρίζα, αντί για θερμάστρες, και
εκατοντάδες συγγενείς των ασθενών να σε κοιτάζουν νομίζοντας ότι είσαι ο Αη
Βασίλης που έφερες κάποιο φάρμακο για τον άνθρωπό τους.

ΦΤΩΧΟΙ...

Η εικόνα αυτή της παρακμάζουσας Βαγδάτης είναι παντού, πίσω από τους μεγάλους
δρόμους και τις γέφυρες ­ πολλά κτίσθηκαν από Έλληνες μηχανικούς πριν από τον
πόλεμο του Κόλπου ­ όπου κι αν περπατήσεις.

«Υπάρχει ένα 3% του πληθυσμού, η αριστοκρατία, που έχει λεφτά», παρατηρεί ο
Σαμίρ, ο οδηγός που μου έδωσε το Κέντρο Τύπου. «Πριν από τον πόλεμο με τους
Αμερικανούς είχαμε και μεσαία τάξη, αλλά αυτή σχεδόν εξαφανίζεται. Και όλοι
πλέον συνωθούνται στην εργατική τάξη. Δεν είναι τυχαίο που υπάλληλοι που παλιά
έβγαζαν χρήματα γίνονται σήμερα στιλβωτές παπουτσιών».

Ο Ιμπραήμ Ναούμ, ένας παλιός ιστορικός, σημειώνει ότι «αυτό δεν είναι και τόσο
μεγάλο πρόβλημα, αφού το 'χουμε πάρει απόφαση ότι θα 'μαστε φτωχοί για πολλά χρόνια».

Και προσθέτει: «Ούτε επίσης είναι τόσο πρόβλημα, όπως γράφουν οι εφημερίδες
της Αγγλίας, η αντιπολίτευση του εξωτερικού, είτε αυτή είναι η μικρή ομάδα των
Ιρακινών του Λονδίνου είτε είναι η μεγαλύτερη ­ αριθμητικά ­ θρησκευτική ομάδα
που εδρεύει στο Ιράν. Όταν όμως βλέπουμε να πεθαίνουν παιδιά αβοήθητα, γιατί
το εμπάργκο δεν μας επιτρέπει να φέρνουμε τα φάρμακα που χρειάζονται, ούτε
μέσα από τις ανταλλαγές "πετρέλαιο για φαγητό", τότε αισθάνεσαι ταπεινωμένος
και κυρίως ανήμπορος να κάνεις οτιδήποτε».


Άλλα παιδιά, όπως ο μικρός, έκαναν Πρωτοχρονιά στο νοσοκομείο κι άλλα
στους δρόμους με μπαλόνια

ΧΙΛΙΑΔΕΣ μαθητές και μαθήτριες του Δημοτικού, από διαφορετικά σχολεία της
Βαγδάτης, με λουλούδια στα χέρια, φωτογραφίες του Σαντάμ Χουσεΐν και πανό που
έγραφαν «Κάτω, κάτω οι ΗΠΑ», «Ντροπή στους Άγγλους», συγκεντρώθηκαν την
παραμονή της Πρωτοχρονιάς στην περιοχή Καράντα τού κέντρου της ιρακινής πρωτεύουσας.

«Τα παιδιά έχουν κλονισθεί μετά τους τελευταίους βομβαρδισμούς», λέει η
δασκάλα Νάιμα Αμντούλ. Κι όταν την ρωτάς «τι κάνετε, πώς το αντιμετωπίζετε;»,
σου απαντά: «Σταματώ πολλές φορές το μάθημα. Φωνάζω και τους γονείς, αλλά κι
αυτοί έχουν πάθει νευρικό κλονισμό».

Στη συγκέντρωση της Καράντα, όπου παραβρέθηκαν και οι ελάχιστοι ξένοι
δημοσιογράφοι που είναι αυτόν τον καιρό 
στη Βαγδάτη, τα παιδιά 
ξέσπασαν σε ζητωκραυγές, όταν οι δάσκαλοί τους άφησαν να φύγουν ψηλά δεκάδες
πολύχρωμα μπαλόνια.

«Τι ωραίος που είναι ο ουρανός με μπαλόνια», λέει η μικρή Νουρ, μαθήτρια της
6ης Δημοτικού και τραβά από το μανίκι τον «οδηγό» μου, να μεταφράσει ό,τι
είπε. «Δεν μου αρέσουν τα... πυροτεχνήματα που αφήνουν τα αεροπλάνα. Ένα απ'
αυτά έπεσε κοντά στο σπίτι... Και μετά έκλαιγε ο μπαμπάς, αλλά δεν μου είπε γιατί...».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16330N431</ED>
<ID>
ID:14895

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N43&aa=1</URL></REF>


Article

<CATEGORY>vin07</CATEGORY>

 <H5>ΓΙΑ ΤΗ ΧΡΗΜΑΤΟΔΟΤΗΣΗ ΑΓΟΡΑΣ ΤΕΘΩΡΑΚΙΣΜΕΝΩΝ
</H5><H2></H2><H2>«Όχι» στην Τουρκία από το Στέιτ Ντιπάρτμεντ
</H2>
Το Στέιτ Ντιπάρτμεντ απέρριψε αίτημα της εταιρείας General Dynamics να
χρηματοδοτήσει η αμερικανική κυβέρνηση την αγορά από την Τουρκία θωρακισμένων
οχημάτων, που θα μπορούσαν να χρησιμοποιηθούν σε περιοχές όπου γίνονται
βασανιστήρια ευρέως.

ΟΠΩΣ αποκαλύπτει εσωτερικό έγγραφο του Στέιτ Ντιπάρτμεντ, η απόφαση αυτή
ελήφθη τον περασμένο μήνα σε εφαρμογή νόμου για τα ανθρώπινα δικαιώματα που
ψηφίστηκε από το Κονγκρέσο το 1996, επεκτάθηκε το 1998, και απαγορεύει την
αμερικανική χρηματοδότηση ξένων δυνάμεων ασφαλείας που έχουν εμπλακεί σε
παραβιάσεις των ανθρωπίνων δικαιωμάτων.

Η General Dynamics, βέβαια, δεν είχε κανένα πρόβλημα να προχωρήσει στην πώληση
140 οχημάτων με δική της χρηματοδότηση. Το θέμα προκάλεσε, όμως, έντονη
διαμάχη ανάμεσα στην εταιρεία και την κυβέρνηση. Σύμφωνα με τον Αμερικανό
πρεσβευτή στην Τουρκία Μαρκ Πάρις, τον γερουσιαστή Καρλ Λέβιν που η Πολιτεία
του κατασκευάζει τα οχήματα, και πολλά στελέχη της εταιρείας, η απόφαση του
Στέιτ Ντιπάρτμεντ θα εξοργίσει την Άγκυρα και θα πλήξει τα αμερικανικά συμφέροντα.

Στις 6 Οκτωβρίου, το Στέιτ Ντιπάρτμεντ αποφάσισε ότι η χρηματοδότηση μπορεί να
γίνει για τα 101 οχήματα που προορίζονται για 32 επαρχίες, αλλά όχι και για τα
υπόλοιπα 39 που θα πήγαιναν σε 11 επαρχίες, για τις οποίες υπήρχαν καταγγελίες
για ευρείες παραβιάσεις των ανθρωπίνων δικαιωμάτων. Μπροστά στην απειλή της
Τουρκίας να ακυρώσει όλη την παραγγελία, ο Λέβιν επισκέφθηκε τη χώρα και
απέσπασε εγγυήσεις ότι τα ανθρώπινα δικαιώματα θα γίνουν σεβαστά. Πιέσεις
άσκησε και ο Αμερικανός πρεσβευτής, ισχυριζόμενος ότι αυτό που κυρίως τον
ενδιαφέρει, είναι να μην κερδίσει το συμβόλαιο η Ευρώπη.

Τελικώς, όμως, το Στέιτ Ντιπάρτμεντ δεν υπέκυψε. 
Η ετήσια έκθεση άλλωστε του Κονγκρέσου για την Τουρκία βρίθει παραδειγμάτων
για παραβιάσεις των ανθρωπίνων δικαιωμάτων σε 11 επαρχίες με θύματα γυναίκες,
βρέφη, παιδιά και ηλικιωμένους.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16330N441</ED>
<ID>
ID:14896

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N44&aa=1</URL></REF>


Article

<CATEGORY>vin07</CATEGORY>

 <H2>Μήνυμα Οτζαλάν
</H2>
ΤΗΝ ΠΡΟΕΙΔΟΠΟΙΗΣΗ ότι οι Κούρδοι μαχητές θα εντείνουν τις ένοπλες επιχειρήσεις
τους στην περίπτωση που δεν υπάρξει πολιτική και ειρηνική λύση στο Κουρδικό,
διετύπωσε χθες απευθυνόμενος προς την Ευρώπη και την Τουρκία, ο ηγέτης τού
Εργατικού Κόμματος του Κουρδιστάν (ΡΚΚ) Αμπντουλάχ Οτζαλάν.

Παράλληλα, οι εξελίξεις που παρατηρούνται στο θέμα του Αμπντουλάχ Οτζαλάν
απασχόλησαν τη συνεδρίαση του Συμβουλίου Εθνικής Ασφάλειας της Τουρκίας, την
ώρα που η κυβέρνηση του Χαρτούμ απέρριπτε αίτημα να δεχθεί στο έδαφος του
Σουδάν τον ηγέτη του ΡΚΚ. Όπως έγραψε η «Χουριέτ», η Ιταλία θα κάνει
Πρωτοχρονιά με τον Οτζαλάν...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16330N442</ED>
<ID>
ID:14952

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N44&aa=2</URL></REF>


Article

<CATEGORY>vin07</CATEGORY>

 <H5>ΠΑΡΑΠΟΜΠΗ ΚΛΙΝΤΟΝ
</H5><H2>Πρόταση στη Γερουσία για δοκιμαστική ψηφοφορία
</H2>
Την ώρα που οι Κλίντον απολάμβαναν τις πρωτοχρονιάτικες διακοπές τους στην
ηλιόλουστη Νότια Καρολίνα, χιόνι έπεφτε στην Ουάσιγκτον. Όμως, το πολιτικό
κλίμα εκεί δεν είναι πια τόσο παγωμένο.

Ένα έγγραφο που κυκλοφορεί στη Γερουσία προτείνει τη διεξαγωγή δοκιμαστικής
ψηφοφορίας για να διαπιστωθεί κατά πόσον οι κατηγορίες της ψευδορκίας και της
παρακώλυσης της Δικαιοσύνης που έχουν διατυπωθεί κατά του προέδρου Κλίντον
«εγγυώνται» την αποπομπή του. Αν αυτό το έγγραφο εγκριθεί, θα ζητηθεί από τους
γερουσιαστές να ψηφίσουν αν αυτές οι κατηγορίες δικαιολογούν, εφόσον
αληθεύουν, την καθαίρεση του προέδρου. Η ιδέα είναι να αποφευχθεί μια
μακροχρόνια δίκη στη Γερουσία, αφού έτσι θα αποδειχτεί ότι οι Ρεπουμπλικάνοι
δεν μπορούν να συγκεντρώσουν την απαιτούμενη πλειοψηφία των 67 ψήφων. Οπότε το
Σώμα μπορεί να περιοριστεί στην επιβολή της ποινής της επιπλήξεως.

Πάντως, αυτή η ιδέα δεν αρέσει στον Ρεπουμπλικάνο πρόεδρο της Δικαστικής
Επιτροπής της Βουλής Χένρι Χάιντ, ο οποίος θεωρεί ότι η Γερουσία πρέπει να
αφεθεί να ολοκληρώσει την αποστολή της.

Ο ΓΚΟΡ

Πρώτος υποψήφιος για την προεδρική κούρσα του 2000 έγινε επισήμως προχθές ο Αλ Γκορ.

Σύμφωνα με την εφημερίδα «Ουάσιγκτον Ποστ», ο Αμερικανός αντιπρόεδρος υπέβαλε
την Πέμπτη τα σχετικά έγγραφα στην αρμόδια εκλογική αρχή, η οποία επιτρέπει
την ίδρυση της επιτροπής «Γκορ 2000» που θα συγκεντρώνει χρήματα, θα απασχολεί
εργαζόμενους και θα κάνει προεκλογικές εκδηλώσεις σε όλη τη χώρα. Το χρίσμα
του Δημοκρατικού Κόμματος για τη διεκδίκηση της προεδρίας αναναμένεται να
επιδιώξουν και οι πρώην γερουσιαστές Μπιλ Μπράντλεϊ και Πολ Γουέλστον.

Από το στρατόπεδο των Ρεπουμπλικάνων, ο γερουσιαστής Τζον Μακέιν, βετεράνος
του πολέμου του Βιετνάμ, έγινε ο πρώτος που έθεσε επισήμως υποψηφιότητα για
συμμετοχή στην κούρσα που οδηγεί στον Λευκό Οίκο, συμπληρώνοντας τα σχετικά
έγγραφα της ομοσπονδιακής εκλογικής επιτροπής.

Την προσεχή εβδομάδα πρόκειται να ανακοινώσει την υποψηφιότητά του ο
γερουσιαστής Τζον Άσκροφτ, ενώ έως την άνοιξη αναμένεται να μπουν στην
προεδρική κούρσα ο πρώην κυβερνήτης του Τενεσί Λαμάρ Αλεξάντερ, ο πρώην
αντιπρόεδρος των ΗΠΑ Νταν Κουέιλ και ο κυβερνήτης του Τέξας Τζορτζ Μπους.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16330N443</ED>
<ID>
ID:14985

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N44&aa=3</URL></REF>


Article

<CATEGORY>vin07</CATEGORY>

 <H5>40 ΧΡΟΝΙΑ ΑΠΟ ΤΗΝ ΕΠΑΝΑΣΤΑΣΗ ΤΟΥ ΦΙΝΤΕΛ ΟΙ ΚΟΥΒΑΝΟΙ ΕΠΙΜΕΝΟΥΝ
</H5><H2>«Σοσιαλισμός ή θάνατος»
</H2>
Με πανηγυρικό τρόπο εορτάστηκε η χθεσινή ημέρα στην Κούβα. Η γιορτή, άλλωστε,
ήταν διπλή: μία νέα χρονιά ανέτειλε την ώρα που συμπληρώνονταν 40 χρόνια από
την επανάσταση που έφερε τον Φιντέλ Κάστρο στην εξουσία. Το σύνθημα της
ημέρας; «Σοσιαλισμός ή θάνατος!». Οι Κουβανοί επιμένουν.

ΛΙΓΑ λεπτά μετά τον ερχομό του νέου έτους, η κρατική τηλεόραση έδωσε τον τόνο
μεταδίδοντας εικόνες από τον ανταρτοπόλεμο του Κάστρο καθώς και ένα έκτακτο
εορταστικό μήνυμα προς τον λαό: «Περισσότεροι από 3,5 αιώνες αποικιοκρατίας
και περίπου 60 χρόνια τυραννίας των Γιάνκηδων πήραν οριστικά τέλος εκείνη την
1η Ιανουαρίου». Την 1η Ιανουαρίου του 1959, όταν ο δικτάτορας Φουλχένσιο
Μπατίστα εγκατέλειψε τη χώρα και οι αντάρτες του Φιντέλ Κάστρο άρχισαν να
πανηγυρίζουν τον θρίαμβό τους. Σαράντα χρόνια μετά, ο Κάστρο εξακολουθεί να
βρίσκεται στην εξουσία ­ παρά την αμείωτης έντασης εχθρότητα των ΗΠΑ, τον
επώδυνο εμπορικό αποκλεισμό της Κούβας και τις πολυάριθμες απόπειρες ανατροπής
του. «Ξεκινάμε το νέο έτος με σκοπό να γίνουμε περισσότερο επαναστατικοί και
πιο άξια τέκνα της Κούβας», συνέχιζε το μήνυμα. «Σαράντα χρόνια ύστερα από
εκείνον τον ένδοξο Ιανουάριο, είμαστε ακόμα εδώ σε πείσμα των προσβολών, των
επιθέσεων και των κυρώσεων... Ζήτω η ελεύθερη Κούβα! Ζήτω ο Φιντέλ!
Σοσιαλισμός ή θάνατος! Πατρίδα ή θάνατος! Θα νικήσουμε! Venceremos!».

Επίκεντρο των χθεσινών εορτασμών ήταν το Σαντιάγκο ­ το «λίκνο» της κουβανικής
επανάστασης. Στην πόλη αυτή, και συγκεκριμένα στη πλατεία Carlos Manuel de
Cespedes, ανήγγειλε ο 32χρονος τότε Κάστρο τη νίκη των ανταρτών του. Στην πόλη
αυτή μετέβη και χθες το βράδυ, προκειμένου να απευθύνει ένα ­ εξίσου
θριαμβευτικό ­ μήνυμα στον λαό της Κούβας. Ο Κάστρο και το κυβερνών
Κομμουνιστικό Κόμμα είναι περήφανοι που κατόρθωσαν να επιβιώσουν επί τέσσερις
δεκαετίες παρά την αντίθεση των ΗΠΑ ­ παρά τις οικονομικές κυρώσεις των
τελευταίων 37 ετών και τις απόπειρες δολοφονίας εναντίον του Κάστρο με
δηλητηριώδη πούρα ή όστρακα γεμάτα εκρηκτικά. 
Ο Κουβανός ηγέτης όμως είναι περήφανος και για έναν ακόμη λόγο: κατάφερε να
παραμείνει στην εξουσία σε πείσμα των προβλέψεων που ήθελαν την κυβέρνησή του
να καταρρέει στις αρχές της δεκαετίας του 1990, μαζί με τον σοβιετικό
συνασπισμό. 
«Το λίκνο της επανάστασης». Το Σαντιάγκο ήταν το επίκεντρο των χθεσινών
εορταστικών εκδηλώσεων με αφορμή την 40ή επέτειο από την κουβανική επανάσταση

Η απώλεια της σοβιετικής βοήθειας βύθισε την Κούβα σε μία πρωτοφανή οικονομική
κρίση, που είχε ως αποτέλεσμα τη συρρίκνωση της οικονομίας κατά 35% και έφερε
το λαό στα όρια της φτώχειας. Το πολιτικό σύστημα της χώρας όμως ελάχιστα
επηρεάστηκε ­ και ούτε φαίνεται ότι πρόκειται να επηρεαστεί στο άμεσο μέλλον.

Οι απανταχού υποστηρικτές του Φιντέλ Κάστρο τον χαρακτηρίζουν ως τον
μεγαλύτερο ήρωα του 20ου αιώνα. Οι αντίπαλοί του όμως τον χαρακτηρίζουν ως
έναν μακιαβελικό τύραννο, που διαστρέβλωσε την έννοια της επανάστασης
προκειμένου να επιβάλει ένα δικτατορικό πολιτικό σύστημα και να καταστείλει
τις αντιδράσεις στο εσωτερικό της χώρας. Οι Κουβανοί ηγέτες που ζουν εξόριστοι
στη Φλόριντα χαρακτήρισαν την χθεσινή ημέρα μία επέτειο «θανάτου και δακρύων».
Και οι διαφωνούντες της Κούβας έκαναν έκκληση στη διεθνή κοινή γνώμη να μην
ξεχνά τους 400 ανθρώπους που βρίσκονται στη φυλακή λόγω των πολιτικών τους φρονημάτων.

Ο Φιντέλ Κάστρο και στις «Διαστάσεις» σελ. 46
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16330N451</ED>
<ID>
ID:14897

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N45&aa=1</URL></REF>


Article

<CATEGORY>vin07</CATEGORY>

 <H2>Τα μειονεκτήματα της Δημοκρατίας
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΤΟ 1998 θα είναι για την Ουάσιγκτον ασφαλώς μια χρονιά που πολλοί θα ήθελαν να
ξεχάσουν. Και δεν εννοώ μόνο τον πρόεδρο Κλίντον ή τη Μόνικα Λιουίνσκι. Εννοώ
κάθε σώφρονα πολίτη που πήρε αλλεπάλληλα μαθήματα... δημοκρατίας σε μια χώρα
που καυχάται όσο καμία άλλη στον κόσμο για το πολίτευμά της.

Μάθημα Δημοκρατίας Νο1. Ο πολύς κ. Σταρ στοιχειοθέτησε τη σχέση Λιουίνσκι -
Κλίντον από παράνομες τηλεφωνικές μαγνητοφωνήσεις. Ανάγκασε στη συνέχεια τη
νεαρή υπάλληλο του Λευκού Οίκου να ομολογήσει για τη σχέση της και να
παραδώσει το φόρεμα με τα «αποδεικτικά στοιχεία» κάτω από τις απειλές και την
πίεση του FBI, που για οποιονδήποτε πολίτη θα είχαν προκαλέσει τη δημόσια κατακραυγή.

Καθ' όλη τη διάρκεια της ­ απόρρητης ­ ανάκρισης, πικάντικες λεπτομέρειες
διέρρεαν στα μέσα ενημέρωσης για να διατηρείται το ενδιαφέρον τους και η όρεξή
τους. Και ύστερα απ' όλα αυτά ο θριαμβευτής κ. Σταρ παρουσίασε την υπόθεση
Λιουίνσκι στη δικαστική επιτροπή της Βουλής, αποκρύπτοντας ότι σε όλες τις
άλλες έρευνές του για το παρελθόν του κ. Κλίντον (υπόθεση Γουάιτγουότερ,
υπόθεση Τραβελγκέιτ κ.λπ.) δεν βρήκε τίποτα από νομικής πλευράς επιλήψιμο!

Μάθημα Δημοκρατίας Νο2. Οι Ρεπουμπλικάνοι που υπέστησαν μείωση της
δύναμής τους στις εκλογές του Κογκρέσου λόγω του τρόπου χειρισμού της υπόθεσης
Λιουίνσκι, ψήφισαν υπέρ της παραπομπής του προέδρου σε δίκη με το ερώτημα της
καθαίρεσης και ­ προς δόξαν της Δημοκρατίας ­ δεν επέτρεψαν καν να κατέβει για
ψηφοφορία στην Ολομέλεια της Βουλής άλλη εναλλακτική πρόταση!

Μάθημα Δημοκρατίας Νο3. Ο Λευκός Οίκος χρησιμοποίησε όλα τα μέσα για να
καλύψει τα παραστρατήματα του προέδρου. Από ψέματα του κ. Κλίντον στο
δικαστήριο έως νομικίστικα επιχειρήματα για το τι θεωρείται σεξουαλική επαφή
και τι όχι. Από διαρροές για εξωσυζυγικές περιπέτειες Ρεπουμπλικάνων
αξιωματούχων έως βομβαρδισμούς αντιπερισπασμού κατά του Ιράκ τις παραμονές της
κρίσιμης τελικής ψηφοφορίας.

Μάθημα Δημοκρατίας Νο4. Τα μέσα ενημέρωσης ­ ιδιαίτερα τα τηλεοπτικά δίκτυα
­ φρόντισαν να πληροφορούν κάθε μέρα για όλες τις λεπτομέρειες της σεξουαλικής
ζωής του προέδρου, χρησιμοποιώντας όλο τον επαγγελματισμό τους για να
διασύρουν τον κορυφαίο πολιτικό της χώρας.

Ίσως η τυφλή πολιτική αντιπαράθεση του τελευταίου χρόνου στην Ουάσιγκτον να
αποβεί χρήσιμη εάν καταγραφεί με όσο το δυνατόν πιο εκτενή τρόπο και να
διδάσκεται στα πανεπιστήμια στο μάθημα: Πώς τα πλεονεκτήματα της Δημοκρατίας
μπορούν να γίνουν μειονεκτήματα...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16330N452</ED>
<ID>
ID:14953

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N45&aa=2</URL></REF>


Article

<CATEGORY>vin07</CATEGORY>

 <H2>Μητέρα Τερέζα και Νταϊάνα τα πρόσωπα του αιώνα
</H2>
ΔΕΝ ΗΤΑΝ από τους «ογκόλιθους» της πολιτικής ή της επιστήμης ο άνθρωπος του
αιώνα για τους Βρετανούς.

Η Μητέρα Τερέζα και η πριγκίπισσα της Ουαλίας Νταϊάνα ήταν οι δύο άνθρωποι που
«σημάδεψαν» με την προσωπικότητά τους τον 20ό αιώνα, αποφαίνονται οι Βρετανοί
σε μια δημοσκόπηση που δημοσίευσαν οι «Times» του Λονδίνου. Η Αλβανή καθολική
μοναχή, στην οποία είχε απονεμηθεί το βραβείο Νόμπελ Ειρήνης το 1979 και η
οποία επί μισόν αιώνα προσέφερε φιλανθρωπικό έργο στην Ινδία όπου ζούσε,
«ψηφίστηκε» από το 25% των ερωτηθέντων και έρχεται πρώτη στον κατάλογο με τις
«σημαντικότερες προσωπικότητες» του αιώνα. Στη δεύτερη θέση, με 17% βρίσκεται
η πριγκίπισσα Νταϊάνα, που σκοτώθηκε σε τροχαίο δυστύχημα τον Αύγουστο του
1997 στο Παρίσι. Ακολουθούν ο αγωνιστής για τα δικαιώματα των μαύρων στις ΗΠΑ
Μάρτιν Λούθερ Κινγκ με 11% και ο πρόεδρος της Νότιας Αφρικής Νέλσον Μαντέλα,
με ποσοστό 9%.

Ο Ουίνστον Τσώρτσιλ κατατάχθηκε από τους συμπατριώτες του στην πέμπτη θέση με
8%, ενώ ακόμη χαμηλότερα ποσοστά έλαβαν ο Μαχάτμα Γκάντι (5%), η βασίλισσα της
Αγγλίας Ελισάβετ Β', η βασιλομήτωρ και ο Άλμπερτ Αϊνστάιν, που δεν
συγκέντρωσαν ούτε το 3% των προτιμήσεων.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16330N453</ED>
<ID>
ID:14986

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N45&aa=3</URL></REF>


Article

<CATEGORY>vin07</CATEGORY>

 <H5>ΠΑΤΕΡΑΣ ΤΑΡΑΣΙΟΣ
</H5><H2>ΠΡΟΣΩΠΑ
</H2><H2>Ένας Τεξανός στο Φανάρι
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Οι Έλληνες φεύγουν από την Κωνσταντινούπολη, λέει ο πατέρας Ταράσιος· εκείνος
πάντως ήρθε, και μάλιστα από το Τέξας.

Πατέρας Ταράσιος. «Οι Έλληνες της Κωνσταντινούπολης αισθάνονται πολίτες
δεύτερης κατηγορίας»

Ο ΠΑΤΕΡΑΣ Ταράσιος είναι ο ένας από τους δύο διακόνους του Οικουμενικού
Πατριάρχη και ο μοναδικός ορθόδοξος ιερέας στην Κωνσταντινούπολη που η πρώτη
γλώσσα του είναι τα αγγλικά. «Μεγάλωσα στο Τέξας, μια μέρα θα γράψω ένα βιβλίο
με τίτλο "Ένας Τεξανός στην Κωνσταντινούπολη"», λέει γελώντας στον Τζάστιν
Χάγκλερ του «Ιντιπέντεντ». Ο παππούς του μετανάστευσε από την Ελλάδα στις ΗΠΑ,
όπου ο πατέρας Ταράσιος έγινε κληρικός. «Πολλοί με ρωτούν γιατί ήρθα εδώ. Στις
ΗΠΑ τα είχα όλα, σπίτι, ένα ωραίο αυτοκίνητο. Αλλά δεν βρισκόμουν στο κέντρο
της Ορθοδοξίας. Τώρα αποτελώ μέρος όλων αυτών για τα οποία διάβαζα».

Οι λίγοι Έλληνες που έχουν απομείνει στην Κωνσταντινούπολη έχουν φύγει από το
Φανάρι για τα προάστια. «Το Φανάρι έχει γίνει θύλακος φονταμενταλιστών
μουσουλμάνων», λέει ο πατέρας Ταράσιος. «Μερικές φορές περνούν μπροστά από το
Πατριαρχείο και υψώνουν τη γροθιά τους. Πετούν σκουπίδια στην αυλή». Οι
περισσότερες από τις τελετές, τις οποίες ιερουργούν οι συνολικά 50 ορθόδοξοι
ιερείς της Πόλης, είναι κηδείες. «Θα ήθελα να έμεναν οι Έλληνες στην
Κωνσταντινούπολη, αλλά καταλαβαίνω γιατί φεύγουν», λέει ο ορθόδοξος ιερέας.
«Εδώ αισθάνονται πολίτες δεύτερης κατηγορίας. Δεν μπορούν ούτε καν να μιλήσουν
ελληνικά στο δρόμο, μήπως κάποιος προσβληθεί». Συχνά ρωτούν τον πατέρα Ταράσιο
γιατί ο Πατριάρχης μένει στην Κωνσταντινούπολη και δεν μετακομίζει στην
Ελλάδα. «Ο κόσμος δεν συνειδητοποιεί πόσο καιρό είμαστε εδώ ­ πολύ περισσότερο
από τους Τούρκους», απαντά εκείνος υπενθυμίζοντας ότι η Εκκλησία ιδρύθηκε στην
πόλη το 36 μ.Χ. από τον Άγιο Ανδρέα, έναν από τους 12 Αποστόλους, ενώ οι
Οθωμανοί έφτασαν το 1453. Ωστόσο τα προβλήματα που αντιμετωπίζει το
Πατριαρχείο είναι σοβαρά: το 1971 οι τουρκικές αρχές έκλεισαν τη Θεολογική
Σχολή της Χάλκης, τη μοναδική ορθόδοξη θεολογική σχολή της Τουρκίας. «Χωρίς τη
Θεολογική Σχολή δεν μπορούμε να εκπαιδεύσουμε ιερείς από την εδώ κοινότητα»,
λέει ο πατέρας Ταράσιος. Βάσει όμως της τουρκικής νομοθεσίας, ο Πατριάρχης
πρέπει να είναι Τούρκος πολίτης. «Πώς λοιπόν θα εκπαιδεύσουμε μελλοντικούς
Πατριάρχες;» ρωτάει εύλογα ο ιερέας.

Την ώρα που ο ανταποκριτής του «Ιντιπέντεντ» και ο πατέρας Ταράσιος μπαίνουν
σε μια εκκλησία, δύο μουσουλμάνες βγαίνουν βιαστικά απ' αυτή. Είχαν έρθει για
να πιουν αγιασμό, που πιστεύουν πως θεραπεύει τη στειρότητα. «Έρχονται πολλοί
μουσουλμάνοι», λέει ο ιερέας. «Νιόπαντρα ζευγάρια έρχονται στον παπά για να
πάρουν την ευλογία του, πιστεύουν πως είναι ισχυρότερη από εκείνη του ιμάμη.
Ίσως να πρόκειται για δεισιδαιμονία, αλλά φανερώνει πως γνωρίζουν για τη
χριστιανική πίστη».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16330N461</ED>
<ID>
ID:14898

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N46&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Έδωσε ήρωες και ιστορία
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Σαράντα χρόνια μετά, ο Φιντέλ είναι πάντα στη θέση του. Ένας απόλυτος μονάρχης
που έδωσε αξιοπρέπεια στην Κούβα, όπως λέει ο βιογράφος του.

Ιανουάριος 1959. Ένας από τους Κουβανούς επαναστάτες δείχνει το όπλο του
σ' ένα παιδί που τον υποδέχεται στη Ματάνσας

2 ΙΑΝΟΥΑΡΙΟΥ 1959: από το μπαλκόνι του δημαρχείου του Σαντιάγο ντε Κούβα, ο
Φιντέλ Κάστρο εκφωνεί τον πρώτο του λόγο ως αρχηγός της νικηφόρας επανάστασης.
Έχει κατέβει από τη Σιέρα Μαέστρα μ' ένα αμερικανικό Μ-2 στον ώμο, γυαλιά από
μαύρο μεταλλικό σκελετό, γένια, ένα δαγκωμένο πούρο στα χείλη κι ένα μενταγιόν
της Παναγίας καρφιτσωμένο στο πέτο, κι έχει καταλάβει την πόλη χωρίς να ρίξει
ούτε έναν πυροβολισμό. Στο πλήθος που τον αποθεώνει, απευθύνει λόγια
προφητικά: «Η επανάσταση τώρα αρχίζει. Η επανάσταση δεν θα είναι εύκολο έργο.
Η επανάσταση θα είναι μια δύσκολη υπόθεση, γεμάτη κινδύνους. Δεν θα είναι όπως
το 1898, όταν έφτασαν οι Αμερικανοί και έγιναν κύριοι της χώρας μας».

Στον ένα μήνα που ακολούθησε την είσοδό του στην Αβάνα, στις 8 Ιανουαρίου, ο
Φιντέλ εκφώνησε 12 λόγους, έδωσε πέντε συνεντεύξεις Τύπου και έκανε πολύωρες
εμφανίσεις στην τηλεόραση. Όπως επισημαίνει ο Ταντ Σουλτς, συγγραφέας της πιο
ολοκληρωμένης βιογραφίας του Κουβανού ηγέτη που έχει εκδοθεί μέχρι σήμερα, ο
Κάστρο ήταν από την αρχή πεπεισμένος ότι η προπαγάνδα είναι ζωτικής σημασίας
για την κινητοποίηση των μαζών σε μια επανάσταση και για τον λόγο αυτό
απέκτησε αμέσως τον έλεγχο της τηλεόρασης, που το 1959 ήταν ήδη αρκετά
ανεπτυγμένη στην Κούβα. Κι έδωσε ιστορία και ήρωες σε μια χώρα που μέχρι τότε
στερείτο και τα δύο. Επέβαλε ένα μαρξιστικό λενινιστικό σύστημα μπολιασμένο με
μια έννοια κοινωνικής δικαιοσύνης. Και, όσο ειρωνικό κι αν φαίνεται αυτό,
καλλιέργησε το έδαφος για εκείνο το είδος σύγχρονου καπιταλισμού που σήμερα
αρέσει τόσο πολύ. Δημιούργησε, μ' άλλα λόγια, ένα έθνος μορφωμένο, υγιές, με
υψηλό προσδόκιμο ζωής.

Αυτό δεν σημαίνει ότι ο Φιντέλ μαθαίνει στους συμπατριώτες του τον
καπιταλισμό, σημειώνει στη «Ρεπούμπλικα» ο Αμερικανός ιστορικός. Έχει προβεί
βέβαια σε παραχωρήσεις, σε τακτικούς ελιγμούς. Πώς να αρνηθεί, για παράδειγμα,
την πραγματικότητα του δολαρίου όταν εισρέουν κάθε χρόνο στην Κούβα κάπου 1,5
δισεκατομμύριο δολάρια από συγγενείς που έχουν μεταναστεύσει στην Αμερική; Ο
Κάστρο γνωρίζει ότι ο κόσμος έχει αρχίσει να κουράζεται από το σύστημα και ότι
αν δεν δεχθεί ορισμένες αλλαγές δεν θα μπορέσει να σταθεί για πολύ καιρό. Οι
κινήσεις του δεν έχουν όμως ούτε ιδεολογικό ούτε πολιτικό χαρακτήρα. Δεν
μπορούν να συγκριθούν με τη σοβιετική περεστρόικα ή με τις αλλαγές που έκανε
στην Κίνα ο Ντενγκ Σιαοπίνγκ.

2 Ιανουαρίου 1999: σαράντα χρόνια μετά την επανάσταση έχουν αλλάξει πολλά,
στην Αβάνα όμως νιώθεις συχνά ότι ο χρόνος έχει μείνει στάσιμος. Κι ένα
ερώτημα πλανάται, ανάμεσα σ' άλλα: εκείνο το παιδί που περιεργαζόταν τότε το
τουφέκι ενός από τους «μπαρμπούδος» στην είσοδο της Ματάνσας, πού να βρίσκεται
σήμερα; Στην Κούβα ή το Μαϊάμι;
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16330N462</ED>
<ID>
ID:14954

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N46&aa=2</URL></REF>


Article

<CATEGORY>vin07</CATEGORY>

 <H5>Την αίσθηση...
</H5><H5>Διότι στη φυσική...
</H5><H5>Πράγμα παράξενο...
</H5><H5>Και, πάντοτε...
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... του χρόνου που κυλά την είχε πάντοτε ο άνθρωπος, και ας μην εξηγήθηκε ποτέ
τι ακριβώς είναι ο χρόνος, πώς λειτουργεί και αν, τελικά, χρησιμεύει σε κάτι.
Αλλά «αυτό το πράγμα που συνεχώς κυλάει κάτω απ' τα πόδια μας», όπως λέει ο
Ομάρ Καγιάμ («Ρουμπαγιάτ»), μοιάζει αλλοίμονο περισσότερο υπονομευτικό παρά
σωτήριο. Λες και δεν είναι κέρδος και κατάκτηση η κάθε χρονιά που έρχεται,
αλλά άχθος μεγαλύτερο, νίκη προσωρινή επί θηρίου που παραμένει ζωντανό και θα
επανέλθει. Εξ ου και η επινίκια νότα που αχνά διακρίνεται πίσω από τους
πανηγυρισμούς για κάθε αλλαγή χρονιάς, πόσο μάλλον αιώνα, πόσο μάλλον
χιλιετίας. Πλάι στη φανφάρα, δηλαδή, της υποδοχής, η θριαμβολογία για τη νίκη
μας πάνω σ' αυτό που κουβαλάμε, πάνω σ' αυτό που, κατά άγνωστο ποσοστό, είμαστε.

... ως γνωστόν, ο χρόνος αποτελεί τμήμα ­ ή εκδοχή ­ του χώρου. Άρα και όλων
των εν αυτώ, περιλαμβανομένων και των φτωχών μας σωμάτων. Και όλα μαζί
αλλάζουν, ρέουν. Έτσι ώστε, όπως είπε ο Ηράκλειτος, να μην είναι δυνατό να
μπει κανείς «δύο φορές στο ίδιο ποτάμι»: όχι μόνο τα μόρια του νερού θα έχουν
αλλάξει από τη μια στιγμή στην άλλη, αλλά και η διάνοια, η διάθεση και αυτά τα
κύτταρα του επίδοξου κολυμβητή. Τίποτα δεν θα είναι πια το ίδιο. Μπροστά σε
τέτοια ρευστότητα, ξέχασέ τα όλα, πρότειναν οι Λατίνοι. «Vive hodie»: «Ζήσε
σήμερα» ­ που δεν είναι και λίγο, αν καταφέρεις να είσαι (στ' αλήθεια όμως,
όχι δήθεν) ζωντανός. Και ο Καγιάμ: «Έλα, γέμισε τα ποτήρια. Το χρονοπούλι λίγο
μόνο θα πετά. Έλα, γιατί άρχισε να φτερουγίζει κιόλας».

... αντίθετα απ' ό,τι σε άλλα μυστήρια, στο αίνιγμα του Χρόνου τις απαντήσεις
τις ζητούμε όχι (ή όχι μόνο) από τους μαθηματικούς, τους φυσικούς ή άλλους
θετικούς επιστήμονες αλλά από τους ποιητές και τους φιλοσόφους. Θεωρούνται
άκρως αρμόδιοι. Και πέτυχαν πολλά ως προς τη συνοπτική περιγραφή του χρόνου.
«Απεριόριστο, σιωπηλό, αεικίνητο ­ γράφει ο Τόμας Καρλάυλ ­ αυτό το πράγμα που
λέγεται χρόνος κυλά, ορμάει, ελίσσεται, σωστή πλημμυρίδα του ωκεανού. Και πάνω
του πλέουμε, μικρές πνοές, όλοι εμείς και το Σύμπαν». Το μεγάλο πλάι στο
μικρό, το διηνεκές μαζί με το instantanι, ιδού τα στερεότυπα σχήματα
στις περί χρόνου αναφορές. Και μαζί, απροσδόκητα, συγκαλούνται ο ήλιος, η
βλάστηση και κάθε είδους άλλα θαύματα για να μας βεβαιώσουν για την αιωνιότητα.

... επίμονα, το νερό. Όπως συμβαίνει, κατά τον ποιητή της «Αμοργού», με τα
πεύκα, που «τα φέρνει η μοίρα πιο κοντά όπου ποτάμια και θάλασσα». Ή με τους
«τραγικούς δρυμούς των αιώνων», όπου περιφέρεται «ένα καράβι ξύλινο δαρμένο
από τόσους ήλιους». («Νίκος Γκάτσος», εκδ. Διάμετρος). Μόνο που το παιχνίδι με
την ιδέα του χρόνου ­ αν μπορεί να ονομαστεί παιχνίδι μια τόσο δραματική
υπόθεση ­ μοιάζει σοφιστικό, καθώς τα ίδια τα ερωτήματα είναι τόσο ασαφή και
αδέξια όσο άδηλη και αφανέρωτη είναι η απάντηση. Λες και η διατύπωσή της θα
σήμαινε κάποια αυτοκατάλυση. (Να είναι άραγε ο χρόνος ο απαγορευμένος καρπός
του βιβλικού «δέντρου της γνώσεως»;) «Όλα τα μεγάλα ερωτήματα ­ γράφει πάνω
στην ώρα ο Νορμπέρτο Μπόμπιο («Γερνώντας») ­ έχουν μείνει αναπάντητα. Αφού
αναζήτησες ένα νόημα της ζωής, συνειδητοποιείς πως δεν έχει νόημα να θέτεις
θέμα νοήματος. Και πως πρέπει να αποδέχεσαι τη ζωή μέσα στην αμεσότητά της
όπως κάνουν οι περισσότεροι άνθρωποι. Και τι δεν τράβηξες όμως ώσπου να
φτάσεις σ' αυτό το συμπέρασμα!..».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16330N463</ED>
<ID>
ID:14987

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N46&aa=3</URL></REF>


Article

<CATEGORY>vin08</CATEGORY>

 <H5>ΤΙ ΘΑ ΙΣΧΥΣΕΙ ΑΠΟ ΤΗ ΔΕΥΤΕΡΑ ΣΤΙΣ ΕΛΛΗΝΙΚΕΣ ΤΡΑΠΕΖΕΣ ΓΙΑ ΚΑΤΑΘΕΣΕΙΣ ΚΑΙ ΔΑΝΕΙΑ
</H5><H5>Οι δύο μεγάλοι αντίπαλοι
</H5><H2>Σε δύο χρόνια το ραντεβού
</H2>
Το ευρώ γεννήθηκε. Από την Πέμπτη άρχισε να κάνει τα πρώτα του βήματα. Θα
χρειαστεί 3 ολόκληρα χρόνια για να κυκλοφορήσει πραγματικά με την μορφή
χαρτονομισμάτων και κερμάτων και να μπει στο πορτοφόλι 376 εκατομμυρίων
πολιτών στις 15 χώρες της Ευρωπαϊκής Ένωσης.

Η μεγάλη στιγμή. Ο πρόεδρος της Ευρωπαϊκής Επιτροπής Ζακ Σαντέρ και ο
επίτροπος για οικονομικές και νομισματικές υποθέσεις Ιβ Τιμπό ντε Σιλγκί
(αριστερά) αποκαλύπτουν τις κλειδωμένες ισοτιμίες

ΩΣ ΤΟΤΕ η παρουσία του στις συναλλαγές θα είναι λογιστική, καθώς κάθε πράξη θα
εκφράζεται και σε ευρώ.

Στην Ελλάδα θα είναι δυνατές οι καταθέσεις σε ευρώ, τα δάνεια σε ευρώ και η
αποτίμηση συμβάσεων και συμφωνιών στο νέο ενιαίο νόμισμα. Το κανονικό ραντεβού
της Ελλάδας με το ευρώ έχει ορισθεί για τις 31 Δεκεμβρίου του 2000, εφόσον η
χώρα επιτύχει τα κριτήρια για να πάρει το εισιτήριο ένταξης στην Οικονομική
και Νομισματική Ένωση, πράγμα που προβλέπεται να γίνει την 1η Ιανουαρίου του 2001

Στην πρεμιέρα του ευρώ, που έγινε την παραμονή της Πρωτοχρονιάς στις
Βρυξέλλες, ο πρόεδρος της Ευρωπαϊκής Επιτροπής κ. Ζακ Σαντέρ είπε ότι σε δύο
χρόνια θα εορτασθεί και η ένταξη της Ελλάδας στο ευρώ, ενώ ο επίτροπος για τις
νομισματικές υποθέσεις κ. Ιβ Ντε Σιλγκί πρόσθεσε ότι η Ελλάδα θα είναι η
επόμενη χώρα που θα μπει στο ευρώ. Όπως μετέδωσε από τις Βρυξέλλες το Αθηναϊκό
Πρακτορείο Ειδήσεων, ο κ. Σαντέρ είπε ακόμα ότι η Ελλάδα έχει πετύχει τεράστια
πρόοδο για την ένταξή της στο ευρώ και ότι η ημερομηνία 2001 που έχει θέσει η
ελληνική κυβέρνηση γι' αυτή την ένταξη μπορεί να πραγματοποιηθεί.

Κάλεσε όμως την ελληνική κυβέρνηση να συνεχίσει να εφαρμόζει το ελληνικό
πρόγραμμα σύγκλισης με την ίδια σοβαρότητα και επιμονή που το έχει εφαρμόσει
μέχρι τώρα.

Από την πλευρά του ο υπουργός Εθνικής Οικονομίας και Οικονομικών κ. Γιάννος
Παπαντωνίου είπε ότι το 1999 η Ελλάδα θα έχει πετύχει όλα τα κριτήρια για την
είσοδό της στην ΟΝΕ το 2001. Με την προχθεσινή συνεδρίαση του Συμβουλίου
Υπουργών Οικονομικών της Ευρωπαϊκής Ένωσης καθορίσθηκαν οι λεγόμενες κεντρικές
ισοτιμίες των 11 νομισμάτων που μετέχουν στη ζώνη του ευρώ. Οι ισοτιμίες αυτές
είναι αμετάκλητες.

Παράλληλα, από αυτές προέκυψε και η νέα κεντρική ισοτιμία της δραχμής που
είναι τώρα 353,109 από τις 357 που είχε αποφασισθεί τον Μάρτιο, όταν έγινε
τότε η υποτίμησή της.

Μεταξύ των δύο κεντρικών ισοτιμιών προκύπτει μία ελαφρά ανατίμηση της δραχμής
κατά 1,1% ή 3,89 δρχ.

Η νέα κεντρική ισοτιμία για τη δραχμή θα είναι ο σταθερός άξονας γύρω από τον
οποίο θα κινείται το νόμισμα στα επόμενα 2 χρόνια μέχρι να μπει στην ΟΝΕ.

Η πραγματική τρέχουσα ισοτιμία της δραχμής δεν θα μπορεί να υπερβεί προς τα
πάνω ή προς τα κάτω το 15% από την κεντρική ισοτιμία.

Αν δηλαδή φτάσει από τις 353,109 τις 406,075 ή προς τα κάτω τις 300,143, τότε
θα γίνει υποχρεωτικά παρέμβαση.

Ενώ από τη Δευτερά σταδιακά στις 11 χώρες του ευρώ όλες οι τιμές στην αγορά θα
αναγράφονται και στο ενιαίο νόμισμα, στην Ελλάδα αυτή διαδικασία θα ξεκινήσει
πολύ αργότερα.

Όσον αφορά το Χρηματιστήριο της Αθήνας, ο στόχος που τίθεται είναι να
ξεκινήσει η αναγραφή των τιμών στις μετοχές και σε ευρώ από το 2000 και μετά.


ΤΟ ΚΟΙΝΟ ευρωπαϊκό νόμισμα, που γεννήθηκε χθες, από τη Δευτέρα θα είναι έτοιμο
να αντιμετωπίσει τους δύο μεγάλους αντιπάλους του, το αμερικανικό δολάριο και
το ιαπωνικό γιεν, στις διεθνείς αγορές συναλλάγματος.

Η στατιστική υπηρεσία των Ευρωπαϊκών Κοινοτήτων ανακοίνωσε χθες τους
νομισματικούς και μακροοικονομικούς δείκτες-κλειδιά των τριών οικονομιών (Ε.Ε.
των 11, ΗΠΑ και Ιαπωνία), προκειμένου να γίνουν οι σχετικές συγκρίσεις. Η μάχη
για τον νικητή θα αρχίσει να διαδραματίζεται από τη Δευτέρα, οπότε το ευρώ θα
κάνει το ντεμπούτο του στις αγορές.

Η Ευρώπη των 11 έχει τον μεγαλύτερο πληθυσμό ­ 292 εκατομμύρια ­ σε σχέση με
τις ΗΠΑ και την Ιαπωνία. Ωστόσο, από άποψη μεγέθους οικονομίας (ΑΕΠ)
υπολείπεται των ΗΠΑ, αλλά προηγείται της Ιαπωνίας.

Το 1998 η οικονομία της Ε.Ε. των 11 παρουσίασε ρυθμό ανάπτυξης 3%, ενώ η
αμερικανική 3,3%. Από την άλλη πλευρά το 1998 φαίνεται να ήταν μία από τις
χειρότερες χρονιές για την ιαπωνική οικονομία, αφού το Ακαθάριστο Εθνικό
Προϊόν της χώρας συρρικνώθηκε 2,5%.

Στο μέτωπο του πληθωρισμού νικητές αναδεικνύονται ευρώ και γιεν με ετήσιο
ρυθμό (Νοέμβριος '97 - Νοέμβριος '98) 0,9% και 0,8% αντίστοιχα. Ο πληθωρισμός
στις ΗΠΑ ήταν την ίδια περίοδο 1,5%.

Στο δημοσιονομικό έλλειμμα πρώτες έρχονται οι ΗΠΑ με σχεδόν ισοσκελισμένο
προϋπολογισμό (έλλειμμα 0,3%), ενώ ακολουθεί η Ε.Ε. των 11 με 2,5%.
Πρωταθλητής στην αύξηση της βιομηχανικής παραγωγής ­ εξαιρείται η οικοδομική
δραστηριότητα ­ την περίοδο '96 - '97 αναδεικνύονται οι ΗΠΑ με 4,9%, ενώ
ακολουθεί η ζώνη ευρώ με 4,1%. Το υψηλότερο βραχυπρόθεσμο επιτόκιο παρουσιάζει
το δολάριο με 5,2%, ενώ στη δεύτερη θέση βρίσκεται το ευρώ με 4,4%. Το
βραχυπρόθεσμο επιτόκιο του γιεν βρίσκεται στο 0,7%. Το ευρώ μαζί με το δολάριο
έρχονται ισόπαλα όσον αφορά το πραγματικό επιτόκιο των δεκαετών ομολόγων του
Δημοσίου (3,3%). Η αντίστοιχη απόδοση του γιεν είναι 0,9%.

Τα συναλλαγματικά διαθέσιμα ­ εξαιρείται ο χρυσός ­ των χωρών-μελών της ζώνης
ευρώ είναι σχεδόν εξαπλάσια από τα αντίστοιχα των ΗΠΑ και διπλάσια από αυτά
της Ιαπωνίας. Όσον αφορά την αγορά εργασίας, η ζώνη ευρώ βρίσκεται σε
χειρότερη θέση από τις ΗΠΑ και την Ιαπωνία. Ο ρυθμός απασχόλησης στην Ε.Ε. των
11 βρίσκεται στο 58%, ενώ στις ΗΠΑ και την Ιαπωνία στο 73,4% και το 69,5%
αντίστοιχα. Επιπλέον η ζώνη ευρώ παρουσιάζει και την υψηλότερη ανεργία με
10,8%, έναντι 4,5% και 4,3% των ΗΠΑ και της Ιαπωνίας αντίστοιχα.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16330N471</ED>
<ID>
ID:14910

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N47&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η μεγάλη πρόκληση
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΟ ΕΥΡΩ είναι ήδη στη ζωή μας και την επηρεάζει με συγκεκριμένες πολιτικές και
οικονομικές αποφάσεις που λαμβάνουν εξ ονόματός του οι ηγεσίες των χωρών της
Ευρωπαϊκής Ένωσης. Ήδη, η ανάδειξη της σταθερότητας των τιμών σε κυρίαρχο
πολιτικό και οικονομικό στόχο της ενιαίας Ευρώπης, αποτελεί ένα δεδομένο που
μπορεί να επηρεάσει την καθημερινότητα κάθε Ευρωπαίου ­ και επομένως και κάθε
Έλληνα ­ στα επόμενα χρόνια. Ο στόχος αυτός ουσιαστικά αλλάζει τα δεδομένα, σε
όλο το οικονομικό, πολιτικό, κοινωνικό αλλά και συνδικαλιστικό πλαίσιο, που
ισχύουν στην Ελλάδα. Η μεγάλη πρόκληση είναι να βρεθούν, να αναδειχθούν και να
συντονισθούν όλες εκείνες οι φωνές που μπορούν να αποτελέσουν τις αντίρροπες
δυνάμεις σε μία προσπάθεια να διατηρηθούν τα δεδομένα και οι κατακτήσεις
εκείνες που έδωσαν στη μεταπολεμική Ευρώπη το κοινωνικό της πρόσωπο. Αυτή
μπορεί να αποδειχθεί μία πρόκληση εξίσου σημαντική με εκείνη της ενοποίησης,
αφού μπορεί να επηρεάσει και να καθορίσει το νέο προφίλ της.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16330N472</ED>
<ID>
ID:14981

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N47&aa=2</URL></REF>


Article

<CATEGORY>vin08</CATEGORY>

 <H5>ΟΙ ΙΣΟΤΙΜΙΕΣ ΤΩΝ ΝΟΜΙΣΜΑΤΩΝ ΤΩΝ ΕΝΔΕΚΑ ΧΩΡΩΝ ΚΛΕΙΔΩΘΗΚΑΝ ΑΜΕΤΑΚΛΗΤΑ
</H5><H2>Πυροτεχνήματα στη γέννηση
</H2>
Ύστερα από μία δεκαετία σχεδιασμού και προετοιμασίας, το ενιαίο ευρωπαϊκό
νόμισμα έγινε επιτέλους πραγματικότητα. Μόλις το ρολόι σήμανε τα τελευταία
μεσάνυχτα της χρονιάς, η Φινλανδία έγινε η πρώτη χώρα που υιοθέτησε το ευρώ
(λόγω της διαφοράς ώρας).

ΣΕ ΠΟΛΛΕΣ ευρωπαϊκές χώρες, ο ερχομός του ευρώ γιορτάστηκε με πυροτεχνήματα ­
μαζί με την Πρωτοχρονιά. Στη Φρανκφούρτη, έδρα της Ευρωπαϊκής Κεντρικής
Τράπεζας, ένα «ευρωρολόι» κατέγραψε με αντίστροφη μέτρηση τη στιγμή της
δημιουργίας του ευρώ.

Τους πρώτους μήνες το ευρώ θα χρησιμοποιείται κυρίως στα χρηματιστήρια, σε
διατραπεζικές συναλλαγές και σε αγορές με επιταγές και πιστωτικές κάρτες.
Χαρτονομίσματα και κέρματα σε ευρώ δεν θα κυκλοφορήσουν πριν από την 1η
Ιανουαρίου 2002. 
Έως τότε, τα εθνικά νομίσματα δεν θα είναι παρά απλές υποδιαιρέσεις του ευρώ,
όπως είναι τα σεντς για το δολάριο. Οι ισοτιμίες όλων των νομισμάτων των
ένδεκα χωρών της ζώνης του ευρώ «κλειδώθηκαν» αμετάκλητα.

Οι τιμές μετατροπής εγκρίθηκαν επισήμως την παραμονή της Πρωτοχρονιάς από τους
υπουργούς Οικονομικών της Ευρωπαϊκής Ένωσης, σε ειδική σύνοδο, στις Βρυξέλλες.
Μόλις ανακοινώθηκαν οι ισοτιμίες, οι χρηματοοικονομικοί παράγοντες σε όλον τον
κόσμο άρχισαν να μετατρέπουν στο νέο νόμισμα όλες τις τοποθετήσεις που
διέθεταν σε νομίσματα των χωρών-μελών της ζώνης του ευρώ. 
Έχουν τρεις ημέρες καιρό για να ετοιμαστούν, ώσπου να ανοίξουν οι πρώτες
διεθνείς χρηματοπιστωτικές αγορές στην Ασία, τη Δευτέρα το πρωί, στις 4
Ιανουαρίου 1999.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16330N481</ED>
<ID>
ID:14911

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N48&aa=1</URL></REF>


Article

<CATEGORY>vin08</CATEGORY>

 <H2>Νέοι δρόμοι για Έλληνες καταθέτες και δανειζομένους
</H2>
ΝΕΟΙ ΔΡΟΜΟΙ ανοίχθηκαν στις τραπεζικές συναλλαγές από την 1η Ιανουαρίου 1999
με την καθιέρωση του ευρώ ως ενιαίου νομίσματος στις 11 χώρες-μέλη της
Ευρωπαϊκής Ένωσης και την κατάργηση του ECU. Οι Έλληνες πελάτες τραπεζών σ'
αυτή τη φάση και μέχρι το 2001, όταν δηλαδή η Ελλάδα θα γίνει το 12ο μέλος της
ζώνης του ευρώ, θα εξακολουθήσουν να χρησιμοποιούν τη δραχμή ως ανεξάρτητο
νόμισμα και όχι ως απλή υποδιαίρεση του ευρώ με σταθεροποιημένη ισοτιμία. Αυτό
πρακτικά σημαίνει ότι θα εξακολουθήσουν να κάνουν τις συναλλαγές τους
(καταθέσεις, δάνεια κ.ά.) σε δραχμές. Παρ' όλ' αυτά, η καθιέρωση του ευρώ ως
ενιαίου νομίσματος στις 11 χώρες-μέλη της Ευρωπαϊκής Ένωσης σηματοδοτεί μια
σειρά αλλαγών-διευκολύνσεων και για τους Έλληνες οι οποίοι είτε θα θελήσουν να
έχουν καταθέσεις ή δάνεια σε ευρώ είτε ήδη έχουν καταθέσεις ή δάνεια σε ECU ή
σε κάποιο νόμισμα χώρας της ζώνης του ευρώ.

Ήδη οι ελληνικές τράπεζες έχουν προχωρήσει σε προσαρμογές στα νέα δεδομένα που
δημιουργεί η καθιέρωση του ευρώ ως ενιαίου νομίσματος. Οι αλλαγές αυτές
βασίζονται στο πλαίσιο λειτουργίας του ευρώ σε σχέση με τα 11 νομίσματα των
εντός της ζώνης του ενιαίου νομίσματος χωρών. Το πλαίσιο αυτό ουσιαστικά
προβλέπει ότι:

Πρώτον. Ισχύει η αρχή της συνέχειας των συμβάσεων. Αυτό σημαίνει ότι οι
οφειλέτες που έχουν καταθέσει ή χρωστούν σε κάποιο από τα 11 νομίσματα των
χωρών της Ευρωπαϊκής Ένωσης μπορούν να τα μετατρέψουν σε ευρώ χωρίς καμία
μεταβολή στους όρους της σύμβασης. Λόγου χάρη, ένας Έλληνας δανείζεται για 10
χρόνια σε δραχμές με σταθερό επιτόκιο 8,5% τη 1-1-99. Όταν όμως η Ελλάδα τη
1-1-2001 συμμετάσχει στην ΟΝΕ, τότε αυτομάτως το δάνειο από δραχμικό
μετατρέπεται σε ευρώ και το επιτόκιο παραμένει αμετάβλητο.

Δεύτερον. Δεν υπάρχουν διαφοροποιήσεις στα επιτόκια καταθέσεων και δανείων σε
ευρώ και στα 11 νομίσματα των χωρών της ΟΝΕ.

Τρίτον. Οι λογαριασμοί και τα δάνεια σε ECU από 1-1-99 μετατρέπονται σε ευρώ
με ισοτιμία 1:1.

Με αυτά τα δεδομένα οι ελληνικές τράπεζες προσαρμόζουν τις υπηρεσίες που
παρέχουν και στους Έλληνες καταθέτες και δανειολήπτες που συναλλάσσονται με ευρώ.

Ήδη, η Alpha Τράπεζα Πίστεως ανακοίνωσε μια σειρά προϊόντων και υπηρεσιών που
σχετίζονται με τους λογαριασμούς καταθέσεων και με τα δάνεια σε ευρώ, τους
υπάρχοντες λογαριασμούς καταθέσεων και δανείων σε νομίσματα της ζώνης του
ευρώ, την αγορά και πώληση των νομισμάτων των χωρών της ζώνης του ευρώ, καθώς
και τη δυνατότητα χρήσης των νέων συστημάτων πληρωμών.

Αναλυτικά, για τους λογαριασμούς καταθέσεων όψεως, ταμιευτηρίου και προθεσμίας
σε ευρώ ισχύουν τα εξής:

* Οι τόκοι του υπολογίζονται σε ευρώ.

* Χρεώνονται και πιστώνονται με οποιοδήποτε νόμισμα της ζώνης του ευρώ και με
ευρώ, με βάση τις αμετάκλητα προσδιορισμένες ισοτιμίες, χωρίς καμία επιβάρυνση
για τον πελάτη.

* Ο πελάτης μπορεί να πραγματοποιεί αναλήψεις από τον λογαριασμό αυτό σε
οποιοδήποτε νόμισμα «εντός» χώρας ή να στέλνει εμβάσματα σε ευρώ.

* Στους λογαριασμούς όψεως επιχειρήσεων προσφέρεται η δυνατότητα υπεραναλήψεων
(με ανταγωνιστικό επιτόκιο) και, σε μεταγενέστερο στάδιο, βιβλιάριο επιταγών
για πληρωμές στο εξωτερικό.

* Στα ενημερωτικά αντίγραφα (extrait), η κίνηση των λογαριασμών παρουσιάζεται
στο νόμισμα που έγινε και σε ευρώ. Το υπόλοιπο του λογαριασμού παρακολουθείται
σε ευρώ.

Επίσης τα δάνεια τακτής λήξεως (συμπεριλαμβανομένων και στεγαστικών) σε ευρώ,
μεταβλητού και σταθερού επιτοκίου, δάνεια για κεφάλαια κινήσεως κ.λπ. μπορούν
να εξοφλούνται σε ευρώ και σε οποιοδήποτε νόμισμα της ζώνης του ευρώ, με βάση
τις αμετάκλητα προσδιορισμένες ισοτιμίες μετατροπής, χωρίς επιβάρυνση για τον πελάτη.

Επίσης, η αγορά και η πώληση τραπεζογραμματίων στα νομίσματα της ζώνης του
ευρώ γίνεται με βάση τις τιμές αγοράς και πώλησης του ευρώ, έναντι δραχμών και
τις αμετάκλητα σταθεροποιημένες ισοτιμίες του ευρώ έναντι αυτών των
νομισμάτων. Τέλος, υπάρχει η δυνατότητα χρήσεως των νέων συστημάτων πληρωμών
με την προσφορά διασυνοριακών πληρωμών σε ευρώ σε πραγματικό χρόνο και σε
ακαθάριστη βάση μέσω του Euro-Hermes και του Target.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16330N491</ED>
<ID>
ID:14912

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N49&aa=1</URL></REF>


Article

<CATEGORY>vin08</CATEGORY>

 <H2>Οι ημερομηνίες-σταθμοί
</H2>
ΣΤΑ ΕΠΟΜΕΝΑ 3,5 χρόνια για τις 11 χώρες της Ευρωπαϊκής Ένωσης που αποτελούν τη
ζώνη του ευρώ, αλλά και για την Ελλάδα θα υπάρξουν ημερομηνίες-σταθμοί. Είναι
οι ημερομηνίες των αλλαγών που αφορούν αρχικά το ευρώ, αλλά σίγουρα επηρεάζουν
την καθημερινή ζωή 376 εκατομμυρίων Ευρωπαίων.

Οι ημερομηνίες-σταθμοί είναι:

1-1-1999:

* Το ευρώ εισάγεται ως κοινό νόμισμα σε 11 χώρες-μέλη της Ευρωπαϊκής Ένωσης
που αποτελούν σε πρώτη φάση τη ζώνη του ευρώ (Γερμανία, Γαλλία, Ολλανδία,
Βέλγιο, Λουξεμβούργο, Αυστρία, Ιταλία, Ισπανία, Πορτογαλία, Ιρλανδία και Φινλανδία).

* Τα εθνικά νομίσματα των 11 αυτών χωρών (που ονομάζονται και «εντός» χώρες)
καθίστανται απλές υποδιαιρέσεις του ευρώ, με αμετάκλητα σταθεροποιημένες
ισοτιμίες μετατροπής ή συντελεστές μετατροπής. Οι συντελεστές αυτοί
προσδιορίστηκαν στις 31-12-1998.

* Το ECU καταργείται. Οι λογαριασμοί και οι συμβάσεις σε ECU μετατρέπονται σε
ευρώ με ισοτιμία 1:1.

1-1-1999 έως 31-12-2001:

Το ευρώ είναι το κύριο αυτοτελές νόμισμα των 11 «εντός» χωρών και
χρησιμοποιείται, ταυτόχρονα με τα εθνικά νομίσματα, για πληρωμές μέσω
χρεοπιστώσεων λογαριασμών, εμβασμάτων, επιταγών, πιστωτικών καρτών κ.λπ.

Για τις καθημερινές συναλλαγές (στις χώρες της ζώνης του ευρώ), εκεί όπου τα
χαρτονομίσματα και τα κέρματα είναι απαραίτητα (μικροαγορές σουπερμάρκετ,
εμπορικά καταστήματα κ.λπ.), θα συνεχίσουν να χρησιμοποιούνται τα
χαρτονομίσματα και τα κέρματα των εθνικών νομισμάτων των 11 αυτών ευρωπαϊκών χωρών.

1-1-2001: Η Ελλάδα επιδιώκει να καταστεί το 12ο μέλος της ζώνης του ευρώ από
την ημερομηνία αυτή. Η δραχμή καθίσταται και αυτή απλή υποδιαίρεση του ευρώ.
Την 31-12-2000 θα προσδιορισθεί αμετάκλητα η ισοτιμία (ή συντελεστής)
μετατροπής της δραχμής σε ευρώ.

1-1-2002: Τίθενται σε κυκλοφορία (σε όλες τις χώρες που συμμετέχουν στη ζώνη
του ευρώ, συμπεριλαμβανομένης της Ελλάδας) τα τραπεζογραμμάτια και τα κέρματα
σε ευρώ, και αρχίζει η απόσυρση των εθνικών νομισμάτων (συμπεριλαμβανομένης
της δραχμής). Επίσης όλοι οι λογαριασμοί και οι συμβάσεις που είναι
εκφρασμένες σε εθνικά νομίσματα μετατρέπονται σε ευρώ.

1-1-2002 έως 30-6-2002: Συνύπαρξη των χαρτονομισμάτων και κερμάτων σε ευρώ με
εκείνα των εθνικών νομισμάτων.

1-7-2002: Όλες οι συναλλαγές γίνονται σε ευρώ.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16330N492</ED>
<ID>
ID:14959

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N49&aa=2</URL></REF>


Article

<CATEGORY>vin08</CATEGORY>

 <H5>ΑΠΟ ΤΗΝ ΕΡΧΟΜΕΝΗ ΕΒΔΟΜΑΔΑ ΤΑ ΚΑΤΑΣΤΗΜΑΤΑ ΘΑ ΡΙΞΟΥΝ ΤΙΣ ΤΙΜΕΣ ΤΟΥΣ ΜΕΧΡΙ 50%
</H5><H2>Αρχίζει μάχη εκπτώσεων
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Ξεκινούν επισήμως την ερχόμενη εβδομάδα οι εκπτώσεις στα καταστήματα.
Ανεπίσημα η αγορά προηγήθηκε ακόμα μία φορά τών εμπορικών συλλόγων, καθώς
πολλά καταστήματα έκαναν προσφορές και διαφήμιζαν τις μειωμένες τιμές τους
καθ' όλη την διάρκεια των εορτών.

Συνήθης εικόνα. Από τη Δευτέρα αρχίζουν οι εκπτώσεις στον Πειραιά. Στην Αθήνα
και τη Θεσσαλονίκη η πρεμιέρα είναι την Πέμπτη

ΑΠΟ ΤΗΝ εβδομάδα που προηγήθηκε των Χριστουγέννων άρχισαν να κλιμακώνουν την
«επίθεσή τους» τα καταστήματα με προσφορές 20% και 30% και με 6-12 μηνιαίες
άτοκες δόσεις για πιστωτικές κάρτες. Με τις επίσημες εκπτώσεις, βεβαίως, οπότε
θα μπουν στη «μάχη» όλα τα καταστήματα, ο ανταγωνισμός θα φέρει μειωμένες
τιμές μέχρι και 50% στην αγορά για ρούχα και παπούτσια και μέχρι 25%-30% για
διαρκή καταναλωτικά αγαθά, όπως ηλεκτρικά είδη, έπιπλα και είδη οικιακού εξοπλισμού.

Σύμφωνα με τις επίσημες ανακοινώσεις των αντίστοιχων εμπορικών συλλόγων, οι
εκπτώσεις στον Πειραιά ξεκινούν από την ερχόμενη Δευτέρα 4 Ιανουαρίου. Στην
Αθήνα και τη Θεσσαλονίκη οι εκπτώσεις ξεκινούν από την ερχόμενη Πέμπτη 7
Ιανουαρίου. Οι εκπτώσεις θα διαρκέσουν συνολικά 7 εβδομάδες και θα λήξουν στις
28 Φεβρουαρίου.

Ωστόσο, καθώς ορισμένα καταστήματα είχαν ξεκινήσει ήδη προεκπτώσεις και
προσφορές, πολλοί έμποροι των Αθηνών και ενδεχομένως και άλλων πόλεων φέρονται
αποφασισμένοι να ξεκινήσουν από την ερχόμενη Δευτέρα ή Τρίτη τις εκπτώσεις και
να μην περιμένουν μέχρι την Πέμπτη. Έμπορος με κατάστημα επί της οδού Πατησίων
έλεγε στα «ΝΕΑ» την παραμονή της Πρωτοχρονιάς: «Κανονικά έπρεπε να βάλω τις
νέες τιμές αμέσως μετά τα Χριστούγεννα. Οι πελάτες με ρωτούν αν κάνω έκπτωση,
γιατί βλέπουν ότι πολλά καταστήματα έχουν βάλει πινακίδες ή κάνουν
διαφημίσεις. Από Δευτέρα θα βάλω κι εγώ».

Η αιτία των πρόωρων εκπτώσεων είναι η πτώση του τζίρου. Ειδικά κατά την
εφετεινή εορταστική περίοδο, οι πωλήσεις ήταν μειωμένες και οι καταναλωτές
ιδιαίτερα συγκρατημένοι. Χαρακτηριστική είναι, άλλωστε, η ανακοίνωση του
Εμπορικού Συλλόγου της Θεσσαλονίκης, που αναφέρει και την απόφαση για
εκπτώσεις από την ερχόμενη Πέμπτη 7 Ιανουαρίου. Είναι μία προσπάθεια για
αναθέρμανση του τζίρου, λέει ο σύλλογος, γιατί η πτώση τζίρου τον Δεκέμβριο
συνεχίστηκε, «λόγω της μειωμένης αγοραστικής δύναμης του κοινού».

Η πτώση των πωλήσεων παρατηρήθηκε από τους ανθρώπους της αγοράς, που έβλεπαν
τους καταναλωτές να κοιτάζουν τις βιτρίνες, αλλά να μην ψωνίζουν. Πολλοί
έλεγαν πως οι πωλήσεις τους ήταν «πεσμένες» κατά 20%-30% από πέρυσι την ίδια
εποχή. Πάντως, μετά το μούδιασμα της παραμονής των Χριστουγέννων, τα
καταστήματα «δούλεψαν» καλύτερα τις επόμενες ημέρες όπως και την παραμονή της
Πρωτοχρονιάς, οπότε «οι καταναλωτές ξεθάρρεψαν», κατά την άποψη εμπόρων της
Ερμού και του Κολωνακίου. Όπως έλεγαν, όμως, «η κίνηση δεν ήταν τέτοια που να
καλύψει τις αναμενόμενες πωλήσεις» και τώρα όλος ο εμπορικός κόσμος έχει
εναποθέσει τις ελπίδες του στις εκπτώσεις.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16330N501</ED>
<ID>
ID:14913

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N50&aa=1</URL></REF>


Article

<CATEGORY>vin08</CATEGORY>

 <H2>Η ΓΣΕΕ ζητεί και άλλα κονδύλια για την περίθαλψη ανέργων
</H2>
ΤΗΝ ΑΝΤΙΔΡΑΣΗ της ΓΣΕΕ προκαλεί η απόφαση του υπουργού Εργασίας - Κοινωνικών
Ασφαλίσεων κ. Μ. Παπαϊωάννου για την δωρεάν ιατροφαρμακευτική περίθαλψη νέων
ανέργων. Η Συνομοσπονδία τονίζει σε ανακοίνωσή της ότι η νομοθετική ρύθμιση
για την ιατροφαρμακευτική περίθαλψη των ανέργων ηλικίας έως 29 ετών είναι
αποτέλεσμα της συμφωνίας εργαζομένων και εργοδοτών με τη διετή Εθνική Γενική
Συλλογική Σύμβαση Εργασίας 1998-1999 και θα χρηματοδοτηθεί από τον Λογαριασμό
για την Απασχόληση και την Επαγγελματική Κατάρτιση (ΛΑΕΚ). Το ποσόν που θα
διατεθεί, ύψους 4 δισ. δρχ., τονίζει η ΓΣΕΕ, δεν καλύπτει το σύνολο του
κόστους και για τον λόγο αυτό η Συνομοσπονδία καλεί την κυβέρνηση να
προχωρήσει στη χρηματοδότηση από τον κρατικό προϋπολογισμό.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16330N502</ED>
<ID>
ID:14960

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N50&aa=2</URL></REF>


Article

<CATEGORY>vin08</CATEGORY>

 <H5>ΑΠΟ ΤΗ ΔΕΥΤΕΡΑ Η ΤΕΛΕΥΤΑΙΑ ΕΥΚΑΙΡΙΑ ΓΙΑ ΠΛΗΡΩΜΗ ΕΩΣ ΚΑΙ ΣΕ 48 ΜΗΝΙΑΙΕΣ ΔΟΣΕΙΣ
</H5><H2>Ρυθμίζονται πάλι τα χρέη
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Στα «τρία μέτρα» στήνει η Εφορία τους οφειλέτες του Δημοσίου. Τους καλεί
τώρα να τακτοποιήσουν το χρέος τους και να συμφωνήσουν την αποπληρωμή του σε
δόσεις ­ μέχρι και σε 48 μηναίες δόσεις ­ αλλιώς δεν θα τους χορηγεί
πιστοποιητικό φορολογικής ενημερότητας. Αν επιμείνουν, παρά τις οχλήσεις της
Εφορίας, να μην τακτοποιούν το χρέος τους, κινδυνεύουν με την επιβολή
αναγκαστικών μέτρων είσπραξης όπως κατασχέσεις περιουσιακών τους στοιχείων,
πλειστηριασμούς, απαγόρευση εξόδου από τη χώρα κ.ά.

ΣΥΜΦΩΝΑ με τον τελευταίο φορολογικό νόμο, από τη Δευτέρα, 4 Ιανουαρίου, ξεκινά
η εφαρμογή μιας σειράς μέτρων με στόχο την αύξηση των εσόδων από την είσπραξη
των ληξιπρόθεσμων χρεών που έχουν οι φορολογούμενοι προς το Δημόσιο, ενώ
γίνονται πιο αυστηρές οι διαδικασίες για τη χορήγηση του πιστοποιητικού
φορολογικής ενημερότητας.

ΤΜΗΜΑΤΙΚΑ

Τα μέτρα αυτά, που ξεκινούν από τη Δευτέρα, είναι:

1 Η εφαρμογή της νέας ρύθμισης, με την οποία οι οφειλέτες του Δημοσίου
θα έχουν τη δυνατότητα να καταβάλλουν τμηματικά το ληξιπρόθεσμο χρέος τους σε
πολλές μηνιαίες δόσεις. Πρόκειται για έναν νέο μηχανισμό τακτοποίησης των
χρεών, με τον οποίο θεσπίζονται αντικειμενικά κριτήρια, από τα οποία θα
προσδιορίζεται ο αριθμος των μηνιαίων δόσεων αποπληρωμής τού χρέους για κάθε
φορολογούμενο που έχει ληξιπρόθεσμα χρέη. Για να υπαχθεί στον νέο μηχανισμό ο
φορολογούμενος που έχει ληξιπρόθεσμα χρέη θα πρέπει να υποβάλει αίτηση προς
την Εφορία. 
Οι μηνιαίες δόσεις αποπληρωμής ξεκινούν από δύο και φθάνουν μέχρι τις 26, ενώ
σε εξαιρετικές περιπτώσεις, όπως ορίζει ο νόμος, θα μπορεί να φθάσει τις 48
μηνιαίες δόσεις υπό την προϋπόθεση ότι κάθε δόση δεν θα είναι μικρότερη από
50.000 δρχ..

Στη ρύθμιση αυτή θα μπορούν να υπαχθούν όλοι οι οφειλέτες για οποιοδήποτε
ληξιπρόθεσμο χρέος τους, ενώ θα πρέπει να σημειωθεί ότι δεν προβλέπονται
μειώσεις ή εκπτώσεις στις προσαυξήσεις που επιβάλλονται για την εκπρόθεσμη
εξόφληση του χρέους. Στον νόμο ορίζεται ότι δικαίωμα υπαγωγής στη ρύθμιση θα
έχουν οι οφειλέτες μόνο μία φορά. Όποιος οφειλέτης δεν πληρώσει τρεις
συνεχόμενες δόσεις χάνει το δικαίωμα αυτό και θεωρείται διά παντός ασυνεπής.
Από το σημείο αυτό και μετά θα κινδυνεύει με την επιβολή των αναγκαστικών
μέτρων είσπραξης.

ΕΝΗΜΕΡΟΤΗΤΑ

2 Η απαγόρευση χορήγησης πιστοποιητικού φορολογικής ενημερότητας στους
οφειλέτες που έχουν ληξιπρόθεσμα χρέη προς το Δημόσιο και δεν έχουν κάνει
αίτηση υπαγωγής στη ρύθμιση. 
Με τον τρόπο αυτό η Εφορία αναγκάζει όλους τους οφειλέτες να ενταχθούν στον
νέο μηχανισμό τμηματικής καταβολής του χρέους τους. Αν φανούν ασυνεπείς τότε
δεν θα τους χορηγείται πάλι πιστοποιητιό ενημερότητας από την Εφορία.
Παράλληλα, θεσπίζονται διαφορετικής διάρκειας πιστοποιητικά φορολογικής
ενημερότητας ανάλογα με το προφίλ του οφειλέτη. Έτσι οι οφειλέτες με μεγάλα
χρέη ή με ασυνεπή συμπεριφορά κατά το παρελθόν απέναντι στην Εφορία θα
παίρνουν πιστοποιητικό το οποίο θα μπορούν να το χρησιμοποιουν μόνο για δύο
μήνες. Στους συνεπείς θα δίνεται πιστοποιητικό διάρκειας μέχρι και ενός έτους.

ΤΑ ΚΡΙΤΗΡΙΑ

3 Η διεύρυνση των κριτηρίων που θα απαιτούνται για τη χορήγηση
πιστοποιητικού φορολογικής ενημερότητας. Προϋπόθεση για τη χορήγηση του
πιστοποιητικού στον οφειλέτη δεν θα είναι μόνο να έχει υπαχθεί στη νέα
ρύθμιση. 
Η Εφορία θα ζητεί από τον οφειλέτη να υποβάλει αποδεικτικά στοιχεία από την
τελευταία δήλωση φορολογίας εισοδήματος, ΦΠΑ καθώς και του ΦΜΑ με στόχο να
εξακριβώνεται η υποβολή τους.

ΔΥΟ ΓΡΑΦΕΙΑ

4 Δημιουργούνται το Γραφείο Εκκαθάρισης και Βεβαίωσης των Φόρων και
Λοιπών Εσόδων, καθώς και το Γραφείο Είσπραξης Ληξιπρόθεσμων Οφειλών. 
Το πρώτο, θα είναι αποκλειστιά αρμόδιο για την παρακολούθηση των υποθέσεων που
προέρχονται από έλεγχο και το δεύτερο θα έχει την πλήρη ευθύνη για την
αναζήτηση και την ειδοποίηση των οφειλετών για να τακτοποιήσουν το χρέος τους. 
Ειδικότερα, το Γραφείο των Οφειλών θα συγκεντρώνει όλους τους φακέλους με τους
οφειλέτες και θα διαχωρίζει τις υποθέσεις με βάση το ύψος του ποσού, το είδος
του φόρου, τον βαθμό δυσκολίας είσπραξης, την παλαιότητα του χρέους κ.ά. 
Από το γραφείο αυτό θα κινούνται οι διαδικασίες για την επιβολή των
αναγκαστικών μέτρων είσπραξης στους οφειλέτες που αρνούνται να τακτοποιήσουν
το χρέος τους
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16330N511</ED>
<ID>
ID:14914

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N51&aa=1</URL></REF>


Article

<CATEGORY>vin08</CATEGORY>

 <H2>Με κέρδη και η τελευταία μέρα
</H2><H2></H2>
Με κέρδη έκλεισε η τελευταία ημέρα του έτους στο χρηματιστήριο, καθώς το
αγοραστικό ενδιαφέρον εντάθηκε στην τελευταία μισή ώρα της συνεδρίασης. Ο
Γενικός Δείκτης Τιμών έκλεισε με ανώτερη ενδοσυνεδριακή τιμή των 2.737,55
μονάδων, ενισχυμένος κατά 28,37 μονάδες ή ποσοστό 1,05% σε σχέση με την
προηγούμενη συνεδρίαση, ενώ η απόδοσή του στο έτος ανήλθε στο 85,02%. Η
μικρότερη ενδοσυνεδριακή τιμή σημειώθηκε στις 2.697,66 μονάδες. Ο FTSE/ΧΑΑ 20
έκλεισε στις 1.724,24 μονάδες σημειώνοντας άνοδο της τάξεως του 1,31%. Η
Παράλληλη Αγορά έκλεισε στις 208,66 μονάδες ενισχυμένη κατά 0,78%. Απο τους
επιμέρους Κλαδικούς Δείκτες την μεγαλύτερη άνοδο σημείωσε ο κλάδος των
Συμμετοχώ, με ποσοστό 2,83% ενώ την μεγαλύτερη πτώση σημείωσε ο κλάδος των
Leasing με ποσοστό 0,73%. Από τις 270 μετοχές που πραγματοποίησαν συναλλαγές,
153 σημείωσαν άνοδο, 108 παρουσίασαν πτώση και 15 παρέμειναν σταθερές, ενώ 73
έκλεισαν με αγοραστές και 154 με πωλητές. Η αξία των συναλλαγών διαμορφώθηκε
σε 70,369 δισ. δρχ. (15.755.663 τεμάχια). Αναλυτικά, τα 13.599.273 τεμάχια
συνολικής αξίας 61,715 δισ. δρχ. αφορούσαν στην Κύρια Αγορά, ενώ τα 2.156.390
τεμάχια συνολικής αξίας 8,654 δισ. δρχ. την Παράλληλη Αγορά. Τη μεγαλύτερη
αξία συναλλαγών παρουσίασαν οι Τράπεζες με 27,549 δισ. δρχ. (1.612.329
τεμάχια), ενώ ακολούθησαν οι Μεταλ/κες Επιχειρήσεις με 10,344 δισ. δρχ.
(2.887.728 τεμάχια).
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16330N521</ED>
<ID>
ID:14915

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N52&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

279.462 
286.526 
279.320 
286.950 
ΜΑΡΚΟ ΓΕΡΜΑΝΙΑΣ

166.647 
170.859 
166.791 
171.346 
ΦΡΑΓΚΟ ΓΑΛΛΙΑΣ

49.715 
50.972 
49.731 
51.090 
ΛΙΡΑ ΑΓΓΛΙΑΣ

462.733 
474.430 
462.499 
475.132 
ΦΡΑΓΚΟ ΕΛΒΕΤΙΑΣ

202.705 
207.829 
202.603 
208.137 
ΦΡΑΓΚΟ ΒΕΛΓΙΟΥ

8.082 
8.286 
8.087 
8.308 
ΦΙΟΡΙΝΙ ΟΛΛΑΝΔΙΑΣ

147.969 
151.710 
148.030 
152.073 
ΛΙΡΕΤΤΑ ΙΤΑΛ. (ΑΝΑ
100) 
0.168 
0.173 
0.168

0.173 
ΚΟΡΩΝΑ ΔΑΝΙΑΣ

43.795 
44.902 
43.773 
44.968 
ΛΙΡΑ ΙΡΛΑΝΔΙΑΣ

414.490 
424.967 
414.207 
425.521 
ΣΕΛΙΝΙ ΑΥΣΤΡΙΑΣ

23.704 
24.304 
23.707 
24.355 
ΚΟΡΩΝΑ ΣΟΥΗΔΙΑΣ

34.417 
35.287 
34.400 
35.339 
ΚΟΡΩΝΑ ΝΟΡΒΗΓΙΑΣ

36.720 
37.848 
36.701 
37.703 
ΔΟΛΑΡΙΟ ΚΑΝΑΔΑ

179.306 
183.838 
179.215 
184.110 
ΔΟΛΑΡΙΟ ΑΥΣΤΡΑΛΙΑΣ

171.097 
175.422 
171.011 
175.682 
ΓΙΕΝ ΙΑΠΩΝΙΑΣ (ΑΝΑ
100) 
2.452 
2.514 
2.450

2.517 
ΛΙΡΑ ΚΥΠΡΟΥ

560.071 
574.228 
559.788 
575.078 
ECU 
326.380 
334.630 
326.215 
335.125 
ΠΕΣΕΤΑ ΙΣΠΑΝΙΑΣ

1.961 
2.011 
1.961 
2.014 
ΕΣΚΟΥΔΟ ΠΟΡΤΟΓΑΛΙΑΣ

1.629 
1.670 
1.627 
1.672 
ΜΑΡΚΟ ΦΙΝΛΑΝΔΙΑΣ

54.840 
56.226 
54.866 
56.364


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.340 
Ελισάβετ 1974 και μεταγενέστερα: 19.340 
Παλαιάς κοπής: 19.060 
Πώληση: 20.460 
<REF><SOURCE>ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N53</CAT>
<ED>
Κωδικός άρθρου: A16330N531</ED>
<ID>
ID:14916

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N53&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η καινούργια χρονιά σάς βρίσκει κάτω από την
επίδραση της Πανσελήνου που επηρεάζει τον τομέα των σχέσεων. Ο Ιανουάριος δεν
είναι και τόσο εύκολος μήνας, γι' αυτό θα χρειαστεί να κάνετε υπομονή. Προς το
παρόν, περάστε κάποιες ευχάριστες στιγμές ανάμεσα στα αγαπημένα σας πρόσωπα.

ΥΔΡΟΧΟΟΣ

(20 Ιανουαρίου - 18 Φεβρουαρίου). Μη βιάζεστε να μπείτε στη ρουτίνα των
καθημερινών υποχρεώσεων, ζήστε για λίγο ακόμα την εορταστική ατμόσφαιρα των
ημερών και αφήστε τον εαυτό σας να ξεχωρίσει ανάμεσα στα υπόλοιπα άτομα του
περιβάλλοντός σας.

ΙΧΘΥΕΣ

(19 Φεβρουαρίου - 20 Μαρτίου). Η πρώτη Πανσέληνος του χρόνου, σε θετική όψη με
τον Δία στο ζώδιό σας, σας βρίσκει σ' ένα κλίμα ερωτισμού και πάθους, χαρείτε
τη σημερινή ημέρα μέσα στην έντασή της, μια εξαίρεση στον κανόνα θα σας δώσει
νέες ελπίδες για τον καινούργιο χρόνο.

ΚΡΙΟΣ

(21 Μαρτίου - 19 Απριλίου). Η σημερινή Πανσέληνος, η πρώτη της φετινής
χρονιάς, σας βρίσκει σε μια έντονη φάση με τα υπόλοιπα μέλη της οικογένειάς
σας. Η ένταση και οι αντιθέσεις θα δώσουν τη θέση τους στη χαρά και στην
ανακούφιση, με την ελπίδα πως όλα φέτος θα πάνε καλύτερα.

ΤΑΥΡΟΣ

(20 Απριλίου - 20 Μαΐου). Μην αφήσετε την ένταση της σημερινής Πανσελήνου να
σας εκνευρίσει, περάστε κάποιες ευχάριστες ώρες με τους συγγενείς και τα
αδέλφια σας και κάνετε μαζί τα όνειρα της καινούργιας χρονιάς, δεν χρειάζεται
να αγχωθείτε από σήμερα με τα συνηθισμένα προβλήματα που σας απασχολούν.

ΔΙΔΥΜΟΙ

(21 Μαΐου - 21 Ιουνίου). Η πραγματοποίηση της σημερινής πρώτης Πανσελήνου του
χρόνου σίγουρα δεν θα σας αφήσει να πλήξετε, αν έχετε κερδίσει στα χαρτιά
σίγουρα δεν θα χάσετε και στην αγάπη, η καινούργια χρονιά θα είναι σημαντική
για σας σε όλα τα επίπεδα.

ΚΑΡΚΙΝΟΣ

(22 Ιουνίου - 22 Ιουλίου). Η σημερινή ημέρα σάς βρίσκει σκεπτικούς για την
καινούργια χρονιά, κάτω από την επίδραση της Πανσελήνου στο ζώδιό σας, όμως να
είστε σίγουροι πως δεν θα λείψουν οι ευκαιρίες και οι ευνοϊκές συγκυρίες για
μια εποικοδομητική χρονιά, έστω και αν υπάρχουν ορισμένες δυσκολίες.

ΛΕΩΝ

(23 Ιουλίου - 22 Αυγούστου). Ζωηρές συζητήσεις, σκέψεις και κινητικότητα σάς
βγάζουν από τον προγραμματισμό ενός ήσυχου Σαββατοκύριακου, μη διστάσετε να
απομονωθείτε λίγο αν νιώθετε την ανάγκη, γιατί η συσσωρευμένη κούραση των
ημερών μπορεί να εξασθενήσει την κρίση σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Η φετινή χρονιά ξεκινά ευνοϊκά για σας, γιατί
θα θελήσετε να συμμετέχετε ενεργά σαν μέλη μιας ομάδας ή ενός κοινωνικού
συνόλου στο οποίο θέλετε να προσφέρετε τις υπηρεσίες σας, φροντίστε μόνο να
μην αδιαφορείτε για τα προσωπικά σας οφέλη, με τον δικό σας ρεαλισμό οι
σχέσεις σας γίνονται καλύτερες.

ΖΥΓΟΣ

(24 Σεπτεμβρίου - 23 Οκτωβρίου). Ξεκινάτε τη νέα χρονιά με την επιδίωξη της
επιτυχίας και της προόδου στον επαγγελματικό τομέα, μην επηρεάζεστε όμως από
τη φόρτιση της σημερινής Πανσελήνου, βάλτε μακροπρόθεσμους και σοβαρούς
στόχους, δείξτε υπευθυνότητα και αποφύγετε τις επιπόλαιες κινήσεις της στιγμής.

ΣΚΟΡΠΙΟΣ

(24 Οκτωβρίου - 22 Νοεμβρίου). Δεν έχετε ακόμα ξεφύγει από το κλίμα των
ημερών, έχετε όλο τον καιρό άλλωστε μπροστά σας, γι' αυτό το Σαββατοκύριακο
εκφράστε τις πνευματικές και τις φιλοσοφικές σας ανησυχίες, συναντήστε
ανθρώπους με κοινές αντιλήψεις και αυξήστε τις γνώσεις σας, η σημερινή
Πανσέληνος δημιουργεί όλες τις θετικές προϋποθέσεις.

ΤΟΞΟΤΗΣ

(23 Νοεμβρίου - 21 Δεκεμβρίου). Έχετε την αίσθηση πως οι γιορτινές ημέρες
έχουν περάσει πολύ γρήγορα και εσείς οφείλετε να αντιμετωπίσετε τη σκληρή
πραγματικότητα, τουλάχιστον γι' αυτό το Σαββατοκύριακο ασχοληθείτε με την
ανακάλυψη των άγνωστων πλευρών του χαρακτήρα σας, ξεφύγετε από φοβίες και
προκαταλήψεις και δεχθείτε τα πράγματα από τη θετική τους πλευρά.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16330N541</ED>
<ID>
ID:14892

</ID><URL>http://ta-nea.dolnet.gr/neaweb/neafile.print_unique?e=A&f=16330&m=N54&aa=1</URL></REF>


Article

<CATEGORY>vin10</CATEGORY>

 <H5>ΣΤΕΝΕΥΟΥΝ ΤΑ ΠΕΡΙΘΩΡΙΑ ΠΡΟΕΤΟΙΜΑΣΙΑΣ ΤΗΣ ΕΘΝΙΚΗΣ ΕΝ ΟΨΕΙ ΕΥΡΩ-2000
</H5><H2>Εκβιασμός
</H2>
<H3>Η ΕΠΑΕ «συνιστά» στην ΕΠΟ να ακυρώσει τη συμμετοχή της Εθνικής στο τουρνουά
της Κύπρου

</H3>
<REF><SOURCE>ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16330O011</ED>
<ID>
ID:14917

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΦΙΛΙΚΟ ΠΑΙΧΝΙΔΙ ΑΥΡΙΟ ΜΕ ΤΗ ΝΑΝΣΙ
</H5><H2>Πρώτο τεστ
</H2>
Πρώτο τεστ για τους παίκτες του Μπάγιεβιτς ο αυριανός αγώνας με τη Νανσί

ΑΡΓΙΕΣ ΤΕΛΟΣ για τους ποδοσφαιριστές του Ολυμπιακού! Σήμερα επιστρέφουν στο
Ρέντη και αύριο τους περιμένει το φιλικό παιχνίδι με την Νανσί!

Οι... παγίδες των Γιορτών αλλά κυρίως η αβεβαιότητα που επικρατεί σχετικά με
την επιστροφή στους ρυθμούς του πρωταθλήματος απασχολεί έντονα τον Ντούσαν
Μπάγιεβιτς. Ο τεχνικός του Ολυμπιακού δεν ξεχνά ότι σε δύο μήνες υπάρχει η
πρώτη αναμέτρηση με τη Γιουβέντους και η συνεχιζόμενη απραξία μόνο δυσάρεστες
εκπλήξεις μπορεί να επιφυλάσσει για τους παίκτες του Ολυμπιακού. Ως εκ τούτου,
προβλέπεται να αυξηθεί η ένταση των προπονήσεων, ενώ είναι πολύ πιθανόν να
κλειστούν κι άλλα φιλικά παιχνίδια με στόχο να διατηρηθούν οι «ερυθρόλευκοι»
σε ικανοποιητικό βαθμό ετοιμότητας.

Η αρχή θα γίνει με το αυριανό ματς εναντίον της Νανσί. Η αναμέτρηση με τη
γαλλική ομάδα στο Ολυμπιακό Στάδιο θα αρχίσει στις 17: 00 (τιμές εισιτηρίων
2.000-3.000 δρχ.). Για τους παίκτες του Ολυμπιακού αναμένεται να είναι καλό
τεστ και ο Μπάγιεβιτς θα έχει την ευκαιρία να διαπιστώσει πόσο τηρήθηκαν οι
εντολές του στο διάστημα των αργιών!

Τον αγώνα Μίλαν - Γιουβέντους, που θα διεξαχθεί την προσεχή Τετάρτη στο
Μιλάνο, ενδέχεται να παρακολουθήσει ο προπονητής του Ολυμπιακού Ντούσαν Μπάγιεβιτς.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16330O021</ED>
<ID>
ID:14921

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Φιλική συνάντηση αύριο με την Καλλιθέα για τον Γκαλαμένο
</H5><H2>Προπόνηση 5Χ5
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Μετά το τρέξιμο, αγωνιστικά τεστ για τους ποδοσφαιριστές της ΑΕΚ

ΣΕ ΓΗΠΕΔΟ 5Χ5 θα προπονηθούν σήμερα οι παίκτες της ΑΕΚ. Κι αυτό, διότι ο Όλεγκ
Μπλαχίν επιθυμεί να γυμναστούν οι ποδοσφαιριστές και σε μικρό χώρο, λίγο για
να... ξεφύγουν και λίγο για αγωνιστικούς λόγους.

Βλέπετε, με την παρατεταμένη διακοπή του πρωταθλήματος οι παίκτες έχουν ανάγκη
τη χαλάρωση. Να μην παίζουν στις ίδιες αποστάσεις, να βάλουν στοιχήματα, να
χωριστούν σε (υπο)ομάδες.

Αγώνα σε γήπεδο κανονικών διαστάσεων θα δώσουν αύριο το απόγευμα (15.00) στη
Νέα Φιλαδέλφεια. Αντίπαλος η Καλλιθέα, ίσως γιατί έχει προταθεί ο νεαρός
Γκαλαμένος και επιθυμούν να διαπιστώσουν τις ικανότητές του. Ωστόσο, η ΑΕΚ δεν
χρειάζεται μόνο τέτοιου είδους μεταγραφές, αλλά απόκτηση φτασμένων άσων και
μάλλον τέτοιους πρέπει να εννοεί ο Δ. Μελισσανίδης ότι θα φέρει. Ο παράγοντας
επιμένει για δύο-τρεις μεταγραφές, άσχετα με τη συμπαράσταση ή όχι της ENIC,
που πάντως φαίνεται να κωλυσιεργεί σε καίρια σημεία. Όχι μόνο στην απαράδεκτη
καθυστέρηση ­ αναβολή της Γενικής Συνέλευσης και την οριστική απόφαση για
σβήσιμο του χρέους (με μετοχοποίηση) των 4,2 δισ. Ποιους χτυπά η ΑΕΚ; Τον
Αγαθοκλέους, κεντρικό αμυντικό από ομάδα Α' Εθνικής και ίσως στραφεί ξανά στον
Φύσσα (ή θέλει να μπλοκάρει τη μετακίνησή του). Κυρίως, διότι ο Μιχάλης
Κασάπης αντιμετωπίζει πρόβλημα τραυματισμού και επί του παρόντος, λύσεις στην
αριστερή πτέρυγα θα κληθεί να δώσει ο Κοπιτσής. Για το ποιοι θα φύγουν, πρώτος
υποψήφιος ο Δώνης και δεύτερος ο Γκρέταρσον. Βέβαια, το ζητούμενο είναι να
αξιοποιηθούν τα χρήματα από τις πωλήσεις και όχι να μην αποκτηθούν παίκτες
ικανοί να βοηθήσουν σημαντικά την ΑΕΚ.

Τέλος, αξίζει να τονιστεί ότι στη Νέα Φιλαδέλφεια εκφράζουν φόβους για πιθανή
τιμωρία της ομάδας από επεισόδια (έξω από το γήπεδο) στο ματς με τον Παναθηναϊκό.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16330O022</ED>
<ID>
ID:14964

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O02&aa=2</URL></REF>


Article

<CATEGORY>vin10</CATEGORY>

 <H2>Πλούσιο μενού το Σαββατοκύριακο
</H2>
ΠΛΟΥΣΙΟ είναι το αθλητικό μενού του τηλεοπτικού προγράμματος το
Σαββατοκύριακο. Αναλυτικά οι αθλητικές μεταδόσεις του διημέρου:.

Σήμερα:

15.00 (Supersport): Δανία - Νορβηγία (Ευρωπαϊκό Πρωτάθλημα χάντμπολ
γυναικών), 17.00 (Supersport): Μπρίστολ - Έβερτον (ποδόσφαιρο, Κύπελλο
Αγγλίας), 17.15 (ΕΤ 1): Ολυμπιακός - ΑΕΚ (βόλεϊ, Α1), 19.00 (Supersport): Νήαρ
Ηστ - Ολυμπιακός (μπάσκετ, Α1), 22.00 (Supersport): Βαλένθια - Ρεάλ Σοσιεδάδ
(ισπανικό ποδόσφαιρο).

Αύριο:

12.00 (Κανάλι 5): Εσπερίδες - Απόλλων Πτολ. (γυναικείο μπάσκετ), 17.10
(ΕΤ1): Φόρμουλα 1 (ανασκόπηση πρωταθλήματος 1998), 19.00 (Supersport): Μαρούσι
- Παναθηναϊκός (μπάσκετ, Α1), 21.00 (Supersport): Σαραγόσα - Λα Κορούνια
(ισπανικό ποδόσφαιρο), 22.45 (Supersport): Μάντσεστερ Γ. - Μίντλεσμπρο
(ποδόσφαιρο, Κύπελλο Αγγλίας).
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16330O023</ED>
<ID>
ID:14995

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Δοκιμάζει επιθετικό
</H2>
ΣΕ μεταγραφικούς ρυθμούς κινείται ο Πανιώνιος. Παρά τις αργίες, ο Ρόνι Γουίλαν
και ο Λουκάς Σιότροπος βρίσκονται σε καθημερινή επαφή για την ενίσχυση της
ομάδας. Μετά την αναμενόμενη παραχώρηση του Τάκη Φύσσα, αλλά και την
οριστικοποίηση της μεταγραφής του Λαρς Μπάκερουντ, ο Πανιώνιος θα κινηθεί για
να αποκτήσει κάποιους κοινοτικούς παίκτες, ενώ καθημερινά έρχονται στα γραφεία
της ΠΑΕ προτάσεις για παίκτες. Αύριο αναμένεται να δοκιμαστεί και ένας
επιθετικός από τα νησιά Σεν Κιτ (!), ενώ ο Γουίλαν πάντα εξετάζει κάποιες
περιπτώσεις ποδοσφαιριστών από τα βρετανικά νησιά.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16330O024</ED>
<ID>
ID:15011

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O02&aa=4</URL></REF>


Article

<CATEGORY>vin10</CATEGORY>

 <H5>ΕΠΑΕ: ΕΚΒΙΑΖΕΙ ΓΙΑ ΝΑ ΠΡΟΩΘΗΣΕΙ ΤΑ ΑΙΤΗΜΑΤΑ ΤΗΣ
</H5><H2>«Παιχνίδι» με την Εθνική
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Ως μοχλό πίεσης χρησιμοποιεί η ΕΠΑΕ την εθνική ομάδα για να προωθήσει τα
οικονομικά της συμφέροντα

ΟΙ ΑΠΟΦΑΣΕΙΣ της ΕΠΑΕ για την αναβολή του επαγγελματικού πρωταθλήματος για δύο
συνεχείς Κυριακές δημιουργούν σοβαρές παρενέργειες στο ελληνικό ποδόσφαιρο.

Παρενέργειες που έχουν να κάνουν και με την εθνική ομάδα, η οποία στην
προσπάθειά της για καλύτερη προετοιμασία εν όψει των αγώνων που έχει να δώσει
για την προημιτελική φάση του ΕΥΡΩ 2000 είχε δηλώσει συμμετοχή στο διεθνές
τουρνουά της Κύπρου από 1-7 Φεβρουαρίου...

Όμως αλλιώς τα υπολόγιζε η ΕΠΟ και άλλα θέλει η ΕΠΑΕ. Η τελευταία, σε μια
προσπάθεια να πετύχει την προώθηση των αιτημάτων της, έστειλε επιστολή στην
ποδοσφαιρική ομοσπονδία, όπου ούτε λίγο ούτε πολύ επιχειρεί στυγνό εκβιασμό
προς την ΕΠΟ, καθώς της συνιστά να ακυρώσει τη συμμετοχή της εθνικής ομάδας
στο διεθνές τουρνουά της Κύπρου, αφού η ίδια δεν μπορεί να βρει ελεύθερες
ημερομηνίες για την διεξαγωγή των αγώνων του επαγγελματικού πρωταθλήματος.

«Θύμα» λοιπόν της αποχής, λόγω των οικονομικών διεκδικήσεων της ΕΠΑΕ, είναι
τώρα η εθνική ομάδα ποδοσφαίρου, η οποία χρησιμοποιείται και από την ΕΠΟ ως
ιδανικό «εργαλείο» πίεσης προκειμένου να μη διασυρθεί διεθνώς η χώρα με την
ακύρωση της συμμετοχής της από το τετραεθνές τουρνουά της Κύπρου..

Η ΕΠΑΕ με τους χειρισμούς της ουσιαστικά «απαγορεύει» να πάρει μέρος η εθνική
μας ομάδα στο προγραμματισμένο εδώ και καιρό διεθνές τουρνουά της Κύπρου. Το
τελεσίγραφο της διοργανώτριας αρχής του επαγγελματικού πρωταθλήματος εστάλη
πρωτοχρονιάτικα στην ποδοσφαιρική ομοσπονδία με τη... ρητή εντολή να φροντίσει
να ενημερώσει την κυπριακή ομοσπονδία για την υποχρεωτική ματαίωση του
ταξιδιού της Εθνικής Ανδρών, λόγω της διαμορφωθείσας κατάστασης στη χώρα μας..

Η ΕΠΟ, ωστόσο, φέρεται αποφασισμένη να πραγματοποιήσει αυτό το ταξίδι και δεν
πρόκειται να αποσύρει τη συμμετοχή της ομάδας. Μάλιστα δεν αποκλείεται να
φτάσει στα άκρα, ως προς τις σχέσεις της με την ΕΠΑΕ, διότι, σύμφωνα με τις
εκτιμήσεις κορυφαίου παράγοντα, η διοργανώτρια γνώριζε προ πολλών μηνών ότι η
ομάδα, στο πλαίσιο της προετοιμασίας της για την προκριματική φάση του
ευρωπαϊκού πρωταθλήματος, είχε δηλώσει συμμετοχή στο τουρνουά της Κύπρου και
μάλιστα είχε συμφωνήσει. Όπως αναφέρει καλά πληροφορημένη πηγή, η ομοσπονδία
από την ημέρα κατά την οποία η ΕΠΑΕ προχώρησε σε δυναμικές κινητοποιήσεις και
αντελήφθη το μέγεθος του προβλήματος που θα προέκυπτε, προσπάθησε και βρήκε
λύση την οποία και πρότεινε στην ΕΠΑΕ. Συγκεκριμένα τη διεξαγωγή μιας
αγωνιστικής για τις 30 αντί στις 31 Ιανουαρίου και την αναβολή μιας άλλης,
στις 7 Φεβρουαρίου, διευκολύνοντας την ΕΠΑΕ με αλλαγές ημερομηνιών της
προημιτελικής φάσης του ποδοσφαιρικού κυπέλλου.

Οι προτάσεις της ΕΠΟ δεν έγιναν αποδεκτές από την ΕΠΑΕ που αποφάσισε να μη
διακόψει (αν ξαναρχίσει) το πρωτάθλημα και από τη Δευτέρα αναμένονται να
προκληθούν ισχυρές αντιδράσεις από την ομοσπονδία και τον προπονητή της
Εθνικής Άνγκελ Ιορντανέσκου, ο οποίος ούτε που δέχεται να παρεκκλίνει του
προγράμματός του. Και δεν θα έχει άδικο, αφού τα περιθώρια προετοιμασίας της
εθνικής ομάδας στένεψαν και κινδυνεύει να πάει «ξυπόλητη στ' αγκάθια» σε δύο
αποφασιστικά παιχνίδια. Με τη Νορβηγία, στις 27 Μαρτίου στην Αθήνα, και τη
Λετονία, στις 31 του ίδιου μήνα, στη Ρίγα.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16330O031</ED>
<ID>
ID:14922

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Δοκιμάζουν Λιθουανό σέντερ φορ
</H2>
ΛΙΘΟΥΑΝΟΣ σέντερ φορ με «καλές συστάσεις» δοκιμάζεται σήμερα από τον Βασίλη
Δανιήλ, στο φιλικό ΠΑΟ - Αθηναϊκού, στην Παιανία (16.00). Παρά το γεγονός ότι
ο Παναθηναϊκός δεν ανακοίνωσε τίποτα σχετικό, οι πληροφορίες λένε ότι ο
Λιθουανός αγωνίζεται σε ομάδα πρώτης κατηγορίας της Πολωνίας και τον γνωρίζει
ο Κρίστο Βαζέχα, ο οποίος μίλησε με καλά λόγια για αυτόν.

Σήμερα, λοιπόν, «θα δείξει» κατά πόσον ο συγκεκριμένος παίκτης έχει προσόντα
και δυνατότητες να ενισχύσει την ομάδα του τριφυλλιού. Αν τα πάει καλά
πιθανότατα θα παραμείνει και θα συνεχίσει τα αγωνιστικά τεστ στην Παιανία,
μέχρι να αποφασιστεί τι θα γίνει.

Βαζέχα - Δανιήλ. Ο πρώτος μίλησε με καλά λόγια για τον Λιθουανό σέντερ φορ,
που αγωνίζεται σε ομάδα της Πολωνίας

Στο μεταξύ, από την προσεχή Δευτέρα μπαίνουν στην τελική ευθεία οι
μεταγραφικές κινήσεις του ΠΑΟ. Η μεταγραφική περίοδος άνοιξε επίσημα και θα
διαρκέσει έως την 31η Ιανουαρίου. Πρώτο φαβορί για ένταξη στην ομάδα των
«πρασίνων» παραμένει ο Τάκης Φύσσας. Ο πρόεδρος επιστρέφει από την Αράχωβα
στην Αθήνα και ταυτόχρονα αναμένεται να πάρει επίσημη θέση για το θέμα της
τιμωρίας της έδρας του ΠΑΟ (με δύο αγωνιστικές).

Οι «πράσινοι» επιστρέφουν από σήμερα στις προπονήσεις μετά το ρεπό που τους
έδωσε ο Δανιήλ για την Πρωτοχρονιά.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16330O032</ED>
<ID>
ID:14965

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O03&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Πήρε τον Τσάνα
</H2>
Ο ΕΘΝΙΚΟΣ προχώρησε στην πρώτη του μεταγραφή. Απέκτησε τον Κώστα Τσάνα για
έναν χρόνο. Ο παίκτης έλυσε το συμβόλαιό του με τον Αθηναϊκό και θα είναι στη
διάθεση του Χάουαρντ Κένταλ από τον πρώτο αγώνα του νέου χρόνου. Η διοίκηση
της ομάδας του Πειραιά συζητά και με τον Γιώργο Γιουργούση. Ο πρώην γκολκίπερ
του Ιωνικού έχει λύσει το συμβόλαιό του με την ομάδα της Νεάπολης και μένει να
συμφωνήσει στο οικονομικό με τον Εθνικό για να ολοκληρωθεί η μεταγραφή. Εκτός
όμως από αυτούς του δύο, ο Χάουαρντ Κένταλ θα μεταβεί στην Αγγλία, για να
οριστικοποιήσει τις μεταγραφές των Νιούελ και Μπεντ.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16330O033</ED>
<ID>
ID:14996

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O03&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ ΑΣΤΕΡΑΣ
</H5><H2>Συζητήσεις με 2 Σέρβους
</H2>
ΤΗΝ ΤΡΙΤΗ θα ξεκαθαρίσει οριστικά το θέμα της απόκτησης ή όχι των Σέσκοβιτς
και Άλεξιτς στον Εθνικό Αστέρα, αφού και οι δύο θα βρίσκονται στην Αθήνα για
να διαπραγματευτούν τη μεταγραφή τους. Το πιο πιθανό είναι ότι οι δύο παίκτες
θα έρθουν στην Ελλάδα για να συζητήσουν και στη συνέχεια θα επιστρέψουν στην
πατρίδα τους για να μιλήσουν με τη διοίκηση της Βοϊβοντίνα. Ένα ακόμα θέμα που
χρειάζεται άμεση λύση είναι αυτό της ανανέωσης του συμβολαίου του Βασίλη
Ξάνθη, το οποίο έληξε προχθές. Ο παίκτης έχει συζητήσει με τον Νίκο
Παπαδόπουλο και έχει εκφράσει την επιθυμία του να παραμείνει στην ομάδα της
Καισαριανής. Μέχρι το τέλος της επόμενης εβδομάδας θα ξεκαθαρίσει οριστικά αν
ο Ξάνθης θα συνεχίσει την καριέρα του ή όχι στον Αστέρα.&#009
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16330O034</ED>
<ID>
ID:15012

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O03&aa=4</URL></REF>


Article

<CATEGORY>vin10</CATEGORY>

 <H5>Γ. ΠΗΛΙΔΗΣ: ΕΤΟΙΜΑΖΕΙ ΤΙΣ ΓΡΟΘΙΕΣ ΤΟΥ ΜΕΤΑ ΤΗ ΦΥΛΑΚΗ
</H5><H2>Όρθιος ξανά
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Γιώργος Πηλίδης (πίσω, μαζί με τον Ουσλιάν και τους συναθλητές του στην
Εθνική) σε παλαιότερο στιγμιότυπο

ΟΜΟΡΦΑ πέρασε τις γιορτές ο ομογενής πυγμάχος Γιώργος Πηλίδης, μαζί με την
κοπέλα του, αλλά όχι και χωρίς τον φόβο της απέλασης που είναι ακόμη ορατός
παρά την αρνητική απόφαση του Αρείου Πάγου για έκδοσή του στη Γεωργία και
κάποιες άλλες επίσης θετικές εξελίξεις.

Είναι μια λυπηρή ιστορία που δεν είχε την ατυχία να ζήσει άλλος αθλητής από
όσους ήλθαν από το εξωτερικό με κάποιες περγαμηνές και δυνατότητες,
αποφασισμένοι να υπηρετήσουν τον ελληνικό αθλητισμό και τη γαλανόλευκη σημαία.

ΑΠΟ ΤΗ ΓΕΩΡΓΙΑ

Ο 26χρονος Πηλίδης ήλθε στην Ελλάδα τον Φεβρουάριο του 1995 ύστερα από την
προτροπή του φίλου του επίσης ομογενή από τη Γεωργία με αρμενικές ρίζες Τιγράν
Ουσλιάν (3ου φέτος στο Ευρωπαϊκό Πρωτάθλημα Πυγμαχίας), εντυπωσίασε με το
ταλέντο και τις ικανότητές του και προτού ακόμη εγκριθεί το δελτίο του στον
Ολυμπιακό, τον σύλλογο στον οποίο ανήκει, κλήθηκε στην Εθνική ομάδα και πήρε
μέρος σε διεθνές τουρνουά στο εξωτερικό (Τσεχία), στο οποίο πήρε την 3η θέση
στα 63,5 κιλά χάνοντας στα σημεία από τον πρωταθλητή Ευρώπης στην κατηγορία του.

Την ίδια χρονιά επελέγη στην Εθνική ομάδα που μετείχε στο Ευρωπαϊκό Πρωτάθλημα
της Δανίας αλλά δεν πήρε μέρος, επειδή δεν είχε ακολουθηθεί από την Ε.Ο.
Πυγμαχίας όλη η διαδικασία της συμμετοχής του ως Έλληνα και υπήρξε αντίδραση
της Γεωργίας.

Η ΠΕΡΙΠΕΤΕΙΑ

Η μεγάλη περιπέτεια άρχισε για τον Γιώργο Πηλίδη εν αγνοία του (!) από 10
Οκτωβρίου 1997 που εκδόθηκε εντολή προσωρινής σύλληψης από την Εισαγγελία
Εφετών Πειραιά. Στις 16 Απριλίου '97 υπήρξε απόφαση της Νομαρχίας
Αθηνών-Πειραιώς για αφαίρεση ιθαγένειας και στις 18 Ιουλίου 1997 συνελήφθη και
ύστερα από προσωρινή κράτηση σε Αστυνομικό Τμήμα οδηγήθηκε (20 Ιουλίου) στον Κορυδαλλό.

Οι ελληνικές αρχές κινήθηκαν (χωρίς πάντως να ενημερώσουν έγκαιρα τον αθλητή)
ύστερα από την αίτηση της Γεωργίας για έκδοσή του, προκειμένου να δικαστεί με
την κατηγορία «ανάμειξης σε φόνο».

Ο Πηλίδης αποφυλακίστηκε λίγες ημέρες πριν από το τέλος του '98, αφού
χρειάστηκε να βάλει τη ζωή του σε κίνδυνο με απεργία πείνας 35 ημερών και μετά
την απόφαση του Αρείου Πάγου με την οποία κρίνεται ότι δεν συντρέχουν λόγοι
έκδοσής του.

ΙΚΑΝΟΠΟΙΗΣΗ

Ανυπομονεί να ξαναφορέσει τη φανέλα του Ολυμπιακού (φωτογραφία) και της
Εθνικής Ελλάδος ο Γιώργος Πηλίδης

Ικανοποιημένος από την απόφαση αυτή ο Πηλίδης δηλώνει σε συνέντευξη στην «ΟΜΑΔΑ»:

«Νιώθω ικανοποιημένος και δικαιωμένος, αλλά πρέπει να ξαναπάρω την ιθαγένεια
που μου αφαιρέθηκε βεβιασμένα ύστερα από όσα υποστήριζε η Γεωργία και να
μπορέσω να συνεχίσω τη ζωή μου και την πυγμαχία στην Ελλάδα. Πιστεύω ότι μετά
τα νέα στοιχεία που έφερε ο δικηγόρος μου ο κ. Γαλεάδης από τη Γεωργία, με τα
οποία αποδεικνύεται ότι έχω γνήσια ελληνική καταγωγή από τη μητέρα μου που
είχε πατέρα και παππού ποντιακής καταγωγής Έλληνα με το επίθετο Πηλίδης, δεν
θα συναντήσω άλλες μεγάλες δυσκολίες».

ΦΟΒΑΜΑΙ

Σχετικά με την υπόθεση στην οποία βρέθηκε αναμεμειγμένος ο Πηλίδης τονίζει:
«Είναι φανερό και από το κατηγορητήριο ότι πυροβόλησε άλλος και ο οποίος, όπως
όλοι πιστεύουν, δεν είχε πρόθεση να σκοτώσει αλλά το όπλο εκπυρσοκρότησε κατά
λάθος. Δυστυχώς, τα πολιτικά μίση εκείνης της εποχής ήταν η αιτία του καβγά κι
εγώ δεν θέλω να γυρίσω εκεί, παρά το γεγονός ότι κατηγορούμαι μόνο για
πλημμέλημα. Φοβάμαι για τη ζωή μου από αντεκδικήσεις».

Όμως, η Ελλάδα αλλά και η Ε.Ο. Πυγμαχίας και ο Ολυμπιακός δεν τον αγκάλιασαν
όσο θα έπρεπε και δεν προσπάθησαν, ως όφειλαν, να τον στηρίξουν σε τόσο
δύσκολες στιγμές. Ο Πηλίδης είναι συγκαταβατικός: «Οι συναθλητές μου στην
Εθνική ομάδα μού συμπαραστάθηκαν με συστατική επιστολή και το ίδιο πρόθυμος
έδειξε και ο Κάχι Καχιασβίλι με τον Χρήστο Ιακώβου και τους αρσιβαρίστες. Έχω
ένα μικρό παράπονο από την Ομοσπονδία, που μπορούσε κάτι να κάνει. Ίσως δεν
πίστεψαν από την αρχή ότι έχω δίκιο».

ΜΕ ΠΤΥΧΙΟ

Υπάρχει γενικά η εικόνα ότι οι πυγμάχοι είναι «λαϊκά παιδιά» χωρίς επιδόσεις
στα μαθήματα και την ανάλογη μόρφωση. Ο Πηλίδης πάντως διαθέτει πτυχίο
πολιτικού μηχανικού του Πανεπιστημίου της Τιφλίδας (πρωτεύουσας της Γεωργίας)
και δηλώνει με καμάρι: «Όλοι σχεδόν οι δικοί μου είναι επιστήμονες. Ο πατέρας
μου είναι πολιτικός μηχανικός, η μητέρα μου καθηγήτρια αγγλικής γλώσσας, ο
θείος μου αρχίατρος. Εκείνος ήταν που αγαπούσε την πυγμαχία και με ώθησε να σχοληθώ».

Για το αθλητικό του μέλλον ο Πηλίδης πιστεύει: «Από 16 ετών έδειξα ότι μπορώ
να γίνω καλός πυγμάχος. Διακρίθηκα στην ΕΣΣΔ και είχα αναδειχθεί 2ος και 3ος
στο Σοβιετικό Πρωτάθλημα και 5ος στην Ευρώπη. Ανυπομονώ να τελειώσει ο
εφιάλτης, να υπηρετήσω στον ελληνικό Στρατό και να μπορώ να αγωνιστώ με τα
ελληνικά "χρώματα", για να διεκδικήσω παγκόσμια και ολυμπιακά μετάλλια».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16330O041</ED>
<ID>
ID:14923

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O04&aa=1</URL></REF>


Article

<CATEGORY>vin10</CATEGORY>

 <H5>Κυπελλούχος ο Γκαν Φάιτερ
</H5><H2>ΙΠΠΟΔΡΟΜΟΣ
</H2>
Η ΕΠΙΚΡΑΤΗΣΗ του Γκαν Φάιτερ στην 5η κούρσα, που ήταν για το Κύπελλο
Πρωτοχρονιάς, υπήρξε η έκπληξη του χθεσινού ιπποδρομιακού προγράμματος,
δεδομένου ότι ο νικητής ήταν αουτσάιντερ. Στις άλλες διαδρομές, από την 1η έως
τη 10η, νικητές αναδείχθηκαν φαβορί και απόλυτα ενδεδειγμένοι ίπποι. Ο Γκαν
Φάιτερ, που ιππεύθηκε δυναμικά από τον Σγούρο, είναι ιδιοκτησία των Στάβλων
Μαλσό και προπόνηση Ηλία Πολυκανδρίτη.

Τα πλήρη αποτελέσματα:

1η: Ηγήσανδρος (Λάος) 271-328. Ησίοδος (ομόσταβλος του νικητή) 203.
Τρίτος, Φλουόρεσεντ Γουέι. Δίδυμο 1Χ2=508. Φορκάστ 2Χ1=747. (Διεγράφη ο ίππος
5, Δικέφαλος Αετός).

2η: Σάουντ Μπέυ (Δάλαρης) 450-451. Ιππόδαμος 144. Δίδυμο 5Χ6=740.
Φορκάστ 6Χ5=1.740. Σύνθετο 2χ6=1.987. Σ.Δ. 1Χ2Χ5Χ6=5.322.

3η: Ολυμπιακός (Σωτηρόπουλος) 216-133. Μπι Ε Πρινς 459. Δίδυμο
1Χ3=1.277. Φορκάστ 1Χ3=2.102. Σύνθετο 6Χ1=1.344. Σ.Δ. 5Χ6Χ1Χ3=9.489.

4η: Δον Κιχώτης Γουέι (Φίλιππος) 205-146. Τζέιν 1.192. Τρίτος και
τέταρτος, Φλας Εν Γουίννερ και Σπινθηροβόλος, αντίστοιχα. Δίδυμο 2Χ9=3.996.
Φορκάστ 2Χ9=5.060. Σύνθετο 1Χ2=447. Σ.Δ. 1Χ3Χ2Χ9=58.039. Τρίο 2Χ8Χ9=6.689.
Τρικάστ 2Χ9Χ8= 32.885. Τετραπλό: 2Χ9Χ8Χ6=77.280. (Διεγράφη ο ίππος 5,
Λαϊτένινγκ Σταρ).

5η: Κύπελλο Πρωτοχρονιάς, δρχ. 11.500.000: Γκαν Φάιτερ (Σγούρος)
1.642-513. Προντίζιονς 203. Δίδυμο 2Χ4=927. Φορκάστ 4Χ2=3.173. Σύνθετο
2Χ4=5.289. Σ.Δ. 2Χ9Χ2Χ4=53.676.

6η: Ντεκλαρέ (Λιάκος) 267-201. Φάσιν. Γουέι 468. Τρίτος, Γρήγορος
Πάνος, τέταρτος, Έτερναλ Γουέι (ομόσταβλος του Φάσιν. Γουέι) και πέμπτος,
Καστελλόριζο. Δίδυμο 3Χ9=415. Φορκάστ 9Χ3=652. Σύνθετο 4Χ9=6.587. Σ.Δ.
2Χ4Χ3Χ9=6.241. Τρίο 2Χ3Χ9=1.045. Τρικάστ 9Χ3Χ2=2.394. Τετραπλό 9Χ3Χ2Χ4=14.425.

7η: Ανίκητη (Δούκας) 552-345. Σερ Κωνσταντίν 100. Δίδυμο 2Χ3=335.
Φορκάστ 3Χ2=1.147. Σύνθετο 9Χ3=3.276. Σ.Δ. 3Χ9Χ2Χ3=1.708. (Διεγράφησαν οι
ίπποι 1 και 5, Μυθικός Ήρωας και Μπράιαν, αντίστοιχα).

8η: Ντετερμινέισον Γουέι (Λάος) 221-661. Ραβένο 132. Τρίτος, Αέρας.
Δίδυμο 1Χ2= 296. Φορκάστ 1Χ2=611. Σύνθετο 3Χ1=3.477. Σ.Δ. 2Χ3Χ1Χ2=991.
(Διεγράφησαν οι ίπποι 3 και 4, Δημόφιλος και Ένδοξος, αντίστοιχα).

9η: Γκρην Φορ Γκόου (Νίκος) 469-245. Γκαλιλέο 277. Τρίτος, Κορσαίρ.
Δίδυμο 1Χ3=1.089. Φορκάστ 1Χ3=1.700. Σύνθετο 1Χ1=1.131. Σ.Δ. 1Χ2Χ1Χ3=2.346.
Τρίο 1Χ2Χ3=1.155. Τρικάστ 1Χ3Χ2=7.486 (Διεγράφη ο ίππος 5, Νικ Πόλο).

10η: Τέμενος (Σγούρος) 259-190. Ντέζερτ Γουέι 216. Δίδυμο 1Χ5=337.
Φορκάστ 5Χ1=622. Σύνθετο 1Χ5=1.616. Σ.Δ. 1Χ3Χ1Χ5=3.107.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16330O042</ED>
<ID>
ID:14966

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O04&aa=2</URL></REF>


Article

<CATEGORY>vin10</CATEGORY>

 <H5>1998: ΤΑ ΠΡΟΣΩΠΑ ΤΗΣ ΑΘΛΗΤΙΚΗΣ ΧΡΟΝΙΑΣ ΠΟΥ ΕΦΥΓΕ ΜΕ ΑΛΛΟ ΜΑΤΙ
</H5><H2>Αντιθέσεις...
</H2>
<AUTHOR>ΦΙΛΑΘΛΕΩΝ</AUTHOR>

Σκυθρωπά πρόσωπα που αντανακλούν την ήττα. Οικονόμου, Ρονάλντο, Ιωαννίδης.
Εικόνες βίας στα γήπεδα. Κι ένα χαμόγελο που η λάμψη του σκέπασε το σκοτεινό
πρόσωπο του αθλητισμού, το χαμόγελο της χρυσής Όλγας Βασδέκη

Η ΧΡΟΝΙΑ του Φιλαθλέοντα δεν περιλαμβάνει τη χοντρο-Μόνικα με τον φονικότερο
λεκέ της ιστορίας ούτε καν τη Ροναλντίνια με το φονικότερο χαμόγελο της
εξέδρας των επισήμων. Δεν ασχολείται με τις αλεπούδες της ερήμου και του
άσκοπου αιματοκυλίσματος, αλλά με τις τύπου Γιάτσεκ της Καλαμάτας και της
μεθοδικά προετοιμαζόμενης ανόδου. Κόσμος της δεν είναι τα παιχνίδια της
εξουσίας και οι τρίπλες των πολιτικών και άλλων καιροσκόπων (συνήθως στον
εαυτό τους), αλλά τα παιχνίδια της μπάλας και ο αγώνας του σώματος, που, όσο
μένουν παιχνίδια και αγώνας, είναι ικανά να ομορφαίνουν τη ζωή μας.

* Η χρονιά του Φιλαθλέοντα είναι ουσιαστικά μισή χρονιά. Άρχισε τον Ιούνιο με
το νοητό, αλλά τόσο ζωντανό γιατί μοιρασμένο με όλη σχεδόν την ανθρωπότητα,
ταξίδι στα γήπεδα της Γαλλίας. Το Μουντιάλ εξελίχθηκε λιγότερο απρόβλεπτο απ'
όσο φαινόταν όταν άρχισε, αλλά πολύ συναρπαστικότερο απ' όσο προέβλεπαν, πριν
ακόμα αρχίσει, οι αιώνιες Κασσάνδρες, που αναγγέλλουν, εδώ και χρόνια, τον
θάνατο του ποδοσφαίρου από εμπορική ασφυξία. Η δε συναρπαστικότητά του
οφείλεται κυρίως στο ποδόσφαιρο που παίχτηκε (για πρώτη φορά σε μεγάλη
διοργάνωση της τελευταίας εικοσαετίας σχεδόν μονίμως ανοιχτό και με έμφαση στα
όπλα της κάθε ομάδας και όχι στις αδυναμίες του αντιπάλου) παρά στην τελική
του έκβαση. Η Γαλλία δεν ήταν η καλύτερη ομάδα του Μουντιάλ (κέρδισε όμως
δίκαια, καθώς ξεδίπλωσε με τον αποτελεσματικότερο τρόπο τις δυνάμεις της) και
ο Ζιντάν δεν ήταν, αγωνιστικά, ο πρώτος των πρώτων (αυτόν όμως θα θυμόμαστε,
χάρις στην αναμφισβήτητη φυσική κλάση του και επειδή ήταν ο καταλύτης του
τελικού). Μεγαλύτερη σημασία από στατιστικές και κατατάξεις έχουν, ιδίως για
μας τους ουδέτερους, τα μονίμως γεμάτα γήπεδα, η πρόοδος των κάποτε
θεωρούμενων «μικρών» ομάδων, η εμφάνιση μιας ορμητικής και χωρίς σεβασμό για
την καθεστηκυία τάξη νέας γενιάς παικτών, με δυο λόγια η συμφιλίωση μιας
μεγάλης διοργάνωσης με την έννοια της γιορτής. Όσο κι αν ύστερα από μια γιορτή
δεν είναι ποτέ όλοι χαρούμενοι.

* Η χρονιά του Φιλαθλέοντα περιλαμβάνει το λαμπερό πρόσωπο της Όλγας Βασδέκη,
που κατάφερε επιτέλους να πετάξει δυο φορές ώς το όνειρό της, και το πονεμένο
πρόσωπο του Ρονάλντο, που είδε να γκρεμίζεται ο μύθος του φαινομένου, έτσι
ώστε τώρα είναι αναγκασμένος να ξανανέβει στο Έβερεστ. Το πονηρό πρόσωπο του
Μιγιάτοβιτς, που καιροφυλακτούσε για να δώσει στη Ρεάλ το πρώτο Κύπελλο
Ευρώπης μετά την εποχή των θρύλων, της ασπρόμαυρης τηλεόρασης και των σκορ
τύπου πόλο, και το τίμιο πρόσωπο των αρσιβαριστών μας όταν έκαναν για άλλη μια
φορά το καθήκον τους προς τη χώρα που τους υιοθέτησε για να τη δοξάσουν. Το
πάντα ερμητικό πρόσωπο του Μπάγιεβιτς, καθώς αναλογίζεται περισσότερο τις
ευθύνες παρά την ιστορία που γράφει μετατρέποντας τον Ολυμπιακό σε μηχανή
τίτλων, και το πάντα οργισμένο, στη χαμένη μάχη με την τελειότητα και τον
εαυτό του, πρόσωπο του Γιάννη Ιωαννίδη, του ανθρώπου που έχουμε ήδη πεθυμήσει
περισσότερο από κάθε άλλον.

* Η χρονιά σφραγίζεται όμως και από θλίψη για την ασταμάτητη πτώση του εθνικού
μας, από πλευράς επιτυχιών, αθλήματος. Παρά τον τρίτο συνεχόμενο τελικό
ελληνικής ομάδας στην κορυφαία ευρωπαϊκή διοργάνωση και παρά την ελάχιστη
απόσταση (ένα σουτ του Οικονόμου με ταμπλό) που χώρισε τελικά την Εθνική μας
από τον τελικό του Παγκοσμίου Πρωταθλήματος ­ της Αθήνας, αλλά που όλοι
παρακολουθήσαμε από τα νησιά ­ το ελληνικό μπάσκετ τρώει τις σάρκες του. Μη
σταματώντας να μεγεθύνεται οικονομικά, χάνει την ψυχή του: υποβαθμίζει ή
διώχνει τα δικά του παιδιά ­ τους Σιγάλες και τους Ρεντζιάδες του ­
απομακρύνει, λόγω βίας και στεγνού θεάματος, τους φιλάθλους εκείνους που
ήξεραν και πριν από την εποχή του Γκάλη ότι το γήπεδο του Σπόρτιγκ δεν ήταν
μόνο για τις συναυλίες, αποθαρρύνει τη συμμετοχή ανθρώπων που γνωρίζουν και
πονούν το άθλημα και όχι τα εκατομμύριά του. Η χρονιά γενικά σημαδεύτηκε από
έξαρση των τριών μεγάλων και αλληλοσυνδεόμενων πληγών του σύγχρονου
αθλητισμού: της βίας, των χρημάτων, του ντόπινγκ. Από τα παιχνίδια που δεν
τέλειωσαν ποτέ ή τέλειωσαν ­ για να προλάβουν οι φίλαθλοι το θέατρο ­ στο 83ο
λεπτό, ως τις μαύρες γαζέλες, τους λευκούς ποδηλάτες και τους ημίαιμους
μπασκετμπολίστες που χάθηκαν από τη ζωή ή τερμάτισαν ή αμαύρωσαν την καριέρα
τους κόβοντας δρόμο για την επιτυχία μέσα από τα φάρμακα, φθάσαμε και στους
παράγοντες του διεθνούς αθλητισμού που χρηματοδοτούν την παρακμή του με όλο
και περισσότερες διεθνείς σχέσεις, όλο και περισσότερα τηλεοπτικά δικαιώματα.

* Στη χρονιά που πέρασε η παγκόσμια δημοκρατία του αθλητισμού προόδευσε άραγε;
Για όσους αγαπούν το ωραίο, τέτοια ερωτήματα είναι απλώς ρητορικά. Το 1998,
μέσα από μεγάλες διοργανώσεις, άφθονο θέαμα και μπόλικη εκμετάλλευση, ο
αθλητισμός έδειξε τη λάμψη του και μαζί τα προβλήματά του, χάρισε στιγμές
πετάγματος πάνω από το ανθρώπινο μέτρο και έχασε αρκετά συχνά το μέτρο του
δικού του ρόλου. 
Χωρίς την ύπαρξη και τη διαρκή παρέα του, δεν θα 'μαστε φτωχότεροι αλλά
αλλιώτικοι. Ένα είναι σίγουρο. 
Για τον Φιλαθλέοντα ­ και για όλους τους φιλάθλους που, παρά τις αντιξοότητες,
παραμένουν λέοντες ­ το 1999 δεν θα είναι η χρονιά του ευρώ, αλλά η χρονιά
αυτού που απαγορεύεται να προβλέψουν και επιβάλλεται να ελπίσουν.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16330O051</ED>
<ID>
ID:14924

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O05&aa=1</URL></REF>


Article

<CATEGORY>vin10</CATEGORY>

 <H5>Γιώργος Σιγάλας: ΜΕ ΤΑ ΛΕΦΤΑ ΠΟΥ ΠΗΡΑ ΣΤΟ ΞΕΚΙΝΗΜΑ ΤΗΣ ΚΑΡΙΕΡΑΣ ΜΟΥ ΒΟΗΘΟΥΣΑ
ΤΗ ΜΗΤΕΡΑ ΜΟΥ
</H5><H5>ΣΤΟΝ ΟΛΥΜΠΙΑΚΟ
</H5><H5>Διοίκηση και προπονητής μού έσκαβαν τον λάκκο!
</H5><H5>ΑΤΥΧΙΑ ΜΟΥ
</H5><H5>Δεν βρέθηκα ποτέ συμπαίκτης με τον Γκάλη
</H5><H2></H2><H2>Πρώτος μου μισθός 25.000 δρχ.
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Τα Χριστούγεννα που έζησε μικρός ήταν λιτά. Όμως όταν ζήτησε το πρώτο του
δώρο, το πήρε. Μια μπάλα ποδοσφαίρου!

ΩΡΑ ΔΩΔΕΚΑ το βράδυ, έξω από τη λέσχη του Ολυμπιακού στο Πασαλιμάνι. Ο φύλακας
του μικρού ανοιχτού γηπέδου, ο κυρ Στέλιος, ξεκουράζεται μέσα στην αίθουσα της
λέσχης, όταν ξαφνικά τα φώτα στο γηπεδάκι ανάβουν. 
Ο Γιώργος Σιγάλας και η παρέα του, έχουν έρθει και πάλι για να δώσουν τον
καλύτερό τους εαυτό στο άθλημα που τους «μαγεύει», το μπάσκετ. Προλαβαίνουν να
κάνουν 2-3 σουτ πριν τους κυνηγήσει ο κυρ Στέλιος. Συνήθης εικόνα πριν από
12-13 χρόνια όταν ο Σιγάλας είχε αρχίσει να κάνει τρόπο ζωής το μπάσκετ.

Μέρες γιορτινές, όπως αυτές που διανύουμε αυτή την εποχή, ζούσε και μικρός ο
Γιώργος Σιγάλας σε πιο δύσκολες εποχές, τότε που κάθε τι που έπαιρνε στα χέρια
του και είχε περιτύλιγμα ήταν γι' αυτόν κάτι το μοναδικό. Το πρώτο του δώρο
ήταν μία μπάλα, όχι όμως μπάσκετ όπως πολύ θα νομίζετε, αλλά ποδοσφαίρου!

ΜΝΗΜΕΣ ΠΟΔΟΣΦΑΙΡΙΚΕΣ

Ο Γιώργος, γεννημένος στις 31 Ιουλίου του 1971, μόλις δύο μήνες μετά το έπος
του Παναθηναϊκού στο Γουέμπλεϊ, μεγάλωσε με ποδοσφαιρικές εικόνες.

«Οι πρώτες αθλητικές μου εικόνες είχαν άμεση σχέση με το ποδόσφαιρο. Ιδιαίτερα
με τη μεγάλη ΑΕΚ του Μαύρου, του Παπαϊωάννου, του Μπάγιεβιτς, του Αρδίζογλου.
Οι θείοι μου, στους οποίους έμενα κάποια καλοκαίρια, εκτός του ότι είχαν ρίζες
από την Κωνσταντινούπολη, έμεναν και στη Νέα Φιλαδέλφεια και έτσι η ΑΕΚ ήταν η
πρώτη μου αγάπη. Το πρώτο δώρο που είχα ζητήσει και πήρα ήταν μία μπάλα
ποδοσφαίρου, αφού τότε ούτε ξέραμε το μπάσκετ. Ποδόσφαιρο παίζαμε στο σχολείο,
γεμίζοντας με χαρτιά τα στρογγυλά πλαστικά μπουκάλια της πορτοκαλάδας για να
τα κάνουμε πιο σκληρά. Σπάγαμε βέβαια λίγο το κεφάλι μας, αλλά το
διασκεδάζαμε. Με κάτι συμμαθητές μου μάλιστα ήμασταν έτοιμοι να γραφτούμε στα
τσικό του Ολυμπιακού ή του Εθνικού ώστε να ξεκινήσουμε πιο εντατικά το
ποδόσφαιρο», θυμάται ο Γιώργος Σιγάλας. Όμως το προαύλιο στο σχολείο του ήταν
μεγάλο και έτσι χώρεσαν δύο μπασκέτες, δίνοντάς του το ερέθισμα να ασχοληθεί
με το νέο άθλημα. Άρχισε να δοκιμάζει μαζί με τους φίλους του, αλλά έμεινε από
τους λίγους πιστούς, γιατί: «Έβρισκα την ηρεμία μου. Ήταν ιδανικό για μένα,
όχι επειδή μου άρεσε σαν άθλημα, αφού ακόμα δεν σκεφτόμουν έτσι, απλά γιατί
έπαιζα σχεδόν μόνος μου και είχα την ησυχία μου. Κάπου εκεί σε ηλικία 10 ετών
πήγα στις ακαδημίες του Ολυμπιακού που επάνδρωνε τα τμήματά της με προπονητή
τον Αλέκο Σπανουδάκη».

ΣΤΟ ΠΑΣΑΛΙΜΑΝΙ

Ο Δημήτρης Παπανικολάου είναι ένας από τους καλούς φίλους που έκανε ο Σιγάλας
μέσα από το μπάσκετ

Έτσι ξεκίνησαν όλα και ο Σιγάλας άρχισε να σπαταλά τις περισσότερες ώρες του
στο μικρό ανοιχτό γηπεδάκι στο Πασαλιμάνι. Παράλληλα έκανε και άλλες δουλειές
για το χαρτζιλίκι του: «Βοηθούσα τον θείο μου στο γιουσουρούμ όπου πήγαινα
μαζί του κάθε Σαββατοκύριακο, όπως και τον πατριό μου ο οποίος ήταν
λουστραδόρος και πέρναγα κάποιες ώρες στο μαγαζί του. Όμως ήμουν τυχερός αφού
σε ηλικία 17 ετών, δεύτερη χρονιά στο εφηβικό του Ολυμπιακού, μου έβγαλαν
μισθό από την ομάδα 25.000 δραχμών. Φοβερό ποσό για μένα, που ουσιαστικά είχα
έτσι τη δυνατότητα να βοηθήσω οικονομικά και τη μητέρα μου».

ΜΕ ΤΗ ΜΗΤΕΡΑ ΤΟΥ

Η μητέρα του, Ελευθερία, είχε το δύσκολο έργο να παίξει από νωρίς και το ρόλο
του πατέρα, αφού ο σύζυγός της Σταμάτης είχε φύγει από τη ζωή όταν ο Σιγάλας
ήταν μόλις ενός χρόνου...

«Οφείλω πολλά στη μητέρα μου που με βοήθησε πάρα πολύ στα δύσκολα παιδικά
χρόνια. 
Ήταν και παραμένει εκτός από μάνα και η καλύτερή μου φίλη, ενώ δεν θα ξεχάσω
πως ποτέ δεν ήρθε να μου τραβήξει το αυτί όταν έπαιζα μπάσκετ με τους φίλους
μου. Μπορεί να μου φώναζε αν έπαιζα ηλεκτρονικά, αλλά ποτέ δεν μου έκανε
παράπονα για το μπάσκετ».

ΟΙ ΣΠΟΥΔΕΣ

Λατρεύει τα παιδιά και η δημιουργία της δικής του οικογένειας είναι η
μεγαλύτερή του φιλοδοξία

Μεταξύ άλλων πέρασε ένα φεγγάρι από τη Γυμναστική Ακαδημία, μεταπήδησε στη
Νομική, αλλά όπως λέει: «Αν ήθελα να σπουδάσω θα επέλεγα την Αρχιτεκτονική με
την οποία είχα τρέλα από μικρός», λέει ο Γιώργος Σιγάλας, που, αφού έφθασε και
έμεινε στην κορυφή με τον Ολυμπιακό, έφυγε όχι με τις καλύτερες συνθήκες και
πήρε τη μεγάλη απόφαση να ξενιτευτεί και να παίξει στην Ιταλία με τη Στεφανέλ Μιλάνου.

«Ήταν μία εμπειρία ζωής για μένα, όχι μόνο για την καριέρα μου. Ήταν η πρώτη
φορά που έμεινα κάπου εντελώς μόνος, αλλά γνώρισα μια πανέμορφη πόλη και μια
εντελώς διαφορετική κουλτούρα. 
Εκεί σε σέβονται και δεν σε βλέπουν σαν ζώο. Στην Ελλάδα το πρώτο μου ρεπό το
πήρα τώρα με τον Άρη, αφού έπεφτε δεύτερη ημέρα Χριστουγέννων Σάββατο. Αλλιώς
θα παίζαμε κανονικά».

Όσοι βιάστηκαν να πουν πως οι Ιταλοί έχουν πιο ελαφρύ πρόγραμμα στις
προπονήσεις διαψεύστηκαν από τα αποτελέσματα πέρυσι στην Ευρώπη.

«Αισθάνομαι τυχερός που πήγα στην Ιταλία τη χρονιά που είχε το καλύτερο
πρωτάθλημα της Ευρώπης».

ΣΤΟΝ ΑΡΗ

Και από την Ιταλία και το Μιλάνο, επόμενος σταθμός η Θεσσαλονίκη και ο Άρης.

«Πήγα στο Μιλάνο των... Βαλκανίων, όπως αποκαλούν στην Ιταλία τη Θεσσαλονίκη. 
Είναι μία πολύ όμορφη πόλη, η οποία πάντα που άρεσε, αλλά είχα την περιέργεια
να δοκιμάσω αν θα μπορέσω να ζήσω σε αυτήν. Τώρα που το κάνω μπορώ να πω άφοβα
πως είναι υπέροχα. Είναι μία μικρή πόλη που ουσιαστικά είναι ένα κομμάτι, σε
αντίθεση με την Αθήνα που αποτελείται από πολλά διαφορετικά κομμάτια».

Το μπάσκετ τού πρόσφερε πολλά και μέσα από αυτό έκανε πολλούς φίλους, όχι μόνο
μπασκετμπολίστες: «Ο Γιάννης Γιαννάκης είναι για μένα σαν αδελφός, αν και στην
πρώτη μας γνωριμία όταν τον είδα είπα από μέσα μου: "Ωχ, η μαφία". Όμως και με
παίκτες έχουμε κρατήσει καλές σχέσεις, όπως ο Μωραΐτης, ο Λημνιάτης και
αρκετοί άλλοι».


Όταν μιλάει για τον Ολυμπιακό, δεν κρύβει την πίκρα του για τη συμπεριφορά
του Ντούσαν Ίβκοβιτς προς το πρόσωπό του

ΜΠΟΡΕΙ ο πατέρας του να ήταν από την Κωνσταντινούπολη και η μητέρα του από το
Ηράκλειο όμως ο Γιώργος Σιγάλας μεγάλωσε στον Πειραιά στα Ταμπούρια (μέχρι
τριών χρόνων) και στο Πασαλιμάνι και δέθηκε με τον Ολυμπιακό από πολύ νεαρή
ηλικία. Δεν πίστευε πως θα φύγει ποτέ απο την ομάδα, στην οποία έκανε το πρώτο
του δελτίο στα 10 του χρόνια, αλλά ποτέ μη λες ποτέ.

«Θα ήταν το ιδανικό για μένα να συνέχιζα στον Ολυμπιακό και ειλικρινά
παλαιότερα δεν πίστευα πως μπορώ ποτέ να φύγω. 
Είχα ταυτιστεί με την πόλη την ομάδα και τους φιλάθλους, οι οποίοι ήταν
συμπολίτες μου και με είχαν δει πως αναπτύχθηκα μέσα από την ομάδα. Και όμως
την τελευταία χρονιά έκοβα το κεφάλι μου πως θα φύγω ήμουν σίγουρος, αλλά
ήλπιζα απλά επειδή η ελπίδα πεθαίνει τελευταία.

Είμαστε επαγγελματίες και δεν θα με ενοχλούσε καθόλου να μου έλεγαν ευθέως
πως δεν με θέλουν. 
Είναι και αυτό μέρος του επαγγέλματος. Απλά ποτέ δεν μου το είπαν και αυτό
είναι που με ενόχλησε. Από την πλευρά μου, ήμουν σωστός και για να μείνω έκανα
πράγματα που ίσως δεν έχει κάνει παγκοσμίως αθλητής.

Όταν είσαι πρωταγωνιστής και έχεις διοίκηση και προπονητή να σου σκάβουν τον
λάκκο και παράλληλα πρέπει να έχεις και καλή απόδοση, δεν μπορώ να πω ότι
είναι και ιδανικό. Τα δημοσιεύματα πως υπογράφω στον Παναθηναϊκό, αλλά και πως
απέρριψα πρόταση που μου έκανε ο Ολυμπιακός για ανανέωση συμβόλαιου ­ κάτι που
δεν είχε γίνει ποτέ ­ δεν πιστεύω πως ήταν μόνο αποκυήματα της φαντασίας των
δημοσιογράφων. Πάντως, νομίζω πως από όλα αυτά ο Σιγάλας δεν έχασε. Αν ήταν το
ιδανικό που έφυγα από τον Ολυμπιακό; Δεν μπορώ να το πω τώρα, αλλά μόνο στο
τέλος της καριέρας μου, όταν δω τι έχω κάνει».

Στα προσωπικά του, πρόσφατα τελείωσε μία μακρόχρονη σχέση που είχε και
πληγώθηκε αφάνταστα. Πάντως, παρά την πολύ καλή... άμυνα που έχει παίξει μέχρι
τώρα στο θέμα του γάμου παραδέχεται πως η δημιουργία της δικής του οικογένειας
αποτελεί τη μεγάλη του φιλοδοξία. Ο κουμπάρος (Γιάννης Γιαννάκης) έχει ήδη
πάρει... θέση και περιμένει, ενώ οι υποψήφιες νύφες θα πρέπει να τους συνάψουν
στα θετικά και τις μαγειρικές του ικανότητες τις οποίες τελοιοποίησε στην
Ιταλία, και παραδέχεται πως έχει ταλέντο και σε αυτόν τον τομέα.

«Με βλέπω να παντρεύομαι γύρω στα 30, αλλά ίσως και αύριο, δεν ξέρεις ποτέ.

Όποιος γνωρίσει την καρδιά τού Σιγάλα θα τα δει όλα, αφού είμαι ένας εντελώς
διαφορετικός άνθρωπος όταν αφήνω ελεύθερα τα συναισθήματά μου. 
Όμως θα πρέπει πρώτα να κερδίσει την απόλυτη εμπιστοσύνη μου. Πολλοί
συμπαίκτες μου έλεγαν πως είμαι ο πρώτος που θα παντρευτώ. Τώρα τους χαζεύω με
τις κόρες τους, όπως ο Μυριούνης και ο Φασούλας και τους χαίρομαι. Θα έρθει
πιστεύω και για μένα το πλήρωμα του χρόνου και αποτελεί τη μεγαλύτερή μου φιλοδοξία».


ΕΝΑΣ από τους καημούς του Γιώργου Σιγάλα ήταν που δεν βρέθηκε ποτέ συμπαίκτης
με τον Νίκο Γκάλη, παρά μόνο αντίπαλος. «Δεν θα ξεχάσω την πρώτη μας
συνάντηση, όταν εγώ ήμουν στον Παπάγου και παίξαμε στα ημιτελικά του Κυπέλλου
Ελλάδος με τον Άρη, που επέστρεφε από τη Γάνδη. Τους υποδεχτήκαμε με λουλούδια
και εγώ έψαχνα τον Μισούνοφ επειδή φορούσε το ίδιο νούμερο με μένα (8). Τότε
με πλησίασε ο Γκάλης και μου έσφιξε το χέρι παίρνοντας τα λουλούδια. Εγώ
κοκάλωσα και έμεινα να κοιτώ το χέρι μου που είχε χαιρετήσει αυτόν τον μεγάλο
αθλητή. Τόσο αυτός όσο και ο Γιαννάκης είναι στυγνοί επαγγελματίες όσον αφορά
τον τρόπο με τον οποίο αντιμετωπίζουν το μπάσκετ. Ήταν πάντα άψογοι στις
υποχρεώσεις τους και εγώ προσπαθούσα απλώς να βάλω στο παιχνίδι μου κάποια από
τα καλά τους στοιχεία».

Στο Ευρωμπάσκετ της Αθήνας εξασφάλισε ένα εισιτήριο μόνο στον τελικό, αλλά του
έφτανε και με το παραπάνω: «Ήταν μια μαγική βραδιά και οι άνθρωποι που τότε
διοικούσαν εκμεταλλεύτηκαν και αξιοποίησαν άψογα το χρυσό».

Στο τουρνουά Ακρόπολις, που προηγήθηκε, ήταν στις εξέδρες με μια φίλη του που
τον ρώτησε πότε θα πάει ο ίδιος στην Εθνική. Τότε γέλασε, αλλά δύο χρόνια
αργότερα δέχτηκε την πρώτη του κλήση και πλέον είναι και ο αρχηγός της.

Ο προπονητής που τον «σημάδεψε» παραδέχεται πως είναι ο Γιάννης Ιωαννίδης, ενώ
δεν έχει βγάλει ακόμα το ΝΒΑ από το μυαλό του: «Θέλω μόνο να με έχει ο Θεός
καλά και να μου δώσει δύναμη να ξαναδοκιμάσω. Ήμουν άτυχος όταν πήγα στους
Νιου Γιορκ Νικς, γιατί έπεσα στο λοκ άουτ· ενώ όταν με ξανακάλεσαν, δεν
μπορούσα να πάω, αφού είχα υποχρεώσεις με τον Ολυμπιακό».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16330O061</ED>
<ID>
ID:14925

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O06&aa=1</URL></REF>


Article

<CATEGORY>vin10</CATEGORY>

 <H5>Α1: ΝΗΑΡ ΗΣΤ ΚΑΙ ΜΑΡΟΥΣΙ ΔΕΙΧΝΟΥΝ ΔΙΑΤΕΘΕΙΜΕΝΟΙ ΝΑ ΚΑΝΟΥΝ ΤΗΝ ΕΚΠΛΗΞΗ
</H5><H2>Κρύβουν παγίδες
</H2>
Θα ξεφύγει ο Μποντίρογκα από τον κλοιό των Παπαχρόνη, Παναγιωταράκου; Ο
Παναθηναϊκός αύριο «δοκιμάζεται» στο Μαρούσι

ΠΟΔΑΡΙΚΟ με τους... νεοφώτιστους στην Α1 κατηγορία κάνουν Ολυμπιακός και
Παναθηναϊκός στη 15η αγωνιστική του πρωταθλήματος. Και τα δύο παιχνίδια
εγκυμονούν κινδύνους για τους πρωτοπόρους, αφού τόσο η Νήαρ Ήστ όσο και το
Μαρούσι δείχνουν διατεθειμένοι να κάνουν την έκπληξη.

Ο Παναθηναϊκός έχει αύριο το πιο δύσκολο έργο, αφού το Μαρούσι είναι ιδιαίτερα
επικίνδυνο στην έδρα του ­ άλλωστε από το ίδιο γήπεδο είχε φύγει ηττημένος ο
Ολυμπιακός στον πρώτο γύρο. 
Στις δύο προηγούμενες φορές που βρέθηκαν αντιμέτωπες οι δύο γειτονικές ομάδες
εφέτος (σε Κύπελλο, πρωτάθλημα), υπερίσχυσε ο Παναθηναϊκός, όμως κανένα
παιχνίδι δεν έγινε στο Μαρούσι (ούτε στο ΟΑΚΑ ούτε στο κλειστό του Αμαρουσίου).

Το κλίμα πάντως είναι τεταμένο, αφού ο Παναθηναϊκός είχε ζητήσει να
αξιολογηθεί ο αγώνας με το Μαρούσι, κάτι που τελικά δεν έγινε.

Και η Νήαρ Ήστ πάντως ψάχνει τη μεγάλη νίκη απέναντι στον Ολυμπιακό, που θα
της δώσει σημαντικό προβάδισμα στον δρόμο για την παραμονή στην κατηγορία.
Μεγάλη ζήτηση είχαν τα εισιτήρια του αγώνα (περίπου 2.500) από τους φίλους της
ομάδας και για αυτόν τον λόγο οι γηπεδούχοι δεν έδωσαν εισιτήρια στον
Ολυμπιακό. Ο Ντούσαν Ίβκοβιτς δεν έχει στη διάθεσή του τον Κόμαζετς, ενώ
αναμένεται να αγωνιστεί ο Τάρλατς, που αποθεραπεύτηκε.

Με το... δεξί θέλουν να μπουν στη νέα χρονιά και ο Απόλλωνας Πατρών με τον
Άρη. Οι δύο ομάδες συναντώνται στην Πάτρα και η κόντρα τους αναμένεται με
μεγάλο ενδιαφέρον. Οι Πατρινοί με ανεβασμένο ηθικό και με τους δύο ξένους
(Γκίμπερτ, Χάουαρντ) να έχουν προσαρμοστεί στα συστήματα της ομάδας, θέλουν να
ανακόψουν την καλή πορεία του Άρη και να επιστρέψουν στις επιτυχίες. Οι
Θεσσαλονικείς από την πλευρά τους στοχεύουν να παραμείνουν στην τετράδα του
πρωταθλήματος, και φυσικά ούτε σκέφτονται την ήττα.

Μεγάλο ενδιαφέρον παρουσιάζουν τα παιχνίδια Ηρακλή - Πανιωνίου (ο Ντίνκινς
κόντρα στην παλιά του ομάδα) και Παπάγου - Περιστερίου. Οι «στρατηγοί» που
βρίσκονται σε πολύ δύσκολη κατάσταση και κινδυνεύουν άμεσα με υποβιβασμό, θα
επιχειρήσουν με τη νέα χρονιά την ύστατη προσπάθεια για τη σωτηρία. Άλλωστε,
όπως υποστηρίζουν, η ελπίδα πεθαίνει τελευταία. Ο Κορωναίος περιμένει
βελτιωμένους τους Κρος, Πελ, ενώ ο Πεδουλάκης προβληματίζεται για τη θέση του
πλέι-μέικερ (αμφίβολη η συμμετοχή των Γκαγκαουδάκη, Μπακατσιά).

Τέλος ο ΠΑΟΚ υποδέχεται στο Αλεξάνδρειο (κεκλεισμένων των θυρών) τον Σπόρτιγκ,
που θα έχει στη σύνθεσή του τον Τζον Χάτσον, αφού ακόμη δεν έχει
οριστικοποιηθεί «τι μέλλει γενέσθαι» με τον Σάκλφορντ, ενώ η ΑΕΚ το Ηράκλειο.
Πιθανότατα θα είναι το τελευταίο παιχνίδι του Μπράντον Ουίλιαμς με την ΑΕΚ.

ΤΟ ΠΡΟΓΡΑΜΜΑ

Σήμερα: ΟΑΚΑ (5 μ.μ.): ΑΕΚ - Ηράκλειο: Συμεωνίδης, Μιναρετζόπουλος,
Αλεξάνδρειο (5 μ.μ.): ΠΑΟΚ - Σπόρτιγκ: Αρβανιτίδης, Πολιτόπουλος, ΕΑΚ Παπάγου
(5 μ.μ.): Παπάγου - Περιστέρι: Ζαβλανός, Σπυρίδωνος, Ιβανώφειο (5 μ.μ.):
Ηρακλής - Πανιώνιος: Μαστραφτσής, Λαϊνιώτης, Γήπεδο Πάτρας (5 μ.μ.): Απόλλων
Π. - Άρης: Τσανίδης, Μουζάκης, Γήπεδο Νήαρ Ήστ: Νήαρ Ήστ - Ολυμπιακός (7 μ.μ.
- Supersport): Κορομηλάς, Ταβουλαρέας.

Αύριο: Γήπεδο Αμαρουσίου (7 μ.μ. - Supersport): Πιτσίλκας, Νιγιάννης.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16330O081</ED>
<ID>
ID:14926

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O08&aa=1</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ ΠΑΤΡΩΝ: Μίνι απολογισμός από τον Κώστα Μίσσα
</H5><H2>Ελπίζουμε σε καλύτερο αύριο
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Μίσσας πιστεύει ότι η συνέχεια θα είναι καλύτερη στο πρωτάθλημα για τον
Απόλλωνα. Πρώτο εμπόδιο ο Άρης

ΘΕΤΙΚΗ χαρακτήρισε την πορεία του Απόλλωνα Πατρών στην Ευρώπη ο Κώστας Μίσσας,
ενώ δήλωσε πως δεν έχει μείνει ικανοποιημένος από τα αποτελέσματα στο
πρωτάθλημα. Ο προπονητής της πατρινής ομάδας, επιχειρώντας μίνι απολογισμό, υποστήριξε:

«Είχαμε προβλήματα τραυματισμών και την αλλαγή των ξένων παικτών μας. Δίνουμε,
παρ' όλα αυτά, τη μάχη μας και ελπίζουμε σ' ένα καλύτερο αύριο στο πρωτάθλημα.
Βλέπουμε μπροστά και δεν κοιτάμε πίσω. Το πρόγραμμα στη συνέχεια είναι βατό
και μπορούμε να πετύχουμε καλύτερα αποτελέσματα».

Σε ό,τι αφορά την πορεία του Απόλλωνα στο Κύπελλο Κόρατς ο Μίσσας είπε:

«Η πορεία μας είναι πολύ καλή, αφού καταφέραμε να προκριθούμε στις 16
καλύτερες ομάδες. Η επόμενη αντίπαλός μας, η Ντιζόν, είναι έμπειρη και καλή
ομάδα, όμως μπορούμε να προκριθούμε. Είναι σημαντικό για μας ότι το δεύτερο
παιχνίδι θα γίνει στην έδρα μας».

Ο προπονητής του Απόλλωνα ζήτησε ακόμη τη βοήθεια του κόσμου για το αποψινό
ματς με τον Άρη στην Πάτρα:

«Θα αντιμετωπίσουμε μια πολύ καλή ομάδα με πολυφωνία στην επίθεση και
χρειαζόμαστε κοντά μας τον κόσμο, για να φτάσουμε στη νίκη. Μπορούμε να τα καταφέρουμε».

Οι δύο ξένοι του Άρη, Γκραντ και Μιχαήλοφ, προβληματίζουν πιο πολύ τον Μίσσα,
που ζήτησε από τους παίκτες του να παίξουν κοντά στο καλάθι (Γκίμπερτ,
Χάουαρντ), ώστε να φθείρουν τον Ρώσο σέντερ.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16330O082</ED>
<ID>
ID:14967

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O08&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Ο Μόρις προ «των πυλών»
</H2><H2></H2><H2>Θανάσης Λιοντζόπουλος
</H2>
ΕΝΑ ΒΗΜΑ πριν από την ολοκλήρωση της μεταγραφής του Κρις Μόρις βρίσκεται η ΑΕΚ
και δεν αποκλείεται μετά τον αποψινό αγώνα με το Ηράκλειο να υπάρξουν
εξελίξεις. Η «Ένωση» έχει αποσπάσει το «Ο.Κ.» του Αμερικανού φόργουορντ της
Γιούτα και περιμένει υπογεγραμμένο το συμβόλαιό του για να ανακοινώσει τη μεταγραφή.

«Ακόμη δεν έχουμε κάτι ανακοινώσιμο. Η μεταγραφή δεν έχει κλείσει, αλλά
μετά τον αγώνα με το Ηράκλειο πιστεύω ότι θα έχουμε νεώτερα», επισήμανε
σχετικά και ο αντιπρόεδρος της ΚΑΕ ΑΕΚ Γιάννης Γρανίτσας.

Σε περίπτωση που η μεταγραφή οριστικοποιηθεί, ο Αμερικανός θα έρθει στην
Ελλάδα πιθανότατα την Τρίτη, αλλά η συμμετοχή του στο ματς με τον Σπόρτιγκ στα
Πατήσια είναι αμφίβολη. Και αυτό γιατί οι ιθύνοντες της ΑΕΚ και ο Καλαφατάκης
θέλουν να δουν από κοντά σε τι κατάσταση βρίσκεται ο 32χρονος παίκτης ­ παρ'
ότι οι πληροφορίες ανέφεραν ότι γυμναζόταν μόνος του στην Αμερική για να είναι
πανέτοιμος μετά το λοκ-άουτ.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16330O083</ED>
<ID>
ID:14997

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O08&aa=3</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Δοκιμάζονται οι πρωτοπόροι </H2>
ΕΚΤΟΣ ΕΔΡΑΣ δοκιμάζονται αύριο οι πρωτοπόροι (ΜΕΝΤ και Σπόρτιγκ) του
πρωταθλήματος γυναικών στην προτελευταία (10η) αγωνιστική του πρώτου γύρου.
Αναλυτικά το πρόγραμμα (όλα τα ματς στις 12.00): Μέγας Αλέξανδρος - Σπόρτιγκ,
Ηρακλής - Ακαδημία, Ολυμπιακός Βόλου - Παναθηναϊκός, Εσπερίδες - Απόλλων
Πτολεμαΐδας (απευθείας από το Κανάλι 5), ΑΚ Τρίπολης - ΜΕΝΤ, Θρίαμβος - Καλαμαριά.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16330O084</ED>
<ID>
ID:15013

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O08&aa=4</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Ο ΤΑΡΛΑΤΣ ΣΤΗ ΔΙΑΘΕΣΗ ΤΟΥ ΙΒΚΟΒΙΤΣ
</H5><H2>Πιο δυνατός
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Στη διάθεση του Ντούσαν Ίβκοβιτς θα είναι σήμερα ο Ντράγκαν Τάρλατς

ΤΗΝ ΚΑΚΗ παράδοση που έχει εκτός έδρας τα τελευταία χρόνια με τους
νεοφώτιστους (ήττες από ΒΑΟ, Ηράκλειο και Μαρούσι) θέλει να αποφύγει απόψε ο
Ολυμπιακός στην Καισαριανή με τη Νήαρ Ηστ. 
Ο Ντούσαν Ίβκοβιτς θα έχει σε σχέση με τα πρόσφατα ντέρμπι (με Παναθηναϊκό και
ΑΕΚ) και ένα επιπλέον όπλο στη διάθεσή του, τον Ντράγκαν Τάρλατς, που
επιστρέφει στις επίσημες αγωνιστικές υποχρεώσεις της ομάδας του. Ο σέντερ των
«ερυθρολεύκων» αποθεραπεύθηκε και έδειξε στο Βερολίνο ­ όπου αγωνίστηκε στο
ευρωπαϊκό ολ σταρ γκέιμ ­ πως είναι πλέον εντελώς καλά. Επίσης, οι
τραυματισμοί στα φιλικά με την Μπεοπετρόλ των Φασούλα και Γκόλντγουαϊρ
αποδείχθηκαν επιπόλαιοι και οι δύο παίκτες θα είναι απόψε κανονικά στη
δωδεκάδα, απλά αν δοθεί η ευκαιρία στον «Ντούντα» θα τους ξεκουράσει.

Ο μοναδικός παίκτης που δεν προπονήθηκε χθες ήταν ο Βασίλης Σούλης, ο οποίος
συνεχίζει να υποφέρει από μία ίωση και αναμένεται να αποκλειστεί από τη
δωδεκάδα της ομάδας για τον αγώνα στην Καισαριανή.

Το ευχάριστο όμως για τον Ντούσαν Ίβκοβιτς ήταν το γεγονός πως χθες την πρώτη
μέρα του νέου χρόνου είδε τον Άριαν Κόμαζετς να γυμνάζεται κοντά στους
υπόλοιπους παίκτες (με ατομικό πρόγραμμα βέβαια) και λογικά θα κάνει το
αγωνιστικό του ντεμπούτο σε δέκα μέρες στον αγώνα της Ευρωλίγκα με τον ΠΑΟΚ
στο ΣΕΦ, αποφεύγοντας τα κουραστικά ταξίδια στα Ουράλια όρη για τον αγώνα με
τη Σαμάρα την Πέμπτη και στην Κρήτη για το παιχνίδι με το Ηράκλειο την
ερχόμενη εβδομάδα.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16330O091</ED>
<ID>
ID:14927

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O09&aa=1</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΗ
</H5><H2>Ο Νέγκρο κλείνει στην Τιμσύστεμ
</H2>
ΠΟΛΥ κοντά στην απόκτηση του Βίνι Ντελ Νέγκρο βρίσκεται πλέον η Τιμσύστεμ
Μπολόνια. Ο γκαρντ των Σαν Αντόνιο Σπερς αναμένεται να βρεθεί αύριο στην
Μπολόνια για να οριστικοποιήσει τη συμφωνία με τους ανθρώπους της Τιμσύστεμ. Η
περίπτωση του Ντελ Νέγκρο είναι ακόμη μία από τις πολλές που γίνονται την
τελευταία εβδομάδα και αφορά μεγάλους αστέρες του ΝΒΑ που, λόγω του
συνεχιζόμενου λοκ άουτ πέρα από τον Ατλαντικό, προτιμούν να κάνουν το ταξίδι
για την Ευρώπη εξασφαλίζοντας «ανοιχτά» συμβόλαια, τα οποία τους δίνουν το
δικαίωμα να επιστρέψουν στην Αμερική σε περίπτωση που το λοκ άουτ τελειώσει.
«Ακόμα και να φύγει, εμείς τον θέλουμε και για του χρόνου», τόνισε ο Μάσιμο
Γκαμπίνι, μέλος του διοικητικού συμβουλίου της ιταλικής ομάδας. Οι Μπολονέζοι
στο συμβόλαιο που έχουν προτείνει στον Ντελ Νέγκρο τον υποχρεώνουν να μείνει
τουλάχιστον για 30-40 ημέρες κοντά τους (θα παίξει τουλάχιστον 10 παιχνίδια
δηλαδή), ενώ εάν θέλει μπορεί να παίξει μαζί τους εκτός από εφέτος και όλη την
επόμενη χρονιά. Ο παίκτης έχει διπλή υπηκοότητα (αμερικανική - ιταλική) και
έτσι τόσο στην Ευρωλίγκα όσο και στο ιταλικό πρωτάθλημα θα παίζει ως κοινοτικός.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16330O092</ED>
<ID>
ID:14968

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O09&aa=2</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Οριστική απόφαση την Πέμπτη
</H2>
Η ΑΝΤΙΣΤΡΟΦΗ μέτρηση για το ΝΒΑ άρχισε και την ερχόμενη Πέμπτη τα ψέματα
τελειώνουν. Η απόφαση, που θα ληφθεί στις 7 Ιανουαρίου, θα είναι τελεσίδικη
είτε με το να εξανεμιστούν οριστικά και οι τελευταίες ελπίδες να γίνουν
κάποιοι αγώνες, είτε με το να δοθεί το πράσινο φώς για την έναρξη των αγώνων.

Οι δύο πλευρές τις τελευταίες ημέρες καταβάλλουν προσπάθειες από κοινού να
βρεθεί λύση και η ένωση των παικτών ετοιμάζει την τελική της προσφορά, η οποία
αν γίνει δεκτή από την ένωση των ιδιοκτητών τότε θα δοθεί τέλος στο λοκ άουτ.
Ήδη οι παίκτες έχουν μειώσει το ποσοστό που ζητούσαν να έχουν από τα συνολικά
κέρδη των ομάδων (από το 57% έπεσαν στο 52%) και μέσα στην ερχόμενη εβδομάδα
θα κάνουν την τελική τους προσφορά. Ήδη πολλοί από αυτούς είναι χαμένοι και
είναι χαρακτηριστικό το παράδειγμα του προέδρου της Ένωσης Πάτρικ Γιούιν. Ο
άσος των Νίκς έχει χάσει μέχρι στιγμής (από την απουσία των αγώνων) 6.829.872
εκατομμύρια δολάρια, δηλαδή ένα ποσό της τάξεως περίπου των 2 δισ. δραχμών!..

Πάντως, τόσο ο κομισάριος του ΝΒΑ Ντέιβιντ Στέρν όσο και ο αναπληρωτής του
Ρας Γκράνικ ήταν σαφέστατοι, λέγοντας πως αν δεν βρεθεί λύση μέχρι τις 7
Ιανουαρίου η ομοσπονδία θα ακυρώσει οριστικά το φετινό πρωτάθλημα.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16330O093</ED>
<ID>
ID:14998

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O09&aa=3</URL></REF>


Article

<CATEGORY>vin10</CATEGORY>

 <H5>Τρεις διεθνείς με ξεχωριστή ιστορία
</H5><H2>Για θυμήσου...
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΤΡΕΙΣ από τις μεγαλύτερες προσωπικότητες που έγραψαν ιστορία στο ελληνικό
ποδόσφαιρο, μεταξύ 1955-1965. Μιχάλης Βουτσαράς, Λέανδρος Συμεωνίδης και Μίμης
Στεφανάκος. Φόρεσαν και οι τρεις τη φανέλα της Εθνικής μας Ομάδας.

Ο ΜΙΧΑΛΗΣ ΒΟΥΤΣΑΡΑΣ γεννήθηκε και μεγάλωσε στον Πειραιά, αλλά έκανε μεγάλη
καριέρα στον Παναθηναϊκό. Σε ηλικία 16 χρόνων έπαιξε στη Δόξα Πειραιώς (Α'
κατηγορία) και από εκεί μετεγράφη στην ομάδα του «τριφυλλιού». 
Έπαιξε κατευθείαν στην πρώτη ομάδα και αντικατέστησε τον Ανδρέα Απέργη. 
Υπήρξε από τους πιο τζέντλεμεν ποδοσφαιριστές των ελληνικών γηπέδων. Με την
Εθνική Ελλάδος αγωνίστηκε δύο φορές.

Μιχάλης Βουτσαράς - Λέανδρος Συμεωνίδης - Μίμης Στεφανάκος

Ο ΛΕΑΝΔΡΟΣ ΣΥΜΕΩΝΙΔΗΣ, γνωστός στο πανελλήνιο φίλαθλο κοινό με το μικρό του
όνομα, υπήρξε από τους καλύτερους τεχνίτες του μεταπολεμικού ποδοσφαίρου.
Πρωτόπαιξε στον ΠΑΟΚ το 1956 σε ηλικία 16 ετών, και από το 1957 έως το 1965
μόνιμα στην επίθεση του «Δικεφάλου του Βορρά». 
Παρότι ήταν βραχύσωμος, είχε μεγάλη ευχέρεια στην ντρίμπλα και έβγαζε εύκολα
γκολ. Υπήρξε 6 φορές διεθνής.

Ο ΜΙΜΗΣ ΣΤΕΦΑΝΑΚΟΣ, μεγάλο αστέρι του Ολυμπιακού και του σινεμά. 
Η ποδοσφαιρική του πορεία άρχισε το 1954 από την Υπεροχή Εξαρχείων. 
Το 1957 μεταγράφηκε στον Ολυμπιακό. Έπαιξε στην αρχή αριστερός οπισθοφύλακας
και αργότερα σέντερ-μπακ. 
Παράλληλα με το ποδόσφαιρο έπαιξε στο σινεμά (πρωταγωνιστής στην ταινία
«Κομήτης του Χάλεϊ» και σε άλλες). 
Φόρεσε 8 φορές τη φανέλα της Εθνικής μας.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16330O094</ED>
<ID>
ID:15014

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O09&aa=4</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΟΛΥΜΠΙΑΚΟΣ ΥΠΟΔΕΧΕΤΑΙ ΤΗΝ ΑΕΚ
</H5><H2>Ντέρμπι
</H2>
ΤΟ ΝΤΕΡΜΠΙ Ολυμπιακού-ΑΕΚ (17.15 ΕΤ1) δεσπόζει στην σημερινή 6η αγωνιστική τού
πρωταθλήματος βόλεϊ της Α1 ανδρών. Οι «ερυθρόλευκοι» βρίσκονται στην πρώτη
θέση με 10 βαθμούς, ενώ η «Ένωση», που είναι δεύτερη και ισοβαθμεί με τον
Ηρακλή στους 9, θα επιδιώξει να «σπάσει» το αήττητο του Ολυμπιακού.

Εύκολο έργο αναμένεται να έχει η Φιλία με την Κομοτηνή στην Ηλιούπολη, όπως
και ο Άρης με τον Ιωνικό Νικαίας στη Μίκρα. Αναλυτικά το πρόγραμμα: Γήπεδο
Κραχτίδη (19.00): 
Ήφαιστος Δράμας-Ηρακλής, γήπεδο Ηλιούπολης (17.30): Φιλία-Κομοτηνή, γήπεδο
Γλυφάδας (17.15): Ολυμπιακός-ΑΕΚ, γήπεδο Μεντ (20.30): ΠΑΟΚ-Κτησιφώντας,
γήπεδο Ορεστιάδας (19.00): Ορεστιάδα-Παναθηναϊκός, γήπεδο Μίκρας (18.00):
Άρης-Ιωνικός Νίκαιας.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16330O101</ED>
<ID>
ID:14918

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O10&aa=1</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Στην πρώτη θέση οι γυναίκες
</H2>
ΤΟ «ΖΑΝΤΙΝΟ-Telestet», το οποίο πήρε την πρώτη θέση στους σημαντικότερους
ιστιοπλοϊκούς αγώνες του 1998, ανακηρύχθηκε το «σκάφος της χρονιάς». Ο
καπετάνιος Τάκης Στρούζας και το γυναικείο πλήρωμά του, ύστερα από σκληρή
προπόνηση, μπορούν να υπερηφανεύονται για την πρωτιά τους, αφού αναδείχθηκαν
νικητές στις εξής διοργανώσεις: Εαρινό κύπελλο, χειμερινό αγώνα Ύδρας, αγώνα
Μελαναιγίδας, εβδομάδα ΝΟΑ, Ράλι Αιγαίου, Ράλι Ιονίου, Αγώνας Τζιάς, Ericsson
cup και χειμερινό κύπελλο ΝΟΑ.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16330O102</ED>
<ID>
ID:14961

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΙΓΚ ΠΟΓΚ
</H5><H2>Με επιτυχία
</H2>
ΤΟ ΠΡΟΠΟΝΗΤΙΚΟ καμπ Χριστουγέννων του πιγκ πογκ της Εθνικής ανδρών και της
αντίστοιχης της Γιουγκοσλαβίας, πραγματοποιήθηκε με μεγάλη επιτυχία από 23-30
Δεκεμβρίου στο Στάδιο Ειρήνης και Φιλίας. Μετείχαν οι πρωταθλητές μας Κρεάνκα,
Τσιόκας, Βλοτινός, Κορδούτης και Γκιώνης, καθώς και οι Γιουγκοσλάβοι
Λουπουλέσκου, Κόλινιτς, Μιλίσεβιτς, Μάρκοβιτς, Καρακάσεβιτς. Οι προπονήσεις
έγιναν υπό την επίβλεψη του ομοσπονδιακού τεχνικού Νίκου Κωστόπουλου και του
Ζόραν Πάιτς.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16330O103</ED>
<ID>
ID:14992

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΝΕΛΛΗΝΙΟΣ
</H5><H2>Και χειμερινά σπορ
</H2>
ΣΤΗΝ καλλιέργεια και την ανάπτυξη όλων των Ολυμπιακών Αθλημάτων αποφάσισε να
προχωρήσει ο Πανελλήνιος Γυμναστικός Σύλλογος. Το πρώτο βήμα που έχει
σχεδιαστεί για την ίδρυση νέων τμημάτων είναι η ανάπτυξη τμήματος για τα
χειμερινά σπορ, με το οποίο ήδη ασχολούνται περίπου 3.000 παιδιά ηλικίας 6-12
ετών. Το Δ.Σ. του Πανελληνίου αποφάσισε και την ίδρυση τμημάτων ποδηλασίας και
τοξοβολίας. Οι αποφάσεις αναμένεται να υλοποιηθούν άμεσα.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16330O104</ED>
<ID>
ID:15008

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O10&aa=4</URL></REF>


Article

<CATEGORY>vin10</CATEGORY>

 <H5>Επιτυχίες από την... 2η κατηγορία
</H5><H5>ΑΠΟΤΕΛΕΣΜΑΤΑ ΤΟΥ 53ου (ΤΕ) ΔΙΑΓΩΝΙΣΜΟΥ 1998
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ο τελευταίος διαγωνισμός για το '98 στάθηκε τυχερός μόνο σε 4 παίκτες της...
2ης κατηγορίας. Την περασμένη Τετάρτη βρέθηκαν 4 τυχερά δελτία που περιείχαν
συνολικά 6 πεντάρια. Όμως κανείς απ' αυτούς δεν ανακάλυψε τον Τζόκερ και για
δεύτερη συνεχή φορά σημειώνεται Jack - Pot. Έτσι, στην πρώτη κλήρωση του '99 ο
κουμπαράς της 1ης κατηγορίας θα περιέχει 600 εκατ. δρχ. τουλάχιστον. Ο 7
επέστρεψε σε ρόλο Τζόκερ ύστερα από 15 διαγωνισμούς απουσίας και με 8
συνολικές παρουσίες μοιράζεται την 3η θέση με τον 8. Οι 14 και 16 με 10
συνολικές εμφανίσεις μοιράζονται την κορυφή για δεύτερη συνεχή φορά. Στην
ομάδα των 45 οι Μονοί και οι Μεγάλοι νίκησαν με 3 - 2 και αυξάνουν την υπεροχή
τους στα συνολικά σκορ που διαμορφώνονται σε 323 - 262 υπέρ των Μονών και 305
- 280 υπέρ των Μεγάλων.

* Κληρώθηκαν οι αριθμοί: 1, 15, 26, 34, 35 (5 από 45).

* Τζόκερ: 7

* Συμπληρώθηκαν 12.627.372 στήλες.

* Μοιράστηκαν 380.083.897 δρχ.

* Δεν μοιράστηκαν 425.000.000 δρχ.

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία. 2η κατηγορία: 6 επιτυχίες από 18.625.370 δρχ., 3η
κατηγορία: 69 επιτυχίες από 860.125 δρχ., 4η κατηγορία: 923
επιτυχίες από 24.625 δρχ., 5η κατηγορία: 2.908 επιτυχίες από 15.845
δρχ., 6η κατηγορία: 45.871 επιτυχίες από 945 δρχ., 7η κατηγορία:
46.984 επιτυχίες από 615 δρχ. και 8η κατηγορία: 271.595 επιτυχίες από
245 δρχ.

<REF><SOURCE>ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16330O105</ED>
<ID>
ID:15021

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O10&aa=5</URL></REF>


Article

<CATEGORY>vin10</CATEGORY>

 <H5>ΜΟΥΝΤΙΑΛ 2006: Ο ΜΠΛΑΤΕΡ ΥΠΕΡ ΤΗΣ ΥΠΟΨΗΦΙΟΤΗΤΑΣ ΤΗΣ Ν. ΑΦΡΙΚΗΣ
</H5><H2>Έχει προβάδισμα
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Μαντέλα - Μπλάτερ. Ο πρόεδρος της ΦΙΦΑ έχει ταχθεί υπέρ της υποψηφιότητας της
Ν. Αφρικής για το Μουντιάλ 2006

ΟΙ ΓΕΡΜΑΝΙΑ, Αγγλία, Βραζιλία, Νότια Αφρική, Μαρόκο, Αίγυπτος και Γκάνα είναι
επισήμως οι υποψήφιες χώρες για τη διοργάνωση του Παγκοσμίου Κυπέλλου του 2006.

Η τελευταία ημέρα υποβολής υποψηφιοτήτων ήταν η Πέμπτη 31 Δεκεμβρίου 1998 και
όπως ήταν αναμενόμενο επτά χώρες θα διεκδικήσουν τη δεύτερη μεγαλύτερη ­ μετά
την Ολυμπιάδα ­ διοργάνωση του κόσμου.

Οι επτά χώρες είναι υποχρεωμένες να υποβάλουν τους πλήρεις φακέλους των
υποψηφιοτήτων τους μέχρι τέλους Ιουλίου. Τον Μάρτιο του 2000 η 24μελής
Εκτελεστική Επιτροπή της ΟΥΕΦΑ θα αναδείξει με ψηφοφορία τη χώρα που θα
φιλοξενήσει τη διοργάνωση.

Ο πρόεδρος της Διεθνούς Ομοσπονδίας Ποδοσφαίρου Ζεπ Μπλάτερ έχει ήδη ταχθεί
ανοιχτά υπέρ της άποψης η διοργάνωση να φιλοξενηθεί στην Αφρική.

Με αυτό το δεδομένο, η Νότια Αφρική θεωρείται πρώτο φαβορί, παρά τα υψηλά
ποσοστά εγκληματικότητας που έχει η χώρα. Άλλωστε, η Νότια Αφρική έχει
αποκτήσει μεγάλη πείρα στη διοργάνωση μεγάλων αγώνων, αφού έχει φιλοξενήσει
στο πρόσφατο παρελθόν με μεγάλη επιτυχία το Παγκόσμιο Κύπελλο Ράγκμπι, το
Παναφρικανικό Πρωτάθλημα Ποδοσφαίρου και το Παγκόσμιο Κύπελλο Στίβου

Από τα αουτσάιντερ θεωρείται το Μαρόκο, το οποίο έχασε στο νήμα, από τη
Γαλλία, το Μουντιάλ του 1998.

Μεγάλο ενδιαφέρον αναμένεται να παρουσιάσει η αναμέτρηση της Αγγλίας με τη
Γερμανία. Κατά τους ειδικούς, η ταυτόχρονη διεκδίκηση της κορυφαίας
ποδοσφαιρικής διοργάνωσης από τις δύο χώρες αποδυναμώνει σημαντικά και τις δύο
υποψηφιότητες, γιατί εκπροσωπούν την ίδια ήπειρο. Ειδικότερα η Αγγλία έχει
χάσει την αξιοπιστία της, όπως οι ίδιοι οι εκπρόσωποί της παραδέχονται, μετά
τις αποκαλύψεις για την απόπειρα δωροδοκίας της Ουαλικής Ομοσπονδίας και όλο
το παρασκήνιο για τις μεθόδους που χρησιμοποίησε για τη σύναψη συμμαχιών.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16330O111</ED>
<ID>
ID:14919

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O11&aa=1</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ: Τον θέλει πριν από τις 6 Ιανουαρίου
</H5><H2>Νέος στόχος ο Κλάιφερτ
</H2>
Πάτρικ Κλάιφερτ. Μετά τον Άγιαξ, τη Μίλαν και την Μπαρτσελόνα ίσως αγωνιστεί
και με τη Γιουβέντους

Ο ΠΑΤΡΙΚ Κλάιφερτ αποτελεί τον νέο στόχο της Γιουβέντους, που προσπαθεί
απεγνωσμένα να ενισχύσει την επιθετική της γραμμή, πριν από την έναρξη των
αγώνων του Καμπιονάτο, στις 6 Ιανουαρίου.

Οι «μπιανκονέρι» απέτυχαν να πείσουν τη διοίκηση της Μαρσέιγ να δώσει
μεταγραφή στον Κριστόφ Ντουγκαρί, ενώ ο Τούρκος Χακάν Σουκούρ απέρριψε από την
πρώτη στιγμή την πρόταση της ιταλικής ομάδας.

Έτσι, στράφηκαν προς τον Πάτρικ Κλάιφερτ, ο οποίος δεν έχει ικανοποιήσει με
την απόδοσή του στην Μπαρτσελόνα, ενώ σε περίπτωση απομάκρυνσης του Λουίς Φαν
Γκάαλ αναμένεται να πέσει σε δυσμένεια.

Για τη Γιουβέντους, ο Ολλανδός επιθετικός ίσως αποτελεί ιδανική λύση, αφού θα
μπορέσει να τον χρησιμοποιήσει, αν τελικά τον αποκτήσει, και στους αγώνες του
Τσάμπιονς Λιγκ εναντίον του Ολυμπιακού. Ο Κλάιφερτ αποκτήθηκε εκπρόθεσμα από
την Μπαρτσελόνα και δεν είχε δικαίωμα συμμετοχής στην πρώτη φάση του Τσάμπιονς Λιγκ.

Υπερδραστήρια εμφανίζεται η ιταλική ομάδα και στον τομέα της τεχνικής ηγεσίας.
Όπως αποκάλυψε ο αγγλικός Τύπος, η Γιούβε προσπαθεί να βρει σημείο επαφής με
τον πρώην άσο της και νυν μάνατζερ της Τσέλσι, Τζιανλούκα Βιάλι, προκειμένου ο
τελευταίος να βρίσκεται εν αναμονή για να αντικαταστήσει τον... Κάρλο
Αντσελότι. 
Φυσικά, ο Αντσελότι θα αναλάβει καθήκοντα την 1η Ιουλίου, αλλά η Γιουβέντους
φοβάται πως οι πιθανότητες να αποτύχει είναι μεγάλες, γι' αυτό προσπαθεί από
τώρα να δρομολογήσει διάδοχη κατάσταση!
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16330O112</ED>
<ID>
ID:14962

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O11&aa=2</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ
</H5><H2>Ομάδα Δ' κατηγορίας, αγόρασε την Εθνική Κούβας
</H2>
ΜΕΤΑΓΡΑΦΗ για το Βιβλίο Γκίνες πραγματοποίησε γερμανική ομάδα που αγωνίζεται
στην τέταρτη κατηγορία. Πρόκειται για την Μπόνερ (τοπική ομάδα της Βόννης), η
οποία θα έχει στις τάξεις της από τις 31 Ιανουαρίου 15 ποδοσφαιριστές της
εθνικής ομάδας της Κούβας! Οι πρώτες επαφές μεταξύ της Μπόνερ και της
κουβανικής ομοσπονδίας ξεκίνησαν στις αρχές Δεκεμβρίου και ολοκληρώθηκαν μόλις
προχθές. Η γερμανική ομάδα δεν πρόκειται να δώσει χρήματα, αλλά υποχρεούται να
καλύψει όλα τα έξοδα των ποδοσφαιριστών και να φροντίζει για τη σωστή
προπόνησή τους, ενώ παράλληλα θα έχει δικαίωμα να χρησιμοποιεί όποιον από τους
παίκτες χρειάζεται. Οι 15 Κουβανοί ποδοσφαιριστές θα επιστρέψουν στην πατρίδα
τους τον Ιούνιο, προκειμένου να συμμετάσχουν στο Κύπελλο Καραϊβικής.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16330O113</ED>
<ID>
ID:14993

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O11&aa=3</URL></REF>


Article

<CATEGORY>vin10</CATEGORY>

 <H5>Αγοράζει δορυφόρο
</H5><H5></H5><H5>Στην Ισπανία ο Μπέρτι
</H5><H5></H5><H5>Δανεικά και ... αγύριστα
</H5><H5></H5><H5>Όλοι έγιναν «σερ»
</H5><H2>Εμπιστευτικά </H2>
* Μία ακόμη εξαγορά συλλόγου από άλλον σύλλογο είναι πολύ κοντά στην
ολοκλήρωσή της. Η βελγική Λόκερεν βρίσκεται σε επαφές με τη Σεντ Νίκλαας (β'
κατηγορίας Βελγίου) προκειμένου να την μετατρέψει σε «δορυφόρο» της. Οι δύο
ομάδες θα λειτουργούν κάτω από κοινό μάνατζμεντ ως πρώτο βήμα της στενής
συνεργασίας που επίκειται τους επόμενους μήνες, ενώ η Λόκερεν ως αντάλλαγμα θα
παραχωρήσει τέσσερις παίκτες της.

* Στην ισπανική Αλάβες θα συνεχίσει την καριέρα του ο Ιταλός άσος της Τότεναμ
Νίκολα Μπέρτι. Ο διεθνής μέσος αρχικά είχε συμφωνήσει με τη βραζιλιάνικη
Φλουμινένσε, αλλά την τελευταία ώρα η Αλάβες που συμμετέχει στην πρώτη
κατηγορία μετά 42 χρόνια, κατάφερε να πραγματοποιήσει τη μεγαλύτερη μεταγραφή
στην... ιστορία της.

* Δανεικά και... αγύριστα έπαιρναν από το ταμείο της αγγλικής ομοσπονδίας
υψηλόβαθμα στελέχη της, σύμφωνα με καταγγελίες του προέδρου της Τσέλσι, Κεν
Μπέιτς. Ο Μπέιτς υποστηρίζει πως υψηλόβαθμα στελέχη της ομοσπονδίας κάλυπταν
τα έξοδα των διακοπών τους ή της βελτίωσης των κατοικιών τους με χρήματα της
ομοσπονδίας, χωρίς να παίρνουν σχετική άδεια από τις αρμόδιες επιτροπές. Η
αγγλική ομοσπονδία περνά μία από τις πιο δύσκολες περιόδους της, αφού οι
καταγγελίες του Μπέιτς έρχονται να προστεθούν στις αποκαλύψεις περί δωροδοκιών
και δολοπλοκιών στα παρασκήνια της υποψηφιότητας για το Μουντιάλ του 2006.

* ΤΟΝ ΦΡΑΝΚ Γουίλιαμς θα τον αποκαλούν στο εξής σερ Φρανκ, ύστερα από
πρόταση του Βρετανού πρωθυπουργού Τόνι Μπλερ. Ο Γουίλιαμς είναι το αφεντικό
της ομώνυμης ομάδας της Φόρμουλα 1 που έχει σαρώσει τα τελευταία χρόνια τα
παγκόσμια πρωταθλήματα. Ο Τόνι Μπλερ απένειμε επίσης τον τίτλο του Μέλους της
Βρετανικής Αυτοκρατορίας στους Τζίμι Γουίτ (πρωταθλητής στο σνούκερ), Ντένιζ
Λιούις (έπταθλο), Νασίμ Χαμέντ (πυγμαχία), Άνγκους Φρέιζερ (κρίκετ) και
Στιούαρτ Πιρς (ποδόσφαιρο).
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16330O114</ED>
<ID>
ID:15009

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O11&aa=4</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Αρχή με τελεσίγραφο
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΕΙΠΑΜΕ να «ξεχαστεί» η μιζέρια των τελευταίων εβδομάδων στο ποδόσφαιρο, αλλά
μάλλον θ' αργήσουμε να ηρεμήσουμε.

*** Το πρώτο έγγραφο που έφτασε χθες, Πρωτοχρονιά, στην ποδοσφαιρική
Ομοσπονδία, δυστυχώς τελεσίγραφο ήταν εις βάρος του προγράμματος της εθνικής
μας ομάδας...

*** Αποστολέας - εκφραστής ­ ποια άλλη; ­ η ΕΠΑΕ.

*** Το κίνητρο; Η κόντρα με τον ΟΠΑΠ και σε προέκταση με το υφυπουργείο Αθλητισμού.

*** Κατά συνέπειαν, ο νέος χρόνος μπήκε με όλα τα συμπτώματα «αρρώστιας» του προηγούμενου.

*** Δεν υπάρχουν, λέει, ημερομηνίες για τους αγώνες πρωταθλήματος, άρα η
Εθνική δεν μπορεί να πάρει μέρος σε τουρνουά στην Κύπρο τον Φεβρουάριο.

*** Πρόκειται για παιχνίδι εις βάρος του αντιπροσωπευτικού μας συγκροτήματος.

*** Όπως καταλαβαίνετε, η κόντρα τώρα ξεκινά.

*** Διότι, η ΕΠΟ, μπορεί να έχει χίλια δυο εσωτερικά προβλήματα, εντούτοις στο
άθλημα έχει ­ και πρέπει να έχει ­ το πάνω χέρι.

Ο ΒΑΣΙΛΗΣ ΝΙΚΑΚΗΣ, σε ρεσιτάλ ειλικρίνειας ­ όπως υποστήριξε ­ ποτέ δεν είδε
με καλό μάτι την παραπομπή σε απολογία ενώπιον της ΠΕΔ της ΕΠΟ του διαιτητή
Γιώργου Ψυχομάνη.

*** Ο αρχιδιαιτητής, ενοχληθείς από την «κόκκινη κάρτα» που του χρέωσε η
«ΟΜΑΔΑ» στο φύλλο της περασμένης Δευτέρας, κατέφυγε σε... συνεργάτη της στήλης
προκειμένου να στηρίξει την άποψή του.

*** Πάλι καλά, από το ολότελα...

*** Είπε ο Αγρινιώτης παράγων: «Θεωρώ τον Ψυχομάνη από τους κορυφαίους
διαιτητές και θα δώσω μάχη ώστε να μη λείψει από τους ορισμούς».

*** Τότε, γιατί αφέθηκε η επιτροπή της Λεωφόρου Συγγρού να εξευτελίσει τον
διεθνή Αθηναίο διαιτητή και μάλιστα με γελοία αφορμή;

*** Δεν είναι ένα θέμα;

ΛΙΓΟ ΦΛΟΥ είναι η υπόθεση της μεταγραφής Φύσσα από τον Πανιώνιο σε μεγαλύτερη ομάδα.

*** Επαφές επί επαφών, δηλώσεις και διαψεύσεις επί διαψεύσεων, κρυφτούλι
προέδρων, πολιτικάντικες τοποθετήσεις δημάρχου...

*** Ο Φύσσας δεν είναι ο πολύ σπουδαίος ποδοσφαιριστής, εντούτοις είναι ο
μοναδικός ο οποίος προσφέρεται για μεταγραφικό αλισβερίσι.

*** Καθότι όχι πολύ ακριβός...

*** Στη Νέα Σμύρνη θεωρούν τον ποδοσφαιριστή τους «με το ένα πόδι» στην
Παιανία, αλλά αυτό δεν δείχνει οριστικοποιήσιμο, αν ο πρόεδρος του
Παναθηναϊκού δεν βγάλει από το συρτάρι το μετρητό...

*** Ότι ο Πανιώνιος αρνήθηκε να δεχτεί «ολίγα» και κάποιον παίκτη του
Παναθηναϊκού, είναι δικαίωμά του.

*** Η ιστορία θυμίζει λίγο την Βαρβάκειο αγορά της Αθήνας, λίγο μετά τα χρόνια
του μεγάλου πολέμου.

*** Ζητούσες ένα μπούτι αρνίσιο και στο στρατσόχαρτο ο χασάπης έβαζε και ένα
κομμάτι... σπάλα με το σκεπτικό ότι «αν του μείνει τι θα το κάνει»...

*** Νομίζω πως θα περάσουν μπόλικα χρόνια μέχρι οι ελληνικές ΠΑΕ να φέρονται
μεταγραφικά όπως εκείνες της Ευρώπης.

ΤΥΠΙΚΑ η μεταγραφική περίοδος άρχισε χθες ­ ουσιαστικά μεθαύριο, αλλά ό,τι
είναι να γίνει έχει ήδη συζητηθεί και «ψηθεί».

*** Λίγο πίσω έχει μείνει η ΑΕΚ, τόσο στα «εξερχόμενα» όσο και στα
«εισερχόμενα», διότι ανεβλήθη η γενική συνέλευση.

*** Με τον Λιούις της ΕΝΙΚ και τους ισχυρούς επιτελείς του στην εξοχή όμως δεν
γίνεται δουλειά.

*** Λίγη καθυστέρηση αν προκύψει ακόμη, δεν θέλει πολύ να χαλάσουν οι σχέσεις
Μελισσανίδη-Στράτου, οπότε η ΑΕΚ θα επιστρέψει στο χάος του περασμένου διμήνου.

*** Κρίμα θα είναι, διότι τώρα έχει και καλή ομάδα και ηρεμία και εξαιρετικό προπονητή.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16330O121</ED>
<ID>
ID:14920

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O12&aa=1</URL></REF>


Article

<CATEGORY>vin10</CATEGORY>

 <H5>ΔΩΡΟ
</H5><H2>Μια Φεράρι για τον Μπέκαμ
</H2>
ΔΩΡΟ αξίας 102 εκατ. δραχμών έλαβε ο Ντέιβιντ Μπέκαμ από την αρραβωνιαστικιά
του Βικτόρια Άνταμς, που είναι πιο γνωστή ως Πος Σπάις, από το συγκρότημα
Σπάις Γκερλς. Πρόκειται για μία Φεράρι 550 Μαρανέλο, η οποία αποτελεί το
πέμπτο κομμάτι στην πανάκριβη συλλογή του. Στο γκαράζ του σπιτιού του ο άσος
της Μάντσεστερ διατηρεί ακόμη μία Τζάγκουαρ, μία Πόρσε, ένα Ρέιντζ Ρόβερ και
μία Μπέντλεϊ.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16330O122</ED>
<ID>
ID:14963

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O12&aa=2</URL></REF>


Article

<CATEGORY>vin10</CATEGORY>

 <H5>ΠΡΟΤΑΣΗ
</H5><H2>52 εκατ. δρχ. την εβδομάδα
</H2>
Ο ΣΤΙΒ Μακ Μάναμαν μπορεί από χθες να διαπραγματεύεται ελεύθερα τη μεταγραφή
του σε άλλη ομάδα, με βάση τους νέους κανονισμούς της διοργανώτριας αρχής της
Πρέμιερ Λιγκ, καθώς το συμβόλαιό του λήγει ύστερα από έξι μήνες. Οι πρώτες
προτάσεις για τον άσο της Λίβερπουλ έφτασαν από την Ισπανία και τις
Μπαρτσελόνα και Ρεάλ Μαδρίτης. Η πιο σοβαρή είναι της μαδριλένικης ομάδας, η
οποία προσφέρει στον παίκτη 52 εκατομμύρια δραχμές την... εβδομάδα. Ενδιαφέρον
για τον διεθνή άσο έχουν εκφράσει ακόμη η Ίντερ και η Τσέλσι.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16330O123</ED>
<ID>
ID:14994

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O12&aa=3</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>Φεύγει και ο Σμάιχελ
</H2>
ΤΗΝ ΠΡΕΜΙΕΡ Λιγκ προτίθεται να εγκαταλείψει και ο κίπερ της Μάντσεστερ
Γιουνάιτεντ Πέτερ Σμάιχελ. Ο μάνατζερ του Δανού τερματοφύλακα Όλε Φρεντέρικσεν
έκανε γνωστό πως ο Σμάιχελ έχει προτάσεις από τη Γαλλία, την Ισπανία, την
Πορτογαλία και την Ιταλία, ενώ τόνισε πως η πιο ενδιαφέρουσα προέρχεται από
την Ουντινέζε.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16330O124</ED>
<ID>
ID:15010

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O12&aa=4</URL></REF>


Article

<CATEGORY>vin10</CATEGORY>

 <H5>ΕΟΠΕ
</H5><H2>Παρέμβαση με σημασία </H2>
«ΚΑΡΦΙ» της ΕΟΠΕ στο μεγαλύτερο σύγχρονο κοινωνικό πρόβλημα, τα ναρκωτικά,
με πρωτοχρονιάτικες ευχές, και όχι μόνον, στην κοινότητα «Παρέμβαση» στη
Ραφήνα. Η αντιπροσωπεία με τον πρόεδρο ΕΟΠΕ Θανάση Μπελιγράτη, τους
ομοσπονδιακούς προπονητές Ευγενία Γκορτσίλα, Στέλιο Καζάζη και διεθνείς βολεϊμπολίστες-τριες.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16330O125</ED>
<ID>
ID:15022

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O12&aa=5</URL></REF>


Article

<CATEGORY>vin10</CATEGORY>

 <H2>Επτά πρωτοπαλίκαρα </H2>
ΚΑΤΑΠΛΗΚΤΙΚΗ και... ζουμερή ήταν η συνέντευξη που παραχώρησε ο Γιάννης
Ιωαννίδης στο «Mega».

*** Το ότι δημοσιεύτηκαν κάποια σχόλια σε μερίδα του Τύπου δεν πρέπει ο
κόουτς να τα πάρει τοις μετρητοίς.

*** Τώρα, με αρκετό ελεύθερο χρόνο στη διάθεσή του, πρέπει να βλέπει τα
πράγματα καθαρά.

*** Μια μικρή ένσταση, πάντως, υπάρχει (και) από την στήλη.

*** Κατά τον «ξανθό» οι πολλοί ξένοι παίκτες έχουν ζημιώσει το πρωτάθλημα
μπάσκετ αλλά και τις ομάδες μας.

*** Θα ήταν μια γενναία και απόλυτα σωστή τοποθέτηση, αν δεν μου έρχονταν
στο νου επτά πρωτοπαλίκαρα που είχε «μαζέψει» πέρυσι στην ΑΕΚ ο Ιωαννίδης.

*** Εχουμε και λέμε: Στάντμπερι, Λάσα, Άντερσεν, Κολντ, Λάρσεν, κοινοτικοί
συν δύο ξένοι.

*** Τους θυμάται κανείς;
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16330O126</ED>
<ID>
ID:15027

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O12&aa=6</URL></REF>


Article

<CATEGORY>vin10</CATEGORY>

 <H5>Η Ευρώπη υποδέχτηκε το '99 στη σκακιέρα!
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΣΠΟΥΔΑΙΟΙ ΑΓΩΝΕΣ σε πολλές ευρωπαϊκές πόλεις «σημάδεψαν» την αλλαγή του
χρόνου. Τα τουρνουά σε Χάστιγκς, Γκρόνινγκεν, Παμπλόνα και Ρέτζιο Εμίλια
επιλέξαμε να παρουσιάσουμε σήμερα. Γίνονται, όμως, τόσα πολλά ακόμα! 
Αποτελεί παράδοση, σε ορισμένες χώρες, η διεξαγωγή διεθνών τουρνουά μέσα
στη... δύσκολη εβδομάδα της Πρωτοχρονιάς.

Στην Ελλάδα παλαιότερα αυτές οι ημέρες ήταν απαγορευτικές. Τώρα έχουν αρχίσει
και εδώ κάποια πράγματα να αλλάζουν: 
Στο διεθνές τουρνουά των Άνω Λιοσίων, που αρχίζει σήμερα, οι διοργανωτές είναι
έτοιμοι να υποδεχθούν πάνω από 200 άτομα!

Παράλληλα, συνεχίζονται οι προκριματικοί νεανικοί αγώνες στη Θεσσαλονίκη

(152 σκακιστές και σκακίστριες), το κλειστό νόρμας μετρ στην Ηλιούπολη (Τσάνας
5, Ζαχείλας και Καλαγασίδης 4,5, Θεοδωρακόπουλος 
4 κ.ά.), το ανοιχτό τουρνουά των Χανίων (με τον Σ. Μυλωνάκη να κερδίζει τον
Χατζηδάκη και να διεκδικεί 
με αξιώσεις την πρώτη θέση), ενώ μόλις τελείωσε το 11ο όπεν των Αμπελοκήπων 
|(νικητής ο Παναγόπουλος 
με 6,5 βαθμούς σε 7 αγώνες, έναν βαθμό μπροστά από τον Γκόγκολη και τον Κρουτσέρου).

ΑΓΓΛΙΑ

Μεγάλα ονόματα και φέτος στο παραδοσιακό τουρνουά του Χάστιγκς. Βαθμολογία
μετά τον 3ο γύρο: Σίποβ 3, Σάντλερ, Ιβάν Σοκόλοβ, Πανομαριόβ 2, Σαλτάεβ,
Σπίλμαν 1,5, Μάιλς, Εμς 1, Πλάσκετ, Φρεσινέ 0,5. Ο μέσος όρος ΕΛΟ είναι 2.571
και η νόρμα του γκρανμέτρ (για τον μοναδικό διεθνή μετρ του τουρνουά, τον
Γάλλο Φρεσινέ, που όμως δεν ξεκίνησε καλά) 5 βαθμοί σε 9 αγώνες.

Σίποβ (2.635) - Μάιλς (2.590).

1. δ4 δ5 2. γ4 δ: γ4 3. Ιζ3 Ιζ6 4. ε3 ε6 5. Α: γ4 γ5 6. 0-0 α6 7. Αβ3 β6 8. ε4
γ: δ4 9. ε5 Ιζδ7 10. Β: δ4 Αβ7 11. Βζ4 Ιγ5 12. Ιγ3 Ι: β3 13. α: β3 Αε7 14. Βη3
Ρζ8 15. Πδ1 Ιδ7 16. Πα4 Βε8 17. Πη4 η6 18. Αθ6+ Ρη8 19. Ιη5 Αζ8 20. Α: ζ8 Ρ:
ζ8 21. Πηδ4 Αγ6 22. Πζ4 ζ5 23. ε: ζ6 ε5 24. Βδ3 1-0

Σοκόλοβ (2.620) - Εμς (2.585)

1. δ4 Ιζ6 2. γ4 ε6 3. Ιζ3 β6 4. Ιγ3 Αβ4 5. Ββ3 γ5 6. Αη5 Αβ7 7. Πδ1 0-0 8. ε3
γ: δ4 9. ε: δ4 Α: ζ3 10. η: ζ3 Αε7 11. Πη1 Πε8 12. Αε2 δ6 13. ζ4 Ιβδ7 14. Βγ2
δ5 15. ζ5 ε: ζ5 16. Β: ζ5 δ: γ4 17. Α: γ4 η6 18. Βζ3 Βγ7 19. Αβ3 Β: θ2 20. Πθ1
Βγ7 21. Ρζ1 Βδ8 22. Πε1 Πζ8 23. Αα4 β5 24. Α: β5 Πβ8 25. Α: δ7 Β: δ7 26. Π: ε7
Β: ε7 27. Α: ζ6 Βε6 28. δ5 Βα6+ 29. Ρη2 Πβ6 30. Ιε4 1-0

ΙΣΠΑΝΙΑ

Πανίσχυρο το τουρνουά (κατηγορία 13) της Παμπλόνα, στην Ισπανία. Μετά τον 4ο
γύρο ο Μορόζεβιτς έχει 3,5 βαθμούς και τον ακολουθούν οι Ντε λα Βίλα Γκαρσία,
Πονς, Κρασένκοβ με 2,5 και οι Ντε λα Ρίβα Αγκουάντο και Βαν Βέλι με 2. Πιο
κάτω οι Ιλέσκας, Σουτόβσκι (2), Κόμας Φαμπρέγκο και Ξιέ (1,5).

Μορόζεβιτς (2.625) - Ξιέ (2.510)

1. ε4 ε5 2. Ιζ3 Ιγ6 3. δ4 ε: δ4 4. Ι: δ4 Ιζ6 5. Ι: γ6 β: γ6 6. ε5 Βε7 7. Βε2
Ιδ5 8. γ4 Αα6 9. β3 0-0-0 10. η3 Πε8 11. Αβ2 ζ6 12. Βδ2 Ιβ6 13. α4 Ρβ8 14. α5
Ιγ8 15. Αθ3 ζ: ε5 16. Β: δ7 Βζ6 17. 0-0 Αγ5 18. Ιγ3 Ιδ6 19. Β: γ6 Ιβ7 20. Βδ7
Πδ8 21. Ιδ5 Π: δ7 22. Ι: ζ6 Πδ2 23. Ιδ7+ Ρα8 24. Α: ε5 Αβ4 25. Α: γ7 Ιγ5 26.
Αη2+ Αβ7 27. Ιβ6+ 1-0

Κρασένκοβ (2.655) - Σουτόβσκι (2.575)

1. γ4 η6 2. ε4 Αη7 3. δ4 δ6 4. Ιγ3 Ιζ6 5. Ιζ3 0-0 6. θ3 Ια6 7. Αη5 Βε8 8. η4
Ρθ8 9. Αε2 ε5 10. δ5 Αδ7 11. Ιδ2 Ιη8 12. Πη1 Ιγ5 13. θ4 ζ5 14. η: ζ5 η: ζ5 15.
ε: ζ5 ε4 16. Αε3 Α: ζ5 17. Ιβ3 Ιδ3+ 18. Α: δ3 ε: δ3 19. Βζ3 Αη6 20. Βη2 Α: γ3+
21. β: γ3 Βε5 22. Ρδ2 Ιζ6 23. ζ3 β5 24. θ5 Β: θ5 25. Πθ1 Βε5 26. Β: η6 β: γ4
27. Π: θ7+ Ι: θ7 28. Πθ1 Β: ε3+ 29. Ρ: ε3 Παε8+ 30. Ρδ2 1-0

Βαν Βέλι (2.635) - Κόμας Φαμπρέγκο (2.540)

1. δ4 ε6 2. γ4 ζ5 3. η3 Ιζ6 4. Αη2 Αε7 5. Ιζ3 δ6 6. 0-0 0-0 7. Ιγ3 α5 8. Πε1
Ιε4 9. Βγ2 Ιγ6 10. Ι: ε4 Ιβ4 11. Ββ1 ζ: ε4 12. Β: ε4 ε5 13. δ: ε5 Αζ5 14. Β:
β7 Πβ8 15. Βα7 Ιγ2 16. Αδ2 δ: ε5 17. Αγ3 ε4 18. Παδ1 Βγ8 19. Ιδ4 Πα8 20. Ιγ6
Αδ6 21. Π: δ6 Π: α7 22. Ιε7+ Ρθ8 23. Ι: γ8 Α: γ8 1-0

ΙΤΑΛΙΑ

Στο 41ο τουρνουά στο Ρέτζιο Εμίλια (κατηγορία 9) επικεφαλής μετά τον 4ο γύρο
είναι ο Ρώσος Σολοζένκιν με 3 βαθμούς. Μισό βαθμό πίσω βρίσκονται ο Λπουτιάν
και οι Αλντροβάντι, Μπόργκο και Εφίμοβ. Ο Ουκρανός Κομάροβ είναι μόλις στο 50%!

Μπόργκο (2.445) - Εφίμοβ (2.530)

1. ε4 η6 2. δ4 Αη7 3. Ιζ3 γ6 4. θ3 δ6 5. α4 Ιζ6 6. Αδ3 0-0 7. 0-0 Ιβδ7 8. α5
ε5 9. δ: ε5 Ι: ε5 10. Ι: ε5 δ: ε5 11. Αε3 Ιθ5 12. Πε1 Ιζ4 13. Αζ1 Βζ6 14. Ρθ2
Πδ8 15. Βζ3 Ιε6 16. Β: ζ6 Α: ζ6 17. Αγ4 Αε7 18. γ3 Ιγ5 19. ζ3 Ρζ8 20. β4 Αε6
21. Ια3 Ια4 22. Πεγ1 Αδ7 23. Αβ3 γ5 24. β5 Ιβ2 25. Αδ5 Παβ8 26. Πγβ1 Ιδ3 27.
Ιγ4 ζ6 28. η3 Αε8. Και μετά το απρόσμενο, για αγώνες τέτοιου επιπέδου, λάθος,
ακολουθεί ματ: 29. Αθ6 1-0.

ΟΛΛΑΝΔΙΑ

Ειρηνικές διαθέσεις έδειξαν στον τελευταίο γύρο οι πρωταγωνιστές στα τουρνουά
του Γκρόνινγκεν. Έτσι η σειρά στη βαθμολογική κατάταξη παρέμεινε σχεδόν
αναλλοίωτη: Στο κλειστό τουρνουά των ανδρών νικητές είναι οι Τιβιάκοβ και
Μίλοβ με 6 βαθμούς σε 9 αγώνες. Τρίτος ο Αλμάσι με 5,5 και πιο κάτω ο Πίκετ με
4,5 και ο Γιερμολίνσκι και ο Αρσιάν με 4. Στο κλειστό γυναικών πρώτη τερμάτισε
η Ζούκοβα με 7, δεύτερη η Στεφάνοβα με 6,5 και τρίτη η Πενγκ με 6. Στην
τέταρτη θέση η Ζου και η Μπομπρόβσκα με 4,5 και τελευταία η Ντάρτσια με 1,5.
Στην κορυφή του ισχυρότερου από τα όπεν ισοβάθμησαν οι Μπαλκάν, Μοβσεσιάν και
Επίσιν (8,5 βαθμοί σε 11 παρτίδες). Στην 16η θέση με 7 ο γνωστός μας Αταλίκ
και μόλις στην 110η θέση με 4,5 βαθμούς μια από τις θρυλικές φυσιογνωμίες του
γυναικείου σκακιού, η πρώην παγκόσμια πρωταθλήτρια Γκαμπριντασβίλι!

ΑΡΧΙΖΟΥΝ ΣΗΜΕΡΑ

Εκδηλώσεις στην Αττική, την Πάτρα και την Καβάλα συμπεριλαμβάνει το σημερινό πρόγραμμα:

* Το 10o διεθνές τουρνουά των Άνω Λιοσίων (αίθουσα Μελίνα Μερκούρη) ξεκινάει
σήμερα στις 3.30 μ.μ. Μια ώρα πριν θα υπάρχουν πούλμαν έξω από το ξενδοχείο
Ομόνοια για να μεταφέρουν τους σκακιστές από την Αθήνα στα Άνω Λιόσια.
Παράβολο συμμετοχής 12.000 δρχ. (8.000 για τους εφήβους). Συνολικά έπαθλα
3.380.000 δρχ.

* Πρωτοχρονιάτικο νεανικό τουρνουά προκήρυξε ο ΟΦΟΝ, το τριήμερο 2, 3 και 4
Ιανουαρίου (Σάββατο 5 μ.μ., Κυριακή 10 π.μ., Δευτέρα 5 μ.μ.). Έξι γύροι με
χρόνο σκέψης 65' ανά παίκτη για όλη την πατρίδα. Αγωνιστικός χώρος: οδός
Γέμελου (Μοργκεντάου) 118, Νίκαια, τηλ. 4940.395.

* Τα νεανικά πρωταθλήματα Ανατολικής Μακεδονίας και Θράκης θα γίνουν στην
Καβάλα από 2 μέχρι και 5 Ιανουαρίου. Οι σχετικές προκηρύξεις έχουν φθάσει στα
ενδιαφερόμενα σωματεία. Περισσότερες πληροφορίες στον πρόεδρο της Ένωσης
Βασίλη Θεοδωρίδη, τηλ. 832.451.

* Τουρνουά μπλιτς από τον Σκακιστικό Όμιλο Πατρών (Δοϊράνης 39) σήμερα και
αύριο, με ελεύθερη συμμετοχή και ώρα έναρξης 4 μ.μ. Κύπελλο και μετάλλια
περιμένουν τους νικητές των αγώνων, οι οποίοι γίνονται στο πλαίσιο των
εκδηλώσεων «Σκακιστική Πρωτοχρονιά '99».


<REF><SOURCE>ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16330O991</ED>
<ID>
ID:14928

</ID><URL>http://ta-nea.dolnet.gr/neaweb/neafile.print_unique?e=A&f=16330&m=O99&aa=1</URL></REF>


Article

<CATEGORY>vin09</CATEGORY>

 <H5>ΜΕΤΑ ΤΗΝ ΕΠΙΤΥΧΙΑ ΤΟΥ «ΤΙΤΑΝΙΚΟΥ» ΜΠΑΙΝΟΥΝ ΣΤΑ ΣΚΑΡΙΑ ΚΑΙ ΑΛΛΕΣ ΔΑΚΡΥΒΡΕΧΤΕΣ ΤΑΙΝΙΕΣ
</H5><H2>Το Χόλιγουντ προτιμά τα... δάκρυα
</H2>
Απανταχού σινεφίλ θυμηθείτε! Τι πράγμα; Να εφοδιαστείτε με μερικά χαρτομάντιλα
την επόμενη φορά που θα σπεύσετε να απολαύσετε κάποια ταινία. Γιατί; Γιατί οι
ημέρες των Χριστουγέννων είναι για το Χόλιγουντ ημέρες απολογισμού. Αλλά και
προβλέψεων. Και οι προβλέψεις θέλουν το μελόδραμα να επανέρχεται δριμύτερο.

Και μη νομίζετε ότι οι Αμερικανοί μεγαλοκαρχαρίες της Έβδομης Τέχνης ­ ήτοι τα
κινηματογραφικά στούντιο ­ προβλέπουν το μέλλον χωρίς δεδομένα. Οι ταινίες που
πρόκειται να βγουν στις αίθουσες την επόμενη χρονιά είναι ήδη στα σκαριά. Όσο
εύκολο λοιπόν είναι για τους παραγωγούς να εκτιμήσουν ­ καλλιτεχνικά αλλά και
εμπορικά βέβαια ­ τη χρονιά που τέλειωσε, άλλο τόσο εύκολο είναι να διακρίνουν
τις τάσεις που θα επικρατήσουν τη χρονιά που ήρθε να πάρει τη θέση της. Το
Χόλιγουντ, πάντως, έχει δικαίωμα να ατενίζει το μέλλον με μία σχετική
αισιοδοξία: παρ' όλο που το 1998 δεν επεφύλασσε για το περίφημο «box office»
επιτυχίες τύπου «Τιτανικού» ­ η πιο εμπορική ταινία της χρονιάς ήταν ο
«Αρμαγεδδών», με εισπράξεις 202 εκατομμυρίων δολαρίων μέχρι σήμερα ­ ήταν
αναμφισβήτητα η καλύτερη χρονιά στην ιστορία του. Και εκτιμάται ότι τα κέρδη
των κινηματογραφικών «επιχειρήσεων» θα σπάσουν φέτος, για πρώτη φορά, το ρεκόρ
των 7 δισεκατομμυρίων δολαρίων.

Τι γίνεται όμως από εδώ και στο εξής; Παραδόξως πώς, το Χόλιγουντ μοιάζει να
αποποιείται του κυρίου προϊόντος του, του βασικού υλικού του, του δίπτυχου
«σεξ και βία». Και να επαναξιολογεί ταινίες του στυλ «Σχέσεις στοργής». «Ο
"Τιτανικός" ήταν ουσιαστικά μία ταινία που απενοχοποίησε το ξέσπασμα του
θεατή», δηλώνει ο παραγωγός της ταινίας, Τζον Λαντάου. «Τον έκανε να καταλάβει
ότι δεν είναι κακό να συγκινηθεί. Και όταν λέω "θεατή", εννοώ τόσο τον έφηβο
όσο και τον ενήλικο άνδρα». Ετοιμαστείτε λοιπόν να κλάψετε, αγαπητοί σινεφίλ,
τους επόμενους μήνες, καθώς το Χόλιγουντ ετοιμάζεται, από την πλευρά του, να
βγάλει ταινίες με θέμα την πολυπλοκότητα των ανθρώπινων σχέσεων, τον έρωτα,
τον θάνατο, την αρρώστια και όλα τα σχετικά. Μεταξύ άλλων η «Stepmom» με τη
Σούζαν Σάραντον και την Τζούλια Ρόμπερτς και το «One True Thing» με τη Μέριλ
Στριπ και θέμα τη σχέση μίας ετοιμοθάνατης γυναίκας με την «καριερίστα» κόρη της.

Μαζί με τη νέα χιλιετία όμως μοιάζει να αναδύεται, σιγά σιγά, και μία άλλη
σημαντική ­ όσο και ενδιαφέρουσα ­ κινηματογραφική τάση: ταινίες με
πνευματικό, μεταφυσικό και λυτρωτικό περιεχόμενο που συνδυάζεται, στο μέτρο
του δυνατού, με μελοδραματικά «love stories». «Παρατηρείται μία αξιοσημείωτη
αλλαγή στη διάθεση του φιλοθεάμονος κοινού», δηλώνει ο Τζον Γκόλντουιν,
πρόεδρος της «Paramount Pictures». «Δεν ξέρω αν αυτό οφείλεται στην επερχόμενη
αλλαγή της χιλιετίας, αλλά το κοινό φαίνεται να θέλει να «ζήσει» πιο τρυφερές
ιστορίες, φαίνεται να δείχνει μία προτίμηση σε ταινίες με κάποια δόση
μεταφυσικής αναζήτησης. Η ιδέα ότι υπάρχουν δυνάμεις που ξεπερνούν τα όρια του
απτού και του ορατού ασκεί επάνω του μία ιδιαίτερη γοητεία».

Να, λοιπόν, τρεις ταινίες που βγήκαν πρόσφατα ­ ή πρόκειται να βγουν σύντομα ­
στις αίθουσες και αποτελούν ζωντανά παραδείγματα αυτής της τάσης: «What Dreams
May Come», «City of Angels» και «Meet Joe Black». Και πιο αναλυτικά; Στο «What
Dreams May Come» του Νεοζηλανδού σκηνοθέτη Βίνσεντ Γουάρντ, ο Ρόμπιν Γουίλιαμς
ψάχνει απεγνωσμένα, μετά θάνατον, έναν τρόπο να δει ακόμα μία φορά την
τεθλιμμένη χήρα του. 
Στο «City of Angels», διασκευή της ομώνυμης ταινίας του Βιμ Βέντερς, ο Νίκολας
Κέιτζ παίζει έναν άγγελο που βοηθά και ερωτεύεται μία βασανισμένη χειρουργό,
την κατά κόσμον Μεγκ Ράιαν. Και στο «Meet Joe Black», ριμέικ της ταινίας του
1930 «Death Takes a Holiday», ο Μπραντ Πιτ είναι ο «Θάνατος» και ερωτεύεται
μία πανέμορφη θνητή, την Κλερ Φορλάνι.

«Εξακολουθούμε να αναζητούμε μια εξήγηση όσον αφορά τη θέση μας σε αυτό τον
κόσμο», λέει ο Ντέιβιντ Βόγκελ, διευθυντής παραγωγής της Ντίσνεϊ. «Για αυτό
και οι ταινίες πρέπει να μιλούν για αναζήτηση, να ψάχνουν για κάποιο νόημα,
όχι απαραίτητα κάπου έξω από εμάς, αλλά μέσα σε εμάς τους ίδιους». Στο ύφος
αυτό κινείται και η ταινία «Lost Souls», που πρόκειται να δούμε σε λίγους
μήνες. Πρωταγωνιστεί η Γουινόνα Ράιντερ, στον ρόλο μιας βαθύτατα θρησκευόμενης
γυναίκας, που πιστεύει ότι ο διάβολος καταδιώκει έναν από τους φίλους της.
«Νομίζω ότι οι άνθρωποι έχουν ανάγκη από κάποιου είδους διαβεβαίωση ότι όλο
αυτό το χάος έχει κάποιο νόημα», υποστηρίζει η παραγωγός της ταινίας, Νίνα Σαντόφσκι.

Αυτή ήταν λοιπόν η «ανασκόπηση» της... επόμενης χρονιάς. Όσον αφορά τώρα το
1998, οι δύο ταινίες που κυριάρχησαν στο Χόλιγουντ ήταν, δίχως αμφιβολία, ο
«Τιτανικός» και η «Διάσωση του Στρατιώτη Ράιαν», το υποβλητικό και σπαρακτικό
αριστούργημα του Στίβεν Σπίλμπεργκ που αναμένεται να σαρώσει τα βραβεία Όσκαρ. 
Μία ταινία που κατάφερε να κατακτήσει μία ξεχωριστή θέση στην πολιτιστική ζωή
του αμερικανικού έθνους και μοιάζει να μην έχει, ουσιαστικά, κανέναν σοβαρό
ανταγωνιστή όσον αφορά τις βασικές υποψηφιότητες ­ εκτός ίσως από την
υποψηφιότητα για Όσκαρ πρώτου και δεύτερου γυναικείου ρόλου. Μια άλλη ταινία
με αξιώσεις βράβευσης είναι το «Truman Show», με πρωταγωνιστή τον Τζιμ Κάρεϊ
και σκηνοθέτη τον Πίτερ Γουάιρ. Αλλά ο πλέον επίφοβος αντίπαλος θα είναι μία
ταινία που δεν έχει βγει ακόμα στις κινηματογραφικές αίθουσες: «The Thin Red
Line» του Τέρενς Μάλικ. Οι φήμες την παρουσιάζουν ως αριστούργημα. Και το μόνο
εμπόδιο που ενδέχεται να συναντήσει στον δρόμο της, θα είναι το ίδιο το θέμα
της. Ο Δεύτερος Παγκόσμιος Πόλεμος. Ο Πόλεμος του Σπίλμπεργκ δηλαδή.

Άλλες ταινίες στη μάχη για ένα Όσκαρ; Η «Stepmom» που ήδη αναφέραμε, η «Civil
Action» με πρωταγωνιστή τον Τζον Τραβόλτα και ­ ίσως, ως αουτσάιντερ ­ το
«Beloved», μία ταινία βασισμένη στο διάσημο βιβλίο τής Τόνι Μόρισον. Με
πρωταγωνίστρια τη «βασίλισσα» των αμερικανικών «ριάλιτι σόου», Όπρα Γουίνφρεϊ
και σκηνοθέτη τον Τζόναθαν Ντεμ. Αν και, στις ΗΠΑ τουλάχιστον, μάλλον απέτυχε
εμπορικά και τα μέλη της Ακαδημίας των Όσκαρ δεν φημίζονται για την ικανότητά
τους να παραβλέπουν τέτοιες «λεπτομέρειες».

Όσο όμως και αν ο κανόνας θέλει όλη την υπόθεση «Όσκαρ» να αφορά ­ σχεδόν
αποκλειστικά ­ τις αμερικανικές παραγωγές, μην εκπλαγείτε αν δείτε την ιταλική
«Η Ζωή Είναι Ωραία» με τον Ρομπέρτο Μπενίνι να μετατρέπεται στην εξαίρεση.
Ούτε αν ακούσετε τη βραζιλιάνικη ταινία «Central Station» με τη Φερνάντα
Μοντενέγκρο να προτείνεται ως υποψήφια για κάποια από τα βασικά βραβεία. Μήπως
τα Όσκαρ αρχίζουν να γίνονται υπόθεση του κοινού τελικά; Μήπως αρχίζουν να
βγαίνουν από τα όρια του αμερικανικού καλλιτεχνικού μικρόκοσμου; Μήπως αυτό
επηρεάζει καθόλου ­ αρνητικά ή θετικά ­ το δικαίωμα του κάθε θεατή στην
προσωπική του απονομή; Μάλλον όχι.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16330P011</ED>
<ID>
ID:14929

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P01&aa=1</URL></REF>


Article

<CATEGORY>vin09</CATEGORY>

 <H2>Το θέμα
</H2>
Ο Ε. Κριαράς γράφει για το Λεξικό Κοινής Νεοελληνικής του
Ιδρύματος Μ. Τριανταφυλλίδη

σελ. 4-5
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16330P012</ED>
<ID>
ID:14969

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P01&aa=2</URL></REF>


Article

<CATEGORY>vin09</CATEGORY>

 <H2>Συστημένο
</H2>
Ο Γιώργος Βέλτσος γράφει για τον αναδημοσιευμένο χρόνο

σελ. 3
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16330P013</ED>
<ID>
ID:14999

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P01&aa=3</URL></REF>


Article

<CATEGORY>vin09</CATEGORY>

 <H5>ΓΙΟΡΤΙΝΕΣ ΝΥΧΤΕΣ ΣΤΑ ΚΛΑΜΠ
</H5><H5>«ΖΩΝΤΑΝΑ»
</H5><H2>Η Διδώ χορεύει
</H2>
Σκηνή από το έργο «Διδώ και Αινείας» της ομάδας χορού «Σχεδία»

Η ομάδα χορού «Σχεδία» παρουσιάζει από την Κυριακή ως τις 10 Ιανουαρίου το
μουσικό έργο του Πουρσέλ «Διδώ και Αινείας» στο Θέατρο Σφενδόνη (Μακρή 4,
Μακρυγιάννη, τηλ. 9235.296) υπό μορφήν χορογραφίας που έκανε η Αναστασία Λύρα,
με έντονο το στοιχείο του αυτοσχεδιασμού. Χορεύουν οι Νατάσα Άβρα, Δημήτρης
Σωτηρίου, Αλίκη Γούσα, Ελίνα Παπαδοπούλου κ.ά. Φωτισμοί Ελευθερίας Ντεκώ. Ώρα
9.30 μ.μ. Τιμή 4.000 δρχ. και φοιτητικά 2.000 δρχ.

ΦΛΑΜΕΝΚΟ

Η Γκαμπριέλα Γκρανάντος

Φλογερά φλαμένκος της Ανδαλουσίας που χορογράφησε η Περουβιανή Γκαμπριέλα
Γκρανάντος παρουσιάζονται στη Χώρα Τεχνών της Κυψέλης (Αμοργού 18, τηλ.
8673.945) κάθε βράδυ έως τις 6 Ιανουαρίου σε μια παράσταση με τον γενικό τίτλο
«Ολέ Ολέ». Συμμετέχουν σπουδαίοι χορευτές και μουσικοί. Η Μαρισόλ Μορένο, ο
Ραούλ Καλσέντο, η Λα Κόνια, ο Πέντρο Κορτές τζούνιορ και η Ρομπέρτα Καστεγιόν.
Ώρα έναρξης 9 μ.μ. Τιμές 6.500 δρχ. - 5.000 δρχ. φοιτητικό.

ΘΕΑΤΡΟ

Στο Ζεφύρι της Αττικής το ηπειρώτικο θέατρο του Χριστόφορου Ζήκα δίνει απόψε
και αύριο δύο παραστάσεις με το έργο «Ή στραβός ειν' ο γιαλός, ή στραβά
αρμενίζουμε». Παίζουν Χριστόφορος Ζήκας, Μαρία Σολωμού, Άντζελα Σακελλαρίου
κ.ά. (Αλαμάνας 7, τηλ. 2317.047). Ώρες: Σάββατο 8 μ.μ., Κυριακή 6 μ.μ. και 8 μ.μ..1

ΠΑΙΔΙΚΟ

Παιδικό θέατρο με το έργο «Η Πεντάμορφη και το Τέρας» παρουσιάζει η «Θεατρική
Παρέα» στο Θέατρο Μπροντγουέι σήμερα στις 3 μ.μ. και αύριο στις 11 π.μ. και 3
μ.μ. Το φαντασμαγορικό παραμύθι διασκεύασε και σκηνοθέτησε ο Γιάννης Λιούμπης.

ΕΚΔΗΛ·ΣΗ

Η Ένωση Αποφοίτων Λεοντείου Λυκείου καλεί τους φίλους της αύριο. Βραδιά κεφιού
και διασκέδασης στο «Καπρίς» του Κολωνακίου, Φωκυλίδου 1, στις 9 μ.μ.


Ο Άρτσι Σεπ

Φυσιογνωμία στον κόσμο της νεοϋορκέζικης τζαζ, ο σαξοφωνίστας Άρτσι Σεπ, δίνει
κάθε βράδυ σειρά παραστάσεων στο τζαζ κλαμπ Half Note (Τριβωνιανού 17, Μετς,
τηλ. 9213.310) μαζί με το κουαρτέτο του.

*** Η ηθοποιός Μιράντα Κουνελάκη δίνει μουσική παράσταση χωρίς μικρόφωνα με
τραγούδια από το θέατρο στο μουσικό καφενείο «Μακάρι», Ζωοδόχου Πηγής 125,
τηλ. 6458.958. Τίτλος της παράστασης «Έλα στο φως... παίζω θα δεις». Μαζί της
οι μουσικοί Βασιλική Νίκα και Πέτρος Αρβανιτάκης. Ώρα: 10.30 μ.μ.

*** Ανέκδοτες συνθέσεις του Σταύρου Παπασταύρου με τον τίτλο «Τζιμπαράν» στον
Μουσικό Χώρο Πινακοθήκη Αγ. Θέκλας 5, Ψυρή, τηλ.: 3247.741. Μαζί του η Ελένη Κουλουριώτη.

*** Η Λαϊκή Ορχήστρα «Μίκης Θεοδωράκης» δίνει απόψε συναυλία στη μουσική σκηνή
«Στον Αέρα» στην κεντρική Πλατεία Πετρούπολης (τηλ. 5056.099). Τραγουδούν η
Αλέξια, ο Κώστας Θωμαΐδης, η Σωτηρία Λεονάρδου και ο Π. Καραδημήτρης.

*** Ο Γιάννης Γλέζος κάνει απόψε και αύριο μια μουσική αναδρομή στην ιστορία
του ελληνικού τραγουδιού, από τον Αττίκ μέχρι τον Σαββόπουλο στο Μουσικό Σπίτι
Δίαυλος - Δράκου 9, Συγγρού 70. Τηλ.: 9239.588. Έναρξη: 11 μ.μ.

*** Το συγκρότημα «Γειτονία» από τα ελληνόφωνα χωριά της Κάτω Ιταλίας τραγουδά
απόψε στις 9.30 στο Θέατρο Σφενδόνη (Μακρή 4, τηλ. 9235.296) και αύριο στο
Ίνφο-καφέ Πλ. Γαρδένιας, Ζωγράφου. Τηλ.: 7488.428. Ώρα 10.30 μ.μ.

*** Η τραγουδίστρια των μπλουζ Σκάρλετ Λι Μουρ εμφανίζεται απόψε και αύριο στο
Κλαμπ του Μύλου (Θεσσαλονίκη).

*** Ζωντανές παρουσίες στο Χιτ Χατ Καφέ (Κρουσόβου 1 και Δραγούμη 28, Χίλτον,
τηλ. 8073.570) με τη μαύρη σοουλγούμαν Ντόροθι Ουμουκάρο και τους Ντάουνταουν
Μπιτ απόψε με τη Σοφία Στρατή και τον Ρέιπερ C.Β. και αύριο με το συγκρότημα
«Σκούλμπας». Ώρα έναρξης 11 μ.μ.

*** Στο Γουάιν-μπαρ «Κέλσος» (Λ. Βουλιαγμένης 63, τηλ. 9217.951) εμφανίζεται
απόψε το συγκρότημα «Παλπ Φίξιον» με γενική είσοδο 1.500 δρχ. Αύριο, σειρά
έχει η «Ροκ Νάιτ», με είσοδο 1.000 δρχ.

*** Στο Κάμελ Κλαμπ της Πάτρας, στην παραλία του Ρίου, το ρυθμό απόψε δίνει η
ντι τζέι Μάχη Λαμάρ. Αύριο το κλαμπ λειτουργεί από τις 3 μ.μ. με τον ντι τζέι Αντόνι.

*** Στη Θεσσαλονίκη ο Δημήτρης Ζερβουδάκης μαζί με την Ελισάβετ Καρατζόλη
εμφανίζονται απόψε και αύριο στην αποθήκη του Μύλου σε ένα πρόγραμμα-έκπληξη
με «βαριά ποτά και βαριά τσιγάρα».

*** Απόψε και αύριο οι δύο τελευταίες εμφανίσεις της Λιζέτας Καλημέρη, του
Τάκη Μπούρμα και του Θωμά Πέτρου στο «Εμπριμέ» (Αγ. Μελετίου 38, τηλ.
8253.441). Ώρα: 10.30 μ.μ.

*** Στο Μπαράκι του Βασίλη (Ζ. Πηγής 98, τηλ. 3815.345) χωρίς μικρόφωνο
εμφανίζονται απόψε η μουσική ομάδα «Κόραξ» και αύριο οι «Συνωμότες». Ώρα 11 μ.μ.

*** Στο Γένεσις Κλαμπ (7ης Μαρτίου 47, Νίκαια, τηλ. 4935.527) το συγκρότημα
«Μπλουζ Φίνγκερ» σάς κρατά απόψε συντροφιά με σόουλ και μπλουζ.

*** Κυριακάτικη μουσική περιπλάνηση στο Φουαγιέ της Λυρικής Σκηνής όπου το
μουσικό σύνολο «Κερκέζος Σάξοφον Κουαρτέτ» παρουσιάζει στις 12 το μεσημέρι ένα
πρόγραμμα που ξεκινά από έργα Χέντελ και Βιβάλντι και εκτείνεται ως τη μουσική
του Πιατσόλα και τα σπιρίτσουαλς.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16330P021</ED>
<ID>
ID:14933

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P02&aa=1</URL></REF>


Article

<CATEGORY>vin09</CATEGORY>

 <H5>... και ακριτομυθίες
</H5><H2>«Άγκυρες», ουρές...
</H2>
<AUTHOR>Γ.Δ.Σ.</AUTHOR>

Σταμάτης Φασουλής

Ε, λοιπόν, τελικά, δίκιο έχει ο Νίκος Κούρκουλος και έχει γίνει έξαλλος και...
έχει ανοίξει το στόμα του και στέλνει δελτία ότι το «Βίρα τις άγκυρες» των
Παπαθανασίου - Ρέππα συνεχίζεται στο «Κοτοπούλη» από το Εθνικό Θέατρο με
μεγάλη προσέλευση. Ξαναείδα φέτος ­ με τη νέα διανομή ­ την παράσταση. Αυτή τη
μεγάλη λαϊκή, ψυχαγωγική, εύφορη παράσταση του Σταμάτη Φασουλή, από τις
ελάχιστες ­ ίσως να είναι και η μόνη ­ τόσο καλά μονταρισμένες και ζυγισμένες
που έχω δει, αυτή την παράσταση για την ιστορία της επιθεώρησης που σε γεμίζει
και σε ξεσηκώνει και σε συγκινεί και σου ανοίγει την καρδιά. Και ­ το καταθέτω
­ είδα και πάλι μια τεράστια ουρά στο ταμείο, στριμώχτηκα στο ασανσέρ για να
ανέβω και βρήκα το θέατρο ­ πλατεία, θεωρεία και εξώστες ­ φισκαρισμένο. Η
αλήθεια, βέβαια, είναι ότι βρισκόμαστε στην περίοδο των γιορτών που τα θέατρα
δουλεύουν, αλλά να πω ότι ήταν και Τρίτη, θεωρούμενη ημέρα αντιθεατρική. Άρα...
<H3>
</H3>Και μία παρατήρηση. Το πρόσεξα και πέρυσι την άνοιξη, όταν είχα δει την
παράσταση για... τρίτη φορά, υπέπεσε στην αντίληψή μου και τώρα. Οι ηθοποιοί
του «Βίρα τις άγκυρες» ­ αν αυτοί έχουν την ευθύνη και όχι οι τεχνικοί ­ θα
πρέπει να προσέχουν και να μην ξεχνούν να κλείνουν τα μικρόφωνά τους όταν
βρίσκονται εκτός σκηνής. Γιατί όλα ακούγονται... Και όλες αυτές οι
ακριτομυθίες που λέγονται στις κουίντες και στα καμαρίνια δεν είναι πάντα ό,τι
καλύτερο... Ενίοτε θα μπορούσαν να κάνουν ακόμη και την αθυρόστομη Μαρίκα
Κοτοπούλη ­ το «σπίτι» της ήταν εκεί ­ να κοκκινίσει. Ας μη χαλαρώσει, λοιπόν,
το πράγμα περισσότερο ως την Κυριακή των Βαΐων γιατί κι εγώ δεν ξέρω τι μπορεί
να ακουστεί ως την πλατεία...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16330P022</ED>
<ID>
ID:14971

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P02&aa=2</URL></REF>


Article

<CATEGORY>vin09</CATEGORY>

 <H5>... και οι «αντιγραφές»
</H5><H2>80 χρόνια μοναξιάς...
</H2>
<AUTHOR>Α.Ν.</AUTHOR>

Τζ. Ντ. Σάλιντζερ

Τα «Εκατό χρόνια μοναξιάς» μπορεί να τα έγραψε ο Γκαμπριέλ Γκαρσία Μάρκες,
αλλά αυτήν την εβδομάδα ­ συγκεκριμένα την 1η Ιανουαρίου του νέου έτους ­ ο
Τζέι Ντι Σάλιντζερ γιορτάζει τα ογδόντα χρόνια της δικής του μοναξιάς ­ και,
προς Θεού, μην τυχόν του στείλετε κάρτα γενεθλίων! Κι αυτό, επειδή πρόκειται
φυσικά για έναν από τους πιο περιχαρακωμένους, πιο ερμητικά κλειστούς,
σιωπηλούς συγγραφείς της εποχής μας. Τον τελευταίο καιρό όμως ­ και σε
αντίθεση με τις επιθυμίες και διαθέσεις του ιδίου ­ γύρω από το όνομα του
Σάλιντζερ γίνεται πολύς θόρυβος. Τι για τις... ιδιότυπες σεξουαλικές του
συνήθειες που έφταναν οιονεί στα όρια της παιδεραστίας· τι για τις εμμονές
του· τι για τη σκληρότητά του σε γυναίκες και παιδιά ­ η επίθεση στον
Σάλιντζερ, τον αποφασιστικά κλειστό, προφυλαγμένο και μακριά από τον κόσμο και
τα μίντια, τα έχει όλα.

Αλλά ας ξεκαθαρίσουμε τα πράγματα: είκοσι πέντε χρόνια από τότε που ο
Σάλιντζερ μεσουρανούσε, ο μυθιστορηματικός κόσμος του ποτέ δεν ήταν πιο
εναργής απ' ό,τι σήμερα. Τα σημερινά «τρομερά παιδιά» της σύγχρονης παγκόσμιας
λογοτεχνικής σκηνής ­ μεταξύ αυτών, η Ντόνα Ταρτ, ο Μπρετ Ίστον Έλις και ο
Τζέι Μακίρνι ­ «αντιγράφουν» μέχρι σκανδαλώδους βαθμού, τις ιδέες, τους
χαρακτήρες, την ιδιότυπη ατμόσφαιρα των μυθιστορημάτων του Σάλιντζερ. Και
αυτοί οι συγγραφείς, είτε ο Σάλιντζερ τους απεχθάνεται, είτε όχι ­ μάλλον η
προηγούμενη υπόθεση ισχύει ­ είναι πάντως, οι «κληρονόμοι» του αναμφισβήτητα
μεγάλου συγγραφέα...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16330P023</ED>
<ID>
ID:15001

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P02&aa=3</URL></REF>


Article

<CATEGORY>vin09</CATEGORY>

 <H2>Ο αναδημοσιευμένος χρόνος
</H2>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Ο χρόνος που πέρασε, δεν έχει περάσει. Απόδειξη; Η φωτογραφία που εικονογραφεί
εξαιρετικά τούτο το πρωτοχρονιάτικο κείμενο και η αναδημοσίευση της κριτικής
του Δημοσθένη Κούρτοβικ, την προπερασμένη Τρίτη στα «ΝΕΑ», που το ζημιώνει.

Ο χρόνος που πέρασε επανέρχεται, αναδιπλασιάζοντας τον χρόνο και το ίχνος του:
τη ζημιά. Παράξενη στ' αλήθεια, γιορτή και η Πρωτοχρονιά. Να γιορτάζεις τον
νέο χρόνο μέσα στον παλιό, όπως μια φωτογραφία μέσα στην ίδια φωτογραφία ή μια
κριτική μέσα στην ίδια κριτική. Να γιορτάζει την αναδημοσίευση του χρόνου, τον
αναδιπλασιασμό του παλιού στον νέο (ή μήπως να πενθείς;) τη στιγμή που
περνώντας ο παλιός δεν είναι παρά το «διπλό» του: το αίσιον και ευτυχές 1999.
Είναι, όμως;

Αναδημοσιεύω κι εγώ το κείμενο που έγραψα για τον Δ. Κούρτοβικ πρόπερσι στα
«ΝΕΑ», επαναλαμβάνοντας την επανάληψη τόσο ως «εξέχουσα επανάληψη», δηλαδή ως
«επανάληψη της ατομικότητας σε μια νέα ισχύ», όπως γράφει ο Kierkegaard, όσο
και ως αστείο.

Και για τα δύο έχω τους λόγους μου.

Πρώτον, διότι ο Κούρτοβικ δεν με διάβασε «ισχυρά», όπως του παρήγγειλα
ευγενικά με το τελευταίο μου βίβλιο.

Δεύτερον, διότι δεν έχω τίποτα δικό μου να γράψω, επειδή υπηρετώ σχεδόν
ανιδιοτελώς, το ιδεώδες του Walter Benjamin: να γράφω ένα κείμενο που
αποτελείται μόνον από παραθέματα. (Θα αυτοκτονήσω; Εάν συνεχίσω να τσιτάρω τον
εαυτό μου, πιθανόν).

Παραθέτω λοιπόν, κατά σειράν:

α) Την εισαγωγή της κριτικής του Κούρτοβικ περί ποιήσεως στα «ΝΕΑ» της 22ας
Δεκεμβρίου 1998.

β) Την εισαγωγή της (πανομοιότυπης) κριτικής του Κούρτοβικ περί ποιήσεως στα
«ΝΕΑ» της 14.1.97.

γ) Τμήμα της δικής μου κριτικής στον Κούρτοβικ ­ και στην εν γένει κριτική ­
στα «ΝΕΑ» της 25.1.97 και υπόσχομαι «τρυπώντας μάλλον, παρά ανασκάπτοντας τα
βάθη της γλώσσας και της σκέψης χωρίς περαιτέρω εξηγήσεις» (Benjamin), να το ξανακάνω.

α «Με ρωτούν επανειλημμένα γιατί γράφω τόσο σπάνια για ποίηση. Δεν μου
είναι εύκολο ν' απαντήσω, προπαντός επειδή η ερώτηση τίθεται συνήθως με
τέτοιον τρόπο και υπό τέτοιες συνθήκες ώστε, πρακτικά, αποκλείεται μια σοβαρή
κι εμπεριστατωμένη απάντηση. Σήμερα θα προσπαθήσω να εξηγήσω τη στάση μου, με
αφορμή τη φετινή ποιητική παραγωγή.

Μου φαίνεται πως, στην Ελλάδα περισσότερο απ' όσο αλλού, τόσο η ίδια η ποίηση
όσο και ο λόγος γύρω από την ποίηση τείνουν να τοποθετηθούν έξω από το πλαίσιο
οποιουδήποτε κριτικού ελέγχου. Πώς ορίζεται το ωραίο ή το υψηλό στη σύγχρονη
ποίηση; Τι σ' αυτήν είναι σημαντικό και τι λιγότερο σημαντικό ή ασήμαντο και
γιατί». (Δ. Κούρτοβικ).

β «Πώς να μιλήσει κανείς σήμερα για την ποίηση; Το πρόβλημα δεν είναι η
παροιμιώδης "σκοτεινότητά" της, δεν είναι καν η απουσία κοινών ποιητικών
αρχών, οραμάτων ή σημείων αναφοράς ανάμεσα στους σύγχρονους ποιητές.

Είναι προπαντός η πλήρης ρευστότητα, αν όχι διάλυση των κριτηρίων για την
προσέγγιση και αξιολόγηση ενός ποιητικού έργου. Ο κριτικός στέκει μπροστά στο
ποίημα αμήχανος, αισθανόμενος ότι δεν υπάρχει τρόπος (ή, σωστότερα: δεν
υπάρχει βάση) για να το κρίνει...». (Δ. Κούρτοβικ).

γ «... και αμέσως έπειτα από αυτή την αμήχανη δικαιολογία, ο Δημοσθένης
Κούρτοβικ στη στήλη του "Κριτική Βιβλίου" στα "ΝΕΑ" (14.1.97) στήνει τη μηχανή
του. Αρχίζει να κρίνει αδίστακτα επτά ποιητικές συλλογές με τη συνοπτική
διαδικασία των 1.200 λέξεων που του παραχωρεί η εφημερίδα και για τις επτά. Η
"βάση" για να κρίνει υπάρχει. Είναι η απόφαση ενός ανθρώπου να προφέρει (και
να επιβάλλει) ένα "εγώ κρίνω". Από εκείνη τη στιγμή, εν ονόματι του
Διαφωτισμού, αρχίζει η θεολογία ενός libera me από "την δίκην και την οργήν".
Αρχίζει δηλαδή το requiem του κριτικού για τον εαυτό του.

Ο χρόνος που πέρασε. (Η φωτογραφία και η λεζάντα είναι από την «Αυγή» της
περασμένης Κυριακής)

Το πρόσωπο που κρίνει, καθίσταται persona νεκρική. Και η persona αυτή ­ ο
κριτικός ­ υπο-κρίνεται. "Εγώ κρίνω" τότε, σημαίνει: "εγώ ψεύδομαι".

Ο κριτικός δικαιολογεί το αδικαιολόγητο: την υποκρισία που δικαιολογεί. Τελεί
εν κακή πίστει. Φαίνεται όμως ότι οφείλει να έχει καλή πίστη, τουλάχιστον ως
προς το γεγονός ότι συνειδητοποιεί την κακή του πίστη. Αλλιώς δεν θα έγραφε
στην εφημερίδα κριτική. Εν τέλει, η κριτική στην εφημερίδα είναι ένα "ολίσθημα
της κρίσης" (lapsus judicii). Και προφανώς, η "κρίση" (judicium) είναι ένα
ολίσθημα της θεωρίας.

Αλλά γι' αυτό ευθύνεται ο Kant: προτείνοντας μια θεωρία της γνώσης οδηγείται
σε θεωρία ως εάν η θεωρία αυτή να είχε χάσει τη γνώση της. Για το τι όμως
συμβαίνει όταν η θεωρία ανακοινώνεται ως δικαιοδοσία, θα απαντήσω αφού
επανέλθω στον Κούρτοβικ.

Διερωτώμενος στην εισαγωγή της κριτικής του για το "πώς να μιλήσει για την
ποίηση; " δεν απαντά στο προηγούμενο ερώτημα "τι σημαίνει να μιλάς (να
κρίνεις); " Και ενώ η ερώτησή του ("πώς να μιλήσει κανείς...;") παράγει άμεσα
ένα κριτικό αποτέλεσμα επί των προϋποθέσεων της κρίσης, σύμφωνα με τις οποίες
θα όφειλε να γνωρίζει τι σημαίνει να "μιλά" πριν "μιλήσει", ομιλεί. Η κριτική
του τότε στην εφημερίδα ­ ένα "ολίσθημα της κρίσης"­ γίνεται και ένα "ολίσθημα
της γλώσσας" (lapsus linguae), δηλαδή ένα "άλλο αντί άλλου", μια "παραδρομή",
απαραίτητη για την ισχύ και την κυκλοφορία της εφημερίδας, αλλά όχι για την
κρίση. Υποτίθεται, παρ' όλα αυτά, ότι έχει πάρει τα μέτρα του. Έχει
ειδοποιήσει ("ο κριτικός στέκει μπροστά στο ποίημα αμήχανος..."). Αλλά η
ειδοποίησή του, παραπλανά. Αντί να θέσει το "διά ταύτα" της κρίσης εντός μιας
απορητικής δομής, η οποία θα ανέστειλλε την αξιολόγηση, διαβεβαιώνει.
Εκδικείται κατ' ουσίαν την αμφιβολία του κρινόμενου έργου. Ολοκληρώνει αυτό
που είναι κάθε διαβεβαίωση: μια υποκειμενική παράσταση σκοπιμότητας.
Παρουσιάζει όμως και αυτό που είναι η κριτική: ένα συναίσθημα μνησικακίας και
όχι ο ανιδιοτελής και αναποφάσιστος αναστοχασμός. Ένα "έτσι κρίνω" και όχι ένα
"έτσι θα έπρεπε να κρίνω και, άρα, αδυνατώ να κρίνω".

Όταν λοιπόν υποστηρίζω ότι η κριτική στην εφημερίδα ­ και όχι η δική μου
διακριτική γραφή ­ καθίσταται ολίσθημα της κριτικής δύναμης, υπονοώ ότι είναι
δύναμη και όχι κριτική. Απόφαση (δηλαδή πολιτική) και όχι αναποφασιστικότητα,
όπου επιστρέφει το απωθημένο (γούστο) του κριτικού αντί της "νικηφόρας
νεύρωσης" (άρα της τέχνης) του ποιητή. Μίλησα όμως για "επιστροφή του
απωθημένου". Ξέρω καλά τι επιστρέφει και σε ποιον επιστρέφεται. Επιστρέφει η
καλλιτεχνική αδυναμία του κριτικού, η απεργία του. Και επιστρέφεται κατ'
ευθείαν στο έργο. Επιστρέφεται, δυστυχώς, και στον δημιουργό που του το
"αφιερώνει". Γι' αυτό η κριτική ως "άμυνα" (τι είναι η "απώθηση" από δυναμική
άποψη;) δεν δηλώνεται απλώς με την πράξη του αμύνεσθαι, αλλά και ενός
υπεραμύνεσθαι. Ο κριτικός είναι ο "χαφιές" του Flaubert, αλλά και ο
"προστάτης" κάποιου που ζητά να προστατευθεί ενώ εκτίθεται και το γνωρίζει.

Περνάω όμως στη θεωρία. "Η δυνατότητα μιας αισθητικής ­ αλλά θεμελιωμένης σε
μιαν a priori αρχή ­ κρίσης του απλού στοχασμού", λέει ο Kant στην πρώτη
Εισαγωγή στην Κριτική της κριτικής δύναμης, "αν μπορεί να αποδειχθεί ότι
πράγματι έχει δικαίωμα να αξιώνει γενική ισχύ, έχει ανάγκη μιας κριτικής της
κριτικής δύναμης ως μιας δύναμης ιδιαζουσών υπερβατολογικών αρχών". Ο Kant
επιπλέον προειδοποιεί και για μια ευρετική ικανότητα, η οποία επινοεί τη
σκοπιμότητά της και οδηγείται προς αυτήν, ώστε να αποκρυπτογραφήσει τρόπον
τινά τους εμπειρικούς νόμους της φύσεως. Βάσει όμως ποίου κανόνα;

Εδώ θα ήθελα να παραπέμψω στην παρατήρηση του Jean-Luc Nancy σύμφωνα με την
οποία ο κανόνας είναι κανόνας ενός "καθήκοντος", μιας "κλίσης" και όχι ενός
"αντικειμένου". (Δες στο συλλογικό έργο La faculte de juger, Minuit, 1985).
Κατά συνέπεια, η αναστοχαστική κρίση "κανονίζεται" από μια αδυναμία θεωρητική
που δεν λέγει (το "πώς να μιλήσει κανείς... " του Κούρτοβικ) αλλά προ-λέγει
τον τρόπο με τον οποίο εμφανίζεται κάτι τι, ώστε να επιτρέψει αλλά και
συγχρόνως να αναβάλει την αξιολόγηση, αποδίδοντας στο "μη-αποκρίσιμο" την
κριτική εμβέλειά του. Προ-λέγει και προ-κρίνει για τον εαυτό της τη δημιουργία
ως κριτική αντί κριτικής.

Τέλος, οδηγεί από την απροσδιοριστία στην αξία, με μια μεταφορά που υποβάλλει
ιδέες χωρίς να τις διευκρινίζει, μεταγράφει καταστάσεις χωρίς να τις
διαγράφει, αναδεικνύει τη συνενοχή κριτικής και δημιουργίας χωρίς υποκριτικές
διερευνήσεις και τελεσίδικες αποφάνσεις. Αυτή η μεταφορά θεμελιωτική του
αθεμελίωτου, περιβάλλει την αναστοχαστική κρίση, την "τόσο απροσδιόριστη",
κατά τη διατύπωση του Kant.

"Και, βεβαίως, ο ποιητής αργοπορεί...".

Ο κριτικός όμως επείγεται να (τον) κανονίσει.

Αγνοεί ότι η κριτική είναι opus incertum. Δεν κρίνει με το αυγουστίνειο Amo:
volo ut sis (Αγαπώ: θέλω να είσαι), που του προτείνει η Arendt στις τελευταίες
διαλέξεις της.

Εάν ομολογούσε, δεν θα ήταν ανέραστος κριτικός. Η κρίση του, δεν θα ήταν μια
dies irae, αλλά η απορία της ημέρας. Κρίση, καμία, ποτέ πια...».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16330P031</ED>
<ID>
ID:14934

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P03&aa=1</URL></REF>


Article

<CATEGORY>vin09</CATEGORY>

 <H5>Ο ΚΑΘΗΓΗΤΗΣ Ε. ΚΡΙΑΡΑΣ ΓΡΑΦΕΙ ΓΙΑ ΤΟ «ΛΕΞΙΚΟ ΤΗΣ ΚΟΙΝΗΣ ΝΕΟΕΛΛΗΝΙΚΗΣ» ΤΟΥ
ΙΔΡΥΜΑΤΟΣ ΜΑΝΟΛΗ ΤΡΙΑΝΤΑΦΥΛΛΙΔΗ ­ ΙΝΣΤΙΤΟΥΤΟΥ ΝΕΟΕΛΛΗΝΙΚΩΝ ΣΠΟΥΔΩΝ ΘΕΣΣΑΛΟΝΙΚΗΣ
</H5><H2>Σημαντικός πρόδρομος για τον μελλοντικό Θησαυρό της γλώσσας μας
</H2>
<AUTHOR>Ε. ΚΡΙΑΡΑΣ</AUTHOR>

<H3>Παρόλο που έχουν ήδη περάσει περισσότερο από είκοσι χρόνια από την αναγνώριση
της δημοτικής από την πολιτεία όχι μόνο πλατύτερα λαϊκά στρώματα βρίσκονται σε
αποκαρδιωτική συχνά άγνοια γλωσσικών κανόνων, αλλά ακόμη και άτομα
καλλιεργημένα ή και λόγια διατυπώνουν περίεργες ή και αδιανόητες απόψεις για
τη γλώσσα. Τη δυσάρεστη αυτή κατάσταση χρέος έχομε να τη βελτιώσομε και με τα
αναγκαία μέτρα στην εκπαίδευση και με την έκδοση συντομότερων ή εκτενέστερων
λεξικογραφικών δημοσιευμάτων.
</H3>
Είναι σημαδιακό ότι από το Πανεπιστήμιο Θεσσαλονίκης, το ίδρυμα εκείνο που
ευθύς εξαρχής δέχτηκε στους κόλπους του πιστούς του δημοτικισμού διδασκάλους
(λειτουργία Φιλοσοφικής Σχολής, 1926) μας έρχεται το πρώτο μεγάλο και επαρκές
Λεξικό της νέας μας γλώσσας, συντελεσμένο στους χώρους και με την εποπτεία
μελών του Ινστιτούτου Νεοελληνικών Σπουδών, ιδρυμένου με τη διαθήκη του
αείμνηστου Μανόλη Τριανταφυλλίδη (1883-1959).

Το Λεξικό αυτό, λαμπρός καρπός εικοσάχρονης και πάνω λεξικογραφικής
απασχόλησης, ξεχωρίζει με τον επιτυχημένο καταρτισμό του λημματολογίου του, με
την ακριβή απόδοση της προφοράς του κάθε λήμματος, με την παροχή χρήσιμων
μορφολογικών στοιχείων για την κάθε λέξη, με τη σαφή και ακριβολόγα διατύπωση
των σημασιών κάθε λήμματος, με την παράθεση χαρακτηριστικών παραδειγμάτων για
την κάθε σημασία, καθώς και τυποποιημένων σχετικών με το λήμμα εκφράσεων και
συχνά και παροιμιών. Το Λεξικό παρέχει μορφολογικά στοιχεία και από παλιότερες
μορφές της ελληνικής γλώσσας, καθώς και εκφράσεις από παλιότερες εποχές. Ο
χώρος της ετυμολογίας υπηρετείται επαρκέστατα. Το Λεξικό δεν είναι βέβαια
εγκυκλοπαιδικό, όμως τα πράγματα συχνά αναγκάζουν το λεξικογράφο να δώσει
πληροφορίες πραγματολογικού ή ιστορικού χαρακτήρα προκειμένου για ορισμένης
κατηγορίας λέξεις.

Επίσης σε μεγάλη μάλιστα κλίμακα παρέχει το Λεξικό επιστημονικούς και
τεχνικούς όρους, από παλιότερα καθιερωμένους ή και πρόσφατα δημιουργημένους.
Αξιόλογη είναι η συμβολή του Λεξικού στην καθιέρωση απλουστευμένης ορθογραφίας
ιδίως λέξεων με ξενική προέλευση σύμφωνα με συναφείς εισηγήσεις του Μανόλη Τριανταφυλλίδη.

Από την παρουσίαση του Λεξικού της Κοινής Νέας Ελληνικής. Στο βήμα, ο
πρόεδρος του Κέντρου Ελληνικής Γλώσσας, καθηγητής Ν.Δ. Μαρωνίτης. Στο πάνελ,
οι καθηγητές της Φιλοσοφικής Σχολής του ΑΠΘ ­ μέλη του Διοικητικού Συμβουλίου
του Ινστιτούτου Νεοελληνικών Σπουδών ­ κ.κ. Μιχάλης Σετάτος, Γιώργος
Παράσογλου, Δημήτρης Λυπουρλής και Κυριάκος Τσαντσάνογλου

Το δημοσίευμα το συγκροτούν σύντομος πρόλογος προερχόμενος από το συμβούλιο
του Ιδρύματος (σελ. ζ'-η'), εκτενέστατη εισαγωγή (σελ. ία'-κγ'), υπογραμμένη
κατά τμήματα από την επιστημονική συνεργάτρια του Ιδρύματος Αναστασία
Τζιβανοπούλου και τον καθηγητή Ευάγγελο Πετρούνια. Στην Εισαγωγή αυτή
προβάλλονται οι αρχές και η τακτική που ακολουθήθηκαν κατά τη συγκρότησή του.
Μετά το όλο σώμα του Λεξικού παρέχονται και Πίνακες κλιτών παραδειγμάτων της
νέας μας γλώσσας (σελ. 1513-22).

Το Λεξικό καταγράφει τη σύγχρονη κοινή νέα ελληνική, όπως νοείται σήμερα από
τον ορθόδοξο δημοτικισμό, που βέβαια δεν αγνοεί τα αρχαϊστικά εκείνα στοιχεία,
τα απαραίτητα σε μια γλώσσα που διαμορφώνεται σε πολιτιστικό όργανο ενός
έθνους και το εκφράζει σε όλες τις μορφές του πνευματικού και του άλλου του
βίου. Το Λεξικό διέπεται από την αρχή ότι το πρόβλημα της γλώσσας μας έχει
λυθεί όχι μόνο από την πλευρά της αναγνώρισής της από την πολιτεία, αλλά και
από την άποψη της σωστής χρήσης. Έτσι αναφέρεται σε μια γλώσσα που έχει
ξεπεράσει τα ιδιάζοντα προβλήματα που παρουσίασε η δική μας γλώσσα τους
τελευταίους αιώνες· προβλήματα που άλλες ευρωπαϊκές γλώσσες τα είχαν ξεπεράσει
αιώνες πρωτύτερα.

Το Λεξικό είναι αμιγώς γλωσσικό. Δεν παρέχει, όπως άλλα λεξικά, κατάλογο
ονομάτων προσωπικοτήτων ή γεωγραφικών τοπωνυμίων. Η λημματογράφηση δεν
περιορίζεται στις ολοκληρωμένες λέξεις, αναφέρεται και σε προθήματα και
επιθήματα, καθώς και σε καταλήξεις λέξεων. Φυσικό είναι ένα λεξικό να
καταγράφει ως λήμματα και ορισμένες αρχαϊστικές ή πεπαλαιωμένες λέξεις πέρα
από τη συνηθισμένη χρήση καθώς το Λεξικό έρχεται να βοηθήσει ποικίλους χρήστες
με ιδιαίτερες εκφραστικές ανάγκες ή και «αδυναμίες».

Οι αρχές επομένως που διέπουν το λημματολόγιο είναι παραδεκτές. Στην εφαρμογή
τους όμως, καμιά φορά προβάλλει κάποια μοιραία παρέκκλιση. Αντίρρηση θα
μπορούσε να υπάρξει ως προς τη διάσπαση μιας ουσιαστικά λέξης σε δύο λήμματα
εξαιτίας κάποιας διπλοτυπίας οφειλόμενης σε λαϊκότερη χρήση της λέξης. Εννοώ
περιπτώσεις όπως των λέξεων απαγγέλλω, ακαταδεξιά, ακατάδεκτος, που διασπώνται
στα λήμματα απαγγέλλω και απαγγέλνω, ακαταδεξία και ακαταδεξιά, ακατάδεκτος
και ακατάδεχτος. Παρόλο που ο σχηματισμός του παρατατικού διαφοροποιείται
ανάλογα με τον τύπο του ενεστώτα στο απαγγέλλω - απαγγέλνω, και αυτό, όπως και
τα ακαταδεξία και ακατάδεκτος δε θα έπρεπε να διασπαστούν. Παρεμφερώς θα
παρατηρούσα ότι λήμματα με κατάληξη όπως ιστής και ανάλογες λέξεις θα έπρεπε
να καταγράφονται κανονικά ως λήμματα και όχι σε κατηγορίες ουσιαστικού με την
κάθε φορά παρουσιαζόμενη κατάληξη.

Ειδικότερα για ορισμένα άρθρα θα παρατηρούσα τα εξής: Παρέχεται λήμμα
επιστήμονας, με θηλυκό επιστημόνισσα, ενώ προκειμένου για το πανεπιστήμονας
μνημονεύεται μόνο το πανεπιστήμων. Από το άλλο μέρος λήμμα κατάγω ήταν
περιττό. Χρησιμοποιείται σε καθαρά αρχαϊστικές και άχρηστες σήμερα εκφράσεις.

Στο χώρο της μορφολογίας μνημονεύονται έκδηλα αρχαϊστικοί τύποι όπως παρήχθην,
εισήχθην, υπέστην, απηλλάγην, που δε «στέκουν» στη δημοτική, όπως δε «στέκουν»
και άλλοι τύποι τάχα δημοτικοί (ή προσαρμοσμένοι στη δημοτική) όπως παράχθηκα,
εισάχθηκα, υποστήκαμε.

Παίρνοντας αφορμή από το δισταγμό του Λεξικού ως προς το σχηματισμό ορισμένων
επαγγελματικών θηλυκών θα παρατηρούσα ότι Λεξικό με υψηλές προθέσεις, όπως το
προκείμενο, θα έπρεπε σε ορισμένες τουλάχιστον (είναι ελάχιστες) περιπτώσεις
να ακολουθεί κάποια ρυθμιστική τάση. Αυτό δεν έκανε και η Γραμματική
Τριανταφυλλίδη στον καιρό της; Αυτό πρέπει να κάνουν και τα σημερινά λεξικά,
όσα έχουν συνείδηση της υψηλής αποστολής τους ­ ιδίως όταν προέρχονται από
χώρους που τιμούν την ιστορία του δημοτικιστικού κινήματος. Βέβαια το Λεξικό
του Ιδρύματος δεν αγνοεί το δικαστίνα, αλλά δεν το «βγάζει από το λαζαρέτο»,
αφού δέχεται και το η δικαστής (!). Υπενθυμίζω και πάλι ότι υπάρχει αρχαίο
δικάστρια. 
Το ­ ογκωδέστατο ­ «Λεξικό της Κοινής Νεοελληνικής» από το Ινστιτούτο
Νεοελληνικών Σπουδών του Αριστοτελείου Πανεπιστημίου Θεσσαλονίκης

Το μάντισσα βέβαια γίνεται δεκτό. Δεκτό και το λάτρισσα. Γιατί όχι όμως και
ειδωλολάτρισσα; Πρέσβειρα βέβαια θηλυκό του πρέσβης. Το πρεσβευτής μόνο
κανονικό θηλυκό έχει το πρεσβευτίνα. Δεκτό το ειρηνοδίκισσα, γιατί όμως και η
ειρηνοδίκης; Γιατί δεν σημειώνεται και το πρωτοδίκισσα, αφού παρέχεται
ειρηνοδίκισσα; 
Γιατί δε μνημονεύονται τα διδακτόρισσα και κοσμητόρισσα και πρυτάνισσα; Στο
χωροφύλακας γιατί δε μνημονεύεται το χωροφυλακίνα, αφού το Λεξικό δέχεται το
στρατιωτίνα; Αναφέρει το η βουλευτής (!), ενώ δεν αγνοεί το βουλευτίνα.
Σημειώνω ότι υπάρχει αρχαίο βουλεύτρια. Το Λεξικό δέχεται φυσικά τα συγγένισσα
και φόνισσα. Γιατί όχι και το νομάρχισσα; Υπενθυμίζω και πάλι το
χρησιμοποιημένο ήδη από το 1829/30 γραμμάτισσα, καθώς και το συγγράφισσα του
Γρηγ. Ξενόπουλου.

Σε σχέση με μορφολογικά ορισμένων αρχαϊστικών ρημάτων (όπως διέρχομαι, κατέχω,
παρέρχομαι, πάσχω) επιφυλάσσομαι να διατυπώσω σε άλλο δημοσίευμα ειδικότερες παρατηρήσεις.

Στο σημασιολογικό χώρο γενικά θα παρατηρούσα ότι ανεκτός είναι μεταξύ των
λεξικών κάποιος υποκειμενισμός στη διάκριση και τη διάταξη των σημασιών και
των υποσημασιών.

Στο χώρο αυτόν εκείνο που πρωταρχικά χρειάζεται είναι η ακριβής και σαφής
διατύπωση των σημασιών. 
Στις απαιτήσεις αυτές το Λεξικό ανταποκρίνεται με επιτυχία. Και τα
παραδείγματα είναι πολύ ζωντανά. Σπανιότατα υποδηλώνουν «κατασκευή» ή
διατυπώνονται σε καθαρώς καθαρευουσιάνικη διατύπωση.

Ο χώρος της ορθογραφίας και της ετυμολογίας καμιά φορά προκαλεί κάποιαν
αμφισβήτηση. Όμως και σ' αυτά το Λεξικό γενικώς ικανοποιεί.

Τα λεγόμενα «εθνικά» παρουσιάζονται μόνο κατ' εξαίρεση ως λήμματα. Το Κύπριος
καταγράφεται γιατί απαντά και ως επίθετο και ακόμη γιατί πρέπει να μνημονευτεί
και η αρχαία ονομασία της Αφροδίτης (Κυπρία). Με την ίδια όμως τακτική δεν
έπρεπε να έχει την τιμή του λήμματος και το Λέσβιος, αφού και αυτού το θηλυκό
θα έπρεπε να ερμηνευτεί; Καταγράφεται ως λήμμα και το Τούρκος, γιατί κι αυτό
απαντά και ως επίθετο και ως ουσιαστικό. Αλλά μήπως και το Γάλλος (υπουργός),
Γερμανός (πρωθυπουργός) δεν ανήκουν στην ίδια κατηγορία; Εδώ διαπιστώνεται
κάποια ανακολουθία.

Δε διστάζει ο λεξικογράφος μπροστά στις ξένες λέξεις, στις οποίες παρέχει
χώρο, μια και το Λεξικό δεν είχε κατ' αρχήν πρόβλημα έκτασης. Υπάρχουν
περιπτώσεις που διαπιστώνονται υπερβολή και κατάχρηση.

Επίσης διαπιστώνεται υπερβολή στην καταγραφή ειδικών επιστημονικών και
τεχνικών όρων που θα ήταν έργο ειδικών λεξικών.

Τα παραδείγματα που προβάλλονται στο Λεξικό είναι κατά πλειονότητα παρμένα από
τη ζωντανή χρήση των λέξεων. 
Δεν είναι όμως σπάνιες οι περιπτώσεις που ο λεξικογράφος ξεκινώντας από λήμμα
αρχαϊστικό, που δικαιολογημένα υπάρχει, παρασυρόμενος, θα έλεγα, καταγράφει
χρήσεις του λήμματος εντελώς καθαρευουσιάνικες και συμβατικές, που δεν έχουν,
νομίζω, θέση σε μια ζωντανή γλώσσα. Στο θέμα αυτό θα χωρούσε βελτίωση του
Λεξικού σε προσεχή έκδοσή του.

Παρά τις παρατηρήσεις αυτές έχω τη γνώμη ότι το Λεξικό του Ιδρύματος αποτελεί
βασικό πρόδρομο για το μελλοντικό «Θησαυρό» της γλώσσας μας. 
Εύχομαι το Θησαυρό αυτόν να μας τον δώσει το Ίδρυμα Τριανταφυλλίδη, που ήδη με
τα δημοσιεύματά του έχει προσφέρει σημαντικά στο Έθνος, καθώς και στη γνωριμία
της γλώσσας μας πέρα από τα δικά μας σύνορα.

Ο Ε. Κριαράς είναι ομότιμος καθηγητής στη Φιλοσοφική Σχολή του Αριστοτελείου
Πανεπιστημίου Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16330P041</ED>
<ID>
ID:14935

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P04&aa=1</URL></REF>


Article

<CATEGORY>vin09</CATEGORY>

 <H5>Με φόντο τον Εμφύλιο
</H5><H2>ΒΙΒΛΙΟπαρουσίαση
</H2>
<AUTHOR>ΕΦΗ ΦΑΛΙΔΑ</AUTHOR>

ΓΙΩΡΓΟΣ ΜΑΝΙΑΤΑΚΟΣ: Η λογική των ανέμων. Εκδόσεις «Δωδώνη».
Σελ. 299.

Τέσσερα πρόσωπα πρωταγωνιστούν στο καινούργιο μυθιστόρημα του Γιώργου
Μανιατάκου, που διακρίθηκε επί πολλά χρόνια στον δημοσιογραφικό στίβο: ο
Στέφανος, η Ηλέκτρα, ο Αλέξης και ο Σίμος. Και οι τέσσερις ξεφεύγουν από τα
όρια της στενής, ατομικής ιστορίας, για να εικονογραφήσουν τον σπαραγμό του
Εμφυλίου, που σημάδεψε για μεγάλο διάστημα (με συνέπειες που φθάνουν μέχρι και
σήμερα) τη μεταπολεμική Ελλάδα. Μέσα από τη σταδιακή ανάπτυξη μιας
οικογενειακής τραγωδίας, ο συγγραφέας δείχνει το εμφυλιακό δράμα σε
αναπεπταμένο πεδίο. Στάσεις, αντιδράσεις, αισθήματα και πάσης φύσεως
ψυχολογικές εμπλοκές αποκαλύπτουν, πέρα από τις προσωπικές σχέσεις, μια
κοινωνία που οδηγείται αναπότρεπτα σε πλήρες πολιτικό, αλλά και υπαρξιακό
αδιέξοδο. Ο Γιώργος Μανιατάκος κινεί τα πρόσωπά του στο εσωτερικό μιας
περίτεχνης πλοκής και μολονότι η έγνοια του είναι η νεώτερη ελληνική πολιτική
ιστορία δεν αδιαφορεί για το πλάσιμο των χαρακτήρων του, που παρουσιάζονται
συνεπείς και ολοκληρωμένοι. Αναλόγως έχει φροντίσει ο συγγραφέας και για την
ανάπλαση του ιστορικού περιβάλλοντος του βιβλίου του, που περιγράφεται με
ακρίβεια και πολύ χαρακτηριστικές λεπτομέρειες.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16330P042</ED>
<ID>
ID:14972

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P04&aa=2</URL></REF>


Article

<CATEGORY>vin09</CATEGORY>

 <H5>Χατζής με σάτιρα κοινωνική και μπαλάντες
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΚΩΣΤΑΣ ΧΑΤΖΗΣ: «Τα βράδια που ονειρεύονται οι Τσιγγάνοι». Ερμηνεία:
Κώστας Χατζής - Αντωνία Χατζίδη (Μ.Β.Ι. - «ΧΡΟΝΟΣ»).

Αν πάρουμε σαν δεδομένο ότι οι Τσιγγάνοι τραγουδούν από αγάπη, πεθαίνουν
για την αγάπη, τότε πρέπει, ασφαλώς, να δεχτούμε ότι ο Κώστας Χατζής για μια
ακόμη φορά δίνει ένα ακόμη μεγάλο δείγμα αγάπης για αυτούς του ανθρώπους. Ο
τίτλος του νέου κύκλου τραγουδιών του «Τα βράδια που ονειρεύονται οι
Τσιγγάνοι» φανερώνει τις πηγές που τον εμπνέουν να φτιάχνει όμορφα τραγούδια
και να τα ερμηνεύει με τον δικό του πολύ χαρακτηριστικό, άμεσο και αμίμητο
τρόπο. Οι δεκατέσσερις συνθέσεις του που περιλαμβάνονται σε αυτό τον δίσκο,
είναι κοινωνική σάτιρα και ερωτικές μπαλάντες. Στη θεματολογία των τραγουδιών
ο Κώστας Χατζής έχει οπωσδήποτε βοηθηθεί από στιχουργούς (ορισμένοι είναι
πρώην συνεργάτες του) όπως οι Σαράντης Αλεβιζάτος, Ηλίας Λυμπερόπουλος,
Γιώργος Βρούβας, Νίνα Ναχμία και Δημήτρης Λεοντάρης. Στις ερμηνείες, εκτός από
τον ίδιο τον δημιουργό, συμμετέχει μία νέα τραγουδίστρια, η Αντωνία Χατζίδη,
με σωστή φωνή και το πιο σπουδαίο, με δυνατότητα προσαρμογής στο στυλ της
μουσικής του Κώστα Χατζή.

Εντυπωσιάζει, όμως, και η άριστα συγκροτημένη ορχήστρα, που αποτελείται από
γνωστούς μουσικούς που ο καθένας θεωρείται σήμερα δεξιοτέχνης στο είδος του:
Μανώλης Καραντίνης (μπουζούκι), Ηρακλής Βαβάτσικας (ακορντεόν), Γιώργος
Μαγκλάρας (βιολί), Γιώργος Ροϊλός (κρουστά), Γιώργος Κοτσίνης (κλαρίνο),
Χρήστος Περτσινίδης (κιθάρες).

Το πιο χαρακτηριστικό τραγούδι που καυτηριάζει τα γεγονότα της εποχής μας
είναι το «Να σου πω Μαρία».

(Ζούμε μ' ανέσεις, ρουσφέτια, πιέσεις και αδικίες/ σπίτια
χτισμένα, στη γη πεθαμένα και κακουχίες/ Ζούμε με μπάλα με κόλπα
μεγάλα και φασαρίες/ κι έχουμε νόμους μικρούς παρανόμους και καρχαρίες).

Πάντως από τα πρώτα ακούσματα του νέου δίσκου του Κώστα Χατζή μπορούμε να
πούμε ότι πρόκειται για τραγούδια που μένουν για πολύ καιρό στη σκέψη μας,
αφού τα πιο πολλά από αυτά μας δημιουργούν γόνιμους προβληματισμούς.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16330P051</ED>
<ID>
ID:14936

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P05&aa=1</URL></REF>


Article

<CATEGORY>vin09</CATEGORY>

 <H5>ΕΛΛΗΝΙΚΗ ΠΟΙΗΣΗ: ΤΟ ΣΠΟΥΔΑΙΟΤΕΡΟ ΑΦΙΕΡΩΜΑ ΜΕΤΑ 30 ΧΡΟΝΙΑ ΣΤΗ ΓΕΡΜΑΝΙΑ
</H5><H2>Η μεγάλη έξοδος
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

<H3>Και όμως, κάτι κινείται. Για πρώτη φορά ύστερα από 30 χρόνια η νεωτερική
ελληνική ποίηση κάνει μια μαζική «εισβολή» στον γερμανόφωνο χώρο, μέσα από τις
σελίδες του εγκυρότερου και πιο «ψαγμένου» γερμανικού λογοτεχνικού περιοδικού.
</H3>
Η ελληνική μεταπολεμική ποίηση κάνει τη μεγάλη της έξοδο στον γερμανόφωνο
χώρο μέσα από το περιοδικό «ΑΚΖΕΝΤΕ» που προβάλλει στο εξώφυλλό του πορτρέτα
των Μίλτου Σαχτούρη, Παπαδίτσα, Ε. Χ. Γονατά, Κικής Δημουλά, Γιώργη
Παυλόπουλου, Μιχάλη Γκανά και Μαρίας Λαϊνά

Το «ΑΚΖΕΝΤΕ» (σε κατά λέξη μετάφραση «Χροιές», «Τονισμοί»), το πλέον «αβάν
γκαρντ» περιοδικό που έχει θέση πυξίδας για την ευρωπαϊκή ποίηση, είναι
αφιερωμένο σε μια δεκαπενταριά από τους αξιολογότερους Έλληνες ποιητές που
έχουν σημαδέψει τη μεταπολεμική Ελλάδα. Δεν πρόκειται όμως για μια απλή,
ουδέτερη και τυπική παρουσίαση κάποιων ποιημάτων ξένης λογοτεχνίας, αλλά για
μια ουσιαστική προσέγγιση της νεώτερης ελληνικής ποίησης, που μπορεί να
συμβάλλει δραστικά για να επανέλθει στο προσκήνιο η σύγχρονη ελληνική
λογοτεχνία. Κάτι ιδιαίτερα σημαντικό, καθώς πλησιάζει το 2001 που η Ελλάδα θα
είναι τιμώμενη χώρα στη Διεθνή Έκθεση Βιβλίου της Φρανκφούρτης.

Στα πρώτα χρόνια της δικτατορίας το «Ακτσέντε» είχε αφιερώσει τα 3/4 της ύλης
ενός τεύχους του στην ελληνική πολιτική ποίηση. Ύστερα όμως από την περίοδο
της χούντας, η εικόνα της ελληνικής λογοτεχνίας συρρικνώθηκε και πάλι στα
τέσσερα-πέντε κορυφαία ονόματα (Καβάφης, Σεφέρης, Ρίτσος, Ελύτης,
Καζαντζάκης), στα οποία περιορίζονται οι γνώσεις του ευρωπαϊκού αναγνωστικού
κοινού. Έπρεπε να περάσουν τριάντα χρόνια και να χυθεί πολύς ιδρώτας για να
επανέλθει το αυστηρό αυτό περιοδικό διευρύνοντας τον ορίζοντα των γερμανόφωνων
αναγνωστών σχετικά με την ελληνική ποίηση.

Έτσι, δημοσιεύονται τώρα εξήντα ποιήματα σε πρώτη γερμανόφωνη μετάφραση (οι
ανέκδοτες μεταφράσεις είναι όρος και καμάρι του περιοδικού) και από κοντά
σύντομες εργοβιογραφίες και αντιπροσωπευτικές ρήσεις και απόψεις τού κάθε
προτεινόμενου ποιητή. Την παρουσίαση συμπληρώνουν τρία διαφωτιστικά θεωρητικά
κείμενα που ευαισθητοποιούν τον ξένο αναγνώστη στις ιδιαιτερότητες της
νεώτερης ελληνικής ιστορίας και ποίησης. Το «Ακτσέντε» ανοίγει με τον Ελύτη
(που ο θάνατός του σηματοδοτεί το τέλος μιας εποχής, η οποία ορίστηκε από την
τριανδρία Σεφέρης-Ρίτσος-Ελύτης) και μάλιστα με το «Ελεγείο του Gruningen»,
αφιερωμένο στον Γερμανό ποιητή Νοβόλις. Στη συνέχεια, ακολουθούν ζώντες και μη
νεωτερικοί ποιητές που πρωτοδημοσίευσαν στην περίοδο από τη δεκαετία του '40
μέχρι και τη δεκαετία του '50 και οι οποίοι είναι παραγνωρισμένοι ή άγνωστοι
στο γερμανόφωνο κοινό, είτε διότι δεν είχαν ποτέ ξαναμεταφραστεί είτε διότι
κάποια ποιήματά τους κυκλοφορούν σε μικρής εμβέλειας εκδόσεις: ο Μίλτος
Σαχτούρης με πέντε ποιήματα, ο Παπαδίτσας (2), ο Ε.Χ. Γονατάς (με μέρος από τα
μικρά της «Κρύπτης»), ο Γιώργης Παυλόπουλος (3), η Κική Δημουλά (2), ο Νίκος
Αλέξης Ασλάνογλου (3), η Κατερίνα Αγγελάκη-Ρουκ (4), ο Τάκης Σινόπουλος (4), ο
Ντίνος Χριστιανόπουλος (2), ο Ανέστης Ευαγγέλου, ο Κώστας Παπαγεωργίου, ο
Μιχάλης Γκανάς, ο Νάσος Βαγενάς, η Μαρία Λαϊνά και ­ ως εκπρόσωπος των Ελλήνων
ποιητών στη Γερμανία ­ η και μεταφράστρια, Ντάντη Σιδέρη. Πρόκειται για το
μεγαλύτερο αφιέρωμα στη μεταπολεμική ελληνική ποίηση που έχει ποτέ γίνει στον
γερμανόφωνο ­ ίσως και σε ολόκληρο τον δυτικοευρωπαϊκό ­ χώρο. Και αν
απουσιάζουν βασικά νεωτερικά ονόματα, όπως ο Νίκος Καρούζος, ο Βύρων
Λεοντάρης, η Τζένη Μαστοράκη, είναι διότι δεν βρέθηκαν την απαιτούμενη στιγμή
πρόσφοροι, έγκυροι μεταφραστές τους προς τα γερμανικά. Το κενό όμως καλύπτεται
από τη χαρτογράφηση και την εμπεριστατωμένη παρουσίαση τάσεων και γενεών της
μεταπολεμικής ελληνικής ποίησης, που υπογράφει ο Κώστας Παπαγεωργίου. Η εικόνα
συμπληρώνεται άλλωστε με το κοινωνικό ­ πολιτικό ­ ιστορικό κείμενο «Προς τι
Ελλάδα;» του Νίκου Ψαρού. Καθηγητής στο Πανεπιστήμιο του Γκίσεν, ο Ν. Ψαρός
ξεκινά από τα στερεότυπα και τα κλισέ των ξένων για την Ελλάδα, για να τα
υπονομεύσει παρουσιάζοντας σε επτά σελίδες την ιστορία του ελληνικού έθνους
από την ίδρυση του ελληνικού κράτους μέχρι σήμερα.

Πίσω από όλη αυτήν την υπόθεση δεν κρύβεται καμία κρατική ενίσχυση, καμία
πολιτιστική στρατηγική, καμία πολιτική βούληση, αλλά ο ενθουσιασμός, το μεράκι
και ο ανιδιοτελής μόχθος δύο ανθρώπων: του νεαρού φιλόλογου και ποιητή Χρήστου
Αστερίου που έκανε τις πρώτες κρούσεις από το 1995, δουλεύοντας παράλληλα τη
διδακτορική του διατριβή στο Βίρτσμπουργκ και της γνωστής εκδότριας ελληνικής
λογοτεχνίας στα γερμανικά, Νίκης Αϊντενάιερ. Αυτοί είναι που κατάφεραν να
πείσουν για το ενδιαφέρον της πρότασής τους τον συγγραφέα Μίχαελ Κρούγκερ,
διευθυντή του μεγάλου εκδοτικού οίκου Χάνζερ και αυστηρό εκδότη τού διμηνιαίου
«Ακτσέντε». Και αυτοί επέλεξαν τους ποιητές του τόμου με κριτήριο τον μοντέρνο
και κοσμοπολίτικο χαρακτήρα της ελληνικής ποίησης πέρα από τον Ελύτη. Σκοπός
τους ­ όπως αναφέρουν και στον πρόλογό τους ­ να καταδειχθεί ότι η ελληνική
ποίηση δεν τελειώνει στον Καβάφη ή στον Σεφέρη, στον Ρίτσο και στον Ελύτη,
αλλά ότι η τριανδρία των «μεγάλων» που διαδέχθηκαν τον Αλεξανδρινό είχε άξιους
σύγχρονους και άξιους συνεχιστές που εμπλουτίζουν την εικόνα της Ελλάδας.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16330P061</ED>
<ID>
ID:14937

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P06&aa=1</URL></REF>


Article

<CATEGORY>vin09</CATEGORY>

 <H2></H2><H2>Να τα πούμε;
</H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Στο μεταίχμιο του καινούργιου και του παλιού χρόνου η σημερινή Επιφυλλίδα,
γράφεται με ανανεωμένες ελπίδες και προσδοκίες για ό,τι καλό μάς επιφυλάσσει
και ό,τι καλό μπορεί να μάς φέρει το 1999. Ας ελπίσουμε πως το τελευταίο (και,
κατ' άλλους, το προτελευταίο) έτος του αιώνα μας θα περάσει χωρίς εκρηκτικά
γεγονότα σαν εκείνα που σημάδεψαν όλες τις περασμένες δεκαετίες.

Ορισμένες παρατηρήσεις γύρω από περιστατικά και γεγονότα της καθημερινής μας
ζωής, έτσι όπως τα συγκέντρωσα κατά τους τελευταίους μήνες, λέω να τα
φορτώσουμε στο γερασμένο 1998, μήπως και συνετιστεί το ακόμα νήπιο 1999. Η
χρονιά που έληξε θα μπορούσε να χαρακτηριστεί από εκδοτικής πλευράς ως η
χρονιά των λεξικών της νεοελληνικής γλώσσας. Άρχισε με το θορυβώδες «Λεξικό
Μπαμπινιώτη» για να καταλήξει στο «Λεξικό της Κοινής Νεοελληνικής», που μας
πρόσφερε τον περασμένο μήνα το Αριστοτέλειο Πανεπιστήμιο Θεσσαλονίκης μέσω του
Ιδρύματος Τριανταφυλλίδη. Έργο πολύχρονου, πολυπρόσωπου και συστηματικού
μόχθου, χρειάστηκε 20 χρόνια για να ολοκληρωθεί. Αναρωτιέται κανείς πόσος
χρόνος θα απαιτηθεί ακόμη για να δούμε ολοκληρωμένο το έρμο και στοιχειωμένο
λεξικό της Ακαδημίας Αθηνών, που έχει αρχίσει να συντάσσεται εδώ και 70
χρόνια. Η κυκλοφοριακή επιτυχία των λεξικών μαρτυρά με τρόπο εύγλωττο το πάθος
του Νεοέλληνα για τη γλώσσα του, ένα πάθος με σκοτεινές ρίζες ­ καλύτερα να
μην τις θίξουμε εδώ. Το πάθος αυτό αποφορτίζεται, πάντως, κάθε τόσο από το
ανεξέλεγκτο, μεσογειακό θυμικό του σύγχρονου Έλληνα, ο οποίος διακρίνεται για
τις αυτοσχέδιες γλωσσικές και γλωσσολογικές θεωρίες που αναπτύσσει με
εκπληκτική ευχέρεια, μα και με σπασμωδική περιπτωσιολογία. Έτσι εκπλήσσομαι
που δεν έχω ακούσει να διαμαρτυρηθεί κανείς για την πλήρως άτονη γραφή που
έχουν καθιερώσει όλα τα τηλεοπτικά κανάλια (δίαυλοι, επί το ελληνικότερο),
κάθε φορά που χρησιμοποιούν τίτλους και υπότιτλους, εξαφανίζοντας ταυτόχρονα
και τα πολύπαθα διαλυτικά. Απαρατήρητη έχει περάσει και η τακτική
δημοσιογράφου απογευματινής εφημερίδας, ο οποίος δίπλα στα ονόματα γνωστών
προσώπων που σχολιάζει στη σελίδα του, παραθέτει έναν διψήφιο αριθμό
μιμούμενος την τακτική που ακολουθούν τα αγγλοσαξονικά έντυπα. Ο αριθμός αυτός
δηλώνει την ηλικία των προσώπων. Από τη γραμματική και το συντακτικό της
γλώσσας μας, αλλά και από την πρακτική των εντύπων μας, δεν προκύπτει ότι η
ηλικία δηλώνεται με ένα σκέτο νούμερο. Και τι θα γίνει όταν δεν γνωρίζουμε την
ακριβή ηλικία, κυρίως ορισμένων γυναικών; Θα βάλουμε ερωτηματικό στη θέση του
αριθμού ή θα αυθαιρετούμε κατά προσέγγιση;

Παραμένοντας για λίγο ακόμη σε χώρο συγγενικό με τον προηγούμενο, επισημαίνω
ότι μεγάλος Αθηναίος εκδότης εικονογραφεί το εξώφυλλο του ετήσιου καταλόγου
του με τον γνωστό πίνακα του Gustav Adolph Hennig «Κορίτσι που διαβάζει», τη
στιγμή που ο ίδιος πίνακας ήταν το εξώφυλλο βιβλίου άλλου μεγάλου Αθηναίου
εκδότη. Και τώρα, ένα θέμα που θα ευχόμουν να συζητηθεί και να σχολιαστεί
καλόπιστα στους επόμενους μήνες. Έφτασε στα χέρια μου η πρόσφατη Ανθολογία
ποιημάτων του Σικελιανού, που επιμελήθηκε στον «Ίκαρο» ο Ζήσιμος Λορεντζάτος.
Περιλαμβάνει εννέα, όλα κι όλα, ποιήματα από τη συνολική ποιητική παραγωγή του
Σικελιανού. Περιλαμβάνει, κατά τη διατύπωση του ανθολόγου, «το μέρος εκείνο
που πιστεύουμε πως θα απομείνει "κτήμα τε ες αεί", όταν όλα τα υπόλοιπα
σαρωθούν και πέσουν από μοναχά τους». Η επιλογή, παρά την αυστηρότητά της και
τον σαφώς προσωπικό χαρακτήρα της, δε μας εμποδίζει να παραδεχτούμε ότι τα
εννέα αυτά ποιήματα (Μήτηρ Θεού, Ιερά Οδός, Άγραφον, Στ' Όσιου Λουκά το
μοναστήρι, Θαλερό, Παν, Τρεχαντήρα, Το πρωτοβρόχι, Γιατί βαθιά μου δόξασα)
καταλέγονται στα διαμάντια που έγραψε ο Σικελιανός. Απλώς, ο αναγνώστης
αισθάνεται τον πειρασμό να προσθέσει και τις δικές του προτιμήσεις από τη
σικελιανική ποίηση, ομολογουμένως λιγοστές ακόμη, οι οποίες όντως δεν θα
άλλαζαν «τη γενική εικόνα του Σικελιανού ποιητή, όπως προβαίνει μέσα από το
χωνευτήρι της Ανθολογίας». Η κρίσιμη, όμως, παράγραφος του Προλόγου της
Ανθολογίας βρίσκεται ήδη στις πρώτες σελίδες του βιβλίου: «Από τον μη ποιητή
Σικελιανό δε νομίζομε πως θα απομείνουν πολλά. Την ευθύνη για μια τέτοια
(μεγάλη) κουβέντα την παίρνομε ακέρια απάνω μας. Λέμε καθαρά, δίχως
περιστροφές ή επιφυλάξεις, πως ο Σικελιανός δεν είναι για εμάς ιεροφάντης,
μυσταγωγός ή προφητάναχτας, καταπώς στοχαζόταν ο ίδιος, αλλά μοναχά ποιητής
και ποιητής μεγάλος. (Αδιαφιλονίκητα ο μεγαλύτερος Έλληνας ποιητής του 20ού
αιώνα)». Η παράγραφος αυτή, εκτός από την τελευταία παρένθετη φράση,
συγκεφαλαιώνει με παρρησία μιαν αντίληψη που ήταν κοινό μυστικό, αλλά δεν είχε
ποτέ λεχθεί απερίφραστα και με ευθύ τρόπο. Όσο για την παρένθετη φράση, τώρα
που λήγει ο αιώνας, ασφαλώς θα ανακινηθεί το ερώτημα ποιος από τους μεγάλους
μας ποιητές (ανάμεσά τους και ο Σικελιανός) υπήρξε ο μεγαλύτερος του 20ού αιώνα.

Καλή Χρονιά!
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16330P062</ED>
<ID>
ID:14973

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P06&aa=2</URL></REF>


Article

<CATEGORY>vin09</CATEGORY>

 <H5>ΣΤΗΝ ΠΡΩΤΗ ΘΕΣΗ ΤΗΣ ΤΗΛΕΘΕΑΣΗΣ ΕΟΡΤΑΣΤΙΚΟ ΣΙΡΙΑΛ ΜΕ ΤΟ ΡΙΠΛΕΪ ΤΟΥ
</H5><H2>Τους έκανε όλους... νταντά
</H2>
<H3>Η «Νταντά για όλες τις δουλειές» έκανε την έκπληξη την τελευταία εβδομάδα του
χρόνου. Το εορταστικό επεισόδιο της σειράς συγκέντρωσε ­ αθροιστικά ­ με την
πρώτη προβολή του (ανήμερα Χριστούγεννα) και με την επανάληψή του τους
περισσότερους τηλεθεατές από κάθε άλλο πρόγραμμα.
</H3>
«Και οι παντρεμένοι έχουν ψυχή», «Δύο ξένοι», «Άγγιγμα ψυχής» ήταν η τριάδα
που συγκέντρωσε τις προτιμήσεις των τηλεθεατών το τελευταίο επταήμερο του 1998.

Με αυτή τη σειρά, τα τρία σίριαλ είχαν αναδειχθεί δημοφιλέστερα προγράμματα
και την προπερασμένη εβδομάδα.

Τα σατανικά σχέδια του Ακάλυπτου, πάντως, ήταν εκείνα που έδωσαν νέα ώθηση
στην κωμική σειρά του Antenna «Και οι παντρεμένοι έχουν ψυχή». Μετά την
επιχείρηση Βιάγκρα, ο δαιμόνιος νους του Ακάλυπτου δημιούργησε νέο απίθανο
σχέδιο δράσης, αυτή τη φορά για να κατατροπώσει τον επίδοξο εραστή της
γυναίκας του, έτσι ώστε εκείνος να απογοητευτεί και να επαναφέρει την Αλίκη
στο δικό του πεδίο επιτήρησης.

Το κυνήγι της Μαρίνας από τον Κωνσταντίνο στους «Δύο ξένους» διατήρησε αμείωτο
το ενδιαφέρον των τηλεθεατών, ενώ το μέγεθος της αγωνίας τους για την εξέλιξη
της σχέσης του πατέρα Ιωάννη και της Δέσποινας στο «Άγγιγμα ψυχής»
αποτυπώνεται στο ποσοστό τηλεθέασης.

Η δραματική σειρά «Η ζωή που δεν έζησα» της Μιρέλλας Παπαοικονόμου φαίνεται
πως περίμενε αυτό το «κάτι», ώστε να πλασαριστεί στην πρώτη πεντάδα. Και
μάλλον η ευκαιρία δόθηκε πριν από περίπου τρεις εβδομάδες, όταν η σειρά είχε
«απέναντί» της τα καλλιστεία του Antenna. Από τότε η δραματική σειρά του Mega
είναι σταθερά στην τέταρτη θέση των προτιμήσεων, ενώ το επεισόδιο της
προπερασμένης Δευτέρας το είδαν 807.000 τηλεθεατές. Η σειρά απέκτησε άλλη
δυναμική από τη στιγμή που βγήκε στον αέρα το επεισόδιο στο οποίο ο Σωκράτης
μαθαίνει για την σχέση της μητέρας του, Φανής, με τον φίλο του, Βαγγέλη.

Στην πέμπτη θέση έχουμε κάτι παράδοξο. Την κατέλαβε το εορταστικό επεισόδιο
της σειράς «Νταντά για όλες τις δουλειές» που προβλήθηκε σε επανάληψη (!),
όταν στην πρώτη προβολή του ­ ανήμερα τα Χριστούγεννα ­ διακρίθηκε στην έβδομη
βαθμίδα. Την επανάληψη την είδαν 788.000 τηλεθεατές, ενώ την πρώτη μετάδοση
παρακολούθησαν 744.000 ζευγάρια μάτια.

Στην έκτη θέση εμφανίστηκαν τα «Εγκλήματα» με την περίληψη των πρώτων
επεισοδίων, που μεταδόθηκαν ως τηλεταινία την προπερασμένη Τρίτη και την
παρακολούθησαν 773.000 τηλεθεατές, ενώ τη... σατιρική τηλεοπτική καταιγίδα
«Α.Μ.Α.Ν.», όπως αποκαλούν οι συντελεστές της την εκπομπή, επέλεξαν 750.000 τηλεθεατές.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16330P071</ED>
<ID>
ID:14938

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Το προτελευταίο βράδυ του 1998 ο συνθέτης Χρήστος Λεοντής αποκάλυψε
χωρίς δισταγμό «την καλύτερη ανδρική φωνή που έχουμε σήμερα στην Ελλάδα». Και
εννοούσε τον Δώρο Δημοσθένους που φιλοξένησε ο «Νυχτερινός επισκέπτης»
της ΝΕΤ. Και για να μειωθούν οι ενστάσεις από αυτήν τη δήλωση, ο νεαρός
τραγουδιστής από την Κύπρο προσκόμισε όλα τα δικαιολογητικά της θητείας του
στο ποιοτικό τραγούδι, πριν ανέβει στη σκηνή του «Βέμπο» πρωταγωνιστώντας στο «Γκρηζ».

* Με τον Δημήτρη Λάγιο ξεκίνησε, στον δίσκο του «Ίνα τι» μαζί με τη
Σαββίνα Γιαννάτου και τον Γιώργο Νταλάρα. Και με τον
Νταλάρα ξαναβρέθηκε στο Ηρώδειο στην παρουσίαση του Μιχάλη Κακογιάννη
«Κύπρος ­ είκοσι χρόνια μετά». Εκεί, ο χορευτής και χορογράφος Δημήτρης
Παπαϊωάννου εκτίμησε το μέταλλο της φωνής του και του εμπιστεύτηκε την
ερμηνεία των «Τραγουδιών της αμαρτίας» του Μάνου Χατζιδάκι στην
παράσταση της Ομάδας Εδάφους «Ενός λεπτού σιγή». Όσο για το μέλλον του, ο
Δώρος Δημοσθένους ήταν απόλυτος: «Θα 'θελα να κάνω πράγματα που αγγίζουν την
ψυχή μου. Μου αρέσουν 
οι προκλή-σεις».

* Το Mad TV τελευταία τα πάει πολύ καλά με τους καλεσμένους του. Φαίνεται ότι
το ελληνικό μουσικό κανάλι έχει σκοπό να αποκτήσει φήμη. Για αυτό και χθες,
απόγευμα Πρωτοχρονιάς, έπαιξε και κέρδισε βγάζοντας Άλκηστη Πρωτοψάλτη.
Η οποία μαζί με τον Θέμη Γεωργαντά πήραν τα βουνά και έφτασαν στην
Αράχωβα. Και εκεί στα χιόνια μίλησαν για την πρόσφατη περιοδεία της στο
εξωτερικό, για το «Ηφαίστειό» της και για το ξύπνημά του ξανά στο Δημοτικό
Θέατρο Πειραιά.

* Μία από τις πολλές επιθυμίες της ΝΕΤ ήταν να συμβάλει στη διάδοση του
βιβλίου, και τον τρόπο τον βρήκε στη μονόλεπτη καθημερινή εκπομπή «Με τη φωνή
του συγγραφέα», όπου οι ίδιοι οι συγγραφείς μιλούν για τα βιβλία τους. «Η φωνή
του συγγραφέα» ξεκίνησε την περασμένη Τετάρτη, με τον Μάνο Κοντολέοντα,
ακολούθησαν η Άννα Συνοδινού και ο Τίτος Πατρίκιος. Η εκπομπή θα
μεταδίδεται καθημερινά στις ώρες αιχμής, για να περάσουν 365 συγγραφείς και τα
βιβλία τους.

* Η μουσική μετά τα γλέντια της Πρωτοχρονιάς καλά κρατεί. Και ο
Λεωνίδας Αντωνόπουλος αλλάζει τον ρυθμό σε πιο έθνικ αποχρώσεις,
παρουσιάζοντας σήμερα στη ΝΕΤ στους «Μουσικούς του Κόσμου» τον Σαλίφ
Κεϊτά. Τον τραγουδιστή από το Μαλί που στη δεκαετία του '80 σήκωσε στις
πλάτες του το κίνημα της world music στην Ευρώπη, συνδυάζοντας παραδοσιακά
στοιχεία με στοιχεία τζαζ, ροκ ή φανκ. Ο Κεϊτά είχε την ατυχία να γεννηθεί
αλμπίνος, δηλαδή εκ πρώτης όψεως λευκός. Και ένας αλμπίνος στην καρδιά της
Αφρικής δεν μπορεί παρά να είναι λάθος της φύσης. Ο Κεϊτά επαναστάτησε ενάντια
στη μοίρα του και έτσι έγινε ο πρώτος ευγενής από το Μαλί που έγινε τραγουδιστής.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16330P072</ED>
<ID>
ID:14974

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P07&aa=2</URL></REF>


Article

<CATEGORY>vin15</CATEGORY>

 <H5>Κυνηγητό με σασπένς
</H5><H5>ΤΟΡ 3
</H5><H2>ΤΗΛΕΟΡΑΣΗΣΑΒΒΑΤΟΥ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Ο ΑΛΦΡΕΝΤ ΧΙΤΣΚΟΚ ΚΑΤΑΔΙΩΚΕΙ ΤΟΝ ΚΑΡΙ ΓΚΡΑΝΤ
</H3>
ΝΩΡΙΣ

13.15 ΝΕΤ «Ο χρυσός φοίνικας και το μαγικό χαλί» (The
Phoenix and the flying carpet). Οικογενειακή ταινία. Με Μίριαν Μαργκόλις και
Ντέιβιντ Σάκερ (διάρκεια 93').**

13.40 ΕΤ1 «Η μοίρα μιας γυναίκας». Κώστας Πρέκας - Ελένη
Ερήμου το 1968 σε μεγάλο έρωτα. Έλα όμως που το ταξικό... χάσμα εμποδίζει.
Μελό της Ρένας Γαλάνη, με Μαλαίνα Ανουσάκη.*

15.00 Seven Χ «Κραυγές στην Αφρική» (Africa
screams). Κωμωδιούλα του 1945 με Άμποτ και Κοστέλο να ψάχνουν διαμάντια στην
Αφρική (διάρκεια 80'). *

15.15 ΝΕΤ «Ο γέρος και η θάλασσα» (The old man and the sea). Ο
Σπένσερ Τρέισι του 1958 στον ρόλο του Κουβανού ψαρά, από το μυθιστόρημα του
Έρνεστ Χεμινγουέι. Η ταινία κέρδισε Όσκαρ μουσικής και η σκηνοθεσία είναι του
Τζον Στάρτζες. ***

15.50 Antenna «Το βλακόμουτρο». Κωμωδία με Γιάννη
Γκιωνάκη Δέσποινα Στυλιανοπούλου και Γιάννη Βογιατζή (διάρκεια 80').*

16.30 Skai «Ο πεθερόπληκτος». Κωμωδία του Χρήστου
Κυριακόπουλου με τον Σωτήρη Μουστάκα, τον Γιάννη Γκιωνάκη, τον Βασίλη Αυλωνίτη
και τη Δέσποινα Στυλιανοπούλου (διάρκεια 80').*

18.15 Mega «Ο γεροντοκόρος». Ο Λάμπρος Κωνσταντάρας, εκ
πεποιθήσεως γεροντοπαλίκαρο, βρίσκει τον μάστορά του από τη Μάρω Κοντού.
Ευχάριστη κωμωδία του Ορέστη Λάσκου (διάρκεια 88').**

18.15 Skai «Τα μυστικά του κάστρου» (The castle of
adventure). Τηλεταινία με πέντε παιδιά, στοιχειωμένο κάστρο και κύκλωμα
κατασκόπων. «Άγνωστο» με... άγνωστους (διάρκεια 100'). (;)

19.00 ΕΤ1 «Η οπτασία» (Younger and younger). Σύζυγος
συλλαμβάνεται επ' αυτοφώρω με την ερωμένη του. Αισθηματική ιστοριούλα του
Πέρσι Άντλον («Καφέ Μπαγκντάτ») με Ντόναλντ Σάδερλαντ και Λολίτα Νταβίντοβιτς.**


ΑΡΓΑ

21.00 Seven Χ «Μικρή νυχτερινή μουσική» (Little night
music). Προπολεμικά στη Βιέννη με τρία ζευγάρια που χωρίζουν και ξανασμίγουν.
Από το μουσικό που βασίζεται στην κομεντί του Μπέργκμαν «Χαμόγελα καλοκαιρινής
νύχτας». Με Τέιλορ, Νταϊάνα Ρινγκ και Λέσλι Αν Ντάουν (διάρκεια 125').*

21.10 Mega «Το ανθρωπάκι». Ένα... ανθρωπάκι, ο Κώστας
Βουτσάς, αντιμετωπίζει προβλήματα όταν η γυναίκα του Μάρθα Καραγιάννη γίνεται
σταρ του κινηματογράφου. Σκηνοθεσία Γιάννης Δαλιανίδης (διάρκεια 81').**

22.00 Star «DNA». Επιστήμων εισβάλλει στο... DNA και
δημιουργεί... τέρατα. Παραλλαγή του Φρανκενστάιν με Μαρκ Ντακάσκος και
Γιούργκεν Πρόχνοφ. Η σκηνοθεσία είναι του Γουίλιαμ Μέσα. (διάρκεια 103'). 
Ο Κάρι Γκραντ και η Εύα Μαρί Σεντ στο αριστουργηματικό θρίλερ του Άλφρεντ
Χίτσκοκ «Στη σκιά των τεσσάρων γιγάντων»

22.30 ΝΕΤ «Στη σκιά των τεσσάρων γιγάντων» (North by
North west). Επιτέλους, μια μεγάλη ταινία. Ένα από τα πέντε αριστουργήματα του
Άλφρεντ Χίτσκοκ. Εργένης και μπον βιβέρ τύπος καταδιώκεται από ομάδα
κατασκόπων, αλλά και από την Αστυνομία! Εντελώς τυχαία και λόγω συμπτώσεων. Η
σκηνή της δολοφονίας στον ΟΗΕ, όταν ο αθώος εργένης συλλαμβάνεται από
φωτογραφικό φακό να κρατάει μαχαίρι και πτώμα, είναι μάθημα σκηνοθεσίας. Αλλά
το γεγονός είναι η σκηνή με αεροσκάφος που... ψεκάζει τον κυνηγημένο Κάρι
Γκραντ. Με Εύα Μαρί Σεντ και Τζέιμς Μέισον. *****

23.00 ΕΤ3 «Ο νόμος του Νταν» (Dan Candy's law). Καναδός
ορειβάτης ψάχνει τους Ινδιάνους που σκότωσαν τους γονείς του. Ασήμαντη
περιπέτεια με Ντόναλντ Σάδερλαντ.*

23.30 ΕΤ1 «Η αγαπημένη μου εποχή» (Ma saison preferee). Από τις
καλύτερες ταινίες του Γάλλου Αντρέ Τεσινέ. Η ιστορία δύο αδελφών. Εκείνη
σύζυγος, εργαζόμενη και μητέρα. Εκείνος στο... περιθώριο. Η άρρωστη μάνα τούς
φέρνει κοντά. Τότε τα δύο αδέλφια επιστρέφουν στο παρελθόν. Με πολύ καλές
ερμηνείες από Κατρίν Ντενέβ και Ντανιέλ Οτέιγ. Παίζει και η Κιάρα Μαστρογιάνι
(κόρη της Ντενέβ και Μαστρογιάνι). ****

23.45 Seven Χ «Η τρικυμία» (The tempest). Από το
ομότιτλο έργο του Σαίξπηρ σε σκηνοθεσία Τζορτζ Σάφερ με τον Ρίτσαρντ Μπάρτον.
Η ιστορία του Πρόσπερο. Παίζει και ο Ρόντι Μακ Ντάουελ. Μέτριων επιδόσεων
(διάρκεια 77'). ***


ΠΟΛΥ ΑΡΓΑ

00.15 Star «Τέσσερα δωμάτια» (Four rooms). Τέσσερις μικρές
ιστορίες με πλήθος ονομάτων. Σκηνοθετούν Ταραντίνο, Ρόκγουελ, Ροντρίγκεζ,
Άλισον Άντερς. Παίζουν Τιμ Ροθ, Βαλέρια Γκολίνο, Μαντόνα (ακόμα κι... Αυτή),
Τζένιφερ Μπιλς, Μπρους Γουίλις, Ταραντίνο, Λίλι Τέιλορ, Μαρίσα Τομέι.
(διάρκεια 102'). ***

00.30 Mega «Μπάγκσι» (Bugsy). Η ιστορία του μαφιόζου που
συνέλαβε την ιδέα του Λας Βέγκας! Πρόκειται για τον γόητα Μπέντζαμιν Σίγκελ,
τον μοναδικό Εβραίο της ιταλικής Μαφίας του Λουτσιάνο και του Καπόνε. Η
γκανγκστερική ταινία με υποψηφιότητες Όσκαρ, του Μπάρι Λέβινσον. Με Γουόρεν
Μπίτι και Ανέτ Μπένινγκ. Ειδύλλιο μέχρι θανάτου. Παίζουν ακόμα Μπεν Κίνγκσλεϊ
και Έλιοτ Γκουλντ, αλλά και Τζο Μαντένια (διάρκεια 135'). ***

01.00 ΕΤ3 «Σταματήστε τον κόσμο, θέλω να κατέβω» (Fermate
il mondo... voglio scendere). Επαναστάτες χωρίς... αιτία. Ιταλική ταινία με
ήρωα κάποιο αγόρι που ανεβαίνει τα σκαλιά αποδεχόμενος την κοινωνία όπως
είναι. Σκηνοθεσία Τζιανκάρλο Καμπέλι. Μην ελπίζετε πολλά (διάρκεια 98').**

01.35 ΕΤ1 «Περίεργη παρουσία» (The haunting of Julia). Μια
μητέρα σκοτώνει κατά λάθος την κόρη της για να τη... σώσει από πνιγμό. Θρίλερ
του Ρίτσαρντ Λοκρέιν με Μία Φάροου του 1983 και Τομ Κόντι. Ενδιαφέρον **½

01.30 Skai «Τρόμος στον Λευκό Οίκο» (Under siege).
Τρομοκράτες γονατίζουν την Αμερική. Προπαγάνδα του 1986, σε σκηνοθεσία Ρότζερ
Γιανγκ, με Πίτερ Στράους και Μέισον Άνταμς (διάρκεια 150').*

02.45 Mega «Τα σμαράγδια της Μεσογείου» (The moon spinners). Από
μπεστ σέλερ της Μαίρης Στιούαρτ. Οι περιπέτειες Αγγλιδούλας στην Κρήτη. Ταινία
μυστηρίου με τη Χέιλι Μιλς και τον Ελάι Γουάλας, σε σκηνοθεσία Τζέιμς Νέλσον.
Παίζει και η Ειρήνη Παπά. (διάρκεια 113').**

04.00 Antenna «Η όπερα της πεντάρας» (The three penny opera).
Μιούζικαλ από το θρυλικό έργο των Μπρεχτ - Κουρτ Βάιλ. Με τον Κουρτ Γιούργκενς
του 1963, σε σκηνοθεσία Βόλφγκανγκ Στάουντε από... θρυλική παράσταση. Παίζουν
Ντικ Πράις, Γκερτ Φρέμπε, Σάμι Ντέιβις τζούνιορ, Λίνο Βεντούρα. (διάρκεια
98'). ***


1. «Στη σκιά των τεσσάρων γιγάντων» - Θεοί και δαίμονες καταδιώκουν
Κάρι Γκραντ (ΝΕΤ, 22.30).

2. «Η αγαπημένη μου εποχή» - Ανθρώπινο, ευαίσθητο με Κατρίν Ντενέβ -
Ντανιέλ Οτέιγ (ΕΤ1, 23.30).

3. «Μπάγκσι» - Ο Γουόρεν Μπίτι οραματίζεται... Λας Βέγκας (Mega, 00.30).


(;) = άπαιχτο στην Ελλάδα τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16330P081</ED>
<ID>
ID:14950

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P08&aa=1</URL></REF>


Article

<CATEGORY>vin15</CATEGORY>

 <H5>Αντι-Τζέιμς Μποντ ο Μάικλ Κέιν
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΠΕΡΙΠΕΤΕΙΑ ΚΑΤΑΣΚΟΠΕΙΑΣ ΜΕ ΧΙΟΥΜΟΡ ΚΑΙ ΑΓΩΝΙΑ
</H3>
ΝΩΡΙΣ

12.50 ΕΤ1 «Η καρδιά ενός αλήτη». Άτεγκτος δικαστής
αναρριχάται χάριν τσέπης αδελφού του. Δικαστικό μελό του Τεγόπουλου με τους
Νίκο Ξανθόπουλο και Αφροδίτη Γρηγοριάδου. Παίζει και ο Κατράκης.*

13.30 ΝΕΤ «Ένας Βέγγος για όλες τις δουλειές». Θανάσης
ασθμαίνων τρέχοντας προς όλες τις... εργασιακές κατευθύνσεις. Του Ντίνου
Κατσουρίδη με την Αιμιλία Υψηλάντη (διάρκεια 90'). *½

15.45 ΕΤ3 «Η γιαγιά δεν ήταν... μάγισσα» (The case
of the witch who wasn't). Δύο πιτσιρίκες στην εξοχή γίνονται φίλες με
γιαγιά... μάγισσα. Του Ζαν Μποντρί, αλλά... άγνωστο στις ελληνικές οθόνες
(διάρκεια 95'). (;)

16.20 Skai «Οι μνηστήρες της Πηνελόπης». Ο Σταύρος
Παράβας φοράει φουστάνια της αδελφής του για να τον δει ο υποψήφιος γαμπρός!
Με Σωτήρη Μουστάκα και... μηδέν εις το πηλίκον (διάρκεια 80'). 
18.00 Mega «Η σωφερίνα». Κλασικό με την Αλίκη στα
δικαστήρια για να βοηθήσει φίλη της που έχει ξεπορτίσει από τη συζυγική εστία.
Σύζυγος ο Αλέκος Αλεξανδράκης. Με Κοντού, Πάντζα, Κωνσταντίνου και
Παπαγιαννόπουλο στην... έδρα (διάρκεια 98). *½

18.20 ΕΤ1 «Κρακατόα, ανατολικά της Ιάβα»
(Krakatoa, east of Java). Στα τέλη του περασμένου αιώνα, σε λιμάνι της Άπω
Ανατολής, ψάχνουν για θησαυρό. Το ηφαίστειο... θυμώνει. Περιπέτεια του
Μπέρναρντ Κοβάλσκι με τους Μαξιμίλιαν Σελ, Νταϊάν Μπέικερ και Μπράιαν Κιθ.
Περνάει η ώρα.**


ΑΡΓΑ

21.00 ΕΤ3 «Ο Αλσίνο και ο Κόνδορας». Αλληγορική, τρυφερή
ιστορία με στόχο τον Πινοσέτ. Ο εξόριστος Μιγκέλ Λιτίν από την Χιλή σκηνοθετεί
μια ιστορία με παιδί και Κόνδορα. Με τους Άλαν Εσκιβέλ, Ντιν Στόκγουελ.
Καλοφτιαγμένο και ανθρώπινο. Ίσως... ξεπερασμένο (διάρκεια 80'). ***

21.00 Seven Χ «Χθες το βράδυ» (About last night).
Αισθηματικό με Ρομπ Λόου και Ντέμι Μουρ. Παίζει και ο Τζίμι Μπελούσι.
Γνωρίζονται μια νύχτα, αλλά στη συνέχεια αρχίζουν οι καυγάδες. Η σκηνοθεσία
είναι του Έντουαρντ Ζούικ (διάρκεια 108'). **½

21.00 Star «Super Mario brothers». Οι αδελφοί Μάριο
αντιμετωπίζουν τον σατανικό Κινγκ Κούπα. Σαν βιντεογκέιμ με Μπομπ Χόσκινς και
Ντένις Χόπερ. Ουδέν (διάρκεια 104').**

21.10 Mega «Μικρές κυρίες» (Little women). Από το
ομότιτλο, κλασικό μυθιστόρημα της Λουίζας Μέι Άλκοτ. Τέσσερα κορίτσια προς την
ενηλικίωση με φόντο τον αμερικανικό εμφύλιο. Καλές ερμηνείες, μέτρια
αποτελέσματα. Με Γουινόνα Ράιντερ, Σούζαν Σάραντον, Έρικ Στολτζ, Γκάμπριελ
Μπερν και Κλερ Ντέινς. Αυστηρώς για κοριτσίστικες ευαισθησίες. Η σκηνοθεσία
της Γκίλιαν Άρμστρονγκ (διάρκεια 114'). ***

21.30 Skai «Διακοπές στην Κωλοπετινίτσα». Κλασική κωμωδία
με τους Χατζηχρήστο, Διαλυνά, Φωτόπουλο και Σπύρο Φωκά. Πονηροί τύποι ψάχνουν
πολύτιμα κοιτάσματα στην... Κωλοπετινίτσα! Η σκηνοθεσία του Βασίλη Γεωργιάδη
(διάρκεια 90').**

«Απόρρητος φάκελος "Ίπκρες"». Ο Μάικλ Κέιν σε ρόλο πράκτορα

22.00 ΝΕΤ «Απόρρητος φάκελος Ίπκρες» (The Ipcress file).
Η καλύτερη ταινία της βραδιάς. Ο Μάικλ Κέιν σε ρόλο αντί... Τζέιμς Μποντ.
Κατασκοπεία του '60 με ήρωα διοπτροφόρο πράκτορα που περνάει απαρατήρητος,
αλλά χρησιμοποιεί το μυαλό του. Βαδίζει σε ναρκοπέδιο γιατί οι πράκτορες είναι
«υλικά»... αναλώσιμα. Η σκηνοθεσία είναι του Σίντνεϊ Φιούρι. Η πρώτη εμφάνιση
του πράκτορα με το όνομα Χάρι Πάλμερ (διάρκεια 103'). ***½

22.00 ΕΤ1 «Ένας τρελός γλεντζές». Ο Λάμπρος Κωνσταντάρας
κηδεμονεύει κόρη φίλου του. Δυστυχία τού... φίλου του! Με τους Τζένη Ρουσσέα,
Μπάρκουλη, Βανίτα. Το σενάριο είναι του Κώστα Πρετεντέρη.*

23.00 Star «Φλογισμένες σχέσεις» (Heartburn).
Αισθηματικές και συζυγικές τρικυμίες. Η ταινία με το μεγάλο όνομα της βραδιάς.
Ο Τζακ Νίκολσον είναι δημοσιογράφος και παντρεύεται την Μέριλ Στριπ, που στη
συνέχεια ανακαλύπτει πως ο Τζακ δεν μπορεί να διορθωθεί. Ποδόγυρος γαρ. Η
σκηνοθεσία είναι του Μάικ Νίκολς, σπεσιαλίστα του είδους. Αλλά εδώ δεν του
«βγαίνει». Παίζει και ο Τζεφ Ντάνιελς και ο Τσέχος σκηνοθέτης Μίλος Φόρμαν
(διάρκεια 108'). ***

23.30 Seven Χ «Διαίρει και βασίλευε» (Divide and
conquer). Δεν είναι ταινία, αλλά ντοκιμαντέρ του Φρανκ Κάπρα για τον πόλεμο
και τους ναζί (διάρκεια 56').


ΠΟΛΥ ΑΡΓΑ

00.30 Mega «Εννέα με πέντε» (9 to 5). Κομεντί εργαζόμενων
γυναικών. Τζέιν Φόντα, Λίλι Τόμλιν, Ντόλι Πάρτον στην ίδια πολυεθνική με τα
ίδια προβλήματα, τα ίδια αφεντικά, τα ίδια... τσιμπήματα. Καλούτσικο, σε
σκηνοθεσία Κόλιν Χίγκινς. Φαλλοκράτης ο Στέρλινγκ Χέιντεν (διάρκεια 110'). ***

01.00 ΕΤ3 «Το εξπρές του τρόμου» (Horror express).
Ελεύθερος ο... Εωσφόρος δύο εκατομμύρια χρόνια μετά σε μια παγωμένη γη. Τρόμος
με τους Κρίστοφερ Λι και Τέλι Σαβάλας σε μια βρετανο-ισπανική συμπαραγωγή
(διάρκεια 88').**

01.00 ΕΤ1 «Πολύτιμο φορτίο» (Precious find). Τρεις ξένοι
επιθυμούν να πλουτίσουν με την ανακάλυψη ενός νέου αστεροειδή. Ο πυρετός του
χρυσού σε ταινία «επιστημονικής» φαντασίας του Φίλιπ Μόρα. Με Ρούτγκερ Χάουερ.**

01.15 Star «Βίαιοι δρόμοι» (Paradise Alley). Σενάριο -
σκηνοθεσία Σιλβέστερ Σταλόνε. Μάλιστα. Και με μια ιστορία που έχει κοινωνικό
βάθος. Η πορεία τριών αδελφών σε φτωχική γειτονιά της Νέας Υόρκης του 1946.
Προσπαθεί όσο μπορεί. Παίζει ο ίδιος ακολουθούμενος από τους Αρμάν Ασάντε,
Κέβιν Κόνγουεϊ, Αν Άρτσερ (διάρκεια 108'). ***

01.45 Antenna «Οργή και τιμή Νο 2» (Rage and honor ΙΙ).
Αστυνομικός κατηγορείται άδικα για τον φόνο συναδέλφου του. Περιπέτεια του
Γκάι Νόρις με Σίνθια Ρόθροκ και Ρίτσαρντ Νόρτον (διάρκεια 105').*

02.00 Skai «Επιχείρηση CIA» (Operation CIA). Του 1965 με
τον Μπαρτ Ρέινολντς που διερευνά μία υπόθεση δολοφονίας πράκτορα της CIA στην
Σαϊγκόν (διάρκεια 90').**

02.30 Mega «Οι παράνομοι του Μπρόντγουεϊ» (Bloodhounds of
Broadway). Νεανική περιπέτεια που διαδραματίζεται παραμονή Πρωτοχρονιάς του
1928 με διάσημους «κατοίκους» του Μπρόντγουεϊ. Παίζει και η Μαντόνα του 1988.
Ακόμα Ματ Ντίλον, Ρούτγκερ Χάουερ και Τζένιφερ Γκρέι. Πολλά ονόματα, ελάχιστα
αποτελέσματα (διάρκεια 83').**


1. «Απόρρητος φάκελος Ίπκρες» ­ Ο Μάικλ Κέιν αντί... Τζέιμς Μποντ (ΝΕΤ, 22.00).

2. «Φλογισμένες σχέσεις» ­ Τζακ Νίκολσον, Μέριλ Στριπ καυγαδίζουν
(Star, 23.00).

3. «Μικρές κυρίες» ­ Η Γουινόνα Ράιντερ γίνεται... Γυναίκα (Mega, 21.10).


(;) = άπαιχτο στην Ελλάδα τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16330P101</ED>
<ID>
ID:14947

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P10&aa=1</URL></REF>


Article

<CATEGORY>vin09</CATEGORY>

 <H5>ΑΦΙΕΡΩΜΑ ΣΤΗΝ ΠΡΩΤΗ ΡΕΜΠΕΤΙΚΗ ΚΟΜΠΑΝΙΑ
</H5><H2>Η ξακουστή «Τετράς» στον αέρα
</H2>
Η κομπανία του Στέλιου Βαμβακάρη, με φόντο την κλασική φωτογραφία της
κομπανίας του πατέρα του Μάρκου «Τετράς, η ξακουστή του Πειραιώς»

Η «Τετράς, η ξακουστή του Πειραιώς» είναι η πρώτη νέα παραγωγή της ΕΤ1 που
κάνει ποδαρικό στο κανάλι και που είναι αφιερωμένη στην πρώτη ρεμπέτικη
κομπανία. Την κομπανία των Μάρκου Βαμβακάρη, Στράτου Παγιουμτζή, Γιώργου Μπάτη
και Ανέστη Δέλια. Μέσα από τα τέσσερα ωριαίας διάρκειας επεισόδια της
κινηματογραφημένης σειράς του Διονύση Γρηγοράτου, στην οποία συνεργάστηκε με
τον μελετητή του ρεμπέτικου Παναγιώτη Κουνάδη (οι Νίκος Αξαρλής και Θεοδώρα
Γρηγόρη έκαναν την έρευνα), παρουσιάζεται για πρώτη φορά η ιστορία της πρώτης
ρεμπέτικης κομπανίας με μπουζούκια και των μεγάλων δημιουργών της.

Η πρεμιέρα έχει προγραμματιστεί από την ΕΤ1 αύριο Κυριακή στις 20.50 και τα
τέσσερα επεισόδια έχουν ως άξονα τις προσπάθειες τριών φίλων ­ ενός μουσικού,
γιου του πρωταγωνιστή της «Τετράδος» Μάρκου Βαμβακάρη, ενός μελετητή κι ενός
ερευνητή ­ να προσεγγίσουν αυτό το είδος τραγουδιών της ψυχής με αφορμή την
εντολή που τους δίνει μια παράξενη επισκέπτριά τους, που μπορεί να είναι η
γυναίκα στο ρεμπέτικο τραγούδι ή τραγουδίστρια ή χορεύτρια ή πελάτισσα στο
πρώτο τραπέζι.

Στα συνολικά 240 λεπτά που διαρκεί η σειρά ακούγονται περισσότερα από 100
ρεμπέτικα τραγούδια ­ μερικά ανέκδοτα ­ στις πρώτες αυθεντικές τους
εκτελέσεις, με παράλληλες σύγχρονες, αλλά πιστές εκτελέσεις από την κομπανία
που δημιουργήθηκε ειδικά για τις ανάγκες της σειράς με επικεφαλής τον Στέλιο Βαμβακάρη.

Για τις ανάγκες της σειράς συμμετέχουν επίσης και παλιοί μεγάλοι ερμηνευτές,
όπως ο Μιχάλης Γεννίτσαρης, ενώ πλάι στον Στέλιο Βαμβακάρη εμφανίζονται μεταξύ
άλλων και οι Ζωρζ Πιλαλί, Αντώνης και Άκης Τουρκογιώργης, Μανώλης
Δημητριανάκης, Γιώργος Ζορμπάς, Ελένη Φίλιππα, Κυριάκος Γκουβέντας.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16330P121</ED>
<ID>
ID:14930

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P12&aa=1</URL></REF>


Article

<CATEGORY>vin09</CATEGORY>

 <H5>ΑΠΟ ΤΟΝ ΜΠΡΟΥΣ ΣΠΡΙΝΓΚΣΤΙΝ ΩΣ ΤΗΝ ΜΠΙΛΙ ΧΟΛΙΝΤΕΪ ΣΕ ΒΟΧ SETS ΑΠΟ ΤΑ ΑΡΧΕΙΑ ΤΗΣ COLUMBIA
</H5><H2>Ροκ αρχεία σε «κουτιά»
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Θα μπορούσε να ήταν κάτι σαν μαθηματική εξίσωση, το πώς να τετραγωνίσεις τον
κύκλο. Ή να βάλεις γωνίες στο CD. Απλά πράγματα δηλαδή. Κάνεις τα CD, πακέτο.
Κοινώς «κουτιά». Ή σε μια πιο δισκογραφική ορολογία... Box sets.
</H3>
Μπορεί να χάσαμε πια τη Φωνή ­ τον Φρανκ Σινάτρα ­ όμως, 285 τραγούδια του
(150 από την εποχή των 78 στροφών) ακούγονται ξανά σε ένα box set των 12 CD

Στα πρώτα χρόνια του ροκ ήταν τόσο ανήκουστο να σε απασχολεί η συσκευασία όσο
το να σε «κόφτει» πώς θα φαίνεται η μάσκαρα στο πρώτο γκροπλάν που θα σου
κάνουν στο βιντεοκλίπ. Άλλες εποχές, άλλα ήθη και άλλα, ακόμη περισσότερα CD
στα νοικοκυριά όλου του κόσμου. 
Στον δρόμο, λοιπόν, ένα σωρό πράγματα άλλαξαν και κανείς δεν διαμαρτυρήθηκε
που οι συσκευασίες απέκτησαν νόημα, λόγο ύπαρξης και αξιοζήλευτες θέσεις στα
ράφια. Ένα κουτί (με CD) ­ όπως ένα κουτί με σοκολατάκια ­ κρύβει πειρασμούς
και συνεπώς πολλούς λόγους για κατανάλωση. 
Η λογική της Sony αυτή τη φορά ήταν να κυκλοφορήσει (και να επανακυκλοφορήσει)
στην ελληνική αγορά κουτιά με ιστορία που ανοίγουν κεφάλαια και κυρίως την
όρεξη για ακόμη περισσότερο ­ (παραδείγματος χάριν) Μπομπ Ντίλαν.

Ντίλαν

Το όνομα δεν έπεσε τυχαία. Έπεσε σκοπίμως σαν βαρύ αντικείμενο στα μαλακά,
αφού εμφανίζεται με δύο «μποξ σετ» περίσσιας χάρης. 
Το ένα «βιογραφικό» ­ το λέει κιόλας Biograph ­ έρχεται ως τριπλή κασετίνα με
58 κομμάτια από την εικοσαετία 1961-81, με μπόλικο υλικό από τον βίο του
μεγάλου Μπομπ, και το άλλο το πολυσυζητημένο The Bootleg Series (Rare and
Unreleased) τριπλή κασετίνα με 58 τραγούδια του, ανέκδοτα, πρόχειρες
ηχογραφήσεις, «ζωντανές» ηχογραφήσεις, ένας θησαυρός με την ψιθυριστή φωνή που
αναγνωρίζουν ακόμη και οι πέτρες. 
Μόλις πριν από λίγο καιρό αποκτήσαμε, εξάλλου, το ιστορικό «μπούτλεγκ» «1966»
που κυκλοφόρησε κανονικά με τις ευλογίες της εταιρείας, η οποία είπε να
υπογράψει και επισήμως την ηχογράφηση, όπου ο Ντίλαν έβαζε ηλεκτρισμό στη φολκ
και άνοιγε δρόμους στο ροκ αυτό, που ερχόταν με φόρα από τη γωνία. 
Το είπαν και το ευχαριστήθηκαν με χίλιους τρόπους και οι αξιότιμοι γραφιάδες
του ροκ (Γκρέιλ Μάρκους), σκηνοθέτες (Ντομ Πενμπέικερ) και άλλοι που τίμησαν
με την παρουσία τους το σεμινάριο με τίτλο «Θηριώδης Ηλεκτρισμός: 
Ο Μπομπ Ντίλαν και η περιοδεία του 1966», που έγινε λίγους μήνες πριν στη Ν. Υόρκη.

Από τη φουρνιά αυτή των «κουτιών» ξεχωρίζει ασυζητητί το πακέτο Μάιλς Ντέιβις
και αυτό σε δύο δόσεις, αν η μία δεν σας χορτάσει. 
Έξι CD, δεμένα περίτεχνα σε ένα μεταλλικό «κουστουμάκι», με το ενημερωτικό
βιβλίο που τα συνοδεύει φτιάχνουν το Miles Davis Quintet 1965-1968 και
προκαλούν το αυτί του ακροατή με αυθεντικές ηχογραφήσεις, ενώ το ίδιο
δελεαστικό ακούγεται και το άλλο εξαπλό, «Miles Davis and Gil Evans: 
The Complete Columbia studio recordings» μαζί με τα συνοδευτικά, βιβλίο και
φωτογραφίες με την τρομπέτα να αστράφτει και σε ασπρόμαυρο φόντο. 
Με άλλα λόγια, όλη η συνεργασία των δύο μεγάλων, από το Α ώς το Ω, με όλη την
τζαζ που χωράει και συμπορεύεται με τα αφιερώματα στον άνθρωπο που την
απογείωσε, τιμές που παίρνουν σειρά η μία μετά την άλλη ­ να, δεν πάει καιρός
που στα έργα του Μάιλς Ντέιβις «βούτηξε» και ο Τσακ Ντι ο ράπερ!

«Μαύρη» τρύπα

Η ιστορία της «μαύρης» μουσικής από τα αρχεία της εταιρείας, βελούδινη σόουλ
και σέξι μελωδίες, έρχονται τώρα στη συσκευασία με τα αστεράκια και τη γυαλάδα
από το εξώφυλλο, με Γουίλσον Πίκετ, Χάρολντ Μέλβιν, O'Jays, Jacksons και
άλλους εκλεκτούς της περιόδου 1966-1976, το τριπλό δηλαδή «The Phili Sound». 
Και οι μεγάλες στιγμές της Lady Day - Μπίλι Χόλιντεϊ σε «κουτί»

Ο ήχος της Φιλαδέλφεια σε όλη τη μεγαλοπρέπειά του. Έπεται συνέχεια από
παλιούς, καινούργιους, θρύλους και πολλά υποσχόμενους: Μπίλι Χολιντέι (με 16
από τα 70 κομμάτια, σε πρώτη παρουσίαση σ' αυτή τη σειρά που καλύπτει τα
χρόνια της συνεργασίας της με την Columbia), Φρανκ Σινάτρα (ο μεγάλος Φράνκι
έγραφε ιστορία με την ίδια ετικέτα ­ The Columbia Years ­ ένα ογκώδες έργο 12
CD με 285 τραγούδια ­ από τα οποία τα 150 είχαν, λέει, να κυκλοφορήσουν από
την εποχή των 78 στροφών μέσα σε ένα ωραίο, περιποιημένο, ξύλινο κουτί. 
Και αυτά, όπως και τα προηγούμενα, ψηφιακά επεξεργασμένα, για τις ανάγκες της
μούλτι μίντια εποχής. 
Το πακέτο Τζάκσον (Μάικλ Τζάκσον ­ ποιος άλλος τόσο παραγωγικός!) έχει
εκπλήξεις. 
Την ταινία του, «Ghosts», σε βίντεο (προσοχή τα 
παιδιά ενδέχεται να φοβηθούν! 
Όχι ­ πραγματικά να 
φοβηθούν), ένα CD με ριμίξ από επιδέξιους ντιτζέις ­ σαν τον Μοράλες, τον
Φράνκι Νακλς και τον Τοντ Τέρι, μηδέ εξαιρουμένου (από 
το σετ) σχετικού βιβλίου, και ενός συλλεκτικού CD που δεν κυκλοφορεί χώρια. 
Αν δεν συγκινηθούν μ' αυτά, οι «φαν» να περιμένουν τον ίδιο τον Μάικλ στο πακέτο.

Ροκ από τους Aerosmith (για χόρταση το Pandora's Box), την Τζάνις Τζόπλιν και
τον Σαντάνα, από τον Σάιμον και Γκαρφάνκελ σε περίπτωση που παρουσιάσατε
συμπτώματα νοσταλγίας (Old Friends, λένε οι δυο τους). 
Η Μπάρμπρα Στρέιζαντ καταφθάνει με το 4πλό Just For The Record και 30 χρόνια
καριέρας σε ροζ περιτύλιγμα. Ρέγκε από τον Πίτερ Τος και συνεργασίες του μέσα
σε αυτά τα τρία CD με αξιότιμους κυρίους όπως ο Κιθ Ρίτσαρντς και ο Μικ
Τζάγκερ, όπως επίσης και με τον θρύλο της Τζαμάικα Μπομπ Μάρλεϊ. 
Σε έξυπνη συσκευασία, σαν πακέτα τσιγάρα για αχόρταγους καπνιστές, τα σινγκλ
των Oasis, το «ατού» της βρετανικής ποπ τα τελευταία χρόνια, όπως θα έχετε παρατηρήσει.

«Κλεμμένες» ώρες...

«Κλεμμένες» ώρες από τα στούντιο που ηχογραφούσε ο Μπρους Σπρίνγκστιν και 56
ακυκλοφόρητα τραγούδια σε συσκευασία κασετίνας

Δικαίως βέβαια και πρώτα απ' όλα, στις λίστες των κουτιών, το Tracks του
Μπρους Σπρίνγκστιν. 
Τέσσερις ώρες «κλεμμένες» από τα στούντιο που ηχογραφούσε το «αφεντικό» ώς
τώρα και 66 κομμάτια, από τα οποία τα 56 ήταν ακυκλοφόρητα έως τώρα. 
Οι τέσσερις ώρες μουσικές με το κουμπί της επανάληψης που θα πατήσετε
αυτόματα, γίνονται αμέσως αμέσως οκτώ. 
Δεν είναι δα και τόσο δύσκολο να τετραγωνίζεις τον κύκλο. «Κάνουν» στο κάτω
κάτω και τα παραλληλεπίπεδα...
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16330P131</ED>
<ID>
ID:14931

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P13&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Οι Ναταλία Δραγούμη, Λήδα Ματσάγκου, Ναταλία Στυλιανού στη « Διακριτική
γοητεία των αρσενικών» της Όλγας Μαλέα

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Σάτιρα για τρεις αδελφές να
ψάχνουν στην Αθήνα για ερωτική σχέση της προκοπής κι όλα γύρω νάναι κομμάτια
και θρύψαλα. Της Όλγας Μαλέα, με τους: Ναταλία Δραγούμη, Λήδα Ματσάγγου,
Ναταλία Στυλιανού, Φίλιππο Σοφιανό, Κλέονα Γρηγοριάδη. Σωκράτη Αλαφούζο.
[Agora, Αθήναιον Cinepolis 1, Αλεξάνδρα (Πατ.), Άνταμς 1, Άστρον, Cine City 2,
Cinerama, Village Centre 4, Διάνα, Ιντεάλ, Κηφισία 3, Μαργαρίτα 1, Μετάλιον,
Μετροπόλιταν, Όσκαρ, Τρία Αστέρια, Φοίβος, Χαϊλάιφ (Πειρ.)].

«ΘΑ ΧΙΟΝΙΣΕΙ ΤΑ ΧΡΙΣΤΟΥΓΕΝΝΑ»: Η ζωή μιας οικογένειας αλλιώτικης από
τις άλλες κι έξω από στάνταρ κανόνες συμπεριφοράς στη Νότιο Γαλλία. Μεγάλη
εμπορική επιτυχία στο Παρίσι. Της Σαντρίν Βεσέζ. (Έλλη).

«ELIZABETH»: Η ιστορία της «αθώας φόνισσας» βασίλισσας της Αγγλίας του
16ου αιώνα! Σκηνοθεσία: Σεκάρ Καπούρ, με τους: Κέιτ Μπλάνσετ, Τζόφρεϊ Ρας,
Κρίστοφερ Έκλεστον. (Αβάνα, Άττικα 1, Έμπασσυ, Ζίνα, Φάληρο 2).

«ΜΑΓΙΚΑ ΦΙΛΤΡΑ»: Η ζωή δύο αδελφών κοριτσιών εντελώς διαφορετικών
μεταξύ τους. Σκηνοθεσία: Γκρίφιν Ντον, με τις: Σάντρα Μπούλοκ, Νικόλ Κίντμαν,
Ντάιαν Γουίστ. (Αθήναιον, Αθήναιον Cinepolis 3, ΑΜΠΕΣΕ, Αττικόν Village Centre
9, Κηφισιά 1, Μαργαρίτα 2, Μπροντγουαίη, Σινεάκ).

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. [Ααβόρα,
Άστυ, Καλυψώ, Πλάζα, Τριανόν, Όνειρο (Πειρ.)].

«ΓΕΙΤΟΝΕΣ ΚΑΙ ΕΡΑΣΤΕΣ»: Φίλοι, γείτονες και εραστές δίχως πολλά πολλά
αισθήματα μα με πολύ μπέρδεμα. Πικάντικη κομεντί του Νιλ Λαμπιούτ. (Αλέκα,
Άττικα 2, Μαρούσι 1, Όπερα 1, Δαναός 2).

«ΚΑΤΩ ΑΠΟ ΤΑ ΦΩΤΑ ΤΗΣ ΠΟΛΗΣ»: Η Κατρίν Ντενέβ ως πλούσια χήρα που
θυμάται την προηγούμενη ζωή της και έναν μεγάλο της έρωτα που τον πρόδωσε.
Σκηνοθεσία Νικόλ Γκαρσιά. (Αφαία).
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16330P141</ED>
<ID>
ID:14948

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P14&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Η διακριτική γοητεία των αρσενικών. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ο πρίγκιπας της Αιγύπτου.
5.00-7.00 μ.μ. μεταγλ. 9.00-11.00 μ.μ. με υπότ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ρεβέκα.
6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Dr Dolittle - Ο γιατρός τρελάθηκε. 6.20-8.20-10.20 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Μουλάν. 5.00-7.00 μ.μ. μεταγλ. 9.00-11.00 μ.μ. με υπότ. Κυρ. και ώρα
11.30 π.μ. - 3.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Μαγικά φίλτρα. 4.40-6.50-9.00-11.00 μ.μ. Κυρ.: μεταμεσονύκτια ώρα
01.00 π.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ. / Χαμένοι στο διάστημα, κάθε μέρα ώρα 3.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ο διακριτική γοητεία των αρσενικών.
6.30-8.40-10.50 μ.μ. Κυρ. μεταμεσονύκτια ώρα 01.00 π.μ. / Δίδυμοι μπελάδες.
Κυρ. 1.30-4.30 μ.μ

ΑΘΗΝΑΙΟΝ CINEPOLIS PHILIPS 2. Ο γητευτής των αλόγων. 7.00-10.15 μ.μ. / Οι
Άθλιοι, κάθε μέρα ώρα 2.00-4.30 μ.μ.

ΑΘΗΝΑΙΟΝ CINEPOLIS PHILIPS 3. Μαγικά φίλτρα. 4.20-6.30-8.40-10.50 μ.μ. Κυρ.
μεταμεσονύκτια ώρα 01.00 π.μ. / Το μαγικό σπαθί: Αναζητώντας το Κάμελοτ. Κυρ.
ώρα 2.30 μ.μ. 
ΑΘΗΝΑΙΟΝ CINEPOLIS PHILIPS 4. Ο πρίγκιπας της Αιγύπτου. 3.00-5.00-7.00 μ.μ.
μεταγλ., 9.00-11.00 μ.μ. με υπότ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Rounders. 6.00-8.40-11.00 μ.μ. Σάβ. μεταμεσονύκτια ώρα 01.00 π.μ.:
Halloween - Είκοσι χρόνια μετά.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Γείτονες και εραστές.
6.00-8.10-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Μουλάν. 5.00-7.00 μ.μ. μεταγλ. 9.00-11.00
μ.μ. με υπότ. Σάβ.-Κυρ. 11.30 π.μ. - 3.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 8.00-10.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η μάσκα του Ζορό. 6.15-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Velvet
goldmine. 6.20-8.40-11.05 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Μαγικά φίλτρα. 8.25-10.25
μ.μ. / Χαμένοι στο διάστημα κάθε μέρα ώρα 6.00 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo Digital Air
Condition). Ο πρίγκιπας της Αιγύπτου. 4.45-6.50 μ.μ. μεταγλ., 9.00-11.00 μ.μ.
με υπότ. Σάβ.-Κυρ. και ώρα 3.00 μ.μ.

ΑΝΝΑ ΝΤΟΡ (Γλυφάδα ~ 8946.617). Μουλάν. 5.00-7.00 μ.μ. μεταγλ. 9.00-11.00 μ.μ.
με υπότ. Κυρ. και 11.30 π.μ. - 3.00 μ.μ.

ΑΝΤΑΜΣ 1 (Αιγάλεω ~5989.226 Dolby Stereo). Η διακριτική γοητεία των αρσενικών.
8.00-10.00 μ.μ. / Μουλάν, κάθε μέρα 4.00-6.00 μ.μ. μεταγλ.

ΑΝΤΑΜΣ 2 (Αιγάλεω ~5989.226 Dolby Stereo). Ο πρίγκιπας της Αιγύπτου. 4.20-6.20
μ.μ. μεταγλ. 8.20-10.20 μ.μ. με υπότ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Dr
Dolittle - Ο γιατρός τρελάθηκε. 5.20-7.00-8.50-10.40 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η ιστορία της Sue.
7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Elizabeth. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Γείτονες
και εραστές. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Γείτονες και εραστές. 6.20-8.30-10.40 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Dr Dolittle - Ο γιατρός τρελάθηκε.
4.30-6.20-8.20-10.20 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Γείτονες και εραστές. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Η
ονειρεμένη ζωή των αγγέλων. 5.40-8.00-10.20 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Dr
Dolittle - Ο γιατρός τρελάθηκε. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Dr
Dolittle - Ο γιατρός τρελάθηκε. 5.00-7.00-9.00-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Μουλάν.
4.30-6.30 μ.μ. μεταγλ., 8.30 μ.μ. με υπότ. Κυρ. και ώρα 11.30 π.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Το όνομά μου είναι
Τζο. 10.30 μ.μ. / Μουλάν. Κάθε μέρα ώρα 6.30 μ.μ. μεταγλ., 8.30 μ.μ. με υπότ.
Κυρ. και ώρα 4.00 μ.μ. Σάβ. μεταμεσονύκτια ώρα 01.00 π.μ.: Snake eyes.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.10-8.35-10.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 6.00-8.15-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Dr Dolittle - Ο
γιατρός τρελάθηκε. 6.30-8.25-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ. /
Κυρ. και ώρα 5.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Μαγικά
φίλτρα. 8.30-10.40 μ.μ. / Ο πρίγκιπας της Αιγύπτου, κάθε μέρα ώρα 4.30-6.30 μ.μ.

ΑΦΑΙΑ (Καλλιθέα ~ 9595.534 - Dolby Stereo). Κάτω από τα φώτα της πλατείας.
6.30-8.45-11.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244 Dolby Digital). Dr Dolittle - Ο γιατρός τρελάθηκε.
4.30-6.30-8.30-10.30 μ.μ.

CINE CITY ERICSSON 2 (Dolby DTS). Η διακριτική γοητεία των αρσενικών.
5.00-7.00-9.00-11.00 μ.μ.

CINE CITY ERICSSON 3 (Dolby DTS). Ο πρίγκιπας της Αιγύπτου. 4.30-6.30-8.30
μ.μ. μεταγλ., 10.30 μ.μ. με υπότ.

CINE CITY ERICSSON 4 (Dolby DTS). Μουλάν. 4.45-6.45 μ.μ. μεταγλ. Σάβ.-Κυρ. και
ώρα 11.00 π.μ. με υπότ. / Μαγικά φίλτρα, κάθε μέρα 8.45-10.50 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η διακριτική γοητεία των αρσενικών. 9.00-11.00 μ.μ. / Μουλάν, κάθε μέρα
5.00-7.00 μ.μ. μεταγλ. Κυρ και ώρα 12.00 μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Dr Dolittle - Ο γιατρός
τρελάθηκε. Σάβ.-Κυρ.: 12.20-14.40-16.50-19.00-21.15-23.30-01.45.

VILLAGE CENTRE Αίθουσα 2. Μουλάν. Σάβ.-Κυρ.: 11.15-13.15-15.30-17.30 μεταγλ.
Κυρ.: 19.30-21.45 με υπότ. / Haloween: Είκοσι χρόνια μετά, κάθε μέρα ώρα 00.00.

VILLAGE CENTRE Αίθουσα 3. Το μαγικό σπαθί: Αναζητώντας το Κάμελοτ. Σάβ.-Κυρ.:
11.00-13.00-15.00 μεταγλ. Χαμένοι στο διάστημα, κάθε μέρα ώρα 17.20-20.00-22.45-01.30.

VILLAGE CENTRE Αίθουσα 4. Η διακριτική γοητεία των αρσενικών. Σάβ.-Κυρ.: 12.30-14.45-17.15-19.45-22.00-00.45.

VILLAGE CENTRE Αίθουσα 5. Κάτι τρέχει με τη Μαίρη. Σάβ.-Κυρ.: 13.30-16.20-19.30-22.15-01.00.

VILLAGE CENTRE Αίθουσα 6. Rounders. Σάβ.-Κυρ.: 12.15-18.30-00.30. / Ο γητευτής
των αλόγων, κάθε μέρα ώρα 15.15-21.00.

VILLAGE CENTRE Αίθουσα 7. Ο πρίγκιπας της Αιγύπτου. Σάβ.-Κυρ.:
11.15-13.30-15.45 μεταγλ. Κυρ.: 18.00-20.15-22.30 με υπότ. / Σκοτεινή πόλη,
κάθε μέρα ώρα 00.50.

VILLAGE CENTRE Αίθουσα 8. Ολέθρια σύγκρουση. Σάβ.-Κυρ.: 11.45-14.15-17.00-19.45-22.30-01.15.

VILLAGE CENTRE Αίθουσα 9. Μαγικά φίλτρα. Σάβ.:
12.00-14.30-16.45-19.15-21.30-23.45-02.00. Κυρ. 11.30-14.00-16.15-18.45-20.50-23.00-01.15.

VILLAGE CENTRE Αίθουσα 10. Οι Άθλιοι. Σάβ.:
12.15-15.00-17.45-20.30-23.15-02.00. Κυρ.: 11.00-13.45-16.30-19.15-22.15-01.00.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Μουλάν. 5.00-7.00 μ.μ. μεταγλ. 9.00-11.00 μ.μ. με υπότ. Σάβ.-Κυρ.
και ώρα 11.30 π.μ.-3.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Dr Dolittle
- Ο γιατρός τρελάθηκε. 5.00-7.00-9.00-11.00 μ.μ.

ΔΑΝΑΟΣ - ERICSSON (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Elizabeth. 6.00-8.30-11.00 μ.μ. Κυρ. και ώρα 3.45 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Γείτονες και εραστές. 5.50-8.00-10.10 μ.μ. Κυρ. και ώρα 3.40 μ.μ.,
Σάβ.: μεταμεσονύκτια ώρα 12.30 π.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ.
Σάβ.-Κυρ. και ώρα 11.30 π.μ.

ΕΛΛΗ (Οδός Ακαδημίας ~ 3632.789 Dolby Stereo). Θα χιονίσει τα Χριστούγεννα.
6.30-8.30-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ο πρίγκιπας της Αιγύπτου. 4.50-6.50 μ.μ. μεταγλ., 9.00-11.00 μ.μ.
με υπότ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Elizabeth. 6.20-8.45-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Οι Άθλιοι. 6.00-8.30-11.00 μ.μ. Το μαγικό σπαθί: Αναζητώντας το
Κάμελοτ και ώρα 4.30 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ. Σάββατο μεταμεσονύκτια ώρα 01.00
π.μ.: Black out.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ο πρίγκιπας
της Αιγύπτου. 6.30-8.30 μ.μ. μεταγλ., 10.30 μ.μ. με υπότ. Κυρ. και ώρα 4.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Μαγικά φίλτρα. 8.30-10.40 μ.μ. Οι
άθλιοι, κάθε μέρα ώρα 5.45 μ.μ. Κυρ. και ώρα 12.30-3.00 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ο πρίγκιπας της Αιγύπτου. 4.30-6.30
μ.μ. μεταγλ. 8.30-10.30 μ.μ. με υπότ. Κυρ. και ώρα 12.30-2.30 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Η διακριτική γοητεία των αρσενικών. 6.20-8.30-10.40 μ.μ. Κυρ.
και ώρα 4.30 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Dr
Dolittle - Ο γιατρός τρελάθηκε. 5.30-7.20-9.10-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ. από Σάβ. και ώρα 4.30 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Μαγικά φίλτρα.
8.40-10.50 μ.μ. Οι άθλιοι ώρα 6.10 μ.μ., από Σάβ. και ώρα 3.45 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Ο γητευτής των
αλόγων. 7.10-10.30 μ.μ., από Σάβ. και ώρα 4.00 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ. Κυρ. και
ώρα 12.00 μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 8.30-10.30 μ.μ. / Μουλάν, κάθε μέρα
4.20-6.20 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ο πρίγκιπας της
Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Dr Dolittle - Ο γιατρός
τρελάθηκε. 5.00-7.00-9.00-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η διακριτική
γοητεία των αρσενικών. 7.00-9.00-11.00 μ.μ. / Μουλάν, κάθε μέρα 3.00-5.00 μ.μ.
μεταγλ. Κυρ. και ώρα 11.00 π.μ.

ΠΑΛΑΣ (Παγκράτι ~ 7515.434, Dolby Stereo). Οι Άθλιοι. 5.40-8.10-10.40 μ.μ. /
Το μαγικό σπαθί: Αναζητώντας το Κάμελοτ. Κυρ. ώρα 11.30 π.μ. - 4.00 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo). Ο
πρίγκιπας της Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.
Σάβ.-Κυρ. και ώρα 11.30 π.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο πρίγκιπας της
Αιγύπτου. 4.00-6.10-8.20-10.30 μ.μ. μεταγλ. Κυρ. και ώρα 11.30 π.μ.

ΣΠΟΡΤΙΓΚ (Νέα Σμύρνη ~ 9333.820). Μουλάν. 5.30-7.20 μ.μ. μεταγλ., 9.10-11.00
μ.μ. με υπότ. Κυρ. και ώρα 11.15 π.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ο πρίγκιπας της Αιγύπτου. 4.00-6.00 μ.μ. μεταγλ., Σάβ.-Κυρ. και
ώρα 12.00-2.00 μ.μ. / Μαγικά φίλτρα, κάθε μέρα 8.10-10.20 μ.μ. 
ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Η διακριτική γοητεία των αρσενικών. 8.10-10.10 μ.μ. / Μουλάν, κάθε μέρα
4.10-6.10 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Ο πρίγκιπας της Αιγύπτου. 4.00-6.10 μ.μ. μεταγλ., 8.20-1.30 μ.μ. με υπότ. /
Black out, κάθε μέρα 8.10-11.10 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Dr Dolittle - Ο γιατρός τρελάθηκε. 6.35-8.35-10.40 μ.μ. Κυρ. και ώρα
4.45 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.30-10.45 μ.μ. Κυρ. και ώρα 4.15 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Η διακριτική γοητεία των
αρσενικών. 8.40-10.40 μ.μ. / Μουλάν, κάθε μέρα 4.40-6.40 μ.μ. μεταγλ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Dr Dolittle - Ο γιατρός τρελάθηκε.
6.00-8.00-10.00 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Ο
γητευτής των αλόγων. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Ολέθρια
σύγκρουση. 6.30-8.00-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Ο γητευτής των
αλόγων. 6.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Η μάσκα του
Ζορό. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Μουλάν. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ολέθρια σύγκρουση. 7.15-9.30 μ.μ.
Σάβ.-Κυρ. και ώρα 5.00 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Dr Dolittle - Ο γιατρός τρελάθηκε.
4.20-6.20-8.20-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.15-8.50-11.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Ο γητευτής των αλόγων. 6.30-10.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Μουλ΄ν.
5.00-6.45-8.30 μ.μ. μεταγλ., Κυρ. και ώρα 11.30 π.μ. / Ο γητευτής των αλόγων.
Κάθε μέρα ώρα 10.15 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ο πρίγκιπας
της Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ. Σάβ.-Κυρ. και
ώρα 11.30 π.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Η μάσκα του Ζορό. 8.00-10.20 μ.μ., Κυρ. 6.0-8.25-10.50 μ.μ. / Θαύμα
στο Μανχάταν. 4.00-6.00 μ.μ. Κυρ. 11.00 π.μ. - 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Μαγικά φίλτρα. 8.25-10.25 μ.μ. / Χαμένοι στο διάστημα. Κάθε
μέρα ώρα 6.00 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ. Κυρ.
και ώρα 11.15 π.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.40-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16330P142</ED>
<ID>
ID:14983

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Ο ένας των Αγίων Αναργύρων. 2. Χαρακτηρίζεται και παγερή.
3. Επίπεδη φορτηγίδα. ­ Περιλαμβάνεται στα οινοπνευματώδη. 4.
Ερυθρόξανθη βαφή. ­ Είδος μαχαιριών. 5. Το μικρό όνομα του Αμερικανού
συνθέτη Κόπλαντ. ­ Μαγειρική έκφραση (ξεν.). 6. Μία από τις κύριες
προθέσεις μας. 7. Αόριστο άρθρο της γλώσσας μας. ­ Σχετικά με την
ασφάλιση των κληρικών μας αρχικά. 8. Δύο μόνο από το... μόνο. ­
Συμβολική λέξη της νεώτερης ιστορίας μας (αντίστρ.). ­ Συνεχόμενα στο
αλφάβητο. 9. Επαναλήψεων συνέπεια. ­ Το καλοκαίρι έχει πάντα μεγαλύτερη κίνηση.

ΚΑΘΕΤΑ

1. Λέξη σχετική και με τη δημιουργία... ψευδομάρτυρα. 2. Μία
πόλη που θυμίζει σφαγή των Αρμενίων. ­ Αρνητικό μόριο των λατινικών. 3.
Εξαρτήματα των αργαλειών. 4. Αρχαίο επιφώνημα νικητών. ­ Σύντμηση
συνεταιριστικής έκφρασης. 5. Μουσική νότα (αντίστρ.). ­ Ό, τι και το
4α' οριζόντια. 6. Γυναικείο υποκοριστικό. ­ Ένας ποταμός... ευγενής.
7. «Τα... της Σιμόν Μασάρ», τίτλος έργου του Μπρεχτ. 8. Ένας
Εσπερινός που θυμίζει σφαγή των Γάλλων. 9. Η δεύτερη γυναίκα του
Μωάμεθ. ­ Σημείο αριθμητικής πράξης.

ΛΥΣΗ (31/12/98)

ΟΡΙΖΟΝΤΙΑ: 1. ΔΑΚΤΥΛΙΔΙ 2. ΟΝΑΡ ­ ΟΟ 3. ΘΑΝΑΣΙΜΟΙ
4. ΙΣΑΝΕΜΟΣ 5. ΗΤΤΑ ­ ΠΕΤΩ 6. ΙΟΝ ­ ΙΔ 7. ΕΛΑ ­
ΝΕΑΡΑ 8. ΣΗ ­ ΑΤΙΜΟΙ 9. ΣΗΜΑΣΙΑΣ. ΚΑΘΕΤΑ: 1. ΔΟΘΙΗΝΕΣ
2. ΑΝΑΣΤΟΛΗΣ 3. ΚΑΝΑΤΙΑ 4. ΤΡΑΝΑ ­ ΑΜ 5. ΣΕ ­ ΙΝΤΑ
6. ΛΟΙΜΩΔΕΙΣ 7. ΤΟΜΟΙ ­ ΑΜΙ 8. ΟΣΕ ­ ΑΟΡ 9. ΙΟΙ ­ ΠΡΑΪΣ.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16330P143</ED>
<ID>
ID:15002

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P14&aa=3</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Της νύχτας
τέκνα φρικτά» του Π. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Shopping and fucking» του Μ.
Ρέιβενχιλ Σκιαδαρέσης, Δραγούμη.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Τόσο κοντά» του Π.
Μάρμπερ Λ. Φωτοπούλου. Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). «Χορωδείον» του
Γ. Μαργαρίτη Δούζη, Μπαμπούνης.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ (Μοσχονησίων 36, πλατεία Αμερικής ~ 85.61.168). «Αποκάλυψη ­ Ο
σκοτεινός δρόμος» (Ιωάννης) της Μ. Ξενουδάκη Ξενουδάκη, Λούρμπα.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Παπαγάλος με πορτοκαλί φτερά» του Β. Αργυρόπουλου
Αρσένη (σκηνοθ.), Κοταμανίδου.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Πενθέας πάσχων» της Α. Κράλλη Κράλλη, Τ. Γιαννόπουλος.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511).
«Εκκλησιάζουσες» του Αριστοφάνη Θεατρική Ομάδα Δήμου Αγίων Αναργύρων.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550) Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Ορχήστρα Εθνικής Λυρικής
Σκηνής, συναυλία (Πέμ.) «Τα παραμύθια του Χόφμαν» του Ζ. Όφεμπαχ (Σάβ., Κυρ.)
Κερκέζος Σάξοφον Κουαρτέτ: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322) «Ο
βίος του Γαλιλαίου» του Μπ. Μπρεχτ Χατζησάββας, Κωνσταντάρου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ - ΑΔΕΙΟΣ ΧΩΡΟΣ (Αγίου Κωνσταντίνου 24-26, ~
52.23.242, 52.33.322). «Αθηναϊκαί σελίδες» (Μητσάκης) του Δ. Τσατσούλη
Κολόζου (σκηνοθ.), Θ. Ανθόπουλος.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), «Άμλετ» του Ουίλ. Σαίξπηρ Μαρμαρινός, Πιττακή.

ΙΛΙΣΙΑ (Παπαδιαμαντοπούλου 4, ~ 72.16.317). «Ο κλήρος του μεσημεριού» του Π.
Κλοντέλ Ο. Λαζαρίδου, Λεμπεσόπουλος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Φάλσταφ (Οι πρόσχαρες κυρίες
του Ουίνδσορ)» του Ουίλ. Σαίξπηρ Καζάκος, Χρυσικάκος.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333) Αίθουσα
των Φίλων της Μουσικής. Κύκλος Χριστουγεννιάτικων Εκδηλώσεων. Τζούλια
Σουγλάκου, σοπράνο - Ζάχος Τερζάκης, τενόρος - Δημήτρης Καβράκος, μπάσος -
Κρατική Ορχήστρα Αθηνών: χριστουγεννιάτικο γκαλά (Τετ.). Αίθουσα Δημήτρη
Μητρόπουλου. Κύκλος Χριστουγεννιάτικων Εκδηλώσεων. Η Καμεράτα - Ορχήστρα
των Φίλων της Μουσικής: συναυλία (Δευτ., Τρ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). Κεντρική
Σκηνή. «La nonna» του Ρ. Κόσα Πιατάς, Τζούμας. Δεύτερη Σκηνή.
«Η Κοκκινοσκουφίτσα ή Το εγχειρίδιο του σωστού εραστή» του Χ. Γωγιού Γ.
Αθανασίου, Θ. Ζώτος.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579), «Η επιστροφή των Τσε» του Γ. Χρυσούλη Ν. Διαμαντής (σκηνοθ.),
Ι. Μακρή.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΟΥΙΤΑ 57 (Κολοκοτρώνη 57, ~ 32.40.944). «Κάτω από το γαλατόδασος» του Ντ.
Τόμας Κορμανός (σκηνοθ.).

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Εναλλάξ:
«Αποκάλυψη» του Τ. Αντωνίου ­ «Εκτέλεση» του Τρ. Λέτς Λοϊζίδης (σκηνοθ.),
Μ. Δημητριάδου.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). Γκαμπριέλα
Γκρανάδος και Αμερικανική Ομάδα Χορού Μπολέρο.

ΑΘΗΝΑ (Δεριγνύ 10 - Πατησίων, ~ 82.37.330, 82.38.698). «Σχολείο για κλόουν»
του Φρ. Κ. Βέχτερ Γ. Χριστοδούλου.

ΑΘΗΝΑ (Αβύδου 93, Άνω Ιλίσια, ~ 77.92.568). «Ο Ηρακλής κι εγώ» του Κ. Μακέδου
Σ. Μαρτίνος.

ΑΘΗΝΩΝ (Βουκουρεστίου 10 - Πανεπιστημίου, ~ 32.35.524). «Ο χρουσαϊτός Άτυς και
η βασιλοπούλα Ροδογάλη» του Τ. Ράτζου Ανωγιάτη, Παγιατάκη.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). Εναλλάξ: «Ο
Τοσοδούλης μικρός ήρωας και η Ασημένια» της Μ. Γουμενοπούλου ­ «Η
Κοκκινοσκουφίτσα και ο λύκος τρελογιατρός» του Γ. Γεωργέλλη Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Ο αρχοντοχωριάτης» (Μολιέρος) του Γ.
Καλατζόπουλου Καλατζόπουλος.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ροβινσών Κρούσος»
(Ντεφόε) του Γ. Μεσσάλα Μεσσάλας.

ΑΤΤΙΚΟ (Φωκαίας 4 ­ Αριστοτέλους, πλατεία Βικτωρίας, ~ 82.21.111, 86.74.355).
Εναλλάξ: «Υπηρέτης δύο αφεντάδων» (Γκολντόνι) της Τ. Ζαχαριουδάκη ­ «Ιπτάμενη
παρέα» της Σ. Αλατά Ζαχαριουδάκη.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι, ~ 42.96.414). «Η
Κοκκινοσκουφίτσα και ο ροζ Πάνθηρας» της Μ. Αναιρούση - Κουρτζίδου
Αναιρούση - Κουρτζίδου.

ΑΥΛΩΝΙΤΗ (Βουκουρεστίου 1, ~ 33.13.321). «Η ιστορία της Κοκκινοσκουφίτσας» του
Γ. Κόκκινου Γ. Κόκκινος.

ΒΡΕΤΑΝΙΑ (Πανεπιστημίου 7, ~ 32.21.579). «Επιθεωρητής Τούτου: υπόθεση μαγικό
ραβδί» του Π. Γρυπάρη Σταματίου.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Πινόκιο» (Κολόντι) του Τ.
Γεωργέλη Μολυβιάτης.

ΔΕΣΥΛΛΑ (Ησαΐα Σαλώνων 4, πλατεία Γκύζη, ~ 64.30.739, 64.66.788). Καραγκιόζης Δανέλλης.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Η Αλίκη στη χώρα
των θαυμάτων» (Κάρολ) του Δ. Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). «Τα
καινούργια ρούχα του βασιλιά» (Άντερσεν) του Γ. Καλατζόπουλου Τσικής.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). Εναλλάξ: «Ο
εγωιστής γίγαντας» (Ουάιλντ) των Κ. Αλεξοπούλου - Φ. Δενδρινού Κ.
Αλεξοπούλου, Δενδρινού. «Μια φορά... χωρίς καιρό» του Β. Βασιλάκη Β.
Βασιλάκης (κουκλοθέατρο).

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881). «Η αγάπη και
τα τρία πορτοκάλια» (Γκότζι) της Β. Σελούρου - Τροβά Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766).

ΕΡΕΥΝΑΣ (Ιλισίων 21, Ζωγράφου, ~ 77.80.826). «Ένα δέντρο που το λένε Νικόλα»
των Δ. Ποταμίτη - Γ. Πιτσούνη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Το παραμύθι της ανέμης»
του Β. Ρώτα Παπασπύρος.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Η Κατερίνα και ο αόρατος» (Λοΐζου) του Λ. Κουρετζή Κουρετζής.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286). «Η χώρα
της κοκκοφοινικιάς» του Γρ. Παπαδογιάννη Αντ. Αντωνίου.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). Εναλλάξ: «Το κοριτσάκι
με τα σπίρτα» (Άντερσεν) του Δ. Κούτση - «Η βασίλισσα του χιονιού» (Άντερσεν)
της Ε. Βοζικιάδου Βοζικιάδου.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Ένα αστέρι στη γη» της Μ.
Λιτσοπούλου Κουκλοθέατρο Λιτσοπούλου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Το
μαγικό φίλτρο» (Έντε) του Γ. Οικονομίδη Δαφνής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Ο πρίγκιπας της γομολάστιχας» της Υβ. Μεταξάκη Λ. Τσάγκας.

ΜΙΝΩΑ (Πατησίων 91, ~ 82.10.048, 82.32.578). «Το φάντασμα του Κάντερβιλ»
(Ουάιλντ) της Μ. Σακκά Λιοντής.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Η
πεντάμορφη και το τέρας» του Γ. Λιούμπη Λιούμπης.

Ο «Πίτερ Παν» του Τζέιμς Μπάρι σε διασκευή Νανάς Νικολάου και σκηνοθεσία
Χρήστου Κελαντώνη παρουσιάζεται στο «Νέο Ριάλτο» από τον «Θίασο '81» (φωτογραφία)

ΝΕΟ ΡΙΑΛΤΟ (Κυψέλης 54, Αγίου Μελετίου, ~ 88.27.000, 82.18.973). «Πίτερ Παν»
(Μπάρι) της Ν. Νικολάου «Θίασος '81».

ΠΑΛΑΙΟΘΟΔΩΡΟΥ (Αργολίδος 92 ­ Δουκίσσης Πλακεντίας, Αμπελόκηποι, ~ 64.35.153,
74.89.811). Καραγκιόζης Παλαιοθόδωρος.

ΠΕΙΡΑΙΩΣ 131 (Πειραιώς 131, ~ 34.50.922). «Όνειρο καλοκαιριάτικης νύχτας»
(Σαίξπηρ) της Κ. Ιγερινού Μπενέκου. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΡΤΑ (Μεσογείων 59, ~ 77.11.333, 77.80.518). «Μια ιστορία με ιστορίες» του
Τζ. Ροντάρι Ξ. Καλογεροπούλου.

ΡΟΕΣ (Ιάκου 14-16, Γκάζι, ~ 34.79.426, 34.72.664). «Η βουή του μύθου» της Σ.
Σπυράτου Χοροθέατρο «Ροές».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Με το νι και με το σίγμα»
του Ε. Τριβιζά Πρωτοψάλτη.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Η τρικυμία» (Σαίξπηρ) του
Ν. Καμτσή Καμτσής.

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).

ΦΟΥΡΝΟΣ (Μαυρομιχάλη 168, ~ 64.60.748). «Ιλιάδα» (Όμηρος) του Α. Παυλίδη Παυλίδης.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16330P151</ED>
<ID>
ID:14949

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P15&aa=1</URL></REF>


Article

<CATEGORY>vin09</CATEGORY>

 <H5>Stroboscopica Vol. 2 (Velvet
</H5><H5>Suono Libero Vol. 2 (FM)
</H5><H5>Elvis Costello with Burt Bacharach, «Painted From Memory» (Polygram)
</H5><H5>Τραγούδια στον αφρό
</H5><H2>Διαμάντια και ρουμπίνια
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Ακόμη και αν δεν ξέρετε το δρόμο για το Σαν Χοσέ ή αν δεν αναγνωρίζετε με την
πρώτη το βλέμμα της αγάπης ­ πράγμα μάλλον απίθανο ­, αφήστε τη μουσική να
κυλήσει όπως παλιά. Μόνιμα, σταθερά και μοντέρνα, όπως στα καινούργια
ημερολόγια. Με γεια τα τραγούδια!

</H3>
Οι δαιμόνιοι Ιταλοί ξέρουν ποιο κουμπί να πατήσουν για να φτιάξουν με τη μία
το σκηνικό ­ δεκαετία '70, αστυνομικές ταινίες, σινιόρε Αλεσάντρο Αλεσαντρόνι,
το έγκλημα, το θύμα, το πάθος. Ο τύπος που ξέρει το μυστικό. Μουσική πάνω σ'
αυτά; Ψυχεδελικό τζαζ-φανκ, σε όλα τα επίπεδα, καθώς ονομαστοί χαρακτήρες της
τζαζ σκηνής (σαν τον Ενρίκο Πιερανούντζι, ας πούμε) κεντούσαν την τέχνη τους
σταυροβελονιά στα σάουντρακ, αφήνοντας από τότε σπουδαία κληρονομιά στους
νεώτερους σινεφίλ συνθέτες. Ο Μορικόνε οδηγεί το στυλ από τα κλαμπ ως τον
καναπέ του λίβινγκ ρουμ. Με αυτά και με εκείνα (και με ένα ημερολόγιο της
ίδιας, σέξι, νοοτροπίας) η σειρά της Plastic ­ που ειδικεύεται στο πώς
ακούγονται η αγωνία και τα ερωτικά βλέμματα, όχι μόνο στην παράθεση των
μουσικών στυλ, αλλά και στο πακετάρισμά τους ­ έγινε «καλτ» από όλες τις απόψεις

Η ιταλική βίβλος του στυλ ανοίγει ξανά μέσα από το κομψότατο αυτό εδώ διπλό
πακέτο με μυστηριώδες, ανήσυχο, προκλητικό φανκ που αναβλύζει άφθονο και τζάζι
από τις παραγωγές του ιταλικού κινηματογράφου της δεκαετίας του '70. Αν τότε
για τους μουσικούς ήταν ένας τρόπος για να βγάλουν χρήματα, τώρα είναι η
καταξίωσή τους στον πλανήτη της νέας αισθητικής, που ανακαλύπτει στο παλιό την
τελευταία λέξη της μόδας. Μαζί και το ταλέντο που ταξίδευε μαζί «ινκόγνιτο»,
ανάμεσα σε δήθεν σοβαρές και βαρύγδουπες παραγωγές.

Ο Έλβις Κοστέλο και ο Μπερτ Μπάκαρα «φωτογράφισαν» τη συνεργασία και τη
συμπάθειά τους για το Rolling Stone

Μέρες που είναι, για τι άλλο να θέλαμε να σας πούμε παρά για κοσμήματα, για
πολύτιμες ύλες, για διαμάντια και ρουμπίνια για το «Painted From Memory» ­
υπέροχο άθροισμα γούστου, μαεστρίας, ταλέντου, της αιθέριας μουσικής του Έλβις
Κοστέλο και του Μπερτ Μπάκαρα, το δελεαστικό προϊόν, δηλαδή, της συνεργασίας
τους. Σαν να συναντήθηκαν δυο εποχές σε μια τρίτη, απολαυστική και διαρκείας.
Κυρίες και κύριοι, όταν ο βασιλιάς των μελωδιών, του easy listening και της
νοσταλγίας συνάντησε το παλικάρι του new wave, τον «κρούνερ» της εποχής μας
και τον πιο εύστοχο τραγουδοποιό που ξέρουμε, γράφτηκαν τραγούδια μεταξένια
σαν κι αυτά. Από παλιά ο Έλβις Κοστέλο ένιωθε μια δυσανάλογη για το πνεύμα των
καιρών συμπάθεια για τη μουσική του Μπερτ Μπάκαρα, για το «The Look Of Love»
και το «Do-You-Know-The Way-Το-San Jose», ενώ έγραφε το «Accidents Will
Happen» και το «Alisson», ακόμη και την εποχή που ο κόσμους γελούσε με το
ανέκδοτο για τα ασανσέρ (το ένα έγραφε «Χένρι Μαντσίνι», το άλλο «Μπερτ
Μπάκαρα» ­ μουσική δι' ανελκυστήρες, όπως θα λέγαμε). Η συμπάθεια όμως του
Έλβις του δεύτερου εκδηλώθηκε όταν άφησε στον τηλεφωνητή τού ασπρομάλλη
συνθέτη μια - δυο πρόχειρες ιδέες για το «God Give Me Strength», το οποίο
βγήκε μετά στο σινεμά στην ταινία «Grace Of My Heart». Ένα κομμάτι δεν είναι
αρκετό, ούτε για την πιο αυστηρή δίαιτα ­ πώς θα έφτανε για μια θυελλώδη
σχέση, σαν αυτή που ακολούθησε το «μπιμπ» του τηλεφωνητή. Ο Κοστέλο φόρεσε
στραβά το καπελάκι του, έβαλε τα απαραίτητα στη βαλίτσα και πέταξε για την από
εκεί πλευρά του Ατλαντικού.


* Το 1968 οι Bee Gees τραγουδούσαν «Ι' Ve gotta Get a Message to You».

* Το 1978 o Μπάρι Μάνιλοου το «Copacabana».

* Το 1998 οι Fun Lovin' Criminals το «Barry White Saved My Life».

* Και εντός ολίγου και στην Αθήνα, ο Τζόναθαν Ρίτσμαν θα λέει... «True Love is
Not Nice».
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16330P161</ED>
<ID>
ID:14932

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P16&aa=1</URL></REF>


Article

<CATEGORY>vin09</CATEGORY>

 <H5>Μίνι
</H5><H2>Και με...
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Καινούργια πρόσωπα, καινούργια όνειρα, καινούργιες ιδέες. Καινούργιο κοσκινάκι μου...

* Τα ίδια, τα ίδια και τα ίδια; Αλλάξτε κατηγορία. Αμέσως.

Κάνω την αρχή. Του χρόνου τέτοιαν εποχή (και νωρίτερα δηλαδή) θα μιλάμε για
τους «Μίκρο». Που θα πει «μικροσκοπικοί», αλλά θα γίνουν πολύ μεγάλοι.

Παλικάρια από τη Θεσσαλονίκη ­ ναι, κι αυτοί! ­ που παίζουν μουσική και
θυμίζουν κάτι ανάμεσα σε Massive Attack και Prodigy, κάτι
ηλεκτρονικό και όχι μόνο ­ με στίχο ελληνικό και κομμάτια σαν το «Μισό λεπτό
προθεσμία» και «Λάθος κωδικός». Κάτι τρέχει, λοιπόν, μ' αυτούς ­ τον Νίκο
Μπιτζένη, τον Γιάννη Λευκοδίτη, την Ελίζα Πατσαλίδου,
τον Πάνο Τόλιο που ξέρετε, τον Γιώργο Κωστόπουλο επίσης.

* Το παρασκήνιο, λέει, πάντως πως από τους πρώτους που πίστεψαν σ' αυτούς ήταν
ο Αθηναίος Παντελής Γουδής, που φρόντισε την παραγωγή τους.

Γιάννης Πετρίδης

Ο οποίος Παντελής θήτευσε κοντά στον Γιάννη
Πετρίδη και τώρα, πλησίον του Ίωνα Σταμπουλή της Warner
Music. Και είναι πολύ καλός φίλος του Γιάννη Αγγελάκα (Τρύπες), ο οποίος τώρα
ξεκινάει δικές του παραγωγές, με ετικέτα που φιλοδοξεί να ξεχωρίζει.

* Γι' αυτό σας λέω... μικρός που είναι ο κόσμος!

* Ευτυχισμένος ο (πραγματικά) καινούργιος χρόνος!
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16330P162</ED>
<ID>
ID:14970

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Νύχτα!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

* Ναι, όμως, θα το πω κι αυτό:

Όλη η Μεσογείων, από την αρχή της Μιχαλακοπούλου ως τον Σταυρό, μέσα στα
φωτάκια και τα στολισμένα έλατα. Από τις αντιπροσωπείες αυτοκινήτων ως τα
περίπτερα. Μόνο οι δισκογραφικές εταιρείες στο μαύρο σκοτάδι. Ούτε ένα
λαμπάκι, βρε παιδιά; Και λέτε πως έχετε τόσα αστέρια!
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16330P163</ED>
<ID>
ID:15000

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P16&aa=3</URL></REF>


Article

<CATEGORY>vin09</CATEGORY>

 <H2>Ποτέ ξανά
</H2><H2></H2>
<AUTHOR>Ο ΑΣΥΓΧΩΡΗΤΟΣ</AUTHOR>

Απογοητεύσεις της χρονιάς (ψηφίζουν Αμερικανοί κριτικοί κινηματογράφου) τα
ριμέικ. Το «Ψυχώ» και το «Meet Joe Black». Το «Τέλειος Φόνος» επίσης. Η πρώτη
φορά είναι πάντα η καλύτερη. Να μη σας απογοητεύσω κιόλας. Δεν θα το ήθελε
ούτε ο Χίτσκοκ.

* Χαλαρώστε! Κάντε ένα ντους!
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16330P164</ED>
<ID>
ID:15015

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P16&aa=4</URL></REF>


Article

<CATEGORY>vin09</CATEGORY>

 <H2>Ποδαρικά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μου λένε: Πώς τα κατάφεραν! Βρήκαν θέση στον «Γυάλινο Κόσμο» ­ ανήμερα
Πρωτοχρονιά φίσκα και πάλι. Ποιος, αλήθεια, είχε κάνει ποδαρικό στο «Εμπρός»;
Ο Δημήτρης Μαυρίκιος θα ξέρει.

* Μου λένε: Να μη χάσω τον Γιώργο Παρτσαλάκη στην «Αυλή των Θαυμάτων».
Μου λένε να στηθώ Δευτερό-Τριτα στην ουρά για το «Μόλις Χώρισα», στο «Μελίνα»,
που βρήκε τρελή ανταπόκριση στο «καλτ» κοινό της πόλης. Και μου λένε πως κάτι
τέτοιο τρέχει στο «Απλό» και στο «Πώς έμαθα να οδηγώ». Τι κάνει ένα θέαμα καλτ;

* Μην ψάχνετε. Δεν υπάρχει απάντηση. Γι' αυτό είναι «καλτ».

Και να μην ξανακούσω φέτος για τη φούστα του Ρουβά. Γιατί όταν οι ροκ
σταρ φορούσαν φούστες (τελευταία να σας πως για τον Μάικλ Στάιπ και
μόνο), ο Σάκης θα έψαχνε να βρει τι τους βρίσκει ο Κάρολος της
Ουαλίας και τις φοράει. Αρκετά μ' αυτό.

* Αλλά, αφού ρίχνουμε κλεφτά τις τελευταίες ματιές πίσω, πιο σέξι γυναίκα της
χρονιάς ψηφίστηκε από το περιοδικό «Details» η Τζένιφερ Λόπεζ, που την
είδαμε στο «U Turn» (του Όλιβερ Στόουν), στον Σον Πεν πλάι. Έστειλε
αδιάβαστη την Κάμερον ­ «Κάτι τρέχει με τη Μαίρη» ­ Ντιάζ, ενώ
από κοντά να την απειλεί ερχόταν το πρώτο ηλεκτρονικό θηλυκό, η Λάρα
Κροφτ με τ' όνομα.

Βάνα Μπάρμπα

* Ως τη Βάνα (μας) Μπάρμπα δεν έφτασαν. Αργότερα, ίσως, με μια επόμενη διεθνή παραγωγή.
<REF><SOURCE>
ΤΑ ΝΕΑ</SOURCE>
<DATE>, 02-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16330P165</ED>
<ID>
ID:15023

</ID><URL>http://ta-nea.dolnet.gr/neaweb/neafile.print_unique?e=A&f=16330&m=P16&aa=5</URL></REF>


Article

<CATEGORY>vin06</CATEGORY>

 <H5>ΝΕΑ ΦΑΣΗ ΤΑΛΑΙΠΩΡΙΑΣ ΜΕ ΤΟΥΣ ΠΙΛΟΤΟΥΣ
</H5><H2>ΚΑΤΑΛΗΨΕΙΣ και από επιβάτες της Ολυμπιακής!
</H2>
ΜΕ ΚΑΤΑΛΗΨΗ αεροσκάφους «απάντησαν» το περασμένο Σάββατο στην ταλαιπωρία τους
από τους πιλότους της Ολυμπιακής Αεροπορίας 86 αγανακτισμένοι επιβάτες της
βραδινής πτήσης από το Λονδίνο που δεν κατάφεραν να φθάσουν στον προορισμό
τους. Η νέα φάση ταλαιπωρίας με τους πιλότους ξεκίνησε την Πρωτοχρονιά, όταν
αποφάσισαν να τηρούν αυστηρά τους κανονισμούς εργασίας και να μην παραχωρούν
υπέρ της Ο.Α. την απαιτούμενη υπερεργασία για την ομαλή εκτέλεση των δρομολογίων.

σελίδες 14-15
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16331N011</ED>
<ID>
ID:15036

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N01&aa=1</URL></REF>


Article

<CATEGORY>vin04</CATEGORY>

 <H2>Βενιζέλος στα «ΝΕΑ»: Όχι στη βυζαντινολογία
</H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16331N012</ED>
<ID>
ID:15108

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N01&aa=2</URL></REF>


Article

<CATEGORY>vin08</CATEGORY>

 <H2>Το Μπινγκ Μπανγκ στις ελληνικές τράπεζες </H2>
σελίδες 40-41
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16331N013</ED>
<ID>
ID:15126

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N01&aa=3</URL></REF>


Article

<CATEGORY>vin06</CATEGORY>

 <H2>Με θέσεις εργασίας
</H2>
<H3></H3>στο ένθετο
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16331N014</ED>
<ID>
ID:15143

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N01&aa=4</URL></REF>


Article

<CATEGORY>vin07</CATEGORY>

 <H2>Βρέθηκε και Βιάγκρα αμέσου δράσεως
</H2>
ΤΟ ΒΙΑΓΚΡΑ πέθανε, ζήτω το Βαζομάξ! Το νέο φάρμακο κατά της ανδρικής
ανικανότητας δρα σε 30 μόλις λεπτά, δεν έχει παρενέργειες και ­ το
σπουδαιότερο ­ δεν παρουσιάζει κίνδυνο για τους καρδιοπαθείς. Οι Μεξικανοί που
το δοκίμασαν είναι ενθουσιασμένοι. Οι Μεξικανές, ακόμη περισσότερο. Μέχρι τον
Απρίλιο θα έλθει και στην Ευρώπη. Οι νύχτες του 1999 προοιωνίζονται καυτές!

σελίδα 35
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16331N015</ED>
<ID>
ID:15156

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N01&aa=5</URL></REF>


Article

<CATEGORY>vin06</CATEGORY>

 <H2>Προς οικονομική καταστροφή πάει το ποδόσφαιρο </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16331N017</ED>
<ID>
ID:15170

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N01&aa=7</URL></REF>


Article

<CATEGORY>vin06</CATEGORY>

 <H2>Οι Άη Βασίληδες της πλαϊνής πόρτας
</H2>
σελίδες 18 και 31
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16331N018</ED>
<ID>
ID:15172

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΜΠΗΚΑΜΕ στο 1999. Με το δεξί: ο πληθωρισμός, που ήταν γύρω στο... 30%
πριν από μερικά χρόνια, στο τέλος Μαρτίου θα έχει πέσει στο 3,5%. Η
νομισματική σταθερότητα έχει εξασφαλισθεί. Οι στόχοι για το δημοσιονομικό
έλλειμμα έχουν επιτευχθεί. Ο Λ. Παπαδόπουλος στις «Ματιές». Σελ. 4.

ΚΑΘΕ χρόνο εδώ και μία δεκαετία έχω το ίδιο αίσθημα: ότι ζούμε στη χώρα
όπου δεν συμβαίνει τίποτα. Όχι φυσικά ότι δεν υπάρχουν δραματικά γεγονότα.
Ούτε ότι λείπουν τα αξιόλογα πρόσωπα. Είναι περισσότερο η απουσία κάθε
συλλογικότητας. Ο Π. Καψής στους «Προβολείς». Σελ. 6.

Η ΜΕΓΑΛΥΤΕΡΗ ζημιά που προκάλεσε η υπόθεση των S-300 δεν είναι εκείνη
που υποστήκαμε στο διπλωματικό πεδίο, αλλά αυτό το αίσθημα ταπείνωσης που
διαχύθηκε στη χώρα και ο νέος κλονισμός της εμπιστοσύνης Κυπρίων... Ο Π.
Τσίμας στην «Τρίτη Άποψη». Σελ. 6.

Κ. ΔΙΓΚΑΒΕΣ: Γράφω το Αλμανάκ πιστεύοντας ότι κάνω κοινωνική προσφορά
με την ενημέρωση των νεώτερων γενεών για την ελληνική και παγκόσμια ιστορία.
Το 16ο Αλμανάκ διαφέρει από το πρώτο σε εμπειρία 15 ετών. Οι απαντήσεις στις
«30 Ερωτήσεις» της Βίκυς Χαρισοπούλου στη σελ. 12

«ΠΑΤΩΝΤΑΣ» σ' ένα χρόνο, σε δύο αιώνες, δεν κάνω σχέδια μεγαλεπήβολα.
Απλά πράγματα, πολύ απλά εύχομαι, να ζω και να χαίρομαι ­ απλά όσο και
ξεχασμένα, ίσως γιατί είναι... δύσκολα. Η Λίλα Αλεξίου «Σε πρώτο ενικό» στη σελ. 13.

ΤΟ ΑΓΑΛΜΑ του Ντερζίνσκι, του ιδρυτή της μυστικής αστυνομίας της
Σοβιετικής Ένωσης, επιστρέφει στη θέση του, στη Μόσχα. Ο Μπ. Γιέλτσιν έχει
δημοτικότητα 1% και οι Ρώσοι είναι πανικόλβητοι από την οικονομική κρίση.
Φυσικά όχι όλοι. Από «The New York Times» στη σελ. 33.

ΤΟ ΕΥΡΩ ολοκλήρωσε την πρώτη ημέρα διαπραγμάτευσής του στην Ασία με
επιτυχία. Αλλά η πραγματική του αξία θα δοκιμαστεί σήμερα στα μεγάλα
χρηματιστήρια της Ευρώπης. Πολλοί θεωρούν ότι τερματίζεται η μονοκρατορία του
δολαρίου. Σελ. 39.

Η ΕΛΛΑΔΑ εμπνέει τους συγγραφείς. 
Μερικά από τα πιο εντυπωσιακά βιβλία που 
διάλεξαν 61 συγγραφείς έχουν θέματα εμπνευσμένα 
από την Ελλάδα. Αλλά και μέσα φαίνεται ότι 
πάμε καλά: οι ελληνικές ταινίες συγκινούν 
τη νεολαία και κάνουν εισιτήρια. 
«Πανόραμα», σελ. 1 και 11.

ΤΟ ΘΡΑΝΙΟ και η γλώσσα καταργούν τις εθνικές διαφορές. Στο Δημοτικό των Αγίων
Αποστόλων από τους 68 μαθητές, οι 40 είναι παιδιά Αλβανών. Και στην Ανατολική
Αττική 3.147 μαθητές (το 15% του συνόλου) είναι παιδιά μεταναστών. Η Μαρία
Νταλιάνη στις σελ. 16-17.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16331N021</ED>
<ID>
ID:15042

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ακριβοί
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

350 και κάτι δραχμές για ένα ευρώ; Καλά, στις Βρυξέλλες δεν ξέρουν από εκπτώσεις;

Με τιμή
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16331N022</ED>
<ID>
ID:15114

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Παγετός το πρωί στα ηπειρωτικά. Συννεφιές στα ανατολικά, νότια λίγες βροχές
στην Κρήτη. Ήλιος στην υπόλοιπη χώρα. Βοριάδες στα δυτικά ασθενείς, στο Αιγαίο
πρόσκαιρα πολύ ισχυροί (6-7 Μπωφόρ), εξασθενούντες.


Ομίχλες κατά τόπους το πρωί. Μετά ήλιος σε όλη σχεδόν τη χώρα, με τοπικές μόνο
συννεφιές. Άνοδος της θερμοκρασίας. Άνεμοι στο Ιόνιο ασθενείς, στο Αιγαίο
βόρειοι μέτριοι (4-5 Μπωφόρ).

Article

<CATEGORY>vin01</CATEGORY>

 <H5>ΜΕΓΑΛΕΣ ΠΡΟΣΔΟΚΙΕΣ ΓΙΑ ΤΟΝ ΑΝΤΑΓΩΝΙΣΜΟ ΜΕ ΤΟ ΔΟΛΑΡΙΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>ΕΥΡΩ-όνειρα
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Πρεμιέρα σήμερα για το ευρώ στις διεθνείς χρηματαγορές και η αγωνία είναι
δικαιολογημένη όχι μόνο στις Βρυξέλλες αλλά και σε όλες τις ευρωπαϊκές
πρωτεύουσες, μηδέ της Αθήνας εξαιρουμένης.

ΤΑ ΟΝΕΙΡΑ που έχουν επενδυθεί για την ενιαία Ευρώπη συνδέονται άμεσα με την
πορεία του νέου νομίσματος, το οποίο φιλοδοξεί να ανταγωνιστεί το δολάριο, τον
μεγάλο του αντίπαλο. (Σελ. 38, 39).

* Στο πολιτικό πεδίο, η ημέρα ανήκει στο ΠΑΣΟΚ. Σε λίγο συνέρχονται η
Πολιτική Γραμματεία του ΠΑΣΟΚ και η Κυβερνητική Επιτροπή, με αντικείμενο τον
προγραμματισμό, σε κομματικό και πολιτικό επίπεδο, για τον καινούργιο χρόνο.
Αύριο συνέρχεται, σε ολοήμερη συνεδρίαση στη Χαριλάου Τρικούπη, το Εκτελεστικό
Γραφείο του ΠΑΣΟΚ προκειμένου να επεξεργασθεί τα κείμενα για το συνέδριο.
Πρόκειται για μία από τις τελευταίες συνεδριάσεις του οργάνου με αυτή τη
σύνθεση και κατά τη διάρκειά της θα εξεταστούν μια σειρά ζητήματα που έχουν να
κάνουν τόσο με τη νέα Διακήρυξη του ΠΑΣΟΚ όσο και με τις αλλαγές που
θεσμοθετεί το νέο Καταστατικό του κόμματος.

Όμως, η πορεία προς το συνέδριο δεν φαίνεται να είναι ομαλή ­ επί του παρόντος
τουλάχιστον. Η εσωκομματική αντιπολίτευση θέτει θέμα για τις παράνομες
εγγραφές και ανανεώσεις μελών του κόμματος, και επιδιώκει το ξεκαθάρισμα της
υπόθεσης πριν ξεκινήσουν οι προσυνεδριακές διαδικασίες. Πολύ πιθανόν, το θέμα
να τεθεί στην αυριανή συνεδρίαση του Εκτελεστικού Γραφείου. (Σελ. 5).

Η Νέα Δημοκρατία παρουσιάζει επίσης την ίδια αξιοσημείωτη δραστηριότητα ­ ίδια
με εκείνη των προηγουμένων ημερών εννοείται. Ο πρόεδρος του κόμματος Κώστας
Καραμανλής αυτή τη φορά διάλεξε την κοσμική Αράχοβα για να εμφανισθεί με τη
σύζυγό του Νατάσα Παζαΐτη, ακολουθούμενος από τις απαραίτητες κάμερες. Οι
καιρικές συνθήκες όμως δεν επέτρεψαν την άνοδό του στο χιονοδρομικό κέντρο του
Παρνασσού και ο πρόεδρος της Ν.Δ. περιορίσθηκε σε βόλτες στην Αράχοβα, τους
Δελφούς και την Ιτέα. (Σελ. 4).

* Στην Κύπρο η κρίση που προκλήθηκε από την απόφαση του προέδρου Γλ. Κληρίδη
να εγκατασταθούν οι ρωσικοί πύραυλοι S-300 στην Κρήτη, οδεύει προς το τέλος
της. Η σοσιαλιστική ΕΔΕΚ του Βάσου Λυσσαρίδη, πιστή στις εξαγγελίες της,
αποχώρησε από την κυβέρνηση Κληρίδη και σήμερα ο πρόεδρος της Κύπρου θα
επιχειρήσει τη συμπλήρωση της κυβέρνησης. Μία άλλη εκδοχή για την αντιμετώπιση
της κυβερνητικής κρίσης αναφέρει ότι οι δύο υπουργοί Άμυνας Γ. Ομήρου και
Παιδείας Κ. Κάππας θα παρακληθούν από τον πρόεδρο Γλ. Κληρίδη να παραμείνουν
στην κυβέρνηση έως τα μέσα Φεβρουαρίου, οπότε θα πραγματοποιήσει σαρωτικό
ανασχηματισμό. (Σελ. 7).

* Ο υπουργός Πολιτισμού Ευάγγ. Βενιζέλος είναι γνωστό ότι έχει λόγο που ρέει
και άποψη βεβαίως για όλα. Στη συνέντευξη που παραχωρεί σήμερα στα «ΝΕΑ»
αναφέρεται με παρρησία σε όλα τα θέματα της τρέχουσας πολιτικής επικαιρότητας,
και βεβαίως στα εσωκομματικά. Για τα οποία δηλώνει «όχι στη βυζαντινολογία».
Εις ώτα μη ακουόντων η επίκληση. (Σελ. 8, 9).
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16331N032</ED>
<ID>
ID:15089

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ρεαλισμός
</H2>
ΤΩΡΑ που όλοι πανηγυρίσαμε τη γέννηση του ευρώ...

ΚΑΙ λάβαμε τη διαβεβαίωση πως σε δύο χρόνια θα ενταχθεί σ' αυτό και η δραχμή...

ΗΡΘΕ ασφαλώς η ώρα να αντιμετωπίσουμε με ρεαλισμό και δίχως τεχνητή
ευφορία τις νέες συνθήκες που θ' αντιμετωπίσουμε.

ΓΙΑΤΙ όσο αλήθεια είναι ότι μια μικρή ­ όπως η δική μας ­ οικονομία...

ΔΕΝ είχε την πολυτέλεια να μείνει εκτός της Οικονομικής και
Νομισματικής Ένωσης...

ΑΛΛΟ τόσο αλήθεια είναι ότι η σύνδεσή μας με το κοινό ευρωπαϊκό νόμισμα...

ΣΥΝΕΠΑΓΕΤΑΙ ­ για χρόνια ­ μια πειθαρχία τόσο αυστηρή ώστε να μην
απομένουν περιθώρια...

ΚΑΙ για εκείνες ακόμα τις παροχές που ­ έστω και σε προεκλογικές κυρίως
περιόδους ­ αποτελούσαν έναν τρόπο προστασίας των λαϊκών εισοδημάτων.

ΜΙΑ τέτοια, όμως, προοπτική εγκυμονεί πολλούς κινδύνους για την
κοινωνική συνοχή των κρατών-μελών:

* ΚΑΙ γιατί σημαίνει ότι οι αναγκαίες προσαρμογές στις δομές της
οικονομίας μας...

ΘΑ γίνουν απότομα και χωρίς την προστασία που άλλοτε παρείχε στους
ασθενέστερους το κράτος πρόνοιας...

* ΚΑΙ γιατί βάζει σε δεύτερη μοίρα την αντιμετώπιση της ανεργίας που ­
και στην Ελλάδα αλλά και σ' όλη την Ευρώπη ­ τείνει να πάρει εκρηκτικές διαστάσεις.

ΚΙ αν χθες στην Ευρώπη κυριαρχούσαν συντηρητικές κυβερνήσεις...

ΟΙ κεντροαριστερές που τις έχουν σήμερα διαδεχθεί θα πρέπει να
επεξεργαστούν μια πολιτική η οποία να δίνει απάντηση στα προβλήματα των πολιτών...

ΚΑΙ δεν θα υλοποιεί απλώς τις επιταγές των τραπεζιτών.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16331N033</ED>
<ID>
ID:15125

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Προκόπης Παυλόπουλος:

(ο βουλευτής της Ν.Δ., στη «Βραδυνή»)

«Αυτή η κυβέρνηση παράγει κενό, λειτουργεί διά παραλείψεων...».

Λουκάς Αποστολίδης:

(ο γ' αντιπρόεδρος της Βουλής, στη «Βραδυνή της Κυριακής», για τις ευρωεκλογές)

«Εκεί που νομίζουν κάποιοι ότι το ΠΑΣΟΚ είναι στον τοίχο ξαναγεννιέται το ίδιο
απ' αρχής. Αυτό το Κίνημα είναι απρόβλεπτο».

Μανώλης Δασκαλάκης:

(το μέλος του Ε.Γ. του ΠΑΣΟΚ, στην «Απογευματινή της Κυριακής»)

«Ο κόσμος καταδικάζει το ΠΑΣΟΚ γιατί έχει γίνει ένα δεξιό κόμμα. Σε
καταδικάζει γιατί εκεί που σε είχε για σοσιαλιστή και αριστερό, σε είδε να
κάνεις μια πολιτική νεοφιλελεύθερη, να αντιγράφεις πρακτικές της Δεξιάς».

Λεωνίδας Λυμπερακίδης:

(ο βουλευτής της Ν.Δ. Λέσβου, στη Βουλή)

«Πράγματι, η κυβέρνηση προώθησε τον εκσυγχρονισμό, κυρίως στον δημόσιο
τομέα... Λιγόστεψε τους εργαζόμενους και μη αμειβόμενους και περίσσεψε τους
αμειβόμενους και μη εργαζόμενους!».
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16331N034</ED>
<ID>
ID:15154

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Με το δεξί...
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΚΥΒΕΡΝΟΥΣΕ ο Καραμανλής και, όποτε έκανε λάθη, ο αντιπολιτευόμενος Τύπος του
«τα 'χωνε» άγρια. Διάβαζε αυτές τις εφημερίδες, στο περίπτερο, ο Μινωτής, που
ήταν στενός φίλος του «Εθνάρχη», «τα 'παιρνε στο κρανίο» και, όποτε με
συναντούσε, μου έλεγε: «Δεν ντρέπεστε λιγάκι, εσείς οι δήθεν προοδευτικοί
δημοσιογράφοι; Όλο για λιμούς, σεισμούς και καταποντισμούς γράφετε... Διαβάζω
τις εφημερίδες σας και νομίζω ότι εκδίδονται στην... Άγκυρα!».

Μπήκαμε στο 1999. Με το δεξί: ο πληθωρισμός, που ήταν γύρω στο... 30% πριν από
μερικά χρόνια, στο τέλος του Μάρτη θα έχει πέσει στο 3,5%! Η νομισματική
σταθερότητα έχει εξασφαλισθεί με την ένταξη στον Μηχανισμό Συναλλαγματικών
Ισοτιμιών. Οι στόχοι για το δημοσιονομικό έλλειμμα έχουν επιτευχθεί. Το ίδιο
και για το δημόσιο χρέος. Αν υποχωρήσει ο πληθωρισμός, στο τέλος της χρονιάς,
στο 2%, πράγμα που όλοι πιστεύουν ότι θα συμβεί, θα έχουμε τις προϋποθέσεις
για να συμπεριληφθούμε στις χώρες της Ζώνης του Ευρώ.

Ενώ, λοιπόν, με τις πολύχρονες θυσίες του ελληνικού λαού, φτάσαμε στο σημείο
όλα, σχεδόν, να πηγαίνουν κατ' ευχήν στο οικονομικό πεδίο, από την άλλη πλευρά
του λόφου, από την αντιπολίτευση, όχι μόνο δεν σκάει χαμόγελο, αλλά έχει πέσει
κατήφεια και γκρίνια του θανατά! «Κακώς» εκείνο, «αίσχος» το άλλο,
«απαράδεκτο» το τρίτο. Με δυο λόγια, «βρισκόμαστε στο... χείλος του γκρεμού»!
Και θα σωθούμε μόνο αν φύγει απ' τη μέση «η ανίκανη κυβέρνηση!».

Ναι, υπάρχουν σοβαρά προβλήματα. Και ανοιχτά μέτωπα. Προβλήματα, όμως, έχουν
και όλες οι άλλες χώρες. Και οι πλούσιες. Αλλά τα παλεύουν. Πιστεύοντας ότι θα
τα λύσουν. Με δουλειά, με οικονομίες, με καθαρό μυαλό. Δυστυχώς, εδώ, με το
παραμικρό, φέρνουμε τον κατακλυσμό! Ακόμα δεν μπήκε ο καινούργιος χρόνος και
αρχίσαμε να λέμε ότι θα 'ναι χειρότερος από τον προηγούμενο...

Ήταν όμορφες αυτές οι τελευταίες μέρες του '98 στην Ευρώπη, την Αμερική,
παντού. Σε όλες τις καρδιές, των φτωχών, ιδίως, ανθρώπων, ένιωθες ν' ανάβει το
αστέρι της ελπίδας και να φέγγει σε μάτια, σε χείλη, σε χαμόγελα. Στην Ευρώπη,
ιδίως, η βεβαιότητα ότι κάτι καινούργιο και σημαντικό έρχεται με το ευρώ έδωσε
αφορμή για ειλικρινείς, όπως φαίνεται, πανηγυρισμούς.

Όμορφες ήταν οι γιορτινές μέρες και νύχτες και στην Αθήνα. Στο Σύνταγμα και
στην Κουμουνδούρου. Είπαν, ορισμένοι, ότι τις γιορτές αυτές, τις
ευχαριστήθηκαν περισσότεροι Κούρδοι και Αλβανοί παρά Αθηναίοι. Και λοιπόν; Η
χαρά είναι για όλο τον κόσμο. Για κάθε άνθρωπο. Και τρέχει να την ρουφήξει
όποιος την έχει πιο πολύ ανάγκη.

Καλή χρονιά.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16331N043</ED>
<ID>
ID:15139

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N04&aa=3</URL></REF>


Article

<CATEGORY>vin05</CATEGORY>

 <H2>Το απόλυτο πάρτι...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Η ΝΥΧΤΑ στο Κολωνάκι θύμιζε Ρίο α λα... ελληνικά. Από τη Μαριέττα Γιαννάκου
και την Ντόρα Μπακογιάννη έως τον Νίκο Κωνσταντόπουλο και τον Παναγιώτη
Λαφαζάνη, ήταν όλοι εκεί στο «Τζάκσον», καλεσμένοι του επιτρόπου κ. Χρήστου
Παπουτσή. Ενδιάμεσα ­ το αντιλαμβάνεσθε ­ όλες οι «τάσεις» και οι «φυλές» του
ΠΑΣΟΚ έδωσαν το «παρών», χορευτικό και όχι μόνο. Από τον κ. Θόδωρο Τσουκάτο,
που διαβεβαίωνε τον επίτροπο ότι «θα είμαστε πάντα μαζί», έως τον κ. Άκη
Τσοχατζόπουλο και τον κ. Μανώλη Δασκαλάκη.

Ο ΥΠΟΥΡΓΟΣ Άμυνας ζήτησε από τον κ. Α. Λιβάνη να τα πουν «μες στη βδομάδα»,
ενώ γενναιότερος όλων ο κ. Τ. Παππάς «την έβγαλε», την περισσότερη ώρα, στο
πεζοδρόμιο της οδού Μηλιώνη. Το κέφι κράτησε αμείωτο έως τις πρώτες πρωινές ώρες.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16331N044</ED>
<ID>
ID:15145

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N04&aa=4</URL></REF>


Article

<CATEGORY>vin05</CATEGORY>

 <H2>Εκκλησιασμός και καφεδάκι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΤΥΧΙΑ για το ζεύγος Καραμανλή, το Σαββατοκύριακο που πέρασε ­ η κακοκαιρία,
με τη δυνατή βροχή και την ομίχλη, δεν τους απέτρεψε μεν από τα σχέδιά τους
για εκδρομή στον Παρνασσό, αλλά τους εμπόδισε να επισκεφθούν το χιονοδρομικό
κέντρο στα Κελάρια, όπου η κ. Νατάσα Καραμανλή ασκείται στο σκι και ο σύζυγός
της παρακολουθεί.

ΕΤΣΙ, λοιπόν, μόλις έφτασε στην Αράχοβα ο κ. Κ. Καραμανλής, πήγε για
εκκλησιασμό ­ με ιερέα προφανώς φιλοκαραμανλικό, αφού ο άνθρωπος στη συνέχεια
συνόδεψε τον πρόεδρο της Ν.Δ. για μία βόλτα στο χωριό. Μάλιστα, ήθελε να του
προσφέρει και την ομπρέλα του ­ βλέπετε, σε αντίθεση με εκείνη που κρατούσε ο
κ. Καραμανλής, του παπά ήταν... προεδρική!
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16331N045</ED>
<ID>
ID:15159

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N04&aa=5</URL></REF>


Article

<CATEGORY>vin05</CATEGORY>

 <H2>Χορός έως το πρωί </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΛΥΣ ΚΟΣΜΟΣ την Παρασκευή το βράδυ στο Χαλάνδρι, για την ονομαστική γιορτή
της υπουργού Ανάπτυξης κ. Βάσως Παπανδρέου: Το ζεύγος Σημίτη σε μεγάλα κέφια,
πολιορκήθηκε από τα δεκάδες στελέχη του ΠΑΣΟΚ που είχαν πάει να ευχηθούν στην
υπουργό. Σε πιο μεγάλα κέφια ο κ. Α. Τσοχατζόπουλος, που δεχόταν από παντού
συγχαρητήρια, επειδή η κόρη του Αρετή τον έκανε παππού στα 59 του...

Α, το «παρών» έδωσε και ο κ. Κ. Λαλιώτης με τη σύζυγό του ­ και το απαραίτητο
πλέον στις εξόδους του «Κοχίμπα». Τα φιλιά που αντάλλαξε με την κ. Βάσω
Παπανδρέου έκαναν όλους να καταλάβουν ότι οι κακές σχέσεις των προηγούμενων
χρόνων αποτελούν τώρα παρελθόν...

Κατά τα άλλα, ήταν εκεί οι κ.κ. Β. Γιαννόπουλος, Μ. Παπαϊωάννου, Κ. Γείτονας,
Θ. Τσουκάτος, Χρ. Πρωτόπαπας, Ν. Χριστοδουλάκης, Άννα Διαμαντοπούλου, Λ.
Κανελλόπουλος και πολλοί άλλοι ­ και ο χορός κράτησε έως το πρωί...
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16331N046</ED>
<ID>
ID:15165

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N04&aa=6</URL></REF>


Article

<CATEGORY>vin05</CATEGORY>

 <H2>Να 'ναι γερός </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

«ΓΥΡΙΖΕΙ το χαρτί» στη γνωστή κόντρα Κατριβάνου - Γιαννόπουλου; Που λέτε, ο
υπερνομάρχης Αθήνας - Πειραιά βρέθηκε το Σαββατοκύριακο στην Πάτρα. Εκεί, όταν
ρωτήθηκε, επανέλαβε μεν τα γνωστά για τον υπουργό Δικαιοσύνης ­ ναι, τα περί
της περιόδου της Κατοχής και λοιπά ­ αλλά του έδωσε και μία ευχή: «Να είναι
γερός και να γλεντάει όπως γλεντάει».
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16331N047</ED>
<ID>
ID:15171

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΚΑΤΑΠΛΗΚΤΙΚΟ: Σε τουρκική σελίδα του Ίντερνετ γίνεται ευρεία αναφορά σε
κάποιο... κίνημα αυτονόμησης της Κρήτης!!!

ΤΟ ΠΙΟ ΩΡΑΙΟ δε, είναι ότι οι γείτονες πάνε να συνδέσουν τη φαντασία
τους και με τους S-300!

ΒΕΒΑΙΑ, ΤΟ ΘΕΜΑ δεν είναι τι φαντάζονται οι γείτονες ­ το θέμα είναι,
επικοινωνιακώς, το δουλεύουν το πράγμα σε όλα τα επίπεδα...

ΚΙ ΕΜΕΙΣ; Κι εμείς; Πολύ καλά, ευχαριστούμε...

ΚΑΛΑ, ΤΙ ΥΠΕΡΒΟΛΕΣ είναι αυτές για το ευρώ, που είναι, λέει, το πιο
ισχυρό νόμισμα στον κόσμο ολόκληρο κι όλα τα σχετικά; Πόσο ισχυρό μπορεί να
είναι αφού δεν συμμετέχει η δραχμή;

ΤΕΛΟΣ ΠΑΝΤΩΝ, εμείς φταίμε που τους κάναμε τη χάρη και συνδεθήκαμε μαζί τους.

ΤΕΛΙΚΑ, ΓΙΑΤΙ ξαναέγιναν οι εκλογές στο Ρέθυμνο; Για να ξαναβγεί ο
νομάρχης του ΠΑΣΟΚ, που ούτως ή άλλως είχε βγει;

Α, ΟΧΙ, υπήρχε κι άλλος λόγος: Είχαν στα Ανώγεια σφαίρες για ξόδεμα!

ΠΑΛΙ ΑΡΓΙΑ μεθαύριο ­ μας κακομαθαίνετε...
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16331N048</ED>
<ID>
ID:15173

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N04&aa=8</URL></REF>


Article

<CATEGORY>vin04</CATEGORY>

 <H5>ΑΛΛΑΓΕΣ ΖΗΤΟΥΝ ΚΟΡΥΦΑΙΑ ΣΤΕΛΕΧΗ ΤΟΥ ΠΑΣΟΚ ΣΤΟ ΣΧΕΔΙΟ ΓΙΑ ΤΙΣ ΙΔΕΟΛΟΓΙΚΕΣ ΘΕΣΕΙΣ
</H5><H2>Διακήρυξη με... αγκάθια
</H2>
<AUTHOR>ΛΟΥΚΑΣ ΔΗΜΑΚΑΣ - ΣΤΕΦΑΝΟΣ ΤΖΑΝΑΚΗΣ</AUTHOR>

Θέμα για αρκετά σημεία του «σχεδίου διακήρυξης» πρόκειται να τεθεί σήμερα
στην κοινή συνεδρίαση της Πολιτικής Γραμματείας του ΠΑΣΟΚ και της Κυβερνητικής
Επιτροπής, ενώ οι «σκληροί» της εσωκομματικής αντιπολίτευσης επιδιώκουν το
ανέβασμα των τόνων με αφορμή την υπόθεση των εγγραφών νέων μελών και των
ανανεώσεων των κομματικών ταυτοτήτων.

ΑΡΚΕΤΑ από τα κορυφαία στελέχη του ΠΑΣΟΚ ζητούν σημαντικές αλλαγές σε
διατυπώσεις του σχεδίου της νέας διακήρυξης του κυβερνώντος κόμματος ­ και
ειδικά σε ορισμένα σημεία, για τα οποία υποστηρίζεται ότι ενδέχεται να δώσουν
λαβή στα στελέχη της εσωκομματικής αντιπολίτευσης να επαναφέρουν τα περί
«άλλου ΠΑΣΟΚ», το οποίο κατά την άποψή τους επιθυμεί κρυφίως ο κ. Κ. Σημίτης.

Αντιθέτως, το σχέδιο για τις «Πολιτικές Θέσεις» αντιμετωπίζεται από όλες τις
εσωκομματικές πλευρές ως «συνθετικό» και δεν αναμένεται να δημιουργήσει
σοβαρές αντιδράσεις. Παράλληλα, οι σημαντικές καταστατικές αλλαγές ­ όπως, για
παράδειγμα, η μείωση των μελών του Εκτελεστικού Γραφείου ­ έχουν ήδη
συμφωνηθεί σε προηγούμενη κοινή συνεδρίαση της Πολιτικής Γραμματείας και της
Κυβερνητικής Επιτροπής. Έτσι, αναμένονται μόνον οι αντιδράσεις ορισμένων μελών
του Εκτελεστικού Γραφείου ­ συνεδριάζει αύριο ­ που θεωρούν ότι με τη
σχεδιαζόμενη μείωση του αριθμού των μελών του Οργάνου διακυβεύεται η θέση τους.

ΚΑΙ ΠΡΟΤΑΣΕΙΣ «ΘΕΡΜΟΑΙΜΩΝ»

Ωστόσο, η ομάδα των «σκληρών» της εσωκομματικής αντιπολίτευσης σχεδιάζει να
καταστήσει ζήτημα «πρώτης γραμμής» τις καταγγελίες τους για «εγγραφές μιας
χρήσης» στο κυβερνών κόμμα, αλλά και τις υποψίες τους για αντικαταστατική
συμπεριφορά ορισμένων νομαρχιακών οργανώσεων στο ζήτημα της ανανέωσης των
κομματικών ταυτοτήτων (η σχετική προθεσμία έληγε στις 31 Δεκεμβρίου '98).

Έχοντας αποφασίσει ότι «πρέπει οπωσδήποτε να υπάρξει αντίπαλος του κ. Σημίτη
στο Συνέδριο του ερχόμενου Μαρτίου», τα στελέχη της ομάδας αυτής κινδυνεύουν
τώρα να υπερφαλαγγιστούν από τις εισηγήσεις των πιο «θερμόαιμων», που έχουν
φτάσει να προτείνουν ως και αποχή (ή «λευκή απεργία» ­ να μη θέσουν, δηλαδή,
υποψηφιότητα για τα κομματικά Όργανα) από το Συνέδριο!

Η εξέλιξη αυτή, που δεν αντιμετωπίζεται προς το παρόν ως μια σοβαρή προοπτική
από τα γνωστά στελέχη της «εσωκομματικής αντιπολίτευσης», πιέζει ακόμα
περισσότερο την πλευρά Τσοχατζόπουλου, που επιχειρεί και τώρα να κρατεί
ανοικτούς διαύλους επικοινωνίας με όλες τις πλευρές και «να απαντά πολιτικά σε
όλα τα ζητήματα που ανοίγονται».

Η «πίεση» των σκληρών προς τον κ. Α. Τσοχατζόπουλο αναμένεται να κορυφωθεί
μέσα στις επόμενες ημέρες ­ καθώς μια συνάντηση του υπουργού Άμυνας με τον κ.
Αν. Πεπονή, τις παραμονές των Χριστουγέννων, δεν φαίνεται να απέδωσε τα
αναμενόμενα, αφού κατέληξε σε απλή καταγραφή των θέσεων κάθε πλευράς.

Παρ' όλ' αυτά, αναμένεται νέα ένταση των πιέσεων προς τον υπουργό Άμυνας ­
ήταν χαρακτηριστική η απόπειρα των περισσότερων στελεχών της Νεολαίας να
εμφανιστούν σε «γραμμή ρήξης» ενάντια στις επιλογές του κ. Τσοχατζόπουλου. Ο
ίδιος, πάντως, σε κατ' ιδίαν συζητήσεις του, κάνει σκωπτικά λόγο για
«επαναστατική έξαρση» ορισμένων στελεχών ­ και δηλώνει ότι τέτοια φαινόμενα θα
εξαλειφθούν τάχιστα. Ο υπουργός Άμυνας, πέρα από τη δήλωση ότι δεν προτίθεται
να είναι αντίπαλος του κ. Σημίτη στο Συνέδριο, έχει ήδη συμφωνήσει με
καταστατικές αλλαγές, όπως η μείωση των μελών του Εκτελεστικού Γραφείου «για
να γίνει πιο λειτουργικό», ενώ και οι λεγόμενοι «προεδρικοί» δηλώνουν ότι «δεν
έχουν πρόβλημα» με τέτοιου τύπου διευθετήσεις, αφού εκτιμούν ότι κατ' αρχήν θα
δημιουργήσουν πρόβλημα μέσα στο λεγόμενο «εκσυγχρονιστικό μπλοκ».

Από την άλλη πλευρά, θέμα για τις εγγραφές νέων μελών θέτουν και στελέχη της
πλευράς Τσοχατζόπουλου ­ αν και τόσο από την πλευρά των «εκσυγχρονιστών» όσο
και από την πλευρά του υπουργού Άμυνας διαπιστώνεται διάθεση για συναινετική
λύση στο θέμα αυτό. Και σε δύο «τάσεις», πάντως, σήμερα αναμένεται να
ξεκαθαρίσουν τις θέσεις τους.

ΘΕΛΕΙ ΗΡΕΜΙΑ Ο ΣΗΜΙΤΗΣ

Ο Πρωθυπουργός επιδιώκει, από την πλευρά του, ένα ήρεμο Συνέδριο, μέσω του
οποίου θα γίνει πράξη η ιδέα της «συμπόρευσης», αλλά και θα υπάρξει μερική
ανανέωση στα κομματικά Όργανα του κυβερνώντος κόμματος, ώστε να μπει το ΠΑΣΟΚ
υπό τις καλύτερες συνθήκες στη μάχη των ευρωεκλογών. Είναι χαρακτηριστικό ότι
για να το επιτύχει, ο Πρωθυπουργός επιχειρεί το τελευταίο διάστημα να λαμβάνει
τις σημαντικές κομματικές αποφάσεις σε κοινές συνεδριάσεις της Πολιτικής
Γραμματείας και της Κυβερνητικής Επιτροπής. Παράλληλα, ο κ. Σημίτης έχει
εξασφαλίσει την πλήρη στήριξη ­ πέραν των γνωστών στελεχών του
εκσυγχρονιστικού ρεύματος ­ των κ.κ. Κ. Λαλιώτη, Β. Βενιζέλου και Απ.
Κακλαμάνη. Ωστόσο, το ίδιο το εκσυγχρονιστικό ρεύμα αντιμετωπίζει εδώ και
καιρό μια σοβαρή κρίση συνοχής: 
Ορισμένα στελέχη προκρίνουν τη «ρήξη με το παρελθόν» ­ πράγμα που μεταφράζεται
σε επιλογή σύγκρουσης με ολόκληρο το φάσμα της εσωκομματικής αντιπολίτευσης ­,
ενώ άλλα στελέχη υποστηρίζουν την ανάγκη μιας εσωκομματικής πολιτικής
συμφωνίας, ώστε να έχει το ΠΑΣΟΚ ελπίδες στις ευρωεκλογές.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16331N051</ED>
<ID>
ID:15075

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Τα τεχνικά και τα πολιτικά
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Απ' όλη τη συζήτηση που προκάλεσε το άδοξο τέλος του έπους των πυραύλων S-300,
από όσα ειπώθηκαν, τα ψύχραιμα και τα δακρύβρεκτα, ένα μού έκανε εντύπωση: Η
δήλωση αρμοδίου παράγοντος ότι το θέμα της μετεγκατάστασης των πυραύλων είναι
θέμα αμιγώς «τεχνικό», ένα θέμα που για χάρη του δεν αξίζει να σκοτιζόμαστε.

ΟΥΤΕ και να στενοχωριόμαστε ιδιαίτερα, που αντί Κύπρου οι πύραυλοι
προορίζονται για Κρήτη, και να χαλάμε γι' αυτό τη ζαχαρένια της εθνικής μας ομοψυχίας.

Προφανώς, το θέμα απέκτησε οψίμως αυτόν τον τεχνικό χαρακτήρα του.

Γιατί αν ήταν αρχήθεν τεχνικό, θα είχε γίνει η προμήθεια και η εγκατάσταση των
πυραύλων διακριτικά και σιωπηλά, δεν θα είχαν μετατραπεί οι S-300, τρία χρόνια
τώρα, σε σημαία πατριωτισμού και σύμβολο πίστεως στο ενιαίο αμυντικό δόγμα. Αν
το θέμα ήταν τεχνικό, ίσως να μην είχε καταρτιστεί καν το συμβόλαιο αγοράς του
συγκεκριμένου οπλικού συστήματος και να είχε επιλεγεί κάποιο άλλο, τεχνικά
καταλληλότερο. Ασφαλώς δεν θα είχε συνοδευτεί η όλη υπόθεση με κωδωνοκρουσίες
στα εθνικά καμπαναριά. Ούτε θα είχε εξαργυρωθεί το συμβόλαιο προκαταβολικά
στις κυπριακές εκλογές.

Προπαντός, δεν θα είχαμε εμπλακεί εξ αρχής σ' αυτήν την άτυχη διαπραγμάτευση ­
τι μας δίνετε, για να ματαιώσουμε την αγορά των ρωσικών πυραύλων; Μια
διαπραγμάτευση, που έκανε σαφές προς κάθε κατεύθυνση ότι παραγγείλαμε ένα
όπλο, όχι για να το αποκτήσουμε, μα για να διαπραγματευτούμε την μη απόκτησή του.

Ότι αυτή η διαπραγμάτευση είχε κακό τέλος ­ οι πύραυλοι δεν θα φθάσουν στην
Κύπρο και αντάλλαγμα στον ορίζοντα δεν φαίνεται ­ κανέναν δεν πρέπει να ξάφνιασε.

Εκείνοι που χειρίζονταν αυτή τη διαπραγμάτευση είχαν από καιρό φανερώσει ότι
θεωρούσαν την ιστορία των πυραύλων μπελά μάλλον, παρά άσο στο μανίκι. Και οι
απέναντι (οι Αμερικανοί προπάντων, όχι μόνον οι Τούρκοι) είχαν κι αυτοί
φανερώσει ότι δεν είχαν καμιά διάθεση να προσφέρουν ανταλλάγματα για να μην
κάνουμε κάτι που ήξεραν πως ούτε θέλαμε ούτε μπορούσαμε.

Μα, αν η έκβαση της υπόθεσης των ρωσικών πυραύλων έμοιαζε με χρονικό μιας
προαναγγελθείσης αποτυχίας, ο τρόπος που Αθήνα και Λευκωσία διαχειρίστηκαν την
αποτυχία αυτή, ομολογώ, με ξάφνιασε.

Ο τρόπος που αφέθηκε αυτή η ιστορία να σέρνεται, αναζητώντας φόρμουλες
μετάθεσης ευθυνών και «πολιτικού κόστους» για μια απόφαση που όλοι ξέραμε ότι
είχε ήδη ληφθεί (και ορθώς είχε ληφθεί). Ο τρόπος που προσπάθησαν να μας
πείσουν πως και τον σκύλο έχουμε χορτάτο και την πίτα σωστή, πως και η απόφαση
αγοράς των S-300 ήταν σωστή και η απόφαση μεταφοράς τους στην Κρήτη ολόσωστη,
πως και η εγκατάστασή τους στην Κύπρο θα την έκανε άτρωτη, αλλά και από την
Κρήτη χρήσιμοι είναι στο ενιαίο μας δόγμα. Κι αυτή η έμπνευση να βαπτισθεί εκ
των υστέρων «τεχνικό» ένα θέμα αρχήθεν και κατ' εξοχήν πολιτικό, όλα αυτά δεν
είναι μόνον που τα βρίσκω κατώτερά μας ή προσβλητικά της νοημοσύνης μας.
Είναι, κυρίως, που διόλου δεν εγγυώνται πως δεν θα ξανακάνουμε τα ίδια και δεν
θα ξαναπάθουμε τα ίδια στο μέλλον.

Γιατί, αν είναι αλήθεια ότι η μεγαλύτερη ζημιά που προκάλεσε η υπόθεση των
S-300 δεν είναι εκείνη που υποστήκαμε στο διπλωματικό πεδίο, αλλά αυτό το
αίσθημα ταπείνωσης που διαχύθηκε στη χώρα και ο νέος κλονισμός της
εμπιστοσύνης των Κυπρίων, κυρίως, προς την ικανότητα της Αθήνας να τους
υπερασπίσει, τότε την πληγή δεν την επουλώνει, τη βαθαίνει αυτή η άχαρη και
άτεχνη απόπειρα να αποδραματοποιηθεί εκ των υστέρων και να βαφτιστεί «τεχνική»
μια υπόθεση που αφέθηκε να επενδυθεί με τόσο συναισθηματισμό και να εξελιχθεί
σε λυδία λίθο του πατριωτικού μας αισθήματος.

Κι αν είναι αλήθεια ότι για μια ακόμη φορά μια «εθνική εκστρατεία»
αποδεικνύεται ραντεβού στα τυφλά, από αδυναμία να κάνουμε εξωτερική πολιτική
χωρίς να παγιδεύουμε τις επιλογές της στο χρηματιστήριο των πατριωτικών
αισθημάτων και να στολίζουμε τις τακτικές κινήσεις της με σημαίες πατριωτικές,
η γιατρειά δεν είναι να βαφτίζουμε «τεχνικά» ­ δηλαδή, εκτός δημοσίου
διαλόγου, δημοσίου ελέγχου και πολιτικής αντιδικίας ­ τα πολιτικά. Αλλά,
αντίθετα, να αναδείξουμε, επιτέλους, σε πολιτικά και εκείνα που χάνονται στους
δαιδάλους των «τεχνικών», μέχρι να έρθει η ώρα να πληρώσουμε τον λογαριασμό
τους, και εκείνα που γλιστρούν αδιάκοπα από το βήμα της πολιτικής στο ντιβάνι
του εθνικού μας ψυχαναλυτή.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16331N062</ED>
<ID>
ID:15117

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ιστορία οι... παρέες
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

ΣΤΗΝ εκκλησία δεν πηγαίνω ­ παρότι μπορεί και να ένιωθα καλά. Με τις
χαρτορίχτρες, τους αστρολόγους, τις μάντισσες και τα λοιπά συναφή με χωρίζει
άβυσσος. Το ίδιο και με τους περί την ινδική φιλοσοφία και τον διαλογισμό
ασχολουμένους. Τα τελευταία χρόνια, ωστόσο, ανελλιπώς, την πρώτη του έτους
κάνω έναν νοερό απολογισμό της χρονιάς. Και κάθε χρόνο, εδώ και μία δεκαετία
τουλάχιστον, το ίδιο αίσθημα: ότι ζούμε στη χώρα που δεν συμβαίνει τίποτε. Όχι
φυσικά ότι δεν υπάρχουν δραματικά γεγονότα άξια να αποσπάσουν την προσοχή μας.
Ούτε ότι λείπουν τα αξιόλογα πρόσωπα που παρά τις αντιξοότητες προσπαθούν ό,τι
κάνουν, ο καθένας στον τομέα του, να το κάνουν καλά. Είναι περισσότερο η
απουσία κάθε μορφής συλλογικότητας, η έλλειψη ακόμα και ενός στοιχειωδώς
οργανωμένου διαλόγου για το πού πάνε και πού θα θέλαμε να πάνε τα δικά μας
πράγματα. Κι αυτό μπορεί κανείς να το διακρίνει παντού ­ από την τέχνη έως την πολιτική.

Κάθε χρόνο εκδίδονται εκατοντάδες νέα βιβλία, δύσκολα όμως θα μπορούσε να
μιλήσει κανείς για ελληνική πεζογραφία ή ποίηση. Όπως δύσκολα θα μπορούσε να
μιλήσει κανείς για νέο ελληνικό κινηματογράφο παρά τις όποιες καλές νέες
ταινίες. Στην πολιτική συμβαίνει ακριβώς το ίδιο. Τα κόμματα έχουν προ πολλού
αφυδατωθεί και οι διανοούμενοι, όταν δεν ξεκοκαλίζουν προγράμματα της ΕΟΚ
κυνηγούν ο καθένας τους δικούς του δαίμονες. Ίσως αυτή την απουσία να είχε
υπόψη του ο κ. Σημίτης όταν θέλησε να ξεκινήσει τον διάλογο για την
Κεντροαριστερά με τον Όμιλο Προβληματισμού για τον Εκσυγχρονισμό της
Κοινωνίας. Μια πρωτοβουλία, βέβαια, που σήμερα έχει εκφυλιστεί σε κοσμικά τέια
που απλώς εξυπηρετούν τις προσωπικές στρατηγικές ορισμένων στελεχών.

Τις συνέπειες αυτής της απουσίας κάθε μορφής συλλογικότητας τις ζούμε όλοι με
τον αυξανόμενο εκβαρβαρισμό της κοινωνικής μας ζωής. Η έλλειψη οποιουδήποτε
κοινού πλαισίου αναφοράς σημαίνει ότι ο καθένας τραβάει τον δικό του δρόμο ­
εν δυνάμει μόνος εναντίον όλων και όλοι εναντίον ενός εκάστου. Οι προσωπικές
συμπάθειες ή αντιπάθειες και οι «παρέες» ­ με την πιο στενή και μικρόκαρδη
έννοια ­ αναδεικνύονται σε καθοριστικούς παράγοντες για τη διαμόρφωση της
στάσης μας. Το είδαμε πριν από λίγους μήνες ακόμη και σε μια τόσο τρανταχτή
περίπτωση όπως τον θόρυβο που ξέσπασε γύρω από το λεξικό Μπαμπινιώτη. Το
ξαναζήσαμε πριν από λίγες ημέρες με τους S-300, όπου με την ίδια ευκολία
κάποιοι μιλούσαν για εθνικό θρίαμβο και κάποιοι άλλοι για εθνική προδοσία.
Έτσι όμως δεν θα κάνουμε προκοπή.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16331N063</ED>
<ID>
ID:15140

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N06&aa=3</URL></REF>


Article

<CATEGORY>vin04</CATEGORY>

 <H5>ΑΜΕΡΙΚΑΝΟΙ ΚΑΙ ΕΥΡΩΠΑΙΟΙ ΜΙΛΟΥΝ ΓΙΑ ΘΕΤΙΚΕΣ ΑΛΛΑΓΕΣ ΣΤΗΝ ΚΥΠΡΟ ΜΕΤΑ ΤΙΣ
ΤΟΥΡΚΙΚΕΣ ΕΚΛΟΓΕΣ
</H5><H2>Υποσχέσεις... μετά τον Απρίλιο
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ - ΓΙΩΡΓΟΣ ΤΣΑΛΑΚΟΣ</AUTHOR>

Αποφασισμένη να εφαρμόσει πάση θυσία τον νόμο που απαγορεύει τη μεταφορά
και εγκατάσταση στην Κύπρο αμερικανικών όπλων εμφανίζεται η αμερικανική
πλευρά, η οποία είναι ιδιαίτερα ικανοποιημένη από τη «θαρραλέα», όπως
χαρακτηρίζεται, απόφαση του προέδρου Κληρίδη, να μην αναπτύξει στην Κύπρο τους
πυραύλους S-300

ΜΑΛΙΣΤΑ, όπως ανέφεραν κυβερνητικές πηγές στη Λευκωσία, ο Ρίτσαρντ Χόλμπρουκ
τηλεφώνησε στον πρόεδρο Κληρίδη και του μετέφερε τα συγχαρητήρια του
Αμερικανού προέδρου Μπιλ Κλίντον, αλλά και πρόσκληση του κ. Κλίντον να
επισκεφθεί ο Κύπριος πρόεδρος τον Λευκό Οίκο.

Στην πρόσκληση, ο Γλαύκος Κληρίδης επιφυλάχθηκε να απαντήσει, αναμένοντας ­
όπως σημείωναν οι ίδιες κυβερνητικές πηγές ­ πρώτα μια έμπρακτη
δραστηριοποίηση των Αμερικανών για το Κυπριακό και την αποστρατιωτικοποίηση.

«Η θαρραλέα αυτή απόφαση του προέδρου Κληρίδη βοηθάει στη μείωση της έντασης
στο νησί και δημιουργεί τις καλύτερες προϋποθέσεις για την προώθηση μιας λύσης
στην Κύπρο το 1999, στο πλαίσιο των δημόσιων δεσμεύσεων του προέδρου Κλίντον»,
ανέφερε στα «ΝΕΑ» ο ειδικός συντονιστής για το Κυπριακό Τομ Μίλερ.

Ήδη, πάντως, η αμερικανική πλευρά έχει εστιάσει την προσοχή της στα επόμενα
βήματα (το σημαντικότερο από τα οποία είναι η προσπάθεια σταδιακής
αποστρατιωτικοποίησης της Κύπρου), αλλά δεν περιμένει καμία σοβαρή εξέλιξη
πριν από τη διενέργεια των τουρκικών εκλογών της 18ης Απριλίου.

Την ίδια στιγμή, στη Λευκωσία, κυβερνητικές πηγές έλεγαν πως όλοι όσοι
τηλεφώνησαν στον πρόεδρο Κληρίδη και τον συνεχάρησαν για την απόφασή του για
τους S-300 ­ δηλαδή, Αμερικανοί και Ευρωπαίοι ­ υποσχέθηκαν πως μετά τις
τουρκικές εκλογές θα υπάρξουν θετικές εξελίξεις.

Πάντως, έως τις τουρκικές εκλογές αναμένεται να έχει παραδοθεί στο Κογκρέσο η
έκθεση του Στέιτ Ντιπάρτμεντ, η οποία θα καταγράφει αναλυτικά τα αμερικανικά
όπλα στο νησί ­ τόσο στα κατεχόμενα όσο και στο έδαφος της Κυπριακής
Δημοκρατίας. Όπλα τα οποία δεν θα έπρεπε να βρίσκονται στο νησί μετά την
ψήφιση του νόμου του 1987 από το Κογκρέσσο ­ για τον οποίο έχουν γράψει
επανειλημμένα «ΤΑ ΝΕΑ» ­ που απαγορεύει τη μεταφορά αμερικανικών οπλικών
συστημάτων στην Κύπρο.

Σύμφωνα με αμερικανικές διπλωματικές πηγές, η έκθεση του Στέιτ Ντιπάρτμεντ
καταγράφει ­ εμμέσως πλην σαφώς ­ μαζικές παραβιάσεις του αμερικανικού νόμου
όσον αφορά τα κατεχόμενα αλλά και κάποιες παραβιάσεις στο έδαφος της Κυπριακής Δημοκρατίας.

Η μεγάλη διαφορά ανάμεσα στις δύο πλευρές, έλεγε Αμερικανός διπλωμάτης, είναι
ότι η μεν Αθήνα και η Λευκωσία είναι έτοιμες να προχωρήσουν στην απόσυρση των
εξοπλισμών από το νησί μόλις υπάρξει μείωση των αμερικανικών όπλων στα
κατεχόμενα, ενώ η Άγκυρα και ο Ντενκτάς επιχειρούν ακόμη και σήμερα να
ερμηνεύσουν με τον δικό τους τρόπο τον αμερικανικό νόμο, σε μια προσπάθεια να
παρακάμψουν με νομικίστικα επιχειρήματα την απαγόρευση.

* Την Κύπρο επισκέπτεται σήμερα ο πρόεδρος του ΔΗΚΚΙ Δημήτρης Τσοβόλας,
προκειμένου να έχει συναντήσεις μεν ηγέτες πολιτικών κομμάτων και με
εκπροσώπους φορέων και προσωπικότητες της Μεγαλονήσου.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16331N071</ED>
<ID>
ID:15076

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N07&aa=1</URL></REF>


Article

<CATEGORY>vin04</CATEGORY>

 <H2>Μία νέα παρέμβαση με την «Κοινωνία των Πολιτών»
</H2>
ΤΟ ΠΡΩΤΟ τεύχος του περιοδικού της, υπό τον τίτλο «Κοινωνία Πολιτών», εξέδωσε
η Ένωση Πολιτών για την Παρέμβαση. Σε αυτό φιλοξενούνται άρθρα και αναλύσεις
του Πλάτωνος Τήνιου, του Αντώνη Μακρυδημήτρη, του Αντώνη Παπαγιαννίδη, του
Παύλου Σούρλα, του Γιώργου Μπήτρου, του Νίκου Μουζέλη, του Άντονι Γκίντενς,
της Ζήνας Ασημακοπούλου, της Σοφίας Τσακρακλίδου και του Σωτήρη Νταλή. Ο
πρόεδρος της Ένωσης Πολιτών για την Παρέμβαση, Νίκος Μουζέλης, και ο διευθυντή
της, Περικλής Βασιλόπουλος, σε σημείωμά τους αναφέρουν ότι η Ένωση «πιστεύει
πως το περιοδικό μπορεί ν' αποτελέσει ένα μικρό αλλά θετικό βήμα προς την
κατεύθυνση της ενδυνάμωσης της κοινωνίας των πολιτών στη χώρα μας, προς την
κατεύθυνση δηλαδή συνδυασμού της πολιτικής με την κοινωνική δημοκρατία».
Αναφερόμενοι στη θεματολογία του περιοδικού, οι κ.κ. Μουζέλης και Βασιλόπουλος
λένε πως «φιλοδοξεί να προσφέρει στους αναγνώστες του άρθρα που θα αναφέρονται
και στη θεωρητική/φιλοσοφική και στην πρακτική/εφαρμοσμένη διάσταση των
προβληματισμών γύρω από τον "τρίτο χώρο" μεταξύ αγοράς και κράτους, χώρο που
αναπτύσσεται ραγδαία και σε εθνικό και σε παγκόσμιο επίπεδο».
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16331N072</ED>
<ID>
ID:15110

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N07&aa=2</URL></REF>


Article

<CATEGORY>vin04</CATEGORY>

 <H5>Ο ΥΠΟΥΡΓΟΣ ΠΟΛΙΤΙΣΜΟΥ ΠΙΣΤΕΥΕΙ ΠΩΣ ΤΟ 1999 ΕΙΝΑΙ ΚΡΙΣΙΜΟΣ ΧΡΟΝΟΣ ΓΙΑ ΤΗΝ
ΕΝΤΑΞΗ ΤΗΣ ΧΩΡΑΣ ΣΤΗΝ ΟΝΕ ΚΑΙ ΠΩΣ ΠΡΕΠΕΙ ΝΑ ΤΕΛΕΙΩΝΟΥΜΕ ΜΕ ΤΙΣ ΕΚΚΡΕΜΟΤΗΤΕΣ ΜΑΣ
</H5><H5>«Πολυσυλλεκτικό κόμμα το ΠΑΣΟΚ και επί ημερών Σημίτη»
</H5><H5>«Η χώρα χρειάζεται σταθερές κυβερνήσεις»
</H5><H2>ΕΥΑΓΓΕΛΟΣ ΒΕΝΙΖΕΛΟΣ
</H2><H2>«Πρώτο κόμμα το ΠΑΣΟΚ στις ευρωεκλογές»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«Χρόνια πολλά, υγεία και καλή ενημέρωση του ελληνικού λαού», είναι η πρώτη
ευχή του υπουργού Πολιτισμού Ευάγγελου Βενιζέλου για το 1999. Λίγους μήνες
μικρότερος από τον Κωνσταντίνο Καραμανλή, με τον οποίο τελείωσαν μαζί το
Γυμνάσιο και την ίδια χρονιά, το '74, μπήκαν στο Πανεπιστήμιο, ο Ευάγγελος
Βενιζέλος είναι μόλις 42 χρόνων. Όταν τον ρωτάς «αν μπορεί να βρεθεί
μελλοντικά αντίπαλος με τον αρχηγό της Ν.Δ.», απαντά με νόημα: «Επειδή βλέπω
ότι θα έχει μακρά παραμονή στη θέση τού αρχηγού της αξιωματικής
αντιπολίτευσης, δεν θα απέκλεια τίποτα». Νέος στην ηλικία πολιτικός, αλλά με
μακρά πείρα, όταν ερωτάται «αν σκέπτεται μετά το υπουργείο Πολιτισμού να
προσφέρει και κάπου αλλού τις υπηρεσίες του», σχολιάζει με χαμόγελο: «Όπως έχω
πει κατ' επανάληψη, εγώ είμαι πολυσχιδής και πειθαρχημένος. Μπορώ να κάνω
πολλά πράγματα με ευχαρίστηση και θέλω να ελπίζω και με αποτελεσματικότητα».
Ομιλητικότατος και πολυγραφότατος ­ έχει κυκλοφορήσει με επιτυχία 10 βιβλία ­
ο Ευάγγελος Βενιζέλος, «πνιγμένος», στο γραφείο του, εκτός από τις δικές του
εργασίες και από δεκάδες βιβλία φίλων που του προτείνουν να τα παρουσιάσει,
ζητεί, με την συνέντευξή του στα «ΝΕΑ», «ν' αναλάβει ο επιχειρηματικός κόσμος
τις ευθύνες του» και «να συμβάλει στη συλλογική προσπάθεια για τη μείωση του
πληθωρισμού». Πιστεύει πως το '99 «πρέπει να τελειώσουμε με τις εκκρεμότητες».
Τονίζει ότι «πρέπει να ιδωθεί ως μεγάλη λαϊκή υπόθεση η ΟΝΕ». Παραδέχεται ότι
υπάρχει κάποια δυσαρέσκεια στον κόσμο για την κυβέρνηση του ΠΑΣΟΚ, αλλά
πιστεύει ότι το κόμμα του θα καταγραφεί πρώτο και στις ευρωεκλογές, ενώ προς
το τέλος της τετραετίας, κοντά στις βουλευτικές εκλογές, «θα πυκνώσουν θετικά
γεγονότα». Μιλάει για το συνέδριο του ΠΑΣΟΚ, που «δεν θα πρέπει να αναλωθεί σε
βυζαντινολογίες». Στηρίζει τον Κώστα Σημίτη και για τη θέση του προέδρου του
κόμματος και ετοιμάζεται να παρέμβει στον προσυνεδριακό διάλογο του ΠΑΣΟΚ με
ένα νέο του βιβλίο, «Πολιτική αναφορά ­ Συμμετοχή στον πολιτικό διάλογο που
διεξάγεται στο γύρισμα του αιώνα».

ΣΤΗ συνέντευξή του στα «ΝΕΑ» ο υπουργός Πολιτισμού Ευάγγελος Βενιζέλος
αναφέρεται κατ' αρχήν στις προσδοκίες του για τον καινούργιο χρόνο.

«Το 1999 είναι το κρίσιμο μομέντουμ για την ένταξη της χώρας στην ΟΝΕ και
βεβαίως ως χρόνος πολιτικά κρίσιμος λόγω των ευρωεκλογών και λόγω της
προετοιμασίας μας για το 3ο Κοινοτικό Πλαίσιο Στήριξης, αποκτά ιδιαίτερο
ενδιαφέρον για όλους τους Έλληνες. Έχουμε την υποχρέωση να τελειώσουμε τις
εκκρεμότητές μας».

ΕΡ.: Αυτή η ΟΝΕ... Έχει γίνει το ψωμοτύρι σας...

ΑΠ.: Η αλήθεια είναι ότι κάποτε η Ευρωπαϊκή Ένωση στη συνείδηση της ευρείας
κοινής γνώμης συμβόλιζε την ασφάλεια, τη σταθερότητα, την εγγύηση της ομαλής
λειτουργίας των δημοκρατικών θεσμών, την ευημερία. Από ένα σημείο και μετά οι
εξελίξεις στη φυσιογνωμία της Ευρωπαϊκής Ένωσης και ιδίως η ΟΝΕ, ιδίως οι
ονομαστικοί δείκτες του Μάαστριχτ, άρχισαν να λειτουργούν σε όλη την Ευρώπη ως
μία πηγή ανασφάλειας, ως κάτι το καινοτομικό και ως εκ τούτου το απειλητικό.

Είναι λοιπόν βασική υποχρέωσή μας να μετατρέψουμε την ΟΝΕ από μία έννοια ή από
έναν οικονομικό στόχο ή από ένα σύστημα νομισματικών και οικονομικών
διευθετήσεων, σε κάτι πολύ πιο συγκεκριμένο. Γι' αυτό επιμένω ότι η ΟΝΕ μπορεί
να είναι και μπορεί να ιδωθεί ως μία πολύ μεγάλη λαϊκή υπόθεση.

ΔΥΣΑΡΕΣΚΕΙΑ

ΕΡ.: Εσείς, ένας άνθρωπος πληθωρικός, έξυπνος, που
έχετε επαφή με τον κόσμο, δεν βλέπετε ότι υπάρχουν διαρροές από
το ΠΑΣΟΚ;

ΑΠ.: Υπάρχει μια δυσαρέσκεια, η οποία οφείλεται όχι τόσο στις βασικές
πολιτικές επιλογές που ακολουθεί η κυβέρνηση, αλλά στην αποτελεσματικότητα των
χειρισμών μας. Δυστυχώς, εντυπώσεις δημιουργούν τα επιμέρους γεγονότα και όχι
νέες καταστάσεις που διαμορφώνονται με μεγάλο κόπο.

ΕΡ.: Στις ευρωεκλογές δεν θα υπάρξουν και άλλες απώλειες;

ΑΠ.: Οι ευρωεκλογές ­ όπως συμβαίνει σε όλες τις ευρωπαϊκές χώρες έτσι και
στην Ελλάδα ­ είναι ένα εθνικό πολιτικό γεγονός. Στη συνείδηση του κόσμου δεν
υπάρχουν αυτοτελή ευρωπαϊκά πολιτικά γεγονότα, ο κόσμος γνωρίζει πάρα πολύ
καλά ότι στις ευρωεκλογές δεν αναδεικνύεται πρωθυπουργός, δεν μεταβάλλεται η
σύνθεση της Βουλής, αλλά καταγράφεται ένας συσχετισμός δυνάμεων στο εκλογικό σώμα.

Και για μας, οι ευρωεκλογές, με στόχο τη νίκη, με στόχο την επιβεβαίωση της
πρώτης θέσης του ΠΑΣΟΚ, είναι μια εξαιρετική ευκαιρία για να συνθέσουμε την
πολιτική μας, να την επαναπροβάλλουμε, να την εξηγήσουμε, να την υποστηρίξουμε.

ΕΡ.: Ένα κακό αποτέλεσμα για το ΠΑΣΟΚ στις ευρωεκλογές δεν θα επηρεάσει
τις βουλευτικές εκλογές;

ΑΠ.: Πιστεύω ότι το ΠΑΣΟΚ θα καταγραφεί και πάλι ως πρώτο κόμμα, θα είναι ο
νικητής των ευρωεκλογών. Αλλά σε κάθε περίπτωση πρέπει να γνωρίζουμε ότι η
βούληση του εκλογικού σώματος, οι τάσεις του εκλογικού σώματος δεν
διαμορφώνονται κατά τρόπο ευθύγραμμο. Υπάρχουν καμπύλες. Και τα καθοριστικά
γεγονότα δεν συμβαίνουν αναγκαστικά στο μέσον της κυβερνητικής θητείας. Μπορεί
να συμβούν και αργότερα. Μπορεί να έχουμε μια πύκνωση θετικών γεγονότων προς
το τέλος της περιόδου, για παράδειγμα.

ΕΡ.: Έχετε σκεφθεί ότι ίσως ήταν μία λύση για σας αν κάνατε τις
ευρωεκλογές μαζί με τις εθνικές εκλογές;

ΑΠ.: Νομίζω ότι επ' αυτού έχει απαντήσει ο ίδιος ο Κώστας Σημίτης, με πολύ
σαφή τρόπο.

Δεν μπορεί το χρονοδιάγραμμα της πολιτικής μας να διαμορφώνεται εξ συμπτώσεων.
Διότι το γεγονός ότι τον Ιούνιο έχουμε ευρωεκλογές, είναι συμπτωματικό.
Συμπίπτει να είναι στο μέσον σχεδόν της βουλευτικής περιόδου και μάλιστα σε
μια φάση πολύ κρίσιμη για την πορεία προς την ΟΝΕ.

ΗΠΙΑ ΠΟΛΙΤΙΚΗ

ΕΡ.: Έχετε σκεφθεί, κύριε υπουργέ, ότι ίσως χρειάζεται μια
αλλαγή πλεύσης της κυβέρνησης του ΠΑΣΟΚ;

ΑΠ.: Πιστεύω ότι η πολιτική που εφαρμόζει η κυβέρνηση του ΠΑΣΟΚ είναι
εξαιρετικά ήπια, σε σχέση με τις πολιτικές που έχουν εφαρμόσει άλλα κράτη-μέλη
της Ευρωπαϊκής Ένωσης.

Όποιο κριτήριο και αν ακολουθήσει κανείς, το κριτήριο των κοινωνικών δαπανών,
το κριτήριο των πραγματικών εισοδημάτων, βλέπει ότι δεν ζητήθηκαν από τον
ελληνικό λαό θυσίες, οι οποίες ζητήθηκαν από άλλες κοινωνίες. Και αυτό θα
έλεγα, ότι είναι ένα μεγάλο πλεονέκτημά μας.

Θα ήθελα, πάντως, να τονίσω ότι ο επιχειρηματικός κόσμος πρέπει να αναλάβει
την ευθύνη του σε σχέση με την πορεία της χώρας. Διότι τώρα που το μέτωπο
είναι εστιασμένο στον πληθωρισμό, αυτή η τελευταία αντιπληθωριστική προσπάθεια
δεν μπορεί να είναι μια προσπάθεια της κυβέρνησης ή του διοικητικού μηχανισμού
του κράτους ή των εργαζομένων που πρέπει να συμπιέσουν το κόστος εργασίας ανά
μονάδα προϊόντος. Πρέπει να είναι και μια ευθύνη συγκεκριμένη και απτή, του
επιχειρηματικού κόσμου, διότι πάντα οι εργαζόμενοι συμμορφώνονται πολύ πιο
έντονα και πολύ πιο άμεσα στα σταθεροποιητικά προγράμματα και σε στόχους όπως
η ΟΝΕ, ενώ ο συντελεστής κεφάλαιο παρά την υψηλή κερδοφορία και παρά το
γεγονός ότι έχουμε μια σχετική αύξηση των ιδιωτικών επενδύσεων, οφείλει να
συμβάλλει ακόμη στην προσπάθεια αυτή, σε αυτήν τη συλλογική προσπάθεια.

Σημίτης-Βενιζέλος. Ο υπουργός Πολιτισμού στηρίζει τον Πρωθυπουργό για τη θέση
του προέδρου του ΠΑΣΟΚ και ετοιμάζεται να παρέμβει στον προσυνεδριακό διάλογο
του κόμματος με ένα νέο του βιβλίο: «Πολιτική αναφορά ­ Συμμετοχή στον
πολιτικό διάλογο που διεξάγεται στο γύρισμα του αιώνα»

ΤΟΝ ΥΠΟΥΡΓΟ Πολιτισμού απασχολεί ιδιαίτερα το συνέδριο του ΠΑΣΟΚ. Και πιστεύει
ότι το κυβερνών κόμμα παραμένει πολυσυλλεκτικό και επί των ημερών του Κώστα Σημίτη.

ΕΡ.: Μιλάτε για ένα πολυσυλλεκτικό ΠΑΣΟΚ, αλλά ορισμένοι λένε ότι
αυτό ίσχυε μόνον επί ημερών Ανδρέα Παπανδρέου...

ΑΠ.: Ο Κώστας Σημίτης είναι και αυτός μία εκδοχή του ΠΑΣΟΚ, όπως εκδοχή του
ΠΑΣΟΚ ­ ιδρυτής ­ ήταν και ο Ανδρέας Παπανδρέου. Το ΠΑΣΟΚ ως συλλογικό
υποκείμενο έχει ορισμένες κοινωνικές αναγωγές, διεκδικεί την αντιπροσώπευση
κοινωνικών και πολιτικών ομάδων, που μπορούν να εκφραστούν με ποικιλία ύφους,
με ευρύτερο αισθητικό φάσμα, με τη μία ή την άλλη εκδοχή πολιτικού λόγου. Το
ζητούμενο είναι σε κάθε περίπτωση να εκφράζεται το όλο ΠΑΣΟΚ.

ΕΡ.: Πιστεύετε ότι μπορεί να το εκφράσει ο Κώστας Σημίτης, εάν
επανεκλεγεί πρόεδρος από το προσεχές συνέδριο;

ΑΠ.: Νομίζω ότι αυτό είναι αυτονόητο. Νομίζω ότι αυτό δεν τίθεται σε
αμφισβήτηση από κανέναν και νομίζω ότι είναι και το πιο φυσιολογικό που θα
μπορούσε να περίμενε κανείς από ένα κόμμα που βρίσκεται στην κυβέρνηση και
έχει πρόεδρο, Πρωθυπουργό εν ενεργεία και μάλιστα Πρωθυπουργό νικητή των
βουλευτικών εκλογών.

ΕΡ. Τι πρέπει, κατά τη γνώμη σας, να γίνει ώστε να μην είναι
ένα συνέδριο ρουτίνας, να μην είναι μία από τα ίδια;

ΑΠ.: Πρώτον, πρέπει να είναι ένα συνέδριο, το οποίο δεν θα ενοχλήσει και δεν
θα κουράσει τον ελληνικό λαό με μία εσωκομματική βυζαντινολογία. Δεύτερον, ένα
συνέδριο, το οποίο θα είναι εξωστρεφές και πολιτικό και όχι ένα συνέδριο
οργανωτίστικο και εσωστρεφές. Ένα συνέδριο πολιτικού λόγου και όχι ένα
συνέδριο εσωτερικών συσχετισμών. Πρέπει επίσης να είναι ένα συνέδριο, το οποίο
δείχνει πως το ΠΑΣΟΚ, ως συλλογικό υποκείμενο, έχει πλήρη συνείδηση της
κατάστασης που έχει διαμορφωθεί στη χώρα και της πραγματικότητας που
διαμορφώνεται σε ευρωπαϊκό και διεθνές επίπεδο. Άρα, πρέπει ο πολιτικός λόγος
που θα παραχθεί από το συνέδριο να είναι άλλου τύπου. Δεν μπορεί να είναι μία
επανάληψη κομματικών στερεοτύπων.

ΕΡ.: Λέγεται ότι εσείς δεν έχετε μηχανισμό από πίσω σας, όπως έχουν
άλλα στελέχη του ΠΑΣΟΚ...

ΑΠ. Έλεγε ο Μάο Τσε Τουνγκ, αν θυμάμαι καλά, ότι «η παράδοση είναι ένας
βράχος, ο οποίος είτε πέφτει επάνω σου και σε πλακώνει, είτε πατάς επάνω του
και σε ανυψώνει». Το ίδιο ισχύει νομίζω και με τους μηχανισμούς. Οι μηχανισμοί
μπορεί να λειτουργήσουν είτε προωθητικά είτε όμως και κατασταλτικά και πολλές
φορές αποθετικά.

Δεν υποτιμώ καθόλου την ανάγκη της συλλογικότητας και της ανάμειξης πολλών
στελεχών σε μία πολιτική προσπάθεια, αλλά νομίζω ότι έχει περάσει οριστικά η
εποχή των αριθμητικών συσχετισμών.

Η ΣΥΝΘΕΣΗ

ΕΡ.: Έχετε σκεφθεί ποια θα μπορούσε να ήταν η πλέον αποτελεσματική σύνθεση
του, μετά το συνέδριο, νέου Εκτελεστικού Γραφείου του ΠΑΣΟΚ;

ΑΠ.: Καλό είναι αυτοί οι οποίοι μπορούν να διαδραματίσουν ουσιαστικό ρόλο στην
παραγωγή και τη διαμόρφωση μιας πολιτικής, να βρίσκονται και στα όργανα που
είναι τυπικώς αρμόδια για τον σκοπό αυτό. Δεν θεωρώ ότι έχουν και τόσο μεγάλη
σημασία τα ζητήματα αυτά. Πιστεύω ότι όλα αυτά έχουν πολύ μικρότερη σημασία.
Κάποτε, έννοιες όπως Κ.Ε., Π.Γ., «Γραμματέας», περιβαλλόντουσαν από μία αχλύ
μυστηρίου και από ένα συμβολικό κύρος πολύ μεγαλύτερο. Τώρα σημασία δεν έχει
τι τυπική ιδιότητα έχεις, αλλά ποιος είσαι. Σημασία δεν έχει τι αρμοδιότητα
ασκείς, αλλά τι μπορείς να πεις και να κάνεις.

Ο ΔΙΑΛΟΓΟΣ

ΕΡ.: Ο προσυνεδριακός διάλογος στο ΠΑΣΟΚ έχει αρχίσει. Πώς σκέφτεστε
να συμβάλλετε;

ΑΠ.: Πέρα από τη συμμετοχή μου στις ομάδες εργασίας που προετοιμάζουν τα
θέματα του συνεδρίου, έχω συντάξει ένα ενιαίο και συστηματικό κείμενο που το
ονομάζω «Πολιτική Αναφορά - Συμμετοχή στον πολιτικό διάλογο που διεξάγεται στο
γύρισμα του αιώνα», ένα κείμενο που πιστεύω ότι μπορεί να συμβάλει στη
συζήτηση, να την τροφοδοτήσει, να προκαλέσει συμφωνίες ή διαφωνίες. Θα
κυκλοφορήσει με τη μορφή βιβλίου πολύ σύντομα, ελπίζω ότι αποσπάσματά του θα
φιλοξενηθούν και στην εφημερίδα σας.

ΕΡ.: Η κεντρική του ιδέα ποια είναι;

ΑΠ.: Θα έλεγα ότι μεγαλύτερη σημασία έχει να ξεφύγουμε από τον στερεότυπο
πολιτικό λόγο. Και να δούμε το πραγματικό φάσμα της πολιτικής, δηλαδή τα νέα
προβλήματα που εισάγονται στον δημόσιο βίο, ως πολιτικά πλέον, ενώ δεν
εθεωρούντο τέτοια πριν από μερικά χρόνια, μέσα από μια οπτική γωνία η οποία
έχει σαφή και δεδηλωμένα ιδεολογικά χαρακτηριστικά, έχει γνωστή πολιτική
ταυτότητα, αλλά αυτή δεν λειτουργεί ως αγκύλωση, λειτουργεί ως αφετηρία.

Ο ΥΠΟΥΡΓΟΣ Πολιτισμού δεν πιστεύει ότι πρέπει να αλλάξει το εκλογικό σύστημα.
Η χώρα χρειάζεται, επισημαίνει, σταθερές κυβερνήσεις.

ΕΡ.: Τα μικρότερα κόμματα της Βουλής, κύριε υπουργέ, ζητούν
ένα δικαιότερο εκλογικό σύστημα...

ΑΠ.: Μα όλα τα μικρά κόμματα μέσα στο πολιτικό μας σύστημα, θέτουν μονίμως
ζήτημα αλλαγής του εκλογικού συστήματος και εισαγωγής ενός συστήματος πολύ πιο
κοντά στην απλή αναλογική.

Πιστεύω ότι ένα από τα μεγαλύτερα πλεονεκτήματα της μεταπολιτευτικής περιόδου,
είναι η ικανότητα ανάδειξης σταθερών κυβερνήσεων.

ΕΡ.: Επομένως, όλα αυτά που λέει το ΠΑΣΟΚ περί Κεντροαριστεράς και
περί συμμαχιών, πώς θα επιτευχθούν; Τι ζητάει, να
πάνε όλοι στο ΠΑΣΟΚ;

ΑΠ.: Όχι. Νομίζω ότι τίποτα το ηγεμονικό και τίποτε το επηρμένο δεν έχει η
στάση του ΠΑΣΟΚ. Το ΠΑΣΟΚ γνωρίζει πάρα πολύ καλά ότι η ύπαρξη της αναγκαίας
κοινοβουλευτικής πλειοψηφίας και μιας κοινοβουλευτικά σταθερής κυβέρνησης,
είναι όρος αναγκαίος αλλά όχι επαρκής.

Αυτή είναι η ασφαλής και στέρεη βάση που πρέπει να υπάρχει. Επιπλέον, όμως,
πρέπει να διαμορφώνεται κάθε φορά η ευρύτερη δυνατή συναίνεση και αυτό δεν
είναι κάτι λιγότερο από την πλειοψηφία, αλλά κάτι περισσότερο. Δεν την
υποκαθιστά, αλλά την συμπληρώνει.

Πρέπει δε να σας πω και κάτι άλλο. Ότι οποιαδήποτε άλλη προσέγγιση του
εκλογικού συστήματος, πέρα από την εικοτολογία που θα προκαλέσει, είναι και
μία βαθύτατα ηττοπαθής προσέγγιση που δημιουργεί την ψευδή εντύπωση ότι το
ΠΑΣΟΚ δεν βλέπει τον εαυτό του ως ικανό να λειτουργήσει πλειοψηφικά, πολυσυλλεκτικά.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16331N081</ED>
<ID>
ID:15077

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N08&aa=1</URL></REF>


Article

<CATEGORY>vin04</CATEGORY>

 <H5>Ο Β' ΓΥΡΟΣ ΤΩΝ ΝΟΜΑΡΧΙΑΚΩΝ ΕΚΛΟΓΩΝ ΣΤΟ ΡΕΘΥΜΝΟ ΕΓΙΝΕ ΧΘΕΣ!
</H5><H2>Νομάρχης με 55,6% ο Λίτινας
</H2>
Ο Μανόλης Λίτινας θα είναι ο νομάρχης Ρεθύμνου και για τα επόμενα 4 χρόνια. Οι
χθεσινές επαναληπτικές εκλογές του Ρεθύμνου, που διεξήχθησαν ύστερα από την
απόφαση του Διοικητικού Εφετείου, ανέδειξαν νικητή και πάλι τον κ. Λίτινα, ο
οποίος συγκέντρωσε ένα ποσοστό που ξεπερνάει το 55%.

ΗΡΑΚΛΕΙΟ

Μανόλης Λίτινας. Με... καθυστέρηση 3 μηνών επανεξελέγη νομάρχης Ρεθύμνου

«Καθαρή και άνετη νίκη» χαρακτήρισε το εκλογικό αποτέλεσμα ο κ. Λίτινας, ενώ ο
αντίπαλός του κ. Φωτάκης, αργά το βράδυ, παραδέχθηκε την ήττα του και συνεχάρη
τον επανεκλεγέντα νομάρχη.

Ενδεικτικά, στα 112 εκλογικά τμήματα από τα 218 ο κ. Λίτινας έλαβε το 55,6%
και ο κ. Φωτάκης το 44,4%, ενώ εκ των... νικητών ήταν και η αποχή που
προσέγγισε το 40%!

Πάντως, όπως μεταδίδει ο ανταποκριτής των «ΝΕΩΝ», μόνο ημέρα εκλογών δεν
θύμιζε χθες το Ρέθυμνο. Οι κάλπες άνοιξαν στις 7 το πρωί για τον β' γύρο των
νομαρχιακών εκλογών, μετά την απόφαση του Διοικητικού Εφετείου, αλλά οι
περισσότεροι Ρεθυμνιώτες δεν συγκινήθηκαν και προτίμησαν να κάνουν τις
δουλειές τους ή να πάνε εκδρομή.

Στις εκλογές της 11ης Οκτωβρίου, ο κ. Μανόλης Λίτινας είχε λάβει το 50,01% των
ψήφων και ο κ. Φωτάκης το 40,07%. Με την απόφαση του Δικαστηρίου ακυρώθηκαν
ορισμένες ψήφοι του κ. Λίτινα, με αποτέλεσμα το ποσοστό του να πέσει στο 49,9%
και να χρειάζεται και δεύτερος γύρος με... καθυστέρηση τριών μηνών. Όπως και
στον α' γύρο, και στη χθεσινή ψηφοφορία ο κ. Λίτινας υποστηρίχθηκε από το
ΠΑΣΟΚ, ενώ ο κ. Φωτάκης, ο οποίος έχει διαγραφεί από το ΠΑΣΟΚ, υποστηρίχθηκε
από τη Ν.Δ. και τον Συνασπισμό.

Παρά το γεγονός ότι οι κάτοικοι των χωριών του Μέσα Μυλοποτάμου (Αίμονας,
Δοξαρό κ.ά.) προσήλθαν κανονικά στα εκλογικά τμήματα και άσκησαν το εκλογικό
τους δικαίωμα, δεν ακολούθησαν το παράδειγμά τους και οι κάτοικοι των Ανωγείων
που διαμαρτύρονται για την απόφαση του υπουργείου Εσωτερικών να συνενώσει τον
δήμο τους με την Αξό και τα Ζωνιανά. Οι κάτοικοι του χωριού, όπως έκαναν και
τον περασμένο Οκτώβριο, κατέλαβαν από το Σάββατο το κτίριο του δήμου, ενώ χθες
μπήκαν και κατέλαβαν τα επτά εκλογικά τμήματα και δεν άφησαν ούτε τις κάλπες
να στείλουν στα Ανώγεια. Επιμένουν δε ότι θα συνεχίσουν να μην αναγνωρίζουν
τον νέο δήμο, ζητώντας να αποτελέσουν τα Ανώγεια αυτόνομο δήμο. Έτσι, οι
εκλογικοί αντιπρόσωποι προτίμησαν να αφήσουν τις κάλπες στη γειτονική Αξό.

ΚΑΤΑ ΣΥΝΕΝΩΣΕΩΝ

Στο μεταξύ με κατάληψη του κοινοτικού καταστήματος βρήκε ο καινούργιος χρόνος
τους κατοίκους της Τσαριτσάνης, που συνεχίζουν τον αγώνα τους για αυτόνομη
πορεία και θα συνεχίσουν, όπως δηλώνουν χαρακτηριστικά, μέχρι να δικαιωθούν.

Οι κάτοικοι της Τσαριτσάνης δεν θέλουν να συνενωθεί η κοινότητά τους με τον
Δήμο Ελασσόνας και για τον λόγο αυτό έχουν αποφασίσει να παρατείνουν τη θητεία
του κοινοτικού συμβουλίου μέχρι τις 28 Φεβρουαρίου. Αν μέχρι τότε δεν έχει
δοθεί λύση στο πρόβλημά τους, θα προχωρήσουν σε εκλογές για την ανάδειξη νέου
κοινοτικού συμβουλίου.

Εκατοντάδες κάτοικοι συγκεντρώθηκαν και χθες στο υπό κατάληψη κοινοτικό
κατάστημα με μαύρες σημαίες, με χορούς, τραγούδια και πυροβολισμούς στον αέρα
και δήλωναν αποφασισμένοι να προχωρήσουν σε αποκλεισμό του δρόμου
Λάρισας-Κοζάνης. Επίσης την 12η Φεβρουαρίου, όταν θα εκδικασθεί η προσφυγή της
κοινότητας στο ΣτΕ, είναι αποφασισμένοι για μαζική κάθοδο στην Αθήνα.

Ο κοινοτάρχης μάλιστα κ. Ν. Τσιμπόλης επισκέφθηκε τον δήμαρχο Ελασσόνας κ. Χρ.
Καραγιάννη και του επέδωσε ψήφισμα, με το οποίο ζητούν να συγκληθεί δημοτικό
συμβούλιο και να αποφασίσει την αποδέσμευση της Τσαριτσάνης από τον δήμο.
Παράλληλα, αρνούνται την παράδοση του αρχείου της κοινότητας στον Δήμο Ελασσόνας...

* Αλλά και στο Βραχάσι Λασιθίου ο ερχομός του νέου χρόνου και το ξεκίνημα του
σχεδίου «Καποδίστριας» βρήκε τους κατοίκους της ευρύτερης περιοχής να
διαμαρτύρονται για τη συνένωση της Μιλάτου, του Σίσιου και του Βραχασίου με
τον Δήμο Νεαπόλεως.

Σε μια συμβολική κίνηση, μάλιστα, οι κάτοικοι έκτισαν το παράθυρο του
κοινοτικού γραφείου για να μην πάρουν τα αρχεία και τα δημοτολόγια στη Νεάπολη.

ΕΝΩΤΙΚΑ ΣΤΗ ΘΕΣΣΑΛΟΝΙΚΗ

Διαπαραταξιακή είναι η σύνθεση του προεδρείου δημοτικού συμβουλίου της
Θεσσαλονίκης που εξελέγη χθες το μεσημέρι σε συναινετικό κλίμα από τις τρεις
παρατάξεις και μετά πρόταση του δημάρχου Β. Παπαγεωργόπουλου.

Για έβδομη συνεχή φορά πρόεδρος του δημοτικού συμβουλίου Θεσσαλονίκης εξελέγη
ο δικηγόρος κ. Σωτήρης Καπετανόπουλος. Ο κ. Καπετανόπουλος, ο οποίος ανήκει
στην παράταξη της πλειοψηφίας υπό τον κ. Παπαγεωργόπουλο, εξελέγη με 37 (σε
σύνολο 38 παριστάμενων δημοτικών συμβούλων) ψήφους.

Αντιπρόεδρος του δημοτικού συμβουλίου εξελέγη ο πρόεδρος του Επαγγελματικού
Επιμελητηρίου της πόλης κ. Νίκος Τσαρούχας (δημοτικός σύμβουλος επί σειρά
ετών) της παράταξης της μειοψηφίας του κ. Θρασύβουλου Λαζαρίδη, ενώ τη θέση
της γραμματέως του δημοτικού συμβουλίου κατέλαβε η τηλεπαρουσιάστρια κ. Βίκυ
Χατζηβασιλείου, η οποία εξελέγη για πρώτη φορά δημοτικός σύμβουλος με την
παράταξη της μειοψηφίας του κ. Σπύρου Βούγια.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16331N101</ED>
<ID>
ID:15073

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N10&aa=1</URL></REF>


Article

<CATEGORY>vin04</CATEGORY>

 <H2>Ποδαρικό με διαγραφή στον Δήμο Πειραιά
</H2>
ΠΟΔΑΡΙΚΟ με... διαγραφή έκανε ο νέος δήμαρχος Πειραιά κ. Χρήστος Αγραπίδης. 
Μετά τη χθεσινή πρώτη συνεδρίαση του νέου Δημοτικού Συμβουλίου του Πειραιά,
που προέκυψε από τις εκλογές του Οκτωβρίου, ο κ. Αγραπίδης ανακοίνωσε ότι ο
πρόεδρος της Νομαρχιακής Επιτροπής της Νέας Δημοκρατίας Πειραιά και Νήσων και
δημοτικός σύμβουλος με τον συνδυασμό του Ώρα Πειραιά κ. Νίκος Πηρούνιας
«αγνόησε την πρόσφατη λαϊκή εντολή» θέτοντας τον εαυτό του εκτός του συνδυασμού.

Αιτία της διαγραφής (παλαιοί δημοτικοί σύμβουλοι έλεγαν ότι πρώτη φορά στα
χρονικά του Πειραιά σημειώνεται ανάλογη εξέλιξη τόσο νωρίς) ήταν η
υποψηφιότητα που έθεσε ο κ. Πηρούνιας για τη θέση του προέδρου του Δημοτικού
Συμβουλίου. 
Ο κ. Αγραπίδης πρότεινε γι' αυτήν τη θέση τον δημοτικό σύμβουλο του συνδυασμού
του που είχε λάβει τις περισσότερες ψήφους στις πρόσφατες εκλογές κ. Πέτρο
Μαντούβαλο. 
Η υποβολή υποψηφιότητας από τον κ. Πηρούνια (που υποστήριζε ότι είχε λάβει
διαβεβαιώσεις τόσο από τη Ν.Δ. όσο και από τον συνδυασμό ότι θα προταθεί γι'
αυτήν τη θέση) προκάλεσε αναστάτωση και ένταση στην αίθουσα.

Χρειάστηκαν τρεις ψηφοφορίες για να αναδειχτεί πρόεδρος του Δημοτικού
Συμβουλίου, τελικά, ο κ. Μαντούβαλος με 19 ψήφους, έναντι 11 του κ. Πηρούνια. 
Ενδιάμεσα είχε αποσύρει την υποψηφιότητά της η κ. Νίτσα Βλασσοπούλου, που
αρχικά στηρίχτηκε από τον συνδυασμό της μείζονος αντιπολίτευσης του κ. Φωτίου. 
Κανείς ως την ανακοίνωση του τελικού αποτελέσματος δεν ήταν σίγουρος για το
ποιος θα υπερισχύσει, αφού κάποιοι δημοτικοί σύμβουλοι του συνδυασμού του κ.
Φωτίου και του κ. Αγραπίδη, αλλά και ο πρώην δήμαρχος του Πειραιά κ. Στέλιος
Λογοθέτης φαίνεται ότι στήριξαν τον κ. Πηρούνια.

Ο κ. Αγραπίδης τόνισε ότι ο κ. Πηρούνιας προτίμησε «να θέσει τα προσωπικά του
συμφέροντα πάνω από το συμφέρον του Πειραιά» και γι' αυτήν την επιλογή του
θέτει τον εαυτό του εκτός συνδυασμού.

Αντιπρόεδρος του Δημοτικού Συμβουλίου Πειραιά εξελέγη ο κ. Τάκης Αβραμίδης από
την παράταξη του κ. Φωτίου και γραμματέας η κ. Ευαγγελία Σαρρή - Γώγου από τον
συνδυασμό του κ. Αγραπίδη.

Στο μεταξύ, χθες, έγιναν σε όλες τις νομαρχίες, τους δήμους και τις κοινότητες
της χώρας όπου δεν υπάρχουν δικαστικές εκκρεμότητες οι δημαιρεσίες για την
ανάδειξη των προεδρείων των Συμβουλίων και των μελών των Τοπικών Επιτροπών.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16331N102</ED>
<ID>
ID:15109

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N10&aa=2</URL></REF>


Article

<CATEGORY>vin04</CATEGORY>

 <H5>Είδηση είναι ό,τι επηρεάζει
</H5><H2>30 ΕΡΩΤΗΣΕΙΣ
</H2><H2>ΚΩΣΤΑΣ ΔΙΓΚΑΒΕΣ
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΕΙΝΑΙ ΦΑΝΑΤΙΚΟΣ: Θεσσαλονικιός.

ΚΑΙ ΑΝΤΙΚΕΙΜΕΝΙΚΟΣ: Φανατικά.

ΠΡΟΣΔΟΚΕΙ: Υγεία, για να συνεχίσει το «Αλμανάκ», αλλά και να χαρεί τη ζωή.

ΕΛΠΙΖΕΙ: Σ' ένα καλύτερο αύριο.

ΤΑΞΙΔΕΥΕΙ: Για ανακούφιση, αλλά και μάθηση.

ΤΟ ΠΡΟΣΩΠΙΚΟ ΤΟΥ ΑΛΜΑΝΑΚ: Είναι ετήσιο, λίγο μονότονο και πολύ κουραστικό.

ΓΙΑΤΙ ΟΛΗ ΑΥΤΗ Η ΠΡΟΣΠΑΘΕΙΑ: Για την αίσθηση ότι φεύγοντας θα αφήσει
έργο χρήσιμο για την κοινωνία. Γιατί διδασκόμαστε από το χθες.

ΔΙΑΒΑΖΕΙ: Δυστυχώς μόνο εφημερίδες. Μόνο ειδήσεις...

ΘΕΣΣΑΛΟΝΙΚΗ

Γραφείο Βόρ. Ελλάδας

Η Ακαδημία δεν τον βράβευσε τελικά. Ο ίδιος πικράθηκε, αλλά επιμένει.
Εκδίδει για 16η χρονιά το «Αλμανάκ», καταγράφοντας συγκεντρωτικά τη σύγχρονη
ιστορία χρησιμοποιώντας ως πηγή ό,τι ακούγεται και γράφεται. Θεωρεί είδηση
ό,τι επηρεάζει, τα γεγονότα τού χθες «διδακτικά», επιμένει αντικειμενικά,
πάσχει ακόμη για «Το δράμα της δημοκρατικής παράταξης» (ήταν ο τίτλος
παλιότερου βιβλίου του), κι όλα αυτά διαβάζοντας μόνον εφημερίδες! Αν πάντως
έγραφε ένα ειδικό αλμανάκ, θα ήταν... αθλητικό.

ΕΡ.: Ένα ακόμη ­ το 16ο ­ «Αλμανάκ» τι προσφέρει;

ΑΠ.: Αποτύπωση με τρόπο ομολογημένα ολοκληρωμένο και σύντομο και αντικειμενικό
του ελληνικού και παγκόσμιου γίγνεσθαι στον χρόνο που πέρασε.

ΕΡ.: Σε τι διαφέρει από το πρώτο;

ΑΠ.: Σε εμπειρία 15 ετών. Είναι πιο ώριμο και πιο πλήρες.

ΕΡ.: Γιατί το γράφετε;

ΑΠ.: Πιστεύοντας ότι κάνω κοινωνική προσφορά με την ενημέρωση των νεώτερων
γενεών για την ελληνική και παγκόσμια ιστορία.

ΕΡ.: Οι νέοι όμως δεν ενδιαφέρονται ιδιαίτερα για τη σύγχρονη ειδησεογραφία.

ΑΠ.: Το περιεχόμενο του «Αλμανάκ» επιδοκιμάζεται από όλους τους σύγχρονους,
όλων των τάσεων, επιστημονικούς και δημοσιογραφικούς φορείς.

ΕΡ.: Ακολουθείτε και σεις τη νέα μορφή επιλογής ειδήσεων;

ΑΠ.: Όχι, κάνω προσωπική επιλογή.

ΕΡ.: Τι είναι είδηση;

ΑΠ.: Ό, τι επηρεάζει.

ΕΡ.: Και η τηλεοπτικού τύπου «ειδησεοδημιουργία» της εποχής καταγράφεται κι αυτή;

ΑΠ.: Όχι.

ΕΡ.: Αλμανάκ, ημερολόγιο ειδήσεων, ημεροδείκτης ειδήσεων ή... ετήσια εφημερίδα;

ΑΠ.: Είναι η παγκόσμια ιστορία της χρονιάς.

ΕΡ.: Γιατί επιλέξατε το αραβικής ρίζας «αλμανάκ» κι όχι το «ημερολόγιο»;

ΑΠ.: Εξυπηρετεί το ευήκοον. Είναι πιο ελκυστικό, πιο εύηχο...

ΕΡ.: Πηγή του «Αλμανάκ» είναι οι ειδήσεις των εφημερίδων, των περιοδικών, της
τηλεόρασης ή του ραδιοφώνου;

ΑΠ.: Ό, τι ακούγεται και γράφεται.

ΕΡ.: Τι λείπει σήμερα από τα ΜΜΕ;

ΑΠ.: Σοβαρότητα και ποιότητα.

ΕΡ.: Τα γεγονότα ενός χρόνου χωρούν σ' ένα βιβλίο;

ΑΠ.: Η πενταετής ιστορία του Β' Παγκόσμιου Πολέμου καταγράφηκε από έγκριτους
ιστορικούς σε 1.100 σελίδες. Η ιστορία ενός έτους χωρά στις 500 σελίδες του «Αλμανάκ».

ΕΡ.: Θα ετοιμάσετε και το «Αλμανάκ» της εικοσαετίας;

ΑΠ.: Αν μου δώσει ο Θεός υγεία.

ΕΡ.: Αν σας ζητούσαν έναν τίτλο για τα γεγονότα των δεκαέξι χρόνων που καταγράψατε;

ΑΠ.: «Το δράμα και οι επιτυχίες των τελευταίων 16 ετών».

ΕΡ.: Σε ποιους απευθύνεται το «Αλμανάκ»;

ΑΠ.: Στους ειδικούς.

ΕΡ.: Είστε και σεις αναγνώστης του;

ΑΠ.: Θερμός, αν και συμβαίνει να τα ξέρω όλα απ' έξω.

ΕΡ.: Πόσο εύκολα γίνεται κάποιος ιστορικός του παρόντος;

ΑΠ.: Καθόλου εύκολα. Έχει να αντιμετωπίσει και τον εαυτό του και το περιβάλλον...

ΕΡ.: Η καλύτερη λύση είναι η απλή παράθεση γεγονότων ή και ο σχολιασμός τους;

ΑΠ.: Για τον απλό αναγνώστη, το «Αλμανάκ» δεν εμπεριέχει κρίση, για τον
μελετητή όμως που διαβάζει «πίσω από τις γραμμές» εμπεριέχει.

ΕΡ.: Πώς εξασφαλίζεται η αντικειμενικότητα της ιστορικής καταγραφής;

ΑΠ.: Από την ψυχή του έχοντος την ευθύνη της.

ΕΡ.: Αν συντάσσατε κι ένα ειδικό αλμανάκ, τι θα προτιμούσατε να ήταν;

ΑΠ.: Ενδεχομένως αθλητισμού.

ΕΡ.: Προταθήκατε αλλά δεν βραβευτήκατε τελικά από την Ακαδημία. Τι έφταιξε;

ΑΠ.: Το ότι δεν παρακάλεσα.

ΕΡ.: Τι άλλαξε στην Ιστορία στα 16 χρόνια που την καταγράφετε;

ΑΠ.: Η πτώση του υπαρκτού σοσιαλισμού.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16331N121</ED>
<ID>
ID:15074

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N12&aa=1</URL></REF>


Article

<CATEGORY>vin06</CATEGORY>

 <H5>ΔΙΕΤΑΞΕ ΕΡΕΥΝΑ ΓΙΑ ΝΑ ΕΝΤΟΠΙΣΤΟΥΝ ΤΑ ΜΕΛΗ ΤΟΥ ΚΥΚΛΩΜΑΤΟΣ
</H5><H2>Εισαγγελέας για τις πλαστές ελληνοποιήσεις
</H2>
Την άμεση παρέμβαση του εισαγγελέα προκάλεσε το πρωτοσέλιδο δημοσίευμα των
«ΝΕΩΝ», την 31η Δεκεμβρίου 1998, με τίτλο «Κυκλώματα πλαστών ελληνοποιήσεων
στο φως».

Από τα θύματα των επιτηδείων, ο Γιώργος και η Νίνα Ιωαννίδη. Εφοδιάστηκαν ­
εν αγνοία τους ­ με πλαστά πιστοποιητικά και όταν ήρθαν στην Ελλάδα έμαθαν ότι
κάποιοι άλλοι κυκλοφορούν με τα γνήσια...

Ο ΠΡΟΪΣΤΑΜΕΝΟΣ της Εισαγγελίας Πρωτοδικών της Αθήνας κ. Γιώργος Κολιοκώστας,
ανταποκρινόμενος στο σχετικό αίτημα των ελεγκτών-επιθεωρητών Δημόσιας
Διοίκησης, που ζητούσαν την επέμβαση της Δικαιοσύνης, έδωσε εντολή για τη
διενέργεια προκαταρκτικής εξέτασης, προκειμένου να εντοπιστούν τα μέλη του
κυκλώματος των παρανόμων ελληνοποιήσεων και να αποδοθούν ποινικές ευθύνες.

Η παράνομη δραστηριότητα των κυκλωμάτων, που αποκάλυψαν «ΤΑ ΝΕΑ», ήρθε στο φως
έπειτα από ελέγχους που πραγματοποίησε το Σώμα Ελεγκτών-Επιθεωρητών Δημόσιας Διοίκησης.

Σύμφωνα με όσα αναφέρονται στο δημοσίευμα, «οι ελεγκτές διαπίστωσαν ότι
υπάλληλοι των νομαρχιών χρησιμοποιούσαν πολύ συχνά "άτυπες μεθόδους" για να
απονείμουν σε ομογενείς και αλλοδαπούς την ελληνική ιθαγένεια. Κατέγραψαν,
μάλιστα, περιπτώσεις όπου υπάλληλοι αποδέχονταν ή "κατασκεύαζαν" πλαστά
πιστοποιητικά, με σκοπό να εκδώσουν παράνομα διαβατήρια. Μπροστά σε αυτή την
κατάσταση οι ελεγκτές ζητούν να παρέμβει αμέσως ο αρμόδιος εισαγγελέας».

Έτσι και έγινε. Ο κ. Γ. Κολιοκώστας έδωσε ήδη εντολή για την πλήρη διερεύνηση
της υπόθεσης και την άσκηση ποινικών διώξεων εις βάρος όσων προσώπων προκύψει
ότι παραβίασαν τον νόμο.

Στο πλαίσιο της προκαταρκτικής εξέτασης, ο εισαγγελικός λειτουργός, στον οποίο
ανατέθηκε η υπόθεση, καλείται να διαπιστώσει εάν και ποια συγκεκριμένα πρόσωπα
έχουν διαπράξει αδικήματα, όπως αυτά της πλαστογραφίας, της νόθευσης εγγράφων
και της έκδοσης ψευδών βεβαιώσεων. 
Σε πρώτο στάδιο θα εξετάσει τους ελεγκτές που διαπίστωσαν τις
παρατυπίες-παρανομίες και συνέταξαν τη σχετική έκθεση. Επίσης, εάν κριθεί
αναγκαίο, θα κληθούν να καταθέσουν όσοι εν αγνοία τους έγιναν... αντικείμενα
εκμετάλλευσης από τα μέλη του κυκλώματος.

Το πρωτοσέλιδο δημοσίευμα των «ΝΕΩΝ», της 31ης Δεκεμβρίου 1998, έφερε στο φως
τις έρευνες που πραγματοποίησαν οι επιθεωρητές - ελεγκτές Δημόσιας Διοίκησης

Η έρευνα του εισαγγελέα θα στραφεί κυρίως προς την Νομαρχία Δυτικής Αττικής,
όπου ­ σύμφωνα με την έκθεση των ελεγκτών ­ στο σύνολο σχεδόν των περιπτώσεων
απονομής της ελληνικής ιθαγένειας η υπηρεσία έκανε δεκτές ανεπικύρωτες
φωτοτυπίες πιστοποιητικών. Τονίζεται ακόμη ότι από τον Σεπτέμβριο του 1995
μέχρι την 1-1-1997 «το πρόβλημα της κατάθεσης των πάσης φύσεως δικαιολογητικών
αστικής και δημοτικής κατάστασης των παλιννοστούντων σε φωτοτυπίες καλύπτει
ποσοστό που αγγίζει το 99,99% των περιπτώσεων απονομής ιθαγενειών».

Πάντως, ο εισαγγελέας θα ελέγξει και το σκέλος της υπόθεσης που αφορά στις
πλαστογραφημένες υπογραφές υπαρκτού προσώπου που εργάζεται στη μεταφραστική
υπηρεσία του υπουργείου Εξωτερικών.

Μόλις ολοκληρώσει την έρευνά του ο εισαγγελικός λειτουργός, με βάση τα
στοιχεία που θα έχει καταφέρει να συλλέξει θα συντάξει το δικό του πόρισμα, το
οποίο θα διαβιβάσει στον προϊστάμενο της Εισαγγελίας κ. Γ. Κολιοκώστα για τις
περαιτέρω νόμιμες ενέργειες.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16331N131</ED>
<ID>
ID:15037

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>«Πατώντας» σε δύο αιώνες
</H2>
<AUTHOR>ΛΙΝΑ ΑΛΕΞΙΟΥ</AUTHOR>

ΠΡΟΣΠΑΘΩ να χωνέψω πως σ' έναν χρόνο θα δηλώνω «γεννηθείσα τον παρελθόντα
αιώνα»! 
Θα πει κανείς πως το ίδιο θα συμβαίνει ακόμη και με τους έφηβους και τα νήπια
και αναρωτιέμαι αν αδίκως μελαγχολώ, στο τέλος τέλος, είναι μια τύχη να
«πατάς» σε δύο αιώνες. 
Ευτύχησα να μην έχω γεννηθεί στους πολέμους που ρήμαξαν τον τόπο μου,
δυστύχησα στη δίνη μιας 7χρονης δικτατορίας που λεηλάτησε τις ψυχές μας,
αγάπησα την τρέλα της ζωής και μίσησα την αδιαφορία και τη μοιρολατρία όσων
κουράζονται στη σκέψη και μόνο να ενδιαφερθούν.

«Πατώντας», σ' έναν χρόνο, σε δύο αιώνες, δεν κάνω σχέδια μεγαλεπήβολα, απλά
πράγματα, πολύ απλά εύχομαι να ζω και να χαίρομαι ­ απλά όσο και ξεχασμένα,
ίσως γιατί είναι... δύσκολα. 
Η συντροφικότητα, η συμμετοχή, η απόρριψη της ματαιότητας και της
ματαιοδοξίας, η πίστη πως τίποτε δεν χάνεται, η γνώση πως τίποτε δεν νικά
όσους αγαπούν να μάχονται και ν' αντιστέκονται.

Τώρα που το σκέφτομαι θαρρώ πως κέρδισα έναν ρεαλισμό που ονειρεύεται, θα
μπορούσα να «πατάω» όχι σε δύο μα σε περισσότερους αιώνες, όμοια αμετανόητη
γι' αυτό το κέρδος που άλλοι μπορεί να λοιδορούν και άλλοι να σαρκάζουν. 
Στο τέλος τέλος, όλα ανάγονται σε μια επιλογή, υπαρξιακή μού αρέσει να τη λέω,
η Ζιλιέτ με τη βραχνή φωνή και τα μάτια κάρβουνα μού χαμογελά, ο Αλμπέρ μού
απλώνει το ηλιοκαμένο χέρι του, ο Φρίντριχ με τραβάει να χορέψουμε και ο
Αντουάν με καλεί σε νυχτερινή πτήση.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16331N132</ED>
<ID>
ID:15113

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N13&aa=2</URL></REF>


Article

<CATEGORY>vin06</CATEGORY>

 <H5>ΟΛΥΜΠΙΑΚΗ ΑΕΡΟΠΟΡΙΑ: ΑΝΑΣΤΑΤΩΣΗ ΣΕ ΔΡΟΜΟΛΟΓΙΑ ΚΑΙ ΝΕΑ ΦΑΣΗ ΤΑΛΑΙΠΩΡΙΑΣ
</H5><H5>Ο «γολγοθάς» των 86 άτυχων
</H5><H2>Με κατάληψη απάντησαν οι επιβάτες
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Τρίωρη κατάληψη σε αεροσκάφος της Ολυμπιακής Αεροπορίας έκαναν τα μεσάνυχτα
του περασμένου Σαββάτου οργισμένοι επιβάτες που ταξίδευαν από το Λονδίνο προς
τη Θεσσαλονίκη, όταν ο πιλότος του αεροπλάνου, επικαλούμενος τη λήξη του
ωραρίου του..., παρέκαμψε τη Θεσσαλονίκη και τους μετέφερε στην Αθήνα!

Έμειναν μέσα στο ακινητοποιημένο αεροπλάνο έως τα ξημερώματα της Κυριακής οι
επιβάτες, που αντί για Θεσσαλονίκη βρέθηκαν στην Αθήνα!

ΟΙ ΕΠΙΒΑΤΕΣ της πτήσης 262 που «γι' αλλού ταξίδευαν και αλλού βρέθηκαν»,
φτάνοντας στο αεροδρόμιο του Ελληνικού αρνήθηκαν να κατέβουν από το αεροσκάφος
και παρέμειναν σε αυτό έως τις 3 τα ξημερώματα της Κυριακής.

Για την απίστευτη ταλαιπωρία που έζησαν οι επιβάτες ­ εξαιτίας της πρόσφατης
απόφασης των πιλότων της Ο.Α. να μην εργάζονται πλέον υπερωριακά ­ απειλούν
τώρα με μηνύσεις τόσο κατά του κυβερνήτη της πτήσης τους όσο και κατά της
Ολυμπιακής Αεροπορίας.

Τη νέα απόφαση των πιλότων της Ο.Α. να μην προσφέρουν υπερεργασία, «πλήρωσαν»
χθες το βράδυ και περίπου 160 επιβάτες της πτήσης 202, οι οποίοι μάταια
περίμεναν να ταξιδέψουν από το Παρίσι προς την Αθήνα.

ΚΑΙ ΒΛΑΒΗ

Η πτήση τους ματαιώθηκε αργά το βράδυ, καθώς το αεροσκάφος με το οποίο
επρόκειτο να ταξιδέψουν, λόγω βλάβης, έφθασε στο Παρίσι από την Αθήνα με έξι
ώρες καθυστέρηση! Στη συνέχεια, ο κυβερνήτης του κ. Κ. Μπατακούδης αρνήθηκε να
εργαστεί υπερωριακά για να εκτελεστεί το δρομολόγιο της επιστροφής στην Αθήνα
και οι 160 επιβάτες έμειναν στο Παρίσι.

Το συγκεκριμένο αεροσκάφος στη διάρκεια του ταξιδιού του προς το Παρίσι
υποχρεώθηκε να προσγειωθεί στο Μιλάνο, λόγω βλάβης που παρουσιάστηκε στον
αυτόματο πιλότο του.

Με άλλη πτήση της Ο.Α. έφθασαν στο Μιλάνο τα απαραίτητα ανταλλακτικά για την
αποκατάσταση της βλάβης. Το αεροσκάφος έφθασε τελικά στο Παρίσι λίγο μετά τις
6 το απόγευμα.

Στο μεταξύ, η προχθεσινή ταλαιπωρία των 99 επιβατών της πτήσης 262 της Ο.Α.
(Λονδίνο-Θεσσαλονίκη-Αθήνα), ξεκίνησε από το αεροδρόμιο του Χίθροου. Η πτήση,
λόγω τεχνικού προβλήματος που παρουσιάστηκε στο αεροσκάφος, αναχώρησε από το
Λονδίνο με δυόμισι ώρες καθυστέρηση (στις 8 μ.μ. αντί στις 5.30 μ.μ.).

Λίγο μετά την απογείωση ­ όπως ανέφεραν στα «ΝΕΑ» ορισμένοι από τους επιβάτες
­ ο κυβερνήτης του αεροσκάφους Γιώργος Κανελίας ανακοίνωσε στο πλήρωμα και
τους επιβάτες ότι «για επιχειρησιακούς λόγους» το αεροπλάνο δεν θα προσγειωθεί
στη Θεσσαλονίκη, αλλά κατευθείαν στο αεροδρόμιο της Αθήνας.

Αμέσως ξεσηκώθηκε θύελλα διαμαρτυριών από τους επιβάτες που ταξίδευαν προς τη
Θεσσαλονίκη. Σημειώνεται ότι από το σύνολο των 99 επιβατών, μόνο 13 είχαν ως
προορισμό τους την Αθήνα. Οι υπόλοιποι 86 ταξίδευαν προς τη Θεσσαλονίκη.

Ο πιλότος Γ. Κανελίας, προσπαθώντας να καθησυχάσει τους επιβάτες, υποστήριζε
από μικροφώνου ότι λόγω της καθυστερημένης αναχώρησης από το Λονδίνο το ωράριο
απασχόλησης του πληρώματος θαλάμου διακυβέρνησης θα ξεπερνούσε το όριο του
κανονισμού εργασίας κατά 45 λεπτά εάν το αεροσκάφος προσγειωνόταν και στο
αεροδρόμιο της Θεσσαλονίκης!

Το αεροσκάφος, παρά τις έντονες διαμαρτυρίες του κόσμου, προσγειώθηκε τελικά
στο αεροδρόμιο του Ελληνικού δέκα λεπτά πριν από τα μεσάνυχτα του Σαββάτου.
Από αυτό αποβιβάστηκαν μόνον οι 13 επιβάτες της Αθήνας, ενώ οι υπόλοιποι 86
αποφάσισαν να παραμείνουν μέσα στο αεροπλάνο μέχρι να βρεθεί πιλότος που θα
τους μεταφέρει στον προορισμό τους.

Χρειάστηκε η παρέμβαση της Αστυνομίας και των αρμοδίων αρχών της Υπηρεσίας
Πολιτικής Αεροπορίας (ΥΠΑ) και του αεροδρομίου, μέχρι να ηρεμήσουν τα πνεύματα
και να πειστούν τελικά οι επιβάτες να κατέβουν από το αεροπλάνο στις 3 τα
ξημερώματα της Κυριακής.

Αμέσως με λεωφορεία της Ο.Α. μεταφέρθηκαν στο ξενοδοχείο «FENIX» της Γλυφάδας
και στις 7 το πρωί με άλλη πτήση αναχώρησαν για τη Θεσσαλονίκη.

Για τα συγκεκριμένα περιστατικά η διοίκηση της Ο.Α. αναμένεται σήμερα να
διατάξει τη διενέργεια σχετικής έρευνας, ενώ η ΥΠΑ από την πλευρά της διερευνά
τις διαδικασίες αφαίρεσης των αδειών ασκήσεως επαγγέλματος των πιλότων που αυθαιρετούν.

ΟΙ ΚΑΝΟΝΙΣΜΟΙ

Πάντως, οι εκπρόσωποι της Ένωσης Χειριστών Πολιτικής Αεροπορίας (ΕΧΠΑ) όταν
ρωτήθηκαν χθες για τα συγκεκριμένα περιστατικά, αρκέστηκαν να πουν ότι «οι
πιλότοι δεν κάνουν τίποτα άλλο από το να τηρούν πιστά τους νέους κανονισμούς
εργασίας που έχουν θεσπίσει η κυβέρνηση και η διοίκηση της Ο.Α».

Σήμερα, οι εκπρόσωποι των πιλότων θα έχουν συνάντηση με τον υπουργό Μεταφορών
και τη διοίκηση της Ο.Α.

Οι πιλότοι, που σταμάτησαν να προσφέρουν υπερεργασία από τις αρχές του νέου
χρόνου, ζητούν να προσληφθούν οι 35 συνάδελφοί τους που είχαν πετύχει στον
διαγωνισμό του 1996 και να μην αυξηθεί ο συντελεστής της φορολογίας τους.

Υπενθυμίζεται ότι και την περασμένη άνοιξη οι πιλότοι είχαν τηρήσει ανάλογη
στάση, ενώ λίγο αργότερα αποκαλύφθηκε ότι είχαν αναθέσει σε εταιρείες
συμβούλων την εκπόνηση μελετών για την πώληση της Ο.Α.

ΘΕΣΣΑΛΟΝΙΚΗ

Γραφείο Βόρειας Ελλάδας

ΕΝΑΣ γάμος αναβλήθηκε, ένα ταξίδι από το Λονδίνο για το Μιλάνο μέσω
Θεσσαλονίκης ματαιώθηκε, δεκάδες ραντεβού και προγραμματισμένες συναντήσεις
καθυστέρησαν με άγνωστες επιπτώσεις και ­ κυρίως ­ 86 άνθρωποι κάθε ηλικίας
και υποχρεώσεων ταλαιπωρήθηκαν επί σχεδόν ένα 24ωρο περιφερόμενοι σε
αεροδρόμια, γιατί ­ όπως τουλάχιστον καταγγέλλουν ­ ένας πιλότος της
Ολυμπιακής Αεροπορίας αρνήθηκε να παραβεί κατά 45 λεπτά το ωράριο εργασίας του
και προσγείωσε το αεροπλάνο απευθείας στην Αθήνα, αν και προβλεπόταν ενδιάμεση
στάση για να αποβιβαστούν οι 86 ­ από τους συνολικά 99 ­ επιβάτες στη Θεσσαλονίκη.

«Δεν πρόκειται να ξαναταξιδέψω μ' αυτήν την εταιρεία... Δεν ξέρω ποιον τρόπο
θα βρω να ταξιδεύω, αλλά αν οι πιλότοι έχουν αποφασίσει να διαλύσουν την
Ολυμπιακή για να ικανοποιηθούν τα συνδικαλιστικά τους αιτήματα, ε, δεν είμαστε
υποχρεωμένοι εμείς οι επιβάτες να δεχτούμε άλλες ταλαιπωρίες...». Ο εμπορικός
αντιπρόσωπος Λάζαρος Καγκελίδης από τη Θεσσαλονίκη και η σύζυγός του έχουν κι
έναν παραπάνω λόγο ­ σε σχέση με τους υπόλοιπους 84, επίσης ταλαιπωρημένους
συνεπιβάτες τους ­ να διαμαρτύρονται.

Στις 23 Δεκεμβρίου που ξεκίνησαν το ταξίδι τους από τη Θεσσαλονίκη για το
Λονδίνο μέσω Αθηνών υπέστησαν κι άλλην ταλαιπωρία. Η πτήση από τη Θεσσαλονίκη
για την Αθήνα καθυστέρησε αναίτια την απογείωσή της επί μία ώρα· στο
αεροδρόμιο της Αθήνας οι επιβάτες αναγκάστηκαν να περιμένουν άλλη μία ώρα,
προκειμένου οι αρμόδιοι της Ολυμπιακής να βρουν... λεωφορείο για να τους
μεταφέρει από το ένα αεροσκάφος στο άλλο, που πετούσε για το Λονδίνο. Στο
μεταξύ, όμως, το αεροσκάφος για το Λονδίνο απογειώθηκε και οι επιβάτες από τη
Θεσσαλονίκη αναγκάστηκαν να διανυκτερεύσουν στην Αθήνα, για να πετάξουν τελικά
την επομένη με άλλη πτήση... Όσο για την προχθεσινή νέα ταλαιπωρία, που...
«ξεχείλισε το ποτήρι» της αγανάκτησής τους;

Η πτήση 262 της Ολυμπιακής Αεροπορίας από το Λονδίνο για τη Θεσσαλονίκη
(ενδιάμεση στάση) και τέλος την Αθήνα επρόκειτο να γίνει στις 15.30 (ώρα
Λονδίνου). «Η απογείωση του αεροσκάφους έγινε τελικά στις 18.00 (ώρα
Λονδίνου). Ενώ το αεροσκάφος βρισκόταν ήδη στον αέρα, ο πιλότος Γιώργος
Κανελιάς μάς ανακοίνωσε ότι η προσγείωση του αεροσκάφους θα γίνει απευθείας
στην Αθήνα για... "υπηρεσιακούς λόγους". Εκεί άρχισε η... επανάστασή μας»,
λέει αγανακτισμένος στα «ΝΕΑ» ο κ. Καγκελίδης.

Με το αεροσκάφος της Ολυμπιακής και με προορισμό τη Θεσσαλονίκη ταξίδευε το
βράδυ του Σαββάτου μια κοπέλα που επρόκειτο να παντρευτεί το μεσημέρι της
Κυριακής στα... Σκόπια. Στο αεροδρόμιο «Μακεδονία», μάλιστα, την περίμενε
ειδικά ναυλωμένη λιμουζίνα, προκειμένου να τη μεταφέρει στα Σκόπια (απέχουν
μόλις τρεις ώρες, οδικά, από τη Θεσσαλονίκη).
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16331N141</ED>
<ID>
ID:15038

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N14&aa=1</URL></REF>


Article

<CATEGORY>vin06</CATEGORY>

 <H2>Χτύπησαν με πέντε γκαζάκια αμερικανικό κολέγιο
</H2>
ΠΕΝΤΕ ΔΥΝΑΤΕΣ εκρήξεις αναστάτωσαν χθες το απόγευμα το κέντρο της Αθήνας.
Εμπρηστές «χτύπησαν» με γκαζάκια στο κτίριο όπου στεγάζεται αμερικανικό
κολέγιο ελευθέρων σπουδών στην οδό Αμαλίας, στο Σύνταγμα.

Οι εμπρηστές παγίδευσαν με πέντε γκαζάκια την είσοδο του κτιρίου και με δύο
μπιτόνια με εύφλεκτο υγρό έβαλαν φωτιά.

Τα γκαζάκια εξερράγησαν και από τη φωτιά προκλήθηκαν ζημίες στην είσοδο του κολεγίου.

Λίγο μετά τις εκρήξεις, άγνωστος, με τηλεφώνημα σε απογευματινή εφημερίδα και
σε ραδιοφωνικό σταθμό, είπε ότι την ευθύνη για την επίθεση αναλαμβάνει η
οργάνωση Αντιεξουσιαστική Πάλη. Ο άγνωστος πρόσθεσε ότι ο εμπρησμός στα
γραφεία του κολεγίου έγινε σε ένδειξη διαμαρτυρίας για τις μεταρρυθμίσεις στην Παιδεία.

Η οργάνωση Αντιεξουσιαστική Πάλη, που έχει αναπτύξει δράση τα τελευταία έξι
χρόνια, έχει πυρπολήσει 25 αυτοκίνητα.

* Ζημιές ύψους 4 εκατ. δρχ. προκλήθηκαν από την πυρκαγιά που εκδηλώθηκε στον
υπόγειο σταθμό της ΔΕΗ, στη διασταύρωση των οδών Πετράκη και Πεντέλης στο
Σύνταγμα. Η φωτιά δεν επεκτάθηκε χάρη στην έγκαιρη επέμβαση της Πυροσβεστικής.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16331N142</ED>
<ID>
ID:15087

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N14&aa=2</URL></REF>


Article

<CATEGORY>vin06</CATEGORY>

 <H2>Συνεργαζόταν με την αδελφή του για να φέρνει κοκαΐνη και χασίς! </H2>
ΜΕ ΤΗ ΒΟΗΘΕΙΑ της αδελφής του, η οποία εργαζόταν συνοδός εδάφους στην
Ολυμπιακή Αεροπορία, επιχείρησε ο 37χρονος Γιάννης Γ. Λαμπρόπουλος να εισάγει
ποσότητες κοκαΐνης και χασίς, επιστρέφοντας από τις Βρυξέλλες.

Είχε συνεννοηθεί με την αδελφή του, Ζωή, 31 χρόνων, να τον περιμένει στον χώρο
του διαβατηριακού ελέγχου, ώστε εκμεταλλευόμενη την ιδιότητά της, να
διευκολύνει την έξοδό του και να αποφύγει το λεπτομερή έλεγχο των αποσκευών του.

Οι αρχές ασφαλείας είχαν πληροφορίες ότι ο Γιάννης Λαμπρόπουλος επρόκειτο να
ταξιδεύσει στην Ολλανδία για να εισάγει παρτίδα ναρκωτικών, την οποία θα
διακινούσε στη συνέχεια στις πιάτσες της Αθήνας. Έτσι, στο ραντεβού που είχε
με την αδελφή του την παραμονή της Πρωτοχρονιάς στο αεροδρόμιο πήγαν και
αστυνομικοί της Υπηρεσίας Δίωξης Ναρκωτικών, οι οποίοι έκαναν έλεγχο στις
αποσκευές του Λαμπρόπουλου και βρήκαν συσκευασμένα σε τρεις κυλίνδρους, 750
γραμμάρια κοκαΐνη και 50 γραμμάρια χασίς.

Τα δύο αδέλφια συνελήφθησαν, οδηγήθηκαν στον εισαγγελέα, ο οποίος τους
παρέπεμψε σε τακτική ανάκριση.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16331N143</ED>
<ID>
ID:15122

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N14&aa=3</URL></REF>


Article

<CATEGORY>vin06</CATEGORY>

 <H2>Εκβιαστές έκλεψαν τη μοτό αστυφύλακα </H2>
ΕΠΙΧΕΙΡΗΣΗ θράσους έστησε συμμορία εκβιαστών. Οι τρεις δράστες έκλεψαν την
υπηρεσιακή μοτοσυκλέτα του αστυνομικού Χριστόφορου Παλάσκα που υπηρετεί στην
ασφάλεια του αρχηγού της Νέας Δημοκρατίας κ. Κ. Καραμανλή και του ζήτησαν
700.000 δρχ. για να την επιστρέψουν.

Μετά την κατάθεση του αστυφύλακα στήθηκε παγίδα. Τα χαρτονομίσματα
προσημειώθηκαν και οι δράστες Μιχ. Σ. Κεφαλάς 23 χρόνων, Σπ. Χρ. Κοτσώνης 25
ετών και Φ. Β. Καρδάρας 23 ετών, συνελήφθησαν καθώς έπαιρναν τα χρήματα.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16331N144</ED>
<ID>
ID:15144

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N14&aa=4</URL></REF>


Article

<CATEGORY>vin06</CATEGORY>

 <H2>Γιορτές στο κρατητήριο για τρία παιδιά
</H2>
ΚΑΒΑΛΑ

ΤΟ ΔΙΚΟ τους δράμα ζουν επί οκτώ ημέρες, μέσα στο Αστυνομικό Τμήμα του
ακριτικού Σιδηροκάστρου Σερρών, τρία παιδάκια - προσφυγόπουλα από το
Αφγανιστάν και η 30χρονη μητέρα τους Αλιμάρ Ραμαντάν. Μαζί με τον πατέρα τους
Ντουέρ, 38 χρόνων, έφυγαν από τη χώρα τους πριν από τέσσερις μήνες κι αφού
περιπλανήθηκαν σε διάφορες χώρες κάποιοι δουλέμποροι πήραν όλα τα χρήματα της
οικογένειας και μέσω Τουρκίας τούς προώθησαν στη Βουλγαρία. Από εκεί μαζί με
άλλους Αφγανούς μπήκαν στη χώρα μας περνώντας τα ελληνοβουλγαρικά σύνορα, αλλά
συνελήφθησαν από αστυνομικούς και κατέληξαν στο τοπικό Αστυνομικό Τμήμα. 
Ο πατέρας περνά τις ημέρες και τις νύχτες του στο κρατητήριο και πίσω από τα
κάγκελα βλέπει την οικογένειά του, που έμεινε μόνο με το όνειρο για μια
καλύτερη ζωή στη χώρα μας, αφού την περιμένει η απέλαση στη Βουλγαρία μέσα
στις επόμενες ημέρες.

Κάτοικοι του Σιδηροκάστρου, μόλις πληροφορήθηκαν το γεγονός, έσπευσαν και
πρόσφεραν στην οικογένεια τρόφιμα, ρούχα, παπούτσια και παιχνίδια στα παιδιά,
ενώ υποσχέθηκαν να τα φροντίζουν όσο χρονικό διάστημα θα «φιλοξενούνται» στο
Αστυνομικό Τμήμα. 
Αλλά και οι αστυνομικοί δεν έμειναν ασυγκίνητοι. Έκαναν κι αυτοί τη δική τους
προσφορά, κυρίως σε τρόφιμα και ρούχα.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16331N145</ED>
<ID>
ID:15158

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N14&aa=5</URL></REF>


Article

<CATEGORY>vin06</CATEGORY>

 <H2>Πείσθηκε ο 42χρονος να κατέβει από τον γερανό των 40 μέτρων!
</H2>
Μήνυμα από ύψος 40 μέτρων στην 20χρονη Ρωσίδα σύζυγό του Νάταλι, η οποία τον
εγκατέλειψε παίρνοντας μαζί της και το ηλικίας τριών χρόνων κοριτσάκι τους
θέλησε να στείλει ο 42χρονος ηλεκτρονικός Σταύρος Δ. Αποστόλου. Σκαρφάλωσε
προχθές στις 5.00 το απόγευμα σε έναν μεγάλο γερανό και απειλούσε ότι θα πέσει
στο κενό αν δεν επιστρέψουν στο σπίτι του η σύζυγός του και το παιδί τους.

Εννέα ώρες παρέμεινε κρεμασμένος παρά το τσουχτερό κρύο, σε έναν γερανό στην
Λεωφόρο Συγγρού, στο ύψος του Ωνασείου, για να συγκινήσει την Νάταλι και να
την πείσει να αλλάξει απόφαση. Τελικά στις 2.30 τα ξημερώματα, ο Σταύρος
Αποστόλου κατάλαβε ότι δεν έχει νόημα να περιμένει άλλο και ζήτησε από τους
πυροσβέστες να τον βοηθήσουν να κατεβεί. Πράγματι, ο χειριστής του γερανού τον
μετακίνησε προς την πλευρά μιας οικοδομής και ο Αποστόλου κατέβηκε.

Καταβεβλημένος ο Αποστόλου από την πολύωρη παραμονή του στον γερανό, όταν
κατέβηκε είπε για την γυναίκα του: «Αδιαφόρησε. Η οικογένειά μου έχει χαθεί.
Έφυγε και δεν άφησε ούτε ένα σημείωμα. Το μόνο που με ενδιαφέρει πια είναι το
παιδί μου».
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16331N151</ED>
<ID>
ID:15039

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N15&aa=1</URL></REF>


Article

<CATEGORY>vin06</CATEGORY>

 <H2>Πλημμύρισε τρίτη φορά η Λεωφόρος Μαραθώνος </H2>
ΓΙΑ ΤΡΙΤΗ φορά φέτος η κακοκαιρία έπληξε τα Μεσόγεια. Από την νεροποντή η
Λεωφόρος Μαραθώνος μετατράπηκε για μια ακόμα φορά σε λίμνη και για αρκετές
ώρες ήταν αδιάβατη. Στα νερά της βροχής και στις λάσπες βούλιαξαν δεκάδες
στρέμματα με καλλιέργειες, ό,τι είχε απομείνει από τις προηγούμενες
καταστροφικές βροχές. Μια ακόμα ημέρα αγωνίας πέρασαν οι κάτοικοι του Μαραθώνα
και της Νέας Μάκρης που δοκιμάσθηκαν από τις χθεσινές πλημμύρες. Στους δρόμους
που είχαν μετατραπεί σε ορμητικούς χειμάρρους «παγιδεύτηκαν» δεκάδες
αυτοκίνητα. Κάτοικοι της περιοχής βγήκαν για μια ακόμα φορά στους δρόμους και
με ό,τι μέσον διέθεταν προσπαθούσαν να εμποδίσουν τα νερά της βροχής να μπουν
στα σπίτια τους και να καταστρέψουν τις περιουσίες τους. Μεγάλα προβλήματα
στην κυκλοφορία προκάλεσε η χθεσινή δυνατή βροχή και στα νότια προάστια της
Αθήνας. Η Λεωφόρος Αμφιθέας και άλλοι δρόμοι της περιοχής μετατράπηκαν σε
ποτάμια και πολλά αυτοκίνητα ακινητοποιήθηκαν στους πλημμυρισμένους δρόμους.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16331N152</ED>
<ID>
ID:15088

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N15&aa=2</URL></REF>


Article

<CATEGORY>vin06</CATEGORY>

 <H2>Σκόνταψε σε κομμένο κορμό και σκοτώθηκε! </H2>
ΘΕΣΣΑΛΟΝΙΚΗ.

Γραφείο Βορ. Ελλάδας.

ΣΕ ΠΑΓΙΔΑ θανάτου μετατράπηκε για 68χρονο συνταξιούχο ο κομμένος κορμός
δέντρου σε πεζοδρόμιο της Χαλκηδόνας Θεσσαλονίκης. Σκόνταψε πάνω του, έπεσε
και τραυματίστηκε θανάσιμα στο κεφάλι.

Ο άτυχος Πέτρος Κουρφαλάς, 68 ετών, συνταξιούχος του ΟΓΑ από τη Νέα Χαλκηδόνα,
σκόνταψε, ενώ επιχειρούσε να ανέβει στο πεζοδρόμιο, πάνω σε έναν κομμένο κορμό
ύψους 10 εκατοστών και έπεσε χτυπώντας το κεφάλι του στη γωνία του
πεζοδρομίου. Το χτύπημα απέβη θανατηφόρο για τον άτυχο άνδρα.

Οι παγίδες των κομμένων κορμών δέντρων έχουν ήδη δημιουργήσει μικροατυχήματα
σε εκατοντάδες πεζούς τον τελευταίο μήνα.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16331N153</ED>
<ID>
ID:15123

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N15&aa=3</URL></REF>


Article

<CATEGORY>vin06</CATEGORY>

 <H5>ΜΙΑ ΜΕΡΑ ΣΤΟ ΤΡΙΘΕΣΙΟ ΔΗΜΟΤΙΚΟ ΤΩΝ ΑΓΙΩΝ ΑΠΟΣΤΟΛΩΝ ΟΠΟΥ ΑΠΟ ΤΟΥΣ 68 ΜΑΘΗΤΕΣ ΟΙ
40 ΕΙΝΑΙ ΠΑΙΔΙΑ ΑΛΒΑΝΩΝ
</H5><H5>Η κόρη μαθαίνει γράμματα τη μαμά!
</H5><H5>3.147 παιδιά μεταναστών στα Δημοτικά
</H5><H2>Το θρανίο και η γλώσσα καταργούν τις διαφορές
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Οι καλύτεροι φίλοι του Αρμέλ είναι ο Νίκος και ο Χάρης. Της Νάντια, οι
τρεις Μαρίες και η Βάσω. Ο Αουρέλ κάθεται στο ίδιο θρανίο με τον Αρμέλ και η
Άλμα αγαπάει ιδιαίτερα την Πόπη, την Αντιγόνη και την Αγάπη.

ΣΕ ΑΥΤΗ την τάξη μεγαλώνει μια διαφορετική γενιά. Η δεύτερη γενιά μεταναστών
στη χώρα μας, αλλά και η δεύτερη γενιά Ελλήνων που συμβιώνουν με μετανάστες.
Σε αυτή την τάξη κανείς δεν θα γυρίσει να κοιτάξει «υποτιμητικά», κανείς δεν
θα αισθανθεί απομονωμένος, κανείς δεν θα νιώσει «μειονότητα» ούτε «ξένος». Σε
αυτή την τάξη ο φωτογράφος δεν μπορεί να διακρίνει ποιος μαθητής είναι Αλβανός
και ποιος Έλληνας. Όλοι τον τραβάνε εξίσου από το μανίκι για να βγουν
φωτογραφία. Όλοι μιλούν, διαβάζουν και γράφουν ελληνικά, όλοι σηκώνουν το χέρι
να πουν μάθημα και όλοι συμμετέχουν ενεργά στην τάξη.

ΤΡΙΘΕΣΙΟ

Το σχολείο τους δεν είναι ούτε πρότυπο ούτε ενταγμένο σε κανένα από τα
προγράμματα των δικτύων κατά του ρατσισμού. Δεν διεκδικεί κανένα βραβείο ούτε
συμμετέχει σε κανένα πιλοτικό πρόγραμμα. Δεν υποστηρίζεται από καμία κίνηση
πολιτών και κανείς ποτέ δεν του έκανε ούτε μία δωρεά. Είναι απλώς το ταπεινό
τριθέσιο Δημοτικό Σχολείο των Αγίων Αποστόλων, ένα παραθαλάσσιο χωριό που
απέχει πέντε χιλιόμετρα από τον Κάλαμο της Αττικής, άλλο ένα θέρετρο εξοχικών
κατοικιών που ερημώνει τον χειμώνα. Σε αυτό το σχολείο, όμως, η πλειονότητα
των μαθητών δεν είναι ελληνάκια αλλά... αλβανάκια και η συνύπαρξή τους μόνο
φωτεινά παραδείγματα μπορεί να δώσει.

Από τα εξήντα οκτώ παιδιά που παρακολουθούν τα μαθήματα, μόνο τα είκοσι είναι
Έλληνες. Η συντριπτική πλειονότητα των υπολοίπων είναι παιδιά μεταναστών από
την Αλβανία, ενώ το πολυεθνικό «μπουκέτο» διανθίζεται και από ένα χαμόγελο
πολωνικό, ένα ρουμάνικο και δύο τουρκικά. Και η δύναμη του Νηπιαγωγείου επίσης
είναι ενδεικτική της αλλαγής στην «ισορροπία». Από τα δεκαεπτά νήπια τα δέκα
είναι αλβανικής καταγωγής που γεννήθηκαν στη χώρα μας.

Για τους τρεις δασκάλους και τη νηπιαγωγό, πάντως, «η ιδιόμορφη αυτή κατάσταση
αποτελεί μια εκπληκτική εμπειρία». 
Μιλούν για τους μετανάστες μαθητές τους και μόνο θαυμασμός βγαίνει στις
λέξεις. Είναι «πανέξυπνοι», διαβάζουν στο σπίτι τα μαθήματά τους, βοηθούνται
μεταξύ τους, είναι ευγενικοί, έρχονται στην ώρα τους, δεν κάνουν απουσίες.

ΕΚΠΛΗΞΗ

Όλοι μαζί, μια παρέα. Τι σημασία έχει που ένας γεννήθηκε στην Αθήνα και άλλος
στο Φιέρι;

«Για εμάς στην αρχή ήταν μια έκπληξη αυτή η εικόνα. Πώς να εξοικειωθεί με τα
ελληνικά κανείς τόσο εύκολα; Και όμως». Όταν ήρθε πριν από δύο χρόνια στο
σχολείο στην οργανική της θέση η Χριστίνα Μαραγκού, που είναι και η
διευθύντρια, βρέθηκε αντιμέτωπη με τις αιτήσεις για τις εγγραφές των μαθητών,
οι οποίες αυξάνονταν μέρα με τη μέρα. Τους πρώτους δύο μήνες λειτουργίας του
σχολείου, μάλιστα, είχε να αντιμετωπίσει... μόνη της και τους 68 μαθητές «αφού
είχαμε ζητήσει άλλους δύο συναδέλφους, που λόγω της συνήθους γραφειοκρατίας
καθυστέρησαν λίγο να έρθουν».

Χώρισε, λοιπόν, τους μαθητές σε δύο τάξεις και... πεταγόταν πότε στη μία πότε
στην άλλη, «προσπαθώντας να κρατάει μία τάξη». Όταν έφτασαν και οι δύο
συνάδελφοί της, όλα ήταν καλύτερα.

Τριθέσιο σχολείο σημαίνει πως οι τάξεις κάνουν ανά δύο μάθημα στην ίδια
αίθουσα. «Αυτό από μόνο του δημιουργεί ορισμένες δυσκολίες», εξηγούν οι
δάσκαλοι. «Όμως αντί σε αυτές τις δυσκολίες ­ που αντιμετωπίζει έτσι κι αλλιώς
ο κάθε δάσκαλος ­ να έχουμε και επιπλέον, λόγω του προβλήματος της γλώσσας,
βρεθήκαμε απέναντι σε παιδιά που μιλούν ελληνικά και παρουσιάζουν μεγάλη έφεση
στο να μάθουν περισσότερα».

ΕΝΙΣΧΥΣΗ

Η κατάσταση ασφαλώς δεν είναι ιδανική. Σε κάθε τάξη υπάρχουν ένας-δύο μαθητές
που μόλις ήρθαν από τη χώρα τους και δεν μιλούν ακόμα τη γλώσσα. Και οι
περισσότεροι μαθητές στο σπίτι τους μιλούν περισσότερο αλβανικά, αφού οι
γονείς τους (με εξαίρεση συνήθως τον πατέρα, ο οποίος είναι ο πρώτος που ήρθε
στην Ελλάδα και εργάζεται) και τα μικρότερα ή μεγαλύτερα αδέλφια, συγγενείς
και φίλοι δεν μιλούν καλά ελληνικά.

«Για αυτόν τον λόγο κάνουμε επιπλέον οκτώ ώρες την εβδομάδα ενισχυτική
διδασκαλία γλώσσας», εξηγεί ο κ. Γιάννης Τσινώτας. «Οι μαθητές που έχουν κενά
κάθονται μία ώρα παραπάνω, ώστε να μετριάζεται η διαφορά και να μην
δημιουργείται πρόβλημα και στην παρακολούθηση της υπόλοιπης τάξης».&#009

Η Ντιάνα έμαθε τα πρώτα ελληνικά ακούγοντας ραδιόφωνο. Σήμερα διδάσκει
ελληνικά στη μαμά της, ενώ η ίδια μαθαίνει και αγγλικά στο φροντιστήριο

Το κουδούνι για το τέλος της σχολικής ημέρας χτυπάει. Ένα τσούρμο, έτοιμα για
σκανταλιές, πιτσιρίκια τινάζονται σαν ελατήριο από τα θρανία και τρέχουν έξω
στην αυλή. Πίσω από τα κάγκελα ορισμένοι γονείς περιμένουν ήδη. Αυτόματα
καταλαβαίνεις ποιοι είναι οι Έλληνες: περιμένουν μέσα στο Ι.Χ. τους.

«Τι είπαμε, ένας-ένας» υπενθυμίζει ο δάσκαλος που επιβλέπει την έξοδο των
μαθητών. Ένας-ένας περνούν την καγκελόπορτα και παίρνουν τον δρόμο για το
σπίτι. Ο μπαμπάς του Χρήστου, που είναι από το Τεπελένι, περιμένει με ένα
παλιό μηχανάκι. Η μητέρα της Ντιάνα, που είναι από το Ελμπασάν, περιμένει
πεζή. Δέκα λεπτά είναι ο δρόμος, αλλά έχει λίγΗ ανηφορίτσα μέχρι το σπίτι,
κάνει και κρύο... «Τι να σας πω, εγώ είμαι ξένη, δεν μιλάω καλά τα ελληνικά»,
λέει η μητέρα της Ντιάνα, χωρίς να σταματήσει διόλου τον βηματισμό. Κουβαλάει
στην πλάτη τη φλουό ροζ τσάντα της ενδεκάχρονης κόρης της και χαμογελάει
ζεστά. Τελικά μάς ανοίγει την πόρτα του σπιτιού της αφού η Ντιάνα υπόσχεται να
παίξει τον ρόλο του... διερμηνέα αν χρειαστεί. Δεν χρειάζεται. Το σπίτι είναι
τακτοποιημένο, καθαρό και φροντισμένο. Μια πιατέλα με φρέσκα κόκκινα μήλα κι
ένα νεροπότηρο κρασί εκφράζουν τη φιλόξενη διάθεση. Για την Τζίνα, τη μητέρα
της Ντιάνα και του Φράγκο, δεν υπήρξε ούτε μια αμφιβολία όταν ήρθαν στην
Ελλάδα πέντε χρόνια πριν: τα παιδιά θα πάνε σχολείο.

«Πήγα στο Δημοτικό και μου ζήτησαν πιστοποιητικό, ποτέ γεννήθηκε η κόρη μου.
Κατέβηκα με το λεωφορείο στην Αθήνα για να το μεταφράσουν, επειδή ήταν
αλβανικά. Το δώσαμε στο σχολείο, δείξαμε και το διαβατήριο και έγινε η εγγραφή».

Σήμερα οι ρόλοι έχουν αλλάξει. Είναι η Ντιάνα που βοηθάει τη μαμά να μάθει να
διαβάζει και να γράφει ελληνικά..

Ο μπαμπάς της ήταν ο πρώτος που ήρθε στην Ελλάδα το '92. Από τότε δουλεύει σε
«ό,τι βρει». Συνήθως βρίσκει. Το μεροκάματό του τώρα έχει ανέβει στις 7.000
δραχμές την ημέρα. «Μετά από λίγο ήρθαμε κι εμείς εδώ. Στην Αλβανία δεν
υπάρχουν δουλειές, τι να κάναμε; Κι εγώ τα καλοκαίρια δουλεύω σε μια
ψαροταβέρνα, είναι πολύ καλοί άνθρωποι τα αφεντικά μου, είμαστε
ευχαριστημένοι. Δεν είναι όλοι κακοί κι εμείς στενοχωριόμαστε πολύ όταν ακούμε
για σκοτωμούς και μίσος».

Ο Φράγκο φέτος πηγαίνει στην πρώτη τάξη του Δημοτικού «αλλά ακόμα δεν έγινε
τόσο καλός όσο η αδελφή του».

Η οικογένεια σε τρία χρόνια θα επιστρέψει στην Αλβανία. Και ζει με το όνειρο
της επιστροφής. Έχουν κατέβει και οι θείοι και ξαδέλφια, ολόκληρο το σόι
σχεδόν. Δουλεύουν και κάνουν οικονομίες. «Όμως είναι ο τόπος μας και μας λείπει».


Στην τάξη «είναι εκπληκτική η συμμετοχή και η προθυμία των μαθητών», λέει ο
Γιάννης Τσινώτας που διδάσκει εφέτος για πρώτη φορά στο Δημοτικό των Αγίων Αποστόλων

ΤΟ 15% των μαθητών στα Δημοτικά Σχολεία της Ανατολικής Αττικής είναι αλλοδαποί
­ στην πλειονότητά τους από την Αλβανία. Σε σύνολο 19.795 μαθητών, οι 3.147
είναι παιδιά μεταναστών. Από αυτά, τα 1.948 είναι από την Αλβανία.

«Είναι εκπληκτικό το πώς αυτά τα κυνηγημένα μέχρι πριν από λίγα χρόνια
παιδάκια, αντί να καταλήξουν στα φανάρια ή να μένουν κλεισμένα στα σπίτια
τους, παρακολουθούν κανονικά τα μαθήματα του σχολείου, δείχνοντας μάλιστα
εξαιρετική προσαρμογή». Ο κ. Αριστείδης Μπλάνας, ως διευθυντής Πρωτοβάθμιας
Εκπαίδευσης στη Νομαρχία Ανατολικής Αττικής, έχει τη δυνατότητα μιας εποπτικής
εικόνας στα σχολεία της περιοχής. «Εδώ και μια τετραετία έχει ξεκινήσει μαζικά
η εγγραφή των μικρών μαθητών στις ελληνικές τάξεις και τόσο οι δάσκαλοι όσο
και οι μαθητές δείχνουν πολύ ευχαριστημένοι».

Για τους υπευθύνους του υπουργείου Παιδείας, τους εισηγητές, αλλά και τους
υπηρεσιακούς παράγοντες της νομαρχίας δεν υπήρξε ούτε στιγμή αμφιβολίας. Ο
σκόπελος των «χαρτιών», η ελλιπής γνώση της γλώσσας, τα προβλήματα με τη
«βίζα» ή τον τόπο διαμονής ξεπεράστηκαν μπροστά στην απόφαση «να διευκολυνθούν
αυτά τα πεισματάρικα πιτσιρίκια που φθάνουν μέχρι το σχολείο με την επιθυμία
της μόρφωσης». Ένα πιστοποιητικό γέννησης ή ένα πιστοποιητικό από το αλβανικό
σχολείο μεταφρασμένο από την υπηρεσία του υπουργείου Εξωτερικών ήταν το
διαβατήριο για την εγγραφή.

Είναι χαρακτηριστικό ότι όλοι οι ιθύνοντες μιλούν με τα καλύτερα λόγια για την
προσαρμογή των αλλοδαπών μαθητών στα ελληνικά σχολεία, και μάλιστα συγκρίνουν
το φαινόμενο με το ακριβώς αντίθετό του: «Παρά τις προσπάθειες που γίνονται
για να προσελκύσουμε στο σχολείο και άλλες κοινωνικά αποκλεισμένες ομάδες,
όπως είναι για παράδειγμα οι Τσιγγάνοι, το αποτέλεσμα είναι απογοητευτικό. Κι
εδώ έχουμε χιλιάδες οικογένειες Αλβανών και παλιννοστούντων από χώρες της
πρώην ΕΣΣΔ οι οποίες αντιμετωπίζουν πολλές οικονομικές δυσκολίες και παρ' όλα
αυτά φροντίζουν για τη μόρφωση των παιδιών». Σε ολόκληρη την Ανατολική Αττική
λειτουργούν 35 κέντρα υποδοχής αλλοδαπών μαθητών και 22 τμήματα
φροντιστηριακής υποστήριξης για την εκμάθηση της γλώσσας.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16331N161</ED>
<ID>
ID:15040

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N16&aa=1</URL></REF>


Article

<CATEGORY>vin06</CATEGORY>

 <H5>ΑΝΘΡΩΠΟΙ ΑΠΛΟΙ ΠΟΥ ΕΤΑΞΑΝ ΤΗ ΖΩΗ ΤΟΥΣ ΣΤΗΝ ΥΠΗΡΕΣΙΑ ΤΟΥ ΣΥΝΑΝΘΡΩΠΟΥ ΤΟΥΣ ­ ΠΟΥ
ΔΙΑΘΕΤΟΥΝ ΑΠΟ ΤΑ ΛΙΓΑ ΠΟΥ ΕΧΟΥΝ Ο,ΤΙ ΜΠΟΡΟΥΝ ΓΙΑ ΤΟΝ ΠΛΗΣΙΟΝ ΤΟΥΣ ΠΟΥ ΔΕΝ ΕΧΕΙ
­ ΠΟΥ ΒΟΗΘΟΥΝ ΧΩΡΙΣ ΑΝΤΑΛΛΑΓΜΑ
</H5><H5>Είναι 26 χρόνων, σπουδάζει και βοηθά τα παιδιά
</H5><H5>Μαγειρεύει - σιδερώνει - καθαρίζει για 19 παιδιά
</H5><H2>Άη Βασίληδες χωρίς στολή, αλλά με ψυχή
</H2>
<AUTHOR>ΜΑΡΙΑ ΝΤΑΛΙΑΝΗ - ΣΤΕΦΑΝΟΣ ΔΙΑΝΕΛΛΟΣ</AUTHOR>

Αυτές τις ημέρες είναι παντού: στους ξενώνες φιλοξενίας παιδιών, στα
ιδρύματα απόρων, κοντά στους αστέγους, στους άρρωστους που πέρασαν τις γιορτές
στα νοσοκομεία, στις ανύπαντρες μητέρες που έχουν οικονομικές δυσκολίες, στην
Πλατεία Κουμουνδούρου με τους Κούρδους πρόσφυγες, στις ενορίες όπου μοιράζεται
συσσίτιο, σε ηλικιωμένους που ζουν μόνοι.

Είναι οι χιλιάδες ανώνυμοι «Άη Βασίληδες», για τους οποίους οι γιορτές των
Χριστουγέννων δεν διαφέρουν και πολύ από τις υπόλοιπες τριακόσιες εξήντα
ημέρες του χρόνου, όπως δεν αλλάζει μέσα τους η διάθεση για προσφορά.

Είναι όλοι όσοι θυσιάζουν τον χρόνο τους χωρίς διόλου όμως να επωμίζονται
το βάρος της «θυσίας», αφού γι' αυτούς κινητήρια δύναμη δεν είναι ούτε τα
υλικά ούτε τα ηθικά ανταλλάγματα.

Όλοι όσοι παραχώρησαν ένα κομμάτι από την δική τους απόλαυση, δωρίζοντας
ένα κομμάτι του δέκατου τρίτου μισθού ή συγκεντρώνοντας την, έστω συμβολική
τους, βοήθεια για να χαρίσουν χαρά σε κάποιους οι οποίοι δεν παίρνουν ούτε
πρώτο μισθό.

Και χάρις τη δική τους ­ πάντα ανώνυμη ­ προσφορά ψυχής, κάποια χαμόγελα
εξακολουθούν να φωτίζουν το πνεύμα των ημερών.

Στους Κούρδους. Εθελοντές από τις ενορίες της Αθήνας μοιράζουν καθημερινά
συσσίτιο στους άστεγους Κούρδους της Πλατείας Κουμουνδούρου

«ΜΑ, ΜΠΟΡΕΙ κάποιος να ζει μόνο για τον εαυτό του;». Η κ. Φωτεινή ­ «σας
παρακαλώ θερμά, μη γράψετε το επίθετό μου, γράψτε ότι τα στοιχεία μου είναι
στη διάθεση της εφημερίδας», μας είπε ­ έχει σταματήσει από τότε που ήταν
μικρό κορίτσι «να ζει μόνο για τον εαυτό της». Θυμάται, σαν τώρα, τότε που
έδινε το χαρτζιλίκι της σε γριούλες, οι οποίες ζούσαν μόνες τους ή τους ψώνιζε
μικρά, γλυκά πραγματάκια. Αυτή η προσφορά τής έδινε τη μεγαλύτερη χαρά και
αυτή η διάθεση την οδήγησε σε ηλικία 24 ετών στο «Μεταξά» όπου εργάστηκε
εθελοντικά αμέτρητες ώρες.

Η κ. Φωτεινή, συνταξιούχος τραπεζική υπάλληλος, έχει ξοδέψει το δώρο των
Χριστουγέννων κάνοντας δώρα της ψυχής. Η φιλοσοφία της ήταν και παραμένει υπέρ
της γοητείας του περιττού. «Ένας άνθρωπος που έχει ανάγκη, έχει ανάγκη κι από
χαρά. Βοηθάς δίνοντας ένα πακέτο μακαρόνια, ή χρήματα για να πληρωθεί ένας
λογαριασμός, αλλά βοηθάς ακόμα περισσότερο χαρίζοντας ένα παιγνίδι, ένα
αντικείμενο όμορφο που δεν έχει κατ' ανάγκην χρηστική αξία».

Όταν διάβασε για τις ανάγκες των Κούρδων προσφύγων, ήξερε τι έπρεπε να κάνει.
Θ' αναγκαζόταν να παρακινήσει την κόρη της να την πάει μέχρι το Λαύριο και την
Κουμουνδούρου, αλλά η κόρη της έχει συνηθίσει έπειτα από τόσα χρόνια δίπλα στη
μαμά Άη-Βασίλη, και θα το κάνει «και μάλιστα με χαρά».

«Υπήρχαν περιπτώσεις που έκρυβα από την οικογένειά μου ότι επισκέπτομαι
καρκινοπαθείς στα σπίτια τους για συντροφιά. Όλοι μού έλεγαν ότι στο τέλος θ'
αρρωστήσω. Ε, στο τέλος κατάφερα να πείσω και την κόρη μου να βοηθάει».

Μετά τόσα χρόνια έχει αποκτήσει την ιδιαίτερη ικανότητα να διακρίνει ποιος
χρειάζεται πραγματικά βοήθεια και ποιος όχι. Και εκτιμά ιδιαίτερα αυτούς που
στέκονται με αξιοπρέπεια και περηφάνια απέναντι στις δυσκολίες τους, που δεν
απλώνουν το χέρι. «Όταν απλώσεις το χέρι, περνάς το πρώτο σκαλοπάτι. Μετά
γλιστράς σε μια κατάσταση σχεδόν επαιτείας, εξοικειώνεσαι, θεωρείς δεδομένα
πράγματα. Έχω δώσει σε κάποιον δέκα χιλιάδες δραχμές και με κοίταξε με ύφος
λέγοντας "τι να κάνω μ' αυτά". Με θύμωσε αυτό. Γιατί για μένα αυτές οι δέκα
χιλιάδες δεν μου περισσεύουν. Πάντα με θυμώνει αυτού του είδους η συμπεριφορά.
Είχα γνωρίσει όμως πολλές περιπτώσεις που αφήναμε στην είσοδο της πόρτας μια
σακούλα με τρόφιμα, γιατί ξέρουμε πως δεν θα γίνουν αποδεκτά».


Κάθε εβδομάδα. Δεν περιμένει τα Χριστούγεννα η Μαρία για να μοιράσει δώρα και
να παίξει με τα παιδιά. Είναι ένας... Άη Βασίλης που δουλεύει όλο τον χρόνο

ΕΙΝΑΙ 26 χρόνων. Την ώρα που οι συνομήλικοί της προσπαθούν να φτιάξουν την
καριέρα τους ή απλώς περνούν τις τελευταίες ελεύθερες ώρες της φοιτητικής
ζωής, εκείνη επέλεξε κάτι διαφορετικό: να μοιράζει δώρα και να παίζει με
παιδιά που έχουν ανάγκη.

Έτσι, χωρίς οικονομικό κίνητρο, χωρίς να περνάει ούτε στιγμή από το μυαλό της
ότι μπορεί να ωφεληθεί, χωρίς να περιμένει καμία ανταμοιβή. 
Κόντρα στο ρεύμα, με μοναδικό στόχο να δει αυτά τα παιδιά να χαμογελούν.

Η Μαρία ανήκει στους ανώνυμους Αη Βασίληδες που δουλεύουν όλο τον χρόνο. Εδώ
και 15 μήνες περνάει 6 ώρες καθημερινά με τα παιδιά που φιλοξενούνται στο
«Χαμόγελο του παιδιού». 
Οι μεταπτυχιακές σπουδές που ξεκίνησε πρόσφατα στην Συμβουλευτική Ψυχολογία
την ανάγκασαν να περιορίσει αυτές τις επισκέψεις. Όμως εκείνη δεν χάνει την
ευκαιρία, όποτε της δίνεται, να επισκέπτεται αυτά τα παιδιά. Και όχι μόνο.

Στον δρόμο όποιο παιδί την σταματήσει ζητώντας βοήθεια θα βρει άμεση
ανταπόκριση. Μαζί με την αδελφή της, επίσης, επισκέπτεται αρκετά συχνά και
άλλα Ιδρύματα και το Δρομοκαΐτειο. «Έτσι αισθάνομαι», λέει. «Μου αρέσει να
βρίσκομαι με ανθρώπους που έχουν ανάγκη. Χαίρομαι που τους βλέπω να χαμογελούν
ιδιαίτερα τώρα που είναι γιορτές, αλλά και τον υπόλοιπο χρόνο». Δεν θέλει να
μιλήσει άλλο γι' αυτά που κάνει. Δέχεται να φωτογραφηθεί ύστερα από αρκετή
πίεση. Ίσως και να έχει δίκιο. Τα δώρα και τα χαμόγελα τα μοιράζει στα παιδιά
επειδή έτσι νιώθει και όχι για να «ποζάρει» δίπλα τους. Όμως, είναι τόσο κακό
καμιά φορά να προβάλλονται αυτοί που πραγματικά αξίζουν;


Καίτη Κριάδη. Μαγειρεύει καθημερινά για τη «δεύτερη» οικογένειά της, «Το
Χαμόγελο του Παιδιού»

ΞΥΠΝΑΕΙ πρωί-πρωί, και πηγαίνει κατευθείαν στο σπίτι της οδού Ολυμπίων στα Άνω
Πατήσια. Εκεί όπου εδώ και τρία χρόνια είναι το δεύτερο σπίτι της.

Βοηθάει στο σιδέρωμα, την καθαριότητα και τακτοποίηση του χώρου, αλλά η
κυριότερη ασχολία της κ. Καίτης, που όλοι αγαπούν ιδιαίτερα στο σπίτι όπου
φιλοξενούνται τα παιδιά από το «Χαμόγελο του Παιδιού», είναι η... μαγειρική.

Χθες το μεσημέρι τη βρήκαμε στην κουζίνα. Το μενού της ημέρας για τα δεκαεννιά
παιδιά που ζουν στο σπίτι ήταν τηγανητά ψάρια με πουρέ και σαλάτα. Η κ.
Κριάδη, η οποία έχει σταματήσει να εργάζεται ως δασκάλα πιάνου, δέχεται έπειτα
από αρκετή συζήτηση να πει, έστω «δυο κουβέντες», για την εθελοντική της προσφορά..

«Περνάω όλη μου τη μέρα σχεδόν εδώ. Σίγουρα μέχρι το μεσημέρι, μέχρι να φάνε
τα παιδιά και να μαζέψουμε. Αλλά δεν είμαι μόνο εγώ που το κάνω αυτό. Υπάρχουν
κι άλλες κυρίες που βοηθούν στο σπίτι». Για την κ. Κριάδη οι μέρες των εορτών
δεν διαφέρουν και σε πολλά πράγματα από τις υπόλοιπες. Η δουλειά είναι ίδια
κάθε μέρα και η ίδια δεν θα έμπαινε ποτέ στην λογική «του να βοηθάς ευκαιριακά
μόνο και μόνο γιατί είναι Χριστούγεννα».

Θα μπορούσε η κ. Καίτη να ξοδεύει αλλιώς τον χρόνο και την ενέργειά της. Κι
όμως. Όχι μόνο δεν αισθάνεται στερημένη αλλά τουναντίον. «Έχω ταξιδέψει πολύ,
να αυτές τις ημέρες ετοιμάζομαι να επισκεφτώ την Ιαπωνία. Για μένα δεν
υπάρχουν άλλοθι του τύπου "δεν έχω χρόνο". Όλοι ξέρουμε πολύ καλά πως αν
θέλουμε κάτι πραγματικά, το κάνουμε».

ΑΥΞΑΝΕΤΑΙ Η ΔΥΣΤΥΧΙΑ

Χάρις στο επάγγελμά της είχε τη δυνατότητα να επισκέπτεται πολλά σπιτικά, να
ακούει ιστορίες αλλά και να βλέπει με τα ίδια της τα μάτια την ανθρώπινη
ανάγκη γύρω της. «Δυστυχώς όλ' αυτά αυξάνονται όσο περνάει ο καιρός. Έχω την
αίσθηση πως αυξάνεται η δυστυχία γιατί αυξάνονται οι ανάγκες των ανθρώπων.
Ευτυχώς όμως ακόμα οι άνθρωποι ευαισθητοποιούνται και βοηθούν».
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16331N181</ED>
<ID>
ID:15041

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N18&aa=1</URL></REF>


Article

<CATEGORY>vin07</CATEGORY>

 <H5>ΜΕ ΤΗΝ ΟΙΚΟΝΟΜΙΚΗ ΚΑΤΑΡΡΕΥΣΗ ΠΟΛΛΟΙ ΑΝΑΠΟΛΟΥΝ ΤΟ ΠΑΡΕΛΘΟΝ
</H5><H5>Και το Κ.Κ. έχει σελίδα στο Ίντερνετ
</H5><H2></H2><H2>Διχασμένοι οι Ρώσοι
</H2>
Ήταν γύρω στα μεσάνυχτα, πριν από εφτά χρόνια, όταν ένα μεγάλο πλήθος είχε
συγκεντρωθεί έξω από το αρχηγείο της Κα Γκε Μπε, για να παρακολουθήσει τον
γιγαντιαίο γερανό που αφαιρούσε το άγαλμα του περιβόητου Φέλιξ Ντερζίνσκι. Του
ιδρυτή της σοβιετικής μυστικής αστυνομίας, θεματοφύλακα του σοβιετικού κράτους
επί 74 χρόνια.

Ώρα μηδέν. Οι δρόμοι της Μόσχας σφύζουν από κίνηση, αλλά καθημερινό
φαινόμενο είναι η επαιτεία

ΤΟΝ ΠΕΡΑΣΜΕΝΟ μήνα, το ρωσικό κοινοβούλιο, η περίφημη Δούμα, ψήφισε ότι πρέπει
να επιστρέψει το άγαλμα του Ντερζίνσκι στη θέση του.

Και οι δύο αποφάσεις αποτελούν ορόσημα για την ιστορία της Ρωσίας.

Με την πρώτη ανοίγει η εποχή μιας ζαλισμένης αισιοδοξίας για την προοπτική
προς την ελευθερία και την οικονομική ανάπτυξη που περίμεναν οι Ρώσοι αιώνες.

Με τη δεύτερη κλείνει η προοπτική ότι ο δυτικού ύφους καπιταλισμός θα
ξεπηδούσε από τα ερείπια της σοβιετικής αυτοκρατορίας. Τώρα θάβεται με την
οικονομική κατάρρευση και την πικρία που έχει σαρώσει τη ρωσική κοινωνία από
το φθινόπωρο.

Η συζήτηση στη Δούμα για την αποκατάσταση του Ντερζίνσκι πρόβαλε ως ενοχλητικό
παράδειγμα του διχασμού στη ρωσική κοινωνία. Που αντικατοπτρίζεται και με τον
τρόπο που βλέπουν πίσω στην Ιστορία. Ύστερα από εφτά χρόνια δημοκρατίας και
οικονομικής αναταραχής που θεωρήθηκε καπιταλισμός, οι Ρώσοι είναι διαιρεμένοι
ως προς την κατεύθυνση που θα πρέπει να πάρει η χώρα: θα πρέπει να αγκαλιάσει
τη Δύση και τα μοντέλα της ή να παραμείνει απόμακρη μέσα στις ιδιαιτερότητες
της ρωσικής Ιστορίας;

«ΠΟΥ ΕΙΝΑΙ Ο ΠΑΠΑΣ;»

Σε μια προσπάθεια να διαβεβαιώσει το έθνος, ο πρόεδρος Μπορίς Γιέλτσιν
επέμεινε στο πρωτοχρονιάτικο μήνυμά του ότι με κρίση ή χωρίς αυτήν, οι
οικονομικές μεταρρυθμίσεις θα συνεχιστούν. Για τους περισσότερους όμως Ρώσους
οι μεταρρυθμίσεις τούς θυμίζουν εκείνο το παιχνίδι που παίζεται στο πεζοδρόμιο
με τρία χαρτιά: «Πού είναι ο παπάς;». Και έχουν πιστέψει πως δεν είναι ποτέ
δυνατόν να το κερδίσουν.

Επίσης κοινή πεποίθησή τους έχει γίνει πως ο Γιέλτσιν, ο άνθρωπος που τους
υποσχέθηκε να τους οδηγήσει μακριά από τον κομμουνισμό, τους έχει προδώσει. Οι
δημοσκοπήσεις τού δίνουν πλέον ποσοστό μόλις 1%, όσο και του προκατόχου του,
Μιχαήλ Γκορμπατσώφ.

Καθώς οι Ρώσοι γιόρταζαν τον ερχομό του καινούργιου χρόνου, στα αστεία και
στις προπόσεις τους έκαναν υπαινιγμούς για τα δεινά που τους περιμένουν.

Όπως όλα δείχνουν πως η εποχή Γιέλτσιν πλησιάζει προς το τέλος της, είναι πολύ
νωρίς ακόμα να ειπωθεί πως ήρθε η ώρα να γραφεί ο επιτάφιος των ρωσικών
μεταρρυθμίσεων. Παρά τη νοσταλγία για την ασφάλεια των ημερών της σοβιετικής
διακυβέρνησης, όταν οι συντάξεις και οι μισθοί ήταν εγγυημένοι, πολύ λίγοι
είναι εκείνοι που θέλουν να επιστρέψουν στο παρελθόν.

Ακόμα και οι ανώτατοι αξιωματούχοι του Κρεμλίνου παραδέχονται πως η Ρωσία έχει
εξουθενωθεί με τον πολιτικό πόλεμο εναντίον του εαυτού της

«Αντιμετωπίζουμε πολύ δύσκολα χρόνια, η στασιμότητα δεν αποκλείεται, ενώ θα
πρέπει να περάσουν αρκετά χρόνια πριν γίνει νέα απόπειρα να γίνει δυνατή η
φιλελευθεροποίηση της οικονομίας», δήλωσε ο Ολέγκ Σισούγεφ, βοηθός προσωπάρχης
στο Κρεμλίνο.

Μια ματιά στη σημερινή Ρωσία δείχνει πως τα πράγματα βρίσκονται πολύ πέραν της
στασιμότητας. Το εθνικό προϊόν έπεσε 5% το 1998 και οι προβλέψεις για φέτος
είναι πως θα σημειώσει νέα πτώση. Σχεδόν η μισή οικονομία της χώρας στηρίζεται
στον αντιπραγματισμό.

Ακόμα και οι δημογραφικοί δείκτες είναι πεσμένοι, με τη θνησιμότητα να ξεπερνά
τις γεννήσεις, ενώ ο πληθυσμός της Ρωσίας τον περασμένο χρόνο μειώθηκε στα
146,4 εκατομμύρια (κάτω 600 και πλέον χιλιάδες).

«Έχουμε περάσει πολύ δύσκολους καιρούς, αλλά δεν έχω δει ανθρώπους τόσο
πανικόβλητους, όπως σήμερα», δήλωσε ο εκδότης της εφημερίδας του Κεμέροβο, της
περιοχής των ανθρακωρυχείων στη Νότια Σιβηρία.


ΟΙ ΡΩΣΟΙ πολίτες απολαμβάνουν μια θορυβώδη δημοκρατία και όλοι τους μπορούν
πλέον να ταξιδέψουν στο εξωτερικό. Όλες οι πολιτικές απόψεις
αντικατοπτρίζονται στα έντυπα που μπορεί να αγοράσει ο Ρώσος στα χιλιάδες
περίπτερα που έχουν ξεπηδήσει στη Μόσχα.

Οι χρήστες του Ίντερνετ αυξάνουν αλματωδώς και ακόμα και το Κομμουνιστικό
Κόμμα έχει δική του ηλεκτρονική σελίδα.

Ούτε οι οικονομικοί δείκτες είναι τόσο απογοητευτικοί. Οι έρημοι δρόμοι της
Μόσχας πριν από 15 χρόνια, σφύζουν από ζωή 18 ώρες την ημέρα. Ο αριθμός των
αυτοκινήτων έχει τριπλασιαστεί μέσα σε επτά χρόνια και η μόλυνση της
ατμόσφαιρας είναι κάτι το τρομακτικό.

Τα ράφια των καταστημάτων δεν είναι πια άδεια, αλλά γεμάτα με ξένα
καταναλωτικά αγαθά, που ωστόσο είναι δυσβάσταχτα για το πορτοφόλι των
περισσότερων Ρώσων. Η Ναντέζντα Ινσόφ και ο σύζυγός της Λεονίντ μαζί με τα δύο
παιδιά τους τα βγάζουν εξίσου δύσκολα, όπως και με το προηγούμενο καθεστώς. Η
μόνη διαφορά είναι μια μεγάλη γιαπωνέζικη έγχρωμη τηλεόραση που αγόρασε ο
Λεονίντ, όταν πληρώθηκε με έξι μηνών καθυστερούμενους μισθούς...
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N33</CAT>
<ED>
Κωδικός άρθρου: A16331N331</ED>
<ID>
ID:15032

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N33&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ενσυνείδητη παραπλάνηση
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΑΠΑΡΧΗΣ, αταλάντευτα υποστήριξα ότι: Ήταν σφάλμα η αγορά των S-300. Διότι
κατόπιν αμερικανικής «διαταγής» θα ακυρώναμε τελικώς ταπεινωτικά το εγχείρημα.
Επίσης ότι ούτε στην Κρήτη θα μας επέτρεπαν «λειτουργήσιμους» τους S-300· και
ότι το «Ενιαίο Αμυντικό Δόγμα», σε ώρα κρίσης, θα κατέληγε σε ελλαδικό
εξευτελισμό και, συνακόλουθη, ηττοπάθεια των Ελληνοκυπρίων. Τέλος, επέμεινα
ότι είναι πολιτικώς αδιανόητη «ένταξη» της Κύπρου «ερήμην» της Τουρκίας, με
συνέπεια η ενταξιακή «προοπτική» να λειτουργήσει εκβιαστικά ως «προαγωγός»
κρίσιμων ελληνικών υποχωρήσεων. Συνεπώς, οι κυβερνήσεις Αθηνών - Λευκωσίας
παραπλανούσαν τον λαό με τα όσα ηρωικά διακήρυτταν περί τους πυραύλους· και
μάλιστα ενσυνειδήτως, διότι ασφαλώς εγνώριζαν όσα ένας απλός πολίτης διέβλεπε.
Απλώς, Λευκωσία και Αθήνα με το σενάριο Ενιαίου Δόγματος και πυραύλων έστησαν,
συνένοχες, προπέτασμα κίβδηλης αγωνιστικότητας προς συγκάλυψη ενδοτισμού και
μικροπολιτικών υπολογισμών. Όμως υποτίμησαν την Τουρκία, που τους αρνήθηκε,
έστω διάτρητο, πρόσχημα υποχώρησης.

* Έτσι ταπεινωτικά υποκύψαμε. Προσέτι, γελοιοποιούμεθα με τους αυτόχρημα
φαιδρούς παγκάλειους συλλογιστικούς ακροβατισμούς και τις έωλες νομικιστικές
κατασκευές, προς εξωραϊσμό των πολιτικώς ανούσιων, τετριμμένων τελευταίων
ψηφισμάτων του Σ. Ασφαλείας, ώστε αυτά να χρησιμοποιηθούν ως πρόφαση
ετεροβαρών συμβιβασμών ­ όπως πάντα, άλλωστε, αφού ουδόλως μεταβλήθηκαν οι
περιρρέοντες συσχετισμοί ισχύος.

*Ήδη τροχιοδρομείται λύση «συνομοσπονδιακή» ­ ένωσης δύο κυριάρχων. Την
επιθυμούν Τούρκοι και σύμμαχοι. Και ανταποκρίνεται προς την παλαιά, μύχια,
φιλοσοφία Κληρίδη ότι προέχει η «επανένωση» ­ όχι πια απελευθέρωση ­ οπότε θα
λειτουργήσει «θεραπευτικά» το «οικονομικό ελληνοκυπριακό δαιμόνιο». Όμως
τέτοια μηχανεύματα παραβλέπουν τον τουρκικό επεκτατισμό. Και οδηγούν σε
τουρκικό προτεκτοράτο. Αφετηρία νέων εθνικών δεινών.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N33</CAT>
<ED>
Κωδικός άρθρου: A16331N332</ED>
<ID>
ID:15115

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N33&aa=2</URL></REF>


Article

<CATEGORY>vin07</CATEGORY>

 <H5>ΠΑΓΩΣΑΝ ΤΑ ΠΑΝΤΑ ­ ΔΩΔΕΚΑ ΝΕΚΡΟΙ ­ Η ΧΕΙΡΟΤΕΡΗ ΧΙΟΝΟΘΥΕΛΛΑ ΣΤΟ ΣΙΚΑΓΟ
</H5><H2>Ασφυξία από το χιόνι στις ΗΠΑ
</H2>
Πάγωσαν οι μεσοδυτικές περιοχές των Ηνωμένων Πολιτειών, από ένα μέτωπο
κακοκαιρίας που επεκτείνεται από τα καναδικά σύνορα μέχρι τον Κόλπο του
Μεξικού. Το κύμα ψύχους παρέλυσε τις οδικές και αεροπορικές συγκοινωνίες και
προκάλεσε τη χειρότερη χιονοθύελλα των τελευταίων είκοσι χρόνων και μία από
τις ισχυρότερες που έπληξαν το Σικάγο τον 20ό αιώνα.

Κύμα κακοκαιρίας. Θαμμένα κάτω από το χιόνι τα αυτοκίνητα στο Σικάγο, που
ζει μία από τις χειρότερες χιονοθύελλες του αιώνα

ΟΙ ΙΣΧΥΡΟΙ άνεμοι, που πνέουν με ταχύτητα 100 χιλιομέτρων την ώρα, καθιστούν
δύσκολο το έργο των ειδικών συνεργείων, τα οποία προσπαθούν να κρατήσουν
ανοιχτούς από το χιόνι τους κεντρικούς αυτοκινητόδρομους των μεσοδυτικών
Πολιτειών, που σαρώνονται από την κακοκαιρία. Το χιόνι και οι άνεμοι
περιορίζουν την ορατότητα στους δρόμους, με αποτέλεσμα 12 άτομα να χάσουν τη
ζωή τους σε τροχαία δυστυχήματα που έγιναν σε διάφορα σημεία του οδικού δικτύου.

Το Σικάγο πλήττεται ιδιαίτερα από το μέτωπο του ψύχους. Η θερμοκρασία έπεσε
στο έξι υπό το μηδέν, ενώ το χιόνι που καλύπτει τους δρόμους έφτασε σε ύψος 50
εκατοστών. Για σήμερα, οι μετεωρολόγοι προβλέπουν ότι το χιόνι θα φτάσει τα 60
εκατοστά. Για την τρίτη μεγαλύτερη πόλη των Ηνωμένων Πολιτειών, πρόκειται για
το χειρότερο κύμα κακοκαιρίας από το 1967 και ένα από τα μεγαλύτερα του αιώνα.

Η επιστροφή των δύο εκατομμυρίων εργαζομένων που είχαν φύγει με άδεια στο
τέλος του χρόνου καθίσταται δύσκολη. Όσες πτήσεις δεν ματαιώθηκαν, εκτελούνται
με μεγάλες καθυστερήσεις. Είναι χαρακτηριστικό ότι ακυρώθηκαν όλες οι πτήσεις
στο αεροδρόμιο του Ντένβερ, ενώ στο Διεθνές Αεροδρόμιο του Σικάγο εκτελέστηκε
μόλις το 10% των πτήσεων.

Οι περισσότερες περιοχές της Αϊόβα, του Μισούρι, του Ουϊσκόνσι, της Μινεσότα,
του Οχάιο, του Ιλινόι και της Ιντιάνα έχουν καλυφθεί από το χιόνι και οι αρχές
καλούν το κοινό να αποφεύγει τις μη απολύτως απαραίτητες μετακινήσεις.

Καταρρακτώδεις βροχές προκάλεσαν διακοπές του ηλεκτρικού ρεύματος στο Άρκανσο,
ενώ στη Βόρεια και τη Νότια Ντακότα δεν έχει χιονίσει, αλλά επικρατεί πολικό ψύχος.

Το μέτωπο της κακοκαιρίας εκτείνεται από το Χάντσον Μπέι του Καναδά μέχρι τον
Κόλπο του Μεξικού, όπου οι αρχές εξέδωσαν προειδοποιήσεις για τον κίνδυνο
εμφάνισης ανεμοστροβίλων.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N34</CAT>
<ED>
Κωδικός άρθρου: A16331N341</ED>
<ID>
ID:15033

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N34&aa=1</URL></REF>


Article

<CATEGORY>vin07</CATEGORY>

 <H2>Το πετρέλαιο η αιτία της κρίσης στον Κόλπο
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΤΟ εμφιαλωμένο νερό στοιχίζει περισσότερο από το πετρέλαιο που βάζεις για να
γεμίσεις το τεπόζιτο του αυτοκινήτου σου, στη Βαγδάτη.

«Αυτό όμως το πετρέλαιο είναι η αιτία της μεγάλης κρίσης στον Περσικό Κόλπο
και εξηγεί όλο αυτό το "ενδιαφέρον" Άγγλων και Αμερικανών», τονίζει στα «ΝΕΑ»
ο εκδότης της αγγλόφωνης εφημερίδας και σύμβουλος της ιρακινής κυβέρνησης δρ
Καντεΐρ Αλ Ντουλέιμι.

«Οι Αμερικανοί μιλάνε για τον Περσικό Κόλπο και υποστηρίζουν ότι προστατεύουν
το Κουβέιτ, που δημιούργησαν εκ του μηδενός οι Άγγλοι στις αρχές του αιώνα για
να διαιρέσουν τον αραβικό κόσμο, λες και πρόκειται για τη δική τους Φλόριδα.
Αν κάποιος ερχόταν από άλλον πλανήτη που να μη γνωρίζει την παγκόσμια
γεωγραφία», παρατηρεί ο Καντεΐρ Αλ Ντουλέιμι, «τότε θα σχημάτιζε την εντύπωση
πως οι Αμερικανοί υπερασπίζονται την πατρίδα τους!».

Σε μια έκθεση που μου έδωσε το υπουργείο Τύπου και Πολιτισμού του Ιράκ
αναφέρονται μια σειρά από στοιχεία για «τα μυστικά του πετρελαίου στην περιοχή
του Περσικού Κόλπου».

Σύμφωνα με τα στοιχεία αυτά ­ και πάντα λαμβάνοντας υπόψη τις σημερινές
έρευνες, αλλά και τις σημερινές δυνατότητες άντλησης πετρελαίου ­
«υπολογίζεται ότι το 2010 η παγκόσμια παραγωγή πετρελαίου θα στηρίζεται κατά
80-85% στην περιοχή του Περσικού Κόλπου».

«Σήμερα, με το εμπάργκο», δηλώνει ο Σαντάμ Αλ Χασάν, διευθυντής του κρατικού
οργανισμού για την πώληση του πετρελαίου του Ιράκ, «το Ιράκ υπακούοντας στις
αποφάσεις του ΟΗΕ πωλεί 1,8 εκατομμύρια βαρέλια πετρέλαιο την ημέρα, έναντι
4,5 εκατομμυρίων που πωλούσε πριν από τον πόλεμο του '91».

Το χρηματικό ποσόν που προκύπτει από αυτές τις πωλήσεις «πηγαίνει για την
αγορά τροφίμων και φαρμάκων».

Ούτως ή άλλως «ανοίγοντας και κλείνοντας την κάνουλα του πετρελαίου στο Ιράκ
και στο Κουβέιτ», σημειώνει γαλλική πηγή στα «ΝΕΑ», «ανεβαίνουν και
κατεβαίνουν προϋπολογισμοί και οι τιμές του αργού πετρελαίου, διεθνώς».

ΟΙ ΤΡΕΙΣ ΖΩΝΕΣ

Στις συζητήσεις με Ιρακινούς αξιωματούχους γίνεται πολλές φορές αναφορά στο
«γιατί επιβλήθηκε στη χώρα, εκτός από το εμπάργκο, και ένα μοίρασμα σε τρεις
ζώνες». Σύμφωνα με τις απόψεις αυτές που κατέγραψαν «ΤΑ ΝΕΑ», οι τρεις
περιοχές έχουν την ιδιαίτερη σημασία τους.

«Η πρώτη, είναι αυτή του Βορρά, όπου βρίσκονται τα πετρέλαια της Μοσούλης και
του Κιρκούκ και στην οποία ζουν κυρίως Κούρδοι. Είναι μία περιοχή για την
οποία εγείρουν διεκδικήσεις οι Τούρκοι. Μάλιστα, ο Τούρκος πρόεδρος Σουλεϊμάν
Ντεμιρέλ δήλωσε το '95 ότι "τα σύνορά μας είναι η γραμμή του πετρελαίου".

Η δεύτερη, είναι αυτή ανάμεσα στον 33ο και στον 36ο Παράλληλο, στην οποία
ανήκει η Βαγδάτη, όπου η σύνθεση του πληθυσμού ­ σουνίτες μουσουλμάνοι και
χριστιανοί ­ αποτελεί αποφασιστικό παράγοντα για την στήριξη του Σαντάμ Χουσεΐν.

Και η τρίτη, είναι αυτή του Νότου, όπου βρίσκονται και τα περισσότερα
αποθέματα πετρελαίου, κοντά στην πόλη Βασόρα.

Σ' αυτή την περιοχή ζουν κυρίως οι σιίτες μουσουλμάνοι, οι οποίοι παραδοσιακά
θεωρούνται οι περισσότερο "σκληροί" ­ από θρησκευτική άποψη - και οι οποίοι
δεν διατηρούν πάντα καλές σχέσεις με τους χριστιανούς».

Σύμφωνα με τις εκθέσεις που μου έδωσαν Ιρακινοί ειδικοί στα θέματα πετρελαίων:
«Το ενδιαφέρον των Αμερικανών στην περιοχή χρονολογείται από τον Α' Παγκόσμιο
Πόλεμο. Τότε, οι μετοχές της Τέρκις Πετρόλιουμ Κόμπανι, αλλάζουν χέρια. 
Πριν από τον πόλεμο, η γερμανική Ντόιτσε Μπανκ, η αγγλο-ολλανδική Σελ και η
βρετανική εταιρεία είχαν από 31,65%. Μια αρμενική είχε το 5%.

Μετά τον πόλεμο, εξαφανίσθηκε το γερμανικό μερίδιο και οι Αμερικανοί
απέκτησαν το 23,75% των μετοχών περιορίζοντας τους υπόλοιπους σε αντίστοιχα ποσοστά».

Χθες, για δεύτερη ημέρα το τελευταίο 20ήμερο, ο ήλιος έλουζε την δυστυχισμένη
Βαγδάτη με τις τεράστιες γέφυρες και τους απέραντους δρόμους της να «κρύβουν»
τη φτώχεια της. 
Όλοι βρίσκονται εν αναμονή «πότε θα ξαναχτυπήσουν οι Κρουζ», ενώ η αναβολή για
τις 24 Ιανουαρίου, της προκαταρκτικής συνάντησης για την αραβική διάσκεψη
κορυφής έχει ενοχλήσει ιδιαίτερα την ιρακινή κυβέρνηση.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N34</CAT>
<ED>
Κωδικός άρθρου: A16331N342</ED>
<ID>
ID:15084

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N34&aa=2</URL></REF>


Article

<CATEGORY>vin07</CATEGORY>

 <H2>«Ο Κλίντον έχει νόθο παιδί»
</H2>
ΝΕΟ σκάνδαλο «βράζει» στις ΗΠΑ γύρω από τη σεξουαλική ζωή του Μπιλ Κλίντον,
μετά την εμφάνιση δημοσιευμάτων κατά τα οποία ο σημερινός πρόεδρος των ΗΠΑ
έχει και ένα νόθο παιδί.

Κατά τη σκανδαλοθηρική εφημερίδα «Σταρ» πρόκειται για ένα αγόρι ηλικίας 13
ετών. Ο δημοσιογράφος Ματ Ντρατζ εξάλλου, που πρώτος έδωσε στη δημοσιότητα
λεπτομέρειες για τις σχέσεις του Κλίντον με τη Μόνικα Λιουίνσκι, καταχώρησε
στο Ίντερνετ στοιχεία και για το «άγνωστο παιδί» του Κλίντον και αναγγέλλει
ότι σύντομα θα δώσει περισσότερα.

Ο Ντρατζ αναφέρει ότι το μυστηριώδες «αδελφάκι της Τσέλσι» γεννήθηκε από τη
σχέση του Κλίντον με μια πόρνη στην πολιτεία του Άρκανσο, όταν ακόμη ήταν
κυβερνήτης εκεί.

Στην πολιτεία αυτή, πάντως, κυκλοφορούσε από καιρό μια τέτοια φήμη. Λέγεται
ότι το παιδί ονομάζεται Ντάνι Ουΐλιαμς (από το επώνυμο της μητέρας του) και
ότι γνωρίζει πως είναι γιος του προέδρου και μάλιστα θέλει να τον συναντήσει.

Τις τελευταίες μέρες όμως η Ουΐλιαμς και ο μικρός Ντάνι έχουν εξαφανιστεί.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N34</CAT>
<ED>
Κωδικός άρθρου: A16331N343</ED>
<ID>
ID:15119

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N34&aa=3</URL></REF>


Article

<CATEGORY>vin07</CATEGORY>

 <H5>ΤΟ ΒΑΖΟΜΑΞ ΔΡΑ ΔΥΟ ΦΟΡΕΣ ΤΑΧΥΤΕΡΑ ΚΑΙ ΕΙΝΑΙ ΑΚΙΝΔΥΝΟ
</H5><H2>Νέο Βιάγκρα εξπρές!
</H2>
Το ένα είναι μπλε και έχει σχήμα διαμαντιού. Το άλλο είναι άσπρο και
τριγωνικό. Και αν πιστέψουμε τις φήμες, το πρώτο σύντομα θα δώσει τη θέση του
στο δεύτερο. Με άλλα λόγια, το Βιάγκρα πέθανε, ζήτω το Βαζομάξ!

Ακίνδυνο και ταχύτερο. Το Βαζομάξ έτυχε ενθουσιώδους υποδοχής στο Μεξικό,
όπου κυκλοφορεί με το όνομα Ζ-ΜΑΧ

ΜΕΧΡΙ τον ερχόμενο Απρίλιο, η αμερικανική φαρμακευτική εταιρεία
Schering-Plough ελπίζει πως θα έχει πάρει άδεια για να θέσει σε κυκλοφορία ένα
νέο φάρμακο κατά της ανδρικής ανικανότητας, που παρουσιάζει όλα τα
πλεονεκτήματα του περίφημου Βιάγκρα χωρίς τις επικίνδυνες παρενέργειές του.

Επιπλέον, δρα πιο γρήγορα: αν το θαυματουργό μπλε χαπάκι θέλει μία ώρα για να
δράσει, ο λευκός ανταγωνιστής του που φέρει το όνομα Βαζομάξ απαιτεί μόλις 30
λεπτά, αφού διαλύεται ταχύτερα στο στομάχι.

Το σημαντικότερο, όμως, γράφει η «Σάντεϊ Τέλεγκραφ» είναι ότι το νέο φάρμακο
δεν παρουσιάζει κίνδυνο για τους καρδιοπαθείς. Η εταιρεία Pfizer που
παρασκευάζει το Βιάγκρα, έχει προειδοποιήσει όσους παίρνουν νιτρικά άλατα για
την καρδιά τους να αποφεύγουν το προϊόν της, γιατί μπορεί να προκαλέσει μείωση
της πίεσης του αίματος, καρδιακή προσβολή, ακόμη και θάνατο. Στις Ηνωμένες
Πολιτείες τουλάχιστον έξι άτομα έχουν πεθάνει μετά τη λήψη του Βιάγκρα.

ΚΑΜΙΑ ΠΑΡΕΝΕΡΓΕΙΑ

Τέτοιοι φόβοι δεν υπάρχουν για το Βαζομάξ, ισχυρίζονται οι παρασκευαστές του.
Στο Μεξικό, όπου έχουν γίνει κλινικές δοκιμές χωρίς καμία παρενέργεια, ο
ενθουσιασμός ήταν τόσο μεγάλος ώστε το φάρμακο πήρε άδεια σε χρόνο-ρεκόρ. 
Η Schering-Plough επιδιώκει τώρα να λάβει το ταχύτερο έγκριση για την
κυκλοφορία του φαρμάκου στις Ηνωμένες Πολιτείες. Σύμφωνα, μάλιστα, με τον Πολ
Κουόρτι, ιατρικό διευθυντή των αντιπροσώπων της εταιρείας στο Λονδίνο, το
Βαζομάξ μπορεί να κυκλοφορήσει στη Βρετανία νωρίτερα από την Αμερική.

Όσο για την τιμή του, θα είναι ανάλογη με εκείνη του Βιάγκρα: γύρω στις 2.000
με 2.500 δρχ. για ένα χάπι των 40 mg.

Η όλη υπόθεση, σχολιάζει η βρετανική εφημερίδα, εγείρει μερικά ερωτήματα. Δεν
είναι κάπως «άσεμνο» το ότι παρασκευάστηκε τόσο γρήγορα ένα φάρμακο που
ανταγωνίζεται το Βιάγκρα; Και γιατί δηλαδή δεν έχει βρεθεί ακόμη το φάρμακο
που εξαφανίζει τον πονοκέφαλο μέσα σε δέκα δευτερόλεπτα; Το χάπι που αποτρέπει
τις δυσάρεστες συνέπειες του μεθυσιού; Το σπρέι που ελευθερώνει με μαγικό
τρόπο τη μύτη;

Η απάντηση είναι προφανής: το σεξ. Αυτό είναι που ενδιαφέρει πάνω από όλα τους
ανθρώπους όλων των ηλικιών. Αυτό είναι που δημιουργεί την πιο προσοδοφόρα
αγορά. Δικαίως, θα λέγαμε.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N35</CAT>
<ED>
Κωδικός άρθρου: A16331N351</ED>
<ID>
ID:15034

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N35&aa=1</URL></REF>


Article

<CATEGORY>vin07</CATEGORY>

 <H2>Έκκληση Μπλερ στον Μαντέλα να παρέμβει στην υπόθεση Λόκερμπι
</H2>
ΤΗΝ ΠΑΡΕΜΒΑΣΗ του Νέλσον Μαντέλα ζητεί ο Τόνι Μπλερ για να επιλυθεί η υπόθεση
Λόκερμπι. Σε συνέντευξή του στην εφημερίδα «Sunday Business», ο Βρετανός
πρωθυπουργός Τόνι Μπλερ είπε ότι θα κάνει έκκληση στον πρόεδρο της Νότιας
Αφρικής Νέλσον Μαντέλα να πείσει τη Λιβύη να παραδώσει τους δύο άνδρες που
κατηγορούνται για την ανατίναξη ενός αεροσκάφους της Παναμέρικαν, τον
Δεκέμβριο του 1988, πάνω από το Λόκερμπι της Σκωτίας.

Ο Μπλερ, ο οποίος αρχίζει αύριο τετραήμερη επίσημη επίσκεψη στη Νότια Αφρική,
είπε ότι οι διαπραγματεύσεις μεταξύ της Βρετανίας, των ΗΠΑ και της Λιβύης για
το θέμα αυτό έχουν φθάσει σε αδιέξοδο και τόνισε ότι ο Νοτιοαφρικανός πρόεδρος
έχει ήδη παίξει έναν «μοναδικό και σημαντικό» ρόλο ώστε να βρεθεί μία λύση στο
πρόβλημα, γι' αυτό θα του ζητήσει να παρέμβει και πάλι. Συνολικά 270 άνθρωποι
είχαν σκοτωθεί όταν το αεροσκάφος της Παναμέρικαν κατέπεσε στο Λόκερμπι, στις
21 Δεκεμβρίου 1988. Οι ένδεκα από αυτούς ήταν κάτοικοι του χωριού.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N35</CAT>
<ED>
Κωδικός άρθρου: A16331N352</ED>
<ID>
ID:15085

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N35&aa=2</URL></REF>


Article

<CATEGORY>vin07</CATEGORY>

 <H2>Εκτοξεύθηκε ο πύραυλος προς τον Άρη
</H2>
ΟΙ ΚΑΚΕΣ καιρικές συνθήκες που επικρατούσαν χθες στη Φλόριντα των ΗΠΑ δεν
εμπόδισαν την εκτόξευση στις 22.21 ώρα Ελλάδος (όπως αρχικά είχε
προγραμματιστεί) του πυραύλου Delta 2 από το Ακρωτήριο Κανάβεραλ με προορισμό
τον Κόκκινο Πλανήτη. Ο πύραυλος Delta 2 μεταφέρει στον Άρη τον «Προσεδαφιστή»
και αποτελεί το δεύτερο στάδιο της μη επανδρωμένης αποστολής για την
εξερεύνηση του πλανήτη.

Ο «Προσεδαφιστής», όπως υποδηλώνει και το όνομά του, πρόκειται να
προσεδαφιστεί στην επιφάνεια του Άρη κοντά στον νότιο πόλο του Κόκκινου
Πλανήτη. Η αποστολή αυτή αποτελεί συνέχεια του προγράμματος που ξεκίνησε το
1996 με την αποστολή του «Ιχνηλάτη» και συνεχίστηκε με την αποστολή του
«Τοπογράφου», ο οποίος χαρτογραφεί τον πλανήτη όντας σε τροχιά γύρω απ' αυτόν. 
Όπως δήλωσε ο Έντουαρντ Στόουν, διευθυντής του Εργαστηρίου Αεριοπροώθησης της
NASA, στόχος της τωρινής αποστολής είναι «να κατανοήσουμε τη γεωλογία του Άρη
και να διαπιστώσουμε αν υπάρχει στάσιμο νερό ή τουλάχιστον πάγος στην
επιφάνειά του».
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N35</CAT>
<ED>
Κωδικός άρθρου: A16331N353</ED>
<ID>
ID:15120

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N35&aa=3</URL></REF>


Article

<CATEGORY>vin07</CATEGORY>

 <H2>Το τσάι ενισχύει την ικανότητα μάθησης
</H2>
ΕΝΑ φλιτζάνι τσάι αυξάνει την ικανότητα αυτοσυγκέντρωσης και μάθησης.
Ιδιαίτερα βοηθάει τους ανθρώπους που έχουν να κάνουν πολλά πράγματα μαζί.
Έρευνα που διεξήχθη από τον Κίμρον Σαπίρο, καθηγητή Ψυχολογίας στο
Πανεπιστήμιο της Ουαλίας, τα αποτελέσματα της οποίας δημοσιεύθηκαν στην
«Ντέιλι Τέλεγκραφ», απέδειξε ότι το τσάι ενισχύει αυτές τις λειτουργίες
περισσότερο από ό,τι η καφεΐνη. Σε μία σειρά από πειράματα, ζητήθηκε από
εθελοντές να επιλέξουν δύο γράμματα ανάμεσα από πολλά που αναβόσβηναν για μισό
δευτερόλεπτο πάνω σε μία οθόνη κομπιούτερ. Όσοι είχαν πιει τσάι (χωρίς ζάχαρη)
τα κατάφεραν πολύ καλύτερα από εκείνους που δεν είχαν πιει τίποτα. «Φαίνεται
ότι το τσάι βελτιώνει την ικανότητα του ανθρώπου να κάνει δύο πράγματα μαζί»,
λέει ο Σαπίρο. «Έχει κάποια ιδιότητα που βοηθάει τον εγκέφαλο να περνάει από
τη μία λειτουργία στην άλλη».

Οι Βρετανοί πίνουν 185 εκατομμύρια φλιτζάνια τσάι ημερησίως. Ανάμεσα στους πιο
φανατικούς τεϊοπότες είναι ο βουλευτής των Εργατικών Τόνι Μπεν, που, στα 73
χρόνια του, λέγεται ότι πίνει εννιά λίτρα τσάι την ημέρα.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N35</CAT>
<ED>
Κωδικός άρθρου: A16331N354</ED>
<ID>
ID:15142

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N35&aa=4</URL></REF>


Article

<CATEGORY>vin07</CATEGORY>

 <H2>Κλείνει τελικά το Χέρφιλντ
</H2>
ΤΟ ΠΕΡΙΦΗΜΟ νοσοκομείο του Χέρφιλντ κλείνει, μετά την απόφαση του εμψυχωτή του
Μαγκντί Γιακούμπ να δεχτεί τη μεταφορά της επιστημονικής ομάδας του στο
νοσοκομείο Σεντ Μέρις στο Πάντινγκτον. Η απορρόφηση του Χέρφιλντ από το Σεντ
Μέρις πραγματοποιείται στα πλαίσια του βρετανικού ΕΣΥ, στο οποίο ανήκουν και
τα δύο νοσοκομεία, ώστε να μην γίνεται σπατάλη πόρων και επιστημονικού δυναμικού.

Ο Γιακούμπ αρχικά αντιστάθηκε με πείσμα στην ιδέα της κατάργησης του
νοσοκομείου του, αλλά την περασμένη εβδομάδα παραδέχτηκε ότι, πράγματι, «δεν
μπορεί να γίνει αλλιώς». Πρωτοποριακο κέντρο μεταμοσχεύσεων καρδιάς και άλλων
εσωτερικών οργάνων το Χέρφιλντ, όπου είχαν χειρουργηθεί πολλοί Έλληνες ­ και ο
Ανδρέας Παπανδρέου ­ ήταν τα τελευταία χρόνια το υπ' αριθμόν ένα νοσοκομείο,
παγκοσμίως, σε αριθμό επεμβάσεων αυτού του είδους. Οι υπεύθυνοι του Εθνικού
Συστήματος Υγείας (NHS) της Βρετανίας βεβαιώνουν ότι η μεταφορά των
καρδιοχειρουργών από το Χέρφιλντ στο Πάντινγκτον θα σημάνει αναβάθμιση, όχι
υποβιβασμό, του επιπέδου των παρεχομένων υπηρεσιών.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N35</CAT>
<ED>
Κωδικός άρθρου: A16331N355</ED>
<ID>
ID:15157

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N35&aa=5</URL></REF>


Article

<CATEGORY>vin07</CATEGORY>

 <H5>ΣΙΜΟΝ ΒΙΖΕΝΤΑΛ
</H5><H2>ΠΡΟΣΩΠΑ
</H2><H2>«Κουβαλάω μέσα μου πολύ πόνο»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Δεν υπάρχει ελευθερία χωρίς δικαιοσύνη ούτε δικαιοσύνη χωρίς αλήθεια»: ο
Σιμόν Βίζενταλ έζησε 51 χρόνια της ζωής του με έμβλημα το απόφθεγμα αυτό.

Σιμόν Βίζενταλ. «Ουδέποτε φαντάστηκα πως θα έφτανα τα 90...»

Ο ΔΙΑΣΗΜΟΤΕΡΟΣ στον κόσμο κυνηγός των ναζί γιόρτασε την παραμονή της
Πρωτοχρονιάς τα 90ά γενέθλιά του στο μικρό γραφείο του, στο κέντρο της
Βιέννης. Πέρασε την ημέρα με τη σύζυγό του, τη Σύλα, την οποία νυμφεύθηκε το
1936, και τη θυγατέρα του, την Πωλίν, που ζει στο Ισραήλ με τα παιδιά της.
«Πρέπει να συνηθίσω την ιδέα ότι είμαι 90 χρόνων», είπε σε πρόσφατη συνέντευξή
του. «Ουδέποτε φαντάστηκα ότι θα έφθανα σε τέτοια ηλικία, σίγουρα όχι όταν
ήμουν στα στρατόπεδα συγκέντρωσης».

Ο Βίζενταλ γεννήθηκε στις 31 Δεκεμβρίου του 1908 στο Λβοβ της Ουκρανίας, τμήμα
τότε της Αυστροουγγρικής Αυτοκρατορίας. Πρόλαβε να σπουδάσει αρχιτέκτονας πριν
ζήσει, από το 1941 ως το 1945, τη φρίκη 12 στρατοπέδων συγκέντρωσης ­ τα
αμερικανικά στρατεύματα τον απελευθέρωσαν από το Μαουτχάουζεν. Ογδόντα εννέα
μέλη των οικογενειών του ιδίου και της συζύγου του χάθηκαν στα στρατόπεδα
συγκέντρωσης. «Κουβαλάω μέσα μου πολύ πόνο, πολύ προσωπικό πόνο αλλά κυρίως
τον πόνο χιλιάδων άλλων», λέει ο ίδιος. «Μου κόστισε πολλή δύναμη, αλλά και
μου έδωσε πολλή δύναμη». Το 1947 ίδρυσε το Εβραϊκό Κέντρο Τεκμηρίωσης και ως
σήμερα έχει ξεσκεπάσει και συλλάβει 1.100 πρώην δημίους των ναζί. Ανάμεσα στις
θεαματικότερες επιτυχίες του είναι η σύλληψη, το 1960 στην Αργεντινή, του
Άντολφ Άιχμαν, η σύλληψη, το 1963, του αστυνομικού της Βιέννης Καρλ
Ζιλμπερμπάουερ που ήταν υπεύθυνος για τη σύλληψη της Άννας Φρανκ στο
Άμστερνταμ, η σύλληψη του Καρλ Στανγκλ, του διοικητή του στρατοπέδου θανάτου
της Τρεμπλίνκα, το 1967 στη Βραζιλία.

Αλλά ο Βίζενταλ δεν έχει μόνον υποστηρικτές. Το 1996 ο Έλι Ρόζενμπομ,
προϊστάμενος της διεύθυνσης δίωξης ναζιστών του αμερικανικού υπουργείου
Δικαιοσύνης, υποστήριξε ότι ο Βίζενταλ «απέτυχε» σε όλες τις μείζονες
υποθέσεις και τον χαρακτήρισε «ανίκανο, εγωμανή, διαδοσία ψευδών πληροφοριών,
μια τραγική φιγούρα». Ο Ισέρ Χάρελ, πρώην διευθυντής της ισραηλινής Μοσάντ,
χαρακτήρισε «μύθο» τον ρόλο του Βίζενταλ στη σύλληψη του Άιχμαν. «Δεν μάθαμε
τίποτε από τον Βίζενταλ που να είχε κάποια σημασία για την επιχείρηση, όλοι οι
ισχυρισμοί του ήταν ψευδείς», υποστήριξε.

Ωστόσο είναι γεγονός ότι ο Βίζενταλ έχει λάβει διακρίσεις και βραβεία σε όλο
τον κόσμο, έχει αναγορευθεί επίτιμος διδάκτορας πάμπολλων πανεπιστημιακών
σχολών και έχει λάβει αναρίθμητες ευχαριστήριες επιστολές από αρχηγούς κρατών
και κυβερνήσεων. Στο Ισραήλ, ένας κήπος με 10.000 δένδρα έχει φυτευτεί στην
έρημο Νεγκέβ και φέρει το όνομά του· θυμίζοντας ότι ελευθερία, δικαιοσύνη και
αλήθεια δεν μπορούν να υπάρξουν και να βιωθούν χωριστά η μία από την άλλη.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N36</CAT>
<ED>
Κωδικός άρθρου: A16331N361</ED>
<ID>
ID:15035

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N36&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ο κόσμος των παιδιών
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Ζωγράφισέ μου την επικαιρότητα». Κι εκείνα αποτύπωσαν στο χαρτί τον Πινοσέτ
και τον Καμπίλα. Τυφώνες, τρελές αγελάδες, αστέγους. Και σύριγγες να τα κυνηγούν.

Αουγκούστο Πινοσέτ. Η Σαντιά, επτά ετών, έχει εκδώσει ήδη την ετυμηγορία της

ΤΟ ΘΕΜΑ που έβαλε η «Μοντ» τον περασμένο Νοέμβριο σε 500 παιδιά έξι έως δώδεκα
ετών δεν άφηνε, είν' αλήθεια, μεγάλα περιθώρια αισιοδοξίας. Η επικαιρότητα που
τους ζητήθηκε να απεικονίσουν κυριαρχείται συνήθως από κακές ειδήσεις, σφαγές,
φυσικές καταστροφές και δυστυχία. «Πλέγμα φρίκης και εγκλημάτων», χαρακτηρίζει
την επικαιρότητα ο Μπωντλαίρ ­ «εγκλημάτων από πρίγκιπες, εγκλημάτων από έθνη,
εγκλημάτων από ιδιώτες». Εγκλήματα φιλοξενούν στις πρώτες τους σελίδες οι
εφημερίδες, με εγκλήματα αρχίζουν όλο και συχνότερα τα δελτία ειδήσεων στην
τηλεόραση. Η έκπληξη, έτσι, δεν είναι ότι τα παιδιά βλέπουν μαύρο τον κόσμο ­
αλλά ότι μπορούν ακόμη να τον διανθίζουν με νότες αισιοδοξίας, ευαισθησίας και χιούμορ...

Ανάμεσα στα σκίτσα που δημοσίευσε την Πρωτοχρονιά η γαλλική εφημερίδα
ξεχωρίζουν οι απεικονίσεις δύο δικτατόρων. Ο ένας, ο άρχων του (πρώην) Ζαΐρ
Λωράν Καμπίλα που πέρασε πρόσφατα από το Παρίσι για να παρευρεθεί σε
γαλλο-αφρικανική διάσκεψη κορυφής, παρουσιάζεται από την επτάχρονη Κλαρίς με
τη μορφή ενός αιματοβαμμένου Σατανά που περιβάλλεται από δαίμονες με
κυνόδοντες και μακριά ουρά. Το κεφάλι του έχει σχήμα μπάλας ποδοσφαίρου, τα
μάτια του μόλις και διακρίνονται. Και ο χαιρετισμός του, «Καλημέρα, είμαι ο
Καμπίλα», είναι σαν να βγαίνει από την Κόλαση.

Κορίτσι σχεδίασε και τον πρώην δικτάτορα της Χιλής, που περιμένει στο Λονδίνο
τη νέα απόφαση των Λόρδων για την τύχη του. Η επτάχρονη Σαντιά τον έχει ήδη
κλείσει στη φυλακή. Ο Πινοσέτ της φαντασίας της έχει αμετανόητα μάτια, μύτη
σαν μπότα και τσιγκελωτό μουστάκι. Το κεφάλι του είναι ζωγραφισμένο με μολύβι,
ίσως για να μπορεί να το σβήνει πιο εύκολα από τη μνήμη της. Τα χέρια του
λείπουν, ίσως για να μην μπορεί πια να βασανίζει και να σκοτώνει. Και στο πίσω
μέρος του σκίτσου, η καλλιτέχνις γράφει: «Πινοσέτ, αιχμάλωτος της ανθρωπότητας».

Η αδικία δεν ταυτίζεται όμως πάντα με συγκεκριμένα πρόσωπα. Η Ιρέν συγκινήθηκε
από το δράμα ενός αστέγου, που έδωσε τέλος στη ζωή του όταν έλαβε από τον δήμο
ειδοποίηση να πληρώσει 50.000 δρχ. Ο Μπενζαμέν παρουσιάζει ένα τοπίο μετά τη
μάχη, και συγκεκριμένα την άνιση μάχη της Νότιας Αμερικής με τον τυφώνα Μιτς:
ο ουρανός έχει πέσει στα κεφάλια των ανθρώπων, σπίτια και αυτοκίνητα
στροβιλίζονται, η ζωή έχει γυρίσει ανάποδα. Η Τεοντορά προσπαθεί να κάνει
ποδήλατο, αλλά την κυνηγούν οι σύριγγες. Ο Μαξίμ ζωγραφίζει τα «δικαιώματα του
παιδιού»: σχολείο και δουλειά. Και το παιχνίδι; Πώς είναι δυνατόν να μην έχει
θέση στον κόσμο του το παιχνίδι;

Ο επτάχρονος Υγκό ζωγράφισε το μαμούθ που ανακαλύφθηκε στη Σιβηρία από ένα
γάλλο ερευνητή. Όπως σχολιάζει η «Μοντ», είναι το πιο ελαφρύ απ' όλα τα θέματα
που συγκίνησαν τα παιδιά: ζυγίζει μόλις έξι τόνους.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N36</CAT>
<ED>
Κωδικός άρθρου: A16331N362</ED>
<ID>
ID:15086

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N36&aa=2</URL></REF>


Article

<CATEGORY>vin07</CATEGORY>

 <H5>Ο 21ος αιώνας...
</H5><H5>Τον καιρό εκείνο...
</H5><H5>Η επιστροφή μας...
</H5><H5></H5><H5>Πόσο διαφορετικά...
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... θα φέρει την παρακμή του κράτους, λέει ο ιστορικός Μάικλ Λιντ. Όχι πως θα
εξαλειφθούν τα σύνορα. Θα γίνουν όμως πιο αδύνατα, πιο διηθητά. Θα
επιστρέψουμε, κατά τον Αμερικανό καθηγητή, σε «συνθήκες Μεσαίωνα». Η μεγάλη
αυτή αλλαγή διαφαίνεται ήδη και σύντομα θα γίνει ακόμη πιο έκδηλη σε τομείς
όπως η διπλωματία και η οικονομία, λέει ο Λιντ σ' ένα νέο βιβλίο του. «Η χρυσή
εποχή του κράτους, ως μορφής κοινωνικής και εθνικής οργάνωσης, έφτασε στο
τέλος της αφού κράτησε δύο αιώνες». Οι νέες συνθήκες, κατά τον ερευνητή, θα
μοιάζουν με εκείνες των χρόνων ανάμεσα στον Μεσαίωνα και τον Ναπολέοντα. Κάπου
εκεί, ίσως, γύρω στο 1500.

... το κράτος δεν ήταν παρά μία από τις πολλές οντότητες που υπήρχαν στον
πολιτικό χάρτη, λέει ο Λιντ. Δουκάτα, πριγκηπάτα, θρησκευτικές και μοναστικές
κοινότητες, οικονομικές ή εθνικές ενώσεις, ναυτικές πόλεις, υπερπόντια
εμπορεία, χαλαρές αυτοκρατορίες, όλα συνυπήρχαν με κράτη ανάλογα προς τα
σημερινά ενώ εκκλησίες, συντεχνίες και πανεπιστήμια ύψωναν και αυτά, συχνά,
δικό τους μπαϊράκι. Προς τα εκεί βαδίζουμε και σήμερα, κατά την άποψη του
Λιντ, ο οποίος θεωρεί ως κύρια αιτία της αλλαγής/επιστροφής την
παγκοσμιοποίηση των αγορών, την υπερανάπτυξη των Μέσων Ενημέρωσης, την εξέλιξη
της πληροφορικής και την ­ όλο και πιο αισθητή ­ αποτυχία των κυβερνήσεων
απέναντι σε χρονίζοντα προβλήματα.

... στον Μεσαίωνα, λέει, φαίνεται ήδη στην οργάνωση των πολεμικών επιχειρήσεων
τα τελευταία χρόνια. Άλλοτε, για να γίνει ένας πόλεμος απαιτείτο να υπάρχει
πρώτον αφορμή ­ το casus belli ­ δεύτερον κάποιο είδος νομιμοποίησης, που
μπορούσε να είναι το λαϊκό αίσθημα της ανάγκης για επίθεση (ή απλώς η
προτροπή, και η ευλογία των όπλων, από κάποιον Πάπα), και τρίτον πανστρατιά
των ενδιαφερομένων. Όλα αυτά τα είδαμε κιόλας στον πόλεμο του Κόλπου το 1991.
Το casus ήταν η εισβολή του Σαντάμ στο Κουβέιτ. Η «νομιμοποίηση» του Μπους
εξασφαλίστηκε διά της συγκατάθεσης και της συνδρομής των ετερόκλητων συμμάχων
του στην όλη επιχείρηση. Η πανστρατιά σχηματίστηκε τέλος και αυτή, και οι ΗΠΑ
μάλιστα έβγαλαν και δίσκο, εξασφαλίζοντας χρηματοδότηση της επίθεσης και από
χώρες όπως η Σαουδική Αραβία και το Κουβέιτ.

... ήταν, ακόμη, τα πράγματα στον Β' Παγκόσμιο Πόλεμο! Ο Τσώρτσιλ, ο Ρούσβελτ,
ο Στάλιν, ούτε δίσκο έβγαζαν ούτε διενοούντο να υφάνουν κάποιο casus belli ή
να ρωτήσουν κανένα αν θα ήθελε να συμπολεμήσει μαζί τους. Τους αρκούσε η οργή
τους απέναντι στον Χίτλερ, η αίσθηση ότι απειλούνταν και η σταθερή απόφασή
τους να αγωνιστούν. Έκαναν αμέσως επιστράτευση, επιτάξανε ή εθνικοποίησαν τις
βιομηχανίες-κλειδιά και κήρυξαν τον πόλεμο για να ριχτούν αμέσως στις μάχες
αψηφώντας το κόστος και το ότι όλοι θα έβγαιναν τελικά καθημαγμένοι και
καταχρεωμένοι. Πράγματι, η εικόνα αυτή μοιάζει τώρα παρωχημένη. Διότι μαζί με
το «κράτος» αλλάζει και ο τύπος άσκησης της διεθνούς βίας. Όπως αλλάζει και η
διαχείριση των μεγάλων οικονομικών προβλημάτων: Δεν είναι πια το κράτος εκείνο
που παίρνει τις κρίσιμες αποφάσεις. Για να υπάρξει μια σοβαρή οικονομική
εξέλιξη, δεν αρκεί σήμερα η πρωτοβουλία μιας και μόνης κυβέρνησης. Στερεότυπα
πλέον, υπεισέρχονται παντού οι ιδιώτες - τράπεζες, εταιρίες, οικονομολόγοι.
Αλλά και όργανα διακρατικά: το ΔΝΤ, η G7, η Παγκόσμια Τράπεζα, η Ευρωπαϊκή ή η
Ασιατική Τράπεζα Ανάπτυξης, η Ευρωπαϊκή Ένωση. Μεσαίωνας!
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N36</CAT>
<ED>
Κωδικός άρθρου: A16331N363</ED>
<ID>
ID:15121

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N36&aa=3</URL></REF>


Article

<CATEGORY>vin08</CATEGORY>

 <H5>ΜΕ ΤΟΝ ΝΟΜΟ ΣΙΟΥΦΑ ΤΟΥ '92 ΑΛΛΑ ΚΑΙ ΜΕ ΤΗΝ ΤΡΟΠΟΛΟΓΙΑ ΠΟΥ ΨΗΦΙΣΤΗΚΕ ΠΡΟΣΦΑΤΑ
</H5><H2>3 αλλαγές στις συντάξεις
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αύξηση των ορίων ηλικίας κατά ένα ακόμη εξάμηνο, περικοπή των συντάξιμων
αποδοχών αλλά και αύξηση συντάξεων για τους ασφαλισμένους που έχουν προσληφθεί
μετά την 1.1.1993 φέρνει το 1999. 
Η αύξηση των ορίων ηλικίας και η περικοπή των συντάξιμων αποδοχών προβλέπεται
από τον νόμο Σιούφα (Ν. 2084/92), ενώ η αύξηση των κατώτατων ορίων συντάξεων
για τους μετά την 1.1.1993 ασφαλισμένους προβλέπεται στο μίνι ασφαλιστικό
νομοσχέδιο το οποίο ψηφίστηκε πρόσφατα στη Βουλή και εντός των προσεχών ημερών
πρόκειται να δημοσιευτεί στην Εφημερίδα της Κυβερνήσεως.

Σύμφωνα με τον νόμο 2084/92, όσοι θεμελιώνουν συνταξιοδοτικό δικαίωμα μετά την
1.1.1998 θα έχουν μια πρόσθετη επιβάρυνση (εξάμηνα) στα όρια ηλικίας τους. Το
1999 θα έχουμε το δεύτερο εξάμηνο επιβάρυνσης και οι αλλαγές θα ολοκληρωθούν
το έτος 2007. 
Η αλλαγή με την περικοπή των συντάξιμων αποδοχών αφορά τους ασφαλισμένους του
ΙΚΑ. Ειδικότερα, το 1999 αυξάνεται το ποσοστό περικοπής (από 60% το 1998 σε
70% εφέτος) των δώρων του Πάσχα, των Χριστουγέννων και το επίδομα αδείας στον
υπολογισμό των συντάξιμων αποδοχών. 
Στόχος είναι το έτος 2002 να έχουν εξαλειφθεί τα δώρα και το επίδομα στον
υπολογισμό των συντάξιμων αποδοχών με επίπτωση στο ποσό της σύνταξης.

Για τις συντάξεις όσων έχουν προσληφθεί μετά την 1.1.1993 η ρύθμιση έχει ως
εξής: Αυξάνονται κατά 50% τα κατώτατα όρια των συντάξεων γήρατος και αναπηρίας
των ασφαλισμένων μετά την 1.1.1993. Ως γνωστόν με τον νόμο 2084/92 της Ν.Δ.
προήλθε σοβαρή μείωση των συντάξεων όσων έχουν ασφαλιστεί μετά το 1993. Η
μείωση αυτή φάνηκε ήδη στις συντάξεις γήρατος και αναπηρίας. Με άρθρο τού μίνι
ασφαλιστικού νομοσχεδίου (ψηφίστηκε στη Βουλή) κατά τον υπολογισμό των
συντάξεων νέων ασφαλισμένων μετά την 1.1.1993 θα λαμβάνεται υπόψη το μέσο
μηνιαίο κατά κεφαλήν ΑΕΠ του έτους 1991 προσαυξημένο κατά 50% και
αναπροσαρμοζόμενο κατά το εκάστοτε ποσοστό αύξησης των συντάξεων των δημοσίων υπαλλήλων.

Εξάλλου, το 1999 η κυβέρνηση ανακοίνωσε ότι θα «ανοίξει» το δεύτερο πακέτο του
ασφαλιστικού, δηλαδή οι μεγάλες αλλαγές που πρέπει να γίνουν στο
κοινωνικοασφαλιστικό σύστημα το οποίο βρίσκεται στα πρόθυρα κατάρρευσης. 
Τα δύο βασικά θέματα που πρόκειται να συζητηθούν θα είναι η χρηματοδότηση του
συστήματος κοινωνικής ασφάλισης, αλλά και η αντιμετώπιση των ανισοτήτων στον
τρόπο κατανομής των κοινωνικών πόρων και γενικά στις παροχές. 
Πάντως, η κυβέρνηση έχει δεσμευτεί ότι όποιες αλλαγές αποφασιστούν ­ ύστερα
από το διάλογο ­ να ισχύσουν δεν θα αφορούν ασφαλισμένους που βρίσκονται κοντά
στην έξοδο για συνταξιοδότηση, ενώ θα έχουν ισχύ μετά το έτος 2000.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16331N371</ED>
<ID>
ID:15043

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N37&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Αισιόδοξα
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Σήμερα είναι, πρακτικώς, η πρώτη ημέρα στην ιστορία του ευρώ, της νέας φάσης
στην παγκόσμια οικονομία. Εκεί που θα κριθεί και το δικό μας μέλλον.

Τέτοιες ημέρες που είναι επιβάλλουν αισιοδοξία· αρκετά με τη μιζέρια. Να
ενισχύσουμε τη συλλογική μας μνήμη και να συγκρίνουμε τον τόπο μας έτσι όπως
είναι σήμερα, με όλες τις αδυναμίες του, με αυτόν που ξέραμε πριν από πέντε,
δέκα, να μην πάμε πίσω στα είκοσι και περισσότερα χρόνια· για να δούμε τη
διαφορά και την πρόοδο. Αν συγκρίνουμε μάλιστα την οικονομία μας όπως
λειτουργεί σήμερα, κάτω από δύσκολες συνθήκες και σε περιοριστικούς όρους, δεν
νομίζω ότι μπορεί κανείς να μην σημειώσει την ποιοτική διαφορά. Μα θα μου
πείτε πως έγιναν χίλια - δυο λάθη, ασυγχώρητα, πως σπαταλήσαμε πόρους και
ευκαιρίες, πως τα βάρη κατανεμήθηκαν ανισομερώς, πως ακόμη διαπράττονται και
λέγονται ανοησίες, σύμφωνοι· όμως άλλο είναι το επίπεδο στο οποίον
λειτουργούμε σήμερα, και κυρίως άλλες είναι οι προοπτικές για τις ημέρες και
τα χρόνια που έρχονται.

Δεν είναι τώρα για κριτική· είναι πιο πολύ για περισυλλογή. Κι αν λίγο τα
κόμματα, οι υπεύθυνοι, και η κοινωνία ολόκληρη, έβλεπαν λίγο πιο πέρα από το
άμεσο και το βραχύ, αν επιταχύναμε, με στοιχειώδη συναίνεση, τις αλλαγές στην
οργάνωσή μας, τότε σίγουρα υπάρχουν οι αντικειμενικές συνθήκες για κοινωνική
και οικονομική πρόοδο. Τα σημάδια είναι ορατά και αν το θέλουμε και ρόδινα.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16331N372</ED>
<ID>
ID:15116

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N37&aa=2</URL></REF>


Article

<CATEGORY>vin08</CATEGORY>

 <H5>ΘΑ ΔΙΑΤΗΡΗΘΕΙ ΑΝΑΤΙΜΗΜΕΝΗ ΚΑΙ ΕΝΑΝΤΙ ΤΗΣ ΝΕΑΣ ΚΕΝΤΡΙΚΗΣ ΙΣΟΤΙΜΙΑΣ ΤΗΣ
</H5><H2>Παραμένει σκληρή η δραχμή
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Η πολιτική της σκληρής δραχμής θα συνεχιστεί και το 1999. Το μήνυμα αυτό
στέλνει η Τράπεζα της Ελλάδος με ανακοίνωση που εξέδωσε με αφορμή τη «γέννηση»
του ευρώ, το οποίο θα εμφανιστεί για πρώτη φορά επίσημα από σήμερα στις
συναλλαγές ­ σε λογιστική μορφή ­ και την έναρξη της λειτουργίας του νέου
Μηχανισμού Συναλλαγματικών Ισοτιμιών (ΜΣΙ2), στον οποίο μετέχει η δραχμή. 
Οπως είναι γνωστό, η δραχμή παρότι δεν μετέχει στη ζώνη του ευρώ με τα
υπόλοιπα 11 νομίσματα των χωρών-μελών της Ευρωπαϊκής Ένωσης, εντούτοις μέσω
του μηχανισμού αυτού (ΜΣΙ2) θα είναι συνδεδεμένη με το νέο ευρωπαϊκό νόμισμα
και θα μπορεί να αποκλίνει μέχρι συν-πλην 15% από τη νέα κεντρική της
ισοτιμία, που ορίστηκε στις 353,109 δρχ. ανά ευρώ.

Όπως διευκρινίζεται στην ανακοίνωση, «η Τράπεζα της Ελλάδος προκειμένου να
επιτύχει τον τελικό σκοπό της που είναι η σταθερότητα των τιμών, θα
εξακολουθήσει να επιδιώκει τη διατήρηση της συναλλαγματικής ισοτιμίας της
δραχμής πλησίον της κεντρικής της ισοτιμίας στο ΜΣΙ2» (δηλαδή στις 353,109
δρχ.). Προσθέτει, όμως, ότι «εφόσον η άσκηση αντιπληθωριστικής νομισματικής
πολιτικής το επιβάλλει, η Τράπεζα της Ελλάδος θα επιτρέπει ανατίμηση της
δραχμής και πέρα από τα στενά περιθώρια διακύμανσης».

Αυτό σημαίνει ότι τουλάχιστον και το 1999, έτος στο οποίο θα δοθεί η κρίσιμη
μάχη για την πτώση του πληθωρισμού στο 2%, η Τράπεζα της Ελλάδος θα διατηρήσει
σκληρή τη δραχμή. Δηλαδή θα συμβάλει με τις κινήσεις της στην αγορά
συναλλάγματος, ώστε στη διάρκεια του έτους η δραχμή να παραμείνει περίπου στο
σημερινό ποσοστό ανατίμησης που έχει σε σχέση με την κεντρική ισοτιμία της. Το
ποσοστό αυτό με βάση την τρέχουσα συναλλαγματική ισοτιμία των 330,010 δρχ.
(ανά ευρώ) με την οποία έκλεισε την περασμένη εβδομάδα και τη νέα κεντρική
ισοτιμία των 353,109 δρχ., κυμαίνεται στο 6,5%.

Σε σχέση με το δολάριο ΗΠΑ η ισοτιμία της δραχμής θα προσδιοριστεί από τη
σχέση του αμερικανικού νομίσματος με το ευρώ, που θα διαμορφωθεί από αύριο με
τη γέννηση του νέου ευρωπαϊκού νομίσματος.

Σε ό,τι αφορά τις αλλαγές που θα φέρει η εμφάνιση ­ σε λογιστική μορφή ­ του
ευρώ από σήμερα στους λογαριασμούς καταθέσεων όψεως, ταμιευτηρίου και
προθεσμίας, οι καταθέτες θα πρέπει να γνωρίζουν ότι:

* Θα μπορούν να συνάπτουν τέτοιους λογαριασμούς σε ευρώ. Οι τόκοι τους θα
υπολογίζονται σε ευρώ. Οι λογαριασμοί θα είναι δυνατόν να χρεώνονται και να
πιστώνονται με οποιοδήποτε νόμισμα της ζώνης του ευρώ, καθώς και με ευρώ με
βάση τις αμετάκλητα προσδιορισμένες ισοτιμίες, χωρίς καμία επιβάρυνση για τον πελάτη.

* Επίσης οι κάτοχοι των λογαριασμών θα μπορούν να πραγματοποιούν αναλήψεις από
τον λογαριασμό αυτό σε οποιοδήποτε νόμισμα «εντός» χώρας ή να στέλνει
εμβάσματα σε ευρώ.

* Στα ενημερωτικά αντίγραφα (extrait), η κίνηση των λογαριασμών παρουσιάζεται
στο νόμισμα που έγινε και σε ευρώ.

Σε ό,τι αφορά τα δάνεια, συμπεριλαμβανομένων και των στεγαστικών που
συνάπτονται σε ευρώ, θα μπορούν να εξοφλούνται στο νόμισμα αυτό, καθώς και σε
οποιοδήποτε νόμισμα της ζώνης του ευρώ με βάση τις αμετάκλητα προσδιορισμένες
ισοτιμίες μετατροπής, χωρίς επιβάρυνση για τον πελάτη.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16331N382</ED>
<ID>
ID:15090

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N38&aa=2</URL></REF>


Article

<CATEGORY>vin08</CATEGORY>

 <H2>Θα αποζημιώνονται και οι συμβασιούχοι ορισμένου χρόνου
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΑΠΟΖΗΜΙΩΣΕΙΣ δικαιούνται και οι συμβασιούχοι ορισμένου χρόνου στον ευρύτερο
δημόσιο τομέα (ΔΕΗ, ΟΤΕ, κ.λπ.), όταν απολύονται λόγω λήξεως της σύμβασής
τους, από τη στιγμή που αυτή είχε ανανεωθεί με διαδοχικές συμβάσεις και είχε
αποκτήσει χαρακτήρα αορίστου χρόνου.

Αυτό κρίνει ο Άρειος Πάγος και δικαιώνει δύο καθαρίστριες που εργάζονταν με
συμβάσεις ορισμένου χρόνου στον ΟΤΕ (σε υποκατάστημα του Οργανισμού στην
Ήπειρο), οι οποίες διεκδίκησαν αποζημίωση μετά την απόφαση του Οργανισμού να
μην ανανεώσει τις συμβάσεις τους.

Όπως προκύπτει από τον φάκελο της υπόθεσης, οι δύο γυναίκες είχαν προσληφθεί
το 1991 με σύμβαση ορισμένου χρόνου για μειωμένη απασχόληση τριών ωρών
ημερησίως, η οποία ανανεώθηκε με νεώτερες διαδοχικές συμβάσεις έως τα μέσα του
1995. Τότε ο ΟΤΕ αποφάσισε να μην ανανεώσει τις συμβάσεις τους και τις
απομάκρυνε από την υπηρεσία τους χωρίς αποζημίωση, όπως προβλέπεται όταν
λήγουν οι συμβάσεις ορισμένου χρόνου.

Οι δύο καθαρίστριες προσέφυγαν, ωστόσο, στη Δικαιοσύνη και δικαιώθηκαν. Το
Ανώτατο Δικαστήριο με την απόφασή του επικυρώνει την εφετειακή απόφαση που
δέχθηκε ότι δικαιούνται αποζημίωσης, διαφορετικά θα ήταν άκυρη η απόλυσή τους.

Όπως τονίζεται στην απόφαση, από τον κανονισμό προσωπικού του ΟΤΕ επιτρέπεται
κατ' εξαίρεσιν η πρόσληψη καθαριστριών για μειωμένη απασχόληση και με σύμβαση
αορίστου χρόνου. Συνεπώς ­ καταλήγει ο Άρειος Πάγος, επαναλαμβάνοντας τη
νομολογία του ­ εφόσον η συγκεκριμένη πρόσληψη επιτρέπεται και με σύμβαση
αορίστου χρόνου, μπορεί και στην περίπτωση των δύο καθαριστριών να ισχύσουν
αντίστοιχα κριτήρια (από τη στιγμή που εργάστηκαν επί τέσσερα χρόνια στον
Οργανισμό, έστω και με διαδοχικές συμβάσεις ορισμένου χρόνου) και να αποζημιωθούν.

Το Ανώτατο Δικαστήριο επικαλείται, μάλιστα, διατάξεις του νόμου 2112/1920, με
τις οποίες ορίζεται ότι «οι διατάξεις για την καταγγελία σύμβασης αορίστου
χρόνου εφαρμόζονται και σε συμβάσεις ορισμένης διάρκειας, αν ο καθορισμός της
διάρκειας αυτής δεν δικαιολογείται από τη φύση της σύμβασης, αλλά έχει τεθεί
σκοπίμως προς καταστρατήγηση των διατάξεων για την υποχρεωτική καταγγελία της
εργασιακής σύμβασης». Ουσιαστικά, το Ανώτατο Δικαστήριο αποφαίνεται ότι ο ΟΤΕ
θα μπορούσε να είχε προσλάβει από την αρχή τις δύο καθαρίστριες με συμβάσεις
αορίστου χρόνου, αντί για τρίμηνες ή εξάμηνες συμβάσεις, αλλά σκοπίμως δεν το
έκανε για να αποφύγει μελλοντικά την καταβολή αποζημιώσεων...
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16331N383</ED>
<ID>
ID:15127

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N38&aa=3</URL></REF>


Article

<CATEGORY>vin08</CATEGORY>

 <H5>Η ΠΡΩΤΗ ΔΙΑΠΡΑΓΜΑΤΕΥΣΗ ΤΟΥ ΕΥΡΩ ΣΤΗΝ ΠΑΓΚΟΣΜΙΑ ΑΓΟΡΑ
</H5><H2>Από το Σίδνεϊ η πρεμιέρα
</H2>
Πρεμιέρα στις αγορές της Άπω Ανατολής έκανε χθες το ευρώ, ενώ σήμερα αρχίζει η
μεγάλη δοκιμασία του στις αγορές της Ευρώπης και της Αμερικής.

Καθώς ξυπνούσε σήμερα το πρωί η Ευρώπη, το ευρώ είχε ολοκληρώσει την πρώτη
ημέρα της διαπραγμάτευσής του στην Ασία.

Η αρχή έγινε στο Σίδνεϊ, όπου έκλεισε στα 1,1747 δολάρια. Στη χρηματαγορά του
Τόκιο η ισοτιμία του ευρώ με το ιαπωνικό νόμισμα «έπαιζε» στα 132,58-63 γιεν.
Πάντως η πρώτη συνεδρίαση του έτους έκλεισε με σημαντική πτώση κατά 3,1%. 
Όμως, τα μάτια όλων των χρηματοοικονομικών παραγόντων είναι καρφωμένα στα
μεγάλα ευρωπαϊκά οικονομικά κέντρα, στο Λονδίνο, τη Φρανκφούρτη και το Παρίσι.
Εκεί θα δοκιμαστεί πραγματικά η αξία του ευρώ, στα πρώτα βήματά του.

Με τη θριαμβευτική γέννησή του, την 1η Ιανουαρίου, το ευρώ έγινε δεκτό ως ένα
από τα σημαντικότερα οικονομικά γεγονότα του 20ού αιώνα. Από εδώ και πέρα, η
τύχη του ενιαίου ευρωπαϊκού νομίσματος βρίσκεται στα χέρια των τραπεζιτών και
των χρηματιστών σε όλον τον κόσμο. Ιδιαίτερα σημαντική θα είναι σήμερα η
αντίδραση της αγοράς του Λονδίνου, αλλά και των Χρηματιστηρίων της
Φρανκφούρτης και του Παρισιού, όπου στο εξής οι τιμές των μετοχών θα
εκφράζονται σε ευρώ.

Πολλοί αναλυτές πιστεύουν ότι το ευρώ θα αποδειχθεί ισχυρό νόμισμα, το οποίο
θα μπορούσε να τερματίσει τη μακροχρόνια κυριαρχία του δολαρίου στις
παγκόσμιες χρηματοπιστωτικές αγορές. Η τραπεζική κοινότητα αναμένεται να
προμηθευθεί μεγάλες ποσότητες ευρώ, προτιμώντας το ενιαίο ευρωπαϊκό νόμισμα
έναντι των νομισμάτων που βρίσκονται εκτός ευρώ, όπως η στερλίνα και το δολάριο.

Κρατική τράπεζα της Ινδίας ήδη αγόρασε 5 εκατομμύρια ευρώ, ενώ πολλοί μεγάλοι
χρηματοοικονομικοί οργανισμοί στο Λονδίνο ετοιμάζονται να κάνουν παρόμοιες κινήσεις.

Πάντως, παρά τον αρχικό ενθουσιασμό, οι συναλλαγές σε ευρώ δεν αναμένεται να
ακολουθήσουν ραγδαίους ρυθμούς. Πολλοί χρηματοοικονομικοί παράγοντες θα
αντιμετωπίσουν το νέο νόμισμα επιφυλακτικά, ώσπου να συνηθίσουν στις νέες
τιμές των μετοχών και τις νέες ισοτιμίες. Όμως, δεδομένου ότι οι έντεκα χώρες
- μέλη της ζώνης του ευρώ αντιπροσωπεύουν το ένα πέμπτο της παγκόσμιας
παραγωγής, η συνέχεια αναμένεται εντυπωσιακή.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16331N391</ED>
<ID>
ID:15044

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N39&aa=1</URL></REF>


Article

<CATEGORY>vin08</CATEGORY>

 <H5>ΤΟ ΕΥΡΩ ΚΑΙ Η ΟΙΚΟΝΟΜΙΚΗ ΚΑΙ ΝΟΜΙΣΜΑΤΙΚΗ ΕΝΩΣΗ ΑΝΑΓΚΑΖΟΥΝ ΤΑ ΕΛΛΗΝΙΚΑ
ΠΙΣΤΩΤΙΚΑ ΙΔΡΥΜΑΤΑ ΝΑ ΕΝΙΣΧΥΣΟΥΝ ΤΙΣ ΕΞΑΓΟΡΕΣ ΚΑΙ ΤΙΣ ΣΥΓΧΩΝΕΥΣΕΙΣ ΓΙΑ ΝΑ
ΕΠΙΒΙΩΣΟΥΝ ΣΤΟ ΕΝΙΑΙΟ ΕΥΡΩΠΑΪΚΟ ΠΕΡΙΒΑΛΛΟΝ
</H5><H5>Αύξηση κεφαλαίου στην Εργασίας
</H5><H2>Χιονοστιβάδα οι αλλαγές στις τράπεζες
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Τον Ιούνιο του 1997, στον ελληνικό τραπεζικό στίβο μάχονταν 19 ελληνικές
μεγάλες, μεσαίες και μικρές τράπεζες για να κερδίσουν τις προτιμήσεις, αλλά
και το πορτοφόλι των Ελλήνων. 
Σήμερα, ενάμιση χρόνο αργότερα, οι 19 τράπεζες έχουν περιορισθεί φαινομενικά
σε 14 και πραγματικά σε 12. Τόσες είναι τώρα ουσιαστικά οι εμπορικές τράπεζες
που ανταγωνίζονται μεταξύ τους για τα μερίδια της αγοράς, καθώς με
συγκεκριμένες επιχειρηματικές αποφάσεις 2 ακόμα πιστωτικά ιδρύματα άλλαξαν
στην πραγματικότητα χέρια το τελευταίο εξάμηνο. Ύστερα από 3-4 μήνες είναι
πιθανό οι 12 τράπεζες να περιορισθούν σε 11, όταν θα έχει πουληθεί και η Ιονική.

Οι αριθμοί δείχνουν με το δικό τους ρεαλισμό τη νέα κατάσταση που έχει
διαμορφωθεί στην τραπεζική αγορά τους τελευταίους 18 μήνες και η οποία στην
πραγματικότητα συνοψίζεται στην έννοια συγκέντρωση, που ουσιαστικά σημαίνει
ότι οι ισχυροί γίνονται πιο ισχυροί. Και όλα δείχνουν ότι οι σημερινές τάσεις
θα συνεχισθούν με ακόμα μεγαλύτερη ένταση μέχρι τις αρχές του 2002, όταν
δηλαδή θα έχει διαμορφωθεί το νέο πλαίσιο λειτουργίας της ενιαίας ευρωπαϊκής
τραπεζικής αγοράς.

ΘΕΑΜΑΤΙΚΕΣ ΚΙΝΗΣΕΙΣ

Τους τελευταίους 18 μήνες οι κινήσεις στην ελληνική τραπεζική αγορά ήταν
θεαματικές, καθώς:

Πρώτον: Σημειώθηκε η μεγαλύτερη συγχώνευση στην ελληνική τραπεζική
αγορά, αφού «παντρεύτηκαν» δύο τραπεζικοί κολοσσοί (η Εθνική με την Κτηματική
Τράπεζα) με αποτέλεσμα η νέα τράπεζα που προέκυψε να ελέγχει σήμερα το 29% της
αγοράς των δανείων και το 39,8% των καταθέσεων.

Δεύτερον: Ο όμιλος Λάτση αναδείχθηκε με σειρά επιθετικών εξαγορών
(Κρήτης, Αθηνών, Ίντερμπανκ), σε κεντρικό «παίκτη» της τραπεζικής αγοράς. Ο
όμιλος ελέγχει άμεσα το 5,3% της αγοράς χορηγήσεων και το 4,6% των καταθέσεων
από 1,9% και 1,5% αντίστοιχα το 1995. Έμμεσα όμως ελέγχει το 10,7% των
χορηγήσεων και το 9,1% των καταθέσεων και αυτό το πέτυχε με την απόκτηση
μεγάλου πακέτου μετοχών της Τράπεζας Εργασίας.

Τρίτον: Η Alpha Τράπεζα Πίστεως πέρασε στη δεύτερη θέση στον πίνακα
κατάταξης των εμπορικών τραπεζών με 13% στις χορηγήσεις, 10% στις καταθέσεις
και 9,1% στο ενεργητικό, ξεπερνώντας την Εμπορική που έχει 12%, 10% και 9,3% αντίστοιχα.

Τέταρτον: Ο όμιλος της Τράπεζας Πειραιώς με επιθετικές, επίσης,
εξαγορές (Μακεδονίας, Θράκης και Χίος) ενισχύει την παρουσία του στην ελληνική
τραπεζική αγορά.

Πέμπτον: Ενισχύεται η θέση της Τράπεζας Εγνατίας με την απόκτηση της
Τράπεζας Κεντρικής Ελλάδος.

ΣΤΟ ΜΕΣΟΝ

Έτσι από την ανάλυση των ισολογισμών που έχει ήδη κάνει το οικονομικό γραφείο
του Πρωθυπουργού, αποκαλύπτεται ότι στο σύνολο του τραπεζικού συστήματος:

* Οι δαπάνες προσωπικού ανά απασχολούμενο αυξήθηκαν από 7,2 εκατομμύρια
δραχμές το 1994 σε 9,9 εκατ. δραχμές στο σύνολο του τραπεζικού συστήματος.

* Τα καθαρά κέρδη ανά απασχολούμενο στο σύνολο των τραπεζών από 4,5 εκατ.
δραχμές το 1994 έφθασαν τα 4,9 εκατ. δραχμές το 1997.

* Η αποδοτικότητα των ιδίων κεφαλαίων περιορίζεται χρόνο με το χρόνο. Από 20%
το 1994 έπεσε στο 15,8% το 1997 στο σύνολο των τραπεζών.

Με άλλα λόγια οι τράπεζες βρίσκονται στο μέσον μιας προσπάθειας για
εκσυγχρονισμό. Στα πλαίσια αυτά η ενίσχυση που θα γίνει είτε με δικά τους μέσα
είτε με ισχυρούς «γάμους» εξελίσσεται σε προϋπόθεση επιβίωσης για τις
περισσότερες απ' αυτές.

«Η τάση συγκέντρωσης στο ελληνικό τραπεζικό σύστημα υπάρχει και θα συνεχισθεί.
Στα επόμενα χρόνια θα υπάρχει ένας μικρός αριθμός ισχυρών τραπεζών και λίγες
μικρού και μεσαίου μεγέθους τράπεζες», λέει χαρακτηριστικά στα «ΝΕΑ» κορυφαίος
τραπεζίτης, επικεφαλής κρατικής τράπεζας.

ΕΜΠΟΡΙΚΗ ΚΑΙ ΙΟΝΙΚΗ

Κλειδιά για τις εξελίξεις στο τραπεζικό σύστημα φαίνεται ότι θα είναι δύο
μεγάλες κρατικές τράπεζες, οι οποίες μαζί ελέγχουν αθροιστικά το 17,2% της
αγοράς των χορηγήσεων και το 17,7% των καταθέσεων. Πρόκειται για την Εμπορική
και την Ιονική Τράπεζα, οι οποίες εξακολουθούν και τώρα να έχουν κυρίαρχο ρόλο
στην ελληνική τραπεζική αγορά. Ήδη οι διαδικασίες για την ιδιωτικοποίηση της
Ιονικής Τράπεζας έχουν ξεκινήσει με στόχο να έχουν λήξει μέχρι τα μέσα της άνοιξης.

Επισήμως ενδιαφέρον για την εξαγορά της Ιονικής Τράπεζας έχει εκδηλώσει μέχρι
στιγμή μόνο ο όμιλος της Τράπεζας Πειραιώς. Ο πρόεδρός της κ. Μ. Σάλλας δήλωσε
ότι ο όμιλός του διαθέτει πλέον τα απαιτούμενα κεφάλαια ώστε η συμμετοχή του
στο διαγωνισμό για την πώληση της Ιονικής Τράπεζας να μην είναι τυπική. Πρέπει
να σημειωθεί ότι μετά την απόκτηση του πλειοψηφικού πακέτου της Τράπεζας Χίου,
ο όμιλος της Τράπεζας Πειραιώς ελέγχει το 5,3% της αγοράς των δανείων και το
3,6% των καταθέσεων. Αν σ' αυτά τα ποσοστά προστεθεί και η Ιονική Τράπεζα,
τότε ο όμιλος της Τράπεζας Πειραιώς θα ελέγχει το 10,5% της αγοράς των δανείων
και το 11,4% των καταθέσεων. Μια θετική εξέλιξη του διαγωνισμού για την Ιονική
για λογαριασμό της Τράπεζας Πειραιώς πρακτικά σημαίνει ότι πλέον στην κορυφή
της πυραμίδας του πιστωτικού συστήματος θα υπάρχει η Εθνική και θα ακολουθούν
τέσσερις ισοδύναμες τράπεζες (Εμπορική, Πίστεως, Eurobank, Πειραιώς).

Στο παιχνίδι για την Ιονική εξακολουθεί να είναι και ο όμιλος Λάτση. Ο όμιλος
μετά την πρόσφατη συμφωνία για τη συμμετοχή (με 10% στο μετοχικό κεφάλαιο της
Eurobank) της γερμανικής Deutche Bank και την απόφαση για την είσοδό του στο
Ελληνικό Χρηματιστήριο έχει ενισχύσει τη θέση του στην ελληνική αγορά. «Θα
μελετήσουμε το θέμα και θα αποφασίσουμε», δήλωσε πριν από μερικές μέρες ο κ.
Ν. Νανόπουλος, διευθύνων σύμβουλος της Eurobank, όταν ρωτήθηκε για τη στάση
που θα τηρήσει ο όμιλος στη διαδικασία πώλησης της Ιονικής Τράπεζας. Η θέση
αυτή έχει τροφοδοτήσει μια σειρά από σενάρια στην αγορά.

ΤΑ ΣΕΝΑΡΙΑ

Τα πιο βασικά απ' αυτά έχουν ως εξής:

Πρώτον: Υποβάλλεται κοινή προσφορά από Eurobank, Εργασίας και Deutche
και οι τρεις τράπεζες αποκτούν ίση συμμετοχή. Τη διοίκηση της Ιονικής
αναλαμβάνει κάποιος από τους τρεις συνεταίρους έπειτα από συμφωνία. Πρέπει να
σημειωθεί ότι τον Αύγουστο είχε συμφωνηθεί πως στην περίπτωση απόκτησης της
Ιονικής από το γκρουπ, τότε το management θα αναλάμβαναν στελέχη από την
Εργασίας. Πάντως, η επιλογή αυτή θα έφερνε την Eurobank να ελέγχει είτε άμεσα
είτε έμμεσα (μέσω της συμμετοχής της στην Εργασίας) μεγαλύτερο πακέτο μετοχών
της Ιονικής.

Δεύτερον: Υποβάλλεται κοινή προσφορά από Eurobank, Εργασίας, Deutche,
αλλά με ενισχυμένη την παρουσία της γερμανικής πλευράς, η οποία θα αναλάβει
και το μάνατζμεντ.

Πάντως, στην περίπτωση που η Ιονική βρεθεί στο ευρύτερο γκρουπ των
επιχειρήσεων μετοχικού ενδιαφέροντος Λάτση, τότε ο μεγαλοτραπεζίτης θα ελέγχει
(απευθείας και μέσω συνεταίρων του) το 15,9% των χορηγήσεων, το 17% των
καταθέσεων και το 16,7% του ενεργητικού. Δηλαδή θα μετατραπεί σε δεύτερη
μεγαλύτερη τράπεζα της χώρας και πρώτη ιδιωτική τράπεζα με αξιοσημείωτη
διαφορά από την επόμενη, δηλαδή την Alpha Τράπεζα Πίστεως.

ΤΟ ΙΣΧΥΡΟ ΧΑΡΤΙ

Η ομοιογένεια αποτελεί, σύμφωνα με τις απόψεις κορυφαίων στελεχών της Alpha
Τράπεζα Πίστεως, το ισχυρό χαρτί του ομίλου. Η Alpha Τράπεζα Πίστεως, που από
το 1998 βρίσκεται στη δεύτερη θέση της κατάταξης των εμπορικών τραπεζών
έχοντας ενισχύσει την κεφαλαιακή της θέση (με την αύξηση του μετοχικού
κεφαλαίου που έκανε την άνοιξη), εμφανίζεται αποφασισμένη να ακολουθήσει ένα
δρόμο που θα βασίζεται κατά κύριο λόγο στις δικές της δυνάμεις. Αυτό θα το
πετύχει εφαρμόζοντας την επιθετική εμπορική πολιτική που θα στηρίζεται στην
αξιοποίηση της τραπεζικής τεχνολογίας για την προώθηση των προϊόντων της καθώς
και στην προσφορά ιδιαίτερα ανταγωνιστικών επιτοκίων και νέων προϊόντων. Τους
τελευταίους μήνες η Alpha Τράπεζα Πίστεως προχώρησε σε θεαματικές κινήσεις στο
μέτωπο των επιτοκίων, στην εκμετάλλευση του Internet στην προώθηση των
προϊόντων της, καθώς και στον εμπλουτισμό του καταλόγου με τα προϊόντα της.

Όμως, η ηγεσία της τράπεζας, δηλαδή ο κ. Γ. Κωστόπουλος και το επιτελείο του,
τηρεί σιγή ιχθύος σχετικά με τις προθέσεις της να συμμετάσχει στο νέο
διαγωνισμό για την Ιονική. «Θα δούμε», είναι η απάντηση κορυφαίου στελέχους
της στην παρατήρηση ότι η προσθήκη της Ιονικής θα έχει ως αποτέλεσμα ο όμιλος
να έχει συνολικά το 18,2% των χορηγήσεων, το 17,7% των καταθέσεων και το 18,1%
του ενεργητικού. Το ίδιο στέλεχος παρατηρούσε όμως ότι μετά την «περιπέτεια»
του καλοκαιριού, τα μερίδια της Ιονικής στην αγορά έχουν περιορισθεί. Όταν
μάλιστα ερωτάται για την προοπτική συνεργασίας με κάποια μεγάλη ξένη τράπεζα,
η απάντηση που δίνει δεν αφήνει πολλά περιθώρια για ερμηνείες. «Εμείς το
δοκιμάσαμε στις αρχές της προηγούμενης δεκαετίας», λέει χαρακτηριστικά.

Η ΕΘΝΙΚΗ

Πάντως, αυτό που είναι αδιαμφισβήτητο είναι η πρωτοκαθεδρία της Εθνικής
Τράπεζας στην ελληνική τραπεζική αγορά. Η νέα Εθνική, όπως χαρακτηριστικά
αποκαλείται μετά τη συγχώνευση Εθνικής και Κτηματικής, κατέχει το 29% των
δανείων, το 39,8% των καταθέσεων και το 36,8% του ενεργητικού. Παρά τη μείωση
του μεριδίου της που παρατηρείται τα τελευταία 3 χρόνια, εν τούτοις
εξακολουθεί να είναι η μεγάλη κυρία του ελληνικού τραπεζικού συστήματος.

Η συγχώνευσή της με την Κτηματική Τράπεζα άνοιξε καινούργιους ορίζοντες για
τον όμιλο της Εθνικής, ο οποίος τα τελευταία χρόνια κινήθηκε στο ρυθμό των
εσωτερικών αναδιοργανώσεων. «Περάσαμε τη φάση του νοικοκυρέματος», λέει
χαρακτηριστικά στέλεχός της και συμπληρώνει λέγοντας ότι «τώρα θα πρέπει να
κοιτάξουμε μπροστά».

Το σπάσιμο στα τέσσερα της σημερινής μετοχής καθώς και η αναμενόμενη πώληση
πακέτου μετοχών του Δημοσίου σε ξένους θεσμικούς επενδυτές αλλά και η
φημολογούμενη αύξηση του μετοχικού κεφαλαίου της θα επηρεάσουν τόσο τη
διασπορά της μετοχής όσο και τη σύνθεση του μετοχικού της κεφαλαίου.
Παράλληλα, οι κινήσεις αυτές οδηγούν το δίχως άλλο σε ενίσχυση της κεφαλαιακής
επάρκειας της τράπεζας, που είναι απαραίτητη εν όψει της ενιαίας αγοράς και
των στόχων της ηγεσίας της να εξελιχθεί η ΕΤΕ σε μία ισχυρή περιφερειακή
τράπεζα στο χώρο της Βαλκανικής, της ΝΑ Μεσογείου αλλά και των παρευξείνιων χωρών.

Κορυφαία στελέχη της μάλιστα σε κατ' ιδίαν συζητήσεις όταν ερωτώνται για το
ενδεχόμενο κάποιας εξαγοράς στο εξωτερικό, αν και δεν θέλουν να αποκαλύψουν
τις προθέσεις της, εντούτοις δεν την αποκλείουν.

Από την άλλη πλευρά έχουν γίνει φανερές οι προθέσεις της ηγεσίας της Εθνικής
Τράπεζας και κυρίως του διοικητή της κ. Θ. Καρατζά να ενισχύσει την παρουσία
της στο χώρο της παροχής υπηρεσιών και προϊόντων στους καταναλωτές.

ΚΑΙ Η ΕΜΠΟΡΙΚΗ;

Το παζλ συμπληρώνεται με την Εμπορική Τράπεζα για την οποία εδώ και ένα χρόνο
ακούγονται φήμες για ένα μελλοντικό ενδεχόμενο ιδιωτικοποίησής της. Ήδη, δεν
είναι λίγα εκείνα τα στελέχη των τραπεζών που σε κατ' ιδίαν συζητήσεις μιλούν
για το ενδιαφέρον που θα είχε μια τέτοια προοπτική η οποία θα άλλαζε άρδην όλα
τα δεδομένα στον τραπεζικό χώρο. Τα μερίδια που έχει σήμερα η Εμπορική Τράπεζα
στις χορηγήσεις (12%), στις καταθέσεις (10%), και στο ενεργητικό (8%), αν
προστίθεντο στα αντίστοιχα κάποιων από τους ισχυρούς ιδιωτικούς τραπεζικούς
ομίλους, σίγουρα θα οδηγούσαν στη δημιουργία ενός τραπεζικού κολοσσού που θα
μπορούσε τόσο να σταθεί αυτόνομα στην ενιαία ευρωπαϊκή τραπεζική αγορά όσο και
να αλλάξει τους εσωτερικούς συσχετισμούς στο ελληνικό τραπεζικό σύστημα.
Πάντως τόσο η κυβέρνηση όσο και η ηγεσία της Εμπορικής Τράπεζας διαψεύδουν μία
ενδεχόμενη ιδιωτικοποίησή της. Από την άλλη πλευρά δεν θα πρέπει να
υποβαθμίζεται το γεγονός ότι η πώληση της Ιονικής θα έβαζε στο ταμείο της
πολλές δεκάδες δισεκατομμύρια δραχμές που θα ενίσχυαν την κεφαλαιακή της
επάρκεια και θα μπορούσαν να χρηματοδήσουν επενδυτικά σχέδια αναδιοργάνωσης,
εκσυγχρονισμού και επέκτασης.


ΣΕ ΑΥΞΗΣΗ μετοχικού κεφαλαίου προχωρά η Τράπεζα Εργασίας, τις προσεχείς
ημέρες. Ήδη δημοσιεύτηκε η σχετική πρόσκληση.

Σε έκτακτη Γενική Συνέλευση των μετόχων θα αποφασισθεί η αύξηση του μετοχικού
κεφαλαίου από κεφαλαιοποίηση αποθεματικών της Τράπεζας. Επίσης θα αποφασισθεί
και η δωρεάν διανομή μετοχών προς τους μετόχους, από την αύξηση του μετοχικού κεφαλαίου.

Επίσης, αναμένεται να αποφασισθεί και η έκδοση νέων μετοχών, με μετρητά, και
με προτιμησιακό καθεστώς για τους παλαιούς μετόχους.

Σύμφωνα με πληροφορίες, θα δοθούν 2 ή 3 δωρεάν για κάθε 10 παλαιές μετοχές.
Για την αγορά των νέων μετοχών με την καταβολή μετρητών, οι πληροφορίες
αναφέρουν ότι θα δοθούν 2-3 νέες μετοχές για κάθε 10 παλαιές.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16331N401</ED>
<ID>
ID:15045

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N40&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Καθώς μια καινούργια εβδομάδα αρχίζει, εσείς
έχετε την αίσθηση πως οι εμπειρίες σας, αλλά και οι εξελίξεις των καταστάσεων,
σάς ωθούν να διαφοροποιήσετε ορισμένες αξίες που πρεσβεύετε, αναλύστε λίγο τα
πράγματα και θα βρείτε τις αιτίες που φέρνουν συγκεκριμένα αποτελέσματα, μην
αφήνετε τα πάντα στην τύχη.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η παρουσία του Ουρανού στο ζώδιό σας σε
αντίθεση με τη Σελήνη κάνει την εβδομάδα σας να ξεκινά επεισοδιακά, καλό θα
ήταν λοιπόν να μην πελαγοδρομείτε, τουλάχιστον στον τομέα των σχέσεων πάρτε
πρωτοβουλίες και φτιάξτε την ζωή σας σύμφωνα με τις δικές σας προδιαγραφές.

ΙΧΘΥΕΣ

(19 Φεβρουαρίου - 20 Μαρτίου). Αρχίζετε ήδη να ξαναβρίσκετε τους καθημερινούς
ρυθμούς σας, παρόλο που η έμφυτη ευαισθησία σας σάς κάνει να τα χάνετε στις
κάθε μορφής δοσοληψίες, πάρτε την ζωή σας στα χέρια σας και γίνετε εσείς οι
υπεύθυνοι διαχειριστές της.

ΚΡΙΟΣ

(21 Μαρτίου - 19 Απριλίου). Με την παρουσία του Κρόνου στο ζώδιό σας σε θετική
όψη με τον Ερμή αρχίζει αυτή η εβδομάδα, δείξτε λοιπόν τα προσόντα και τις
δυνατότητές σας, γιατί είναι πραγματικά κρίμα να αφήνετε κάποιους ψυχολογικούς
αυτοπεριορισμούς να σας αφήνουν στην αμφιβολία και την αδράνεια.

ΤΑΥΡΟΣ

(20 Απριλίου - 20 Μαΐου). Η εβδομάδα ξεκινά γεμάτη υποχρεώσεις απέναντι στο
σπίτι και στην οικογένεια, έχετε πολλά πράγματα να κάνετε, από το να
ανακατατάξετε τα έπιπλα μέχρι και τους ανθρώπους που βρίσκονται μέσα σ' αυτό,
με ψυχραιμία λοιπόν και υπομονή βάλτε μια τάξη στα «κακώς κείμενα».

ΔΙΔΥΜΟΙ

(21 Μαΐου - 21 Ιουνίου). Η αρμονία των σχέσεων στον συγγενικό και φιλικό τομέα
είναι το ζητούμενο αυτής της εβδομάδας, η καλή θέληση πάντως φαίνεται να
υπάρχει απ' όλες τις πλευρές, καλό λοιπόν θα ήταν να μην μένετε στην
επιφάνεια, αλλά να φτάσετε στο βάθος αυτών των σχέσεων.

ΚΑΡΚΙΝΟΣ

(22 Ιουνίου - 22 Ιουλίου). Με έμφαση στον τομέα των οικονομικών ξεκινάτε την
εβδομάδα σας, καθώς υποχρεώσεις και οφειλές σας προβληματίζουν, αλλά να
θυμάστε ότι δεν είστε αβοήθητοι από τους δικούς σας ανθρώπους στις προσπάθειές
σας να βάλετε μια τάξη στη διευθέτηση των υποχρεώσεών σας.

ΛΕΩΝ

(23 Ιουλίου - 22 Αυγούστου). Έντονο το ξεκίνημα αυτής της εβδομάδας, καθώς η
παρουσία της Σελήνης στο ζώδιό σας δεν θα σας αφήσει στην «ησυχία» σας, μεγάλη
σημασία θα έχουν οι συζητήσεις που θα κάνετε με τον σύντροφο ή τους συνεργάτες
σας, γιατί υπάρχουν πολλά πράγματα που θα πρέπει να διευκρινίσετε.

ΠΑΡΘΕΝΟΣ

(23 Αυγούστου - 23 Σεπτεμβρίου). Μια εβδομάδα πολλών υποχρεώσεων αρχίζει για
σας, όμως καλό θα ήταν να αξιολογήσετε τον χρόνο σας και να μην μοιράζεστε
πάντα προσπαθώντας να ικανοποιήσετε τις ανάγκες των άλλων, βάλτε τους δικούς
σας όρους παρόλο που διαθέτετε μια εσωτερική δύναμη στην οποία μπορείτε να
βασιστείτε σε δύσκολες ώρες.

ΖΥΓΟΣ

(24 Σεπτεμβρίου - 23 Οκτωβρίου). Μέσα σ' ένα θετικό κλίμα ξεκινά αυτή η
εβδομάδα, πέρα φυσικά από τις καθημερινές υποχρεώσεις μπορείτε να
αντιμετωπίσετε ένα ιδιαίτερα ευχάριστο και προσιτό κλίμα από τους φίλους, που
σας δίνουν την ευκαιρία να τους πλησιάσετε και να συζητήσετε μαζί τους αυτά
που σας απασχολούν.

ΣΚΟΡΠΙΟΣ

(24 Οκτωβρίου - 22 Νοεμβρίου). Οι γιορτές τέλειωσαν και η καθημερινότητα είναι
πια πραγματικότητα, ο τομέας των επαγγελματικών σάς απασχολεί ξανά και εσείς
οφείλετε να εκμεταλλευθείτε την πείρα και τη γνώση που έχετε αποκομίσει και να
λύσετε τα προβλήματα του ανταγωνισμού με τη λογική και όχι με το ένστικτο,
όπως συνηθίζετε.

ΤΟΞΟΤΗΣ

(23 Νοεμβρίου - 21 Δεκεμβρίου). Ευνοϊκό το ξεκίνημα της εβδομάδας για σας,
καθώς η παρουσία του Πλούτωνα στο ζώδιο σε θετική όψη με τη Σελήνη σάς δίνει
τη δυνατότητα να προγραμματίσετε νέα ταξίδι ή τις σπουδές και γενικότερα τα
θέματα εκπαίδευσης οι νεώτεροι, καιρός λοιπόν να υλοποιήσετε τις ιδέες και τα
σχέδια που υπάρχουν στο μυαλό σας.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16331N421</ED>
<ID>
ID:15031

</ID><URL>http://ta-nea.dolnet.gr/neaweb/neafile.print_unique?e=A&f=16331&m=N42&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΜΕ 9 ΣΤΑ 12 ΝΙΚΗΣΕ ΤΟ ΜΑΡΟΥΣΙ
</H5><H2>Εκτέλεση με 3ποντα
</H2>
ΜΙΑ ΕΚΠΛΗΚΤΙΚΗ ευστοχία στα σουτ τριών πόντων ήταν το δώρο του Άη Βασίλη προς
τους παίκτες του Παναθηναϊκού. Και οι «πράσινοι» με το εντυπωσιακό 9/12 από τη
γραμμή των 6μ25 προσέφεραν με τη σειρά τους τη χαρά της νίκης επί του
Αμαρουσίου (95-85) στον Λευτέρη Σούμποτιτς και τους φίλους της ομάδας. Τρεις
παίκτες ήταν οι πρωταγωνιστές των «πρασίνων»: Αλβέρτης (30 π.), Μποντίρογκα
(28 π.) και Οικονόμου (24 π.).

σελίδα 11
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16331O001</ED>
<ID>
ID:15046

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Απολογούνται στον πρόεδρο
</H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16331O002</ED>
<ID>
ID:15091

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Χούλιγκαν χτύπησαν και στο βόλεϊ!
</H2>
σελίδα
7
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16331O003</ED>
<ID>
ID:15128

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Τα γκολ ήρθαν από τον πάγκο
</H2>
σελίδα 2
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16331O004</ED>
<ID>
ID:15146

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Ο Καψής κοντά στην ΑΕΚ
</H2>
σελίδα 6
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16331O005</ED>
<ID>
ID:15160

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O00&aa=5</URL></REF>


Article

<CATEGORY>vin10</CATEGORY>

 <H2>Ποδόσφαιρο </H2>
Ο αγώνας ποδοσφαίρου Πρέστον - Άρσεναλ (Κύπελλο Αγγλίας) θα μεταδοθεί ζωντανός
στις 10.00 από το Supersport.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16331O006</ED>
<ID>
ID:15166

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O00&aa=6</URL></REF>


Article

<CATEGORY>vin10</CATEGORY>

 <H5>ΠΡΟΣ ΟΙΚΟΝΟΜΙΚΗ ΚΑΤΑΣΤΡΟΦΗ ΠΑΕΙ ΤΟ ΠΟΔΟΣΦΑΙΡΟ
</H5><H2>Ασφυξία
</H2>
<H3>Ο ΟΠΑΠ έκλεισε τη... στρόφιγγα και οι ΠΑΕ πιέζουν για τέλος της αποχής

</H3>
ΡΕΠΟΡΤΑΖ: 8-9
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16331O011</ED>
<ID>
ID:15047

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O01&aa=1</URL></REF>


Article

<CATEGORY>vin10</CATEGORY>

 <H2></H2><H2>Γυάλινη σφαίρα
</H2>
<AUTHOR>ΦΙΛΑΘΛΕΩΝ</AUTHOR>

Η ΕΤΗΣΙΑ πρωτοχρονιάτικη συνδιάσκεψη των Ελλήνων μαθητευόμενων μάγων
πατρονάρεται φέτος, μέσα στην απελπισία της, από την ΕΠΟ. Οι εξειδικευόμενοι
στην αθλητική μαντική εμφανίζονται έτσι στο επίκεντρο των εξελίξεων του κλάδου
αλλά αυτό μεγεθύνει και τον έντονο παραδοσιακό ανταγωνισμό τους.

* Για κάποια ελληνική ομάδα βλέπω μέσα στο '99 διεθνή δόξα και
μεγαλεία, λέει ένας που τα μάτια του παρουσιάζουν ύποπτα σημάδια κοκκινίσματος.

* Λόξα και εργαλεία θέλεις να πεις, τον διακόπτει κάποιος συνάδελφος
που πάντα ερμηνεύει τους χρησμούς με σαφώς πρασινότερα φίλτρα.

* Ο αθλητισμός δεν έχει ανάγκη εργαλείων, προσπαθεί να τους συμφιλιώσει
ο πιο φιλοσοφημένος της παρέας. Όσο για δόξα, παρ' όλο που και τ' αστέρια
δείχνουν, περί την άνοιξη, ευνοϊκά, πρέπει ν' αναρωτηθούμε τι εστί δόξα. Αρκεί
μια νίκη ή μια πρόκριση ή χρειάζεται κάτι που να μείνει βαθύτερα χαραγμένο στη
μνήμη μας;.

* Η νίκη είναι το μόνο που μένει στον αθλητισμό, αναφωνεί ο κόκκινος
μάγος, που αναθάρρησε και θέλει να ολοκληρώσει την πρόβλεψή του. Κι εγώ αυτή
τη νίκη τη βλέπω να περνάει από το Τορίνο.

* Εγώ τη βλέπω να διασχίζει το Ρήνο, τον κόβει πάλι ο πράσινος
συνάδελφος, του οποίου οι ικανότητες φαίνεται ότι επεκτείνονται και στην
ορθογραφία. Φθάνει στο Μόναχο κι εκεί κάτι τριφυλλωτό στεφανώνει κατά το
Πάσχα. Θα ήταν βέβαια πειστικότερος αν πέρσι τέτοια εποχή δεν είχε προβλέψει
για το Μουντιάλ «μεγάλα πράγματα από Ηνωμένες Πολιτείες και Ισπανία».

* Επακολουθεί μικρή σιωπή καθώς όλοι ψάχνουν για πιο ευκρινή σημάδια.
Κάποιος αμετανόητος νομίζει πως βλέπει Σάλας και Βιέρι να υποκλίνονται στο
Μπουγά, αλλά δεν μιλάει, γιατί ακόμα και οι μάγοι δεν πρέπει να το
παρατραβάνε. Ένας άλλος βλέπει την ΑΕΚ πρωταθλήτρια, αλλά μπερδεύεται γιατί
στον πάγκο της κάθεται ο Μπάγιεβιτς. Κάποιος τρίτος βλέπει την εθνική μπάσκετ
τέταρτη στο πανευρωπαϊκό της Γαλλίας αλλά ντρέπεται να το ανακοινώσει, γιατί
αυτό πια δεν είναι μαντική.

* Ο πιο τολμηρός της παρέας κρίνει ότι οφείλει να ευχαριστήσει τους
οικοδεσπότες τους.

* Βλέπω το πρωτάθλημα να ξαναρχίζει, να ξαναρχίζει... (η σφαίρα που δεν
δείχνει τίποτα τον αναγκάζει ν' αλλάξει πορεία)... να τελειώνει, να
τελειώνει... (ξανά το κενό). Βλέπω το φετινό πρωτάθλημα να κρατάει τόσο
αμείωτο το ενδιαφέρον των φιλάθλων που κανείς δεν θα θέλει να τελειώσει.

* Καλή χρονιά και για την εθνική, βιάζεται να μπαλώσει τα πράγματα ο
εμπειρότερος όλων. Ή θα νικήσει ή θα κοντέψει να νικήσει στο δρόμο για κάτι
ακόμα καλύτερο.

* Σ' αυτό δεν μπορούν παρά να συμφωνήσουν όλοι. Κι εμείς και πάλι
γινόμαστε, όπως κάθε χρόνο, σοφότεροι.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16331O021</ED>
<ID>
ID:15055

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΟΙ ΑΛΛΑΓΕΣ ΕΦΕΡΑΝ ΓΚΟΛ ΚΑΙ ΘΕΑΜΑ
</H5><H2>Απ' τον πάγκο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Στιγμιότυπο από το φιλικό του Ολυμπιακού με τη Νανσί. Οι «ερυθρόλευκοι» δεν
άρεσαν στο α' ημίχρονο

ΟΙ ΑΛΛΑΓΕΣ στο β' ημίχρονο (Λουτσιάνο, Ίβιτς, Οφορίκουε) έφεραν στον Ολυμπιακό
το θέαμα και τα γκολ στο χθεσινό φιλικό παιχνίδι με τη γαλλική Νανσί στο ΟΑΚΑ: 3-3.

Ο Ντούσαν Μπάγιεβιτς, που έκανε πρόβα εν όψει της συνάντησης Κυπέλλου με τον
Ιωνικό, χαρακτήρισε την απόδοση του Ολυμπιακού στο α' ημίχρονο στο πνεύμα των
ημερών. Και δεν είχε άδικο. Οι «ερυθρόλευκοι» δεν μπόρεσαν να κάνουν ποδαρικό
με νίκη στο 1999 στο φιλικό τεστ, γιατί δεν λειτούργησαν σωστά ως ομάδα
συνόλου στο α' ημίχρονο και γιατί έκαναν λάθη στο κέντρο της άμυνας.

Οι φιλοξενούμενοι προηγήθηκαν στο σκορ 2-0, με γκολ που πέτυχαν οι Βιάρ (με
ευθύβολο σουτ στο 10'), Κονέ (ξέφυγε σαν βέλος από το μαρκάρισμα του Άντζα και
πλάσαρε τον Ελευθερόπουλο στο 17'). Η εικόνα στο β' ημίχρονο άλλαξε με τρεις
αλλαγές και ο Ολυμπιακός πέρασε σε αντεπίθεση διαρκείας. Στο 47' σε φάουλ του
Γεωργάτου ο κορυφαίος αμυντικός του Ολυμπιακού Αμανατίδης νίκησε με κεφαλιά
τον Ρου (1-2). Το 2-2 ήρθε με πέναλτι του Γεωργάτου στο 47' (το κέρδισε ο
Ίβιτς από αντικανονικό μαρκάρισμα του Μπιανκαλανί). Στο 6Ο' υπήρξε διακοπή
μικρής διάρκειας, καθώς ο Ρουμάνος προπονητής Λάσλο Μπόλονι μπήκε στον
αγωνιστικό χώρο και διαμαρτυρήθηκε για αντικανονικό μαρκάρισμα του Αμανατίδη.
Στο τερέν μπήκε και ο Ντούσαν Μπάγιεβιτς και αφού δόθηκαν αμοιβαίες εξηγήσεις,
τα πνεύματα ηρέμησαν. Ο γερόλυκος Τόνι Κασκαρίνο πέτυχε με κεφαλιά το 2-3 στο
62'. Το τελικό 3-3 διαμόρφωσε ο Λουτσιάνο με απευθείας φάουλ στο 75'.

Το ματς διαιτήτευσε ο Καζναφέρης.

ΟΛΥΜΠΙΑΚΟΣ: Ελευθερόπουλος (75' Τοχούρογλου), Αμανατίδης, Άντζας (88'
Πουρσαϊτίδης), Καραταΐδης, Γεωργάτος (64' Αλεξανδρής), Μαυρογενίδης (46'
Λουτσιάνο), Πουρσανίδης (84' Σφακιανάκης), Γιαννακόπουλος (46' Οφορίκουε),
Καραπιάλης (64' Νινιάδης), Τζόρτζεβιτς (86' Τζιωρτζόπουλος), Γκόγκιτς (46' Ίβιτς).

ΝΑΝΣΙ: Ρου (52' Λακέ), Μενιρί, Χονιόν, Λεκλίζ (52' Ροντρίγκες), Μπιανκαλανί
(52' Κορεά), Μορακινί, Μουστάντ (52' Σαβίν), Ουαντά (52' Φερεϊρά), Ραμπό (52'
Φίσερ), Βιάρ (52' Κασκαρίνο), Κονέ (69' Ολισέ).

«Πιστεύω ότι σε λίγον καιρό θα βρεθούμε εκεί όπου ήμασταν πριν από τις
γιορτές», τόνισε ο Ντούσαν Μπάγιεβιτς, ο οποίος δεν θέλησε να σχολιάσει τη
διακοπή του Πρωταθλήματος: «Επηρεάζει όλες τις ομάδες. Αν συνεχίσω, θα πω
πολλά και θα με καλέσουν εκεί όπου εσείς θέλετε».

Ο προπονητής της Νανσί Λάσλο Μπόλονι: «Ήταν καλό τεστ φυσικής κατάστασης. Ο
Ολυμπιακός είναι πολύ καλή ομάδα και πιστεύω ότι έχει μεγαλύτερες δυνατότητες.
Δεν διαμαρτυρήθηκα για το πέναλτι που δεν ήταν, αλλά για το αντικανονικό
μαρκάρισμα. Εμείς ήρθαμε για δουλειά και όχι για να τραυματιστούν οι παίκτες μας».

Στα αποδυτήρια της Νανσί βρέθηκε ο ομοσπονδιακός τεχνικός Άνγκελ Ιορντανέσκου,
ο οποίος είχε συνομιλία με τον Μπόλονι. Τον αγώνα παρακολούθησε ο ομογενής
Λάμπρος Χούτος: «Δεν ξέρω τίποτα για μεταγραφή. Ο πατέρας μου είναι Ολυμπιακός
και ήρθαμε να δούμε το παιχνίδι».

* Κόπηκαν 1.731 εισιτήρια και εισπράχτηκαν 3.481.000 δραχμές.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16331O022</ED>
<ID>
ID:15096

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O02&aa=2</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ: Περιμένουν τον Βραζιλιάνο
</H5><H2>Εξώδικο για τον Αντριόλι
</H2>
ΤΗΝ ΕΠΙΣΤΡΟΦΗ του Πάουλο Αντριόλι περιμένουν στον Ιωνικό για να τελειώσει
οριστικά το... σίριαλ της παραμονής του ή όχι.

Η υπόθεση είναι αρκετά πολύπλοκη, αφού ο Ιωνικός υποστηρίζει ότι έχει αγοράσει
τα δικαιώματά του από την προηγούμενη ομάδα του (την Σεν Γκάλεν). Ο
Βραζιλιάνος επιμένει ότι το συμβόλαιό του έληξε με την ομάδα της Νεάπολης και
είναι πλέον ελεύθερος να αποφασίσει πού θα συνεχίσει την καριέρα του. Μάλιστα
οι πληροφορίες που έρχονται από τη Θεσσαλονίκη, αναφέρουν ότι έχει ήδη
συμφωνήσει για δύο χρόνια με τον Άρη.

Η διοίκηση του Ιωνικού την παραμονή της Πρωτοχρονιάς έστειλε εξώδικο στην ΕΠΟ
και την ΕΠΑΕ, σύμφωνα με το οποίο ­ όπως υποστηρίζει ­ κατέχει τα δικαιώματα
του Αντριόλι και για τον λόγο αυτό δεν πρέπει να του εκδοθεί δελτίο σε άλλη
ομάδα, αν δεν υπάρχει η συγκατάθεση του (Ιωνικού). Η εξέλιξη της υπόθεσης
Αντριόλι θα καθορίσει και τις κινήσεις στις μεταγραφές.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16331O023</ED>
<ID>
ID:15132

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O02&aa=3</URL></REF>


Article

<CATEGORY>vin10</CATEGORY>

 <H5>Ποδαρικό από επτά
</H5><H2>Εμπιστευτικά </H2>
* ΕΠΤΑ ΝΕΟΥΣ παίκτες παρουσίασε η διοίκηση της ΠΑΕ Βέροιας, που θα
ενισχύσουν την ομάδα στην προσπάθειά της να παραμείνει στην Α' Εθνική
κατηγορία. Τα νέα μεταγραφικά αποκτήματα είναι: οι Έλληνες Προβίδας (23 ετών),
Σακελλαρίδης (28 ετών), οι Περουβιανοί Μπαζαλάρ (30 ετών), Σαλίνας (21 ετών),
Μπαζομπρίο (27 ετών), ο Ιρανός τερματοφύλακας Νακίσα (23 ετών) και ο Ρουμάνος
Κριστέσκου (28 ετών).

*** Φιλική νίκη με 3-2 επί του Απόλλωνα Καλαμαριάς πέτυχε χθες ο Ηρακλής.
Τα γκολ του «γηραιού» σημείωσαν οι Χάγκαν, Κωνσταντινίδης και Χριστοδούλου,
ενώ για τους γηπεδούχους σκόραραν οι Παρμαξίδης και Κωνσταντινίδης.

Στη «μαύρη λίστα»

ΣΤΑ ΧΕΡΙΑ του Βασίλη Τσιαμάκη βρίσκεται η «μαύρη λίστα» των παικτών που θα
αποχωρήσουν από τον Εθνικό. Ο Χάουαρντ Κένταλ, αφού παρακολούθησε αρκετές
ημέρες το έμψυχο υλικό της ομάδας του Πειραιά, πήρε τις αποφάσεις του και έτσι
(ίσως και σήμερα) ο πρόεδρος θα ανακοινώσει τα ονόματα των ποδοσφαιριστών που
θα αποχωρήσουν. Εκτός, όμως, από τους ποδοσφαιριστές που θα αποχωρήσουν, στον
Εθνικό ενδιαφέρονται και για την ενίσχυση της ομάδας. Ονόματα πολλά
ακούγονται, αλλά ένας από τους παίκτες που θα ήθελε στην ομάδα του ο Χάουαρντ
Κένταλ είναι ο Ίλιεφ της ΑΕΚ. Η απόκτηση του Βούλγαρου επιθετικού θεωρείται
αρκετά δύσκολη υπόθεση.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16331O024</ED>
<ID>
ID:15150

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O02&aa=4</URL></REF>


Article

<CATEGORY>vin10</CATEGORY>

 <H5>ΠΑΟ: ΑΣΥΝΕΠΕΙΣ ΟΙ ΜΙΚΛΑΝΤ - ΣΤΡΑΝΤΛΙ
</H5><H2>Θα δώσουν εξηγήσεις
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Κρίστο Βαζέχα με τον Γκράζα Μικουλένας. Ο νεαρός σέντερ φορ άφησε καλές εντυπώσεις

ΑΓΚΑΘΙ στην καρδιά του «τριφυλλιού» έγιναν πλέον οι δύο Νορβηγοί Μίκλαντ -
Στράντλι, επιβεβαιώνοντας πλήρως την «ΟΜΑΔΑ», η οποία έγραφε προ εβδομάδων ότι
«κάτι τρέχει με τους ξένους».

Οι δύο παίκτες του ΠΑΟ άρχισαν πλέον να πηγαίνουν στις προπονήσεις... όποτε
θέλουν! Τη μια, λένε, ξεχνούν την ώρα, την άλλη τους πήρε ο ύπνος και πάει
λέγοντας. Στην Παιανία προσπάθησαν να αποκρύψουν το γεγονός, πλην όμως ο
κόμπος έφθασε στο χτένι και προχθές ο Δανιήλ αποφάσισε να τους στείλει
«πακέτο» στον Βαρδινογιάννη για να αποφασίσει ο πρόεδρος τι μέλλει γενέσθαι...

Η ιστορία με τους Μίκλαντ - Στράντλι άρχισε προ πολλών εβδομάδων, όταν οι
νορβηγικές εφημερίδες θεωρούσαν σίγουρη την επιστροφή στην πατρίδα τους, παρά
το γεγονός ότι οι δύο παίκτες είχαν ισχυρό συμβόλαιο με τον Παναθηναϊκό μέχρι
το 2000. Τότε, ο μάνατζερ των παικτών είχε δηλώσει στους Νορβηγούς ότι όλα
είναι πιθανά, αλλά σε κάποιες ελληνικές εφημερίδες διέψευσε ότι υπάρχει θέμα.

Τα γεγονότα ωστόσο υπήρξαν αδιάψευστος μάρτυρας των προθέσεων των δύο παικτών.
Ο μεν Μίκλαντ έμεινε εκτός γηπέδων για περίπου... 2,5 μήνες επικαλούμενος
τραυματισμό-μυστήριο και επανήλθε υγιέστατος πριν από λίγες ημέρες, παίζοντας
μάλιστα σπουδαία μπάλα. Ο δε Στράντλι έκανε μεν προπονήσεις, αλλά για εντελώς
τυπικούς λόγους (εισπράττει, βλέπετε, 7.500.000 δραχμές το μήνα).

Την περασμένη Πέμπτη οι Στράντλι - Μίκλαντ ­ οποία σύμπτωσις! ­ πήγαν στην
Παιανία μετά τη λήξη της προπόνησης. Προχθές Σάββατο πήγαν (και πάλι μαζί) μια
ώρα μετά την έναρξη της προπόνησης και ο Δανιήλ δεν τους επέτρεψε να
γυμναστούν. Οι δυο δεν έπαιξαν στο φιλικό με τον Αθηναϊκό και σήμερα ή αύριο
θα παρουσιαστούν στον πρόεδρο για εξηγήσεις.

Η ειρωνεία είναι ότι ο νεαρός φροντιστής Γιάννης Περτέσης, ένα φτωχόπαιδο με
μισθό 150.000 το μήνα, απελύθη λόγω του μπερδέματος που είχε γίνει με τη
φανέλα του Λυμπερόπουλου στο παιχνίδι πρωταθλήματος με τον Απόλλωνα. Τότε ο
Καλαματιανός είχε παίξει με τις φανέλες των Αποστολάκη-Λαγωνικάκη ανά ημίχρονο
και... τσιρότο στην πλάτη για να μη φαίνεται το διαφορετικό όνομα (και ο
αριθμός της φανέλας). Αυτό το... έγκλημα τιμωρήθηκε με «αποκεφαλισμό». Οι
κύριοι των εκατομμυρίων πιθανότατα θα πέσουν στα μαλακά...

Ο ΜΙΚΟΥΛΕΝΑΣ

Στο μεταξύ, καλές εντυπώσεις άφησε ο Λιθουανός Γκράζα Μικουλένας που
δοκιμάστηκε προχθές στο φιλικό με τον Αθηναϊκό (5-0). Πρόκειται για σέντερ
φορ, 1.80 ύψους, 25 ετών, που αγωνίζεται στην Πολόνια Βαρσοβίας. Ο παίκτης θα
παραμείνει στην Παιανία και θα παίξει και σε νέο φιλικό μέσα στην εβδομάδα για
να εξαχθούν οριστικά συμπεράσματα. Δήλωσε ο Δανιήλ:

«Ο παίκτης έχει να γυμναστεί 15 ημέρες, αλλά παρ' όλα αυτά έδειξε καλά
στοιχεία. Δεν μπορούμε να τον κρίνουμε από ένα μόνο παιχνίδι. Θα παραμείνει
κοντά μας για προπονήσεις και θα αποφασίσουμε τι θα κάνουμε».

Στο φιλικό με τον Αθηναϊκό σκόραραν οι Αλεξούδης (47'), Καραγκούνης (69',
76'), Μικουλένας (85') και Σίμος (89'). Ο Αλεξούδης εκτέλεσε πέναλτι στο 62'
(το κέρδισε ο Μικουλένας), αλλά έστειλε την μπάλα στο δοκάρι.

Ο ΦΥΣΣΑΣ

Σήμερα, εκτός απροόπτου, ο Τάκης Φύσσας αναμένεται να καταλήξει στον
Παναθηναϊκό. Ο δεξιοτέχνης αριστερός μπακ-χαφ του Πανιωνίου, για τον οποίο οι
πληροφορίες αναφέρουν ότι τα έχει βρει σε όλα με τον ΠΑΟ, θα υπογράψει
συμβόλαιο και πιθανότατα θα παίξει στον Πύργο στον αγώνα κυπέλλου με τον
Πανηλειακό την προσεχή Πέμπτη!
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16331O031</ED>
<ID>
ID:15056

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O03&aa=1</URL></REF>


Article

<CATEGORY>vin10</CATEGORY>

 <H5>ΜΠΛΑΤΕΡ: ΑΝΑΧΡΟΝΙΣΤΙΚΟ ΤΟ ΙΣΧΥΟΝ ΣΥΣΤΗΜΑ
</H5><H2>Αλλαγές στο Μουντιάλ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Κάθε δύο χρόνια επιθυμεί ο Ζεπ Μπλάτερ να διεξάγεται το Παγκόσμιο Κύπελλο

ΠΑΓΚΟΣΜΙΟ Κύπελλο κάθε δύο χρόνια και κατάργηση της προκριματικής φάσης
προτείνει ο πρόεδρος της ΦΙΦΑ Ζεπ Μπλάτερ που φιλοδοξεί να εφαρμόσει τα σχέδια
του μετά το 2006.

«Θέλω Παγκόσμιο Πρωτάθλημα ποδοσφαίρου κάθε δύο χρόνια. Μόνο τότε οι Εθνικές
ομάδες θα πάρουν τη θέση που τους αξίζει στην παγκόσμια κατάταξη», δήλωσε σε
συνέντευξή του στην ελβετική εφημερίδα «Sonntags Blick».

Ο Μπλάτερ φοβάται πως η συνεχής άνοδος του επιπέδου των διασυλλογικών
διοργανώσεων κυρίως της ΟΥΕΦΑ, θα αποδυναμώσει το ενδιαφέρον για το Παγκόσμιο Κύπελλο.

«Είμαι ξεκάθαρος: θέλουμε Εθνικές ομάδες ή μόνο ποδόσφαιρο σε συλλογικό επίπεδο;».

Όσον αφορά το ισχύον σύστημα πρόκρισης στα Μουντιάλ, ο Μπλάτερ προτείνει να
καταργηθεί και να προκρίνονται στα τελικά οι Εθνικές ομάδες με την καλύτερη
βαθμολογία στη γενική κατάταξη των ηπείρων τους.

Ο Μπλάτερ εξήγησε ακόμη, πως τη δεκαετία του '30 αποφασίστηκε να διεξάγεται
κάθε τέσσερα χρόνια το Μουντιάλ, γιατί τότε οι ομάδες ταξίδευαν με πλοίο από
τη μία ήπειρο στην άλλη, αφήνοντας να εννοηθεί πως το ισχύον σύστημα
διεξαγωγής του Παγκοσμίου Κυπέλλου είναι αναχρονιστικό.

Ο πρόεδρος της ΦΙΦΑ φέρεται αποφασισμένος να εφαρμόσει τα σχέδιά του. Για τον
λόγο αυτό, έκανε τις σχετικές προτάσεις στην πρόσφατη συνεδρίαση της
εκτελεστικής επιτροπής της διεθνούς ομοσπονδίας, η οποία θα τις μελετήσει και
θα ανακοινώσει σύντομα το πόρισμά της.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16331O041</ED>
<ID>
ID:15057

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O04&aa=1</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ: Στόχος τώρα και ο Ισπανός Μοριέντες
</H5><H2>Αρνήθηκε και ο Κλάιφερτ
</H2>
Μοντέρο - Μοριέντες. Χθες αντίπαλοι, αύριο συμπαίκτες;

ΝΕΟ «όχι» εισέπραξε η Γιουβέντους από παίκτη που βολιδοσκοπούσε, προκαλώντας
ερωτήματα στη διοίκηση και στην τεχνική ηγεσία της ιταλικής ομάδας.

Πρόκειται για τον Πάτρικ Κλάιφερτ, ο οποίος αρνήθηκε να συνεργαστεί με τους
«μπιανκονέρι», παρά το γεγονός ότι οι τελευταίοι του προσέφεραν πλουσιοπάροχο συμβόλαιο.

Είχαν προηγηθεί οι αρνήσεις του Τούρκου Χακάν Σουκούρ και του Γάλλου Κριστόφ
Ντουγκαρί, τους οποίους ήθελε διακαώς στην ομάδα του ο Μαρσέλο Λίπι. Όπως
διέρρευσε από το περιβάλλον της Γιουβέντους, άνθρωπος της ομάδας παρακολούθησε
χθες τον αγώνα Σαλαμάνκα - Εσπανιόλ, έχοντας σημειωμένο στην ατζέντα του το
όνομα του Αργεντινού επιθετικού των φιλοξενουμένων Χουάν Εντουάρντο Εσνάιντερ.

Στους στόχους της «Μεγάλης Κυρίας» συγκαταλέγονται ακόμη ο Κροάτης Ράπαϊτς, ο
Ιταλός Μούτσι, ο Γιουγκοσλάβος Κοβάσεβιτς και ο Ισπανός Μοριέντες, που είναι
μεν υπό παραχώρηση, αλλά έναντι του ποσού των 6,5 δισ. δραχμών.

Μια σπουδαία τιμητική διάκριση κατέκτησε στο μεταξύ ο προπονητής της Γιούβε
Μαρσέλο Λίπι. Ο ψαρομάλλης τεχνικός αναδείχτηκε τρίτη συνεχόμενη χρονιά
καλύτερος προπονητής του κόσμου, ύστερα από ψηφοφορία που διοργάνωσε η
εφημερίδα «Ελ Παΐς» της Ουρουγουάης. Ο Λίπι συγκέντρωσε 41 ψήφους έναντι 31
του Γάλλου παγκόσμιου πρωταθλητή Εμέ Ζακέ, 15 του Αρσέν Βενγκέρ και 9 του
Ολλανδού Γκους Χίντινκ.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16331O042</ED>
<ID>
ID:15097

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O04&aa=2</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ: Αντίπαλοι Μάντσεστερ Γιουνάιτεντ - Λίβερπουλ
</H5><H2>Το μεγάλο ραντεβού του Κυπέλλου
</H2>
Επόμενοι αντίπαλοι του Άντι Κόουλ θα είναι οι αμυντικοί της Λίβερπουλ

ΟΙ ΔΥΟ πιο δημοφιλείς του αγγλικού ποδοσφαίρου, Μάντσεστερ Γιουνάιτεντ και
Λίβερπουλ, θα αναμετρηθούν σε αγώνα νοκ άουτ στο Ολντ Τράφορντ, για τον
τέταρτο γύρο του Κυπέλλου Αγγλίας.

Η Μάντσεστερ ξεπέρασε δύσκολα χθες το εμπόδιο της Μίντλεσμπρο (3-1), σε
αντίθεση με τη Λίβερπουλ που έκανε προπόνηση με αντίπαλο την Πορτ Βέιλ (0-3).

Την έκπληξη στη διοργάνωση ωστόσο πέτυχε η άγνωστη ερασιτεχνική Ράσντεν &
Ντάιαμοντς, η οποία υποχρέωσε σε ισοπαλία 0-0 τη Λιντς. Πρωταγωνιστής του
αγώνα αναδείχτηκε ο Αμερικανός τερματοφύλακας της ερασιτεχνικής ομάδας Ίαν
Φάουερ, που έκανε το ντεμπούτο του στα αγγλικά γήπεδα.

Μεγάλη νίκη - πρόκριση με 1-0 πέτυχε η Πόρτσμουθ (Α' Αγγλίας) επί της Νότιγχαμ
Φόρεστ εκτός έδρας, προκαλώντας την παραίτηση του μάνατζερ της άλλοτε
πρωταθλήτριας Ευρώπης, Ντέιβ Μπάσετ.

Η Νιουκάστλ με τους Νταμπίζα και Γεωργιάδη (από το 83') στη σύνθεσή της
επικράτησε δύσκολα της Κρίσταλ Πάλας και προκρίθηκε στον τέταρτο γύρο της
διοργάνωσης, όπως και η Λέστερ του Θοδωρή Ζαγοράκη, μετά τη νίκη της με 4-2
επί της Μπέρμιγχαμ.

ΤΑ ΑΠΟΤΕΛΕΣΜΑΤΑ:

Άστον Βίλα-Χαλ 3-0, Μπλάκμπερν-Τσάρλτον 2-0, Μπόλτον-Γουλβς 1-2,
Μπαρνεμάουθ-Γουεστ Μπόμγουιτς 1-0, Μπράντφορντ-Γκρίσμπι 2-1, Μπρίστολ-Έβερτον
0-2, Μπάρι-Στόκπορτ 0-3, Κάρντιφ-Γιέοβιλ 1-1, Κόβεντρι-Μάκλεσφιλντ 7-0,
Κριού-Όξφορντ 1-3, Λέστερ-Μπέρμιγχαμ 4-2, Λίνκολν-Σάντερλαντ 0-1,
Νιουκάστλ-Κρίσταλ Πάλας 2-1, Νότιγχαμ-Πόρτσμουθ 0-1, Όλνταμ-Τσέλσι 0-2,
Πλίμουθ-Ντέρμπι 0-3, ΚΠΡ-Χάντερσφιλντ 0-1, Ρόδεραμ-Μπρίστλ Ρόβερς 0-1, Ράσντεν
& Ντάιαμοντς-Λιντς 0-0. Σέφιλντ Γιουνάιτεντ-Νοτς Κάουντι 1-1,
Σάουθαμπτον-Φούλαμ 1-1, Σάουθπορτ-Λέιτον 0-2, Σουίντον-Μπάρνσλεϊ 0-0,
Τότεναμ-Γουότφορντ 5-2, Τράνμιρ-Ίπσουιτς 0-1, Γουέστ Χαμ-Σουόνσι 1-1,
Γουίμπλεντον-Μάντσεστερ 1-0, Ρέξαμ-Σκάνθορπ 4-3. Πορτ Βέιλ-Λίβερπουλ 0-3,
Σέφιλντ Γουένζντεϊ-Νόριτς 4-1, Μάντσεστερ-Μίντλεσμπρο 3-1.

*** Τα σημαντικότερα ζευγάρια που ανέδειξε η κλήρωση του τέταρτου γύρου του
Κυπέλλου Αγγλίας είναι τα εξής: Όξφορντ-Τσέλσι, Νιουκάστλ-Μπράντφορντ,
Λέστερ-Κόβεντρι, Άστον Βίλα-Σάουθαμπτον ή Φούλαμ, Μπλάκμπερν-Σάντερλαντ,
Γουέστ Χαμ ή Σουόνσι-Ντέρμπι, Μάντσεστερ Γιουνάιτεντ-Λίβερπουλ,
Γουίμπλεντον-Τότεναμ, Έβερτον-Ίπσουιτς.

Τα παιχνίδια θα διεξαχθούν στις 23 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16331O051</ED>
<ID>
ID:15058

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O05&aa=1</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ
</H5><H2>Έχασε έδαφος η Μαγιόρκα
</H2>
ΤΗΝ ΤΡΙΤΗ φετινή της ήττα γνώρισε η Μαγιόρκα από την Εξτρεμαδούρα (1-0), με
αποτέλεσμα η Θέλτα με τη Βαλένθια που προχώρησαν με νίκες να βρεθούν σε
απόσταση αναπνοής από την πρώτη θέση της βαθμολογίας. 
Νίκες με μεγάλα σκορ πέτυχαν και οι Ρεάλ Μαδρίτης (4-0 την Τενερίφη),
Μπαρτσελόνα (7-1 την Αλάβες), ενώ εντυπωσιακή ήταν και η Μπέτις στον αγώνα με
τη Βιγιαρεάλ.

ΤΑ ΑΠΟΤΕΛΕΣΜΑΤΑ

Βαλένθια-Ρεάλ Σοσιεδάδ 2-0 (Σβαρτς 19', Λόπεθ 46'). Σαλαμάνκα-Εσπανιόλ 2-3
(Ράμος 4' πεν., Μουντεάνου 26'-Ριμπέρα 40', Ποσέ 64', Ντε Λούκας 90' πεν.).
Θέλτα-Οβιέδο 6-2 (Ρεβίβο 26', 90', Κάρπιν 36', Πένεφ 40', 74', Σάντσεθ
65'-Πομπέι 79', Μύλερ 90'). Ρεάλ Μαδρίτης-Τενερίφη 4-0 (Ραούλ 2', 76', Ιέρο
51' πεν., Σάβιο 67'). Εξτρεμαδούρα-Μαγιόρκα 1-0 (Ντούρι 30').
Σανταντέρ-Ατλέτικο Μαδρίτης 2-3 (Ισμαέλ 70', Μπεσάστνιχ 88'-Κορέα 12', Χοσέ
Μαρί 35', Σαμότ 66'). Μπέτις-Βιγιαρέλα 4-1 (Φινίντι 31', 46' πεν., Αλφόνσο
74', Ζακ 88' -Αλφάρο 67' πεν.). Ατλέτικο Μπιλμπάο-Βαγιαδολίδ 2-1 (Φερέιρα 69',
Ουρθάιθ 88'-Τουριέλ 18'). Μπαρτσελόνα-Αλάβες 7-1 Φίγκο 18', Λουίς Ενρίκε 36',
90', Ριβάλντο 57', 67', Σέζαρ 84', 85'-Πάμπλο Γκόμεζ 78' πεν.).

Η βαθμολογία: Μαγιόρκα 29, Θέλτα και Βαλένθια 28, Ατλέτικο Μαδρίτης και
Ατλέτικο Μπιλμπάο 26.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16331O052</ED>
<ID>
ID:15098

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O05&aa=2</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ-ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16331O053</ED>
<ID>
ID:15133

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O05&aa=3</URL></REF>


Article

<CATEGORY>vin10</CATEGORY>

 <H5>Ποδαρικό με τζακ ποτ
</H5><H2>ΤΖΟΚΕΡ
</H2>
ΤΖΑΚ ΠΟΤ (800 εκατ. δρχ.) έγινε στο χθεσινό (3/1) διαγωνισμό τού Τζόκερ, αφού
ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι: δύο
τυχεροί με 5 επιτυχίες θα πάρουν από 51.011.360 δρχ., 33 με 4+1 επιτ. θα
εισπράξουν από 1.641.865 δρχ., 1.205 με 4 επιτ. θα μοιραστούν από 18.380 δρχ.,
2.213 με 3+1 επιτ. θα πάρουν από 18.380 δρχ., 58.063 με 3 επιτ. θα εισπράξουν
από 715 δρχ., 34.202 με 2+1 επιτ. θα μοιραστούν από 715 δρχ. και 170.921 με
1+1 επιτυχίες θα πάρουν από 360 δρχ.

Τα πέντε νούμερα είναι: 4, 37, 3, 20, 27, ενώ ο αριθμός του Τζόκερ είναι το 15.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16331O054</ED>
<ID>
ID:15151

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O05&aa=4</URL></REF>


Article

<CATEGORY>vin10</CATEGORY>

 <H5>Κανάλι για τη Ρεάλ
</H5><H5></H5><H5>Νέο λουκ
</H5><H5></H5><H5>Χοτ ντογκ
</H5><H2>Εμπιστευτικά
</H2>
* ΜΕΤΑ τη Μάντσεστερ Γιουνάιτεντ και η Ρεάλ Μαδρίτης θα αποκτήσει το δικό
της κανάλι. Πρόκειται για το «Canal Madrid», το οποίο αναμένεται να εκπέμψει
τις προσεχείς ημέρες. 
* Χωρίς το παχύ μουστάκι του έκανε την εμφάνισή του στην πρώτη προπόνηση
της Ρεάλ Μαδρίτης, τη νέα χρονιά, ο Ολλανδός κόουτς Γκους Χίντινκ. Ο Χίντινκ
είχε υποσχεθεί να ξυρίσει το μουστάκι του αν η Ρεάλ κατακτούσε το διηπειρωτικό
κύπελλο. 
* Ο ΚΟΡΥΦΑΙΟΣ Άγγλος διαιτητής Πολ Ντάρκιν δέχθηκε ένα... χοτ ντογκ στο
κεφάλι κατά τη διάρκεια του αγώνα Κυπέλλου ανάμεσα στην Όλνταμ και την Τσέλσι.
Ο Ντάρκιν δεν αιφνιδιάστηκε, σήκωσε το χοτ ντογκ από το χορτάρι και το
περιεργάστηκε όσο χρειαζόταν προκειμένου να αναφέρει στην έκθεσή του πως το
αντικείμενο που δέχθηκε περιείχε και ένα λουκάνικο Φρανκφούρτης!
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16331O055</ED>
<ID>
ID:15163

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O05&aa=5</URL></REF>


Article

<CATEGORY>vin10</CATEGORY>

 <H5>ΑΕΚ: Ο ΑΜΥΝΤΙΚΟΣ ΤΟΥ ΕΘΝΙΚΟΥ ΘΕΛΕΙ, ΑΠΟΜΕΝΕΙ ΤΟ «ΝΑΙ» ΤΟΥ ΤΣΙΑΜΑΚΗ
</H5><H2>Θέλει τον Καψή
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Κωστένογλου προσπαθεί να σταματήσει τον Παϊτέρη, παρακολουθεί ο Νκολαΐδης

ΔΕΣΜΕΥΤΗΚΕ ότι η ΑΕΚ θα κάνει μεταγραφές ο Δημήτρης Μελισσανίδης και όντως
βρίσκεται πολύ κοντά στην απόκτηση του Μιχάλη Καψή. 
Χθες, λίγη ώρα μετά το τέλος του φιλικού με την Καλλιθέα (5-0), ο παράγοντας
δεν δίστασε να πει: «Λέτε για τα χρήματα που έρχονται ή όχι. Αυτό που τονίζω
είναι ότι η ΑΕΚ θα κάνει μεταγραφές, ανεξάρτητα με το αν στείλουν χρήματα οι
Άγγλοι. Μόνο που θα κάνουμε τις μεταγραφές που εμείς θέλουμε».

Ο ΚΑΨΗΣ

Πρώτη μεταγραφή της ΑΕΚ θα είναι, κατά τα φαινόμενα, ο Μιχάλης Καψής. Τον
αμυντικό του Εθνικού θέλουν στη Νέα Φιλαδέλφεια και όλα δείχνουν ότι η υπόθεση
είναι στην τελική ευθεία. Μένει το «ναι» του κ. Τσιαμάκη, διότι ο Καψής
συμφωνεί στη μεταγραφή. Στον παίκτη προτείνονται περί τα 80 εκατ. για 4ετές
συμβόλαιο και στον Εθνικό παίκτες για ανταλλάγματα. Ο Πλατάκης, μάλλον ο
Κεφαλάς, ενώ μπορεί και τερματοφύλακας (θα στείλουν τον Δέλλιο δανεικό για
εξάμηνο;). Λεπτομέρεια: στο συμβόλαιο του Μιχάλη Καψή υπάρχει όρος ότι το
καλοκαίρι αν ο Εθνικός υποβιβαστεί, μένει ελεύθερος!. Το ενδιαφέρον για τον
Φύσσα αναθερμάνθηκε και ο κ. Μελισσανίδης θα ήθελε πρώτα να δέσμευε (και με
υπογραφή;) τον άσο και μετά να «βρει άκρη» με τον Πανιώνιο. Προτάσεις πέφτουν,
γενικώς, στο τραπέζι των διαπραγματεύσεων. Τονίζεται ότι πρέπει (κάποτε) να
μπουν χρήματα στους λογαριασμούς των παικτών, διότι περί τους 10 έχουν να
παίρνουν δόσεις. Στην ΑΕΚ υποσχέθηκαν ότι αυτό θα γίνει σήμερα-αύριο. Για το
θέμα της διακοπής του πρωταθλήματος, ο πρώην πρόεδρος ξεκαθάρισε ότι τον λόγο
έχει η ΕΠΑΕ. Τα γκολ της ΑΕΚ σημείωσαν οι Μάρκος (3'), Ζουμπούλης (57', μετά
σόλο του Δώνη), Πλατάκης (σχεδόν επί της γραμμής στο 61', κατόπιν ενέργειας
του Νικολαΐδη), Δώνης (76', με μακρινό σουτ) και Νικολαΐδης (79'). Δοκάρι είχε
ο Πλατάκης στο 87'. 
Ο Ουκρανός προπονητής (χειροκροτήθηκε έντονα, ίσως για πρώτη φορά) δεν έμεινε
ικανοποιημένος από όλους τους ποδοσφαιριστές του και κράτησε στον αγώνα επί
90' μόνο τους Κατσαβό και Νικολαΐδη.

*** Παρών στο γήπεδο χθες και ο Ρέφικ Σαμπανάντζοβιτς. Ο Μαυροβούνιος για
πρώτη φορά από το καλοκαίρι του '96, όταν και πήγε στον Ολυμπιακό, εμφανίστηκε
με τον γιο του Αμίλ στο γήπεδο και αποθεώθηκε!

*** Φιλικό με τον Αθηναϊκό προγραμματίζεται την Τετάρτη.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16331O061</ED>
<ID>
ID:15059

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O06&aa=1</URL></REF>


Article

<CATEGORY>vin10</CATEGORY>

 <H5>Δ' ΕΘΝΙΚΗ: Ξέφυγε 5 βαθμούς ο Αχαρναϊκός
</H5><H2>Εντυπωσιακό σερί του Λεωνιδίου
</H2>
ΜΕ ΤΟ... δεξί μπήκε στη νέα χρονιά ο Αχαρναϊκός, που νίκησε εντός έδρας με 2-1
τον Θρασύβουλο και ξέφυγε πέντε βαθμούς στην κορυφή του 1ου ομίλου, μετά τη
χθεσινή 15η αγωνιστική του πρωταθλήματος της Δ' Εθνικής.

Το Λεωνίδιο (3ος όμιλος) φάνηκε να μην επηρεάζεται από τη διακοπή των εορτών,
αφού συνέχισε το αξιοθαύμαστο σερί των νικών του (15 στα 15), επικρατώντας με
3-2 του Πάμισου, αποκτώντας μάλιστα προβάδισμα 12 βαθμών από τον δεύτερο στη
βαθμολογία, Παγκορινθιακό..

Ο Φωστήρας (1-0 τον Αετό Λουτρ.) και τα Χανιά (2-0 τον Βύζα) παρέμειναν
συγκάτοικοι στο ρετιρέ του 2ου ομίλου, ενώ ο Αγροτικός Αστέρας (3-0 τα
Κουφάλια) «έπιασε» στην πρώτη θέση του 5ου ομίλου τον Ποσειδώνα Πόρων, που
ηττήθηκε (2-0) από τον Απόλλωνα Λάρισας.

Οι άσχημες καιρικές συνθήκες (έντονες βροχοπτώσεις) έγιναν η αιτία να
αναβληθούν τρία ματς και να διακοπεί στο 70' ο αγώνας Καρύτσας-Μ. Αλεξ.
Τρικάλων, λόγω ακαταλληλότητας των γηπέδων.

Τα αποτελέσματα της 15ης αγωνιστικής και οι βαθμολογίες των ομίλων:

1ος όμιλος: Δόξα Προκ. - Χαλκίδα 0-0, Ακράτητος - Αστέρας Ιτ. 2-0,
Αστέρας Ζ. - Ολυμπιακός Λ. αναβλήθηκε, Αγ. Ελεούσα - Λαμία 2-1, Εύρυτος -
Παμβαγιακός 0-3, Άρης Πετρ. - Βελούχι 4-0, Ηρακλής Ροδ. - Αήττητος 3-1,
Αχαρναϊκός - Θρασύβουλος 2-1, Φωκικός - Χαϊδάρι 0-2.

Η ΒΑΘΜΟΛΟΓΙΑ: Αχαρναϊκός 36, Λαμία 31, Ακράτητος 31, Άρης Πετρ. 29,
Χαϊδάρι 28, Αγ. Ελεούσα 28, Θρασύβουλος 24, Ηρακλής Ροδ. 23, Αστέρας Ζωγρ. 22,
Χαλκίδα 21, Φωκικός 20, Αήττητος Σπ. 18, Ολυμπιακός Λιοσ. 16, Παμβαγιακός 14,
Δόξα Προκ. 13, Αστέρας Ιτ. 12, Βελούχι 12, Εύρυτος 0.

* Εκκρεμεί ο αγώνας Αστέρα Ζωγρ. - Ολυμπιακού Λιοσ.

2ος όμιλος: Πόντιοι - Μανδραϊκός 0-2 α.α., Ηρακλής Θυμ. - Μάλλια
σήμερα, Αστέρας Ρεθ. - Ιεράπετρα 2-0, Χανιά - Βύζας 2-0, Εργοτέλης - Σύρος
2-0, Ηρακλής Μαρ. - Ατσαλένιος 0-0, Ασπρόπυργος - Μύκονος 1-0, Φωστήρας -
Αετός Λουτρ. 1-0, Ίκαρος - Χαλκηδόνα 1-9.

Η ΒΑΘΜΟΛΟΓΙΑ: Φωστήρας 35, Χανιά 35, Ατσαλένιος 32, Χαλκηδόνα 31,
Μανδραϊκός 30, Βύζας 29, Μάλλια 25, Αστέρας Ρεθ. 24, Ηρακλής Μαρ. 19,
Εργοτέλης 18, Πόντιοι 16, Σύρος 15, Μύκονος 14, Ασπρόπυργος 13, Ιεράπετρα 12,
Αετός Λουτρ. 6, Ηρακλής Θυμ. 6, Ίκαρος Αγ. Κηρ. 1.

* Οι Αστέρας Ρεθ., Μάλλια, Ιεράπετρα, Αετός Λουτρ., Ηρακλής Θυμ. και Ίκαρος
Αγ. Κηρ. έχουν από έναν αγώνα λιγότερο. Ο Εργοτέλης έχει -8 βαθμούς, ο Αετός
Λουτρ. ένα μηδενισμό και -3 β., ενώ ο Φωστήρας ένα μηδενισμό και -1 β.

3ος όμιλος: ΑΕΚ Πύργου - Πύργος 2-0 α.α., Παγκορινθιακός - Απόλλων Καλ.
3-0, Εύγερος - Αστέρας Βλαχ. 1-2, Εθνικός Σαγ. - Πανθυρεατικός 2-1, Ζάκυνθος -
Δαφνί 7-2, Μολαϊκός - Δόξα Λιθ. 2-1, Λεωνίδιο - Πάμισος 3-2, Πάτρα - Κόρινθος
2-3, Μεσσηνιακός - Πανναυπλιακός 3-2.

Η ΒΑΘΜΟΛΟΓΙΑ: Λεωνίδιο 45, Παγκορινθιακός 33, Πάμισος 32, Αστέρας Βλαχ.
30, Πάτρα 28, Ζάκυνθος 28, Απόλλων Καλ. 27, Κόρινθος 27, Πανθυρεατικός 22, ΑΕΚ
Πύργου 20, Μεσσηνιακός 19, Μολαϊκός 17, Εθνικός Σαγ. 16, Πανναυπλιακός 15,
Δόξα Λιθ. 13, Δαφνί 5, Εύγερος 4.

* Οι Δαφνί και Εύγερος έχουν από έναν αγώνα λιγότερο.

4ος όμιλος: Αλμυρός - Εθνικός Φιλ. 2-1, Ν. Σελεύκεια - Αν. Άρτας 1-2,
Λύκοι Πινδ. - Ελαιόφυτο 1-0, Ακαρνανικός - Ερμής Μαυρ. 2-0, Τηλυκράτης -
Θιναλιακός 4-0, Ολυμπιακός Π. - Κέρκυρα 2-1, Ηρακλής Σοφ. - Ν. Καρυές 0-1,
Ροδοτόπι - Θεσπρωτός αναβλήθηκε, Μέλισσα - Αχιλλέας Φαρσ. 2-0.

Η ΒΑΘΜΟΛΟΓΙΑ: Θεσπρωτός 37, Λύκοι Πινδ. 31, Ν. Καρυές 31, Ελαιόφυτο 27,
Κέρκυρα 25, Τηλυκράτης 24, Ροδοτόπι 22, Ακαρνανικός 22, Μέλισσα 21, Ηρακλής
Σοφ. 20, Ερμής Μαυρ. 20, Αν. Άρτας 19, Ολυμπιακός Παν. 18, Αλμυρός 17, Ν.
Σελεύκεια 16, Αχιλλέας Φαρσ. 11, Εθνικός Φιλ. 9, Θιναλιακός 6.

* Εκκρεμεί ο αγώνας Ροδοτόπι-Θεσπρωτού, ενώ ο Ολυμπιακός Παν. έχει ένα
μηδενισμό και -1 βαθμό.

5ος όμιλος: Πτολεμαΐδα - Ελλάς Κ. 6-0, Ηρακλής Χ. - Εθνικός Κατ. 2-0,
Κεραυνός Αγ. Γ. - Μάνδαλο αναβλήθηκε, Αλμωπός Αρ. - Οδυσσέας Κ. 2-1, Γιαννιτσά
- Άρης Π. 2-2, Τύρναβος - Ποριά 0-2, Αγρ. Αστέρας - Κουφάλια 3-0, Απόλλων Λαρ.
- Ποσειδών Π. 2-0, Καρύτσα - Μ. Αλ. Τρικάλων διεκόπη.

Η ΒΑΘΜΟΛΟΓΙΑ: Ποσειδών Π. 35, Αγρ. Αστέρας 35, Κουφάλια 33, ΕΘνικός
Κατ. 32, Απόλλων Λαρ. 30, Ηρακλής Χ. 27, Άρης Ποντ. 26, Αλμωπός Αρ. 24,
Γιαννιτσά 23, Ποριά 21, Μ. Αλεξ. Τρικάλων 18, Τύρναβος 18, Πτολεμαΐδα 18,
Οδυσσέας Κ. 15, Μάνδαλο 13, Καρύτσα 7, Ελλάς Καλ. 3, Κεραυνός Αγ. Γ. 0.

* Οι Απόλλων Λαρ., Μ. Αλ. Τρικάλων, Μάνδαλο και Καρύτσα έχουν από έναν αγώνα
λιγότερο, ενώ ο Κεραυνός Αγ. Γ. δύο ματς.

6ος όμιλος: Ν. Κρήνη - Αχιλλέας Τρ. 1-1, Ορφέας Ξ. - Ακρίτας Ν.Β. 1-1,
Ορφέας Αλ. - Ν. Πετρίτσι 1-1, Πανδραμαϊκός - Ορφέας Ελ. 1-1, Αστέρας Αιγ. -
Νέστος Χρ. 1-2, Εθνικός Σιδ. - Νεάπολη 2-0, Αγ. Αθανάσιος - Ακρίτας Ν. Κρ.
0-0, Πολύκαστρο - Ακαδ. Ξάνθης 2-1, Ορέστης Ορ. - Ν. Καλλικράτεια 3-0.

Η ΒΑΘΜΟΛΟΓΙΑ: Ορφέας Αλεξ. 37, Νεάπολη 36, Πολύκαστρο 27, Ορφέας Ξ. 26,
Ορέστης Ορ. 26, Ν. Κρήνη 25, Αχιλλέας Τρ. 24, Ν. Πετρίτσι 23, Ορφέας Ελευθ.
23, Εθνικός Σιδ. 23, Πανδραμαϊκός 20, Ακρίτας Ν.Β. 16, Νέστος Χρυσ. 16, Αγ.
Αθανάσιος 15, Ακαδ. Ξάνθης 13, Ν. Καλλικράτεια 7, Αστέρας Αιγ. 6, Ακρίτας
Ν.Κρ. 6.

Ο Ορέστης Ορ. έχει ένα μηδενισμό και -1 βαθμό, ενώ οι Ορφέας Ελευθ. και
Ακρίτας Ν.Β. από έναν αγώνα λιγότερο.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16331O062</ED>
<ID>
ID:15099

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O06&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ </H2>
Οι σημερινές κούρσες (έναρξη 3.00 μ.μ.) και τα προγνωστικά μας:

1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΒΑΛΛΙΣΤΡΑ 58 Σταύρου&#0097

2. ΒΟΛΤΙΝΤ 57,5 Νίκος&#0096

3. ΜΑΡΙ ΚΑΛ 57 Αλέξης&#0098

4. ΣΟΥΗΤ ΕΦΗ 56,5 Δούκας&#0092

5. ΝΤΡΗΜ ΜΑΣΙΝ 56 Τριανταφύλ.&#0094

6. ΜΙΣ ΜΑΡΙΑΝΝΑ 55,5 Οικονομίδης&#0095

7. ΣΥΜΠΑΘΕΙΑ 57 Βασίλης&#0091

8. ΓΟΥΩΤΕΡ ΛΙΛΥ 55 Ντίνος&#0093

­ Υπόδ.: ΣΥΜΠΑΘΕΙΑ - ΒΑΛΛΙΣΤΡΑ (Βολτίντ).

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΒΟΡΕΙΟΣ ΠΟΛΟΣ 58 Σταύρου&#0097

2. ΓΟΗΣ 58 Λιάκος&#0095

3. ΙΚΑΡΟΣ 58 Οικονομίδης&#0092

4. ΜΑΥΡ. ΑΓΓΕΛΟΣ 58 Νίκος&#0096

5. ΣΗ ΣΤΑΡ 58 Φίλιππος&#0093

6. ΣΠΕΪΣ ΣΤΑΡ 58 Σωτηρόπουλος&#0091

7. ΤΣΗΦ ΘΑΝΤΕΡ 58 Τριανταφύλ.&#0094

8. ΧΡΗΣΤΑΓΓΕΛΟΣ 58 Δούκας&#0099

9. ΨΥΧΡΑΙΜΟΣ 58 Βασίλης&#0098

­ Υπόδ.: ΨΥΧΡΑΙΜΟΣ - ΓΟΗΣ (Ση Σταρ).

3η ΙΠΠΟΔΡΟΜΙΑ / Ώρα 4.00, 1.000 μέτρα

1. ΛΟΥΛΗ 58 Σωτηρόπουλος&#0093

2. ΓΕΩΡΓ. ΦΟΥΣΚ 57,5 Κυριακόπ.&#0097

3. ΓΟΥΩΛ ΣΤΡΗΤ 57,5 Τριανταφύλ.&#0096

4. ΛΕΪΝ. ΒΑΛΕΡΙΑ 57,5 Οικονομίδης&#0091

5. ΝΤΑΛΙΝΑ 57,5 Λιάκος&#0094

6. ΠΙΚ. ΚΥΡΑΛΕΝΗ 57,5 Νικολαΐδης&#0095

7. ΧΑΛΑΣΙΑ 57,5 Δημητσάνης&#0098

8. ΧΑΛΑΣΤΡΑ 57,5 Σταύρου&#0092

­ Υπόδ.: Λ. ΒΑΛΕΡΙΑ - ΝΤΑΛΙΝΑ (Πικ. Κυρά Λένη).

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΑΧΑΙΟΣ 58 Ματζαβίδης&#0099

2. ΓΟΥΩΡΛ. ΛΙΝΤΕΡ 58 Λιάκος&#0092

3. ΕΣΠΕΡΙΤΟ 58 Σταύρου&#0096

4. ΙΔΑΝΙΚΟΣ 58 Οικονομίδης&#0098

5. ΙΛΙΣΣΟΣ 58 Γεωργίου&#0095

6. ΡΟΥΑΓ. ΣΠΙΝΤ 58 Σωτηρόπουλος&#0091

7. ΤΑΡΤΟΥΦΟΣ 58 Βασίλης&#0093

8. ΧΑΡΒΑΛΙΑΣ 58 Σίντλερ&#0094

9. ΡΟΥΑΓ. ΦΑΪΑΡ 58 Αλέξης&#0097

* Οι ίπποι 6-9 είναι ομόσταβλοι.

­ Υπόδ.: ΡΟΥΑΓΙΑΛ ΣΠΙΝΤ - ΙΔΑΝΙΚΟΣ (Γ. Λίντερ).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΜΑΡΑΘ. ΣΠΕΑΡ 54,5 Κουτσοπέτρ.&#0098

2. ΦΟΡΤΣ. ΓΟΥΕΪ 57 Σταύρου&#0096

3. ΗΜΙΘΕΑ 56 Οικονομίδης&#0091

4. ΡΟΥΑΓ. ΒΙΚΤΟΡΥ 56 Λιάκος&#0095

5. ΕΛΑ ΓΑΤΟ ΜΟΥ 53,5 Αττίκος&#0099

6. ΛΕΪΝ. ΑΜΑΛΙΑ 53,5 Γεωργίου&#0093

7. ΦΙΛΟΤΙΜΗ 53 Τριανταφύλ.&#0094

8. ΝΤΑΜΟΥΡ 52 Δημητσάνης&#0092

9. ΑΝΕΜΗ 54 Ντίνος&#0097

* Οι ίπποι 2-9 είναι ομόσταβλοι.

­ Υπόδ.: ΗΜΙΘΕΑ - ΕΛΑ ΓΑΤΟ ΜΟΥ (Νταμούρ).

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΜΑΓΕΜ. ΑΥΛΟΣ 58 Οικονομίδης&#0099

2. ΡΟΒΕΡ 56,5 Αττίκος&#0096

3. ΚΟΛΕΚΑΣ 57 Τριανταφύλ.&#0093

4. ΒΕΒΑΙΟΣ 55 Ντίνος&#0094

5. ΑΚΑΡΔΟΣ ΤΕΡΖ 54,5 Λάος&#0097

6. ΒΡΙΛΗΣΣΟΣ 54 Δημητσάνης&#0091

7. ΘΗΡΙΩΔΗΣ 54 Ματζαβίδης&#0095

8. Κ. ΔΗΜΗΤΡΙΟΣ 55,5 Χατζηγεωργ.&#0092

9. ΡΑΦΑΗΛ 54 Σίντλερ&#0098

­ Υπόδ.: ΑΚΑΡΔΟΣ ΤΕΡΖ - ΒΡΙΛΗΣΣΟΣ (Βέβαιος).

7η ΙΠΠΟΔΡΟΜΙΑ / Ώρα 6.00, 1.400 μέτρα

1. ΔΗΜΙΑΝΑ 60 Σταύρου&#0093

2. ΑΡΧΕΛΑΟΣ 50 Κουτσοπέτρ.&#0092

3. ΜΟΡΝΟΣ 53 Ντίνος&#0097

4. ΑΝΣΑΣΠΕΚΤΙΒ 52 Δούκας&#0095

5. ΟΛΓ. ΤΟΤΝΑΜ 50 Γεωργίου&#0091

6. ΠΑΥΣΙΛΥΠΟΣ 50 Χαραλάμπ.&#0098

7. ΣΤΑΜΜΕΡ 49,5 Λάος&#0094

8. ΑΝΤΡΙΑΝΑ 47 Γεωργία&#0096

­ Υπόδ.: ΑΡΧΕΛΑΟΣ - ΜΟΡΝΟΣ (Δημιάνα).

8η ΙΠΠΟΔΡΟΜΙΑ / Ώρα 6.30, 1.800 μέτρα

1. ΠΡΑΣ. ΘΥΕΛΛΑ 56,5 Σπύρος&#0097

2. ΓΙΑΝΝΑΚΗΣ 56 Δημητσάνης&#0096

3. ΦΡΙΝΤΑ 57,5 Σωτηρόπουλος&#0094

4. ΜΙΚΡ. ΣΤΕΛΙΟΣ 56 Οικονομίδης&#0091

5. ΜΠΙΛ ΤΟΝΥ 55,5 Σίντλερ&#0095

6. ΣΤΡΑΤΑΡΧΗΣ 52 Λάος&#0098

7. ΠΡΕΝΣ ΤΖΟΥΝ. 49 Δούκας&#0092

8. ΠΑΝΤΕΛΑΚΟΣ 47 Σγούρος&#0093

­ Υπόδ.: ΜΠΙΛ ΤΟΝΥ - Μ. ΣΤΕΛΙΟΣ (Πρενς Τζούνιορ).

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΦΟΒΕΡΑ 60 Οικονομίδης&#00910

2. ΜΥΡΩΝΑΣ 59 Σωτηρόπουλος&#0096

3. ΗΠΙΤΗΣ 57,5 Γεωργίου&#0095

4. ΚΟΒΑΤΣ 56,5 Σταύρου&#0094

5. ΩΡΑΙΑ ΜΕΛΙΝΑ 55,5 Τριανταφύλ.&#0091

6. ΛΕΪΝ. ΦΙΛΙΠΠΑ 54,5 Ζευγώλης&#0092

7. ΜΠΙΓΚ ΠΑΝΟΣ 53,5 Ντίνος&#0099

8. ΒΑΣΑΚ 49,5 Τσεργάς&#0098

9. ΖΕΪΝΑΜΠ 49 Δούκας&#0097

10. ΜΙΑ ΕΛΕΝΙΤΣΑ 47 Σγούρος&#0093

* Οι ίπποι 8-10 είναι ομόσταβλοι.

­ Υπόδ.: ΚΟΒΑΤΣ - ΗΠΙΤΗΣ (Μπιγκ Πάνος).

­ Δύο αουτσάιντερ: ΚΙΝΓΚ ΔΗΜΗΤΡΙΟΣ (6η) - ΠΑΥΣΙΛΥΠΟΣ (7η).
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16331O063</ED>
<ID>
ID:15134

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O06&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΧΟΥΛΙΓΚΑΝ ΕΣΠΑΣΑΝ ΤΖΑΜΙΑ, ΠΕΤΑΞΑΝ ΜΟΛΟΤΟΦ ΚΑΙ ΠΡΟΚΑΛΕΣΑΝ ΖΗΜΙΕΣ ΣΕ Ι.Χ </H5><H2>Γυαλιά - καρφιά
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Φανερά τα ίχνη στην είσοδο του κλειστού Γλυφάδας από τη σαββατιάτικη επιδρομή
των «βαρβάρων», που εμφανίζονται ως φίλαθλοι...

Η ΠΡΩΤΟΦΑΝΗΣ στα χρονικά των... εξωαγωνιστικών επεισοδίων μεταξύ οπαδών
μεγάλων συλλόγων εισβολή ΑΕΚτζήδων στη Γλυφάδα και η σκληρή αντίδραση
αντιπάλων από το «ερυθρόλευκο» στρατόπεδο (ερήμην της Αστυνομίας!) σκίασε την
6η αγωνιστική του πρωταθλήματος βόλεϊ Α1 ανδρών Panafon.

Γύρω στις 15.30', ενώ το ντέρμπι Ολυμπιακού - ΑΕΚ επρόκειτο ν' αρχίσει στις
17.15, περίπου 100 οπαδοί της ΑΕΚ που έφθασαν με πούλμαν στο κλειστό Γλυφάδας
εισέβαλαν στο γήπεδο από την πίσω πόρτα και άρχισαν να σπάζουν ό,τι έβρισκαν
μπροστά τους. Λίγο αργότερα, εμφανίστηκε ανάλογος αριθμός οπαδών του
Ολυμπιακού και άρχισε συμπλοκή, στη διάρκεια της οποίας οι «εισβολείς»
αναγκάστηκαν να υποχωρήσουν αφού πέταξαν στον αγωνιστικό χώρο πέτρες και
πυροσβεστήρα του οποίου το περιεχόμενο παραλίγο να γίνει αιτία αναβολής του αγώνα.

Κατά την υποχώρηση - αποχώρησή τους οι οπαδοί της ΑΕΚ έσπασαν έξι τζάμια στην
είσοδο του γυμναστηρίου και προκάλεσαν ζημιές σε αυτοκίνητα (ανάμεσά τους
εκείνο του Γιώργου Ντράκοβιτς), ενώ τους μιμήθηκαν αργότερα οι οπαδοί του
Ολυμπιακού προκαλώντας ζημιές στα αυτοκίνητα του προπονητή της ΑΕΚ Στέφανου
Πολύζου και του παίκτη της Νίκου Μπουγά. Οι οπαδοί της ΑΕΚ έριξαν και μολότοφ,
οι οποίες εξουδετερώθηκαν εύκολα επειδή έπεσαν στο γρασίδι γύρω από την αίθουσα.

Στη διάρκεια της συμπλοκής στο γήπεδο τραυματίστηκαν ελαφρά 4 οπαδοί της ΑΕΚ,
οι οποίοι έφυγαν με αίματα από χτυπήματα ή πέτρες. Αναμείχθηκαν και οι παίκτες
των δύο ομάδων, οι οποίοι προσπάθησαν να συγκρατήσουν και να προστατεύσουν
οπαδούς της ΑΕΚ και του Ολυμπιακού που ζήτησαν καταφύγιο στα αποδυτήρια και
τον αγωνιστικό χώρο.

Προς στιγμήν, υπήρξε σκέψη αναβολής του αγώνα, αλλά με την παρέμβαση του
προέδρου της ΕΟΠΕ Θανάση Μπελιγράτη και την προσπάθεια υπαλλήλων του
γυμναστηρίου και συντελεστών του αγώνα το τερέν καθαρίστηκε και ο αγώνας
άρχισε γύρω στις 18.00'.

Μια εξήγηση για ό,τι συνέβη δίνει η πληροφορία ότι οι οπαδοί της ΑΕΚ ζήτησαν
από το ΤΑΠ της ομάδας εισιτήρια για τον αγώνα και επειδή πήραν αρνητική
απάντηση (λόγω προφανώς του φόβου επεισοδίων) αποφάσισαν να πάνε στο ΟΑΚΑ για
τον αγώνα μπάσκετ ΑΕΚ - Ηρακλείου... μέσω Γλυφάδας και να αιφνιδιάσουν!
Σύμφωνα μάλιστα με μαρτυρίες των υπαλλήλων του κλειστού Γλυφάδας, έφθασαν στο
γήπεδο αρχικά μερικά άτομα για αναγνώριση και αφού διαπίστωσαν ότι δεν υπάρχει
αστυνομική δύναμη επιτέθηκαν.

Ο Ολυμπιακός διαμαρτυρήθηκε στον επικεφαλής της αστυνομικής δύναμης που έφθασε
στο γήπεδο γύρω στις 16.15' και υποστήριξε ότι ήλθε μία ώρα πριν από την
έναρξη του αγώνα όπως όφειλε.

* ΟΛΥΜΠΙΑΚΟΣ - ΑΕΚ 3-0 (27-25, 25-22, 25-19).

Σε δύο σετ ξέφυγε στην αρχή η ΑΕΚ (2-8 στο 1ο, 7-14 στο 2ο), αλλά ο Ολυμπιακός
με φοβερό σερβίς και μπλοκ κατάφερε να επικρατήσει και να φθάσει σε νίκη χωρίς
απώλεια σετ.

Καλύτεροι του νικητή Γκιούρδας (82% υποδ. - 70% επιθ. - 2 άσοι), Βούγεβιτς
(89% υποδ. - 71% επιθ.), Θεοδωρίδης (87% επιθ. - 5 μπλοκ), Κουρνέτας, ενώ από
την ΑΕΚ φάνηκαν περισσότερο Μουσένκο (59% επιθ.), Πανούσος (80% υποδ. - 56% επιθ.).

ΟΛΥΜΠΙΑΚΟΣ (Ζ. Γκάιτς): Κουρνέτας 4 πόντοι, Ντράκοβιτς 14, Γκιούρδας 15,
Βούγεβιτς 17, Τσακιρόπουλος 7, Θεοδωρίδης 9 - Μηνούδης, Ουτζής.

ΑΕΚ (Σ. Πολύζος): Κωνσταντινίδης 3, Μουσένκο 14, Πανούσος 11, Αθανασιάδης 2,
Κλήμος 4, Γκουντίμα 5 - Φάκας 1, Αγγελίδης 5, Μπασούκας, Τσιακμάκης.

* ΗΦΑΙΣΤΟΣ MARABOU - ΗΡΑΚΛΗΣ PALLINI 1-3 (25-27, 16-25, 25-22, 19-25).

Με φοβερό κέντρο (Χατζηαντωνίου 18 πόντοι με 95% επιθ. με 13/14 προσπ., 5
μπλοκ - Δεσλής 18 πόντοι με 93% επιθ. με 16/18) ο Ηρακλής ξεπέρασε το εμπόδιο
ενός θαυμάσιου Ηφαίστου που είχε σπουδαίους Χρυσόπουλο (15 πόντοι με 85% υποδ.
- 75% επιθ. - 3 μπλοκ), Μητράκα (19 πόντοι με 81% επιθ.), Ντίας (11 πόντοι με
67% επιθ. - 3 μπλοκ).

* ΟΡΕΣΤΙΑΔΑ DIANA - ΠΑΝΑΘΗΝΑΪΚΟΣ 3-0 (26-20, 25-20, 25-17).

Με «σούπερ» εμφάνιση των Μπάεφ (22 πόντοι με 100% επιθ. με 15/15 - 2 δίποντα),
Γραμματικόπουλου (18 πόντοι με 67% επιθ. - 5 μπλοκ - 4 δίποντα), Μποζίδη (4
μπλοκ) η Ορεστιάδα υπέταξε εύκολα τον ανύπαρκτο στο μπλοκ (16 πόντοι έναντι
2!) Παναθηναϊκό (καλύτερος Πεσλ - 9 πόντοι - 78% υποδ. - 70% επιθ.).

* ΠΑΟΚ - ΚΤΗΣΙΦΩΝΤΑΣ 3-0 (25-16, 25-23, 25-22).

Η καλή απόδοση των Αμερικανών Λαμπέρτ (15 πόντοι με 73% επιθ.) και Ντιλ (14
πόντοι με 60% επιθ.) γλίτωσε τον ΠΑΟΚ από «περιπέτειες» απέναντι σε έναν
σφριγηλό σε δύο σετ Κτησιφώντα που είχε κορυφαίους Κουρούπη (12 πόντοι με 74%
υποδ. - 81% επιθ.), Χοφ (10 πόντοι με 78% επιθ.).

* ΑΡΗΣ - ΙΩΝΙΚΟΣ ΝΙΚΑΙΑΣ 3-0 (25-13, 25-19, 25-21).

Με εντυπωσιακούς Τζούριτς (18 πόντοι με 79% επιθ. - 2 δίποντα), Παπακοσμά (14
πόντοι με 85% επιθ.) ο Άρης δεν ανησύχησε σοβαρά από τον Ιωνικό (κορυφαίος
Δημητρακάκος με 12 πόντους - 67% επιθ.).

* ΦΙΛΙΑ ΗΛΙΟΥΠΟΛΗΣ - Α.Ε. ΚΟΜΟΤΗΝΗΣ 3-0 (25-15, 25-23, 25-22).

Με κορυφαίο τον Λετονό Μίχελσονς (13 πόντοι με 83% υποδ. - 73% επιθ. - 3
μπλοκ) η γηπεδούχος επέβαλε την ανωτερότητά της απέναντι στην αξιόμαχη
Κομοτηνή που είχε καλύτερο τον Μπεκιάρη (9 πόντοι με 67% επιθ.).


<REF><SOURCE>ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16331O071</ED>
<ID>
ID:15060

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Φόρεσε κόκκινο σκουφάκι
</H2>
ΜΠΛΕ ή κόκκινο σκουφάκι; Το δίλημμα αυτό τέθηκε και χθες στο κολυμβητήριο της
Βουλιαγμένης, αλλά αυτήν τη φορά υποχώρησαν οι άνθρωποι του Παναθηναϊκού, με
παρέμβαση και του προέδρου της ΕΚΟΦ Δημήτρη Διαθεσόπουλου. Ο διαιτητής
Μαθιουδάκης επέμενε να φορέσει κόκκινο σκουφάκι ο τερματοφύλακας των
«πρασίνων» Πουλιόπουλος, με αποτέλεσμα το παιχνίδι να αρχίσει με αρκετή ώρα
καθυστέρηση. Πάντως, στη συνάντηση της ΕΚΟΦ με τους διαιτητές είχε αποφασιστεί
να φορούν σκουφάκι με διαφορετικό χρώμα οι τερματοφύλακες. Άλλωστε, αυτός ήταν
και ο λόγος που είχε αναβληθεί η συνάντηση πριν από είκοσι ημέρες. Τελικά, η
Βουλιαγμένη εκμεταλλεύτηκε και την απουσία του Απανασένκο (ασθενής) και νίκησε
εύκολα 18-7. Τα γκολ: Βουλιαγμένη: Αφρουδάκης 5, Μάζης 3, Κρέντελ,
Καφετζόπουλος από 2, Κατρουτζανάκης, Κουτσογιάννης, Μπουλουγουράς, Τσίκλος,
Λοράντος, Μαυρωτάς. Παναθηναϊκός: Κοστάντα 3, Παπαναστασίου 2, Δασκαλάκης, Σταύρου.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16331O072</ED>
<ID>
ID:15100

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O07&aa=2</URL></REF>


Article

<CATEGORY>vin10</CATEGORY>

 <H5>ΚΑΤΑΣΤΡΟΦΗ: ΟΙΚΟΝΟΜΙΚΟΣ ΜΑΡΑΣΜΟΣ ΣΤΙΣ ΠΑΕ ΑΠΟ ΤΗΝ ΑΠΟΧΗ ΤΗΣ ΕΠΑΕ
</H5><H5>ΑΛΗΜΙΣΗΣ: Επαφές με την αθλητική ηγεσία και την ΕΠΑΕ
</H5><H5>Ο πρόεδρος της ΕΠΟ αναλαμβάνει πρωτοβουλίες για την εκτόνωση της κρίσης
</H5><H5>ΑΛΑΜΑΝΟΣ
</H5><H5>Ώρα μηδέν!
</H5><H2>Τα χρέη πνίγουν το ποδόσφαιρο
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Το ελληνικό ποδόσφαιρο βαδίζει από το κακό στο χειρότερο. Το οικονομικό
πρόβλημα έχει αρχίσει να σφίγγει ασφυκτικά τον κλοιό του γύρω από το πολυπαθές άθλημα

ΣΕ ΟΙΚΟΝΟΜΙΚΟ μαρασμό «οδηγείται» πλέον το επαγγελματικό ποδόσφαιρο, με τα
χρέη να «πνίγουν» τις ΠΑΕ και τον «κρουνό» του ΟΠΑΠ κλειστό.

Η εβδομάδα που μόλις αρχίζει θεωρείται εξαιρετικά κρίσιμη, αφού αρκετοί
παράγοντες του ποδοσφαίρου θα επιχειρήσουν προσέγγιση των «αντιμαχομένων»
πλευρών για άρση του αδιεξόδου.

Ο πρόεδρος της ΕΠΟ Σωτήρης Αλημίσης έκανε γνωστή αυτή την πρόθεσή του από
χθες, όμως ο ομόλογός του της ΕΠΑΕ Κώστας Αλαμάνος φαίνεται αμετακίνητος στις
θέσεις του. Όπως αμετακίνητη μένει και η διοίκηση του ΟΠΑΠ, η οποία προχωρεί
στην συγκρότηση των δελτίων ΠΡΟ-ΠΟ με αγώνες ξένων πρωταθλημάτων.

Ο πρόεδρος της ΕΠΑΕ, Κώστας Αλαμάνος, μιλώντας χθες στην «ΟΜΑΔΑ», αναφέρθηκε
στην ανάγκη «ορθόδοξων λύσεων στην προοπτική της ανάκαμψης και της προόδου».

Αλλά υπάρχει και η στυγνή πραγματικότητα: Οι περισσότερες από τις ΠΑΕ της Α'
εθνικής (και πολύ περισσότερο αυτές της Β' και της Γ' εθνικής) αντιμετωπίζουν
σοβαρά οικονομικά προβλήματα. 
Προβλήματα που έχουν γίνει εμφανή από τα μέσα Δεκεμβρίου, όταν η διοίκηση του
ΟΠΑΠ έκλεισε την στρόφιγγα της ροής χρημάτων από τα έσοδα του ΠΡΟ-ΠΟ (περίπου
200 εκατ. δρχ. σε εβδομαδιαία βάση).

Η Γενική Συνέλευση της ΕΠΑΕ, την προσεχή Δευτέρα, θεωρείται εξαιρετικά
κρίσιμη. Μέχρι τότε στα ποδοσφαιρικά γήπεδα όλης της χώρας έχουν «κατέβει τα
ρολά». Και οι ΠΑΕ μέλη της ΕΠΑΕ θα κληθούν ν' αποφασίσουν για το μέλλον αυτών
των κινητοποιήσεών τους.

Με το οικονομικό πρόβλημα να τις πνίγει, οι ΠΑΕ δύσκολα θα μπορούσαν να
συνεχίσουν τον δρόμο της αντιπαράθεσης με την πολιτεία και τον ΟΠΑΠ. 
Έτσι, το συνδρομητικό κανάλι έρχεται να δώσει τη λύση, έστω και πρόσκαιρη,
προσφέροντας κοντά στα 1,8 δισ. δρχ. για την κάλυψη μέρους της χασούρας των ΠΑΕ.

Όμως και αυτά τα χρήματα δεν μπορούν να αποτελέσουν μακροπρόθεσμη λύση, ενώ
συγχρόνως μειώνουν σημαντικά τα διαπραγματευτικά ατού της ΕΠΑΕ, που θέλει να
επαναδιαπραγματευθεί την σύμβαση που έχει με το Filmnet και δεν είναι η
καλύτερη δυνατή για το ποδόσφαιρο.

Η συνέλευση της Δευτέρας, λοιπόν, ίσως «οδηγήσει» αρκετές «μικρές» (θεωρητικά)
ΠΑΕ στην απόφαση να ζητήσουν την επανέναρξη του πρωταθλήματος, ώστε να αρχίσει
να ρέει και πάλι ρευστό στα ταμεία τους.

Οι πιέσεις προς αυτή την κατεύθυνση αναμένεται να ενταθούν αυτή την εβδομάδα,
και σύμφωνα με ασφαλείς πληροφορίες αρωγοί προς αυτή την κατεύθυνση θα είναι
και οι εμπορικές ΠΑΕ της Α' εθνικής.

Από την πλευρά της, η διοίκηση της ΕΠΑΕ καλείται να δείξει προς τα έξω ένα
διαφορετικό, απ' αυτό που την έχουμε γνωρίσει, πρόσωπο.

Και αν δεν πετύχει να δείξει πως οι διεκδικήσεις της ξεπερνούν το οικονομικό
και επεκτείνονται σε ζητήματα αξιοπιστίας, αναβάθμισης, απόκτησης κύρους
κ.λπ., τότε δύσκολα θα μπορέσει να πείσει το φίλαθλο κοινό.

Όπως πάντως και να έχει το θέμα, οι ΠΑΕ δεν μπορούν να «τραβήξουν» σε μάκρος
την αποχή τους, αφού υπάρχει και το συνδρομητικό κανάλι.

Και αν η χθεσινή αποχή δεν είχε σοβαρές επιπτώσεις, κυρίως λόγω γιορτών,
θεωρείται βέβαιο πως από ένα σημείο και πέρα και το Filmnet θα θέλει αγώνες,
προκειμένου να ικανοποιήσει τις απαιτήσεις των συνδρομητών του.

Επίσης θα πρέπει να επισημάνουμε ότι η αντιπαράθεση της ΕΠΑΕ με την πολιτεία
θέτει στο συρτάρι το μόνιμο αίτημα των Ποδοσφαιρικών Ανωνύμων Εταιρειών για
μία ευεργετική για τις ίδιες ρύθμιση των χρεών τους προς το Δημόσιο. Χρεών που
αυτή τη στιγμή «αγγίζουν» τα 4 δισ. δρχ. και αποτελούν μόνιμο βρόχο στο
«λαιμό» του ποδοσφαίρου.


ΜΕ ΣΤΟΧΟ την εκτόνωση της έκρυθμης κατάστασης στον χώρο του επαγγελματικού
ποδοσφαίρου, ο πρόεδρος της ΕΠΟ Σωτήρης Αλημίσης αρχίζει σήμερα σειρά επαφών
με την αθλητική ηγεσία και την διοίκηση της ΕΠΑΕ.

Η τελευταία, πάντως, με τις... πλάτες του συνδρομητικού καναλιού, προσπαθεί να
καλύψει τα τεράστια οικονομικά προβλήματα που αντιμετωπίζουν οι ΠΑΕ μέλη της,
μετά την κόντρα με τον ΟΠΑΠ.

Οι υπεύθυνοι της ΕΠΑΕ φαίνεται να βρίσκονται στο τελικό στάδιο συμφωνίας με
την διοίκηση του Filmnet, προκειμένου να πετύχουν την αναπροσαρμογή των εσόδων
τους την τρέχουσα αγωνιστική περίοδο. Οι δύο πλευρές έχουν κατ' αρχήν
συμφωνήσει να δοθούν από 100 εκατ. δρχ. παραπάνω σε κάθε ΠΑΕ Α' Εθνικής,
δηλαδή 1,8 δισ. δρχ. στο σύνολο.

Πάντως, υπάρχουν και εκείνοι που υποστηρίζουν ότι μία τέτοια συμφωνία
υποθηκεύει το μέλλον του επαγγελματικού ποδοσφαίρου. Και αυτό, επειδή στην
ΕΠΑΕ συζητούσαν εδώ και αρκετό καιρό την επαναδιαπραγμάτευση της συμφωνίας με
το Filmnet.

Όμως αν η ΕΠΑΕ πάρει αυτά τα 1,8 δισ. δρχ., τότε θα χάσει τα όποια ατού έχει
προκειμένου να «φέρει» το συνδρομητικό κανάλι στο τραπέζι των διαπραγματεύσεων
με στόχο την αύξηση των εσόδων της.

Η διοίκηση της ΕΠΑΕ θέτει ως βασικές προϋποθέσεις για την έναρξη διαλόγου με
τον ΟΠΑΠ τα εξής:

α. Να δοθούν τα χρήματα που οφείλονται στις ΠΑΕ από τους τελευταίους
διαγωνισμούς, στους οποίους χρησιμοποιήθηκαν αγώνες πρωταθλημάτων Α', Β' και
Γ' Εθνικής.

β. Να δοθούν 300 εκατ. δρχ. που οφείλει ο ΟΠΑΠ στην ΕΠΑΕ από τις 30.1.98.

Βεβαίως, πολλά, σχετικά με το μέλλον των κινητοποιήσεων της ΕΠΑΕ, θα κριθούν
στην γενική συνέλευση της διοργανώτριας που έχει προγραμματισθεί για τις 11
του μήνα (προσεχή Δευτέρα). Με την προϋπόθεση ότι θα έχει επιτευχθεί η
συμφωνία για αναπροσαρμογή των εσόδων της από το Filmnet, η διοίκηση της ΕΠΑΕ
θα έχει ένα ατού προκειμένου να πείσει τα μέλη της για περαιτέρω κλιμάκωση των
κινητοποιήσεών της.

Η ΕΠΑΕ είναι αποφασισμένη να «σπάσει» κάθε επαφή με τον ΟΠΑΠ, απαγορεύοντας
την χρησιμοποίηση παιχνιδιών Α', Β' και Γ' Εθνικής στα δελτία ΠΡΟ-ΠΟ. Ενώ ήδη
αρκετά στελέχη της διοργανώτριας κινούνται δραστήρια, σε συνεργασία με τις
λίγκες άλλων ευρωπαϊκών χωρών, προκειμένου να πετύχουν την απαγόρευση
χρησιμοποίησης αγώνων ξένων πρωταθλημάτων στα δελτία ΠΡΟ-ΠΟ.

Ο ΑΛΗΜΙΣΗΣ

Στο μεταξύ, ο Σωτήρης Αλημίσης, με την ιδιότητα του προέδρου του ΟΠΑΠ, φέρεται
αποφασισμένος να αναλάβει, από σήμερα, πρωτοβουλίες για εκτόνωση της
κατάστασης που επικρατεί στο ποδόσφαιρο.

Ο κ. Αλημίσης θα επιχειρήσει επαφές με τον υφυπουργό Αθλητισμού Ανδρέα Φούρα
και την διοίκηση της ΕΠΑΕ, προκειμένου να ξεκινήσει κάποια διαδικασία
συνομιλιών. Για τον πρόεδρο της ΕΠΟ το πρόβλημα εντοπίζεται κυρίως σε ό,τι
αφορά την ΕΠΑΕ. «Είχαμε πάρει απόφαση για έναρξη των κινητοποιήσεων στις 24
Ιανουαρίου. Η ΕΠΑΕ όμως διαχώρισε την θέση της. Και όχι μόνον αυτό. Έβαλε στην
πορεία και άλλα ζητήματα και το θέμα είναι πώς μπορούμε να ξεπεράσουμε αυτούς
τους σκοπέλους», τόνισε χθες το απόγευμα ο Σ. Αλημίσης.

Ο ΟΠΑΠ

Από την πλευρά του ΟΠΑΠ, η χρησιμοποίηση αγώνων ξένων πρωταθλημάτων και στους
τρεις διαγωνισμούς της εβδομάδας, αποτελεί την μόνη εναλλακτική λύση που
υπάρχει στον ορίζοντα.

«Η εντολή της πολιτικής ηγεσίας είναι να προχωρήσουμε με ξένους αγώνες και
αυτή την απόφαση υλοποιούμε», επεσήμανε χθες ο διευθυντής συντονιστής του ΟΠΑΠ
Χρήστος Σαλαλές. Και πρόσθεσε: «Θα συνεχίσουμε στην ίδια πορεία, για όσο
διάστημα η ΕΠΑΕ εμμένει σε αυτή την στάση».

Από την πλευρά τού ΟΠΑΠ δεν υπάρχει η παραμικρή ένδειξη για υπαναχώρηση στις
θέσεις του. Και όλοι, στην Πειραιώς, αναμένουν την ένδειξη καλής θέλησης της
ΕΠΑΕ, προκειμένου να ανοίξουν και πάλι τους «κρουνούς» των χρημάτων προς τις ομάδες.

Η διοίκηση του Οργανισμού θεωρεί «μικρό», το αναμενόμενο πρόβλημα από την
πτώση των στηλών, λόγω μη συμμετοχής ελληνικών ομάδων στο δελτίο ΠΡΟ-ΠΟ.
Υπολογίζεται λοιπόν, ότι τα έκτακτα δελτία ΠΡΟ-ΠΟ Σαββάτου και Τετάρτης θα
παραμείνουν σταθερά, ενώ το τακτικό της Κυριακής θα παρουσιάσει πτώση της
τάξης του 50%. Και από τις 20 εκατ. στήλες, θα «πέσει» στις 8-10 εκατ. στήλες
σε κάθε διαγωνισμό. Επισημαίνεται όμως, ότι με δεδομένο πως οι ΠΑΕ δεν θα
παίρνουν πλέον το ποσοστό 8% από όλους τους διαγωνισμούς, έκτακτους και
τακτικούς, το ποσόν που καταλήγει στην ΓΓΑ για τις ανάγκες του ελληνικού
αθλητισμού δεν πρόκειται να παρουσιάσει μείωση.

Συγχρόνως, οι υπεύθυνοι του ΟΠΑΠ τονίζουν πως το πρόβλημα είναι της ΕΠΑΕ και
των ΠΑΕ, αφού κάθε εβδομάδα χάνουν συνολικά περίπου 200 εκατ. δρχ.. Ποσόν, που
είναι εξαιρετικά σημαντικό ιδιαίτερα για τις μικρές ΠΑΕ της Α' Εθνικής, αλλά
και τις ομάδες της Β' και Γ' Εθνικής κατηγορίας.


«ΤΟ ΠΟΔΟΣΦΑΙΡΟ βρίσκεται σε "ώρα μηδέν". Και είναι απαραίτητο αυτή τη φορά να
δοθούν οι ορθόδοξες λύσεις και αυτές οι κινητοποιήσεις να μην ξεπερασθούν με
αποσπασματικές αποφάσεις που δεν δίνουν απάντηση στο πρόβλημα».

Αυτό τόνισε χθες ο πρόεδρος της ΕΠΑΕ Κώστας Αλαμάνος, επαναπροσδιορίζοντας
το διεκδικητικό πλαίσιο της διοργανώτριας: «Δεν θέλουμε συμμετοχή σε ένα
πρωτάθλημα που κατηγορείται από όλους. Η απόφαση της Γενικής Συνέλευσης πρέπει
να είναι προς την κατεύθυνση της ανάκαμψης και της προόδου. Όποιος σκέφτεται
ιδιοτελώς δεν έχει θέσει σ' αυτή την υπόθεση. Οι κινητοποιήσεις μπορεί να
ξεκίνησαν από την καταφανέστατη αδικία του ΟΠΑΠ, αλλά στην πορεία μπαίνουν και
άλλα ζητήματα. Γιατί κανείς δεν δέχεται πλέον να κατηγορείται το ποδόσφαιρο
σαν κρατικοδίαιτο, ούτε βεβαίως μπορούμε να κλείνουμε τα μάτια όταν ένα
παιχνίδι λήγει στο 83' και η επιτροπή της ΕΠΟ αρνείται να εφαρμόσει τον Κανονισμό».
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16331O081</ED>
<ID>
ID:15061

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O08&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Τελείωσε η περίοδος χάριτος
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Ιορντανέσκου, Γεωργάτος. Τα περιθώρια για την Εθνική στένεψαν

ΜΕ το 1998, ολοκληρώθηκε με «συννεφιές» και η περίοδος χάριτος που είχε δοθεί
στην Εθνική ομάδα ποδοσφαίρου και στον ομοσπονδιακό προπονητή Άνγκελ Ιορντανέσκου.

Η χρονιά που πέρασε, άφησε πολλά μελανά σημεία ως προς τη συγκομιδή βαθμών και
τον χαρακτήρα της ομάδας, ενώ δημιούργησε πολλά ερωτηματικά για τη νέα χρονιά,
αν θα μπορέσει δηλαδή ν' αντεπεξέλθει με επιτυχία τις δύσκολες υποχρεώσεις της.

Εφτά παιχνίδια-φωτιά μάς περιμένουν το '99. Κι απ' αυτά, τα τέσσερα μακριά από
την Ελλάδα. Με την πρωτοπόρο στη βαθμολογία του ομίλου Λετονία, τη Νορβηγία,
τη Γεωργία και τη Σλοβενία, ομάδες καθόλου ευκατοφρόνητες και ικανές να μας
νικήσουν. Η ομάδα μας και ο Ιορντανέσκου πρέπει να αντιληφθούν ότι τα
περιθώρια στένεψαν και παράλληλα λιγόστεψαν οι ελπίδες για την πραγματοποίηση
του ονείρου. Στα τρία πρώτα παιχνίδια χάθηκαν μεγάλες ευκαιρίες και τέσσερις
πολύτιμοι βαθμοί, σε αγώνες με θεωρητικά εύκολους αντιπάλους. Και μάλιστα από
τη Σλοβενία (2-2) και την Αλβανία (Ο-Ο), ομάδες οι οποίες χαρακτηρίζονται ως
υποδεέστερες των άλλων τεσσάρων του ομίλου μας. Δηλαδή, χάσαμε βαθμούς από τις
τελευταίες και δεν εκμεταλλευτήκαμε τα πατατράκ της Νορβηγίας στο γήπεδό της,
που ηττήθηκε από τη Λετονία και ήλθε ισόπαλη 2-2 με την Αλβανία.

Οι πειραματισμοί στα σχήματα και τα ονόματα, που κάνει ο Ρουμάνος προπονητής,
πρέπει να σταματήσουν. Πρέπει να σταματήσουν και τα διλήμματά του στους ρόλους
που αναθέτει. Η ομάδα μας έχει ποδοσφαιριστές με προσωπικότητα, αλλά είναι
απρόσωπη ως σύνολο, απείθαρχη και ασύνδετη. Υποφέρει αφάνταστα στη μέση και
στην άμυνα (ειδικότερα) και δεν αξιοποιεί τις ευκαιρίες που της παρουσιάζονται.

Ύστερα από αυτά το έργο ΕΠΟ, Ιορντανέσκου, και παικτών, γίνεται εφέτος
δυσκολότερο. Και ιδιαίτερα για τον Ρουμάνο τεχνικό, ο οποίος έχασε την έξωθεν
καλή μαρτυρία από το γνωστό «αλισβερίσι» του με την ΑΕΚ. Για τον Ιορντανέσκου
και κάποιους λαλίστατους διεθνείς, οι οποίοι έχουν συνηθίσει να διεκδικούν
μόνο υψηλά πριμ, είναι η μεγάλη ευκαιρία.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16331O091</ED>
<ID>
ID:15062

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O09&aa=1</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 53ου (ΚΥ) ΔΙΑΓΩΝΙΣΜΟΥ 1998
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Επέστρεψε ο... 26
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Μεγάλες ήταν οι εκπλήξεις από την εξάδα που αναδείχτηκε την περασμένη Κυριακή
στον πρώτο διαγωνισμό ΛΟΤΤΟ για το 1999. Η πεισματική παραμονή του 7 στην
κληρωτίδα είναι η μεγαλύτερη. Σταθερά παρόν στην κληρωτίδα για 6η συνεχή φορά
συμπληρώνει 105 συνολικές εμφανίσεις και δεν αφήνει κανένα περιθώριο στους
μνηστήρες της κορυφής να πλησιάσουν. Μένει να δούμε πού θα σταματήσει! Η
ενεργητικότητα του 7 αφύπνισε... και τον 26, ο οποίος χρειάστηκε να
ολοκληρωθούν 28 διαγωνισμοί απουσίας για να επιστρέψει στην κληρωτίδα. Έτσι, η
σκυτάλη της κορυφής των καθυστερημένων περνάει στον 4 με 23 διαγωνισμούς
απουσίας, ενώ ο 26 ανεβαίνει στις 101 συνολικές εμφανίσεις και ο 13 ακολουθεί
με 100. Καμία κίνηση δεν σημειώθηκε από την ουρά, ενώ επανάληψη είχαμε και από
τον 49 ο οποίος ανέβασε τις συνολικές του παρουσίες σε 88. Αυτή τη φορά όλες
οι δεκάδες ήταν παρούσες. Η δεκάδα του 1 σημείωσε διπλή εμφάνιση και με 821
συνολικές παρουσίες παραμένει στην 4η θέση, αλλά μειώνει τη διαφορά της από τη
δεκάδα του 20 σε 7 μονάδες. Άπιαστη η δεκάδα του 10 με 860 συνολικές
εμφανίσεις παραμένει άνετα πρωτοπόρος, ενώ η δεκάδα του 30 ακολουθεί με 849.
Τέλος σταθερά στην ουρά βρίσκεται η δεκάδα του 40 με 806 συνολικές παρουσίες.
Οι Μικροί σημείωσαν ισοπαλία και έτσι διατηρούν το προβάδισμα στο συνολικό
σκορ, το οποίο διαμορφώνεται σε 2.083μ - 2.081Μ. Στο ΛΟΤΤΟ βρέθηκε ένας
τυχερός που ανακάλυψε την εξάδα και κέρδισε 67.240.105 δρχ. Όμως την παράσταση
των κερδών έκλεψε το βραβείο που προήλθε από τον υπερκουμπαρά του ΠΡΟΤΟ. Ο
μοναδικός υπερτυχερός της 1ης κατηγορίας κέρδισε 367.914.350 δρχ. 
* Κληρώθηκαν οι αριθμοί 3, 7, 16, 26, 39, 49.

* Συμπληρώθηκαν 8.169.924 στήλες.

* Μοιράστηκαν 154.574.963 δρχ. * Βρέθηκε 1 εξάρι που κερδίζει 67.240.105 δρχ.,
ενώ βρέθηκαν 112 5άρια που κερδίζουν από 331.230 δρχ., 7.844 4άρια που
κερδίζουν από 3.545 δρχ. και 152.926 3άρια που κερδίζουν από 145 δρχ.

ΠΡΟΤΟ: Κληρώθηκε ο αριθμός 0808682. 
* Συμμετοχές: 2.605.440 
Βρέθηκε 1 νικητής στην 1η κατηγορία.

<H3>Σε 694 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16331O101</ED>
<ID>
ID:15048

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΒΟΜΒΑΡΔΙΣΕ ΜΕ 30 ΠΟΝΤΟΥΣ ΤΟ ΜΑΡΟΥΣΙ
</H5><H5>ΣΟΥΜΠΟΤΙΤΣ: Άλλαξε τη μορφή του παιχνιδιού
</H5><H5>Το κλειδί ήταν ο Μπερκ
</H5><H5>Επεισόδιο με Ράτζα
</H5><H5>Αποδοκιμασίες ξανά
</H5><H2>Αλάνθαστος Φράνκι
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΟΜΑΔΑ τριών αστέρων ήταν ο Παναθηναϊκός χθες στο Μαρούσι. Οι «πράσινοι», με
ηγέτη τον Φραγκίσκο Αλβέρτη που ήταν σχεδόν... αλάνθαστος και τους
Μποντίρογκα, Οικονόμου να κάνουν σπουδαία εμφάνιση, έφτασαν σε εύκολη νίκη
(95-85) και διατηρήθηκαν στην κορυφή της βαθμολογίας.

Ο Φράνκι πέτυχε 30 πόντους με 3/3 διπ. 6/6 τριπ. και 6/7 βολές, εξουδετέρωσε
τον Άντι Τούλσον, και το κυριότερο δεν κρυβόταν στα κρίσιμα σημεία, αλλά
ζητούσε επίμονα την μπάλα ­ αληθινός ηγέτης δηλαδή. Τιμώρησε δε τον Πετρόπουλο
για την επιμονή στη ζώνη.

Ο Ντέγιαν Μποντίρογκα με 28 πόντους και 8 ριμπάουντ και ο Νίκος Οικονόμου με
24 πόντους και... στατιστική σχεδόν σαν του Αλβέρτη (2/2 τριπ., 8/8 βολ. και
5/7 διπ.) ήταν τα άλλα δύο αστέρια του Παναθηναϊκού, που μαζί με τον Αλβέρτη
πέτυχαν τους 82 από τους 95 πόντους.

Ο Ντίνο Ράτζα εκνευρισμένος κλωτσάει έναν κουβά. Ο Σούμποτιτς έκανε πως δεν
τον είδε

Όμως τι να πει κανείς και για τον Πατ Μπερκ. Μπήκε στα... βαθιά παίρνοντας τη
θέση του Ντίνο Ράτζα στο 8'30'', σταμάτησε τους Μικ, Παπαχρόνη μοιράζοντας
συνολικά τέσσερις τάπες. Από την εποχή του Βράνκοβιτς είχαν να δουν στον
Παναθηναϊκό τέτοιον παίκτη - φόβητρο κάτω από τα καλάθια. Μόλις ο
Αμερικανοϊρλανδός σέντερ μπήκε στο παιχνίδι έφερε τα πάνω - κάτω. Ο
Παναθηναϊκός «έδεσε» και το 15-15 έγινε 28-43, ενώ στο ημίχρονο το σκορ
διαμορφώθηκε σε 35-50.

Ουσιαστικά το ματς κρίθηκε στο πρώτο ημίχρονο. Ο Ράτζα, που επέστρεψε στο
δεύτερο ημίχρονο, αντιμετώπισε πάλι προβλήματα με τους Μικ, Παπαχρόνη, αλλά ο
Αλβέρτης ήταν ασταμάτητος. Το πάθος των παικτών του Αμαρουσίου δεν έφτανε να
νικήσει τον χθεσινό Παναθηναϊκό. Η συνολική στατιστική του (16/25 διπ. - 64%,
9/12 τριπ. - 75%, και 36/43 β. - 83%) δεν αφήνει πολλά περιθώρια για σχόλια.

Ο Τζον Κόρφας, που προερχόταν από τραυματισμό, δεν κατάφερε να βοηθήσει το
Μαρούσι όσο θα ήθελε, ενώ ο Άντι Τούλσον φάνηκε ότι ήταν εκτός... τόπου και
χρόνου. Ακόμη και αμαρκάριστος αστοχούσε στα τρίποντα, κάνοντας ακόμη και τον
Πετρόπουλο να κουνάει με νόημα το κεφάλι του. Ο Παπαχρόνης (16 π.!) και ο
μόνιμος πρωταγωνιστής του Αμαρουσίου, Μικ (29 π. - 7 ριμπ.) δεν έφταναν να
επαναλάβουν έκπληξη παρόμοια με του αγώνα του πρώτου γύρου απέναντι στον Ολυμπιακό.

Χωρίς σπουδαία λάθη η διαιτησία των Πιτσίλκα - Νιγιάννη.


Ντέγιαν Μποντίρογκα. Από τους καλύτερους παίκτες χθες του ΠΑΟ

«ΚΛΕΙΔΙ» ΤΗΣ συνάντησης χαρακτήρισε τον Πατ Μπερκ ο Λευτέρης Σούμποτιτς και
υποστήριξε ότι περιμένει δύσκολη χρονιά τον Παναθηναϊκό σε Ελλάδα και Ευρώπη.

«Το παιχνίδι άλλαξε ο Μπερκ. Μπορεί να μην σκόραρε, αλλά έκανε όλα τα άλλα ­
δηλαδή σχεδόν τα πάντα. Είμαι χαρούμενος γιατί το καλοκαίρι κάναμε μεγάλο
αγώνα για να τον φέρουμε στην ομάδα».

Ο προπονητής του Παναθηναϊκού μίλησε για τη συνέχεια:

«Η χρονιά θα είναι δύσκολη ­ πολλά ντέρμπι, πολλά ταξίδια σε Ελλάδα και
Ευρώπη. Θα κριθούν πολλά στους δύο αυτούς μήνες».

Ο Σούμποτιτς αναφέρθηκε με καλά λόγια για το Μαρούσι:

«Πάλεψε το παιχνίδι μέχρι το τέλος και γενικά παίζει καλό μπάσκετ».

Ο Κώστας Πετρόπουλος εξήρε την απόδοση του Φραγκίσκου Αλβέρτη:

«Ήταν εκπληκτικός ­ η στατιστική του είναι απίστευτη, αυτός ήταν ο παίκτης που
έκρινε το παιχνίδι».

Ο προπονητής του Αμαρουσίου χαρακτήρισε καλή τη διαιτησία των Πιτσίλκα,
Νιγιάννη αλλά ζήτησε παρόμοια αντιμετώπιση (όπως είχε ο Παναθηναϊκός) στα
εκτός έδρας ματς της ομάδας του.

«Η διαιτησία πρέπει να έχει κάποια στάνταρ. Άραγε, θα έχουμε και εμείς εκτός
έδρας με τη Νήαρ Ηστ τέτοια διαιτησία, όπως είχε εδώ ο Παναθηναϊκός;».

Και έστειλε μια ευχή για το 1999: «Λιγότερη δυστυχία στον κόσμο. Εμείς ζούμε
σε όμορφο κόσμο, αλλά δεν είναι έτσι παντού».


ΣΑΝ ΤΑΥΡΟΣ όρμησε στον πάγκο του Παναθηναϊκού ο Ντίνο Ράτζα, όταν ο
Λευτέρης Σούμποτιτς έβαλε στη θέση του (στο 8'.30'') τον Πατ Μπερκ. Ο Κροάτης
σέντερ των «πρασίνων» εκνευρίστηκε τόσο πολύ και λίγο πριν καθήσει στη γωνία
του πάγκου, κλώτσησε έναν κουβά! Ο προπονητής του Παναθηναϊκού έκανε πως
δεν... είδε και έμεινε καθισμένος στην άλλη άκρη του πάγκου. Ο Ράτζα στη
συνέχεια του πρώτου ημιχρόνου δεν σηκωνόταν ούτε στα τάιμ-άουτ, ενώ στο
δεύτερο ημίχρονο ξεκίνησε βασικός. Η αλλαγή του κακού (χθες) Ράτζα με τον
Μπερκ δικαίωσε τον Σούμποτιτς, που δήλωσε στην «ΟΜΑΔΑ» μετά τη λήξη του αγώνα:

«Κάνω ό,τι νομίζω καλύτερο για την ομάδα. Στο σημείο εκείνο έκρινα ότι έτσι
έπρεπε να γίνει».


ΑΠΟΔΟΚΙΜΑΣΑΝ με συνθήματά τους τον πρόεδρο της ΠΑΕ Παναθηναϊκός οι οπαδοί
τής ομάδας που βρέθηκαν χθες στο γήπεδο του Αμαρουσίου. Φώναζαν μάλιστα ότι ο
Παναθηναϊκός ανήκει στον λαό του και 90 χρόνια ιστορίας δεν γίνονται... 19.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16331O111</ED>
<ID>
ID:15049

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ: ΤΩΡΑ ΕΛΠΙΖΕΙ ΝΑ ΜΕΙΝΕΙ ΣΤΗΝ ΚΑΤΗΓΟΡΙΑ
</H5><H2>Επιτέλους, νίκη
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο ΠΑΠΑΓΟΥ ανανέωσε την... άδεια παραμονής του στην Α1 για άλλες ένδεκα
αγωνιστικές. Η νίκη επί του Περιστερίου (88-80), του δίνει το δικαίωμα, απλά,
να ελπίζει στην άδεια παραμονής... επ' αόριστον. Γιατί, τόσο ο Τάκης Κορωναίος
όσο και οι παίκτες του ήξεραν καλά ότι αν δεν έπαιρναν το ροζ φύλλο το
απόγευμα του Σαββάτου, θα άρχιζαν τους σχεδιασμούς για την επόμενη περίοδο,
στην Α2!

«Είχα ξεκαθαρίσει στους παίκτες ότι έπρεπε να αντιμετωπίσουμε τον αγώνα σαν να
ήταν ο τελευταίος του πρωταθλήματος. Ήταν ένα ματς-κατηγορία», έλεγε στο τέλος
ο Τάκης Κορωναίος. Όσο γι' αυτό το ροζ φύλλο, δεν έλεγαν να το αφήσουν από τα
χέρια τους. 
«Είχαμε ξεχάσει πώς είναι η νίκη», έλεγε σχεδόν με... παράπονο ο Τάσος
Κανταρτζής. Τα πολλά φάουλ των ψηλών ανάγκασαν τον Κορωναίο να χρησιμοποιήσει
τον Υφαντή στη θέση «4». Έλα όμως που είχε να αντιμετωπίσει τον Φεράν
Μαρτίνεθ! Ο Ισπανός φόργουορντ «χτυπούσε» συνεχώς από τα 6μ. 25 (5/5) και
κάποια στιγμή ο Κορωναίος του έβαλε τις φωνές. Ο Υφαντής απάντησε έντονα, αλλά
όλα τελικά ξεχάστηκαν μετά τη νίκη. Στο Περιστέρι, η ήττα έφερε και...
γκρίνια: κάποιοι διαμαρτύρονταν για όσα έγιναν ή δεν έγιναν το καλοκαίρι, ενώ
ο Πεδουλάκης χαρακτήρισε την ήττα ως την «πιο ηλίθια». «Στο α' μέρος είχαμε
πρόβλημα από την περιφερειακή άμυνα και το γεγονός ότι ο Διαμαντόπουλος
εκτελούσε και δημιουργούσε. Στα τελευταία λεπτά, ιδιαίτερα μετά την αποβολή
του Γκαγκαουδάκη, χάσαμε την αυτοσυγκέντρωσή μας. Αντί να παίξουμε κοντά στο
καλάθι, επιχειρούσαμε βιαστικά και επιπόλαια σουτ».

ΤΟ ΜΑΤΣ

Ο Νταν Κρος, πρώτος σκόρερ του Παπάγου (28 π.), ταλαιπώρησε τον Γκαγκαουδάκη

Οι παίκτες του Παπάγου είχαν πάρει από την αρχή... ζεστά το ματς. Ο Γιώργος
Διαμαντόπουλος (8 π., 3 ασ., σε 4') βοήθησε τους γηπεδούχους να αποκτήσουν
προβάδισμα δέκα πόντων (40-30, στο 17').

Οι παίκτες του Περιστερίου αντέδρασαν στο β' μέρος με «βροχή» από τρίποντα για
να περάσουν μπροστά στο σκορ (67-62 στο 32').

Στο τελευταία τρία λεπτά οι βιαστικές επιλογές των παικτών του Περιστερίου
έδωσαν στον Νταν Κρος (κορυφαίος του Παπάγου) την ευκαιρία να σκοράρει στον
αιφνιδιασμό και να δώσει σημαντικό προβάδισμα (79-74). Οι φιλοξενούμενοι, δεν
κατάφεραν να αντιδράσουν.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16331O121</ED>
<ID>
ID:15050

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O12&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Χαλάρωσαν ανεπίτρεπτα στο τέλος οι παίκτες του </H5><H2>Πήρε τους βαθμούς με απογοητευτική απόδοση
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΟΙ ΑΔΕΙΕΣ εξέδρες και η κρύα ατμόσφαιρα του «Αλεξανδρείου» δεν εμπόδισαν τους
παίκτες του ΠΑΟΚ να νικήσουν (74-61, ημίχ.: 49-32) εύκολα τον Σπόρτιγκ. Ωστόσο
για μία ακόμη φορά η απόδοσή τους προβλημάτισε τον Κώστα Φλεβαράκη.

Ο προπονητής του ΠΑΟΚ χαρακτήρισε «απογοητευτικά» τα 46 ριμπάουντ που πήραν οι
φιλοξενούμενοι, οι οποίοι έπαιξαν με έναν ξένο, και «πολύ αρνητικό» το ποσοστό
(39%) της ομάδας του στα δίποντα, αλλά αυτό που τον ενόχλησε ήταν ο τρόπος που
τελείωσε το παιχνίδι. «Είναι ανεπίτρεπτο για οποιαδήποτε μεγάλη ομάδα να θέλει
να λέγεται μεγάλη και αν θέλει να έχει στόχους, να παίζει έτσι στο τέλος»,
δήλωσε ο Φλεβαράκης για την... πρωτοχρονιάτικη χαλαρότητα των τελευταίων λεπτών.

Ο Κώστας Διαμαντόπουλος αμφισβήτησε την αρχή, που θέλει την ομάδα η οποία
παίρνει τα ριμπάουντ να κερδίζει τους αγώνες. «Δεν είναι πάντα έτσι, αφού
εμείς φτάσαμε σε τρομακτικό αριθμό ριμπάουντ και κρατήσαμε τον ΠΑΟΚ στους 74
πόντους, αλλά τα αδικαιολόγητα λάθη και η απουσία επιθετικών λύσεων μας
στέρησαν το δικαίωμα να διεκδικήσουμε τη νίκη» είπε ο προπονητής του Σπόρτιγκ,
ο οποίος αποδοκιμάστηκε κατά τη διάρκεια του αγώνα με συνέπεια την επεισοδιακή
λήξη του. Δεν έλειψαν οι βρισιές και οι απειλές, αλλά στο τέλος κυριάρχησε το
εορταστικό πνεύμα με ευχαριστίες από την πλευρά των φιλοξενουμένων για τη φιλοξενία.

Στο περιθώριο του αγώνα, ο μεγαλομέτοχος της ΚΑΕ ΠΑΟΚ Απόστολος Αλεξόπουλος
διευκρίνισε ότι «προς το παρόν οι κανονισμοί δεν μας επιτρέπουν να κάνουμε
όνειρα» για το ενδεχόμενο να φορέσει εφέτος τη φανέλα του ΠΑΟΚ Ο Πρέντραγκ
Στογιάκοβις εξαιτίας του λοκ άουτ στο ΝΒΑ.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16331O122</ED>
<ID>
ID:15092

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O12&aa=2</URL></REF>


Article

<CATEGORY>vin10</CATEGORY>

 <H5>ΝΤΙΝΚΙΝΣ: Με 22 πόντους «σάρωσε» τον Πανιώνιο
</H5><H2>Παράσταση για ένα ρόλο
</H2>
* ΘΕΣΣΑΛΟΝΙΚΗ 
(Γραφείο Βόρειας Ελλάδας)

ΑΠΟΛΥΤΟΣ κυρίαρχος από το πρώτο ως το τελευταίο δευτερόλεπτο ήταν ο Ηρακλής
επί του Πανιωνίου κι έφτασε εύκολα στη νίκη (72-48, ημίχ.: 36-23)
αποδεικνύοντας ότι βρίσκει τη φόρμα του.

«Είχαμε πολύ καλή ατομική κι ομαδική άμυνα» δήλωσε ο Κώστας Πιλαφίδης, έχοντας
δίπλα του τον Σάκοτα, ο οποίος ήταν βραχνιασμένος άλλη μια φορά ύστερα από
παιχνίδι, κι επισήμανε ότι «μοναδικό μελανό σημείο» της απόδοσης των
«κυανόλευκων» ήταν τα αμυντικά ριμπάουντ. Οι φιλοξενούμενοι μάζεψαν 16
επιθετικά, αλλά δεν τους φάνηκαν πολύ χρήσιμα, αφού, όπως είπε ο Αντρέα
Ματζόν, «δεν κάναμε τίποτε σωστά. Παίξαμε πολύ άσχημα, χωρίς μυαλό κι
αυτοσυγκέντρωση. Μου είναι απίστευτο να καταλάβω αυτή τη συμπεριφορά. Ξέρω
βέβαια τους λόγους, αλλά δεν θέλω να τους πω δημόσια. Αν είμαστε πραγματικοί
άνδρες, πρέπει να δείξουμε το επόμενο Σάββατο τι μπορούμε να κάνουμε». 
Ο Ηρακλής ξέφυγε γρήγορα (11': 21-10) αναγκάζοντας τον Πανιώνιο να αναζητήσει
άλλες αμυντικές λύσεις (ζώνη). Χωρίς αποτέλεσμα όμως, καθώς η διαφορά έφτασε
τους 18 πόντους (34-16).

Στο δεύτερο ημίχρονο χτύπησε ο Μπράιρον Ντίνκινς πετυχαίνοντας τους 18 από
τους 22 πόντους του. Η μεγαλύτερη διαφορά καταγράφτηκε στο 32'30" (63-33) κι
επαναλήφτηκε 1'30" πριν από τη λήξη (72-42).
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16331O123</ED>
<ID>
ID:15129

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O12&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Ανακοίνωση διαμαρτυρίας
</H2><H2></H2>
«Η ΥΠΟΜΟΝΗ μας έχει όρια και τα δικά μας εξαντλήθηκαν πλέον». Το Περιστέρι
εξέδωσε χθες ανακοίνωση διαμαρτυρίας για την τιμωρία του γηπέδου του για μία
αγωνιστική. Μεταξύ άλλων στην ανακοίνωση οι άνθρωποι του Περιστερίου, που τα
έχουν κυρίως με τον Λάζαρο Βορεάδη, αναφέρουν: «Η περίοδος της ανοχής
τελείωσε. Κάποιοι φαίνεται πως δεν έχουν αντιληφθεί ότι το μπάσκετ έγινε
επαγγελματικό και κανείς δεν μπορεί να παίζει με ανώνυμες εταιρείες και με
επενδυτές. Όμως οι ίδιοι φαίνεται ότι έχουν καταλάβει πως το Περιστέρι
αποτελεί έναν επικίνδυνο αντίπαλο μελλοντικά. Ο κύριος Βορεάδης ως πιο...
έμπειρος κατάφερε την τιμωρία ενός γηπέδου, που θεωρείται εκ των πλέον ασφαλών
για διαιτητές και φιλάθλους. Από εδώ και στο εξής θα αμυνθούμε και θα
προστατεύσουμε τον σύλλογο με κάθε μέσο που διαθέτουμε και θα κάνουμε αυτούς
που ανησυχούν να ανησυχήσουν περισσότερο».
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16331O124</ED>
<ID>
ID:15147

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O12&aa=4</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Χωρίς μεταβολές
</H2>
ΣΠΟΡΤΙΓΚ και ΜΕΝΤ ξεπέρασαν άνετα εκτός έδρας τα εμπόδια του Μεγάλου
Αλεξάνδρου και της ΑΕΚ Τρίπολης αντίστοιχα και συνεχίζουν να οδηγούν την
κούρσα στην Α' εθνική γυναικών. Τα αποτελέσματα της 10ης αγωνιστικής: Μέγας
Αλέξανδρος-Σπόρτιγκ 43-59, Ηρακλής-Ακαδημία 59-68, Ολυμπιακός
Βόλου-Παναθηναϊκός 32-74, Εσπερίδες-Απόλλων Πτολεμαΐδας 83-68, ΑΕΚ
Τρίπολης-ΜΕΝΤ 30-57, Θρίαμβος-Καλαμαριά 73-61. Στη βαθμολογία προηγούνται ο
Σπόρτιγκ και η ΜΕΝΤ με 19 βαθμούς.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16331O125</ED>
<ID>
ID:15161

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O12&aa=5</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΚΑΤΑΙΓΙΔΑ ΣΤΗΝ ΚΑΙΣΑΡΙΑΝΗ
</H5><H2>Ποσοστά για Όσκαρ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

<H3>* Οι παίκτες του Ολυμπιακού δεν άφησαν από το πρώτο λεπτό τους Καισαριανιώτες
να κάνουν όνειρα
</H3>
ΧΕΙΜΕΡΙΝΗ «καταιγίδα» θύμιζε το Σάββατο στην Καισαριανή ο Ολυμπιακός
ξεπερνώντας επιβλητικά (87-64) το εμπόδιο της φιλότιμης Νήαρ Ηστ.

Οι παίκτες του Ντούσαν Ίβκοβιτς όχι μόνο δεν φάνηκαν να έχουν επηρεαστεί από
τη διακοπή των εορτών, αλλά έδειξαν ότι έχουν δουλέψει σκληρά και λειτούργησαν
άψογα επί 40 λεπτά και δεν άφησαν από το πρώτο λεπτό τους Καισαριανιώτες να
κάνουν όνειρα. Με οδηγούς έναν αλάνθαστο (επιθετικά) Τόμιτς και έναν άψογο
(οργανωτικά) Γκόλντγουαϊρ, ο Ολυμπιακός στο πρώτο ημίχρονο είχε ποσοστά για
Όσκαρ, φτάνοντας στο 76% στα δίποντα (13/17), στο 60% στα τρίποντα (6/10) και
στο 70% στις βολές (7/10). Παράλληλα ο Αμερικάνος ανέλαβε με επιτυχία το
μαρκάρισμα του Σέιν Χιλ, αφήνοντάς τον άποντο στο πρώτο δεκάλεπτο. Όταν άρχισε
να σκοράρει ο Αυστραλός, ο Ολυμπιακός είχε φύγει στο σκορ (44-27 στο 17'), ενώ
το τελευταίο χαρτί του Γιώργου Ζευγώλη (άμυνα ζώνης) κατέρρευσε σαν χάρτινος
πύργος από την εκτελεστική δεινότητα των παικτών του Ντούσαν Ίβκοβιτς που
έδωσαν ρεσιτάλ έξω από τη γραμμή των 6.25 (11/19).

Ο Ντράγκαν Τάρλατς καρφώνει μπροστά στον Ντέιβιντ Βον. Ο Ολυμπιακός πέρασε
άνετα από την Καισαριανή

Η Νήαρ Ηστ προσπάθησε μέχρι το τέλος, συναγωνίστηκε στα ίσια τον Ολυμπιακό
κάτω από τα καλάθια (25-25 τα ριμπάουντ) και δικαίως ο προπονητής της έμεινε
ικανοποιημένος. Όμως ήταν αδύνατον να κοντράρει τους «ερυθρόλευκους» οι οποίοι
προηγήθηκαν μέχρι και με 26 πόντους (82-56 στο 37').
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16331O131</ED>
<ID>
ID:15051

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O13&aa=1</URL></REF>


Article

<CATEGORY>vin10</CATEGORY>

 <H5>ΤΟΜΙΤΣ: Τώρα δεν πρέπει να χαλαρώσουμε
</H5><H2>Δουλέψαμε σκληρά στη διακοπή
</H2>
«ΑΥΤΗ η νίκη δεν πρέπει να μας παρασύρει και θα πρέπει να μη χαλαρώσουμε
καθόλου, αφού μας περιμένουν ακόμα δύο εκτός έδρας παιχνίδια, με τη Σαμάρα και
το Ηράκλειο». Ο κορυφαίος παίκτης του Ολυμπιακού Μίλαν Τόμιτς ήταν σαφής και
δεν στάθηκε τόσο στη δική του απόδοση.

«Έπιασε τόπο η καλή προετοιμασία που κάναμε πριν από το παιχνίδι και το
γεγονός πως στη διακοπή δουλέψαμε σκληρά», είπε ο άσος των «ερυθρολεύκων». Από
τον πάγκο με πολιτικά είδε τον αγώνα ο Άριαν Κόμαζετς, που δεν αποκλείεται να
επανεμφανιστεί σε 10 μέρες, στον αγώνα με τον ΠΑΟΚ, αν και ο ίδιος δεν έδειξε
να βιάζεται: «Προτιμώ να κάνω σταθερά βήματα. Δεν είναι άσχημα να βλέπεις τον
αγώνα απέξω, αλλά σίγουρα θέλω να παίζω. Όμως δεν βιάζομαι και πιστεύω ότι σε
10 - 15 μέρες θα είμαι σε θέση να αγωνιστώ», τόνισε ο Κροάτης.

Ο Ντούσαν Ίβκοβιτς, από την πλευρά του, τόνισε πως το παιχνίδι κρίθηκε στο
πρώτο ημίχρονο και επισήμανε ότι χρειάζεται ιδιαίτερη προσοχή και για τα δύο
επόμενα εκτός έδρας ματς που ακολουθούν.

Τέλος, ο Γιώργος Ζευγώλης έμεινε ικανοποιημένος από τους παίκτες του («Παίξαμε
καλά, αλλά ο Ολυμπιακός ήταν σε φοβερή μέρα και δεν μας βγήκε ό,τι και αν
κάναμε»), αν και μίλησε ξεχωριστά για έναν παίκτη του: «Κάποια παιδιά ήταν
εκτός τόπου και χρόνου και αναφέρομαι συγκεκριμένα στον Κώστα Τσάρτσαρη. Θέλει
βοήθεια από όλους μας και ίσως η μεγάλη δημοσιότητα του κάνει κακό, αφού οι
περισσότεροι πάνε να τον βγάλουν από τώρα ρούκι της χρονιάς», κατέληξε ο
τεχνικός της ομάδας της Καισαριανής.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16331O132</ED>
<ID>
ID:15093

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O13&aa=2</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ ΠΑΤΡΑΣ: Ο Βετούλας με 24 πόντους «εκτέλεσε» τον Άρη
</H5><H2>Με νίκη έκαναν ποδαρικό
</H2>
ΚΡΥΦΟ ΠΟΘΟ είχαν στην Πάτρα να πετύχουν στο φετινό πρωτάθλημα μια «καλή» νίκη.
Έχασαν στην παράταση από τον Ολυμπιακό, σχετικά εύκολα από ΑΕΚ και
Παναθηναϊκό, αλλά τελικά το '99 άρχισε με τους καλύτερους οιωνούς. Η νίκη επί
του Άρη (90-77) δημιούργησε κλίμα αισιοδοξίας στον Απόλλωνα.

Ο Κώστας Μίσσας είδε αυτήν τη φορά τους παίκτες του να ελέγχουν τον ρυθμό του
αγώνα σχεδόν σε όλο το 40λεπτο και τρεις να αναδεικνύονται σε πρωταγωνιστές.

Κατ' αρχήν, ο Νίκος Βετούλας. Ο διεθνής πλέι-μέικερ ουσιαστικά «εκτέλεσε» τον
Άρη με 24 ποντους. Δίπλα του, οι δυο ξένοι (Χάουαρντ και Γκίμπερτ). Οι παίκτες
του Απόλλωνα έπαιξαν και πολύ καλή άμυνα. Το αποτέλεσμα ήταν οι παίκτες του
Άρη να σουτάρουν με πολύ άσχημα ποσοστά (21/52 σουτ). Ουσιαστικά, μόνο ο
Γκραντ προσπάθησε να αλλάξει τη μοίρα της ομάδας του.

«Είχαμε άγχος και πιστεύω ότι ήταν δικαιολογημένο, αφού αναζητούσαμε μια νίκη
επί ισχυρού αντιπάλου», είπε ο Κώστας Μίσσας. «Παίξαμε πολύ καλή άμυνα,
άλλωστε είναι ιδιαίτερα σημαντικό το γεγονός ότι στα πρώτα δέκα λεπτά του
αγώνα δεχτήκαμε μόνο 17 πόντους. Τα πολλά ριμπάουντ μάς βοήθησαν να
ξεπεράσουμε κάποια προβλήματα κόντρα στην άμυνα ζώνης του Άρη».

«Δεν ήμασταν έτοιμοι για να νικήσουμε», παραδέχτηκε ο προπονητής του Άρη,
Σούλης Μαρκόπουλος. «Χάσαμε ριμπάουντ, είχαμε πολλά λάθη και δεχτήκαμε αρκετά
εύκολα καλάθια. Η ήττα αυτή ίσως είναι καθοριστική για εμάς, αφού όλοι οι
υπόλοιποι διεκδικητές των θέσεων που κυνηγάμε, πέρασαν με νίκη από την Πάτρα».
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16331O133</ED>
<ID>
ID:15130

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O13&aa=3</URL></REF>


Article

<CATEGORY>vin10</CATEGORY>

 <H5>Τρίποντο στο ζέσταμα
</H5><H5>Τιμή στον Καραμολέγκο
</H5><H2>Εμπιστευτικά </H2><H2></H2>
* ΚΙ όμως, ο παίκτης του Ολυμπιακού που αποθεώθηκε από τους φίλους των
γηπεδούχων δεν έπαιξε. Ο Παναγιώτης Φασούλας στο ζέσταμα, λίγο πριν αρχίσει το
δεύτερο ημίχρονο, πέτυχε ένα τρίποντο και στο γήπεδο έγινε χαμός.

* ΤΟΣΟ η Νήαρ Ηστ, μέσω του προέδρου της Αντώνη Καμπακά, όσο και ο
Ολυμπιακός, μέσω του μέλους του Δ.Σ. Τάκη Χατζηγρηγοριάδη, παρέδωσαν τιμητική
πλακέτα στους γονείς του άτυχου Δημήτρη Καραμολέγκου, ο οποίος τον περασμένο
Ιούλιο έχασε τη ζωή του προσπαθώντας να βοηθήσει στην κατάσβεση της πυρκαγιάς
στον Καρέα.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16331O134</ED>
<ID>
ID:15148

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O13&aa=4</URL></REF>


Article

<CATEGORY>vin10</CATEGORY>

 <H5>ΑΕΚ: ΕΚΑΝΕ ΤΑ ΕΥΚΟΛΑ ΔΥΣΚΟΛΑ, ΣΩΘΗΚΕ ΣΤΟ ΦΙΝΑΛΕ
</H5><H2>Είχε τύχη
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΟ ΠΑΘΗΜΑ με τον Ηρακλή φαίνεται πως δεν έγινε... μάθημα στην ΑΕΚ. Προχθές στο
ΟΑΚΑ σε εύκολο (θεωρητικά) παιχνίδι (αφού η ΑΕΚ για 22 λεπτά κρατούσε με άνεση
διαφορά δέκα πόντων) κόντρα στο Ηράκλειο, ήρθαν τα πάνω-κατω και η «Ένωση»
έφυγε νικήτρια (61-58) από... τύχη. 
Αν οι φιλοξενούμενοι έδειχναν μεγαλύτερη ωριμότητα στο τέλος και δεν είχαν
τραυματίες τους Πετρόπουλο, Κουκλάκη και τον Ντόναλντσον (έπαιξε με ένεση)
ίσως να πετύχαιναν μία από τις μεγαλύτερες εκπλήξεις του πρωταθλήματος.

Ο Άγγελος Κορωνιός (βρήκε τον... μπελά του από τον Χαρίση) λίγο έλειψε να
γίνει ο μοιραίος παίκτης για την ΑΕΚ. Ο διεθνής πλέι μέικερ φάνηκε
επηρεασμένος από ένα χτύπημα που δέχθηκε στο κεφάλι στο πρώτο ημίχρονο (έγινε
αλλαγή στο 12' και μπήκε ξανά στο 27') και έκανε σοβαρά λάθη: όταν το σκορ
ήταν 56-51 έχασε λέι-απ και στην επόμενη επίθεση της ΑΕΚ (50") έκανε διείσδυση
και αφού κλείστηκε πέταξε την μπάλα στον... Ντόναλντσον, που βγήκε στον
αιφνιδιασμό! Όταν το σκορ έγινε 56-55 αστόχησε στη δεύτερη βολή στα 15" που
απέμεναν και αν δεν ήταν ο Κακιούζης (επιθετικό ριμπάουντ και δύο βολές) η ΑΕΚ
θα αποχαιρετούσε από νωρίς την... τετράδα. Στην επόμενη επίθεση ο Ντόναλντσον
ευστόχησε σε τρίποντο (59-58), αλλά ο Νίκος Χατζής ήταν εύστοχος στις βολές.

Κορωνιός - Μυριούνης. Ο πρώτος λίγο έλειψε να γίνει ο μοιραίος παίκτης της ΑΕΚ

Ό, τι καλύτερο έδειξε η ΑΕΚ ήταν με ελληνική πεντάδα (Παπανικολόπουλος,
Χατζής, Νικολαΐδης, Κακιούζης, Τσακαλίδης) στο πρώτο ημίχρονο παίζοντας με
άψογο τρόπο την άμυνα ζώνης. Στο σημείο εκείνο η «Ένωση» έκανε σερί 11-0
(23-16). Μόλις δηλαδή είχαν βγει από το παιχνίδι οι Κορωνιός και ο κακός
Ουίλιαμς (τρεις φορές έστειλε την μπάλα στο άουτ κάνοντας... πάσα!). Ο
Τσακαλίδης έδειξε ότι διανύει περίοδο φόρμας (8π-10 ριμπ.), ενώ ανεβάζει
συνεχώς την απόδοσή του ο Αρλάουκας (14π-9 ριμπ.).

Οι Συμεωνίδης, Μιναρετζόπουλος ήταν αυστηροί με το Ηράκλειο στα τελευταία δύο λεπτά.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O14</CAT>
<ED>
Κωδικός άρθρου: A16331O141</ED>
<ID>
ID:15052

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O14&aa=1</URL></REF>


Article

<CATEGORY>vin10</CATEGORY>

 <H5>ΚΑΛΑΦΑΤΑΚΗΣ: Αυτές τις ημέρες θα δούμε για τον ξένο
</H5><H2>Λίγο έλειψε να μας τιμωρήσει το Ηράκλειο
</H2>
«ΠΕΡΑΣΤΙΚΟ» χαρακτήρισε τον Μπράντον Ουίλιαμς ο Γιώργος Καλαφατάκης, μετά τη
νέα απογοητευτική εμφάνιση του Αμερικανού. Ο προπονητής της ΑΕΚ για πρώτη φορά
υποστήριξε ότι ο Ουίλιαμς αποκτήθηκε μέχρις ότου βρεθεί κάποιος καλύτερος
παίκτης, αναμένοντας τις εξελίξεις με το λοκ-αουτ στο ΝΒΑ.

«Δεν έχει προσαρμοστεί ακόμη. Αυτές τις ημέρες θα δούμε τι θα γίνει με τον
ξένο. Θα κάνουμε το καλύτερο για την ΑΕΚ», τόνισε ο προπονητής της ΑΕΚ, που
αρνήθηκε να αποκαλύψει το όνομα του ξένου, που ενδιαφέρει την ΑΕΚ. Ο παίκτης
που βρίσκεται σε συζητήσεις με την ΑΕΚ είναι ο Κρις Μόρις, αλλά οι ιθύνοντες
της «Ένωσης» θέλουν να έχουν πρώτα την υπογραφή του, για να ανακοινώσουν τη μεταγραφή.

Σε ό,τι αφορά τον αγώνα με το Ηράκλειο, ο Καλαφατάκης που νίκησε για τρίτη
φορά εφέτος τον Αλεξανδρή, είπε:

«Μας κοίμισε το Ηράκλειο και διεκδίκησε με αξιώσεις τη νίκη. Λίγο έλειψε να
μας τιμωρήσει. Δεν δείξαμε σοβαρότητα ούτε διάθεση για νίκη. Στα ντέρμπι
δείχνουμε διαφορετικό πρόσωπο. Αυτά τα ματς φοβάμαι περισσότερο, τα θεωρητικά εύκολα».

Ο προπονητής του Ηρακλείου δήλωσε πως το ματς κρίθηκε στις λεπτομέρειες, ενώ
πρότεινε στον ομοσπονδιακό τεχνικό για την Εθνική δύο παίκτες του: τον Χρήστο
Μυριούνη και τον Χρήστο Χαρίση.

«Τέτοια παιχνίδια κρίνονται στις λεπτομέρειες. Παρότι το ματς κρίθηκε στον
πόντο και υπήρχαν πολλά σφυρίγματα εις βάρος μας, συγχαίρω τους δύο διαιτητές.
Η διαιτησία τους ήταν άψογη. Αν δεν είχαμε τους τραυματισμούς, ίσως είχαμε
καλύτερη τύχη».

Ο Βαγγέλης Αλεξανδρής υποστήριξε ότι οι Μυριούνης, Χαρίσης, μπορούν να
βοηθήσουν την Εθνική («θα συνεχίσουν τη σκληρή δουλειά»), ενώ εξήγησε ότι
πρέπει να δοθούν ευκαιρίες σε αρκετούς καλούς Έλληνες παίκτες.

«Τα λέω αυτά, γιατί υπήρξαν κάτι φήμες στην Εθνική για τον Τόμιτς και άλλους
παίκτες», κατέληξε.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O14</CAT>
<ED>
Κωδικός άρθρου: A16331O142</ED>
<ID>
ID:15094

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O14&aa=2</URL></REF>


Article

<CATEGORY>vin10</CATEGORY>

 <H5>ΜΙΣΣΑΣ
</H5><H5>Καλύτερο πρόσωπο
</H5><H5>Η ΕΠΟΜΕΝΗ ΑΓΩΝΙΣΤΙΚΗ (16η)
</H5><H5>Η ΚΑΛΥΤΕΡΗ ΠΕΝΤΑΔΑ
</H5><H2>ΤΟ ΠΑΝΟΡΑΜΑ ΤΟΥ ΜΠΑΣΚΕΤ </H2>
<H3>ΤΟ ΠΡΟΣΩΠΟ
</H3>
Η ΔΟΥΛΕΙΑ του Κώστα Μίσσα στην Πάτρα αρχίζει να αποδίδει καρπούς. Το 1999
μπήκε με τους καλύτερους οιωνούς για τον Απόλλωνα, αφού η νίκη επί του Άρη
έδωσε ελπίδες για μία καλύτερη πορεία στο πρωτάθλημα της Α1. Ο Μίσσας πιστεύει
στις δυνατότητες της ομάδας και με τις δύο αλλαγές των ξένων ο Απόλλωνας
δείχνει ένα καλύτερο πρόσωπο.

Σάββατο 9/1:

Σπόρτιγκ - ΑΕΚ (γήπ. Σπόρτιγκ, 17.00), Πανιώνιος - Παπάγου (ΔΓ
Νέας Σμύρνης, 17.00), 
Άρης - Ηρακλής (Ιβανώφειο, 19.00, Supersport), 
Παναθηναϊκός - Απόλλων Πάτρας (ΟΑΚΑ, 17.00), 
Νήαρ Ήστ - Μαρούσι (ΚΓ Νήαρ Ήστ, 17.00).

ΚΥΡΙΑΚΗ 10/1:

Ηράκλειο - Ολυμπιακός (ΚΓ Ηρακλείου, 17.00), 
Περιστέρι - ΠΑΟΚ (ΚΓ Περιστερίου, 19.00).

&#0091. Βετούλας

&#0092. Κρος

&#0092. Αλβέρτης

&#0094. Κακιούζης

&#0095. Μικ

<REF><SOURCE>ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O15</CAT>
<ED>
Κωδικός άρθρου: A16331O151</ED>
<ID>
ID:15053

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O15&aa=1</URL></REF>


Article

<CATEGORY>vin10</CATEGORY>

 <H5>ΑΝΙΑΤΗ ΑΣΘΕΝΕΙΑ
</H5><H2>Ποδαρικό με βία
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΑΘΛΗΤΙΚΟ ποδαρικό με «κοκτέιλ μολότοφ» και σιδερολοστούς ειλικρινά δεν το
περίμεναν οι φίλαθλοι, ιδού όμως που προέκυψε.

*** Που σημαίνει ότι το βρώμικο πάθος των οπαδών ενεργοποιείται πια σε
οποιοδήποτε αθλητικό χώρο, σε όλα τα αθλήματα.

*** Για το πρωτάθλημα του βόλεϊ, όσα προέκυψαν προχθές στη Γλυφάδα αποτέλεσαν
έκπληξη πρώτου μεγέθους.

*** Αλήθεια, τι άλλο θα δουν τα μάτια μας μέσα στο 1999;

*** Ψάχνοντας τα στοιχεία του ρεπορτάζ μού γεννήθηκαν μερικές απορίες.

*** Για παράδειγμα, οι εχθροπραξίες ξεκίνησαν σχεδόν τρεις ώρες πριν από τον
αγώνα Ολυμπιακού - ΑΕΚ, από περίπου πενήντα χούλιγκαν «κίτρινου χρώματος».

*** Επειδή η περιοχή είναι πυκνοκατοικημένη και «ζωντανή», κάποιος θα μπορούσε
­ βλέποντας τους ταραξίες ­ να ειδοποιήσει την Αστυνομία.

*** Διότι μια ισχυρή δύναμη αστυνομικών θα μπορούσε εγκαίρως να αναχαιτίσει
τους θερμοκέφαλους, ώστε να μην κινδυνεύσουν μαγαζιά, αυτοκίνητα, ακόμη και
ανθρώπινες ζωές.

*** Ένα κλειστό γήπεδο αθλοπαιδιών δεν είναι ούτε ΟΑΚΑ ούτε Τούμπα, εύκολα
μπορείς να το προφυλάξεις.

*** Λοιπόν;

Γ. Βαρδινογιάννη (Εκάλη). Πρόεδρε, χρόνια πολλά. Με την ευκαιρία η στήλη
μεταφέρει ερώτημα του μέχρι πρότινος φροντιστή της ΠΑΕ Γιάννη Περτέση:
γνωρίζατε ή όχι ότι παραμονή Πρωτοχρονιάς αυτός ο εργαζόμενος απολύθηκε;

*** Ο Περτέσης είναι σίγουρος πως αγνοείτε το δράμα του και απορεί...

*** Πρώτον, γιατί δεν του έδωσαν την αποζημίωση αμέσως και αυτό έγινε δέκα
μέρες μετά το ανθρώπινο λάθος του. Δηλαδή το έπραξαν λίγες ώρες πριν λήξει ο χρόνος;

*** Δεύτερον, γιατί δεν τον άφησαν να βγει και να δηλώσει στα ίσα ότι έκανε λάθος;

*** Ο Περτέσης πιστεύει ότι έκανε λάθος ­ τότε με την έλλειψη φανέλας του
Λυμπερόπουλου πριν από τον αγώνα με τον Απόλλωνα ­ και ότι το θέμα είχε λήξει.

*** Τώρα βρίσκεται στον δρόμο, μετά οκτώ χρόνια τίμιας εργασίας στην ΠΑΕ
Παναθηναϊκός, αντί μισθού 154.000 δραχμών.

*** Και μάλιστα με «κομμένα» τα οδοιπορικά εδώ και πολλούς μήνες...

ΠΑΡΑΤΕΤΑΜΕΝΟ το σουξέ του Γιάννη Ιωαννίδη στον χώρο των μίντια.

*** Μετά τη μεγαλειώδη συνέντευξη στο Mega, ο ξανθός μίλησε, πάλι εφ' όλης της
ύλης, σε ιδιωτικό αθλητικό ραδιοφωνικό σταθμό και... τι δεν είπε.

*** Η σημαντικότερη είδηση από την τελευταία περιπέτεια του κόουτς είναι πως
θέλει να του δώσουν την Εθνική μας ομάδα μπάσκετ το 2004.

*** Φιλοδοξία ή «μαχαιριά» σε παλιό μαθητή του;

*** Ο χρόνος θα δείξει...

ΠΡΟΧΩΡΟΥΝ οι ζυμώσεις της μεταγραφικής περιόδου, άσχετα αν δεν «πέφτουν» υπογραφές.

*** Ο Φύσσας, λέει, αναμένεται σήμερα να υπογράψει στον Παναθηναϊκό και να
γνωρίσει την Παιανία.

*** Ο Καψής επίσης αναμένεται να γνωρίσει τους... ΑΕΚτζήδες, διότι ο
Μελισσανίδης έχει μείνει στο «θέλω».

*** Έμαθα ότι μόλις ακούστηκε το όνομα του 25χρονου στόπερ στην ΑΕΚ, κάποιοι
απόρησαν: τι να τον κάνουμε τον Καψή.

*** Οπότε ο «μεγάλος» της Ακτής Μιαούλη στήριξε την επιλογή του λέγοντας «τον
θέλω έστω στον πάγκο».

*** Θα έχει τους λόγους του, χωρίς αυτό να σημαίνει ότι ο δυναμικός Πειραιώτης
δεν είναι χρήσιμος παίκτης.

*** Ακόμη: ο Κένταλ έδωσε την «μπλακ λιστ» στον πρόεδρο. Περιέχει ονόματα τα
οποία δεν του κάνουν.

*** Πρόκειται για ολόκληρη ενδεκάδα, και δεν είναι πλάκα. Από τερματοφύλακα
μέχρι έξω αριστερά...

ΝΑ ΜΗΝ ξεχάσουμε τον Λιθουανό 25χρονο σέντερ φορ Μικουλένας, ο οποίος
δοκιμάστηκε στην Παιανία και άρεσε στον Δανιήλ.

*** Επειδή δημοσιεύτηκε φωτογραφία του στα περισσότερα χθεσινά αθλητικά φύλλα,
πιστεύω ότι ο παίκτης άρεσε γενικώς.

*** Είναι ομορφόπαιδο και δεν υπάρχει ίχνος πλάκας.

*** Θυμάμαι παλιά, όταν έπαιζε στην ΑΕΚ ο Δανός Νίλσεν. Τσούρμο έτρεχαν τα
κοριτσόπουλα να τον θαυμάσουν.

*** Όσο έπαιξε τέλος πάντων, διότι ήταν «ολίγος» στο τερέν.

*** Μεγάλη υπόθεση σε ποδοσφαιριστή, καλλιτέχνη, τραγουδιστή κ.λπ. να είναι ομορφόπαιδο.

*** Σας θυμίζω ότι όπου εμφανίζεται Ρουβάς, τον τελευταίο καιρό, εκατοντάδες
κοπελιές κλαίνε ή τσιρίζουν.

*** Και όλα αυτά, όχι βεβαίως για τη φωνή του...
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16331O161</ED>
<ID>
ID:15054

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O16&aa=1</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Εξαφανίστηκε ο Κανού
</H2>
Ο ΝΟΥΑΝΟΥ ΚΑΝΟΥ... εξαφανίστηκε. Όπως αποκάλυψαν εκπρόσωποι της Ίντερ, ο
Νιγηριανός άσος έφυγε από το Μιλάνο στις 21 Δεκεμβρίου, προς άγνωστη
κατεύθυνση και έκτοτε αγνοείται η τύχη του. Ο Αφρικανός παίκτης έπρεπε να
βρίσκεται στο Μιλάνο στις 28 Δεκεμβρίου, αλλά μέχρι χθες δεν είχε δώσει σημεία
ζωής. Οι Ιταλοί δεν αποκλείουν ο Κανού να βρίσκεται στο Λονδίνο και να
διαπραγματεύεται τη μεταγραφή του στην Άρσεναλ.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16331O162</ED>
<ID>
ID:15095

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O16&aa=2</URL></REF>


Article

<CATEGORY>vin10</CATEGORY>

 <H5>ΜΠΑΡΤΣΑ
</H5><H2>Πλήρωσε την κριτική
</H2>
ΕΚΑΝΕ το λάθος να ασκήσει κριτική στον προπονητή του και έχασε τη θέση του
στην ομάδα. Ο λόγος για τον Πορτογάλο τερματοφύλακα της Μπαρτσελόνα, Βίτορ
Μπαΐα, ο οποίος προπονείται με τους ερασιτέχνες της Καταλανικής ομάδας, μετά
τις δηλώσεις που έκανε κατά του Λουίς Φαν Γκάαλ. Η διοίκηση της Μπάρτσα
απαγόρευσε επίσης στον Μπαΐα να κάνει στο εξής οποιαδήποτε δήλωση στον Τύπο. Ο
Πορτογάλος γκολκίπερ δηλώνει πάντως πως έχει μεγάλη καρδιά και θα αντέξει όλα
τα «καψόνια».
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16331O163</ED>
<ID>
ID:15131

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O16&aa=3</URL></REF>


Article

<CATEGORY>vin10</CATEGORY>

 <H5>ΚΑΝΙΟ
</H5><H2>Κόκκινη κάρτα στον διαιτητή
</H2>
Ο ΙΤΑΛΟΣ άσος της Σέφιλντ Γουένζντεϊ, Πάολο Ντι Κάνιο κατέστρεψε την καριέρα
του διαιτητή Πολ Άλκοκ όταν τον έριξε, ύστερα από βίαιη απώθηση, στο τερέν
διαμαρτυρόμενος για την κόκκινη κάρτα που δέχθηκε. Ο Άλκοκ τραυματίστηκε
σοβαρά στο αριστερό πόδι και όπως υποστηρίζει ο ίδιος οι πιθανότητες να
διευθύνει ξανά αγώνες ποδοσφαίρου είναι μηδαμινές.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16331O164</ED>
<ID>
ID:15149

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O16&aa=4</URL></REF>


Article

<CATEGORY>vin10</CATEGORY>

 <H2>Η χρονιά των... σέντερ φορ </H2>
Η ΚΛΑΣΙΚΗ ­ υποχρεωτικά «απρεπής» ­ πόζα των ημερών. Κόλα, Αντεμάρ (του
Αθηναϊκού) και Βαζέχα μάς γυρίζουν την πλάτη για να δείξουν τον νέο χρόνο. Να
τους ευχηθούμε ό,τι καλύτερο. Και του χρόνου με Έλληνες!
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16331O165</ED>
<ID>
ID:15162

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O16&aa=5</URL></REF>


Article

<CATEGORY>vin10</CATEGORY>

 <H2>Φίλος διαχρονικά... </H2>
ΑΠΟ ΤΟ... Κάνσας Σίτι στη Νέα Φιλαδέλφεια. Ένας φίλος από τα (όχι πολύ)
παλιά εμφανίστηκε χθες στο «Νίκος Γκούμας» και αποθεώθηκε από τους χίλιους
θεατές: Ρέφικ Σαμπανάτζοβιτς. Ο Μαυροβούνιος μοίρασε ευχές, χαμόγελα και
ορκίστηκε πως έχει την ΑΕΚ πάντα μέσα στην καρδιά του. Για τον Μπάγιεβιτς δεν
είπε λέξη...
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16331O166</ED>
<ID>
ID:15167

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O16&aa=6</URL></REF>


Article

<CATEGORY>vin10</CATEGORY>

 <H5>Ένα ακόμη σπουδαίο τουρνουά στα Άνω Λιόσια
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΕ ΤΗ συμμετοχή 219 παικτών ξεκίνησε το διεθνές τουρνουά των Άνω Λιοσίων. Για
μία ακόμη χρονιά αποδεικνύεται το σημαντικότερο ανοιχτό τουρνουά πανελλαδικά,
τόσο σε αριθμό συμμετοχών όσο και σε επίπεδο κορυφής.

Εφέτος είναι η 10η φορά που διοργανώνεται και έχει να παρουσιάσει στη λίστα
συμμετοχών του 14 γκραν μετρ και 14 διεθνείς μετρ. Οι 9 πρώτοι παίκτες της
λίστας έχουν ΕΛΟ πάνω από 2.500 και οι 21 πρώτοι πάνω από 2.400. Αγωνίζονται
παίκτες από τη Ρωσία, την Ουγγαρία, τη Βουλγαρία, την Αγγλία, το Αζερμπαϊτζάν,
τη Γεωργία, το Ισραήλ, τη FYROM, την Αλβανία, τη Γιουγκοσλαβία, την Κροατία,
τη Γερμανία, τη Γαλλία, το Καζαχστάν, την Κύπρο και βέβαια την Ελλάδα. Τα
κορυφαία ΕΛΟ είναι: Ιμπραγκίμοβ (Ρωσ. 2.610), Μιλαντίνοβιτς (Ελλ. 2.555), Κρ.
Γκεοργκίεβ (Βουλγ. 2.530), Ι. Νικολαΐδης (2.530), Σαξ (Ουγ. 2.525),
Παπαϊωάννου (2.520), Γρίβας (2.520), Γκελασβίλι (Γεωργ. 2.510), Γκουσεΐνοβ
(Αζερ. 2.510), Κόγκαν (Ισρ. 2.485), Σκέμπρης (2.480), Στανογιόσκι (FYROM
2.475), Μουτούσης (2.475), Τζερμιαδιανός (2.465), Φλίαρ (Αγγλ. 2.450), Τσέλα
(Αλβ. 2.450), Αρκάντι (Ρωσ. 2.445) κ.ά. Καλύτερες γυναικείες παρουσίες αυτές
της Γεωργιανής Χουρτζίτσε (2.375), της Μπότσαρη (2.300) και της Γερμανίδας
Τράμπερτ (2.225).

Στον πρώτο γύρο δεν υπήρξαν εκπλήξεις με εξαίρεση την ισοπαλία που απέσπασε ο
Ευκαρπίδης από τον γκραν μετρ Γιάννη Νικολαΐδη. Ο δεύτερος γύρος θέτει
μεγαλύτερα προβλήματα στους ισχυρούς παίκτες.

Ιμπραγκίμοβ - Παγώνας

1. δ4 δ5 2. γ4 δ: γ4 3. ε3 Ιζ6 4. Α: γ4 ε6 5. Ιζ3 γ5 6. 0-0 α6 7. Αβ3 β5 8. α4
Αβ7 9. α: β5 α: β5 10. Π: α8 Α: α8 11. Βε2 Ββ6 12. Ιγ3 Αγ6 13. Ιε5 γ4 14. Αγ2
Αε7 15. β3 Βα5 16. Αβ2 Ιδ5 17. Πα1 Ββ4 18. Ι: γ6 Ι: γ6 19. Πα8+ Αδ8 20. Ι: δ5
ε: δ5 21. Αα3 Βγ3 22. β: γ4 δ: γ4 23. Αγ5 θ5 24. θ3 Πθ6 25. Αε4 Ιε7 26. Βα2
Πζ6 27. Βα7 1-0

Ο Γιάννης Νικολαΐδης είχε άνετα κερδισμένη θέση τη στιγμή που παρέβλεψε μια
δυνατότητα του αντιπάλου του για διαρκές σαχ. Έτσι ο Ευκαρπίδης πήρε την
ισοπαλία από έναν γκραν μετρ πραγματοποιώντας τη σημαντικότερη έκπληξη του
πρώτου γύρου.

Ευκαρπίδης - Ι. Νικολαΐδης

1. ε4 γ5 2. Ιζ3 Ιγ6 3. δ4 γ: δ4 4. Ι: δ4 Ιζ6 5. ζ3 ε6 6. α3 Αγ5 7. Ιβ3 Αβ6 8.
Βδ6 Αγ7 9. Βδ3 δ5 10. Ιγ3 0-0 11. Αη5 θ6 12. Αθ4 Ιε5 13. Βδ2 Ιη6 14. Αη3 Α:
η3+ 15. θ: η3 Βγ7 16. Βζ2 δ: ε4 17. ζ: ε4 Πδ8 18. Αδ3 Ιη4 19. Βζ3 Ι6ε5 20. Βε2
Ι: δ3+ 21. γ: δ3 Β: η3+ 22. Ρδ2 Ιζ2 23. δ4 Ι: θ1 24. Π: θ1 β6 25. Πθ3 Βη5+ 26.
Ργ2 Αα6 27. Βζ3 Αγ4 28. Πη3 Α: β3+ 29. Ρ: β3 Βδ2 30. Βζ6 η6 31. Π: η6+ ζ: η6
32. Β: η6+ Ρζ8 33. Βζ6+ Ρε8 34. Β: ε6+ Ρζ8 35. Βζ6+ Ρε8 36. Βε6+ 0,5-0,5.

* Ο Ιβάν Σοκόλοβ κέρδισε στον 4ο γύρο του Χάστιγκς τον Σίποβ φθάνοντάς τον
στην πρώτη θέση. Οι δύο παίκτες έχουν από 3 βαθμούς έναντι 2,5 του Άγγλου
Σάντλερ (κορυφαίου ΕΛΟ του τουρνουά) και του 15χρονου Ουκρανού Πονομαριόφ, που
έχει ως τώρα μία νίκη και τρεις ισοπαλίες.

Σίποβ (2.635) - Ι. Σοκόλοβ (2.620)

1. δ4 Ιζ6 2. γ4 η6 3. Ιγ3 δ5 4. γ: δ5 Ι: δ5 5. ε4 Ι: γ3 6. β: γ3 Αη7 7. Ιζ3 γ5
8. Πβ1 0-0 9. Αε2 Βα5 10. Αδ2 γ: δ4 11. γ: δ4 Β: α2 12. 0-0 Αη4 13. Αη5 θ6 14.
Αθ4 α5 15. Π: β7 η5 16. Αη3 α4 17. θ4 Ιγ6 18. θ: η5 θ: η5 19. δ5 Α: ζ3 20. Α:
ζ3 Ιδ4 21. δ6 ε5 22. δ7 Βε6 23. Αη4 Βγ6 24. Πβ1 Β: ε4 25. Πε1 Βδ5 26. Αζ5 Παδ8
27. Αε4 Βε6 28. Βθ5 ζ5 29. Αδ3 Π: δ7 30. Πβγ1 Βθ6 31. Β: θ6 Α: θ6 32. Α: ε5
Αη7 33. Πγ7 Π: γ7 34. Α: γ7 Αζ6 35. Πβ1 α3 36. Ρζ1 Ρη7 37. Αγ4 Πθ8 38. Ρη1 α2
39. Α: α2 Ιε2+ 40. Ρζ1 Ιγ3 41. η4 Ι: β1 0-1

* Ο Μορόζεβιτς συνεχίζει να προηγείται στο τουρνουά της Παμπλόνα έχοντας πλέον
5 βαθμούς σε 6 αγώνες. Ακολουθούν οι Κρασένκοβ, Βαν Βέλι με 3,5. Ο Μορόζεβιτς
κέρδισε στον 5ο γύρο τον Σουτόβσκι ενώ έκανε ισοπαλία στον 6ο με τον Κρασένκοβ.

Σουτόβσκι (2.575) - Μορόζεβιτς (2.625)

1. ε4 ε6 2. δ4 δ5 3. Ιγ3 Ιζ6 4. Αη5 δ: ε4 5. Ι: ε4 Αε7 6. Α: ζ6 η: ζ6 7. Ιζ3
α6 8. Βδ2 β5 9. Βθ6 Αβ7 10. Αδ3 Ιδ7 11. Ιη3 ζ5 12. Ιθ5 Αζ8 13. Βε3 Ιζ6 14. Βε5
Ι: θ5 15. Β: θ8 Α: ζ3 16. η: ζ3 Ιζ6 17. Πη1 Β: δ4 18. Πη8 Ρε7 19. Ρζ1 Αη7 20.
Β: η7 Π: η8 21. Βθ6 Β: β2 22. Πε1 Βγ3 23. Βθ4 γ5 24. Πδ1 γ4 25. Α: ζ5 Β: ζ3
26. Βδ4 Ιδ5 0-1

* Στο Ρέτζιο Εμίλια προηγούνται οι Σολοζένκιν (Ρωσ.), Λπουτιάν (Αρμ.) με 4,5
βαθμούς σε 6 αγώνες. Ακολουθούν ο Ουκρανός Κομάροβ και οι Ιταλοί Αλντροβάντι
και Εφίμοβ με 3,5.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16331O991</ED>
<ID>
ID:15063

</ID><URL>http://ta-nea.dolnet.gr/neaweb/neafile.print_unique?e=A&f=16331&m=O99&aa=1</URL></REF>


Article

<CATEGORY>vin09</CATEGORY>

 <H5>22.000 ΕΙΣΙΤΗΡΙΑ ΕΚΟΨΕ ΣΕ ΤΡΕΙΣ ΜΕΡΕΣ ΠΡΟΒΟΛΗΣ Η ΤΑΙΝΙΑ ΤΗΣ ΟΛΓΑΣ ΜΑΛΕΑ
</H5><H5>Ελληνικές ταινίες 170.000 εισιτηρίων
</H5><H2>Ελληνική σινε-γοητεία
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Αρέσει «Η διακριτική γοητεία των αρσενικών» της Όλγας Μαλέα και γεμίζει τις
19 αίθουσες στην Αθήνα και τον Πειραιά, όπου προβάλλεται

Εκτοξεύεται στις αίθουσες και επικοινωνεί με τους σινεφίλ «Η διακριτική
γοητεία των αρσενικών», φέρνοντας το ελληνικό σινεμά και πάλι στο προσκήνιο
μετά το φιλμ του Θόδωρου Αγγελόπουλου «Μια αιωνιότητα και μια μέρα»... Τις
τρεις πρώτες μέρες προβολής της ­ Παρασκευή - Κυριακή ­ η σατιρική κομεντί της
Όλγας Μαλέα αναμενόταν να γοητεύσει περίπου 22.000 θεατές! Νούμερο που δείχνει
πως το εγχώριο σινεμά μπορεί ­ αν θέλει... ­ να πιάσει τον σφυγμό του
σημερινού θεατή και ιδιαίτερα της νεολαίας, που κατά 90% και στο ελληνικό φιλμ
είναι αυτή που κυριαρχεί.

Ενδείξεις

Πολλές ήταν οι ενδείξεις για το νέο άνοιγμα της εγχώριας κινηματογραφικής
παραγωγής προς το κοινό ­ ήδη από το Φεστιβάλ της Θεσσαλονίκης το είχαμε
εντοπίσει... ­ και δεν αποκλείεται να έχουμε και φέτος το «μπαμ» των περιόδων
του '94 και του '96, με τις ελληνικές ταινίες να ξεπερνούν ­ συνολικά ­ μέσα
στη σεζόν τις 500.000 και 800.000 εισιτήρια.

Αξίζει να αναφερθεί πως το φιλμ του Μενέλαου Καραμαγγιώλη «Black out» έχει
κόψει 24.000 εισιτήρια, η φευγάτη κωμωδία του Σταύρου Τσιώλη «Ας περιμένουν οι
γυναίκες» 23.000 εισιτήρια, «Οι αριθμημένοι» του Τάσου Ψαρά γύρω στις 10.000
εισιτήρια και οι «Χαμένες νύχτες» της Αγγελικής Αντωνίου άλλες 10.000 εισιτήρια.

Την πρώτη μέρα προβολής της η κωμωδία ­ Παρασκευή, μετά το ξενύχτι της
Πρωτοχρονιάς, ημέρα κάθε άλλο παρά καλή για να δουλέψουν οι κινηματογράφοι,
αρκετοί από τους οποίους έμειναν κλειστοί ­ η κωμωδία «Η διακριτική γοητεία
των αρσενικών» έκανε 4.000 εισιτήρια, το Σάββατο 8.500 και χθες η εταιρεία
διανομής της Προοπτική περίμενε να αγγίζει, συνολικά, τις 22.000 εισιτήρια. Αν
υπολογίσουμε πως το φιλμ παίζεται και σε Θεσσαλονίκη, Πάτρα, Βόλο, Κρήτη ­
μέχρι χθες δεν είχαν στοιχεία να μας δώσουν ­ θα πρέπει πανελλαδικά να
συγκεντρώσει πάνω από 30.000 εισιτήρια!

Ο Θόδωρος Αγγελόπουλος με τη χρυσή «Αιωνιότητα και μια μέρα» είχε κόψει 12.500
εισιτήρια σε Αθήνα - Πειραιά το πρώτο τριήμερο προβολής (σε επτά αίθουσες) και
άλλες 4.000 στη Θεσσαλονίκη, ενώ έχει συγκεντρώσει ήδη 80.000 σε πέντε
εβδομάδες προβολής.

Το επόμενο βήμα

Το επόμενο βήμα της ελληνικής παραγωγής έρχεται με το φιλμ του Κωνσταντίνου
Γιάνναρη «Στην άκρη της πόλης», που θα αρχίσει να προβάλλεται από αυτή την
Παρασκευή και στοχεύει, πάλι, στο κοινό της νεολαίας, καθώς το στόρι της
περιγράφει τις μέρες και τις «σκοτεινές» νυχτερινές περιπλανήσεις νεαρών
Ρωσοποντίων ­ κι όχι μόνο... ­ στο κέντρο της πρωτεύουσας και της χώρας ­ της
Ομόνοιας ­ ενώ στις 29 Ιανουαρίου θα κάνει πρεμιέρα το νέο φιλμ της Λουκίας
Ρικάκη «Συμφωνία χαρακτήρων», που μετά το «Κουαρτέτο σε τέσσερις κινήσεις» το
οποίο είχε πάει πολύ καλά στα ταμεία ­ πάνω από 180.000 εισιτήρια ­ είναι από
τις ταινίες που όλοι περιμένουν πως θα «παίξει» για μια από τις πρώτες θέσεις
στο ελληνικό Top-10.


Από την αρχή της φετινής σεζόν, τα ελληνικά φιλμ που βγήκαν στις αίθουσες
έχουν συγκεντρώσει:

1 «Μια αιωνιότητα και μια μέρα», πέντε εβδομάδες προβολής, 80.000 εισιτήρια.

2 «Black out», τέσσερις εβδομάδες προβολής, 24.000 εισιτήρια.

3 «Ας περιμένουν οι γυναίκες», τέσσερις εβδομάδες προβολής, 23.000 εισιτήρια.

4 «Η διακριτική γοητεία των αρσενικών», τρεις ημέρες προβολής, 22.000 εισιτήρια.

5 «Οι αριθμημένοι», τρεις εβδομάδες προβολής, 10.000 εισιτήρια.

6 «Χαμένες νύχτες», τρεις εβδομάδες προβολής, 10.000 εισιτήρια.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16331P011</ED>
<ID>
ID:15064

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα </H2>
Η νέα μουσική... επιδημία λέγεται σάουντρακ!

σελ. 4-5
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16331P012</ED>
<ID>
ID:15101

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P01&aa=2</URL></REF>


Article

<CATEGORY>vin09</CATEGORY>

 <H2>TV </H2>
«Ξέφωτα ομορφιάς» στα εορταστικά προγράμματα εντόπισε η Μαρία Παπαδοπούλου

σελ. 7
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16331P013</ED>
<ID>
ID:15135

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P01&aa=3</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΕΣ ΣΚΗΝΕΣ ΣΕ ΔΡΑΣΗ
</H5><H5>«ΖΩΝΤΑΝΑ»
</H5><H2>Χρώματα εν χορώ
</H2>
«Επικάλυψη της Ματαιοδοξίας»... Επειδή η απόλαυση της ένδυσης έγινε τέχνη και
μόδα, αποφάσισε και ο Γιάννης Αντωνίου να εκθέσει στην αίθουσα τέχνης
«Στάβλος» (Ηρακλειδών 10, Θησείο), έργα-ενδύματα μεικτής τεχνικής. Τα εγκαίνια
αυτής της έκθεσης θα πραγματοποιηθούν απόψε, στις 9, ενώ η έκθεση θα διαρκέσει
έως τις 24 Ιανουαρίου.

Έργο της Ιωάννας Ξανθοπούλου (στην αίθουσα τέχνης «Αέναον»)

*** Στις 7 εγκαινιάζεται και η ατομική έκθεση της ζωγράφου Ιωάννας
Ξανθοπούλου, στην αίθουσα τέχνης «Αέναον» (Άντερσεν 18, Κατεχάκη, τηλ.
6711.264). Η έκθεση περιλαμβάνει 25 έργα (λάδια), μικρών και μεσαίων
διαστάσεων, δουλειά των δύο τελευταίων ετών. Η έκθεση θα διαρκέσει έως τις 23 Ιανουαρίου.

*** Εγκαινιάζεται σήμερα στις 7 μ.μ., στον Φιλολογικό Σύλλογο «Παρνασσός», η
έκθεση έργων ζωγραφικής υπό τον τίτλο «Οι δρόμοι μου» της φιλολόγου -
ποιήτριας Πέλλας Κασιάρα - Μπακογιάννη. Η έκθεση θα διαρκέσει έως τις 15
Ιανουαρίου και θα είναι ανοικτή καθημερινά 10-2 και 6-9 και τα Σάββατα 10-12 πρωί.

*** Παρατείνεται έως τις 30 Ιανουαρίου η έκθεση «Ιβηρικές Αρχαιότητες από τη
συλλογή Shelby White και Leon Levy», στο Μουσείο Κυκλαδικής Τέχνης (Νεοφύτου
Δούκα 4, Κολωνάκι, τηλ. 7228.321-3).

ΘΕΑΤΡΟ

Στο θέατρο «Τεχνοχώρος Υπό Σκιάν» (Μαυρομιχάλη 161, τηλ. 6420.522), το
θεατρικό σχήμα Λεωνίδα Λοϊζίδη παρουσιάζει, απόψε, στις 9.15, το έργο
«Αποκάλυψη» του Τ. Αντωνίου. Η τιμή του εισιτηρίου είναι 3.500 δραχμές.

ΧΟΡΟΣ

Μία χορευτική παράσταση βασισμένη στο μουσικό έργο «Διδώ και Αινείας», του
Άγγλου Henry Purcell, παρουσιάζει σήμερα, και έως και τις 10 του μηνός, η
χορευτική ομάδα «Σχεδία», στο θέατρο Σφενδόνη (Μακρή 4, Μακρυγιάννη, τηλ.
9235.296). Οι χορογραφίες είναι της Αναστασίας Λύρα και οι φωτισμοί της
Ελευθερίας Ντεκώ. Στον ρόλο της Διδούς χορεύει η Νατάσα Αβρά, και του Αινεία ο
Δημήτρης Σωτηρίου. Στις 9.30. Εισιτήρια 4.000 και 2.000 δρχ. (φοιτητικό).

*** Ολέ! Ολέ! Το μουσικοχορευτικό πολυθέαμα «Ole! Ole!», του συγκροτήματος
American Bolero Dance Company, με επικεφαλής τη φημισμένη χορεύτρια και
χορογράφο Γκαμπριέλα Γκρανάδος, συνεχίζεται έως και τις 6 Ιανουαρίου, στον
πολυχώρο τεχνών «Χώρα» (Αμοργού 18, Κυψέλη, τηλ. 8673.945). Στις 9. Εισιτήρια
6.600 και 5.000.

ΠΡΟΠΩΛΗΣΗ

Ξεκίνησε ήδη η προπώληση των εισιτηρίων για την όπερα «Η επιστροφή της
Ελένης», που θα παρουσιαστεί στις 19, 20 και 21 Ιανουαρίου, στο Μέγαρο
Μουσικής. Η μουσική είναι του Θάνου Μικρούτσικου, η πλοκή είναι των Χρήστου Δ.
Λαμπράκη και Θάνου Μικρούτσικου, τα κείμενα του Χρήστου Δ. Λαμπράκη, η ποίηση
του Γιάννη Ρίτσου. Τη σκηνοθεσία και χορογραφία έχει αναλάβει ο Δημήτρης
Παπαϊωάννου, τα σκηνικά η Λίλη Πεζανού, τα κοστούμια ο Δαμιανός Ζαρίφης.
Πρόκειται για μια συνεργασία με τις Όπερες του Μονπελιέ και της Φλωρεντίας ­
το έργο θα παρουσιαστεί στη Γαλλία και στην Ιταλία, τον Απρίλιο και τον Μάιο
του 1999. Τιμές εισιτηρίων: 3.500, 5.500, 8.000, 12.000 και 2.000 φοιτητικά.
Στα ταμεία του Μεγάρου Μουσικής (Βασ. Σοφίας και Κόκκαλη, τηλ. 7282.333) και
στα ταμεία της Στοάς Σπυρομίλιου.


Γιώτα Βέη

Η Γιώτα Βέη ξεκινάει, απόψε στις 10.30, στο «Τσάι στη Σαχάρα» (Λαοδικείας 18,
Ιλίσια, τηλ. 7780.669), τις παρουσιάσεις τραγουδιών από τον καινούριο της
δίσκο. Ως τις 6 Ιανουαρίου.

*** Τους ρυθμούς των ελληνικών τραγουδιών θα ακολουθήσουν απόψε, από τις 11,
όσοι βρεθούν στο «Μπαράκι του Βασίλη» (Ζωοδόχου Πηγής 98, τηλ. 3815.345). Στο
τραγούδι θα είναι η Αγνή Μαυρίδου, στην κιθάρα θα είναι ο Κώστας Σπετσέρης,
στο μπουζούκι ο Θανάσης Βαλάσκας, στο βιολί ο Γιάννης Ζαριάς, στα πλήκτρα ο
Παναγιώτης Παπανικολάου, και στα κρουστά ο Θανάσης Μπαταής.

*** Στο live music club «Be-Bop» (Ορμινίου 4α - Χίλτον, τηλ. 7221.708), απόψε,
στις 11, οι Way Out ­ επί δύο χρόνια συνεργάζονταν με τον Δάντη ­ παίζουν
γνωστές ποπ επιτυχίες.

*** Στη νέα Μουσική Σκηνή «Αθηνά» (Λεωφόρος Ποσειδώνος 3, Μοσχάτο, τηλ.
4813.605, 4819.355), απόψε και αύριο βράδυ, θα έχετε την ευκαιρία να ακούσετε
το Γιώργος Φακανάς Group.

*** Ο δεξιοτέχνης του τρίχορδου μπουζουκιού Κώστας Παπαδόπουλος παίζει και
τραγουδά στο «Hobo» (Αριστοφάνους 7, Χαλάνδρι τηλ. 6891.670). Μαζί του η Μαρία
(τραγούδι), ο Σπύρος Γαρίνης (κρουστά) και ο Σπύρος Μοσχολιός (κιθάρα).

*** Από σήμερα, και έως και το Σάββατο 9 του μηνός, στον μουσικό χώρο
«Πινακοθήκη» (Αγίας Θέκλας 5, Ψυρή, τηλ. 3247.741), ο κλασικός λυράρης
Ψαραντώνης, με τους συνεργάτες του.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16331P021</ED>
<ID>
ID:15067

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P02&aa=1</URL></REF>


Article

<CATEGORY>vin09</CATEGORY>

 <H2>«114 προσωπικές στιγμές»
</H2>
<AUTHOR>Π.Α.Γ.</AUTHOR>

Ξάνθιππος Σκεύης

Ακλόνητες πεποιθήσεις, κατασταλαγμένες σκέψεις και αγνά και ειλικρινή
συναισθήματα 35 ετών καταγράφονται σ' ένα καινούργιο βιβλίο, με τη μορφή
ποιητικού λόγου, με γενικό τίτλο «Ένα-ένα-τέσσερα» και υπότιτλο «114 ελεύθερα
ποιήματα». Ένας άνθρωπος της επιστήμης, ο καθηγητής Ορθοπεδικής Ξάνθιππος Αντ.
Σκεύης, εκφράζεται μ' έναν δικό του τρόπο, για την κοινωνία, ζωή, επιστήμη,
πολιτική και μεταφυσική. Αν και η γραφή του χαρακτηρίζεται από παρορμητισμό,
εν τούτοις οι στίχοι του έχουν πολύ βαθιά νοήματα και αγγίζουν κάποιους
αδικημένους. Το «Ένα-ένα-τέσσερα», με τα 114 ελεύθερα ποιήματα, είναι μία
ιδιότυπη πνευματική εργασία που κάνει κύκλους σε γεγονότα 35 χρόνων και
καταγράφει με σαφήνεια πλευρές της ζωής μας και αναφέρεται ­ στον πρόλογό του
­ στην αξία και σημασία του θρυλικού άρθρου του Συντάγματος (1952), το «114».
Αναφέρει ότι πρόκειται για την εσχάτη και πιο αποτελεσματική εγγύηση της
λαϊκής κυριαρχίας που αποτελεί ισχυρή άμυνα εναντίον εκείνων που θα
προσπαθήσουν να την καταλύσουν. Η επιθυμία του Ξάνθιππου Σκεύη που εκφράζεται
μέσα από αυτά τα 114 ποιήματα, είναι «πώς αυτή η ανθρωπότητα να γίνει καλύτερη
μέσα από την ανθρώπινη ενδελέχεια». Ασφαλώς, την ίδια αυτή επιθυμία έχει κάθε
λογικός άνθρωπος.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16331P022</ED>
<ID>
ID:15103

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P02&aa=2</URL></REF>


Article

<CATEGORY>vin09</CATEGORY>

 <H2>Υπογραφές γένους θηλυκού
</H2>
<AUTHOR>Ε.Φ.</AUTHOR>

Από τις τάσεις του συρμού δεν έχει ξεφύγει η λογοτεχνία. Η πρόσφατη εκδοτική
παραγωγή έχει να παρουσιάσει πολλές υπογραφές γένους θηλυκού και τίτλους με
ακόμη περισσότερο γυναικείο περιεχόμενο. Έως εδώ, όλα καλά. Αυτό όμως που η
συγκεκριμένη συγγραφική ομάδα θεωρεί γυναικεία θεματολογία είναι που επισύρει
αντιρρήσεις. Από μια πρώτη ματιά στις περιλήψεις των μυθιστορημάτων τους, στα
οπισθόφυλλα των βιβλίων, βγαίνει η εικόνα πως η σημερινή γυναίκα είναι τύπος
μοναχικός και απελπισμένος που προσπαθεί να δώσει στον εαυτό της μία δεύτερη
ευκαιρία. Στην καλύτερη περίπτωση. Διαφορετικά, ψάχνεται, ψάχνει και
ερωτοτροπεί με τις σκέψεις της. Αρκετά με αυτήν την καταθλιπτική συμπεριφορά.
Άλλωστε, η απόγνωση δεν είναι κληρονομικό αξίωμα της γυναικείας φύσης. Παρά
τους ισχυρισμούς των λογοτεχνικών γραφών.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16331P023</ED>
<ID>
ID:15137

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P02&aa=3</URL></REF>


Article

<CATEGORY>vin09</CATEGORY>

 <H5>... και ο «Τουτού»-εξαίρεση
</H5><H2>Ο «εύκολος» κανόνας...
</H2>
<AUTHOR>Γ.Δ.Σ.</AUTHOR>

Γιάννης Σταματίου

Χρόνια ακούω να λένε οι υπεύθυνοι των θιάσων για παιδιά ότι δεν βρίσκουν έργα
να ανεβάσουν. Και, τελικά, καταλήγουν, οι περισσότεροι, να γράφουν ­ ή, απλώς,
να διασκευάζουν ­ οι ίδιοι τα έργα που παρουσιάζουν κάθε χρόνο. Πρόχειρα
μέτρησα στην στήλη των θεαμάτων σε 33 σκηνές για παιδιά να παίζονται 18 έργα
γραμμένα ή διασκευασμένα από τους θιασάρχες ­ περισσότερα από τα μισά δηλαδή.
Λύση ­ είμαι σίγουρος ότι, όχι βέβαια όλοι, αλλά οι περισσότεροι έτσι
σκέφτονται ­ εύκολη, γρήγορη και, κυρίως, οικονομική... Υπάρχουν, όμως,
φαίνεται και κάποιοι, πέρα από αυτούς που όλοι ξέρουμε, οι οποίοι ψάχνουν.
Είδα την παράσταση για παιδιά της ομάδας «Πεδίον», στο θέατρο «Βρετάνια». Ο
τίτλος του έργου ­ «Επιθεωρητής Τουτού: υπόθεση μαγικό ραβδί» ­ με είχε
προδιαθέσει για κάτι αφελές και παιδαριώδες και ανόητο, από τα πολλά σχετικά
που βλέπω.


Και όμως! Έκπληξη! Άσχετα από το επίπεδο της παράστασης, το έργο του
Ελληνογάλλου Πιέρ Γρυπάρη (από Έλληνα πατέρα και Γαλλίδα μητέρα, ετών 73 πια,
που ζει στο Παρίσι), όπου ένας καλόπιστος αλλά ολίγον βλαξ σκύλος, ο Τουτού,
που τον παίζει ένας ανάλαφρος, πολύ καλός κωμικός, ο Γιάννης Σταματίου ­
αναλαμβάνει α λα Σέρλοκ Χολμς να λύσει τα μυστήρια ορισμένων κλασικών
παραμυθιών, της Χιονάτης, της Κοκκινοσκουφίτσας, του Κοντορεβυθούλη, της
Πεντάμορφης και άλλων... ­ ανακάλυψα ότι είναι ένα κείμενο τρισχαριτωμένο,
υπόδειγμα γραφής για παιδιά. Ο Γρυπάρης, του οποίου δύο βιβλία για παιδιά ήδη
κυκλοφορούν από τον «Κέδρο», ενώ τον «Τουτού» έχει μεταφράσει και σκηνοθετήσει
η Ελένη Παπαχριστοπούλου, πιάνει ένα θέμα πολυχρησιμοποιημένο και με φαντασία,
με ευρηματικότητα και με ανατροπές το κάνει το κάνει ελκυστικότατο. Πολύ καλά
πέρασα. Και, όπως λέει η Ξένια Καλογεροπούλου, αν περνάει ο μεγάλος καλά, τότε
αυτό αρέσει και στα παιδιά. Το κατάλαβα, άλλωστε, από τις αντιδράσεις γύρω μου
της πιτσιρικάδας.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16331P024</ED>
<ID>
ID:15153

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P02&aa=4</URL></REF>


Article

<CATEGORY>vin09</CATEGORY>

 <H2>Πρωτέας διαλεκτικός
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3>Έχω από καιρό την έντονη εντύπωση πως ο «Βίος του Γαλιλαίου» του Μπρεχτ
είναι μια συγκεκαλυμμένη αυτοβιογραφία του Μπρεχτ.
</H3>
Οι συνεχείς αναθεωρήσεις του μείζονος αυτού ιδεολογικού δράματος δεν
δικαιολογούνται μόνο με την πάγια, βέβαια, μέθοδο της διαλεκτικής σκέψης του
ποιητή, ότι τα έργα οφείλουν, αφού ερμηνεύουν την κοινωνία ή, έστω, δείχνουν
τις αντιφάσεις της, να αναθεωρούνται και να προσαρμόζεται και το στόχαστρο
κατά τις εκάστοτε αλλαγές που υφίσταται ο στόχος· δικαιολογούνται όμως πλήρως
με την περιπέτεια του βίου του ίδιου του Μπρεχτ. Η πρώτη γραφή έγινε στη
Δανία, η δεύτερη στην Αμερική, η τρίτη στην Ανατολική Γερμανία. Στη Δανία ο
Μπρεχτ βρίσκεται στην περιοχή του προτεσταντικού βορρά, στον χώρο που έδρασαν
ο Κοπέρνικος, ο Κέπλερ, ο Τυχο-Μπραχέ, ο Νεύτων (Πολωνός, Γερμανός, Τσέχος,
Άγγλος αντίστοιχα)· σ' αυτές τις χώρες με την έντονη ηθικολογική
καθηκοντολογία ο δογματισμός είναι χαλαρός και η σκέψη του επιστήμονα και του
καλλιτέχνη, του ποιητή ελεύθερη· προβλήματα έχει μόνο αν διαταράξει τις
ωφελιμιστικές αρχές της κοινωνική σεμνοτυφίας. Στην Αμερική ο Μπρεχτ
υποχρεώθηκε να εργαστεί στο καπιταλιστικό σύστημα της ελεύθερης αγοράς,
υπακούοντας στο δόγμα «καλό είναι το χρήσιμο», την πεμπτουσία του
πραγματισμού· στην Αμερική για να επιβιώσει έγραψε (συχνά με ψευδώνυμο) ανόητα
σενάρια για το Χόλιγουντ. Όταν επέστρεψε στην Ανατολική Γερμανία ήρθε
αντιμέτωπος με το σκληρό σταλινικό Δόγμα που καθόριζε απόλυτη ελευθερία στον
καλλιτέχνη και επιστήμονα και πλήρη βιοποριστική κάλυψή τους αρκεί τα
πορίσματα των ερευνών και τα δημιουργήματα της φαντασίας να μη συγκρούονται με
το επίσημο δόγμα και το πολιτικό σύστημα που το εξέφραζε.

Κώστας Μπερικόπουλος, Βιβή Κόκκα και Μηνάς Χατζησάββας στον «Γαλιλαίο»

Ο Γαλιλαίος-Μπρεχτ όσο είναι στη Βενετία-Αμερική χειμάζεται ως
επιστήμονας-ερευνητής, αν και ελεύθερος να ερευνά, γιατί η κοινωνία θεωρεί
ουσιώδες ό,τι είναι πρακτικώς χρήσιμο· έχει ανάγκη από τηλεσκόπια, πυξίδες,
ζυγούς ακριβείας. Έμποροι είναι οι άνθρωποι.

Στη δογματική Φλωρεντία-Βερολίνο που ελέγχεται από την Ιερά Εξέταση ο
Γαλιλαίος-Μπρεχτ είναι ελεύθερος και πλούσιος, εκλεκτός του καθεστώτος, όσο οι
έρευνές του δεν κλονίζουν την αυθεντία και το αμετακίνητο του Δόγματος.

Ο Μπρεχτ στο Βερολίνο συχνά υποχρεώθηκε να υποσχεθεί ότι θα εφαρμόσει το
επίσημο αισθητικό δόγμα του σοσιαλιστικού ρεαλισμού, που στο θέατρο συνέπιπτε
με μια μηχανιστική κωδικοποίηση του συστήματος Στανισλάφσκι. Συχνά θεωρήθηκε
από τους Σοβιετικούς φορμαλιστής και ως άλλος Γαλιλαίος υποσχόταν υποταγή
εκμεταλλευόμενος τις ανέσεις και τα μέσα που του παρείχε το καθεστώς. Εξάλλου,
όπως ακριβώς στην τελική σκηνή του Γαλιλαίου, όπου ο δηλωσίας επιστήμονας
καταβροχθίζει μια χήνα, ο Μπρεχτ είχε κρατήσει την αυστριακή του ιθαγένεια, τα
πνευματικά του δικαιώματα τα είχε παραχωρήσει σε εκδοτικό οίκο του Δυτικού
Βερολίνου και τα ποσοστά του από τις παραστάσεις στο εξωτερικό καταθέτονταν σε
Ελβετική Τράπεζα.

Ναι, ο Γαλιλαίος είναι ο Μπρεχτ, δηλαδή ο γνωστός διαλεκτικός πανούργος κ.
Κόινερ, η λογοτεχνική ομοίωση του Μπρεχτ που φιλοξενούσε ένα ναζιστή, τον
φρόντιζε, τον στόλιζε, τον έγλειφε κι όταν από τις περιποιήσεις τον πάχυνε και
γλυκά τον οδήγησε στον θάνατο, τον φόρτωσε σ' ένα τσουβάλι και πετώντας τον
στον Ρήνο φώναξε: «Όχι»!!

Ο Μπρεχτ έμεινε για πάντα ένας διαλεκτικός αναρχικός και έτσι είδε και τον
Γαλιλαίο, ως ένα προσωπείο του. Θα έλεγα, χωρίς να φοβάμαι τις συγκρίσεις, πως
ο Μπρεχτ καβαφίζει, περιφέροντας την ιδεολογία του μέσα στην Ιστορία και
δανειζόμενος κάθε φορά ένα ιστορικό πρόσωπο για να το φορέσει ως προσωπείο.

Το πρόβλημα βέβαια πάντα παραμένει καίριο. Η ευθύνη του επιστήμονα, του
συγγραφέα, η σχέση επιστήμης και τέχνης με την εξουσία και τα όρια αυτής της σχέσης.

Ο Γαλιλαίος είναι το προσωπείο του Μπρεχτ, του Οπενχάιμερ, του Ζαχάρωφ, του
Ρουσντί, του Τσάπλιν και όσων αντιμετώπισαν τον Μακαρθισμό. Αλήθεια, πόσοι
εντόπισαν πόσο κοντά στον Μπρεχτ είναι ο «Κύριος Βερντού» του Τσάπλιν ή πόσο
τσαπλινικός είναι ο «Γαλιλαίος» του Μπρεχτ;

Στο «Εθνικό Θέατρο» ο Σταύρος Ντουφεξής έκανε μία πεντακάθαρη, ευθύβολη και
τίμια ανάγνωση του «Γαλιλαίου». Το μήνυμα βγήκε, το κείμενο στη διαλεκτική του
κρυσταλλική διαύγεια κατέβηκε στον κόσμο, χάρη στη μετάφραση της Μάρκαρη και
στα σκηνικά και κοστούμια του Βέττα. Το θέαμα έχει πειστικότητα ως φόρμα.
Διαφωνώ με τις ανόητες φωνητικές ασκήσεις του Στούπελ και απορώ πώς τις
επέτρεψε (ή τις επέβαλε;) ο Ντουφεξής. Δυναμίτισαν αντί να παραξενίζουν τις
επικές παρεμβολές του ποιητή.

Δυστυχώς, ο θίασος που ετέθη στη διάθεση του Ντουφεξή δεν ήταν ο καλύτερος
δυνατός. Φιλότιμοι είναι οι περισσότεροι ηθοποιοί, αλλά τελείως απαράσκευοι
για ένα απαιτητικό θέατρο όπως αυτό και ιδίως το «Γαλιλαίος» όπου δεν υπάρχει
ούτε ένας, για δείγμα, παραδοσιακός θεατρικός χαρακτήρας. Το έργο και το είδος
απαιτεί ιδεολογικές συγκρούσεις κοινωνικών φορέων. Ως θεατρικά σήματα έχουν
απλώς ιδεοληπτικές συμπεριφορές.

Εκτός και από την Κωνσταντάρου, τον Σταματόπουλο, τον Μπερικόπουλο και τον
Φοντούκη, εκτός από τις θαυμάσιες συμπεριφορές, τα γκέστους του Καράμπουλα και
του Δεπάστα, το παν αμηχανούσε και έπληττε.

Ο Χατζησάββας ανεδείχθη άξιος των περιστάσεων. Έπαιξε τον Γαλιλαίο με πάθος
για τη γνώση, με πάθος για τη ζωή και πάθη θνητά και συγγνωστά. Αν ο ρυθμός
του μπορούσε να παρασύρει το σύνολο, κάτι θα συνέβαινε στην σκηνή του Εθνικού
πέρα από την αξιοπρεπή μετριότητα. Ω, ναι, αλίμονο στη χώρα που έχει ανάγκη
από ήρωες. Αλλά αλίμονο στην τέχνη που δεν έχει ανάγκη από τεχνίτες.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16331P031</ED>
<ID>
ID:15068

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Ερχόμενοι και απερχόμενοι
</H2>
<AUTHOR>ΚΩΣΤΑΣ ΛΟΓΑΡΑΣ</AUTHOR>

Από τους επαίνους ο πιο ειλικρινής είναι αυτός που απευθύνεται σε πρόσωπο
ηττημένο και μάλιστα πολιτικό. Γιατί κανείς δεν έχει το παραμικρό συμφέρον ­
ίσα ίσα να κάνει γαλιφιές σ' έναν καταψηφισμένο, αφού δεν πρόκειται να τον
χρειαστεί ξανά. (Έπειτα από μια τετραετία ίσως· αλλά ώς τα τότε, ποιος ζει και
ποιος πεθαίνει). Άλλωστε οι άνθρωποι προσεταιρίζονται αμέσως τους αστραφτερούς
καινούργιους. 
Τους χαμογελούν, τους θυμιατίζουν και με ευκολία σιχτιρίζουν τον κάθε
απερχόμενο για να νταχτιρντίσουν τον ερχόμενο. Όπως γίνεται, καλή ώρα, με τον
νέο χρόνο: στο έμπα τα λιβανωτά, στο έβγα τ' αναθέματα. Ω ναι, ο συγχρωτισμός
με την καινούργια εξουσία κρύβει την πιο μεγάλη γοητεία, αλλά και την ακόμα
μεγαλύτερη μωρία. Αυτό το ξέρει πολύ καλά ο κάθε απερχόμενος. Σιγά σιγά, το
μαθαίνει και ο ερχόμενος. Καιρός φέρνει τα λάχανα.

Πάνω, λοιπόν, στο γύρισμα του χρόνου και στην αλλαγή φρουράς, θα πω την καλή
μου την κουβέντα. Σαν τον (απο)χαιρετισμό στα δημοτικά της τάβλας. Γιατί είναι
ασυνήθιστο να φεύγει κάποιος ηττημένος και να τρέφουν οι άνθρωποι γι' αυτόν
την πιο βαθιά εκτίμηση. Όχι μονάχα οι φίλοι του, αλλά προ πάντων οι αντίπαλοι.

Δώδεκα χρόνια έμεινε στον θώκο. Ουκ ολίγα. Και τα λάθη του τα έκανε και
κάμποσα παρέλειψε και κάποιους αμετροεπείς επέλεξε για συνεργάτες του. Και
ζύγιαζε και ξαναζύγιαζε τα πράγματα, μπας και αδικηθεί κανένας. Γι' αυτό τον
είπαν άβουλο, κάνοντας ρίμα σκωπτική με τ' όνομά του.

Όμως, φαίνεται πως αυτός επέτυχε εκεί που οι περσότεροι αποτυγχάνουν: να βγει
ακέραιος από μια μίζερη εξουσία, να παραμείνει έντιμος· κυρίως, να διατηρήσει
μιαν ευγένεια που την εξόδεψε ώς το τέλος, αφειδώλευτα. Τον ζήλεψα το βράδυ
της εκλογικής του ήττας, που κίνησε πεζός και πήγε στον αντίπαλό του. Να τον
συγχαρεί. Καμία έπαρση δεν είχε αφήσει πάνω του η δωδεκάχρονη εξουσία. Η
μαυλίστρα. Ούτε μία υποψία φθόνου για τον νικητή. Που πά' να πει πως κι άλλο
τόσο να παρέμενε στο ντρόκολο, το ίδιο αδιάφθορος θα έμενε. Ένας γείτονας
καλός, ο κυρ-Αντρέας, που τον συναντάς στον δρόμο και σου λέει καλημέρα.

Αυτήν την ανεπιτήδευτη οικειότητα ενστάλαξε στην πόλη. Σχεδόν τη σφράγισε μ'
αυτόν τον πλούτο, το πολύτιμο περίσσευμα της σμυρνέικης καταγωγής του. Και
παρ' ότι δεν τον υποστήριξα, όμως τώρα που φεύγει από το πόστο του, μοιάζει
περίπου σαν να φεύγει από το σπίτι μου πρόσωπο προσφιλές. Που, ωστόσο, πιάνει
πάντα έναν τόπο, κρατάει τον ίσκιο του κι αφήνει την αύρα του παντού. Μακάρι
έτσι και ο ερχόμενος. Με τον τρόπο του κι αυτός. Ούτως ή άλλως, η αρχή τον
άνδρα δείκνυσι και όλα, εντέλει, είτε ίσια είτε ζαβά, χαράζονται στο κύτταρο
της πόλης.

Ο Κώστας Λογαράς είναι φιλόλογος - συγγραφέας
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16331P032</ED>
<ID>
ID:15104

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P03&aa=2</URL></REF>


Article

<CATEGORY>vin09</CATEGORY>

 <H5>ΜΙΑ ΝΕΑ ΑΓΟΡΑ ΑΝΟΙΓΕΙ ΜΕ ΤΑ ΣΑΟΥΝΤΡΑΚ ΓΝΩΣΤΩΝ ΤΑΙΝΙΩΝ, ΠΟΥ «ΛΑΝΣΑΡΟΥΝ»
ΣΥΝΘΕΤΕΣ ΚΑΙ ΤΡΑΓΟΥΔΙΑ
</H5><H5>Η ώρα του καουμπόη Ρέντφορντ
</H5><H5>Τιιιι τρέχει;
</H5><H5>Μια αιωνιότητα, μια μέρα και ένα CD
</H5><H5>Εδώ είναι Βαλκάνια
</H5><H5>Ό,τι λάμπει, ακούγεται κιόλας!
</H5><H5>Είναι θέμα στυλ
</H5><H5>Ροκ από όλες τις πλευρές
</H5><H5>Φοβάσαι;
</H5><H5>Δεν τελείωσε...
</H5><H2>Κινηματογραφική μουσική με μορφή... επιδημίας
</H2><H2>(Εικόνα μεγέθους : 15908 bytes)
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Παλιά ιστορία, αλλά εντελώς αληθινή. Ότι οι μουσικές από τις ταινίες είναι
ένα σίγουρο σουξέ. Και πως ένα καλό τραγούδι, την κατάλληλη στιγμή αξίζει ίσα
με τον πιο «χοτ» πρωταγωνιστή στην οθόνη. Μουσική και σινεμά έχουν πια σχέση
πάθους και όσο περνάει ο καιρός βρίσκουν τρόπους να την ανανεώνουν. Τη μία
είναι ο Ρόμπερτ Ρέντφορντ που διαλέγει μόνος του την καλύτερη κάντρι για τον
«Γητευτή», την άλλη ο Τζόναθαν Ρίτσμαν που παίρνει βασικό ρόλο στο «Κάτι
τρέχει με τη Μαίρη», την τρίτη είναι ολόκληρη η ταινία, από την αρχή ώς το
τέλος της ­ ο «Τιτανικός» των ρεκόρ ως CD έχει αγοραστεί ήδη 60.000 φορές από
το ελληνικό κοινό. Το μενού των «σάουντρακ» της εποχής υποχρεώνει όλους ­
σινεφίλ και μη ­ να καθήσουν στο τραπέζι. Και μη σας φανεί καθόλου παράξενο
που τα τραγούδια μπορεί να μην ακούγονται καν στην ταινία. Ο κινηματογράφος
δεν «πουλάει» μόνον εισιτήρια, αλλά και CD. Διανύουμε δε την εποχή της
επιδημίας... σάουντρακ.


Το εξώφυλλο του σάουντρακ από τον «Γητευτή των αλόγων» του Ρόμπερτ Ρέντφορντ

Ατέλειωτες σπαρμένες εκτάσεις της Μοντάνα. Χιονισμένα βουνά, φιδίσιοι δρόμοι
και οι καουμπόηδες που μαζεύονται στο ράντσο, σχεδόν στη μέση του πουθενά, την
ώρα που έχει πέσει σκοτάδι και η μουσική αρχίζει να παίζει. 
Ο Ρόμπερτ Ρέντφορντ ψιθυρίζει στα άλογα. Εκείνα τον νιώθουν, τον πλησιάζουν,
τον υπακούν. Κάντρι μουσική, αν τυχόν δεν έχετε καταλάβει ώς τώρα. 
Η μουσική τού «Γητευτή των αλόγων» είναι κάντρι από την αρχή ώς το τέλος. Από
την πρώτη εικόνα με τα ολόλευκα τοπία ώς την τελευταία που πέφτουν τα
γράμματα. 
Μόνο που δεν ακούγεται τόσο κάντρι στην ταινία όσο τουλάχιστον θα περίμενε
κανείς. Σίγουρα όχι, όσο θα περίμενε αυτός που είχε ακούσει το CD. Τα
τραγούδια του οποίου ο ίδιος ο Ρόμπερτ Ρέντφορντ έχει επιλέξει. Γιατί είναι
φαν της κάντρι και θα άφηνε στην τύχη τη μουσική της ταινίας του; 
Νέο αίμα στην ετικέτα της MCA Nashville, η Άλισον Μούρερ κάνει πρεμιέρα με το
«Α Soft Place to Fall», σίνγκλ από το άλμπουμ, που τα «χωράφια» του διασχίζουν
ονόματα γερά της κάντρι (με την ευρεία έννοια του όρου), από την Έμιλου Χάρις
και τον Ντον Γουόλσερ ώς τη Λουσίντα Γουίλιαμς, μηδέ εξαιρουμένων των τρομερών
Mavericks. 
Αυτό κι αν είναι υποστήριξη στο φιλμ ­ ακόμη και αν δεν βγαίνεις με τη μουσική
στ' αυτιά από την αίθουσα.


Το αντίθετο. Το εντελώς αντίθετο συμβαίνει με τη Μαίρη. Με το «Κάτι τρέχει με
τη Μαίρη», όπου η μουσική «συμβαίνει» μαζί με τη δράση στην ταινία. Δεν φθάνει
τόσος κόσμος που τρέχει για τη Μαίρη, δηλαδή ­ τρέχει και ο ΤΖόναθαν Ρίτσμαν.
Ένας «δικός» μας άνθρωπος, όπως θα έλεγαν και όσοι παρακολουθούν τους σωστούς
χαρακτήρες του ροκ τα τελευταία χρόνια. 
Ως τροβαδούρος (που είναι έτσι κι αλλιώς) ο Ρίτσμαν παίζει στο έργο, κάνει
μάλιστα και την εισαγωγή στην υπόθεση όταν βγαίνει πάνω σ' ένα δέντρο να
τραγουδήσει. 
Για τη Μαίρη, βέβαια. Και γι' αυτήν ξαναβγαίνει με παρέα σε διάφορες στιγμές
και σχολιάζει τραγουδιστικά ­ κάπως έτσι όπως ο χορός στην αρχαία τραγωδία.
Πιο κωμωδία από αυτή πάντως δεν είδαμε. Και το σάουντρακ; Ο Ρίτσμαν με το
τραγούδι της ταινίας και το εξαιρετικό «True Love Is Not Nice» (δύο και βασικά
τα κρατούμενα) και σημειώστε επίσης ονόματα: Propellerheads, Dandy Warhols,
Lemonheads αλλά και Λόιντ Κολ και Τζο Τζάκσον με επιλεγμένα κομμάτια.
Συμβαίνει αυτό που είχαν καλά σχεδιάσει οι δημιουργοί και όλοι μετά ψάχνουν...
αυτό το τραγούδι που ακουγόταν στη Μαίρη. 
Ώσπου ο Ρίτσμαν ­ αλλά, καλύτερα να μην το αποκαλύψουμε.


Αν για τα δύο πρώτα είναι υπεύθυνος ο Θόδωρος Αγγελόπουλος (το 'μαθαν πρώτα
απ' όλους τα καφέ της Κρουαζέτ των Καννών και μετά ο κόσμος όλος), για το
υπόλοιπο, τουτέστιν τη μουσική της ταινίας, πλήρη ευθύνη φέρει η Ελένη
Καραΐνδρου. Πιστή συνεργάτις του σκηνοθέτη και άλλο τόσο πιστή στη μούσα της,
παρακολουθεί την εξέλιξη της ταινίας βήμα βήμα και καταγράφει μουσικά
ερεθίσματα, πότε φλογερά, πότε σκληρά, πότε σχεδόν αθόρυβα τις σκέψεις και τα
συναισθήματα. Η κυκλοφορία του CD κοσμεί, όπως και άλλα της Καραΐνδρου, τη
συλλογή της διάσημης γερμανικής ετικέτας ECM.


Και «Μαύρες γάτες, άσπροι γάτοι» κυκλοφορούν με την άδεια του Εμίρ
Κουστουρίτσα. Μία βαλκανική τρέλα σε εξέλιξη, με καλτ χαρακτήρες και μπόλικο
φολκλόρ, για το οποίο ό,τι μπορεί κάνει συνδέοντας τη μουσική των Τσιγγάνων με
τις μουσικές του κόσμου. 
Ένα ροκ συγκρότημα κάνει τη δουλειά. Λέγονται Νο Smoking και μια φορά κι έναν
καιρό έπαιζε σ' αυτούς και ο Κουστουρίτσα.


Η ταινία είναι το Velvet Goldmine και το ερώτημα «η κότα έκανε τ' αυγό ή το
αυγό την κότα». Γιατί στην περίπτωση αυτή, τίποτε δεν είναι ξεκάθαρο. Σχετικά
με το αν η μουσική προηγείται της ταινίας ή το αντίστροφο, όπως τουλάχιστον ώς
τώρα συμβαίνει στα σάουντρακ. Είναι μια ταινία για το «γκλαμ» ροκ, οπότε η
μουσική προηγείται. Και τα τραγούδια προηγούνται από τη μια, ακολουθούν από
την άλλη. Η αφρόκρεμα των καλλιτεχνών που καθόρισαν την αστραφτερή πλευρά του
ροκ εν ρολ, που λούστηκαν στη χρυσόσκονη και έγιναν «γκλαμ» έχει και
προσφέρει. Ντέιβιντ Μπάουϊ, Τ-Rex, Roxy Music και Ίγγι Ποπ εκείνων των
αστραφτερών χρόνων (για να μην υπάρξει παρεξήγηση). Ο Γιούαν Μακ Γκρέγκορ, που
μέσω του «Trainspotting» έσφιξε τους δεσμούς του με τη μουσική, έχει μόνο το
στυλ να προσφέρει από τον ρόλο του. Και αυτό μετά μουσικής.


Και το στυλ έχει τη μουσική του. Η ταινία δεν πήγε καλά, τουλάχιστον όσο καλά
την περίμεναν οι εγκέφαλοι του Χόλιγουντ και οι φαν του Ρέιφ Φάινς και της
Ούμα Θέρμαν. 
Η μουσική όμως των «Εκδικητών», που βγήκαν από το πακέτο των αναμνήσεων με την
ένδειξη δεκαετία του '60, βρήκε το κοινό της. 
Κομψό, μοδάτο και αδηφάγο όταν πρόκειται για μουσικές της μόδας. 
Ο Ρόνι Σάιζ, οι Utah Saints, ο Μπέιμπι Μπερντ συνεισφέρουν τα μάλα στην
παραγωγή, που σημαδεύει τα κλαμπ και τις νύχτες των πάρτι. 
Η μουσική και αυτή τη φορά «είναι εμπνευσμένη» από την ταινία ­ δεν είναι
σώνει καλά εκεί, «κολλημένη» στο φιλμ κατά την παράδοση. 
Στην ίδια κατηγορία και το «Χαμένοι στο διάστημα» (Lost in Space). Τηλεοπτικό
σουξέ του παρελθόντος, σαν τους «Εκδικητές» με λίγο πιο... άνυδρα σκηνικά. 
Σαν επεισόδιο των «Friends» στο Διάστημα, το οποίο μουσικά δεν επιμελείται
π.χ. ο Ζαν Μισέλ Ζαρ με τον γνωστό εφετζίδικο τρόπο, αλλά επιδέξιοι χειριστές
της νέας ποπ κουλτούρας, όπως ο Φατ Μπόι Σμιλ, οι Space (και να σας βεβαιώσω
όχι μόνο λόγω ονόματος) οι φάνκι Crystal Method και σε τιμητική θέση, λιγότερο
χαμένοι στο Διάστημα, οι Apollo Four Forty. 
Από τη «Γη στη Σελήνη», τη μουσική της διαδρομής φροντίζει ο Μάικλ Κέιμεν,
βετεράνος σ' αυτό το θέμα ­ όχι της Σελήνης ­ της μουσικής των ταινιών. 
Ο χρόνος, πάντως, εκεί πάνω έχει άλλες διαστάσεις, γι' αυτό, λες και ήταν
χθες, έρχονται να παίξουν μουσική οι Who, o Ντόνοβαν, οι Steppenwolf οι Birds
και οι Allman Brothers, με έναν αέρα από τον Νότο ­ αφού έτσι το θέλει το σενάριο.


Χωρίς να υποχρεώνεται κανένας να περιορίζεται σε ροκ φόρμες. Είναι η ιδέα πάνω
απ' όλα. Στον δρόμο που άνοιξε ο Κουέντιν Ταραντίνο, στήνοντας έναν ολόκληρο
κόσμο με τη μουσική και τα τραγούδια, παράλληλο ή και κάθετο με την ταινία. 
Το «Pulp Fiction» έγινε ένα από τα πιο πετυχημένα σάουντρακ όλων των εποχών,
το «Jackie Brown», έγραψε τη δική του ιστορία και ανύψωσε τους Delfonics στη
θέση που τους αξίζει, ενώ ο Ταραντίνο έφτιαξε και τη δική του δισκογραφική
εταιρεία. Πώς ύστερα από αυτά να μην πεις τα καλύτερα λόγια για τους Κοέν και
τον Τέρι Γκίλιαμ, για τον «Μπιγκ Λεμπόφσκι» και το «Fear and Loathing In Las
Vegas» τους. Το «Λεμπόφσκι» παίρνει την πρώτη θέση στις προτιμήσεις μας (αν
και πλησιάζει ο Ρέντφορντ). Ξεκινάει με έναν καταλυτικό Μπομπ Ντίλαν («The Man
In Me») και συνεχίζει με έναν άπιαστο Κάπτεν Μπίφχαρτ («Her Eyes Are a Blue
Million Miles»), με έναν συγκλονιστικό Έλβις Κοστέλο («My mood Swings») με
Νίνα Σιμόν και Ούμα Σούμακ, με Κένι Ρότζερς και Χένρι Μαντσίνι.

Όσο για τις «ον δε ρόουντ» παραισθήσεις του Χάντερ Τόμσον, κάπου εκεί στον
δρόμο συναντάτε τους Jefferson Airplane να λένε το «White Rabbit» τους. Πώς
αλλιώς; Τον Πέρι Κόμο και τον Μπομπ Ντίλαν και σε άκρως απολαυστική εκτέλεση
το «Viva Las Vegas» από τους Dead Kennedys. Να ήταν ο «βασιλιάς» πανκ;


Αν σκεφτείς ότι ο Γκας Βαν Σαντ ξαναγυρίζει το «Ψυχώ» έχεις τους λόγους σου.
Αλλά... Ακόμη... «Ξέρω τι έκανες πέρσι το καλοκαίρι». Και ένα φοβερό και
τρομερό σάουντρακ ακολουθεί τα βήματα του δολοφόνου με τον γάντζο, από το
πρώτο κιόλας φιλμ με το σάουντρακ 
που βγήκε απειλητικά στα δισκοπωλεία, προκαλώντας τον Τζέισον από το
«Παρασκευή και 13» σε έναν μάταιο αγώνα. Ροκ και από τις δύο πλευρές του
Ατλαντικού, με τους Kula Shaker και τους Offspring, με τις L7 και τους
Hooverphonic, με τον Άνταμ Κοέν και τους Soul Asylum ­ που αν τους ψάχνατε,
κάπου εδώ θα τους βρείτε.


Ο Τζέιμς Χόρνερ έγραψε τη μουσική του «Ζορό» και τα υπόλοιπα ανέλαβε ο Αντόνιο
Μπαντέρας. Το σάουντρακ έχει ήδη μεγάλη επιτυχία στα δισκοπωλεία μας. Καμιά
φορά τα καλά μηνύματα έρχονται πρώτα από εκεί. Στους δύο (Μπράιαν Ντε Πάλμα -
Νίκολας Κέιτζ), ο τρίτος άνθρωπος λέγεται Ρουίτσι Σακαμότο και είναι μετρ σ'
αυτά τα πράγματα. Ένταση και τζόγος, η μουσική πάνω κάτω και η Μέρεντιθ
Μπρουκς να τραγουδάει το «Sin City». Οι αμαρτίες είχαν πάντα καλή μουσική.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16331P041</ED>
<ID>
ID:15069

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P04&aa=1</URL></REF>


Article

<CATEGORY>vin09</CATEGORY>

 <H5>Η σωστή τροφή είναι φάρμακο
</H5><H2>ΒΙΒΛΙΟπαρουσίαση
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΕΡΛ ΜΙΝΤΕΛ: «Οι τροφές ως μέσα θεραπείας» ­ Υπάρχουν αποτελεσματικά
φάρμακα μέσα στην κουζίνα σας ­ Μετάφραση Ελένη Καλογιάννη.
Εκδόσεις «Πατάκη». Αθήνα 1998. Σελ. 405.

Το 400 π.Χ. ο Ιπποκράτης, ο πατέρας της σύγχρονης ιατρικής, είπε: «Ας γίνει
η τροφή το φάρμακό σας και φάρμακό σας η τροφή». Ύστερα από περισσότερα από
2.000 χρόνια, το ιατρικό κατεστημένο αναγνώρισε επιτέλους ότι είχε δίκιο: η
τροφή μπορεί να είναι ισχυρό φάρμακο.

Είναι πλέον κοινά παραδεκτό και αποδεδειγμένο ότι η διατροφή μπορεί να
παίξει ρόλο στην πρόληψη, τη θεραπευτική αγωγή και θεραπεία ενός μεγάλου
εύρους ασθενειών. Οι βιταμίνες, τα μέταλλα και άλλες ουσίες που υπάρχουν στις
τροφές φαίνεται ότι προστατεύουν από ορισμένες ασθένειες, όπως ο καρκίνος, ο
διαβήτης, η υπέρταση, οι καρδιοπάθειες, η οστεοπόρωση. Και ακόμα, ότι
ορισμένες χημικές ουσίες στις τροφές μπορούν να καθυστερήσουν τη γήρανση. Στα
εργαστήρια, τα τελευταία χρόνια, σε όλο τον κόσμο οι επιστήμονες άρχισαν να
απομονώνουν διάφορες χημικές ουσίες από τα φρούτα και τα λαχανικά. Ανακάλυψαν
ότι πολλές από αυτές τις τροφές με «προστατευτική δράση» ήταν πλούσιες σε
βιταμίνες, όπως το βήτα - καροτένιο (τη φυτική μορφή της βιταμίνης Α) σε
βιταμίνες C και Ε και σε μέταλλα όπως το σελήνιο και το κάλιο.

Το βιβλίο συνεχίζει με ιδιαίτερα χρήσιμες πληροφορίες που χωρίζονται στα
κεφάλαια: Η δύναμη της τροφής - Το καλύτερο φάρμακο. Τροφές για κάθε ασθένεια.
Ό, τι δεν ξέρετε, μπορεί να σας βλάψει. Τροφές για τη ζωή.

Στις τελευταίες σελίδες, οι αναγνώστες θα βρουν έναν αποκαλυπτικό και
χρήσιμο οδηγό για τα δημητριακά και την καλή συμβολή τους στον οργανισμό.
Τέλος, στο συνοπτικό λεξικό όρων, όπως π.χ. αρτηριοσκλήρωση, λιπίδια, ένζυμα,
χοληστερίνη, οι επεξηγήσεις είναι απαραίτητες και βοηθούν και τον ανίδεο ακόμα
αναγνώστη στην κατανόηση του δοκιμίου.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16331P042</ED>
<ID>
ID:15105

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P04&aa=2</URL></REF>


Article

<CATEGORY>vin09</CATEGORY>

 <H5>Υστερόγραφα '98
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

(Είπα ότι σιχάθηκα, αλλά δεν μ' αφήνουν. Άλλωστε, σιχάθηκα για πέρσι, όχι για
φέτος. Αρχιχρονιά είν' ακόμα. Ελπίζω, άρα υπάρχω...).

ΥΓ 1: Αγαπητέ Νάσο Αθανασίου, η προχθεσινή «Εκπομπή» σου με συγκλόνισε!
Έχεις χρέος να διαφυλάξεις για τις επόμενες γενεές αυτό το απόσταγμα σοφίας!
Κράτησε τα θεία λόγια Του! Πρέπει να διασχίσουν την αιωνιότητα... Και φύλαξε
στο αρχείο το δικό σου εκστατικό βλέμμα. Πώς τον κοιτούσες, αλήθεια! Πώς
ρουφούσες τη μεγαλοσύνη, την πνευματικότητα και τη γενναιοδωρία Του! (Αινείτε
τον Κύριο!).

ΥΓ 2: «Προσωποποίηση της βαρεμάρας», τον χαρακτήρισε ο Βιτόριο Γκάσμαν. Και
ο Μαστρογιάνι συμπλήρωσε: «Τον εκτιμώ, αλλά είναι πολύ βαρετός». (Πού να
'βλεπαν και τη συνέντευξη! Ο φανφαρονισμός του τίποτα...).

ΥΓ 3: Αλλά για την ταμπακιέρα, μούγγα στη στρούγκα, ε; Κι όλοι πιστέψαμε
ότι ο Νάσος Αθανασίου... κλπ... κλπ... (Αινείτε τον Κύριο!).

ΥΓ 4: Το τέλος του χρόνου και του εικοστού αιώνα μας βρίσκει στη «διπλή
γλώσσα» του Όργουελ. (Ε, Νάσο Αθανασίου;) Λέμε «μίσος» για να χτυπήσουμε
πισώπλατα την άλλη αισθητική άποψη. Λέμε «μιζέρια» για να καλύψουμε την
απαίτηση απονομής δικαιοσύνης. Λέμε «υβριστές» για να μασκαρέψουμε την αλήθεια
που φωνάζει. (Αινείτε τον Κύριο!).

ΥΓ 5: «Μυξόκλαιγε τόσα χρόνια για τον Φοίνικα, ε, τώρα που του τον έδωσαν
θα ηρεμήσει», είπε ο Κουστουρίτσα σ' ένα κανάλι, όταν είχε έρθει
προσκαλεσμένος του «Πανοράματος». (Κι αυτός, από πιτσιρικάς, πάει με την
ταλεντάρα του και τον τσαμπουκά του και τους τα παίρνει όλα, κι ύστερα
γλεντάει με τους Τσιγγάνους του! Άλλο Εμίρ-ης κι άλλο κακομοίρης...).

ΥΓ 6: Ε, όχι κι εξορία το Ψυχικό! (Υπάρχει κι η πλατεία Κουμουνδούρου, με
τους «ξενίτες»... ε;).

ΥΓ 7: Μια και ο κ. Βενιζέλος του «έδωσε» το Όσκαρ, ας το πάρει κι αυτό.
Αλλά μετά, ο κ. Βενιζέλος θα πρέπει απαραιτήτως να μας προμηθεύσει βαζελίνη...
(Τα προφυλακτικά δικά μας, για σιγουριά).

ΥΓ 8: Δεν σας εύχομαι Καλή Χρονιά. Φτιάχτε τη μόνοι σας.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16331P051</ED>
<ID>
ID:15070

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P05&aa=1</URL></REF>


Article

<CATEGORY>vin09</CATEGORY>

 <H5>ΣΕ ΕΠΤΑ ΚΑΝΑΛΙΑ ΜΕΣΑ ΣΤΟΝ ΙΑΝΟΥΑΡΙΟ
</H5><H2>64 ταινίες α' προβολής
</H2>
<H3>Εξήντα τέσσερις ταινίες σε πρώτη τηλεοπτική προβολή έχουν προγραμματίσει μέχρι
στιγμής επτά κανάλια (Mega, Antenna, ΕΤ1, ΝΕΤ, Skai, Star και Filmnet) για τον
πρώτο μήνα του τελευταίου χρόνου της χιλιετίας.
</H3>
Την αισθηματικο-πολιτική κομεντί «Φράουλα και σοκολάτα» θα προβάλει η ΕΤ1
μέσα στον Ιανουάριο

Το Mega θα προβάλει μέσα στον Ιανουάριο τέσσερις ταινίες, την αισθηματική
κομεντί του Αλφόνσο Αράου «Περπατώντας στα σύννεφα» (με Κιάνου Ριβς), την
παρωδία τρόμου του Μελ Μπρουκς «Δράκουλας, νεκρός και μ' αρέσει» (με Λέσλι
Νίλσεν), τη νεανική φανταστική περιπέτεια του Ρόμπερτ Λιβάι «Ένα παιδί στην
αυλή του Αλαντίν» (με Τόμας Ίαν Νίκολας) και τη δραματική ταινία του Γκίλιαν
Άρμστρονγκ «Μικρές κυρίες» (προβλήθηκε χθες).

* Ο Antenna από την πλευρά του έχει εντάξει έξι κινηματογραφικές ταινίες, που
θα δούμε για πρώτη φορά από τη μικρή οθόνη. Ήδη μεταδόθηκε η περιπέτεια του
Γκάι Νόρις «Οργή και τιμή Νο 2» (με Σίνθια Ρόθροκ), ενώ έπονται η ερωτική
περιπέτεια του Τζον Σμιθ «Η πλεκτάνη» (με Γουίλ Πότερ), το θρίλερ του Ίεν
Σόφτλεϊ «Εισβολή στο δίκτυο» (με Τζόνι Λι Μίλερ), η ερωτική περιπέτεια
μυστηρίου του Ρ. Μ. Τζόνσον «Ποιος σκότωσε τον Μπάντι» (με Άντονι Αντάμο), η
νεανική περιπέτεια του Κρεγκ Μπόλοτιν «Εκείνη τη νύχτα» (με Τζούλιετ Λιούις)
και η ερωτική περιπέτεια του Τζον Σμιθ «Το στοίχημα» (με Νιθ Χάντερ).

* Η ΝΕΤ θα δείξει πέντε ταινίες. Την κοινωνική ταινία του Μπέριτ Νεσχάιμ «Η
άλλη πλευρά της Κυριακής» (με Μαρία Τάιζεν), την αισθηματική περιπέτεια του
Τομ Μακαρντέλ «Η Άντζελα πεθαίνει ξανά» (με Μία Φάροου), την κοινωνική ταινία
του Μορίς Πιαλά «Το αγοράκι» (με Ζεράρ Ντεπαρντιέ), τη σατιρική κωμωδία του
Πατρίς Λακόντ «Ο περίγελως της αυλής» (με Φανί Αρντάν) και την οικογενειακή
ταινία του Μάικελ Κέριγκαν «Ο χρυσός φοίνικας και το μαγικό χαλί» (με Μίριαν Μαργκόλις).

* Δύο μόνον ταινίες σε πρώτη τηλεοπτική προβολή θα δείξει η ΕΤ1 τον Ιανουάριο.
Πρόκειται για την κοινωνική - αισθηματική ταινία (συμπαραγωγής Κούβας - Μεξικό
- Ισπανίας) «Φράουλα και σοκολάτα» και το αισθηματικό δράμα του Ερίκ Ρομέρ «Ο
τέλειος γάμος» (με Μπατρίς Ρομάν, Αριέλ Ντομπάλ).

* Το Star Channel διαθέτει 13 ταινίες σε πρώτη προβολή. Την περιπέτεια
επιστημονικής φαντασίας του Γουίλιαμ Μέσα «DNA» (με Μαρκ Ντακάσκος), την
ιστορική ταινία του Τζον Ντουίγκαν «Το ταξίδι του Ογκάστο Κινγκ» (με Τζέισον
Πάτρικ), την αστυνομική περιπέτεια του Λόρενς Μόρτον «Φονική έλξη» (με Ρόμπι
Μπένσον), την κωμωδία του Ρίτσαρντ Μπέντζαμιν «Made in America» (με Γούπι
Γκόλντμπεργκ), την κοινωνική ταινία «Αύγουστος» με σκηνοθέτη και πρωταγωνιστή
τον Άντονι Χόπκινς, το θρίλερ του Γκρέγκορι Γκιέρας «Ο θάνατος έρχεται
ψιθυριστά» (με Λιφ Γκάρετ), το θρίλερ του Τζο Σαπέλ «Η κατάρα» (με Ντόναλντ
Πλέζανς), την περιπέτεια του Στάνλει Τονγκ «Χαμός στο Μπρονξ» (με Τζάκι Τσαν),
την κοινωνική ταινία του Σον Πεν «Η εκδίκηση» (με Τζακ Νίκολσον, Αντζέλικα
Χιούστον), την κοινωνική ταινία του Σούρι Κρισνάμα «Ένας ασήμαντος άνθρωπος»
(με Άλμπερτ Φίνει), την κοινωνική ταινία των Γουέιν Γουάνγκ - Πολ Όστερ «Λίγος
καπνός ακόμη» (με Χάρβεϊ Καϊτέλ). 
Από τις συχνότητες του καναλιού ήδη μεταδόθηκαν η κωμωδία «Τέσσερα δωμάτια»
(με Σάμι Ντέιβις, Βαλέρια Γκολίνο, Μαντόνα, Αντόνιο Μπαντέρας) και η
περιπέτεια του Ρόκι Μόρτον «Σούπερ Μάριο» (με Μπομπ Χόσκινς, Ντένις Χόπερ).

*Ο Skai έχει προγραμματίσει έξι ταινίες.

Τη νεανική φανταστική περιπέτεια του Ράντι Μπράντσο «Μουσική παράκληση» (με
Τζον Ντεβίλ), το θρίλερ του Μάικλ Πολ Τζιράρντ «Ο χορός της σκιάς» (με Έιπριλ
Μπρένεμαν), την αστυνομική περιπέτεια του Τομ Έμπερχαρντ «Θύτης και θύμα» (με
Τζο Μαντένια), την ιστορική, πολεμική περιπέτεια του Τζορτζ Χικενλούπερ
«Εγκλήματα πολέμου» (με Μάρτιν Σιν), την περιπέτεια σε σκηνοθεσία Κριστίν
Πίτερσον «Η αλήθεια σκοτώνει» (με Έρικ Ρόμπερτς), την κοινωνική περιπέτεια του
Μάικλ Σουίτζερ «Μια ζεστή αγκαλιά» (με Ρίτσαρντ Ντιν Άντερσον).

*Είκοσι οκτώ ταινίες σε πρώτη τηλεοπτική προβολή περιλαμβάνει στο πρόγραμμά
του του το Filmnet για τον Ιανουάριο. Οι συνδρομητές του είχαν την ευκαιρία να
δουν την ταινία επιστημονικής φαντασίας του Λικ Μπεσόν «Το πέμπτο στοιχείο»
(με Μπρους Γουίλις, Γκάρι Όλντμαν), ενώ σε αναμονή είναι «Οι 12 πίθηκοι» του
Τέρι Γκίλιαμ (με Μπρους Γουίλις, Μπραντ Πιτ), η κωμωδία του Στίβεν Κέσλερ
«Διακοπές στο Λας Βέγκας» (με Τσέβι Τσέιζ), η δραματική κομεντί των Στάνλεϊ
Τούτσι - Κάμπελ Σκοτ «

Η μεγάλη βραδιά» (με Ιζαμπέλα Ροσελίνι, Ίαν Χολμ), η ρομαντική κομεντί του
Μάικλ Λεμάν «Φίλοι και εραστές» (με Ούμα Θέρμαν), το κοινωνικό δράμα του
Νίκολας Χάιντερ «Οι μάγισσες του Σάλεμ» (με Ντάνιελ Ντέι Λιούις, Γουινόνα
Ράιντερ), η αισθηματική κομεντί του Ρομπ Ράινερ «Ο έρωτας του προέδρου» (με
Μάικλ Ντάγκλας), το θρίλερ του Μάικλ Άπτεντ «Ακραίες καταστάσεις» (με Χιού
Γκραντ, Σάρα Τζέσικα Πάρκερ), το κοινωνικό δράμα του Τζον Ν. Σμιθ «Ασυμβίβαστη
γενιά» (με Μισέλ Φάιφερ), το θρίλερ του Γκρέγκορι Χόμπλιτ «Ο φόβος του
ενστίκτου» (με Ρίτσαρντ Γκιρ), η βιογραφία της θρυλικής τραγουδίστριας
«Σελίνα» (με την εκρηκτική Τζένιφερ Λόπεζ).
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16331P061</ED>
<ID>
ID:15071

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P06&aa=1</URL></REF>


Article

<CATEGORY>vin09</CATEGORY>

 <H2>Ο Νίκος Κακλαμανάκης στο «Traction»
</H2>
Ο Ολυμπιονίκης Νίκος Κακλαμανάκης

Στις 10 Ιανουαρίου, στις 15.30... ξεχύνεται στις συχνότητες του Mega με «τσίτα
τα γκάζια» η εκπομπή «Traction» για το αυτοκίνητο και τη μοτοσυκλέτα. Οι
δημιουργοί της, ο Κώστας Στεφανής (στην επιμέλεια και παρουσίαση) και ο
Γιάννης Ντρενογιάννης (στο συντονισμό), υποστηρίζουν πως δεν θα χρησιμοποιεί
τα κλισέ παρόμοιων εκπομπών, αλλά οι επιδόσεις της θα οφείλονται στη ζωντάνια,
το χιούμορ και τα ταχύτατα βιντεοκλίπ.

Ποδαρικό στην πρεμιέρα της «Traction» κάνει ο Ολυμπιονίκης στην ιστιοσανίδα,
Νίκος Κακλαμανάκης που θα βρεθεί στο μπάκετ κάθισμα του συνοδηγού, με πιλότο
τον Λεωνίδα Κύρκο, ενώ η κάμερα θα καταγράφει τα πάντα.

Ακολουθεί η παρουσίαση του κορυφαίου σπορ μοντέλου της Audi, το περίφημο ΤΤ,
το οποίο θα διαδεχθεί το ρεπορτάζ για το... έξυπνο αυτοκίνητο πόλης, για το
2000, το Smart. Στη διάρκεια της εκπομπής τα φώτα της δημοσιότητας θα «πέσουν»
στην Ducati 916 SPS αλλά και στο Ford Focus.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16331P062</ED>
<ID>
ID:15106

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P06&aa=2</URL></REF>


Article

<CATEGORY>vin09</CATEGORY>

 <H2>Κάθε πρωί «Με την Κατερίνα» στον Skai
</H2>
Η Κατερίνα Γιατζόγλου είναι η οικοδέσποινα του νέου πρωινού προγράμματος του
Skai 
Πλάι στο «Πολύ καλημέρα σας» με τον Γιώργο Πολυχρονίου και την Πόπη
Χατζηδημητρίου (από σήμερα) του Mega, τον «Πρωινό Καφέ» με την Ελένη Μενεγάκη
του Antenna, το «Star Cafe» με την Κατερίνα Λάσπα του Star και «Το πρώτο
χαμόγελο» με την Εύη Παπαδάκη της ΕΤ 1, θα προστεθεί μία ακόμη ανάλογου ύφους
εκπομπή, από τον Skai.

Από σήμερα και κάθε μέρα στις 10 το πρωί το κανάλι του Φαλήρου θα έχει τη
δική του ψυχαγωγική εκπομπή, που θα έχει τίτλο «Με την Κατερίνα» και θα την
παρουσιάζει η Κατερίνα Γιατζόγλου.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16331P063</ED>
<ID>
ID:15138

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P06&aa=3</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Σοβαρότητα και γέλιο
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Το νέο έτος 1999 συνδεδεμένο με την έλευση του ενιαίου ευρωπαϊκού νομίσματος,
γεγονός κοσμοϊστορικό για τη Γηραιά Ήπειρο, σφράγισε τη φετινή πρωτοχρονιάτικη
ελληνική τηλεόραση. Παραμονή της τελευταίας χρονιάς του αιώνα που φεύγει, το
ευρώ εγκαινίασε μια νέα εποχή καταργώντας τα νομίσματα ένδεκα χωρών. Είναι η
πρώτη φορά από την εποχή της Ρωμαϊκής Αυτοκρατορίας που η Ευρώπη έχει ενιαίο νόμισμα.
</H3>
Οι ανασκοπήσεις του 1998, αλλά και η επίσκεψη του... Ακάλυπτου Αντώνη
Καφετζόπουλου παρέα με τον Γιώργο Παρτσαλάκη στην αρχαία Ρώμη χάρισαν
σοβαρότητα και τρελό γέλιο στο καλωσόρισμα της φετινής αγιοβασιλιάτικης
εορτής. Το συγκεκριμένο έκτακτο επεισόδιο της σειράς «Και οι παντρεμένοι έχουν
ψυχή» επιβεβαίωσε ότι η λαϊκή χυμώδης ελληνική κωμωδία συνεχίζεται και λάμπει
στην τηλεόραση, ενώ τα χιλιάδες πυροτεχνήματα και η φωταγώγηση του πιο υψηλού
χριστουγεννιάτικου δένδρου του Δήμου Αθηναίων ήταν σκέτο φιάσκο υποδοχή του
νέους έτους, καθώς η αρίθμηση των τελευταίων λεπτών του απερχόμενου χρόνου
έγινε σαλάτα!

Ταλαιπωρημένη και η Ερμού, βρώμικη με λεκιασμένα τα μαρμαρότουβλα που δεν
μπορούν να ξελεκιάσουν πλέον, ατενίζει τον χώρο γύρω από το Μνημείο του
Άγνωστου Στρατιώτη που έχει καταντήσει γιαπί!! Βράδυ, περνώντας από εκεί,
είδαμε δεξιά μια χαίνουσα τεράστια τρύπα, είσοδος ή έξοδος του γκαράζ της
Βουλής, και μπροστά, λίγο αριστερά, σκαψίματα για εξαεριστήρες του ίδιου
γκαράζ!!! Μπράβο και εις ανώτερα! Τηλεόραση, λοιπόν, όπου μπορεί να βρει ο
κάθε πικραμένος ορισμένα ξέφωτα ομορφιάς.

Τραγούδια

Παραμονή του νέου έτους είχαμε ­ επιτέλους ­ την εκπομπή «Καλή χρονιά σας
Έλληνες» με τον Μίκη Θεοδωράκη να φέρνει στο παρόν του καψούρικου άσματος
σπουδαία τραγούδια με στίχους μεγάλων Ελλήνων ποιητών. Ο Λευτέρης
Παπαδόπουλος, που χάρισε στην ελληνική μελωδία υπέροχους στίχους, τόνισε πολύ
σωστά, ότι «οι Θοδωράκηδες είναι μεγάλο προικιό για την Ελλάδα». Κολλήσαμε
στην εκπομπή μαγνητισμένοι και εκτός από την απορριπτέα δήλωση του συνθέτη ότι
ο Τάσος Λειβαδίτης και ο Δημήτρης Χριστοδούλου είναι μεγάλοι ποιητές (σ.σ.: ε,
όχι και μεγάλος ο Χριστοδούλου και, μάλιστα, δίπλα στον πολύ σπουδαίο
Λειβαδίτη!) μαγευτήκαμε ακούγοντας εξαίσιες μελωδίες και πολύτιμες χυμώδεις
αναμνήσεις του Μίκη Θεοδωράκη.

Άλλο ελκυστικό στοιχείο της ίδιας εκπομπής ήταν οι συνδέσεις με ομογενείς στα
πέρατα του κόσμου και η εμφάνιση διακεκριμένων τραγουδιστών όπως η Χαρούλα
Αλεξίου που θύμισε το τραγούδι «Αγάπη μου, η νύχτα θα μας πάρει» από το
μοναδικό φιλμ υψηλής ποιότητας που γύρισε ο Ντασσέν στην Ελλάδα, δηλαδή τη
«Φαίδρα», σε σενάριο λαμπρής έμπνευσης και ανάπτυξης τής Μαργαρίτας Λυμπεράκη.

Η εκπομπή, με παρουσιαστή τον Γιάννη Μπέζο, κράτησε έξι ώρες και έφτασε μέχρι
την Τασκένδη, τόπο εξορίας των Ποντίων και άλλων Ελλήνων επί Στάλιν, όπου ένα
μικρό κορίτσι πασχίζει να μιλήσει ελληνικά, ενώ υπάρχει και ξενάγηση στην
ρωμαίικη συνοικία της Αστόρια στη Νέα Υόρκη και σύνδεση με την ελληνική
μειονότητα της Κορυτσάς και τον υπέροχο Αναστάσιο, Αρχιεπίσκοπο Τιράννων. Τα
πολλά τραγούδια με τον Κώστα Μακεδόνα και την Αλίκη Καγιαλόγλου είχαν συνοδεία
στο μπουζούκι τον Λάκη Καρνέζη, που ήλθε από το εξωτερικό για να προσφέρει
στην ΕΤ1 τις αηδονόλαλες τρίλιες του.

«Οι εντιμότατοι φίλοι» της ΝΕΤ δεν ταίριαζαν λόγω φλυαρίας με την εορταστική
διάθεση των θεατών, ενώ η σειρά «Και οι παντρεμένοι έχουν ψυχή» έδωσε αυτό που
ποθούσε κάθε πικραμένος: γέλιο κι έξω καρδιά. Εκτυφλωτικής γελαστικής
έμπνευσης το πρωτοχρονιάτικο επεισόδιο τού εν λόγω σίριαλ, παρουσίασε ερωτικά
ζευγάρια ανά τους αιώνες, ξεκινώντας από την εποχή των σπηλαίων. Η αρχή δεν
ήταν σπαρταριστή, μόνο χαμόγελα προκαλούσε αλλά όσο περνούσε η ώρα και φθάσαμε
στην αρχαία Ρώμη έγινε το σώσε. 
Νέρων...

Ο Γιώργος Παρτσαλάκης - Νέρων, τριπλοπαντρεμένος πρώτα με την Οκταβία έπειτα
με την Ποππαία και τέλος με τη Μεσσαλίνα, απευθύνεται στον φέροντα χλαμύδα
Ακάλυπτο και αποκαλεί ­ επειδή γράφει και ο ίδιος στίχους ­ τη Σαπφώ... «αυτή
η Μυτιληνιά» και όλες οι λέξεις γίνονται σαλάτα καθώς έχουν καταλήξεις...
λατινικές, ενώ παραλλήλως προσφέρεται κι ένα ξεκαρδιστικό αστραπιαίο ρωμαϊκό
όργιο. Στην εποχή των ιπποτών, σύζυγος και εραστής, ο Παρτσαλάκης και ο
Ακάλυπτος αντιστοίχως, κλειδώνει ο ένας και ξεκλειδώνει ο άλλος τη ζώνη
αγνότητας που φοράει ο πρώτος στη σύζυγό του που έχει εραστή τον δεύτερο..

Τέλος, ως μάγκες μπουζουξήδες ­ με ροπή ο Αντώνης Καφετζόπουλος στη
στιχουργική ­ το τρομερό ανδρικό ζεύγος των πρωταγωνιστών της σειράς,
παραφράζει το παλιό σίριαλ «Μινόρε της αυγής» με έμπνευση και χιούμορ.

Το αφιέρωμα στο «Τσίρκο της Αιθιοπίας» ήταν μια ευχάριστη νότα ανθρωπιάς που
έδεσε θαυμάσια με το μαγικό παραμύθι του Βίκτορ Φλέμινγκ «Ο μάγος του Οζ» (ΝΕΤ).

Αργότερα, οι ενήλικοι με παιδική καρδιά είχαν την ευκαιρία να δουν την
ελληνική ταινία «Παρακαλώ, γυναίκες μην κλαίτε» του Σταύρου Τσιώλη που πρώτος
συνέλαβε τον κινηματογράφο της μαγικής αφέλειας πολύ πριν από τον Κιαροστάμι.
Οι «Διαπλεκόμενοι» όμως και το «Α.Μ.Α.Ν.» ήταν κατώτερα από τις προσδοκίες μας.

Καλή χρονιά!
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16331P071</ED>
<ID>
ID:15072

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Σήμερα ξεκίνησε το νέο «Πολύ καλημέρα σας». Ο Γιώργος Πολυχρονίου
μένει, η Πόπη Χατζηδημητρίου έρχεται. Και μαζί τους έκαναν εμφάνιση η
Ρούλα Κορομηλά, ο Σάκης Ρουβάς, η Δέσποινα Βανδή και
άλλοι που είχαν εμφανιστεί και το βράδυ της παραμονής. Μια εκπομπή που οι
καλεσμένοι μοιάζουν σαν τα κομμάτια της αγιοβασιλιάτικης πίτας: τα κόβουμε για
το καλό την Πρωτοχρονιά και τα τρώμε τις επόμενες μέρες...

* «Και οι παντρεμένοι έχουν ψυχή», εορταστικοί και ιστορικοί. Με μια μικρή
παρατήρηση σχετικά με τα ζητήματα φωτισμού. Η Μαρία Τσοπανάκη δεν
ευνοήθηκε από αυτή την πλευρά και ο χαμηλός φωτισμός από τα κάτω τόνιζε στο
πρόσωπό της ακόμα και περισσές ρυτίδες, οι οποίες τη στερούσαν από τη γοητεία
της σαραντάχρονης γυναίκας του ρόλου της. Όσο για τα ντουέτα της με τον
Κώστα Μακεδόνα, ίσως η φωνή της να μην την οδηγήσει οπωσδήποτε
σε μια από τις συναυλίες ποιοτικού τραγουδιού του καλοκαιριού.

* Μαλβίνα Χαριτοπούλου σε κουβέντα φιλική με τη Νανά Παλαιτσάκη.
Στο άνετο σαλόνι της νεότευκτης κατοικίας στη Βουλιαγμένη, η Μαλβίνα
υποδέχθηκε την οικοδέσποινα της εκπομπής του Σκάι και άρχισε τους
καθιερωμένους αφορισμούς της. Όπως το ότι θα μπορούσε να δικαιολογήσει τη
διατήρηση μιας σχέσης με έναν άντρα βάναυσο, δύστροπο ή απότομο, αλλά όχι με
έναν άντρα που ανήκει στην κατηγορία «μεγάλο παιδί». Γιατί, όπως εξήγησε, οι
άντρες αυτοί θεωρούν πως επειδή στα παιδιά συγχωρείται η οποιαδήποτε
γουρουνιά, έχουν παραμείνει ανεύθυνοι. Αυτοί οι άντρες λοιπόν πρέπει να
εξοριστούν από τις γυναίκες στη χώρα του σκοταδιού. Χμ, σα να μην είπε άδικα
πράγματα η Μαλβίνα.

* Χίτσκοκ γι' άλλο ένα Σαββατόβραδο. Με συντροφιά πάλι τον Κάρι
Γκραντ. Στον καλύτερο ρόλο του στις ταινίες του μετρ «Στη σκιά των
τεσσάρων γιγάντων». Με όλα τα αποδεικτικά στοιχεία να πιστοποιούν ότι ο
Χίτσκοκ πέρα από μαέστρος του τρόμου και του σασπένς ­ η τελευταία σκηνή στο
όρος Ράνσιμορ, παρά το ζωγραφισμένο σκηνικό του γκρεμού είναι πειστική και
προκαλεί αγωνία ­ υπήρξε προσωπικότητα με υπερανεπτυγμένη αισθητική. Εκείνο το
σπίτι του κατασκόπου (Τζέιμς Μέισον) χτισμένο στα βράχια ήταν η
προσφορά του Χίτσκοκ στην καταγραφή ενός από τα αρχιτεκτονήματα του Αμερικανού
Φράνσι Λόιντ Ράιτ, ο οποίος διαμόρφωσε τη σύγχρονη αρχιτεκτονική.

* Ανέτ Μπένινγκ και Γουόρεν Μπίτι, ξανά στην εορταστική TV. Το
ζεύγος πήρε πάλι θέση στο πρόγραμμα ταινιών με το «Μπάγκσι». Ως υπέροχη
ατίθαση Βιρτζίνια Χιλ, η Ανέτ Μπένιγκ γοητεύει τον διορατικό
κακοποιό Μπάγσκι Μαλόουν και μέσα από καβγάδες, όπου εκσφενδονίζονται
τασάκια για να καταλήξουν σε παθιασμένες ερωτικές συναντήσεις, δημιούργησαν το
Λας Βέγκας των ονείρων κάθε τζογαδόρου.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16331P072</ED>
<ID>
ID:15107

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P07&aa=2</URL></REF>


Article

<CATEGORY>vin15</CATEGORY>

 <H5>Στον αστερισμό της Γκάρλαντ
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΜΟΥΣΙΚΗ ΔΡΑΜΑΤΙΚΗ ΤΑΙΝΙΑ ΤΟΥ ΤΖΟΡΤΖ ΚΙΟΥΚΟΡ
</H3>
Σούπερ εμπορικός «Ο εργένης» στις αίθουσες και «Ένα αστέρι γεννιέται» τη
στιγμή που οι πιστολέρο έχουν «Κάτω τα κεφάλια».

Ο Νίκος Παναγιωτόπουλος με τον «Εργένη» του έκανε, πριν από δύο χρόνια,
επιτυχία στους κινηματογράφους ­ το φιλμ έκοψε πάνω από 150.000 εισιτήρια! ­
και στο παλιό, αλλά πάντα λαμπερό μουσικό δράμα «Ένα αστέρι γεννιέται» ο μετρ
Τζορτζ Κιούκορ έχει για πρωταγωνίστρια τη χαρισματική, μα άτυχη, Τζούντι
Γκάρλαντ και τον Τζέιμς Μέισον. Ο Σέρτζιο Λεόνε γύρισε το σούπερ γουέστερν του
«Κάτω τα κεφάλια» το '71 και στις «Τελευταίες μέρες του Πάτον» πρωταγωνιστεί,
φυσικά, ο Τζορτζ Σ. Σκοτ.

Πιο αναλυτικά, μεταξύ των ταινιών που προγραμματίζουν να παίξουν σήμερα τα
κανάλια είναι και οι πιο κάτω:

«Ο σπαγγοραμμένος»

15.45 Mega. Τη θεατρική κωμωδία των Αλέκου Σακελλάριου και
Χρήστου Γιαννακόπουλου «Ένα βότσαλο στη λίμνη» μετέφερε το '67 στο σινεμά ο
Κώστας Καραγιάννης, με τον Λάμπρο Κωνσταντάρα. (Διάρκεια: 82') **

«Βασικά, καλησπέρα σας»

18.00 Star. Φάρσα με τις κόντρες δύο ραδιοφωνικών σταθμών που ο
ένας βάζει λαϊκά και ο άλλος ροκ. Του Γιάννη Δαλιανίδη, με τους Στάθη Ψάλτη,
Πάνο Μιχαλόπουλο, Σταμάτη Γαρδέλη. **

«Ένα αστέρι γεννιέται» και η λάμψη της Τζούντι Γκάρλαντ ήταν μοναδική

«Ένα αστέρι γεννιέται»

22.00 ΝΕΤ (Α star is born). Μια νεαρή τραγουδίστρια γίνεται
αστέρι μέσα σε μια νύχτα και ο Τζορτζ Κιούκορ φτιάχνει μια αγαπησιάρικη
μουσική δραματική ταινία. Η Τζούντι Γκάρλαντ είναι «ιδανική» στον ρόλο της
νεαρής που στη συνέχεια η προσωπική της ζωή καταστρέφεται εξαιτίας της
επιτυχίας της. Και αυτή και ο Τζέιμς Μέισον ήταν υποψήφιοι για Όσκαρ. Παραγωγή
του 1954. (Διάρκεια: 168') ****

«Ο ατσίδας και το λαγωνικό»

23.00 Star (Smokey and the bandit). Κόντρες στις ασφάλτους της
Αμερικής με τον Μπαρτ Ρέινολντς σούπερ φορτηγατζή. Κωμωδία του Χαλ Νίντχαμ,
παραγωγής '77. Μαζί του οι Σάλι Φιλντ, Τζάκι Γκλίζον. (Διάρκεια: 96') **

«Ο εργένης»

23.30 ΕΤ1. Δραματική, σκληρή και ακραία ταινία ­ '97 ­ του Νίκου
Παναγιωτόπουλου από το βιβλίο του Βαγγέλη Ραπτόπουλου. Ο Στράτος Τζώρτζογλου
είναι το «θύμα» ­ τον εγκατέλειψε η γυναίκα του που έγινε πόρνη! ­ και μια
δεύτερη γνωριμία δεν του βγαίνει καθόλου καλά... Δυο κρατικά βραβεία είχε
κερδίσει το φιλμ και ο Άκης Σακελλαρίου βραβείο δεύτερου ανδρικού ρόλου. Μαζί
τους η Καρυοφυλλιά Καραμπέτη, η Λήδα Ματσάγγου και ο Στάθης Λιβαθινος. Σούπερ
εμπορική επιτυχία στους κινηματογράφους. ***

«Οι τελευταίες μέρες του Πάτον»

23.30 ΕΤ3 (Last days of Patton). Η ζωή του ηλικιωμένου, πια,
ένδοξου στρατηγού του Β' Παγκοσμίου Πολέμου με τον Τζορτζ Σ. Σκοτ να τον
υποδύεται, όπως και στο φιλμ «Πάτον» που του είχε χαρίσει το Όσκαρ ερμηνείας.
Του Ντέμπλερτ Μαν. (Διάρκεια: 145') **

«Το άγγιγμά του»

00.30 Skai (Full body massage). «Αισθησιακή - κοινωνική» ­ λέει
το δελτίο Τύπου του καναλιού ­ ταινία με μια ιδιοκτήτρια γκαλερί που πλήττει
από ευτυχία και... φρεσκάρει τις ποικίλες ορέξεις της με έναν μασέρ. Κρίμα,
γιατί πρόκειται για ταινία του Νίκολας Ρεγκ που στο παρελθόν μας είχε δώσει
υπέροχα φιλμ με πρώτο και καλύτερο ανάμεσά τους τη «Δύναμη της σάρκας». Με
τους Μίμι Ρότζερς, Μπράιαν Μπράουν. (Διάρκεια 93') *

«Κάτω τα κεφάλια»

01.15 Antenna (Α fistful of dynamite). Το βίαιο γουέστερν του
μετρ τού «σπαγγέτι-γουέστερν» Σέρτζιο Λεόνε ­ παραγωγής '71. Ένας Μεξικανός
χωρικός που πέρασε στην παρανομία κι ένας Ιρλανδός σαμποτέρ συνεργάζονται και
ληστεύουν τράπεζες στην άγρια, φυσικά, Δύση. Με τους Τζέιμς Κάμερον, Ροντ
Στάιγκερ. (Διάρκεια: 131') ****

«Ο ψηφιακός άνθρωπος»

01.15 Star (Digital man). Ο «κύριος» του τίτλου είναι ένα
ρομπότ-μοντέλο για την κατασκευή στρατού από ψηφιακά μηχανάκια-δολοφόνους!
Επιστημονική φαντασία του Φίλιπ Ροθ, με τους Μαθίας Χιουζ, Εντ Λάουτερ. *

«Οι αλογοκλέφτες»

04.10 Antenna (Under California stars). Παλιό ­ '48 ­ γουέστερν
του Γουίλιαμ Γουίτνεϊ με τον Ρόι Ρότζερς να ξεσκεπάζει μια σπείρα αλογοκλεφτών
με τη βοήθεια του Τρίγκερ, ενός πανέξυνπου αλόγου. (Διάρκεια: 73') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16331P081</ED>
<ID>
ID:15083

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P08&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Σάτιρα για τρεις αδελφές να ψάχνουν
στην Αθήνα για ερωτική σχέση της προκοπής κι όλα γύρω νάναι κομμάτια και
θρύψαλα. Της Όλγας Μαλέα, με τους: Ναταλία Δραγούμη, Λήδα Ματσάγγου, Ναταλία
Στυλιανού, Φίλιππο Σοφιανό, Κλέονα Γρηγοριάδη. Σωκράτη Αλαφούζο. [Agora,
Αθήναιον Cinepolis 1, Αλεξάνδρα (Πατ.), Άνταμς 1, Άστρον, Cine City 2,
Cinerama, Village Centre 4, Διάνα, Ιντεάλ, Κηφισία 3, Μαργαρίτα 1, Μετάλιον,
Μετροπόλιταν, Όσκαρ, Τρία Αστέρια, Φοίβος, Χαϊλάιφ (Πειρ.)].

Απ' την ταινία «Θα χιονίσει τα Χριστούγεννα;»

«ΘΑ ΧΙΟΝΙΣΕΙ ΤΑ ΧΡΙΣΤΟΥΓΕΝΝΑ»: Η ζωή μιας οικογένειας αλλιώτικης από
τις άλλες κι έξω από στάνταρ κανόνες συμπεριφοράς στη Νότιο Γαλλία. Μεγάλη
εμπορική επιτυχία στο Παρίσι. Της Σαντρίν Βεσέζ. (Έλλη).

«ELIZABETH»: Η ιστορία της «αθώας φόνισσας» βασίλισσας της Αγγλίας του
16ου αιώνα! Σκηνοθεσία: Σεκάρ Καπούρ, με τους: Κέιτ Μπλάνσετ, Τζόφρεϊ Ρας,
Κρίστοφερ Έκλεστον. (Αβάνα, Άττικα 1, Έμπασσυ, Ζίνα, Φάληρο 2).

«ΜΑΓΙΚΑ ΦΙΛΤΡΑ»: Η ζωή δύο αδελφών κοριτσιών εντελώς διαφορετικών
μεταξύ τους. Σκηνοθεσία: Γκρίφιν Ντον, με τις: Σάντρα Μπούλοκ, Νικόλ Κίντμαν,
Ντάιαν Γουίστ. (Αθήναιον, Αθήναιον Cinepolis 3, ΑΜΠΕΣΕ, Αττικόν Village Centre
9, Κηφισιά 1, Μαργαρίτα 2, Μπροντγουαίη, Σινεάκ).

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. [Ααβόρα,
Άστυ, Καλυψώ, Πλάζα, Τριανόν, Όνειρο (Πειρ.)].

«ΓΕΙΤΟΝΕΣ ΚΑΙ ΕΡΑΣΤΕΣ»: Φίλοι, γείτονες και εραστές δίχως πολλά πολλά
αισθήματα μα με πολύ μπέρδεμα. Πικάντικη κομεντί του Νιλ Λαμπιούτ. (Αλέκα,
Άττικα 2, Μαρούσι 1, Όπερα 1, Δαναός 2).

«ΚΑΤΩ ΑΠΟ ΤΑ ΦΩΤΑ ΤΗΣ ΠΟΛΗΣ»: Η Κατρίν Ντενέβ ως πλούσια χήρα που
θυμάται την προηγούμενη ζωή της και έναν μεγάλο της έρωτα που τον πρόδωσε.
Σκηνοθεσία Νικόλ Γκαρσιά. (Αφαία).
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16331P101</ED>
<ID>
ID:15082

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Η διακριτική γοητεία των αρσενικών. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ο πρίγκιπας της Αιγύπτου.
5.00-7.00 μ.μ. μεταγλ. 9.00-11.00 μ.μ. με υπότ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ένας Αμερικάνος φίλος.
6.30-8.30-10.30 μ.μ. / Τετ.: Ασανσέρ για δολοφόνους.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Dr Dolittle - Ο γιατρός τρελάθηκε. 6.20-8.20-10.20 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Μουλάν. 5.00-7.00 μ.μ. μεταγλ. 9.00-11.00 μ.μ. με υπότ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Μαγικά φίλτρα. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ. / Χαμένοι στο διάστημα, κάθε μέρα ώρα 3.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Η διακριτική γοητεία των αρσενικών.
6.30-8.40-10.50 μ.μ. / Δίδυμοι μπελάδες. Τετ.: 1.30-4.30 μ.μ

ΑΘΗΝΑΙΟΝ CINEPOLIS PHILIPS 2. Ο γητευτής των αλόγων. 7.00-10.15 μ.μ. / Οι
Άθλιοι, κάθε μέρα ώρα 2.00-4.30 μ.μ.

ΑΘΗΝΑΙΟΝ CINEPOLIS PHILIPS 3. Μαγικά φίλτρα. 4.20-6.30-8.40-10.50 μ.μ. / Το
μαγικό σπαθί: Αναζητώντας το Κάμελοτ. Τετ.: 2.30 μ.μ. 
ΑΘΗΝΑΙΟΝ CINEPOLIS PHILIPS 4. Ο πρίγκιπας της Αιγύπτου. 3.00-5.00-7.00 μ.μ.
μεταγλ., 9.00-11.00 μ.μ. με υπότ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Rounders. 6.00-8.40-11.00 μ.μ. Τρίτη: μεταμεσονύκτια ώρα 01.00
π.μ.: Halloween - Είκοσι χρόνια μετά.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Γείτονες και εραστές.
6.00-8.10-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Μουλάν. 5.00-7.00 μ.μ. μεταγλ. 9.00-11.00
μ.μ. με υπότ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η μάσκα του Ζορό. 6.15-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Velvet
goldmine. 6.20-8.40-11.05 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Μαγικά φίλτρα. 8.25-10.25
μ.μ. / Χαμένοι στο διάστημα κάθε μέρα ώρα 6.00 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ο πρίγκιπας της Αιγύπτου. 4.45-6.50 μ.μ. μεταγλ., 9.00-11.00 μ.μ.
με υπότ. Τετ.: 3.00 μ.μ.

ΑΝΝΑ ΝΤΟΡ (Γλυφάδα ~ 8946.617). Μουλάν. 5.00-7.00 μ.μ. μεταγλ. 9.00-11.00 μ.μ.
με υπότ.

ΑΝΤΑΜΣ 1 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 8.00-10.00 μ.μ. / Μουλάν, κάθε μέρα 4.00-6.00 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Ο πρίγκιπας της Αιγύπτου.
4.20-6.20 μ.μ. μεταγλ. 8.20-10.20 μ.μ. με υπότ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Dr
Dolittle - Ο γιατρός τρελάθηκε. 5.20-7.00-8.50-10.40 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η ιστορία της Sue.
7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Elizabeth. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Γείτονες
και εραστές. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Γείτονες και εραστές. 6.20-8.30-10.40 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Dr Dolittle - Ο γιατρός τρελάθηκε.
4.30-6.20-8.20-10.20 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Γείτονες και εραστές. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Η
ονειρεμένη ζωή των αγγέλων. 5.40-8.00-10.20 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Dr
Dolittle - Ο γιατρός τρελάθηκε. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Dr
Dolittle - Ο γιατρός τρελάθηκε. 5.00-7.00-9.00-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Μουλάν.
4.30-6.30 μ.μ. μεταγλ., 8.30 μ.μ. με υπότ. / Το όνομά μου είναι Τζο. 10.40 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Το όνομά μου είναι
Τζο. 10.30 μ.μ. / Μουλάν. Κάθε μέρα ώρα 6.30 μ.μ. μεταγλ., 8.30 μ.μ. με υπότ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.10-8.35-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 6.00-8.15-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Dr Dolittle - Ο
γιατρός τρελάθηκε. 6.30-8.25-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Μαγικά
φίλτρα. 8.30-10.40 μ.μ. / Ο πρίγκιπας της Αιγύπτου, κάθε μέρα ώρα 4.30-6.30 μ.μ.

ΑΦΑΙΑ (Καλλιθέα ~ 9595.534 - Dolby Stereo). Κάτω από τα φώτα της πλατείας.
6.30-8.45-11.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244 Dolby Digital). Dr Dolittle - Ο γιατρός τρελάθηκε.
4.30-6.30-8.30-10.30 μ.μ.

CINE CITY ERICSSON 2 (Dolby DTS). Η διακριτική γοητεία των αρσενικών.
5.00-7.00-9.00-11.00 μ.μ.

CINE CITY ERICSSON 3 (Dolby DTS). Ο πρίγκιπας της Αιγύπτου. 4.30-6.30-8.30
μ.μ. μεταγλ., 10.30 μ.μ. με υπότ.

CINE CITY ERICSSON 4 (Dolby DTS). Μουλάν. 4.45-6.45 μ.μ. μεταγλ. / Μαγικά
φίλτρα, κάθε μέρα 8.45-10.50 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η διακριτική γοητεία των αρσενικών. 9.00-11.00 μ.μ. / Μουλάν, κάθε μέρα
5.00-7.00 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Dr Dolittle - Ο γιατρός
τρελάθηκε. 12.20-14.40-16.50-19.00-21.15-23.30-01.45.

VILLAGE CENTRE Αίθουσα 2. Μουλάν. 11.15-13.15-15.30-17.30 μεταγλ., 19.30-21.45
με υπότ. / Haloween: Είκοσι χρόνια μετά, κάθε μέρα ώρα 00.00.

VILLAGE CENTRE Αίθουσα 3. Το μαγικό σπαθί: Αναζητώντας το Κάμελοτ.
11.00-13.00-15.00 μεταγλ. / Χαμένοι στο διάστημα, κάθε μέρα ώρα 17.20-20.00-22.45-01.30.

VILLAGE CENTRE Αίθουσα 4. Η διακριτική γοητεία των αρσενικών. 12.30-14.45-17.15-19.45-22.00-00.45.

VILLAGE CENTRE Αίθουσα 5. Κάτι τρέχει με τη Μαίρη. 13.30-16.20-19.30-22.15-00.10.

VILLAGE CENTRE Αίθουσα 6. Rounders. 12.15-18.30-00.30. / Ο γητευτής των
αλόγων, κάθε μέρα ώρα 15.15-21.00.

VILLAGE CENTRE Αίθουσα 7. Ο πρίγκιπας της Αιγύπτου. 11.15-13.30-15.45 μεταγλ.,
18.00-20.15-22.30 με υπότ. / Σκοτεινή πόλη, κάθε μέρα ώρα 00.50.

VILLAGE CENTRE Αίθουσα 8. Ολέθρια σύγκρουση. 11.45-14.15-17.00-19.45-22.30-01.15.

VILLAGE CENTRE Αίθουσα 9. Μαγικά φίλτρα. 11.30-14.00-16.15-18.45-20.50-23.00-01.15.

VILLAGE CENTRE Αίθουσα 10. Οι Άθλιοι. 11.00-13.45-16.30-19.15-22.15-01.00.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Μουλάν. 5.00-7.00 μ.μ. μεταγλ. 9.00-11.00 μ.μ. με υπότ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Dr Dolittle
- Ο γιατρός τρελάθηκε. 5.00-7.00-9.00-11.00 μ.μ.

ΔΑΝΑΟΣ - ERICSSON (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Elizabeth. 6.00-8.30-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Γείτονες και εραστές. 5.50-8.00-10.10 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ.

ΕΛΛΗ (Οδός Ακαδημίας ~ 3632.789 Dolby Stereo). Θα χιονίσει τα Χριστούγεννα.
6.30-8.30-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ο πρίγκιπας της Αιγύπτου. 4.50-6.50 μ.μ. μεταγλ., 9.00-11.00 μ.μ.
με υπότ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Elizabeth. 6.20-8.45-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Οι Άθλιοι. 6.00-8.30-11.00 μ.μ. / Το μαγικό σπαθί: Αναζητώντας το
Κάμελοτ ώρα 4.30 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ο πρίγκιπας
της Αιγύπτου. 6.30-8.30 μ.μ. μεταγλ., 10.30 μ.μ. με υπότ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Μαγικά φίλτρα. 8.30-10.40 μ.μ. / Οι
άθλιοι, κάθε μέρα ώρα 5.45 μ.μ. 
ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ο πρίγκιπας της Αιγύπτου. 4.30-6.30
μ.μ. μεταγλ. 8.30-10.30 μ.μ. με υπότ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Η διακριτική γοητεία των αρσενικών. 6.20-8.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Dr
Dolittle - Ο γιατρός τρελάθηκε. 5.30-7.20-9.10-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 4.30-6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Μαγικά φίλτρα.
8.40-10.50 μ.μ. / Οι άθλιοι 3.45-6.10 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Ο γητευτής των
αλόγων. 4.00-7.10-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 8.30-10.30 μ.μ. / Μουλάν, κάθε μέρα
4.20-6.20 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ο πρίγκιπας της
Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Dr Dolittle - Ο γιατρός
τρελάθηκε. 5.00-7.00-9.00-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η διακριτική
γοητεία των αρσενικών. 7.00-9.00-11.00 μ.μ. / Μουλάν, κάθε μέρα 3.00-5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Οι Άθλιοι. 5.40-8.10-10.40 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo). Ο
πρίγκιπας της Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο πρίγκιπας της
Αιγύπτου. 4.00-6.10-8.20-10.30 μ.μ. μεταγλ.

ΣΠΟΡΤΙΓΚ (Νέα Σμύρνη ~ 9333.820). Μουλάν. 5.30-7.20 μ.μ. μεταγλ., 9.10-11.00
μ.μ. με υπότ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ο πρίγκιπας της Αιγύπτου. 4.00-6.00 μ.μ. μεταγλ. / Μαγικά φίλτρα,
κάθε μέρα 8.10-10.20 μ.μ. 
ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Η διακριτική γοητεία των αρσενικών. 8.10-10.10 μ.μ. / Μουλάν, κάθε μέρα
4.10-6.10 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Ο πρίγκιπας της Αιγύπτου. 4.00-6.10 μ.μ. μεταγλ. / Black out, κάθε μέρα
8.10-11.10 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Dr Dolittle - Ο γιατρός τρελάθηκε. 6.35-8.35-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.30-10.45 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Η διακριτική γοητεία των
αρσενικών. 8.40-10.40 μ.μ. / Μουλάν, κάθε μέρα 4.40-6.40 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ Ε.Μ.Π. (Ζωγράφου - Τέρμα λεωφ. 222 ~
7793515-18). Κλειστό λόγω εορτών.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Dr Dolittle - Ο γιατρός τρελάθηκε.
6.00-8.00-10.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ Νέα Μάκρη ~ 0294-99760 Dolby Stereo). Δεν έχει προγραμματίσει.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Ο
γητευτής των αλόγων. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Ολέθρια
σύγκρουση. 6.30-8.00-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Ο γητευτής των
αλόγων. 6.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Απρόσμενος
έρωτας. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Μουλάν. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ολέθρια σύγκρουση. 7.15-9.30 μ.μ.
/ Τετ.: Ο γητευτής των αλόγων. 6.15-9.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Dr Dolittle - Ο γιατρός τρελάθηκε.
4.20-6.20-8.20-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.15-8.50-11.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Ο γητευτής των αλόγων. 6.30-10.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Μουλάν.
5.00-6.45-8.30 μ.μ. μεταγλ. / Ο γητευτής των αλόγων. Κάθε μέρα ώρα 10.15 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ο πρίγκιπας
της Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Όλγα Ομπράντοβιτς. 8.30 μ.μ. / Τετ.: Ο μελισσοκόμος. 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276).
Κλειστό λόγω εορτών.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Μαγικά φίλτρα. 8.25-10.25 μ.μ. / Χαμένοι στο διάστημα. Κάθε
μέρα ώρα 6.00 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.40-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16331P102</ED>
<ID>
ID:15118

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P10&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ - ΑΔΕΙΟΣ ΧΩΡΟΣ (Αγίου Κωνσταντίνου 24-26 ~
52.23.242, 52.33.322). «Αθηναϊκαί σελίδες» (Μητσάκης) του Δ. Τσατσούλη
Κολόζου (σκηνοθ.), Θ. Ανθόπουλος.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΜΕΛΙΝΑ (Βουκουρεστίου 3, ~ 32.44.480). «Μόλις χώρισα» του Group Β
Μυριανθόπουλος (σκηνοθ.), Σαουσοπούλου.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231). «Κάσπαρ»
του Π. Χάντκε Α. Καρακατσάνη, Αγγελίδης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «Η Κοκκινοσκουφίτσα
ή Το εγχειρίδιο του σωστού εραστή» του Χ. Γωγιού Γ. Αθανασίου, Θ. Ζώτος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) «Αποκάλυψη»
του Τ. Αντωνίου Λοϊζίδης (σκηνοθ.), Μ. Δημητριάδου.

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).

ΦΟΥΡΝΟΣ (Μαυρομιχάλη 168, ~ 64.60.748). «Clowns» του Τζ. Ταμπόρι Αλάτσης
(σκηνοθ.), Δ. Στρατάκης.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16331P103</ED>
<ID>
ID:15141

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P10&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Κηπουρικά ή... ποδοσφαιρικά. 2. Κωμόπολη της Φθιώτιδας.
3. Ιμπρεσιονιστής Γάλλος ζωγράφος (αντίστρ.). - Είναι... εκρηκτική.
4. Βραζιλιάνος συγγραφέας και πολιτικός (αντίστρ.). - Γραφή του αριθμού
350. 5. Είναι λεία και σκληρά. 6. Γεωμετρικός όρος. 7.
Συνεχόμενα στο αλφάβητο. - Πρωταγωνίστησε σε πολλές ταινίες του Σαμπρόλ.
8. Παράγεται από το διαπασών. - Το μικρό όνομα του Παγκανίνι. 9.
Υπήρξε και ο Άγγλος συγγραφέας Τόμας ντε Κουίνσι.

ΚΑΘΕΤΑ

1. Στον Ρόδιο αυτόν σοφό της αρχαιότητας αποδίδεται το γνωμικό «μέτρον
άριστον» (αιτ.). 2. Στο νησάκι αυτό βρίσκεται το Μέγαρο του
Κινηματογραφικού Φεστιβάλ Βενετίας. - Πρόθεση με απόστροφο. 3.
Πλεονέκτημα, όχι... δικό μας. 4. Καρπός δένδρου. 5. Σύμβολο των
αλχημιστών. - Η αιχμαλωσία ενός... βασιλιά. - Μουσική νότα (αντίστρ.).
6. Είδος χυλού από καλαμποκάλευρο και λίπος. 7. Ποιητική έκφραση
ζώου. - Αρνητικό το ηλεκτρικό του φορτίο. 8. Ο ένας από τους Κέννεντυ.
- Παλιός Τούρκος πολιτικός, γνωστός και σαν «Πονηρός Βεζύρης». 9.
Ηγέτης αραβικού κράτους. - Γάιδαρος... ακέφαλος.

ΛΥΣΗ (2/1/99)

ΟΡΙΖΟΝΤΙΑ: 1. ΔΑΜΙΑΝΟΣ 2. ΑΔΙΑΦΟΡΙΑ 3. ΣΑΤΙ-ΡΑΚΙ
4. ΚΝΑ-ΚΑΜΕΣ 5. ΑΑΡΩΝ-ΑΛΑ 6. ΑΝΤΙ 7. ΕΝΑΣ-ΤΑΚΕ
8.ΜΟ-ΟΧΙ-ΟΠ 9. ΑΝΙΑ-ΝΗΣΙ. ΚΑΘΕΤΑ: 1. ΔΑΣΚΑΛΕΜΑ 2.
ΑΔΑΝΑ-ΝΟΝ 3. ΜΙΤΑΡΙΑ 4. ΙΑΙ-ΣΙΑ 5.ΦΑ-ΚΝΑ 6.
ΝΟΡΑ-ΝΤΟΝ 7. ΟΡΑΜΑΤΑ 8. ΣΙΚΕΛΙΚΟΣ 9. ΑΙΣΑ-ΕΠΙ
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16331P104</ED>
<ID>
ID:15155

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P10&aa=4</URL></REF>


Article

<CATEGORY>vin09</CATEGORY>

 <H5>ΔΙΑΠΡΕΠΕΙΣ ΣΥΓΓΡΑΦΕΙΣ ΕΠΕΛΕΞΑΝ ΒΙΒΛΙΑ ΕΛΛΗΝΙΚΗΣ ΘΕΜΑΤΟΛΟΓΙΑΣ ΓΙΑ ΤΟ 1998
</H5><H2>Η Ελλάδα εμπνέει
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

<H3>Όταν 61 από τους διαπρεπέστερους συγγραφείς διεθνούς ακτινοβολίας επιλέγουν
από το σύνολο της φετινής παγκόσμιας εκδοτικής παραγωγής, τα βιβλία που
περισσότερο τους εντυπωσίασαν, τους μάγεψαν, τους καθήλωσαν, τους γέννησαν
μέχρι και αισθήματα... ζήλειας, και «νικητές» των επιλογών αναδεικνύονται έργα
ελληνικής θεματολογίας και εμπνεύσεως, ε, τότε, είναι γεγονός: είμαστε
πράγματι ­ όπως έλεγε και η αείμνηστη Μελίνα ­ της μόδας!
</H3>
Είναι όλα εκεί, στο χριστουγεννιάτικο τεύχος του TLS ­ του λογοτεχνικού
ενθέτου των «Times». Όλα εκείνα τα στοιχεία που συναποτελούν την Ελλάδα
διαχρονικά, βρίσκονται σε αυτά τα πέντε βιβλία που επέλεξαν ως τα καλύτερα και
πιο ενδιαφέροντα του '98, κορυφαίοι ξένοι συγγραφείς. Ένα γοητευτικά γραμμένο
και παρουσιασμένο ιστορικό έργο, «Οι Έλληνες και ο ελληνικός πολιτισμός» ένα
ιστορικό μυθιστόρημα που με τον πιο χαριτωμένο τρόπο παλινωδεί μεταξύ φάρσας
και σοβαρότητας, ενώ παραθέτει πολύτιμα και ενδιαφέροντα στοιχεία από την ζωή
των Αθηναίων επί Περικλή και, κατόπιν, κατά την διάρκεια του καταστρεπτικού
Πελοποννησιακού Πολέμου· ο έβδομος τόμος μιας μεγαλειώδους σειράς για το έργο
και την ζωή των «Μεγάλων Ελλήνων Κωμικών Ποιητών», η δημοσίευση της οποίας
ξεκίνησε πριν από 12 χρόνια· ένα μυθιστόρημα αστραφτερού χιούμορ που «παίζει»
μεταξύ ελληνικής μυθολογίας, Τρωικού Πολέμου και σύγχρονης εποχής ­ ο
«Πύρρος»· και ένα βαθυστόχαστο, προσεγμένο και ευαίσθητο φιλοσοφικό έργο, «Η
Τέχνη του Ζήν: Σωκρατικές σκέψεις από τον Πλάτωνα μέχρι τον Φουκό». Είναι τα
έργα που πιο ευχάριστα και συναρπαστικά ταξίδεψαν το ξένο αναγνωστικό κοινό
μέσα στο 1998.

Τον χορό οδηγεί ο Έρικ Σίγκαλ, ο οποίος γράφει με έκδηλο ενθουσιασμό για το
βιβλίο «Εταίρες και ψαρο-εδέσματα» (Χάρπερ - Κόλινς) του Τζέιμς Ντέιβιντσον.
Πρόκειται λοιπόν ­ σύμφωνα και με τα λεγόμενα του ιδίου του Σίγκαλ ­ «για μία
καταπληκτική εξιστόρηση από οινοποσίες, δείπνα και συναναστροφές με εταίρες
στην κλασική Αθήνα». Ο Ντέιβιντσον δεν συζητά μονάχα γαργαλιστικές
λεπτομέρειες, όπως τις τιμές που ίσχυαν στα πορνεία της εποχής για
διαφορετικού είδους «υπηρεσίες», αλλά ασχολείται ενδελεχώς και με σοβαρότατα
ζητήματα, όπως είναι οι συνέπειες που ο ατέλειωτος και ολέθριος
Πελοποννησιακός Πόλεμος είχε στην πόλη-κράτος της Αθήνας.

Ακολουθεί η επιλογή του διάσημου φιλοσόφου Ρίτσαρντ Ρόρτι, που δεν είναι άλλη
από ένα βιβλίο του «δικού μας» Αλέξανδρου Νεχάμας, ελληνικής καταγωγής. Τίτλος
του πρωτότυπου και «θαρραλέου», όπως το χαρακτηρίζει ο Ρόρτι, έργου, «Η Τέχνη
του Ζήν: Σωκρατικές σκέψεις, από τον Πλάτωνα μέχρι τον Φουκό».

Ο συνήθως «δύσκολος» Ρόρτι, λοιπόν, εκθειάζει το εν λόγω βιβλίο ως εξής:
«Λίγο αφού ξεκινήσουμε να διαβάζουμε ένα βιβλίο, μπορεί να καταλάβουμε γεμάτοι
χαρά και λαχτάρα ότι δεν μπορούμε να το διαβάσουμε διαγωνίως ­ ότι είναι
απίθανο να συναντήσουμε μία μπανάλ ή μη αναγκαία πρόταση. Το μυαλό του
συγγραφέα είναι τόσο εκλεπτυσμένο και το γράψιμο τόσο προσεγμένο, που καμία
τέτοια ­ αχρείαστη ­ πρόταση θα επιτρεπόταν να επιβιώσει. Εγώ είχα ακριβώς
τέτοια εμπειρία με αυτό το βιβλίο».

Στη συνέχεια, έπονται δύο έργα ιστορικά και πολιτισμικά. Ο Ρόμπερτ Κόνκουεστ
προτίμησε, λοιπόν, για φέτος, το «αριστούργημα: σπάνιο δώρο· καλλιεργημένο,
προκλητικό, ωραία γραμμένο» ιστορικό πόνημα του Όσγουιν Μίρεϊ (Εκδόσεις Χάρπερ
-Κόλινς) «Οι Έλληνες και ο ελληνικός πολιτισμός». Ενώ ο Χιού Λόιντ-Τζόουνς
«ομολογεί» πως το βιβλίο «που μου έχει δώσει την μεγαλύτερη ικανοποίηση μέσα
στο 1998, είναι η έβδομη συνέχεια ενός κλασικού και μεγαλειώδους έργου που η
δημοσίευσή του ξεκίνησε το 1986». Τουτέστι, οι «Έλληνες Κωμικοί Ποιητές».

Και τέλος, έρχεται η επιλογή της πολυβραβευμένης Νοτιοαφρικανικής συγγραφέως
Χίλαρι Μάντελ. Πρόκειται για τον «Πύρρο» του Αμερικανού συγγραφέα Μαρκ Μέρλις
(Εκδόσεις Φορθ Εστέιτ), ο οποίος οραματίζεται έναν Πύρρο, γιο του Αχιλλέα, ο
οποίος δουλεύει σε ένα γκέι μπαρ, μέχρι που τον διατάσσουν να πάει στον Τρωικό Πόλεμο...
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16331P111</ED>
<ID>
ID:15065

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P11&aa=1</URL></REF>


Article

<CATEGORY>vin09</CATEGORY>

 <H5>ΟΙ JAZZ JAMAICA ΣΤΗΝ ΕΛΛΑΔΑ
</H5><H2></H2><H2>Λιώνουν τις σόλες των παπουτσιών
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Οι Jazz Jamaica ποζάρουν για μια φωτογραφία

«Μπορώ να σας εγγυηθώ ότι στο δεύτερο κιόλας τραγούδι θα έχουν όλοι σηκωθεί
και θα χορεύουν. Λένε πως αυτά που παίζουμε ανασταίνουν και νεκρούς και όχι
μόνο τούς ανασταίνουν αλλά και τους κάνουν να χορεύουν». Ο Γκάρι Κρόσμπι δεν
το συζητάει καθόλου. Έχει ζήσει τη δύναμη της μουσικής τους τόσες φορές από
την Καραϊβική έως τη Σιγκαπούρη. Συμβαίνει πάντα το ίδιο με τους Jazz Jamaica:
λιώνουν μόνιμα οι σόλες των παπουτσιών τους. Ο Γκάρι Κρόσμπι δεν παίζει μόνο
μπάσο στο συγκρότημα, δεν παίζει μόνο σ' αυτό το συγκρότημα, δεν παίζει μόνο
μουσική ­ γενικά. Έχει οργανώσει τη ζωή του ολόκληρη στη μουσική, με παραγωγές
που «τρέχουν» ακόμη και με την εκπαίδευση νέων μουσικών, τους οποίους εντάσσει
σε σχήματα ευνοϊκά όσο τίποτε άλλο για τη ροή των ρυθμών.

Ο ίδιος, όμως, χορεύει; «Για να πω την αλήθεια είμαι λίγο δειλός σ' αυτό. Αλλά
από τη στιγμή που ασχολείσαι με τη λάτιν μουσική, δύσκολο να μη συμμετέχεις.
Πήρα λοιπόν λίγα μαθήματα και έμαθα να χορεύω σάμπα».

Γιατί όποιος μπαίνει στον χορό των Jazz Jamaica πρέπει να είναι έτοιμος για
όλα και όλα θα πει από ρέγγε και ροκ ώς ρυθμ' εν μπλουζ και τζαζ με «σκα»
οπωσδήποτε. Από τότε που γινόταν εισαγωγή ήχων από την Τζαμάικα, οι μουσικοί
του γκρουπ (ένας κι ένας!) ήταν μόνιμα στο τελωνείο για παραλαβή. Αλλά όταν
λέμε «τζαζ» τη σήμερον ημέρα, τι εννοούμε;

«Είναι πια ένας τόσο ευρύς όρος, που δεν είναι εύκολο να βγάλεις άκρη. Τα
τελευταία δέκα χρόνια, τζαζ σημαίνει πάρα πολλά. Είναι σίγουρα ο
αυτοσχεδιασμός και είναι πάντα το μπλουζ συναίσθημα. Είναι μία "ηλιόλουστη",
ολοφώτεινη μουσική. Αλλά, κυρίως, είναι άποψη, είναι ένα στυλ, έτσι
τουλάχιστον όπως νιώθουμε όλοι στο συγκρότημα». Υπήρχε άλλωστε αυτό το
συναίσθημα και στο περιβάλλον. Αν και ο Γκάρι Κρόσπι επιμένει πως ήταν
«προσωπική του επιθυμία να αρχίσει να παίζει μουσική, πρώτα και κύρια». Στην
οικογένεια βέβαια ήταν ο θείος Έρνεστ Ράνγκλιν και ο εξάδελφος Κόρτνι Πάιν και
είχαν για τα καλά βάλει την οικογένεια στο μουσικό «κόλπο». Στις παρέες της
τζαζ είχαν το καλύτερο όνομα, όπως μάλιστα και οι Jazz Warriors, μέλος
ιδρυτικό των οποίων διετέλεσε ο Κρόσμπι. «Θυμάμαι ακόμη μια άσκηση στο πιάνο
που μάθαινα στα οκτώ μου ­ δεν τα ξεχνάς με τίποτε αυτά...», λέει με δόση
νοσταλγίας εύκολα ανιχνεύσιμη στα λόγια.

Αυτόν τον καιρό, παράλληλα με τις συναυλίες, ετοιμάζει δουλειά με το σχήμα των
New Troop. Και δεν παραλείπει να βρίσκεται στη θέση του, όταν το μάθημα
αρχίζει: «Κάθε Σάββατο απόγευμα, στήνουμε μια συναυλία διαφορετική από τις
άλλες. Καλούμε μουσικούς που έχουν μια εμπειρία, που ξέρουν δηλαδή να παίζουν,
να έρχονται να παίξουν μαζί μας. Καμιά φορά έρχονται και σε κανονικές
συναυλίες ή περιοδείας μας. Έτσι μαθαίνουν πολύ πιο εύκολα, δοκιμάζουμε
πολλούς ήχους, περνάμε πολύ καλά με τη μουσική».

* Οι Jazz Jamaica που οι κριτικοί τούς είδαν σαν τη μεγάλη
αποκάλυψη του τζαζ φεστιβάλ της Νέας Ορλεάνης και σαγήνευσαν τα πλήθη
στο φεστιβάλ του Μοντρέ, καταφθάνουν στα μέρη μας για συναυλίες.
Και ξεκινούν αύριο από τα Χανιά, στο «Άωτο»,
συνεχίζουν την επομένη στο Ηράκλειο (στον «Μύλο»), στην Πάτρα
(7/1 στο κλαμπ «Di Oggi») και στην Αθηνα, το Σάββατο 9,
στο κλαμπ «Χώρα» (Αμοργού 18).
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16331P121</ED>
<ID>
ID:15066

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P12&aa=1</URL></REF>


Article

<CATEGORY>vin09</CATEGORY>

 <H2>Ερωτικό σίριαλ με... αστυνομικό φινάλε
</H2>
Η Νένα Χρονοπούλου

Πρωταγωνίστρια σε ένα ακόμη επεισόδιο του ερωτικού σίριαλ με τον τραγουδιστή
Θέμη Αδαμαντίδη έγινε η ηθοποιός Νένα Χρονοπούλου. Σύμφωνα με μήνυση που
υπέβαλε εναντίον της ο καλλιτεχνικός μάνατζερ Στέλιος Ψωμοστίθης στο
αστυνομικό τμήμα της Γλυφάδας, η ηθοποιός τον απείλησε και τον τραυμάτισε
ελαφρά με στιλέτο. Το περιστατικό, σύμφωνα με τον μηνύοντα, έγινε την
περασμένη Παρασκευή στις 7 το βράδυ, όταν η ηθοποιός συνοδευόμενη από άγνωστο
νεαρό πήγε στο δωμάτιο ξενοδοχείου όπου διαμένει. Σύμφωνα με την καταγγελία
του, ο νεαρός τον γρονθοκόπησε και εκείνη τον τραυμάτισε με στιλέτο. Στη
μήνυση υποστηρίζεται ότι η επίθεση έγινε επειδή η κ. Χρονοπούλου θεωρεί
υπεύθυνο τον μηνυτή για τον χωρισμό της με τον τραγουδιστή Θέμη Αδαμαντίδη.
Μετά τη μήνυση, η ηθοποιός αναζητήθηκε από την Αστυνομία, προκειμένου να
συλληφθεί στα όρια του αυτόφωρου, αλλά δεν βρέθηκε.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16331P122</ED>
<ID>
ID:15102

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P12&aa=2</URL></REF>


Article

<CATEGORY>vin09</CATEGORY>

 <H2>Έπεσε ο πυρετός
</H2><H2></H2>
<AUTHOR>Ο ΑΣΥΓΧΩΡΗΤΟΣ</AUTHOR>

Η καλή εβδομάδα από την Κυριακή της φαίνεται (παλιό κινεζικό ρητό).

* Έχει πέσει ο πυρετός του Σαββατόβραδου και ο οργανισμός λειτουργεί κανονικά (κινηματογραφικό).

Ο Τζόναθαν Νόσιτερ του «Sunday» ­ που πολύ άρεσε στους σινεφίλ εδώ ­
βρίσκεται στην Αθήνα.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16331P123</ED>
<ID>
ID:15136

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P12&aa=3</URL></REF>


Article

<CATEGORY>vin09</CATEGORY>

 <H2>«Πάμε»!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και τι κάνει ένας Αμερικανός σκηνοθέτης στην Αθήνα; Σκηνοθετεί. Για να
ακριβολογώ, ετοιμάζεται να σκηνοθετήσει, αφού τα γυρίσματα της καινούργιας του
ταινίας αρχίζουν κατά το τέλος του μήνα ­ το νέο κυκλοφορεί ευρέως τελευταία
στους κινηματογραφικούς κύκλους της πόλης.

* Και μιλάνε πολύ για σινεμά στην πόλη.

Την Αθήνα και στα Ζαγόρια, τα γυρίσματα. Όλα έτοιμα για το «πάμε».

Σαρλότ Ράμπλινγκ

* Περίπου έτοιμα, δηλαδή. Γιατί έχω να σας πω πως οι πρωταγωνιστές καταφτάνουν
εντός των ημερών. Η κυρία Ντέμπρα Γουίνγκερ και η κυρία Σαρλότ
Ράμπλινγκ. Μαζί με τον Σουηδό Στέφαν Σκάρσγκαρντ (του «Δαμάζοντας
τα Κύματα», αν θυμάστε ­ πώς δεν θυμάστε!). Αυτό και αν είναι καστ! Ο
Νόσιτερ ετοιμάζει βαλίτσες για τα Ζαγοροχώρια. Ξέρει τι κάνει!
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16331P124</ED>
<ID>
ID:15152

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P12&aa=4</URL></REF>


Article

<CATEGORY>vin09</CATEGORY>

 <H2>Και θαύματα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πάντως μεταξύ Γουίνγκερ, Ράμπλινγκ και Σκάρσγκαρντ
ακούγονται και ελληνικά πρωταγωνιστικά ονόματα. Μπαζάκα και
Καταλειφός, είναι αυτά που έφτασαν στ' αυτιά μου, μένει να δούμε αν θα
φτάσουν τελικά και στο σετ...

* Του... «Σημεία και θαύματα», όπως θα λέγεται η ταινία. Εν αναμονή, λοιπόν.
Να σας κλείσω θέση από τώρα για την πρεμιέρα; Γιατί όλοι θα θέλουν να είναι
εκεί, σας το υπογράφω.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16331P125</ED>
<ID>
ID:15164

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P12&aa=5</URL></REF>


Article

<CATEGORY>vin09</CATEGORY>

 <H5></H5><H2>Πάμε Κάννες;
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

* Άλλοι πάλι έκλεισαν θέση στην πτήση για Κάννες.

Μέσω Ρώμης για αξιοποίηση των ωρών της αναμονής στο Φιουμιτσίνο ­ ή «Λεονάρντο
Ντα Βίντσι» αεροδρόμιο, για να κρατάμε και τους τύπους.

* Το φετινό ­ 33ο ­ «Μιντέμ» υποδέχεται την ελληνική δισκογραφία. Το ραντεβού
για τις 24 με 28 Ιανουαρίου και για το μεγαλύτερο παζάρι της μουσικής στην
Ευρώπη. Τραγούδια, μουσικές, ετικέτες, σουξέ. Βρες το και κέρδισε!

Οι «ανεξάρτητες» ­ ευέλικτες και συχνά πιο αποτελεσματικές ­ εταιρείες κάνουν
επίθεση. Με τα ελληνικά χρώματα θα παίξουν, έμαθα, σίγουρα στις Κάννες, η
Planetworks, η Velvet και η FM. Να μην βρεθώ στη δύσκολη θέση να αποκαλύψω
τεχνικές και σχέδια του παιχνιδιού, αλλά να, μια περιέργεια την έχω να δω πόσο
θα συγκινήσει τους ξένους η συνεργασίας Πόπης Αστεριάδη - Κωνσταντίνου Βήτα.

Σταμάτης Κραουνάκης

* Το νέο κύμα ταξιδεύει. Ή, ας πούμε, ο Σταμάτης Κραουνάκης και η
«Σπεράντζα» του. Ποντάρω στη Στανίση. Και σε ντανς ριμίξ.

Αυτό μην το αποκλείετε. Περίπου 10.000 άνθρωποι της δισκογραφίας θα είναι
εκεί. Χώρια τις 3.900 εταιρείες από 90 χώρες, χωρίς να σας υπολογίσω τους 717
δημοσιογράφους και τις 55 συναυλίες που έχει το πρόγραμμα.

* Οι Γάλλοι θα βάλουν τα κρασιά. Και οι Μεξικάνοι τις τεκίλες.
<REF><SOURCE>
ΤΑ ΝΕΑ</SOURCE>
<DATE>, 04-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16331P126</ED>
<ID>
ID:15168

</ID><URL>http://ta-nea.dolnet.gr/neaweb/neafile.print_unique?e=A&f=16331&m=P12&aa=6</URL></REF>


Article

<CATEGORY>vin08</CATEGORY>

 <H5>ΠΡΟΒΛΕΠΟΥΝ ΜΕΓΑΛΗ ΠΤΩΣΗ ΕΠΙΤΟΚΙΩΝ ΤΟ Β' ΕΞΑΜΗΝΟ
</H5><H2>ΤΡΙΠΛΟ ΑΛΜΑ έκαναν Ευρώ, Δραχμή, Χρηματιστήριο
</H2><H2></H2>
ΕΥΡΩ, δραχμή και μετοχές έκαναν τριπλό άλμα χθες, πρώτη ημέρα εμφάνισης ­ έστω
και λογιστικής ­ του ενιαίου ευρωπαϊκού νομίσματος. Στο Χρηματιστήριο
δημιουργήθηκε κλίμα ευφορίας με αποτέλεσμα να σημειωθεί ρεκόρ όλων των εποχών
στον γενικό δείκτη, ενώ στη χρηματαγορά ενισχύθηκαν ευρώ και δραχμή. Η Τράπεζα
της Ελλάδος και η κυβέρνηση εξέφρασαν ικανοποίηση, ενώ οι επίσημες εκτιμήσεις
για το 1999 αναφέρουν μεγάλη πτώση επιτοκίων το δεύτερο 6μηνο και πληθωρισμό
κάτω από 2%.

σ ε
λ ί
δ ε
ς
45
- 49
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16332N011</ED>
<ID>
ID:15191

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N01&aa=1</URL></REF>


Article

<CATEGORY>vin06</CATEGORY>

 <H2>Και νέες ταλαιπωρίες για επιβάτες της Ολυμπιακής </H2>
σελίδες
20-21, ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16332N013</ED>
<ID>
ID:15276

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N01&aa=3</URL></REF>


Article

<CATEGORY>vin06</CATEGORY>

 <H2>20 δισ. σε καζίνο και κέντρα στις Γιορτές
</H2><H2></H2>
σελίδα 17
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16332N014</ED>
<ID>
ID:15306

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N01&aa=4</URL></REF>


Article

<CATEGORY>vin08</CATEGORY>

 <H2>Εμφύλιος πόλεμος στην οικογένεια Αγγελοπούλου
</H2><H2></H2>
σελίδα 50
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16332N015</ED>
<ID>
ID:15328

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N01&aa=5</URL></REF>


Article

<CATEGORY>vin06</CATEGORY>

 <H2>ειδικό ένθετο
</H2>
<REF><SOURCE>ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16332N016</ED>
<ID>
ID:15338

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N01&aa=6</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Γ. ΣΤΑΥΡΑΚΑΣ: Η ζωή χωρίς τους Ωνάσηδες είναι πιο φτωχή. Όπως πάντα,
στον «Φλοίσβο» δεν πληρώνει κανείς Ωνάσης, λόγω της μεγάλης προσφοράς στον
τόπο. Δεν δοκίμασα να μιλήσω ελληνικά στην Αθηνά. Οι απαντήσεις στις «30
Ερωτήσεις» του Στ. Διανέλλου στη σελ. 10.

ΤΟ ΤΗΛΕΓΡΑΦΗΜΑ στάλθηκε από το Λονδίνο στο Παρίσι στην ελληνική γλώσσα,
με λατινικά στοιχεία: «Ο Σωτηράκης μπήκε για εγχείρηση. Μην το πείτε ακόμη στη
γιαγιά». Αλλά η υπάλληλος των Γαλλικών Ταχυδρομείων πήρε τηλέφωνο και το
διάβασε στη γιαγιά. Ο Β. Βασιλικός στη
σελ. 11.

ΟΙ ΜΠΑΡΕΣ, τρία χρόνια μετά την εγκατάστασή τους στο κέντρο της Αθήνας,
υπολειτουργούν ακόμη. Ο λόγος; Επειδή κανείς δεν αναλαμβάνει την ευθύνη της
διαχείρισής τους. Ούτε καν ο Δήμος Αθηναίων. Λόγω τεχνικών παραλείψεων, λένε.
Ο Στ. Κρίκκης και οι «Αιχμές» του Σπ. Τσαγκαράτου στη σελ.
12.

ΤΡΙΚΥΜΙΑ γύρω από τις μεταρρυθμίσεις στην εκπαίδευση, που κινδυνεύει να
συνεχιστεί και μετά τις γιορτές. Τρικυμία και στη Βρετανία, όπου αντιδρούν οι
εκπαιδευτικοί και όχι οι μαθητές, όπως σ' εμάς. Σελ. 14,
15, 16 και 41.

«ΜΠΛΑΚ ΑΟΥΤ» κινδύνεψε να πάθει την Πρωτοχρονιά η κινητή τηλεφωνία. Τα
πρώτα 30 λεπτά του νέου έτους η ζήτηση αυξήθηκε έως και 1.000%. Τα δίκτυα
βέβαια μπορούν να εξυπηρετήσουν έως και το 50% των συνδιαλέξεων, ταυτόχρονα.
Το «Δικαίωμα στο Αύριο» στις σελ. 18-19.

ΤΕΧΝΗΤΗ ΠΡΩΤΕΪΝΗ που δημιούργησαν Αμερικανοί ερευνητές εισβάλλει στα
κύτταρα που έχουν προσβληθεί από τον ιό του AIDS και τα κάνει να
«αυτοκτονούν». Η θεραπευτική μέθοδος αυτή θα μπορούσε να χρησιμοποιηθεί ακόμα
και για τη θανάτωση των καρκινικών κυττάρων. Σελ. 43.

ΟΙ ΞΕΝΕΣ τράπεζες φλερτάρουν τώρα με τις ελληνικές τράπεζες. Αλλά και
οι ελληνικές κοιτάζουν τώρα προς το εξωτερικό. Ειδικότερα, αυξημένο ενδιαφέρον
έχουν τα ευρωπαϊκά πιστωτικά ιδρύματα. Η αρχή, βέβαια, έγινε με την Deutche
Bank. Ο Ι. Σιώτος στη σελ. 49.

ΜΕΓΑΛΟΣ αριθμός τεχνικών εταιρειών της χώρας 
αντιμετωπίζει πολύ σοβαρά οικονομικά και άλλα προβλήματα,

σε βαθμό που να τίθεται σε αμφιβολία η δυνατότητά τους

να κατασκευάσουν τα έργα που έχουν αναλάβει.

Ο Α. Ρενιέρης στους «Προβολείς». Σελ. 6.

ΤΟ ΡΕΥΜΑ έχει κοπεί και είναι ολοσκότεινα. 
Η ξύλινη πόρτα τρίζει και ο αέρας κάνει το παράθυρο να χτυπάει. 
Τακ, τακ, τακ. Θέλω μία σοκολάτα υγείας επειγόντως. 
Τίποτε, ησυχία. Μπαίνει μέσα φωνάζει «Είναι κανείς εδώ;». 
Κανείς. Η Μαρία Μαρκουλή «Σε πρώτο ενικό». Σελ. 11.

ΑΠΟ ΤΟΝ ΑΡΙΣΤΟΦΑΝΗ έως τις αφηγήσεις των καλόγερων, 
από τις βάρδιες των ναυτικών έως τους στρατώνες, 
από τα σχολικά θρανία έως τις ομαδικές εκδρομές,

οι Έλληνες μιλάνε, αστειεύονται, ειρωνεύονται, γελούν, 
παίζουν με τα όργανα του σεξ...

Ο Κ. Γεωργουσόπουλος στην «Τρίτη Άποψη». Σελ. 6.

ΤΑ ΝΕΑ...ΔΕΝ ΘΑ κυκλοφορήσουν αύριο Τετάρτη, όπως και όλες οι άλλες
απογευματινές εφημερίδες, λόγω της εορτής των Φώτων. Θα κυκλοφορήσουν πάλι την
Πέμπτη 7 Ιανουαρίου με όλες τις ειδήσεις και τα ρεπορτάζ του διημέρου.

ΤΟ «ΜΑΝΤΟΛΙΝΟ του Λοχαγού Κορέλι» του Λουί ντε Μπερνιέρ, που έχει θέμα του την
Κεφαλονιά του 1940, έχει πωλήσει ήδη 1 εκατ. αντίτυπα. Και τώρα ετοιμάζεται
για ταινία. Αλλά ο συγγραφέας του (φωτογραφία) φοβάται τη «χολιγουντοποίηση»
και πάτησε τις φωνές. «Πανόραμα», σελ. 1.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16332N021</ED>
<ID>
ID:15190

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Μπέρδεμα
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Απαράδεκτη η κίνηση των αγανακτισμένων επιβατών να κάνουν κατάληψη σε
αεροπλάνο της Ολυμπιακής. Τι το πέρασαν; Σχολείο;

Με τιμή
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16332N022</ED>
<ID>
ID:15270

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N02&aa=2</URL></REF>


Article

<CATEGORY>vin12</CATEGORY>

 <H5></H5><H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Βελτιωμένος καιρός σε ολόκληρη τη χώρα. Το πρωί ομίχλες, ήλιος μετά σχεδόν
παντού. Άνεμοι στο Ιόνιο ασθενείς, στο Αιγαίο βόρειοι μέχρι μέτριοι (4 Μπωφόρ)
εξασθενούντες και άλλο.

Αυξημένη υγρασία και ομίχλες πάλι τις πρωινές ώρες κυρίως στα ηπειρωτικά.
Ήλιος μετά σε όλη τη χώρα και άνοδος της θερμοκρασίας. Άνεμοι στα πελάγη
ασθενείς. (3-4 Μπωφόρ).

Article

<CATEGORY>vin01</CATEGORY>

 <H5>ΑΛΜΑ ΤΟΥ ΧΡΗΜΑΤΙΣΤΗΡΙΟΥ ΜΕ ΡΕΚΟΡ ΟΛΩΝ ΤΩΝ ΕΠΟΧΩΝ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Μόνο η Ολυμπιακή δεν πετάει...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Κάποτε στο παιδικό παιχνίδι «πετάει-πετάει», ο γάιδαρος ήταν αυτός που δεν
πετούσε. Στη σημερινή ζοφερή πραγματικότητα η Ολυμπιακή είναι αυτή που δεν
πετάει, και τα όσα συμβαίνουν αυτόν τον καιρό πιστοποιούν ότι ο
αυτοδιαφημιζόμενος ως εθνικός αερομεταφορέας βρίσκεται ένα βήμα πριν από το τέλος.

Η ΑΠΙΣΤΕΥΤΗ ταλαιπωρία στην οποία υποβάλλονται οι ατυχείς επιβάτες που
επιλέγουν την Ολυμπιακή για να ταξιδέψουν έρχεται να επιβεβαιώσει τη
διαπίστωση ότι τελικά όσα προγράμματα εξυγίανσης και αν εκπονηθούν, κανένα δεν
πρόκειται να αποδώσει. Το έχει η μοίρα της... (Σελ. 20, 21).

* Ευτυχώς πετάει το Χρηματιστήριο! Για την ακρίβεια υπερίπταται, αφού χθες
έκανε ρεκόρ όλων των εποχών, με διαπραγματεύσεις που έφτασαν τα 106
δισεκατομμύρια δραχμές. Η εξαιρετική πορεία που είχε χθες το Χρηματιστήριο
αποδόθηκε στην πολύ θετική υποδοχή της οποίας έτυχε το ευρώ στις διεθνείς
χρηματαγορές, αλλά και στην Ελλάδα. Η δραχμή αντιμετώπισε σκληρά το νέο
ευρωπαϊκό νόμισμα, και είναι ενδεικτικό ότι ανατιμήθηκε έναντι πολλών ξένων
νομισμάτων. Η πολιτική της σκληρής δραχμής θα ακολουθηθεί ως το 2001 ­ αυτή
είναι η απόφαση που έχει λάβει το οικονομικό επιτελείο της κυβέρνησης. (Σελ. 45-49).

*Οι καταστροφές στα σχολεία διαδέχονται η μία την άλλη, και οι καταστροφές
αποδίδονται στους «εξωσχολικούς». Ποιοι είναι αυτοί οι «εξωσχολικοί» και πώς
μπαίνουν μέσα στα σχολεία και τα καταστρέφουν, ενώ αυτά τελούν υπό κατάληψη,
κανείς δεν έχει καταλάβει. Ο υπουργός Παιδείας Γεράσιμος Αρσένης, πάντως,
προέβη χθες σε ακόμη μια κίνηση κατευνασμού των κινητοποιήσεων: παρουσίασε
παραδείγματα για τις εξετάσεις στην Ιστορία. Ο υπουργός υποσχέθηκε ότι την
Παρασκευή θα είναι σε θέση να λειτουργήσουν όλα τα σχολεία. (Σελ. 14).

* Στα πολιτικά θέματα της ημέρας, η είδηση είναι ότι... διεσώθη η (ιστορική)
Διακήρυξη της 3ης του Σεπτέμβρη. Το σχέδιο Διακήρυξης που προτάθηκε στον
προσυνεδριακό διάλογο του ΠΑΣΟΚ αποφασίσθηκε χθες ότι... δεν είναι Διακήρυξη,
αλλά κάτι άλλο ­ μια έκθεση ιδεών ίσως. Χρειάσθηκαν έξι ώρες συζήτηση στην
κοινή συνεδρίαση Κυβερνητικής Επιτροπής και Πολιτικής Γραμματείας για να
κλείσουν μια σειρά ζητήματα, μεταξύ των οποίων και το μείζον αυτήν την ώρα: η
αριθμητική σύνθεση του νέου Εκτελεστικού Γραφείου. Έντεκα μέλη τελικά θα έχει
το όργανο, συν τον πρόεδρο και τον γραμματέα, δεκατρία. Εκτός νυμφώνος θα
μείνουν έξι στελέχη, κι αυτό καίει πολλούς. (Σελ. 5).

* Στην Αθήνα, ούτε θυμάται κανείς πια το θέμα των ρωσικών πυραύλων S-300, αλλά
στην Κύπρο το θυμούνται και το παραθυμούνται. Η κρίση σοβεί στο πολιτικό
σκηνικό, χθες παραιτήθηκαν και οι δυο υπουργοί της ΕΔΕΚ στην κυβέρνηση
Κληρίδη, αλλά τα υπονοούμενα που αφήνουν Κύπριοι πολιτικοί για τη στάση της
Ελλάδας στο θέμα έχει ενοχλήσει σοβαρά την Αθήνα. Αφού όλοι ξέρουμε τι έγινε,
τι τα θέλουν κι αυτοί τα υπονοούμενα; (Σελ. 9).
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16332N032</ED>
<ID>
ID:15242

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ούτε... φύλλο!
</H2>
ΩΣΑΝ να πάει γυρεύοντας για λουκέτο...

Η ΟΛΥΜΠΙΑΚΗ γνωρίζει ­ τούτες τις μέρες ­ νέο γύρο σοβαρών αναταράξεων...

ΕΝΩΠΙΟΝ της αταραξίας όλων συλλήβδην των συναποτελούντων την ηγεσία της...

ΚΑΙ των πολιτικώς υπευθύνων που την έχουν διορίσει.

ΚΑΙ πώς τάχα να αντιδράσουν όταν βαρύνονται με παραλείψεις κρίσιμες...

ΔΕΝ θα το πει, βεβαίως, το επιβατικό κοινό...

ΠΑΡΑ όφειλαν να το γνωρίζουν οι αρμόδιοι...

ΕΑΝ και εφόσον ο υπουργός βρίσκεται σε επαφή με την πραγματικότητα...

ΚΑΙ εάν και εφόσον σύσσωμο το Υπουργικό Συμβούλιο ενδιαφέρεται και δεν ολιγωρεί.

ΔΙΟΤΙ ουδείς μπορεί να ισχυριστεί πως η λευκή απεργία των πιλότων ήταν αιφνίδια...

ΚΑΙ ωστόσο το «πάτημα» ­ όπως κάθε φορά ­ δόθηκε...

ΜΕ τον αρμόδιο υπουργό να εμφανίζεται ­ για άλλη μια φορά ­ δίχως
ξεκάθαρη θέση.

ΚΑΙ ιδού το απερίγραπτης κατάντιας «θέαμα»...

ΑΠΟ τη μία με την έκθεση των εμπειρογνωμόνων τις προάλλες πως η
Ολυμπιακή βαδίζει ­ με νέα ελλείμματα που απεκρύβησαν ­ κατά κρημνόν...

ΚΑΙ από την άλλη με τους πιλότους να δίνουν χαριστικές βολές...

ΣΤΟ όνομα των... συμφερόντων της.

ΣΕ ποια χώρα άραγε μπορεί να συμβαίνουν ­ και επί τόσον καιρό ­ παρόμοια...

ΚΑΙ να μην κινείται ούτε υπουργός ούτε κυβέρνηση ούτε... φύλλο.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16332N033</ED>
<ID>
ID:15282

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Χάρης Κατσιμίχας:

(ο καλλιτέχνης αναρωτιέται στην «Εξουσία» για το σύγχρονο πολιτικό τραγούδι)

«Το να μιλάς σήμερα για τη θάλασσα, τη βροχή, τον ήλιο, έτσι όπως τα θυμάσαι
μικρό παιδί και δεν είναι ίδια τώρα, δεν είναι πολιτική πράξη;».

Κωνσταντίνος Γιάνναρης:

(ο σκηνοθέτης, στο «Κλικ»)

«Έχω ένα κάρο βραβεία. Μου αρέσουν πάρα πολύ όταν τα παίρνω. Αλλιώς, δεν μ'
αρέσουν καθόλου. Είμαι εναντίον».

Βαλάντης:

(ο τραγουδιστής ερωτάται από το Megastore Magazine αν «η αλλαγή στο image, με
το κούρεμα, σημαίνει κάτι βαθύτερο»)

«Πιστεύω ότι ήταν μια ανανέωση της προσωπικότητάς μου. Η αλλαγή στο image
είναι ένας τρόπος για να δεις και να ζήσεις κάπως διαφορετικά την καθημερινότητα».

Χριστίνα Θεοδωροπούλου:

(η ηθοποιός, στην «Απογευματινή της Κυριακής»)

«Μόνον η τέχνη μπορεί να μας οδηγήσει κάπου. Όλα τα άλλα, οι ιδεολογίες, τα
τείχη, τα ιδανικά, έχουν γκρεμιστεί».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16332N034</ED>
<ID>
ID:15324

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Κατά Σημίτη
</H2>
Ο ΛΟΓΟΣ στους αναγνώστες. Η Εύη Γλυνίδου, Δεκελείας 18, Ν. Χαλκηδόνα, γράφει:

«Φαίνεται πως η... γροθιά της κοινωνικής και οικονομικής πολιτικής Σημίτη ήταν
τόσο δυνατή και άδικη στο πρόσωπο του αδύναμου Έλληνα που απ' την απελπισία
του ανταπέδωσε τα ίσα. Καθαρά πολιτικό το μήνυμα των δημοτικών εκλογών
κατήγγειλε ότι: Αυτός ο "εκσυγχρονισμός" δεν στοχεύει στην ποιότητα της ζωής
που πρέπει να είναι το ζητούμενο κάθε προοδευτικής κυβέρνησης, αλλά σε κάτι
σαν "να πάρω κι εγώ το ίδιο κουστούμι που φορούν οι γνωστοί κι οι συνεργάτες
μου". Μέσα από το "σύγχρονο" κουστούμι όμως τι γίνεται; Θα το φοράει ο
άνθρωπος ή καμιά μηχανή αντί τ' ανθρώπου; Και πόσο ευτυχισμένος μπορεί να 'ναι
ο άνθρωπος όταν έχει μετατραπεί σε μηχανή τελευταίας τεχνολογίας; Αν το ΠΑΣΟΚ
δεν γίνει ανθρωποκεντρικό, όπως όταν είχε ηγέτη τον Ανδρέα Παπανδρέου, δεν θα
διαφέρει σε τίποτα απ' τη Δεξιά και θα τελειώσει.

Ήδη έχασε πολλούς ψηφοφόρους που στήριξαν τον Δημήτρη Τσοβόλα ως τον μόνο
πλέον έντιμο και αξιόπιστο σοσιαλιστή.

Και δύο ερωτήσεις, η πρώτη στον Πρωθυπουργό και την αλαζονεία του: Έχει
καταλάβει ότι η νίκη του Κινήματος το '96 οφειλόταν και πάλι στον αείμνηστο
Παπανδρέου ως ύστατο ευχαριστώ του κόσμου στην ανθρωπιστική πολιτική του;

Και η δεύτερη ερώτηση στον γιο, Γιώργο Α. Παπανδρέου: Έχει καταλάβει ότι
υποτιμά τον εαυτό του όταν στηρίζει τα λάθη της κυβέρνησης με τη σιωπή του; Η
απογοήτευση που δημιουργεί με τη στάση του στον κόσμο θα 'πρεπε να τον προβληματίσει...».

Ο Μ. Θεοφίλου, Πλ. Κυψέλης 21, Αθήνα, γράφει: «Τα σκυλιά εκτόπισαν τα
παιδιά. Ο δήμαρχος κρέμασε δοχεία με την ένδειξη "τροφή για αδέσποτα ζώα".
Είδες παιδί σε πάρκο, σε πλατεία να παίζει; Κανένα. 
Οι κοπριές των σκυλιών ανυπόφορες. Μερικά ογκώδη από τα βρωμόσκυλα πιάνουν
σωρούς ολόκληρους. Μα καθόλου μυαλό, μόνο για ψήφους; Φοβάται κανείς να
περπατήσει. Και αυτός εκεί: Τροφή για τα σκυλιά! Τι να πει κανείς».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16332N043</ED>
<ID>
ID:15303

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N04&aa=3</URL></REF>


Article

<CATEGORY>vin05</CATEGORY>

 <H2>Μετά τα... μεσάνυχτα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΙΓΟ ΜΕΤΑ τα μεσάνυχτα έφτασε στο «Τζάκσον» του Κολωνακίου για το πάρτι του κ.
Χρ. Παπουτσή ο υπουργός Άμυνας κ. Α. Τσοχατζόπουλος ­ αλλά βρέθηκε σε
περιβάλλον ιδιαίτερα φιλικό. Βλέπετε, αρκετά από τα στελέχη του ΠΑΣΟΚ που
χρεώνονται στην «τσοχατζοπουλική πτέρυγα», ήταν ήδη εκεί και διέπρεπαν στον χορό.

Πώς; Όχι, ο κ. Γ. Δασκαλάκης δεν χόρεψε ­ σε αντίθεση με την κ. Τόνια Αντωνίου
της Νεολαίας, για την οποία έγινε ειδική «παραγγελιά», που άλλαξε για λίγο το
δυτικότροπο μουσικό ύφος του πάρτι: Έτσι, η πρώην γραμματέας της Νεολαίας του
ΠΑΣΟΚ μπόρεσε να δείξει τις ξεχωριστές της ικανότητες στο ζεϊμπέκικο.

Το ­ πολύ επιτυχημένο ­ πάρτι τελείωσε λίγο μετά τις τρεις το πρωί, αλλά
αρκετές παρέες το τράβηξαν ώς το πρωί!
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16332N044</ED>
<ID>
ID:15310

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N04&aa=4</URL></REF>


Article

<CATEGORY>vin05</CATEGORY>

 <H2>Περίμενε τον Σημίτη </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΙΟΝ ΠΕΡΙΜΕΝΕ ­ άδικα, όπως αποδείχτηκε ­ στο πάρτι του, ο επίτροπος κ. Χρ.
Παπουτσής; Μα, τον Πρωθυπουργό κ. Κ. Σημίτη, ο οποίος τελικά δεν προσήλθε.
Πάντως, τον κ. Θ. Πάγκαλο δεν τον περίμενε ­ δεν του είχε καν στείλει
πρόσκληση, μετά τη «βεντέτα» που έχουν ανοίξει...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16332N045</ED>
<ID>
ID:15327

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N04&aa=5</URL></REF>


Article

<CATEGORY>vin05</CATEGORY>

 <H2>ΠΑΣΟΚ και Ίντερνετ </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΟΠΩΣ ΚΑΙ να το κάνουμε, η πρόταση του κ. Γ. Παπανδρέου ­ την έκανε χθες,
στη συνεδρίαση της Πολιτικής Γραμματείας του ΠΑΣΟΚ ­ ξεφεύγει από τα
τετριμμένα της κομματικής πρακτικής: Τι πρότεινε; Να αρχίσει επιτέλους το
ΠΑΣΟΚ, όπως όλα τα ευρωπαϊκά κόμματα, να χρησιμοποιεί σοβαρά τις δυνατότητες
των νέων τεχνολογιών ­ ξέρετε, Ίντερνετ και όλα τα σχετικά...

Μάλιστα, ο αναπληρωτής υπουργός Εξωτερικών, που είναι γνωστός για την
ενασχόλησή του με την πληροφορική, πρότεινε να γίνονται «ηλεκτρονικά
δημοψηφίσματα» μεταξύ των μελών του ΠΑΣΟΚ, αλλά και να δημιουργηθούν θεματικές
οργανώσεις στο Διαδίκτυο. Λέτε;
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16332N046</ED>
<ID>
ID:15341

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N04&aa=6</URL></REF>


Article

<CATEGORY>vin05</CATEGORY>

 <H2>Τελικά, πάει Κάσο </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟ ΚΑΣΤΕΛΛΟΡΙΖΟ επρόκειτο να πάει ο κ. Κ. Καραμανλής για τα Θεοφάνεια ­ αλλά
το προχθεσινό τραγικό δυστύχημα στο λιμάνι του νησιού με τον ναυτικό πράκτορα,
ο οποίος πνίγηκε όταν παγιδεύτηκε με το καραβόσχοινο ενός φέριμπόουτ, τον
αναγκάζει να αλλάξει σχέδια: Ο πρόεδρος της Ν.Δ. θα πάει μεν σε ακριτικό νησί,
αλλά αυτό θα είναι η Κάσος...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16332N047</ED>
<ID>
ID:15347

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΟΔΑΡΙΚΟ ΚΑΙ στον διάλογο: Τετ-α-τετ συνάντηση για τα θέματα του
τουρισμού και όχι μόνον, θα έχουν την Πέμπτη η υπουργός Ανάπτυξης κ. Βάσω
Παπανδρέου και ο πρόεδρος του ΣΥΝ κ. Ν. Κωνσταντόπουλος.

ΚΑΛΑ ΤΩΡΑ ­ ΤΟ κάνουν θέμα επειδή καθυστερούν κάποιες πτήσεις της
Ολυμπιακής για 12 ώρες. Και γιατί δεν πάνε όπου θέλουν με λίαρ τζετ;

ΑΝΕΒΗΚΕ, ΛΕΕΙ, το χρηματιστήριο, λόγω ευρώ ­ μάθανε πως συγκλίνουμε και
πλάκωσαν κι οι θεσμικοί...

ΩΡΑΙΑ ΛΟΙΠΟΝ: Να πάρουν γρήγορα την απόφαση να μας δώσουν το τρίτο
«πακέτο», για να κερδίσουν κι αυτοί κάτι από την άνοδο του χρηματιστηρίου μας...

ΩΡΕΣ ΕΙΝΑΙ ΝΑ βγουν τώρα τίποτα «αριστεροί» και να καταγγείλουν ότι οι
Ευρωπαίοι μας δίνουν τα «πακέτα» για να ανεβαίνει η Σοφοκλέους όπου έχουν
επενδύσει, ώστε να ρουφούν έτσι τον ιδρώτα του Έλληνα επενδυτή...

ΠΑΛΙ ΑΡΓΙΑ ΑΥΡΙΟ ­ και πώς θα συγκλίνουμε χρηματιστηριακώς;

ΤΕΛΟΣ ΠΑΝΤΩΝ ­ ευτυχώς που οι επενδύσεις δεν έρχονται με την Ολυμπιακή...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16332N048</ED>
<ID>
ID:15350

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N04&aa=8</URL></REF>


Article

<CATEGORY>vin04</CATEGORY>

 <H5>ΑΛΛΑΓΕΣ ΣΤΟ ΚΕΙΜΕΝΟ ΙΔΕΟΛΟΓΙΚΩΝ ΘΕΣΕΩΝ ΚΑΙ ΔΕΣΜΕΥΣΗ ΣΗΜΙΤΗ ΠΩΣ Η ΙΔΡΥΤΙΚΗ
ΔΙΑΚΗΡΥΞΗ ΤΟΥ ΠΑΣΟΚ ΔΕΝ ΑΝΤΙΚΑΘΙΣΤΑΤΑΙ
</H5><H2>Η 3η Σεπτέμβρη ζει...
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Με αρκετές αλλαγές, κυρίως στο κείμενο ιδεολογικών θέσεων και μετά τη
δήλωση - δέσμευση του Πρωθυπουργού ότι η Διακήρυξη της 3ης Σεπτέμβρη δεν
αντικαθίσταται, φαίνεται ότι επιτυγχάνεται στο ΠΑΣΟΚ η συναίνεση των κορυφαίων
στελεχών για τα ντοκουμέντα του προσυνεδριακού διαλόγου.

ΟΙ παρατηρήσεις, διορθώσεις και προσθήκες που έγιναν χθες από τα μέλη της
Πολιτικής Γραμματείας, και όσες προκύψουν σήμερα κατά τη συνεδρίαση του
Εκτελεστικού Γραφείου, θα ενσωματωθούν σ' ένα «πιο μικρό», «πιο σφιχτό», «πιο
οραματικό» και «σαφέστερο» κείμενο. Τη συγγραφή του κειμένου, που θα έχει άλλη
δομή, ανέλαβαν να κάνουν μέχρι την Τετάρτη ο κ. Κ. Σκανδαλίδης και ο
διευθυντής του Οικονομικού Γραφείου του Πρωθυπουργού καθηγητής κ. Τ. Γιαννίτσης.

Σύμφωνα με τις παρατηρήσεις που έγιναν κατά την 6ωρη ­ μετά φαγητού ­
συνεδρίαση, στο «νέο» ιδεολογικό κείμενο θα επιδιωχθεί να εξαλειφθούν όσα
σημεία ενδέχετο να έδιναν λαβή για κριτικές ότι επιχειρείται δημιουργία ενός
«νέου ΠΑΣΟΚ». Θα γίνει επίσης σαφέστερο τι αντιπροσωπεύει το ΠΑΣΟΚ με την
συγκεκριμένη ιστορική διαδρομή που έχει, όπως και τι προτείνει για μετά το 2000.

Όσον αφορά στο κείμενο των πολιτικών θέσεων θα γίνουν και σ' αυτό αλλαγές, ενώ
προτάθηκε ­ και έγινε δεκτό ­ να αναδειχθούν περισσότερο οι θέσεις για την
Παιδεία, το Αγροτικό, την Υγεία και τα Φορολογικά.

ΤΟ ΚΑΤΑΣΤΑΤΙΚΟ

Οι θέσεις για το Καταστατικό έγιναν ουσιαστικά δεκτές ως έχουν, αν και ο
πρόεδρος της Βουλής κ. Απ. Κακλαμάνης πρότεινε να εξετασθεί η δυνατότητα
αύξησης των μελών της Κεντρικής Επιτροπής από 150 σε 180 και διατήρηση του
αριθμού των μελών του Εκτελεστικού Γραφείου σε 19 (αντί να μειωθούν σε 11 όπως
θέλει το σχέδιο). Ως βασικό επιχείρημα ο πρόεδρος της Βουλής προέβαλε την
διατήρηση του καλύτερου δυνατού κλίματος στο κόμμα, καθώς η μείωση του αριθμού
των μελών του Ε.Γ. είναι πιθανόν να δημιουργήσει πικρίες σε κάποια στελέχη σε
μια δύσκολη εποχή για το ΠΑΣΟΚ και εν όψει των εκλογικών αναμετρήσεων. Το θέμα
αυτό πάντως αναμένεται να τεθεί με έμφαση και κατά τη σημερινή συνεδρίαση με
το επιχείρημα ότι μ' ένα μικρό Εκτελεστικό Γραφείο ο Πρωθυπουργός θα είναι
ουσιαστικά «περικυκλωμένος» από υπουργούς.

ΔΗΜΟΨΗΦΙΣΜΑΤΑ

Στη συζήτηση για το Καταστατικό, πρόταση για τη θεσμοθέτηση δημοψηφισμάτων
έκανε ο αναπληρωτής υπουργός Εξωτερικών κ. Γιώργος Παπανδρέου. Συγκεκριμένα ο
κ. Γ. Παπανδρέου προτείνει να λαμβάνονται αποφάσεις για μεγάλα θέματα (εθνικά,
κοινωνικά, καταστατικές αλλαγές κ.λπ.) ύστερα από δημοψήφισμα με συμμετοχή
όλων των μελών (και σε πολλές περιπτώσεις με συμμετοχή και μη μελών του
ΠΑΣΟΚ). Τη μεγαλύτερη δυνατή συμμετοχή μελών και φίλων θεωρεί απαραίτητη ο κ.
Παπανδρέου και κατά τη διαμόρφωση της ευρωπαϊκής πολιτικής του ΠΑΣΟΚ, γιατί
αλλιώς υπάρχει κίνδυνος «να μετατραπούμε, όπως είπε, σε "κομματικές Βρυξέλλες"».

Έμφαση δίνει ο αναπληρωτής υπουργός Εξωτερικών και στην ανάδειξη του κόμματος
ως φορέα «ηθικής και πολιτισμού». Κατά τον κ. Γ. Παπανδρέου μέσα από τέτοιας
μορφής δράση το ΠΑΣΟΚ θα καταπολεμήσει τη διαφθορά που διαπερνά όλους τους
θεσμούς της κοινωνίας (κομματικούς και κρατικούς) και θα επιδιώξει να
επαναφέρει δημοκρατικούς κανόνες στην καθημερινή ζωή του τόπου.

ΚΑΛΟ ΚΛΙΜΑ

Όπως έλεγαν όλα τα στελέχη της Πολιτικής Γραμματείας η συζήτηση έγινε σε
ιδιαίτερα καλό κλίμα παρά τις προτάσεις για αλλαγές στα κείμενα. Επίσης από
όλες τις πλευρές εκφραζόταν η ελπίδα ότι τελικά και μετά τη σημερινή
συνεδρίαση θα επιτευχθεί συμφωνία ώστε ανεξάρτητα των απόψεων που κάθε
στέλεχος διατηρεί, η συζήτηση στον προσυνεδριακό διάλογο θα γίνει πάνω σ' ένα
κοινό προβληματισμό.

Σήμερα αναμένεται να συζητηθούν και μια σειρά διαδικαστικά θέματα, το
κυριότερο από τα οποία είναι οι εγγραφές νέων μελών και οι ανανεώσεις εγγραφών.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16332N052</ED>
<ID>
ID:15264

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N05&aa=2</URL></REF>


Article

<CATEGORY>vin04</CATEGORY>

 <H5>Νομοσχέδια που... καίνε
</H5><H5>Προσυνεδριακό θέμα με τη Δήμητρα
</H5><H2>ΚΑΙ ΤΑ ΛΟΙΠΑ...
</H2><H2></H2>
ΠΛΟΥΣΙΟ προγραμματίζεται να είναι, την πρώτη περίοδο του νέου έτους, το
νομοθετικό έργο της Βουλής, η οποία αρχίζει τις εργασίες της την ερχόμενη εβδομάδα.

Συνολικά, οκτώ νομοσχέδια προς ψήφιση και έντεκα διεθνείς συμβάσεις προς
επικύρωση «κληρονόμησε» από το 1998 η νέα χρονιά.

Σε άμεση προτεραιότητα είναι τα νομοσχέδια του υπουργείου Εσωτερικών για τους
δημοσίους υπαλλήλους, του υπουργείου Μεταφορών για τον νέο Κώδικα Οδικής
Κυκλοφορίας και του υπουργείου Οικονομικών για την ειδική φορολόγηση των αυτοκινήτων.

Επίσης πρόκειται να κατατεθούν αυτό τον μήνα τρία ακόμη νομοσχέδια. Ο νέος
αθλητικός νόμος, που έχει καταρτιστεί από τον κ. Α. Φούρα, το πολυνομοσχέδιο
του υπουργείου Δικαιοσύνης και οι ρυθμίσεις που αφορούν τις κρατικές προμήθειες.

ΘΕΜΑ ανέκυψε χθες με τη συμμετοχή της κ. Δήμητρας Παπανδρέου στις
προσυνεδριακές διαδικασίες του ΠΑΣΟΚ. Σύμφωνα με το Mega, που μετέδωσε τη
σχετική είδηση τα μεσάνυχτα, η κ. Παπανδρέου είναι ενοχλημένη επειδή η
Νομαρχιακή Επιτροπή στην οποία ανήκει (Β3) δεν ανανέωσε την κομματική της
ταυτότητα, την οποία είχε από το προηγούμενο συνέδριο. Τοπικά κομματικά
στελέχη είπαν στο κανάλι ότι η ανανέωση έπρεπε να γίνεται κάθε χρόνο ή να είχε
εγγραφεί η ενδιαφερομένη μέχρι τον Σεπτέμβριο του '98, κάτι που δεν έγινε. Η
κ. Δήμητρα Παπανδρέου είπε: «Δεν περίμενα το κόμμα που ίδρυσε ο σύζυγός μου, ο
Ανδρέας Παπανδρέου, να μην ανανεώσει την κάρτα μου». Στελέχη της Χαριλάου
Τρικούπη δήλωναν ότι αν θέλει η κ. Παπανδρέου να πάρει μέρος στις διαδικασίες
θα πρέπει να απευθυνθεί στα αρμόδια όργανα. Σήμερα είναι πιθανόν να ασχοληθεί
η Ν.Ε. με το θέμα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16332N053</ED>
<ID>
ID:15299

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Το πουτί της Κατούς
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Αύριο ξημερώνουν τα Φώτα και κατά την παγανιστική παράδοση που υποχρεώθηκε να
ενσωματώσει θέλοντας μη θέλοντας η Ορθοδοξία (προσωπικά πιστεύω θέλοντας,
γιατί η Ορθοδοξία διαφέρει από τα άλλα χριστιανικά δόγματα κυρίως σ' αυτό:
ενσωμάτωσε τον μύθο, τη γλώσσα, τη σωματική σχέση με το θείο τον βακχικό
οίστρο και τον ερωτισμό τού βαθύρριζου αρχαιολογικού και μεσογειακού παγανισμού).

ΥΠΟΧΡΕΩΘΗΚΕ, λοιπόν, να ενσωματώσει και τα δαιμόνια παγανά, τα
καλικαντζαράκια, τους ιθυφαλλικούς σατύρους, τους ασελγείς Σειληνούς, τα
φιλήδονα, ακόρεστα σκάνδαλα που περιφέρονται και ασελγούν ασύδοτα το Δωδεκαήμερο.

Τι σχέση έχουν αυτά με τους γραφικούς νάνους που περιμάζεψαν την «Σταχτοπούτα»
του ψυχρού Βορρά;

Κάθε φορά που χρειάζεται να συγκρίνει κανείς τις παραδόσεις, τους μύθους, τις
συμπεριφορές του ελληνικού Νότου με τις ανάλογες αφηγήσεις του προτεσταντικού
ή λογιωτατικού καθολικού Βορρά (ο καθολικός Νότος μάς μοιάζει, γι' αυτό και οι
βόρειοι Ιταλοί και Ισπανοί αποστρέφουν μετά βδελυγμίας το πρόσωπο, σαν να
ντρέπονται που υπάρχει από τον ρεμπέτη αναρχικό και φιλήδονο Νότο τους).

Ιδού, τώρα, εδώ και λίγο καιρό σ' ένα θέατρο της Αθήνας παίζεται μια
αμερικάνικη κρυάδα που πάει να μας περάσει μια κοινωνιολογούσα
ιδεολογικοποιημένη μέσω θεάτρου προσφορά. Με τον τάχα προκλητικό τίτλο
«Ιστορίες αιδοίων», τέσσερις ηθοποιοί μονολογούν ερμηνεύοντας ένα
δημοσιογραφικό ρεπορτάζ μιας Αμερικανίδας δημοσιογράφου, που κατέγραψε τις
σχέσεις κάποιων γυναικών του αμερικανικού Βορρά με το σεξουαλικό τους όργανο.
Όταν είδα αυτό το ανούσιο, βλακώδες, παιδαριώδες και ανόητο, κυριολεκτικά,
θέαμα-ακρόαμα, μου σφηνώθηκε μια εξαίσια χιώτικη παροιμία, παροιμιόμυθο θα τον
έλεγε ο Λουκάτος: «Είχε κι η Κατού πουτί κι ήσκυβε κι εθώριετό το». Πουτί
βέβαια είναι το όνομα του αιδοίου στην ντοπιολαλιά της ανατολής. Αυτή την
εντύπωση που περιπαιχτικά σχολιάζει το λαϊκό χιούμορ, μου έκανε το συμπίλημα
που είδα. Φοβάμαι πως απευθύνεται σε νοικοκυράδες από την Αλαμπάμα, το Σιάτλ
που επισκέπτονται ως εκδρομείς μια φορά στη ζωή τους τη Ν. Υόρκη και
γυρίζοντας στην επαρχία τους και στα επισκοπιανά, ευαγγελικά, πεντηκοστιανά
και άλλα τέτοια ήθη αφηγούνται από τηλεφώνου («τσου, τσου, τσου») στις άλλες
γειτόνισσες την αποκάλυψη, πως στο μαλακό τους υπογάστριο έχουν ένα φοβερό
εργαλείο που χρειάζεται περιποίηση και κατανόηση.

Να μπορούσα να οδηγήσω την Αμερικανίδα δημοσιογράφο στα νυχτέρια για το μάζεμα
της ελιάς, στις αυλές που «περνάνε» τον καπνό, στο ποτάμι που κοπανάνε το
μαλλί, ακόμα και στις ολονυχτίες όταν ξενυχτάνε τον νεκρό στο φέρετρο ή στις
μακαριές ή αλλιώς παρηγοριές, να μπορούσα να τη βάλω να κρυφακούσει τις
γειτόνισσες στο πεζούλι, στις φυλακές, στα ορφανοτροφεία, αλλά και στις παρέες
των κοριτσιών του τόπου μας, αν μπορούσα να τις μεταφράσω πάνω από 5.000
παροιμίες, άσεμνες αφηγήσεις, βρισιές, βωμολοχικά ξόρκια, κατάρες με κεντρικό
ήρωα, πυρήνα, τρόπαιο και σημαία το πουτί, φοβάμαι πως η αγαθή ρεπόρτερ, που
εζήλωσε τον ρόλο απελευθερώτριας των συμπατριωτισσών της από τα συμπλέγματα με
το ακατονόμαστο στα ήθη τους όργανο, θα πάθαινε τραμπάκουλο.

Υπάρχει βέβαια και εδώ ένα μικρό κοινό που μπορεί να απελευρωθεί· οι κυρίες
και οι δεσποινίδες των κατηχητικών σχολείων και των συναφών θρησκευτικών
οργανώσεων με προτεσταντικά καθηκοντολογικά πρότυπα.

Από τον Αριστοφάνη έως τις αφηγήσεις των καλογέρων, από τις βάρδιες των
ναυτικών έως τους στρατώνες, από τα σχολικά θρανία έως τις ομαδικές εκδρομές,
οι Έλληνες μιλάνε, αστειεύονται, ειρωνεύονται, γελούν, παίζουν με τα όργανα
του σεξ, τις μυρουδιές του σώματος, τις υγρασίες των εκκρίσεων, τις
δραστηριότητες των αδένων τους. Ονομάζουν τα όργανά τους και μάλιστα ποιητική
αδεία Γιώτα και Παναγιώτα, βωμολοχούν και πλουτίζουν συνεχώς με έξοχες
μεταφορές το σεξουαλικό λεξιλόγιο.

Σ' αυτό τον τόπο αυτό τουλάχιστον το διασώσαμε, το ιερό και το χυδαίο πάνε
μαζί, τα Χριστούγεννα συνυπάρχουν με τα παγανά, ο έρωτας με το πένθος, η
τραγωδία τελειώνει πάντα όπως στις αρχαίες τετραλογίες με το σατυρικόν δράμα,
γιατί μετά την κατανόηση του γεγονότος ότι το ζην είναι αινιγματώδες και η
ύπαρξη ασθένεια, ο Έλληνας που μετεξελίχθηκε σε ορθόδοξο, δηλαδή παγανό με
αγιαστούρα, επιστρέφει στη σάρκα, στη χαρά της ζωής, στις ηδονές της κοιλίας,
του υπογαστρίου, των οφθαλμών και της ακοής, στη γοητεία που ασκεί πάνω του η
συνύπαρξη των αντιφάσεων, όχι η σύνθεση των αντιθέτων αλλά το συναφότερον, η
χαρμολύπη, το χαροποιόν πένθος. Αφήστε τις αμερικανικές και τις απανταχού (και
της εν Ελλάδι) κυρούλες να προβληματίζονται ανακαλύπτοντας το αυτονόητο αιδοίο
τους. Αφήστε την κάθε κουτή Κατού να σκύβει και να το θεωρεί έκπληκτη, το
πουτί της.

Στον κόσμο μας όπου το απτό, το συγκεκριμένο, περιγελά τα φαντάσματα της
κατήχησης, τις φοβίες της σεμνότυφης ηθικής, εδώ το πουτί σέρνει καράβι
καμαρωτό-καμαρωτό· στο αμερικάνικο κλαψοπούτικο έργο, το αιδοίο σέρνεται σαν
ξεραμένο σαλάχι στον έρημο βράχο.

Αύριο τα Φώτα και ο Φωτισμός και χαρά μεγάλη όπου επιθυμείτε.

ΥΓ: Και η ελληνική αποθέωση του πράγματος... στη Χίο, κατά την τουρκοκρατία,
οι χήρες που έμεναν ανύπαντρες, άρα άφηναν σε αργία το πουτί τους,
υποχρεώνονταν να πληρώσουν στην Κοινότητα ηθικό φόρο λεγόμενο αργομουνιάτικο.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16332N062</ED>
<ID>
ID:15272

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Τα έργα θέλουν... αλλαγές
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΧΡΟΝΙΑ-σταθμός για την υπόθεση των μεγάλων έργων υποδομής της χώρας μας
αναμένεται να είναι το 1999. Και τούτο γιατί οι διαδικασίες υλοποίησης των
περισσότερων και μεγαλύτερων απ' αυτά βρίσκονται σε πολύ λεπτό σημείο. Άλλα,
όπως το Μετρό της Αθήνας, πρέπει να ολοκληρωθούν μέσα στη χρονιά. Άλλα, όπως
το Μετρό της Θεσσαλονίκης, πρέπει να ξεκινήσουν και άλλων, όπως του Εθνικού
Κτηματολογίου, της Εγνατίας οδού κ.λπ., πρέπει να επιταχυνθούν οι ρυθμοί
κατασκευής, ώστε να αποδοθούν έγκαιρα για χρήση.

Τα έργα αυτά, που ­ σε μεγάλο βαθμό ­ θα απεικονίσουν την πρόοδο της Ελλάδας
του νέου αιώνα, πρέπει να προχωρήσουν με κάθε θυσία και για το λόγο ότι έπρεπε
να είχαν γίνει εδώ και πολλά χρόνια και ­ άρα ­ επιβάλλεται να μην υπάρξουν
άλλες καθυστερήσεις.

Για να επιτευχθεί, όμως, κάτι τέτοιο, θα πρέπει να αλλάξουν πολλά πράγματα
γύρω από τη σημερινή κατάσταση που επικρατεί σε όλο το κύκλωμα παραγωγής των
δημόσιων έργων: Από τις μελέτες και τις δημοπρατήσεις μέχρι την επίβλεψη και
τη χρηματοδότηση. Από την οργάνωση της δημόσιας διοίκησης και κυρίως των
τεχνικών υπηρεσιών μέχρι τη βελτίωση των αποδοχών των υπαλλήλων που
ασχολούνται με τα έργα. Ειδικά ο τομέας της επίβλεψης της κατασκευής των έργων
πρέπει άμεσα να αναδιοργανωθεί σχεδόν από το μηδέν, γιατί ­ όπως όλοι
ομολογούν ­ είναι η αχίλλειος πτέρνα του συστήματος. Ένας από τους λόγους που
πρέπει να βελτιωθεί η επίβλεψη κατασκευής των έργων είναι και το γεγονός ότι
μεγάλος αριθμός τεχνικών εταιρειών της χώρας αντιμετωπίζει πολύ σοβαρά
οικονομικά και άλλα προβλήματα, σε βαθμό που να τίθεται σε αμφιβολία η
δυνατότητά τους να κατασκευάσουν τα έργα που αναλαμβάνουν. Και αυτή η αδυναμία
τους αποτελεί σήμερα ίσως το μεγαλύτερο κίνδυνο για τα έργα, επειδή, δηλαδή,
προσπαθούν να καλύψουν την αδυναμία τους με άλλους τρόπους (αλλάζοντας τις
μελέτες, μειώνοντας την ποιότητα των κατασκευών κ.λπ.).

Η ανάγκη για εκσυγχρονισμό μερικών σημαντικών πλευρών του κυκλώματος παραγωγής
των δημόσιων έργων καθίσταται ακόμη πιο επιτακτική, εν όψει και του τρίτου
κοινοτικού προγράμματος στήριξης που, πιθανότατα, θα είναι η τελευταία
ευκαιρία της χώρας για να αποκτήσει τις υποδομές που τόσο έχει ανάγκη.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16332N063</ED>
<ID>
ID:15304

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N06&aa=3</URL></REF>


Article

<CATEGORY>vin04</CATEGORY>

 <H5>Ο ΧΡΗΣΤΟΣ ΠΑΠΟΥΤΣΗΣ, ΜΕΤΑ ΤΗΝ ΕΥΡΩΠΗ, ΕΤΟΙΜΑΖΕΙ ΤΩΡΑ ΤΗΝ ΚΑΘΟΔΟ ΤΟΥ ΣΤΗΝ Α' ΑΘΗΝΑΣ
</H5><H2>ΠΡΟΕΚΤΑΣΕΙΣ
</H2><H2>Το πάρτι της επιστροφής
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Τρεις ώρες όρθιος στεκόταν την Κυριακή το βράδυ ο Χρήστος Παπουτσής
υποδεχόμενος τους καλεσμένους του στο πάρτι που είχε οργανώσει σε κέντρο της
οδού Μηλιώνη στο Κολωνάκι. Ακριβώς απέναντι δημοσιογράφοι, φωτογράφοι και
τηλεοπτικά συνεργεία κατέγραφαν και απαθανάτιζαν τους προσκεκλημένους.

Η ΙΔΙΟΤΗΤΑ του επιτρόπου, που διατηρεί ακόμη και έως το 2000 ο κ. Παπουτσής,
επέτρεπε άλλωστε την έλευση πολιτικών και προσωπικοτήτων από όλους τους
χώρους. Αλλά δεν πήγε ο Κώστας Σημίτη, με τον οποίο το τελευταίο διάστημα οι
σχέσεις του βρίσκονται σε καλό σημείο ­ άρα τίποτε από όσα σκίαζαν παλιότερα
τη σχέση αυτή δεν θα μπορούσε να αποτρέψει τον Πρωθυπουργό και την κυρία Δάφνη
Σημίτη να παραστούν στο πάρτι. Όμως ο κ. Σημίτης δεν έφθασε τελικά. Ο
τελευταίος από την πυραμίδα του ΠΑΣΟΚ που προσήλθε ήταν ο υπουργός Εθν. Άμυνας
Άκης Τσοχατζόπουλος με τον οποίο ο κ. Παπουτσής διατηρεί εξαιρετικές σχέσεις.
Οι ασπασμοί των δύο υπό το φως των τηλεοπτικών συνεργείων τελείωσαν και οι
κάμερες έσβησαν. Ήταν η ώρα του χορού. Και του απολογισμού από αυτή την
πολιτικοκοινωνική συγκέντρωση.

ΓΙΑ ΣΗΜΙΤΗ

Πολλοί ήταν εκείνοι που αναζήτησαν την αιτία αυτής της εκδήλωσης ­ την
πολιτική αιτία για την ακρίβεια. Άλλοι σκέφθηκαν ότι «κάνει πρεμιέρα στην Α΄
Αθήνας» ­ ο επίτροπος ποτέ δεν έκρυψε ότι θέλει να επιστρέψει στην Ελλάδα.
«Δεκαέξι χρόνια στην Ευρώπη είναι πολλά» πιστεύει, και ακόμη κι αν ο Κώστας
Σημίτης τον πρότεινε για μία ακόμη θητεία «δύσκολα ­ υποστηρίζουν συνεργάτες
του ­ θα αποδεχόταν μια ακόμη 5ετία στη θέση του επιτρόπου». Ακούγεται ίσως
υπερβολή, αλλά φαίνεται πως είναι η αλήθεια. Βεβαίως, από κανένα, ούτε από τον
ίδιο τον Πρωθυπουργό ούτε από κάποιο συνεργάτη του τού προτάθηκε, εμμέσως ή
αμέσως, να μείνει στο ίδιο πόστο, για μία ακόμη 5ετία. Αντίθετα, ο κ.
Παπουτσής διατηρεί την πικρία, ότι έμαθε για την αντικατάστασή του από τις
εφημερίδες. Μια ακόμη πικρία, στις ήδη αρκετές: όπως το γεγονός ότι για ένα
μεγάλο διάστημα η κυβέρνηση Σημίτη δεν επεδίωκε ούτε την απλή επικοινωνία μαζί
του. Κι όσο για τον αρμόδιο υπουργό των Εξωτερικών, ούτε τηλεφώνημα. Η άποψη
του Θ. Πάγκαλου ήταν πάντα ότι ο επίτροπος πρέπει να ενημερώνει την κυβέρνηση,
και όχι η κυβέρνηση να ζητάει ενημέρωση από τον επίτροπο.

Η ΔΙΑΔΟΧΗ

Η δεύτερη εκδοχή, που επίσης θεωρητικά κινείται κοντά στην πραγματικότητα,
είναι ότι ο Χρ. Παπουτσής «επιδιώκει να λάβει τη θέση του στην κομματική
επετηρίδα». Κυρίως, όπως λένε στο ΠΑΣΟΚ, διότι πιστεύει πως «ο πήχυς στο θέμα
της διαδοχής του Κώστα Σημίτη θα κατέβει χαμηλότερα από τη γενιά των 60ρηδων ή
των 50ρηδων». Δεν είναι η πρώτη φορά που τίθεται στο ΠΑΣΟΚ «θέμα Παπουτσή».
Και άλλοτε είχε αναφερθεί, τότε στη διάρκεια της αγωνιώδους προσπάθειας του
ΠΑΣΟΚ να βρει ένα ικανό στέλεχος για διάδοχο του Ανδρέα Παπανδρέου, ότι «ο
Παπουτσής μπορεί να παίξει ένα ρόλο». Άποψη που την είχαν «κάψει» με αρκετή
ευκολία ορισμένοι, υποστηρίζοντας ότι «πρόκειται για πρόταση της Εκάλης»,
στηριζόμενοι απλώς στο γεγονός ότι ο Ανδρέας Παπανδρέου διατηρούσε τις
καλύτερες εντυπώσεις για τον επίτροπο και τις ικανότητές του.

ΤΟ ΣΥΝΕΔΡΙΟ

Ο ίδιος ποτέ δεν αποδέχθηκε αυτή την ιδιότητα. Και σήμερα ακόμη έχει την
αυτογνωσία να μη δηλώνει ότι αποτελεί εν δυνάμει διάδοχο του Κώστα Σημίτη και
έχει τους λόγους του που το κάνει. Σε μια εποχή που άλλοι πριν από αυτόν
προτείνουν με τον ένα ή τον άλλο τρόπο τον εαυτό τους, είναι περισσότερο
φρόνιμο να κάθεσαι ένα βήμα πιο πίσω. Θεωρεί τον εαυτόν του πολιτικό τέκνο του
Ανδρέα Παπανδρέου, πιστεύει ότι «έχει μάθει πολλά από αυτόν» και αποτέλεσμα
αυτής της «σπουδής» πρέπει να θεωρείται το γεγονός ότι φρόντισε πολύ νωρίς να
ξεκαθαρίσει ότι ο ίδιος δεν θα θέσει υποψηφιότητα στο συνέδριο του ΠΑΣΟΚ για
τη θέση του προέδρου. Με υποτυπώδη προσωπικό μηχανισμό και με την εσωκομματική
αντιπολίτευση πολυκέφαλη, πολυκερματισμένη και αδύναμη να προτείνει έναν κοινό
υποψήφιο, θα μπορούσε εύκολα να γελοιοποιηθεί. Και ο επίτροπος γνωρίζει πολύ
καλά να αποφεύγει τις κακοτοπιές.

Άλλωστε έχει μακροπρόθεσμα σχέδια, τα οποία δεν είναι διατεθειμένος να
θυσιάσει στον βωμό μιας εμφάνισης στο συνέδριο, που όσο και εντυπωσιακή και να
είναι δεν πρόκειται να αποδώσει τα αναμενόμενα: στο συνέδριο τα «κουκιά» είναι
μετρημένα ήδη, κι αυτό το γνωρίζουν όλοι στο ΠΑΣΟΚ.

Προς το παρόν, οι στόχοι του κυρίου επιτρόπου εστιάζονται σε μια εντυπωσιακή
εμφάνιση στην Α΄ Αθήνας, και μόνο. Θα είναι υποψήφιος σ' αυτή την «ειδική»
περιφέρεια, και όχι στην Λάρισα από όπου κατάγεται, και ο λόγος είναι
προφανής: για να παίξεις με αξιώσεις στο εσωκομματικό παιχνίδι, μπορείς να το
κάνεις μόνο αν αναδειχθείς στην Α΄ Αθήνας ­ και όχι στην περιφέρεια...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16332N071</ED>
<ID>
ID:15223

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N07&aa=1</URL></REF>


Article

<CATEGORY>vin04</CATEGORY>

 <H5>ΠΕΡΙ ΕΥΡΩΑΝΗΣΥΧΙΑΣ...
</H5><H2></H2><H2>«Σύμφωνο Στασιμότητας»
</H2>
<AUTHOR>ΝΙΚΗΤΑΣ ΚΑΚΛΑΜΑΝΗΣ</AUTHOR>

Στο φύλλο των «ΝΕΩΝ» της 26ης Νοεμβρίου 1998 διάβασα το πολύ ενδιαφέρον άρθρο
του φίλου και συναδέλφου ευρωβουλευτή κ. Κωστή Χατζηδάκη, με τίτλο «Ελληνικός ευρωσκεπτικισμός;».

Ο Κ. ΧΑΤΖΗΔΑΚΗΣ επικαλείται μία σειρά στοιχείων που δημοσίευσαν «ΤΑ ΝΕΑ», στα
οποία φαίνεται ανάγλυφα η αντιμετώπιση της Ε.Ε. και των οργάνων της από τους
Έλληνες πολίτες. Ιδιαίτερη εντύπωση μου έκαναν τα συμπεράσματα του συναδέλφου
μου αναφορικά με την ΟΝΕ: συμπεραίνει ότι ­ αν και ο ελληνικός λαός υφίσταται
τεράστιες οικονομικές θυσίες ­ εν τούτοις αυτά δεν θα έπρεπε να συνδέονται με
την ΟΝΕ, γιατί «η ένταξή μας σ' αυτήν όχι μόνο δεν συνεπάγεται περισσότερα
οικονομικά βάρη, αλλά με το σταθερό οικονομικό πλαίσιο που δημιουργεί, μάλλον
το αντίθετο εγγυάται»...

Κατ' αρχάς να σημειώσω ότι η άποψη αυτή μοιάζει «σαν δύο σταγόνες νερό» με τις
αποστροφές τού... Έλληνα Πρωθυπουργού, οσάκις επιχειρεί να ωραιοποιήσει τη
λιτότητα, στην οποία το κόμμα του υποβάλλει τον ελληνικό λαό. «Ειδοποιός
διαφορά» δεν υπάρχει και άνετα μπορεί κανείς να υποθέσει ότι διαβάζει τις
τοποθετήσεις κάποιου σημαίνοντος στελέχους τού (κατ' ευφημισμόν λεγόμενου...)
«Νέου ΠΑΣΟΚ»...

Η Ν.Δ.

Η «αιχμή» αυτή δεν αφορά προσωπικά τον φίλο Κωστή, αλλά αποτελεί ευρύτερη
διαπίστωση: η Ν.Δ. δεν διαφοροποιείται (ούτε καν στα σημεία) από το ΠΑΣΟΚ τού
κ. Σημίτη, οσάκις τοποθετείται έναντι της Ευρώπης. Παράδοξο φαινόμενο, μιας
και μιλάμε για το κόμμα που υπερηφανεύεται (και έτσι είναι) ότι «μας έβαλε
στην Ευρώπη».

Σε ένα άλλο επίπεδο, τώρα, οφείλω να πω ότι με ξένισε η διαπίστωση σχετικά με
το ότι «η ένταξή μας στην ΟΝΕ δεν συνεπάγεται περισσότερα οικονομικά βάρη»...
Άποψή μου είναι ότι στην πραγματικότητα θα συμβεί κάτι εντελώς απευκταίο: το
«Σύμφωνο Σταθερότητας» (για το οποίο ελάχιστα μας λέει το «Νέο ΠΑΣΟΚ»...)
αποτελεί στην πραγματικότητα ένα «Σύμφωνο Στασιμότητας», μία τροχοπέδη για την
εκπλήρωση των υποχρεώσεων που κάθε σύγχρονο κράτος οφείλει στους πολίτες
του... Ο ασφυκτικός έλεγχος αναφορικά με τις δαπάνες του προϋπολογισμού κάθε
κράτους-μέλους, η «τιμωρία» (με τη μορφή προστίμου) για τις χώρες που έχουν
έλλειμμα πάνω από 3% εν σχέσει με το ΑΕΠ τους, το συνεχές «τσεκάρισμα» της
οικονομίας κάθε κράτους-μέλους από την Ευρωπαϊκή Κεντρική Τράπεζα (της οποίας
η διαφάνεια είναι προβληματική...) και τόσα άλλα, δημιουργούν εύλογα
ερωτηματικά για το αν η ΟΝΕ πράγματι θα αποτελέσει «βάλσαμο» για τους
χειμαζόμενους πολίτες της ευρωπαϊκής περιφέρειας.

ΤΟ ΕΥΡΩ

Κανείς δεν εξηγεί πώς θα αντιδράσει η χώρα μας αν π.χ. το εμπορικό ισοζύγιο
ξεφύγει από κάθε έλεγχο... Θα κάνει υποτίμηση; Μα, η ύπαρξη του ευρώ ακυρώνει
μία τέτοια επιλογή. Θα επιβάλει μήπως ποσοτικούς περιορισμούς στις εισαγωγές
της; Μα τότε θα πάρει (και δικαίως) την «άγουσα» για το Ευρωδικαστήριο. Ποιος
θα συνδράμει σε μια τέτοια περίπτωση τη χώρα μας; Όχι πάντως οι «μηχανισμοί
της ΕΚΤ», οι οποίοι είναι «κομμένοι και ραμμένοι» στα μέτρα χωρών με
οικονομίες που δεν βιώνουν εύκολα «ανατροπές»...

Η δική μας εμπειρία, όμως, έχει δείξει ότι, δυστυχώς, δεν έχουμε την τύχη να
συνορεύουμε με... την Ελβετία, την Αυστρία ή τη Δανία, αλλά με χώρες ασταθείς
και επεκτατικές. Αυτό απλά σημαίνει, μεταξύ άλλων, αυξημένες αμυντικές
δαπάνες, δηλαδή έλλειμμα «εκτός ελέγχου» στον προϋπολογισμό μας, άρα συνεχή
πρόστιμα ελέω «Συμφώνου Σταθερότητας»... Δεν νομίζω να πιστεύει κανείς ότι οι
«μεγάλοι» της Ένωσης θα δείξουν επιείκεια στην περίπτωσή μας, αφού η μέχρι
τώρα «πολιτεία» τους μάλλον δεν πείθει για κάτι τέτοιο...

ΚΑΨΥΠΟΨΙΑ

Ίσως, τελικά, οι λεγόμενοι «ευρωσκεπτικιστές» να μην είναι τίποτα άλλο από
«ευρωανήσυχοι», χαρακτηριστικό των γνήσιων ευρωπαϊστών που βλέπουν την ήπειρό
μας να απομακρύνεται από την ιδέα μιας κοινωνικής Ευρώπης των λαών και όχι των
συμφερόντων. Μίας Ευρώπης του πολιτισμού, της αλληλεγγύης, του κοινωνικού
κράτους, της ζεστασιάς για τον μη προνομιούχο πολίτη.

Μήπως, τελικά, η μείωση της στήριξης του μέσου Έλληνα προς την Ένωση
αντικατοπτρίζει κάτι άλλο;

Μήπως η εκ της προσεκτικής ανάγνωσης των στατιστικών στοιχείων προκύπτουσα
«καχυποψία» του Έλληνα πολίτη αποτελεί, τελικά, ένα «απλό μάθημα» ευρωπαϊσμού
για όλους μας (πολιτικούς, κόμματα και πνευματική ηγεσία). Τι άλλο θα μπορούσε
να κάνει ένας λαός που αγωνιά για την ήπειρό του, το μέλλον της πατρίδας του
σ' αυτήν και ζητά μία «άλλη Ευρώπη»;

Ο Ν. Κακλαμάνης είναι ευρωβουλευτής της Πολιτικής Άνοιξης.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16332N081</ED>
<ID>
ID:15224

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N08&aa=1</URL></REF>


Article

<CATEGORY>vin04</CATEGORY>

 <H2>«Χθεσινός αντάρτης»
</H2>
ΘΑ ΣΥΝΕΧΙΣΕΙ να είναι δημοτικός σύμβουλος Πειραιά, δηλώνει ο πρόεδρος της
Νομαρχιακής Διοικούσας Επιτροπής Α' Πειραιώς και Νήσων της Νέας Δημοκρατίας κ.
Νίκος Πηρούνιας, που διεγράφη προχθές από τον συνδυασμό του νέου δημάρχου
Πειραιά κ. Χρήστου Αγραπίδη.

Όπως αναφέρει σε ανακοίνωσή του ο κ. Πηρούνιας, ο κ. Αγραπίδης είχε δεσμευτεί
«παρουσία σημαντικών παραγόντων της Ν.Δ.» ότι θα τον υποδείκνυε ως πρόεδρο του
Δημοτικού Συμβουλίου, πράγμα που τελικά δεν έκανε. 
Τον χαρακτηρίζει, μάλιστα, «χθεσινό αντάρτη» τονίζοντας ότι η οργάνωση και ο
ίδιος νιώθουν προδομένοι.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16332N082</ED>
<ID>
ID:15265

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N08&aa=2</URL></REF>


Article

<CATEGORY>vin04</CATEGORY>

 <H2>Αλλαγές στα Όπλα
</H2>
ΑΛΛΑΓΗ φρουράς στα Γενικά Επιτελεία Στρατού και Πολεμικής Αεροπορίας
αποφασίζει το ΚΥΣΕΑ την άλλη εβδομάδα

Σύμφωνα με τον νέο νόμο, οι νέοι αρχηγοί πρέπει να επιλεγούν έναν χρόνο πριν
αναλάβουν καθήκοντα. Ο νυν αρχηγός ΓΕΣ, αντιστράτηγος Μαν. Παραγιουδάκης, έχει
ήδη επιλεγεί για τη θέση του αρχηγού ΓΕΕΘΑ, ενώ στις 15 Φεβρουαρίου
συμπληρώνει την προβλεπόμενη από τον νόμο τριετία στη θέση του αρχηγού ΓΕΑ ο
αντιπτέραρχος Γ. Αντωνετσής. Πιθανότερος διάδοχος του κ. Παραγιουδάκη φέρεται
ένας εκ των κ.κ. Κ. Παναγιωτάκη, Δ. Αρβανίτη και Ι. Κακουδάκη και του κ.
Αντωνετσή ο κ. Δ. Λυντζεράκος.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16332N083</ED>
<ID>
ID:15300

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N08&aa=3</URL></REF>


Article

<CATEGORY>vin04</CATEGORY>

 <H5>ΤΑ «ΑΠΟΝΕΡΑ» ΤΩΝ S-300 ΕΦΕΡΑΝ ΔΥΣΦΟΡΙΑ ΣΤΟ ΥΠΟΥΡΓΕΙΟ ΕΞΩΤΕΡΙΚΩΝ ΓΙΑ ΤΗ ΣΤΑΣΗ
ΚΥΠΡΙΩΝ ΠΟΛΙΤΙΚΩΝ
</H5><H5>Ορκίζει νέους υπουργούς
</H5><H2>Ενοχλημένη η Αθήνα
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Έντονη δυσφορία επικρατεί στην ηγεσία του υπουργείου Εξωτερικών για τη
στάση της πλειονότητας των Κυπρίων πολιτικών από την επομένη της ανακοίνωσης
για τη ματαίωση της έλευσης των πύραυλων S-300 στο νησί.

ΚΥΚΛΟΙ του υπουργείου Εξωτερικών λένε ότι η κυβέρνηση «είναι αποφασισμένη να
περιφρουρήσει το μέτωπο Αθήνας - Λευκωσίας» και «δεν πρόκειται να το ρίξει
βορά στο θηρίο των μικροκομματικών σκοπιμοτήτων».

Οι ίδιοι κύκλοι σημείωναν δηκτικά πως η απόφαση για την παραγγελία των ρωσικών
πυραύλων ελήφθη όταν στην Αθήνα υπήρχε κενό εξουσίας ­ ενώ αντιθέτως στη
Λευκωσία υπήρχε συγκυβέρνηση. Προσέθεταν ακόμη πως η κυπριακή κυβέρνηση είχε
τη δυνατότητα να αναστρέψει την απόφαση για τους πυραύλους πολλές φορές έως
τώρα, αλλά προτίμησε να πάρει την απόφαση όταν πλέον δεν είχε καμιά άλλη
διέξοδο ­ και, μάλιστα, επιρρίπτοντας την ευθύνη στην Αθήνα.

Της ενόχλησης του υπουργείου Εξωτερικών εξαιρείται ο πρόεδρος Κληρίδης, ο
οποίος, όπως σημειωνόταν, έχει συμπεριφερθεί ως πραγματικός πολιτικός ηγέτης.
Και, βέβαια, δεν διατυπώνεται καμιά μομφή για το ΑΚΕΛ και τον Γιώργο Βασιλείου.

Την... μήνιν της Αθήνας επισύρει κυρίως το κόμμα του κ. Κληρίδη, ΔΗΣΥ, και ο
πρόεδρός του κ. Αναστασιάδης ­ και στο υπουργείο Εξωτερικών υποστηρίζουν ότι
υπάρχει «ανοικτή επικοινωνία και συνεννόηση» με τον Κώστα Καραμανλή.

Ενόχληση επικρατεί και για τον Βάσο Λυσσαρίδη και το ΕΔΕΚ ­ και, μάλιστα,
κύκλοι του υπουργείου Εξωτερικών λένε ότι ο κ. Λυσσαρίδης επιχειρεί να
«ξεσηκώσει» και την εσωκομματική αντιπολίτευση του ΠΑΣΟΚ, μολονότι τα δυο
κόμματα συνδέονται με παλιούς και παραδοσιακούς δεσμούς. 
Επίσης, δεν θεωρούν συμπτωματική την επίσκεψη του κ. Τσοβόλα στην Κύπρο ­ στη
διάρκεια της οποίας ο πρόεδρος του ΔΗΚΚΙ κατήγγειλε τον Κώστα Σημίτη και την
ελληνική κυβέρνηση ως «θλιβερούς υπαλλήλους της ελληνικής Ιστορίας».

Το ελληνικό υπουργείο Εξωτερικών εκφράζει και την ανησυχία του, μήπως η
πρακτική των συγκεκριμένων πολιτικών στην Κύπρο έχει αρνητικές επιπτώσεις στις
κρίσιμες διαπραγματεύσεις και διπλωματικές μάχες που έχει μπροστά του το
μέτωπο Αθήνας - Λευκωσίας.

Χθες, ο πρώην πρόεδρος της Ν.Δ., Μιλτιάδης Έβερτ, δήλωσε σχετικά με την
απόφαση για τους S-300:

«Η πολιτική ζωή της χώρας διέρχεται την περίοδο της υποτέλειας. Μοιάζει σαν
τον Καραγκιόζη που τρώει ξύλο από τον βεζύρη και λέει: Ρίξτε και άλλο, αντέχω,
ευχαριστώ. 
Κάθε χρόνο οι Αμερικανοί εορτάζουν την ημέρα των Ευχαριστιών προς τον Θεό. 
Η κυβέρνηση Σημίτη εορτάζει δύο φορές τον χρόνο την ημέρα των Ευχαριστιών προς
τους Αμερικανούς. 
Μία για την ημέρα των Ιμίων και μία για την ημέρα των S-300. Να δούμε ποια θα
είναι η τρίτη ημέρα των Ευχαριστιών».

ΝΕΟΥΣ ΥΠΟΥΡΓΟΥΣ Άμυνας και Παιδείας ορκίζει σήμερα ο πρόεδρος Κληρίδης μετά τη
διαφωνία της ΕΔΕΚ με την απόφαση να εγκατασταθούν οι πύραυλοι S-300 στην Κρήτη
και την αποχώρησή της από την κυβέρνηση.

Οι κ.κ. Γ. Ομήρου και Κάππας, οι οποίοι είχαν υποδειχθεί από τον κ. Λυσσαρίδη
και κατείχαν αντίστοιχα τα υπουργεία Άμυνας και Παιδείας, υπέβαλαν χθες τις
παραιτήσεις τους. Ο κ. Κληρίδης επρόκειτο να πραγματοποιήσει χθες μερικό
ανασχηματισμό, αλλά σημειώθηκε εμπλοκή στις διαβουλεύσεις για τον νέο υπουργό
Άμυνας. Αντίθετα, βέβαιος θεωρείται ο Ουράνιος Ιωαννίδης, κορυφαίο στέλεχος
του ΔΗΣΥ ως ο νέος υπουργός Παιδείας.

Ο κυβερνητικός εκπρόσωπος Χρ. Στυλιανίδης απέρριψε πρόταση για μετακίνησή του
στο υπουργείο Άμυνας και επικρατέστερος εμφανίζεται ο Γ. Χαραλαμπίδης,
βετεράνος της δημόσιας υπηρεσίας που χρημάτισε και υπηρεσιακός υπουργός Άμυνας.

Εν τω μεταξύ, η διαμάχη για την απόφαση εγκατάστασης των πυραύλων στην Κρήτη
συνεχίζεται στην πολιτική σκηνή της Κύπρου. Ο πρόεδρος της Βουλής κ. Κυπριανού
ζήτησε το σχηματισμό κυβέρνησης εθνικής ενότητας χωρίς τον Κληρίδη και
υποστήριξε ότι δεν υπάρχει πια αμυντικό δόγμα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16332N092</ED>
<ID>
ID:15266

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N09&aa=2</URL></REF>


Article

<CATEGORY>vin04</CATEGORY>

 <H2>Στρατιωτικό υλικό του ΝΑΤΟ μέσω Θεσσαλονίκης στα Σκόπια
</H2>
ΘΕΣΣΑΛΟΝΙΚΗ. Γραφείο Βόρ. Ελλάδας

Στρατιωτικό υλικό. Με εμπορικά πλοία μεταφέρεται το στρατιωτικό υλικό για
λογαριασμό της πολυεθνικής δύναμης

ΣΤΡΑΤΙΩΤΙΚΑ οχήματα και κοντέινερ με στρατιωτικό υλικό ξεφορτώνουν από το πρωί
χθες δύο μεγάλα εμπορικά πλοία στο λιμάνι της Θεσσαλονίκης. Το στρατιωτικό
υλικό αφορά ΝΑΤΟϊκή στρατιωτική δύναμη και έχει προορισμό τα γειτονικά Σκόπια.

Δύο ακόμη μεταγωγικά πλοία κατέπλευσαν χθες στο λιμάνι της Θεσσαλονίκης, όπου
ξεφόρτωσαν στρατιωτικά οχήματα και κοντέινερ. Το στρατιωτικό υλικό προωθείται
ήδη οδικά προς την ΠΓΔΜ.

Πρόκειται για μια ακόμη αποστολή με δύο μεταγωγικά πλοία γαλλικών συμφερόντων
(έφεραν σημαίες Αιγύπτου και Αγίου Βικεντίου) στρατιωτικής δύναμης του ΝΑΤΟ,
για την προστασία των διεθνών παρατηρητών στο Κοσσυφοπέδιο, που φθάνει με
πλοία στο λιμάνι της Θεσσαλονίκης και προωθείται στη συνέχεια προς τη
γειτονική χώρα εδώ και ημέρες.

Μέχρι σήμερα από το λιμάνι της Θεσσαλονίκης έχουν μεταφέρει στρατιωτικό υλικό
συνολικά έντεκα μεταγωγικά πλοία, ενώ έχουν αποβιβασθεί ­ και στη συνέχεια
προωθηθεί προς την ΠΓΔΜ ­ περί τους 1.200 ξένους στρατιώτες.

Το στρατιωτικό υλικό (οχήματα, άρματα μάχης, τρόφιμα κ.ά.) προωθείται οδικά
μέσω του μεθοριακού σταθμού των Ευζώνων, αλλά και με αεροσκάφη χωρών του ΝΑΤΟ,
προς τα Σκόπια, όπου «εγκαθίστανται» στις πόλεις Τέτοβο και Κουμάνοβο, όπου
και αναπτύσσεται ΝΑΤΟϊκή στρατιωτική δύναμη από την Ολλανδία, τη Γαλλία, την
Ιταλία, το Βέλγιο, τη Γερμανία και τη Νορβηγία.

Η Ελλάδα και η Τουρκία δεν μετέχουν με στρατιωτική δύναμη, αλλά μόνο στο
πολυεθνικό επιτελείο του ΝΑΤΟ. Ικανοποιώντας σχετικό αίτημα της πολιτικής
ηγεσίας των Σκοπίων και οι δύο χώρες απέστειλαν από έξι αξιωματικούς η καθεμία.

Μέχρι τα μέσα Ιανουαρίου αναμένεται να έχει αναπτυχθεί πλήρως στη γειτονική
χώρα η πολυεθνική στρατιωτική δύναμη του ΝΑΤΟ για την προστασία των διεθνών
παρατηρητών στο Κοσσυφοπέδιο.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16332N093</ED>
<ID>
ID:15301

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N09&aa=3</URL></REF>


Article

<CATEGORY>vin04</CATEGORY>

 <H5>Να τα βρουν για το καλό της Αθηνάς
</H5><H2>30 ΕΡΩΤΗΣΕΙΣ
</H2><H2>ΓΕΡΑΣΙΜΟΣ ΣΤΑΥΡΑΚΑΣ
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

ΓΕΝΝΗΘΗΚΕ: Το 1949.

ΖΕΙ: Στο Νυδρί της Λευκάδας.

ΟΝΕΙΡΕΥΕΤΑΙ: Να μην ακολουθήσει η τραγική μοίρα των Ωνάσηδων την Αθηνά.

ΑΝΤΙΠΑΘΕΙ: Το ψέμα.

ΔΑΚΡΥΖΕΙ: Όταν βλέπει πρόσωπα αγαπημένα.

ΑΓΩΝΙΑ: Για την τύχη της ανθρωπότητας.

Δέκα χρόνια είχε να σερβίρει σε Ωνάση ο κ. Γεράσιμος Σταύρακας. Γι' αυτό
και όταν είδε την Αθηνά να περνάει το κατώφλι του «Φλοίσβου», ένιωσε ιδιαίτερη
συγκίνηση. Σερβιτόρος της θρυλικής δυναστείας για χρόνια, δεν αφήνει ποτέ έναν
Ωνάση να πληρώσει στην ταβέρνα του στο Νυδρί. Στην ερώτηση ποια είναι η
«συνταγή» για να ευτυχήσει η Αθηνά είναι κατηγορηματικός: «Να την αφήσουν να ηρεμήσει».

ΕΡ.: Η ζωή σας χωρίς τους Ωνάσηδες;

ΑΠ.: Πιο φτωχή.

ΕΡ.: Τι λογαριασμό πλήρωσε η Αθηνά και ο πατέρας της;

ΑΠ.: Όπως πάντα στον «Φλοίσβο» δεν πληρώνει κανένας Ωνάσης, λόγω της μεγάλης
προσφοράς στον τόπο.

ΕΡ.: Πόσες μέρες πριν σας ειδοποίησαν;

ΑΠ.: Μία ώρα πριν.

ΕΡ.: Αριστοτέλης Ωνάσης...

ΑΠ.: Ένας μύθος που ήταν πραγματικότητα.

ΕΡ.: Έχετε ανέβει ποτέ στον Σκορπιό;

ΑΠ.: Εργάστηκα στον Σκορπιό δύο χρόνια και άλλα δύο στο κότερο «Χριστίνα».

ΕΡ.: Δοκιμάσατε να μιλήσετε καθόλου Ελληνικά στην Αθηνά;

ΑΠ.: Όχι.

ΕΡ.: Το αγαπημένο φαγητό της Χριστίνας;

ΑΠ.: Τζατζίκι, ταραμοσαλάτα και ελληνικοί μεζέδες.

ΕΡ.: Πρώτη αντίδραση μόλις μάθατε ότι βρέθηκε νεκρή στην Αργεντική το 1988;

ΑΠ.: Δεν το πίστεψα μέχρι τη στιγμή που είδα το φέρετρο.

ΕΡ.: Τιερί Ρουσέλ...

ΑΠ.: Πατέρας της Αθηνούλας.

ΕΡ.: Τι σκεφθήκατε μόλις είδατε την Αθηνά;

ΑΠ.: Συγκινήθηκα πάρα πολύ.

ΕΡ.: Μοιάζει στη μητέρα της;

ΑΠ.: Αρκετά.

ΕΡ.: Τι θυμάστε από τον Αλέξανδρο Ωνάση;

ΑΠ.: Ένα γνήσιο Ελληνόπουλο.

ΕΡ.: Τι είπε η Αθηνά μόλις είδε τη φωτογραφία της μητέρας της στον τοίχο της ταβέρνας;

ΑΠ.: Βούρκωσε όταν της την έδειξε ο πατέρας της.

ΕΡ.: Έχει την ίδια μανία με τη Χριστίνα για την Κόκα Κόλα;

ΑΠ.: Όχι, σε μένα ήπιε νερό.

ΕΡ.: Το πιο παράλογο πράγμα που σας έχει ζητήσει ένας Ωνάσης;

ΑΠ.: Πάντα μου ζητούσαν λογικά πράγματα.

ΕΡ.: Το Νυδρί χωρίς τους Ωνάσηδες;

ΑΠ.: Ένα χωριό χωρίς τη φήμη που έχει σήμερα.

ΕΡ.: Η γνώμη σας για τη διαμάχη του Τιερί Ρουσέλ με το Ίδρυμα Ωνάση;

ΑΠ.: Να τα βρουν για το καλό της Αθηνάς.

ΕΡ.: Τι έτρωγε ο Αριστοτέλης Ωνάσης;

ΑΠ.: Ζητούσε πάντοτε ελληνικά φαγητά και ελληνικούς μεζέδες, ιδίως θαλασσινά.
Του άρεσε πολύ η λευκαδίτικη μυτζήθρα.

ΕΡ.: Και η Τζάκι;

ΑΠ.: Πάντοτε λιτοδίαιτη.

ΕΡ.: Το μέλλον της Αθηνάς;

ΑΠ.: Θα ήθελα να είναι πάντοτε ευτυχισμένη.

ΕΡ.: Αν σκηνοθετούσατε σε ταινία τη ζωή των Ωνάσηδων, τι τίτλο θα βάζατε;

ΑΠ.: «Η πραγματικότητα».

ΕΡ.: Ένα τραγούδι που σας θυμίζει τη ζωή τους;

ΑΠ.: «Κι αν είναι η μοίρα μου σακατεμένη».

ΕΡ.: Αν σας ζητούσε η Αθηνά να μετακομίσετε στην Ελβετία για να της μαγειρεύετε;

ΑΠ.: Αν και είμαι ευτυχισμένος στη Λευκάδα, θα το σκεφτόμουν για την Αθηνούλα
να μεταναστεύσω.

ΕΡ.: Όταν είδατε για πρώτη φορά τον Αριστοτέλη...

ΑΠ.: Με έπιασε ένα δέος.

ΕΡ.: Πώς είναι τον χειμώνα η Λευκάδα;

ΑΠ.: Είναι Λευκάδα. Το άλλο νησί.

ΕΡ.: Σας ζητούν το αγαπημένο φαγητό του Ωνάση;

ΑΠ.: Ναι, πολλές φορές. Και το έχω στον κατάλογό μου.

ΕΡ.: Οι δουλειές έχουν ανέβει εξαιτίας της φήμης σας;

ΑΠ.: Οπωσδήποτε.

ΕΡ.: Η σπεσιαλιτέ σας;

ΑΠ.: Φρέσκα ελληνικά φαγητά.

ΕΡ.: Ποια πρόσωπα θα θέλατε να δείτε στο ίδιο τραπέζι με την Αθηνά;

ΑΠ.: Τη μητέρα, τον παππού και τον θείο της.

ΕΡ.: Η «συνταγή» για να ευτυχήσει;

ΑΠ.: Να την αφήσουν να ηρεμήσει.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16332N101</ED>
<ID>
ID:15222

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N10&aa=1</URL></REF>


Article

<CATEGORY>vin06</CATEGORY>

 <H5>ΤΑ ΕΥΤΡΑΠΕΛΑ ΜΙΑΣ ΠΑΡΩΧΗΜΕΝΗΣ ΜΟΡΦΗΣ ΕΠΙΚΟΙΝΩΝΙΑΣ
</H5><H2>Επικίνδυνες παγίδες ψυχρών τηλεγραφημάτων...
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Τηλεγράφημα σημαίνει γράφω από μακριά. Τηλεφώνημα σημαίνει μιλώ από μακριά.
Τώρα πώς ένα τηλεγράφημα μπορεί να γίνει τηλεφώνημα είναι ένα εξαιρετικά
ενδιαφέρον όσο κι επικίνδυνο θέμα.

ΑΦΟΥ ΟΛΑ τα τηλεγραφήματα δεν είναι ευχετήρια, με ποιο δικαίωμα μπορεί να
τηλεφωνεί η Υπηρεσία των Ταχυδρομείων το κείμενο σε κάποιον που ίσως δεν
πρέπει να το ακούσει;

Τουλάχιστον στη Γαλλία αυτή η μέθοδος έγινε δυστυχώς ο κανόνας. Το τηλεγράφημα
φθάνει σαν γράμμα, δύο ημέρες μετά, αφού προηγουμένως σου έχουν ανακοινώσει
τηλεφωνικά το περιεχόμενό του.

Λόγω της ανταγωνιστικότητας των ευρωπαϊκών ταχυδρομείων, η γαλλική Poste
όφειλε να κάνει εξυγίανση, απολύοντας τους μικρούς «porteur» (κομιστές) των
τηλεγραφημάτων. Αλλά γιατί τότε ο πελάτης να μπει στον κόπο και το έξοδο του
τηλεγραφήματος, αν αυτό πρόκειται να φθάσει σαν κανονικό γράμμα;

Θα πρέπει να χρησιμοποιήσει ή το τηλέφωνο ή την κανονική πόστα. Έτσι θα
αποφύγει και τον όποιο κίνδυνο εμπεριέχει η ανάγνωση του μηνύματος σε πρόσωπα
άσχετα από αυτό. Διότι στο τηλέφωνο μιλάς ανάλογα σε ποιον απαντάει στην κλήση
και το απόρρητο της αλληλογραφίας ακόμα είναι κατοχυρωμένο στο Σύνταγμα.

Συνέβη σε τηλεγράφημα που στάλθηκε από το Λονδίνο στο Παρίσι στην ελληνική
γλώσσα με τα λατινικά στοιχεία: «Ο Σωτηράκης μπήκε για εγχείρηση. Μην το πείτε
ακόμα στη γιαγιά». Και στο τηλέφωνο, όταν πήρε να το διαβάσει η υπάλληλος των
ταχυδρομείων, μη γνωρίζοντας τι έλεγε, λόγω ελληνικής γλώσσας, απάντησε η ίδια
η γιαγιά. Κι έλαβε η ίδια πρώτη το μήνυμα που δεν έπρεπε λογικά να ξέρει. (Τη
συνέχεια της ιστορίας θα τη διηγηθούμε παρακάτω).

Παρένθεση: τα «χρόνια πολλά» σε φαξ είναι ό,τι πιο κρύο πράγμα υπάρχει. Διότι
αναγράφεται η ώρα, η φίρμα κτλ. Η διαχρονικότητα μιας ευχής αναστέλλεται από
την επικαιρικότητα του μέσου. Όσο για το e-mail κι αυτό είναι ψυχρό. Για να
κοινοποιηθεί και σε άλλους, πρέπει να εκτυπωθεί σε χαρτί. Κλείνει η παρένθεση.

Τι να κάνουμε λοιπόν; Απλούστατα να καταργηθούν τα τηλεγραφήματα, αφού έχουν
καταντήσει τηλεφωνήματα με τις ψυχρές κι άσχετες φωνές που τα μεταδίδουν.
(Αρκεί να θυμηθούμε τον διάλογο της Σιμόν Σινιορέ ­ υπάρχει σε δίσκο δικό της
­ καθώς προσπαθεί να πει σ' αγαπώ στον αγαπημένο της που μένει στην οδό Eugene
Sue. Για να εξηγήσει στην τηλεφωνήτρια πώς γράφεται το Sue χάνει όλη τη θέρμη
του μηνύματος που στέλνει). Εφόσον θέλουμε να είμαστε συνομήλικοι της
τεχνολογίας, ας αποφασίσουμε και την κατάργηση παρωχημένων μορφών επικοινωνίας
όπως είναι τα τηλεγραφήματα.

Το «ευχόμαστε καλές γιορτές» που έστειλαν φίλοι σε φίλο τους, ανώτερο
τραπεζικό στο Παρίσι, έφθασε από το στόμα της τηλεφωνήτριας που το διάβαζε στο
τηλέφωνο στ' αυτιά της Φιλιππινέζας οικιακής βοηθού που το αντέγραψε ως
«ερχόμαστε για τις γιορτές». Η δυσκολία του ελληνικού «χ», που λατινοποιήθηκε
σε ch, κατέληξε σε «ρ» κι έμπλεξε το ζευγάρι. Ο άντρας μόλις γύριζε από την
τράπεζα όπου η μετατροπή του αποθεματικού της από φράγκα σε ευρώ έγινε
απροσδοκήτως ομαλότερα απ' ό,τι αναμενόταν και ήταν τόσο ευχαριστημένος ώστε
κέρασε τον εαυτό του ένα ουίσκι, πριν ακόμα δει τη γυναίκα του.

­ Έρχονται για τις γιορτές, του είπε εκείνη. Μα είναι δυνατόν χωρίς καμιά άλλη προειδοποίηση;

­ Ποιοι;

­ Οι φίλοι μας οι τάδε.

­ Και πού το έμαθες; Πήραν τηλέφωνο;

­ Όχι. Στείλαν τηλεγράφημα. Και της το διάβασαν της Ροζέλιας (η Φιλιππινέζα
οικιακή βοηθός) από το τηλέφωνο.

­ Μα αφού δεν ξέρει γαλλικά;

­ Ελληνικά τής το διάβασαν οι Γάλλοι.

­ Και πότε έρχονται;

­ Δεν λένε. Λένε μόνο ερχόμαστε για τις γιορτές.

­ Μα οι γιορτές πέρασαν.

­ Ίσως εννοούν την αργία των Φώτων. Τι να σου πω;

­ Δηλαδή έρχονται αύριο; Και πού θα τους φιλοξενήσουμε, αφού δεν 'φυγαν ακόμα
οι δικοί μας.

­ Τι να σου πω; Πάρ' τους στο τηλέφωνο να μάθεις.

Κι έτσι έμαθε πως το «ευχόμαστε», μετατράπηκε από στόμα σε στόμα σε «ερχόμαστε».

Παρόμοια και η γιαγιά που ήξερε πριν από τους άλλους ότι ο Σωτηράκης μπήκε για
εγχείρηση στο Λονδίνο, δεν είπε τίποτα. Μόνο κάθε τόσο αναστέναζε, «αχ, τι να
γίνεται άραγε ο Σωτήρης; Τι να του είπαν οι γιατροί». Και όταν σε δύο μέρες,
το περιβόητο τηλεγράφημα έφθασε σαν απλό γράμμα (ούτε καν συστημένο) η κόρη
τής το έκρυβε. Αλλά η γιαγιά είχε τηλεφωνήσει στο μεταξύ στο Λονδίνο κι είχε
μάθει πως η εγχείρηση πήγε καλά, και δεν ανησυχούσε άλλο.

«Ψείρες» θα πει κανείς μέσα σ' έναν κόσμο που ζει τις θεομηνίες του σαν
προσφάι και τη δομημένη αδικία σαν ζυμωμένο ψωμί. Ή όπως έλεγε την περασμένη
Τρίτη ο Στάθης, «αφήσαμε πίσω τους διάφορους -ισμούς (σοσιαλισμούς,
ανθρωπισμούς, κομμουνισμούς) και μπήκαμε στη μεγαλειώδη εποχή των -ιγκ.
Μόντελινγκ, κλάμπινγκ, σόπινγκ». Του αμερικανικού απαρεμφάτου: bonmbing. Και
στην Κρήτη αποκαλούν «ευρωτσέλιγκα» τον κάτοχο πάνω από τρία «κουράδια». Καλά Φώτα!
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16332N111</ED>
<ID>
ID:15180

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μεταμεσονύχτια
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

ΤΟ ΡΕΥΜΑ έχει κοπεί και είναι ολοσκότεινα. Η ξύλινη πόρτα τρίζει και ο αέρας
κάνει το παράθυρο να χτυπάει. Τακ, τακ, τακ. Θέλω μία σοκολάτα υγείας
επειγόντως. Τίποτε, ησυχία. Μπαίνει μέσα, φωνάζει «είναι κανείς εδώ;», κανείς,
μόνο τα βήματά του πάνω στο ξύλινο πάτωμα. Χρατς, σκίζω το χαρτί της
σοκολάτας. Νάτος. Πίσω σου. Φωνάζει ένας από πίσω. Στο φως που μπαίνει από την
πίσω πόρτα, τον βλέπει. Παγώνει από φόβο. Στο χέρι του αστράφτει το μαχαίρι
και η μάσκα που φοράει για να τον αναγνωρίσουμε, έχει γυρίσει, λέει, είκοσι
χρόνια μετά. Αμέσως μετά είχε γίνει εκεί μέσα, πανικός. Μετά, πέφτουν τα
γράμματα. Γαργαλιστική μυρωδιά από ποπκόρν κατεβαίνει από τον διάδρομο ως τις
θέσεις μας. Αν δεν είχα πάρει τη σοκολάτα... Νάτος πάλι. Τώρα είναι που θα
μείνουν μόνοι και θα τους βρει. Έρχεται απειλητικός. Και με το μαχαίρι
γκρο-πλαν. Βιαστείτε, ντε. Γρήγορα. Ωχ, πάνε κι αυτοί! Δεν το περίμενες; Αν
δεν το περίμενα θα ήμουν εδώ; Διάλειμμα. Μία Κόκα Κόλα, για μένα. Μόνο γρήγορα
γιατί αρχίζει. Τώρα, να δεις τι την περιμένει. Αυτός με τη μάσκα πάντως την
περιμένει στη γωνία. Ωπ. Αυτό δεν τον βλέπω. Πέρασε; Έφυγε; Όχι ακόμη.
Ξανασηκώνεται. «Κοίτα τώρα θα εμφανιστεί μπροστά της». Τώρα. Οι πίσω το έχουν
ξαναδεί. Και είναι ανάγκη να το λένε; Φύγε, τρέχα. Την έπιασε. Γιατί δεν του
βγάζει τη μάσκα; Δεν προλαβαίνει. Δεν το πιστεύω. Δεν τον πιάνει τίποτε.
Σταμάτα να μιλάς. Αυτό ήταν. Τέλειωσε. Έτσι νομίζεις. Κι αν σηκωθεί μετά τα
γράμματα; Το μαχαίρι το κρατάει. Τέλειωσε σου λέω, δεν έχει άλλο. Θέλεις λίγη
σοκολάτα ακόμη; Μπα, φτάνει. Λες να έχει συνέχεια; Κι αυτό παίζει. Μετά τα
μεσάνυχτα πάντα. Ε, έχει τη χάρη του. Ναι, αλλά γιατί κοιτάς συνέχεια πίσω;
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16332N112</ED>
<ID>
ID:15354

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N11&aa=2</URL></REF>


Article

<CATEGORY>vin06</CATEGORY>

 <H5>ΤΩΡΑ ΑΝΑΖΗΤΟΥΝ ΦΟΡΕΑ ΓΙΑ ΤΗ ΔΙΑΧΕΙΡΙΣΗ ΤΟΥ ΣΥΣΤΗΜΑΤΟΣ, ΚΑΘΩΣ Ο ΔΗΜΟΣ ΔΕΝ
ΑΝΑΛΑΜΒΑΝΕΙ ΤΗΝ ΕΥΘΥΝΗ ΛΕΙΤΟΥΡΓΙΑΣ
</H5><H2>Κόλλησαν οι μπάρες
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Ζητείται φορέας για τη διαχείριση του συστήματος με τις μπάρες στο Εμπορικό
Τρίγωνο της Αθήνας.

Ζητείται φορέας για να αναλάβει την ευθύνη διαχείρισης του συστήματος με τις
μπάρες στο κέντρο της Αθήνας. Μέχρι τότε, το σύστημα υπολειτουργεί

ΚΑΠΩΣ έτσι θα μπορούσε να τιτλοφορείται το σίριαλ που ξεκίνησε τον Σεπτέμβριο
του '95 και δεν λέει ακόμη να λάβει τέλος. Οι μπάρες στο κέντρο της πόλης
μπορεί να ανεβοκατεβαίνουν, όμως ακόμη και σήμερα δεν έχει ξεκαθαρίσει το
ποιος έχει και τη διοικητική ευθύνη του μέτρου.

Η ουσία είναι πάντως ότι τρία χρόνια μετά την εγκατάστασή του στο κέντρο της
Αθήνας, το σύστημα με τις μπάρες υπολειτουργεί. Και ένας από τους κυριότερους
λόγους που συμβαίνει αυτό, είναι ότι δεν έχει αναλάβει κανείς την αρμοδιότητα
διαχείρισής του.

Από τη μια πλευρά είναι το ΥΠΕΧΩΔΕ, στελέχη του οποίου τόνιζαν στα «ΝΕΑ» ότι
«το έργο είναι έτοιμο, το έχουμε κατασκευάσει, αλλά ο δήμος δεν έχει αποδεχτεί
ακόμη την ευθύνη διοίκησής του». Και από την άλλη είναι ο δήμος της Αθήνας,
αρμόδιο στέλεχος του οποίου γνωστοποίησε στα «ΝΕΑ», ότι «η καθυστέρηση αυτή
δεν οφείλεται σε εμάς αλλά στο ΥΠΕΧΩΔΕ, επειδή το έργο παρουσίαζε ορισμένες
τεχνικές παραλείψεις που έπρεπε να διορθωθούν».

Η ίδια πηγή τόνιζε ότι περισσότερες εξελίξεις θα υπάρξουν μετά τις 15
Ιανουαρίου όταν θα έχει συγκροτηθεί σε σώμα το νέο δημοτικό συμβούλιο του
δήμου της Αθήνας. Περισσότερο απογοητευμένος απ' όλους φαίνεται πως είναι ο
πρόεδρος του Συνδέσμου Χονδρεμπορικών και Βιοτεχνικών Επιχειρήσεων Εμπορικού
Τριγώνου, Χρήστος Βασιλακόπουλος, ο οποίος δηλώνει ότι «το σύστημα με τις
μπάρες δεν αστυνομεύεται και ολόκληρο το εμπορικό τρίγωνο έχει μετατραπεί σε
ένα μεγάλο πάρκινγκ».

Το σίγουρο πάντως είναι ότι άνθρωποι της δημοτικής αστυνομίας έχουν
εκπαιδευτεί πάνω στη λειτουργία του συστήματος και στελεχώνουν το κέντρο
ελέγχου που βρίσκεται στην οδό Μητροπόλεως. Το συγκεκριμένο έργο είχε
εξαγγελθεί τον Σεπτέμβριο του 1995 και κατασκευάστηκε από δύο εταιρείες
(URBANICA - Ελληνική Τεχνοδομική) τον επόμενο χρόνο. Η αρχική του σύμβαση ήταν
ύψους 400 εκατομμυρίων δραχμών. 
Όμως το ποσό αυτό, που προήλθε από το 2ο Κοινοτικό Πλαίσιο Στήριξης, έφθασε τα
530 εκατομμύρια δραχμές, «καθώς έγιναν υπόγειες βελτιώσεις τεχνολογικού
χαρακτήρα στο σύστημα, αλλά και επειδή δαπανήθηκαν και άλλα χρήματα για την
επιδιόρθωση φθορών που είχαν υποστεί οι σταθερές εξωτερικές μπάρες από
διερχόμενα αυτοκίνητα», συμπλήρωσε στέλεχος του ΥΠΕΧΩΔΕ. Το τελικό κόστος όμως
ξεπέρασε κατά μερικά εκατομμύρια και το παραπάνω ποσό καθώς χρειάστηκαν και
νέες επιδιορθώσεις από επιπλέον φθορές.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16332N121</ED>
<ID>
ID:15181

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N12&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Χρειάζεται τόλμη
</H2>
<AUTHOR>ΣΠΥΡΟΣ ΤΣΑΓΚΑΡΑΤΟΣ</AUTHOR>

ΤΟ ΕΜΠΟΡΙΚΟ Τρίγωνο, η παραδοσιακή καρδιά της πόλης ξαναγίνεται το σημείο
συνάντησης, διασκέδασης, επαφής, αλλά και περιπάτου, ιδίως τις γιορτινές
μέρες, τις μέρες που οι κάτοικοι νιώθουν την ανάγκη να παραμερίσουν τα δικά
τους προβλήματα και αυτά που τους προκαλεί η πόλη τους και να νιώσουν τη χαρά
που προσφέρουν τα απλά πράγματα, όπως μια βόλτα, μια συνάντηση, μια φωτισμένη
βιτρίνα, ένα μικρό δώρο.

Το κέντρο έχει το προνόμιο να αποτελεί τον ιδανικό χώρο για τη συνεύρεση και
αναψυχή των κατοίκων από κάθε περιοχή και το βάρος να συσσωρεύει στον μέγιστο
βαθμό το σύνολο των προβλημάτων της πόλης.

Σημαντική η προσπάθεια, τα τελευταία χρόνια, να ανακτήσει το Εμπορικό Τρίγωνο
τον παραδοσιακό χαρακτήρα και τη σημασία του, τόσο με τις πεζοδρομήσεις (ιδίως
της Ερμού) όσο και με τη λειτουργία του, που απαιτεί τη μετατροπή του
από χώρο διέλευσης και στάθμευσης Ι.Χ. σε όαση δημιουργίας, πολιτιστικών και
εμπορικών δραστηριοτήτων και αναψυχής, σε όαση ζωής.

Τώρα που οι γιορτές τελειώνουν και τα φώτα, οι τηλεοράσεις και οι φιέστες
δίνουν τη θέση τους στην καθημερινή πραγματικότητα, έφθασε η ώρα τα μέτρα που
συμβάλλουν στην αναβάθμιση του κέντρου, όπως οι μπάρες στο Εμπορικό Τρίγωνο,
να καθιερωθούν και να λειτουργήσουν, χωρίς άλλοθι και μιζέριες, με τόλμη και αποφασιστικότητα.

Ο Σπύρος Τσαγκαράτος είναι αρχιτέκτων - δρ πολεοδόμος.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16332N122</ED>
<ID>
ID:15355

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N12&aa=2</URL></REF>


Article

<CATEGORY>vin06</CATEGORY>

 <H2>Οι ρόδες φορτηγού συνέθλιψαν τον παππού και την εγγονή
</H2>
Η τραγωδία. Οι κηλίδες αίματος έφθασαν έως το αμάξωμα του σταματημένου
πούλμαν, στο σημείο όπου βρήκαν μαρτυρικό θάνατο ο συνταξιούχος αστυνομικός
Γιώργος Μιχαλόπουλος και η μόλις πέντε χρόνων εγγονή του

ΤΡΑΓΩΔΙΑ χθες το μεσημέρι στην άσφαλτο. Κάτω από τις ρόδες φορτηγού βρήκαν
μαρτυρικό θάνατο ο παππούς και η πεντάχρονη εγγονή του, ενώ επέστρεγαν σπίτι
τους από την παιδική χαρά.

Το δυστύχημα, που στοίχισε τη ζωή στον συνταξιούχο αστυνομικό Γιώργο
Μιχαλόπουλο, 69 χρόνων, και στην ηλικίας μόλις πέντε ετών εγγονή του Μαριάννα,
έγινε στη 1.00 το μεσημέρι στην διασταύρωση των οδών Φλέμιγκ και Γράμμου, στην Αργυρούπολη.

Ένας δρόμος-παγίδα για περαστικούς αλλά και για οδηγούς είναι, σύμφωνα με τους
κατοίκους, η οδός Γράμμου. Ένας δρόμος στενός διπλής κατεύθυνσης, ενώ τα
αυτοκίνητα, ακόμα και πούλμαν, που σταθμεύουν και στις δύο πλευρές κόβουν την
ορατότητα και δημιουργούν μεγάλα προβλήματα στην κυκλοφορία.

Την ώρα που έγινε το δυστύχημα στην οδό Γράμμου, λίγα μέτρα πριν από την
διασταύρωσή της με την οδό Φλέμιγκ, ήταν σταθμευμένα στην μια πλευρά ένα
πούλμαν και στην άλλη δύο Ι.Χ. αυτοκίνητα.

Το τριαξονικό Δ.Χ. φορτηγό με οδηγό τον 47χρονο Νίκο Β. Κουτλούμπαση ερχόταν
από τον Υμηττό και κατέβαινε την οδό Γράμμου. Λίγα μέτρα πριν από τη
διασταύρωση με την οδό Φλέμιγκ, ο οδηγός σταμάτησε προκειμένου να κάνει χώρο
για να περάσει ένα Ι.Χ. αυτοκίνητο, το οποίο εκινείτο στην αντίθετη κατεύθυνση.

Απορροφημένος όπως φαίνεται ο οδηγός του φορτηγού με το άλλο αυτοκίνητο και με
το πούλμαν που ήταν σταθμευμένο στην οδό Γράμμου δεν πρόσεξε τους δύο πεζούς,
τον Γιώργο Μιχαλόπουλο και την πεντάχρονη εγγονή του που προσπαθούσαν να
περάσουν απέναντι. Ο οδηγός τού φορτηγού έβαλε μπρος τη μηχανή και ξεκίνησε.
Έπεσε πάνω στον παππού και την εγγονή του και τους συνέθλιψε με τις μπροστινές
του ρόδες. Τις φωνές άκουσαν κάτοικοι της περιοχής και βγήκαν στον δρόμο. Το
θέαμα που αντίκρυσαν ήταν φοβερό και έπαθαν σοκ. Οι κηλίδες αίματος στο
αμάξωμα του πούλμαν φανέρωναν το εφιαλτικό σκηνικό.

«Δεν τους είδα. Δεν κατάλαβα πώς έγινε», έλεγε συγκλονισμένος ο οδηγός τού
φορτηγού, ο οποίος συνελήφθη και κρατείται στο Τμήμα Τροχαίας Γλυφάδας.

Σαν κεραυνός έπεσε η είδηση στους γονείς της άτυχης Μαριάννας. Και οι δύο
είναι αστυνομικοί, ο πατέρας τής μικρής υπηρετεί στο υπουργειο Δημόσιας Τάξης
και η μητέρα της σε Αστυνομικό Τμήμα του Πειραιά. Η Μαριάννα ήταν το
μοναχοπαίδι τους.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16332N123</ED>
<ID>
ID:15277

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N12&aa=3</URL></REF>


Article

<CATEGORY>vin06</CATEGORY>

 <H5>ΕΠΙΣΤΟΛΗ ΑΡΣΕΝΗ ΣΕ ΓΟΝΕΙΣ ΚΑΙ ΠΡΟΣΚΛΗΣΗ ΣΤΗΝ ΟΛΜΕ ΓΙΑ ΤΗΝ ΠΕΜΠΤΗ
</H5><H5>ΠΑΡΑΔΕΙΓΜΑΤΑ ΤΡΙΩΡΗΣ ΠΡΟΑΓΩΓΙΚΗΣ ΕΞΕΤΑΣΗΣ ΤΩΝ ΜΑΘΗΤΩΝ ΤΗΣ Β'
ΤΑΞΗΣ ΤΟΥ ΕΝΙΑΙΟΥ ΛΥΚΕΙΟΥ ΙΣΤΟΡΙΑ - ΓΕΝΙΚΗΣ ΠΑΙΔΕΙΑΣ
</H5><H2>Ετοιμάζουν τα σχολεία, περιμένουν τους μαθητές
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Όλα είναι έτοιμα για να λειτουργήσουν κανονικά τα σχολεία την ερχόμενη
Παρασκευή 8 του μηνός, τόνισε χθες μεταξύ άλλων ο υπουργός Παιδείας κ. Γερ.
Αρσένης, δίνοντας παράλληλα στη δημοσιότητα και νέα παραδείγματα εξετάσεων στο
πλαίσιο ενεργειών για την προώθηση της εκπαιδευτικής μεταρρύθμισης, που αυτή
τη φορά αφορούν την Ιστορία.

Τα θρανία που είχαν καταστραφεί θα αντικατασταθούν, οι ζημιές θα
αποκατασταθούν και όλα θα είναι έτοιμα την Παρασκευή. Το μεγάλο ερώτημα είναι:
τι θα κάνουν οι μαθητές;

ΠΑΡΑΛΛΗΛΑ ο κ. Αρσένης καλεί την Ομοσπονδία των καθηγητών (ΟΛΜΕ) σε συνάντηση,
μεθαύριο Πέμπτη, και απευθύνει επιστολή προς τους γονείς όλων των μαθητών των
Λυκείων της χώρας, προκειμένου να τους ενημερώσει για τη μεταρρύθμιση.
Ειδικότερα ο κ. Αρσένης είπε μεταξύ άλλων ότι έχει δώσει εντολή στον Οργανισμό
Σχολικών Κτιρίων (ΟΣΚ) σε συνεργασία με τις δημαρχιακές και νομαρχιακές
επιτροπές να φροντίσουν, ώστε να αποκατασταθούν όλες οι ζημιές που υπάρχουν σε
σχολεία και να καταστεί δυνατή η λειτουργία τους στις 8 του μηνός..1.

«Σε πολλά σχολεία που βρίσκονταν υπό κατάληψη, τόνισε μεταξύ άλλων ο υπουργός,
υπάρχουν καταστροφές, ενώ ορισμένα είναι σε πανάθλια κατάσταση γιατί έχουν
καεί θρανία, έχουν καταστραφεί ή πωληθεί οι ηλεκτρονικοί υπολογιστές και έχει
βρεθεί επίσης άφθονο υλικό ναρκωτικών ουσιών».

Οι ζημιές, όπως είπε ο κ. Αρσένης, είναι περισσότερες στο Λεκανοπέδιο, στην
Πάτρα και στη Θεσσαλονίκη.

Χθες ο υπουργός Παιδείας απέστειλε επίσης προς την ΟΛΜΕ επιστολή με την οποία
καλεί το Διοικητικό της Συμβούλιο σε συνάντηση, μεθαύριο Πέμπτη 7 του μηνός,
με συγκεκριμένη ατζέντα θεμάτων, που περιλαμβάνει θέματα που αφορούν στη
μεσοπρόθεσμη (εξάμηνη) επιμόρφωση εκπαιδευτικών, στο Πιστοποιητικό Διδακτικής
Επάρκειας και στην ίδρυση και λειτουργία Σχολής Διαρκούς Επιμόρφωσης Εκπαιδευτικών.

Η ΟΛΜΕ

Το Διοικητικό Συμβούλιο της ΟΛΜΕ θα συνεδριάσει εντός της ημέρας για να
αποφασίσει αν θα δεχθεί ή όχι την πρόσκληση του κ. Αρσένη, αλλά και για να
συζητήσει άλλα θέματα, όπως η διοργάνωση συναυλίας στην Αθήνα στην αρχή της
ερχόμενης εβδομάδας και οι τοπικές γενικές συνελεύσεις των καθηγητών.

Ωστόσο κύκλοι της ΟΛΜΕ ανέφεραν χθες το βράδυ ότι η ΟΛΜΕ θα πάει μεν στο
ραντεβού που όρισε ο κ. Αρσένης, αλλά όχι για συζήτηση επί των θεμάτων που
εκείνος έθεσε.

Στην επιστολή του, τέλος, προς τους γονείς ο κ. Αρσένης, αφού κάνει μία
συνοπτική παρουσίαση του προγράμματος της εκπαιδευτικής μεταρρύθμισης και
εξηγεί ότι αυτή είναι αναγκαία, γιατί διαφορετικά τα επόμενα χρόνια τα
Ελληνόπουλα θα είναι σε πολύ δύσκολη θέση στην αγορά εργασίας σε σύγκριση με
τους συνομηλίκους τους των άλλων χωρών-μελών της Ευρωπαϊκής Ένωσης, αναφέρεται
και στο καυτό θέμα των φροντιστηρίων.

Ο κ. Αρσένης υπογραμμίζει ότι η φύση των εξετάσεων δεν απαιτεί φροντιστήριο,
για το οποίο επισημαίνει ότι «έχει ως αποτέλεσμα τον υπερβολικό φόρτο και την
κούραση των παιδιών, την απώλεια του ελεύθερου χρόνου τους, την κατάργηση της
ψυχαγωγίας και της διασκέδασής τους, κάτι το οποίο θα αποβεί τελικά εις βάρος
της ίδιας της απόδοσής τους στο σχολείο».

Ο κ. Αρσένης ζητεί την ενεργό συμμετοχή των γονέων για την εφαρμογή της
εκπαιδευτικής μεταρρύθμισης, υπογραμμίζοντας μεταξύ άλλων ότι «ένα κλειστό
σχολείο, που έχει καταλάβει μία μειοψηφία μαθητών, καταργώντας κάθε έννοια
νομιμότητας και δημοκρατίας, δεν μπορεί να προσφέρει αυτό που οφείλει να προσφέρει».

Στην αρχή της άλλης εβδομάδος θα δοθούν από το υπουργείο Παιδείας και άλλα
υποδείγματα εξετάσεων, για τη Φυσική.

Παράλληλα όλα αυτά τα υποδείγματα θα δοθούν με το άνοιγμα των σχολείων και
στους μαθητές.

Χθες, επίσης, ο πρόεδρος του Εθνικού Συμβουλίου Παιδείας (ΕΣΥΠ) κ. Ι.
Πανάρετος συναντήθηκε με τον πρόεδρο του Συνασπισμού κ. Κωνσταντόπουλο στο
πλαίσιο της προετοιμασίας για τη σύγκληση του ΕΣΥΠ στις 16 και 17 του μηνός. Ο
κ. Πανάρετος έχει επίσης προγραμματίσει συναντήσεις με τη Διδασκαλική
Ομοσπονδία σήμερα και με την Ανωτάτη Συνομοσπονδία Γονέων Μαθητών Ελλάδας
(ΑΣΓΜΕ) την Παρασκευή.


ΙΣΤΟΡΙΑ ΘΕΩΡΗΤΙΚΗΣ ΚΑΤΕΥΘΥΝΣΗΣ

Μάθημα: Η ΚΟΙΝΩΝΙΚΗ ΚΑΙ ΠΟΛΙΤΙΚΗ ΟΡΓΑΝΩΣΗ ΣΤΗΝ ΑΡΧΑΙΑ ΕΛΛΑΔΑ

Α' Ομάδα ερωτήσεων

ΟΜΑΔΑ Β'

ΘΕΜΑ 1ο: Η κίνηση των ιδεών στον 18ο αιώνα. Ο Διαφωτισμός

Ερώτηση Β.1.1:

Με επιστολή ο υπουργός Παιδείας εξηγεί στους γονείς την εκπαιδευτική
μεταρρύθμιση. Μετά τα παραδείγματα Ιστορίας θα ακολουθήσουν της Φυσικής...

Διαβάστε προσεκτικά τα κείμενα που ακολουθούν.

Κείμενο α': Ο πρώτος άνθρωπος ο οποίος, αφού περιέφραξε ένα χωράφι,
σκέφτηκε να πει «αυτό είναι δικό μου» και βρήκε ανθρώπους αρκετά απλοϊκούς για
να τον πιστέψουν, στάθηκε ο πρώτος ιδρυτής της πολιτικής κοινωνίας. Από πόσα
εγκλήματα, πόσους πολέμους, πόσες αιματοχυσίες, πόσες δυστυχίες και ολέθρους
θα είχε γλιτώσει το ανθρώπινο γένος, αν βρισκόταν κάποιος που, ξεριζώνοντας
τους πασάλους ή γεμίζοντας το χαντάκι που τριγύριζε το χωράφι, θα είχε φωνάξει
στους όμοιούς του: Φυλαχτείτε από αυτόν τον απατεώνα: είστε χαμένοι, αν
ξεχάσετε ότι οι καρποί ανήκουν σε όλους και ότι η γη δεν ανήκει σε κανέναν.

(Ρουσσό, Πραγματεία για την καταγωγή και τα βάθρα της ανισότητας
μεταξύ των ανθρώπων).

Κείμενο β': Από τη στιγμή που τα ελεύθερα επαγγέλματα και το εμπόριο θα
διεισδύσουν στο λαό και θα δημιουργήσουν, με τη βοήθεια της εργατικής τάξης,
ένα νέο μέσο πλουτισμού, προετοιμάζεται μια επανάσταση στους πολιτικούς
νόμους· μια καινούρια κατανομή του πλούτου προετοιμάζει και μια καινούρια
κατανομή της εξουσίας. Όπως η κατοχή των γαιών ανέβασε στην εξουσία την
αριστοκρατία, το ίδιο και η κατοχή των μέσων βιομηχανικής παραγωγής ανεβάζει
στην εξουσία το λαό (την αστική τάξη).

(Ζοζέφ Μπαρνάβ, Εισαγωγή στη Γαλλική Επανάσταση).

Να σχολιάσετε σύντομα τις απόψεις των συγγραφέων των παραπάνω κειμένων για
τις μορφές ιδιοκτησίας που αναφέρονται σ' αυτά και να τις συσχετίσετε
με τις ιδέες που επικράτησαν με τη Γαλλική Επανάσταση. Μονάδες 15

Ερώτηση Β. 2.1

Μελετήστε προσεκτικά το παρακάτω γράφημα και απαντήστε κατόπιν στις
ερωτήσεις που ακολουθούν.

(Προέρχεται από το διδακτικό βιβλίο της Ιστορίας της Β' τάξης του Ενιαίου
Λυκείου, σελ. 26)

Η μέση τιμή του σίτου στη Γαλλία στα τέλη του 18ου αιώνα. (Ο υπολογισμός έχει
γίνει σε λίβρες)

α) Ποια συμπεράσματα μπορείτε να βγάλετε από το γράφημα αυτό για την κρίση που
επικρατούσε στη Γαλλία στα τέλη του 18ου αιώνα και πώς η κρίση αυτή σχετίζεται
με την έκρηξη της Γαλλικής Επανάστασης;&#009Μονάδες 8

β) Ποια κοινωνικά στρώματα επηρεάστηκαν περισσότερο από την κρίση αυτή; Να
δικαιολογήσετε την απάντησή σας.

&#009Μονάδες 7

Ερώτηση Β.2.2.

Διαβάστε προσεκτικά το κείμενο που ακολουθεί.

Η Γαλλική Επανάσταση βρίσκεται στην ίδια την καρδιά της σύγχρονης παγκόσμιας
ιστορίας, στο σταυροδρόμι των διάφορων κοινωνικών και πολιτικών ρευμάτων που
χώρισαν και που χωρίζουν ακόμη τα έθνη. Θυγατέρα του ενθουσιασμού, άλλους
ανθρώπους φλογίζει με την ανάμνηση των αγώνων για την ελευθερία και την
ανεξαρτησία και με το όραμα για ισότητα κι αδελφοσύνη, και σ' άλλους προκαλεί
το μίσος. Θυγατέρα των φώτων συγκεντρώνει τα πυρά των συντηρητικών και των
προνομιούχων ή σαγηνεύει τη διάνοια με την τεράστια προσπάθεια που κατέβαλε
για να οργανώσει την κοινωνία επάνω στο θεμέλιο του ορθού λόγου. Παντοτινό
αντικείμενο θαυμασμού ή φόβου, η Γαλλική Επανάσταση παραμένει πάντοτε ζωντανή
στα βάθη των ανθρώπινων συνειδήσεων.

(Αλμπέρ Σομπούλ: Ιστορία της Γαλλικής Επανάστασης).

Με βάση όσα διδαχθήκατε για τα επιτεύγματα της Γαλλικής Επανάστασης,
να αιτιολογήσετε τις απόψεις που εκτίθενται στο παραπάνω κείμενο.
Μονάδες 20

1ο Θέμα: ΑΠΟ ΤΗΝ ΚΡΗΤΟΜΥΚΗΝΑΪΚΗ ΚΟΙΝΩΝΙΑ

ΣΤΗΝ ΚΟΙΝΩΝΙΑ ΤΗΣ ΠΟΛΗΣ - ΚΡΑΤΟΥΣ

Α. Γράψτε στο τετράδιό σας τις απαντήσεις στα παρακάτω ζητήματα.

1. Να περιγράψετε με λίγα λόγια τις ασχολίες και την κοινωνική θέση του λαού
(δήμου) και των δούλων στη μυκηναϊκή κοινωνία.

Μονάδες 8

2. Να ορίσετε τις ακόλουθες έννοιες: άναξ, οίκος, θήται. (Μην
ξεπεράσετε τις τρεις (3) γραμμές για κάθε έννοια)

&#009Μονάδες 6

Β. Γράψτε στο τετράδιό σας τον αριθμό καθεμιάς από τις παρακάτω
ερωτήσεις (1 έως 4) και σημειώστε δίπλα ακριβώς το γράμμα που
αντιστοιχεί στη σωστή απάντηση μαζί με την αντίστοιχη φράση.
Όπου χρειάζεται να συμπληρώσετε την απάντησή σας, γράψτε την αμέσως
από κάτω.

1. Η μινωική κοινωνία οδηγήθηκε σε σύνθετη κοινωνική οργάνωση, επειδή:

α. η γεωργία ήταν η αποκλειστική οικονομική δραστηριότητα στη μινωική Κρήτη.

β. ο βασιλιάς είχε την επίβλεψη των αγροτικών και κτηνοτροφικών εργασιών

γ. το εμπόριο και η βιοτεχνία εμφάνισαν ιδιαίτερη ανάπτυξη

δ. οι Μινωίτες έκαναν εισαγωγές χαλκού από την Κύπρο και κασσίτερου από τη Μ.
Ασία. Μονάδες 2

2. Μετά την κατάρρευση της μινωικής Κρήτης σημειώθηκε:

α. εξάπλωση της χρήσης της γραμμικής γραφής Α'

β. κυριαρχία των Μυκηναίων στο θαλάσσιο εμπόριο

γ. μετανάστευση μεγάλου αριθμού Κρητών στη Ν. Ιταλία

δ. καταστροφή των μυκηναϊκών κέντρων της ηπειρωτικής Ελλάδας. Μονάδες 2

3. Οι ευγενείς στις μεταμυκηναϊκές κοινωνίες ως πιο σημαντικές αξίες θεωρούσαν:

α. τον πλούτο και την πολυτέλεια

β. την πνευματική και καλλιτεχνική ανάπτυξη

γ. την τιμή και την ανδρεία

δ. την κατοχή γης και κοπαδιών Μονάδες 2

4. Ι. Στην κορυφή της κοινωνικής πυραμίδας στη μυκηναϊκή κοινωνία βρίσκονταν:

α. ο λααγέτας

β. ο άναξ

γ. ο δήμος

δ. οι ιερείς

Μονάδες 2

ΙΙ. Ποιος ήταν ο ρόλος του (ή τους)&#009Μονάδες 3

2ο Θέμα: Η ΚΟΙΝΩΝΙΑ ΚΑΤΑ ΤΗΝ ΚΛΑΣΙΚΗ ΕΠΟΧΗ

Α. Γράψτε στο τετράδιό σας τις απαντήσεις στα παρακάτω ζητήματα.

1. Τι σημαίνουν οι παρακάτω όροι:

α. μέτοικος β. χορηγία γ. μετοίκιον δ. ισοτελής

Μονάδες 8 (2Χ4)

2. Τα μεσαία στρώματα αντιμετώπιζαν περιορισμούς στην άσκηση των πολιτικών
τους δικαιωμάτων:

α. Να επισημάνετε τους περιορισμούς αυτούς και

β. Να εντοπίσετε τη βασική αιτία τους.

Μονάδες 6 (3Χ2)

Β. Γράψτε στο τετράδιό σας τον αριθμό καθεμιάς από τις παρακάτω
ερωτήσεις (1 έως 3) και σημειώστε δίπλα ακριβώς το γράμμα που
αντιστοιχεί στη σωστή απάντηση μαζί με την αντίστοιχη φράση.
Όπου χρειάζεται να συμπληρώσετε την απάντησή σας, γράψτε την
αμέσως από κάτω.

1. Στην αρχαία Ελλάδα οι δούλοι έκαναν ελάχιστες εξεγέρσεις, επειδή:

α. ήταν μικρός ο αριθμός τους

β. είχαν ορισμένα πολιτικά δικαιώματα

γ. είχαν ανθρώπινη μεταχείριση και δυνατότητα χειραφέτησης

δ. είχαν εξασφαλισμένη εργασία.&#009Μονάδες 2

2. Στην Αθήνα, την εποχή του Περικλή, τα κατώτερα στρώματα των πολιτών:

α. δεν είχαν πολιτικά δικαιώματα

β. αντιμετωπίζονταν ισότιμα με τους πολίτες των ανωτέρων κοινωνικών στρωμάτων

γ. έπρεπε να διαθέτουν εισόδημα για την αγορά πανοπλίας

δ. όφειλαν να καταβάλουν ετησίως εισφορά προκειμένου να συμμετέχουν ισότιμα
στα κοινά.&#009Μονάδες 2

3. Ι. Οι Αθηναίοι πολίτες, για να στρατευθούν ως ιππείς, έπρεπε:

α. να διαθέτουν πλούτο και υψηλή κοινωνική θέση

β. να έχουν μέτρια περιουσία με ετήσιο εισόδημα 200 μεδίμνους

γ. να καταβάλλουν ετησίως ειδικό φόρο 12 δραχμών

δ. να είναι ισοτελείς.&#009Μονάδες 2

ΙΙ. Να αιτιολογήσετε την απάντησή σας με λίγα λόγια

&#009Μονάδες 2

Γ. Να γράψετε συμπληρωμένες στο τετράδιό σας τις παρακάτω προτάσεις:

1. Οι δημόσιοι δούλοι απασχολούνταν ως:

α.................................. β...................................γ...................................

2. Οι δούλοι πριν καταθέσουν ως μάρτυρες στο δικαστήριο υποβάλλονταν σε
βασανιστήρια, επειδή................................................

3. Η χειραφέτηση των δούλων γινόταν α..................... β..................

Μονάδες 3 (1Χ3)

Β' Ομάδα ερωτήσεων

1ο Θέμα: Η ΚΟΙΝΩΝΙΑ ΤΗΣ ΠΟΛΗΣ - ΚΡΑΤΟΥΣ

&#009ΣΤΗΝ ΑΡΧΑΪΚΗ ΕΠΟΧΗ

1. Να περιγράψετε την κοινωνική διαστρωμάτωση της σπαρτιατικής κοινωνίας
παρουσιάζοντας τις παραγωγικές δραστηριότητες κάθε κοινωνικού στρώματος.

2. Να τεκμηριώσετε την άποψη ότι η σπαρτιατική κοινωνία ήταν μια «στατική» κοινωνία

Μονάδες 25 (12+13)

4ο Θέμα: Η ΚΟΙΝΩΝΙΑ ΣΤΗΝ ΕΛΛΗΝΙΣΤΙΚΗ ΕΠΟΧΗ

Διαβάστε προσεκτικά το κείμενο που ακολουθεί.

«Όταν ήταν έφορος στη Σπάρτη κάποιος άνδρας ισχυρός, θρασύς και
δύστροπος, που ονομαζόταν Επιτάδευς, επειδή ήρθε σε
σύγκρουση με το γιό του, πρότεινε νόμο να έχει το δικαίωμα ο
καθένας, και όσο ακόμα ζει, να δίνει και να κληροδοτεί το
σπίτι και τον κλήρο του σε όποιον ήθελε. Και αυτός βέβαια πρότεινε
το νόμο και καταπράυνε την οργή του. Οι άλλοι πάλι, όταν
από πλεονεξία τον δέχτηκαν και τον επικύρωσαν, κατέστρεψαν το
καθεστώς που υπήρχε (δηλαδή του Λυκούργου). Γιατί οι ισχυροί
αποκτούσαν πια χωρίς φειδώ τα κτήματα των συγγενών τους. Και τελικά
έμειναν λιγότεροι από εφτακόσιοι Σπαρτιάτες και από αυτούς μόλις οι εκατό
ήταν ιδιοκτήτες γης και κλήρου. Οι υπόλοιποι, άποροι και
χωρίς πολιτικά δικαιώματα, έμεναν στην πόλη και στους εξωτερικούς
πολέμους έπαιρναν απρόθυμα μέρος, ενώ περίμεναν κάποια ευκαιρία
για ανατροπή της υπάρχουσας κατάστασης». (Πλούταρχος, Άγις και Κλεομένης,
5, 1-7)

Με βάση τις ιστορικές σας γνώσεις και τις πληροφορίες που παρέχει το παραπάνω
κείμενο να απαντήσετε στις ακόλουθες ερωτήσεις:

1. Ποια συμπεράσματα θα μπορούσε κανείς να βγάλει από το παραπάνω κείμενο για
τα αίτια που προκάλεσαν την κατάρρευση του κοινωνικοπολιτικού οικοδομήματος
της Σπάρτης;

2. Ποιες είναι οι δύο, κατά τη γνώμη σας, σημαντικότερες κοινωνικοπολιτικές
αλλαγές που εισηγήθηκε με νόμο ο βασιλιάς της Σπάρτης Άγις (244-241 π.Χ.); Να
αιτιολογήσετε την αναγκαιότητά τους.

Μονάδες 25 (12+13)

Σύνολο μονάδων 100

ΟΔΗΓΙΕΣ ΓΙΑ ΤΟΥΣ ΜΑΘΗΤΕΣ

1. Η πρώτη ομάδα ερωτήσεων περιλαμβάνει δύο θέματα, τα οποία αναλύονται στις
παρακάτω κατηγορίες ερωτήσεων:

&#009Α. Σύντομης απάντησης

&#009Β. Πολλαπλής επιλογής και

&#009Γ. Συμπλήρωσης (υπάρχει μόνο στο 2ο θέμα)

&#009Οι ερωτήσεις αυτές αποσκοπούν στον έλεγχο των ιστορικών γνώσεων που
αποκτήσατε από το μάθημα της Ιστορίας για την κοινωνική και πολιτική οργάνωση
στην Αρχαία Ελλάδα. Για να απαντήσετε σ' αυτές θα γράψετε στο τετράδιό σας τον
αριθμό του αντίστοιχου θέματος και αμέσως από κάτω το γράμμα που αντιστοιχεί
σε κάθε υποομάδα ερωτήσεων (Α,Β,Γ) Π.χ.

&#009Θέμα 1ο.

&#009Α.

&#0091..........................................................................................................

Ακολουθήστε μετά τις οδηγίες που αναφέρονται στην αρχή κάθε υποομάδας ερωτήσεων.

2. Όσον αφορά ειδικότερα τις ερωτήσεις των υποομάδων Α' (1ο και 2ο θέμα)
πρέπει να έχετε υπόψη σας τα εξής: Δεν είναι απαραίτητο να επαναλάβετε στις
απαντήσεις σας αυτούσιο το περιεχόμενο του βιβλίου σας. Προσπαθήστε να
αποδώσετε με δικά σας λόγια το νόημά του. Οι απαντήσεις σας πρέπει να εί-

ναι σύντομες. Μην ξεπεράσετε τις 10 περίπου γραμμές για κάθε απάντηση.

3. Η ερώτηση συμπλήρωσης (2ο θέμα/υποομάδα Γ') περιλαμβάνει τρεις φράσεις
(1,2,3). Ζητείται από σας να συμπληρώσετε τα κενά που υπάρχουν σ' αυτές και να
τις γράψετε συμπληρωμένες στο τετράδιό σας. Αν δεν θυμόσαστε όλα τα στοιχεία
που σας ζητούνται, γράψτε όσα ξέρετε.

4. Η Β' Ομάδα περιλαμβάνει δύο θέματα, τα οποία αναλύονται σε επιμέρους
ερωτήσεις που αποσκοπούν στον έλεγχο της δ ημιουργικής ανάπλασης των ιστορικών
σας γνώσεων και της

ικανότητας διατύπωσης κρίσεων για ιστορικά γεγονότα ή φαινόμενα. Στις
ερωτήσεις αυτές θα απαντήσετε ελεύθερα, διατυπώνοντας την άποψή σας. Από την
ιστορική πηγή (κείμενο του Πλουτάρχου) που παρατίθεται θα αντλήσετε όσα
στοιχεία θεωρείτε απαραίτητα, για να απαντήσετε στις ερωτήσεις που ακολουθούν.
Στο τετράδιό σας δεν χρειάζεται να ξαναγράψετε ούτε το κείμενο ούτε τις
ερωτήσεις. Θα σημειώσετε μόνο τον αριθμό του κάθε θέματος και θα γράψετε
αμέσως από κάτω την απάντησή σας.

&#009Π.χ. Ομάδα Β-1ο θέμα

&#009&#009α ... ... ... ...

&#009&#009β ... ... ... ...

&#009&#0092ο θέμα

&#009&#009α ... ... ... ...

&#009&#009β... ... ... ...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16332N141</ED>
<ID>
ID:15182

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N14&aa=1</URL></REF>


Article

<CATEGORY>vin06</CATEGORY>

 <H2>Η ανάπτυξη της κριτικής σκέψης των μαθητών
</H2>
<AUTHOR>ΧΡΙΣΤΟΦΟΡΟΣ ΧΑΡΑΛΑΜΠΑΚΗΣ</AUTHOR>

Η ανάπτυξη και καλλιέργεια της κριτικής σκέψης των μαθητών οφείλει να
αποτελεί υψίστης προτεραιότητας στόχο της εκπαιδευτικής πολιτικής κάθε
σύγχρονου κράτους το οποίο φιλοδοξεί να εκπαιδεύσει ελεύθερους και ανεξάρτητα
σκεπτόμενους πολίτες.

Η νοοτροπία των εκπαιδευτικών επηρεάζει τον τρόπο σκέψης των μαθητών

ΤΑ ΤΕΛΕΥΤΑΙΑ μόλις χρόνια, υπό την πίεση των ραγδαίων επιστημονικών,
οικονομικών, πολιτικών και κοινωνικών εξελίξεων, αρχίζουν να γίνονται εμφανείς
οι συνέπειες της μονόπλευρης διδασκαλίας η οποία εγκλωβίζει διδάσκοντες και
διδασκόμενους σε ποικίλα αδιέξοδα, αποκλείει εναλλακτικές δυνατότητες επίλυσης
προβλημάτων, περιορίζοντας με τον τρόπο αυτό την ανάπτυξη της δημιουργικής
σκέψης. Για την ανάπτυξη της κριτικής σκέψης των μαθητών είναι απαραίτητο να
υπάρξει αλλαγή νοοτροπίας κατά κύριο λόγο των εκπαιδευτικών. Πρέπει να
συνειδητοποιήσουν ότι το σχολικό βιβλίο, όσο καλό και αν είναι, δεν αποτελεί
«τυφλοσύρτη» αλλά προδιαγράφει (ή οφείλει να προδιαγράφει) τα ευρύτατα πλαίσια
μέσα στα οποία μπορεί να κινηθεί ο εκπαιδευτικός και, αν χρειαστεί, να ξεφύγει
ακόμα και από αυτά, προκειμένου να ανταποκριθεί στο επίπεδο και τα
ενδιαφέροντα των μαθητών που έχει κάθε φορά μπροστά του. Μια δεύτερη αλήθεια,
η οποία δεν φαίνεται να έχει κατανοηθεί πλήρως από μεγάλο αριθμό διδασκόντων,
είναι ότι τα σχολικά βιβλία δεν διεκδικούν «το αλάθητο του πάπα» (τότε
φτάνουμε στους αντίποδες της επιστήμης, που είναι ο δογματισμός) και ότι συχνά
διατυπώνονται απόψεις οι οποίες, αν ιδωθούν από άλλη οπτική γωνία, θα
μπορούσαν να θεωρηθούν ακόμα και εσφαλμένες.

ΤΑ ΒΙΒΛΙΑ

Το πρόβλημα με τα σχολικά βιβλία είναι ότι δεν αναθεωρούνται σε τακτά χρονικά
διαστήματα, ούτε αντικαθίστανται συχνά, οπότε αναπαράγουν ξεπερασμένες
απόψεις, τις οποίες διδάσκουν με τη σειρά τους αρκετοί ανυποψίαστοι
εκπαιδευτικοί. Η καθιέρωση αργά ή γρήγορα του λεγόμενου «πολλαπλού βιβλίου»,
σε συνδυασμό με την παγκοσμιοποίηση της γνώσης (και όχι μόνο) και την ταχύτατη
πρόσβαση σε διαδίκτυα και ηλεκτρονικές βάσεις δεδομένων, θα επιφέρει ριζική
αλλαγή και στο ρόλο του δασκάλου, ο οποίος δεν θα είναι πια «η αυθεντία», όπως
ενσαρκώνεται στη διδασκαλία-μονόλογο, αλλά ο συντονιστής της μαθησιακής
διαδικασίας μέσα στην τάξη. Στα πλαίσια της πρόσφατης εκπαιδευτικής
μεταρρύθμισης, η οποία βάλλεται ποικιλοτρόπως αυτόν τον καιρό, έχουν αναληφθεί
από το Κέντρο Εκπαιδευτκής Έρευνας ορισμένες πρωτοβουλίες για την ανάπτυξη της
κριτικής σκέψης των μαθητών οι οποίες είναι πρωτοποριακές ως προς τη σύλληψη
και την πραγματοποίησή τους. Μέσα όμως στη δίνη ιδεολογικο-πολιτικών
συγκρούσεων και έντονων αντιπαραθέσεων έχουν περάσει σχεδόν απαρατήρητες, αφού
το ενδιαφέρον πολλών επικεντρώνεται μονόπλευρα στην ανεύρεση μόνο αρνητικών
σημείων στην προσπάθεια που καταβάλλει η Πολιτεία να εκσυγχρονίσει το
εκπαιδευτικό μας σύστημα, το οποίο έχει οδηγηθεί τις τελευταίες δύο δεκαετίες
σε πολλαπλά αδιέξοδα.

ΟΙ ΚΑΙΝΟΤΟΜΙΕΣ

Όπως έχει τονίσει χαρακτηριστικά ο πρόεδρος του Κέντρου Εκπαιδευτικής Έρευνας,
καθηγητής της Παιδαγωγικής στο Πανεπιστήμιο Αθηνών κ. Μιχάλης Κασσωτάκης, οι
καινοτομίες που εφαρμόζονται στο Λύκειο «αφορούν: α) στην αλλαγή της
μεθοδολογίας διδασκαλίας των διαφόρων μαθημάτων και β) στην αναμόρφωση του
τρόπου αξιολόγησης των μαθητών. Γενικός σκοπός και των δύο αυτών αλλαγών είναι
η ποιοτική αναβάθμιση της διδακτικής πράξης, η μετάθεση της έμφασης από τη
στείρα απομνημόνευση στην ανάπτυξη της κριτικής σκέψης και της συνθετικής και
δημιουργικής ικανότητας των μαθητών και η γενικότερη προσαρμογή του Λυκείου
στις σύγχρονες κοινωνικές, οικονομικές, πολιτικές και επιστημονικές εξελίξεις».

Προς την κατεύθυνση αυτή συμβάλλει αποφασιστικά μια σειρά 20 ως τώρα βιβλίων
αξιολόγησης των μαθητών της Α' και Β' Λυκείου τα οποία καλύπτουν τα
περισσότερα γνωστικά αντικείμενα που διδάσκονται οι μαθητές: Αρχαία ελληνική
γραμματεία από μετάφραση και από το πρωτότυπο, Νεοελληνική λογοτεχνία και
γλώσσα (Έκφραση-Έκθεση), Λατινικά, Ιστορία (νεότερη και σύγχρονη). Μαθηματικά,
Φυσική, Χημεία, Γεωλογία κ.ά. Οι ομάδες σύνταξης των βιβλίων απαρτίζονται από
έμπειρους και ικανούς εκπαιδευτικούς οι οποίοι είναι αποδεδειγμένα
καταξιωμένοι στο χώρο τους, οι περισσότεροι με λαμπρές μεταπτυχιακές σπουδές
στην Ελλάδα και το εξωτερικό.

Τα αποτελέσματα των συλλογικών αυτών προσπαθειών είναι ομολογουμένως εντυπωσιακά.

ΕΡΩΤΗΣΕΙΣ

Οι συγγραφείς έλαβαν υπόψη τους παλαιότερες και σύγχρονες ταξινομίες
διδακτικών στόχων, νεότερες θεωρητικές προσεγγίσεις και εμπειρικές έρευνες,
σχετικές με τη διδακτική των επιμέρους γνωστικών αντικειμένων και την
αξιολόγηση των μαθητών σ' αυτά, καθώς επίσης τις σύγχρονες διεθνείς τάσεις
στον τομέα της αξιολόγησης, οι οποίες δίνουν όλο και μεγαλύτερη έμφαση στη
συμμετοχή του μαθητή σ' αυτήν και στη συσχέτισή της με τη διδακτική
διαδικασία. Διατυπώνονται με βαθιά γνώση των πηγών και άριστη παιδαγωγική
κατάρτιση ποικίλες ερωτήσεις: ανάκλησης γνώσεων, κατανόησης, επεξεργασίας και
ερμηνείας δεδομένων, ερμηνευτικού και αναπαραστατικού τύπου, εφαρμογής,
ανοικτού τύπου, κλειστού ή αντικειμενικού τύπου, ανίχνευσης εναλλακτικών ιδεών
των μαθητών, πολλαπλής επιλογής, σύζευξης ή αντιστοίχισης, διάταξης,
συμπλήρωσης, διαζευκτικής απάντησης ή του τύπου «σωστό-λάθος» κ.ά. Οι
καθηγητές επιλέγουν φυσικά όσες ερωτήσεις κρίνουν οι ίδιοι απαραίτητες για τις
διδακτικές ανάγκες. Τα νέα αυτά πολυσέλιδα τεύχη με το βοηθητικό υλικό για την
αξιολόγηση των μαθητών του Λυκείου, η οποία σε καμιά περίπτωση δεν αποτελεί
αυτοσκοπό, παρουσιάζουν ό,τι πιο σύγχρονο και αποτελεσματικό έχει να προσφέρει
η διεθνής διδακτική εμπειρία και πράξη. Αποτελούν πολύτιμα εργαλεία στα χέρια
καθηγητών και μαθητών με την προϋπόθεση ότι θα επέλθει αλλαγή νοοτροπίας και
από τη μια και από την άλλη μεριά. Η κατάλληλη αξιοποίηση των βιβλίων αυτών θα
μειώσει το άγχος των εξετάσεων, θα περιορίσει αισθητά τον παπαγαλισμό και τη
στείρα απομνημόνευση και θα καλλιεργήσει την κριτική σκέψη των μαθητών που
αποτελεί και τον απώτερο στόχο της εκπαιδευτικής διαδικασίας.

Ο Χρ. Χαραλαμπάκης είναι καθηγητής της Γλωσσολογίας στο Πανεπιστήμιο
Αθηνών. Χρημάτισε αντιπρόεδρος του Παιδαγωγικού Ινστιτούτου και
εθνικός εκπρόσωπος στην Επιτροπή Παιδείας του Συμβουλίου
της Ευρώπης.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16332N161</ED>
<ID>
ID:15183

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N16&aa=1</URL></REF>


Article

<CATEGORY>vin06</CATEGORY>

 <H5>ΠΑΝΩ ΑΠΟ 20 ΔΙΣ. Ο ΤΖΙΡΟΣ ΤΗΣ ΔΙΑΣΚΕΔΑΣΗΣ ΣΕ ΝΥΧΤΕΡΙΝΑ ΚΕΝΤΡΑ, ΜΠΑΡ ΚΑΙ ΚΑΖΙΝΟ
</H5><H2>Γιορτές... α λα ελληνικά
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Το έριξαν ­ ως συνήθως ­ έξω τις ημέρες των εορτών οι Έλληνες. Υπολογίζεται
ότι τα εορταστικά τετραήμερα των Χριστουγέννων και της Πρωτοχρονιάς, ο τζίρος
της διασκέδασης σε νυκτερινά κέντρα, μπαρ και καζίνο ξεπέρασε τα 20 δισ.

Ρεκόρ Ευρώπης στο Καζίνο Λουτρακίου με 9.500 επισκέπτες σε μία ημέρα, το
Σάββατο 2 Ιανουαρίου

ΣΤΙΣ ΦΕΤΙΝΕΣ γιορτές, όμως, έσπασε και ένα ρεκόρ. Το Σάββατο 2 Ιανουαρίου η
προσέλευση στο Καζίνο Λουτρακίου ήταν τόσο μεγάλη που, όπως λέει ο διευθυντής
στην Διεύθυνση Καζίνων του υπουργείου Ανάπτυξης κ. Νίκος Δάνδολος, κατερρίφθη
κάθε προηγούμενο ρεκόρ ­ όχι μόνο στην Ελλάδα αλλά σε όλη την Ευρώπη. Την
ημέρα αυτή, που βόλευε ιδιαίτερα επειδή ήταν η επομένη της Πρωτοχρονιάς και
«έπεφτε» Σάββατο που είναι αργία, περίπου 9.500 επισκέπτες πήγαν στο καζίνο
παίζοντας συνολικά 950 εκατομμύρια δραχμές, δηλαδή κατά μέσον όρο 100.000
δραχμές ο καθένας! Μάλιστα, όπως λέει ο εκπρόσωπος Τύπου του καζίνου
Λουτρακίου κ. Ζαν Κοέν, το πραγματικό ποσό που έπαιξε κάθε επισκέπτης είναι
μεγαλύτερο, αφού αρκετοί, παρότι μπήκαν στο καζίνο, δεν κατάφεραν να παίξουν,
επειδή υπήρχε το αδιαχώρητο.

Τα χρήματα που παίχθηκαν στην διάρκεια των δύο τετραημέρων στα καζίνα όλης της
χώρας έφθασαν και φέτος σε αστρονομικά επίπεδα ­ περίπου 14 δισ. Την ίδια
περίοδο στην Αθήνα ξοδεύτηκαν περίπου 6 δισ. σε νυχτερινά κέντρα και μπαρ.

«Θα είχαμε ακόμα μεγαλύτερη κίνηση αν δεν υπήρχαν αρκετοί που, παρότι είχαν
κλείσει τραπέζι, δεν ήρθαν να διασκεδάσουν», λέει ο πρόεδρος του Πανελληνίου
Συνδέσμου Επιχειρήσεων και Κέντρων Διασκέδασης κ. Αργύρης Παπαργυρόπουλος, ο
οποίος υπολογίζει ότι την παραμονή των Χριστουγέννων και την παραμονή της
Πρωτοχρονιάς, μόνο στην Αθήνα, πρέπει να βγήκαν έξω για να κάνουν ρεβεγιόν
γύρω στους 100.000 ανθρώπους.

«Η κίνηση ήταν, σε γενικές γραμμές, η αναμενόμενη γι' αυτές τις ημέρες», λέει
ο κ. Παπαργυρόπουλος. Και συνεχίζει: «Τώρα αρχίζουν τα δύσκολα, όμως, αφού το
πρώτο δεκαπενθήμερο του Ιανουαρίου ο κόσμος αποφεύγει να βγαίνει έξω. Έτσι,
συνήθως, τα κέρδη που έχουμε αποκομίσει από τις γιορτές τα χάνουμε αμέσως
μετά. Ευτυχώς, που υπάρχουν οι χοροί των συλλόγων με τις κοπές της πίτας και
έρχεται κάποια ισορροπία».

Παρ' ότι τα νούμερα δείχνουν εντυπωσιακά, φέτος παρατηρήθηκε μια μικρή πτώση
της τάξης του 5% στον τζίρο και στις επισκέψεις στα καζίνα. «Αυτό το ποσοστό
είναι άνευ σημασίας και μπορεί να οφείλεται στις κακές κλιματολογικές
συνθήκες», λέει ο κ. Δάνδολος. Έτσι, σύμφωνα με τα στοιχεία της Διεύθυνσης
Καζίνων του υπουργείου Ανάπτυξης, το εορταστικό τετραήμερο των Χριστουγέννων
στα 5 ιδιωτικά και στα 3 κρατικά καζίνα της χώρας παίχθηκαν 6,5 δισ. από
68.000 επισκέπτες και τα μεικτά κέρδη των επιχειρήσεων έφθασαν στο 1 δισ. 700
εκατομμύρια δραχμές. Στο διάστημα από τις 31 Δεκεμβρίου έως τις 3 Ιανουαρίου
παίχθηκαν συνολικά 7,5 δισ. από 83.000 επισκέπτες και τα κέρδη των
επιχειρήσεων ανέρχονται στα 2 δισ. Όπως λέει ο κ. Δάνδολος, μετά το Καζίνο του
Λουτρακίου, δεύτερο στις προτιμήσεις του κόσμου ήρθε το Καζίνο της Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16332N171</ED>
<ID>
ID:15184

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N17&aa=1</URL></REF>


Article

<CATEGORY>vin06</CATEGORY>

 <H2>Μηχανότρατες στα ρηχά
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

ΚΑΙ ΞΑΦΝΙΚΑ, το λιμάνι της Θεσσαλονίκης γέμισε μηχανότρατες. Οι ιδιοκτήτες
τους διαμαρτύρονταν γιατί η Ε.Ε. τους επιβάλλει να ψαρεύουν μόνο στα... βαθιά.

Δεκάδες μηχανότρατες κατέκλυσαν από το πρωί χθες το λιμάνι της Θεσσαλονίκης,
καθώς οι ιδιοκτήτες τους διαμαρτύρονταν με τον τρόπο αυτό για την κοινοτική
οδηγία που τους απαγορεύει να ψαρεύουν σε απόσταση τριών μιλίων από τις ακτές.

Σύμφωνα με τους επαγγελματίες ψαράδες της Θεσσαλονίκης, η εφαρμογή της
κοινοτικής απαγόρευσης μειώνει την ποσότητα των αλιευμάτων ­ και φυσικά τα
έσοδά τους ­ κατά 50% και πλέον.

Η προσέγγιση στις ακτές επιτρέπεται ­ σύμφωνα πάντα με την κοινοτική οδηγία ­
μόνο στην περίπτωση που το βάθος στο συγκεκριμένο σημείο ξεπερνά τα 50 μέτρα.

Η ίδια κοινοτική οδηγία επιβάλλει τη χρήση από τους ψαράδες δικτύων που έχουν
«μάτι» (άνοιγμα) 20 χιλιοστών. Αντίθετα, οι Έλληνες ψαράδες χρησιμοποιούν
δίχτυα με άνοιγμα 14 χιλιοστών, που τους επιτρέπουν να ψαρεύουν και μικρά
ψάρια, τα οποία σε άλλη περίπτωση θα ξέφευγαν από τα δίχτυα τους.

Οι διαμαρτυρόμενοι ψαράδες ζητούν την αναστολή της εφαρμογής της οδηγίας έως
τις 31 Μαΐου, που λήγει η αλιευτική περίοδος για τις μηχανότρατες.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16332N172</ED>
<ID>
ID:15239

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N17&aa=2</URL></REF>


Article

<CATEGORY>vin06</CATEGORY>

 <H2>Απόβαση για... μπίρα </H2>
ΧΑΝΙΑ

ΕΚΑΤΟΝΤΑΔΕΣ Αμερικανοί - μέλη του πληρώματος του αεροπλανοφόρου «Εντερπράιζ»,
που είχε πάρει μέρος στις πρόσφατες επιχειρήσεις στον Περσικό Κόλπο, έκαναν
βόλτα χθες το απόγευμα στους δρόμους της πόλης των Χανίων. Ήπιαν μπίρα και
γεύτηκαν πίτσα και άλλα φαγητά, στα «φαστ φουντ» της προτίμησής τους. Το βράδυ
ετοιμάζονταν να διασκεδάσουν στα «αμερικανικά» μπαράκια της πόλης.

Άλλωστε, στα Χανιά δεν βρίσκονται για να... πολεμήσουν, αλλά για να
ξεκουραστούν. «Είμαστε εδώ για αναψυχή», λένε.

Το «Εντερπράιζ» κατέπλευσε στις λιμενικές εγκαταστάσεις της βάσης της Σούδας,
στο Μαράθι Ακρωτηρίου, στις 12 χθες το μεσημέρι. Έφθασε κατ' ευθείαν από τον
Περσικό Κόλπο και θα παραμείνει στο Μαράθι έως και την Παρασκευή. «Για λόγους
αναψυχής ήρθε στα Χανιά», είπε μέλος της βάσης. Το πλήρωμά του αποτελείται από
5.500 άτομα. Χθες, βγήκαν από το πλοίο περίπου 2.000 άτομα και σήμερα θα βγουν
οι υπόλοιποι.

Το «Εντερπράιζ», που είναι ένα από τα μεγαλύτερα αεροπλανοφόρα του ναυτικού
των Ηνωμένων Πολιτειών Αμερικής, μήκους 370 μέτρων, έχει ικανότητες πολλαπλών
αποστολών, ενώ έχει σχεδιασθεί ως πυρηνοκίνητο σκάφος επίθεσης. Το πλήρωμά του
ανέρχεται σε 5.500 άτομα, ενώ η ημερήσια κατανάλωση φαγητού σε 15 τόνους. Η
μέγιστη ταχύτητα που μπορεί να αναπτύξει είναι 30 κόμβοι. Διαθέτει 4 μηχανές
και 8 αντιδραστήρες. Επίσης, τέσσερις προπέλες, η κάθε μία από τις οποίες
ζυγίζει 32 τόνους και δύο άγκυρες βάρους 30 τόνων η κάθε μία. Η χωρητικότητά
του είναι 92.000 τόνοι.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16332N173</ED>
<ID>
ID:15278

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N17&aa=3</URL></REF>


Article

<CATEGORY>vin06</CATEGORY>

 <H2>Πρωτοχρονιά στα 5.895 μέτρα </H2><H2>(Εικόνα μεγέθους : 22118 bytes)
</H2>
ΕΚΑΝΑΝ Πρωτοχρονιά στην κορυφή Οχούρου και την κορυφή Γκίλμαν Μπόιτ του
Κιλιμάντζαρο και προχθές επέστρεψαν στην Ελλάδα. Φέτος, στην καθιερωμένη πλέον
αποστολή του Αθηναϊκού Ορειβατικού Συλλόγου, συμμετείχαν 42 ορειβάτες.

Η αλλαγή του χρόνου βρήκε δεκαεννέα ορειβάτες σε ύψος 5.895 μέτρων (στην
κορυφή Οχούρου που στη γλώσσα Σουαχίλι σημαίνει Ελευθερία) και άλλους 9 στην
κορυφή Γκίλμαν Μπόιτ, που βρισκεται διακόσια μέτρα χαμηλότερα. Και οι δύο
κορυφές βρίσκονται στο όρος Κιλιμάντζαρο, που αποκαλείται και «Στέγη της
Αφρικής», αφού είναι το υψηλότερο βουνό της αφρικανικής ηπείρου.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16332N174</ED>
<ID>
ID:15307

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N17&aa=4</URL></REF>


Article

<CATEGORY>vin06</CATEGORY>

 <H5>ΧΙΛΙΑ ΤΟΙΣ ΕΚΑΤΟ ΑΥΞΗΘΗΚΑΝ ΟΙ ΚΛΗΣΕΙΣ ΚΑΙ Η ΑΠΟΣΤΟΛΗ ΜΗΝΥΜΑΤΩΝ ΤΗΝ ΠΑΡΑΜΟΝΗ
ΤΗΣ ΠΡΩΤΟΧΡΟΝΙΑΣ
</H5><H5>Ιπτάμενα «μάτια» ανίχνευσης από τη Σουηδία
</H5><H5>Η Γη χάνει... δευτερόλεπτα
</H5><H5>«Πράσινο» Κοινοβούλιο στο Βερολίνο
</H5><H2>Οι ευχές «λύγισαν» την κινητή τηλεφωνία
</H2>
<AUTHOR>ΣΤΕΦΑΝΟΣ ΚΡΙΚΚΗΣ - ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Με... παρ' ολίγον μπλάκ άουτ υποδέχθηκε τον νέο χρόνο το δίκτυο κινητής
τηλεφωνίας. Εκτιμάται πως τα πρώτα τριάντα λεπτά του νέου χρόνου, η ζήτηση
υπηρεσιών κινητής τηλεφωνίας αυξήθηκε μέχρι και 1.000%.

Εκατοντάδες χιλιάδες κλήσεις πραγματοποιήθηκαν από κινητά της Panafon, της
Telestet και της Cosmote, την πρώτη ώρα του 1999, άλλα τόσα γραπτά μηνύματα
εστάλησαν, με αποτέλεσμα τα δίκτυα να... φρακάρουν και για λίγη ώρα πολλά
κινητά τηλέφωνα να «νεκρώσουν».

Ο λόγος; Όλα τα δίκτυα κινητής τηλεφωνίας είναι φτιαγμένα έτσι ώστε να
εξυπηρετούν μέχρι το 50% ταυτόχρονης χρήσης κινητών τηλεφώνων. Και αυτό γιατί,
όπως εξηγεί η κ. Ντέπυ Χουλιαράκη, υπεύθυνη Δημοσίων Σχέσεων της Telestet, όλα
τα δίκτυα είναι φτιαγμένα για τις ώρες αιχμής, αλλά θα ήταν ασύμφορο να
οργανωθεί ένα δίκτυο με βάση την εξυπηρέτηση των συνδρομητών του τη μια ή τις
δυο φορές τον χρόνο που σημειώνεται τόσο μεγάλη ζήτηση υπηρεσιών. «Είναι σαν
όλα τα αυτοκίνητα της Ελλάδας να θελήσουν ταυτόχρονα να διέλθουν από τον
καλύτερο και τον πιο μεγάλο δρόμο της Ελλάδας. Δεν μπορεί παρά να υπάρξει
συμφόρηση», λέει παραστατικά η κ. Χουλιαράκη.

Το βράδυ της Πρωτοχρονιάς η έκπληξη για τους συνδρομητές όλων των εταιρειών
κινητής τηλεφωνίας ήταν μεγάλη. Ουδείς περίμενε πως η τεχνολογία του δικτύου
θα «λύγιζε» μπροστά στη μεγάλη ζήτηση. Ορισμένα γραπτά μηνύματα που εστάλησαν
μέσα στα πρώτα λεπτά του 1999, έφθασαν με καθυστέρηση μέχρι και... μία ημέρα,
ενώ εκατοντάδες κινητά τηλέφωνα... απενεργοποιήθηκαν. Μεγάλο όμως ήταν το
ξάφνιασμα και για τις ίδιες τις εταιρείες, που ήλπιζαν πως το δίκτυό τους θα
άντεχε το βάρος των... ευχών για το νέο έτος. Διαψεύστηκαν όμως, καθώς,
σύμφωνα με εκτιμήσεις ειδικών σε θέματα κινητής τηλεφωνίας, ποτέ άλλοτε δεν
υπήρξε τόσο έντονη ζήτηση τηλεπικοινωνιακών υπηρεσιών όσο τα πρώτα λεπτά του
νέου χρόνου.

Σύμφωνα με τον κ. Γιώργο Ιωαννίδη, διευθυντή προγραμματισμού και ανάπτυξης της
Cosmote, μέσα σε δύο ώρες, από τις 11 το βράδυ την παραμονή της Πρωτοχρονιάς
μέχρι και την πρώτη ώρα του χρόνου, εστάλησαν, από κινητά της Cosmote, 63.000
σύντομα γραπτά μηνύματα και πολλές περισσότερες ήταν οι κλήσεις που
πραγματοποιήθηκαν. «Συνολικά, την πρώτη ημέρα του χρόνου, πραγματοποιήθηκαν
475.000 κλήσεις και εστάλησαν 145.000 γραπτά μηνύματα», σημειώνει ο κ.
Ιωαννίδης και προσθέτει πως «ήταν η πρώτη εμπειρία της Cosmote σε ώρες με τόσο
μεγάλη κίνηση. Το δίκτυό μας επανασχεδιάζεται, έτσι ώστε να καλύψει τις
ανάγκες στις ημέρες αιχμής που έρχονται, του Αγίου Γεωργίου, για παράδειγμα,
το Πάσχα ή ανήμερα των Αγίων Κωνσταντίνου και Ελένης».

Για την Cosmote, το πρόβλημα της τηλεπικοινωνιακής συμφόρησης παρουσιάστηκε
λόγω τού ότι ο αριθμός των συνδρομητών ξεπέρασε ακόμη και τις πιο αισιόδοξες
προβλέψεις της εταιρείας. «Τον Σεπτέμβριο κάναμε αναβάθμιση στο δίκτυό μας,
έτσι ώστε να καλύπτει τις ανάγκες 270.000 συνδρομητών. Όμως η χρονιά έκλεισε
για εμάς με 300.000 συνδρομητές», εξηγεί ο κ. Ιωαννίδης.

Τα προβλήματα όμως δεν έλειψαν ούτε από τις δύο άλλες εταιρείες, την Panafon
και την Telestet, όπου, όπως τονίζουν οι υπεύθυνοι, το δίκτυό τους επαρκεί για
να καλύψει τον αριθμό των συνδρομητών τους. «Οι συνδρομητές της Panafon έχουν
ξεπεράσει το ένα εκατομμύριο», λέει η κ. Ιλεάνα Γιαμπανά, υπεύθυνη Δημοσίων
Σχέσεων της εταιρείας. «Το δίκτυό μας επαρκεί για τις ανάγκες τους, όμως, όπως
κάθε δίκτυο κινητής τηλεφωνίας σε ολόκληρο τον κόσμο, καλύπτει μέχρι και το
50% ταυτόχρονης χρήσης κινητών τηλεφώνων».

«ΜΑΤΙΑ» στην ξηρά και τη θάλασσα αποκτά η Ελλάδα ύστερα από την παραγγελία
τεσσάρων ιπταμένων ραντάρ από τη Σουηδία. Πρόκειται για Αερομεταφερόμενα
Συστήματα Έγκαιρης Προειδοποίησης και Ελέγχου, που ακούν στο όνομα Erieye. Το
ραντάρ, που κατασκευάζουν από κοινού οι εταιρείες Ericsson Microwave Systems
ΑΒ και η γαλλική Thomson CS, τοποθετείται πάνω σε ειδικά διαμορφωμένο
αεροσκάφος τύπου ΕΜΒ-145. Μέσα σε αυτό θα επιβαίνουν πέντε χειριστές, οι
οποίοι θα έχουν υπό τον έλεγχό τους ισάριθμες κονσόλες με διάφορες λειτουργίες.

Τα Erieye, που όπως αναμένεται θα παραδοθούν στην Ελλάδα σε διάστημα 40-45
μηνών μετά την υπογραφή των συμβολαίων, θα περιλαμβάνει συστήματα επικοινωνιών
και ραδιοζεύξεων που θα είναι συμβατά με τις ΝΑΤΟϊκές προδιαγραφές. Με τον
τρόπο αυτό το Erieye θα έχει τη δυνατότητα να μεταδίδει τις πληροφορίες για
τις κινήσεις στόχων σε ξηρά και θάλασσα, τόσο στις ελληνικά όσο και στα
στρατηγεία της Ατλαντικής Συμμαχίας.

Τα ιπτάμενα ραντάρ αυτού του τύπου έχουν τη δυνατότητα ταυτόχρονης ανίχνευσης
κινήσεων σε ξηρά και θάλασσα. Ακόμη και αν αυτές οι κινήσεις γίνονται με
πολλούς ελιγμούς, βάσει ειδικών σεναρίων, τα ίχνη τους μπορούν να
προσδιορίζονται με ακρίβεια από το Erieye σε μερικά δευτερόλεπτα. Το ίδιο
σύστημα διαθέτει μηχανισμούς που παραβλέπουν τα ηλεκτρονικά αντίμετρα που
ενδεχομένως εκπέμπουν οι στόχοι για παραπλάνηση, ενώ μέσω ειδικών συχνοτήτων ­
και κάτω από οποιεσδήποτε καιρικές συνθήκες ­ παρέχει υψηλής ανάλυσης
πληροφορίες για το ύψος και την ταχύτητα των στόχων.

Τα «μάτια» ενός τέτοιου συστήματος μπορούν και προσδιορίζουν κάθε κίνηση
εχθρικού πλοίου, αεροσκάφους ή τεθωρακισμένου και μέσω της έγκαιρης
ειδοποίησγς του μπορούν να κινηθούν ­ με συγκεκριμένα στοιχεία ­ οι αμυντικοί
μηχανισμοί αντιμετώπισής τους.

Η Διεθνής Υπηρεσία Περιστροφής της Γης κρατά το χρονόμετρο στο χέρι και
παρακολουθεί τους χρόνους του πλανήτη με άγρυπνο βλέμμα

ΟΣΟ ΓΕΡΝΑ η Γη τόσο πιο αργά γυρίζει... Σήμερα, ο πλανήτης μας περιστρέφεται
με μικρότερη ταχύτητα από ό,τι πριν από 90 χρόνια. Και αυτό γιατί η Γη
σεληνιάζεται... Την επηρεάζει η έλξη της Σελήνης και οι παλίρροιες την φρενάρουν.

Αυτό όμως έχει επιπτώσεις στον γήινο χρόνο. Η Γη χάνει δευτερόλεπτα. Γι' αυτό,
η Αστυνομία του Χρόνου ή αλλιώς Διεθνής Υπηρεσία Περιστροφής της Γης, που
κρατά το χρονόμετρο στο χέρι και παρακολουθεί τους χρόνους του πλανήτη με
άγρυπνο βλέμμα, πρόσθεσε ένα δευτερόλεπτο στο τέλος του 1998, κάτι που συνέβη
για 22η φορά από το 1972.

Δευτερόλεπτα όμως μπορεί να χάσει η Γη σε ορισμένες ακόμα περιπτώσεις. Όπως
για παράδειγμα, αν συμβεί μία μεγάλη μετατόπιση στον φλοιό της Γης ή αν
αυξηθεί η μέση ταχύτητα των ανέμων σε όλη τη Γη ταυτόχρονα.

Τι σημασία όμως μπορεί να έχει ένα δευτερόλεπτο; «Αν προσπαθείτε να βρείτε τον
δρόμο σας τη νύχτα ακολουθώντας το ρολόι σας και τα αστέρια, θα πέσετε έξω από
την πορεία σας ένα περίπου μίλι», απαντά στους «Times» του Λονδίνου ο δρ
Ντένις Μακάρθι στην Υπηρεσία του Χρόνου στο Ναυτικό Παρατηρητήριο των ΗΠΑ,
στην Ουάσιγκτον.

Η ώρα της Γης αποφασίζεται από δύο παράγοντες που πρέπει να συμφωνούν μεταξύ
τους με ακρίβεια χιλιοστών του δευτερολέπτου. Ο ένας είναι ο μέσος όρος 150
ατομικών ρολογιών που βρίσκονται σκορπισμένα σε επιστημονικά εργαστήρια όλου
του κόσμου και ο άλλος εξαρτάται από την περιστροφή του πλανήτη.

Αυτές οι δύο ώρες συγχρονίστηκαν το 1900 για πρώτη φορά. Από τότε όμως η Γη
χάνει ταχύτητα. Πριν από 98 χρόνια, ο πλανήτης χρειαζόταν ακριβώς 24 ώρες για
να ολοκληρώσει την περιστροφή της. Σήμερα, χρειάζεται δύο χιλιοστά τού
δευτερολέπτου περισσότερα. Έτσι, σε έναν χρόνο μαζεύονται 0.7 δευτερόλεπτα,
που πρέπει να μπουν στη θέση τους. Για αυτό γίνεται και η προσθήκη τού
δευτερολέπτου την τελευταία ημέρα του 1998. Όσο για το τέλος της χιλιετίας, οι
επιστήμονες δεν είναι σε θέση να γνωρίζουν ακόμα αν την Γη την πάρουν πάλι τα γεράματα.

ΤΟΝ ΔΡΟΜΟ προς ένα μέλλον οικολογικό δείχνει η γερμανική κυβέρνηση στην
κατασκευή του νέου «πράσινου» Κοινοβουλίου στο Βερολίνο. Η εταιρεία Siemens
έχει αναλάβει την εγκατάσταση ενός φιλικού προς το περιβάλλον ενεργειακού
συστήματος στο υπόγειο του Ράιχσταγκ, το οποίο θα ανοίξει τις πόρτες του το
2000. Πρόκειται για ένα μίνι εργοστάσιο θερμικής ενέργειας, ισχύος 1.600 kW,
που θα λειτουργεί με βιο-ντίζελ. Οι εκπομπές ρύπων θα ελέγχονται από ειδικά
φίλτρα, ενώ ένα σύστημα της Siemens θα μειώνει κατά τα 2/3 τις εκπομπές
οξειδίων του αζώτου.

* Δείτε τα νέα του WWF κάθε Σάββατο πρωί στις εννιά, στο παιδικό δελτίο
ειδήσεων του Skai. Τα κείμενα ετοιμάζει η κ. Ελένη Σβορώνου, υπεύθυνη
Εθελοντών και Πληροφόρησης του WWF Ελλάς.

* Καταγγέλλει τη χρήση συρόμενων εργαλείων ψαρέματος μέρα στον κόλπο
της Νεάπολης το Σωματείο Ψαράδων Νεάπολης Λακωνίας. Ζητούν από την επίσημη
πολιτεία να λάβει μέτρα για να προστατεύσει όχι μόνο την περιοχή αλλά και τους
ίδιους, το επάγγελμα και το εισόδημά τους.

Ο διάσημος Ελληνοαμερικανός επιστήμονας του ΜΙΤ Νίκολας Νεγκροπόντε θα
βρίσκεται στην Αθήνα στις 21 Ιανουαρίου για να δώσει μία διάλεξη για το
ψηφιακό παρόν και μέλλον. Ο καθηγητής είναι καλεσμένος του Ελληνοαμερικανικού
Εμπορικού Επιμελητηρίου, που διοργανώνει τη 12η AMTECH, έκθεση προϊόντων
υψηλής τεχνολογίας (21-24/1, ξενοδοχείο Ιντερκοντινένταλ).

Οι φετινές χριστουγεννιάτικες κάρτες της ΙΒΜ Ελλάς μεταμορφώθηκαν σε...
υπολογιστές που θα δοθούν στο 1ο και το 2ο Γυμνάσιο Λέρου, που συμμετέχει στο
πρόγραμμα Netd@ys '98. Η πρωτοβουλία υποστηρίζεται από την Ευρωπαϊκή Επιτροπή
και υλοποιείται από το Ίδρυμα Μελετών Λαμπράκη με στόχο την αξιοποίηση του
Ίντερνετ σε απομακρυσμένα σχολεία της χώρας.

Οι πειρατές πληρώνουν... Το δικαστήριο έκανε δεκτές αιτήσεις της Microsoft
Ελλάς για ασφαλιστικά μέτρα εναντίον δύο εταιρειών στον Πειραιά και την Αθήνα,
που πωλούσαν παράνομα αντίγραφα προγραμμάτων της. Όποιος θέλει να μάθει πώς να
ξεχωρίζει τα αυθεντικά προγράμματα, μπορεί να τηλεφωνήσει στο τηλ. 68.06.775 ή
να στείλει email (grpiracy@microsoft. com).
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16332N181</ED>
<ID>
ID:15185

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N18&aa=1</URL></REF>


Article

<CATEGORY>vin06</CATEGORY>

 <H5>ΝΕΟΣ ΓΥΡΟΣ ΤΑΛΑΙΠΩΡΙΑΣ ΣΤΗΝ ΟΛΥΜΠΙΑΚΗ ΚΑΘΩΣ ΔΕΝ ΥΠΗΡΞΕ ΚΑΝΕΝΑ ΦΩΣ ΣΤΗΝ ΧΘΕΣΙΝΗ
ΣΥΝΑΝΤΗΣΗ ΜΕ ΜΑΝΤΕΛΗ * ΝΕΟ ΡΑΝΤΕΒΟΥ ΣΗΜΕΡΑ
</H5><H2>Οι επιβάτες πληρώνουν το αδιέξοδο με τους πιλότους
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Νέος γύρος ταλαιπωρίας περιμένει τους επιβάτες της Ολυμπιακής Αεροπορίας.
Οι χθεσινές συζητήσεις μεταξύ των πιλότων, της κυβέρνησης και της διοίκησης
της εταιρείας, που έγιναν με σκοπό να τερματιστεί το χάος το οποίο επικρατεί
τις τελευταίες ημέρες στα αεροδρόμια, κατέληξαν σε αδιέξοδο.

ΟΙ ΕΚΠΡΟΣΩΠΟΙ των πιλότων της Ο.Α. μπήκαν στη χθεσινή συνάντηση με τον υπουργό
Μεταφορών Αναστάσιο Μαντέλη, κρατώντας κλειστά τα χαρτιά τους όσον αφορά τους
λόγους που τους οδήγησαν στο να διακόψουν την παροχή υπερεργασίας για την
ομαλή εκτέλεση των δρομολογίων της εταιρείας.

«Δεν θέλουμε να "πετάμε" τις ημέρες που έχουμε ρεπό. Το δικαίωμά μας στην
ανάπαυση δεν το συζητάμε με κανέναν. Όλο το καλοκαίρι δίναμε τα ρεπό μας χωρίς
κανένα αποτέλεσμα. Δεν φταίμε εμείς αν η Ολυμπιακή δεν έχει πιλότους να
εκτελέσουν το πρόγραμμα δρομολογίων της», ήταν τα λόγια του προέδρου της
Ένωσης Χειριστών Πολιτικής Αεροπορίας (ΕΧΠΑ) κ. Ιωάννη Αθανασόπουλου, την ώρα
που αποχωρούσε από το υπουργείο Μεταφορών.

ΤΑ ΑΙΤΗΜΑΤΑ

Ωστόσο, πίσω από την άρνηση αυτή των πιλότων να παραχωρούν ο καθένας τους από
ένα ρεπό το μήνα για την ομαλή εκτέλεση των δρομολογίων, κύκλοι της Ο.Α.
ανέφεραν χθες ότι κρύβονται τρία βασικά αιτήματά τους.

1) Το πρώτο αφορά τις 45 νέες προσλήψεις πιλότων που ενέκρινε πρόσφατα
­ με καθυστέρηση περίπου έξι μηνών ­ η κυβέρνηση (η σχετική απόφαση είχε
ληφθεί από τη διοίκηση της Ο.Α. στις 2 Ιουνίου 1998).

Η ΕΧΠΑ, επικαλούμενη μελέτη της Επιτροπής Παγίων Αναγκών της Ο.Α., ζητεί ο
αριθμός των προσληφθέντων να φθάσει τους 87, ενώ χωρίς να το ανακοινώνει
επισήμως, επιθυμεί οι προσλήψεις αυτές να γίνουν από τη λίστα των επιτυχόντων
του σχετικού διαγωνισμού που είχε γίνει το 1996 (η κυβέρνηση αποφάσισε να
γίνει νέος διαγωνισμός από την αρχή).

Όπως παλαιότερα είχε αναφέρει ο πρώην υπουργός Μεταφορών κ. Χάρης Καστανίδης,
στη συγκεκριμένη λίστα μεταξύ των 42 πρώτων επιτυχόντων υπάρχουν 23 παιδιά πιλότων!

Πάντως, ο πρόεδρος της ΕΧΠΑ Ι. Αθανασόπουλος, όταν ρωτήθηκε χθες για τις νέες
προσλήψεις πιλότων, απάντησε χαρακτηριστικά: «Οι προσλήψεις είναι θέμα καθαρά
της εταιρείας. Δεν μας ενδιαφέρουν. Ας προσλάβουν όσους θέλουν, όποτε θέλουν
και όπως τους θέλουν».

2) Το δεύτερο ζήτημα που «καίει» τους πιλότους είναι η αύξηση του
συντελεστή φορολογίας του εισοδήματός τους από το 12,5% στο 15%, που αποφάσισε
το υπουργείο Οικονομικών (το ίδιο ισχύει και για τους πλοιάρχους).

3) Το τρίτο αφορά τη στελέχωση των Μακεδονικών Αερογραμμών με
πιλότους-μέλη της ΕΧΠΑ και όχι με χειριστές από την ελεύθερη αγορά.

ΟΞΥΝΣΗ

Σημειώνεται ότι στη συνάντηση με τον κ. Μαντέλη στην οποία μετείχε και ο
διευθύνων σύμβουλος της Ο.Α. κ. Θεόδωρος Τσακιρίδης, δεν τέθηκε κανένα από τα
αιτήματα αυτά, ενώ τα πνεύματα οξύνθηκαν όταν ο πρόεδρος και τα υπόλοιπα μέλη
της διοίκησης της ΕΧΠΑ ζητούσαν να πληροφορηθούν τα άμεσα σχέδια της
κυβέρνησης για την Ο.Α.

Ο κ. Μαντέλης απάντησε ότι τα σχέδια της κυβέρνησης για την Ο.Α. είναι γνωστά,
δεν έχουν αλλάξει και πως στόχος παραμένει η εξυγίανση και ανάπτυξη της εταιρείας.

Όπως ανέφερε ο υπουργός, η κυβέρνηση πριν από ένα χρόνο αναγκάστηκε να πάρει
τα μέτρα που πήρε για την Ο.Α., όταν διαπίστωσε ότι το 1997 το έλλειμμα της
εταιρείας θα ξεπερνούσε τα 7 δισ. δρχ., αντί των κερδών ύψους 14 δισ. δρχ. που
εμφάνιζε η προηγούμενη διοίκηση της εταιρείας. Στόχος της κυβέρνησης, είπε ο
κ. Μαντέλης, είναι μέσα στο 1999 η Ο.Α. να ενταχθεί σε κάποια από τις
αεροπορικές συμμαχίες που υπάρχουν. Όμως, όπως τόνισε, «με την εικόνα που
παρουσιάζει και πάλι τις τελευταίες ημέρες η εταιρεία, μειώνεται η
διαπραγματευτική της ισχύς».

Οι πιλότοι από τη δική τους πλευρά υποστήριξαν ότι «δεν μπορεί να συνεχιστεί
άλλο το καθεστώς των κρατικών παρεμβάσεων στη λειτουργία της Ο.Α, καθώς
πρόκειται για εταιρεία που είναι αναγκασμένη να λειτουργεί με
ιδιωτικοοικονομικά κριτήρια, μέσα σε ένα κατ' εξοχήν ανταγωνιστικό περιβάλλον».

ΝΕΑ ΣΥΝΑΝΤΗΣΗ

Αργά χθες το βράδυ οι εκπρόσωποι των πιλότων είχαν νέα συνάντηση με τη
διοίκηση της Ο.Α. Σε αυτήν ανέφεραν ότι για να συνεχίσουν να προσφέρουν
υπερεργασία μέχρι να γίνουν οι νέες προσλήψεις χειριστών, θα πρέπει να
υπογραφεί νέο πρακτικό συμφωνίας που «θα δίνει λύσεις» κυρίως στα ζητήματα της
αναπλήρωσης του εισοδήματός τους που θα «χαθεί» μετά την αύξηση της φορολογίας
τους κατά 2,5% και της στελέχωσης των Μακεδονικών Αερογραμμών με μέλη της
ΕΧΠΑ. Η συνάντηση διεκόπη για σήμερα. Όμως η διοίκηση της Ο.Α. δεν είναι
διατεθειμένη να κάνει αποδεκτά τα συγκεκριμένα αιτήματα των πιλότων.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16332N201</ED>
<ID>
ID:15186

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N20&aa=1</URL></REF>


Article

<CATEGORY>vin06</CATEGORY>

 <H5>ΟΡΓΗ ΣΤΟ ΕΛΛΗΝΙΚΟ
</H5><H2>«Είναι απαράδεκτο να μας κρατούν ομήρους»
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

«Ντροπή τους. Δεν μας υπολογίζουν. Για μία ακόμα φορά γίναμε ρεζίλι διεθνώς»,
λέει ο Παναγιώτης Διάκος που έφτασε χθες στην Αθήνα με καθυστέρηση μιας ημέρας
μαζί με την οικογένειά του από το Παρίσι

ΟΡΓΗ ΚΑΙ αγανάκτηση επικράτησαν χθες το πρωί στο Δυτικό Αεροδρόμιο, όπου
κατέφτασαν με μία ημέρα καθυστέρηση οι επιβάτες των πτήσεων της Ολυμπιακής
Αεροπορίας 202 από Παρίσι και 174 από Φρανκφούρτη.

Το ταξίδι από το Παρίσι στην Αθήνα διαρκεί δυόμισι ώρες, όμως για τους 130
επιβάτες της πτήσης 202 της Ολυμπιακής Αεροπορίας χρειάστηκε μία ολόκληρη
ημέρα και ώρες μεγάλης ταλαιπωρίας, αφού έφτασαν τελικά χθες στις 11.45 στο
αεροδρόμιο του Ελληνικού, με καθυστέρηση 24 ωρών. «Ντροπή τους. Δεν μας
υπολογίζουν. Για μία ακόμα φορά γίναμε ρεζίλι διεθνώς», λέει ο Παναγιώτης
Διάκος που ταξίδευε μαζί με τη σύζυγό του και τα δύο ανήλικα αγοράκια τους.
«Μας κορόιδευαν. Περιμέναμε από τις 11 το πρωί της Κυριακής στο αεροδρόμιο του
Ορλύ για να φύγουμε στις 12.30 της ίδιας ημέρας, και τελικά ταξιδέψαμε στις
7.50 της Δευτέρας. Μας κρατούσαν "ομήρους" και μας έλεγαν ψέματα», συμπληρώνει
αγανακτισμένος και δεν κρύβει την οργή του. Ο κ. Διάκος είναι ένας από τους
130 επιβάτες της πτήσης 202 από Παρίσι, που έφτασε χθες το πρωί στο αεροδρόμιο
του Ελληνικού. Η πτήση αυτή ήταν προγραμματισμένη για τις 12.30 μ.μ. της
Κυριακής. Όπως λένε οι επιβάτες, βρίσκονταν στο αεροδρόμιο του Παρισιού από
τις 11 και είχαν παραδώσει της αποσκευές τους. «Είχαμε πάρει και κάρτες
επιβίβασης και περιμέναμε για να ταξιδέψουμε», λέει ο Νίκος Κασιώτης. Τους
πληροφόρησαν ότι θα υπήρχε μικρή καθυστέρηση λίγων ωρών εξαιτίας κάποιου
τεχνικού προβλήματος. «Το μεσημέρι της ίδιας ημέρας, στις 2 περίπου, μας
ανακοίνωσαν ότι το τεχνικό πρόβλημα είχε λυθεί και ότι θα ταξιδεύαμε για Αθήνα».

«ΠΡΟΣΤΥΧΟ ΠΡΟΣΧΗΜΑ»

Χρήστος Ροκόφυλλος. «Περιμέναμε και κανείς δεν μας είπε γιατί. Ό,τι κάνουν
πλήττει τη χώρα μας ­ αυτό πρέπει να το καταλάβουν και να σταματήσουν»

«Ένα κοινό και πρόστυχο πρόσχημα. Αυτά μας είπαν. Είναι απαράδεκτο να
μεταβιβάζουν το πρόβλημά τους στο επιβατικό κοινό και να κρατούν όμηρους τους
ανθρώπους. Και σε όλα αυτά έρχεται να προστεθεί και η στάση του πιλότου του
αεροσκάφους, που αρνήθηκε να δώσει εξηγήσεις σε όλους αυτούς τους ανθρώπους
που περίμεναν. Επιτέλους πρέπει να λυθεί αυτό το θέμα, δεν μπορούν να μας
αντιμετωπίζουν έτσι, δεν είναι ιδιοκτησία τους η Ολυμπιακή Αεροπορία.
Επιβάλλεται να σέβονται και το κοινό και τον εθνικό μας αερομεταφορέα και να
μην εκθέτουν τη χώρα μας διεθνώς», προσθέτει αγανακτισμένος ο πρώην υπουργός
και βουλευτής του ΠΑΣΟΚ κ. Χρήστος Ροκόφυλλος, ο οποίος ταξίδευε μαζί με τη
σύζυγό του με την ίδια πτήση. Στις 5.30, όπως λένε οι επιβάτες, το αεροσκάφος
προσγειώθηκε και στους φωτεινούς πίνακες ανακοινώθηκε η άμεση επιβίβαση και η
αναχώρηση για Αθήνα στις 6.15 μ.μ.

Όπως καταγγέλλουν οι επιβάτες, φτάνοντας στη έξοδο για την επιβίβαση
αντιλήφθηκαν ότι το πλήρωμα δυστροπούσε να πραγματοποιήσει το ταξίδι λόγω
υπέρβασης του ανώτατου ορίου ημερήσιας πτήσεως. Οι αρμόδιοι της Ολυμπιακής στο
Παρίσι κατέβαλαν προσπάθεια για να πείσουν το πλήρωμα να πραγματοποιήσει την
πτήση, αλλά αυτό δεν έγινε. «Μας πήγαν σε ένα κοντινό ξενοδοχείο για να
περάσουμε τη νύχτα μας. Μας ξύπνησαν στις 4 τη νύχτα και τελικά φύγαμε στις
7.30 το πρωί. Δεν είναι κατάσταση αυτή. Όλα όσα γίνονται πλήττουν τη χώρα μας
στο εξωτερικό. Όσο περιμέναμε, έφυγαν πέντε πτήσεις για Τελ Αβίβ και επτά για
Ουρουγουάη και το κωμικό είναι ότι για μία πτήση για Αθήνα χρειάστηκαν 24 ώρες
για να πραγματοποιηθεί. Ντροπή τους».

ΜΝΗΜΕΙΟ ΑΔΙΑΦΟΡΙΑΣ

Ο κ. Πιερ, Γάλλος υπήκοος που ήρθε στην Αθήνα για επαγγελματικούς λόγους,
εκφράζει την έκπληξή του για όσα συνέβησαν. «Ταξιδεύω χρόνια. Έχω κάνει
ταξίδια με διάφορες αεροπορικές εταιρείες. Αυτό που μου συνέβη αυτή τη φορά
είναι απερίγραπτο. Μας είχαν και μας κορόιδευαν ώρες. Κανείς δεν σκέφτηκε ότι
έχουμε δουλειές, στις οποίες πρέπει να είμαστε συνεπείς. Άλλες πτήσεις που
πρέπει να προλάβουμε. Αποφάσισαν για εμάς ότι πρέπει να φτάσουμε στον
προορισμό μας 24 ώρες μετά. Φοβάμαι ότι είναι η τελευταία φορά που ταξιδεύω με
αυτήν την εταιρεία. Καμία εξυπηρέτηση, μονάχα αδιαφορία».

Οι επιβάτες της πτήσης 202 σε οργισμένη καταγγελία τους, που έστειλαν στη
διοίκηση της Ο.Α., διαμαρτύρονται για την πρωτοφανή ταλαιπωρία την οποία
υπέστησαν και ζητούν την επέμβαση του αρμόδιου εισαγγελέα, αλλά και τη λήψη
πειθαρχικών μέτρων για να σταματήσει ­ όπως αναφέρουν ­ «ο συστηματικός
διασυρμός του επιβατικού κοινού και της φήμης του εθνικού μας αερομεταφορέα».

Μεγάλη ήταν και η ταλαιπωρία των επιβατών των πτήσεων από Αθήνα για
Φρανκφούρτη και από Φρανκφούρτη για Αθήνα. Αφού εξαιτίας της προχθεσινής
ματαίωσης της πρώτης δεν πραγματοποιήθηκε ούτε η πτήση 174 από Φρανκφούρτη, η
οποία θα γινόταν με το ίδιο αεροπλάνο.

ΟΥΤΕ ΜΙΑ ΣΥΓΓΝΩΜΗ

«Ντροπή στην Ολυμπιακή. 80 άνθρωποι ταλαιπωρούνται από την Κυριακή και κανείς
δεν νοιάζεται», λέει ο κ. Τζιρόνης που έφτασε χθες το μεσημέρι στο Ελληνικό με
καθυστέρηση 16 ωρών από τη Φρανκφούρτη. «Έπρεπε να φύγουμε στις 8.05 το
απόγευμα της Κυριακής και τελικά ταξιδέψαμε στις 8.30 το πρωί της Δευτέρας.
Κανένας δεν μας έλεγε τι συμβαίνει. Μονάχα ότι για υπηρεσιακούς λόγους θα
υπάρξει καθυστέρηση. Εγώ με τη σύζυγό μου και το μωρό μας, έξι μηνών,
ταλαιπωρηθήκαμε και κανένας δεν μας ζήτησε συγγνώμη. Ούτε καν μας είπαν, έτσι
για να κρατήσουν τα προσχήματα, ότι η καθυστέρηση είναι για την ασφάλεια της
πτήσης. Τίποτα. Μας πέταξαν σε ένα ξενοδοχείο και, σαν να μην έφτανε αυτό, μας
ξύπνησαν από τις 4 το πρωί, για να φύγουμε τελικά στις 8.30. Αυτή είναι η
κατάντια της Ολυμπιακής. Τελευταία φορά που ταξιδεύουμε». «Μακάρι να πάψουν
και οι πτήσεις του εσωτερικού, για να φτάνουμε στο προορισμό μας», συμπληρώνει
ο κ. Σουρανάκης, επιβάτης της πτήσης 174 από Φρανκφούρτη.

Ταλαιπωρία, όμως, περίμενε και τους 50 επιβάτες που προορισμό είχαν την
Φρανκφούρτη. Μετά τη ματαίωση της πτήσης τούς οδήγησαν, την Κυριακή το βράδυ,
στο ξενοδοχείο «Αμαρυλλίς» στη Γλυφαδα. Όπως δήλωσαν, τους ξύπνησαν από τις
δύο τα ξημερώματα και τους πήγαν στο αεροδρόμιο, ενώ τελικά η πτήση τους
πραγματοποιήθηκε στις έξι το πρωί χθες.

Επίσης χθες έγινε και μία συγχώνευση της πτήσης 912 από Αθήνα για Θεσσαλονίκη,
με αποτέλεσμα οι επιβάτες να ταξιδέψουν με την επόμενη πτήση της Ολυμπιακής Αεροπορίας.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16332N211</ED>
<ID>
ID:15187

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N21&aa=1</URL></REF>


Article

<CATEGORY>vin06</CATEGORY>

 <H5>ΚΙΝΔΥΝΟΣ ΠΑΡΑΓΡΑΦΗΣ ΧΙΛΙΑΔΩΝ ΥΠΟΘΕΣΕΩΝ ΛΟΓΩ ΕΛΛΕΙΨΗΣ ΥΠΑΛΛΗΛΩΝ ΚΑΙ ΑΙΘΟΥΣΩΝ
</H5><H2>Δίκες έως το 2002!
</H2>
Τον... κώδωνα του κινδύνου κρούει για άλλη μια φορά ο προϊστάμενος της
Εισαγγελίας Εφετών της Αθήνας κ. Λάμπρος Καράμπελας σχετικά με την εικόνα που
παρουσιάζει ο χώρος της ποινικής Δικαιοσύνης.

ΠΑΡΑ ΤΗΝ προσπάθεια που καταβάλλουν οι δικαστικοί λειτουργοί και οι υπάλληλοι
του Εφετείου, στο πλαίσιο των καθηκόντων τους για την ταχεία απονομή της
Δικαιοσύνης και την τιμωρία των ενόχων, η κατάσταση εξακολουθεί να βρίσκεται
σε οριακά επίπεδα. Το αποτέλεσμα; Για πολλές υποθέσεις παραμένει ορατός ο
κίνδυνος της παραγραφής που συνεπάγεται και την ατιμωρησία των δραστών..

Ο κ. Λάμπρος Καράμπελας με έγγραφό του ενημέρωσε για την κατάσταση που
επικρατεί στο Εφετείο τον υπουργό Δικαιοσύνης κ. Ευάγ. Γιαννόπουλο, τον
πρόεδρο και τον εισαγγελέα του Αρείου Πάγου κ.κ. Στεφ. Ματθία και Παν.
Δημόπουλο, καθώς και τον προϊστάμενο του Εφετείου κ. Μ. Σεργάκη.

Σύμφωνα με τα στοιχεία που αναγράφονται σε σχετικό πίνακα, μέχρι το έτος 2002
έχουν προσδιορισθεί να εκδικασθούν σε δεύτερο βαθμό 26.647 υποθέσεις. Από
αυτές οι 22.890 εκκρεμούν ενώπιον του Τριμελούς Εφετείου, 2.684 ενώπιον του
Τριμελούς Εφετείου Κακουργημάτων, 125 στο Μεικτό Ορκωτό Εφετείο και 948 στο
Πενταμελές Εφετείο της Αθήνας. Το 1998 είχαν προσδιορισθεί να εκδικασθούν
συνολικά 14.853 υποθέσεις, από τις οποίες οι 11.397 συζητήθηκαν και οι
υπόλοιπες είτε αναβλήθηκαν είτε κρίθηκαν απαράδεκτες.

Με βάση λοιπόν τα στοιχεία που έχει στη διάθεσή του ο προϊστάμενος της
Εισαγγελίας διαπιστώνει στο σχετικό έγγραφό του ότι «ο κίνδυνος παραγραφής
πολλών υποθέσεων είναι περίπου βέβαιος όποιες προσπάθειες και αν καταβληθούν
από εμάς αν δεν αυξηθεί ο αριθμός των δικαστικών υπαλλήλων, των επιμελητών και
των αιθουσών συνεδριάσεων».

Επικαλείται μάλιστα και μία απόφαση από το Ευρωπαϊκό Δικαστήριο Ανθρωπίνων
Δικαιωμάτων που καταδίκασε την Ελλάδα για την υπερβολική καθυστέρηση στην
έκδοση ποινικής απόφασης. Σύμφωνα με το σκεπτικό της απόφασης έγινε δεκτό ότι
παραβιάστηκε το άρθρο 6 παράγραφος 1 της Ευρωπαϊκής Σύμβασης Δικαιωμάτων του
Ανθρώπου, το οποίο ορίζει ότι κάθε άτομο έχει δικαίωμα να εκδικασθεί η υπόθεσή
του μέσα σε εύλογο χρονικό διάστημα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16332N221</ED>
<ID>
ID:15188

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N22&aa=1</URL></REF>


Article

<CATEGORY>vin06</CATEGORY>

 <H2>Πνίγηκε στο ίδιο σημείο που ο βυθός είχε πάρει πριν από 25 χρόνια την κόρη του!
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

ΟΡΓΗ επικρατεί στο Καστελλόριζο για τον άδικο θάνατο του 54χρονου ναυτικού
πράκτορα Ελευθέριου Παπουτσή, ο οποίος όταν επιχείρησε να ρίξει το βοηθητικό
σκοινί (βιλάγιο) του οχηματαγωγού «Νήσος Κάλυμνος» στη θάλασσα, το σκοινί
μπλέχτηκε στο πόδι του και τον έριξε στα νερά με αποτέλεσμα να πνιγεί.

Ο δήμαρχος του νησιού Παύλος Πανηγύρης δήλωσε χθες ότι δεν πρόκειται να
επιτραπεί η προσέγγιση του εν λόγω μικρού οχηματαγωγού σκάφους στο
Καστελλόριζο. Μάλιστα, με έγγραφό του στην υπουργό Αιγαίου κ. Ελ. Παπαζώη,
καθιστά συνυπεύθυνους τους υπαλλήλους της Υπηρεσίας Ακτοπλοΐας γιατί δεν
έκαναν δεκτό το αίτημα το «Νήσος Κάλυμνος» να παραμένει δύο ώρες στο νησί,
ώστε να γίνεται άνετα η φορτοεκφόρτωσή του. «Δυστυχώς, γράφει ο δήμαρχος, το
πλοίο φεύγει αμέσως και μερικές φορές το πλήρωμα βοηθούσε στην εκφόρτωση λες
και το κυνηγούσαν. Το αποτέλεσμα ήταν από τη μεγάλη βιασύνη του καπετάνιου να
παρασυρθεί ο Ελευθέριος Παπουτσής και να πνιγεί».

Ακόμη οι κάτοικοι του νησιού ζητούν ν' αντικατασταθεί το πλοίο από τη γραμμή
Καστελλόριζου και, όπως αναφέρει ο κ. Πανηγύρης, «υπάρχουν ελλείψεις στη
σύνθεση του "Νήσος Κάλυμνος" και δεν επιτρέπεται να εκτελεί δρομολόγια σαν ποστάλι».

Με την ευκαιρία θα πρέπει να τονιστεί ότι η μοίρα έχει παίξει ένα άσχημο
παιχνίδι στον Ελ. Παπουτσή. Πριν από 25 χρόνια το κοριτσάκι του έπεσε στη
θάλασσα και πνίγηκε σε απόσταση μερικών μέτρων από το σημείο που έχασε τη ζωή
του και ο πατέρας της το βράδυ του περασμένου Σαββάτου.

Γύρω από τις συνθήκες του πνιγμού του Παπουτσή υπάρχουν πολλά ερωτηματικά και
κυρίως πώς συνέβη να μην αντιληφθεί κανένας από το πλήρωμα ότι όταν το σκάφος
ξεκινούσε από το λιμάνι, ταυτόχρονα παρέσυρε και τον πράκτορα.

Είναι χαρακτηριστικό ότι ο Παπουτσής παρασύρθηκε σε απόσταση 300 μέτρων (!)
και μάλιστα με μεγάλη ταχύτητα, διότι, όταν ανασύρθηκε από τη θάλασσα, φορούσε
μόνο το φανελάκι του!

Για την υπόθεση αυτή ο αντεισαγγελέας Πρωτοδικών κ. Γ. Οικονόμου έχει διατάξει
περαιτέρω ανάκριση, ενώ άφησε ελεύθερο τον πλοίαρχο του «Νήσος Κάλυμνος»
Γιάννη Καλαβρό.

ΕΠΕΣΑΝ ΣΤΗ ΘΑΛΑΣΣΑ

*Σωτήρια ήταν η ψυχραιμία της 65χρονης Ευαγγελίας Ανδρονίκου αφού της έσωσε τη
ζωή όταν το αγροτικό αυτοκίνητο που οδηγούσε έπεσε στο λιμάνι της Μυτιλήνης
λίγο μετά τις 7 το βράδυ της Κυριακής. Η 65χρονη διατηρώντας την ψυχραιμία της
όταν έπεσε στα παγωμένα νερά, άνοιξε το παράθυρο του αυτοκινήτου της,
απεγκλωβίστηκε και κολυμπώντας έφθασε στο κρηπίδωμα του λιμανιού, όπου με τη
βοήθεια ενός λιμενοφύλακα ανασύρθηκε. Η Ευαγγελία Αδρονίκου έχασε τον έλεγχο
του αυτοκινήτου της ενώ έκανε ελιγμούς προκειμένου να το παρκάρει στο λιμάνι.

Στο νοσοκομείο, όπου μεταφέρθηκε η 65χρονη γυναίκα για προληπτικούς λόγους,
διαπιστώθηκε ότι δεν είχε τραυματισθεί.

Λίγο αργότερα το αυτοκίνητο ανασύρθηκε από τον βυθό με ειδικό γερανό, ενώ
έρευνες για τα ακριβή αίτια του ατυχήματος διενεργούν οι αρμόδιες αστυνομικές
και λιμενικές αρχές.

* Στη θάλασσα έπεσε φορτηγό που μετέφερε τούβλα και ήταν σταθμευμένο στην
προβλήτα του Ρίου.

Το τριαξονικό όχημα χθες τα ξημερώματα και ενώ ο οδηγός ήταν στην προβλήτα
«κύλησε» και κατέληξε στη θάλασσα.

Όπως υποστηρίζει ο οδηγός Ηλίας Δρακόπουλος «παρ' ότι είχα χειρόφρενο, το
φορτηγό λύθηκε και έπεσε στη θάλασσα».

Έπειτα από προσπάθειες πέντε ωρών το φορτηγό ανελκύστηκε από γερανό του
Λιμενικού Ταμείου της Πάτρας.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16332N222</ED>
<ID>
ID:15240

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N22&aa=2</URL></REF>


Article

<CATEGORY>vin06</CATEGORY>

 <H2>Την Πέμπτη το ραντεβού
</H2>
ΜΙΑ ΝΕΑ αρχή στις σχέσεις του με την κυβέρνηση επιχειρεί ο Αρχιεπίσκοπος, ο
οποίος θα συναντηθεί την Πέμπτη, στις 12 το μεσημέρι, με τον Πρωθυπουργό Κώστα
Σημίτη. Ο κ. Χριστόδουλος τους τελευταίους μήνες προσπαθούσε να έρθει σε επαφή
με τον Πρωθυπουργό και τελικά η συνάντηση ορίστηκε την Πρωτοχρονιά κατά τη
συνάντηση που είχαν οι δύο άνδρες, στο Προεδρικό Μέγαρο.

Όπως έγινε γνωστό από το περιβάλλον του Αρχιεπισκόπου, την Πέμπτη δεν
πρόκειται να ληφθούν αποφάσεις για τα θέματα που απασχολούν την Εκκλήσια
(περιουσία, Γραφείο Βρυξελλών και σχέσεις με το Πατριαρχείο), αλλά θα γίνει
μια προσπάθεια για μια «καλύτερη γνωριμία, η οποία θα ανοίξει τον δρόμο για
ουσιαστική συνεργασία στις πρωτοβουλίες που θα αναλάβει ο κ. Χριστόδουλος τη
νέα χρονιά».

«Ο Αρχιεπίσκοπος θέλει να βάλει τέρμα στα λόγια και να περάσει σε έργα και
είναι λογικό να επιθυμεί να έχει καλές σχέσεις με τον Πρωθυπουργό και κυρίως
να αποδείξει, επειδή πολλά ακούγονται, ότι δεν ανήκει σε κανένα κόμμα και ότι
επιδιώκει στενή συνεργασία με την κυβέρνηση», δήλωσε χθες στενός συνεργάτης
του κ. Χριστόδουλου.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16332N223</ED>
<ID>
ID:15279

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N22&aa=3</URL></REF>


Article

<CATEGORY>vin06</CATEGORY>

 <H2>Κηδεύτηκε ο Άρης Παπάνθιμος
</H2>
ΚΗΔΕΥΤΗΚΕ σήμερα το πρωί στο νεκροταφείο της Καισαριανής ο δημοσιογράφος Άρης
Παπάνθιμος, 43 χρόνων.

Ο Άρης Παπάνθιμος είχε τραυματιστεί σοβαρά σε τροχαίο δυστύχημα που είχε γίνει
πριν από 18 ημέρες και έδινε τη μάχη ζωής στον Ερυθρό Σταυρό.

Έχασε τη μάχη προχθές το πρωί.

Ο Άρης Παπάνθιμος, που είχε σπουδάσει δημοσιογραφία στη Μόσχα, είχε εργαστεί
στον «Ριζοσπάστη». Εξέδωσε αργότερα την εβδομαδιαία εφημερίδα «Ομόνοια», για
τους ρωσόφωνους Έλληνες, είχε δημιουργήσει το πρώτο ρωσικό βιβλιοπωλείο και
είχε τον εκδοτικό οίκο «Ιαπετός».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16332N224</ED>
<ID>
ID:15308

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N22&aa=4</URL></REF>


Article

<CATEGORY>vin06</CATEGORY>

 <H2>Ιερόσυλοι χτύπησαν στον Λαγκαδά
</H2>
ΘΕΣΣΑΛΟΝΙΚΗ. Γραφείο Βόρειας Ελλάδας

ΝΕΑ ΕΠΙΔΡΟΜΗ ιερόσυλων, στα νεκροταφεία του Λαγκαδά αυτή τη φορά, αναστάτωσε
τους κατοίκους της περιοχής.

Οι άγνωστοι δράστες εισήλθαν στα κοιμητήρια τις νυχτερινές ώρες και αφαίρεσαν
από τους τάφους θυμιατά, καντήλια, ανθοδοχεία από μπρούντζο κ.ά. αντικείμενα,
ενώ ταυτόχρονα προξένησαν σοβαρές ζημιές στους τάφους. Ανάλογη επιδρομή έκαναν
χθες τη νύχτα οι ίδιοι ­ ή άλλη ομάδα ιερόσυλων ­ στα νεκροταφεία του χωριού
Λαγκαδίκια απ' όπου αφαίρεσαν εκτός από θυμιατά και καντήλια, ακόμα και
σταυρούς και... κάγκελα από τους τάφους. Την ίδια τακτική και με την ίδια λεία
έφυγαν από τα κοιμητήρια της Ν. Απολλωνίας άλλοι δράστες το βράδυ της Πρωτοχρονιάς.

Οι αλλεπάλληλες κλοπές ιερόσυλων σε νεκροταφεία της περιοχής προβληματίζουν
τις αστυνομικές αρχές που εικάζουν ότι πρόκειται για μέλη ομάδων που μετέχουν
σε τελετές μαύρης μαγείας και χρησιμοποιούν τα συγκεκριμένα αντικείμενα. Μια
άλλη ­ πιο πιθανή ­ άποψη θέλει τους δράστες των κλοπών που γίνονται σε...
ανατριχιαστικές συνθήκες να είναι απλώς... κλέφτες που επέλεξαν τα ιδιαίτερα
προσοδοφόρα αυτά αντικείμενα από μπρούντζο, καθώς στη συνέχεια τα λιώνουν και
τα μεταπωλούν.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16332N225</ED>
<ID>
ID:15325

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N22&aa=5</URL></REF>


Article

<CATEGORY>vin06</CATEGORY>

 <H2>«Όχι» στο πάρκο
</H2>
«ΟΧΙ» στη δημιουργία αιολικού πάρκου στο Λασίθι Κρήτης λένε κάτοικοι της
περιοχής και με προσφυγή στο Συμβούλιο της Επικρατείας ζητούν να ακυρωθεί η
απόφαση του υπουργείου Ανάπτυξης με την οποία εγκρίθηκε η εγκατάσταση αιολικών
σταθμών ηλεκτροπαραγωγής σε έκταση που ξεπερνά τα 10.000 στρέμματα μεταξύ των
κοινοτήτων Αχλαδιών και Μαρωνίας.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16332N226</ED>
<ID>
ID:15339

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N22&aa=6</URL></REF>


Article

<CATEGORY>vin06</CATEGORY>

 <H2>Νέο συμβούλιο
</H2>
ΕΞΕΛΕΓΗ το νέο Διοικητικό Συμβούλιο της Πανελλήνιας Ένωσης Φιλολόγων ύστερα
από τις εκλογές που πραγματοποιήθηκαν σε πανελλαδικό επίπεδο. Το νέο Δ.Σ.
αποτελείται από τους: Στέφο Αναστάσιο, Κοτρώτσου Μαρία, Κάτσικα Χρήστο,
Τουλιάτο Σπύρο, Ξηντάρα Παναγιώτη, Κοκκινάκη Νένα, Χαριτίδου Γεωργία,
Τσιριγώτη Θανάση, Καραγεωργίου Τασούλα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16332N227</ED>
<ID>
ID:15345

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N22&aa=7</URL></REF>


Article

<CATEGORY>vin06</CATEGORY>

 <H5>ΑΝ ΟΙ ΣΥΓΚΕΝΤΡΩΣΕΙΣ ΔΕΙΞΟΥΝ ΠΩΣ ΕΧΟΥΝ ΑΡΚΕΤΕΣ ΔΥΝΑΜΕΙΣ ΘΑ ΚΛΕΙΣΟΥΝ ΤΙΣ ΕΘΝΙΚΕΣ
</H5><H2>Θα βγάλουν τα τρακτέρ
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

Τα τρακτέρ θα βρεθούν και πάλι στους δρόμους μετά το πρώτο δεκαήμερο του
Φεβρουαρίου, αν στα συλλαλητήρια και στις συγκεντρώσεις που έχουν αποφασισθεί
να πραγματοποιηθούν μέχρι τότε κρίνουν οι οργανωτές πως έχουν αρκετές δυνάμεις.

ΛΑΡΙΣΑ

ΑΥΤΟ αποφάσισε χθες στη Λάρισα η Πανθεσσαλική Συντονιστική Επιτροπή, σε
σύσκεψη που πραγματοποίησε παρουσία των Νομαρχιακών Συντονιστικών Επιτροπών
των τεσσάρων νομών της Θεσσαλίας και άλλων φορέων αγροτικών συλλόγων. Κατά τη
διάρκεια της σύσκεψης ακούστηκαν πολλές απόψεις και προτάσεις, όπως άμεσο
κλείσιμο των εθνικών οδών μέχρι τελικής σύγκρουσης με την κυβέρνηση και με τα
ΜΑΤ χωρίς να υπάρξει υποχώρηση...

«Πρέπει να καταλάβουν όλοι ότι οι κινητοποιήσεις πάντα βοηθάνε. Ας λένε ότι
τόσα χρόνια φεύγουμε με "άδεια χέρια". Πάντα υπάρχει ένα κέρδος έστω και πολύ
μικρό. Αυτή τη στιγμή βρισκόμαστε σε ένα οριακό σημείο απελπισίας. Το μόνο που
μας μένει είναι ή να πολεμήσουμε ή να τα εγκαταλείψουμε...», λέει στα «ΝΕΑ» ο
κ. Κώστας Γκουντρουμάνης, αγρότης από τα Φάρσαλα, 42 χρόνων, απόφοιτος σχολής
στελεχών επιχειρήσεων. «Προτίμησα να ασχοληθώ το 1983 με τα χωράφια και να
γίνω αγρότης, πιστεύοντας σε ένα καλύτερο αύριο, παρά να ακολουθήσω το
επάγγελμα για το οποίο σπούδασα. Από τότε όμως βλέπω κάθε μέρα να
συρρικνώνεται το εισόδημά του και κάθε μέρα οι αγρότες να γίνονται φτωχότεροι.
Πρέπει να καταλάβει η οποιαδήποτε κυβέρνηση ότι οι αγρότες βρίσκονται σε
άσχημη κατάσταση και να δώσει λύσεις στα σοβαρά προβλήματα...».

Στα «πηγαδάκια» οι αγρότες έλεγαν την άποψή τους ο καθένας συμφωνώντας βέβαια
στο ότι έχουν φθάσει σε ένα οριακό σημείο από το οποίο θα κριθεί και το μέλλον
των αγώνων τους. «Πρέπει να υπάρξει μαζική συμμετοχή διαφορετικά αν αποτύχουμε
δεν πιστεύω ότι θα υπάρξει μέλλον στο αγροτικό κίνημα. Ευθύνεται βέβαια η
μεγάλη παραπληροφόρηση που έχει περάσει στον κόσμο, οι δίκες των αγροτών και
όχι το ότι φεύγουμε "με άδεια χέρια"... Είναι για το λόγο αυτό πολύ δύσκολο να
πείσουμε τον κόσμο να συμμετάσχει στις κινητοποιήσεις...», είπε στα «ΝΕΑ» ο κ.
Δημήτρης Χιώτης, μέλος της Πανθεσσαλικής Συντονιστικής Επιτροπής από τα Τρίκαλα.

Στους συγκεντρωμένους αλλά και στα μέλη της ΠΑΣΕ ήταν έντονος ο προβληματισμός
για το μέλλον των κινητοποιήσεων και για το λόγο αυτό επισημάνθηκε ότι πρέπει
όλα να γίνουν προσεκτικά, με οργάνωση και προγραμματισμό, ώστε να μην υπάρχει
φόβος αποτυχίας, γιατί όπως είπε ο κ. Μπούτας «αν αποτύχουμε θα μας πελεκήσουν...».

Κάποιοι άλλοι έλεγαν πως τώρα ή θα βγουν όλοι οι αγρότες στο δρόμο ή δεν θα
υπάρχει συμμετοχή ώστε να συνεχίσουν δυναμικά τον αγώνα τους.

Πρώτο συλλαλητήριο σε κάθε νομό χωριστά θα γίνει την 15η Ιανουαρίου, ημέρα που
έχουν αποφασίσει συλλαλητήρια και οι μαθητές, χωρίς βέβαια να θέλουν να
συνδέσουν οι αγρότες αυτή την κινητοποίησή τους με των μαθητών. Βέβαια ο κ.
Μπούτας μιλώντας στους συγκεντρωμένους αγρότες πρότεινε να μελετήσουν
κινητοποιήσεις στο μέλλον μαζί με άλλους φορείς που αντιμετωπίζουν επίσης προβλήματα...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16332N391</ED>
<ID>
ID:15189

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N39&aa=1</URL></REF>


Article

<CATEGORY>vin06</CATEGORY>

 <H2>Σήκωσαν το χρηματοκιβώτιο του «Καλούα»
</H2>
ΜΕ ΑΝΤΙΚΛΕΙΔΙ μπήκαν οι δράστες στο γνωστό μπαρ «Καλούα» στο κεντρικότερο
σημείο της Αθήνας, στην οδό Αμερικής 6, στο Σύνταγμα, και χωρίς να τους
αντιληφθεί κανείς «σήκωσαν» το χρηματοκιβώτιο που περιείχε 12.000.000 δρχ.

Στις πόρτες του κλαμπ δεν υπήρχαν ίχνη παραβίασης και τίποτα στο εξωτερικό του
δεν πρόδιδε την κλοπή. Ανυποψίαστος ένας από τους ιδιοκτήτες του μπαρ, ο κ.
Στράτος Αρβανιτέλης, προχθές στις 11.30 το βράδυ άνοιξε το μαγαζί και
κατευθύνθηκε στο γραφείο. Τον περίμενε μια πολύ δυσάρεστη έκπληξη. Το
χρηματοκιβώτιο με τις εισπράξεις των τελευταίων ημερών είχε κάνει «φτερά».
Ειδοποιήθηκε η Αστυνομία και άρχισαν οι έρευνες για τον εντοπισμό και τη
σύλληψη των δραστών.

Οι υποψίες των ιδιοκτητών του κλαμπ, σύμφωνα με όσα είπαν στην Αστυνομία,
στράφηκαν αρχικά σε τρεις Πολωνούς, οι οποίοι εργάζονται στο κλαμπ.
Αστυνομικοί συνέλαβαν τον έναν από τους τρεις επειδή σε σωματική έρευνα
βρέθηκε στην κατοχή του ένα αναισθητικό σπρέι. Λίγο αργότερα έγινε έρευνα και
στο σπίτι του όπου βρέθηκαν και κατασχέθηκαν αλλά δύο αναισθητικά σπρέι και
μια κλεμμένη κυνηγετική καραμπίνα. Έρευνες έγιναν και στα σπίτια των άλλων δύο
Πολωνών, χωρίς να προκύψει κανένα στοιχείο που να τους συνδέει με την κλοπή
του χρηματοκιβωτίου.

Εις βάρος του 28χρονου Πολωνού Τόμαζ Βάικε σχηματίσθηκε δικογραφία για την
καραμπίνα και τα σπρέι που κατείχε παράνομα και οδηγήθηκε χθες στο αυτόφωρο.

Η κλοπή του χρηματοκιβωτίου υπολογίζεται ότι έγινε στο χρονικό διάστημα που
μεσολάβησε ανάμεσα στις 6 το πρωί της Κυριακής και τις 11.30 το βράδυ, ώρες
που το κλαμπ ήταν κλειστό.

Οι δράστες φαίνεται ότι ήξεραν πολύ καλά τα κατατόπια και είχαν σχεδιάσει την
«επιχείρηση». Φρόντισαν και έβγαλαν αντικλείδι, μπήκαν στο γραφείο και έκλεψαν
το χρηματοκιβώτιο. Στην «επιχείρηση» θα πρέπει να έλαβαν μέρος τουλάχιστον
τρία άτομα που κουβάλησαν το χρηματοκιβώτιο. Έδρασαν αθόρυβα. 
Μετέφεραν το χρηματοκιβώτιο έξω από το κλαμπ και στη συνέχεια το φόρτωσαν σε αυτοκίνητο.

­ Σαν πελάτες μπήκαν δύο νεαροί χθες το μεσημέρι στο σούπερ-μαρκετ Βερόπουλος
στην οδό Μεσολογγίου 48, στον Βύρωνα. 
Όταν έφθασαν όμως στο ταμείο, αντί να πληρώσουν υποχρέωσαν τους ταμίες να τους πληρώσουν.

Οι «πελάτες» έβγαλαν πιστόλια, απείλησαν τους υπαλλήλους και άρπαξαν 1.385.000
δρχ. Οι δύο νεαροί στη συνέχεια, επιβιβάσθηκαν σε μοτοσυκλέτα και εξαφανίσθηκαν.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16332N392</ED>
<ID>
ID:15241

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N39&aa=2</URL></REF>


Article

<CATEGORY>vin06</CATEGORY>

 <H2>Η ανεργία τον οδήγησε στην αυτοκτονία
</H2>
Η ΑΝΕΡΓΙΑ και η ανέχεια οδήγησαν στην αυτοκτονία τον Σίμο Πετρίδη, 32 χρόνων,
που βρέθηκε απαγχονισμένος στο σπίτι του, στη Δράμα.

Ο 32χρονος είχε παλιννοστήσει από την πρώην Σοβιετική Ένωση και όλους τους
τελευταίους μήνες αναζητούσε, χωρίς αποτέλεσμα, εργασία. 
Όπως είπαν οι γείτονες του Πετρίδη, ο οποίος ζούσε στη Δράμα με τη δίδυμη
αδελφή του και άλλους συγγενείς του, το μόνο που κατόρθωσε τον τελευταίον
καιρό ο άτυχος πρόσφυγας ήταν να εξασφαλίσει μερικά περιστασιακά μεροκάματα. 
Ο Πετρίδης δεν αντιμετώπιζε ψυχολογικά προβλήματα, αλλά η παρατεταμένη
ανεργία, που είχε και σοβαρές οικονομικές συνέπειες στην καθημερινή ζωή του,
του προκάλεσε απόγνωση. 
Οι αστυνομικοί βρήκαν επάνω του σημείωμα, στο οποίο άφηνε σαφώς να εννοηθεί
ότι αυτοκτόνησε επειδή του ήταν αδύνατο να βρει δουλειά. Ο Πετρίδης κρεμάστηκε
σε δοκό στήριξης της σκεπής του σπιτιού του, όπου τον είδαν δύο νοικοκυρές,
που βγήκαν το πρωί για ψώνια. 
Η Αστυνομία διενεργεί τη σχετική προανάκριση. 
Σύμφωνα με τους γείτονες, η οικογένεια του Πετρίδη δεν έδωσε ποτέ, κατά το
διάστημα της παραμονής της στη Δράμα, την παραμικρή αφορμή.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16332N393</ED>
<ID>
ID:15280

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N39&aa=3</URL></REF>


Article

<CATEGORY>vin06</CATEGORY>

 <H2>Για κακούργημα Μελισσανίδης και Καρράς
</H2>
ΣΤΟ ΤΡΙΜΕΛΕΣ Εφετείο Κακουργημάτων Πειραιά παραπέμπονται να δικαστούν ο
παράγοντας της ΑΕΚ κ. Δημήτρης Μελισσανίδης και ο επιχειρηματίας κ. Γιάννης Καρράς.

Οι πρώην συνιδιοκτήτες της εταιρείας «Πετρέλαια Αιγαίου Α.Ε.» κατηγορούνται
για αυτουργία σε λαθρεμπόριο πετρελαίου και, σύμφωνα με το υπ' αριθμόν
454/4-1-99 βούλευμα του Συμβουλίου Εφετών Πειραιά, παραπέμπονται σε δίκη μαζί
με 3 τελωνειακούς του ΙΒ' Τελωνείου Πειραιά.

Ο κ. Μελισσανίδης και ο κ. Καρράς κατηγορούνται για ηθική αυτουργία στην πράξη
της ψευδούς βεβαίωσης, πλαστογραφία και λαθρεμπορία πετρελαίου. Πιο
συγκεκριμένα, για την τελευταία κατηγορία αναφέρεται ότι από 7-1-94 έως 9-4-94
έκαναν εικονικούς εφοδιασμούς πετρελαίου σε ποντοπόρα πλοία ζημιώνοντας το
Δημόσιο με περίπου 267 εκατομμύρια δραχμές. Εξάλλου, την περίοδο 7-1-94 έως
9-3-94 προέκυψε από την έρευνα του ανακριτή ότι η εταιρεία τους έκανε
εικονικούς εφοδιασμούς φορτώνοντας 1.697.945 λίτρα παράνομα στις εγκαταστάσεις
της «Πετρόλα».

Οι τρεις τελωνειακοί που θα δικαστούν μαζί τους είναι ο Γιώργος
Αλεξανδρόπουλος, ο Μανώλης Μερκουλίδης και ο Ευάγγελος Σπανός, οι οποίοι
κατηγορούνται για έκδοση ψευδών βεβαιώσεων, πλαστογραφία και ηθική αυτουργία
στη λαθρεμπορία πετρελαίου.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16332N394</ED>
<ID>
ID:15309

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N39&aa=4</URL></REF>


Article

<CATEGORY>vin06</CATEGORY>

 <H2>Ενέδρα για ιδιοκτήτη ψησταριάς στην Ηλιούπολη
</H2>
ΣΤΟΧΟΣ αγνώστου, ο οποίος τον πυροβόλησε, έγινε 43χρονος τη νύχτα στην
Ηλιούπολη. Θύμα της επίθεσης είναι ο Πέτρος Ανδρουλιτανέας, κάτοικος Βάρης, ο
οποίος μεταφέρθηκε στον «Ευαγγελισμό», όπου και νοσηλεύεται εκτός κινδύνου. Ο
Ανδρουλιτανέας δέχθηκε την επίθεση στις 2 μετά τα μεσάνυχτα στην οδό Μαρίνου
Αντύπα 40, όπου διατηρεί ψησταριά. Τη στιγμή που κλείδωνε το μαγαζί του κι
ετοιμαζόταν ν' αποχωρήσει τον πλησίασε άγνωστο άτομο και, πιθανόν, με
κυνηγετική καραμπίνα, τον πυροβόλησε στην κοιλιά και εξαφανίστηκε.

Από την Αστυνομία γίνονται έρευνες για τη σύλληψη του δράστη και την
εξακρίβωση των αιτίων που προκάλεσαν την επίθεση.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16332N395</ED>
<ID>
ID:15326

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N39&aa=5</URL></REF>


Article

<CATEGORY>vin06</CATEGORY>

 <H2>Απλήρωτοι εργαζόμενοι του Πόρτο Καρράς
</H2>
ΘΕΣΣΑΛΟΝΙΚΗ

Γραφείο Βόρ. Ελλάδας

ΜΙΣΘΟΥΣ τριών μηνών, που η διοίκηση του ξενοδοχειακού συγκροτήματος Πόρτο
Καρράς αρνείται να τους καταβάλει, καθώς και το δώρο των Χριστουγέννων,
διεκδικούν οι εργαζόμενοι στη μεγάλη ξενοδοχειακή μονάδα που συγκεντρώθηκαν
χθες το μεσημέρι έξω από το υπουργείο Μακεδονίας - Θράκης. Οι εργαζόμενοι, που
βρίσκονται ήδη σε απεργία διαρκείας από τις 21 Δεκεμβρίου, πραγματοποίησαν
πορεία στο κέντρο της πόλης και κατέληξαν στο υπουργείο όπου επέδωσαν ψήφισμα.

Οι υπάλληλοι του μεγάλου ξενοδοχειακού συγκροτήματος αντιμετωπίζουν εδώ και
μήνες εργασιακά προβλήματα, καθώς η διοίκηση του Πόρτο Καρράς αρνείται λόγω
οικονομικής δυσπραγίας (τα κτίρια του συγκροτήματος δεν λειτουργούν όλες τις
σεζόν) να καταβάλει τους δεδουλευμένους μισθούς τους.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16332N396</ED>
<ID>
ID:15340

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N39&aa=6</URL></REF>


Article

<CATEGORY>vin06</CATEGORY>

 <H2>Αγνοείται 68χρονος ψαράς
</H2>
ΧΑΝΙΑ

ΑΓΝΟΕΙΤΑΙ ΑΠΟ χθες το πρωί η τύχη του 68χρονου ψαρά Νικόλαου Ποθητού, που
παρασύρθηκε από τα κύματα στη θαλάσσια περιοχή Ελαφονησίου στα νότια του Νομού Χανίων.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16332N397</ED>
<ID>
ID:15346

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N39&aa=7</URL></REF>


Article

<CATEGORY>vin11</CATEGORY>

 <H2>Αγωνία για την παιδεία
</H2>
Την αγωνία τους για το φλέγον θέμα της παιδείας εκφράζουν με επιστολές τους οι
Ευστάθιος Γουσέτης, Θεοφανώ Κράλλη και ο μαθητής Γιώργος Τόγιας. Συγκεκριμένα,
ο κ. Ευστάθιος Γουσέτης από τον Νέο Κόσμο γράφει:

«Ο χώρος της παιδείας, όπως και της εθνικής άμυνας, είναι ο υπ. αρ. 1 εθνικός
χώρος. Το δυστύχημα είναι ότι ενώ με την άμυνα κινδυνεύουμε όλοι εξίσου, εξ ού
και το ανάλογο ενδιαφέρον, στην παιδεία ­ όπως και στην υγεία ­ υπάρχουν οι
δρόμοι διαφυγής και σωτηρίας, ανάλογα με το πορτοφόλι που διαθέτει ο καθένας.

Χρειάζεται, λοιπόν, να γίνει μια πανεθνική ζύμωση, να αναδειχτούν τα
προβλήματα, που είναι πολλά και που η λύση τους υπερβαίνει κατά πολύ τις
ικανότητες των γραφειοκρατών, οι οποίοι επανδρώνουν τις υπηρεσίες του
υπουργείου Παιδείας. Τόσα χρόνια ανέχονται υποβαθμισμένα σχολεία χωρίς
εργαστήρια, με ελλιπές προσωπικό και με άθλια βιβλία. Παραμυθιάζουν τα παιδιά,
ότι "φροντιστήρια δεν χρειάζονται και οι εξετάσεις θα είναι εκτός της
διδακτέας ύλης". Πίσω από τις πορείες και τις καταλήψεις βρίσκεται πολλή πίκρα
και απογοήτευση».

Η κατάσταση στον χώρο της παιδείας απασχολεί ­ επίσης ­ την κ. Θεοφανώ Κράλλη,
από τα Εξάρχεια:

«Ο λαός κρίνει τις πράξεις των κυβερνώντων από τα αποτελέσματά τους και στην
περίπτωση της παιδείας αυτά είναι οικτρά.

Τι συμβαίνει λοιπόν; Μήπως υπάρχουν κάποιες άλλες εντολές από κέντρα που
αγνοεί ο ελληνικός λαός και στα οποία έχουμε, ως κράτος, δεσμεύσεις να
υπακούουμε; Ας μας εξηγήσουν κάποιοι αρμόδιοι, πώς εννοούν τον εκσυγχρονισμό
και την ανάπτυξη; Με τη συνέχιση των καταλήψεων, την απώλεια ωρών διδασκαλίας
και τη μετατροπή κάποιων σχολείων σε κέντρα διακίνησης όχι ιδεών, αλλά
"θανατηφόρων ουσιών", θεωρούν ότι προάγεται και αναβαθμίζεται το πνευματικό
επίπεδο αυτών των ταλαίπωρων, αποπροσανατολισμένων και δυστυχισμένων παιδιών;

Πού είναι τα μέτρα που λαμβάνονται για αυτή την απαράδεκτη κατάσταση;».

Τέλος, οι κινητοποιήσεις των μαθητών για την παιδεία απασχολούν και τον Γιώργο
Τόγια, μαθητή του 57ου Λυκείου Αθηνών:

«Ο κ. Αρσένης δήλωσε πως το φαινόμενο των καταλήψεων βρίσκεται σε ύφεση και
μόνο μεμονωμένα περιστατικά παρατηρούνται. 
Είναι ποτέ δυνατόν "αυτός", και φυσικά όλη η κυβέρνηση, να δείχνουν τέτοια
εξωφρενική απάθεια; Είναι δυνατόν να μην βλέπουν το χάος και τον τρόμο που
έχουν προκαλέσει στις παιδικές ψυχές; Είναι δυνατόν να μην λυπούνται, να μην
συμπονούν; Κανείς απ' αυτούς δεν έχει παιδιά της ηλικίας μου; 
Ή μήπως αυτοί είναι "σίγουροι" πως τα δικά τους παιδιά έχουν σίγουρα
επιτυχημένο το μέλλον τους! Λυπούμαι που βλέπω όλους εμάς τους δεκαεξάχρονους
να αγωνιούν έτσι, να τρέχουν και να μην φτάνουν, να μην βρίσκουν λίγο ελεύθερο
χρόνο για να ζήσουν! Λυπάμαι που ο βασικός τους σκοπός ­ της εξάλειψης της
παραπαιδείας ­ απέτυχε παταγωδώς και που προσπαθούν απελπισμένα να κάνουν
προπαγάνδα του νέου συστήματος μέσω των ΜΜΕ! 
Λυπάμαι που κάνουν πειράματα πάνω μου! Λυπάμαι που δεν λυπούνται!».


«ΤΑ ΝΕΑ» επιδιώκουν να δημοσιεύσουν όσο γίνεται περισσότερες ­ και
διαφορετικές ­ απόψεις αναγνωστών τους. Για να επιτευχθεί ο στόχος τους αυτός,
διατηρούν το δικαίωμα να συντομεύουν επιστολές όταν η μεγάλη έκτασή τους
παρεμποδίζει τη δημοσίευση επιστολών άλλων αναγνωστών. «ΤΑ ΝΕΑ» δεν
δημοσιεύουν επιστολές που απαντούν σε κείμενα δημοσιευμένα σε άλλα έντυπα ούτε
και δημοσιεύουν επιστολές που απευθύνονται σε δημόσιες αρχές και όχι στην εφημερίδα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16332N401</ED>
<ID>
ID:15179

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N40&aa=1</URL></REF>


Article

<CATEGORY>vin11</CATEGORY>

 <H2>Για τις δηλώσεις του Αρχιεπισκόπου
</H2><H2></H2>
ΟΙ ΣΥΧΝΕΣ δηλώσεις του Αρχιεπισκόπου κ. Χριστόδουλου απασχολούν τον κ. Χρήστο
Ε. Κατσιγιάννη, λογοτέχνη, από το Ναύπλιο: «Τους τελευταίους αυτούς μήνες,
συχνά-πυκνά, όλο και ξαφνιάζομαι δυσάρεστα, ακούγοντας τα όσα πολλά και
διάφορα ­ και επί παντός επιστητού ­ αναφέρει σε κάθε σχετική ή και άσχετη
ευκαιρία, ο Αρχιεπίσκοπος Αθηνών και πάσης Ελλάδος, κύριος Χριστόδουλος.

Ιδιαιτέρως ξαφνιάζομαι, με όλα αυτά τα περί: "πολιτισμένης Δύσεως και βάρβαρης
Ανατολής, πατρο-Κοσμά, Αγια-Σοφιάς" και όλα τα άλλα, τα πάντοτε αφορολόγητα,
τα ηχηρά παρόμοια! Και, φυσικά, αναρωτιέμαι κάθε φορά, για τους λόγους που τον
παρακινούν να λέει τα όσα λέει». Και ο κ. Κατσιγιάννης καταλήγει: «Άκουσα χθες
βράδυ τον κύριο Χριστόδουλο να αναρωτιέται με περίσσεια μεγαλοστομία, αν
υπάρχει έστω και ένας που να διαφωνεί με τις θέσεις του. Μακαριώτατε,
πραγματικά πιστεύετε πως μπορούμε και πως πρέπει να πολεμήσουμε με την
Τουρκία, για να πάρουμε την Αγια-Σοφιά; Και, πότε; Και πώς; Ή, μήπως και
μιλάτε, έτσι, για να μιλάτε, γενικώς; Και, ακόμη - ακόμη, Μακαριώτατε, μήπως
κάνετε υπερβολική κατάχρηση του λόγου και της θεο-κρατικής εξουσίας σας;».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16332N402</ED>
<ID>
ID:15238

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N40&aa=2</URL></REF>


Article

<CATEGORY>vin07</CATEGORY>

 <H5>ΕΝΤΟΝΕΣ ΑΝΤΙΔΡΑΣΕΙΣ ΚΑΘΩΣ Η ΚΥΒΕΡΝΗΣΗ ΜΠΛΕΡ ΠΡΟΩΘΕΙ ΣΕΙΡΑ ΜΕΤΑΡΡΥΘΜΙΣΕΩΝ
</H5><H5>Μεγάλες οι ελλείψεις σε προσωπικό </H5><H2>Σάλος στη Βρετανία για την εκπαίδευση
</H2>
Τρικυμία γύρω από τις μεταρρυθμίσεις στην εκπαίδευση έχει αρχίσει στην Αγγλία
καθώς η κυβέρνηση Μπλερ προωθεί σειρά μέτρων που προκαλούν αντιδράσεις, κυρίως
από τους εκπαιδευτικούς.

Οι Μπλερ. Ο πρωθυπουργός δέχτηκε άγρια επίθεση από τον Τύπο γιατί
επέτρεψε στον Γιούαν, τον Νίκι και την Κάθριν να λείψουν μία ημέρα από το
σχολείο τους

ΣΤΗΝ ΠΡΩΤΗ μεγάλη πολιτική εκστρατεία της για τη φετινή χρονιά, η κυβέρνηση
των Εργατικών αναμένεται ότι θα αναγγείλει μεθαύριο τα μέτρα που θα λάβει για
την αναμόρφωση των σχολείων και την άνοδο του μορφωτικού επιπέδου των μαθητών.

Ο υπουργός Παιδείας Ντέιβιντ Μπλάνκετ, που από πολλούς θεωρείται το πιο
δραστήριο στέλεχος της κυβέρνησης, θα αναγγείλει τις αποφάσεις του σε συνέδριο
εκπαιδευτικών που θα γίνει μεθαύριο στη Βόρεια Αγγλία, αλλά όσα έχουν
διαρρεύσει προκαλούν από τώρα αντιδράσεις από ορισμένους κύκλους.

Το πιο «επαναστατικό» μέτρο του Μπλάνκετ, το οποίο είχε αναγγελθεί από πέρυσι
και θα εφαρμοστεί ευρύτερα από εφέτος, είναι «η ιδιωτικοποίηση των σχολείων
που έχουν αποτύχει ως δημόσια».

Η επίδοση κάθε σχολείου θα ελεγχθεί από ειδικό σώμα επιθεωρητών του υπουργείου
Παιδείας. «Αποτυχημένα» θεωρούνται τα σχολεία των οποίων οι μαθητές εμφανίζουν
μεγάλο αριθμό απουσιών και χαμηλό δείκτη εισαγωγής στα πανεπιστήμια.

Οι επιθεωρητές θα λάβουν επίσης υπόψη τους παράγοντες, όπως τα κρούσματα βίας
και η χρήση ναρκωτικών.

«ΖΩΝΕΣ» ΣΧΟΛΕΙΩΝ

Μέχρι στιγμής ιδιώτες (η αμερικανική εταιρεία εκπαιδευτικών βοηθημάτων
Έντισον) εκλήθησαν να αναλάβουν ένα μεγάλο σχολείο, στην περιοχή του Σάρεϊ, η
οποία έχει υπαχθεί σε Ζώνη Εκπαιδευτικής Κινητοποίησης. Τέτοιες «ζώνες»
δημιουργούνται τώρα σε όλες τις επαρχίες της χώρας όπου υπάρχουν προβληματικά σχολεία.

Σε κάθε σχολείο με χαμηλές επιδόσεις, κατά το πρόγραμμα του Μπλάνκετ, θα
μπορούν να υπεισέλθουν περισσότερες από μία ιδιωτικές επιχειρήσεις: η μία
μπορεί να αναλάβει τις διοικητικές υπηρεσίες, άλλη τις τεχνικές, τρίτη την
επάνδρωσή τους με νέο προσωπικό κ.λπ. Θα είναι δυνατή επίσης η σύνδεση των
σχολικών προγραμμάτων με τοπικές επιχειρήσεις, στις οποίες οι ενδιαφερόμενοι
μαθητές θα μπορούν να μαθητεύουν κατά περιστάσεις ­ ελπίζοντας αργότερα να
βρουν και μόνιμη απασχόληση.

Σε κάθε «ζώνη», θα λειτουργεί ένα συμβούλιο στο οποίο θα μετέχουν
επιχειρηματίες, γονείς και στελέχη του υπουργείου Παιδείας.

Η δεύτερη «επανάσταση» του Μπλάνκετ συνίσταται στην εντατικοποίηση της χρήσης
των υπολογιστών και παράλληλα στην ενίσχυση των κλασικών γραμμάτων. Οι
επιθεωρητές ειδοποιήθηκαν να καταγράψουν τις επιδόσεις των μαθητών ειδικά στο
μάθημα των αγγλικών και της κλασικής φιλολογίας και να τις συνυπολογίσουν στην
εκτίμησή τους για την όλη επιτυχία ή μη του κάθε σχολείου.

Ο Μπλάνκετ δηλώνει επίσης ότι δεν θα συγχωρούνται οι απουσίες μαθητών παρά
μόνο για τεκμηριωμένους λόγους υγείας. Χαρακτηριστικό του κλίματος που
επικρατεί είναι ότι πολλές εφημερίδες σχολίασαν χθες δηκτικότατα το γεγονός
ότι τα τρία παιδία των Μπλερ έλειψαν μία μέρα από τα μαθήματά τους επειδή η
οικογένεια δεν είχε γυρίσει ακόμη από τις σύντομες διακοπές της στις Σεϋχέλλες.

Η απουσία των νεαρών Μπλερ έγινε πρωτοσέλιδο στην «Ντέιλι Μέιλ», ενώ άλλες
εφημερίδες κατηγορούν τον πρωθυπουργό για ανευθυνότητα, αφού πρώτος αυτός
παρέβη την εντολή της κυβέρνησής του να μην καλύπτουν οι γονείς τις απουσίες
των παιδιών τους.


Η εκπαιδευτική μεταρρύθμιση στη Βρετανία περιλαμβάνει ­ δυνητικά ­ και την
κατάργηση των σχολείων αμιγώς κλασικού τύπου που προβλέπεται να συγχωνευθούν
τελικά με τα σχολεία μεικτού συστήματος. Αυτό όμως, όπως διευκρίνισε ο
υπουργός Παιδείας, θα ισχύσει μόνο εφόσον το αποδέχονται οι γονείς των παιδιών
που φοιτούν στα κλασικά σχολεία. Οι γονείς θα κληθούν να ψηφίσουν αν θέλουν να
αλλάξει σχολείο το παιδί τους. Το επιχείρημα της κυβέρνησης είναι ότι τα
μεικτά σχολεία θα αναβαθμιστούν και επομένως θα παρέχουν ακόμη καλύτερη
εκπαίδευση. Ενώ, κατά τον Μπλάνκετ, δεν υπάρχουν αρκετά χρήματα ούτε αρκετό
προσωπικό για να ενισχυθούν και οι δύο τύποι σχολείων. Πολλοί σχολιαστές όμως
συνιστούν στους γονείς να αρνηθούν να μετάσχουν σε τέτοιο «δημοψήφισμα» και να
μην επιτρέψουν την κατάργηση παραδοσιακά πρότυπων σχολείων, που ικανοποιούν
συγκεκριμένες ανάγκες ή κλίσεις των μαθητών.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16332N411</ED>
<ID>
ID:15175

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Η ώρα της ΚΕΠΠΑ
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Η ΕΚΤΟΞΕΥΣΗ του κοινού ευρωπαϊκού νομίσματος, του ευρώ, έγινε με την πρέπουσα
ηρεμία, τον προγραμματισμό, αλλά και την καλαισθησία που θα ανέμενε κανείς από
τη Γηραιά Ήπειρο. Το αδιανόητο, μέχρι πριν από λίγα χρόνια, και «στοίχημα»,
μέχρι πριν από λίγους μήνες, είναι μια πραγματικότητα που σε λίγα 24ωρα θα
νομίζουμε κιόλας ότι γεννηθήκαμε με αυτήν.

Ωστόσο, αν και το ευρώ είναι ένα βρέφος λίγων ημερών, κάθε άλλο παρά πρόωρο
μπορεί να χαρακτηρισθεί το ερώτημα της «επόμενης μέρας» ­ οι αλλαγές, δηλαδή,
που θα επιφέρει η ΟΝΕ σε άλλους τομείς της ευρωπαϊκής πολιτικής. Και πρώτος
είναι αυτός της κοινής εξωτερικής πολιτικής και πολιτικής άμυνας ­ της ΚΕΠΠΑ:
Το ίδιο το εγχείρημα της ΟΝΕ, προκειμένου να αποδώσει τα μέγιστα ή και να
ευοδωθεί απλώς, χρειάζεται τη μεγίστη δυνατή σταθερότητα ­ και, μάλιστα, όχι
απλώς στο γεωγραφικό χώρο της «ζώνης ευρώ».

Εκόντες - άκοντες, λοιπόν, οι Ευρωπαίοι πολιτικοί θα βρεθούν να προωθούν μια
κοινή εξωτερική πολιτική ­ και θα βρουν και τα μέσα για να την προωθήσουν.

Το ζητούμενο είναι εάν αυτή η κοινή εξωτερική πολιτική θα έχει ως αποκλειστικό
στόχο τη χρήσιμη για το ευρώ σταθερότητα ­ κάτι που, στην αρνητική του μορφή,
μπορεί και να σημαίνει και συντήρηση απαράδεκτων καταστάσεων ­ ή μπορεί και να
εμπλουτισθεί με στοιχεία δημοκρατίας, αλληλεγγύης, Δικαίου ή και, γιατί όχι, ηθικής.

Φυσικά, οι απαισιόδοξοι ­ και η γράφουσα δεν αρνήθηκε αυτό της το
χαρακτηριστικό ­ μειδιούν με ειρωνεία προκαταβολικά...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16332N412</ED>
<ID>
ID:15271

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N41&aa=2</URL></REF>


Article

<CATEGORY>vin07</CATEGORY>

 <H5>ΜΕΤΑ ΤΗ ΛΙΒΥΗ ΚΑΙ ΤΟ ΙΡΑΚ, ΕΙΝΑΙ Ο ΕΠΟΜΕΝΟΣ ΣΤΟΧΟΣ ΤΩΝ ΗΠΑ
</H5><H5>Ετοιμάζει νέα πυραυλική δοκιμή;
</H5><H2>Στο στόχαστρο τώρα η Β. Κορέα
</H2>
Ξεχάστε τη Λιβύη και τον Καντάφι. Ο Σαντάμ αποτελεί πλέον παρελθόν. Επόμενος
στόχος για τις ΗΠΑ, η Βόρεια Κορέα. Εδώ και καιρό, δημοσιεύονται άρθρα που
περνούν στα ψιλά των εφημερίδων. Πότε για το υποβρύχιο που εκβράσθηκε στις
ακτές της Νότιας Κορέας, πότε για βορειοκορεατικό πύραυλο που πέρασε ­ κατά
λάθος ­ πάνω από την Ιαπωνία, πότε για επεισόδια στον περιβόητο 38ο παράλληλο
(τη γραμμή εκεχειρίας ανάμεσα στη Βόρεια και τη Νότια Κορέα, όπου επικρατεί
ακόμα έπειτα από 44 χρόνια εμπόλεμη κατάσταση).

Κιμ Γιονγκ Ιλ: ο δικτάτορας της Β. Κορέας είναι ο νέος εχθρός των Αμερικανών

Και ξαφνικά η εντυπωσιακή αποκάλυψη σε πρωτοσέλιδο των «Νιου Γιορκ Τάιμς», που
αναδημοσιεύτηκε πρωτοσέλιδα επίσης στη «Χέραλντ Τρίμπιουν»:

«Η Βόρεια Κορέα γίνεται ιδιαίτερα πολεμοχαρής» ­ απειλεί να εξαφανίσει τις ΗΠΑ
«για τα καλά».

Ο ανταποκριτής των «Νιου Γιορκ Τάιμς» στο Τόκιο Νίκολας Κριστόφ, που τον
τελευταίο χρόνο έχει γράψει σειρά άρθρων για τη Βόρεια Κορέα, υποστηρίζει πως
«με προειδοποιήσεις όπως η τελευταία απειλή να εξαφανίσει τον αμερικανικό
ιμπεριαλισμό για τα καλά», η Βόρεια Κορέα δείχνει ένα πλέον σκληροπυρηνικό
προσωπείο ενισχύοντας την στρατιωτικοποίησή της τους τελευταίους μήνες. Πολλοί
είναι οι ειδικοί εκείνοι που εκφράζουν φόβους για μια μεγάλη κρίση ασφάλειας
στην κορεατική χερσόνησο μέσα στον χρόνο. «Η κατάσταση θα ενταθεί επικίνδυνα
στους επόμενους μήνες», δήλωσε ο Χαν Παρκ, πολιτικός επιστήμονας και ειδικός
σε βορειοκορεατικά ζητήματα στο Πανεπιστήμιο της Γεωργίας (ΗΠΑ).

Η στασιμότητα απειλεί να καταστρέψει το πλαίσιο συμφωνίας του 1994 που είχε
χαρακτηριστεί ως μία από τις μεγαλύτερες επιτυχίες της εξωτερικής πολιτικής
του Μπιλ Κλίντον.

Με βάση το πλαίσιο που έχει συμφωνηθεί, η Β. Κορέα θα πρέπει να εγκαταλείψει
το πυρηνικό της πρόγραμμα.

Η Βόρεια Κορέα αρνείται να υποκύψει στην απαίτηση των Αμερικανών να γίνει
έλεγχος στα τούνελ, που σύμφωνα με καταγγελίες αποθηκεύει πυρηνικό εξοπλισμό.


ΟΙ ΚΑΤΑΣΚΟΠΕΥΤΙΚΟΙ δορυφόροι, πάντως, προβλέπουν ότι ίσως η Βόρ. Κορέα
ετοιμάζεται για νέα πυραυλική δοκιμαστική εκτόξευση έως τις 16 Φεβρουαρίου,
ημερομηνία γέννησης του Βορειοκορεάτη ηγέτη Κιμ Γιόνγκ Ιλ. Οι Ηνωμένες
Πολιτείες θα μετατραπούν σε στάχτες και θα παύσουν να υφίστανται στην
περίπτωση που προκαλέσουν έκρηξη στο τρένο του πολέμου, μετέδωσε το επίσημο
νοτιοκορεάτικο πρακτορείο την περασμένη εβδομάδα. 
Ενώ πρόσφατος τίτλος στην επίσημη εφημερίδα της κυβέρνησης της Πιόνγκ Γιάνγκ,
υποστήριζε: «Οι Αμερικανοί ιμπεριαλιστές αν επιτεθούν θα είναι ανήμποροι να
αντικρούσουν τις βολές των τιμωρών. Και αν οι Αμερικανοί ιμπεριαλιστές μάς
πλήξουν, θα τους εξαφανίσουμε από τον πλανήτη για τα καλά.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16332N421</ED>
<ID>
ID:15176

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N42&aa=1</URL></REF>


Article

<CATEGORY>vin07</CATEGORY>

 <H2>«Οι επιδρομές συσπειρώνουν τους Ιρακινούς γύρω από τον Σαντάμ»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«ΟΣΑ λέγονται ότι "τρίζει" το καθεστώς δεν αληθεύουν. Οι τελευταίες επιθέσεις
των Αμερικανών και Βρετανών συσπείρωσαν τον κόσμο γύρω από τον Σαντάμ
Χουσεΐν», υποστηρίζει ο Ναμπίλ Νατζίμ, ο δεύτερος τη τάξει του υπουργείου
Εξωτερικών, από τους ισχυρούς άνδρες του κόμματος Μπαάθ, που κυβερνά το Ιράκ.

«Θα έχετε μάθει ότι σκοτώθηκαν δεκάδες στρατιώτες. Αλλά αυτή είναι η μια
πλευρά του εγκλήματος των αμερικανοβρετανικών επιδρομών», σημειώνει ο Νατζίμ.

«Χτυπήθηκαν αστικές περιοχές, σχολεία, νοσοκομεία, σπίτια. Χάσαμε 1.000
ανθρώπους, από μια επιχείρηση που έγινε χωρίς την έγκριση του ΟΗΕ και της
διεθνούς κοινότητας». Ο Νατζίμ, ο ισχυρός πολιτικός που έχει μια πλούσια
διπλωματική καριέρα πίσω του ­ ανάμεσα στις πόλεις όπου υπηρέτησε ως
πρεσβευτής είναι το Κάιρο και η Αθήνα ­, υποστηρίζει ότι «οι ΗΠΑ μ' αυτήν την
τακτική αντί να διώχνουν τον ιρακινό λαό τον φέρνουν πιο κοντά στον ηγέτη του.
Δεν μπορεί κανείς κάτοικος του Ιράκ να τους δικαιολογήσει, ό,τι κι αν πουν».
Στη συζήτηση, ο Ναμπίλ, πατέρας τριών παιδιών, δείχνει ορισμένες στιγμές την
οργή του. «Χάσαμε τον Δεκέμβριο του '98, από έλλειψη φαρμάκων, 9.000
ανθρώπους. Αυτό το εμπάργκο δεν το συγχωρεί ο ιρακινός λαός».

Το τηλέφωνο στο γραφείο του χτυπά ακατάπαυστα. Είναι ένα ανερχόμενο πρόσωπο
στο πολιτικό προσκήνιο του Ιράκ και όλοι τον υπολογίζουν. Κάποιες στιγμές δεν
κρύβει το πάθος του για όσα εκτυλίσσονται στη χώρα του.

«Ε, λοιπόν, σας λέω πως η πολιτική των κανονιοφόρων δεν θα περάσει. Μπορεί η
στρατηγική των ΗΠΑ να είναι υπέρ της ενίσχυσης του Ισραήλ και των σάπιων
θρόνων ορισμένων βασιλιάδων της περιοχής, θέλοντας να διατηρούν χαμηλές τις
τιμές του πετρελαίου, αλλά δεν θα το πετύχουν. Το Ιράκ έχει κι άλλες χώρες με
τις οποίες αναπτύσσει τις σχέσεις του, τη Ρωσία, την Κίνα».

ΜΕΓΑΛΗ ΔΙΑΦΘΟΡΑ

«Εργάζομαι στο υπουργείο Τύπου και Πληροφοριών. Παίρνω 4.000 δηνάρια (650
δρχ.) μισθό και έχω να συντηρήσω την οικογένειά μου. Φύγαμε πέρυσι από τη
Βασόρα, γιατί εκεί η κατάσταση ήταν ανυπόφορη. Δεν είχες ούτε κρεβάτι στο
νοσοκομείο. Εδώ τουλάχιστον, έστω μέσα σ' αυτή τη φτώχεια, βρίσκεις, αν είσαι
ασθενής, χώρο για να ξαπλώσεις», σημειώνει ο Χουσεΐν Ραμαντάν, στέλεχος του
κρατικού μηχανισμού.

«Ένα αυγό να αγοράσεις θέλεις 100 δηνάρια και για ένα κιλό κρέας πρέπει να
δώσεις όλο το μισθό σου», προσθέτει.

Η κατάσταση αυτή έχει φέρει μια απίστευτη διαφθορά στις τάξεις του ιρακινού
λαού. Τίποτα στη χώρα δεν κινείται χωρίς να δοθούν λεφτά κάτω από το τραπέζι. 
Οι μόνες συναλλαγές που γίνονται στο φως του ήλιου είναι τα χρήματα που
μαζεύουν εκατοντάδες παιδιά στους δρόμους, που μαζεύονται γύρω σου σαν
σύννεφο. 
Αν διανύσεις το δρόμο ανάμεσα στο ξενοδοχείο «Αλ Ρασίντ» και στο υπουργείο
Τύπου, η ζητιανιά των παιδιών αυτών που βρίσκονται σε απόγνωση μπορεί να
εκδηλωθεί ακόμη και μπροστά από το κτίριο της κρατικής ασφάλειας που είναι στο
μέσο της διαδρομής.

«Δεν μπορείς να αλλάξεις τίποτε. Καλύτερα να μην μιλάς και να προσπαθείς να
επιβιώσεις», ήταν η χαρακτηριστική έκφραση του μηχανικού Αλί Τζανάμπι, όταν
τον ρώτησα για το «πώς σκέφτεται ο μέσος Ιρακινός να αλλάξει την κατάσταση, αν
συνεχιστεί ο αποκλεισμός για μήνες».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16332N422</ED>
<ID>
ID:15235

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N42&aa=2</URL></REF>


Article

<CATEGORY>vin07</CATEGORY>

 <H5>ΓΕΡΟΥΣΙΑΣΤΕΣ ΖΗΤΟΥΝ ΝΑ ΑΝΑΒΑΛΕΙ ΤΗΝ ΕΤΗΣΙΑ ΟΜΙΛΙΑ ΤΟΥ
</H5><H5>Ένας γάμος περιπέτεια
</H5><H2>Πιέσεις στον Κλίντον
</H2>
Την αναβολή της ετήσιας ομιλίας του Μπιλ Κλίντον για την Κατάσταση της Ένωσης
ζητούν γερουσιαστές των Ρεπουμπλικανών και των Δημοκρατικών, οι οποίοι
προωθούν συμβιβασμό για ένα σύντομο τέλος της παραπομπής του Αμερικανού προέδρου.

Κλίντον σύννους. Θα υποχρεωθεί να αναβάλει την ετήσια ομιλία του για την
πολιτική και οικονομική κατάσταση στις ΗΠΑ;

ΤΟ ΝΕΟ Κογκρέσο, που προέκυψε από τις εκλογές της 3ης Νοεμβρίου, ορκίζεται
αυτή την εβδομάδα, ενώ πολλοί διακεκριμένοι γερουσιαστές καλούν τον πρόεδρο
Κλίντον να αναβάλει την ετήσια ομιλία του για την Κατάσταση της Ένωσης.

Η Γερουσία, λένε, θα είναι απασχολημένη με τη διαδικασία καθαίρεσης του
προέδρου, όταν ο Μπιλ Κλίντον θα παρουσιαστεί σε κοινή σύνοδο του Κογκρέσου,
στις 19 Ιανουαρίου, για την καθιερωμένη ετήσια ομιλία του.

Μολονότι αποκλείεται να ακουστούν στη Γερουσία νέα στοιχεία για κάποιες παλιές
σεξουαλικές περιπέτειες του Αμερικανού προέδρου, όπως τις αποκαλύπτουν το
Ίντερντετ και διάφορα σκανδαλοθηρικά έντυπα, οι αρχηγοί του Σώματος, ο
Ρεπουμπλικανός Τρεντ Λοτ και ο Δημοκρατικός Τομ Ντασλ, συνεχίζουν τις
απεγνωσμένες προσπάθειες για συντόμευση της διαδικασίας καθαίρεσης ή επίπληξης.

Η δικομματική πρωτοβουλία τους εξακολουθεί να δέχεται τα πυρά των συντηρητικών
Βουλής και Γερουσίας, που απαιτούν ολοκληρωμένη δίκη.

Πάντως, ο Λευκός Οίκος ανακοίνωσε χθες ότι ο Αμερικανός πρόεδρος θα προχωρήσει
σύμφωνα με τα σχέδιά του στην εκφώνηση της ομιλίας του για την Κατάσταση της
Ένωσης, αλλά δεν απέκλεισε την πιθανότητα αλλαγής ημερομηνίας.


1975: Ο Μπιλ Κλίντον, νεαρός, στο Πανεπιστήμιο του Άρκανσο, παντρεύεται
τη Χίλαρι, μια δικηγόρο του Λιτλ Ροκ.

1981: Ένας φίλος βρίσκει τον Κλίντον να τραγουδά «Θέλω διαζύγιο, θέλω
διαζύγιο» στον ρυθμό ενός νανουρίσματος στην Τσέλσι.

1983: Η Χίλαρι αποκτά στο Άρκανσο το υποκοριστικό «βρωμόστομα», ύστερα
από ένα γερό καυγά με τον Κλίντον.

1992: Η Χίλαρι συμπαραστέκεται στον άνδρα της, όταν γίνεται γνωστός ο
δεσμός του με την Τζένιφερ Φλάουερς.

1993: Αμέσως μετά την τελετή ορκωμοσίας, ο Κλίντον ακούγεται να
ανταλλάσσει με τη σύζυγό του ύβρεις. Λίγους μήνες αργότερα, λέγεται ότι η
Χίλαρι του πέταξε μια λάμπα στο πρόσωπο.

1998: Το προεδρικό ζευγάρι χορεύει μπροστά στις κάμερες σε μια παραλία
των Παρθένων Νήσων. Λίγες μέρες αργότερα, αποκαλύπτεται η σχέση του Κλίντον με
τη Μόνικα Λιουίνσκι.

1998: Την ημέρα που η Βουλή ψηφίζει την παραπομπή του Κλίντον, η Χίλαρι
φέρεται να τον κτύπησε τόσο δυνατά που του μαύρισε το μάτι. Στην αλλαγή του
χρόνου, πάντως, του κρατά το χέρι και ανταλλάσσουν ένα τρυφερό φιλί.

1999: Τα αμερικανικά ταμπλόιντ ισχυρίζονται ότι ο πρόεδρος έχει νόθο
γιο από μια πόρνη.

Τι συνέχεια θα έχει άραγε αυτός ο περιπετειώδης γάμος που, για πρώτη φορά στην
πολιτική ιστορία των Ηνωμένων Πολιτειών, είναι τόσο στενά συνδεδεμένος με μια
προεδρική θητεία;
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16332N431</ED>
<ID>
ID:15177

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N43&aa=1</URL></REF>


Article

<CATEGORY>vin07</CATEGORY>

 <H2>Τεχνητή πρωτεΐνη «αυτοκτονεί» κύτταρα με AIDS!
</H2>
ΑΜΕΡΙΚΑΝΟΙ ερευνητές ανακοίνωσαν ότι δημιούργησαν στο εργαστήριο μια νέα
πρωτεΐνη, η οποία κάνει τα κύτταρα που έχουν προσβληθεί από τον ιό του AIDS να
«αυτοκτονούν». Πρόκειται για μια θεραπευτική μέθοδο, που, όπως αναφέρεται σε
μελέτη που δημοσιεύεται σήμερα στην επιστημονική επιθεώρηση «Nature Medicine»,
θα μπορούσε να χρησιμοποιηθεί και εναντίον άλλων ανίατων ασθενειών.

Η επιστημονική ομάδα με επικεφαλής την καθηγήτρια Βοτσέρο Ακμπάνι είχε την
έμπνευση να δημιουργήσει μια νέα πρωτεΐνη ικανή να διαπερνά τη μεμβράνη των
κυττάρων, στην οποία πρόσθεσε δύο τμήματα ενός ενζύμου του ανθρώπινου
οργανισμού, γνωστού ως Caspase-3, το οποίο όταν ενεργοποιείται προκαλεί την
«αυτοκτονία» των κυττάρων.

Μέσα σε λίγες ώρες όλα τα άρρωστα κύτταρα πεθαίνουν, ενώ τα υγιή επιβιώνουν,
εφόσον δεν διαθέτουν την πρωτεάση του ιού, τη μόνη ικανή να ενεργοποιήσει το
σωτήριο ένζυμο, μέσα σε αυτή την τεχνητή πρωτεΐνη. 
Ελπίζεται ότι η μέθοδος αυτή θα αποτελέσει το κλειδί για τη θανάτωση των
καρκινικών κυττάρων.

*Ομάδα Αυστραλών ερευνητών από το Πανεπιστήμιο της Αδελαΐδας ανακοίνωσε χθες
ότι οι χημικές ενώσεις των επιδερμικών εκκρίσεων 20 ειδών αυστραλιανών
βατράχων περιέχουν πολύ ισχυρά αντιβιοτικά και νευροπεπτίδια, που ενδεχομένως
μπορεί να καταπολεμήσουν τόσο τους καρκινικούς όγκους όσο και τον ιό που
προκαλεί τον χρυσίζοντα σταφυλόκοκκο.

* Όσοι έχουν υποβληθεί σε επεμβάσεις δισκοκήλης αναρρώνουν γρηγορότερα, αν
καταναλώνουν κρασί και σκόρδο μετά την εγχείρηση. Αυτό είναι το συμπέρασμα
έρευνας που πραγματοποίησε Δανός γιατρός στο νοσοκομείο του Όλμποργκ, στη
Βόρεια Δανία.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16332N432</ED>
<ID>
ID:15236

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N43&aa=2</URL></REF>


Article

<CATEGORY>vin07</CATEGORY>

 <H2>Βίαιη βιντεοταινία οδήγησε 12χρονο στη ρώσικη ρουλέτα
</H2><H2></H2>
ΕΝΑ 12χρονο αγόρι στη Φλόριντα των ΗΠΑ έβαλε στον κρόταφό του ένα περίστροφο
των 38 χιλιοστών και αυτοπυροβολήθηκε παίζοντας ρώσικη ρουλέτα για να
διασκεδάσει την ανία του, επηρεασμένο πιθανώς από μια βίαιη βιντεοταινία.
Σύμφωνα με την αστυνομία, ο Τίμοθι Τζέιμελ Χάντλι, ο οποίος υπέκυψε αργότερα
στα τραύματά του και ο 15χρονος φίλος του Άντονι Μέρφ έβλεπαν το βράδυ της
Πρωτοχρονιάς μια ταινία για τις συμμορίες του Λος Άντζελες. Η μητέρα τού
Τίμοθι έκανε επίσκεψη σε γείτονες και φαίνεται πως το αγόρι αποφάσισε να
παίξει ρώσικη ρουλέτα με το περίστροφο. Τα δύο αγόρια είδαν την ταινία επειδή
το κέντρο νεότητας, το οποίο είχαν επισκεφθεί προηγουμένως, ήταν κλειστό γιατί
δεν είχε πληρώσει τον λογαριασμό του ηλεκτρικού. «Οι ενδείξεις φανερώνουν πως
επρόκειτο για ρώσικη ρουλέτα», ανακοίνωσε η αστυνομία. «Στον μύλο υπήρχε μόνο
μία σφαίρα και το θύμα πυροβολήθηκε στο δεξιό κρόταφο. Φαίνεται πως γύρισε τον
μύλο, έβαλε την κάννη στο κεφάλι του και έτυχε στη μοναδική σφαίρα».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16332N433</ED>
<ID>
ID:15274

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N43&aa=3</URL></REF>


Article

<CATEGORY>vin07</CATEGORY>

 <H2>17 νεκροί από επίθεση σε τζαμί
</H2><H2></H2>
ΕΙΧΑΝ μόλις ολοκληρώσει την πρωινή προσευχή τους, σύμφωνα με τους κανόνες του
Ραμαζανίου, όταν δέχθηκαν την επίθεση των ενόπλων. Ο απολογισμός ήταν βαρύς:
δεκαεπτά άνθρωποι έπεσαν νεκροί και δεκάδες άλλοι τραυματίσθηκαν. Όλοι τους
σιίτες μουσουλμάνοι, κάτοικοι της επαρχίας Πουντζάμπ, στο ανατολικό Πακιστάν.
Θύματα, κατά πώς φαίνεται, της αέναης έχθρας μεταξύ σιιτών και σουνιτών μουσουλμάνων.

Παρόλο που κανείς δεν έχει αναλάβει, προς το παρόν, την ευθύνη για την
τρομοκρατική επίθεση στο τζαμί του χωριού Κερέσι Μόρε, οι τοπικές αρχές
θεωρούν βέβαιο πως αποτελεί ακόμη μία εκδήλωση του μίσους που χωρίζει τις δύο
θρησκευτικές αιρέσεις. Θύμα όμως τρομοκρατικής επίθεσης παραλίγο να πέσει και
ο ίδιος ο πρωθυπουργός της χώρας την περασμένη Κυριακή. Άγνωστοι είχαν
τοποθετήσει βόμβα κάτω από γέφυρα της Λαχόρης, η οποία εξερράγη λίγο πριν από
τη διέλευση του Σαρίφ από εκείνο το σημείο, σκοτώνοντας τρία άτομα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16332N434</ED>
<ID>
ID:15305

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N43&aa=4</URL></REF>


Article

<CATEGORY>vin07</CATEGORY>

 <H5>ΚΑΡΛΟΣ ΜΑΣΣΑ
</H5><H2>ΠΡΟΣΩΠΑ
</H2><H2>«Σοκ TV» στη Βραζιλία
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η ποιότητα της τηλεόρασης έχει φτάσει σε δυσθεώρητα βάθη στη Βραζιλία· και ο
Κάρλος Μάσσα, το Ποντίκι, είναι από τους βασικούς συντελεστές αυτής της καταβύθισης.

Κάρλος Μάσσα. Το Ποντίκι (στη μέση) επί το έργον...

Ο ΣΕΝΙΟΡ Μάσσα ­ το παρατσούκλι «Ρατίνιο», Ποντίκι, τού έχει μείνει από παιδί
επειδή ήταν μικροκαμωμένος ­ επινόησε τη βραζιλιάνικη «Σοκ TV». Έχει μια δίωρη
καθημερινή εκπομπή στο κανάλι SBT, το οποίο τον «άρπαξε» πρόσφατα από ένα
ανταγωνιστικό προσφέροντάς του μηνιαίο μισθό 300 εκατομμύρια δραχμές. Άρχισε
την καριέρα του στα τοκ σόου πριν από πέντε χρόνια με μια εκπομπή στην οποία
έπαιρνε συνεντεύξεις από εγκληματίες και έκανε τηλεοπτικές δίκες. Τότε ήταν
που πρωτοχρησιμοποίησε ένα αστυνομικό κλομπ για να χωρίζει τους συμπλεκόμενους
προσκεκλημένους του, με το οποίο χτυπάει ακόμη, όταν θυμώνει, αντικείμενα και ανθρώπους.

Η Εκπομπή του Ποντικού, όπως ονομάζει το πρόγραμμά του, προβάλλει ο,τιδήποτε
μακάβριο και έχει παρομοιασθεί με τσίρκο τεράτων του 19ου αιώνα. Πρόσφατα
παρουσίασε μια γυναίκα που της έβγαλε τα μάτια ο ζηλιάρης σύζυγός της. Πρόβαλε
επίσης μια βιντεοταινία, στην οποία ο σύζυγος είχε κινηματογραφήσει τη μοιχεία
της συζύγου του. Την ώρα που ο Ρατίνιο παρουσιάζει το σόου, πίσω του
χοροπηδούν άνθρωποι με σπάνιες δερματικές ασθένειες και παραμορφώσεις. Οι
συμπλοκές στο στούντιο είναι φαινόμενο τόσο συνηθισμένο, γράφουν οι «Τάιμς»,
ώστε μερικοί τηλεθεατές τού έγραψαν ότι οι μπουνιές έχουν καταντήσει βαρετές.
Παρά τις δικαστικές απαγορεύσεις, ο Ρατίνιο κατονομάζει τους ανάπηρους και
άρρωστους ανθρώπους που φέρνει στην εκπομπή του. Κάποτε έφερε μια γυναίκα, τα
στήθη της οποίας έφταναν έως τη μέση της και η οποία είχε συμφωνήσει να
κινηματογραφηθεί αν ο Ρατίνιο πλήρωνε την επέμβαση για τη βελτίωση της
εμφάνισής της. Η γυναίκα επανεμφανίσθηκε αργότερα και έδειξε στα 70
εκατομμύρια τηλεθεατές της εκπομπής το αποτέλεσμα της επέμβασης.

Οι επικριτές του λένε πως δελεάζει τους προσκεκλημένους του με χρηματικά
βραβεία για να τους καταφέρει να εμφανιστούν. Ενώ η εκπομπή του γελοιοποιεί
τους δυστυχισμένους, εκείνος υποστηρίζει ότι είναι ένας υπερασπιστής των
καταπιεσμένων. «Βγάζω τους ανθρώπους αυτούς στον αέρα για να υπογραμμίσω τις
ελλείψεις του συστήματος υγείας», υποστηρίζει. Όσο για τους Βραζιλιάνους, οι
μισοί δεν χάνουν εκπομπή του και οι άλλοι μισοί ζητούν να απαγορευθούν οι
εκπομπές αυτού του είδους. Αλλά το τελευταίο θα συνιστούσε απαράδεκτη
λογοκρισία και έτσι ο Ρατίνιο έχει βρει πολλούς μιμητές: εις εξ αυτών
παρουσίασε τελευταία ένα μωρό «με τρία κεφάλια», το οποίο κατονόμασε και άφησε
την κάμερα να το περιεργάζεται επί πέντε λεπτά. Όπως έγινε αργότερα γνωστό ­
και όπως προφανώς γνώριζε εξαρχής ο παρουσιαστής ­ το μωρό είχε δύο μεγάλους
όγκους στον εγκέφαλο...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16332N441</ED>
<ID>
ID:15178

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N44&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Μια επαρχία του πλανήτη
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ο κοινωνιολόγος είναι ευχαριστημένος με το ευρώ. Ο οικονομολόγος, αντίθετα,
εκφράζει επιφυλάξεις. Ανάποδα τα περιμέναμε, είναι αλήθεια. Αλλά μάλλον είναι
θέμα εθνικότητας.

Βιμ Ντουίζενμπεργκ. Απαιτείται επειγόντως ένας Ευρωπαίος πρόεδρος για να
τον ελέγχει

ΜΕ τους τραπεζίτες, Αμερικανούς ή Ευρωπαίους, ο Έντουαρντ Λούτβακ δεν τα
πήγαινε ποτέ καλά. Δεν μπορεί να δεχθεί ότι άνθρωποι που δεν τους εξέλεξε
κανείς έχουν τόσο μεγάλη εξουσία. Δεν μπορεί να πιστέψει ότι εδώ και πολλές
δεκαετίες υπηρετούν την ίδια λογική, όσο καταστροφικές συνέπειες κι αν είχε
στο παρελθόν: τη λογική που θέλει τον πληθωρισμό ως τον μόνο εχθρό, για την
καταπολέμηση του οποίου πρέπει να περιοριστούν οι δαπάνες, να μειωθεί το
χρέος, να συγκρατηθεί η ζήτηση. Η νομισματική ένωση της Ευρώπης ­ γράφει ο
Αμερικανός οικονομολόγος στη «Σάντεϊ Τέλεγκραφ» ­ θα ενισχύσει ακόμη
περισσότερο τους διοικητές των κεντρικών τραπεζών. Κι εκείνοι, ακολουθώντας
πιστά τα κριτήρια του Μάαστριχτ που οι ίδιοι επέβαλαν, θα κρατούν το ευρώ όσο
το δυνατόν πιο ψηλά, κάτι που θα έχει ολέθριες επιπτώσεις στην Ευρώπη των 18
εκατομμυρίων ανέργων.

Αντί να διδαχθούν από το παράδειγμα διαδοχικών αμερικανικών κυβερνήσεων που
χαιρέκακα αφήνουν κάθε τόσο το δολάριο να κυλάει αφού αυτό σημαίνει
περισσότερες εξαγωγές, λιγότερες εισαγωγές, περισσότερη δουλειά και μεγαλύτερα
κέρδη, ο Ντουίζενμπεργκ και οι φίλοι του θα πιέζουν να είναι το ευρώ το
σκληρότερο των σκληρών νομισμάτων. Το όραμα της ενωμένης Ευρώπης, καταλήγει ο
Λούτβακ, μάλλον άλλο περιεχόμενο είχε.

Ο Εντγκάρ Μορέν βλέπει τα πράγματα λιγότερο μαύρα ­ ίσως επειδή είναι
φιλόσοφος (άρα πιο σοβαρός από τους οικονομολόγους), ίσως επειδή είναι
Ευρωπαίος. Το ευρώ δεν είναι μόνο ένα νόμισμα, αλλά και ένα ισχυρό συμβολικό
στοιχείο, λέει σε συνέντευξή του στην «Κοριέρε». Δεν φτάνει όμως αυτό: η
θέσπισή του πρέπει να συνοδευτεί και από έναν Ευρωπαίο πρόεδρο εκλεγμένο από
τους λαούς, που δεν θα είναι αξιωματούχος των Βρυξελλών και θα μπορεί κατά
συνέπεια να ελέγχει τους τραπεζίτες. Πρέπει να δοθούν μεγαλύτερες εξουσίες στο
Ευρωπαϊκό Κοινοβούλιο, τα κόμματα και τα διεθνή συνδικάτα. Πρέπει να
επιδιώξουμε μια νέα Αναγέννηση, να ανακαλύψουμε νέες κουλτούρες, να ανοιχτούμε
στον υπόλοιπο κόσμο. Ευρώπη δεν είναι μόνο η «Γιούρολαντ».

Είναι αλήθεια ότι οι άλλοι λαοί δεν μπορούν να ξεχάσουν εύκολα τον
ιμπεριαλισμό και την αποικιοκρατία, συνεχίζει ο Γάλλος κοινωνιολόγος. Η
σημερινή Ευρώπη, όμως, δεν βαρύνεται πια από προπατορικά αμαρτήματα. Και η
κουλτούρα της έχει να προσφέρει ένα συναρπαστικό παιχνίδι ανάμεσα σε στοιχεία
θρησκευτικά και λαϊκά, ένα παραπληρωματικό και ανταγωνιστικό παιχνίδι ανάμεσα
στην πίστη και την αμφιβολία. Μόνο που πρέπει να αποφευχθούν τα λάθη. Για
παράδειγμα, η στήριξη της ενωμένης Ευρώπης αποκλειστικά στους νόμους της
οικονομίας, σ' έναν ανεξέλεγκτο φιλελευθερισμό που δημιουργεί όλο και
περισσότερους αποβλήτους. Ή η επιδίωξη μιας νέας «Μεγάλης Ιδέας»: η Ευρώπη
είναι μια επαρχία του πλανήτη, μια επαρχία όμως που είναι σε θέση να παίξει
σοβαρό ανθρωπιστικό και εκπολιτιστικό ρόλο.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16332N442</ED>
<ID>
ID:15237

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N44&aa=2</URL></REF>


Article

<CATEGORY>vin07</CATEGORY>

 <H5>Η θάλασσα...
</H5><H5>Η θάλασσα...
</H5><H5></H5><H5>Η θάλασσα...
</H5><H5>Η θάλασσα...
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... λέει ο Αμώς Οζ, έχει πολλά κοινά με την έρημο. «Και οι δυο φτιάχτηκαν
θαρρείς για να ταπεινώσουν τον άνθρωπο. Να του δείξουν πόσο είναι μικρός και
ασήμαντος. Κάθε φορά που ένας ηγέτης λέει "Ποτέ! " ή "Για πάντα!", θάλασσα και
έρημος γελούν και δεν αργούν να τον βγάλουν ψεύτη». Ο κορυφαίος συγγραφέας του
Ισραήλ ζει στις παρυφές της ερήμου αλλά, λέει, όλο τη θάλασσα σκέφτεται. Και
κάθε τόσο πηγαίνει κοντά της, να βαδίσει για λίγο στις παραλίες. Το νέο του
βιβλίο, «Η ίδια θάλασσα», αποτελεί (όπως σχεδόν όλα του) πολιτικό γεγονός. Όχι
μόνο λογοτεχνικό. Η μοίρα του «περιούσιου λαού» και της χώρας του είναι και
πάλι, άλλοτε έμμεσα άλλοτε όχι, το θέμα του έργου αυτού ­ που κατά τον Οζ θα
μπορούσε κάλλιστα να είναι το στερνό του. «Είναι κάτι σαν διαθήκη. Θα ήθελα
απ' αυτό να με θυμούνται όταν πεθάνω».

... του Οζ θέτει ξανά και ξανά τα οντολογικά ερωτήματα που φωλιάζουν ένστικτα
και ανεξίτηλα στην καρδιά κάθε Εβραίου και που αποτελούν στερεότυπο γνώρισμα
του λαού αυτού. Εκείνο το αιώνιο «τι είμαστε, από πού ήρθαμε;». Και τελικά,
βεβαίως, «πού πάμε;». Όλα αυτά τα αφελή ­ και κάθε άλλο παρά αφελή ­ που
τριβελίζουν όλους τους λαούς οι οποίοι λόγω πελώριας ιστορίας (και μυθολογίας)
θεωρούν πως έχουν και αποστολή... Η θάλασσα, λέει ο συγγραφέας σε συνέντευξή
του στη «Ρεπούμπλικα», είναι ψυχολογικά για τους συμπατριώτες του μια
διέξοδος. Επί χρόνια ένοιωθαν σφιγμένοι σ' ένα κλοιό από ετερόκλητους Άραβες.
Τώρα, δεν φοβούνται πόλεμο. «Έχουμε γίνει εμείς ετερόκλητοι, με τις διάφορες
πολιτικές ομάδες και τους εξτρεμιστές μας». Η Ιερουσαλήμ; «Σήμερα είναι η
εστία όλων των φανατικών. Παρ' όλα αυτά την αγαπώ. Είναι τόσο απαίσια πόλη που
καταντά ελκυστική». Όσο για τους Παλαιστινίους, σύντομα θα έχουν κανονικό
ανεξάρτητο κράτος. Αλλά ο Οζ δεν διακινδυνεύει πρόβλεψη για το πότε ακριβώς.
«Σε μια χώρα προφητών όπως αυτή, αποφεύγω να κάνω τον προφήτη. Έχω γερούς ανταγωνιστές».

... των διαδηλώσεων από τις Λυσιστράτες του φεμινιστικού κινήματος άφησε στη
θέση της ένα γκρίζο τέλμα από προσωπικές ιστορίες παρακμής. Τριάντα χρόνια
μετά την «Πολιτική του Σεξ», η συγγραφέας του φεμινιστικού εκείνου ευαγγελίου
είναι απένταρη, άνεργη και απελπισμένη. Η Κέητ Μίλλετ πεινά και ζητάει
δουλειά, έγραψε η εφημερίδα «Γκάρντιαν» σ' ένα σπαραξικάρδιο άρθρο της με
τίτλο «Διαβάστε και κλάψτε». Σε μια άλλη εφημερίδα, τον «Ομπσέρβερ», η ίδια η
Μίλλετ λέει: «Εχω δοκτορά της Οξφόρδης και του Καίμπριτζ, έχω διδάξει χρόνια
στα πανεπιστήμια, έχω γράψει οκτώ βιβλία. Και δεν με θέλει κανείς. Τι έχω
κάνει; Είμαι επιτέλους τόσο ενοχλητική;». Τι συνέβη αλήθεια με το κίνημα
«απελευθέρωσης» της γυναίκας; Πέτυχε τόσο πολύ τους στόχους του που κατάντησε
περιττό; Ή απέτυχε τόσο οικτρά που έγινε ανεπιθύμητο;

... γεμάτη παγίδες, έπνιξε τις πιο γενναίες φωνές. Η κοινωνία ανοιγόταν όλο
και περισσότερο στις γυναίκες, αλλά οι Αμαζόνες πέφταν απ' τα άλογά τους.
Λίγες από τις πρώτες ηρωικές αγωνίστριες της δεκαετίας του '60 επιβίωσαν εδώ
και εκεί σε ακαδημαϊκές θέσεις, σε πανεπιστήμια και ινστιτούτα. Οι πολλές
ναυάγησαν. Η Σίντυ Σίσλερ, η συνεργάτρια της Μίλλετ, εκδιώχθηκε τις προάλλες
από διαμέρισμα όπου δεν πλήρωνε το νοίκι. Η Γκρέης Άτκινσον και η Τζιλ
Τζόνστον είναι στην ανεργία. Η Σούλαμιτ Φάιρστοουν πέρασε τα τελευταία 25
χρόνια σε ψυχιατρείο. Η Έλλεν Φράνκφουρτ, η Μαρία ντελ Ντράγκο και η Ελίζαμπεθ
Φίσερ αυτοκτόνησαν.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16332N443</ED>
<ID>
ID:15275

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N44&aa=3</URL></REF>


Article

<CATEGORY>vin08</CATEGORY>

 <H5>Ο ΔΕΙΚΤΗΣ ΣΤΗ ΣΟΦΟΚΛΕΟΥΣ ΕΦΤΑΣΕ ΤΙΣ 2.921 ΜΟΝΑΔΕΣ
</H5><H2>Μεγάλο ρεκόρ
</H2>
Ένα νέο ρεκόρ όλων των εποχών πέτυχε χθες ο γενικός δείκτης για τις τιμές των
μετοχών στην οδό Σοφοκλέους, με την πρώτη εμφάνιση κιόλας του ευρώ. 
Με ρεκόρ όλων των εποχών υποδέχτηκε το ευρώ η Σοφοκλέους. «Πρεμιέρα», όμως,
έκαναν και τα νέα γιλέκα που έδωσε το Χρηματιστήριο στους χρηματιστές και τα
οποία φέρουν το σήμα του ευρώ

Η ευφορία κατέλαβε το Χρηματιστήριο Αθηνών, που με μία πρωτοφανή επίδειξη
ενδιαφέροντος για αγορές μετοχών «τίναξε» τον δείκτη στις 2.921,28 μονάδες,
σημειώνοντας άνοδο κατά 6,71%.

Το νούμερο αυτό, που πρώτη φορά «ακουμπά» η Σοφοκλέους, είναι μόνο μία «ανάσα»
πλέον από τις 3.000 μονάδες, τις οποίες αρκετοί από τους χρηματιστές πιστεύουν
ότι «μπορεί να ξεπεράσει με ευκολία ο γενικός δείκτης». Πάντως το νέο ρεκόρ
έγινε χθες, αφού το παλαιότερο ρεκόρ όλων των εποχών στη Σοφοκλέους είχε
σημειωθεί τον περασμένο Ιούλιο, και συγκεκριμένα στις 21 Ιουλίου 1998 με τον
δείκτη να φθάνει τότε στις 2.825,52 μονάδες. Ακολούθησε η διεθνής
χρηματιστηριακή κρίση και η ανοδική πορεία τότε ανακόπηκε.

Χθες, όμως, η ευφορία από την «πρεμιέρα» του ευρώ, η άνοδος που σημείωναν
παράλληλα και οι άλλες διεθνείς αγορές, σε συνδυασμό με το έντονο αγοραστικό
ενδιαφέρον, έφεραν τα αποτελέσματα αυτά. Σύμφωνα με χρηματιστηριακούς
αναλυτές, η άνοδος οφείλεται στην ένταξη της Ελλάδας στην ΟΝΕ, την οποία
προεξοφλούν τόσο οι διεθνείς οίκοι όσο και οι Έλληνες παράγοντες της αγοράς.

Η αισιοδοξία αυτή διοχετεύθηκε με τη μορφή αγορών και θεσμικών επενδυτών από
την Ελλάδα και από το εξωτερικό, που επανήλθαν άμεσα μετά τις ρευστοποιήσεις
του Δεκεμβρίου σε μαζικές αγορές. Χαρακτηριστικό είναι ότι από τις 11.10, πριν
καν «κλείσει» μισή ώρα η συνεδρίαση, ο γενικός δείκτης είχε ξεπεράσει τις
2.900 μονάδες, ενώ οι χρηματιστές έριξαν το καθιερωμένο... χειροκρότημα μόλις
επετεύχθη αυτό το ιστορικό ρεκόρ. Λίγο αργότερα φωτογραφίζονταν ευχαριστημένοι
φορώντας τα νέα γιλέκα που τους δώρισε το Χρηματιστήριο και τα οποία φέρουν το
σήμα του ευρώ.

Σημειώνεται ότι οι περισσότερες μετοχές έκλεισαν με άνοδο και με ενδιαφέρον
για περαιτέρω αγορές. Οι συναλλαγές ξεπέρασαν για μία ακόμα φορά τα 100 δισ.
δρχ. και έφτασαν τελικά τα 106,779 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16332N451</ED>
<ID>
ID:15192

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N45&aa=1</URL></REF>


Article

<CATEGORY>vin08</CATEGORY>

 <H2>Τα ομόλογα «κλέβουν» τις καταθέσεις
</H2>
ΝΕΑ ΔΙΑΡΡΟΗ 347 δισ. δρχ. από τις ιδιωτικές καταθέσεις (ταμιευτηρίου,
προθεσμίας, όψεως) σημειώθηκε τον Νοέμβριο. Το ποσό αυτό στράφηκε προς τα
κρατικά ομόλογα που προσφέρουν υψηλότερα επιτόκια καθώς και στα ρέπος τα οποία
εκτινάχθηκαν στα 1,344 τρισ. δρχ. από 1,038 τρισ. δρχ. τον Οκτώβριο. Δηλαδή
παρουσίασαν νέα αύξηση 300 δισ. δρχ. λόγω της κατάργησης πρόσφατα της
φορολόγησής τους.

Ειδικότερα οι καταθέσεις ταμιευτηρίου περιορίσθηκαν στα 12,532 τρισ. δρχ. από
12,787 τρισ. δρχ. τον Οκτώβριο. Επίσης συνεχίσθηκε η μείωση των τοποθετήσεων
σε έντοκα γραμμάτια του Δημοσίου ενός έτους λόγω της πτώσης των επιτοκίων
τους. Οι τοποθετήσεις στα έντοκα γραμμάτια μειώθηκαν στα 3,556 τρισ. δρχ. από
3,910 τρισ. δρχ. τον Οκτώβριο. Οι τοποθετήσεις αυτές που έφυγαν από τα έντοκα
κατευθύνθηκαν προς άλλες πιο επικερδείς επενδύσεις, όπως τα ομόλογα
μακροχρόνιας διάρκειας, το Χρηματιστήριο καθώς και τα ρέπος.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16332N452</ED>
<ID>
ID:15243

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N45&aa=2</URL></REF>


Article

<CATEGORY>vin08</CATEGORY>

 <H2>Καταβολή αποδοχών μέσω Τραπεζών
</H2>
ΜΕΣΩ ΤΡΑΠΕΖΙΚΩΝ λογαριασμών από το διατραπεζικό σύστημα ΔΙΑΣ πληρώνονται είδη
74.000 τακτικοί υπάλληλοι και ιατροί από τα νοσοκομεία της χώρας, καθώς και
εργαζόμενοι στο ΕΚΑΒ.

Αυτό αναφέρεται σε ανακοίνωση του Γενικού Λογιστηρίου του Κράτους, στην οποία
σημειώνεται ότι εντός του επόμενου τριμήνου θα ενταχθούν στο σύστημα και οι
26.000 υπάλληλοι των νοσοκομείων με σχέση εργασίας ιδιωτικού δικαίου, καθώς
και όσοι από τους μόνιμους υπαλλήλους έχουν διατηρήσει το ασφαλιστικό καθεστώς
του ΙΚΑ.

Τονίζεται επίσης ότι το ηλεκτρονικό σύστημα πληρωμών λειτουργεί ήδη για όλους
τους συνταξιούχους του Δημοσίου, καθώς και για το μεγαλύτερο μέρος των
δημοσίων υπαλλήλων.

Όπως αναφέρεται, από την εφαρμογή του νέου συστήματος θα προκύψει μεγάλη
εξοικονόμηση εργασίας του προσωπικού που ήταν επιφορτισμένο με τη σύνταξη των
μισθολογικών καταστάσεων και τη διανομή των επιταγών, ενώ ταυτόχρονα
επιτυγχάνεται μεγαλύτερη διαφάνεια και ασφάλεια συναλλαγών.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16332N453</ED>
<ID>
ID:15283

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N45&aa=3</URL></REF>


Article

<CATEGORY>vin08</CATEGORY>

 <H2>Η ΜΕΤΚΑ στον Μυτιληναίο
</H2>
ΣΤΑ ΧΕΡΙΑ του ομίλου εταιρειών Μυτιληναίος πέρασε χθες η πλειοψηφία των
μετοχών της εταιρείας ΜΕΤΚΑ ΑΕ. Σε ανακοίνωση του ομίλου εταιρειών Μυτιληναίος
ΑΕ αναφέρεται ότι ο όμιλος απέκτησε χθες 1.700.000 κοινές μετοχές της ΜΕΤΚΑ,
αποκτώντας έτσι την πλειοψηφία του μετοχικού κεφαλαίου της εταιρείας και
συγκεκριμένα ποσοστό 54,85%.

Μετά την απόκτηση των μετοχών ορίσθηκε το νέο διοικητικό συμβούλιο της ΜΕΤΚΑ
ΑΕ, ως εξής:.

- Ευάγγελος Μυτιληναίος, πρόεδρος και διευθύνων σύμβουλος.

- Ιωάννης Μυτιληναίος, αντιπρόεδρος και διευθύνων σύμβουλος.

- Δ. Μπέλλος, Γ. Οικονόμου, Ν. Φλώρος, μέλη.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16332N454</ED>
<ID>
ID:15311

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N45&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Κερδισμένες οι επιχειρήσεις
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΕΝΑΡΞΗ λειτουργίας της ΟΝΕ και η δημιουργία του ευρώ, του κοινού ευρωπαϊκού
νομίσματος, θα αρχίσουν άμεσα να δρουν σταθερά υπέρ της ελληνικής οικονομίας
και τα οφέλη θα συσσωρεύονται καθώς θα προχωρούμε προς την 1.1.2001 που η
Ελλάδα θα καταστεί και επίσημα το 12ο μέλος. Οι πιο κερδισμένες σε πρώτη φάση
θα είναι οι επιχειρήσεις μας, οι μεγάλες πρώτα αλλά και οι μεσαίες σε συνέχεια
και ειδικότερα όσες έχουν εξαγωγική δραστηριότητα.

Με το ευρώ δεδομένο, ο συναλλαγματικός κίνδυνος, η μεγαλύτερη απειλή για τις
εξαγωγικές επιχειρήσεις, εξαφανίζεται διά παντός. Τα ευρωπαϊκά νομίσματα που
καλύπτουν μια περιοχή στην οποία κατευθύνεται περίπου το 60% των ελληνικών
εξαγωγών είναι πλέον υποδιαιρέσεις του ευρώ. Δεν θα σημειώνονται δηλαδή
αλλαγές στις ισοτιμίες μεταξύ τους, αφού είναι πλέον κλειδωμένες και οι
εξαγωγικές επιχειρήσεις μπορούν με σιγουριά να κάνουν τον σχεδιασμό της
δραστηριότητάς τους και να κλείνουν συμβόλαια.

Όλα αυτά σημαίνουν ότι η ανταγωνιστικότητα των ελληνικών επιχειρήσεων θα
τονωθεί, δεδομένου ότι εκτός του σταθερού συναλλαγματικού περιβάλλοντος θα
ωφεληθούν και από τα μειωμένα επιτόκια που θα συνοδεύουν τις εξαγωγικές
πιστώσεις εφόσον υπολογίζονται σε ευρώ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16332N455</ED>
<ID>
ID:15337

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N45&aa=5</URL></REF>


Article

<CATEGORY>vin08</CATEGORY>

 <H5>ΑΝΑΤΙΜΗΘΗΚΕ ΧΘΕΣ ΕΝΑΝΤΙ ΤΟΥ ΕΥΡΩ ΚΑΙ ΤΟΥ ΔΟΛΑΡΙΟΥ
</H5><H2>Σκλήρυνε κι άλλο η δραχμή
</H2>
<AUTHOR>ΓΙΑΝΝΗΣ ΣΙΩΤΟΣ - ΣΕΡΑΦΕΙΜ ΠΟΛΙΤΗΣ</AUTHOR>

Σκληρότερη και από γρανίτη αποδείχθηκε χθες η δραχμή, η οποία ενίσχυσε τη
θέση της έναντι του ευρώ.

«ΑΠΟ το πρωί είχαν δοθεί εντολές για πωλήσεις ευρώ έναντι δραχμής», έλεγε
χαρακτηριστικά τραπεζίτης που ασχολείται με αγοραπωλησίες συναλλάγματος, ο
οποίος μάλιστα απέδιδε τις εντολές πώλησης ευρώ στα υψηλά επιτόκια του
ελληνικού νομίσματος σε σχέση με τα αντίστοιχα του ενιαίου ευρωπαϊκού
νομίσματος. «Η διαφορά μεταξύ των επιτοκίων της δραχμής και του ευρώ σε
ορισμένες περιπτώσεις ξεπερνά τις 7 ποσοστιαίες μονάδες. Αυτό σημαίνει ότι στα
σημερινά επίπεδα της ισοτιμίας δραχμής - ευρώ αυτοί που κάνουν τοποθετήσεις
στο ελληνικό νόμισμα εξασφαλίζουν υψηλότερες αποδόσεις», έλεγε χαρακτηριστικά
ο ίδιος τραπεζίτης, σχολιάζοντας την ενίσχυση της ισοτιμίας δραχμής - ευρώ που
από τις 330 δραχμές της προηγούμενης Παρασκευής χθες έκλεισε στις 327 δραχμές
περίπου. Αυτό σημαίνει ότι η δραχμή είναι ανατιμημένη τώρα κατά 7,9% σε
σύγκριση με την κεντρική της ισοτιμία.

118 ΕΚΑΤ. ΕΥΡΩ

Από την πλευρά της χθες η Τράπεζα της Ελλάδος, προκειμένου να αποτρέψει
περαιτέρω ανατίμηση της δραχμής, προσέφερε 118 εκατ. ευρώ. Πρέπει να σημειωθεί
όμως ότι η δραχμή ενίσχυσε τη θέση της και έναντι του δολαρίου και αυτό
συνδέεται και με την ανατίμηση της δραχμής σε σχέση με το ευρωπαϊκό νόμισμα,
το οποίο προηγουμένως είχε ενισχύσει τη θέση του έναντι του δολαρίου στις
αγορές της Ασίας.

Πρέπει να σημειωθεί ότι οι δραχμές που αγοράσθηκαν κατευθύνθηκαν σε
τοποθετήσεις είτε σε τίτλους του Ελληνικού Δημοσίου είτε σε μετοχές του
Χρηματιστηρίου Αθηνών.

«ΠΡΟΣΚΑΙΡΗ»

Από την πλευρά του ο υπουργός Εθνικής Οικονομίας και Οικονομικών κ. Γιάννος
Παπαντωνίου, σχολιάζοντας την ανατίμηση της δραχμής την χαρακτήρισε
«πρόσκαιρη», ενώ τόνισε ότι η δραχμή θα παραμείνει στα σημερινά της επίπεδα
για αρκετό χρόνο και συμπλήρωσε ότι «στην προσέγγιση του 2001 που θα κλειδωθεί
η ισοτιμία θα προσεγγίσει τις 353 δραχμές».

Από τη δήλωση αυτή προκύπτει ότι τόσο η Τράπεζα της Ελλάδος όσο και η
κυβέρνηση επιθυμούν να συνεχίσουν την πολιτική της σκληρής δραχμής, η οποία
ευνοεί την πτώση του πληθωρισμού στα επίπεδα του 2%. Αυτό άλλωστε γίνεται
φανερό και από τις δηλώσεις του υποδιοικητή της Τραπέζης της Ελλάδος κ. Ν.
Γκαργκάνα, ο οποίος μιλώντας στα «ΝΕΑ», αφού εξέφρασε ικανοποίηση για την
εξέλιξη της ισοτιμίας της δραχμής προς το ευρώ, επισήμανε ότι «η διατήρηση της
ισοτιμίας θα συμβάλλει στην ταχύτερη μείωση του πληθωρισμού» και κατέληξε
επισημαίνοντας ότι «οι ευνοϊκές αυτές προοπτικές ενδυναμώνουν τόσο την αγορά
των ομολόγων όσο και του Χρηματιστηρίου».

Πάντως χθες η κυβέρνηση, διά του υπουργού Εθνικής Οικονομίας και Οικονομικών
κ. Γ. Παπαντωνίου προσπάθησε να ρίξει τους τόνους αισιοδοξίας. Ο υπουργός
δήλωσε χαρακτηριστικά ότι: «η μάχη δεν έχει κερδηθεί» και ότι «δεν πρέπει να
καλλιεργείται κλίμα υπεραισιοδοξίας». Παράλληλα απέκλεισε το ενδεχόμενο να
υποβληθεί νωρίτερα η αίτηση για την ένταξη της χώρας στην ΟΝΕ. «Το θέμα δεν
είναι να πέσει ο πληθωρισμός στο 2% τον Μάιο ή τον Ιούνιο. Το θέμα είναι να
μείνει εκεί για 12 μήνες», είπε χαρακτηριστικά και κατέληξε λέγοντας ότι «οι
ευρωεκλογές θα γίνουν σε κλίμα βεβαιότητας για την ένταξη».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16332N462</ED>
<ID>
ID:15244

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N46&aa=2</URL></REF>


Article

<CATEGORY>vin08</CATEGORY>

 <H2>Επίσημη προαναγγελία για φορολογικές ελαφρύνσεις
</H2>
ΦΟΡΟΛΟΓΙΚΕΣ ελαφρύνσεις για τα χαμηλά και μεσαία εισοδήματα που θα
περιλαμβάνονται στον προϋπολογισμό του 2000 προανήγγειλε με δηλώσεις του χθες
ο υπουργός Εθνικής Οικονομίας κ. Γ. Παπαντωνίου. Παράλληλα, όπως είπε ο
υπουργός, η κυβέρνηση πρόκειται να προχωρήσει και σε παροχές προς ορισμένες
κοινωνικές ομάδες με τη μορφή ενίσχυσης των κοινωνικών δαπανών για τους
ανέργους, τους χαμηλοσυνταξιούχους και τις εργαζόμενες μητέρες.

Τόσο οι φορολογικές ελαφρύνσεις, που θα αποφασισθούν στον κοινωνικό διάλογο
που θα ξεκινήσει μέσα στο πρώτο τρίμηνο του 1999, όσο και η ενίσχυση των
κοινωνικών δαπανών για τις «ευάλωτες» κοινωνικές ομάδες θα κινηθούν, όπως
διευκρίνισε ο κ. Παπαντωνίου, «μέσα σε κλίμα δημοσιονομικής πειθαρχίας».

Οι πόροι για τις κινήσεις αυτές της κυβέρνησης θα βρεθούν από την εξοικονόμηση
δαπανών για την πληρωμή τόκων του δημόσιου χρέους, η οποία θα προκύψει από τη
μείωση των επιτοκίων. Στη μείωση αυτή, όπως εξήγησε ο υπουργός, θα συμβάλει το
περιβάλλον σταθερών τιμών που δημιουργείται λόγω του ευρώ και της προσέγγισης
σ' αυτό της ελληνικής οικονομίας.

Στην ερώτηση αν οι φοροελαφρύνσεις θα περιλαμβάνουν και την τιμαριθμοποίηση
της φορολογικής κλίμακας, ο κ. Παπαντωνίου αρνήθηκε να προσδιορίσει τα
συγκεκριμένα μέτρα. Είπε όμως ότι η κυβέρνηση θα κατέβει στον διάλογο με ένα
συγκεκριμένο χρονοδιάγραμμα και πακέτο μέτρων, το οποίο προσδιορίζεται αυτή
την περίοδο πριν τεθεί υπόψη των κοινωνικών εταίρων.

Ο κ. Παπαντωνίου υπεραμύνθηκε της πολιτικής που ακολουθήθηκε τα τελευταία
χρόνια λέγοντας ότι τώρα αρχίζει να αποδίδει καρπούς. Και πρόσθεσε ότι για τον
λόγο αυτό «δεν θέλουμε εκλογές νωρίς, ώστε να υπάρχει ο χρόνος στον ώριμο
εκλογέα να αξιολογήσει αυτό που έχει γίνει».

Σύμφωνα με τις πληροφορίες, στο τραπέζι του κοινωνικού διαλόγου αναμένεται να
τεθούν όλα τα θέματα που έχουν σχέση με την αναμόρφωση του φορολογικού
συστήματος, όπως η αύξηση του αφορολόγητου ποσού, η τιμαριθμοποίηση της
κλίμακας, η αλλαγή της κλίμακας και των συντελεστών κ.ά.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16332N463</ED>
<ID>
ID:15284

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N46&aa=3</URL></REF>


Article

<CATEGORY>vin08</CATEGORY>

 <H2></H2><H2>Τα 25 μυστικά του ευρώ
</H2>
Πρεμιέρα ευρώ. Με το συμβολικό πάτημα ενός κουμπιού έδωσαν το σύνθημα χθες
για την έναρξη των συναλλαγών σε ευρώ στο Χρηματιστήριο της Φρανκφούρτης ο
πρόεδρος της Ένωσης Συναλλαγών Φρανκφούρτης Ράινερ Ρούμπας (αριστερά), ο
Ευρωπαίος επίτροπος για νομισματικά θέματα Ιβ Τιμπόντε Σιλγκί (μέσον) και το
μέλος του διοικητικού συμβουλίου του χρηματιστηρίου Ρέτο Φραντσιάνι (δεξιά)

1 ΤΟ ΕΥΡΩ είναι σήμερα περίπου ισοδύναμο με το δολάριο (1 ευρώ = 1,17 δολάρια).

2 Όπως και το δολάριο, υποδιαιρείται σε 100 σεντς. Μπορούμε να τα λέμε
και ευρωσέντς για να μην μπερδευόμαστε με τους Αμερικανούς.

3 Το νέο ενιαίο νόμισμα ­ που προτάθηκε από τον Ζακ Ντελόρ το 1989 ­
είναι η τελευταία μιας σειράς μεγαλόπνοων ιδεών. Το πρώτο μεταπολεμικό σχέδιο
για ένα ενιαίο νόμισμα ­ που προτάθηκε από τον πρώην πρωθυπουργό του
Λουξεμβούργου Πιερ Βερνέρ το 1970 ­ κατέρρευσε με την κρίση του πετρελαίου το 1973-74.

4 Το πρώτο προϊόν που αγοράστηκε με ευρώ ήταν ένα μπουκάλι σαμπάνια.
Το αγόρασε ο διευθυντής του ευρωπαϊκού τμήματος της πιστωτικής κάρτας Visa
Στίβεν Πέρι, την Πρωτοχρονιά, έναντι 63,91 ευρώ. Φυσικά, πλήρωσε με τη Visa του.

5 Ένδεκα χώρες μετέχουν στο ενιαίο νόμισμα: Γερμανία, Γαλλία, Ιταλία,
Ισπανία, Ιρλανδία, Φινλανδία, Πορτογαλία, Αυστρία, Βέλγιο, Ολλανδία,
Λουξεμβούργο. Η Βρετανία, η Δανία και η Σουηδία επέλεξαν να μη συμμετάσχουν,
ενώ η Ελλάδα δεν πληροί τα απαιτούμενα κριτήρια.

6 Η Ζώνη του Ευρώ είναι μία οικονομική υπερδύναμη που αμφισβητεί την
ισχύ των ΗΠΑ. Είναι το μεγαλύτερο ενιαίο μπλοκ εμπορικών συναλλαγών στον
κόσμο, με μεγαλύτερο μερίδιο στο παγκόσμιο εμπόριο από ό,τι οι ΗΠΑ. Έχει
πληθυσμό 292 εκατομμύρια έναντι 267 εκατομμυρίων των ΗΠΑ, και μόνο κατά τι
μικρότερο προϊόν. Πολλοί οικονομολόγοι εκτιμούν ότι σύντομα το ευρώ θα
αμφισβητήσει την παγκόσμια κυριαρχία του δολαρίου και θα γίνει σκληρό νόμισμα.

7 Το Βατικανό θέλει κι αυτό να ενταχθεί στο ευρώ. Απομένει να
αποφασίσει ο Πάπας αν στο νέο νόμισμα θα απεικονίζεται η μορφή του.

8 Τα επιτόκια στη Ζώνη του Ευρώ είναι 3% και καθορίζονται από την
Ευρωπαϊκή Κεντρική Τράπεζα που εδρεύει στη Φρανκφούρτη.

9 Χίλια πεντακόσια νεογέννητα στη Γαλλία ήταν τα πρώτα που ωφελήθηκαν
από το νέο νόμισμα. Η γαλλική κυβέρνηση άνοιξε λογαριασμό με 100 ευρώ για κάθε
μωρό που γεννήθηκε την Πρωτοχρονιά.

10 Τα παλιά εθνικά νομίσματα «κλειδώθηκαν» σε συγκεκριμένη ισοτιμία με
το ευρώ. Δεν αποτελούν πια χωριστά νομίσματα, αλλά «μη δεκαδικές
υποδιαιρέσεις» του ευρώ.

11 Το ευρώ θα είναι μόνο λογιστικό και ηλεκτρονικό χρήμα μέχρι την 1η
Ιανουαρίου 2002. Τότε θα κυκλοφορήσουν τα νέα κέρματα και χαρτονομίσματα.

12 Οι περισσότερες μεγάλες εταιρείες θα μετατρέψουν τους λογαριασμούς
τους σε ευρώ.

13 Τα παλιά εθνικά νομίσματα (μάρκα, φράγκα κ.λπ.) θα κυκλοφορούν για
τρία χρόνια ακόμη.

14 Οι τιμές στις χώρες της Ζώνης του Ευρώ αναμένεται να μειωθούν, αφού
με το ενιαίο νόμισμα θα είναι πιο συγκρίσιμες μεταξύ τους. Οι κεντρικές
τράπεζες δεν θα χρεώνουν προμήθεια για τις μετατροπές των νομισμάτων της ζώνης.

15 Μπορείτε να αγοράσετε τράβελερ τσεκ σε ευρώ. Μπορείτε να πληρώνετε
με την πιστωτική σας κάρτα σε ευρώ.

16 Μπορείτε να ανοίξετε λογαριασμούς σε ευρώ, να επενδύσετε σε
ευρωομόλογα, ακόμη να πάρετε και στεγαστικά δάνεια σε ευρώ.

17 Πολλά καταστήματα στη Βρετανία είναι ήδη έτοιμα για συναλλαγές σε
ευρώ. Τα περισσότερα από αυτά βρίσκονται σε τουριστικές τοποθεσίες και αεροδρόμια.

18 Τα εθνικά νομίσματα θα αποσυρθούν από την κυκλοφορία τον Ιούλιο του
2002. Θα αντικατασταθούν από ευρωκέρματα των 1, 2, 5, 10, 20 και 50 σεντς και
από χαρτονομίσματα των 5, 10, 20, 50, 100, 200 και 500 ευρώ.

19 Στη μία όψη των κερμάτων θα υπάρχει ο χάρτης της Ευρώπης, ενώ στην
άλλη θα μπορεί κάθε χώρα να βάλει το δικό της σχέδιο. Στα ιταλικά ευρωκέρματα,
ίσως τα ωραιότερα, θα υπάρχουν σχέδια του Λεονάρντο ντα Βίντσι.

20 Όλα τα χαρτονομίσματα θα είναι τα ίδια στις χώρες της Ζώνης του
Ευρώ. Θα τυπώνονται από την Ευρωπαϊκή Κεντρική Τράπεζα, με σχέδια από την
ευρωπαϊκή τέχνη και αρχιτεκτονική.

21 Τα αρχικά χαρτονομίσματα του ευρώ είχαν σχέδια από μνημεία διαφόρων
χωρών, αλλά αποσύρθηκαν όταν κάποιες χώρες διαμαρτυρήθηκαν ότι δεν
περιλαμβάνονταν τα δικά τους μνημεία.

22 Θα χρειαστεί να παραχθούν περισσότερα από 80 εκατομμύρια κέρματα
ευρώ, τα οποία θα ζυγίζουν 300.000 τόνους.

23 Η ρωσική μαφία και οι Κολομβιανοί βαρόνοι της κοκαΐνης θα είναι από
τους πρώτους χρήστες του ευρώ. Το νέο νόμισμα θα τους διευκολύνει στο
λαθρεμπόριό τους, αφού για ένα ποσό ενός εκατομμυρίου σε δολάρια θα
χρειάζονται πολύ μεγαλύτερη βαλίτσα από ό,τι σε ευρώ.

24 Η Ευρωπαϊκή Επιτροπή ελπίζει να αποκομίσει 150 δισ. δραχμές από
δωρεές σε παλιά εθνικά νομίσματα που θα αποσυρθούν από την κυκλοφορία.

25 Σχεδόν όλα τα ευρωπαϊκά νομίσματα περιέχουν νικέλιο, όχι όμως και
το ευρώ. Οι Σουηδοί παραπονέθηκαν ότι τους προκαλεί αλλεργία και γι' αυτό
αντικαταστάθηκε από τον «σκανδιναβικό χρυσό»
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16332N471</ED>
<ID>
ID:15193

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N47&aa=1</URL></REF>


Article

<CATEGORY>vin08</CATEGORY>

 <H2>Νικηφόρα η πρώτη μονομαχία με το δολάριο
</H2>
ΕΝΤΥΠΩΣΙΑΚΗ πρεμιέρα έκανε χθες το ευρώ στις διεθνείς χρηματαγορές. Στην
αναμέτρησή του με το δολάριο κέρδισε μία πρώτη νίκη, προκαλώντας ευφορία στους
επενδυτές και βάζοντας υποθήκη για ένα ελπιδοφόρο μέλλον.

Θερμή υποδοχή επιφύλαξαν στο ευρώ οι ευρωπαϊκές αγορές χρήματος και κεφαλαίου.
Στη διάρκεια της χθεσινής διαπραγμάτευσης, ανέβηκε πάνω από 1% έναντι του
αμερικανικού και του ιαπωνικού νομίσματος. Όμως υποχώρησε στη συνέχεια, όταν
κυκλοφόρησαν φήμες για επικείμενη παρέμβαση της Ευρωπαϊκής Κεντρικής Τράπεζας,
που δεν θα ήθελε ένα πολύ ισχυρό ευρώ, αφού αυτό θα απέβαινε εις βάρος των
ευρωπαϊκών εξαγωγών (θα τις καθιστούσε ακριβότερες).

Έτσι, στις ευρωπαϊκές αγορές το ευρώ έκλεισε στα 1,1823 δολάρια, περίπου μισό
σεντς υψηλότερα από τον κλείσιμο στο Σίδνεϊ, όπου το ενιαίο ευρωπαϊκό νόμισμα
άρχισε τη διαπραγμάτευσή του (λόγω διαφοράς ώρας). Όμως, στην Ευρώπη, το ευρώ
δέχτηκε πιέσεις από το ισχυρό ιαπωνικό νόμισμα, έναντι του οποίου κινήθηκε
γύρω στα 132 γιεν, χαμηλότερα από τα 133,15 γιεν στα οποία είχε βρεθεί στις
ασιατικές αγορές.

Η σημαντική άνοδος που σημειώθηκε στα ευρωπαϊκά χρηματιστήρια υποδηλώνει τις
μεγάλες προσδοκίες των επενδυτών στην αγορά ομολόγων και μετοχών των ένδεκα
χωρών μελών της Ζώνης του Ευρώ, η οποία ισχυροποιείται με το ενιαίο νόμισμα.

Ο πρόεδρος της Ευρωπαϊκής Επιτροπής Ζακ Σαντέρ εξέφρασε την ευαρέσκειά του για
τις προσπάθειες που κατέβαλαν χιλιάδες εργαζόμενοι σε χρηματοπιστωτικά
ιδρύματα το τελευταίο τριήμερο «για την επιτυχή πρεμιέρα του ευρώ, όπως φάνηκε
από τις πρώτες συναλλαγές στις διεθνείς χρηματαγορές».

Πιο επιφυλακτικοί έναντι του ευρώ μοιάζουν οι Γερμανοί. «Δεν είμαι
συναισθηματικά δεμένος με κανένα νόμισμα, για να βγω και να πανηγυρίσω στους
δρόμους», δήλωσε ο Γερμανός καγκελάριος Γκέρχαρντ Σρέντερ, ο οποίος όμως
προσέθεσε ότι το νέο νόμισμα «θα ωθήσει την Ευρώπη μπροστά, πιο κοντά στην ολοκλήρωση».

Γερμανοί οικονομικοί αναλυτές επιμένουν ότι η αξιοπιστία του ευρώ μένει να
αποδειχτεί. Σε λίγες ημέρες θα δημοσιευτούν οι οικονομικοί δείκτες που αφορούν
την ανεργία και την παραγωγή στη Ζώνη του Ευρώ, δηλαδή την πραγματικότητα στην
οποία θα δοκιμαστεί το νέο νόμισμα.

Επίσης, ενδεχόμενη εξασθένηση του γιεν, αν η ιαπωνική οικονομία δεν δείξει
τάσεις ανάκαμψης, καθώς και πτώση του δολαρίου εξαιτίας της επικείμενης
παραπομπής του προέδρου Κλίντον, θα μπορούσαν να ισχυροποιήσουν επικίνδυνα το ευρώ.

Τα εγκαίνια του ευρώ χαιρέτισε χθες και ο Λευκός Οίκος. «Πάντα οι ΗΠΑ
ευνοούσαν μια ενοποιημένη και σταθερή Ευρώπη και η αμερικανική κυβέρνηση
στηρίζει κάθε πρόοδο προς αυτή την κατεύθυνση», δήλωσε ο εκπρόσωπος του
Αμερικανού προέδρου Τζο Λόκχαρτ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16332N472</ED>
<ID>
ID:15245

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N47&aa=2</URL></REF>


Article

<CATEGORY>vin08</CATEGORY>

 <H5>Η 6ΜΗΝΙΑΙΑ ΕΚΘΕΣΗ ΤΟΥ ΥΠΟΥΡΓΕΙΟΥ ΕΘΝΙΚΗΣ ΟΙΚΟΝΟΜΙΑΣ ΠΡΟΒΛΕΠΕΙ ΤΙΜΑΡΙΘΜΟ 2% ΚΑΙ
ΠΤΩΣΗ ΤΟΚΩΝ
</H5><H2>Κάτω πληθωρισμός, επιτόκια
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Ταχεία αποκλιμάκωση του πληθωρισμού το πρώτο εξάμηνο του 1999 και σημαντική
πτώση των επιτοκίων κατά το δεύτερο εξάμηνο του έτους προβλέπει η εξαμηνιαία
έκθεση του υπουργείου Εθνικής Οικονομίας για την πορεία και τις προοπτικές της
ελληνικής οικονομίας.

ΣΤΙΣ ΕΞΕΛΙΞΕΙΣ αυτές ­ σημειώνεται στην έκθεση ­ θα συμβάλλουν, εκτός από τα
μέτρα μείωσης της έμμεσης φορολογίας που έχουν ληφθεί, η συνέχιση της σφικτής
εισοδηματικής πολιτικής, η αυστηρή νομισματική πολιτική, καθώς και η πολιτική
της «σκληρής» δραχμής, η οποία θα εξακολουθήσει να είναι ανατιμημένη από τη
νέα κεντρική της ισοτιμία με το ευρώ όλο το 1999.

ΒΗΜΑΤΑ

Η έκθεση εκτιμά ότι στο τέλος του έτους η ελληνική οικονομία θα έχει κάνει
βήματα προς την είσοδό της στην Οικονομική και Νομισματική Ένωση, καθώς θα
έχει επιτύχει τους δύσκολους στόχους για τα ελλείμματα του Δημοσίου, τα
επιτόκια και τον πληθωρισμό, ενώ θα έχει εξασφαλίσει πτωτική πορεία στο
δημόσιο χρέος. Ωστόσο, χαρακτηρίζει «επιτακτική τη λήψη μέτρων για τη
μονιμότερη εξυγίανση του ασφαλιστικού συστήματος», καθώς, όπως διαπιστώνει,
παρά την πρόοδο που έχει επιτευχθεί, «τα ελλείμματα των ασφαλιστικών ταμείων
συνιστούν έναν σημαντικό ανασχετικό παράγοντα της δημοσιονομικής εξυγίανσης».

ΕΘΝΙΚΟΣ ΣΤΟΧΟΣ

Η έκθεση χαρακτηρίζει πρωταρχικό στόχο της οικονομικής πολιτικής για το 1999
τη μείωση του πληθωρισμού στο 2%, καθώς, όπως τονίζεται, από αυτόν θα
εξαρτηθεί σε μεγάλο βαθμό αν η χώρα θα πάρει το εισιτήριο για την ΟΝΕ το 2001.
Τονίζεται ειδικότερα ότι «η μείωση του πληθωρισμού κατά 2 μονάδες ­ από
4%-3,9% που εκτιμάται ότι θα κλείσει το 1998 ­ πρέπει να αναχθεί σε εθνικό
στόχο και απαιτεί την ευρύτερη κοινωνική συναίνεση, ώστε να συγκρατηθεί το
κόστος εργασίας, οι τιμές των πρώτων υλών και να συνεχισθεί η απρόσκοπτη
λειτουργία του υγιούς ανταγωνισμού». Στην ουσία καλεί τον επιχειρηματικό κόσμο
να συμβάλλει και αυτός στο μερίδιο που του αναλογεί στη μείωση του πληθωρισμού.

ΣΦΙΚΤΗ

Η έκθεση προβλέπει εκτός των άλλων ότι:

* Η σφικτή εισοδηματική πολιτική θα εφαρμοσθεί και το 1999 και όπως εκτιμάται
η αύξηση του μέσου πραγματικού μισθού στο σύνολο της οικονομίας (ιδιωτικό και
δημόσιο τομέα) θα ανέλθει στο 1,5% το 1998 και στο 1,6% το 1999. Το δε κόστος
εργασίας θα αυξηθεί μόλις 1,1% το 1999 από 7,1% το 1997 και 2,9% το 1998.

* Η ασκούμενη νομισματική πολιτική ­ σημειώνεται ­ δεν θα μεταβληθεί την
προσεχή διετία για αντιπληθωριστικούς λόγους. Στο πλαίσιο αυτό, η ισοτιμία του
εθνικού νομίσματος προβλέπεται ότι θα παραμείνει στα σημερινά επίπεδα σε όλη
τη διάρκεια του 1999 και ότι η επαναφορά της ισοτιμίας στα επίπεδα της
κεντρικής ισοτιμίας θα πρέπει να αναμένεται από το 2000 εφόσον ο πληθωρισμός
μειωθεί σε επίπεδα γύρω στο 1,5%.

ΙΔΙΩΤΙΚΟΠΟΙΗΣΕΙΣ

* Τα επιτόκια παρέμβασης της Τραπέζης της Ελλάδος θα περιορισθούν εκ νέου στη
διάρκεια του 1999, λόγω της πτώσης του πληθωρισμού, συμπαρασύροντας προς τα
κάτω τα επιτόκια της αγοράς.

* Το πρόγραμμα ιδιωτικοποιήσεων το 1999 θα συνεχισθεί κανονικά και
περιλαμβάνει την Ιονική Τράπεζα, την ΑΕΔΙΚ (Διώρυγα Κορίνθου), ΕΥΔΑΠ, ΟΔΙΕ
(Ιππόδρομος), ΟΛΠ, ΟΛΘ, ΚΑΕ.

* Οι άμεσοι φόροι θα αυξήσουν το μερίδιό τους ως ποσοστό στο ΑΕΠ και το 1999.
Έτσι, το 1999 οι άμεσοι θα ανέλθουν στο 61,9% των εμμέσων από 61,1% που ήταν
το 1998, 57,2% το 1997 και 53,9% το 1996.

* Το ποσοστό ανεργίας θα διαμορφωθεί στο 10,1% έναντι 10,3% που ήταν το 1997.
Πάντως, παρά τη μείωση της ανεργίας που προβλέπεται για τα επόμενα έτη, θα
εξακολουθήσει να βρίσκεται σε υψηλά επίπεδα. Έτσι για το 1999 προβλέπεται να
είναι 9,8% και το 2000 9,5%.

* Το ΑΕΠ εκτιμάται ότι θα αυξηθεί 3,7% το 1999 και 3,9% το 2000 σαν αποτέλεσμα
της αύξησης των επενδύσεων κατά 11% και 12% αντίστοιχα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16332N481</ED>
<ID>
ID:15194

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N48&aa=1</URL></REF>


Article

<CATEGORY>vin08</CATEGORY>

 <H5>ΕΝΩ ΤΑ ΕΛΛΗΝΙΚΑ ΤΡΑΠΕΖΙΚΑ ΙΔΡΥΜΑΤΑ ΚΟΙΤΑΖΟΥΝ ΠΡΟΣ ΤΟ ΕΞΩΤΕΡΙΚΟ
</H5><H2>Φλερτ από ξένες τράπεζες
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Κλειδί για τις τραπεζικές εξελίξεις θα είναι, σύμφωνα με τις απόψεις
τραπεζικών αναλυτών, τόσο η παρουσία των ξένων πιστωτικών ιδρυμάτων στην
ελληνική αγορά όσο και η επέκταση των ελληνικών τραπεζών στο εξωτερικό.

ΗΔΗ έχουν καταγραφεί σημαντικές κινήσεις προς την κατεύθυνση αυτή με κορυφαία,
σύμφωνα με τις απόψεις των ίδιων αναλυτών, τη συμμετοχή της γερμανικής
Deutsche Bank στο μετοχικό κεφάλαιο της Eurobank.

ΕΥΡΩΠΑΙΟΙ

Σύμφωνα με πληροφορίες, ενδιαφέρον είτε για αυτόνομη παρουσία τους στην
ελληνική αγορά είτε για συνεργασία με κάποιο ελληνικό πιστωτικό ίδρυμα έχουν
ήδη εκδηλώσει αρκετές ευρωπαϊκές τράπεζες. Αν και οι τραπεζίτες «κλείνουν το
στόμα τους» όταν ερωτώνται για τα ονόματα αυτών που έχουν εκδηλώσει
ενδιαφέρον, εντούτοις οι πληροφορίες αναφέρουν ότι ανεπίσημα έχει εκφραστεί
ενδιαφέρον από πορτογαλικές, γερμανικές, ολλανδικές και ιαπωνικές τράπεζες.
Στα ονόματα, μάλιστα, που έχουν ακουστεί, περιλαμβάνονται αυτά της γερμανικής
Dresner και της ιαπωνικής Mitsubishi. Επίσης, έχει ακουστεί το ενδιαφέρον από
γερμανική συνεταιριστική τράπεζα για τη συμμετοχή της σε αντίστοιχη ελληνική.
Αξίζει να σημειωθεί ότι ήδη έχουν έντονη παρουσία στην ελληνική αγορά το
σύνολο σχεδόν των μεγάλων αμερικανικών τραπεζών (Amerikan Express, Bank of
America, Citibank κ.ά.), ενώ ισχυρή είναι η παρουσία των γαλλικών τραπεζών, αν
και τα τελευταία χρόνια στα πλαίσια αναπροσαρμογής των στόχων τους, ορισμένες
από αυτές ­ π.χ. Gredit Lyonais ­ έχουν περιορίσει τις δραστηριότητές τους
στην Ελλάδα.

Όσον αφορά τις βρετανικές τράπεζες, έχουν και αυτές παρουσία στην ελληνική
αγορά , αν και τους τελευταίους μήνες έχουν ακουστεί φήμες για αλλαγές στους
στόχους τους από ορισμένες από αυτές. Ενδεικτικές είναι οι φήμες για τον
περιορισμό των δραστηριοτήτων της Barckleys, οι οποίες όμως διαψεύστηκαν,
καθώς και για την απόκτηση της Nat West από τον όμιλο της Πειραιώς.

Αξίζει να σημειωθεί ότι η Nat West μιλούσε και με τον όμιλο Λάτση, αλλά δεν
είχε επιτευχθεί τελικά συμφωνία. Πάντως, δεν θα πρέπει να υποβαθμίσουμε το
γεγονός ότι ορισμένες ξένες τράπεζες έχουν περιορίσει την παρουσία τους στην
Ελλάδα. Παράδειγμα μπορεί να θεωρηθεί η πρόσφατη αποχώρηση της αμερικανικής
Chase Manhatan.

ΣΤΟ ΕΞΩΤΕΡΙΚΟ

Αυτή, όμως, είναι η μία πλευρά του νομίσματος. Η άλλη πλευρά αφορά την
παρουσία των ελληνικών τραπεζών στο εξωτερικό. Ήδη η Βαλκανική θεωρείται
ζωτικός χώρος για τις ελληνικές τράπεζες, οι περισσότερες από τις οποίες έχουν
παρουσία σε αυτή. Ο όμιλος Λάτση με την επιθετική εξαγορά της βουλγαρικής Post
Bank θέλει να διαδραματίσει κεντρικό ρόλο στα τραπεζικά δρώμενα της γειτονικής
χώρας, ενώ εξίσου ισχυρή είναι η παρουσία της Alpha Τράπεζα Πίστεως στη
Ρουμανία μέσω της θυγατρικής της Banka Boukouresti. Σύμφωνα μάλιστα με
πληροφορίες, ανοικτό εξακολουθεί να παραμένει το ενδιαφέρον της Εθνικής
Τράπεζας για την παρουσία της στη Σερβία, ενώ η Ιονική Τράπεζα προχωρά τις
διαδικασίες για την εξαγορά τράπεζας στα Σκόπια.

ΣΤΗ ΝΑ ΜΕΣΟΓΕΙΟ

Ισχυρό, όμως, είναι το ενδιαφέρον των ελληνικών τραπεζών για τον ευρύτερο χώρο
της ΝΑ Μεσογείου. Στα πλαίσια αυτά εντάσσεται η εξαγορά, το καλοκαίρι, από την
Alpha Τράπεζα Πίστεως της θυγατρικής της Nat West, που λειτουργούσε στη
Μεγαλόνησο, καθώς και το ενδιαφέρον της Τράπεζας Πειραιώς να συμμετάσχει σε
επιχειρηματικό γκρουπ το οποίο έχει εκδηλώσει ενδιαφέρον για μεγάλη τράπεζα
του Ισραήλ, που έχει και παρουσία στην αμερικανική αγορά.

Από την πλευρά της η Εθνική Τράπεζα αν και κρατά κλειστά τα χαρτιά της,
εντούτοις δεν κρύβει τις φιλοδοξίες της να εξελιχθεί σε μεγάλη περιφερειακή
τράπεζα στον χώρο της Βαλκανικής, της ΝΑ Μεσογείου και των παρευξεινίων χωρών.
Έτσι, στελέχη της σε κατ' ιδίαν συζητήσεις δεν αποκλείουν το ενδεχόμενο να
προχωρήσει κάποια εξαγορά τράπεζας σε κάποιες από αυτές τις χώρες, στα πλαίσια
υλοποίησης του στρατηγικού αυτού στόχου.

ΡΕΥΣΤΟΤΗΤΑ

Πάντως, αυτό που θα πρέπει να θεωρηθεί ως δεδομένο είναι ότι αυτή τη στιγμή ο
τραπεζικός χώρος είναι ρευστός και οι εξελίξεις πολύ δύσκολα μπορούν να προκαθοριστούν.

«Ακόμα και οι ίδιοι οι πρωταγωνιστές δεν ξέρουν τι μπορεί να προκύψει αύριο»,
έλεγε χαρακτηριστικά στα «ΝΕΑ» κορυφαίος Έλληνας τραπεζίτης όταν του ζητήθηκε
να περιγράψει το τοπίο που θα διαμορφωθεί στην τραπεζική αγορά την επόμενη
τριετία. 
Το σίγουρο είναι ότι οι τάσεις για εξαγορές, συγχωνεύσεις και συνεργασίες θα
συνεχιστούν και θα είναι ενταγμένες στην προσπάθεια όχι μόνο ανάπτυξης, αλλά
και επιβίωσης του ελληνικού τραπεζικού συστήματος το οποίο ­ με τα νέα
δεδομένα που διαμορφώνονται στην ευρωπαϊκή αγορά ­ θα κληθεί όχι μόνο να
αντιμετωπίσει έναν εντεινόμενο ευρωπαϊκό ανταγωνισμό, αλλά και μια ποιοτική
αλλαγή των μέχρι σήμερα δεδομένων λειτουργίας του τραπεζικού συστήματος. Δεν
είναι τυχαίο, άλλωστε, ότι η εισαγωγή του ευρώ θα σημάνει περιορισμό των
εσόδων από προμήθειες, από συνάλλαγμα, καθώς και έναν δραστικό περιορισμό των
περιθωρίων κέρδους των τραπεζών.

Δεν θα πρέπει να περάσει, άλλωστε, απαρατήρητη η προειδοποίηση που είχε
απευθύνει ο πρόεδρος της Alpha Τράπεζα Πίστεως κ. Γ. Κωστόπουλος, σύμφωνα με
την οποία η ενιαία ευρωπαϊκή τραπεζική αγορά αποκτά μια απειλή για τις
ελληνικές τράπεζες, που θα κινδυνεύσουν με απώλεια των καλών τους πελατών.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16332N491</ED>
<ID>
ID:15195

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N49&aa=1</URL></REF>


Article

<CATEGORY>vin08</CATEGORY>

 <H5>ΒΑΡΙΕΣ ΚΑΤΗΓΟΡΙΕΣ ΤΟΥ Κ. ΑΓΓΕΛΟΠΟΥΛΟΥ ΚΑΤΑ ΤΟΥ ΑΔΕΛΦΟΥ ΤΟΥ ΘΕΟΔΩΡΟΥ
</H5><H2>Ξέσπασε εμφύλιος
</H2>
«Εμφύλιος» ξέσπασε στη γνωστή ­ για την επιχειρηματική, κοινωνική και
πολιτιστική της δράση ­ οικογένεια Αγγελόπουλου. Αφορμές για τη διαμάχη
θεωρούνται θέματα που αφορούν τη διαχείριση της τεράστιας περιουσίας της
οικογένειας η οποία, σύμφωνα με ναυτιλιακές πηγές του Λονδίνου, εκτιμάται ότι
προσεγγίζει το 1 δισ. δολάρια. Ο ένας αδελφός, ο κ. Κ. Αγγελόπουλος, κατηγορεί
τον άλλον, τον κ. Θ. Αγγελόπουλο, για «επίδειξη αδηφάγου διάθεσης» στην
οικογενειακή περιουσία.

Η οικογένεια Αγγελόπουλου σε παλαιότερες στιγμές. Πίσω από τον Οικουμενικό
Πατριάρχη Βαρθολομαίο διακρίνονται από αριστερά ο κ. Π. Αγγελόπουλος, ο γιος
του κ. Θ. Αγγελόπουλος, η σύζυγός του κ. Γιάννα Αγγελοπούλου - Δασκαλάκη και ο
άλλος γιος κ. Κ. Αγγελόπουλος

Η ΔΙΑΜΑΧΗ ήρθε στην επιφάνεια όταν ο κ. Παναγιώτης Θ. Αγγελόπουλος, πατριάρχης
σήμερα της οικογένειας, με δημόσια ανακοίνωσή του (που έκανε την Κυριακή)
γνωστοποίησε την απόφασή του να αναθέσει τη διεύθυνση των επιχειρήσεων που
εδρεύουν στην Ελλάδα στον γιο του κ. Κωνσταντίνο Αγγελόπουλο, ενώ στον άλλο
γιο του κ. Θεόδωρο Αγγελόπουλο αναθέτει τη διεύθυνση των επιχειρήσεων του
ομίλου στο εξωτερικό. Από την ίδια ανακοίνωση, ουσιαστικά, προκύπτει ότι η
ενέργεια αυτή σχετίζεται μόνο με την εκχώρηση της διεύθυνσης των επιχειρήσεων.

ΔΙΑΣΤΑΣΕΙΣ

Χθες, όμως, το θέμα πήρε άλλες διαστάσεις, καθώς ο ένας από τους δύο γιους του
κ. Π. Αγγελόπουλου, ο κ. Κ. Αγγελόπουλος, σε δήλωση-απάντηση στην ανακοίνωση
του πατέρα του μιλά για πλήρη δημοσιοποίηση «των εντός του ομίλου εταιρειών
υφισταμένων, ιδιαίτερα την τελευταία δεκαετία, προβλημάτων». Επίσης αναφέρει
ότι η ανακοίνωση της Κυριακής «προσπαθεί να προκαταλάβει τις δικαστικές
εξελίξεις κατά του κακού, πράγματι, Διαχειριστού, Θεοδώρου Π. Αγγελόπουλου,
οικειοποιηθέντος με διάφορα τεχνάσματα τεράστια οικονομικά οφέλη, τουλάχιστον
εις βάρος των Δικαίων μου, συμφερόντων, και της προσωπικότητάς μου».

Όπως προκύπτει από τις δημόσιες πλέον ανακοινώσεις, ο εμφύλιος αφορά την
τεράστια περιουσία της οικογένειας η οποία απλώνεται σε όλη την υφήλιο.
Εφοπλιστικές και τραπεζικές πηγές ανέφεραν ότι στα περιουσιακά στοιχεία της
περιλαμβάνονται ναυτιλιακές δραστηριότητες με έδρα την Ελβετία, βιομηχανικές
δραστηριότητες στον χάλυβα με έδρα την Αγγλία και τις ΗΠΑ, μεγάλη ακίνητη
περιουσία στην Ελλάδα (πρόσφατα ολοκληρώθηκε ανέγερση κτιρίου γραφείων επί της
οδού Πανεπιστημίου) και στο εξωτερικό. Ενδεικτικό είναι ότι πριν από λίγους
μήνες έκανε αίσθηση η αγορά κατοικίας στο κέντρο του Λονδίνου από μέλος της
οικογένειας. Οι ίδιες πηγές ανέφεραν σημαντικής αξίας επενδύσεις χαρτοφυλακίου
και μετρητών. Σε όλα αυτά θα πρέπει να προστεθεί η μονάδα της Χαλυβουργικής.

ΣΕ ΤΡΑΠΕΖΕΣ

Υπενθυμίζεται ότι πρόσφατα ο ένας από τους δύο γιους του κ. Π. Αγγελόπουλου, ο
κ. Κ. Αγγελόπουλος, είχε προχωρήσει σε σειρά επιχειρηματικών κινήσεων που
αφορούν συμμετοχή του σε μεγάλες ελληνικές επιχειρήσεις και τράπεζες (Όμιλος
Τραπέζης Πειραιώς).

Το γεγονός ότι η «κόντρα» εστιάζεται σε περιουσιακά θέματα γίνεται φανερό και
από τις επισημάνσεις που περιλαμβάνει η ανακοίνωση του κ. Κ. Αγγελόπουλου και
στην οποία αναφέρονται μεταξύ άλλων τα εξής:

1. Δεν υπάρχει δήλωση ή εξήγηση για τη διαχείριση της Κοινοπραξίας και
Συμπλοιοκτησίας «που από το 1964 συμμετέχω και τα αποτελέσματα της οποίας
σφοδρότατα αμφισβητώ».

2. Τον Ιούνιο και τον Ιούλιο του 1998 έγιναν «συμφωνίες και παροχές, μετά του
Π. Θ. Αγγελόπουλου πέραν από τις νόμιμες απαιτήσεις μου. Εις αναζήτησή μου,
στοιχείων προς υλοποίηση έστω αυτών των συμφωνιών, επήλθε πλήρης κακοποίησή
των». Και θέτει το ερώτημα: «Ποιος αντέδρασε παράνομα εις αυτή την υλοποίηση
και ποία ήτο η αντίδρασις του κ. Παναγιώτη Θ. Αγγελόπουλου εις αυτή την
επίδειξη αδηφάγου διαθέσεως υπό του Θεοδώρου και των συνεργών του;».

ΜΕΤΑΜΦΙΕΣΗ

Ακόμα, στην ίδια ανακοίνωση, ο κ. Κ. Αγγελόπουλος μιλά για «μεταμφίεση» και
«εξαφάνιση εταιρειών» καθώς και για «ίδρυση» λογαριασμών «εις τράπεζας με
δικαίωμα διακινήσεως τους μόνον υπ' αυτού και της συζύγου του ενώ
απογυμνώνοντας εταιρείες που συμμετείχα υπερεβάρυνε τεραστίως με αλόγιστα
δάνεια άλλες».

Χθες, κανένας από τους εμπλεκομένους δεν έδωσε εξηγήσεις για το περιεχόμενο
των δύο ανακοινώσεων. «ΤΑ ΝΕΑ» προσπάθησαν να έρθουν σε επαφή με συνεργάτες
και των δύο αδελφών, αλλά συνάντησαν την άρνησή τους είτε στο να δώσουν
διευκρινίσεις είτε στο να μεταφέρουν τις απόψεις τους. Όμως, άλλες
επιχειρηματικές πηγές ­ που δεν έχουν συγγενική σχέση με την οικογένεια ­
έλεγαν ότι η «κόντρα» υπήρχε εδώ και μερικά χρόνια. Οι ίδιες πηγές τόνιζαν ότι
προσφάτως έγινε «διανομή περιουσιακών στοιχείων που αφορούν ρευστότητα και
ναυτιλιακές δραστηριότητες».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16332N501</ED>
<ID>
ID:15196

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N50&aa=1</URL></REF>


Article

<CATEGORY>vin08</CATEGORY>

 <H2>Λουκέτο στην Εξπρές ΑΕΓΑ
</H2>
ΟΡΙΣΤΙΚΟ είναι το λουκέτο για την ασφαλιστική εταιρεία Εξπρές ΑΕΓΑ, καθώς χθες
το Συμβούλιο της Επικρατείας επικύρωσε την απόφαση της υπουργού Ανάπτυξης Βασ.
Παπανδρέου για την ανάκληση της άδειας λειτουργίας της (από τον Νοέμβριο του 1997).

Το Ανώτατο Διοικητικό Δικαστήριο έκρινε ότι η υπουργική απόφαση είναι απολύτως
νόμιμη και επιβεβλημένη, αφού η συγκεκριμένη εταιρεία δεν εκπλήρωνε τις
ασφαλιστικές υποχρεώσεις της, ενώ στη χρήση του 1996 παρουσίαζε έλλειμμα 81
εκατ. δρχ., με αποτέλεσμα «οι διαπιστωμένες παραβάσεις να θέτουν εξ
αντικειμένου σε κίνδυνο την ομαλή λειτουργία της ασφαλιστικής αγοράς».
Σημειώνεται ότι με την απόφαση της υπουργού Ανάπτυξης ανακλήθηκε η άδεια
λειτουργίας της εταιρείας, διατάχθηκε η σφράγιση των γραφείων της και
δεσμεύθηκε, ως ασφαλιστική τοποθέτηση, όλη η κινητή και ακίνητη περιουσία της
στην Ελλάδα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16332N502</ED>
<ID>
ID:15246

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N50&aa=2</URL></REF>


Article

<CATEGORY>vin08</CATEGORY>

 <H2>Μηνύματα αισιοδοξίας στη γιορτή του Επιμελητηρίου
</H2>
ΜΗΝΥΜΑ αισιοδοξίας για την πορεία της χώρας μας προς την ΟΝΕ και τις
οικονομικές εξελίξεις αποτέλεσε η χθεσινή πρωτοχρονιάτικη δεξίωση του ΕΒΕΑ με
την παρουσία όλων των εκπροσώπων των παραγωγικών τάξεων.

Στην εκδήλωση, που τίμησε με την παρουσία του ο Πρόεδρος της Δημοκρατίας κ.
Κων. Στεφανόπουλος, παρέστη και ο Αρχιεπίσκοπος κ. Χριστόδουλος. Ο
Πρωθυπουργός κ. Κ. Σημίτης υπογράμμισε, μεταξύ άλλων, ότι «το 1999 κάνουμε το
μεγάλο βήμα. Και θα πετύχουμε».

Αναφερόμενος στην ιστορική αλλαγή με το ενιαίο νόμισμα, ο Πρωθυπουργός τόνισε
ότι αυτό σημαίνει μια μεγάλη αλλαγή στην οικονομική πολιτική, που αφορά και τη
χώρα μας.

Σημαίνει, τόνισε ο κ. Σημίτης, περισσότερες επενδύσεις, περισσότερη
απασχόληση, σημαίνει νέες συνθήκες ανάπτυξης, οι οποίες θα ευνοήσουν την Ελλάδα.

Το 1999, πρόσθεσε, είναι ο χρόνος που πρέπει να συμπληρώσουμε τις προϋποθέσεις
για να συμμετάσχουμε στην ΟΝΕ. Και έχουμε τονίσει ότι όλοι πρέπει να βοηθήσουν.

Ο υπουργός Εθνικής Οικονομίας κ. Γ. Παπαντωνίου, από την πλευρά του, εξαπέλυσε
δριμύτατη επίθεση κατά του εκπροσώπου Τύπου της Ν.Δ. κ. Α. Σπηλιωτόπουλου, ο
οποίος προηγουμένως είχε δηλώσει ότι η κυβέρνηση δεν έχει προχωρήσει τις
διαρθρωτικές αλλαγές και έτσι η οικονομία μας χρειάζεται απογείωση.

Το κόμμα, το οποίο κινδύνευσε να οδηγήσει την οικονομία μας στον τάφο, τόνισε
ο κ. Παπαντωνίου αναφερόμενος στις δηλώσεις του κ. Σπηλιωτόπουλου, δεν
δικαιούται να ασκεί κριτική.

Η οικονομική πολιτική που ασκεί η κυβέρνηση τα τελευταία 5 χρόνια με την
στήριξη του ελληνικού λαού αποδίδει και όλοι αναγνωρίζουν την επιτυχία της.

Η Ελλάδα χρειάζεται πραγματική ανάπτυξη με κοινωνική συνοχή, επισήμανε στις
δηλώσεις του ο πρόεδρος του ΣΥΝ κ. Ν. Κωνσταντόπουλος.

Η αισιοδοξία που υπάρχει στον ορίζοντα δεν πρέπει να μας οδηγήσει σε
επανάπαυση, τόνισε ο επίτιμος πρόεδρος της Ν.Δ. κ. Κ. Μητσοτάκης.

Ο πρόεδρος του ΕΒΕΑ κ. Γ. Παπαθανασίου, σε δηλώσεις του, ανέφερε:

«Πιστεύουμε ότι τελικά θα καταφέρουμε να πραγματοποιήσουμε το ευρωπαϊκό
όνειρο, εφόσον υπάρξουν οι κατάλληλοι χειρισμοί. Ο επιχειρηματικός κόσμος παρ'
όλα τα προβλήματα και τις δυσκολίες που αντιμετωπίζει μέσα σ' ένα πολύ
ανταγωνιστικό περιβάλλον, στηρίζει κάθε προσπάθειες για επίτευξη αυτού του στόχου.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16332N503</ED>
<ID>
ID:15285

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N50&aa=3</URL></REF>


Article

<CATEGORY>vin08</CATEGORY>

 <H2>Σε Άγγλους η Βιοχρώμ
</H2>
ΣΕ ΑΓΓΛΙΚΑ χέρια πέρασε η εταιρεία χρωμάτων Βιοχρώμ Α.Ε. Η αγγλική εταιρεία
Yorkshire Group PLC ανακοίνωσε χθες την απόκτηση του 100% του μετοχικού
κεφαλαίου της Βιοχρώμ, η οποία πραγματοποιήθηκε στις 31-12-98.

Η Βιοχρώμ πραγματοποίησε τα τελευταία χρόνια μια ικανοποιητική πορεία στον
χώρο της παραγωγής χρωμάτων για συνθετικές υφάνσιμες ίνες. Οι πωλήσεις της από
600 εκατομμύρια δραχμές το 1985 έφθασαν τα 6 δισεκατομμύρια το 1998.

Η Yorkshire είναι εισηγμένη στο Χρηματιστήριο του Λονδίνου και είναι μία από
τις μεγαλύτερες εταιρείες παραγωγής χρωμάτων για συνθετικές υφάνσιμες ίνες διεθνώς.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16332N504</ED>
<ID>
ID:15312

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N50&aa=4</URL></REF>


Article

<CATEGORY>vin08</CATEGORY>

 <H2>Εκπτώσεις στη Θεσσαλονίκη
</H2>
ΘΕΣΣΑΛΟΝΙΚΗ. Γραφείο Βόρ. Ελλάδας

ΤΡΕΙΣ ΗΜΕΡΕΣ νωρίτερα από τις άλλες πόλεις της χώρας αρχίζουν οι εκπτώσεις στη
Θεσσαλονίκη. Τα εμπορεύματα θα πωλούνται φθηνότερα από μεθαύριο Πέμπτη 7
Ιανουαρίου. Την απόφαση έλαβε η διοίκηση του εμπορικού συλλόγου της πόλης στο
πλαίσιο της προσπάθειας για «αναθέρμανση» της αγοράς καθώς, όπως υποστηρίζει,
η πτώση του τζίρου τον μήνα Δεκέμβριο συνεχίστηκε λόγω της μειωμένης
αγοραστικής δύναμης του κοινού.

Οι χειμερινές εκπτώσεις θα διαρκέσουν συνολικά επτά εβδομάδες και θα λήξουν
στις 28 Φεβρουαρίου του 1999.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16332N505</ED>
<ID>
ID:15329

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N50&aa=5</URL></REF>


Article

<CATEGORY>vin08</CATEGORY>

 <H2>Εκρηκτική άνοδος </H2>
Εκρηκτική άνοδο σημείωσε ο Γενικός Δείκτης Τιμών στην πρώτη συνεδρίαση του
1999 σημειώνοντας παράλληλα νέα ιστορική υψηλή τιμή. Η προηγούμενη ήταν οι
2.828,62 μονάδες στις 21 Ιουλίου 1998. Ο Γενικός Δείκτης Τιμών έκλεισε στις
2.921,28 μονάδες, ενισχυμένος κατά 183,73 μονάδες ή ποσοστό 6,71%. Η
μεγαλύτερη ενδοσυνεδριακή τιμή σημειώθηκε στις 2.929,44 μονάδες ενώ η
μικρότερη στις 2.762,57 μονάδες. Ο FTSE/ΧΑΑ 20 έκλεισε στις 1.848,07 μονάδες
σημειώνοντας άνοδο της τάξεως του 7,18%. Η Παράλληλη Αγορά έκλεισε στις 215,79
μονάδες ενισχυμένη κατά 3,42%. Όλοι οι επιμέρους Κλαδικοί Δείκτες κινήθηκαν
ανοδικά με την μεγαλύτερη άνοδο να σημειώνουν ο κλάδος των Τραπεζών με ποσοστό
7,59% και ο κλάδος των Επενδυτικών Εταιρειών με ποσοστό 6,45%. Από τις 277
μετοχές που πραγματοποίησαν συναλλαγές, 241 σημείωσαν άνοδο, 22 παρουσίασαν
πτώση και 14 παρέμειναν σταθερές ενώ 94 έκλεισαν με αγοραστές και 127 με
πωλητές. Η αξία συναλλαγών διαμορφώθηκε σε 106,778 δισ. δρχ. (19.208.353
τεμάχια). Αναλυτικά, τα 17.459.266 τεμάχια συνολικής αξίας 99,579 δισ. δρχ.
αφορούσαν στην Κύρια Αγορά, ενώ τα 1.749.087 τεμάχια συνολικής αξίας 7,198
δισ. δρχ. την Παράλληλη Αγορά. Τη μεγαλύτερη αξία συναλλαγών παρουσίασαν οι
Τράπεζες με 39,166 δισ. δρχ. 2.097.699 τεμάχια), ενώ ακολούθησαν οι Μεταλ/κες
Επιχειρήσεις με 23,870 δισ. δρχ. (5.378.002 τεμάχια).
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16332N511</ED>
<ID>
ID:15197

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N51&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

274.200 
281.132 
274.062

281.547 
ΜΑΡΚΟ ΓΕΡΜΑΝΙΑΣ

165.429 
169.611 
165.345

169.862 
ΦΡΑΓΚΟ ΓΑΛΛΙΑΣ

49.328 
50.572 
49.300

50.647 
ΛΙΡΑ ΑΓΓΛΙΑΣ

454.446 
465.933 
454.216

466.622 
ΦΡΑΓΚΟ ΕΛΒΕΤΙΑΣ

200.228 
205.289 
200.127

205.593 
ΦΡΑΓΚΟ ΒΕΛΓΙΟΥ

8.026 
8.223 
8.017

8.236 
ΦΙΟΡΙΝΙ ΟΛΛΑΝΔΙΑΣ

146.821 
150.533 
146.747

150.755 
ΛΙΡΕΤΤΑ ΙΤΑΛ. (ΑΝΑ
100) 
0.167 
0.171 
0.167

0.172 
ΚΟΡΩΝΑ ΔΑΝΙΑΣ

43.433 
44.531 
43.411

44.597 
ΛΙΡΑ ΙΡΛΑΝΔΙΑΣ

410.825 
421.210 
410.618

421.834 
ΣΕΛΙΝΙ ΑΥΣΤΡΙΑΣ

23.513 
24.108 
23.502

24.144 
ΚΟΡΩΝΑ ΣΟΥΗΔΙΑΣ

34.128 
34.991 
34.111

35.043 
ΚΟΡΩΝΑ ΝΟΡΒΗΓΙΑΣ

36.385 
37.305 
36.367

37.360 
ΔΟΛΑΡΙΟ ΚΑΝΑΔΑ

178.969 
183.493 
178.879

183.765 
ΔΟΛΑΡΙΟ ΑΥΣΤΡΑΛΙΑΣ

169.440 
173.724 
171.011

175.682 
ΓΙΕΝ ΙΑΠΩΝΙΑΣ (ΑΝΑ
100) 
2.417 
2.478 
2.416

2.482 
ΛΙΡΑ ΚΥΠΡΟΥ

555.818 
569.868 
555.537

570.711 
EURO 
323.551 
331.730 
323.388 
332.221 
ΠΕΣΕΤΑ ΙΣΠΑΝΙΑΣ

1.945 
1.994 
1.943

1.997 
ΕΣΚΟΥΔΟ ΠΟΡΤΟΓΑΛΙΑΣ

1.614 
1.655 
1.613

1.657 
ΜΑΡΚΟ ΦΙΝΛΑΝΔΙΑΣ

54.417 
55.793 
54.390

55.876 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.780 
Ελισάβετ 1974 και μεταγενέστερα: 19.780 
Παλαιάς κοπής: 19.210 
Πώληση: 20.910 
<REF><SOURCE>ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16332N521</ED>
<ID>
ID:15198

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N52&aa=1</URL></REF>


Article

<CATEGORY>vin14</CATEGORY>

 <H5></H5><H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ξεκινάτε πολύ δυναμικά τη χρονιά σας και
αποφασίζετε να ενεργήσετε προς όφελός σας σημαντικά θέματα, ή ακόμα και
προβλήματα που σας απασχολούν, όπως η εργασία, οι σχέσεις, η οικογενειακή
δομή, οι σπουδές και τα ταλέντα για τους νεώτερους. Τώρα λοιπόν μπορείτε να
επέμβετε δραστικά και αποτελεσματικά σ' αυτό που θεωρείτε πεπρωμένο.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Αφροδίτη σήμερα κάνει την είσοδό της στο
ζώδιό σας και γεννά αισθήματα, μορφοποιεί σχέσεις και καθορίζει κατά πόσο
μπορούν να είναι σταθερές, να αναπτυχθούν και να ανθήσουν. Επωφεληθείτε λοιπόν
από αυτήν τη διέλευση που θα κρατήσει μέχρι τις 28 του μήνα.

ΙΧΘΥΕΣ

(19 Φεβρουαρίου - 20 Μαρτίου). Με την είσοδο της Αφροδίτης και τη σύνοδό της
με τον Ποσειδώνα στο ζώδιο του Υδροχόου, θα υπάρξουν φανερά ή μυστικά σημάδια
που θα πρέπει να ερμηνεύσετε με τη γνωστή διαίσθησή σας, γιατί ενδέχεται ένα
τυχαίο γεγονός, ίσως απρόσμενο, να σας υπαγορεύσει καινούργιους κανόνες ζωής
παρά τη θέλησή σας.

ΚΡΙΟΣ

(21 Μαρτίου - 19 Απριλίου). Η θετική όψη του Κρόνου στο ζώδιό σας, κυρίως τις
πρωινές ώρες με τη Σελήνη, σας βοηθά να χρησιμοποιήσετε με θετικό τρόπο τις
εμπειρίες σας και να υιοθετήσετε παράλληλα δοκιμασμένους τρόπους για την
επίλυση των προβλημάτων σας.

ΤΑΥΡΟΣ

(20 Απριλίου - 20 Μαΐου). Ήρθε η στιγμή να αποβάλετε αυτά που θεωρείτε μάταια
στη ζωή σας και να ασχοληθείτε με την ουσία των πραγμάτων. Μία είδηση, μια
πληροφορία, μια συνάντηση ή μια γνωριμία ακόμα και ένα ταξίδι θα μπορούσαν να
βοηθήσουν τα μέγιστα.

ΔΙΔΥΜΟΙ

(21 Μαΐου - 21 Ιουνίου). Ο Ιανουάριος υπόσχεται θετικές προοπτικές όσον αφορά
την επαγγελματική σας πρόοδο. Βολιδοσκοπήστε λοιπόν και προετοιμάστε
γενικότερα το έδαφος για κάποιες σημαντικές ανακατατάξεις που έρχονται και
φυσικά είναι προς όφελός σας.

ΚΑΡΚΙΝΟΣ

(22 Ιουνίου - 22 Ιουλίου). Η αρχή του 1999 φαίνεται να σας κινητοποιεί
δημιουργικά και μοιάζετε περισσότερο αποφασισμένοι από κάθε άλλη φορά να μην
αφήνετε τους άλλους να σας καθοδηγούν, να επιβαρύνουν τη ζωή σας και να την
κρατούν ακινητοποιημένη. Ενεργοποιηθείτε λοιπόν και οι προσδοκίες σας θα
γίνουν πραγματικότητα.

ΛΕΩΝ

(23 Ιουλίου - 22 Αυγούστου). Ευνοϊκά για σας ξεκινά η σημερινή ημέρα, κυρίως
στον τομέα των οικονομικών. Πάρτε λοιπόν αποφάσεις που προέρχονται από την
εμπειρία σας και κυρίως αντιμετωπίστε τις καταστάσεις με υπευθυνότητα και
αποδοχή των υποχρεώσεών σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Η σημερινή ημέρα υπόσχεται θετικές προοπτικές
που αφορούν την επαγγελματική πρόοδο και τα οικονομικά σας και να θυμάστε πως
η περίοδος αυτή ανταμείβει περισσότερο τις δικές σας προσπάθειες, καθώς ο
ρόλος της τύχης φαίνεται να είναι περιορισμένος.

ΖΥΓΟΣ

(24 Σεπτεμβρίου - 23 Οκτωβρίου). Η Αφροδίτη που κυβερνά το ζώδιό σας κάνει
σήμερα την είσοδό της στο φιλικό για σας ζώδιο του Υδορχόου και ο Γενάρης
φέρνει καινούργια δεδομένα στο ερωτικό και συναισθηματικό επίπεδο και βέβαια η
σύνοδός της με τον Ποσειδώνα θα δείξει πόσο τα καταφέρνετε στους συνδυασμούς.

ΣΚΟΡΠΙΟΣ

(24 Οκτωβρίου - 22 Νοεμβρίου). Πάψτε επιτέλους να «πνίγετε» αυτά που θα
επιθυμούσατε να κάνετε για χάρη των υποχρεώσεων που έχετε αναλάβει, σίγουρα
υπάρχουν άτομα που θα μπορούσαν να μοιραστούν μαζί σας τα όνειρά σας χωρίς να
σας κρίνουν.

ΤΟΞΟΤΗΣ

(23 Νοεμβρίου - 21 Δεκεμβρίου). Η ευγλωττία και η πειστικότητα των
επιχειρημάτων σας μπορούν να πείσουν άτομα του φιλικού αλλά και του συγγενικού
περιβάλλοντος να σας βοηθήσουν, καθώς ο τρόπος σκέψης αλλά και οι συνθήκες
συνδυάζονται αρμονικά προς όφελός σας.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16332N581</ED>
<ID>
ID:15174

</ID><URL>http://ta-nea.dolnet.gr/neaweb/neafile.print_unique?e=A&f=16332&m=N58&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΣΟΥΚΕΡ ΚΑΙ ΑΣΑΝΟΒΙΤΣ ΣΤΗΝ ΕΠΙΚΑΙΡΟΤΗΤΑ
</H5><H2>Αίνιγμα με τους Κροάτες
</H2><H2></H2>
ΟΙ ΔΥΟ Κροάτες άσοι Σούκερ και Ασάνοβιτς επανήλθαν στην επικαιρότητα. Οι
Ισπανοί υποστηρίζουν ότι ο Σούκερ είχε επίσημες προτάσεις από τον ΠΑΟ, αλλά ο
Κροάτης άσος με δήλωσή του στην «ΟΜΑΔΑ» δεν θέλησε να πει τίποτα σχετικό, ενώ
ο Ασάνοβιτς, σύμφωνα με εκτιμήσεις του μάνατζέρ του, θέλει να φύγει από τον
ΠΑΟ! Ο ίδιος παίκτης δεν διευκρινίζει τι ακριβώς επιθυμεί και δηλώνει ότι αν
υπάρξει θέμα θα το συζητήσει με τον Παναθηναϊκό.

σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16332O001</ED>
<ID>
ID:15199

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Έπαιξα στόπερ λόγω ονόματος
</H2><H2></H2>
σελίδες
1, 6
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16332O002</ED>
<ID>
ID:15247

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O00&aa=2</URL></REF>


Article

<CATEGORY>vin10</CATEGORY>

 <H5>ΜΠΛΑΤΕΡ
</H5><H2>Μουντιάλ και το 2004! </H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16332O003</ED>
<ID>
ID:15286

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O00&aa=3</URL></REF>


Article

<CATEGORY>vin10</CATEGORY>

 <H5></H5><H2>Πλούσιο θέαμα
</H2>
Πλούσιο είναι το αθλητικό μενού του τηλεοπτικού προγράμματος το διήμερο. 
Σελ. 4.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16332O004</ED>
<ID>
ID:15313

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O00&aa=4</URL></REF>


Article

<CATEGORY>vin10</CATEGORY>

 <H5>ΑΕΚ: ΟΧΥΡΩΝΕΙ ΤΗΝ ΑΜΥΝΑ ΤΗΣ ΜΕ 6ο ΚΕΝΤΡΙΚΟ ΑΜΥΝΤΙΚΟ
</H5><H2>Πήρε τον Καψή χτυπάει και Τσάρτα
</H2>
<REF><SOURCE>ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16332O011</ED>
<ID>
ID:15200

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: Ο ΟΛΥΜΠΙΑΚΟΣ ΘΑ ΒΡΕΙ ΞΑΝΑ ΤΟΝ ΡΥΘΜΟ ΤΟΥ
</H5><H2>Δεν ανησυχεί
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Δεν έχω πρόβλημα, σύντομα θα βρω τον ρυθμό μου», ομολογεί ο Παρασκευάς Άντζας

Ο ΟΛΥΜΠΙΑΚΟΣ θα βρει τον ρυθμό του την κατάλληλη στιγμή, υποστήριξε ο Ντούσαν
Μπάγιεβιτς, ο οποίος δεν ανησυχεί για τη συνεργασία των δύο στόπερ Καραταΐδη -
Άντζα. 
Ο κόουτς των πρωταθλητών δήλωσε χαρακτηριστικά στην «ΟΜΑΔΑ»: «Η απόδοση των
ποδοσφαιριστών μου δεν ήταν η αναμενόμενη στο πρώτο ημίχρονο, στο φιλικό ματς
με τη Νανσί. Νομίζω ότι είναι φυσιολογικό, ύστερα από την αγωνιστική απραξία.
Πάντως, στο δεύτερο ημίχρονο ο Ολυμπιακός έφθασε σε ικανοποιητικό επίπεδο
απόδοσης. Πιστεύω ότι η ομάδα μου θα βρει τους γνώριμους ρυθμούς της πολύ
σύντομα. Εμείς προετοιμαζόμαστε εν όψει του αγώνα Κυπέλλου με τον Ιωνικό, αφού
δεν γνωρίζουμε τι θα γίνει με το πρωτάθλημα».

Όσον αφορά το δίδυμο στο κέντρο της άμυνας Καραταΐδη - Άντζα που δοκιμάστηκε
στη φιλική συνάντηση με τη Νανσί (ο Ανατολάκης είναι τιμωρημένος), ο Ντούσκο
τόνισε: «Είχαν καλές και κακές στιγμές. Κανένας παίκτης του Ολυμπιακού δεν
είναι 100% έτοιμος αυτές τις ημέρες. Οι Καραταΐδης, Άντζας όπως και οι
υπόλοιποι ποδοσφαιριστές σύντομα θα βρίσκονται σε υψηλό βαθμό ετοιμότητας».

Ο Παρασκευάς Άντζας συμφωνεί με τον προπονητή του: «Σιγά σιγά, βρίσκω τον
ρυθμό μου. Δεν αντιμετωπίζω πρόβλημα και αισιοδοξώ ότι στον αγώνα Κυπέλλου με
τον Ιωνικό θα βρίσκομαι σε πολύ καλή κατάσταση».

Ο Ντούσαν Μπάγιεβιτς θα παραθέσει σήμερα δείπνο στους ποδοσφαιριστές του σε
κοσμική ταβέρνα στην Κηφισιά. 
Παρόντες θα είναι ο πρόεδρος του Ολυμπιακού Σωκράτης Κόκκαλης, ο γιος του
Πέτρος, ο διευθύνων σύμβουλος Γιώργος Λούβαρης και οι συνεργάτες του
«ερυθρόλευκου» τεχνικού.

Από την τηλεόραση θα παρακολουθήσει τελικά τον αγώνα Μίλαν - Γιουβέντους ο
Μπάγιεβιτς. Ο 50χρονος προπονητής αποφάσισε να μην ταξιδέψει αύριο στο Μιλάνο,
καθώς υπάρχουν τα χρονικά περιθώρια να κατασκοπεύσει τη «μεγάλη κυρία».
Υπενθυμίζουμε ότι το πρώτο παιχνίδι Γιουβέντους - Ολυμπιακού στην προημιτελική
φάση του Τσάμπιονς Λιγκ θα γίνει στις 3 Μαρτίου, στο «Ντέλε Άλπι».

Από τη διοίκηση του Ολυμπιακού έγινε χθες γνωστό ότι δεν υπάρχει εξέλιξη στο
θέμα των μεταγραφών και ότι δεν έχει γίνει πρόταση στην ΠΑΕ για την παραχώρηση
κάποιου ποδοσφαιριστή.

Η υπόθεση της μετακίνησης του Γκανέζου στόπερ Κόφι Αμπονάι από τον
Πανελευσινιακό στον Ολυμπιακό έχει σχέση με την αποχώρηση ξένου ποδοσφαιριστή
(Ίβιτς) σε ομάδα του εξωτερικού.

*** Στον Ολυμπιακό προτάθηκε ο 33χρονος Λιβεριανός άσος της Μίλαν Ζορζ Γουεά.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16332O021</ED>
<ID>
ID:15204

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O02&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ: Έτοιμοι για νέα ομάδα
</H5><H2>Δέκα παίκτες στη λίστα του Κένταλ
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΔΕΚΑ (!) ποδοσφαιριστές περιλαμβάνει η «μαύρη λίστα» που παρέδωσε ο Χάουαρντ
Κένταλ στον Βασίλη Τσιαμάκη. Οι παίκτες αυτοί, τους οποίους δεν υπολογίζει ο
Άγγλος τεχνικός στα σχέδιά του, είναι οι: Τσούγκου, Γρίμα, Αναστασάκης,
Σάντος, Τζαλαβάρας, Γιαλεσάκης, Δουφεξής, Δημόπουλος, Βιτεβής και Βούζας. Ο
πρόεδρος του Εθνικού ειδοποίησε ήδη τους ποδοσφαιριστές να βρουν ομάδα. Εκτός
από τον Δουφεξή, του οποίου το συμβόλαιο τελειώνει, με όλους τους άλλους θα
πραγματοποιήσει συναντήσεις (με θέμα το οικονομικό), ώστε να λυθούν από κοινού
τα συμβόλαιά τους.

«Στο παρελθόν ήμουν και εγώ ποδοσφαιριστής και γνωρίζω πολύ καλά σε ποια θέση
είναι αυτά τα παιδιά», είπε ο Χάουαρντ Κένταλ και συνέχισε: «Είναι πάντα
δύσκολη υπόθεση όταν παίρνεις τέτοιες αποφάσεις. Δεν νιώθω καλά, αλλά η
κατάσταση στον Εθνικό είναι πολύ άσχημη και η ομάδα χρειάζεται αλλαγές, ώστε
να έχει ελπίδα σωτηρίας. Εύχομαι σε όλους αυτούς τους παίκτες καλή τύχη και να
έχουν πάντα επιτυχίες».

Ο Σταμάτης Συρίγος είναι η δεύτερη (μετά τον Τσάνα) μεταγραφή του Εθνικού. Ο
παίκτης υπέγραψε συμβόλαιο ενός χρόνου και από χθες τέθηκε στη διάθεση του
Κένταλ. Η τρίτη μεταγραφή θα είναι ο Γιώργος Γιουργούσης. Το Σαββατοκύριακο θα
έρθουν στην Ελλάδα για να δοκιμαστούν ένας Άγγλος επιθετικός και ένας
Σκοπιανός (επίσης επιθετικός). Οι μεταγραφές των Νιούελ και Μπεντ... ναυάγησαν
τελικά και έτσι ο Εθνικός στρέφεται σε άλλους παίκτες.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16332O022</ED>
<ID>
ID:15251

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Σταυρόλεξο με Αντριόλι
</H2>
* ΘΕΣΣΑΛΟΝΙΚΗ

ΣΕ ΓΡΙΦΟ για δυνατούς λύτες εξελίσσεται η περίπτωση της μεταγραφής του Πάολο
Αντριόλι. Γρίφο τον οποίο καλείται να λύσει ο Άρης εντός 48 ωρών, σε όσο
χρονικό διάστημα δηλαδή διαβεβαιώνουν οι «κίτρινοι» ότι θα αποκτήσουν τον παίκτη.

Δεδομένο είναι ότι υπάρχει συμφωνία μεταξύ Άρη και παίκτη για δύο χρόνια. Οι
«κίτρινοι» όμως παρέκαμψαν τον Ιωνικό, που ζήτησε με εξώδικό του από την ΕΠΟ
να μην εκδώσει δελτίο του μεσοεπιθετικού για τον Άρη.

Κακώς όμως φαίνεται ότι γίνεται η παράκαμψη, σύμφωνα με όσα τόνισαν στην
«ΟΜΑΔΑ» παράγοντες της Σεν Γκάλεν, της ελβετικής ομάδας από την οποία
μετακινήθηκε στην Ελλάδα ο Αντριόλι. «Δεν έχουμε τα δικαιώματα του Αντριόλι»,
δήλωσε ο υπεύθυνος των μεταγραφών της Σεν Γκάλεν, Πίτερ Στέιντελμαν. «Πρέπει
να απευθυνθεί στον Ιωνικό όποιος θέλει τον Αντριόλι», συμπλήρωσε ο νομικός της
ελβετικής ομάδας, Εουτζένιο Μέτσλερ.

Πάντως οι «κίτρινοι» διαβεβαιώνουν ότι την Παρασκευή ο Αντριόλι θα
παρουσιαστεί ως ένα από τα νέα αποκτήματα του Άρη από τον μεγαλομέτοχο της ΠΑΕ
Δημήτρη Κοντομηνά.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16332O023</ED>
<ID>
ID:15290

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Μελέτη για Ναλιτζή
</H2>
ΤΗΝ ΠΕΡΙΠΤΩΣΗ Δημήτρη Ναλιτζή εξετάζει ο Άγγελος Αναστασιάδης, προκειμένου να
επισημοποιηθεί το ενδιαφέρον του ΠΑΟΚ για τον παίκτη του Πανιωνίου, που
προτάθηκε στον «δικέφαλο».

Σύμφωνα με όσα έχει πει ο Έλληνας προπονητής στη νέα διοίκηση του ΠΑΟΚ, δεν
χρειάζεται μεταγραφές, αλλά εξετάζεται το ενδεχόμενο να αποκτηθεί ως δανεικός.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16332O024</ED>
<ID>
ID:15317

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O02&aa=4</URL></REF>


Article

<CATEGORY>vin10</CATEGORY>

 <H5>ΑΜΕΤΑΚΙΝΗΤΟΙ: ΣΤΑ ΑΚΡΑ Η ΚΟΝΤΡΑ ΕΠΑΕ - ΠΟΛΙΤΕΙΑΣ
</H5><H2>Προς τον γκρεμό
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Το λουκέτο στα γήπεδα παραμένει, η κόντρα εντείνεται και το ποδόσφαιρο
οδηγείται στον γκρεμό

ΣΤΑ ΑΚΡΑ φαίνεται να οδηγείται η κόντρα της ΕΠΑΕ με την Πολιτεία και τον ΟΠΑΠ,
ενώ οι συνέπειες αυτής της κατάστασης παίρνουν πλέον απρόβλεπτες διαστάσεις. Ο
πρόεδρος της ΕΠΟ (και του ΟΠΑΠ) Σωτήρης Αλημίσης είχε χθες επαφές με τον
αντιπρόεδρο της ΕΠΑΕ Πέτρο Θεοδωρίδη, χωρίς όμως να υπάρξει οποιαδήποτε κατάληξη.

Ο κ. Θεοδωρίδης ζητούσε επιμόνως από τον πρόεδρο του ΟΠΑΠ να καταβληθούν
αμέσως από τον Οργανισμό τα χρήματα που οφείλονται στις ΠΑΕ από το ποσοστό που
δικαιούνται (8%) από τους τελευταίους διαγωνισμούς. Όπως επίσης, να δοθούν και
άλλα 300 εκατ. δρχ. από σύμβαση που είχε υπογραφεί πέρυσι μεταξύ ΟΠΑΠ και ΕΠΑΕ.

Η απάντηση του κ. Αλημίση, την οποία επανέλαβε και στην «ΟΜΑΔΑ», ήταν: «Σε
ό,τι αφορά τα χρήματα από το 8%, δεν υπάρχει καμία αντίρρηση. Άλλωστε η ΕΠΑΕ
δικαιούται αυτά τα χρήματα. Για τα υπόλοιπα 300 εκατ. δρχ., όμως, που ζητεί η
ΕΠΑΕ, ο ΟΠΑΠ δεν μπορεί να τα δώσει. Και αυτό, επειδή το ποσό αυτό είναι από
μία σύμβαση που έχει καταγγελθεί».

Από την πλευρά του ο πρόεδρος της ΕΠΑΕ, Κώστας Αλαμάνος, τόνισε χθες ότι δεν
είχε καμία επικοινωνία με τον κ. Αλημίση ή με κάποιον άλλο αρμόδιο του ΟΠΑΠ,
προκειμένου να συζητήσουν για το θέμα. Μάλιστα, δήλωσε άγνοια και για τις
επαφές του Πέτρου Θεοδωρίδη με τον Σωτήρη Αλημίση. Ο κ. Αλαμάνος ανακοίνωσε
πως την Πέμπτη, σε συνέντευξη Τύπου, θα αναπτύξει τις θέσεις της ΕΠΑΕ στο
επίμαχο θέμα και θα γνωστοποιήσει τις προτάσεις που θα τεθούν για συζήτηση στη
Γενική Συνέλευση της Δευτέρας.

Σχετικά με τις φήμες περί εκτόνωσης της κατάστασης και επανόδου της 15ης
αγωνιστικής την προσεχή Κυριακή, 10 του μήνα, ο πρόεδρος της ΕΠΑΕ ήταν
κάθετος: «Δεν υπάρχει κανένας απολύτως λόγος να υπαναχωρήσουμε στην απόφασή μας».

Πάντως, για τη διοίκηση της διοργανώτριας αποτελεί «αγκάθι» το οικονομικό
πρόβλημα, που γίνεται ολοένα και εντονότερο για τις περισσότερες ΠΑΕ. Μάλιστα,
εν όψει της Γενικής Συνέλευσης της Δευτέρας, τα μέλη της διοίκησης αναζητούν
τρόπους προκειμένου να βοηθήσουν προς αυτή την κατεύθυνση τις ΠΑΕ, χωρίς όμως
επιτυχία, μέχρι αυτή τη στιγμή τουλάχιστον.

Από την πλευρά του υφυπουργού Αθλητισμού Ανδρέα Φούρα ούτε και χθες υπήρξε
τοποθέτηση σχετικά με το θέμα, ενώ η συνάντηση με τον Σωτήρη Αλημίση
αναβλήθηκε λόγω φόρτου εργασίας του τελευταίου.

Σε ό,τι αφορά τον ΟΠΑΠ, θα περιμένει μέχρι σήμερα την ΕΠΑΕ και στην περίπτωση
που η τελευταία δεν στείλει το αγωνιστικό πρόγραμμα για τις 17 του μήνα, θα
προχωρήσει στην έκδοση δελτίου ΠΡΟ-ΠΟ (και για αυτό το σαββατοκύριακο) με
αγώνες ξένων πρωταθλημάτων. Αυτό ανέφερε χθες ο διευθυντής συντονιστής του
ΟΠΑΠ Χρήστος Σαλαλές και πρόσθεσε: «Ο Οργανισμός είναι έτοιμος να αποδώσει το
8%, εφόσον η ΕΠΑΕ εκπληρώσει τη νόμιμη υποχρέωσή της και δώσει παιχνίδια στο
ΠΡΟ-ΠΟ. Τα προβλήματα αντιμετωπίζονται με συζήτηση και στο πλαίσιο καλόπιστου
διαλόγου. Όχι με όρους και προϋποθέσεις. Αν η ΕΠΑΕ ζητεί αύξηση του ποσοστού
της από το ΠΡΟ-ΠΟ, ας βάλει όλα τα ματς Α' εθνικής Κυριακή, για να υπάρχει
ισχυρό δελτίο. Τέλος, τις προσεχείς ημέρες θα αποδείξουμε και με επίσημα
στοιχεία ότι το Ελληνικό Δημόσιο παίρνει από το ΠΡΟ-ΠΟ 12 δισ. ετησίως, ενώ το
ποδόσφαιρο συνολικά εισπράττει περίπου 20 δισ. δρχ».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16332O031</ED>
<ID>
ID:15205

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΡΟΒΛΗΜΑ: Η αποχή φέρνει πονοκέφαλο στην Ομοσπονδία
</H5><H2>Πρωτάθλημα ανήμερα το Πάσχα θα προτείνει η ΕΠΟ
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Ο... ΙΟΣ της αποχής έθεσε εκτός λειτουργίας και τα κομπιουτεράκια της ΕΠΟ. Η
Ομοσπονδία αδυνατεί πλέον να κάνει σωστούς λογαριασμούς με κενές ημερομηνίες
και οδηγείται στην απόφαση να συγκαλέσει εκτάκτως όλους τους προπονητές των
ομάδων, εκπροσώπους των ΠΑΕ, της ΕΠΑΕ και του ΠΣΑΠ, προκειμένου να τους
αναπτύξει το πρόβλημα και να τους θέσει προ των ευθυνών τους για τις συνέπειες
που θα υπάρξουν σε εθνικό και διεθνές επίπεδο. Κι αυτό γιατί:

Με δεδομένο ότι η αποχή των ΠΑΕ από τα πρωταθλήματα Α', Β' και Γ' Εθνικής
κατηγορίας συνεχίζεται και με τη συμμετοχή του Ολυμπιακού στην προημιτελική
φάση του Τσάμπιονς Λιγκ, της εθνικής ομάδας σε φιλικούς και επίσημους αγώνες
της προκριματικής φάσης του EURO 2000, καθώς και έξι παιχνιδιών (συν του
τελικού) του ποδοσφαιρικού κυπέλλου, θα... καλοκαιριάσει και ακόμη θα έχουμε πρωτάθλημα.

Έτσι, για να μην παραταθεί η διάρκεια των πρωταθλημάτων, η ΕΠΟ θα προτείνει να
διεξαχθούν αγώνες ακόμη και ανήμερα του Πάσχα, ενώ θα αναλάβει και την ευθύνη
έναντι της FIFA και της UEFA να γίνουν παιχνίδια και σε ημερομηνίες που
διεξάγονται τελικοί των τριών ευρωπαϊκών διοργανώσεων, κάτι που απαγορεύεται
ρητώς από τη διεθνή και ευρωπαϊκή συνομοσπονδία ποδοσφαίρου.

Για την ΕΠΟ θα πρέπει να εξευρεθούν τέσσερις ελεύθερες Τετάρτες και βεβαίως να
μετατεθούν οι αγώνες και ο τελικός κυπέλλου, αλλά και να μην αλλοιωθεί το
πρόγραμμα της εθνικής, ως προς τη συμμετοχή της σε φιλικούς αγώνες τόσο με την
Κύπρο όσο και με την Ελβετία, την Αυστρία και την Ισπανία, στο διάστημα
Φεβρουαρίου-Μαΐου, εν όψει των κρίσιμων αναμετρήσεών της με τη Νορβηγία, τη
Λετονία και την Γεωργία.

Στο πλαίσιο της ενημέρωσης των προπονητών, η οποία πιθανότατα θα γίνει την
προσεχή Παρασκευή, η Ομοσπονδία θα βάλει στο τραπέζι και το οξύτατο πρόβλημα
που θα αντιμετωπίσει το ελληνικό ποδόσφαιρο στη νέα ποδοσφαιρική σεζόν
(1999-2000). Με το υπάρχον καθεστώς των 18 ομάδων πρέπει οπωσδήποτε το νέο
πρωτάθλημα ν' αρχίσει στο πρώτο δεκαήμερο του Αυγούστου και οι αγωνιστικές του
κυπέλλου να μειωθούν από οκτώ σε έξι, πράγμα που σημαίνει ότι έως και τον
τελικό τα παιχνίδια θα είναι νοκ άουτ. Κι αυτό επειδή με το διευρυμένο
Τσάμπιονς Λιγκ οι ελπίδες για πρόκριση των ελληνικών ομάδων αυξάνονται, οπότε
πρέπει να εξευρεθούν ελεύθερες ημερομηνίες, ενώ ελπίδες πρόκρισης για τους
τελικούς του ευρωπαϊκού πρωταθλήματος έχει και η εθνική ομάδα. Η τελική φάση
του EURO 2000 αρχίζει στις 10 Ιουνίου, οπότε τα πρωταθλήματα πρέπει να έχουν
ολοκληρωθεί τουλάχιστον στις αρχές Μαΐου του 2000, ώστε να αναπαυθούν για λίγο
και να προετοιμαστούν κατάλληλα οι παίκτες της Εθνικής. Ειδικά για τους
διεθνείς των μεγάλων ομάδων, τόσο η φετινή όσο και η νέα ποδοσφαιρική περίοδος
θα είναι άκρως εξοντωτική.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16332O032</ED>
<ID>
ID:15252

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O03&aa=2</URL></REF>


Article

<CATEGORY>vin10</CATEGORY>

 <H5>ΕΛΠΙΔΕΣ
</H5><H2>Προκαταβολή του πριμ για την 2η θέση
</H2>
ΑΠΟ 2 ΕΚΑΤ. δρχ. κατατέθηκαν χθες από την ΕΠΟ στους λογαριασμούς των παικτών
της Εθνικής Ελπίδων για την κατάκτηση της δεύτερης θέσης στην τελική φάση του
Ευρωπαϊκού Πρωταθλήματος. Την επόμενη εβδομάδα θα τους δοθούν ακόμη 3 εκατ. δρχ.

*** Ακόμη ένα φιλικό παιχνίδι έκλεισε η Εθνική. Μετά την Αυστρία, την
Ελβετία και την Ισπανία, θα αντιμετωπίσει στην Αθήνα το Βέλγιο στις 18 Αυγούστου.

*** Στον Άνγκελ Ιορντανέσκου δόθηκε χθες το διεθνές Καλεντάρι του
1999-2ΟΟΟ, προκειμένου να προγραμματίσει τους αγώνες της Εθνικής και να
προτείνει την ημερομηνία έναρξης των εθνικών πρωταθλημάτων.

*** Σύμφωνα με έγγραφο της Ομοσπονδίας του Περού, ο Πανηλειακός οφείλει 25Ο
χιλιάδες δολάρια για τη μεταγραφή τού ποδοσφαιριστή Ροζάλες.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16332O033</ED>
<ID>
ID:15291

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O03&aa=3</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Στον δικαστή ο Παπαδάκος
</H2><H2></H2>
«ΠΡΩΤΟΧΡΟΝΙΑΤΙΚΟΣ μποναμάς» για τον Σπύρο Παπαδάκο, η χθεσινή κλήση του από
τον αθλητικό δικαστή κ. Δημήτρη Σπύρου. Ο διεθνής διαιτητής από τη Λακωνία,
κλήθηκε με την κατηγορία της παράβασης Κανονισμού Παιδιάς, που αφορά το
παιχνίδι Παναθηναϊκού-Ολυμπιακού. Συγκεκριμένα, ο κ. Σπύρου κατηγορεί τον κ.
Παπαδάκο ότι δεν απέβαλε τον Καραπιάλη και δεν έδειξε κίτρινες κάρτες στους
Ασάνοβιτς, Ανατολάκη για τη μεταξύ τους συμπλοκή. Η υπόθεση ορίστηκε να
εκδικαστεί στις 13 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16332O034</ED>
<ID>
ID:15318

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O03&aa=4</URL></REF>


Article

<CATEGORY>vin10</CATEGORY>

 <H5>ΠΡΟΠΟ: ΠΑΡΑΜΟΝΕΥΟΥΝ ΕΚΠΛΗΞΕΙΣ </H5><H2>Κάτι κρύβει
</H2>
ΕΛΛΗΝΙΚΟ πρωτάθλημα γιοκ και άρα, οι παίκτες του ΠΡΟ-ΠΟ έχουν κάθε δικαίωμα να
... ξενοκοιτάζουν! 
Τα δελτία, βλέπετε, συμπληρώθηκαν με αγώνες ξένων πρωταθλημάτων και συνεπώς,
τα υψηλά κέρδη ή οι εκπλήξεις είναι κοντά. Στο αυριανό δελτίο ΠΡΟ-ΠΟ έχουμε
μόνο αγώνες ιταλικών πρωταθλημάτων (και το σούπερ ντέρμπι Μίλαν -
Γιουβέντους), ενώ το Σάββατο δεσπόζουν οι αγώνες της Πρέμιερ Λιγκ (Άρσεναλ -
Λίβερπουλ το μεγάλο ματς), αλλά έχουμε και «άρωμα» από την Α' κατηγορία. 
Την Κυριακή, ξανά παιχνίδια από την Ιταλία και για το σούπερ-13 η προσπάθεια
των «μπέμπηδων» (Μάντσεστερ Γιουνάιτεντ) να αντέξουν στα χτυπήματα των
«σφυριών» (Γουέστ Χαμ).

<REF><SOURCE>ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16332O041</ED>
<ID>
ID:15206

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O04&aa=1</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16332O042</ED>
<ID>
ID:15253

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O04&aa=2</URL></REF>


Article

<CATEGORY>vin10</CATEGORY>

 <H2>Το δελτίο ΠΡΟ-ΠΟγκόλ </H2>
<REF><SOURCE>ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16332O043</ED>
<ID>
ID:15292

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O04&aa=3</URL></REF>


Article

<CATEGORY>vin10</CATEGORY>

 <H2>Πλούσιο μενού το διήμερο
</H2>
ΠΛΟΥΣΙΟ είναι το αθλητικό μενού του τηλεοπτικού προγράμματος το διήμερο.
Αναλυτικά οι αθλητικές μεταδόσεις:

Σήμερα: 15.00 (ΕΤ1): Ελλάδα-Ουκρανία (βόλεϊ).

Αύριο: 14.00 (Supersport): Πανιώνιος-Νανσί (1ο LOTTO CUP τουρνουά
ποδοσφαίρου), 15.00 (Supersport): Ιωνικός-Νανσί (τουρνουά ποδοσφαίρου), 16.00
(Supersport): Πανιώνιος-Ιωνικός (τουρνουά ποδοσφαίρου), 18.15 (Skai):
Σαρατόφ-Παναθηναϊκός (μπάσκετ, Ευρωλίγκα), 19.00 (Supersport):
Ολυμπιακός-Παναθηναϊκός (πόλο, Α1), 21.30 (Supersport): Μίλαν-Γιουβέντους
(ιταλικό ποδόσφαιρο).
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16332O044</ED>
<ID>
ID:15319

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O04&aa=4</URL></REF>


Article

<CATEGORY>vin10</CATEGORY>

 <H5>ΜΠΛΑΤΕΡ: ΔΕΝ ΚΑΝΕΙ ΠΙΣΩ ΣΤΗΝ ΑΠΟΦΑΣΗ ΤΟΥ ΓΙΑ ΔΙΕΞΑΓΩΓΗ ΚΑΘΕ 2 ΧΡΟΝΙΑ
</H5><H2>Θέλει Μουντιάλ και το 2004!
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Γιόχανσον - Μπλάτερ. Οι προτάσεις του δεύτερου προκάλεσαν νέα ένταση στις
σχέσεις των δύο ανδρών

ΤΗ ΔΙΕΞΑΓΩΓΗ παγκοσμίου κυπέλλου ποδοσφαίρου το 2004 προτείνει ο πρόεδρος της
ΦΙΦΑ, Γιόζεφ Μπλάτερ, προκαλώντας νέα αναταραχή στους αθλητικούς κύκλους.

Την ίδια χρονιά, στην Αθήνα θα φιλοξενηθούν οι Ολυμπιακοί Αγώνες και σε
περίπτωση που ο Μπλάτερ καταφέρει να πραγματοποιήσει τις εξαγγελίες του, τότε
θα δημιουργηθούν σοβαρά προβλήματα τεχνικής και οικονομικής φύσεως, κυρίως στα
ραδιοτηλεοπτικά μέσα ενημέρωσης, ενώ θα αφαιρεθεί από το Ολυμπιακό πρόγραμμα
και το ποδοσφαιρικό τουρνουά.

Ο Μπλάτερ έκανε τις νέες του δηλώσεις σε ελβετικό ραδιοφωνικό σταθμό, 24 ώρες
μετά την πρόταση του να διεξάγεται κάθε δύο χρόνια παγκόσμιο κύπελλο.

Η πρόταση του ηγέτη της ΦΙΦΑ για τη διεξαγωγή Μουντιάλ το 2004 στηρίζεται στο
γεγονός ότι εκείνη τη χρονιά η διεθνής ομοσπονδία συμπληρώνει τα 100 χρόνια
από την ίδρυσή της και πρέπει να γιορταστεί ανάλογα.

Η ιδέα της διεξαγωγής Μουντιάλ το 2004, όπως είπε ο Μπλάτερ, δεν είναι
σημερινή, αλλά χρονολογείται από το 1996.

Επανερχόμενος στο θέμα της διοργάνωσης Μουντιάλ κάθε δύο χρόνια, ο Ελβετός
παράγοντας, για να γίνει ακόμη πιο πειστικός, τόνισε ότι στο εξής πρώτος του
στόχος είναι η πραγματοποίηση αυτού του σχεδίου.

«Δεν είμαι από τα άτομα που ξεκινούν να συζητούν ένα θέμα και μετά
υπαναχωρούν. Θα διοχετεύσω όλη την ενέργειά μου για να πραγματοποιηθούν οι
εξαγγελίες μου», υπογράμμισε ο πρόεδρος της ΦΙΦΑ.

Όπως ήταν επόμενο, οι εξαγγελίες του Μπλάτερ προκάλεσαν ποικίλες αντιδράσεις.
Η ΟΥΕΦΑ, διά στόματος του προέδρου της Λέναρτ Γιόχανσον, αντιτάσσεται στην
ιδέα του Μπλάτερ, τόσο για τη διεξαγωγή του Μουντιάλ του 2004 (την ίδια χρονιά
θα διεξαχθεί και ευρωπαϊκό πρωτάθλημα) όσο και για τη διοργάνωση του
παγκοσμίου κυπέλλου κάθε δύο χρόνια, λόγω του βεβαρημένου προγράμματος των συλλόγων.

Αντίθετα, από τους πρώτους που τάχθηκαν στο πλευρό του Μπλάτερ ήταν ο Πελέ και
ο Φραντς Μπεκενμπάουερ:

«Το σχέδιο του Μπλάτερ είναι φιλόδοξο και θεωρώ πως η ιδέα του είναι
καταπληκτική και θα βοηθήσει την εξέλιξη του παγκόσμιου ποδοσφαίρου», ήταν η
άποψη του Πελέ, ενώ ο Μπεκενμπάουερ υπογράμμισε:

«Θεωρώ πως η ιδέα για διοργάνωση των αγώνων κάθε δύο χρόνια είναι θετική αρκεί
βέβαια να μειωθούν οι αγώνες δεύτερης διαλογής».

Αντίθετος με τις προτάσεις Μπλάτερ είναι και ο γενικός γραμματέας της
ασιατικής συνομοσπονδίας, Πίτερ Βελαπάν, ο οποίος θεωρεί πως το Παγκόσμιο
Κύπελλο θα υποβαθμιστεί ως διοργάνωση αν διεξάγεται κάθε δύο χρόνια.

Η ΦΙΦΑ πάντως, είναι έτοιμη να ανοίξει και δεύτερο μέτωπο, μετά τις εξαγγελίες
του προέδρου της ιατρικής της επιτροπής Μισέλ Ντε Χουγκ, πως δεν πρόκειται η
διεθνής ομοσπονδία να υπαναχωρήσει στις πιέσεις της ΔΟΕ στο θέμα των ποινών
των ντοπαρισμένων αθλητών. Η Διεθνής Ολυμπιακή Επιτροπή πρότεινε να
επιβάλλονται ως ελάχιστη ποινή τα δύο χρόνια αποκλεισμού, άποψη που βρίσκει
αντίθετη τη ΦΙΦΑ, η οποία απειλείται πια με αποβολή του ποδοσφαίρου από το
Ολυμπιακό πρόγραμμα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16332O051</ED>
<ID>
ID:15207

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O05&aa=1</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ: Συνάντηση με Ιταλούς παράγοντες
</H5><H2>Νέες συζητήσεις με Σουκούρ
</H2>
Ο Χάκου Σουκούρ (δεξιά) θα καθήσει και πάλι στο τραπέζι των διαπραγματεύσεων
με τη Γιουβέντους

ΤΟ ΘΕΜΑ Σουκούρ επανήλθε στην επικαιρότητα μετά τις δηλώσεις του Τούρκου
επιθετικού πως σήμερα ή αύριο θα συναντηθεί με παράγοντες της Γιουβέντους για
να συζητήσει τις λεπτομέρειες της μεταγραφής του στην ιταλική ομάδα.

Ο επιθετικός της Γαλατασαράι απαιτεί από τη Γιουβέντους τετραετές συμβόλαιο με
ετήσιες αποδοχές που θα αγγίζουν τα 560 εκατ. δραχμές, ενώ η ομάδα του θέλει
περίπου 3,5 δισ. δραχμές για να τον αποδεσμεύσει.

Η Γιουβέντους θεωρεί πως τα χρήματα που ζητεί ο Τούρκος ποδοσφαιριστής είναι
πολλά και για τον λόγο αυτό είχε στρέψει το ενδιαφέρον της σε άλλους ποδοσφαιριστές.

Ο Σουκούρ, ωστόσο, επιμένει πως έχει επιτευχθεί συμφωνία με τη Γιούβε και
απομένουν λεπτομέρειες για να μετακομίσει στο Τορίνο, όπου είχε αγωνιστεί και
πάλι πριν από τρία χρόνια με τα χρώματα της ομώνυμης ομάδας χωρίς μεγάλη επιτυχία.

Στο μεταξύ, από τη νέα περίοδο ο επιθετικός της Μπάρι Τζιανκάρλο Τζαμπρότα θα
φοράει τη φανέλα της Γιουβέντους, ύστερα από επιθυμία του Κάρλο Αντσελότι, ο
οποίος, ως γνωστόν, θα αντικαταστήσει τον Μαρσέλο Λίπι (ανακοινώθηκε επίσημα
χθες) από την επόμενη περίοδο. Επόμενος στόχος του Αντσελότι αποτελεί ο
αρχηγός της Κορίνθιανς, Γκαμάρα, για τον οποίον οι Βραζιλιάνοι ζητούν
περισσότερα από 6 δισ. δραχμές!
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16332O052</ED>
<ID>
ID:15254

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O05&aa=2</URL></REF>


Article

<CATEGORY>vin10</CATEGORY>

 <H5>ΝΙΓΗΡΙΑ
</H5><H2>Υποψήφια για το 2006
</H2><H2></H2>
ΟΚΤΩ ΑΝΤΙ επτά είναι τελικά οι υποψήφιες χώρες για τη διοργάνωση του
Μουντιάλ του 2006. Όπως έκανε γνωστό η ΦΙΦΑ, στις επτά ήδη γνωστές (Βραζιλία,
Αγγλία, Αίγυπτο, Γερμανία, Γκάνα, Ν. Αφρική, Μαρόκο) προστέθηκε και η Νιγηρία,
η οποία εκδήλωσε επίσημα ενδιαφέρον για την ανάληψη της διοργάνωσης την
παραμονή των Χριστουγέννων. Η παρουσία πέντε εκπροσώπων της Αφρικής στη λίστα
των υποψήφιων για το Μουντιάλ του 2006 εξηγείται από τη στάση του προέδρου της
ΦΙΦΑ, Ζεπ Μπλάτερ, ο οποίος έχει ταχθεί ανοιχτά υπέρ των Αφρικανών σε
πρόσφατες δηλώσεις του.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16332O053</ED>
<ID>
ID:15293

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O05&aa=3</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>Παραιτήθηκε ο Γουάισμαν από τη θέση του προέδρου
</H2>
ΠΑΡΕΛΘΟΝ αποτελεί για την αγγλική ομοσπονδία ο Κιθ Γουάισμαν. Ο Άγγλος
παράγοντας παραιτήθηκε τελικά από τη θέση του προέδρου, έπειτα από δίωρη
συνομιλία με μέλη της γενικής συνέλευσης της ομοσπονδίας, τα οποία του
εξέφρασαν την έντονη δυσαρέσκειά τους για την προσπάθεια εξαγοράς ψήφων από
την ουαλική ομοσπονδία.

Ο Γουάισμαν είχε αρνηθεί να παραιτηθεί όταν ξέσπασε το σκάνδαλο, επικαλούμενος
νόμο, σύμφωνα με τον οποίο μόνο η γενική συνέλευση της ομοσπονδίας που τον
επέλεξε στη θέση του προέδρου είχε την αρμοδιότητα να τον απομακρύνει. Λίγο
πριν από τη δήλωσή του αυτή, είχε γίνει γνωστή η άρση εμπιστοσύνης της
εκτελεστικής επιτροπής της ομοσπονδίας προς το πρόσωπό του, με ομόφωνη μάλιστα ψήφο.

Πρώτος υποψήφιος για την αντικατάσταση του Γουάισμαν θεωρείται ο πρόεδρος της
Τσέλσι, Άλαν Μπέιτς, που έχει ήδη δηλώσει ότι αποδέχεται να καθήσει στην
προεδρική καρέκλα για 18 μήνες ή το πολύ δύο χρόνια, μέχρις ότου διεξαχθούν οι
επόμενες εκλογές.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16332O054</ED>
<ID>
ID:15320

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O05&aa=4</URL></REF>


Article

<CATEGORY>vin10</CATEGORY>

 <H5>ΡΕΪΝΤΖΕΡΣ
</H5><H2>Αποκτά καλωδιακό κανάλι
</H2>
Η ΡΕΪΝΤΖΕΡΣ θα είναι η νέα ομάδα που θα αποκτήσει το δικό της καλωδιακό
κανάλι. Ο όμιλος «Mirror Group Plc» ανακοίνωσε ότι συμφώνησε με την ομάδα της
Γλασκώβης να αποκτήσει το δικό της καλωδιακό κανάλι, ακολουθώντας τα
παραδείγματα της Μάντσεστερ Γιουνάιτεντ, της Μαρσέιγ και της Ρεάλ Μαδρίτης. Το
νέο καλωδιακό δίκτυο θα ονομάζεται Rangers Television Ltd και θα έχει
αποκλειστικές μεταδόσεις των αγώνων που θα δίνει η Ρέιντζερς στο Άιμπροξ Παρκ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16332O055</ED>
<ID>
ID:15333

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O05&aa=5</URL></REF>


Article

<CATEGORY>vin10</CATEGORY>

 <H5>ΑΕΚ: Θωρακίζει την άμυνα
</H5><H2>Πήρε τον Καψή για πέντε χρόνια
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

<H3>* Λόγω ονόματος με έκαναν στόπερ, λέει ο «κιτρινόμαυρος» πια Μιχάλης Καψής
</H3>
Ο Μιχάλης Καψής με αντίπαλο τον Κώστα Φραντζέσκο. Από χθες ο πρώτος άλλαξε φανέλα

ΤΗΝ ΩΡΑ που στην ουσία η μετακίνησή του στην ΑΕΚ έμπαινε στην τελική ευθεία ­
Κυριακή βράδυ ­ ο ίδιος ήταν σε αίθουσα κινηματογράφου! Έβλεπε την ταινία
«Μαγικά Φίλτρα», ωστόσο κάθε συνειρμός με μάγια δεν πρέπει να σχετίζεται με το
μεγάλο άλμα του Μιχάλη Καψή προς τη Νέα Φιλαδέλφεια.

«Η γνώμη αρκετών ήταν θετική για μένα, αλλά μάλλον δεν τους έκανα μάγια», είπε
χθες το βράδυ γελώντας ο (τέως πλέον) αμυντικός του Εθνικού. Όντως, ο Καψής
δύσκολα θα επηρέαζε τόσους ανθρώπους που είπαν «τον καλό τους λόγο» στους
υπεύθυνους της ΑΕΚ. Μπλαχίν, Σταματιάδης, Καραγκιοζόπουλος, Παπαδόπουλος,
Γεωργαμλής και Δημητριάδης, φέρονται να είπαν το «ναι» και έτσι, επισήμως από
χθες, ο ηλικίας 25 ετών (18-10-73) ανήκει για τα επόμενα πέντε χρόνια στην
ΑΕΚ. «Η μεταγραφή μου ήταν όνειρο όντως ­ πες ότι τούτη την περίοδο μάλλον δεν
την περίμενα και όχι γιατί δεν έκανα καλές εμφανίσεις. Απλά, δεν ήμουν
ελεύθερος. Δεν γινόταν να φύγω. Αυτό άλλωστε είπε ο πατέρας μου στην πρώτη
κρούση, πριν από αρκετές ημέρες. Να τα βρούν με τον Εθνικό. Στην αρχή συμφωνία
δεν υπήρξε, αλλά μετά τελείωσε η μεταγραφή». Ο Καψής, γόνος του μεγάλου
Άνθιμου, άρχισε την καριέρα του ως αμυντικός χαφ, αλλά με... τέτοιο επώνυμο
βαρύ δεν είχε τύχη! «Έγινα στόπερ με το ζόρι! Λόγω ονόματος με έβαλαν κεντρικό
αμυντικό», θυμάται το νέο απόκτημα της ΑΕΚ και προσθέτει: «Πρώτο μου ματς σε
τούτη τη θέση με αντίπαλο τον Δημητριάδη, φθινόπωρο του '92, έπαιζα με την
ΕΑΝ. Ένα χρόνο μετά, πήγα στον Εθνικό». Καριέρα αμυντικού για τον Καψή, αλλά
με νούμερο φανέλας επιθετικού. «Το 7 το πήρα γιατί επιστρέφοντας ύστερα από
τραυματισμό, δεν βρήκα άλλο διαθέσιμο. Πήγα καλά και το κράτησα. Τώρα φορώ
όποιο μου δώσουν». Τι θέση θα παίξει; Στόπερ. Αυτή τού έδωσε το διαβατήριο,
άσχετα αν έχει πέντε ακόμη κεντρικούς η ΑΕΚ. Τους Ντόμπος (αναρρώνει ύστερα
από σοβαρό τραυματισμό), Μπαμπούνσκι (δεν πολυαρέσει στον Μπλαχίν), Κεφαλά
(δεν είναι στις προτιμήσεις του Ουκρανού), Κωστένογλου (ακριβό συμβόλαιο με
ό,τι αυτό συνεπάγεται) και Καλλιτζάκη (δέκα ημέρες εκτός με ελαφρά κάκωση στον
μηνίσκο). Τι άλλο είπε ο παίκτης; Πως καλά καλά δεν το έχει συνειδητοποιήσει,
θέλει κοντά του την τύχη, πρώτος του στόχος είναι η καθιέρωση στη μεγάλη ομάδα
και δεν δίστασε να ομολογήσει το μείον του: «Είμαι ευαίσθητος»! Όσο για τον
πατέρα Καψή, έδωσε συμβουλές το καλοκαίρι και βγήκαν λίγους μήνες μετά. Τι
είπε τότε: «Καλός ο Εθνικός, αλλά να πας και ψηλότερα σε όποια ομάδα σε
θέλει». Ο παλαίμαχος στόπερ του Παναθηναϊκού δεν επηρέασε καθόλου τον «μικρό»
για το «τριφύλλι» και έτσι πήγε ο γιος στην ΑΕΚ ­ μια μετακίνηση με λίγο ΠΑΟ
(λόγω οικογένειας) και λίγο... Ολυμπιακό (λόγω Χατζηκυριάκειου, τόπος
διαμονής!). Για χρήματα, υπολογίστε συνολικά περί τα 120 εκατ.

Ο ΤΣΑΡΤΑΣ

Επόμενος στόχος του Δημήτρη Μελισσανίδη; Η επιστροφή του Βασίλη Τσάρτα. Κοντά
τρία χρόνια (καλοκαίρι '96) μετά την πώληση του παίκτη, ονειρεύεται την
επάνοδό του στη Νέα Φιλαδέλφεια και χθες έστειλε φαξ στη Σεβίλλη (στον
μάνατζερ Μενέντεζ) προτείνοντας ποσό ισόποσο με της πώλησης. Δηλαδή, κοντά στα
500 εκατ. Ο μέσος μίλησε και με τον κ. Μελισσανίδη και έγινε πρώτη εκτίμηση
της κατάστασης. Οι Ισπανοί το αφήνουν ανοιχτό το θέμα και δεν αποκλείεται να
τον δώσουν με λίγα παραπάνω! Να τονιστεί ότι ο Δ. Μελισσανίδης «παίζει» με
δικά του χρήματα, χωρίς δηλαδή αγγλική ενίσχυση. Παλεύει για τους Αγαθοκλέους
- Κωνσταντινίδη, στην ΑΕΚ έλεγαν ότι χάθηκε ο Φύσσας, ενώ ακούστηκαν τα
ονόματα των Οκκά - Ναλιτζή.

***Στη Λαμία θα ζητήσει να παίξει με τον Ηρακλή η ΑΕΚ αν δεν γίνει δεκτή η
έφεσή της για τη χθεσινή ποινή της μιας αγωνιστικής.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16332O061</ED>
<ID>
ID:15208

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O06&aa=1</URL></REF>


Article

<CATEGORY>vin10</CATEGORY>

 <H5>Δικαστής: Τιμωρία στην ΑΕΚ
</H5><H2>Μία αγωνιστική έξω από το «Ν. Γκούμας»
</H2>
Ο... ΜΠΟΝΑΜΑΣ του αθλητικού δικαστή για την ΑΕΚ ήταν ποινή αποκλεισμού του
γηπέδου της για μία αγωνιστική ημέρα και χρηματικό πρόστιμο 500.000 δρχ., για
τα επεισόδια που δημιούργησαν οπαδοί της στον αγώνα πρωταθλήματος με τον Παναθηναϊκό.

Η ΑΕΚ έχει το δικαίωμα να προσβάλει την ποινή στην Επιτροπή Εφέσεων της ΕΠΟ,
ζητώντας την εξαφάνισή της. Στην περίπτωση πάντως που η ποινή παραμείνει, τότε
η ΑΕΚ θα δώσει μακριά από τη Νέα Φιλαδέλφεια το παιχνίδι με τον Ηρακλή στο
πλαίσιο της 15ης αγωνιστικής ημέρας.

Στο μεταξύ χθες, ο αθλητικός δικαστής Δημήτρης Σπύρου... τάραξε τα νερά.
Κάλεσε σε απολογία τον διαιτητή του ντέρμπι ΠΑΟ - Ολυμπιακού, Σπύρο Παπαδάκο,
την Τετάρτη 13 του μήνα, για παράβαση του κανονισμού παιδιάς.

Σύμφωνα με το κατηγορητήριο, ο Παπαδάκος έπρεπε:

α. Να αποβάλει τον Καραπιάλη, γιατί μάρκαρε βίαια από πίσω αντίπαλό του.

β. Να παρατηρήσει τους ποδοσφαιριστές Ασάνοβιτς και Ανατολάκη, οι οποίοι
συνεπλάκησαν και αντάλλαξαν ύβρεις.

Να σημειωθεί ότι είναι η πρώτη φορά που ο αθλητικός δικαστής καλεί σε απολογία
διαιτητή, επειδή ο τελευταίος δεν έκανε σωστά τη δουλειά του μέσα στο γήπεδο.
Η ενέργεια του αθλητικού δικαστή δημιουργεί ένα νέο τοπίο στον χώρο του
ποδοσφαίρου, αφού από την οριστική κατάληξή της θα κριθεί το αν μπορεί να
παρέμβει ή όχι σε τέτοια θέματα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16332O062</ED>
<ID>
ID:15255

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΔΗΜΟΣΙΕΥΜΑΤΑ «ΦΕΡΝΟΥΝ» ΤΟΝ ΣΟΥΚΕΡ ΣΤΗΝ ΠΑΙΑΝΙΑ, Ο ΑΣΑΝΟΒΙΤΣ
«ΘΕΛΕΙ» ΝΑ ΦΥΓΕΙ
</H5><H2>Κροατικό μυστήριο
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ασάνοβιτς, Σούκερ. Ο πρώτος, σύμφωνα με δημοσιεύματα, θέλει να φύγει από την
Παιανία, ο δεύτερος είναι στόχος των «πρασίνων»

ΠΕΡΙΕΡΓΑ πράγματα συμβαίνουν στην Ισπανία που αφορούν... τον Παναθηναϊκό! Η
εφημερίδα «Μάρκα» έγραψε χθες ότι ο ΠΑΟ προσφέρει 6,3 εκατομμύρια δολάρια
(περίπου δύο δισ.) για να αποκτήσει τον Σούκερ, αλλά ο Κροάτης άσος αρνήθηκε
να επιβεβαιώσει ή να διαψεύσει την είδηση!

Η «ΟΜΑΔΑ» επικοινώνησε χθες τηλεφωνικά με τον πρώτο σκόρερ του Μουντιάλ, ο
οποίος μίλησε μεν ευγενικά, πλην όμως αρνήθηκε να πει οτιδήποτε:

«Δεν έχω να δηλώσω κάτι σχετικό. Σας εύχομαι καλή χρονιά», μας είπε ο σούπερ άσος.

Εξάλλου, η «Ελ Παΐς» έγραψε χθες ότι ο ΠΑΟ έκανε πρόταση για τον Σούκερ ύψους
1,2 δισ., πλην όμως η Ρεάλ ζήτησε 2 δισεκατομμύρια δραχμές.

Στην Κροατία, καλά ενημερωμένες πηγές έλεγαν χθες ότι «ο Σούκερ θα παραμείνει
στη Ρεάλ μέχρι τον Ιούνιο του 1999 και μάλιστα επέστρεψε βασικός στην ομάδα,
αφού έπαιξε προχθές και στα 90 λεπτά του αγώνα Ρεάλ - Τενερίφη».

Ο ΑΣΑΝΟΒΙΤΣ

Στο μεταξύ, τα περίεργα, σχετικά με τον Παναθηναϊκό... συνεχίζονται με
δηλώσεις του φερόμενου ως μάνατζερ του Ασάνοβιτς Πέντο Ράτσκι. Και λέμε
«φερόμενου», διότι ο Ασάνοβιτς το περασμένο καλοκαίρι μας είχε πει ότι είχε
διακόψει τη συνεργασία μαζί του. Χθες, λοιπόν, ο Ράτσκι δήλωσε:

«Ο Ασάνοβιτς θέλει να φύγει από τον Παναθηναϊκό! Είναι απογοητευμένος με αυτά
που συμβαίνουν στο ελληνικό πρωτάθλημα. Ταυτόχρονα βλέπει ότι δεν μπορούν να
εκπληρωθούν οι φιλοδοξίες του. Θα έρθω στην Αθήνα τις προσεχείς ημέρες και θα
συζητήσω με τον κ. Βαρδινογιάννη το θέμα. Έχω συγκεκριμένες προτάσεις να κάνω
συμπεριλαμβανομένης και πιθανής ανταλλαγής του Άλιο με άλλον παίκτη. Ο
Ασάνοβιτς έχει συμβόλαιο με τον ΠΑΟ και όλα εξαρτώνται από τη βούληση του προέδρου».

­ Ποια είναι η πρόβλεψή σας;

«Προς το παρόν ο Ασάνοβιτς θα παραμείνει στον Παναθηναϊκό».

Όλα αυτά με τη φημολογούμενη παραμονή του Μάριο Μπόνιτς στην Κροατία
δημιουργούν πολλά ερωτηματικά. Θα υπάρξει άραγε μια πειστική απάντηση;

Ο ίδιος ο Ασάνοβιτς όταν πληροφορήθηκε αυτά που λέγονται και γράφονται, δήλωσε:

«Αισθάνομαι έκπληξη με όλα αυτά. Προσωπικά δεν έχω ιδέα. Δεν θέλω να κάνω
περισσότερα σχόλια. Ό, τι έχω να πω, θα το πω με τον Παναθηναϊκό και τον
μάνατζέρ μου».

*** Νέα περίπτωση... Βακουφτσή προέκυψε στον Παναθηναϊκό: χθες ο αρχηγός της
ερασιτεχνικής ομάδας Δημήτρης Ερμήλιος ζήτησε από την ΕΠΟ άδεια να αγωνιστεί
στην Ιταλία! Ο Ερμήλιος, 20 ετών, ισχυρίζεται ότι δεν έχει υπογράψει
επαγγελματικό ή ημιεπαγγελματικό συμβόλαιο με καμία ελληνική ομάδα και συνεπώς
είναι ελεύθερος. Επιβεβαιώνονται δηλαδή οι Ιταλοί που μας είχαν δηλώσει προ
ημερών ότι «ο ΠΑΟ θα χάσει και άλλους παίκτες». Και το ερώτημα είναι ποιοι
δρουν ανεξέλεγκτα στην Παιανία, επιλέγοντας τους καλύτερους νεαρούς για να
τους στείλουν ­ με το αζημίωτο βέβαια ­ στο εξωτερικό.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16332O063</ED>
<ID>
ID:15294

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O06&aa=3</URL></REF>


Article

<CATEGORY>vin10</CATEGORY>

 <H5>ΣΤΑ ΜΑΛΑΚΑ: Μίκλαντ - Στράντλι απολογούνται
</H5><H2>Σήμερα για τον Φύσσα
</H2>
ΣΤΑ «μαλακά» πέφτουν Μίκλαντ και Στράντλι, οι οποίοι κλήθηκαν σε έγγραφη
απολογία για το παράπτωμα της ασυνέπειας κατ' εξακολούθησιν όσον αφορά στην
παρουσία τους στις προπονήσεις. Οι δύο Νορβηγοί θα πρέπει να παραδώσουν εντός
48 ωρών την απολογία τους και καλούνται να αιτιολογήσουν γιατί απουσίασαν ή
καθυστέρησαν αδικαιολόγητα να παραστούν σε προγραμματισμένες προπονήσεις του Παναθηναϊκού.

Χθες οι δύο παίκτες γυμνάστηκαν κανονικά. Δεν αποκλείεται να κληθούν από τον
κ. Βαρδινογιάννη για επιπλέον εξηγήσεις. Το πιο πιθανόν είναι να τιμωρηθούν με
χρηματικό πρόστιμο. Ο πρόεδρος επέστρεψε από την Αράχοβα, όπου πέρασε τις
ημέρες των εορτών, αλλά δεν συναντήθηκε με τον κ. Σιότροπο για το θέμα του
Φύσσα, λόγω φόρτου εργασίας. Κάτι τέτοιο αναμένεται να γίνει σήμερα, ώστε το
θέμα να λήξει και τυπικά. Ο Φύσσας, πάντως, «αναμένει στο ακουστικό του» και
πιστεύει ότι σήμερα οι διαπραγματεύσεις ΠΑΟ - Πανιωνίου θα έχουν αίσια κατάληξη.

Στο μεταξύ, συνεχίστηκαν στην Παιανία οι δοκιμές παικτών. Χθες πήραν μέρος
στην προπόνηση ο Κύπριος Νίκος Τιμοθέου, 25 ετών, αμυντικός του ΑΠΟΕΛ, και
ένας Νιγηριανός επιθετικός (1.90 ύψος), το όνομα του οποίου δεν έγινε γνωστό.

Ο Τιμοθέου έχει οικονομικά προβλήματα με το ΑΠΟΕΛ και θέλει να φύγει.
Πρόκειται για καλό παίκτη, ο οποίος το 1996 αναδείχθηκε κορυφαίος
ποδοσφαιριστής της Κύπρου. Όπως λένε στην Κύπρο, ο Τιμοθέου μπορεί να παίξει
σε όλες τις θέσεις της άμυνας, αλλά και ως αμυντικός χαφ.

Όλοι οι υπό δοκιμήν παίκτες θα παίξουν την Πέμπτη σε φιλικό παιχνίδι με τον
Απόλλωνα, που θα γίνει στην Παιανία.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16332O071</ED>
<ID>
ID:15209

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O07&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ: Ο ΠΑΟ ΠΑΙΖΕΙ ΑΥΡΙΟ ΕΚΤΟΣ ΕΔΡΑΣ ΜΕ ΤΗ ΣΑΡΑΤΟΦ
</H5><H2>Θέλει προσοχή
</H2>
Θα χρειαστούν στον Παναθηναϊκό οι πόντοι του Νίκου Οικονόμου στη Ρωσία

ΤΟΝ ΒΑΡΥ χειμώνα που τον «χτυπάει» όποτε ταξιδεύει στη Ρωσία θέλει να αποφύγει
φέτος ο Παναθηναϊκός. Οι «πράσινοι» σήμερα το πρωί (11.00) επρόκειτο να
αναχωρήσουν για το Σάρατοφ, όπου την Τετάρτη θα αντιμετωπίσουν την
Αφτοντορόσνικ Σάρατοφ στα πλαίσια της 1ης αγωνιστικής του 2ου γύρου της
Ευρωλίγκα (18.15 - skai).

Οι «πράσινοι», έχοντας μια διαφορά ασφαλείας τριών βαθμών από την Εφές Πίλσεν
(ενώ υπερτερούν και σε περίπτωση ισοβαθμίας αφού έχουν δύο νίκες επί της
τουρκικής ομάδας), με νίκη στη Ρωσία επί τής ­ θεωρητικά ­ πιο αδύναμης ομάδας
του ομίλου θα χρειάζονται ακόμη δύο νίκες στους υπόλοιπους πέντε αγώνες τους
για να βγουν πρώτοι, ακόμα και αν η Εφές κερδίσει και τα έξι παιχνίδια της!

Παράλληλα ο Παναθηναϊκός θέλει να διευρύνει το αήττητο σερί του (αισίως έχει
φθάσει στο 10-0) στην Ευρωλίγκα, που αποτελεί μοναδικό ρεκόρ.

Όμως, πέρα από τους παίκτες της Σάρατοφ (οι οποίοι έκαναν τη ζημιά στο γήπεδό
τους μόνο σε δύο ομάδες, τη Βαρέζε και τη Ζαλγκίρις), οι πρωταθλητές θα έχουν
να αντιμετωπίσουν και την κακή παράδοση, αφού χάνουν όποτε παίζουν στη Ρωσία
και συγκεκριμένα στη Μόσχα. Μάλιστα πέρυσι στον όμιλο του Ευρωκυπέλλου είχαν
χάσει από τη Αφτοντορόσνικ, αλλά το παιχνίδι δεν είχε γίνει στο Σάρατοφ αλλά
στη Μόσχα. Η διαφορά κλάσης των δύο ομάδων είναι δεδομένη, η έδρα της δεν
είναι πιο «θερμή» από αυτή του Αμαρουσίου, όμως ο Λευτέρης Σούμποτιτς
προσπαθεί να κρατήσει προσγειωμένους τους παίκτες του και δεν παύει ούτε
στιγμή να τους τονίζει πως το ματς χρειάζεται προσοχή.

Ο Ιρλανδός Πατ Μπερκ ήταν η ευχάριστη έκπληξη στον αγώνα με το Μαρούσι και
δικαίωσε τον «Πίξι» για την επιλογή του το καλοκαίρι. Ο ίδιος φάνηκε
αισιόδοξος για τη συνέχεια: «Απλά θέλω ευκαιρίες. Είχα συνηθίσει να είμαι
βασικός στο ισπανικό πρωτάθλημα (με την Ταουγκρές) και τώρα είμαι στον πάγκο.
Είναι άσχημο συναίσθημα, αλλά έχω υπομονή και είμαι ευχαριστημένος γιατί ο
προπονητής μου γνωρίζει τι μπορώ να προσφέρω και πιστεύω πως θα μου δώσει τις
ευκαιρίες που χρειάζομαι», τόνισε ο Ιρλανδός άσος.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16332O091</ED>
<ID>
ID:15210

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O09&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Σταρ αλλά ατίθασος χαρακτήρας
</H5><H2>Προσπάθειες για Κρις Μόρις
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΕΝΑΝ μικρό σταρ του ΝΒΑ, αλλά παράλληλα... ατίθασο χαρακτήρα, τον Κρις Μόρις,
κάνει προσπάθειες να φέρει η ΑΕΚ. Η διοίκηση της «Ένωσης» μέχρι αργά το βράδυ
συνέχιζε τις συζητήσεις με τον μάνατζερ του 32χρονου Αμερικανού, προκειμένου
να τον πείσει να συνεχίσει την καριέρα του στην Ευρώπη. Ο Μόρις, που είναι
ελεύθερος να διαπραγματευτεί τη μεταγραφή του, είναι γνωστός για τον δύσκολο
χαρακτήρα του στο ΝΒΑ. Να σκεφτείτε ότι κάποτε είχε πετάξει καρέκλα (!) στον
προπονητή του Τζέρι Σλόαν στη Γιούτα Τζαζ. Και αυτό είναι το μεγαλύτερο ρίσκο
για τον Γιώργο Καλαφατάκη (αντιμετώπισε προβλήματα απειθαρχίας με τον
Πάτερσον), αφού ως παίκτης ο Μόρις συνοδεύεται από πολύ καλές περγαμηνές. Η
πρόταση που έκανε η ΑΕΚ στον Αμερικανό παίκτη είναι περίπου 700.000 δολάρια
(περίπου 200 εκατ. δρχ.). Ο Αμερικανός φόργουορντ (2μ04) αγωνίστηκε σε 54
αγώνες πέρυσι με τη Γιούτα (στην αρχή της περιόδου ήταν στο Ορλάντο) και είχε
4,3 πόντους μέσο όρο και 2,2 ριμπάουντ. 
Η καριέρα του στο ΝΒΑ ξεκίνησε το 1988 στους Νιου Τζέρσεϊ Νετς (αποφοίτησε από
το κολέγιο Όμπουρν), ενώ έμεινε στην ίδια ομάδα μέχρι το 1995 και στη συνέχεια
μεταγράφηκε στη Γιούτα. Στα πλέι-οφ, κόντρα στους Σικάγο Μπουλς, την τελευταία
περίοδο πέτυχε 9 πόντους και πήρε 3 ριμπάουντ, ενώ είναι σημαντικό ότι ποτέ
στην καριέρα του δεν είχε κάποιον σοβαρό τραυματισμό. Σε περίπτωση που ο Μόρις
συμφωνήσει και στείλει υπογεγραμμένο το συμβόλαιό του, είναι πολύ πιθανό να
έρθει αύριο στην Αθήνα και να αγωνιστεί στο ματς με τον Σπόρτιγκ στα Πατήσια.
Οι πληροφορίες από την Αμερική ανέφεραν ότι ο Μόρις έκανε προπονήσεις μόνος
του, περιμένοντας να λήξει το λοκ-άουτ και να αγωνιστεί.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16332O092</ED>
<ID>
ID:15256

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O09&aa=2</URL></REF>


Article

<CATEGORY>vin10</CATEGORY>

 <H5>ΝΗΑΡ ΗΣΤ
</H5><H2>Νίκη για... ειδικούς λόγους
</H2><H2></H2>
ΤΡΕΙΣ νίκες στα επόμενα πέντε παιχνίδια είναι ο στόχος της Νήαρ Ηστ,
σύμφωνα με τον προπονητή της ομάδας της Καισαριανής. Η πρώτη όμως, κόντρα στο
Μαρούσι, πρέπει να επιτευχθεί πάση θυσία, επισήμανε ο Ζευγώλης και εξήγησε:
«Πρέπει να νικήσουμε πάση θυσία για αγωνιστικούς και ειδικούς λόγους (προφανώς
για τη βαριά ήττα στον πρώτο γύρο) το Μαρούσι και στη συνέχεια τον Ηρακλή και
τον ΠΑΟΚ. Αν τα καταφέρουμε, οι νίκες θα είναι για μας ανάσες σωτηρίας».
Φιλικό παιχνίδι θα δώσει αύριο (5 μ.μ.) η Νήαρ Ηστ στην Καισαριανή με αντίπαλο
τον Αρίωνα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16332O093</ED>
<ID>
ID:15295

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O09&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Με ίωση ο Κόμαζετς
</H2>
ΔΕΝ ΠΡΟΛΑΒΕ να αρχίσει το τρέξιμο ο Άριαν Κόμαζετς και από χθες είναι στο
κρεβάτι με ίωση. Ο Κροάτης επρόκειτο βάσει του προγράμματος χθες να κάνει την
πρώτη του κανονική προπόνηση μαζί με τους συμπαίκτες του, αφού μέχρι τώρα
έκανε ξεχωριστό πρόγραμμα. Όμως η ίωση που τον ταλαιπωρεί από την Κυριακή το
βράδυ τον υποχρέωσε να μείνει στο κρεβάτι.

Χθες επισκέφτηκε τους παίκτες στο γήπεδο ο πρόεδρος της ομάδας Σωκράτης
Κόκκαλης προκειμένου να τους συγχαρεί για τη μέχρι τώρα πορεία τους και τους
επεσήμανε πως θα είναι και στη συνέχεια κοντά τους, ζητώντας τους παράλληλα να
συνεχίσουν το ίδιο δυνατά και στα επόμενα παιχνίδια.

Οι «ερυθρόλευκοι» αύριο θα αναχωρήσουν με τσάρτερ για τα Ουράλια Όρη, όπου
την Πέμπτη θα αντιμετωπίσουν τη Σαμάρα. Λίγα χιλιόμετρα πιο μακριά από το
Σάρατοφ, όπου την Τετάρτη θα προηγηθεί η άλλη ελληνορωσική μονομαχία του
Παναθηναϊκού με τη Σάρατοφ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16332O094</ED>
<ID>
ID:15321

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O09&aa=4</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Τρία προβλήματα για Πεδουλάκη
</H2>
Η ΧΡΟΝΙΑ δεν άρχισε με καλούς οιωνούς για το Περιστέρι. Μετά την ήττα από τον
Παπάγου, ήρθαν οι τραυματισμοί. Στη χθεσινή προπόνηση ο Αργύρης Πεδουλάκης
είδε έναν έναν τους παίκτες του να βγαίνουν νοκ άουτ. Κατά τη διάρκεια της
προπόνησης ο Ιγκ Οκανσέ ένιωσε στομαχικές διαταραχές και αποχώρησε, ενώ στο
τέλος ο Μανώλης Παπαμακάριος υπέστη διάταση στον αχίλλειο τένοντα και δεν
ολοκλήρωσε το πρόγραμμα. Πρόβλημα όμως αντιμετωπίζει και ο Θύμιος Μπακατσιάς,
που έχει μηνίσκο και συνεχίζει τη θεραπεία του στο γόνατο.

Σε ό,τι αφορά το ματς με τους «στρατηγούς», ο προπονητής του Περιστερίου υποστήριξε:

«Αν φεύγαμε νικητές από αυτό το παιχνίδι πιστεύω ότι θα βγαίναμε από το
τούνελ και θα βαδίζαμε για υψηλότερες θέσεις. Από ψυχολογικής πλευράς, έτσι
ζούμε όλο τον χρόνο».

Και για τη συνάντηση με τον ΠΑΟΚ, που θα γίνει την Κυριακή στο Περιστέρι
κεκλεισμένων των θυρών, ο Πεδουλάκης δήλωσε:

«Θα είναι πλήγμα η απουσία του κόσμου, αφού μας έχει βοηθήσει πολύ φέτος.
Ωστόσο, είναι ευκαιρία για μας να κάνουμε ένα βήμα μπροστά».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16332O095</ED>
<ID>
ID:15334

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O09&aa=5</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΗ: Ο ΜΑΪΚΛ ΟΛΟΒΟΚΑΝΤΙ ΣΤΟΝ ΔΡΟΜΟ ΤΟΥ ΠΑΟΚ
</H5><H2>Σούπερ Κίντερ
</H2>
Ο Γιαννούλης θα βρει μπροστά του, εκτός απροόπτου, τον Ολοβοκάντι στην Ευρωλίγκα

«ΥΨΗΛΗ παρουσία» θα έχουμε εκτός απροόπτου την Πέμπτη, στο Αλεξάνδρειο, όπου ο
ΠΑΟΚ θα υποδεχτεί, στην πρεμιέρα της Ευρωλίγκας, την Κίντερ Μπολόνια. Ο Μάικλ
Ολοβοκάντι, Νο 1 στο εφετινό ντραφτ του ΝΒΑ και επιλογή των Λος Άντζελες
Κλίπερς, συμφώνησε με την πρωταθλήτρια Ευρώπης, αναμένεται σήμερα στην
Μπολόνια και κατά πάσα πιθανότητα θα αγωνιστεί κόντρα στον ΠΑΟΚ. Άλλωστε, και
ο αντιπρόεδρος της Κίντερ, Ρομπέρτο Μπρουναμόντι, επιβεβαίωσε χθες την άφιξη
του Νιγηριανού σέντερ (2μ16), τονίζοντας ότι χθες επρόκειτο να καταθέσουν τα
απαραίτητα έγγραφα στη ΦΙΜΠΑ και πως ο Ολοβοκάντι θα έρθει στη Θεσσαλονίκη.

Στην πρεμιέρα της Πέμπτης, πάντως, θα έχουμε και ελληνική παρουσία από το χώρο
της διαιτησίας. Ντίβατς, Σαμπόνις και στη μέση ο... Νίκος Ζαβλανός. Ο διεθνής
διαιτητής θα σφυρίξει στη Σάλα Πιονίρ του Βελιγραδίου στη συνάντηση Ερυθρού
Αστέρα - Ζαλγκίρις Κάουνας. Το τζάμπολ θα διεκδικήσουν ο Βλάντε Ντίβατς και ο
Άρβιντας Σαμπόνις, στην πρώτη εμφάνισή τους, μετά την επιστροφή από το ΝΒΑ.
Παρτενέρ του Ζαβλανού θα είναι ο Σλοβάκος Πετρ Σούντεκ. Το θέμα είναι ότι την
ίδια ημέρα θα κριθεί και η τύχη του επαγγελματικού πρωταθλήματος στις Ηνωμένες
Πολιτείες, στη συνάντηση που θα έχει ο κομισάριος του ΝΒΑ Ντέιβιντ Στερν με
τους εκπροσώπους της Ένωσης των παικτών. Και όπως είναι γνωστό, αν δεν υπάρξει
συμφωνία την Πέμπτη, τότε δεν πρόκειται να διεξαχθεί εφέτος πρωτάθλημα!

Ο ΠΑΟΚ

«Τώρα η Κίντερ γίνεται ισχυρότερη και ασφαλώς κάνει πιο δύσκολο το έργο μας»,
ήταν το λιτό σχόλιο του Κώστα Φλεβαράκη για την εντυπωσιακή κίνηση των
πρωταθλητών Ευρώπης να εντάξουν στο δυναμικό τους τον Μάικλ Ολοβοκάντι. Η
πρεμιέρα του Νο 1 των φετινών ντραφτ θα γίνει στο Αλεξάνδρειο και υποψήφιοι να
αναλάβουν το μαρκάρισμά του δεν είναι άλλοι από τους Χουάν Αντόνιο Μοράλες και
Γιάννη Γιαννούλη. «Άλλωστε δεν έχουμε και πολλές επιλογές για να τον
αντιμετωπίσουμε», συμπλήρωσε ο προπονητής του «Δικέφαλου».

«Δεν τον ξέρω ούτε τον έχω δει να παίζει», είπε ο Βάσκος σέντερ για τον
Ολοβοκάντι, ενώ ο προπονητής του συμπλήρωσε: «Η δουλειά μας ήταν έτσι ή αλλιώς
πολύ δύσκολη. Πάντως, αυτή η κίνηση της Κίντερ δεν έχει να κάνει με το ιταλικό
μπάσκετ γενικότερα. Είναι κάτι που γίνεται εξαιτίας του λοκ άουτ. Πιστεύω ότι
και ο Παναθηναϊκός, αν χρειαζόταν να αλλάξει κάποιον από τους Ράτζα ή
Μποντίρογκα, μπορούσε να κάνει μια τέτοια κίνηση».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16332O101</ED>
<ID>
ID:15201

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O10&aa=1</URL></REF>


Article

<CATEGORY>vin10</CATEGORY>

 <H5>ΕΟΚ
</H5><H2>«Σε κατάσταση συναγερμού»
</H2>
Η ΕΟΚ ετοιμάζεται για την εβδομάδα «αργίας-απεργίας του ελληνικού μπάσκετ».
Όπως είναι γνωστό, από τη Δευτέρα 18/1 έως και την Κυριακή 24/1, έχει
αποφασιστεί αναβολή όλων των αγώνων των τοπικών και εθνικών πρωταθλημάτων που
διοργανώνει η ΕΟΚ. Η ελληνική ομοσπονδία με χθεσινή ανακοίνωσή της σημειώνει
μεταξύ άλλων:

«Σε κατάσταση συναγερμού βρίσκεται η οικογένεια του ελληνικού μπάσκετ, που
υποδέχθηκε το 1999 μαστιζόμενη όχι μόνο από οικονομικά προβλήματα τα οποία
απειλούν ακόμα και την επιβίωσή της, αλλά και από την προκλητικά άδικη και
αδιάφορη στάση της αθλητικής ηγεσίας. Η ΕΟΚ, ως αυθεντική εκπρόσωπος των
σωματείων, υψώνει για μια ακόμα φορά φωνή διαμαρτυρίας και καλεί την αθλητική
ηγεσία να ανταποκριθεί στις υποχρεώσεις της και να παύσει να υποβαθμίζει και
να περιθωριοποιεί την ομαλή λειτουργία και την ανάπτυξη του μπάσκετ».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16332O102</ED>
<ID>
ID:15248

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Έγιναν πολλά λάθη
</H2>
* ΘΕΣΣΑΛΟΝΙΚΗ

ΣΥΝΑΓΕΡΜΟ και έντονες ανησυχίες προκάλεσε στον Άρη η ήττα από τον Απόλλωνα
Πάτρας, και κυρίως ο τρόπος με τον οποίο έχασαν οι «κίτρινοι». Ο πρόεδρος της
ΚΑΕ, Γιάννης Χόρτης, δήλωσε ότι «δεν υπήρχε πάθος, ελπίζω οι παίκτες να μην
σκέπτονται ως δημόσιοι υπάλληλοι» επισημαίνοντας ότι εφέτος η διοίκηση είναι
συνεπέστατη προς τους παίκτες στις οικονομικές υποχρεώσεις της, σε αντίθεση με
τα όσα συνέβαιναν πέρυσι την ίδια εποχή. Η θέση του Γ. Χόρτη βρήκε σύμφωνο τον
Ντίνο Αγγελίδη. «Δεν πέφτει έξω στις εκτιμήσεις του ο πρόεδρος. Έγιναν πολλά
λάθη εξαιτίας της έλλειψης συγκέντρωσης. Μία ομάδα που φημίζεται για την άμυνά
της ηττήθηκε σε αυτό τον τομέα κατά κράτος», δήλωσε ο πιο παλιός παίκτης του
Άρη. Η κακή απόδοση πάντως προκαλεί, σύμφωνα με ακριβείς πληροφορίες, σκέψεις
για την αλλαγή του Μιχαήλ Μιχαήλοφ με άλλο παίκτη από το ΝΒΑ, που πιθανόν θα
προτιμήσει να συνεχίσει την καριέρα του στην Ευρώπη.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16332O103</ED>
<ID>
ID:15287

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O10&aa=3</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ
</H5><H2>«Ζητάμε ίση μεταχείριση»
</H2>
ΠΑΡΑ ΤΗ ΝΙΚΗ επί του Άρη, ο Απόλλωνας Πατρών εξέδωσε χθες ανακοίνωση κατά της
διαιτησίας και... προειδοποίησε, μάλιστα, ότι «θα είναι δύσκολο να συγκρατούμε
κάθε φορά τον κόσμο για να μην παρεκτραπεί, βλέποντας τέτοιες προκλητικές
διαιτησίες». Η ανακοίνωση της πατρινής ομάδας αναφερόταν κυρίως στη διαιτησία
του Τσανίδη: «Ζητάμε ίση μεταχείριση και αμερόληπτη διαιτησία στο μέλλον για
την προστασία του αθλήματος και της ομάδας <REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16332O104</ED>
<ID>
ID:15314

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O10&aa=4</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ
</H5><H2>Παρελθόν ο Σάκλφορντ για τα Πατήσια
</H2>
Ο ΤΣΑΡΛΣ Σάκλφορντ αποτελεί από χθες το βράδυ παρελθόν για τον Σπόρτιγκ, πριν
ουσιαστικά φορέσει τη φανέλα της ομάδας. Το σοβαρό πρόβλημα που αντιμετωπίζει
στο νύχι ο Αμερικανός (ίσως χρειαστεί χειρουργική επέμβαση), ανάγκασε τον
Κώστα Διαμαντόπουλο να αναζητήσει άλλον παίκτη και ο πρώτος στόχος είναι ο
Μάλκομ Μακί, παίκτης της ισπανικής Ελοσούα Λεόν, πριν από ένα μήνα. Ο Μακί
έφυγε από το ισπανικό πρωτάθλημα επειδή βρέθηκε «θετικό» το πρώτο δείγμα
ελέγχου ντόπινγκ, αλλά η διοίκηση του Σπόρτιγκ περιμένει πρώτα να μιλήσει με
την Ομοσπονδία της Ισπανίας. Αν δεν προχωρήσουν στην απόκτηση του Μακί, ο
επόμενος στόχος είναι ο Μακ Ντόναλντ (2μ07), πρώην παίκτης της Ατένας Κόρντομπα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16332O105</ED>
<ID>
ID:15330

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O10&aa=5</URL></REF>


Article

<CATEGORY>vin10</CATEGORY>

 <H5>ΜΑΡΟΥΣΙ
</H5><H2>Προβληματισμός για Τούλσον
</H2>
Ο ΠΡΟΠΟΝΗΤΗΣ του Αμαρουσίου Κώστας Πετρόπουλος στηρίζει τον Άντι Τούλσον,
τουλάχιστον έως το ματς με τη Νήαρ Ηστ. Ο Αμερικανός παίκτης είναι σε άσχημη
κατάσταση στα τελευταία έξι παιχνίδια, αλλά στο Μαρούσι κάνουν υπομονή έως το
επόμενο παιχνίδι. «Σίγουρα υπάρχει κάποιος προβληματισμός, ο Τούλσον δεν μας
βοηθάει στα τελευταία ματς αλλά θα περιμένουμε έως τη συνάντηση με τη Νήαρ
Ηστ», υποστήριξε ο τεχνικός του Αμαρουσίου. «Σε αυτή την περίοδο είμαι δίπλα
του και ελπίζω ότι θα μας βοηθήσει».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16332O106</ED>
<ID>
ID:15342

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O10&aa=6</URL></REF>


Article

<CATEGORY>vin10</CATEGORY>

 <H5>ΕΟΚ
</H5><H2>Συνάντηση με τους Γερμανούς
</H2><H2></H2>
ΣΥΝΕΧΙΖΟΝΤΑΙ ΟΙ αντιδράσεις στην Ευρώπη για την απόφαση της ΦΙΜΠΑ να
επιτρέψει απεριόριστο αριθμό ξένων παικτών στις διεθνείς διοργανώσεις. Όπως
φαίνεται μάλιστα, όλο και περισσότερες ομοσπονδίες διαφωνούν με αυτή την
απόφαση. Ο πρόεδρος της ΕΟΚ Γιώργος Βασιλακόπουλος θα έχει, όπως είναι γνωστό,
συνάντηση στο Βίλνιους με την ομοσπονδία της Λιθουανίας, ενώ κλήθηκε για
συζήτηση και από τους Γερμανούς. Να σημειώσουμε ότι και η βουλγαρική
ομοσπονδία εξέφρασε την αντίθεσή της στην απόφαση της ΦΙΜΠΑ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16332O107</ED>
<ID>
ID:15348

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O10&aa=7</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Συμπάθεια (Βασίλης) 1.131-396. Βαλλίστα 177. Τρίτος και τέταρτος,
Γουώτερ Λίλυ και Μις Μαριάννα. Δίδυμο 1Χ7=1.347. Φορκάστ 7Χ1=3.667. ΤΡΙΟ
1Χ7Χ8=2.033. ΤΡΙΚΑΣΤ 7Χ1Χ8=14.549. ΤΕΤΡΑΠΛΟ 7Χ1Χ8Χ6=96.857.

2η: Σπέις Σταρ (Σωτηρόπουλος ) 429-225 Ση σταρ 202 Τρίτος και τέταρτος,
Γόης και Ίκαρος. Δίδυμο 5Χ6=796. Φορκάστ 6Χ5=1.593. Σύνθετο 7Χ6=9.093. ΣΔ
1Χ7Χ5Χ6=14.894. ΤΡΙΟ 2Χ5Χ6=537. ΤΡΙΚΑΣΤ 6Χ5Χ2=4.162. ΤΕΤΡΑΠΛΟ 6Χ5Χ2Χ3=22.492.

3η: Λέιντυ Βαλλέρια (Οικονομίδης) 182-100. Πικολίνα Κυρά Λένη 195.
Τρίτος και τέταρτος, Νταλίνα και Λούλη. Δίδυμο 4Χ6=388. Φορκάστ 4Χ6=578.
Σύνθετο 6Χ4=901. ΣΔ 5Χ6Χ4Χ6=3.813. ΤΡΙΟ 4Χ5Χ6=484. ΤΡΙΚΑΣΤ 4Χ6Χ5=1.464.
ΤΕΤΡΑΠΛΟ 4Χ6Χ5Χ1=5.170.

4η: Ρουαγιάλ Σπιντ (Σωτηρόπουλος) 212-160. Γουώρλντ Λίντερ 144. Τρίτος,
Ιδανικός. Δίδυμο 2Χ6=524. Φορκάστ 6Χ2=883. Σύνθετο 4Χ6=423. ΣΔ 4Χ6Χ2Χ6=2.375.
ΤΡΙΟ 2Χ4Χ6=239. ΤΡΙΚΑΣΤ 6Χ2Χ4=1.632. (Διεγράφη ο ίππος 7, Ταρτούφος).

5η: Μαραθών Σπέαρ (Κουτσοπέτρος) 697-343. Νταμούρ 369. Τρίτος και
τέταρτος, Λέιντυ Αμαλία και Έλα Γάτο Μου. Δίδυμο 1Χ8=2.331. Φορκάστ 1Χ8=3.735.
Σύνθετο 6Χ1=2.380. ΣΔ 2Χ6Χ1Χ8=15.139. ΤΡΙΟ 1Χ6Χ8=13.003. ΤΡΙΚΑΣΤ 1Χ8Χ6=58.829.
ΤΕΤΡΑΠΛΟ 1Χ8Χ6Χ5=216.733.

6η: Κολέκας (Τριανταφύλλου) 407-260. Μαγεμένος Αυλός 302. Τρίτος και
τέταρτος, Κινγκ Δημήτριος και Βέβαιος. Δίδυμο 1Χ3=1.924. Φορκάστ 3Χ1=3.361.
Σύνθετο 1Χ3=3.725. ΣΔ 1Χ8Χ1Χ3=136.068. ΤΡΙΟ 1Χ3Χ8=4.153. ΤΡΙΚΑΣΤ 3Χ1Χ8=36.630.
ΤΕΤΡΑΠΛΟ 3Χ1Χ8Χ4=152.542.

7η: Αρχέλαος (Κουτσοπέτρος) 564-200 Παυσίλυπος 441. Τρίτος και
τέταρτος, Όλγουεϊς Τότναμ και Μόρνος. Δίδυμο 2Χ6=2.379. Φορκάστ 2Χ6=5.190.
Σύνθετο 3Χ2=2.603. ΣΔ 1Χ3Χ2Χ6=85.125. ΤΡΙΟ 2Χ5Χ6=5.892. ΤΡΙΚΑΣΤ 2Χ6Χ5=27.743.
ΤΕΤΡΑΠΛΟ 2Χ6Χ5Χ3=67.173.

8η: Μπιλ Τόνυ (Σίντλερ) 350-244. Πρενς Τζούνιορ 317. Τρίτος και
τέταρτος, Μικρός Στέλιος και Πράσινη Θύελλα. Δίδυμο 5Χ7=1.574. Φορκάστ
5Χ7=2.255. Σύνθετο 2Χ5=2.446. ΣΔ 2Χ6Χ5Χ7=39.162. ΤΡΙΟ 4Χ5Χ7=1.052. ΤΡΙΚΑΣΤ
5Χ7Χ4=8.596. ΤΕΤΡΑΠΛΟ 5Χ7Χ4Χ1=82.361.

9η: Κόβατς (Σταύρου) 187-117. Φοβέρα 445. Τρίτος και τέταρτος, Ηπίτης
και Ωραία Μελίνα. Δίδυμο 1Χ4=920. Φορκάστ 4Χ1=1.206. Σύνθετο 5Χ4=646. ΣΔ
5Χ7Χ1Χ4=13.335. ΤΡΙΟ 1Χ3Χ4= 434 ΤΡΙΚΑΣΤ 4Χ1Χ3=2.573. ΤΕΤΡΑΠΛΟ 4Χ1Χ3Χ5=18.399
(Διεγράφη ο ίππος 10, Μια Ελενίτσα, ομόσταβλος με τον ίππο 8, Βάσακ).

ΑΥΡΙΟ ΚΟΥΡΣΕΣ

Η επόμενη ιπποδρομιακή συγκέντρωση θα πραγματοποιηθεί αύριο Τετάρτη 6
Ιανουαρίου. Το επίσημο πρόγραμμα των αυριανών ιπποδρομιών κυκλοφορεί σήμερα,
Τρίτη, το μεσημέρι.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16332O108</ED>
<ID>
ID:15351

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O10&aa=8</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Η ΑΕΚ ΥΠΟΔΕΧΕΤΑΙ ΤΟΝ ΑΡΗ
</H5><H2>Για την τετράδα
</H2>
Ο Θανάσης Πανούσος θα προσπαθήσει να περάσει και το μπλοκ των παικτών του Άρη
στο αυριανό ντέρμπι της 6ης αγωνιστικής

ΤΟ ΝΤΕΡΜΠΙ ΑΕΚ-Άρης δεσπόζει στην αυριανή 6η αγωνιστική του πρωταθλήματος
βόλεϊ στην Α1. Και οι δύο ομάδες βρίσκονται στη δεύτερη θέση και σε περίπτωση
νίκης θα βρεθούν «αγκαλιά» με την τετράδα. Ενδιαφέρον ματς θα γίνει και στη
Λεωφόρο, όπου ο αγνώριστος ­ εφέτος ­ Παναθηναϊκός θα αναμετρηθεί με τον ΠΑΟΚ.
Τέλος, η Κομοτηνή καλείται να επαναλάβει το «θαύμα» της πρώτης αγωνιστικής
(επιβλήθηκε του Παναθηναϊκού) νικώντας τον πρωτοπόρο και αήττητο Ολυμπιακό
στην έδρα της.

Αναλυτικά το πρόγραμμα:

Γήπεδο Παιανίας (18.00): Κτησιφώντας - Ήφαιστος, Κατσάνειο (19.00): Ηρακλής -
Α.Ο. Φιλία, γήπεδο Κομοτηνής (18.00): Α.Ε. Κομοτηνής - Ολυμπιακός, γήπεδο ΠΑΟ
(19.00): Παναθηναϊκός - ΠΑΟΚ, γήπεδο Καραμπίνη (18.30): Ιωνικός Νίκαιας -
Ορεστιάδα, γήπεδο ΑΕΚ (18.00): ΑΕΚ - Άρης.

Στο μεταξύ ο αθλητικός δικαστής Χρήστος Ηλιάδης με επιστολή την οποία έστειλε
στους διαιτητές και τον γυμνασίαρχο του αγώνα Ολυμπιακού - ΑΕΚ, ζήτησε τις
λεπτομερείς εκθέσεις τους για τα γεγονότα που συνέβησαν πριν από την έναρξη
του ντέρμπι και ιδιαίτερα για τη σωματειακή προέλευση των οπαδών που
προξένησαν τα επεισόδια.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16332O111</ED>
<ID>
ID:15202

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O11&aa=1</URL></REF>


Article

<CATEGORY>vin10</CATEGORY>

 <H5>ΤΕΝΙΣ: Περιοδεία στην Αυστραλία
</H5><H2>Πρώτο σερβίς της Παπαδάκη
</H2>
Η ΧΡΙΣΤΙΝΑ Παπαδάκη αρχίζει από την Αυστραλία την... περιπλάνησή της στα
γήπεδα του τένις. Η Ελληνίδα πρωταθλήτρια θα έχει πρώτο σταθμό το Όπεν της
Τασμανίας (100.000 δολ.), το οποίο αρχίζει την προσεχή Δευτέρα, στην πόλη
Χόμπαρτ. Μετά η Παπαδάκη θα διεκδικήσει τη συμμετοχή της στο κυρίως ταμπλό του
Όπεν της Αυστραλίας, στη Μελβούρνη, το πρώτο τουρνουά «Γκραν Σλαμ» για το '99.
Η 25χρονη τενίστρια τερμάτισε τη χρονιά στο Νο 123 της παγκόσμιας κατάταξης,
ενώ η υψηλότερη θέση που είχε ποτέ ήταν το Νο 93, το 1995.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16332O112</ED>
<ID>
ID:15249

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O11&aa=2</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Στα Καλάβρυτα
</H2>
ΣΕ ΠΡΟΠΟΝΗΤΙΚΟ καμπ στα Καλάβρυτα, το οποίο θα διαρκέσει έως τις 11 του μηνός,
ξεκίνησαν την προετοιμασία τους εν όψει των μεγάλων τους υποχρεώσεων στη νέα
χρονιά οι πρωταθλητές της ενόργανης γυμναστικής. Πρόκειται για τους
Μελισσανίδη, Ταμπάκο, Ελλησιάδη, Τσολακίδη, Κεντημένο, Τζαβάρα, Πατρινό,
Δασκαλάκη, Μαρινόπουλο και Καραματζάκη. Στα Καλάβρυτα προετοιμάζονται επίσης
και οι πρωταθλήτριες Καστρίτση, Ισαακίδου, Παρασκευοπούλου, Ταμουρίδου,
Χριστοφορίδου, Μπεκιάρη, Κουρή, Καργιώτη, Παπάκου, Μηλούση και Σιώρα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16332O113</ED>
<ID>
ID:15288

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>«Ναυμαχία»
</H2>
ΜΕ ΤΟ ΝΤΕΡΜΠΙ Ολυμπιακού - Παναθηναϊκού (κολυμβητήριο Πειραιά, 19.00,
SuperSport) συνεχίζεται αύριο το πρωτάθλημα πόλο της Α1 κατηγορίας. Το
πρόβλημα για τους «πράσινους» είναι η συμμετοχή του Ντιμίτρι Απανασένκο, ο
οποίος είναι ασθενής και μόλις χθες έλαβε μέρος στην προπόνηση. Το υπόλοιπο
πρόγραμμα: κολ. Νίκαιας 19.00: Άρης Νικαίας - Βουλιαγμένη, Ιλίσιο 18.00:
Ηλυσιακός - Ν.Ο. Χίου, κολ. Χανίων 17.30: Ν.Ο. Χανίων - Εθνικός, κολ. Χαλκίδας
19.00: Ν.Ο. Χαλκίδας - Γλυφάδα, κολ. Πάτρας 17.00: Ν.Ο. Πάτρας - ΟΦΘ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16332O114</ED>
<ID>
ID:15315

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O11&aa=4</URL></REF>


Article

<CATEGORY>vin10</CATEGORY>

 <H5>Πολλές επαναλήψεις και ο κουμπαράς μεγαλώνει
</H5><H5>ΑΠΟΤΕΛΕΣΜΑΤΑ ΤΟΥ 1ου (ΚΥ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Για άλλη μία φορά οι επαναλήψεις ήταν το κυριότερο χαρακτηριστικό της πεντάδας
που αναδείχτηκε στην κλήρωση της περασμένης Κυριακής. Ο 3 ξανακάνει την
εμφάνισή του ύστερα από 1 διαγωνισμό απουσίας ενώ οι 20 και 37 επέστρεψαν
ύστερα από 2. Από την ομάδα των καθυστερημένων οι 31 και 8 παραμένουν σταθερα
στην κορυφή με 37 και 30 απουσίες αντίστοιχα. Η ομάδα των Μονών νίκησε για
δεύτερη συνεχή φορά με 3 - 2 και το συνολικό σκορ γίνεται 326Μ - 264Ζ. Με 3 -
2 επικράτησαν και οι Μικροί αλλά οι Μεγάλοι με 307 συνολικές εμφανίσεις
υπερέχουν στο συνολικό σκορ έναντι των Μικρών με 283. Οι Μονοί Τζόκερ αυτή τη
φορά εκπροσωπήθηκαν από τον 15 και ισοφαρίζουν τους Ζυγούς στο συνολικό σκορ.
Όσο για τον κουμπαρά της 1ης κατηγορίας συνεχίζει να αυξάνεται αφού για τρίτη
συνεχή φορά δεν βρέθηκε νικητής.

* Κληρώθηκαν οι αριθμοί: 3, 4, 20, 27, 37 (5 από 45).

* Τζόκερ: 15

* Συμπληρώθηκαν 11.527.992 στήλες.

* Μοιράστηκαν 346.992.559 δρχ.

* Δεν μοιράστηκαν 612.277.429 δρχ.

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία. 2η κατηγορία: 2 επιτυχίες από 51.011.360 δρχ., 3η
κατηγορία: 33 επιτυχίες από 1.641.865 δρχ., 4η κατηγορία: 1.205
επιτυχίες από 18.380 δρχ., 5η κατηγορία: 2.213 επιτυχίες από 18.380
δρχ., 6η κατηγορία: 58.063 επιτυχίες από 715 δρχ., 7η κατηγορία:
34.202 επιτυχίες από 715 δρχ. και 8η κατηγορία: 170.921 επιτυχίες από
360 δρχ.

<REF><SOURCE>ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16332O115</ED>
<ID>
ID:15331

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O11&aa=5</URL></REF>


Article

<CATEGORY>vin10</CATEGORY>

 <H5>Δ. ΣΠΥΡΟΥ
</H5><H2>Επιτέλους, δικαστής!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΠΑΙΖΕΙ περίεργα παιχνίδια καμιά φορά η ζωή... Τόσα χρόνια αθλητικό δικαστή
διαθέταμε, και σοβαρές ποινές δεν «βλέπαμε».

*** Σήμερα που βρίσκεται στη Θεμιστοκλέους ένας άνθρωπος αποφασισμένος να
βάλει κάποια τάξη, δεν υπάρχει αντικείμενο...

*** Παρ' όλα αυτά, να δοθούν συγχαρητήρια στον συνταξιούχο εφέτη Δημήτρη
Σπύρου, πρόεδρο του δικαιοδοτικού οργάνου της ΕΠΑΕ, και ας χάλασε χθες το
στομάχι του Νικάκη...

*** Αυτή η κλήση σε απολογία του διαιτητή Σπύρου Παπαδάκου, μπορεί να ξάφνιασε
τον κλάδο της διαιτησίας, εντούτοις δείχνει δικαστή τολμηρό και αποφασισμένο.

*** Τι έκανε ο Παπαδάκος στο ντέρμπι Παναθηναϊκού-Ολυμπιακού; Υπέπεσε σε
σοβαρές παραβάσεις του κανονισμού.

*** Δεν έχει ξαναγίνει!

*** Είναι εντελώς βέβαιο πως σήμερα κιόλας οι διαιτητοπατέρες θα «σχίσουν τα
ρούχα τους», ως σύγχρονοι «φαρισαίοι», και πιθανώς να εκτοξεύσουν νομικά
επιχειρήματα που θα καταλήγουν στο κάτω τα χέρια από τους διαιτητές.

*** Πράγματι!

*** Και θα θελήσουν να διατηρήσουν μακριά από τον αθλητικό δικαστή τους
διαιτητές, διότι ενδέχεται πολύ σύντομα να μη μείνει κανείς από αυτούς στους
αγωνιστικούς χώρους.

*** Λεπτομέρεια με σημασία: ο κ. Σπύρου ενήργησε αυτεπαγγέλτως στην περίπτωση
Παπαδάκου, στηρίζοντας κατηγορητήριο με βάση τα δημοσιεύματα και τα σχόλια του Τύπου.

*** Που σημαίνει ότι ­ επιτέλους ­ ενεργοποιήθηκε μια διαδικασία την οποία οι
ελέγχοντες το επαγγελματικό ποδόσφαιρο θυμούνται μόνο όταν γουστάρουν...

*** Τελειώνοντας να επισημάνω ότι με τη χθεσινή απόφαση του αθλητικού δικαστή,
ανοίγουν οι ασκοί του Αιόλου.

*** Δεν πειράζει. Αν είναι κάποια στιγμή να καθαρίσει η ατμόσφαιρα, τόσο το
καλύτερο για όλους μας.

ΜΕΤΑ τον Λιθουανό Νικουλένας, το γνωστό ομορφόπαιδο που μας ήρθε από την
Πολωνία, ακόμη δύο αλλοδαποί δοκιμάστηκαν χθες στην Παιανία.

*** Ένας Κύπριος, 23 ετών, και ένας Νιγηριανός κυνηγός, ύψους 1μ.90.

*** Ο Δανιήλ, θέλοντας ίσως να «φυλάξει τα ρούχα του», εκτίμησε ότι το να
δοκιμάζει παίκτες δεν σημαίνει ότι ήρθαν κιόλας στον Παναθηναϊκό.

*** Καλό είναι αυτό, να το κρατήσουμε, διότι μπορεί και να μη γίνει τίποτε
απολύτως και ο πρόεδρος να συγχωρήσει τόσο τους Νορβηγούς Μίκλαντ-Στράντλι,
όσο και τον Κροάτη σταρ Ασάνοβιτς...

*** Πού ξέρεις, μπορεί τις προσεχείς ημέρες να αλλάξει και η διάθεση του
Σούκερ ή και του λογιστή της Ρεάλ...

*** Ο Σούκερ δεν είναι που βάζει τα γκολ στον Θρύλο;

Η ΑΕΚ ήταν που ανακοίνωσε μεταγραφή: Τον Μ. Καψή του Εθνικού.

*** Ο νεαρός είναι ήδη ο έκτος αμυντικός στη Νέα Φιλαδέλφεια και θεωρείται
προσωπική επιλογή του Μελισσανίδη.

*** Ανταλλάγματα δόθηκαν, αλλά δεν θα μάθουμε λεπτομέρειες...

*** Το σίγουρο είναι ότι ο Εθνικός χρειάζεται παίκτες, αφού χθες ο πρόεδρος
έδιωξε δέκα μαχητές.

*** Με τον Καψή έντεκα.

*** Στους «κομμένους» δεν περιλαμβάνεται ο υιός του προέδρου, προφανώς επειδή
θεωρείται κληρονόμος των μετοχών και λοιπών περιουσιακών στοιχείων της
πειραϊκής ΠΑΕ.

*** Συμβαίνουν...

ΤΡΙΒΕΣ στα ­ συνήθως ήρεμα ­ γραφεία της ΕΠΟ.

*** Ο φοβερός γραμματέας Γκαγκάτσης, επιτέλους αντελήφθη χθες το πρόβλημα που
δημιουργείται με την αποχή των ΠΑΕ από πρωτάθλημα και δελτία ΠΡΟ-ΠΟ και
απειλούσε τους πάντες.

*** (Όχι μετωπικά, βέβαια...).

*** Ποια είναι η ουσία; Ότι με δεδομένη την αναστολή των πρωταθλημάτων και
πέραν της 17ης τρέχοντος, τότε είναι σαφές ότι ημερομηνίες για την Εθνική
ομάδα θα ψάχνει ο Ιορντανέσκου και ημερομηνίες δεν θα βρίσκει.

*** Πέραν των ανειλημμένων υποχρεώσεων του Ολυμπιακού στο Τσάμπιονς Λιγκ και
του Πανιωνίου στο Κυπελλούχων.

*** Συμβουλή της στήλης: αν έχει δύναμη η ΕΠΟ (που έχει), ας αποτελέσει μοχλό
εξομάλυνσης εδώ και τώρα.

*** Εκείνα τα παράπονα στην ΟΥΕΦΑ για τις εσωτερικές μας κόντρες στο
ποδόσφαιρο, κανείς πια δεν τις θέλει.

*** Αρκετά ρεζιλευτήκαμε.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16332O121</ED>
<ID>
ID:15203

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O12&aa=1</URL></REF>


Article

<CATEGORY>vin10</CATEGORY>

 <H5>ΖΙΝΤΑΝ
</H5><H2>Ο Τζόρνταν είναι ξεχωριστός
</H2>
ΚΟΡΥΦΑΙΟΣ αθλητής του κόσμου εξελέγη ο Ζινεντίν Ζιντάν στην ετήσια ψηφοφορία
που διοργανώνει η Εκίπ. Ο Ζιντάν συγκέντρωσε 171 ψήφους έναντι 141 του Μάικλ
Τζόρνταν και 107 του Ελ Γκέρουι. Ωστόσο, ο Γάλλος άσος της Γιουβέντους δεν
αποδέχτηκε τον τίτλο, θεωρώντας πως ο Τζόρνταν είναι κατά πολύ ανώτερός του.
«Δεν ζω στον ίδιο πλανήτη με τον Τζόρνταν, ας είμαστε σοβαροί. Δεν μπορεί να
υπάρχει σύγκριση ανάμεσά μας. Ο Τζόρνταν είναι ξεχωριστός», ήταν τα λόγια του «Ζιζού».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16332O122</ED>
<ID>
ID:15250

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O12&aa=2</URL></REF>


Article

<CATEGORY>vin10</CATEGORY>

 <H5>ΜΠΡΟΛΙΝ
</H5><H2>Συγκρούστηκε με... τάρανδο
</H2>
ΜΕ... ΤΑΡΑΝΔΟ συγκρούστηκε το αυτοκίνητο του Σουηδού πρώην άσου Τόμας Μπρολίν!
Το ατύχημα συνέβη σε δρόμο κοντά στη Στοκχόλμη και λίγο έλειψε να στοιχίσει
την ζωή του πρώην διεθνούς επιθετικού. «Ο φύλακας άγγελός μου με βοήθησε.
Είμαι πολύ τυχερός που δεν τραυματίστηκα», δήλωσε ο Μπρολίν στην εφημερίδα «Aftonbladet».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16332O123</ED>
<ID>
ID:15289

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O12&aa=3</URL></REF>


Article

<CATEGORY>vin10</CATEGORY>

 <H5>ΝΤΕ ΜΠΟΥΡ
</H5><H2>Κοντά στην Μπάρτσα
</H2>
ΠΡΟΤΑΣΗ στον μέσο του Άγιαξ Ρόναλντ ντε Μπουρ έκανε η Νιουκάστλ. Ο Ολλανδός
διεθνής, ωστόσο, την απέρριψε με την αιτιολογία πως βρίσκεται πολύ κοντά σε
συμφωνία ­ όπως και ο αδερφός του Φρανκ ­ με την Μπαρτσελόνα. 
Βέβαια, σε περίπτωση που απολυθεί ο Φαν Γκάαλ, οι αδελφοί Ντε Μπουρ θα
αναγκαστούν να αναζητήσουν αλλού την τύχη τους και το πιο πιθανό είναι να
καταλήξουν στην Άρσεναλ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16332O124</ED>
<ID>
ID:15316

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O12&aa=4</URL></REF>


Article

<CATEGORY>vin10</CATEGORY>

 <H2>Πρώτη νίκη για τις κορασίδες </H2>
«ΜΕ ΤΟ δεξί» ξεκίνησαν οι κοπέλες μας τους αγώνες για την πρόκριση στην
τελική φάση του Πανευρωπαϊκού πρωταθλήματος βόλεϊ κορασίδων: 3-1 τη Βοσνία.
Εδώ πανηγυρισμοί για τη χθεσινή νίκη από τις Σουλούκου, Καλογήρου, Γιακουμή,
Παπαδόπουλου, Τικταπανίδου και Κατερίνη. Γερά, κορίτσια.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16332O125</ED>
<ID>
ID:15332

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O12&aa=5</URL></REF>


Article

<CATEGORY>vin10</CATEGORY>

 <H2>Πέντε χρόνια μετά! </H2>
ΠΕΝΤΕ χρόνια έχουν να αναμετρηθούν οι «αιώνιοι» σε πρωτάθλημα πόλο. Θα
προκύψει πάλι αύριο, ώρα 7 μ.μ. στον Πειραιά, με γηπεδούχο τον Ολυμπιακό. Ο
Παναθηναϊκός, έχοντας ισχυροποιηθεί αρκετά, δεν δείχνει να φοβάται το ντέρμπι.
Απορία: ο τερματοφύλακας του ΠΑΟ Πουλιόπουλος τι χρώμα σκουφάκι θα επιλέξει;
Λεπτομέρεια: ο Πουλιόπουλος έχει αγωνιστεί στον Θρύλο!
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16332O126</ED>
<ID>
ID:15343

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O12&aa=6</URL></REF>


Article

<CATEGORY>vin10</CATEGORY>

 <H5>Μορόζεβιτς, Σοκόλοβ πρωταγωνιστές των ημερών
</H5><H2>ΣΚΑΚΙ
</H2><H2></H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΟΡΟΖΕΒΙΤΣ ΚΑΙ Ιβάν Σοκόλοβ πρωταγωνιστούν σε δύο ισχυρότατα τουρνουά που
πραγματοποιούνται στην Παμπλόνα της Ισπανίας και στο Χάστιγκς της Αγγλίας
αντίστοιχα. Αν όμως ο Ιβάν Σοκόλοβ έχει ακόμη δρόμο μπροστά του μέχρι την
τελική επικράτηση, ο νεαρός Ρώσος Μορόζεβιτς χρειάζεται μόλις μισό βαθμό σε
δύο αγώνες για να αναδειχθεί πρώτος. Στην Παμπλόνα το τουρνουά
πραγματοποιείται για 9η φορά ενώ στην Αγγλία το «Χάστιγκς» έχει ιστορία 74 χρόνων.

Χάστιγκς, 5ος γύρος: Σοκόλοβ - Πονομαριόφ 1-0 (71 κινήσεις), Εμς - Σίποβ 1-0,
Μάιλς - Πλάσκετ 0,5-0,5, Σαλτάεβ - Σάντλερ 0-1, Φρεσινέ - Σπίλμαν 0,5-0,5.

Βαθμολογία: 1) Ι. Σοκόλοβ 4, 2) Σάντλερ 3,5, 3) Σίποβ 3, 4-6) Εμς, Πονομαριόφ,
Σπίλμαν 2,5 βαθμοί, 7-8) Μάιλς, Σαλτάεβ 2, 9-10) Φρεσινέ, Πλάσκετ 1,5 βαθμός.

Παμπλόνα, 7ος γύρος: Μορόζεβιτς - Βαλέγιο Πονς 1-0, Ιλέσκας - Κομάς 0,5-0,5,
Ντε λα Βίλα - Κρασένκοβ 0-1, Ξιέ Ζουν - Βαν Βέλι 0-1, Σουτόβσκι - Ντε λα Ρίβα 1-0.

Βαθμολογία: 1) Μορόζεβιτς 6, 2-3) Κρασένκοβ, Βαν Βέλι 4,5, 4) Ιλέσκας 3,5,
5-8) Βαλέγιο Ποντς, Ντε λα Βίλα, Ξιέ Ζουν, Σουτόβσκι 3, 9) Κομάς 2,5, 10) Ντε
λα Ρίβα 2 βαθμοί.

Σαλτάεβ (2.525) - Σάντλερ (2.660)

1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 α6 6. ζ4 ε5 7. Ιζ3 Ιβδ7 8.
Αδ3 Αε7 9. 0-0 0-0 10. Βε1 Πε8 11. α3 Ιγ5 12. Ρθ1 Αη4 13. Βζ2 ε: ζ4 14. Α: ζ4
Αθ5 15. Παδ1 Αη6 16. Πζε1 θ6 17. Αη3 Ιη4 18. Βη1 Αζ6 19. Ιδ4 Ββ6 20. Ιβ3 Α: γ3
21. β: γ3 Ιε5 22. Αζ1 ζ6 23. Αζ2 Παγ8 24. Πδ5 Αζ7 25. Ι: γ5 δ: γ5 26. Π: γ5
Ββ2 27. Π: γ8 Π: γ8 28. Αδ4 Β: γ2 29. Βε3 Ββ3 30. Πα1 β5 31. Αε2 Ιγ6 32. Αγ5
Πδ8 33. Βγ1 Βα4 34. Αβ4 Αη6 35. Αζ3 Ββ3 36. Αγ5 Πδ3 37. Βζ4 Π: γ3 38. Βδ6 Π:
ζ3 39. Β: γ6 Πγ3 40. Πε1 Βγ4 41. Βα8+ Ρθ7 42. Αβ4 Πε3 0-1

Εμς (2.585) - Σίποβ (2.635)

1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 α6 6. Αγ4 ε6 7. 0-0 Αε7 8.
α4 Ιγ6 9. Αε3 0-0 10. Ρθ1 Αδ7 11. ζ4 Πγ8 12. Αα2 Βγ7 13. Βε2 Ια5 14. Παδ1 Ιγ4
15. Αγ1 Πζδ8 16. η4 Βγ5 17. η5 Ιε8 18. ζ5 ε5 19. Ιδ5 Αζ8 20. β4 Βα7 21. Α: γ4
ε: δ4 22. η6 Ρθ8 23. η: ζ7 Ιγ7 24. Ιζ4 1-0

Ντε λα Βίλα (2.500) - Κρασένκοβ (2.655)

1. ε4 η6 2. δ4 Αη7 3. Ιζ3 δ6 4. γ3 Ιδ7 5. Αγ4 ε6 6. 0-0 Ιε7 7. Βε2 0-0 8. Πε1
α6 9. α4 β6 10. Αζ4 ε5 11. δ: ε5 δ: ε5 12. Αη3 Αβ7 13. Ια3 Ιγ8 14. Παδ1 Βε8
15. Αδ5 Α: δ5 16. ε: δ5 Ιδ6 17. Ιγ4 ζ6 18. Ιζδ2 Ιγ5 19. ζ4 Ι: α4 20. ζ: ε5 ζ:
ε5 21. Πα1 Ββ5 22. Ι: δ6 γ: δ6 23. Ιε4 Ι: β2 24. Β: β5 α: β5 25. Ι: δ6 Παδ8
26. Ι: β5 Π: δ5 27. Ιγ7 Πα5 28. Παβ1 Ιδ3 29. Πε3 ε4 30. Π: ε4 Α: γ3 31. θ4 Πα1
32. Π: α1 Α: α1 33. Ιβ5 Πζ5 34. Ιδ6 Πθ5 35. Πε7 β5 36. Πβ7 β4 37. Πβ8+ Ρη7 38.
Πβ7+ Ρζ6 39. Ιε8+ Ρε6 40. Ιη7+ Α: η7 41. Π: η7 Πβ5 0-1

Ξιέ Ζουν (2.510) - Βαν Βέλι (2.635).

1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 α6 6. Αε3 ε5 7. Ιζ3 Αε7 8.
Αγ4 0-0 9. 0-0 Αε6 10. Βδ3 β5 11. Α: ε6 ζ: ε6 12. Ιη5 Βγ8 13. ζ4 θ6 14. Ιθ3
Ιβδ7 15. ζ5 Ιγ5 16. Α: γ5 Β: γ5+ 17. Ρθ1 β4 18. Ιε2 ε: ζ5 19. Π: ζ5 Παγ8 20.
Πγ1 Βγ4 21. Ιζ2 Β: δ3 22. γ: δ3 Π: γ1+ 23. Ι: γ1 Πγ8 24. Ιβ3 α5 25. Ιδ1 α4 26.
Ιδ2 Πγ2 27. Ιζ1 Ιη4 28. Ιζε3 Ι: ε3 29. Ι: ε3 Πε2 30. Πζ3 Αη5 0-1

Σουτόβσκι (2.575) - Ντε λα Ρίβα (2.510)

1. ε4 γ5 2. Ιζ3 Ιγ6 3. Αβ5 η6 4. Α: γ6 β: γ6 5. 0-0 Αη7 6. Πε1 Ιθ6 7. γ3 0-0
8. δ4 γ: δ4 9. γ: δ4 δ5 10. ε5 ζ6 11. θ3 Ιζ7 12. Ιγ3 Αζ5 13. ε6 Ιδ6 14. Ιθ4
Αε4 15. ζ3 η5 16. ζ: ε4 η: θ4 17. ε: δ5 γ: δ5 18. Ι: δ5 Ιζ5 19. Ββ3 Πβ8 20.
Βγ4 Πγ8 21. Ββ5 Πβ8 22. Βγ6 Ι: δ4 23. Βγ4 Ιζ5 24. Πδ1 Βε8 25. Βη4 Ιη3 26. Αθ6
Ιθ5 27. Ι: ε7+ Β: ε7 28. Πδ7 Βγ5+ 29. Ρθ1 Βε5 30. Π: η7+ Ρθ8 31. Πδ1 Πη8 32.
Π: η8+ 1-0

* Χωρίς ιδιαίτερες εκπλήξεις πραγματοποιήθηκε ο δεύτερος γύρος στα Άνω Λιόσια.
Οι αγώνες γίνονται μέσα σε ευχάριστο κλίμα στο Δημαρχείο των Άνω Λιοσίων,
καθημερινά, απογευματινές ώρες.

Τα κυριότερα αποτελέσματα του 2ου γύρου ήταν: Τεγγελίδης - Ιμπραγκίμοβ 0-1,
Μιλαντίνοβιτς - Λογοθέτης 1-0, Κούκος - Κρ. Γκεοργκίεβ 0-1, Ντάτσης - Σαξ 0-1,
Γρίβας - Τσιάμης 1-0, Αγγουρίδης - Παπαϊωάννου 0-1, Γκουσεΐνοβ - Ευθυμάκης
1-0, Χ. Συμεωνίδης - Γκελασβίλι 0-1, Κόγκαν - Νίκας 1-0, Τσιβελεκίδης -
Σκέμπρης 0-1, Μουτούσης - Ν. Παναγιωτόπουλος 1-0, Παρασκευαΐδης - Στανογιόσκι
0-1, Τζερμιαδιανός - Ζαμίτ 1-0, Άρμπεν - Φλίαρ 0-1, Τσέλα - Ντιμπουά 1-0,
Ντούρος - Βουλ (Ρωσ. 2.445) 0,5-0,5, Τζούμπας - Κ. Μουρούτης 0,5-0,5,
Αναιρούσης - Ι. Συμεωνίδης 0,5-0,5, Χαλιαμάνης - Σκαπέρδας 0,5-0,5, Άτζιτς
(Γιουγκ. 2.230) -Σπερδόκλη 0,5-0,5, Αλ. Παναγιωτόπουλος - Τράμπερτ (Γερμ.
2.225) 0,5-0,5, Ι. Μάκκα - Τάρε (Αλβ. 2.195) 0,5-0,5, Πετράκη - Δ. Καρανικόλας
0-1, Παπασταυρόπουλος - Ράπτης 0,5-0,5, Ι. Νικολαΐδης - Β. Παπαδοπούλου 1-0 κ.ά.

<REF><SOURCE>ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16332O991</ED>
<ID>
ID:15211

</ID><URL>http://ta-nea.dolnet.gr/neaweb/neafile.print_unique?e=A&f=16332&m=O99&aa=1</URL></REF>


Article

<CATEGORY>vin09</CATEGORY>

 <H5>ΟΧΙ ΣΤΗ «ΧΟΛΙΓΟΥΝΤΟΠΟΙΗΣΗ» ΛΕΕΙ Ο ΣΥΓΓΡΑΦΕΑΣ ΤΟΥ ΜΠΕΣΤ ΣΕΛΕΡ ΛΟΥΙ ΝΤΕ ΜΠΕΡΝΙΕΡ
</H5><H2>Κεφαλονίτικο... μαντολίνο στο Χόλιγουντ
</H2>
Ο συγγραφέας Λουί ντε Μπερνιέρ με το... «Μαντολίνο του Λοχαγού Κορέλι» και οι
δύο υποψήφιοι σταρ ­ για την ενσάρκωση του λοχαγού του στη μεγάλη οθόνη ­
Ντάνιελ Ντέι Λιούις (αριστερά) και Τομ Κρουζ (δεξιά)

Η Κεφαλονιά του '40, από θέμα του πρώτου σε πωλήσεις βιβλίου στην Αγγλία, για
το 1998, τώρα ­ αρχές του 1999 ­ θα γίνει και θέμα ταινίας. Η οποία, προτού
καν αρχίσει να γυρίζεται, έγινε ήδη πολύκροτη! Ο λόγος για το «Μαντολίνο του
Λοχαγού Κορέλι», το μυθιστόρημα που αποτελεί το εκδοτικό φαινόμενο της
δεκαετίας, καθώς έχει ήδη πουλήσει 1.000.000 αντίτυπα μόνον στη Βρετανία!
Πρόκειται για το έργο του Βρετανού ελληνιστή, Λουί Ντε Μπερνιέρ, το οποίο
διαδραματίζεται στην Κεφαλονιά στη διάρκεια του Β' Παγκοσμίου Πολέμου, και
αφηγείται ένα κωμικοτραγικό ρομάντσο, ανάμεσα σε μία ωραία Κεφαλονίτισσα, την
Πελαγία ­ η οποία είναι αρραβωνιασμένη με τον νησιώτη ψαρά Μαντρά ­ και έναν
Ιταλό αξιωματικό, τον λοχαγό Κορέλι.

Το «Μαντολίνο του Λοχαγού Κορέλι», που προκάλεσε αίσθηση στον λογοτεχνικό και
εκδοτικό κόσμο, με τις μαζικές πωλήσεις του, πρωτοκυκλοφόρησε το 1994. Φέτος
κι ενώ η επιτυχία του βιβλίου βρίσκεται στο ζενίθ, άναψε η μάχη για την
κινηματογραφική αποτύπωση του Αντόνιο Κορέλι ­ και του μαντολίνου του! Ο
συγγραφέας Λουί ντε Μπερνιέρ είναι αποφασισμένος να μην επιτρέψει τη
«χολιγουντοποίηση» του ρομαντικού του ήρωα.

Η Working Title, η βρετανική εταιρεία παραγωγής ταινιών, η οποία προσέκτησε τα
δικαιώματα του μπεστ-σέλερ, θεωρεί ότι ο Κορέλι χρειάζεται ένα «μεγάλο όνομα»
να τον παραστήσει στη μεγάλη οθόνη, ώστε να προβληθεί επιτυχώς η ταινία στο
εξωτερικό. Και γι' αυτόν τον λόγο, έχει πλησιάσει τον Τομ Κρουζ, για τον ρόλο
του ρομαντικού ήρωα. Υπό συζήτηση ­ για τον ίδιο ρόλο ­ είναι και το όνομα του
Ντάνιελ Ντέι Λούις.

Ο ντε Μπερνιέρ όμως, αν και δεν έχει, τύποις, δικαίωμα να ασκήσει «βέτο» για
τους ηθοποιούς της ταινίας, σκοπεύει να χρησιμοποιήσει ηθική πίεση,
προκειμένου να εξασφαλίσει ότι ο λοχαγός Κορέλι δεν θα «ευνουχιστεί» εις το
όνομα ενός χολιγουντιανού αστέρα και υπέρ των ταμειακών αποδοχών. Ο συγγραφέας
του «Μαντολίνου του λοχαγού Κορέλι», έχει πει σε φίλους του ότι δεν θέλει το
έργο του να «χολιγουντοποιηθεί», και να του δοθεί ένα γλυκανάλατο τέλος. «Έχω
παραδώσει το μωρό μου σε κάποιους άλλους και θα πρέπει να ζήσω με τις επιλογές
που αυτοί θα κάνουν. Όμως εάν εκείνοι αποφασίσουν να βάλουν ως πρωταγωνιστή,
έναν λανθασμένο ηθοποιό, δεν σημαίνει πως πρέπει να είμαι ευτυχής με αυτήν την επιλογή».

Η ταινία πρόκειται να σκηνοθετηθεί από τον Ρότζερ Μίτσελ, μόλις εκείνος
τελειώσει τα γυρίσματα της ταινίας «Notting Hill» ­ της συνέχειας του φιλμ
«Τέσσερις Γάμοι και μία Κηδεία», στην οποία πρωταγωνιστούν η Τζούλια Ρόμπερτς
και ο Χιού Γκραντ.

Αν και στο επίκεντρο του έργου του Ντε Μπερνιέρ είναι η Κεφαλονιά, η Working
Title σκέπτεται να γυρίσει την ταινία στην Αλβανία, καθώς, όπως πιστεύει, «η
Κεφαλονιά είναι πια θύμα της επιτυχίας του βιβλίου και οι τουρίστες
στριμώχνονται πλέον στα ερείπια του μεγάλου σεισμού».

Τα γυρίσματα της ταινίας θα μπορούσαν να ξεκινήσουν από την άνοιξη, εάν βρεθεί
ο ηθοποιός που θα πρωταγωνιστήσει στο «Μαντολίνο». Ο Μίτσελ έχει ήδη
συμφωνήσει να δώσει τον ρόλο της Πελαγίας ­ μιας αποφασιστικής Ελληνίδας, που,
μέχρι το τέλος του έργου θα πρέπει να... γεράσει μισόν αιώνα ­ σε μία σχετικά
άγνωστη ηθοποιό. Αλλά για τον πρωταγωνιστή δεν έχει ακόμη οριστικοποιηθεί τίποτε...

Σεναριογράφος του έργου είναι η Σον Σλόβο, κόρη του Νοτιοαφρικανού ακτιβιστή
Τζο Σλόβο, η οποία μέχρι τώρα έχει κάνει πέντε απόπειρες να μετατρέψει το
βιβλίο σε δίωρη ταινία. Η Σλόβο αρνείται να αποκαλύψει τι έκοψε από τις 430
σελίδες του βιβλίου, ώστε να καταλήξει στις 110 σελίδες του σεναρίου, αλλά,
παραδέχεται ότι πρόθεσή της είναι να χειριστεί τις σκηνές πολέμου της ταινίας
με προσοχή, και ανέφερε ότι αποτελεί «πρόβλημα» το ότι ο χαρακτήρας του Κορέλι
δεν εμφανίζεται στο βιβλίο ­ παρά από τη σελίδα 157.

Η Σλόβο πιστεύει ότι ο Κρουζ θα έπαιζε υπέροχα, τον Κορέλι. «Ο Κρουζ έχει
εξελιχθεί σε έναν πολύ δυνατό ηθοποιό, σε ταινίες όπως το «Γεννημένος την 4η
Ιουλίου» και «Τζέρι Μακγουάιρ» λέει, «αλλά, μπορεί να είναι υπερβολικά ωραίος,
και μπορεί και να μην είναι και διαθέσιμος». Φαίνεται δε ότι ο Τομ Κρουζ θα
είναι ελεύθερος, για ένα διάστημα, στην άνοιξη του 2000.

Εντούτοις, άνθρωποι του ντε Μπερνιέρ αναφέρουν ότι ο συγγραφέας δεν είναι
ιδιαίτερα «θερμός» απέναντι στην ιδέα του να βγάλει εκατομμύρια δολαρίων από
μία ταινία με εισπρακτική επιτυχία ­ με κάθε θυσία. Ο συγγραφέας μπορεί να
έχει σταματήσει πλέον να διδάσκει, διατηρεί εντούτοις ένα πολύ «κλειστό» στυλ
ζωής και προτιμά το ψάρεμα και την κατασκευή μαντολίνων!
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16332P011</ED>
<ID>
ID:15212

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P01&aa=1</URL></REF>


Article

<CATEGORY>vin09</CATEGORY>

 <H2>Μουσική
</H2>
Ο διάδοχος του Μπομπ Ντίλαν, Μπεκ, μιλά στα «ΝΕΑ»

σελ 3
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16332P012</ED>
<ID>
ID:15257

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Τέλος οι «κοκαλιάρες» στα ­ αμερικανικά ­ σίριαλ. Ήρθε η ώρα των... στρουμπουλών

σελ 5
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16332P013</ED>
<ID>
ID:15296

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P01&aa=3</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΕΣ ΝΥΧΤΕΣ ΓΙΑ ΤΑ ΘΕΟΦΑΝΕΙΑ
</H5><H5>«ΖΩΝΤΑΝΑ»
</H5><H2>Εορταστικές άριες
</H2>
Ελληνοιταλική μουσική συνεργασία από τους Χ. Darawish (στη σκηνή «Στον αέρα»)

Εορταστική συναυλία με τη Λυδία Αγγελοπούλου (μέτζο σοπράνο), τον Σταμάτη
Μπερή (τενόρος) και τη Μαρία Θωμά (σοπράνο) πραγματοποιείται αύριο στις 8.30,
στο Δημοτικό Κινηματοθέατρο «Γιάννης Ρίτσος» (Κρήτης και Θεμιστοκλέους, στην
Αγία Βαρβάρα, τηλ. 5397.223), με πρωτοβουλία της Δημοτικής Επιχείρησης
Ανάπτυξης του Δήμου Αγίας Βαρβάρας. Η μουσική διεύθυνση είναι του Ελευθερίου Καλκάνη.

ΟΜΙΛΙΕΣ

«Ερμηνευτικές αναγνώσεις κειμένων νεοελληνικής λογοτεχνίας» είναι το θέμα που
θα αναπτύξει το απόγευμα στις 7.30, στο Ίδρυμα Γουλανδρή-Χορν (Μ. Αυρηλίου 5,
στους Αέρηδες, τηλ. 3219.532), ο Στέφανος Ροζάνης.

*** Με θέμα «Ο κβαντικός άνθρωπος» μιλάει αύριο το βράδυ στις 8, στο
«Ιδεο-θέατρον» (Στουρνάρη 57, τηλ. 5237.543), ο Δημήτρης Νανόπουλος.

ΕΚΘΕΣΗ

Έκθεση με τις ζωγραφιές του νέου βιβλίου της Βάσως Ψαράκη «Η Μάγισσα η
Σουμουτού και οι Δράκοντες», που κυκλοφορεί από τις εκδόσεις Πατάκη,
εγκαινιάζεται απόψε στις 7, στην «Αίθουσα Τέχνης Αθηνών» (Γλύκωνος 4, στη
Δεξαμενή, τηλ. 7213.938).

ΘΕΑΤΡΟ

Τελευταίες παραστάσεις, από αύριο μέχρι και το Σάββατο, για το έργο του
Φεντερίκο Γκαρθία Λόρκα «Ο Περλιμπλίν και η Μπελίσα», που παρουσιάζεται στο
Δημοτικό Θέατρο Καλαμαριάς, Μεταμορφώσεως 7-9, στο Παλαιό Δημαρχείο, τηλ.
(031) 458.591. Η μετάφραση είναι του Νίκου Γκάτσου, η σκηνοθεσία του Βαγγέλη
Θεοδωρόπουλου, τα σκηνικά του Αντώνη Δαγκλίδη, τα κοστούμια της Κλαιρ
Μπρέισγουελ, η μουσική του Στάμου Σέμση, οι χορογραφίες της Αγγελικής
Στελλάτου, οι φωτισμοί του Γιώργου Ταρκάση και οι κούκλες και η διδασκαλία του
κουκλοθεάτρου της Εμμανουέλας Καποκάκη.

ΠΑΡΤΙ

Λόγος για πάρτι. Ο Χρίστος Ζωγόπουλος επανέρχεται στα πλατό του «Plus Soda»,
απόψε, με ένα πολύωρο σετ. Δημοφιλής τα μάλα για τις μουσικές του, αναμένεται
να φέρει στο κλαμπ της Ερμού «φαν» από τα παλιά ως τα πιο τελευταία πάρτι.

Χάρης και Πάνος Κατσιμίχας απόψε, αύριο και για όλο τον μήνα, στο «Γυάλινο
Μουσικό Θέατρο» (Λεωφ. Συγγρού 143, 9316.101), σε μια μουσική παράσταση με
τίτλο «Ε, ρε γλέντια», με τραγούδια από τα «Ζεστά Ποτά» μέχρι την «Παράλληλη
δισκογραφία». Μαζί τους το συγκρότημα Ανοιχτή Θάλασσα.

*** Μια αναδρομή στις σημαντικότερες στιγμές του ρεμπέτικου (Παπαϊωάννου,
Βαμβακάρη, Χατζηχρήστο, Μπάτη, Παγιουμτζή, Τσιτσάνη, Μπαγιαντέρα, Γενίτσαρη)
παρουσιάζουν το βράδυ, στις «Σειρήνες» (Λεωφ. Αλεξάνδρας 89 και Δρόση 1, τηλ.
6426.529), ο Γιώργος Τζώρτζης και ο Κώστας Τσιατάς.

*** Τραγούδια από τον καινούργιο της δίσκο παρουσιάζει σήμερα και αύριο, στις
10.30 το βράδυ, στο «Τσάι στη Σαχάρα» (Λαοδικείας 18, στα Ιλίσια, τηλ.
7780.069) η Γιώτα Βέη.

*** Albie Donelly's Supercharge απόψε, στο «Blues Hall» (Λεωφ. Αρδηττού 44,
στο Μετς, τηλ. 9247.448). Αύριο, στον ίδιο χώρο, η τραγουδίστρια των μπλουζ
Ε.C. Scott.

*** Χ. Darawish, με τραγούδια από την Ιταλία και την Ελλάδα, δερβίσικους
χορούς και αυτοσχεδιασμούς απόψε στις 10, στη μουσική σκηνή «Στον αέρα» (στην
Κεντρική Πλατεία της Πετρούπολης).
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16332P021</ED>
<ID>
ID:15218

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P02&aa=1</URL></REF>


Article

<CATEGORY>vin09</CATEGORY>

 <H2></H2><H2>«Τηλέφωνο»
</H2><H2></H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Είναι φίλη μου χρόνια. Έρχεται σπάνια στο σπίτι. Συνήθως με ενημερώνει απ' το
τηλέφωνο. Ε, μικρός. Τι μικρός; 30 χρόνων είναι ο άνθρωπος. Του '72 γεννηθείς.
('72 και τριάντα που λέει ότι είναι; ωραία, ευτυχισμένο το 2002, μπήκαμε στην
ΟΝΕ. Σε δύο χρόνια έχουμε Ολυμπιακούς)... Όχι πια δουλειά; Στο σπίτι της Έρσης
τον γνώρισα, έφερε το delivery, βαριότανε η Έρση τα μαγειρέματα
πρωτοχρονιάτικα (λες και καθημερινιάτικα με το καζάνι στη φωτιά είναι το
Ερσάκι) και πήρε ένα catering, και μας το έφερε το παιδί... Ναι, Τόλη τον
λένε... Γι' αυτό σε παίρνω. Τι να κάνω. Μήπως είναι φθορά; Δεν ξέρω. Αφού όμως
τον θέλω; Εσύ δεν μου 'πες πάνω απ' όλα το κέφι μας; Ή η Ελένη; Κάποιος μου το
'πε τέλος πάντων. Αλλά πάλι είναι σωστό που είναι μικρότερος; Όχι, τι θα πει ο
κόσμος! Πολύ που χέστηκα, ποιος ενδιαφέρεται άλλωστε με ποιον τραβιέσαι, ποιον
παντρεύτηκες και με ποιον πνίγεσαι, τριάρι στον ακάλυπτο να στάζουνε τα
απλωμένα ρούχα τών από πάνω, σταλιά σταλιά, σαν τύψεις, αλλά μέσα μου μήπως το
πληρώσω αλλιώς, κατάλαβες; Μήπως αυτή η διαφορά της ηλικίας με βάλει και μένα
στην υπόνοια, γιατί έρχεται τώρα μαζί μου; Μήπως για το χρηματικό; (Ποιο
χρηματικό, αυτή δεν έχει φράγκο) και πάλι αυτή η περίεργη, να το πω έτσι,
σχέση, μήπως κάνει κακό στην καριέρα μου; (Ποια καριέρα, μια φορά στα τρία
χρόνια να παίξει σε κάνα ΔΗΠΕΘΕ ­ αυτή το λέει ΔΗΠΕΘΑΙΝΕΙ ­ καμιά υπηρέτρια,
καμιά μάνα, καμιά παραμάνα, και... ­ ρε Σταμάτη, εσύ που 'σαι στα κόλπα, πες
του Τσιάνου να με πάρει στο Χορό να βγάλω το καλοκαίρι), δεν ξέρω,
προβληματίζομαι. Να τον δω; Να μην τον ξαναδώ; Τώρα τον περιμένω να το
συζητήσουμε. Είναι κι αυτό το όνομα, Τόλης. Πολύ λαϊκάντζα ρε παιδί μου.
Μυρίζει συνεργείο (την ίδια τη λένε κάτι μεταξύ Ζέτα και Λέτα)... Και να σου
πω και το άλλο; Εγώ όταν ερωτεύομαι ξαναγεννιέμαι, γιατί του λέω του
καινούργιου τη ζωή μου απ' την αρχή και κάθε φορά, στην αφήγηση, ανάλογα με
τον τύπο, για να του γίνω πιο αρεστή, κατάλαβες, όλο και κάτι αλλάζω. Στο
τέλος με τόσα ψέματα ­ τώρα ψέματα, μην τα υπερβάλλουμε κιόλας ­ πες-πες,
ξέχασα και γω η ίδια τι είναι αλήθεια τι δεν είναι. Πού έμενα μικρή, αν
γεννήθηκα στην Κρήτη ή σε κάποιο άλλο νησί; Έχω πλούσιο πατέρα; Η μάνα μου θα
ζει; Στο θέατρο είμαι από χόμπι, ξέρω να κολυμπάω; Έχω πάει στην Αγγλία; Μου
αρέσει η τεκίλα; Τα μαλλιά μου είναι χένα ή κάηκαν στη βαφή; Τι μ' αρέσει, τι
ψηφίζω, τι γουστάρω και τι φτύνω;... Σταμάτη μου, ποια είμαι;

Έλα ντε, ποια είναι; Από πού είναι; Πού την ξέρω;

Δεν ξέρω.

Αγνοώ.

Αυτό που ξέρω είναι πως την αγαπάω.

Και για να το πω πιο ιερατικά.

Πιο αρχιεπισκοπικά.

Εγώ αυτή τη Ζέτα-Λέτα πολύ «την πάω».

Εκτός αν μου υποδείξετε εσείς έναν άλλον τρόπο αλλαγής και διαγραφής του
παρελθόντος χρόνου.

Άντε και του χρόνου.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16332P022</ED>
<ID>
ID:15261

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P02&aa=2</URL></REF>


Article

<CATEGORY>vin09</CATEGORY>

 <H5>... και η τέχνη των παραπομπών
</H5><H2>Η τέχνη του προγράμματος...
</H2><H2></H2>
<AUTHOR>Γ.Δ.Σ.</AUTHOR>

Μίλαν Κούντερα

Το Κρατικό Θέατρο Βορείου Ελλάδος υπό τον Διαγόρα Χρονόπουλο συνεχίζει την
καλή παράδοση που ξεκίνησε επί Βασίλη Παπαβασιλείου, με τα εξαιρετικά κομψά
σχεδιασμένα προγράμματα για τις παραστάσεις του. Δεν υπάρχει, βέβαια, πια το
κείμενο του έργου στις εκδόσεις αυτές, αλλά τα άλλα κείμενα είναι διαφωτιστικά
και καλύπτουν σφαιρικά την παράσταση. Για του λόγου το αληθές, έχω στα χέρια
μου τα προγράμματα των τριών παραστάσεων που παίζονται τώρα από το ΚΘΒΕ:
«Παραμύθι χωρίς όνομα» ­ το επιμελήθηκε η Γιάννα Τσόκου ­, «Ο Ιάκωβος και ο
αφέντης του» και «Οδυσσεβάχ» (της Γιάννας Τσόκου επιμέλεια και πάλι, με έξυπνα
χαρτοκοπτικά παιχνίδια για τους πιτσιρίκους μετά την παράσταση).

Να επιμείνω, όμως, στο πρόγραμμα του «Ιάκωβου» του Μίλαν Κούντερα. Έγραφε προ
καιρού στις σελίδες μας ο Δημήτρης Δασκαλόπουλος για το πρόβλημα των
παραπομπών, που οπωσδήποτε δεν πρέπει να λείπουν από τα φιλολογικά και
επιστημονικά κείμενα αλλά που, ενίοτε, η κατάχρησή τους καταντάει κουραστική
την ανάγνωση. Συμφωνώ. Το έχω προσέξει και σε ορισμένα από αυτά τα προσεγμένα
έντυπα προγράμματα που εκδίδουν πια πολλά θέατρα. Μου βγαίνουν τα μάτια να
πηγαινοέρχομαι από το κείμενο στις κάτωθεν σημειώσεις και πλήττω έως και
εκνευρίζομαι με κείμενα κατά τα άλλα ενδιαφέροντα. Φαίνεται, όμως, ότι κάποτε
κάποτε βρίσκεται και η σωστή λύση. Στο πρόγραμμα του «Ιάκωβου» το οποίο
επιμελήθηκε με κέφι, η Ιφιγένεια Ταξοπούλου δεν παραθέτει μόνον το έξοχο,
λαμπερό κείμενο του συγγραφέα «Εισαγωγή σε μια παραλλαγή», αλλά στήνει, σε
συνεργασία με τους ταλαντούχους γραφίστες του «Colibri», με ευφυΐα, στην
αντικρινή σελίδα, τις απαραίτητες και διαφωτιστικές παραπομπές με κείμενα του
ίδιου του Κούντερα από την «Τέχνη του μυθιστορήματος», με αποσπάσματα από και
για τον «Ζακ τον μοιρολάτρη» του Ντιντερό, του οποίου παραλλαγή είναι το έργο
του Κούντερα, με αναφορές στο μυθιστόρημα του Λόρενς Στερν «Τρίστραμ Σάντι»
που ενέπνευσε τον Ντιντερό για τον «Ζακ», με βιογραφικά των συγγραφέων και
χίλιες δυο άλλες λεπτομέρειες, που «παίζουν» με διαφορετικά τυπογραφικά
στοιχεία ανάμεσα σε κομψές γραμμές. Τελικά, λίγη φαντασία και λίγο γούστο
χρειάζονται μόνο...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16332P023</ED>
<ID>
ID:15298

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P02&aa=3</URL></REF>


Article

<CATEGORY>vin09</CATEGORY>

 <H2>Η Αθήνα και η γλώσσα του χθες </H2>
<AUTHOR>Χ.</AUTHOR>

Δημήτρης Τσατσούλης

«Τα μαθήματα μαθαίνω / μαθημένος εις την μάθην / Η μαθητική μου μέθη / μ'
έχει βάλει σε μια τάξη». Στίχοι του Μιχαήλ Μητσάκη που γράφτηκαν
εκατό περίπου χρόνια πριν. Θα μπορούσαν να είναι μια ευχή για όσα συμβαίνουν
τις μέρες μας στην παιδεία, μα δεν είναι τίποτα παραπάνω από ένα τραγούδι του
έργου «Αθηναϊκαί Σελίδες» σε μια γλώσσα όμορφη και ξεχασμένη, που ολοκληρώνει
αύριο την παρουσίασή του στο γκαράζ του Εθνικού Θεάτρου. Ο Δημ. Τσατσούλης
επέλεξε τα κείμενα του Μητσάκη και τα επεξεργάστηκε δραματουργικά και η
Σωτηρία Κολόζου σκηνοθέτησε την παράσταση κρατώντας για τον εαυτό της τον ρόλο
της αφηγήτριας. Οι ηθοποιοί της ομάδας «Δίμιτος» (Δημ. Φοινίτσης, Σουλτάνα
Κουβρούκη, Αργυρώ Δεληζώνα, Άρης Πρωτοπαπάς, Ξένια Κοροβέση κ.ά.) ζωντάνεψαν
φιγούρες και εικόνες μιας άλλης εποχής...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16332P024</ED>
<ID>
ID:15323

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P02&aa=4</URL></REF>


Article

<CATEGORY>vin09</CATEGORY>

 <H2>Δύσκολοι καιροί για πρίγκιπες </H2>
<AUTHOR>Α.Ν.</AUTHOR>

Θυμάστε τα περί «φυτωρίου» νέων μεγάλων ηθοποιών του θεάτρου; Τα διθυραμβικά
σχόλια, που δικαιωματικά κάποτε συνόδευαν κάθε μνεία στη βρετανική Royal
Shakespeare Company, η οποία και συνέχιζε, αφενός, τη μεγάλη κλασική παράδοση
του αγγλικού θεάτρου, γαλουχούσε δε και ενθάρρυνε νέους ηθοποιούς. Δεν ισχύει
πια... Τα τελευταία χρόνια μία απέραντη... πλήξη και ένα βαθύ γκρίζο είναι τα
στοιχεία που κυριαρχούν στο τοπίο του πάλαι ποτέ φημισμένου και ακτινοβόλου
RSC. Όπως αποκαλύπτουν και οι «Sunday Times», τόσο η προχειρότητα όσο και η
κακογουστιά και η απαισιοδοξία είναι τα σημερινά χαρακτηριστικά του. Και η
έγκριτη εφημερίδα συνοδεύει το εν λόγω άρθρο με ένα σκίτσο του Σαίξπηρ, από το
μάτι του οποίου κυλάει ένα τεράστιο δάκρυ. Δύσκολοι καιροί για πρίγκιπες...
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16332P025</ED>
<ID>
ID:15336

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P02&aa=5</URL></REF>


Article

<CATEGORY>vin09</CATEGORY>

 <H5>Ο Μπεκ μιλά στα «ΝΕΑ»: «Γράφω τραγούδια για το κορίτσι μου»
</H5><H5>Οι κατά Μπεκ αντιθέσεις
</H5><H2>Ντίλαν: Ιδού ο διάδοχός μου!
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Ο Μπομπ Ντίλαν έχει πει πως αυτό το παιδί έχει σπουδαίο μέλλον μπροστά του. Ο
Τζόνι Κας, πως η μουσική των βουνών τρέχει στο αίμα του. Όλα τα εξώφυλλα των
περιοδικών τού έχουν υποταχθεί και προσωπικά εγώ βρέθηκα σε όρια ψύχωσης με τα
καινούργια τραγούδια του Μπεκ, όταν το Mutations έφτασε στα χέρια μου σε
κασέτα (πριν βγει το CD) και κόλλησε σε όλα τα κασετόφωνα που μπορεί να είχα
επιρροή. Αλλά αυτό δεν είναι το παράξενο (έχει ψηφιστεί ο πιο σημαντικός
άνθρωπος στον κόσμο με τη λίστα των 100 της μοντέρνας πολιτιστικής
αριστοκρατίας), άλλο είναι. Που έχουμε τον Μπεκ στην άκρη της γραμμής από τη
Ν. Υόρκη να μας λέει πως εκείνος «κάνει απλώς αυτό που νιώθει».

</H3><H3></H3>
Ο Μπεκ ανακαλύπτει νέους ήχους. Με ένα «πάτσγουερκ» από παλιές μουσικές και
καινούργιες τεχνικές

Μετάλλαξη, μετατροπή-Mutations. Ένα δάχτυλο κομμένο (σαν να είχε πέσει από τα
γυρίσματα του «Μπιγκ Λεμπόφσκι» των αδελφών Κοέν), το οποίο, αν γύριζες από
την άλλη πλευρά, αντί για αγγεία έβλεπες καλώδια... ­ είναι η υποδοχή που
κάνει ο Μπεκ στη διεύθυνσή του στο Ίντερνετ. «Κατά κάποιο τρόπο ­ λέει ­ νιώθω
κι εγώ μεταλλαγμένος. Η μουσική που κάνω είναι κι αυτή μια μετάλλαξη. Εννοώ
πως δεν πρόκειται για κάτι καθαρό, δεν έχει ούτε την καθαρότητα του ροκ, που
είχε η μουσική των γονιών μας. Είναι σαν να έχουμε φθάσει στη μέση του δρόμου,
εκεί που η παράδοση συναντάει την τεχνολογία. Είναι πολλά πράγματα μαζί. Αλλά
όλη η μουσική της δεκαετίας του '90 αυτή την εντύπωση δεν δίνει;»

Καθόλου δεν διαφωνώ. Μέσα στο Mutiations, για παράδειγμα, είναι σαν να
συναντιούνται ο Γουίλι Νέλσον, ο Καετάνο Βελόζο και οι Prodigy. Αυτό το
τελευταίο μην το πάρετε και πολύ τοις μετρητοίς. Βασιστείτε κυρίως στα κάντρι
στοιχεία του. Ένας φολκ-σπέις (από το «Διάστημα) ροκ δίσκος, που το πρώτο του
τραγούδι (το σινγκλ που λέμε) είναι μία... σάμπα.

«Ναι. Για το συναίσθημα περισσότερο. Σαν μιΑ πρόσκληση για πάρτι. Το αισθάνεσαι».

Πραγματική απόλαυση. Ο Μπεκ ακούγεται από τη Ν. Υόρκη, απΌ την άλλη άκρη του
ψηφιακού, πολύ συνεσταλμένος. Ίσως γιατί ήρθαν όλα τόσο ξαφνικά. Ο απόλυτος
πρωταγωνιστής της σύγχρονης μουσικής σκηνής, που μας εξομολογείται πως
«ετοίμασα αυτή τη δουλειά για να αρέσει στο κορίτσι μου. 
Μοιάζει περισσότερο με ένα ρομάντζο». Ο Μπεκ είναι ερωτευμένος. «Η έμπνευση
ήταν από την κοπέλα μου, από κάποιες συζητήσεις, από ιδέες που υπήρχαν. Μερικά
τραγούδια έχουν γραφτεί και τρία, τέσσερα χρόνια πριν». Για να ξέρετε, δεν
θεωρεί το Mutations σαν κανονικό άλμπουμ, σαν τη συνέχεια δηλαδή του άλλου
εκείνου σπουδαίου του Odelay. «Είναι ένα ενδιάμεσο έργο. Τωρα γράφω τα
κομμάτια του επόμενου δίσκου. Που μπορώ να πω θα είναι τελείως διαφορετικός».

Τον ρωτάω τι είναι αυτό που ψάχνει, που αναζητάει, όταν γράφει μουσική και μου
λέει πως κοιτάει κάθε φορά να μην του αρέσουν τα τραγούδια! «Δεν θέλω να είναι
τέλεια, θέλω απλώς να μου δίνεται η αφορμή να συνεχίζω. Μ' αρέσει που αρέσει
στον κόσμο, δεν επιδιώκω με κάθε τρόπο να δείχνω προβληματισμένος, είναι φορές
που θέλω να είμαι ακόμη και αφελής...». Απλά, κάντρι τραγούδια με μικρές (ή
και λίγο μεγαλύτερες) παρεμβάσεις. 
Στην τελική γραφή τους, αυτά είναι τα καινούργια τραγούδια του Μπεκ. «Η κάντρι
είναι πιο άμεση, πιο φυσική, μουσική χωρίς επισημότητα». 
Είναι αυτό που λέει. Και όταν φέρνω στην κουβέντα τις εμφανίσεις του με τον
Γουίλι Νέλσον, το χαίρεται. «Βρεθήκαμε μαζί για ένα τηλεοπτικό σόου και δεν
μπορούσα στιγμή να σταματήσω να τον θαυμάζω. Καταφέρνει να σε φέρνει στο
επίπεδό του. Την ώρα που εγώ έβαζα όλες τις δυνάμεις μου, εκείνος απολάμβανε
τη μουσική».

«Σέβομαι απόλυτα τη μουσική από το παρελθόν, αλλά δεν μπορώ να πω πως νιώθω
νοσταλγία. Δεν είμαι μουσικολόγος, εκτιμώ όμως την ηχογράφηση και το
συναίσθημα που βγαίνει μέσα από αυτή». Ο Μπεκ μεγάλωσε στο Λος Άντζελες, η
μαμά, ηθοποιός από τον κύκλο του Άντι Γουόρχολ και ο παππούς Αλ Χάνσεν,
εικαστικός καλλιτέχνης από το κίνημα των Fluxuw στη δεκαετία του '60. 
Από την αυλή του σπιτιού τους περνούσαν οι «μαριάτσι» με τις κιθάρες τους, οι
καουμπόηδες και οι μοντερνιστές. 
Τότε μόνο μπορείς να τον καταλάβεις. «Δεν περιμένω τίποτε όταν γράφω μουσική.
Θέλω αυτό που γίνεται να με ξαφνιάζει», λέει, κηρύσσοντας τον πόλεμο στη
ρουτίνα του μουσικού κατεστημένου της ποπ.

Ξαφνιάστηκε πάντως όταν του είπα πως η μουσική του έχει κοινό στην Ελλάδα.
«Και να φανταστείς ­ λέει ­ πως από τη Νότια Ευρώπη έχω πάει μόνο στην
Πορτογαλία. Ήταν όμως υπέροχα. Θα 'θελα πολύ να έρθω στην Ελλάδα και όχι μόνο
για μια συναυλία. Θα ήθελα να μείνω μέρες. Έχω πάθος με τον Νότο, μας
εκμυστηρεύεται, πράγμα που αν το προσέξεις, ακούγεται ξεκάθαρα στα τραγούδια.
Οι καταβολές βλέπετε.... Στον Νότο νιώθω σαν να είμαι στο σπίτι μου, πιο
χαλαρωμένος, με μεγαλύτερη διάθεση για να δημιουργήσω».

Μιλάει αργά, τόσο που να μην ξέρεις αν έχει τελειώσει την πρότασή του ή αν
ανοίγει άλλο κεφάλαιο. Για τα προσωπικά του δεν θα πει ποτέ πολλά, για τη
μουσική του μπορεί να ξεχάσει να κλείσει και το τηλέφωνο. «Πρέπει να
ανακαλύπτεις τον εαυτό σου συνέχεια. Οι περισσότεροι αρκούνται στο παρόν, όμως
είναι τόσα πράγματα που συμβαίνουν την ίδια στιγμή και το να κάνεις έναν
καινούργιο δίσκο είναι σαν να βγάζεις μια ετυμηγορία». Και σ' αυτή εκτός από
την ειλικρίνεια στις προθέσεις του, δεν μπορεί παρά να εκτιμήσεις το ίδιο την
εξέλιξη της παράδοσης μέσα από το δικό του φίλτρο. Και ακόμη πιο πολύ την απλότητα.

* Είναι ένα κάντρι-μπλουζ-χιπ χοπ άλμπουμ (το «Mutations») που «έβγαλε» σινγκλ
ένα λάτιν τραγούδι (το «Tropicallia»).

* Τη μία είναι ένας «αβάν γκαρντ καλλιτέχνης», την άλλη ένας ιεροκήρυκας
(έγραψε ο «Γκάρντιαν» περιγράφοντάς τον).

* Την ώρα που απολαμβάνουμε ένα σχεδόν ακουστικό, στα όρια του φολκ, εσωτερικό
άλμπουμ, ο Μπεκ ετοιμάζει το επόμενο. «Πιο ηλεκτρονικό, πιο θορυβώδες, η
μουσική για πάρτι» είναι τα δικά του λόγια.

* Ο κόσμος τον βάφτισε «πιο σημαντικό καλλιτέχνη της νέας γενιάς» και «ζωντανή
εγκυκλοπαίδεια της αμερικάνικης μουσικής παράδοσης», ενώ γινόταν γνωστός και
κυριαρχούσε παντού με το «Loser». «Λούζερ» ­ ο ύμνος μιας «χαμένης» γενιάς (κι
ας ήταν ακριβώς το αντίθετο).

* Κι ενώ τα δισκοπωλεία υποδέχονται την καινούργια δουλειά του, νεοϋορκέζικη
γκαλερί εκθέτει τα έργα του Μπεκ, εικαστικό γεγονός για τους «φαν» της τέχνης.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16332P031</ED>
<ID>
ID:15219

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P03&aa=1</URL></REF>


Article

<CATEGORY>vin09</CATEGORY>

 <H5>Αν...
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

<H3></H3>... Και οι άλλοι μισοί, και οι άλλοι μισοί στα «σίδερα» της Πλατείας
Κουμουνδούρου, βουτηγμένοι στο σκοτάδι της αδιαφορίας. Λίγα μέτρα πιο πάνω,
στην Πλατεία Συντάγματος, η γκλαμουριά λουσμένη στα χιλιάδες λαμπιόνια.

Δυο γιορτές, δυο διαφορετικές αντιλήψεις για την έννοια της ανθρώπινης
συνύπαρξης και αλληλεγγύης. Μία αλλιώτικη παραμονή Πρωτοχρονιάς στην Πλατεία
Κουμουνδούρου, «την πλατεία - σύμβολο του κοινωνικού αποκλεισμού», όπως την αποκάλεσαν.

Η συγκίνηση και η χαρά αγνόησαν το βραδινό αγιάζι κι έστησαν ένα πανηγύρι
αδελφοσύνης και προσφοράς. Τα χέρια σφίχτηκαν, οι ώμοι αγκαλιάστηκαν, τα μάτια
φωτίστηκαν, τα κορμιά λύθηκαν, ελευθερώθηκαν, παραδόθηκαν στον γιορταστικό
χορό. Μετανάστες, πρόσφυγες, άστεγοι, άνεργοι, άνθρωποι περιπλανώμενοι στα
σταυροδρόμια του κόσμου κάθε χρώματος, θρησκείας, πολιτισμού έσμιξαν σε μια
μεγάλη παρέα, κύτταρο αποδοχής μιας νέας πολυπολιτισμικής κοινωνίας του
επερχόμενου μέλλοντος, είτε το θέλουμε είτε όχι.

Οι καιροί της απομόνωσης, των κλειστών οριζόντων έχουν καταλυθεί προ
πολλού. Όλος ο κόσμος μια γειτονιά. Η καταστροφή της φύσης, οι πόλεμοι, οι
λιμοί, οι γενοκτονίες είναι υπόθεση πια της παγκόσμιας κοινωνίας των ανθρώπων.
Αν η μισή μας καρδιά εδώ βρίσκεται, η άλλη μισή πλανάται πικραμένη στα
απόμακρα και τόσο κοντινά μονοπάτια του μικρού μας πλανήτη. «Αν όλα τα παιδιά
του κόσμου έδιναν τα χέρια...», λέει ένα παλιό γαλλικό τραγούδι, ίσως και να
'βγαινε το όνειρο αληθινό, έτσι όπως το «είδαν» οι επαναστάτες όλων των
εποχών, γι' αυτόν τον κόσμο τον μικρό, τον μέγα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16332P032</ED>
<ID>
ID:15262

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P03&aa=2</URL></REF>


Article

<CATEGORY>vin09</CATEGORY>

 <H2>Κατά την εποχή κι η ενοχή
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Ανδρέας Αποστολίδης: ΑΣΤΥΝΟΜΙΚΕΣ ΙΣΤΟΡΙΕΣ ΓΙΑ ΠΕΝΤΕ ΔΕΚΑΕΤΙΕΣ. Άγρα, Αθήνα
1998, 225 σσ. * Πέτρος Μάρκαρης: ΑΜΥΝΑ ΖΩΝΗΣ. Μυθιστόρημα. Γαβριηλίδης, Αθήνα
1998, 453 σσ.


Ο αστυνόμος Χαρίτος μάς είναι γνωστός. Τον γνωρίσαμε πριν από τρία χρόνια στο
πρώτο μυθιστόρημα του Πέτρου Μάρκαρη, το Νυχτερινό δελτίο, και τον
συμπαθήσαμε, όπως συμπαθείς έναν γείτονα που με μια απρόσμενη ευγενή
χειρονομία δίνει άλλο τόνο στην αρνητική ή το πολύ πολύ αδιάφορη εικόνα που η
καθημερινότητα και οι προκαταλήψεις σου σε είχαν κάνει να σχηματίσεις γι' αυτόν.

Ο αστυνόμος Χαρίτος, λοιπόν: κάτω από τον χοντρόπετσο, σκαιό μπάτσο κρύβεται
επιμελώς (αλλά πόση επιμέλεια σηκώνουν τ' απρόοπτα της ζωής;) ένας
αισθηματίας· κάτω από τον συμβιβασμένο δημόσιο υπάλληλο, ένας άνθρωπος με
αρχές και φιλότιμο· κάτω από τον βολεμένο στη ρουτίνα του μικροαστό, ένας
πολεμιστής που δεν το βάζει κάτω με τίποτα· κάτω από τον άγαρμπο χωριάτη, ένας
ιππότης· κάτω από το πειθήνιο όργανο της εξουσίας, ένα σαρκαστικό, ασεβές
δημοκρατικό πνεύμα. Τέτοιοι τύποι είναι τόσο περισσότερο αξιαγάπητοι όσο
προσπαθούν να σε πείσουν για το αντίθετο.

Ο Χαρίτος έχει ένα χόμπι: διαβάζει λεξικά (και μάλλον τίποτε άλλο). Θα
μπορούσε κανείς να δει σ' αυτό την ανασφάλεια του ημιαμόρφωτου ανθρώπου, που
φοβάται ολοένα μήπως προδοθεί από το λεκτικό του. Εδώ, όμως, θα μπορούσε
κανείς να δει και κάτι άλλο: το ενδιαφέρον του Χαρίτου για τις αφανείς ρίζες
και τις άγνωστες σημασίες των λέξεων είναι η ιδιωτική έκφραση της
επαγγελματικής στάσης του. Ο αστυνόμος Χαρίτος δεν είναι αυτό που παριστάνει,
ένας υποτακτικός γραφειοκράτης. Σκαλίζει σε βάθος τις υποθέσεις. Με άλλα
λόγια, πάει γυρεύοντας.

Όπως στο Νυχτερινό δελτίο, έτσι και στην Άμυνα ζώνης ο Χαρίτος χώνεται (και
χάνεται) μέσα στον λαβύρινθο της σύγχρονης αθηναϊκής ζωής προσπαθώντας να
ξεδιαλύσει ένα μυστήριο που κάποια στιγμή θα τον οδηγήσει στο δίλημμα της
εκλογής ανάμεσα στην επαγγελματική ευσυνειδησία και το επαγγελματικό συμφέρον
του. Το πτώμα ενός άγνωστου άνδρα έρχεται να ταράξει τις καλοκαιρινές διακοπές
του σ' ένα νησί πολύ περισσότερο από τον σεισμό που το έφερε στο φως. Κι ενώ,
έχοντας επιστρέψει στην Αθήνα, ψάχνει να βρει την άκρη της υπόθεσης, του
αναθέτουν τη διαλεύκανση μιας άλλης δολοφονίας, αυτής ενός επιχειρηματία
νυκτερινών κέντρων. Ο Χαρίτος πείθεται από τις έρευνές του ότι οι δύο
φαινομενικά άσχετοι φόνοι συνδέονται μεταξύ τους. Αλλά δεν μπορεί να εξηγήσει
πώς, και στο μεταξύ το μυστήριο πυκνώνει με καινούργιους φόνους.

Αυτό που κάνει τη σύγχρονη αστυνομική λογοτεχνία πιο ενδιαφέρουσα από τους
γρίφους που απασχολούν τους κεντρικούς ήρωές της είναι ότι ο ντετέκτιβ δεν
είναι ένας εξωτερικός παρατηρητής, ο οποίος κάνει λογικούς συνδυασμούς σαν να
λύνει εξισώσεις· απεναντίας, είναι μέτοχος των γεγονότων, επηρεάζεται καίρια
από αυτά, τ' αφήνει να τον παρασύρουν σε άγνωστες περιοχές της πραγματικότητας
και στην πορεία τους ανακαλύπτει τον εαυτό του, πριν ανακαλύψει τους εγκληματίες.

Ο Χαρίτος καταδύεται σ' έναν κόσμο που είναι ο αντίποδας της ταπεινής
ιδιωτικής ζωής του, με το μικροαστικό, αλλά ανθρώπινων διαστάσεων και
αντιδράσεων πρόσωπό της: νονοί της νύχτας, εικονικές εταιρείες, κυκλώματα
ξεπλύματος βρόμικου χρήματος, ποδοσφαιρικές μαφίες και στημένες διαιτησίες,
διεφθαρμένοι πολιτικοί, νοσηρές οικογενειακές σχέσεις πίσω από τις
εκθαμβωτικές προσόψεις του πλούτου. Θ' αναγκαστεί να πάρει θέση, να δοκιμάσει
συναισθήματα που τον αναστατώνουν και τον προβληματίζουν, να συγκρουστεί με
τους ανωτέρους του, να διακυβεύσει την οικογενειακή γαλήνη του, τελικά ακόμα
και τη ζωή του. Όλα αυτά έχουν περισσότερο μεδούλι από την πιο συναρπαστική
αστυνομική πλοκή, από την πιο έξυπνη λύση του πιο δύσκολου αστυνομικού αινίγματος.

Άλλωστε, αν θέλουμε να είμαστε αυστηροί, η λύση που δίνει ο Μάρκαρης στην,
οπωσδήποτε ευρηματική και σφιχτοδεμένη, ιστορία του έχει κάποια κενά που της
αφαιρούν πειστικότητα. Επίσης παρατηρώ ότι, ακριβώς όπως στο προηγούμενο
μυθιστόρημά του, ο Μάρκαρης τελικά αθωώνει συλλήβδην τους υψηλά ιστάμενους και
πιο διεφθαρμένους υπόπτους, για να τα φορτώσει όλα σε κάποιους φτωχοδιάβολους.
Δίνει έτσι την εντύπωση ότι τρομάζει και οπισθοχωρεί μπροστά στις συνέπειες
των προκλητικών αποκαλύψεών του. Αλλά είπαμε: το πραγματικό ενδιαφέρον τέτοιων
βιβλίων βρίσκεται αλλού. Οι εξερευνήσεις του Χαρίτου στα άδυτα της αθηναϊκής
κοινωνίας και η κοφτή ειρωνεία των σχολίων του μάς δείχνουν πράγματα πολύ πιο
σημαντικά και πρωτότυπα από την απάντηση στο «ποιος ο δράστης;».

Ίσως ο Μάρκαρης ­ για να δώσουμε μια άλλη εξήγηση στο είδος λύσεων που
επιλέγει ­ αγαπάει (τρόπος του λέγειν) τα «καθαρά» εγκλήματα, αυτά που
παραπέμπουν σε προσωπικά, λίγο-πολύ αρχετυπικά δράματα. Αντίθετα, ο Ανδρέας
Αποστολίδης έδειξε στα προηγούμενα βιβλία του (Το χαμένο παιχνίδι, Το φάντασμα
του μετρό) προτίμηση για το απρόσωπο ή μάλλον πολυκέφαλο, οργανωμένο έγκλημα
που έχει για κίνητρο την οικονομική απληστία κι εμφανίζεται κυρίαρχο στις
μέρες μας. Σε κάθε εποχή, φαινόταν να υπονοεί ο Αποστολίδης, προσιδιάζει ένας
ορισμένος τύπος εγκλήματος, που την ακτινογραφεί. Τώρα, στο καινούργιο βιβλίο
του Αστυνομικές ιστορίες για πέντε δεκαετίες, δεν υπονοεί απλώς αυτή την ιδέα·
την εξεικονίζει παραδειγματικά.

Οι έξι νουβέλες του βιβλίου συναποτελούν μια σπουδή πάνω στη δυναμική της
νεοελληνικής Ιστορίας με βάση την εξέλιξη των μορφών βίας από τη δεκαετία του
1940 ώς τη δεκαετία του 1980. Μερικές ιστορίες απηχούν αληθινές, γνωστές
υποθέσεις, είτε εξ ολοκλήρου (η δεύτερη νουβέλα είναι μια παραλλαγή της
υπόθεσης Πολκ) είτε εν μέρει (η πέμπτη νουβέλα περιέχει αναφορές στο σκάνδαλο
των σάπιων κρεάτων, από τον καιρό της Χούντας).

Επίσης, σχεδόν όλες οι νουβέλες είναι προκλητικά διακειμενικές: δανείζονται
χαρακτήρες, ατάκες, διαλόγους, ολόκληρα επεισόδια από γνωστά και λιγότερο
γνωστά λογοτεχνικά έργα (καθώς και ντοκουμέντα ή περιγραφές από άλλων ειδών
βιβλία). Η πρώτη νουβέλα, για παράδειγμα, παραλλάζει μια σκηνή από το Τρίτο
στεφάνι του Ταχτσή, η τέταρτη αντιγράφει ατάκες από τον Υπνοβάτη της
Καραπάνου. Ο Αποστολίδης δηλώνει ευσυνείδητα τα δάνειά του στο τέλος του
βιβλίου. Μου αρέσει να σκέφτομαι ότι αυτή η διακειμενικότητα δεν εκφράζει
απλώς τη φιλοπαιγμοσύνη του συγγραφέα, αλλά κάτι βαθύτερο: την ωραία ιδέα ότι
η ιστορία της βίας είναι επίσης η ιστορία του τρόπου με τον οποίο οι άνθρωποι
μυθολογούν τη βία.

Ιδού οι μορφές εγκλημάτων που διαδέχονται χρονολογικά η μια την άλλη στο
βιβλίο του Αποστολίδη: φόνος του τύπου σκότωσε-πριν-σε-σκοτώσουν
(Δεκεμβριανά)· φόνος με την υποκίνηση μυστικών υπηρεσιών για λόγους πολιτικής
σκοπιμότητας (Εμφύλιος, υπόθεση Πολκ)· δολοφονίες με θύματα και θύτες στελέχη
του ΚΚΕ, μέσα στο κλίμα παρανοϊκής καχυποψίας που ακολούθησε την ήττα
(δεκαετία του '50)· έγκλημα ζηλοτυπίας με φόντο ερωτικές πανδαισίες και
γυρίσματα πορνογραφικών ταινιών (η ηδονιστική δεκαετία του '60)· αλληλοσφαγή
πρακτόρων και αριστεριστών (δεκαετία του '70, περίοδος Χούντας)· δολοφονία που
μένει συγκαλυμμένη χάρη σ' ένα τραγελαφικό μπλέξιμο ανάμεσα σε αστυνομικούς,
τρομοκράτες και μέλη μιας παραθρησκευτικής οργάνωσης (δεκαετία του '80).

Η τυπολογία είναι ενδιαφέρουσα και αρκετά ενδεικτική για την εξέλιξη των ηθών
στην Ελλάδα αυτό το διάστημα. Ωστόσο, ο Αποστολίδης δεν αποδίδει το κλίμα της
κάθε εποχής παρά απλώς το ντεκόρ της, κυρίως με την αναφορά ορισμένων
χαρακτηριστικών προϊόντων (η κολόνια Μενούνος, το χάπι Καλγκόν) ή επίκαιρων
γεγονότων (αν και υπάρχουν εδώ πραγματολογικά λάθη, π.χ. ο τελικός Γερμανίας -
Ουγγαρίας 3-2 δεν έγινε το 1953, αλλά το 1954, ενώ στην τέταρτη ιστορία, που
διαδραματίζεται το 1962, ο τίτλος μιας πορνοταινίας παραπέμπει στον διάσημο
Αλέξη Ζορμπά, που γυρίστηκε δύο χρόνια αργότερα).

Αντίστοιχα, η γραφή του Αποστολίδη είναι, όπως στα προηγούμενα βιβλία του,
ολότελα ψυχρή, μηχανική, σεναριακά εξωτερική, μερικές φορές μ' εντελώς
αψυχολόγητες τροπές της αφήγησης. Το επιχείρημα ότι μιμείται το ύφος λαϊκών
περιοδικών της εποχής, αστυνομικών ρεπορτάζ κ.λπ. δεν με πείθει. Η μίμηση στη
λογοτεχνία έχει νόημα όταν εμπεριέχει και μαζί υπερβαίνει το αντικείμενό της,
πράγμα που εδώ δεν συμβαίνει. Σε μεγάλο βαθμό, ο αναγνώστης ωθείται να
διαβάσει αυτές τις ιστορίες ακριβώς όπως σ' ένα παραλογοτεχνικό έντυπο του
είδους, δηλαδή προσδοκώντας αποκλειστικά τη λύση του γρίφου και παραβλέποντας
όλα τ' άλλα, που έχουν άλλωστε συνοψιστεί σε κάτι σαν ιδεόγραμμα (τον τύπο εγκλήματος).

Δικαιούται κανείς, έπειτα απ' όλα αυτά, να ρωτήσει αν πράγματι μια εποχή
ακτινογραφείται από μια ορισμένη μορφή εγκληματικότητας. Η δική μου απάντηση
είναι πως ναι, με την προϋπόθεση ότι και η ίδια αυτή η μορφή θ'
ακτινογραφηθεί. Βρίσκω το εγχείρημα του Αποστολίδη εξαιρετικά ενδιαφέρον, ως
σύλληψη. Αν δεν ευοδώνεται απόλυτα, όπως τουλάχιστον το αντιλαμβάνομαι εγώ,
είναι επειδή ο συγγραφέας ξέχασε, ίσως, κάτι βασικό στη λογοτεχνία: ότι τα
πράγματα δεν δείχνουν από μόνα τους· τα κάνουμε να δείξουν.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16332P041</ED>
<ID>
ID:15220

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P04&aa=1</URL></REF>


Article

<CATEGORY>vin09</CATEGORY>

 <H5>ΟΙ ΚΟΚΑΛΙΑΡΕΣ ΗΘΟΠΟΙΟΙ ΚΑΝΟΥΝ ΚΑΚΟ ΣΤΗΝ ΤΗΛΕΘΕΑΣΗ
</H5><H2>Ζήτω οι... καμπύλες
</H2>
<H3>Οι αδύνατες σταρ και τα... κοκαλιάρικα μοντέλα των σίριαλ κάνουν κακό στις
τηλεθεαματικότητες. Ζήτω οι καμπύλες και τα «πιασίματα»!
</H3>
Τέρμα οι κοκαλιάρες ή οι «τεχνητές» γυναίκες στα αμερικανικά σίριαλ. Την αρχή
κάνει το «Μπέιγουοτς», που θα προσλάβει ναυαγοσώστριες με... «πιασίματα»! Στη
φωτογραφία οι Παμέλα Άντερσον, Γιασμίν Μπλιθ και Τζίνα Λι Νόλιν στο «Μπέιγουοτς»

Οι τροφαντές ηθοποιοί που όλον αυτό τον καιρό ήταν στο περιθώριο, περνούν στην
αντεπίθεση. Η μόδα άλλαξε και μόλις παρουσιάστηκε η ευκαιρία την άρπαξαν από
τα μαλλιά.

Το τι συμβαίνει, το τελευταίο διάστημα στο Χόλιγουντ, αποτυπώνεται στο εξής
χαρακτηριστικό παράδειγμα. Οι δημιουργοί του περίφημου «Μπέιγουοτς» έχουν βγει
στη γύρα και ψάχνουν να εντοπίσουν ηθοποιό με... χειρολαβές για να φιγουράρει
με το κόκκινο ναυαγοσωστικό μαγιό πλάι στα... πιπίνια της σειράς!

Οι παραγωγοί της δημοφιλούς ­ και στη χώρα μας ­ αμερικανικής σειράς, ύστερα
από χρόνια στο πέρασμα των οποίων διάλεγαν σιλικονούχα μοντέλα με... ακλόνητα
στήθη για να ενσαρκώνουν ηρωίδες που σώζουν ζωές και δίνουν το φιλί της ζωής,
άρχισαν να κάνουν μυστικές συσκέψεις και ακροάσεις με υποψήφιες χυμώδεις
αισθησιακές κοπέλες, αναφέρει πηγή που γνωρίζει καλά τα εσωτερικά του Χόλιγουντ.

Το ρητό «τα ακριβά αρώματα χωρούν σε μικρά μπουκάλια» έρχεται σε αντίθεση με
τη νέα φόρμουλα που λανσάρει η νεανική περιπετειώδης σειράς «Το μεγάλο είναι όμορφο».

Και ξαφνικά η μικρή οθόνη, τουλάχιστον στις ΗΠΑ, γέμισε από... αληθινές
γυναίκες. Ηθοποιός, γνωστής ­ στην Αμερική ­ κοινωνικής δικαστικής σειράς, που
έχει τα «πιασίματά» της, αφιέρωσε το ΕΜΜΥ (τηλεοπτικό Όσκαρ) που κέρδισε για
την ερμηνεία της στο σίριαλ («The Practice» ­ «Η ασκούμενη») «σε όλα τα
ευτραφή κορίτσια», όπως δήλωσε.

Η Κάμριν Μάνχεμ είναι η πλέον πρόσφατη της παρέας τηλεοπτικών προσώπων όπως η
Κρίστι Άλεϊ, η Όπρα Ουίνφρι, η Ροζάν Μπαρ, η Ρόσι Ο' Ντόνελ που αντιστέκονταν
με όλες τις δυνάμεις τους στο ανορεξικό πρότυπο που είχε επιβάλει το σταρ σίστεμ.

Την κατάσταση εδραίωσε η Κέιτ Γουίνσλετ που με την... περιφέρειά της και τα
«πιασίματά» της, μέσα από τον «Τιτανικό», έδωσε το τελειωτικό χτύπημα στα
κοκαλιάρικα, έως πρόσφατα «in», σουλούπια τύπου Κέιτ Μος.

Τέτοιες ιλιγγιώδεις καμπύλες είχαν να δουν οι Αμερικανοί από τη δεκαετία του
'50, όταν το νούμερο 12 (κάτι προς το έξτρα λαρτζ των '90s) στα γυναικεία
ρούχα που είχε λανσάρει η Μέριλιν Μονρόε, ήταν ο ορισμός του γυναικείου κάλλους!

Τα... πλακέ κορμιά της Γκουίνεθ Πάλτροου, της Γουινόνα Ράιντερ και της
Μπρίτζετ Φόντα είναι... «out», σημειώνει μια συγγραφέας μόδας. «Γυναικεία
κορμιά που χωρούν σε ρούχα μικρούς μεγέθους, κάνουν κακό στις
τηλεθεαματικότητες και στο "Μπέιγουοτς" φαίνεται πως το γνωρίζουν ήδη αυτό το
στοιχείο», έλεγε χαρακτηριστικά.

Η αλλαγή γυναικείων προτύπων έγινε καλοδεχούμενη από τη βρετανική Ιατρική
Ένωση, αλλά και από κέντρα αισθητικής, που αυτή την εποχή έχουν δουλειές με
φούντες λόγω των εορτών που έχουν προηγηθεί με τα γαστριμαργικά έκτροπα.

Η νέα, υπό διαμόρφωση, τηλεοπτική τάση τυγχάνει θετικής αποδοχής από την Ένωση
Γυμναστών, αλλά και από κορυφαίους σχεδιαστές μόδας, που συγκλίνουν στη θέση
πως όλοι έχουν δικαίωμα σε τούτη την ζωή. «Είναι σημαντικό για έναν παχύ
άνθρωπο να βλέπει στο γυμναστήριο άλλους με ανάλογες διαστάσεις. Θα πάψει να
νιώθει άβολα», συμφωνούν.

Πάντως, όταν η νέα ηθοποιός εμφανιστεί πλάι στον Ντέιβιντ Χέισελχοφ, στα
επεισόδια του «Μπέιγουοτς», θα επιβεβαιώσει ταυτόχρονα την νέα τάση.

Αν, τώρα, θέλετε πιο χειροπιαστά παραδείγματα, οι αριθμοί «μιλούν» από μόνοι
τους. Στη δεκαετία του '50 οι ιδανικές γυναικείες διαστάσεις ήταν 36Β-26-37.
Σήμερα το μοντέλο Λιουίνσκι ­ ήτοι διαστάσεις 37D-30-40 ­ κάνει θραύση.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16332P051</ED>
<ID>
ID:15221

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Νέα πρόσωπα έκαναν χθες εμφάνιση στην πρωινή ζώνη. Στο «Πολύ καλημέρα σας»
του Mega, ο Γιώργος Πολυχρονίου απέκτησε και την παρουσία της
Πόπης Χατζηδημητρίου. Η οποία μία άνεση με την κάμερα τη
διαθέτει, μία ευκολία στο μπλα μπλα ελαφρών αποχρώσεων επίσης επιδεικνύει,
ευειδής είναι, χαμογελαστή επίσης, επομένως προβιβάζεται.

* Αρχή ύστερα από κάποιες σεζόν απουσίας και για την Κατερίνα
Γιατζόγλου. Ξανά λοιπόν στην τηλεόραση, με καθήκοντα πρωινής οικοδέσποινας
στο Skai. Αλλά αποφασισμένη να αναπτύξει ένα διαφορετικό στυλ από τις άλλες
πρόσχαρες ανταγωνίστριες της ίδιας ώρας. Εκείνη λοιπόν εμπλουτίζει το γκλάμορ
στυλ που ερμηνεύει η χαριεστάτη Ελένη Μενεγάκη με συμπεριφορά
δεσποτικής κυρίας. Ποιος είναι ο αποδέκτης; Ο κόκορας Βρασίδας.

* Αχ αυτός ο Antenna, με τη σύγχυση που επικρατεί στο ακαθόριστο προφίλ του.
Από τη μία, ο Τέρενς Κουίκ στην πρώτη του εκπομπή για το '99 κάνει
συνέντευξη στον Αρχιεπίσκοπο Χριστόδουλο. Η εικόνα της προσωπικότητας
του θρησκευτικού ηγέτη ενισχύεται από μία κουβέντα που ξεκινάει από τα παιδικά
χρόνια, τότε που ο πατέρας του τον είχε δείρει επειδή είχε έρθει δεύτερος και
όχι πρώτος στις μαθητικές του επιδόσεις σε όλο το σχολείο. Το κανάλι πρεσβεύει
τις αρχές της θρησκείας και της οικογένειας. Μέχρι που ξημερώνει η άλλη μέρα.
«Πρωινός καφές» και έρχεται η στιγμή της μόδας. Ποιας μόδας; Αυτής που δείχνει
τα μοντέλα με κόκκινα εσώρουχα, μαύρους κορσέδες, ζαρτιέρες, διχτυωτά καλσόν
και δαντελωτά γάντια να τυλίγονται μέσα σε επίσης μαύρα μποά και να
επιδίδονται σε ένα παλαιομοδίτικο κλισέ σκανδαλιστικής ­ αν όχι χυδαίας ­
γοητείας. Μήπως ο στυλίστας χρειάζεται επιμορφωτικό σεμινάριο για να ανανεώσει
τα πρότυπά του;

* Τελευταίο ίσως προπύργιο για την προβολή παραστάσεων όπερας και συναυλιών
κλασικής μουσικής έχει μείνει το κανάλι της ΕΤ3. Είναι το μόνο κανάλι που
δείχνει μία... στοργή γι' αυτά τα είδη τέχνης. Αν και τελευταία συμβαίνει κάτι
με την εικόνα ή τον ήχο στα βίντεο του αρχείου. Όπως και να έχει, είτε έχει
φθαρεί το υλικό είτε τα μηχανήματα του σταθμού παρουσιάζουν πρόβλημα, είναι
αρκούντως σουρεαλιστικό να παρακολουθείς συναυλία ή όπερα με κατεστραμμένο
ήχο. Αυτό δίνει άλλη μια μαρτυρία για το ότι δεν πρόκειται για τρίτο κρατικό
κανάλι αλλά για τριτοκοσμικό...

* Τι έμεινε από τις εντυπώσεις των τηλεθεατών από τα εορταστικά προγράμματα
των ημερών, όπως τα εξέφρασαν με τηλεφωνήματα και ηλεκτρονικά σχόλια; Το
παραμορφωτικό ­ κατά τα άλλα λαμπερό ­ εορταστικό μακιγιάζ της Ρούλας
Κορομηλά. Όλους τους ξένισε το λουστρινί-βινίλ κραγιόν της με τη χάλκινη
απόχρωση. Γιατί από τις μικρές οθόνες τους έβλεπαν το στόμα της σαν να είχε
αποκτήσει κοκκινοτρίχικο μουστάκι. Και το επεσήμαναν, για να το λάβει υπόψη
του ο καλλιτέχνης μακιγιέρ της.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16332P052</ED>
<ID>
ID:15263

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P05&aa=2</URL></REF>


Article

<CATEGORY>vin15</CATEGORY>

 <H5>Στα δίχτυα της Μαφίας
</H5><H5>ΤΟΡ 3
</H5><H2>ΤΗΛΕΟΡΑΣΗ ΤΡΙΤΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΣΤΥΝΟΜΙΚΟ ΘΡΙΛΕΡ ΤΟΥ ΣΤΙΒΕΝ ΦΡΙΑΡΣ ΣΤΗΝ ΕΤ1
</H3>
ΝΩΡΙΣ

15.45 Mega «Η αρχόντισσα της κουζίνας». Εγχώρια
φάρσα ­ '69 ­ με τη Δέσποινα Στυλιανοπούλου να γίνεται, επιτέλους,
πρωταγωνίστρια, ύστερα από μια δεκαετία σε δεύτερους ρόλους. Του Κώστα
Καραγιάννη. (Διάρκεια: 95') **

18.00 Star «Ο αδελφός μου, ο τρελάρας». Χαριτωμένη
φάρσα με τους Γιώργο Πάντζα, Κώστα Καρρά, Γιάννη Γκιωνάκη, Μαρίκα Κρεβατά,
Γιώργο Γαβριηλίδη, Κλειώ Σκουλούδη. (Διάρκεια: 84') **

20.10 ΕΤ1 «Ζ». Το βιβλίο του Βασίλη Βασιλικού ­ σενάριο
Χόρχε Σεμπρούν ­ έγινε πολιτικό θρίλερ από τον συμπατριώτη μας Κώστα Γαβρά και
έκανε πετυχημένη παγκόσμια καριέρα. Η δολοφονία του Γρηγόρη Λαμπράκη και τα
ταραγμένα πολιτικά χρόνια στις αρχές της δεκαετίας του '60 στη χώρα μας που
έφεραν τη χούντα. Με τους Υβ Μοντάν, Ζαν Λουί Τρεντινιάν, Ειρήνη Παπά, Σαρλ
Ντενέρ. (Διάρκεια: 140') ***

ΑΡΓΑ

21.10 ΕΤ3 «Ο οικογενειακός μας εραστής».
Προκλητικό φιλμ ­ '75 ­ του ειδικευμένου σε ανάλογες ταινίες Ρόμπερτ Βαν
Άκερεν. Ένας φιλόδοξος δικηγόρος προσπαθεί να «αρπάξει» μια χρεοκοπημένη
βιομηχανία εσωρούχων. Με τους Μπάρι Φόσιο, Ντ. Σέτριγκ. (Διάρκεια: 97') ***

21.45 Skai «Μοιραία βραδιά» (Α murderous affair). Η
εξωσυζυγική σχέση ενός άντρα έχει τραγική κατάληξη. «Αισθησιακό» θρίλερ ­ '92
­ του Μάρτιν Ντέιβιντσον, με τους Ερλ Γουάλας, Πάμελα Γουάλας. (Διάρκεια: 95') *

Αστυνομικό θρίλερ, αλλιώτικο από τα συνηθισμένα, είναι το «Συμβόλαιο με τον
θάνατο», με τους Τέρενς Σταμπ, Τζον Χερτ

23.30 ΕΤ1 «Συμβόλαιο με τον θάνατο» (The hit). Η
πετυχημένη γνωριμία μας ­ καλοκαίρι '85 ­ με αυτή την ταινία του Στίβεν Φρίαρς
άνοιξε τον δρόμο της μόνιμης επαφής μας με όλες τις επόμενες ταινίες του (το
«Ωραίο μου πλυντήριο» είχε πρωτοβγεί στα βιντεοκλάμπ). Με τους Τζον Χερτ,
Τέρενς Σταμπ, Τιμ Ροθ, Λάουρα Ντελ Σολ. Ο Τζον Χερτ αναλαμβάνει για λογαριασμό
της Μαφίας να «καθαρίσει» έναν παλιό συνεργάτη της που κατέθεσε εναντίον τους
στο δικαστήριο και τώρα κρύβεται κάπου στην Ισπανία.***

23.40 Skai «Αναζήτηση». Εγχώρια αστυνομική περιπέτεια ­
'72 ­ του Ερρίκου Ανδρέου, με τους Άγγελο Αντωνόπουλο, Έλενα Ναθαναήλ, Βασίλη
Ανδρονίδη. (Διάρκεια: 95') *

ΠΟΛΥ ΑΡΓΑ

00.30 ΝΕΤ «Η άλλη πλευρά της Κυριακής» (The other
side of Sunday). Νορβηγικό ­ '96 ­ κοινωνικό φιλμ με τη ζωή μιας 16χρονης,
κόρης εφημέριου, που διψά για ροκ και πανκ διεξόδους στη ζωή της. Του Μπέριτ
Νέσιμ, με τη Μαρία Τάιζεν. ***

00.45 Mega «Το έβδομο σημάδι» (The seventh sign). Θρίλερ
­ '88 ­ που «εκμεταλλεύεται» το έβδομο σημάδι της Αποκάλυψης του Ιωάννη, για
να φτιάξει μεταφυσικές φιλμικές υπερβολές προς ευρεία κατανάλωση. Του Καρλ
Σουλτς, με την Ντέμι Μουρ. (Διάρκεια: 93') **

01.00 Antenna «Η αγάπη μας» (Amore). Αισθηματική
κομεντί ­ '93 ­ του Λορέντζο Ντουμάνι, με πονοκεφάλους πολυεκατομμυριούχων. Με
τους Τζακ Σκάλια, Κάθι Άιρλαντ. (Διάρκεια: 90') **

01.00 ΕΤ3 «Δύο ημιχρόνια στην κόλαση» (Two
halt-times in hell). Ουγγαρέζικο, κλασικό δράμα με τη ζωή σ' ένα στρατόπεδο
φυλακισμένων στην Ουκρανία, στη διάρκεια του Β' Παγκοσμίου Πολέμου. Του Ζόλβαν
Φάμπρι. (Διάρκεια: 119') ***

01.30 Star «Το ταξίδι του Όγκαστ Κινγκ» (Journey
of August King). Ο Ντόναλντ Σάδερλαντ ως ντετέκτιβ αναλαμβάνει να εξερευνήσει
τις εξωσυζυγικές περιπέτειες ενός αρχιτέκτονα. Του Μάικλ Πρέσμαν. (Διάρκεια
100') **

03.10 Antenna «Ματωμένο Σάββατο» (Blood Sabath).
Θρίλερ ­ '62 ­ του Μπράιαν Μέρφι, με τους Τόνι Γκάρι, Σούζαν Νταμόντε.
(Διάρκεια: 86')**

04.45 Antenna «Μοιραία συνάντηση» (De tour).
Περιπέτεια μυστηρίου ­ '45 ­ του Έντγκαρ Άλμερ με έναν πιανίστα που
αναγκάζεται να οικειοποιηθεί την ταυτότητα ενός νεκρού. (Διάρκεια: 66') **

1. «Συμβόλαιο με τον θάνατο» που το... υπογράφει ο Στίβεν Φρίαρς
(23.30, ΕΤ1).

2. «Η άλλη πλευρά της Κυριακής» στην κρύα Νορβηγία (00.30, ΝΕΤ).

3. «Το έβδομο σημάδι» της Αποκάλυψης, αφορμή για ένα θρίλερ (00.45, Mega).

(;) = άπαιχτο στην Ελλάδα τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16332P061</ED>
<ID>
ID:15233

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P06&aa=1</URL></REF>


Article

<CATEGORY>vin15</CATEGORY>

 <H5>Φιλόδοξες καλόγριες
</H5><H5>ΤΟΡ 3
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΠΑΛΙΑ ΒΡΕΤΑΝΙΚΗ ΡΟΜΑΝΤΙΚΗ ΠΕΡΙΠΕΤΕΙΑ ΣΤΗ ΝΕΤ
</H3>
ΝΩΡΙΣ

12.00 ΝΕΤ «Σιωπηλός κατήγορος» (Lassie come home). Το
θρυλικό κόλεϊ Λάσι χάνει το αφεντικό του όταν την πουλάνε στον δούκα της
περιοχής. Οικογενειακή ταινία ­ '44 ­ στην οποία η Ελίζαμπεθ Τέιλορ, ως
κοριτσάκι, κάνει μία από τις πρώτες της ταινίες. Του Φρεντ Γουίλκοξ.
(Διάρκεια: 89') ***

15.45 Mega «Ο Θύμιος τα 'χει 400». Άλλη μια φορά ­
'60 ­ ο Κώστας Χατζηχρήστος κατεβαίνει από το χωριό του, στη Θεσσαλονίκη αυτή
τη φορά, για να μπλέξει λόγω ομοιότητάς του με έναν γνωστό ηθοποιό. Του
Γιώργου Τσαούλη. (Διάρκεια: 78') **

16.00 Star «Το παίζω και πολύ άνδρας». Ο Σωτήρης
Μουστάκας ως καταπιεσμένος πολίτης που ξεσπά όταν ένας φίλος του επιστρέφει
από την Αμερική **

Υποδειγματική καλόγρια η Ντέμπορα Κερ στον «Μαύρο νάρκισσο» των Μάικλ Πάουελ,
Έμερικ Πρεσμπάργκερ

18.15 ΝΕΤ «Ο μαύρος νάρκισσος» (Black narcissus). Μία από
τις καλές ταινίες ­ '47 ­ του σημαντικού Μάικλ Πάουελ ­ Όσκαρ 1947 ­ με τις
περιπέτειες πέντε καλογριών στα Ιμαλάια όπου φτιάχνουν ένα μοναστηριακό
σχολείο. Με τους Ντέμπορα Κερ, Τζιν Σίμονς, Σαμπού, Φλόρα Ρόμπσον ***

ΑΡΓΑ

21.00 ΕΤ3 «Ο δραπέτης». Ατμοσφαιρική ταινία ­ '91 ­ του
Λευτέρη Ξανθόπουλου με τους Κώστα Καζάκο, Στράτο Τζώρτζογλου. Η δεκαετία του
'50 μέσα από τη ζωή ενός καραγκιοζοπαίκτη που βλέπει να σβήνει η τέχνη του από
την κυριαρχία του κινηματογράφου. (Διάρκεια: 105') ***

21.10 Mega «Το κορίτσι μου» (My girl). Κομεντί ­ '91 ­
του Χάουαρντ Ζιφ με τους Νταν Ακρόιντ, Τζέιμι Λι Κέτρις, Μακόλεϊ Κάλκιν.
(Διάρκεια: 102') **

21.00 Seven Χ «Αλεξάντρ Νιέφσκι» (Alexandr Nevsky). Ένα
από τα αριστουργήματα ­ '38 ­ του Σεργκέι Αϊζενστάιν που προβάλλεται κατά
κόρον από το ίδιο κανάλι. (Διάρκεια: 110') *****

Ο Τομ Κρούζ στον «Μακρινό ορίζοντα»

22.00 Star «Μακρινός ορίζοντας» (Far and away). Οι Τομ
Κρουζ, Νικόλ Κίντμαν σε μια περιπέτεια εποχής που είχε πολλές φιλοδοξίες αλλά
δεν «δούλεψε» ιδιαίτερα. Του Ρον Χάουαρντ. (Διάρκεια: 140') **

22.30 Antenna «Αιχμάλωτοι του μίσους». Ψυχολογικό
δράμα α λα Νίκου Φώσκολου ­ '72 ­ με τους Ζωή Λάσκαρη, Κώστα Καρρά, Ελένη
Ανουσάκη. (Διάρκεια: 101') **

23.15 Mega «Ραντεβού με το πεπρωμένο μου» (Mr Destiny).
Κομεντί ­ '90 ­ του Τζέιμς Ορ, με τους Τζέιμς Μπελούνι, Μάικλ Κέιν, Λίντα
Χάμιλτον. (Διάρκεια: 106') **

23.30 ΕΤ1 «Ο φίλος μου κι εγώ» (With nail and Ι). Αγγλική
κομεντί ­ '88 ­ του Μπρους Ρόμπινσον. Η «αφόρητη» ζωή δύο άνεργων ηθοποιών που
συγκατοικούν. Με τους Ρίτσαρντ Γκραντ, Πολ Μακ Γκαν. ***

ΠΟΛΥ ΑΡΓΑ

00.15 Star «Έρωτας στο διάστημα» (Alien abduction). Ένας
εξωγήινος κυριαρχεί στο... μυαλό και το κορμί τριών νεαρών κοριτσιών! Ανοησίες
του Λισιάν Ντιαμόντ. (Διάρκεια: 93') *

01.00 ΕΤ3 «Λεολό» (Leolo). Η ζωή ενός «φευγάτου» νεαρού
Καναδού, που θέλει να ξεφύγει από τη μιζέρια και την κληρονομική τρέλα των
γονιών του. Του Ζακ Κλοντ Λοζόν. Παραγωγή '92. (Διάρκεια: 107') ***

01.40 Antenna «Ο πόλεμος του Χάρι» (Harry's war). Κωμωδία ­ '81
­ του Κιθ Μέριλ με τον Έντουαρντ Χέρμαν. 
Ένας καταπιεσμένος Αμερικανός πολίτης έρχεται σε σύγκρουση με το σύστημα.
(Διάρκεια: 94') **

03.50 Antenna «Επικίνδυνες φιγούρες» (Carnival story). Κοινωνική
περιπέτεια ­ '54 ­ του Κουρτ Νόιμαν με τους Αν Μπάξτερ, Στιβ Κόχραν.
(Διάρκεια: 95') **

1. «Ο μαύρος νάρκισσος» έχει την παλιά πατίνα ­ '47 ­ κλασικών φιλμ
επιπέδου (ΝΕΤ, 18.15).

2. «Ο φίλος μου κι εγώ» και η ταραγμένη συγκατοίκησή τους (ΕΤ1, 23.30).

3. «Μακρινός ορίζοντας» για τον Τομ Κρουζ και τη συμβία του Νικόλ
Κίντμαν. (Star, 22.00).

τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16332P081</ED>
<ID>
ID:15234

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P08&aa=1</URL></REF>


Article

<CATEGORY>vin09</CATEGORY>

 <H5>ΜΟΝΟ ΕΝΑ ΣΟΟΥ ΣΤΟΝ ΠΑΓΟ ΞΕΧΩΡΙΖΕΙ ΣΤΑ ΠΡΟΓΡΑΜΜΑΤΑ ΤΩΝ ΚΑΝΑΛΙΩΝ
</H5><H2>Με σβηστά τα Φώτα
</H2>
<H3>Μετά τον καταιγισμό εορταστικών ή εορταστικού χαρακτήρα προγραμμάτων το
διήμερο της Πρωτοχρονιάς, τα κανάλια το... ρίχνουν στη δίαιτα σήμερα και
αύριο. Μαζί τους και οι τηλεθεατές ­ αναγκαστικά.
</H3>
Το ζευγάρι του καλλιτεχνικού πατινάζ Γεκατερίνα Γκορντέγιεβα και Σεργκέι
Γκρίνκοφ (αριστερά) και ο χρυσός Ολυμπιονίκης Σκοτ Χάμιλτον (δεξιά) στο σόου
«Όνειρα στον πάγο»

Μέσα στην τηλεοπτική «νηστεία» του διημέρου, ξεχωρίζει ανήμερα των Φώτων, ένα
φαντασμαγορικό ντοκιμαντέρ που... μιλά για «Όνειρα στον πάγο» και το οποίο
έχει προγραμματίσει η ΕΤ1 στις 16.00. Δύο χρυσοί Ολυμπιονίκες, η Γεκατερίνα
Γκορντέγιεβα και ο Σκοτ Χάμιλτον, ένας παγκόσμιος πρωταθλητής, ο Κερτ
Μπράουνινγκ, και η πρωταθλήτρια Καναδά Ζοζέ Σονίναρ είναι τα μεγάλα αστέρια
του καλλιτεχνικού πατινάζ που υπόσχονται ένα μοναδικό μουσικοχορευτικό
υπερθέαμα, πάνω στον πάγο.

Το σόου «Snowden on Ice» «υπογράφουν» οι βραβευμένοι παραγωγοί και σκηνοθέτες
Σμιθ και Χένιον, είναι βασισμένο στο ομώνυμο βιβλίο της διάσημης συγγραφέα
παιδικών ιστοριών Νάνσι Λ. Κάρλσον και αναφέρεται στη συγκινητική ιστορία
δύναμης και θάρρους μιας γυναίκας. Η παραγωγή δε είναι ένα αριστοτεχνικό
«πάντρεμα» εξπέρ του καλλιτεχνικού πατινάζ με ντελικάτες φιγούρες κινουμένων
σχεδίων. Η Γεκατερίνα Γκορντέγιεβα έχει τον πρωταγωνιστικό ρόλο, αυτόν της
Κέιτ, η οποία μετά τον θάνατο του άντρα της επιστρέφει στην πόλη όπου
γεννήθηκε με την κόρη της, Λίζι. Η Κέιτ έχει μισήσει το αγαπημένο της σπορ, το
πατινάζ, όταν σε ηλικία 10 ετών είχε νικηθεί από την αντίπαλό της σ' ένα
σημαντικό αγώνα. Στο σπίτι της όμως θυμάται μια ιστορία που έλεγε ο παππούς
της, για έναν χιονάνθρωπο, τον Σνόουντεν, που χαρίζει δύναμη και θάρρος σε
όσους έχουν ανάγκη. Αυτό το παιδικό παραμύθι θα βοηθήσει την Κέιτ να ξεπεράσει
τους φόβους της και να πραγματοποιήσει το παιδικό της όνειρο. Στο πρόγραμμα
παρουσιάζονται δέκα πρωτότυπα τραγούδια (σε σύνθεση Ράντι Γκούντραμ) που
ερμηνεύουν οι Ολίβια Νιούτον, Τζον Άμι Γκραντ, Αν Μάρεκ, Λου Ρολς, Κένι
Ρότζερς, Τζέι Τόμας. Η Άννα Παναγιωταρέα έχει ετοιμάσει και θα παρουσιάσει
αύριο πρωί (07.00) ένα εορταστικό «Τι τρέχει», στη διάρκεια του οποίου θα
παρουσιάσει ήθη κι έθιμα για τα Θεοφάνεια, τους μύθους και τις παραδόσεις της
ημέρας, ενώ μεταξύ των προσκεκλημένων της θα είναι ο Πέτρος Γαϊτάνος που θα
μιλήσει για τη ζωή του και την πορεία του στο τραγούδι. Την ίδια ώρα στον Skai
ο Κωστής Παρράς φιλοξενεί στις «Πρωινές διαδρομές» την Τζένη Βάνου και τον
Δημήτρη Πιατά, στις 10.00 η Κατερίνα Γιατζόγλου στην εκπομπή «Με την Κατερίνα»
θα έχει τη χορωδία Τυπάλδου, τη Βάσια Τριφύλλη και τον Φώτη Γιαννιώτη, ενώ
στις 12.40 από τις συχνότητες του καναλιού θα προβληθεί ένα μουσικό αφιέρωμα
στη Χριστίνα Μαραγκόζη. Το Mega, εξάλλου, έχει προγραμματίσει για σήμερα στις
23.50 ένα πρωτότυπο μουσικό αφιέρωμα στον Γιάννη Πουλόπουλο. Ένα ζευγάρι νέων
σερφάρει στο Ίντερνετ όταν «πέφτει» σ' ένα site με στοιχεία για το CD «Ζωντανή
επαφή» που περιλαμβάνει συναυλιακά τραγούδια του καλλιτέχνη. Στην προσπάθειά
τους οι δύο νέοι να μάθουν περισσότερα για τον τραγουδιστή συνδέονται μέσω
διαδικτύου με τον Γιώργο Παπαστεφάνου, ο οποίος θα τους βοηθήσει με διάφορα
στοιχεία που γνωρίζει.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16332P101</ED>
<ID>
ID:15213

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P10&aa=1</URL></REF>


Article

<CATEGORY>vin09</CATEGORY>

 <H5>ΑΝΘΡΩΠΟΙ ΤΩΝ ΓΡΑΜΜΑΤΩΝ ΚΑΙ ΤΩΝ ΤΕΧΝΩΝ «ΑΠΟΚΑΛΥΠΤΟΥΝ» ΤΟΝ ΖΩΓΡΑΦΟ ΣΤΟ ΒΙΒΛΙΟ
«ΩΣΕΙ ΜΥΡΑ»
</H5><H2>Πορτρέτο Τσαρούχη με 110... γραφές
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Τι κι αν συμπληρώθηκαν δέκα χρόνια από τον θάνατό του; Όσο ο ένας θα λέει
συνωμοτικά «στην Ελλάδα είσαι» και ο άλλος θα συμπληρώνει το παρασύνθημα «ό,τι
δηλώσεις», ο Γιάννης Τσαρούχης θα βρίσκεται ολοζώντανος ανάμεσά μας. Με το
απαράμιλλο χιούμορ και τα σοφά του χαριτολογήματα, όπως τον ζωντανεύουν εκατόν
δέκα κείμενα ισάριθμων γνωστών και μη Ελλήνων, στο βιβλίο «Ωσεί Μύρα» (Σαν τα
Μύρα) που κυκλοφόρησε πρόσφατα από τις Εκδόσεις Καστανιώτη με τη «μέριμνα» του
Αλεξίου Σαββάκη.

</H3>
Ο Μανώλης Ανδρόνικος ξεναγεί τον Γιάννη Τσαρούχη στις τοιχογραφίες της
Βεργίνας ­ 1978 (Αρχείο Α. Σαββάκη)

Είναι απίθανη η ποικιλία την ανθρώπων που ανταποκρίθηκαν στο κάλεσμα του Αλέξη
Σαββάκη τα τελευταία τρία χρόνια, να γράψουν κάτι που θυμούνται ή που
σκέφθηκαν για τον Τσαρούχη. Από τον αρχιμανδρίτη Βασίλειο Ιβηρίτη μέχρι την
Καίτη Γκρέυ, τον Ζορζ Μουστακί, τη Μάγια Λυμπεροπούλου, τον Γιάννη Μόραλη, τον
Κώστα Γαβρά, τον Στίβεν Ράνσιμαν, μέχρι τους άγνωστους, για πολύ κόσμο,
συμμαθητές και μαθητές του.

Κείμενα αποκαλυπτικά συνθέτουν 630 πυκνές σελίδες «μια συναγωγή πληροφοριών
για τον Τσαρούχη από τρεις γενιές ανθρώπων, απ' όλους τους χώρους όπου
αναδύεται η μορφή του Τσαρούχη. Πλήθος οι άγνωστες πτυχές, τα τολμηρά
στιγμιότυπα, αλλά αυτό που περισσεύει είναι η «νοσταλγία».

«Όταν τον ρώτησαν αν ευτύχησε στη ζωή του», θυμάται στις πρώτες σελίδες αυτού
του βιβλίου ο αρχιμανδρίτης Βασίλειος Ιβηρίτης, ο Τσαρούχης απάντησε: «Τώρα,
με τα γεράματα και την αρρώστια, νιώθω ευτυχισμένος, γιατί βρήκα αυτό που
ζητούσα. Όταν ήμουν νέος, ήμουν δυστυχής, γιατί έψαχνα όλα αυτά και δεν τα
εύρισκα». Και ακόμα, σταχυολογούμε από το ίδιο κείμενο σε μια συζήτηση για τη
φύση της Ορθοδοξίας: «Η Ορθοδοξία είναι σαν ένας λεκές που δεν τον βγάζει
κανένα απορρυπαντικό».

Για την Καίτη Γκραίυ, ο Τσαρούχης δεν ήταν αυτός που εισήγαγε τον λαϊκό χορό
στα αριστοκρατικά σαλόνια, όπως φαίνεται και σε μια από τις πολλές ανέκδοτες
φωτογραφίες αυτού του τόμου, αλλά πρώτα πρώτα ένας ακριβός φίλος.

«Άκου ­ γράφει ­ για μια φορά ακόμα να σου τραγουδώ τα τραγούδια που τόσο
λάτρευες. "Μέσα στης ζωής τα μονοπάτια", "Θ' ανέβω και θα τραγουδήσω στο πιο
ψηλότερο βουνό", "Μην απελπίζεσαι και δεν θ' αργήσει κοντά σου θα 'ρθει μια
χαραυγή". Η φιλία σου για μένα ήταν ο πιο ακριβός πίνακάς σου, που ωρίμασα
στην ίδια την ψυχή μου. Ένας πίνακας δίχως τιμή, γιατί η φιλία δεν έχει τιμή,
είναι ανεκτίμητη». Από τις αναμνήσεις του Λυκούργου Καλλέργη, για τον Τσαρούχη
στρατιώτη στον πόλεμο του 1940, σταχυολογούμε: «Πέντε μήνες δεν βγάλαμε από
πάνω μας χλαίνες, παπούτσια και ρούχα. Περπατούσαμε χιλιόμετρα, κοιμόμαστε με
τα ρούχα, βρεγμένοι πάνω στα χιόνια...

Πολλές από τις μαρτυρίες είναι αφιερωμένες στον Τσαρούχη του θεάτρου, τον
θυμάται η Μάγια Λυμπεροπούλου από την κηδεία ενός άλλου αγαπημένου δασκάλου ­
«Να μη λυπάσαι, να θυμάσαι», της είχε πει.

Άλλα κείμενα είναι μικρά δοκίμια πλεγμένα με αναμνήσεις. Γράφει ο Ζακ Λακαριέρ
στο τέλος μιας σαραντάχρονης φιλίας: «Πιστεύω ότι κατά βάθος ο Τσαρούχης
ονειρευόταν πάντα μια Ελλάδα άσπιλη. Στην πάλλευκη σύζευξη παρθενίας και γήρατος».

Και από τις αναμνήσεις του Γιάννη Μόραλη, όταν βρέθηκαν μαζί στην Μπιενάλε της
Βενετίας και έμειναν σε νοικιασμένα δωμάτια στην ελληνική γειτονιά: «Είμαστε
το αλάτι και το πιπέρι, τίποτα δεν τρώγεται χωρίς αυτά, αλλά και ούτε αυτά
μόνα τους»

«Μοιάζει κάπως με τους ιερωμένους των ναπολιτάνικων αγαλμάτων του 18ου αιώνα.
Τα μάτια του έχουν το πράσινο χρώμα της θάλασσας, με το βλέμμα βαρύ. Το
περπάτημά του είναι κάπως πηδηχτό...», τον περιέγραφε ο Ανρί Καρτιέ Μπρεσόν
στο περιοδικό «Greek Heritage» το 1964 σ' ένα από τα λίγα αποσπάσματα
δημοσιευμάτων που περιέχονται στον τόμο και ο Γάλλος φωτογράφος θυμάται
κάποιες απόψεις τού Τσαρούχη.

Για το θέατρο: «Πρέπει κανείς να 'χει το θάρρος να κάνει αυτό που δεν
περιμένει το κοινό, γιατί το απροσδόκητο είναι πάντα θεατρικό» και για ό,τι
σοκάρει «η ζωγραφική μου δεν είναι προκλητική. 
Η φύση είναι προκλητική κι εγώ αντιγράφω τη φύση». Και η φίλη του Λίλα ντε
Νόμπιλι συνοψίζει στη «Λέξη». «Είναι από μόνος του μια απάντηση, ενώ τόσοι
άλλοι άνθρωποι δεν είναι παρά η ερώτηση».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16332P111</ED>
<ID>
ID:15214

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P11&aa=1</URL></REF>


Article

<CATEGORY>vin09</CATEGORY>

 <H2>Ένα παραμύθι για μικρούς και μεγάλους από το Ίντερνετ στα βιβλιοπωλεία
</H2><H2></H2>
Το εξώφυλλο του «Τυφλοπόντικα»

Είναι το πρώτο παραμύθι που εκδόθηκε στα ελληνικά χάρη στο Ίντερνετ: «Ο
Τυφλοπόντικας και η Κουκουβάγια» του Τσαρλς Ντάφι, μια ωραία συμβολική ιστορία
για μικρούς και μεγάλους, που εγκαινιάζει την εκδοτική δραστηριότητα του
θεσσαλονικιώτικου οίκου «Fun in Art» και που έρχεται να διαψεύσει περίτρανα
την κυρίαρχη άποψη ότι τα ηλεκτρονικά μέσα απειλούν το παραδοσιακό βιβλίο.

Όλα ξεκίνησαν όταν ο συνταξιούχος γιατρός και ερασιτέχνης ζωγράφος Μάνος
Τσελίκας άρχισε να παίζει με όλες τις δυνατότητες του υπολογιστή του.
«Εξερευνώντας, λέει, τους διάφορους τόπους του Διαδικτύου βρήκα και μία
συλλογή παραμυθιών». Από αυτήν ξεχώρισε την ιστορία του τυφλοπόντικα και της
κουκουβάγιας που με τη δύναμη της αγάπης τους κατάφεραν να ξεπεράσουν εμπόδια
ανυπέρβλητα και να ανατρέψουν την ίδια τη φύση. Την είχε γράψει ένας 38χρονος
Αμερικανός, ο Τσαρλς Ντάφι, στέλεχος σήμερα μιας εταιρείας με αντικείμενο τα
πολυμέσα, που αναζητούσε εκδότη. Ο Μάνος Τσελίκας, γοητευμένος, διαβάζει το
κείμενο στην οθόνη του, επικοινωνεί ηλεκτρονικά με τον συγγραφέα, του ζητά την
άδεια να μεταφράσει από... οθόνης το κείμενό του και να το δημοσιεύσει σε
συνέχειες στο ερασιτεχνικό Δελτίο Επικοινωνίας με τίτλο «Γράμμα» που εκδίδει
για τους φίλους του κάθε δίμηνο. Ο Ντάφι δίνει το Ο. Κ και ο Τσελίκας προχωρεί
στην τμηματική δημοσίευση, στο «Γράμμα» του.

Στο μεταξύ, ο αμερικανικός εκδοτικός οίκος «Hamptons Road» εντοπίζει το
παραμύθι «Ο Τυφλοπόντικας και η Κουκουβάγια» και το βγάζει σε βιβλίο,
ταυτόχρονα σχεδόν με την ολοκλήρωση της μετάφρασης σε συνέχειες από τον κ.
Τσελίκα. Τότε μπαίνει στο παιχνίδι ο γιος του μεταφραστή Γιώργος Τσελίκας,
ψυχή γραφείου γραφιστικής, που αγοράζει από τον εκδοτικό οίκο «Hamptons Road»
τα δικαιώματα του συμβολικού αυτού παραμυθιού και το εκδίδει πλέον σε ένα
καλαίσθητο, ηλεκτρονικά εικονογραφημένο, βιβλίο με σκληρό εξώφυλλο, ιδρύοντας
ταυτόχρονα την εκδοτική εταιρεία «Fun in Art» με... άγριες διαθέσεις. «Γιατί η
ιστορία της έκδοσης αυτού του παραμυθιού μας γέννησε τη διάθεση να εκδώσουμε
κι αλλά ποιοτικά κείμενα», είπε στα «ΝΕΑ» ο κ. Γιώργος Τσελίκας.

Έτσι, τις τελευταίες μέρες του 1998, «Ο Τυφλοπόντικας και η Κουκουβάγια»
άρχισαν το ελληνικό ταξίδι τους παρέα με τις βίδρες, τους σκύλους, τον λύκο,
τους αέρηδες και τη θάλασσα που θαύμασαν την αγάπη τους. «Τα καλά παραμύθια
είναι πάντα για μικρούς και μεγάλους», λέει ο Μάνος Τσελίκας. Μερικά μάλιστα,
όπως και η «Αλίκη στη χώρα των θαυμάτων», είναι πιο πολύ για μεγάλους. 
Είτε γιατί όλοι μας μένουμε σε μια γωνιά της ψυχής μας παιδιά, είτε γιατί η
αληθινή συγκίνηση και η φιλοσοφία της ζωής που διαποτίζουν κάποιες ιστορίες
δεν χάνονται μέσα μας με το χρόνο, μερικά βιβλία βρίσκονται πάντα και σε ένα
πολύ προσωπικό μέρος της καρδιάς μας. 
Ο Τυφλοπόντικας με τα όνειρά του και τους αγώνες του έχει σίγουρα τη δύναμη να
πάρει τέτοια θέση.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16332P112</ED>
<ID>
ID:15258

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P11&aa=2</URL></REF>


Article

<CATEGORY>vin09</CATEGORY>

 <H5>ΕΚΘΕΣΕΙΣ ΚΑΙ ΚΑΤΑΣΚΕΥΕΣ
</H5><H2>Ελληνική τέχνη εκτός συνόρων
</H2><H2></H2>
Ο γλύπτης Δημήτρης Χατζής στο στούντιό του

Την ώρα που ο Κώστας Βαρώτσος βρίσκεται στην Ιταλία και δουλεύει σε μια
κεντρική πλατεία του Τορίνου ένα χαρακτηριστικό έργο του, στη Νέα Υόρκη ήρθε
πρόσφατα στην επικαιρότητα το έργο ενός άλλου Έλληνα γλύπτη, του Δημήτρη Χατζή.

Νεοϋορκέζος ελληνικής καταγωγής, με σπουδές στην Ελλάδα και στη Ρώμη, όπου
έζησε για είκοσι πέντε χρόνια, ο Δημήτρης Χατζής είναι επιπλέον επίτιμος
καθηγητής του Χάρβαρντ και ειδικεύεται στα γλυπτά δημόσιου χώρου.

Το Ελληνικό Ίδρυμα Πολιτισμού και το Βρυώνειο Κέντρο της Νέας Υόρκης
παρουσίασαν σε συνεργασία με την γκαλερί «Κούρος» της Νέας Υόρκης δύο
εκθέσεις, επιλογή από τη 40χρονη καλλιτεχνική δράση του γλύπτη.

Χάλκινα γλυπτά και μονοτυπίες στην γκαλερί «Κούρος» και στο Ελληνικό Ίδρυμα
Πολιτισμού επιλογές από τα προπλάσματα των γλυπτών του Δημήτρη Χατζή, που
έχουν ανατεθεί δημόσια.

Άνοιξη ΙΙ. «Νύμφη και Παν», έργο του Αλέκου Αλεξανδράκη

Το έργο του Κώστα Βαρώτσου στο Τορίνο επελέγη μεταξύ τριών μακετών, από τους
ίδιους τους πολίτες του Τορίνου, κατόπιν ψηφοφορίας, και πραγματοποιείται σε
συνεργασία με τον δήμο της πόλης και το Πολυτεχνείο.

Νωρίτερα, τον περασμένο Οκτώβριο, ο Βαρώτσος πραγματοποίησε μια επέμβαση ύψους
25 μ. στην είσοδο του Παλάτσο Ντελ Εσποζιτσιόνι της Ρώμης, στα πλαίσια της
Μπιενάλε. Συμμετείχε, επίσης, σε έκθεση στο Μόντε Κάρλο, με θέμα «Το υλικό
μέσα μου», ενώ τον Ιούνιο προγραμματίζει άλλο μεγάλο δημόσιο έργο στην
Περούτζια της Ιταλίας και αργότερα σε πάρκο του Ιλινόις των ΗΠΑ.

Στο Λονδίνο συνεχίζεται μέχρι τις 10 Ιανουαρίου η αναδρομική έκθεση ζωγραφικής
«Το Γυμνό» με πίνακες και σχέδια του Αλέξανδρου Αλεξανδράκη στην γκαλερί «Κ»
του Χάμπστεντ. Μια άγνωστη πλευρά του ζωγράφου του αλβανικού έπους, που
παρέμενε στο συρτάρι, εμφανίζεται τώρα για πρώτη φορά. Με την ευκαιρία της
έκθεσης κυκλοφόρησε μεγάλος κατάλογος με πρόλογο του ιστορικού και κριτικού
τέχνης Τέρενς Μούλαλν.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16332P121</ED>
<ID>
ID:15215

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P12&aa=1</URL></REF>


Article

<CATEGORY>vin09</CATEGORY>

 <H2>Δύο προτάσεις για το Ευρωπαϊκό Αριστείον Λογοτεχνίας
</H2>
<H3></H3>Η Ρέα Γαλανάκη

Ακόμα μια φορά η χώρα μας προτείνει μερικά από τα καλύτερα έργα της πρόσφατης
λογοτεχνικής παραγωγής ως υποψήφια για το Ευρωπαϊκό Βραβείο Λογοτεχνίας, το
Αριστείον 1999. 
Και τα έργα αυτά είναι το μυθιστόρημα της Ρέας Γαλανάκη «Ελένη ή ο Κανένας»
των εκδόσεων «Άγρα» και το βιβλίο του Μανόλη Πρατικάκη «Η Κοίμηση και η
Ανάσταση των Σωμάτων του Δομήνικου», των εκδόσεων «Νεφέλη».
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16332P122</ED>
<ID>
ID:15259

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P12&aa=2</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
Το έργο του Ρομπέρτο Κάσα «Λα νόνα» συνεχίζεται με επιτυχία στο θέατρο
«Πολύτεχνο». Στη φωτογραφία ο θίασος με επικεφαλής τον Δημήτρη Πιατά στον ρόλο
της νόνας

ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Της νύχτας
τέκνα φρικτά» του Π. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Shopping and fucking» του Μ.
Ρέιβενχιλ Σκιαδαρέσης, Δραγούμη.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Τόσο κοντά» του Π.
Μάρμπερ Λ. Φωτοπούλου. Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). «Χορωδείον» του
Γ. Μαργαρίτη Δούζη, Μπαμπούνης.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ (Μοσχονησίων 36, πλατεία Αμερικής ~ 85.61.168). «Αποκάλυψη ­ Ο
σκοτεινός δρόμος» (Ιωάννης) της Μ. Ξενουδάκη Ξενουδάκη, Λούρμπα.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Παπαγάλος με πορτοκαλί φτερά» του Β. Αργυρόπουλου
Αρσένη (σκηνοθ.), Κοταμανίδου.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Πενθέας πάσχων» της Α. Κράλλη Κράλλη, Τ. Γιαννόπουλος.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511).
«Εκκλησιάζουσες» του Αριστοφάνη Θεατρική Ομάδα Δήμου Αγίων Αναργύρων.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Τα παραμύθια του Χόφμαν» του
Ζ. Όφεμπαχ (Παρ., Κυρ.) Εργαστήρι Μουσικής Δωματίου: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322) Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ - ΑΔΕΙΟΣ ΧΩΡΟΣ (Αγίου Κωνσταντίνου 24-26, ~
52.23.242, 52.33.322). «Αθηναϊκαί σελίδες» (Μητσάκης) του Δ. Τσατσούλη
Κολόζου (σκηνοθ.), Θ. Ανθόπουλος.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), «Άμλετ» του Ουίλ. Σαίξπηρ Μαρμαρινός, Πιττακή.

ΙΛΙΣΙΑ (Παπαδιαμαντοπούλου 4, ~ 72.16.317). «Ο κλήρος του μεσημεριού» του Π.
Κλοντέλ Ο. Λαζαρίδου, Λεμπεσόπουλος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Φάλσταφ (Οι πρόσχαρες κυρίες
του Ουίνδσορ)» του Ουίλ. Σαίξπηρ Καζάκος, Χρυσικάκος.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). Κεντρική
Σκηνή. «La nonna» του Ρ. Κόσα Πιατάς, Τζούμας. Δεύτερη Σκηνή.
«Η Κοκκινοσκουφίτσα ή Το εγχειρίδιο του σωστού εραστή» του Χ. Γωγιού Γ.
Αθανασίου, Θ. Ζώτος.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579), «Η επιστροφή των Τσε» του Γ. Χρυσούλη Ν. Διαμαντής (σκηνοθ.),
Ι. Μακρή.

ΣΟΥΙΤΑ 57 (Κολοκοτρώνη 57, ~ 32.40.944). «Κάτω από το γαλατόδασος» του Ντ.
Τόμας Κορμανός (σκηνοθ.).

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Εναλλάξ:
«Αποκάλυψη» του Τ. Αντωνίου ­ «Εκτέλεση» του Τρ. Λέτς Λοϊζίδης (σκηνοθ.),
Μ. Δημητριάδου.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). Γκαμπριέλα
Γκρανάδος και Αμερικανική Ομάδα Χορού Μπολέρο.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). «Ο εγωιστής
γίγαντας» (Ουάιλντ) των Κ. Αλεξοπούλου - Φ. Δενδρινού Κ. Αλεξοπούλου, Δενδρινού.

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16332P131</ED>
<ID>
ID:15231

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P13&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Η διακριτική γοητεία των αρσενικών. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ο πρίγκιπας της Αιγύπτου.
5.00-7.00 μ.μ. μεταγλ. 9.00-11.00 μ.μ. με υπότ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ένας Αμερικάνος φίλος.
6.30-8.30-10.30 μ.μ. / Τετ.: Ασανσέρ για δολοφόνους.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Dr Dolittle - Ο γιατρός τρελάθηκε. 6.20-8.20-10.20 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Μουλάν. 5.00-7.00 μ.μ. μεταγλ. 9.00-11.00 μ.μ. με υπότ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Μαγικά φίλτρα. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ. / Χαμένοι στο διάστημα, κάθε μέρα ώρα 3.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Η διακριτική γοητεία των αρσενικών.
6.30-8.40-10.50 μ.μ. / Δίδυμοι μπελάδες. Τετ.: 1.30-4.30 μ.μ

ΑΘΗΝΑΙΟΝ CINEPOLIS PHILIPS 2. Ο γητευτής των αλόγων. 7.00-10.15 μ.μ. / Οι
Άθλιοι, κάθε μέρα ώρα 2.00-4.30 μ.μ.

ΑΘΗΝΑΙΟΝ CINEPOLIS PHILIPS 3. Μαγικά φίλτρα. 4.20-6.30-8.40-10.50 μ.μ. / Το
μαγικό σπαθί: Αναζητώντας το Κάμελοτ. Τετ.: 2.30 μ.μ. 
ΑΘΗΝΑΙΟΝ CINEPOLIS PHILIPS 4. Ο πρίγκιπας της Αιγύπτου. 3.00-5.00-7.00 μ.μ.
μεταγλ., 9.00-11.00 μ.μ. με υπότ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Rounders. 6.00-8.40-11.00 μ.μ. Τρίτη: μεταμεσονύκτια ώρα 01.00
π.μ.: Halloween - Είκοσι χρόνια μετά.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Γείτονες και εραστές.
6.00-8.10-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Μουλάν. 5.00-7.00 μ.μ. μεταγλ. 9.00-11.00
μ.μ. με υπότ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η μάσκα του Ζορό. 6.15-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Velvet
goldmine. 6.20-8.40-11.05 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Μαγικά φίλτρα. 8.25-10.25
μ.μ. / Χαμένοι στο διάστημα κάθε μέρα ώρα 6.00 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ο πρίγκιπας της Αιγύπτου. 4.45-6.50 μ.μ. μεταγλ., 9.00-11.00 μ.μ.
με υπότ. Τετ.: 3.00 μ.μ.

ΑΝΝΑ ΝΤΟΡ (Γλυφάδα ~ 8946.617). Μουλάν. 5.00-7.00 μ.μ. μεταγλ. 9.00-11.00 μ.μ.
με υπότ.

ΑΝΤΑΜΣ 1 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 8.00-10.00 μ.μ. / Μουλάν, κάθε μέρα 4.00-6.00 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Ο πρίγκιπας της Αιγύπτου.
4.20-6.20 μ.μ. μεταγλ. 8.20-10.20 μ.μ. με υπότ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Dr
Dolittle - Ο γιατρός τρελάθηκε. 5.20-7.00-8.50-10.40 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η ιστορία της Sue.
7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Elizabeth. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Γείτονες
και εραστές. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Γείτονες και εραστές. 6.20-8.30-10.40 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Dr Dolittle - Ο γιατρός τρελάθηκε.
4.30-6.20-8.20-10.20 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Γείτονες και εραστές. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Η
ονειρεμένη ζωή των αγγέλων. 5.40-8.00-10.20 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Dr
Dolittle - Ο γιατρός τρελάθηκε. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Dr
Dolittle - Ο γιατρός τρελάθηκε. 5.00-7.00-9.00-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Μουλάν.
4.30-6.30 μ.μ. μεταγλ., 8.30 μ.μ. με υπότ. / Το όνομά μου είναι Τζο. 10.40 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Το όνομά μου είναι
Τζο. 10.30 μ.μ. / Μουλάν. Κάθε μέρα ώρα 6.30 μ.μ. μεταγλ., 8.30 μ.μ. με υπότ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.10-8.35-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 6.00-8.15-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Dr Dolittle - Ο
γιατρός τρελάθηκε. 6.30-8.25-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Μαγικά
φίλτρα. 8.30-10.40 μ.μ. / Ο πρίγκιπας της Αιγύπτου, κάθε μέρα ώρα 4.30-6.30 μ.μ.

ΑΦΑΙΑ (Καλλιθέα ~ 9595.534 - Dolby Stereo). Κάτω από τα φώτα της πλατείας.
6.30-8.45-11.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244 Dolby Digital). Dr Dolittle - Ο γιατρός τρελάθηκε.
4.30-6.30-8.30-10.30 μ.μ.

CINE CITY ERICSSON 2 (Dolby DTS). Η διακριτική γοητεία των αρσενικών.
5.00-7.00-9.00-11.00 μ.μ.

CINE CITY ERICSSON 3 (Dolby DTS). Ο πρίγκιπας της Αιγύπτου. 4.30-6.30-8.30
μ.μ. μεταγλ., 10.30 μ.μ. με υπότ.

CINE CITY ERICSSON 4 (Dolby DTS). Μουλάν. 4.45-6.45 μ.μ. μεταγλ. / Μαγικά
φίλτρα, κάθε μέρα 8.45-10.50 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η διακριτική γοητεία των αρσενικών. 9.00-11.00 μ.μ. / Μουλάν, κάθε μέρα
5.00-7.00 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Dr Dolittle - Ο γιατρός
τρελάθηκε. 12.20-14.40-16.50-19.00-21.15-23.30-01.45.

VILLAGE CENTRE Αίθουσα 2. Μουλάν. 11.15-13.15-15.30-17.30 μεταγλ., 19.30-21.45
με υπότ. / Haloween: Είκοσι χρόνια μετά, κάθε μέρα ώρα 00.00.

VILLAGE CENTRE Αίθουσα 3. Το μαγικό σπαθί: Αναζητώντας το Κάμελοτ.
11.00-13.00-15.00 μεταγλ. / Χαμένοι στο διάστημα, κάθε μέρα ώρα 17.20-20.00-22.45-01.30.

VILLAGE CENTRE Αίθουσα 4. Η διακριτική γοητεία των αρσενικών. 12.30-14.45-17.15-19.45-22.00-00.45.

VILLAGE CENTRE Αίθουσα 5. Κάτι τρέχει με τη Μαίρη. 13.30-16.20-19.30-22.15-00.10.

VILLAGE CENTRE Αίθουσα 6. Rounders. 12.15-18.30-00.30. / Ο γητευτής των
αλόγων, κάθε μέρα ώρα 15.15-21.00.

VILLAGE CENTRE Αίθουσα 7. Ο πρίγκιπας της Αιγύπτου. 11.15-13.30-15.45 μεταγλ.,
18.00-20.15-22.30 με υπότ. / Σκοτεινή πόλη, κάθε μέρα ώρα 00.50.

VILLAGE CENTRE Αίθουσα 8. Ολέθρια σύγκρουση. 11.45-14.15-17.00-19.45-22.30-01.15.

VILLAGE CENTRE Αίθουσα 9. Μαγικά φίλτρα. 11.30-14.00-16.15-18.45-20.50-23.00-01.15.

VILLAGE CENTRE Αίθουσα 10. Οι Άθλιοι. 11.00-13.45-16.30-19.15-22.15-01.00.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Μουλάν. 5.00-7.00 μ.μ. μεταγλ. 9.00-11.00 μ.μ. με υπότ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Dr Dolittle
- Ο γιατρός τρελάθηκε. 5.00-7.00-9.00-11.00 μ.μ.

ΔΑΝΑΟΣ - ERICSSON (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Elizabeth. 6.00-8.30-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Γείτονες και εραστές. 5.50-8.00-10.10 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ.

ΕΛΛΗ (Οδός Ακαδημίας ~ 3632.789 Dolby Stereo). Θα χιονίσει τα Χριστούγεννα.
6.30-8.30-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ο πρίγκιπας της Αιγύπτου. 4.50-6.50 μ.μ. μεταγλ., 9.00-11.00 μ.μ.
με υπότ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Elizabeth. 6.20-8.45-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Οι Άθλιοι. 6.00-8.30-11.00 μ.μ. / Το μαγικό σπαθί: Αναζητώντας το
Κάμελοτ ώρα 4.30 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ο πρίγκιπας
της Αιγύπτου. 6.30-8.30 μ.μ. μεταγλ., 10.30 μ.μ. με υπότ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Μαγικά φίλτρα. 8.30-10.40 μ.μ. / Οι
άθλιοι, κάθε μέρα ώρα 5.45 μ.μ. 
ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ο πρίγκιπας της Αιγύπτου. 4.30-6.30
μ.μ. μεταγλ. 8.30-10.30 μ.μ. με υπότ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Η διακριτική γοητεία των αρσενικών. 6.20-8.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Dr
Dolittle - Ο γιατρός τρελάθηκε. 5.30-7.20-9.10-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 4.30-6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Μαγικά φίλτρα.
8.40-10.50 μ.μ. / Οι άθλιοι 3.45-6.10 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Ο γητευτής των
αλόγων. 4.00-7.10-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 8.30-10.30 μ.μ. / Μουλάν, κάθε μέρα
4.20-6.20 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ο πρίγκιπας της
Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Dr Dolittle - Ο γιατρός
τρελάθηκε. 5.00-7.00-9.00-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η διακριτική
γοητεία των αρσενικών. 7.00-9.00-11.00 μ.μ. / Μουλάν, κάθε μέρα 3.00-5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Οι Άθλιοι. 5.40-8.10-10.40 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo). Ο
πρίγκιπας της Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο πρίγκιπας της
Αιγύπτου. 4.00-6.10-8.20-10.30 μ.μ. μεταγλ.

ΣΠΟΡΤΙΓΚ (Νέα Σμύρνη ~ 9333.820). Μουλάν. 5.30-7.20 μ.μ. μεταγλ., 9.10-11.00
μ.μ. με υπότ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ο πρίγκιπας της Αιγύπτου. 4.00-6.00 μ.μ. μεταγλ. / Μαγικά φίλτρα,
κάθε μέρα 8.10-10.20 μ.μ. 
ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Η διακριτική γοητεία των αρσενικών. 8.10-10.10 μ.μ. / Μουλάν, κάθε μέρα
4.10-6.10 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Ο πρίγκιπας της Αιγύπτου. 4.00-6.10 μ.μ. μεταγλ. / Black out, κάθε μέρα
8.10-11.10 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Dr Dolittle - Ο γιατρός τρελάθηκε. 6.35-8.35-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.30-10.45 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Η διακριτική γοητεία των
αρσενικών. 8.40-10.40 μ.μ. / Μουλάν, κάθε μέρα 4.40-6.40 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ Ε.Μ.Π. (Ζωγράφου - Τέρμα λεωφ. 222 ~
7793515-18). Κλειστό λόγω εορτών.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Dr Dolittle - Ο γιατρός τρελάθηκε.
6.00-8.00-10.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ Νέα Μάκρη ~ 0294-99760 Dolby Stereo). Δεν έχει προγραμματίσει.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Ο
γητευτής των αλόγων. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Ολέθρια
σύγκρουση. 6.30-8.00-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Ο γητευτής των
αλόγων. 6.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Απρόσμενος
έρωτας. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Μουλάν. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ολέθρια σύγκρουση. 7.15-9.30 μ.μ.
/ Τετ.: Ο γητευτής των αλόγων. 6.15-9.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Dr Dolittle - Ο γιατρός τρελάθηκε.
4.20-6.20-8.20-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.15-8.50-11.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Ο γητευτής των αλόγων. 6.30-10.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Μουλάν.
5.00-6.45-8.30 μ.μ. μεταγλ. / Ο γητευτής των αλόγων. Κάθε μέρα ώρα 10.15 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ο πρίγκιπας
της Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Όλγα Ομπράντοβιτς. 8.30 μ.μ. / Τετ.: Ο μελισσοκόμος. 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276).
Κλειστό λόγω εορτών.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Μαγικά φίλτρα. 8.25-10.25 μ.μ. / Χαμένοι στο διάστημα. Κάθε
μέρα ώρα 6.00 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.40-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16332P141</ED>
<ID>
ID:15232

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Μαγικά φίλτρα» προς κατανάλωση

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Σάτιρα για τρεις αδελφές να
ψάχνουν στην Αθήνα για ερωτική σχέση της προκοπής κι όλα γύρω νάναι κομμάτια
και θρύψαλα. Της Όλγας Μαλέα, με τους: Ναταλία Δραγούμη, Λήδα Ματσάγγου,
Ναταλία Στυλιανού, Φίλιππο Σοφιανό, Κλέονα Γρηγοριάδη. Σωκράτη Αλαφούζο.
[Agora, Αθήναιον Cinepolis 1, Αλεξάνδρα (Πατ.), Άνταμς 1, Άστρον, Cine City 2,
Cinerama, Village Centre 4, Διάνα, Ιντεάλ, Κηφισία 3, Μαργαρίτα 1, Μετάλιον,
Μετροπόλιταν, Όσκαρ, Τρία Αστέρια, Φοίβος, Χαϊλάιφ (Πειρ.)].

«ΘΑ ΧΙΟΝΙΣΕΙ ΤΑ ΧΡΙΣΤΟΥΓΕΝΝΑ»: Η ζωή μιας οικογένειας αλλιώτικης από
τις άλλες κι έξω από στάνταρ κανόνες συμπεριφοράς στη Νότιο Γαλλία. Μεγάλη
εμπορική επιτυχία στο Παρίσι. Της Σαντρίν Βεσέζ. (Έλλη).

«ELIZABETH»: Η ιστορία της «αθώας φόνισσας» βασίλισσας της Αγγλίας του
16ου αιώνα! Σκηνοθεσία: Σεκάρ Καπούρ, με τους: Κέιτ Μπλάνσετ, Τζόφρεϊ Ρας,
Κρίστοφερ Έκλεστον. (Αβάνα, Άττικα 1, Έμπασσυ, Ζίνα, Φάληρο 2).

«ΜΑΓΙΚΑ ΦΙΛΤΡΑ»: Η ζωή δύο αδελφών κοριτσιών εντελώς διαφορετικών
μεταξύ τους. Σκηνοθεσία: Γκρίφιν Ντον, με τις: Σάντρα Μπούλοκ, Νικόλ Κίντμαν,
Ντάιαν Γουίστ. (Αθήναιον, Αθήναιον Cinepolis 3, ΑΜΠΕΣΕ, Αττικόν Village Centre
9, Κηφισιά 1, Μαργαρίτα 2, Μπροντγουαίη, Σινεάκ).

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. [Ααβόρα,
Άστυ, Καλυψώ, Πλάζα, Τριανόν, Όνειρο (Πειρ.)].

«ΓΕΙΤΟΝΕΣ ΚΑΙ ΕΡΑΣΤΕΣ»: Φίλοι, γείτονες και εραστές δίχως πολλά πολλά
αισθήματα μα με πολύ μπέρδεμα. Πικάντικη κομεντί του Νιλ Λαμπιούτ. (Αλέκα,
Άττικα 2, Μαρούσι 1, Όπερα 1, Δαναός 2).

«ΚΑΤΩ ΑΠΟ ΤΑ ΦΩΤΑ ΤΗΣ ΠΟΛΗΣ»: Η Κατρίν Ντενέβ ως πλούσια χήρα που
θυμάται την προηγούμενη ζωή της και έναν μεγάλο της έρωτα που τον πρόδωσε.
Σκηνοθεσία Νικόλ Γκαρσιά. (Αφαία).
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16332P142</ED>
<ID>
ID:15273

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Με την συνθήκη αυτή ιδρύθηκε το ανεξάρτητο κράτος του Βατικανού.
2. Τα ρεκόρ... ελληνιστί. 3. Μουσική νότα. ­ Τύπος αυτοκινήτου
της Φίατ. 4. Πάντα δυσάρεστη. ­ Τα αρχικά υπουργείου μας. 5.
Αποκαλούνται συχνά τα μικρά παιδιά. 6. Σημαίνουν τα αλησμόνητα.
7. Ιστορικός και πολιτικός της αρχαίας Ρώμης. 8. Στο βουνό αυτό
πέθανε ο Ααρών. ­ Γειτονικά στο αλφάβητο. ­ Ο τελευταίος Κάρολος της
Γερμανίας. 9. Ο συνθέτης του «Μακάβριου χορού» (δύο λέξεις).

ΚΑΘΕΤΑ

1. Κρυφά ή ασυναίσθητα, σε επίρρημα της καθαρεύουσας. 2. Για
μερικούς εύκολο καταφύγιο. ­ Τρομάζει... δεισιδαίμονες (καθ.). 3.
Μονολεκτική ερώτηση. ­ Συνηθισμένη αιτία αποτυχίας. 4. Σημαίνουν τους
ακλόνητους. 5. Τσίγκινο δοχείο λαδιού. ­ Βασιλιάς στο... βασίλειό του.
6. Συντάκτης της εφημερίδας αυτής υπήρξε και ο Γ. Σουρής. ­ Οι
«έμποροί» της αποτελούν τον τίτλο έργου του Μαρσέλ Πανιόλ. 7. Θεία
τιμωρία. 8. Αρχαίος δήμος της Αττικής. ­ Όμοια γράμματα. 9.
Δορυφόροι του «Τ». ­ Αντίστροφη γραφή του 3 β' κάθετα.

ΛΥΣΗ (4/1/99)

ΟΡΙΖΟΝΤΙΑ: 1. ΚΛΑΔΕΜΑΤΑ 2. ΛΙΒΑΝΑΤΕΣ 3. ΜΑΝΕ ­ ΜΙΝΑ
4. ΑΜΑΝΤΟ ­ ΤΝ 5. ΒΟΤΣΑΛΑ 6. ΑΚΤΙΝΑ 7. ΖΗ ­ ΓΙΑΝ
8. ΛΑ ­ ΝΙΚΟΛΟ 9. ΟΠΙΟΜΑΝΗΣ. ΚΑΘΕΤΑ: 1. ΚΛΕΟΒΟΥΛΟ
2. ΛΙΝΤΟ ­ ΑΠ 3. ΑΒΑΝΤΑΖ 4. ΔΑΜΑΣΚΗΝΟ 5. ΕΝ ­ ΜΑΤ
­ ΜΙ 6. ΜΑΜΑΛΙΓΚΑ 7. ΑΤΙ ­ ΑΝΙΟΝ 8. ΤΕΝΤ ­ ΑΑΛΗ 9.
ΑΣΑΝΤ ­ ΝΟΣ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16332P143</ED>
<ID>
ID:15302

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P14&aa=3</URL></REF>


Article

<CATEGORY>vin09</CATEGORY>

 <H2>Λογική και Φανταστική
</H2><H2></H2>
<AUTHOR>ΣΠΥΡΟΣ ΤΣΑΚΝΙΑΣ</AUTHOR>

Σε κάποιο από τα ημερολόγιά του ο Ονορέ ντε Μπαλζάκ προτείνει, μεταξύ σοβαρού
και αστείου, ένα θέμα για άσκηση των νέων διηγηματογράφων ή μυθιστοριογράφων.
«Δοθήτωσαν τρία πρόσωπα», γράφει ο μετρ: «Ένας σύζυγος, μία σύζυγος κι ένας
εραστής. Με τα τρία αυτά πρόσωπα και τις μεταξύ τους σχέσεις, κάθε επίδοξος
διηγηματογράφος να γράψει εκατό διαφορετικά διηγήματα, που κανένα να μη
μοιάζει με κανένα άλλο». Υπερβολική απαίτηση, φυσικά, αλλά πολύ καλή άσκηση,
θα έλεγα. Ιδιαιτέρως σήμερα που πολλοί νέοι, ιθαγενείς ή αλλοδαποί, σκαρώνουν
στα γρήγορα ένα μυθιστόρημα, χωρίς να έχουν επιδοθεί σε κανενός είδους άσκηση
προηγουμένως. Τους αρκούν τα τρία βασικά πρόσωπα: ο Νίκος, η Μερόπη και ο
Αλέξης, ας πούμε.

Ως προς αυτό το σκέλος, η ευχή του Μπαλζάκ εισακούσθηκε. Το κακό είναι ότι
εκατό μυθιστορήματα, γραμμένα σε Χ χρονική περίοδο, από εκατό διαφορετικούς
συγγραφείς, μοιάζουν μεταξύ τους σαν εκατό σταγόνες νερού. Το πολύ πολύ, αντί
για τα προαναφερθέντα πρόσωπα να έχουμε έναν Πιέρ, μία Πολίν και έναν Πολ ή
έναν Πίτερ, μία Έβελιν και έναν Στιβ. Κατά τα άλλα, οι παραλλαγές είναι
ασήμαντες. Η κυρία, όπως κι αν ονομάζεται, απατά τον έναν ή τον άλλον, ενίοτε
και τους δύο με έναν τρίτο· κάποτε την απατά ο ένας ή ο άλλος ή και οι δύο
ταυτοχρόνως· κάποτε την εγκαταλείπει ο ένας ή ο άλλος ή και οι δύο μαζί, και
τότε βρίσκει έναν τρίτο, ή δεν βρίσκει, οπότε μεγαλώνει μόνη της ένα παιδί. Το
πράγμα είναι απιστεύτως μελαγχολικό, αλλά όλοι οι ενδιαφερόμενοι το
αντιμετωπίζουν με ειρωνεία, με σαρκασμό ή αυτοσαρκασμό. Το δράμα, στη σύγχρονη
μυθιστοριογραφική συνταγή, πρέπει να συμμετέχει σε ελεγχόμενη δόση και να
αντισταθμίζεται με μπόλικο γλυκόπικρο χιούμορ. Η συνταγή είναι εγγυημένη. Το
πρόβλημα είναι η επινόηση.

Η επινόηση ήταν πάντα ένα σοβαρό πρόβλημα, αλλά η αφόρητη σύγχρονη ομοιομορφία
το κάνει πιο επιτακτικό. Πριν από διακόσια χρόνια, ο έξοχος Γερμανός
ρομαντικός ποιητής και φιλόσοφος, ο Νοβάλις, έγραφε πως «αν είχαμε μια
Φανταστική, όπως έχουμε μια Λογική, τότε θα είχε ανακαλυφθεί η τέχνη της
επινόησης». Στους δύο αιώνες που μεσολάβησαν, η επιστήμη και η τεχνολογία,
παρ' όλους τους αναμφισβήτητους θριάμβους τους, παρά τις εκπληκτικές
ανακαλύψεις τους, που άλλαξαν ριζικά τη μορφή και τη δομή των κοινωνιών μας,
δεν ανακάλυψαν καμία Φανταστική. Γέμισαν τον κόσμο με άπειρα σύνεργα, τα οποία
μας προσφέρουν πάμπολλες υπηρεσίες, επινόησαν τα πάντα, εκτός από την ίδια την
επινόηση. Οι ηλεκτρονικοί υπολογιστές, σωστά προγραμματισμένοι, μπορούν να
κάνουν τα πάντα, εκτός από το να επινοήσουν. Η επινόηση παραμένει προνόμιο του
ανθρώπου. Αλλά καθώς ο άνθρωπος συρρικνώνεται μέσα στον τεχνοκρατούμενο κόσμο,
η επινοητική του φαντασία κινδυνεύει να σβήσει από ατροφία. Οι τέχνες σήμερα,
όλες λίγο ώς πολύ, δεν πάσχουν από τεχνική ανεπάρκεια, αλλά από έλλειψη
επινοητικότητας. Πουθενά αλλού η έλλειψη αυτή δεν είναι τόσο κραυγαλέα όσο
στην τέχνη του μυθιστορήματος. Κατά τα άλλα, μυθιστορήματα γράφονται και θα
γράφονται πάντα και μερικά θα γίνονται μπεστ-σέλερ. Η παραγωγική μηχανή δεν
κινδυνεύει να σταματήσει από ατροφία. Μάλλον θα μπουκώσει κάποια μέρα από υπερτροφία.

Ο Σπύρος Τσακνιάς είναι κριτικός λογοτεχνίας.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16332P151</ED>
<ID>
ID:15216

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P15&aa=1</URL></REF>


Article

<CATEGORY>vin09</CATEGORY>

 <H5></H5><H5>ΣΕΜΙΝΑΡΙΑ ΚΑΠΟΕΪΡΑ ΣΤΗΝ ΑΘΗΝΑ
</H5><H2>Χορός μάχης σώμα με σώμα
</H2>
<AUTHOR>ΕΦΗ ΦΑΛΙΔΑ</AUTHOR>

Από αργές κινήσεις μέχρι ακροβατικά, το καποέιρα φτάνει στην Αθήνα ως μια
εναλλακτική πρόταση εξάσκησης και ανάκτησης της φυσικής ικανότητας

Νέος χρόνος ξεκίνησε. Ευκίνητος, εύκαμπτος, σε καλή φόρμα. Και με τέτοια
«κοψιά» δεν θα μπορούσε παρά να μας φέρει και άλλη μία εναλλακτική πρόταση
άσκησης και εκγύμνασης του σώματος. Ό, τι πρέπει, δηλαδή, μετά τις
επαναληπτικές ασκήσεις της κάτω σιαγόνος στο αναμάσημα ψητής γαλοπούλας και
γευσιγνωσίας εορταστικών συνταγών. Με το 1999, λοιπόν, έρχεται στην Αθήνα και
το καποέιρα (capoeira), σε ένα τετραήμερο σεμινάριο γνωριμίας από Παρασκευή 29
του μηνός μέχρι Δευτέρα, 1 Φεβρουαρίου. Τόσο εξωτικό όσο η χώρα καταγωγής του,
η Βραζιλία, τόσο ρυθμικό ώστε οι αργές κινήσεις του να κατέχουν τη ροή του
σώματος και οι πιο γρήγορες να καταλήγουν στην αυτοέκφραση.

Το καποέιρα αρχικά ήταν ένα στυλ μάχης που επινόησαν και ανέπτυξαν οι
Αφρικανοί σκλάβοι στη Βραζιλία. Από τον 17ο αιώνα που έκανε την εμφάνισή του
στους καταυλισμούς των σκλάβων μέσα στις βραζιλιάνικες φυτείες, η πολεμική
αυτή τέχνη «μεταμφιέστηκε» σε χορό λόγω των αυστηρών μέτρων περιφρούρησης των
σκλάβων την εποχή της δουλείας. Στο καποέιρα τα πόδια επιτίθενται, κλωτσάνε,
μπλοκάρουν, ακροβατούν, χορεύουν. 
Τα μουσικά όργανα μπιριμπάου, που μοιάζουν με τόξο από μεταλλική χορδή,
ενισχυμένο από μία κοίλη γούβα φτιαγμένη από φλοιό φρούτου, συνοδεύουν τις
κινήσεις του καποέιρα.

Έτσι, από τέχνη άμυνας το καποέιρα στη σημερινή εποχή έγινε ο προμαχώνας της
αφρο-βραζιλιάνικης κουλτούρας. Οι κάτοχοι της τέχνης από παράνομοι έγιναν
δάσκαλοι σε ακαδημίες, που εκτείνονται από το Σαλβαδόρ μέχρι το Ρίο Γκράντε
ντο Σουλ, όπου εκεί γίνεται η εκμάθηση των διαφορετικών βαθμίδων του καποέιρα.
Η υψηλότερη βαθμίδα παίρνει τριάντα με σαράντα χρόνια, για να επιτευχθεί. Η
τεχνική του καποέιρα εξελίχτηκε σε άθλημα, για το οποίο μάλιστα διοργανώνονται
εθνικοί αγώνες. Οι καταβολές του, σε συνδυασμό με τη μουσική και τους στίχους
των τραγουδιών, λυπημένων αλλά και χαρούμενων, διδάσκονται στα πανεπιστήμια.
Πρωταθλητές και δάσκαλοι του καποέιρα διέδωσαν την τέχνη στην Αμερική και την
Ευρώπη. Και οι ακαδημίες εξαπλώθηκαν στη Βοστώνη, στο Παρίσι, στη Βαρκελώνη,
στο Λονδίνο. Με τις διαφορετικές του όψεις, το καποέιρα βρήκε απήχηση ανάμεσα
σε επαγγελματίες χορευτές, καθώς και σε εκείνους που η υπόθεση φυσική
κατάσταση περιλαμβάνει κάτι περισσότερο από το αερόμπικ, τις ασκήσεις με βάρη
και τον διάδρομο του γυμναστηρίου. Η μαέστρος Σίλβια Μπατσαρέλι και ο κόντρα
μέστρε Μάρκος Ντος Σάντος, ιδρυτές της σχολής Καποέιρα στο Λονδίνο, μαθαίνουν
τα βασικά του καποέιρα (τεχνικές αποφυγής, εύκολα ακροβατικά, κινήσεις
επιδεξιότητας) στους ενδιαφερόμενους ανεξαρτήτως ηλικίας, φύλου ή φυσικής
ικανότητας στο τετραήμερο σεμινάριό τους στην Αθήνα. Για περισσότερες
πληροφορίες και δηλώσεις συμμετοχής, τηλ. 3226.985, 094 397.404.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16332P161</ED>
<ID>
ID:15217

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P16&aa=1</URL></REF>


Article

<CATEGORY>vin09</CATEGORY>

 <H2>Ρεμπέτικα μεράκια
</H2><H2></H2>
Γιάννης Λεμπέσης. Έγραψε και τραγουδά 18 καινούργια ρεμπέτικα τραγούδια

Το ρεμπέτικο τραγούδι έχει και συνέχεια αν οι δημιουργοί και οι τραγουδιστές
έχουν ψυχή, μεράκι, αίσθημα, ταλέντο και φαντασία. Αυτό αποδεικνύει ο Γιάννης
Λεμπέσης με 18 νεορεμπέτικα τραγούδια, που κυκλοφορούν σε CD, με τίτλο: «Με
ψυχή και με μεράκι».

Στη μελωδική γραμμή και τους μουσικούς δρόμους που χάραξαν οι πρωτοπόροι του
ρεμπέτικου κινούνται οι συνθέσεις του Γιάννη Λεμπέση, που έχει γράψει και τους
στίχους στα 18 τραγούδια του νέου του δίσκου. Μαζί του τραγουδούν η Μαρία
Ζαγοραίου, ο Στάθης Κουκουλάρης, η Εβελίνα και ο Χρήστος Μανιφάβας. Σημαντικές
παρουσίες σ' αυτή τη δουλειά του Λεμπέση γνωστοί βετεράνοι μουσικοί όπως:
Ευαγγελία Μαργαρώνη (πιανίστα του Τσιτσάνη), Στάθης Κουκουλάρης, Νίκος
Σαραγούδας και Νίκος Καρατάσος.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16332P162</ED>
<ID>
ID:15260

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P16&aa=2</URL></REF>


Article

<CATEGORY>vin09</CATEGORY>

 <H2>Αντισταθείτε! Μη μετράτε τίποτε!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Θα είναι πολύ βαρετό. Και καθόλου φιλικό προς τα συμπαθέστατα κατοικίδια τα
κομπιούτερ. Θα είναι αγχωτικό, λιγότερο απ' ό,τι το περιμέναμε, όχι και τόσο
σπουδαίο. Και βρίσκεται ακόμη πιο κοντά μας.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16332P163</ED>
<ID>
ID:15297

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P16&aa=3</URL></REF>


Article

<CATEGORY>vin09</CATEGORY>

 <H2>Το πέρασμα στην επόμενη χιλιετία </H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Το τέλος της χιλιετίας πρέπει να αποφευχθεί. Θα πάθουν όλοι υστερία. Και οι
ηλεκτρονικοί υπολογιστές θα τρελαθούν. 
Βρίσκετε τίποτε καλό σ' αυτό;» ­ απάντησε η Έμα Τόμσον όταν την ρώτησαν πώς
νιώθει που έρχεται το 2000. Ακόμη πιο κοντά.

* Άρχισαν τα γκάλοπ. Τι θα κάνετε την παραμονή του
2000; α) θα πάω στην Κίνα, β) θα πάω για ύπνο γ) δεν πάω πουθενά (άσ' το να 'ρθει).
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16332P164</ED>
<ID>
ID:15322

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P16&aa=4</URL></REF>


Article

<CATEGORY>vin09</CATEGORY>

 <H5></H5><H2>Κι άλλο...
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ναταλία Δραγούμη

«Closer» που λένε και στο «Αμόρε». Με τη Ναταλία Δραγούμη να βγάζει από πάνω
της ό,τι είναι περιττό. Αργά και αισθησιακά. Πιο κοντά, όπως και το 2000.

* Στις ευρωπαϊκές πρωτεύουσες, πάντως, δεν συζητάνε μόνο για το ευρώ. Υπάρχουν
και άλλα πολλά θέματα. Όπως ας πούμε η λογοτεχνία. Τελευταία λοιπόν ακούω πως
στις διάφορες συγκεντρώσεις, στα πάρτι των συγγραφέων, εκεί στο Παρίσι που
βρίσκεται αυτό τον καιρό ο Γιώργος Χειμωνάς, ετοιμάζοντας την καινούργια του
δουλειά, δεν χάνει την ευκαιρία. Να συστήνεται σαν ο πατέρας του Θανάση.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16332P165</ED>
<ID>
ID:15335

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P16&aa=5</URL></REF>


Article

<CATEGORY>vin09</CATEGORY>

 <H5></H5><H2>Ο Τζούνιορ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιατί, πολύ απλά είναι ο πατέρας του Θανάση Χειμωνά. Που εδώ στα «ΝΕΑ»
διαβάσατε τα πρώτα διηγήματά του, στις σειρές με τα ερωτικά και τα θρίλερ.
Κάπου ανάμεσα στο σασπένς και στον έρωτα, υπάρχει το χιούμορ. Χαμηλό προφίλ
κρατάει ο Χειμωνάς Τζούνιορ αλλά, όσοι τον ξέρουν, λένε πως διαθέτει χιούμορ άφθονο.

* Στο Παρίσι ο πατέρας, στο Λονδίνο ο γιος. Στην
Αθήνα, από τις εκδόσεις «Κέδρος», το μυθιστόρημα του γιου, «Ραμόν». Καλές
αναγνώσεις. Διότι οι Έλληνες διαβάζουν. Όσο μπορούν. Και με επιμονή, ακόμα και
μέσα στον Ηλεκτρικό, που θα σου πουν τα τελευταία σουξέ με ακορντεόν στα
αλβανικά, θες δεν θες.

* Αλλά δεν σας είπα για το «ευρώ». Ευρέθη. Εκεί που
έκοβαν την πίτα στο «Μουσούρη», βρέθηκε στο κομμάτι του Λαέρτη
Μαλκότση. Τύχη, και μάλιστα ευρωπαϊκή. Μέσα στη λογική του παραλόγου
του Ιονέσκο (για να είναι πλήρως εναρμονισμένο με την παράσταση). Έκοβε ο
Γιώργος Μιχαλακόπουλος και επισήμως ενδεδυμένος είχε αναλάβει το
εορταστικό σάουντρακ ο Ηλίας Λογοθέτης με το γνωστό ταμπεραμέντο! Άντε
και του χρόνου.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16332P166</ED>
<ID>
ID:15344

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P16&aa=6</URL></REF>


Article

<CATEGORY>vin09</CATEGORY>

 <H5></H5><H2>Από πίτες, πάμε καλά!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αναμένεται κοσμοσυρροή. Να μη σας πω δημοσιογραφικο-καλλιτεχνικο-πολιτική
σύρραξη στην οδό Κάνιγγος 27, την Κυριακή στις 11 το πρωί.

* Ο ένας λόγος είναι η πίτα. Ο άλλος λόγος είναι ο
εξαιρετικά δραστήριος «Σύνδεσμος Αναγνωστών, Συνεργατών των περιοδικών
Ελληνόπουλου -Σινεάκ-Θησαυρού των Παιδιών», που διοργανώνει (κάθε χρόνο
άλλωστε) την κοπή. Έτσι ξεκινάει και εξελίσσεται σε μία συγκέντρωση
προσωπικοτήτων. Πριν το «λάιφ στάιλ» γίνει περιοδικό. Ή μήπως πως το «λάιφ
στάιλ» έγινε περιοδικό. Με στυλ.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16332P167</ED>
<ID>
ID:15349

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P16&aa=7</URL></REF>


Article

<CATEGORY>vin09</CATEGORY>

 <H5></H5><H2>Για το καλό
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Άλκηστη Πρωτοψάλτη

Παραμονή Πρωτοχρονιάς στην Ιερά Οδό. Τραγούδησαν, χόρεψαν, είπαν και το πάει ο
παλιός ο χρόνος. Μετά να δείτε. Μάζεψαν τα όργανα ο Γιωργος Νταλάρας και ο
Γκόραν Μπρέγκοβιτς, οι μουσικοί, οι φίλοι και οι συγγενείς και έστρωσαν την
τσόχα. Για το καλό!.

* Μη σας πω ποιος κέρδισε, γιατί ακούει και ο Πανούσης. Ξεκίνησε και η Άλκηστη
Πρωτοψάλτη, στο Δημοτικό Πειραιά. Και, μαθαίνω, έχει προπωλήσεις ως τις 28 του
Φλεβάρη που είναι προγραμματισμένες οι εμφανίσεις.

* Στην πρεμιέρα δε, έκανε εφτά «ανκόρ». Τέτοια
«λάβα» το «Ηφαίστειο». Τα χρωστούσε, λέει, από το Λονδίνο όπου το «τιμ» δεν
είχε προετοιμαστεί επί τούτου. Κι ας είχε φτάσει στον Πειραιά η φωνή της
Αλκηστης ως το Έβερεστ, εκεί πάνω ψηλά που πήγαν οι ενορχηστρώσεις του
Νίκου Αντύπα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16332P168</ED>
<ID>
ID:15352

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P16&aa=8</URL></REF>


Article

<CATEGORY>vin09</CATEGORY>

 <H5></H5><H2>Μεταλλικές κατασκευές
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και για τον επίλογο, κάτι αρκούντως ασυγχώρητο ­ (αν και τι είναι ασυγχώρητο
τελικά;) ­ επιφυλάσσω τη συνεργασία. Των σκληρών του ροκ, Metallica, με τη
συμφωνική ορχήστρα του Σαν Φρανσίσκο. Τεντώστε τ' αυτιά σας... Μπορεί να μας
χωρίζουν μερικά πράγματα.
<REF><SOURCE>
ΤΑ ΝΕΑ</SOURCE>
<DATE>, 05-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16332P169</ED>
<ID>
ID:15353

</ID><URL>http://ta-nea.dolnet.gr/neaweb/neafile.print_unique?e=A&f=16332&m=P16&aa=9</URL></REF>


Article

<CATEGORY>vin06</CATEGORY>

 <H5>Ο «ΑΔΙΑΦΘΟΡΟΣ» ΤΟΥ ΣΔΟΕ ΜΙΛΑΕΙ ΣΤΑ «ΝΕΑ»:
</H5><H2>ΓΝΩΡΙΖΩ τα κυκλώματα που μ' έβαλαν στόχο </H2>
«ΓΝΩΡΙΖΩ τα κυκλώματα που με έβαλαν στον στόχο τους», υπογραμμίζει στα «ΝΕΑ» ο
αναπληρωτής διευθυντής του Σώματος Δίωξης Οικονομικού Εγκλήματος (ΣΔΟΕ)
Αττικής, κ. Νίκος Κοκόσιας. Λίγες ώρες μετά την ένοπλη επίθεση που δέχθηκε έξω
από το σπίτι του, στην Αγία Παρασκευή, ο κ. Κοκόσιας δεν διστάζει να υποδείξει
τα κυκλώματα που οργάνωσαν το δολοφονικό σχέδιο. «Πρόκειται για τα κυκλώματα
του λαθρεμπορίου καυσίμων των ποντοπόρων πλοίων», λέει ο κ. Κοκόσιας και
αποκαλύπτει ότι έχουν απλώσει τα πλοκάμια τους μέσα στις τάξεις του ΣΔΟΕ!

σελίδες 12-13
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16333N011</ED>
<ID>
ID:15362

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N01&aa=1</URL></REF>


Article

<CATEGORY>vin06</CATEGORY>

 <H2>Μέθοδος για να «αυτοκτονούν» τα καρκινικά κύτταρα
</H2>
ΒΡΕΤΑΝΟΙ επιστήμονες βρήκαν τον τρόπο με τον οποίο μπορούν να κάνουν τα
καρκινικά κύτταρα να «αυτοκτονήσουν». Και η ανακάλυψη αυτή ανοίγει τον δρόμο
για την επινόηση νέων, πιο αποτελεσματικών φαρμάκων για διάφορες μορφές
καρκίνου ­ με πρώτο τον καρκίνο του μαστού.

στο ένθετο
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16333N012</ED>
<ID>
ID:15413

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N01&aa=2</URL></REF>


Article

<CATEGORY>vin06</CATEGORY>

 <H2>Διπλάσια αμοιβή για ρεπό ζητούν οι πιλότοι
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16333N014</ED>
<ID>
ID:15477

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N01&aa=4</URL></REF>


Article

<CATEGORY>vin08</CATEGORY>

 <H2>Μείωση φόρου για εισοδήματα έως 7 εκατ.
</H2>
σελίδα 49
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16333N015</ED>
<ID>
ID:15492

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N01&aa=5</URL></REF>


Article

<CATEGORY>vin06</CATEGORY>

 <H2>Κρητική βεντέτα απλώθηκε σε όλη τη χώρα
</H2>
σελίδα 17
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16333N016</ED>
<ID>
ID:15500

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N01&aa=6</URL></REF>


Article

<CATEGORY>vin06</CATEGORY>

 <H2>5 δισ. για κάθε ταινία στην Τζούλια Ρόμπερτς! </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16333N017</ED>
<ID>
ID:15505

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟΝ ΦΕΒΡΟΥΑΡΙΟ θα ανακοινωθούν τα οριστικά στοιχεία για την πορεία των
δημόσιων οικονομικών. Γύρω στα τέλη Απριλίου αναμένεται από την Κομισιόν η
έκδοση ειδικής σύστασης, με την οποία θα αποφαίνεται ότι η Ελλάδα δεν είναι
πλέον χώρα με υπερβολικό έλλειμμα. Ο Ν. Νικολάου στην «Τρίτη Άποψη». Σελ. 6.

Μ. ΤΟΚΑΣ: Αν δεν ήμουν συνθέτης, θα ήθελα να ήμουν γεωπόνος. Η φύση
γράφει τα ομορφότερα τραγούδια. Όταν έφυγα από την Κύπρο, ο πατέρας μου μού
είπε: Αν καβαλήσεις το καλάμι, θα 'μαι ο πρώτος που θα σ' αρνηθώ. Οι
απαντήσεις στις «30 Ερωτήσεις» του Β. Λουμπρίνη, στη σελ. 10.

ΣΤΗΝ ΑΙΘΟΥΣΑ είναι οι πιο διακριτικές παρουσίες. Ντύνονται με στυλ και
είμαι σίγουρη πως έχουν άποψη για την ταινία. Οι περισσότεροι είναι φανατικοί
σινεφίλ, ξέρουν τι θα δουν και μπορούν να σου αναλύσουν αν συμφωνούν ή όχι. Η
Μαρία Νταλιάνη «Σε Πρώτο Ενικό», στη σελ. 11.

ΟΙ ΕΠΙΘΕΩΡΗΤΕΣ όπλων στο Ιράκ έπαιζαν τον ρόλο κατασκόπου για
λογαριασμό των ΗΠΑ. Και ο Σαντάμ Χουσεΐν καλεί τους Άραβες να ανατρέψουν τους
ηγέτες τους. ΗΠΑ - Ιράκ: σχέσεις παραφροσύνης. Σελ. 42.

ΟΙ ΕΚΠΤΩΣΕΙΣ ξεκινούν επισήμως σήμερα. Αλλά, βέβαια, από την επομένη
της Πρωτοχρονιάς είχαν αρχίσει προεκπτώσεις. Ούτως ή άλλως, πάντως, οι τιμές
θα είναι ίδιες με τις περσινές. Ο Ν. Κωτσικόπουλος στη σελ. 45.

ΟΡΓΙΟ φημών και διαψεύσεων στη διεθνή αυτοκινητοβιομηχανία σχετικά με
συγχωνεύσεις. Τι λέγεται; Ότι η Ford αγοράζει την BMW και τη Χόντα, η Φίατ τη
Βόλβο και η Ντέμλερ-Κράισλερ τη Νισάν. Αλήθεια; Ψέματα; Θα δούμε. Σελ. 47.

Ο ΔΙΑΛΟΓΟΣ για το Ασφαλιστικό αρχίζει εντός των ημερών. Τρία είναι τα
θέματα που θα τεθούν στο τραπέζι: τα όρια ηλικίας, η χρηματοδότηση του
συστήματος κοινωνικής ασφάλισης και οι εντυπωσιακές ανισότητες από Ταμείο σε
Ταμείο. Ο Η. Γεωργάκης, στη σελ. 48.

ΟΛΥΜΠΙΑΚΗ και ποδόσφαιρο φαινομενικά δεν 
έχουν καμία σχέση. Αλλά, τώρα τα αεροπλάνα κατάντησαν γήπεδα. 
Στα πρώτα πετάνε μόνο οι συγγενείς και στα δεύτερα

πηγαίνουν μόνο οι γνωστοί και οι φίλοι. Ήρθε, όμως, 
ο καιρός της ανώμαλης προσγείωσης. Ο Ι. Κιούσης 
στους «Προβολείς». Σελ. 6.

Ο Λ. ΚΑΡΝΕΖΗΣ και ο Κ. Παπαδόπουλος 
πάλι μαζί. Μετά 15 έτη. Ο πρώτος μάλιστα 
δεν έπαιξε μπουζούκι, αλλά πήρε το μικρόφωνο 
και τραγούδησε με τη συνοδεία του δεύτερου. 
Ο Π. Γεραμάνης στο ΠΑΝΟΡΑΜΑ, σελ. 12.

Γ. ΠΑΡΤΣΑΛΑΚΗΣ: Σε άλλες εποχές ίσως το 
θέατρο να έκανε καλύτερους τους ανθρώπους 
που το υπηρετούν. Τώρα όχι. Πολύ λίγοι 
ασχολούνται επί της ουσίας. Ο στόχος 
είναι πια «πώς θα πετύχω». Στο ΠΑΝΟΡΑΜΑ, σελ. 3.

ΔΥΟ ΓΥΝΑΙΚΕΣ, που μέχρι τώρα εκινούντο στη σκιά των συζύγων τους, μπορεί να
διεκδικήσουν την προεδρία των ΗΠΑ. Η Ελίζαμπεθ Ντόουλ και η Χίλαρι Κλίντον
φέρονται ως υποψήφιες για υποψήφιοι πρόεδροι των ΗΠΑ. Σελ. 41.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16333N021</ED>
<ID>
ID:15370

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Υπενθύμιση
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Εν όψει της σημερινής συνάντησης Σημίτη - Χριστόδουλου, υπενθυμίστε στον
Πρωθυπουργό ότι στην εκκλησιαστική γλώσσα «σε πάω» σημαίνει «σε συμπαθώ».

Με τιμή
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16333N022</ED>
<ID>
ID:15445

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Ακόμη μία αρκετά καλή ημέρα. Τοπικές συννεφιές στα δυτικά, βόρεια και Α.
Αιγαίο. Λιακάδα στις υπόλοιπες περιοχές, μετά βέβαια τις πρωινές ομίχλες.
Μέτριοι νοτιάδες (4 Μπωφόρ). Αμετάβλητη θερμοκρασία.


Λίγη συννεφιά, αυξημένη στα δυτικά, κεντρικά, βόρεια. Πιθανότητα βροχών στη
Δυτική Ελλάδα. Νοτιάδες μέτριοι (4-5 Μπωφόρ) ενισχυόμενοι στο Ιόνιο σε
ισχυρούς (6 Μπωφόρ). Μικρή πτώση της θερμοκρασίας.

Article

<CATEGORY>vin01</CATEGORY>

 <H5>ΤΑ ΣΧΟΛΕΙΑ ΑΝΟΙΓΟΥΝ ΑΥΡΙΟ ­ ΟΙ ΜΑΘΗΤΕΣ ΘΑ ΠΑΝΕ;
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Εξετάσεις Αρσένη
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Το μεγάλο στοίχημα για τον Γεράσιμο Αρσένη, είναι αύριο. Πόσα και ποια υπό
κατάληψη σχολεία θα ανοίξουν; Και πόσα θα μείνουν κλειστά; Ο ίδιος φαίνεται
αισιόδοξος, αλλά είναι σαφές ότι όλα θα κριθούν στην πράξη ­ στο αν οι μαθητές
προσέλθουν στα μαθήματά τους.

ΠΑΝΤΩΣ, μεγάλο ρόλο στις αποφάσεις των μαθητών αναμένεται να παίξουν οι
σημαντικές βελτιώσεις που έχει επιφέρει ο Γερ. Αρσένης στην εκπαιδευτική
μεταρρύθμιση και δεύτερον, οι αρκετές καταστροφές που έχουν προκληθεί στα υπό
κατάληψη σχολικά συγκροτήματα. Εκκρεμεί επίσης ένα σημαντικό ραντεβού τού
υπουργού Παιδείας με τον πρόεδρο της ΟΛΜΕ Ν. Τσούλια, και σημειώστε ότι το
στοίχημα έχει και άλλο αποδέκτη: είναι το ΠΑΣΟΚ, που έχει αποδυθεί σε
κινητοποίηση για να ανοίξουν αύριο τα σχολεία. (Σελ. 14, 15).

* Η πολιτική κίνηση της χθεσινής ημέρας, πάντως, ολοκληρώθηκε στα λιμάνια και
τις λίμνες, στον αγιασμό των υδάτων. Στον Πειραιά, κάτι η παρουσία του
Προέδρου της Δημοκρατίας και του Αρχιεπισκόπου Χριστόδουλου, κάτι το ­ γενικώς
­ ήπιο κλίμα, η τελετή ήταν από τις πλέον ήσυχες των τελευταίων ετών. Και
έδωσε την ευκαιρία για χαλαρές συνομιλίες εκτός προγράμματος μεταξύ του
Αρχιεπισκόπου και του Κώστα Λαλιώτη, αλλά και άλλων, αργότερα, σε καφέ του
Πειραιά. Ο Κώστας Καραμανλής προτίμησε κάτι μάλλον εντυπωσιακό: παρέστη στον
αγιασμό των υδάτων στην ακριτική Κάσο. Και ευκαιρίας δοθείσης είπε πόσο
σημαντικό είναι για τη χώρα το Αιγαίο. (Σελ. 4 & 7).

* Στο ΠΑΣΟΚ αρχίζει να εμφανίζεται το φαινόμενο του θερμοκηπίου. Η άνοδος της
θερμοκρασίας στη συνεδρίαση του Εκτελεστικού Γραφείου την Τρίτη, είναι ίσως
ενδεικτική τού τι θα ακολουθήσει στην μακρά ­ και επώδυνη ­ πορεία για το 5ο
Συνέδριο. Ο Άκης Τσοχατζόπουλος έθεσε ευθέως το θέμα των εγγραφών-«μαϊμούδων»,
που όλοι αρνούνται ότι υπάρχουν αλλά όλοι γνωρίζουν την ύπαρξή τους, όπως και
το πρόβλημα με τις ανανεώσεις των μελών που είχαν παρανόμως εγγραφεί πέρυσι. Η
εσωκομματική αντιπολίτευση, από την πλευρά της, προτίθεται να καταψηφίσει τα
κείμενα για το Συνέδριο στην συνεδρίαση της Κεντρικής Επιτροπής που αρχίζει
αύριο, και το ίδιο υποστηρίζεται ότι θα κάνουν και στελέχη προσκείμενα στον
υπουργό Εθν. Άμυνας. Στη συνεδρίαση ακούστηκαν και διάφορα σκληρά πράγματα, τα
οποία πάνω-κάτω κατέληγαν στο ότι για δεξιό κόμμα είναι καλά τα κείμενα.
Υπερβολές. Ή λες να έχουν δίκιο; (Σελ. 7).

* Στην Κύπρο, πέφτει σιγά σιγά ο θόρυβος από την απόφαση του Γλ. Κληρίδη να
εγκατασταθούν στην Κρήτη οι ρωσικοί πύραυλοι S-300. Και, επιτέλους, η προσοχή
στρέφεται εκεί που οφείλει να είναι στραμμένη: στην τουρκική απειλή. Η
ελληνοκυπριακή πλευρά, λοιπόν, έχει συγκεντρώσει σε ένα τεράστιο φάκελο όλα τα
στοιχεία για το πόσα και ποια αμερικανικά όπλα έχουν μεταφέρει στην Βόρεια
Κύπρο, οι Τούρκοι, κατά παράβαση όλων των αποφάσεων του Συμβουλίου Ασφαλείας
και του αμερικανικού Κογκρέσου. (Σελ. 8,9).

* Τέλος, δεν έχουν... τέλος τα προβλήματα της Ολυμπιακής. Οι διαπραγματεύσεις
της διοίκησης της εταιρείας με τους πιλότους δεν καρποφόρησαν και αυτό
συνεπάγεται την συνέχιση της ταλαιπωρίας των επιβατών φυσικά, που δεν φταίνε
σε τίποτε. Ενημερωτικά, οι πιλότοι ζητούν διπλάσια αμοιβή για να εργασθούν στα
ρεπό τους. Διπλάσια; Και γιατί διπλάσια και όχι τριπλάσια; (Σελ. 11).
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16333N032</ED>
<ID>
ID:15420

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η συνάντηση
</H2><H2></H2>
ΟΣΟ παράτολμο ­ ή και παράλογο ­ θα ήταν να περιμένει κανείς από τη
σημερινή συνάντηση του υπουργού Παιδείας με την ηγεσία της ΟΛΜΕ...

ΔΙΕΞΟΔΟ στην κρίση που διέρχεται η Παιδεία...

ΑΛΛΟ τόσο ­ ή και περισσότερο ­ κρίμα θα ήταν αν η συνάντηση αυτή δεν
προσέφερε την ευκαιρία...

ΚΑΙ για την επανάληψη ενός ουσιαστικού διαλόγου...

ΚΑΙ για την επαναλειτουργία όλων των σχολείων.

ΑΛΛΑ αν ο κάθε διάλογος είναι ­ παντού και πάντα ­ πράγμα δύσκολο...

ΑΚΟΜΑ πιο δύσκολο γίνεται όταν η κάθε πλευρά προσέρχεται σ' αυτόν...

ΠΡΟΒΑΛΛΟΝΤΑΣ προϋποθέσεις ή θέτοντας όρους για τη διεξαγωγή του.

ΓΙΑΤΙ ούτε η εκπαιδευτική μεταρρύθμιση μπορεί ­ όπως φρονεί η μία
πλευρά ­ να ανατραπεί σε μία τέτοια συνάντηση...

ΟΥΤΕ ­ όπως φρονεί η άλλη ­ μπορεί η συζήτηση να περιοριστεί σε μερικά
μόνο επιμέρους σημεία της.

ΓΙΑΤΙ δίδεται έτσι ­ δίκαια ή άδικα, αδιάφορο ­ η εντύπωση ότι καμία
πλευρά δεν προσέρχεται στη συνάντηση...

ΔΙΑΤΕΘΕΙΜΕΝΗ να κάνει τις παραχωρήσεις εκείνες που θα χρειασθεί να
γίνουν ­ απ' όλους ­ για να ξεπεραστεί η σημερινή κρίση.

ΑΣ μην τρέφει κανείς αυταπάτες:

ΑΝ η κρίση συνεχισθεί και ένα μεγάλο μέρος των δημόσιων σχολείων της
χώρας εξακολουθήσει να παραμένει κλειστό...

ΜΟΝΟΙ χαμένοι θα είναι οι μαθητές που φοιτούν σ' αυτά...

ΚΑΙ μόνοι κερδισμένοι θα είναι τα φροντιστήρια και τα ιδιωτικά σχολεία
που δεν έχουν πάψει ­ αυτά τουλάχιστον! ­ να λειτουργούν.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16333N033</ED>
<ID>
ID:15456

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Χρήστος Πρωτόπαπας:

(ο υφυπουργός Εργασίας και μέλος του Ε.Γ. του ΠΑΣΟΚ μιλάει στο «Έθνος» για τις δημοσκοπήσεις)

«Μακριά από εμάς το "σύνδρομο Μάκβεθ"...».

Ελένη Ανουσάκη:

(τι περιμένει απ' τη βουλευτή του ΠΑΣΟΚ ο πολίτης ­ η ερώτηση απ' το «Έθνος
της Κυριακής»)

«Θα έλεγα ότι ο κόσμος από εμένα περιμένει τα πάντα».

Ζάχος Χατζηφωτίου:

(ο δημοσιογράφος αντιδρά σε μια δήλωση του καθηγητή κ. Κ. Ζουράρι ότι ο ίδιος
είναι μελετητής της Ιστορίας ­ στον Antenna)

«Κύριοι, εγώ δεν είμαι μελετητής. Εγώ πολέμησα δέκα ολόκληρα χρόνια και έζησα
την Ιστορία».

Κώστας Χατζηδάκης:

(ο ευρωβουλευτής της Ν.Δ. στον «Αδέσμευτο» του κ. Μήτση για το πού θέλει να
συνεχίσει την καριέρα του)

«Αν εγώ αποφάσιζα στο δίλημμα "Βρυξέλλες" ή "Ελλάδα" θα απαντούσα "Βρυξέλλες"».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16333N034</ED>
<ID>
ID:15487

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N03&aa=4</URL></REF>


Article

<CATEGORY>vin05</CATEGORY>

 <H5>Χωρίς ατζέντα στο τετ α τετ
</H5><H2>Συνάντηση πριν από το τετ α τετ </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΑ ΛΕΝΕ σήμερα τετ α τετ στο Μέγαρο Μαξίμου, ο Πρωθυπουργός κ. Κ. Σημίτης και
ο Αρχιεπίσκοπος Χριστόδουλος. Τα είπαν όμως για λίγο και χθες το πρωί, στο
γραφείο του κ. Χρ. Αγραπίδη, μετά την τελετή του αγιασμού των νερών στο λιμάνι
του Πειραιά ­ ο Αρχιεπίσκοπος κάθησε στη θέση του δημάρχου ενώ ο Πρωθυπουργός
και οι υπουργοί πήραν θέσεις γύρω του...

ΜΑΛΙΣΤΑ, ο κ. Χριστόδουλος είχε και μία σύντομη συνομιλία ιδεολογικού
χαρακτήρα με τον κ. Κ. Λαλιώτη, με θέμα τους νεομαρξιστές. Πώς; Ε, όχι μη
ρωτάτε ποιος επικράτησε ­ άλλωστε, η συζήτηση αφορούσε τα άυλα αγαθά...

ΛΟΙΠΟΝ, ο Αρχιεπίσκοπος πηγαίνει σήμερα στο Μέγαρο Μαξίμου για μια συνάντηση
«χωρίς ατζέντα» ­ παρά το γεγονός ότι υπάρχουν αρκετά ζητήματα για τα οποία
περιμένει λύση από την Πολιτεία.

ΜΑΛΙΣΤΑ, ένα από τα βασικότερα, είναι το περίφημο «πριμ παραγωγικότητας» ­ το
οποίο (για κάποιο περίεργο λόγο) δεν λαμβάνουν οι ιερείς. Ωστόσο, ο
Αρχιεπίσκοπος προτιμά να το θέσει παρασκηνιακά...

ΚΑΤΑ τα άλλα, στην κυβέρνηση εκτιμούν ότι το αίτημα του κ. Χριστόδουλου να
συναντήσει τον κ. Κ. Σημίτη, είναι ένα πρώτο μεγάλο βήμα από την πλευρά του
Αρχιεπισκόπου, που επιθυμεί τη βελτίωση των σχέσεών του με το Μαξίμου...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16333N041</ED>
<ID>
ID:15369

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N04&aa=1</URL></REF>


Article

<CATEGORY>vin05</CATEGORY>

 <H2>Ξανά στον Πειραιά </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, Ο κ. Κ. ΣΗΜΙΤΗΣ θα ξαναπάει σύντομα στον Πειραιά ­ στις 18 του μήνα για την
ετήσια δεξίωση του Εμπορικού και Βιομηχανικού Επιμελητηρίου της πόλης. Αλλά
δεν τελειώνει εκεί ­ στις 27 του μήνα, πρόκειται να δεχθεί στο Μέγαρο Μαξίμου
τον νέο δήμαρχο του Πειραιά, τον κ. Χρ. Αγραπίδη ­ και, σε δεύτερη φάση, θα
ξανακατέβει στον Πειραιά: Τότε θα είναι για την εξαγγελία μιας «δέσμης μέτρων»
για την αναβάθμιση της πόλης ­ η οποία άλλωστε ανήκει στην εκλογική του περιφέρεια.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16333N042</ED>
<ID>
ID:15419

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N04&aa=2</URL></REF>


Article

<CATEGORY>vin05</CATEGORY>

 <H2>Πού είναι η Νατάσα; </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΠΕΙΤΑ ΑΠΟ ΔΥΟ πολύ άσχημες ­ λόγω κακοκαιρίας ­ πτήσεις (από την Αθήνα στη
Ρόδο και από τη Ρόδο στην Κάσο), έφτασε στο ακριτικό νησί του Αιγαίου για τα
Θεοφάνεια ο πρόεδρος της Ν.Δ. κ. Κ. Καραμανλής.

Και τι λέτε ότι τον ρώτησαν, μόλις τα κατάφερε και πάτησε στην Κάσο; «Πού
είναι η Νατάσα;» ­ αλλά η σύζυγος του κ. Καραμανλή μελετά για το δίπλωμά της.

Κατά τα άλλα, ο πρόεδρος της Ν.Δ. χάρισε στους φαντάρους του νησιού από ένα
γουόκμαν και δύο τηλεκάρτες ­ και (μακριά από το βλέμμα της συζύγου...)
γεύτηκε το παραδοσιακό φαγητό της Κάσου: Μακαρονάδα με σιτάκα και πασπαρά ­
κατσίκι, εν ολίγοις...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16333N043</ED>
<ID>
ID:15455

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N04&aa=3</URL></REF>


Article

<CATEGORY>vin05</CATEGORY>

 <H2>Γιορτές με σύσκεψη </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΥΤΕ ΟΙ ΓΙΟΡΤΕΣ σταματούν τον κ. Δημ. Τσοβόλα από την επιχείρηση οργανωτικής
ανασυγκρότησης ­ στην Καβάλα, έκανε τη σχετική σύσκεψη χθες, ανήμερα των
Φώτων, οπότε κήρυξε και «ανένδοτο αγώνα» για τα εθνικά θέματα. Έπεται συνέχεια
το Σάββατο, με τα στελέχη του στο Λεκανοπέδιο...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16333N044</ED>
<ID>
ID:15479

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N04&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΡΟΣΕΞΤΕ ΣΗΜΕΡΑ ­ διότι, ως γνωστόν, δεν είναι κάθε μέρα τ' Άη Γιαννιού...

ΛΟΙΠΟΝ, ΤΟ «χοντραίνουν» το πράγμα στο ΠΑΣΟΚ: Να, ο κ. Κιμ. Κουλούρης
έλεγε χθες στο Seven-Χ, ότι ο κ. Κ. Σημίτης πρέπει να καταλάβει ότι το ΠΑΣΟΚ
δεν είναι «προσωπική του υπόθεση». Ώπα...

ΠΟΛΥΕΘΝΙΚΟ, πολυπολιτισμικό πάρτι διοργανώνει την Κυριακή το βράδυ στην
«Ιλεάνα Τούντα» η ευρωβουλευτής του ΠΑΣΟΚ κ. Άννα Καραμάνου ­ όπως γράφει στη
σχετική πρόσκληση, εκεί θα είναι «Άγγλοι, Γάλλοι, Πορτογάλοι, Σέρβοι,
Βούλγαροι, Ρουμάνοι, Οθωμανοί, Κούρδοι, Αλβανοί, Ιρακινοί, Νιγηριανοί,
Φιλιππινέζοι, Πακιστανοί και Πολωνοί». Ε, μα αυτό δεν θα είναι πάρτι, θα
είναι... παγκόσμιος άτλας!

ΠΡΟΛΑΒΕ Ο κ. Αντ. Σαμαράς ­ και είναι ο πρώτος πολιτικός αρχηγός
που συναντήθηκε με τον Αρχιεπίσκοπο Χριστόδουλο τη νέα χρονιά. Τα είπαν στην
Αρχιεπισκοπή ­ και για τα εθνικά θέματα, παρακαλώ...

ΤΟ ΚΑΚΟ ΜΕ τις αργίες είναι ότι δεν είναι αρκετές και δεν διαρκούν πολύ...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16333N045</ED>
<ID>
ID:15491

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N04&aa=5</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Η «Ηλέκτρα»
</H2><H2></H2>
Ο ΛΟΓΟΣ στους αναγνώστες. Ο Γ.Δ. Παναγιώτου, Θησέως 22, Φιλοθέη, γράφει:

«Νωπές ακόμα στην ακοή οι "εξαίσιες μουσικές" και η συγκίνηση έντονη από την
Ηλέκτρα, τη λυρική τραγωδία του Μίκη Θεοδωράκη που παρουσιάστηκε πριν από
λίγες μέρες στο Μέγαρο Μουσικής, με Ρώσους συντελεστές από το Λένινγκραντ.

Συγκλονιστική διάσταση έχει προσδώσει στο τραγικό έργο του Σοφοκλή η μουσική
και ιδιαίτερα στους κομμούς και τα χορικά, που φτάνει στην κορύφωση με το
αναπόφευκτο "περιώνυμο φονικό".

Η Ηλέκτρα είναι ένα πολύ μεγάλο σύγχρονο ελληνικό έργο με το οποίο θα έπρεπε,
πιστεύω, να προβληθεί η Ελλάδα έξω, σ' όλες τις ευρωπαϊκές πρωτεύουσες και
αμερικανικές μεγαλουπόλεις ­ κορυφαία σύγχρονη μουσική δημιουργία, αντάξια της
αρχαίας δραματικής παράδοσής μας.

Και αναρωτιέμαι: Δεν θα έπρεπε το υπουργείο Πολιτισμού ή μεγάλοι χορηγοί, ίσως
σε συνεργασία, να αναλάβουν μια τέτοια προσπάθεια; Καθώς και την εκτέλεση και
ηχογράφηση και των δύο άλλων λυρικών τραγωδιών του διάσημου Έλληνα συνθέτη, τη
Μήδεια και την Αντιγόνη;

Οι διαβόητες διαγραφές των χρεών των ΠΑΕ έχουν μεγαλύτερη σπουδαιότητα για τη
χώρα μας από την προβολή της σύγχρονης πολιτισμικής δημιουργίας της;».

Ο Παύλος Γεωργιάδης, Αβέρωφ 4, Καβάλα, γράφει:

«Στον υποσμηναγό Νίκο Παρούση, τον άγνωστο αδελφό που έπεσε την ώρα του ιερού
του καθήκοντος, στην πτήση προς τον θάνατο και τον Θεό, υποκλινόμαστε και
αποτίουμε φόρο τιμής, με την ευχή η θυσία του στο βωμό του καθήκοντος να μας
θυμίζει διαρκώς το χρέος μας στην πατρίδα.

Είναι όμως ανάγκη με την ευκαιρία να σημειώσουμε την έλλειψη της ανάλογης
φροντίδος και ευαισθησίας που διακρίνει την πολιτεία στον πλέον ευαίσθητο χώρο
της Πολεμικής Αεροπορίας, με την απαράδεκτη διαπραγμάτευση της αύξησης του
πτητικού επιδόματος των χειριστών ή τις εξευτελιστικές συντάξεις και παροχές
στους οικείους των νεκρών ηρώων.

Και είναι καιρός να αναληφθούν ουσιαστικές πρωτοβουλίες στην κατεύθυνση
επιλύσεως και όχι συσσωρεύσεως προβλημάτων, που σε τελική ανάλυση έχουν να
κάνουν κύρια με την ίδια την αξιοπρέπεια ανθρώπων ταγμένων στο καθήκον, που
δεν είναι δυνατόν να κατεβάζουν διακόπτες, να κλείνουν δρόμους και να απεργούν».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16333N048</ED>
<ID>
ID:15508

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N04&aa=8</URL></REF>


Article

<CATEGORY>vin04</CATEGORY>

 <H5>ΕΚΣΤΡΑΤΕΙΑ ΕΝΗΜΕΡΩΣΗΣ ΓΙΑ ΤΙΣ ΘΕΣΕΙΣ ΤΟΥ ΚΟΜΜΑΤΟΣ ΚΑΙ ΤΙΣ ΔΙΑΦΟΡΕΣ ΜΕ ΤΟ
«ΣΗΜΕΡΙΝΟ ΠΑΣΟΚ»
</H5><H2>Σκληραίνει το ΔΗΚΚΙ στα εθνικά
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Εντείνει το ΔΗΚΚΙ, εν όψει του συνεδρίου του ΠΑΣΟΚ, την κριτική του για την
πολιτική που ακολουθεί η κυβέρνηση στα εθνικά θέματα, στοχεύοντας και σε
διεργασίες, γύρω από τα ζητήματα αυτά, στο κυβερνών κόμμα.

ΟΙ εκτιμήσεις που υπάρχουν στην Πολιτική Γραμματεία του κόμματος είναι ότι «η
κυβέρνηση με την πλήρη ανοχή και στήριξη της Ν.Δ. θα συνεχίσει να υποχωρεί,
μετά και από την απόφαση για τους ρωσικούς πυραύλους».

ΚΑΙ ΦΥΛΛΑΔΙΑ

Για το λόγο αυτό ετοιμάζονται στο ΔΗΚΚΙ, με «ανακοινώσεις, φυλλάδια, φέιγ
βολάν», να κάνουν πλατύτερα γνωστές τις θέσεις του κόμματος για τα εθνικά
θέματα, σε αντιπαράθεση μάλιστα «με τις θέσεις του σημερινού ΠΑΣΟΚ».

Στα κείμενα αυτά «θα καταγράφονται οι μεγάλες διαφοροποιήσεις της σημερινής
ηγεσίας του ΠΑΣΟΚ από παλιότερες πατριωτικές θέσεις του Ανδρέα Παπανδρέου,
κυρίως όσον αφορά στο Αιγαίο, στην Κύπρο και στο ενιαίο αμυντικό δόγμα».

Αυτή η επιλογή του ΔΗΚΚΙ σχετίζεται και με την πορεία προς το συνέδριο του
ΠΑΣΟΚ και τον προσυνεδριακό διάλογο που ξεκινά. Η τακτική του κόμματος θα
είναι «να απελευθερωθούν ­ σε επίπεδο μεσαίων στελεχών ­ εγκλωβισμένες
δυνάμεις στο ΠΑΣΟΚ, που αναγκάζονται να στηρίζουν μία μη πατριωτική πολιτική
την οποία», όπως πιστεύουν στο ΔΗΚΚΙ, «ακολουθεί η κυβέρνηση».

«ΘΑ ΤΟΥΣ ΑΠΟΓΥΜΝΩΣΕΙ»

Η τακτική αυτή, όπως εκτιμούν, θα απογυμνώσει και ορισμένα κορυφαία στελέχη
του ΠΑΣΟΚ, «τα οποία εμφανίζονται σήμερα να διαφωνούν με επιλογές του
Πρωθυπουργού αλλά στο "διά ταύτα" ψηφίζουν, χωρίς να διαφοροποιούνται στην πράξη».

Η επίσκεψη του προέδρου του κόμματος στην Κύπρο, αλλά και οι επαφές που έκανε
με όλη την πολιτική ηγεσία εντάσσονται σ' αυτή τη γενικότερη λογική.

Ο κ. Δ. Τσοβόλας πιστεύει ότι «η συμμαχία των πατριωτικών, προοδευτικών και
δημοκρατικών δυνάμεων» θα πρέπει να απλωθεί «όπου υπάρχει Ελληνισμός». Διότι
«μόνον έτσι υπάρχει η ελπίδα η αντίσταση κατά των αποφάσεων της κυβέρνησης να
'χει μεγαλύτερη αποτελεσματικότητα».

ΑΝΑΣΥΝΤΑΞΗ

Η «επιχείρηση» ανάδειξης των προβλημάτων στα εθνικά θέματα που έχει ξεκινήσει
το ΔΗΚΚΙ θα «συμπληρωθεί» και από μία οργανωτική ανασύνταξη του κόμματος, την
αρχή της οποίας έκανε χθες στην Καβάλα με την περιφερειακή σύσκεψη Ανατολικής
Μακεδονίας και Θράκης.

Για την ανάδειξη των εθνικών θεμάτων ο κ. Τσοβόλας πρόκειται να κάνει άλλες
δύο κινήσεις. 
Θα συναντήσει τον Πρόεδρο της Δημοκρατίας Κωστή Στεφανόπουλο, όπου θα του
θέσει τον προβληματισμό του, αλλά και τις σκέψεις του για την ανάγκη να
βρεθούν και να συζητήσουν μαζί όλοι οι πολιτικοί αρχηγοί, κυρίως μετά τις
εξελίξεις στο Κυπριακό με τους ρωσικούς πυραύλους.

Ο πρόεδρος του ΔΗΚΚΙ θα ζητήσει ακόμη, με το «άνοιγμα» της Βουλής την προσεχή
Δευτέρα, να γίνει ειδική συνεδρίαση με θέμα συζήτησης «το Κυπριακό και τα άλλα
εθνικά θέματα».

Η «επιχείρηση» αυτή για τα εθνικά θέματα θα ενταθεί όσο πλησιάζει το συνέδριο
του ΠΑΣΟΚ και ο κ. Τσοβόλας πιστεύει ότι θα έχουν ανταπόκριση οι θέσεις του,
κυρίως στους ψηφοφόρους του κυβερνώντος κόμματος.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16333N051</ED>
<ID>
ID:15401

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Έτοιμοι από τον Απρίλιο
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Το ράλι των αγορών την πρώτη ημέρα διαπραγμάτευσης του ευρώ είναι αποδεικτικό
της ισχύος του νέου μεγάλου νομίσματος της υφηλίου και ασφαλώς η εξέλιξη αυτή
γεμίζει με ικανοποίηση τον πρόεδρο της Κεντρικής Ευρωπαϊκής Τράπεζας κ. Βιμ
Ντουΐζενμπεργκ και τους άλλους κεντρικούς τραπεζίτες των 11 χωρών-μελών της ΟΝΕ.

Η δραχμή που ισχυροποιήθηκε ακόμη περισσότερο, αφού μετά τη σύνδεσή της με το
ευρώ ανέβασε την κεντρική της ισοτιμία στις 353 δρχ. από 357 που ήταν έναντι
του ECU, θα αρχίσει τώρα να δρέπει τους καρπούς της ένταξής της στην πιο
δυνατή και σταθερή νομισματική ζώνη του κόσμου.

Ήδη η μεγάλη εισροή κεφαλαίων σε ευρώ και, κυρίως, η άνοδος της τιμής των
κρατικών ομολόγων αποτελούν τις πρώτες θετικές εκτιμήσεις των αγορών για την
πρόοδο και τις προοπτικές της οικονομίας μας, την οποία και αντιμετωπίζουν ήδη
ως το βέβαιο 12ο μέλος. Οι δηλώσεις του προέδρου της Ευρωπαϊκής Επιτροπής κ.
Ζακ Σαντέρ και του επιτρόπου για τις νομισματικές υποθέσεις κ. Ιβ Ντε Σιλγκί,
που έγιναν την παραμονή της Πρωτοχρονιάς κατά την πρεμιέρα του ευρώ, όταν οι
δύο αυτοί ανώτατοι παράγοντες δήλωσαν ότι σε δύο χρόνια θα εορτασθεί και η
ένταξη της δραχμής, είναι αποδεικτικές του νέου κλίματος που διαμορφώνεται.

Στην Αθήνα κυβερνητικοί παράγοντες και ειδικά τα στελέχη του ΥΠΕΘΟ προεξοφλούν
ότι στους πρώτους μήνες του τρέχοντος έτους και καθώς η βελτίωση των
μακροοικονομικών μεγεθών θα συνεχίζεται, το κλίμα στις αγορές θα γίνεται όλο
και πιο θετικότερο για την ελληνική οικονομία και το γεγονός αυτό από μόνο του
θα προσδώσει μια νέα δυναμική. Η αισιοδοξία αυτή στηρίζεται στις εξής
προβλέψεις: τον Φεβρουάριο θα ανακοινωθούν τα οριστικά στοιχεία από την πορεία
των δημόσιων οικονομικών του 1998, από τα οποία και θα προκύπτουν τα
αναμφισβήτητα συμπεράσματα ότι τον περασμένο χρόνο το έλλειμμα της γενικής
κυβέρνησης (σύμφωνα με τον ορισμό του Μάαστριχτ) έπεσε στο 2,2% του ΑΕΠ από 4%
το 1997 και το δημόσιο χρέος στο 105,5% του ΑΕΠ από 109,5%.

Τα νέα αυτά επίπεδα είναι όσον μεν αφορά το έλλειμμα κάτω από το επίπεδο που
προβλέπει η Συνθήκη ως προϋπόθεση ένταξης στην ΟΝΕ και σχετικά με το δημόσιο
χρέος σε μια πορεία σύμφωνη με την άλλη προϋπόθεση που προβλέπει σταδιακή
πτώση. Μετά την ανακοίνωση των στοιχείων αυτών και την επιβεβαίωσή τους από
τις αρμόδιες υπηρεσίες της Κοινότητας, αναμένεται γύρω στα τέλη Απριλίου η
έκδοση από την Κομισιόν ειδικής σύστασης με την οποία και θα αποφαίνεται ότι η
Ελλάδα δεν είναι πλέον χώρα με υπερβολικό έλλειμμα σύμφωνα με τους
αντίστοιχους ορισμούς του Μάαστριχτ, πράγμα που σημαίνει αναγνώριση από την
Κομισιόν ότι η χώρα μας έχει επιτύχει ήδη τα δύο από τα πέντε κριτήρια του
Μάαστριχτ. Υπολογίζεται ότι μέχρι τότε το αργότερο, αν όχι ενωρίτερα, θα έχει
επιτευχθεί και το τρίτο κριτήριο που αναφέρεται στο επιτόκιο. Το κριτήριο αυτό
ορίζεται από τη Συνθήκη ως σημαίνον ότι το επιτόκιο στους δεκαετείς τίτλους
του Δημοσίου δεν θα πρέπει να είναι ανώτερο των δύο ποσοστιαίων μονάδων από
εκείνο που ισχύει στις τρεις χώρες της ΟΝΕ με τον χαμηλότερο πληθωρισμό.

Η πρώτη ημέρα του ευρώ με τις σημαντικές εισροές κεφαλαίων και τις αγορές από
ξένους θεσμικούς επενδυτές των δεκαετών ομολόγων, καθώς διευκολύνθηκαν από την
κατάργηση της φορολογίας του 10% οδήγησαν σε πτώση επιτοκίων από 6,9% στο
τέλος του 1998 σε 6,3%. Το κριτήριο που πρέπει να επιτύχουμε είναι 6,1% και
συνεπώς είμαστε μόλις ένα βήμα πριν. Ασφαλώς η σύσταση της Επιτροπής θα λάβει
υπ' όψιν της και αυτό το κριτήριο, θα είναι ιδιαίτερα θετική για τη χώρα μας
και συνεπώς το πολιτικό συμπέρασμα είναι ότι τον Απρίλιο, δύο ολόκληρους μήνες
προ των ευρωεκλογών, η σημερινή κυβέρνηση θα έχει μία επίσημη προκαταρκτική
εκτίμηση από το πλέον αρμόδιο όργανο της Ευρωπαϊκής Ένωσης, ότι η ένταξή της
στην ΟΝΕ είναι πλέον εξασφαλισμένη.

Βέβαια, ο υπουργός Εθνικής Οικονομίας και Οικονομικών κ. Γιάννος Παπαντωνίου
δικαιολογημένα προειδοποιεί ότι δεν πρέπει να καλλιεργείται κλίμα ευφορίας και
ότι έστω και αν έχουμε να διανύσουμε την τελική ευθεία του μαραθωνίου, πρέπει
να τη διανύσουμε με συνέπεια και με σταθερότητα, διότι το πλέον δύσκολο των
κριτηρίων, ο πληθωρισμός, θα κατακτηθεί μέχρι το τέλος του 1999. Παρά τη
συγκράτηση αυτή όμως που είναι δικαιολογημένη, γεγονός είναι ότι το κλίμα στις
αγορές με τον δυναμισμό του επισπεύδει την επιτυχία στα κριτήρια.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16333N062</ED>
<ID>
ID:15447

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ποδόσφαιρο χωρίς φτερά
</H2>
<AUTHOR>ΓΙΑΝΝΗΣ ΚΙΟΥΣΗΣ</AUTHOR>

ΟΛΥΜΠΙΑΚΗ και ποδόσφαιρο... Φαινομενικά δεν έχουν καμία σχέση. Είναι έτσι
όμως; Φλέβες χρυσού και οι δύο, λεηλατήθηκαν προκλητικά. Γέμισαν πολλοί τις
βαθιές τους τσέπες και τώρα απαιτούν από εμάς «αδύνατη μνήμη».

Φόρτωσαν με χρέη τρισ. τα φτερά της Ολυμπιακής, ενώ έβαλαν αυτογκόλ δεκάδων
δισ. στο ποδόσφαιρο και αντί να είναι απολογούμενοι, τολμούν να κάνουν τους τιμητές.

Ορισμένοι απ' αυτούς που με τα προνόμιά τους γεμίζουν αιγυπτιακό πάπυρο,
άλλαξαν και τον χάρτη της Ευρώπης «βαφτίζοντας» Λονδίνο την Κέρκυρα και
ταλαιπωρώντας εκατοντάδες επιβάτες.

Οι άλλοι, οι γυμνοσάλιαγκες του ποδοσφαίρου, κραδαίνοντας το κούφιο σκήπτρο
του βασιλιά των σπορ απαιτούν ξανά χρήματα για ένα άθλημα που παίζεται ερήμην
των φιλάθλων, στα πρακτορεία του παράνομου στοιχήματος.

Νισάφι, κύριοι. Η τακτική όσο πιο πολλά χρωστάω τόσο πιο προκλητικός γίνομαι,
δεν περνάει πια. Τα αεροπλάνα του κρατικού αερομεταφορέα έχουν καταντήσει σαν
τα ποδοσφαιρικά γήπεδα. Στα αεροπλάνα θα πετάτε μόνο με τους συγγενείς σας ­
όπως στα γήπεδα πάνε (ήδη) μόνο οι γνωστοί και οι φίλοι των ποδοσφαιριστών.

Δεν φταίτε, όμως, μόνον εσείς. Φταίει και η Πολιτεία. Τόσα χρόνια, και ενώ
είχε διαγνώσει τις γεμάτες υστεροβουλία προθέσεις σας, απλώς χρησιμοποιήθηκε
ως μάντρα για τις αναρριχόμενες φιλοδοξίες σας. Όσο μεγάλωναν οι απαιτήσεις
σας τόσο ψήλωνε τη μάντρα. Ε, έως πότε και ώς πού...

Ήρθε ο καιρός της ανώμαλης προσγείωσης. Κατεβείτε από τα σύννεφα και εσείς οι
άλλοι, οι υπάλληλοι του Δημοσίου με τις ανοιχτές Mercedes και τις σουίτες στα
πολυτελέστερα ξενοδοχεία, αναλογιστείτε ότι σ' αυτόν τον τόπο δεν έχουν
ισοπεδωθεί τα πάντα.

Μπορεί την πλειοψηφία να την αποκαλούν «σιωπηλή», αλλά δεν είναι ανόητη.
Γνωρίζει τη λέξη όριο. Από αυτή τη λέξη με τα τέσσερα γράμματα ήδη έχετε
καταπατήσει το πρώτο, και ασχολείστε με το δεύτερο. Προσέξτε γιατί από το Ρ
αρχίζει και η λέξη ρήξη...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16333N063</ED>
<ID>
ID:15475

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N06&aa=3</URL></REF>


Article

<CATEGORY>vin04</CATEGORY>

 <H5>ΟΙ ΑΝΤΑΡΤΕΣ ΘΑ ΚΑΤΑΨΗΦΙΣΟΥΝ ΤΑ ΚΕΙΜΕΝΑ ΣΤΗΝ ΠΡΩΤΗ ΣΥΝΕΔΡΙΑΣΗ ΤΗΣ Κ.Ε. ΤΟΥ
ΠΑΣΟΚ ΓΙΑ ΤΟ ΣΥΝΕΔΡΙΟ
</H5><H5>Σκληρή κόντρα για τις εγγραφές
</H5><H2>Πρεμιέρα με διαφωνίες
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Να ανεβάσει τους τόνους επιχειρεί η λεγόμενη εσωκομματική αντιπολίτευση εν
όψει του Συνεδρίου και το πρώτο δείγμα αναμένεται να καταγραφεί στις
ψηφοφορίες της Κεντρικής Επιτροπής, που συνεδριάζει την Παρασκευή και το Σάββατο.

Η ΣΥΝΟΛΙΚΗ διαφωνία των «σκληρών» της εσωκομματικής αντιπολίτευσης στα κείμενα
του προσυνεδριακού διαλόγου ­ που αναμένεται να καταγραφεί με αρνητική ψήφο ­
αλλά και ο κατ' αρχήν προσανατολισμός για «πολιτική διαφοροποίηση» των
στελεχών που πρόσκεινται στον κ. Α. Τσοχατζόπουλο, αρχίζει να προβληματίζει
αρκετούς στην Χαριλάου Τρικούπη, ότι το Συνέδριο δεν θα είναι τόσο «ήρεμο» όσο
επιδιώκει ο κ. Κ. Σημίτης.

ΔΙΑΒΟΥΛΕΥΣΕΙΣ

Κατά τη διάρκεια των εορτών, όλες οι πλευρές της εσωκομματικής αντιπολίτευσης
(«προεδρικοί», «κεντρώοι»), αλλά και τα προσκείμενα στον κ. Α. Τσοχατζόπουλο
στελέχη είχαν αρκετές διαβουλεύσεις για την εξεύρεση κοινής πορείας προς το
Συνέδριο. 
Οι επαφές αυτές αναμένεται να συνεχιστούν, ενώ η πλευρά των «Τσοχατζοπουλικών»
οριστικοποιεί σήμερα τη στάση που θα κρατήσει στη σύνοδο της Κεντρικής
Επιτροπής, από κοινού, όπως όλα δείχνουν, με μερίδα τουλάχιστον των «προεδρικών».

Το βασικό κριτήριο θα είναι κατά πόσο θα ενσωματωθούν στο ιδεολογικό κείμενο
και στις πολιτικές θέσεις μία σειρά παρεμβάσεων που έκανε ο κ. Τσοχατζόπουλος
­ αλλά και άλλα στελέχη ­ στις συνεδριάσεις των κορυφαίων οργάνων του ΠΑΣΟΚ
και οι οποίες σχεδιάζεται να κατατεθούν και στην Κεντρική Επιτροπή με
παρεμβάσεις στελεχών. 
«Το ΠΑΣΟΚ έχει ανάγκη αλλαγών σε πολιτικές δομές και πρόσωπα για να να
ανακάμψει και να μπορέσει να επανακάμψει στον ρόλο του αξιόπιστου εκφραστή των
λαϊκών συμφερόντων. 
Αυτό που χρειάζεται το ΠΑΣΟΚ είναι μία νέα πρόταση λαϊκής εξουσίας, που θα
οδηγήσει τη χώρα προς το 2000, με νέες λύσεις και με αλλαγές σε πολιτικές που
δεν πέτυχαν μέχρι σήμερα», φέρεται να είπε, σύμφωνα με συνεργάτες του, ο κ. Α.
Τσοχατζόπουλος στην προχθεσινή συνεδρίαση του Ε.Γ. 
Και συμπλήρωσε ότι όσον αφορά στο Καταστατικό, αν οι αλλαγές εξαντλούνται στη
μείωση των μελών του Ε.Γ., τότε να αναβληθεί η συζήτηση στο Συνέδριο και να
γίνει ξεχωριστή συνδιάσκεψη για τα οργανωτικά θέματα. 
Η πρόταση αυτή απορρίφθηκε, ενώ δεν έγινε συζήτηση για δύο άλλες που αφορούσαν
στην αναβάθμιση της πολιτικής λειτουργίας της Κοινοβουλευτικής Ομάδας και των
περιφερειακών οργάνων».

ΔΙΑΦΩΝΙΑ

«Πλήρη διαφωνία» με τα κείμενα ως εκφράζοντα «δεξιά πολιτική» εξέφρασαν στη
συνεδρίαση του Εκτελεστικού Γραφείου οι κ.κ. Μαν. Δασκαλάκης και Π. Οικονόμου,
που εκφράζουν τη «σκληρή» πλευρά των διαφωνούντων.

Κριτική σε επιμέρους σημεία των κειμένων άσκησαν και στελέχη του
«εκσυγχρονιστικού μπλοκ», που ζήτησαν και αυτά να γίνουν καθαρές οι
«διαχωριστικές γραμμές» με τη συντηρητική παράταξη και να αναδειχθούν θέματα,
όπως η ασφάλεια των πολιτών, η διαφάνεια κ.ά.

ΤΟ ΘΕΜΑ πάντως για το οποίο αναμένεται να υπάρξει σκληρή κόντρα στην Κ.Ε.
μεταξύ της «εσωκομματικής αντιπολίτευσης» και του «εκσυγχρονιστικού μπλοκ»
είναι αυτό της εγγραφής των περίπου 28.000 νέων μελών και των διαδικασιών
ανανέωσης των κομματικών ταυτοτήτων. Το θέμα τέθηκε στο Εκτελεστικό Γραφείο
και παρόλο που συμφωνήθηκε να παραπεμφεί στην Επιτροπή Δεοντολογίας, θα τεθεί
και στην Κ.Ε. Την προαναγγελία έκανε χθες με δηλώσεις του ο κ. Γ. Δασκαλάκης ­
εκ των στενών συνεργατών του κ. Τσοχατζόπουλου ­ τονίζοντας (στον 9.84) ότι
«όσοι σκέφτηκαν πως μπορούν να αξιοποιήσουν την πλειοψηφία δημιουργώντας
προβλήματα νομιμότητας στο Συνέδριο, θα ανακρούσουν πρύμναν». Το κλίμα που
έχει αρχίσει να διαμορφώνεται στο ΠΑΣΟΚ αποτυπώνεται και στις δηλώσεις που
έκανε ο Πρωθυπουργός μετά τη συνεδρίαση: «Θα πάμε όλοι μαζί στο Συνέδριο»,
τόνισε, και χαρακτήρισε «λάθος» να «δαιμονοποιούν» κάποιοι τις διαφορετικές
απόψεις. Και μιλώντας για τη δύναμη του κόμματος «να κάνει συνθέσεις» τόνισε
ότι «θα χαιρετίσουμε τις διαφορετικές γνώμες στις ψηφοφορίες» , όπως και την
ομοφωνία να προχωρήσει μπροστά το ΠΑΣΟΚ στο τέλος.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16333N072</ED>
<ID>
ID:15441

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N07&aa=2</URL></REF>


Article

<CATEGORY>vin04</CATEGORY>

 <H5></H5><H5>Με Σάρπινγκ
</H5><H2>ΚΑΙ ΤΑ ΛΟΙΠΑ...
</H2>
ΣΤΙΣ 23 Ιανουαρίου θα πραγματοποιηθεί στη Θεσσαλονίκη η Σύνοδος του Ευρωπαϊκού
Σοσιαλιστικού Κόμματος (ΕΣΚ).

Ο υπουργός Εθνικής Άμυνας κ. Τσοχατζόπουλος συζήτησε για τις λεπτομέρειες της
Συνόδου με τον Γερμανό ομόλογό του και πρόεδρο του ΕΣΚ κ. Σάρπινγκ.

Η συζήτηση των δύο πολιτικών, η οποία έγινε χθες στο Μόναχο, επεκτάθηκε και σε
θέματα που αφορούν αμυντικά θέματα της Ελλάδας και της Γερμανίας.

*ΤΗΝ ΑΜΕΣΗ παρέμβαση της Πολιτείας για την επίλυση των προβλημάτων που
αντιμετωπίζουν τα ακριτικά νησιά ζήτησε ο κ. Κώστας Καραμανλής.

Ο πρόεδρος της Νέας Δημοκρατίας, από την Κάσο την οποία επισκέφθηκε με την
ευκαιρία του εορτασμού των Θεοφανείων, χαρακτήρισε το Αιγαίο ως «την ανάσα της
Ελλάδας». Και πρόσθεσε ότι κάθε κυβέρνηση οφείλει με σοβαρότητα, συνέπεια και
αποτελεσματικότητα να ασχοληθεί με τα μεγάλα προβλήματα των νησιωτικών και
παραμεθορίων περιοχών της χώρας.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16333N073</ED>
<ID>
ID:15471

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N07&aa=3</URL></REF>


Article

<CATEGORY>vin04</CATEGORY>

 <H2>Άλλοι 1.800 στρατιώτες του ΝΑΤΟ στα Σκόπια
</H2>
ΣΤΟΥΣ 1.800 θα φτάσει ο συνολικός αριθμός των στρατιωτών του ΝΑΤΟ οι οποίοι,
μέχρι το τέλος του μήνα, αναμένεται να αποβιβαστούν στη Θεσσαλονίκη και να
προωθηθούν στα Σκόπια για την προστασία των διεθνών παρατηρητών που βρίσκονται
στο Κοσσυφοπέδιο. 
Ήδη το τελευταίο διάστημα μεταφέρθηκαν από τη Θεσσαλονίκη στα Σκόπια 1.200
ξένοι στρατιώτες, ενώ 12 μεταγωγικά πλοία έχουν μεταφέρει βαρύ και ελαφρύ
οπλισμό. 
Εξάλλου χωρίς εμπόδια γίνεται πλέον η εκφόρτωση του στρατιωτικού υλικού, που
είχε προσωρινά δεσμευτεί με εισαγγελική εντολή λόγω της απουσίας μέρους
συνοδευτικών εγγράφων.

Πρόκειται για πυροβόλα μικρού βεληνεκούς, που αποτελούν ένα τμήμα της
αμερικανικής στρατιωτικής βοήθειας προς την κυβέρνηση των Σκοπίων και τα οποία
είχαν μεταφερθεί την παραμονή της Πρωτοχρονιάς στη Θεσσαλονίκη μέσα σε 18
κοντέινερ, με εμπορικό πλοίο που έφερε σημαία της Ονδούρας.

Η εμπλοκή που σημειώθηκε, σύμφωνα με σχετική ανακοίνωση του υπουργείου
Εμπορικής Ναυτιλίας, οφείλεται στο γεγονός ότι η ναυτιλιακή εταιρεία, η οποία
είχε αναλάβει τη διεκπεραίωση της μεταφοράς, δεν τήρησε τις προβλεπόμενες από
τον νόμο διαδικασίες, με αποτέλεσμα η Εισαγγελία Θεσσαλονίκης να δεσμεύσει το
υλικό μέχρι να διαπιστωθούν ο αποστολέας και ο παραλήπτης.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16333N074</ED>
<ID>
ID:15488

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N07&aa=4</URL></REF>


Article

<CATEGORY>vin04</CATEGORY>

 <H5>ΚΑΤΑΛΟΓΟ ΜΕ ΤΑ ΟΠΛΑ ΤΩΝ ΗΠΑ ΣΤΑ ΚΑΤΕΧΟΜΕΝΑ ΕΔΩΣΑΝ ΑΘΗΝΑ ΚΑΙ ΛΕΥΚΩΣΙΑ ΣΤΗΝ ΟΥΑΣΙΓΚΤΟΝ
</H5><H5>Εγγυήσεις για τη λειτουργία των S-300 ζητεί η Μόσχα
</H5><H5>Κάνουν τα «στραβά μάτια» για τους εξοπλισμούς στα κατεχόμενα
</H5><H2>«Αστακός» με αμερικανικά όπλα ο Ντενκτάς
</H2>
<AUTHOR>ΛΟΥΚΑΣ ΔΗΜΑΚΑΣ - ΝΟΤΗΣ ΠΑΠΑΔΟΠΟΥΛΟΣ - ΔΗΜΗΤΡΗΣ ΤΣΑΛΑΚΟΣ</AUTHOR>

Την απόλυτη «ανισορροπία δυνάμεων» στην Κύπρο παρουσιάζουν σήμερα «ΤΑ ΝΕΑ»
φέρνοντας στη δημοσιότητα τον κατάλογο με τα αμερικανικά όπλα που βρίσκονται
στο νησί ­ στο έδαφος της Κυπριακής Δημοκρατίας από τη μία πλευρά και στα
κατεχόμενα από την άλλη.

ΑΠΟ τον κατάλογο ο οποίος έχει δοθεί στην αμερικανική κυβέρνηση τόσο από την
Αθήνα όσο και από τη Λευκωσία, προκύπτει σαφώς ο υπερεξοπλισμός των τουρκικών
δυνάμεων κατοχής με όπλα αμερικανικής προέλευσης, κατά πάγια παραβίαση του
αμερικανικού νόμου που δεν επιτρέπει τη μεταφορά όπλων «Made in USA» στην Κύπρο.

«ΛΟΓΙΚΗ» ΕΠΙΚΡΑΤΗΣΗΣ

Από τη σύγκριση των εξοπλισμών αμερικανικής κατασκευής προκύπτει ότι το
καθεστώς Ντενκτάς έχει τέσσερις φορές περισσότερα άρματα μάχης και πέντε φορές
περισσότερα βαρέα πυροβόλα από ό,τι η Κυπριακή Δημοκρατία!

Πολλές φορές, δηλαδή, περισσότερα όπλα από τον λόγο 2 προς 1, που θέλει
σύμφωνα με την στρατιωτική λογική ο επιτιθέμενος για να έχει μία βάσιμη
προσδοκία νίκης σε μια ένοπλη αντιπαράθεση!

Την ίδια στιγμή το καθεστώς Ντενκτάς έχει στη διάθεσή του περισσότερα από 470
τεθωρακισμένα οχήματα μεταφοράς προσωπικού, δεκάδες αντιαρματικούς πυραύλους
και τέσσερις τουλάχιστον κινητούς όλμους εφοδιασμένους με ραντάρ.

Εξοπλισμό ιδιαίτερα κρίσιμο για μία ενδεχόμενη προσπάθεια κατάληψης και του
υπόλοιπου νησιού από τα τουρκικά στρατεύματα, με την υποστήριξη μάλιστα της
τουρκικής αεροπορίας τα αεροδρόμια της οποίας βρίσκονται ­ σε αντίθεση με τα
ελληνικά ­ λίγα λεπτά απόσταση από την Κύπρο.

ΠΡΟΗΓΜΕΝΑ ΑΡΜΑΤΑ

Ενδεικτικό των τουρκικών προθέσεων είναι το γεγονός ότι μεγάλο μέρος των
προηγμένων αρμάτων μάχης Μ48 Τ2 που βρίσκονται στα κατεχόμενα, μεταφέρθηκε
εκεί μόλις τα τελευταία τρία χρόνια (73 το 1996, 50 το 1997 και 35 το 1998),
μετά δηλαδή την κρίση στα Ίμια.

Στον κατάλογο που δημοσιεύουμε δεν περιλαμβάνονται πολλά αμερικανικά όπλα που
μεταφέρθηκαν στα κατεχόμενα τη δεκαετία του '80 και είναι άγνωστο εάν
εμπίπτουν στην απαγόρευση του Κογκρέσου ή όχι. 
Ανάμεσά τους περιλαμβάνονται 90 πυροβόλα των 105 χιλιοστών, 280 όλμοι διαφόρων
διαμετρημάτων και 176 πυροβόλα ΠΑΟ των 106 χιλιοστών.

Αξίζει, τέλος, να σημειωθεί ότι ο εξοπλισμός όλων των ειδών ­ οχήματα, νάρκες,
ασύρματοι, τουφέκια (πλην των G3 και Α4) ­ που έχει ο τουρκικός στρατός στην
Κύπρο, είναι αμερικανικής προέλευσης.

ΛΕΥΚΩΣΙΑ

Η ΜΟΣΧΑ διαμήνυσε στη Λευκωσία (και στην Αθήνα) ότι η εκκρεμότητα με το
συμβόλαιο των S-300 πρέπει να λήξει μέχρι τέλους του μηνός και ότι πρέπει να
γίνουν οι απαραίτητες νομικές διαβουλεύσεις, ώστε να συναφθεί ένα νέο τριμερές
συμβόλαιο που θα ρυθμίζει την εγκατάσταση των πυραύλων στην Κρήτη.

Επιθυμεί η Μόσχα, σύμφωνα με διπλωματικές πηγές, να ξεκαθαρίσει το νομικό
πλαίσιο, δεδομένου ότι ενδιαφέρεται για δύο, τουλάχιστον, προϋποθέσεις: οι
πύραυλοι να αναπτυχθούν σε λειτουργήσιμη κατάσταση και όχι να αποθηκευθούν
στην Κρήτη και, δεύτερον, να υπάρξουν εγγυήσεις ότι τα μυστικά της ρωσικής
πυραυλικής τεχνολογίας δεν θα διαρρεύσουν προς τρίτους.

ΣΤΗ ΜΟΣΧΑ

Σύμφωνα με πληροφορίες, αντιπροσωπείες της Ελλάδας και της Κύπρου ενδέχεται να
πάνε μέσα στο τρίτο δεκαήμερο του Ιανουαρίου στη Μόσχα, για να συζητήσουν όλα
αυτά αλλά και άλλα θέματα, όπως την παρουσία Ρώσων εμπειρογνωμόνων κατά το
πρώτο στάδιο ανάπτυξης των πυραύλων, την επάνδρωση του συστήματος από τους
Κύπριους χειριστές που εκπαιδεύτηκαν στη Ρωσία και, βεβαίως, την οικονομική
πτυχή του θέματος. Η Κύπρος έχει καταβάλει και την τελευταία δόση του
τιμήματος, αλλά οι Ρώσοι εμφανίζονται να μη συζητούν την επιστροφή χρημάτων.

Πάντως, ο υπουργός Εξωτερικών Γ. Κασουλίδης άφησε σαφώς να εννοηθεί ότι η
Λευκωσία δεν πρόκειται να πληρώσει αποθηκευτικά για το διάστημα μέχρι να
μεταφερθούν οι πύραυλοι στην Κρήτη, ούτε όμως οι Ρώσοι ζήτησαν κάτι τέτοιο.
Είπε ακόμα ότι η Μόσχα ετηρείτο ενήμερη σε όλες τις φάσεις των χειρισμών και
γνώριζε τις αποφάσεις.

ΚΙ ΑΛΛΟ ΣΥΣΤΗΜΑ

Η ρωσική εφημερίδα «Σιβόντνια» έγραψε χθες ότι η Κύπρος εξετάζει το ενδεχόμενο
να αγοράσει από τη Ρωσία ένα σύστημα αντιαεροπορικής άμυνας μικρού βεληνεκούς,
μετά την εγκατάλειψη της ιδέας για την εγκατάσταση του συστήματος S-300. Η
εφημερίδα γράφει ότι διεξάγονται ήδη διαπραγματεύσεις για την αγορά του
συστήματος TOR-Μ1, το οποίο έχει μέχρι σήμερα προμηθευτεί μόνο η Κίνα. 
Το σύστημα έχει βεληνεκές 27 χιλιομέτρων και η τιμή ενός πυραύλου TOR-Μ1
κυμαίνεται από 10 ως 40 εκατομμύρια δολάρια.

ΑΝΑΣΧΗΜΑΤΙΣΜΟΣ

Ο πρόεδρος Κληρίδης διόρισε δύο νέους υπουργούς στη θέση των παραιτηθέντων
υπουργών του κόμματος του κ. Λυσσαρίδη, που αποχώρησε από την κυβέρνηση. 
Ο δικαστής του Ανώτατου Δικαστηρίου Γ. Χρυσοστομής ανέλαβε το υπουργείο Άμυνας
και ο Ουρ. Ιωαννίδης ­ στέλεχος του Συναγερμού ­ το υπουργείο Παιδείας.

Με τετρασέλιδο υπόμνημά της η ελληνική πλευρά εκθέτει στους Αμερικανούς το
απαράδεκτον ­ και παράνομον ­ της παρουσίας αμερικανικών όπλων στα κατεχόμενα
της Κύπρου. Το υπόμνημα συνοδεύεται και από κατάλογο των όπλων αυτών

ΑΠΟΦΑΣΙΣΜΕΝΟ εμφανίζεται το αμερικανικό Κογκρέσο να ζητήσει πλήρη εφαρμογή τού
νόμου που απαγορεύει τη μεταφορά και εγκατάσταση αμερικανικών όπλων στην
Κύπρο, όμως άγνωστο παραμένει κατά πόσον η κυβέρνηση Κλίντον θα κινηθεί τελικά
αντίθετα με την αμερικανική γραφειοκρατία (Στέιτ Ντιπάρτμεντ, Πεντάγωνο), η
οποία παγίως τηρεί φιλοτουρκική στάση.

Το θέμα αποκτά σαφή προτεραιότητα για την Αθήνα και τη Λευκωσία μετά τα δύο
ψηφίσματα του Συμβουλίου Ασφαλείας και τη δέσμευση Κλίντον ότι θα εργασθεί για
τη μείωση της έντασης και τη σταδιακή αποστρατικοποίηση της Κύπρου.

Για τον λόγο αυτό η ελληνική και η κυπριακή διπλωματία έχουν εστιάσει την
προσοχή τους στους επόμενους μήνες για να εξαργυρώσουν τις υποσχέσεις που
εισέπραξαν για τη ματαίωση της εγκατάστασης των ρωσικών πυραύλων S-300 στην Κύπρο.

Αν οι Ηνωμένες Πολιτείες επιμείνουν μέχρι τέλους στην εφαρμογή του νόμου, τότε
θα πρέπει να ζητηθεί από την Άγκυρα η απομάκρυνση όλων των αμερικανικών όπλων
από τα κατεχόμενα. Κάτι που θα μπορούσε να ανοίξει τον δρόμο για ουσιαστική
πρόοδο του Κυπριακού και για έναρξη σταδιακής αποστρατικοποίησης του νησιού.

ΔΙΣΤΑΚΤΙΚΟΙ

Ωστόσο, πέρα απ' όσα εμφανίζεται διατεθειμένο να κάνει το Κογκρέσο, η
γραφειοκρατία της Ουάσιγκτον ­ το Στέιτ Ντιπάρτμεντ, αλλά κυρίως το Πεντάγωνο
­ φαίνεται ιδιαίτερα διστακτική να προτείνει οποιοδήποτε μέτρο που θα μπορούσε
να προκαλέσει δυσφορία στην Τουρκία, ενώ αντιθέτως εμφανίζεται ικανοποιημένη
από τη συνέχιση της σημερινής κατάστασης στην Κύπρο.

Ήδη το καθεστώς Ντενκτάς αρνείται να δώσει πληροφορίες στους Αμερικανούς
αξιωματούχους για τον εξοπλισμό των κατοχικών στρατευμάτων, ο οποίος είναι εξ
ολοκλήρου αμερικανικής κατασκευής και προέλευσης.

Παράλληλα, η τουρκική πλευρά στις πρώτες βολιδοσκοπήσεις της Ουάσιγκτον
παραθέτει διάφορα ασύστατα επιχειρήματα σε μια προσπάθειά της να παρακάμψει
την απαγόρευση. 
Υποστηρίζει, παραδείγματος χάριν, ότι τα αμερικανικά όπλα στην Κύπρο δεν έχουν
δοθεί στο ψευδοκράτος, αλλά στις τουρκικές δυνάμεις που βρίσκονται στο νησί,
ενώ ισχυρίζεται ότι μέρος των όπλων έχουν μεταφερθεί στα κατεχόμενα πριν από
την απαγόρευση του 1987.

ΑΠΟ ΤΟ 1987

Σύμφωνα με τον νόμο που ψήφισε το Κογκρέσο, τον Σεπτέμβριο του 1987, για να
πωληθούν αμερικανικά όπλα στο εξωτερικό απαιτείται γραπτή δέσμευση της χώρας
που αγοράζει τα όπλα ότι δεν πρόκειται να μεταφερθούν στην Κύπρο ή θα
βοηθήσουν στη συνεχιζόμενη διαίρεση του νησιού. Δέσμευση, που η Τουρκία δίνει
κάθε φορά που αγοράζει αμερικανικά όπλα για να την παραβιάσει στη συνέχεια
μεταφέροντας κάποια από αυτά στην κατεχόμενη Κύπρο.

Η αμερικανική πλευρά όλη αυτή την περίοδο έκανε τα «στραβά μάτια» στον
παράνομο υπερεξοπλισμό των κατεχομένων, αλλά ύστερα από καταγγελίες μελών του
Κογκρέσου υποχρεώθηκε πριν από λίγο καιρό να προχωρήσει στην καταγραφή των
αμερικανικών όπλων που υπάρχουν στο νησί.

Η καταγραφή αυτή θα αποτελέσει έκθεση του Στέιτ Ντιπάρτμεντ, η οποία θα
υποβληθεί τις επόμενες εβδομάδες στον Λευκό Οίκο και στο Κογκρέσο, όπου θα
υπάρξει συζήτηση κεκλεισμένων των θυρών.

Ήδη το Στέιτ Ντιπάρτμεντ έχει την πρόθεση να υποβάλει την έκθεση ως άκρως
απόρρητη, έτσι ώστε να μη δοθούν στη δημοσιότητα τα στοιχεία που δείχνουν
ξεκάθαρα τον ­ με αμερικανική ανοχή ­ υπερεξοπλισμό των κατεχομένων από την Τουρκία.

ΔΕΝ ΤΟ ΠΑΡΑΔΕΧΟΝΤΑΙ

Ενδεικτικό των προθέσεων της αμερικανικής γραφειοκρατίας είναι το γεγονός ότι
επισήμως η αμερικανική πλευρά δεν παραδέχεται ότι υπάρχουν αυτήν τη στιγμή
παράνομα αμερικανικά όπλα στην Κύπρο, ώσπου να υπάρξει επίσημη τοποθέτηση στην
έκθεση του Στέιτ Ντιπάρτμεντ.

Αξιωματούχοι του Πενταγώνου, μάλιστα, φτάνουν στο σημείο να υποστηρίξουν ότι
οι... καταγγελίες που έχουν γίνει από ελληνικής και κυπριακής πλευράς για τον
εξοπλισμό των κατεχομένων με αμερικανικά όπλα δεν στοιχειοθετούνται από την
έρευνα που έχει κάνει η αμερικανική πρεσβεία στη Λευκωσία.

Αξιωματούχος του Κογκρέσου, που ασχολείται, μάλιστα, με θέματα εξοπλισμών,
είπε στα «ΝΕΑ» ότι το να παραδεχθεί η αμερικανική πλευρά δημοσίως ότι υπάρχουν
όπλα στην κατεχόμενη Κύπρο θα ήταν χειρότερο από το να παραδεχόταν πως οι ΗΠΑ
δίνουν όπλα στον Σαντάμ Χουσεΐν. 
Και στις δύο περιπτώσεις θα ήταν παραβίαση του νόμου, αλλά η περίπτωση των
κατεχομένων είναι πολύ χειρότερη διότι οι ΗΠΑ δεν αναγνωρίζουν το κράτος του
Ρ. Ντενκτάς», πρόσθεσε χαρακτηριστικά.

Αξίζει να σημειωθεί ότι αντίθετα από την τουρκική πλευρά, τόσο η Αθήνα όσο και
η Λευκωσία έχουν εκφράσει την ετοιμότητά τους να αποσύρουν από το έδαφος της
Κυπριακής Δημοκρατίας τα λίγα αμερικανικά όπλα που βρίσκονται εκεί μόλις το
καθεστώς Ντενκτάς προχωρήσει στη μείωση των αμερικανικών εξοπλισμών που
βρίσκονται στα κατεχόμενα.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16333N081</ED>
<ID>
ID:15402

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N08&aa=1</URL></REF>


Article

<CATEGORY>vin04</CATEGORY>

 <H2>Η Τουρκία διεκδικεί τον έλεγχο της εναέριας κυκλοφορίας στο Αιγαίο
</H2>
ΣΤΙΣ ΔΙΕΚΔΙΚΗΣΕΙΣ της για την ευθύνη του ελέγχου της εναέριας κυκλφοροίας σε
ολόκληρο το Αιγαίο επανήλθε η Άγκυρα, κατηγορώντας την Αθήνα για τεχνικές
ελλείψεις. «Η Ελλάδα δεν μπορεί να εκπληρώσει την τεχνική της ευθύνη από τη
δεκαετία του 1980 στην περιοχή πληροφοριών των πτήσεων (FIR)», αναφέρει
ανακοίνωση του τουρκικού υπουργείου Εξωτερικών.

Η ίδια ανακοίνωση κατηγορεί την Αθήνα ότι ευθύνεται για το 30% των
καθυστερήσεων, καθώς και για το ότι δεν έχει ακόμη θέσει σε λειτουργία το
σύστημα ραντάρ της εναέριας κυκλοφορίας. Υποστηρίζει ακόμη πως «η μεταφορά
αυτών των υπηρεσιών σε έναν άλλο οργανισμό εξαρτάται από τον Διεθνή Οργανισμό
Εναέριας Κυκλοφορίας. Στο πλαίσιο αυτό, οι μονάδες της τουρκικής πολιτικής
αεροπορίας που έχουν όλο τον αναγκαίο εξοπλισμό, είναι ικανές να εξασφαλίσουν
τις απαραίτητες υπηρεσίες σε ολόκληρο το Αιγαίο».

Αποκαλύπτοντας όμως και την πολιτική φύση των διεκδικήσεών της, η Άγκυρα
καταλήγει στην ανακοίνωση ότι η Ελλάδα «προσπαθεί να παρουσιάσει τη ζώνη του
FIR ως ένα χώρο υπό την κυριαρχία της».

ΑΠΟΡΡΙΠΤΕΙ Η ΥΠΑ

Στην Αθήνα, κύκλοι της Υπηρεσίας Πολιτικής Αεροπορίας (ΥΠΑ) απέρριπταν
κατηγορηματικά τους τουρκικούς ισχυρισμούς. Και σημείωναν πως τα πέντε
υπερσύγχρονα ελληνικά ραντάρ που διαθέτει το νέο σύστημα ελέγχου της εναέριας
κυκλοφορίας λειτουργούν κανονικά από την άνοιξη του 1997. Καλύπτουν ολόκληρο
τον ελληνικό εναέριο χώρο από την Κέρκυρα έως το Λιβυκό Πέλαγος, τη Σόφια και
ανατολικά - νοτιοανατολικά της Τουρκίας.

Από τον Φεβουάριο, μάλιστα, ολόκληρο το νέο σύστημα ελέγχου της εναέριας
κυκλοφορίας (από τα τελειότερα και πλέον σύγχρονα της Ευρώπης) τίθεται σε
πλήρη λειτουργία. Αντιθέτως, τα συστήματα ραντάρ που διαθέτουν οι Τούρκοι
είναι εκτός ευρωπαϊκών προδιαγραφών. Δεν διαθέτουν αυτοματοποιημένα συστήματα
ραντάρ και έχουν κενά στην κάλυψη του τουρκικού FIR. Η ΥΠΑ υποστηρίζει ότι εν
γένει τεχνολογικά η Τουρκία υστερεί της Ελλάδας. Εις ό,τι αφορά το θέμα των
καθυστερήσεων που σημειώνονται στον ελληνικό εναέριο χώρο, κύκλοι της ΥΠΑ λένε
πως το ποσοστό τους το 1998 θα είναι τελικά, κατά μέσον όρο, 17% (μολονότι τον
Αύγουστο έφθασε το 30%). Πάντως, η Γαλλία, που διαθέτει υπερσύγχρονο σύστημα
ελέγχου εναέριας κυκλοφορίας, είχε καθυστερήσεις που έφθαναν στο 21%.
Αντιστοίχως, η Αγγλία είχε 14%.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16333N082</ED>
<ID>
ID:15442

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N08&aa=2</URL></REF>


Article

<CATEGORY>vin04</CATEGORY>

 <H5>Η φύση γράφει τα καλύτερα τραγούδια
</H5><H2>30 ΕΡΩΤΗΣΕΙΣ
</H2><H2>ΜΑΡΙΟΣ ΤΟΚΑΣ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΝΟΣΤΑΛΓΕΙ: Τα παιδικά του χρόνια

ΔΕΝ ΑΠΟΧΩΡΙΖΕΤΑΙ ΠΟΤΕ: Την οικογένειά του

ΑΞΕΧΑΣΤΟ ΤΑΞΙΔΙ: Κάθε ταξίδι στην Κύπρο

ΒΙΒΛΙΟ ΠΟΥ ΔΙΑΒΑΖΕΙ: Του Παπαδιαμάντη

ΜΟΥΣΙΚΗ ΠΟΥ ΤΟΝ ΞΕΚΟΥΡΑΖΕΙ: Οι ήχοι της εκκλησίας μας

ΘΑ ΚΑΛΟΥΣΕ ΓΙΑ ΓΕΥΜΑ: Τους φίλους του

«Περισσότερη αλήθεια» για το 1999 προσδοκά ο συνθέτης Μάριος Τόκας και
ειδικότερα για την ιδιαίτερη πατρίδα του, την Κύπρο, εύχεται «η εξέλιξη της
υπόθεσης των S-300 να μη μας βγει σε κακό». Αν δεν ήταν συνθέτης, θα
επιθυμούσε να ήταν γεωπόνος. «Η φύση, υποστηρίζει, γράφει τα ομορφότερα τραγούδια».

ΕΡ.: Μία ευχή για το 1999;

ΑΠ.: Περισσότερη αλήθεια

ΕΡ.: Και μία ευχή για την πατρίδα Κύπρο;

ΑΠ.: Η εξέλιξη της υπόθεσης των S-300 να μη μας βγει σε κακό

ΕΡ.: Κοιτάζοντας προς τα πίσω, τι σας απογοήτευσε το 1998;

ΑΠ.: Όλα όσα ήταν ψεύτικα. Όλα όσα ήταν βιτρίνα και χωρίς έμπνευση.

ΕΡ.: Και τι ευχάριστο κρατήσατε;

ΑΠ.: Τα όμορφα τραγούδια, τα αληθινά ποιήματα και ό,τι αληθινό δημιούργησαν οι
καλλιτέχνες μας.

ΕΡ.: Πώς θα χαρακτηρίζατε την φωνή του Στέλιου Διονυσίου;

ΑΠ.: Ουσιαστικά λαϊκή. Κόντρα στη μόδα που καλλιεργείται στα παιδιά της
ηλικίας του.

ΕΡ.: Η ερμηνεία του στον πρώτο του προσωπικό δίσκο «Με όνομα βαρύ σαν ιστορία»;

ΑΠ.: Την απάντηση την έδωσε ο κόσμος και ήταν πολύ θετική.

ΕΡ.: Είναι καλό ή κακό το ότι μοιάζει πολύ η φωνή του με την φωνή του πατέρα του;

ΑΠ.: Παιδί του Στράτου είναι. Δεν θα έκανα δίσκο σε κανέναν που θα εμιμείτο
τον Στράτο.

ΕΡ.: Κρατάει χρόνια η φιλία σας με τον Μανώλη Μητσιά...

ΑΠ.: Ακριβός φίλος και ακριβός συνεργάτης.

ΕΡ.: Γιατί πιστεύετε ότι ξεχώρισε η μουσική σας, αλλά και η ερμηνεία του Μ.
Μητσιά στο «Βίος ανθόσπαρτος»;

ΑΠ.: Ο Μητσιάς είναι ένας μεγάλος τραγουδιστής που χαρίζει κλασικότητα στα τραγούδια.

ΕΡ.: Μουσική για την τηλεόραση. Βοηθάει στις πωλήσεις;

ΑΠ.: Η τηλεόραση είναι ο ισχυρότερος παράγων προβολής, όταν θέλει.

ΕΡ.: Τι να περιμένουμε από την καινούργια σας συνεργασία με τον Γιώργο Νταλάρα;

ΑΠ.: Πιστεύω όμορφα και εμπνευσμένα λαϊκά τραγούδια.

ΕΡ.: «Αχ, Αννούλα του χιονιά». Τι σας φέρνει στον νου όταν το ακούτε;

ΑΠ.: Απέδειξε πως η αληθινή μελωδία, στίχος και ερμηνεία είναι πάνω από κάθε μόδα.

ΕΡ.: «Σ' αναζητώ στη Σαλονίκη» με τον Δ. Μητροπάνο. Το μυστικό της επιτυχίας του;

ΑΠ.: Οι στίχοι του Φίλιππου Γράψα, η φωνή του Μητροπάνου και το ζεϊμπέκικό μου.

ΕΡ.: Το τραγούδι πάνω απ' όλα;

ΑΠ.: Πάνω απ' όλα το αληθινό σε κάθε μορφή δημιουργίας.

ΕΡ.: Ένας στίχος που σας έχει σημαδέψει:

ΑΠ.: Ελύτης: «Μη, παρακαλώ σας μη, λησμονάτε τη χώρα μου».

ΕΡ.: Το τραγούδι συναδέλφου σας που θα θέλατε να ήταν δικό σας;

ΑΠ.: Πολλά. Η «Όμορφη Πόλη» του Θεοδωράκη είναι ένα από τα τραγούδια των Αγγέλων.

ΕΡ.: Είστε υπέρ των βιντεοκλίπ;

ΑΠ.: Μόνον υπέρ των εμπνευσμένων. Μπουχτίσαμε από... χεράκι, αγκαλίτσα, φιλάκι...

ΕΡ.: Σε ποιον θα λέγατε σήμερα ευχαριστώ;

ΑΠ.: Στους γονείς μου, που μου αγόρασαν πιάνο και πλήρωναν για τις σπουδές μου
από τις στερήσεις τους.

ΕΡ.: Τι δεν κάνατε που θα θέλατε να είχατε κάνει;

ΑΠ.: Άλλα τρία παιδιά. Αυτά είναι η ευτυχία.

ΕΡ.: Εάν δεν ήσασταν συνθέτης, τι θα θέλατε να είστε;

ΑΠ.: Γεωπόνος. Η φύση γράφει τα ομορφότερα τραγούδια.

ΕΡ.: Ένα καλό που σας έχει φέρει η δημοσιότητα;

ΑΠ.: Τις εκδηλώσεις αγάπης του κόσμου.

ΕΡ.: Και ένα κακό;

ΑΠ.: Να περνάω κάθε ημέρα από... εξετάσεις.

ΕΡ.: Είναι καλό ή κακό η συχνή εμφάνιση στην τηλεόραση;

ΑΠ.: Κάκιστο.

ΕΡ.: Φιλία-ζήλεια: ποιο από τα δύο περισσεύει στον χώρο σας;

ΑΠ.: Πρέπει να περισσεύει η αγάπη.

ΕΡ.: Το χρήμα στη ζωή σας;

ΑΠ.: Αλίμονο αν γίνει κανείς δέσμιος του χρήματος.

ΕΡ.: Τρία παιδιά στην οικογένειά σας. Τι θα θέλατε να γίνουν;

ΑΠ.: Ποτέ μουσικοί αν δεν το θέλουν και αν δεν έχουν το ταλέντο.

ΕΡ.: Ο τρόπος διασκέδασης που προτιμάτε;

ΑΠ.: Καλή παρέα με χιούμορ και τραγούδι.

ΕΡ.: Μια συναυλία που σας έχει μείνει αξέχαστη;

ΑΠ.: Λεμεσός 1967. Θεοδωράκης με Φαραντούρη, Μητροπάνο, Πουλόπουλο, Ελένη
Ροδά. Ήμουνα 13 χρόνων. Με συγκλόνισε.

ΕΡ.: Μία συμβουλή που θα δίνατε στους νέους συνθέτες;

ΑΠ.: Ψυχούλα και... το έργο τους να προηγείται τον ονομάτων τους.

ΕΡ.: Και μία συμβουλή που κρατάτε πάντα ως κόρην οφθαλμού;

ΑΠ.: Το 1975 έφυγα από την Κύπρο. Ο πατέρας μου, μού είπε: «Στην Αθήνα θα
πετύχεις. Αν καβαλήσεις το καλάμι θα είμαι ο πρώτος που θα σ' αρνηθώ».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16333N101</ED>
<ID>
ID:15400

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N10&aa=1</URL></REF>


Article

<CATEGORY>vin06</CATEGORY>

 <H5>ΝΑΥΑΓΗΣΑΝ ΟΙ ΔΙΑΠΡΑΓΜΑΤΕΥΣΕΙΣ ΜΕ ΤΟΥΣ ΠΙΛΟΤΟΥΣ ΤΗΣ ΟΛΥΜΠΙΑΚΗΣ ΑΕΡΟΠΟΡΙΑΣ
</H5><H2>Ζήτησαν διπλασιασμό της αμοιβής του ρεπό!
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Στο ψαλίδισμα κατά 8%-10% των δρομολογίων της Ολυμπιακής Αεροπορίας
προχωρεί από σήμερα η διοίκηση της εταιρείας μετά το ναυάγιο των
διαπραγματεύσεων με τους πιλότους, που ζητούσαν διπλάσια αμοιβή για τα ρεπό
τους και αυξήσεις 25% έως 35% προκειμένου να συνεχίσουν να προσφέρουν υπερεργασία!

Ψαλίδισμα δρομολογίων. Μετά το ναυάγιο των διαπραγματεύσεων, η εταιρεία
προχωρεί σε μείωση των δρομολογίων κατά 8%-10%

ΟΠΩΣ ανακοίνωσε χτες η διοίκηση της Ο.Α., η οποία κατηγόρησε τους πιλότους
«για εκβιασμό» και «εσκεμμένη προσπάθεια συρρίκνωσης της εταιρείας», «η
αναγκαστική ανασύνθεση του προγράμματος δρομολογίων στόχο έχει την ανατροπή
της σημερινής εικόνας και την αξιόπιστη εξυπηρέτηση του επιβατικού κοινού».

Την ίδια στιγμή, αντίστοιχη τακτική με τους πιλότους αποφάσισαν να
ακολουθήσουν από σήμερα και οι ιπτάμενοι μηχανικοί, που ανακοίνωσαν ότι
σταματούν να εργάζονται υπερωριακά «επειδή δεν έχει δοθεί λύση στο πρόβλημα
του κλάδου», που είναι η κατάργηση της συγκεκριμένης ειδικότητας μέσα στο 1999.

Οι εκπρόσωποι των τουριστικών πρακτόρων που βλέπουν ότι από τα
διαδραματιζόμενα στην Ο.Α. θίγεται άμεσα ο τουρισμός ζητούν την παρέμβαση του εισαγγελέα.

Σημειώνεται ότι αυτήν την περίοδο κλείνονται οι περισσότερες συμφωνίες μεταξύ
της Ο.Α. και των τουριστικών οργανισμών - γραφείων.

Ο Μ. ΕΒΕΡΤ

Την παρέμβαση του εισαγγελέα ζήτησε και ο πρώην πρόεδρος της Ν.Δ. κ. Μιλτιάδης
Έβερτ, ο οποίος σε δήλωσή του τονίζει: «Όλα όσα συμβαίνουν στην Ο.Α. μαρτυρούν
την ύπαρξη ξένων συμφερόντων που υποκινούν να διαλυθεί ο εθνικός
αερομεταφορέας, αλλιώς δεν δικαιολογείται η πρωτόγνωρη για τα διεθνή δεδομένα
δυσφήμηση όχι μόνο της Ολυμπιακής αλλά και της πατρίδας μας».

Ειδικότερα, από την πλευρά των πιλότων κατατέθηκαν δύο προτάσεις για την
υπογραφή νέου πρακτικού συμφωνίας, οι οποίες απορρίφθηκαν αμέσως από τη
διοίκηση της Ο.Α.

Με την πρώτη πρόταση οι πιλότοι ζητούσαν το ένα επιπλέον ρεπό που θα δίνουν
κάθε μήνα να αποζημιώνεται διπλά σε σχέση με τώρα (200 χιλιάδες δρχ. αντί 100
χιλ. δρχ.) και από 1-1-2000 η αποζημίωση αυτή να ενσωματωθεί στον βασικό μισθό
τους. Επίσης, να καλύψει η Ο.Α. την κατά 2,5% αύξηση της φορολογίας του
εισοδήματός τους, να τους δοθεί ωρίμαση για το έτος 1999 και να χορηγούνται
στους ίδιους και τα αδέλφια τους δωρεάν εισιτήρια με το καθεστώς που ίσχυε
πριν από την ψήφιση του νόμου 2602/98 για την εξυγίανση της Ο.Α.! Αύξηση των
δωρεάν εισιτηρίων ζήτησαν και για τους συνταξιούχους πιλότους.

Ακόμη, ζήτησαν κατά τον προγραμματισμό των πτήσεων να μην προγραμματίζονται
δύο κυβερνήτες μαζί. Σημειώνεται, ότι οι κυβερνήτες σήμερα είναι περισσότεροι
και εάν η Ο.Α. εφάρμοζε την πρόταση αυτή των πιλότων θα αναγκαζόταν να
προσλάβει νέους συγκυβερνήτες.

ΚΟΣΤΟΣ 2,7 ΔΙΣ. ΔΡΧ.

Όπως εκτιμήθηκε από την Ο.Α, η πρόταση αυτή θα είχε κόστος 2,7 δισ. δρχ.,
αυξάνοντας τις δαπάνες των πιλότων κατά 25%.

Η δεύτερη πρόταση αφορούσε τη ριζική αναμόρφωση του μισθολογίου τους, την
κάλυψη από την Ο.Α. των φορολογικών απωλειών τους και γενικότερα την παροχή
αυξήσεων συνολικού κόστους 3,7 δισ. δρχ. (αύξηση περίπου 35%).

Σημειώνεται ότι οι απαιτήσεις αυτές των πιλότων συνάντησαν την άμεση αντίδραση
άλλων κλάδων εργαζομένων της Ο.Α., που με ανακοινώσεις τους ανέφεραν πως αν
δοθούν αυξήσεις στους χειριστές θα πρέπει να δοθούν αντίστοιχες σε όλο το
προσωπικό της εταιρείας.

Η διοίκηση επισήμανε πως «τα οικονομικά αιτήματα των πιλότων πέραν του
γεγονότος ότι προσκρούουν στις απαγορευτικές διατάξεις του νόμου 2602/98
(απαγορεύει την παροχή αυξήσεων ώς το 2000) βρίσκονται έξω από κάθε αντοχή της εταιρείας».

ΝΕΟ ΠΡΟΓΡΑΜΜΑ

Σήμερα η διοίκηση της εταιρείας αναμένεται να εκπονήσει νέο μειωμένο πρόγραμμα
δρομολογίων που θα ισχύσει έως και τον Μάρτιο με περικοπές και συγχωνεύσεις
πτήσεων. Επίσης, μέρος του έργου της εταιρείας θα εκτελείται από τις
Μακεδονικές Αερογραμμές και την Ολυμπιακή Αεροπλοΐα.

Στο μεταξύ, από την πλευρά της εταιρείας κινούνται γρήγορα οι διαδικασίες για
την πρόσληψη των 45 νέων πιλότων (η σχετική προκήρυξη του διαγωνισμού
ενδέχεται να εκδοθεί σήμερα).

Το γεγονός αυτό έχει προκαλέσει την αντίδραση των πιλότων που είχαν πετύχει
στον αντίστοιχο διαγωνισμό του 1996 και δεν προσελήφθησαν στην εταιρεία, παρ'
ότι για την εκπαίδευσή τους δαπανήθηκαν περίπου 170 εκατ. δρχ. από την Ο.Α.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16333N111</ED>
<ID>
ID:15363

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ένα εισιτήριο, παρακαλώ
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

ΑΠΟΛΑΜΒΑΝΩ ΤΟ βλέμμα του ταμία και περπατώ προς την αίθουσα. Χωρίς κανένα
άγχος για τους φίλους που ήρθαν (θα 'ρθουν, πότε θα 'ρθουν) και αμφιβολίες του
στυλ «να περιμένω, να μπω μέσα, να πιάσω κι άλλα καθίσματα» και εκνευριστικές
για τους άλλους εξηγήσεις του τύπου «είναι πιασμένες» κ.τ.λ., κ.τ.λ., διαλέγω
ένα κάθισμα και ξεχνάω τα πάντα. Σ' αυτή την αίθουσα υπάρχω εγώ και η ταινία.

Όμως δεν είμαι πλέον μόνη. Τελευταία έχω και συνενόχους.

Έρχονται συνήθως λίγο πριν σβήσουν τα φώτα και ακουστεί το τελευταίο κουδούνι.
Δεν τους πολυενδιαφέρει να καθήσουν στην «τέλεια» θέση, δηλαδή κάπου στη μέση
και η διπλανή τους καρέκλα είναι πάντα ελεύθερη. Θα σου πουν σχεδόν πάντα με
ευγένεια «φυσικά, καθήστε» και θα μετακινήσουν με προθυμία αληθινή το
μπουφάν/παλτό/τσάντα ή οτιδήποτε άλλο από το κάθισμα.

Είναι οι πιο διακριτικές παρουσίες στην αίθουσα. Ντύνονται με στυλ, και είμαι
σίγουρη πως έχουν άποψη και για την ταινία και για τις επιλογές τους. Οι
περισσότεροι είναι φανατικοί σινεφίλ, ξέρουν τι θα δουν, μπορούν να σου
αναλύσουν μετά αν συμφωνούν ή όχι με τον Δανίκα ή τον Τιμογιαννάκη και βάζω
στοίχημα, θα είχαν πολλά να πουν αν δεν επέλεγαν τη σιωπή.

Μου αρέσει να τους παρατηρώ και να φτιάχνω ιστορίες. Η Εύη, που ανήκει επίσης
στο κλαμπ του ενός εισιτηρίου, λέει «μπράβο τους» γιατί κάνουν αυτό που θέλουν
χωρίς να νοιάζονται «τι θα πει ο κόσμος» και συμφωνώ μαζί της. Άλλωστε οι
σινεφίλ χωρίζονται σε δύο κατηγορίες: σ' αυτούς που επιλέγουν το σινεμά αντί
για το εστιατόριο, το μπαράκι ή το κλαμπ. Και σ' αυτούς που θέλουν να δουν την
ταινία. Εμείς ανήκουμε στη δεύτερη.

Και άλλωστε, πόσοι από όσους πάνε «μαζί» στο σινεμά βλέπουν το ίδιο έργο;
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16333N112</ED>
<ID>
ID:15444

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N11&aa=2</URL></REF>


Article

<CATEGORY>vin06</CATEGORY>

 <H5>ΝΙΚΟΣ ΚΟΚΟΣΙΑΣ: Ο ΑΝΑΠΛΗΡΩΤΗΣ ΔΙΕΥΘΥΝΤΗΣ ΤΟΥ ΣΔΟΕ ΜΙΛΑΕΙ ΣΤΑ «ΝΕΑ» ΓΙΑ ΤΗΝ
ΕΠΙΘΕΣΗ ΠΟΥ ΔΕΧΘΗΚΕ
</H5><H5>Δρυς: Αναμενόμενη η επίθεση
</H5><H5>«Ράμπο» ή «Αδιάφθοροι» ενάντια στο οικονομικό έγκλημα
</H5><H2>Τα κυκλώματα λαθρεμπορίου καυσίμων μ' έβαλαν στόχο
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

«Γνωρίζω ποιοι με έβαλαν στο στόχαστρο, ποιοι είναι οι πίσω από τους
δράστες της άνανδρης επίθεσης. Αυτή τη στιγμή όμως δεν θέλω και δεν πρέπει να
προχωρήσω σε περισσότερες λεπτομέρειες. Ένα μόνο μπορώ να πω: Οι άνθρωποι
αυτοί, όπως εκτιμώ, σχετίζονται με τα κυκλώματα λαθρεμπορίου καυσίμων, τα
οποία λογοδοτούν πλέον στη Δικαιοσύνη».

ΕΚΤΟΣ από αδιάφθορος ο κ. Νίκος Κοκόσιας, αναπληρωτής διευθυντής του ΣΔΟΕ
Αττικής, δείχνει ότι για τη δουλειά του μπορεί να γίνει και αδιάφορος σε
απειλές, ακόμη και όταν αυτές επισφραγίζονται με τέσσερις σφαίρες!

Λίγες ώρες μετά την ένοπλη επίθεση εις βάρος του, ο κ. Κοκόσιας μιλώντας στα
«ΝΕΑ» δεν διστάζει να υποδείξει τα κυκλώματα που οργάνωσαν τη δολοφονική
επίθεση εναντίον του. Οι άνθρωποι του λαθρεμπορίου που το πρωί της Τρίτης
επιστράτευσαν έναν επαγγελματία φονιά να αδειάσει το περίστροφό του
υπενθυμίζοντας στον Ράμπο του ΣΔΟΕ ότι τα περιθώρια ανοχής τους έχουν στενέψει επικίνδυνα.

ΤΑ ΠΛΟΙΑ

«Αυτοί που πλήρωσαν τον νεαρό άντρα να με πυροβολήσει είναι άνθρωποι που
θέλουν να μετατρέψουν τα λιμάνια της χώρας σε ελεύθερες ζώνες...
λαθρεμπορίου», τονίζει ο κ. Κοκόσιας, προσθέτοντας ότι «πρόκειται για τα
κυκλώματα λαθρεμπορίου καυσίμων των ποντοπόρων πλοίων», που παρακάμπτοντας τον
ειδικό φόρο κατανάλωσης και τους υψηλούς δασμούς αποκομίζουν κέρδη
δισεκατομμυρίων δραχμών.

Είναι οι ίδιοι, όπως αποκαλύπτει ο κ. Κοκόσιας, που με τη μεγάλη οικονομική
επιφάνειά τους έχουν καταφέρει να απλώσουν τα πλοκάμια τους ακόμη και μέσα
στις τάξεις του ΣΔΟΕ, εξασφαλίζοντας απόρρητα στοιχεία των ερευνών που
διεξάγονται γύρω από τη δράση των λαθρεμπορικών τους πράξεων.

«Είναι καιρός πια να σπάσουμε το απόστημα που πάει να δημιουργηθεί ακόμη και
μέσα στις τάξεις του νεοσύστατου φορέα. Είμαι σε θέση να γνωρίζω ότι υπάρχει
διαρροή πληροφοριών μέσα από το ΣΔΟΕ και αυτό πρέπει να μας απασχολήσει άμεσα,
πριν είναι αργά».

Ήταν λίγο πριν από τις επτά το πρωί της Τρίτης όταν ο 54χρονος αναπληρωτής
διευθυντής του ΣΔΟΕ Αττικής ξεκίνησε από το σπίτι του, που βρίσκεται στην οδό
Νικίου 1 στην Αγία Παρασκευή, να πάει στη δουλειά του, στο κτίριο του ΣΔΟΕ
στην οδό Κηφισίας. «Καθημερινά έφευγα από το σπίτι μου στις 6.25 το πρωί, αλλά
τις τελευταίες δύο ημέρες, λόγω του ότι το πάρκινγκ στη δουλειά μου ανοίγει
στις επτά, φεύγω με εικοσάλεπτη καθυστέρηση».

ΣΤΟ ΣΠΙΤΙ

Το γεγονός αυτό, όπως εξηγεί ο κ. Κοκόσιας, μετέθεσε τόσο τον χρόνο, όσο και
το σημείο, στο οποίο ο άγνωστος, νεαρός εκτελεστής σχεδίασε την ένοπλη επίθεση
εναντίον του.

«Ο δράστης βρισκόταν μέσα στην πολυκατοικία όπου διαμένω. Τον αναγνώρισε το
πρωί της επίθεσης μια ένοικος της πολυκατοικίας στην είσοδο του κτιρίου, έξω
από το ασανσέρ. Προφανώς εκεί σκόπευε να με χτυπήσει, αλλά αναγκάστηκε να βγει
από την πολυκατοικία με την ολιγόλεπτη καθυστέρησή μου, που τον έκανε στόχο
στους ενοίκους».

Παρ' ότι όμως ο δράστης βρέθηκε πρόσωπο με πρόσωπο με αρκετούς από τους
ενοίκους, δεν ματαίωσε τα σχέδιά του. Με ασυνήθιστη υπομονή, χαρακτηριστικό
γνώρισμα των επαγγελματιών του εγκλήματος, περίμενε τον κ. Κοκόσια να βγει από
την πολυκατοικία όπου διαμένει. 
Μόλις αυτό έγινε, ο δράστης ηλικίας περίπου 30 ετών, ψηλός, αναστήματος 1,80,
με γρήγορες κινήσεις στόχευσε εξ επαφής τον κ. Κοκόσια.

ΜΕ ΚΟΥΚΟΥΛΑ

Ήταν η στιγμή που ο αναπληρωτής διευθυντής του ΣΔΟΕ Αττικής έβγαλε από την
πυλωτή της πολυκατοικίας το αυτοκίνητό του μάρκας Nissan με αριθμό πινακίδας
ΧΖ-1024. 
«Δεν πρόλαβα καλά καλά να ξεκινήσω και είδα να έρχεται προς το μέρος μου ένας
νεαρός, ψηλός άντρας, ο οποίος είχε καλυμμένο το πρόσωπό του, καθώς λόγω της
βροχερής ημέρας φορούσε ένα μπουφάν και είχε την κουκούλα στο κεφάλι του»,
αναφέρει ο κ. Κοκόσιας και περιγράφει τη στιγμή της επίθεσης. «Περπατούσε προς
τα εμένα και υπέθεσα ότι πήγαινε στη δουλειά του. 
Μόλις ήρθε δίπλα μου, στάθηκε και με ψυχραιμία πυροβόλησε τέσσερις φορές,
στοχεύοντας προφανώς τα πόδια μου».

Από καθαρή τύχη καμία από τις σφαίρες δεν βρήκε τον στόχο της. Οι δύο βρήκαν
το μεταλλικό σημείο στη χειρολαβή της πόρτας, το οποίο δεν το διαπέρασαν, η
τρίτη σφηνώθηκε σε ένα από τα μπροστινά καθίσματα και η τέταρτη απλώς άγγιξε
το γόνατο του κ. Κοκόσια, χωρίς, μάλιστα, να τον τραυματίσει. 
Στη συνέχεια ο δράστης με ψυχραιμία ανυποψίαστου ατόμου απομακρύνθηκε πεζή και
μάλιστα, αργά και σταθερά, χωρίς να δείξει ότι βιάζεται να φύγει. Αυτά τα
στοιχεία και κυρίως η επιλογή του δράστη να στοχεύσει στα πόδια του κ. Κοκόσια
κάνουν τους άντρες της Ασφάλειας να μιλούν για σπεσιαλίστα του είδους που
κλήθηκε να εκτελέσει μια λεπτή αποστολή.

ΘΑ ΣΥΝΕΧΙΣΟΥΜΕ

Ο σκοπός των οργανωτών του δολοφονικού σχεδίου, σύμφωνα με τον αναπληρωτή
διευθυντή του ΣΔΟΕ Αττικής, είναι προφανής. «Θέλουν να κάμψουν το φρόνημα των
υπαλλήλων του ΣΔΟΕ στην αποκάλυψη μεγάλων υποθέσεων λαθρεμπορίου και
φοροδιαφυγής. 
Το ΣΔΟΕ δεν θα σταματήσει τις έρευνες. Κάθε άλλο μάλιστα. Θα συνεχίσει να
αποκαλύπτει τη δράση τους, ενημερώνοντας φυσικά τις αρμόδιες εισαγγελικές
αρχές για τα περαιτέρω».

Μάλιστα, μία από τις υποθέσεις αυτές, που κατά το πρόσφατο παρελθόν χειρίστηκε
προσωπικά ο κ. Κοκόσιας, εκδικάζεται σήμερα. Πρόκειται για εταιρεία εμπορίας
καυσίμων ποντοπόρων πλοίων, η οποία κατηγορείται για φοροδιαφυγή ύψους 280
εκατομμυρίων δραχμών. Η σοβαρότητα της υπόθεσης αυτής συνδέεται με το ύψος των
προστίμων που είναι πιθανόν να καταβάλουν οι κατηγορούμενοι: ενδεχόμενη
καταδίκη της εταιρείας, που εδρεύει στον Πειραιά, συνεπάγεται την καταβολή
προστίμου άνω του ενός δισεκατομμυρίου δραχμών.

ΣΤΗ ΔΙΚΑΙΟΣΥΝΗ

Όπως επισημαίνει δε ο αναπληρωτής διευθυντής του ΣΔΟΕ Αττικής μόνον οι
υποθέσεις λαθρεμπορίου καυσίμων, που έχουν πάρει τον δρόμο της Δικαιοσύνης και
οι οποίες αντιμετωπίζουν το φάσμα της καταβολής προστίμου εκατοντάδων
εκατομμυρίων δραχμών, ανέρχονται σε 15!

Το καρέ των λαθρεμπορικών δραστηριοτήτων που έρχεται αντιμέτωπο με τη δράση
του ΣΔΟΕ ­ συμπληρώνει ο κ. Κοκόσιας, που έχει 27 χρόνια στην πάταξη του
οικονομικού εγκλήματος ­ περιλαμβάνει και τα αδελφά συνδικάτα του
οινοπνεύματος και των τσιγάρων.

Στους φακέλους αυτών των εταιρειών, άλλωστε, όπως δείχνουν τα πράγματα,
αναμένεται να εστιάσουν τις έρευνες για τον εντοπισμό των δραστών τόσο οι
υπηρεσίες του ΣΔΟΕ όσο και της Ασφάλειας.

Νίκος Κοκόσιας (δεξιά): Το έκαναν για να πλήξουν το φρόνημα των υπαλλήλων του
ΣΔΟΕ (στη φωτογραφία ο διευθυντής του Σώματος Σπύρος Στάθης ­ στο μέσον ­ και
ο προϊστάμενος Ομάδων Δράσης Παν. Μπίτζιος)

ΓΙΑ ΤΙΣ υπηρεσίες Δίωξης Οικονομικού Εγκλήματος ήταν αναμενόμενη μια επίθεση,
κυρίως από τα κυκλώματα λαθρεμπορίου καυσίμων, τα συμφέροντα των οποίων
πλήττονται από τους σχετικούς ελέγχους.

Αυτά επισήμανε ο υφυπουργός Οικονομικών κ. Γιώργος Δρυς, μετά την επίσκεψη που
πραγματοποίησε στα γραφεία του ΣΔΟΕ, μόλις ενημερώθηκε για την ένοπλη επίθεση
εις βάρος του αναπληρωτή διευθυντή του ΣΔΟΕ Αττικής κ. Κοκόσια. Ο υφυπουργός
Οικονομικών επισήμανε, επίσης, ότι παρόμοιες ενέργειες δεν μπορούν να πτοήσουν
το φρόνημα των υπαλλήλων του ΣΔΟΕ που βρίσκεται σε εξέλιξη. Εξέφρασε την
πεποίθηση ότι οι δράστες θα εντοπιστούν και θα συλληφθούν.

Την εντατικοποίηση των ελέγχων του ΣΔΟΕ το 1999, για την πάταξη του
λαθρεμπορίου στον χώρο των καυσίμων και του οινοπνεύματος, καθώς και της
φοροδιαφυγής στα κέντρα διασκέδασης προαναγγέλλει με δήλωσή του στα «ΝΕΑ» ο
ειδικός γραμματέας του ΣΔΟΕ κ. Γιώργος Κανελλόπουλος, με αφορμή το θλιβερό
συμβάν εις βάρος του επιτελικού στελέχους της υπηρεσίας του. Εκφράζοντας την
πλήρη συμπαράστασή του στον κ. Κοκόσια και σε όλα τα στελέχη του Σώματος που
κάνουν καλά τη δουλειά τους, σημειώνει ότι σε καμία περίπτωση δεν πρόκειται να
ανασταλεί η δράση του ΣΔΟΕ. Αναφέρει, επίσης, ότι σε συμφωνία με την πολιτική
ηγεσία του υπουργείου Οικονομικών πρόκειται να ληφθούν μέτρα για την προστασία
των στελεχών του ΣΔΟΕ. Σύμφωνα με πληροφορίες, εξετάζεται το ενδεχόμενο να
καθιερωθεί σύστημα περιοδικής προστασίας των στελεχών που αναλαμβάνουν
κρίσιμες υποθέσεις.

Τη συμπαράστασή της στον κ. Κοκόσια εξέφρασε με ανακοίνωσή της και η διοίκηση
της Πανελλήνιας Ομοσπονδίας Εφοριακών Υπαλλήλων του υπουργείου Οικονομικών,
σημειώνοντας μεταξύ άλλων: «Όσο πιο βαθιά μπαίνει το μαχαίρι στη φοροδιαφυγή
και στο λαθρεμπόριο τόσο θα παρεμβάλλουν εμπόδια και δυσκολίες. Καλούμε την
πολιτική ηγεσία του υπουργείου να λάβει όλα τα απαραίτητα μέτρα για να
προστατεύσει τη σωματική ακεραιότητα των εργαζομένων και να εξαντλήσει τις
έρευνες για την παραδειγματική τιμωρία των τρομοκρατών».

ΤΟΝ ΙΟΥΛΙΟ του 1996 δημοσιεύτηκε η ληξιαρχική πράξη γέννησης του Σώματος
Δίωξης Οικονομικού Εγκλήματος, που έγινε έκτοτε γνωστό με τα αρχικά ΣΔΟΕ, ενώ
οι άνδρες αυτής της νέας διωκτικής υπηρεσίας αποκαλούνται στην αγορά πότε
«Ράμπο» και πότε «Αδιάφθοροι», καθώς για την ίδρυση και λειτουργία του
ελεγκτικού οργανισμού ελήφθησαν υπόψη και τα αντίστοιχα αμερικανικά πρότυπα.
Το ΣΔΟΕ διαρθρώνεται σε κεντρική και περιφερειακές υπηρεσίες. 
Η δύναμή του είναι σήμερα 1.300 άνδρες. Αποστολή τους να ερευνούν, να
ανακαλύπτουν και να διώκουν απάτες, παραβάσεις και παράνομες πράξεις που έχουν
οικονομικό αντικείμενο και είναι εγκλήματα εις βάρος των οικονομικών
συμφερόντων του Δημοσίου.

Επίσης, έργο τους είναι να προλαμβάνουν, να διώκουν και να καταστέλλουν από
την παράνομη διακίνηση ναρκωτικών, όπλων, εκρηκτικών, ψυχοτρόπων ουσιών και
αρχαιοτήτων μέχρι και τη λαθραλιεία, την παράβαση των διατάξεων περί
προστασίας του εθνικού νομίσματος.

Στο ΣΔΟΕ έχει ακόμη ανατεθεί ο προληπτικός έλεγχος για τον εντοπισμό της
φοροδιαφυγής, της δασμοδιαφυγής και του λαθρεμπορίου γενικότερα.

Λειτουργεί με βάση συγκεκριμένα επιχειρησιακά σχέδια που καταστρώνονται
επιτελικά, ενώ αξιοποιεί κάθε πληροφορία, παρακολουθεί, στήνει ενέδρες και
κάνει εφόδους και ελέγχους, όπου η έρευνα το απαιτεί. 
Κάθε μήνα εκδίδει απολογισμό για τα αποτελέσματα των ερευνών και ελέγχων που
πραγματοποιεί σε 24ωρη βάση.

Όλοι οι άνδρες έχουν λάβει ειδική εκπαίδευση, ενώ πάνω από 500 έχουν
εκπαιδευτεί και στη χρήση των όπλων.

Το ΣΔΟΕ αυτή τη στιγμή διαθέτει και ρίχνει στη δράση 15 κλειστά αυτοκίνητα,
που είναι εφοδιασμένα με ηλεκτρονικά μηχανήματα, φωτοτυπικά και όλα τα μέσα τα
οποία χρησιμοποιούνται σήμερα από ανάλογες κινητές μονάδες.

Έχει ακόμη 15 ταχύπλοα σκάφη και 10 αυτοκίνητα που είναι εξοπλισμένα με
ειδικές ακτίνες για τον εντοπισμό ναρκωτικών και όπλων. Κανονικά το ΣΔΟΕ
ανέλαβε δράση στις 10 Απριλίου 1997, 8 μήνες μετά τη δημοσίευση του ιδρυτικού
διατάγματος στην Εφημερίδα της Κυβερνήσεως.

Το 1998 πραγματοποίησε πάνω από 90.000 ελέγχους, αποκαλύπτοντας χιλιάδες
περιπτώσεις φοροδιαφυγής, λαθρεμπορίου και άλλων οικονομικών εγκλημάτων.

Στους 20 μήνες που λειτουργεί έχει ανακαλύψει και κατασχέσει συνολικά 12
τόνους ναρκωτικά, ενώ το φθινόπωρο του 1997 εξάρθρωσε σπείρα διακίνησης
λαθραίων τσιγάρων, βάζοντας στο χέρι 7 νταλίκες γεμάτες τσιγάρα. Επίσης,
εντόπισε και συνέλαβε κυκλώματα στην Κρήτη και στη Θεσσαλία, επιτήδειων που με
πλαστά τιμολόγια είχαν εισπράξει επιστροφές ΦΠΑ συνολικού ύψους 10 δισ.
δραχμών. 
Πρόσφατα εντόπισε τη γνωστή περίπτωση με φορτηγά αυτοκίνητα που κυκλοφορούσαν
με πλαστές πινακίδες, ενώ είχαν δηλωθεί ως αποσυρθέντα από την κυκλοφορία.

Επικεφαλής του ΣΔΟΕ είναι ο ειδικός γραμματέας κ. Γ. Κανελλόπουλος, με
διευθυντή τον κ. Σπ. Στάθη και αναπληρωτή διευθυντή του κ. Ν. Κοκόσια.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16333N121</ED>
<ID>
ID:15364

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N12&aa=1</URL></REF>


Article

<CATEGORY>vin06</CATEGORY>

 <H5>ΣΤΗ ΣΥΣΚΕΨΗ ΜΕ ΣΗΜΙΤΗ ΞΕΚΑΘΑΡΙΣΤΗΚΕ Η ΑΠΟΦΑΣΗ ΝΑ ΓΙΝΕΙ Ο,ΤΙ ΠΡΕΠΕΙ ΓΙΑ ΝΑ
ΞΑΝΑΝΟΙΞΟΥΝ ΤΑ ΣΧΟΛΕΙΑ
</H5><H2>Κρίσιμο ραντεβού με ΟΛΜΕ
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Κορυφώνονται σήμερα οι προσπάθειες της κυβέρνησης και του υπουργείου
Παιδείας με σκοπό να λειτουργήσουν αύριο, αν όχι όλα, τα περισσότερα δημόσια
Λύκεια της χώρας και να τεθεί τέρμα στο καθεστώς των καταλήψεων και της
γενικότερης αναστάτωσης που επικρατεί στο χώρο της εκπαίδευσης εξαιτίας της
μεταρρύθμισης που επιχειρείται.

ΣΕ ΣΥΣΚΕΨΗ που έγινε προχθές υπό τον Πρωθυπουργό κ. Κ. Σημίτη δηλώθηκε η
διάθεση να γίνει ό,τι χρειάζεται ώστε να λειτουργήσουν τα σχολεία το
συντομότερο δυνατόν. Στο μεταξύ όμως η ΟΛΜΕ εξήγγειλε χθες δύο εικοσιτετράωρες
απεργίες στις 21 και στις 27 του μηνός, ενώ προετοιμάζει την πραγματοποίηση
συναυλίας με νεανικά συγκροτήματα την ερχόμενη Δευτέρα 11 του μηνός.

Σήμερα πάντως η ηγεσία του υπουργείου Παιδείας συναντάται με τη συνδικαλιστική
ηγεσία των καθηγητών. Την πρωτοβουλία για τη συνάντηση είχε ο υπουργός
Παιδείας κ. Γερ. Αρσένης, που προσδιόρισε μάλιστα ως θέματα συζήτησης αυτά της
επιμόρφωσης και του Πιστοποιητικού Διδακτικής Επάρκειας. Χθες ωστόσο ο
πρόεδρος της ΟΛΜΕ κ. Ν. Τσούλιας δήλωσε ότι η Ομοσπονδία των καθηγητών (ΟΛΜΕ)
θα προσέλθει στη συνάντηση, αλλά θα θέσει ως προϋπόθεση για να διεξαχθεί
διάλογος να συζητηθούν όλα τα ζητήματα και ειδικότερα ο νόμος 2525/97 που
αφορά την εκπαιδευτική μεταρρύθμιση.

ΤΑ ΘΕΜΑΤΑ

Απαντώντας στη δήλωση αυτή ο υφυπουργός κ. Ι. Ανθόπουλος δεν απέκλεισε το
ενδεχόμενο να εμπλουτισθεί η ατζέντα των θεμάτων που θα συζητηθούν, αλλά
απέκλεισε το ενδεχόμενο να συζητηθούν θέματα, για τα οποία έχουν ήδη ψηφισθεί
νόμοι, στη συγκεκριμένη χρονική στιγμή. Επεσήμανε όμως ότι για τέτοιου είδους
ζητήματα μπορεί να γίνει συζήτηση, αφού πρώτα εφαρμοσθούν και υπάρξει σχετική εμπειρία.

Με τη θέση της πλειοψηφίας της ΟΛΜΕ, την οποία ως εκ της θέσεώς του ήταν
υποχρεωμένος να εκφράσει ο πρόεδρος της Ομοσπονδίας κ. Τσούλιας, διαχώρισε τη
θέση της η ΠΑΣΚ καθηγητών, με ανακοίνωσή της στην οποία μεταξύ άλλων, αφού
αποδίδει στις υπόλοιπες παρατάξεις «τακτικισμούς και προσχηματικότητα»,
επισημαίνει ότι «ο διάλογος χωρίς προαπαιτούμενα και με ανοικτό σχολείο είναι
η απάντηση στις προκλήσεις που αναδεικνύει η σημερινή εκπαιδευτική συγκυρία
και πραγματικότητα».

Στο μεταξύ, άμεση υπήρξε η ανταπόκριση του Οργανισμού Σχολικών Κτιρίων (ΟΣΚ)
στα αιτήματα που διατυπώθηκαν από σχολικές μονάδες για παροχή εξοπλισμού, που
αφορά κυρίως σε τραπεζοθρανία, γραφεία, βιβλιοθήκες, πίνακες, φωτοτυπικά
μηχανήματα κ.λπ. Παράλληλα προχωρεί, σύμφωνα με τον ΟΣΚ, ικανοποιητικά «η
αποκατάσταση των οικοδομικών βλαβών σε όσα κτίρια έχουν επισημανθεί είτε μέσω
των υπηρεσιών του υπουργείου Παιδείας, είτε από συλλόγους γονέων, είτε από τα ΜΜΕ».

Την προσπάθειά του για σύγκληση του Εθνικού Συμβουλίου Παιδείας συνεχίζει και
ο πρόεδρός του κ. Ι. Πανάρετος, ο οποίος χθες συναντήθηκε με τον πρόεδρο της
Διδασκαλικής Ομοσπονδίας (ΔΟΕ) κ. Χρ. Χρήστου. Παράλληλα τη διάθεσή του να
συμβάλλει στη διεξαγωγή διαλόγου, με σκοπό την άρση του αδιεξόδου στο χώρο της
Δευτεροβάθμιας Εκπαίδευσης, εξέφρασε χθες με ανακοίνωσή του και το Εθνικό
Συμβούλιο Νεολαίας (ΕΣΥΝ), το οποίο καλεί τον κ. Αρσένη να κάνει διάλογο και
με τους μαθητές, συζητώντας όμως «μόνο με τα εκλεγμένα και αντιπροσωπευτικά
τους όργανα, τα δεκαπενταμελή συμβούλια των μαθητικών κοινοτήτων»..
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16333N141</ED>
<ID>
ID:15365

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N14&aa=1</URL></REF>


Article

<CATEGORY>vin06</CATEGORY>

 <H2></H2><H2>Κατάληψη ή εγκατάλειψη;
</H2>
<AUTHOR>Ι.Ε. ΠΥΡΓΙΩΤΑΚΗΣ</AUTHOR>

ΕΙΝΑΙ γνωστό ότι γύρω στα Χριστούγεννα έρχονται, αδιαλείπτως εδώ και δέκα
χρόνια περίπου, οι καταλήψεις. Έρχονται όπως οι παιδικές ασθένειες, κάνουν τον
κύκλο τους και περνούν. Φέτος προστέθηκε μάλιστα μια νέα αφορμή: Η
μεταρρύθμιση. Επιδόθηκαν, έτσι, με μεγαλύτερο ζήλο, αναπτύσσοντας και μιαν
άλλη δραστηριότητα, αυτήν που είχαμε συνηθίσει να αναλαμβάνουν οι αγρότες: Το
κλείσιμο των δρόμων. Ωστόσο το φαινόμενο είναι λυπηρό και αρχίζει να προκαλεί
την αγανάκτηση όλων, αφού επιμένει να έρχεται και να επανέρχεται ανεξαρτήτως
τού αν υπάρχει ή δεν υπάρχει μεταρρύθμιση, ανεξαρτήτως του ποιος είναι ο
υπουργός της Παιδείας ή ποιο κόμμα κυβερνά.

Και η όλη συζήτηση για την μεταρρύθμιση εντοπίζεται στο Λύκειο, ως να είναι
αυτό το κύριο ή το μοναδικό σημείο στο οποίο παρεμβαίνει. Ωστόσο, γι' αυτούς
που μπήκαν στον κόπο να μελετήσουν τα κείμενα (γιατί από το δημόσιο λόγο τους
προκύπτει ότι οι περισσότεροι δεν τα έχουν διαβάσει), η μεταρρύθμιση
συντελείται περισσότερο στην κορυφή και στη βάση του εκπαιδευτικού συστήματος
και όχι στην ενδιάμεση βαθμίδα, το Λύκειο, όπου βεβαίως αλλάζουν επίσης αρκετά πράγματα.

Για λόγους οικονομίας χώρου δεν θα ασχοληθώ περισσότερο με τη μεταρρύθμιση. Θα
προσπαθήσω να περιγράψω τους λόγους για τους οποίους όλα αυτά προκαλούν αντιδράσεις.

Κατ' αρχήν ο υπουργός επέλεξε λάθος στιγμή για την εισαγωγή της. Είχε
προηγηθεί εκείνη η μεγάλη απεργία των καθηγητών και η αναμέτρησή τους με την
κυβέρνηση, την οποία καλώς ή κακώς κλήθηκε να πληρώσει ο κ. Αρσένης. Αγνοώντας
ότι πρώτος υπουργός Παιδείας σε κάθε χώρα είναι ο υπουργός των Οικονομικών,
χρέωσαν την μη ικανοποίηση των αιτημάτων τους στον υπουργό Παιδείας και
φαίνεται να τήρησαν στάση ξιφομάχου: Ανέμεναν με το ξίφος γυμνό, ώσπου να
κάνει την πρώτη κίνηση ο αντίπαλος. Και ήρθε η μεταρρύθμιση. Δεν πρόκειται,
λοιπόν, μόνο για έλλειψη ενημέρωσης, η οποία υπάρχει ασφαλώς, αλλά για κακή
διάθεση, για κακό μεταρρυθμιστικό κλίμα, γι' αυτό και πολλοί αρνούνται τον διάλογο.

Πέραν τούτου κάθε μεταρρύθμιση σημαίνει αλλαγή νοοτροπίας. Πρέπει να χάσουν τη
«βολή» τους δάσκαλοι και μαθητές. Πρέπει να δουν και να γνωρίσουν νέα
πράγματα, να δουλέψουν διαφορετικά, συνήθως μάλιστα περισσότερο. Ίσως θα
ανέμενε μάλιστα κανείς ότι η πρόσθετη εργασία των καθηγητών θα συνοδευόταν
έστω και με μια συμβολική πρόσθετη αμοιβή γι' αυτούς, κάτι που δεν έγινε μέχρι
στιγμής. Μέσα σ' αυτό το κλίμα κάθε χρονίζουσα δυσλειτουργία και κάθε παλαιό
πρόβλημα καθημερινότητας αποδίδεται στη μεταρρύθμιση. Υπάρχει και αυτή η
μονίμως υφέρπουσα μαθητική δυσφορία, αυτό τουλάχιστον υποδηλώνουν οι
καταλήψεις, η οποία είναι εύκολο να εξαφθεί με τις παραλείψεις του υπουργείου,
που δεν φαίνεται να ήταν λίγες. Και το σκηνικό πλέον είναι γνωστό: Το
δεκαπενταμελές εισηγείται, οι μαθητές ψηφίζουν μαζικά και απέρχονται
μαζικότερα. Ψηφίζουν κατάληψη, εφαρμόζουν στην πράξη εγκατάλειψη, ώσπου να
τελειώσει το πανηγύρι των ολίγων με τις κιθάρες και τα τουμπελέκια, να
ανοίξουν τα σχολεία και να διερωτηθούμε τότε πια όλοι μαζί: Και τώρα ποιος
πληρώνει τα σπασμένα; Και τότε επέρχεται η κατάθλιψη. Κι είναι το ίδιο πάντα
σκηνικό: Κατάληψη, εγκατάλειψη, κατάθλιψη.

Και η στάση μερικών καθηγητών να γεννά πολλά ερωτηματικά και να καταγγέλλεται
δημοσίως από συναδέλφους τους, αυτούς που εκφράζουν τη μεγάλη πλειοψηφία του
σώματος των καθηγητών. Με ποιο δικαίωμα π.χ., ρωτούν δημοσίως κάποιοι
καθηγητές, η ΕΛΜΕ στην οποία ανήκουν πληρώνει δικηγόρο για τους καταληψίες που
προξένησαν καταστροφές στο σχολείο; Από ποιο παιδαγωγικό ήθος υπαγορεύεται
αυτή η πράξη; Και το δικό μου το παιδί που ακολουθεί το νέο σύστημα από την
αρχή του, ποιος δικαιούται να του πει, τώρα που βρίσκεται στη μέση του
Λυκείου, ακριβώς στα μισά της Δευτέρας, ότι θα γυρίσει ξανά πίσω για να
ακολουθήσει το παλιό;

Πέραν αυτού καταλαβαίνουμε άραγε τι ζημιά προκαλούμε σ' αυτόν τον τόπο; Γιατί
η μεγαλύτερη ζημιά είναι αυτή που δεν φαίνεται. Χάσαμε κάθε μέτρο και
εκπαιδεύουμε τη γενιά της ανομίας. Τη γενιά των ψεύτικων ηρώων και
αναδεικνύομε μάρτυρες χωρίς σταυρό. Έτσι βγήκαν χαμογελαστά τα παιδιά με τις
κιθάρες και τα τουμπελέκια, να διατυμπανίσουν ρυθμικά με τα ανέμελα μαλλιά και
τα πλατιά τους χαμόγελα, μόλις ο φακός πέσει επάνω τους: Δεν θα περαάασει.
Γιατί η τηλεόραση είναι πάντα από κοντά, αφού το θέαμα πουλάει. Να μην περάσει
η μεταρρύθμιση και να περάσει η τηλεθέαση. Και μπερδέψαμε εμείς οι μεγάλοι τις
αξίες των παιδιών. Και τους εκθρέψαμε την ιδέα πως επαναλαμβάνουν τον Μάη του
'68 ή πως κάνουν πράξεις αντάξιες των παιδιών του Πολυτεχνείου, αντάξιες των
παιδιών εκείνων της 17 του Νοέμβρη. Και υποτιμούμε κορυφαία γεγονότα. Και δεν
καταλαβαίνουμε πως αυτό που συμβαίνει είναι κάτι σαν κι αυτό που συνέβαινε
κάθε χρόνο στο Πολυτεχνείο της μεταπολίτευσης, από κάποια δικά μας, επίσης,
παιδιά, που η κάμερα αγωνιζόταν να τα παρουσιάσει στο δελτίο των οκτώ. Κι
εκείνα το είχαν πάρει μυρωδιά και στήνονταν μπροστά στις κάμερες για τα
επεισόδια, πάντα πριν από τις οκτώ.

Μέσα σ' αυτή τη σύγχυση των αξιών καταλαβαίνει ο καθένας ότι κόστος των
καταλήψεων δεν είναι μόνο οι χαμένες ώρες, τα χαμένα μαθήματα, η αδίδακτη ύλη,
τα κατεστραμμένα έπιπλα, τα σπασμένα θρανία, οι πεταμένες καρέκλες και τα
σπασμένα τζάμια. Αυτά όλα τα πληρώνει βεβαίως ο αθώος φορολογούμενος πολίτης,
που μέχρι σήμερα παρακολουθεί απαθής, θα τα πληρώσει ακόμη μια φορά και όλα θα
μπουν ξανά στη θέση τους. Τι γίνεται όμως με εκείνη τη ζημιά που δεν φαίνεται;
Γιατί πέρα απ' όλα αυτά υπάρχει η διαφθορά των συνειδήσεων, η περιφρόνηση των
προσώπων, η καταπάτηση των θεσμών, ο εθισμός στην ανομία. Αυτή τη ζημιά, την
αθέατη μα καταστροφική, που υπονομεύει το μέλλον, ποιος θα την πληρώσει;

Ο Ι.Ε. Πυργιωτάκης είναι καθηγητής της Κοινωνιολογίας της Εκπαίδευσης,
αντιπρύτανης Πανεπιστημίου Κρήτης.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16333N142</ED>
<ID>
ID:15414

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N14&aa=2</URL></REF>


Article

<CATEGORY>vin06</CATEGORY>

 <H2>Γυμνασιάρχης μήνυσε μαθητές στη Μεσσήνη
</H2>
ΠΑΤΡΑ

ΟΚΤΩ ΜΑΘΗΤΕΣ συνελήφθησαν στη Μεσσήνη για φθορές σε σχολείο ύστερα από μήνυση
του γυμνασιάρχη του Β' Γυμνασίου της πόλης που τελεί υπό κατάληψη.

Οι μαθητές, που είναι ηλικίας 14 - 16 χρόνων, κρατήθηκαν δέκα ώρες στο
Αστυνομικό Τμήμα της Μεσσήνης και, τελικά, αφέθηκαν ελεύθεροι λίγο πριν από τα
μεσάνυχτα της Δευτέρας. Δύο, όμως, μαθητές από τους οκτώ δικάζονται αύριο για
φθορές σε σχολικά όργανα και με την κατηγορία της αφαίρεσης 200.000 δραχμών
από συρτάρι γραφείου του σχολείου. Τη μήνυση υπέβαλλε κατ' αγνώστων την
περασμένη Δευτέρα ο γυμνασιάρχης Παναγιώτης Μουρίκης.

Οι αστυνομικοί, συνοδευόμενοι από τον διευθυντή του σχολείου, όταν έφτασαν στο
προαύλιο βρήκαν οκτώ μαθητές, που αργότερα τους συνέλαβαν και τους οδήγησαν
στο Αστυνομικό Τμήμα. Ανάμεσα στους μαθητές ήταν ένας 17χρονος σπουδαστής του
Τεχνικού Λυκείου Καλαμάτας (ο οποίος ζει στη Μεσσήνη), που μαζί με 16χρονο
μαθητή του Γυμνασίου είναι κατηγορούμενοι στην αυριανή δίκη. Ο πατέρας που
μαθητή του Τεχνικού Λυκείου Κώστας Τσακανίκας δήλωσε χθες στα «ΝΕΑ» ότι «όλα
είναι σκευωρία εις βάρος των μαθητών. Οι φθορές ήταν παλιές στις αίθουσες και
στα θρανία από προηγούμενες καταλήψεις. Ο κ. Τσακανίκας πρόσθεσε ότι «οι
μαθητές που συνελήφθησαν αρνούνται κάθε ανάμειξη σε όσα καταγγέλλονται από τον
γυμνασιάρχη και βρίσκονταν στον χώρο για να τον προσέχουν».

«ΤΑ ΝΕΑ» χθες το απόγευμα προσπάθησαν να επικοινωνήσουν με τον γυμνασιάρχη
Παναγιώτη Μουρίκη, χωρίς αυτό να καταστεί δυνατόν.

* Έκκληση από 80 διευθυντές Γυμνασίων και Λυκείων στην Πάτρα σε μαθητές, για
κανονική επαναλειτουργία των σχολείων την Παρασκευή.

Ταυτόχρονα αποφάσισαν να μην προτείνουν κατασταλτικά μέτρα, αλλά, αντίθετα, να
δοθεί βάρος στην ενημέρωση για τον νέο εκπαιδευτικό νόμο.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16333N152</ED>
<ID>
ID:15415

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N15&aa=2</URL></REF>


Article

<CATEGORY>vin06</CATEGORY>

 <H5>ΑΒΡΑΜΟΠΟΥΛΟΣ: ΜΠΟΡΕΙ ΝΑ ΓΙΝΕΙ ΕΝΑΣ ΚΑΙΝΟΥΡΓΙΟΣ ΘΕΣΜΟΣ ΓΙΑ ΤΗΝ ΑΘΗΝΑ
</H5><H2>Δύο λειτουργίες, ένας αγιασμός
</H2>
Από κοινού προτείνεται να ρίχνουν από του χρόνου, στο Εθνικό Κολυμβητήριο, τον
Σταυρό των Θεοφανείων οι εκκλησίες του Αγίου Διονυσίου Αρεοπαγίτου και της
Αγίας Φωτεινής, μετά τις καθιερωμένες λειτουργίες, τις οποίες θα συνεχίσουν να
πραγματοποιούν ξεχωριστά.

Στον αγιασμό των υδάτων στον Πειραιά χοροστάτησε ο Μητροπολίτης Καλλίνικος,
παρουσία του Αρχιεπισκόπου Χριστόδουλου και του Πρωθυπουργού Κώστα Σημίτη

ΑΥΤΟ δήλωσε χθες ο δήμαρχος Αθηναίων Δημήτρης Αβραμόπουλος, που τόνισε ότι την
πρόταση αυτή, που ακούστηκε από εκπρόσωπο της Εκκλησίας, σκοπεύει να συζητήσει
με τον Αρχιεπίσκοπο, εφόσον «είναι κάτι που μπορεί να γίνει ένας καινούργιος
θεσμός για την Αθήνα». Στη χθεσινή τελετή των Θεοφανείων στον Άγιο Διονύσιο
την κυβέρνηση εκπροσώπησε ο αναπληρωτής υπουργός Εξωτερικών Γιώργος
Παπανδρέου, ενώ ο κ. Αβραμόπουλος παρέστη στον αγιασμό των υδάτων στο Εθνικό
Κολυμβητήριο. Στον αγιασμό των υδάτων στον Πειραιά χοροστάτησε ο Μητροπολίτης
κ. Καλλίνικος, παρουσία του Αρχιεπισκόπου κ. Χριστόδουλου, του Πρωθυπουργού κ.
Κώστα Σημίτη και πολλών εκπροσώπων της πολιτικής ηγεσίας. Στη Θεσσαλονίκη, ο
25χρονος Σωτήρης Μιχελής ανέσυρε από τα νερά του Θερμαϊκού για δεύτερη συνεχή
χρονιά τον Τίμιο Σταυρό, ενώ στη Λάρισα οι οπαδοί του Θεολόγου συγκεντρώθηκαν
στον χώρο της τελετής των Θεοφανείων για να αποδοκιμάσουν τον Μητροπολίτη κ.
Ιγνάτιο, που έριξε τον Τίμιο Σταυρό στον Πηνειό. Στις Σέρρες, νεαροί κάτοικοι
του Δήμου Σκοπού αναβίωσαν, παρά την απαγόρευση του Μητροπολίτη κ. Μαξίμου, το
έθιμο της περιφοράς του Σταυρού σε σπίτια της περιοχής. Στο Ηράκλειο Κρήτης,
το κορδόνι του Τίμιου Σταυρού έφυγε από τα χέρια του Αρχιμανδρίτη κ. Μακαρίου
Δουλουφάκη και ο Σταυρός ανασύρθηκε μετά την παρέμβαση δύο έμπειρων δυτών.
Στην Πάτρα, τέλος, οι ιχθυοπαραγωγοί απέκλεισαν το λιμάνι την ώρα του αγιασμού
των υδάτων, διαμαρτυρόμενοι για τη νομοθεσία της Ευρωπαϊκής Ένωσης, που, όπως
ισχυρίζονται, τους αδικεί στο θέμα της αλιείας σε διεθνή ύδατα.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16333N161</ED>
<ID>
ID:15366

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N16&aa=1</URL></REF>


Article

<CATEGORY>vin06</CATEGORY>

 <H2>«Στοπ» στο Κέντρο Μεταφοράς Τεχνογνωσίας
</H2>
Η ΑΝΕΓΕΡΣΗ του Κέντρου Μεταφοράς Τεχνογνωσίας του Εθνικού Κέντρου Έρευνας
Φυσικών Επιστημών «Δημόκριτος» σταμάτησε στο Συμβούλιο της Επικρατείας. Το
Ανώτατο Διοικητικό Δικαστήριο έκανε δεκτή σχετική προσφυγή που είχε υποβάλει ο
Δήμος Αγίας Παρασκευής και μπλόκαρε την κατασκευή του Κέντρου για
περιβαλλοντικούς λόγους.

Σύμφωνα με τον αρχικό σχεδιασμό, το Κέντρο Μεταφοράς Τεχνογνωσίας του ΕΚΕΦΕ
«Δημόκριτος» θα ανεγείρετο σε εκτός σχεδίου περιοχή του Δήμου Αγίας
Παρασκευής. Αλλά το ΣτΕ ακύρωσε χθες ως αντισυνταγματικές τις ρυμοτομικές
αλλαγές που είχαν εγκριθεί για αυτόν τον σκοπό, τονίζοντας ότι κάθε ρυμοτομική
αλλαγή σε εκτός σχεδίου περιοχή θα πρέπει να προωθείται σε συνάρτηση με το
εγκεκριμένο πολεοδομικό σχέδιο της περιοχής. Ακόμη, το ΣτΕ ακύρωσε τις
επιχειρούμενες αλλαγές γιατί εγκρίθηκαν με υπουργική απόφαση, ενώ θα έπρεπε να
προωθηθούν με προεδρικό διάταγμα.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16333N162</ED>
<ID>
ID:15416

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N16&aa=2</URL></REF>


Article

<CATEGORY>vin06</CATEGORY>

 <H2>4.800 δρχ. το πρόστιμο για τους τζαμπατζήδες των συγκοινωνιών
</H2>
ΠΡΟΣΤΙΜΟ 4.800 δρχ. θα καλούνται να πληρώσουν οι επιβάτες των αστικών
λεωφορείων, των τρόλεϊ, του ηλεκτρικού σιδηροδρόμου και των πράσινων
λεωφορείων, που ταξιδεύουν χωρίς εισιτήριο ή τη μηνιαία κάρτα απεριορίστων
διαδρομών. Όπως ανακοίνωσε χθες ο Οργανισμός Αστικών Συγκοινωνιών της Αθήνας
(ΟΑΣΑ), το πρόστιμο για τους τζαμπατζήδες των αστικών συγκοινωνιών, βάσει του
νόμου 2669/98, από την 1η Ιανουαρίου 1999 ανέρχεται πλέον στο 40πλάσιο της
τιμής του κανονικού εισιτηρίου. 
Σημειώνεται ότι έως τα τέλη του περασμένου Δεκεμβρίου το πρόστιμο για τους
παραβάτες ισοδυναμούσε με το 20πλάσιο της τιμής του εισιτηρίου.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16333N163</ED>
<ID>
ID:15452

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N16&aa=3</URL></REF>


Article

<CATEGORY>vin06</CATEGORY>

 <H5>ΟΙΚΟΓΕΝΕΙΕΣ ΤΗΣ ΚΡΗΤΗΣ ΠΟΥ ΒΡΙΣΚΟΝΤΑΙ ΣΕ ΣΥΓΚΡΟΥΣΗ ΚΥΝΗΓΟΥΝ ΤΑ ΥΠΟΨΗΦΙΑ ΘΥΜΑΤΑ
ΤΟΥΣ ΚΑΙ ΠΕΡΑ ΑΠΟ ΤΟ ΝΗΣΙ
</H5><H2>Η βεντέτα απλώθηκε στη χώρα
</H2>
Ο Γιάννης Μουζουράκης, που δολοφονήθηκε χθες σε κεντρικό δρόμο του
Περιστερίου, είναι το έκτο κατά σειρά θύμα μιας βεντέτας η οποία ξεκίνησε τον
Μάιο του 1994 στο Πάτημα Αποκορώνου Χανίων.

Η ΣΥΓΚΡΟΥΣΗ μεταξύ των οικογενειών Μουζουράκη και Δικωνυμάκη, που κρατάει εδώ
και πέντε σχεδόν χρόνια, έχει ερημώσει σήμερα το χωριό, όπου δεν ζουν παραπάνω
από δέκα άνθρωποι. Η αλυσίδα των εκτελέσεων άρχισε από το Πάτημα Αποκορώνου
και απλώθηκε στο Ρέθυμνο, στην Αμαλιάδα και στη Μυτιλήνη, φτάνοντας μέχρι την
Αθήνα. Οι αντίπαλες οικογένειες έχουν εγκαταλείψει από καιρό το χωριό.

Όλα άρχισαν στις 23 Μαΐου του 1994, όταν ο 25χρονος Μιχάλης Δικωνυμάκης με τον
φίλο του Νίκο Πολάκη, 29 χρόνων, στραγγάλισαν την 55χρονη Φωτούλα Μουζουράκη
στην αγροτική τοποθεσία Κυπαρισσώνας Φυλακής Αποκορώνου, 2 χιλιόμετρα πριν από
το χωριό Πάτημα, όπου κατοικούσε. Οι δράστες ανάγκασαν τη Μουζουράκη να
σταματήσει το αγροτικό αυτοκίνητο που οδηγούσε και αφού την κακοποίησαν
σεξουαλικά, την στραγγάλισαν. Την άτυχη γυναίκα, μητέρα τριών αγοριών και ενός
κοριτσιού, βρήκε στον τόπο του εγκλήματος λίγες ώρες αργότερα ο γιος της Κώστας.

Στις 27 Μαΐου ο Πολάκης συλλαμβάνεται στα Χανιά και στις 18 Ιουνίου ο
Δικωνυμάκης συλλαμβάνεται στην Αθήνα.

Στις 16 Αυγούστου 1994, σε ορεινή περιοχή της κοινότητας Κουρνά Αποκορώνου,
βρέθηκε νεκρός με δύο σφαίρες στο θώρακα ο 24χρονος Κώστας Μουζουράκης, γιος
της άτυχης γυναίκας. Τον σκότωσε, σύμφωνα με την Αστυνομία, ο 33χρονος
Ευάγγελος Σελιανάκης από το Ρέθυμνο, για κτηματικές διαφορές.

Στις 10 Νοεμβρίου 1994 ο Γιάννης Μουζουράκης, 26 χρόνων, μαζί με δύο φίλους
του σκοτώνει στην Αμαλιάδα τον 54χρονο Μανώλη Δικωνυμάκη, πατέρα του φονιά της
μάνας του, τον οποίο θεωρούσε υπεύθυνο για όσα είχαν συμβεί. Στις 13
Δεκεμβρίου 1994, ο 27χρονος Σήφης Δικωνυμάκης, αδελφός του Μιχάλη και γιος του
54χρονου Μανώλη Δικωνυμάκη, βρέθηκε νεκρός με μια σφαίρα στο στήθος στη
Μυτιλήνη, όπου είχε καταφύγει με την οικογένειά του. Στις 22 Σεπτεμβρίου 1995,
ο 23χρονος κτηνοτρόφος Βαγγέλης Σελιανάκης, από την Αρχοντική Ρεθύμνου,
δολοφονήθηκε με κυνηγετική καραμπίνα. Οι δράστες τού είχαν στήσει ενέδρα στο
1ο χιλιόμετρο της επαρχιακής οδού Επισκοπής - Αργυρούπολης Ρεθύμνου. Το θύμα
ήταν ανιψιός του Ευάγγελου Σελιανάκη, που είχε σκοτώσει τον Αύγουστο του 1994
τον Κωνσταντίνο Μουζουράκη, στον Κουρνά Αποκορώνου Χανίων.

Στις 6 Δεκεμβρίου 1997, το Μεικτό Ορκωτό Εφετείο Κακουργημάτων Χανίων επέβαλε
ποινή ισόβιας κάθειρξης στους Μιχάλη Δικωνυμάκη και Ν. Πολάκη που τον Μάιο του
1994 είχαν βιάσει και στραγγαλίσει την Φωτούλα Μουζουράκη.

Ο Γιάννης Μουζουράκης ζούσε κυνηγημένος από τον Νοέμβριο του 1994, όταν πήρε
την σκληρή εκδίκηση για τον βιασμό και την άγρια δολοφονία της μητέρας του Φωτούλας.

Ο Μουζουράκης κατέφυγε στην Αθήνα και κρυβόταν, σύμφωνα με πληροφορίες της
Αστυνομίας, σε ένα διαμέρισμα στο Περιστέρι. Η οικογένειά του, η σύζυγος και
τα δύο παιδιά του διαμένουν σε άλλο διαμέρισμα στην περιοχή της Πετρούπολης. Ο
Μουζουράκης κυκλοφορούσε με ψεύτικα στοιχεία ταυτότητας και χρησιμοποιούσε
αστυνομική ταυτότητα στο όνομα Γιώργος Μπουζάκης.

Όταν κυκλοφορούσε ήταν οπλισμένος με ένα περίστροφο Μάγκνουμ, μεγάλου
διαμετρήματος. Οι εκτελεστές όμως τον εντόπισαν, τον αιφνιδίασαν και στη
δολοφονική ενέδρα που του έστησαν δεν μπόρεσε να αντιδράσει και να ανταποδώσει
τα πυρά με το όπλο του.

Πυροβόλησαν το θύμα τους κρυμμένοι στον δεύτερο όροφο μιας νεοαναγειρόμενης
οικοδομής, στην οδό Κέννεντυ 68. 
Το άγριο σκηνικό, σύμφωνα με αυτόπτες μάρτυρες και τις πληροφορίες που έχει
συγκεντρώσει η Αστυνομία, εκτυλίχθηκε ως εξής.

Οι δράστες, σύμφωνα με τις πρώτες μαρτυρίες, ήταν δύο. Οι αστυνομικοί της
Ασφάλειας δεν αποκλείουν το ενδεχόμενο στην επιχείρηση της άγριας εκτέλεσης να
συμμετείχε και τρίτο άτομο. Ο ένας από τους εκτελεστές παραμόνευε κρυμμένος
στον δεύτερο όροφο της νεοαναγειρόμενης οικοδομής, ενώ ο συνεργός του τον
περίμενε σε ένα αυτοκίνητο, πράσινου χρώματος, μάρκας «πεζό», με το οποίο
διέφυγαν όταν ολοκλήρωσαν την αποστολή θανάτου. Ο Γιάννης Μουζουράκης
επέστρεφε, στο σπίτι όπου κρυβόταν, από συγγενικό του σπίτι.

Οι εκτελεστές είχαν παρακολουθήσει τις κινήσεις του και τον περίμεναν στην
οικοδομή. Ο Μουζουράκης ανέβαινε την οδό Κέννεντυ, όταν δέχθηκε τα πυρά των
εκτελεστών από την απέναντι οικοδομή. Αιμόφυρτος προσπάθησε να καλυφθεί
ανάμεσα δυο σταθμευμένα φορτηγά. Οι σφαίρες διέλυσαν τα τζάμια τριών φορτηγών,
γέμισαν με τρύπες τα παρμπρίζ μέχρι που ο Μουζουράκης έπεσε αιμόφυρτος στο
έδαφος. Δίπλα του βρέθηκε το όπλο Μάγκνουμ, το οποίο δεν πρόλαβε να χρησιμοποιήσει.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16333N171</ED>
<ID>
ID:15367

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N17&aa=1</URL></REF>


Article

<CATEGORY>vin06</CATEGORY>

 <H2>Σκοτώθηκαν για μια θέση στη λαϊκή αγορά
</H2>
ΠΑΤΡΑ

Τρεις νεκροί. Τραγικός ο απολογισμός, καθώς ένα ακόμη άτομο χαροπαλεύει

ΜΙΑ ΔΙΑΜΑΧΗ πριν από καιρό στη Θεσσαλονίκη, για τις θέσεις στη λαϊκή αγορά,
κατέληξε σε οικογενειακή τραγωδία ανάμεσα σε Τσιγγάνους στην Πάτρα. Ο τραγικός
απολογισμός είναι τρεις νεκροί, ενώ ένα ακόμα άτομο χαροπαλεύει στο
νοσοκομείο. Όλα άρχισαν με μια άγρια συμπλοκή το απόγευμα της Τρίτης, στον
καταυλισμό των Τσιγγάνων στην Ακτή Δυμαίων της Πάτρας, μόλις δύο χιλιόμετρα
από το κέντρο της πόλης.

Εκείνη την ώρα έφθασε από την Θήβα ο Μανώλης Καραχάλιος, 70 χρόνων, με τη
γυναίκα του Ελευθερία, 73 χρόνων, και τον 40χρονο γιο του για να ξεκαθαρίσουν
τους λογαριασμούς τους με τον γαμπρό τους Βαγγέλη Χρήστου.

Η λογομαχία κατέληξε σε ξυλοδαρμούς με ρόπαλα και ανταλλαγή πυροβολισμών. Ο
Γεράσιμος Καραχάλιος πυροβόλησε πρώτος και άφησε στον «τόπο» τον 17χρονο
ανιψιό του, Αλέξη.

Σχεδόν ταυτόχρονα ο πατέρας τού θύματος και γαμπρός τού δράστη πυροβόλησε με
άλλη καραμπίνα τον πεθερό του και την πεθερά του, που εξέπνευσαν αμέσως.

Την ίδια στιγμή ο Καραχάλιος είχε πυροβολήσει τον αδελφό τού γαμπρού του
Μανώλη Χρήστου, 37 χρόνων, που τραυματίστηκε βαριά.

Οι ενήλικοι Τσιγγάνοι μετά το μακελειό εξαφανίσθηκαν και τα παιδιά στη
συνέχεια κλείστηκαν στις καρότσες των φορτηγών που μετέφεραν χαλιά.

Η Αστυνομία συνέλαβε τον Γεράσιμο Καραχάλιο, που σύμφωνα με όλες τις ενδείξεις
τραυμάτισε θανάσιμα τον ανιψιό του, ενώ αναζητείται ο γαμπρός των θυμάτων
Βαγγέλης Χρήστου, που αμέσως μετά το μακελειό εξαφανίστηκε.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16333N172</ED>
<ID>
ID:15417

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N17&aa=2</URL></REF>


Article

<CATEGORY>vin06</CATEGORY>

 <H5>ΧΤΥΠΗΣΕ ΕΞΑΧΡΟΝΟ ΜΑΘΗΤΗ ΠΟΥ ΕΧΑΣΕ ΤΗ ΖΩΗ ΤΟΥ
</H5><H2>Σπάνια μηνιγγίτιδα
</H2>
Σε σπάνιας μορφής μηνιγγίτιδα αποδίδεται, σύμφωνα με τις πρώτες εκτιμήσεις των
γιατρών, ο θάνατος ενός εξάχρονου μαθητή που άφησε την τελευταία του πνοή στο
νοσοκομείο Λοιμωδών Νόσων στη Θεσσαλονίκη.

ΘΕΣΣΑΛΟΝΙΚΗ. 
Γραφείο Βόρειας Ελλάδας.

Ο ΜΙΚΡΟΣ Στέφανος Καρασαββίδης το βράδυ του περασμένου Σαββάτου παρουσίασε
δυνατούς πονοκεφάλους και πυρετό ενώ βρισκόταν στο σπίτι του, στην Κοινότητα
Ξηροχώρι Κιλκίς.

Οι γονείς του όταν διαπίστωσαν ότι τα συμπτώματα δεν υποχωρούσαν τον μετέφεραν
στο γενικό κρατικό νοσοκομείο Κιλκίς και την επόμενη ημέρα ο εξάχρονος
διακομίστηκε με ασθενοφόρο στο νοσοκομείο Λοιμωδών Νόσων με υποψίες
μηνιγγίτιδας. 
Οι γιατροί τού έκαναν θεραπεία με χορήγηση αντιβιοτικών, ενώ τον υπέβαλαν και
σε ειδικές ιατρικές εξετάσεις για το ενδεχόμενο ύπαρξης όγκου στον εγκέφαλο.
Προχθές το πρωί η κατάστασή του παρουσίασε νέα επιδείνωση, με προβλήματα στην
αναπνοή, την καρδιακή λειτουργία και την αρτηριακή πίεση και ύστερα από λίγη
ώρα εξέπνευσε.

Όπως δήλωσε στα «ΝΕΑ» ο ιατροδικαστής Θεσσαλονίκης Σαμουήλ Ντούνγκου, από τα
πρώτα στοιχεία της νεκροψίας προκύπτει ότι κατά πάσα πιθανότητα ο θάνατος
οφείλεται σε σπάνιας μορφής μηνιγγίτιδα, η οποία δεν ήταν δυνατόν να
ανιχνευθεί από τις αναλυτικές ιατρικές εξετάσεις. Ο ιατροδικαστής διευκρίνισε
ότι τις επόμενες ημέρες θα γίνουν ιστολογικές εξετάσεις για να διαπιστωθούν τα
ακριβή αίτια του θανάτου.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16333N181</ED>
<ID>
ID:15368

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N18&aa=1</URL></REF>


Article

<CATEGORY>vin06</CATEGORY>

 <H2>Βράβευσαν το ορφανό που βρήκε τα χρήματα
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΤΟΝ ΔΕΚΑΤΡΙΑΧΡΟΝΟ ορφανό Ελληνοπόντιο που βρήκε και παρέδωσε πρόσφατα
πορτοφόλι με χρήματα, βράβευσε η Ένωση Συντακτών Μακεδονίας - Θράκης στη
διάρκεια της πρωτοχρονιάτικης γιορτής των δημοσιογράφων της Βόρειας Ελλάδας,
που πραγματοποιήθηκε χθες στη Θεσσαλονίκη.

Στη διάρκεια της φετινής εορταστικής εκδήλωσης για την κοπή της
πρωτοχρονιάτικης πίτας, η διοίκηση της ΕΣΗΕΜ-Θ επέδωσε στον μικρό ομογενή
Κώστα Τσακλίδη το συμβολικό ποσό των 200.000 δραχμών μαζί με το λεξικό της
νεοελληνικής γλώσσας, που κυκλοφόρησε πρόσφατα από το Ινστιτούτο Νεοελληνικών
Σπουδών του Πανεπιστημίου Θεσσαλονίκης.

Ο μικρός Ελληνοπόντιος, που είναι ορφανός από μητέρα, βρήκε τις μέρες των
Χριστουγέννων στην Κοινότητα Λάκκωμα Θεσσαλονίκης ­ όπου ζει με τη γιαγιά και
τον παππού του ­ το πορτοφόλι που περιείχε 300.000 δραχμές περίπου και το
παρέδωσε αμέσως στον δικαιούχο.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16333N182</ED>
<ID>
ID:15418

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N18&aa=2</URL></REF>


Article

<CATEGORY>vin06</CATEGORY>

 <H2>Πήδησε από το λεωφορείο και σκοτώθηκε
</H2>
ΣΕ ΑΛΜΑ προς τον θάνατο κατέληξε η απόπειρα νεοσύλλεκτου στρατιώτη να κατέβει
από το υπηρεσιακό λεωφορείο, ενώ αυτό βρισκόταν εν κινήσει εντός του
στρατοπέδου τεθωρακισμένων Αυλώνος.

Το δυστύχημα συνέβη νωρίς το πρωί προχθές, την ώρα που οι εξοδούχοι επέστρεφαν
στη μονάδα. Ο άτυχος στρατιώτης Γεώργιος Κ. Κουκόπουλος (20 ετών) προσπάθησε
να πηδήσει από την πίσω πόρτα του λεωφορείου που ήταν ανοικτή και πριν, όπως
αναφέρει το ΓΕΣ, αυτό σταματήσει.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16333N183</ED>
<ID>
ID:15453

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N18&aa=3</URL></REF>


Article

<CATEGORY>vin06</CATEGORY>

 <H2>Νεκρός ο 25χρονος
</H2>
ΝΕΚΡΟΣ ΒΡΕΘΗΚΕ χθες το πρωί στην παραλία της περιοχής Κουμ Καπί των Χανίων ο
25χρονος Στυλιανός Σταγάκης, που αγνοείτο από την Πρωτοχρονιά. Ο νεαρός, που
ζούσε στα Χανιά, είχε φύγει από το σπίτι του την πρώτη μέρα του χρόνου και
όταν δεν επέστρεψε, οι συγγενείς του ειδοποίησαν το αστυνομικό τμήμα. Η σορός
του Σταγάκη μεταφέρθηκε για νεκροψία και νεκροτομή.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16333N184</ED>
<ID>
ID:15478

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N18&aa=4</URL></REF>


Article

<CATEGORY>vin06</CATEGORY>

 <H2>Σαραντάχρονος πνίγηκε στη Νέα Κρήνη
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΑΓΝΩΣΤΑ παραμένουν μέχρι στιγμής τα αίτια του θανάτου ενός 40χρονου εμπόρου
από τη Θεσσαλονίκη, ο οποίος πνίγηκε πέφτοντας με το αυτοκίνητό του στη
θαλάσσια περιοχή της Νέας Κρήνης, στη Θεσσαλονίκη.

Ο Γιώργος Τάσσος, πατέρας τριών ανήλικων παιδιών, από τον Εύοσμο Θεσσαλονίκης
τις νυχτερινές ώρες έπεσε με το αυτοκίνητό του στη θάλασσα και πνίγηκε σε
βάθος δύο περίπου μέτρων. Σύμφωνα με το Λιμεναρχείο, ο έμπορος εγκλωβίστηκε
μέσα στο όχημα και δεν κατέβαλε προσπάθειες να ανοίξει την πόρτα και να βγει
από την καμπίνα του οδηγού. Σύμφωνα με τις καταθέσεις που έδωσαν συγγενικά
πρόσωπα, ο 40χρόνος αντιμετώπιζε τα τελευταία χρόνια ψυχολογικά προβλήματα.

Περαστικοί είδαν το αυτοκίνητο που έπεφτε στη θάλασσα και ειδοποίησαν την
Αστυνομία και το Λιμεναρχείο, ενώ ένας νεαρός, πρώην καταδρομέας, βούτηξε στα
παγωμένα νερά και προσπάθησε ανεπιτυχώς να βγάλει τον οδηγό από το αυτοκίνητο. 
Το αυτοκίνητο ανασύρθηκε λίγες ώρες αργότερα από αυτοδύτες του Λιμενικού.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16333N185</ED>
<ID>
ID:15490

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N18&aa=5</URL></REF>


Article

<CATEGORY>vin11</CATEGORY>

 <H2>Για το «Νήσος Κάλυμνος»
</H2>
Από το υπουργείο Αιγαίου πήραμε την ακόλουθη επιστολή:

«Σε απάντηση δημοσιεύματος με τίτλο: "Πνίγηκε στο ίδιο σημείο που ο βυθός είχε
πάρει πριν από 25 χρόνια την κόρη του!", θα θέλαμε κατ' αρχήν να εκφράσουμε τη
λύπη μας για το θάνατο του Ελευθέριου Παπουτσή, αλλά συγχρόνως να
αποκαταστήσουμε και την αλήθεια ως προς τις αιτιάσεις, που παρουσιάζει ο
δήμαρχος του νησιού, κ. Παύλος Πανηγύρης, σε δήλωσή του στην εφημερίδα σας.

Ο χρόνος των 20 λεπτών, που ζητά ο δήμαρχος, να παραμένει το Ε/Γ-Ο/Γ "Νήσος
Κάλυμνος" στο λιμάνι του Καστελλόριζου είναι εξωπραγματικός, εάν λάβει κάποιος
υπόψη του ότι ο χρόνος παραμονής πολύ μεγαλύτερων πλοίων ­ που μεταφέρουν
εκατονταπλάσιους επιβάτες και αυτοκίνητα, σε μεγαλύτερα λιμάνια ­ κυμαίνεται
μεταξύ 15 και 30 λεπτών. Κατά συνέπεια, ο χρόνος παραμονής των 20 λεπτών του
Ε/Γ-Ο/Γ "Νήσος Κάλυμνος" στο λιμάνι του Καστελλόριζου (ο ίδιος χρόνος
παραμονής ισχύει και για τα υπόλοιπα λιμάνια τα οποία προσεγγίζει) κρίνεται
απόλυτα ικανοποιητικός για τη φορτοεκφόρτωσή του, δεδομένου ότι ο αριθμός
διακίνησης επιβατών και οχημάτων είναι μικρός. Ενδεικτικό είναι ότι κατά την
ημερομηνία που συνέβη το ατυχές γεγονός από το εν λόγω πλοίο αποβιβάστηκαν 17
επιβάτες και 3 οχήματα και επιβιβάστηκαν 11 επιβάτες και ένα μικρό φορτηγάκι.
Όσον αφορά την αντικατάσταση του Ε/Γ-Ο/Γ "Νήσος Κάλυμνος", από άλλο πλοίο, θα
θέλαμε να σας γνωρίζουμε, ότι το εν λόγω πλοίο ανήκει σε πλοιοκτήτρια εταιρεία
λαϊκής βάσης, την ΑΝΕ Καλύμνου, με κύριο μέτοχο το Δήμο Καλύμνου, και εκτελεί
δρομολόγια καθημερινά σ' όλη τη διάρκεια του έτους. Συνδέει τα νησιά:
Καστελλόριζο, Ρόδο, Σύμη, Νίσυρο, Τήλο, Κω, Κάλυμνο, Αστυπάλαια, Λέρο,
Λειψούς, Αρκιούς, Αγαθονήσι, Πάτμο και Σάμο. 
Επιπλέον, το εν λόγω πλοίο είναι μειοδότης τα τελευταία χρόνια στους δημόσιους
μειοδοτικούς διαγωνισμούς, βάσει των οποίων γίνονται οι αναθέσεις για την
εκτέλεση των άγονων δρομολογίων μεταξύ Καστελλόριζου και Ρόδου. 
Τις περισσότερες φορές, άλλωστε, ήταν και το μοναδικό πλοίο που συμμετείχε στο
διαγωνισμό Σήμερα η ετήσια επιδότηση, που καταβάλλεται από το υπουργείο
Αιγαίου, για την ενίσχυση της συγκεκριμένης γραμμής είναι 151 εκατ. δραχμές».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16333N201</ED>
<ID>
ID:15361

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N20&aa=1</URL></REF>


Article

<CATEGORY>vin11</CATEGORY>

 <H2>Ερωτηματικά για το θέμα της δημόσιας υγείας
</H2>
ΤΟ ΘΕΜΑ της δημόσιας υγείας απασχολεί τον κ. Μιχαήλ Π. Ζαΐρη, χειρουργό, πρώην
πρόεδρο του Ιατρικού Συλλόγου Αθηνών, από την Κάλυμνο:

«Φθάνουν δύο διαπιστώσεις: Η πρώτη ότι έχουν υποβαθμισθεί επικίνδυνα οι
παρεχόμενες υπηρεσίες και η δεύτερη ότι στοιχίζει όχι μόνο για το κράτος αλλά
και για όλους τους Έλληνες η υγεία, αφού μόνο δωρεάν δεν παρέχεται. Προσωπικά
και με τις παραπάνω ιδιότητές μου δεν γνωρίζω αρρώστους που να μη δώσουν το
ανάλογο φακελάκι προκειμένου να εισαχθούν, να νοσηλευθούν και κυρίως να
υποβληθούν σε κάποια εγχείρηση. Μάλιστα σήμερα μπορεί κανείς να αποδείξει ότι
η οικονομική επιβάρυνση είναι μεγαλύτερη και δεν διαφέρει από αυτή των
ιδιωτικών θεραπευτηρίων, που γνωρίζουν τις καλύτερες μέρες. Κάποτε ή για το
φόβο της νομοθεσίας ή της Εφορίας υπήρχαν και κάποιες αναστολές. Σήμερα σχεδόν
ελεύθερα διαθέτουν ιδιωτικά ιατρεία και θησαυρίζουν, αφού δεν τους πιάνει η
Εφορία. Τρεις λοιπόν παρατηρήσεις που θα μπορούσα να κάνω συμπληρωματικά είναι
οι παρακάτω:

1. Ποιο εθνικό σύστημα υγείας, όταν οι στρατιωτικοί και κυρίως οι
πανεπιστημιακοί είναι ελεύθεροι και ανεξέλεγκτοι.

2. Ποιο εθνικό σύστημα υγείας, όταν οι ελεύθεροι επαγγελματίες κυριολεκτικά
πεινούν. Δεν είναι μόνο το παράδειγμα της επίσκεψης που αποτιμάται 2.200 δρχ.
ακαθάριστα. Είναι η ιατρική πράξη, μια που είμαι χειρουργός, με τις 600 δρχ.
για μια αλλαγή, η αφαίρεση ενός νυχιού ή η συρραφή ενός τραύματος που
πληρώνεται 1.380 δρχ., και αυτή ακαθάριστα, και μάλιστα με καθυστέρηση δύο
ετών, όπως γράφει συνάδελφός μου.

3. Ποιο εθνικό σύστημα υγείας όταν η φοροδιαφυγή, το μαύρο χρήμα, είναι ένα
τεράστιο οικονομικό και κοινωνικό πρόβλημα. Νόμιμα και επίσημα φοροδιαφεύγουν
όλοι οι μεγαλοσχήμονες και εις βάρος των χιλιάδων εκτός ΕΣΥ ιατρών, που
πληρώνονται με το τιμολόγιο του 1991. Ποια νομοθεσία και ποιοι εφοριακοί θα
ελέγξουν τους ακριβοπληρωμένους μεγαλογιατρούς αφού και οι ίδιοι, όταν είναι
να κάνουν τη δουλειά τους, ξεχνούν το βιβλιάριο ασθενείας, πληρώνουν τοις
μετρητοίς και μάλιστα χωρίς να ζητούν απόδειξη ή να τους καταγγείλουν. Βλέπετε
για να κάνεις καλά τη δουλειά σου πρέπει να πληρώσεις. Αυτό είναι το σύνθημα
που πέρασε στον κόσμο και έγινε το διαβατήριο για τη συναλλαγή. Έτσι
φοροδιαφεύγουν τα πολλά χωρίς κανένας να συγκινείται από την ιεραρχία της
πολιτικής ηγεσίας των υπουργείων Οικονομικών και Υγείας. Για το πρώτο
υπουργείο ίσως χρειάζεται η λεπτομέρεια ότι τόλμησα κάποτε να ζητήσω να
εκχωρήσω τα περισσότερα που μου χρωστάει το Δημόσιο και τα άλλα ασφαλιστικά
ταμεία έναντι των οφειλομένων ολιγοτέρων από το φόρο εισοδήματος του 1997,
χωρίς να πάρω απάντηση. Για το δεύτερο, που επικεφαλής του σήμερα είναι ένας
γιατρός και μάλιστα συνδικαλιστής και κλινικάρχης, να του υπενθυμίσω τους
συνδικαλιστικούς του αγώνες για την αξιοπρεπή αμοιβή του ελεύθερου
επαγγελματία ιατρού, που σήμερα φαίνεται ότι ξεχνά και την υποχρέωσή του να
διασφαλίσει το ΕΣΥ από τους σημερινούς "καθηγητάδες", που χρηματίζονται
συστηματικά και είναι αυτοί που τορπίλιζαν και εξακολουθούν να τορπιλίζουν το
ΕΣΥ. Να γιατί το Εθνικό Σύστημα Υγείας θέλει αυστηρότερη νομοθεσία και
δικαιότερη κατανομή. Να γιατί μου δίνεται η εντύπωση ότι το λυμαίνονται οι
"έξυπνοι" και ότι οι αρμόδιοι και υπεύθυνοι δεν θέλουν να πάει μπροστά και να
λειτουργήσει, όπως το φαντάσθηκαν οι εμπνευστές του».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16333N202</ED>
<ID>
ID:15412

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N20&aa=2</URL></REF>


Article

<CATEGORY>vin07</CATEGORY>

 <H5>ΧΙΛΑΡΙ ΚΛΙΝΤΟΝ ΚΑΙ ΕΛΙΖΑΜΠΕΘ ΝΤΟΟΥΛ ΣΤΟΧΕΥΟΥΝ ΓΙΑ ΤΟ ΑΝΩΤΑΤΟ ΑΞΙΩΜΑ ΤΩΝ ΗΠΑ
</H5><H5>Το 76% θα ψήφιζε μία γυναίκα για πρόεδρο
</H5><H2>Γυναίκες στην κούρσα για τον Λευκό Οίκο
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

Πάντα σε δεύτερη μοίρα, όσο δυναμικές και άξιες και αν ήταν, εργάζονταν
σκληρά για την επιτυχία των στόχων και την εκπλήρωση των φιλοδοξιών των
συζύγων τους. Ίσως να πλησιάζει και η δική τους ώρα. Η νέα χιλιετία δεν
αποκλείεται να τις βρει ακόμα και στο ανώτατο αξίωμα των Ηνωμένων Πολιτειών,
την προεδρία. Η Ελίζαμπεθ Ντόουλ και η Χίλαρι Κλίντον έχουν ­ πολιτικό ­
μέλλον μπροστά τους.

Κοινή φιλοδοξία. Η Χίλαρι Κλίντον και η Ελίζαμπεθ Ντόουλ προσβλέπουν στην
προεδρία των ΗΠΑ στη νέα χιλιετία

ΣΤΙΣ ΕΚΛΟΓΕΣ του 1996, δεν ήταν λίγοι οι Ρεπουμπλικάνοι που απορούσαν γιατί
διεκδικούσε την προεδρία ο Μπομπ Ντόουλ και όχι η σύζυγός του, Ελίζαμπεθ.
Φαίνεται ότι τώρα ήρθε και η δική της σειρά.

Το ενδεχόμενο να διεκδικήσει την προεδρία το 2000 η Ελίζαμπεθ Ντόουλ, σύζυγος
του Ρεπουμπλικανού πρώην προέδρου της Γερουσίας, είναι το θέμα της ημέρας στην
Ουάσιγκτον. Τη συζήτηση πυροδότησε η ίδια, με την αιφνίδια παραίτησή της από
το αξίωμα του προέδρου του αμερικανικού Ερυθρού Σταυρού, που κατείχε από το
1991, «για να εξετάσει σοβαρά την πιθανότητα να είναι υποψήφια για την προεδρία».

Ο άνδρας της δεν μπορεί να κρύψει τις φιλοδοξίες που τρέφει για τη σύντροφο
της ζωής του, η οποία έχει μακρά κυβερνητική πείρα, εφόσον είναι η μοναδική
γυναίκα στην αμερικανική ιστορία, που έχει θητεύσει σε δύο υπουργεία: το
υπουργείο Μεταφορών και το υπουργείο Εργασίας.

«Έχω ακόμη μία πιθανότητα να μπω στον Λευκό Οίκο και αυτή είναι αν η Ελίζαμπεθ
διεκδικήσει την προεδρία», λέει αστειευόμενος ο Μπομπ Ντόουλ. Η Χίλαρι
Κλίντον, η «πιο ταπεινωμένη σύζυγος στην παγκόσμια ιστορία», όπως την
χαρακτήρισε ένας Αμερικανός σχολιαστής, είδε τη δημοτικότητά της να
απογειώνεται με τη στάση που κράτησε στο σκάνδαλο Λιουίνσκι. Και όταν
ολοκληρωθεί και η δεύτερη προεδρική θητεία του συζύγου της, είναι αποφασισμένη
να πάρει εκείνη τη σκυτάλη της πολιτικής. Αν και πολλοί την θέλουν ως
υφυπουργό στην κυβέρνηση του Αλ Γκόρ, πολλαπλασιάζονται οι ενδείξεις ότι
προετοιμάζει το έδαφος για τη δική της υποψηφιότητα στην προεδρία.

ΤΟ ΠΡΩΤΟ ΒΗΜΑ

Το πρώτο βήμα προς την προεδρία είναι η διεκδίκηση τον επόμενο χρόνο της έδρας
στη Γερουσία, που κάποτε κατείχε ο Ρόμπερτ Κέννεντυ. Στενοί φίλοι των Κλίντον
υποστηρίζουν ότι η πρώτη κυρία επιδιώκει να παγιώσει τον αυτόνομο πολιτικό
ρόλο της και να κερδίσει την έδρα του Δημοκρατικού γερουσιαστή της Νέας
Υόρκης, Ντάνιελ Πάτρικ Μόινιχαν, ο οποίος αποφάσισε να αποσυρθεί.

Αυτό που ήταν αδιανόητο μέχρι τώρα στην αμερικανική πολιτική, μπορεί να γίνει
πραγματικότητα με την ανατολή της νέας χιλιετίας: η πρώτη γυναίκα στην
προεδρία της πιο ισχυρής χώρας στον κόσμο δεν θα σημαίνει μόνο την αναγνώριση
των δυνατοτήτων και της αξίας των γυναικών, αλλά και την παραδοχή ότι τα
τελευταία χρόνια οι άνδρες απέτυχαν να διεκπεραιώσουν τα καθήκοντα που
απαιτούσε το ανώτατο αξίωμα.

Το προεδρικό αξίωμα αμαυρώθηκε, αποδυναμώθηκε ή γελοιοποιήθηκε σχεδόν από κάθε
ένοικο του Λευκού Οίκου, από την εποχή του Τζων Κέννεντυ. Τα σκάνδαλα που
κηλίδωσαν τον πρόεδρο Μπιλ Κλίντον, αντικατοπτρίζουν ­ σε μικρότερο ή
μεγαλύτερο βαθμό ­ όσα έκαναν εκείνοι, στους οποίους ο λαός εμπιστεύτηκε την
εξουσία από τη δεκαετία του 1960. Σήμερα, περισσότερο από οτιδήποτε άλλο, οι
Αμερικανοί επιθυμούν να αποκατασταθούν η αξιοπρέπεια και η ακεραιότητα στον
Λευκό Οίκο.


ΚΑΙ Η ΕΛΙΖΑΜΠΕΘ Ντόουλ και η Χίλαρι Κλίντον έχουν δώσει τέτοια δείγματα
γραφής. Αξιοπρεπείς, με μεγάλη δημοτικότητα, διακεκριμένες δικηγόροι και οι
δύο, προικισμένες με δυναμική προσωπικότητα και με πολιτική πείρα, είναι ό,τι
καλύτερο μπορεί να παρουσιάσει το κόμμα στο οποίο ανήκουν.

Αν όμως η Χίλαρι Κλίντον δεν δέχεται να δημοσιοποιήσει τα προβλήματα που
αντιμετωπίζει στον γάμο της, η Ελίζαμπεθ Ντόουλ ξάφνιασε τους πάντες, όταν
αποκάλυψε πριν από λίγο καιρό ότι ο άνδρας της, που είχε υποβληθεί σε επέμβαση
για καρκίνο του προστάτη, δοκίμασε το περίφημο Βιάγκρα, το οποίο μάλιστα είχε
θετικές επιπτώσεις στη συζυγική ζωή τους. Οι καιροί αλλάζουν. Το δείχνουν και
οι δημοσκοπήσεις. Και αν πριν από λίγα χρόνια ακόμα κανείς δεν μπορούσε να
διανοηθεί μία γυναίκα στο ανώτατο αξίωμα των ΗΠΑ, σήμερα το 76% των
ερωτηθέντων σε σφυγμομέτρηση απάντησαν ότι θα ψήφιζαν μία γυναίκα για πρόεδρο.
Οι φιλοδοξίες της Ελίζαμπεθ Ντόουλ και της Χίλαρι Κλίντον δεν είναι άμετρες.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16333N411</ED>
<ID>
ID:15357

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Διαπιστώσεις και συμπεράσματα
</H2>
<AUTHOR>ΘΕΜΟΣ Χ. ΣΤΟΦΟΡΟΠΟΥΛΟΣ</AUTHOR>

Η ΥΠΕΡΟΧΗ των ενόπλων δυνάμεων της Τουρκίας έναντι εκείνων της Ελλάδας, λόγω
χαλάρωσης των προσπαθειών μας, αφήρεσε κάθε πειστικότητα από την μπλόφα των S-300.

Συγχρόνως, η συμμόρφωσή μας με τις υποδείξεις των Δυτικών για διεξαγωγή
διαλόγου «μεταξύ των δύο κυπριακών κοινοτήτων», με στόχο την εγκαθίδρυση
ομοσπονδιακού συστήματος και τη «ρύθμιση των θεμάτων ασφαλείας», καθώς και η
προθυμία μας να συζητούμε «μέτρα οικοδόμησης εμπιστοσύνης» συγκάλυψαν την
παρουσία του Αττίλα και διευκόλυναν την προβολή του ισχυρισμού πως η
εγκατάσταση των ρωσικών πυραύλων στη Μεγαλόνησο θα μεγάλωνε την «αμοιβαία
δυσπιστία» και θα δυσχέραινε την επανάληψη των «διακοινοτικών» και την
επίτευξη αφοπλισμού.

Οι πιέσεις, εξάλλου, των ΗΠΑ και της Ευρώπης για τους S-300 έδειξαν, για μια
ακόμη φορά, πως οι σύμμαχοι και εταίροι μας συμπράττουν με τον τουρκικό επεκτατισμό.

Οφείλουμε, συνεπώς, να μη στηριζόμαστε στον αμερικανοκρατούμενο ΟΗΕ και να μην
περιμένουμε τίποτε καλό ούτε από Δυτικές εγγυήσεις ή «ειρηνευτικές δυνάμεις»
που θα συνόδευαν την αποστρατικοποίηση της Κυπριακής Δημοκρατίας ούτε από την
ένταξή της στην Ευρωπαϊκή Ένωση.

Θα έπρεπε να βελτιώνουμε, σταδιακά και συστηματικά, τις εθνικές μας
δυνατότητες για να αντιμετωπίσουμε τους Νεο-οθωμανούς και τη σημερινή Ιερά
Συμμαχία και να επιδιώξουμε την απελευθέρωση της Κύπρου, αφού είναι φανερό πως
η ομοσπονδία, η συνομοσπονδία και η διχοτόμηση δεν αποτελούν παρά
διαφορετικούς τρόπους προώθησης των σχεδίων της Άγκυρας και της Δύσης για
επικυριαρχία τους σε ολόκληρο το νησί.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16333N412</ED>
<ID>
ID:15446

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N41&aa=2</URL></REF>


Article

<CATEGORY>vin07</CATEGORY>

 <H5>ΔΟΥΛΕΥΑΝ ΣΤΟ ΙΡΑΚ ΓΙΑ ΛΟΓΑΡΙΑΣΜΟ ΤΩΝ ΗΠΑ ­ ΟΡΓΙΣΜΕΝΟΣ Ο ΚΟΦΙ ΑΝΑΝ
</H5><H5>Σαντάμ: Ανατρέψτε τους ηγέτες που συμμαχούν με τις ΗΠΑ
</H5><H2>Επιθεωρητές-κατάσκοποι
</H2>
Ο γενικός γραμματέας του ΟΗΕ Κόφι Ανάν έχει στην κατοχή του στοιχεία, τα οποία
θεωρεί πειστικά, που αποδεικνύουν ότι οι επιθεωρητές όπλων στο Ιράκ έπαιζαν
τον ρόλο κατασκόπου για τις Ηνωμένες Πολιτείες. Δηλαδή, οι επιθεωρητές του ΟΗΕ
συγκέντρωναν στοιχεία, τα οποία χρησίμευαν στους Αμερικανούς για να
υπονομεύεται το καθεστώς της Βαγδάτης.

Μπάτλερ - Ανάν. Ο αρχιεπιθεωρητής και ο γ. γραμματέας του ΟΗΕ, στην περίοδο
της αγαστής συνεργασίας τους

ΣΥΜΦΩΝΑ με ανθρώπους του περιβάλλοντος του γ.γ. του ΟΗΕ, ο Κόφι Ανάν είναι
εξαιρετικά ενοχλημένος από τις επιπλοκές που ενδέχεται να έχει η αποκάλυψη
αυτή για τον παγκόσμιο οργανισμό. Αυτό αποκάλυψε πρωτοσέλιδο της «Ουάσιγκτον Ποστ».

Σε πρωτοσέλιδό της, όμως, και η «Μπόστον Γκλόουμπ» παραθέτει περισσότερες
λεπτομέρειες: Αμερικανοί μυστικοί πράκτορες που καλύπτονταν κάτω από τον
μανδύα του ΟΗΕ εκτελούσαν μια εξαιρετικά φιλόδοξη αποστολή, προσπαθώντας να
διεισδύσουν στα άδυτα της ιρακινής αντικατασκοπίας.

Η επιχείρηση αυτή είχε αποτέλεσμα να μπορέσουν Αμερικανοί πράκτορες να
παρακολουθήσουν μυστικές επικοινωνίες ανάμεσα σε ανώτατους κυβερνητικούς
αξιωματούχους στο Ιράκ, ακόμα και ατόμων της προσωπικής ασφάλειας του Σαντάμ.

Η κυβέρνηση Κλίντον απέρριψε οποιαδήποτε δήλωση για το θέμα.

Το ζήτημα αυτό ήρθε στη δημοσιότητα την ώρα που τα αμερικανικά μέσα
διερωτώνται κατά πόσον οι αερομαχίες που άρχισαν να πραγματοποιούνται στον
ιρακινό εναέριο χώρο είναι προς όφελος των ΗΠΑ.

Αμερικανοί στρατιωτικοί αξιωματούχοι ανέφεραν προχθές νέο επεισόδιο στη ζώνη
απαγόρευσης των πτήσεων, στο Νότιο Ιράκ, όπου την προηγουμένη ιρακινά και
αμερικανικά αεροσκάφη βρέθηκαν αντιμέτωπα, για πρώτη φορά μετά έξι χρόνια.
Εκπρόσωπος της Κεντρικής Διοίκησης των ΗΠΑ, η οποία επιβλέπει τις επιχειρήσεις
στον Κόλπο, ανακοίνωσε ότι δεν επλήγησαν αμερικανικά αεροσκάφη.

Το CNN μετέδωσε ότι αεροπλάνα του αμερικανικού αεροπλανοφόρου «Καρλ Βίνσον»,
τα οποία περιπολούν στη ζώνη απαγόρευσης των πτήσεων, εκτόξευσαν τουλάχιστον
έναν πύραυλο εναντίον ιρακινού αεροσκάφους που παραβίασε τη ζώνη.

Όπως επισημαίνει το περιοδικό «Time», δεν πέτυχαν τους στόχους τους, από
στρατιωτική άποψη, τα αμερικανικά αεροσκάφη στην αερομαχία που είχαν το πρωί
της Τρίτης.


ΕΤΣΙ Ο Σαντάμ πετυχαίνει τη στρατηγική του που θέλει τις ΗΠΑ να πραγματοποιούν
συνεχείς επιχειρήσεις, ώστε να δοθεί η εντύπωση πως το μόνο μέλημα των
Αμερικανών είναι «να εκδικηθούν».

Η Ρωσία επανέλαβε τη γνωστή αρνητική θέση της για την απαγόρευση των πτήσεων
και ζήτησε αυτοσυγκράτηση και από τις δύο πλευρές.

Ακόμα, ο Σαντάμ θα χρησιμοποιεί τις αμερικανικές επιθέσεις για να ξεσηκώνει
τόσο τον ιρακινό λαό όσο και να προκαλεί τους άλλους Άραβες μετριοπαθείς ηγέτες.

Ο Ιρακινός πρόεδρος κάλεσε χθες τους Άραβες να ανατρέψουν τους ηγέτες των
χωρών τους, αν αυτοί έχουν συμμαχήσει με τις ΗΠΑ.

«Αυτοί οι νάνοι είτε θα πρέπει να εξαναγκαστούν να σας ακούσουν ή να
ανατραπούν από τους θρόνους τους για να ανοίξει ο δρόμος, ώστε ο λαός να
μπορεί να λέει τη γνώμη του και να αναλαμβάνει την ευθύνη των πράξεών του»,
πρόσθεσε ο Σαντάμ Χουσεΐν.

Καταλήγοντας ο Ιρακινός ηγέτης τόνισε ότι η πόλη της Ιερουσαλήμ έχει γίνει
πλέον ένας «ταπεινωμένος όμηρος» και η ιερή μουσουλμανική πόλη της Μεδίνας στη
Σαουδική Αραβία έχει «τραυματιστεί από την παρουσία ξένων στρατιωτών και των
όπλων τους...».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16333N421</ED>
<ID>
ID:15358

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N42&aa=1</URL></REF>


Article

<CATEGORY>vin07</CATEGORY>

 <H2>Αρχίζει η δίκη Κλίντον με το ερώτημα της αποπομπής
</H2>
ΜΕΧΡΙ πριν από λίγο καιρό, κανείς δεν πίστευε πως τα πράγματα θα έφθαναν έως
εκεί. Πως τα μέλη της Βουλής των Αντιπροσώπων θα απήγγελαν πράγματι επίσημες
κατηγορίες εναντίον του Μπιλ Κλίντον. Πως θα τον παρέπεμπαν όντως σε δίκη
ενώπιον της Γερουσίας με το ερώτημα της αποπομπής. Η «δίκη του αιώνα» όμως
είναι πλέον γεγονός. Και ξεκινά ουσιαστικά σήμερα, αν και κανείς δεν φαίνεται
να γνωρίζει ποια θα είναι η μορφή ή η διάρκειά της.

Ούτε καν ο Τρεντ Λοτ ­ ο άνθρωπος που ανακοίνωσε προχθές, με σύντομη γραπτή
δήλωσή του, πως η δίκη του Αμερικανού προέδρου με τις κατηγορίες της
ψευδορκίας και της παρακώλυσης του έργου της Δικαιοσύνης επρόκειτο να
ξεκινήσει τελικά στις 7 και όχι στις 11 Ιανουαρίου όπως είχε νωρίτερα
μεταδοθεί από τα αμερικανικά ΜΜΕ. Ο επικεφαλής της πλειοψηφίας των
Ρεπουμπλικανών στη Γερουσία περιορίστηκε να δηλώσει πως θα κάνει οτιδήποτε
περνά από το χέρι του προκειμένου «να διεκπεραιώσουν με άψογο τρόπο οι
γερουσιαστές το συνταγματικό τους καθήκον και να καταλήξουν σε μία δίκαιη ­
και ας ελπίσουμε γρήγορη ­ απόφαση».

Ποια θα είναι όμως τελικά η διάρκεια της δίκης; Και ποια η ακριβής μορφή της;
Άγνωστο. Το μόνο σίγουρο είναι πως σήμερα θα ξεκινήσουν οι τυπικές
διαδικασίες. Ήτοι: η Γερουσία θα ενημερώσει τη Βουλή των Αντιπροσώπων ότι
είναι έτοιμη να ακούσει τις κατηγορίες που απαγγέλθηκαν εναντίον του Κλίντον.
Οι δεκατρείς Ρεπουμπλικανοί ­ μέλη της Δικαστικής Επιτροπής της Βουλής ­ που
θα αναλάβουν το ρόλο των δημοσίων κατηγόρων, θα διαβάσουν ενώπιον της
Γερουσίας τα άρθρα της παραπομπής. Ο ανώτατος δικαστής, Γουίλιαμ Ρένκουϊστ, θα
ορκιστεί πρόεδρος του δικαστηρίου. Και, στη συνέχεια, θα ορκίσει με τη σειρά
του ενόρκους τα 100 μέλη της Γερουσίας. Τότε και μόνο τότε θα αποφασίσει πλέον
το Σώμα πότε θα αρχίσει η δικαστική διαδικασία. 
Ίσως αυτό να γίνει στις 11 Ιανουαρίου, αλλά, προς το παρόν, τίποτε δεν είναι σίγουρο.

Όλα τα σενάρια, όμως, παραμένουν ανοικτά. Ένα θέλει τη δίκη να επισπεύδεται
και να διαρκεί μόνο τέσσερις ημέρες, καταλήγοντας σε μια «δοκιμαστική»
ψηφοφορία με το ερώτημα της αποπομπής. Ένα άλλο θέλει τη δίκη να εξελίσσεται
σε μια μακρόχρονη διαδικασία, με τις δύο πλευρές να καλούν για κατάθεση
δεκάδες μάρτυρες, και τους ενόρκους να καταλήγουν σε μία απόφαση ύστερα από
αρκετούς μήνες.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16333N422</ED>
<ID>
ID:15409

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N42&aa=2</URL></REF>


Article

<CATEGORY>vin07</CATEGORY>

 <H5>Ο ΕΤΖΕΒΙΤ, Ο ΠΙΘΑΝΟΤΕΡΟΣ ΓΙΑ ΠΡΩΘΥΠΟΥΡΓΟΣ ΤΗΣ ΤΟΥΡΚΙΑΣ
</H5><H5>Η κυβέρνηση Γιλμάζ ξέχασε τα ανθρώπινα δικαιώματα
</H5><H2>Η Τσιλέρ στηρίζει «Αττίλα»
</H2>
Ο «πρωθυπουργός του Αττίλα» θα είναι, σύμφωνα με όλες τις ενδείξεις, ο
πρωθυπουργός της Τουρκίας για το επόμενο τρίμηνο. Και τούτο, μετά την αιφνίδια
αλλαγή στάσης της Τανσού Τσιλέρ, η οποία δήλωσε την περασμένη Δευτέρα ότι θα
στηρίξει τον Μπουλέντ Ετζεβίτ στην προσπάθειά του να σχηματίσει κυβέρνηση.

Ετζεβίτ - Τσιλέρ. Η αλλαγή στάσης της δεύτερης χαρίζει στον πρώτο την ­
πρόσκαιρη ­ πρωθυπουργία

ΑΝΤΑΝΑΚΛΩΝΤΑΣ την ικανοποίηση των αγορών για την εξέλιξη αυτή, το
χρηματιστήριο της Κωνσταντινούπολης παρουσίασε στη χθεσινή πρωινή συνεδρίαση
άνοδο 1,9%. 
Ο Ετζεβίτ είχε αποτύχει τον περασμένο μήνα στην πρώτη προσπάθειά του να
σχηματίσει κυβέρνηση.

Ο πρώην υπουργός Βιομηχανίας Γιαλίμ Ερέζ, στον οποίο πολλοί είχαν εναποθέσει
ελπίδες ότι θα δώσει τέλος στην πολιτική κρίση, επέστρεψε χθες την εντολή.
Εκπρόσωπος του Γενικού Επιτελείου κάλεσε δύο φορές αυτή την εβδομάδα τους
πολιτικούς να ενωθούν, για να καταπολεμήσουν τον διπλό κίνδυνο του ισλαμικού
και του κουρδικού φανατισμού. 
Στις εκκλήσεις αυτές απάντησε χθες η Τσιλέρ, λέγοντας ότι οι στρατηγοί δεν
πρέπει να να αναμιγνύονται τόσο συχνά στην εσωτερική πολιτική. 
«Δεν διαφωνώ με τις ανακοινώσεις, αλλά στις πραγματικές δημοκρατίες δεν πρέπει
ο στρατός να κάνει δηλώσεις κάθε δύο ημέρες», είπε.


ΣΤΟ ΘΕΜΑ των ανθρωπίνων δικαιωμάτων η Τουρκία εξακολουθεί να υστερεί αισθητά
από τα αποδεκτά όρια. Όσο για την απερχόμενη κυβέρνηση του Μεσούτ Γιλμάζ, παρά
τις υποσχέσεις της, απέτυχε στον εκδημοκρατισμό και την υπεράσπιση των
ανθρωπίνων δικαιωμάτων. Η καταγγελία έρχεται εκ των έσω αυτή τη φορά, από την
τουρκική Ένωση Ανθρωπίνων Δικαιωμάτων. Στην έκθεση της Ένωσης περιλαμβάνεται
ένας μακρύς κατάλογος με παραβιάσεις.

­ 167 ανεξιχνίαστες δολοφονίες.

­ 103 εξώδικες δολοφονίες, αποτέλεσμα βασανιστηρίων που υπέστησαν άτομα τα
οποία βρίσκονταν υπό κράτηση.

­ 1.651 άτομα σκοτώθηκαν σε συγκρούσεις.

­ 90 άτομα σκοτώθηκαν σε επιθέσεις εναντίον πολιτών.

­ 27 άτομα εξαφανίστηκαν μυστηριωδώς.

­ 449 άτομα βασανίστηκαν ή κατήγγειλαν ότι βασανίστηκαν.

­ 848 άτομα υπέστησαν επίθεση ή αντιμετώπισαν απειλές ή εκφοβισμό.

­ 30 χωριά εκκενώθηκαν.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16333N431</ED>
<ID>
ID:15359

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N43&aa=1</URL></REF>


Article

<CATEGORY>vin07</CATEGORY>

 <H2></H2><H2>Χριστός ή Τσε;
</H2>
Η αλληγορία. Ο Τσε στην κλασική φωτογραφία του Αλμπέρτο Κόρντα, και η
αφίσα για τον Ιησού

ΑΦΙΣΕΣ με πορτρέτο του Χριστού που μοιάζει εκπληκτικά με τον Τσε Γκεβάρα,
έχουν κατακλύσει το Λονδίνο και άλλες αγγλικές πόλεις σκανδαλίζοντας πολλούς ­
και ιδιαίτερα τους πιο συντηρητικούς.

Η πιο διαδεδομένη από τις αφίσες αυτές εκδόθηκε από τη μεγαλύτερη θρησκευτική
οργάνωση της χώρας, τις «Εκκλησίες της Βρετανίας», στην οποία εκπροσωπούνται
τόσο η αγγλικανική όσο και η καθολική εκκλησία. Ο Χριστός-Τσε συνοδεύεται από
συνθήματα που καλούν τους Βρετανούς να πηγαίνουν συχνότερα στην εκκλησία.

Οι σχεδιαστές της αφίσας δήλωσαν ότι την θεωρούν κατάλληλη για να προσελκύσει
σημαντικό αριθμό νέων ατόμων στους ναούς και ότι «είναι απαραίτητη εν όψει του Πάσχα».

Ο Χάρι Γκρίνγουεϊ, στέλεχος του Συντηρητικού κόμματος, χαρακτήρισε «ιεροσυλία»
την εικαστική αυτή αλληγορία. Ο αρχηγός της αγγλικανικής εκκλησίας,
αρχιεπίσκοπος του Καντέρμπερι Τζορτζ Κέρι, αποστασιοποιήθηκε πάντως και αυτός
δηλώνοντας ότι οι αφίσες αυτές «αποτελούν ιεροσυλία και προσβολή της μνήμης
του Ιησού».

Την αφίσα αποδοκίμασαν και άλλα πολιτικά και θρησκευτικά πρόσωπα, που μίλησαν
για προβοκάτσια και χονδροειδή ασέβεια προς τον Ιησού. Η οργάνωση που την
εξέδωσε, όμως, ανήγγειλε ότι θα την τοποθετήσει σε όσο το δυνατόν
περισσότερους ναούς, σε στάσεις λεωφορείων, σε σιδηροδρομικούς σταθμούς, σε
δρόμους και σε πλατείες.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16333N432</ED>
<ID>
ID:15410

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N43&aa=2</URL></REF>


Article

<CATEGORY>vin07</CATEGORY>

 <H2>Θυμίζει την Νταϊάνα
</H2>
Σόφι Ρος - Τζόουνς. Η μέλλουσα σύζυγος του πρίγκιπα Εδουάρδου μοιάζει
εκπληκτικά με την πριγκίπισσα Νταϊάνα

ΦΑΙΝΕΤΑΙ πως ο τελευταίος εργένης της βρετανικής βασιλικής οικογένειας πήρε τη
μεγάλη απόφαση. Ύστερα από δεσμό πέντε ετών, ο πρίγκιπας Εδουάρδος ανακοίνωσε
χθες πως σκοπεύει να παντρευτεί σύντομα την εκλεκτή της καρδιάς του:
ονομάζεται Σόφι Ρις - Τζόουνς και το πρώτο πράγμα που προσέχει κανείς επάνω
της είναι η εκπληκτική της ομοιότητα με την πριγκίπισσα Νταϊάνα. Ψηλή, με
κοντά ξανθά μαλλιά, γλυκό χαμόγελο και αναμφισβήτητη γοητεία, η 33χρονη Ρις -
Τζόουνς έχει πίσω της μια επιτυχημένη καριέρα στον τομέα των δημοσίων σχέσεων.
Έχει, όμως, και έναν αέρα αυτοπεποίθησης που σίγουρα δεν διέκρινε την Νταϊάνα,
στην αρχή ­ τουλάχιστον ­ της σχέσης της με τον πρίγκιπα Κάρολο. Όπως
αναφέρεται στη σχετική δήλωση της βασιλικής οικογένειας, το ζευγάρι πρόκειται
να παντρευτεί το αργότερο έως το καλοκαίρι. Και επέλεξε ως τόπο τέλεσης του
μυστηρίου το παρεκκλήσι του Αγίου Γεωργίου, στο κάστρο των Ουίνδσορ.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16333N433</ED>
<ID>
ID:15450

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N43&aa=3</URL></REF>


Article

<CATEGORY>vin07</CATEGORY>

 <H2>Έλληνας σχεδιαστής κατακτά τον κόσμο της μόδας
</H2>
«ΜΠΟΡΕΙ ΝΑ μην έχετε ακούσει για τον Κώστα Μουρκούδη, αλλά να είστε βέβαιοι
ότι θα ακούσετε». Ξεκινώντας με τη φράση αυτή, η αγγλική «Γκάρντιαν» αφιέρωσε
χθες τις σελίδες της για τη μόδα στον ελληνικής καταγωγής σχεδιαστή μόδας.
Μολονότι έχει παρουσιάσει έως τώρα μόνο μία επίδειξη γυναικείων ρούχων ­
πέρυσι τον Οκτώβριο ­ και η πρώτη με ανδρικά ρούχα αναμένεται «με
ανυπομονησία» από τα έντυπα μόδας αργότερα, αυτόν τον μήνα στο Παρίσι, ο
θόρυβος γύρω από το όνομά του αυξάνεται διαρκώς αφότου ίδρυσε τη δική του
φίρμα, πριν από πέντε σεζόν, στις αρχές του 1997. Οι δημιουργίες του κατέχουν
ήδη περιφανή θέση σε πολλά καταστήματα και η σύγχρονη «βίβλος» της μόδας, το
περιοδικό «Women's Wear Daily», του αφιέρωσε εγκωμιαστικά σχόλια. Γιος ενός
Έλληνα μηχανικού, ο Κώστας Μουρκούδης γεννήθηκε πριν από 39 χρόνια στη Δρέσδη
της τότε Ανατολικής Γερμανίας. Διέφυγε με τους γονείς του στο Δυτικό Βερολίνο,
σπούδασε για λίγο Χημεία για να τους κάνει τη χάρη, διέκοψε, πήγε σε μια σχολή
μόδας και κατέληξε να δουλεύει με τον διάσημο Αυστριακό μόδιστρο Χέλμουτ
Λανγκ. Σταμάτησε τη συνεργασία αυτή έπειτα από επτά χρόνια γιατί έπρεπε να
ταξιδεύει συνεχώς «και ο γιος μου, ο Λουκάς (11 χρόνων σήμερα), με χρειαζόταν»
επιμένει: «Προτιμώ να περνώ τα σαββατοκύριακά μου παίζοντας ποδόσφαιρο με τον
γιο μου, παρά να πηγαίνω στα πάρτι της μόδας».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16333N434</ED>
<ID>
ID:15476

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N43&aa=4</URL></REF>


Article

<CATEGORY>vin07</CATEGORY>

 <H2>Χαλαρώνει το εμπάργκο εναντίον Κούβας
</H2>
ΧΑΛΑΡΩΣΗ του αμερικανικού εμπάργκο κατά της Κούβας ανακοίνωσε χθες ο πρόεδρος
Κλίντον. Όμως, η Αμερικανίδα υπουργός Εξωτερικών Μαντλίν Ολμπράιτ δήλωσε ότι
οι ΗΠΑ «θα διατηρήσουν την πίεση υπέρ μιας δημοκρατικής αλλαγής» στην Κούβα. Η
ίδια διευκρίνισε ότι θα «χρηματοδοτηθούν κατάλληλα» ΜΜΕ που εδρεύουν στο
έδαφος των ΗΠΑ και δεν υποστηρίζουν πολιτικά τον Κουβανό πρόεδρο Φιντέλ
Κάστρο, και «θα αυξηθεί ο αριθμός των πομπών».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16333N435</ED>
<ID>
ID:15489

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N43&aa=5</URL></REF>


Article

<CATEGORY>vin07</CATEGORY>

 <H5>ΜΙΣΕΛ ΟΥΕΛΜΠΕΚ
</H5><H2>ΠΡΟΣΩΠΑ
</H2><H2>Μια καταδίκη της «γενιάς '68»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Το χαρακτήρισαν «πολιτικά απαράδεκτο», «άσεμνο», «ρατσιστικό»· ωστόσο οι
Γάλλοι αγόρασαν, μέσα σε τρεις μήνες, 250.000 αντίτυπα του βιβλίου του Μισέλ Ουελμπέκ.

Μισέλ Ουελμπέκ. Για την «υπόθεση Ουελμπέκ» χύθηκε στη Γαλλία τόσο μελάνι
όσο και για την «υπόθεση Λιουίνσκι»

ΤΑ ΤΕΛΕΥΤΑΙΑ χρόνια, λίγα βιβλία έχουν τόσο συζητηθεί στη Γαλλία. Εξαιτίας της
αντιδραστικής ιδεολογίας που το διαπνέει και χάρη στην αμφιλεγόμενη
προσωπικότητα του συγγραφέα του, «Τα Στοιχειώδη Σωματίδια» («Les Particules
Elementaires» του Michel Houellebeck, εκδ. Flammarion) χαρακτηρίσθηκε από
«μυθιστόρημα μιας ολόκληρης εποχής» έως «αντιδραστική μπροσούρα». Το έγκυρο
μηνιαίο «Lire» το ανακήρυξε πάντως πρόσφατα «βιβλίο της χρονιάς». Ο 40χρονος
Ουελμπέκ χαρακτηρίζεται από πολλούς αρχηγός μιας «νέας γενιάς» πολιτικά
αδέσμευτων συγγραφέων που βλέπουν τηλεόραση, χειρίζονται κομπιούτερς,
περιπλανώνται στον κυβερνοχώρο και δεν κάθονται πλέον στα καφέ συζητώντας για
το νόημα της ζωής ­ φαίνεται πως η ζωή προχώρησε αφήνοντας πίσω το νόημά της
κι αυτούς που το αναζητούν.

«Τα Στοιχειώδη Σωματίδια» είναι μια ευφυής, φρικιαστική, πορνογραφική, αστεία,
κοινωνιολογική επισκόπηση των τελευταίων 30 ετών και μια κατηγορηματική
καταδίκη της γενιάς του '68. Ο Ουελμπέκ, ο οποίος ανατράφηκε από τον παππού
του στον οποίο τον εγκατέλειψαν οι «σεξουαλικά απελευθερωμένοι» ­ όπως τους
χαρακτηρίζει ­ γονείς του, κατηγορεί τους μπήτνικ ως «εκπροσώπους του κακού»,
θεωρεί τους «σήριαλ κίλλερ» ως τη «λογική εξέλιξη των χίππυς της δεκαετίας του
'60», καταφέρεται εναντίον της σεξουαλικής απελευθέρωσης και καταδικάζει τον
20ό αιώνα για «τον αμοραλισμό, τον ατομικισμό, την ελευθέρια και αντικοινωνική
όψη του». Για τον 21ο αιώνα προτείνει τις... αρετές της ευγονικής: τη
δημιουργία, μέσω κλωνισμού, ενός αυτοαναπαραγόμενου είδους, πολύ παρόμοιου με
τους ανθρώπους. Τα άτομα του είδους αυτού θα είναι αθάνατα, άρα δεν θα
ανταγωνίζονται μέσω του σεξ για την επιβίωση, και θα είναι απελευθερωμένα από
πόνο, φθόνο, βαναυσότητα και ματαιοδοξία. «Γνωρίζω τις κλασικές αντιρρήσεις»,
λέει ο Ουελμπέκ, «αλλά μου φαίνεται ότι τα πλεονεκτήματα από την τροποποίηση
του γενετικού κώδικα υπερβαίνουν κατά πολύ τις αντιρρήσεις».

Η «γενιά του '68» εξανέστη ­ «Ειλικρινά πίστευα ότι είχαν όλοι πεθάνει»,
σαρκάζει ο Ουελμπέκ, ο οποίος εκδιώχθηκε από τους ομοτέχνους του στην ομάδα
της «Perpendiculaire» («Κάθετος»), της σημαντικότερης γαλλικής λογοτεχνικής
επιθεώρησης. Οι «κακές γλώσσες» υποστηρίζουν ότι, χωρίς τις πολεμικές, το
βιβλίο του μπορεί να είχε άλλη τύχη στα βιβλιοπωλεία. Πάντως ο συγγραφέας
βρίσκεται τώρα στην Κούβα με τη νέα σύζυγό του. Θα ξεκουραστεί, λέει, και θα
διαβάσει: «Προτιμώ να διαβάζω παρά να γράφω. Το διάβασμα αλλάζει την άποψή σου
για τον κόσμο. Το γράψιμο δεν αλλάζει τίποτε. Παρ' εκτός, βέβαια, όταν σε
κάνει πλούσιο».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16333N441</ED>
<ID>
ID:15360

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N44&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Εικονικοί πολίτες
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Μπαίνουμε στην τρίτη χιλιετία με πολίτες που ενδιαφέρονται αποκλειστικά για
τα συμφέροντά τους. Πολίτες που ξέρουν όλο και λιγότερα πράγματα και πιστεύουν
μόνο αυτά που βλέπουν στην τηλεόραση».

Ο σώζων εαυτόν... (σκίτσο από το «Νιου Στέητσμαν»)

Ο ΤΖΟΒΑΝΙ Σαρτόρι δεν μάσησε ποτέ τα λόγια του. Πιστεύει, για παράδειγμα, ότι
με δεδομένο πως δεν υπάρχει ένα Διεθνές Ποινικό Δικαστήριο, ο Πινοσέτ θα
πρέπει να δικαστεί στη Χιλή και όχι στην Ισπανία που δεν έχει καμιά
δικαιοδοσία πάνω του. Συγγραφέας του βιβλίου «Homo Videns», στο οποίο αναλύει
την επίδραση της τηλεόρασης στην πολιτική και τον πολιτισμό, ο Ιταλός
φιλόσοφος που μοιράζεται τον χρόνο του ανάμεσα στην πατρίδα του και τις
Ηνωμένες Πολιτείες έχει βαλθεί να καταπολεμήσει τη βλακεία. Γνωρίζοντας,
φυσικά, ότι οι βλακείες έχουν μεγαλύτερο κοινό από την έξυπνη σκέψη.

Το πρώτο πρόβλημα, λέει ο Σαρτόρι στην «Ελ Παΐς», είναι η ποιότητα της
δημοκρατίας. Μ' ένα καλό Σύνταγμα μπορείς να τη βελτιώσεις, αλλά δεν μπορείς
να αλλάξεις τους ανθρώπους. Τα τελευταία 60 με 70 χρόνια όλοι συζητούν για την
εκλογή των πολιτικών ηγετών και κανείς δεν θέτει το ζήτημα της επιλογής τους.
Μια εκλογή, όμως, θα έπρεπε να αποτελεί ταυτόχρονα και επιλογή. Ακόμη και στον
Μεσαίωνα επικρατούσε η αρχή ότι το μεγαλύτερο μέρος μιας κοινωνίας πρέπει να
εκλέγει το καλύτερο μέρος της. Η δημοκρατία δεν πρέπει επίσης να
αντιμετωπίζεται ως μια έννοια που παράγει πλούτο, γιατί τότε αποτυγχάνει.
Δημοκρατικοί και φτωχοί, ναι. Αν όμως θέλουμε όλοι να είμαστε δημοκρατικοί και
πλούσιοι, το πράγμα δεν περπατάει.

«Βιντεόπαιδο», «βιντεοπολιτική», «εικονικός πολίτης», «βιντεοκόμμα», είναι
νεολογισμοί που δημιούργησε ο συγγραφέας για να περιγράψει τη σημερινή
πραγματικότητα: μια πραγματικότητα που καθορίζεται από την τηλεόραση και το
Internet. Η πρώτη παίζει ουσιαστικό ρόλο όχι γιατί την παρακολουθεί πολύς
κόσμος, αλλά γιατί ένα παιδί που σε ηλικία τριών ετών αρχίζει να βλέπει
τηλεόραση τρεις ώρες την ημέρα αποκτά μια εικόνα του κόσμου αποκλειστικά μέσα
απ' αυτήν. Έχουμε έτσι ένα νέο άνθρωπο που έχει χάσει την ικανότητα να
καταλαβαίνει αφηρημένες έννοιες. Πραγματικό είναι μόνο αυτό που βλέπει. Τα
υπόλοιπα δεν υπάρχουν και, εν πάση περιπτώσει, δεν τον ενδιαφέρουν.

Η λειτουργία του Internet, από την άλλη πλευρά, εξαρτάται από τη χρήση του. Αν
το χρησιμοποιείς με έξυπνο τρόπο, είναι καταπληκτικό. Αν όμως ο χρήστης είναι
το «βιντεόπαιδο» που έχει ανατραφεί με την τηλεόραση και το μόνο που θέλει
είναι να παίζει και να κοιτάζει εικόνες, τα αποτελέσματα είναι καταστροφικά. Ο
εκπαιδευτικός ρόλος του Διαδικτύου χάνεται και δεν μένει παρά ένας σωρός από βλακείες.

Ο φιλόσοφος δεν θα μπορούσε να μην πει μια λέξη και για τον πρωθυπουργό του.
Αυτός ο Ντ' Αλέμα ­ λέει ­ είναι υπερβολικά σίγουρος για τον εαυτό του. Όταν
κάτι δεν πάει καλά, φταίνε πάντα οι άλλοι που δεν τον καταλαβαίνουν ή δεν
είναι στο ύψος των περιστάσεων. Όποιος δεν παραδέχεται όμως τα λάθη του δεν
μαθαίνει ποτέ.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16333N442</ED>
<ID>
ID:15411

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N44&aa=2</URL></REF>


Article

<CATEGORY>vin07</CATEGORY>

 <H5>Η αξία της σιωπής...
</H5><H5>Η μόνη οδός...
</H5><H5>Ο Κενζαμπούρο Όε...
</H5><H5></H5><H5>Θα ήταν...
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... δεν πρέπει να υποτιμάται, λέει ο Κενζαμπούρο Όε. Είναι ανυπολόγιστη. Και
φαίνεται αυτό καθαρά όχι μόνο όταν κάποιος σιωπά αυτόνομα, από μόνος του, αλλά
και όταν είναι σε θέση να σιωπά διαλεγόμενος, καθώς συζητεί δηλαδή με άλλους.
Ο μεγάλος Ιάπωνας συγγραφέας αποφαίνεται για το θέμα αυτό σε μια επιστολή του
όπου απαντά στον Ισραηλινό Αμώς Οζ ­ ο οποίος του είχε γράψει τελευταία
αναπτύσσοντας μερικές σκέψεις του για το κλείσιμο του αιώνα. Η αλληλογραφία
των δύο συγγραφέων δημοσιεύθηκε στην «Ασάχι Σιμπούν», και αποσπάσματά της
εμφανίσθηκαν στον ευρωπαϊκό Τύπο. Τι αιώνας κι αυτός! έγραφε ο Οζ. Όλο
συγκρούσεις και καταστροφές. Βαλκανικοί πόλεμοι, παγκόσμιες συρράξεις,
Χιροσίμες, Κορέες, Μέση Ανατολη, Βοσνίες... Ένα περιβόλι από αίμα.

... για να ξεπεράσουμε αυτή την τρέλα, κατά τον Οζ, είναι «να ξαναβρούμε την
ικανότητα να γελάμε και να ονειρευόμαστε, να απαλλαγούμε από τον φανατισμό και
να καλλιεργήσουμε την τέχνη του συμβιβασμού ­ γιατί ο συμβιβασμός είναι
σύμφυτος με τη ζωή». Δεν έχει αντίρρηση φυσικά ο Όε. Ο Νομπελίστας του '94
«συμβιβάζεται» ευχαρίστως με τον Οζ. Πού θα βρεθεί όμως ­ ρωτά ­ η ψυχική
ηρεμία και η πνευματική ωριμότητα που είναι αναγκαίες για να κερδηθούν όλα
αυτά, το χιούμορ, τα όνειρα, η διαλλακτικότητα; «Στη σιωπή» απαντά ο ίδιος.
Διότι «έχουμε μιλήσει πολύ». Το έχουμε παρακάνει. Και μιλώντας, πιστεύει ο Όε,
λέμε πράγματα σκληρά. Πληγώνουμε, γκρεμίζουμε, τσακίζουμε. Και μιλώντας,
επίσης, παραλείπουμε τα έργα, που θα ήταν ίσως πολύ προτιμότερα από τα λόγια.
Και μιλώντας, τέλος, δεν προλαβαίνουμε να σκεφθούμε. Έτσι, εκεί που απαιτείται
περισυλλογή, φυτρώνει έρις. Ξεπηδούν παραλογισμοί και αντιφάσεις. «Κοιτάξτε. Η
Ιαπωνία μετά τη Χιροσίμα απεχθάνεται τους εξοπλισμούς. Αλλά έχει "ειδικές
δυνάμεις". Το Ισραήλ μετά το Άουσβιτς θέλει ειρήνη. Αλλά και πυρηνικά όπλα».

... παλαιότερα, πίστευε περισσότερο στα λόγια. Τώρα έχει τον σκεπτικισμό του
Άμλετ. «Words, words, words...». Όλοι μιλούν, αλλά ο κόσμος ελάχιστα έγινε
ασφαλέστερος. «Πρέπει να βρούμε χρόνο να σιωπούμε. Θα βοηθήσει». Καλός ο
διάλογος, αλλά πρέπει να έχεις σκεφτεί προηγουμένως ­ όχι την ώρα που μιλάς.
Οι πιο ψύχραιμοι, οι πιο ώριμοι, κάτι καταφέρνουν. Όλο και αργούν λιγάκι να
μιλήσουν ­ ή ν' απαντήσουν. Με τις σιωπές μπορείς να κάνεις ακόμη και διάλογο
κατά τον Όε. Έτσι, να μη μιλά κανείς. Να κάθονται όλοι εκεί, και απλώς να
«αισθάνονται». Να συλλαμβάνουν με κεραίες. Να ανταλλάσσουν ιδέες χωρίς να τις
προφέρουν. «Μπορώ να φανταστώ ακόμη και συνέδριο, με αντιπροσώπους που δεν θα
μιλούν. Όπου θα έχει αναγνωριστεί σε όλους δικαίωμα σιωπής».

... αξιοθέατο αυτό το συνέδριο του Όε. Βουβοί ρήτορες θ' ανεβαίνουν ένας ένας
στο βήμα. Θα στέκουν αρκετή ώρα μπροστά στο ακροατήριο χωρίς να βγάζουν λέξη.
Κατόπιν, όταν κρίνουν ότι... σιώπησαν αρκετά, θα επιστρέφουν στις θέσεις τους
υπό τα θυελλώδη χειροκροτήματα των ομοϊδεατών τους. Κάποια στιγμή, βέβαια, τα
λόγια θα έρθουν και αυτά ­ και ίσως να είναι σοφώτερα απ' ό,τι αν δεν είχαν
μεσολαβήσει τόσες σιωπές. Έτσι κι αλλοιώς, θα έχει προχωρήσει τουλάχιστον
κάποια διαδικασία συμβιβασμού ­ που θα ικανοποιήσει και τον Οζ. «Και κάτι
ακόμη ­ λέει ο Όε. ­ Με τη σιωπή θα βρούμε χρόνο για προσευχή. Και λέγοντας
προσευχή, φυσικά, εννοώ την προσευχή και των αθέων ­ στους οποίους συμβαίνει
να ανήκω».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16333N443</ED>
<ID>
ID:15451

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N44&aa=3</URL></REF>


Article

<CATEGORY>vin08</CATEGORY>

 <H5>ΑΡΧΙΖΟΥΝ ΣΗΜΕΡΑ ΣΤΗΝ ΑΘΗΝΑ ΜΕΤΑ ΤΟΝ ΠΕΙΡΑΙΑ
</H5><H2>Εκπτώσεις έως 50%
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Μία πλούσια αγορά με κάθε είδους φίρμα και προϊόν είναι η αγορά της Αθήνας,
του Πειραιά και των άλλων δήμων. Ειδικά στα ρούχα και τα παπούτσια, που οι
Αθηναίοι έμποροι ξεκινούν επισήμως σήμερα τις εκπτώσεις, οι καταναλωτές
μπορούν να βρουν τα πλέον επώνυμα ή λιγότερο γνωστά προϊόντα στις περυσινές τιμές.

ΣΤΟ μεταξύ οι εκπτώσεις στον Πειραιά ξεκίνησαν ήδη από την Δευτέρα, ενώ αρκετά
καταστήματα των Αθηνών κάνουν εκπτώσεις από 20%-50% από την εβδομάδα που
προηγήθηκε της παραμονής των Χριστουγέννων. Με την μέθοδο των προσφορών και
χωρίς να αναφέρουν απλώς την λέξη έκπτωση, πολλά καταστήματα, κυρίως φίρμες ή
αλυσίδες, διαφήμιζαν χαμηλότερες τιμές και ευκολίες για αγορές από 6-12
μηνιαίες άτοκες δόσεις με πιστωτική κάρτα. Είναι η πολλοστή φορά που
μεμονωμένα καταστήματα «σπάνε» τις εκπτώσεις. Το 1998 μάλιστα το θέμα έφθασε
μέχρι και τα δικαστήρια εναντίον συγκεκριμένων επιχειρήσεων που είχαν
ξεκινήσει προσφορές και διαφήμιζαν μειωμένες τιμές πριν ξεκινήσουν οι
εκπτώσεις. Αυτήν τη φορά όμως όταν κάποιες από τις μεγαλύτερες επιχειρήσεις
εμφάνισαν νέες μειωμένες τιμές, ακολούθησαν αμέσως και πολλές μικρές
επιχειρήσεις στην προσπάθειά τους να αντιμετωπίσουν τον ανταγωνισμό.

Αυτό, όπως παρατηρούν πολλοί έμποροι, δίχασε την αγορά και δημιούργησε μία
εικόνα με δύο όψεις στους δρόμους της Αθήνας. Έτσι, από την μία πλευρά υπήρχαν
οι επιχειρήσεις που είχαν ταμπέλες και παρουσίαζαν νέες τιμές και δίπλα
ακριβώς υπήρχαν εμπορικά που δεν είχαν ακόμα βάλει νέες τιμές.

Η εικόνα αυτή ήταν φανερή και στην τιμοληψία που επιχείρησαν «ΤΑ ΝΕΑ» στους
εμπορικούς δρόμους της Αθήνας, προχθές Τρίτη. Σε πολλά καταστήματα με επώνυμα
ρούχα υπήρχαν οι παλιές και οι νέες τιμές και ταμπέλες με το ανώτερο ποσοστό
της έκπτωσης και 5 μέτρα δίπλα, στον ίδιο ακριβώς δρόμο, έβρισκες καταστήματα
με επίσης επώνυμα ρούχα που δεν έκαναν ακόμα εκπτώσεις.

Ωστόσο, οι τιμές ήταν από σχετικά καλές μέχρι εξαιρετικές. Αυτό ισχύει και για
τα προϊόντα με «όνομα» όπως και για τα λιγότερο γνωστά ρούχα και παπούτσια.
Έτσι για παράδειγμα, τα μπλού τζιν παντελόνια Levi's 501 μπορεί να βρει ο
καταναλωτής με τιμή στις 21.900 δρχ., που είναι τιμή φθηνότερη από την
αντίστοιχη με την οποία μπορούσε να βρει το ίδιο προϊόν πριν από τρία χρόνια.
Επίσης το ίδιο συμβαίνει και με τα εισαγόμενα loafers Sebago, που στοιχίζουν
28.000 δρχ. ή τα επίσης εισαγόμενα μποτάκια Timberland που οι καταλωτές
μπορούν να βρουν με 44.000 δρχ.

Οι καταναλωτές που βρίσκουν ακριβά τα επώνυμα προϊόντα μπορούν να αγοράσουν σε
πολύ λογικές τιμές ρούχα και παπούτσια με λιγότερο γνωστή ετικέτα. Οι
καταναλωτές μπορούν να αγοράσουν παντελόνια τζιν από 8-9.000 δρχ. και
αντίστοιχης σχεδίασης παπούτσια από 15-21.000 δρχ. Στα ίδια επίπεδα ήταν οι
τιμές πέρυσι.

Υπενθυμίζεται ότι οι εκπτώσεις θα διαρκέσουν μέχρι τις 28 Φεβρουαρίου, δηλαδή
οι τιμές θα είναι μειωμένες για τα χειμερινά ρούχα για 7 εβδομάδες. Οι
εκπτώσεις όσο θα πλησιάζουν προς την λήξη τους τόσο μεγαλύτερες θα είναι, αλλά
οι καταναλωτές θα έχουν λιγότερες πιθανότητες να βρουν στα μαγαζιά το νούμερό
τους ή το σχέδιο που τους αρέσει. Ωστόσο, πέρα από το ποσοστό της έκπτωσης που
μπορεί να είναι ακόμα και 60%, τον μεγαλύτερο ρόλο παίζει πάντοτε η τελική
τιμή σε συνδυασμό με την ποιότητα του προϊόντος.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16333N451</ED>
<ID>
ID:15371

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N45&aa=1</URL></REF>


Article

<CATEGORY>vin08</CATEGORY>

 <H2>Μεγάλοι όγκοι συναλλαγών για το ευρώ, αλλά πτώση έναντι του δολαρίου
</H2>
ΥΣΤΕΡΑ από τρεις ημέρες ζωής, το ενιαίο ευρωπαϊκό νόμισμα μοιάζει να κατακτάει
τις αγορές, μολονότι σημείωσε χθες ελαφρές απώλειες έναντι του αμερικανικού νομίσματος.

Αισθητά αυξημένος ήταν ο όγκος συναλλαγών σε ευρώ, το οποίο όμως έκλεισε στο
χαμηλότερο επίπεδο από την έναρξη της διαπραγμάτευσής του έναντι του δολαρίου.
Το ευρωπαϊκό νόμισμα ήταν χθες στα 1,1699 δολάρια έναντι 1,1765 δολαρίων τη Δευτέρα.

Ο Ιάπωνας υπουργός Οικονομικών Κιίτσι Μιγιαζάουα δήλωσε χθες ότι η εμφάνιση
του ενιαίου ευρωπαϊκού νομίσματος είναι ένας από τους παράγοντες που οδήγησαν
στην πρόσφατη ενίσχυση του γιεν έναντι του αμερικανικού δολαρίου. Το ιαπωνικό
νόμισμα θεωρείται πιθανό να ενισχυθεί περαιτέρω έναντι του ευρώ και του
δολαρίου, καθώς εκφράζονται ανησυχίες για την πορεία της αμερικανικής
οικονομίας, αυξάνονται τα μακροπρόθεσμα ιαπωνικά επιτόκια και αναμένεται
χαλάρωση της πιστωτικής πολιτικής στην ζώνη του ευρώ.

Το ευρώ πρέπει να είναι εύρωστο, προκειμένου «να ξεφύγει από την
καταδυνάστευση του δολαρίου», αλλά δεν πρέπει να είναι υπερτιμημένο,
υποστηρίζει ο Γάλλος πρωθυπουργός Λιονέλ Ζοσπέν σε συνέντευξή του που
δημοσιεύεται σήμερα στην εφημερίδα «Λε Μοντ».

Σύμφωνα με τον Ζοσπέν, το ευρώ δεν θα πρέπει να είναι ένα «ασθενές νόμισμα, αν
θέλει να γίνει αποθεματικό νόμισμα όπως είναι το δολάριο». Το σημαντικό, είπε,
είναι να παγιωθεί μία καλή ισοτιμία, για μία μακρά περίοδο, μεταξύ του ευρώ
και του δολαρίου, αλλά και του γιεν.

ΠΕΡΙΟΔΕΙΑ ΤΟΥ ΟΜΠΟΥΤΣΙ

Ο Ιάπωνος πρωθυπουργός Κέιζο Ομπούτσι αρχίζει σήμερα περιοδεία στην Ευρώπη,
διάρκειας μιας εβδομάδας, την ώρα που στην ευρωπαϊκές πρωτεύουσες επικρατεί
κλίμα ευφορίας για τα πρώτα βήματα του ενιαίου νομίσματος ­ του ευρώ.

«Καθώς το ταξίδι πραγματοποιείται συγχρόνως με τη γέννηση του ευρώ, θέματα που
αφορούν στο παγκόσμιο χρηματοοικονομικό σύστημα θα είναι τα βασικά που θα
απασχολήσουν τον Ιάπωνα πρωθυπουργό», δήλωσε ο Ακιτάκα Σαΐκι, αναπληρωτής
εκπρόσωπος του Ομπούτσι.

Κυβερνητικοί αξιωματούχοι ανέφεραν ότι ο Ομπούτσι στις συναντήσεις που θα έχει
με τους Ευρωπαίους ηγέτες, αναμένεται πως θα ζητήσει στενότερη συνεργασία ως
προς το νομισματικό σύστημα, για να διασφαλιστεί η σταθερότητα των τριών
νομισμάτων ­ του ευρώ, του δολαρίου και του γιεν ­ που έχουν καίρια σημασία
στην παγκόσμια αγορά.

Ο Κέιζο Ομπούτσι θα επισκεφθεί τη Γαλλία, την Ιταλία και τη Γερμανία και θα
συναντηθεί με τον Γάλλο πρόεδρο Ζακ Σιράκ, τον Ιταλό πρωθυπουργό Μάσιμο Ντ'
Αλέμα και τον Γερμανό καγκελάριο Γκέρχαρντ Σρέντερ.

Ο Κέιζο Ομπούτσι θα εκφράσει την υποστήριξή του προς το ευρώ, αλλά θα
επισημάνει στους Ευρωπαίους ομολόγους του ότι η Ιαπωνία δεν θα μείνει αδρανής
επιτρέποντας την περιθωριοποίηση του γιεν, στη σκιά του ευρώ και του δολαρίου,
όπως δήλωσε ο εκπρόσωπος του Ομπούτσι.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16333N452</ED>
<ID>
ID:15421

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N45&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Εγρήγορση για την πρόκληση του ευρώ
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

Η ΑΔΥΝΑΜΙΑ ή ανικανότητα ένταξης της χώρας μας στην πρώτη ζώνη του ευρώ
επιβάλλει, σαν πείσμα, εντατικότερη προσπάθεια και μεγαλύτερη εγρήγορση έως το
2001, όταν προβλέπεται ότι θα ανταποκριθεί η Ελλάδα στην πρόκληση της
Οικονομικής και Νομισματικής Ένωσης. Ορθώς, συνεπώς, ο διοικητής της Τραπέζης
της Ελλάδος κ. Λουκάς Παπαδήμος επεσήμανε και πάλι ότι θα συνεχιστεί η
αντιπληθωριστική πολιτική της Κεντρικής Τράπεζας.

Πράγματι, η ολοκλήρωση της πορείας της χώρας μας προς την Οικονομική και
Νομισματική Ένωση έως το 2001 αποτελεί άμεση πρόκληση, για την αντιμετώπιση
της οποίας χρειάζεται αυστηρή νομισματική πολιτική, προώθηση με ταχύτερους
ρυθμούς των μέτρων δημοσιονομικής εξυγίανσης και των διαρθρωτικών ρυθμίσεων
που έχουν εξαγγελθεί για τον οργανωτικό και λειτουργικό εκσυγχρονισμό των
δημόσιων οργανισμών, τον εξορθολογισμό των δημόσιων δαπανών και την
απελευθέρωση των δυνάμεων της αγοράς.

Η προώθηση των μέτρων αυτών είναι αναγκαία όχι μόνο για την ταχεία επιβράδυνση
του πληθωρισμού και τη διαμόρφωσή του σε επίπεδα κάτω του 2% έως το τέλος του
1999, αλλά και για την εξασφάλιση υψηλού και διατηρήσιμου ρυθμού οικονομικής
ανάπτυξης, τη μείωση του δημόσιου ελλείμματος και του δημόσιου χρέους και την
αύξηση της παραγωγικότητας και της ανταγωνιστικότητας. Τότε μόνο θα έχει
μόνιμα και σημαντικότερα αποτελέσματα η εφαρμοζόμενη αυστηρή συναλλαγματική
και νομισματική πολιτική.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16333N453</ED>
<ID>
ID:15474

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N45&aa=3</URL></REF>


Article

<CATEGORY>vin08</CATEGORY>

 <H5>ΤΑ ΜΕΡΙΔΙΑ ΣΤΗΝ ΑΓΟΡΑ ΑΥΤΟΚΙΝΗΤΩΝ
</H5><H2>180.541 νέα Ι.Χ. το '98
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Τις 180.541 έφθασαν οι πωλήσεις καινούργιων επιβατικών αυτοκινήτων το 1998.

Αρα παρουσίασαν έτσι αύξηση της τάξης του 11,2% σε σχέση με το 1997 (162.338),
όπως προκύπτει από τα επίσημα στοιχεία που έδωσε στη δημοσιότητα ο Σύνδεσμος
Εισαγωγέων Αντιπρόσωπων Αυτοκινήτων.

Η αύξηση των πωλήσεων αποτελεί σημαντική εξέλιξη, αν αναλογισθεί κάποιος ότι
επιτεύχθηκε σε μια δύσκολη χρονιά, που «σημαδεύθηκε» από γεγονότα που είχαν
άμεσο αντίκτυπο στο αυτοκίνητο, όπως: Η υποτίμηση της δραχμής την άνοιξη που
ανέβασε τις τιμές και η αλλαγή του φορολογικού καθεστώτος τον Νοέμβριο, που
είχε σαν αποτέλεσμα την μείωση των τιμών από 2,5% έως και 13%, αφού όμως
μεσολάβησε ένα διάστημα αβεβαιότητας. 
Η Τογιότα κατέλαβε για δεύτερη συνεχή χρονιά την πρώτη θέση, αυξάνοντας τις
πωλήσεις της κατά 22,4%. Στη δεύτερη θέση βρέθηκε η Χιουντάι, με αύξηση των
πωλήσεών της σε σχέση με το 1997 κατά 39,9%, ενώ η Φίατ υποχώρησε στην τρίτη
(από την δεύτερη θέση). 
Το μεγαλύτερο ποσοστό αύξησης σε σχέση με το 1997 παρουσίασαν η Βόλβο που από
τα 105 αυτοκίνητα έφθασε τα 387 (268,5%) και η Νταεγού, που πούλησε την
περασμένη χρονιά 4.383 Ι.Χ. έναντι 1.868 το 1997 (134,6%).
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16333N461</ED>
<ID>
ID:15372

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N46&aa=1</URL></REF>


Article

<CATEGORY>vin08</CATEGORY>

 <H2>Όχι νέες αποθήκες στην Αττική, λέει το ΣτΕ
</H2>
ΔΕΝ επιτρέπεται η επιβάρυνση του Λεκανοπεδίου με νέες βιομηχανικές ή
βιοτεχνικές μονάδες, τονίζει το Συμβούλιο της Επικρατείας, μπλοκάροντας με
τρεις αποφάσεις του τη δημιουργία νέων αποθηκευτικών εγκαταστάσεων που
σχεδίαζαν τρεις βιομηχανίες. Το Ανώτατο Διοικητικό Δικαστήριο σημειώνει ότι
για νέες βιομηχανικές επιχειρήσεις ή επέκτασή τους στην ευρύτερη περιοχή της
πρωτεύουσας θα πρέπει να τηρούνται ρητώς οι διατάξεις του Προεδρικού
Διατάγματος 84/84, οι οποίες ορίζουν ότι στην Αττική είναι επιτρεπτές οι
βιομηχανικές-βιοτεχνικές επενδύσεις μόνον εφόσον «υπάγονται στις σημαντικές
παραγωγικές επενδύσεις που συμβάλλουν στην επιτάχυνση του ρυθμού ανάπτυξης της
εθνικής οικονομίας, υπό την έννοια της βιώσιμης ανάπτυξης».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16333N462</ED>
<ID>
ID:15422

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N46&aa=2</URL></REF>


Article

<CATEGORY>vin08</CATEGORY>

 <H5>Η ΦΟΡΝΤ ΦΕΡΕΤΑΙ ΝΑ ΠΑΙΡΝΕΙ BMW ΚΑΙ ΧΟΝΤΑ
</H5><H2></H2><H2>Γίγαντες αγοράζουν γίγαντες
</H2>
Ύστερα από ένα όργιο φημών και διαψεύσεων, φωτιά έχει πάρει το τοπίο της
διεθνούς αυτοκινητοβιομηχανίας, όπου η Φορντ φέρεται να εξαγοράζει την BMW και
την Χόντα, η Φίατ την Βόλβο και η Ντέμλερ-Κράισλερ την Νίσαν.

ΤΗΝ ΕΞΑΓΟΡΑ της γερμανικής BMW και της ιαπωνικής Χόντα ενδέχεται να
ανακοινώσει αυτή την εβδομάδα η αμερικανική αυτοκινητοβιομηχανία Φορντ Μότορς.
Σύμφωνα με πηγές της διοίκησης της Φορντ, τις οποίες επικαλείται το Γαλλικό
Πρακτορείο, οι σχετικές συμφωνίες έχουν ήδη ολοκληρωθεί.

Στο Μόναχο, πάντως, εκπρόσωπος της BMW διέψευσε ότι υπάρχει σχέδιο εξαγοράς
της γερμανικής αυτοκινητοβιομηχανίας από την Φορντ. «Πρόκειται για μια ιστορία
παλιά όσο και ο κατακλυσμός», τόνισε ο εκπρόσωπος και πρόσθεσε πως δεν έχει
γίνει καμία συζήτηση με την αμερικανική εταιρεία.

Ο διευθυντής της Φορντ Ζακ Νάσερ δήλωσε ότι η εταιρεία του πάντα αναζητούσε
καλές ευκαιρίες. Όμως, είπε, «αν και κολακευτικές, οι πρόσφατες φήμες μάς
αιφνιδίασαν». Πάντως, ο Νάσερ επιβεβαίωσε ότι η Φορντ έχει συζητήσει με την
Βόλβο, αλλά αρνήθηκε ότι αντικείμενο της συζήτησης ήταν η απορρόφηση της
σουηδικής εταιρείας από την αμερικανική.

Πηγές της διεύθυνσης της Φορντ ανέφεραν επίσης ότι σχεδιάζεται η εξαγορά μιας
βιομηχανίας πληροφορικής που έχει ιστορικούς δεσμούς με την αμερικανική αυτοκινητοβιομηχανία.

Παρόμοιες φήμες που κυκλοφόρησαν για την εξαγορά της ιαπωνικής Νίσαν από την
Ντέμλερ-Κράισλερ και της σουηδικής Βόλβο από την Φορντ ή την Φίατ, οδήγησαν
στα ύψη τις μετοχές της Βόλβο μαζί με τις μετοχές της BMW.

Η οικογένεια Κουάντ ελέγχει το 49% των μετοχών της BMW και δεν έχει λόγους για
να αναζητήσει άλλους συνεταίρους, δήλωσε αξιωματούχος της γερμανικής
εταιρείας, διαψεύδοντας τις φήμες περί εξαγοράς της.

Τις φήμες για επικείμενη εξαγορά της Χόντα από την Φορντ διέψευσε ο εκπρόσωπος
της ιαπωνικής εταιρείας Άντι Μπόιντ. 
Όμως ο πρόεδρος του αμερικανικού τμήματος της Νίσαν, Μινόρου Νακαμούρα,
αρνήθηκε να σχολιάσει τα σενάρια για συγχώνευση της εταιρείας του με την
Ντέμλερ-Κράισλερ. 
Οι δύο εταιρείες ήδη συζητούν για συνεργασία, στην οποία θα περιλαμβάνεται το
τμήμα παραγωγής φορτηγών της Νίσαν Ντίζελ.

Όλοι στην αυτοκινητοβιομηχανία φαίνεται να πιστεύουν ότι η πορεία προς τις
συγχωνεύσεις είναι αναπόφευκτη. Και οι περισσότεροι από αυτούς τη θεωρούν μία
θετική εξέλιξη. Όμως είναι πολύ δύσκολο να μαντέψει κανείς ποιες εταιρείες θα
βρεθούν μαζί «στο κρεβάτι» και με ποιους όρους.

Η άποψη που έχει διατυπωθεί ότι σε μερικά χρόνια δεν θα υπάρχουν παραπάνω από
πέντε-έξι μεγάλες αυτοκινητοβιομηχανίες ­ δύο στην Αμερική, δύο στην Ασία και
δύο στην Ευρώπη ­ μπορεί να μοιάζει υπερβολική. Όμως, το οικονομικό επιχείρημα
για την ριζική αναδιάρθρωση του κλάδου είναι πειστικό. 
Η παγκόσμια αυτοκινητοβιομηχανία έχει 40% πλεόνασμα παραγωγικής ικανότητας. 
Το μεγαλύτερο μέρος αυτού του πλεονάσματος βρίσκεται στην Ευρώπη, όπου η
παραγωγική ικανότητα ανέρχεται σε 22 εκατομμύρια αυτοκίνητα έναντι 16
εκατομμυρίων αυτοκινήτων πέρυσι. Σύμφωνα με έρευνα της συμβουλευτικής
εταιρείας KPMG, οι αυτοκινητοβιομηχανίες σε όλο τον κόσμο σχεδιάζουν να
κατασκευάσουν την προσεχή τριετία 15 εκατομμύρια αυτοκίνητα περισσότερα από τη
σχετική ζήτηση.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16333N471</ED>
<ID>
ID:15373

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N47&aa=1</URL></REF>


Article

<CATEGORY>vin08</CATEGORY>

 <H2>Συγχωνεύθηκαν Ηνίοχος και Ασπίς Πρόνοια
</H2>
ΤΗ ΣΥΓΧΩΝΕΥΣΗ των ασφαλιστικών εταιρειών Ασπίς Πρόνοια ΑΕΑΖ και Ηνίοχος ΑΕΑΖ
με απορρόφηση της πρώτης από την δεύτερη αποφάσισαν οι μέτοχοι των δύο
εταιρειών σε έκτακτες γενικές συνελεύσεις.

Από την συγχώνευση αυτή προκύπτει μία νέα ασφαλιστική εταιρεία που ονομάζεται
ΑΣΠΙΣ ΠΡΟΝΟΙΑ ΑΝΩΝΥΜΗ ΕΤΑΙΡΕΙΑ ΑΣΦΑΛΙΣΕΩΝ ΖΗΜΙΩΝ. Οι δύο συγχωνευόμενες
εταιρείες πραγματοποίησαν το 1998 σύνολο ασφαλιστικών εσόδων άνω των 4,5 δισ. δραχμών.

Με τη συγχώνευση η Διοίκηση του Ομίλου Ασπίς αποσκοπεί αφ' ενός μεν στην
ενίσχυση της παρουσίας του Ομίλου στην αγορά των γενικών ασφαλειών, αφ' ετέρου
δε στην μείωση των διαχειριστικών εξόδων και στην επίτευξη οικονομιών
κλίμακος. Με την κίνηση αυτή εξάλλου υλοποιείται και ένας από τους στόχους του
προγράμματος αναδιαρθρώσεως (Re-engineering) των ασφαλιστικών εταιρειών του
Ομίλου Ασπίς.

Όπως δήλωσε ο πρόεδρος και διευθύνων σύμβουλος της Ασπίς Πρόνοια κ. Παύλος
Ψωμιάδης «με την συγχώνευση δημιουργείται μία μεγάλη εταιρεία του Ομίλου Ασπίς
εξειδικευμένη στις γενικές ασφάλειες και ξεκινά η υλοποίηση ενός προγράμματος,
το οποίο έχει στόχο την επέκταση του δικτύου, την προώθηση σύγχρονων
ασφαλιστικών προγραμμάτων και την δραστηριοποίηση σε όλους τους κλάδους
ασφαλίσεων κατά ζημιών.

Στη σχετική ανακοίνωση σημειώνεται ότι όλες οι υποχρεώσεις της Ηνίοχος ΑΕΑΖ
που απορρέουν από ασφαλιστήρια συμβόλαια πελατών εξακολουθούν να ισχύουν και
κάτω από τη νέα ονομασία.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16333N472</ED>
<ID>
ID:15423

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N47&aa=2</URL></REF>


Article

<CATEGORY>vin08</CATEGORY>

 <H2>Τη Δευτέρα δωρεάν εισιτήρια της Εργατικής Εστίας
</H2>
ΑΡΧΙΖΕΙ τη Δευτέρα 11 Ιανουαρίου από την Εργατική Εστία η δωρεάν διανομή
εισιτηρίων θεάτρου χειμερινής περιόδου προς τους εργαζομένους, συνταξιούχους
και τα προστατευόμενα μέλη των οικογενειών τους. Η διανομή των εισιτηρίων θα
γίνεται καθημερινά τις εργάσιμες ημέρες και από τις 8.30 π.μ. έως τις 2 μ.μ.
για τους εργαζομένους και τους συνταξιούχους, από τα γραφεία διανομής του
Οργανισμού Εργατικής Εστίας. Διευκρινίζεται ότι θεατρικά εισιτήρια δικαιούνται
όσοι δεν θα πάρουν δελτία κοινωνικού τουρισμού ή εισιτήρια εκδρομών το 1999.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16333N473</ED>
<ID>
ID:15457

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N47&aa=3</URL></REF>


Article

<CATEGORY>vin08</CATEGORY>

 <H5>ΤΡΙΑ ΘΕΜΑΤΑ ΣΤΟ ΤΡΑΠΕΖΙ ΓΙΑ ΑΝΑΜΟΡΦΩΣΗ ΤΟΥ ΚΟΙΝΩΝΙΚΟ-ΑΣΦΑΛΙΣΤΙΚΟΥ ΣΥΣΤΗΜΑΤΟΣ
</H5><H2>Διάλογος για τις συντάξεις
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Τα όρια ηλικίας για πρόωρη συνταξιοδότηση ­ χωρίς να θιγούν ώριμα
συνταξιοδοτικά δικαιώματα ­ η χρηματοδότηση του συστήματος κοινωνικής
ασφάλισης αλλά και η εντυπωσιακή ανισότητα στις παροχές (συντάξεις, εφάπαξ,
επιδόματα κ.ά.) θα είναι τα τρία θέματα που θα τεθούν στο τραπέζι του
κοινωνικού διαλόγου για την αναμόρφωση του κοινωνικο-ασφαλιστικού συστήματος.

ΟΔΙΑΛΟΓΟΣ αναμένεται να αρχίσει εντός των προσεχών μηνών. Ήδη οι υπηρεσίες της
γενικής γραμματείας Κοινωνικών Ασφαλίσεων βρίσκονται σε ετοιμότητα, ώστε να
υλοποιήσουν το μίνι ασφαλιστικό νομοσχέδιο (έχει ήδη ψηφιστεί) αλλά και να
αρχίσουν τη διαδικασία οργάνωσης του διαλόγου για το λεγόμενο δεύτερο πακέτο
του Ασφαλιστικού.

Κύκλοι του υπουργείου Εργασίας-Κοινωνικών Ασφαλίσεων τόνιζαν ότι ο διάλογος
είναι «ειλικρινής και εξαντλητικός» και σε καμία περίπτωση δεν θα υπάρξουν
αιφνιδιασμοί. 
Πάντως διευκρινιζόταν ότι οι όποιες αποφάσεις ληφθούν δεν θα ισχύσουν πριν από
το έτος 2000. 
Το πνεύμα των μέτρων θα είναι να κλείσει η ψαλίδα των παροχών όσων
ασφαλίζονται μετά την 1.1.1993 με τους ήδη ασφαλισμένους πριν από την
1.1.1993. Αυτό σημαίνει ότι θα υπάρξουν και μέτρα επαχθή για χιλιάδες ασφαλισμένους.

Στον διάλογο για το δεύτερο πακέτο του ασφαλιστικού θα ληφθούν υπόψη οι
επιστημονικές μελέτες που έχουν κατά καιρούς συνταχθεί με άξονα την έκθεση του
καθηγητή κ. Γ. Σπράου, η οποία συντάχθηκε από ειδική επιστημονική επιτροπή με
απόφαση του Πρωθυπουργού κ. Κ. Σημίτη, αλλά και τεκμηριωμένες επιστημονικές
διαπιστώσεις για το φλέγον πρόβλημα του ασφαλιστικού συστήματος το οποίο
βρίσκεται στα πρόθυρα της κατάρρευσης.

Οι σημαντικότερες διαπιστώσεις απ' όλες αυτές τις μελέτες, οι οποίες θα
αποτελέσουν τον άξονα του διαλόγου για τη ριζική αναμόρφωση του
κοινωνικο-ασφαλιστικού συστήματος στη χώρα μας είναι οι εξής:

* Τίθεται η ανάγκη επιμήκυνσης του εργασιακού βίου με τη σειρά εξέτασης των
παρακάτω μέτρων προς αυτή την κατεύθυνση:

1 Εξάλειψη αντικινήτρων παραμονής στην εργασία.

2 Εξέταση περιπτώσεων συνταξιοδότησης χωρίς όρια ηλικίας.

3 Εξέταση ειδικών περιπτώσεων κλάδων εργαζομένων με χαμηλά όρια ηλικίας.

4 Εξέταση περιπτώσεων ειδικής μεταχείρισης μητέρων αλλά και εξίσωσης
γενικών ορίων ανδρών - γυναικών.

Προτείνεται η κατάργηση των βαρέων και ανθυγιεινών επαγγελμάτων μαζί με το
επασφάλιστρο και η ριζική επανεξέταση των συντάξεων αναπηρίας.

Στην έκθεση Σπράου τονίζεται ότι συγκριτικά με την Ευρωπαϊκή Ένωση κατηγορίες
ατόμων συνταξιοδοτούνται σε νεαρή ηλικία. Η νωρίτερη συνταξιοδότηση
επιτυγχάνεται με τους εξής τρόπους.

* Με ειδικές διατάξεις για κατηγορίες ατόμων (μητέρες).

* Για συγκεκριμένα επαγγέλματα (αεροσυνοδοί Ολυμπιακής, βαρέα και ανθυγιεινά επαγγέλματα).

* Με ειδικά όρια σε ταμεία εκτός ΙΚΑ.

* Μέσω συντάξεων αναπηρίας.

* Με ειδικές διατάξεις που έχουν σχέση με το χρόνο υπηρεσίας (35ετία, κ.λπ.).

* Σε κατηγορίες συντάξεων χωρίς όριο ηλικίας (π.χ. συντάξεις χηρείας, άγαμες θυγατέρες).

* Υπάρχει πλήρης ανισότητα στον τρόπο κατανομής των κοινωνικών πόρων που για
ορισμένα Ταμεία είναι σχεδόν μηδενική (σ' αυτά ανήκει και το ΙΚΑ), ενώ για
κάποια άλλα φθάνει μέχρι και 1.700.000 δρχ. το χρόνο ανά ασφαλιζόμενο!

* Η συμμετοχή του ασφαλισμένου στα έσοδα του Ταμείου είναι εντελώς διαφορετική
ακόμη και για Ταμεία που ανήκουν στην ίδια ομάδα. Για παράδειγμα, το ποσοστό
του ασφαλισμένου για το ΤΣΑΥ (υγειονομικών) είναι 41% επί του συνόλου των
εσόδων, ενώ του Ταμείου Εμπόρων (ΤΑΕ) είναι 77%.

* Η κύρια και η επικουρική σύνταξη αθροιστικά αποτελεί για τα 35 έτη ασφάλισης
ή 10.500 ημέρες από το 80% των συντάξιμων αποδοχών και ξεπερνάει σε ορισμένες
περιπτώσεις το 130%.

* Η ανώτατη κύρια σύνταξη για 35 χρόνια υπηρεσίας ή 10.500 ημέρες ασφάλισης
καλύπτει για ορισμένες ομάδες το 70% των συντάξιμων αποδοχών ενώ για κάποιες
άλλες κλιμακώνεται μέχρι και το 100%. Σε ποσά η ανώτατη σύνταξη αρχίζει από
295.000 δρχ. και φθάνει στις 650.000 δρχ. και φυσικά όλα αυτά χωρίς να
ακολουθούν κανόνες σχέσης εισφορών - παροχών.

* Η ανώτατη επικουρική σύνταξη αποτελεί από το 10% των συντάξιμων αποδοχών
μέχρι και 65% (δηλαδή σε δραχμές από 35.000 έως 310.000).

Όσον αφορά το θέμα της χρηματοδότησης του κοινωνικο-ασφαλιστικού συστήματος θα
δοθεί ιδιαίτερο βάρος από τα εργατικά συνδικάτα τα οποία επιμένουν στην ανάγκη
για μια θεσμοθετημένη πλήρη τριμερή χρηματοδότηση. 
Η εξεύρεση πόρων προς την ενίσχυση του συστήματος ακόμα και με την καθιέρωση
ειδικού φόρου θα είναι ένα από τα θέματα που θα τεθούν στο τραπέζι του διαλόγου.


Σε αντίθεση με άλλους κλάδους της οικονομίας, οι συντάξεις και γενικότερα η
κοινωνική πολιτική επηρεάζονται από εξελίξεις στις βασικές κοινωνικές δομές,
οι οποίες μπορούν να προβλεφθούν με μεγάλο βαθμό σιγουριάς και δύσκολα μπορούν
να αλλάξουν. Όπως τονίζεται στην έκθεση Σπράου, η διάρθρωση του πληθυσμού
αποτελεί τη βάση για τις δημογραφικές εξελίξεις. 
Σε συνδυασμό με τις εργασιακές συνήθειες προδιαγράφεται τόσο ο αριθμός
συνταξιούχων όσο και των εργαζομένων που θα πληρώνουν για τις συντάξεις.
Σύγκριση των προβολών για το 1990, 2010 και 2030 οδηγεί στις εξής διαπιστώσεις 
* Καταστροφική πτώση στη γεννητικότητα. Ήδη σήμερα κάθε χρόνο γεννιούνται
περίπου τα μισά παιδιά που γεννιόντουσαν το 1975.

* Ραγδαία γήρανση του πληθυσμού. Το ποσοστό ατόμων άνω των 65 ανεβαίνει κατά
43% έως το 2010. Ως το 2030 ένα τέταρτο του πληθυσμού θα είναι άνω των 65.
Ιδιαίτερα ταχεία είναι η αύξηση των ατόμων άνω των 75.

* Οι εργαζόμενοι είναι μόνο 37% του πληθυσμού. Ως ποσοστό του πληθυσμού αυτό
δεν αλλάζει πολύ το 2010 (39%). Αυτό όμως προκαλείται από την πτώση του
αριθμού παιδιών που αντισταθμίζεται από την αύξηση των ηλικιωμένων. Αν
εξεταστούν μόνο οι ηλικιωμένοι, τότε ο αριθμός εργαζόμενων για κάθε ηλικιωμένο
(πάνω των ορίων του ΙΚΑ) πέφτει από 2,24 σε 1,78 (κατά 20%).

* Η θέση των εργαζομένων επιδεινώνεται δραματικά μετά το 2010, με τη μικρή
είσοδο νέων εργαζομένων που οφείλεται στη χαμηλή γεννητικότητα μετά το 1980.
Το 2030 θα αντιστοιχούν μόνο 1,26 εργαζόμενοι σε κάθε άτομο άνω των ορίων του ΙΚΑ.

* Εμφανίζονται πολλοί εργαζόμενοι μετά τα κανονικά όρια του ΙΚΑ. Αυτό
οφείλεται σε συνήθειες σε αγροτικές περιοχές. Η μεταφορά εργαζομένων από
αγροτικές σε αστικές δραστηριότητες θα περιορίσει τον αριθμό εργαζομένων και
θα επιδεινώσει την κατάσταση.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16333N481</ED>
<ID>
ID:15374

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N48&aa=1</URL></REF>


Article

<CATEGORY>vin08</CATEGORY>

 <H5>ΕΤΟΙΜΑΖΟΝΤΑΙ ΟΙ ΠΡΟΤΑΣΕΙΣ ΓΙΑ ΤΟΝ ΚΟΙΝΩΝΙΚΟ ΔΙΑΛΟΓΟ
</H5><H2>Πέφτει ο φόρος
</H2>
Η μείωση του φόρου εισοδήματος θα αφορά κυρίως τα μικρά και μεσαία εισοδήματα
μέχρι 7 εκατ. δραχμές. Αυτή είναι η πρόθεση της πολιτικής ηγεσίας στο
υπουργείο Οικονομικών, όπου ήδη μελετώνται οι διαρρυθμίσεις που θα γίνουν ώστε
να υπάρξει όφελος σε αυτές τις κατηγορίες εισοδημάτων και παράλληλα να
απλουστευθεί το φορολογικό σύστημα. 
Σχετική δέσμευση έχει αναλάβει ο ίδιος ο υπουργός Εθνικής Οικονομίας και
Οικονομικών κ. Γ. Παπαντωνίου, που λέει ότι από το 2000 θα είναι χαμηλότερη η
φορολογία για εισοδήματα 6-7 εκατομμύρια δραχμές. Όλα τα θέματα για τη
φορολογία εισοδήματος θα μπουν σε κοινωνικό διάλογο, ο οποίος προγραμματίζεται
να ξεκινήσει μέσα στο πρώτο τρίμηνο του 1999. Στο υπουργείο Οικονομικών
προετοιμάζουν αυτή την περίοδο τις προτάσεις που θα θέσουν στο τραπέζι του
κοινωνικού διαλόγου για την αλλαγή στη φορολογία εισοδήματος. Σύμφωνα με τις
πληροφορίες, ανάμεσα στα σενάρια των αλλαγών που επεξεργάζονται στο υπουργείο είναι:

* Η αύξηση του αφορολογήτου στα 2.000.000 δρχ., από 1.300.000 δρχ. που είναι
σήμερα για τους μισθωτούς και τους συνταξιούχους, και 1.000.000 δρχ. για τους
άλλους φορολογούμενους. Η αύξηση δεν αποκλείεται να συνδυαστεί με κατάργηση
του πρόσθετου αφορολόγητου ποσού των 300.000 δρχ., που δικαιούνται σήμερα όσοι
συγκεντρώνουν αποδείξεις δαπανών ύψους 1.000.000 δρχ.

* Η αλλαγή των κλιμακίων της κλίμακας φορολογίας εισοδήματος και των
συντελεστών, ώστε να προκύπτουν ελαφρύνσεις κυρίως στα μικρά και μεσαία εισοδήματα.

* Η τιμαριθμοποίηση της κλίμακας φορολογίας εισοδήματος με βάση το ποσοστό του
αναμενόμενου πληθωρισμού για το 2000.

* Η αναμόρφωση του συστήματος των τεκμηρίων διαβίωσης, ώστε να γίνει πιο
αποτελεσματικός ο μηχανισμός εντοπισμού του φορολογητέου εισοδήματος. Προς την
κατεύθυνση αυτή υπάρχουν σκέψεις για αύξηση των τεκμηρίων με νέα, που θα
εκφράζουν πιο αξιόπιστα το επίπεδο διαβίωσης των φορολογουμένων στις σύγχρονες συνθήκες.

* Η κατάργηση των αντικειμενικών κριτηρίων φορολόγησης που ισχύει σήμερα για
μικρομεσαίους και ελεύθερους επαγγελματίες. Μελετάται νέος τρόπος
προσδιορισμού του εισοδήματός τους.

Οι αποφάσεις που θα ληφθούν στον διάλογο θα περιληφθούν στον προϋπολογισμό του
2000, όπως έχει δεσμευθεί η κυβέρνηση. Δηλαδή οι φορολογικές ελαφρύνσεις και
οι άλλες ρυθμίσεις που θα αποφασιστούν, θα ισχύσουν για τα εισοδήματα που θα
αποκτηθούν το 1999. Τους πόρους οι οποίοι θα διατεθούν για τις φορολογικές
ελαφρύνσεις, η κυβέρνηση σκοπεύει να τους εξοικονομήσει από τη μείωση των
τόκων για την αποπληρωμή του δημοσίου χρέους, η οποία θα προκύψει από την
αναμενόμενη μείωση των επιτοκίων ­ λόγω πτώσης του πληθωρισμού ­ το 1999.
Παράλληλα, στόχος είναι να εξοικονομηθούν πόροι από τον περιορισμό της
φοροδιαφυγής, ο οποίος θα είναι ένας από τους κύριους στόχους του υπουργείου
Οικονομικών και το 1999. Κάποιο μέρος από τις εξοικονομήσεις πόρων η κυβέρνηση
σκοπεύει να το διαθέσει για την ενίσχυση ορισμένων «ευάλωτων» κοινωνικών
ομάδων, όπως είναι οι χαμηλοσυνταξιούχοι, οι άνεργοι, καθώς και οι εργαζόμενες
μητέρες. Η αύξηση αυτή των κοινωνικών δαπανών αναμένεται να περιληφθεί, όπως
και οι αλλαγές στη φορολογία, στον προϋπολογισμό του 2000.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16333N491</ED>
<ID>
ID:15375

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N49&aa=1</URL></REF>


Article

<CATEGORY>vin08</CATEGORY>

 <H2>Βεβαιώσεις έως 31 Ιανουαρίου
</H2>
ΟΙ ΒΕΒΑΙΩΣΕΙΣ αποδοχών για τη συμπλήρωση της φορολογικής δήλωσης θα πρέπει να
σταλούν στους ασφαλισμένους της χώρας το αργότερα μέχρι τις 31-1-1999. Αυτό
τονίζει σε επείγουσα εγκύκλιό του προς όλες τις διοικήσεις των ασφαλιστικών
ταμείων ο υφυπουργός Εργασίας και Κοινωνικών Ασφαλίσεων κ. Φοίβος Ιωαννίδης.
Στην εγκύκλιο τονίζεται ότι τα προηγούμενα χρόνια παρατηρήθηκε αδικαιολόγητη
καθυστέρηση στην αποστολή βεβαιώσεων αποδοχών από ορισμένα ασφαλιστικά ταμεία,
με συνέπεια να μην μπορούν οι φορολογούμενοι να υποβάλουν εμπροθέσμως τις
φορολογικές δηλώσεις τους.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16333N492</ED>
<ID>
ID:15424

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N49&aa=2</URL></REF>


Article

<CATEGORY>vin08</CATEGORY>

 <H2>Αναμένονται περισσότεροι Αμερικανοί τουρίστες
</H2>
ΠΕΡΙΣΣΟΤΕΡΟΙ Αμερικανοί τουρίστες θα επισκεφθούν την Ελλάδα μέσα στο 1999,
καθώς η αύξηση της τουριστικής κίνησης σε σχέση με πέρυσι θα ξεπεράσει το 10%,
δήλωσε προχτές η υπουργός Ανάπτυξης κα Βάσω Παπανδρέου.

Όπως ανακοίνωσε η κα Παπανδρέου, παρουσία του Αμερικανού πρέσβη στην Αθήνα κ.
Νίκολας Μπερνς και του γενικού γραμματέα του ΕΟΤ Μ. Κυριακίδη, στην αύξηση της
τουριστικής κίνησης από τις ΗΠΑ θα συμβάλει και η νέα πτήση της εταιρείας
Delta Airlines που θα συνδέσει απευθείας την Αθήνα με την Ατλάντα από τον
ερχόμενο Ιούνιο. Σύμφωνα με τον διευθυντή πωλήσεων της Delta στην Ελλάδα κ. Σ.
Κωστόπουλο, η συγκεκριμένη πτήση θα εκτελείται τέσσερις φορές την εβδομάδα,
χωρίς ενδιάμεσους σταθμούς.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16333N493</ED>
<ID>
ID:15458

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N49&aa=3</URL></REF>


Article

<CATEGORY>vin08</CATEGORY>

 <H2>Μικρή πτώση
</H2><H2></H2>
Με μικρή υποχώρηση έκλεισαν οι τιμές των μετοχών στη Σοφοκλέους συνεχίζοντας
να εκπλήττουν το επενδυτικό κοινό. Ο Γενικός Δείκτης Τιμών έκλεισε στις
2.907,14 μονάδες, μειωμένος κατά 14,14 μονάδες ή ποσοστό 0,48%. Η μεγαλύτερη
ενδοσυνεδριακή τιμή σημειώθηκε στις 2.969,64 μονάδες ενώ η μικρότερη στις
2.889,93 μονάδες. Ο FTSE/ΧΑΑ 20 έκλεισε στις 1.843,23 μονάδες σημειώνοντας
πτώση της τάξεως του 0,26%. Η Παράλληλη Αγορά έκλεισε στις 216,06 μονάδες
ενισχυμένη κατά 213,05%. Από τους επιμέρους Κλαδικούς Δείκτες την μεγαλύτερη
άνοδο με ποσοστό 6,35% σημειώσε ο κλάδος των εταιρειών Χρημ/κής Μίσθωσης -
Leasing ενώ τη μεγαλύτερη πτώση ο κλάδος των Κατασκευαστικών με ποσοστό 1,58%.
Από τις 274 μετοχές που πραγματοποίησαν συναλλαγές, 98 σημείωσαν άνοδο, 159
παρουσίασαν πτώση και 17 παρέμειναν σταθερές, ενώ 84 έκλεισαν με αγοραστές και
127 με πωλητές. Η αξία συναλλαγών διαμορφώθηκε σε 97,040 δισ. δρχ. (17.197.063
τεμάχια). Αναλυτικά, τα 15.682.674 τεμάχια συνολικής αξίας 91,826 δισ. δρχ.
αφορούσαν στην Κύρια Αγορά, ενώ τα 1.514.389 τεμάχια συνολικής αξίας 5,213
δισ. δρχ. την Παράλληλη Αγορά. Τη μεγαλύτερη αξία συναλλαγών παρουσίασαν οι
Τράπεζες με 38,640 δισ. δρχ. (1.809.837 τεμάχια), ενώ ακολούθησαν οι Μεταλ/κές
Επιχειρήσεις με 14,787 δισ. δρχ. (4.065.518 τεμάχια)
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16333N501</ED>
<ID>
ID:15376

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N50&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

271.906 
278.779 
271.768 
279.191 
ΜΑΡΚΟ ΓΕΡΜΑΝΙΑΣ

164.268 
168.418 
164.183 
168.667 
ΦΡΑΓΚΟ ΓΑΛΛΙΑΣ

49.978 
50.216 
48.953 
50.291 
ΛΙΡΑ ΑΓΓΛΙΑΣ

450.262 
461.634 
450.025 
462.317 
ΦΡΑΓΚΟ ΕΛΒΕΤΙΑΣ

198.982 
204.012 
198.891 
204.314 
ΦΡΑΓΚΟ ΒΕΛΓΙΟΥ

7.984 
8.166 
7.960 
8.178 
ΦΙΟΡΙΝΙ ΟΛΛΑΝΔΙΑΣ

145.769 
149.474 
145.715 
149.695 
ΛΙΡΕΤΤΑ ΙΤΑΛ. (ΑΝΑ
100) 
0.168 
0.170 
0.166

0.170 
ΚΟΡΩΝΑ ΔΑΝΙΑΣ

43.120 
44.210 
43.099 
44.276 
ΛΙΡΑ ΙΡΛΑΝΔΙΑΣ

407.937 
418.249 
407.731 
418.867 
ΣΕΛΙΝΙ ΑΥΣΤΡΙΑΣ

23.348 
23.938 
23.337 
23.974 
ΚΟΡΩΝΑ ΣΟΥΗΔΙΑΣ

34.168 
35.032 
34.151 
35.083 
ΚΟΡΩΝΑ ΝΟΡΒΗΓΙΑΣ

36.579 
37.504 
36.561 
37.559 
ΔΟΛΑΡΙΟ ΚΑΝΑΔΑ

178.020 
182.620 
177.930 
182.790 
ΔΟΛΑΡΙΟ ΑΥΣΤΡΑΛΙΑΣ

169.119 
173.394 
169.034 
173.651 
ΓΙΕΝ ΙΑΠΩΝΙΑΣ (ΑΝΑ
100) 
2.448 
2.510 
2.447

2.514 
ΛΙΡΑ ΚΥΠΡΟΥ

551.862 
565.812 
551.583 
566.649 
EURO 
321.277 
329.398 
321.114 
329.885 
ΠΕΣΕΤΑ ΙΣΠΑΝΙΑΣ

1.931 
1.960 
1.930 
1.982 
ΕΣΚΟΥΔΟ ΠΟΡΤΟΓΑΛΙΑΣ

1.603 
1.643 
1.601 
1.645 
ΜΑΡΚΟ ΦΙΝΛΑΝΔΙΑΣ

54.036 
55.401 
54.008 
55.483


<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.410 
Ελισάβετ 1974 και μεταγενέστερα: 19.410 
Παλαιάς κοπής: 19.130 
Πώληση: 20.520 
<REF><SOURCE>ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16333N511</ED>
<ID>
ID:15377

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ημέρα ιδιαίτερα ευνοϊκή η σημερινή με την
είσοδο του Ερμή στο ζώδιό σας, για την αξιολόγηση, την επεξεργασία, την
αξιοποίηση ιδεών και πληροφοριών, καθώς και κάποιων μηνυμάτων από μακριά που
θα βοηθήσουν με ποικίλους τρόπους την υλοποίηση των σχεδίων σας και των
προσδοκιών σας.

ΥΔΡΟΧΟΟΣ

(20 Ιανουαρίου - 18 Φεβρουαρίου). Ευνοϊκή η σημερινή ημέρα για την τακτοποίηση
εκκρεμοτήτων που αφορούν οικονομικά και περιουσιακά θέματα ή διαφορές με το
Δημόσιο, γιατί αργότερα ενδέχεται να ταλαιπωρηθείτε περισσότερο και δεν θα
γλιτώσετε χρόνο, κόπο και χρήμα.

ΙΧΘΥΕΣ

(19 Φεβρουαρίου - 20 Μαρτίου). Η παρουσία του Δία στο ζώδιό σας σε αντίθεση
σήμερα με τη Σελήνη ίσως σας κάνει περισσότερο αισιόδοξους στις σχέσεις σας με
τον σύντροφο ή τους συνεργάτες σας. Φροντίστε όμως να μην μπερδευτείτε με τα
επουσιώδη, αλλά κυνηγήστε αυτά που είναι ουσιώδη και αξίζουν πραγματικά τον κόπο.

ΚΡΙΟΣ

(21 Μαρτίου - 19 Απριλίου). Μην αφήσετε τη σημερινή ημέρα να πάει χαμένη και
ασχοληθείτε με διευθετήσεις που αφορούν «το δούναι και λαβείν» στην εργασία
σας. Πάρτε τις ευθύνες που σας αναλογούν αν πραγματικά θέλετε να έχετε την
αντίστοιχη αμοιβή, τόσο ηθική όσο και υλική.

ΤΑΥΡΟΣ

(20 Απριλίου - 20 Μαΐου). Η σημερινή ημέρα τονώνει θετικά και ευχάριστα τις
σχέσεις σας, καθώς κάποιες νέες γνωριμίες δίνουν ικανοποίηση αλλά και
διευρύνουν τα ενδιαφέροντά σας. Οι γονείς σκεφθείτε τα θέματα των παιδιών σας
με περισσότερο ενδιαφέρον και σοβαρότητα.

ΔΙΔΥΜΟΙ

(21 Μαΐου - 21 Ιουνίου). Ο Ερμής κυβερνήτης του ζωδίου σας κάνει σήμερα την
είσοδό του στο ζώδιο του Αιγόκερω και εσείς οφείλετε να είστε προσεκτικοί σε
επενδύσεις και αγοραπωλησίες. Αν σκέπτεστε να αγοράσετε μηχανικό εξοπλισμό ή
ακίνητα φροντίστε με επιμέλεια τις διαπραγματεύσεις.

ΚΑΡΚΙΝΟΣ

(22 Ιουνίου - 22 Ιουλίου). Μεγάλες ανανεωτικές αλλαγές φαίνεται να γίνονται
τόσο στο περιβάλλον σας όσο και στον χώρο της εργασίας σας. Από σας απαιτείται
ένας ώριμος ρεαλισμός και μια αντικειμενική αντιμετώπιση των καταστάσεων,
γιατί αν αφήσετε τα πράγματα στην τύχη τους σίγουρα θα το μετανιώσετε αργότερα.

ΛΕΩΝ

(23 Ιουλίου - 22 Αυγούστου). Με την είσοδο του Ερμή στον Αιγόκερω αρχίζει μια
περίοδος που βοηθά στην ανασυγκρότησή σας μέχρι να φτάσετε στην προσωπική και
οικονομική σας «αναγέννηση» και εσείς καλείστε να αξιοποιήσετε παραγωγικά,
οικονομικά και επικοινωνιακά τις ευκαιρίες που θα παρουσιαστούν.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Ερμής που κυβερνά το ζώδιό σας κάνοντας την
είσοδό του σήμερα στον Αιγόκερω επηρεάζει τον τομέα της δημιουργίας, της
επικοινωνίας και των φλερτ. Η ζωή σας λοιπόν προβλέπεται πλούσια σ' αυτούς
τους τομείς, εσείς όμως φροντίστε να μην ξεφύγετε από τους στόχους ζωής που
έχετε βάλει.

ΖΥΓΟΣ

(24 Σεπτεμβρίου - 23 Οκτωβρίου). Οικογενειακά θέματα θα σας απασχολήσουν στη
διάρκεια της σημερινής ημέρας. Όμως καλό θα ήταν να αποφύγετε συζητήσεις που
δεν οδηγούν πουθενά και μη βιάζεστε να δώσετε υποσχέσεις που δεν μπορείτε να
τηρήσετε, γιατί υπάρχει κίνδυνος να βρεθείτε εκτεθειμένοι απέναντι στους
δικούς σας ανθρώπους.

ΣΚΟΡΠΙΟΣ

(24 Οκτωβρίου - 22 Νοεμβρίου). Οι σημερινές συζητήσεις με τους δικούς σας
ανθρώπους προβλέπονται ευχάριστες αλλά και ουσιαστικές. Ίσως να έχει έρθει η
ώρα να χαλαρώσετε λιγάκι και να αφεθείτε στη φροντίδα των δικών σας ανθρώπων.
ΟΙ νεώτεροι μην παραμελείτε τις υποχρεώσεις των σπουδών σας.

ΤΟΞΟΤΗΣ

(23 Νοεμβρίου - 21 Δεκεμβρίου). Όσοι ασχολείστε με εμπορικές συναλλαγές μπορεί
να νιώθετε αρκετά κουρασμένοι, αλλά έστω και καθυστερημένα θα πετύχετε τους
στόχους σας. Μην έρχεστε σε αντίθεση με άτομα από τα οποία εξαρτάστε
οικονομικά και επαγγελματικά.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16333N521</ED>
<ID>
ID:15356

</ID><URL>http://ta-nea.dolnet.gr/neaweb/neafile.print_unique?e=A&f=16333&m=N52&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΝΙΚΗΣΕ ΚΑΙ ΣΤΗ ΡΩΣΙΑ ΜΕ ΤΡΙΓΩΝΟ-ΦΩΤΙΑ
</H5><H2>Αήττητος για το Μόναχο
</H2>
Ο ΠΑΝΑΘΗΝΑΪΚΟΣ ξεπέρασε με επιτυχία και το εμπόδιο του... ρωσικού χειμώνα,
νίκησε τη Σάρατοφ με 76-73 και παραμένει η μοναδική αήττητη ομάδα στην εφετινή
διοργάνωση της ευρωλίγκα. Έτσι, έκανε άλλο ένα σημαντικό βήμα για το
φάιναλ-φορ του Μονάχου. Ο Παναθηναϊκός, στηρίχθηκε και χθες σε τρίγωνο-φωτιά:
Μποντίρογκα 26 π., Ράτζα 21 π., Αλβέρτης 17 π. Οι τρεις αυτοί παίκτες
σημείωσαν 64 από τους 76 πόντους της ελληνικής ομάδας.

σελίδα 9
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16333O001</ED>
<ID>
ID:15378

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Προκαλεί ο Ίβιτς, στην Αγγλία ο Αλεξανδρής
</H2>
σελίδα 2
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16333O002</ED>
<ID>
ID:15425

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O00&aa=2</URL></REF>


Article

<CATEGORY>vin10</CATEGORY>

 <H5>ΣΑΜΑΡΑΝΚ
</H5><H2>Ναι, πήρα τα δώρα
</H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16333O003</ED>
<ID>
ID:15459

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O00&aa=3</URL></REF>


Article

<CATEGORY>vin10</CATEGORY>

 <H5>ΣΤΗΝ ΕΠΑΕ
</H5><H2>Παρέμβαση Αλημίση για την κρίση στο ποδόσφαιρο
</H2>
<H3></H3>σελίδες 6
- 7
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16333O004</ED>
<ID>
ID:15480

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Συμφωνία με την Άαλμποργκ
</H2>
σελίδες 1, 3
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16333O005</ED>
<ID>
ID:15493

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O00&aa=5</URL></REF>


Article

<CATEGORY>vin10</CATEGORY>

 <H5>ΜΠΛΑΧΙΝ
</H5><H2>Δοκίμασε συστήματα στο 6-0
</H2>
σελίδα 4
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16333O006</ED>
<ID>
ID:15501

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O00&aa=6</URL></REF>


Article

<CATEGORY>vin10</CATEGORY>

 <H2>Μπάσκετ </H2>
18.00 (Star): Σαμάρα - Ολυμπιακός,

21.15 (Star): ΠΑΟΚ - Κίντερ Μπολόνια
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16333O007</ED>
<ID>
ID:15506

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O00&aa=7</URL></REF>


Article

<CATEGORY>vin10</CATEGORY>

 <H5>Ο ΠΑΝΑΘΗΝΑΪΚΟΣ ΚΟΝΤΑ ΣΤΗΝ ΑΠΟΚΤΗΣΗ ΤΟΥ ΛΙΘΟΥΑΝΟΥ ΜΙΚΟΥΛΕΝΑΣ
</H5><H2>Έφυγε !
</H2>
<H3>ΠΑΟ: Έδωσε άδεια στον Στράντλι, ο οποίος συμφώνησε με Άαλμποργκ

</H3>
ΡΕΠΟΡΤΑΖ: σελ 3
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16333O011</ED>
<ID>
ID:15379

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ: ΜΙΛΑΕΙ ΜΕ ΤΡΕΙΣ ΟΜΑΔΕΣ ΣΤΟ «ΜΕΓΑΛΟ ΝΗΣΙ»
</H5><H2>Προς την Αγγλία
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Αλέξης Αλεξανδρής. Φλερτάρει με αγγλικούς συλλόγους

ΟΙ ΣΧΕΣΕΙΣ στοργής μετατράπηκαν σε σχέσεις μίσους μεταξύ των Ντούσαν
Μπάγιεβιτς και Ίλια Ίβιτς. Το γυαλί έχει ραγίσει και ο προπονητής του
Ολυμπιακού δεν πρόκειται να συγχωρήσει τα λάθη του 28χρονου συμπατριώτη του. 
Ο Ίβιτς θεωρεί τον εαυτό του αδικημένο από τις επιλογές του προπονητή του και
τον αγνόησε στο δείπνο που παρέθεσε προχθές στους ποδοσφαιριστές σε
ψαροταβέρνα, στην Κηφισιά. Παρόντες ήταν ο πρόεδρος του Ολυμπιακού Σωκράτης
Κόκκαλης, ο διευθύνων σύμβουλος Γιώργος Λούβαρης και οι συνεργάτες του
«ερυθρόλευκου» προπονητή.

Ο Ίλια Ίβιτς θεωρεί τον εαυτό του «ξένο σώμα» και έδωσε το «τελευταίο χτύπημα»
στις σχέσεις του με τον προπονητή του.

«Δεν έχω συμβόλαιο να πηγαίνω σε τέτοιες εκδηλώσεις», τόνισε ο Ίβιτς, ενώ ο
Ντούσαν Μπάγιεβιτς είπε: «Είναι δικό του πρόβλημα».

Γίνεται λοιπόν αντιληπτό ότι ο 28χρονος διεθνής Σέρβος επιθετικός δεν θέλει να
βλέπει στα μάτια τον προπονητή του και ετοιμάζει τις αποσκευές του για άλλο
λιμάνι. Η διοίκηση του Ολυμπιακού ταυτίζεται με τις απόψεις του Μπάγιεβιτς και
εφόσον την τρέχουσα μεταγραφική περίοδο γίνει πρόταση, ο Ίβιτς θα πάρει
μεταγραφή σε άλλη ομάδα.

Σε διαφορετική περίπτωση ο παίκτης θα μείνει στον Ολυμπιακό έως το καλοκαίρι,
οπότε λήγει το συμβόλαιό του και στη συνέχεια θα χωρίσουν οι δρόμοι των δύο πλευρών.

Ο ΑΛΕΞΑΝΔΡΗΣ

Μπάγιεβιτς - Ίβιτς. Σχέσεις οργής

Στο μεταξύ περίπτωση μεταγραφής δεν υφίσταται στον Ολυμπιακό, σύμφωνα με
εκτίμηση κορυφαίου διοικητικού στελέχους της ΠΑΕ και ως εκ τούτου τα διάφορα
δημοσιεύματα δεν ανταποκρίνονται στην πραγματικότητα.

Σύμφωνα με τα υπάρχοντα δεδομένα, δύο περιπτώσεις «παίζουν» στον Ολυμπιακό.

Η μία είναι να ενταχθεί στο έμψυχο δυναμικό των «ερυθρολεύκων» ο Γκανέζος
στόπερ Κόφι Αμπονσάι και η δεύτερη είναι να πάρει μεταγραφή στην πρεμιέρ λιγκ
ο Αλέξης Αλεξανδρής. 
Ο 30χρονος διεθνής μεσοεπιθετικός απουσίασε από τη χθεσινή προπόνηση (είχε
πάρει άδεια και σύμφωνα με πληροφορίες ταξίδεψε στην Αγγλία).

Ο Ολυμπιακός περιμένει τις προσεχείς ημέρες επίσημη πρόταση από την Αγγλία
για την παραχώρηση του Αλεξανδρή (το ενδιαφέρον εντοπίζεται στις Κρίσταλ
Πάλας, Λέστερ και Σαουθάμπτον).

Εφόσον γίνει πρόταση στον Ολυμπιακό, ο Αλέξης θα παραχωρηθεί αμέσως σε αγγλικό σύλλογο.

«Καρφωμένοι» στις τηλεοράσεις τους ήταν χθες οι «ερυθρόλευκοι». Παρακολούθησαν
από το συνδρομητικό κανάλι το ντέρμπι Μίλαν - Γιουβέντους για το καμπιονάτο. Ο
Ντούσκο δεν πρόκειται να κάνει δηλώσεις για τη «Μεγάλη Κυρία» με σκεπτικό να
μην αποπροσανατολίσει τους ποδοσφαιριστές από τις υποχρεώσεις τους στο Κύπελλο
με τον Ιωνικό και το Πρωτάθλημα

Το τουρνουά στη Νέα Σμύρνη μεταξύ Πανιωνίου, Ιωνικού και Νανσί παρακολούθησε ο
συνεργάτης του Μπάγιεβιτς, Αντώνης Δρακόπουλος.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16333O021</ED>
<ID>
ID:15383

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O02&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΕΥΡΩΠΗ: Ιταλία, Ισπανία
</H5><H2>Ξέφυγε με «Χ» η Γιουβέντους
</H2>
ΜΕ γκολ του Ντανιέλ Φονσέκα, στο 84', η Γιουβέντους κατάφερε να αποσπάσει
ισοπαλία 1-1 από τη Μίλαν, στο Μεάτσα, ωστόσο η διαφορά της από την πρωτοπόρο
Φιορεντίνα αυξήθηκε στους δέκα βαθμούς, καθώς οι «βιόλα» επικράτησαν της
Σαμπντόρια 1-0.

Με γκολ συνοδεύτηκε η επανεμφάνιση του Κριστιάν Βιέρι με τα χρώματα της
Λάτσιο, μετά τέσσερις μήνες. Το «τανκ» πέτυχε το μοναδικό τέρμα της ομάδας του
στον αγώνα με την Μπολόνια, το οποίο ήταν όμως αρκετό για να χαρίσει τη νίκη
στους Ρωμαίους. Το παιχνίδι Βενέτσια - Έμπολι διεκόπη στο 61ο λεπτό, λόγω
πυκνής ομίχλης και ενώ το σκορ ήταν ισόπαλο χωρίς τέρματα.

ΤΑ ΑΠΟΤΕΛΕΣΜΑΤΑ:

Μπάρι - Περούτζια 2-1 (Νεκρούζ 13', Ινοσέντι 67' - Τεντέσκο 47'). Μπολόνια -
Λάτσιο 0-1 (Βιέρι 79'). Φιορεντίνα - Σαμπντόρια 1-0 (Ρουί Κόστα 27'). Πάρμα -
Ίντερ 1-0 (Φουζέρ 51'). Ρόμα - Πιατσέντσα 2-2 (Ντι Φραντσέσκο 26', Τομάσι 49'
- Στρόπα 37', Πιοβάνι 47'). Σαλερνιτάνα - Κάλιαρι 1-3 (Μπελμόντε 12' -
Μακελάρι 44', Μούτσι 77', 90'). Ουντινέζε - Βιτσέντσα 2-1 (Γκενό 42', Αμορόζο
76' - Αμπροσέτι 7'). Μίλαν - Σαμπντόρια 1-1 (Αλμπερτίνι 26' πέν. - Φονσέκα 84').

Η βαθμολογία: Φιορεντίνα 32, Πάρμα 29, Λάτσιο 26.

*** Με δύο γκολ του Νταβόρ Σούκερ και ένα του Ραούλ, η Ρεάλ Μαδρίτης
επικράτησε της Σαλαμάνκα 3-1, σε αγώνα του ισπανικού πρωταθλήματος. Οι
Μαδριλένοι ισοβαθμούν πια με τη Θέλτα στη δεύτερη θέση με 28 βαθμούς, έναν
λιγότερο από την πρωτοπόρο Μαγιόρκα.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16333O022</ED>
<ID>
ID:15429

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O02&aa=2</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Θέλει τον Αλεξούδη
</H2>
* ΗΡΑΚΛΕΙΟ

Ο ΑΛΕΞΗΣ Αλεξούδης ενδέχεται να καλύψει το κενό του Γιάννη Αναστασίου μέχρι τη
λήξη της αγωνιστικής περιόδου.

Την εισήγηση για την απόκτηση του 27χρονου φορ από τον Παναθηναϊκό, έστω και
με μορφή δανεισμού, έκανε ο Έγκεν Γκέραρντ στη διοίκηση της ΠΑΕ ΟΦΗ, αφού ο
παίκτης δεν χρησιμοποιείται από τον προπονητή του.

Αν όλα πάνε καλά, λοιπόν, ο Αλεξούδης θα γυρίσει στα παλιά του... λημέρια κι
αν δεν μεταγραφεί το καλοκαίρι στην Τσάρλτον, όπου δοκιμάστηκε πρόσφατα,
πιθανόν να συνεχίσει την καριέρα του στο Ηράκλειο, εφόσον βέβαια συμφωνήσει
οικονομικά με την κρητική ΠΑΕ.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16333O023</ED>
<ID>
ID:15463

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Τέλος στις μεταγραφές
</H2>
ΔΕΝ ΣΚΟΠΕΥΕΙ να κάνει μεταγραφές ο ΠΑΟΚ. Σε προχθεσινή συνάντηση που είχε ο
Νίκος Βεζυρτζής με τον προπονητή του δικεφάλου του Βορρά, Άγγελο Αναστασιάδη,
ο τελευταίος εξέφρασε την άποψη ότι η ομάδα του δεν έχει ανάγκη την παρούσα
στιγμή από κάποια μεταγραφή. «Δεν σκεπτόμαστε να αποκτήσουμε κάποιο παίκτη.
Είμαστε σε καλή κατάσταση και δεν χρειαζόμαστε ενίσχυση. Εκτός βέβαια αν
υπάρξει κάτι ξεχωριστό», τόνισε ο Αναστασιάδης.

Στο μεταξύ, έγινε αναπροσαρμογή στο συμβόλαιο τού Κώστα Καπετανόπουλου, ενώ ο
Αυστριακός Ντίντι Μπέρτχολντ δόθηκε δανεικός στον Απόλλωνα Αθηνών. Το Σάββατο
ο ΠΑΟΚ θα αντιμετωπίσει σε φιλικό αγώνα τον Πιερικό.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16333O024</ED>
<ID>
ID:15484

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O02&aa=4</URL></REF>


Article

<CATEGORY>vin10</CATEGORY>

 <H5>ΑΝΤΡΙΟΛΙ:
</H5><H2>Στον Άρη για διακρίσεις
</H2>
«ΗΡΘΑ στον Άρη για να τον κάνουμε πρώτη ομάδα στην Ελλάδα. Αυτό θα το
πετύχουμε με σκληρή δουλειά και υπομονή. Είμαι έτοιμος να ανταποκριθώ στις
απαιτήσεις του κόσμου και να τους δικαιώσω» δήλωσε ο Πάολο Αντριόλι, που χθες
προπονήθηκε για πρώτη φορά με τον Γιώργο Παράσχο, μετά την ανακοίνωση της
απόκτησής του από τον Άρη.

Ο Βραζιλιάνος εξηγώντας την προτίμησή του στον Άρη συμπλήρωσε: «Από την πρώτη
στιγμή κατάλαβα ότι έπρεπε να συνεχίσω την καριέρα μου σε αυτή την ομάδα.
Γνώρισα τον κ. Κοντομηνά, ο οποίος με έπεισε ότι τα πράγματα στον Άρη αλλάζουν
προς το καλύτερο. Είχα προτάσεις και από άλλες ομάδες, μεταξύ των οποίων και ο
Παναθηναϊκός, αλλά προτίμησα τον Άρη γιατί έχει υψηλούς στόχους. Τα χρήματα
δεν είναι το παν για μένα».

Όσο για τα εμπόδια που βάζει στη μεταγραφή ο Ιωνικός, ο πρόεδρος της ΠΑΕ Άρης,
Λάκης Ιωαννίδης, είπε: «Δεν υπάρχει κανένα πρόβλημα και δεν ανησυχούμε».

Ο Αντριόλι υπέγραψε συμβόλαιο για ενάμιση χρόνο αντί 100 εκατομμυρίων δραχμών.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16333O025</ED>
<ID>
ID:15497

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O02&aa=5</URL></REF>


Article

<CATEGORY>vin10</CATEGORY>

 <H5>ΠΑΟ: Ο ΝΟΡΒΗΓΟΣ ΣΥΜΦΩΝΗΣΕ ΚΑΙ ΠΑΕΙ ΣΤΗΝ ΑΑΛΜΠΟΡΓΚ
</H5><H2>Ο Στράντλι στη Δανία!
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

<H3>* Ο σέντερ φορ του ΠΑΟ ταξίδεψε στη Ζυρίχη με τον μάνατζέρ του και έκλεισε τη μεταγραφή
</H3>
Φρανκ Στράντλι. Μετακομίζει στη Δανία

Ο ΦΡΑΝΚ ΣΤΡΑΝΤΛΙ στην Άαλμποργκ! Ο Νορβηγός σέντερ φορ πήγε χθες στη Ζυρίχη ­
με άδεια του Παναθηναϊκού ­ και συνοδευόμενος από τον μάνατζέρ του Έρικ Σόλερ
και «παράγοντα του ΠΑΟ» έκλεισε τη μεταγραφή του στην ομάδα της Δανίας, στην
οποία παίζει και ο συμπατριώτης του Στόλε Σουλμπάκεν.

Οι Νορβηγοί δημοσιογράφοι θεωρούν σίγουρη τη μεταγραφή του Στράντλι στην
Άαλμποργκ. Μάλιστα, μας είπαν ότι ο Παναθηναϊκός θα εισπράξει 10.000.000
κορόνες (400.000.000 δραχμές!), γεγονός που ανοίγει τον δρόμο για την απόκτηση
του Λιθουανού Μάρτζα Μικουλένας, για τον οποίο καλά ενημερωμένη πηγή αποκάλυψε
στην «ΟΜΑΔΑ» ότι ο Βασίλης Δανιήλ έκανε ήδη θετική εισήγηση για την απόκτησή του!

Οι Νορβηγοί, άριστα ενημερωμένοι (προ μηνός έγραφαν ότι θα φύγει ο υψηλόσωμος
φορ κι ας έχει συμβόλαιο με τον ΠΑΟ), μας είπαν επίσης ότι ο Στράντλι με τον
Σουλμπάκεν είναι φίλοι και συνδέονται οικογενειακώς. Κατά συνέπεια δεν θα
υπάρξει πρόβλημα προσαρμογής του Φράνκι στη νέα ομάδα του, αφού και παρέα θα
έχει και κοντά στην πατρίδα του θα βρίσκεται.

Βέβαια, ο Μίκλαντ θα μείνει μόνος στην Αθήνα, αλλά... ποτέ δεν είναι αργά! Και
κρατήστε αυτήν την πρόταση...

Όσον αφορά τον Μικουλένας, θα παίξει σήμερα στο φιλικό με τον Απόλλωνα στην
Παιανία (15.00). Οι Γκμοχ και Στρεϊλάου μίλησαν με τα καλύτερα λόγια για τον
Λιθουανό σέντερ και, όπως είπαν στην «ΟΜΑΔΑ», θα δημιουργήσει τριπλέτα-φωτιά
μαζί με τους Βαζέχα, Σίμπι.

Αυτή η τριπλέτα ­ αν όλα πάνε κατ' ευχήν ­ θα παραταχθεί στο γήπεδο στο ματς
πρωταθλήματος με τον Πανελευσινιακό, στην Ελευσίνα.

Στο μεταξύ, ο Φύσσας περιμένει ειδοποίηση για να υπογράψει. Βαρδινογιάννης και
Σιότροπος συναντήθηκαν και σήμερα ή αύριο το θέμα πρέπει να κλείσει και
τυπικά. Με λίγα λόγια, ως την προσεχή Δευτέρα όλες οι μεταγραφές του ΠΑΟ,
λογικά, θα πρέπει να ολοκληρωθούν.

*** Ο Άγγελος Μπασινάς δεν προπονήθηκε τις τελευταίες δύο ημέρες, διότι
μολύνθηκε το γόνατό του σε παλιό τραύμα που είχε.

*** Ο Σούκερ θα παραμείνει στη Ρεάλ, έγραψαν χθες οι ισπανικές εφημερίδες.
Εκτός κι αν υπάρξει ομάδα η οποία θα προσφέρει 2 δισεκατομμύρια δραχμές
μετρητά στην πρωταθλήτρια Ευρώπης.

*** «Ιδιαίτερη προσοχή και ανίχνευση των ειδήσεων» ζητεί η ΠΑΕ ΠΑΟ με επίσημη
ανακοίνωσή της, που αναφέρεται στα πρόσφατα δημοσιεύματα για τους ξένους της ομάδας.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16333O031</ED>
<ID>
ID:15384

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O03&aa=1</URL></REF>


Article

<CATEGORY>vin10</CATEGORY>

 <H5>ΛΟΤΤΟ ΚΑΠ: Στη 2η θέση ο Ιωνικός
</H5><H2>Η Νανσί πρώτη στο τουρνουά
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Καλές εντυπώσεις άφησε ο Γκουμπς, που δοκιμάστηκε από τον Πανιώνιο στο
χθεσινό τουρνουά. Στη φωτογραφία προσπαθεί να αποφύγει τον Τσόπτση

Η ΝΑΝΣΙ κατέκτησε το τουρνουά που διοργάνωσε ο Πανιώνιος με την επωνυμία «1ο
ΛΟΤΤΟ Καπ». Στο τουρνουά μετείχαν η ομάδα της Νέας Σμύρνης, ο Ιωνικός
(κατετάγη δεύτερος), η γαλλική ομάδα και οι αγώνες ήταν διάρκειας 45'.

Τα παιχνίδια αυτά ήταν ευκαιρία για να δουν οι προπονητές σε ποια κατάσταση
είναι οι παίκτες τους, αλλά και για να δοκιμάσουν κάποιους άλλους. Ο Λαρς
Μπάκερουτ έδειξε ότι θα βοηθήσει σημαντικά τον Πανιώνιο, ο Γκουμπς άφησε
υποσχέσεις, ενώ ο Γερμανός Βόιτ ήταν απλή αναφορά στο φύλλο αγώνα.

Στον πρώτο αγώνα (διάρκειας 45') ο Πανιώνιος νίκησε τη Νανσί 6-5 στα πέναλτι,
αφού το ματς τελείωσε χωρίς γκολ. Στο παιχνίδι αυτό η Νανσί ήταν καλύτερη,
αλλά ο Στρακόσα κράτησε «όρθιο» τον Πανιώνιο στην κανονική διάρκεια, ενώ του
έδωσε και τον βαθμό, αφού απέκρουσε δύο πέναλτι.

Στο δεύτερο παιχνίδι ο Ιωνικός ήταν καλύτερος, έχασε ευκαιρίες, αλλά η Νανσί
νίκησε 2-0. Στο 15' ο Σαβίν με σουτ μέσα από την περιοχή άνοιξε το σκορ (1-0)
και στο 20' από λάθος του Πουρλιοτόπουλου ο Μπαστιέν σημείωσε το 2-0.

Στο τρίτο ματς ο Ιωνικός νίκησε 2-1 τον Πανιώνιο. Ο Μαρκαριάν χρησιμοποίησε
τους λεγόμενους «εφεδρικούς», οι οποίοι όμως έδειξαν διάθεση και κατάφεραν
χάρη στην ταχύτητα του Κορνήλιους και του Αφεντουλίδη να νικήσουν. Στο 18' ο
Κορνήλιους με κεφαλιά άνοιξε το σκορ (1-0) και ο Πανιώνιος ισοφάρισε στο 41'
με σουτ του Χέιλοκ. Το τελικό 2-1 για τον Ιωνικό πέτυχε ο Κωνσταντίνου, στις
καθυστερήσεις, με κεφαλιά.

Τους αγώνες διηύθυναν με επιτυχία ο Γ. Φασόλης και ο Κ. Μποντιώτης.

Οι ομάδες χρησιμοποίησαν τους εξής παίκτες: 
ΠΑΝΙΩΝΙΟΣ: Στρακόσα, Φακής, Κούβαλης, Γαζής, Ιωαννίδης, Μπουγάς,
Μπάκερουτ, Ρόμπινς, Κάφαλης, Ζαχόπουλος, Βόιτ, Γκουμπς, Μπέργκενσεν, Χέιλοκ,
Καμίτσης, Καρασαββίδης, Μαρκεσίνης, Ιωάννου, Σουλογάνης.

ΙΩΝΙΚΟΣ: Πουρλιοτόπουλος, Παχατουρίδης, Κλάεβιτς, Ξανθόπουλος, Φίλης,
Νταρακλίτσας, Αφάς, Μπρούστερ, Φρούσος, Δεληγιάννης, Μουτσοντρίγκο,
Σταμπουλής, Βενιαμίν, Ζυμπίδης, Ροντρίγκεζ, Κορνήλιους, Τσιαβδαρής,
Αφεντουλίδης, Παγγούρας, Κωνσταντίνου, Οφρυδόπουλος, Τσόπτσης.

ΝΑΝΣΙ: Ρουά, Μορατσίνι, Λεκλούζ, Χόγκνον, Μπιανκαλανί, Ουαντέ,
Μουστάιο, Κον, Μενιρί, Βιάρζ, Ράμπο, Λακέ, Μενιρί, Κασκαρίνο, Κορεά, Μπαστιέν,
Σαβίν, Ροντρίγκεζ.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16333O032</ED>
<ID>
ID:15430

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΕΚ: ΙΚΑΝΟΠΟΙΗΜΕΝΟΣ Ο ΜΠΛΑΧΙΝ ΑΠΟ ΤΟ ΦΙΛΙΚΟ ΜΕ ΤΟΝ ΑΘΗΝΑΪΚΟ
</H5><H2>Του άρεσε
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

<H3>* «Ο τρόπος που αγωνιστήκαμε μετράει περισσότερο απ' όλα», δήλωσε ο Ουκρανός
</H3>
Ο Σέμπουε πέτυχε δύο γκολ στο φιλικό. Αριστερά εικονίζεται ο Καραμάνος

ΘΕΤΙΚΟ ήταν το χθεσινό τεστ της ΑΕΚ κόντρα στον Αθηναϊκό. Όχι διότι πέτυχε
ευρύτατη νίκη με σκορ 6-0, αλλά γιατί με την απόδοσή της ικανοποίησε τον
(απαιτητικό) Όλεγκ Μπλαχίν. Είπε ο προπονητής: «Μετρά ο τρόπος που παίξαμε.
Είχαμε πρέσινγκ στην κεντρική ζώνη, κίνηση και γρήγορες εναλλαγές της μπάλας».
Όντως, ο τρόπος παιχνιδιού της ΑΕΚ διαφοροποιείται. 
Οι ποδοσφαιριστές κάνουν προσπάθειες να δώσουν "με τη μία" την μπάλα, βγαίνουν
στον κενό χώρο και δημιουργούν ευκαιρίες που φέρνουν γκολ. Χθες σκόραραν οι
Ζουμπούλης (15'), Σέμπουε (42', 79'), Νικολαΐδης (52', 58') και Κεφαλάς (68').
Η ΑΕΚ είχε και δύο δοκάρια με τον Πλατάκη (81', 85'), δηλαδή με τον μέσο που
σήμερα θα συζητήσει με την ομάδα του Εθνικού την περίπτωση καθόδου του (ως
δανεικός) στο Λιμάνι. Να σημειωθεί ότι εκτός των άλλων τα συγκεκριμένα φιλικά
(με ομάδες τύπου Καλλιθέας ή Αθηναϊκού) βοηθούν την ΑΕΚ στο να διασπά κλειστές
άμυνες στη Νέα Φιλαδέλφεια και αυτό ήταν ένα ακόμη ζητούμενο. Κατά τα λοιπά, ο
Ουκρανός προπονητής αναμένει να αρχίσει επιτέλους το πρωτάθλημα: «Αν δεν
γίνει, τότε η διακοπή δεν θα μας κάνει καλό. Για τους μικρούς, θέλουμε να
δοθούν δανεικοί για έξι μήνες ή ένα χρόνο. Μια μεγάλη ομάδα δεν μπορεί να τους
δίνει ευκαιρίες, την ώρα που κυνηγά τον τίτλο». Ο Μπλαχίν μίλησε και για
μεταγραφές: «Ο Καψής είναι δική μου επιλογή. Λέτε ότι έχουμε έξι-επτά στόπερ.
Στη θέση αυτή, όλοι μπορούν... να παίξουν. Όπως ο Μαλαδένης. Ακόμη κι... εγώ!
Για τον Ντόμπος, δεν ξέρω πότε θα είναι έτοιμος. Έχουμε συμφωνήσει για τρεις
-τέσσερις μεταγραφές, αλλά δεν λέω ούτε θέσεις ούτε ονόματα».

Ο ΑΓΑΘΟΚΛΕΟΥΣ

Ο παίκτης που εντυπωσίασε χθες ήταν ο Μάριος Αγαθοκλέους. Με καλό κοντρόλ,
αίσθηση του χώρου, σωστό ξεμαρκάρισμα και όντας μέσα στις φάσεις, ο Κύπριος
συγκέντρωσε το ενδιαφέρον και στο τέλος, όταν ρωτήθηκε ΠΑΟ ή ΑΕΚ, είπε με
άνεση: «Παιδιά, δεν έχω πρόβλημα, αλλά ομολογώ ότι από μικρός είμαι με την
ΑΕΚ»! Ο Αγαθοκλέους κοστίζει βέβαια πολύ, καθώς πέρα από τα χρήματα του
Αθηναϊκού, άλλα 70 εκατ. πρέπει να δοθούν στην Α.Ε. Λεμεσού (τόσα επιδίκασε η
ΟΥΕΦΑ). «Θέλω όμως να παίξω σε μεγαλύτερη ομάδα», συμπλήρωσε ο επιθετικός του
Αθηναϊκού. Τον φιλικό αγώνα διαιτήτευσε ο Παπαπέτρου.

ΑΕΚ: Ατματσίδης (46' Μιχαηλίδης), Μαλαδένης, Κοπιτσής (46'
Καραγιάννης), Μπαμπούνσκι (55' Πάσσιος), Κωστένογλου (46' Κατσαβός),
Ζουμπούλης (53' Πλατάκης), Νικολαΐδης, Σαβέβσκι (46' Μάρκος), Ζήκος (46'
Μπατίστα), Δώνης (58' Κεφαλάς), Σέμπουε.

ΑΘΗΝΑΪΚΟΣ: Βεζυρίδης, Ψαρρής (61' Πούλιος), Χόνι (66' Τσιάκας),
Καρύδης, Παπαποστόλου (46' Κάμπας), Καραμάνος, Οστρόφσκι (65' Σιδηρόπουλος),
Μπασάλα (59' Ραφαηλίδης), Κοζανίδης (46' Νεοφώτιστος), Θεοδωρόπουλος (76'
Σπίνουλας), Αγαθοκλέους.

Ο ΤΣΑΡΤΑΣ

Για την επιστροφή Τσάρτα, η απάντηση της Σεβίλλης δεν αφήνει πολλά περιθώρια.
Έτσι τουλάχιστον είπε ο Δ. Μελισσανίδης στην προχθεσινή παρουσίαση του Μιχάλη
Καψή (ήταν χθες στο γήπεδο), χαρακτηρίζοντας το νούμερο «απαγορευτικό». Πόσα
θέλουν οι Ισπανοί; Πάνω από 1 δισ.! Αν δεν κινηθεί εκ νέου η ΑΕΚ ­ αν δεν το
έκανε ο παράγοντας για λόγους εντυπώσεων ­ θα στραφεί αλλού για χαφ και κυνηγό.

* Ειλημμένη απόφαση της ENIC είναι να αλλάξει ξανά τον τοποτηρητή της στην
ΑΕΚ. Δηλαδή αντικαθιστά τον Τζόουνς, ο οποίος 100% τα είχε βρει με Μελισσανίδη
- Στάθη. Να δούμε τώρα ποιος θα τοποθετηθεί και πού θα σταματήσει το παιχνίδι...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16333O041</ED>
<ID>
ID:15385

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O04&aa=1</URL></REF>


Article

<CATEGORY>vin10</CATEGORY>

 <H5>ΣΑΜΑΡΑΝΚ: ΑΝ ΑΡΝΙΟΜΟΥΝ ΤΑ ΔΩΡΑ ΤΟΥ ΣΟΛΤ ΛΕΪΚ ΘΑ ΗΤΑΝ ΠΡΟΣΒΛΗΤΙΚΟ
</H5><H2>Ναι, πήρα τα όπλα
</H2>
<H3>* Δημοσιεύματα για δωροληψία έφεραν σε δύσκολη θέση τον πρόεδρο της Διεθνούς
Ολυμπιακής Επιτροπής
</H3>
Χουάν Αντόνιο Σάμαρανκ. Ομολόγησε ότι πήρε τα δώρα. Δήλωσε ότι τα προόριζε
για το μουσείο

ΜΕ ΝΤΟΜΙΝΟ που καταρρέει μοιάζουν πια οι πέντε ολυμπιακοί κύκλοι και το μέλλον
του Ολυμπιακού Κινήματος χαρακτηρίζεται «σκοτεινό και αβέβαιο».

Οι νέες αποκαλύψεις που εμπλέκουν και τον πρόεδρο της ΔΟΕ Χουάν Αντόνιο
Σάμαρανκ και η προτροπή των κύριων χορηγών των Ολυμπιακών Αγώνων να ριχτεί
άπλετο φως στην υπόθεση των δωροδοκιών γιατί αλλιώς θα αποχωρήσουν, θαμπώνουν
ακόμη περισσότερο τη λάμψη που κάποτε ακτινοβολούσε το Ολυμπιακό Κίνημα.

Η εφημερίδα «Salt Lake City Tribune» έφερε σε δύσκολη θέση τον Χουάν Αντόνιο
Σάμαρανκ όταν αποκάλυψε πως ο πρόεδρος της ΔΟΕ δέχθηκε τρία όπλα ως δώρο από
την επιτροπή διεκδίκησης των Ολυμπιακών Αγώνων του Σολτ Λέικ.

Η αξία των όπλων ξεπερνούσε τις 600.000 δραχμές, ενώ, σύμφωνα με τους
κανονισμούς της ΔΟΕ, τα μέλη της δεν πρέπει να λαμβάνουν δώρα όταν η αξία τους
ξεπερνά τις 42.000 δραχμές.

Το δημοσίευμα αυτό ανάγκασε τον Χουάν Αντόνιο Σάμαρανκ να παραδεχθεί πως
πράγματι είχε δεχθεί ως δώρα όπλα, από το Σολτ Λέικ, τα οποία ωστόσο
προορίζονται για το Ολυμπιακό Μουσείο και προς το παρόν βρίσκονται στο γραφείο
του και μπορεί ο οποιοσδήποτε να τα θαυμάσει.

Μιλώντας στην εφημερίδα «The Tribune de Geneve», ο Σάμαρανκ υπογράμμισε:

«Πήγα στην αμερικανική πόλη δύο φορές πριν αναλάβει τη διοργάνωση της
Χειμερινής Ολυμπιάδας του 2002. Αντίστοιχες φορές δέχθηκα ως δώρο ένα όπλο,
όπως απαιτεί η παράδοση για την πόλη αυτή. Αν τα αρνιόμουν, θα τους προσέβαλα.
Αυτά τα όπλα βρίσκονται στο γραφείο μου στη Λωζάννη και μπορούν να τα δουν οι επισκέπτες».

Ο Χουάν Αντόνιο Σάμαρανκ απέφυγε ωστόσο να αναφέρει το όνομα αυτού που του
πρόσφερε τα όπλα, όπως και το γεγονός ότι, μετά την ψηφοφορία που ανέδειξε το
Σολτ Λέικ διοργανώτρια πόλη της Ολυμπιάδας του 2002, δέχθηκε ακόμη ένα όπλο
στο γραφείο του, ως δώρο από το Σολτ Λέικ!

Τον ρόλο του «δικηγόρου του διαβόλου» ανέλαβε ο γενικός διευθυντής της ΔΟΕ
Φρανσουά Καράρ, ο οποίος μεταξύ άλλων υποστήριξε πως αποτελεί μέρος του
πρωτοκόλλου, ο πρόεδρος της Διεθνούς Ολυμπιακής Επιτροπής να δέχεται δώρα από
τις πόλεις που επισκέπτεται.

Ο Καράρ τόνισε ιδιαίτερα το γεγονός ότι ο Σάμαρανκ δεν συμμετείχε στην
ψηφοφορία για την ανάδειξη της πόλης που θα φιλοξενούσε την Ολυμπιάδα του
2002. Δεν ανέφερε, όμως, πως ο Σάμαρανκ προτείνει στην εκτελεστική επιτροπή,
της οποίας ηγείται, τις πόλεις που θα διεκδικήσουν το «χρίσμα», όπως επίσης
και τα νέα μέλη της Διεθνούς Ολυμπιακής Επιτροπής.

Αυτή τη στιγμή βρίσκονται σε εξέλιξη παράλληλα τέσσερις έρευνες για να
αποκαλυφθεί αν πράγματι το Σολτ Λέικ δωροδόκησε μέλη της ΔΟΕ. Στην υπόθεση
έχει εμπλακεί το FBI, που πραγματοποιεί ξεχωριστή έρευνα, καθώς επίσης και ο
πρώην γερουσιαστής Τζορτζ Μίτσελ.

Ιδιαίτερο ενδιαφέρον παρουσιάζει η αναφορά της αμερικανικής εταιρείας
κατασκευής όπλων, από την οποία προέρχονται τα δώρα που έλαβε ο Σάμαρανκ, πως
από τον Ιούλιο του '93 μέχρι τον Μάιο του '95 η επιτροπή διεκδίκησης του Σολτ
Λέικ προμηθεύθηκε όπλα συνολικής αξίας 10.000 δολαρίων (2,9 εκατ. δραχμές).

Φυσικά, παραμένει άγνωστο πού κατέληξαν τα όπλα αυτά. Ωστόσο, ήδη έχει
διαρρεύσει πως έξι «αθάνατοι» δωροδοκήθηκαν μέσω μιας «υποτροφίας-μαϊμού»
αξίας 400.000 δολαρίων.

Στις 23 Ιανουαρίου θα ανακοινωθούν τα αποτελέσματα της έρευνας που διεξάγει
ειδική επιτροπή της ΔΟΕ, ενώ την επομένη θα συνεδριάσει η εκτελεστική επιτροπή
για να ληφθούν αποφάσεις.

Πολλά μέλη της ΔΟΕ πιστεύουν πως η υπόθεση του Σολτ Λέικ αποτελεί απλά την
κορυφή του παγόβουνου και μια καλή ευκαιρία για να συγκαλυφθούν παλιότερες
υποθέσεις δωροδοκιών.

Όπως γράφει η «Wall Street Journal», ένας Ευρωπαίος «αθάνατος» ανέφερε σε
συνέντευξη Τύπου πως είχε στείλει τον περασμένο Μάιο επιστολή στον Σάμαρανκ με
την οποία τον ενημέρωνε πως χρησιμοποιούνται «ανήθικες τακτικές» από
συναδέλφους του κατά τη διάρκεια της διαδικασίας για την ανάδειξη της πόλης
που θα διοργανώσει Ολυμπιακούς Αγώνες.

Τη συγκεκριμένη επιστολή, ο Χουάν Αντόνιο Σάμαρανκ την πέταξε στον κάλαθο των αχρήστων.

Προς το παρόν, πάντως, οι έντεκα μεγαλύτεροι χορηγοί της ΔΟΕ δεν έχουν θέσει
θέμα εμπιστοσύνης απέναντι στην αξιοπιστία του Ολυμπιακού Κινήματος. Απαιτούν
όμως να ριχτεί άπλετο φως στην υπόθεση και θεωρούν πως αυτή είναι η μεγάλη
ευκαιρία της ΔΟΕ να αποδείξει ότι πραγματοποίησε τη «μεγάλη κάθαρση».

Σε αντίθετη περίπτωση, οι χορηγοί δεν θα έχουν κανένα λόγο να συνδέουν το
όνομά τους με τους ολυμπιακούς κύκλους, όταν αυτοί θα είναι γνωστοί μόνο για
τις δολοπλοκίες που αντιπροσωπεύουν.

Ήδη όμως αρκετές εταιρείες που επιθυμούσαν να γίνουν χορηγοί της Χειμερινής
Ολυμπιάδας του 2002 ζήτησαν από τους εκπροσώπους του Σολτ Λέικ να «παγώσουν»
οι διαπραγματεύσεις, ενώ άλλες, που ήδη έχουν συμφωνήσει με τους Αμερικανούς,
ζήτησαν να μην ανακοινωθούν την περίοδο αυτή οι συμφωνίες!
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16333O051</ED>
<ID>
ID:15386

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O05&aa=1</URL></REF>


Article

<CATEGORY>vin10</CATEGORY>

 <H5>ΜΠΛΑΤΕΡ - ΣΑΜΑΡΑΝΚ: Όχι ίδια χρονιά Ολυμπιάδα, Μουντιάλ
</H5><H2>Συμφώνησαν οι μεγάλοι του αθλητισμού
</H2>
ΠΑΓΚΟΣΜΙΟ Κύπελλο Ποδοσφαίρου και Ολυμπιακοί Αγώνες δεν πρόκειται να
διεξάγονται την ίδια χρονιά, όπως συμφώνησαν χθες ο Γιόζεφ Μπλάτερ με τον
Χουάν Αντόνιο Σάμαρανκ.

Κατά τη διάρκεια της συνάντησης των δύο ανδρών έγινε ένα άνευ προηγουμένου
αλισβερίσι, αφού τόσο η Διεθνής Ολυμπιακή Επιτροπή όσο και η Διεθνής
Ομοσπονδία Ποδοσφαίρου είχαν μεταξύ τους «ανοιχτούς λογαριασμούς».

Ο Μπλάτερ συμφώνησε να μη διεξάγεται το Παγκόσμιο Κύπελλο την ίδια χρονιά με
τους Ολυμπιακούς Αγώνες, αν τελικά πραγματοποιηθούν τα σχέδιά του και το
Μουντιάλ διοργανώνεται κάθε δύο χρόνια, ως ένδειξη σεβασμού προς τη ΔΟΕ, όπως
ο ίδιος τόνισε.

Ο πρόεδρος της ΦΙΦΑ, πάντως, επανέλαβε πως το 2004 ­ χρονιά που θα διοργανώσει
η Αθήνα τους Ολυμπιακούς Αγώνες ­ είναι πολύ πιθανό να διεξαχθεί Μουντιάλ με
την ευκαιρία του εορτασμού των 100 χρόνων από την ίδρυση της διεθνούς
ποδοσφαιρικής ομοσπονδίας.

Ο πρόεδρος της ΔΟΕ, Χουάν Αντόνιο Σάμαρανκ κατά τη διάρκεια των συζητήσεων με
τον Μπλάτερ αναγκάστηκε να υποχωρήσει στο θέμα του ντόπινγκ, αφού τελικά δεν
έθεσε θέμα αποβολής του ποδοσφαίρου από το ολυμπιακό τουρνουά, παρά το γεγονός
ότι η ΦΙΦΑ αρνήθηκε να εναρμονιστεί με τις θέσεις του Σάμαρανκ για την
κατώτερη ποινή αποκλεισμού (δύο χρόνια) στους ντοπαρισμένους αθλητές.

Βέβαια, ΔΟΕ και ΦΙΦΑ συμφώνησαν στο θέμα ντόπινγκ (!), όπως υποστήριξαν
εκπρόσωποί τους, πως πρέπει να καταπολεμηθεί και να γίνουν πιο σκληρές οι ποινές.

Το αλισβερίσι δεν σταμάτησε εδώ. Η ΦΙΦΑ μπορεί να μην υποχώρησε στο θέμα του
ντόπινγκ, αναγκάστηκε όμως να κάνει πίσω στο θέμα της ηλικίας των
ποδοσφαιριστών που συμμετέχουν στους Ολυμπιακούς Αγώνες.

Έτσι, ο Μπλάτερ υποσχέθηκε να προωθήσει στην εκτελεστική επιτροπή της ΦΙΦΑ το
θέμα της άρσης του περιορισμού της ηλικίας των παικτών που μπορούν να
λαμβάνουν μέρος στους Ολυμπιακούς Αγώνες (από 23 ετών και κάτω) ή τουλάχιστον
την αύξηση στους πέντε των παικτών άνω των 23 ετών που μπορούν να αγωνίζονται.

Από την πλευρά της, η ΔΟΕ υποσχέθηκε να μελετήσει το αίτημα της ΦΙΦΑ, σύμφωνα
με το οποίο οι γυναικείες ποδοσφαιρικές ομάδες πρέπει να διαθέτουν 18 και όχι
16 αθλήτριες στις Ολυμπιάδες, ενώ ανακοίνωσε πως από τους Ολυμπιακούς Αγώνες
της Αθήνας, το 2004, οι γυναικείες ποδοσφαιρικές ομάδες θα αυξηθούν από 8 σε 12
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16333O052</ED>
<ID>
ID:15431

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O05&aa=2</URL></REF>


Article

<CATEGORY>vin10</CATEGORY>

 <H5>ΕΠΑΕ: ΣΑΜΠΟΤΑΡΕΙ ΤΗ ΣΥΣΚΕΨΗ ΠΟΥ ΕΧΕΙ ΠΡΟΓΡΑΜΜΑΤΙΣΕΙ ΓΙΑ ΑΥΡΙΟ Ο ΥΦΥΠΟΥΡΓΟΣ
ΑΘΛΗΤΙΣΜΟΥ ΜΕ ΤΟΥΣ 18 ΠΡΟΕΔΡΟΥΣ
</H5><H2>Μπλόκο στις εξελίξεις
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

<H3>* Ένδειξη καλής θέλησης του ΟΠΑΠ, ο οποίος προτίθεται να αποδώσει στις ΠΑΕ
περίπου 100 εκατ. από το ποσοστό τους από τα κέρδη του ΠΡΟ-ΠΟ και του ΠΡΟ-ΠΟγκόλ
</H3>
ΣΑΜΠΟΤΑΡΕΙ η ΕΠΑΕ τη σύσκεψη που έχει προγραμματίσει για αύριο με τους
προέδρους των ΠΑΕ της Α' Εθνικής για άρση του αδιεξόδου στο ελληνικό
ποδόσφαιρο ο υφυπουργός Αθλητισμού Ανδρέας Φούρας, και σήμερα αναμένεται και
επισήμως να ζητήσει τη μετάθεσή της για άλλη ημερομηνία.

Οι εξελίξεις στο επαγγελματικό ποδόσφαιρο έχουν πάρει πλέον απρόβλεπτες
διαστάσεις και κανείς δεν μπορεί να κάνει έστω και προβλέψεις για το μέλλον.

Ο υφυπουργός Αθλητισμού Ανδρέας Φούρας ανέλαβε προχθές πρωτοβουλία, καλώντας
στο γραφείο του για αύριο τους 18 προέδρους της Α' Εθνικής προκειμένου «να
συζητηθούν σε σοβαρή βάση τα προβλήματα που απασχολούν το ελληνικό ποδόσφαιρο
και κυρίως τις ομάδες της Α' Εθνικής κατηγορίας».

ΑΝΤΙΘΕΤΗ Η ΕΠΑΕ

Η πρόθεση του κ. Φούρα, που εκδηλώνεται λίγες μόνο ημέρες πριν από τη Γενική
Συνέλευση της ΕΠΑΕ (την προσεχή Δευτέρα), φαίνεται πως βρίσκει αντίθετη τη
διοίκηση της διοργανώτριας. «Αύριο (σήμερα) κιόλας, με έγγραφό μου στον
υφυπουργό θα ζητήσω τη μετάθεση της σύσκεψης για μετά την Γενική Συνέλευση»,
δήλωσε χθες το απόγευμα στην «ΟΜΑΔΑ» ο πρόεδρος της ΕΠΑΕ Κώστας Αλαμάνος. Και
αιτιολόγησε αυτή του την πρόθεση, λέγοντας: «Τρεις ημέρες πριν από τη Γ.Σ. δεν
είναι δυνατόν να δεσμευθούμε για τίποτα».

ΑΝ ΕΠΙΜΕΙΝΕΙ

Ενώπιον των ευθυνών τους θέλει να φέρει αύριο τους προέδρους των 18 ΠΑΕ της
Α' Εθνικής ο υφυπουργός Αθλητισμού Ανδρέας Φούρας

Τι πρόκειται να συμβεί όμως στην περίπτωση που ο υφυπουργός επιμείνει στη
σύσκεψη; Οι άνθρωποι της ΕΠΑΕ εξετάζουν κάθε ενδεχόμενο. Να πάει δηλαδή στη
συνάντηση στην Πανεπιστημίου μία αντιπροσωπεία τους. Να πείσουν τους προέδρους
όλων των ΠΑΕ της Α' Εθνικής να μη συμμετάσχουν. Ή, τέλος, να μην κάνουν τίποτα
από τα παραπάνω, να δώσουν κανονικά το παρών στη συνάντηση, να ακούσουν όλα
όσα έχει να τους πει ο υφυπουργός και να τα «μεταφέρουν» στη Γενική τους Συνέλευση.

ΔΕΝ ΔΙΑΠΡΑΓΜΑΤΕΥΕΤΑΙ

Από την πλευρά του, ο υφυπουργός Αθλητισμού δεν προτίθεται να διαπραγματευθεί
με τους προέδρους των ΠΑΕ, αλλά σκοπεύει να τους θέσει τα πραγματικά δεδομένα
που αφορούν το ποδόσφαιρο. 
Όπως: τα έσοδά του από το ΠΡΟ-ΠΟ και την πολιτεία, σε σχέση πάντα με τα έσοδα
των ευρωπαϊκών ομάδων από τις ίδιες πηγές. Τις προτάσεις που έκανε στην ΕΠΟ
για θεσμοθέτηση ποσοστού από το ΚΙΝΟ, την επιχορήγηση της ανακατασκευής όλων
των γηπέδων κ.λπ.

Από κύκλους του υφυπουργείου Αθλητισμού θεωρείται βέβαιο πως η αυριανή σύσκεψη
θα γίνει, είτε σε αυτήν παρίστανται 5 ή 7 ή και οι 18 πρόεδροι των ΠΑΕ της Α'
Εθνικής κατηγορίας. Μάλιστα, οι ίδιοι κύκλοι επισήμαναν ότι στη σύσκεψη έχουν
κληθεί οι πρόεδροι των ΠΑΕ και όχι η ΕΠΑΕ.

ΝΕΑ ΔΕΔΟΜΕΝΑ

Σε ένδειξη καλής θέλησης, ο Σωτήρης Αλημίσης προτίθεται να ζητήσει από τον
ΟΠΑΠ να δοθεί στην ΕΠΑΕ το ποσό των 100 εκατ. δρχ.

Η αυριανή σύσκεψη πάντως θα πραγματοποιηθεί (εφόσον γίνει) κάτω από ορισμένα
νέα δεδομένα, αφού σήμερα αναμένεται η πρώτη ένδειξη καλής θέλησης του ΟΠΑΠ, ο
οποίος προτίθεται να αποδώσει στις ΠΑΕ τα χρήματα που δικαιούνται (περίπου 100
εκατ. δρχ.) από το ποσοστό τους (8%) από τα κέρδη του ΠΡΟ-ΠΟ και του ΠΡΟ-ΠΟγκολ.

Κι αυτό παρά την προχθεσινή επιστολή του προέδρου του ΟΠΑΠ Σωτήρη Αλημίση προς
τον ομόλογό του της ΕΠΑΕ Κώστα Αλαμάνο, με την οποία συνέδεε την απόδοση του
παραπάνω ποσού, τόσο με την έναρξη διαλόγου μεταξύ των δύο πλευρών όσο και με
τη γνωστοποίηση, μέχρι σήμερα το μεσημέρι, του αγωνιστικού προγράμματος για
τις 17 του μήνα.

ΚΑΙ ΤΕΛΕΣΙΓΡΑΦΟ

Στο... τελεσίγραφο λοιπόν που έστειλε προχθές στην ΕΠΑΕ ο ΟΠΑΠ, τόνιζε ότι
στην περίπτωση που δεν έχει μέχρι το μεσημέρι (σήμερα) το πρόγραμμα, θα
προχωρήσει στη συγκρότηση του δελτίου ΠΡΟ-ΠΟ με αγώνες ξένων πρωταθλημάτων
(κάτι που αναμένεται να γίνει).

Επισήμανε επίσης ο πρόεδρος του ΟΠΑΠ, πως τα γενικότερα προβλήματα του
ελληνικού ποδοσφαίρου, αλλά και αυτά που αφορούν τις σχέσεις ΟΠΑΠ και ΕΠΑΕ,
«δεν λύνονται με ανακοινώσεις περιεχομένου αντιδικίας και αντιπαράθεσης αλλά
με καλόπιστο διάλογο».

ΤΟ ΔΕΛΤΙΟ

Σε άλλη ημερομηνία, μετά τη Γ.Σ. της ΕΠΑΕ (Δευτέρα), θέλει ο πρόεδρος της
ΕΠΑΕ, Κώστας Αλαμάνος, τη σύσκεψη του υφυπουργού Αθλητισμού

Ο Σ. Αλημίσης υπενθύμιζε ότι για να είναι εφικτή η σύνθεση του δελτίου ΠΡΟ-ΠΟ
με ελληνικούς αγώνες, αυτοί πρέπει να γνωστοποιούνται στον Οργανισμό 21 ημέρες νωρίτερα.

Από την πλευρά της ΕΠΑΕ υπήρχαν δύο διαφορετικές απόψεις, με την ίδια πάντως
κατάληξη: τη μη συγκρότηση δελτίου ΠΡΟ-ΠΟ με ελληνικούς αγώνες στις 17 του
μήνα. Η μία άποψη, των «σκληροπυρηνικών», έλεγε να μην υπάρξει καμία απάντηση
στο έγγραφο του ΟΠΑΠ. Η άλλη, πιο διαλλακτική θέση, ανέφερε να σταλεί κανονικά
το πρόγραμμα στον Οργανισμό για τις 17 του μήνα, με την επισήμανση όμως ότι τα
πάντα μπορούν να αλλάξουν, αφού υπάρχει η Γενική Συνέλευση των ΠΑΕ την προσεχή
Δευτέρα. Τόσο στη μία όσο και στην άλλη περίπτωση η συγκρότηση δελτίου ΠΡΟ-ΠΟ
από τον ΟΠΑΠ είναι αδύνατη.

Στο μεταξύ, ο ΟΠΑΠ έδωσε προχθές στη δημοσιότητα τα στοιχεία που αφορούν τα
χρήματα που έχουν πάρει την τελευταία 5ετία από το ΠΡΟ-ΠΟ και το ΠΡΟ-ΠΟγκολ,
τόσο η ΕΠΑΕ όσο και η ΕΠΟ. Και είναι 9,2 δισ. για την ΕΠΟ και 19,7 δισ. για
την ΕΠΑΕ.


<REF><SOURCE>ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16333O061</ED>
<ID>
ID:15387

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O06&aa=1</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Επιστράτευσαν και τον Ιορντανέσκου
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Ο Άνγκελ Ιορντανέσκου θα αναπτύξει τα προβλήματα που θα αντιμετωπίσουν τόσο
οι ΠΑΕ όσο και η Εθνική ομάδα

Ο ΔΙΑΦΑΙΝΟΜΕΝΟΣ διεθνής διασυρμός της χώρας, εξαιτίας των σοβαρών οικονομικών
και οργανωτικών προβλημάτων που αντιμετωπίζει το ελληνικό ποδόσφαιρο και την
παρατεινόμενη αποχή των ΠΑΕ από τα πρωταθλήματα, ήταν το αντικείμενο της
έκτακτης συζήτησης της Εκτελεστικής Γραμματείας της ΕΠΟ. Η Ομοσπονδία,
συνεχίζοντας τις επαφές της με την ΕΠΑΕ και τον ΟΠΑΠ, επιστράτευσε ακόμη και
τον ομοσπονδιακό προπονητή Άνγκελ Ιορντανέσκου, ως καθ' ύλην αρμόδιο ν'
αναπτύξει στους προπονητές των ομάδων Α' Εθνικής και στον εκπρόσωπο του
Ποδοσφαιρικού Συνδέσμου Αμειβομένων Ποδοσφαιριστών (ΠΣΑΠ), το μέγεθος των
προβλημάτων τα οποία θ' αντιμετωπίσουν στην πορεία οι ΠΑΕ και οι ίδιοι ­
παίκτες και προπονητές ­ τόσο σε εθνικό όσο και σε συλλογικό επίπεδο.

Ο «στρατηγός» και οι ομόλογοί του, θα συσκεφθούν αύριο και ώρα 13.00 στα
γραφεία της ΕΠΟ, για να συζητήσουν όχι μόνο την καλύτερη προετοιμασία του
εθνικού συγκροτήματος, αλλά και την κατάσταση που διαμορφώνεται επικίνδυνα εις
βάρος όλων των ομάδων, από τα νέα δεδομένα στον παγκόσμιο χώρο και ειδικότερα
στον ευρωπαϊκό, με το διευρυμένο Τσάμπιονς Λιγκ.

Ο Ρουμάνος τεχνικός θα ανταλλάξει απόψεις για τον προγραμματισμό της νέας
περιόδου και θα ζητήσει τη συγκατάθεση των συναδέλφων του, ώστε το πρωτάθλημα
1999-2000 ν' αρχίσει στο πρώτο δεκαήμερο του Αυγούστου, αφού δεν υπάρχουν
πολλές ελεύθερες ημερομηνίες λόγω των αυξημένων υποχρεώσεων της Εθνικής και
των ΠΑΕ, στις διεθνείς και εσωτερικές διοργανώσεις. Ανεξάρτητα, πάντως, από
τις αποφάσεις που θα ληφθούν στην αυριανή σύσκεψη, η Ομοσπονδία δείχνει
αποφασισμένη να στηρίξει το πρόγραμμα του κ. Ιορντανέσκου για την Εθνική ομάδα
και δεν υποχωρεί στα αιτήματα της ΕΠΑΕ. Η «Ένωση» δεν επιθυμεί τη συμμετοχή
της ομάδας στο τετραεθνές τουρνουά της Κύπρου και με επιστολή της προς την
Ομοσπονδία, απαγορεύει ουσιαστικά αυτό το ταξίδι. Η απόφαση, όμως, της
Εκτελεστικής Γραμματείας της ΕΠΟ (Αλημίσης, Γκαγκάτσης, Κούκης,
Παπαευστρατίου), είναι ό,τι η Εθνική ανδρών θα πάρει κανονικά μέρος στο
τουρνουά, στις αρχές Φεβρουαρίου (1-7 του μήνα). Σύμφωνα με την ανακοίνωση που
εκδόθηκε: «Η πιθανότητα να ακυρώσει τη συμμετοχή της δεν συζητείται καν. Για
το θέμα η ΕΠΑΕ ειναι ενημερωμένη εγγράφως από 1/12/98 και ο πρόεδρός της κ.
Αλαμάνος από τη συνεδρίαση του Δ.Σ. της ΕΠΟ στις 2/12/98 οπότε είχε συμφωνήσει
πλήρως με την σχετική πρόταση».

Από τα δρώμενα στα εθνικά συγκροτήματα, ενδιαφέρον προκαλεί η απόφαση της
Ομοσπονδίας (αν τελικά γίνει αποδεκτή η πρότασή της) να οργάνωσει το καλοκαίρι
τουρνουά με τη συμμετοχή της Ιταλίας, της Γερμανίας και της Αγγλίας και της
Γαλλίας, καθώς και η διοργάνωση της τελικής φάσης του Ευρωπαϊκού Πρωταθλήματος
Εθνικών ομάδων των Ελπίδων, στην Καβάλα και την Ξάνθη, στην περίπτωση κατά την
οποία προκριθεί η ομάδα μας στην τελική φάση του EURO 2000. Επίσης ένα φιλικό
παιχνίδι για το 2001 με την Μεικτή Κόσμου, στο πλαίσιο της συμπλήρωσης 75
χρόνων από την ίδρυση της Ομοσπονδίας.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16333O071</ED>
<ID>
ID:15388

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΜΕ ΤΡΙΓΩΝΟ - ΦΩΤΙΑ ΠΕΡΑΣΕ ΚΑΙ ΑΠΟ ΤΗ ΡΩΣΙΑ
</H5><H2>Φώναξε «παρών»
</H2>
Ο Ντέγιαν Μποντίρογκα ήταν ο κορυφαίος παίκτης του Παναθηναϊκού (26 π.) και
στο χθεσινό ματς με τη Σάρατοφ

Ο ΒΑΡΥΣ ρωσικός χειμώνας δεν κατάφερε να σταματήσει τον Παναθηναϊκό στην
πορεία του... προς το Μόναχο. Η ελληνική ομάδα έπιασε «11άρι» στην Ευρωλίγκα
μετά τη χθεσινή της νίκη στην πόλη Σάρατοφ με 76-73. 
Ήταν η ενδέκατη επιτυχία των «πρασίνων» στην εφετινή διοργάνωση και παραμένουν
η μοναδική αήττητη ομάδα. Μάλιστα, με νίκη σε μία έδρα όπου πέρυσι γνώρισαν
την πρώτη τους ήττα στο Ευρωκύπελλο. Η ελληνική ομάδα έκανε ένα ακόμα
σημαντικό βήμα για τη διατήρηση της πρώτης θέσης και στη δεύτερη φάση της
Ευρωλίγκα, κάτι που θα τη βοηθήσει να εξασφαλίσει πλεονέκτημα έδρας στα πλέι
οφ και να διεκδικήσει με ασφάλεια τη συμμετοχή της στο φάιναλ φορ του Μονάχου.

Ο Ντέγιαν Μποντίρογκα αναδείχτηκε και πάλι πρωταγωνιστής, αφού έδωσε τις
λύσεις στο κρίσιμο τελευταίο δίλεπτο. Στο διάστημα που οι «πράσινοι» ήταν
έτοιμοι να σπάσουν τη στάμνα με το νερό, την οποία «γέμιζαν» σε όλο το
παιχνίδι. Όταν δηλαδή δέχτηκαν ένα σερί 19-4 και βρέθηκαν να χάνουν με 71-70.
Τι έφταιξε γι' αυτό; Η πολύ άσχημη περιφερειακή άμυνα, που επέτρεψε στους Ζ.
Πασουτίν, Ε. Πασουτίν και Φετίσοφ να «βομβαρδίζουν» από τα 6μ25. Να
φανταστείτε δε, ότι ο Παναθηναϊκός είχε προηγηθεί με 66-52.

Στο κρίσιμο τελευταίο δίλεπτο, λοιπόν, φώναξε «παρών» ο Ντέγιαν Μποντίρογκα.
Είναι χαρακτηριστικό ότι μετά την ισοφάριση της Σάρατοφ (τρίποντο Φετίσοφ), ο
Μποντίρογκα σημείωσε τους οκτώ τελευταίους πόντους των «πρασίνων».

Ο Γιουγκοσλάβος άσος αναδείχτηκε πρώτος σκόρερ του Παναθηναϊκού, με 26 πόντους
(10/15 δίπ., 6/6 β.), ενώ βοήθησε και με τον... συνήθη τρόπο: έξι ριμπάουντ,
τέσσερα ασίστ και δύο κλεψίματα.

Ο Παναθηναϊκός στηρίχτηκε και πάλι σε... τρίγωνο! Μποντίρογκα, Αλβέρτης και
Ράτζα ήταν αυτή τη φορά οι παίκτες που τον οδήγησαν στη νίκη. Αξίζει να
σημειώσουμε ότι και οι τρεις σημείωσαν 64 από τους 76 πόντους των «πρασίνων»!
Η ελληνική ομάδα κατάφερε να αποκτήσει διαφορά επτά πόντων στο 15', κυρίως,
χάρη στην εκτελεστική ικανότητα του Ντίνο Ράτζα. 
Ο Κροάτης τέλειωσε το α' μέρος με 15 πόντους, αφού η έμπνευση του Σούμποτιτς
να χρησιμοποιήσει δίπλα του τον Πατ Μπερκ (για να ελέγχει τα αμυντικά
ριμπάουντ) τον «απελευθέρωσε» στην επίθεση. Παρ' όλα αυτά, τα πολλά λάθη
οδήγησαν τον Παναθηναϊκό στα αποδυτήρια, με προβάδισμα μόλις δύο πόντων (39-37).

Ένα σερί 8-0 έφερε την ελληνική ομάδα μπροστά με 47-39 στο 25', ενώ στη
συνέχεια η διαφορά μεγάλωσε ακόμα περισσότερο (60-47 και 66-52).

Ο ΠαναθηναΪκός, έφθασε στη νίκη, αφού είχε καλύτερους «αριθμούς» από την
αντίπαλό του. Οι «πράσινοι» σούταραν με 50%, μάζεψαν περισσότερα ριμπάουντ
(24-21) και υπέπεσαν σε λιγότερα λάθη (12-18).

Η ελληνική αποστολή ταλαιπωρήθηκε αφάνταστα στο ταξίδι της προς το Σάρατοφ. 
Αξίζει να σημειωθεί ότι το αεροσκάφος σταμάτησε στην πόλη Βέλγκοροντ και στη
συνέχεια η αποστολή έφθασε στο Σάρατοφ σε... δύο δόσεις. Λόγω του πάγου,
προτιμήθηκε να ταξιδέψουν με δύο μικρότερα αεροπλάνα!

***Σε αγώνα για τον Η' όμιλο, η Ζαντάρ νίκησε τη Βιλερμπάν, με 74-56


<REF><SOURCE>ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16333O091</ED>
<ID>
ID:15389

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O09&aa=1</URL></REF>


Article

<CATEGORY>vin10</CATEGORY>

 <H5>ΝΒΑ: Μία μυστική συνάντηση διέσωσε τον θεσμό
</H5><H2>Αλλάζουν ξανά οι ισορροπίες στην Ευρώπη
</H2>
ΕΣΤΩ ΚΑΙ την τελευταία στιγμή, το ΝΒΑ διασώθηκε. Φαίνεται δε, πως ό,τι δεν
κατάφερναν τόσους μήνες με τις προγραμματισμένες συζητήσεις, το πέτυχαν σε μία
μυστική συνάντηση, που είχαν ο κομισάριος του ΝΒΑ Ντέιβιντ Στερν και ο
εκπρόσωπος της ένωσης των παικτών, Μπίλι Χάντερ.

Τι σημαίνει αυτό; Ότι η περίοδος στο ΝΒΑ αρχίζει και όσοι παίκτες ήρθαν στην
Ευρώπη, θα αναγκαστούν να επιστρέψουν στις Ηνωμένες Πολιτείες. Ντίβατς,
Σαμπόνις λογικά θα εγκαταλείψουν Ερυθρό Αστέρα και Ζαλγκίρις. Τα συμβόλαιά
τους μπορεί να έχουν λήξει, όμως, το θέμα για αυτούς είναι καθαρά οικονομικό.
Υπολογίζεται ότι ο Ντίβατς μπορεί να υπογράψει συμβόλαιο 10 εκατ. δολ, ενώ ο
Σαμπόνις 7 εκατ. Άλλωστε και ο Στογιάκοβιτς δήλωσε χθες ότι «παίρνω το πρώτο
αεροπλάνο και φεύγω. Ήταν το καλύτερο δώρο που μπορούσα να έχω».

Η συμφωνία ήρθε τη στιγμή κατά την οποία οι παίκτες ετοιμάζονταν να ψηφίσουν
για το αν θα αποδέχονταν ή όχι την τελική πρόταση των ιδιοκτητών. Όπως
μετέδωσαν τα ειδησεογραφικά πρακτορεία και το CNN, το τέλος του λοκ-άουτ
αναμένεται να ανακοινωθεί επίσημα σήμερα, ύστερα από τη συνεδρίαση των
ιδιοκτητών. Υπολογίζεται δε, ότι κάθε ομάδα θα δώσει 45-50 ματς για την
«κανονική περίοδο», ενώ το τζάμπολ θα δοθεί την πρώτη εβδομάδα του Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16333O092</ED>
<ID>
ID:15432

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O09&aa=2</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ
</H5><H2>Ντίβατς ­ Σαμπόνις απόψε στο τζάμπολ
</H2>
Ο ΒΛΑΝΤΕ Ντίβατς θα διεκδικήσει απόψε στη «Σάλα Πιονίρ» το τζάμπολ από τον
Αρβίντας Σαμπόνις, στο πολυδιαφημισμένο πλέον ματς Ερυθρού Αστέρα - Ζαλγκίρις
Κάουνας, στην πρεμιέρα της β' φάσης της Ευρωλίγκα. Να σημειώσουμε ότι
διαιτητής στο αποψινό ματς θα είναι ο Νίκος Ζαβλανός, με παρτενέρ τον Σλοβάκο
Πετρ Σούντεκ.

Τα άλλα παιχνίδια: Ε' όμιλος: Μανρέσα - Φενέρμπαχτσε, Τσιμπόνα - Ορτέζ. Ζ':
Βαρέζε - Έφες Πίλσεν, Ταουγκρές - Μακάμπι Τελ Αβίβ. Η': Τιμσύστεμ Μπολόνια -
ΤΣΣΚΑ Μόσχας. Θ': Άλμπα Βερολίνου - Ολύμπια Λιουμπλιάνας, Ούλκερ - Ρεάλ Μ.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16333O093</ED>
<ID>
ID:15464

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O09&aa=3</URL></REF>


Article

<CATEGORY>vin10</CATEGORY>

 <H5>ΚΙΝΤΕΡ: ΣΤΗ ΘΕΣΣΑΛΟΝΙΚΗ ΜΕ ΤΟ ΜΕΓΑΛΟ ΤΗΣ ΑΣΤΕΡΙ ΜΑΪΚΛ ΟΛΟΒΟΚΑΝΤΙ
</H5><H2>Λάμψη από ΝΒΑ
</H2>
* ΘΕΣΣΑΛΟΝΙΚΗ 
Ο Μάικλ Ολοβοκάντι χθες στο αεροδρόμιο «Μακεδονία» Ο Νιγηριανός άσος ήρθε με
την Κίντερ 
«ΔΕΝ ΞΕΡΩ τι θα κάνω ακόμη. Θα δούμε», ήταν το πρώτο σχόλιο του Μάικλ
Ολοβοκάντι για τη διακοπή του λοκ-άουτ στο ΝΒΑ, όταν το ενημερώθηκε από
εκπροσώπους του Τύπου λίγο μετά την άφιξή του στη Θεσσαλονίκη.

«Αν αρχίσει το ΝΒΑ, θα εξαρτηθεί από πολλά πράγματα η επιστροφή του», τόνισε ο
ατζέντης του Νιγηριανού, Μπιλ Ντάφι, που ήταν δίπλα του σε όλες τις κινήσεις του.

«Έχουμε συμφωνήσει να παίξει μαζί μας έως τις 15 Φεβρουαρίου. 
Δεν μας ενδιαφέρει αν σταμάτησε το λοκ-άουτ» σχολίασε ο Ετόρε Μεσίνα,
ενισχύοντας τις δημοσιογραφικές πληροφορίες που θέλουν τους Κλίπερς να μην
επιμένουν να φέρουν κοντά τους τον Ολοβοκάντι τη φετινή σεζόν.

Λίγο νωρίτερα, ο Μάικλ Ολοβοκάντι δήλωσε: «Ό, τι και να γίνει στο ΝΒΑ, έχω
συμφωνία με την Κίντερ, την οποία προτίμησα γιατί είναι η πρωταθλήτρια και
μπορεί να ικανοποιήσει τις φιλοδοξίες κάθε παίκτη, αν και μου πρότειναν
συνεργασία και άλλες ομάδες από την Ευρώπη. Ένας ακόμα λόγος ήταν οι σχέσεις
που είχα με κάποιους παίκτες της ομάδας» δήλωσε ο Νιγηριανός, αφού έβγαλε τα
μεγάλα ακουστικά του γουόκμαν που του έκανε συντροφιά.

Η πρώτη επιλογή των φετινών ντραφτ του ΝΒΑ μπορεί να κάνει πανευρωπαϊκή
πρεμιέρα κατά του «δικεφάλου» στο «Αλεξάνδρειο», αλλά δεν γνώριζε καλά - καλά
το όνομα του αντιπάλου.

«Ναι, γνωρίζω τον Παναθηναϊκό», είπε ο Νιγηριανός και χρειάστηκε να
συμβουλευτεί τον ατζέντη για να μάθει επί ελληνικού εδάφους ότι αντιμετωπίζει
ομάδα από τη Θεσσαλονίκη!

Ο ΦΛΕΒΑΡΑΚΗΣ

«Σεβόμαστε, αλλά δεν φοβόμαστε την Κίντερ», δήλωσε ο Κώστας Φλεβαράκης για την
αποψινή (9 μ.μ., απευθείας από το Star) πρώτη αντίπαλο του ΠΑΟΚ στη δεύτερη
φάση της Ευρωλίγκα.

«Είναι το φαβορί για την κατάκτηση του τροπαίου και εφέτος, με δεδομένα το
υλικό της και τα μέχρι τώρα αποτελέσματα», παραδέχθηκε ο προπονητής του ΠΑΟΚ
για τους πρωταθλητές Ευρώπης, ωστόσο «εμείς πιστεύουμε ότι μπορούμε να
πετύχουμε τη νίκη. Δεν ξέρουμε αν θα έχει βαθμολογικό βάρος, αλλά σίγουρα ένα
νικηφόρο αποτέλεσμα θα μας βοηθήσει αποφασιστικά από ψυχολογικής άποψης».

Ο ΠΑΟΚ παρουσιάζεται πλήρης, καθώς οι ενοχλήσεις που αισθάνεται στη μέση ο
Κολντεμπέλα δεν θα τον κρατήσουν έξω από τη μάχη. Ο Ιταλός βρίσκει απόψε
αντίπαλο την ομάδα με την οποία αναδείχθηκε. «Δεν ξεχνώ τα επτά χρόνια που
έπαιξα στην Κίντερ, αλλά αυτή τη στιγμή το μόνο που με ενδιαφέρει είναι το πώς
θα κερδίσει η ομάδα μου», δήλωσε ο πλέι μέικερ του «δικεφάλου».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16333O101</ED>
<ID>
ID:15380

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O10&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Ταλαιπωρήθηκε στο Ελληνικό η αποστολή
</H5><H2>Για τους βαθμούς και το σερί
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΤΟ ΑΗΤΤΗΤΟ εκτός έδρας σερί του θέλει να συνεχίσει σήμερα (18.15 - Star) ο
Ολυμπιακός στη Σαμάρα κόντρα στη ­ βάσει αποτελεσμάτων ­ πιο αδύναμη ομάδα της
Ευρωλίγκα. Στη Σαμάρα, όπως και στην υπόλοιπη Ρωσία, σήμερα γιορτάζουν τα
Χριστούγεννα (με το παλαιό ημερολόγιο) και όλα είναι κλειστά, όμως το παιχνίδι
θα γίνει κανονικά.

«Πρέπει να συνεχίσουμε να παίζουμε το ίδιο καλά εκτός έδρας στη δεύτερη φάση.
Χρειαζόμαστε τους βαθμούς, αλλά θα πρέπει να είμαστε πολύ προσεκτικοί αν
θέλουμε να τους πάρουμε και η αποστολή μας δεν είναι τόσο εύκολη, αφού μπορεί
η Σαμάρα να είναι τελευταία στην Ευρωλίγκα, αλλά είναι πρώτη στο πρωτάθλημα
Ρωσίας» τόνισε ο «Ντούντα», που αντιμετωπίζει αρκετά προβλήματα.

Σημαντικότερο ένα διάστρεμμα του Άντε Μενσά, αλλά ο Γάλλος αναμένεται να
παίξει, όπως και οι Ρότζερς (συνεχίζει να ταλαιπωρείται απο μία ίωση) και
Φασούλας (μικροπρόβλημα στους προσαγωγούς).

Η αποστολή των «ερυθρολεύκων» πέρασε μία απίστευτη ταλαιπωρία, αφού οι παίκτες
ήταν στον δρόμο δωδεκάμισι ώρες (!). Αντί για τις 08.00 η αποστολή αναχώρησε
στη 13.00 και έφτασε στη Σαμάρα στις 18.30, όπου είχε νέα καθυστέρηση στο
αεροδρόμιο και δίωρη πορεία με πούλμαν προς το ξενοδοχείο. Αποτέλεσμα να μην
προλάβουν οι παίκτες να κάνουν προπόνηση.

Κοντά στα Ουράλια όρη βρίσκεται, λοιπόν, ο Ολυμπιακός, ο οποίος δεν θέλει να
πέσει θύμα έκπληξης όπως ο ΠΑΟΚ, κόντρα σε μία ομάδα που ουσιαστικά παίζει το
τελευταίο της χαρτί για το θαύμα, που είναι η αποφυγή της τελευταίας θέσης
στον νέο όμιλο. Κάτι που θα στοιχίσει στη Ρωσία μία θέση στην επόμενη Ευρωλίγκα.

Βέβαια το μυαλό των ανθρώπων του Ολυμπιακού θα είναι και στη Θεσσαλονίκη, όπου
ο ΠΑΟΚ φιλοξενεί την Κίντερ Μπολόνια, αφού σε περίπτωση ήττας των Ιταλών και
νίκης των «ερυθρολεύκων» τα πράγματα, όσον αφορά την κατάληψη της πρώτης
θέσης, σχεδόν θα ξεκαθαρίσουν από την 1η κιόλας αγωνιστική της 2ης φάσης.

Πάντως ο Άντονι Γκόλντγουαϊρ με μεγάλη δόση ειλικρίνιας παραδέχτηκε πως δεν
γνωρίζει καν τον αντίπαλο που θα παίξει σήμερα ο Ολυμπιακός.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16333O102</ED>
<ID>
ID:15426

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O10&aa=2</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Συμεωνίδης, Πιτσίλκας στο ντέρμπι
</H2>
Ο ΣΤΕΛΙΟΣ Συμεωνίδης και ο Νίκος Πιτσίλκας θα «σφυρίξουν» το ντέρμπι Άρη -
Ηρακλή το Σάββατο, ενώ την Κυριακή στο Περιστέρι θα διαιτητεύσουν οι Τσανίδης
και Μαστραφτσής.

Αναλυτικά οι διαιτητές της 16ης αγωνιστικής:

ΣΑΒΒΑΤΟ: Σπόρτιγκ - ΑΕΚ (Κουκουλεκίδης - Χατζής), Πανιώνιος - Παπάγου
(Αρβανιτίδης - Χριστοδούλου), Άρης - Ηρακλής (Συμεωνίδης - Πιτσίλκας),
Παναθηναϊκός - Απόλλων Πατρών (Τανατζής - Τζάμος), Νήαρ Ηστ - Μαρούσι
(Παπαδημητρίου - Βορεάδης).

ΚΥΡΙΑΚΗ: Ηράκλειο - Ολυμπιακός (Λαϊνιώτης - Μπακάλης), Περιστέρι - ΠΑΟΚ
(Τσανίδης - Μαστραφτσής).
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16333O103</ED>
<ID>
ID:15460

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O10&aa=3</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Καταλήγει σε Μόρις
</H2>
Ο ΚΡΙΣ Μόρις αποτελεί πλέον την βασική λύση για την ΑΕΚ μετά τις εξελίξεις στο
ΝΒΑ. Ο Αμερικανός είχε δηλώσει (μέσω του ατζέντη του) πως ανεξάρτητα απότο λοκ
άουτ, επιθυμούσε να συνεχίσει την καριέρα του στην Ευρώπη, σε αντίθεση με τους
υπόλοιπους (μεταξύ των οποίων και ο Σκοτ Μπάρελ), οι οποίοι θα επιστρέψουν στο
καλύτερο πρωτάθλημα του κόσμου.

Το νέο πρόβλημα όμως της ΑΕΚ είναι πως με βάση το καινούργιο πακέτο συμφωνίας
στο ΝΒΑ, παίκτης με δεκαετή προϋπηρεσία εκεί θα πρέπει να έχει ετήσιες
αποδοχές σε όποια ομάδα αγωνιστεί τουλάχιστον 1.000.000 δολάρια, ποσόν αρκετά
παραπάνω από αυτά που δίνει η «Ένωση». Πάντως, αναμένεται να βρεθεί λύση και ο
Κρις Μόρις παραμένει το μεγάλο φαβορί.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16333O104</ED>
<ID>
ID:15481

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O10&aa=4</URL></REF>


Article

<CATEGORY>vin10</CATEGORY>

 <H5>ΜΑΡΟΥΣΙ
</H5><H2>Έρχεται ο Τέρνερ
</H2>
ΔΕΝ ΠΡΟΛΑΒΕ να σκεφτεί πολύ ο Κώστας Πετρόπουλος για την τύχη του Άντι
Τούλσον. Ο τελευταίος αποτελεί παρελθόν για το Μαρούσι και σήμερα αναμένεται
στην Αθήνα, ένας φίλος από τα παλιά. Ο Χένρι Τέρνερ, ο οποίος εντυπωσίασε πριν
από πέντε χρόνια με τη φανέλα του Πανιωνίου, συμφώνησε και το Σάββατο θα
αγωνιστεί στον αγώνα με τη Νήαρ Ηστ. «Δυστυχώς, δεν μπορούσαμε να περιμένουμε
περισσότερο τον Τούλσον. Είναι σε άσχημη κατάσταση τελευταία και μας
περιμένουν κρίσιμα ματς. Έτσι αποφασίσαμε ότι έπρεπε να τον αντικαταστήσουμε
πριν από τον αγώνα με τη Νήαρ Ηστ», είπε ο Πετρόπουλος.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16333O105</ED>
<ID>
ID:15494

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O10&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΜΕ ΗΓΕΤΗ ΤΟΝ ΜΟΥΣΕΝΚΟ Η ΕΝΩΣΗ 3-2 ΤΟΝ ΑΡΗ
</H5><H2>Αβαντάζ ΑΕΚ
</H2>
<AUTHOR>ΠΑΤΡΟΚΟΛΟΣ ΠΑΝΑΝΙΔΗΣ</AUTHOR>

Γκουντίμα, Αδάμ, Κωνσταντινίδης και Αγγελίδης πανηγυρίζουν τη δύσκολη νίκη
της ΑΕΚ επί του Άρη

ΤΗ ΝΙΚΗ της 7ης αγωνιστικής στο πρωτάθλημα της Α1 ανδρών στο βόλεϊ πέτυχε η
ΑΕΚ στο κλειστό του «Γεώργιος Μόσχος» επί του Άρη με 3-2 και εξασφάλισε
σημαντικό πλεονέκτημα για την υπόθεση τετράδα. Ο πρωτοπόρος Ολυμπιακός
σημείωσε την έβδομη συνεχόμενη νίκη του σε ισάριθμα παιχνίδια με αντίπαλο την
Κομοτηνή, ενώ ο ΠΑΟΚ πέρασε νικηφόρα από τον «τάφο του Ινδού», συντρίβοντας
τον ΠΑΟ με 3-0, «βυθίζοντάς» τον ακόμα περισσότερο στη βαθμολογία. Αναλυτικότερα:

*** ΑΕΚ - Άρης 3-2 (25-16, 19-27, 15-25, 25-22, 15-10).

Συγκλονιστικό παιχνίδι έγινε στο «Γεώργιος Μόσχος». Η ΑΕΚ κατάφερε στο πέμπτο
σετ να πάρει τη νίκη επί του ­ μέχρι χθες ­ ισόβαθμού της Άρη και βρίσκεται,
πλέον, στην τρίτη θέση της βαθμολογίας έχοντας 12 βαθμούς. Η ομάδα του
Στέφανου Πολύζου, με «ηγέτη» τον Όλεγκ Μουσένκο, παρουσιάστηκε πιο σοβαρή στα
τελευταία σετ και πήρε την πολυπόθητη, και σημαντική για την υπόθεση τετράδα, νίκη.

*** Κομοτηνή - Ολυμπιακός 1-3 (26-24, 11-26, 19-25, 13-25).

Ευχάριστο απόγευμα πέρασε ο Ολυμπιακός στην Κομοτηνή, με αντίπαλο την ομώνυμη
ομάδα. Η ομάδα του Ζόραν Γκάιτς έχασε το πρώτο σετ, ωστόσο στη συνέχεια
σοβαρεύτηκε και με «ηγέτες» τους Γκιούρδα και Ντράγκοβιτς έφτασε στην έβδομη
συνεχόμενη νίκη.

*** Ηρακλής - Φιλία 3-0 (25-12, 25-23, 25-22).

Δεν δυσκολεύτηκε ιδιαίτερα ο Ηρακλής να ξεπεράσει με επιτυχία το εμπόδιο της
Φιλίας. Η ομάδα της Θεσσαλονίκης ξεκίνησε από την αρχή δυνατά, ενώ στη
συνέχεια φάνηκε ότι οι παίκτες του Αλέκου Λεώνη είχαν στο μυαλό τους το
ντέρμπι του Σαββάτου με τον Ολυμπιακό. Οι φιλοξενούμενοι αντέδρασαν, όμως το
μόνο που κατάφεραν ήταν να «πέσουν» με ψηλά το κεφάλι, χάνοντας δύσκολα τα δύο
τελευταία σετ.

*** Ιωνικός Νίκαιας - Ορεστιάδα 1-3 (18-25, 19-25, 26-24, 17-25).

Σε άνοδο βρίσκεται η Ορεστιάδα, που νίκησε εκτός έδρας και τον Ιωνικό Νίκαιας.
Οι παίκτες του Ντράγκαν Μιχαήλοβιτς είχαν από την αρχή την πρωτοβουλία και με
κορυφαίους τους Μίλοραντ Κόβατς και Ίγκορ Ποπόφ έφτασαν άνετα στη νίκη.
Μάλιστα, ο προπονητής της Ορεστιάδας μιλούσε ακόμα και για νίκη της ομάδας του
στο ντέρμπι του Σαββάτου στο Αλεξάνδρειο επί του Άρη. Ακόμα περισσότερο
«βυθίστηκε» ο Παναθηναϊκός στη βαθμολογία. Γνώρισε νέα ήττα, αυτή τη φορά από
τον ΠΑΟΚ στο κλειστό της Λεωφόρου, και ισοβαθμεί πλέον με την Κομοτηνή στην
τελευταία θέση έχοντας από 8 βαθμούς. Η ομάδα του Τάσου Κουμπλή, αγνώριστη
ακόμα μια φορά, όχι μόνο δεν κατάφερε να κοντράρει τον ΠΑΟΚ, αλλά δεν μπόρεσε
να κερδίσει ούτε ένα σετ! Ο «Δικέφαλος» του Βορρά, που έφτασε αισίως τους 11
βαθμούς, είχε σε μεγάλη μέρα τον Μητρούδη και πήρε δίκαια τη νίκη.

*** Κτησιφώντας - Ήφαιστος 3-1 (26-20, 25-19, 22-25, 25-20).

Νίκη-ανάσα πέτυχε ο ουραγός Κτησιφώντας επί του Ήφαιστου, με 3-1. Η ομάδα του
Δημήτρη Κωτσαρά, πιο σοβαρή, είχε σωστές επιλογές στην επίθεση, αλλά και στην
άμυνα. Οι γηπεδούχοι πίστεψαν μετά τα δύο σετ ότι όλα τελείωσαν. Έτσι ο
Ήφαιστος εκμεταλλεύτηκε τη χαλάρωση των παικτών του Κτησιφώντα και κέρδισε το
τρίτο σετ. Όμως, οι γηπεδούχοι σοβαρεύτηκαν και πήραν το ματς.


<REF><SOURCE>ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16333O111</ED>
<ID>
ID:15381

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Άνετη νίκη του Ολυμπιακού
</H2>
Ο Γιάννης Θωμάκος σημείωσε δύο γκολ στη χθεσινή νίκη του Ολυμπιακού επί του
Παναθηναϊκού (12-10) στο πρωτάθλημα πόλο

Ο ΟΛΥΜΠΙΑΚΟΣ νίκησε 12-10 τον Παναθηναϊκό στο χθεσινό ντέρμπι της 10ης
αγωνιστικής του πρωταθλήματος πόλο της Α1. Οι «ερυθρόλευκοι» εξασφάλισαν
ουσιαστικά τη νίκη στην τρίτη περίοδο, όταν προηγήθηκαν 10-6. Τα γκολ:

Ολυμπιακός: Χατζής 3, Χατζηθεοδώρου, Βαφειάδης και Θωμάκος από 2, Βλοντάκης,
Αρόγιο, Μαρούλης. Παναθηναϊκός: Απανασένκο και Κοστάντα από 3, Λούδης,
Παπαναστασίου, Ανδρεάκος, Σταύρου.

Στα άλλα ματς: ΝΟ Πάτρας - ΟΦΘ 20-9 (Μ. Γεωργάρας 5), Ηλυσιακός - ΝΟ Χίου 9-7
(Σάντα 4 - Τεττερης 4), ΝΟ Χανίων - Εθνικός 15-10 (Αυγουστιανάκης 4 -
Ροντιόνοφ 4), ΝΟ Χαλκίδας - Γλυφάδα 9-6 (Ψύχος 3), Άρης Ν. - Βουλιαγμένη 3-20
(Αφρουδάκης 4).

Η βαθμολογία: Βουλιαγμένη 19, ΝΟ Χαλκίδας και Ολυμπιακός από 16, ΝΟ
Χανίων 13, ΝΟ Πάτρας και Παναθηναϊκός από 12, Εθνικός και Ηλυσιακός από 9,
Γλυφάδα και ΝΟ Χίου από 6, Άρης Ν. 2, ΟΦΘ.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16333O112</ED>
<ID>
ID:15427

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O11&aa=2</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16333O113</ED>
<ID>
ID:15461

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O11&aa=3</URL></REF>


Article

<CATEGORY>vin10</CATEGORY>

 <H5>130 εκατ. στον «κουμπαρά»
</H5><H5></H5><H2>ΛΟΤΤΟ
</H2>
ΤΖΑΚ-ΠΟΤ (130 εκατ. δρχ.) έγινε στον χθεσινό (6/1) διαγωνισμό του ΛΟΤΤΟ,
αφού ουδείς εξάρης βρέθηκε. Οι 57 πεντάρηδες θα πάρουν από 661.725 δρχ., οι
4.867 τεσσάρηδες θα εισπράξουν από 5.810 δρχ. και οι 101.178 τριάρηδες θα
μοιραστούν από 210 δρχ.

Τα νούμερα του ΛΟΤΤΟ είναι: 45, 35, 40, 16, 39, 38.

Στο ΠΡΟΤΟ έγινε τζακ-ποτ (40 εκατ. δρχ.) στην πρώτη κατηγορία. Στις άλλες
κατηγορίες τα κέρδη είναι: τρεις τυχεροί στη δεύτερη θα πάρουν από 5.739.965
δρχ., 33 στην τρίτη θα μοιραστούν από 521.815 δρχ., 337 στην τέταρτη θα
εισπράξουν από 51.095 δρχ., 3.379 στην πέμπτη θα πάρουν από 5.095 δρχ. και
34.729 στην έκτη θα μοιραστούν από 420 δρχ.

Ο αριθμός του ΠΡΟΤΟ είναι: 0737260.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16333O114</ED>
<ID>
ID:15482

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O11&aa=4</URL></REF>


Article

<CATEGORY>vin10</CATEGORY>

 <H5>Τα τζακ ποτ συνεχίζονται
</H5><H2>ΤΖΟΚΕΡ
</H2>
ΤΖΑΚ ΠΟΤ (843 εκατ. δρχ.) έγινε στον χθεσινό (6/1) διαγωνισμό του Τζόκερ, αφού
ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι: 18
τυχεροί με 5 επιτυχίες θα πάρουν από 5.702.895 δρχ., 154 με 4+1 επιτ. θα
εισπράξουν από 353.995 δρχ., 2.805 με 4 επιτ. θα μοιραστούν από 8.575 δρχ.,
95.205 με 3 επιτ. θα πάρουν από 460 δρχ., 49.263 με 2+1 επιτ. θα εισπράξουν
από 460 δρχ. και 209.152 με 1+1 επιτυχίες θα μοιραστούν από 295 δρχ.

Τα πέντε νούμερα είναι: 2, 32, 22, 13, 15, ενώ ο αριθμός του Τζόκερ είναι
το 17.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16333O115</ED>
<ID>
ID:15495

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O11&aa=5</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Κυρά Φανή (Δούκας) 207-141. Δανάη 223. Τρίτος και τέταρτος, Βελβέτ
Μαίρη και Κρέιζυ Μαριάνα. Δίδυμο 4Χ6=520, Φορκάστ 4Χ6=673, Τρίο 4Χ6Χ9=1.585,
Τρικάστ 4Χ6Χ9=3.039, Τετραπλό 4Χ6Χ9Χ3=6.888.

2η: Φιλημοσύνη (Σωτηρ/λος) 342-167. Κοκέτα 119. Δίδυμο 2Χ4=266, Φορκάστ
2Χ4=651, Σύνθετο 4Χ2=962, ΣΔ 4Χ6Χ2Χ4=1.749.

3η: Κόκκινη Αλεπού (Νίκος) 200-142. Μαζούρκα 169. Τρίτος, Λέιντυ
Λάουρα. Δίδυμο 6Χ7=385, Φορκάστ 6Χ7=626, Σύνθετο 2Χ6=1.262, ΣΔ 2Χ4Χ6Χ7=954,
Τρίο 1Χ6Χ7=481, Τρικάστ 6Χ7Χ1=1.840.

4η: Σερ Τζωρτζ (Λάος) 205-143, Ηγησιπύλη 1.453. Τρίτος και τέταρτος,
Δαμιανός και Άβρωτη. Δίδυμο 7Χ10=7.908, Φορκάστ 7Χ10=13.108, Σύνθετο 6Χ7=670,
ΣΔ 6Χ7Χ7Χ10=87.740, Τρίο 3Χ7Χ10=18.636, Τρικάστ 7Χ10Χ3=108.900, Τετραπλό
7Χ10Χ3Χ6=846.356. (Διεγράφη ο ίππος 2, Ανδρεία).

5η: Ριμπέλλε (Νίκος) 293-163, Μίστερ Νίκος 326. Τρίτος και τέταρτος,
Έμεραλντ και Φωφάκι. Δίδυμο 3Χ6=685, Φόρκαστ 3Χ6=1.174, Σύνθετο 7Χ3=886, ΣΔ
7Χ10Χ3Χ6=74.997, Τρίο 1Χ3Χ6=593, Τρικάστ 3Χ6Χ1=3.267, Τετραπλό 3Χ6Χ1Χ9=43.938.

6η: Πρινζ (Τσεργάς) 259-140. Τότναμ Φορέβερ 437. Τρίτος και τέταρτος,
Ανέφελη και Ηρώδης. Δίδυμο 4Χ9=871. Φόρκαστ 9Χ4=1.287. Σύνθετο 3Χ9=801, ΣΔ
3Χ6Χ4Χ9=5.259. Τρίο 1Χ4Χ9=3.218. Τρικάστ 9Χ4Χ1=8.495. Τετραπλό 9Χ4Χ1Χ3=21.345.

7η: Ροδάμανθος (Ντίνος) 828-293. Αντωνίνα 1.133. Τρίτος Οράτιος. Δίδυμο
7Χ8=10.779. Φόρκαστ 7Χ8=29.306, Σύνθετο 9Χ7=3.444. ΣΔ 4Χ9Χ7Χ8=314.025. Τρίο
4Χ7Χ8=4.821. Τρικάστ 7Χ8Χ4=61.758. (Διεγράφησαν οι ίπποι 5 και 6, Γκόλντεν Εγγ
και Εξπλόζιουρ).

8η: Λήθη (Γεωργίου) 861-373. Κιουράνα 536. Τρίτος και τέταρτος,
Μαριανού και Μίστερ Σόδομα. Δίδυμο 4Χ7=4.210. Φορκάστ 4Χ7=8.675, Σύνθετο
7Χ4=5.064, ΣΔ 7Χ8Χ4Χ7=220.320, Τρίο 2Χ4Χ7=2.605. Τρικάστ 4Χ7Χ2=18.146.
Τετραπλό 4Χ7Χ2Χ1=36.494.

9η: Έλα Γαύρε μου (Αττικός) 352-226. Αστάρτη 437. Τρίτος και τέταρτος,
Μις Άρτεμις και Τροπαιούχος. Δίδυμο 3Χ7=1.903, Φορκάστ 3Χ7=3.110. Σύνθετο
4Χ3=4.130, ΣΔ 4Χ7Χ3Χ7=76.259. Τρίο 1Χ3Χ7=2.048, Τρικάστ 3Χ7Χ1=11.727. Τετραπλό 3Χ7Χ1Χ9=73.101.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16333O116</ED>
<ID>
ID:15502

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O11&aa=6</URL></REF>


Article

<CATEGORY>vin10</CATEGORY>

 <H5>ΠΟΔΟΣΦΑΙΡΟ
</H5><H2>Επενέβη... γιατρός!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΡΟΛΟ «ναυαγοσώστη» των εθνικών πρωταθλημάτων ανέλαβε, λοιπόν, ο πρόεδρος της
ΕΠΟ, γιατρός Σ. Αλημίσης, αλλά με την ιδιότητά του ως προέδρου του ΟΠΑΠ.

*** Καιρός ήταν!

*** Το ποδόσφαιρο έχει βαλτώσει, ο ΟΠΑΠ «έπιασε πάτο» με δελτία αλλοδαπών
πρωταθλημάτων, κάτι έπρεπε να προκύψει, πριν είναι αργά για όλους. Δηλαδή,
παράγοντες, Ομοσπονδία κ.λπ.

*** Το πολύ ευαίσθητο σημείο της επιστολής Αλημίση προς Αλαμάνο βρίσκεται στην
τελευταία παράγραφο:

*** «Σας καλώ να συζητήσουμε χωρίς όρους και προϋποθέσεις όλα τα θέματα που
έχουν τεθεί και αφορούν τις διεκδικήσεις σας από την Πολιτεία και τη
συνεργασία σας με τον ΟΠΑΠ».

*** Είναι σχεδόν σαφές ότι ο γιατρός ενήργησε στο πλαίσιο εξυπηρέτησης (και)
των στόχων του υφυπουργείου.

*** Που σημαίνει ότι εκεί στην Θεμιστοκλέους, οι «κολασμένοι» των
διοργανώσεων, γνωρίζουν καλά τις αδυναμίες των «παραπάνω».

*** Περισσότερο ίσως, εκείνων που προσπαθούν να κρύψουν στις ΠΑΕ-μέλη τους...

*** Έτσι, σήμερα γύρω στο μεσημέρι, ο Αλαμάνος καλείται να απαντήσει στο
«μνημόνιο» Αλημίση, ενώ έγινε γνωστό ότι και η Πανεπιστημίου 25 ­ 5ος όροφος ­
περιμένει (αύριο) τους αρμοδίους με αντικείμενο τη λύση, δηλαδή τη λήξη της απεργίας.

*** Ω-ραι-ό-τα-τα...

*** Διαλύεις, ισοπεδώνεις, αδειάζεις τα γήπεδα (όχι όμως και τις τσέπες των
προέδρων...) και σε φωνάζουν από πάνω να «τα βρεις».

*** Αν ήμουν υφυπουργός το ίδιο θα έκανα. Τι θέλετε κύριοι; Χρήμα από
καθυστερημένες καταβολές; Πάρτε το. Τι θέλετε, ποσοστό από τα νέα παιχνίδια;
Εδώ βρίσκονται έτοιμα για σας.

*** Με μια μικρή προϋπόθεση. Θα πάρετε τα χρήματα που ζητάτε, αλλά όσοι
χρωστάτε σε Δημόσιο και τρίτους θα εξοφλήσετε τα χρέη σε ένα μήνα.

*** Διαφορετικά οι οφειλέτες θα εισαχθούν στο ευαγές ίδρυμα του Κορυδαλλού...

*** Μεταξύ μας: κάποτε δεν πρέπει να σπάσει κάποιος το «σπυρί» με το πύον;

*** Αν και η ασθένεια έχει προχωρήσει πολύ...

ΟΠΩΣ αναμενόταν, η πρωτοβουλία του δικαστή Δ. Σπύρου να καλέσει τον διεθνή
διαιτητή Παπαδάκο προκάλεσε οργή και έκπληξη στους «γέροντες» της διαιτησίας.

*** Η Ομοσπονδία των διαιτητών, του δικηγόρου (και άλλοτε διαιτητή
πρωταθλημάτων... επιχειρήσεων) Κ. Αλεξανδρίδη επίσημα δεν αντέδρασε μέχρι στιγμής.

*** Φαίνεται στην οδό Γαμβέττα μελετούν το θέμα...

*** Αντίθετα, η ΕΠΟ με ντιρεκτίβα, την οποία υπογράφει το... Γραφείο Τύπου της
Ομοσπονδίας, αποφάσισε να ειδοποιηθεί ο Παπαδάκος να μην παρουσιαστεί ενώπιον
της αθλητικής δικαιοσύνης...

*** Για να το λέει η ΕΠΟ κάπου στηρίζεται, δηλαδή στους τύπους.

*** Πράγματι, ο αθλητικός δικαστής ίσως δεν έχει αρμοδιότητα ελέγχου
διαιτητών. Όμως

*** Η ταχύτατη αντίδραση-σπουδή της ΕΠΟ φανερώνει ότι δεν θέλει τον έλεγχο της
σφυρίχτρας από κάποιον ο οποίος διαπιστώνει παραβάσεις.

*** Άρα, οι ασκοί του Αιόλου μάλλον θα περιμένουν πολύ μέχρι να φρεσκάρουν τον
«αέρα» τους.

*** Πιθανή παραίτηση του κ. Σπύρου, θα σήμαινε αυτήν τη στιγμή εξυπηρέτηση του
κατεστημένου. Τίποτε άλλο.

Ο ΜΙΧΑΛΗΣ Καψής υπέγραψε στην ΑΕΚ, φωτογραφήθηκε με Γενεράκη-Μελισσανίδη,
κράτησε τη φανέλα με τον Δικέφαλο στα χέρια, και ­ στο τέλος ­ έβγαλε
αναμνηστική πόζα με τον μπαμπά του.

*** Μεγάλη στιγμή, κυρίως για τον Άνθιμο. Ο οποίος δήλωσε ότι ο γιος είναι
καλύτερος από τον πατέρα.

*** Δεν είναι ­ μέχρι στιγμής ­ Άνθιμε. Μπορεί να γίνει. Απλώς είναι ένας
σταθερός ποδοσφαιριστής, καλός χαρακτήρας και με όρεξη να δουλέψει.

*** Αυτά και καλή τύχη.

*** Και κάποια στιγμή, να μάθουμε αναλυτικά το κόστος της μεταγραφής.

*** Έχει σημασία...

*** Αυτό το «δεν μπορούσα να χαλάσω την καριέρα του παιδιού», το οποίο δήλωσε
ο Τσιαμάκης είναι ένα θέμα...

ΓΕΡΜΑΝΟΣ ποδοσφαιριστής ονόματι Βόιτ, κάτι μεταξύ αμυντικού χαφ, μεσοκυνηγού ή
απλά αμυντικού, δοκιμάστηκε χθες στο «τριπλό» τουρνουά του Πανιωνίου και
αποτέλεσε ατραξιόν του απογεύματος.

*** «Δώστε την μπάλα στο "14"», φώναζαν οι θεατές και είχαν το δίκιο τους,
αφού ο χερ Βόιτ δεν ήξερε τι να την κάνει (την μπάλα).

*** (Βρε, μήπως ήταν καθαρόαιμος κυνηγός και δεν διευκρινίστηκε;)

*** Η Νανσί κατέκτησε τον άτυπο τίτλο του τουρνουά, ενώ ο διοργανωτής
Πανιώνιος ­ που δεν άρεσε ­ έχασε από τον Ιωνικό!

*** Δεν πειράζει, με τη Λάτσιο η ομάδα θα είναι έτοιμη.

*** Άλλωστε, θα έχει μπει στο ποδοσφαιρικό πνεύμα ο νέος δήμαρχος, θα έχει
τακτοποιηθεί η αύξηση αποδοχών του Σαπουντζή, όλα θα γίνουν...

*** Άσε που από Ελβετία μεριά «μυρίζει» υποψήφιος αγοραστής του πακέτου των
μετοχών της δημαρχίας.

*** Μην πάει ο νους σας στον Δημήτρη Αγγελόπουλο. Αυτός δεν φεύγει από τη
Θεσσαλονίκη! Το πολύ να «πεταχτεί» από την Τούμπα στην Καλαμαριά...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16333O121</ED>
<ID>
ID:15382

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O12&aa=1</URL></REF>


Article

<CATEGORY>vin10</CATEGORY>

 <H5>ΜΟΥΝΤΙΑΛ 2006
</H5><H2>Τρεις οι υποψήφιοι
</H2>
Η ΓΕΡΜΑΝΙΑ έχει τις ίδιες πιθανότητες με τη Βραζιλία και τη Νότια Αφρική για
να αναλάβει τη διοργάνωση του Παγκοσμίου Κυπέλλου του 2006, εκτιμά ο Φραντς
Μπεκενμπάουερ. Ο πρόεδρος της γερμανικής υποψηφιότητας πιστεύει πως ο φάκελος
της Γερμανίας είναι πλήρης, σε αντίθεση με την Αγγλία όπου η υποψηφιότητά της
έχει χάσει πολύτιμο έδαφος μετά τις πρόσφατες αποκαλύψεις για την απόπειρα
δωροδοκίας της ουαλικής ομοσπονδίας.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16333O122</ED>
<ID>
ID:15428

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O12&aa=2</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ
</H5><H2>Ο... εχθρός των φωτογράφων
</H2>
ΣΤΟ ΝΟΣΟΚΟΜΕΙΟ με κακώσεις στο πρόσωπο έστειλε τον Ισπανό φωτορεπόρτερ
Γκονθάλο Οκάμπο ο Γάλλος άσος της Ρεάλ Μαδρίτης Κριστιάν Καρεμπέ. Ο Οκάμπο
είχε την ατυχή έμπνευση να φωτογραφήσει τον Καρεμπέ τη στιγμή που ψώνιζε από
πολυκατάστημα στα περίχωρα της Μαδρίτης. Όταν τον αντιλήφθηκε ο Γάλλος, του
κατέστρεψε τη φωτογραφική μηχανή και στη συνέχεια τον γρονθοκόπησε στο πρόσωπο
και στο σώμα τραυματίζοντάς τον σοβαρά. Τον περασμένο Απρίλιο, ο Καρεμπέ είχε
επιτεθεί σε δύο άλλους Ισπανούς φωτογράφους, στο αεροδρόμιο της Μαδρίτης,
προκαλώντας τους σοβαρά τραύματα.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16333O123</ED>
<ID>
ID:15462

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O12&aa=3</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>6 δισ. δρχ. για Νέντβεντ
</H2>
ΤΟΝ ΤΣΕΧΟ άσο της Λάτσιο Πάβελ Νέντβεντ βολιδοσκοπεί η Ατλέτικο Μαδρίτης. Ο
γενικός γραμματέας της ισπανικής ομάδας, Μιγκέλ Άνχελ Χιλ, ταξίδεψε την
περασμένη Δευτέρα στη Ρώμη για να συζητήσει με παράγοντες της Λάτσιο την
πιθανότητα να πάρει μεταγραφή ο Νέντβεντ. Οι Ιταλοί δεν αρνήθηκαν την πρόταση,
αλλά ζήτησαν 21 εκατ. δολάρια (περίπου 6 δισ. δραχμές) κάνοντας τον Χιλ να
αναθεωρήσει τους στόχους του.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16333O124</ED>
<ID>
ID:15483

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O12&aa=4</URL></REF>


Article

<CATEGORY>vin10</CATEGORY>

 <H2>Άριστος ο Φώτης </H2>
ΣΕ ΜΕΓΑΛΗ φόρμα ο Στρακόσα, αγωνίστηκε μόνο με Νανσί και είχε καταπληκτικές
επεμβάσεις. Άρεσε τόσο πολύ, μάλιστα, που πέραν των πιτσιρικάδων έσπευσε να
τον συγχαρεί και ο «πάνθηρας», η μασκότ του μπάσκετ! Απολαύστε τους...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16333O125</ED>
<ID>
ID:15496

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O12&aa=5</URL></REF>


Article

<CATEGORY>vin10</CATEGORY>

 <H2>Το πρέσινγκ του ΠΑΟ </H2>
Ο ΑΝΤΡΙΟΛΙ υπέγραψε στον Άρη Θεσσαλονίκης.

*** Διαβάζοντας το ρεπορτάζ με το στόρι της μεταγραφής στον «Αγγελιοφόρο»
της Θεσσαλονίκης, ανατρίχιασα κυρίως με το ενδιαφέρον του Παναθηναϊκού.

*** Όπως αποκάλυψε ο Βραζιλιάνος, ο κύριος Μαυροκουκουλάκης του
Παναθηναϊκού του τηλεφωνούσε σχεδόν καθημερινά επί δύο μήνες.

*** Τόσο πολύ τον ήθελαν τον Πάουλο στην Παιανία.

*** Και ακόμη ότι ο πρόεδρος τού τηλεφώνησε Χριστούγεννα από την Αράχοβα
και του ευχήθηκε χρόνια πολλά.

*** Κακώς αποκάλυψε λεπτομέρειες ο Αντριόλι.

*** Κάποια πράματα, όταν βγαίνουν στο φως, χάνουν τη γοητεία τους...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16333O126</ED>
<ID>
ID:15503

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O12&aa=6</URL></REF>


Article

<CATEGORY>vin10</CATEGORY>

 <H5>Οι μάχες άναψαν στα Άνω Λιόσια
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΓΥΡΟ ΜΕ τον γύρο το ενδιαφέρον αυξάνεται στο διεθνές τουρνουά των Άνω Λιοσίων.
Διακόσιοι είκοσι παίκτες αγωνίζονται στο δημαρχείο της πόλης με κίνητρο την
εγγύηση ποιότητας ενός παραδοσιακού πια τουρνουά αλλά και τα υψηλά έπαθλα που
έχουν προκηρυχθεί.

Μετά τον 4ο γύρο πέντε παίκτες είχαν μείνει να συνεχίζουν με νίκες την πορεία
τους: Μιλαντίνοβιτς, Κρουμ Γκεοργκίεβ, Φλίαρ Ρίστιτς και ο άλλοτε πανίσχυρος
Ούγγρος Σαξ που κέρδισε περίφημα στον 4ο γύρο. Πολύ καλά αποτελέσματα έχουν ως
τώρα οι νεαροί Μουρούτης και Ιουλία Μάκκα.

3ος γύρος: Ιμπραγκίμοβ - Χουρτζίτσε 0,5-0,5, Σούλαβα - Μιλαντίνοβιτς 0-1,
Γκεοργκίεβ - Κ. Νικολαΐδης 1-0, Σαξ - Στεφανόπουλος 1-0, Μπράνκοβιτς - Γρίβας
0,5-0,5, Παπαϊωάννου - Μπότσαρη 1-0, Σαχταχτίνσκι - Γκουσιένοβ 0-1, Γκελασβίλι
- Τσορμπατζόγλου 1-0, Κετσουριάνι - Κόγκαν 1-0, Σκέμπρης - Μανάι 0,5-0,5,
Αλίεβ - Μουτούσης 0-1, Στανογιόσκι - Τσίλοβ 0,5-0,5, Καπνίσης - Τζερμιαδιανός
0,5-05, Φλίαρ - Κωνσταντίνου 1-0, Γκόγκολης - Τσέλα 1-0, Μουρούτης -
Χαλιαμάνης 0,5-0,5, Τράμπερτ - Αναιρούσης 0,5-0,5, Ι. Μάκκα - Κάγκας 1-0.

4ος γύρος: Μιλαντίνοβιτς - Χαλκιάς 1-0, Μιρτσόεφ - Γκεοργκίεβ 0-1, Σέκιτς -
Σαξ 0-1, Βελίτσκοβιτς - Παπαϊωάννου 0,5-0,5, Γκουσιένοβ - Ρίστιτς 0-1,
Κετσουριάνι - Γκελασβίλι 0,5-0,5, Μουτούσης - Γκόγκολης 0,5-0,5, Σταθάκης -
Φλίαρ 0-1, Μανάι - Ιμπραγκίμοβ 0-1, Γ. Νικολαΐδης - Μπράνκοβιτς 0,5-0,5,
Γρίβας - Καπνίσης 1-0, Χουρτζίτσε - Σκέμπρης 1-0, Γκέσος - Στανογιόβσκι 1-0,
Τζερμιαδιανός - Τάρε 1-0, Γκουσέινοβ - Ι. Μάκκα 0,5-0,5, Τσιβελεκίδης - Κόγκαν
0,5-0,5, Στεργίου - Σαχταχτίνσκι 1-0, Στεφανόπουλος - Κολάνι 0-1, Σίδερης -
Συμεωνίδης 1-0, Μπότσαρη - Μουρούτης 0-1, Τσορμπατζόγλου - Ορ. Παναγιωτόπουλος
0,5-0,5, Πετράκη - Κρόκος 0-1 κ.ά.

Βαθμολογία: 1-5) Μιλαντίνοβις - Φλίαρ, Σαξ, Ρίστιτς, Γκεοργκίεβ 4 βαθμοί,
6-17) Βελίτσκοβιτς, Μουτούσης, Χουρτζίτσε, Γκελασβίλι, Γρίβας, Γκέσος,
Κετσουριάνι, Παπαϊωάννου, Τζερμιαδιανός, Γκουσεΐνοβ, Γκόγκολης, Ιμπραγκίμοβ
3,5 βαθμοί.

Πρώτα αποτελέσματα του χθεσινού 5ου γύρου: Ρίστιτς - Γρίβας 0-1, Ιμπραγκίμοβ -
Βελίτσκοβιτς 1-0, Μουτούσης - Κετσουριάνι 0,5-0-,5, Γκόγκολης - Τζερμιαδιανός
0-1, Χαλκιάς - Γκουσεΐνοβ 0,5-0,5, Ευθυμάκης - Τσέλα 0,5-0,5.

Σέκιτς (2.440) - Σαξ (2.525)

1. δ4 Ιζ6 2. γ4 ε6 3. Ιζ3 β6 4. ε3 Αβ7 5. Αδ3 Ιε4 6. 0-0 ζ5 7. Ιβδ2 Αδ6 8. Βγ2
Ι: δ2 9. Ι: δ2 Βη5 10. δ5 Ια6 11. α3 Ιγ5 12. Αε2 ε: δ5 13. Αζ3 Βη6 14. η3 Βε6
15. γ: δ5 Α: δ5 16. Α: δ5 Β: δ5 17. Πδ1 0-0 18. Ιγ4 Βζ3 19. Ι: δ6 γ: δ6 20. β4
Ιε4 21. Αβ2 Παγ8 22. Ββ3+ Πζ7 23. Πζ1 Ιη5 24. θ4 Ιθ3+ 25. Ρθ2 Ι: ζ2 26. Παδ1
ζ4! 27. Πη1 Ι: δ1 0-1

Μιρτζόεφ (2.445) - Γκεοργκίεβ (2.530)

1. δ4 Ιζ6 2. Ιζ3 η6 3. γ4 Αη7 4. Ιγ3 0-0 5. ε4 δ6 6. Αε2 ε5 7. δ: ε5 δ: ε5 8.
Β: δ8 Π: δ8 9. Αη5 Πε8 10. Ιδ5 Ι: δ5 11. γ: δ5 γ6 12. Αγ4 γ: δ5 13. Α: δ5 Ια6
14. Ρε2 Ιγ7 15. Αβ3 Ιε6 16. Αε3 Ιζ4+ 17. Α: ζ4 ε: ζ4 18. Ιη5 Πε7 19. Παγ1 Α:
β2 20. Πγ2 Αε5 21. Πδ1 Ρη7 22. Ρζ1 β6 23. Ρη1 Αα6 24. Ιζ3 Πγ8 25. Ι: ε5 Π: ε5
26. Π: γ8 Α: γ8 27. ζ3 Ρζ6 28. η3 η5 29. Ρη2 Πγ5 30. θ4 θ6 31. Πδ2 Πγ3 32. θ:
η5+ θ: η5 33. η: ζ4 η: ζ4 34. ε5+ Ρ: ε5 35. Α: ζ7 Αβ7 36. Πζ2 β5 37. Αβ3 α5
38. Αδ1 Αδ5 39. Πε2+ Ρδ4 40. Πβ2 β4 0-1

ΘΡΙΑΜΒΟΣ

Με δύο νίκες επί των Ντε λα Ρίβα και Βαν Βέλι ολοκλήρωσε το θρίαμβό του στο
τουρνουά της Παμπλόνα ο νεαρός Ρώσος Μορόζεβιτς. Ο Μορόζεβιτς κέρδισε ένα
τουρνουά κατηγορίας 13 με 8 βαθμούς σε 9 αγώνες πετυχαίνοντας απόδοση 2.900!
Χαρακτηριστικό είναι ότι ο δεύτερος Κρασένκοβ ακολούθησε με 2 βαθμούς διαφορά
και ο τρίτος Βαν Βέλι με τρεις.

Η τελική βαθμολογία έχει ως εξής: 1) Μορόζεβιτς (2.625) 8, 2) Κρασένκοβ
(2.655) 6, 3) Βαν Βέλι (2.635) 5, 4-5) Ιλέσκας (2.605), Σουτόβσκι (2.575) 4,5,
6-7) Ντε λα Βίλα (2.500), Ξιε Ζουν (2.510) 4, 8-10) Βαλέγιο Ποντς (2.450),
Κομάς (2.540), Ντε λα Ρίβα (2.510) 3 βαθμοί.

Μορόζεβιτς (2.625) - Βαν Βέλι (2.635)

1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 α6 6. ζ3 ε5 7. Ιβ3 Αε6 8.
Αε3 Ιβδ7 9. Βδ2 θ5 10. α4 Αε7 11. Αε2 Ιβ6 12. 0-0 Ιγ4 13. Α: γ4 Α: γ4 14. Πζδ1
0-0 15. Αη5 Α: β3 16. Α: ζ6 Α: ζ6 17. γ: β3 Ββ6+ 18. Ρθ1 Β: β3 19. Ιδ5 Πζγ8
20. Ι: ζ6+ η: ζ6 21. Βθ6 Βε6 22. Πδ2 Πγ6 23. Πη1 ζ5 24. Β: θ5 ζ: ε4 25. ζ: ε4
Βη6 26. Βθ4 Ρη7 27. Πδ3 Πθ8 28. Βε7 Πθ6 29. Πζ1 Βε6 30. Β: β7 Πζ6 31. Πη3+ Ρζ8
32. Πη1 Βγ8 33. Ββ3 Πγ1 34. Πγ3 Π: γ3 35. β: γ3 Βγ6 36. Ββ4 Πζ4 37. Πε1 Ρη7
38. θ3 α5 39. Β: α5 Π: ε4 40. Π: ε4 Β: ε4 41. Ββ4 Βε1+ 42. Ρθ2 δ5 43. Βη4+ Ρζ6
44. θ4 Ρε7 45. θ5 Β: γ3 46. θ6 ε4 47. Βη7 Βε3 48. Βε5+ Ρδ7 49. Β: δ5+ Ρε7 50.
Βε5+ Ρδ7 51. Βζ6 1-0

Ντε λα Ρίβα (2.510) - Μορόζεβιτς (2.625)

1. ε4 η6 2. δ4 Αη7 3. Ιζ3 δ6 4. γ3 Ιζ6 5. Αδ3 0-0 6. 0-0 γ5 7. θ3 δ5 8. ε5 Ιε4
9. Πε1 Αζ5 10. Ιθ4 γ: δ4 11. Ι: ζ5 η: ζ5 12. γ: δ4 Ββ6 13. Α: ε4 δ: ε4 14. Ιγ3
Ιγ6 15. Βθ5 Ι: δ4 16. Αε3 Α: ε5 17. Α: δ4 Α: δ4 18. Β: ζ5 ε6 19. Βη5+ Ρθ8 20.
Π: ε4 ζ5 21. Πε2 Πη8 22. Βζ4 Παδ8 23. Βζ3 ε5 24. Β: ζ5 Πδζ8 25. Βε4 Α: ζ2+ 26.
Ρθ1 Αδ4 27. Πδ1 Πζ4 28. Βδ3 Βζ6 29. Πγ2 Βθ4 30. Ιδ5 Πζζ8 31. Πγ7 Πδ8 32. Ιζ6
ε4 33. Β: ε4 Α: ζ6 34. Π: δ8 Β: ε4 0-1

* Στο Χάστιγκς ο Ιβάν Σοκόλοβ αύξησε τη διαφορά από τους διώκτες του και είναι
πλέον φαβορί για την πρώτη θέση, δύο μόλις γύρους πριν το τέλος. Στον 7ο γύρο
κέρδισε μάλιστα στο Μάιλς.

Βαθμολογία (σε 7 αγώνες): 1) Ι. Σοκόλοβ 5,5, 2) Σίποβ 4,5, 3-4) Σάντλερ,
Πονομαριόφ 4, 5-6) Εμς, Σπίλμαν 3,5, 7) Φρεσινέ 3, 8-9) Μάιλς, Πλάσκετ 2,5,
10) Σαλτάεβ 2 βαθμοί.


<REF><SOURCE>ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16333O991</ED>
<ID>
ID:15390

</ID><URL>http://ta-nea.dolnet.gr/neaweb/neafile.print_unique?e=A&f=16333&m=O99&aa=1</URL></REF>


Article

<CATEGORY>vin09</CATEGORY>

 <H5>Η ΤΖΟΥΛΙΑ ΡΟΜΠΕΡΤΣ, ΣΤΑ 31 ΤΗΣ, ΕΙΝΑΙ Η ΠΙΟ ΑΚΡΙΒΟΠΛΗΡΩΜΕΝΗ ΣΤΑΡ ΤΟΥ ΧΟΛΙΓΟΥΝΤ
</H5><H2>Η κυρία των 5 δισ.!
</H2>
<H3></H3>Μετά και την επιτυχία του «Γάμου του καλύτερού μου φίλου» η Τζούλια Ρόμπερτς
ανέβασε πλέον το κασέ της στα 5 δισ. δρχ. ανά ταινία (17 εκατ. δολάρια). Φέτος
έκανε τρεις ταινίες... ήτοι 15 δισ. δρχ.!

Μπορεί να είναι πλέον η πιο ακριβοπληρωμένη σταρ του Χόλιγουντ (η αμοιβή της
για κάθε ταινία είναι τουλάχιστον 17 εκατομμύρια δολάρια ­ ήτοι κάπου 5
δισεκατομμύρια δρχ.!), αλλά η Τζούλια Ρόμπερτς προτιμά να αποφεύγει τις
συζητήσεις περί χρημάτων. Μιλά μόνο για τα «κρυφά όπλα της» και φέρνει τη
συζήτηση στην ερμηνεία και στο... πλέξιμο.

Κι όλα αυτά με την άνεση της μεγάλης σταρ ­ δρέπει ακόμη δάφνες από την
επιτυχία του «Γάμου του καλύτερού μου φίλου» ­ που της δίνει τη δυνατότητα να
ανταγωνίζεται άνδρες-σταρ, όπως τον Τομ Κρουζ και τον Τζιμ Κάρεϊ, στο
Χόλιγουντ. Όσο για την αμοιβή της, όλα τα οφείλει, λέει, στον μάνατζέρ της.
«Στη δουλειά μου, το σόου μπίζνες, εγώ είμαι το σόου και ο μάνατζέρ μου οι
μπίζνες», λέει. «Αν και βρίσκω και τις μπίζνες αρκετά ενδιαφέρουσες».

Τα επόμενα 5 δισεκατομμύρια δρχ. θα τα εισπράξει ο... μάνατζέρ της για την
ταινία «Μητριά» («Stepmom»), στην οποία η Τζούλια Ρόμπερτς παίζει τον ρόλο της
φιλενάδας του χωρισμένου Εντ Χάρις και προσπαθεί να τα βγάλει πέρα τόσο με την
πρώην γυναίκα του, Σούζαν Σάραντον, όσο και με τα δύο παιδιά του. Έπειτα, η
Σάραντον παθαίνει καρκίνο και αποφασίζουν όλοι μαζί να φέρονται, πλέον, φιλικά
ο ένας στον άλλον. Η ιστορία της ταινίας μπορεί να διαδραματίζεται στις
πλούσιες περιοχές της Νέας Υόρκης, αλλά έχει κάτι από την ιστορία της ζωής της
ίδιας της Τζούλιας Ρόμπερτς. «Αν μείνεις σε επιμέρους σημεία, ναι, έχει κάτι
από τη ζωή μου. Οι γονείς μου χώρισαν. Ο πατέρας μου πέθανε από καρκίνο. Αλλά
στη συνολική της εικόνα η ταινία δεν έχει καμία σχέση με τη ζωή μου»,
επισημαίνει. Στο φιλμ, άλλωστε, η Τζούλια Ρόμπερτς εγκαταλείπει την
επιτυχημένη καριέρα της ως φωτογράφου για να μεγαλώσει τα παιδιά. «Δεν το
θεωρώ θυσία, αλλά απλώς μια επιλογή», παρατηρεί. «Είναι, εν τέλει, αναγκασμένη
να κάνει αυτή την επιλογή». Δεν ενστερνίζεται, λοιπόν, τη φεμινιστική άποψη
ότι μία γυναίκα μπορεί να τα βγάλει πέρα και με τα δύο: και με την καριέρα της
και με τα παιδιά; «Δεν πιστεύω πως μπορείς να τα έχεις όλα. Η ζωή σου είναι
αυτό ακριβώς στο οποίο την οδηγείς. Ευτυχισμένη, γεμάτη ζωή είναι αυτή που εν
τέλει διαλέγει να ζήσει ο καθένας».

Η ιστορία της ταινίας δεν την επηρέασε; «Αρχίζω να πιστεύω πως κάτι μου
συμβαίνει. Όλοι περιμένουν πως θα με έχει επηρεάσει, αλλά δεν συνέβη έτσι. Τα
παιδιά και η αναστροφή τους, λοιπόν, δεν είναι στα σχέδιά της. «Δεν είναι
απαραίτητο», λέει με ένα τεράστιο χαμόγελο, από εκείνα που της άνοιξαν τον
δρόμο και της χάρισαν ­ εν μέρει ­ την επιτυχία της το 1990 στο «Pretty woman».

Αν και επισήμως δεν πρόκειται για συνέχεια εκείνης της ταινίας, η Τζούλια
Ρόμπερτς, στα 31 της πια, συμπρωταγωνιστεί και πάλι σε μια ρομαντική κωμωδία
στο πλευρό του Ρίτσαρντ Γκιρ ­ υπό τον τίτλο «Η νύφη το 'σκασε» («The runaway
bride»). Κι εδώ φαίνεται πως η ταινία έχει κοινά με τη δική της ζωή. Κι εκείνη
είχε ακυρώσει τον γάμο της με τον Κίφερ Σάδερλαντ το 1991, λίγο πριν από την
τελετή. Προηγουμένως, ήταν αρραβωνιασμένη με τον συμπρωταγωνιστή της στον
«Γάμο του καλύτερού μου φίλου», Ντίλαν Μακ Ντέρμοτ. Παντρεύτηκε όμως τελικά το
1993 τον τραγουδιστή της κάντρι Λάιλ Λόβετ, για να τον χωρίσει δύο χρόνια αργότερα.

Εκείνα τα χρόνια η αρνητική συμπεριφορά της δεν αφορούσε μόνο την προσωπική
της ζωή, αλλά και τη δουλειά της, κατά κάποιον τρόπο. Τότε είχε αρνηθεί τους
πρωταγωνιστικούς ρόλους στο «Άγρυπνος στο Σιάτλ» (έπαιξε τελικά η Μεγκ Ράιαν)
και στην «Ανήθικη πρόταση» (ανέλαβε η Ντέμι Μουρ) και έμεινε εκτός πλατό για
δύο χρόνια, για να επιστρέψει δριμύτερη με τον «Μάικλ Κόλινς» και τη «Μέρι
Ράιλι» (το 1996).

Με μια τρίτη ταινία, γι' αυτήν τη σεζόν, στο ενεργητικό της (το «Notting
Hill», με τον Χιου Γκραντ, τη συνέχεια, δηλαδή, του επιτυχημένου «Τέσσερις
γάμοι και μία κηδεία») η Τζούλια Ρόμπερτς δείχνει, πλέον, πιο σίγουρη για τον
εαυτό της. «Και όμως, διστάζω να πω ναι σε κάτι και να συνεχίσω με το επόμενο.
Και αυτό, τελικά, δεν μου βγαίνει σε κακό. Γι' αυτό, αν φαίνομαι να έχω
αυτοπεποίθηση, είναι γιατί απλώς είμαι ευτυχής για τις επιλογές που έκανα και
συνεχίζω να ωριμάζω».

Πιστεύει πως όσο μεγαλώνει τόσο πιο εύκολα μπορεί να αντεπεξέλθει στην
«ιδιότητα» της σταρ. «Πιστεύω πως είμαι πιο χαλαρή απέναντι στο γεγονός. Νιώθω
σαν να ήμουν ιδιαίτερα ντροπαλή για πολύν καιρό και αντί αυτό να το
εκλαμβάνουν οι άλλοι ως νεανική, φυσική συστολή, το έβλεπαν σαν δυστυχία και ανασφάλεια».

Δύο πράγματα χαίρεται ιδιαίτερα η Τζούλια Ρόμπερτς: Πρώτον, το ότι η νέα της
σχέση με τον ηθοποιό της τηλεοπτικής σειράς «Νόμος και τάξη» (που προβάλλεται
και στην Ελλάδα από τον Antenna), Μπέντζαμιν Μπρατ, δεν υποφέρει τόσο πολύ από
τα «φλας» της δημοσιότητας. Δεύτερον, ότι εξακολουθεί να έχει ανοιχτό σπίτι σε
φίλους και συγγενείς, στη Σμύρνη (Smyrna) της Γεωργίας, ένα προάστιο της
Ατλάντα. «Είμαι η μόνη που μαγειρεύει», λέει, αποκαλύπτοντας και τη μεγάλη της
αδυναμία στο... πλέξιμο. Ο μόνος με τον οποίο δεν διατηρεί και πολλές σχέσεις
είναι ο αδελφός της (ηθοποιός επίσης) Έρικ Ρόμπερτς, που μετά τον χωρισμό των
γονιών τους είχε πάει να ζήσει με τον πατέρα του ενώ εκείνη ­ και η αδελφή της
Λίσα ­ έμεινε με την κτηματομεσίτρια μητέρα της και τον πατριό της στη Γεωργία.

«Μετά την επιτυχία του "Pretty Woman" ξαφνικά κάθε κάτοικος της Σμύρνης
ανακάλυπτε πως ήταν κολλητός μου φίλος από το σχολείο», θυμάται. «Διάβαζα
διάφορες εκδοχές της νεανικής "ζωής" μου, με βάση διηγήσεις ανθρώπων, που ούτε
καν τους ήξερα και δήλωναν φίλοι μου. Και, πρέπει να πω, πολύ το διασκέδαζα.
Γιατί; Μα επειδή κάθε μέρα της μετέπειτα ζωής μου ήταν η εκδίκησή μου»...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16333P011</ED>
<ID>
ID:15391

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Θέατρο
</H2>
11 έργα κατεβαίνουν έως τα μέσα Ιανουαρίου

σελ 9
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16333P012</ED>
<ID>
ID:15433

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Μέρα -Νύχτα
</H2>
Λάκης Καρνέζης - Κώστας Παπαδόπουλος ξανά μαζί ύστερα από 15 χρόνια!

σελ 12
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16333P013</ED>
<ID>
ID:15465

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P01&aa=3</URL></REF>


Article

<CATEGORY>vin09</CATEGORY>

 <H5>ΣΥΝΕΧΙΖΕΤΑΙ ΣΤΟ ΜΕΓΑΡΟ Η ΕΚΘΕΣΗ «ΖΩΓΡΑΦΙΚΗ ΓΙΑ ΤΟ ΘΕΑΤΡΟ»
</H5><H5>«ΖΩΝΤΑΝΑ»
</H5><H2>Κωμικές συνθέσεις για τους... Γιάννηδες
</H2>
Μακέτα του σκηνικού της «Περσεφόνης» διά χειρός Νίκου Χατζηκυριάκου -Γκίκα, το
οποίο περιλαμβάνει η μεγάλη έκθεση «Ζωγραφική για το θέατρο» στο φουαγιέ του
ισογείου, στο Μέγαρο Μουσικής Αθηνών

Την κωμική σύνθεση «Πήγα σε μάγισσες... και γιορτάζει και ο Γιάννης»
παρουσιάζουν απόψε στις 11, στο Κέντρο Λόγου και Τέχνης «104» (Θεμιστοκλέους
104, τηλ. 3802.425), ο Χριστόφορος Ζαραλίκος, ο Κώστας Παπαγεωργίου, ο
Δημήτρης Σαραβάνος και η Μαρίνα Καλαφάτη.

ΕΚΘΕΣΕΙΣ

Μέχρι και τις 10 Ιανουαρίου συνεχίζεται η μεγάλη έκθεση «Ζωγραφική για το
θέατρο» στο Μέγαρο Μουσικής Αθηνών, στο φουαγιέ του ισογείου. Η έκθεση
περιλαμβάνει ζωγραφικά έργα, σχέδια, σκηνικά αντικείμενα, τρισδιάστατες
μακέτες και κοστούμια των τριών μεγάλων ζωγράφων της γενιάς του '30, Γιάννη
Μόραλη, Γιάννη Τσαρούχη και Νίκου Χατζηκυριάκου-Γκίκα.

*** Συνεχίζεται στο Σπίτι της Κύπρου (Ηρακλείτου 10, στο Κολωνάκι, τηλ.
3641.217) η αναδρομική έκθεση ζωγραφικής του Γιώργου Α. Νικολαΐδη με αφορμή
την τριαντάχρονη παρουσία του στον χώρο της τέχνης. Στην έκθεση, που
τιτλοφορείται «Αναζητήσεις», παρουσιάζονται και πολλά νέα έργα του καλλιτέχνη.

ΣΕΜΙΝΑΡΙΑ

Ο Σταμάτης Κραουνάκης, η Σοφία Σπυράτου, ο Κωνσταντίνος Αρβανιτάκης, η
Ελευθερία Ντεκώ, η Καίτη Παπαλεξοπούλου, ο Μιχάλης Κλαπάκης, η Έλενα
Κουρκούλη, η Άννα Τσίχλη, η Ελισάβετ Καρανάσου και η Ράχμα-Κατερίνα Λαχλάλι θα
διδάξουν στον δεύτερο κύκλο «Επι-ροές», που αρχίζει τη Δευτέρα στο θέατρο
«Ροές» (Ίακχου 14, στο Γκάζι, τηλ. 3479.426).

Kitscerella Classic το βράδυ, στο «CLUB ΝΕΤ» (Καλαίσχρου 8 και Συγγρού 20).

*** Χαονία, με πολυφωνικό τραγούδι, το βράδυ στις 10.30, στις «Φωνές»
(Αρτέμωνος 9, στον Νέο Κόσμο, τηλ. 9270.628).

*** «Του Έρωτα και του Ονείρου» είναι ο τίτλος της μουσικής παράστασης που
παρουσιάζει απόψε, στο «CLUB» του Μύλου, στη Θεσσαλονίκη, ο Δημήτρης
Νικολούδης. Θα ακουστούν τραγούδια που καλύπτουν μια μεγάλη χρονική γκάμα (από
παραδοσιακά μέχρι σύγχρονα), καθώς και κομμάτια από τις προσωπικές
δισκογραφικές δουλειές του δημιουργού («Το αιώνιο παράπονο», «Με τέχνη και με
πάθος», «Ορχήστρα ΕΡΤ3-Vol 1»).

*** Ζωντανή μουσική χωρίς μικρόφωνο απόψε στις 10, στο «ΜΑΚΑΡΙ» (Ζωδ. Πηγής
125 και Κομνηνών, στα Εξάρχεια, τηλ. 6458.958), με το κουαρτέτο ΚΙΘΑΡΟΕΣ, σ'
ένα κολάζ έθνικ και κλασικής μουσικής με την Αλίκη Νταή, την Όλια Σκανδαλάκη,
τη Χρυσούλα Λιαποπούλου και τον Άρη Στρογγύλη.

*** Aroma Caribe με λάτιν απόψε, στο «Palenque Club» (Φαραντάτων 41, στην
Πλατεία Αγίου Θωμά, στο Γουδί, τηλ. 7718.090).

*** Πρόγραμμα με λαϊκά, ρεμπέτικα και έντεχνα τραγούδια παρουσιάζει το νεανικό
συγκρότημα «Τετραφίλοι» (τέσσερις φίλοι) απόψε στη σκηνή του «Εναλλάξ»
(Μαυρομιχάλη 139, τηλέφωνο 6437.416).
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16333P021</ED>
<ID>
ID:15394

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P02&aa=1</URL></REF>


Article

<CATEGORY>vin09</CATEGORY>

 <H2>Προπώληση για την «Επιστροφή της Ελένης»
</H2><H2></H2>
Η μακέτα του σκηνικού για την όπερα του Θάνου Μικρούτσικου «Η επιστροφή της
Ελένης» (διά χειρός Λίλης Πεζανού)

Άρχισε ήδη η προπώληση των εισιτηρίων για την όπερα «Η επιστροφή της Ελένης»,
που θα παρουσιαστεί στις 19, 20 και 21 Ιανουαρίου στο Μέγαρο Μουσικής Αθηνών.
Η μουσική είναι του Θάνου Μικρούτσικου, η πλοκή είναι των Χρήστου Δ. Λαμπράκη
και Θάνου Μικρούτσικου, τα κείμενα του Χρήστου Δ. Λαμπράκη, η ποίηση του
Γιάννη Ρίτσου. Τη σκηνοθεσία και χορογραφία έχει αναλάβει ο Δημήτρης
Παπαϊωάννου, τα σκηνικά η Λίλη Πεζανού και τα κοστούμια ο Δαμιανός Ζαρίφης.

Πρόκειται για μια συνεργασία με τις Όπερες του Μονπελιέ και της Φλωρεντίας ­
το έργο θα παρουσιαστεί στη Γαλλία και στην Ιταλία τον Απρίλιο και τον Μάιο
του 1999.

Τιμές εισιτηρίων: 3.500, 5.500, 8.000, 12.000 και 2.000 δρχ. φοιτητικά. Στα
ταμεία του Μεγάρου Μουσικής (Βασ. Σοφίας και Κόκκαλη, τηλ. 7282.333) και στα
ταμεία της Στοάς Σπυρομίλιου.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16333P022</ED>
<ID>
ID:15435

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P02&aa=2</URL></REF>


Article

<CATEGORY>vin09</CATEGORY>

 <H2>Αναβίωση του παλιού «Σκορπιού»
</H2><H2></H2>
<AUTHOR>Π.Α.Γ.</AUTHOR>

Αναβίωση της λειτουργίας της παλιάς μπουάτ, εποχής του 1960-70, επιχειρεί τώρα
ο Κώστας Χατζής. Ο ιδιόρρυθμος Τσιγγάνος καλλιτέχνης, από τη σκηνή του
«Σκορπιού» της οδού Φιλελλήνων, δίνει, με τους συνεργάτες του, παραστάσεις
αξιώσεων. Με την έκφραση και το πάθος που τον διακρίνουν, παίζει με την κιθάρα
του και τραγουδά τα παλιά γνωστά τραγούδια του, αλλά και τα τελευταία που
κυκλοφόρησαν πριν από λίγες μέρες με τον τίτλο «Τα βράδια που ονειρεύονται οι
Τσιγγάνοι». Στο πρόγραμμά του παρουσιάζει, επίσης, τραγούδια διαμαρτυρίας,
σάτιρας και πολλά κοινωνικά και ερωτικά, που έχει συνθέσει ο ίδιος, από το
1968 μέχρι σήμερα. Οι μπαλάντες, πάντως, είναι στο στοιχείο του, αφού έγραφε
από πολύ μικρός και τις παρουσίαζε στις πρώτες μπουάτ που είχαν λειτουργήσει
γύρω από την Πλατεία Συντάγματος και την Πλάκα. Το εντυπωσιακό στοιχείο που
παρατηρείται στις παραστάσεις του Κώστα Χατζή είναι ότι το κοινό του
εμφανίζεται ανανεωμένο. Οι νεολαίοι χειροκροτούν και τραγουδούν τα παλιά και
νέα τραγούδια του.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16333P023</ED>
<ID>
ID:15467

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P02&aa=3</URL></REF>


Article

<CATEGORY>vin09</CATEGORY>

 <H2>Έστιν ουν μίμησις... </H2>
<AUTHOR>Π.Α.</AUTHOR>

«Έστιν ουν τραγωδία μίμησις πράξεως σπουδαίας και τελείας...» ήταν ο ορισμός,
που μαθαίναμε στα σχολικά χρόνια. Και το όλον κατέληγε στην Κάθαρση. Αυτό που
αναρωτιόμουν όταν το θυμήθηκα ήταν αν τελικά αυτή η «μίμησις» είναι ο
καταλύτης που οδηγεί στην κάθαρση ­ και αυτό όχι για την τραγωδία, αλλά για
την εποχή που ζούμε και το «λαϊκόν» τραγουδιστικό μενού της. Αν, δηλαδή, η
μίμησις του ενός προτύπου και πρωτοτύπου (καλού ή μη, δεν έχει σημασία...),
όταν φτάνει στην κατάχρηση, είναι οιωνός του τέλους. Γιατί πολλούς λαϊκούς
αοιδούς ­ κυρίως εις το θηλυκόν ­ ακούω εσχάτως να μιμούνται ασυστόλως άλλους
­ και άλλες ­ αοιδούς, ελπίζοντας ίσως να «εισπράξουν» (κυρίως σε χρήμα) την
επιτυχία των συναδέλφων τους. Και καταλήγουν σε οδυνηρή ­ και για τα ώτα μας ­
«τραγωδία». [Οποιαδήποτε ομοιότητα με την τελευταία τάση τής ­ καλλίφωνης κατά
τα άλλα ­ αοιδού Δέσποινας Βανδή, που μιμείται, ενσυνείδητα πλέον, την Άννα
Βίσση, ή της ποπ Μαντούς, που μιμείται «λαϊκές» συναδέλφους της, είναι
συμπτωματική...]. Το μόνο που ελπίζω είναι, όπως και στον ορισμό της αρχαίας
τραγωδίας, η τραγωδία αυτή να φτάσει, επιτέλους, στην κάθαρση...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16333P024</ED>
<ID>
ID:15486

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P02&aa=4</URL></REF>


Article

<CATEGORY>vin09</CATEGORY>

 <H5>... και σύμπνοια
</H5><H2>Ζύμωση... </H2><H2></H2>
<AUTHOR>Γ.Δ.Σ.</AUTHOR>

Πολύ θετικό το βρίσκω. Που βλέπω να εντείνεται η θεατρική ζύμωση στη
Θεσσαλονίκη, ύστερα από μακρά περίοδο, όπου μόνο το ΚΘΒΕ και η Πειραματική
Σκηνή της «Τέχνης» οριοθετούσαν τη θεατρική ζωή της πόλης, ως μόνοι θίασοι με
συνεχή παρουσία, μαζί με δυο - τρεις επίμονους, που «έσκαζαν», πότε - πότε,
«μύτη». Οι θεατρικές ομάδες που ξεπετάχτηκαν με ορμή τελευταία δεν είναι
λίγες. Και, ανάμεσά τους, ορισμένες δίνουν πολύ «ζουμερές» υποσχέσεις για το
μέλλον. Έως και μηνιαίο εφημεριδάκι «για το θέατρο και τις άλλες τέχνες»
κυκλοφορεί στην πόλη ­ η «Κουίντα», από την ομάδα «Λύκη Βυθού». Έχω το τεύχος
32 στα χέρια μου. Με θεατρικές ειδήσεις, κριτικές, σχόλια, άρθρα για το
θέατρο... Της Θεσσαλονίκης αλλά και της Αθήνας.

Τα πιο ενδιαφέρον, όμως, που διαβάζω είναι ότι στις 19 Οκτωβρίου, με
πρωτοβουλία της «Λύκης Βυθού», απ' ό,τι κατάλαβα, εκπρόσωποι των θεατρικών
σχημάτων της πόλης, συναντήθηκαν και συμφώνησαν ομόφωνα ­ έως και οι απόντες
συγκατένευσαν ­ για συνεργασία και συντονισμό τους πάνω σε θέματα και
προβλήματα που απασχολούν όλους τους θιάσους. Να ελπίσω ότι αυτό σημαίνει αρχή
μιας νέας εποχής στις σχέσεις των θιάσων της Θεσσαλονίκης; Ανθρώπινος και
κατανοητός ο ανταγωνισμός, όμως είναι σίγουρο ότι η συνεργασία μπορεί να φέρει
καλύτερους καρπούς.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16333P025</ED>
<ID>
ID:15499

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P02&aa=5</URL></REF>


Article

<CATEGORY>vin09</CATEGORY>

 <H5>ΓΙΩΡΓΟΣ ΠΑΡΤΣΑΛΑΚΗΣ
</H5><H5>«Ο Στέλιος είναι καταδικασμένος»
</H5><H2>Εθνικό και «ελεύθερο» έγιναν ένα
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Από τον σπαρταριστό Μάκη, τον οδοντογιατρό, στην τηλεοπτική σειρά του Antenna
«Και οι παντρεμένοι έχουν ψυχή» ώς τον απεγνωσμένο Στέλιο στην «Αυλή των
θαυμάτων» του Ιάκωβου Καμπανέλλη, που παίζεται στο θέατρο «Βεάκη», η απόσταση
είναι τεράστια. Ο Γιώργος Παρτσαλάκης, όμως, που παίζει και τους δύο ρόλους,
τη γεφυρώνει. Με τη δεξιοτεχνία του ηθοποιού γκάμας.

</H3>
«Δεν φοβάμαι την τηλεόραση. Μπορεί κάποια στιγμή να με "ξεράσει". Αλλά δεν
μπορεί να με ακυρώσει ως ηθοποιό», λέει ο Γιώργος Παρτσαλάκης

Τον πρωτοείδα στο τέλος του καλοκαιριού του '76 στον Λυκαβηττό. Το παλιό
θέατρο είχε καεί, το καινούργιο δεν είχε ακόμη γίνει και η Εταιρεία Θεάτρου
Κρήτης είχε στήσει εκεί σ' ένα ξέφωτο ένα πατάρι και καρέκλες, και έπαιζε την
«Πανώρια», το ποιμενικό ειδύλλιο του Χορτάτζη, μια ανάλαφρη παράσταση του
Μιχάλη Μπούχλη με την Κάτια Δανδουλάκη στον επώνυμο ρόλο.

Ο Γιώργος Παρτσαλάκης έκανε τον Αλέξη, ένα αναγεννησιακό βοσκόπουλο. Κάτω ήταν
ο Αλέξης Μινωτής. Και ακόμη τον θυμάμαι να κρατάει με το χέρι και όλο του το
σώμα τον ρυθμό στους δεκαπεντασύλλαβους του Παρτσαλάκη. Αυτή η βραδιά ήταν η
καίρια στιγμή στην πορεία του φρέσκου τότε ηθοποιού. Το '78, ο Μινωτής, που
τον θυμόταν, τον προσλαμβάνει στο Εθνικό. Και θα του δώσει πολλές ευκαιρίες.
Γιατί τον πίστευε.

Θα μείνει στο Εθνικό ώς το '91. Παίζει δεκάδες ρόλους. Από το '91 ρίχνεται
στον στίβο του ελεύθερου θεάτρου και, σιγά σιγά, αποκτά προσωπικό στίγμα, στην
κωμωδία κυρίως ­ ένα δικό του λεπτό, ειρωνικό χιούμορ. Δεν είναι ο ηθοποιός
που επαναπαύεται όμως. Φέτος πλάθει με δύναμη και αλήθεια έναν βαθιά Ρωμιό
Στέλιο στην «Αυλή» του Καμπανέλλη, κάνοντας παράλληλα καλή κωμωδία, μαζί με
τον Αντώνη Καφετζόπουλο στην τηλεόραση, στη σειρά «Και οι παντρεμένοι έχουν
ψυχή», που παίζεται για δεύτερη χρονιά.

Ένας βέρος Κρητικός είναι ο Γιώργος Παρτσαλάκης. Πληθωρικός, αψίκορος, με
πλούσια εσωτερικότητα, που δεν πολυμετράει τα λόγια του, ευαίσθητος ­ ψυχούλα. 
Θυμάται τη δύσκολη εφηβεία του και βάζει τα κλάματα. Χωρίς να καμώνεται.

Κοιτίδα του είναι τα Καλουδιανά Κισσάμου, ένα χωριό των Χανίων κοντά στο
Καστέλλι. Καμιά ογδονταριά σπίτια. Ο θάνατος της μάνας του, όταν ήταν εννιά
χρόνων παιδάκι ­ με τρία ακόμη αδέλφια ­ τον σημάδεψε. «Το γεγονός συντάραξε
τα πάντα. Οι Κρητικοί είναι από ιδιοσυγκρασία πολύ δραματικοί, μελό. Το σπίτι
έκλεισε, πέσαν μαύρα παντού, ο πατέρας μου άφησε τα γένια του για δέκα χρόνια,
κανείς δεν έμπαινε ούτε γιορτές ούτε Χριστούγεννα ούτε Πάσχα... Έπρεπε κάτι να
κάνω, να αντιδράσω, να βγω, να ξεφύγω. Όπου, λοιπόν, γιορτή και πανηγύρι εγώ
στη μέση. Έτσι έφευγα από το αβάσταχτο μαύρο και ξεχνούσα, διαπιστώνοντας ότι
οι άλλοι περνούν καλά τραγουδώντας, χορεύοντας, λέγοντας αστεία. Πολύ αργότερα
συνειδητοποίησα ότι εκεί βρίσκεται η αφετηρία της σχέσης μου με το θέατρο. Με
έβαλε στη διαδικασία της ανάγκης να επικοινωνώ».

Στα 18 ανεβαίνει στην Αθήνα. Δίνει εξετάσεις, δεν πετυχαίνει, δουλεύει κοντά
στον αδελφό του, που είναι ηλεκτρολόγος, στις οικοδομές. «Στο μυαλό μου
υπήρχε, όμως, πάντα η σκέψη να κάνω μια δουλειά που να έχει σχέση με
ανθρώπους, με επικοινωνία, που να περνώ καλά εγώ, αλλά να περνούν και οι άλλοι».

Και, ξαφνικά, βρίσκεται σ' έναν αρραβώνα, στο τραπέζι, με τον Λεωνίδα, που
μόλις έχει τελειώσει τη Δραματική Σχολή του Πέλου Κατσέλη. «Ήταν η στιγμή της
ζωής μου». Θα μιλήσει στον Λεωνίδα, εκείνος θα του δείξει μερικά κομμάτια και
θα τον πάει στον Κατσέλη. «Ήμουν ένα παιδί πολύ συνεσταλμένο, απίστευτα
δειλός, χωριάτης, 100 κιλά, μιλούσα κρητικά, είχα περάσει μια φοβερή
εφηβεία... Όταν με είδε ο Κατσέλης έτσι και του είπα ότι δουλεύω ηλεκτρολόγος,
μου λέει: "Πήγαινε, παιδί μου, να μάθεις την τέχνη σου, δεν κάνεις εσύ γι'
αυτά τα πράγματα»". Ποτέ δεν αντιμετώπιζε έτσι τους ανθρώπους. Αλλά σου λέει,
"τι είναι αυτό το τομάρι;". Για πρώτη φορά στη ζωή μου, τότε, αντέδρασα.
Σθεναρά. Του λέω: "Σας παρακαλώ, ακούστε με". Με άκουσε. Και αμέσως με πήρε
στη σχολή. Μετά έλεγε ότι, τότε, στην αρχή που με είδε και με απέρριψε, έκανε
το λάθος της ζωής του».

Συμπλήρωσε φέτος 25 χρόνια στο θέατρο. Τον ρωτώ αν πιστεύει ότι το θέατρο
κάνει καλύτερους τους ανθρώπους που ασχολούνται μ' αυτό. «Σε άλλες εποχές,
ίσως. Τώρα όχι. Πολύ λίγοι ασχολούνται πια επί της ουσίας. Για να γαληνέψουν
την ψυχή τους και για να γαληνέψουν και την ψυχή του άλλου. Ο στόχος, που ήταν
η επικοινωνία, η κατάθεση ψυχής, έχει μετακινηθεί. Έγινε πια "πώς θα πετύχω",
"πώς θα γίνω πρώτος", "πόσο γρήγορα θα γίνει αυτό", "πόσα χρήματα θα βγάλω"...
Και κατά συνέπεια, έχει εμφανιστεί το φαινόμενο να τρώει ο ένας τις σάρκες του άλλου».

Θα ήθελε να ξαναγυρίσει στο Εθνικό;

«Την ίδια στιγμή που έφευγα ­ και έφυγα γιατί ένιωθα ότι κουράστηκα ­ ήθελα
και να γυρίσω. Αυτό μου συμβαίνει ακόμα. Αλλά δεν έχω λόγους να γυρίσω. Ας με
συγχωρήσει ο Νίκος Κούρκουλος που τον εκτιμώ βαθύτατα, αλλά αυτό δεν είναι
Εθνικό Θέατρο. Όταν ήμουν εκεί, πίστευα ότι δεν μπορεί το Εθνικό να μην έχει
ηθοποιούς που ασχολούνται με ρεπερτόριο και που επικοινωνούν μεταξύ τους.
Πίστευα ότι έτσι δημιουργεί το Θέατρο ένα προφίλ. Αυτό που έγινε το '81 ­
"φύγετε 33 και να 'ρθουν άλλοι 33" ­ ήταν ένα έγκλημα. Τότε, θα μπορούσα να
κατηγορηθώ ­ και ίσως κατηγορήθηκα ­ ότι απλώς ήθελα να εξασφαλίσω το φαΐ μου.
Τώρα, που δεν είμαι στο Εθνικό και δεν μπορώ να κατηγορηθώ γι' αυτό, θεωρώ ότι
έχουμε φτάσει στην άλλη άκρη. Το Εθνικό συγκροτεί για κάθε παράστασή του ένα
θίασο με γνώμονα "ποιος είσαι" και "τι πουλάς". Όπως ο Βαγγέλης Λιβαδάς ή ο
Γιώργος Λεμπέσης. Οπότε δεν βρίσκω καμία διαφορά ανάμεσα στο Εθνικό και στο
ελεύθερο ­ ένα έχουν γίνει. Δεν γίνεται αυτό που ζω εδώ να το ζω και στο
Εθνικό. Δεν εννοώ, βέβαια, το "είμαστε δημόσιοι υπάλληλοι, χτυπάμε κάρτα,
μπαίνουμε στο Εθνικό και εκεί μένουμε μέχρι να πεθάνουμε"... Αλλά θα πρέπει να
βρεθεί η χρυσή τομή»...

«Ο Στέλιος στην "Αυλή των θαυμάτων" είναι ένας σύνθετος ρόλος. Ένας
συγκλονιστικός Έλληνας που έχει προσπαθήσει ­ τρία μαγαζιά άνοιξε, που
έκλεισαν όμως ­ και που αγωνίζεται τώρα να μην ξεπέσει. Αλλά στο έδαφος αυτό
που ζει, δεν ευδοκιμεί τίποτα. Γι' αυτό, λοιπόν, παλεύει "να πιάσει την καλή"
και ψάχνει το "εύκολο χρήμα".

Όλοι αυτοί οι άνθρωποι είναι σπουδαίοι. Έχουν καρδιά, έχουν ψυχή, έχουν μυαλό,
έχουν ποιότητα, είναι εργατικοί, έχουν διάθεση να πετύχουν, αγωνίζονται, αλλά,
με τις συνθήκες που επικρατούν, δεν μπορεί παρά να αποτύχουν. 
Είναι όλοι καταδικασμένοι».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16333P031</ED>
<ID>
ID:15395

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P03&aa=1</URL></REF>


Article

<CATEGORY>vin09</CATEGORY>

 <H5>Της τύχης τα γυρίσματα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

<H3></H3>Απ' όσο διάβασα στα πεταχτά σ' εφημερίδες και περιοδικά κι απ' όσο άκουσα
τις τηλεοπτικές Πυθίες, η τύχη που με περιμένει φέτος μόνο νυφικά δεν θα
φοράει. Το ωροσκόπιό μου είναι στολισμένο με όλα τα χρώματα, τα σχέδια και τα
χρυσάφια της οικουμένης.

Φυσικά όσα λένε και γράφουν οι ειδήμονες για ένα ζώδιο είναι αδύνατο να
ισχύει για όλους αλλά και το ένα χιλιοστό να μου αναλογεί, κανονικά πρέπει να
κάνω ευχέλαιο για να προλάβω την ξαφνική κακοτυχία και το τυχόν πέσιμο μιαρού
αντικειμένου στα γαλανά νερά της επικείμενης ευτυχίας μου. «Δέσποτα
φιλάνθρωπε, θα λέω, καθάρισον το ύδωρ τούτο εκ της ευρεθείσης εν αυτώ
ακαθαρσίας και του εμπεπτωκότος εν αυτώ μυσαρού ή κνωδάλου, συγκαταβαίνων τω
ατελεί της διανοίας ημών, και τη ασθενεία των λογισμών...».

Η κυρία Δαγκλή, μόλις προχθές στα «ΝΕΑ», μου λέει ότι «οι έντονες αλλαγές
στη ζωή μου θα φέρουν μεγαλύτερες επιτυχίες (κι άλλες;) αλλά και περιορισμό
της ευαισθησίας μου».

Αφήνω δα που η πρώτη πανσέληνος του χρόνου με βρήκε σε θετική όψη με τον Δία.

Δεν τα καταλαβαίνω βέβαια όλα όσα γράφουν. Μοιάζουν με λατινική γραφή μιας
ξένης γλώσσας που δεν γνωρίζω και που εν τούτοις τη διαβάζω. Και ίσως αυτά τα
ομιχλώδη είναι και η αιτία και το δέλεαρ για κείνους που τρέχουν σε
καφετζούδες, αστρολόγους και μάγους. Μπας και γυρίσει της τύχης ο τροχός.

Ίσως γι' αυτό μπήκα κι εγώ στον πειρασμό και «για το καλό» περπάτησα πρώτη
φορά φέτος σε καζίνο και είδα τι εστί ομαδική παράκρουση για τον θησαυρό των
αγαθών. Πράγμα που θα το εξομολογηθώ, σε πρώτη ευκαιρία, σ' έναν από τους
πενήντα εξομολόγους που περιτρέχουν, όπως ακούσαμε, την επικράτεια και
προσπαθούν να μας σώσουν από τα νύχια του Σατανά.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16333P032</ED>
<ID>
ID:15436

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P03&aa=2</URL></REF>


Article

<CATEGORY>vin09</CATEGORY>

 <H2>Ενιαίο πολιτιστικό νόμισμα;
</H2><H2></H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Πώς προϊδεάζει τις προοπτικές της σύγχρονης τέχνης μας η νομισματική ένωση της
Ευρώπης; Η ελληνική εικαστική αγορά είναι ισχυρή, αλλά χρειάζεται
αναπτυξιακούς νόμους.

Οι απολογισμοί του 1998 και η καθιέρωση του ευρώ με τη νέα χρονιά θέρμαναν την
ατμόσφαιρα, και οι συζητήσεις για τον 21ο αιώνα κλιμακώνονται. Θα φέρει άραγε
έναν κοινό παρανομαστή στη ζωή μας η νομισματική ένωση της Ευρώπης; Θα αλλάξει
η τέχνη μας απ' όλα αυτά; Ή μήπως έχει επηρεασθεί ήδη;

Πέρυσι τέτοιες μέρες διαπιστώναμε ότι η σύγχρονη ελληνική τέχνη διακινείται
από καιρό σε συνθήκες ελεύθερης οικονομίας παρά το κρατικοδίαιτο παρελθόν της.
Καθορίζεται περισσότερο από τον καναπέ τον οποίο καλείται να συνοδεύσει στα
πολλά αστικά σπίτια, παρά από τις κρατικές αγορές και τη γραφειοκρατία των
μουσείων ή των μπιενάλε. Οι μορφές και τα οράματα των καλλιτεχνών απευθύνονται
σ' έναν «συνειδητό καταναλωτή εικόνων», τον «τελικό χρήστη» ενός πολύπλοκου
συστήματος, το οποίο έχει έρευνα αγοράς, συστήματα προώθησης και αξιολόγησης
των έργων τέχνης. 
Η Συλλογή Δ. Ιωάννου ­ σημειώναμε παλιότερα ­ με τη διεθνιστική φυσιογνωμία
της, λειτούργησε ως ελκυστικό υπόδειγμα στο έργο πολλών νεωτέρων καλλιτεχνών.
Η επίσημη παρουσίασή της στην ΑΣΚΤ (και πρόσφατα στον ιδιόκτητο χώρο τού
ΔΕΣΤΕ) ανέδειξε ένα διευρυμένο φιλότεχνο κοινό και επισφράγισε τη στροφή του
καλλιτεχνικού ενδιαφέροντος προς τον παγκόσμιο χώρο, με σταδιακή εγκατάλειψη
των μητροπολιτικών κέντρων, και ιδιαίτερα του Παρισιού που υπήρξε άξονας του
ελληνικού μοντερνισμού για εκατό χρόνια. Και το 1998 οι περισσότερες εκθέσεις
επιβεβαίωσαν πως η τέχνη μας έχει πλέον οικουμενική αισθητική κατεύθυνση αλλά
και ισχυρή τοπική αγορά, όπως απαιτεί κάθε σύγχρονη δημιουργική δραστηριότητα
που διεκδικεί παγκόσμιο βεληνεκές.

«Παγκόσμια όραση» τιτλοφορεί τις εκθέσεις του το ίδρυμα ΔΕΣΤΕ, που εγκαινίασε
το 1998 τις αυτόνομες εγκαταστάσεις του

Ευοίωνα όλα αυτά, όμως το θεσμικό πλαίσιο παραμένει απαρχαιωμένο. Όσο κι αν
πολλοί έμπειροι ζωγράφοι (Κ. Τσόκλης, Παύλος, Α. Φασιανός, Χ. Καράς, Α.
Δρούγκας, κ.ά.) βρίσκουν τον σφυγμό του κοινού από μόνοι τους, οι περισσότερες
γκαλερί είναι μετέωρες ανάμεσα στον ρόλο του «πολιτιστικού κέντρου» και της
σύγχρονης επιχείρησης που ζητούν οι καιροί, τη στιγμή που οι συλλέκτες είναι
αρκετές χιλιάδες και οι κενές θέσεις στον τοίχο πίσω απ' τον καναπέ του
σαλονιού αποτελούν μια τεράστια χρηματοδοτική πηγή, που αναμένει
εκσυγχρονιστικές ρυθμίσεις ώστε να δραστηριοποιηθεί στο «πολιτιστικό ευρώ» που
διαμορφώνεται ερήμην της χώρας μας. Ό, τι γίνεται τώρα με την οικονομία και το
νόμισμα, θα γίνει αναπόφευκτα και με τις εθνικές τέχνες της Ευρώπης. Η
τυποποίηση και ο αλληλοκαθορισμός των εικαστικών αγορών θα λύσει πολλά
προβλήματα, όσο κι αν ταράζει τις παραδοσιακές εικαστικές φοβίες. Αν θέλουμε
να περιέχεται η χώρα μας στο διαμορφούμενο ενιαίο ευρωπαϊκό πρόσωπο, θα πρέπει
να περιέχει και κάποιους συντελεστές από τη δική μας εικαστική αγορά, η οποία
έχει μεν αποδειχθεί διεθνώς ισχυρή και ανερχόμενη (όπως δείχνουν οι
δημοπρασίες, οι αισθητικές τάσεις και οι τακτικές επισκέψεις των ξένων
αρτ-ντίλερ) αλλά αντιμετωπίζεται από το κράτος χωρίς σύγχρονες
χρηματιστηριακές ιδέες, στις οποίες προστέθηκε και η καταστροφική φορολογία
των χορηγιών. 
Το ΥΠΠΟ θα πρέπει να φροντίσει για έναν αναπτυξιακό νόμο εικαστικών, που να
αγαπά τον φιλότεχνο - επενδυτή κι όχι μόνο τους καλλιτέχνες - συνδικαλιστές ή
τα κρατικά μουσεία. Η αρχή είναι παγκοσμίως μία: Μόνο οι σύγχρονοι φιλότεχνοι
«ψηφίζουν» τις αισθητικές τάσεις και τον ρόλο της πολιτείας, κάθε αγορασμένο
έργο είναι και μια μετοχή του χρηματιστηρίου της τέχνης. Και το ΥΠΕΞ, με το
Ίδρυμα Ελληνικού Πολιτισμού, μπορεί να βοηθήσει με μουσειακές εκθέσεις εθνικής
κλίμακας που θα προωθούν τη νεοελληνική τέχνη στον υπόλοιπο κόσμο.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16333P041</ED>
<ID>
ID:15396

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Ποίηση
</H2><H2></H2>
<AUTHOR>ΑΝΔΡΕΑΣ ΜΠΕΛΕΖΙΝΗΣ</AUTHOR>

Είχα ορκιστεί, όσο διαρκούν οι καταλήψεις στα Λύκεια, να μη γράψω για τη
μεταρρύθμιση του Γεράσιμου, κατά το γνωστό μαθητικό σύνθημα που συνδύαζε έναν
τόνο αυθόρμητης οικειότητας με μια δόση αυθάδικης προτροπής. Έλα όμως που ό,τι
και να κάνω, όπου και να σταθώ ο νους μου εκεί, σ' ένα από τα λίγα θετικά
σημεία του αντιλεγόμενου συστήματος. Εννοώ βέβαια τη διδασκαλία Κειμένων
Νεοελληνικής (και Ευρωπαϊκής) Λογοτεχνίας, που ως προγυμναστής ή καλύτερα
συγγυμναστής έχω αναλάβει στο φροντιστήριο όπου διδάσκω. Γιατί συγγυμναστής;
Γιατί για πρώτη φορά μαχόμενοι σε λυκειακές και φροντιστηριακές αίθουσες
φιλόλογοι αισθάνονται αλληλέγγυοι, συναγωνιούν, συμπάσχουν αλλά και
συγχαίρονται με τα παιδιά, ανταλλάσσουν πληροφορίες και σκέψεις, προτείνουν οι
μεν στους δε συναφή κείμενα, δανείζουν και δανείζονται σχετικά βιβλία. Τους
πρώτους μάλιστα μήνες της σχολικής χρονιάς πρέπει να σημειώθηκε οργασμός στα
βιβλιοπωλεία, καθώς όλοι τρέχαμε να συμπληρώσουμε τα κενά της βιβλιοθήκης μας,
ενώ τα φωτοτυπικά μηχανήματα παίρνανε φωτιά. Προσωπικά αποχαιρέτησα τους
μαθητές μου εν όψει των διακοπών ­ διακοπών για τους περισσότερους από τα
φροντιστηριακά μαθήματα, να εξηγούμαστε ­ στις 22 Δεκεμβρίου με την
«αποξενωμένη», όπως τη χαρακτηρίζει κάπου ο Γ. Δάλλας, «Αποκριά» του Μίλτου
Σαχτούρη. Είχα περάσει με τα παιδιά σε πρώτο χέρι όλα τα ποιητικά κείμενα της
εξεταστέας (;) ύλης εκτός από τους «Σιδώνιους νέους 1970 μ.Χ.» του Μανόλη
Αναγνωστάκη. Το τελευταίο αυτό το άφησα για μετά τις διακοπές, ευχαριστημένος
πάντως για το ότι πρόλαβα να διδάξω το καβαφικό του «διακείμενο» που οι σοφοί
του υπουργείου είχαν θυσιάσει σε μια από τις διαδοχικές συρρικνώσεις της ύλης.
Δεν στάθηκα όμως τυχερός στο ακόλουθο περιστατικό: στις 23 Δεκεμβρίου
δημοσιεύτηκε σε απογευματινή εφημερίδα συνέντευξη του ποιητή Σαχτούρη που, αν
προλάβαινα, θα τη μοίραζα φωτοτυπημένη στους μαθητές μου μαζί μ' ένα μικρό
ανθολόγιο κειμένων του ίδιου και άλλων ποιητών της γενιάς του, που είχα
καταρτίσει με κοινό σημείο τη λέξη «ουρανός». Παίρνοντας στα χέρια τους τη
συνέντευξη οι μαθητές θα κατανοούσαν ότι το πράγμα που λέμε λογοτεχνία είναι
ζωντανό. Θα παρακινούνταν μάλιστα λίγο με λίγο να παρακολουθούν από μια
εφημερίδα ή άλλο έντυπο άρθρα και δημοσιεύματα σχετικά με την ύλη τους και να
τα παρουσιάζουν μέσα στην τάξη. Ένα πεντάλεπτο πού και πού θα αρκούσε. Το
ποιες πρωτοβουλίες μπορούν να αναπτύξουν οι έφηβοι από μόνοι τους, οι πιο
ευαίσθητοι και ενθουσιώδεις τουλάχιστον, μου δόθηκε η ευκαιρία να
συνειδητοποιήσω, όταν σ' ένα τμήμα για να με ευχαριστήσουν ­ τους δόθηκε η
ευκαιρία, είναι αλήθεια ­ με υποδέχτηκαν με τι φαντάζεστε; Απήγγειλαν ανά δύο
τις ερωτήσεις-απαντήσεις του καβαφικού «Περιμένοντας τους βαρβάρους» και όλοι
μαζί τούς καταληκτήριους στίχους. Κι αυτό, μολονότι ήξεραν ότι το κείμενο ήταν
εκτός εξεταστέας ύλης! Σκέφτομαι στιγμές-στιγμές ποιο αεράκι θα φυσούσε στα
σχολεία μας, εάν τα Νέα Ελληνικά, αυτά που προπαιδεύουν για την απόλαυση των
αρχαίων κειμένων, όπως από τη δεκαετία του '30 είχε δείξει ο Ιωάννης
Συκουτρής, αναδεικνύονταν ως το κεντρικό μάθημα στην παιδεία. Αλλά κι έτσι
μπορούσαν να γίνουν θαύματα. Αρκεί η Πολιτεία ν' ανοίξει σωστά τα πουγκιά της.
Κατά κόρο λέγεται από επίσημα χείλη ότι το χαρτί που παίρνουν οι απόφοιτοι του
Λυκείου πρέπει να είναι ισοδύναμο με το γαλλικό Μπακαλορεά κτλ. Λόγια, όταν
όλοι οι άλλοι όροι είναι άνισοι. Ο Γάλλος καθηγητής έτσι να απλώσει τα χέρια
του πιάνει το βοήθημα που χρειάζεται σε μια από τις ειδικές σειρές, όπως
εκείνες του οίκου Μπορντάς, χωριστές για κάθε αιώνα ή κίνημα και σχολή. Δεν
μας ζητούν να είμαστε εξοικειωμένοι με την ορολογία της θεωρίας της
λογοτεχνίας; Ορθώς το ζητούν. Ε, λοιπόν, ας αγοράσει πάραυτα το υπουργείο κι
ας στείλει σε κάθε Λύκειο και Γυμνάσιο από ένα αντίτυπο του τελευταίου τεύχους
του περιοδικού «Ποίηση». Είναι ό,τι χρειάζεται για να ξεκινήσει κανείς.

Ο Ανδρέας Μπελεζίνης είναι φιλόλογος, κριτικός της λογοτεχνίας.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16333P042</ED>
<ID>
ID:15437

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P04&aa=2</URL></REF>


Article

<CATEGORY>vin09</CATEGORY>

 <H5>Μια λησμονημένη πατρίδα
</H5><H2>ΒΙΒΛΙΟπαρουσίαση
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

ΜΑΡΙΑ ΚΑΡΑΒΙΑ. «ΟΔΗΣΣΟΣ, Η ΛΗΣΜΟΝΗΜΕΝΗ ΠΑΤΡΙΔΑ». Εκδόσεις
«Άγρα». Σελ. 200. Αθήνα.

Σε δρόμους ομορφιάς «ξεχασμένης» μνήμης μάς ταξιδεύει το ωραίο
λεύκωμα-βιβλίο της Μαρίας Καραβία, το οποίο είναι μια μαρτυρία ζωής των
Ελλήνων στο θρυλικό λιμάνι της Μαύρης Θάλασσας, που οι πιο πολλοί γνωρίζουμε
από το θρυλικό «Θωρηκτό Ποτέμκιν» του Σεργκέι Αϊζενστάιν και της ανεπανάληπτης
σκηνής στα σκαλιά που οδηγούν από το λιμάνι στο μεγαλοπρεπές «μπουλβάρ». Το
χρονικό αυτής της πόλης, συνυφασμένο με τη μοίρα των ανθρώπων, τεκμηριώνεται
από 200 φωτογραφίες που έρχονται στη δημοσιότητα για πρώτη φορά και
χρονολογούνται από το 1871 και φθάνουν στα πρώτα χρόνια της Ρωσικής
Επανάστασης. Αποκαλύπτουν, εκτός των άλλων, και άγνωστους πρωτοπόρους Έλληνες
φωτογράφους που εργάστηκαν στη Ρωσία, ανάμεσά τους και γυναίκες, όπως η
εξαιρετική Μαίρη Παρασκευά και η «ωραία» αδελφή της Πηνελόπη Δέλτα, η Αργινή
Σαλβάγου, που απεικόνισαν με ευαισθησία τη φύση και κατέγραψαν με οξυδέρκεια
τα πολιτικά γεγονότα της εποχής.

Καρπός πολύχρονης έρευνας το λεύκωμα αυτό, σε οικογένειες της Οδησσού,
αρχεία, αλληλογραφίες, συλλογές μουσείων και ιδιωτικές συλλογές, αναβιώνει την
εποχή της ακμής της πόλης έως τα τραγικά γεγονότα και την εγκατάλειψή της το
1920. Η ιδέα του βιβλίου γεννήθηκε την πρώτη φορά που επισκέφθηκε η συγγραφέας
την Οδησσό, το 1993, ενώ συγχρόνως αποτελεί συμβολή στη μελέτη αυτού του
ελάχιστα γνωστού τμήματος του Ελληνισμού της Διασποράς για το οποίο και ο
πρύτανης των Ρώσων ιστορικών που μελετούν την ελληνική Ιστορία, ο Γκριγκόρι
Άρις, παραδέχεται ότι «πιο γνωστές είναι οι δραστηριότητες των αρχαίων Ελλήνων
στον Εύξεινο Πόντο από αυτές των Ελλήνων του 19ου αιώνα».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16333P043</ED>
<ID>
ID:15468

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P04&aa=3</URL></REF>


Article

<CATEGORY>vin09</CATEGORY>

 <H5>ΤΑ ΚΑΝΑΛΙΑ ΕΝΙΣΧΥΟΥΝ ΤΑ ΠΡΟΓΡΑΜΜΑΤΑ ΤΟΥΣ ΜΕΣΑ ΣΤΟΝ ΙΑΝΟΥΑΡΙΟ
</H5><H2>Δέκα νέες παραγωγές
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Είθισται τα κανάλια, στην αρχή κάθε καινούργιου χρόνου, να εντάσσουν στα
προγράμματά τους νέες παραγωγές. Αυτό ακριβώς συμβαίνει και τώρα, καθώς θα
βγουν στον αέρα από τις τηλεσυχνότητες δέκα παραγωγές (σειρές, μαγκαζίνο, ντοκιμαντέρ).
</H3>
Ο Κώστας Αρζόγλου και η Βάνα Πεφάνη στην κωμική σειρά «Μη μαδάς τη μαργαρίτα»
του Skai, που θα βγει σύντομα στον αέρα

Η ΕΤ1 αναμένεται να προγραμματίσει το τελευταίο δεκαήμερο του Ιανουαρίου την
προβολή της δραματικής κομεντί του Νίκου Κουτελιδάκη «Σαν αδελφές», που
γυρίζεται με πρωταγωνιστές τη Θέμιδα Μπαζάκα και την Ελένη Ζιώγα. Υποδύονται
δύο φίλες που έχουν αποτύχει στον πρώτο τους γάμο και βρίσκονται προς
αναζήτηση του... ιδανικού άνδρα.

Την ίδια περίοδο θα ξεκινήσει και το σίριαλ εποχής του Κώστα Αριστόπουλου «Η
συκοφαντία του αίματος» (βασίζεται στο βιβλίο του Βασίλη Μπούτου) με
πρωταγωνιστές τους Αγγελική Δημητρακοπούλου, Ειρήνη Ιγγλέση, Άλκη Παναγιωτίδη,
Αλέξανδρο Γκόλφη, Ναταλία Δραγούμη, Δημήτρη Καμπερίδη κ.ά.

Ο ίδιος έχει σκηνοθετήσει και τη σειρά - ντοκιμαντέρ με θέμα τους Έλληνες
Ολυμπιονίκες (θα αρχίσει να προβάλλεται στο τέλος Ιανουαρίου) Πύρρο Δήμα, Κάχι
Καχιασβίλι, Βαλέριο Λεωνίδη, Λεωνίδα Κόκκα, Λεωνίδα Σαμπάνη, Βούλα Πατουλίδου,
Νίκη Μπακογιάννη, Νίκο Κακλαμανάκη, Γιάννη Μελισσανίδη, καθώς και τον Χρήστο
Ιακώβου (προπονητή των Ολυμπιονικών της Άρσης Βαρών).

Από την περασμένη Δευτέρα βγήκε στον αέρα το καθημερινό πρωινό (10.00-12.00)
μαγκαζίνο του Skai «Με την Κατερίνα», την Γιατζόγλου. Έτσι ο αριθμός των
εκπομπών αυτής της τυπολογίας που απευθύνονται στις τηλεθεάτριες, κυρίως,
έφτασε τις πέντε. Η ψυχαγωγική εκπομπή του Skai έπεσε από την πρώτη κιόλας
μέρα στα «βαθιά», αφού είχε να αντιμετωπίσει σκληρό ανταγωνισμό. Απέναντί της
θα έχει το... ενισχυμένο «Πολύ καλημέρα σας» του Mega, με τον Γιώργο
Πολυχρονίου και (στο εξής) την Πόπη Χατζηδημητρίου, τον «Πρωινό καφέ» του
Antenna, με την Ελένη Μενεγάκη, το «Star Cafe» με την Κατερίνα Λάσπα, του Star
και το «Πρώτο χαμόγελο», με την Εύη Παπαδάκη, της ΕΤ1.

Το κανάλι του Φαλήρου, εξάλλου, θα εντάξει στο πρόγραμμά του ­ ύστερα από
τέσσερα χρόνια ­ την πρώτη του ελληνική κωμωδία. Πρόκειται για τη
χιουμοριστική σειρά «Υπεράνω όλων η πατρίς», που σκηνοθετεί ο Παναγιώτης
Κούτρας με πρωταγωνιστές τον Κωνσταντίνο Καζάκο, τον Ηλία Λογοθέτη, την Τζέσυ
Παπουτσή, τη Νατάσα Τσαγκαρισιάνου και την Ντόρα Σιμοπούλου.

Στο τέλος του μήνα θα ξεκινήσει και δεύτερη σειρά (κωμική επίσης) στον Skai, η
ροκ ερωτική ιστορία «Μη μαδάς τη μαργαρίτα», με τον Κώστα Αρζόγλου και τη Βάνα
Πεφάνη, που σκηνοθετεί ο Αντώνης Τέμπος.

Στο Mega μπορεί να μην βγαίνει κάποια νέα παραγωγή μέσα στον Ιανουάριο, όμως
θα αρχίσουν τα γυρίσματα (από τη Θεσσαλονίκη) του νέου σίριαλ «Θύματα
ειρήνης», που βασίζεται στο ομότιτλο βιβλίο του Βασίλη Βασιλικού και θα
σκηνοθετήσει ο Γιάννης Διαμαντόπουλος (είχε συνεργαστεί και πάλι με τον Βασίλη
Βασιλικό, σκηνοθετώντας για λογαριασμό του Mega το «Τελευταίο αντίο» με τον
Γιώργο Κιμούλη και την Καρυοφυλλιά Καραμπέτη).

Στα «Θύματα ειρήνης» (θα ενταχθεί στο πρόγραμμα από τις 15 Μαρτίου)
πρωταγωνιστούν η Άννα - Μαρία Παπαχαραλάμπους, ο Άγης Εμμανουήλ, ο Γιώργος
Πυρπασόπουλος, ο Ηλίας Λογοθέτης.

Από την πλευρά του ο Antenna έχει στο οπλοστάσιό του δύο σειρές. Μία κοινωνική
και μία κωμική. «Γλυκόξινο κρασί» τιτλοφορείται η πρώτη και έχει ως βάση της
ιστορίας της την ερωτική σχέση που αναπτύσσεται ανάμεσα σε έναν άνδρα και σε
δύο γυναίκες (μητέρα και κόρη). Η σκηνοθεσία είναι του Γιάννη Λαπατά και
πρωταγωνιστούν οι Μπέτυ Λιβανού, Βαγγέλης Γερμανός, Ελένη Χατζηαργύρη και
Νικηφόρος Νανέρης.

«Μπαμ, μπαμπάς και μπέμπα» είναι η άλλη σειρά, η κωμική, με σκηνοθέτη τον
Κώστα Κιμούλη και πρωταγωνιστή τον Κώστα Καρρά. Στους άλλους ρόλους θα
εμφανιστούν οι Χριστίνα Παππά, Τάσος Παλαντζίδης και Τασώ Καββαδία. Το κανάλι
του Αμαρουσίου δεν έχει εκδηλώσει, προς το παρόν, πρόθεση για να ρίξει στο
πεδίο της μάχης τις εφεδρείες του, οι οποίες όμως είναι σε κατάσταση ετοιμότητας.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16333P051</ED>
<ID>
ID:15397

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ο γάμος έχει γίνει της μόδας στα τοκ σόου ελαφράς συμπύκνωσης. Είναι θέμα
μόνιμα επίκαιρο και φλέγον. Με προεκτάσεις κοινωνικές και ψυχολογικές. Σε αυτό
τουλάχιστον κατέληξε η συζήτηση των παρισταμένων στην εκπομπή «Έξι με την
Έλντα» από το μελίρρυτο ύφος της Μαρίας Αλιφέρη, το εμπειρικό της
Σόφης Ζαννίνου, το αυθόρμητο της Σπεράντζας Βρανά και το
επιστημονικώς τεκμηριωμένο του επίσης καλεσμένου παιδοψυχιάτρου-λογοθεραπευτή.
Τι είπαν; Μέσα στα τόσα που ανέφεραν και εκμυστηρεύτηκαν υποστήριξαν πως όταν
τα παντρεμένα ζευγάρια έχουν φθάσει στο μέγιστο σημείο συμβιβασμού καλό θα
ήταν να αναζητήσουν τη βοήθεια της ψυχοθεραπείας. Είναι η ύστατη λύση,
αποφάνθηκαν. Μόνο που πριν από αυτούς το είχε συνειδητοποιήσει ο Γούντι Άλεν.

* Τα ίδια περίπου ρωτούσε και η Κατερίνα Λάσπα τον Αντρέα
Μικρούτσικο από το «παράθυρο» έχοντας δίπλα της την εορτάζουσα σύζυγό του
Φωτεινή Γεωργαντά. Συγκεκριμένα την απασχολούσε να μάθει αν η σχέση
τους που ξεκίνησε με ορμή και πάθος έχει παρουσιάσει ύφεση. Τώρα αν περιμένετε
να μάθετε από αυτήν εδώ τη στήλη τι απάντησε εκείνος, μάλλον θα
απογοητευθείτε. Υπήρχαν κι άλλες εκπομπές...

* Όπως, για παράδειγμα, μία προβολή από συναυλία της Οχρήστρας Νέων της ΕΡΤ
που πρόβαλε χθες η ΝΕΤ. Μππρρρ! Αυτές οι επιδείξεις δεξιοτεχνίας στα έγχορδα
μειρακίων που το μόνο που καταφέρνουν είναι να χάνουν νότες και ρυθμό και η
μουσική να ακούγεται από «άχορδα» όργανα, ας έλειπαν καλύτερα.

* Μέσα στις ημέρες των Χριστουγέννων η αμερικανική κοινότητα των τηλεοπτικών
ηθοποιών σημείωσε την απώλεια μιας νεαρής συναδέλφου τους. Η Μισέλ
Τόμας, η Κάλι των «Ατίθασων Νιάτων» και η Τζάστιν, η φιλενάδα του Τέο στο
«Cosby Show», πέθανε από καρκίνο σε ηλικία 29 ετών. Ήταν κοπέλα με ταλέντο και
είχε λαμπρό μέλλον μπροστά της, ήταν η δήλωση του παραγωγού των «Ατίθασων
Νιάτων» για το θάνατο της Μισέλ Τόμας. Η οποία είχε διακριθεί με το βραβείο
NAACP για την ηθοποιία της σε καθημερινές δραματικές σειρές.

* Η λίστα των γκεστ σταρ στη σειρά «Στην Εντατική» διαρκώς εμπλουτίζεται με
ονόματα ηθοποιών που σημειώνουν επιτυχία στον κινηματογράφο. Προχθές, ο
Γιούαν Μακ Γκρέγκορ πέρασε από το επεισόδιο, υποδύθηκε έναν
συνειδητοποιημένο και οργισμένο περιθωριακό νέο, σαν συνέχεια από το
«Trainspotting». Και αφού απέτυχε στη ληστεία του σούπερ μάρκετ, σκότωσε κατά
λάθος, προσπάθησε να ξεφύγει, αλλά δεν τα κατάφερε. Κατάφερε όμως να μείνει
στην Αμερική και να συνεχίσει εκεί τη λαμπρή καριέρα του.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16333P052</ED>
<ID>
ID:15438

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P05&aa=2</URL></REF>


Article

<CATEGORY>vin15</CATEGORY>

 <H5>Έρωτας και εκδίκηση
</H5><H2>ΤΗΛΕΟΡΑΣΗ ΠΕΜΠΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΙΣΘΗΜΑΤΙΚΗ ΔΡΑΜΑΤΙΚΗ ΠΕΡΙΠΕΤΕΙΑ ΜΕ ΠΟΛΙΤΙΚΕΣ ΠΡΟΕΚΤΑΣΕΙΣ
</H3>
Μετά τον εορταστικό καταιγισμό με ταινίες, ξεραΐλα σήμερα στα κανάλια κι
ας... υπάρχει μια «Καρδιά από γυαλί» με πολύ «πάθος και οργή».

Δραματική περιπέτεια με τον Ματ Ντίλον είναι το «Πάθος και οργή» του Τζον
Μάντεν που ξεφεύγει από τη μετριότητα, όπως και η «τρελή» κωμωδία του Τζον
Χιουζ «Η πιο κουφή μέρα του Φέρις Μπούλερ» με τους Μάθιου Μπρόντερικ, Μία
Σάρα. Το δικό του ενδιαφέρον έχει και το ιδιόρρυθμο φιλμ του Βέρνερ Χέρτζογκ
«Καρδιά από γυαλί», παραγωγής '76.

Πιο αναλυτικά, μεταξύ των ταινιών που έχουν να δείξουν σήμερα τα κανάλια,
είναι και οι παρακάτω:

«Κορόιδο γαμπρέ»

15.45 Mega. Χαριτωμένη φάρσα ­ '62 ­ του Κώστα Καραγιάννη, με
τους Βασίλη Αυλωνίτη, Νίκο Σταυρίδη, Γιάννη Γκιωνάκη, Δέσποινα Στυλιανοπούλου,
Άννα Παϊτατζή, Μίρκα Καλατζοπούλου. Η διαμάχη δύο γεροντοπαλίκαρων, που
ερωτεύονται μία κοπελίτσα, διαρκεί μέχρι να τη χάσουν τελικά από έναν νέο και
όμορφο αντίζηλό τους. (Διάρκεια: 80') **

«Η νύχτα με τη Σιλένα»

21.00 ΕΤ3. Σινεμά και πραγματικότητα συγχέονται στο μυαλό του
σινεφίλ ήρωα αυτής της συμπαθητικής, αν και ανολοκλήρωτης, ταινίας του Δημήτρη
Παναγιωτάτου. Ένας κινηματογραφόφιλος συναντά μια ωραία μπαργούμαν και
φαντασιώνεται τον απωθημένο έρωτά του για την κοπέλα των νεανικών του χρόνων.
Με τους Αντώνη Καφετζόπουλο, Εύα Βλαχάκου, Μάγδα Μαυρογιάννη. (Διάρκεια: 80') **

«Η ιδιωτική ζωή του Ερρίκου του 8ου»

21.00 Seven Χ (The private life of Henry the VIII). Όσκαρ είχε
κερδίσει ο ογκώδης και εξαίρετος Τσαρλς Λότον για την ερμηνεία του στον ρόλο
του ταραχώδη μονάρχη και η σκηνοθεσία του Αλεξάντερ Κόρντα παραμένει
εντυπωσιακή παρά τα 65 χρόνια από τότε που τη γύρισε! (Διάρκεια: 93') ***

«Η πιο κουφή μέρα του Φέρις Μπούλερ»

22.45 Star (Ferris Buelle'r day off). Κωμωδία ­ '86 ­ με έναν
τύπο που αποφασίζει να κάνει κοπάνα από το σχολείο για να συμπαρασταθεί στον
φίλο του που αντιμετωπίζει ψυχολογικά προβλήματα, δίχως να φαντάζεται ότι θα
ζήσει μία παρανοϊκή μέρα. Του εξπέρ στις «χοντρές φάρσες» Τζον Χιουζ, με τους
Μάθιου Μπρόντερικ, Μία Σάρα, Άλαν Ρακ. (Διάρκεια: 103') ***

«Πάθος και οργή»

Τζόαν Ταέν και Ματ Ντίλον. Έρωτας, «Πάθος και οργή». Και μετά εκδίκηση

00.30 Mega (Golden gate). Δραματική περιπέτεια με
«περίεργη» μίξη... αντικομμουνιστικής προπαγάνδας, ερωτικής εκδίκησης και
αστυνομικής καταδίωξης! Δύο πράκτορες του FBI και οι περιπέτειές τους στην
Τσαϊνατάουν, όπου προσπαθούν να την καθαρίσουν από τους «κόκκινους». Του Τζον
Μάντεν ­ '93 ­ με τους Ματ Ντίλον, Τζόαν Ταέν, Μία Σάρα. (Διάρκεια: 86') ***

«Καρδιά από γυαλί»

01.00 ΕΤ3. Αλληγορία της παρακμής με καλές ερμηνείες και
ωραιοποιημένα, επί τούτου, πλάνα από τον Γερμανό Βέρνερ Χέρτζογκ, με τους
Γιόζεφ Μπίρμπιχλερ, Στέφαν Γκούτλερ. Σ' ένα χωριό του οποίου οι κάτοικοι ζουν
από την παραγωγή ενός παραδοσιακού γυαλιού, πεθαίνει ο ιδιοκτήτης της
υαλουργίας, χωρίς να έχει αποκαλύψει σε κανέναν το μυστικό της δημιουργίας του
γυαλιού και το εργοστάσιο οδηγείται σε πτώχευση. (Διάρκεια: 94') ***

«Βιονικός πολεμιστής»

01.45 Antenna (Bio-tech warrior). Άναυδους μας αφήνουν τα
«επιτεύγματα» της επιστήμης της γενετικής και αφού «πουλάνε», είναι ό,τι
καλύτερο για το χολιγουντιανό σινεμά... Έτσι κι εδώ ­ '94 ­ έχουμε μια ταινία
επιστημονικής φαντασίας με κάποιους καταξιωμένους επιστήμονες της γενετικής να
κατασκευάζουν ένα πανίσχυρο ρομπότ, μισό άνθρωπο, μισό εξωγήινο (ας ελπίσουμε
ότι δεν θα το κάνουν και στην πραγματικότητα). Του Μπρετ Μακ Κόρμικ, με τους
Κρίστοφερ Χέλντμαν, Τι Τζέι Μάιερς. (Διάρκεια: 80') **

«Μονάχα για ένα βράδυ»

03.40 Antenna (Something to sing about). Δροσερό ­ αν και
κλασικό, παραγωγής του '37! ­ μιούζικαλ με τον σούπερ «κακό» Τζέιμς Κάγκνεϊ
που κέρδισε εδώ και το Όσκαρ. Μαζί του η Έβελιν Ντόου. Σκηνοθεσία: Βίκτορ
Σέρτζινγκερ. (Διάρκεια: 87') ***

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16333P061</ED>
<ID>
ID:15408

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P06&aa=1</URL></REF>


Article

<CATEGORY>vin09</CATEGORY>

 <H5>ΟΙ ΒΡΕΤΑΝΟΙ ΔΕΝ ΣΟΚΑΡΟΝΤΑΙ ΜΕ ΤΙΣ ΤΟΛΜΗΡΕΣ ΣΚΗΝΕΣ ΣΤΗΝ ΤΗΛΕΟΡΑΣΗ
</H5><H2>Εξοικειώθηκαν με το σεξ
</H2>
<H3>Το πέπλο συντηρητισμού στα πρόσωπα των Βρετανών μάλλον πέφτει, καθώς φαίνεται
πως εξοικειώνονται με τα τηλεοπτικά ήθη και ιδίως με τις τολμηρές ερωτικές
σκηνές των σίριαλ και των ταινιών.
</H3>
«Το σεξ δεν είναι πλέον ταμπού», απάντησε ένας μεσόκοπος άνδρας σε ερευνητική
ομάδα της βρετανικής Επιτροπής Τηλεοπτικών Προτύπων. 
Οι ειδικοί του ραδιοτηλεοπτικού εποπτικού οργάνου της Γηραιάς Αλβιόνας έκαναν
έρευνα για να σφυγμομετρήσουν τις αντιδράσεις των τηλεθεατών σε προγράμματα με
ερωτικές σκηνές.

Τι έδειξαν τα αποτελέσματα της έρευνας; Ότι οι Βρετανοί εμφανίζονται ως... πιο
ανοιχτά μυαλά από ό,τι ήταν πριν από μία εξαετία. Το 1992, σε ανάλογη έρευνα,
τέσσερις στους δέκα ήταν αντίθετοι ή αντιδρούσαν στα αισθησιακά προγράμματα
των βρετανικών καναλιών. 
Τώρα όχι μόνον δεν τους κάνει αίσθηση, αλλά θα μπορούσαν να χαρακτηριστούν
προοδευτικοί, αφού έξι στους δέκα δήλωσαν στην έρευνα της βρετανικής Επιτροπής
Τηλεοπτικών Προτύπων πως δεν σοκάρονται με τις ομοφυλοφιλικές σχέσεις που
υπάρχουν στα τηλεοπτικά προγράμματα. Πριν από έξι χρόνια τα πράγματα ήταν
διαφορετικά, καθώς το 55% των τηλεθεατών ήταν αντίθετο.

Οκτώ στους δέκα Βρετανούς που πήραν μέρος στην έρευνα, συμφώνησαν πως οι
ερωτικές σκηνές από τη στιγμή που εξυπηρετούν την πλοκή της ιστορίας μιας
σειράς ή μέσα από την υπόθεσή της υπάρχουν ως φυσική συνέπεια μιας κατάστασης,
είναι αποδεκτές και πρέπει να προβάλλονται, ενώ μόλις τρεις στους δέκα
υποστηρίζουν πως «υπάρχει πολύ σεξ στην τηλεόραση».

«Το σεξ κυριαρχεί σε όλους τους τομείς της ζωής, ακόμα και στις τηλεοπτικές
ειδήσεις», ήταν το σχόλιο ενός μεσήλικα που πήρε μέρος στην έρευνα, όπως είπαν
μέλη της ερευνητικής ομάδας, εκφράζοντας έτσι την αντίθεσή του στην κατάσταση
που έχει διαμορφωθεί στη μικρή οθόνη. Όμως η πλειοψηφία δεν ενοχλείται και
συμφωνεί πως «αν κάποιοι ενοχλούνται από τις ερωτικές σκηνές που υπάρχουν στα
τηλεοπτικά προγράμματα, απλώς ας κλείσουν τις τηλεοράσεις τους»!
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16333P081</ED>
<ID>
ID:15398

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P08&aa=1</URL></REF>


Article

<CATEGORY>vin09</CATEGORY>

 <H2>Η Βέρα Ζαβιτσιάνου στο «Μάτι του κυκλώνα»
</H2><H2></H2>
Την ηθοποιό Βέρα Ζαβιτσιάνου προσκαλεί στην πρώτη του, για τη νέα χρονιά,
εκπομπή «Το μάτι του κυκλώνα» (ΝΕΤ, 00.30) ο Γιώργος Βέλτσος προβάλλοντας
ακόμη αποσπάσματα από το νέο μονόπρακτο - μονόλογο της Λούλας Αναγνωστάκη
«Ουρανός κατακόκκινος», που κατέβηκε πριν από λίγες μέρες από τη Νέα Σκηνή του
Εθνικού Θεάτρου.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16333P082</ED>
<ID>
ID:15439

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P08&aa=2</URL></REF>


Article

<CATEGORY>vin09</CATEGORY>

 <H2>372 δισ. ο διαφημιστικός τζίρος
</H2><H2></H2>
Το '98 ήταν καλύτερη χρονιά για τα ΜΜΕ σε συνολικό επίπεδο διαφημιστικού
τζίρου σε σύγκριση με το '97. Τα ποσά που ξοδεύτηκαν για προβολή προϊόντων σε
τηλεόραση, ραδιόφωνο, εφημερίδες, περιοδικά έφθασαν τα περίπου 372 δισ.
δραχμές, όταν ένα χρόνο πριν από το μέγεθος της διαφημιστικής πίτας
αντιστοιχούσε σε 329 δισ. δραχμές (στα ποσά συμπεριλαμβάνονται αγγελιόσημο,
ειδικός φόρος τηλεόρασης, αμοιβές διαφημιστικών εταιρειών), σύμφωνα με τα
στοιχεία της Media Services S.Α.

Το μεγαλύτερο κομμάτι από την διαφημιστική πίτα πήρε η τηλεόραση. Όμως δεν
αυξήθηκε σημαντικά σε σχέση με πρόπερσι. 
Το '97 ξοδεύτηκαν 158,8 δισ. για σποτάκια, ενώ το '98 η αντίστοιχη δαπάνη
ανήλθε σε 174,3 δισ. δραχμές. 
Μεταξύ των καναλιών, το Mega είχε την μεγαλύτερη απορρόφηση από το συνολικό
κονδύλι. Για τα σποτάκια που προβλήθηκαν μέσα από τις συχνότητές του ο τζίρος
ανήλθε σε 55,3 δισ. 
Ο Antenna απορρόφησε τα 52,4 δισ. δραχμές, το Star τα 33,2 δισ., ο Skai τα
19,1 δισ. και η ΕΤ1 τα 7,7 δισ. από τα συνολικά 174,3 δισ. της μικρής οθόνης.

Το αμέσως επόμενο σε μέγεθος κομμάτι της διαφημιστικής πίτας των Μέσων
απέσπασαν τα περιοδικά που έκλεισαν τη χρονιά με συνολικό τζίρο 111,3 δισ.
δραχμές, όταν το '97 είχαν αποσπάσει 93,2 δισ. δραχμές. Οι εφημερίδες ήταν
εκείνες που πέτυχαν από τον ένα χρόνο στον άλλο, σύμφωνα με τα στοιχεία της
Media Services, τη μεγαλύτερη (θετική) μεταβολή του κομματιού που τους
αναλογεί από τον διαφημιστικό τζίρο. 
Για καταχωρήσεις στις σελίδες τους δαπανήθηκαν στο δωδεκάμηνο του '98 συνολικά
67,1 δισ. δραχμές και ήταν κατά περίπου 13 δισ. περισσότερα από το '97.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16333P083</ED>
<ID>
ID:15469

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P08&aa=3</URL></REF>


Article

<CATEGORY>vin09</CATEGORY>

 <H5>ΘΕΑΤΡΙΚΕΣ ΠΑΡΑΣΤΑΣΕΙΣ ΚΛΕΙΝΟΥΝ ΤΟΝ ΚΥΚΛΟ ΤΟΥΣ
</H5><H2>Τέλος εποχής για 11
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Ο Ιανουάριος είναι ο μήνας που η... διακριτική γοητεία του θεατρικού τοπίου
μας ανανεώνεται.
</H3>
Ο Κώστας Καζάκος θα παίζει τον Φάλσταφ έως την Κυριακή

Είναι πολλοί οι θίασοι που ­ εντός ή... εκτός του πλαισίου προγραμματισμού
τους ­ κατεβάζουν τις παραστάσεις τους ­ αρκετές είναι επαναλήψεις από την
περυσινή σεζόν ­ για να ετοιμάσουν τις καινούργιες τους ή για να δώσουν τη
θέση τους σε άλλα θεατρικά σχήματα. Όσοι, λοιπόν, ενδιαφέρονται να δουν
κάποιες από τις «απερχόμενες» παραστάσεις, ας σπεύσουν. Μόλις που προλαβαίνουν.

Ήδη, από τις πρώτες μέρες του Ιανουαρίου, εξεμέτρησαν το ζην ο «Βίος του
Γαλιλαίου» του Μπέρτολτ Μπρεχτ, σε σκηνοθεσία Σταύρου Ντουφεξή, που παιζόταν
στην Κεντρική Σκηνή του Εθνικού Θεάτρου ­ πυρετωδώς ετοιμάζεται εκεί ένα
εντελώς, μα εντελώς διαφορετικού ύφους έργο, η κωμωδία «Μαυροκωσταίοι και
Κοντογιώργηδες» των Αλέκου Σακελλάριου - Χρήστου Γιαννακόπουλου, σε σκηνοθεσία
Κώστα Τσιάνου, με τους Πέτρο Φιλιππίδη και Γιώργο Γαλίτη ­, η τολμηρή
«ανάγνωση» του Μιχαήλ Μαρμαρινού στον «Άμλετ» του Σαίξπηρ, που παρουσιαζόταν
στο «Θησείον», όπου για το απώτερο μέλλον είναι προγραμματισμένος ο
«Αγαμέμνων» του Αισχύλου, στο «Αμφι-Θέατρο», το έργο του Πιραντέλο «Απόψε
αυτοσχεδιάζουμε» σε σκηνοθεσία Σπύρου Ευαγγελάτου, ο οποίος ετοιμάζει το θέαμα
«Σολωμός», σύνθεση από κείμενα του εθνικού ποιητή και τα «βραχύβια» (όπως ήταν
προγραμματισμένο) «Αθηναϊκαί σελίδες», δραματουργική επεξεργασία από τον
Δημήτρη Τσατσούλη διηγημάτων του Μιχαήλ Μητσάκη, σε σκηνοθεσία Σωτηρίας
Κολόζου, στον Άδειο Χώρο (Πειραματική Σκηνή) του Εθνικού Θεάτρου και «Κάτω από
το γαλατόδασος» του Ντίλαν Τόμας, που παρουσιάστηκε στη «Σουίτα 57» του
«Booze», σε σκηνοθεσία Γιώργου Κορμανού.

Υπάρχει, όμως, και συνέχεια. Οκτώ είναι οι παραστάσεις που λήγουν την προσεχή Κυριακή.

Κατ' αρχάς, ο Κώστας Καζάκος κατεβάζει τον «Φάλσταφ» ­ ήτοι τις «Πρόσχαρες
κυρίες του Ουίνδσορ» ­ την κωμωδία του Σαίξπηρ που παρουσίαζε σε σκηνοθεσία
Λεωνίδα Τριβιζά στο θέατρο «Καρέζη», γιατί, όπως ευθαρσώς ομολογεί, «δεν βρήκε
ανταπόκριση στο ευρύ κοινό». Παίζουν, μαζί του, οι Τάκης Χρυσικάκος, Ζαχαρίας
Ρόχας, Κωνσταντίνος Καζάκος, Ταξιάρχης Χάνος, Νίκος Ζορμπάς κ.ά. Η συνέχεια
στο θέατρο «Καρέζη» δεν έχει γίνει ακόμη γνωστή.

Σκηνή από την παράσταση «Της νύχτας τέκνα φρικτά» που παίζεται στο θέατρο «Αλκμήνη»

Στο «Ιλίσια» λήγουν, όπως ήταν προγραμματισμένο, οι παραστάσεις του έργου του
Πολ Κλοντέλ «Ο κλήρος του μεσημεριού», που ανέβασε η Βαρβάρα Μαυρομάτη, με
πρωταγωνιστές τους Όλια Λαζαρίδου, Άρη Λεμπεσόπουλο, Στάθη Κακκαβά και Στέλιο
Μάινα. Θα ακολουθήσει άλλο «σχήμα» (Γιάννης Φέρτης, Γιάννης Μπέζος, Δήμητρα
Χατούπη, Ναταλία Τσαλίκη), με το έργο «Ούτε κρύο, ούτε ζέστη» του Φραντς Ξάβερ
Κρετς, σε σκηνοθεσία Γιάννη Ιορδανίδη.

Στη Νέα Σκηνή του «Απλού Θεάτρου» τελειώνουν οι παραστάσεις του μονόλογου του
πρωτοεμφανιζόμενου Βασίλη Αργυρόπουλου «Παπαγάλος με πορτοκαλί φτερά», που
ερμηνεύει η Εύα Κοταμανίδου, σε σκηνοθεσία Κίττυς Αρσένη.

Στο «Θέατρο της Άνοιξης» ο Γιάννης Μαργαρίτης ετοιμάζει την «Όπερα της
πεντάρας» του Μπέρτολτ Μπρεχτ (με τους Χρυσάνθη Δούζη, Χάρη Σώζο, Δημήτρη
Σιακάρα, Μαίρη Σαουσοπούλου κ.ά.), ενώ την Κυριακή τελειώνει την καριέρα του
το «Χορωδείον», η ιδιότυπη θεατρική σύνθεση, η βασισμένη αποκλειστικά σε
τραγούδια, που έχει επιμεληθεί ο Γιάννης Μαργαρίτης.

Στο «Από Μηχανής Θέατρο», στον κάτω όροφο, δίνονται ως την Κυριακή οι
τελευταίες παραστάσεις του θεάματος «Πενθέας Πάσχων», που παρουσιάζεται από το
«Θέατρο της Σιωπής», σε σενάριο - κινησιολογία Ασπασίας Κράλλη και σκηνοθεσία
Χρήστου Βαλαβανίδη. Στον ίδιο χώρο, στη συνέχεια, η ομάδα «Δόλιχος» θα
ανεβάσει το έργο του άγνωστου στην Ελλάδα Ρίτσαρντ Καλινόφσκι «Κτήνος στο
φεγγάρι». Σκηνοθετεί ο Στάθης Λιβαθινός και παίζουν οι Γιάννης Κυριακίδης,
Δημήτρης Τάρλοου και Ταμίλα Κουλίεβα.

Στον «Διθύραμβο» του Αμαρουσίου θα παίζεται ως την Κυριακή από την ομάδα «Οι
Παραμυθούδες της Πόλης» «Ο εγωιστής γίγαντας» του Όσκαρ Ουάιλντ, σε διασκευή
για παιδιά και σκηνοθεσία Κατερίνας Αλεξοπούλου - Φίλιας Δενδρινού, που είναι
και οι ηθοποιοί της παράστασης.

Στο Δημοτικό Θέατρο Αγίων Αναργύρων δίνεται την Κυριακή η τελευταία παράσταση
των «Εκκλησιαζουσών» του Αριστοφάνη από τη Θεατρική Ομάδα του Δήμου Αγίων
Αναργύρων, σε σκηνοθεσία Γ. Ζημιανίτη.

Στη «Σφενδόνη», τέλος, η ομάδα χορού «Σχεδία» παρουσιάζει ως την Κυριακή την
παράσταση «Διδώ και Αινείας», σε χορογραφία Αναστασίας Λύρα, βασισμένη στην
όπερα του Χένρι Πέρσελ.

Το Σάββατο 16 Ιανουαρίου δίνεται στον «Τεχνοχώρο υπό Σκιάν», από το θεατρικό
σχήμα του Λεωνίδα Λοϊζίδη, η τελευταία παράσταση του έργου του Τρέισι Λετς
«Εκτέλεση», σε σκηνοθεσία Λεωνίδα Λοϊζίδη.

Έως την Κυριακή 17 Ιανουαρίου παρατείνονται στο θέατρο «Αλκμήνη» οι
παραστάσεις της σύνθεσης «Της νύχτας τέκνα φρικτά», συνειρμικής περιπλάνησης
ενός άνδρα χωρίς πρόσωπο στη δεκαετία 1940-49, που έχει ετοιμάσει και
σκηνοθετήσει ο Πλούταρχος Καϊτατζής με τους Άκη Δαβή, Ελένη Δεμερτζή κ.ά.

Στο θέατρο «Αθηνών», τέλος, θα παρουσιάζεται έως την ίδια μέρα, από τη «Νέα
Σκηνή Τέχνης» για τα παιδιά το ελληνικό λαϊκό παραμύθι «Ο χρουσαϊτός Άτυς και
η βασιλοπούλα Ροδογάλη», σε θεατρική διασκευή - σκηνοθεσία Τάσου Ράτζου.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16333P091</ED>
<ID>
ID:15399

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P09&aa=1</URL></REF>


Article

<CATEGORY>vin09</CATEGORY>

 <H2>Εγκρίθηκε η μελέτη ενοποίησης αρχαιολογικών χώρων σε Μακρυγιάννη - Θησείο
</H2><H2></H2>
Πεζοδρομήσεις στου Μακρυγιάννη προβλέπει η «αρχαιολογική ενοποίηση»

Αυτό που έπρεπε να γίνει από την αρχή, η μελέτη-ραχοκοκαλιά της ενοποίησης των
αρχαιολογικών χωρών της Αθήνας, εγκρίθηκε ομόφωνα από το Κεντρικό Αρχαιολογικό
Συμβούλιο. Συγκεκριμένα, η έγκριση του Συμβουλίου όσον αφορά την πεζοδρόμηση
δύο σημαντικών οδών, της Διονυσίου Αρεοπαγίτου και της συνέχειάς της προς το
Θησείο, της Αποστόλου Παύλου, όπου προβλέπεται μόνον η διέλευση ελαφρών
οχημάτων. Εγκρίθηκε επίσης η «καταβίβαση» των επιχωματώσεων πάνω στις οποίες
περνά η οδός Αποστόλου Παύλου, ώστε να αποκατασταθούν οι αρχαίες διαδρομές που
ένωναν την περιοχή της Αγοράς και του Αρείου Πάγου, τους απέναντι λόφους των
Μουσών, το Ιερόν του Διός, να πραγματοποιηθούν αποκαλύψεις μνημείων και
ανασκαφές. Οι παρεμβάσεις έχουν προϋπολογισμό 4,5 δισ. δρχ. Σύμφωνα με το
πρόγραμμα, θα γίνουν απαλλοτριώσεις ελάχιστων μόνο ακινήτων που κοστολογούνται
σε 1,2 δισ. δρχ., καθώς κατεδαφίσεις ώστε να συνεχισθούν οι ανασκαφές.
Προβλέπεται να κατεδαφισθεί μάλιστα και το κτίριο της οδού Καρυατίδων, όπου
στεγάζεται τώρα η Εφορεία Εναλίων Αρχαιοτήτων. Θα παραμείνει όμως ο
κινηματογράφος «Θησείον». Προβλέπονται επίσης εκτεταμένες εργασίες αποψίλωσης
της βλάστησης που προέκυψε αυθαίρετα πάνω σε εγκαταλελειμμένες παλαιότερες
ανασκαφές, ώστε να αναδειχθούν σπίτια, κρήνες, ιερά, διαδρομές, καθώς και
εργασίες εξυγίανσης του πρασίνου. Ας σημειωθεί ότι σύμφωνα με το πρόγραμμα της
ενοποίησης, προβλέπεται η πεζοδρόμηση των οδών που καταλήγουν στην Διονυσίου
Αρεοπαγίτου ­ Μητσαίων, Καρυατίδων, Ερεχθείου, Προπυλαίων, Παρθενώνα.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16333P092</ED>
<ID>
ID:15440

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P09&aa=2</URL></REF>


Article

<CATEGORY>vin09</CATEGORY>

 <H2>Πέθανε ο «μικρός μάγος» του πιάνου, Μισέλ Πετρουτσιάνι
</H2>
Η μουσική τζαζ έχασε χθες τον «μικρό μάγο» της με τα χρυσά χέρια. Ο Γάλλος
πιανίστας («νάνο» του πιάνου, τον ονόμαζαν) Μισέλ Πετρουτσιάνι πέθανε στα 36
του χρόνια σε νοσοκομείο της Νέας Υόρκης από πνευμονικό οίδημα.

Τον περασμένο Ιούλιο ο Πετρουτσιάνι είχε ενθουσιάσει για μια φορά τους
«φαν» του στο περίφημο Φεστιβάλ του Μοντρέ. Ο «μικρός μάγος» είχε εμφανιστεί
πριν από μερικά χρόνια και στην Αθήνα (στο «Παλλάς») και είχε συνεργαστεί με
τον Μίμη Πλέσσα.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16333P093</ED>
<ID>
ID:15470

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P09&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Η διακριτική γοητεία των αρσενικών. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ο πρίγκιπας της Αιγύπτου.
5.00-7.00 μ.μ. μεταγλ. 9.00-11.00 μ.μ. με υπότ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ένας Αμερικάνος φίλος.
6.30-8.30-10.30 μ.μ. / Τετ.: Ασανσέρ για δολοφόνους.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Dr Dolittle - Ο γιατρός τρελάθηκε. 6.20-8.20-10.20 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Μουλάν. 5.00-7.00 μ.μ. μεταγλ. 9.00-11.00 μ.μ. με υπότ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Μαγικά φίλτρα. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ. / Χαμένοι στο διάστημα, κάθε μέρα ώρα 3.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Η διακριτική γοητεία των αρσενικών.
6.30-8.40-10.50 μ.μ. / Δίδυμοι μπελάδες. Τετ.: 1.30-4.30 μ.μ

ΑΘΗΝΑΙΟΝ CINEPOLIS PHILIPS 2. Ο γητευτής των αλόγων. 7.00-10.15 μ.μ. / Οι
Άθλιοι, κάθε μέρα ώρα 2.00-4.30 μ.μ.

ΑΘΗΝΑΙΟΝ CINEPOLIS PHILIPS 3. Μαγικά φίλτρα. 4.20-6.30-8.40-10.50 μ.μ. / Το
μαγικό σπαθί: Αναζητώντας το Κάμελοτ. Τετ.: 2.30 μ.μ. 
ΑΘΗΝΑΙΟΝ CINEPOLIS PHILIPS 4. Ο πρίγκιπας της Αιγύπτου. 3.00-5.00-7.00 μ.μ.
μεταγλ., 9.00-11.00 μ.μ. με υπότ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Rounders. 6.00-8.40-11.00 μ.μ. Τρίτη: μεταμεσονύκτια ώρα 01.00
π.μ.: Halloween - Είκοσι χρόνια μετά.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Γείτονες και εραστές.
6.00-8.10-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Μουλάν. 5.00-7.00 μ.μ. μεταγλ. 9.00-11.00
μ.μ. με υπότ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η μάσκα του Ζορό. 6.15-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Velvet
goldmine. 6.20-8.40-11.05 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Μαγικά φίλτρα. 8.25-10.25
μ.μ. / Χαμένοι στο διάστημα κάθε μέρα ώρα 6.00 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ο πρίγκιπας της Αιγύπτου. 4.45-6.50 μ.μ. μεταγλ., 9.00-11.00 μ.μ.
με υπότ. Τετ.: 3.00 μ.μ.

ΑΝΝΑ ΝΤΟΡ (Γλυφάδα ~ 8946.617). Μουλάν. 5.00-7.00 μ.μ. μεταγλ. 9.00-11.00 μ.μ.
με υπότ.

ΑΝΤΑΜΣ 1 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 8.00-10.00 μ.μ. / Μουλάν, κάθε μέρα 4.00-6.00 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Ο πρίγκιπας της Αιγύπτου.
4.20-6.20 μ.μ. μεταγλ. 8.20-10.20 μ.μ. με υπότ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Dr
Dolittle - Ο γιατρός τρελάθηκε. 5.20-7.00-8.50-10.40 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η ιστορία της Sue.
7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Elizabeth. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Γείτονες
και εραστές. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Γείτονες και εραστές. 6.20-8.30-10.40 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Dr Dolittle - Ο γιατρός τρελάθηκε.
4.30-6.20-8.20-10.20 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Γείτονες και εραστές. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Η
ονειρεμένη ζωή των αγγέλων. 5.40-8.00-10.20 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Dr
Dolittle - Ο γιατρός τρελάθηκε. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Dr
Dolittle - Ο γιατρός τρελάθηκε. 5.00-7.00-9.00-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Μουλάν.
4.30-6.30 μ.μ. μεταγλ., 8.30 μ.μ. με υπότ. / Το όνομά μου είναι Τζο. 10.40 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Το όνομά μου είναι
Τζο. 10.30 μ.μ. / Μουλάν. Κάθε μέρα ώρα 6.30 μ.μ. μεταγλ., 8.30 μ.μ. με υπότ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.10-8.35-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 6.00-8.15-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Dr Dolittle - Ο
γιατρός τρελάθηκε. 6.30-8.25-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Μαγικά
φίλτρα. 8.30-10.40 μ.μ. / Ο πρίγκιπας της Αιγύπτου, κάθε μέρα ώρα 4.30-6.30 μ.μ.

ΑΦΑΙΑ (Καλλιθέα ~ 9595.534 - Dolby Stereo). Κάτω από τα φώτα της πλατείας.
6.30-8.45-11.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244 Dolby Digital). Dr Dolittle - Ο γιατρός τρελάθηκε.
4.30-6.30-8.30-10.30 μ.μ.

CINE CITY ERICSSON 2 (Dolby DTS). Η διακριτική γοητεία των αρσενικών.
5.00-7.00-9.00-11.00 μ.μ.

CINE CITY ERICSSON 3 (Dolby DTS). Ο πρίγκιπας της Αιγύπτου. 4.30-6.30-8.30
μ.μ. μεταγλ., 10.30 μ.μ. με υπότ.

CINE CITY ERICSSON 4 (Dolby DTS). Μουλάν. 4.45-6.45 μ.μ. μεταγλ. / Μαγικά
φίλτρα, κάθε μέρα 8.45-10.50 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η διακριτική γοητεία των αρσενικών. 9.00-11.00 μ.μ. / Μουλάν, κάθε μέρα
5.00-7.00 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Dr Dolittle - Ο γιατρός
τρελάθηκε. 12.20-14.40-16.50-19.00-21.15-23.30-01.45.

VILLAGE CENTRE Αίθουσα 2. Μουλάν. 11.15-13.15-15.30-17.30 μεταγλ., 19.30-21.45
με υπότ. / Haloween: Είκοσι χρόνια μετά, κάθε μέρα ώρα 00.00.

VILLAGE CENTRE Αίθουσα 3. Το μαγικό σπαθί: Αναζητώντας το Κάμελοτ.
11.00-13.00-15.00 μεταγλ. / Χαμένοι στο διάστημα, κάθε μέρα ώρα 17.20-20.00-22.45-01.30.

VILLAGE CENTRE Αίθουσα 4. Η διακριτική γοητεία των αρσενικών. 12.30-14.45-17.15-19.45-22.00-00.45.

VILLAGE CENTRE Αίθουσα 5. Κάτι τρέχει με τη Μαίρη. 13.30-16.20-19.30-22.15-00.10.

VILLAGE CENTRE Αίθουσα 6. Rounders. 12.15-18.30-00.30. / Ο γητευτής των
αλόγων, κάθε μέρα ώρα 15.15-21.00.

VILLAGE CENTRE Αίθουσα 7. Ο πρίγκιπας της Αιγύπτου. 11.15-13.30-15.45 μεταγλ.,
18.00-20.15-22.30 με υπότ. / Σκοτεινή πόλη, κάθε μέρα ώρα 00.50.

VILLAGE CENTRE Αίθουσα 8. Ολέθρια σύγκρουση. 11.45-14.15-17.00-19.45-22.30-01.15.

VILLAGE CENTRE Αίθουσα 9. Μαγικά φίλτρα. 11.30-14.00-16.15-18.45-20.50-23.00-01.15.

VILLAGE CENTRE Αίθουσα 10. Οι Άθλιοι. 11.00-13.45-16.30-19.15-22.15-01.00.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Μουλάν. 5.00-7.00 μ.μ. μεταγλ. 9.00-11.00 μ.μ. με υπότ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Dr Dolittle
- Ο γιατρός τρελάθηκε. 5.00-7.00-9.00-11.00 μ.μ.

ΔΑΝΑΟΣ - ERICSSON (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Elizabeth. 6.00-8.30-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Γείτονες και εραστές. 5.50-8.00-10.10 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ.

ΕΛΛΗ (Οδός Ακαδημίας ~ 3632.789 Dolby Stereo). Θα χιονίσει τα Χριστούγεννα.
6.30-8.30-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ο πρίγκιπας της Αιγύπτου. 4.50-6.50 μ.μ. μεταγλ., 9.00-11.00 μ.μ.
με υπότ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Elizabeth. 6.20-8.45-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Οι Άθλιοι. 6.00-8.30-11.00 μ.μ. / Το μαγικό σπαθί: Αναζητώντας το
Κάμελοτ ώρα 4.30 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ο πρίγκιπας
της Αιγύπτου. 6.30-8.30 μ.μ. μεταγλ., 10.30 μ.μ. με υπότ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Μαγικά φίλτρα. 8.30-10.40 μ.μ. / Οι
άθλιοι, κάθε μέρα ώρα 5.45 μ.μ. 
ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ο πρίγκιπας της Αιγύπτου. 4.30-6.30
μ.μ. μεταγλ. 8.30-10.30 μ.μ. με υπότ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Η διακριτική γοητεία των αρσενικών. 6.20-8.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Dr
Dolittle - Ο γιατρός τρελάθηκε. 5.30-7.20-9.10-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 4.30-6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Μαγικά φίλτρα.
8.40-10.50 μ.μ. / Οι άθλιοι 3.45-6.10 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Ο γητευτής των
αλόγων. 4.00-7.10-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 8.30-10.30 μ.μ. / Μουλάν, κάθε μέρα
4.20-6.20 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ο πρίγκιπας της
Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Dr Dolittle - Ο γιατρός
τρελάθηκε. 5.00-7.00-9.00-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η διακριτική
γοητεία των αρσενικών. 7.00-9.00-11.00 μ.μ. / Μουλάν, κάθε μέρα 3.00-5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Οι Άθλιοι. 5.40-8.10-10.40 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo). Ο
πρίγκιπας της Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο πρίγκιπας της
Αιγύπτου. 4.00-6.10-8.20-10.30 μ.μ. μεταγλ.

ΣΠΟΡΤΙΓΚ (Νέα Σμύρνη ~ 9333.820). Μουλάν. 5.30-7.20 μ.μ. μεταγλ., 9.10-11.00
μ.μ. με υπότ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ο πρίγκιπας της Αιγύπτου. 4.00-6.00 μ.μ. μεταγλ. / Μαγικά φίλτρα,
κάθε μέρα 8.10-10.20 μ.μ. 
ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Η διακριτική γοητεία των αρσενικών. 8.10-10.10 μ.μ. / Μουλάν, κάθε μέρα
4.10-6.10 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Ο πρίγκιπας της Αιγύπτου. 4.00-6.10 μ.μ. μεταγλ. / Black out, κάθε μέρα
8.10-11.10 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Dr Dolittle - Ο γιατρός τρελάθηκε. 6.35-8.35-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.30-10.45 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Η διακριτική γοητεία των
αρσενικών. 8.40-10.40 μ.μ. / Μουλάν, κάθε μέρα 4.40-6.40 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ Ε.Μ.Π. (Ζωγράφου - Τέρμα λεωφ. 222 ~
7793515-18). Κλειστό λόγω εορτών.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Dr Dolittle - Ο γιατρός τρελάθηκε.
6.00-8.00-10.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ Νέα Μάκρη ~ 0294-99760 Dolby Stereo). Δεν έχει προγραμματίσει.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Ο
γητευτής των αλόγων. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Ολέθρια
σύγκρουση. 6.30-8.00-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Ο γητευτής των
αλόγων. 6.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Απρόσμενος
έρωτας. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Μουλάν. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ολέθρια σύγκρουση. 7.15-9.30 μ.μ.
/ Τετ.: Ο γητευτής των αλόγων. 6.15-9.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Dr Dolittle - Ο γιατρός τρελάθηκε.
4.20-6.20-8.20-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.15-8.50-11.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Ο γητευτής των αλόγων. 6.30-10.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Μουλάν.
5.00-6.45-8.30 μ.μ. μεταγλ. / Ο γητευτής των αλόγων. Κάθε μέρα ώρα 10.15 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ο πρίγκιπας
της Αιγύπτου. 4.00-6.10 μ.μ. μεταγλ., 8.20-10.30 μ.μ. με υπότ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Όλγα Ομπράντοβιτς. 8.30 μ.μ. / Τετ.: Ο μελισσοκόμος. 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276).
Κλειστό λόγω εορτών.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Μαγικά φίλτρα. 8.25-10.25 μ.μ. / Χαμένοι στο διάστημα. Κάθε
μέρα ώρα 6.00 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν, κάθε μέρα 4.20-6.20 μ.μ. μεταγλ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.40-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16333P101</ED>
<ID>
ID:15407

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Elizabeth» με πολύ πάθος και αίμα

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Σάτιρα για τρεις αδελφές να
ψάχνουν στην Αθήνα για ερωτική σχέση της προκοπής κι όλα γύρω νάναι κομμάτια
και θρύψαλα. Της Όλγας Μαλέα, με τους: Ναταλία Δραγούμη, Λήδα Ματσάγγου,
Ναταλία Στυλιανού, Φίλιππο Σοφιανό, Κλέονα Γρηγοριάδη. Σωκράτη Αλαφούζο.
[Agora, Αθήναιον Cinepolis 1, Αλεξάνδρα (Πατ.), Άνταμς 1, Άστρον, Cine City 2,
Cinerama, Village Centre 4, Διάνα, Ιντεάλ, Κηφισία 3, Μαργαρίτα 1, Μετάλιον,
Μετροπόλιταν, Όσκαρ, Τρία Αστέρια, Φοίβος, Χαϊλάιφ (Πειρ.)].

«ΘΑ ΧΙΟΝΙΣΕΙ ΤΑ ΧΡΙΣΤΟΥΓΕΝΝΑ»: Η ζωή μιας οικογένειας αλλιώτικης από
τις άλλες κι έξω από στάνταρ κανόνες συμπεριφοράς στη Νότιο Γαλλία. Μεγάλη
εμπορική επιτυχία στο Παρίσι. Της Σαντρίν Βεσέζ. (Έλλη).

«ELIZABETH»: Η ιστορία της «αθώας φόνισσας» βασίλισσας της Αγγλίας του
16ου αιώνα! Σκηνοθεσία: Σεκάρ Καπούρ, με τους: Κέιτ Μπλάνσετ, Τζόφρεϊ Ρας,
Κρίστοφερ Έκλεστον. (Αβάνα, Άττικα 1, Έμπασσυ, Ζίνα, Φάληρο 2).

«ΜΑΓΙΚΑ ΦΙΛΤΡΑ»: Η ζωή δύο αδελφών κοριτσιών εντελώς διαφορετικών
μεταξύ τους. Σκηνοθεσία: Γκρίφιν Ντον, με τις: Σάντρα Μπούλοκ, Νικόλ Κίντμαν,
Ντάιαν Γουίστ. (Αθήναιον, Αθήναιον Cinepolis 3, ΑΜΠΕΣΕ, Αττικόν Village Centre
9, Κηφισιά 1, Μαργαρίτα 2, Μπροντγουαίη, Σινεάκ).

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. [Ααβόρα,
Άστυ, Καλυψώ, Πλάζα, Τριανόν, Όνειρο (Πειρ.)].

«ΓΕΙΤΟΝΕΣ ΚΑΙ ΕΡΑΣΤΕΣ»: Φίλοι, γείτονες και εραστές δίχως πολλά πολλά
αισθήματα μα με πολύ μπέρδεμα. Πικάντικη κομεντί του Νιλ Λαμπιούτ. (Αλέκα,
Άττικα 2, Μαρούσι 1, Όπερα 1, Δαναός 2).

«ΚΑΤΩ ΑΠΟ ΤΑ ΦΩΤΑ ΤΗΣ ΠΟΛΗΣ»: Η Κατρίν Ντενέβ ως πλούσια χήρα που
θυμάται την προηγούμενη ζωή της και έναν μεγάλο της έρωτα που τον πρόδωσε.
Σκηνοθεσία Νικόλ Γκαρσιά. (Αφαία).
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16333P102</ED>
<ID>
ID:15448

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Και πελάτη χαρακτηρισμός. 2. Η μυϊκή συστέλλεται. ­ Σημαίνει
και την κατάργηση (γεν.). 3. Περιέχει τιμές, στη γενική (δημ.).
4. Απαγορευμένος στις γυναίκες. ­ Άλλη ονομασία του αναθήματος.
5. Τελειωμένα, σύμφωνα με μια έννοια. ­ Αριθμητικό σύμβολο. 6.
Άσος της ο Λιβεριανός Γουεά. ­ Συνεχόμενα στο αλφάβητο. 7. Για την
μεταφορά υγρών χρησιμοποιείται (αιτ.). ­ Χρειάζονται συχνά βούρτσισμα.
8. Το μικρό όνομα του ποιητή Λειβαδίτη (με άρθρο). ­ Θεός των Φοινίκων
και των Σύρων, αντίστοιχος με τον Κρόνο. 9. Προσωπική αντωνυμία. ­
Χαρακτηρίζονται μετά από σύγκριση.

ΚΑΘΕΤΑ

1. Ήταν και ο Υπερίων. ­ Ιερή ιρανική πόλη. 2. Στρέφονται κατά
μισητών προσώπων. 3. Σημαντική αρτηρία μας (γεν.). 4. Λέξη της
καθαρεύουσας σχετική με την επιφάνεια της θάλασσας. 5. Απόλαυση πολλών
(αντίστρ.). 6. Σημαντικός κωμικός ποιητής της αρχαίας Αθήνας. 7.
Αντικρύζει τον Όλυμπο (γεν.). 8. Θάλασσα... αγγλομαθών. ­ Ήρωας του
Κίπλινγκ. 9. Έχουν τους πρωταγωνιστές τους.

ΛΥΣΗ (5/1/99)

ΟΡΙΖΟΝΤΙΑ: 1. ΛΑΤΕΡΑΝΟΥ 2. ΕΠΙΔΟΣΕΙΣ 3. ΛΑ ­ ΡΙΤΜΟ
4. ΗΤΤΑ ­ ΥΕΝ 5. ΘΗΡΙΑ 6. ΑΟΙΔΙΜΑ 7. ΤΑΚΙΤΟΣ
8. ΩΡ ­ ΟΞ ­ ΣΤ. 9. ΣΑΙΝ ΣΑΝΣ. ΚΑΘΕΤΑ: 1. ΛΕΛΗΘΟΤΩΣ
2. ΑΠΑΤΗ ­ ΑΡΑ 3. ΤΙ ­ ΤΡΑΚ 4. ΕΔΡΑΙΟΙ 5. ΡΟΙ ­
ΑΙΤΟΣ 6. ΑΣΤΥ ­ ΔΟΞΑ 7. ΝΕΜΕΣΙΣ 8. ΟΙΟΝ ­ ΣΣ 9. ΥΣ
­ ΤΡΑΚ.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16333P103</ED>
<ID>
ID:15473

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P10&aa=3</URL></REF>


Article

<CATEGORY>vin09</CATEGORY>

 <H2>Όταν οι στίχοι μιλούν για τον πατέρα...
</H2><H2></H2>
Το εξώφυλλο της έκδοσης «Τα ωραιότερα ποιήματα για τον πατέρα» (εκδ. Καστανιώτη)

Η μορφή του επιβλητική. Ο χαρακτήρας του, υπό ποιητική αναζήτηση. Η αξία του,
δεδομένη στα «Ωραιότερα ποιήματα για τον πατέρα», την ανθολογία που
κυκλοφόρησε από τις εκδόσεις Καστανιώτη, σε επιμέλεια Θανάση Καστανιώτη και
Θανάση Θ. Νιάρχου. Και ο πατέρας πρότυπο, άνδρας, αρχηγός, προστάτης,
ζωγράφος, γέρος ανήμπορος, θεριό ανήμερο, σώμα νεκρό, ψυχή, ιδέα, φιλοξενείται
στις διακόσιες σελίδες του βιβλίου μέσα από τα ποιήματα των 95 ανθολογημένων
ονομάτων εκπροσώπων της νεώτερης και σύγχρονης ελληνικής λογοτεχνίας.

Η ιδιαιτερότητα της συγκεκριμένης ποιητικής ανθολογίας για τον πατέρα αφορά
την αφετηρία της επιλογής. Τα ποιήματα αναφέρονται στη στιγμή της αναχώρησης,
της απώλειάς του. 
«Το πρόσωπο του πατέρα παίρνει τις αναντικατάστατες διαστάσεις του, όταν δεν
υπάρχει πια. 
Γι' αυτόν ακριβώς τον λόγο, σημειώνει στον λιτό του πρόλογο ο Θανάσης Θ.
Νιάρχος, ένα κείμενο γραμμένο σε πολύ οδυνηρές προσωπικές ώρες, θεωρήσαμε πως
θα μπορούσε να υπογραφεί από τους ποιητές που ανθολογούνται καθώς ο τίτλος του
«Εγκώμια για τον πατέρα» εκφράζει το πνεύμα της παρούσας ανθολογίας σχεδόν
στην ολότητά της. 
Το παραθέτουμε, δίκην μνημοσύνου, τόσο για τους πατέρες που έχουν αποχωρήσει
όσο και για κείνους, που, παιδιά σήμερα, ως πατέρες θα ζήσουν και ως πατέρες
κάποτε θα ανακληθούν.

Έτσι, για τον Νικηφόρο Βρεττάκο, ο πατέρας είναι ο «φιλοξενούμενος της
ερημιάς»: «Έμεινες μοναχός ανάμεσα στα σύμβολά μου/ εδώ, στο
προαύλιο της μικρής εκκλησιάς και δεν ξέρω/ αν βγαίνει ο Άη
Γιώργης τη νύχτα κι αλλάζετε λίγες κουβέντες. Γιομάτος
ευγένεια/ γραμμής και σιωπής, παραστέκει ο Ταΰγετος. / Δεν
έμεινε άλλος εδώ να σε νοιάζεται. Κι εγώ θα σ' αφήσω...
/ Εγώ βρίσκομαι ακόμη πάνω στη γη...».

Ο Κ. Π. Καβάφης γράφει το «Ιερεύς του Σεραπίου»: «Τον γέροντα καλόν πατέρα
μου, τον αγαπώντα με το ίδιο πάντα· / τον γέροντα καλόν πατέρα
μου θρηνώ που πέθανε προχθές, ολίγο πριν χαράξει...», ενώ ο
Γιάννης Ρίτσος γράφοντας στον πατέρα του τελειώνει: «Πατέρα, εγίνης
"ένδοξος των αγαλμάτων στρατηγός"./Ω, τι καλά, που στο
"Δαφνί" μένεις φυλακισμένος/ κ' έτσι δε θά 'χει σημασία καμία;
που εγώ, ο στερνός σου γιος, / σου γράφω από τη "Σωτηρία"
βουβός κι απαυδισμένος».
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16333P111</ED>
<ID>
ID:15392

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P11&aa=1</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
Η Άννα Μιχαήλου, ο Πάνος Μιχαλόπουλος και η Μαρία Γεωργιάδου στην κωμωδία του
Ντέιβιντ Τρίστραμ «Απατάτε αλλήλους», που παίζεται στο θέατρο «Γκλόρια»

ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Της νύχτας
τέκνα φρικτά» του Π. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Shopping and fucking» του Μ.
Ρέιβενχιλ Σκιαδαρέσης, Δραγούμη.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Τόσο κοντά» του Π.
Μάρμπερ Λ. Φωτοπούλου. Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). «Χορωδείον» του
Γ. Μαργαρίτη Δούζη, Μπαμπούνης.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ (Μοσχονησίων 36, πλατεία Αμερικής ~ 85.61.168). «Αποκάλυψη ­ Ο
σκοτεινός δρόμος» (Ιωάννης) της Μ. Ξενουδάκη Ξενουδάκη, Λούρμπα.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Παπαγάλος με πορτοκαλί φτερά» του Β. Αργυρόπουλου
Αρσένη (σκηνοθ.), Κοταμανίδου.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Πενθέας πάσχων» της Α. Κράλλη Κράλλη, Τ. Γιαννόπουλος.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511).
«Εκκλησιάζουσες» του Αριστοφάνη Θεατρική Ομάδα Δήμου Αγίων Αναργύρων.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Τα παραμύθια του Χόφμαν» του
Ζ. Όφεμπαχ (Παρ., Κυρ.) Εργαστήρι Μουσικής Δωματίου: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322) Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ - ΑΔΕΙΟΣ ΧΩΡΟΣ (Αγίου Κωνσταντίνου 24-26, ~
52.23.242, 52.33.322). Αργεί.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). «Ο κλήρος του μεσημεριού» του Π.
Κλοντέλ Ο. Λαζαρίδου, Λεμπεσόπουλος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Φάλσταφ (Οι πρόσχαρες κυρίες
του Ουίνδσορ)» του Ουίλ. Σαίξπηρ Καζάκος, Χρυσικάκος.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). Κεντρική
Σκηνή. «La nonna» του Ρ. Κόσα Πιατάς, Τζούμας. Δεύτερη Σκηνή.
«Η Κοκκινοσκουφίτσα ή Το εγχειρίδιο του σωστού εραστή» του Χ. Γωγιού Γ.
Αθανασίου, Θ. Ζώτος.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579), «Η επιστροφή των Τσε» του Γ. Χρυσούλη Ν. Διαμαντής (σκηνοθ.),
Ι. Μακρή.

ΣΟΥΙΤΑ 57 (Κολοκοτρώνη 57, ~ 32.40.944). Αργεί.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Εναλλάξ:
«Αποκάλυψη» του Τ. Αντωνίου ­ «Εκτέλεση» του Τρ. Λέτς Λοϊζίδης (σκηνοθ.),
Μ. Δημητριάδου.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). «Ο εγωιστής
γίγαντας» (Ουάιλντ) των Κ. Αλεξοπούλου - Φ. Δενδρινού Κ. Αλεξοπούλου, Δενδρινού.

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16333P112</ED>
<ID>
ID:15449

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P11&aa=2</URL></REF>


Article

<CATEGORY>vin09</CATEGORY>

 <H5></H5><H5>ΚΑΡΝΕΖΗΣ - ΠΑΠΑΔΟΠΟΥΛΟΣ ΜΑΖΙ ΥΣΤΕΡΑ ΑΠΟ 15 ΧΡΟΝΙΑ
</H5><H2>Δύο «χρυσά» μπουζούκια στην ίδια πόλη
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Κώστας Παπαδόπουλος - Λάκης Καρνέζης. Βρέθηκαν πάλι μαζί στο πάλκο, ύστερα από
15 χρόνια. Ο ένας έπαιζε και ο άλλος τραγουδούσε τραγούδια του Μίκη

Το σκηνικό ήταν εντελώς διαφορετικό από αυτό που είχε πλάσει στη σκέψη του το
κοινό. Ο Λάκης Καρνέζης αντί να παίξει μπουζούκι, έπιασε το μικρόφωνο και
άρχισε να τραγουδά «Την υπόγεια την ταβέρνα» με τη συνοδεία της ορχήστρας του
Κώστα Παπαδόπουλου.

Αυτή ήταν η έκπληξη της βραδιάς στο μικρό μουσικό μαγαζί του Χαλανδρίου
«Hobo», όπου ο σολίστ του μπουζουκιού (από τους κορυφαίους του είδους) Κώστας
Παπαδόπουλος παρουσιάζει λαϊκό πρόγραμμα με τη Μαρία (τραγούδι), τον Αντώνη
Γαρίνη (κρουστά) και τον Σπύρο Μοσχολιό (κιθάρα - τραγούδι).

Ο ψίθυρος κυκλοφορούσε από νωρίς το μεσημέρι της περασμένης Δευτέρας στο
Χαλάνδρι: «Απόψε στο "Hobo" θα παίξουν μπουζούκι μαζί ο Παπαδόπουλος με τον
Καρνέζη, μετά 15 χρόνια!». Και λίγο πριν από τα μεσάνυχτα, στο μικρό μαγαζάκι
της οδού Αριστοφάνους 7, υπήρχε αδιαχώρητο. 
Κόσμος πολύς, πάνω από 300 άτομα, κυρίως νέοι που είχαν την περιέργεια να
γνωρίσουν από κοντά τον Λάκη Καρνέζη (που τα τελευταία 15 χρόνια ζει στη
Νορβηγία) και να τον απολαύσουν να παίζει μπουζούκι. Τα πράγματα, όμως, δεν
ήρθαν έτσι όπως τα περίμενε ο κόσμος, που είχε κατακλύσει το «Hobo». 
Ο Λάκης Καρνέζης πήγε στο μαγαζί, αλλά χωρίς το μπουζούκι του. Είπε: «Εδώ ήρθα
απόψε για να τιμήσω τον φίλο μου τον Κώστα και όχι να παίξω μαζί του
μπουζούκι». Κάθισε μπροστά από το μικρό πάλκο και όταν ο Παπαδόπουλος έπαιζε,
ο Καρνέζης χειροκροτούσε. 
Μουδιασμένο το κοινό από την άρνηση του Λάκη Καρνέζη να παίξει μπουζούκι,
χειροκροτούσε στην αρχή χλιαρά. Σε κάποια στιγμή, όμως, άρχισαν να παροτρύνουν
τον Καρνέζη να ανέβει να παίξει. 
Ένα γκρουπ από κοπέλες πήγαν κοντά του και τον πίεσαν. Τότε εκείνος σηκώθηκε
από τη θέση του, πήρε το μικρόφωνο από τα χέρια της τραγουδίστριας, της
Μαρίας, και μίλησε στον κόσμο:

«Με τον Κώστα Παπαδόπουλο είμαστε φίλοι από το Δημοτικό σχολείο της Κοκκινιάς.
Μαζί μάθαμε μπουζούκι, μαζί παίξαμε ­ κοντά 40 χρόνια ­ στα λαϊκά μαγαζιά, σε
χιλιάδες δίσκους, σε συναυλίες του Μίκη, εδώ και στο εξωτερικό. Απόψε ήρθα να
τον δω, να τον ακούσω. Για αυτό δεν θα παίξω μαζί του, γιατί έτσι πιστεύω ότι
τον τιμώ. Και για να είμαι εντάξει μαζί σας και με τη συνείδησή μου, θα
τραγουδήσω». Ο κόσμος ενθουσιάστηκε, ο Παπαδόπουλος έπαιζε και ο Καρνέζης
τραγουδούσε. Όταν τελείωσε ο Λάκης τα τραγούδια, ο φίλος και συνάδελφός του
τον τίμησε ακόμη περισσότερο. Έπαιξε μέχρι τις 5.45 το πρωί!

Λάκης και Κωστάκης (έτσι τους ξέρει 45 χρόνια ο κόσμος του ελληνικού
τραγουδιού) τσουγκρίζουν τα ποτήρια στο «Hobo» του Χαλανδρίου

Με μεγάλη όρεξη και μεράκι, ο Κώστας Παπαδόπουλος «έβγαλε» 5 1/2 ώρες
πρόγραμμα. 
Έπαιζε χωρίς διακοπή. Αυτοσχεδίαζε και ξεσήκωνε κάθε λίγο και λιγάκι το κοινό
με ορχηστρικά των Θεοδωράκη, Χατζιδάκι, Ξαρχάκου, Λοΐζου. Παράλληλα
εντυπωσίαζε με καταπληκτικές εισαγωγές (ταξίμια), που έπαιζε στα μεγάλα
τραγούδια των Τσιτσάνη, Μάρκου, Χιώτη, Παπαϊωάννου, Καλδάρα, Ζαμπέτα.

Εκεί όπου θαυμάστηκε και χειροκροτήθηκε ιδιαίτερα, ήταν όταν έπαιξε το
ορχηστρικό από τη «Γειτονιά των Αγγέλων» του Μίκη. Στο ίδιο μουσικό θέμα
παρουσίασε την τεχνική του στα κρουστά ο Αντώνης Γαρίνης (γνωστός χρόνια από
την ορχήστρα του Σαββόπουλου).

Υπέροχη ήταν από τον Παπαδόπουλο η εκτέλεση στο «Ζεϊμπέκικο της Ευδοκίας».

Όλο το πρόγραμμα είναι δεμένο με σωστές ­ κατά τη γνώμη μας ­ επιλογές από
παλιό κυρίως ρεπερτόριο, αλλά και από όμορφα σημερινά τραγούδια, που
παρουσιάζουν τέσσερις μόνο άνθρωποι του λαϊκού τραγουδιού κάθε Σάββατο,
Κυριακή και Δευτέρα, σε έναν συμπαθητικό χώρο, που έχει πολλά στοιχεία με τις
παλιές μπουάτ.

Το «Hobo» του Χρήστου Μπανιά στο Χαλάνδρι, λειτουργεί περισσότερο ως χώρος
παραστάσεων λαϊκής μουσικής και λιγότερο ως μικρό κέντρο λαϊκής νυχτερινής διασκέδασης.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16333P121</ED>
<ID>
ID:15393

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P12&aa=1</URL></REF>


Article

<CATEGORY>vin09</CATEGORY>

 <H2>Η συνάντηση...
</H2><H2></H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μιχαήλ Μαρμαρινός

Όταν ο Μιχαήλ Μαρμαρινός συνάντησε τη Μυρτώ Αλικάκη, όταν ο Ιεροκλής
Μιχαηλίδης συνάντησε τον Ρένο Χαραλαμπίδη και όταν ο Τάκης Σπυριδάκης
συνάντησε τον Μπλέιν Ρέινινγκερ, ήταν και ο Νίκος Τριανταφυλλίδης εκεί.

* Και πώς να μην ήταν εκεί; Αν δεν ήταν εκείνος εκεί, ποιος θα σκηνοθετούσε
την ταινία του; Όλοι οι παραπάνω συναντιόνται στην καινούργια ταινία του
Τριανταφυλλίδη, «Μαύρο Γάλα» που περνάει όπου να 'ναι στη φάση του μοντάζ και
ο σκηνοθέτης σε μία πιο κινητική φάση, μια και βγαίνει γερός και αεικίνητος
από την περιπέτεια που είχε, όταν χτύπησε στο πόδι. Να είναι αυτό που λένε οι
Άγγλοι για το «καλή τύχη»... Break Α leg; 
*Πολύτιμη βοήθεια, πάντως, στα γυρίσματα και στην προετοιμασία της ταινίας
εξασφάλισε η ιδιαίτερα αγαπητή στο συναυλιακό κοινό Δήμητρα Μαντζούκα, η οποία
εκτός από την πείρα της στη διοργάνωση των συναυλιών, μπαίνει δυναμικά και
στον κινηματογραφικό χώρο.

Και καλωσορίζει μαζί με τον Νίκο Τριανταφυλλίδη, τον Τζον Κέιλ, «κολλητό» του
Λου Ριντ από τους Velvet Underground, μεγάλη ιστορία από μόνος του.

* Τζον Κέιλ ίσον δύναμη (και δεν εννοώ μόνο ροκ).

*Οι πραγματικά μεγάλοι δεν θέλουν τυμπανοκρουσίες.
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16333P122</ED>
<ID>
ID:15434

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P12&aa=2</URL></REF>


Article

<CATEGORY>vin09</CATEGORY>

 <H2>Το μοντέρνο και το κλασικό </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Όμως τα μάτια του ασυγχώρητου την εντόπισαν. Μοντέρνα, προχωρημένη και γεμάτη
εκπλήξεις. Την Κάρολ Αρμιτέιτζ, η οποία χορογράφησε τον «Πινόκιο» που είδαμε
στο Μέγαρο Μουσικής και που πολύ κολακευτικά έγραφε για την ίδια και τη
δουλειά της με τα Μπαλέτα του Μονακό, η γαλλική «Φιγκαρό» ­ δεν πάει καιρός
που το διάβαζα.

* Και ούτε καιρός πάει που είχα δει τη συμπαθέστατη Κάρολ ντυμένη Σαρακατσάνα.
Όπως σας το λέω... άλλο να το βλέπετε.

Και εκείνη, στο σόου του Κωνσταντίνου Κακανιά, στην παρέλαση, στην
πολυφωτογραφημένη και φιλόξενη σε νέες τάσεις γκαλερί της Ρεβέκκας Καμχή. Στη
Δημοτική Αγορά, που έχει γίνει πολύ «τρέντι».

Τολμηρή, θα πείτε, η Κάρολ. Έτσι όμως είχε αρχίσει, με το να χορογραφεί
Μαντόνα και Μάικλ Τζάκσον. Στα βιντεοκλίπ, που την οδήγησαν στις τηλεοράσεις
όλου του κόσμου. Το κλιπ θέλει δουλειά, ιδέες και σωστά βήματα. Πάλι από την αρχή...
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16333P123</ED>
<ID>
ID:15466

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P12&aa=3</URL></REF>


Article

<CATEGORY>vin09</CATEGORY>

 <H2>Χρώματα, πολλά χρώματα </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Το καλοκαίρι (μέσω των σχεδιαστών μόδας) προτείνει όσο πιο έντονα τόσο πιο
«ιν». Μη μείνετε έξω.

* Η δισκογραφία ακολουθεί τις χρωματικές συμβουλές. Και οι «Μπλε» (χωρίς πια
τη Θεοδοσία Τσάτσου) παρουσιάζουν τον νέο τους δίσκο.

Ένα κορίτσι έφυγε (από τους «Μπλε») τρία ήρθαν. Η Τζώρτζια και η Μελωδία
τραγουδούν και η Νατάσα Αλεξίου παίζει βιολί. Στο μεταξύ, συνεχίζουν να
γράφουν μουσική ο Γιώργος Παπαποστόλου και στίχους ο Γιώργος Παρώδης.
Επιμένουν με «Μπλε». Να σας πληροφορήσω επίσης πως συμμετέχουν με το δικό τους
χρώμα οι Πυξ Λαξ.

Πυξ Λαξ

* Από την πλευρά των οποίων επικρατεί ησυχία. Κουβέντα ο Φίλιππος Πλάτσικας,
σιγή ο Μάνους Ξυδούς. Κανείς δεν θέλει να αποκαλύψει τα σχέδιά τους. Που, απ'
ό,τι συλλέγω από 'δώ και από εκεί, αφορούν εντυπωσιακές συναυλίες. Πολύ
διαφορετικές από όσα έχουμε δει έως τώρα. Και δεν αργούν. Μετά το «Μοναξιά μου
όλα» αναμένονται εκρήξεις.

* Τύπου Rolling Stones, δηλαδή; Αυτούς τους είδαμε. Κακό είναι να τους
ξαναδούμε; Λες; Γιατί να μη λέω;
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16333P124</ED>
<ID>
ID:15485

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P12&aa=4</URL></REF>


Article

<CATEGORY>vin09</CATEGORY>

 <H2>Και Πέτρες </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πάλι στους δρόμους ο Μικ Τζάγγερ και η παρέα του είναι. Και από κοντά, η Τζέρι
Χολ με το μωρό Γκάμπριελ στην αγκαλιά, την Τζόρτζια Μέι από κοντά, τον Τζέιμς
και την Ελίζαμπεθ Σκάρλετ, όλα τα παιδιά και τα μπαγκάζια, να τρέχει να
προλάβει την πτήση για Σάο Πάολο... Όπου υπάρχει καπνός, θα υπάρχει και φωτιά
(σκέφτεται η Τζέρι).
<REF><SOURCE>
ΤΑ ΝΕΑ</SOURCE>
<DATE>, 07-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16333P125</ED>
<ID>
ID:15498

</ID><URL>http://ta-nea.dolnet.gr/neaweb/neafile.print_unique?e=A&f=16333&m=P12&aa=5</URL></REF>


Article

<CATEGORY>vin06</CATEGORY>

 <H5>ΣΤΑΣΕΙΣ ΚΑΘΗΓΗΤΩΝ ΚΑΙ ΕΠΕΜΒΑΣΕΙΣ ΕΙΣΑΓΓΕΛΕΩΝ
</H5><H2>ΣΤΑ ΑΚΡΑ η αντιπαράθεση στα σχολεία
</H2>
«ΟΤΑΝ η μία πλευρά πιστεύει πως περιθώρια για υποχωρήσεις δεν διαθέτει... Και
όταν η άλλη πλευρά πιστεύει πως η μεταρρύθμιση, την οποία ψήφισε η Βουλή,
πρέπει να εφαρμοσθεί... Τότε, όπως θα έλεγε ο Γεώργιος Παπανδρέου, η πόρτα για
το τρελοκομείο έχει ανοίξει. Και εάν όλοι μείνουν ταμπουρωμένοι στις θέσεις
τους... Τότε ο τόπος όλος θα καταβάλει αύριο το τίμημα... Και μόνοι
κερδισμένοι θα είναι όσοι έχουν ιδιωτικά σχολεία... Και όσοι διαθέτουν τα μέσα
­ ή εξαναγκασθούν να τα βρουν ­ για να στέλνουν τα παιδιά τους σ' αυτά». (Από
τις «ΡΙΠΕΣ», σελίδα 3).

Ρεπορτάζ στις
σελίδες 12-13
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16334N011</ED>
<ID>
ID:15515

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N01&aa=1</URL></REF>


Article

<CATEGORY>vin08</CATEGORY>

 <H2>Γιατί τώρα συμφέρουν τα ομόλογα
</H2>
<H3></H3>σελίδα 61
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16334N012</ED>
<ID>
ID:15577

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N01&aa=2</URL></REF>


Article

<CATEGORY>vin06</CATEGORY>

 <H2>Πτήσεις με επεισόδια στην Ολυμπιακή
</H2>
σελ
ίδες
20
- 21
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16334N013</ED>
<ID>
ID:15612

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N01&aa=3</URL></REF>


Article

<CATEGORY>vin04</CATEGORY>

 <H2>Σύγκρουση στο ΠΑΣΟΚ με αντι-εισήγηση «σκληρών»
</H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16334N014</ED>
<ID>
ID:15652

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N01&aa=4</URL></REF>


Article

<CATEGORY>vin04</CATEGORY>

 <H2>Το μεγάλο άλμα σκέπτεται ο Αβραμόπουλος
</H2>
ΜΕΘΟΔΙΚΑ προετοιμάζει τα επόμενα βήματά του ο δήμαρχος Αθηναίων Δημήτρης
Αβραμόπουλος, αντιμετωπίζοντας με εύγλωττη σιωπή τις πιέσεις που δέχεται μέσω
δημοσιευμάτων. 
σελίδα 7
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16334N015</ED>
<ID>
ID:15664

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N01&aa=5</URL></REF>


Article

<CATEGORY>vin06</CATEGORY>

 <H2>Τα υπέρ και τα κατά για τις δίαιτες
</H2>
σελίδα 18
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16334N017</ED>
<ID>
ID:15671

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N01&aa=7</URL></REF>


Article

<CATEGORY>vin07</CATEGORY>

 <H2></H2><H2>Ώρα κρίσης για τον Κλίντον </H2>
σελίδα 56
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16334N018</ED>
<ID>
ID:15673

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΠΟΛΛΑ από τα σχολεία έχουν υποστεί καταστροφές τις ημέρες των
καταλήψεων. Θρανία και έδρες έχουν γίνει κομμάτια, όργανα έχουν κλαπεί,
τηλεοράσεις και βίντεο σμπαριαλάστηκαν. Και τις ζημιές αυτές θα τις πληρώσουμε
εμείς, οι φορολογούμενοι. Ο Λ. Παπαδόπουλος στις «Ματιές». Σελ. 4.

Η ΑΠΟΦΑΣΗ για την μη εγκατάσταση των πυραύλων S-300 στην Κύπρο υπήρξε
απολύτως ορθή, αν και οδυνηρή και καθυστερημένη. Τα όσα γράφονται για
«περιορισμένη κυριαρχία» και άλλα ηχηρά παρόμοια κινούνται στον χώρο της
φαντασίας. Ο Π.Κ. Ιωακειμίδης στους «Προβολείς». Σελ. 6.

Α. ΤΣΑΚΙΡΟΥ: Προσπάθησα να πιάσω τον Τίμιο Σταυρό, γιατί πιστεύω στον
Θεό και για το καλό του χρόνου. Ο Σταυρός δεν ισοδυναμεί με κανένα μετάλλιο.
Ούτε με αυτό των Ολυμπιακών Αγώνων του 2004. Οι απαντήσεις στις «30 Ερωτήσεις»
του Α. Τσατσούλη στη σελ. 10.

ΤΟ ΛΑΘΡΕΜΠΟΡΙΟ καυσίμων αποδίδει στους επιτήδειους πάνω από 20 δισ.,
ενώ αντίστοιχα ποσά κάθε χρόνο χάνει το κράτος. Τα λεφτά είναι πολλά, αλλά οι
άνθρωποι του ΣΔΟΕ κινούνται βάσει σχεδίου. Ο Στ. Διανέλλος στη σελ. 15.

ΟΙ ΒΕΝΤΕΤΕΣ δεν κλείνουν ποτέ κι ας έχει δημιουργηθεί στην Κρήτη ειδικό
σώμα για τη δίωξή τους. Στη Μεγαλόνησο και τη Μάνη ολόκληρες οικογένειες
ξεκληρίζονται χωρίς σταματημό. Το έθιμο έχει τις ρίζες του στην Τουρκοκρατία.
Ο Κ. Χατζίδης στη σελ. 19.

ΕΒΡΑΙΟΣ είναι ο... Αλήθεια, ποιος είναι Εβραίος; Οι ορθόδοξοι, πάντως,
προσπαθούν να επιβάλουν τον εβραϊκό νόμο στο κοσμικό κράτος του Ισραήλ και
αρνούνται αυτό τον χαρακτηρισμό σε πολλούς... Εβραίους. Τα δικαστήρια, βέβαια,
έχουν άλλη άποψη. Από «The New York Times» στη σελ. 55.

ΒΟΥΤΙΑ κάτω από το 4% έκανε ο πληθωρισμός τον Δεκέμβριο. Για την
ακρίβεια στο 3,9%. Και, φυσικά, στο Χρηματιστήριο Αθηνών έσπασε το φράγμα των
3.000 μονάδων ο Γενικός Δείκτης. Με ημερήσιο τζίρο 107 δισ. Σελ. 59,
66,
67.

ΤΟ ΒΙΑΓΚΡΑ πέρυσι απέφερε τεράστια κέρδη στην Pfeizer και τους μετόχους
της. Έτσι, οι επενδυτές, φέτος, υποβάλλουν σε εξονυχιστικό έλεγχο τις
φαρμακευτικές εταιρείες για να εντοπίσουν το επόμενο «χρυσό φάρμακο». Από «The
New York Times» στη σελ. 62.

ΤΗ ΣΤΙΓΜΗ που νιώθω το χέρι του Μάγου να μου σφίγγει 
το μπράτσο, «φτάνει», μου λέει, «πάμε τώρα». Ακούω 
τις πρώτες νότες, τις ξέρω αυτές τις νότες. Το Ζεϊμπέκικο 
της Ευδοκίας. Η Ειρήνη Καρανασοπούλου 
«Σε πρώτο ενικό». Σελ. 11.

ΟΙ ΜΗΧΑΝΟΤΡΑΤΕΣ αποτελούν μέρος του αλιευτικού 
στόλου, αλλά και το βαρύ πυροβολικό του κλάδου, αφού 
συλλέγουν περισσότερο από το 50% των αλιευμάτων. 
Άλλη τόση, όμως, ποσότητα ψαριών με αυτά που 
αλιεύονται απορρίπτονται στη θάλασσα νεκρά. 
Ο Η. Ευθυμιόπουλος στην «Τρίτη Άποψη». Σελ. 6.

«ΑΝΗΣΥΧΩ για τους κατοίκους της στάκτης, 
όσο ακόμα είναι καιρός»... έγραφε στο ανέκδοτο 
ποίημά του ο Μιχάλης Κατσαρός. Το ποίημα «Η στάκτη» 
δημοσιεύεται στο ΠΑΝΟΡΑΜΑ, σελ. 1.

ΤΟ ΜΟΥΣΕΙΟ Μπενάκη έστειλε εξώδικο στην 
Εθνική Πινακοθήκη και ζητά να του επιστραφούν, 
εντός 30 ημερών, 45 πίνακες του Νίκου Χατζηκυριάκου- Γκίκα, 
γιατί η Εθνική Πινακοθήκη δεν τήρησε τον όρο της δωρεάς 
να ενταχθούν τα έργα του ζωγράφου στα μόνιμα εκθέματά της. 
ΠΑΝΟΡΑΜΑ, σελ. 3.

Η ΒΑΛΙΤΣΑ τους πάντοτε πρόχειρη. Αεροδρόμια, τρένα, σταθμοί, λιμάνια. Το
δεύτερο σπίτι τους. Ζευγάρια που για μεγάλο διάστημα ζουν χωριστά, λόγω
επαγγελματικών υποχρεώσεων. Και τα παιδιά, τι λένε για όλα αυτά τα παιδιά;
Στην ΚΑΛΥΤΕΡΗ ΖΩΗ, σελ. 1, 2, 3.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16334N021</ED>
<ID>
ID:15525

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Γραπτά
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Με τέτοιες συγγραφικές επιδόσεις που επιδεικνύουν τα στελέχη του, σε λίγο δεν
θα το λέμε ΠΑΣΟΚ αλλά Ένωση Λογοτεχνών.

Με τιμή

ΥΓ: Από αναγνώστες, τι γίνεται;
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16334N022</ED>
<ID>
ID:15605

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Λίγη συννεφιά, αυξημένη τοπικά στα δυτικά, κεντρικά, βόρεια. Ασθενείς βροχές,
ίσως, σε Βόρ. Ιόνιο, Ήπειρο. Νοτιάδες μέτριοι (5 Μπωφόρ) το βράδυ στο Ιόνιο
ισχυροί (6 Μπωφόρ). Θερμοκρασία σχεδόν αμετάβλητη.


Βροχές σε Ιόνιο, ηπειρωτική Ελλάδα, Βόρειο και Ανατολικό Αιγαίο. Νοτιάδες
μέτριοι έως ισχυροί (5-6 Μπωφόρ), στα πελάγη πολύ ισχυροί (7 Μπωφόρ). Μικρή
πτώση της θερμοκρασίας.

Article

<CATEGORY>vin01</CATEGORY>

 <H5>ΠΟΛΕΜΙΚΟ ΚΛΙΜΑ ΣΤΗ ΣΗΜΕΡΙΝΗ ΠΡΟΣΥΝΕΔΡΙΑΚΗ Κ.Ε. ΤΟΥ ΠΑΣΟΚ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>«Ξένοι» στο... ίδιο κόμμα
</H2>
Τι του λείπει του ψωριάρη; Σκούφια με μαργαριτάρι. Είναι μια λαϊκή παροιμία
που επικαλούνται ορισμένοι για να περιγράψουν καταστάσεις παρόμοιες με αυτές
που εμφανίζει το ΠΑΣΟΚ σήμερα. Την ώρα που η κοινωνία διαισθάνεται αυτό που
εκείνοι δεν βλέπουν, τα στελέχη του ΠΑΣΟΚ συνεχίζουν να τρώνε τις σάρκες τους.

Η ΣΗΜΕΡΙΝΗ συνεδρίαση της Κεντρικής Επιτροπής, που κανονικά θα σηματοδοτούσε
την επί της ουσίας έναρξη του προσυνεδριακού διαλόγου, προοιωνίζεται σε κλίμα
πολεμικό. Η λεγόμενη εσωκομματική αντιπολίτευση έκανε ήδη από χθες το βράδυ
γνωστές τις προθέσεις της: με κείμενα που κυκλοφόρησε, κατηγορεί την
πλειοψηφία του κόμματος, το λεγόμενο «εκσυγχρονιστικό» ρεύμα, ως Δούρειο Ίππο
για την αλλοίωση της φυσιογνωμίας του ΠΑΣΟΚ και αμφισβήτησης του Ανδρέα
Παπανδρέου. Είναι άγνωστο ακόμη πώς θα αντιδράσει η πλειοψηφία της Κεντρικής
Επιτροπής σ' αυτού του είδους τις αναφορές. Αλλά είναι εμφανές ότι όλα αυτά
θυμίζουν σενάριο ταινίας που θα μπορούσε να έχει τίτλο «Ξένοι στην ίδια πόλη».
(Σελ. 8, 9).

* Την ίδια ώρα ο Κώστας Καραμανλής, που ταξιδεύει και η τύχη του δουλεύει, θα
βρίσκεται στην Αλβανία, στη Βόρειο Ήπειρο συγκεκριμένα, για να εγκαινιάσει ένα
υδραγωγείο που κατασκευάζεται με έξοδα της ΟΝΝΕΔ. Θα επισκεφθεί επίσης
ορισμένα χωριά της περιοχής και θα συναντηθεί και με αξιωματούχους της
αλβανικής κυβέρνησης. Κάτι που του χαλάει ίσως τη διάθεση είναι η στάση που
τηρεί ο δήμαρχος Αθηναίων Δημήτρης Αβραμόπουλος, ο οποίος θυμίζει τον
Ινδιάνο... Καθιστό Βούβαλο: τον πιέζουν να διαψεύσει ότι πρόκειται να κάνει
δικό του κόμμα, αλλά αυτός προτιμάει τη σιωπή. Είναι όμως τόσο εύγλωττη η
στάση του, που, όπως αναφέρουν συνεργάτες του, εξηγείται μόνο από μία φράση:
«το "σκέπτεται"». Και έχει πολύ ενδιαφέρον η είδηση που δίνουν σχετικά με τις
προθέσεις του δημάρχου. Ο Δημήτρης Αβραμόπουλος δεν πρόκειται να χαρίσει σε
κανέναν το στοιχείο του αιφνιδιασμού, αναφέρουν. (Σελ. 7).

* Σήμερα από το πρωί, θεωρητικά άνοιξαν τα σχολεία, και στο υπουργείο Παιδείας
κάνουν «ταμείο» για να διαπιστώσουν πόσα σχολεία έμειναν κλειστά και πόσα
άνοιξαν. Πάντως, καθοριστικό ρόλο στην όλη υπόθεση φαίνεται ότι παίζει η
αυτεπάγγελτη παρέμβαση της Εισαγγελίας, που ετοιμάζεται να στείλει πακέτο στη
Δικαιοσύνη κόσμο και κοσμάκη. Από μαθητές και γονείς, μέχρι διευθυντές
σχολείων. Η χθεσινή συνάντηση του Γερ. Αρσένη με τους καθηγητές υπήρξε άκαρπη,
αν και κανείς δεν περίμενε ότι θα έφερνε σπουδαία αποτελέσματα. Οι καθηγητές
επιμένουν στις θέσεις τους. Προχωρούν μάλιστα σε δίωρες στάσεις εργασίας. Η
ηγεσία του υπουργείου Παιδείας σκληραίνει της στάση της και προειδοποιεί τους
μαθητές ότι θα τους θεωρεί αδικαιολογήτως απόντες. (Σελ.
12, 13).

* Στην Ολυμπιακή, τα ίδια και τα ίδια. Πιλότοι και διοίκηση της εταιρείας
σφίγγουν τη θηλιά γύρω από τον λαιμό τού κατ' ευφημισμόν εθνικού αερομεταφορέα
και η κατάσταση έχει φθάσει στο απροχώρητο. Οργισμένοι επιβάτες δημιουργούν
επεισόδια στα αεροδρόμια, η διοίκηση περικόπτει δρομολόγια, εκκρεμεί πάντα η
επέμβαση του εισαγγελέα και όλοι πλέον αναρωτιούνται ποιο θα είναι το τέλος
αυτού του κατήφορου. (Σελ. 20, 21).
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16334N032</ED>
<ID>
ID:15576

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το αδιέξοδο
</H2>
ΟΤΑΝ η μία πλευρά πιστεύει πως περιθώρια για υποχωρήσεις δεν διαθέτει...

ΚΑΙ πως είτε με δικές της στάσεις εργασίας είτε με καταλήψεις σχολείων
από μαθητές...

ΠΡΕΠΕΙ να δοθεί ο αγώνας, τον οποίο έχει αρχίσει...

ΚΑΙ όταν η άλλη πλευρά πιστεύει πως η μεταρρύθμιση, την οποία ψήφισε η
Βουλή, πρέπει να εφαρμοσθεί...

ΚΑΙ τα σχολεία σ' όλη τη χώρα με κάθε μέσο να λειτουργήσουν...

ΤΟΤΕ, όπως θα έλεγε ο Γεώργιος Παπανδρέου, η πόρτα για το τρελοκομείο
έχει ανοίξει.

ΚΑΙ όταν τα πράγματα φθάνουν ­ όπως έχουν φθάσει ­ στα άκρα...

ΚΑΙ όταν ­ όπως αποδείχθηκε χθες ­ έδαφος για συνεννόηση δεν έχει απομείνει...

ΤΟΤΕ οδηγούμεθα σε ανεξέλεγκτες καταστάσεις που κανείς δεν ξέρει ποια
κατάληξη ­ και τι κόστος ­ θα έχουν.

ΑΝ η στοιχειώδης σωφροσύνη που ένα τέτοιο αδιέξοδο επιβάλλει, δεν υπάρξει...

ΚΑΙ αν αυτοσυγκράτηση ­ και από εδώ και από εκεί ­ δεν επιδειχθεί...

ΚΑΙ εάν όλοι μείνουν ταμπουρωμένοι στις θέσεις τους...

ΤΟΤΕ ο τόπος όλος θα καταβάλει αύριο το τίμημα...

ΚΑΙ μόνοι κερδισμένοι ­ θα το επαναλάβουν και σήμερα «ΤΑ ΝΕΑ» με
κίνδυνο να γίνουν και ανιαρά και αντιπαθή ­ θα είναι...

ΟΣΟΙ έχουν ιδιωτικά σχολεία...

ΚΑΙ όσοι διαθέτουν τα μέσα ­ ή εξαναγκασθούν να τα βρουν ­ για να
στέλνουν τα παιδιά τους σ' αυτά.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16334N033</ED>
<ID>
ID:15616

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Χρυσόστομος:

(ο Μητροπολίτης Εδέσσης υπερασπιζόμενος, στο Mega, τη διατίμηση τελετών και μυστηρίων)

«Δωρεάν θρησκεία δεν υπάρχει».

Ντόρα Μπακογιάννη:

(η βουλευτής της Ν.Δ. ερωτάται, απ' το «Men», αν πάει συχνά στη Νέα Σμύρνη ­
όπου ήταν παράγων της ομάδας μπάσκετ της περιοχής ο σύζυγός της)

«Όχι πολύ συχνά. Βελτιώνομαι όμως και έχω μάθει αρκετά. Το σημαντικότερο, ότι
"ο θεός ο αιώνιος είναι Πανιώνιος"».

Δημήτρης Αποστολάκης:

(ο υφυπουργός Άμυνας, στον Σκάι TV, για την «επιχείρηση» κατά του ρουσφετιού
στο «Πεντάγωνο»)

«Προσπαθούμε ­ και άνθρωποι είμαστε ­ αλλά αυτοί οι οποίοι λένε "μακάρι να
έλειπε το ρουσφέτι" είναι οι ίδιοι που προσπαθούν να το χρησιμοποιήσουν».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16334N034</ED>
<ID>
ID:15653

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Οι μαθητές
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΤΟΝ ΚΑΙΡΟ εκείνο, που ήμουν μαθητής Γυμνασίου, όποιος έκανε καζούρα σε
καθηγητή την ώρα του μαθήματος ή στο διάλειμμα, έτρωγε ξύλο, στελνόταν για
κούρεμα με την «ψιλή» και, επιπλέον, ετιμωρείτο με αποβολή. Σήμερα, γίνεται
χοντρή, μετωπική καζούρα, ακόμη και στον... υπουργό Παιδείας! Κι εμείς, οι
γονείς, παρακολουθούμε αυτή την κατάσταση, σαν να μη συμβαίνει τίποτα!

Βεβαίως, από την εποχή της σφαλιάρας και της «ψιλής», έχουν περάσει 40 χρόνια.
Ο κόσμος έχει προχωρήσει. Αυτό, όμως, δεν σημαίνει ότι τις σφαλιάρες, πλέον,
πρέπει να τις ρίχνουν οι... μαθητές στους καθηγητές τους και τον υπουργό!
Γιατί έτσι, θα πάμε κατά διαόλου. Όπως πάμε, δηλαδή...

Κατά τη διάρκεια των μαθητικών κινητοποιήσεων, ο ημέτερος Π. Τσίμας,
παρουσίασε στην τηλεόραση μια εκπομπή «διαλόγου» μεταξύ Αρσένη και μαθητών.
Παρακολούθησα με προσοχή αυτό τον «διάλογο». Και αισθάνθηκα πολύ δυσάρεστα.
Από την επιθετικότητα, τα συνθήματα και την εν γένει συμπεριφορά των μαθητών.
Που, συν τοις άλλοις, έδειχναν ότι είναι θύματα παραπληροφόρησης.

Σήμερα επρόκειτο ν' ανοίξουν τα σχολεία. (Γράφω «επρόκειτο», γιατί στην Ελλάδα
για τίποτα δεν μπορεί κανείς να είναι σίγουρος...). Πολλά, όμως, απ' αυτά τα
σχολεία έχουν υποστεί καταστροφές τις μέρες των καταλήψεων. Θρανία και έδρες
έχουν γίνει κομμάτια, όργανα έχουν κλαπεί, τηλεοράσεις και βίντεο
σμπαραλιάστηκαν. Και τις ζημιές αυτές, πολλών εκατομμυρίων, θα τις πληρώσουμε
εμείς. Οι φορολογούμενοι πολίτες.

Λένε οι μαθητές ότι τις καταστροφές τις προξένησαν «εξωμαθητικά στοιχεία» (τα
οποία, επιπλέον, άφησαν στις αίθουσες και τα «επισκεπτήριά» τους: κάμποσες
σύριγγες από χρήση ηρωίνης). Ποιος, όμως, έδωσε τα κλειδιά των σχολείων σ'
αυτά τα «εξωμαθητικά στοιχεία»; Σ' αυτό το ερώτημα δεν θα δοθεί απάντηση; Και
να πάμε και στην ουσία του προβλήματος: τα παιδιά ξεσηκώθηκαν γιατί ο Γ.
Αρσένης τόλμησε να κάνει κάτι σωστό: αντικατέστησε την «παπαγαλία» των
τεσσάρων μαθημάτων της «δέσμης», με ουσιαστική μάθηση, στο Λύκειο! Πράγμα που
δεν συμφέρει, βέβαια, τους φροντιστές, αλλά και τους καθηγητές (100.000
περίπου) που δουλεύουν σε φροντιστήρια!

Ο Γ. Κουμάντος, έγραψε στην «Καθημερινή»: «... Γιατί ο σάλος των αντιδράσεων;
Το πιθανότερο είναι ότι οι προτεινόμενες μεταρρυθμίσεις θίγουν πολλά
συμφέροντα: λιγότερη δουλειά (και λιγότερα κέρδη) για τους φροντιστές,
περισσότερη δουλειά (στα σχολεία - λιγότερη στα ιδιαίτερα μαθήματα) για τους
καθηγητές και περισσότερη δουλειά για τους μαθητές (που έχουν κακομάθει με τα
άκοπα απολυτήρια και τους άκοπους βαθμούς). Έτσι, δημιουργείται μια ιερή
συμμαχία, όπου οι μαθητές γίνονται οι αφελείς μπροστάρηδες, πολεμώντας για μια
δική τους ευκολία, τελικά άχρηστη, και για τα πολύ χρήσιμα συμφέροντα
άλλων...». Δίκιο δεν έχει;
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16334N043</ED>
<ID>
ID:15637

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N04&aa=3</URL></REF>


Article

<CATEGORY>vin05</CATEGORY>

 <H2>Χάπενινγκ στην Πράσινη Γραμμή
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗΝ Κύπρο πρόκειται να μεταβεί σύντομα η σύζυγος του Πρωθυπουργού κ. Δάφνη
Σημίτη. Και μη νομίσετε ότι πηγαίνει εκεί για τουριστικούς λόγους ­ πηγαίνει
για ένα «χάπενινγκ» διαμαρτυρίας στην Πράσινη Γραμμή...

Η κ. ΣΗΜΙΤΗ συναντήθηκε χθες στο Μέγαρο Μαξίμου με την κ. Όλγα Δημητριάδη, τη
σύζυγο του δημάρχου της Λευκωσίας: Συζήτησαν για τα παιδιά της Λευκωσίας και
συμφώνησαν να βοηθήσουν στη διοργάνωση ενός διαγωνισμού ζωγραφικής για παιδιά,
που θα πραγματοποιηθεί ταυτόχρονα σε Αθήνα και Λευκωσία...

ΛΕΤΕ μετά το ενιαίο αμυντικό δόγμα να έχουμε και ενιαίο γυναικείο δόγμα;
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16334N044</ED>
<ID>
ID:15642

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N04&aa=4</URL></REF>


Article

<CATEGORY>vin05</CATEGORY>

 <H2>Ήθελαν και άλλο χρόνο...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΜΕ τα όσα (δεν...) συμβαίνουν στη σχέση ΠΑΣΟΚ και ΣΥΝ, κάθε συνάντηση του
κ. Ν. Κωνσταντόπουλου με ένα από τα γνωστά στελέχη του κυβερνώντος κόμματος
μπορεί να θεωρηθεί είδηση...

ΠΟΥ λέτε, λοιπόν, ο πρόεδρος του ΣΥΝ συναντήθηκε χθες με την υπουργό Ανάπτυξης
κ. Βάσω Παπανδρέου ­ στο υπουργείο Τουρισμού. Βασικό θέμα της συνάντησης ήταν
οι αλλαγές στον ΕΟΤ, αλλά η συζήτηση επεκτάθηκε και στα καθαρά πολιτικά ζητήματα...

ΠΩΣ; Αν βγήκε κάτι; Χμμμ, και οι δύο έμειναν στις θέσεις των κομμάτων τους ­
αλλά και οι δύο συμφώνησαν να τα ξαναπούν σε άλλη στιγμή, «για να έχουν
περισσότερο χρόνο».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16334N045</ED>
<ID>
ID:15656

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N04&aa=5</URL></REF>


Article

<CATEGORY>vin05</CATEGORY>

 <H2>Όχι και στον απολογισμό
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΟΙ ΤΟΝΟΙ της αντιπαράθεσης ανεβαίνουν στο ΠΑΣΟΚ ­ για τα κείμενα και
τα... αντικείμενα, θα τα διαβάσετε σε άλλες σελίδες. Προσέξτε όμως ­ οι
σκληροί της εσωκομματικής αντιπολίτευσης έχουν προγραμματίσει να καταψηφίσουν,
στην επόμενη σύνοδο της Κεντρικής Επιτροπής, που θα είναι και η τελευταία πριν
από το συνέδριο, ακόμα και τον απολογισμό του κορυφαίου οργάνου του ΠΑΣΟΚ!!!
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16334N046</ED>
<ID>
ID:15666

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N04&aa=6</URL></REF>


Article

<CATEGORY>vin05</CATEGORY>

 <H2>Κινητοποίηση για την ψήφο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΑΙ ΤΟ ΑΛΛΟ: Έπειτα από τη δημοσιοποίηση του «κειμένου Οικονόμου», οι
εκσυγχρονιστές δεν έμειναν με σταυρωμένα τα χέρια. Που λέτε, έγινε μία
κινητοποίηση «από 'κείνες» ­ και από ό,τι φαίνεται, στις αυριανές ψηφοφορίες
τα «ναι» στην εισήγηση του προέδρου και του Εκτελεστικού Γραφείου θα
σχηματίσουν ένα δάσος... (Ναι, αλλά και οι «σκληροί» θα φτιάξουν ένα... άλσος).
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16334N047</ED>
<ID>
ID:15672

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N04&aa=7</URL></REF>


Article

<CATEGORY>vin05</CATEGORY>

 <H2>«Κόκκινη» περιοδεία
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΔΕΝ ΠΡΟΛΑΒΕ να επιστρέψει από την Πορτογαλία η κ. Αλέκα Παπαρήγα ­ συναντήθηκε
στη Λισαβώνα με την ηγεσία του πορτογαλικού Κομμουνιστικού Κόμματος ­ και
σχεδιάζει σειρά ταξιδιών στην Ευρώπη.

Η γραμματέας του Κομμουνιστικού Κόμματος προγραμματίζει συναντήσεις και με τις
ηγεσίες των άλλων Κομμουνιστικών Κομμάτων της Ένωσης ­ εν όψει ευρωεκλογών, το
ΚΚΕ επιζητεί τον καλύτερο συντονισμό των «αντι-Μάαστριχτ» δυνάμεων...
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16334N048</ED>
<ID>
ID:15674

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΙ ΤΙΤΛΟ ΕΧΕΙ το κείμενο του κ. Παντ. Οικονόμου; Απλά μαθήματα διάσπασης;

ΚΑΛΑ: ΕΧΟΥΜΕ ΝΑ ακούσουμε για «φυσιογνωμία του ΠΑΣΟΚ», για «κοινωνικό
πρόσωπο» και για «3η του Σεπτέμβρη» σήμερα και αύριο, που θα τα εμπεδώσουμε πλήρως...

ΥΠΟΥΡΓΕΙΟ ΠΑΙΔΕΙΑΣ και ΟΛΜΕ είχαν φτάσει μπροστά σε έναν γκρεμό ­ και
χθες, έκαναν ένα μεγάλο βήμα μπροστά...

ΟΜΟΡΦΑ: ΜΑΣ ΚΟΣΤΙΖΟΥΝ κάτι παραπάνω οι καταλήψεις στα σχολεία με τις
ζημιές και όλα τα σχετικά ­ αλλά οι μαθητές, απελευθερωμένοι από το καθημερινό
άγχος, έχουν τον χρόνο να μελετήσουν την ύλη των φροντιστηρίων...

ΑΠΟΡΙΑ: ΔΕΝ ΤΡΟΜΑΞΕ ο κ. Δ. Τσοβόλας όταν είδε το κείμενο του κ. Π.
Οικονόμου; Διότι είναι βέβαιον, ότι ο πρόεδρος του ΔΗΚΚΙ δεν τα έχει πει ποτέ
τόσο «χοντρά» για το ΠΑΣΟΚ...

ΠΑΝΤΩΣ, Η ΚΑΤΑΣΤΑΣΗ στο ΠΑΣΟΚ έχει φτάσει σε τέτοιο σημείο που και την
διακήρυξη της 3ης του Σεπτέμβρη να παρουσίαζε ο κ. Σημίτης, πάλι κάποιοι θα
την καταψήφιζαν ως «δεξιάς απόχρωσης» ­ ή, τέλος πάντων, ως «δεξιάς παρουσίασης»!!!
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16334N049</ED>
<ID>
ID:15675

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N04&aa=9</URL></REF>


Article

<CATEGORY>vin04</CATEGORY>

 <H5>ΟΙ ΤΟΥΡΚΙΚΕΣ ΕΚΛΟΓΕΣ ΚΑΙ ΤΟ ΣΥΝΕΔΡΙΟ ΤΟΥ ΠΑΣΟΚ «ΦΡΕΝΑΡΟΥΝ» ΤΟ ΥΠΟΥΡΓΕΙΟ ΕΞΩΤΕΡΙΚΩΝ
</H5><H2>Σημειωτόν μέχρι τον Απρίλιο
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Σε... χειμερία νάρκη αναμένεται να περιπέσει το υπουργείο Εξωτερικών για το
επόμενο διάστημα, καθώς οι τουρκικές εκλογές (Απρίλιο) από τη μια και το
συνέδριο του ΠΑΣΟΚ (Μάρτιο) από την άλλη οδηγούν εκ των πραγμάτων όλα τα
θέματα είτε σε αναβολή είτε σε απλή διεκπεραιωτική παρακολούθηση.

ΜΕΤΑ ΤΗΝ απόφαση για μη εγκατάσταση των πυραύλων S-300 στην Κύπρο, Αθήνα και
Λευκωσία αναμένουν την υλοποίηση των υποσχέσεων που έλαβαν από όλους σχεδόν
τους τρίτους για έμπρακτη συμβολή στην επίλυση του Κυπριακού και, κυρίως, στην
αποστρατικοποίηση του νησιού. 
Ωστόσο, όλοι ­ από τον Ρίτσαρντ Χόλμπρουκ μέχρι τον Τόνι Μπλερ ­ έχουν κάνει
σαφές στον πρόεδρο Κληρίδη ότι δεν πρέπει να αναμένει κάτι το θεαματικό μέχρις
ότου λάβουν χώρα οι εκλογές στην Τουρκία, τον Απρίλιο. Ως εκ τούτου, η μόνη
κινητικότητα που θα σημειωθεί σε αυτό το επίπεδο κατά πάσα πιθανότητα θα είναι
η διαπραγμάτευση των υπουργείων Άμυνας Ελλάδας και Κύπρου με τους Ρώσους για
το συμβόλαιο ­ διαπραγμάτευση που, κατά τη Μόσχα, πρέπει να ολοκληρωθεί μέσα
στον Ιανουάριο.

ΣΤΗΝ ΚΑΤΑΨΥΞΗ ΤΟ ΑΙΓΑΙΟ

Ένα άλλο θέμα που αναμένεται να μείνει «στην κατάψυξη» επ' αόριστον είναι αυτό
των Μέτρων Οικοδόμησης Εμπιστοσύνης (ΜΟΕ) στο Αιγαίο. 
Οι σχετικές συζητήσεις στην έδρα του ΝΑΤΟ, στις Βρυξέλλες, αφού κράτησαν
πολλούς μήνες, έχουν ολοκληρωθεί. Τόσον οι διπλωμάτες Αθήνας και Άγκυρας, όσο
και οι υπηρεσίες του γενικού γραμματέα της Συμμαχίας Χαβιέ Σολάνα (που θεωρεί
δικό του «γήπεδο» τα ΜΟΕ), δεν έχουν να κάνουν κάτι περισσότερο. Πηγές του
υπουργείου Εξωτερικών έλεγαν ότι το ζήτημα είναι πλέον καθαρά «πολιτικής
απόφασης». 
Σημείωναν, μάλιστα, ότι στρατιωτικοί αρμόδιοι έχουν έντονες επιφυλάξεις για το
θέμα ­ και, άρα, σε προσυνεδριακή για το κυβερνών κόμμα περίοδο, δεν είναι
ό,τι το καλύτερο μια κόντρα μεταξύ των υπουργείων Εξωτερικών και Άμυνας.

Κυβερνητικές πηγές προσέθεταν ότι ούτως ή άλλως «δεν θα ήταν σώφρων» αυτή την
εποχή να γίνουν κινήσεις που θα αξιοποιούνταν από την λεγόμενη εσωκομματική
αντιπολίτευση για «εύκολη δημαγωγία».

ΤΟ ΒΕΤΟ ΠΑΡΑΜΕΝΕΙ

Αντιστοίχως, και στη διάρκεια της γερμανικής προεδρίας, η Αθήνα δεν αναμένεται
να μεταβάλει στάση στο θέμα της κοινοτικής χρηματοδότησης της Τουρκίας. «Το
βέτο παραμένει, η Κομισιόν μπορεί να προχωρήσει στις νομικές της αλχημείες για
να δώσει τα λεφτά, εμείς θα προσφύγουμε στο Ευρωπαϊκό Δικαστήριο..., εν
ολίγοις καμιά έκπληξη», έλεγε παράγων του υπουργείου Εξωτερικών ­
διευκρινίζοντας ότι, αντιστοίχως, και από την Άγκυρα δεν αναμένεται κάποια
κίνηση πριν από τη διεξαγωγή των εκλογών.

Στον τομέα της βαλκανικής πολιτικής της χώρας δεν αναμένεται να υπάρξουν
καθυστερήσεις «προσυνεδριακού» τύπου ­ μάλιστα, ο Θόδωρος Πάγκαλος
πραγματοποιεί στις 19 Ιανουαρίου επίσημη επίσκεψη στη Ρουμανία και τη
Βουλγαρία. Υπάρχει, ωστόσο, μια εξαίρεση: η υπόθεση της ονομασίας των Σκοπίων,
η οποία, παρά τις ελπίδες ορισμένων στο υπουργείο Εξωτερικών, δεν οδεύει για
κάποια λύση αμοιβαίας αποδοχής στο αμέσως επόμενο διάστημα.

Η ΑΤΖΕΝΤΑ 2000

Σε όλο αυτό το «πάνελ» θεμάτων που θα προχωρούν με βήμα σημειωτόν υπάρχει μια
εξαίρεση: η διαπραγμάτευση για την «Ατζέντα 2000», τη διανομή δηλαδή των
κοινοτικών κονδυλίων. 
Βάσει του χρονοδιαγράμματος της Ευρωπαϊκής Ένωσης, το ζήτημα θα πρέπει να
κλείσει στην έκτακτη σύνοδο κορυφής του Μαρτίου. 
Μέχρι τότε, θα έχουν γίνει όλα τα... μπρα-ντε-φερ για το πακέτο Σαντέρ ­ και ο
Κώστας Σημίτης θα εμφανισθεί στο συνέδριο του Κινήματος γνωρίζοντας ότι πέντε
ημέρες μετά θα βάλει την υπογραφή του για τα νέα τρισ. που θα εισρεύσουν από
την Κοινότητα...
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16334N051</ED>
<ID>
ID:15557

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Αλιείς και Ευρώπη
</H2>
<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

Σε κινητοποιήσεις και αποκλεισμούς λιμανιών προέβησαν οι αλιείς της Βορείου
Ελλάδος σύμφωνα με το δελτίο ειδήσεων. Το αίτημά τους ήταν η μη εφαρμογή των
μέτρων της Ευρωπαϊκής Ένωσης που προβλέπουν μια οικολογικότερη διαχείριση των
αλιευτικών αποθεμάτων.

ΔΕΝ ΕΙΝΑΙ βέβαια η πρώτη φορά που μια συντεχνία επαγγελματιών αντιδρά δυναμικά
στις κοινοτικές αποφάσεις, οι οποίες σημειωτέον έχουν ληφθεί και με τη
συμμετοχή της χώρας μας στα συμβούλια υπουργών και πρωθυπουργών (με άλλα λόγια
τις αποφάσεις αυτές τις έχουμε υπογράψει και αποτελούν συμβατική υποχρέωση).
Όπως δεν είναι και η πρώτη φορά που οι αντιδράσεις αυτές έρχονται αφού έχουν
ικανοποιηθεί όλα τα αιτήματα περί αναβολών και παρατάσεων, οι οποίες
υποτίθεται πως είχαν παραχωρηθεί προς την ελληνική πλευρά για να προλάβει να
προσαρμοστεί στις ταχύτητες ενός τρένου το οποίο γενικώς δεν προλαβαίνουμε.

Τα μέτρα της Ευρωπαϊκής Ένωσης σε ό,τι αφορά τις μηχανότρατες ­ έναν κατ'
εξοχήν στόχο ­ προβλέπουν οριοθέτηση των αλιευτικών πεδίων στα τρία μίλια από
την ακτή και αύξηση του «ματιού» των διχτυών στα 40 χιλιοστά του μέτρου.
Ανάλογες ρυθμίσεις προβλέπονται για τα γρι-γρι, τις τράτες και τα στατικά
δίχτυα, ενώ με προηγούμενο νόμο έχουν ανασταλεί οι χορηγήσεις αδειών
επαγγελματικού χαρακτήρα για όλα τα είδη σκαφών, επιτρέπεται μόνο η επισκευή
τους και η αντικατάσταση των φθαρμένων μηχανών, χωρίς όμως αύξηση της δυναμικότητας.

Σύμφωνα με τη σχετική εγκύκλιο του υπουργείου Γεωργίας που κυκλοφόρησε τον
Ιανουάριο του 1995 (ημερομηνία που υποτίθεται πως άρχιζε η περίοδος εφαρμογής
των νέων κανονισμών), τα μέτρα αυτά κρίνονται απαραίτητα «προκειμένου να
υπάρξει ορθολογική ανάπτυξη της αλιείας και ισόρροπη συνύπαρξη των αλιευτικών
εργαλείων, αφού η ανεξέλεγκτη και χωρίς περιορισμούς δράση τους θα οδηγούσε σε
περαιτέρω εξασθένηση των ιχθυοαποθεμάτων τών τόσο ευαίσθητων ελληνικών
θαλασσών και της Μεσογείου γενικότερα». Με άλλα λόγια ο επίσημος φορέας του
κράτους αναγνωρίζει την ανάγκη περιορισμού και εξορθολογισμού της αλιείας για
λόγους που επιβάλλει όχι μόνο η ευαισθησία για το θαλάσσιο περιβάλλον αλλά και
η κοινή λογική: Αν συνεχίσουμε με τους ίδιους ρυθμούς, τότε υπονομεύουμε και
το μέλλον των ελληνικών θαλασσών και την ίδια τη βιωσιμότητα του κλάδου. Ήδη,
η αλιεία ροκανίζει το ίδιο της το κεφάλαιο αντί να αντλεί από ένα πλεόνασμα
που θα ήταν απολήψιμο αν το οικοσύστημα είχε τα περιθώρια της ανανέωσης και
αναπαραγωγής του.

Αυτά βέβαια τα ξέρουν πολύ καλά οι εξεγερμένοι της Μηχανιώνας, της Καβάλας και
της Αλεξανδρούπολης. Κάνουν όμως πως δεν καταλαβαίνουν και δηλώνουν προς την
υπόλοιπη κοινωνία ­ από την οποία ζητούν συμπαράσταση ­ πως δεν τους
ενδιαφέρουν ούτε οι διεθνείς υποχρεώσεις της χώρας μας ούτε οι διαπιστώσεις
του υπουργείου ούτε οι στατιστικές των ασχολουμένων με την αλιευτική
δραστηριότητα. Θέλουν το όποιο (βραχυπρόθεσμο) κέρδος με οποιοδήποτε τίμημα.
Θέλουν να συνεχιστεί η ληστρική εκμετάλλευση των θαλασσών, έστω κι αν αυτό
σημαίνει πως δεν θα υπάρχει αύριο γι' αυτούς και πολύ περισσότερο για τα
παιδιά τους.

Οι μηχανότρατες αποτελούν βέβαια μικρό μέρος του αλιευτικού στόλου: μερικές
εκατοντάδες σκάφη σε ένα σύνολο δεκαοκτώ και πλέον χιλιάδων, αν μείνουμε μόνο
στην επαγγελματική παραγωγή. Όμως αποτελούν το βαρύ πυροβολικό του κλάδου,
αφού συλλέγουν περισσότερο από το 50% των αλιεύσιμων ειδών. Αξίζει ακόμη να
αναφέρουμε ότι αντίστοιχη ποσότητα ψαριών με αυτά που αλιεύονται,
απορρίπτονται ως άχρηστο παραπροϊόν ­ νεκρά πλέον ­ στη θάλασσα. 
Φυσικά τα ψάρια αυτά χάνονται και για το οικοσύστημα και για την αγορά.
Βρισκόμαστε λοιπόν στην περιοχή της σπάταλης βιομηχανικής αλιείας (με
συγκομιδή τουλάχιστον 100.000 τόνων ετησίως) και όχι στην περιοχή της μικρής
παραδοσιακής αλιείας, όπου βέβαια απασχολείται και η συντριπτική πλειοψηφία
των επαγγελματιών (παράκτιοι αλιείς). Πρόκειται για μία σύγκρουση κορυφής, για
έναν πόλεμο συμφερόντων του οποίου το περιτύλιγμα δεν θα πρέπει να μας
παραπλανά. Ούτε βέβαια οι εθνικιστικές κορόνες των εκπροσώπων τους ότι
εγκαταλείπουμε το Αιγαίο στους... Τούρκους.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16334N062</ED>
<ID>
ID:15607

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η Κύπρος μετά τους S-300
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

Η ΑΠΟΦΑΣΗ για τη μη εγκατάσταση των πυραύλων S-300 στην Κύπρο υπήρξε απολύτως
ορθή (αν και οδυνηρή και καθυστερημένη). Τα όσα γράφονται για «περιορισμένη
κυριαρχία», για «δορυφοροποιήσεις» και άλλα «ηχηρά παρόμοια» κινούνται στο
χώρο της φαντασίας. Γίνεται π.χ. λόγος για «περιορισμένη κυριαρχία» της Κύπρου
(ή και της Ελλάδας) σήμερα, λες και υπάρχει «απόλυτος κυριαρχία» στην «Ευρώπη
του ευρώ» και σε ένα ολοένα και βαθύτερα αλληλοεξαρτώμενο διεθνές σύστημα στο
οποίο ακόμη και η μόνη υπερδύναμη, οι ΗΠΑ, αισθάνονται και είναι σε ορισμένες
περιπτώσεις «κράτος περιορισμένης κυριαρχίας». Το μείζον ερώτημα που θα πρέπει
να απαντηθεί είναι τι συμβάλλει στη μεγιστοποίηση των συμφερόντων της Κύπρου
και της Ελλάδας. Και η απάντηση στο απλό αυτό ερώτημα είναι ότι η όλη ιστορία
των S-300 έβλαπτε τα συμφέροντα Κύπρου και Ελλάδας. Η ιστορία αυτή δεν θα
έπρεπε να είχε ξεκινήσει για να μην καταλήξει στην οδυνηρή απόφαση τής «μη
εγκατάστασης». Αλλά αυτό που προέχει είναι το μέλλον.

Εάν υπήρχε κάποια αρχική υποτυπώδης δικαιολογία για την προμήθεια του
συγκεκριμένου πυραυλικού συστήματος (κατά την άποψή μου, δεν υπήρχε), αυτή
εξέλιπε τον Μάρτιο του 1998 με την έναρξη των διαπραγματεύσεων για την ένταξη
της Κύπρου στην Ένωση. Και εδώ ακριβώς έγκειται το συμφέρον Κύπρου και
Ελλάδας: να διασφαλισθεί η ένταξη της Κύπρου στην Ένωση. Αυτός πρέπει να είναι
ο στρατηγικός στόχος, στόχος που γίνεται πραγματικότητα με τη στρατηγική που
εφήρμοσε και ακολουθεί η Ελλάδα. Να επαναλάβουμε ότι το μείζον πολιτικό
επίτευγμα της Ελλάδας (και ειδικότερα των υπουργών Θ. Πάγκαλου και Γ.
Κρανιδιώτη) υπήρξε το άνοιγμα του δρόμου ένταξης της Κύπρου στην Ένωση. Το
επίτευγμα αυτό θα πρέπει να ολοκληρωθεί χωρίς υπονομεύσεις, με την προσχώρηση
της Κύπρου στην Ε.Ε. Το γεγονός όμως αυτό πιστοποιεί τις δυνατότητες που έχει
η χώρα όταν αξιοποιεί τις πολιτικο-διπλωματικές επιλογές, όταν δηλαδή επιλέγει
«να παίζει» στο πεδίο που έχει τα συγκριτικά πλεονεκτήματα: δηλαδή στο
πολιτικό/διπλωματικό/θεσμικό επίπεδο και δεν αυτοπαγιδεύεται σε σύνδρομα,
δόγματα και εθνικιστικές ιδεοληψίες άλλων εποχών.

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16334N063</ED>
<ID>
ID:15638

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΡΟΒΛΗΜΑΤΙΣΜΕΝΟΣ ΜΕ ΤΑ ΑΠΑΝΩΤΑ ΔΗΜΟΣΙΕΥΜΑΤΑ ΠΟΥ ΤΟΝ ΦΕΡΟΥΝ ΝΑ ΠΡΟΧΩΡΕΙ ΣΕ
ΔΗΜΙΟΥΡΓΙΑ ΚΟΜΜΑΤΟΣ
</H5><H2>Το μετέωρο βήμα του δημάρχου
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Έντονα προβληματισμένος είναι ο δήμαρχος Αθηναίων Δημήτρης Αβραμόπουλος με
τα απανωτά δημοσιεύματα που τον φέρουν να προχωρεί στη δημιουργία κόμματος. Ο
ίδιος έχει επιλέξει την τακτική της σιωπής, αρνούμενος σταθερά να απαντήσει
στις πληροφορίες που τον θέλουν άλλοτε να δημιουργεί νέο πολιτικό σχηματισμό
και άλλοτε πως ­ δήθεν ­ έχει λάβει τις αποφάσεις του προς την αντίθετη
κατεύθυνση, ότι δηλαδή επί του παρόντος δεν πρόκειται να προχωρήσει σε καμία κίνηση.

Ο Δημήτρης Αβραμόπουλος

Ωστόσο, άνθρωποι που βρίσκονται πολύ κοντά στον δήμαρχο της πρωτεύουσας και
είναι σε θέση να γνωρίζουν άριστα τις προθέσεις του, εξηγούν αυτή τη στάση
δηλώνοντας ότι «δεν είναι δηλωτική μιας διλημματικής στάσης, αλλά πολιτική
πράξη που από μόνη της επεξηγεί πολλά πράγματα». Σύμφωνα με τις ίδιες πηγές,
«ο δήμαρχος γνωρίζει άριστα από πού εκπορεύονται αυτά τα δημοσιεύματα, όπως
γνωρίζει και τους λόγους που τα προκαλούν. Θέλουν να τον πιέσουν να κάνει πίσω
ή να διαψεύσει κάτι τώρα, ώστε να φανεί ανακόλουθος στο μέλλον. Αλλά δεν τον
ξέρουν καλά...».

ΣΙΩΠΗ

Όντως φαίνεται ότι ο δήμαρχος έχει μελετήσει πολύ προσεκτικά τόσο τις κινήσεις
του, όσο και το τι δεν πρόκειται να κάνει. Για παράδειγμα, «όσο διαρκεί αυτός
ο καταιγισμός των πιέσεων, ο δήμαρχος θα συνεχίσει την ίδια στάση της σιωπής»,
σημειώνει ένας στενός συνεργάτης του και δηλώνει πως «θα τηρεί αυτή τη στάση
για όσο χρόνο χρειαστεί». 
Στο κρίσιμο ερώτημα «πόσος είναι αυτός ο χρόνος», ο ίδιος συνεργάτης απαντάει
ότι «πλέον έχουν ωριμάσει οι συνθήκες, τόσο στην κοινωνία όσο και στους
κύκλους στους οποίους απευθύνονται όσοι εμπνέουν τα σχετικά δημοσιεύματα, για
να εκφραστούν οι προθέσεις του δημάρχου».

ΑΙΦΝΙΔΙΑΣΜΟΣ

Η ασάφεια που εμπεριέχουν οι δηλώσεις των ανθρώπων του δημάρχου έχουν τον
σκοπό τους. 
«Ο δήμαρχος δεν χαρίζει σε κανέναν το στοιχείο του αιφνιδιασμού», υποστηρίζει
ένας ακόμη συνεργάτης του κ. Αβραμόπουλου και εξηγεί ότι «ο κ. Αβραμόπουλος
θεωρεί πως μεγάλο ρόλο στην επιτυχία του εγχειρήματος ­ του όποιου
εγχειρήματος ­ θα παίξει το πώς θα εκμεταλλευθεί το στοιχείο του αιφνιδιασμού,
το οποίο και του ανήκει ολοκληρωτικά, και δεν είναι διατεθειμένος να το κάψει,
επειδή κάποιοι τον πιέζουν».

ΤΟ ΣΚΕΠΤΕΤΑΙ

Η ουσία είναι ότι, όπως όλοι συμφωνούν, «ο Δημήτρης Αβραμόπουλος το
"σκέπτεται" πλέον», αλλά εκείνο που δεν έχει ακόμη αποφασίσει είναι το πότε ­
αν θα κάνει το μεγάλο βήμα πριν από τις ευρωεκλογές ή ύστερα από αυτές. Είναι
σαφές, υποστηρίζουν οι συνεργάτες του, «ότι το θολό προς το παρόν πολιτικό
τοπίο δεν είναι ο κατάλληλος χώρος για την έκφραση των προθέσεών του, αλλά
κανείς δεν μπορεί και δεν πρέπει να θεωρεί τις κινήσεις του προβλέψιμες».

Επί του παρόντος, πάντως, σημειώνουν «αυτό που τον απασχολεί είναι η
κατοχύρωση του πολιτικού όρου της σύνθεσης, που θα είναι δηλωτικός των
πολιτικών του προθέσεων», και αφήνουν να εννοηθεί ότι αυτό τον καιρό
«απολαμβάνει την πανελλήνια απήχηση που έχει και ως άτομο, αλλά και ως φορέας
μιας νέας αντίληψης που υπάρχει στην ελληνική κοινωνία για την πολιτική και
τους ανθρώπους που έρχονται να την υπηρετήσουν».

ΟΙ ΔΗΜΟΣΚΟΠΗΣΕΙΣ

Οι δημοσκοπήσεις επιμένουν ότι τουλάχιστον ένας στους τρεις Έλληνες θα ψήφιζε
ένα κόμμα υπό τον Δημήτρη Αβραμόπουλο και εκείνος θεωρεί, υποστηρίζουν οι
άνθρωποί του, ότι «αυτή είναι μια καλή μαγιά για το μέλλον». 
Δεν πρόκειται όμως να επαναπαυθεί σε αυτό. Είναι, λένε, «έτοιμος να εκφράσει
την πλατιά πλειοψηφία του ελληνικού λαού, που περιμένει κάτι νέο».

ΕΧΕΙ ΑΠΟΓΑΛΑΚΤΙΣΘΕΙ

Και με τη Ν.Δ. τι γίνεται; Οι συνεργάτες του δημάρχου Αθηναίων σημειώνουν ότι
«ο δήμαρχος έχει απογαλακτισθεί από το κόμμα περίπου εδώ και δύο χρόνια. Δεν
αισθάνεται την ανάγκη ούτε να επανέλθει αλλά ούτε και να επανσυνδεθεί». Το
ίδιο, επισημαίνουν, έχει συμβεί και με τα λεγόμενα «διαπλεκόμενα συμφέροντα».
Υπογραμμίζουν ότι «επιμελώς τα δύο τελευταία χρόνια ο δήμαρχος έχει αποφύγει
κάθε επαφή με επιχειρηματικούς κύκλους οι οποίοι έχουν χαρακτηρισθεί ως
"διαπλεκόμενοι", και ο λόγος είναι απλός: δεν θα ήθελε να έχει καμιά εξάρτηση
στο "καινούργιο" που ετοιμάζει». Κατά τους ανθρώπους του δημάρχου, στις
τελευταίες δημοτικές εκλογές απέφυγε να έχει οποιαδήποτε έμμεση ή άμεση
βοήθεια από τους κύκλους αυτούς ­ όπως βέβαια και από τη Νέα Δημοκρατία.
«Κάναμε έναν λιτό προεκλογικό αγώνα και νικήσαμε», επισημαίνουν. «Το ίδιο
μπορεί να γίνει και αύριο από άλλη θέση και με άλλους όρους»...
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16334N071</ED>
<ID>
ID:15558

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N07&aa=1</URL></REF>


Article

<CATEGORY>vin04</CATEGORY>

 <H5></H5><H5>Τιμήθηκαν μετά θάνατον έξι δημοσιογράφοι
</H5><H5>Χίλαρι προς Μαργαρίτα
</H5><H5>Στο Ισραήλ
</H5><H5>Επίσκεψη Καραμανλή στην Αλβανία
</H5><H5>Αποστάσεις της Ντόρας από Καραμανλή
</H5><H2>ΚΑΙ ΤΑ ΛΟΙΠΑ...
</H2>
ΕΞΙ διακεκριμένους δημοσιογράφους της Αριστεράς αποκατέστησε μετά θάνατον η
Ένωση Συντακτών Ημερησίων Εφημερίδων Αθηνών και τους επανέγραψε μέλη της
ύστερα από 50 χρόνια.

Το Δ.Σ. της ΕΣΗΕΑ ομόφωνα αποφάσισε να ξεπεράσει τους πολιτικούς αποκλεισμούς
που ίσχυσαν στην Ένωση κατά τη μετεμφυλιακή περίοδο και χθες, σε τιμητική
τελετή, απέδωσε ξανά την ιδιότητα του μέλους της Ένωσης στους Κώστα
Καραγιώργη, Γιώργο Ζιούτο, Σεραφείμ Μάξιμο, Στρατή Γεράνη, Τάσο Χαΐνογλου και
Θόδωρο Δογάνη.

ΜΕ ΕΠΙΣΤΟΛΗ της η κ. Χίλαρι Κλίντον προς την κ. Μαργαρίτα Παπανδρέου την
ευχαριστεί για το γράμμα που της είχε στείλει για να της συμπαρασταθεί στις
επιθέσεις που δέχθηκε τους τελευταίους μήνες ο Μπιλ Κλίντον.

Η κ. Κλίντον στο γράμμα της, που μεταδόθηκε χθες το βράδυ από το Mega,
ευχαριστεί ιδιαίτερα την κ. Μαργαρίτα Παπανδρέου για την επιστολή της που
δημοσιεύτηκε σε αμερικανική εφημερίδα υπό τον τίτλο «Μία πρώτη κυρία σε μία
άλλη». Η σύζυγος του Μπιλ Κλίντον την ευχαριστεί γι' αυτό και εκφράζει την
ευχή να συναντηθούν και πάλι στο μέλλον.

ΕΠΙΣΗΜΗ ΕΠΙΣΚΕΨΗ στο Ισραήλ και την Παλαιστίνη θα πραγματοποιήσει μεθαύριο
αντιπροσωπεία του ΠΑΣΟΚ, με επικεφαλής τον υφυπουργό Εξωτερικών Γιάννο
Κρανιδιώτη και το μέλος του Ε.Γ. της Κ.Ε. Θόδωρο Τσουκάτο, ύστερα από
πρόσκληση του Εργατικού Κόμματος του Ισραήλ και της Οργάνωσης για την
Απελευθέρωση της Παλαιστίνης.

Κατά τη διάρκεια της επίσκεψης θα υπάρξουν συναντήσεις με τον υπουργό
Εξωτερικών του Ισραήλ Αριέλ Σαρόν, τον Γιασέρ Αραφάτ, τον πρόεδρο και τον
γραμματέα του Εργατικού Κόμματος Εχούντ Μπαράκ και Ρίναν Κοέν και τον
Πατριάρχη Ιεροσολύμων Διόδωρο.

ΕΠΙΣΚΕΨΗ ΣΕ χωριά της Νοτίου Αλβανίας πραγματοποιεί σήμερα ο πρόεδρος της Νέας Δημοκρατίας.

Ο κ. Κώστας Καραμανλής θα μεταβεί με ελικόπτερο από τα Ιωάννινα στις
Κοινότητες Λιβάδεια, Ντερμίσι και Αλίκο, οι οποίες βρίσκονται κοντά στην
παραμεθόριο περιοχή και θα συναντηθεί με εκπροσώπους της αλβανικής κυβέρνησης,
τον Αρχιεπίσκοπο Αναστάσιο και με τοπικούς φορείς.

Στη Λιβάδεια θα επισκεφθεί τοπικές επιχειρήσεις, ενώ στο Ντερμίσι θα θέσει τον
θεμέλιο λίθο του υδραγωγείου της κοινότητας, έργο που χρηματοδοτείται από την
ΟΝΝΕΔ. Στον αγιασμό θα χοροστατήσει ο Αναστάσιος και θα χαιρετίσουν οι
πρόεδροι της «Ομόνοιας», της ΟΝΝΕΔ και της Εθνικής Νεολαίας Βορείου Ηπείρου.

Τον τελευταίο σταθμό της ολιγόωρης επίσκεψης του προέδρου της Νέας Δημοκρατίας
στην Αλβανία αποτελεί η Κοινότητα Αλίκο, όπου ο κ. Καραμανλής θα έχει σύντομη
συνάντηση με εκπροσώπους της αλβανικής κυβέρνησης.

ΤΙΣ αποστάσεις από τον Κώστα Καραμανλή κρατά η Ντόρα Μπακογιάννη, η οποία, σε
συνέντευξή της στο περιοδικό «Μεν», τονίζει ότι μπορεί και οι δύο να ανήκουν
στην ίδια γενιά και να έχουν κοινούς προβληματισμούς, όμως «αυτό δεν σημαίνει
πως συμφωνούν σε όλα».

Ακόμη η κ. Μπακογιάννη χαρακτηρίζει «βαθύτατα πολιτική» την πρότασή της για
την επανίδρυση της Νέας Δημοκρατίας, ενώ σημειώνει ότι «στελέχη με πείρα και
ιδέες, όπως ο Μάνος, ο Σουφλιάς και ο Κοντογιαννόπουλος δεν θα έπρεπε να
λείπουν από το κόμμα». Παράλληλα, εκφράζει την αντίθεσή της προς τον κ. Αντώνη
Σαμαρά, για τον οποίο υποστηρίζει ότι «δεν έχει αρχές και αξίες» και πως «η
επιστροφή του στη Ν.Δ. θα προσβάλει έναν πολύ μεγάλο αριθμό Νεοδημοκρατών
πολιτών που στήριξαν την παράταξη στις καλές αλλά και στις δύσκολες ημέρες».

Τέλος, η κ. Μπακογιάννη προβλέπει ότι οι εθνικές εκλογές θα γίνουν το αργότερο
μέχρι τον Μάρτιο του 2000, ενώ επαναλαμβάνει το ενδιαφέρον του Κωνσταντίνου
Μητσοτάκη για την εκλογή του, απευθείας από τον λαό, στη θέση του Προέδρου της Δημοκρατίας.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16334N072</ED>
<ID>
ID:15600

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N07&aa=2</URL></REF>


Article

<CATEGORY>vin04</CATEGORY>

 <H5>ΚΛΙΜΑ ΕΝΤΑΣΗΣ ΣΤΗΝ ΠΡΟΣΥΝΕΔΡΙΑΚΗ Κ.Ε. ΤΟΥ ΠΑΣΟΚ ΜΕ ΑΠΟΧΗ Ή ΚΑΤΑΨΗΦΙΣΗ ΒΑΣΙΚΩΝ
ΣΗΜΕΙΩΝ ΤΩΝ ΕΠΙΣΗΜΩΝ ΕΙΣΗΓΗΣΕΩΝ ΑΝ ΤΕΛΙΚΑ ΓΙΝΟΥΝ ΑΥΡΙΟ ΟΙ ΨΗΦΟΦΟΡΙΕΣ
</H5><H2>Ανοιχτή σύγκρουση με τρία κείμενα
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Σε σύγκρουση στο ΠΑΣΟΚ οδηγεί η κατάθεση, από την πλευρά των «σκληρών» της
λεγόμενης εσωκομματικής αντιπολίτευσης, χθες το βράδυ, αντι - εισήγησης για
τον προσυνεδριακό διάλογο με οξεία κριτική για την ηγετική ομάδα του κόμματος.

Η ΕΞΕΛΙΞΗ αυτή, σε συνδυασμό με τη διαφαινόμενη «πολιτική διαφοροποίηση» των
στελεχών που πρόσκεινται στον κ. Α. Τσοχατζόπουλο σε ορισμένα σημεία από τις
επίσημες εισηγήσεις, δημιουργεί κλίμα έντασης για τη συνεδρίαση της Κεντρικής
Επιτροπής που αρχίζει σήμερα.

«ΓΡΑΜΜΗ ΔΙΑΦΩΝΙΑΣ»

Στις ψηφοφορίες που θα γίνουν αύριο αναμένεται να εκδηλωθεί για άλλη μια φορά
η απόλυτη διαφωνία της «εσωκομματικής αντιπολίτευσης» και η καταγραφή «γραμμής
διαφωνίας» από την πλευρά των «τσοχατζοπουλικών» και πιθανώς μερίδας των
λεγόμενων «προεδρικών». Η έκφραση της διαφωνίας των τελευταίων θα πάρει ή τη
μορφή της καταψήφισης βασικών σημείων των επίσημων εισηγήσεων, με παράλληλη
κατάθεση επιμέρους θέσεων, ή με αποχή.

Ο κίνδυνος «τριχοτόμησης» πάντως της Κεντρικής Επιτροπής έδωσε αφορμή χθες σε
στελέχη να εκφράζουν την εκτίμηση ότι ίσως να μη γίνει τελικά ψηφοφορία και να
πάνε όλες οι απόψεις «για ζύμωση» στη βάση. Άποψη που ενισχύθηκε και από
πληροφορίες για κατάθεση και άλλων αντιεισηγήσεων από άλλα στελέχη, όπως ο κ.
Γ. Σουλαδάκης.

ΑΝΤΙ - ΕΙΣΗΓΗΣΗ

Η Χαριλάου Τρικούπη, που αιφνιδιάστηκε από την κατάθεση της αντι - εισήγησης,
προχώρησε πάντως σε «βελτίωση» των τριών κειμένων με προσθήκη, όπως έλεγε
κομματική πηγή, όλων των σχετικών προτάσεων που έγιναν τις προηγούμενες ημέρες
και από την πλευρά του κ. Α. Τσοχατζόπουλου. Πιο εντυπωσιακή αλλαγή η προσθήκη
ότι οι εκλογές θα γίνουν με το ισχύον εκλογικό σύστημα και η ανάδειξη
ορισμένων, κοινωνικού χαρακτήρα, θέσεων.

Τα κείμενα της αντι - εισήγησης έστειλε στον γραμματέα της Κ.Ε. κ. Κ.
Σκανδαλίδη το μέλος του Εκτελεστικού Γραφείου κ. Παντελής Οικονόμου, από την
πλευρά του οποίου διευκρινιζόταν ότι εκφράζουν τη λεγόμενη «εσωκομματική
αντιπολίτευση» χωρίς όμως να δίνονται άλλα ονόματα. Ο κ. Αν. Πεπονής, που
ρωτήθηκε από «ΤΑ ΝΕΑ», είπε ότι είναι «πλήρως ενήμερος» για τα κείμενα και ότι
άλλα τα διάβασε με περισσότερη προσοχή και άλλα βιαστικά. Ό, τι έχω να πω,
συμπλήρωσε, θα το πω στην Κεντρική Επιτροπή.

«ΕΞΑΠΤΕΡΥΓΑ»

Ιδιαίτερα σκληρές είναι οι επισημάνσεις που γίνονται για την ηγετική ομάδα του
ΠΑΣΟΚ στο πρώτο εκ των τριών κειμένων της «εσωκομματικής αντιπολίτευσης», που
αφορά στην οργάνωση του κόμματος.

Η κριτική εστιάζεται στις «αθρόες εγγραφές μέσω εκπροσώπων», στην ενσωμάτωση
στο ΠΑΣΟΚ συμφιλιωμένων με τον παρασιτισμό στρωμάτων, στη λήψη αποφάσεων έξω
από τα όργανα και στο «συνωστισμό μέτριων» και ανασφαλών προσώπων γύρω από τον
ηγέτη. «Είναι η ώρα της απαλλαγής από την καθυστερημένη συμπεριφορά των
"εξαπτέρυγων"», υπογραμμίζεται χαρακτηριστικά. Στο θέμα της υποχρεωτικής
ανανέωσης των οργάνων τάσσεται κατά και χαρακτηρίζει «εκτροφεία παραγόντων»
τους «ομίλους» που συντηρούνται γύρω από το ΠΑΣΟΚ. Και κατηγορεί ότι το ΠΑΣΟΚ
έχει καταστεί η «συλλογική έκφραση» του κατεστημένου και των συμφερόντων με τα
οποία συμμαχούν ομάδες μέσα στο κόμμα εναντίον συντρόφων τους.

ΕΘΝΟΣ-ΚΡΑΤΟΣ

Στα ευρύτερα πολιτικά θέματα επιχειρείται μια «πιο αριστερή» προσέγγιση, χωρίς
ωστόσο να αμφισβητείται η στρατηγική επιλογή της ΟΝΕ. Οι διαφορές πάντως είναι
ορατές στην πορεία προς αυτήν και καταγράφονται π.χ. στην απόρριψη του
περιεχομένου της Συνθήκης του Μάαστριχτ. Το ίδιο απορριπτικές είναι οι θέσεις
και για το Σύμφωνο Σταθερότητας ως διαχρονικό πρότυπο. Στις θέσεις
διατυπώνεται σαφώς η ανάγκη ενδυνάμωσης του έθνους - κράτους και τονίζεται ότι
«η προάσπιση του εθνικού συμφέροντος δεν είναι εθνικισμός. Ο πατριωτισμός,
τονίζεται, είναι βασική ιδέα για την στήριξη των λαών απέναντι στον σύγχρονο επεκτατισμό».

Ακόμα, επιχειρείται να γίνει σαφής διαχωρισμός από το «νεοφιλελεύθερο πάθος
για ιδιωτικοποίηση», ιδιαίτερα στην ενέργεια και τις επικοινωνίες, όπως και
από την παραδοσιακή δυτικοευρωπαϊκή σοσιαλδημοκρατία. Στον ιδρυτή του ΠΑΣΟΚ Α.
Παπανδρέου υπάρχουν εκτενείς θετικές αναφορές και τονίζεται ότι η απώλειά του
ήταν η αφετηρία της αντεπίθεσης του «ντόπιου και ξένου κατεστημένου».
Αναφέρεται ακόμα ότι ο «εκσυγχρονισμός» χρησιμοποιήθηκε, μεταξύ άλλων, για να
χτυπηθεί το έργο του Α. Παπανδρέου και οι αξίες που πρόβαλε.

«20 ΘΕΣΕΙΣ»

Στο κείμενο με τις «20 θέσεις» γίνεται, μεταξύ άλλων, κριτική για τους
χειρισμούς της κυβέρνησης στα ελληνοτουρκικά. Η εμπειρία από τη συμφωνία της
Μαδρίτης καταγράφεται ως παράδειγμα ότι οι ελληνοτουρκικές συνομιλίες, με τα
σημερινά δεδομένα, υποβοηθούν απλώς την Άγκυρα να βελτιώσει την εικόνα της. Ως
άξονες για μια άλλη πολιτική οι «θέσεις» καταγράφουν την ενίσχυση της
«αναδιανεμητικής δράσης» του φορολογικού συστήματος και την αύξηση του
κοινωνικού μισθού, καθώς και την εξυγίανση του συστήματος κοινωνικής
ασφάλισης, ώστε να σταματήσουν οι «συντάξεις πείνας».

«ΣΥΣΠΕΙΡΩΣΗ»

Από την πλευρά της Χαριλάου Τρικούπη στελέχη της προσπαθούσαν να διασκεδάσουν
τις εντυπώσεις και τόνιζαν ότι οι αντιεισηγήσεις δεν έχουν «διαφορές ουσίας»
από τα επίσημα κείμενα και ότι λίγο - πολύ «γυρίζουν γύρω-γύρω» απ' αυτές. Και
έφερναν ως παράδειγμα τις ΔΕΚΟ όπου, όπως έλεγαν, η διαφορά συνίσταται στο
μέγεθος της μετοχοποίησης. Στο πλαίσιο αυτό, και τονίζοντας ότι δεν
εμφανίζονται οι υπογράφοντες τα κείμενα, τα στελέχη της Χαριλάου Τρικούπη
έκαναν λόγο για «κίνηση συσπείρωσης εν όψει της Κεντρικής Επιτροπής, παρά
αντιπαράθεση ουσίας».

Υπογράμμιζαν ακόμη ότι με τις αλλαγές και τις προσθήκες που έγιναν τα κείμενα
μπορούν να εκφράσουν όλο το ΠΑΣΟΚ.

Όσον αφορά στο ιδεολογικό κείμενο (που συμπυκνώθηκε από 36 σε 27 σελίδες)
έφυγαν οι γενικόλογες αναλύσεις και όσα σημεία ήταν εύκολο να παρεξηγηθούν.
Αναδεικνύεται περισσότερο η ανάγκη για «ισχυρή Ελλάδα» και στον 21ο αιώνα και
γίνονται συγκεκριμένες αναφορές στον δημοκρατικό σοσιαλισμό.

ΓΙΑ ΤΗ ΝΕΟΛΑΙΑ

Στο κείμενο των θέσεων έχουν προστεθεί κεφάλαια για την Παιδεία, τη Νεολαία,
τον Απόδημο Ελληνισμό, τους νέους μετανάστες και την ασφάλεια των πολιτών.
Δόθηκε έμφαση στους μικρομεσαίους, τη διαπλοκή οικονομίας και μέσων ενημέρωσης
και στον πατριωτικό χαρακτήρα του ΠΑΣΟΚ. Η θέση για ένα αναλογικότερο εκλογικό
σύστημα δεν υπάρχει πια και τονίζεται ότι οι εκλογές θα γίνουν με το ίδιο
εκλογικό σύστημα. Προστέθηκε ιδιαίτερο κεφάλαιο, όπως ζήτησε ο κ.
Τσοχατζόπουλος, για την προοδευτική προοπτική της Ευρώπης μετά την ΟΝΕ.
Σύμφωνα με τις ίδιες παρατηρήσεις, αναδείχθηκε η θέση για το 35ωρο με
ενθάρρυνση σχετικών πρωτοβουλιών, τη μεταρρύθμιση στο πεδίο της φορολογίας και
των ασφαλιστικών εισφορών, καθώς και τη διεύρυνση του κοινωνικού τομέα της οικονομίας.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16334N081</ED>
<ID>
ID:15559

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N08&aa=1</URL></REF>


Article

<CATEGORY>vin04</CATEGORY>

 <H2></H2><H2>Μεσολάβηση Μακαρίου για τον Γλύξμπουργκ
</H2>
ΓΙΑ ΔΙΑΚΡΙΤΙΚΗ μεσολάβηση του Αρχιεπισκόπου Μακαρίου προς τον δικτάτορα Γιώργο
Παπαδόπουλο σχετικά με την επιστροφή του Κωνσταντίνου Γλύξμπουργκ στην Ελλάδα,
γίνεται λόγος στα εμπιστευτικά αρχεία του Φόρεϊν Όφφις της περιόδου του 1968.

Τις πληροφορίες αυτές είχε συγκεντρώσει ο Βρετανός πρέσβης στην Αθήνα έπειτα
από συνομιλία του με τον Κύπριο ομόλογό του στην ελληνική πρωτεύουσα και τις
μετέδωσε στο Φόρεϊν Όφφις με εμπιστευτικό έγγραφο (Νο 13 της 10ης Σεπτεμβρίου 1968).

Στο έγγραφο αυτό ο Βρετανός πρέσβης αναφέρει: «Όπως γνωρίζετε, ο Αρχιεπίσκοπος
Μακάριος συνάντησε τον Κωνσταντίνο στη Ρώμη λίγο πριν έρθει στην Αθήνα την
περασμένη εβδομάδα. Ο Κύπριος πρέσβης, τον οποίο συνάντησα σήμερα το πρωί, μου
έδωσε λίγες πληροφορίες για τη συνομιλία του Αρχιεπισκόπου με τον βασιλιά και
τις απόψεις που αντάλλαξαν σ' αυτό το θέμα ο Παπαδόπουλος και ο Μακάριος. Ο
Κύπριος πρέσβης μού εξήγησε κατ' αρχήν ότι ο Αρχιεπίσκοπος δεν πήγε στη Ρώμη
ως κομιστής κάποιου μηνύματος της ελληνικής κυβέρνησης. Ωστόσο, παρότρυνε τον
βασιλιά να επιστρέψει στην Ελλάδα χωρίς να θέσει όρους ή προϋποθέσεις.

Η απάντηση του Κωνσταντίνου ήταν ότι είχε διάφορες αντιρρήσεις σχετικά με τα
άρθρα του Συντάγματος που αφορούσαν τις εξουσίες του Στέμματος.

Ο Μακάριος τον συμβούλευσε να μην ανησυχεί για τις λεπτομέρειες του
Συντάγματος και ουσιαστικά τον προειδοποίησε ότι εάν δεν επιστρέψει σύντομα
μπορεί να μην επιστρέψει ποτέ πια.

Σύμφωνα με τα όσα μού είπε ο Κύπριος πρέσβης, ο Αρχιεπίσκοπος Μακάριος
μετέφερε στον Παπαδόπουλο με λεπτομέρειες τη συνομιλία που είχε με τον
Κωνσταντίνο και ζήτησε από τον δικτάτορα να φέρει πίσω τον Κωνσταντίνο. Η
απάντηση του Παπαδόπουλου ήταν ότι "προς το παρόν δεν έχει χρόνο να ασχοληθεί
με αυτό το θέμα και ότι θα το εξετάσει μετά το δημοψήφισμα".

Ο Παπαδόπουλος εξήγησε ακόμη στον Μακάριο ότι "στο θέμα της μοναρχίας συναντά
δυσκολίες με ορισμένους πρώην αξιωματικούς στην κυβέρνησή του και δεν είναι
βέβαιος εάν ο Κωνσταντίνος θα επιστρέψει ποτέ στην Ελλάδα"».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16334N082</ED>
<ID>
ID:15601

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N08&aa=2</URL></REF>


Article

<CATEGORY>vin04</CATEGORY>

 <H2>Πέντε θέματα στη συζήτηση Σημίτη με Χριστόδουλο
</H2>
ΤΑ ΟΠΟΙΑ σύννεφα υπήρχαν στις σχέσεις του Αρχιεπισκόπου με τον Πρωθυπουργό και
την κυβέρνηση φαίνεται ότι διαλύθηκαν μετά την συνάντηση που είχαν χθες το
μεσημέρι στο Μέγαρο Μαξίμου, όπως τουλάχιστον υποστήριζαν χθες εκπρόσωποι και
των δύο πλευρών. Άλλωστε, ο ίδιος ο κ. Χριστόδουλος φρόντισε από την αρχή να
ξεκαθαρίσει ότι δεν έχει πολιτικές βλέψεις και πως δεν ανήκει σε κανέναν
πολιτικό χώρο.

Χριστόδουλος και Σημίτης, όπως έγινε γνωστό στη συνάντησή τους η οποία
διήρκεσε μία ώρα, στάθηκαν στο γεγονός ότι θα πρέπει να συνεργαστούν «σε
θέματα τα οποία μπορούν να αντιμετωπισθούν από κοινού».

Πέντε ήταν τα βασικά θέματα που συζητήθηκαν:

1 Η παρουσία της Εκκλησίας στην Ευρώπη.

2 Ο ρόλος της Ορθοδοξίας στα Βαλκάνια.

3 Η συμβολή της στην αντιμετώπιση των κοινωνικών προβλημάτων.

4 Η σταθερή επικοινωνία με την κυβέρνηση. Καθώς και

5 Η διευθέτηση ειδικών θεμάτων που απασχολούν την Αρχιεπισκοπή.

Ο κ. Χριστόδουλος μίλησε για τον ευρωπαϊκό προσανατολισμό της Εκκλησίας
τονίζοντας χαρακτηριστικά ότι θα στηρίξει τις σοβαρές επιλογές της κυβέρνησης.
Λίγο πριν ο κ. Σημίτης είχε τονίσει ότι χρειάζεται στενή επαφή με την
Εκκλησία, ώστε να αντιμετωπισθούν οι κίνδυνοι και να αξιοποιηθούν οι
δυνατότητες που προσφέρονται. Ως προς την δραστηριοποίηση της Εκκλησίας στην
Ευρώπη, υπάρχει το πρόβλημα της ίδρυσης του Γραφείου των Βρυξελλών, καθώς το
Οικουμενικό Πατριαρχείο επιθυμεί η Εκκλησία της Ελλάδος να λειτουργεί σε στενή
συνεργασία μαζί του.

Τα Βαλκάνια και η Ορθοδοξία είναι από τα θέματα που απασχόλησαν τους δύο
άνδρες, καθώς και η συνεργασία με τις Εκκλησίες των πρώην σοσιαλιστικών
κρατών. Η Εκκλησία της Ελλάδος έχει εκφράσει την επιθυμία, ως πιο οργανωμένη,
να βοηθήσει στην αναβάθμισή τους.

Στενή συνεργασία συμφώνησαν να έχουν στην αντιμετώπιση των κοινωνικών
προβλημάτων που έχουν σχέση μετά παιδιά. Μάλιστα, ο κ. Χριστόδουλος ανήγγειλε
μέσα στο 1999 πανεθνική σταυροφορία για την αντιμετώπιση της κακοποίησης των παιδιών.

Τους οκτώ μήνες που ο κ. Χριστόδουλος βρίσκεται στον αρχιεπισκοπικό θρόνο
έχουν αναδειχθεί διάφορα προβλήματα που έχουν σχέση με την αξιοποίηση της
περιουσίας και την διαχείρισή της, τις ανεγέρσεις συνοδικού μεγάρου και
καθεδρικού ναού, για τα οποία συμφωνήθηκε να εξετασθούν στο άμεσο μέλλον σε
συνεργασία με τα αρμόδια υπουργεία.

Όπως εκτιμούσαν συνεργάτες του Αρχιεπισκόπου, το πιο σημαντικό ήταν ότι στο
εξής θα έχουν συχνή και σταθερή επικοινωνία, όποτε αυτή είναι αναγκαία.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16334N083</ED>
<ID>
ID:15635

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N08&aa=3</URL></REF>


Article

<CATEGORY>vin04</CATEGORY>

 <H2>Γιορτές και Συνέδριο «άνοιξαν»... την όρεξη
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ο ΔΡΟΜΟΣ για το συνέδριο του ΠΑΣΟΚ άνοιξε για τα καλά την όρεξη! Βοήθησαν,
βέβαια, σ' αυτό και οι γιορτές.

Η ομπρέλα των «κοινωνικών επαφών» και των «κοινωνικών υποχρεώσεων» έχει ήδη
αγκαλιάσει όλα τα στελέχη της «εκσυγχρονιστικής πτέρυγας» και της
«εσωκομματικής αντιπολίτευσης».

Τον «χορό» των «γιορτινών τραπεζιών» με... πολιτικά εδέσματα άνοιξε στο σπίτι
του ο υφυπουργός Εργασίας Χρήστος Πρωτόπαπας και πρόκειται να κλείσει ­ γι'
αυτήν την εβδομάδα ­ ο πρώην αντιπρόεδρος της κυβέρνησης Γιάννης Χαραλαμπόπουλος.

Για το πρώτο τραπέζι, μάλιστα, φέρεται να έγινε ενδιαφέρουσα συζήτηση γύρω από
την σύνθεση του νέου 11μελούς Εκτελεστικού Γραφείου του ΠΑΣΟΚ, και ορισμένοι
συνδαιτυμόνες υποστηρίζουν πως άκουσαν τον Πρωθυπουργό Κώστα Σημίτη να λέει
προς τον αμφιτρύωνα Χρήστο Πρωτόπαπα: «Θα σε ήθελα στο νέο Εκτελεστικό».

Στη συνάντηση αυτή, ανήμερα τα Χριστούγεννα, που κράτησε έως πολύ αργά, ήταν
και οι υπουργοί Βάσω Παπανδρέου και Γιάννος Παπαντωνίου, οι οποίοι και έδωσαν
το κλίμα μιας «αρμονικής συνύπαρξης» στην κυβέρνηση του ΠΑΣΟΚ.

Υπήρξε κι ένα άλλο τραπέζι την ίδια μέρα, του Χρήστου Κοκκινοβασίλη, ο οποίος
συσπείρωσε την «άλλη πλευρά» με πολλά από τα στελέχη της εσωκομματικής
αντιπολίτευσης. Ειπώθηκαν πολλά, ακούστηκαν διαφωνίες για τις διαδικασίες και
τις εισηγήσεις για το Συνέδριο, αλλά ο υπουργός Παιδείας Γεράσιμος Αρσένης
απέφυγε τις... κακοτοπιές και προτίμησε να μιλήσει για πολλή ώρα με τον
προπονητή Γιάννη Ιωαννίδη. Οι υπόλοιποι καλεσμένοι ­ ανάμεσά τους οι βουλευτές
Δημήτρης Πιπεργιάς, Μανόλης Μπεντενιώτης και οι Τάκης Παππάς και Βαγγέλης
Χωραφάς της Κεντρικής Επιτροπής του ΠΑΣΟΚ ­ το 'ριξαν στην πολιτική συζήτηση,
κάνοντας πολλές προεκτάσεις...

Οι διεργασίες, όμως, συνεχίστηκαν σε όλη τη διάρκεια των εορτών. Η μείωση των
μελών του Ε.Γ. του ΠΑΣΟΚ και το «ασαφές», όπως υποστηρίζουν ορισμένοι, της
νέας διακήρυξης απετέλεσε αντικείμενο συζήτησης.

Η γιορτή, την Πρωτοχρονιά, στο σπίτι της υπουργού Ανάπτυξης Βάσως Παπανδρέου
απετέλεσε ένα «χώρο» ζυμώσεων, συζητήσεων, αλλά και χορού έως το πρωί! Το
πάρτι άναψε για τα καλά μόλις έφυγε ο Πρωθυπουργός Κώστας Σημίτης. Ο «ντιτζέι»
έβαλε τη μουσική στη διαπασών και πολλά ειπώθηκαν με χιούμορ από πολλές
πλευρές. Η «στήριξη στον Πρωθυπουργό» ήταν δεδομένη από όλους, αλλά η «είδηση»
στη γιορτή της κ. Παπανδρέου ήταν όχι φυσικά η προσέλευση ­ αυτό γίνεται κάθε
χρόνο ­ του Κώστα Σημίτη ή του Άκη Τσαχατζόπουλου, αλλά του υπουργού ΠΕΧΩΔΕ
Κώστα Λαλιώτη. Η επίσκεψη αυτή ­ είχε για χρόνια να γίνει κάτι τέτοιο ­ έδειξε
ότι οι... πάγοι έχουν πλέον λιώσει και εν όψει του Συνεδρίου πυκνώνουν πλέον
οι συζητήσεις ανάμεσα στα δύο ιστορικά στελέχη του ΠΑΣΟΚ.

Την προηγουμένη η κ. Βάσω Παπανδρέου είχε πάει για ρεβεγιόν στο σπίτι του
Θεόδωρου Τσουκάτου, μέλους του Ε.Γ. του ΠΑΣΟΚ, όπου εκεί ήταν κι άλλα στελέχη,
όπως οι κ.κ. Στ. Τζουμάκας, Μ. Νεονάκης και Χρ. Πρωτόπαπας. Οι συζητήσεις
έδωσαν και πήραν, αλλά ο χορός και το γλέντι άρχισε μετά την αποχώρηση των
προσκεκλημένων πολιτικών.

Κι ενώ τα τραπέζια διαδέχονταν το ένα το άλλο, σε όλη τη διάρκεια των εορτών,
στο Δώμα του υπουργείου Εθνικής Άμυνας, προ ημερών, ο υπουργός Άκης
Τσοχατζόπουλος παρέθεσε γεύμα στον πρώην υπουργό Αναστάσιο Πεπονή. Για τη
συνάντηση αυτή και οι δύο πλευρές δεν δίνουν ιδιαίτερες πληροφορίες, ωστόσο
μέχρι το Συνέδριο οι συναντήσεις θα συνεχιστούν, αναζητώντας και οι δυο
«πλευρές» σημεία επαφής.

Ο κ. Τσοχατζόπουλος, πάντως, ο οποίος «δεν πρόκειται να ανοίξει τα χαρτιά του
μέχρι το Συνέδριο», όπως χαρακτηριστικά επισήμανε χθες στενός συνεργάτης του,
πραγματοποίησε ήδη από την 1η του νέου έτους δύο συναντήσεις με βουλευτές του
ΠΑΣΟΚ και ετοιμάζεται να πραγματοποιήσει κι άλλες.

Χθες το βράδυ, ο πρώην αναπληρωτής υπουργός Εξωτερικών Γιάννης Καψής δέχτηκε
στο σπίτι του, με την ευκαιρία της ονομαστικής του εορτής, ευχές από στελέχη
όλων των τάσεων του ΠΑΣΟΚ, ενώ ο πρώην αντιπρόεδρος της κυβέρνησης του ΠΑΣΟΚ
Γιάνης Χαραλαμπόπουλος ετοιμάζεται να δεχτεί πολύν κόσμο αύριο το βράδυ στο
σπίτι του στη Γλυφάδα.

Πέρυσι, στο τραπέζι του κ. Χαραλαμπόπουλου, στο οποίο προσήλθαν 30 βουλευτές,
προσφέρθηκε ψάρι. Φέτος, το φαγητό θα 'ναι εξίσου καλό, αλλά το ενδιαφέρον
εστιάζεται στις συζητήσεις που θα γίνουν, και κυρίως αν τελικώς θα υπάρξει
συμμαχία με στελέχη προσκείμενα στον κ. Άκη Τσοχατζόπουλο.

Όμως, «τα πάντα ρει» αυτή την εποχή και ίσως τίποτα να μην είναι δεδομένο. Στη
γιορτή χθες το βράδυ του βουλευτή Πειραιώς Γιάννη Διαμαντίδη, της
«εκσυγχρονιστικής πτέρυγας» του ΠΑΣΟΚ, όπου ήταν καλεσμένοι οι υπουργοί
Ευάγγελος Γιαννόπουλος και Κώστας Λαλιώτης, ακούστηκαν πολλά παράπονα. Ο
βουλευτής, ο οποίος δεν πήγε στην τελετή του Αγιασμού στον Πειραιά, όπου είχε
παραστεί ο Πρωθυπουργός, ακούστηκε να λέει: «Δώσαμε έναν αγώνα για τον
εκσυγχρονισμό και όχι για να το παίζουν κάποιοι Πειραιάρχες»!
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16334N091</ED>
<ID>
ID:15560

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N09&aa=1</URL></REF>


Article

<CATEGORY>vin04</CATEGORY>

 <H5>Κέρδισε το «μετάλλιο» του σταυρού
</H5><H2>30 ΕΡΩΤΗΣΕΙΣ
</H2><H2>ΑΝΝΑ ΤΣΑΚΙΡΟΥ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΓΕΝΝΗΘΗΚΕ: Στη Θεσσαλονίκη.

ΠΟΤΕ: 19/5/1980

ΘΑΥΜΑΖΕΙ: Την Αλίκη Βουγιουκλάκη.

ΑΓΑΠΗΜΕΝΟ ΠΡΟΣΩΠΟ: Οι γονείς μου.

ΘΥΜΩΝΕΙ: Όταν δεν με καταλαβαίνουν.

ΠΙΣΤΕΥΕΙ: Στον Θεό.

ΘΑ ΚΑΛΟΥΣΕ ΣΕ ΓΕΥΜΑ: Την παρέα μου.

ΘΕΛΕΙ ΝΑ ΤΑΞΙΔΕΨΕΙ: Στην Ινδία.

Η πίστη της στον Θεό ώθησε την 19χρονη κολυμβήτρια του ΠΑΟΚ Άννα Τσάκιρου
να βουτήξει για τρίτη φορά προσπαθώντας να πιάσει τον Τίμιο Σταυρό. Τα
κατάφερε για δεύτερη συνεχόμενη χρονιά στην Κοινότητα Σταυρού του Νομού
Θεσσαλονίκης, και δεν αλλάζει την επιτυχία της ούτε με χρυσό μετάλλιο στους
Ολυμπιακούς Αγώνες του 2004. Θα σταματήσει να βουτάει για τον Τίμιο Σταυρό
μέχρι να τα καταφέρει για τρίτη φορά.

ΕΡ.: Γιατί προσπάθησες να πιάσεις τον Τίμιο Σταυρό;

ΑΠ.: Διότι πιστεύω στον Θεό και για το καλό του χρόνου.

ΕΡ.: Το πρώτο συναίσθημα;

ΑΠ.: Υπερβολική χαρά.

ΕΡ.: Πώς το γιόρτασες;

ΑΠ.: Βγήκα έξω με τους φίλους μου, οι οποίοι μου χάρισαν μία ανθοδέσμη.

ΕΡ.: Ήταν προσωπικό σου τάμα;

ΑΠ.: Ναι, ήταν κάτι που το ήθελα πάρα πολύ.

ΕΡ.: Αν δεν ήσουν κολυμβήτρια θα το επιχειρούσες;

ΑΠ.: Όχι, δεν νομίζω.

ΕΡ.: Τώρα αισθάνεσαι ότι θα σου πάει καλά όλη η χρονιά;

ΑΠ.: Ναι, ασφαλώς.

ΕΡ.: Με ποιο μετάλλιο σε ποιους αγώνες ισοδυναμεί ο Σταυρός που έπιασες;

ΑΠ.: Με κανένα. Είναι το καλύτερο μετάλλιο που θα μπορούσα να πάρω.

ΕΡ.: Θα τον άλλαζες με χρυσό μετάλλιο στους Ολυμπιακούς του 2004;

ΑΠ.: Ούτε με αυτό το μετάλλιο.

ΕΡ.: Ποια ήταν η πιο σημαντική δυσκολία στο εγχείρημα;

ΑΠ.: Το κρύο νερό. Το ξεπεράσαμε με τρέξιμο και λίγο κονιάκ.

ΕΡ.: Πώς σε αντιμετώπισαν οι άλλοι βουτηχτές;

ΑΠ.: Πολύ καλά, αν και τους πείραζαν λέγοντας ότι ένα κορίτσι τους έβαλε τα γυαλιά.

ΕΡ.: Ήταν η πρώτη φορά που το δοκίμασες;

ΑΠ.: Προσπάθησα πρόπερσι και πέρυσι.

ΕΡ.: Ποιο ήταν το αποτέλεσμα;

ΑΠ.: Πέρυσι τον έπιασα για πρώτη φορά. Πρόπερσι τον έφτασα πρώτη, αλλά είχε
κύμα και δεν τον έβλεπα.

ΕΡ.: Συνήθως βουτάνε άνδρες για τον Σταυρό. Γιατί το επιχείρησε μια γυναίκα;

ΑΠ.: Ήθελα να δείξω ότι το γυναικείο φύλο δεν είναι κατώτερο.

ΕΡ.: Πώς προετοιμάστηκες;

ΑΠ.: Προσπάθησα να πιστέψω αυτό που θα έκανα.

ΕΡ.: Πώς αντιμετώπισε η οικογένειά σου την απόφασή σου;

ΑΠ.: Με πολλή χαρά. Πάρα πολύ θετικά.

ΕΡ.: Θα βουτήξεις για τον Σταυρό και άλλη φορά;

ΑΠ.: Ναι και του χρόνου. Θα βουτάω μέχρι να τον πιάσω και τρίτη φορά.

ΕΡ.: Ποια ήταν τα ανδρικά σχόλια στην επιτυχία σου;

ΑΠ.: Μου είπαν μπράβο και μου έδωσαν συγχαρητήρια.

ΕΡ.: Η ανάσυρση του Τιμίου Σταυρού είναι προνόμιο των ανδρών;

ΑΠ.: Μέχρι να βουτήξω εγώ, ναι. Τώρα, όχι.

ΕΡ.: Γιατί ασχολήθηκες με την κολύμβηση;

ΑΠ.: Μου αρέσει το νερό πάρα πολύ. Δεν το αλλάζω με τίποτε.

ΕΡ.: Ποιος είναι ο στόχος σου ως κολυμβήτρια;

ΑΠ.: Να διακριθώ όσο το δυνατόν πιο πολύ.

ΕΡ.: Ποια είναι η μεγαλύτερη επιτυχία σου μέχρι τώρα;

ΑΠ.: Η δεύτερη θέση στα 400 μέτρα μεικτής ατομικής στους Πανελλήνιους Αγώνες
Νεανίδων του 1998.

ΕΡ.: Σε τι ωφελείσαι από τον αθλητισμό;

ΑΠ.: Έχω γερό οργανισμό και καλές παρέες.

ΕΡ.: Ποια είναι η πιο σημαντική ανάγκη των κολυμβητών στη Θεσσαλονίκη;

ΑΠ.: Περισσότερα κολυμβητήρια.

ΕΡ.: Μέχρι πέρυσι ήσουν μαθήτρια. Συμφωνείς με τις καταλήψεις;

ΑΠ.: Όχι.

ΕΡ.: Γιατί;

ΑΠ.: Έτσι ζημιώνονται οι μαθητές. Υπάρχουν και άλλοι τρόποι να ζητήσουν τα
αιτήματά τους.

ΕΡ.: Ποια αλλαγή χρειάζεται ο χώρος της Παιδείας;

ΑΠ.: Νομίζω ότι είναι καλές αυτές που φέρνει ο νέος νόμος, γιατί κάποιος θα
πάρει το απολυτήριό του με αγώνα και την αξία του.

ΕΡ.: Ο χώρος του αθλητισμού;

ΑΠ.: Περισσότερα κίνητρα στους νέους αθλητές.

ΕΡ.: Ποιο είναι το πιο σημαντικό πρόβλημα της νεολαίας στη Θεσσαλονίκη;

ΑΠ.: Η επαγγελματική αποκατάσταση.

ΕΡ.: Κολύμβηση για σένα σημαίνει...

ΑΠ.: Είναι η ζωή μου.

ΕΡ.: Έχασες ώρες διαβάσματος για την προπόνηση;

ΑΠ.: Φυσικά. Δεν έδωσα πανελλήνιες εξετάσεις για να μη χάσω ώρες προπόνησης.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16334N101</ED>
<ID>
ID:15556

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N10&aa=1</URL></REF>


Article

<CATEGORY>vin06</CATEGORY>

 <H5>ΑΓΟΡΕΣ ΑΕΡΟΠΛΑΝΩΝ, ΠΡΟΣΛΗΨΕΙΣ, ΜΗΧΑΝΗΜΑΤΑ ΣΤΟΥΣ ΔΗΜΟΥΣ
</H5><H2>Μέτρα - ασπίδα για τις πυρκαγιές
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Η ιστορία του περασμένου καλοκαιριού δεν μπορεί να επαναληφθεί. Πολύ
περισσότερο δεν μπορεί να συνεχίζεται το φαινόμενο, κάθε καλοκαίρι χιλιάδες
στρέμματα δασικού πλούτου να παραδίδονται στις φλόγες των πυρκαγιών.

Ιλιούσιν 76. Η συμβολή του «ρωσικού γίγαντα» στην αντιμετώπιση των πυρκαγιών
αναμένεται να είναι πολύτιμη

ΓΙΑ ΠΡΩΤΗ φορά, έξι μήνες πριν από την έναρξη της «περιόδου των πυρκαγιών», ο
υπουργός Εσωτερικών κ. Αλ. Παπαδόπουλος ­ περιστοιχιζόμενος από τους υπουργούς
Δημόσιας Τάξης, Γεωργίας και ΠΕΧΩΔΕ ­ ανακοίνωσε για λογαριασμό της κυβέρνησης
σειρά μέτρων για την πρόληψη και αντιμετώπιση των πυρκαγιών, προϊόν πολύμηνων
συσκέψεων των συναρμόδιων φορέων. Είχε προηγηθεί συνάντηση με τον Πρωθυπουργό,
κατά την οποία ο κ. Σημίτης έδωσε το πράσινο φως για τη δέσμη των μέτρων που
στηρίζονται στο τρίπτυχο πρόσληψης προσωπικού, ενίσχυση των εναέριων και
επίγειων δυνάμεων και αυστηροί έλεγχοι για την τήρηση της νομοθεσίας που αφορά
στην προστασία των δασών.

Σύμφωνα με τις εξαγγελίες, μέχρι τις αρχές του καλοκαιριού θα έχουν προσληφθεί
6.800 πυροσβέστες και πυροφύλακες (εκ των οποίων 4.000 εποχικοί) και 24
δασολόγοι ως μόνιμοι αξιωματικοί του πυροσβεστικού Σώματος. Ο πυροσβεστικός
στόλος θα ενισχυθεί με την προμήθεια δύο πυροσβεστικών αεροπλάνων νέας
τεχνολογίας και τη μίσθωση άλλων επτά αεροσκαφών, εκ των οποίων το ένα τύπου
Ιλιούσιν, χωρητικότητας 42 τόνων νερού. Τριάντα πέντε υδροφόρα οχήματα θα
προστεθούν στον στόλο της Πυροσβεστικής, ενώ εντός των προσεχών ημερών θ'
αρχίσει η διάθεση στους δήμους 600 μηχανημάτων πολλαπλής χρήσης και
ημιφορτηγών με κάδους πυρόσβεσης μέσω του προγράμματος «Ι. Καποδίστριας».

ΠΡΟΛΗΠΤΙΚΑ

Το πρόγραμμα περιλαμβάνει και σειρά προληπτικών μέτρων, μεταξύ των οποίων περιλαμβάνονται:

­ Ο συστηματικός καθαρισμός των δασών με ευθύνη των αρμοδίων δασικών υπηρεσιών
και των χωματερών και του περιβάλλοντος χώρου με ευθύνη των ΟΤΑ.

­ Η απαγόρευση καύσης απορριμμάτων στις χωματερές κατά το τρίμηνο Ιουνίου -
Αυγούστου και των καλαμιών πριν από την 1η Οκτωβρίου.

­ Η οργάνωση μεικτών περιπολιών σε 24ωρη βάση κατά τη θερινή περίοδο στους
εθνικούς δρυμούς, δάση και άλλες ευαίσθητες περιοχές και η απαγόρευση της
κυκλοφορίας στις παραπάνω περιοχές με απόφαση του ΣΔΟ.

­ Η οργάνωση περιπολιών γύρω και μέσα σε περιαστικά δάση από οχήματα δημοσίων
οργανισμών και υπηρεσιών (ΥΠΕΧΩΔΕ, ΔΕΗ, ΟΤΕ, ΣΔΟΕ κ.λπ.) με περιστρεφόμενους
προβολείς οροφής, καθώς και υδροφόρων οχημάτων της ΕΥΔΑΠ. Ακόμη οι
«ευαίσθητες» περιοχές θα επιτηρούνται με ελικόπτερα του υπουργείου Εθνικής
Άμυνας εφοδιασμένα με τηλεοπτικές κάμερες.

­ Η επέκταση του δικτύου πυροφυλακίων σε όλη τη χώρα και η πύκνωση του δικτύου
κρουνών υδροληψίας για τα πυροσβεστικά οχήματα. Στα ακίνητα που βρίσκονται
περιμετρικά των δασικών εκτάσεων, η έκδοση οικοδομικής άδειας θα συναρτάται
από την ύπαρξη δεξαμενής νερού χωρητικότητας 20 κυβικών μέτρων.

ΟΜΑΔΕΣ

­ Η ενίσχυση της εθελοντικής πυροπροστασίας και η επέκταση του θεσμού της
«υιοθεσίας δασών» από δήμους, περιβαλλοντικές ομάδες, σχολεία κ.λπ.

­ Η οργάνωση εκπαιδευτικών προγραμμάτων του προσωπικού του Πυροσβεστικού
Σώματος στο αντικείμενο της πυρόσβεσης.

Όσον αφορά τις διάφορες οργανωτικές - συντονιστικές ενέργειες, αποφασίστηκε η
ενοποίηση του Κέντρου Επιχειρήσεων 199 με το Κέντρο Συντονισμού Σασοπυρόσβεσης
191 και οργάνωση νέου συστήματος επικοινωνιών της Πυροσβεστικής που θα
εξασφαλίζει τον συντονισμό των επίγειων και εναέριων δυνάμεων. Ακόμη θα
ενισχυθεί η 2η ΕΜΑΚ της Θεσσαλονίκης για την κάλυψη της Βόρειας Ελλάδας και θα
αξιοποιηθούν τα έμπειρα στελέχη της Δασικής Υπηρεσίας με τη συμμετοχή τους στο
Κέντρο Συντονισμού Δασοπυρόσβεσης και στα αντίστοιχα περιφερειακά.

Τέλος, αποφασίστηκαν και τα ακόλουθα θεσμικά μέτρα:

­ Ετήσια αεροφωτογράφηση των δασών.

­ Άμεση προτεραιότητα στη σύνταξη δασικών χαρτών στο πλαίσιο του Εθνικού Κτηματολογίου.

­ Διακοπή του ηλεκτρικού ρεύματος σε περίπτωση χρησιμοποίησης για
ηλεκτροδότηση κατοικίας, ενώ η παροχή δόθηκε για άλλη χρήση. Και

­ Άδεια περίφραξης σε αναδασωτέες εκτάσεις και δημόσια δάση μόνο κατόπιν
βεβαίωση της Δασικής Υπηρεσίας.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16334N111</ED>
<ID>
ID:15516

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Το ζεϊμπέκικο της Ευδοκίας ­ και του Γιώργου
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Η ΩΡΑ πλησιάζει 2.00 το πρωί, ετοιμάζομαι να φύγω από τη γιορτή χορτάτη από
αγκαλιές και χάδια, αισιοδοξία και κέφι, ηρεμία και χαμόγελα, κοιτάω γύρω μου,
είμαι και δεν είμαι εδώ, βλέπω πρόσωπα ξένα κι αδιάφορα, βλέπω όμως και τα πιο
αγαπημένα μου...

Τη στιγμή που νιώθω το χέρι του ­ αόρατου για όλους τους άλλους ­ Μάγου να μου
σφίγγει το μπράτσο, ­ «φτάνει», μου λέει, «πάμε τώρα»; ­ ακούω τις πρώτες
νότες, τις ξέρω αυτές τις νότες, χρόνια τώρα τις αναγνωρίζω όπου κι αν είμαι ­
και με ακινητοποιούν...

Το ζεϊμπέκικο της Ευδοκίας αρχίζει με τον γνώριμο τρόπο του να ξετυλίγεται, το
μυαλό μου κάνει «φλας» 20 χρόνια πίσω, στον σύντροφο που έφυγε, αφού μ' έμαθε
όλη τη γλύκα και την πίκρα της Ελλάδας, «αυτό είναι, αυτό είναι η Ελλάδα, η
Ευδοκία», έλεγε ­ και βλέπαμε και ξαναβλέπαμε την ταινία του Δαμιανού...

Κι έπειτα... έπειτα, σε μια βουβή συνεννόηση, όλοι παραμερίζουν για να χορέψει
αυτός, ο φίλος μας που ξέρουμε τόσο καιρό αλλά έχουμε πια πάρει απόφαση πως
δεν θα μάθουμε ποτέ, οι αφελείς θα αναρωτιούνται πώς συνδυάζονται τα ψυχρά
νούμερα της Κοινότητας με τούτο το κορμί ­ και την ψυχή ­ που χορεύει
πρωτοχρονιάτικα και παραμονές του 2000 κάπου στην Αθήνα. Άλλωστε, το
πιθανότερο είναι ότι δεν θα γνώριζαν και δεν θα καταλάβαιναν ούτε αν τους
λέγαμε πως σε τούτο εδώ τον χορό, αυτή την ώρα, ζει κι η ίδια η Ευδοκία ­
διότι κανείς τους δεν σκέφτηκε ποτέ πως κάθε αντρικό κορμί που χορεύει
ξημερώματα μονάχο, κρύβει σε κάποια γωνίτσα του μία ευδοκία...

Τον αποχαιρετώ με το βλέμμα ­ με μερικούς ανθρώπους ο λόγος περιττεύει ­ φορώ
το μπουφάν μου και βγαίνω στην παγωμένη νύχτα της πόλης. Βάζω το κλειδί στη
μηχανή και χαμογελώ στον Μάγο...

Να 'σαι καλά, φίλε με το ζεϊμπέκικο...
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16334N112</ED>
<ID>
ID:15604

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N11&aa=2</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16334N121</ED>
<ID>
ID:15561

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N12&aa=1</URL></REF>


Article

<CATEGORY>vin06</CATEGORY>

 <H5>ΦΟΥΝΤΩΝΕΙ Η ΑΝΤΙΠΑΡΑΘΕΣΗ ΣΤΑ ΣΧΟΛΕΙΑ * ΚΥΛΙΟΜΕΝΕΣ ΚΑΤΑΛΗΨΕΙΣ ΠΡΟΤΕΙΝΟΥΝ ΤΑ
ΣΥΝΤΟΝΙΣΤΙΚΑ ΤΩΝ ΜΑΘΗΤΩΝ * ΜΕΤΡΑ ΠΡΟΣΤΑΣΙΑΣ ΤΩΝ ΣΧΟΛΕΙΩΝ ΑΠΟΦΑΣΙΣΕ Η ΚΥΒΕΡΝΗΣΗ
</H5><H5>Διώξεις και συλλήψεις για τις καταλήψεις
</H5><H2>Στάσεις καθηγητών και επεμβάσεις εισαγγελέων
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Στα άκρα φθάνει σήμερα η αντιπαράθεση στα σχολεία.

Η ΑΝΤΙΣΤΡΟΦΗ μέτρηση για το δεύτερο ήμισυ της διδακτικής χρονιάς έχει
ξεκινήσει τυπικά από το πρωί, με την Ομοσπονδία των καθηγητών (ΟΛΜΕ) να έχει
κηρύξει δίωρες στάσεις εργασίας, που ουσιαστικά πριμοδοτούν τις καταλήψεις των
σχολείων και με την εισαγγελία του Αρείου Πάγου να στέλνει μήνυμα για άμεση
εφαρμογή των νόμων προκειμένου να αποτραπούν εκ νέου καταλήψεις σχολείων και
κλεισίματα δρόμων.

Παράλληλα τα συντονιστικά των μαθητών προσανατολίζονται σε νέες γενικές
συνελεύσεις με πρόταση για σαρανταοκτάωρες κυλιόμενες καταλήψεις (από σχολείο
σε σχολείο ή μετά το τέλος μιας κατάληψης νέα γενική συνέλευση για νέα 48ωρη
κατάληψη κ.ο.κ.). Επίσης η ΟΛΜΕ, μετά την άκαρπη χθεσινή συνάντησή της με τον
υπουργό Παιδείας κ. Γερ. Αρσένη, εκτός των σημερινών δίωρων στάσεων εργασίας
εξήγγειλε και νέα δίωρη στάση εργασίας για τη Δευτέρα 11 του μηνός, τις δύο
τελευταίες ώρες του πρωινού κύκλου και τις δύο πρώτες του απογευματινού
κύκλου, προκειμένου να διευκολύνει τη συμμετοχή καθηγητών και μαθητών στη
συναυλία που διοργανώνει στη μία το μεσημέρι της ίδιας ημέρας στα Προπύλαια
του Πανεπιστημίου. Υπενθυμίζεται ότι η ΟΛΜΕ έχει εξαγγείλει και δύο
εικοσιτετράωρες απεργίες για τις 21 και 27 του μηνός.

ΜΕΤΡΑ ΠΡΟΣΤΑΣΙΑΣ

Στο μεταξύ η κυβέρνηση, διά του εκπροσώπου της κ. Δ. Ρέππα καλεί
εκπαιδευτικούς, γονείς και μαθητές «να συμβάλλουν στην κατεύθυνση της
διασφάλισης της ομαλής λειτουργίας των σχολείων». Με το θέμα αυτό μάλιστα
ασχολήθηκε χθες και η Κυβερνητική Επιτροπή Κρίσεων, η οποία αποφάσισε, μεταξύ
άλλων, όπως δήλωσε ο κ. Ρέππας, ότι «θα πρέπει να ληφθούν μέτρα προστασίας των
σχολικών μονάδων έναντι εξωσχολικών ατόμων», ότι «πρέπει να θεωρείται
αυτονόητη η φυσική παρουσία των καθηγητών στα σχολεία, ακόμη κι αν αυτά είναι
ακόμη υπό καθεστώς κατάληψης» και ότι «σε περίπτωση κατάληψης σχολείου και όσο
αυτή διαρκεί οι απουσίες των μαθητών υπολογίζονται ως αδικαιολόγητες».

Ο κ. Ρέππας έκανε επίσης λόγο για «ζημιές σοβαρές και εκτεταμένες» και
προσέθεσε ότι «έχουν ήδη κατατεθεί μηνυτήριες αναφορές και έχουν διαταχθεί από
τις αρμόδιες εισαγγελικές αρχές προκαταρκτικές εξετάσεις για την άσκηση
ποινικής δίωξης και θα εγερθούν αγωγές για την αναζήτηση αστικών ευθυνών κατά
των υπαιτίων».

ΠΟΙΟΣ ΘΑ ΠΛΗΡΩΣΕΙ;

Στο θέμα των ζημιών και της ανάγκης προστασίας των διδακτηρίων από
εξωσχολικούς αναφέρθηκε μεταξύ άλλων και ο υπουργός Παιδείας κ. Γερ. Αρσένης
στη συνέντευξη που έδωσε λίγο μετά την άκαρπη χθεσινομεσημεριανή συνάντησή του
με τους εκπροσώπους της ΟΛΜΕ: «Γιατί απαιτούμε να προστατεύεται η ιδιωτική μας
περιουσία, επίσης το ιδιωτικό σχολείο και το σπίτι μας; Δεν πρέπει να
προστατεύεται και το Δημόσιο Σχολείο; Γι΄ αυτά τα πράγματα που είδαμε, τα
αίσχη, την απώλεια εκατομμυρίων, ποιος θα πληρώσει; Είδαμε και εξωσχολικούς
παράγοντες έξω από τα σχολεία και είδαμε και πολιτικούς οι οποίοι ήταν έξω με
τους καταληψίες. Τον λογαριασμό πού θα τον στείλουμε;». Το ότι η χθεσινή
συνάντηση του κ. Αρσένη με την ΟΛΜΕ θα απέβαινε άκαρπη είχε λίγο πολύ
προαναγγελθεί, καθώς το μεν υπουργείο έθετε τρία συγκεκριμένα θέματα για
συζήτηση (εξάμηνη επιμόρφωση, Σχολή Διαρκούς Επιμόρφωσης και Πιστοποιητικό
Διδακτικής Επάρκειας), η δε ΟΛΜΕ προανήγγειλε ότι εκείνο που θέλει να
συζητήσει είναι οι δύο εκπαιδευτικοί νόμοι: ο 2525/97 που αφορά την
εκπαιδευτική μεταρρύθμιση και ο 2640/98 που αφορά την τεχνική εκπαίδευση.

Στην πορεία της χθεσινής δίωρης κουβέντας μεταξύ των δύο πλευρών, η ηγεσία του
υπουργείου Παιδείας διεύρυνε την ατζέντα με τρία θέματα που αφορούσαν:

* τη δυνατότητα μείωσης του αριθμού μαθητών ανά τμήμα σε 30 ή 25 σε συνδυασμό
με τη βελτίωση της υλικοτεχνικής υποδομής.

* τα προγράμματα σπουδών των Τεχνικών Επαγγελματικών Εκπαιδευτηρίων.

* και τη συγκρότηση επιτροπής προσωπικοτήτων που θα εξετάσει το θέμα της
επαγγελματικής και οικονομικής αναβάθμισης των καθηγητών.

ΔΙΑΦΩΝΗΣΑΝ

Το Διοικητικό Συμβούλιο της ΟΛΜΕ, αφού επανέλαβε ότι είχε προσέλθει για να
συζητήσει επί των δύο προαναφερθέντων νόμων, επεσήμανε ότι «δεν έχει κανένα
ηθικό δικαίωμα αυτήν την περίοδο να προχωρήσει σε οποιαδήποτε επιλεκτική
συζήτηση για επί μέρους ­ έστω και σημαντικά ­ κλαδικά ζητήματα. Μια τέτοια
στάση θα αποτελούσε πράξη συντεχνιακής ευτέλειας για το συνδικαλιστικό μας
κίνημα και την ιστορία των αγώνων του».

Ο κ. Αρσένης επέμεινε ιδιαίτερα στο ομόφωνον ή μη αυτής της απόφασης για να
δηλώσει αμέσως μετά, στη συνέντευξη Τύπου που ακολούθησε, ότι «ήταν εμφανές
ότι η ΟΛΜΕ δεν έχει ενιαία θέση» και να επισημάνει μεταξύ άλλων την απουσία
από τη συνάντηση του κ. Σ. Σάββα, εκπροσώπου του ΚΚΕ στη διοίκηση της ΟΛΜΕ.
Σημειωτέον δε ότι ο κ. Αρσένης διευκρίνισε, όχι ότι δεν συζητεί επί των δύο
νόμων διά παντός, αλλά ότι συζήτηση μπορεί να γίνει αφού συμπληρωθεί ένας
πρώτος κύκλος εφαρμογής τους και φανούν τα πρώτα αποτελέσματα.

Έντονα αντέδρασε η διοίκηση της ΟΛΜΕ πάντως στην επισήμανση του κ. Αρσένη περί
διαφορετικών απόψεων των εκπροσώπων της, τονίζοντας μεταξύ άλλων ότι «είναι
ανεπίτρεπτη για τον υπουργό Παιδείας η αποτυχημένη προσπάθειά του να εμφανίσει
διασπασμένη την ΟΛΜΕ και σε απόσταση από τις διαθέσεις των καθηγητών».

ΑΝΤΙΔΡΑΣΕΙΣ

Η Νέα Δημοκρατία διά του εκπροσώπου της κ. Α. Σπηλιωτόπουλου καλεί τον κ.
Σημίτη «να αντιληφθεί ότι με αντίθετους τους μαθητές, τους γονείς και τους
καθηγητές, ακόμη και μία άριστη μεταρρύθμιση θα ήταν καταδικασμένη σε
αποτυχία». Το ΚΚΕ με ανακοίνωσή του καταγγέλλει «τις εισαγγελικές αποφάσεις,
που στοχεύουν στην τρομοκράτηση των μαθητών, των καθηγητών και των γονιών και
στην επιβολή της κυβερνητικής γραμμής στην Παιδεία». Τις εισαγγελικές αρχές
καταγγέλλει με δηλώσεις του εκ μέρους του Συνασπισμού ο υπεύθυνος για θέματα
Παιδείας κ. Αλ. Φλαμπουράρης.

<H3>ΕΙΣΑΓΓΕΛΕΑΣ
</H3>
ΤΗΝ ΠΑΡΕΜΒΑΣΗ των εισαγγελικών αρχών σε πανελλαδική κλίμακα για να σταματήσουν
οι καταλήψεις στα σχολεία, ακόμη κι αν απαιτηθεί να συλληφθούν και να
οδηγηθούν σε δίκη καταληψίες μαθητές, ζητεί η Εισαγγελία του Αρείου Πάγου,
στέλνοντας μήνυμα για άμεση εφαρμογή των νόμων. Την ίδια ώρα που συνεδρίαζε η
Κυβερνητική Επιτροπή Διαχείρισης Κρίσεων, ο εισαγγελέας του ανώτατου
δικαστηρίου Παν. Δημόπουλος με κατεπείγουσα παραγγελία του προς τους
εισαγγελείς Εφετών της χώρας ζητούσε να πραγματοποιηθεί πλήρης καταγραφή τών
υπό κατάληψη σχολείων και να γνωστοποιηθούν στον Άρειο Πάγο οι εισαγγελικές
ενέργειες που έχουν ήδη ληφθεί σε τοπικό επίπεδο για την αντιμετώπιση της
κατάστασης, με δεδομένο ότι σε αρκετά σχολεία έχουν διαπραχθεί στο πλαίσιο της
κατάληψης αξιόποινα αδικήματα (λεηλασίες, βανδαλισμοί, διακίνηση ναρκωτικών
κ.ά.). Παράλληλα, ο κ. Δημόπουλος έδωσε οδηγίες προς τους εισαγγελείς να
προχωρήσουν από το πρωί στην άσκηση διώξεων για αδικήματα που σχετίζονται με
τις καταλήψεις στα σχολεία, διατάσσοντας μάλιστα τη σύλληψη μαθητών ή άλλων
υπευθύνων και την παραπομπή τους σε δίκη με την αυτόφωρη διαδικασία. Όπως
έγινε γνωστό, οι εισαγγελείς καλούνται να παρέμβουν και να διατάξουν συλλήψεις:

* Σε κάθε περίπτωση αποκλεισμού οδών από καταληψίες μαθητές, με την κατηγορία
της παρακώλυσης συγκοινωνιών (άρθρο 292 του Ποινικού Κώδικα), όπως είχε συμβεί
άλλωστε και στις περιπτώσεις αποκλεισμού δρόμων κατά τις αγροτικές κινητοποιήσεις.

* Σε κάθε περίπτωση που υποβληθεί αίτημα από τον διευθυντή υπό κατάληψη
σχολείου για εισαγγελική παρέμβαση, κατ' εφαρμογή του άρθρου 334 Π.Κ. για
διατάραξη υπηρεσιακού ασύλου και παρεμπόδιση της λειτουργίας δημόσιας υπηρεσίας.

ΚΑΙ ΔΙΩΞΗ ΓΟΝΕΩΝ

Και τα δύο αδικήματα έχουν πλημμεληματικό χαρακτήρα, ενώ από την πλευρά της
Εισαγγελίας του Αρείου Πάγου τονιζόταν χθες ότι για κάθε σύλληψη ανήλικου
μαθητή (κάτω των 17 ετών) που διέπραξε ποινικό αδίκημα θα ακολουθεί και
ποινική δίωξη εις βάρος του γονέα ή κηδεμόνα του για παραμέληση της εποπτείας
ανηλίκου (άρθρο 360 Π.Κ.). Σύμφωνα με τη σχετική διάταξη, όσοι έχουν την
υποχρέωση εποπτείας ανήλικων παραβατών του ποινικού νόμου τιμωρούνται με
φυλάκιση μέχρι ενός έτους.

ΚΑΤΕΠΕΙΓΟΥΣΑ

Στο μεταξύ, εντολή για τη διενέργεια προκαταρκτικής εξέτασης, που
χαρακτηρίζεται μάλιστα κατεπείγουσα, έδωσε χθες προς τη Διεύθυνση Ασφαλείας
Αττικής ο προϊστάμενος της Εισαγγελίας Πρωτοδικών της Αθήνας κ. Γ.
Κολιοκώστας, προκειμένου να διερευνηθεί αν κατά τη διάρκεια των καταλήψεων
έχουν τελεστεί αξιόποινες πράξεις. Η εντολή απευθύνεται συγκεκριμένα προς τους
διοικητές των αστυνομικών τμημάτων της Αττικής, στην αρμοδιότητα των οποίων
υπάγονται τα υπό κατάληψη σχολεία. Τους ζητείται, λοιπόν, να λάβουν αμέσως
καταθέσεις από τους εκπροσώπους των συλλόγων γονέων και κηδεμόνων των μαθητών
τών υπό κατάληψη σχολείων, καθώς και των λυκειαρχών, των γυμνασιαρχών και των καθηγητών.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16334N122</ED>
<ID>
ID:15570

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N12&aa=2</URL></REF>


Article

<CATEGORY>vin06</CATEGORY>

 <H2>Καταστροφές 1 δισ. σε 100 σχολεία
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Εκτεταμένες καταστροφές. Πάνω από 1 δισ. δραχμές είναι οι ζημιές που
προκλήθηκαν σε περίπου 100 σχολεία, κατά τον ΟΣΚ. Οι μαθητές, πάντως,
υποστηρίζουν ότι όλες οι καταστροφές έγιναν όταν οι ίδιοι έλειπαν για τις
γιορτές, από εξωσχολικούς ή προβοκάτορες, ώστε να συκοφαντηθεί ο αγώνας τους

ΑΝΥΠΟΧΩΡΗΤΟΙ ΣΤΙΣ καταλήψεις σχολείων και τους αποκλεισμούς δρόμων
εμφανίζονται οι μαθητές που εκπροσωπούν τα Συντονιστικά του αγώνα τους στην
Αθήνα και τη Θεσσαλονίκη, παρά τις εισαγγελικές παρεμβάσεις και τις
εκτεταμένες καταστροφές που προκλήθηκαν σε ορισμένα από τα υπό κατάληψη
σχολεία στη διάρκεια των εορτών.

Οι καταστροφές, σε περίπου 100 σχολεία (από τα περίπου 1.700 που τελούσαν υπό
κατάληψη σε όλη τη χώρα), υπολογίστηκαν από τον πρόεδρο του ΟΣΚ κ. Δ. Σκαμνάκη
σε πάνω από 1 δισ. δραχμές και αφορούν κυρίως θρανία, καρέκλες, γραφεία
καθηγητών και ηλεκτρονικούς υπολογιστές...

ΚΑΙ ΣΥΡΜΑΤΟΠΛΕΓΜΑΤΑ

Μάλιστα, στο 59ο Λύκειο της Ριζούπολης, που είχε υποστεί καταστροφές, οι
εργάτες του ΟΣΚ που μπήκαν χθες για να το ξαναφτιάξουν το είδαν έκπληκτοι
περικυκλωμένο από... συρματοπλέγματα (γύρω γύρω στη μάντρα του σχολείου!), που
είχαν τοποθετήσει άγνωστοι στη διάρκεια των εορτών, ενώ στο Λύκειο
Μεταμόρφωσης, που επίσης υπέστη σοβαρές ζημιές, τις οποίες διαπίστωσε ο
διευθυντής του τοπικού Γραφείου Εκπαίδευσης κ. Παν. Χριστόπουλος, άλλοι
άγνωστοι είχαν ζωγραφίσει σε τοίχο έναν πλήρη τιμοκατάλογο ναρκωτικών... Οι
εκπρόσωποι των μαθητών, πάντως, αποδίδουν όλες τις καταστροφές είτε σε
«κατευθυνόμενη προβοκάτσια» είτε σε ανεξέλεγκτη δράση εξωσχολικών, που
εκδηλώθηκε ενώ εκείνοι είχαν κλειδώσει τα σχολεία για τις εορτές. Λόγο για
«σκηνοθετημένη προβολή φθορών και σκόπιμη σύνδεση καταλήψεων και ναρκωτικών»
έκανε και η ΟΛΜΕ. Οι μαθητές υποστηρίζουν ότι οι καταλήψεις θα συνεχιστούν από
σήμερα με αμείωτη ένταση και προγραμματίζουν νέα μπλόκα σε κεντρικούς δρόμους
στις αρχές της επόμενης εβδομάδας, αδιαφορώντας για τις ενδεχόμενες ­ και
προαναγγελθείσες ήδη από την εισαγγελία ­ συνέπειες του νόμου. Επιμένουν ότι
το πανεκπαιδευτικό συλλαλητήριο, που οργανώνουν για τις 15 Ιανουαρίου, θα
είναι το μεγαλύτερο των τελευταίων ετών, ενώ τη Δευτέρα το μεσημέρι οργανώνουν
μαζί με την ΟΛΜΕ συναυλία διαμαρτυρίας στα Προπύλαια, με τη συμμετοχή των Β.
Παπακωνσταντίνου, Λ. Μαχαιρίτσα και Δ. Τσακνή.

ΜΕΧΡΙ ΝΑ ΚΑΤΑΡΓΗΘΕΙ

Στην Αθήνα, οι εκπρόσωποι του Συντονιστικού Γαβρ. Τσαρκάντογλου και Λ. Σακκάς
δήλωσαν χθες ότι συνεχίζουν τις κινητοποιήσεις μέχρι την κατάργηση του νόμου
για τη μεταρρύθμιση. Στη Θεσσαλονίκη, οι εκπρόσωποι των μαθητών διευκρίνισαν
ότι θα ζητήσουν από τους διευθυντές των σχολείων τους να τους επιτρέψουν να
πραγματοποιήσουν έκτακτες γενικές συνελεύσεις, όπου θα προτείνουν 48ωρες
κυλιόμενες καταλήψεις των σχολείων, ώστε ύστερα από καθεμία να συνεδριάζουν
πάλι για να εκτιμούν τις εξελίξεις. Και τόνισαν ότι αν αυτό δεν τους
επιτραπεί, τότε θα προτείνουν άμεση κατάληψη σχολείων επ' αόριστον. Ζητούμενο,
ωστόσο, είναι το αν οι κινητοποιημένοι μαθητές θα κατορθώσουν να συμπαρασύρουν
από σήμερα στον αγώνα για την ανατροπή της εκπαιδευτικής μεταρρύθμισης την
πλειονότητα των συμμαθητών τους, εν όψει των εύλογων αντιδράσεων πολλών
γονέων, αλλά και της «χειρονομίας καλής θέλησης» Αρσένη λίγο πριν από τις
εορτές (σ.σ.: δεν θα μετράει ­ για εφέτος μόνο ­ ο βαθμός της Β' Λυκείου στο
απολυτήριο και θα δοθεί δεύτερη ευκαιρία στους τυχόν αποτυχόντες των
εξετάσεων). 
Οι εκπρόσωποι των Συντονιστικών προσπαθούν να επηρεάσουν ειδικά τους
συμμαθητές τους της Β' Λυκείου, οι οποίοι είχαν κινητοποιηθεί περισσότερο από
τις άλλες τάξεις (σύμφωνα με έρευνα της V-PRC, στις κινητοποιήσεις του
Δεκεμβρίου συμμετείχαν κατά 41% μαθητές της Β' Λυκείου), αλλά και της Γ'
Λυκείου, οι οποίοι εφέτος δεν εμπλέκονται στη μεταρρύθμιση και σίγουρα δεν
θέλουν να «κοπούν» οι πενθήμερες εκδρομές τους λόγω αναπλήρωσης χαμένων μαθημάτων.

ΜΑΘΗΤΕΣ ΣΤΟ ΤΜΗΜΑ

Τιμοκατάλογος ντροπής. Στον τοίχο του Λυκείου Μεταμόρφωσης οι άγνωστοι, μετά
τις καταστροφές, σχεδίασαν και τον «τιμοκατάλογο» της πρέζας. Δίπλα, βρέθηκε
και ένα κουτάκι παραισθησιογόνων. Για προβοκάτσια κάνουν λόγο οι μαθητές
(αριστερά). Ο εκπρόσωπος του Συντονιστικού των μαθητών Λεωνίδας Σακκάς
συνελήφθη χθες μέσα στο υπουργείο Παιδείας ­ αργότερα αφέθηκε ελεύθερος ­ όπου
πήγε να διαμαρτυρηθεί για τις προσαγωγές 3 συμμαθητών του στην Γκράβα.
Κατήγγειλε «μεθοδευμένη προσπάθεια τρομοκράτησης των μαθητών» (πάνω)

Σαφής εικόνα για το μέτωπο των σχολικών καταλήψεων αναμένεται, ωστόσο, να
υπάρχει από τη Δευτέρα, καθώς σήμερα δεν θα προλάβουν να γίνουν συνελεύσεις σε
όλα τα σχολεία, ώστε να αποφασιστεί πόσα από αυτά θα καταληφθούν. Πάντως, τα
«μεθεόρτια» ξεκίνησαν ήδη χθες από το σχολικό συγκρότημα της Γκράβας, όταν
τρεις μαθητές συνελήφθησαν από την Αστυνομία, προσήχθησαν στο τμήμα με
χειροπέδες, αλλά λίγο αργότερα αφέθηκαν ελεύθεροι. Σύμφωνα με την Αστυνομία,
οι μαθητές συνελήφθησαν γιατί πέταξαν πέτρες σε Ι.Χ., αλλά σύμφωνα με τους
μαθητές οι αστυνομικοί μπήκαν αναιτίως μέσα στο σχολείο, όπου εξελίσσεται
κατάληψη, και τους συνέλαβαν χωρίς λόγο. Αργότερα, εκπρόσωποι του
Συντονιστικού των μαθητών (που συνήθως συνεδριάζει στην Γκράβα) πήγαν στο
υπουργείο Παιδείας να διαμαρτυρηθούν και να μιλήσουν με δημοσιογράφους που
ήταν εκεί, αλλά ήλθαν ξανά σε αντιπαράθεση με αστυνομικούς με αποτέλεσμα να
συλληφθεί και πάλι ένας μαθητής, ο εκπρόσωπος του Συντονιστικού Λεωνίδας
Σακκάς και να αφεθεί ελεύθερος ύστερα από λίγη ώρα. Ο ίδιος κατήγγειλε
απόπειρα τρομοκράτησης των μαθητών από κυβέρνηση και Αστυνομία, ενώ ανακοίνωση
για το θέμα εξέδωσε και η ΚΝΕ, στην οποία καταγγέλλει τις προσαγωγές των
μαθητών και κάνει λόγο για «κλίμα τρομοκρατίας και συκοφάντησης του αγώνα των
μαθητών». Η ΚΝΕ θεωρεί ότι θα χρησιμοποιηθούν κατασταλτικοί μηχανισμοί, με
τους οποίους η κυβέρνηση θα επιχειρήσει να χτυπήσει το μαθητικό κίνημα.
Εξάλλου, ο εκπρόσωπος της Πολιτικής Άνοιξης κ. Α. Γεροντόπουλος δήλωσε ότι «το
αδιέξοδο στην Παιδεία δεν αίρεται μέσω επιβολής κυρώσεων, αλλά μόνο μέσω
ουσιαστικού διάλογου».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16334N131</ED>
<ID>
ID:15517

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N13&aa=1</URL></REF>


Article

<CATEGORY>vin06</CATEGORY>

 <H2>Οριστικά τέλος στην επετηρίδα ­ έγκυρος ο διαγωνισμός
</H2>
ΕΧΑΣΑΝ οριστικά οι εκπαιδευτικοί και τη δικαστική μάχη για τη «διάσωση» της
επετηρίδας, καθώς το Συμβούλιο της Επικρατείας απέρριψε, με αποφάσεις που
δημοσιεύτηκαν χθες, όλες τις προσφυγές που είχαν υποβάλει οι εκπαιδευτικοί
συνδικαλιστικοί φορείς (ΟΛΜΕ, ΔΟΕ κ.ά.) και αδιόριστοι δάσκαλοι και καθηγητές.

Το αρμόδιο Γ' Τμήμα του ΣτΕ ουσιαστικά επικύρωσε τον διαγωνισμό που διεξήχθη
μέσω του ΑΣΕΠ για την πρόσληψη εκπαιδευτικών, ενώ για την κατάργηση της
επετηρίδας και την αλλαγή του συστήματος πρόσληψης των εκπαιδευτικών
επισημαίνει ότι αυτό ανήκει στις αρμοδιότητες του νομοθέτη.

Το Ανώτατο Διοικητικό Δικαστήριο απέρριψε, ως γνωστόν, όλους τους ισχυρισμούς
που είχαν προβάλει οι εκπαιδευτικοί ως αβάσιμους, ενώ έκρινε ότι είναι
αναρμόδιο να κρίνει τις προσφυγές καθηγητών που υποστήριζαν πως
παρεμποδίστηκαν από συναδέλφους τους να προσέλθουν στα εξεταστικά κέντρα. Όπως
τονίζεται στις σχετικές αποφάσεις, το ζήτημα πρέπει να κριθεί από τα
Διοικητικά Εφετεία, αν και η επίμαχη παρεμπόδιση δεν αποτελεί πράξη της
διοίκησης. «Τη θέσπιση του νέου συστήματος», τονίζει το ΣτΕ, «που στηρίζεται
αποκλειστικά σε αξιοκρατικά κριτήρια επιλογής των περισσοτέρων καταρτισμένων
και ικανών εκπαιδευτικών, επέβαλε κατά την κρίση του νομοθέτη η επιτακτική
ανάγκη της αναβάθμισης της παρεχόμενης παιδείας, σύμφωνα με τις ανάγκες της
σύγχρονης ανταγωνιστικής κοινωνίας, που μπορεί να επιτευχθεί μόνο με
αξιοκρατικά επιλεγμένους εκπαιδευτικούς, όπως αξιώνουν οι συνταγματικές διατάξεις...».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16334N132</ED>
<ID>
ID:15571

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N13&aa=2</URL></REF>


Article

<CATEGORY>vin06</CATEGORY>

 <H5>ΑΓΩΝΙΩΔΕΙΣ ΕΚΚΛΗΣΕΙΣ ΤΩΝ ΣΠΟΥΔΑΣΤΩΝ ΣΤΟΥ ΖΩΓΡΑΦΟΥ ΠΟΥ ΚΙΝΔΥΝΕΥΟΥΝ ΑΠΟ ΤΙΣ
ΕΙΣΒΟΛΕΣ ΤΟΞΙΚΟΜΑΝΩΝ
</H5><H2>Τρόμος στη φοιτητική εστία
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Στη σκιά του τρόμου ζουν εκατοντάδες σπουδαστές της Φοιτητικής Εστίας του
Πολυτεχνείου στου Ζωγράφου από τη δραστηριότητα νεαρών τοξικομανών που
εισβάλλουν όποια ώρα θέλουν στους χώρους της.

Βανδαλισμοί στη Φοιτητική Εστία Ζωγράφου, που αποτελεί μόνιμο καταφύγιο
νεαρών τοξικομανών

ΔΕΚΑΔΕΣ χρήστες ναρκωτικών ουσιών βρίσκουν καταφύγιο στα μπάνια, στις σκάλες
και στους διαδρόμους της εστίας μετατρέποντάς τα σε παγίδες θανάτου για τους
οικοτρόφους, που μάταια περιμένουν απάντηση στις συνεχείς και αγωνιώδεις
εκκλήσεις τους για παρέμβαση της Πολιτείας και της Υπηρεσίας Δίωξης Ναρκωτικών
της ΕΛ.ΑΣ.

Το τελευταίο σχετικό υπηρεσιακό έγγραφο που συνοδεύει μια από τις αναφορές των
σπουδαστών είναι λιτό όσο και δραματικό: «Επίσης σάς αναφέρουμε ότι σήμερα
11/12/98 το πρωί η καθαρίστρια του συνεργείου Τ.Χ. (το όνομά της στη διάθεση
της εφημερίδας) τρυπήθηκε με σύριγγα στο χέρι, όπως καθάριζε τις τουαλέτες του
1ου ορόφου».

Το ίδιο δραματική είναι και η αναφορά των σπουδαστών και σπουδαστριών της
Εστίας του Πολυτεχνείου που διαχειρίζεται το Εθνικό Ίδρυμα Νεότητας: «...
εθεάθησαν τα ίδια εξωέστια άτομα το Σάββατο βράδυ 5-12-98 και τη Δευτέρα στις
1.30 μ.μ. μέσα στον χώρο του μπάνιου του 1ου ορόφου στην πλευρά των δωματίων
135-168. Αφού φύγανε, βρεθήκανε στα μπάνια ενέσεις και αίματα. Επίσης, κοπέλα
που μπήκε στα μπάνια βρήκε μέσα άτομο που έκανε ένεση ηρωίνης».

Σε άλλη, πολυσέλιδη, αναφορά στις 18-10-98 άλλοι 81 οικότροφοι του 9ου και
10ου ορόφου, αυτή τη φορά, καταγράφουν την «ανυπόφορη κατάσταση» που επικρατεί
στην εστία από 15χρονους έως 20χρονους νεαρούς: «Καπνίζουν ανεξέλεγκτα χασίς,
με αποτέλεσμα η ατμόσφαιρα στον όροφο να γίνεται τόσο αποπνικτική, που δεν
τολμούμε να ανοίξουμε τις πόρτες των δωματίων μας (...) Συχνά προχωρούν και
στη χρήση πιο σκληρών ναρκωτικών ουσιών». Περιγράφονται σκηνές όπου «παιδιά»,
ώρα 4.00 απόγευμα, «χωρίς ίχνος ντροπής ή φόβου να προετοιμάζονται για τη δόση
τους, τυλίγοντας το μπράτσο τους με λάστιχο για να προβάλει η φλέβα (...)».
«Μια μέρα, όταν ένα παιδί (σ.σ. οικότροφος) τούς έκανε παρατήρηση, λόγω του
ότι με τη φασαρία που έκαναν ήταν αδύνατο να μελετήσει, αγρίεψαν και κόντεψαν
να του σπάσουν την πόρτα. Ξεκίνησε τότε καβγάς και κάποιος από αυτούς τράβηξε
μαχαίρι (...)».

«ΚΑΝΤΕ ΚΑΤΙ»

«Έρχονται ό,τι ώρα θέλουν και φεύγουν στις 9 π.μ., στις 4 μ.μ., στις 8 μ.μ.
στις 12 τα μεσάνυχτα, στις 3.00 το πρωί. Ακούμε θορύβους τις πρωινές ώρες,
τζάμια να δονούνται, να κτυπούνται στους τοίχους. Ακόμη και ο φύλακας φοβάται
για τη ζωή του. Φοιτητές παραπονέθηκαν κατά καιρούς ότι τους έχουν κλέψει
εξαρτήματα ή και ολόκληρα τα μηχανάκια τους. Η δόση τους στοιχίζει και αυτοί
κάνουν ό,τι μπορούν για να μην την χάσουν (...) Έχουμε γίνει όμηροι της
κατάστασης, ανησυχούμε πλέον για τη ζωή μας. Σας παρακαλούμε κάντε κάτι, πριν
να είναι πολύ αργά. Ο κίνδυνος, πέραν από τις μολύνσεις (AIDS, ηπατίτιδα
κ.λπ.), έχει και άλλη πτυχή: «Σκεφτήκατε, συνεχίζουν οι φοιτητές, τι μπορεί να
συμβεί, αν ένα πρωί βρούμε έξω απ' την πόρτα μας κάποιο νεκρό από υπερβολική
δόση ή αν υπάρξει συμπλοκή μαζί τους, ποιος θα είναι ο απολογισμός;».

ΤΟ ΑΣΥΛΟ

Η διοίκηση του Εθνικού Ιδρύματος Νεότητας, που διαχειρίζεται την εστία, δεν
ήταν η πρώτη φορά που έπαιρνε τέτοια αναφορά από φοιτητές. Από τις αρχές του
1997 ­ με βάση τα στοιχεία που έχουν στη διάθεσή τους «ΤΑ ΝΕΑ» ­ το ίδρυμα
έχει απευθυνθεί στην Υποδιεύθυνση Δίωξης Ναρκωτικών της ΕΛ.ΑΣ. και έχει
ζητήσει παρέμβαση και μέτρα εξαιτίας των κινδύνων για τη ζωή και τη σωματική
ακεραιότητα και τη διατάραξη της διαβίωσης των οικοτρόφων (έγγραφο 9-1-97).
Σχετικά με την άρση των εύλογων, πιθανώς, αντιρρήσεων ότι υπάρχει κάλυψη απ'
το πανεπιστημιακό άσυλο, στον σχετικό φάκελο υπάρχει έγγραφο του Πολυτεχνείου
(11/3/96) που υπογράφει ο τότε πρύτανης κ. Ν. Μαρκάτος και διευκρινίζεται ότι
«η ισχύς του ακαδημαϊκού ασύλου όσον αφορά τους χώρους και τις λειτουργίες του
Ε.Μ. Πολυτεχνείου δεν επεκτείνεται στη (λειτουργία της) ΦΕΕΜΠ (Φοιτητικής Εστίας».

Ωστόσο, όπως αναφέρει η διοίκηση του Εθνικού Ιδρύματος, ποτέ η ΕΛ.ΑΣ. δεν
παρενέβη, τουλάχιστον εμφανώς και με τρόπο που να επιφέρει αποτελέσματα.

Στις 3 Οκτωβρίου 1997 και σύμφωνα με αναφορά της διοίκησης της εστίας, τρεις
φοιτητές κατήγγειλαν ότι «απειλήθηκαν με όπλο από ναρκομανείς» και ότι «στον
8ο όροφο διάφορα άτομα μετά από χρήση ναρκωτικών ήταν σε έξαλλη κατάσταση και
χτυπούσαν με το κεφάλι τους τις πόρτες γεμίζοντάς τες αίματα».

30 ΦΥΛΑΚΕΣ

Παράλληλα με την αστυνομική παρέμβαση, η διοίκηση του ΕΙΝ έχει ζητήσει την
έγκριση για πρόσληψη 30 φυλάκων σε διάφορες εστίες, 7-8 από τους οποίους θα
διατεθούν στου Ζωγράφου. Κατά τη διοίκηση του ΕΙΝ, ένας συνδυασμός παρεμβάσεων
με την ΕΛ.ΑΣ. και νέους φύλακες θα αποτρέψει την είσοδο ξένων ατόμων και
ιδιαίτερα τοξικομανών και θα δημιουργηθούν ανεκτές συνθήκες διαβίωσης των
οικοτρόφων. «Το επόμενο βήμα είναι να ενημερωθεί και η Εισαγγελία», τονίζει
αρμόδια πηγή του ΕΙΝ, που εκτιμά ότι η κατάσταση «δεν πάει άλλο».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16334N141</ED>
<ID>
ID:15518

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N14&aa=1</URL></REF>


Article

<CATEGORY>vin06</CATEGORY>

 <H2>Φοιτητής πήδηξε από το μπαλκόνι για να σωθεί!
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Και κλοπές. Νεαροί έσπασαν την πόρτα δωματίου, όπου έμενε ένας φοιτητής , και
του αφαίρεσαν πράγματα

«ΘΥΜΑΜΑΙ την περίπτωση που ένας φοιτητής διάβαζε στο δωμάτιό του, στον 10ο
όροφο της εστίας. Από τη φασαρία που γινόταν, βγήκε έξω και έκανε παρατήρηση
στους νεαρούς. Εκείνοι, τότε, του επιτέθηκαν με λοστούς και κατσαβίδια».

Ανάλογα περιστατικά έχουν καταγραφεί αρκετά συχνά τον τελευταίο καιρό, στο
κτίριο όπου στεγάζεται η φοιτητική εστία, στην περιοχή του Ζωγράφου. Είναι
περιστατικά τα οποία, όπως λένε οι ίδιοι οι φοιτητές που ζουν εκεί,
δημιουργούνται από νεαρούς που δεν έχουν σχέση με το Πανεπιστήμιο, αλλά
καταφεύγουν στους διαδρόμους της εστίας για να κάνουν χρήση ναρκωτικών ουσιών.
Μάλιστα, το επεισόδιο που αναφέραμε θα μπορούσε να είχε τραγική κατάληξη, αν ο
συγκεκριμένος φοιτητής δεν προλάβαινε να κλειστεί στο δωμάτιό του.

Ο Γιώργος, που σπουδάζει Ιατρική, αφηγήθηκε χθες στα «ΝΕΑ» τη συνέχεια της
ιστορίας: «Ο φοιτητής ήταν τόσο τρομαγμένος, που όχι μόνο κλείδωσε την πόρτα
αλλά και έβαλε πίσω της διάφορα έπιπλα. Και επειδή οι νεαροί χτυπούσαν την
πόρτα και κόντευαν να την σπάσουν, αυτός πήδηξε από το μπαλκόνι του 10ου
ορόφου στη βεράντα του 9ου! Ευτυχώς που δεν χτύπησε».

Ένας άλλος φοιτητής, ο Άλκης, που σπουδάζει πολιτικός μηχανικός, θυμάται «δύο
νεαρούς που δεν ήταν μεγαλύτεροι από 20 χρόνων και οι οποίοι, αφού έκαναν
χρήση ναρκωτικών στον τελευταίο όροφο της εστίας, κατέβηκαν στη συνέχεια στο
ισόγειο και απειλούσαν έναν φοιτητή με περίστροφο. Ο λόγος που το έκαναν αυτό,
συνεχίζει ο Άλκης, «ήταν επειδή τα παιδιά που έμεναν στον τελευταίο όροφο της
εστίας, είχαν κάνει προηγουμένως παρατηρήσεις στους νεαρούς». Οι δύο φοιτητές
λένε πως υπάρχει «έντονος φόβος για τα περισσότερα παιδιά που μένουν εδώ.
Κάποιοι, βέβαια, έχουν συνηθίσει να ζουν με την ιδέα αυτή, κάποιοι άλλοι όμως
το σκέφτονται να κυκλοφορήσουν αργά το βράδυ μόνοι τους στους διαδρόμους ή τα
ασανσέρ. Μπορεί να δουν οτιδήποτε». Στη φοιτητική εστία του Ζωγράφου μένουν
περίπου 550 φοιτητές. Ο Άλκης λέει ότι παλαιότερα το φαινόμενο με τις ομάδες
των νεαρών που έκαναν χρήση ναρκωτικών εντοπιζόταν στους δύο τελευταίους
ορόφους του κτιρίου, «επειδή εκεί ο χώρος είναι πιο απομονωμένος».

Όταν, όμως, οι φοιτητές που μένουν εκεί αντέδρασαν κάπως δυναμικά, οι νεαροί
μετέφεραν το στέκι τους στον πρώτο όροφο. Οι φοιτητές βρίσκουν αρκετά συχνά σε
διάφορες γωνιές χρησιμοποιημένες σύριγγες, αίματα και γραμμένα συνθήματα στις
τουαλέτες. Φοβούνται και για τις κλοπές ακόμη και μέσα στα δωμάτιά τους, όταν
λείπουν. Όπως συνέβη πριν από λίγο καιρό στο δωμάτιο 852. Ο φοιτητής που έμενε
εκεί το βρήκε άδειο και «η κοπέλα που έμενε δίπλα είχε τρομοκρατηθεί, όταν οι
νεαροί σπάγανε την πόρτα».

Τα παιδιά που ζουν στην εστία λένε πως έρχονται κυρίως δύο ομάδες νεαρών, η
μία από του Ζωγράφου και η άλλη από το Γουδί.

Λένε, ακόμη, ότι έρχονται και παιδιά Λυκείων, «τώρα που τα περισσότερα σχολεία
βρίσκονται υπό κατάληψη».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16334N142</ED>
<ID>
ID:15572

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N14&aa=2</URL></REF>


Article

<CATEGORY>vin06</CATEGORY>

 <H5>ΠΕΡΙΣΣΟΤΕΡΑ ΑΠΟ 30 ΕΚΑΤΟΜΜΥΡΙΑ ΛΙΤΡΑ ΔΙΑΚΙΝΟΥΝΤΑΙ ΠΑΡΑΝΟΜΑ ΚΑΙ ΤΟ ΚΡΑΤΟΣ
ΧΑΝΕΙ ΠΑΝΩ ΑΠΟ 20 ΔΙΣ. ΔΡΧ.
</H5><H5>Οι «ράμπο» κινούνται βάσει σχεδίου
</H5><H2>Τα καύσιμα έχουν... «ψωμί»
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Πάνω από 20 δισεκατομμύρια δραχμές τον χρόνο χάνει το κράτος από το
λαθρεμπόριο καυσίμων. Η έρευνα που διεξάγει το Σώμα Δίωξης Οικονομικού
Εγκλήματος (ΣΔΟΕ) έδειξε ότι το 23,13% των επιχειρήσεων στις οποίες έγιναν
έλεγχοι καυσίμων είχαν προβεί σε παραβάσεις.

ΣΥΝΟΛΙΚΑ οι παραβάσεις που βρήκαν οι «ράμπο» του ΣΔΟΕ μέσα στο 1998 (εκτός του
Δεκεμβρίου) είναι 6.108. Ο συνολικός αριθμός των «παράνομων» καυσίμων που
εντοπίστηκαν ξεπερνά τα 30 εκατομμύρια λίτρα.

Το πρόβλημα, όπως εξηγεί ο τμηματάρχης στην Διεύθυνση Επιχειρησιακών Σχεδίων,
Ελέγχου και Δίωξης Λαθρεμπορίου κ. Ανδρέας Πάνος, εστιάζεται κυρίως την
περίοδο που το πετρέλαιο θέρμανσης διατίθεται με μειωμένη τιμή (για φέτος η
περίοδος αυτή ξεκίνησε στις 16 Οκτωβρίου και τελειώνει στις 30 Απριλίου). «Το
πετρέλαιο αυτό είναι το ίδιο ποιοτικά με το πετρέλαιο κίνησης. Η διαφορά στις
τιμές των δύο ειδών πετρελαίων είναι περίπου 70 δραχμές, έτσι εξηγείται γιατί
είναι τόσο πολλές οι παραβάσεις», λέει.

Είναι τόσο πολλές οι υποθέσεις λαθρεμπορίας που βρίσκουν σχεδόν καθημερινά τα
μέλη του ΣΔΟΕ, που τον περασμένο Ιούνιο συζητήθηκε στην Βουλή ο κίνδυνος
παραγραφής δεκάδων υποθέσεων λαθρεμπορίας καυσίμων. Τότε τις καταγγελίες έκανε
ο βουλευτής του ΠΑΣΟΚ κ. Γιάννης Καψής επισημαίνοντας ότι πολλές υποθέσεις θα
χρειασθούν τουλάχιστον έξι χρόνια μέχρι να φθάσουν στο δικαστήριο. Οι
υποθέσεις που φθάνουν τώρα στον εισαγγελέα που εποπτεύει το ΣΔΟΕ κ. Δημήτρη
Ασπρογέρακα, όμως, διεκπεραιώνονται σε 2 μήνες. Το πρόβλημα εστιάζεται στις
παλιές υποθέσεις που εκκρεμούν, για τις οποίες, όμως, πλέον δεν υφίσταται
κίνδυνος παραγραφής.

«Γνωρίζαμε από πριν ότι το πρόβλημα με το λαθρεμπόριο καυσίμων ήταν τεράστιο.
Την στιγμή που ο Ειδικός Φόρος Κατανάλωσης είναι τόσο υψηλός, δικαιολογείται
το δέλεαρ να είναι τόσο μεγάλο», λέει ο κ. Πάνος. Και συνεχίζει: «Πιστεύω ότι
με τις έρευνες που κάνουμε έχει βελτιωθεί κάπως η κατάσταση. Όμως χρειάζεται
να γίνουν αρκετά πράγματα ακόμα, ώστε να φθάσουμε σε ένα ικανοποιητικό σημείο».

Η έρευνα του ΣΔΟΕ έγινε σε κάθε είδους επιχειρήσεις ­ πρατήρια, ξενοδοχεία,
φορτηγά. Υπολογίζεται ότι σε κάθε κατηγορία ερευνήθηκε περίπου το 10% των
επιχειρήσεων. Μάλιστα, εκτιμάται, ότι τα ποσά που χάνει το κράτος κάθε χρόνο
από τέτοιες υποθέσεις είναι πολύ μεγαλύτερα, αφού, εκτός από τις τελωνειακές,
υπάρχουν και οι φορολογικές παραβάσεις.

ΠΩΣ ΕΝΕΡΓΟΥΝ οι «ράμπο» του ΣΔΟΕ όταν «μυρίζονται» λαθρεμπόριο καυσίμων; Από
τις 9 Απριλίου 1997 έχουν στα χέρια τους το ειδικό επιχειρησιακό σχέδιο για τα
πετρελαιοειδή προϊόντα, που περιλαμβάνει όλες τις απαραίτητες πληροφορίες για
αυτού του είδους τις επιχειρήσεις. Έτσι, αφού γίνεται λεπτομερής αναφορά στους
τύπους πετρελαίου που διατίθενται στην εσωτερική κατανάλωση, στη ναυτιλία και
στην Πολιτική και Πολεμική Αεροπορία, καταγράφεται με λεπτομέρεια πώς πρέπει
να ενεργήσουν τα μέλη του ΣΔΟΕ σε κάθε περίπτωση. Στα βυτιοφόρα οχήματα αρχικά
πρέπει να γίνει έλεγχος τελωνειακών μολυβδοσφραγίδων. Στα δεξαμενόπλοια ως
κύρια σημεία ελέγχου για παράνομη απόκρυψη καυσίμων αναφέρονται, μεταξύ άλλων,
οι πλαϊνές δεξαμενές (αριστερά και δεξιά του πλοίου), οι διαχωριστικές
δεξαμενές, τα «deep tanks», το διπύθμενο και το μπροστινό στεγανό της πλώρης
και το πρυμναίο στεγανό. Το σχέδιο αναφέρει οδηγίες για το πώς πρέπει να
ενεργήσουν οι «ράμπο» πριν και κατά την διάρκεια της φόρτωσης. <REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16334N151</ED>
<ID>
ID:15519

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N15&aa=1</URL></REF>


Article

<CATEGORY>vin06</CATEGORY>

 <H2>Αναβλήθηκε για τον Μάρτιο η δίκη για λαθρεμπορία των Δ. Μελισσανίδη και Ι. Καρρά
</H2>
Μελισσανίδης - Καρράς. Κατηγορούνται σε βαθμό πλημμελήματος για λαθρεμπόριο καυσίμων

ΑΝΑΒΛΗΘΗΚΕ για τον ερχόμενο Μάρτιο η εκδίκαση των δύο υποθέσεων για
λαθρεμπορία πετρελαίου ­ σε βαθμό πλημμελήματος ­ των Δημήτρη Μελισσανίδη και
Γιάννη Καρρά που επρόκειτο να γίνει χθες στο Α' Τριμελές Πλημμελειοδικείο Πειραιά.

Στο δικαστικό μέγαρο του Πειραιά βρέθηκαν χθες το πρωί και οι δύο βασικοί
κατηγορούμενοι Δημήτρης Μελισσανίδης και Γιάννης Καρράς. Όμως, επειδή ο
συγκατηγορούμενός τους Θωμάς Καρακώστας εισήχθη εκτάκτως στο νοσοκομείο με
καρδιακό πρόβλημα, οι συνήγοροι υπεράσπισης ζήτησαν την αναβολή της εκδίκασης
και των δύο υποθέσεων. Μάλιστα, επειδή για την 1η Μαρτίου έχει ορισθεί η
εκδίκαση ακόμη μιας υποθέσεως με τους ίδιους κατηγορουμένους, ζητήθηκε η
εκδίκαση των υποθέσεων που θα αναβάλονταν να ορισθεί για την ίδια ημερομηνία.
Το δικαστήριο έκανε το αίτημα δεκτό και η δίκη θα πραγματοποιηθεί την 1η Μαρτίου.

Χθες οι συνήγοροι του Ελληνικού Δημοσίου σε συμπληρωματική λίστα μαρτύρων που
επρόκειτο να καταθέσουν στο δικαστήριο περιελάμβαναν το όνομα του Νίκου
Κοκόσια, αναπληρωτή διευθυντή του ΣΔΟΕ, ως πρώτου μάρτυρα. Και τον περασμένο
Σεπτέμβριο, σε δίκη για την ίδια υπόθεση, η οποία είχε αναβληθεί λόγω
παρέλευσης του ωραρίου των δικαστηρίων, οι συνήγοροι του Δημοσίου είχαν επίσης
ζητήσει την κλήτευση του Νίκου Κοκόσια, αλλά το δικαστήριο είχε απορρίψει το
αίτημα αυτό.

Οι δύο υποθέσεις ­ σε βαθμό πλημμελήματος ­ που επρόκειτο να εκδικαστούν χθες
με κατηγορουμένους τους δύο πρώην συνιδιοκτήτες της εταιρείας «Πετρέλαια
Αιγαίου Α.Ε.» αφορούσαν υποθέσεις εικονικών ανεφοδιασμών ποντοπόρων πλοίων. Η
πρώτη υπόθεση αφορά εικονικούς εφοδιασμούς ενός ποντοπόρου πλοίου το διάστημα
του Νοεμβρίου του 1993. Στην υπόθεση αυτή, εκτός από τους κυρίους Μελισσανίδη
και Καρρά, κατηγορείται και ο πρώην διευθύνων σύμβουλος της εταιρείας
«Πετρέλαια Αιγαίου Α.Ε.» Θωμάς Καρακώστας και ο τελωνειακός υπάλληλος Γεώργιος
Αγουρσαλίδης. Σύμφωνα με το κατηγορητήριο, από τους εικονικούς αυτούς
ανεφοδιασμούς τα διαφυγόντα κέρδη από δασμούς για το Ελληνικό Δημόσιο
υπολογίζονται στα 7.000.000 δραχμές.

Η δεύτερη υπόθεση, που θα εκδικαζόταν και επίσης αναβλήθηκε, αφορά εικονικούς
ανεφοδιασμούς 9 ποντοπόρων πλοίων που έγιναν στο διάστημα Σεπτεμβρίου 1993 -
Ιουνίου 1994, με διαφυγόντα κέρδη από δασμούς για το Ελληνικό Δημόσιο
89.616.000 δραχμές. Συγκατηγορούμενοι των Μελισσανίδη και Καρρά είναι στην
υπόθεση αυτή οι Θωμάς Καρακώστας, διευθύνων σύμβουλος της εταιρείας «Πετρέλαια
Αιγαίου Α.Ε.», Στέφανος Αϊδονίδης, υπάλληλος στις οικονομικές υπηρεσίες της
εταιρείας, και οι τελωνειακοί υπάλληλοι Γιώργος Αγουρσαλίδης, Σάββας
Διαμαντόπουλος, Σπύρος Γλυκιώτης, Ιωάννης Δεμέστιχας, Αναστάσιος Δημόπουλος
και Σάββας Σανταμόρε.

Στα δικαστήρια του Πειραιά, απαντώντας σε ερωτήσεις σχετικά με την πρόσφατη
επίθεση κατά του Νίκου Κοκόσια, αναπληρωτή διευθυντή του ΣΔΟΕ, ο κ.
Μελισσανίδης δήλωσε: «Και εγώ και ο Γιάννης θεωρούμε αυτήν την ενέργεια
αλήτικη και άνανδρη. Δεν μπορούμε όμως να καταλάβουμε γιατί ρωτάτε εμάς. Ο
συγκεκριμένος άνθρωπος δεν έχει καμία σχέση με την εκδίκαση της υπόθεσής μας».
Ενώ ο Γιάννης Καρράς συμπλήρωσε ότι και οι δύο έχουν εμπιστοσύνη στην ελληνική
Δικαιοσύνη για την εξέλιξη της υπόθεσης.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16334N152</ED>
<ID>
ID:15573

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N15&aa=2</URL></REF>


Article

<CATEGORY>vin06</CATEGORY>

 <H2>Ο νυν ρίχνει τις ευθύνες στον πρώην
</H2>
ΜΕ ΤΗΝ απολογία του αρχηγού της Ελληνικής Αστυνομίας κ. Ιωάννη Γεωργακόπουλου
ολοκληρώθηκε ο κύκλος της Ένορκης Διοικητικής Εξέτασης που διενεργεί ο
εισαγγελέας Πρωτοδικών κ. Δημήτρης Δασούλας για τις πειθαρχικές ευθύνες όλων
όσοι έλαβαν μέρος στην αιματηρή επιχείρηση της οδού Νιόβης το βράδυ της 23ης
Σεπτεμβρίου 1998.

Ο σημερινός αρχηγός της ΕΛ.ΑΣ. αρνήθηκε την πειθαρχική κατηγορία που του
αποδίδεται και απέδωσε την ευθύνη για την επιχείρηση, που είχε σαν αποτέλεσμα
το θάνατο της 25χρονης Αμαλίας Γκινάκη, στον προκάτοχό του κ. Αθανάσιο Βασιλόπουλο.

Ο τελευταίος, που είναι πλέον απόστρατος, στο δικό του υπόμνημα είχε επίσης
αρνηθεί όσα του καταλογίζονται στο πλαίσιο της επιχείρησης, η οποία ­ όπως
υποστηρίζει ­ θα γινόταν ανεξάρτητα από το εάν η χειροβομβίδα που κρατούσε στα
χέρια του ο Ελληνορουμάνος κακοποιός Σορίν Ματέι ήταν αληθινή ή ψεύτικη.

Τόσο ο πρώην, όσο και ο σημερινός επικεφαλής της ΕΛ.ΑΣ., αλλά και εννέα ακόμη
απόστρατοι και εν ενεργεία αξιωματικοί, κατηγορούνται για παράβαση του άρθρου
10 του Προεδρικού Διατάγματος 22/1996 περί λειτουργίας της Αστυνομίας.

Πειθαρχικές ευθύνες, εκτός από τους κ.κ. Ιω. Γεωργακόπουλο και Αθαν.
Βασιλόπουλο, αντιμετωπίζουν ο πρώην διοικητής Ασφαλείας Αττικής Θεόδωρος
Παπαφίλης, ο πρώην αστυνομικός διευθυντής Παναγιώτης Γεωργακόπουλος, καθώς και
επτά αστυνομικοί των ΕΚΑΜ, που είχαν πάρει μέρος στην επιχείρηση σύλληψης του
Ελληνορουμάνου κακοποιού Σορίν Ματέι.

Υπενθυμίζεται ότι ο εισαγγελέας διενεργεί την Ένορκη Διοικητική Εξέταση ύστερα
από σχετική παραγγελία του τότε υπουργού Δημόσιας Τάξης κ. Γ. Ρωμαίου. Ο κ.
Δημ. Δασούλας, με βάση τα στοιχεία που συγκέντρωσε, συνέταξε το κατηγορητήριο
(που κοινοποίησε στους πειθαρχικά ελεγχόμενους αστυνομικούς), το οποίο
αποτελείται από πέντε σελίδες και αναφέρεται σε παραλείψεις που οδήγησαν στο
μακελειό της Νιόβης.

Τις προσεχείς ημέρες ο εισαγγελικός λειτουργός αναμένεται να συντάξει το
πόρισμά του, το οποίο θα διαβιβάσει στον υπουργό Δημόσιας Τάξης για τις
περαιτέρω νόμιμες ενέργειες.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16334N161</ED>
<ID>
ID:15520

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N16&aa=1</URL></REF>


Article

<CATEGORY>vin06</CATEGORY>

 <H2>Με αποκλεισμό των λιμανιών απειλούν οι ψαράδες
</H2>
ΜΕ ΑΠΟΚΛΕΙΣΜΟ των λιμανιών της χώρας απειλούν οι ψαράδες αν δεν επιτραπεί στις
μηχανότρατες να κινούνται πέραν των τριών μιλίων από τις ακτές. Οι ψαράδες
ζητούν παράταση έως τις 31 Μαΐου της οδηγίας της Ευρωπαϊκής Ένωσης και για τον
λόγο αυτό χθες στη Θεσσαλονίκη, την Αλεξανδρούπολη και τον Βόλο αποκλείστηκαν
για ώρες τα λιμάνια, προκαλώντας προβλήματα στη ναυσιπλοΐα. 
Περίπου 200 ιχθυοπαραγωγοί κατέλαβαν χθες το βράδυ την ιχθυόσκαλα και τμήματα
του λιμανιού της Πάτρας. Οι ψαράδες απειλούν ν' αποκλείσουν τις επόμενες
ημέρες το λιμάνι και να εμποδίσουν την εκτέλεση των δρομολογίων.

Στην Αλεξανδρούπολη μηχανότρατες απέκλεισαν μέχρι αργά χθες το απόγευμα το
λιμάνι, χωρίς ωστόσο να δημιουργηθούν σοβαρά προβλήματα.

Ανάλογη ήταν και η αντίδραση αλιέων της Μαγνησίας, οι οποίοι απέκλεισαν το
λιμάνι για δύο, περίπου, ώρες. Οι ψαράδες απειλούν με νέους αποκλεισμούς, οι
οποίοι θα επεκταθούν σε όλη τη χώρα.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16334N162</ED>
<ID>
ID:15574

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N16&aa=2</URL></REF>


Article

<CATEGORY>vin06</CATEGORY>

 <H2>Μαγνητικοί τομογράφοι στα στρατιωτικά νοσοκομεία
</H2>
ΣΕ ΕΚΣΥΓΧΡΟΝΙΣΜΟ των διαγνωστικών εργαστηρίων των στρατιωτικών νοσοκομείων
προχωρεί το υπουργείο Άμυνας.

Σε χθεσινή σύσκεψη υπό τον υφυπουργό Άμυνας κ. Δημ. Αποστολάκη, αποφασίστηκε η
αγορά δύο μαγνητικών τομογράφων. Τα δύο εργαστήρια θα λειτουργήσουν σε
διακλαδική βάση για όλους τους δικαιούχους περίθαλψης του υπουργείου Άμυνας.
Οι αποφάσεις ελήφθησαν σε σύσκεψη που είχε ο υφυπουργός με τους αρχηγούς των
Επιτελείων και τους διευθυντές Υγειονομικού των Κλάδων.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16334N163</ED>
<ID>
ID:15613

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N16&aa=3</URL></REF>


Article

<CATEGORY>vin06</CATEGORY>

 <H2>Τραγικός θάνατος ψαροτουφεκά
</H2>
ΡΟΔΟΣ

ΤΡΑΓΙΚΟ θάνατο βρήκε χθες ένας 38χρονος ψαροτουφεκάς, πατέρας δύο ανήλικων
παιδιών, όταν ταχύπλοο σκάφος τού πολτοποίησε το κεφάλι. Το τραγικό
περιστατικό συνέβη στις 12 το μεσημέρι στη θαλάσσια περιοχή της Κεφάλου της
Κω, όταν το ταχύπλοο σκάφος του καθηγητή Αλέκου Θ. Αρβανιτίδη έκοψε το νήμα
της ζωής του άτυχου ψαροτουφεκά Στρατή Γ. Πέρρου που ψάρευε στην περιοχή.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16334N164</ED>
<ID>
ID:15640

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N16&aa=4</URL></REF>


Article

<CATEGORY>vin06</CATEGORY>

 <H5>ΤΟ ΜΥΣΤΙΚΟ ΕΙΝΑΙ ΤΟ ΥΓΙΕΙΝΟ ΚΑΙ ΙΣΟΡΡΟΠΗΜΕΝΟ ΠΡΟΓΡΑΜΜΑ ΔΙΑΤΡΟΦΗΣ
</H5><H5>Μετά τις γιορτές, αποτοξίνωση
</H5><H2>Δεν υπάρχουν μαγικές δίαιτες
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Η εποχή της... καταπίεσης πέρασε, λένε οι ειδικοί διαιτολόγοι και
διατροφολόγοι. Το μυστικό για μια καλλίγραμμη σιλουέτα φαίνεται πως είναι ένα
υγιεινό και ισορροπημένο πρόγραμμα διατροφής και όχι κάποια από τις «δίαιτες
αστραπή», τις «χημικές δίαιτες» ή εκείνες τις «εξαντλητικές» που απαγορεύουν
το ψωμί ή το γάλα και επιτάσσουν να τρώμε μόνο κρέας ή μόνο φρούτα.

ΩΣΤΟΣΟ, οι δίαιτες που κυκλοφορούν είναι εκατοντάδες. Από την εποχή της «Μάγιο
Κλίνικ», είκοσι χρόνια πριν, μέχρι την προσωπική ιστορία αδυνατίσματος της
Τζέιν Φόντα ή του Ντέμη Ρούσσου, και την δίαιτα «στοπ στα λίπη», τα «μαγικά
χαρτάκια» που υπόσχονται απώλεια 10, 20 ή 30 κιλών μέσα σε μια, τρεις, πέντε ή
περισσότερες εβδομάδες περνούν από χέρι σε χέρι, τυπώνονται σε περιοδικά,
διαβάζονται σε πρωινές εκπομπές στην τηλεόραση...

Την ίδια στιγμή, η «βιομηχανία του αδυνατίσματος» ανθεί. Ο Ιανουάριος μάλιστα
(μαζί με τον μήνα Μάιο) είναι η καλύτερη περίοδος για τα ινστιτούτα
αδυνατίσματος, που φυτρώνουν το ένα μετά το άλλο και τέτοιες περιόδους βλέπουν
τα ταμεία τους να... ξεχειλίζουν. 
«Ο τζίρος της βιομηχανίας αδυνατίσματος στην Ελλάδα υπολογίζεται σε τρία
δισεκατομμύρια δραχμές ετησίως», σημειώνει ο διαιτολόγος κ. Δημήτρης
Γρηγοράκης. «Και από τα χρήματα αυτά, τα περισσότερα εισπράττονται κατά τους
μήνες Ιανουάριο και Μάιο».

Μετά τα γεύματα των Χριστουγέννων και της Πρωτοχρονιάς, όλοι ψάχνουν για μια
δίαιτα. Για κάτι που θα «διώξει τις τοξίνες», για κάτι άλλο που «θα έχει άμεσα
αποτελέσματα» ή για έναν «ανώδυνο τρόπο να χάσεις βάρος, τρώγοντας όσο θες».
«ΤΑ ΝΕΑ», με τη βοήθεια ειδικών επιστημόνων, όπως ο κ. Γρηγοράκης, ο κ.
Ανδρέας Καφάτος, καθηγητής Προληπτικής Ιατρικής και Διατροφής στο Τμήμα
Ιατρικής του Πανεπιστημίου Κρήτης, και η διαιτολόγος κ. Αλίκη Πανοπούλου,
επιχειρούν σήμερα να διακρίνουν τα «υπέρ» και τα «κατά» στις γνωστές, διάσημες
και διαδεδομένες δίαιτες. Όλοι όμως συμφωνούν πως στο θέμα της απώλειας βάρους
δεν υπάρχει κανενός είδους «μαγικό ραβδί», ούτε και πρόγραμμα διατροφής, κοινό
για όλους όσους θέλουν να αδυνατίσουν. «Ο κάθε άνθρωπος, ο κάθε οργανισμός
έχει τις δικές του ιδιαίτερες ανάγκες», λένε και ξαναλένε οι ειδικοί.

Ορισμένες δίαιτες μάλιστα χαρακτηρίζονται ως καταστροφικές. Όπως
χαρακτηριστικά λέει ο κ. Καφάτος, «όλα τα τρόφιμα είναι απαραίτητα,
καθημερινά. Ο οργανισμός έχει ανάγκη και από πρωτεΐνες και από υδατάνθρακες.
Δεν μπορείς να τρως μόνο κρέας ή μόνο λαχανικά. Είναι καταστροφικό. Δεν
παίρνεις πολύτιμες ουσίες, όπως η βιταμίνη Β12, ο σίδηρος κ.λπ.». Σύμφωνα με
τον ίδιο, ακόμη κι αυτή η «μανία» ενάντια στο λίπος μπορεί να είναι
καταστροφική: «Το λίπος δίνει στ' αλήθεια περισσότερες θερμίδες, όμως η σωστή
ποιότητα λίπους (το ελαιόλαδο, το λίπος του ψαριού ή των λαχανικών, των
οσπρίων, αυτό των ξηρών καρπών) είναι απαραίτητη για τον οργανισμό, για την
ανάπτυξη και τη λειτουργία των κυττάρων, για την την υγεία γενικότερα».

Αν πρότεινε ο ίδιος μια δίαιτα, αυτή θα ήταν... «ισολογισμένη. Θα περιελάμβανε
όλες τις κατηγορίες τροφίμων. Κι αν ήταν υποθερμιδική, δεν θα είχε λιγότερες
από 1.200 θερμίδες την ημέρα. Η καθημερινή διατροφή θα πρέπει να έχει 50%-55%
υδατάνθρακες, 35%-40% λίπος (όπως για παράδειγμα ελαιόλαδο) και ένα 10%
πρωτεϊνών φυτικών και ζωικών».

Η διαιτολόγος κ. Αλίκη Πανοπούλου εξηγεί πως αμέσως μετά τις γιορτές μια
δίαιτα που θα διώχνει τις τοξίνες από τον οργανισμό είναι μάλλον απαραίτητη.
«Προορίζεται όμως μόνο για άτομα που δεν αντιμετωπίζουν προβλήματα υγείας και
αποκλείονται οι έγκυες ή οι ηλικιωμένοι». Μια αποτοξινωτική δίαιτα, που θα
στηρίζεται στα φρούτα ή τα λαχανικά, δεν χρειάζεται να διαρκέσει περισσότερο
από μια ή δυο ημέρες. Το λιτόν του περιεχομένου της εξαρτάται από την οργανική
και ψυχολογική κατάσταση εκείνου που σκέφτεται να την ακολουθήσει. «Για έναν
άνθρωπο με δυνατό και γερό οργανισμό, μια ή δύο ημέρες με φρούτα και αρκετό
νερό είναι ό, τι χρειάζεται για να αποβληθούν οι τοξίνες που συγκεντρώθηκαν
στον οργανισμό κατά τη διάρκεια των γιορτών», λέει η κ. Πανοπούλου. Μια τέτοια
δίαιτα απαιτεί παράλληλα χαλάρωση, ηρεμία, ελάχιστο άγχος και τρέξιμο. «Για
όσους έχουν έντονο καθημερινό πρόγραμμα, για εκείνους που εργάζονται σκληρά ή
αθλούνται, μια τέτοια δίαιτα σίγουρα δεν ενδείκνυται», σημειώνει η κ.
Πανοπούλου. «Οι άνθρωποι που ζουν σε έντονους ρυθμούς θα πρέπει να
ακολουθήσουν ένα πιο χαλαρό και λιγότερο στερητικό πρόγραμμα διατροφής. Να
αποκλείσουν, για παράδειγμα, για μια ή δύο μέρες, τις ζωικές τροφές και τα
παράγωγά τους και να στηρίξουν τη διατροφή τους σε σαλάτες, φρούτα, πατάτες,
βρασμένα λαχανικά ή όσπρια. Άλλωστε αυτή είναι και η βάση μιας σωστής
διατροφής: φρούτα, λαχανικά, ωμό ελαιόλαδο, όσπρια και δημητριακά».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16334N181</ED>
<ID>
ID:15521

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N18&aa=1</URL></REF>


Article

<CATEGORY>vin06</CATEGORY>

 <H5>ΑΠΟ ΤΗΝ ΤΟΥΡΚΟΚΡΑΤΙΑ ΕΩΣ ΣΗΜΕΡΑ Η ΚΡΗΤΗ ΚΑΤΕΧΕΙ ΤΗΝ ΠΡΩΤΙΑ
</H5><H5>Μέσα στο δικαστήριο
</H5><H5>Πυροβόλησε και τη γυναίκα του!
</H5><H5>Αλληλοεξόντωση για τα χωράφια
</H5><H5>Ύστερα από 9 χρόνια
</H5><H2>Βεντέτα σημαίνει φόβος...
</H2>
<AUTHOR>ΚΩΣΤΑΣ ΧΑΤΖΙΔΗΣ - ΛΙΑ ΝΕΣΦΥΓΕ - ΚΩΣΤΑΣ ΜΠΟΓΔΑΝΙΔΗΣ</AUTHOR>

Οι βεντέτες ξεκίνησαν στη χώρα μας από την περίοδο της τουρκοκρατίας και
συνεχίζονται μέχρι σήμερα. Η Κρήτη διεκδικεί το μεγαλύτερο μέρος τους. 
Η εκδίκηση. Πέντε χρόνια περίμενε ο Γιάννης Παπαδόσηφος να πάρει την εκδίκησή
του για τη δολοφονία του γιου του. Ήταν αποφασισμένος και ούτε οι αστυνομικές
δυνάμεις που φρουρούσαν τα δικαστήρια του Πειραιά μπόρεσαν να τον αποτρέψουν

Η δημιουργία, το 1997, στη Μεγαλόνησο, της Ειδικής Αστυνομικής Υπηρεσίας
Δίωξης Εγκλήματος (ΕΙΔΑΣΥΔΕ) δεν αποσκοπεί μόνο στην πάταξη της οπλοκατοχής
και της ζωοκλοπής, αλλά και στον περιορισμό της βεντέτας.

Βεντέτες που δεν κλείνουν ποτέ, φαμίλιες που ζουν με τον φόβο της τελικής
πτώσης. Μαύρες λίστες που συνεχώς διευρύνονται: από την ανελέητη σύγκρουση των
Πενταράκηδων και των Σαρτζετάκηδων, που σκέπασε την κρητική γη με 140
ταφόπλακες ­ και είχε οδηγήσει του γονείς τού πρώην Προέδρου της Δημοκρατίας
κ. Χρήστου Σαρτζετάκη να μεταναστεύσουν στη Θεσσαλονίκη ­, μέχρι τη βεντέτα
των Μουζουράκηδων και των Δικωνυμάκηδων που εξαπλώθηκε σε όλη τη χώρα, ο
κύκλος του αίματος διευρύνεται.

Τα αίτια πολλά. «Κατάλοιπα που ανάγονται στην περίοδο της τουρκοκρατίας», θα
πει ο πρόεδρος της Παγκρήτιας Ένωσης κ. Γιώργος Σγουρίδης. «Τότε που οι αγώνες
επιβίωσης ήταν σκληροί και διαρκείς, τότε που η ανάδειξη του ανυπότακτου
πνεύματος σφραγιζόταν από πράξεις εκδίκησης έναντι του κατακτητή».

Επιχειρώντας να προσεγγίσει το συνυφασμένο με την Κρήτη φαινόμενο της
βεντέτας, ο κ. Σγουρίδης στέκεται στην ευθιξία των κατοίκων της. «Κανείς από
τους Κρήτες δεν θέλει να είναι υποδεέστερος έναντι του άλλου. Κανείς δεν
δέχεται να προσβληθεί η τιμή και η υπόληψή του».

Μία απλή παρεξήγηση στη μέθη ενός γλεντιού μπορεί να οδηγήσει σε αποτρόπαια
εγκλήματα. Μπορεί να γίνει φονική εμμονή, που θα βρει τη γιατρειά της μόνο με
την αφαίρεση ζωής. «Όποιος τολμήσει θα πάρει την απάντησή του». Δεν είναι να
απορεί κανείς που στις αρχές του αιώνα οι βεντέτες αποτέλεσαν μία από τις
βασικές αιτίες που οδήγησαν τον τοπικό πληθυσμό στο μεγάλο μεταναστευτικό
ρεύμα προς την Αμερική.

Σε αντίθεση με το Ηράκλειο και κυρίως το Λασίθι, όπου τα κρούσματα είναι
ελάχιστα, σε πολλά από τα ορεινά χωριά των Χανίων και του Ρεθύμνου οι βεντέτες
εξακολουθούν να αποτελούν την πιο ενδεδειγμένη δικαιοσύνη. «Εκεί παρατηρείται
έξαρση του φαινομένου», σημειώνει ο δικηγόρος Ηρακλείου κ. Δημήτρης Ξυριτάκης,
«γιατί η κοινωνική πίεση υπέρ της εκδήλωσης της βεντέτας δεν έχει σβήσει». Η
ελπίδα, πάντως, πεθαίνει τελευταία. Απόδειξη; Σε πολλά σημεία της Κρήτης
εξακολουθούν να γίνονται βαφτίσια στις τρεις το πρωί! Οι ιερείς γνωρίζουν καλά
ότι εκείνη τη στιγμή στην κολυμβήθρα, εκτός από το παιδί, απαλλάσσονται από
τα... κακά δαιμόνια και οι φαμίλιες που είχαν εμπλακεί σε βεντέτες...

Σκηνές τρόμου. Μπροστά στα μάτια των δικαστών και όλων όσων παρακολουθούσαν
τη δίκη, ο Παπαδόσηφος εκτέλεσε εν ψυχρώ τον Βενιεράκη, κατηγορούμενο για τον
φόνο του γιου του

ΟΙ ΑΣΤΥΝΟΜΙΚΕΣ δυνάμεις που φρουρούσαν τα δικαστήρια του Πειραιά δεν μπόρεσαν
να αποτρέψουν το κακό. Ο Γιάννης Παπαδόσηφος ήταν αποφασισμένος να αποδώσει ο
ίδιος δικαιοσύνη και μάλιστα μέσα στον οίκο της Θέμιδος. Περίμενε πέντε χρόνια
για να πάρει την εκδίκηση του για την άγρια δολοφονία του γιου του Μανώλη τον
Αύγουστο του 1983 στο Ρέθυμνο. Η μεγάλη στιγμή γι' αυτον, ήρθε ενώ εκδικαζόταν
η υπόθεση στο Εφετείο Πειραιά. Μπήκε οπλισμένος στην αίθουσα και μπροστά στα
μάτια δικαστών και παρευρισκομένων πυροβόλησε και σκότωσε τον Γιάννη
Βενιεράκη, κατηγορούμενο για το φονικό.

ΑΚΟΜΗ και εναντίον της γυναίκας του έστρεψε το όπλο του ο Χαρίδημος Ι.
Στριλιγγάς και χωρίς να διστάσει πάτησε τη σκανδάλη. Μια γυναίκα που είδε την
οικογένειά της να βυθίζεται στη θλίψη από τη βεντέτα που ξέσπασε τρία χρόνια
πριν με άλλη φαμίλια του Μυλοποτάμου. Ο ένας από τους γιους της είχε μείνει
ανάπηρος από τη μέση και κάτω και η ίδια προσπάθησε να αποτρέψει τη συνέχεια
της βεντέτας. Το μόνο που κατάφερε ήταν να προκαλέσει την οργή του συζύγου
της. Η άτυχη Αγάπη Στριλιγγά πλήρωσε με την ίδια τη ζωή της την προσπάθειά της
να κλείσει ο κύκλος του αίματος.

Η αλληλοεξόντωση ανάμεσα στις οικογένειες των Στριλιγγάδων συνεχίσθηκε και
μέχρι σήμερα έχει στοιχίσει τη ζωή σε τρία μέλη τους.

Αιτία της βεντέτας; Το «παιγνίδι» με τα όπλα ενός 15χρονου. Ήταν Μάιος του
1987, όταν βρέθηκε νεκρός με μια σφαίρα στο κεφάλι στην περιοχή Λειβαδιάς
Μυλοποτάμου ο 15χρονος Μανώλης Στριλιγγάς. Η επίσημη εκδοχή της Αστυνομίας
ήταν ότι επρόκειτο για ατύχημα και ότι εκπυρσοκρότησε το όπλο του. Ο πατέρας
του παιδιού, Χαρίδημος Ε. Στριλιγγάς, υπάλληλος της Ένωσης Γεωργικών
Συνεταιρισμών, δεν πείσθηκε και κατηγόρησε τον εξάδελφό του Γιώργο Στριλιγγά
ότι δολοφόνησε από πρόθεση τον γιο του. Αποφάσισε να εκδικηθεί. Η οργή του
στράφηκε στα μέλη της οικογένειας. Λίγους μήνες αργότερα με το αυτοκίνητό του
αποπειράθηκε να σκοτώσει τον πατέρα του φερόμενου ως δράστη Χαρίδημο Ι.
Στριλιγγά. Η δεύτερη πράξη της άγριας βεντέτας εκτυλίχθηκε τον Αύγουστο του
1989, όταν ο πατέρας πυροβόλησε και τραυμάτισε πολύ σοβαρά τον αδελφό του
φερόμενου ως δράστη της δολοφονίας του γιου του.

Η αντίπαλη οικογένεια ορκίσθηκε εκδίκηση και ακολούθησε η δολοφονία της άτυχης
Αγάπης Στριλιγγά από τον σύζυγό της. Οι δυο γιοι της φαίνεται ότι αποφάσισαν
να πάρουν το αίμα τους πίσω για την βεντέτα.

Τον Αύγουστο του 1995 σε δολοφονική ενέδρα στην περιοχή Παρηγορία πέφτει
νεκρός γαζωμένος με Καλάσνικοφ ο Χαρίδημος Εμ. Στριλιγγάς. Στη συμπλοκή
τραυματίσθηκε ένας περαστικός. Για τη δολοφονία κατηγορήθηκαν τα δυο αδέλφια
Νίκος και Μανώλης Στριλιγγάς, εκ των οποίων ο πρώτος καταδικάσθηκε πρωτοδίκως
ισόβια. Στο Εφετείο αθωώθηκαν και οι δυο και η υπόθεση θα εκδικασθεί εκ νέου
μετά από έφεση που άσκησαν συγγενείς του θύματος.

ΑΓΡΙΕΣ μάχες, πιστολίδι, αιματηρές συμπλοκές με τέσσερις νεκρούς και δυο βαριά
τραυματίες. 
Ο θλιβερός απολογισμός της άγριας βεντέτας που ξέσπασε το 1976 ανάμεσα στις
οικογένειες Συγγελάκη και Γρυλλάκη. Η αλληλοεξόντωση για κτηματικές διαφορές
είχε την πρώτη της μάχη στη θέση Μουρι Αποκορώνου Χανίων. 
Από την ανταλλαγή πυροβολισμών τραυματίσθηκε βαριά ένα από τα μέλη της
οικογένειας των Συγγελάκηδων. Τα επόμενα τρία χρόνια δολοφονήθηκε ένας μέλος
της οικογένειας Συγγελάκη και ένα της οικογένειας Γρυλλάκη.

Ο νόμος της σιωπής έδεσε τα χέρια της Αστυνομίας. Κανεις από τις δυο
οικογένειες δεν αποκάλυψε τους δράστες. Το 1989 στην αλυσίδα των επιθέσεων
προστέθηκε και ο βαρύς τραυματισμός ενός ακόμη μέλους της οικογένειας
Γρυλλάκη. 
Ο νόμος της σιωπής ίσχυσε για μια ακόμη φορά.

Λίγους μήνες αργότερα έγινε η τελική αναμέτρηση ανάμεσα στις δύο αντιμαχόμενες
φαμίλιες. 
Το «ραντεβού» ορίσθηκε στην λίμνη Κουρνα της επαρχίας Αποκορώνου που
μετατράπηκε σε πεδίο μάχης. 
Ο θλιβερός απολογισμός ήταν δυο νεκροί, ο ένας από την οικογένεια Συγγελάκη
και ο άλλος από την οικογένεια Γρυλλάκη.

Η ΑΓΡΙΑ εκδίκηση ήρθε ύστερα από εννέα χρόνια στη βεντέτα που ξέσπασε τον
Νοέμβριο του 1987 στην περιοχή Περβολάκια Κισσάμου Χανίων ανάμεσα στις
οικογένειες Κουκουλάκη και Μποτανάκη. Διαφορές για τη γη, αυτή τη φορά. Η αρχή
έγινε όταν ο Κωνσταντίνος Κουκουλάκης σκότωσε τον Δημήτρη Μποτανάκη. 
Ο δράστης συνελήφθη και καταδικάσθηκε για ανθρωποκτονία εκ προμελέτης. Εξέτισε
την ποινή του και αποφυλακίσθηκε μετά πέντε χρόνια.

Η εκδίκηση ήρθε τέσσερα χρόνια αργότερα. 
Ο Κουκουλάκης βρέθηκε δολοφονημένος στο σπίτι του στον Κίσσαμο. 
Ως δράστες συνελήφθησαν οι δυο γιοι του Μποτανάκη, Νεκτάριος και Τζανής, και
παραμπεφθηκαν σε δίκη. Η υπόθεση εκκρεμεί στο Εφετείο Χανίων.

* Δύο νεκρούς άφησε η βεντέτα που ξέσπασε στο Σέλινο Χανίων ανάμεσα στις
οικογένειες Αρδελάκη και Μπουμπουραλάκη. Δυο οικογένειες κτηνοτρόφων που είχαν
μεταξύ τους διάφορες. 
Ο απολογισμός της βεντέτας που κράτησε δυο χρόνια ήταν δύο νεκροί, ένας από
την κάθε οικογένεια.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16334N191</ED>
<ID>
ID:15522

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N19&aa=1</URL></REF>


Article

<CATEGORY>vin06</CATEGORY>

 <H5>Η ΚΥΒΕΡΝΗΣΗ ΔΗΛΩΝΕΙ ΟΤΙ ΔΕΝ ΠΡΟΚΕΙΤΑΙ ΝΑ ΔΕΧΤΕΙ ­ ΜΕ ΑΦΟΡΜΗ ΤΑ ΑΙΤΗΜΑΤΑ ΤΩΝ
ΠΙΛΟΤΩΝ ­ ΕΚΒΙΑΣΜΟΥΣ ΚΑΙ ΑΝΑΤΡΟΠΗ ΤΟΥ ΠΡΟΓΡΑΜΜΑΤΟΣ ΕΞΥΓΙΑΝΣΗΣ
</H5><H2>Πτήσεις με εμπόδια και επεισόδια
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Την παρέμβαση του εισαγγελέα προκάλεσαν χθες τα καινούργια προβλήματα που
παρουσιάζονται τις τελευταίες ημέρες στην Ολυμπιακή Αεροπορία και ταλαιπωρούν
και πάλι το επιβατικό κοινό.

Η ΔΙΟΙΚΗΣΗ της εταιρείας προσπαθεί να αντιμετωπίσει τη νέα κατάσταση που
οφείλεται στην άρνηση των πιλότων να εργαστούν υπερωριακά, με συγχωνεύσεις και
τροποποιήσεις δρομολογίων.

Η κυβέρνηση, από την πλευρά της, με αφορμή τα αιτήματα των πιλότων για
συνολικές αυξήσεις αποδοχών έως 35%, δηλώνει ότι δεν πρόκειται να δεχτεί
εκβιασμούς και ανατροπή του προγράμματος εξυγίανσης της Ο.Α.

«Αιτήματα που απροκάλυπτα και απερίσκεπτα οδηγούν την εταιρεία σε άλλους
δρόμους απορρίπτονται. Το κράτος δεν πρόκειται να διαθέσει ούτε μία δραχμή.
Αυτό ας το καταλάβουν όλοι», τόνισε χθες ο υπουργός Μεταφορών και Επικοινωνιών
Αναστάσιος Μαντέλης.

Η διαδικασία προσαρμογής και ένταξης της Ο.Α. στη διεθνή αγορά μέσα από
στρατηγικές συμμαχίες, συμπλήρωσε ο κ. Μαντέλης, έχει ήδη ξεκινήσει και προχωρεί.

Εξάλλου, ο κυβερνητικός εκπρόσωπος κ. Δημήτρης Ρέππας επισήμανε ότι «τα άκαιρα
και έξω από κάθε λογική αιτήματα, τα οποία θέτουν οι πιλότοι, δημιουργούν
τεράστιους κινδύνους για την προοπτική του εθνικού αερομεταφορέα».

Όπως ανέφερε ο κ. Ρέππας: «Η κυβέρνηση θα εντείνει και θα επιταχύνει τη
διαδικασία ένταξης της Ο.Α. σε μία στρατηγικής σημασίας συμμαχία, για να
αντιμετωπίσει τα προβλήματά της».

Η υπουργός Ανάπτυξης κ. Βάσω Παπανδρέου, σε δηλώσεις της για τις επιπτώσεις
των προβλημάτων της Ο.Α. στον τουριστικό κλάδο, επισήμανε από την πλευρά της
ότι «ο τουρισμός θέλει αερομεταφορές αξιόπιστες και αποτελεσματικές και την
Ο.Α. να λειτουργεί σωστά».

Χθες, τοποθετήθηκε και επισήμως στη θέση του προέδρου της Ο.Α. ο οικονομολόγος
κ. Γεώργιος Ζυγογιάννης, ενώ από το Διοικητικό Συμβούλιο της εταιρείας
αποχώρησε ο κ. Άγγελος Αγγελόπουλος.

Στο μεταξύ, η ταλαιπωρία του επιβατικού κοινού στα αεροδρόμια λόγω των
ματαιώσεων, των συγχωνεύσεων και των καθυστερήσεων στις πτήσεις συνεχίζεται.

Χθες, οι επιβάτες των πρωινών πτήσεων 902 και 904 προς τη Θεσσαλονίκη που
ματαιώθηκαν, έφθασαν στον προορισμό τους με τα αεροσκάφη που εκτέλεσαν τα
δρομολόγια προς το Μόναχο και τη Στουτγκάρδη και έκαναν ενδιάμεσο σταθμό στη
Θεσσαλονίκη, καθώς και με την πτήση 906.

Ακόμα, συγχωνεύτηκαν οι πτήσεις 143 και 147 προς τις Βρυξέλλες, 714 και 716
προς τη Ρόδο και 730 και 734 προς την Κω.

Τα πρωινά δρομολόγια προς το Ηράκλειο και τα Χανιά συγχωνεύτηκαν σε ένα και οι
επιβάτες έφθασαν στον προορισμό τους με αεροσκάφος των Μακεδονικών Αερογραμμών
(θυγατρική εταιρεία της Ο.Α.).

Επίσης, με αεροσκάφη των Μακεδονικών Αερογραμμών εκτελέστηκαν οι πτήσεις 600
προς Κέρκυρα και 385 προς Βελιγράδι.

Σήμερα, η διοίκηση της Ο.Α. αναμένεται να ανακοινώσει νέο μειωμένο πρόγραμμα
δρομολογίων, το οποίο θα ισχύσει έως τις 31 Ιανουαρίου. Βάσει του καινούργιου
προγραμματισμού, μέρος του αεροπορικού έργου της Ο.Α. θα αναλάβουν οι
Μακεδονικές Αερογραμμές και η Ολυμπιακή Αεροπλοΐα.

Την ίδια στιγμή, με αφορμή τα νέα προβλήματα στον εθνικό αερομεταφορέα
τέσσερις συνδικαλιστές της Ο.Α., οι οποίοι πρόσκεινται στον χώρο του
Συνασπισμού, κατέθεσαν μηνυτήρια αναφορά στην οποία κάνουν λόγο για
κακοδιαχείριση στη διάρκεια εφαρμογής του πρώτου προγράμματος εξυγίανσης της Ο.Α.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16334N201</ED>
<ID>
ID:15523

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N20&aa=1</URL></REF>


Article

<CATEGORY>vin06</CATEGORY>

 <H2>Δωρεάν θρησκεία δεν υπάρχει δηλώνει ο Μητροπολίτης Χρυσόστομος
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

«ΚΗΔΕΙΑ και μνημόσυνο: τιμή 18.000 δραχμές, συμπεριλαμβανομένου και του ΦΠΑ,
χωρίς φιλοδωρήματα». Η ένδειξη αυτή δεν είναι διαφήμιση γραφείου τελετών, αλλά
αποτελεί μέρος του τιμοκαταλόγου που αναρτήθηκε σε όλες τις εκκλησίες της
περιοχής Εδέσσης με εντολή του Μητροπολίτη Χρυσοστόμου από την 1η Ιανουαρίου.

Η βάπτιση, ο γάμος, η κηδεία και το μνημόσυνο, αλλά και η ιδιωτική αγρύπνια
στοιχίζουν 18.000 δραχμές και οι ενδιαφερόμενοι μπορούν να ζητούν και
αποδείξεις από τον έφορο της εκκλησίας για να τις συμπεριλάβουν στις
φορολογικές δηλώσεις.

Οι αντιδράσεις για την ανάρτηση των τιμοκαταλόγων είναι ποικίλες και τις
τελευταίες μέρες αποτελούν αντικείμενο συζήτησης, αφού δεν είναι λίγοι εκείνοι
που θεωρούν τον χώρο της εκκλησίας ιερό και υποστηρίζουν ότι οι χρηματικές
συναλλαγές μεταξύ ιερών και πιστών θα πρέπει να παραμένουν μυστικές.

Ο Μητροπολίτης Εδέσσης και Πέλλης, που πήρε την πρωτοβουλία να αναρτήσει τους
τιμοκαταλόγους, δηλώνει ότι οι τιμές γνωστοποιήθηκαν στους πιστούς για λόγους
διαφάνειας. «Δωρεάν θρησκεία δεν υπάρχει και όποιος το πιστεύει αυτό δεν λέει
την αλήθεια. Οι τιμές είναι για να γνωρίζει ο κάθε πιστός πόσα χρήματα πρέπει
να πληρώσει ακριβώς», τόνισε στα «ΝΕΑ» ο Μητροπολίτης Χρυσόστομος.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16334N202</ED>
<ID>
ID:15575

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N20&aa=2</URL></REF>


Article

<CATEGORY>vin06</CATEGORY>

 <H2>Γυαλόχαρτα και καρμπόν προστάτευαν την κοκαΐνη «Λίστες» καίνε πολλούς
</H2>
ΜΕΣΑ σε διπλούς πάτους ταξιδιωτικών σάκων, τυλιγμένα σε καρμπόν και γυαλόχαρτα
έκρυβαν δύο αδέλφια την κοκαΐνη και το χασίς που μετέφεραν στη χώρα μας από τα
ταξίδια που έκαναν στο Περού, τη Χιλή, την Αργεντινή, το Μαρόκο, την Ολλανδία,
την Ισπανία και το Βέλγιο.

Λαθρέμποροι ναρκωτικών τα δύο αδέλφια, Παναγιώτης και Σοφοκλής Μακρής, είχαν
κατηγορηθεί και στο παρελθόν από τις Αρχές Ασφαλείας για υποθέσεις ναρκωτικών.
Ο ένας, ο Παναγιώτης Μακρής, είχε συλληφθεί στη Λάρισα το 1992 με την
κατηγορία ότι είχε προμηθεύσει τη δόση ηρωίνης που στάθηκε μοιραία για μια κοπέλα.

Τα δύο αδέλφια συνελήφθησαν πάλι πριν από λίγες ημέρες και σε έρευνες που
έγιναν βρέθηκαν και κατασχέθηκαν 63 γραμμάρια κοκαΐνης και 770 γραμμάρια χασίς.

Σε γραφείο στο Χαλάνδρι, το οποίο χρησιμοποιούσαν ως «καβάτζα» για να κρύβουν
τα ναρκωτικά που εισήγαγαν, βρέθηκαν τα «λογιστικά βιβλία» της «επιχείρησης»
με τις παράνομες συναλλαγές τους και «λίστες» με τα μικρά ονόματα πελατών και
συνεργών τους. <REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16334N203</ED>
<ID>
ID:15614

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N20&aa=3</URL></REF>


Article

<CATEGORY>vin06</CATEGORY>

 <H2>Τα εμβόλια καλύπτουν τη γρίπη... Ιταλίας!
</H2>
ΑΠΟΛΥΤΩΣ αδικαιολόγητος είναι ο θόρυβος που έχει δημιουργηθεί γύρω από τα
αυξημένα κρούσματα γρίπης στη γειτονική Ιταλία και το ενδεχόμενο να
παρατηρηθεί αντίστοιχη έξαρση και στη χώρα μας.

Από τα υπάρχοντα στοιχεία του Παγκόσμιου Οργανισμού Υγείας δεν προκύπτει ότι η
γρίπη έχει λάβει διαστάσεις επιδημίας στην Ευρώπη, ενώ όλα δείχνουν ότι τα
κρούσματα της νόσου στην Ιταλία έχουν προκληθεί από ένα στέλεχος του ιού της
γρίπης που εμπεριέχεται στα φετινά εμβόλια.

Αυτά τόνισε χθες ο υφυπουργός Υγείας κ. Ν. Φαρμάκης, σχολιάζοντας τη
φημολογούμενη επιδημία γρίπης που έχει ξεσπάσει στην Ευρώπη.

Οι ανησυχίες για πιθανή επιδημία γρίπης και στη χώρα μας οφείλονται στη
ραγδαία αύξηση των κρουσμάτων της νόσου που παρατηρήθηκε τις ημέρες των
γιορτών στην Ιταλία. Σύμφωνα με δημοσιεύματα των ιταλικών εφημερίδων, επτά
περίπου εκατομμύρια κάτοικοι της γειτονικής χώρας πέρασαν τις γιορτές στο
κρεβάτι λόγω γρίπης.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16334N204</ED>
<ID>
ID:15641

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N20&aa=4</URL></REF>


Article

<CATEGORY>vin06</CATEGORY>

 <H2>Παρέμβαση της Εισαγγελίας
</H2>
ΤΗΝ παρέμβαση του προϊσταμένου της Εισαγγελίας Πρωτοδικών της Αθήνας κ. Γ.
Κολιοκώστα προκάλεσαν χθεσινά δημοσιεύματα του Τύπου σχετικά με την κατάσταση
που επικρατεί στην Ολυμπιακή Αεροπορία.

Αντικείμενο της προκαταρκτικής εξέτασης, που έχει χαρακτηριστεί ως
κατεπείγουσα, είναι να διαπιστωθεί εάν και ποια συγκεκριμένα πρόσωπα έχουν
διαπράξει αυτεπαγγέλτως διωκόμενα αδικήματα. Για τον λόγο αυτό στο πλαίσιο της
έρευνας θα διακριβωθούν ενδεχόμενες ποινικές ευθύνες προς κάθε κατεύθυνση.

Σύμφωνα με την εισαγγελική παραγγελία, θα κληθούν να καταθέσουν ως μάρτυρες
τόσο εργαζόμενοι στην Ο.Α. (πιλότοι και λοιποί παράγοντες) όσο και υπεύθυνοι
των οργάνων της διοίκησης της εταιρείας.

Στα επίμαχα δημοσιεύματα ­ όπως αναφέρεται και στο έγγραφο του κ. Κολιοκώστα ­
«διαλαμβάνονται σαφείς καταγγελίες περί ωμού εκβιασμού πιλότων, εκβιαστικής
τακτικής και γενικά καταγγελίες περί εγκλημάτων διωκομένων αυτεπαγγέλτως».

Η διενέργεια της προκαταρκτικής εξέτασης ανατέθηκε στον αντεισαγγελέα
Πρωτοδικών κ. Κων. Τζαβέλλα, ο οποίος με βάση τα στοιχεία που θα συλλέξει από
την πορεία της έρευνας θα συντάξει το σχετικό πόρισμά του. το οποίο θα
διαβιβάσει στον προϊστάμενο της Εισαγγελίας για τις περαιτέρω νόμιμες ενέργειες.

Στο μεταξύ, με εντολή του διευθύνοντος συμβούλου της Ο.Α. κ. Θεόδωρου
Τσακιρίδη ξεκίνησε χθες η έρευνα για τη μεγάλη ταλαιπωρία που υπέστησαν οι
επιβάτες των πτήσεων από το Λονδίνο (το περασμένο Σάββατο) και το Παρίσι (την
περασμένη Κυριακή).

Υπενθυμίζεται, ότι οι επιβάτες των συγκεκριμένων πτήσεων παρέμειναν «όμηροι»
στα αεροδρόμια και για πολλές ώρες δεν μπορούσαν να φτάσουν στον προορισμό
τους, καθώς οι πιλότοι διέκοψαν τα δρομολόγια πριν από την ολοκλήρωσή τους,
επικαλούμενοι υπέρβαση των ορίων απασχόλησής τους.

Αντίστοιχη έρευνα διενεργεί και η Υπηρεσία Πολιτικής Αεροπορίας (ΥΠΑ), η οποία
εξετάζει το ενδεχόμενο να αφαιρεί τα πτυχία των πιλότων που παραβαίνουν τους
κανόνες πτήσεων.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16334N205</ED>
<ID>
ID:15655

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N20&aa=5</URL></REF>


Article

<CATEGORY>vin06</CATEGORY>

 <H2>Ζητούν να προσληφθούν
</H2>
ΤΗ ΜΕΣΟΛΑΒΗΣΗ του Πρωθυπουργού για την πρόσληψή τους στην Ολυμπιακή Αεροπορία
ζήτησαν χτες οι 38 πιλότοι που είχαν πετύχει στον αντίστοιχο διαγωνισμό που
προκήρυξε η εταιρεία το 1996 και εκπαιδεύτηκαν με έξοδά της στο εξωτερικό.

Όπως ανακοίνωσαν χτες οι εκπρόσωποι των 38 πιλότων, στις προθέσεις τους είναι
να μπλοκάρουν με ασφαλιστικά μέτρα τον νέο διαγωνισμό που σχεδιάζει η Ο.Α. για
την πρόσληψη 45 χειριστών, εάν οι ίδιοι δεν περιλαμβάνονται στα σχέδια της εταιρείας.

Οι πιλότοι, με υπόμνημά τους που κατέθεσαν χτες στο πρωθυπουργικό γραφείο,
ζητούν να προσληφθούν εκείνοι στην Ο.Α., επισημαίνοντας ότι ο διαγωνισμός στον
οποίο πήραν μέρος το 1996 ήταν καθόλα νόμιμος, ανταποκρίθηκαν με επιτυχία στις
θεωρητικές και πρακτικές δοκιμασίες, ενώ η Ο.Α. για την εκπαίδευσή τους σε
κέντρα του εξωτερικού διέθεσε ποσό άνω των 500 εκατ. δραχμών.

Όπως επισημάνθηκε από την πλευρά των 38 πιλότων, οι ίδιοι με εκπαίδευση μόλις
20 ημερών θα είναι σε θέση να αναλάβουν κανονικά εργασία, ενώ για την
εκπαίδευση νέων πιλότων από την αρχή θα απαιτηθεί διάστημα τουλάχιστον έξι μηνών.

Η σχετική προκήρυξη του διαγωνισμού για την πρόσληψη των 45 νέων πιλότων από
την Ο.Α. αναμένεται να εκδοθεί στις αρχές της ερχόμενης εβδομάδας.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16334N206</ED>
<ID>
ID:15665

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N20&aa=6</URL></REF>


Article

<CATEGORY>vin06</CATEGORY>

 <H2>Μυτιλήνη - Αθήνα - Κω με 43 ώρες καθυστέρηση
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

13 ώρες περίμενε η κ. Άννα Αυγούλη για να πετάξει στην Κω. Η πτήση της
ματαιώθηκε και ουδείς από τους υπεύθυνους την ειδοποίησε

ΟΙ 30 ώρες που έκαναν οι δύο γυναίκες για να φθάσουν από τη Μυτιλήνη στην
Αθήνα, ήταν μόνον η αρχή της ταλαιπωρίας τους. Η συνέχεια, τις περίμενε στο
δυτικό αεροδρόμιο απ' όπου θα έπαιρναν το αεροπλάνο για την Κω. Η πτήση τους
όμως ματαιώθηκε και αντί για τις 5.15 χθες το πρωί... ευτύχησαν να φύγουν στις
6.30 το απόγευμα. Ύστερα δηλαδή από 13 ώρες!

Θα μπορούσε κάποιος μάλιστα να πει ότι στάθηκαν τυχερές μέσα στην ατυχία τους.
Γιατί αν την ώρα που μάθαιναν τα δυσάρεστα νέα δεν αντιδρούσαν δυναμικά, τότε
οι υπεύθυνοι της Ολυμπιακής ούτε καν που θα μεριμνούσαν να τις πάνε σ' ένα
ξενοδοχείο για να ξεκουραστούν. Θα ήταν δηλαδή αναγκασμένες, μιας και δεν
είχαν πουθενά να μείνουν, να στριφογυρίζουν στους χώρους του αεροδρομίου για
13 ολόκληρες ώρες!

Ο Γολγοθάς της ταλαιπωρίας για την κ. Άννα Αυγούλη και την κ. Μαρία
Παπαποστόλου ξεκίνησε από τη Μυτιλήνη, όπου επιβιβάστηκαν σε καράβι που θα τις
μετέφερε στον Πειραιά. «Το πλοίο όμως δεν έφυγε στην ώρα του, γιατί είχαμε την
ατυχία να πέσουμε πάνω σε απαγορευτικό. Και όταν με τα χίλια ζόρια
αποπλεύσαμε, ούτε καν πέρασε από το μυαλό μας το τι θα συναντούσαμε στο
αεροδρόμιο». Εκεί έφθασαν τελικά μία ώρα πριν από την προγραμματισμένη
αναχώρηση του αεροπλάνου. «Υπήρχε συνωστισμός από κόσμο. Φωνές και
εκνευρισμός. Φαίνεται πως είχαν ματαιωθεί και άλλες πτήσεις και ο κόσμος ήταν
έξαλλος». Το ίδιο συνέβη και με την περίπτωσή τους. «Μόλις φθάσαμε στο γκισέ
για να δώσουμε τα εισιτήρια, μας είπαν ότι η πτήση μας είχε ακυρωθεί». Το
γεγονός αυτό προκάλεσε φυσικά την οργή των δύο επιβατίδων. «Αρχίσαμε να
διαμαρτυρόμαστε και η απάντηση που λαμβάναμε από τους υπευθύνους ήταν ότι η
τηλεόραση είχε πει από το βράδυ πως η πτήση θα ακυρωνόταν και πως εμείς έπρεπε
να το γνωρίζαμε!».

Τότε, ένας άλλος επιβάτης της ίδιας πτήσης, όπως λέει η κ. Αυγούλη, «παρενέβη
και είπε στους υπεύθυνους ότι τους πήρε τηλέφωνο τρεις ώρες πριν έρθει στο
αεροδρόμιο και εκείνοι του απάντησαν πως η πτήση θα γινόταν». «Εμείς μάλιστα»,
συνεχίζει τώρα η κ. Παπαποστόλου, «τους είχαμε αφήσει δύο τηλέφωνα, ένα
σταθερό και ένα κινητό, για να μας ειδοποιήσουν αν κάτι πήγαινε στραβά. Αλλά
ουδείς μας τηλεφώνησε». Οι δύο γυναίκες τότε απαίτησαν από τους υπεύθυνους να
μεριμνήσουν ώστε να περάσουν το υπόλοιπο της νύχτας σε κάποιο ξενοδοχείο.
«Αυτό να το ξεχάσετε, μας είπαν αρχικά. Αν θέλετε να διαμαρτυρηθείτε, να
στείλετε μια επιστολή στη διοίκηση. Και δεν δικαιούστε ξενοδοχείο, γιατί από
τη Μυτιλήνη ήρθατε με καράβι και όχι με αεροσκάφος», μας ξαναείπαν. Μπροστά σ'
αυτή την κατάσταση, κάποιοι επιβάτες της ίδιας πτήσης προτίμησαν να αλλάξουν
τα εισιτήριά τους για την Ρόδο και από εκεί να πάρουν το πλοίο για την Κω.
«Μιας και πίστευαν ότι ούτε το επόμενο απόγευμα θα κατάφερναν να πετάξουν στον
προορισμό τους». Τελικά ύστερα από τόση φασαρία, οι υπεύθυνοι είπαν στις δύο
επιβάτιδες και σε άλλους τρεις ακόμη ότι θα φρόντιζαν να τους βρουν ξενοδοχείο
στη Γλυφάδα, όπως και έγινε.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16334N211</ED>
<ID>
ID:15524

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N21&aa=1</URL></REF>


Article

<CATEGORY>vin11</CATEGORY>

 <H2>Μαθητές και καταλήψεις
</H2>
Άρθρο του Κώστα Γεωργουσόπουλου στα «ΝΕΑ», όπου επικρίνεται ο υπουργός
Παιδείας επειδή «νομιμοποίησε» το φαινόμενο των καταλήψεων, σχολιάζει εκ
μέρους του 12ου Λυκείου Αθηνών ο Χρήστος Σπηλιόπουλος. Την επιστολή του
ακολουθεί ανταπάντηση του Κ. Γεωργουσόπουλου.

«Ονομάζομαι Σπηλιόπουλος Χρήστος και γράφω στην εφημερίδα σας εκ μέρους του
12ου Λυκείου Αθηνών με σκοπό να κατακρίνω έντονα το άρθρο του κ. Κώστα
Γεωργουσόπουλου "Από την καφετέρια στην καφετζού", που δημοσιεύτηκε την Τρίτη
22 Δεκεμβρίου 1998, στη στήλη σας "Τρίτη Άποψη".

Στο συγκεκριμένο άρθρο, ο κ. Γεωργουσόπουλος επικρίνει τον υπουργό Παιδείας
Γεράσιμο Αρσένη καθώς, όπως λέει, "νομιμοποίησε" το φαινόμενο των καταλήψεων,
προσερχόμενος σε χώρο όπου τελούσε υπό κατάληψη και συζητώντας με καταληψίες,
ενώ ταυτόχρονα ανέχθηκε να εξελιχθεί ο δημοκρατικός του διάλογος με τους
μαθητές, σε μια ανούσια ανταλλαγή "γελοίων" ερωτήσεων και απαντήσεων που
τελικά κατέληξε σε μια άτυπη "δίκη" με κατηγορούμενο τον κ. Αρσένη και
κατήγορους τους "επιθετικούς" και "ασεβείς" μαθητές.

Στη συνέχεια ο κ. Γεωργουσόπουλος, συνεχίζοντας το δριμύ κατηγορώ του προς
όλους και όλα, στρέφεται εναντίον των "ιδιοτελών" μαθητών, που όλες τους οι
"γελοίες" και "ανόητες" ερωτήσεις αναφέρονταν σε "εξεταστικές βολεψιές",
αδιαφορώντας τόσο οι ίδιοι οι μαθητές όσο και ο κ. Αρσένης να θίξουν
ουσιαστικά θέματα που σχετίζονται με το νέο νομοσχέδιο όπως είναι, σύμφωνα με
τον κ. Γεωργουσόπουλο πάντα, η ιδεολογία της μεταρρύθμισης, το περιεχόμενο των
σπουδών, η ποιότητα των βιβλίων, ο τρόπος επιλογής των διδασκόντων, οι νέοι
μέθοδοι διδασκαλίας και η σχέση της ελληνικής πολιτισμικής παράδοσης και της
ευρωπαϊκής προοπτικής μέσω της σχολικής φιλοσοφίας. Ο κ. Γεωργουσόπουλος
κλείνει το άρθρο του επιτιθέμενος αυτή τη φορά προς το Λάκη Λαζόπουλο με δριμύ
κριτική η οποία σαφώς μας αφήνει αδιάφορους αλλά στην οποία αφήνει να διαφανεί
η προσωπική του άποψη για το νέο νομοσχέδιο, υποστηρίζοντας ότι η εκπαιδευτική
μεταρρύθμιση που προωθεί ο κ. Αρσένης έχει σαν στόχο της τη διάσωση αξιών που
στις μέρες μας χάνονται.

Αυτή είναι, λοιπόν, η άποψη του κ. Γεωργουσόπουλου. Οι μαθητές αποτελούν άτομα
ανεύθυνα, πρόθυμα να συμβιβαστούν στο εξετασιοκεντρικό σύστημα με δέλεαρ την
υποσχόμενη επιείκεια, ενώ ο κ. Αρσένης, αν και έχει υποπέσει σε λανθασμένες
ενέργειες, αποτελεί το "σωτήρα" της σημερινής εκπαίδευσης.

Η απάντηση προς τον κ. Γεωργουσόπουλο δεν έρχεται από εμένα προσωπικά, αλλά
από τους εκπροσώπους του Συντονιστικού του Αγώνα Σχολείων Αθήνας ­ που
αντιπροσωπεύει το σύνολο των Αθηναίων αλλά, ακόμα, και επαρχιωτών μαθητών και
όχι κάποιο μικρό μέρος του, όπως κάποιοι υποστηρίζουν ­ που αποφάσισε τη
συνέχιση των κινητοποιήσεων μετά τις γιορτές, αδιαφορώντας για τις υποχωρήσεις
του κ. Αρσένη, οι οποίες αποτελούν σαφώς εξεταστικές βολεψιές.

Στις κινητοποιήσεις αυτές, βέβαια, εντάσσονται και οι καταλήψεις που αποτελούν
σύμφωνα με τον κ. Γεωργουσόπουλο πράξεις παράνομες και καταδικαστέες. Ωστόσο,
πριν τις καταδικάσει θα έπρεπε να λάβει υπόψη του ότι οι καταλήψεις αποτελούν
το μόνο ουσιαστικό όπλο των μαθητών. Αν οι μαθητές ακολουθούσαν το παράδειγμα
των Γάλλων νέων, σταματώντας τις καταλήψεις και κατεβαίνοντας συνεχώς σε
πορείες και διαδηλώσεις ­ κάτι το οποίο συμβαίνει εξάλλου και με τους Έλληνες
μαθητές ­ θα πετύχαιναν απλώς την ταύτισή τους με ομάδες που καταφεύγουν συχνά
στις διαδηλώσεις, όπως οι συνταξιούχοι και οι οικοδόμοι, οι οποίοι όμως
διεκδικούν περισσότερα από τα ήδη κεκτημένα δικαιώματά τους, σε αντίθεση με
τους μαθητές που διεκδικούν το ένα και μοναδικό δικαίωμά τους στη μόρφωση
χωρίς να απαιτείται για την ικανοποίησή του η καταβολή οποιουδήποτε χρηματικού
ποσού στο φροντιστήριο, στο οποίο οδηγούνται αναμφισβήτητα τόσο οι μαθητές που
στοχεύουν στην είσοδό τους σε οποιαδήποτε πανεπιστημιακή σχολή, όσο και οι
μαθητές που απλώς επιθυμούν να αποφοιτήσουν από το Λύκειο. Τέλος, όσον αφορά
τις "ανόητες" και "γελοίες" ερωτήσεις που έθεσαν οι μαθητές στον κ. Αρσένη, θα
πρέπει ο κ. Γεωργουσόπουλος να καταλάβει ότι το μόνο που ενδιαφέρει τους
σημερινούς μαθητές πλέον είναι η είσοδός τους στην Τριτοβάθμια Εκπαίδευση. Στη
σύγχρονη ελληνική κοινωνία, που το ποσοστό ανεργίας έχει ξεπεράσει το δέκα
τοις εκατό, το πτυχίο παρέχει σαφώς πολλές δυνατότητες επαγγελματικής
αποκατάστασης, η οποία στην ουσία αποτελεί τη βαθύτερη αιτία για τον ξεσηκωμό
των νέων. Όταν, λοιπόν, οι μαθητές βλέπουν ένα μεγάλο μέρος τους να
καταδικάζεται απλώς στο απολυτήριο του Γυμνασίου, τότε σαφώς οι ερωτήσεις που
θα κάνουν θα στρέφονται γύρω από τις εξετάσεις, τις απουσίες, τα τεστ και τις
επαγγελματικές προοπτικές στην Τριτοβάθμια Εκπαίδευση, αδιαφορώντας παντελώς
για θέματα όπως είναι η ιδεολογία της μεταρρύθμισης και ο τρόπος επιλογής των διδασκόντων.

Στόχος της επιστολής αυτής δεν ήταν σαφώς το πρόσωπο του κ. Κώστα
Γεωργουσόπουλου. Στόχος της ήταν ήταν να φανερώσει τους πραγματικούς λόγους
που οδήγησαν τους νέους στις γνωστές κινητοποιήσεις και να κατακρίνει όλους
αυτούς που ως τρίτοι εκφέρουν γνώμη, η οποία αν και είναι σεβαστή, δεν έχει
κανένα δικαίωμα να κρίνει με οδυνηρό τρόπο τους μαθητές χωρίς τα απαραίτητα
βάσιμα επιχειρήματα.

Θα παρακαλούσαμε η επιστολή αυτή να φτάσει στα χέρια του δημοσιογράφου που
ασχολείται στην εφημερίδα με τα θέματα της παιδείας ώστε να δημιουργήσει
ξεκάθαρη άποψη για τα κίνητρα των κινητοποιήσεων».

* Η απάντηση του Κ. Γεωργουσόπουλου:

«Θα παρακαλούσα να δημοσιευθεί αυτούσια η επιστολή του κ. Χρήστου Σπηλιόπουλου
για ένα και μόνο λόγο. Για να διαπιστώσουν οι αναγνώστες την πλήρη σύγχυση
αφορμών, αιτιών και σκοπών, μέσων και στόχων που διαπιστούνται στην επιστολή
αυτή, αποτύπωση της πλήρους συγχύσεως που κυριαρχεί σε όλο το φάσμα του
εκπαιδευτικού κόσμου. 
Δεν γνωρίζω αν ο επιστολογράφος είναι μαθητής ή καθηγητής αλλά καλό θα είναι
να μάθει ότι το επίθετο δριμύς έχει θηλυκό δριμεία για να συνοδεύσει το θηλυκό
ουσιαστικό κριτική...».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16334N221</ED>
<ID>
ID:15514

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N22&aa=1</URL></REF>


Article

<CATEGORY>vin07</CATEGORY>

 <H5>ΤΑ ΙΣΡΑΗΛΙΝΑ ΔΙΚΑΣΤΗΡΙΑ ΑΠΟΦΑΣΙΖΟΥΝ ΤΙ ΣΗΜΑΙΝΕΙ ΕΒΡΑΙΟΣ
</H5><H5>«Σύγκρουση ανάμεσα στον εβραϊκό και τον δυτικό νόμο»
</H5><H2></H2><H2>Το αιώνιο πρόβλημα
</H2>
Ποιος είναι Εβραίος; Ακόμα και αυτό το ερώτημα εντάσσεται στον ανελέητο πόλεμο
που διεξάγεται μεταξύ των ορθοδόξων Εβραίων, που επιχειρούν να επιβάλουν σε
κάθε έκφανση της ζωής τον εβραϊκό νόμο και όλων εκείνων οι οποίοι εμμένουν
στον κοσμικό χαρακτήρα του κράτους του Ισραήλ.

Σύγκρουση νόμων. Η παρουσία των ορθοδόξων Εβραίων είναι ολοένα και πιο
έντονη στην ισραηλινή κοινωνία

ΜΕ ΣΩΡΕΙΑ αποφάσεων, τα ισραηλινά δικαστήρια περιορίζουν την εξουσία και τα
προνόμια των ορθοδόξων Εβραίων. Ύστερα από κάθε ετυμηγορία, τα θρησκευτικά
κόμματα στο Κοινοβούλιο επιδιώκουν να επανακτήσουν την απολεσθείσα ισχύ τους
μέσω των νομοθετημάτων. Ένας απηνής πόλεμος διεξάγεται ανάμεσα στα δικαστήρια
και τα θρησκευτικά κόμματα, διαιωνίζοντας το πολιτισμικό χάσμα που διχάζει την
ισραηλινή κοινωνία.

Με δεδομένη την αγριότητα αυτού του πολέμου, πολλοί πιστεύουν ότι θα
τερματιστεί με μία τελική αναμέτρηση, κατά την οποία το Ισραήλ θα αναγκαστεί
να συμβιβάσει τις αντιφάσεις του να είναι ταυτόχρονα πατρίδα των Εβραίων και
κοσμική δημοκρατία.

Ορισμένοι προβλέπουν ότι η λαϊκή έντονη αντίδραση εναντίον της νέας πολιτικής
ισχύος των ορθοδόξων Εβραίων θα εκφραστεί μέσα από νόμους, που θα
απεγκλωβίσουν κατά κάποιο βαθμό το κράτος από την θρησκεία.

ΑΝΤΙΠΑΡΑΘΕΣΗ

«Αποτέλεσμα της αυξανόμενης πολιτικής εξουσίας στα χέρια των ορθοδόξων και
υπερ-ορθοδόξων είναι η αντιπαράθεση που εξωθεί το Ισραήλ προς την κατεύθυνση
του διαχωρισμού της κυβέρνησης από την θρησκεία», δηλώνει ο ραβίνος Ισμάρ Σρος
του Εβραϊκού Θεολογικού Σεμιναρίου της Νέας Υόρκης.

Τους τελευταίους μήνες τα δικαστήρια κατάφεραν ισχυρά πλήγματα κατά των
ορθοδόξων, προκαλώντας την οργή τους. Με δικαστικές αποφάσεις επετράπη η
συμμετοχή των μεταρρυθμιστών ραβίνων στα πανίσχυρα δημοτικά θρησκευτικά
συμβούλια, καταργήθηκε το προνόμιο της απαλλαγής από την στρατιωτική θητεία
των φοιτητών των εκκλησιαστικών σχολών και καθιερώθηκε η λειτουργία των
καταστημάτων των κιμπούτς και το Σάββατο.

Και σε κάθε περίπτωση, τα θρησκευτικά κόμματα με νομοθετήματα μπλόκαραν τις
δικαστικές αποφάσεις, μερικές φορές όχι μόνο με την υποστήριξη, αλλά με την
άμεση βοήθεια του πρωθυπουργού Μπέντζαμιν Νετανιάχου.

Αλλά το μαχαίρι στο κόκαλο έβαλε απόφαση του Ανώτατου Δικαστηρίου, που
ανέτρεψε την εξουσία των ορθοδόξων ραβίνων να καθορίζουν ποιος είναι Εβραίος.

ΔΙΚΑΣΤΙΚΕΣ ΑΠΟΦΑΣΕΙΣ

Ο δικαστής Ααρόν Μπαράκ ανάγκασε την ισραηλινή κυβέρνηση να αποδέχεται και να
καταγράφει ως Εβραίους εκείνους που προσηλυτίσθηκαν στο Ισραήλ στον Ιουδαϊσμό
από μεταρρυθμιστές ραβίνους.

Ύστερα από δικαστικές αποφάσεις, η κυβέρνηση αναγκάστηκε να δέχεται ως
Εβραίους εκείνους που προσηλυτίσθηκαν στον Ιουδαϊσμό στο εξωτερικό από
μεταρρυθμιστές ραβίνους και στην συνέχεια μετανάστευσαν στο Ισραήλ. Αλλά το
κύμα των μεταναστών από τις πρώην Σοβιετικές Δημοκρατίες και την Αιθιοπία,
μεταξύ των οποίων ήταν και πολλοί συγγενείς τους μη Εβραίοι, υποχρέωσε την
χώρα να αντιμετωπίσει το θέμα των προσηλυτισμών και μέσα στο Ισραήλ.

Πολλοί στράφηκαν σε συναγωγές μεταρρυθμιστών για να προσηλυτισθούν, για να
διαπιστώσουν αργότερα ότι ο προσηλυτισμός τους ήταν άκυρος στα μάτια της
κυβέρνησης, η οποία έχει παραχωρήσει τον έλεγχο των θρησκευτικών υποθέσεων
στους ορθόδοξους ραβίνους.


ΑΛΛΑ η απόφαση του δικαστή Ααρόν Μπαράκ τους αφαιρεί πλέον αυτό το προνόμιο
και είναι βέβαιο ότι τα θρησκευτικά κόμματα θα επιχειρήσουν να την ακυρώσουν
με κάποιο νομοσχέδιο που θα καταθέσουν στην Βουλή, πριν ή μετά τις πρόωρες
εκλογές του Μαΐου.

Από την ίδια την φύση τους, τα δικαστήρια αποτελούν απειλή για τους
ορθοδόξους, όταν καλούνται να αποφανθούν περί θρησκευτικών ζητημάτων. 
Οι νόμοι τούς οποίους ερμηνεύουν είναι κοσμικοί και όχι θρησκευτικοί και οι
αρχές που διαφυλάσσουν είναι δημοκρατικές και όχι θεοκρατικές.

Η σχέση ανάμεσα στη θρησκεία και το κράτος αποτελεί το κεντρικό ζήτημα για την
ταυτότητα του Ισραήλ και του σύγχρονου Ιουδαϊσμού.

«Αυτό που συμβαίνει στο Ισραήλ είναι μία σύγκρουση ανάμεσα σε δύο κώδικες,
ανάμεσα στον εβραϊκό νόμο και τον δυτικό νόμο», λέει ο Αβιράμα Γκολάν, ειδικός
επί θρησκευτικών θεμάτων της εφημερίδας «Χααρέτζ». «Μπορεί να επιλυθεί το
πρόβλημα; Δεν ξέρω. Είναι ένα στοίχημα για μας. Αλλά δεν είμαι σίγουρος ότι
μπορούμε να ζούμε σ' ένα φυσιολογικό κράτος».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16334N551</ED>
<ID>
ID:15510

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N55&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Η ελληνική αποτροπή
</H2>
<AUTHOR>ΑΘΑΝ. Γ. ΠΛΑΤΙΑΣ</AUTHOR>

ΟΙ ΠΕΡΙΠΤΩΣΕΙΣ των Ιμίων, της μη επέκτασης των χωρικών υδάτων και των πυραύλων
S-300 έχουν έναν κοινό παρονομαστή: την έλλειψη αποτελεσματικότητας της
ελληνικής αποτροπής. Η Τουρκία έθεσε την Ελλάδα ενώπιον του εκβιαστικού
διλήμματος, κλιμάκωση σε πόλεμο ή υποχώρηση. Και στις περιπτώσεις η Ελλάδα
επέλεξε το μικρότερο κακό, δηλαδή την υποχώρηση. Αυτό σημαίνει ότι στους
τουρκικούς υπολογισμούς το κόστος και το ρίσκο της κλιμάκωσης είναι μικρότερο
από το όφελος της καταναγκαστικής στρατηγικής. Άρα, η ελληνική αποτροπή,
δηλαδή η ικανότητα να κάνουμε το κόστος της τουρκικής επιθετικότητας
μεγαλύτερο από το όφελος, έχει πάψει να λειτουργεί.

Αν αυτή η ανάλυση είναι σωστή τότε θα πρέπει να περιμένουμε αύξηση της
τουρκικής προκλητικότητας, βλ. π.χ. αντιδράσεις της Τουρκίας στο ενδεχόμενο
τοποθέτησης των S-300 στην Κρήτη, θεωρίες για γκρίζες ζώνες κ.λπ.

Η ελληνική αποτροπή έχει πάψει να λειτουργεί, γιατί τα τελευταία 5-6 χρόνια
έχει ανατραπεί υπέρ της Τουρκίας η ισορροπία δυνάμεων.

Η Ελλάδα έχει τώρα να επιλέξει μεταξύ δύο δαπανηρών επιλογών: α) εξισορρόπηση
της Τουρκίας ή β) κατευνασμό της Τουρκίας μέσω υποχωρήσεων. Και οι δύο
επιλογές έχουν υψηλό κόστος. Όμως το κόστος της εξισορρόπησης (δηλαδή διόρθωση
της ισορροπίας δυνάμεων) είναι αισθητά μικρότερο από το κόστος των συνεχών
υποχωρήσεων που υπονομεύουν την ανεξαρτησία και την εδαφική ακεραιότητα της χώρας.

Εξισορρόπηση σε προσωπικό επίπεδο δεν μπορεί να γίνει. Η Τουρκία είναι ήδη
μπροστά και είναι βέβαια μεγαλύτερη. Απομένει η στρατηγική της ποιοτικής
εξισορρόπησης που διευκολύνεται σήμερα από την επιτελούμενη επανάσταση στην
στρατιωτική τεχνολογία.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16334N552</ED>
<ID>
ID:15606

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N55&aa=2</URL></REF>


Article

<CATEGORY>vin07</CATEGORY>

 <H5>ΑΡΧΙΣΕ ΣΤΗ ΓΕΡΟΥΣΙΑ Η ΚΡΙΣΗ ΓΙΑ ΤΟΝ ΑΜΕΡΙΚΑΝΟ ΠΡΟΕΔΡΟ
</H5><H5>Υψηλή πάντα η δημοτικότητά του
</H5><H2>Όλα παίζονται στη δίκη Κλίντον
</H2>
Το σκηνικό της δίκης του προέδρου Κλίντον είχε στηθεί από τις 19 Δεκεμβρίου,
όταν το Κογκρέσο ψήφιζε την παραπομπή του με τις κατηγορίες της παρακώλυσης
της Δικαιοσύνης και ψευδορκίας, για την περίφημη υπόθεση Λιουίνσκι.

Η ορκωμοσία. Ο αρχιδικαστής Ρένκουιστ ορκίζει τους γερουσιαστές ως ενόρκους
για να αρχίσει η ιστορική δίκη Κλίντον στη Γερουσία

ΟΤΑΝ ΟΜΩΣ συνεδρίασε χθες η Γερουσία, για να αποφασίσει τη διαδικασία που θα
ακολουθήσει στην ιστορική δίκη, όλα τα ενδεχόμενα ήταν πιθανά.

Το μόνο ανάλογο προηγούμενο είχε συμβεί το 1868. Με τη διαφορά ότι τότε πολλά
πράγματα ήταν διαφορετικά. Οι γερουσιαστές που είχαν ορκιστεί ως μέλη του
δικαστηρίου ήταν μόλις 54, ενώ σήμερα είναι 100.

Έτσι, ύστερα από 131 χρόνια λίγα στοιχεία υπάρχουν από τη δίκη του προέδρου
Άντριου Τζόνσον (του Δημοκρατικού, που είχε γίνει πρόεδρος μετά τη δολοφονία
του Αβραάμ Λίνκολν). Ο Τζόνσον είχε παραπεμφθεί επειδή είχε απολύσει τον
υπουργό Πολέμου, παρά την αντίθετη άποψη του Κογκρέσου. Το βαθύτερο πρόβλημα
όμως ήταν η αντίθεση των Ρεπουμπλικανών να φέρουν τον Νότο πίσω στην Ένωση,
μετά τον Εμφύλιο Πόλεμο. Τότε η Γερουσία δεν είχε κατορθώσει να τον αποπέμψει
από το προεδρικό αξίωμα με διαφορά μιας ψήφου, ύστερα από δίκη που είχε
κρατήσει δύο μήνες.

ΤΟ ΚΑΤΗΓΟΡΗΤΗΡΙΟ

Η διαδικασία της δίκης ξεκίνησε χθες το μεσημέρι με την ανάγνωση του
κατηγορητηρίου από τον επικεφαλής της δικαστικής επιτροπής της Βουλής των
Αντιπροσώπων, Χένρι Χάιντ.

Με την είσοδο του ηλικίας 72 χρόνων αρχιδικαστή Ρένκουιστ στη Γερουσία το
πολιτικό δράμα που ταλανίζει τα τελευταία χρόνια την αμερικανική πολιτική ζωή
πήρε μία αυστηρότερη δικαστηριακή μορφή.

Μόνο που το αμερικανικό Σύνταγμα, προβλέπει μεν πως τις περιπτώσεις παραπομπής
του προέδρου χειρίζεται αποκλειστικά η Γερουσία, αλλά δεν καθορίζει
λεπτομέρειες. Πέραν του ότι για την καταδίκη απαιτείται πλειοψηφία δύο τρίτων
(67 από τους 100 γερουσιαστές).

Έτσι εναπόκειται στους γερουσιαστές-ενόρκους, και κυρίως στην ηγεσία τους να
αποφασίσουν για τις λεπτομέρειες της διαδικασίας.

Ο ηγέτης των Ρεπουμπλικανών γερουσιαστών Τρεντ Λοντ δήλωσε πως «η διαδικασία
για δίκαιη δικαστική απόφαση θα ολοκληρωθεί σε σύντομο σχετικά χρονικό
διάστημα χωρίς αυτό να σημαίνει πως θα περιοριστεί η δίκη σε μία ή τρεις
ημέρες ή τρεις εβδομάδες. Θα διαρκέσει περισσότερο».

Ούτε χθες όμως αποφασίστηκε αν θα κληθούν μάρτυρες. Μερικοί Ρεπουμπλικανοί
έχουν εκφράσει την άποψη πως θα χρειαστεί να καταθέσουν «μερικοί μάρτυρες
προκειμένου να διεξαχθεί σωστή δίκη».

«Μάρτυρες σημαίνει καθυστέρηση», τόνισε ο πρώην σύμβουλος του Κλίντον Τζωρτζ
Στεφανόπουλος μιλώντας στο ABC.


ΟΙ ΔΙΚΗΓΟΡΟΙ του Κλίντον ζήτησαν χθες από τη Γερουσία να αποδεχτεί το σύνολο
του φακέλου με τα αποδεικτικά στοιχεία στην εξέταση της υπόθεσης Λιουίνσκι,
ώστε να αποφευχθεί η παρέλαση μαρτύρων στο ειδικό δικαστικό σώμα της Άνω
Βουλής, δήλωσε χθες ο εκπρόσωπος του Λευκού Οίκου, Τζο Λόκχαρντ.

«Δεν πιστεύουμε ότι η Βουλή των Αντιπροσώπων θα παρουσιάσει έναν φάκελο στον
οποίο θα περιέχονται τόσο αδιαμφισβήτητα στοιχεία, ώστε να οδηγήσουν στην
καθαίρεση του προέδρου.

Είμαστε έτοιμοι να αποποιηθούμε του δικαιώματός μας για αντιπαράθεση μαρτύρων
ώστε να επιτευχθεί ένα πολύ γρήγορο αποτέλεσμα», δήλωσε μεταξύ άλλων ο
Λόκχαρντ. Από το περιβάλλον του Λευκού Οίκου, πάντως, υποστηριζόταν πως στην
περίπτωση που ζητηθεί να κληθούν μάρτυρες, τότε οι δικηγόροι του προέδρου θα
ζητήσουν να τηρηθεί το τυπικό ­ πράγμα που σημαίνει πως η διαδικασία θα πάρει μάκρος.

Ο Αμερικανός πρόεδρος στηρίζει πολλές ελπίδες ότι θα πάρει θετική γι' αυτόν
έκβαση της δίκης στη δημοτικότητά του, που παραμένει πολύ υψηλή.

Χθεσινή σφυγμομέτρηση του CNN έδειξε ότι το 63% των Αμερικανών είναι αντίθετοι
στην απομάκρυνση του Κλίντον από τον Λευκό Οίκο και μόλις το 33% επιθυμεί την
καθαίρεσή του.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16334N561</ED>
<ID>
ID:15511

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N56&aa=1</URL></REF>


Article

<CATEGORY>vin07</CATEGORY>

 <H2>Η παρεμβατική πολιτική των ΗΠΑ ευθύνεται για την τρομοκρατία
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΤΗΝ ΙΔΙΑΙΤΕΡΑ αιρετική ­ για την Αμερική ­ άποψη ότι η παρεμβατική εξωτερική
πολιτική των Ηνωμένων Πολιτειών είναι μία από τις κύριες αιτίες για την αύξηση
των τρομοκρατικών επιθέσεων κατά Αμερικανών πολιτών και αμερικανικών στόχων,
αναπτύσσει σε μελέτη του ένα από τα σημαντικότερα ινστιτούτα χάραξης πολιτικής
στην Ουάσιγκτον, το Κέιτο Ίνστιτουτ.

Το ινστιτούτο υποστηρίζει πως υπάρχει μία σαφής σύνδεση μεταξύ των
τρομοκρατικών επιθέσεων κατά αμερικανικών στόχων και της εξωτερικής πολιτικής
που ακολουθούν οι ΗΠΑ και παρουσιάζει εκτενή κατάλογο τρομοκρατικών επιθέσεων
σε όλο τον κόσμο, οι οποίες έγιναν ως απάντηση-αντίποινα σε αμερικανικές
«επιχειρήσεις» στο εξωτερικό.

Ανάμεσά τους αναφέρει και τρομοκρατικές επιθέσεις της «17 Νοέμβρη», τις οποίες
αποδίδει στην αντίθεση της οργάνωσης με τη γενικότερη παρεμβατική στάση της
αμερικανικής πλευράς.

«Κύριος στόχος των αμερικανικών κυβερνήσεων είναι να προλάβουν ένα
τρομοκρατικό χτύπημα ή να προχωρήσουν σε αντίποινα ύστερα από την εκδήλωσή
του. 
Ελάχιστη προσοχή δίδεται στα κίνητρα που οδηγούν τους τρομοκράτες να επιτεθούν
κατά αμερικανικών στόχων», υποστηρίζει ο συγγραφέας της μελέτης και διευθυντής
του τμήματος αμυντικής πολιτικής του Ινστιτούτου Ιβάν Έλαντ, ο οποίος θυμίζει
ότι σύμφωνα με τα στοιχεία του Στέιτ Ντιπάρτμεντ το ένα τρίτο όλων των
τρομοκρατικών επιθέσεων στο εξωτερικό γίνονται κατά αμερικανικών στόχων!

Η μελέτη του Κέιτο Ίνστιτουτ αναφέρει ότι μετά το τέλος του Ψυχρού Πολέμου η
ανάγκη για δραστήρια παρεμβατική πολιτική στο εξωτερικό μειώνεται, αφού η
διατήρηση σφαιρών επιρροής δεν έχει πλέον τη σημασία που είχε όταν υπήρχε ο
ανταγωνισμός μεταξύ ΗΠΑ-Σοβιετικής Ένωσης.

Τι ινστιτούτο προειδοποιεί μάλιστα ότι εάν δεν υπάρξει κάποιου είδους
αυτοσυγκράτηση στις επιθετικές αυτές ενέργειες των ΗΠΑ στο εξωτερικό,
αυξάνεται η πιθανότητα η αμερικανική πλευρά να θρηνήσει μεγάλο αριθμό θυμάτων
από κάποια τρομοκρατική ενέργεια τη στιγμή που τρομοκράτες μπορούν τώρα
ευκολότερα απ' ό,τι στο παρελθόν να αποκτήσουν όπλα μαζικής καταστροφής
(πυρηνικά, χημικά, βιολογικά).

Αναφέρει, μάλιστα, ως παράδειγμα τη βόμβα που έβαλαν μουσουλμάνοι εξτρεμιστές
στο Παγκόσμιο Κέντρο Εμπορίου στη Νέα Υόρκη το 1993, η οποία αν ήταν
ισχυρότερη και οδηγούσε στην κατάρρευση των δύο κτιρίων (από τα υψηλότερα του
κόσμου) θα προκαλούσε δεκάδες χιλιάδες θύματα.

Οι ίδιοι εξτρεμιστές σχεδίαζαν, την ίδια χρονιά, να βάλουν βόμβα στο κτίριο
των Ηνωμένων Εθνών, στις δύο υπόγειες σήραγγες που περνάνε κάτω από τον ποταμό
Χάντσον της Νέας Υόρκης και στην γέφυρα Τζωρτζ Ουάσιγκτον της πόλης.

Άλλο παράδειγμα προγραμματισμένης τρομοκρατικής ενέργειας στις ΗΠΑ, που
απετράπη τελευταία στιγμή, ήταν η σχεδιαζόμενη επίθεση από εξτρεμιστές μιας
ιαπωνικής αίρεσης, οι οποίοι ήθελαν να επιτεθούν με βόμβες δηλητηριωδών αερίων
στην Ντισνέιλαντ.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16334N562</ED>
<ID>
ID:15567

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N56&aa=2</URL></REF>


Article

<CATEGORY>vin07</CATEGORY>

 <H5>ΑΝΑΜΕΣΑ ΣΤΟΥΣ ΑΓΓΛΟΣΑΞΟΝΕΣ ΚΑΙ ΤΟΥΣ ΑΛΛΟΥΣ ΔΥΤΙΚΟΥΣ ΓΙΑ ΤΟ ΙΡΑΚ
</H5><H2>Βαθαίνει το χάσμα
</H2>
Πύραυλο αέρος - εδάφους εκτόξευσε χθες ένα αμερικανικό μαχητικό F-16 στη ζώνη
απαγόρευσης των πτήσεων στο βόρειο Ιράκ, όταν δυτικά αεροσκάφη «εγκλωβίστηκαν»
από τα ραντάρ της ιρακινής αντιαεροπορικής άμυνας.

Ιράκ 1999. Ιρακινή οικογένεια, με το φως που δίνουν λάμπες πετρελαίου,
απολαμβάνει το μοναδικό γεύμα του Ραμαζανιού, καθώς οι περισσότερες περιοχές
της Βαγδάτης δεν έχουν ρεύμα, μετά τους αμερικανοβρετανικούς βομβαρδισμούς

ΟΠΩΣ ανακοινώθηκε από το Συμβούλιο Εθνικής Ασφαλείας στην Ουάσιγκτον, το F-16
που έχει τη βάση του στο Ιντσιρλίκ της Τουρκίας εκτόξευσε έναν πύραυλο HARM
εναντίον της θέσης των ραντάρ.

Τα αεροσκάφη επέστρεψαν στη βάση τους, ενώ δεν υπάρχουν πληροφορίες για ζημιές
στην ιρακινή πλευρά.

Το επεισόδιο αυτό, που σημειώθηκε στις 10.20 το πρωί, ώρα Ελλάδας, ήταν το
τέταρτο ανάμεσα στο Ιράκ και τις αμερικανοβρετανικές δυνάμεις το τελευταίο δεκαήμερο.

Η Δύση πάντως εξακολουθεί να είναι διχασμένη απέναντι στο Ιράκ. Στο Συμβούλιο
Ασφαλείας, σημειώνει η «Μοντ», το χάσμα ανάμεσα στους Αγγλοσάξονες και τους
υπολοίπους μεγαλώνει. «Όσο λιγότερη κουβέντα γίνεται αυτές τις μέρες για το
Ιράκ, τόσο το καλύτερο για το Συμβούλιο Ασφαλείας», σχολιάζει ένας δυτικός
αντιπρόσωπος. «Οι 15 χώρες - μέλη έχουν παγιδευτεί σε μια λογική αμηχανίας,
σιωπής και ενόχλησης».

Το χάσμα έγινε εμφανές την περασμένη Τρίτη, κατά τη συνεδρίαση του Συμβουλίου
που ήταν αφιερωμένη στο αίτημα του Ιράκ να αντικατασταθούν οι Αμερικανοί και
οι Βρετανοί που εργάζονται στις ανθρωπιστικές οργανώσεις. Ο Ρώσος πρεσβευτής
προσπάθησε να διευρύνει τη συζήτηση αμφισβητώντας τη νομιμότητα των ζωνών
απαγόρευσης των πτήσεων που έχουν εγκαθιδρυθεί στα βόρεια και τα νότια της
χώρας. Η συζήτηση διήρκεσε τρεις ώρες. Αλλά δεν κατέληξε πουθενά. Και οι
διπλωμάτες του ΟΗΕ αναγνωρίζουν ότι το Ιράκ παραμένει κύριος του παιχνιδιού.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16334N571</ED>
<ID>
ID:15512

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N57&aa=1</URL></REF>


Article

<CATEGORY>vin07</CATEGORY>

 <H2>«Δίκη Πινοσέτ στις ΗΠΑ»
</H2>
Το αναπάντεχο. Η Αμερικανίδα υπουργός Δικαιοσύνης Τζάνετ Ρίνο, δηλώνει πως θα
επανεξεταστεί η υπόθεση δολοφονίας Λετελιέ (1976) και ίσως ο Πινοσέτ χρειαστεί
να καθήσει στο σκαμνί και στις ΗΠΑ

ΘΕΜΑ δίκης του Πινοσέτ στις ΗΠΑ ανακίνησε η Αμερικανίδα υπουργός Δικαιοσύνης
Τζάνετ Ρίνο. Οι αρχές της χώρας της, είπε, εξετάζουν την προοπτική να δικαστεί
ο Χιλιανός πρώην δικτάτορας για βομβιστική επίθεση που είχε γίνει στην
Ουάσιγκτον το 1976.

Η Ρίνο αποκάλυψε επίσης ότι οι αμερικανικές υπηρεσίες δέχθηκαν να βοηθήσουν
τις αρχές της Ισπανίας στη δίωξη που έχει ασκηθεί εκεί κατά του Πινοσέτ,
παρέχοντας στη Μαδρίτη έγγραφα και πληροφορίες για τον βίο και την πολιτεία
του 83χρονου σφαγέα.

Στις ΗΠΑ, οι πράκτορες του Πινοσέτ, σύμφωνα με καταγγελίες, οργάνωσαν το 1976
την ανατίναξη ενός αυτοκινήτου, με αποτέλεσμα να χαθούν ανθρώπινες ζωές. Η
επιχείρηση συνδεόταν με την καταδίωξη αριστερών Χιλιανών που είχαν στραφεί
εναντίον του δικτατορικού καθεστώτος.

Η Ρίνο δήλωσε ότι διερευνάται κατά πόσον ο Πινοσέτ είχε άμεση ανάμιξη στην
υπόθεση αυτή. Από την έκρηξη είχε σκοτωθεί ο πρώην πρεσβευτής της Χιλής
Ορλάντο Λετελιέ και ένας συνεργάτης του, Αμερικανός, ο Ρόνι Μόφιτ.

Την αίτηση να δικαστεί ο Πινοσέτ στις ΗΠΑ για την υπόθεση αυτή κατέθεσαν οι
συγγενείς του Μόφιτ.

Η στάση του υπουργείου Δικαιοσύνης τις τελευταίες ημέρες αποτελεί απομάκρυνση
από τις αρχικές θέσεις της Ουάσιγκτον, που τηρούσε «ουδετερότητα» απέναντι στο
ισπανικό αίτημα για έκδοση του Πινοσέτ. Η Τζάνετ Ρίνο παραδέχθηκε ότι υπήρχαν
ορισμένα «απόρρητα» έγγραφα για τον πρώην δικτάτορα, τα οποία όμως τώρα η
Ουάσιγκτον επιθυμεί να παραδώσει στους Ισπανούς και με το θέμα αυτό
ασχολούνται ήδη ορισμένοι υπάλληλοι του υπουργείου.

Μερικά από τα αποδεσμευθέντα έγγραφα έχουν ήδη περιέλθει στις ισπανικές αρχές,
αλλά δεν είναι πλήρη. Στους φακέλους της αμερικανικής κυβέρνησης
περιλαμβάνονται στοιχεία για την DINA, την επί χούντας υπηρεσία ασφάλειας της
Χιλής, που κατηγορείται για τον φόνο αμέτρητων αντικαθεστωτικών.

Άλλα έγγραφα αναφέρονται στην περιβόητη Επιχείρηση Κόνδωρ, την οποία είχε
οργανώσει η δικτατορία για την εξάρθρωση της Αριστεράς στη Χιλή, αλλά και στην
Αργεντινή και στην Ουρουγουάη.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16334N572</ED>
<ID>
ID:15568

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N57&aa=2</URL></REF>


Article

<CATEGORY>vin07</CATEGORY>

 <H2>Ο «Αττίλας» σχηματίζει κυβέρνηση
</H2>
ΤΗΝ πεποίθηση ότι θα μπορέσει να σχηματίσει κυβέρνηση στην Τουρκία, και
μάλιστα σήμερα, εξέφρασε ο πρόεδρος του Δημοκρατικού Κόμματος της Αριστεράς
Μπουλέντ Ετζεβίτ, αφού συναντήθηκε χθες με τον πρόεδρο Ντεμιρέλ, ο οποίος του
ανέθεσε και πάλι εντολή σχηματισμού κυβέρνησης. Ο άνθρωπος που διέταξε την
εισβολή στη Κύπρο τόνισε ότι η κυβέρνηση που θα σχηματίσει «θα έχει βίο τριών
μηνών» ­ δήλωση που θεωρείται από τους παρατηρητές ως δέσμευση ότι θα
διεξαχθούν πράγματι οι προκηρυγμένες για τις 18 Απριλίου πρόωρες εκλογές.
Πρόσθεσε ότι θα ζητήσει από τα κόμματα του Μεσούτ Γιλμάζ και της Τανσού Τσιλέρ
να συμμετάσχουν στον κυβερνητικό συνασπισμό και εξέφρασε την ελπίδα να
διεξαχθεί την Πέμπτη η ψηφοφορία εμπιστοσύνης στη Βουλή.

Η Τουρκία διανύει περίοδο πολιτικής αβεβαιότητας, μετά την κατάρρευση, πριν
από έξι εβδομάδες, της κυβέρνησης του Γιλμάζ, που κατηγορείτο για διαφθορά.
Τον περασμένο μήνα ο «πρωθυπουργός του Αττίλα» είχε αποτύχει στην προσπάθειά
του να σχηματίσει ένα βιώσιμο κυβερνητικό συνασπισμό στο βαθιά διχασμένο
τουρκικό Κοινοβούλιο. Φαίνεται όμως πως τώρα έχει τη σταθερή υποστήριξη των
δύο κεντροδεξιών κομμάτων (του Ορθού Δρόμου της Τσιλέρ και της Μητέρας
Πατρίδας του Γιλμάζ). Ο νέος εντολοδόχος πρωθυπουργός δήλωσε ότι θα έχει
συνομιλίες και με τον αρχηγό του ισλαμιστικού Κόμματος της Αρετής, μολονότι
έχει δηλώσει ότι δεν θα περιλάβει στην κυβέρνησή του ισλαμιστές υπουργούς ­
μια δέσμευση που του χάρισε την υποστήριξη του στρατού.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16334N573</ED>
<ID>
ID:15610

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N57&aa=3</URL></REF>


Article

<CATEGORY>vin07</CATEGORY>

 <H2>Εκτελέστηκε για τη δολοφονία δύο γυναικών
</H2>
ΕΝΑΣ ΑΝΔΡΑΣ, που κρίθηκε ένοχος για τη δολοφονία δύο γυναικών σε διαφορετικά
επεισόδια που έγιναν το 1983, εκτελέστηκε χθες με θανατηφόρα ένεση στην
Οκλαχόμα, ανακοινώθηκε από τις δικαστικές αρχές της πολιτείας.

Καθώς οδηγούνταν στον χώρο εκτέλεσης, ο 37χρονος Τζον Ουόλτερ Κάστρο κοίταξε
τους φίλους και τους συγγενείς του, που βρίσκονταν εκεί μαζί με άλλους θεατές,
και είπε: «Σας αγαπώ. Ας τελειώνουμε».

Ο Κάστρο είναι ο πρώτος άνθρωπος που εκτελείται φέτος σ' αυτήν την Πολιτεία
και ο 14ος από το 1990, που η Οκλαχόμα επανέφερε την ποινή του θανάτου.

Ο Κάστρο καταδικάστηκε γιατί δολοφόνησε τη μητέρα δύο παιδιών τον Απρίλιο του
1983, που τον πήρε στο αυτοκίνητό της, όταν της έκανε οτοστόπ. Πυροβόλησε το
θύμα του στο κεφάλι πολλές φορές και έκλεψε το αυτοκίνητο.

Σε άλλο επεισόδιο, λίγο αργότερα, τον ίδιο χρόνο, ο Κάστρο μαχαίρωσε θανάσιμα
την ιδιοκτήτρια ενός εστιατορίου, όταν πήγε να τη ληστέψει.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16334N574</ED>
<ID>
ID:15639

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N57&aa=4</URL></REF>


Article

<CATEGORY>vin07</CATEGORY>

 <H5>ΕΛΗΝΟΡ ΛΑΜΠΕΡΤ
</H5><H2>ΠΡΟΣΩΠΑ
</H2><H2>Έξι δεκαετίες στη μόδα
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Στα 95 χρόνια της, η Έληνορ Λάμπερτ έχει ήδη κλείσει έξι δεκαετίες στις
δημόσιες σχέσεις εταιρειών και οίκων μόδας και συνεχίζει· «έχω ακόμη ιδέες», εξηγεί.

Έληνορ Λάμπερτ. Τότε και τώρα

«ΑΥΤΟΚΡΑΤΕΙΡΑ της Εβδόμης Λεωφόρου», «μεγάλη κυρία της αμερικανικής μόδας»: η
Έληνορ Λάμπερτ έχει συγκεντρώσει πολλούς «τίτλους» στη διάρκεια της
σταδιοδρομίας της. Ήταν εκείνη που παρουσίασε για πρώτη φορά στην αγορά τις
δημιουργίες των Μπιλ Μπλας, Όσκαρ ντε λα Ρέντα, Κλαιρ ΜακΚάρντελ, Τσαρλς
Τζαίημς. Το 1940 ίδρυσε τον Διεθνή Κατάλογο των Πιο Καλοντυμένων, που
συνεχίζει να ανακοινώνεται κάθε χρόνο. Οργάνωσε την πρώτη Εβδομάδα Τύπου Μόδας
και είχε την ιδέα για την οργάνωση των εβδομάδων μόδας, με άλλα λόγια των
επιδείξεων με τον τρόπο που γίνονται σήμερα. Στις επιδείξεις μόδας που
εξακολουθεί να παρακολουθεί στη Νέα Υόρκη, κάθεται πάντα στην πρώτη σειρά και
είναι το μόνο πρόσωπο που ακόμη και οι πιο ακατάδεκτοι «πρωθιερείς» του
φανταχτερού αυτού κόσμου κυριολεκτικά γονατίζουν για να το χαιρετήσουν. Κάθε
φθινόπωρο και άνοιξη οι σχεδιαστές παρουσιάζουν ρούχα για να γοητεύσουν τους
δημοσιογράφους και το κοινό και μια πρόσκληση για το γεύμα που παραθέτει η
Λάμπερτ στο διαμέρισμά της, στην Πέμπτη Λεωφόρο, την Κυριακή πριν από κάθε
τέτοια εβδομάδα μόδας, είναι περιζήτητη.

Η Λάμπερτ γεννήθηκε στο Κρόφορντσβιλ του Ιλινόι και έφυγε για τη Νέα Υόρκη σε
ηλικία 17 ετών ­ για την ακρίβεια, κλέφτηκε μ' ένα νεαρό. Ο άνδρας «που
μπόρεσε να γλυκάνει την καρδιά της όσο ένα φόρεμα από σατέν», κατά τη ρήση της
Ντόροθυ Πάρκερ, ήταν ο μακαρίτης σήμερα δεύτερος σύζυγός της, ο Σέυμορ Κέρκσον
­ ο έρωτας της ζωής της, όπως η ίδια λέει. Από τις περιόδους της μόδας,
προτιμά εκείνη της δεκαετίας του 1950. «Εκείνη την εποχή τα ρούχα ήταν τα πιο
σικ, τα πιο κομψά», λέει. «Οι άνθρωποι τότε στολίζονταν πραγματικά». Στη
δεκαετία του '90 διαπιστώνει έλλειψη ατομικότητας. «Το όλο πράγμα είναι πολύ
ομογενοποιημένο», λέει στους «Φαϊνάνσιαλ Τάιμς». «Δεν ξέρω τι διάβολο συμβαίνει».

Η Λάμπερτ έχει ηλικία σχεδόν ενός αιώνα σε μια βιομηχανία που έχει θεοποιήσει
τη νεότητα σε τέτοιο ακραίο βαθμό ώστε τα μοντέλα να μοιάζουν ­ και συχνά να
είναι ­ άστηθες έφηβοι. Ωστόσο η βιομηχανία της μόδας, παρά τον εφήμερο
χαρακτήρα των προϊόντων της, δεν μπορεί παρά να εκτιμήσει ένα στυλ που
διαρκεί. Και η Λάμπερτ έχει διάρκεια. Για τον κόσμο της μόδας, είναι σήμερα
κάτι σαν φυλακτό κομψότητας ­ και ευφυΐας. Και όταν την ρωτούν να εξηγήσει
γιατί οι Μπιλ Μπλας, Μαρκ Μπίρλεϋ, Τζόαν & Ντέηβιντ, Γκάμπαν Ο'Κηφ και η
Save Venice Inc., μεταξύ άλλων, εξακολουθούν να βασίζονται σ' αυτήν για τις
δημόσιες σχέσεις τους, εκείνη λέει απλώς: «Εξακολουθώ να έχω ιδέες, υποθέτω».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16334N581</ED>
<ID>
ID:15513

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N58&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η τηλεόραση κάνει κακό στην υγεία
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ο Ραμπού, η Μόνικα και ο Ραμόν ήταν μια ήρεμη, αν και όχι ιδιαίτερα τρυφερή,
οικογένεια ουραγκοτάγκων. Μέχρι τη μέρα που απέκτησαν τηλεόραση. 
Ψευδο-φάρμακο. Αντί να τους ενώσει, η τηλεόραση απομάκρυνε ακόμη
περισσότερο μια οικογένεια ουραγκοτάγκων

ΟΙ ΥΠΕΥΘΥΝΟΙ του ζωολογικού κήπου της Πετρούπολης είχαν αγνές προθέσεις.
Έβλεπαν τον ηλικίας δύο μηνών Ραμόν να βαριέται και σκέφτηκαν ότι μια
τηλεόραση θα τον βοηθούσε να περάσει πιο ευχάριστα τους ατελείωτους
χειμωνιάτικους μήνες. Είδαν το θέμα όμως και από την παιδαγωγική του πλευρά:
εάν οι γονείς έβλεπαν σε βιντεοκασέτες πώς συμπεριφέρονται οι όμοιοί τους στη
φύση, ίσως να πρόσεχαν περισσότερο το παιδί τους, προς το οποίο ομολογουμένως
δεν έδειχναν ιδιαίτερη στοργή. Το μόνο που δεν πέρασε από το μυαλό των
υπευθύνων ήταν η πραγματική αιτία αυτής της συμπεριφοράς: η αιχμαλωσία.

Όπως και να 'χει, η πρωτοβουλία τους έκανε τα πράγματα χειρότερα. Ο πατέρας
περνάει πλέον όλη τη μέρα μπροστά στο γυαλί, αδιαφορώντας παντελώς για τα
υπόλοιπα μέλη της οικογενείας. Η μητέρα, που πριν γεννήσει είχε πλούσια
καλλιτεχνική δραστηριότητα, έχει πέσει σε βαριά κατάθλιψη. Και τον μικρό Ραμόν
τον φροντίζει και τον ψυχαγωγεί το προσωπικό του ζωολογικού κήπου. Ο Καρλ
Πόπερ δικαιώνεται, γράφουν στο σχετικό τους ρεπορτάζ οι «Τάιμς της Μόσχας». Η
τηλεόραση αποβλακώνει, υπνωτίζει, διαλύει τον οικογενειακό ιστό, σκοτώνει κάθε
ενδιαφέρον. Κι ας μη βιαστούμε να υποθέσουμε ότι αυτά αφορούν μόνο τους
ουραγκοτάγκους. Τι διαφορά έχει η παραπάνω περίπτωση από μια τριμελή ανθρώπινη
οικογένεια που ζει σ' ένα διαμέρισμα-κλουβί μιας μεγαλούπολης; Δεν αναζητούν
κι αυτοί μια φαινομενική διέξοδο από την αιχμαλωσία τους στα ντοκιμαντέρ, τα
τοκ-σόου και τις σαπουνόπερες;

Ο Ιβάν Κορνέγιεφ, διευθυντής του ζωολογικού κήπου, δεν το βάζει κάτω. Θα
αναζητήσει καλύτερα τηλεοπτικά προγράμματα, λέει, και θα μειώσει τις ώρες
προβολής τους. Μάταιος κόπος. Στην Ιταλία έχουν ήδη αποφασίσει ότι η τηλεόραση
κάνει κακό και προσπαθούν να βρουν τρόπους καταπολέμησής της. Το πάτημα του
κουμπιού on/off δεν φτάνει. Οι υπεύθυνοι της αποβλάκωσής μας πρέπει να
τιμωρηθούν, να εξουδετερωθούν, να εξοντωθούν. Εναντίον τους πρέπει να
οργανωθεί μια αληθινή ένοπλη πάλη.

Τα όπλα υπάρχουν και εξελίσσονται διαρκώς. Ένας φωτογράφος από τη Ρώμη εφηύρε
το πλήκτρο Blind, το οποίο επιτρέπει την προσωρινή εξαφάνιση της εικόνας
διατηρώντας τον ήχο. Ένας άλλος κατασκεύασε το Slapstick, ένα κουτάκι που
συνδέεται από τη μια μεριά με την τηλεόραση κι από την άλλη μ' ένα ψεύτικο
πιστόλι: ο αγανακτισμένος τηλεθεατής μπορεί να πυροβολεί, να ακρωτηριάζει ή να
εξαφανίζει τα πρόσωπα της τηλεόρασης που τον ενοχλούν. Ανάλογη είναι και η
φιλοσοφία ηλεκτρονικών παιχνιδιών όπως το Radikal Zapping και το Νο audience,
που μετατρέπουν τους ήρωες των τηλεοπτικών σειρών σε φαντάσματα.

Δυστυχώς, οι ουραγκοτάγκοι δεν τα έχουν πολύ καλά με τη σύγχρονη τεχνολογία.
Και θα συνεχίσουν να πληρώνουν τη βλακεία των ανθρώπων, που αναζητούν με
διάφορα πειράματα το αποτελεσματικότερο αντίδοτο στη στέρηση της ελευθερίας.
Σαν να μη γνωρίζουν ότι δεν υπάρχει άλλη λύση από την εξέγερση.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16334N582</ED>
<ID>
ID:15569

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N58&aa=2</URL></REF>


Article

<CATEGORY>vin07</CATEGORY>

 <H5>Γιατί είναι...
</H5><H5>Κάτι ανάλογο...
</H5><H5>Και όμως...
</H5><H5></H5><H5>Δεν πίστευαν
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... τόσο δύσκολη η μοίρα των εντύπων της αριστεράς; Το συζητούν πολύ τελευταία
στην Αγγλία. Η εφημερίδα «Ιντηπέντεντ» παραπαίει. Η «Ιντηπέντεντ ον Σάνταιυ»
βουλιάζει. Ο «Ομπσέρβερ» αιμορραγεί. Το περιοδικό «Νιου Στέητσμαν», άλλοτε
διαμάντι της αριστερής πολιτικής κουλτούρας, φυτοζωεί. Παντού παθητικό. Μόνη
εξαίρεση η «Γκάρντιαν».... Μια κακοδαιμονία, λοιπόν, μια μιζέρια. Και όχι με
Θάτσερ ή Μέητζορ, αλλά επί Εργατικών: Η Αγγλία ψηφίζει αριστερά και
εγκαταλείπει τα αριστερά έντυπα. Είναι μήπως μοιραίο, όταν η αριστερά (μια
εκδοχή της έστω) γίνεται κυβέρνηση, να μαραίνεται ο Τύπος της;

... βέβαια συμβαίνει και με τη δεξιά. Μόλις γίνει καθεστώς, οι εφημερίδες της
απορρυθμίζονται. Αλλά αυτές, υποτίθεται, δεν έχουν την ιδεολογική ή πνευματική
αποστολικότητα των αριστερών φύλλων. Η αλήθεια είναι ότι ο Τύπος αξιώνεται
κρίνοντας ­ και πόσο να κρίνεις όταν κυβερνούν οι «δικοί σου», αυτοί που τόσον
καιρό υμνούσες; Φυσικά, ορισμένα έντυπα από τα νεωστί συμπολιτευόμενα βρίσκουν
μια διέξοδο καταλήγοντας να κριτικάρουν «πλευρές» των δικών τους. Είναι όμως
ακροβασία. Και ο αναγνώστης στις μέρες μας έχει πονηρέψει. Η θέση των
μαχητικών εντύπων που βρίσκονται ξαφνικά στη συμπολίτευση θυμίζει το αισώπειο
«ου συ με λοιδορείς αλλ' ο τόπος». Είναι όμως και κάτι άλλο, σημειώνει στους
«Σάνταιυ Τάιμς» ο (αριστερός) αρθρογράφος Ρόμπερτ Χάρρις. «Θα 'λεγε κανείς πως
η δική μας παράταξη δεν κάνει για μπίζνες. Όλος ο κόσμος γνωρίζει ότι ο μόνος
γνωστός και ρεαλιστικός τρόπος για να βγαίνει χωρίς αγωνία ένα έντυπο είναι να
έχει διαφημίσεις. Η αριστερά δυσκολεύεται να το παραδεχτεί, θεωρεί άτοπο να
κυνηγά τις διαφημιστικές εταιρίες για καταχωρήσεις».

... οι αριστεροί και απορρυπαντικά χρησιμοποιούν και διακοπές πηγαίνουν και
ωραία κουστούμια φορούν. Η υποκριτική, λαϊκίστικη μεταχείριση από τον αριστερό
Τύπο (όχι όλον βέβαια) κάθε δραστηριότητας ή ιδέας που αναφέρεται στο
«κεφάλαιο», στις επιχειρήσεις, έχει μοιραία τις επιπτώσεις της, λέει ο
αρθρογράφος. Οι αριστεροί δημοσιογράφοι έχουν πάντοτε τον φόβο μήπως τους
συνδέσει το κοινό με ορισμένα ­ αντιπαθέστατα ομολογουμένως ­ τερτίπια της
δεξιάς. Αλλά αυτός ο φόβος είναι χάντικαπ. «Προσωπικά ­ γράφει ο Χάρρις ­
βρίσκω τους αριστερούς πολιτικούς πολύ συμπαθέστερους από τους αριστερούς
δημοσιογράφους». Ύστερα, παρατηρεί ο αρθρογράφος, είναι και οι λάθος αγώνες. Η
σύγχρονη αριστερά βρίσκεται δέσμια, συχνά, των έμμονων ιδεών της. Και, μέσα σ'
όλα, πλάι στους πολιτικά ορθούς έχουμε τώρα και τους οικολογικά ορθούς.

... στα μάτια τους οι αναγνώστες του «Νιου Στέητσμαν» όταν είδαν το τελευταίο
χριστουγεννιάτικο τεύχος του, αφιερωμένο στο πιο επίκαιρο θέμα αλλά με τον πιο
άκαιρο τρόπο. Ο τίτλος καλούσε τους συνειδητούς αριστερούς να αντισταθούν στις
σειρήνες της κατανάλωσης: «Κάτω η τυραννία των παιχνιδιών!». Μα, είναι
δυνατόν; Πάνω που όλοι ετοιμάζονταν για τα μαγαζιά, ν' αγοράσουν στα παιδάκια
τους κάτι χαρούμενο, κάτι μαγικό, πάνω που η προσδοκία μιας πρόχειρης μάλιστα,
εφήμερης, ευτυχίας γέμιζε τις καρδιές, να έρχεται συνοφρυωμένο, βαρύγδουπο το
επιτελείο του «συνειδητού» αυτού περιοδικού για να υψώσει ταμπού; Τα μόνα
πράγματα που μπορούσαν να συμβούν στο παιδί από τα παιχνίδια, βεβαίωνε το
ρεπορτάζ, ήταν να κοπεί, να καεί, να πνιγεί, να μολυνθεί και να πάθει
λευχαιμία. Ε, ναι, ήταν κάπως άκαιρο...
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16334N583</ED>
<ID>
ID:15611

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N58&aa=3</URL></REF>


Article

<CATEGORY>vin08</CATEGORY>

 <H5>Ο ΓΕΝΙΚΟΣ ΔΕΙΚΤΗΣ ΤΟΥ ΧΡΗΜΑΤΙΣΤΗΡΙΟΥ ΠΕΡΑΣΕ ΤΙΣ 3.000 ΜΟΝΑΔΕΣ
</H5><H2>Έσπασε το μεγάλο φράγμα
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Το μεγάλο ρεκόρ ήρθε χθες. Ο Γενικός Δείκτης Τιμών για τις μετοχές του
Χρηματιστηρίου Αθηνών σημείωσε μεγάλη άνοδο και ξεπέρασε πρώτη φορά στην
ιστορία τις 3.000 μονάδες. Τώρα όλοι οι χρηματιστηριακοί αναλυτές συμφωνούν
ότι στο μέτρο που βελτιώνεται η ελληνική οικονομία η Σοφοκλέους χαράζει πορεία
για τις 3.500 μονάδες που θα είναι το επόμενο μεγάλο ρεκόρ.

ΣΕ ΑΥΤΟ το μήκος κύματος, άλλωστε, κινούνται και οι δηλώσεις στα «ΝΕΑ» του
προέδρου του Χρηματιστηρίου Αθηνών κ. Σπ. Κουνιάκη, ο οποίος τονίζει ότι «όλες
οι προοπτικές είναι ευνοϊκές για το Χρηματιστήριο Αθηνών. Η ανάπτυξη της
ελληνικής οικονομίας είναι δεδομένη και τα κριτήρια για την ένταξη της χώρας
στην ΟΝΕ επιτυγχάνονται». Όμως ο κ. Κουνιάκης δεν παραλείπει να συστήσει
«σύνεση και ψυχραιμία στους επενδυτές», αφού οι διακυμάνσεις και οι διορθώσεις
στις τιμές είναι τμήμα του χρηματιστηριακού παιγνίου.

Σύμφωνα με τον πρόεδρο του Χρηματιστηρίου, «η αγορά έχει προεξοφλήσει ότι θα
επιτευχθεί το κριτήριο του πληθωρισμού 2% για ένταξη στην ΟΝΕ, και αυτό έχει
δημιουργήσει θετικές προσδοκίες. Και επειδή η μείωση του πληθωρισμού συνδέεται
με τη μείωση των επιτοκίων, είναι λογικό να στραφεί το κοινό προς το Χρηματιστήριο».

Πράγματι, χθες, στην οδό Σοφοκλέους, κυκλοφόρησε μετ' επιτάσεως η πληροφορία
ότι ο πληθωρισμός θα κλείσει στο 3,9% για το 1998. Το καλό νέο διαδόθηκε και
βοήθησε τον Γενικό Δείκτη Τιμών να επανέλθει πάνω από τις 3.000 μονάδες, από
τις οποίες είχε «πέσει» κατά τη διάρκεια της συνεδρίασης, όταν επενδυτές
ρευστοποιούσαν τα μεγάλα κέρδη των προηγούμενων ημερών.

Η συνεδρίαση άρχισε ανοδικά και αμέσως μετά το «άνοιγμα» ο Γενικός Δείκτης
Τιμών βρέθηκε να δείχνει πάνω από τις 3.050 μονάδες. Λίγο αργότερα, όμως,
ήρθαν οι μεγάλες ρευστοποιήσεις, καθώς οι επενδυτές που κερδίζουν συνεχώς από
τον Νοέμβριο έχουν καταγράψει υψηλά κέρδη, τα οποία και αποκόμισαν.

Μια νότα προπαγανδιστική για επενδύσεις στην Ελλάδα έδωσε χθες ο Ολλανδός κ.
Πίτερ Χάιλμαν, που ζει στην Ελλάδα μόνιμα, παντρεμένος με Ελληνίδα. Συγγραφέας
και δημοσιογράφος ο κ. Χάιλμαν, χωρίς να είναι επενδυτής ο ίδιος όπως δήλωσε,
σκέφτηκε χθες να προβάλει μέσα κι έξω από την Ελλάδα το μεγάλο ρεκόρ των 3.000
μονάδων της Σοφοκλέους με αυτό τον πρωτότυπο τρόπο.

Ο δείκτης πιέστηκε στο σημείο αυτό και ξαναγύρισε περίπου 100 μονάδες
χαμηλότερα, για να κλείσει, όμως, τελικά στις 3.000,75 μονάδες
πραγματοποιώντας άνοδο κατά 3,22%. Θα πρέπει να σημειωθεί, μάλιστα, ότι στη
χθεσινή συνεδρίαση συμμετείχαν, μόνο την τελευταία ώρα, ορισμένοι από τους
μεγαλύτερους «παίκτες», όπως αμοιβαία κεφάλαια κ.λπ. <REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16334N591</ED>
<ID>
ID:15526

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N59&aa=1</URL></REF>


Article

<CATEGORY>vin08</CATEGORY>

 <H2>Το ευρώ υποχώρησε σε δολάριο και γιεν
</H2>
ΣΤΟ ΧΑΜΗΛΟΤΕΡΟ επίπεδο έναντι του δολαρίου βρέθηκε χθες το ευρώ από την έναρξη
της διαπραγμάτευσής του.

Το ευρώ είχε κινηθεί ψηλά έναντι του δολαρίου στις αρχές της εβδομάδας,
δίνοντας αφορμή για φήμες ότι η Ευρωπαϊκή Κεντρική Τράπεζα ενδέχεται να
μειώσει το επιτόκιό της. Όμως, κατά τη χθεσινή τακτική σύνοδο του διοικητικού
συμβουλίου της, την πρώτη από την έναρξη ισχύος του ευρώ, άφησε αμετάβλητο το
επιτόκιό της στο 3%.

Έτσι, το ευρώ βρέθηκε χθες στα 1,1668 δολάρια. Το ευρωπαϊκό νόμισμα υποχώρησε
και έναντι του ιαπωνικού νομίσματος φτάνοντας έως και τα 128 γιεν.

Κάποια προβλήματα στο ευρωπαϊκό σύστημα πληρωμών ώθησαν τους επενδυτές να
προχωρήσουν σε πωλήσεις ευρώ. Ένα τέτοιο πρόβλημα επιβεβαιώθηκε την Τετάρτη,
όταν η κεντρική τράπεζα του Λουξεμβούργου ανακοίνωσε ότι είχε λάβει κατά λάθος
πληρωμές από γερμανικές τράπεζες, οι οποίες όμως προορίζονταν για εμπορικές
τράπεζες του Λουξεμβούργου.

«Μεγαλύτερη σταθερότητα των συναλλαγματικών ισοτιμιών» των βασικότερων ξένων
νομισμάτων ζήτησε χθες ο Ζακ Σιράκ. Ο Γάλλος πρόεδρος δήλωσε ότι αυτό είναι
αναγκαίο για την ομαλή πορεία της διεθνούς οικονομίας και επισήμανε ότι η
κυκλοφορία του ευρώ προσφέρει στις επτά μεγαλύτερες βιομηχανικές χώρες του
κόσμου καλύτερες δυνατότητες συνεργασίας ώστε να περιοριστεί το εύρος των
διακυμάνσεων μεταξύ δολαρίου, γιεν και ευρώ.

Για τον σκοπό αυτόν, ο Ζακ Σιράκ πρότεινε οι είκοσι χώρες που αποτελούν τον
σκληρό πυρήνα του Διεθνούς Νομισματικού Ταμείου να συναντηθούν το φθινόπωρο σε
διάσκεψη στο Παρίσι, ώστε «να προωθηθούν οι οικονομικές μεταρρυθμίσεις και να
βελτιωθεί η διαφάνεια και η εποπτεία» του διεθνούς νομισματικού συστήματος.
Αναφερόμενος ειδικότερα στο ευρώ, είπε ότι πρόκειται για το «νόμισμα της
πρώτης οικονομικής και εμπορικής δύναμης του πλανήτη», ένα ισχυρό νόμισμα που
διασφαλίζει τόσο την ανάπτυξη όσο και την πλήρη απασχόληση.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16334N592</ED>
<ID>
ID:15578

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N59&aa=2</URL></REF>


Article

<CATEGORY>vin08</CATEGORY>

 <H2>31,4% πάνω τα χρέη των νοικοκυριών
</H2>
ΤΑ ΧΡΕΗ των νοικοκυριών προς τις τράπεζες παρουσίασαν αύξηση στο δωδεκάμηνο
Οκτώβριος 1997 - Οκτώβριος 1998 κατά 31,4%.

Το συνολικό χρέος των Ελλήνων από καταναλωτικά και προσωπικά δάνεία καθώς και
από τη χρήση πιστωτικών καρτών ανήλθε τον Οκτώβριο στα 860,7 δισεκατομμύρια
δραχμές έναντι 654,7 του αντίστοιχου μήνα του 1997. Το ποσό αυτό αναμένεται να
παρουσιάσει νέα αύξηση όταν εκδοθούν τα στοιχεία που περιλαμβάνουν και την
περίοδο των εορτών.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16334N593</ED>
<ID>
ID:15617

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N59&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Και ανάπτυξη και συνοχή
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΜΗΝΥΜΑ ΑΙΣΙΟΔΟΞΙΑΣ στις αγορές, ενισχυμένος ο δείκτης επιχειρηματικών
προσδοκιών, άνοδος στα Χρηματιστήρια.

Η ώρα του ευρώ, για όλους.

Και το κλίμα ανάλογο και στα καθ' ημάς. Η προχθεσινή «πρώτη» με κατάληξη τη
βραδινή συνάντηση, στην εκδήλωση του ΕΒΕΑ, αποκαλυπτική. Με τις δηλώσεις του
Πρωθυπουργού και τις παραγωγικές τάξεις να συμφωνούν.

Μόνο που κάποιοι βιάστηκαν να κάνουν κάποιες συγκρίσεις με το κλασικό (και
μόνιμο) χαμόγελο στο πρόσωπο.

Για τις τιμές έξω κι εδώ και τη σύγκλιση που έρχεται (αν δεν ήρθε κιόλας...).

Μόνο που υπάρχει και το εισόδημα. Και δεν είναι λεπτομέρεια ούτε ξεχνιέται.

Άλλωστε αυτή είναι κι η πρόκληση τώρα για τη δική μας οικονομία (και την πολιτική).

Συνύπαρξη ανάπτυξης και κοινωνικής συνοχής, με ευρώ.

Έτσι μόνο θα υπάρξει χαμόγελο.

ΥΓ: Απ' όλους...
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16334N594</ED>
<ID>
ID:15654

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N59&aa=4</URL></REF>


Article

<CATEGORY>vin08</CATEGORY>

 <H5>ΕΞΑΣΦΑΛΙΖΟΥΝ ΜΕΓΑΛΑ ΚΕΡΔΗ ΓΙΑ ΤΑ ΕΠΟΜΕΝΑ ΧΡΟΝΙΑ ΜΕ ΤΑ ΣΗΜΕΡΙΝΑ ΥΨΗΛΑ ΕΠΙΤΟΚΙΑ
</H5><H2>Όαση αποδόσεων τα ομόλογα
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Χρυσές ευκαιρίες για υψηλές αποδόσεις προσφέρουν τώρα τα πολυετή ομόλογα
του Δημοσίου για την περίοδο των δύο επόμενων ετών. Για το διάστημα αυτό,
μέχρι και το 2000, τα πολυετή ομόλογα του Δημοσίου χαρακτηρίζονται ως
επενδυτική όαση για τους αποταμιευτές.

Η ΓΕΝΝΗΣΗ του ευρώ και η προοπτική ένταξης της Ελλάδας από το 2001 στην ζώνη
του νέου ευρωπαϊκού νομίσματος, που απαιτεί χαμηλό πληθωρισμό και μικρά
επιτόκια, έχουν καταστήσει ιδιαίτερα ελκυστικά για τους αποταμιευτές τα
ομολόγα που εκδίδει σήμερα το Δημόσιο με τα σημερινά επιτόκια που είναι
σταθερά για πολλά χρόνια. Αυτό σημαίνει ότι τα επιτόκια των ομολόγων του
Ελληνικού Δημοσίου θα συνεχίσουν να είναι υψηλά μέχρι η Ελλάδα να συγκλίνει με
τις άλλες οικονομίες των χωρών-μελών της ζώνης του ευρώ, δηλαδή μέχρι το τέλος
του 2000, που προβλέπεται να έχει επιτύχει πληθωρισμό κάτω του 2%, με
αποτέλεσμα και τα επιτόκια να έχουν διαμορφωθεί σε αντίστοιχα χαμηλά επίπεδα.

Ενδεικτικό είναι ότι με βάση τα σημερινά επιτόκια των πολυετών ομολόγων που
εκδίδει το υπουργείο Οικονομικών, οι καθαρές αποδόσεις για τους αποταμιευτές,
δηλαδή οι αποδόσεις μετά την αφαίρεση του φόρου (10%), κυμαίνονται από 5,38%
σε ετήσια βάση για τα δεκαετή ομόλογα μέχρι και 8,81% για τα τριετή ομόλογα.
Έτσι, όπως φαίνεται και στον πίνακα, αν ο αποταμιευτής αποκτήσει σήμερα
ομόλογα του Ελληνικού Δημοσίου τριετούς διάρκειας και τα διατηρήσει μέχρι τη
λήξη τους, κάθε χρόνο για τα τρία επόμενα χρόνια θα έχει απόδοση 8,81%. Αν
κάνει το ίδιο με δεκαετή ομόλογα, η απόδοση θα είναι 5,38% σε ετήσια βάση.

Οι αντίστοιχες αποδόσεις για τα ομόλογα σε ευρώ, όπως προκύπτει και από τον
σχετικό πίνακα, δεν ξεπερνούν σήμερα το 4% επί του κεφαλαίου και αυτό για τα
ομόλογα δεκαπενταετους διάρκειας και μάλιστα χωρίς να έχει αφαιρεθεί ο
σχετικός φόρος. Αυτό σημαίνει ότι η ετήσια καθαρή απόδοσ«η τους είναι ακόμη
πιο μικρή.

Την χρυσή διετία για τους αποταμιευτές που θα επιλέξουν να τοποθετήσουν τα
κεφάλαιά τους σε πολυετή ομολόγα του Ελληνικού Δημοσίου αναδεικνύει με δήλωσή
του στα «ΝΕΑ» ο υφυπουργός Οικονομικών κ. Νίκος Χριστοδουλάκης. Ο υφυπουργός,
αφού αναφέρει ότι μέσα στα επόμενα δύο χρόνια που η Ελλάδα θα βρίσκεται στην
πόρτα του ευρώ και τα επιτόκια θα έχουν συρρικνωθεί 2-3 μονάδες κάτω από τα
σημερινά επίπεδα, τονίζει: «Όσοι λοιπόν κατέχουν τότε πολυετή ομόλογα σταθερού
επιτοκίου με τα σημερινά επίπεδα θα πραγματοποιήσουν σημαντικά κέρδη κεφαλαίου».

Ο κ. Χριστοδουλάκης τονίζει ότι οι μακροχρόνιες και υψηλές αποδόσεις που
προσφέρονται σήμερα πρέπει να γίνουν κτήμα του αποταμιευτή, του εργαζομένου
και του συνταξιούχου και καλεί τους χιλιάδες μικροαποταμιευτές να συμμετάσχουν
σε αυτήν ευκαιρία όπως κάνουν ήδη οι Τράπεζες και οι θεσμικοί επενδυτές.

Όπως επισημαίνουν οι ειδικοί επί των αποδόσεων στις τοποθετήσεις των
αποταμιεύσεων, το μεγάλο πλεονέκτημα των ομολόγων του Δημοσίου είναι ότι ο
κάτοχός τους εξασφαλίζει για πολλά χρόνια τις αποδόσεις που προκύπτουν από τα
υψηλά επιτόκια, με τα οποία προσφέρονται σήμερα τα ομολόγα αυτά. Το
πλεονέκτημα αυτό δεν το έχουν οι καταθέσεις ταμιευτηρίου, των οποίων τα
επιτόκια ακολουθούν με μικρή χρονική υστέρηση την πτωτική πορεία του
πληθωρισμού, καθώς και τα έντοκα γραμμάτια του Δημοσίου, τα οποία προσφέρουν
μεν υψηλές αποδόσεις ­ όπως φαίνεται και στον πίνακα ­ αλλά όμως μόνο για
μικρό χρονικά διάστημα που δεν ξεπερνά το ένα έτος. Οπότε με τη λήξη τους, το
επόμενο τρίμηνο, εξάμηνο ή χρόνο, ο κάτοχός τους θα πρέπει να ανανεώνει τις
τοποθετήσεις του σε μικρότερο επιτόκιο όπως αυτό θα έχει διαμορφωθεί τότε.

Σε ό,τι αφορά τις καταθέσεις ταμιευτηρίου, προσφέρουν σήμερα επιτόκιο που
κυμαίνεται στο 8,5%, το οποίο μετά την αφαίρεση του φόρου 10% περιορίζεται στο
7,225%. Όμως οι Τράπεζες προβλέπεται ότι στους επόμενους μήνες όσο θα πέφτει ο
πληθωρισμός θα περιορίζουν ανάλογα και τα επιτόκια στις καταθέσεις
ταμιευτηρίου, με αποτέλεσμα αν πέφτουν και οι αποδόσεις των καταθετών.

Θα πρέπει να σημειωθεί ότι ιδιαίτερα υψηλές αποδόσεις αλλά για δύο χρόνια
έχουν όσοι αποταμιευτές τοποθετήσουν τα κεφάλαιά τους στα αφορολόγητα
αποταμιευτικά ομολόγα του Ελληνικού Δημοσίου. Τα ομόλογα αυτά είναι
αφορολόγητα και προσφέρουν κάθε χρόνο καθαρή απόδοση 10%, δηλαδή την υψηλότερη
σήμερα στον χώρο των ομολόγων. Αυτά τα ομόλογα απευθύνονται κυρίως σε
μικροαποταμιευτές και έχουν ως κατώτατο όριο επένδυσης τις 10.000 δρχ. και
ανώτατο τα 15 εκατομμύρια δρχ. Ενδεικτικό της μεγάλης προτίμησής τους από το
αποταμιευτικό κοινό είναι ότι στην προχθεσινή έκδοση τοποθετήθηκαν κεφάλαια
ύψους 140 δισ. δρχ..

Όσον αφορά τα άλλα πολυετή ομόλογα που εκδίδει το υπουργείο Οικονομικών, οι
αποταμιευτές μπορούν να τα προμηθευτούν στη δευτερογενή αγορά, δηλαδή από τις
Τράπεζες που έχουν αποκτήσει μέσω δημοπρασιών
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16334N611</ED>
<ID>
ID:15527

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N61&aa=1</URL></REF>


Article

<CATEGORY>vin08</CATEGORY>

 <H2>Νίκος Χριστοδουλάκης. Ασφαλές στοίχημα
</H2>
Ο ΥΦΥΠΟΥΡΓΟΣ Οικονομικών κ. Νίκος Χριστοδουλάκης, αναφερόμενος στις υψηλές
αποδόσεις που προσφέρουν ήδη τα πολυετή ομόλογα του Δημοσίου μέχρι και την
ένταξη της χώρας στη ζώνη του ευρώ, δήλωσε στα «ΝΕΑ»:

«Σύμφωνα με τις εκθέσεις όλων των έγκυρων διεθνών οργα-νισμών και τις μελέτες
των μεγάλων ξένων τραπεζών, η Ελλάδα αποτελεί τη στιγμή αυτή το "ασφαλές
στοίχημα σύγκλισης στην ΟΝΕ". Αυτό πρακτικά σημαίνει ότι όταν πιστοποιηθεί και
τυπικά η επιτυχής κατάληξη, τα επιτόκια δανεισμού του Δημοσίου θα συρρικνωθούν
στα αντίστοιχα κοινοτικά, δηλαδή 2-3 μονάδες χαμηλότερα από τα σημερινά,
ανάλογα με τη διάρκεια του ομολόγου. Όσοι λοιπόν κατέχουν τότε πολυετή ομόλογα
σταθερού επιτοκίου με τα σημερινά επίπεδα, θα πραγματοποιήσουν σημαντικά κέρδη
κεφαλαίου. Την προοπτική αυτή την έχουν πλήρως συνειδητοποιήσει οι τράπεζες
και οι ξένοι θεσμικοί επενδυτές και γι' αυτό συμμετέχουν δραστήρια στις
δημοπρασίες ομολόγων. Σε αυτή την ευκαιρία πρέπει να συμμετάσχουν με
συστηματικό τρόπο οι Έλληνες θεσμικοί επενδυτές, τα Αμοιβαία Κεφάλαια, οι
Ασφαλιστικές Εταιρείες και οι χιλιάδες μικροεπενδυτές. Οι μακροχρόνιες
σταθερές και υψηλές αποδόσεις πρέπει να γίνουν κτήμα του αποταμιευτή, του
εργαζόμενου και του συνταξιούχου».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16334N612</ED>
<ID>
ID:15579

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N61&aa=2</URL></REF>


Article

<CATEGORY>vin08</CATEGORY>

 <H5>ΜΕΤΑ ΤΗΝ ΕΠΙΤΥΧΙΑ ΤΟΥ VIAGRA ΟΙ ΕΠΕΝΔΥΤΕΣ ΑΝΑΖΗΤΟΥΝ ΤΗ ΝΕΑ ΧΡΥΣΟΤΟΚΟ ΟΡΝΙΘΑ
</H5><H2></H2><H2>Τα χρυσά φάρμακα του '99
</H2>
Το επιτυχημένο λανσάρισμα του Viagra, του φαρμάκου κατά της ανικανότητας,
πέρυσι, από την Pfizer, απέφερε τεράστια κέρδη στους επενδυτές που αγόρασαν
μετοχές της εταιρείας. 
Μετά τη σημαντική χρηματιστηριακή άνοδο της Pfizer (69% τη χρονιά που πέρασε),
οι επενδυτές υποβάλλουν τώρα σε εξονυχιστικό έλεγχο κορυφαίες φαρμακευτικές
εταιρείες, προκειμένου να εντοπίσουν το επόμενο «χρυσό φάρμακο». Τόσο οι
επενδυτές όσο και οι αναλυτές της αγοράς υπολογίζουν ότι τουλάχιστον ένα από
τα νέα φάρμακα που θα παρουσιαστούν εφέτος θα φέρει εντυπωσιακά κέρδη.

Δεν είναι καθόλου εύκολο να προβλέψει κανείς ποιο θα είναι το επόμενο
κερδοφόρο φάρμακο. Όμως, κάποια από αυτά έχουν περισσότερες πιθανότητες να
φτάσουν σε ετήσιες πωλήσεις ενός δισ. δολαρίων, που κατά κάποιο τρόπο
θεωρείται το όριο της επιτυχίας.

Οι αναλυτές της φαρμακευτικής αγοράς συμφωνούν ότι τα φάρμακα που γίνονται
μπεστ σέλερ πρέπει να πληρούν δύο προϋποθέσεις: να συνταγογραφούνται από
γιατρούς διαφόρων ειδικοτήτων, στην καλύτερη περίπτωση από έναν γενικό
παθολόγο και έναν ειδικό, και να αντιμετωπίζουν παθολογικές καταστάσεις για
τις οποίες δεν υπάρχουν άλλα νέα φάρμακα.

Το Viagra συνταγογραφήθηκε από γιατρούς πολλών ειδικοτήτων, μεταξύ των οποίων
ουρολόγοι και ψυχίατροι, αλλά και διατέθηκε σε μορφή χαπιού, γεγονός που το
έκανε πιο δημοφιλές έναντι άλλων ενέσιμων φαρμάκων κατά της ανικανότητας.

Περίπου τα ίδια αναμένεται να ισχύσουν και εφέτος, αλλά με μία μεγάλη διαφορά.
Πέρυσι, πολλά από τα επιτυχημένα φάρμακα, όπως το Viagra και το Detrol, ένα
φάρμακο κατά της ακράτειας, ανήκαν στην κατηγορία των λεγόμενων φαρμάκων «λάιφ
στάιλ», που ενισχύουν την αυτοπεποίθηση του ατόμου. Τα φετινά μπεστ σέλερ θα
αφορούν διάφορες χρόνιες παθήσεις ή καταστάσεις που απειλούν την ζωή του
ασθενούς, όπως ο διαβήτης και η απόρριψη μεταμοσχευθέντων οργάνων.

Δύο από αυτά τα φάρμακα θα είναι το Celebrex της Monsanto, που την προώθησή
του έχει αναλάβει η Pfizer και το Vioxx της Merck. Και τα δύο φάρμακα είναι
κατά του πόνου και της αρθριτικής φλεγμονής και υποτίθεται ότι δεν έχουν τις
γαστρεντερικές παρενέργειες άλλων παρόμοιων φαρμάκων. Και για τα δύο
προβλέπεται να δημιουργηθεί μία τεράστια αγορά, που θα ανταγωνίζεται την αγορά
των 7,4 δισ. δολαρίων των αντικαταθλιπτικών φαρμάκων. Και τα δύο φάρμακα
αναμένεται να κάνουν ρεκόρ πωλήσεων. Οι αναλυτές προβλέπουν ετήσιες πωλήσεις 3
δισ. δολαρίων για το Celebrex και 2 δισ. δολαρίων για το Vioxx έως το 2002.
Παραδοσιακά, τα πιο κερδοφόρα φάρμακα ήταν πάντα τα φάρμακα κατά του έλκους,
που με ευκολία «έπιαναν» πωλήσεις πάνω από 1,5 δισ. δολάρια.

Σύντομα αναμένεται να κυκλοφορήσουν το Protonix και το Aciphex, δύο νέα
φάρμακα κατά του έλκους. Αν και υπάρχουν πολλά παρόμοια φάρμακα, όπως το
Prisolec της Astra με ετήσιες πωλήσεις 2,3 δισ. δολαρίων, τα δύο νέα φάρμακα
αναμένεται να γίνουν μπεστ σέλερ.

Η αγορά των φαρμάκων κατά του διαβήτη αναμένεται να γίνει ακόμη πιο
ανταγωνιστική έως το τέλος του έτους. Το Avandia της Kline Beecham εκτιμάται
ότι θα αποσπάσει μερίδιο της αγοράς από τα τρία άλλα φάρμακα που κυριαρχούν
σήμερα: το Glucophage της Bristol-Myers Squibb, το Glucotrol της Pfizer και το
Rezulin της Warner-Lambert. Αναλυτές της αγοράς αναμένουν ετήσιες πωλήσεις 755
εκατομμυρίων δολαρίων για το Avandia, ή και ακόμη περισσότερες αν οι ασθενείς
αποφασίσουν να εγκαταλείψουν τα παραδοσιακά φάρμακα. Όσο για τα λεγόμενα
φάρμακα «λάιφ στάιλ», πρώτο θα κάνει την εμφάνισή του εφέτος το Vasomax. Όμως,
αναλυτές της αγοράς εκτιμούν ότι οι ετήσιες πωλήσεις του δεν θα ξεπεράσουν τα
500 εκατομμύρια δολάρια έναντι 1 δισ. δολαρίων του ανταγωνιστικού του, Viagra.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16334N621</ED>
<ID>
ID:15528

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N62&aa=1</URL></REF>


Article

<CATEGORY>vin08</CATEGORY>

 <H2>Οργισμένοι από τα υψηλά τηλεφωνικά τέλη οι Ευρωπαίοι χρήστες του Ίντερνετ
</H2>
ΟΙ ΜΙΣΟΙ χρήστες του Ίντερνετ στην Ισπανία μποϊκοτάρισαν στις 3 Σεπτεμβρίου το
δίκτυο, διαμαρτυρόμενοι για τα υψηλά τηλεφωνικά τέλη. Το παράδειγμά τους
ακολούθησαν τότε και άλλοι χρήστες σε όλη την Ευρώπη, καταγγέλλοντας το
απαγορευτικό κόστος των τηλεφωνικών τελών.

Σήμερα, οι Ευρωπαίοι χρήστες του Ίντερνετ εξακολουθούν να είναι οργισμένοι. Τα
υψηλά τηλεφωνικά τέλη κάνουν τη χρήση του Ίντερνετ στην Ευρώπη δύο φορές
ακριβότερη από ό,τι είναι στην Αμερική. Έτσι, η πρόσβαση των Ευρωπαίων στο
Ίντερνετ παραμένει χαμηλή και το ηλεκτρονικό εμπόριο περιορισμένο. Όμως, το
κύμα διαμαρτυρίας των Ευρωπαίων χρηστών πιέζει τους εμπλεκόμενους φορείς ­
εταιρείες τηλεπικοινωνιών, κόμβους και παροχές υπηρεσιών Ίντερνετ ­ οι οποίοι
αναζητούν τρόπους για να μειώσουν σημαντικά τα τέλη, σύμφωνα με την εφημερίδα
«Γουώλ Στρητ Τζόρναλ».

Η απεργία των Ισπανών χρηστών υποχρέωσε την κρατική εταιρεία Telefonica να
μειώσει τα τέλη της ­ για πρώτη φορά. Το παράδειγμά της ακολουθούν τώρα με
χαμηλές προσφορές για τους χρήστες του Ίντερνετ οι βρετανικές εταιρείες UUNet
και Virgin και η γερμανική Mobilcom.

Είναι γεγονός ότι το κόστος του Ίντερνετ στην Ευρώπη είναι απαγορευτικό, αφού
κάθε Ευρωπαίος χρήστης πληρώνει από 1 έως 3 δολάρια την ώρα για τα τέλη της
τοπικής τηλεφωνικής σύνδεσης, πέρα από τη μηνιαία συνδρομή που κοστίζει 20-25
δολάρια. Αντίθετα, οι Αμερικανοί πληρώνουν ένα πάγιο ποσό 25 δολαρίων τον μήνα
για τις τοπικές τηλεφωνικές κλήσεις τους και έχουν πρόσβαση στο Ίντερνετ
έναντι 20 δολαρίων τον μήνα.

Στη Γερμανία, τη μεγαλύτερη ευρωπαϊκή αγορά του Ίντερνετ, οι χρήστες του δεν
ξεπερνούσαν το 6,6% του πληθυσμού το 1997, έναντι 22% στις ΗΠΑ. Σύμφωνα με
έρευνα που διεξήχθη ταυτόχρονα στη Βρετανία και τη Γερμανία, αυτό που κάνει
απαγορευτική τη χρήση του Ίντερνετ στην Ευρώπη είναι η χρέωση ανά λεπτό σύνδεσης.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16334N622</ED>
<ID>
ID:15580

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N62&aa=2</URL></REF>


Article

<CATEGORY>vin08</CATEGORY>

 <H2>Σύσκεψη για τη συνεταιριστική ΑΓΝΟ
</H2>
ΣΥΣΚΕΨΗ για την εξέταση του προβλήματος της συνεταιριστικής οργάνωσης ΑΓΝΟ
συγκαλεί η ΠΑΣΕΓΕΣ τη Δευτέρα στα γραφεία της, στη Θεσσαλονίκη (14ο χιλιόμετρο
Θεσσαλονίκη-Μουδανιά, Θέρμη).

Στη σύσκεψη έχουν κληθεί να συμμετάσχουν όλοι οι εμπλεκόμενοι φορείς,
βουλευτές όλων των κομμάτων του νομού Θεσσαλονίκης, η διοίκηση της ΑΤΕ,
συνεταιριστικές οργανώσεις, κτηνοτρόφοι-γαλακτοπαραγωγοί, καθώς και εκπρόσωποι
άλλων γαλακτοκομικών συνεταιριστικών οργανώσεων.

Η πρωτοβουλία της ΠΑΣΕΓΕΣ, επισημαίνει ο πρόεδρός της κ. Ν. Λιόλιος, οφείλεται
στην ανάγκη να αναζητηθούν μέτρα και να ληφθούν άμεσες αποφάσεις, προκειμένου
να χαραχθεί μια αναπτυξιακή πορεία που θα κατοχυρώνει στο μέλλον τον ρόλο της
συνεταιριστικής οργάνωσης ΑΓΝΟ, για την καλύτερη εξυπηρέτηση όχι μόνον των
αγροκτηνοτρόφων της περιοχής αλλά και του ευρύτερου καταναλωτικού κοινού.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16334N623</ED>
<ID>
ID:15618

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N62&aa=3</URL></REF>


Article

<CATEGORY>vin08</CATEGORY>

 <H2>Αρχές Φεβρουαρίου ανοίγουν οι προσφορές για την Ιονική
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

ΣΤΗΝ ΤΕΛΙΚΗ ευθεία μπαίνει η νέα προσπάθεια ιδιωτικοποίησης της Ιονικής
Τράπεζας. Μέσα στο πρώτο δεκαήμερο του Φεβρουαρίου προβλέπεται ότι θα έχουν
ανοίξει οι προσφορές που θα υποβληθούν από τους ενδιαφερόμενους αγοραστές.

Αυτό θα προβλέπει, σύμφωνα με πληροφορίες, προκήρυξη του νέου διαγωνισμού, η
οποία αναμένεται να δημοσιευθεί κατά πάσα πιθανότητα σήμερα από τον ξένο
συμβουλευτικό οίκο J.Ρ. Morgan, που έχει αναλάβει τη διαδικασία πώλησης της
Τράπεζας σε συνεργασία με την Εμπορική, που είναι η μητρική τής Ιονικής.

Πρόκειται για τη δεύτερη προσπάθεια πώλησης του 51% της Ιονικής Τράπεζας. Όπως
είναι γνωστό, η πρώτη προσπάθεια πώλησης της πλειοψηφίας του μετοχικού
κεφαλαίου της Ιονικής έγινε τον περασμένο Αύγουστο, αλλά τότε οι προσφορές που
υποβλήθηκαν δεν ικανοποίησαν την κυβέρνηση, με αποτέλεσμα να κηρυχθεί άκαρπος
ο διαγωνισμός. Προσφορές είχαν υποβάλει ο Όμιλος Λάτση που εκπροσωπούνταν από
το σχήμα Eurobank και Τράπεζας Εργασίας, που πρόσφερε 135 δισ. δρχ., ενώ είχε
υποβληθεί ακόμη μία προσφορά από το εξωτερικό. Στον διαγωνισμό δεν είχε
συμμετάσχει η Τράπεζα Πίστεως. Παρ' ότι αρχικά είχε εκδηλώσει το ενδιαφέρον
της λόγω και των υψηλών προσδοκιών που είχε διαμορφώσει η κυβέρνηση ότι θα
έκανε δεκτή προσφορά πάνω από 200 δισ. δρχ. για το 51% των μετοχών της
Ιονικής. Ποσό που θεωρήθηκε τότε αρκετά υψηλό από την αγορά, όπως φάνηκε από
το αποτέλεσμα των προσφορών.

Σύμφωνα με πληροφορίες, με την προκήρυξη του νέου διαγωνισμού θα καλούνται οι
ενδιαφερόμενοι αγοραστές να προμηθευθούν τους σχετικούς φακέλους με τα
στοιχεία για την οικονομική κατάσταση στην οποία βρίσκεται η Ιονική και αφού
τα μελετήσουν να υποβάλουν τις προσφορές τους μέσα σε έναν μήνα από σήμερα,
δηλαδή μέχρι τις 8 Φεβρουαρίου που φέρεται να είναι η επικρατέστερη ημερομηνία.

Πάντως, στον νέο διαγωνισμό η κυβέρνηση έχει αποσυνδέσει τη χρηματιστηριακή
αξία της Ιονικής Τράπεζας από την τιμή πώλησής της σε αντίθεση με τον πρώτο
διαγωνισμό. Η σύνδεση αυτή ήταν ο κύριος λόγος για τον οποίο στην πρώτη
προσπάθεια ιδιωτικοποίησης τον Αύγουστο είχαν διαμορφωθεί υψηλές προσδοκίες,
ότι το αποδεκτό τίμημα θα έπρεπε να ήταν πάνω από 200 δισ. δρχ. Σε τέτοια
επίπεδα ανερχόταν η χρηματιστηριακή αξία του 51% της Ιονικής την περίοδο
εκείνη. Αξίζει να σημειωθεί ότι με βάση τις χθεσινές τιμές των μετοχών της
Ιονικής, η χρηματιστηριακή αξία της Τράπεζας ανέρχεται στις 453,6 δισ. δρχ.
Έτσι, για το 51% των μετοχών της Τράπεζας η χρηματιστηριακή αξία κυμαίνεται
γύρω στα 225 δισ. δρχ.

Σύμφωνα με τις πληροφορίες, στον νέο διαγωνισμό ως βάση για την αξιολόγηση των
προσφορών που θα υποβληθούν θα χρησιμοποιηθεί η αξία που προκύπτει από την
αποτίμηση που έκανε πρόσφατα για την Τράπεζα η J.Ρ. Morgan. Ορισμένες
ανεπιβεβαίωτες πληροφορίες ανεβάζουν το ύψος της αποτίμησης για το 51% των
μετοχών λίγο πάνω από τα 150 δισ. δρχ. Σύμφωνα με τον νόμο, το ελάχιστο
αποδεκτό τίμημα πρέπει να μην απέχει από το όριο της αποτίμησης.

Η διαδικασία που θα ακολουθηθεί θα είναι η εξής: η J.Ρ. Morgan θα συγκεντρώσει
τις προσφορές από τους ενδιαφερόμενους και θα έχει τη δυνατότητα να
διαπραγματευθεί με τους επικρατέστερους, αν αυτό κρίνεται απαραίτητο για τη
βελτίωση της προσφοράς. Στη συνέχεια, θα υποβάλει την πρότασή της στο
Διοικητικό Συμβούλιο της Εμπορικής Τράπεζας, το οποίο θα λάβει την τελική απόφαση.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N63</CAT>
<ED>
Κωδικός άρθρου: A16334N631</ED>
<ID>
ID:15529

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N63&aa=1</URL></REF>


Article

<CATEGORY>vin08</CATEGORY>

 <H2>90.000 παραβάσεις από μία ασφαλιστική
</H2>
ΜΕΓΑΛΗΣ ΕΚΤΑΣΗΣ φοροδιαφυγή διαπίστωσαν οι ελεγκτές του Σώματος Δίωξης
Οικονομικού Εγκλήματος εξετάζοντας τα φορολογικά στοιχεία της ασφαλιστικής
εταιρείας Express- Ανώνυμη Εταιρεία Γενικών Ασφαλειών.

Από τους ελέγχους προέκυψε ότι η επιχείρηση δεν απέδωσε στο Δημόσιο φόρους
ύψους 455.453.562 δραχμών. Επιπλέον, διαπιστώθηκαν εις βάρος της περισσότερες
από 90.000 παραβάσεις των διατάξεων του Κώδικα Βιβλίων και Στοιχείων!

Εκτός από τις παραπάνω παραβάσεις, από τους ελέγχους προέκυψε ότι η
συγκεκριμένη ασφαλιστική εταιρεία κατά τη διάρκεια του δευτέρου εξαμήνου του
1998 ακύρωσε μονομερώς περίπου 25.000 ασφαλιστήρια συμβόλαια οχημάτων για τα
οποία οι ασφαλισμένοι είχαν καταβάλει τα σχετικά ασφάλιστρα. Μάλιστα,
προκειμένου οι υπεύθυνοι της εταιρείας να μη γίνουν αντιληπτοί από τους
ασφαλισμένους, προχωρούσαν στην ενεργοποίηση της ακύρωσης των συμβολαίων μόνο
στις περιπτώσεις που οι ασφαλισμένοι προκαλούσαν κάποιο ατύχημα.

Οι φόροι, οι προσαυξήσεις και τα πρόστιμα του Κώδικα Βιβλίων και Στοιχείων που
θα καταλογισθούν εις βάρος της εταιρείας ανέρχονται σε 2 δισεκατομμύρια
δραχμές. Η έρευνα από τους ελεγκτές του ΣΔΟΕ πρόκειται να συνεχισθεί για να
αποκαλυφθούν όλες οι πτυχές της υπόθεσης και κυρίως ο ρόλος των πρακτόρων
ασφάλισης που έρχονταν σε επαφή με τους πελάτες αλλά και την επιχείρηση.

Σημειώνεται ότι για την υπόθεση υπήρξε άμεση εισαγγελική παρέμβαση για τη
διενέργεια προκαταρτικής έρευνας, ενώ ήδη σχηματίζεται η σχετική δικογραφία.
Πάντως, η άδεια λειτουργίας της εταιρείας έχει ανακληθεί από τον Οκτώβριο του
1998, επειδή αδυνατούσε να αντεπεξέλθει στις υποχρεώσεις προς τους
ασφαλισμένους της.

Στο μεταξύ, οι ελεγκτές του ΣΔΟΕ Αττικής, στα πλαίσια ερευνών για την πάταξη
της λαθρεμπορίας καυσίμων, διαπίστωσαν ότι το δεξαμενόπλοιο «ΠΑΡΟΣ»,
ιδιοκτησίας της ναυτιλιακής εταιρείας ΑΤΤΙΚΗ, χρησιμοποιούσε για την κίνηση,
αντί για πετρέλαιο κίνησης αφορολόγητο πετρέλαιο ναυτιλίας. Η ποσότητα που
έχει καταναλώσει από τον Μάιο του 1996 υπολογίζεται σε 300 χιλιάδες λίτρα. Οι
διαφυγόντες δασμοί και τα σχετικά πρόστιμα θα ξεπεράσουν το ποσό των
τριακοσίων εκατομμυρίων δραχμών.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N63</CAT>
<ED>
Κωδικός άρθρου: A16334N632</ED>
<ID>
ID:15581

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N63&aa=2</URL></REF>


Article

<CATEGORY>vin08</CATEGORY>

 <H2>Νέο επιτόκιο η Κ. Ελλάδος
</H2>
ΣΤΑ πλαίσια της ανάπτυξης και βελτίωσης των παρεχομένων υπηρεσιών στο
πελατειακό κοινό της, η Τράπεζα Κεντρικής Ελλάδος διαθέτει, από το τέλος
Δεκεμβρίου, έντοκο λογαριασμό όψεως με κλιμακούμενο επιτόκιο που φτάνει έως
και 7,5% για το ανώτερο κλιμάκιο.

Ο λογαριασμός αυτός σχεδιάστηκε για να καλύψει τις ανάγκες ιδιωτών και
εταιρειών που διατηρούν υψηλά υπόλοιπα σε λογαριασμούς όψεως.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N63</CAT>
<ED>
Κωδικός άρθρου: A16334N633</ED>
<ID>
ID:15619

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N63&aa=3</URL></REF>


Article

<CATEGORY>vin08</CATEGORY>

 <H5>ΕΠΕΣΕ ΚΑΤΑ 0,8 ΤΟ 1998
</H5><H2>Βουτιά στο 3,9% ο πληθωρισμός
</H2>
Στα επίπεδα του 3,9% «έκλεισε» σύμφωνα με όλες τις ενδείξεις ο πληθωρισμός τον
Δεκέμβριο από 4,2% που ήταν τον Νοέμβριο.

ΕΤΣΙ στη διάρκεια του περασμένου έτους ­ 1998 ­ παρά την υποτίμηση της δραχμής
ο πληθωρισμός έπεσε 0,8 ποσοστιαίες μονάδες, λόγω και των μέτρων μείωσης των
έμμεσων φόρων που ελήφθησαν για τον σκοπό αυτό. Υπενθυμίζεται ότι τον
Δεκέμβριο του 1997 ο πληθωρισμός είχε «κλείσει» στο 4,7%.

Η νέα βουτιά του πληθωρισμού τον Δεκέμβριο προκαλεί αισιοδοξία στο υπουργείο
Εθνικής Οικονομίας που βλέπει να επιτυγχάνεται, ενδεχομένως από τον Μάιο, ο
«πολυπόθητος» στόχος του 2% που ισοδυναμεί με το εισιτήριο για την είσοδο της
χώρας στην ΟΝΕ. Ο προβληματισμός τώρα σχετικά με την πορεία του πληθωρισμού
μετατοπίζεται, όπως λένε αρμόδιοι παράγοντες, για το διάστημα μετά το πρώτο
εξάμηνο, όπου θα πρέπει να συγκρατηθεί στα επίπεδα του 2% ή και κάτω από αυτά
μέχρι τον Δεκέμβριο του 1999.

Σε κάθε περίπτωση, όπως λένε οι αρμόδιοι παράγοντες του υπουργείου, θα
εξαντληθούν όλα τα μέσα προκειμένου να συγκρατηθεί στα επίπεδα του στόχου ο
πληθωρισμός στο τέλος του έτους. 
Έτσι δεν αποκλείεται το ενδεχόμενο να ληφθούν και πρόσθετα μέτρα συγκράτησης
του τιμαρίθμου από το δεύτερο εξάμηνο, αν το απαιτήσουν οι συνθήκες.

Αυτό πάντως που δημιουργεί κάποια ανησυχία είναι το γεγονός ότι πτωτική πορεία
ακολουθεί ο πληθωρισμός και στις δύο ευρωπαϊκές χώρες, τη Γερμανία και τη
Γαλλία, από τις οποίες θα εξαρτηθεί τελικά το ποσοστό του πληθωρισμού που
πρέπει να πιάσει η Ελλάδα για να επιτύχει το κριτήριο της Συνθήκης του
Μάαστριχτ και να μπει στην ΟΝΕ. 
Με βάση τη συνθήκη, όπως είναι γνωστό, για να επιτύχει το κριτήριο η Ελλάδα, ο
πληθωρισμός στο τέλος του 1999 δεν θα πρέπει να είναι μεγαλύτερος πάνω από 1,5
ποσοστιαία μονάδα από τον μέσο όρο του πληθωρισμού των τριών χωρών της
Ευρωπαϊκής Ένωσης με τον μικρότερο πληθωρισμό. 
Σήμερα ο μέσος όρος του πληθωρισμού στις χώρες αυτές βρίσκεται γύρω στο 0,7%.
Η πτωτική πορεία του πληθωρισμού αναμένεται να συμπαρασύρει προς τα κάτω και
τα επιτόκια.

Έτσι, όπως προβλεπόταν στην τελευταία εξαμηνιαία έκθεση του υπουργείου
Εθνικής Οικονομίας, λόγω της μείωσης του πληθωρισμού, από το δεύτερο εξάμηνο
του 1999 αναμένεται να σημειωθεί σημαντική πτώση των επιτοκίων.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N64</CAT>
<ED>
Κωδικός άρθρου: A16334N641</ED>
<ID>
ID:15530

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N64&aa=1</URL></REF>


Article

<CATEGORY>vin08</CATEGORY>

 <H2>Πρόγραμμα αναδιάρθρωσης για τα εσπεριδοειδή
</H2>
ΠΡΟΓΡΑΜΜΑ αναδιάρθρωσης για τα εσπεριδοειδή και τροποποίηση του Κανονισμού που
αφορά τις ποικιλίες που είναι για χυμοποίηση προωθεί το υπουργείο Γεωργίας.

Ήδη για τα θέματα αυτά πραγματοποιήθηκαν επανειλημμένες συσκέψεις υπό την
προεδρία του υφυπουργού Γεωργίας κ. Κ. Βρεττού με εκπροσώπους της ΠΑΣΕΓΕΣ, της
ΓΕΣΑΣΕ και της ΣΥΔΑΣΕ. Για την τροποποίηση των Κανονισμών 2200 και 2202 που
προωθείται από την αρμόδια ομάδα εργασίας της Ε.Ε., από τις συσκέψεις προέκυψε
ομόφωνα ότι οι προτάσεις της θεωρούνται θετικές για τα συμφέροντα των Ελλήνων
παραγωγών, κυρίως διότι τους διευκολύνουν να διαπραγματεύονται ευχερέστερα τα
ετήσια ή μακροχρόνια συμβόλαιά τους με τους χυμοποιούς. Με την ευκαιρία της
τροποποίησης των Κανονισμών η ελληνική πλευρά αποφάσισε να θέσει θέματα για
μελλοντικές τροποποιήσεις που αφορούν συγκεκριμένα:

Για τα νωπά οπωροκηπευτικά την καθιέρωση του πιστοποιητικού Β για τις
εξαγωγές, την αύξηση των ενισχύσεων στα 60 ECU ανά τόνο στα εσπεριδοειδή και
την πλήρη κάλυψη των μεταφορικών εξόδων για ανθρωπιστική βοήθεια σε τρίτες
χώρες. Για τα προς χυμοποίηση εσπεριδοειδή επικράτησε η άποψη να ζητηθεί η
αύξηση τού κατωφλίου συνυπευθυνότητας από 1.189.000 τόνους στα 1.900.000
τόνους, καθώς και επίπεδο συνυπευθυνότητας στο 20% της υπέρβασης.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N64</CAT>
<ED>
Κωδικός άρθρου: A16334N642</ED>
<ID>
ID:15582

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N64&aa=2</URL></REF>


Article

<CATEGORY>vin08</CATEGORY>

 <H2>Επτά προσφορές για τα γκαράζ
</H2>
ΣΕ ΕΠΤΑ ανέρχονται τελικά οι κοινοπραξίες των κατασκευαστικών εταιρειών που
υπέβαλαν χθες τις προσφορές τους στο ΥΠΕΧΩΔΕ για την κατασκευή και μακροχρόνια
εκμετάλλευση των τριών υπόγειων γκαράζ του κέντρου της Αθήνας.

Πρόκειται για τα υπόγεια γκαράζ των Πλατειών Κάνιγγος, Κολωνακίου και
Αιγύπτου, που θα έχουν συνολική χωρητικότητα 1.350 αυτοκινήτων και το κόστος
τους θα ανέλθει σε 6 δισ. δραχμές.

Ειδικότερα, το γκαράζ της Πλατείας Κάνιγγος θα διαθέτει 500 θέσεις στάθμευσης,
της Πλατείας Κολωνακίου 450 και της Πλατείας Αιγύπτου 400.

Οι υπόγειοι σταθμοί θα μελετηθούν και θα κατασκευαστούν από τους αναδόχους που
θα επιλεγούν, οι οποίοι θα αναλάβουν και την εκμετάλλευσή τους για τα επόμενα
30 χρόνια.

Η κρατική επιχορήγηση για κάθε θέση στάθμευσης θα ανέλθει στις 950.000 δραχμές.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N64</CAT>
<ED>
Κωδικός άρθρου: A16334N643</ED>
<ID>
ID:15620

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N64&aa=3</URL></REF>


Article

<CATEGORY>vin08</CATEGORY>

 <H5>ΜΕΓΑΛΥΤΕΡΕΣ ΑΔΕΙΕΣ ΓΙΑ ΤΟΥΣ ΔΗΜΟΣΙΟΥΣ ΥΠΑΛΛΗΛΟΥΣ
</H5><H2>Ψηφίζεται ο νέος κώδικας
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αυξημένες ημέρες αδείας, νέες άδειες άνευ αποδοχών, νέο βαθμολογικό
καθεστώς αλλά και σειρά άλλων σημαντικών διατάξεων στο εργασιακό καθεστώς των
δημοσίων υπαλλήλων καθιερώνει ο νέος Δημοσιοϋπαλληλικός Κώδικας, ο οποίος
εντός του Ιανουαρίου πρόκειται να ψηφιστεί από την Ολομέλεια της Βουλής.

ΟΙ ΔΗΜΟΣΙΟΙ υπάλληλοι περιμένουν την ψήφιση του νέου εργασιακού τους χάρτη
προκειμένου να επωφεληθούν από διατάξεις που κυρίως έχουν σχέση με το
βαθμολόγιο, αλλά και το νέο καθεστώς των αδειών. Ο κώδικας αφορά τους μονίμους
υπαλλήλους και όχι τους συμβασιούχους αορίστου χρόνου που υπηρετούν στις
δημόσιες υπηρεσίες και τα ΝΠΔΔ.

Οι βασικές διατάξεις του κώδικα προβλέπουν τα εξής:

­ Επαυξάνεται το ανώτατο όριο των ημερών κανονικής άδειας από 22 σε 25 στην
περίπτωση της πενθήμερης απασχόλησης και από 26 σε 30 στην περίπτωση της
εξαήμερης απασχόλησης.

­ Ρυθμίζεται ο τρόπος χορήγησης της κανονικής άδειας και προβλέπεται η
υποχρεωτική χορήγηση στο επόμενο έτος κανονικής άδειας που δεν χορηγήθηκε για
έκτακτες ανάγκες της υπηρεσίας.

­ Θεσμοθετείται για πρώτη φορά το δικαίωμα αδείας σε περίπτωση γάμου καθώς και
σε περίπτωση θανάτου συγγενούς έως β' βαθμού (5 και 3 εργάσιμες ημέρες
αντίστοιχα). Επίσης προβλέπονται ειδικές άδειες για την άσκηση του εκλογικού
δικαιώματος, τη συμμετοχή σε δίκη, καθώς και σε υπαλλήλους με αναπηρία ή που
πάσχουν οι ίδιοι ή τα παιδιά τους από νόσημα που απαιτεί τακτικές μεταγγίσεις
αίματος ή χρήζει περιοδικής νοσηλείας.

­ Θεσμοθετείται για πρώτη φορά άδεια χωρίς αποδοχές συνολικής διάρκειας 2 ετών
για σοβαρούς ιδιωτικούς λόγους στους οποίους περιλαμβάνεται και η ανατροφή του
παιδιού. Για την τελευταία αυτή περίπτωση η άδεια χορηγείται χωρίς γνώμη
υπηρεσιακού συμβουλίου.

­ Η άδεια μητρότητας μετά τον τοκετό από 2 μήνες, όπως ισχύει σήμερα,
αυξάνεται σε 3 μήνες. Η άδεια αυτή χορηγείται και στην περίπτωση υιοθεσίας.

­ Προβλέπεται μειωμένο ωράριο για τη μητέρα για 4 χρόνια ή άδεια 9 μηνών
αμέσως μετά την άδεια λοχείας.

* Περιλαμβάνονται ρυθμίσεις για το δικαίωμα αναρρωτικής άδειας σε περίπτωση
ασθένειας ή ανάγκης για ανάρρωση του υπαλλήλου, τα ανώτατα χρονικά διαστήματα
απουσίας του από την υπηρεσία, σε συνάρτηση με το χρόνο υπηρεσίας, καθώς και
για το όργανο που πιστοποιεί την ασθένεια και τη διαδικασία χορήγησης της
αναρρωτικής άδειας.

* Επιχειρείται απλούστευση της διαδικασίας χορήγησης με την αύξηση των ημερών
αναρρωτικής άδειας χωρίς να απαιτείται γνωμάτευση της υγειονομικής επιτροπής.

* Καθιερώνεται υποχρέωση αποστολής γιατρού για έλεγχο υπαλλήλου που κάνει
χρήση βραχυχρόνιων αναρρωτικών αδειών κατ' επανάληψη και αναγνωρίζεται το
δικαίωμα των υπαλλήλων και των μελών της οικογένειάς τους για υγειονομική περίθαλψη.

­ Προβλέπεται το δικαίωμα των υπαλλήλων να παίρνουν άδεια υπηρεσιακής
εκπαίδευσης, προκειμένου να συμμετάσχουν σε προγράμματα μετεκπαίδευσης ή
μεταπτυχιακής εκπαίδευσης και καθορίζονται οι προϋποθέσεις χορήγησης της
άδειας αυτής (ηλικία - χρόνος υπηρεσίας).

­ Προβλέπεται η υποχρεωτική χορήγηση αδειών μικρής χρονικής διάρκειας εφόσον
ζητηθεί σε υπαλλήλους που μετέχουν σε διαγωνισμούς για να πάρουν υποτροφία ή
να εισαχθούν στην Εθνική Σχολή Δημόσιας Διοίκησης ή για να επιλεγούν για
φοίτηση σε κύκλους μεταπτυχιακών σπουδών σε αντικείμενα που ενδιαφέρουν την υπηρεσία.

­ Χορηγείται άδεια εξετάσεων σε υπαλλήλους που είναι μαθητές, σπουδαστές ή φοιτητές.

­ Διατηρείται το σύστημα των μεταθέσεων με πρόβλεψη αντικειμενικών κριτηρίων.

­ Καθιερώνεται νέο βαθμολόγιο, μία από τις σημαντικότερες ρυθμίσεις του νέου
κώδικα. Προβλέπεται μεικτό σύστημα βαθμολογικής εξέλιξης με την πρόβλεψη
ενιαίων (Ε', Δ', Γ' Β' και Α') και μη (διευθυντής, γεν. διευθυντής) βαθμών.
Ανάλογα με την κατηγορία στην οποία υπηρετούν οι υπάλληλοι προβλέπεται και
διαφορετικός καταληκτικός βαθμός. Από το βαθμό Ε' έως το βαθμό Α' οι οργανικές
θέσεις διαβαθμίζονται ενιαία. Στο βαθμό του διευθυντή και του γενικού
διευθυντή δημιουργείται πάγια ιεραρχία και η προαγωγή τους στους βαθμούς
αυτούς συναρτάται με τον αριθμό των οργανικών μονάδων αντίστοιχου επιπέδου. Οι
υπάλληλοι της κατηγορίας ΔΕ (Δευτεροβάθμιας Εκπαίδευσης) προάγονται στο βαθμό
του διευθυντή μόνο στις περιφερειακές υπηρεσίες των δημοσίων υπηρεσιών και των
ΝΠΔΔ και υπό την προϋπόθεση ότι δεν υπάρχουν υπάλληλοι κατηγορίας ΠΕ
(Πανεπιστημιακής Εκπαίδευσης) και ΤΕ (Τεχνολογικής Εκπαίδευσης).

* Ο υπάλληλος υποχρεούται να αιτιολογεί υποχρεωτικά οποιαδήποτε αγορά κινητών
σημαντικής αξίας ή ακινήτων από τον ίδιο, την σύζυγο ή τα παιδιά του, εφόσον
συνοικούν με αυτόν. Κάθε δυο χρόνια υποβάλλεται υποχρεωτικά υπεύθυνη δήλωση
για την ουσιώδη ή μη μεταβολή της περιουσιακής κατάστασης.

­ Καθιερώνεται το ασυμβίβαστο δημοσιοϋπαλληλικής και δικηγορικής ιδιότητας.

­ Ο χρόνος της στρατιωτικής θητείας πριν από την έναρξη της υπαλληλικής σχέσης
δεν αποτελεί χρόνο πραγματικής δημόσιας υπηρεσίας κ.ά.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N65</CAT>
<ED>
Κωδικός άρθρου: A16334N651</ED>
<ID>
ID:15531

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N65&aa=1</URL></REF>


Article

<CATEGORY>vin08</CATEGORY>

 <H2>Μέτρα σε όσους δεν υποβάλλουν φορολογική δήλωση
</H2>
ΜΕ ΑΠΑΓΟΡΕΥΣΗ εξόδου από τη χώρα, κατασχέσεις και πλειστηριασμούς στην ακίνητη
περιουσία τους, καθώς και από τα άλλα αναγκαστικά μέτρα είσπραξης που έχει στη
διάθεσή του το υπουργείο Οικονομικών, θα κινδυνεύουν όχι μόνο όσοι έχουν
ληξιπρόθεσμα χρέη προς το Δημόσιο και δεν τα έχουν ρυθμίσει, αλλά και όσοι δεν
έχουν υποβάλει δηλώσεις φορολογίας εισοδήματος, ΦΠΑ, καθώς και Φόρου Μισθωτών Υπηρεσιών.

Με απόφαση του υπουργού Οικονομικών που πρόκειται να δημοσιευτεί στην
Εφημερίδα της Κυβερνήσεως, θα τεθούν σε ισχύ τα νέα μέτρα με τα οποία
επεκτείνονται οι απαγορεύσεις και στις νέες κατηγορίες φορολογουμένων που
χρωστούν παρακρατούμενους και επιρριπτόμενους φόρους. Αυτό αναφέρεται σε
εγκύκλιο του υπουργείου Οικονομικών, με την οποία ενημερώνει τους εφόρους για
τις αλλαγές που ψηφίστηκαν με τον τελευταίο φορολογικό νόμο και πρόκειται
σύντομα να τεθούν σε ισχύ.

Στις αλλαγές αυτές περιλαμβάνονται και η εφαρμογή του νέου συστήματος
χορήγησης πιστοποιητικού φορολογικής ενημερότητας. Με βάση το νέο σύστημα θα
γίνει πιο δύσκολη η χορήγηση του πιστοποιητικού, το οποίο είναι απαραίτητο για
όλες τις συναλλαγές των φορολογουμένων με το Δημόσιο, καθώς και για σημαντικές
αγοραπωλησίες, όπως ακινήτων, αυτοκινήτων κ.ά.

Το πιστοποιητικό φορολογικής ενημερότητας αποδεικνύει ότι ο φορολογούμενος
έχει εκπληρώσει τις υποχρεώσεις του προς το Δημόσιο και εκδίδεται από τον
προϊστάμενο της Εφορίας.

Με τα νέα μέτρα θα διαφοροποιείται ο χρόνος ισχύος του πιστοποιητικού ανάλογα
με την αιτία για την οποία ζητείται, ανάλογα με το είδος του επαγγέλματος του
φορολογούμενου, ενώ θα λαμβάνεται αυστηρά υπόψη η συνέπεια του φορολογούμενου
στην εκπλήρωση των υποχρεώσεών του προς το Δημόσιο σχετικά με την καταβολή των
ληξιπρόθεσμων οφειλών του. Όλα αυτά θα προσδιορίζονται με κάθε λεπτομέρεια στη
σχετική απόφαση του υφυπουργού Οικονομικών κ. Γ. Δρυ.

Σύμφωνα με τις πληροφορίες, για τους ασυνεπείς οφειλέτες χρεών προς το Δημόσιο
θα δίνεται πιστοποιητικό μέχρι 1 μήνα, ενώ για τους συνεπείς φορολογούμενους
το πιστοποιητικό φορολογικής ενημερότητας θα έχει διάρκεια ισχύος μέχρι και 1 έτος.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N65</CAT>
<ED>
Κωδικός άρθρου: A16334N652</ED>
<ID>
ID:15583

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N65&aa=2</URL></REF>


Article

<CATEGORY>vin08</CATEGORY>

 <H2>Αυξημένες οι τιμές καυσίμων
</H2>
ΑΥΞΗΜΕΝΕΣ ΕΙΝΑΙ από σήμερα οι τιμές στα καύσιμα, λόγω ανόδου των διεθνών τιμών
στις βενζίνες και αύξηση του ειδικού φόρου κατανάλωσης (ντίζελ κίνησης).

Όπως ανακοινώθηκε οι αυξήσεις αυτές είναι:

­ 2,1 δρχ. /λίτρο για τη βενζίνη σούπερ

­ 2,2 δρχ. /λίτρο για την αμόλυβδη.

­ 0,3 δρχ. /λίτρο για το πετρέλαιο κίνησης.

­ 0,4 δρχ. /λίτρο για το πετρέλαιο θέρμανσης

Ήδη οι τιμές που διαμορφώνονται έτσι στην αγορά είναι:

* Αττική - Θεσσαλονίκη 191,10 δρχ. το λίτρο η σούπερ βενζίνη και 174,90 δρχ. η αμόλυβδη.

* Υπόλοιπη χώρα 191,40 - 201,40 δρχ. το λίτρο η σούπερ βενζίνη και
175,80-184,80 δρχ. το λίτρο η αμόλυβδη.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N65</CAT>
<ED>
Κωδικός άρθρου: A16334N653</ED>
<ID>
ID:15621

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N65&aa=3</URL></REF>


Article

<CATEGORY>vin08</CATEGORY>

 <H2>«Κλείνει ο Πρίνος»
</H2>
ΚΑΒΑΛΑ

ΑΝΑΠΑΝΤΕΧΗ τροπή πήρε χθες η υπόθεση των πετρελαίων του Πρίνου. Συγκεκριμένα,
ενώ όλοι ανέμεναν να επαναρχίσει η παραγωγική διαδικασία από τα κοιτάσματα της
Θάσου, ύστερα από τις 85 εθελούσιες αποχωρήσεις σε εργατοτεχνικό και
διοικητικό προσωπικό, αιφνιδιαστικά η Εταιρεία Πετρελαίων Βορείου Αιγαίου
έστειλε τελεσίγραφο στην κυβέρνηση, στο οποίο αναφέρει ότι «κλείνει οριστικά ο Πρίνος».

Η επίσημη ειδοποίηση που προβλέπεται από την ισχύουσα σύμβαση Ελληνικού
Δημοσίου και Κοινοπραξίας, επιδόθηκε στο υπουργείο Βιομηχανίας - Ανάπτυξης
(Τομέας Βιομηχανίας). Σύμφωνα με τις ίδιες πληροφορίες, η Κοινοπραξία
ενημερώνει την κυβέρνηση ότι σε διάστημα 90 ημερών από της επιδόσεως της
ειδοποίησης θα διακοπεί πλήρως η λειτουργία των πετρελαϊκών εγκαταστάσεων στη
Θάσο και τη Νέα Καρβάλη Καβάλας.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N65</CAT>
<ED>
Κωδικός άρθρου: A16334N654</ED>
<ID>
ID:15643

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N65&aa=4</URL></REF>


Article

<CATEGORY>vin08</CATEGORY>

 <H2>Στις 3.000 μονάδες </H2>
Σημαντική άνοδος των τιμών των μετοχών του Χρηματιστηρίου Αξιών Αθηνών
σημειώθηκε κατά τη χθεσινή συνεδρίαση. Ο Γενικός Δείκτης Τιμών έκλεισε στις
3.000,75 μονάδες, ενισχυμένος κατά 93,61 μονάδες ή ποσοστό 3,22%. Η μεγαλύτερη
ενδοσυνεδριακή τιμή σημειώθηκε στις 3.058,69 μονάδες ενώ η μικρότερη στις
2.958,65 μονάδες. Ο FTSE/ΧΑΑ 20 έκλεισε στις 1.908,91 μονάδες σημειώνοντας
άνοδο της τάξεως του 3,56%. Η Παράλληλη Αγορά έκλεισε στις 216,08 μονάδες
οριακά ενισχυμένη κατά 0,01%. Όλοι οι επιμέρους Κλαδικοί Δείκτες κινήθηκαν
ανοδικά με την μεγαλύτερη άνοδο να σημειώνει ο κλάδος των εταιρειών Χρημ/κής
Μίσθωσης - Leasing με ποσοστό 7,47% ακολουθούμενος από τον κλάδο των Ασφαλειών
με ποσοστό 4,69%. Από τις 278 μετοχές που πραγματοποίησαν συναλλαγές, 216
σημείωσαν άνοδο, 46 παρουσίασαν πτώση και 16 παρέμειναν σταθερές, ενώ 75
έκλεισαν με αγοραστές και 137 με πωλητές. Η αξία συναλλαγών διαμορφώθηκε σε
107,084 δισ. δρχ. (17.828.262 τεμάχια). Αναλυτικά, τα 16.030.688 τεμάχια
συνολικής αξίας 101,104 δισ. δρχ. αφορούσαν στην Κύρια Αγορά, ενώ τα 1.797.574
τεμάχια συνολικής αξίας 5,979 δισ. δρχ. την Παράλληλη Αγορά. Τη μεγαλύτερη
αξία συναλλαγών παρουσίασαν οι Τράπεζες με 41,396 δισ. δρχ. (1.775.150
τεμάχια), ενώ ακολούθησαν οι Μεταλ/κές Επιχειρήσεις με 17,573 δισ. δρχ.
(3.391.105 τεμάχια).
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N66</CAT>
<ED>
Κωδικός άρθρου: A16334N661</ED>
<ID>
ID:15532

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N66&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)
</H3><H3>
</H3>ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

277.006 
278.674 
274.645

282.147 
ΜΑΡΚΟ ΓΕΡΜΑΝΙΑΣ

165.289 
166.284 
163.879

168.356 
ΦΡΑΓΚΟ ΓΑΛΛΙΑΣ

49.283 
49.580 
48.864

50.198 
ΛΙΡΑ ΑΓΓΛΙΑΣ

457.902 
460.656 
453.998

466.399 
ΦΡΑΓΚΟ ΕΛΒΕΤΙΑΣ

199.988 
201.192 
198.283

203.699 
ΦΡΑΓΚΟ ΒΕΛΓΙΟΥ

8.014 
8.062 
7.945

8.162 
ΦΙΟΡΙΝΙ ΟΛΛΑΝΔΙΑΣ

146.697 
147.580 
145.446

149.419 
ΛΙΡΕΤΤΑ ΙΤΑΛ. (ΑΝΑ
100) 
0.167 
0.168 
0.166

0.170 
ΚΟΡΩΝΑ ΔΑΝΙΑΣ

43.429 
43.691 
43.059

44.235 
ΛΙΡΑ ΙΡΛΑΝΔΙΑΣ

410.477 
412.948 
406.978

418.095 
ΣΕΛΙΝΙ ΑΥΣΤΡΙΑΣ

23.493 
23.635 
23.293

23.929 
ΚΟΡΩΝΑ ΣΟΥΗΔΙΑΣ

35.204 
35.416 
34.904

35.857 
ΚΟΡΩΝΑ ΝΟΡΒΗΓΙΑΣ

37.459 
37.685 
37.140

38.154 
ΔΟΛΑΡΙΟ ΚΑΝΑΔΑ

183.448 
184.552 
181.884

186.852 
ΔΟΛΑΡΙΟ ΑΥΣΤΡΑΛΙΑΣ

174.221 
175.269 
172.735

177.454 
ΓΙΕΝ ΙΑΠΩΝΙΑΣ (ΑΝΑ
100) 
2.495 
2.511 
2.474

2.542 
ΛΙΡΑ ΚΥΠΡΟΥ

555.987 
559.333 
551.247

566.304 
ΕΥΡΩ 
323.277 
325.223 
320.521 
329.276 
ΠΕΣΕΤΑ ΙΣΠΑΝΙΑΣ

1.943 
1.955 
1.927

1.979 
ΕΣΚΟΥΔΟ ΠΟΡΤΟΓΑΛΙΑΣ

1.613 
1.622 
1.598

1.642 
ΜΑΡΚΟ ΦΙΝΛΑΝΔΙΑΣ

54.371 
54.699 
53.908

55.380 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.250 
Ελισάβετ 1974 και μεταγενέστερα: 19.250 
Παλαιάς κοπής: 18.700 
Πώληση: 20.340 
<REF><SOURCE>ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N67</CAT>
<ED>
Κωδικός άρθρου: A16334N671</ED>
<ID>
ID:15533

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N67&aa=1</URL></REF>


Article

<CATEGORY>vin14</CATEGORY>

 <H5></H5><H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η παρουσία του Ερμή στο ζώδιό σας σε
δυσαρμονική όψη με τη Σελήνη σάς οδηγεί στο να σκεφθείτε πάρα πολύ καλά τις
αλλαγές που θέλετε να κάνετε στο μέλλον. Προσπαθήστε να πείσετε αυτούς που σας
ενδιαφέρουν επαγγελματικά χωρίς να διαπληκτίζεστε μαζί τους.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η παρουσία της Αφροδίτης, του Ουρανού και
του Ποσειδώνα στο ζώδιό σας σε θετική όψη με τη Σελήνη σηματοδοτεί μια
κατάλληλη εποχή για επαγγελματικά ταξίδια στο εξωτερικό. Η περίοδος αυτή
ενδείκνυται επίσης για την έναρξη ενός ελεύθερου επαγγέλματος ή την προαγωγή
σε μια θέση που έχετε στοχεύσει από καιρό.

ΙΧΘΥΕΣ

(19 Φεβρουαρίου - 20 Μαρτίου). Στη διάρκεια της σημερινής ημέρας οφείλετε να
είσαστε συντηρητικοί στη διαχείριση χρημάτων, κυρίως αν αφορούν τα οικονομικά
τρίτων ατόμων. Δεν αποκλείεται μερικοί από σας να επιτύχετε μια επιχορήγηση ή
μια ενίσχυση που επιδιώκετε από καιρό.

ΚΡΙΟΣ

(21 Μαρτίου - 19 Απριλίου). Ο τομέας των σχέσεων φαίνεται να βρίσκεται σε καλό
δρόμο, αρκεί να μη δημιουργείτε αντιπάθειες με τον παρορμητισμό και την
ειλικρίνεια που σας διακρίνει. Ενισχύστε περισσότερο την επιμονή και την
υπομονή σας και φανείτε ευέλικτοι και προνοητικοί στον σύντροφο ή τους
συνεργάτες σας.

ΤΑΥΡΟΣ

(20 Απριλίου - 20 Μαΐου). Η περίοδος αυτή σας έχει δώσει την ευκαιρία μιας
ανανέωσης στην καθημερινή σας ζωή και οι υποχρεώσεις σας έχουν πάρει τον δρόμο
τους. Εσείς όμως νιώθετε μια κούραση και έναν εκνευρισμό που θα μπορούσε να
σας οδηγήσει σε κάποιες ενοχλήσεις υγείας.

ΔΙΔΥΜΟΙ

(21 Μαΐου - 21 Ιουνίου). Η ψυχική και σωματική σας κατάσταση φαίνεται να είναι
σε καλή φάση, αν εξαιρέσουμε τα νεύρα και την κούραση που νιώθετε ύστερα από
ένα καλό ύπνο δικαιούστε μικρές ίσως αλλά ουσιαστικές δόσεις ψυχαγωγίας και
διασκέδασης. Μη χάσετε τις ευκαιρίες που σας δίνονται.

ΚΑΡΚΙΝΟΣ

(22 Ιουνίου - 22 Ιουλίου). Η κατάσταση που επικρατεί στο σπίτι δεν φαίνεται να
είναι ικανοποιητική, όμως έχετε πολλές ευκαιρίες να τη διορθώσετε αν
επωφεληθείτε από τις καταστάσεις που θα υπάρξουν και ίσως έτσι μπορείτε να
αποδείξετε στους δικούς σας ανθρώπους πως μπορούν να βασίζονται σε σας.

ΛΕΩΝ

(23 Ιουλίου - 22 Αυγούστου). Ρίξτε το βάρος των δραστηριοτήτων σας στον τομέα
των σχέσεων, γιατί αυτήν τη στιγμή είναι ίσως ο μόνος δρόμος για να
προχωρήσετε σε μια γενικότερη αναδιοργάνωση. Προσπαθήστε μάλιστα να δείξετε τη
δέουσα υπομονή όταν στενεύουν τα περιθώρια, γιατί μόνον έτσι θα επιτύχετε τους
στόχους σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο τομέας των οικονομικών στο προσκήνιο όπου η
κατάσταση φαίνεται να βελτιώνεται σταδιακά, καθώς μια αύξηση ή μια ενίσχυση
έρχεται να σας βγάλει από τη δύσκολη θέση. Γενικότερα όμως η εργασία είναι ο
τομέας που απαιτεί καλύτερο χειρισμό.

ΖΥΓΟΣ

(24 Σεπτεμβρίου - 23 Οκτωβρίου). Καθώς η Σελήνη στο ζώδιό σας βρίσκεται σε
αρμονική όψη με Αφροδίτη, Ουρανό και Ποσειδώνα δεν θα ήταν άσχημη ιδέα να
ανανεωθείτε αισθητικά, όσο βέβαια το επιτρέπει η οικονομική σας κατάσταση.
Επωφεληθείτε επιπλέον από την ευκαιρία για να δημιουργήσετε καινούργιες
προοπτικές προόδου στο κοινωνικό και επαγγελματικό περιβάλλον.

ΣΚΟΡΠΙΟΣ

(24 Οκτωβρίου - 22 Νοεμβρίου). Ήρθε η στιγμή να ξεκαθαρίσετε την
πραγματικότητα από την ψευδαίσθηση, μέσα στις σχέσεις σας. Αναζητήστε και
βρείτε μέσα σας τις αιτίες που δημιουργούν τα πραγματικά προβλήματα. Οι
αποκαλύψεις που θα κάνετε ίσως είναι καταλυτικές για την από εδώ και πέρα ζωή σας.

ΤΟΞΟΤΗΣ

(23 Νοεμβρίου - 21 Δεκεμβρίου). Ένα καινούργιο μοντέλο φιλικών σχέσεων
φαίνεται να αρχίζει. Μη θεωρείτε, λοιπόν, αυτονόητες τις προσφορές σας, γιατί
μπορεί να μην καλύπτουν τους άλλους. Χρειάζονται συνεπώς κάποιες αναθεωρήσεις
προκειμένου να προχωρήσουν καλύτερα τα πράγματα.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: N68</CAT>
<ED>
Κωδικός άρθρου: A16334N681</ED>
<ID>
ID:15509

</ID><URL>http://ta-nea.dolnet.gr/neaweb/neafile.print_unique?e=A&f=16334&m=N68&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΝΙΚΗΣΕ ΤΗ ΣΑΜΑΡΑ, ΕΚΜΕΤΑΛΛΕΥΘΗΚΕ ΤΗΝ ΗΤΤΑ ΤΗΣ ΚΙΝΤΕΡ
</H5><H2>Δώρο από ΠΑΟΚ
</H2>
Η ΝΙΚΗ του ΠΑΟΚ επί της Κίντερ (71-57) έδωσε αέρα δύο βαθμών στον Ολυμπιακό
που έφυγε νικητής από τη Ρωσία, κόντρα στη Σαμάρα (81-70). Οι «ερυθρόλευκοι»
θέλουν πλέον τρεις νίκες στην έδρα τους για να παραμείνουν πρώτοι ακόμα και αν
οι Ιταλοί κερδίσουν και τα πέντε παιχνίδια που απομένουν. Όμως και ο ΠΑΟΚ με
αυτή την επιτυχία έμεινε στη διεκδίκηση μιας θέσης στα πλέι-οφ της Ευρωλίγκα.

σελίδα 9
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16334O001</ED>
<ID>
ID:15534

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Θρίαμβος επί της πρωταθλήτριας Ευρώπης
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16334O002</ED>
<ID>
ID:15584

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O00&aa=2</URL></REF>


Article

<CATEGORY>vin10</CATEGORY>

 <H5>ΦΥΣΣΑΣ ΣΤΗΝ «ΟΜΑΔΑ»
</H5><H2>Ήρθα να δικαιώσω και να δικαιωθώ
</H2>
σελίδες 1,
6-7
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16334O003</ED>
<ID>
ID:15622

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O00&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Κυνηγάει τώρα επιθετικό
</H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16334O004</ED>
<ID>
ID:15644

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O00&aa=4</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Διαφορά ελπίδας με Ατματσίδη
</H2>
σελίδα 2
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16334O005</ED>
<ID>
ID:15657

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O00&aa=5</URL></REF>


Article

<CATEGORY>vin10</CATEGORY>

 <H2>Μπάσκετ
</H2>
Ο αγώνας μπάσκετ Μακεδονικού - Δάφνης θα μεταδοθεί απόψε στις 19.00 από το Supersport.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16334O006</ED>
<ID>
ID:15667

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΦΥΣΣΑΣ ΣΤΗΝ «ΟΜΑΔΑ»: ΘΕΛΩ ΝΑ ΔΙΚΑΙΩΣΩ ΚΑΙ ΝΑ ΔΙΚΑΙΩΘΩ
</H5><H2>Ήρθα για τίτλους
</H2>
<REF><SOURCE>ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16334O011</ED>
<ID>
ID:15535

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΚΙΝΗΣΕΙΣ ΕΝΤΥΠΩΣΙΑΣΜΟΥ ΜΕ ΑΔΕΙΑ ΤΑΜΕΙΑ
</H5><H2>Τα όνειρα δεν... κοστίζουν
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ηλίας Ατματσίδης. Τα είπε και θα τα ξαναπεί με τον Μελισσανίδη. Ο παράγοντας,
πάντως, δεν ανησυχεί για την παραμονή του γκολκίπερ

ΧΡΗΜΑΤΑ πολλά δεν υπάρχουν, η κατάσταση όντως δεν είναι η καλύτερη, αλλά στην
ΑΕΚ γίνεται «παιχνίδι» και μάλιστα με ακριβά ονόματα. 
Έτσι, μετά την (άκαρπη) προσπάθεια για τον Τσάρτα, οι διοικούντες επιδιώκουν
να κρατήσουν τον Ηλία Ατματσίδη και να φέρουν στην Αθήνα τον Σωτήρη Κωνσταντινίδη.

Πώς έχουν τα θέματα; Με τον Ατματσίδη ο Δ. Μελισσανίδης συναντήθηκε μετά το
ματς με τον Αθηναϊκό στην αίθουσα μελών του «Νίκος Γκούμας», ωστόσο, όπως
αναφέρουν αξιόπιστες πηγές, η κουβέντα δεν μπήκε στην ουσία. Προφανώς θα τα
ξαναπούν. Ο παράγοντας ­ και αυτό αξίζει να τονιστεί ­ δεν νιώθει καμία
ανησυχία για τον διεθνή γκολκίπερ. Ίσως διότι μαζί του διατηρεί πολύ καλή
σχέση και τα λέει συχνά (δυο-τρεις φορές μίλησαν) και όχι μόνο ο ίδιος. Το νέο
ραντεβού μπορεί να γίνει από μέρα σε μέρα και άρα οι εξελίξεις θα είναι
ραγδαίες. Τώρα υπάρχει διαφορά που φαίνεται να είναι στα 20-30 εκατ. το χρόνο.
Η ΑΕΚ ανεβαίνει (δίνει) περί τα 120 εκατ. ­ ο Ατματσίδης θα ήθελε νούμερο που
αγγίζει τα 150 εκατ. Λιγότερο δύσκολο να πέσει, με δεδομένο ότι παλαιότερα
ανέμενε ποσό άνω των 160 εκατ.

Για τον Κωνσταντινίδη, όπως έχει τονιστεί, υπάρχει κατ' αρχήν συμφωνία. Ή, αν
θέλετε, η μετακίνησή του στην ΑΕΚ δεν θα «κολλήσει» στον παίκτη. Ο Ηρακλής
θέλει να τον δώσει τώρα, διότι μην ξεχνάμε ότι το καλοκαίρι λήγει το συμβόλαιό
του. Πόσο ρευστό όμως έχει η ΑΕΚ; Διαφορετικά: έως πού μπορεί να φτάσει ο
Μελισσανίδης; Αρκεί μόνο η φιλία του με τον κ. Θεοδωρίδη για να γίνει η
μεταγραφή; Λέγεται ακόμη ότι ο Ηρακλής θέλει και τον Σέμπουε, αλλά πληρωμένο.
Άρα, τα νούμερα ανεβαίνουν. Όχι φυσικά μέχρι τα 500 εκατ. που θα ήθελε ο
Ηρακλής. Συνεπώς, η μεταγραφή που δίνεται βάρος είναι του Αγαθοκλέους. Μια
κίνηση με νόημα και προοπτική (ιδιαίτερα στην επιθετική γραμμή της ΑΕΚ...).

Χθες έγινε γνωστό αυτό που ψιθυριζόταν καιρό. Ο Μπλαχίν δεν υπολογίζει τον
Κεφαλά, ειδοποιήθηκε ο παίκτης, αλλά δεν φεύγει για τον Εθνικό. Μάλλον ούτε
δανεικός. Ζητεί να πάρει την ελευθέρας του και να μην εισπράξει τα υπόλοιπα
χρήματα που ορίζει το (καλοκαιρινό του!) συμβόλαιο. Ο Καρτάλης πάει για τον
Απόλλωνα και στον Εθνικό καταλήγουν οι Πλατάκης - Χιώτης. Μόνο ο Πάσσιος θα
μείνει, διότι ακόμη είναι νωρίς να δοθεί δανεικός. Να σημειώσουμε ότι ο
Γκρέταρσον θα ειδοποιηθεί σύντομα για νέο συμβόλαιο. Αυτό που του είπαν τον
Νοέμβριο, αλλά μετά το... ξέχασαν αναμένοντας καλή πρόταση. Καλός
προγραμματισμός, δεν βρίσκετε;

ΚΑΙ ΤΟΥΡΝΟΥΑ!

Σέμπουε, Κωνσταντινίδης. Ο ένας αλλάζει τον άλλον;

Στη διοργάνωση τουρνουά με τις ομάδες που ανήκουν στην ιδιοκτησία της
σχεδιάζει να προχωρήσει η ENIC. Μιλάμε για το ερχόμενο καλοκαίρι και θα λάβουν
μέρος η ΑΕΚ, η Βιτσέντζα, η Σλάβια Πράγας, η Βασιλεία και η Ρέιντζερς. Είναι
σαφές ότι στην ENIC δεν βάζουν μυαλό. Δεν τους έφταναν τα πρόσφατα τραβήγματα
και η αγωνία ­ όχι ακριβώς η δική τους, αλλά των οπαδών της ΑΕΚ ­ να
συνεχίσουν οι ομάδες στις διασυλλογικές διοργανώσεις και λένε στην ΟΥΕΦΑ, «εδώ
είμαστε». Γιατί όμως οι ομάδες να ξαναμπούν στο «μάτι του κυκλώνα» για ένα
τουρνουά (έστω και με τη συμμετοχή και άλλων ομάδων;)

ΕΦΕΣΗ

Έφεση κατά της απόφασης επιβολής ποινής μιας αγωνιστικής (ματς με τον
Παναθηναϊκό) έκανε η ΑΕΚ. Η απόφαση της Πειθαρχικής Επιτροπής προσβάλλεται
διότι όπως υποστηρίζεται η επιβολή ποινής στηρίχθηκε απλώς σε έγγραφο της
Αστυνομίας και δεν ελήφθησαν υπόψιν το φύλλο αγώνα και οι εκθέσεις τέταρτου
διαιτητή και παρατηρητή. Η έφεση θα συζητηθεί την προσεχή Τετάρτη, ενώπιον της
επιτροπής εφέσεων της ΕΠΟ.

*** Τη Δευτέρα αναμένεται να μπουν σε κανονικό ρυθμό προπονήσεων οι
Καλλιτζάκης - Γκρέταρσον - Καψής.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16334O021</ED>
<ID>
ID:15539

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O02&aa=1</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ: Αλλαγή πλεύσης
</H5><H2>Ο ΠΑΟΚ βολιδοσκοπεί τώρα τον Κετσπάγια
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Η ΑΠΟΚΤΗΣΗ του Μπόμπαν Κρισμάρεβιτς δεν σημαίνει ότι ο ΠΑΟΚ δεν αναζητά και
άλλο σημαντικό ποδοσφαιριστή που θα τον ενισχύσει στη συνέχεια του
πρωταθλήματος. Αντίθετα, μάλιστα, αλλάζει πλεύση. Καλά ενημερωμένες πηγές
ανέφεραν χθες ότι από εξωδιοικητικούς παράγοντες της ΠΑΕ βολιδοσκοπήθηκε ο
Τιμούρ Κετσπάγια. Ο Γεωγιανός διεθνής μεσοεπιθετικός δέν χρησιμοποιείται
τακτικά από τον προπονητή της Νιούκαστλ, Ρούν Γκούλιτ, και αυτό το γεγονός
στάθηκε η αφορμή για να τον πλησιάσουν κάποιοι εξωδιοικητικοί παράγοντες του
«Δικεφάλου» και να του προτείνουν να μετακομίσει στη Θεσσαλονίκη. Πάντως, από
πλευράς διοίκησης της ΠΑΕ δήλωναν άγνοια για το συγκεκριμένο θέμα.

Στο μεταξύ, στη Γερμανία βρίσκεται ο αμυντικός του ΠΑΟΚ Κολομπούρδας,
προκειμένου να εξετασθεί από γιατρούς για την πορεία του τραυματισμένου ποδιού
του. Ο αμυντικός της ομάδας του «Δικεφάλου» θα επιστρέψει στη Θεσσαλονίκη σε
δέκα ημέρες.

Αύριο ο ΠΑΟΚ θα αντιμετωπίσει σε φιλικό αγώνα τον Πιερικό. Ο Άγγελος
Αναστασιάδης θα χρησιμοποιήσει όλους τους παίκτες που έχει στη διάθεσή του.
Δεν θα παίξει ο νεοαποκτηθείς Κρισμάρεβιτς, ο οποίος θα ενσωματωθεί στην ομάδα
την επόμενη εβδομάδα.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16334O022</ED>
<ID>
ID:15588

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O02&aa=2</URL></REF>


Article

<CATEGORY>vin10</CATEGORY>

 <H5>ΕΠΑΕ: ΤΟΡΠΙΛΙΖΕΙ ΤΗΝ ΠΡΟΣΠΑΘΕΙΑ ΕΞΕΥΡΕΣΗΣ ΛΥΣΗΣ ΣΤΟ ΘΕΜΑ ΤΟΥ ΠΟΔΟΣΦΑΙΡΟΥ
</H5><H2>Έσπασε η κλωστή
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

<H3>* Αγώνας δρόμου από τη διοργανώτρια να πείσει τους προέδρους των ΠΑΕ να μη
συμμετάσχουν στη συνάντηση με τον υφυπουργό Αθλητισμού
</H3>
Το ποδόσφαιρο παραμένει εγκλωβισμένο στην αδιαλλαξία των υπευθύνων. Η
κατάσταση έχει φθάσει στο απροχώρητο

Η ΚΛΩΣΤΗ, από την οποία κρέμονταν οι σχέσεις της ΕΠΑΕ με την αθλητική ηγεσία
και τον ΟΠΑΠ, έσπασε χτες τα πάντα γύρω από το επαγγελματικό ποδόσφαιρο και τα
πράγματα έχουν πάρει πλέον πορεία χωρίς επιστροφή.

Ο ΟΠΑΠ προχωρεί στη συγκρότηση δελτίου ΠΡΟ-ΠΟ για τις 17 του μήνα με
ελληνικούς αγώνες, η ΕΠΑΕ ανακοίνωσε πως δεν φέρει καμία ευθύνη για το αν δεν
γίνει πρωτάθλημα αυτή την ημερομηνία, σήμερα υπάρχει σύσκεψη υπό τον υφυπουργό
Αθλητισμού Ανδρέα Φούρα με τους προέδρους των ΠΑΕ της Α' εθνικής αλλά ουδείς
γνωρίζει αν και με ποια σύνθεση θα πραγματοποιηθεί.

Αυτά είναι τα βασικά κομμάτια που «συνθέτουν» το παζλ των χθεσινών εξελίξεων
στον χώρο του επαγγελματικού ποδοσφαίρου, το οποίο εξακολουθεί να ταλανίζεται
από μύρια προβλήματα, χωρίς να διαφαίνεται ακτίδα φωτός στην άκρη του τούνελ.

Ο Κώστας Αλαμάνος έστειλε χθες το πρωί έγγραφο στον υφυπουργό Αθλητισμού
Ανδρέα Φούρα, ζητώντας τη μετάθεση, για μετά τη Γ.Σ. της ΕΠΑΕ (Δευτέρα), της
σύσκεψης των προέδρων, προκειμένου ­ όπως τόνιζε στην επιστολή του ­ «να είναι
σε θέση να του προσκομίσει τις αποφάσεις της συνελεύσεως για να υπάρξει
πλαίσιο συζήτησης που θα αφορά όλο το επαγγελματικό ποδόσφαιρο».

Η απάντηση του διευθυντή του πολιτικού γραφείου του υφυπουργού Κλεάνθη
Χατζηνικόλα, δεν άφηνε περιθώρια παρερμηνειών, αφού ουσιαστικά σημείωνε ότι ο
κ. Αλαμάνος επικοινώνησε με δική του πρωτοβουλία με το γραφείο του υφυπουργού
για να ενημερωθεί για τη σημερινή συνάντηση η οποία «δεν έχει συνδικαλιστικό χαρακτήρα».

Με αυτή την απάντηση, ο κ. Χατζηνικόλας ­ και φυσικά ο Ανδρέας Φούρας ­ άφηναν
εκτός συνάντησης τον Κ. Αλαμάνο, ο οποίος αντέδρασε λέγοντας πως είναι ψευδές
ότι ο ίδιος επιδίωξε τη συμμετοχή του στη σύσκεψη και κατηγορώντας τον
υφυπουργό για «προσπάθεια διάσπασης του ποδοσφαιρικού κινήματος» με τη σύσκεψη
που έχει συγκαλέσει.

Συγχρόνως, οι άνθρωποι της ΕΠΑΕ επιδόθηκαν από χτες το πρωί σε αγώνα δρόμου,
προκειμένου να «πείσουν» τους προέδρους των ΠΑΕ να μη συμμετάσχουν στη
συνάντηση με τον υφυπουργό (στη 1 μ.μ. στην Πανεπιστημίου 25).

Το αν αυτή η προσπάθεια θα στεφθεί από επιτυχία, είναι κάτι που θα το
γνωρίζουμε σήμερα. Πάντως, οι τελευταίες χτεσινοβραδινές πληροφορίες, ανέφεραν
πως η προσέλευση προέδρων θα είναι μικρή.

ΤΟ ΔΕΛΤΙΟ ΠΡΟ-ΠΟ

Και με το ΠΡΟ-ΠΟ; Τα πάντα είναι ρευστά, αφού η χτεσινή ανταλλαγή επιστολών
μεταξύ ΟΠΑΠ και ΕΠΑΕ μοιάζει με την παροιμία «στου κουφού την πόρτα όσο θέλεις βρόντα».

Ο πρόεδρος του ΟΠΑΠ Σωτήρης Αλημίσης ενημέρωσε χτες το πρωί τον ομόλογό του
της ΕΠΑΕ, ότι για τις 16, 17 και 18 του μήνα, ο Οργανισμός θα εκδώσει δελτία
ΠΡΟ-ΠΟ και ΠΡΟΠΟΓκολ με αγώνες του ελληνικού πρωταθλήματος, ενώ ζητούσε να
ενημερωθεί εγκαίρως για το ποια ματς θα γίνουν Σάββατο και ποια Δευτέρα. Στην
ίδια επιστολή, ο κ. Αλημίσης ενημέρωσε ότι από σήμερα θα δοθούν τα χρήματα που
δικαιούνται οι ΠΑΕ από το ποσοστό τους από το ΠΡΟ-ΠΟ και ζήτησε ν' αρχίσει
καλόπιστος διάλογος για άρση των προβλημάτων.

Η απάντηση του Κ. Αλαμάνου, ήταν άμεση: «Είμαι υποχρεωμένος να σας ενημερώσω,
ότι, υλοποιώντας απόφαση και του Δ.Σ. της ΕΠΑΕ, για τυχόν ενέργειά σας, που θα
αφορά χρησιμοποίηση των ομάδων στα δελτία ΠΡΟ-ΠΟ και ΠΡΟΠΟΓκολ, η ΕΠΑΕ δεν
μπορεί να φέρει καμία ευθύνη». Ουσιαστικά, λοιπόν, η ΕΠΑΕ προσδιορίζει τις
όποιες εξελίξεις, για μετά τη Γενική της Συνέλευση, αφού οι αποφάσεις της θα
κρίνουν και την τύχη του πρωταθλήματος. Έτσι, δεν αποκλείεται την επόμενη
Κυριακή να μη γίνει πρωτάθλημα, οπότε το ΠΡΟ-ΠΟ θα «τιναχθεί στον αέρα», ή τα
παιχνίδια να γίνουν σε διαφορετικές ημερομηνίες απ' αυτές που θα αναγράφονται
στα δελτία, γεγονός το οποίο επίσης θα δημιουργήσει σοβαρά προβλήματα.

Στο μεταξύ, χτες, το υπουργείο Εμπορίου γνωστοποίησε στην ΕΠΑΕ ότι μόνο 6
ομάδες των τριών εθνικών κατηγοριών πληρούν τις προϋποθέσεις του νόμου (Ξάνθη,
Αστέρας, Πανηλειακός, Καλάμάτα, Λύκοι και Μαρκό) και μπορούν να κάνουν
μεταγραφές. 
Οι υπόλοιπες θα πρέπει να καταφύγουν στο γνωστό τέχνασμα της ταμειακής
διευκόλυνσης διά των προέδρων τους, προκειμένου να ενισχυθούν με νέους παίκτες.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16334O031</ED>
<ID>
ID:15540

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Κόπηκε ο Γιουργούσης
</H2>
ΔΕΝ ΘΑ προχωρήσει στη μεταγραφή του Γιώργου Γιουργούση, ο Εθνικός. Ο παίκτης
επρόκειτο χθες να υπογράψει το συμβόλαιό του με την ομάδα του Πειραιά, αλλά
στις εξετάσεις που υποβλήθηκε, ο γιατρός διαπίστωσε ότι ακόμα δεν έχει
αποθεραπευτεί στη μέση του. Ο έμπειρος γκολκίπερ, είχε τραυματιστεί όταν
αγωνιζόταν στον Ιωνικό και από τότε έπαιξε σε λίγα παιχνίδια της ομάδας της
Νεάπολης. 
Το πρόβλημα που έχει στη μέση του, οδήγησε τη διοίκηση του Εθνικού να αλλάξει
την απόφασή της και τώρα στρέφεται πλέον στην αναζήτηση άλλου γκολκίπερ. Χθες
προπονήθηκε για πρώτη φορά με τον Εθνικό, ο Μάνθος Πλατάκης. Ο 21χρονος
επιθετικός πήγε δανεικός στην ομάδα του Πειραιά ως αντάλλαγμα από την ΑΕΚ, για
τη μεταγραφή του Μιχάλη Καψή. Μεθαύριο θα έρθει ­ τελικά ­ στην Αθήνα ο
Φινλανδός Γκίμπσον για να υποβληθεί σε εξετάσεις και να υπογράψει συμβόλαιο με
τον Εθνικό.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16334O032</ED>
<ID>
ID:15589

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O03&aa=2</URL></REF>


Article

<CATEGORY>vin10</CATEGORY>

 <H5>ΙΟΡΝΤΑΝΕΣΚΟΥ
</H5><H2>Με τους προπονητές
</H2>
ΣΗΜΕΡΑ ΘΑ γίνει η σύσκεψη του ομοσπονδιακού προπονητή Άνγκελ Ιορντανέσκου με
τους προπονητές των ΠΑΕ Α' Εθνικής κατηγορίας και εκπρόσωπο του ΠΣΑΠ.
Αντικείμενο της συζήτησης είναι οι υποχρεώσεις της Εθνικής μετά τις τελευταίες
εξελίξεις στο πρωτάθλημα, καθώς και ο προγραμματισμός της νέας περιόδου. Όπως
προκύπτει από τις επιστολές των ομάδων τους στην ΕΠΟ, στη σύσκεψη δεν θα
παραστούν οι προπονητές του ΠΑΟΚ (Αναστασιάδης), του Άρη (Παράσχος), του
Ηρακλή (Γκίμπλαντ) και της Καβάλας (Γκουλής), λόγω ειλημμένων υποχρεώσεων.

*** Η ομοσπονδία της Αυστραλίας ζήτησε να πληροφορηθεί αν οι ποδοσφαιριστές
Πιτ Λαχανάς, Κυριάκος Τοχούρογλου και Μιχάλης Πανόπουλος έχουν επιλέξει
ποδοσφαιρική υπηκοότητα κι αν εχουν συμμετάσχει σε αγώνες των ελληνικών
εθνικών συγκροτημάτων. Εξ αυτών, μόνον ο Πανόπουλος έχει αγωνιστεί με την
Εθνική Ελπίδων.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16334O033</ED>
<ID>
ID:15626

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O03&aa=3</URL></REF>


Article

<CATEGORY>vin10</CATEGORY>

 <H5>ΦΙΛΙΚΟ
</H5><H2>Δοκιμές
</H2>
ΠΟΛΛΟΥΣ παίκτες είχαν την ευκαιρία να δοκιμάσουν οι δύο προπονητές στον
χθεσινό φιλικό αγώνα Εθνικού Αστέρα - Πανελευσινιακού (2-2). Τόσο ο Σπύρος
Λιβαθηνός όσο και ο Μπάμπης Τεννές παρέταξαν τις ομάδες τους με πολλούς
αναπληρωματικούς, αλλά και υπό δοκιμήν παίκτες. Τα τρία από τα τέσσερα γκολ
της συνάντησης πέτυχαν ποδοσφαιριστές που δοκιμάζονταν. <REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16334O034</ED>
<ID>
ID:15647

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O03&aa=4</URL></REF>


Article

<CATEGORY>vin10</CATEGORY>

 <H5></H5><H5>ΑΠΟΤΕΛΕΣΜΑΤΑ ΤΟΥ 2ου (ΤΕ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Τρεις 30ρηδες κανένας 6άρης
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Οι παραξενιές της κληρωτίδας δεν επέτρεψαν να συνεχιστούν οι επιτυχίες στην 1η
κατηγορία και στην κλήρωση της περαμένης Τετάρτης σημειώθηκε Jack - Pot. Ο 7
σταμάτησε το εκπληκτικό του σερί ύστερα από 6 συνεχείς εμφανίσεις αλλά οι 16
και 39 ξανακάνουν την εμφάνισή τους για δεύτερη συνεχή φορά. Οστόσο ο 39
συμμετέχει τόσο στην τριάδα των συνεχόμενων 38, 39 και 40 όσο και στην τριπλή
παρουσία της δεκάδας του 30. Οι μονοψήφιοι απουσίασαν ύστερα από 6 συνεχείς
διαγωνισμούς ενώ η ομάδα των Μεγάλων σάρωσε με 5 - 1. Κανείς από τους παίκτες
δεν κατόρθωσε να ανακαλύψει τις ιδιομορφίες της εξάδας και ο κουμπαράς της 1ης
κατηγορίας αρχίζει να γεμίζει. Σύμφωνα με τον ΟΠΑΠ οι τυχεροί της κατηγορίας
αυτής στην επόμενη κλήρωση θα μοιραστούν 130 εκατ. δρχ. τουλάχιστον. Jack -
Pot όμως είχαμε και στο ΠΡΟΤΟ το οποίο θα μεταφέρει στον επόμενο διαγωνισμό 40
εκατ. δρχ. τουλάχιστον. Η δεκάδα του 30 σημείωσε τριπλή εμφάνιση και με 852
συνολικές εμφανίσεις μειώνει την απόσταση της από την πρωτοπόρο δεκάδα του 10
σε 9 μονάδες. Οι δεκάδες του 20 και του 1 δεν μας τίμησαν με την παρουσία τους
και διατηρούν την 3η και 4η θέση με 828 και 821 συνολικές εμφανίσεις
αντίστοιχα. Η δεκάδα του 40 είχε διπλή εμφάνιση αλλά με 808 συνολικές
παρουσίες παραμένει ουραγός. Χρειάστηκε να περάσουν 10 διαγωνισμοί για να
σημειώσουν ισοπαλία τα Μονά - Ζυγά. Η ομάδα των Μονών επωφελείται από αυτό το
σκορ αφού έτσι διατηρεί το προβάδισμα στο συνολικό σκορ (2.122Μ - 2.048Ζ).
Καμία κίνηση δεν σημειώθηκε τόσο από την ομάδα των καθυστερημένων όσο και από
την ομάδα των αριθμών με τις περισσότερες εμφανίσεις.

* Κληρώθηκαν οι αριθμοί 16, 35, 38, 39, 40, 45.

* Συμπληρώθηκαν 8.306.579 στήλες.

* Μοιράστηκαν 88.795.668 δρχ.

* Δεν μοιράστηκαν 68.364.806 δρχ. 
* Δεν βρέθηκε εξάρι, ενώ βρέθηκαν 57 5άρια που κερδίζουν από 661.725 δρχ.,
4.867 4άρια που κερδίζουν από 5.810 δρχ. και 107.178 3άρια που κερδίζουν από
210 δρχ.

ΠΡΟΤΟ: Κληρώθηκε ο αριθμός 0737260. 
* Συμμετοχές: 2.034.864 
Δεν βρέθηκε νικητής στην 1η κατηγορία.

<H3>Σε 695 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16334O041</ED>
<ID>
ID:15541

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O04&aa=1</URL></REF>


Article

<CATEGORY>vin10</CATEGORY>

 <H5>ΔΟΕ: 23 ΙΑΝΟΥΑΡΙΟΥ ΑΝΑΚΟΙΝΩΝΕΤΑΙ ΤΟ ΠΟΡΙΣΜΑ ΠΕΡΙ ΔΩΡΟΔΟΚΙΩΝ
</H5><H2></H2><H2>Ημέρα κρίσεως
</H2>
Χουάν Αντόνιο Σάμαρανκ. Τα δώρα που έλαβε από το Σολτ Λέικ Σίτι δημιουργούν
τριβές στη ΔΟΕ

Η ΑΠΟΚΑΛΥΨΗ πως ο Χουάν Αντόνιο Σάμαρανκ έλαβε ως δώρα τρία όπλα από την
επιτροπή διεκδίκησης του Σολτ Λέικ το 1995 προκαλεί ερωτηματικά για τον
πρόεδρο της ΔΟΕ και επιτρέπει στους αντιπάλους του να δημιουργήσουν κλίμα
καχυποψίας γύρω από το πρόσωπό του.

Ο ίδιος βέβαια δεν βλέπει κάτι μεμπτό στη στάση του, όπως και οι στενοί
συνεργάτες του που προσπαθούν να διατηρήσουν «αμόλυντο» το προφίλ του προέδρου
της ΔΟΕ.

Η κρίση ωστόσο που μαστίζει τη Διεθνή Ολυμπιακή Επιτροπή είναι η χειρότερη στα
114 χρόνια της ιστορίας της και η 23η Ιανουαρίου θεωρείται ημέρα-ορόσημο, αφού
τότε η ειδική επιτροπή της ΔΟΕ θα ανακοινώσει το πόρισμά της για τις έρευνες
που πραγματοποίησε γύρω από τις καταγγελίες περί δωροδοκιών των «αθανάτων».

Όσα όμως αποκαλύφθηκαν, έχουν δημιουργήσει μονόδρομο στον πρόεδρο της ειδικής
επιτροπής Ρίτσαρντ Πάουντ και τον ρόλο που έχει αναλάβει.

Είναι ήδη γνωστό πως το Σολτ Λέικ έδωσε 400.000 δολάρια ως «υποτροφία» σε 13
αθλητές-σπουδαστές, από τους οποίους οι έξι έχουν στενές σχέσεις με μέλη της ΔΟΕ.

Επίσης, έχει αποκαλυφθεί πως ο Μαχμούντ ελ Φαρναουάνι έπαιξε τον ρόλο
μεσάζοντα και προσέφερε «πακέτο» τις ψήφους των Αράβων «αθανάτων» στο Σολτ
Λέικ έναντι 58.000 δολαρίων.

«Είχα υπογράψει συμβόλαιο με το Σολτ Λέικ για να τους εξασφαλίσω ψήφους»,
δήλωσε πρόσφατα ο Ελ Φαρναουάνι.

Ακόμη και ο δήμαρχος του Σολτ Λέικ παραδέχθηκε πως παραχωρήθηκε σε γιο ενός
μέλους της ΔΟΕ από τη Ζουαζιλάνδη ένα διαμέρισμα στην πόλη, την περίοδο που
σπούδαζε στο Πανεπιστήμιο της Γιούτα.

Έχει καταγγελθεί, επίσης, πως ένας Αφρικανός «αθάνατος» έλαβε δωρεάν ιατρική
περίθαλψη αξίας 28.000 δολαρίων, την οποία του προσέφερε εταιρεία που είναι
επίσημη χορηγός των αγώνων του Σολτ Λέικ.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16334O051</ED>
<ID>
ID:15542

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O05&aa=1</URL></REF>


Article

<CATEGORY>vin10</CATEGORY>

 <H5>ΙΑΑΦ: Να μη γίνεται Μουντιάλ κάθε 2 χρόνια
</H5><H2>Ετοιμάζει αντεπίθεση
</H2>
ΑΝΑΤΑΡΑΧΗ στους κόλπους της διεθνούς ομοσπονδίας κλασικού αθλητισμού
προκάλεσαν οι εξαγγελίες του Ζεπ Μπλάτερ, πως το Μουντιάλ θα διεξάγεται από το
2008 ανά δύο χρόνια.

Ανώτατοι αξιωματούχοι της ΙΑΑΦ προειδοποιούν πως δεν πρόκειται να επιτρέψουν
σε κανέναν να θίξει τα συμφέροντα του στίβου. Έτσι, δεν αποκλείεται να θέσουν
όρια ηλικίας στους αθλητές του στίβου που θα συμμετέχουν στους Ολυμπιακούς
Αγώνες, προκειμένου να διατηρήσουν σε υψηλά επίπεδα το ενδιαφέρον των φιλάθλων.

Επίσης, η ΙΑΑΦ, αν τελικά η ΦΙΦΑ πραγματοποιήσει τα σχέδιά της, θα αλλάξει τις
ημερομηνίες διεξαγωγής των Παγκόσμιων Πρωταθλημάτων και από μονές χρονιές που
διεξάγονται τώρα, θα μετατεθούν σε ζυγές για να μη συγκρουστούν με τα
Παγκόσμια Κύπελλα.

Ο πρόεδρος της ΙΑΑΦ, Πρίμο Νεμπιόλο, αποκάλυψε επίσης πως πρόκειται να
αναθέσει «πακέτο» τις επόμενες τέσσερις διοργανώσεις ­ 2003, 2005, 2007 και
2009 ­ των Παγκοσμίων Πρωταθλημάτων. Υποψήφιες πόλεις είναι κατά σειρά ντο
Λονδίνο, το Παρίσι, το Βερολίνο και το Τόκιο.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16334O052</ED>
<ID>
ID:15590

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O05&aa=2</URL></REF>


Article

<CATEGORY>vin10</CATEGORY>

 <H5>ΓΑΛΛΙΑ
</H5><H2>Κέρδη 10 δισ.!
</H2>
ΔΕΚΑΕΠΤΑ ΔΙΣ. δραχμές είναι τα κέρδη προσφορών, που αποκόμισαν από το
Παγκόσμιο Κύπελλο οι Γάλλοι διοργανωτές. Μετά την απόδοση των αναλογούντων
φόρων και την πληρωμή του προστίμου που επέβαλε στη Γαλλία η Ευρωπαϊκή Ένωση,
για την κακή διανομή των εισιτηρίων, τα καθαρά κέρδη έφτασαν τα 10 δισ.
δραχμές. Μερίδιο από αυτά τα κέρδη διεκδικούν το κράτος, που επένδυσε 240 δισ.
δραχμές στο τουρνουά, η γαλλική ποδοσφαιρική ομοσπονδία και το υπουργείο
Αθλητισμού. Η οργανωτική επιτροπή του Μουντιάλ θα διαλυθεί στις 12 Ιανουαρίου,
έξι ακριβώς μήνες μετά τη νίκη της Γαλλίας με 3-0 επί της Βραζιλίας, στον
τελικό του Παγκοσμίου Κυπέλλου.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16334O053</ED>
<ID>
ID:15627

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O05&aa=3</URL></REF>


Article

<CATEGORY>vin10</CATEGORY>

 <H5>ΧΕΣΟΥΣ ΧΙΛ
</H5><H2>Στη φυλακή ο πρόεδρος της Ατλέτικο
</H2>
Ο ΕΚΚΕΝΤΡΙΚΟΣ πρόεδρος της Ατλέτικο Μαδρίτης και δήμαρχος της Μαρμπέγια,
Χεσούς Χιλ, βρίσκεται από χθες στη φυλακή με την κατηγορία της κατάχρησης
χρημάτων από τον δήμο για λογαριασμό της ομάδας του.

Τον εντολή να οδηγηθεί στη φυλακή ο Χιλ έδωσε ο δικαστής Σαντιάγκο Τόρες, ο
οποίος ερευνά την υπόθεση.

Ο Χιλ, πάντως, έδειχνε ευδιάθετος τη στιγμή που περνούσε το κατώφλι των
φυλακών της πόλης Αλχαουρίν ντε λα Τόρε, ενώ δήλωσε πως είναι χαλαρός και δεν
ανησυχεί για τίποτα.

Ο Σαντιάγκο Τόρες, ωστόσο, έχει αντίθετη άποψη, αφού έχει στη διάθεσή του
στοιχεία που αποδεικνύουν πως ο Χιλ καταχράστηκε περίπου ένα δισ. δραχμές από
τον Δήμο της Μαρμπέγια τις περιόδους 1991-1992 για να ενισχύσει την Ατλέτικο Μαδρίτης.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16334O054</ED>
<ID>
ID:15648

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O05&aa=4</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ
</H5><H2>Ο Σουκούρ στο... ψυγείο
</H2>
ΓΙΟΥΒΕΝΤΟΥΣ και Χακάν Σουκούρ δεν κατέληξαν σε συμφωνία και η μεταγραφή τού
Τούρκου επιθετικού στην ιταλική ομάδα μπήκε στο «ψυγείο» για την επόμενη ίσως περίοδο.

Οι εκπρόσωποι της Γιούβε συναντήθηκαν με τον Σουκούρ στο Μιλάνο, χωρίς να
καταφέρουν να τον πείσουν να μειώσει τις απαιτήσεις του. Αν η ιταλική ομάδα
αποκτούσε τον Σουκούρ θα έπρεπε να καταβάλει στον παίκτη και τη Γαλατασαράι
περίπου 3,5 δισ. δραχμές!.

Η «Μεγάλη Κυρία» φλερτάρει ­ σύμφωνα με την «Γκατζέτα Ντέλο Σπορτ» ­ τον
Κροάτη επιθετικό της Περούτζια, Μίλαν Ράπαϊτς, που έχει ήδη πετύχει έξι γκολ
στο ιταλικό πρωτάθλημα.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16334O055</ED>
<ID>
ID:15660

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O05&aa=5</URL></REF>


Article

<CATEGORY>vin10</CATEGORY>

 <H5>ΦΥΣΣΑΣ ΣΤΗΝ «ΟΜΑΔΑ»: Ο ΠΑΝΑΘΗΝΑΪΚΟΣ ΔΙΨΑΕΙ ΓΙΑ ΤΙΤΛΟΥΣ ΚΑΙ ΜΑΖΙ ΜΕ ΤΟΥΣ
ΣΥΜΠΑΙΚΤΕΣ ΜΟΥ ΘΑ ΤΟΥΣ ΚΑΤΑΚΤΗΣΟΥΜΕ
</H5><H2>Είμαι έτοιμος να δουλέψω σκληρά
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

<H3>* Ψηλός, αριστεροπόδαρος, αναμένεται να δυναμώσει την αριστερή πτέρυγα του Παναθηναϊκού
</H3>
Ο Τάκης Φύσσας λίγο μετά την υπογραφή τού νέου πενταετούς συμβολαίου του με
τον Παναθηναϊκό, ανάμεσα στον αντιπρόεδρο των «πρασίνων» κ. Μ. Μαυροκουκουλάκη
και τον διευθυντή του ποδοσφαιρικού τμήματος κ. Δ. Σκιάνη

«ΠΡΑΣΙΝΟΣ» και με... τη βούλα είναι από χθες ο Τάκης Φύσσας! Ο δεξιοτέχνης
αριστερός μπακ-χαφ του Πανιωνίου θα συνεχίσει την καριέρα του στον
Παναθηναϊκό, αφού υπέγραψε δελτίο και συμβόλαιο πενταετούς διάρκειας.

Ο Φύσσας συναντήθηκε χθες βράδυ στις 9 με τον πρόεδρο κ. Γ. Βαρδινογιάννη σε
ξενοδοχείο της Κηφισιάς. Η συνάντηση είχε χαρακτήρα γνωριμίας, έγινε σε άριστο
κλίμα και ύστερα από σύντομη συζήτηση πρόεδρος και παίκτης έδωσαν τα χέρια.
Είχε προηγηθεί συνάντηση του προέδρου με τον ομόλογό του τού Πανιωνίου κ.
Σιότροπο, όπου οι δύο πλευρές συμφώνησαν στο οικονομικό.

Ο Πανιώνιος θα εισπράξει 150.000.000 δραχμές (συν τον ΦΠΑ) και ο Φύσσας επίσης
150.000.000 δραχμές για πενταετές συμβόλαιο. Ο 25χρονος άσος θα κάνει σήμερα
την πρώτη του προπόνηση με τον Παναθηναϊκό και θα παίξει την προσεχή Πέμπτη
στον Πύργο, στον αγώνα κυπέλλου με τον Πανηλειακό.

Εντοπίσαμε μετά τα μεσάνυχτα τον Φύσσα στο σπίτι του να μοιράζεται τη χαρά του
με τους γονείς και τον αδελφό του. Ο Φύσσας δεν είναι μόνον καλός παίκτης.
Είναι και άριστος χαρακτήρας. Δήλωσε στην «ΟΜΑΔΑ»:

«Δεν ξέρω τι λένε σ' αυτές τις περιπτώσεις. Αλλά εγώ αισθάνομαι απέραντη
ευτυχία και δεν το κρύβω! Ήρθε η ώρα να δικαιωθώ και να δικαιώσω τους
ανθρώπους που με επέλεξαν και μου εμπιστεύτηκαν θέση στον Παναθηναϊκό. Έχω
μεγάλη επιθυμία για ποδόσφαιρο και διακρίσεις. Ο Παναθηναϊκός είναι πολύ
μεγάλη ομάδα. Ξέρω ότι χρειάζεται δουλειά για να καθιερωθώ και είμαι έτοιμος
να δουλέψω σκληρά. Ευχαριστώ τον κ. Βαρδινογιάννη για την εκτίμηση στο πρόσωπό
μου. Ευχαριστώ τον κ. Σιότροπο και όλους τους ανθρώπους του Πανιωνίου που μου
έδωσαν την ευκαιρία να σταδιοδρομήσω σε μια μεγάλη ομάδα».

­ Ένα μήνυμα στον κόσμο του ΠΑΟ;

«Στο γήπεδο, με έργα, θα δώσω το δικό μου μήνυμα. Δεν χρειάζεται να πούμε
πολλά λόγια. Ο κόσμος του ΠΑΟ περιμένει τίτλους. Και πιστεύω ότι με τους νέους
συμπαίκτες μου μπορούμε να τους κατακτήσουμε».

Ο Φύσσας αναμένεται να ισχυροποιήσει πολύ την αριστερή πτέρυγα του ΠΑΟ. Ψηλό
παιδί, αριστεροπόδαρος, καλός τεχνίτης, προωθείται συχνά στην επίθεση και
δημιουργεί ρήγματα στις αντίπαλες άμυνες. Έχει πολύ ισχυρό σουτ. Αναμφισβήτητα
ο Παναθηναϊκός σημείωσε επιτυχία με την απόκτησή του.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16334O061</ED>
<ID>
ID:15543

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O06&aa=1</URL></REF>


Article

<CATEGORY>vin10</CATEGORY>

 <H5>ΣΤΡΑΝΤΛΙ: Ένιωθα γέρος
</H5><H2>Μια κακή παρένθεση!
</H2>
Ο Φρανκ Στράντλι δηλώνει πως ο Παναθηναϊκός ήταν γι' αυτόν μια δυσάρεστη παρένθεση

«Η ΠΑΡΑΜΟΝΗ μου στον Παναθηναϊκό ήταν μια κακή παρένθεση! Κόντεψα να ξεχάσω
την μπάλα, αισθανόμουν σαν γέρος κι ας είμαι μόνον 26 ετών. Αυτή η μεταγραφή
ήρθε την κατάλληλη στιγμή. Είμαι ευτυχής που το θέμα μου λύθηκε με τον
καλύτερο τρόπο. Στην Άαλμποργκ θα παίξω την μπάλα που ξέρω και μπορώ».

Ο Φρανκ Στράντλι στάζει φαρμάκι! Κι αν δεν ήταν στη μέση η χαρούμενη νότα της
μεταγραφής του στην Άαλμποργκ, πιθανόν να έλεγε περισσότερα:

«Στη Δανία θα ξαναβρώ τον χαμένο μου εαυτό και την ψυχολογία μου. Θα παίξω
ποδόσφαιρο και πιστεύω ότι θα κληθώ και πάλι στην Εθνική Νορβηγίας. Ο
Παναθηναϊκός βγήκε κερδισμένος από τη μεταγραφή μου. Στην Άαλμποργκ θα πάρω
λιγότερα χρήματα, αλλά επιτέλους θα παίξω μπάλα. Φεύγω πικραμένος και απογοητευμένος».

Η δανική τηλεόραση μετέδωσε χθες ότι ο ΠΑΟ εισέπραξε επτά εκατομμύρια κορόνες
(περίπου 285.000.000 δραχμές) για να παραχωρήσει τον Στράντλι, ενώ στην ΕΠΟ οι
Δανοί (που στο μεταξύ ζήτησαν την μπλε κάρτα του παίκτη) δήλωσαν ότι πλήρωσαν
540.000 δολάρια (περίπου 150.000.000 δραχμές).

Ο Στράντλι θα αναχωρήσει για την πατρίδα του αύριο και σε τρεις εβδομάδες θα
παίξει το πρώτο του παιχνίδι με την Άαλμποργκ.

Ο ΜΙΚΟΥΛΕΝΑΣ

Τουλάχιστον δύο συναντήσεις είχε χθες ο πρόεδρος κ. Γ. Βαρδινογιάννης με τους
παράγοντες της Πολόνια Βαρσοβίας, οι οποίοι ήρθαν στην Αθήνα για να
διαπραγματευτούν τη μεταγραφή του Γκράτζα Μικουλένας.

Σύμφωνα με καλά ενημερωμένη πηγή, οι δύο πλευρές έχουν σημαντικές διαφορές στο
οικονομικό. Οι μεν Πολωνοί ζητούν 2.000.000 μάρκα (340.000.000 δραχμές), ο δε
Παναθηναϊκός προσφέρει ένα εκατομμύριο μάρκα (170.000.000 δραχμές).

Χθες ο Μικουλένας έπαιξε στον φιλικό με τον Απόλλωνα (1-1) στην Παιανία. Όπως
και όλη η ομάδα ούτε αυτός πήγε καλά, πλην όμως ο Δανιήλ δήλωσε ότι «πρόκειται
για καλό παίκτη που δεν πρέπει να κριθεί από έναν φιλικό».

Ο ίδιος ο Μικουλένας μίλησε με ενθουσιασμό για τον Παναθηναϊκό και την
Παιανία. Σήμερα Βαρδινογιάννης και Πολωνοί θα συζητήσουν και πάλι. Πιθανόν ο
ΠΑΟ να κάνει βελτιωμένη οικονομική πρόταση και το θέμα να κλείσει οριστικά.
Πάντως εντύπωση έκανε το γεγονός ότι ο Λιθουανός φορ μιλούσε χθες ως παίκτης
του ΠΑΟ!

Στον φιλικό δεν παίχτηκε ποδόσφαιρο ποιότητας. Ο Μιλόγιεβιτς σημείωσε αυτογκόλ
στο 54' (0-1) και ο Σιμπνιέφσκι ισοφάρισε στο 58' (1-1). Στο 26' ο Μικουλένας
είχε δοκάρι.

Ο Απόλλωνας ζήτησε από τον Παναθηναϊκό τον Θεοφύλακτο Νικολαΐδη και τον Κώστα
Χαλκιά. Οι «πράσινοι» επιφυλάχθηκαν να απαντήσουν.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16334O062</ED>
<ID>
ID:15591

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O06&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Πρόβλημα με Αλεξανδρή, Ίβιτς
</H5><H2>Αναζητεί τη λύση στην επίθεση
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Αλεξανδρής - Ίβιτς. Διαπραγματεύονται τη μεταγραφή τους στην Αγγλία και την
Γερμανία, αντίστοιχα

ΑΛΛΑΓΗ πλεύσης στη σκακιέρα των μεταγραφών για τη διοίκηση του Ολυμπιακού. Το
πρόβλημα εντοπίζεται στην επιθετική γραμμή, με δεδομένο ότι ο Αλέξης
Αλεξανδρής βρίσκεται στην Αγγλία και διαπραγματεύεται τη μεταγραφή του σε
αγγλικό σύλλογο, ενώ ο Ίλια Ίβιτς έχει θέσει τον εαυτό του εκτός Ολυμπιακού. Ο
Σέρβος επιθετικός έχει κάνει ήδη επαφές με τη Στουτγκάρδη.

Έτσι ο Ντούσαν Μπάγιεβιτς έχει ουσιαστικά στη διάθεσή του τον 19χρονο Πίτερ
Οφορίκουε και τον 35χρονο Σίνισα Γκόγκιτς. Μάλιστα ο Οφορίκουε κλήθηκε στην
Εθνική ομάδα της Γκάνα για τον αγώνα με τη Μοζαμβίκη στις 24 του μήνα στο
πλαίσιο της προκριματικής φάσης του Κυπέλλου Αφρικής. Ο νεαρός διεθνής
Γκανέζος θα πάρει άδεια από τις 19 Ιανουαρίου και θα απουσιάσει από τον αγώνα
του Ολυμπιακού με τον Πανιώνιο.

Ο Ολυμπιακός περιμένει σήμερα ή αύριο επίσημη πρόταση από ομάδα του εξωτερικού
για τη μεταγραφή του Αλεξανδρή. Από το οικογενειακό περιβάλλον του παίκτη
έγινε γνωστό ότι σήμερα θα υπάρξουν εξελίξεις στην υπόθεση της μετακίνησής του
στην πρεμιέρ λιγκ.

Σύμφωνα λοιπόν με τις τελευταίες εξελίξεις ο Ολυμπιακός αναμένεται να κινηθεί
για την ενίσχυση της επιθετικής γραμμής. Στο προσκήνιο βγήκε και πάλι το όνομα
του 21χρονου φορ του Ηρακλή Μιχάλη Κωνσταντίνου που ανήκει στο Παραλίμνι.

Στο μεταξύ ο Ντούσαν Μπάγιεβιτς καταστρώνει τα πλάνα του για τον αγώνα ­ νοκ
άουτ ­ με τον Ιωνικό στη Νεάπολη την ερχόμενη Τρίτη για το Κύπελλο. Ο κόουτς
των πρωταθλητών δοκίμασε στο οικογενειακό δίτερμα χθες στου Ρέντη το σχήμα:
Ελεθερόπουλος, Αμανατίδης, Καραταΐδης, Άντζας, Γεωργάτος, Πουρσανίδης,
Γιαννακόπουλος, Καραπιάλης, Γκόγκιτς, Νινιάδης, Τζόρτζεβιτς. Με τη βασική
ομάδα αγωνίστηκαν και οι Μαυρογενίδης, Οφορίκουε, Ίβιτς, Λουτσιάνο στις θέσεις
των Άντζα, Καραπιάλη, Γκόγκιτς, Τζόρτζεβιτς, αντίστοιχα.

Με πρωτοβουλία του Συνδέσμου Φιλάθλων Ολυμπιακού Μεγάρων, αντιπροσωπεία του
Συνδέσμου μαζί με τους Πέτρο Κόκκαλη, Γιάννη Μώραλη και Σίνισα Γκόγκιτς
επισκέφθηκαν τον οικισμό των Κούρδων στο Λαύριο και μοίρασαν ρουχισμό και δώρα.

* Στον Ολυμπιακό προτάθηκε ο Δανός διεθνής επιθετικός Φρέντρικσον.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16334O063</ED>
<ID>
ID:15628

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O06&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΝΙΚΗ ΜΕ ΠΡΩΤΑΓΩΝΙΣΤΗ ΤΟΝ ΠΑΠΑΝΙΚΟΛΑΟΥ
</H5><H2>Μίλησε η πείρα
</H2>
* ΣΑΜΑΡΑ

Δ. Παπανικολάου. Ήταν «ζεστός» στην παγωμένη Σαμάρα

ΑΠΟ τη Ρωσία με αγάπη. Τελικά φαίνεται πως αυτή η χώρα ταιριάζει γάντι στον
Δημήτρη Παπανικολάου, που κάνει εκεί τις καλύτερες εμφανίσεις του. Χθες
πρόσθεσε άλλη μία στη Σαμάρα και οδήγησε τον Ολυμπιακό σε μια πολύτιμη νίκη
(81-70) επί μιας ομάδας που έπαιζε ουσιαστικά το τελευταίο της χαρτί στην
προσπάθειά της να αποφύγει την τελευταία θέση στον όμιλό της.

Το συγκρότημα του Γιούρι Σελίχοφ παίζοντας το γνωστό ρωσικό μπάσκετ (τρίποντα
από τη... σέντρα, απανωτοί αιφνιδιασμοί, συνεχές πρέσινγκ) κατάφερε να είναι
μέσα στο παιχνίδι και μάλιστα να περάσει μπροστά στο σκορ μέχρι και πέντε
πόντους (51-46 στο 26').

Όμως η ψυχραιμία του Ολυμπιακού, η εμπειρία των παικτών του, αλλά και η
κούραση της Σαμάρα (δεν ήταν δυνατόν 40 λεπτά να παίξουν στον ίδιο ρυθμό)
έγειραν την πλάστιγγα υπέρ της ελληνικής ομάδας. Οι «ερυθρόλευκοι» επέβαλαν
τον ρυθμό τους και έφθασαν στο τέλος σχετικά άνετα στη νίκη.

Στο πρώτο μέρος ο Ολυμπιακός είχε συνέχεια το προβάδισμα, κυρίως χάρις στον
επιθετικό οίστρο του Παπανικολάου, αλλά και του Τάρλατς που έδωσε λύσεις κάτω
από τα καλάθια. Όμως η κακή περιφερειακή άμυνα επέτρεψε στους Ρώσους με 4/4
τρίποντα σε συνεχόμενες επιθέσεις να ισοφαρίσουν (19-19 στο 8' και 31-31 στο
15'), με τον Μάλτσεφ να είναι ασταμάτητος (13 π.).

Το ημίχρονο τελείωσε 44-42 για τον Ολυμπιακό, ο οποίος μετά το 26' βελτίωσε
την άμυνά του και πήρε το πάνω χέρι. Ο Βούκσεβιτς εξουδετέρωσε τον Μάλτσεφ και
ο Τόμιτς έδωσε λύσεις πάνω στον Έβανς, ενώ οι Ρώσοι, όπως ήταν φυσικό, δεν
είχαν την ίδια ευστοχία έξω από τα 6.25. Άλλωστε, βρήκαν και μία σαφώς
βελτιωμένη άμυνα που δεν δέχθηκε ούτε ένα τρίποντο μέχρι το 39' που το ματς
είχε κριθεί. 
Ο Παπανικολάου φώναξε και πάλι «παρών» και ολοκλήρωσε με τον καλύτερο τρόπο
την εντυπωσιακή του εμφάνιση (μεταξύ άλλων είχε και 15/16 βολές!!), ενώ
καλύτερος στο δεύτερο ημίχρονο ήταν ο Άντονι Γκόλντγουαϊρ, ο οποίος πριν από
το παιχνίδι δεν γνώριζε καν με ποιον αντίπαλο επρόκειτο να παίξει η ομάδα του (!).

Ο Ολυμπιακός με αυτή την επιτυχία διατήρησε το αήττητο σερί του εκτός έδρας
στην Ευρώπη (έφθασε αισίως το 6-0), αλλά και την πρωτοπορία στη βαθμολογία
έναντι της Κίντερ, ενώ συνέχισε την καλή παράδοση που έχει δημιουργήσει τα
τελευταία χρόνια στη Ρωσία, απ' όπου συνήθως φεύγει νικητής.

Στο γήπεδο βρέθηκαν και τρεις Έλληνες, οι οποίοι έφυγαν ενθουσιασμένοι από τις
εξέδρες για τη νίκη της ομάδας του Πειραιά.

«Αποδείχθηκε ότι δεν υπάρχουν εύκολα παιχνίδια στην Ευρωλίγκα», τόνισε ο
Ντούσαν Ίβκοβιτς, που ήταν δυσαρεστημένος για το πρώτο ημίχρονο.

«Δεν έχουμε καμία δικαιολογία, ούτε από το δύσκολο ταξίδι, ούτε από την
κούραση. Δεχθήκαμε 42 πόντους, με τους αντιπάλους μας να έχουν πολύ καλά
ποσοστά και αυτό είναι απαράδεκτο αφού ήμασταν πολύ χαλαροί», συνέχισε ο
«Ντούντα», που αποζημιώθηκε όμως από το δεύτερο ημίχρονο: «Βελτιωθήκαμε
αισθητά στην επανάληψη και είναι χαρακτηριστικό πως το μοναδικό τρίποντο που
δεχθήκαμε ήταν στο φινάλε όταν το ματς είχε κριθεί. Είναι σημαντικό πως φύγαμε
με τη νίκη», κατέληξε ο κόουτς του Ολυμπιακού, ενώ από την πλευρά του ο Γιούρι
Σελίχοφ παραδέχθηκε την ανωτερότητα της ελληνικής ομάδας. «Ο Ολυμπιακός είχε
περισσότερες λύσεις, αφού είναι καλύτερη ομάδα. Πιστεύω ότι θα είναι στο
φάιναλ φορ. Εμείς αντιμετωπίζουμε σοβαρό οικονομικό πρόβλημα και ελπίζω
σύντομα να αλλάξουν τα πράγματα».


<REF><SOURCE>ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16334O091</ED>
<ID>
ID:15544

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O09&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ
</H5><H2>Πιο κοντά στο Μόναχο ΠΑΟ και Ολυμπιακός
</H2>
ΠΑΝΑΘΗΝΑΪΚΟΣ και Ολυμπιακός είναι πλέον με το ένα... πόδι στα πλέι οφ της
Ευρωλίγκα και μάλιστα με το καλύτερο δυνατό πλεονέκτημα έδρας στα πλέι οφ,
μετά τα χθεσινά αποτελέσματα της πρεμιέρας της β' φάσης. Η νίκη της Βαρέζε επί
της Εφές Πίλσεν (67-57) σε συνδυασμό με την επιτυχία των «πρασίνων» στο
Σάρατοφ, σημαίνει ότι η ελληνική ομάδα χρειάζεται μόλις μία εντός έδρας νίκη
για να εξασφαλίσει την πρώτη θέση στον όμιλό της και να έχει το απόλυτο
πλεονέκτημα έδρας στα πλέι οφ. Κάτι ανάλογο συμβαίνει με τον Ολυμπιακό, που
νίκησε 81-70 τη Σαμάρα. Η νίκη του ΠΑΟΚ επί της Κίντερ Μπολόνια (71-57)
επιτρέπει στους «ερυθρόλευκους» να ελπίζουν στην κατάκτηση της πρώτης θέσης
και στη β' φάση, αρκεί βέβαια να πετύχουν τρεις νίκες στο Νέο Φάληρο. Αλλά και
ο ΠΑΟΚ, μετά τη χθεσινή του επιτυχία, έχει πολλές ελπίδες για να προκριθεί στα
πλέι οφ της Ευρωλίγκα. Πάντως, σε αυτό τον όμιλο πολλά θα κριθούν την επόμενη
εβδομάδα, αφού έχουμε τρεις «εμφύλιους»: Ολυμπιακός - ΠΑΟΚ, ΤΣΣΚΑ - Σαμάρα και
Κίντερ - Τίμσυστεμ. Όσον αφορά την κόντρα του ΝΒΑ που όλοι περίμεναν στο
Βελιγράδι, δεν έγινε τελικά. Ο Ερυθρός Αστέρας νίκησε 77-69 τη Ζαλγκίρις
Κάουνας, αλλά στη «Σάλα Πιονόρ» εμφανίστηκε μόνον ο Βλάντε Ντίβατς. Ο Άρβιντας
Σαμπόνις δεν αγωνίστηκε, αφού ο μάνατζέρ του δεν του επέτρεψε να αγωνιστεί.
Βλέπετε, έπαιξε τον ρόλο του και το συμβόλαιο που πρόκειται να υπογραψει με τη
νέα του ομάδα στο ΝΒΑ. Ο Ντίβατς, πάντως, με 16 πόντους ήταν από τους
πρωταγωνιστές της νίκης τού Ερυθρού Αστέρα. Όσον αφορά τη Ζαλγκίρις, δύο πρώην
παίκτες του ΝΒΑ έκαναν ό,τι μπορούσαν: Ζίντεκ 17π, Ζουκάουσκας 12π. «Δεν ξέρω
πόσο θα μείνω στην Ευρώπη. Ίσως αγωνιστώ σε ένα-δύο ακόμα παιχνίδια», είπε ο
Ντίβατς. «Στη συνέχεια, θα επιστρέψω στις Ηνωμένες Πολιτείες αλλά δεν βλέπω να
αγωνίζομαι στους Σάρλοτ Χόρνετς, αφού έχω καλύτερες προτάσεις από τους
Σακραμέντο Κινγκς και τους Φοίνιξ Σανς», κατέληξε.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16334O092</ED>
<ID>
ID:15592

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O09&aa=2</URL></REF>


Article

<CATEGORY>vin10</CATEGORY>

 <H5>ΕΦΗΒΟΙ
</H5><H2>Στη 2η θέση η Εθνική
</H2><H2></H2>
ΔΕΝ ΠΗΓΕ και άσχημα η Εθνική Εφήβων στο τετραεθνές τουρνουά του Βέρτσελι,
στην Ιταλία. Η ελληνική ομάδα με παίκτες γεννηθέντες το 1982 πήρε τη δεύτερη
θέση νικώντας 82-70 την Ιταλία, ενώ έχασε 72-66 από τη Σλοβενία και 73-58 από
την Αυστραλία. «Αν αναλογιστούμε ότι πρόκειται για νέα ομάδα που είχε κάνει
μόλις τρεις προπονήσεις, τότε τα συμπεράσματα είναι ασφαλώς θετικά. Αυτή η
ομάδα έχει στόχο το Ευρωπαϊκό Πρωτάθλημα του 2000», είπε ο ομοσπονδιακός
τεχνικός Νίκος Σταυρόπουλος.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16334O093</ED>
<ID>
ID:15629

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O09&aa=3</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: ΑΠΙΣΤΕΥΤΗ Η ΤΑΛΑΙΠΩΡΙΑ ΜΑΣ
</H5><H2>Οδύσσεια ΠΑΟ
</H2>
Λευτέρης Σούμποτιτς. Δεν θα ξεχάσει την ταλαιπωρία του ταξιδιού στη Ρωσία

ΑΦΟΥ ο Λευτέρης Σούμποτιτς χαρακτήρισε το ταξίδι του Παναθηναϊκού στο Σάρατοφ
ως το πιο κουραστικό στην 25χρονη καριέρα του ως παίκτης και προπονητής,
εύκολα μπορούν να γίνουν κατανοητές οι συνθήκες που αντιμετώπισαν οι
«πράσινοι» στη Ρωσία.

«Σκεφτείτε ότι κουράστηκα εγώ. Φανταστείτε οι παίκτες. Ήταν απίστευτη η
ταλαιπωρία», έλεγε χθες ο τεχνικός του Παναθηναϊκού. Η αποστολή της ελληνικής
ομάδας επρόκειτο να αναχωρήσει από το Σάρατοφ αμέσως μετά τον αγώνα, όμως η
πτήση αναβλήθηκε αφού το αεροδρόμιο της πόλης είχε «κλείσει» λόγω της
κακοκαιρίας. Τελικά, χθες το πρωί, η αποστολή ταξίδεψε προς την πόλη Βολονές,
όπου επίσης δεν έλειψαν οι... μικροπεριπέτειες μέχρι να αναχωρήσει το
αεροσκάφος. Ο Νίκος Μπουντούρης έχασε προς στιγμήν την κάρτα επιβίβασης και οι
Ρώσοι δεν του επέτρεπαν να φύγει! Να σημειώσουμε ότι οι υπεύθυνοι του
Παναθηναϊκού ήταν ιδιαίτερα εκνευρισμένοι και με τον Λιούμπομιρ Κοτλέμπα, από
τον οποίο είχαν ζητήσει να διεξαχθεί ο αγώνας στη Μόσχα, αλλά αυτός είχε
απορρίψει το αίτημά τους. Μάλιστα οι «πράσινοι» είχαν προτείνει να πληρώσουν
τα έξοδα μετάβασης στη Μόσχα και της ρωσικής ομάδας. Αξίζει ακόμα να
αναφέρουμε ότι η αποστολή είχε λάβει όλα τα απαραίτητα μέτρα για τη διατροφή
των παικτών, αφού μαζί τους είχαν δεκαπέντε κιβώτια με τρόφιμα. Έχασαν μερικά
(ανακάλυψαν ότι είχαν κλαπεί... μακαρόνια και λάδι), και τελικά το προχθεσινό
δείπνο περιελάμβανε κυρίως αυγά, αφού δεν ήταν προγραμματισμένο να παραμείνει
η αποστολή δεύτερο βράδυ στη Ρωσία.

«Το χαλάρωμα στα τελευταία λεπτά οφείλεται και στην ταλαιπωρία», συμπλήρωσε ο
Λευτέρης Σούμποτιτς. «Έπρεπε να παίξουμε καλά επί σαράντα λεπτά για να
νικήσουμε μια ομάδα την οποία θα χαρακτήριζα καλή, ενώ αγωνιζόμασταν σε μια
δύσκολη, λόγω συνθηκών, έδρα. Το ευχάριστο είναι ότι ελέγχαμε το ματς ακόμα
και όταν οι Ρώσοι ισοφάρισαν».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16334O101</ED>
<ID>
ID:15536

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O10&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΚΙΝΔΥΝΕΥΕΙ ΝΑ ΜΕΙΝΕΙ ΧΩΡΙΣ ΔΕΥΤΕΡΟ ΞΕΝΟ
</H5><H2>Άρνηση από τον Μόρις
</H2>
«ΤΙ ΤΗΝ ήθελαν τη συμφωνία στο ΝΒΑ!». Κάπως έτσι πρέπει να σκέφτονται στην
ΑΕΚ, αφού μετά τα προχτεσινά γεγονότα στις Ηνωμένες Πολιτείες η υπόθεση
δεύτερος ξένος έγινε εξαιρετικά δύσκολη.

Ο Κρις Μόρις έστειλε χτες αρνητική απάντηση, παρά το γεγονός ότι είχε αρχικά
συμφωνήσει έναντι 800.000 δολ. Στους υπεύθυνους της ΑΕΚ, είπε ότι μπορεί να
υπογράψει σε ομάδα του ΝΒΑ με τα διπλάσια χρήματα. Το πρόβλημα για την ΑΕΚ
είναι ότι κινδυνεύει να χάσει την προθεσμία για να δηλώσει τον δεύτερο ξένο
στην Ευρώπη. Αυτό, πρέπει να γίνει έως αύριο το απόγευμα και στην ελληνική
ομάδα δεν υπήρχε τουλάχιστον χτες αισιοδοξία για κάποιο θετικό αποτέλεσμα.

«Είχαμε συμφωνήσει με τρεις παίκτες, αλλά δυστυχώς τα γεγονότα στο ΝΒΑ μάς
έφεραν πίσω», παραδέχτηκε ο Γιώργος Καλαφατάκης. Εκτός από την περίπτωση του
Μόρις, συμφωνία υπήρχε και με τους Τζορτζ Λιντς και Ντέιλ Έλις. Κι εκεί που θα
επέλεγαν αυτοί τον ξένο, τώρα δεν έχουν κανένα! «Δεν ξέρω αν υπάρχουν τα
χρονικά περιθώρια για κάτι καλύτερο», συνέχισε. «Έτσι, μάλλον στην Ευρώπη θα
δηλώσουμε τον Ουίλιαμς. Ίσως, αν ήταν εδώ κι ο κ. Φιλίππου την περασμένη
εβδομάδα, να υπήρχε και υπογεγραμμένο συμβόλαιο με τον Μόρις».

Σαν να μην έφταναν αυτά, ο Καλαφατάκης έχει να αντιμετωπίσει ένα ακόμα
πρόβλημα: ο Τσακαλίδης, έχει σοβαρό διάστρεμμα και δεν πρόκειται να αγωνιστεί
αύριο στα Πατήσια κόντρα στον Σπόρτιγκ.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16334O102</ED>
<ID>
ID:15585

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O10&aa=2</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Ενέκριναν τη συμφωνία
</H2>
Η ΓΕΝΙΚΗ συνέλευση των παικτών ενέκρινε τη συμφωνία με το ΝΒΑ. Μάλιστα, το
αποτέλεσμα της ψηφοφορίας ήταν... συντριπτικό (179-5), κάτι που αποδεικνύει
ότι οι παίκτες ήθελαν κάποια λύση, ύστερα από εξάμηνη αγωνιστική απραξία. Η
συμφωνία εγκρίθηκε και από τους ιδιοκτήτες των ομάδων, οι οποίοι συνεδρίασαν
χθες το βράδυ, ενώ η αγωνιστική περίοδος αναμένεται να αρχίσει στις 5 Φεβρουαρίου.

Στη συμφωνία μεταξύ άλλων περιλαμβάνεται ανώτατος μισθός ανάλογα με την ηλικία
του κάθε παίκτη και τα χρόνια συμμετοχής του στο ΝΒΑ, ενώ έχει ορισθεί και
κατώτερο όριο (300.000 δολ.). Οι «μεσαίοι» μισθοί κυμαίνονται στο 1,3 εκατ.
δολάρια, ενώ, σύμφωνα με τα ειδησεογραφικά πρακτορεία, οι παίκτες του ΝΒΑ
έχουν αυτή τη στιγμή τον υψηλότερο μέσο όρο μισθών από όλα τα επαγγελματικά
αθλήματα στις ΗΠΑ (2,6 εκατ. δολ.).

Έτσι, τώρα που θα αρχίσουν οι κινήσεις για τις υπογραφές των νέων συμβολαίων,
αρχίζουν και οι συζητήσεις για το τι θα κάνει τελικά ο Μάικλ Τζόρνταν. Σύμφωνα
με τον μάνατζέρ του Ντέιβιντ Φολκ, ακόμα δεν έχει αποφασίσει, αλλά αξίζει να
σημειώσουμε ότι η υπόθεση Τζόρνταν αφορά γενικά τις κινήσεις των Σικάγο
Μπουλς. Αν συμφωνήσει, τότε θεωρείται βέβαιο ότι θα μείνουν και οι Πίπεν,
Ρόντμαν, ενώ σε περίπτωση που πει «σταματάω» τότε οι Μπουλς θα αλλάξουν
ουσιαστικά «πρόσωπο».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16334O103</ED>
<ID>
ID:15623

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ: ΜΕΓΑΛΗ ΝΙΚΗ ΕΠΙ ΤΗΣ ΠΡΩΤΑΘΛΗΤΡΙΑΣ ΕΥΡΩΠΗΣ
</H5><H5>ΦΛΕΒΑΡΑΚΗΣ
</H5><H5>Ήταν το καλύτερο ματς της σεζόν
</H5><H2>Την... έλιωσε
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΠΑΟΚ - Κίντερ. Ο Μοράλες περιόρισε όσο μπορούσε τον Ολοβοκάντι

Ο ΠΑΟΚ έφαγε τη... σοκολάτα! Τι κι αν η Κίντερ Μπολόνια είναι πρωταθλήτρια
Ευρώπης; Οι παίκτες του ΠΑΟΚ με τη σπουδαία απόδοση τους, χθες, απέδειξαν ότι
αξίζουν ασφαλώς καλύτερη τύχη στην Ευρωλίγκα. 
Η νίκη με 71-57 δίνει στον ΠΑΟΚ το δικαίωμα να ελπίζει σε πρόκριση στα
πλέι-οφ, αρκεί, σε αυτή τη φάση της διοργάνωσης, να πιστέψει ότι μπορεί να
πετύχει νίκη και εκτός έδρας.

«Σας αγαπώ όλους» φώναζε ο Κολντεμπέλα προς την εξέδρα των επισήμων, στο τέλος
του ματς.

Οι παίκτες του ΠΑΟΚ με τη χθεσινή απόδοσή τους αξίζουν ασφαλώς πολλούς
επαίνους. 
Άριστη περιφερειακή άμυνα, ιδιαίτερα στα πρώτα λεπτά του β' μέρους, σωστές
επιθετικές επιλογές και, πάνω απ' όλα, πλουραλισμός: ο Μπέρι έκανε τη διαφορά
στο α' μέρος (15 π., με 7/9 σουτ, με σκορ 32-27), αλλά στη συνέχεια ο Κώστας
Φλεβαράκης είδε να βοηθούν στην επίθεση ο Κολντεμπέλα και ο Κινγκ. 
Ο τελευταίος δε, με 2/2 τρίποντα κόντρα στην άμυνα ζώνης του Έτορε Μεσίνα,
έδωσε στον ΠΑΟΚ το σημαντικό προβάδισμα που ήθελε (46-33) για να συνεχίσει εκ
του ασφαλούς στο διάστημα που απέμενε.

Κρίμα που αυτή την πολύ καλή εμφάνιση του ΠΑΟΚ είδαν μόλις 2.000 φίλοι του. 
«Οι φίλοι του ΠΑΟΚ ελπίζω να κατάλαβαν ότι έχασαν ένα σπουδαίο ευρωπαϊκό
παιχνίδι. Κρίμα!» έλεγε στο τέλος ο Λάκης Αλεξόπουλος.

Η ελληνική ομάδα μπορεί να προβληματίστηκε στην αρχή, όταν η Κίντερ απειλούσε
κοντά στο καλάθι (κυρίως χάρη στον Νεστέροβιτς), αλλά στη συνέχεια οι παίκτες
του ΠΑΟΚ ήξεραν τον τρόπο με τον οποίο θα έλεγχαν τον ρυθμό του αγώνα. 
Ο Κολντεμπέλα στο β' μέρος μάρκαρε αποτελεσματικά στο μεγαλύτερο διάστημα τον
Ντανίλοβιτς, ενώ και ο Μάικλ Ολοβοκάντι δεν ήταν δυνατόν να προσαρμοστεί
αμέσως στις απαιτήσεις του ευρωπαϊκού μπάσκετ, παρ' ότι ήταν καλός σε ατομικό
επίπεδο. 
Μάλιστα, ο Μεσίνα δεν τον χρησιμοποίησε από την αρχή του αγώνα, ενώ ο Μοράλες,
που ανέλαβε το μαρκάρισμά του, πέτυχε στην αποστολή του.


«ΗΤΑΝ το καλύτερο φετινό παιχνίδι του ΠΑΟΚ και ιδιαίτερα στην Ευρωλίγκα κόντρα
στην πρωταθλήτρια Ευρώπης, η οποία μην ξεχνάμε πως έπαιξε φέτος για πρώτη φορά πλήρης».

Ο Κώστας Φλεβαράκης είχε κάθε λόγο να είναι χαρούμενος από την εντυπωσιακή
εμφάνιση του ΠΑΟΚ και έχοντας νικήσει τον σαφώς πιο έμπειρο Ιταλό κόουτς Έτορε
Μεσίνα. Ίσως η μεγαλύτερη προπονητική επιτυχία για τον νεαρό τεχνικό τού ΠΑΟΚ.

«Είχαμε πολύ μεγάλη συνεισφορά από όλους τους παίκτες, τόσο σε άμυνα όσο και
στην επίθεση. Συγχαρητήρια ακόμα και σε αυτούς που δεν έπαιξαν. Η νίκη μας
έχει μεγάλη αξία, ιδιαίτερα από το γεγονός ότι η Κίντερ ήταν πλήρης. Ο
Ολοβοκάντι βοήθησε περισσότερο από όσο θα περίμενε κανείς την ομάδα του»,
τόνισε ο Έλληνας τεχνικός για να συμπληρώσει: «Δεν νομίζω πως ο Νεστέροβιτς
έκανε κάτι διαφορετικό από ό,τι περιμέναμε».

Λίγο πιο δίπλα ο Έτορε Μεσίνα φάνηκε προβληματισμένος: «Η παρουσία τού
Ολοβοκάντι μετέφερε τον Νεστέροβιτς στη θέση "4", κάτι που εκμεταλλεύτηκε ο
Ουόλτερ Μπέρι με την πολύ μεγάλη εμπειρία του. Αυτό το γεγονός μάς δημιούργησε
πολλά οργανωτικά προβλήματα. Ο ΠΑΟΚ έπαιξε ένα πολύ έξυπνο παιχνίδι».

* Αυθημερόν στην Θεσσαλονίκη ήρθε χθες ο πρόεδρος της Κίντερ, Αλφρέντο
Κατσόλα. «Είναι η δεύτερη φορά που έρχομαι στην Θεσσαλονίκη, αλλά πρώτη φορά
που βλέπω παιχνίδι. Την προηγουμένη, λίγες ημέρες πριν από το φάιναλ φορ της
Βαρκελώνης, γευματίσαμε με τον Πρέντραγκ Στογιάκοβιτς συζητώντας την πιθανή
μεταγραφή του στην Κίντερ, αλλά τελικά διάλεξε το ΝΒΑ και τους Σακραμέντο.
Εκτός από καλός παίκτης είναι και πολύ καλό παιδί», τόνισε ο Κατσόλα που
πρόσθεσε ότι η Κίντερ θα κρατήσει τουλάχιστον μέχρι τις 15 Φεβρουαρίου τον Ολοβοκάντι.


<REF><SOURCE>ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16334O111</ED>
<ID>
ID:15537

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O11&aa=1</URL></REF>


Article

<CATEGORY>vin10</CATEGORY>

 <H5>ΙΠΠΑΣΙΑ
</H5><H2>Προηγείται η Γεωργοπούλου
</H2>
ΤΟ ΣΑΒΒΑΤΟΚΥΡΙΑΚΟ ξεκινούν οι αγωνιστικές δραστηριότητες της νέας χρονιάς
στον χώρο της ιππασίας. Στις εγκαταστάσεις του Ιππικού Ομίλου Μεσογείων θα
φιλοξενηθούν οι 3οι Αγώνες Ιππικής Δεξιοτεχνίας, οι οποίοι περιλαμβάνουν τις
κατηγορίες αρχαρίων, ελαφρών, μεσαίων και ανωτέρων. Στην τελευταία, και πιο
σημαντική, κατηγορία προηγείται η Ιωάννα Γεωργοπούλου με 12 βαθμούς.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16334O112</ED>
<ID>
ID:15586

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΥΓΜΑΧΙΑ
</H5><H2>Κριτήριο το «Ακρόπολις»
</H2>
ΚΡΙΤΗΡΙΟ πρόκρισης για τους Ολυμπιακούς Αγώνες του Σίδνεϊ θα αποτελέσει το
διεθνές τουρνουά πυγμαχίας «Ακρόπολις», το οποίο θα διεξαχθεί τον Δεκέμβριο
του 1999 (6-13) στη χώρα μας. Ο ορισμός αυτός από την Παγκόσμια Ομοσπονδία
Πυγμαχίας αποτελεί μεγάλο επίτευγμα από τη διοίκηση της ΕΟΠ, αφού οι πυγμάχοι
μας θα θα επιδιώξουν να πάρουν την πρόκριση για την Αυστραλία, αγωνιζόμενοι σε
ελληνικό περιβάλλον.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16334O113</ED>
<ID>
ID:15624

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O11&aa=3</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Πρώτο το «Αέρα»
</H2>
ΤΗΝ ΠΡΩΤΗ θέση στην κατηγορία Channel Handicap κατέκτησε το ελληνικό σκάφος
«Αέρα», στον ιστιοπλοϊκό αγώνα της Αυστραλίας Σίδνεϊ - Χόμπαρτ. Το σκάφος με
τη συμβολική ονομασία ­ αντιπροσωπεύει την ιαχή των Ελλήνων στον πόλεμο του
'40 ­ έχει κυβερνήτη τον Νίκο Λυκιαρδόπουλο και τους Παναγιώτη Παπαδέα και
Μιχάλη Μπενάκη, ανάμεσα στο πλήρωμά του. Να σημειωθεί ότι το διοικητικό
συμβούλιο του Πανελληνίου Ομίλου Ιστιοπλοΐας Ανοιχτής Θαλάσσης αποφάσισε να
τιμήσει το εν λόγω σκάφος στην ετήσια εκδήλωση, η οποία θα πραγματοποιηθεί
στις 27 του μήνα.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16334O114</ED>
<ID>
ID:15645

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O11&aa=4</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Τρία αστέρια στο μίτινγκ
</H2>
ΟΡΙΣΤΙΚΟΠΟΙΗΘΗΚΑΝ χθες οι συμμετοχές αθλητών και αθλητριών που θα αγωνιστούν
στο Διεθνές Μίτινγκ Κλειστού Στίβου «Αθήνα», το οποίο θα διεξαχθεί στο Στάδιο
Ειρήνης και Φιλίας στις 24 Φεβρουαρίου. Ανάμεσά τους είναι η πρωταθλήτρια
Ευρώπης στο επί κοντώ Άντζελα Μπαλακόνοβα, η πρωταθλήτρια Ευρώπης στη σφαίρα
Βίτα Πάβλιτς, καθώς και η πρωταθλήτρια Ευρώπης στα 400 μ. εμπόδια Ιονέα Τιρλέα.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16334O115</ED>
<ID>
ID:15658

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O11&aa=5</URL></REF>


Article

<CATEGORY>vin10</CATEGORY>

 <H5>ΘΕΜΑ ΑΛΕΞΑΝΔΡΗ
</H5><H2>Είναι αξιοποίηση!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΤΟ ΝΑ προσφέρεται άδεια μετ' αποδοχών μέσα στο καταχείμωνο σε διεθνή
ποδοσφαιριστή από τον πρωταθλητή Ολυμπιακό, αποτελεί σίγουρα ένα θέμα προς έρευνα.

*** Πράγματι, ο 30χρονος Αλεξανδρής βρίσκεται, με τις ευλογίες του Ρέντη, στην
Αγγλία και όλα δείχνουν ότι αύριο μεθαύριο θα επιστρέψει έχοντας συμφωνήσει με
σύλλογο της Βρετανίας.

*** Αν όχι πρωτοκλασάτο, «μικρομεσαίο» σίγουρα...

*** Επειδή, λοιπόν, ο Ολυμπιακός «μυρίστηκε» χρήμα, δεν δίστασε να παράσχει
διευκολύνσεις στον ποδοσφαιριστή του και καλά έκανε.

*** Το πείραμα είχε ξαναγίνει με τον Νίκο Νταμπίζα και είχε άριστα εισπρακτικά αποτελέσματα.

*** Διότι, κύριοι, αν ο Αλεξανδρής βρει ομάδα στο εξωτερικό να συνεχίσει την
καριέρα του, στο ταμείο του «Θρύλου» θα μπούν χρήματα.

*** Συν τα εκατόν πενήντα που θα «γλιτώσει» το Πασαλιμάνι για την ολοκλήρωση
του συμβολαίου του Αλέξη (λήγει το θέρος του 2000), μας κάνουν πακετάκι...

*** Και ταυτόχρονα, αξιοποιείται σιγά σιγά όλο και περισσότερο ο νεαρός Πουρσαϊτίδης...

*** Πρόβλεψη: σειρά μετά τον Αλεξανδρή, ενδέχεται να πάρει ο νεαρός Οφορίκουε.

*** Ήδη, ο μικρός αλλά και κάποια στελέχη περιμένουν πώς και πώς την απόδοση
του Αφρικανού στα ντέρμπι με Γιουβέντους...

*** Αυτά. Και με τον Ίβιτς, καλά ξεμπερδέματα...

ΑΔΙΕΞΟΔΟ ­ σχεδόν αναμενόταν ­ προέκυψε στην χθεσινή «ζύμωση» μεταξύ των
παραγόντων σχετικά με το μείζον πρόβλημα των πρωταθληματων (και των δελτίων ΠΡΟ-ΠΟ).

*** Ο Κώστας Αλαμάνος, νιώθοντας ίσως ότι βρίσκεται λίγο πριν από το
περιθώριο, αρνείται κατηγορηματικά να κάνει οτιδήποτε, επικαλούμενος την
αναμονή των αποφάσεων της... προσεχούς γενικής συνέλευσης.

*** Ο ΟΠΑΠ πήρε εντολή να ετοιμάσει «ελληνικά» δελτία για το τριήμερο 16-17-18
τρέχοντος, και... προβλέπεται τούνελ.

*** Παράλληλα, σήμερα στο υφυπουργείο ο κ. Φούρας περιμένει τους προέδρους των ΠΑΕ.

*** Ακούγεται ότι στο ραντεβού θα ανταποκριθούν λίγοι.

*** Όσοι, τέλος πάντων, δεν «υπακούουν» στην γραμμή της Θεμιστοκλέους.

*** Αυτά με την κόλαση στο επαγγελματικό ποδόσφαιρο που διοικείται από σούπερ
ερασιτέχνες παράγοντες.

*** (Και μάλιστα πεισματάρηδες...)

ΚΑΤΑ τα άλλα, είδηση με σημασία προέκυψε, χθες, για το πόσες ΠΑΕ έχουν
δικαίωμα να προχωρήσουν σε μεταγραφές.

*** Μόνον έξι (!) πληρούν τους όρους κ.λπ.

*** Δηλαδή, έχουν φρέσκια φορολογική ενημερότητα...

*** Βέβαια, όλοι θα κάνουν μεταγραφές, αφού το λεγόμενο «παράθυρο» ποτέ δεν
έχει κλείσει χάρη στις ιδιορρυθμίες του νόμου.

*** Ποιο είναι αυτό; Μα, η γνωστή ­ σε κάθε μεταγραφική περίοδο ­ ταμειακή διευκόλυνση.

*** Είπατε τίποτα;

Ο Π. ΦΥΣΣΑΣ θεωρείται από χθες βράδυ ποδοσφαιριστής του Παναθηναϊκού. Είναι
αριστερός μπακ-χαφ και με την συμμετοχή του στην βασική ενδεκάδα θα καλυφθεί
ένα κενό, το οποίο «υπέφερε» στους «πράσινους» από τότε που σταμάτησε ο Καρούλιας.

*** Ούτε οι Γεωργιάδηδες ήταν αριστεροί μπακ ούτε βεβαίως ο... Λαγωνικάκης.

*** Η μεταγραφή έκλεισε ύστερα από πολυήμερες συζητήσεις, αλλά χθες ο Λ.
Σιότροπος, προεδρεύων στον Πανιώνιο, βγήκε από το γραφείο τού Βαρδινογιάννη με
εκατόν πενήντα εκατομμύρια μετρητά!

*** Ελπίζω να μη «χάζεψε» πολύ την επιταγή ενώπιον του προέδρου...

*** Το κενό του Φύσσα στον Πανιώνιο θα καλύψει ο νεαρός Κούβαλης.

Σημειώστε το όνομά του.

*** Θα παίξει...
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16334O121</ED>
<ID>
ID:15538

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O12&aa=1</URL></REF>


Article

<CATEGORY>vin10</CATEGORY>

 <H5>ΜΟΝΤΕΡΟ
</H5><H2>Αποβλήθηκε για 12η φορά
</H2>
ΑΡΝΗΤΙΚΟ ρεκόρ στο Καμπιονάτο πέτυχε ο Ουρουγουανός Πάολο Μοντέρο. Ο αμυντικός
της Γιουβέντους στον αγώνα με τη Μίλαν αποβλήθηκε για 12η φορά καταρρίπτοντας
το ρεκόρ του Τζουζέπε Μπέργκομι, που έχει δει 11 φορές την κόκκινη κάρτα,
έχοντας αγωνιστεί όμως σε διπλάσιο αριθμό παιχνιδιών. Ο Ουρουγουανός
ποδοσφαιριστής είναι υποψήφιος να σπάσει και το ρεκόρ αποβολών, σε μία περίοδο
στο ιταλικό πρωτάθλημα Α' κατηγορίας. Στα 15 μέχρι στιγμής παιχνίδια της
φετινής περιόδου έχει αποβληθεί τρεις φορές, ενώ το ρεκόρ είναι τέσσερις.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16334O122</ED>
<ID>
ID:15587

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O12&aa=2</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>Σε... άδεια ο Σμάιχελ
</H2>
ΧΩΡΙΣ τον Πέτερ Σμάιχελ θα αγωνιστεί η Μάντσεστερ Γιουνάιτεντ στον αυριανό
αγώνα με τη Γουέστ Χαμ. Αιτία, το γεγονός ότι ο Δανός τερματοφύλακας βρίσκεται
με άδεια στην Καραϊβική, για να ξεκουραστεί από τους αγώνες του... Μουντιάλ. Ο
Άλεξ Φέργκιουσον είχε αποφασίσει από την αρχή της περιόδου, να δώσει άδεια
καταμεσής της περιόδου σε όλους τους παίκτες του που αγωνίστηκαν στο Παγκόσμιο
Κύπελλο, για να είναι «φρέσκοι» στους δύσκολους αγώνες που θα ακολουθήσουν.
Χρήση της ειδικής αυτής άδειας έχει κάνει επίσης και ο Ντέιβιντ Μπέκαμ.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16334O123</ED>
<ID>
ID:15625

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O12&aa=3</URL></REF>


Article

<CATEGORY>vin10</CATEGORY>

 <H5>ΜΕΛΕΡ
</H5><H2>Κατέφυγε στα δικαστήρια
</H2>
ΤΟ ΠΟΣΟ του 1,1 εκατ. μάρκων διεκδικεί ο Αντρέας Μέλερ από την παλιά του
ομάδα, Άιντραχτ Φρανκφούρτης, εξαιτίας παράνομων διακανονισμών στη μεταγραφή
του. Ο μάνατζερ του παίκτη, Κλάους Γκέρστερ, υποστηρίζει πως η Άιντραχτ έπρεπε
να καταβάλει στον Μέλερ ποσό 1,8 εκατ. μάρκων βάσει του συμβολαίου του, όταν
τον απέκτησε το 1990 από την Ντόρτμουντ. Ο παίκτης, όμως, έλαβε 900.000 μάρκα
και τώρα διεκδικεί τα υπόλοιπα χρήματα διά της δικαστικής οδού.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16334O124</ED>
<ID>
ID:15646

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O12&aa=4</URL></REF>


Article

<CATEGORY>vin10</CATEGORY>

 <H2>Σειρά είχε το Λαύριο </H2>
ΔΩΡΑ και αγάπη από την ΠΑΕ Ολυμπιακός στον καταυλισμό των Κούρδων στο
Λαύριο. Ο Πέτρος Κόκκαλης και ο Σίνισα Γκόγκιτς εκπροσωπώντας τον πρωταθλητή
μοίρασαν δώρα και ελπίδα στα μικρά, και βέβαια φωτογραφήθηκαν μαζί τους. Μπράβο.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16334O125</ED>
<ID>
ID:15659

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O12&aa=5</URL></REF>


Article

<CATEGORY>vin10</CATEGORY>

 <H2>Υπό δοκιμήν 5 Νιγηριανοί </H2>
ΜΠΟΡΕΙ στα συνδικαλιστικά να έχει «βραχυκυκλώσει» 
λιγάκι ο πρόεδρος, εν τούτοις στην ΠΑΕ, την οποία 
ελέγχει, δρομολογήθηκαν καλές κινήσεις για ενίσχυση του σχήματος.

*** Ο Κώστας Αλαμάνος, λοιπόν, έδωσε το Ο.Κ. σε μάνατζερ, οι οποίοι θα
εμφανίσουν στη σημερινή προπόνηση του Απόλλωνα πέντε (!) Νιγηριανούς ποδοσφαιριστές.

*** Όλοι τους θα δοκιμαστούν και αν τα καταφέρουν θα πατήσουν σύντομα τον
νέο χλοοτάπητα της Ριζούπολης.

*** Όπως πληροφορήθηκα, αργεί κάπως η δουλειά, αλλά γίνεται με τις
καλύτερες συνθήκες...

*** Χαλί θα παραδώσει ο ερασιτέχνης στον Κερκυραίο...
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16334O126</ED>
<ID>
ID:15668

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O12&aa=6</URL></REF>


Article

<CATEGORY>vin10</CATEGORY>

 <H5>Πέμπτη νίκη του Μιλαντίνοβιτς στα Λιόσια
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΙΓΚΟΡ Μιλαντίνοβιτς πήρε κεφάλι στο διεθνές τουρνουά των Άνω Λιοσίων (220
συμμετοχές) πραγματοποιώντας την πέμπτη συνεχόμενη νίκη του, αυτή τη φορά επί
του Ούγγρου Σαξ. Επτά παίκτες ακολουθούν με 4,5 βαθμούς. Αναλυτικότερα, τα
κυριότερα αποτελέσματα του 5ου γύρου έχουν ως εξής: 5ος γύρος: Σαξ -
Μιλαντίνοβιτς 0-1, Γκεοργκίεβ - Φλίαρ 0,5-0,5, Ρίστιτς - Γρίβας 0-1,
Ιμπραγκίμοβ - Βελίτσκοβιτς 1-0, Παπαϊωάννου - Γκέσος 1-0, Γκελασβίλι -
Χουρτζίτσε 0-1, Μουτούσης - Κετσουριάνι 0,5-0,5, Γκόγκολης - Τζερμιαδιανός
0-1, Χαλκιάς - Ε. Γκουσιένοβ 0,5-0,5, Τσιάμης - Ι. Νικολαΐδης 0-1, Ζαμίτ - Α.
Γκουσέινοβ 0-1, Ευθυμάκης - Τσέλα 0,5-0,5, Ντιμπουά - Μιρτζόεφ 0-1, Βουλ -
Καλαγασίδης 1-0, Κολάνι - Σέκιτς 1-0, Καλέσης - Σταθάκης 1-0, Κρόκος -
Χαλιαμάνης 1-0, Μουρούτης - Τσίλοβ 0-1, Σκέμπρης - Μπαμπανιώτης 1-0, Ν.
Παναγιωτόπουλος - Τζούμπας 0,5-0,5, Τάρε - Γιώργος Κουκουφίκης 0-1, Ι. Μάκκα -
Παπασταυρόπουλος 1-0 κ.ά.

Βαθμολογία (σε 5 αγώνες): 1) Μιλαντίνοβιτς 5, 2-8) Γκεοργκίεβ, Χουρτζίτσε,
Γρίβας, Ιμπραγκίμοβ, Φλίαρ, Τζερμιαδιανός, Παπαϊωάννου 4,5, 9-30) Σαξ,
Μπράνκοβιτς, Τσίλοβ, Ρίστιτς, Μουτούσης, Μιρτζόεβ, Κωνσταντίνου, Σούλαβα,
Κετσουριάνι, Α. Γκουσιένοβ, Ε. Γκουσιένοβ, Αλίεβ, Κολάνι, Ι. Νικολαΐδης,
Τράμπερτ, Βουλ, Σίδερης, Μαναγκάτζε, Δεληθανάσης, Κρόκος, Μπαλαμπάεβ, Καλέσης
4 βαθμοί.

Σαξ - Μιλαντίνοβιτς

1. ε4 γ5 2. Ιζ3 Ιγ6 3. δ4 γ: δ4 4. Ι: δ4 Βγ7 5. Ιγ3 ε6 6. Αε3 α6 7. Αδ3 Ιζ6 8.
Βε2 Αδ6 9. 0-0-0 Αε5 10. Ι: γ6 δ: γ6 11. Ια4 Ιδ7 12. Βδ2 Αδ6 13. ζ4 ε5 14. Αγ4
Αε7 15. Βζ2 β5 16. Ιβ6 Ι: β6 17. Α: β6 Ββ8 18. Αγ5 Ββ7 19. Αβ3 ε: ζ4 20. Α: ε7
Β: ε7 21. Β: ζ4 0-0 22. Πδ6 γ5 23. Αδ5 Αβ7 24. Πδ1 Παε8 25. ε5 Αγ8 26. Πζ1 Αε6
27. Αγ6 Πγ8 28. α3 β4 29. α: β4 γ: β4 30. β3 α5 31. Ρβ2 θ6 32. Βδ4 Πγ7 33. Πα1
Πζγ8 34. Αε4 Πγ5 35. Αδ3 Βη5 36. Πε1 η6 37. Πε3 Β: η2 38. Αδ8+ Ρη7 39. Π: γ8
Π: γ8 40. Πη3 Βδ2 41. Βδ6 Βγ3+ 42. Ρβ1 Βε1+ 43. Ρβ2 η5 44. Πη2 Βγ3+ 45. Ρβ1
Πγ6 46. Βδ8 Βε1+ 47. Ρα2 Β: ε5 48. Πε2 Βγ3 49. Αβ5 Πγ5 0-1

Ρίστιτς - Γρίβας

1. ε4 γ5 2. Ιζ3 Ιγ6 3. Αβ5 δ6 4. 0-0 Αδ7 5. γ3 Ιζ6 6. Πε1 α6 7. Α: γ6 Α: γ6 8.
δ4 Α: ε4 9. Αη5 Αδ5 10. γ4 Α: γ4 11. Ιγ3 γ: δ4 12. Β: δ4 Πγ8 13. Α: ζ6 η: ζ6
14. Ιε4 ε5 15. Παγ1 β5 16. Βα7 Αε7 17. Ιη3 Βδ7 18. Β: α6 0-0 19. β3 Αε6 20.
Βα5 ζ5 21. Πγδ1 Ββ7 22. Βδ2 ζ4 23. Ιε4 Πζδ8 24. Ββ2 β4 25. θ3 Αζ5 26. Ιζδ2 ζ6
27. ζ3 δ5 28. Ιζ2 Αγ5 29. Ιζ1 Ββ6 30. Πε2 Α: ζ2+ 31. Π: ζ2 Πγ2 0-1

*** Ολοκληρώθηκε το κλειστό τουρνουά νόρμας που διοργάνωσε η Ηλιούπολη. Η
τελική βαθμολογία έχει ως εξής: 1) Τσάνας 6 βαθμούς σε 9 αγώνες (νόρμα ΥΜ),
2-3) Ζαχείλας, Καλαγασίδης 5,5, 4) Θεοδωρακόπουλος 5, 5-6) Φέστας, Κ.
Ιγνατιάδης 4,5, 7) Βαλντέν 4, 8-9) Παντελιάς, Δουδωνής 3,5, 10) Αγγελόπουλος 3 βαθμοί.

*** Ολοκληρώθηκε το τουρνουά Χριστουγέννων που διοργάνωσε η Εστία Νέας Σμύρνης
με τη συμμετοχή 23 σκακιστών (οι περισσότεροι της Εστίας). Το σύστημα αγώνων
ήταν ελβετικό 7 γύρων. Πρώτευσαν οι Κώστας Ιωαννίδης, Νίκος Κελαϊδίτης και
Κώστας Στούμπος.

*** Σχολικό πρωτάθλημα διοργανώνει ο Σύλλογος Κωνσταντινουπολιτών στο μέγαρο
που διαθέτει, στην οδό Δημοσθένους 115-117, στην Καλλιθέα (τηλ. 9517.072,
9560.611). Οι αγώνες θα γίνουν το Σάββατο 6 Φεβρουαρίου και ώρα 16.00 για
μαθητές Δημοτικών Σχολείων. Την Κυριακή 7/2 και ώρα 16.00 θα πραγματοποιηθούν
οι αγώνες Γυμνασίων και Λυκείων. Δηλώσεις συμμετοχής στα παραπάνω τηλ. μέχρι
τις 5/2. Δικαίωμα συμμετοχής έχουν όλα τα παιδιά ανεξαρτήτως καταγωγής και
περιοχής. Θα δοθούν μετάλλια στους πρώτους τέσσερις κάθε τάξης και στον πρώτο
κάθε τάξης με καταγωγή από την Πόλη. Αναμνηστικά διπλώματα θα δοθούν σε όλους
όσοι συμμετάσχουν καθώς και στο σχολείο με τις περισσότερες συμμετοχές.

*** Ένα ακόμη τουρνουά ­ το 12ο ­ διοργανώνει ο σύλλογος των Αμπελοκήπων στο
εντευκτήριό του, Μακρινίτσας 12-14. Οι αγώνες θα ξεκινήσουν το Σάββαστο 16
Ιανουαρίου και θα ολοκληρωθούν στις 6 Φεβρουαρίου. Το σύστημα είναι ελβετικό 7
γύρων και οι αγώνες θα γίνονται Τετάρτη και Σάββατο. Το παράβολο συμμετοχής
είναι 6.000 δρχ. (έφηβοι και μέλη του συλλόγου 3.000). Δηλώσεις συμμετοχής
στους Γιάννη Σταματόπουλο (τηλ. 6774.415), Βασίλη Βλαχόπουλο (6724.858),
Στέφανο Τζιρίτη (6456.378) καθώς και στον αυτόματο τηλεφωνητή του ομίλου (6433.584)

*** Αποτελέσματα του 8ου γύρου στο Χάστιγκς: Σπίλμαν - Σαλτάεβ 1-0, Πονομαριόφ
- Σάντλερ 0,5-0,5, Φρεσινέ - Ι. Σοκόλοβ 0,5-0,5, Πλάσκετ - Σίποβ 1-0, Μάιλς -
Εμς 0,5-0,5. Βαθμολογία (σε 8 αγώνες): 1) Σοκόλοβ 6 βαθμοί, 2-5) Σάντλερ,
Σπίλμαν, Πονομαριόφ, Σίποβ 4,5, 6) Εμς 4, 7-8) Φρεσινέ, Πλάσκετ 3,5, 9) Μάιλς
3, 10) Σαλταέβ 2 βαθμοί.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16334O991</ED>
<ID>
ID:15545

</ID><URL>http://ta-nea.dolnet.gr/neaweb/neafile.print_unique?e=A&f=16334&m=O99&aa=1</URL></REF>


Article

<CATEGORY>vin09</CATEGORY>

 <H5>ΑΝΕΚΔΟΤΟ - ΑΔΗΜΟΣΙΕΥΤΟ ΠΟΙΗΜΑ ΤΟΥ ΜΙΧΑΛΗ ΚΑΤΣΑΡΟΥ
</H5><H2>«Για τους κατοίκους της στάκτης...»
</H2>
«Ανησυχώ για τους κατοίκους της στάκτης όσο ακόμα είναι καιρός», έγραφε ο
ποιητής του «Αντισταθείτε» Μιχάλης Κατσαρός στο ανέκδοτο ποίημα, που
δημοσιεύουν σήμερα, 40 ημέρες μετά το θάνατό του, «ΤΑ ΝΕΑ»

Πάνε, κιόλας, σαράντα ημέρες από τότε που έφυγε ο ποιητής Μιχάλης Κατσαρός.
Και μας άφησε, διαθήκη και επιταγή, την προτροπή του «Αντισταθείτε στα
θούρια / στα γλυκερά τραγούδια με τους θρήνους / στους θεατές / στον
άνεμο / σ' όλους τους αδιάφορους και τους σοφούς / στους άλλους
που κάνουνε τον φίλο σας / ως και σε μένα ακόμα που σας ιστορώ.
/ Αντισταθείτε».

Όπως φαίνεται, ο ποιητής που έλεγε πως «η εξουσία είναι έξω της ουσίας», έχει
αφήσει αρκετά ακόμη γραπτά του, παρακαταθήκη για τις επόμενες γενιές και τους
αμετανόητους ρέκτες της ποίησης που μεταμορφώνει σε λόγο τη φιλοσοφία της ζωής.

Μια τέτοια παρακαταθήκη, ένα αδημοσίευτο και ανέκδοτο ποίημά του, από τα
αρκετά που «σκιτσάρησε» η έμπνευσή του στα χαρτιά, που βρίσκονταν στα χέρια
του, ανακάλυψε ο στιχουργός και συνεργάτης των «ΝΕΩΝ» Μάνος Ελευθερίου.
Χαραγμένο σε μια σελίδα μιας ποιητικής συλλογής, του Σπύρου Κατσίμη.

«Το ποίημα "Η στάχτη", του Σπύρου Κατσίμη, ανήκει στην ποιητική του συλλογή
"Κίτρινο", που εκδόθηκε το 1987. Πάνω στη σελίδα του ποιήματος ο Μιχάλης
Κατσαρός έγραφε: "Για τον ποιητή Σπύρο Κατσίμη με στίχους του και δικούς μου
για ανάμνηση. Μ.Κ."», εξηγεί ο Μάνος Ελευθερίου.

Το ανέκδοτο ποίημα του Κατσαρού «Η στάκτη» (με το τηλέφωνό του!) είναι:
«Μετά είναι η στάκτη / όσο είναι καιρός / αν είναι δέντρο / θα γίνει
φλεγόμενα δάση. / Ανησυχώ για τους κατοίκους / της στάκτης / όσο
ακόμα είναι καιρός. / Η στάκτη μαζεύει. / Μιχάλης Κατσαρός».

Πρόσφατα δε κυκλοφόρησε από τις εκδόσεις «Ίδμων» η ύστατη συνέντευξη του
Μιχάλη Κατσαρού (από τον Σεπτέμβριο του 1998) στον φίλο του, ποιητή Παναγιώτη
Καραβασίλη, υπό τον τίτλο «Η Αποκάλυψη γεννάει ονόματα», με υπότιτλο «Μία
αισθητική προσέγγιση της τέχνης». Ο Παναγιώτης Καραβασίλης βρίσκεται σε
συνεννοήσεις με τα Πανεπιστήμια Ιωαννίνων και Θράκης για την παρουσίαση του
βιβλίου (όπως και με τα Πανεπιστήμια του Βελιγραδίου και της Πρίστινας), ενώ
έχει και επαφές με ομάδα φοιτητών και καθηγητών του Πανεπιστημίου Ιωαννίνων
για την οργάνωση, μέσα στο 1999, συμποσίου για τον Μιχάλη Κατσαρό, με θέμα
«Αντίσταση - τότε και τώρα».

Στο μεταξύ, ο γιος του ποιητή Στάθης Κατσαρός έχει αρχίσει ήδη την ταξινόμηση
του αρχείου του. Όπου ανακαλύπτει και αρκετά αδημοσίευτα κείμενα του Μιχάλη
Κατσαρού. Όπως αυτό που εντόπισε και ο Μάνος Ελευθερίου, αλλά και σαν το
αφιερωμένο στον φίλο του Παναγιώτη Καραβασίλη, στον Πειραιά, το 1980:
«Ποιος είδε θάμα στον Πειραιά, / ένα ρολόι να περπατά.
/ Ένα ρολόι, ρολόι ένα παιδί / Χριστέ μου φύλα το / φύλα το
να μη χαθεί»./
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16334P011</ED>
<ID>
ID:15546

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Το Κανάλι 5 γίνεται ... Alter, υπό την καθοδήγηση της Μαλβίνας Χαριτοπούλου

σελ 10
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16334P012</ED>
<ID>
ID:15593

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Σινεμά
</H2>
65.000 εισιτήρια σε έξι μόνον ημέρες έκοψε η «Διακριτική γοητεία» της Όλγας Μαλέα!

σελ 15
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16334P013</ED>
<ID>
ID:15630

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P01&aa=3</URL></REF>


Article

<CATEGORY>vin09</CATEGORY>

 <H5>ΟΜΙΛΙΑ ΤΟΥ Φ. ΚΑΚΡΙΔΗ ΓΙΑ ΤΗ ΘΡΗΣΚΕΙΑ ΚΑΙ ΤΗΝ ΤΕΧΝΗ ΣΤΟΝ ΑΡΧΑΙΟ ΚΟΣΜΟ
</H5><H5>«ΖΩΝΤΑΝΑ»
</H5><H2>Λόρκα και Τσέχωφ
</H2>
Σκηνή από «Το Κοινό» του Φ. Γκ. Λόρκα (στο θέατρο «Παράθλαση»)

Πρεμιέρα απόψε, στο Δημοτικό Περιφερειακό Θεάτρο της Κέρκυρας, Γ. Θεοτόκη 68,
τηλ. (0661) 40.156, για τη μουσική κωμωδία του Τσέχωφ «Και καλά ξεμπερδέματα»,
βασισμένη σε εννέα διηγήματα του Ρώσου συγγραφέα, σε σκηνοθεσία Θανάση
Θεολόγη, διασκευή Παναγιώτη Μέντη και σκηνικά Κικής Πίττα. Παίζουν Βασίλης
Κολοβός, Χρήστος Κάλοου, Ηλίας Χριστόπουλος, Βλάσης Ζώτης, Σπύρος Κωτσόπουλος,
Παναγιώτης Λακιώτης, Μανωλία Δαραδαβέση, Κατερίνα Γερολυμάτου.

*** Αρχίζουν απόψε, στο θέατρο «Παράθλαση», Κασσάνδρου 132, στη Θεσσαλονίκη,
τηλ. (031) 216.567, οι παραστάσεις του έργου του Φρεντερίκο Γκαρθία Λόρκα «Το
κοινό», που ανεβαίνει σε μετάφραση και σκηνοθεσία Μόνας Κιτσοπούλου, σκηνικά
και κοστούμια Χρήστου Μπρούφα, μουσική Πέτρου Θεοδώρου, χορογραφία Γιάννη
Μαργαρώνη και φωτισμούς Δημήτρη Τσιγγογιάννη. Παίζουν Γρηγόρης Βότσης,
Δημήτρης Κούρτης, Θωμάς Αλεξόπουλος, Αριάδνη Αμιλήτου, Γιάννης Μαργαρώνης,
Βίκυ Μάντη, Αναστάσης Μαυρομιχάλης, Γιώργος Καμπούρης, Νικολέτα Φιλόσογλου,
Κώστας Ταρπατζής, Λίλα Θεοχάρη, Αργυρώ Μπαλασά, Λαμπρινή Νιάκα, Ελ. Καζαντζή,
Χριστίνα Πιπερά, Βαρβάρα Δουμανίδου, Εμμανουέλα Χουζούρη, Καλλιόπη Γεωργούση,
Νάνσυ Περπεργιάννη, Νατάσα Γιάγκου, Δόμνα Ποιμενίδου, Αγάπη Καραμανλή, Ελένη
Παπάζογλου, Θωμάς Καρανίκας, Χρήστος Κωστούλας και Άννυ Αμπατζόγλου. Χορεύει ο
Γιάννης Μαργαρώνης.

ΣΥΝΑΥΛΙΑ

Ροσίνι, Μπετόβεν και Σμετάνα ερμηνεύει απόψε στις 8.30, στο «Παλλάς»
(Βουκουρεστίου 1, τηλ. 3224.434), η Κρατική Ορχήστρα Αθηνών, υπό τη διεύθυνση
του Άκη Μπαλτά. Σολίστ Τρίο Αθηνών (Χάρης Χατζηγεωργίου, Ντάνα Χατζηγεωργίου
και Βίκυ Στυλιανού).

ΦΩΤΟΓΡΑΦΙΑ

«Imi Cuba» είναι ο τίτλος της φωτογραφικής έκθεσης της Φωτεινής Παπαχατζή, που
εγκαινιάζεται απόψε στις 8.30, στον «Φωτοχώρο» (Τσακάλωφ 44, τηλ. 3608.349).

ΕΚΘΕΣΗ

Οι Αμερικανίδες Barbara Kendrick και Sarah Krepp, η Ελληνοαμερικανίδα Νταϊάν
Κατσιαφίκας και η Σκωτσέζα Sam Ainsley συμμετέχουν στην έκθεση «Χαρτογραφώντας
τη διαφορετικότητα», που εγκαινιάζεται απόψε στις 8.30, στην Ελληνοαμερικανική
Ένωση (Μασσαλίας 22, τηλ. 3607.495).

ΟΜΙΛΙΑ

Με θέμα «Θρησκεία και τέχνη στον αρχαίο ελληνικό κόσμο» μιλάει το απόγευμα
στις 7.30, στο Ίδρυμα Γουλανδρή - Χορν (Μ. Αυρηλίου 5, στους Αέρηδες, τηλ.
3219.196), ο Φάνης Ι. Κακριδής.

Η Αρλέτα

Αρλέτα απόψε και αύριο, στο «Τσάι στη Σαχάρα» (Λαοδικείας 18, στα Ιλίσια, τηλ.
7780.669), με κομμάτια από τους τελευταίους δίσκους της, σε ένα πρόγραμμα που
φέρει τον τίτλο «Από πού πάνε για την άνοιξη», παρμένο από το ομώνυμο βιβλίο
της, το οποίο κυκλοφορεί από τις εκδόσεις «Καστανιώτη». Μαζί της ο Ντίνος Αποστόλου.

*** Λαϊκό πρόγραμμα παρουσιάζει απόψε και αύριο ο Πέτρος Βαγιόπουλος, με
μεγάλο συγκρότημα στο «Εναλλάξ» (Μαυρομιχάλη 139 και Βατάτζη, τηλ. 6437.416).

*** Λάτιν βραδιά στο winebar «Κέλσος» (Λ. Βουλιαγμένης 63 & Κέλσου 4, τηλ.
9217.951) με τους μπριόζους Hasta Banana και τον Σπύρο πίσω από την μπάρα!

*** Δημήτρης Ζερβουδάκης απόψε και αύριο, στην «Αποθήκη» του Μύλου, στη Θεσσαλονίκη.

*** Fil Barry and Drums of passion απόψε στις 10.30, στο «Axum» (Δροσοπούλου
183, στην πλατεία Κολιάτσου). 
*** Michael Lange απόψε, στο «King Size», Νέα Εγνατία 222, στη Θεσσαλονίκη,
τηλ. (031) 850.512, με πρωτοβουλία της ομάδας ULTRA και του ΤΟΡ FM.

*** Στη μουσική σκηνή «Στον αέρα» (στην κεντρική πλατεία της Πετρούπολης, τηλ.
5056.099) εμφανίζεται απόψε και αύριο η Λαϊκή Ορχήστρα «Μίκης Θεοδωράκης».
Μαζί της οι Αλέξια, Κ. Θωμαΐδης, Σ. Λεονάρδου και Π. Καραδημήτρης.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16334P021</ED>
<ID>
ID:15551

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P02&aa=1</URL></REF>


Article

<CATEGORY>vin09</CATEGORY>

 <H2>Ο φακός αποτυπώνει τα γεγονότα
</H2><H2></H2>
Φωτογραφία του Γρηγόρη Χρυσοχοΐδη (από την έκθεση στον «Μύλο»)

Φωτορεπορτάζ και πάντα κεντραρισμένο στον άνθρωπο. Πέντε διαφορετικές ενότητες
φωτογραφιών με κοινό βλέμμα στον άνθρωπο. Πέντε νέοι φωτορεπόρτερ διαλέγουν
φωτογραφίες από τη δουλειά τους και τις παρουσιάζουν από απόψε ως και τις 22
του μήνα στον Μύλο της Θεσσαλονίκης.

Οι δικές τους ματιές στα γεγονότα που εκτυλίχθηκαν μπροστά στους φακούς τους.
Εικόνες που διαλέχτηκαν από το ρεπορτάζ και μπορεί να δει το κοινό στην έκθεση
με τίτλο «Φωτορεπορτα-ζην». Οι φωτογράφοι που εκθέτουν είναι ο Γιάννης
Κολεσίδης («Έθνος»), ο Γιάννης Κόντος («Icon Photopren), ο Λευτέρης Πιταράκης
(«Associated Pren), ο Θανάσης Σταυράκης («Έθνος») και ο Γρηγόρης Χρυσοχοΐδης
(«Action Image»). Τα εγκαίνια γίνονται απόψε στις 9 στον Μύλο (Ανδρέου
Γεωργίου 56), ενώ η έκθεση «βγαίνει» και στον κυβερνοχώρο, στη διεύθυνση http:
//photography. gr/gallery/photoreportazin.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16334P022</ED>
<ID>
ID:15595

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P02&aa=2</URL></REF>


Article

<CATEGORY>vin09</CATEGORY>

 <H5>... και επίσημος αποχαιρετισμός
</H5><H2>Διπλή γιορτή...
</H2><H2></H2>
<AUTHOR>Π.Κ.</AUTHOR>

Γιάννης Τζεδάκις

Χθες, ανήμερα της γιορτής του, αποχώρησε από το γραφείο του ο Γιάννης
Τζεδάκις, επί πολλά χρόνια ­ σχεδόν μια εικοσαετία ­ επικεφαλής της
Αρχαιολογικής Υπηρεσίας. Δεν είναι κανένα γεροντάκι. Ακμαιότατος. Όταν
πρωτοανέλαβε αυτή τη θέση, επί Μελίνας Μερκούρη, ήταν ο νεώτερος προϊστάμενος.
Όμως, το Υπουργικό Συμβούλιο δεν επιτρέπει να παραμένουν στη θέση του γενικού
διευθυντή όσοι έχουν συμπληρώσει τριακονταπενταετία. Πήρε, λοιπόν, τον βαθμό
του ο κ. Τζεδάκις και σε μια μικρή αποχαιρετιστήρια γιορτή που στήθηκε στο
γραφείο του έλαβε δώρα των συνεργατών του. Πήρε όμως και μία σημαντική
συμβολική θέση, αφού με απόφαση του υπουργού κ. Βενιζέλου, ο κ. Τζεδάκις
γίνεται διευθύνων σύμβουλος της Ανώνυμης Εταιρείας Προβολής της Ελληνικής
Κληρονομιάς. Ποιος ξέρει τι άλλο θα βρεθεί ακόμα να του αναθέσουν.

Λόγω τριακονταπενταετίας όμως αποχώρησε κι άλλος ένας παλαίμαχος του
υπουργείου Πολιτισμού. Ο γενικός διευθυντής Πολιτιστικής Ανάπτυξης κ. Σπυρίδων
Ρέπουλης. Ο γλυκομίλητος άνθρωπος, το καλλιεργημένο, πολύγλωσσο, συνεννοήσιμο,
ευγενές στέλεχος. Προς τιμήν του μάλιστα πρόκειται να οργανωθεί ειδική γιορτή
στις 20 Ιανουαρίου. Οπότε αναμένεται και κάποια έκπληξη.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16334P023</ED>
<ID>
ID:15632

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P02&aa=3</URL></REF>


Article

<CATEGORY>vin09</CATEGORY>

 <H2>Οι «Τσε» φεύγουν οριστικά
</H2><H2></H2>
<AUTHOR>Γ.Δ.Σ.</AUTHOR>

Η Ρούλα Πατεράκη

Έγραφα χθες για τις παραστάσεις που λήγουν ως το μέσον του μήνα. Σίγουρα δεν
είναι μόνον όσες ανέφερα. Γιατί, σίγουρα, για κάποιες δεν θα έχω ενημερωθεί.
Είναι σίγουρο, όμως, ότι ξέχασα μία, που γνώριζα ότι τελειώνει. Είναι η
«Επιστροφή των Τσε» του Γιάννη Χρυσούλη, που παίζεται για δεύτερη σεζόν στο
«Σημείο» ­ στο Κουκάκι, όπισθεν Παντείου ­ σε σκηνοθεσία Νίκου Διαμαντή, με
Ιωάννα Μακρή, Έκτορα Καλούδη, Κίμωνα Ρηγόπουλο, Γεράσιμο Δεστούνη. Και που θα
παίζεται έως και την Κυριακή 17 Ιανουαρίου. Για να αντικατασταθεί από τις
«Τραχίνιες» του Σοφοκλή, που ετοιμάζονται πυρετωδώς. Όσο για τους «γείτονες»
του «Σημείου», το «Απλό Θέατρο» του Αντώνη Αντύπα, εκεί τον «Παπαγάλο με
πορτοκαλί φτερά» θα διαδεχθεί, στη Νέα Σκηνή του Θεάτρου, ο «Ορλάντο» της
Βιρτζίνια Γουλφ, παράσταση που σηματοδοτεί την επιστροφή στη σκηνοθεσία της
Ρούλας Πατεράκη, μετά την αποδημία του καλού συντρόφου της, συγγραφέα Γιάννη
Πάνου και που θα ερμηνεύσει η Μάνια Παπαδημητρίου. Όσο για την Κεντρική Σκηνή
του «Απλού», συνεχίζονται τα... πολύ καλά μαθήματα οδηγήσεως ­ ήτοι το έργο
της Πόλα Βόγκελ «Πώς έμαθα να οδηγώ» ­ που «παραδίδουν» ο Γιώργος Κέντρος, η
Γεωργία Αποστόλου, η Μαρία Κατσανδρή και οι άλλοι, διδαγμένοι με τη σειρά τους
από τον Κωνσταντίνο Αρβανιτάκη.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16334P024</ED>
<ID>
ID:15650

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P02&aa=4</URL></REF>


Article

<CATEGORY>vin09</CATEGORY>

 <H2>Νέο αίμα σε παλιό θεσμό </H2>
<AUTHOR>Χ.</AUTHOR>

Η συνάντηση των Νέων Δημιουργών είχε ξεκινήσει από την γκαλερί «Ώρα», που
διηύθυνε ο αλησμόνητος Ασαντούρ Μπαχαριάν και αποτέλεσε ένα θεσμό που ανέδειξε
επί 18 χρόνια πλήθος ταλέντων σε όλους τους χώρους. Την σκυτάλη παρέλαβε η
Σχολή Βακαλό, που οργάνωσε για δεύτερη φορά διαγωνισμούς ζωγραφικής,
φωτογραφίας και κινηματογράφου για νέους κάτω των 35 ετών. Τα αποτελέσματα
αυτών των διαγωνισμών καλούμαστε τώρα να γνωρίσουμε από τη Δευτέρα στον
εκθεσιακό χώρο της Σχολής, Λ. Κατσώνη 26, τώρα για τη ζωγραφική, αργότερα για
τη φωτογραφία, ενώ οι βραβευμένες ταινίες προγραμματίζεται να προβληθούν στο
«Παλλάς» στις 24 Ιανουαρίου, όπου και θα γίνει η τελετή της απονομής όλων των
βραβείων. Σημειώστε τα ονόματα: Όλγα Μέργου, Ελένη Μπαρμπαγιάννη, Δέσποινα
Χρίστου, στη ζωγραφική, Γιάννης Ξενίδης, Χάρης Ζεβλάρης, Γιώργος Σαββάκης στη
φωτογραφία. Κάποιοι απ' αυτούς, σίγουρα θα διακριθούν.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16334P025</ED>
<ID>
ID:15662

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P02&aa=5</URL></REF>


Article

<CATEGORY>vin09</CATEGORY>

 <H5>ΕΞΩΔΙΚΟ ΤΟΥ ΜΟΥΣΕΙΟΥ ΜΠΕΝΑΚΗ ΚΑΤΑ ΤΗΣ ΕΘΝΙΚΗΣ ΠΙΝΑΚΟΘΗΚΗΣ
</H5><H2>Ζητούν πίσω 45 έργα του Χατζηκυριάκου - Γκίκα
</H2>
«Παρισινές στέγες» (1952). Ένα από τα έργα της δωρεάς του Νίκου Χατζηκυριάκου
- Γκίκα στην Εθνική Πινακοθήκη, που ζητείται να επιστραφεί

Εξώδικο, με το οποίο ζητείται από την Εθνική Πινακοθήκη να αποδοθούν εντός 30
ημερών οι 45 πίνακες της δωρεάς του Νικόλαου Χατζηκυριάκου - Γκίκα, εστάλη από
το Μουσείο Μπενάκη, νόμιμο κληρονόμο του μεγάλου ζωγράφου, με το σκεπτικό ότι
η Εθνική Πινακοθήκη δεν τήρησε τον όρο της δωρεάς, που ήταν να ενταχθούν τα
έργα του Γκίκα στα μόνιμα εκθέματά της.

Η απόφαση για την ανάκληση της δωρεάς ελήφθη στις 16-12-98 από τη διοικούσα
επιτροπή του Μουσείου, στο ίδιο διάστημα που στους εκθεσιακούς χώρους της
Πινακοθήκης λειτουργούσε η έκθεση της συλλογής πινάκων νεοελληνικής ζωγραφικής
του συλλέκτη Ιωάννη Περδίου. Ο Πέρδιος είχε εμπλακεί το 1986 σε δίκη για την
κλοπή 60 έργων του Ν. Χατζηκυριάκου - Γκίκα και η πρόσφατη απόφαση να
παραχωρηθούν στη συλλογή του οι χώροι της Πινακοθήκης είχε προκαλέσει αντιδράσεις.

Σύμφωνα με τον διευθυντή του Μουσείου Μπενάκη κ. Άγγελο Δεληβορριά, η ανάκληση
της δωρεάς δεν έχει να κάνει μόνο με τον Γκίκα. «Έχει να κάνει με κάτι που μας
αφορά όλους και ξεπερνά το συγκεκριμένο περιστατικό», είπε χθες στα «ΝΕΑ».
«Εννοώ το πώς σεβόμαστε τη θέληση ενός ανθρώπου που έχει πεθάνει. Δεν μπορούμε
να μην τηρούμε τους όρους των συμβολαίων που έχουμε υπογράψει και να τους
γράφουμε στα παλιά μας τα παπούτσια. Όταν πεθαίνει κάποιος, δεν σημαίνει ότι
πεθαίνουν οι επιθυμίες».

Συνεχίζοντας, ο κ. Δεληβορριάς εξήγησε ότι είχαν γίνει αρκετές ευγενικές
υπομνήσεις προς την Εθνική Πινακοθήκη προτού φτάσουν τα πράγματα στο εξώδικο,
χωρίς να υπάρξει απόκριση. Το εξώδικο ήταν γνωστό στο υπουργείο Πολιτισμού ήδη
από τις 22 Δεκεμβρίου, αλλά γνωστοποιήθηκε με χθεσινή ανακοίνωση του Μουσείου
Μπενάκη προς τον Τύπο.

Το υπουργείο Πολιτισμού σε χθεσινή ανακοίνωση παρατηρεί ότι τόσο το Μουσείο
Μπενάκη όσο και η Εθνική Πινακοθήκη είναι μεγάλοι πολιτιστικοί θεσμοί, που
εποπτεύονται και ενισχύονται από το κράτος, που θα έπρεπε να
αλληλοϋποστηρίζονται και να συμπράττουν στην εφαρμογή της πολιτιστικής
πολιτικής και συνιστά να διακανονίσουν φιλικά τα όποια προβλήματα. 
Πόσο μάλλον, αφού το υπουργείο Πολιτισμού έδωσε προτεραιότητα στην ολοκλήρωση
και επανέκθεση του Μουσείου Μπενάκη έναντι της Πινακοθήκης με 3 δισ. δρχ.
έναντι 1 δισ. που μέχρι τώρα έχει διατεθεί για την ανακαίνιση των αιθουσών της
Πινακοθήκης. Το Μουσείο Μπενάκη, επίσης, παραμένει κλειστό επί αρκετά χρόνια,
όπως και οι μόνιμες συλλογές της Εθνικής Πινακοθήκης με συνέπεια να μην
εκτίθενται πολλές δωρεές που έχουν παραχωρηθεί. Θα ήταν λάθος ­ υπογραμμίζεται
στην ανακοίνωση ­ να ερμηνευθεί το όλο ζήτημα σε συνάρτηση με την πρωτοβουλία
της έκθεσης Περδίου, διότι ο κ. Πέρδιος κατέχει νομίμως τα σημαντικά αυτά
έργα. Επισημαίνεται ακόμη ότι πράγματι υπάρχουν πολλές περιπτώσεις δωρεών προς
διάφορα νομικά πρόσωπα που δεν μπορούν να τηρήσουν τους όρους αυτούς επακριβώς
και γι' αυτό απαιτείται άκρα προσοχή στις επιπτώσεις οποιασδήποτε
πρωτοβουλίας. Το όλο ζήτημα είναι νομικό, καταλήγει η ανακοίνωση, και είναι
βέβαιο ότι τα δύο ιδρύματα θα κάνουν το καλύτερο δυνατό στο πλαίσιο του άρθρου
109 του Συντάγματος.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16334P031</ED>
<ID>
ID:15552

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Στο πλευρό του Φιντέλ
</H2><H2></H2>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Οι έμπειροι παρατηρητές του κουβανέζικου καθεστώτος σημείωσαν αρκετά
ενδιαφέροντα στη διάρκεια του εορτασμού για τα σαράντα χρόνια της επανάστασης
που έγιναν πριν από μερικές ημέρες στην Αβάνα.

Το πρώτο ήταν ότι ο Φιντέλ Κάστρο έβγαλε το επίσημο μαύρο κοστούμι του που
είχε φορέσει για να υποδεχθεί τον Πάπα και ξανάβαλε τη χακί στρατιωτική στολή
τού πρώην αντάρτη.

Το δεύτερο ήταν ότι ο λόγος του δεν κράτησε παρά μόνον μιάμιση ώρα,
ξεπερνώντας την ασυγκράτητη τάση για λογοδιάρροια από την οποία έπασχαν πάντα
οι ηγέτες των κομμουνιστικών καθεστώτων. 
Το τρίτο ήταν ότι στον λόγο του δεν αναφέρθηκε στον κομμουνισμό αλλά στον σοσιαλισμό.

Το τέταρτο είχε να κάνει με τους καλεσμένους του. Στο πλευρό του Φιντέλ Κάστρο
βρίσκονταν για να γιορτάσουν μαζί του τα σαράντα χρόνια της εξουσίας του δύο
βραβεία Νόμπελ Λογοτεχνίας, ο Γκαμπριέλ Γκαρσία Μαρκές και ο Ζοζέ Σαραμάνγκου.

Απομονωμένος στο νησί του, στη μέση ενός κόσμου που έχει παραδοθεί στη γοητεία
της φιλελεύθερης οικονομίας, ακίνδυνος, αφού έχει χάσει πια την ακτινοβολία
του, γερασμένος, ηγέτης ενός κουρασμένου λαού που η μόνη του κατάκτηση μετά
από τόσα χρόνια εφηρμοσμένου σοσιαλισμού είναι ότι του λείπουν τα στοιχειώδη,
ο Φιντέλ Κάστρο, πάλαι ποτέ φόβητρο των απανταχού καπιταλιστών, μοιάζει να
μιλάει πια από το μουσείο της Ιστορίας.

Περισσότερο σύμβολο μιας εποχής που ο κόσμος διεκδικούσε τις ελευθερίες του
μέσα από τους πολιτικούς του διχασμούς, παρά πραγματική δύναμη, ο Κάστρο και η
επανάστασή του μοιάζουν με απολιθώματα μιας οριστικά παρωχημένης εποχής. 
Είναι εκείνη η δεκαετία του εξήντα που τη χαρακτήριζε από τη μια η
αυτοπεποίθηση των κομμουνιστικών κινημάτων απανταχού της γης, κι από την άλλη
η βεβαιότητα ότι αυτός ο κόσμος θα αλλάξει, ότι αποκλείεται τα πράγματα να
συνεχίσουν να είναι έτσι όπως είναι. Κι είναι αυτή, η μάλλον νοσταλγική
διάθεση που μπορεί ακόμη και σήμερα να μας συμφιλιώνει με την εικόνα του
Φιντέλ Κάστρο και την ιστορία της επανάστασής του. Γιατί δεν χωράει αμφιβολία
ότι τα πράγματα φαίνονται διαφορετικά σήμερα απ' ό,τι φαίνονταν τότε, την
εποχή του Κόλπου των Χοίρων και του Βιετνάμ. Δεν χωράει αμφιβολία ότι κανένας
ιστορικός ευφημισμός, όσο διαλεκτικός κι αν είναι, δεν μπορεί να εξιλεώσει τα
γκουλάγκ ή την ασφυκτική ανελευθερία που αποπνέουν τα φαντάσματα των
καθεστώτων του υπαρκτού σοσιαλισμού ­ είτε στην απομονωμένη Κούβα είτε στη
νεοκαπιταλιστική Κίνα.

Και μιλώντας για την ίδια την Κούβα: ποιος μπορεί να αγνοήσει το γεγονός ότι
ομοφυλόφιλοι σαπίζουν στις φυλακές μόνον και μόνον επειδή είναι ομοφυλόφιλοι,
ή ότι συγγραφείς έχουν διωχθεί στη διάρκεια όλων αυτών των ετών μόνο και μόνον
επειδή είναι συγγραφείς. Έχω κατά νου τον έξοχο Ρεϊνάλντο Αρένας που είχε την
ατυχία να είναι και Κουβανός και ομοφυλόφιλος και συγγραφέας.

Γι' αυτό και, ασχέτως της γνωστής προσωπικής φιλίας του Μαρκές με τον Φιντέλ,
η παρουσία των δύο βραβείων Νόμπελ Λογοτεχνίας στον εορτασμό των σαράντα ετών
της κουβανέζικης επανάστασης μού θύμισε άλλες εποχές. Ήταν σαν να πήγαμε πίσω
στον καιρό εκείνο που οι πνευματικοί άνθρωποι, υπακούοντας στις δήθεν
ιστορικές σκοπιμότητες, έκλειναν τα μάτια τους για να μη δουν τα προφανή, δεν
έβλεπαν τα γκουλάγκ για να μην απογοητεύσουν τους απεργούς της Μπιλανκούρ,
όπως έλεγε και ο Σαρτρ.

Κι αυτό το λέω, παρ' ότι, βλέποντας τις φωτογραφίες του Κάστρο στις
εφημερίδες, σαν να νοστάλγησα προς στιγμήν την εποχή εκείνη που πιστεύαμε ότι
ο κόσμος αυτός μπορεί να αλλάξει κι ότι μπορούμε να βρούμε το στίγμα της
ελευθερίας μας μέσα από τους πολιτικούς μας διχασμούς, που αν μη τι άλλο,
είχαν περισσότερο ενδιαφέρον από τη γενικευμένη ανία των χρηματιστηρίων που
μας έχει καταλάβει όλους τώρα πια.

Ο Τάκης Θεοδωρόπουλος είναι συγγραφέας.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16334P032</ED>
<ID>
ID:15596

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P03&aa=2</URL></REF>


Article

<CATEGORY>vin09</CATEGORY>

 <H5>Φιλοκαλία μετ' ευτελείας
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ένα εκδοτικό θαύμα μάς αποχαιρέτησε το 1998. Πρόκειται για μια μοναδική έκδοση
που τιμά πριν απ' όλα την τυπογραφική και βιβλιοδετική τέχνη. Είναι η νέα
προσφορά του Ομίλου Λάτση στην ελληνική παιδεία: «Το Μουσείο της Ακροπόλεως»,
πόνημα επιστημονικώς άρτιο της αρχαιολόγου, εφόρου Αρχαιοτήτων Ακροπόλεως κ.
Ισμήνης Τριάντη. Το Μουσείο της Ακροπόλεως, που ιδρύθηκε πριν από περίπου 120
χρόνια, έχει λάβει την οριστική κτιριακή και εκθεσιακή μορφή από τον μεγάλο
Έλληνα αρχαιολόγο, τον μακαρίτη σεβαστό μου φίλο Γιάννη Μηλιάδη αμέσως μετά
τον Πόλεμο. Είναι το σημαντικότερο Μουσείο του κόσμου, δεδομένου ότι άλλο
κανένα ανάλογο δεν υπάρχει πουθενά που να φιλοξενεί αποκλειστικά εκθέματα από
έναν πολύ περιορισμένο χώρο. Το Μουσείο της Ακροπόλεως περιέχει μόνο
αριστουργήματα. Και ένα θραύσμα από τα εκθέματά του θα αποτελούσε απόκτημα
πολύτιμο για κάθε μουσείο στον κόσμο. Έναν κούρο διαθέτει το Μετροπόλιταν της
Ν. Υόρκης και του έχουν διαθέσει μια ολόκληρη αίθουσα. Στο Μουσείο της
Ακροπόλεως υπάρχουν δεκάδες κόρες. Καθεμία μια γλυπτική διασημότητα. Κανόνας
τέχνης, τεχνικής και συνείδησης του ωραίου. Μόνο στην Ακρόπολη και στα άπειρα
εκθέματα του Μουσείου της αντιλαμβάνεται κανείς τα λόγια του Περικλέους στον
Επιτάφιο που διασώζει ο Θουκυδίδης «φιλοκαλούμεν μετ' ευτελείας», θεραπεύουμε,
λατρεύουμε, υπηρετούμε με αφοσίωση την ομορφιά χωρίς γιγαντισμούς,
εντυπωσιασμούς, πολυτέλειες ρητορισμούς και περίτεχνα μέσα· την βρίσκουμε στη 
λιτότητα, στην απλότητα, στην ακρίβεια και στη λεπτότητα.

Ένα μεγάλο μπράβο στον Όμιλο Λάτση, στην Τριάντη, στις εκδόσεις ΟΛΚΟΣ.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16334P033</ED>
<ID>
ID:15633

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P03&aa=3</URL></REF>


Article

<CATEGORY>vin09</CATEGORY>

 <H5>Από τον Έλβις στον Απόστολο
</H5><H5>Ελληνική ταινία, διεθνείς επιδόσεις
</H5><H5>Ο Ντε Πάλμα φέρνει ντόρτια
</H5><H5>Τα Όσκαρ της εβδομάδας
</H5><H2>Αποκάλυψη τώρα: Ο Τρούμαν και ο θεός του 21ου αιώνα!
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Φαντάζεστε τον Φώσκολο να μας «κοιτάει» πίσω από την κάμερα και να μας κάνει
σαπουνόπερα 24 ώρες επί 7 ημέρες την εβδομάδα; Το βιβλίο του Όργουελ άλλαξε
και τώρα λέγεται «Τρούμαν σόου: ζωντανή μετάδοση».

Η πιο απίστευτη σύλληψη και η πιο εφιαλτική αλληγορία της τελευταίας
δεκαετίας. «Τρούμαν σόου: ζωντανή μετάδοση», από δίδυμο Νέας Ζηλανδίας -
Αυστραλίας, δηλαδή Άντριου Νίκολ (σενάριο), Πίτερ Γουίαρ (σκηνοθεσία). Η
ταινία που σκοτώνει με χαμόγελο στα χείλη. Το σκοτεινό μέλλον, η μαύρη τρύπα
σε στυλ χαζοχαρούμενης σαπουνόπερας. 
Και χωρίς περιστροφές μέσα στις πρώτες ταινίες της δεκαετίας. Για να
αντιληφθείτε το έρεβος του εφιάλτη, ελάτε στη θέση του Τρούμαν. Να αισθάνεσαι
περίφημα, θηρίο αισιοδοξίας, να χαιρετάς τους απέναντι με κάτασπρα δόντια
Colgate και την ίδια «στιγμή», χωρίς να το ξέρεις, να είσαι αιχμάλωτος,
παγιδευμένος, όμηρος και πρωταγωνιστής απόλυτης σαπουνόπερας ενός σατανικού
εγκεφάλου. Είμαστε παιδιά ενός υπέρτατου τηλεοπτικού θεού. Good morning, good
afternoon and good night. Η κάμερα και το θέαμα ακολουθούν τον Τρούμαν από
τα... εμβρυακά του χρόνια, μέσα στην κοιλιά της μάνας του. Το παιδί
«τοποθετείται» σε τεχνητή πόλη-στούντιο με την ονομασία Seahaven (θαλάσσιος
ουρανός) και πλαισιώνεται από εκατοντάδες ηθοποιούς και κομπάρσους που, έναντι
αμοιβής, παριστάνουν κάποιον. Τον φίλο, τον γείτονα, τον εργοδότη, τον
συνάδελφο, τον περαστικό, το φλερτ, τη σύζυγο, την... απιστία. Πέντε χιλιάδες
κρυφές μηχανές παρακολουθούν και καταγράφουν ανελλιπώς κάθε κίνηση, ακόμα και
την αναπνοή, το ροχαλητό του πειραματόζωου. Και δύο δισεκατομμύρια θεατές ανά
τον κόσμο, με κομμένη την ανάσα, βλέπουν κολλημένοι στη μικρή οθόνη μια
χαρούμενη ζωή. Όλα τα «ζωύφια», τα δυσάρεστα πέρα. Όλα πέρα. Η Dinsayland του
Τρούμαν υποκαθιστά, στο φαντασιακό, έναν... αγγελικά πλασμένο κόσμο. Όσο πιο
εφιαλτική είναι η δική μας πραγματικότητα, τόσο περισσότερο ανεβαίνει ο
δείκτης θεαματικότητας του Τρούμαν.

Ανώτατη εξουσία αυτού του υπέρτατου θεάματος, ο νέος θεός με το όνομα Κριστόφ.
Κάτοχος διαστημικής τεχνολογίας, με απεριόριστες δυνατότητες. Στέλνει ήλιο,
γαλάζιο ουρανό, φυτεύει λουλούδια, γρασίδι. Αλλά όταν θυμώνει, στέλνει
κεραυνούς, βροχές, καταιγίδες, χαλάζι, θαλασσοθύελλες. Εγκατεστημένος σε...
ανώτερη ατμόσφαιρα, μέσα σε κουβούκλιο γιγαντιαίων διαστάσεων, μαζί με το
επιτελείο του, πληκτρολογεί και καθοδηγεί, μέσω μικροσκοπικών ακουστικών, τα
πλήθη των ηθοποιών και των κομπάρσων. Απίστευτο.

Προσέξτε κοινωνική διαστρωμάτωση. Απόλυτη πολιτική, ιδεολογική, ακόμα και
οικονομική εξουσία (αφού πουλάει πάσης φύσεως προϊόντα «Τρούμαν», από καφέ,
μέχρι και μπαστούνια του γκολφ) ο Κριστόφ. Δηλαδή ένα υπέρτατο, πολυεθνικό
συγκρότημα... CNN. Από 'κεί και κάτω, η κατηγορία των «πληβείων» διαιρείται σε
δύο υποκατηγορίες. Στους «συνένοχους»-ηθοποιούς που προσφέρουν τις υπηρεσίες
τους έναντι αμοιβής. Και στους «συνένοχους»-θεατές που απολαμβάνουν το θέαμα
του Τρούμαν. Ο επίγειος, αληθινός κόσμος (real world) δεν προκαλεί ίχνος
συγκίνησης. Το σόου του Τρούμαν είναι η μοναδική πηγή ευεξίας των κατοίκων
αυτού του πλανήτη. Η ηρωίνη τους, το ναρκωτικό τους, η κοκαΐνη τους.
Συγκινούνται, κλαίνε, αγωνιούν, γελάνε, χαίρονται, φαντασιώνονται, ελπίζουν
μέσω... Τρούμαν. Το πιο εκπληκτικό αυτής της άλωσης Ανθρώπων από Θεό είναι πως
ακόμα και ο αυτοσχεδιασμός, το τυχαίο, η συγκυρία, η τύχη, όλα είναι αιχμάλωτα
του Κριστόφ. Ο Τρούμαν ερωτεύεται από... μόνος του; Ε, τότε, ο Κριστόφ με
τρομακτική ευελιξία προσαρμόζεται και «σκηνοθετεί» επεισόδιο έρωτα. Ο Τρούμαν
καβγαδίζει και χωρίζει; Δράμα. Ο Τρούμαν σχεδιάζει να την κοπανήσει; Δηλαδή
σκέφτεται να διαπράξει το «σάλτο μορτάλε» προς την Ελευθερία; Ακόμα κι αυτό
ενσωματώνεται, μετατρέπεται σε τηλεοπτικό επεισόδιο προς όφελος του... Θεού. Εκπληκτικό..

Αιχμάλωτος του... Φώσκολου! Τζιμ Κάρεϊ στον πιο κωμικοδραματικό ρόλο της
καριέρας του «Τρούμαν σόου»

Όλα τα «επίπεδα» της ανθρώπινης σκέψης και ύπαρξης εξηγούνται, σχολιάζονται
μέσα από αυτή την ­ εξωτερικά ­ πανεύκολη ιστορία. Ένα παλικάρι, παγιδευμένο
από αμερικανική φωσκολειάδα, αντιλαμβάνεται κάποια στιγμή την ομηρεία του και
επιχειρεί να δραπετεύσει. Αυτό είναι. Από 'κεί και πέρα όσο σκαλίζεις, τόσα
περισσότερα «πτώματα» βρίσκεις. Γουίαρ και πάνω απ' όλα αυτός ο πολύτιμος,
ιδιοφυής εγκέφαλος από τη Νέα Ζηλανδία με το όνομα Άντριου Νίκολ («Γκάτακα»)
επεμβαίνουν στα πάντα:

ΕΛΕΥΘΕΡΙΑ: Αστειεύεστε. Ακόμα και η «βούληση» του Ατόμου διαμορφώνεται
και καθοδηγείται. Δείτε με πόση πειστικότητα συμπεριφέρονται οι «φίλοι» του
Τρούμαν. Ο ίδιος νόμιζε πως είναι ελεύθερος, αλλά δεν είναι. Και το χειρότερο.
Ακόμα και η χαρά δεν είναι έκφραση ελεύθερης βούλησης.

ΑΛΗΘΕΙΑ: Μα όλοι ­ πλην του Τρούμαν ­ γνωρίζουν το «έγκλημα» και όλοι
επωφελούνται από το Ψέμα. Εφιαλτικό. Όλοι συνένοχοι. Καθένας με το μερίδιο της
ευθύνης του. Οι ηθοποιοί πληρώνονται, οι θεατές χαζολογούν.

ΕΛΕΥΘΕΡΗ ΑΓΟΡΑ: Ποια; Ακόμα και οι κάλτσες που φοράει ο ανυποψίαστος
Τρούμαν είναι προς διαφήμιση και προς κατανάλωση. Η απόλυτη οργάνωση της
μονοπωλιακής οικονομίας. Όλη η εξουσία συγκεντρωμένη στα χέρια ενός... Θεού.

ΘΡΗΣΚΕΙΑ: Μα πάνω απ' όλα και πριν απ' οτιδήποτε άλλο, ο «Τρούμαν»
είναι η νέα θρησκεία που πλαγίως καταρρίπτει τον... Παράδεισο. Μα ο Τρούμαν
κατοικεί σε (κατασκευασμένο, τεχνητό) επίγειο Παράδεισο. Απ' αυτόν θέλει να
αποδράσει. Γιατί;

ΙΔΕΟΛΟΓΙΑ: Γιατί καλύτερα ελεύθερος μια μέρα παρά σαράντα χρόνια
σκλαβιάς και σαπουνόπερας.

ΘΕΑΜΑ: Η αόρατη και πιο επικίνδυνη αιχμαλωσία του σύγχρονου ανθρώπου.
Το «Τρούμαν σόου» κουρελιάζει το Χόλιγουντ (μην απορείτε, μόνο μέσα από το
Χόλιγουντ προκύπτει, μερικές φορές, η αλήθεια, από φωτισμένα άτομα που έχουν
βιώσει το Χόλιγουντ στο πετσί τους). Η ταινία του Γουίαρ είναι απάντηση στο
«Φόρεστ Γκαμπ», σε οτιδήποτε χαζοχαρούμενο, ευτελές, σαπουνοειδές παράγεται
παντού. Η βασική σύγκρουση εστιάζεται στα αρχέτυπα του αμερικανικού
κινηματογράφου. 
Μόνος εναντίον όλων. Στην περίπτωση του Τρούμαν, η σύγκρουση αυτή δεν είναι
τόσο μεταφυσική. Υπολογίστε τα δισεκατομμύρια των καταναλωτών σαπουνόπερας,
φτηνού θεάματος, ποπ κορν. Γενικευμένη η συνενοχή. Όλοι μέσα στο «κόλπο». Είτε
από τη μία ή από την άλλη όχθη. Είτε ως «ηθοποιοί» ή ως «θεατές». Τι να
κάνουμε; Το ψωμί μας βγάζουμε. Τι να δω; Κάτι να γελάσω. Μ' αυτά και μ' αυτά
«σκοτώνουμε» το ύψιστο αγαθό της ύπαρξής μας. Την ελευθερία μας.

Δεύτερη καλύτερη ταινία της εβδομάδας (προλαβαίνετε;) ο «Απόστολος» (The
Apostole) του Ρόμπερτ Ντιβάλ, με τον Ρόμπερτ Ντιβάλ.

Κατ' ευθείαν στο ψητό. Ο «Απόστολος» αποκαλύπτει τον μαγνητισμό που
«εκπέμπουν» τα είδωλα, πάσης «φύσεως» και «χρήσεως», στα πλήθη. Από τον Έλβις
Πρίσλεϊ μέχρι τον Χριστόδουλο.

Όλο το βάρος στους ώμους τού χαρακτήρα που ερμηνεύει ο Ρόμπερτ Ντιβάλ (στην
καλύτερη στιγμή της καριέρας του). Δύο Άνθρωποι σε συσκευασία ενός Ατόμου. 
Όχι δεν πρόκειται για υποκρισία, αλλά για κάτι βαθύτερο. Η μία, η «στραβή», η
«δολοφονική» πλευρά είναι ενσωματωμένη στην άλλη. Ο «κακός» Απόστολος πιστεύει
στον ρόλο του «καλού» Αποστόλου. Όπως, ίσως, ο Χίτλερ (στην υπέρτατη αυτή
αναγωγή) να πίστευε πως σκοτώνοντας θα επέφερε την Ειρήνη!

Ιεροκήρυκας που με τη φωνή, τον ρυθμό και τον παλμό του δονεί τα χριστιανικά
πλήθη, δολοφονεί τον άνδρα της πρώην γυναίκας του! Φεύγει από την πόλη,
χάνεται και φτου από την αρχή. Σε κάποιο άλλο «σημείο», από το μηδέν
ξαναχτίζει τα πάντα. Ποίμνιο, εκκλησία, φίλους, οπαδούς, σχέσεις, περιουσία.

Ο Ντιβάλ επεξεργάζεται με τέτοια αδιόρατη λεπτότητα και συνθετότητα τον
χαρακτήρα του ιεροκήρυκα, που ένας ανυποψίαστος θεατής θα ξεγελαστεί. Τρία
«επίπεδα» λειτουργούν ταυτόχρονα σε διαφορετικές, «αόρατες» συχνότητες. Το
πρώτο επίπεδο είναι υπόγεια, παμπόνηρη, περιγραφή του Γολγοθά ενός αμαρτωλού.
Ενός πιστού αμαρτωλού. 
Η δεύτερη πλευρά του ιεροκήρυκα είναι η ίδια η ζωή του. Ζηλεύει, σκοτώνει,
δραπετεύει. Η τρίτη, η πιο συναρπαστική. Είναι ένας σόουμαν. Άνθρωπος του
θεάματος. Χρησιμοποιώντας στο μάξιμουμ τον μαγνητισμό του προσηλυτίζει τα
πλήθη των δυστυχισμένων. Είναι τόσο χαρισματικός και τόσο ικανός, που
καταφέρνει να λυγίσει την αντίσταση κάποιου ρατσιστή που έρχεται με εκσκαφέα
για να γκρεμίσει εκκλησία κοινότητας μαύρων. Θαύμα; Ναι, αλλά... ανθρώπινο.

Ρόμπερτ Ντιβάλ, ο βαπτιστής! Ο «Απόστολος» αποκαλύπτει τον Χριστόδουλο

Το ίδιο αυτό χαρισματικό Άτομο που ξορκίζει τον διάολο από την ψυχή ενός
ρατσιστή, μεταμορφώνεται σε... σατανά και δολοφόνο. 
Ο απόλυτος διχασμός. Συγκάτοικοι στην τρέλα. Πλάι πλάι ο οίκος Ανοχής και η
Εκκλησία. Η φτώχεια και ο πλούτος. Στην ίδια «βάρκα», στο ίδιο Άτομο, ο Θεός
και ο Εωσφόρος. «Ο Απόστολος» είναι η ταινία που εξηγεί τις δύο όψεις της Κοινωνίας.

Ο Ντιβάλ σκηνοθετεί μία ταινία δρόμου, καλύτερα και από τον πρώτο αριστούχο
και ταλαντούχο αμερικανικής σχολής κινηματογράφου.

Πού τον... έκρυβαν; Είδατε; Το Χόλιγουντ τυποποιεί και «σκοτώνει» τους
συνεργάτες του. 
Ο Ντιβάλ δεν ταιριάζει στα μέτρα και στις προδιαγραφές των σταρ. Επομένως...
άξιζε μόνο για δεύτερους ρόλους. Τυποποιημένους ρόλους. Μπάτσος, άντε το πολύ
πολύ σύμβουλος ενός «Νονού». Τον βλέπεις τώρα και τα χάνεις. Τέτοια ταλεντάρα;
Να αποδίδει στο μάξιμουμ σε τόσες «συχνότητες»;

Και χορό και τραγούδι και δράμα; Χορευτής, τραγουδιστής, ιεροκήρυκας και
δολοφόνος! Με τέτοιες επιδόσεις, το Όσκαρ το είχε στο τσεπάκι του. Αλλά στη
γωνία τον περίμενε ένα μεγάλο όνομα, ο Τζακ Νίκολσον. Κρίμα. Τέτοια αδικία
ούτε στο Φεστιβάλ Θεσσαλονίκης δεν γίνεται.

Είπαμε και από το φεστιβάλ. Διεθνών επιδόσεων η ταινία του Κωνσταντίνου
Γιάνναρη «Από την άκρη της πόλης».

Νικητής όλων της γενιάς του. Ο φακός του είναι ο ιδρώτας του. Αν ο Δαμιανός
είχε εξοπλιστεί με την τεχνική αρτιότητα του Γιάνναρη θα είχε εκτοξεύσει την
«Ευδοκία» σε μεγαλύτερα ύψη. Το σκηνοθετικό «είδος», ευτυχώς, εξελίσσεται. Όχι
όμως αρμονικά και παντού.

Το εξηγώ από την αρχή. Ο Γιάνναρης ξέρει την τέχνη της μεταμόρφωσης. Αποσπά το
μάξιμουμ από το μίνιμουμ. Από το τίποτα. Χάρισμα ταλέντων, εκπαιδευμένων
κινηματογραφικών κοινωνιών. Με παράδοση, παιδεία, οργάνωση, πειθαρχία. Ναι
πειθαρχία. Όσο, εξωτερικά, μοιάζει... αναρχικό τόσο, εσωτερικά, είναι
δουλεμένο και οργανωμένο. Με μια χούφτα 17χρονους Ρωσοπόντιους, που
επιδίδονται στο μεροκάματο της αρσενικής πορνείας, καταφέρνει και κερδίζει την
ανάσα του θεατή. Λίγο; Το κυριότερο.

Αδυναμία του Γιάνναρη ο... ορίζοντας. Τα κοινωνικά σημεία αναφοράς. Η μόνιμη
πληγή του ελληνικού κινηματογράφου. Μάλιστα. Η «Πόλη» φαίνεται «κοινωνική»,
αλλά διαρκώς κλωτσάει την κοινωνία. Προσέξτε πόσο σχηματικά και εύκολα
εξαντλούνται οι ανθρώπινες σχέσεις. Οι Ρωσοπόντιοι με την αρσενική πορνεία και
οι πατεράδες τους με το συντηρητικό μεροκάματο. Για όνομα του Θεού. Οι καλοί
και οι κακοί. Πρώτη παρέκκλιση στη σχηματοποίηση. Η δεύτερη; Ποιος είναι ο
εχθρός; Η κοινωνία; Όχι. Το σύστημα; Ούτε. Έστω ο μπάτσος; Τι λέτε. Άφαντος ο
μπάτσος. Τότε; Εχθρός είναι ο μικρο... σωματέμπορας. Ένας φουκαράς. Αφέλειες
μαθητών του πρώτου έτους στο μάθημα της Κοινωνιολογίας. Εξαιτίας αυτής της
αδυναμίας, η ταινία «αυτοπεριορίζεται». Φαίνεται πως αναφέρεται σε ένα μεγάλο
κοινωνικό πρόβλημα της εποχής του. 
Στην πραγματικότητα, το πρόβλημα υποβαθμίζεται στα όρια της περιπτωσιολογίας.
Περίπτωση ο Σάσια, περίπτωση ο φουκαράς, περίπτωση το «ψωνιστήρι», περίπτωση η
τελική σύγκρουση με τα μαχαίρια σε στυλ ελληνορωμαϊκής πάλης. Αποτέλεσμα; Μια
ταινία που μιλάει με όρους «εξωτερικούς και κοινωνικούς», εγκλωβίζεται στα
όρια ενός δωματίου. Αυστηρό; Πολύ, αλλά πρέπει. Με τέτοιες δυνατότητες και
τέτοιες επιδόσεις, μόνο με αυστηρά κριτήρια πρέπει να κρίνεις. Αλλιώτικα
υποτιμάς ένα ταλέντο που κατάφερε να μεταμορφώσει ερασιτέχνες του «δρόμου» σε
ερμηνευτές ταινιών του Παζολίνι.

«Snake eyes» σημαίνει... ντόρτια. Το τελευταίο θρίλερ του Μπράιαν Ντε Πάλμα
χορεύει πιρουέτες σε πάγο και γκρεμοτσακίζεται. Σε αγώνα πυγμαχίας για τον
τίτλο του πρωταθλητή βαρέων βαρών δολοφονείται ο υπουργός Άμυνας των ΗΠΑ. Ο
εκτελεστής, ένας Άραβας τρομοκράτης, εκτελείται από τον σωματοφύλακα του
υπουργού, αλλά κάποιος περίεργος μπάτσος αρχίζει να σκαλίζει την περίεργη αυτή
υπόθεση και δίνει εντολή να «σφραγιστεί» το στάδιο με τους 14.000 θεατές. Αν
στην «Πόλη» του Γιάνναρη υπάρχει απόσταση μεταξύ σεναρίου - σκηνοθεσίας, εδώ
στον Ντε Πάλμα υφίσταται χάσμα. 
Η πρώτη σκηνή συνεχούς ροής και πλοκής είναι καθαρός Ντε Πάλμα. Η συνέχεια
είναι μια... σκακιέρα. 
Ο Νίκολας Κέιτζ φέρνει... ντόρτια!

Με αλλεπάλληλα φλας μπακ, από διαφορετικές γωνίες λήψης και «άποψης», ανάλογα
με την «οπτική» τού μάρτυρα, ο Ντε Πάλμα παίζει με το «υποκειμενικό» και το
«αντικειμενικό». Όμως το «στόρι» και η ίντριγκα μπάζουν από παντού. Σαν να
βλέπεις μια κοινότοπη θεωρία συνωμοσίας με αλλιώτικη σκηνοθεσία. Δύο τινά, ή ο
Ντε Πάλμα στέρεψε ή το Χόλιγουντ τον... εκμηδένισε.

Καλύτερης ταινίας (με διαφορά): «Τρούμαν σόου: ζωντανή μετάδοση».

Καλύτερου σεναρίου: Άντριου Νίκολ (Τρούμαν).

Καλύτερης σκηνοθεσίας: Πίτερ Γουίαρ (Τρούμαν).

Καλύτερης ιδέας, φαντασίας, αλληγορίας: «Τρούμαν σόου:
ζωντανή μετάδοση».

Καλύτερης ανδρικής ερμηνείας: Ρόμπερτ Ντιβάλ («Ο Απόστολος»).

Καλύτερης ανεξάρτητης παραγωγής: «Ο Απόστολος».

Καλύτερης κοινωνικής... θρησκευτικής ταινίας: «Ο Απόστολος».

Καλύτερης ελληνικής ταινίας: «Από την άκρη της πόλης».

Καλύτερης ελληνικής σκηνοθεσίας: Κωνσταντίνος Γιάνναρης της... Πόλης.

Καλύτερου ερασιτέχνη ηθοποιού: Στάθης Παπαδόπουλος της... Πόλης.

Καλύτερης... απογοήτευσης: «Snake eyes» του Μπράιαν Ντε Πάλμα.

Καλύτερης... φρίκης: «Hallaween 20, είκοσι χρόνια μετά».

Καλύτερης εβδομάδας: Αυτή που διανύουμε.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16334P041</ED>
<ID>
ID:15553

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P04&aa=1</URL></REF>


Article

<CATEGORY>vin09</CATEGORY>

 <H2>«Halloween, 20 χρόνια μετά»
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Άλλη μία φορά το Χόλιγουντ δεν αφήνει τίποτα να πάει χαμένο και ξεζουμίζει
οτιδήποτε, ακόμα και τον... ίδιο τον εαυτό του, προκειμένου να βγάλει κανένα
δολάριο παραπάνω... Ο Ρόμπερτ Ζάπια είχε τη φαεινή ιδέα να κάνει μια ιστορία
στην οποία να... βρικολακιάζει ο φοβερός δολοφόνος από την προ εικοσαετίας
«Νύχτα με τις μάσκες» του Τζον Κάρπεντερ και η Τζέιμι Λι Κέρτις να μονομαχεί
μαζί του, ζηλεύοντας τη δόξα της Σιγκούρνι Γουίβερ στους «Άλιενς», σαν μία
άλλη τιμωρός του «κακού» άλλου μας εαυτού! Αγκαζάρουν, μάλιστα, τον σκηνοθέτη
Στιβ Μάινερ (γνωστό μας από το «Για πάντα νέος» με τον Μελ Γκίμπσον) και
κατασκευάζουν τη συνέχεια του «Halloween» μετά είκοσι χρόνια.

Έτσι, προκύπτει το «Halloween, 20 χρόνια μετά», στο οποίο η Τζέιμι Λι Κέρτις ­
δεν ντρέπεται να παίζει σε τέτοιες φρικαλεότητες, τόσο στα αζήτητα είναι; ­
συνεχίζει ύστερα από 20 χρόνια να βρίσκεται κάτω από τον εφιάλτη που έζησε
εκείνες τις Απόκριες και να φοβάται πως ο μανιακός «αδελφός» της θα ξαναφανεί
για να την «καθαρίσει», καθώς το... αίμα νερό δεν γίνεται! Και, φυσικά, το
«κακό» επιστρέφει. Μόνο που αυτή τη φορά θα γελοιοποιηθεί, καθώς ο Στιβ Μάινερ
δεν είναι ικανός να σκηνοθετήσει ούτε μία πρωτότυπη σεκάνς που να ξεφεύγει από
παλιομοδίτικες συμβάσεις των θρίλερ της σειράς, τα οποία το μόνο που ξέρουν
είναι να κάνουν «μπαμ» στον θεατή με κρυμμένο το «κακό» πίσω από κάθε πόρτα,
όπως παίζαμε κρυφτό μικρά παιδιά. Ό, τι αξίζει είναι τα τελευταία πέντε λεπτά,
που η Κέρτις φθάνει στ' άκρα με σαδιστική μανία για να εξαγνιστεί με... αίμα.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16334P042</ED>
<ID>
ID:15597

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P04&aa=2</URL></REF>


Article

<CATEGORY>vin09</CATEGORY>

 <H5>ΘΕΣΣΑΛΟΝΙΚΗ - ΠΟΛΙΤΙΣΤΙΚΗ ΠΡΩΤΕΥΟΥΣΑ
</H5><H2>Κατηγορίες για «φέσια» 40 εκατ. σε ξενοδοχεία
</H2><H2></H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Την εξόφληση χρεών ύψους δεκάδων εκατομμυρίων δραχμών ζητούν ιδιοκτήτες
ξενοδοχείων στη Θεσσαλονίκη από τον Οργανισμό Πολιτιστικής Πρωτεύουσας της
Ευρώπης ένα και πλέον χρόνο μετά την ολοκλήρωση των εκδηλώσεων.

Σε ανοιχτή επιστολή που απευθύνει η Ένωση Ξενοδόχων Θεσσαλονίκης προς τον
υπουργό Μακεδονίας - Θράκης, τις νομαρχιακές και δημοτικές αρχές, αλλά και σε
όλους τους βουλευτές της πόλης επισημαίνει ότι παρά τις επανειλημμένες
οχλήσεις προς τους υπευθύνους του ΟΠΠΕΘ δεν έχουν εξοφληθεί μέχρι σήμερα
λογαριασμοί σε ξενοδοχεία ύψους δεκάδων εκατομμυρίων δραχμών.

Τα μέλη του διοικητικού συμβουλίου της Ένωσης Ξενοδόχων καταγγέλλουν ότι οι
υπηρεσίες είχαν προσφερθεί σε μέλη αποστολών που είχαν καταλύσει πριν από
ενάμιση περίπου χρόνο σε δωμάτια ξενοδοχείων της Θεσσαλονίκης τα οποία είχαν
κλειστεί από τον ΟΠΠΕΘ.

«Η τελευταία υπόσχεση από τους υπεύθυνους του ΟΠΠΕΘ ότι θα εξοφληθούν τα χρέη
μάς δόθηκε τον Ιούλιο του 1998 και ότι οι λογαριασμοί θα είχαν τακτοποιηθεί σε
δόσεις τον Ιούλιο και τον Αύγουστο. Όμως η αδιαφορία, οι υπεκφυγές και ο
εμπαιγμός συνεχίζεται μέχρι σήμερα» αναφέρεται στην ανοιχτή επιστολή των ξενοδόχων.

Η Ένωση Ξενοδόχων ζητεί από τους εκπροσώπους της κυβέρνησης, του Κοινοβουλίου,
και της Νομαρχιακής και Τοπικής Αυτοδιοίκησης να παρέμβουν προκειμένου να
τακτοποιηθούν τα χρέη, αφού ­ όπως υποστηρίζουν­ η καθυστέρηση έχει υπερβεί τα
όρια της καλής πίστης της αγοράς, της ηθικής των συναλλαγών και της
αξιοπιστίας της κυβέρνησης.

Πάνω από σαράντα εκατομμύρια δραχμές είναι τα χρέη του ΟΠΠΕΘ σε ιδιοκτήτες
δέκα περίπου ξενοδοχείων της Θεσσαλονίκης, στα οποία είχαν καταλύσει στη
διάρκεια του 1997 μέλη αποστολών με την ευκαιρία των εκδηλώσεων για το
πολιτιστικό έτος.

Όπως δήλωσε χθες το βράδυ στα «ΝΕΑ» ο πρόεδρος της Ένωσης ξενοδόχων
Θεσσαλονίκης κ. Βασίλης Μπρόβας, μέχρι στιγμής δεν έγιναν από τους ιδιοκτήτες
των ξενοδοχείων προσφυγές στα πολιτικά δικαστήρια για την είσπραξη των
χρημάτων και επισήμανε ότι η καθυστέρηση έχει ξεπεράσει κάθε όριο πίστωσης και υπομονής.

«Είναι χρέη 10 και 15 μηνών, τα οποία σύμφωνα με τους κανόνες της αγοράς
έπρεπε να εξοφληθούν το πολύ σε δύο με τέσσερις μήνες. Δεν προσφύγαμε ακόμα
στα δικαστήρια, αλλά η ανοιχτή επιστολή που κοινοποιήσαμε αποτελεί μία ύστατη
προσπάθεια για να εισπραχθούν τα χρήματα», δήλωσε χθες στα «ΝΕΑ» ο κ. Μπρόβας.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16334P061</ED>
<ID>
ID:15554

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P06&aa=1</URL></REF>


Article

<CATEGORY>vin09</CATEGORY>

 <H5>ΤΡΙΕΤΕΣ ΠΡΟΓΡΑΜΜΑ ΣΥΝΕΡΓΑΣΙΑΣ ΥΠΟΥΡΓΕΙΟΥ ΠΟΛΙΤΙΣΜΟΥ ΚΑΙ ΟΑΕΔ
</H5><H2>3.000 θέσεις πολιτιστικής εργασίας για ανέργους
</H2>
Σε ανασκαφικά και αναστηλωτικά αρχαιολογικά έργα θα απασχοληθούν οι 3.000
άνεργοι επιστήμονες

Με το άνοιγμα 200 νέων θέσεων εργασίας σε ανασκαφικά και αναστηλωτικά έργα σε
δύο μήνες και τη σταδιακή επέκταση των προσλήψεων ανοίγει για πρώτη φορά ο
δρόμος της απασχόλησης για 3.000 άνεργους επιστήμονες, τεχνικούς, φύλακες και
εργάτες μέσα στην ερχόμενη τριετία από το υπουργείο Πολιτισμού.

Το πρωτότυπο πρόγραμμα συνεργασίας μεταξύ του ΟΑΕΔ και του Ταμείου Διαχείρισης
Πόρων Αρχαιολογικών Έργων ανακοίνωσε χθες ο υπουργός Πολιτισμού κ. Ευάγγελος Βενιζέλος.

Η νέα αυτή προοπτική απορρέει από τις διατάξεις του νόμου 2557/97 (§ 13α του
άρθρου 7) που επιτρέπει στο νεοσύστατο ταμείο να διαχειρίζεται προγράμματα
κατάρτισης και απασχόλησης ανέργων που χρηματοδοτούνται από τον ΟΑΕΔ. «Είναι
το πρώτο κρατικό νομικό πρόσωπο που αποκτά ευθέως παρόμοια αρμοδιότητα»,
τόνισε χθες ο υπουργός Πολιτισμού. «Πιστεύω», τόνισε αλλού, «ότι έτσι βοηθούμε
και το υπουργείο Εργασίας να αυξήσει τους ρυθμούς απορρόφησης παρόμοιων
κονδυλίων και διαμορφώνουμε ένα μοντέλο συνεργασίας ανάμεσα στα υπουργεία και
τον ευρύτερο δημόσιο τομέα από την μια και τον ΟΑΕΔ από την άλλη, το οποίο δεν
έχει αξιοποιηθεί μέχρι σήμερα».

Από πλευράς του, ο υπουργός Εργασίας κ. Μιλτιάδης Παπαϊωάννου υπέγραψε την
απόφαση σύμφωνα με την οποία ο ΟΑΕΔ αναλαμβάνει να χρηματοδοτήσει ένα
πρόγραμμα για την τριετία 1999-2001 το οποίο μπορεί να απορροφήσει σταδιακά
μέχρι 3.000 άτομα σε πάσης φύσεως αρχαιολογικά και αναστηλωτικά έργα,
συνολικής δαπάνης 5,8 δισ. δρχ. Ένα μεγάλο ποσοστό αυτών των χρημάτων
προέρχεται από το Ευρωπαϊκό Κοινωνικό Ταμείο, με επιδότηση 4.000 δρχ. την
ημέρα για κάθε εργαζόμενο, ενώ ο εργοδότης θα πρέπει εξ ιδίων να προσθέτει τα
υπόλοιπα. Γι' αυτό εκτός από τις ανάγκες που πρέπει να καλυφθούν, οι
προσλήψεις αυτές απαιτούν την έγκριση του Υπουργικού Συμβουλίου και θα
γίνονται «με απόλυτη διαφάνεια, προκήρυξη, κριτήρια και αξιολόγηση». Το
πρόγραμμα απευθύνεται σε άτομα ηλικίας 20-64 χρόνων, κάθε μορφωτικού επιπέδου
και προβλέπει ένα δίμηνο πρακτικής εκπαίδευσης, ενώ η όλη διάρκεια της
απασχόλησης φθάνει τους 18-20 μήνες και τους 22 μήνες σε περιοχές με υψηλή
ανεργία, όπως είναι το Λαύριο, η Σύρος, η Εύβοια, η Αχαΐα, η Βοιωτία, η
Μαγνησία, η Λάρισα, τα Γρεβενά, η Χαλκιδική, το Κιλκίς, η Κοζάνη, η Καστοριά,
η Φλώρινα, η Δράμα, η Ξάνθη, η Ροδόπη, ο Έβρος.

Ήδη ζητήθηκε από τις υπηρεσίες του υπουργείου Πολιτισμού και του ταμείου
αρχαιολογικών πόρων να κάνουν τους καταλόγους του προσωπικού που μπορούν να απορροφήσουν.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16334P062</ED>
<ID>
ID:15598

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P06&aa=2</URL></REF>


Article

<CATEGORY>vin09</CATEGORY>

 <H2>Έργα τέχνης στα νοσοκομεία
</H2>
<H3></H3>Πρωτοβουλίες εξωραϊσμού και διακόσμησης των νοσοκομείων με πολλαπλά έργα
τέχνης και «εκμαγεία» ώστε να γίνουν χώροι φιλικοί και καλαίσθητοι,
αναλαμβάνουν σύντομα από κοινού το υπουργείο Υγείας-Πρόνοιας και Πολιτισμού.
Το σχετικό πρόγραμμα θα ξεκινήσει από τους κοινόχρηστους χώρους και τις
παιδιατρικές πτέρυγες των νοσοκομείων. Όπως επίσης ανακοινώθηκε πρόκειται να
ανατεθεί σε νέους καλλιτέχνες η φιλοτέχνηση έργων ­ τοιχογραφιών ­ για την
πρότυπη διακόσμηση ενός νοσοκομείου.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16334P063</ED>
<ID>
ID:15634

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P06&aa=3</URL></REF>


Article

<CATEGORY>vin09</CATEGORY>

 <H2>Νέοι διευθυντές στα κρατικά μουσεία τέχνης
</H2>
<H3></H3>Ο καθηγητής της Ιστορίας και Θεωρίας της Τέχνης κ. Μιλτιάδης Παπανικολάου,
είναι ο πρώτος διευθυντής του νεοσύστατου Κρατικού Μουσείου Σύγχρονης Τέχνης
Θεσσαλονίκης, ενώ τη διεύθυνση του αυτόνομου Κέντρου Σύγχρονης Τέχνης του
ίδιου Μουσείου αναλαμβάνει η ιστορικός και θεωρητικός της τέχνης κ. Σάνια Παππά.

Στην Αθήνα, όπου ετοιμάζεται η άμεση λειτουργία του Κέντρου Σύγχρονης
Τέχνης, στη θέση του διευθυντού διορίσθηκε η ιστορικός της τέχνης κ. Άννα
Καφέτση. Η ίδια ορίσθηκε με άλλη απόφαση εθνική επίτροπος της χώρας μας στη
φετινή Μπιενάλε της Βενετίας.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16334P064</ED>
<ID>
ID:15651

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P06&aa=4</URL></REF>


Article

<CATEGORY>vin09</CATEGORY>

 <H5>Ελλάδα και Βαλκάνια
</H5><H2>ΒΙΒΛΙΟπαρουσίαση
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Francois Thual: Η κρίση στα Βαλκάνια και η Ελλάδα. Μετάφραση - επίμετρο:
Γ.Ε. Σέκερης. Εκδόσεις: Ροές, σειρά Micromega, σελ. 78.

Ιστορικός και κοινωνιολόγος, με θητεία στο υπουργείο Άμυνας κατά τη
δεκαετία του '70, ο Thual είναι σύμβουλος για τα διεθνή θέματα στην ομάδα των
κεντρώων της γαλλικής Γερουσίας.

Στο βιβλίο αυτό συγκεντρώνονται κείμενα για τα Βαλκάνια τα οποία αφορούν
εμμέσως ή αμέσως την Ελλάδα. Το πιο ενδιαφέρον, ίσως, στοιχείο είναι η
διάκριση που επιχειρεί μεταξύ οικουμενικού ελληνισμού και ελλαδισμού, αν και
καταλήγει στην κάπως ακραία διατύπωση ότι «το όνειρο του ακτινοβολούντος
ελλαδισμού, αφού πέρασε πάνω από το πτώμα του οικουμενικού ελληνισμού, απέληξε
σε έναν εθνικιστικό εφιάλτη».

Ασχέτως του εάν ­ και πόσο ­ συμφωνεί κάποιος με την ανάλυση του Thual, η
θεώρησή του είναι χρήσιμη για να αντιληφθεί πώς αντιμετωπίσθηκε και, εν μέρει,
αντιμετωπίζεται ακόμη η ελληνική εξωτερική πολιτική την περίοδο της «σκοπιανής έξαρσης».

Άλλωστε, όπως ψύχραιμα σημειώνει ο Γ.Ε. Σέκερης, «το ερώτημα, όμως, για την
Ελλάδα είναι πώς, αξιοποιώντας τη δυτική της ταυτότητα για την προώθηση των
ιδιαίτερων εθνικών της συμφερόντων στο εγγύς γεωπολιτικό μας περιβάλλον, θ'
αναλάβει έναν πρωταγωνιστικό ρόλο, άρα και την άσκηση μιας εξωστρεφούς
πολιτικής, στον βαλκανικό χώρο».
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16334P065</ED>
<ID>
ID:15663

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P06&aa=5</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Η σμίκρυνση θριαμβεύει...
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Ενός λεπτού μαζί. Έτσι αποφάσισε το μεγάλο ιδιωτικό κανάλι για την επίκαιρη
εκπομπή του, αστραπιαίας διάρκειας, «Mega 2000». Μόλις εξήντα δευτερολέπτων το
αρτιγέννητο τηλεοπτικό δημιούργημα, επιδιώκει την αποτίμηση της χιλιετίας που
τελειώνει! Τουτέστιν, ως μικρομέγαλο, το νέο πρόγραμμα διερευνά, επί
καθημερινής βάσεως, και προβάλλει, λεκτικά, σε λιλιπούτειες χρονικές
διαστάσεις, τα κορυφαία επιτεύγματα που σημάδεψαν την ανθρωπότητα...
</H3>
Οι τρεις πρώτες λέξεις του εισαγωγικού σημειώματος προέρχονται από τον τίτλο
του νέου ποιητικού έργου της Κικής Δημουλά που θα έπρεπε, βέβαια, ειρήσθω εν
παρόδω, να περιληφθεί στο «Mega 2000» ως εξέχουσα προσωπικότητα και δωρήτρια
σπουδαίου λόγου στη χώρα που έζησε η Σαπφώ και η Ίρινα.

Η μονόλεπτη εκπομπή άρχισε από την πρώτη ημέρα του χρόνου με τον Πρωθυπουργό
Κώστα Σημίτη, ο οποίος μίλησε στον Θοδωρή Ρουσόπουλο «για τα χαρακτηριστικά
της νέας εποχής που ήδη άρχισε να διαμορφώνεται». Ακολούθησαν ο καθηγητής στο
πανεπιστήμιο ΜΙΤ Δημήτρης Νανόπουλος, ο διευθυντής της «Ελευθεροτυπίας»
Σεραφείμ Φυντανίδης και ο δικός μας Λευτέρης Παπαδόπουλος.

Προσφορά

Ποιητής και δημοσιογράφος ο αγαπητός Λευτέρης, με σπουδαία προσφορά και στους
δύο τομείς, αφού τόνισε ότι πολλά και σημαντικά επιτεύγματα έγιναν στην
χιλιετία που φεύγει, στάθηκε στην κατάκτηση του Διαστήματος. Και είπε πολύ
όμορφα: «Ποτέ ο άνθρωπος ­ πέρα από φαντασιώσεις ­ δεν είχε συλλάβει ότι το
ρομαντικό φεγγάρι που τραγουδούσε και ονειρευόταν θα μπορούσε κάποια στιγμή να
το περπατήσει. Περιμένω, στην επόμενη χιλιετία, να καταλυθούν οι ασθένειες, τα
γηρατειά και ο θάνατος»...

Η αστραπιαία εκπομπή «Mega 2000» φιλοξενεί την επαύριον, σε διαφορετική ώρα,
τον Αντώνη Σαμαράκη. Ο συγγραφέας παρουσιάζεται μέσα σε ένα πλαίσιο απόλυτης
σιωπής! Αφού δεν υπάρχει ούτε ίχνος εισήγησης για τον Έλληνα μυθιστοριογράφο
που έχει μεταφρασθεί σε τριάντα (αρ. 30) γλώσσες και επιπλέον έχει πάρει το
βραβείο μυθιστορήματος της Ομάδας των Δώδεκα (1966) για το τεράστιας απήχησης
βιβλίο «Το λάθος» και επίσης το Μεγάλο Βραβείο Αστυνομικής Λογοτεχνίας, στη
Γαλλία (1970), συν το Βραβείο Λογοτεχνίας Ευρωπάλια (1982) για το σύνολο του
έργου του.

Η τηλεοπτική κάμερα ρίχνει άμεσα και κοφτά την εικόνα του διακεκριμένου Έλληνα
λογοτέχνη, ως ενσταντανέ, σε κοντινή λήψη, εικόνα η οποία έχει σαν... λεζάντα
τις ολίγες φράσεις του φωτογραφιζόμενου.

Τι λέει ο Αντώνης Σαμαράκης; Περίπου όσα χαρακτηρίζουν το έργο του. Ενώ
απουσιάζει εντελώς η «κινηματογραφική τεχνική» που, σύμφωνα με δήλωση του
ίδιου, ορίζει τη γραφή του...

Συνεργάτης της Γιούνισεφ, ο Σαμαράκης πρωτοεμφανίστηκε στη λογοτεχνία το 1932,
αλλά όπως σημειώνουν οι ειδικές εκδόσεις για την ελληνική πεζογραφία η
ουσιαστική παρουσία του στα γράμματα άρχισε το 1954 με τη συλλογή διηγημάτων
«Ζητείται ελπίς». Ακολουθούν τα μυθιστορήματα «Σήμα κινδύνου», «Το λάθος» και
μια σειρά εκδόσεων με άλλα διηγήματα. Όλα έχουν σαφή και ορισμένο
προσανατολισμό που εντάσσεται στον «προβληματισμό ενός νέου ουμανισμού μέσα
από την οπτική του οποίου ο συγγραφέας αναζητεί τον πάσχοντα άνθρωπο».

Απάντηση

Με άλλα λόγια ο Σαμαράκης επικεντρώνεται στη «μονήρη απάντηση του εξεγερμένου
ανθρώπου απέναντι στον παραλογισμό της απρόσωπης εξουσίας ή απέναντι στην
απάνθρωπη χρήση των επιστημονικών επιτευγμάτων».

Λέει όχι στη «τεχνολογική αφροσύνη, στη μεγέθυνση της μοναξιάς, στην
εξαχρείωση της εμπορευματοποίησης των πάντων».

Στην αστραπιαία εκπομπή «Mega 2000», ο Αντώνης Σαμαράκης τόνισε σε παραλλαγή
τα ίδια, λέγοντας ότι «η συγκλονιστική ανάπτυξη της επιστήμης και η
κλωνοποίηση σημάδεψαν τα τελευταία χρόνια». Για να συμπληρώσει ότι «ο ψυχικός
κόσμος του ανθρώπου πάει προς τα πίσω. Εάν ο ψυχικός κόσμος συμβαδίσει με την
εξέλιξη και δεν γίνουμε οι "Νεκρές ψυχές" του Γκόγκολ, υπάρχει ελπίδα.
Ευτυχώς, όμως, η ελπίδα δεν πεθαίνει»... Ενώ η σμίκρυνση θριαμβεύει...
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16334P071</ED>
<ID>
ID:15555

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Τηλεόραση, η νοσταλγία. Οι Αμερικανοί παραγωγοί έδωσαν τόπο στις αναμνήσεις
από τηλεοπτικές σειρές περασμένων δεκαετιών, για να ανανεώσουν την τηλεόραση
του 1998. Όμως κάτι σε αυτή τη νοσταλγική συνταγή δεν λειτούργησε και τόσο
καλά και οι αναβιώσεις δεν άντεξαν στον χρόνο. Το κανάλι ABC προσπάθησε να
επαναφέρει το «Νησί της Φαντασίας» αντικαθιστώντας τον Ρικάρντο
Μονταλμπάν με τον Μάλκολμ ΜακΝτάουελ για τον ρόλο του παράξενου
κύριου Ρόαρκ. Όμως το κοινό δεν είχε ξεχάσει τον Μονταλμπάν και η σειρά
διήρκεσε λίγους μήνες. Ανάλογη ήταν και η τύχη του «Πλοίου της Αγάπης: Δεύτερο
Κύμα». Μόνο που σε αυτή τη σειρά το πρόβλημα ξεκίνησε από τον νέο κάπτεν
Στάμπινγκ, τον οποίο υποδυόταν ο Ρόμπερτ Γιούριχ. Ο καπετάνιος,
λοιπόν, δεν άντεχε να εμφανίζεται σε όλα τα επεισόδια με βερμούδες, όπως
γινόταν στο πρώτο «Πλοίο της Αγάπης». Είχε μία ανασφάλεια με τις γάμπες του,
ότι δεν είναι καλλίγραμμες και διατύπωσε τις αντιρ- ρήσεις του.

* «Το Κορίτσι μου» από το Mega και η ταινία με τον Μακόλεϊ Κάλκιν, που
είχαν δει και τα παιδιά στους κινηματογράφους το 1991, δίνει την απάντηση
στους προβληματισμένους και αγχωμένους σύγχρονους γονείς. Οι οποίοι φοβούνται
να μιλήσουν στα παιδιά τους και για τις σκληρές πλευρές της ζωής, θεωρώντας
πως τα παιδιά δεν είναι σε θέση να ξεπεράσουν την απώλεια αγαπημένων προσώπων
και την ξαφνική αποχώρησή τους. Η ταινία όμως όσο μέτρια και αν ήταν, σε αυτό
το ζήτημα ήταν αδιάλλακτη: ο μικρούλης Μακόλεϊ Κάλκιν πέθανε από τσιμπήματα
μελισσών. Και η συνομήλικη φίλη του το συνειδητοποίησε και το πήρε απόφαση. Τα
παιδιά εκτός από να χαμογελάνε, μπορούν και να καταλαβαίνουν.

* Το να βλέπεις μια ταινία μετά καιρό σε επανάληψη, είναι θεμιτό. Το να την
ξαναβλέπεις μέσα σε διάστημα δέκα ημερών, καταντάει μονοτονία. Έστω και αν
υπάρχουν παραλλαγές σεναρίου. Την Ελίζαμπεθ Τέιλορ, σε ηλικία μικρού
κοριτσιού να δείχνει την αγάπη της σε σκυλί κόλεϋ προαναγγέλλοντας τη
δημιουργία της τηλεοπτικής «Λάσι», την είδαμε τη δεύτερη ημέρα των
Χριστουγέννων στη ΝΕΤ. Να την ξαναβλέπουμε με διαφοροποιημένο σενάριο και
ανήμερα τα Φώτα, γιατί; Μήπως θα μας χρησιμεύσει σε πανεπιστημιακή εργασία για
τον κινηματογράφο;

* Θέλει ονόματα η Κατερίνα Γιατζόγλου στην πρωινή της εκπομπή στον
Skai. Δεν αρκείται δηλαδή σε τραγουδιστές και τραγουδίστριες που πρώτα
εμφανίζονται σε τέτοιες εκπομπές και στη συνέχεια βγαίνουν σε κέντρα. Θέλει
δημιουργούς. Και, όπως φαίνεται, τους έχει. Είχε δηλαδή τον Σταμάτη
Κραουνάκη να της μιλάει για το ξεκίνημά του και τη συνέχεια. Να της λέει
πως στην αρχή ήταν ο Μάνος Χατζιδάκις για να τον εμπνέει. Και
όταν τον ρώτησε αν φανταζόταν ότι η επιτυχία του θα ήταν τόσο μεγάλη, εκείνος
δεν είπε τα καθιερωμένα λόγια μετριοφροσύνης. Παραδέχτηκε πως ήξερε ότι έτσι
θα γίνονταν τα πράγματα. «Για αυτό μου αρέσει ο Σταμάτης ­ έλεγε προς τους
πίσω από τις κάμερες συνεργάτες της (το συνηθίζει αυτό άλλωστε). ­ Ο άνθρωπος
είναι ψυχάρα». Και με τέτοιες «απλωτές» κουβέντες η Κατερίνα συνεχίζει τα
μακροβούτια της στα κύματα των τηλεθεάσεων.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16334P072</ED>
<ID>
ID:15599

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P07&aa=2</URL></REF>


Article

<CATEGORY>vin15</CATEGORY>

 <H5>Σταρ του χθες στο σήμερα
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΨΥΧΟΓΡΑΦΙΚΗ - ΑΙΣΘΗΜΑΤΙΚΗ ΚΟΜΕΝΤΙ ΣΤΗ ΝΕΤ
</H3>
«Προς την ελευθερία» με παλιούς καλούς ηθοποιούς μας ­ Δημήτρη Παπαμιχαήλ,
Μαίρη Χρονοπούλου, Τασώ Καββαδία ­ και τους Στράτο Τζώρτζογλου, Άλκι
Κούρκουλο, Απόστολο Γκλέτσο.

Ο Χάρης Παπαδόπουλος κατάφερε πριν από τρία χρόνια να συγκεντρώσει πλήθος
καλών πρωταγωνιστών μας στην πρώτη μεγάλου μήκους ταινία του «Προς την
ελευθερία» και το «Αγαπώ, αγαπάς» είναι ένα καλό τσέχικο κοινωνικό δράμα ­ '80
­ του Ντούζαν Χάνακ. Λίγο πριν από τα ξημερώματα προβάλλεται ­ αν τελικά... ­
η ένδοξη «Ρεβέκκα» του Άλφρεντ Χίτσκοκ και το «Αδιέξοδο» είναι ένα θρίλερ με
τους Ντόναλντ Σάδερλαντ, Τιμ Μάθεσον.

Πιο αναλυτικά, μεταξύ των ταινιών που έχουν να δείξουν σήμερα στα προγράμματά
τους τα κανάλια, είναι και οι παρακάτω:

«Ανθισμένη αμυγδαλιά»

15.45 Mega. Ηθογραφία με πολλές αναφορές στη ζωή του ποιητή
Γεώργιου Δροσίνη. Με τους Κάκια Αναλυτή, Ανδρέα Μπάρκουλη. (Διάρκεια: 90') **

«Δέκα μέρες στο Παρίσι»

18.00 Star. Παλιά κωμωδία ­ '62 ­ του βετεράνου Ορέστη Λάσκου,
με τους Νίκο Σταυρίδη, Άννα Φόνσου, Γιάννη Γκιωνάκη, Πόπη Λάζου, Άννα
Μαντζουράνη, Τζόλυ Γαρμπή, Σταύρο Παράβα. (Διάρκεια: 85') **

«Λαός και Κολωνάκι»

22.45 ΕΤ1. Το μόνο που έχει απομείνει είναι το ομότιτλο τραγούδι
του Μανώλη Χιώτη, που το αποδίδει ο ίδιος με τη Μαίρη Λίντα, καθώς τίποτα γύρω
μας δεν θυμίζει εκείνη την Αθήνα ­ '59 ­ σ' αυτή την κωμωδία του Γιάννη
Δαλιανίδη. Με τους Κώστα Χατζηχρήστο, Κάκια Αναλυτή, Ξένια Καλογεροπούλου,
Ρίκα Διαλυνά, Σταύρο Ξενίδη, Νίτσα Τσαγανέα. **

«Ο ίλιγγος»

23.00 Mega. Το «θρυλικό» φιλμ του Γιάννη Δαλιανίδη ­ '69 ­ γύρω
από τη νεολαία της «καλής κοινωνίας» του '60, που είχε πάρει τον «κακό δρόμο».
Με τους Ζωή Λάσκαρη, Αλέκο Αλεξανδράκη, Βούλα Ζουμπουλάκη, Φαίδωνα Γεωργίτση,
Ίλια Λιβυκού, Κατερίνα Χέλμη, Ερρίκο Μπριόλα. (Διάρκεια: 84') **

«Γκρέμλινς ΙΙ, η νέα γενιά»

23.00 Star (Gremlins ΙΙ). Φάρσα που παρωδεί τις ταινίες
επιστημονικής φαντασίας ­ '90 ­ του εξπέρ στο είδος Τζο Ντάντε. Άλλη μία φορά
τα περίεργα και ανατριχιαστικά τερατάκια ξανακτυπούν. (Διάρκεια: 106') **

«Προς την ελευθερία»

Τρέχει «Προς την ελευθερία» η Μαίρη Χρονοπούλου με τον Δημήτρη Παπαμιχαήλ στο
φιλμ του Χάρη Παπαδόπουλου

23.00 ΝΕΤ. Έξυπνη σεναριακή ιδέα ­ μία σταρ της χρυσής
εποχής του παλιού εμπορικού ελληνικού σινεμά προσπαθεί να επιστρέψει στο
σημερινό θέαμα και να κερδίσει τον «χαμένο χρόνο»... ­ σ' ένα ερωτικό δράμα
που θέλει να καθρεφτίσει μέσα στα πλάνα του το «άδειο» από οράματα παρόν της
δεκαετίας του '90. Αν είχε προσεχθεί πιο πολύ το σενάριο και ήταν εντονότερες
οι δραματικές κορυφώσεις, θα είχαμε ένα πιο ουσιαστικό φιλμ. Αρετές της
ταινίας η παρουσία πολλών και γνωστών παλιών, καθώς και νέων ηθοποιών μας. Του
Χάρη Παπαδόπουλου, με τους Μαίρη Χρονοπούλου, Δημήτρη Παπαμιχαήλ, Στράτο
Τζώρτζογλου, Άλκι Κούρκουλο, Δέσποινα Μπεμπεδέλη, Τασώ Καββαδία, Νάντια
Μουρούζη. Μουσική: Ευανθία Ρεμπούτσικα, Παναγιώτης Καλατζόπουλος. Φωτογραφία:
Ανδρέας Σινάνος. (Διάρκεια: 145') ***

«Ο ζιγκολό του Μονπαρνάς»

24.00 Seven Χ (Bubu di Montparnasse). «Τολμηρή» ­ για την εποχή
του, '71 ­ ερωτική κομεντί με την ωραία Οτάβια Πίκολο να εγκαταλείπει την
οικογένειά της παρασυρόμενη από έναν κυνικό τύπο, που θα την οδηγήσει στην
πορνεία. Του Μάριο Μπολονίνι. (Διάρκεια: 99') **

«Η πλεκτάνη»

01.00 Antenna (The affair). Ανούσια «ερωτική περιπέτεια» ­ '95 ­
του Τζον Σμιθ, με τους Τζένα Μπόντναρ, Γουίλ Πότερ. (Διάρκεια: 90') 
«Αγαπώ, αγαπάς»

01.00 ΕΤ3 (Ja milujen, ty milujes). Τα βάσανα ενός ιδιόρρυθμου
τύπου που πίνει γιατί τον αποφεύγουν οι γυναίκες, οι οποίες τον αποφεύγουν
γιατί... πίνει. Πικρό κοινωνικό ­ τσέχικης παραγωγής του '80 ­ φιλμ του
Ντούζαν Χάνακ. (Διάρκεια: 96') ***

«Αδιέξοδο»

01.15 Star (Quicksand: Νο escape). Ο Ντόναλντ Σάδερλαντ στον
ρόλο ενός ντετέκτιβ που προσλαμβάνεται από μία καχύποπτη γυναίκα για να
παρακολουθήσει τις εξωσυζυγικές περιπέτειες του συζύγου της. Θρίλερ ­ '92 ­
του Μάικλ Πρέσμαν. (Διάρκεια: 100') **

«Ερωτική πλεκτάνη»

02.40 Antenna (Women of desire). «Ερωτικό θρίλερ» της σειράς,
που θέλει να αντιγράψει το «Βασικό ένστικτο» ή την «Ολέθρια σχέση» με την Μπο
Ντέρεκ και τον Ρόμπερτ Μίτσαμ. (Διάρκεια: 94') *

«Ρεβέκκα»

03.15 Mega (Rebecca). Κλασικό θρίλερ μυστηρίου ­ '40 ­ που
βασίζεται στο ομώνυμο μυθιστόρημα της Δάφνης ντι Μοριέ και αποτελεί την πρώτη
ταινία που γύρισε ο Άλφρεντ Χίτσκοκ στο Χόλιγουντ. Η μαεστρία του Χίτσκοκ
φαίνεται άλλη μία φορά, από τον τρόπο που καταφέρνει να κάνει μια κλασική
«ρομαντική ιστορία» φιλμ αγωνίας και υπαρξιακού μυστηρίου. Με τους Τζόαν
Φοντέν, Λόρενς Ολίβιε. (Διάρκεια: 124') ****

«Ο άρχοντας της πίστας»

05.00 Antenna (Big wheel). Κοινωνικό δράμα ­ '49 ­ με τον Μίκι
Ρούνεϊ. Ο γιος ενός οδηγού αγώνων αυτοκινήτου θέλει να ακολουθήσει τα βήματα
του πατέρα του, παρά τις προσπάθειες του τελευταίου να τον εμποδίσει.
(Διάρκεια: 89') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16334P081</ED>
<ID>
ID:15566

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P08&aa=1</URL></REF>


Article

<CATEGORY>vin09</CATEGORY>

 <H5>ΡΙΖΙΚΕΣ ΑΛΛΑΓΕΣ ΣΤΟ ΠΡΟΦΙΛ ΚΑΙ ΣΤΟ ΠΡΟΓΡΑΜΜΑ
</H5><H2>Alter θα λένε το Κανάλι 5
</H2>
<H3>Αλλαγές στο Κανάλι 5. Ακόμη και ο τίτλος του θα αλλάξει από τις αρχές
Φεβρουαρίου. Θα μετονομαστεί σε Alter, όπως αποκάλυψε στα «ΝΕΑ» η Μαλβίνα
Χαριτοπούλου, η οποία από την αρχή του χρόνου ξεκίνησε συνεργασία με το κανάλι
του Γιώργου Κουρή.
</H3>
Η Μαλβίνα Χαριτοπούλου θα παρουσιάζει στο Alter δύο εκπομπές, ενώ παράλληλα
συμμετέχει και στη διαμόρφωση του νέου προγράμματος του καναλιού

Η συνεργασία δεν περιορίζεται μόνον στο στήσιμο και την παρουσίαση δύο
εκπομπών, καθώς η Μαλβίνα Χαριτοπούλου μαζί με μια ομάδα ανθρώπων που δεν
προέρχονται από την τηλεόραση συμμετέχει στη διαμόρφωση του προγράμματος του
Alter με «ό,τι θα θέλαμε να δούμε».

Οι αλλαγές περιλαμβάνουν και ολόκληρο το πρόγραμμα. Τι μένει ανέγγιχτο από το
ισχύον πρόγραμμα; Οι δύο εκπομπές του Καναλιού 5 για το Χρηματιστήριο, η
πρωινή καθημερινή «Σοφοκλέους Live», και η επίσης καθημερινή, αλλά βραδινή «Χρηματιστήριο».

Έως και οι ειδήσεις θα αλλάξουν στο πλαίσιο των προθέσεων της ιδιοκτησίας του
καναλιού και των επιτελικών στελεχών του για ένα εναλλακτικό κανάλι, κάτι που
επιβεβαίωνε και η Μαλβίνα Χαριτοπούλου. «Στις ειδήσεις δεν θα υπάρχουν πλέον
πτώματα και η προσέγγισή τους θα είναι τελείως διαφορετική απ' αυτή που μας
έχουν συνηθίσει τα άλλα κανάλια», έλεγε χαρακτηριστικά στα «ΝΕΑ» η ίδια και
σημείωνε πως «μέσα στα δελτία, σε καθημερινή βάση, ο Κώστας Ζουράρις θα κάνει
ένα 10λεπτο σχόλιο με τον τίτλο "Να φιλιώνουμε", ενώ κάθε Παρασκευή ο Χρήστος
Γιανναράς θα παρουσιάζει τη 45λεπτη εκπομπή "Επί του δελτίου", που θα αντλεί
τη θεματολογία της από την επικαιρότητα της εβδομάδας».

Για το νέο λουκ των ειδήσεων το κανάλι συζητά με τον Χάρρυ Κλυνν, ώστε να
βγουν στον αέρα από τον Φεβρουάριο «ανατρεπτικά δελτία». Η συμμετοχή του Κώστα
Ζουράρι δεν περιορίζεται μόνον στο σύντομο σχόλιο μέσα στις ειδήσεις, αλλά ο
καθηγητής θα παρουσιάσει τα πορτρέτα 12 ανθρώπων καταξιωμένων στους χώρους
τους, αλλά που δεν είναι γνωστοί στο ευρύ κοινό μέσα από τη σειρά εκπομπών «Εν
αινίγματι πρόσωπον».

Ένα ακόμη νέο πρόσωπο στο κανάλι θα είναι και ο Θάνος Αλεξανδρής, ο οποίος θα
παρουσιάζει μία χιουμοριστική εκπομπή, ενώ συζητήσεις γίνονται και με τη Λιάνα
Κανέλλη προκειμένου να αρχίσει συνεργασία με το κανάλι του Ταύρου στη νέα του μορφή.

Το Alter θα διαθέτει ακόμη «ζώνη ακούσιου χιούμορ», ταινίες ελληνικές και
ξένες (καλύτερες από αυτές που μετέδιδε έως τώρα το Κανάλι 5, σύμφωνα με
λεγόμενα στελεχών του καναλιού), παραγωγές για το θέατρο και εκπομπές για το
βιβλίο, στις οποίες στάθηκε ιδιαίτερα η Μαλβίνα Χαριτοπούλου μιλώντας στα
«ΝΕΑ». «Μέσα στη ροή του προγράμματος θα μεταδίδεται κάποια στιγμή ένα
"ένθετο" ­ σποτάκι για την εκδοτική κίνηση και την κυκλοφορία των βιβλίων, το
οποίο θα είναι μια προσφορά του Alter στους εκδοτικούς οίκους», έλεγε
χαρακτηριστικά στα «ΝΕΑ».

Στο πλαίσιο της ριζικής ανανέωσης του τηλεοπτικού σταθμού του Γιώργου Κουρή,
θα αξιοποιηθεί στον μέγιστο βαθμό η αποκλειστική συνεργασία με τα γαλλικά
κανάλια France 1 και France 2, καθώς θα ενταχθούν στο πρόγραμμα του Alter
παραγωγές τους που θα καλύπτουν συνολικά 300 ώρες τηλεοπτικού χρόνου τον μήνα.

Επίσης με το Alter θα συνεργαστεί και ο Γρηγόρης Βαλιανάτος.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16334P101</ED>
<ID>
ID:15547

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P10&aa=1</URL></REF>


Article

<CATEGORY>vin09</CATEGORY>

 <H2>Αποδήμησαν τα «Σπάνια πουλιά»
</H2><H2></H2>
Τρία Σαββατοκύριακα άντεξαν στα τηλεοπτικά πλατό τα «Σπάνια πουλιά» της
Αννίτας Πάνια. Το σόου με τις... ταλεντάρες (όπως αποκαλούσε τους
προσκεκλημένους της η Αννίτα Πάνια) ανήκει οριστικά στο παρελθόν. Η
οικοδέσποινα της εκπομπής και το κανάλι έκριναν (κοινή συναινέσει) ότι τα
«Σπάνια πουλιά» δεν πέτυχαν τον σκοπό τους από πλευράς τηλεθέασης. Μόνον η
πρεμιέρα των «Σπάνιων πουλιών» έφερε διψήφιο αριθμό τηλεθέασης, ενώ τα επόμενα
δύο Σαββατοκύριακα η τηλεθέαση είχε πάρει την κατιούσα. «Τα "Σπάνια πουλιά"
έχουν τη χαρά να σας κάνουν γνωστό ότι η τελευταία τους πτήση στον τηλεοπτικό
αέρα ήταν αυτή του περασμένου Σαββατοκύριακου. Τα πουλιά, αποδημητικά γαρ,
πετούν με το νέο έτος για άλλους μακρινούς ορίζοντες», αναφέρει σε ανακοίνωσή
της η Αννίτα Πάνια και συμπληρώνει: «Η τηλεπτηνολόγος Αννίτα Πάνια
συνειδητοποιώντας έγκαιρα την αδυναμία των πουλιών να υποστούν τον εγκλωβισμό
στα τηλεοπτικά πλατό, ανέλαβε να τους ανοίξει απλόχερα τις πόρτες προκειμένου
εκείνα να πετάξουν στον φυσικό τους αέρα με ελαφρά φτερουγισματάκια». Η Αννίτα
Πάνια δεν τα βάζει κάτω. Μετά το «Χρυσό κουφέτο» και τα «Σπάνια πουλιά» ήδη
σχεδιάζει τη νέα της εκπομπή, ώστε να επανέλθει στη μικρή οθόνη το ταχύτερο δυνατόν.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16334P111</ED>
<ID>
ID:15548

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P11&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.40-8.55-11.00 μ.μ. / Σάβ.-Κυρ.: Ο πρίγκιπας της Αιγύπτου. 4.40 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο μάγειρας, ο κλέφτης,
η γυναίκα του και ο εραστής της. 6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η πόλη των αγγέλων. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ. / Μουλάν. Παρ.-Κυρ.: 5.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Μαγικά φίλτρα. 4.40-6.50-9.00-11.00 μ.μ. Παρ.-Σαβ.: μεταμεσονύκτια
01.00 π.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ. Σάβ.-Κυρ.: 3.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.40-6.50-9.00-11.00 μ.μ. Παρ.-Σάβ.: μεταμεσονύκτια 01.00 π.μ. Σάβ.-Κυρ.: και
2.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
6.30-8.40-10.50 μ.μ. / Οι Άθλιοι, κάθε μέρα 4.00 μ.μ.

ΑΘΗΝΑΙΟΝ CINEPOLIS PHILIPS 3. Η διακριτική γοητεία των αρσενικών. 8.40-10.50
μ.μ. / Ο πρίγκιπας της Αιγύπτου, κάθε μέρα 4.40 μεταγλ. - 6.40 με υπότ.
Σάβ-Κυρ.: και 2.40 μ.μ.

ΑΘΗΝΑΙΟΝ CINEPOLIS PHILIPS 4. Μαγικά φίλτρα. 4.10-6.20-8.30-10.40 μ.μ.
Παρ.-Σάβ.: μεταμεσονύκτια 00.45 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Halloween - Είκοσι χρόνια μετά. 7.00-9.00-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Από την άκρη της πόλης.
6.20-8.20-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ. / Μουλάν.
Παρ.-Κυρ.: 5.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η μάσκα του Ζορό. 6.15-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Μαγικά φίλτρα.
6.25-8.25-10.25 μ.μ. 
ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου, κάθε μέρα 5.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Παρ.-Κυρ.: 5.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Μια αιωνιότητα και μια μέρα.
7.50-10.15 μ.μ. / Μουλάν. Κάθε μέρα 6.00 μ.μ. μεταγλ. Παρ.-Κυρ.: και 4.00 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 8.00-10.00 μ.μ. / Ο πρίγκιπας της Αιγύπτου. Κάθε μέρα 6.15 μ.μ.
Παρ.-Κυρ.: και 4.15 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Μαγικά
φίλτρα. 5.10-7.00 μ.μ. / Γείτονες & εραστές. Κάθε μέρα 8.50-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Ο Απόστολος.
6.00-8.30-11.05 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Dr.
Dolittle - Ο γιατρός τρελάθηκε. 7.00-9.00-11.00 μ.μ. Παρ.-Κυρ.: και 5.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Dr Dolittle - Ο γιατρός τρελάθηκε. 6.15-8.15-10.15
μ.μ. Παρ.-Κυρ.: και 4.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Η
ονειρεμένη ζωή των αγγέλλων. 8.00-10.20 μ.μ. - Dr Dolittle - Ο γιατρός
τρελάθηκε. Κάθε μέρα 6.00 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Dr
Dolittle - Ο γιατρός τρελάθηκε. 7.00 μ.μ. Παρ.-Κυρ.: και 5.00 μ.μ. / Από την
άκρη της πόλης. Κάθε μέρα 8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
8.30-10.30 μ.μ. / Μουλάν. Παρ.-Κυρ.: 4.30-6.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.20-8.30-10.30 μ.μ. Παρ.-Σάβ.: και 00.30 π.μ. / Μουλάν. Παρ.-Κυρ.: 4.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.10-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 6.00-8.15-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Dr Dolittle - Ο
γιατρός τρελάθηκε. 6.30-8.25-11.00 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ο Απόστολος. 6.00-8.30-11.05 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244 Ζωντανή μετάδοση: The Truman show. 6.10-8.20-10.30 μ.μ. / Ο
πρίγκιπας της Αιγύπτου. Σάβ.-Κυρ.: 4.30 μ.μ.

CINE CITY ERICSSON 2 (Dolby DTS). Dr. Dolittle - Ο γιατρός τρελάθηκε.
6.50-8.50 μ.μ. Σάβ.-Κυρ.: και 4.50 μ.μ. / Μαγικά φίλτρα. Κάθε μέρα 10.50 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
6.40-8.40-10.40 μ.μ.

CINE CITY ERICSSON 4 (Dolby DTS). Snake eyes. 7.00-9.00-11.00 μ.μ. Σάβ.-Κυρ.:
και 5.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ. / Μουλάν. Παρ.-Κυρ.: 5.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. Παρ.-Σάβ.:
12.15-14.30-16.45-19.00-21.15-23.30-02.00. Κυρ.: 13.45-16.00-18.15-20.45-23.00-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 12.15-14.30-16.30-18.30-21.00-23.15-01.15.

VILLAGE CENTRE Αίθουσα 3. Το μαγικό σπαθί: Αναζητώντας το Κάμελοτ.
11.00-13.00-15.00 μεταγλ. / Χαμένοι στο διάστημα. Κάθε μέρα 17.20-20.00-22.45-01.30.

VILLAGE CENTRE Αίθουσα 4. Ολέθρια σύγκρουση. Παρ.-Σάβ.:
14.00-16.50-19.30-22.15. Κυρ.: 13.30-16.15-19.00-21.30. / Ο γητευτής των
αλόγων. Παρ.-Σάβ.: 01.00. Κυρ.-Πέμ.: 00.15.

VILLAGE CENTRE Αίθουσα 5. Ο πρίγκιπας της Αιγύπτου. 11.15-13.30-15.45
μεταγλ., 18.00-20.15-22.30 με υπότ. / Κάτι τρέχει με τη Μαίρη. Κάθε μέρα 00.50.

VILLAGE CENTRE Αίθουσα 6. Η διακριτική γοητεία των αρσενικών. 12.30-14.45-17.15-19.45-22.00-00.45.

VILLAGE CENTRE Αίθουσα 7. Μουλάν. 11.15-13.15-15.30-17.30 μεταγλ., 19.30-21.45
με υπότ. / Halloween - Είκοσι χρόνια μετά. Κάθε μέρα 00.00.

VILLAGE CENTRE Αίθουσα 8. Ζωντανή μετάδοση: The Truman show. Παρ.-Σάβ.:
11.45-14.15-16.45-19.15-21.30-23.45-02.15. Κυρ.: 11.30-13.50-16.15-18.40-21.15-23.30-01.45.

VILLAGE CENTRE Αίθουσα 9. Μαγικά φίλτρα. 12.45-15.15-17.45-20.30-23.00-01.45.

VILLAGE CENTRE Αίθουσα 10. Οι Άθλιοι. 13.00-16.00-18.45-21.45-00.30.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Κάθε μέρα 5.00 μ.μ. Κυρ.:
και 11.30 π.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Dr Dolittle
- Ο γιατρός τρελάθηκε. 5.00-7.00-9.00 μ.μ. / Γείτονες και εραστές. Παρ.-Κυρ.:
11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Elizabeth. 6.00-8.30-11.00 μ.μ. Σάβ.-Κυρ.: και 3.45 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Γείτονες και εραστές. 5.50-8.00-10.10 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν. Κάθε μέρα 4.20. Παρ.-Κυρ.: και 6.20
μ.μ. μεταγλ. Κυρ.: και 11.30 π.μ.

ΕΛΛΗ (Οδός Ακαδημίας ~ 3632.789 Dolby Stereo). Ο Απόστολος. 5.05-7.50-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Παρ.-Κυρ.: 4.40 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Κάτω από
τα φώτα της πλατείας. 6.20-8.45-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Οι Άθλιοι. 6.00-8.30-11.00 μ.μ. / Το μαγικό σπαθί: Αναζητώντας το
Κάμελοτ. Σάβ.-Κυρ.: 4.30 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ. Σάβ.: μεταμεσονύκτια 01.00 π.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Μαγικά φίλτρα. 8.15-10.30 μ.μ. Σάβ.:
και 00.20 π.μ. / Οι Άθλιοι. Κάθε μέρα 5.30 μ.μ. Σάβ.: και 3.00 μ.μ. Κυρ.: και 12.30-3.00.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.50-8.50-10.50 μ.μ. / Ζωντανή μετάδοση: The Truman show. Σάβ.: 00.20 π.μ. / Ο
πρίγκιπας της Αιγύπτου. Κάθε μέρα 5.00 μ.μ. Σάβ.: και 3.00 μ.μ. Κυρ.: και
12.40-3.00 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.40 μ.μ.
Σάβ.-Κυρ.: και 4.20 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Dr
Dolittle - Ο γιατρός τρελάθηκε. 5.30-7.20-9.10 μ.μ. / Γείτονες και εραστές.
Παρ.-Κυρ.: 11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Μαγικά φίλτρα.
8.40-10.50 μ.μ. / Οι Άθλιοι. 6.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Ο γητευτής των
αλόγων. 7.10-10.30 μ.μ. Σάβ.-Κυρ.: και 4.00 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20
μ.μ. / Μουλάν. Παρ.-Κυρ.: 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 8.30-10.30 μ.μ. / Μουλάν. Παρ.-Κυρ.:
4.20-6.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00 μ.μ. / Halloween - Είκοσι χρόνια μετά. Κάθε μέρα 11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Από την άκρη της πόλης.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η διακριτική
γοητεία των αρσενικών. 7.00-9.00-11.00 μ.μ. / Μουλάν. Κάθε μέρα 5.00 μ.μ.
μεταγλ. Κυρ.: και 11.00 π.μ.

ΠΑΛΑΣ (Παγκράτι ~ 7515.434, Dolby Stereo). Οι Άθλιοι. 5.40-8.10-10.40 μ.μ. /
Το μαγικό σπαθί: Αναζητώντας το Κάμελοτ. Σάβ.-Κυρ.: 11.30 π.μ. - 4.00 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ. / Ο πρίγκιπας της
Αιγύπτου. Σάβ.-Κυρ.: 4.15 μ.μ. Κυρ.: και 11.30 π.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ. / Ο πρίγκιπας της Αιγύπτου. Κάθε μέρα 4.45 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ. / Μουλάν. Κάθε μέρα
2.30-4.30 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Ο πρίγκιπας της Αιγύπτου. 4.10-6.10 μ.μ. μεταγλ. / Η διακριτική γοητεία των
αρσενικών. Κάθε μέρα 8.10-10.10 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Dr. Dolittle - Ο γιατρός τρελάθηκε. 7.00 μ.μ. Παρ.-Κυρ.: και 5.00
μ.μ. / Μαγικά φίλτρα. Κάθε μέρα 9.00-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.30-10.45 μ.μ. Παρ-Κυρ.: και 4.15 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 8.40-10.40 μ.μ. /
Μουλάν. Παρ.-Κυρ.: 4.40-6.40 μ.μ. μεταγλ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 6.00-8.10-10.20 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διάσωση του στρατιώτη Ράιαν. 6.15-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Μαγικά φίλτρα.
8.30-10.15 μ.μ. / Μουλάν. Κάθε μέρα 5.00-6.45 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Ο γητευτής των
αλόγων. 9.30 μ.μ. / Μουλάν. Κάθε μέρα 5.50-7.45 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Απρόσμενος
έρωτας. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Μουλάν. 8.30 μ.μ. / Ο
γητευτής των αλόγων.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ο γητευτής των αλόγων. 6.15-9.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Από την άκρη της πόλης. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Το μαγικό σπαθί: Αναζητώντας το Κάμελοτ. Κάθε μέρα 5.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μουλάν. 6.30-10.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Dr. Dolittle - Ο
γιατρός τρελάθηκε. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ας περιμένουν οι γυναίκες. 8.00-10.00 μ.μ. Κυρ.: 6.00-8.00-10.00
μ.μ. / Δίδυμοι μπελάδες. Σάβ.: 3.30-5.50 μ.μ. Κυρ.: 11.00 π.μ. - 3.50 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276). Ο
γκαφατζής της ζούγκλας. Σάβ.: 5.00 μ.μ. Κυρ.: 6.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Μαγικά φίλτρα. 6.25-8.25-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν. Παρ.-Κυρ.: 4.20-6.20 μ.μ. μεταγλ.
Κυρ. πρωί: 11.30.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.40-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16334P141</ED>
<ID>
ID:15565

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Ο μικρός ήρωας της μαγευτικής ταινίας «Η ζωή είναι ωραία» ­ ίσως της καλύτερης
της σεζόν ­ του Ρομπέρτο Μπενίνι

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Ακραία σάτιρα της TV που
μετατρέπει τους ανθρώπους-θεατές σε πειραματόζωα! Του Πίτερ Γουάιρ, με τον
Τζιμ Κάρεϊ. (Αελλώ, Αθήναιον, Cinepolis 1, Άνεσις, Αττικόν, Cine City 1,
Village Centre 8, Ετουάλ, Ιντεάλ Μαρούσι, Κηφισιά 3, Νανά, Πτι Παλαί, Τιτάνια,
Τρία Αστέρια, Ζέα).

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Δυνατή ταινία για το περιθώριο στη σημερινή
Αθήνα με ήρωα έναν νεαρό Ρωσοπόντιο. Του Κωνσταντίνου Γιάνναρη, με τον Στάθη
Παπαδόπουλο. [Αλέκα, Αβάνα, Όπερα 1, Ράδιο Σίτυ, Νιρβάνα, Αττικόν (Πειρ.)].

«SNAKE EYES»: Θρίλερ του εξπέρ Μπράιαν ντε Πάλμα με τον Νίκολας Κέιτζ
ως διεφθαρμένο αστυνομικό. [Agora, Αλεξάνδρα (Καλ.), Άννα Ντορ, Αστέρια,
Άστορ, Cine City 4, Cinerama, Village Centre 1, Γαλαξίας, Μετάλλιον, Σπόρτιγκ,
Φοίβος, Μάγια].

«Ο ΑΠΟΣΤΟΛΟΣ»: Ο Ρόμπερτ Ντιβάλ σκηνοθετεί και παίζει σ' ένα δυνατό
κοινωνικό φιλμ. Δίπλα του η Μιράντα Ρίτσαρντσον. (Αρτ Στούντιο, Αφαία, Έλλη).

«HALLOWEEN - ΕΙΚΟΣΙ ΧΡΟΝΙΑ ΜΕΤΑ»: Συνέχεια της ταινίας «Η νύχτα με τις
μάσκες», πάλι με την Τζέιμι Λι Κέρτις. Ευκολίες του Στίβεν Μάινερ. (Αίγλη,
Village Centre 7).

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. (Ααβόρα,
Άστυ, Καλυψώ, Πλάζα, Τριανόν).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Σάτιρα με τρεις αδελφές να
ψάχνουν στην Αθήνα για ερωτική σχέση της προκοπής κι όλα γύρω να 'ναι κομμάτια
και θρύψαλα. Της Όλγας Μαλέα, με τους: Ναταλία Δραγούμη, Λήδα Ματσάγγου,
Ναταλία Στυλιανού, Φίλιππο Σοφιανό, Κλέωνα Γρηγοριάδη. Σωκράτη Αλαφούζο.
[Αθήναιον Cinepolis 2, 3, Αλεξάνδρα (Πατ.), Άνταμς 2, Άστρον, Άτταλος, Cine
City 3, Village Centre 6, Διάνα, Ιντεάλ, Κηφισιά 2, Μαργαρίτα 1, Μετροπόλιταν,
Όσκαρ, Χαϊλάιφ].

«ELIZABETH»: Η ιστορία της «αθώας φόνισσας» βασίλισσας της Αγγλίας του
16ου αιώνα! Σκηνοθεσία: Σεκάρ Καπούρ, με τους: Κέιτ Μπλάνσετ, Τζόφρεϊ Ρας,
Κρίστοφερ Έκλεστον. (Άττικα 1, Μαρούσι 1, Δαναός 1, Έμπασσυ, Φάληρο 1).
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16334P142</ED>
<ID>
ID:15608

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P14&aa=2</URL></REF>


Article

<CATEGORY>vin09</CATEGORY>

 <H2>65.000 εισιτήρια για τη «Διακριτική γοητεία»!
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Η Όλγα Μαλέα, που σκηνοθέτησε τη «Διακριτική γοητεία των αρσενικών»

Καθολική... απήχηση έχει «Η διακριτική γοητεία των αρσενικών» και απ' ό,τι
φαίνεται πάει να γίνει η φετινή ελληνική εμπορική επιτυχία, καθώς μόνο τις
πρώτες έξι ημέρες προβολής της έτρεξαν να τη δουν 65.000 θεατές πανελλαδικά
(μόνο στην Αθήνα έκοψε 42.000 εισιτήρια)! Μετά την πετυχημένη καριέρα της
πρώτης της κωμωδίας «Ο οργασμός της αγελάδας», η Όλγα Μαλέα ανανέωσε το
ραντεβού της με τους σινεφίλ και έδειξε ότι πολύ σωστά «πόνταρε» σ' αυτήν η
εταιρεία «Προοπτική» που άνοιξε την ταινία σε 19 αίθουσες και για δεύτερη
εβδομάδα από σήμερα συνεχίζει ακάθεκτη την προβολή της.

Νέες, ωραίες και μόνες γυναίκες ­ τρεις αδελφές, όχι... του Τσέχωφ, αλλά της
σημερινής σχιζοφρενικής Αθήνας ­ ψάχνουν τον τέλειο ή, έστω, κατάλληλο άνδρα
στα πιο εξωφρενικά σημεία της πόλης και, φυσικά, δυσκολεύονται να τον βρουν...
Ναταλία Δραγούμη, Ναταλία Στυλιανού, Λήδα Ματσάγκου, οι τρεις αδελφές που
είναι απολαυστικές με ατάκες του «συρμού» που τις ακούμε όπου σταθούμε και
χαρακτηρίζουν μια εποχή, κάνοντας τους θεατές να περνούν μια χαρά... Όσο για
το φιλμ του Κωνσταντίνου Γιάνναρη «Από την άκρη της πόλης», που βγαίνει σήμερα
στις κινηματογραφικές αίθουσες, όλα δείχνουν ότι θα «δουλέψει» και αυτό για να
κάνει το ελληνικό σινεμά να σκάσει ένα πιο πλατύ χαμόγελο...
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16334P151</ED>
<ID>
ID:15549

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P15&aa=1</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Της νύχτας
τέκνα φρικτά» του Π. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Shopping and fucking» του Μ.
Ρέιβενχιλ Σκιαδαρέσης, Δραγούμη.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Τόσο κοντά» του Π.
Μάρμπερ Λ. Φωτοπούλου. Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). «Χορωδείον» του
Γ. Μαργαρίτη Δούζη, Μπαμπούνης.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ (Μοσχονησίων 36, πλατεία Αμερικής ~ 85.61.168). «Αποκάλυψη ­ Ο
σκοτεινός δρόμος» (Ιωάννης) της Μ. Ξενουδάκη Ξενουδάκη, Λούρμπα.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Παπαγάλος με πορτοκαλί φτερά» του Β. Αργυρόπουλου
Αρσένη (σκηνοθ.), Κοταμανίδου.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Πενθέας πάσχων» της Α. Κράλλη Κράλλη, Τ. Γιαννόπουλος.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511).
«Εκκλησιάζουσες» του Αριστοφάνη Θεατρική Ομάδα Δήμου Αγίων Αναργύρων.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Τα παραμύθια του Χόφμαν» του
Ζ. Όφεμπαχ (Παρ., Κυρ.) Εργαστήρι Μουσικής Δωματίου: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322) Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ - ΑΔΕΙΟΣ ΧΩΡΟΣ (Αγίου Κωνσταντίνου 24-26, ~
52.23.242, 52.33.322). Αργεί.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). «Ο κλήρος του μεσημεριού» του Π.
Κλοντέλ Ο. Λαζαρίδου, Λεμπεσόπουλος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Φάλσταφ (Οι πρόσχαρες κυρίες
του Ουίνδσορ)» του Ουίλ. Σαίξπηρ Καζάκος, Χρυσικάκος.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). Κεντρική
Σκηνή. «La nonna» του Ρ. Κόσα Πιατάς, Τζούμας. Δεύτερη Σκηνή.
«Η Κοκκινοσκουφίτσα ή Το εγχειρίδιο του σωστού εραστή» του Χ. Γωγιού Γ.
Αθανασίου, Θ. Ζώτος.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579), «Η επιστροφή των Τσε» του Γ. Χρυσούλη Ν. Διαμαντής (σκηνοθ.),
Ι. Μακρή.

ΣΟΥΙΤΑ 57 (Κολοκοτρώνη 57, ~ 32.40.944). Αργεί.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Εναλλάξ:
«Αποκάλυψη» του Τ. Αντωνίου ­ «Εκτέλεση» του Τρ. Λέτς Λοϊζίδης (σκηνοθ.),
Μ. Δημητριάδου.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). «Ο εγωιστής
γίγαντας» (Ουάιλντ) των Κ. Αλεξοπούλου - Φ. Δενδρινού Κ. Αλεξοπούλου, Δενδρινού.

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16334P152</ED>
<ID>
ID:15609

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P15&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Επτά αναφέρονται ιδιαίτερα. 2. Παλιότερα ονομαζόταν
Καρβασαράς. 3. Σημαίνει και τον πρόσφατο. ­ Αοριστολογική η χρήση του.
4. Γνωστό εκπαιδευτήριο. 5. Το λένε συχνά οι... περίεργοι. ­
Συσσωρεύονται σε ορισμένους ιστούς μας (αντίστρ.). 6. Ο ποιητής των
«Ωδών» (με άρθρο). 7. Υποδηλώνει και τον διεφθαρμένο. ­ Τόσα χρόνια
έζησε ο Ν. Καζαντζάκης. 8. Ήταν και το Θησείον (γεν.). ­ Επιτατικό, σαν
πρώτο συνθετικό. 9. Μουσική νότα. ­ «Του κακού» λέγεται μεταφορικά (γεν.).

ΚΑΘΕΤΑ

1. Κοινό χρέος. 2. Ένας «φίλος» ταινίας του Βέντερς (αιτ.).
3. Σχετίζεται και με τη διάθεση. ­ Είναι εύπεπτος, στη γενική
(αντίστρ.). 4. Άλλα τόσα τα... συμπληρώνουν. ­ Σχετικό με τον ήλιο ή το
λάδι σαν πρώτο συνθετικό. 5. Αραβικό άρθρο. ­ Ιταλός πολιτικός του
περασμένου αιώνα, υποστηρικτής του Γαριβάλδη. 6. Αναφέρεται και ο
ανώδυνος. 7. Ελληνικός νομός. ­ Πρόσωπο του «Πέερ Γκυντ» του Ίψεν.
8. Έργο του «Το ναυτόπουλο» (αντίστρ.). ­ Από τα τρία... τρία.
9. Συνηθισμένο σε τηλεφωνήματα. ­ Ο πιστός σκύλος του Οδυσσέα.

ΛΥΣΗ (7/1/99)

ΟΡΙΖΟΝΤΙΑ: 1. ΤΑΚΤΙΚΟΣ 2. ΙΝΑ - ΑΡΣΗΣ 3. ΤΑΡΙΦΑΣ
4. ΑΘΩΣ - ΤΑΜΑ 5. ΝΕΤΑ - ΙΣΟΝ 6. ΜΙΛΑΝ - ΓΔ 7.
ΚΑΔΟ - ΟΥΛΑ 8. Ο ΤΑΣΟΣ - ΗΛ 9. ΜΑΣ - ΙΣΑ. ΚΑΘΕΤΑ: 1.
ΤΙΤΑΝ - ΚΟΜ 2. ΑΝΑΘΕΜΑΤΑ 3. ΚΑΡΩΤΙΔΑΣ 4. ΙΣΑΛΟΣ 5.
ΦΑΙ 6. ΚΡΑΤΙΝΟΣ 7. ΟΣΣΑΣ 8. ΣΗ - ΜΟΓΛΗΣ 9. ΣΚΑΝΔΑΛΑ.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16334P153</ED>
<ID>
ID:15636

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P15&aa=3</URL></REF>


Article

<CATEGORY>vin09</CATEGORY>

 <H5>ΤΙ ΘΑ ΑΚΟΥΣΟΥΜΕ ΕΩΣ ΤΗΝ ΑΝΟΙΞΗ
</H5><H2></H2><H2>Οι τροβαδούροι του χειμώνα
</H2>
<AUTHOR>ΧΑΡΗ ΠΟΝΤΙΔΑ</AUTHOR>

«Γυάλινο Μουσικό Θέατρο»... ψηφίζουν οι Χάρης και Πάνος Κατσιμίχας και τα
τραγούδια τους

Εντάξει βγήκατε, καταξοδευτήκατε, μέσα τώρα. Τηλεόραση - παντόφλα είναι ο
καταλληλότερος συνδυασμός για κατάθλιψη. Πρέπει;

Για αυτό πάρτε μολύβι και χαρτί και σημειώστε: μέχρι και την Κυριακή 10/1
συνεχίζονται οι εμφανίσεις του Διονύση Σαββόπουλου στις «Γραμμές», ενώ από την
επόμενη Τετάρτη 13/1 και για ένα τετραήμερο (17/1) το πάλκο καταλαμβάνει ο
Νίκος Ξυδάκης για να παρουσιάσει τον νέο του δίσκο «Το αμάρτημα της μητρός
μου» σε ποίηση Βιζυηνού, που θα κυκλοφορήσει στο τέλος του μήνα.

Στο «Μετρό» παραμένει «ακλόνητος», στο πλευρό του Διονύση Τσακνή, ο Λαυρέντης Μαχαιρίτσας

Από τις 20/1 έως την 1/2 τη σκυτάλη στις «Γραμμές» θα πάρει ο Φοίβος
Δεληβοριάς. Στην «Ιερά Οδό» το σχήμα Γιώργος Νταλάρας, Γιάννης Βαρδής και
Γκόραν Μπρέγκοβιτς κρατά το πρόγραμμα μέχρι τις 24 του μηνός και αμέσως μετά η
αίθουσα, και κυρίως η σκηνή, παραδίνονται σε χέρια μηχανικών που θα την
προετοιμάσουν για να δεχτεί στις 11 Φεβρουαρίου (και μέχρι το Πάσχα) την
Ελευθερία Αρβανιτάκη και τον Γιάννη Κότσιρα.

Έως τις 24 του μήνα είναι προγραμματισμένες και οι εμφανίσεις των Τσακνή -
Μαχαιρίτσα στο «Μετρό», ενώ από τις 18 του μήνα και για τις επόμενες τέσσερις
Δευτέρες - Τρίτες (18 και 19/1, 25 και 26/1, 1 και 2/2, 8 και 9/2, 15 και 16/2
) στο πάλκο του «Μετρό» θα βρείτε τον Σωκράτη Μάλαμα.

Ο Μανόλης Λιδάκης ­ μαζί με τον Ορφέα Περίδη ­ ετοιμάζουν βαλίτσες για τον
«Μύλο» της Θεσσαλονίκης. Και από εκεί, τον Φεβρουάριο για τη «Σφεντόνα»

Από τις 10-14 Φεβρουαρίου στον ίδιο χώρο το πρόγραμμα αναλαμβάνουν οι
Χειμερινοί Κολυμβητές.

(Το σχήμα του Αργυράκη Μπακιρτζή). Στο «Γυάλινο Μουσικό Θέατρο» (Συγγρού)
άρχισαν ήδη τις εμφανίσεις τους οι Χάρης και Πάνος Κατσιμίχας, ενώ μέχρι τις
17 Ιανουαρίου στο «Χαμάμ» (στα Πετράλωνα) θα βρίσκονται οι Συνήθεις Ύποπτοι.

Για τον «Μύλο» της Θεσσαλονίκης φτιάχνουν τις βαλίτσες τους οι Μανόλης Λιδάκης
και Ορφέας Περίδης (21/1 - 7/2), ενώ το ίδιο πρόγραμμα έχουν προγραμματίσει να
παρουσιάσουν στη «Σφεντόνα» από τις 10 Φεβρουαρίου έως τις 4 Απριλίου.

Φοίβος Δεληβοριάς, είπατε; Περάστε από τις 20 του μήνα από τις «Γραμμές»

Για τους λάτρεις της τζαζ είναι απαραίτητη η βόλτα από το «Half Note»: έως τις
14/2 θα βρίσκεται εκεί ο διάσημος Αμερικανός σαξοφωνίστας Archie Shepp μαζί με
το κουαρτέτο του.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16334P161</ED>
<ID>
ID:15550

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P16&aa=1</URL></REF>


Article

<CATEGORY>vin09</CATEGORY>

 <H5></H5><H2>Πετάει...
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πριν το καταλάβετε καλά καλά, πάει και η δεύτερη εβδομάδα του νέου έτους. Καλή
χρονιά και πάλι.

* Πού σας χάνω πού σας βρίσκω, όλο στο Θησείο γυρνάτε τελευταία. Από τον
«Στάβλο » στο «Μπερλίν», από το «Ντιζάιν» στο «Ντραμ εν μπέις». Δεκαπέντε
τρόποι για να χάσετε θερμίδες.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16334P162</ED>
<ID>
ID:15594

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P16&aa=2</URL></REF>


Article

<CATEGORY>vin09</CATEGORY>

 <H2>Κι άλλοι; </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Συνωστισμός, δηλαδή. Και η γκαλερί Bernier/Eliades εγκαινιάζει στο Θησείο νέο
χώρο (με γεια, με γεια). Με την ευκαιρία των εγκαινίων ο καλλιτέχνης Τόμας
Σούτε αφήνει το παγωμένο Ντίσελντορφ για λίγες πιο ζεστές και «γεμάτες» ημέρες
και κατεβαίνει στην οδό Επταχάλκου 11 να βάλει ο ίδιος τα έργα του στη σειρά ­
μια και μαθαίνω δημιουργήθηκαν (τα έργα) ειδικά για τον χώρο. Αυτό θα πει
σπέσιαλ εγκατάσταση. «Μαστ» η περιοχή και την τρίτη εβδομάδα του νέου έτους.

* Να μου το θυμηθείτε!

*Θησείο, Ψυρή, νότια προάστια.

Πώς μία περιοχή γίνεται «ιν»; Μετακομίζουν εκεί οι τέχνες. Τα ρεστοράν, τα
καφέ και όλα αυτά που είναι όλα σε ένα. Η Όλγα Γεωργαντέα επιμένει σταθερά (με
την γκαλερί της από τη Βούλα) να τροφοδοτεί τέχνη τα νότια προάστια. Το
«Σινέπολις» κρατάει τους σινεφίλ νοτίως και η Κηφισίας κάνει αντίσταση.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16334P163</ED>
<ID>
ID:15631

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P16&aa=3</URL></REF>


Article

<CATEGORY>vin09</CATEGORY>

 <H2>Με δύναμη από την Κηφισίας </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σόνια Ζαχαράτου

«Από είδος σε είδος μεταμορφώνεται, προσπαθώντας να διαφύγει. Από πτηνό σε
αμφίβιο και από αμφίβιο σε αιλουροειδές και ερπετό, στην Κηφισίας χύνεται. Με
ταχύτητα δίτροχου ρουφάει τον χρόνο». Και όμως, υπάρχει κάτι ποιητικό στη
Λεωφόρο Κηφισίας. Εκτός από τις λεύκες, βεβαίως. Το πέτυχα ξεφυλλίζοντας το
πρώτο βιβλίο της Σόνιας Ζαχαράτου

* Δημοσιογράφο την ξέρουμε από την ΕΤ2 («Οι τέχνες είναι επτά» και από το «7
μέρες TV») και τώρα διαβάζουμε τα γραπτά: «Πανσέληνος παρά κάτι». Λίγο πριν,
λίγο μετά.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16334P164</ED>
<ID>
ID:15649

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P16&aa=4</URL></REF>


Article

<CATEGORY>vin09</CATEGORY>

 <H2>Κλείσαμε - κλείσαμε!
</H2><H2></H2>
<AUTHOR>Ο ΑΣΥΓΧΩΡΗΤΟΣ</AUTHOR>

*Μόνο που αυτές τις μέρες γράφει «Κλειστόν».

Δεν το γράφει δηλαδή, αλλά το Εθνικό της Αγ. Κωνσταντίνου και στις δύο του
σκηνές είναι κλειστό, αφού οι προηγούμενες παραστάσεις τέλειωσαν, και όπου να
'ναι σας έχω για πρεμιέρες. Να εξηγήσω ευθύς.

* «Ξαφνικά πέρυσι το καλοκαίρι». Πριν φτιάξει ο καιρός, μεθαύριο κιόλας. Στην
καρδιά του χειμώνα, και ενώ οι μέρες μεγαλώνουν σιγά σιγά. Ανατολή 07.41, δύση 17.22.

Είναι η παράσταση που θα διαδεχτεί τα μονόπρακτα (το «Εμείς οι άλλοι» σε
σκηνοθεσία Βίκτορα Αρδίττη) που παρουσιάστηκαν στη Νέα Σκηνή του Εθνικού
Θεάτρου. Η πρεμιέρα, μάλιστα, ήταν για σήμερα προγραμματισμένη. Το μέτρησαν
από εδώ, όμως, το μέτρησαν από εκεί, είδαν οι άνθρωποι πως λίγη προετοιμασία
ακόμη κακό δεν θα έκανε και όρισαν άλλη ημερομηνία. Πώς σας φαίνεται το
Σάββατο, 16; Μια χαρά, είπαν. Και συμφώνησαν.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16334P165</ED>
<ID>
ID:15661

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P16&aa=5</URL></REF>


Article

<CATEGORY>vin09</CATEGORY>

 <H2>Αλκυονίδες μέρες, αλλά... </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κώστας Τσιάνος

«Ξαφνικά πέρυσι το καλοκαίρι», σε μετάφραση του Ερρίκου Μπελλιέ και σκηνοθεσία
του Κοραή Δαμάτη. Με τη Νέλλυ Αγγελίδου και τον Κωνσταντίνο Κωνσταντόπουλο..
Στον ρόλο της Κάθριν, εναλλάξ, η Θάλεια Προκοπίου και η Μαρία Ναυπλιώτη.

* Αλλά και από την άλλη σκηνή, την Κεντρική του Εθνικού, αυτές τις μέρες, όπως
σας είπα, απόλυτη ησυχία.

Ο «Βίος του Γαλιλαίου» τελείωσε, πήραν τα κοστούμια, τα σκηνικά, και είναι όλα
έτοιμα για νέα πρεμιέρα. Στις 15 (ημέρα Παρασκευή) που αρχίζουν οι παραστάσεις
του «Μακρυκωσταίοι και Κοντογιώργηδες» των Σακελλάριου - Γιαννακόπουλου, σε
σκηνοθεσία Κώστα Τσιάνου και πρωταγωνιστές τον Πέτρο Φιλιππίδη και τον Γιώργο Γαλίτη.

* Που τους συνδέει, άλλωστε, και μία «Διαπλεκόμενη» σχέση τηλεοπτική.
<REF><SOURCE>
ΤΑ ΝΕΑ</SOURCE>
<DATE>, 08-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16334P166</ED>
<ID>
ID:15669

</ID><URL>http://ta-nea.dolnet.gr/neaweb/neafile.print_unique?e=A&f=16334&m=P16&aa=6</URL></REF>


Article

<CATEGORY>vin06</CATEGORY>

 <H5>ΜΕ ΦΟΝΤΟ ΤΙΣ ΚΑΤΑΛΗΨΕΙΣ...
</H5><H2>ΜΕΤΩΠΙΚΗ κυβέρνησης-καθηγητών
</H2>
ΚΑΤΑ μέτωπο συγκρούονται πλέον κυβέρνηση - καθηγητές με φόντο τις μαθητικές
καταλήψεις. Σκληρύνοντας τη στάση της η πρώτη, ύστερα από ένα μήνα αναμονής,
κατόρθωσε χθες να θέσει σε λειτουργία τα περισσότερα σχολεία, προκαλώντας την
έντονη αντίδραση της ΟΛΜΕ, που την κατήγγειλε για αυταρχισμό. Και οι δύο
πλευρές ωστόσο επιφυλάσσονται να εκτιμήσουν συνολικά την κατάσταση την
ερχόμενη εβδομάδα.

σ ε
λ ί δ
ε ς 11, 12, 13
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16335N011</ED>
<ID>
ID:15682

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N01&aa=1</URL></REF>


Article

<CATEGORY>vin04</CATEGORY>

 <H2>Με επίθεση στη Ν.Δ. φυγή Σημίτη προς τα εμπρός
</H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16335N013</ED>
<ID>
ID:15803

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N01&aa=3</URL></REF>


Article

<CATEGORY>vin06</CATEGORY>

 <H2></H2><H2>Μαύροι παίχτες στα δίχτυα δουλεμπόρων </H2>
σελίδες 18-19
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16335N014</ED>
<ID>
ID:15811

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N01&aa=4</URL></REF>


Article

<CATEGORY>vin06</CATEGORY>

 <H2>Και ληστές και ελεύθεροι και πάμπλουτοι
</H2>
σελίδα 39
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16335N015</ED>
<ID>
ID:15827

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N01&aa=5</URL></REF>


Article

<CATEGORY>vin06</CATEGORY>

 <H2>Με 10 χιλιόμετρα «έτρεχαν» τα Ι.Χ. τον Δεκέμβριο
</H2>
σελίδα 15
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16335N016</ED>
<ID>
ID:15837

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N01&aa=6</URL></REF>


Article

<CATEGORY>vin08</CATEGORY>

 <H2>Τελικά δεν δηλώνουμε τόκους και μερίσματα
</H2>
<H3></H3>σελίδα 45
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16335N017</ED>
<ID>
ID:15843

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΠΟΣΟ απαραίτητο είναι το «νέο ΠΑΣΟΚ» όταν συνεχίζει να αναβάλλει την
αναμέτρηση με το παλιό; Το ότι σήμερα η ηγεμονία του αμφισβητείται, του δίνει
ίσως μια παραπάνω δυνατότητα να τολμήσει τη ρήξη. Ο Κ. Μποτόπουλος στην «Τρίτη
Άποψη». Σελ. 6.

Δ. ΕΥΣΤΑΘΙΑΔΗΣ: Η αυτοδιοικητική λογική μπορεί να προσδώσει άλλη
διάσταση στην αστυνομική διοίκηση. Κάθε θέση ευθύνης είναι «ηλεκτρική». Η
υπηρεσία εσωτερικών υποθέσεων θα πιάσει δουλειά άμεσα. Οι απαντήσεις στις «30
Ερωτήσεις» του Κ. Χατζίδη στη σελ. 10.

ΣΤΗ ΦΛΩΡΕΝΤΙΑ, το πρωί μας ξυπνούσαν τα οχήματα του δήμου που έπλεναν ­
μάλλον γυάλιζαν ­ δρόμους και πεζοδρόμια. Στους πεζόδρομους επιτρεπόταν να
κυκλοφορούν μόνον αυτοκίνητα του δήμου και της αστυνομίας, με ειδική άδεια. Η
Μαίρη Κατσανοπούλου «Σε πρώτο ενικό». Σελ. 11.

ΣΤΗΝ ΑΦΡΙΚΗ πνέουν οι άνεμοι του πολέμου. Ο εμφύλιος αναζωπυρώθηκε στην
Ανγκόλα. Οι αντάρτες κατέλαβαν τμήμα της πρωτεύουσάς της Σιέρα Λεόνε. Αντάρτες
και στη Λ.Δ. Κονγκό, ενώ ο εμφύλιος μαίνεται στην Ουγκάντα και τη Ρουάντα. Σελ. 41.

Η ΤΟΥΡΚΙΑ, άλλοτε κομπάρσος στη διεθνή σκηνή, άρχισε να δείχνει πυγμή
για να πετύχει τους ζωτικούς στόχους της πολιτικής της. Η επιτυχία γίνεται πιο
εντυπωσιακή, δεδομένου ότι ακόμη δεν έχει κυβέρνηση. Από «The New York Times»
στη σελ. 43.

ΤΟ ΗΛΕΚΤΡΟΝΙΚΟ σύστημα του Χρηματιστηρίου Αθηνών μπλοκαρίστηκε με τις
εντολές που δόθηκαν προς το τέλος της συνεδρίασης. Στο μεταξύ σημείωσε νέο
ρεκόρ, ενώ τον Δεκέμβριο του 1998 αναδείχθηκε πρωταθλητής κόσμου για το έτος
1998. Σελ.
46,
52,
53.

ΔΕΚΑ μεγάλες αναδυόμενες αγορές θα αλλάξουν το παγκόσμιο οικονομικό και
πολιτικό τοπίο. Μεξικό, Βραζιλία, Αργεντινή, Ν. Αφρική, Πολωνία, Τουρκία,
Ινδία, Ινδονησία, Κίνα, Ν. Κορέα. Η κάθε μία μόνη της είναι σημαντική, όλες
μαζί θα επηρεάσουν τα αμερικανικά συμφέροντα. Από «The New York Times» στη σελ. 51.

Ο Κ. ΝΤΙΚΕΝΣ πάνω απ' όλα ήταν δημοσιογράφος. 
Τον μάγευε η επικοινωνία με την πραγματικότητα 
της εποχής του, που του πρόσφερε το κοινωνικό ρεπορτάζ. 
Αυτό ήταν και το υλικό των μυθιστορημάτων του. 
Τα άρθρα και τα ρεπορτάζ του κυκλοφορούν 
σε τρεις τόμους. «Πανόραμα», σελ. 1.

«Η ΚΑΤΑΡΑ του Οδυσσέα» είναι να σου λένε στον ξένο τόπο: 
«Αν δεν σας αρέσει, γυρίστε στον τόπο σας».

Είναι σαν καθημερινή γροθιά στο στομάχι, 
που την αισθάνονται ανυπόφορη, γιατί νιώθουν

αδικημένοι και ανήμποροι από τη μετανάστευση. 
Η Άννα Φραγκουδάκη στο «Πανόραμα», σελ. 11.

ΤΟ ΦΑΙΝΟΜΕΝΟ της βεντέτας σβήνει σήμερα. 
Μένουν, όμως, άλλα που συνδέονται μ' αυτήν: η οπλοφορία, 
η οπλοχρησία και η αγκίστρωση στη δήθεν παράδοση, 
που αποτελούν πρόσφορο έδαφος για την ανάπτυξη 
οργανωμένων κυκλωμάτων εγκλήματος. Ο Νίκος Βιδάκης 
στους «Προβολείς». Σελ. 6.

ΤΑ ΝΕΑ... ΗΤΑΝ πρώτα σε κυκλοφορία τον μήνα Οκτώβριο, 
ανάμεσα σε όλες τις απογευματινές εφημερίδες, τόσο 
στην περιοχή Αθηνών - Πειραιώς όσο και σε ολόκληρη τη χώρα. 
Η μέση ημερήσια κυκλοφορία έφθασε τα 99.595 φύλλα. 
Οι πίνακες στη σελ. 8.

Κ. ΧΑΤΖΗΣ: Έζησα περιπλανώμενος με την κιθάρα μου. Τριγυρνούσα νηστικός,
διψασμένος, άυπνος. Καμιά φορά είχα να φάω 18 ημέρες! Η μόνη μου τροφή ήταν το
νερό από τις βρύσες των πάρκων. Η συνέντευξη στον Π. Γεραμάνη στις σελ. 20-21.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16335N021</ED>
<ID>
ID:15693

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δωρεάν
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Διαβάζω ότι οι ζημιές από τις καταλήψεις στα σχολεία ξεπερνούν το ένα δισ.
δραχμές ­ ελπίζω να μην κάνει τώρα απεργία η ΟΛΜΕ καταγγέλλοντας ότι έτσι
καταλύεται η δωρεάν Παιδεία.

Με τιμή
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16335N022</ED>
<ID>
ID:15773

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Νοτιάδες πρόσκαιρα ισχυροί (6 Μπωφόρ) και στο Ιόνιο πολύ ισχυροί (7 Μπωφόρ).
Αραιή συννεφιά, αυξημένη στη Δυτική, Κεντρική και Βόρεια χώρα με τοπικές
βροχές, κυρίως στα δυτικά. Αμετάβλητη θερμοκρασία.


Συννεφιά κατά τόπους σε όλη τη χώρα με σποραδικές βροχές στη Δυτική, Κεντρική
και Βόρεια Ελλάδα. Άνεμοι δυτικών διευθύνσεων μέτριοι (4-5 Μπωφόρ). Μικρή
πτώση της θερμοκρασίας.

Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16335N032</ED>
<ID>
ID:15744

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Πιστολέρο
</H2>
ΜΕΣΑ στην αναταραχή των ημερών, κόντεψε να περάσει σχεδόν απαρατήρητο ­
και πάντως ασχολίαστο:

ΟΙ «νονοί» των κάθε λογής κυκλωμάτων λαθρεμπορίας όχι μόνον συνεχίζουν
τη δράση τους αλλά...

ΤΩΡΑ πλέον, νιώθουν ­ προφανώς ­ τόσο ισχυροί ώστε να περνούν στην
αντεπίθεση και να επιχειρούν να τρομοκρατήσουν τους διώκτες τους.

ΚΑΙ δεν υπάρχει αμφιβολία ότι οφείλουμε όλοι να τιμήσουμε...

ΑΥΤΟΥΣ από το σώμα των «αδιάφθορων» της Εφορίας...

ΠΟΥ με τα ­ όποια... ­ μέσα τούς παρέχει το κράτος ­ και με τους
δημοσιοϋπαλληλικούς μισθούς τους ­ ανέλαβαν...

ΝΑ συγκρουστούν ­ διακινδυνεύοντας και τη ζωή τους ­ με κακοποιούς που
και μέσα εκφοβισμού και χρήμα άφθονο διαθέτουν...

ΛΕΙΤΟΥΡΓΩΝΤΑΣ μάλιστα στα πλαίσια ενός κρατικού μηχανισμού...

ΠΟΥ μαστίζεται από τη διαφθορά και τις «διευκολύνσεις» στους ισχυρούς αφού...

ΑΚΟΜΑ και σ' αυτές τις περίφημες λίστες των φοροφυγάδων...

ΤΟ ποιος θα μπει ­ και το ποιος όχι ­ αποφασίζεται με κάθε άλλο παρά
διαφανείς διαδικασίες.

ΩΣ εδώ όμως.

ΑΝ δεν θέλουμε η ελληνική κοινωνία να καταστεί όμηρος των κάθε λογής «νονών»...

ΕΙΝΑΙ καιρός να κινητοποιηθούν όλες οι υπηρεσίες και οι δικαστικές ­
που έχουν...

ΤΗΝ ευθύνη της προάσπισης του κράτους δικαίου.

ΟΣΟ για την πολιτική ηγεσία αντί να υπονομεύει η ίδια τα όσα κατά τα
άλλα διακηρύσσει...

ΘΑ πρέπει επιτέλους να κάνει ό,τι περνά από το χέρι της...

ΓΙΑ να ενισχύσει ­ και να προστατεύσει ­ τους ανθρώπους αυτούς.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16335N033</ED>
<ID>
ID:15786

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ντόρα Μπακογιάννη:

(η βουλευτής της Ν.Δ., στον Antenna)

«Αυτή η κυβέρνηση δεν πάει καλά. Γέρνει...».

Κώστας Γείτονας:

(ο υπουργός παρά τω Πρωθυπουργώ, στον Skai)

«Ο λαός θα πληρώσει τις ζημιές στα σχολεία. Ο γείτονας θα την πληρώσει;».

Δημήτρης Σιούφας:

(ο κοινοβουλευτικός εκπρόσωπος της Ν.Δ. σε δηλώσεις του)

«Ανάμεσα στις ασυναρτησίες του ο Πρωθυπουργός κατηγόρησε τη Ν.Δ. για πολιτική
Χατζηαβάτη. Αναρωτιέμαι αν αυτά που είπε ο κ. Σημίτης είναι δήλωση Καραγκιόζη».

Γιάννης Διαμαντίδης:

(ο βουλευτής του ΠΑΣΟΚ, στον Skai)

«Είμαι εκσυγχρονιστής, αλλά όχι και... μεταμοντέρνος!».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16335N034</ED>
<ID>
ID:15825

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Η αγορά
</H2>
Ο ΛΟΓΟΣ στους αναγνώστες. Ο Νάσος Θεοδωρίδης, Καμελιών 26, Π. Ψυχικό, γράφει:

«Η διεθνοποίηση των κεφαλαίων και οι ραγδαίες τεχνολογικές αλλαγές συνιστούν
τις βασικές παραμέτρους που καθορίζουν σήμερα την παγκόσμια εξέλιξη, τη ζωή
των πολιτών του κόσμου και την τύχη του ίδιου του πλανήτη. Η ελεύθερη πλέον
κίνηση των κεφαλαίων, με τον ανεξέλεγκτο τρόπο με τον οποίο διεξάγεται σήμερα,
χαρακτηρίζεται από δύο αρνητικά γνωρίσματα: Πρώτον, ευνοείται και τονώνεται η
υπερδιόγκωση της διεθνούς κερδοσκοπίας, που έχει ως αποτέλεσμα να μην υπάρχουν
παραγωγικές επενδύσεις και να συντηρούνται χαμηλοί ρυθμοί ανάπτυξης. Δεύτερον,
η κατάσταση αυτή διαμορφώνει στις χώρες του Τρίτου Κόσμου ένα μοντέλο στο
οποίο η παραγωγή επιτυγχάνεται με πολύ χαμηλό εργατικό κόστος και με ανύπαρκτη
ή μηδαμινή κοινωνική ασφάλεια. Ευθέως πλέον απειλούνται οι εισοδηματικές
κατακτήσεις των εργαζομένων, καθώς διαγράφεται τάση εξομοίωσης του εργασιακού
μοντέλου των υπολοίπων κρατών με αυτό του Τρίτου Κόσμου.

Επομένως, είναι εύκολο για τον καθένα να αντιληφθεί ότι οι εξελίξεις αυτές δεν
ευνοούν τους εργαζομένους και το σύνολο της κοινωνίας. Γι' αυτό το λόγο, οι
σοσιαλιστές όλου του κόσμου έχουν την ευθύνη να διατυπώσουν μια νέα,
ελπιδοφόρα, αλλά και νικηφόρα, πολιτική στρατηγική. Ιδιαίτερα σήμερα, που νέες
μορφές ανισότητας και αδικίας εμφανίζονται και που η αλόγιστη χρήση των
πλουτοπαραγωγικών πόρων και η οικολογική καταστροφή απειλούν την προοπτική
επιβίωσης του ίδιου του πλανήτη, πρέπει να προσβλέπουμε στην απελευθέρωση του
ανθρώπου από τη "νεοφιλελεύθερη" εκμετάλλευση και την αλλοτρίωση. Όμως τώρα
πια η σοσιαλιστική στρατηγική πρέπει να λειτουργήσει σε επίπεδα που να
υπερβαίνουν τα εθνικά κράτη. Αυτό σημαίνει ότι πρέπει να δημιουργηθούν
ευρύτερες ομοσπονδίες και συνομοσπονδίες με σταδιακή πτώση των συνόρων.

Γι' αυτό, εξάλλου, η Ευρωπαϊκή Ένωση οφείλει να μην αναδεικνύει την ασύδοτη
λειτουργία της αγοράς σε αυτόνομο και αποκλειστικό παράγοντα ρύθμισης των
παραγωγικών και κοινωνικών σχέσεων. Μια μελλοντική εκλεγμένη υπερεθνική -
ομοσπονδιακή κυβέρνηση της Ευρώπης έχει χρέος να θεσπίσει κανόνες και πλαίσια,
κατά τρόπο που η αγορά να υπηρετεί τον άνθρωπο ως υλική και πνευματική
οντότητα. Η εξαθλίωση και η ένδεια μεγάλων πληθυσμιακών ομάδων δεν μπορεί να
γίνει άλλο αποδεκτή. Η δίκαιη κατανομή του παγκόσμιου πλούτου και η αρμονία
ανθρώπινης δραστηριότητας και περιβάλλοντος οφείλουν να επηρεάζουν καθοριστικά
τις ιδέες της Αριστεράς και να εμπνέουν σταθερά τους αγώνες της. Ίσως την
"παγκοσμιοποίηση" δεν μπορούμε να την αναστρέψουμε. Μπορούμε όμως να
αποτρέψουμε τις παρενέργειές της (π.χ. θεσπίζοντας έναν διεθνή φόρο επί της
κίνησης των χρηματιστηριακών κεφαλαίων ή επιτρέποντας την ελεύθερη διακίνηση
όχι μόνο των εμπορευμάτων αλλά και των εργαζομένων σε ολόκληρο τον πλανήτη).
Και εκεί ακριβώς έγκειται η ευθύνη μας».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16335N043</ED>
<ID>
ID:15807

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N04&aa=3</URL></REF>


Article

<CATEGORY>vin05</CATEGORY>

 <H2>Ανεπανάληπτος Χριστόδουλος
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΕΛΙΚΑ, ο Αρχιεπίσκοπος «δεν παίζεται» ­ ειδικά όταν χρησιμοποιεί ανέκδοτα με
τον Άγιο Πέτρο για να νουθετήσει το κοινό του: Χθες, που λέτε, είχε πάει στο
αμαξοστάσιο των ΚΤΕΛ, στον Κηφισό ­ και ενώπιον του κ. Τ. Μαντέλη, είπε με τον
δικό του τρόπο στους οδηγούς ότι πρέπει να είναι ευγενείς...

ΠΩΣ; Είπε για έναν κακότροπο οδηγό των ΚΤΕΛ, που όμως, όταν πέθανε, έγινε
αμέσως δεκτός από τον Άγιο Πέτρο στον παράδεισο. Γιατί; Επειδή, λέει, έτσι
όπως οδηγούσε βλαστημώντας, έκανε κάθε φορά τους 50 επιβάτες... να κάνουν τον
σταυρό τους!!!

Ε, ΟΠΩΣ αντιλαμβάνεστε, επακολούθησε χαμός...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16335N044</ED>
<ID>
ID:15814

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N04&aa=4</URL></REF>


Article

<CATEGORY>vin05</CATEGORY>

 <H2>Σουτζουκάκια και ζεϊμπέκικο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΥΠΕΡΤΑΣΙΚΟΣ ­ «παίρνω και... χαπάκι», δήλωσε ­ εμφανίστηκε προχθές το βράδυ
στην ονομαστική του γιορτή, στο σπίτι του, ο κ. Γ. Καψής: Για να του ευχηθούν,
πήγαν στο σπίτι του από τον κ. Γ. Κατσιφάρα, τον κ. Αντ. Λιβάνη και τον κ. Σ.
Πεπονή, έως τον κ. Π. Οικονόμου και τον κ. Σ. Βαλυράκη και από τον κ. Κ.
Σκανδαλίδη έως τον κ. Κ. Λαλιώτη και την κ. Βάσω Παπανδρέου...

ΕΚΤΟΣ από τον «υπερτασικό» βουλευτή, τους ένωσαν και τα περίφημα σουτζουκάκια
της συζύγου του, αλλά και ­ στο χειροκρότημα ­ το ζεϊμπέκικο που χόρεψαν οι
κ.κ. Καψής και Κατσιφάρας. Η επιλογή του τραγουδιού, ΠΑΣΟΚική: Της γερακίνας
γιος, βεβαίως - βεβαίως...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16335N045</ED>
<ID>
ID:15829

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N04&aa=5</URL></REF>


Article

<CATEGORY>vin05</CATEGORY>

 <H2>Χ άσαμε τις νύφες!
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΡΓΗΣΑΝ ΣΤΗΝ οικία Καψή προχθές το βράδυ οι κ.κ. Κ. Λαλιώτης και Γ. Κατσιφάρας
­ κι έτσι έφτασαν μετά τα μεσάνυχτα στο σπίτι του κ. Γ. Διαμαντίδη, που επίσης
είχε την ονομαστική του εορτή: «Γιώργο, αργήσαμε και... χάσαμε τις νύφες»,
πέταξε ο κ. Λαλιώτης στον κ. Κατσιφάρα, ο οποίος πάντως μοίραζε αφειδώς φιλιά
δεξιά κι αριστερά...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16335N046</ED>
<ID>
ID:15839

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N04&aa=6</URL></REF>


Article

<CATEGORY>vin05</CATEGORY>

 <H2>Πήγε στου Γιάννου </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ο κ. Κ. ΣΗΜΙΤΗΣ, πάντως, πήγε στην οικία του υπουργού Εθνικής Οικονομίας κ. Γ.
Παπαντωνίου ­ ε, βέβαια, και οι Γιάννοι γιόρταζαν ­ για να του ευχηθεί. Νωρίς,
μάλιστα, πρόλαβε και πέρασε από κει και ο κ. Κ. Λαλιώτης.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16335N047</ED>
<ID>
ID:15842

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N04&aa=7</URL></REF>


Article

<CATEGORY>vin05</CATEGORY>

 <H2>Χωρίς γραβάτα </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕΓΑΛΑ ΚΕΦΙΑ είχε χθες ο κ. Θ. Πάγκαλος, όταν πήγε στο υπουργείο Εξωτερικών
για να κόψει την πρωτοχρονιάτικη πίτα: Εμφανίστηκε, που λέτε, μπροστά στους
διπλωμάτες χωρίς γραβάτα ­ και δικαιολογήθηκε ως εξής: Είπε ότι στη συνέχεια
επρόκειτο να πάει στην Κεντρική Επιτροπή του ΠΑΣΟΚ ­ «κι αν πάω εκεί με
γραβάτα, θα χάσω πολλές ψήφους στο συνέδριο».

Κατά τα άλλα, το φλουρί έπεσε στο κομμάτι του κ. Γ. Παπανδρέου ­ για τον
οποίον ο κ. Πάγκαλος δεν δίστασε να πει όταν ρωτήθηκε «τι κερδίζει ο τυχερός»:
«Μία θέση επιτρόπου στις Βρυξέλλες» ­ και όσοι είχαν απομείνει να αμφιβάλλουν, πείσθηκαν...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16335N048</ED>
<ID>
ID:15845

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΔΙΠΛΑ ΑΠΟ ΜΙΑ τηλεοπτική κάμερα καθόταν ήσυχα - ήσυχα χθες το μεσημέρι ο
κ. Βασ. Βασιλακάκης, στην αίθουσα «Ολύμπια» του Κάραβελ όπου πραγματοποιείται
η σύνοδος της Κεντρικής Επιτροπής του ΠΑΣΟΚ. Στο βήμα ήταν ο κ. Γ. Νικολάου,
όταν η κάμερα... έγειρε, με αποτέλεσμα να χτυπήσει ­ πολύ ελαφρά ­ ο κ. Βασιλακάκης...

«ΔΕΝ... ΦΤΑΙΩ ΕΓΩ γι' αυτό», λέει αμέσως από μικροφώνου ο κ. Νικολάου ­
που ανήκει στους «εκσυγχρονιστές», σε αντίθεση με τον κ. Βασιλακάκη. Και
αμέσως συμπληρώνει: Απλώς, ήταν όπως φαίνεται... βαρύγδουπα τα λόγια μου!

«ΕΔΩΣΕ ΡΕΣΤΑ» Ο κ. Βασ. Κεδίκογλου ­ και ­ στη χθεσινή
σύνοδο της Κεντρικής Επιτροπής του ΠΑΣΟΚ: Άρχισε να διακόπτει τους ομιλητές
από την πρώτη στιγμή ­ η πρώτη του διακοπή σημειώθηκε στο 30ό δευτερόλεπτο από
την έναρξη της συνόδου...

ΣΤΟΙΧΗΜΑΤΑ ΕΠΕΦΤΑΝ χθες το πρωί στο Κάραβελ για το πόσες ψήφους θα
έπαιρνε η «αντι-εισήγηση» του κ. Παντ. Οικονόμου ­ αν και λίγο αργότερα, όλοι
κατάλαβαν ότι... το θέμα δεν πολυτραβάει...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16335N049</ED>
<ID>
ID:15846

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N04&aa=9</URL></REF>


Article

<CATEGORY>vin02</CATEGORY>

 <H5>ΤΑ ΑΝΟΙΓΜΑΤΑ ΤΟΥ ΚΚΕ
</H5><H2>ΠΡΟΕΚΤΑΣΕΙΣ
</H2><H2>Ένας κούκος δεν φέρνει την άνοιξη
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Το χθεσινό ταξίδι στη Λισαβώνα της γενικής γραμματέως του ΚΚΕ Αλέκας Παπαρήγα
και η συνάντησή της με τον γραμματέα του Πορτογαλικού Κομμουνιστικού Κόμματος
κ. Καρβάλιας αποτελούν έναν ακόμη κρίκο στην αλυσίδα των επαφών για συντονισμό
της δράσης «κομμουνιστών και προοδευτικών δυνάμεων» ανά τον κόσμο.

ΜΕΤΑ την κατάρρευση του υπαρκτού σοσιαλισμού, το Κομμουνιστικό Κόμμα Ελλάδας,
ακόμη και στον πρώτο δύσκολο καιρό μετά τη διάσπαση του '91, αποφάσισε να
εντείνει ένα πρόγραμμα συναντήσεων και συζητήσεων για τον σοσιαλισμό, τη
διεθνή αλληλεγγύη, τα καθεστώτα στις ανατολικές χώρες της Ευρώπης που
«χάθηκαν», ακόμη και για το κλασικό έργο του Καρλ Μαρξ «Το κομμουνιστικό μανιφέστο».

ΟΙ ΠΡΟΣΚΛΗΣΕΙΣ

Σ' αυτές τις συναντήσεις δεν κλήθηκαν άλλα ελληνικά πολιτικά κόμματα και οι
προσκλήσεις που στάλθηκαν στο εξωτερικό ήταν προσεκτικά επιλεγμένες. Η κάθε
διεύθυνση που επιλεγόταν περνούσε από έλεγχο. Έπρεπε να απευθύνεται σε
κόμματα, που έχουν αποδείξει εμπράκτως ότι διεξάγουν έναν αντιιμπεριαλιστικό
και αντιαποικιοκρατικό αγώνα.

Το ΚΚΕ προσανατολίσθηκε και στην κατεύθυνση να υπάρξει ένας συντονισμός της
δράσης των μεσογειακών προοδευτικών κομμάτων. 
Γι' αυτό και διοργάνωσε στην Αθήνα κλειστές συνδιασκέψεις με αντιπροσώπους από
κομμουνιστικά κόμματα της ευρύτερης περιοχής.

Βεβαίως, στις συναντήσεις αυτές πολλοί εκπρόσωποι που προσήλθαν ανήκουν στα
παράνομα κομμουνιστικά κόμματα του αραβικού κόσμου τα οποία επέζησαν μετά τους
διωγμούς που υπέστησαν στην Αίγυπτο και τη Συρία, αλλά και στο Ιράκ και το
Ιράν, κυρίως στις δεκαετίες του '60 και του '70.

ΝΕΑ ΔΙΕΘΝΗΣ

Στο μεταξύ, οι ερχόμενες ευρωεκλογές δίνουν, μετά και την απόφαση της συνόδου
της Κεντρικής Επιτροπής του περασμένου Δεκεμβρίου, την ευκαιρία νέων επαφών σε
ευρωπαϊκό επίπεδο, χωρίς αυτό να σημαίνει ότι το ΚΚΕ, όπως άλλωστε σημειώνουν
στελέχη του, ετοιμάζεται για μια νέα Διεθνή.

Ωστόσο, το όνειρο μιας νέας και σύγχρονης Διεθνούς, που κυρίως θα αγκαλιάσει
προοδευτικές δυνάμεις από τις χώρες του λεγόμενου Τρίτου Κόσμου, δεν έχει
ξεθωριάσει για πολλά στελέχη του ΚΚΕ. Πιστεύουν ότι η επιβολή της «νέας τάξης»
πραγμάτων οξύνει περισσότερο τις αντιθέσεις στον κόσμο και αυτό δημιουργεί
προϋποθέσεις για ένα συντονισμό στη δράση κομμουνιστών απ' όλο τον κόσμο.

Αυτό δεν το αντιμετωπίζουν σήμερα στον Περισσό σαν κάτι που μπορεί να γίνει
σύντομα. Ωστόσο, η προσπάθεια εστιάζεται στο να υπάρχουν στις μέρες μας
δίαυλοι επικοινωνίας ­ σε πρώτη φάση ­ ανάμεσα σε προοδευτικά κόμματα.

ΤΑΞΙΔΙΑ

Στη λογική αυτή εντάσσονται και τα ταξίδια της γενικής γραμματέως του ΚΚΕ
Αλέκας Παπαρήγα στην Αμερική, στον Καναδά, στη Ρωσία και σε άλλες χώρες της
Ευρώπης, καθώς και τα ταξίδια του επίτιμου προέδρου του κόμματος Χαρίλαου Φλωράκη.

Το στοίχημα για μια νέα Διεθνή παραμένει, φυσικά, ανοιχτό αν και κάπως
μακρινό. Ωστόσο, ένας κούκος δεν φέρνει την άνοιξη. 
Και στο ΚΚΕ αυτό το γνωρίζουν. Γι' αυτό και η κα Παπαρήγα έχει μπροστά της
πολλά ταξίδια...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16335N051</ED>
<ID>
ID:15729

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N05&aa=1</URL></REF>


Article

<CATEGORY>vin04</CATEGORY>

 <H5></H5><H5>Καραμανλής με Αναστάσιο
</H5><H5>Επιμένει η Human Rights Watch για μακεδονική μειονότητα
</H5><H5>Ο Τσοβόλας στον Πρόεδρο
</H5><H5>Επικύρωση του εμπάργκο στη Γιουγκοσλαβία
</H5><H2>ΚΑΙ ΤΑ ΛΟΙΠΑ...
</H2>
ΣΥΝΑΝΤΗΣΗ με τον Αρχιεπίσκοπο Αλβανίας Αναστάσιο είχε χθες ο Κώστας Καραμανλής
κατά τη διάρκεια της επίσκεψής του σε χωριά που βρίσκονται στην ευρύτερη
περιοχή των Αγίων Σαράντα.

Ο πρόεδρος της Νέας Δημοκρατίας έπλεξε το εγκώμιο του Αρχιεπισκόπου, στάθηκε
ιδιαίτερα στην προσφορά του ώστε «να κρατηθεί ζωντανή η πίστη ως έθνος μέσα
από πολλές δυσκολίες και για χιλιάδες χρόνια» και τόνισε ότι «ιεράρχες σαν τον
Αναστάσιο είναι εκείνοι που δίνουν το παράδειγμα».

Κατά τη διάρκεια της σύντομης παραμονής του στη νότια Αλβανία, ο Κ. Καραμανλής
συναντήθηκε με την υπουργό Μεταφορών και Δημοσίων Εργων Ιγκλίτ Σούλι, ενώ
συζήτησε με εκπροσώπους τοπικών φορέων και θεμελίωσε το υδραγωγείο στην
κωμόπολη Ντερμίσι, που κατασκευάζεται με χρήματα της ΟΝΝΕΔ και της Εθνικής
Νεολαίας Βορείου Ηπείρου.

ΣΤΗΝ ΥΠΑΡΞΗ μακεδονικής μειονότητας στην Ελλάδα επιμένει, για μία ακόμη
χρονιά, η έκθεση του Human Rights Watch, η οποία υποστηρίζει ότι συνεχίζεται η
παραβίαση ανθρωπίνων δικαιωμάτων στη χώρα μας από την μη αναγνώριση άλλων
μειονοτήτων πλην της μουσουλμανικής.

Η έκθεση μιλάει για σημαντική πρόοδο τα τελευταία χρόνια με την κατάργηση του
άρθρου 19 περί ιθαγένειας και με τη νομιμοποίηση 400.000 Αλβανών μεταναστών. Η
έκθεση βασίζει τα συμπεράσματά της για το θέμα της ύπαρξης μακεδονικής
μειονότητας σε μία μεμονωμένη περίπτωση απαγόρευσης ανάρτησης δίγλωσσης
πινακίδας στη Φλώρινα, το 1995, έξω από τα γραφεία του «Ουράνιου Τόξου».
Ακόμη, η έκθεση μιλάει για διακρίσεις εις βάρος μουσουλμάνων (αποκαλούνται
εθνοτικοί Τούρκοι) σε ό,τι αφορά τα γλωσσικά, θρησκευτικά και εκπαιδευτικά
δικαιώματά τους.

ΘΕΜΑ σύσκεψης των πολιτικών αρχηγών για τα εθνικά θέματα έθεσε χθες στον
Πρόεδρο της Δημοκρατίας Κωστή Στεφανόπουλο ο πρόεδρος του ΔΗΚΚΙ Δημήτρης
Τσοβόλας. Ο κ. Τσοβόλας τόνισε στον κ. Στεφανόπουλο ότι ανησυχεί ιδιαίτερα για
τις εξελίξεις στο Κυπριακό μετά την ματαίωση της εγκατάστασης των ρωσικών
πυραύλων στην Κύπρο και επεσήμανε ότι η κατάσταση έχει φτάσει «στο
απροχώρητο», γεγονός που «επιτάσσει να γίνει σύσκεψη υπό τον Πρόεδρο της
Δημοκρατίας». Ο κ. Στεφανόπουλος είπε ότι θα μεταφέρει την πρότασή του για μια
συνάντηση κορυφής στην κυβέρνηση και στα άλλα κόμματα.

ΤΟ ΕΜΠΑΡΓΚΟ όπλων και συναφούς υλικού (ανταλλακτικά οπλικών συστημάτων κ.α.),
που έχει επιβάλει ο ΟΗΕ στη Γιουγκοσλαβία, συμπεριλαμβανομένου του
Κοσσυφοπεδίου, επικυρώνει η χώρα μας, με σχετικό προεδρικό διάταγμα του
υπουργείου Εξωτερικών που υποβλήθηκε χθες για επεξεργασία στο Συμβούλιο της
Επικρατείας. Με το διάταγμα, προβλέπεται ότι απαγορεύεται από Έλληνες υπηκόους
ή από το ελληνικό έδαφος ή μέσω της χρήσης πλοίων με ελληνική σημαία ή
αεροσκαφών εγγεγραμμένων στην Ελλάδα, η πώληση ή μεταφορά κάθε οπλικού
συστήματος, πυρομαχικών και γενικότερα στρατιωτικού εξοπλισμού προς την
Ομοσπονδιακή Δημοκρατία της Γιουγκοσλαβίας.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16335N052</ED>
<ID>
ID:15767

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η άλλη αλλαγή
</H2>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Η κρισιμότητα της χρονιάς που μπήκε δεν αφορά μόνο την οικονομική κατάσταση
της χώρας και τις επιδόσεις που θα αποτελέσουν κριτήριο για την επιδιωκόμενη
ένταξη στην ΟΝΕ. Αφορά επίσης, και ίσως κατά κύριο λόγο, τις εξελίξεις στον
χώρο του κυβερνώντος κόμματος, που φυσικά θα έχουν επίδραση και στην εν γένει
λειτουργία του πολιτικού μας συστήματος.

Η πολιτική ανάλυση έχει επισημάνει ένα γεγονός, χωρίς να του προσδώσει,
ωστόσο, τη σημασία που νομίζω ότι του αξίζει: η βασική δυσκολία στο έργο της
παρούσας κυβέρνησης οφείλεται στις σχέσεις της με το κόμμα, μέσα από το οποίο
προέρχεται. Δεν υπονοώ εδώ τα πολυσυζητημένα και, κατά την άποψή μου,
μυθοποιημένα προβλήματα που γεννά η δράση και ιδίως ο λόγος της λεγόμενης
«εσωκομματικής αντιπολίτευσης». Θεσμικά πολύ πιο ενδιαφέρον είναι να
παρατηρήσει κανείς πόσο μεταβλήθηκε, με την αλλαγή φρουράς στην ηγεσία του
ΠΑΣΟΚ, ο ρόλος του κόμματος σε σχέση με την «παπανδρεϊκή εποχή», αλλά και πόσο
ασταθή, άτολμα και, εν τέλει, δυσανάγνωστα είναι ακόμα τα βήματα που έχουν
γίνει προς τη διαμόρφωση μιας νέας ταυτότητας. Η αλλαγή έφερε δυστοκία, παρ'
όλο ­ δεύτερη αντίφαση ­ το πρωτόγνωρο άνοιγμα στον διάλογο και στην κατάθεση
κάθε είδους προτάσεων.

Οι εξελίξεις στο ΠΑΣΟΚ αποκτούν ιδιαίτερη σημασία σε μια χρονιά που θα
διεξαχθεί ένα Συνέδριό του, θα λάβουν χώρα εθνικές εκλογές (έστω και για το
Ευρωπαϊκό Κοινοβούλιο) και, ιδίως, θα προσδιορισθεί, ίσως μάλιστα οριστικά, το
πολιτικό κλίμα των επόμενων βουλευτικών εκλογών. Εάν η κυβέρνηση κατορθώσει να
αναστρέψει τη σημερινή διάχυτη αίσθηση μη ικανοποίησης, που φαίνεται να
οφείλεται περισσότερο στην εικόνα και την καθημερινή πρακτική της παρά στις
βασικές αποφάσεις και στόχους της, τότε μόνο θα έχει πιθανότητες να ακουσθεί
στην επόμενη προεκλογική εκστρατεία ο περί συγκεκριμένων επιτευγμάτων λόγος,
που η ίδια θεωρεί ότι θα της δώσει πλεονέκτημα. Το δε κόμμα έχει πρωταρχικό
ρόλο να παίξει σε αυτή την προσπάθεια.

Η αγωνία για μια «αναγέννηση του ΠΑΣΟΚ» (για να χρησιμοποιήσουμε την έκφραση
του γραμματέα της Κεντρικής Επιτροπής του) είναι, επομένως, απολύτως
δικαιολογημένη. Όσο καλοδεχούμενη όμως είναι η συνειδητοποίηση ότι το κόμμα
πρέπει να αλλάξει, αν θέλει να διατηρήσει την κοινωνική και αύριο την εκλογική
ισχύ του, άλλο τόσο η ορμή προς το νέο δεν θα πρέπει να συγκαλύπτει την
πραγματικότητα του παλιού που δεν έχει ακόμα αλλάξει. Ενώ όλα, ή σχεδόν όλα,
τα ηγετικά στελέχη του ΠΑΣΟΚ συμφωνούν ως προς το τι θα πρέπει να φέρει το
Συνέδριο του Μαρτίου (ξεκαθάρισμα ιδεολογικής ταυτότητας ­ διατύπωση
ολοκληρωμένης κοινωνική πρότασης ­ προσαρμογή της οργανωτικής λειτουργίας)
ελάχιστοι αντιλαμβάνονται ή κάνουν λόγο για τις εγγενείς αντιφάσεις που
παρουσιάζει η ίδια η επιθυμία αλλαγής, όταν εκφράζεται από ένα κόμμα που πλέον
ταυτίζεται με το αντίθετό της: την εξουσία, τη σταθερότητα και τον πραγματισμό.

Χωρίς την αποδοχή ότι η αλλαγή του 1999 δεν έχει καμία σχέση με την αλλαγή τού
1974 ή του 1981, το ΠΑΣΟΚ δεν μπορεί να περιμένει κάτι ουσιαστικό από τη
χρονιά που άρχισε. Κι αυτό σημαίνει ότι, πέρα από τα ευχολόγια, πρέπει να
απαντήσει στα σημερινά, όχι σε γενικά, ερωτήματα. Πόσο η «αναγέννηση» μπορεί
να επιτευχθεί «με όρους κοινωνίας και όχι εξουσίας», όταν το πνεύμα της
εξουσίας έχει εμποτίσει (κάτι που δεν συνιστά αφ' εαυτού αμάρτημα) το μεδούλι
του ΠΑΣΟΚ; Πόσο η πολιτική μπορεί να έρθει σήμερα στο προσκήνιο, την ώρα που,
διεθνώς αλλά και στη χώρα μας, η αγορά επικρατεί της προσπάθειας ρύθμισής της,
το εύκολο (κατά προτίμηση σε πακέτα) χρήμα της κατανομής, η μάχη των αριθμών
της μάχης της εργασίας, ο ατομικισμός της αλληλεγγύης και οι (ιδιωτικότατες)
«δημόσιες σχέσεις» της αξιοκρατίας; Πόσο, με δυο λόγια, απαραίτητο είναι το
«νέο ΠΑΣΟΚ», όταν συνεχίζει να αναβάλλει την αναμέτρηση ­ όχι φυσικά σε
επίπεδο προσώπων, αλλά σε επίπεδο πολιτικών ηθών ­ με το παλιό; Το ότι σήμερα
η ηγεμονία του αμφισβητείται, του δίνει ίσως μια παραπάνω δυνατότητα να
τολμήσει τη ρήξη.

Ο δικηγόρος Κώστας Β. Μποτόπουλος είναι διδάκτωρ του Συνταγματικού Δικαίου.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16335N062</ED>
<ID>
ID:15775

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η βεντέτα και πώς θα σβήσει
</H2>
<AUTHOR>ΝΙΚΟΣ ΒΙΔΑΚΗΣ</AUTHOR>

ΤΟ ΤΕΛΕΥΤΑΙΟ επεισόδιο στο Περιστέρι, μιας αιματηρής πορείας που άρχισε από το
Πάτημα Αποκορώνου, έφερε ξανά στην επιφάνεια το φαινόμενο της βεντέτας.

Η βεντέτα, με όλες τις γενικεύσεις και απλουστεύσεις που παρουσιάζονται στις
επίκαιρες, όσο και βιαστικές, αναλύσεις, φαίνεται στην κοινή αντίληψη
τουλάχιστον να χαρακτηρίζει ολόκληρη την Κρήτη.

Η αλήθεια βέβαια είναι διαφορετική. Οι βεντέτες που απασχόλησαν τις τελευταίες
δεκαετίες το νησί, παρά την αγριότητά τους, δείχνουν ότι πρόκειται για τον
εκφυλισμό, επιτέλους, ενός φαινομένου, που είχε βαθιές ρίζες και που σήμερα
επιβιώνουν κάποια υπολείμματα και μάλιστα σε συγκεκριμένες περιοχές. Περιοχές
υποβαθμισμένες οικονομικά, σε κλειστές, συντηρητικές κοινωνίες που
αυτοτροφοδοτούνται με την αγκίστρωση σε σκληρά ήθη. Που πιστεύουν σε κώδικες
παρωχημένους και ζουν με το φόβο των αντιποίνων και την έλλειψη εμπιστοσύνης
στους θεσμούς. Κι εδώ η ευθύνη της πολιτείας είναι τεράστια. Γιατί άραγε δεν
υπάρχει πλέον βεντέτα στο Νομό Ηρακλείου; Γιατί σταμάτησε ακόμη και στα ορεινά
χωριά του Ψηλορείτη; Και γιατί συντηρείται σε μέρη που λες και έχει σταματήσει
το ρολόι της οικονομικής και πολιτισμικής εξέλιξης;

Είναι γεγονός ότι το φαινόμενο της βεντέτας, σε άλλες εποχές, πήρε εκτεταμένη
μορφή αυτοδικίας στην Κρήτη. Είχε μάλιστα τότε «ηθικά» ερείσματα, κοινωνική
αποδοχή και συνδεόταν με την περιρρέουσα ατμόσφαιρα της «παλικαριάς» και του «ηρωισμού».

Και είναι ιστορικό ευτύχημα το γεγονός ότι η Κρήτη δεν γνώρισε, σε εκτεταμένο
βαθμό, το διχασμό του εμφυλίου πολέμου. Γιατί στο παραδοσιακό της υπόστρωμα
και στις πατριαρχικού χαρακτήρα οικογένειες, θα πυροδοτούνταν νέες αντιθέσεις,
πέρα από τις πολιτικές διαφορές, και θα ήταν δύσκολο, για δεκαετίες ολόκληρες,
να επουλωθούν οι πληγές.

Σήμερα το φαινόμενο της βεντέτας σβήνει. Μένουν όμως άλλα φαινόμενα που
συνδέονται μ' αυτήν: η οπλοφορία, η οπλοχρησία και η αγκίστρωση στην (δήθεν)
παράδοση. Φαινόμενα που αποτελούν πρόσφορο έδαφος για την ανάπτυξη άλλων
οργανωμένων κυκλωμάτων εγκλήματος.

Και σ' αυτό ­ με όλο το σεβασμό στα θύματα της βεντέτας ­ είναι που πρέπει να
στρέψουμε το ενδιαφέρον μας.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16335N063</ED>
<ID>
ID:15809

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N06&aa=3</URL></REF>


Article

<CATEGORY>vin04</CATEGORY>

 <H5>Η ΣΟΣΙΑΛΔΗΜΟΚΡΑΤΙΑ, Ο ΥΠΑΡΚΤΟΣ ΣΟΣΙΑΛΙΣΜΟΣ ΚΑΙ Ο ΚΑΠΙΤΑΛΙΣΜΟΣ
</H5><H2></H2><H2>Ο δικός μας «τρίτος δρόμος»
</H2>
<AUTHOR>ΛΟΥΚΑΣ ΑΠΟΣΤΟΛΙΔΗΣ</AUTHOR>

Η συζήτηση ανάμεσα στους στόχους που επιδιώκει η σύγχρονη σοσιαλδημοκρατία
και στα μέσα που χρησιμοποιεί για να τους πετύχει έχει ανάψει για τα καλά.
Γέφυρα ανάμεσα στους στόχους και στα μέσα, το πρόγραμμα της αριστεράς και η
πολιτική στρατηγική της.

ΣΤΗ δεκαετία του '80 στη Νότια Ευρώπη, στη Γαλλία, Ελλάδα, Ισπανία,
δοκιμάσθηκε στην πράξη η υλοποίηση ενός σοσιαλιστικού δρόμου που θα άλλαζε τις
οικονομικές, κοινωνικές και πολιτικές δομές του καπιταλιστικού συστήματος μέσα
από τον κοινοβουλευτικό δρόμο. Το σύστημα όμως έδειξε μια μεγάλη ευπλαστότητα
και προσαρμοστικότητα στις νέες οικονομικές και τεχνολογικές συνθήκες. Η
αριστερά στην Ευρώπη αυτή την περίοδο απέκτησε εμπειρίες, χωρίς όμως να τα
καταφέρει να κάνει τις μεγάλες αλλαγές που επαγγέλθηκε. Το νέο εγχείρημα των
σοσιαλιστών στην Ευρώπη του ευρώ έχει ένα ιδιαίτερο ιστορικό και πρακτικό
ενδιαφέρον, διότι:

ΣΤΗΝ ΕΥΡΩΠΗ

Πρώτον, πραγματοποιείται στο νέο πολιτικό πεδίο της Ε.Ε. Διάφορα
ιστορικά ρεύματα με τη δική τους πολιτική ιστορία και τις ιδιαιτερότητες των
συνθηκών συναντώνται στους κόλπους του Ευρωπαϊκού Σοσιαλιστικού Κόμματος.

Δεύτερον, η μεγάλη πλειοψηφία της διακυβέρνησης των 15 κρατών-μελών
ανήκει σε σοσιαλδημοκρατικές και κεντροαριστερές συμμαχίες.

Τρίτον, η αναζήτηση ενός άλλου δρόμου δεν κινείται μονάχα σε θεωρητικό
επίπεδο. Έχει άμεση πρακτική σημασία. Όντας οι σοσιαλιστές στην εξουσία πρέπει
να αποδείξουν στην πράξη ότι μπορούν να υλοποιήσουν τους στόχους για ισότητα,
δημοκρατία, ελευθερία, κοινωνική αλληλεγγύη, ανάπτυξη και απασχόληση.

Το ιδεολογικό στίγμα του ΠΑΣΟΚ ήταν η αναζήτηση ενός νέου δρόμου ανάμεσα στον
υπαρκτό σοσιαλισμό και τη σοσιαλδημοκρατία, από τη μια, και το καπιταλιστικό
σύστημα, από την άλλη. Στην πρώτη περίοδο της εξουσίας στη δεκαετία του '80 το
ΠΑΣΟΚ επιχείρησε μεγάλες τομές με ένα νέο ιδεολογικοπολιτικό λόγο:

α. Στο οικονομικό πεδίο εισήγαγε νέους όρους, όπως την κοινωνικοποίηση
των μέσων παραγωγής και τη μεικτή οικονομία. Οι λέξεις αυτοδιαχείριση,
συμμετοχή, εργατικός έλεγχος, συμβούλια στις επιχειρήσεις, αποκέντρωση και
δημοκρατικός προγραμματισμός βρίσκονταν στην ημερήσια διάταξη.

β. Στο πολιτικο-θεσμικό πεδίο έγιναν σημαντικές αλλαγές στη λειτουργία
των μαζικών και κοινωνικών κινημάτων, στην ανάπτυξη της αυτοδιοίκησης, στον
εκδημοκρατισμό της κρατικής μηχανής, στην εθνική συμφιλίωση, στην εργατική και
λαϊκή συμμετοχή και στις εργασιακές σχέσεις. Πραγματοποιήθηκε ένα σημαντικό
ξεμπλοκάρισμα της κοινωνίας από το κράτος.

γ. Στο κοινωνικό επίπεδο το ΠΑΣΟΚ θεμελίωσε ένα ιδιόμορφο κράτος
πρόνοιας που στηρίχθηκε στην αναδιανομή του εισοδήματος, στις παροχές και στη
βελτίωση των δημοσίων υπηρεσιών στην υγεία (ΕΣΥ), στην παιδεία, στην κατοικία
κ.ά. Η θεωρία του κοινωνικού μισθού συγκίνησε και λειτούργησε.

δ Στο επίπεδο όμως της ανασυγκρότησης του πολιτικού συστήματος, της
λειτουργίας της δημόσιας διοίκησης, της απόδοσης των ΔΕΚΟ, στον τρόπο άσκησης
της εξουσίας, τα πράγματα δεν πήγαν τόσο καλά, παρά το ότι έγιναν σημαντικές
προσπάθειες. Το σύστημα αφομοίωσε και τις αλλαγές και «την αλλαγή στην αλλαγή»
και ενσωμάτωσε το ΠΑΣΟΚ ως οργάνωση από την κορυφή ώς τα νύχια.

Η δεύτερη περίοδος εξουσίας του ΠΑΣΟΚ ήρθε γρήγορα, διότι απέναντι υπήρξε μια
ανίκανη και σπαρασσόμενη δεξιά που επιχειρούσε να εφαρμόσει μια σκληρή
νεοφιλελεύθερη πολιτική.

ΟΙ ΣΤΟΧΟΙ

Το ΠΑΣΟΚ ήρθε αυτή τη φορά στην εξουσία πιο ώριμο και περισσότερο
προσαρμοσμένο στις απαιτήσεις του συστήματος. Ήρθε σαν καλύτερος διαχειριστής
των πραγμάτων. Κεντρικοί στόχοι και προτεραιότητες ήταν η σταθεροποίηση, η
ανάπτυξη και η κοινωνική δικαιοσύνη. Πολλά από τα συνθήματα του ΠΑΣΟΚ στη
δεκαετία του '80 εξασθένησαν ή μπήκαν στο χρονοντούλαπο της ιστορίας. Η
κοινωνικοποίηση, η αυτοδιαχείριση, η αυτοδύναμη ανάπτυξη, ο κοινωνικός τομέας
της οικονομίας κ.ά. Με όλα αυτά όμως το ΠΑΣΟΚ έχει ακόμη ανοιχτούς λογαριασμούς.

Ο Κώστας Σημίτης με κεντρικό σύνθημα τον εκσυγχρονισμό, την ανανέωση και την
προοπτική για μια Ελλάδα ισχυρή που θα συμμετέχει ισότιμα στις ευρωπαϊκές
εξελίξεις ήρθε ως εκφραστής ενός ανανεωτικού ρεύματος σκέψης και πολιτικής
δράσης. Το εκσυγχρονιστικό αυτό ρεύμα ήρθε ταυτόχρονα ως ένα ηθικό κίνημα με
ανατρεπτικό πολιτικό λόγο για αποτελεσματική δράση προς όφελος των συμφερόντων
του έθνους, της οικονομίας και της κοινωνίας.

Οι ιδρυτικοί στόχοι του ΠΑΣΟΚ για εθνική ανεξαρτησία, λαϊκή κυριαρχία και
κοινωνική απελευθέρωση παραμένουν ως οι φωτοδότες και της νέας πορείας. Μέσα
όμως στα νέα οικονομικά, κοινωνικά και τεχνολογικά δεδομένα δεν μπορεί να
δουλεύεις με τα ίδια μέσα και την ίδια πολιτική στρατηγική. Και εδώ αρχίζουν
τα δύσκολα.

ΤΟ ΚΟΜΜΑ

Μπροστά στο 5ο Συνέδριο το ΠΑΣΟΚ οφείλει:

α. Να επαναπροσδιορίσει το ιδεολογικο-πολιτικό πλαίσιο, την πολιτική
του στρατηγική, τις συνεργασίες και τις κοινωνικές του αναφορές. Να
ξεκαθαρίσει τους λογαριασμούς με λέξεις και όρους-κλειδιά που σημάδεψαν την
εξέλιξη του κινήματος.

β. Να ασχοληθεί με τον ρόλο του κόμματος στη σύγχρονη εποχή και τις
σχέσεις του με την κοινωνία και τα κινήματα. Να διαμορφώσει μια συνολική
κοινωνική και πολιτική στρατηγική για τις μεγάλες μεταρρυθμίσεις στην παιδεία,
στην οικονομία, στην υγεία, στο κράτος και τους θεσμούς. Ο κλεφτοπόλεμος ή οι
συνεχείς ρήξεις με την κοινωνία και τα κινήματα φθείρουν το όραμα.

γ. Να αναδείξει τους στόχους και τις προτεραιότητες σε εθνικό και
ευρωπαϊκό επίπεδο στο οικονομικό, κοινωνικό και πολιτικο-θεσμικό πεδίο. Να
κάνει πράξη τις βαθιές αλλαγές στη δομή της κοινωνίας. Η εθνική στρατηγική
πρέπει να έχει βάθος χρόνου και να είναι πέρα από την πολιτική μιας και μόνο κυβέρνησης.

δ. Να ανοίξει τον φάκελο και να συζητήσουμε για το νέο κοινωνικό
κράτος του 21ου αιώνα που θα στηρίζεται στις αρχές της αλληλεγγύης, της
κοινωνικής δικαιοσύνης και της ευθύνης. Έχουμε ανάγκη από μια μοντέρνα και
αυθεντική αριστερή πολιτική.

ε. Να αποφύγει τον κίνδυνο της «κρατικοποίησης» του ΠΑΣΟΚ και να
ανανεώσει το πολιτικό προσωπικό σε όλα τα επίπεδα. Πρέπει να οικοδομήσουμε την
εικόνα ενός ΠΑΣΟΚ που ξέρει και μπορεί να κερδίζει τις μάχες.

Ο βουλευτής του ΠΑΣΟΚ Λουκάς Αποστολίδης είναι Γ' αντιπρόεδρος της Βουλής.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16335N071</ED>
<ID>
ID:15723

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N07&aa=1</URL></REF>


Article

<CATEGORY>vin04</CATEGORY>

 <H5>«ΥΠΑΡΧΟΥΝ ΚΑΙ ΓΙΝΟΝΤΑΙ ΟΛΟ ΚΑΙ ΠΙΟ ΕΝΤΟΝΕΣ ΟΙ ΔΙΑΧΩΡΙΣΤΙΚΕΣ ΓΡΑΜΜΕΣ» ΤΟΝΙΣΕ Ο
ΠΡΩΘΥΠΟΥΡΓΟΣ ΣΤΗ ΧΘΕΣΙΝΗ Κ.Ε. ΤΟΥ ΠΑΣΟΚ * ΠΟΛΥΔΙΑΣΠΑΣΜΕΝΗ ΚΑΙ ΧΩΡΙΣ ΚΟΙΝΟ ΛΟΓΟ
ΕΜΦΑΝΙΣΤΗΚΕ Η ΕΣΩΚΟΜΜΑΤΙΚΗ ΑΝΤΙΠΟΛΙΤΕΥΣΗ
</H5><H2>Σκληρή επίθεση Σημίτη στη Ν.Δ. με το βλέμμα στις ευρωεκλογές
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Το βλέμμα στραμμένο στις κρίσιμες, από κάθε άποψη, ευρωεκλογές του
προσεχούς Ιουνίου, είχε ο Κώστας Σημίτης χθες στην Κεντρική Επιτροπή του
ΠΑΣΟΚ, την ίδια ώρα που η εσωκομματική αντιπολίτευση εμφανιζόταν
πολυδιασπασμένη και σε πλήρη αδυναμία να βρει κοινό λόγο.

Ο ΠΡΩΘΥΠΟΥΡΓΟΣ όξυνε σε μεγάλο βαθμό την αντιπαράθεση με τη Νέα Δημοκρατία
κάνοντας λόγο για «άσφαιρη αντιπολίτευση των "ίματζ μέικερ"» και
υπογραμμίζοντας με έμφαση ότι «γελιέται η αξιωματική αντιπολίτευση αν νομίζει
ότι διαχωριστικές γραμμές δεν υπάρχουν. Υπάρχουν και γίνονται όλο και πιο έντονες».

Η σκληρή επίθεση του Πρωθυπουργού κατά της Ν.Δ. και του Κ. Καραμανλή ­ τους
χαρακτήρισε «ηγεσία ανυποψίαστων και ίματζ μέικερς, που μπορεί να γκρεμίσει σε
λίγους μήνες όσα κερδήθηκαν σε τόσα χρόνια» ­ έφερε σε δεύτερη μοίρα τα
ζητήματα σχετικά με το Συνέδριο του ΠΑΣΟΚ. Έτσι, η αναμενόμενη πολεμική
ατμόσφαιρα που όλοι ανέμεναν έπειτα και από την κατάθεση των επικριτικών
κειμένων της εσωκομματικής αντιπολίτευσης, μεταβλήθηκε σε μια ατμόσφαιρα
πλήρους ανίας, η οποία χαρακτηρίσθηκε από την απουσία των 2/3 των μελών της
Κ.Ε. από την απογευματινή συνεδρίαση.

ΜΟΝΟΝ Ο ΟΙΚΟΝΟΜΟΥ

Σημαντικό ρόλο στην κατάσταση αυτή έπαιξε η λαθεμένη τακτική που ακολούθησε η
εσωκομματική αντιπολίτευση κατά την έναρξη της διαδικασίας. Ήταν όταν έλαβε
πρώτος τον λόγο ο Παντελής Οικονόμου, ο οποίος, κινούμενος στη λογική των
κειμένων της αντι-εισήγησης, κατήγγειλε την κυβέρνηση και την ηγεσία του ΠΑΣΟΚ
για την πολιτική που ακολουθούν και διερωτήθηκε ποιο είναι το μέλος του ΠΑΣΟΚ
σήμερα και σε τι πιστεύει και ποιο είναι το Κίνημα σήμερα. Ο κ. Οικονόμου
εμφανίσθηκε να ομιλεί εκ μέρους της εσωκομματικής αντιπολίτευσης, γεγονός που
προκάλεσε την παρέμβαση του βουλευτή Γιάννη Καψή, ο οποίος δήλωσε αμέσως μετά,
και ενώπιον της συνόδου, ότι δεν γνώριζε τα κείμενα πως δεν τον εκφράζουν και
πως κανείς δεν τον εκπροσωπεί. Η συνέχεια δόθηκε από τον γραμματέα του ΠΑΣΟΚ
Κώστα Σκανδαλίδη, ο οποίος ανέφερε ότι τα κείμενα της αντι-εισήγησης φέρουν
μόνο την υπογραφή του Π. Οικονόμου και ότι όποιος συμφωνεί με αυτά θα πρέπει
να τα προσυπογράψει. Αλλά κανείς δεν εμφανίσθηκε να το κάνει.

ΕΛΥΣΕ ΤΑ ΧΕΡΙΑ

Η τοποθέτηση του Π. Οικονόμου εκτιμήθηκε ότι βοήθησε την προσκείμενη στον Κ.
Σημίτη πλειοψηφία, αφού η αναμενόμενη επίθεση δεν εκδηλώθηκε, ενώ από την άλλη
πλευρά έλυσε τα χέρια των προσκείμενων στον Άκη Τσοχατζόπουλο, που δεν ήθελαν
να ψηφίσουν την αντιεισήγηση έστω και έμμεσα, καταψηφίζοντας την εισήγηση του
Εκτελεστικού Γραφείου. Η θέση που εμφάνισαν και που εκφράσθηκε από τους Αντ.
Κοτσακά, Γιώργο Δασκαλάκη, Γ. Αγραφιώτη και υποστηρίχθηκε και από τον
«προεδρικό» Γ. Παναγιωτακόπουλο, ήταν αναβολή του συνεδρίου για «ευθετότερο
χρόνο». Ο Γ. Δασκαλάκης μάλιστα έβαλε και διαδικαστικό θέμα άμεσης ψηφοφορίας
χθες, αλλά απερρίφθη ομοφώνως από το προεδρείο και έτσι η πρόταση θα τεθεί σε
ψηφοφορία σήμερα. Το ενδιαφέρον της σημερινής ημέρας επικεντρώνεται στη στάση
που θα τηρήσει ο υπουργός Εθν. Άμυνας Α. Τσοχατζόπουλος, ο οποίος αναμένεται
να μιλήσει το μεσημέρι, καθώς επίσης και στο αποτέλεσμα των ψηφοφοριών.

* Ειδικότερα για το πόσες ψήφους θα συγκεντρώσει η εισήγηση του Εκτελεστικού
Γραφείου, πόσες η αντι-εισήγηση του Π. Οικονόμου και της λεγόμενης
εσωκομματικής αντιπολίτευσης και πόσες ψήφους θα λάβει η πρόταση για την
αναβολή του συνεδρίου.

Η ΟΙΚΟΝΟΜΙΑ

Πάντως, ό,τι και να συμβεί σήμερα, η χθεσινή ημέρα απέδειξε ότι ήταν θετική η
απόφαση του Κ. Σημίτη να μην εστιάσει την ομιλία του στα εσωκομματικά. Είναι
ενδεικτικό ότι ένα μεγάλο τμήμα της ομιλίας του αφορούσε την πορεία της
οικονομίας, με εξαγγελίες όπως αναδιάρθρωση του φορολογικού συστήματος με
ελαφρύνσεις για τους χαμηλοσυνταξιούχους, αναθεώρηση των αντικειμενικών
κριτηρίων, διεύρυνση της φορολογικής βάσης, θα μπορούσε να αποτελέσει τμήμα
της ομιλίας του Πρωθυπουργού για τον προϋπολογισμό του 1999. Και ένα άλλο
τμήμα που αφορούσε την πορεία προς την ΟΝΕ, τμήμα που χαρακτηρίσθηκε από τη
φράση «η ΟΝΕ δεν είναι πανάκεια», θα μπορούσε επίσης να αφορά ειδική συζήτηση
στη Βουλή για την πορεία ένταξης της χώρας στην Οικονομική και Νομισματική Ένωση.

Όμως οι υψηλοί τόνοι κατά της Ν.Δ., την οποία χαρακτήρισε αποτυχημένη, ότι
χρησιμοποιεί μεθόδους... Χατζηαβάτη, ότι «κάθεται στις κερκίδες την ώρα που η
κυβέρνηση δουλεύει σκληρά», ότι δεν είναι απλά κακόπιστη «αλλά το χειρότερο
είδος αντιπολίτευση, που είναι η παχυλή άγνοια», ήταν αυτοί που χαρακτήρισαν
το περιεχόμενο της ομιλίας του. Και ακόμη η πρώτη ίσως αυτής της έκτασης
επίθεση κατά των ηλεκτρονικών, κυρίως, μέσων ενημέρωσης, τα οποία κατηγόρησε
ότι εξυπηρετούν τις επιδιώξεις τού «πιο αδίστακτου τμήματος του κερδοσκοπικού
κεφαλαίου» για την απαξίωση της πολιτικής.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16335N081</ED>
<ID>
ID:15724

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N08&aa=1</URL></REF>


Article

<CATEGORY>vin04</CATEGORY>

 <H2>ΟΙ ΚΥΚΛΟΦΟΡΙΕΣ ΤΩΝ ΕΦΗΜΕΡΙΔΩΝ </H2>
<REF><SOURCE>ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16335N082</ED>
<ID>
ID:15768

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N08&aa=2</URL></REF>


Article

<CATEGORY>vin04</CATEGORY>

 <H2>«Συνεκτική» πρόταση αναβολής
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΤΟ ΕΝΑ μετά το άλλο ανέβαιναν χθες το απόγευμα στο βήμα της αίθουσας «Ολύμπια»
του ξενοδοχείου «Κάραβελ» τα στελέχη που δεν ανήκουν στον χώρο των
εκσυγχρονιστών για να ζητήσουν αναβολή του 5ου Συνεδρίου. Ήταν η πρόταση αυτή
που είχε εκ των προτέρων επινοηθεί ως «συνεκτική» για σχεδόν ολόκληρο το
«υπόλοιπο ΠΑΣΟΚ», αφού δίνει τη δυνατότητα να μην υπερψηφίσουν ούτε την
«επίσημη» εισήγηση ούτε την «αντι-εισήγηση» του κ. Παντ. Οικονόμου, που φάνηκε
περίπου μόνος.

Πάντως, οι κριτικές αναφορές για τα «επίσημα» κείμενα από την πλευρά της
ευρύτερης εσωκομματικής αντιπολίτευσης ­ που ήταν αρκετές ­ επισκιάστηκαν από
τα όσα είπε ένας πρώην επιφανής «εκσυγχρονιστής», ο κ. Χαρ. Καστανίδης, ο
οποίος είχε «ξεσκονίσει» τα κείμενα και έκανε λόγο για «αερολογίες», για
«ιδεολογική σύγχυση και ασάφεια». 
Είναι χαρακτηριστικό ότι στη συνέχεια, όσα στελέχη της «εσωκομματικής
αντιπολίτευσης» ανέβαιναν στο βήμα, τον επικαλούνταν. Μόνο πολύ αργότερα τού
απάντησε ο κ. Γ. Δατσέρης ότι «καλές οι γνώσεις φιλολογίας, αλλά εμείς θέλουμε
κάποιον να... βγάλει τα κάστανα από τη φωτιά»!..

Οι περισσότεροι «εκσυγχρονιστές» φρόντισαν να μιλήσουν στην αρχή της
συνεδρίασης. Μάλιστα, στη συνέχεια οι τάξεις τους άρχισαν να φυλλορροούν, εν
όψει της σημερινής ψηφοφορίας, προφανώς. Ο κ. Β. Βενιζέλος, μιλώντας ως πρώτος
του καταλόγου, είχε στηρίξει τα κείμενα της καθοδήγησης, ενώ ζήτησε και την
«πολιτικοποίηση της ΟΝΕ». Μάλιστα, υποστήριξε και κάτι με το οποίο πολλοί
συμφώνησαν ­ ότι η κυβερνητική πολιτική παρουσιάζεται συνήθως «σκληρότερη απ'
όσο πραγματικά είναι».

Λίγο αργότερα, ο κ. Γ. Κατσιμπάρδης υποστήριζε ότι «δεν δικαιολογούνται
συγκρούσεις» και επανέφερε το θέμα των συγκλίσεων με την υπόλοιπη αριστερά,
για μετά τις εκλογές. Ο κ. Χρ. Πρωτόπαπας ανέφερε ότι ο κόσμος έχει κουραστεί
από τις εσωκομματικές αναμετρήσεις στο ΠΑΣΟΚ και έδωσε ιδιαίτερη έμφαση στην
ανάγκη να βγει το ΠΑΣΟΚ ενωμένο από το 5ο Συνέδριο.

Σχεδόν το σύνολο των στελεχών της «εσωκομματικής αντιπολίτευσης» επανέφεραν
παλαιότερη πρόταση της «πλευράς Τσοχατζόπουλου» για την ανάγκη αναβολής τού
συνεδρίου επικαλούμενοι είτε την πολιτική συγκυρία (ευρωεκλογές και ενδεχόμενο
ήττας του ΠΑΣΟΚ) είτε καταγγελίες για «εγγραφές μίας χρήσης», που ­ κατά την
άποψή τους ­ θα δημιουργήσουν πρόβλημα νομιμότητας του συνεδρίου.

Πρώτος έσυρε τον χορό ο κ. Γ. Παναγιωτακόπουλος, ο οποίος ζήτησε από τον κ. Κ.
Σημίτη να αναλάβει ο ίδιος την πρωτοβουλία για την αναβολή του συνεδρίου ­ και
συνέχισε ο κ. Αντ. Κοτσακάς, ο οποίος μάλιστα ζήτησε σε περίπτωση διεξαγωγής
του, να μην υπάρξουν εκλογικές διαδικασίες. Ο κ. Χαρ. Τσιόκας ζήτησε επίσης
αναβολή, ζητώντας παράλληλα να γίνουν τα κείμενα «πιο προοδευτικά, πιο
τολμηρά». Στην ίδια γραμμή κινήθηκαν οι επίσης στενοί συνεργάτες του κ. Α.
Τσοχατζόπουλου κ.κ. Γ. Αγραφιώτης και Γ. Δασκαλάκης, αλλά και οι κ.κ. Αν.
Πεπονής και Ν. Σηφουνάκης

Στη δική παρέμβαση, ο κ. Γ. Σουλαδάκης ζήτησε να μη γίνουν ψηφοφορίες, αλλά τα
κείμενα να θεωρηθούν «κείμενα εργασίας».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16335N091</ED>
<ID>
ID:15725

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N09&aa=1</URL></REF>


Article

<CATEGORY>vin04</CATEGORY>

 <H5>Παθογένεια της διοίκησης η διαφθορά
</H5><H2>30 ΕΡΩΤΗΣΕΙΣ
</H2><H2>ΔΗΜΗΤΡΗΣ ΕΥΣΤΑΘΙΑΔΗΣ
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

ΓΕΝΝΗΘΗΚΑ: Στην Αθήνα το 1937

ΘΑΥΜΑΖΩ: Καθετί το ωραίο

ΖΗΛΕΥΩ: Τον ελεύθερο χρόνο

ΑΠΟΦΕΥΓΩ: Καθετί το δήθεν

ΘΑ ΗΘΕΛΑ: Να μη βλέπω παιδιά στα φανάρια

ΘΥΜΑΜΑΙ ΜΕ ΝΟΣΤΑΛΓΙΑ: Τα φοιτητικά, ανέμελα χρόνια.

Ύστερα από επιτυχή πορεία στην Τοπική και Νομαρχιακή Αυτοδιοίκηση, στην
ηλεκτρική καρέκλα του γενικού γραμματέα του υπουργείου Δημόσιας Τάξης. Ο κ.
Δημήτρης Ευσταθιάδης δεν το είχε φανταστεί ποτέ, αλλά θεωρεί ότι αποτελεί...
προκλητική επιλογή για τον ίδιο. Πρώτος στόχος; Η αποκατάσταση του κλίματος
εμπιστοσύνης πολιτών και Αστυνομίας.

ΕΡ.: Από την Αυτοδιοίκηση στην αστυνομική διοίκηση. Συμβατή η μετάβαση;

ΑΠ.: Η αυτοδιοικητική λογική μπορεί να προσδώσει άλλη διάσταση στην αστυνομική διοίκηση.

ΕΡ.: Ποια η σχέση σας με τις διωκτικές αρχές κατά το παρελθόν;

ΑΠ.: Με πολλές διακυμάνσεις από το καλό στο κακό και πάλι από την αρχή.

ΕΡ.: Το είχατε φανταστεί ποτέ ότι θα βρισκόσασταν στο μέγαρο της οδού Κατεχάκη;

ΑΠ.: Ειλικρινά όχι.

ΕΡ.: Καλός αγωγός ηλεκτρικής ενέργειας η νέα σας θέση;

ΑΠ.: Κάθε θέση ευθύνης είναι και «ηλεκτρική». Γείωσή της οι σωστοί χειρισμοί
αλλά και η ευνοϊκή συγκυρία.

ΕΡ.: Γενικός γραμματέας του υπουργείου Δημόσιας Τάξης σε μια κρίσιμη περίοδο.
«Προκλητική» επιλογή ή λύση έκτακτης ανάγκης;

ΑΠ.: Και τα δύο μαζί.

ΕΡ.: Όταν σας λένε ότι η έλλειψη αναλόγου εμπειρίας μπορεί να αποβεί μοιραία,
τι απαντάτε;

ΑΠ.: Ας απαντήσουν τα αποτελέσματα.

ΕΡ.: Η πρώτη εικόνα που συναντήσατε;

ΑΠ.: Δεν είναι άσχημα τα πράγματα τόσο, όσο φαίνονται απέξω.

ΕΡ.: Η αποκατάσταση του κλίματος εμπιστοσύνης πολιτών και Αστυνομίας αποτελεί
ευσεβή πόθο;

ΑΠ.: Πρώτο στόχο και υλοποιήσιμο με συνολική και συλλογική προσπάθεια.

ΕΡ.: Ο υψηλός πληθωρισμός κρουσμάτων διαφθοράς πώς θα πέσει;

ΑΠ.: Με τεράστια προσπάθεια από τις πολλές υγιείς εσωτερικές δυνάμεις.

ΕΡ.: Διαφθορά: η επάρατος νόσος της ΕΛ.ΑΣ.;

ΑΠ.: Παθογένεια της ελληνικής διοίκησης σε μεγέθυνση, λόγω του επιπέδου
εξουσίας της ΕΛ.ΑΣ.

ΕΡ.: Νηστικό αρκούδι δεν χορεύει...

ΑΠ.: Δεν είναι επαρκής δικαιολογία.

ΕΡ.: Τι θα γίνει με τους μισθούς της απέχθειας;

ΑΠ.: Επιδίωξή μας είναι να βρεθεί τρόπος τόσο για την επιβεβαίωση όσο και για
την ανταμοιβή των ικανοτήτων των μάχιμων υπηρεσιών.

ΕΡ.: Υπηρεσία Εσωτερικών Υποθέσεων. Θα πιάσει δουλειά;

ΑΠ.: Άμεσα, με πολλές ελπίδες για αυτοκάθαρση του Σώματος.

ΕΡ.: Το πέπλο ανασφάλειας που έχει σκεπάσει όλη τη χώρα πώς θα εξουδετερωθεί;

ΑΠ.: Με την εφαρμογή άμεσων μέτρων αστυνόμευσης.

ΕΡ.: Αθήνα: ανοχύρωτη πόλη;

ΑΠ.: Ελεγχόμενη κατάσταση με τα νέα μέτρα πεζής αστυνόμευσης και περιπολιών
ανά περιοχή.

ΕΡ.: Η μεικτή αστυνομία Δήμου Αθηναίων - ΕΛ.ΑΣ. τι θα πράξει;

ΑΠ.: Θα συμβάλει στην εξάλειψη της τριτοκοσμικής εικόνας που παρουσιάζει η πρωτεύουσα.

ΕΡ.: Πότε θα γίνει πράξη το πρόσταγμα «Άνδρες, έξω απ' τα γραφεία σας, ώρα για
λίγη πεζοπορία»;

ΑΠ.: Σύντομα, με την αποδέσμευση των αστυνομικών δυνάμεων από την εξωτερική
φύλαξη των φυλακών, την επίδοση δικογράφων και τον έλεγχο των χειροαποσκευών
στα αεροδρόμια.

ΕΡ.: Θα λογοδοτήσουν οι εκφραστές πράξεων αυτοδικίας;

ΑΠ.: Ευτυχώς, λίγα περιστατικά, που ελέγχονται και τιμωρούνται παραδειγματικά.

ΕΡ.: Αναλύοντας την ποιοτική αλλαγή της εγκληματικότητας τι βλέπουμε;

ΑΠ.: Οι ραγδαίες πολιτικοκοινωνικές μεταβολές δημιούργησαν νέες μορφές
εγκληματικότητας, στις οποίες άργησε να αντιδράσει η ΕΛ.ΑΣ.

ΕΡ.: Η έννομη τάξη μπορεί να τύχει εφαρμογής όταν νυχτώνει;

ΑΠ.: Η επιδίωξη είναι να εφαρμόζεται όλο το 24ωρο.

ΕΡ.: Στην ίδρυση αρχηγείου της ΕΛ.ΑΣ. αντιδρούν οι πολιτικές ηγεσίες.

ΑΠ.: Έχουμε ήδη ανακοινώσει τη δημιουργία του.

ΕΡ.: Ποιοι ευθύνονται που οι αστυνομικοί μας δείχνουν αδράνεια ή υπερβάλλοντα ζήλο;

ΑΠ.: Με το νέο σύστημα εκπαίδευσης και αξιολόγησης των στελεχών θα πετύχουμε
βελτίωση της αποτελεσματικότητάς τους.

ΕΡ.: Ο εκσυγχρονισμός της ΕΛ.ΑΣ. έχει «εσωκομματική αντιπολίτευση»;

ΑΠ.: Όχι, πολιτική και φυσική ηγεσία προχωρούμε μαζί.

ΕΡ.: Τι θα γίνει με τα πολυδύναμα;

ΑΠ.: Στόχος είναι η ενίσχυσή τους με έμψυχο δυναμικό και μέσα και
μικροδιορθώσεις στη περιοχή ευθύνης τους.

ΕΡ.: Πώς θα αντιμετωπίσετε τον πόλεμο... των άστρων;

ΑΠ.: Με την ειρηνευτική διαδικασία του διαλόγου.

ΕΡ.: Λάβατε ήδη κανένα «ραβασάκι»;

ΑΠ.: Προχωρούμε χωρίς εξωτερικές ή εσωτερικές παρεμβάσεις.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16335N101</ED>
<ID>
ID:15722

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N10&aa=1</URL></REF>


Article

<CATEGORY>vin06</CATEGORY>

 <H5>ΜΕΤΩΠΙΚΗ ΚΥΒΕΡΝΗΣΗΣ - ΚΑΘΗΓΗΤΩΝ
</H5><H2>Σύγκρουση με φόντο καταλήψεις
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Μια άνευ προηγουμένου μετωπική σύγκρουση κυβέρνησης - καθηγητών βρίσκεται
πλέον εν εξελίξει στον χώρο της Παιδείας, με φόντο τις μαθητικές καταλήψεις.

Η ΧΘΕΣΙΝΗ πρώτη ημέρα έναρξης του δεύτερου μισού της διδακτικής χρονιάς βρήκε
πάντως την κυβέρνηση να αισιοδοξεί συγκρατημένα, αλλά και τους καθηγητές να
μην κάμπτονται. Και οι δύο πλευρές ωστόσο γνωρίζουν καλά ότι το πράγμα θα
δείξει καθαρά από τη Δευτέρα και μετά.

Χθες, παρά τα διαφορετικά αριθμητικά στοιχεία που γίνονταν γνωστά στη διάρκεια
της ημέρας από διάφορες πηγές, όπως το υπουργείο Παιδείας, η Ομοσπονδία των
Καθηγητών (ΟΛΜΕ), τα Συντονιστικά των μαθητών κ.λπ., η εικόνα έδειχνε μεταξύ
άλλων ότι τα περισσότερα σχολεία πανελλαδικά λειτούργησαν, ότι σε ένα μικρό,
σε σχέση με την προ των εορτών περίοδο, αριθμό σχολείων και κυρίως στην Αττική
και την Πάτρα συνεχίστηκαν οι καταλήψεις και ότι σε ορισμένα σχολεία έχουν
προγραμματισθεί γενικές συνελεύσεις μαθητών, με θέμα νέες καταλήψεις, για την
ερχόμενη Δευτέρα, 11 του μηνός.

ΠΡΟΒΛΗΜΑΤΙΣΜΟΣ

Το θέμα απασχόλησε βεβαίως και πάλι την κυβέρνηση χθες και συζητήθηκε για μιαν
ακόμη φορά στην Επιτροπή Διαχείρισης Κρίσεων, που συνεδρίασε στο περιθώριο της
Συνόδου της Κεντρικής Επιτροπής του ΠΑΣΟΚ. Οι εκτιμήσεις για τη χθεσινή ημέρα
ήταν μάλλον θετικές, αλλά δεν έλειψε και ο προβληματισμός για το τι μέλλει
γενέσθαι και με ποια ταχύτητα. Κοινή ήταν ωστόσο η αίσθηση ότι και η ερχόμενη
θα είναι μια μάλλον δύσκολη εβδομάδα καθώς τη Δευτέρα, 11 του μηνός, το
μεσημέρι, η ΟΛΜΕ έχει προγραμματίσει την πραγματοποίηση συναυλίας στην Αθήνα
στα Προπύλαια του Πανεπιστημίου και έχει επίσης εξαγγείλει νέα δίωρη στάση
εργασίας, τις δύο τελευταίες ώρες του πρωινού και τις δύο πρώτες ώρες του
απογευματινού κύκλου, ώστε να διευκολυνθούν μαθητές και καθηγητές να την
παρακολουθήσουν, ενώ για την Παρασκευή, 15 του μηνός, έχει ήδη προαναγγελθεί
συλλαλητήριο από τα Συντονιστικά των μαθητών, που ελέγχονται κατά κύριο λόγο
από το ΚΚΕ.

«ΤΡΟΜΟΚΡΑΤΙΑ»

Σημειωτέον ότι το Συντονιστικό των μαθητών εξεφράσθη υπέρ της συνέχισης των
καταλήψεων και σε χθεσινή συνέντευξη που έδωσε φιλοξενούμενο στα γραφεία της
ΟΛΜΕ και παρουσία μελών του Διοικητικού Συμβουλίου της. «Η τρομοκρατία δεν θα
περάσει, ο αγώνας μας θα τη σπάσει» ήταν το σλόγκαν των εκπροσώπων του
Συντονιστικού, που, όπως φαίνεται, βρίσκει σύμφωνα και τα μέλη της πλειοψηφίας
της ΟΛΜΕ που χθες κατήγγειλαν την κυβέρνηση ότι «επιστράτευσε εισαγγελικές
αρχές και αστυνομικές δυνάμεις με στόχο την τρομοκράτηση μαθητών,
εκπαιδευτικών και γονιών». 
Η ΟΛΜΕ κατήγγειλε ειδικότερα τον υφυπουργό Παιδείας κ. Ι. Ανθόπουλο ο οποίος
ζήτησε την παραίτηση του διευθυντή του Ραλλείου Λυκείου Πειραιά και πρώην
προέδρου της τοπικής ΕΛΜΕ, με έντονη δράση σε ανάλογες περιστάσεις επί
Κοντογιαννόπουλου, κ. Θεοδ. Καϊράκη, επειδή αρνήθηκε να ζητήσει εισαγγελική
παρέμβαση για να λήξει η κατάληψη στο σχολείο του.

Επισημαίνεται πάντως ότι και από την Εισαγγελία του Αρείου Πάγου τονιζόταν
χθες ότι για εισαγγελική παρέμβαση στα υπό κατάληψη σχολεία προαπαιτούμενο
είναι η διατύπωση σχετικού αιτήματος από τους διευθυντές.

ΟΙ ΕΙΣΑΓΓΕΛΕΙΣ

Στο μεταξύ, εισαγγελείς θα διενεργήσουν προκαταρκτική εξέταση προκειμένου να
διαπιστώσουν εάν διαπράττονται και από ποια συγκεκριμένα πρόσωπα αξιόποινες
πράξεις αυτεπαγγέλτως διωκόμενες στα σχολεία που ανήκουν στην περιφέρεια του
Εφετείου της Αθήνας και εξακολουθούν να τελούν υπό κατάληψη.

Για την υπόθεση αυτή, που απασχολεί πλέον και τις δικαστικές αρχές,
ενημερώθηκε χθες ο προϊστάμενος της Εισαγγελίας Εφετών κ. Λάμπρος Καράμπελας,
ο οποίος έδωσε και τη σχετική παραγγελία για τη διενέργεια της προκαταρκτικής εξέτασης.

Σύμφωνα με τα στοιχεία αυτά, τα σχολεία που υπάγονται στην αρμοδιότητα της
Εισαγγελίας της οποίας προΐσταται ο κ. Καράμπελας, λειτούργησαν κανονικά,
εκτός από 33 σχολεία στην Αθήνα, και από ένα σε Λαμία και Καρπενήσι.

Ο κ. Καράμπελας ανέθεσε ήδη σε τρεις εισαγγελείς, στην Αθήνα, τη Λαμία και το
Καρπενήσι να συγκεντρώσουν στοιχεία για την κατάσταση που επικρατεί στα υπό
κατάληψη σχολεία και, αν προκύψουν ποινικές ευθύνες, να προχωρήσουν στην
άσκηση διώξεων.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16335N111</ED>
<ID>
ID:15683

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>«Βελούδινη» Φλωρεντία
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Η ΑΝΑΓΕΝΝΗΣΙΑΚΗ Φλωρεντία ήταν η ιδεώδης ξεκούραση για τα κουρασμένα μάτια
μιας Αθηναίας. Η σύγχρονη Φλωρεντία, όμως, θα ήταν ένα έξοχο υπόδειγμα για
τους δημοτικούς Αθηναίους άρχοντες.

Το πρωί μας ξυπνούσαν τα οχήματα του δήμου, που έπλεναν ­ μάλλον γυάλιζαν ­
δρόμους και πεζοδρόμια. Στους περίφημους πεζόδρομους της πόλης του Μιχαήλ
Αγγέλου, του Λεονάρντο ντα Βίντσι και του Γαλιλαίου, επιτρεπόταν να
κυκλοφορούν μόνο τα αστυνομικά αυτοκίνητα και τα αυτοκίνητα του δήμου, με
ειδική άδεια. Και το πιο σημαντικό: αυτό πραγματικά ίσχυε. Οποία σύγκριση με
τους αθηναϊκούς πεζόδρομους, όπου μηχανάκια, φορτηγά και «γιώτα-χι»
πηγαινοέρχονται ή στρατοπεδεύουν, ανάμεσα στους πεζούς που δεν ξέρουν από πού
να πρωτοφυλαχθούν.

Η Δημοτική Αστυνομία εκτελούσε τα πραγματικά της καθήκοντα, δηλαδή την τροχαία
κυκλοφορία. Τα αυτοκίνητα ­ ακόμα και τα λεωφορεία και τα ταξί ­ κοκάλωναν
αυτόματα μπροστά στους πεζούς. Οι δρόμοι ήταν βελούδινοι, φτιαγμένοι και
συντηρημένοι για πολυτελή αυτοκίνητα ­ και όχι για... άλογα, όπως οίκαδε. Τα
τρένα, χαρά για να ταξιδεύεις ως πραγματικός Ευρωπαίος από πόλη σε πόλη.

Η παρουσία των δημοτικών αστυνόμων, των καραμπινιέρων και της «πολιτσία» ήταν
συνεχής και πανταχού παρούσα. Στη Ρώμη ­ όπως μας έλεγε ο Έλληνας φίλος
αρχαιολόγος που έμενε εκεί ­ κυκλοφορούν καθημερινά 48.000 αστυνομικοί σε
τρεις βάρδιες. Το αποτέλεσμα ήταν ορατό. «Καταλήψεις δρόμων στη Ρώμη;»,
απορούσε, όταν του περιγράφαμε την εικόνα της χριστουγεννιάτικης Αθήνας. «Την
ίδια στιγμή θα είχαν συλληφθεί οι καταληψίες»...

Ναι, μπορεί να λέμε «ούνα φάτσα, ούνα ράτσα», αλλά στην οργάνωση των πόλεων...
«άλτρα κόζα»!..
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16335N113</ED>
<ID>
ID:15805

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N11&aa=3</URL></REF>


Article

<CATEGORY>vin06</CATEGORY>

 <H5>ΟΙ ΠΕΡΙΣΣΟΤΕΡΟΙ ΜΑΘΗΤΕΣ ΕΚΑΝΑΝ ΜΑΘΗΜΑ ΧΘΕΣ ­ ΑΡΚΕΤΟΙ ΕΠΙΜΕΝΟΥΝ ΣΤΙΣ ΚΑΤΑΛΗΨΕΙΣ
* ΣΕ ΠΟΛΛΑ ΣΧΟΛΕΙΑ ΑΠΟΦΑΣΙΖΟΥΝ ΑΠΟ ΒΔΟΜΑΔΑ
</H5><H2>Κρίσιμες συνελεύσεις τη Δευτέρα για τις καταλήψεις
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Οι περισσότεροι μαθητές μπήκαν χθες τελικά για μάθημα. Απέμειναν όμως
πολλοί και στις καταλήψεις, οι οποίοι παρ' ότι αντιμετωπίζουν τώρα την
ενδεχόμενη παρέμβαση του εισαγγελέα αντιδρούν δυναμικά κάνοντας λόγο για
«μαθητοδικεία», ενώ έχουν την υποστήριξη της ΟΛΜΕ.

Γονιός - μαθήτρια: «Δεν φταίει το παιδί μου να χάνει μαθήματα. Δεν κάνατε
μυστική ψηφοφορία και κακώς γίνεται κατάληψη», λέει ο κ. Α. Κάης.

ΠΛΗΡΗΣ, ωστόσο, εικόνα για τις καταλήψεις θα υπάρξει στις αρχές της επόμενης
εβδομάδας, καθώς σε αρκετά σχολεία δεν έγιναν ακόμη μαθητικές συνελεύσεις.

Το Συντονιστικό Αγώνα Σχολείων Αθήνας έδωσε χθες στοιχεία σύμφωνα με τα οποία
σε 150 σχολικά κτίρια της Αθηνας (με περισσότερα, συνεπώς, σχολεία) έγιναν
συνελεύσεις και όλες κατέληξαν υπέρ των καταλήψεων, ενώ στα υπόλοιπα θα γίνουν
συνελεύσεις από τη Δευτερα. Οι μαθητές υποστήριξαν ότι θα συνεχίσουν ενωμένοι,
διαμαρτυρήθηκαν για τις εισαγγελικές παρεμβάσεις και τόνισαν ότι «αν στηθούν
μαθητοδικεία θα πρέπει να προσλάβουν χιλιάδες δικαστές να μας δικάσουν». Κατά
τον αντιπρόεδρο της ΟΛΜΕ κ. Γρηγ. Καλομοίρη, οι καταλήψεις υπολογίζονται σε
800 σχολεία πανελλαδικά (επί συνόλου περίπου 3.600 Γυμνασίων και Λυκείων, όπου
προ των εορτών τα 1.700-2.000 είχαν κατάληψη) εκ των οποίων 400 στην Αθήνα.
Όμως εντελώς διαφορετική είναι η εικόνα που δίνουν τα Γραφεία Εκπαίδευσης και
το υπουργείο Παιδείας.

ΣΕ ΔΥΟ ΣΤΡΑΤΟΠΕΔΑ

Χθες το πρωί στην Γκράβα, οι γονείς είχαν χωριστεί σε δυο στρατόπεδα και
κρεμασμένοι στα κάγκελα έριζαν μεταξύ τους για το αν πρέπει να συνεχιστούν ή
όχι οι καταλήψεις. Πίσω από τα κάγκελα, οι μεγαλύτεροι μαθητές αποφάσιζαν κατά
πλειοψηφία να συνεχίσουν τις καταλήψεις σε τουλάχιστον 8 από τα 14 σχολεία του
συγκροτήματος, όπως οι ίδιοι είπαν. Οι περισσότεροι καθηγητές τους
παρακολουθούσαν αμέτοχοι, καθώς εκείνοι είχαν δίωρη στάση εργασίας με την
έναρξη. Αστυνομία δεν εμφανίστηκε χθες στην Γκραβα. «Δεν μας πτοούν οι
απουσίες και οι εισαγγελείς δεν θα μας τρομοκρατήσουν. Έτσι κι αλλιώς, η
χρονιά έχει χαθεί πια», λένε αρκετοί μαθητές. Κοντά τους, όμως, είναι και οι
μαθητές του Γυμνασίου!

Ο γονιός κ. Αρ. Κάης λογομαχεί πιο πέρα με τη μαθήτρια και εκπρόσωπο του
Συντονιστικού Κλεοπάτρα Δελλή, ότι οι αποφάσεις των μαθητών δεν ελήφθησαν με
μυστική ψηφοφορία και εξανίσταται ότι το παιδί του δεν φταίει σε τίποτα να
χάνει μαθήματα. Η μαθήτρια τού απαντάει ότι κάνει λάθος, καθώς οι μαθητές
ψήφισαν μυστικά και η πλειονότητα (239 υπέρ, 49 κατά στο 40ό Λύκειο) αποφάσισε κατάληψη.

Ο καθηγητής του σχολείου και πρόεδρος της Γ' ΕΛΜΕ κ. Μπ. Κόκλας περιμένει στην
είσοδο του σχολείου τις εξελίξεις. «Ο κυβερνητικός αυταρχισμός, που ήδη
εκδηλώθηκε προχθές στο σχολείο μας με τις προσαγωγές 3 μαθητών, έχει τελικά
προκαλέσει αντίθετα αποτελέσματα. Ίσως τα παιδιά του Γυμνασίου να μην
αποφάσιζαν σήμερα καταλήψεις, αν δεν έβλεπαν την κλιμάκωση. Τώρα πείσμωσαν και
αυτά», λέει.

ΣΤΟΥΣ ΑΛΛΟΥΣ ΔΗΜΟΥΣ

Όμως το κλίμα δεν είναι ίδιο παντού. Στην Αθήνα και τους όμορους δήμους
(Βύρωνας, Ηλιούπολη, Υμηττός, Γαλάτσι, Φιλαδέλφεια κ.λπ.), λέει ο προϊστάμενος
της αρμοδίας Διεύθυνσης Εκπαίδευσης κ. Δημ. Κίτσιος, επί συνόλου 270 Λυκείων
και Γυμνασίων καταλήψεις αποφασίστηκαν σε 53 (εκ των οποίων 17 δεν έχουν
κατάληψη αλλά παρεμποδίζονται από άλλα λόγω συστέγασης) ενώ πριν από τις
γιορτές, καταλήψεις εξελίσσονταν σε 240. Ο κ. Κίτσιος πρόσθεσε ότι στην
περίπτωση του Βύρωνα «στις καταλήψεις πρωτοστατεί ο δήμαρχος και ο
αντιδήμαρχος, κάτι που οφείλω να τονίσω γιατί είναι ανεπίτρεπτο». Και πρόσθεσε
ότι αν εκδηλωθεί παρεμπόδιση ενός σχολείου που δεν κάνει κατάληψη από άλλο που
κάνει, ή σημειωθούν ξανά καταστροφές, τότε θα πρέπει να κληθούν οι αρμόδιες αρχές.

Στη Βόρεια Αθήνα (Χαλάνδρι, Μαρούσι, Κηφισιά κ.λπ.), λέει ο προϊστάμενος του
Γ' Γραφείου κ. Παν. Χριστόπουλος μόλις 4 από 140 σχολεία συνεχίζουν καταλήψεις.

Στον Πειραιά, οι καταλήψεις συνεχίζονται σε 33 από συνολικά 104 σχολεία,
σύμφωνα με την Αστυνομική Διεύθυνση Πειραιά, ενώ στη Δ. Αττική σε 19 από τα 96
που τελούσαν υπό κατάληψη προ των εορτών.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16335N121</ED>
<ID>
ID:15684

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N12&aa=1</URL></REF>


Article

<CATEGORY>vin06</CATEGORY>

 <H2>Όταν ο καθηγητής «κύριος άνεργος» κολλάει αφίσες για καταλήψεις!
</H2>
ΜΕΣΗΛΙΚΕΣ και οι δύο, μπήκαν χθες το πρωί στο 40ό Λύκειο της Γκράβας, την ώρα
που οι μαθητές αποφάσιζαν αν θα συνεχίσουν τις καταλήψεις, και άρχισαν να
κολλάνε στον τοίχο αφίσες: «Συνεχίζουμε με καταλήψεις και διαδηλώσεις μέχρι
την ανατροπή του νόμου», έγραφαν, έφεραν την υπογραφή «Πρωτοβουλία μαθητών
κατειλημμένων σχολείων» και από κάτω 35 ονόματα σχολείων. «Μα ποιοι είστε
εσείς οι 40άρηδες και κολλάτε αφίσες για καταλήψεις από 16χρονους;», ρωτήσαμε.

Ήταν καθηγητές, είπαν! Ο άνδρας συστήθηκε σαν «κύριος άνεργος»,
διευκρινίζοντας ότι δεν λέει το όνομά του αλλά αισθάνεται άνεργος αφού είναι
χρόνια ωρομίσθιος. Και βοηθάει, είπε, τα παιδιά «ιδίοις εξόδοις και κόποις»,
αφού και το δικό του παιδί πάει σε ένα από αυτά τα σχολεία, αλλά και ο αγώνας
μαθητών-καθηγητών είναι κοινός.

­ Και τι είναι αυτή η «Πρωτοβουλία μαθητών»;

­ «Είναι μια ανεξάρτητη πρωτοβουλία από 35 σχολεία, όχι κομματικοποιημένη,
παρ' ότι συμμετέχουν και παρατάξεις. Αλλά είναι οι μαθητές που μιλάνε εδώ»,
επέμεινε. Τον ρωτήσαμε αν θεωρεί θεμιτό να κολλάει ένας καθηγητής αφίσες υπέρ
των καταλήψεων. Αντέτεινε ότι η αφίσα δεν παρακινούσε σε καταλήψεις, αλλά σε
κοινό μέτωπο κατά του αντιεκπαιδευτικού νόμου. Έφυγε και μείναμε με την
απορία, ώσπου ρωτήσαμε τα παιδιά. Γιατί στο μεταξύ ορισμένοι μαθητές είχαν
καλύψει την αφίσα αυτή με μια άλλη, παραπλήσιου περιεχόμενου, αλλά με υπογραφή
του συντονιστικού τους, το οποίο ως γνωστόν επηρεάζεται ­ κατά κύριο λόγο ­
από την ΚΝΕ. Και είπαν ότι η αφίσα που κολλούσε νωρίτερα ο «κύριος άνεργος»,
προερχόταν από το χώρο της εξωκοινοβουλευτικής Αριστεράς και δεν τους εκφράζει
­ σε αυτό το σχολείο τουλάχιστον.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16335N122</ED>
<ID>
ID:15738

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N12&aa=2</URL></REF>


Article

<CATEGORY>vin06</CATEGORY>

 <H2>Διευθυντές ενημέρωσαν τα αστυνο μικά τμήματα
</H2>
ΑΠΟ ΝΩΡΙΣ χθες το πρωί άρχισαν να προσέρχονται στα αστυνομικά τμήματα των
περιοχών τους διευθυντες σχολείων της Αθήνας, προκειμένου να δώσουν κατάθεση
για τις ζημίες που προκλήθηκαν κατά τη διάρκεια των καταλήψεων.

Οι διοικητες των αστυνομικών τμημάτων, μετά την προχθεσινή εισαγγελική
παραγγελία για επείγουσα προκαταρκτική έρευνα, έχουν καλέσει εκπροσώπους
συλλόγων γονέων, λυκειάρχες και γυμνασιάρχες σχολείων που έχουν υποστεί
καταστροφές στις καταλήψεις.

Χθες το πρωί έδωσαν κατάθεση λυκειάρχες σχολείων του Χαλανδρίου και της
περιοχής της Αγίας Βαρβάρας και η διαδικασία συνεχίστηκε και το βράδυ με
άλλους διευθυντές σχολείων της Αθήνας.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16335N123</ED>
<ID>
ID:15781

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N12&aa=3</URL></REF>


Article

<CATEGORY>vin06</CATEGORY>

 <H2>Εκδήλωση στη μνήμη Τεμπονέρα
</H2>
ΠΑΤΡΑ

ΕΚΔΗΛΩΣΗ με αφορμή τη συμπλήρωση οκτώ χρόνων από τη δολοφονία του Νίκου
Τεμπονέρα γίνεται απόψε στο σχολικό συγκρότημα «Τεμπονέρα» της Πάτρας

Στον τόπο όπου έχασε τη ζωή του ο καθηγητής Τεμπονέρας, θα γίνουν ομιλίες και
καταθέσεις στεφανιών από οργανώσεις και φορείς.

Όπως αναφέρεται σε ανακοίνωση του ΕΑΜ, η οργάνωση που ανήκε ο Νίκος
Τεμπονέρας, «μπορεί οκτώ χρόνια μετά τη στυγνή δολοφονία του οι δολοφόνοι να
κυκλοφορούν ελεύθεροι και οι ηθικοί αυτουργοί να μένουν ατιμώρητοι αλλά η
θυσία του Ν. Τεμπονέρα βρίσκει δικαίωση στους αγώνες για μια παιδεία
δημοκρατική, προοδευτική, στην υπηρεσία του λαού».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16335N124</ED>
<ID>
ID:15812

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N12&aa=4</URL></REF>


Article

<CATEGORY>vin06</CATEGORY>

 <H5>ΝΕΑ ΦΙΛΑΔΕΛΦΕΙΑ
</H5><H2>Κατάληψη με χιούμορ και μακριά από κόμματα
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

«Τρέλα πουλάμε, το νόμο πολεμάμε», διακηρύττουν οι μαθητές στη Νέα Φιλαδέλφεια

Ο ΜΕΓΑΛΟΣΩΜΟΣ μαύρος... σκύλος, που ξεκίνησε για την πρωινή του βόλτα έξω από
το 1ο Λύκειο Νέας Φιλαδελφείας, δεν φανταζόταν ποτέ πως ένα μικρό λευκό
σκυλάκι «σαλονιού» θα ήταν τόσο αγριεμένο, επιθετικό και επίμονο. Η «μάχη»
μεταξύ των δυο τετραπόδων κράτησε λίγα λεπτά. Στην «εξέδρα» όμως, ανάμεσα
στους μαθητές του 1ου και του 2ου Λυκείου Νέας Φιλαδελφείας, τους γονείς, τους
καθηγητές, αλλά και κάποιους περαστικούς, η ζωντάνια περίσσευε. ­ «Το μεγάλο
είναι ο Αρσένης και το μικρό η Παιδεία», «Στοιχηματίζω στο μικρό!!!», ­
«Μπράβο! Να το φέρετε στην κατάληψη να το ταΐσουμε!», ­ «Μπορούμε να το
κρατήσουμε και το βράδυ, για φύλακα».

Η παρέα, εκεί μπροστά στην οδό Νικολάου Τρυπιά, στη Νέα Φιλαδέλφεια, δεν
πτοείται, ούτε από την κούραση ούτε από την αναστάτωση. «Ούτε κι από τις
απειλές», λένε οι μαθητές. «Όλα αυτά που ακούγονται για απουσίες και
εισαγγελείς, τα λένε για εκφοβισμό», θα πει ο Δημήτρης, πρόεδρος
δεκαπενταμελούς στο 1ο Λύκειο. Τέτοιες κινήσεις ενδυναμώνουν την κατάληψη,
ενισχύουν την απόφασή μας να συνεχίσουμε».

Κάπως έτσι, με ατέλειωτα αστεία, με «τρέλα», ζωντάνια, φαντασία, χιούμορ και
ευρηματικότητα, οι μαθητές επιλέγουν να αγνοήσουν την παρουσία των
αστυνομικών, που περιπολούν από νωρίς στην περιοχή γύρω από το σχολείο,
φορώντας πολιτικά... μπουφάν. «Τρέλα πουλάμε, το νόμο πολεμάμε», θα πει ο
Νίκος και το εννοεί. Από τα τέλη Νοεμβρίου, που ξεκίνησε η κατάληψη στο
σχολείο τους, τα παιδιά κάνουν «χαβαλέ». Όχι γιατί το βλέπουν ως αστείο, ούτε
επειδή είναι «ανώριμοι». Κάθε άλλο... Έχουν λόγους σοβαρούς. 
«Δεν πτοούμαστε από τις απειλές», λένε οι μαθητές του 1ου Λυκείου Νέας Φιλαδελφείας

«Έτσι κρατάμε το κουράγιο μας», θα πει ο Ανδρέας. «Μη νομίζεις πως κι εμείς
δεν έχουμε κουραστεί, πως δεν μας νοιάζει». ­ «Έχουμε βγει από το πρόγραμμα,
έχουμε αποσυντονιστεί, αλλά αν σταματήσουμε τώρα είμαστε χαμένοι...», θα πει ο
Οδυσσέας. ­ «Η κατάληψη πρέπει να συνεχιστεί», θα συμπληρώσει ο Τάσος. ­
«Ακόμη και μέχρι το τέλος της χρονιάς αν χρειαστεί», λέει ο Γιάννης. «Μέχρι να
αποσυρθεί το νομοσχέδιο». ­ «Μπορεί να χάσουμε μια χρονιά, αλλά μπορεί και να
κερδίσουμε το μέλλον μας», δίνει το «σύνθημα» ο Δημήτρης.

Ο Ανδρέας και ο Γιάννης είναι οι μοναδικοί μαθητές από τα δύο σχολεία που δεν
πηγαίνουν φροντιστήριο. Όλοι οι άλλοι έχουν ρίξει στα φροντιστήρια το μεγάλο
βάρος, σε προσπάθεια αλλά και σε χρήμα. Τον Ανδρέα τον ενδιαφέρουν και μάλιστα
πολύ οι εξετάσεις. «Ξέρω πως είναι πιο δύσκολο για μένα, όμως ο αγώνας είναι
συνολικός, όχι ατομικός».

Χθες ήταν όλοι τους από τις έξι το πρωί «στο πόδι». Λίγο πριν από τις εννιά,
είχαν ήδη συνεδριάσει και πάρει την απόφασή τους: «η κατάληψη συνεχίζεται επ'
αόριστον». Μαζί με τις ευχές για την «καλή χρονιά», ενημέρωσαν και τους
καθηγητές τους.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16335N131</ED>
<ID>
ID:15685

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N13&aa=1</URL></REF>


Article

<CATEGORY>vin06</CATEGORY>

 <H2>Λειτούργησαν στις περισσότερες πόλεις τα σχολεία
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

«ΑΠΟΣΥΝΤΟΝΙΣΤΗΚΑΝ» λόγω των εορτών των Χριστουγέννων οι μαθητές της Θεσσαλονίκης.

Έτσι τουλάχιστον υποστηρίζουν οι εκπρόσωποι του Συντονιστικού τους Συμβουλίου
και των επιτροπών καταλήψεων, που... αναγκάστηκαν και αυτοί να μπουν χθες στις
αίθουσες και να παρακολουθήσουν κανονικά και χωρίς καμία αντίρρηση τα μαθήματά
τους. Ίσως όμως από Δευτέρα αποφασίσουν ενδεχόμενες κινητοποιήσεις.

Παρότι σε πολλά Γυμνάσια και Λύκεια της Θεσσαλονίκης οι μαθητές ζήτησαν να
πραγματοποιήσουν γενικές συνελεύσεις προτού αρχίσουν τα μαθήματα, οι
διευθυντές των σχολείων δεν τους το επέτρεψαν.

Μοναδικά σχολεία στα οποία οι μαθητές έκαναν κατάληψη ήταν το 1ο και 26ο
Λύκειο Θεσσαλονίκης και το 3ο Γενικό και το 3ο ΤΕΕ Γιαννιτσών, καθώς και το
Λύκειο Νάουσας.

Καταλήψεις από τη Δευτέρα αποφάσισαν να κάνουν άλλα πέντε σχολεία.

ΣΤΗΝ ΕΠΑΡΧΙΑ

Κανονικά λειτούργησαν χθες τα περισσότερα Γυμνάσια και Λύκεια σε πολλές
επαρχιακές πόλεις. Ωστόσο, στην Καβάλα επείγουσα προκαταρκτική εξέταση
διεξάγει το Αστυνομικό Τμήμα Τάξης της πόλης με εντολή του προϊσταμένου της
Εισαγγελίας κ. Δημ. Παπαγεωργίου, ύστερα από τις αλλεπάλληλες καταλήψεις που
έγιναν και συνεχίζονται στα σχολεία του νομού.

ΕΝΤΑΣΗ

Η ένταση, πάντως, δεν έλειψε χθες από αρκετά σχολεία. Στην Πάτρα, η ατμόσφαιρα
ηλεκτρίστηκε όταν γονείς και κηδεμόνες μαθητών που είχαν συγκεντρωθεί έξω από
το 17ο Λύκειο της πόλης διαπληκτίστηκαν με καταληψίες μαθητές και ζήτησαν την
παρέμβαση του εισαγγελέα. Τελικά, οι γονείς αποχώρησαν και η κατάληψη
συνεχίστηκε. Χθες στον Νομό Αχαΐας υπό κατάληψη ήταν 13 από τα 40 Λύκεια, ενώ
σε τέσσερα Γυμνάσια οι μαθητές έκαναν αποχή.

Στην υπόλοιπη Πελοπόννησο οι καταλήψεις είναι σε ελάχιστα σχολεία,
περισσότερες είναι στον Νομό Ηλείας, όπου υπό κατάληψη είναι 12 από τα 38 σχολεία.

Στον Νομό Ιωαννίνων, από τα 27 Λύκεια, υπό κατάληψη εξακολουθούν να βρίσκονται
μόνο πέντε, τα τέσσερα στην πόλη και ένα στην περιοχή Κατσικά. Ωστόσο, στην
πόλη των Ιωαννίνων αίσθηση προκάλεσε η παρουσία του βουλευτή του ΚΚΕ Απόστολου
Τασιούλα, που μαζί με μέλη της Νομαρχιακής Επιτροπής του κόμματός του πέρασαν
από πολλά Λύκεια, γεγονός που προκάλεσε την δυσφορία ορισμένων γονέων, οι
οποίοι εστράφησαν εναντίον τους.

Στη Θεσπρωτία λειτούργησαν κανονικά και τα 11 Γυμνάσια, καθώς και τα εννέα
Λύκεια. Το ίδιο συνέβη και στην Πρέβεζα.

Στην Άρτα, λειτούργησαν κανονικά τα 17 από τα 18 Γυμνάσια. Στον Νομό Λέσβου,
υπό κατάληψη βρίσκονται επτά Λύκεια σε σύνολο 55. Στη Ρόδο, όλα τα Γυμνάσια
και τα Λύκεια λειτουργούν κανονικά.

Στο Ηράκλειο, λειτούργησαν χθες τα 30 από τα 31 Λύκεια του νομού. Στον Νομό
Χανίων, από τα 48 Γυμνάσια και Λύκεια δεν λειτούργησαν τέσσερα, ενώ στη πόλη
των Χανίων από τα 20 σχολεία κλειστά παρέμειναν χθες τα δύο.

Στον Νομό Φθιώτιδας, χθες άνοιξαν τις πόρτες τους 26 Γυμνάσια και Λύκεια εκτός
από ένα που είναι υπό κατάληψη.

Στον Νομό Μαγνησίας, από τα 32 Λύκεια υπό κατάληψη ήταν χθες τα πέντε, ενώ σε
άλλα επτά αποφάσισαν αργότερα να προχωρήσουν σε κατάληψη. Στους υπόλοιπους
νομούς της Θεσσαλίας λειτούργησαν τα περισσότερα σχολεία. Στη Λάρισα, από τα
97 Γυμνάσια και Λύκεια έκαναν αποχή οι μαθητές πέντε σχολείων. Στην Καρδίτσα,
κανονικά έγιναν παντού τα μαθήματα, ενώ στα Τρίκαλα, απείχαν από τα μαθήματά
τους οι μαθητές τριών σχολείων.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16335N132</ED>
<ID>
ID:15739

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N13&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Μικρ(όψυχ)ες (εις)αγγελίες
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Στρεφόμενος κατά του παιδιού μου στρέφομαι κατά του μέλλοντός μας. Η αλυσίδα
σπάει και οι γενιές θυμίζουν καρικατούρες χωρίς υπογραφή, αφού κανείς δεν θ'
ανα-γνωρίζει κανέναν. Οι παλιοί θα 'ναι πάντα οι εχθροί των νέων (και το αντίστροφο).

Τιμωρώντας το παιδί μου είναι σαν ν' αρνιέμαι αναδρομικά τις δικές μου
επανα-στάσεις, τους ανθρώπους και τα όνειρα που με κράτησαν όρθιο, όταν οι
άλλοι ζητούσαν υποταγή.

Στέλνοντας τον εισαγγελέα στο σχολείο του παιδιού μου, καταδικάζω/θυσιάζω
όλους τους 16άρηδες [είτε είναι είτε όχι στον χορό των (εγ)καταλήψεων] να
ζήσουν από δω και μπρος υπό το κράτος των εκβιασμών και το στίγμα των ηττημένων.

Στην οργισμένη βία του παιδιού μου θ' απαντήσω με αγάπη, περίσσεμα ψυχής,
κατανόηση και πολύ ζεστή συζήτηση.

Όλα τ' άλλα μυρίζουν φόβο. Δικό μας φόβο μήπως τελικά όχι μόνον ο βασιλιάς
αλλά και οι ενήλικοι υπήκοοί του, είναι εντελώς γυμνοί.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16335N133</ED>
<ID>
ID:15806

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N13&aa=3</URL></REF>


Article

<CATEGORY>vin06</CATEGORY>

 <H2>Πρόεδρος Εφετών... στο εδώλιο του Εφετείου για τα κοσμήματα
</H2><H2></H2>
<AUTHOR>ΣΙΛΑ ΑΛΕΞΙΟΥ</AUTHOR>

Αντιμέτωπος με το εδώλιο του Εφετείου Ρόδου είναι πλέον ο άλλοτε πρόεδρος
Εφετών Στέργιος Αλεξίου, αφού εξάντλησε όλα τα μέσα αποφυγής της δίκης του για
αδικήματα, όπως αποδοχή προϊόντων εγκλήματος, ηθική αυτουργία σε κλοπή και άλλα.

ΟΙ ΔΟΣΟΛΗΨΙΕΣ τού δικαστή με τη Δικαιοσύνη ­ όχι ως λειτουργού, αλλά ως
διωκομένου ­ άρχισαν το 1992, όταν η οικιακή του βοηθός κατηγορήθηκε από τον
φίλο του κ. Κων. Γιώτα, πολιτικό μηχανικό κάτοικο Ρόδου, για κλοπή κοσμημάτων
και άλλων αντικειμένων από το σπίτι του. Η κάλυψη που παρέσχε ο κ. Αλεξίου
στην Ευθυμία Δημούδη, όταν ο κ. Γιώτας αντελήφθη την κλοπή, ενίσχυσε τις
υποψίες του τελευταίου περί της ανάμειξης του προέδρου Εφετών στην
εκμετάλλευση της φιλοξενίας και της φιλίας που επί 20 χρόνια έδενε τον
πολιτικό μηχανικό με τον δικαστή.

Η Ευθυμία Δημούδη καταδικάστηκε πρωτοδίκως σε φυλάκιση 2 1/2 ετών, παρά το
γεγονός ότι ο κ. Στ. Αλεξίου κατέθεσε ως μάρτυρας υπεράσπισής της
χαρακτηρίζοντάς την «αμνό του Θεού» που είχε ως χόμπι να αγοράζει τιμαλφή με
μισθό 20.000 δραχμών που της έδινε!

Στο Εφετείο η ποινή της γυναίκας μειώθηκε σε 7 μήνες. Το γεγονός όμως ότι
τελεσιδίκησε η υπόθεση της κ. Δημούδη είχε ως αποτέλεσμα τον προσδιορισμό της
δίκης του δικαστή, αφού ο ίδιος είχε επιτύχει την αναστολή της δίωξής του
μέχρι την ολοκλήρωση των διαδικασιών που αφορούσαν την οικιακή του βοηθό.

Τότε ήταν που άρχισαν οι προσπάθειες του κ. Στ. Αλεξίου να αναβάλλει διαρκώς
τη δίκη του και κάθε φορά το πετύχαινε. Όταν εξάντλησε όλα τα μέσα κατέφυγε,
την τελευταία φορά πια, στην αίτηση εξαίρεσης όλων των Εφετών της Ρόδου,
κρίνοντας πως δεν είναι ικανοί να τον δικάσουν!

Η πρωτοφανής αίτηση εξαίρεσης κρίθηκε χθες από το Β' Τριμελές Εφετείο της
Αθήνας, αφού στη Ρόδο δεν υπήρχε άλλος εφέτης να ανέβει στην έδρα. 
Η ατμόσφαιρα φορτίστηκε ιδιαίτερα όταν ο δικηγόρος του κ. Γιώτα, κ. Ν.
Γαλεάδης περιέγραψε στο δικαστήριο την ταλαιπωρία που έχει προκαλέσει ο κ.
Αλεξίου στο Εφετείο Δωδεκανήσου, με τις αλλεπάλληλες αιτήσεις αναβολής, τις
μηνύσεις που έχει υποβάλει εναντίον όλων όσων έχουν ασχοληθεί με την υπόθεση
(αστυνομικών, ανακριτών και άλλων) και τέλος, με τις αιτήσεις εξαίρεσης όλων
των δικαστών.

Ο ίδιος ο άλλοτε πρόεδρος Εφετών δεν κατόρθωσε χθες να αιτιολογήσει τις
αιτήσεις εξαίρεσης, με αποτέλεσμα να απορριφθούν όλες και να μην έχει πλέον
άλλον τρόπο να αποφύγει τη δίκη, που θα γίνει προσεχώς στη Ρόδο.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16335N141</ED>
<ID>
ID:15686

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N14&aa=1</URL></REF>


Article

<CATEGORY>vin06</CATEGORY>

 <H2>Ανέθεσε εισαγγελικά καθήκοντα σε αστυνομικό και τον διώχνουν
</H2>
ΤΗΝ οριστική απομάκρυνση από το δικαστικό σώμα τού αντεισαγγελέα Πρωτοδικών
Αλ. Κατσαντώνη, για αναξιοπρεπή συμπεριφορά, προτείνει στην πειθαρχική
Ολομέλεια του Αρείου Πάγου ο εισαγγελέας του Ανωτάτου Δικαστηρίου Παν.
Δημόπουλος, κρίνοντας ότι για τα αδικήματα στα οποία έχει υποπέσει ο
συγκεκριμένος εισαγγελικός λειτουργός δεν υπάρχει άλλη ποινή, παρά η εσχάτη
πειθαρχική τιμωρία.

Ο αντεισαγγελέας Πρωτοδικών, ο οποίος υπηρετούσε στη Χαλκίδα και έχει ήδη
τιμωρηθεί με προσωρινή παύση έξι μηνών, δικάζεται από την Ολομέλεια του Αρείου
Πάγου (την προσεχή Πέμπτη) με το ερώτημα της οριστικής απόλυσης, καθώς
κατηγορείται ότι:

* Ανέθεσε σε αστυνομικό που επίσης υπηρετούσε στη Χαλκίδα την επεξεργασία
περίπου 250 δικογραφιών, τις οποίες είχε αναλάβει και θα έπρεπε να χειριστεί.
Όπως τονίζεται στο κατηγορητήριο, ο αστυνομικός χαρακτήριζε τα αδικήματα και
ενεργούσε εισαγγελικά καθήκοντα, ενώ ο αντεισαγγελέας απλώς υπέγραφε τα
σχετικά έγγραφα!

* Αναμίχθηκε σε υποθέσεις της συζύγου του, η οποία είναι έμπορος,
παρακρατώντας επιταγές δικές της που είχαν σφραγιστεί.

* Είχε δανειστεί χρηματικά ποσά (έως και 500.000 δρχ.) από διάφορους
επαγγελματίες της περιοχής, χωρίς ωστόσο να τα επιστρέψει. Όπως σημειώνεται
στον εις βάρος του πειθαρχικό φάκελο, τα χρήματα τα διέθετε για την κατασκευή
εξοχικής κατοικίας.

Σημειώνεται ότι στην Πειθαρχική Ολομέλεια καταλήγει η υπόθεση ύστερα από έφεση
που έκανε ο ίδιος ο εισαγγελέας του Αρείου Πάγου κατά της απόφασης του
Πρωτοβάθμιου Πειθαρχικού Συμβουλίου, που είχε επιβάλει στον αντεισαγγελέα την
ποινή της προσωρινής παύσης.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16335N142</ED>
<ID>
ID:15740

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N14&aa=2</URL></REF>


Article

<CATEGORY>vin06</CATEGORY>

 <H2>Η αντιβίωση και ένα C-130 έσωσαν την εξάχρονη
</H2>
ΣΩΤΗΡΙΑ αποδείχθηκε για μια 6χρονη από την Κεφαλονιά η προληπτική αντιβίωση
που της χορήγησαν οι γιατροί του Γενικού Νομαρχιακού Νοσοκομείου της νήσου,
στο οποίο μεταφέρθηκε προχθές από τους γονείς της με συμπτώματα μηνιγγίτιδας.

Η μικρή Θεοδωρούλα, που διακομίσθηκε στο νοσοκομείο στις 3 το μεσημέρι της
Τετάρτης, παρουσίαζε υψηλό πυρετό και άλλα συμπτώματα μηνιγγίτιδας, και οι
γιατροί ­ ακολουθώντας περυσινή εγκύκλιο του υπουργείου Υγείας ­ της χορήγησαν
αντιβίωση, πριν επιβεβαιωθεί η διάγνωση.

Αργότερα, ζήτησαν να μεταφερθεί το παιδί στην Αθήνα, διότι οι εργαστηριακές
εξετάσεις έδειξαν ότι όντως έπασχε από μηνιγγίτιδα και μάλιστα σε προχωρημένη
μορφή, οπότε έπρεπε να εισαχθεί σε μονάδα εντατικής θεραπείας. 
Τέτοια μονάδα, όμως, υπάρχει μόνο στην Αθήνα και σε καμία άλλη πόλη της χώρας.

Έτσι, το απόγευμα της Τετάρτης ένα C-130 προσγειώθηκε στο αεροδρόμιο της
Κεφαλονιάς και παρέλαβε την μικρή, την οποία μετέφερε στο Νοσοκομείο Παίδων
Αγλαΐα Κυριακού, όπου και εισήχθη στην ΜΕΘ.

Όπως ανέφεραν χθες γιατροί που παρακολουθούν την μικρή, η Θεοδωρούλα έχει
πλέον διαφύγει τον κίνδυνο και σήμερα αναμένεται να βγει από την μονάδα.

Σύμφωνα με την περυσινή εγκύκλιο του υπουργείου Υγείας, προτεραιότητα στην
αντιμετώπιση της μηνιγγίτιδας είναι η άμεση έναρξη θεραπευτικής αγωγής και όχι
η μεταφορά σε τριτοβάθμιο νοσοκομείο. Η θεραπεία πρέπει να αρχίζει ακόμα και
πριν βγει η οριστική διάγνωση (όταν αυτό δεν είναι δυνατόν να γίνει μέσα σε
μισή ώρα, με εξέταση εγκεφαλονωτιαίου υγρού) στο νοσηλευτικό κέντρο στο οποίο
βρίσκεται ο ασθενής, είτε πρόκειται για περιφερειακό ιατρείο είτε για Κέντρο
Υγείας είτε για κάποιο νοσοκομείο.

Εφιστάται ιδιαίτερα η προσοχή στην αναγνώριση των πρώιμων συμπτωμάτων της
νόσου, δηλαδή στον έντονο πονοκέφαλο, τον υψηλό πυρετό, την δυσκαμψία του
αυχένα, τους εμετούς και το αιμορραγικό εξάνθημα.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16335N151</ED>
<ID>
ID:15687

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N15&aa=1</URL></REF>


Article

<CATEGORY>vin06</CATEGORY>

 <H5>10 ΧΙΛΙΟΜΕΤΡΑ ΤΗΝ ΩΡΑ Η ΜΕΣΗ ΤΑΧΥΤΗΤΑ ΣΤΟ ΚΕΝΤΡΟ
</H5><H2>«Χελώνες» στον δρόμο!
</H2><H2></H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Με ρυθμούς... χελώνας προχωρούσαν τα αυτοκίνητα στο κέντρο της Αθήνας τον
Δεκέμβριο. 
Η ΜΕΣΗ ταχύτητα των Ι.Χ. στο διάστημα αυτό ήταν 10 χιλιόμετρα την ώρα λόγω της
αυξημένης κυκλοφορίας, δημιουργώντας μία κάθε άλλο παρά εορταστική διάθεση
στους οδηγούς που είχαν την ατυχία να περάσουν από το κέντρο της πόλης.

Και δεν ήταν το μόνο περίεργο που συνέβη τον Δεκέμβριο στην Αθήνα. Το
λεωφορείο 450 χρειάστηκε τεσσερισήμισι ώρες για να κάνει τη διαδρομή Χαλάνδρι
- Δέλτα Φαλήρου! Το περιστατικό συνέβη πριν από μερικές ημέρες, όταν το
κυκλοφοριακό στο κέντρο της Αθήνας είχε φτάσει στο αποκορύφωμά του και, όπως
λέει ο διευθύνων σύμβουλος του Οργανισμού Αστικών Συγκοινωνιών Αθήνας (ΟΑΣΑ)
κ. Στράτος Παπαδημητρίου, οφείλεται στην «ανεξέλεγκτη κατάσταση» που
επικρατούσε στην κυκλοφορία της πόλης από το δεύτερο δεκαπενθήμερο του
Νοεμβρίου και σε όλη τη διάρκεια του Δεκεμβρίου.

ΕΦΙΑΛΤΗΣ

Ήταν ένα «εφιαλτικό» διάστημα, από κυκλοφοριακής άποψης, αυτό που μόλις πέρασε
για την Αθήνα ­ αυτό αναγνωρίζεται από ειδικούς και μη. Δεν ήταν μόνο η
προσμονή των γιορτών που έφερε αρκετό κόσμο στο κέντρο της πόλης ούτε το
χριστουγεννιάτικο δέντρο της πλατείας Συντάγματος, που αποτέλεσε πόλο έλξης
για μικρούς και μεγάλους με άμεση επίπτωση στο... κυκλοφοριακό. Ήταν και οι
πορείες και οι αποκλεισμοί δρόμων από τους μαθητές, που ξαφνικά έδωσαν την
αίσθηση ότι το κέντρο... στένεψε.

«Όλη αυτή η κατάσταση είχε τεράστιες επιπτώσεις στο κυκλοφοριακό της πόλης»,
λέει ο αναπληρωτής καθηγητής στον τομέα μεταφορών του Εθνικού Μετσόβιου
Πολυτεχνείου κ. Γιάννης Γκόλιας. 
Σύμφωνα με τις μετρήσεις που έγιναν στο «εφιαλτικό» αυτό διάστημα, τα
αυτοκίνητα έφτασαν να κινούνται με 10 χιλιόμετρα ανά ώρα στο κέντρο της πόλης
τις ώρες αιχμής, την στιγμή που ο μέσος όρος ταχύτητας στην πρωτεύουσα είναι
30 χιλιόμετρα. «Πρόκειται για μία περίοδο που "παραδοσιακά" στο κέντρο
εμφανίζεται αύξηση της κίνησης κατά 10-15% σε σχέση με τον υπόλοιπο χρόνο. 
Όμως, ειδικά εφέτος, με τους αποκλεισμούς των δρόμων το κακό παράγινε. Για μία
ακόμα φορά με το που αυξήθηκε λίγο η κίνηση, η πόλη έδειξε ότι έχει φτάσει στα
όριά της».

Ενδεικτικό του προβλήματος είναι ότι, όπως φαίνεται από την έρευνα που
ολοκλήρωσε το Αττικό Μετρό τον περασμένο Νοέμβριο, η κυκλοφορία στο κέντρο της
Αθήνας αυξάνεται κάθε χρόνο με μέσο ετήσιο ρυθμό 7%. 
Ο μέσος όρος της αύξησης στην υπόλοιπη Αθήνα είναι 3%. Και όλα αυτά την στιγμή
που, σύμφωνα με την ίδια έρευνα, το 58% των μετακινήσεων γίνεται πλέον με Ι.Χ.
και μόλις το 42% με δημόσια μέσα μεταφοράς (τα αντίστοιχα νούμερα πριν από 16
χρόνια ήταν 51%-49% υπέρ των μέσων μαζικής μεταφοράς).

«Η μοναδική λύση για τα λεωφορεία στο κέντρο της Αθήνας είναι οι λωρίδες
αντίθετης ροής», λέει ο κ. Παπαδημητρίου, που τονίζει ότι στους
λεωφορειοδρόμους γίνονται πολλές παραβάσεις. «Εκτιμάμε ότι τις μέρες αυτές στο
κέντρο η ταχύτητα παρουσίασε μείωση γύρω στο 10%. 
Ήταν μία κατάσταση ανεξέλεγκτη που, σε συνδυασμό με την έλλειψη τηλεματικής,
έκανε άνω-κάτω το πρόγραμμα των μέσων μαζικής μεταφοράς. 
Πάντως, τώρα η κατάσταση έχει εξομαλυνθεί και δεν έχει καμιά σχέση με την
πραγματικότητα των προηγουμένων ημερών στο κέντρο της Αθήνας».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16335N152</ED>
<ID>
ID:15741

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N15&aa=2</URL></REF>


Article

<CATEGORY>vin06</CATEGORY>

 <H2>Έλυσαν τον αποκλεισμό του λιμανιού οι μηχανότρατες
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας 
ΟΙ ΙΔΙΟΚΤΗΤΕΣ αλιευτικών σκαφών έλυσαν χθες το βράδυ τον αποκλεισμό της
εισόδου του λιμανιού της Θεσσαλονίκης με τα σκάφη, μετά την οριστικοποίηση της
σημερινής συνάντησης αντιπροσώπων τους με την ηγεσία του υπουργείου Γεωργίας.

Οι διαδηλωτές ψαράδες οδήγησαν τις μηχανότρατες και πάλι στην προβλήτα της
παλιάς παραλίας του Θερμαϊκού Κόλπου, όπου παραμένουν δεμένα. Όπως δήλωσαν
εκπρόσωποι αλιευτικών συνεταιρισμών, σε περίπτωση που η συνάντηση στο
υπουργείο Γεωργίας καταλήξει σε συμφωνία, τότε θα αποχωρήσουν με τα σκάφη τους
από τον κόλπο της Θεσσαλονίκης.

Μηχανότρατες είχαν αποκλείσει χθες για τους ίδιους λόγους και το λιμάνι της Καβάλας.

Εκπρόσωποι του αλιευτικού συνεταιρισμού Νέας Μηχανιώνας, κατηγορούν την
κυβέρνηση ότι υιοθέτησε τις απαγορευτικές κοινοτικές οδηγίες για τα
περιοριστικά μέτρα στην αλιεία χωρίς να διαπραγματευτεί.

Σύμφωνα με την κοινοτική οδηγία, απαγορεύεται το ψάρεμα σε απόσταση μικρότερη
των τριών μιλίων από τις ακτές και σε βάθος μεγαλύτερο των 50 μέτρων. Να
σημειωθεί ότι από την 1η Ιανουαρίου εξαιτίας της κινητοποίησης των ιδιοκτητών
αλιευτικών παρατηρείται έλλειψη ντόπιων αλιευμάτων στις αγορές της Βόρειας
Ελλάδας. Στους καταναλωτές διατίθενται αλιεύματα ιχθυοτροφείων, λιμνών και
εισαγόμενα. <REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16335N153</ED>
<ID>
ID:15782

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N15&aa=3</URL></REF>


Article

<CATEGORY>vin06</CATEGORY>

 <H5>«ΕΚΜΕΤΑΛΛΕΥΟΝΤΑΙ ΤΗ ΘΕΣΗ ΤΟΥΣ ΓΙΑ ΝΑ ΕΠΙΒΑΛΟΥΝ ΤΙΣ ΑΠΟΨΕΙΣ ΤΟΥΣ»
</H5><H2>Σκληρή γλώσσα Σημίτη για τους πιλότους
</H2><H2></H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Σκληρή γλώσσα για τους πιλότους της Ολυμπιακής Αεροπορίας, που με τη στάση
τους τις τελευταίες μέρες βρίσκονται στο επίκεντρο της ταλαιπωρίας του
επιβατικού κοινού, χρησιμοποίησε χθες ο Πρωθυπουργός Κώστας Σημίτης.

«ΟΙ ΠΙΛΟΤΟΙ πιέζουν και εκμεταλλεύονται την καθοριστική τους θέση για να
επιβάλουν τις απόψεις τους και τα αιτήματά τους», ανέφερε χαρακτηριστικά ο κ.
Σημίτης και τόνισε: «Στην προσπάθειά τους αυτή, δεν αναλογίζονται το κοινωνικό
κόστος, την επίπτωση στη ζωή του πολίτη, το κύμα των κοινωνικών αντιδράσεων το
οποίο προκαλούν».

Η στάση των πιλότων ­ πρόσθεσε ο Πρωθυπουργός ­ είναι απόρροια μιας
αρρωστημένης και αποτυχημένης αντίληψης σε σχέση με το κράτος παροχών.

Στο μεταξύ, χθες, με εντολή του υπουργού Μεταφορών Αναστάσιου Μαντέλη, η
Υπηρεσία Πολιτικής Αεροπορίας (ΥΠΑ) έθεσε σε διαθεσιμότητα τον κυβερνήτη
Γεώργιο Κανελία, που τα μεσάνυχτα του περασμένου Σαββάτου εκτελώντας το
δρομολόγιο από το Λονδίνο προς τη Θεσσαλονίκη και την Αθήνα, αντί να κάνει
ενδιάμεσο σταθμό στο αεροδρόμιο «Μακεδονία», προσγείωσε το αεροσκάφος
κατευθείαν στο Ελληνικό, επικαλούμενος λήξη του ωραρίου απασχόλησής του.

Αποτέλεσμα της ενέργειάς του αυτής ήταν οι 85 επιβάτες που προορίζονταν για τη
Θεσσαλονίκη να προχωρήσουν τα μεσάνυχτα σε τρίωρη κατάληψη του αεροσκάφους. Ο
κ. Κανελίας εγκατέλειψε αεροσκάφος και επιβάτες στην πίστα του αεροδρομίου του
Ελληνικού, φοβούμενος πιθανό λιντσάρισμά του, καθώς τα πνεύματα ήταν οξυμένα.

Για το συγκεκριμένο περιστατικό βρίσκονται ήδη σε εξέλιξη διοικητικές έρευνες
από την ΥΠΑ και την Ο.Α. Όμως, μέχρι την ολοκλήρωση των ερευνών ο κυβερνήτης
θα τελεί σε διαθεσιμότητα, κυρίως για το γεγονός της εγκατάλειψης του
αεροσκάφους μαζί με τους επιβάτες στην πίστα του αεροδρομίου.

Σύμφωνα με την ΥΠΑ, που χορηγεί τα πτυχία στους πιλότους, ο κυβερνήτης, ως ο
έχων το «γενικό πρόσταγμα» μέσα σε ένα αεροσκάφος, δεν νοείται να το
εγκαταλείπει πριν από τους επιβάτες. Πόσο μάλλον, όταν αυτό τελεί υπό
κατάληψη, όπου ο κίνδυνος να συμβεί οποιοδήποτε ατύχημα (π.χ. πυρκαγιά,
δολιοφθορά) είναι μεγαλύτερος.

Ο υπουργός Μεταφορών Αναστάσιος Μαντέλης τόνισε και χθες ότι «η κυβέρνηση δεν
δέχεται εκβιασμούς από τους εργαζομένους της Ο.Α.» και πως «οι διαδικασίες για
την ένταξη της εταιρείας σε στρατηγικές συμμαχίες προχωρούν».

Στο θέμα της Ο.Α. αναφέρθηκε και ο υπουργός Εθνικής Οικονομίας Γ. Παπαντωνίου,
επισημαίνοντας ότι το μέλλον της εταιρείας και η ένταξή της σε κάποια συμμαχία
εξαρτάται από την οικονομική της κατάσταση και από τους εργαζομένους.

Τελικές αποφάσεις δεν έχουν ληφθεί, είπε ο κ. Παπαντωνίου και συμπλήρωσε:
«Αυτά που συμβαίνουν σήμερα στην εταιρεία αναδεικνύουν ένα αρρωστημένο κλίμα
μιας άλλης εποχής».

Την ίδια στιγμή, οι ξενοδόχοι της Αθήνας αναφωνούν «έλεος» και επισημαίνουν
ότι είναι η τρίτη φορά μέσα σε ένα χρόνο που ο κλάδος τους πλήττεται από τα
προβλήματα της Ο.Α.

ΓΙΑ ΤΙΣ ΥΠΕΡΩΡΙΕΣ

Πάντως, αργά χθες το βράδυ, οι εκπρόσωποι της Ένωσης Χειριστών Πολιτικής
Αεροπορίας (ΕΧΠΑ) ζήτησαν συνάντηση με τη διοίκηση της Ο.Α., προκειμένου να
συζητήσουν εκ νέου το θέμα της παροχής υπερεργασίας.

Η συνάντηση καθορίστηκε για σήμερα στις 6 μ.μ. και είναι πιθανόν, εφόσον
υπάρξει συμφωνία μεταξύ των δύο πλευρών, να εξομαλυνθεί η κατάσταση στα
δρομολόγια της εταιρείας.

Σημειώνεται, ότι η διοίκηση της εταιρείας, στις πρόσφατες διαπραγματεύσεις που
ναυάγησαν, είχε προτείνει στους εκπροσώπους των πιλότων να συνεχίσουν να
εργάζονται υπερωριακά μέχρι την πρόσληψη των 45 νέων χειριστών, με τους όρους
του πρακτικού συμφωνίας που είχε υπογραφεί τον περασμένο Μάιο και έληξε στις
31 Δεκεμβρίου 1998.

ΝΕΟ ΠΡΟΓΡΑΜΜΑ

Νωρίτερα χθες, η διοίκηση της Ο.Α., στην προσπάθειά της να περιορίσει τα
προβλήματα στις πτήσεις, προχώρησε στην ανασύνθεση του προγράμματος
δρομολογίων. 
Επίσης, ενέταξε στον προγραμματισμό πτήσεων όλους τους πιλότους που
παρακολουθούσαν διάφορες εκπαιδεύσεις χωρίς να «πετούν».

Σύμφωνα με το νέο πρόγραμμα, που θα ισχύσει ως τις 31 Ιανουαρίου ­ εφόσον στο
μεταξύ δεν βρεθεί κάποια άλλη λύση ­ ο αριθμός των ματαιώσεων θα κυμαίνεται
καθημερινά μεταξύ 2 και 5, σε σχέση με το πρόγραμμα που ίσχυε ως τώρα και
περιλάμβανε συνολικά 110 πτήσεις.

Οι Μακεδονικές Αερογραμμές θα αναλάβουν να εκτελούν σε καθημερινή βάση 7 - 9
δρομολόγια (προς τις βαλκανικές χώρες και την Ανατολική Ευρώπη) και η
Ολυμπιακή Αεροπλοΐα άλλα τέσσερα δρομολόγια (προς Θεσσαλονίκη, Κω, Ηράκλειο, Χανιά).

ΟΙ ΧΕΙΡΙΣΤΕΣ

Η ΕΧΠΑ, από την πλευρά της, με αφορμή τις χθεσινές επικρίσεις του
Πρωθυπουργού, υποστήριξε ότι «η κυβέρνηση καταφεύγει σε λαϊκισμούς,
επιρρίπτοντας σε άλλους την ευθύνη για την τραγική κατάσταση στην οποία έχει
οδηγήσει την Ο.Α.».

Ο πρόεδρος της ΕΧΠΑ Γ. Αθανασόπουλος, σε δηλώσεις του καταφέρθηκε προσωπικά
κατά του υπουργού Μεταφορών, υποστηρίζοντας ότι «δεν φρόντισε να έχει η Ο.Α.
εγκαίρως τους πιλότους που χρειάζεται για να εκτελέσει το πτητικό της έργο,
παρ' ότι οι νέες προσλήψεις είχαν ζητηθεί από τον περασμένο Μάιο».

Ο κλάδος των τεχνικών της Ο.Α. (ΕΠΤΑΟΑ), από τη δική του πλευρά, έκανε λόγο
«για ποικιλώνυμα συμφέροντα που υπονομεύουν την εταιρεία και προσπαθούν να την
κοντύνουν, με στόχο να παραδοθεί άνευ όρων στα χέρια του πρώτου τυχόντος που
θα εμφανιστεί ως από μηχανής θεός».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16335N161</ED>
<ID>
ID:15688

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N16&aa=1</URL></REF>


Article

<CATEGORY>vin06</CATEGORY>

 <H2>Χωρίς απρόοπτα η εγχείρηση για την Μαργαρίτα Παπανδρέου
</H2>
ΟΜΑΛΑ εξελίσσεται η κατάσταση της υγείας της κ. Μαργαρίτας Παπανδρέου, η οποία
υπεβλήθη χθες το πρωί σε εγχείρηση αφαίρεσης της χοληδόχου κύστεως. Η
εγχείρηση είχε προγραμματισθεί πριν από λίγο καιρό και κρίθηκε επιβεβλημένη,
διότι σε εξετάσεις που είχε κάνει η κ. Παπανδρέου είχε διαπιστωθεί ότι είχε
πέτρες στην χοληδόχο κύστη.

Όπως είπε στα «ΝΕΑ» ο επίκουρος καθηγητής Χειρουργικής κ. Μανώλης Λέανδρος, ο
οποίος έκανε την επέμβαση, η εγχείρηση έγινε χωρίς απρόοπτα και η
μετεγχειρητική κατάσταση της ασθενούς είναι πολύ καλή ­ γι' αυτό και εκτιμάται
ότι θα μπορέσει σήμερα να επιστρέψει στο σπίτι της.

Η κ. Παπανδρέου εισήχθη στην Πανεπιστημιακή Χειρουργική Κλινική του
Ιπποκρατείου Πανεπιστημίου Αθηνών την Πέμπτη, ημέρα κατά την οποία έκανε όλες
τις εξετάσεις που απαιτούνται πριν από μία εγχείρηση υπό γενική αναισθησία.
Χθες, στις 8.00 το πρωί, μεταφέρθηκε στο χειρουργείο και η επέμβαση άρχισε 30
λεπτά αργότερα, για να τελειώσει μέσα σε λιγότερο από μία ώρα, καθώς έγινε με
την μέθοδο της λαπαροσκοπικής χειρουργικής. Η μέθοδος αυτή έχει αρκετά
πλεονεκτήματα έναντι της παραδοσιακής χειρουργικής, με κυριότερα ίσως ότι δεν
απαιτεί μεγάλες τομές και συνεπώς γίνεται σχεδόν αναίμακτα. Επιπλέον, η
διάρκεια νοσηλείας του ασθενούς είναι βραχύτερη, ενώ ο ασθενής μπορεί σε
σύντομο χρονικό διάστημα να ασχοληθεί με τις καθημερινές δραστηριότητές του.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16335N162</ED>
<ID>
ID:15742

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N16&aa=2</URL></REF>


Article

<CATEGORY>vin06</CATEGORY>

 <H2>Κινδυνεύει να χάσει το σπίτι της για χρέος-μυστήριο
</H2>
ΣΤΟΝ ΔΡΟΜΟ κινδυνεύει να βρεθεί μια συνταξιούχος νοσοκόμα για χρέος προς την
Ιονική Τράπεζα ύψους 1.510.906 δραχμών που, όπως υποστηρίζει, είναι ανύπαρκτο!

Μέχρι σήμερα, τρεις φορές έχει βγει σε πλειστηριασμό το ακίνητο της Μαρίας Κ.,
ένα δυάρι 50 τετραγωνικών μέτρων στην περιοχή της Πετρούπολης, το οποίο είναι
το μοναδικό περιουσιακό της στοιχείο και κατάφερε να το αποκτήσει με πολλούς
κόπους και στερήσεις.

Και το απίστευτο σε αυτή την ιστορία είναι το γεγονός ότι η συνταξιούχος
νοσοκόμα καλείται να πληρώσει για αγορές που φέρεται να έχει κάνει στο
εξωτερικό, ενώ η ίδια υποστηρίζει ότι ποτέ δεν έχει περάσει τα ελληνικά σύνορα.

Σύμφωνα με την Τράπεζα, η Μαρία Κ. προέβη με την πιστωτική της κάρτα σε αγορές
ύψους 626.088 δραχμών κατά τη χρονική περίοδο από τις 20 Οκτωβρίου 1993 έως
τις 16 Μαρτίου 1995, χωρίς ­ όπως συνηθίζεται ­ να αναγράφεται η επωνυμία του
καταστήματος με το οποίο έγινε η συναλλαγή.

Η αρχή του κακού για την πρωταγωνίστρια αυτής της υπόθεσης έγινε το 1997, όταν
της κοινοποιήθηκε απόφαση του Μονομελούς Πρωτοδικείου της Αθήνας που είχε
εκδώσει διαταγή πληρωμής με την οποία την υποχρέωνε να καταβάλει 1.510.906
δραχμές. Λίγους μήνες αργότερα και συγκεκριμένα στις 15 Αυγούστου 1998 το
χρέος της με τους τόκους είχε φτάσει στο 1.910.971 δραχμές.

ΣΕ ΠΛΕΙΣΤΗΡΙΑΣΜΟ

Οι νομικές υπηρεσίες της Τράπεζας, εφαρμόζοντας τις διατάξεις του νόμου,
προχώρησαν στον πλειστηριασμό του ακινήτου. Εκείνη, για να γλιτώσει το σπίτι
της, έσπευδε κάθε φορά την παραμονή του πλειστηριασμού να πληρώνει ένα μικρό
ποσό της οφειλής, μέχρι να βγει καινούριο πρόγραμμα από την Τράπεζα.

Η ίδια γυναίκα, όπως προκύπτει και από τον αναλυτικό λογαριασμό κίνησης της
Ιονοκάρτας, ισχυρίζεται ότι οι αγορές στις οποίες προέβαινε αφορούσαν είδη
πρώτης ανάγκης, καθώς είχε αναλάβει τη συντήρηση του αδελφού της και της
οικογένειάς του.

ΑΙΤΗΣΗ ΑΝΑΚΟΠΗΣ

Στην αίτηση για την ανακοπή της διαταγής πληρωμής, που θα συζητηθεί στις 24
Απριλίου 1999, αναφέρει μεταξύ άλλων ότι: «Δεν ταξίδεψα ποτέ εκτός Ελλάδος.
Ποτέ δεν έδωσα προς χρήση την πιστωτική μου κάρτα σε κανένα συγγενικό ή φιλικό
μου πρόσωπο που ταξίδεψε στο εξωτερικό. Στον αναλυτικό λογαριασμό, άλλωστε,
δεν υπάρχει ούτε μία χρέωση αγοράς καταναλωτικού αγαθού ή αναλήψεως μετρητών
στο εξωτερικό».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16335N163</ED>
<ID>
ID:15783

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N16&aa=3</URL></REF>


Article

<CATEGORY>vin06</CATEGORY>

 <H5>ΕΡΧΟΝΤΑΙ ΣΤΗΝ ΕΛΛΑΔΑ ΜΕ ΧΙΛΙΑΔΕΣ ΟΝΕΙΡΑ ΕΓΚΑΤΑΛΕΙΠΟΝΤΑΣ ΤΙΣ ΟΙΚΟΓΕΝΕΙΕΣ ΤΟΥΣ
ΑΦΟΥ ΠΡΟΗΓΟΥΜΕΝΩΣ ΟΙ ΕΠΙΤΗΔΕΙΟΙ ΤΟΥΣ ΕΧΟΥΝ ΤΑΞΕΙ «ΛΑΓΟΥΣ ΜΕ ΠΕΤΡΑΧΗΛΙΑ», ΕΝΩ
ΣΤΟ ΤΕΛΟΣ ΔΕΝ ΕΧΟΥΝ ΟΥΤΕ ΤΟ ΕΙΣΙΤΗΡΙΟ ΕΠΙΣΤΡΟΦΗΣ
</H5><H5>Τον Ότιτζι τον βρήκαν σε ξενοδοχείο
</H5><H5>Τα όνειρα μετατρέπονται σε αγωνία και δάκρυα
</H5><H5>Πουλούν ρολόγια και παίζουν ελπίζοντας...
</H5><H2>Μαύροι ποδοσφαιριστές θύματα δουλεμπόρων
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Έρχονται κατά δεκάδες στην Ελλάδα. Στοιβάζονται σε φτηνά ξενοδοχεία,
μερικές φορές όμως επιστρατεύονται ακόμη και θερμοκήπια για να κοιμηθούν.
Είναι νέοι με όνειρα και ελπίδες που φτάνουν στη χώρα μας κυρίως από την
Αφρική, αλλά και τις πρώην σοσιαλιστικές χώρες, για να παίξουν ποδόσφαιρο. Οι
«κυνηγοί ταλέντων, άσχετοι στην πλειοψηφία τους με το άθλημα», τους
ανακαλύπτουν μέσω τρίτων, φίλων ή και επιχειρηματιών, τους πείθουν ότι
πρόκειται για άλμα στο όνειρο και τους φέρνουν αρχικά στην Αθήνα και μετά τους
περιφέρουν από ομάδα και ομάδα, μήπως και κανείς τους βγει «Οφορίκουε» και
πιάσουν την καλή. Οι πρώτες μέρες κυλούν με την αγωνία του ανθρώπου που είναι
ένα βήμα πριν από τη δόξα. Στη συνέχεια όμως η αγωνία μετατρέπεται σε
απόγνωση, καθώς ο χρόνος περνάει, ομάδες δεν βρίσκονται για να παίξουν και οι
μάνατζερ μεσάζοντες εξαφανίζονται. Έτσι αναγκάζονται να περιφέρονται στην
Αθήνα χωρίς χρήματα και φίλους και να προσπαθούν να πιαστούν από κάπου, αφού
οι μεσάζοντες δεν έχουν φροντίσει ούτε για τα εισιτήρια επιστροφής. Και δεν
είναι λίγοι. Εκατοντάδες κάθε σεζόν δοκιμάζονται σε ομάδες όλων των
κατηγοριών. Δεκάδες είναι οι μεσάζοντες, οι οποίοι εγκαταλείπουν για λίγο τις
δουλειές τους (που μπορεί να είναι οικοδομή, αρτοποιεία, σουβλατζίδικα) και
προσπαθούν να πουλήσουν. Κατά καιρούς έχουν φτάσει καταγγελίες έως και τη
διεθνή ομοσπονδία ποδοσφαίρου, αλλά ακόμη το πρόβλημα δεν έχει λυθεί. Ο
Πανελλήνιος Σύνδεσμος Αμειβομένων Ποδοσφαιριστών διά του προέδρου του κ.
Αντώνη Αντωνιάδη κάνει λόγο για σύγχρονο δουλεμπόριο. Η ουσία είναι ότι κάθε
χρόνο εκατοντάδες παιδιά χάνονται στους δρόμους της Αθήνας πουλώντας ακόμη και
ρολόγια για να επιβιώσουν, πληρώνοντας ακριβά το όνειρο για μια καλύτερη ζωή.

Με όνειρα. Ήρθαν από τη Βραζιλία. Δεν γνωρίζουν ούτε πού μένουν. Αν
«ξεμείνουν», θα περιμένουν την επόμενη φορά να δοκιμαστούν. Όταν ήρθαν, έκαναν
μόνο όνειρα για μεγάλη καριέρα στην Ευρώπη

ΕΛΛΗΝΕΣ επιχειρηματίες που δραστηριοποιούνται κυρίως στην Αφρική. Φίλοι τους,
συνεργάτες, άνθρωποι από τριτοκοσμικές χώρες που βρέθηκαν στην Αθήνα για
δικούς τους λόγους, παλιοί ποδοσφαιριστές που έπαιξαν στο ελληνικό πρωτάθλημα,
την τελευταία τριετία, κοιμούνται και ξυπνούν με την ελπίδα «να ανακαλύψουν το
μαύρο διαμάντι», να το πουλήσουν σε μία ομάδα και να «κονομήσουν».
Αυτοχρίζονται μάνατζερ και ψάχνουν τον «δεύτερο Οφορίκουε» που θα τους λύσει
όλα τα οικονομικά προβλήματα.

Έτσι κάθε περίοδο που γίνονται μεταγραφές φέρνουν νέα παιδιά, τα στοιβάζουν σε
φθηνά ξενοδοχεία ή σε σπίτια-αχούρια, ακόμη και σε θερμοκήπια, όπως έγινε
πέρυσι σε κάποιο χωριό της Θεσσαλίας (η καταγγελία έφτασε έως και τον πρόεδρο
του ΠΣΑΠ κ. Αντώνη Αντωνιάδη) και τους περιφέρουν από ομάδα σε ομάδα και ό,τι
προκύψει. Ο αριθμός των υπό δοκιμή ποδοσφαιριστών από τις τρίτες χώρες κάθε
φορά ξεπερνάει τους πεντακόσιους, οι οποίοι βγαίνουν στο σφυρί. Αν είναι καλοί
παίκτες θα υπογράψουν για ένα κομμάτι ψωμί. Οι μάνατζερ θα πάρουν ένα ποσό και
θα εξαφανιστούν. Και καλά αυτοί που θα ενταχθούν στο δυναμικό μιας ομάδας,
μπορούν να ελπίζουν. Οι υπόλοιποι, το 95%, ξαφνικά βρίσκονται στο χάος.
Άγνωστοι μεταξύ άγνωστων καταλήγουν κάπου στο κέντρο της Αθήνας, χωρίς λεφτά,
χωρίς φίλους και με τον μάνατζερ εξαφανισμένο. Άλλοι πουλούν ρολόγια, άλλοι
ψάχνουν για μεροκάματο. Κανείς δεν γνωρίζει ποιοι είναι και πού μένουν.

Ο κ. Αντωνιάδης χαρακτηρίζει το φαινόμενο «σύγχρονο δουλεμπόριο», όπως και
αυτοί που ασχολούνται με το ποδόσφαιρο, χωρίς ωστόσο να έχει γίνει κάτι πέραν
των αόριστων εγγράφων προς τις ομάδες, με τα οποία εφιστάται η προσοχή στις
συνεργασίες με αγνώστου ταυτότητος μάνατζερ.

«Πρόκειται για ένα πολύ σοβαρό κοινωνικό πρόβλημα. Οι μάνατζέρ τους δεν
αναλαμβάνουν καμία δέσμευση. Τους έχουν με μια φασολάδα, αν τους τη δίνουν και
αυτή, τους στοιβάζουν σε σπίτια-αχούρια και τους αφήνουν στο έλεος του Θεού.
Είναι άνθρωποι. Έχουν έρθει εδώ με όνειρα και προσδοκίες. Αυτά τα κυκλώματα
πρέπει να χτυπηθούν αλύπητα», λέει ο κ. Αντωνιάδης, ο οποίος κατά καιρούς έχει
ζητήσει να ληφθούν μέτρα για τον περιορισμό του φαινομένου.

Τραγικό χαρακτηρίζει επίσης το φαινόμενο ο κ. Πασχάλης Παπαδόπουλος, ο πρώτος
Έλληνας που έγινε μάνατζερ με την έγκριση της ΦΙΦΑ. «Οι μεσάζοντες, γιατί περί
μεσαζόντων πρόκειται, στην πορεία χάνονται χωρίς να φέρουν καμία ευθύνη. Είναι
κρίμα γι' αυτά τα παιδιά, είναι κρίμα για όλους. Η ΕΠΟ, ο μόνος φορέας ο
οποίος μπορεί να κοντρολάρει τις μεταγραφές, ακόμη δεν έχει κάνει κάτι. Είναι
απαράδεκτο να παρακολουθείς χωρίς να αντιδράς».

ΔΗΛΩΝΟΥΝ ΑΓΝΟΙΑ!..

Από την πλευρά τους, τόσο ο πρόεδρος της ΕΠΟ κ. Αλημίσης όσο και ο γραμματέας
κ. Γκαγκάτσης, δηλώνουν άγνοια για το φαινόμενο, ενώ υποστηρίζουν ότι δεν τους
έχουν γίνει καταγγελίες. «Εμείς με τον νέο κανονισμό προσπαθήσαμε να
περιορίσουμε το φαινόμενο της αδικίας σε βάρος ποδοσφαιριστών. Ζητάμε τα
συμβόλαια να υπογράφονται από νόμιμους μάνατζερ ή από πληρεξούσιο δικηγόρο. Θα
μπορούσαμε ίσως να ζητάμε στο εξής και τα εισιτήρια επιστροφής από τις ΠΑΕ οι
οποίες ζητούν άδεια για να δοκιμάσουν παίκτες. Όσο γι' αυτούς που
εγκαταλείπονται, δεν υπάρχουν στοιχεία». Για τον κ. Γκαγκάτση η λύση είναι
στους ίδιους τους παίκτες, οι οποίοι θα πρέπει να καταγγείλουν το περιστατικό
ώστε να επέμβει η ομοσπονδία.

Το ζητούμενο βέβαια είναι πώς νέα παιδιά 18 και 19 χρόνων, χωρίς γλώσσα και
χρήματα, χωρίς γνωστούς, μπορούν να φτάσουν έως την ΕΠΟ ή την αστυνομία, όταν
έχουν και το πρόβλημα της βίζας. «Ζούμε σε μια εποχή έντονου ανταγωνισμού. Θα
πρέπει να γίνει κατανοητό από όλους ότι όσοι νέοι προέρχονται από
τριτοκοσμικές χώρες έχουν και αυτοί όνειρα και κανείς δεν έχει το δικαίωμα τα
τα πουλάει σε τιμή ευκαιρίας», υποστηρίζει ο κ. Αντωνιάδης.

Όλα αρχίζουν όταν κάποιοι τάζουν λαμπρή καριέρα στους παίκτες. Τους δελεάζουν
με διάφορες υποσχέσεις αλλά, αν αποδειχτούν κατώτεροι των προσδοκιών τους,
τους εγκαταλείπουν χωρίς να τους δίνουν τα εισιτήρια επιστροφής.

ΟΝΕΙΡΑ-ΕΦΙΑΛΤΕΣ

Έτσι το ονειρο γίνεται εφιάλτης για εκατοντάδες νέους που προέρχονται από την
Γκάνα, τη Νιγηρία, το Καμερούν, το Ιράν, τη Σενεγάλη, το Περού, το Ζαΐρ, το
Μαλί, αλλά και την Αλβανία και τις πρώην σοσιαλιστικές χώρες. Ευκολόπιστοι,
όπως κάθε νέος που θέλει να αλλάξει ζωή, χωρίς γλώσσα και γνώσεις για την
Ελλάδα που στα μάτια τους φαντάζει παράδεισος, υποσιτίζονται και περιμένουν.
Όσο για τους μεσάζοντες αυτοί παριστάνουν τον ανήξερο. Τα στοιχεία τους δεν
είναι γνωστά ούτε στην ΕΠΟ, ούτε πουθενά. Είναι χαρακτηριστικό ότι ένας από
αυτούς εργάζεται ως φούρναρης, ένας άλλος πουλάει σουβλάκια σε καντίνα στην
Εθνική οδό, ένας τρίτος ως οικοδόμος, ο οποίος έχει παντρευτεί γυναίκα από τη
Γεωργία. Πολλοί είναι επίσης αυτοί που χαρακτηρίζονται άνθρωποι της νύχτας.

Έτσι όλα κινούνται στο σκοτάδι. Όσο για τις ομάδες ­ αυτές κυρίως οι οποίες
παίζουν στα πρωταθλήματα Β' και Γ' Εθνικής, υπάρχουν όμως και στην πρώτη
κατηγορία ­ αυτές προσπαθούν να βρουν καλούς και φθηνούς παίκτες και ό,τι
προκύψει στην πορεία. Δεν πληρώνουν πριν μεταγραφής και περιορίζονται σε ένα
συμβόλαιο και σε ιδιωτικά συμφωνητικά, στα οποία ο μισθός δεν υπερβαίνει τις
150.000 (στην καλύτερη περίπτωση) για κάθε συμμετοχή σε αγώνα (!) και για
μικρό χρονικό διάστημα. Άλλωστε όλοι οι πρόεδροι πλέον γνωρίζουν (αυτή η
κατάσταση τους εξυπηρετεί απόλυτα) ότι έχουν το πάνω χέρι. Δίνουν λίγα χρήματα
στους μάνατζερ, και αν τα δώσουν, και έτσι καταφέρνουν να επιβιώνουν.

Κανείς από τους παίκτες αυτούς δεν είναι σε θέση να κάνει καταγγελία. Παρ' όλα
αυτά η Ελλάδα είναι η μοναδική χώρα στην Ευρώπη η οποία έχει τις περισσότερες
υποθέσεις που αφορούν περιπτώσεις αλλοδαπών που πέφτουν θύματα εκμετάλλευσης.
Πολλές καταγγελίες υπάρχουν επίσης και για την Τουρκία στα γραφεία της ΦΙΦΑ
και ελάχιστες που αφορούν την Ισπανία και την Πορτογαλία, όπως υποστηρίζει ο
κ. Παπαδόπουλος.

Οι ίδιοι οι μεσάζοντες που φέρνουν νέους παραδέχονται το πρόβλημα. Αποφεύγουν
τις επώνυμες δηλώσεις και επιχειρούν να ρίξουν την ευθύνη στους άλλους.
Αναθεματίζουν τους κακούς που πουλάνε τα όνειρα μικρών παιδιών, δέχονται όμως
να κινούνται παράνομα, δεν έχουν τη σχετική άδεια της Διεθνούς Ομοσπονδίας
Ποδοσφαίρου, και να παζαρεύουν παίκτες από όλον τον κόσμο στην Ελλάδα.

ΜΕΣΑ στους χιλιάδες που έχουν περάσει από τη χώρα μας, ελάχιστοι είναι αυτοί
που καθιερώθηκαν σε ομάδα πρώτης εθνικής. Ένας από αυτούς είναι και ο Αμαέκι
Ότιτζι που έχει παίξει στην Παναχαϊκή. Ο πρόεδρός της τον είχε βρει σε ένα
ξενοδοχείο στο Χαλάνδρι. Από τότε πολλοί πρόεδροι φθάνουν στην Αθήνα και
επισκέπτονται ξενοδοχεία γύρω από το κέντρο της Αθήνας, το Μοσχάτο αλλά και
άλλα παραλιακά μικρών κατηγοριών και διαλέγουν.

Οι προπονητές, ειδικά στις μικρές ομάδες όπου με δυσκολία κάνουν την δουλειά
τους λόγω οικονομικών προβλημάτων, μπαίνουν στη διαδικασία διαλογής. «Είναι
οδυνηρό για μας να απορρίπτουμε αυτά τα παιδιά. Αλλά πέρα από το μικρό κόστος
υπάρχει και η αξία του ποδοσφαιριστή. Γνωρίζουμε ότι θα βρεθούν στο δρόμο.
Γνωρίζουμε τις δυσκολίες, όμως ως επαγγελματίες δεν έχουμε άλλες δυνατότητες.
Μακάρι η πολιτεία να φτιάξει ένα τέτοιο νομικό πλαίσιο ώστε να προστατευθούν
αυτοί οι νέοι που δεν παύουν να είναι άνθρωποι με όνειρα και ελπίδες, έλεγε
χθες στα «ΝΕΑ» ένας από τη νέα γενιά Ελλήνων προπονητών.

Μάλιστα είναι από αυτούς που αντιδρούν όταν διάφοροι μεσάζοντες εμφανίζονται
έχοντας στο αυτοκίνητο έναν νεαρό που θέλει να γίνει παίκτης. «Είναι
απαράδεκτοι ακόμη και στην εμφάνισή τους. Είναι δουλέμποροι και δεν
καταλαβαίνω πώς καταφέρνουν και τους βγάζουν βίζες και τους φέρνουν καραβιές - καραβιές».


Στο άγνωστο. Ο Μιροσλάβ Κούφα αριστερά, από την Τσεχία, στην Αθήνα. Δεν
γνωρίζει ούτε αυτόν που τον έφερε στο γήπεδο για δοκιμή. Είναι από τους
τυχερούς, γιατί ο Σπύρος Λιβαθηνός θα του επιτρέψει να παίξει... Δεξιά, ο
Λαμίν Καμάρα: πέντε μήνες στην Ελλάδα και δεν βρήκε ομάδα. Η επιστροφή στη
Σενεγάλη είναι δύσκολη...

Ο ΠΑΤΡΙΚ είναι 26 χρόνων. Ξεκίνησε από το Καμερούν γεμάτος όνειρα. Και τι δεν
σκέφτηκε. Χρήματα, δόξα, καλό σπίτι, αυτοκίνητο, χειροκρότημα. Η Ελλάδα ήταν
γι' αυτόν η μεγάλη πρόκληση. Άφησε πίσω γυναίκα και παιδί, αλλά και δέκα
αδέλφια. Τον αποχαιρέτησαν με δάκρυα. Ένας γνωστός ποδοσφαιριστής θα τον
έφερνε σε επαφή με κάποιον μάνατζερ στην Αθήνα. Άγνωστος κόσμος, άγνωστες
συνθήκες και ο μάνατζερ ένας άνθρωπος που αν και δεν του μιλούσε καλά, τού
φαινόταν Μεσσίας...

Κάπου πήγε, κάπου έπαιξε λίγο μπάλα και στη συνέχεια βρέθηκε εκτός. Χρήματα
δεν είχε. «Ο μάνατζερ έχει εξαφανιστεί. Όσες φορές προσπάθησα να τον βρω, μου
είπαν ότι έλειπε και όταν τον έπαιρνα ήταν μονίμως κλειστό», λέει. Ένας
συμπατριώτης του ποδοσφαιριστής του Εθνικού τον πήρε στο σπίτι του. Τον
βοηθάει τουλάχιστον να ζήσει. Μέσα στην ατυχία του στάθηκε τυχερός. «Ήρθα από
την πατρίδα μου, γιατί μου είπαν ότι θα ενταχθώ σε ποδοσφαιρική ομάδα. Για
μένα ήταν η ευκαιρία της ζωής μου. Ξερεις, όλοι έχουν όνειρα». Ο φίλος του ο
Τζο τού συμπαραστέκεται όσο κανείς. Αν χρειαστεί θα του πληρώσει τα εισιτήρια
να γυρίσει στην πατρίδα του.

Σε αντίθεση με τον Πατρίκ, άλλοι δύο συμπατριώτες του που ήρθαν, δοκιμάστηκαν
αλλά τελικά δεν κατάφεραν να βρουν ομάδα, έχουν εξαφανιστεί. Κάπου μένουν.
Κανείς δεν γνωρίζει αν τρώνε, αν κάνουν κάτι. Είναι και αυτοί από τους πολλούς
που παραμένουν στα αζήτητα. Από το να αγωνίζονται στα γήπεδα, βρέθηκαν να
αγωνίζονται να μη συλληφθούν ως λαθρομετανάστες...

Προς το παρόν ο 18χρονος Σενεγαλέζος Λαμίν Καμάρα δεν διατρέχει τέτοιο
κίνδυνο. Ούτε πρόβλημα διατροφής αντιμετωπίζει, όπως λέει. Όμως βλέπει κάθε
ημέρα το όνειρό του για καριέρα στο ποδόσφαιρο να απομακρύνεται. Θεωρεί τον
εαυτό του καλό παίκτη και απλώς περιμένει την ευκαιρία. Από κάπου να πιαστεί,
κάτι να κάνει. «Ήρθα στην Ελλάδα πριν από πέντε μήνες. Μου είπαν ότι θα παίξω
ποδόσφαιρο, όμως τίποτε», λέει. Δίπλα του έχει έναν συμπατριώτη του που ζει
χρόνια στην Ελλάδα, ο οποίος δηλώνει οικονομολόγος αλλά τον τελευταίο καιρό
δραστηριοποιείται και στο ποδόσφαιρο. Ξέρει ελληνικά και αυτό βοηθάει τον
Λαμίν, που παραμένει σιωπηλός κοιτάζοντας γύρω του κάπου να δει ένα καταφατικό
νεύμα. Προχθές έφυγε από το γήπεδο του Αθηναϊκού. Αύριο ίσως υπάρχει κάτι γι' αυτόν.

Ο... ΤΥΧΕΡΟΣ

Χάρη στην ευγένεια του Σπύρου Λιβαθηνού, ο νεαρός Τσέχος Μιροσλάβ Κούφα φόρεσε
φανέλα και αγωνίστηκε για λίγο σ' ένα φιλικό αγώνα. Κάποιος τον έφερε και τον
παράτησε έξω από το γήπεδο. Όταν ρωτήθηκε πού μένει, δεν γνώριζε. Και όταν του
είπαν ποιος είναι αυτός που τον έφερε, πάλι δεν μπορούσε να απαντήσει. Είχε
στριμωχτεί σε μια γωνία και περίμενε. Κοιτούσε όποιον περνούσε. Δεν ήξερε ούτε
πού έμενε ούτε το όνομα του ανθρώπου που τον πήγε στο γήπεδο. Αργότερα θα
ερχόταν ο μάνατζέρ του να τον πάρει. Μέχρι τότε όμως ζούσε το δικό του δράμα.
Ήταν σχεδόν τρομοκρατημένος. Και αυτό φάνηκε και λίγο αργότερα στο γήπεδο όταν
με το παραμικρό ζητούσε συγγνώμη από τον αντίπαλο. Το ίδιο έκανε και ένας
19χρονος από τη Νιγηρία. Έχει ένα μήνα στην Αθήνα. Τον «ψάρεψε» ένας
συνεργάτης Έλληνα μάνατζερ και τον έφερε. Τώρα περιμένει την απάντηση της
ομάδας, η οποία τον δοκιμάζει. Αν είναι τυχερός, ίσως αλλάξει η ζωή του. Το
ίδιο ελπίζουν και δύο Βραζιλιάνοι που περιμένουν. Ο Κάρλος Φελίπε και ο Χόνι
Φεχέιρα. Είναι νεαροί και το μόνο που γνωρίζουν να λένε είναι το όνομά τους. Η
Ελλάδα θα είναι γι' αυτούς το πρώτο βήμα. Έτσι πίστευαν. Όμως οι πρώτες ημέρες
δεν τους έχουν ενθουσιάσει, αφού και τα χρονικά περιθώρια στενεύουν για μια μεταγραφή.


Χωρίς ελπίδα. Παίζουν στη Θύελλα Νεοχωρίου. Περιμένουν μήπως κάποιος παλιός
ποδοσφαιριστής τούς δει και τούς «δώσει σε ομάδα». Τους συντηρεί ένας φίλος
τους Έλληνας. Και όσες μέρες χάνονται, πουλούν ρολόγια...

Η ΘΥΕΛΛΑ Νεοχωρίου αγωνίζεται στο ανεξάρτητο πρωτάθλημα Αθηνών. Πρόκειται για
μια ομάδα που συγκροτήθηκε από ανθρώπους που κατάγονται από την Καρδίτσα και
έγινε από το μεράκι μερικών. Φίλοι που δεν έχουν σχέση με επαγγελματισμό
μαζεύονται και παίζουν κάθε Κυριακή. 
Και όμως σ' αυτή την ομάδα υπάρχουν Μαύροι παίκτες. Όχι βεβαίως παράνομα, αφού
ήταν παιδιά που έφεραν κάποιοι και στη συνέχεια τούς εγκατέλειψαν στην τύχη τους.

Τώρα, πέντε από αυτούς από το Καμερούν και το Ζαΐρ παίζουν ελπίζοντας ότι
κάποιος θα τους δει και θα τους πάει σε μια όμαδα ως επαγγελματίες. Την ημέρα
πουλάνε ρολόγια, δουλεύουν στα χωράφια ή όπου αλλού βρουν. 
Οι ερασιτέχνες παράγοντες είναι φορές που τους συγκεντρώνουν και τους κάνουν
το τραπέζι «έτσι γιατί βρίσκονται σε απόγνωση σε μια ξένη χώρα», όπως λέει
ένας από αυτούς.

«Τι να κάνω; άνθρωποι είναι και αυτοί. Πρεπει να φάνε, πρέπει να αισθάνονται
και αυτοί άνθρωποι. Δεν γνωρίζω τι έχει γίνει. Εγώ από τη στιγμή που ήρθαν
στην πόρτα μου έχω υποχρέωση να τους βοηθήσω», λέει ο κ. Σωκράτης Θυμιόπουλος,
ένας από τους ανθρώπους που συμπαραστέκεται σε νέους που έφτασαν ώς την Αθηνα
για να παίξουν ποδόσφαιρο...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16335N181</ED>
<ID>
ID:15689

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N18&aa=1</URL></REF>


Article

<CATEGORY>vin06</CATEGORY>

 <H5>ΞΑΝΑΓΥΡΙΖΕΙ ΣΤΟΝ «ΣΚΟΡΠΙΟ» ΜΕ ΚΑΙΝΟΥΡΓΙΑ ΤΡΑΓΟΥΔΙΑ
</H5><H5>Άνοιξε τον δρόμο στις μπουάτ
</H5><H5>Συνομιλία με τον Κάρτερ στον Λευκό Οίκο
</H5><H2></H2><H2>Κώστας Χατζής
</H2><H2>Σώμα μου μια κιθάρα
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Ο Κώστας Χατζής και πάλι επί σκηνής. Ο «Γιος της άνοιξης», επικεφαλής
συγκροτήματος, παίζει και τραγουδά στον «Σκορπιό» της οδού Φιλελλήνων 5 παλιές
του επιτυχίες, αλλά και όμορφα καινούργια τραγούδια του που κυκλοφόρησαν
πρόσφατα, «Τα βράδια που ονειρεύονται οι Τσιγγάνοι».

Ο ιδιόρρυθμος Τσιγγάνος καλλιτέχνης, πιστός στο ποιοτικό τραγούδι αλλά και
στα ιδανικά της φυλής του, πιστεύει ότι αναβιώνει τις νύχτες της δόξας του
'70, του παλιού «Σκορπιού» και θυμάται τις πιο σημαντικές στιγμές που
σημάδεψαν τη ζωή και την πορεία του στην ελληνική μουσική σκηνή.

Ένας δυνατός προβολέας φωτίζει (σε σχήμα στρογγυλό) το κέντρο της σκηνής, με
την άδεια καρέκλα. Στην κατάμεστη αίθουσα της μπουάτ επικρατεί σιγή. Δέκα παρά
δέκα ακριβώς, εμφανίζεται ο Κώστας Χατζής. Παίρνει θέση μπροστά στο μικρόφωνο,
χαϊδεύει απαλά τις χορδές της κιθάρας, λέει μια ξερή καλησπέρα και ο κόσμος
ξεσπάει σε χειροκροτήματα. Σαββάτο βράδυ, παραμονή των Φώτων 1970. Η μπουάτ
«Σκορπιός» στις δόξες της. Πριν κλείσουν οι πόρτες, τουλάχιστον 100 άτομα που
περίμεναν πολλή ώρα στην ουρά, στην οδό Κηδαθηναίων, έχουν μείνει απ' έξω.
Μέρες και νύχτες της δικτατορίας. Ο Κώστας Χατζής ένα από τα είδωλα της
νεολαίας, του λαού γενικότερα. Ο πιο τολμηρός, ίσως, καλλιτέχνης που έλεγε
τραγούδια διαμαρτυρίας, χωρίς να υπολογίζει τον οποιονδήποτε κίνδυνο:

«Την μοίρα μου άλλοι κυβερνάνε,

άλλοι την τύχη μου κρατούν,

τον κόσμο στον γκρεμό τον πάνε

κι εμένα ούτε με ρωτούν».

Στο τέλος κάθε ενότητας τραγουδιών ο κόσμος μέσα στον «Σκορπιό» ξεσπούσε σε
χειροκροτήματα και ιαχές. Ήταν μια εκτόνωση κατά της χούντας. Έχουν περάσει 30
χρόνια και τώρα ο Κώστας Χαζής, το ίδιο απλός, λαϊκός, αλλά πάντα ιδιόρρυθμος,
από τη σκηνή του «Σκορπιού» της οδού Φιλελλήνων, δίνει το στίγμα του ποιοτικού
τραγουδιού, στο οποίο συμπληρώνει μια γόνιμη θητεία που μετριέται, επισήμως,
σε 38 χρόνια και ανεπισήμως σε 43! Αυτή η πενταετία αποτελεί για τον Χατζή το
πιο δημιουργικό αλλά και ταυτόχρονα οδυνηρό ­ όπως λέει ­ κομμάτι της ζωής
του. Το χαρακτηρίζει αληθινό θρίλερ και για πρώτη φορά ζωντανεύει εικόνες και
γεγονότα από τα χρόνια της φωτιάς που έζησε περιπλανώμενος με μια κιθάρα στην
επαρχία και στην Αθήνα.

Η ΟΙΚΟΓΕΝΕΙΑ

Ο «Γιος της Άνοιξης», όπως τον αποκαλούν, είναι το δεύτερο από τα τρία παιδιά
της οικογένειας Τσιγγάνων από τη Λιβαδειά (Ευάγγελος Χατζής ο πατέρας, Ζωή η
μητέρα, Δήμητρα και Μαρία οι αδελφές).

Το θρίλερ της ζωής του Κώστα Χατζή αρχίζει από τα παιδικά χρόνια του. Σε
γάμους, βαφτίσια και πανηγύρια ακολουθούσε τον πατέρα του, που έπαιζε
σαντούρι. Ο Κώστας είχε έρωτα με την κιθάρα από παιδί. Μουσικός ήταν και ο
παππούς του, ο Κώστας Καραγιάννης, από τους πιο γνωστούς σολίστες του
κλαρίνου. «Στο σχολείο ­ θυμάται ο Κώστας Χατζής ­ δεν τα πήγαινα καλά. Είχα
προβλήματα. Παράλληλα με τα μαθήματα βοηθούσα τον πατέρα μου, που περνούσε
ψαθιά σε καρέκλες για σαλόνια. Όταν τελείωσα το Δημοτικό, πήγα να γίνω
αρμενιστής. Κάποιοι από τη Λιβαδειά, μέσω του συντοπίτη μας, τότε υπουργού
Δικαιοσύνης, Δημητρίου Παπασπύρου, φρόντισαν να πάω στο πλοίο "Μαχητής -04"
που ανήκε στο Βασιλικό Ίδρυμα. Εκεί πήγαιναν κι άλλα παιδιά που έβγαιναν
τεχνίτες και έπαιρναν φυλλάδιο για να μπαρκάρουν. Εκεί είχα μεγαλύτερα
προβλήματα. Ήμουν άτακτος και με το ζόρι πήρα ναυτολογημένο φυλλάδιο».

Από το πλοίο «Αρμενιστής» ο Χατζής επιστρέφει στη Λιβαδειά, όπου τον περιμένει
μια μεγάλη περιπέτεια. Ένα βράδυ πήγε στο σπίτι ενός φίλου του οικογενειακού.
Έπαιξε κιθάρα και τραγούδησε αντάρτικα τραγούδια, το 1955! Την άλλη μέρα το
πρωί, συνελήφθη από την Ασφάλεια Λιβαδειάς. Τον έστειλαν στο δικαστήριο, με
ογκώδη φάκελο δικογραφίας. Επίσημη κατηγορία: «Τραγουδούσε απαγορευμένα άσματα
των κομμουνιστοσυμμοριτών». Όλοι ήταν εναντίον του. Καταδικάστηκε. Θα είχε
υποστεί και άλλες διώξεις, αν ένας καλός άνθρωπος και φίλος του πατέρα του, ο
Ζητουνιάτης, δεν μεσολαβούσε στις αρχές. Ήταν επιχειρηματίας, είχε δεσμούς με
την τάξη του, αλλά ήταν αντίθετος με τους κομμουνιστοφάγους της εποχής.

Η μεσολάβηση Ζητουνιάτη ηρέμησε κάπως την κατάσταση, αλλά ο νεαρός Χατζής και
η οικογένειά του ήταν στο στόχαστρο της Χωροφυλακής και των χαφιέδων. Έτσι
αναγκάσθηκαν να φύγουν και να κατοικήσουν οικογενειακώς στη Χαλκίδα. Εκεί τα
πράγματα ήταν καλύτερα, λέει ο Κώστας Χατζής και θυμάται: «Άρχισα να δουλεύω
σε ταβέρνες της Χαλκίδας. Έπαιζα κιθάρα. Ήταν πόλη που είχε κοσμική ζωή και
χρήμα. Σε μια ταβέρνα της παραλίας, ήρθε ο γνωστός τραγουδιστής της εποχής,
Οδυσσέας Μοσχονάς με το συγκρότημά του. Με άκουσε να παίζω και με πήρε μαζί
του. Την κιθάρα μού την είχε χαρίσει στον Βόλο ­ όπου δούλεψε βοηθός μαραγκού
­ ο επί αδελφή γαμπρός μου, Λάκης Τελκής. Με το συγκρότημα του Μοσχονά, από τη
Χαλκίδα, βρεθήκαμε στη Ρόδο! Δουλεύαμε στο παραλιακό κέντρο Βασιλειάδη. Εκεί,
σ' ένα διάλειμμα, είπα στον Μοσχονά και τους άλλους: Θέλετε να σας κάνω να
γελάσετε; Και πήρα το μικρόφωνο. Τραγούδησα ένα ρεφρέν από κάποιο λαϊκό: "Μεσ'
αυτή την κοινωνία, ζούμε όλοι μ' αγωνία". Ο Μοσχονάς δεν το πίστευε. Έχεις
καταπληκτική φωνή, μου είπε. Από σήμερα θα τραγουδάς. Του αρνήθηκα και
διαφωνήσαμε. Έτσι, έφυγα από το συγκρότημά του».

Όταν έφυγε από τον Μοσχονά, ο Κώστας Χατζής πήγε σε άλλο μαγαζί στη Ρόδο κι
έπαιζε στο συγκρότημα του Πρόδρομου Τσαουσάκη, ο οποίος όμως έμεινε λίγες
μέρες εκεί. Και όταν ο Τσαουσάκης έφυγε για την Αθήνα, ο Χατζής πήγε στο
συγκρότημα του Πάνου Γαβαλά, που εμφανιζόταν στου «Μπάμπουλα», ένα λαϊκό
κέντρο, που στεγαζόταν σε εξέδρα στη θάλασσα. Μετά την ολοκλήρωση των
εμφανίσεών του στη Ρόδο, με τους λαϊκούς τραγουδιστές, επιστρέφει στη
Λιβαδειά, το καλοκαίρι του 1956:

ΣΤΟ ΚΟΥΤΟΥΚΙ

«Έπιασα αμέσως δουλειά σ' ένα υπόγειο κουτούκι με δημοτικά στην «Καλύβα».
Έπαιζαν και τραγουδούσαν ο Γιαούζος (κλαρίνο) και ο Γκαμαβέλης (βιολί). Από
εκεί έφυγα και πήγα σ' άλλο μαγαζί της Λιβαδειάς στου "Χρυσόστομου", όπου
εμφανιζόταν μία Αθηναία τραγουδίστρια, η Νίτσα Σαγιώρ (αδελφή του χορευτή Τάκη
Σαγιώρ). Εκτός από κιθάρα που έπαιζα, και τη συνόδευα, εκείνη μου ζήτησε να
τραγουδώ μαζί της. Στην αρχή δίστασα, αλλά τελικά τόλμησα. Της άρεσε πολύ η
φωνή μου. Αμέσως μου έκανε πρόταση να με πάρει στην Αθήνα για να παίζω και να
τραγουδώ. Δέχτηκα».

Η ανατολή του 1957 βρίσκει τον Κώστα Χατζή στην Αθήνα. Εργάστηκε με λαϊκό
συγκρότημα στου «Ρούκουνα». Του είπαν ότι είναι καταπληκτικός κιθαρίστας και
τραγουδιστής, αλλά σε δύο μήνες τον έδιωξαν. Από τη στιγμή εκείνη αρχίζει μία
νέα μεγάλη περιπέτεια στην Αθήνα. Μέρες και νύχτες γεμάτες αγωνία. Ο Κώστας
Χατζής θυμάται και περιγράφει:

«Έζησα περιπλανώμενος με την κιθάρα μου. Τριγυρνούσα νηστικός, διψασμένος,
άυπνος. Κάποια φορά είχα να φάω 18 μέρες! Η μόνη τροφή μου ήταν το νερό από τη
βρύση των πάρκων. Κοιμόμουν στα παγκάκια και στις κούρμπες, κάτω από τα
σκαλοπάτια των πολυκατοικιών. Πολλές φορές τον χειμώνα έκανα τον ύποπτο, γύρω
από την Ομόνοια, για να με συλλαμβάνει η Αστυνομία και να κοιμάμαι στα
κρατητήρια όπου είχε, τουλάχιστον, ζέστη. Ακόμη και σήμερα μού έχουν μείνει
κατάλοιπα από τις πνευμονίες που με βρήκαν εκείνα τα χρόνια. Όταν κοιμόμουν
στα παγκάκια και έβρεχε, εκάλυπτα το σώμα μου με την κιθάρα, γιατί είχε ντύμα
από χοντρό μουσαμά κι έτσι δεν γινόμουν μούσκεμα. Η κιθάρα ήταν το σώμα μου».
Η οδυνηρή περιπέτεια του Χατζή τελειώνει το 1959, όταν πήγε εθελοντής στην
Αεροπορία και λίγο μετά πέρασε ως τραγουδιστής στις εξετάσεις του ΕΙΡ (Εθνικό
Ίδρυμα Ραδιοφωνίας).


Η οικογένεια Χατζή στη Λιβαδειά το 1957. Καθιστοί: Ο Ευάγγελος και η Ζωή
Χατζή. Όρθια τα τρία παιδιά τους. Στη μέση ο Κώστας. Αριστερά η μεγαλύτερη
αδελφή Μαρία και δεξιά του, η μικρή Δήμητρα. Όλοι φορούν πένθος από το θάνατο
του παππού (πατέρα της μητέρας τους) Κώστα Καραγιάννη, που ήταν από τους
ξακουστούς κλαρινίστες της περιοχής

Η παρουσία του Κώστα Χατζή στο τραγούδι, το 1961, συνδέεται με τις μεγάλες
αλλαγές που έγιναν τότε στον ευρύτερο χώρο της λαϊκής μουσικής, της παραγωγής
δίσκων και της διασκέδασης γενικότερα.

Ο πολυτάλαντος και συμπαθής καλλιτέχνης από τη Λιβαδειά, ύστερα από
πολιτικοκοινωνικούς αγώνες και σκληρές δοκιμασίες, κατόρθωσε να ξεπεράσει τα
εμπόδια και να φθάσει ψηλά!

Τα βιώματα της φυλής του και η πάλη του εναντίον του κατεστημένου στο ελληνικό
τραγούδι, τον φέρνουν στον «Τιπούκειτο» του Δημήτρη Μπουκουβάλα, την πρώτη,
ίσως, μπουάτ στο κέντρο της Αθήνας, στην οδό Νίκης, στο Σύνταγμα. Εμφανίζεται
κοντά στον πρωτοπόρο Λάκη Παπά και όταν αποχωρεί εκείνος, ο Χατζής παίρνει
μόνιμα τη θέση του και συνεχίζει. Από τον «Τιπούκειτο» πάει στα «Κεριά» της
Τσακάλωφ και ύστερα στη «Ρουλότα» (Βουλής 21). Μετά στην «Καρυάτιδα» και στην
«Μπουάτ του Τσιγγάνου» στην Κέκροπος 12. Παράλληλα, αρχίζουν και οι πρώτες
ηχογραφήσεις δίσκων 45 στροφών για τον Κώστα Χατζή και αμέσως οι πρώτες
επιτυχίες: «Μη μιλάς αλλού γι' αγάπη», «Το μουράγιο στο λιμάνι», «Ο
πραματευτής», «Τ' αστέρι του βοριά», «Το κορίτσι με το κορδελάκι», «Αυτούς που
βλέπεις», «Ο Μίμης ο Τσιγγάνος». Οι πρώτες συνεργασίες με Θεοδωράκη,
Χατζιδάκι, Μαρκόπουλο, Πλέσσα, Σαββόπουλο, με τον οποίο ξεκίνησαν σχεδόν την
ίδια περίοδο στις μπουάτ.

Ο ΜΙΚΗΣ

Με τη Γαλλίδα τραγουδίστρια Ζοζιάν Γαβριηλίδου, στον «Σκορπιό» της οδού
Κυδαθηναίων το 1972

Τα τραγούδια του Θεοδωράκη «Αυτούς που βλέπεις» και «Μίμης ο Τσιγγάνος», σε
ποίηση Μιχάλη Κατσαρού, ο Κώστας Χατζής τραγούδησε στο θέατρο «Κατερίνα» το
1962, όταν παιζόταν το έργο: «Επτά θανάσιμα αμαρτήματα».

Ο Χατζής μιλά πάντα με θαυμασμό μεγάλο για Χατζιδάκι και Θεοδωράκη, ακόμη και σήμερα:

«Δεν τους θεωρώ απλώς συνθέτες. Είναι μεγάλοι μουσουργοί. Τρομερές
φυσιογνωμίες και οι δύο. Είναι οι καλύτεροι πρεσβευτές της Ελλάδας σε όλο τον
κόσμο. Τα ξένα κράτη γνωρίζουν τη χώρα μας από τα έργα του Θεοδωράκη και του Χατζιδάκι».

Μία απορία του Κώστα Χατζή, που κρατάει 36 χρόνια, είναι ότι το 1962-63 ενώ
είχε κάνει πρόβες για να τραγουδήσει τους «Λιποτάκτες» του Μίκη Θεοδωράκη
ξαφνικά κάτι μεσολάβησε με τη δισκογραφική εταιρεία και χάλασε η δουλειά. Και
θυμάται πάντα αυτό το παράπονο: «Δεν μπόρεσα να καταλάβω τι έγινε τότε. Μου
μένει πάντα η απορία και το παράπονο. Αυτά όμως συμβαίνουν, δυστυχώς».

Σημαντική στιγμή για τη μεγάλη πορεία του Χατζή στο ελληνικό ποιοτικό τραγούδι
ήταν όταν άρχισε να ηχογραφεί σε δίσκους τις μπαλάντες που ο ίδιος συνέθεσε.
Τα δικά του τραγούδια που, σε συνδυασμό με την ερμηνεία και την καταπληκτική
του ενορχήστρωση, τον ανέδειξαν ως ξεχωριστή προσωπικότητα στην κορυφή. Η μάχη
που έδωσε στη δικτατορία με τα τραγούδια του, από την μπουάτ «Σκορπιός», τους
δίσκους και τις συναυλίες του, τον καταξίωσαν στη συνείδηση του λαού. Τα έργα
του αλλά και τα τραγούδια του αποτελούν ένα σημαντικό κομμάτι του μουσικού μας
πολιτισμού: «Αναγέννηση - Αλόννησος», «Πέτρα και φως», «Ρεσιτάλ» (με τη
Μαρινέλλα), «Ταμ-Ταμ», «Ο γιος της άνοιξης», «Τα νταουλιέρικα» είναι από τις
πιο αντιπροσωπευτικές μουσικές εργασίες του (σε στίχους δικούς του και των
Σώτιας Τσώτου, Φ. Φιλέρη, Η. Λυμπερόπουλου, Ερρ. Θαλασσινού, Σ. Αλιβιζάτου, Μ.
Θειόπουλου κ.ά.).


Έκπληξη! Ο τσιγγάνος Κώστας Χατζής συναντά τον Αμερικανό πρόεδρο Τζίμι Κάρτερ
στον Λευκό Οίκο. Η επίσκεψη ήταν εκτός προγράμματος και κράτησε 45 λεπτά. Θέμα
οι διώξεις των αντιρρησιών συνείδησης

Η στερημένη παιδική ζωή, η τρομακτική περιπλάνηση στα εφηβικά του χρόνια και
οι διώξεις έχουν κάνει τον Κώστα Χατζή έναν άνθρωπο γεμάτο απλότητα και
καλοσύνη. Έναν καλλιτέχνη ιδιόρρυθμο, εκρηκτικό και αληθινό. Αγαπάει την
οικογένειά του και τους ομόφυλούς του. Ζει στη Βόρεια Εύβοια, στο Καστρί, μια
παραλία έξω από το χωριό Γούβες. Αγναντεύει το Αιγαίο, παρέα με τη Γερμανίδα
σύζυγό του, την Ούρσουλα. Τα παιδιά μας, λέει ο Χατζής, έχουν πάρει τον δρόμο
τους. Και το διευκρινίζει:

«Έχουν μάθει ωραίους γύφτικους τρόπους και στέκονται σωστά στην κοινωνία, η
Ζωή, ο Ευάγγελος, ο Αλέξανδρος, η Αγάπη».

Για τον Αλέξανδρο ο Κώστας Χατζής λέει: «Έχει τα στοιχεία και τα προσόντα για
να διακριθεί σ' αυτό που άρχισε. Χρειάζεται δουλειά και προσπάθεια. Θα τα καταφέρει».

Στις πιο σημαντικές στιγμές της ζωής του ως άνθρωπος και ως καλλιτέχνης
εντάσσει τη συνάντησή του με τον Αμερικανό πρόεδρο Τζίμι Κάρτερ το 1975, στον
Λευκό Οίκο:

45 ΛΕΠΤΑ

Με το γιο του Αλέξανδρο Χατζή, που έχει κάνει ήδη εντυπωσιακό ξεκίνημα στη
δισκογραφία και σε δημόσιες εμφανίσεις

«Όταν βρέθηκα ­ τότε ­ για συναυλίες στον Ελληνισμό Αμερικής και Καναδά, ένας
Έλληνας ιδιοκτήτης ραδιοτηλεοπτικού δικτύου, ο Δημήτρης Καπανάς, μεσολάβησε
για να συναντήσω τον Αμερικανό πρόεδρο. Ο Κάρτερ ­ εκτός προγράμματος και
πρωτοκόλλου ­ με κράτησε στο γραφείο του 45' (!) και άκουσε τις απόψεις μου
για τα ανθρώπινα δικαιώματα. Εγώ έκανα διάβημα διαμαρτυρίας, γιατί εκείνη την
περίοδο εδιώκοντο ομαδικά αντιρρησίες συνείδησης. Έδειξε μεγάλη κατανόηση και
εκτός των άλλων είπε ότι του αρέσει η Ελλάδα και ότι θαυμάζει τη φυλή των
Τσιγγάνων». Για την κατάσταση που επικρατεί σήμερα στο ελληνικό τραγούδι, ο
Κώστας Χατζής πιστεύει ότι συνδέεται άμεσα με την γενικότερη
κοινωνικο-πολιτική. Λέει χαρακτηριστικά: «Έχουμε μπει σ' ένα σύστημα που
αποτελεί παγίδα για τη ζωή, την κοινωνία, τον πολιτισμό. Οι άνθρωποι δεν
επικοινωνούν όπως παλιά. Είναι μια εποχή που έχει διαρρηχθεί η επικοινωνία.
Τότε, ο κόσμος ήξερε να λέει και ν' αγαπά τα γλυκά λόγια. Σήμερα, ακούμε λόγια
με ανόητα σλόγκαν. Στην εποχή μας ακόμα και η αργκό ήταν όμορφη!».

Στον «Σκορπιό» της οδού 
Κέφι, τραγούδι και χορός με τη Χαρούλα Αλεξίου στο Rex

Φιλελλήνων ο Κώστας Χατζής (με οργανωτή πάντα τον αχώριστο φίλο και σύμβουλό
του, τον γαμπρό του Λάκη Τελκή) με την Αντωνία Χατζίδη, τον Άλκη Κόλλια, την
Ελένη Τσαγκαράκη και μεγάλο συγκρότημα αναβιώνουν τις νύχτες του παλιού
«Σκορπιού» και παρουσιάζουν μία θαυμάσια επιλογή από παλιά τραγούδια με το
καινούργιο «Τα βράδια που ονειρεύονται οι Τσιγγάνοι».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16335N201</ED>
<ID>
ID:15690

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N20&aa=1</URL></REF>


Article

<CATEGORY>vin06</CATEGORY>

 <H5>ΜΕ ΘΡΑΣΥΤΗΤΑ «ΧΤΥΠΗΣΑΝ» ΤΡΑΠΕΖΑ ΛΙΓΑ ΜΕΤΡΑ ΑΠΟ ΤΟ ΑΣΤΥΝΟΜΙΚΟ ΜΕΓΑΡΟ ΤΗΣ Λ. ΑΛΕΞΑΝΔΡΑΣ
</H5><H2>Τέσσερις ληστείες απέφεραν 102 εκατ. δρχ.
</H2>
Τριακόσια μόλις μέτρα από το Αστυνομικό Μέγαρο της Λεωφόρου Αλεξάνδρας και ο
διευθυντής του υποκαταστήματος της Εθνικής Τράπεζας, που βρίσκεται στο ύψος
της Λουκάρεως, απέναντι από τον Άρειο Πάγο, είδε το ταμείο της τράπεζας να το
αδειάζει ένας νεαρός με την απειλή κυνηγετικής καραμπίνας.

ΣΤΙΣ χθεσινές εξορμήσεις τους σε τράπεζες και χρηματαποστολές οι ομάδες των
ληστών έκαναν συνολικά εισπράξεις εκατό εκατομμυρίων. Νωρίς το πρωί έπιασε
δουλειά ο δράστης της ληστείας στο υποκατάστημα που βρίσκεται στη διασταύρωση
της Λεωφόρου Αλεξάνδρας 148 με την οδό Λουκάρεως. Από τους πρώτους «πελάτες»
του υποκαταστήματος, εισέβαλε στην τράπεζα στις 8.42 το πρωί. Με μια
κοντόκαννη καραμπίνα ακινητοποίησε τους υπαλλήλους και τους πελάτες που έκαναν
τις συναλλαγές τους και άρπαξε από τα ταμεία 4.000.000 δρχ. 
Ο διευθυντής της τράπεζας κ. Χρήστος Δαμίλος δεν έμεινε με «σταυρωμένα» τα
χέρια. Προσπάθησε να αντιδράσει και να καταδιώξει τον ληστή. Τότε ο δράστης
πυροβόλησε για εκφοβισμό και έφυγε τρέχοντας. Στην επόμενη γωνία είχε αφήσει
το αυτοκίνητό του, με το οποίο διέφυγε.

* Καρτέρι έξω από υποκατάστημα τράπεζας στη Γλυφάδα είχαν στήσει δυο καμικάζι
ληστές και παραμόνευαν για τη λεία τους. Αντελήφθησαν τον 56χρονο Κώστα Π.
Τουτουντζή, λογιστή της εταιρείας PETROIL Α.Ε., να βγαίνει με τον χαρτοφύλακά
του από το υποκατάστημα. Είχε κάνει ανάληψη του ποσού των 32.500.000 δρχ. για
λογαριασμό της εταιρείας του. Οι καμικάζι τον ακολούθησαν με την μεγάλου
κυβισμού μηχανή τους. Βρήκαν την ευκαιρία να «χτυπήσουν» αστραπιαία, στα
ελάχιστα λεπτά που το αυτοκίνητο του Τουτουντζή ήταν σταματημένο στα φανάρια
στη διασταύρωση της Λεωφόρου Ποσειδώνος 92 με την οδό Γ. Λαμπράκη. Ο ένας από
τους νεαρούς κατέβηκε από την μοτοσυκλέτα, έσπασε με αιχμηρό αντικείμενο το
τζάμι του συνοδηγού και άρπαξε τον χαρτοφύλακα. Επιβιβάσθηκε στη συνέχεια στην
μοτοσυκλέτα που οδηγούσε ο συνεργός του και εξαφανίσθηκαν προς τη Βούλα.

* Τέσσερις «χρυσοί σάκοι» με 65.000.000 δρχ. έπεσαν στα χέρια τριών ενόπλων
που «χτύπησαν» χρηματαποστολή ιδιωτικής εταιρείας ασφάλειας.

Η ληστεία έγινε στις 2.55 το μεσημέρι, στην οδό 28η Οκτωβρίου στα Μέγαρα, όταν
το αυτοκίνητο της χρηματαποστολής στάθμευσε έξω από το υποκατάστημα της
Ιονικής Τράπεζας. Οι δράστες με τα όπλα τους απείλησαν τους υπαλλήλους της
χρηματαποστολής και τους άρπαξαν τους σάκους με τα εκατομμύρια. Επιβιβάσθηκαν
στη συνέχεια σε δύο μοτοσυκλέτες και διέφυγαν.

* Σε μια γριούλα 92 χρόνων επιτέθηκε βίαια ένα νεαρό ζευγάρι για να τις
αρπάξουν μια χούφτα χιλιάρικα, όσα είχαν απομείνει από την σύνταξή της και ένα
χρυσό δαχτυλίδι.

Ο νεαρός και η φίλη του εισέβαλαν στο σπίτι της 92χρονης Αλεξάνδρας Σ.
Θεοδωρίδου, στην οδό Καδμείας 12 στα Πετράλωνα, από το παράθυρο της κουζίνας.
Επιτέθηκαν στην ηλικιωμένη, την απείλησαν με μαχαίρι και αφού έκαναν άνω -
κάτω το σπίτι της άρπαξαν 60.000 δρχ.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16335N221</ED>
<ID>
ID:15691

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N22&aa=1</URL></REF>


Article

<CATEGORY>vin06</CATEGORY>

 <H2>Πατέρας και κόρη θύματα της ηρωίνης
</H2>
ΠΑΤΕΡΑ και κόρη «θέρισαν» μέσα σε εννιά μήνες τα ναρκωτικά. Πρώτη βρήκε τον
θάνατο η 15χρονη και λίγους μήνες αργότερα την ακολούθησε και ο πατέρας της,
«χτυπημένος» από την ηρωίνη.

Η δεύτερη πράξη της οικογενειακής τραγωδίας αποκαλύφθηκε χθες στις 9.30 το
πρωί. Με τη σύριγγα δίπλα του βρέθηκε νεκρός στο δωμάτιο του διαμερίσματός
του, στην οδό Ποσειδώνος 19 στην Άνω Βούλα, ο 37χρονος Νίκος Ε. Παπαδάτος.
Τραγική φιγούρα η ηλικιωμένη μητέρα του. Πριν από εννιά μήνες έκλαψε την
15χρονη εγγονή της και χθες το πρωί βρήκε τον γιο της νεκρό από την ίδια
αιτία. Τα ναρκωτικά, που της ρήμαξαν το σπίτι.

Συγκλονισμένοι συγγενείς της οικογένειας, όταν έμαθαν την τραγική είδηση
έτρεξαν αμέσως στο σπίτι για να συμπαρασταθούν στην ηλικιωμένη μητέρα του.

Ο Νίκος Παπαδάτος έκανε χρόνια χρήση ναρκωτικών. Από το 1988 απασχολούσε τις
αρχές Ασφαλείας για ναρκωτικά, ενώ είχε συλληφθεί και για κλοπές, διαρρήξεις
και για ληστεία.

Συγγενείς του έλεγαν χθες ότι είχε κάνει προσπάθειες για να αποτοξινωθεί, αλλά
ο θάνατος της 15χρονης κόρης του ήταν γι' αυτόν η «χαριστική βολή» και από
τότε είχε αρχίσει η αντίστροφη μέτρηση.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16335N222</ED>
<ID>
ID:15743

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N22&aa=2</URL></REF>


Article

<CATEGORY>vin06</CATEGORY>

 <H2>Η Κολιτσοπούλου δεν αποφυλακίζεται
</H2>
ΟΧΙ, είπε, στην αποφυλάκιση της Κάτιας Κολιτσοπούλου το Συμβούλιο
Πλημμελειοδικών Πειραιά, το οποίο έκρινε ότι η καλή διαγωγή που επέδειξε κατά
τη φυλάκισή της είναι προσποιητή και η ίδια δεν έχει μεταμεληθεί για την πράξη της.

Η Κολιτσοπούλου είχε καταδικαστεί σε ποινή ισόβιας κάθειρξης ως ηθικός
αυτουργός στη δολοφονία του συζύγου της, που έγινε στο σπίτι τους, στο
Παγκράτι, στις 6 Νοεμβρίου 1982.

Στη φυλακή παραμένει περίπου 15 χρόνια, έχοντας εργαστεί και παρακολουθήσει
προγράμματα εκπαίδευσης, ενώ από το 1993 παίρνει τις προβλεπόμενες άδειες. Αν
και προσκόμισε στο δικαστήριο έγγραφο της κοινωνικής λειτουργού των φυλακών,
στο οποίο αναφέρεται η καλή διαγωγή που επέδειξε όλα αυτά τα χρόνια, το
συμβούλιο απέρριψε με το υπ' αριθμόν 1/99 βούλευμά του την αίτηση
αποφυλάκισης. Σύμφωνα με την απόφαση «η μη πειθαρχική τιμώρηση κατά τη
διάρκεια παραμονής στη φυλακή δεν είναι ικανή να θεμελιώσει ασφαλή κρίση για
την ηθική της βελτίωση και ν' αποκλείσει την πιθανότητα τέλεσης εκ μέρους της
νέων αξιόποινων πράξεων». Επίσης, αναφέρει μεταξύ άλλων, ότι η καλή διαγωγή
της στη φυλακή υπήρξε προσποιητή.

Τον σύζυγό της είχε δολοφονήσει ο φίλος της Γιάννης Σγουρίδης, 27 χρόνων τότε,
χτυπώντας τον με μαχαίρι στο λαιμό, τη στιγμή που το θύμα έμπαινε στο
διαμέρισμά του. Ο φόνος είχε γίνει μπροστά στα μάτια του τετράχρονου γιου του.
Ο δράστης είχε ισχυριστεί ότι η Κολιτσοπούλου του είχε δώσει το κλειδί του
σπιτιού, κάτι που η ίδια είχε αρνηθεί, λέγοντας στο δικαστήριο ότι της το είχε κλέψει.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16335N223</ED>
<ID>
ID:15784

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N22&aa=3</URL></REF>


Article

<CATEGORY>vin06</CATEGORY>

 <H2>Ο γιος σκότωσε την 74χρονη μάνα του με οκτώ μαχαιριές
</H2>
ΣΚΟΤΩΣΕ τη μάνα του, καταφέροντάς της οκτώ μαχαιριές στο στήθος και άφησε το
μαχαίρι καρφωμένο στο στέρνο της. Το πιο συγκλονιστικό είναι ότι επί δέκα
ημέρες ο δράστης του εγκλήματος, που αντιμετωπίζει έντονα ψυχολογικά
προβλήματα, ζούσε στο ίδιο σπίτι, δίπλα στο άψυχο σώμα της μητέρας του.

Την 74χρονη Πηνελόπη Βασιλή βρήκαν χθες αργά το βράδυ οι αστυνομικοί στο σπίτι
όπου διέμενε, στο τέρμα της οδού Σωτήρος στον Πειραιά, μέσα σ' ένα σκηνικό που
θύμιζε την ταινία «Σέβεν»: νεκρή, ξαπλωμένη στο κρεβάτι, με το μαχαίρι ακόμα
μπηγμένο στο στέρνο. Γύρω της ένα σπίτι σκοτεινό, χωρίς φώτα, γεμάτο από
χιλιάδες μικρές και μεγάλες φωτογραφίες θρησκευτικού περιεχομένου.

Όπως είπε ο ιατροδικαστής Πειραιά κ. Δημοσθένης Μπούκης, «ήταν σε κατάσταση
σήψης και πρέπει να ήταν νεκρή τουλάχιστον το τελευταίο δεκαήμερο». Μέσα στο
σπίτι οι αστυνομικοί βρήκαν τον γιο της Παναγιώτη, 53 ετών, που όπως προέκυψε
από την ανάκριση, είναι ο δράστης του αποτρόπαιου φόνου. Ο γιος, που φαίνεται
ότι ζούσε κανονικά όλο αυτό το διάστημα στον ίδιο χώρο, μεταφέρθηκε ύστερα από
μικροεπεισόδια στο Ψυχιατρικό Νοσοκομείο Αττικής, όπου, σύμφωνα με την
Αστυνομία, έχει και στο παρελθόν νοσηλευθεί.

Στο ισόγειο διαμέρισμα του διώροφου σπιτιού που βρίσκεται στο τέρμα της οδού
Σωτήρος στον Πειραιά (Σωτήρος και Μουσών) όλα ήταν παράξενα σιωπηλά μετά τις
γιορτές των Χριστουγέννων. Η απουσία της ηλικιωμένης γυναίκας για τόσο μεγάλο
χρονικό διάστημα ανησύχησε τους γείτονες, οι οποίοι και ειδοποίησαν την
Αστυνομία. Το θύμα βρέθηκε να έχει δεχθεί επτά μαχαιριές γύρω από την καρδιά,
ενώ στην όγδοη ο δράστης άφησε το μαχαίρι βυθισμένο στον θώρακα. Η άτυχη
γυναίκα βρέθηκε σε τυμπανιαία κατάσταση.

«Ήταν ξαπλωμένη στο κρεβάτι με το μαχαίρι ακόμα επάνω της και η όλη εικόνα
ήταν, μπορώ να πω, αποκρουστική», όπως τόνισε ο κ. Μπούκης. Στο σπίτι υπήρχε
μια ιδιόμορφη τάξη, ενώ όλα ήταν σκοτεινά. Πάνω σε τραπέζια και κάθε λογής
επιφάνεια υπήρχαν τακτοποιημένα σε μασούρια κέρματα, βουναλάκια από
σπιρτόκουτα και εικονίτσες αγίων και πολιτικών προσώπων. «Ήταν ένα μεγάλο
σπίτι, απ' όπου απουσίαζαν τα φωτιστικά και επίσης δεν υπήρχε θέρμανση».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16335N224</ED>
<ID>
ID:15813

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N22&aa=4</URL></REF>


Article

<CATEGORY>vin06</CATEGORY>

 <H2>Οι δικαιούχοι προτεραιότητας παραμονής
</H2>
ΗΛΙΚΙΩΜΕΝΑ άτομα, πολυμελείς οικογένειες και οικογένειες με ανήλικα παιδιά θα
έχουν προτεραιότητα διαμονής στο Κέντρο προσωρινής διαμονής προσφύγων στο
Λαύριο, όπως προβλέπεται με σχέδιο προεδρικού διατάγματος για τις προϋποθέσεις
και τους όρους διαμονής στο Κέντρο. Με το σχέδιο διατάγματος, που υποβλήθηκε
χθες για επεξεργασία στο Συμβούλιο της Επικρατείας, ορίζεται ότι
φιλοξενούμενος, ο οποίος απουσιάζει αυθαίρετα πέραν του 48ώρου από το Κέντρο,
αποβάλλεται και μπορεί να επανέλθει μόνον ύστερα από σχετική απόφαση του
οικείου διευθυντή.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16335N225</ED>
<ID>
ID:15828

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N22&aa=5</URL></REF>


Article

<CATEGORY>vin06</CATEGORY>

 <H2>Όχι στο Σέλινο
</H2>
ΔΕΝ ΕΓΙΝΕ στην περιοχή Σελίνου Χανίων η βεντέτα μεταξύ των οικογενειών
Αρβελάκη και Μπουμπουραλάκη, όπως αναφέρθηκε σε προχθεσινό δημοσίευμα για τις
μεγάλες βεντέτες. Η βεντέτα ανάμεσα στις δυο οικογένειες των κτηνοτρόφων έγινε
σε άλλη περιοχή των Χανίων, στα Κεράμια.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16335N226</ED>
<ID>
ID:15838

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N22&aa=6</URL></REF>


Article

<CATEGORY>vin06</CATEGORY>

 <H5>ΑΣΥΛΛΗΠΤΟΙ ΕΔΩ ΚΑΙ ΧΡΟΝΙΑ ΟΙ ΑΔΕΛΦΟΙ ΠΑΛΑΙΟΚΩΣΤΑ ΑΠΟΛΑΜΒΑΝΟΥΝ ΤΑ ΠΛΟΥΤΗ ΤΟΥΣ
</H5><H5>Από τα ορεινά των Τρικάλων, στην... ελίτ της παρανομίας
</H5><H2>Κακοποιοί - «φαντομάδες»
</H2><H2></H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Το όνομά τους κυκλοφορεί ως θρύλος στον θεσσαλικό κάμπο: είναι οι αδελφοί
Παλαιοκώστα. Έχουν ληστέψει, έχουν οργανώσει απαγωγή, έχουν εκβιάσει, έχουν
σχεδιάσει ένοπλες επιχειρήσεις, κλοπές και αποδράσεις.

Αλέκος Χαΐτογλου. Από την απαγωγή του, οι αδελφοί Παλαιοκώστα «εξασφάλισαν»
πάνω από 200 εκατομμύρια δραχμές, ως λύτρα

Ελάχιστα από τα αδικήματα του ποινικού δικαίου δεν περιλαμβάνονται στο
βιογραφικό τους. Ένα από αυτά, είναι η δολοφονία. Οι υπ' αριθμόν ένα
καταζητούμενοι σήμερα στη χώρα μας και επικηρυγμένοι με 250 εκατομμύρια
δραχμές, κατορθώνουν να ξεγλιστρούν και να ζουν πάμπλουτοι και ελεύθεροι.

Ο μεγάλος, είναι ο Έλληνας «Πεταλούδας»: πέντε φορές έχει αποδράσει, στον
φάκελό του έχει 50 (!) καταδίκες, το όνομά του βρίσκεται στη λίστα της
Ιντερπόλ με τους δέκα πιο επικίνδυνους κακοποιούς, ενώ τον «περιμένουν» και 26
δελτία εγκληματολογικών αναζητήσεων. Αυτό σημαίνει πως 26 φορές καταδικάστηκε
ερήμην και 26 φορές δόθηκε σήμα σε όλες τις αστυνομικές διευθύνσεις της χώρας
και σε όλα τα σημεία εισόδου-εξόδου για τη σύλληψή του. Ο δεύτερος, ο
μικρότερος, αν έμπαινε σήμερα φυλακή, θα έβγαινε ύστερα από 75 χρόνια! Έχει
μόνο μία απόδραση στο... ενεργητικό του και περίπου 20 ληστείες και κλοπές.

«Φάκελος; Τι φάκελος; Ολόκληρο ντοσιέ έχουμε κι' αυτό δεν... κλείνει! Έχει
χιλιάδες σελίδες, δεκάδες εντάλματα. Να σας πω κάτι; Αν ποτέ τους πιάσουμε, θα
χρειαστεί τουλάχιστον μία εβδομάδα μέχρι να βγάλουμε άκρη με τα εντάλματα,
τους ανακριτές και τους εισαγγελείς».

ΑΠΟ ΤΗΝ ΚΛΟΥΒΑ

Νίκος Παλαιοκώστας. Από το Μοσχόφυτο Τρικάλων, στις λίστες της Ιντερπόλ.
Πάντα μαζί με τον αδελφό του Βασίλη...

Στο Αστυνομικό Τμήμα Τρικάλων, οι αδελφοί Παλαιοκώστα αποτελούν το «κακό
αστείο». Παρ' ότι για τη δράση τους έχει σχηματιστεί δικογραφία σχεδόν σε κάθε
Αστυνομικό Τμήμα της χώρας, στα Τρίκαλα, τον τόπο καταγωγής των αδελφών,
διατηρείται ένας από τους πληρέστερους φακέλους, καθώς ενημερώνεται τακτικά
από τα κεντρικά της Ασφάλειας. Μόνον ο φάκελος του Νικου Παλαιοκώστα, ο οποίος
κατάφερε να αποδράσει κόβοντας... το πάτωμα της κλούβας που τον μετέφερε στις
φυλακές της Κέρκυρας, στην Ασφάλεια Αττικής έχει πάχος που ξεπερνάει τους δέκα πόντους.

Το τελευταίο χτύπημα που τους αποδίδεται είναι η ληστεία εις βάρος του
26χρονου επιχειρηματία Αντώνη Ζιώτου, από τα Γιαννιτσά, πέρυσι το καλοκαίρι.
Σύμφωνα με την Αστυνομία, η επίθεση έγινε με... Καλάσνικοφ. Το θύμα σταμάτησε
στον δρόμο για να τους βοηθήσει, νομίζοντας ότι έχουν τραυματιστεί σε τροχαίο.
Όπως λένε, μάλιστα, από την Αστυνομική Διεύθυνση Τρικάλων, δεν αποκλείεται να
είχαν πράγματι πέσει θύματα τροχαίου.

Καθώς περνούν τα χρόνια και οι αδελφοί παραμένουν ασύλληπτοι, ενώ μάλιστα
εκκρεμεί η επικήρυξή τους για 250 εκατομμύρια δραχμές ­ μετά την απαγωγή τού
Θεσσαλονικιού επιχειρηματία κ. Αλέκου Χαΐτογλου ­ μεγαλώνει και η φημολογία
για τη δράση τους.

Οι ιστορίες κυκλοφορούν από στόμα σε στόμα, κάποιοι τους «βλέπουν» να
συχνάζουν σε συγκεκριμένα μέρη, άλλοι μιλούν για πλαστικές επεμβάσεις που τους
έκαναν αγνώριστους και ζωή «μέσα σε αμύθητα πλούτη» από τα κέρδη των ληστειών
και ­ κυρίως ­ τα λύτρα που πήραν για να ελευθερώσουν τον επιχειρηματία
Χαΐτογλου, που υπολογίζονται γύρω στα 200 εκατομμύρια δραχμές.

Όλοι φοβούνται τα αδέλφια που, μετά τη ληστεία στην Καλαμπάκα, τον Ιούνιο του
'92, διέφυγαν από το ανθρωποκυνηγητό των αστυνομικών, οι οποίοι μάταια τους
έψαχναν επί τρεις ημέρες στήνοντας παντού μπλόκα στην περιοχή. «Μάλλον ξέφυγαν
από κάποιον δασικό δρόμο του Κόζιακα», είναι η εξήγηση από την πλευρά των
αστυνομικών. Η γνώση με κάθε λεπτομέρεια της περιοχής, η ιδιαίτερη εξυπνάδα
που έχουν δείξει μέχρι τώρα αποφεύγοντας να βρεθούν πρόσωπο με πρόσωπο με την
Αστυνομία, αλλά και το ότι δεν έχουν κατηγορηθεί, παρ' ότι έχουν κάνει δεκάδες
ληστείες, ούτε μία φορά για πρόκληση σωματικών βλαβών, τους κάνουν «φαντομάδες»...

ΑΠΟ ΣΤΟΜΑ ΣΕ ΣΤΟΜΑ

Ορισμένες θεαματικές και ασυνήθιστες ενέργειες που έχουν καταγραφεί στα
επίσημα έγγραφα για τη δράση τους, κυκλοφορούν από στόμα σε στόμα, συνήθως με
το απαραίτητο... αλατοπίπερο της προφορικής διήγησης. Για το πώς «στρίμωξαν»
ανάμεσα σε δύο ακινητοποιημένα αυτοκίνητα το μοναδικό περιπολικό στην
Καλαμπάκα κι έτσι κέρδισαν πολύτιμο χρόνο για να διαφύγουν μετά τη ληστεία. 
Και σαν να μην έφτανε μόνον αυτό, λένε, στον δρόμο σκόρπιζαν... πεντοχίλιαρα,
με αποτέλεσμα να σταματούν οι αστυνομικοί να τα μαζέψουν με αποτέλεσμα να
καθυστερούν ακόμα περισσότερο (ιστορία που επιβεβαιώνεται και από την
Αστυνομία). Για το πώς εισέβαλε μέσα σ' ένα οχυρωμένο αυτοκίνητο, γκρεμίζοντας
μάλιστα τον τοίχο του προαυλίου στις Φυλακές Τρικάλων, ο μικρότερος αδελφός
για να βγάλει έξω τον μεγάλο. Στην πραγματικότητα, ούτε τοίχος έπεσε ούτε
οχυρωμένο σαν τανκ αυτοκίνητο υπήρξε, αλλά άγνωστοι, «μεταξύ των οποίων πρέπει
να ήταν και ο μικρότερος», έριξαν... σχοινί μέσα στο προαύλιο και έτσι
απέδρασε ο Νίκος Παλαιοκώστας, στις 18/10/1988.

Στην περιοχή των Τρικάλων και της Καρδίτσας, οι περισσότεροι θυμούνται «σαν
τώρα» την ιστορία στον Παλαμά Καρδίτσας, τότε που κάποια στιγμή οι αστυνομικοί
τους στρίμωξαν σ' ένα καφενείο κι αυτοί κατάφεραν να... κλειδώσουν τον
διοικητή του Τμήματος στην τουαλέτα και να ξεφύγουν! Την ιστορία θυμούνται
πολύ καλά και οι παλαιότεροι από τους αστυνομικούς που υπηρετούσαν εκείνη την
εποχή στην περιοχή. «Ύστερα από μια πληροφορία, έγινε εισβολή σε κάποιο
μαγαζί, όπου ήταν οι καταζητούμενοι, οι οποίοι με την απειλή του όπλου
ακινητοποίησαν το διοικητή και διέφυγαν».


ΓΕΝΝΗΘΗΚΑΝ σε ένα μικρό χωριουδάκι στα ορεινά των Τρικάλων, στο Μοσχόφυτο. Ο
Νίκος είναι το μεγαλύτερο από μια οικογένεια με πέντε παιδιά, που μεγάλωσαν
κάτω από εξαιρετικά δύσκολες συνθήκες. Τέσσερα αγόρια και ένα κορίτσι
αποτελούν την οικογένεια, η οποία τα τελευταία χρόνια ζει μόνιμα στα Τρίκαλα. 
Ο πατέρας τους, μάλιστα, πουλάει λαχεία ­ μια συμπαθής και γνώριμη φιγούρα
στον πεζόδρομο της Ασκληπιού.

Ο Νίκος Παλαιοκώστας πήγε στα καράβια για αρκετά χρόνια. Μετά την επιστροφή
του άρχισε την παράνομη δράση με μικροκλοπές και ληστείες στην περιοχή. Χρόνο
με τον χρόνο επέκτεινε τις παράνομες δραστηριότητές του σε ολόκληρη τη χώρα.
Έχει συλληφθεί κι έχει αποδράσει πέντε φορές. Ο αδελφός του Βασίλης,
γεννημένος το 1966, άρχισε την «καριέρα» του το 1986, επίσης με κλοπή.

Σύμφωνα με τους χαρακτηρισμούς των ίδιων των αστυνομικών, πρόκειται για
ιδιαίτερη περίπτωση κακοποιών, πολύ έξυπνων και ικανών, όπως και αδίστακτων,
που όμως έχουν αποφύγει να βάψουν τα χέρια τους με αίμα. Οι καταδίκες τους
αφορούν κλοπές, ληστείες, εκβιασμούς, αποδράσεις, αλλά δεν βαρύνονται με φόνο.
«Ίσως δεν έφτασαν στην ανάγκη», λένε αξιωματικοί της Ασφάλειας. 
Έχουν συνεργαστεί με επίσης «διακεκριμένες προσωπικότητες» του οργανωμένου
εγκλήματος, όπως τον Κώστα Σαμαρά, τον Παύλο Κεραμίδη και τον Μιχάλη
Μακρυγιάννη. Αυτό που τους χαρακτηρίζει είναι η έντονα αναπτυγμένη αλληλεγγύη.

Η πρώτη επαφή του Νίκου Παλαιοκώστα με την παρανομία ήταν μια παράβαση του
Κώδικα Οδικής Κυκλοφορίας. Την κατέγραψαν το 1979, όταν ήταν 19 χρόνων.

Και η τελευταία, σύμφωνα με τα στοιχεία του φακέλου του, μια «μαφιόζικου»
τύπου επιχείρηση στα Γιαννιτσά, με θύμα τον 26χρονο έμπορο και λεία ένα
πολυτελές αυτοκίνητο και 2.000.000 δραχμές.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16335N391</ED>
<ID>
ID:15692

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N39&aa=1</URL></REF>


Article

<CATEGORY>vin11</CATEGORY>

 <H2>Αντίλογος για τον άνθρωπο «που κατέστρεψε τον Προκόφιεφ»
</H2>
Τη δική του άποψη δίνει ο αναγνώστης μας κ. Σπύρος Μαλγαρινός (Θεσσαλονίκη)
σχετικά με το θέμα που δημοσίευσαν «ΤΑ ΝΕΑ» για τον «άνθρωπο που κατέστρεψε
τον Προκόφιεφ» (29-12-98).

Γράφει ο κ. Μαλγαρινός: «1) Η απόφαση της Κ.Ε. του Κ.Κ. (μπολσ.) της
Σοβιετικής Ένωσης στις 10 Φλεβάρη 1948 πάνω στα ζητήματα της μουσικής περιείχε
σημαντικές παρατηρήσεις και αυστηρές κριτικές στη φορμαλιστική κατεύθυνση που
επικράτησε σε μεγάλο μέρος της σοβιετικής μουσικής. Συζητήθηκε πλατιά με σκοπό
να μην κολακέψει κανέναν συνθέτη, παρ' ότι παλιότερα πολλοί εξυμνήθηκαν απ' το
Κ.Κ. (μπολσ.) ως πρωτοπόροι. Οι επικρίσεις σε κορυφαία ονόματα (Προκόφιεφ,
Σοστακόβιτς, Χατσατουριάν, Μιασκόφσκι κ.ά.) δεν ήταν αβάσιμες. Αφορούσαν την
οξύτατη πάλη ενάντια στον καριερισμό και την αυταρέσκεια του δόγματος "τέχνη
για την τέχνη". Χτύπησαν το στείρο υποκειμενισμό και την έλλειψη
αντικειμενικής κριτικής.

2) Το ασυγχώρητο λάθος της Κ.Ε. του Κ.Κ. (μπολσ.) ήταν ότι ενώ σωστά διεξήγαγε
πολεμική σε εστέτ αντιλήψεις, έφτασε στο σημείο να λάβει οργανωτικά μέτρα για
την καλυτέρευση της μουσικής. Κράτησε σε μικρή χρονική δυσμένεια μεγάλους
μουσικούς και τους πίκρανε. Με το φόβο της επέκτασης παρόμοιων αντιλήψεων,
μετέφερε διοικητικές μεθόδους στην τέχνη. Το αποτέλεσμα ήταν να διαστρεβλωθεί
η ουσία της κριτικής και των ατελειών πάνω στα έργα των μουσικών που
προσπαθούσε να εξαλείψει.

3) Από τα προαναφερόμενα, δεν προκύπτει κανένας αφανισμός του Σοστακόβιτς και
του Προκόφιεφ με την κατηγορία του μουσικού φορμαλισμού. Μήπως είναι τυχαίο
ότι δέχονται με εμπιστοσύνη τις κριτικές και σε λίγο καιρό βρίσκονται από την
"αφάνεια" στη δημοσιότητα; Ο ίδιος ο Σοστακόβιτς στο Αχτίφ σοβιετικών μουσικών
στην Κ.Ε. του Κ.Κ. (μπολσ.) στη Μόσχα το 1948 λέει: "... Θεωρώ ότι ο συνθέτης,
σαν ένα από τα πιο σημαντικά πρόσωπα του κόσμου της μουσικής, δεν θα πρέπει να
θίγεται όταν ακούει επικρίσεις, αλλά όταν δεν του γίνεται κριτική. 
Γιατί η κριτική μπορεί να τον βοηθήσει να προχωρήσει και να ξεπεράσει τις
αδυναμίες του, ενώ η απουσία κριτικής στην καλύτερη περίπτωση δεν τον βοηθάει
ούτε στο ελάχιστο και, κατά πάσα πιθανότητα, ακόμα αναστέλλει και την εξέλιξή
του...". Για ποιες διώξεις και ανελέητα κυνηγητά σταλινικών γίνεται λόγος,
όταν απολαμβάνουν πλήρους φήμης και είναι ιδιαίτερα προσφιλείς και οικείοι στο
σοβιετικό λαό; Χαρακτηριστικό παράδειγμα είναι οι ολοένα κι αυξανόμενες
δημόσιες εμφανίσεις τους σε συναυλίες. Ο Σοστακόβιτς ήταν και δραστήριο μέλος
της Σοβιετικής Επιτροπής Ειρήνης. Κι όλα αυτά, τις χρονιές που ακολουθούν τον
πέρα για πέρα ανυπόστατο... αφανισμό (1950-1951).

4) Αξίζει όμως να σταθούμε και στο παρελθόν (ειδικά του Προκόφιεφ). Έπειτα από
ατέλειωτα ταξίδια και περιοδείες στο εξωτερικό επιστρέφει στη Ρωσία, πριν από
το 1936, και γίνεται από το κομμουνιστικό κόμμα δεκτός με ανοιχτές αγκάλες.
Του προσφέρεται κάθε βοήθεια κι αυτός ­ προφανώς συνεπαρμένος ­ ξεσπά σε ύμνο
για την ορθόδοξη σταλινική τέχνη! Συνθέτει έργα για τον κινητογράφο
("Αλέξανδρος Νέφσκι", "Ιβάν ο Τρομερός"), γράφει το μουσικό παραμύθι "Ο Πέτρος
κι ο λύκος", το μπαλέτο "Ρωμαίος και Ιουλιέτα" και πλήθος άλλες δημιουργίες.
Εντάσσει το ελεύθερο ταλέντο του στην υπηρεσία του λαού του και είναι πολέμιος
(κι όχι μόνο μέσω του έργου του) σε κάθε προσπάθεια υπονόμευσης της
σοσιαλιστικής πατρίδας του. Είναι ο συνθέτης που δεν έγραψε ποτέ θρησκευτική
μουσική, δείγμα της ακατάλυτης και πηγαίας έμπνευσής του.

5) Αυστηρές κριτικές για τα μουσικά ζητήματα δεν έγιναν μόνο το 1948. Γνωστή
είναι η δίχως οίκτο καταδίκη του έργου του Σοστακόβιτς "Η Λαίδη Μάκβεθ του
Μτσενσκ" το 1936. Δεν μπορώ να πω ότι έχω άποψη για το συγκεκριμένο έργο γιατί
δεν έτυχε να το ακούσω. Όμως, ανεξάρτητα από το πόσο ήταν λανθασμένη ή όχι η
άποψη του Κ.Κ. (μπολσ.), ένα είναι το συμπέρασμα. Το κόμμα αυτό έδωσε συνεπή
αγώνα για την αναβάθμιση της κριτικής. Δεν την άφησε στη γωνία να σφυρίζει
αδιάφορα και ενδιαφερόταν παράλληλα για τον κοινωνικό ρόλο της μουσικής.
Έκρινε για το συμφέρον του λαού του ότι προέχει η ποιοτική αυστηρότητα. Πράγμα
που δεν ισχύει για τους επικριτές του.

ΥΓ: Επειδή τα ντοκουμέντα μιλάνε από μόνα τους, καλό θα ήταν να αναφέρω σαν
βασική πηγή στοιχειώδους ενημέρωσης το βιβλίο "Ντμίτρι Σοστακόβιτς, για τον
ίδιο και την εποχή του" (Σύγχρονη Εποχή), μια μεγάλη συλλογή κειμένων του
Ρώσου συνθέτη σε σοβιετικές εφημερίδες, το χρονικό διάστημα 1926-1975. Όσο για
το περιβόητο βιβλίο "Μαρτυρία" του Σόλομον Βολκόφ (απομνημονεύματα του
Σοστακόβιτς), νομίζω ότι κάθε απροκατάληπτος αναγνώστης θα διαπιστώσει ότι
στερείται ηθικής σοβαρότητας. Μια σύγκριση ανάμεσα στα δύο βιβλία είναι πλήρως κατατοπιστική».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16335N401</ED>
<ID>
ID:15681

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N40&aa=1</URL></REF>


Article

<CATEGORY>vin11</CATEGORY>

 <H2>Βιβλιοπωλεία «αλυσίδες» </H2>
ΜΕ ΑΦΟΡΜΗ άρθρο του Νότη Παπαδόπουλου στα «ΝΕΑ» για τα βιβλιοπωλεία -
«αλυσίδες», ο κ. Κωνσταντίνος Μεγαρίδης, από τις ΗΠΑ, σημειώνει ότι τα
βιβλιοπωλεία αυτά σήμαναν μιαν επανάσταση στο χώρο του βιβλίου πριν από πέντε
χρόνια. Στόχος, σημειώνει ο κ. Μεγαρίδης, ήταν να προσελκυστούν όσο το δυνατόν
περισσότεροι άνθρωποι στα βιβλιοπωλεία, έχοντας την ευκαιρία να πιουν, να φάνε
ή να διαβάσουν κάτι. Και μπορεί ο στόχος αυτός να επεδίωκε το κέρδος,
καταλήγει ο αναγνώστης μας, τα βιβλιοπωλεία όμως μετατράπηκαν σε τόπους
κοινωνικών συναναστροφών για όλες τις ηλικίες.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16335N402</ED>
<ID>
ID:15737

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N40&aa=2</URL></REF>


Article

<CATEGORY>vin11</CATEGORY>

 <H2>«Απίστευτο» </H2>
ΣΕ ΚΑΘΕ σχεδόν δελτίο ειδήσεων του Skai που εκφωνεί ο Νίκος Ευαγγελάτος,
χρησιμοποιεί τον χαρακτηρισμό «απίστευτο», σημειώνει ο κ. Χρήστος Δημητριάδης,
από τα Μελίσσια Αττικής. Και ο αναγνώστης μας προσθέτει: «Σε κάθε περίπτωση,
δεν δικαιούται να παίζει με τα νεύρα μας και να υποτιμά τη νοημοσύνη μας,
παρουσιάζοντας ασήμαντα ή χωρίς ιδιαίτερο ενδιαφέρον θέματα ως "απίστευτα"».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16335N403</ED>
<ID>
ID:15780

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N40&aa=3</URL></REF>


Article

<CATEGORY>vin07</CATEGORY>

 <H5>ΛΑΘΡΕΜΠΟΡΙΟ ΔΙΑΜΑΝΤΙΩΝ ΓΙΑ ΤΑ ΟΠΛΑ ΤΟΥ ΕΜΦΥΛΙΟΥ
</H5><H5>Και δάκτυλος του Φόρεϊν Όφις
</H5><H2>Στις φλόγες η Αφρική
</H2>
Οι άνεμοι του πολέμου παρασέρνουν στο διάβα τους πολλές χώρες στην ξεχασμένη
από πολλούς Αφρική.

Ο ΕΜΦΥΛΙΟΣ αναζωπυρώθηκε στην Ανγκόλα. Οι αντάρτες έχουν καταλάβει τμήμα της
πρωτεύουσάς της Σιέρα Λεόνε. Οι αντάρτες απειλούν τον πρώην αντάρτη και σήμερα
πρόεδρο της Λαϊκής Δημοκρατίας του Κονγκό, Λοράν Καμπίλα. Εμφύλιος μαίνεται
στην Ουγκάντα και την Ρουάντα.

Πριν από τέσσερα χρόνια τα Ηνωμένα Έθνη είχαν πετύχει συμφωνία να τερματιστεί
ο εμφύλιος πόλεμος στην Ανγκόλα. Το «ξεχασμένο Βιετνάμ». Ο πολύχρονος εμφύλιος
σπαραγμός είχε τις ρίζες του στην περίοδο του Ψυχρού Πολέμου. Επί 15 χρόνια το
κυβερνών κόμμα MPLA απολάμβανε της υποστήριξης των Σοβιετικών ­ που ενίσχυαν
με χρήματα και όπλα ­ και των Κουβανών, που είχαν στείλει δύναμη 30.000
στρατιωτών για να στηρίξει την κυβέρνηση της Λουάντα. Οι αντάρτες τού
κινήματος ΟΥΝΙΤΑ είχαν την υποστήριξη των Ηνωμένων Πολιτειών και στις τάξεις
του υπήρχαν αξιωματικοί και οπλίτες του προηγούμενου νοτιοαφρικανικού καθεστώτος.

Το αποτρόπαιο είναι πως ο πόλεμος ξαναφούντωσε πάλι, αυτήν τη φορά με αφορμή
την διαχείριση των χρημάτων που διατέθηκαν στην Ανγκόλα για την ανοικοδόμηση
της χώρας.

Η Ανγκόλα βρίσκεται στο κέντρο τεράστιων κοιτασμάτων πετρελαίου, ενώ φημίζεται
πως διαθέτει τα καλύτερα διαμάντια στον κόσμο.

Τα τεράστια κέρδη όμως, από τις δύο αυτές χρυσοφόρες βιομηχανίες, πηγαίνουν
στις τσέπες των δύο αντιμαχόμενων πλευρών.

Επί είκοσι χρόνια ο πρόεδρος της Ανγκόλα Χοσέ Εντουάρντο ντος Σάντος είχε υπό
τον έλεγχό του τις πετρελαιοπηγές. Από αυτές χρηματοδοτούσε την πολεμική
μηχανή της χώρας του, καθώς και την ακριβή ζωή των συνεργατών του.

Ο ΜΑΥΡΟΣ ΧΡΥΣΟΣ

Σήμερα η Ανγκόλα παράγει πετρέλαιο αξίας 10 εκατομμυρίων δολαρίων την ημέρα.
Την ίδια ώρα οι πολυεθνικές εταιρείες πετρελαίου προσφέρουν εκατοντάδες
εκατομμύρια δολάρια, προκειμένου να βρεθούν και άλλα κοιτάσματα μαύρου χρυσού.
Αλλά αν οι κυβερνητικοί ελέγχουν το πετρέλαιο, ο καλύτερος φίλος των ανταρτών
είναι τα διαμάντια. Με αυτά χρηματοδοτούν πλέον τον αγώνα τους. Από το 1992
έως το 1997 η ΟΥΝΙΤΑ ήλεγχε το τεράστιο λαθρεμπόριο διαμαντιών και από τα
κέρδη αγόραζε τα όπλα που χρειαζόταν.

Έτσι, παρά το εμπάργκο που έχει επιβάλει επίσημα ο ΟΗΕ προς την ΟΥΝΙΤΑ, οι
αντάρτες δεν σταμάτησαν το κερδοφόρο τους λαθρεμπόριο, ούτε οι διεθνείς
έμποροι πολυτίμων λίθων αρνήθηκαν το εμπόρευμα που τους πρόσφεραν.

Και όταν ο ΟΗΕ επέστρεψε ορισμένα αδαμαντωρυχεία στην κυβέρνηση της Λουάντα,
οι αντάρτες παραβίασαν την εκεχειρία. Και δεν δίστασαν να καταρρίψουν δύο
αεροπλάνα που μετέφεραν παρατηρητές του ΟΗΕ.

Τα διαμάντια διαιωνίζουν τον πόλεμο, μια και τα έσοδα της ΟΥΝΙΤΑ από το
λαθρεμπόριο υπολογίζεται ότι της έχει προσφέρει από το 1992 πλέον των 3,5
δισεκατομμυρίων δολαρίων.

ΚΑΤΕΡΡΕΥΣΕ Η ΕΚΕΧΕΙΡΙΑ

Κατέρρευσε εν τη γενέσει της χθες η κατάπαυση του πυρός ανάμεσα στα
κυβερνητικά στρατεύματα της Σιέρα Λεόνε και τις ανταρτικές δυνάμεις του
Ενωμένου Επαναστατικού Μετώπου, που ελέγχουν τον ανατολικό τομέα της
πρωτεύουσας Φριτάουν.

Ο πολέμαρχος Σαμ Μπουκάρι επιβεβαίωσε στους ξένους ανταποκριτές, ότι οι
δυνάμεις του προελαύνουν με στόχο να καταλάβουν το αεροδρόμιο.

Παρ' όλο που η Σιέρα Λεόνε είχε ανακτήσει την ανεξαρτησία της από το 1961, η
Βρετανία εξακολουθούσε να έχει επιρροές στην πρώην αποικία της.

Ο δρόμος προς την Δημοκρατία ήταν όμως ακανθώδης και στη Φριτάουν τα
πραξικοπήματα διαδέχονταν το ένα το άλλο. Από το 1978 έως το 1992 ίσχυε
μονοκομματικό σύστημα. Ήταν στην εξουσία το Λαϊκό Κογκρέσο που κυβερνούσε
χωρίς αντιπολίτευση.

Το 1991 έγινε δημοψήφισμα και ο πρόεδρος, ταγματάρχης Μόμοχ, εισήγαγε
πολυκομματικό σύστημα, το οποίο εγκρίθηκε από το 60% του λαού.

Πριν καλά καλά ισχύσει πολυκομματισμός, το 1992 έγινε πραξικόπημα, ο Μόμοχ
ανατράπηκε και ανέλαβε ο λοχαγός Βλεντίν Στράσερ. Ο ίδιος κατέστειλε με
βάναυσο τρόπο απόπειρα πραξικοπήματος εναντίον του προκαλώντας την παγκόσμια
κατακραυγή το 1993.

Απόγνωση μάνας. Απελπισμένη η γυναίκα αυτή ψάχνει να βρει τον γιο της, ενώ οι
μάχες μαίνονται ανάμεσα στους κυβερνητικούς και τους αντάρτες στο Φριτάουν

Σύγχρονος αντάρτης. Το πετρέλαιο και τα διαμάντια αγοράζουν ρουκέτες για τους
αντάρτες στην Αφρική

ΤΙΣ πρώτες πολυκομματικές εκλογές κερδίζει το 1996 ο Αχμέντ Τεζάν Κάμπαχ, με
το Λαϊκό Κόμμα, για να ανατραπεί από πραξικόπημα το 1997 με επικεφαλής τον
στρατηγό Κορόμα. 
Η γειτονική Νιγηρία έστειλε ειρηνευτική δύναμη να βοηθήσει τον ανατραπέντα
πρόεδρο, αλλά δεν κατόρθωσε να απομακρύνει τον Κορόμα από την εξουσία.

Το 1997 οπαδοί του Κάμπαχ πλήρωσαν τη βρετανική εταιρεία Σαντλάιν για να
προσφέρει επιμελητειακή υποστήριξη σε αντιπραξικόπημα. 
Τον Μάρτιο του 1998 ο Κάμπαχ αποκαθίσταται στην εξουσία, αλλά το Φόρεϊν Όφις
κατηγορείται για χρηματοδότηση αντιπραξικοπήματος. 
Χθες, ο πρόεδρος Κάμπαχ επισκέφτηκε τον φυλακισμένο ηγέτη των επαναστατών
ανταρτών Φοντάι Σάνκοχ, σε μια προσπάθεια να πετύχει εκεχειρία, καθώς οι
αντάρτες έφτασαν στο Φριτάουν. 
Οι αντάρτες, όμως, δεν υπακούουν πια στον φυλακισμένο ηγέτη τους...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16335N411</ED>
<ID>
ID:15677

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Δημοφιλής
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΣΕ ΜΙΑ ΕΠΟΧΗ που κύριο χαρακτηριστικό της τουρκικής πολιτικής ζωής είναι η
αστάθεια, οι οικονομικοί κύκλοι την προωθούν, λες και ΑΥΤΗ ακριβώς η Τουρκία
ικανοποιεί τις απαιτήσεις τους. Ο «Εκόνομιστ» στα τελευταία τεύχη του δεν
παραλείπει να αναφερθεί στην ανάπτυξη της Τουρκίας ως «περιφερειακής δύναμης».
Το ίδιο και οι «Φαϊνάνσιαλ Τάιμς».

Ψάχνοντας τα αρχεία των «Νιου Γιορκ Τάιμς» στο Ίντερνετ, διαπιστώνεις πως
αλλεπάλληλα άρθρα αναφέρονται στην Τουρκία. Οι αφορμές ποικίλλουν, αλλά
πρωταγωνιστεί ο αγωγός της Κασπίας.

Στα κείμενα αυτά, δικαιολογούνται τα πάντα: Οι πολιτικές παρατυπίες εις βάρος
των ισλαμιστών (πόσο διαφορετικό να είσαι Σέρβος), η αποφασιστική παρουσία των
στρατιωτικών στην πολιτική ζωή, ο πόλεμος εναντίον των Κούρδων ανταρτών...
Βέβαια, δεν παραλείπεται να αναφερθεί πως τον τομέα των ανθρωπίνων δικαιωμάτων
οι Τούρκοι «υστερούν» (στον Μεσαίωνα βρίσκονται ακόμα, με τα βασανιστήρια, τις
εξαφανίσεις, τις εν ψυχρώ δολοφονίες πολιτικών αντιπάλων του καθεστώτος, την
απαράδεκτη κατάσταση στις φυλακές, την ανελευθερία στον Τύπο και την έκφραση
γενικότερα) αλλά όλα «δικαιολογούνται»: Παντού επισημαίνεται πως η Τουρκία
είναι μια α-γ-ο-ρ-α 61 εκατομμυρίων ατόμων...

Αυτό τονίζεται και σε βιβλίο που κυκλοφόρησε πρόσφατα στις ΗΠΑ «Οι δέκα
μεγάλες αγορές που θα αλλάξουν τη ζωή μας». Δεν είναι όμως μόνο οι ΗΠΑ που
βλέπουν με αυτό το μάτι τη γείτονα και σύμμαχο. Το ίδιο και οι Ευρωπαίοι
εταίροι μας, που από τη μια σηκώνουν την ελληνική ασπίδα και την αποκρούουν
και από την άλλη δηλώνουν έτοιμοι να δεχτούν ­ εν καιρώ ­ ΑΥΤΗΝ την Τουρκία,
στην Ένωση.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16335N412</ED>
<ID>
ID:15774

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N41&aa=2</URL></REF>


Article

<CATEGORY>vin07</CATEGORY>

 <H5>Η ΔΙΚΗ ΤΟΥ ΚΛΙΝΤΟΝ ΠΡΟΒΛΕΠΕΤΑΙ ΝΑ ΑΡΧΙΣΕΙ ΤΗΝ ΠΡΟΣΕΧΗ ΠΕΜΠΤΗ
</H5><H5>Αποφεύχθηκε αντιπαράθεση
</H5><H2>Ανοιχτή η κλήτευση της Μόνικας
</H2>
Σε διακομματική συμφωνία κατέληξε χθες η Γερουσία για τη διαδικασία που θα
ακολουθήσει στη δίκη του προέδρου Κλίντον, η οποία προβλέπεται να αρχίσει την
προσεχή Πέμπτη. Ανοιχτό παραμένει το θέμα της κλήτευσης της Μόνικας Λιουίνσκι.

Στο πλευρό του. Τη συμπαράστασή τους εξέφρασαν χθες, αψηφώντας το χιόνι,
οπαδοί του προέδρου Κλίντον, ο οποίος βρισκόταν στο Σαλόνι Αυτοκινήτων του
Ντιτρόιτ, όσο η Γερουσία αποφάσιζε για την τύχη του, στην Ουάσιγκτον (φωτό Ρώυτερ)

Βάσει της συμφωνίας, θα απαιτηθεί ψηφοφορία στη Γερουσία, η οποία θα
αποφασίσει κατά πλειοψηφία αν θα γίνει κλήτευση ουσιωδών μαρτύρων, όπως της
Μόνικας Λιουίνσκι. Οι γερουσιαστές που συμμετέχουν στην επιτροπή έδωσαν στον
Κλίντον προθεσμία μέχρι τη Δευτέρα στις 19.00 (ώρα Ελλάδας) για να απαντήσει
στην κλήτευση, με την οποία ενημερώνεται ο Μπιλ Κλίντον από τη Γερουσία για τη
δίκη που διεξάγεται εναντίον του. Η κλήτευση έφθασε χθες λίγο μετά τα
μεσάνυχτα (ώρα Ελλάδας) στο Λευκό Οίκο. Όμως ο Αμερικανός πρόεδρος δεν ήταν
εκεί για να την παραλάβει. Στο κείμενο αναφέρονται οι δύο κατηγορίες τις
οποίες ενέκρινε η Βουλή των Αντιπροσώπων των ΗΠΑ σε βάρος του Κλίντον. 
Ο πρόεδρος των ΗΠΑ κατηγορείται για ψευδορκία και παρακώλυση της δικαιοσύνης,
σε μια προσπάθεια να συγκαλύψει τη σεξουαλική σχέση του με την πρώην
μαθητευόμενη υπάλληλο του Λευκού Οίκου Μόνικα Λιουίνσκι.

Η προδικαστική διαδικασία άρχισε την περασμένη Πέμπτη με την επίσημη ανάγνωση
του κατηγορητηρίου και την ορκωμοσία των γερουσιαστών ως ενόρκων. Για να
καταδικαστεί ο πρόεδρος Κλίντον, θα απαιτηθεί πλειοψηφία δύο τρίτων ­ δηλαδή
θα πρέπει να ψηφίσουν υπέρ της ενοχής του τουλάχιστον 67 γερουσιαστές ­ κάτι
που δεν θεωρείται πιθανό.

ΜΕ ΒΑΣΗ τη συμφωνία, η Βουλή των Αντιπροσώπων και ο Λευκός Οίκος πρέπει να
παρουσιάσουν σε τρεις ημέρες τα επιχειρήματά τους. Οι γερουσιαστές θα έχουν
στη διάθεσή τους 16 ώρες για να διατυπώσουν ερωτήσεις, ενώ οκτώ ώρες μπορεί να
αφιερώσει κάθε πλευρά για να δευτερολογήσει. Αν κάποια πλευρά θελήσει να
κλητεύσει μάρτυρες, θα πρέπει να αιτιολογήσει το αίτημά της. Η Γερουσία θα
ψηφίσει για κάθε αίτημα ξεχωριστά, αρχίζοντας στις 25 Ιανουαρίου.

Με τη χθεσινή συμφωνία αποφύγαμε μια σοβαρή αντιπαράθεση, δήλωσε ο
Δημοκρατικός γερουσιαστής της Νέας Υόρκης Τσαρλς Σόμερς. «Κυρίως, συμφωνήσαμε
να αρχίσει η διαδικασία και αργότερα θα δούμε αν θα μπορέσει να υπάρξει κάποια
συμφωνία για τους μάρτυρες».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16335N421</ED>
<ID>
ID:15678

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N42&aa=1</URL></REF>


Article

<CATEGORY>vin07</CATEGORY>

 <H2>Ιστορική συνάντηση Πάπα - Ντ' Αλέμα
</H2>
ΙΣΤΟΡΙΚΗ χαρακτηρίζεται η χθεσινή συνάντηση στο Βατικανό μεταξύ του Πάπα
Ιωάννη Παύλου Β' και του Ιταλού πρωθυπουργού Μάσιμο ντ' Αλέμα, η οποία
διήρκεσε 25 λεπτά και έγινε στην ιδιωτική βιβλιοθήκη του Πάπα.

Τον Ιταλό πρωθυπουργό συνόδευαν η σύζυγός του Λίντα και τα δύο του παιδιά,
καθώς και 8μελής αντιπροσωπεία. Ήταν η πρώτη επίσημη συνάντηση ενός πρώην
κομμουνιστή πρωθυπουργού της Ιταλίας με τον Ποντίφικα, που σηματοδότησε με
συμβολικό τρόπο, όπως είπε χαρακτηριστικά ο Ντ' Αλέμα, το τέλος του ψυχρού πολέμου.

Με εμφανές τρακ, ο Ιταλός πρωθυπουργός έσφιξε το χέρι του Πάπα εκφράζοντας τη
συγκίνησή του για τη συνάντηση, στη διάρκεια της οποίας συζητήθηκαν η
οικογένεια, η ισότητα μεταξύ ιδιωτικής και κρατικής εκπαίδευσης και η
διατήρηση και συντήρηση των αρχαιολογικών και πολιτιστικών αγαθών και έργων
τέχνης της Ιταλίας.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16335N422</ED>
<ID>
ID:15734

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N42&aa=2</URL></REF>


Article

<CATEGORY>vin07</CATEGORY>

 <H2></H2><H2>Οι ΗΠΑ ομολογούν την κατασκοπεία
</H2>
ΣΕ ΜΙΑ ΚΡΙΣΗ ειλικρίνειας, οι ΗΠΑ παραδέχονται τώρα για πρώτη φορά ότι
χρησιμοποίησαν κατασκόπους ­ σε ρόλο επιθεωρητών όπλων ­ για να συλλέξουν
ειδικές πληροφορίες στο Ιράκ και να εγκαταστήσουν εκεί ηλεκτρονικούς «κοριούς» παρακολούθησης.

Ένας τουλάχιστον από τους κατασκόπους πήγε στο Ιράκ δήθεν ως μέλος της
επιτροπής επιθεωρητών του ΟΗΕ και κατάφερε να τοποθετήσει, πέρυσι τον Μάρτιο,
ηλεκτρονικές μικροσυσκευές με τις οποίες το Πεντάγωνο παρακολουθούσε τις
επικοινωνίες ανάμεσα στον στρατό του Σαντάμ Χουσεΐν και στις μυστικές
υπηρεσίες του καθεστώτος, στη Βαγδάτη.

Το σύστημα λειτούργησε περίπου δέκα μήνες. Κατόπιν όμως οι Αμερικανοί το
αποσυνέδεσαν και το παρέλαβαν μαζί τους με την αποχώρηση των επιθεωρητών του
ΟΗΕ κατά την τελευταία σοβαρή κρίση που λίγο έλειψε να κλιμακωθεί σε πόλεμο.

Σύμφωνα με πληροφορίες των «Τάιμς της Νέας Υόρκης», οι άνδρες του ΟΗΕ ήταν
ενήμεροι για τις δραστηριότητες αυτές των αμερικανικών υπηρεσιών.

Πληροφορίες για τις μυστικές αυτές ενέργειες των Αμερικανών (στις οποίες
αναφέρθηκαν επίσης η «Μπόστον Γκλόουμπ» και η «Ουόλ Στριτ Τζέρναλ») έχει στα
χέρια του ο γενικός γραμματέας του ΟΗΕ Κόφι Ανάν. Πιστεύεται ότι ακριβώς χάρη
στις πληροφορίες αυτές οι ΗΠΑ κατόρθωσαν να σχεδιάσουν το πλάνο επίθεσης των
πυραύλων τους που έπληξαν επιλεκτικά στόχους κατά τις τελευταίες επιχειρήσεις
εναντίον ιρακινών θέσεων.

Οι αποκαλύψεις για την κατασκοπευτική δραστηριότητα των ΗΠΑ ξεκίνησαν από μια
δήλωση του πρώην επιθεωρητή του ΟΗΕ, Αμερικανού Σκοτ Ρίτερ, ο οποίος είπε ότι
ορισμένες από τις πληροφορίες που συγκέντρωναν συμπατριώτες του που μετείχαν
στην επιτροπή επιθεώρησης παραδόθηκαν σε «μέλη του Συμβουλίου Ασφαλείας»,
δηλαδή προφανώς στους Αμερικανούς.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16335N423</ED>
<ID>
ID:15777

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N42&aa=3</URL></REF>


Article

<CATEGORY>vin07</CATEGORY>

 <H2>Ανεβαίνει ο Μπλερ, πέφτει το κόμμα
</H2>
ΑΝΟΔΟ παρουσιάζει η δημοτικότητα του Βρετανού πρωθυπουργού Τόνι Μπλερ παρά τη
σημαντική πτώση της δημοτικότητας του κυβερνώντος Εργατικού Κόμματος.

Σύμφωνα με δημοσκόπηση της εφημερίδας «Εξπρές», η δημοτικότητα του
πρωθυπουργού βρίσκεται στο 66% και σημειώνει αύξηση μιας εκατοστιαίας μονάδας. 
Ωστόσο, η δημοτικότητα του Εργατικού Κόμματος, σύμφωνα με την ίδια
δηγμοσκόπηση, έχει σημειώσει βουτιά επτά μονάδων, καθώς μόνο το 48% των
Βρετανών διατυπώνει ευνοϊκή γνώμη για το κυβερνών κόμμα. Είναι η πρώτη φορά
που η δημοτικότητα των Εργατικών πέφτει κάτω από το 50% μετά τις εκλογές του
Μαΐου του 1997. Ωστόσο, οι αντιπολιτευόμενοι Συντηρητικοί δεν έχουν
επωφεληθεί, καθώς χάνουν τρεις μονάδες και βρίσκονται στο 24%. Οι κερδισμένοι
είναι οι Φιλελεύθεροι που κερδίζουν επτά μονάδες και φτάνουν το 19%.

Ο Τόνι Μπλερ βοήθησε την περασμένη Δευτέρα στις Σεϋχέλλες, όπου έκανε
οικογενειακώς τις διακοπές του, στη διάσωση ενός Δανού τουρίστα, ο οποίος
κινδύνευσε να πνιγεί. Όπως αποκάλυψε χθες κυβερνητικός εκπρόσωπος στη
Βικτόρια, την πρωτεύουσα των Σεϋχελλών, ο Μπλερ βοήθησε να ανασυρθεί στο
σκάφος του ο τουρίστας, ο οποίος είχε παρασυρθεί από ρεύματα και προσπαθούσε
να επιπλεύσει σε απόσταση ενός μιλίου από τις ακτές.

Ο εκπρόσωπος Ζιλμπέρ Πουλ δήλωσε ότι επρόκειτο για μια «ηρωική και πολύ
ανθρώπινη ενέργεια».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16335N424</ED>
<ID>
ID:15810

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N42&aa=4</URL></REF>


Article

<CATEGORY>vin07</CATEGORY>

 <H2>Δασκάλα έκανε έρωτα με δυο ανήλικους μαθητές της
</H2>
ΜΙΑ ΠΡΩΗΝ δασκάλα σε ιδιωτικό θρησκευτικό σχολείο της Βόρειας Καρολίνας
καταδικάστηκε σε φυλάκιση έξι μηνών επειδή έκανε έρωτα με δύο ανήλικους
μαθητές της.

Πρόκειται για την 33χρονη Λόρι Κριστίν Ρέρερ, η οποία απηλλάγη της κατηγορίας
του βιασμού. Καταδικάστηκε ακόμη να μένει μακριά από αγόρια κάτω των 18 ετών
και να καταγραφεί στο μητρώο της η κατηγορία για την οποία καταδικάστηκε.

Την εποχή που τελέστηκε το αδίκημα, τα δύο αγόρια ήταν 14 και 15 ετών.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16335N425</ED>
<ID>
ID:15826

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N42&aa=5</URL></REF>


Article

<CATEGORY>vin07</CATEGORY>

 <H5>ΕΤΣΙ Η ΤΟΥΡΚΙΑ ΠΕΤΥΧΑΙΝΕΙ ΤΟΥΣ ΖΩΤΙΚΟΥΣ ΤΗΣ ΣΤΟΧΟΥΣ
</H5><H5>Οι εκβιασμοί για Οτζαλάν
</H5><H2></H2><H2>Με πολιτική πυγμής
</H2>
Τη Δευτέρα, και όχι χθες όπως ήλπιζε, θα υποβάλει ο εκ νέου εντολοδόχος
πρωθυπουργός Μπουλέντ Ετζεβίτ τη σύνθεση της κυβέρνησής του στον πρόεδρο
Σουλεϊμάν Ντεμιρέλ. Η Τουρκία μπορεί να αποκτήσει κυβέρνηση ύστερα από έξι
εβδομάδες πολιτικής αστάθειας, αλλά ο νεοαποκτηθείς δυναμισμός της στην
εξωτερική πολιτική θα συνεχιστεί, ανεξάρτητα από το ποιος θα είναι ο επόμενος πρωθυπουργός.

Δυναμικό παρόν. Η σκληρή τακτική αποδίδει καρπούς

ΑΛΛΟΤΕ κομπάρσος στη διεθνή σκηνή, η Τουρκία άρχισε να δείχνει πυγμή κάθε φορά
που αισθάνεται την ανάγκη. Με καταιγισμό προειδοποιήσεων για οικονομικές
πιέσεις ­ ακόμη και στρατιωτικά πλήγματα ­ η τουρκική ηγεσία χρησιμοποιεί την
αυξανόμενη ισχύ της για να πετύχει ό,τι θεωρεί ως ζωτικούς στόχους της
πολιτικής της. Και μέχρι σήμερα, τα αποτελέσματα ήταν θεαματικά.

Η επιτυχία αυτή είναι ακόμα πιο εντυπωσιακή, αν αναλογιστεί κανείς τα βαθιά
πολιτικά προβλήματα που μαστίζουν τη χώρα. Η Τουρκία δεν διαθέτει σταθερή
κυβέρνηση από τις εκλογές του 1995. Αλλά, παρά την εσωτερική αστάθεια, η
τουρκική εξωτερική πολιτική έγινε περισσότερο αδιάλλακτη και δυναμική από ποτέ.

ΜΕ ΤΟΥΣ S-300

Η πιο πρόσφατη επιτυχία της σημειώθηκε στη διαιρεμένη Κύπρο. Η κυπριακή
κυβέρνηση σχεδίαζε την εγκατάσταση ρωσικών αντιαεροπορικών πυραύλων. Η Τουρκία
αντέδρασε διακηρύσσοντας ότι θα τους βομβαρδίσει. Τελικά, οι Κύπριοι έκαναν πίσω.

Η Τουρκία δεν μπορεί να διεκδικήσει πλήρως την επιτυχία, εφόσον οι Ηνωμένες
Πολιτείες και ορισμένες ευρωπαϊκές χώρες είχαν ταχθεί κατά της εγκατάστασης
των πυραύλων. Αλλά οι Τούρκοι πολιτικοί κέρδισαν και άλλες μάχες, και μάλιστα
από μόνοι τους.

ΤΟΝ ΟΚΤΩΒΡΙΟ, οι Τούρκοι στρατηγοί και οι πολιτικοί ηγέτες απαίτησαν από τη
γειτονική Συρία να απελάσει τον Κούρδο ηγέτη του ΡΚΚ Αμπντουλάχ Οτζαλάν,
απειλώντας την ακόμα και με στρατιωτικό πλήγμα αν δεν συμμορφωθεί. Γρήγορα η
Συρία υπέκυψε και εκδίωξε τον Οτζαλάν, ο οποίος κατέφυγε στη Ρωσία. Τούρκοι
αξιωματούχοι προειδοποίησαν τους Ρώσους ότι αν του επιτρέψουν την παραμονή,
τότε η Άγκυρα θα απαιτήσει από τη Μόσχα την άμεση αποπληρωμή των χρεών της και
θα εξαναγκάσει τις δεκάδες τουρκικές εταιρείες που λειτουργούν στο ρωσικό
έδαφος να σταματήσουν αμέσως τη λειτουργία τους. Μέσα σε λίγες μέρες, ο
Οτζαλάν αναχώρησε από τη Ρωσία για την Ιταλία, η οποία όμως δεν υπέκυψε στις
πιέσεις και αρνήθηκε να τον απελάσει.

Η Τουρκία χρησιμοποιεί επίσης την τακτική των πιέσεων για να εξαναγκάσει ξένες
πετρελαϊκές εταιρείες να περάσει ο βασικός τους αγωγός για τα πετρέλαια της
Κασπίας μέσα από το έδαφός της και όχι μέσω άλλων χωρών.

Από πολλές απόψεις, η Τουρκία είναι σε θέση να επιλέγει τη σκληρή τακτική.
Παρά το αποδυναμωμένο πολιτικό της σύστημα, διαθέτει μία ισχυρή οικονομία,
έναν πληθυσμό 65 εκατομμυρίων και έναν στρατό 370.000 ανδρών ­ τον μεγαλύτερο
από τις χώρες-μέλη του ΝΑΤΟ, με την εξαίρεση των Ηνωμένων Πολιτειών.

Παράλληλα, οι τοπικοί αντίπαλοί της είναι εξαιρετικά εξασθενημένοι. Το Ιράκ
στενάζει κάτω από τις κυρώσεις των Ηνωμένων Εθνών, το Ιράν σπαράσσεται από την
εσωτερική πολιτική διαμάχη σκληροπυρηνικών και μετριοπαθών και η Ρωσία
βρίσκεται σε πολιτική, στρατιωτική και οικονομική αποσύνθεση.

«Ακόμα και κατά τα πρώτα χρόνια της δεκαετίας του 1990, το τουρκικό κράτος
ανήκε στρατιωτικά και οικονομικά στον Τρίτο Κόσμο. 
Δεν είχε σύγχρονο εξοπλισμό, αντιμετώπιζε χώρες που ήταν καλύτερα εξοπλισμένες
και υποστηρίζονταν από τους Σοβιετικούς και ήταν κλεισμένη στον εαυτό της.
Τώρα, όλα αυτά άλλαξαν», λέει ο Άλαν Μακόβσκι του Ινστιτούτου Πολιτικής
Θεμάτων της Εγγύς Ανατολής της Ουάσιγκτον.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16335N431</ED>
<ID>
ID:15679

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N43&aa=1</URL></REF>


Article

<CATEGORY>vin07</CATEGORY>

 <H2>Η Ουάσιγκτον δεν φοβάται το χιόνι!
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΕΝΙΩΣΑ σαν μικρό παιδάκι χθες, όταν ξυπνώντας το πρωί κοίταξα έξω από το
παράθυρο του σπιτιού μου στην Ουάσιγκτον. Όλα ήταν κάτασπρα. Το χιόνι που
άρχισε να πέφτει στη διάρκεια της νύχτας είχε ήδη φτιάξει ένα απέραντο χαλί 10
πόντους πάχος.

Ήθελα να ντυθώ με μπότες, μπουφάν, γάντια και κασκόλ, να παίξω χιονοπόλεμο
και να κυλήσω στον «στρωμένο» δρόμο με το έλκηθρό μου, όπως τα υπόλοιπα παιδιά
της γειτονιάς...

Από το πρωί είχε γίνει γνωστό ότι τα σχολεία της περιοχής δεν θα
λειτουργήσουν ­ πληροφορία που μαθαίνουν οι Αμερικανοί τηλεφωνώντας σε ένα
ειδικό κέντρο που δίνει οδηγίες σε τέτοιες περιπτώσεις.

Το χιόνι, όμως, δεν εμπόδισε κανέναν από τους γείτονες να πάνε στη δουλειά
τους. Όλοι καθάρισαν το χιόνι από τα παρμπρίζ των αυτοκινήτων τους και αργά
αργά ξεκίνησαν για τον κεντρικό δρόμο, που βρίσκεται 150 μέτρα πιο κάτω.

ΕΚΕΙ, όπως και σε όλους τους κεντρικούς δρόμους της πόλης, τα φορτηγά του
δήμου ρίχνουν συνεχώς αλάτι από την ώρα που πέφτουν οι πρώτες νιφάδες για να
λιώσει το χιόνι και να διεξαχθεί κανονικά η κυκλοφορία προς το κέντρο.

Πολλά βράδια, μάλιστα, όταν η θερμοκρασία είναι χαμηλή και η μετεωρολογική
υπηρεσία έχει προειδοποιήσει για τυχόν χιονοπτώσεις, τέτοια φορτηγά γεμάτα
αλάτι και με αναμμένες μηχανές περιμένουν κοντά σε μεγάλα σταυροδρόμια της
πόλης για να πιάσουν δουλειά μόλις αρχίσει να χιονίζει.

Όταν η κακοκαιρία είναι μεγάλη και τα φορτηγά και οι μπουλντόζες δεν
προλαβαίνουν να καθαρίσουν όλους τους κεντρικούς δρόμους, τότε δίνεται
προτεραιότητα στον καθαρισμό ορισμένων αρτηριών, έτσι ώστε να μην παραλύσει η
κυκλοφορία. Όλες αυτές οι αρτηρίες είναι γνωστές στο κοινό, από πινακίδες που
υπάρχουν κατά μήκος τους και γράφουν «Snow Route», δηλαδή πορεία σε περίπτωση χιονόπτωσης.

ΓΙΑΤΙ τα αναφέρω όλα αυτά; Μα για να δείξω ότι ακόμη και σε περιπτώσεις
έκτακτης ανάγκης δεν είναι δύσκολο για μία χώρα να λειτουργήσει εάν υπάρχει
συγκεκριμένο σχέδιο δράσης. Σχέδιο το οποίο εκτελείται με επαγγελματικό τρόπο
από το κράτος και με την απόλυτη και ενεργή συνεργασία των πολιτών. Συνεργασία
η οποία επιβάλλεται και με νόμο. Παραδείγματος χάριν, ο νόμος ζητεί ύστερα από
χιονόπτωση το πεζοδρόμιο έξω από κάθε σπίτι να είναι καθαρό. Εάν μάλιστα ένας
περαστικός γλιστρήσει και πέσει στο πεζοδρόμιο έξω από το σπίτι σου επειδή δεν
το είχες καθαρίσει, τότε εσύ είσαι υπεύθυνος για την αποζημίωσή του!

Για φανταστείτε να ψηφιζόταν ένας τέτοιος νόμος στην Ελλάδα!
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16335N432</ED>
<ID>
ID:15735

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N43&aa=2</URL></REF>


Article

<CATEGORY>vin07</CATEGORY>

 <H2>Κίνδυνος Τσερνόμπιλ για το τουρκικό πυρηνικό εργοστάσιο
</H2>
ΣΕΙΣΜΟΛΟΓΙΚΑ πολύ τρωτό κρίνουν γεωλογικές έρευνες το σχεδιαζόμενο από την
Τουρκία πυρηνικό εργοστάσιο στο Ακιουγιού, στα νότια παράλια της Τουρκίας,
ανατρέποντας ισχυρισμούς της καναδέζικης εταιρείας κατασκευής πυρηνικών
αντιδραστήρων AECL ότι ο προτεινόμενος από την Τουρκία χώρος είναι
ανεπηρέαστος από σεισμούς.

Σύμφωνα με έκθεση του Καναδού σεισμολόγου Δρ Καρλ Μπάκθοτ, η πιθανότητα
πρόκλησης βλάβης που θα οφείλεται σε σεισμό είναι τουλάχιστον 50% στη 40χρονη
διάρκεια του αντιδραστήρα, στην περίπτωση που η AECL εγκαταστήσει τον
αντιδραστήρα τύπου CANDU στο Ακιουγιού της Τουρκίας.

«Η Τουρκία είναι μία από τις πιο επιρρεπείς σε σεισμούς περιοχή στον κόσμο. Ως
εκ τούτου η πρόταση της εταιρείας AECL να της πουλήσει δύο αντιδραστήρες CANDU
ενέχει τον σοβαρό κίνδυνο μιας καταστροφής τύπου Τσερνόμπιλ, που θα επηρεάσει
τις ζωές εκατομμυρίων ανθρώπων στην Τουρκία, στην Κύπρο, στην Ελλάδα και στο
Ισραήλ», αναφέρει η έκθεση.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16335N433</ED>
<ID>
ID:15778

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N43&aa=3</URL></REF>


Article

<CATEGORY>vin07</CATEGORY>

 <H5>Ένα «γεράκι» για την πρωθυπουργία
</H5><H5>ΜΠΟΥΛΕΝΤ ΕΤΖΕΒΙΤ
</H5><H2>ΠΡΟΣΩΠΑ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Εντολοδόχος πρωθυπουργός πλέον, ο αρχιτέκτονας της τουρκικής εισβολής στην
Κύπρο δηλώνει πεπεισμένος ότι θα σχηματίσει κυβέρνηση.

Μπουλέντ Ετζεβίτ. Δηλωμένος εθνικιστής, έχει την υποστήριξη του στρατού

ΠΙΘΑΝΟΛΟΓΕΙΤΑΙ πως ο Μπουλέντ Ετζεβίτ θα τα καταφέρει. Έχει κατ' αρχήν την
υποστήριξη του στρατού: εθνικιστής και αποδεδειγμένο «γεράκι», είναι μάλλον
απίθανο να κάνει παραχωρήσεις στους Κούρδους ή στην Κύπρο. Έχει επίσης την
υποστήριξη των δύο μεγάλων κομμάτων της τουρκικής Δεξιάς, όπως τουλάχιστον
έχουν δηλώσει οι ηγέτες τους, Μεσούτ Γιλμάζ και Τανσού Τσιλέρ. Μαζί με τις 61
έδρες του δικού του εθνικιστικού Κόμματος της Δημοκρατικής Αριστεράς (DSP),
πιστεύεται ότι η κυβέρνηση που θα προτείνει, θα συγκεντρώσει μια άνετη
πλειοψηφία 297 ψήφων στο 550μελές τουρκικό κοινοβούλιο.

Πρώην δημοσιογράφος, ποιητής (έχει εκδώσει μια ποιητική συλλογή) και
μεταφραστής στα τουρκικά του Τ.Σ. Έλιοτ και του Ραμπιντρανάθ Ταγκόρ, ο
73χρονος Ετζεβίτ έχει ήδη μια σταδιοδρομία 40 ετών στην τουρκική πολιτική.
Έχει υπάρξει δύο φορές πρωθυπουργός και ήταν αντιπρόεδρος της προηγούμενης
κυβέρνησης του Μεσούτ Γιλμάζ, η οποία καθαιρέθηκε από το κοινοβούλιο για
«σχέσεις με τη μαφία» ­ ο ίδιος έχει, πάντως, τη φήμη του έντιμου.

Γεννήθηκε το 1925 στην Κωνσταντινούπολη. Αποφοίτησε από ένα ακριβό ιδιωτικό
σχολείο και σπούδασε αγγλική φιλολογία στο Πανεπιστήμιο της Άγκυρας και
σανσκριτικά και τη βεγγαλική γλώσσα στο Λονδίνο και το Χάρβαρντ. Ξεκίνησε στη
δημοσιογραφία το 1950 και το 1959 εξελέγη βουλευτής του Ρεπουμπλικανικού
Λαϊκού Κόμματος, του πρώην κόμματος του Μουσταφά Κεμάλ. Ανέβηκε γρήγορα στην
κομματική ιεραρχία και το 1972 διαδέχθηκε στην ηγεσία του τον Ισμέτ Ινονού. Το
1973 έγινε πρωθυπουργός επικεφαλής ενός συνασπισμού με το ισλαμιστικό Κόμμα
Εθνικής Σωτηρίας του Νετζμετίν Ερμπακάν ­ ο Ερμπακάν ήταν αντιπρόεδρος της
κυβέρνησης όταν ο Ετζεβίτ διέταξε την εισβολή στην Κύπρο. Η κυβέρνηση αυτή
είχε ζωή 10 μηνών· από το 1978 ως το 1979 σχημάτισε μια δεύτερη, που διήρκεσε
21 μήνες.

Το 1980 έγινε το στρατιωτικό πραξικόπημα και ο Ετζεβίτ πέρασε τρεις μήνες στη
φυλακή, στα τέλη του 1981, επειδή έγραψε άρθρα εναντίον της στρατιωτικής
καταστολής. Μετά την αμνηστία του 1987, τέθηκε επικεφαλής του DSP που είχε
ιδρύσει το 1985 με τη βοήθεια της συζύγου του, της Ραχσάν, και το οποίο
διοικεί σαν τσιφλίκι του, χωρίς να ανέχεται την παραμικρή διαφωνία. Στη
δεκαετία του 1990, σταμάτησε κάθε αναφορά σε αριστερά θέματα και ο λόγος του
έγινε αποκλειστικά και σφόδρα εθνικιστικός. Είναι μάλλον «χλιαρός» όσον αφορά
την ευρωπαϊκή προοπτική της Τουρκίας και έτσι βρίσκεται στο ίδιο μήκος κύματος
με τη στρατιωτική ιεραρχία και την ανώτατη δημόσια διοίκηση της Τουρκίας, που
ενοχλούνται ιδιαίτερα από τις ευρωπαϊκές πρωτοβουλίες υπέρ των ανθρωπίνων
δικαιωμάτων και για ειρηνική επίλυση του Κουρδικού.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16335N441</ED>
<ID>
ID:15680

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N44&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ζήτω η πολιτική απρέπεια!
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Τριάντα ολόκληρα χρόνια κράτησε ο μύθος της «πολιτικής ευπρέπειας». Καιρός
ήταν να καταρρεύσει. Στην πρωτοπορία της αμφισβήτησης βρίσκεται αυτή τη φορά η Ιταλία.

Ακρωτηριασμένη πριγκίπισσα. Η Νταϊάνα σε μια διαφημιστική εκστρατεία κατά των τροχαίων

«POLITICALLY Incorrect» (πολιτικά απρεπές): έτσι λέγεται η πολύ δημοφιλής
εκπομπή που έχει κάθε βράδυ στο κανάλι ABC ο Μπιλ Μαρ, μέσω της οποίας εξαίρει
την πορνογραφία και τις σεξουαλικές διαστροφές. Απρέπεια χαρακτηρίζει και το
βιβλίο «Οι 48 κανόνες της εξουσίας», όπου οι συγγραφείς Ρόμπερτ Γκρην και
Τζουστ Έλφερς έχουν συγκεντρώσει αξιώματα του τύπου: «Βρείτε το αδύνατο σημείο
του καθενός», «Εκμηδενίστε τον αντίπαλο» ή «Μακριά από τους άπιστους και τους
άτυχους: φέρνουν γρουσουζιά». Όσο για τον τρόπο που ο αμερικανικός Τύπος
χειρίστηκε την τελευταία ερωτική απογοήτευση της Τσέλση Κλίντον,
χαρακτηρίστηκε τουλάχιστον πρωτότυπος, αν όχι σκανδαλώδης. Ανάρμοστος, για να
θυμηθούμε και το λεξιλόγιο του πατέρα της.

Κρούσματα πολιτικής απρέπειας σημειώνονται τελευταία και στην Αγγλία. Ο
σχεδιαστής Αλεξάντερ ΜακΚουήν παρουσίασε σε μια επίδειξη μόδας ένα κορίτσι με
τεχνητά πόδια. Η Κιμ Μπάσεϋ δεν δίστασε να εξηγήσει στην τηλεόραση πώς υπέβαλε
σε πλαστική εγχείρηση την κόρη της που πάσχει από το σύνδρομο Ντάουν για να
της διευκολύνει τη ζωή. Και η διαφημιστική εταιρεία Klaus Davi εμφάνισε στην
τελευταία της εκστρατεία εναντίον των τροχαίων ατυχημάτων την πριγκίπισσα
Νταϊάνα να βγαίνει από το μοιραίο αυτοκίνητο ματωμένη και ακρωτηριασμένη.
Χώρια η έγκυος Παναγία και ο ομοφυλόφιλος Ιησούς που χαϊδεύει τον Ιούδα...

Πιο αιρετική απ' όλους, όμως, είναι η Ιταλία. Το σύνθημα έδωσε η ταινία «Η ζωή
είναι ωραία», όπου ο Ρομπέρτο Μπενίνι τολμά να αντιμετωπίσει με χιουμοριστικό
τρόπο τα στρατόπεδα συγκέντρωσης. Ακολούθησε η έκδοση του βιβλίου «Εγκώμιο στο
κακό» από τον οικονομολόγο Σέρτζο Ρικόσα και του παιδικού άλμπουμ «Ποιος τα
έκανε στο κεφάλι μου;» των Βέρνερ Χόλζουαρτ και Βολφ Έρλμπρουχ, που είχε
πρωτοκυκλοφορήσει στη Γερμανία το 1988 και εξαντλήθηκε στην Ιταλία μέσα σε
λίγες μέρες. Κι έπειτα ήλθε η σειρά του μεγαλύτερου προβοκάτορα της χώρας, του
Ολιβιέρο Τοσκάνι, που μαζί με το τελευταίο τεύχος του περιοδικού «Colors» που
διευθύνει πρόσφερε στους αναγνώστες ως χριστουγεννιάτικο δώρο την πρώτη
εγκυκλοπαίδεια για τα περιττώματα. Τ' όνομά της: «Cacas», μια οικουμενική λέξη
που ασφαλώς δεν χρειάζεται μετάφραση. Και το περιεχόμενο αποτελείται από 115
φωτογραφίες περιττωμάτων από διάφορα ζώα, του Homo sapiens περιλαμβανομένου,
μαζί με μια σειρά κειμένων στα αγγλικά και τα ιταλικά για το ίδιο θέμα.

Όχι πως ο Τοσκάνι παραβιάζει κανένα ταμπού. Ο φωτογράφος της Μπένετον θυμίζει
περισσότερο τον κλόουν που χλευάζει και γελοιοποιεί την υπάρχουσα τάξη
πραγμάτων, χωρίς να μπορεί να την ανατρέψει. Μ' αυτή την έννοια δεν είναι
«επικίνδυνος». Το ρεύμα της πολιτικής απρέπειας ενέχει, αντίθετα, τον κίνδυνο
της ιδεολογικής ισοπέδωσης. Και της «νομιμοποίησης» φασιστικών και ρατσιστικών
ομάδων που εκμεταλλεύονται την ανοχή της δημοκρατίας για να προπαγανδίσουν τις
επιθετικές τους απόψεις. Αλλά αυτό είναι μια άλλη συζήτηση.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16335N442</ED>
<ID>
ID:15736

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N44&aa=2</URL></REF>


Article

<CATEGORY>vin07</CATEGORY>

 <H5>Υπάρχουν...
</H5><H5>Στο πρώτο είδος...
</H5><H5>Φαίνεται...
</H5><H5>Ένα μόνο...
</H5><H2>ΣΗΜΑΤΑ
</H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... δύο είδη επιστημονικής έρευνας, γράφει σ' ένα νέο βιβλίο ο πρώην
διευθυντής της επιθεώρησης «Σάιενς», Τζων Χόργκαν. Αφ' ενός η πρακτική: Έρευνα
πεδίου. Όπου ο επιστήμονας παρατηρεί ή χειρίζεται υλικά, μηχανές, οργανικά
στοιχεία κλπ., για να διαπιστώσει τις ιδιότητες και τις δυνατότητές τους. Αφ'
ετέρου η θεωρητική έρευνα: Όπου, σ' ένα διάφορο επίπεδο, ο σοφός επιχειρεί να
συνθέσει τα ήδη ευρημένα για να φτάσει σε πιο γενικά συμπεράσματα και να
διακρίνει, ίσως, τους μεγάλους Κανόνες που διέπουν την ύλη, αν όχι και το
πνεύμα. (Εφ' όσον, βεβαίως, δεχθούμε ότι υπάρχουν ­ και ότι είναι
αναγνωρίσιμοι ­ τέτοιοι κανόνες).

... δηλαδή, κατά τον Αμερικανό εκλαϊκευτή, ανήκουν λόγου χάρη ο Αρχιμήδης, ο
Γαλιλαίος, ο Φλέμινγκ. Στο δεύτερο, ο Πλάτων, ο Καντ, ο Αϊνστάιν. Τίποτα
φυσικά δεν εμποδίζει ένα δυνατό νου να ανήκει και στις δύο κατηγορίες. Ο
Ιπποκράτης, ο Αριστοτέλης, πρέπει να ήταν τέτοιες, μικτές περιπτώσεις. Και η
πρακτική έρευνα τους ενδιέφερε και τους γενικότερους νόμους ανίχνευαν. Κατά
κανόνα όμως οι δύο αυτοί βασικοί τύποι σκέψης είναι συμπληρωματικοί. Ο μεν
φιλόσοφος έχει ανάγκη τον «πρακτικό», για να πάρει απ' αυτόν το υλικό που θα
ερμηνεύσει. Ο δε πρακτικός χρειάζεται τον θεωρητικό, ώστε να δρομολογήσει ­ ή
και να εκτρέψει ­ τις έρευνές του. Και κατά κανόνα, επίσης, υπάρχει μια
εναλλαγή εποχών: Όπου η μια κατηγορία σοφών παίρνει τη σκυτάλη από την άλλη.
Τα τσακάλια της τεχνολογίας κρατούν για ένα διάστημα τα πρωτεία στην
επιστημονική σκέψη. Ενώ οι φιλοσοφούντες περιμένουν διακριτικά στη γωνία.
Έπειτα, μπαίνουν εκείνοι στη σκηνή, οι θεωρητικοί, ξεκούραστοι και γεμάτοι
ιδέες. Και οι πρακτικοί ξαποσταίνουν. Και ούτω καθ' εξής.

... λοιπόν, παρατηρεί ο Χόργκαν, ότι στις μέρες μας έχουν το πάνω χέρι οι
πρακτικοί. Βρισκόμαστε σ' αυτή τη φάση: Η τεχνολογία αναπτύσσεται ραγδαία,
όπως γινόταν στην αρχαιότητα πριν από τους κλασικούς χρόνους αλλά και μετά,
καθώς και στον Μεσαίωνα, στη Βιομηχανική Επανάσταση κλπ. Η εξέλιξη είναι
αλματώδης: Φυτρώνουν, πλέον, όχι μόνο νέα μέσα και εργαλεία αλλά και ολόκληροι
νέοι τομείς (πληροφορική, βιοτεχνολογία). Η θεωρητική επεξεργασία (ιδεολογική,
φιλοσοφική) θα ακολουθήσει. Θα φανεί δηλαδή η νέα «κλασική» εποχή, η επόμενη
Αναγέννηση, ο Διαφωτισμός κλπ. Ο νέος Πλάτων περιμένει να προχωρήσει λίγο
ακόμη η τεχνολογία των κομπιούτερ, να κάνει κάποια βήματα η τεχνική της
κλωνοποίησης, η υβριδική ζωοκομία. Και έπειτα, θα (προσπαθήσει να) μας δώσει
τις εξηγήσεις.

... μέσα σ' όλα αυτά ­ τις έρευνες, τις αναζητήσεις, τις δύο κατηγορίες της
ζητούμενης γνώσης κλπ. ­ ένα είναι αυτό που μένει βαρειά, παράξενα, σκοτεινό.
Το γιατί. Τόσο στην αναζήτηση των πρακτικών στοιχείων όσο και στις απόπειρες
ν' αποκρυπτογραφηθούν αυτά, να συλληφθεί το νόημά τους, δεν υπάρχει η
παραμικρή δεοντολογική ένδειξη. Γιατί κάνουμε αυτό που κάνουμε; Τι είναι
εκείνο που, πέρα απ' το εφήμερο της όποιας σκόπευσης, αναζητούμε στο βάθος του
ορίζοντα; Οι εκκλησίες, οι φιλόσοφοι, οι κοσμολόγοι, όλο και ψιθυρίζουν
κάποιες εικασίες. Αλλά η απόσταση από αυτές ως τη σχεδίαση ­ ακόμη και ως
πρότασης, ως ακαθόριστου έστω σχήματος ­ του τελικού στόχου είναι αχανής. Με
υποψίες λοιπόν μόνο ή και χωρίς, η έρευνα ­ από αυτό το άκρως ερωτηματικό
είδος, το ανθρώπινο ­ διεξάγεται έτσι, σαν τυχαίως, και σαν ανεξήγητη παρόρμηση.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16335N443</ED>
<ID>
ID:15779

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N44&aa=3</URL></REF>


Article

<CATEGORY>vin08</CATEGORY>

 <H5>ΥΠΗΡΧΕ ΕΝΔΕΧΟΜΕΝΟ ΝΑ ΔΗΜΙΟΥΡΓΗΘΕΙ ΧΑΟΣ ΜΕ ΤΙΣ ΔΗΛΩΣΕΙΣ
</H5><H2>Δεν θα δηλώσουμε τόκους και μερίσματα
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Πίσω κάνει τώρα η κυβέρνηση στο θέμα της υποχρεωτικής αναγραφής στη
φορολογική δήλωση των εισοδημάτων από τόκους, μερίσματα και άλλα εισοδήματα
που είτε απαλλάσσονται από το φόρο είτε φορολογούνται με ειδικό τρόπο, που
απέκτησαν το 1998 οι φορολογούμενοι.

ΜΠΡΟΣΤΑ στην προοπτική να δημιουργηθεί χάος στη διαδικασία υποβολής της
φορολογικής δήλωσης, τόσο στους ίδιους τους φορολογούμενους όσο και στις
Εφορίες, το υπουργείο Οικονομικών καταλήγει στην απόφαση να προωθήσει
νομοθετική ρύθμιση με την οποία να καταργήσει την υποχρέωση αυτή των φορολογουμένων.

Συγκεκριμένα, το υπουργείο Οικονομικών προωθεί διάταξη με την οποία
καταργείται η προηγούμενη νομοθετική ρύθμιση που υποχρέωνε τους
φορολογούμενους να δηλώσουν τα εισοδήματα που απέκτησαν από αυτές τις πηγές.
Με την ψήφιση της νομοθετικής αυτής ρύθμισης επανέρχεται ουσιαστικά το
προηγούμενο καθεστώς το οποίο προβλέπει ως γνωστόν ότι η δήλωση των
εισοδημάτων από τόκους καταθέσεων, ομόλογα, έντοκα μερίσματα κ.ά. είναι
προαιρετική και αφορά κυρίως τους φορολογούμενους εκείνους που θέλουν να
χρησιμοποιήσουν τα εισοδήματα αυτά για την κάλυψη του πόθεν έσχες.

Όπως ήδη έχουν γράψει «ΤΑ ΝΕΑ», η υποχρεωτική αναγραφή απ' όλους τους
φορολογούμενους των εισοδημάτων που απέκτησαν στη διάρκεια του 1998 από τόκους
καταθέσεων, έντοκα, ομόλογα, ρέπος, μερίσματα κ.ά., θα είχε ως αποτέλεσμα τη
δημιουργία συνθηκών ταλαιπωρίας στους φορολογούμενους. Και αυτό γιατί δεν είχε
ορισθεί με ποιον ακριβώς τρόπο οι φορολογούμενοι θα δηλώνουν και θα
επιβεβαιώνουν τα εισοδήματα αυτά. Έτσι διατυπώνονταν προτάσεις, σύμφωνα με τις
οποίες οι φορολογούμενοι θα έπρεπε να πάρουν οι ίδιοι από τις τράπεζες
βεβαιώσεις για τους τόκους από τους λογαριασμούς καταθέσεων, ρέπος, καθώς και
από τις εταιρείες από τις οποίες εισέπρατταν μερίσματα (αμοιβαία κεφάλαια
κ.ά.). Παράλληλα είχε αποκλεισθεί το ενδεχόμενο να στείλουν οι ίδιες οι
τράπεζες βεβαιώσεις για τους τόκους. Αυτό, όπως έλεγε αρμόδιο στέλεχος του
υπουργείου Οικονομικών, δεν ήταν εφικτό αφού δεν υπήρχε η απαιτούμενη
νομοθετική ρύθμιση, ενώ τα πιστωτικά ιδρύματα αντιδρούσαν σε μία τέτοια
προοπτική. Μία πρόταση που είχε διατυπωθεί προέβλεπε οι φορολογούμενοι να
συνυποβάλλουν φωτοτυπία του βιβλιαρίου καταθέσεων, όμως κρίθηκε ότι αυτό δεν
ήταν εφικτό, ενώ παρέμεινε άλυτο το πρόβλημα με τους λογαριασμούς καταθέσεων
που είχαν δύο ή και περισσότερους δικαιούχους.

Έτσι κρίθηκε ότι σ' αυτή τη φάση το πιο πρόσφορο θα ήταν να καταργηθεί η
σχετική νομοθετική ρύθμιση, η οποία θα μπορούσε να επανέλθει σε μεταγενέστερο
χρόνο και με την προϋπόθεση ότι θα υπάρχουν οι κατάλληλες υποδομές για τη
συγκέντρωση και την επεξεργασία όλων των στοιχείων που θα δηλώσουν οι φορολογούμενοι.

Σημειώνεται ότι το κείμενο της νομοθετικής ρύθμισης που έχει ήδη ετοιμασθεί
από τις αρμόδιες υπηρεσίες αναφέρει ότι «τα δύο τελευταία εδάφια της
παραγράφου 6 του άρθρου 62 του νόμου 2238/94, όπως προστέθηκαν με την
παράγραφο 5 του άρθρου 1 του νόμου 2579/98 καταργούνται». Πρέπει να τονισθεί
ότι μέχρι την τελευταία στιγμή στο υπουργείο Οικονομικών διατυπώνονται
διαφορετικές απόψεις για το αν θα πρέπει να καταργηθεί η υποχρέωση αυτή των
φορολογουμένων, καθώς αρκετά στελέχη υποστηρίζουν ότι αυτό θα θεωρηθεί ως
υποχώρηση της κυβέρνησης και θα δημιουργήσει προηγούμενο.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16335N451</ED>
<ID>
ID:15694

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N45&aa=1</URL></REF>


Article

<CATEGORY>vin08</CATEGORY>

 <H2>Ναι στο ευρώ, λένε οι μικρομεσαίες επιχειρήσεις
</H2>
ΕΞΑΙΡΕΤΙΚΑ θετική άποψη για το ευρώ εκφράζουν οι ελληνικές μικρομεσαίες επιχειρήσεις.

Σε σχετική έρευνα, που διεξήγαγε τα τελευταία χρόνια ο διεθνής οργανισμός
συμβούλων επιχειρήσεων Grant Thorton International, καταγράφονται οι απόψεις
των μικρομεσαίων επιχειρήσεων για το κοινό ευρωπαϊκό νόμισμα, στις χώρες της
Ευρωπαϊκής Ένωσης.

Το 40% των ελληνικών μικρομεσαίων επιχειρήσεων που συμμετείχαν στην έρευνα
δήλωσε ότι οι συνέπειες από την εισαγωγή του ευρώ θα είναι θετικές. Μάλιστα,
το ποσοστό αυτό είναι ένα από τα υψηλότερα που παρουσιάζεται στην έρευνα, παρά
το γεγονός ότι η χώρα δεν συμμετέχει, προς το παρόν, στη ζώνη ευρώ.

Πανευρωπαϊκά, το 26% των ευρωπαϊκών μικρομεσαίων επιχειρήσεων δήλωσε άγνοια
για τις επιπτώσεις από την εισαγωγή του ευρώ, το 1/3 θεωρεί ότι η εισαγωγή του
κοινού νομίσματος δεν θα επιφέρει ουσιαστικές αλλαγές, ενώ το ίδιο ποσοστό
θεωρεί ότι οι επιπτώσεις θα είναι θετικές. 
Αρνητική άποψη για το ευρώ εξέφρασε το 8% των μικρομεσαίων επιχειρήσεων πανευρωπαϊκά.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16335N452</ED>
<ID>
ID:15745

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N45&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η μόνη εφικτή λύση
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΠΡΟΣΛΗΨΗ ξένου μάνατζερ στην Ολυμπιακή, αν τελικώς γίνει, θα μπορέσει ίσως
να διασώσει τον εθνικό μας αερομεταφορέα από την αποσύνθεση στην οποία
οδηγείται νομοτελειακά πλέον. Καλώς ή κακώς, και ανεξάρτητα αν οι ευθύνες
ανεβαίνουν υψηλότερα, η σημερινή διοίκηση δεν μπορεί ούτε την εξυγίανση της
Ολυμπιακής, σύμφωνα με τις δεσμεύσεις έναντι της Κοινότητας, να διασφαλίσει,
ούτε καν τη στοιχειώδη λειτουργία της να εγγυηθεί. 
Από την άλλη πλευρά, η πώληση της Ολυμπιακής ή ακόμη και η ανάληψή της από
στρατηγικό επενδυτή, δεν μπορούν να ευοδωθούν στη φάση αυτή αφού με την
κατάσταση στην οποία βρίσκεται η εταιρεία, με τον πεπαλαιωμένο στόλο της και
το δαπανηρό προσωπικό της, ουδείς σοβαρός ξένος επενδυτής αναλαμβάνει το ρίσκο
να τοποθετήσει κεφάλαια.

Επομένως η πρόσληψη μάνατζερ στην κατάσταση που βρίσκεται η εταιρεία είναι η
μόνη εφικτή λύση στα σημερινά αδιέξοδα και εφόσον αποδώσει θα ανοίξει τον
δρόμο για τις ριζικές λύσεις της ιδιωτικοποίησης ή του στρατηγικού επενδυτή.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16335N453</ED>
<ID>
ID:15808

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N45&aa=3</URL></REF>


Article

<CATEGORY>vin08</CATEGORY>

 <H2>8 Φεβρουαρίου οι πρώτες προσφορές για την Ιονική </H2>
ΜΕΧΡΙ ΤΕΛΟΥΣ Μαρτίου θα έχει ολοκληρωθεί η διαδικασία πώλησης της Ιονικής
Τράπεζας. Αυτό δήλωσε, χθες, απαντώντας σε σχετική ερώτηση, ο υπουργός Εθνικής
Οικονομίας και Οικονομιών κ. Γ. Παπαντωνίου, ο οποίος, μάλιστα, τόνισε ότι η
διαδικασία προχωρεί κανονικά.

Στο μεταξύ, χθες, δημοσιεύθηκε η πρόσκληση εκδήλωσης ενδιαφέροντος για την
πώληση του 51% των μετοχών της Ιονικής Τράπεζας. Η πρώτη φάση της πώλησης θα
ολοκληρωθεί με την υποβολή ενδεικτικών μη δεσμευτικών προσφορών από τους
ενδιαφερόμενους αγοραστές, στις 8 Φεβρουαρίου. Θα έχει προηγηθεί η παροχή του
ενημερωτικού δελτίου στους ενδιαφερόμενους αγοραστές. Πάντως, πρέπει να
σημειωθεί ότι από την πώληση της Ιονικής αποκλείονται όσοι ενδιαφερόμενοι δεν
έχουν σχέση με το πιστωτικό σύστημα. Συγκεκριμένα, θα υποβάλουν προσφορές για
την εξαγορά της Ιονικής όσοι έχουν τράπεζα στην Ελλάδα ή στο εξωτερικό ή
συμμετέχουν τουλάχιστον κατά 30% σε χρηματοοικονομικό οργανισμό ή έχουν τη
δυνατότητα να αποδείξουν ότι είναι σε θέση να πληρώσουν το τίμημα για την
εξαγορά του 51% της Ιονικής.

Στην πρόσκληση ενδιαφέροντος η Ιονική Τράπεζα περιγράφεται ως η τέταρτη
ελληνική τράπεζα με βάση το ενεργητικό που κατέχει με βάση στοιχεία του 1997
το 5,8% στα δάνεια και το 8,2% στις καταθέσεις. Επίσης έχει 222 υποκαταστήματα
στην Ελλάδα, 276 ΑΤΜ, 15 «έξυπνα καταστήματα», 2 υποκαταστήματα στο εξωτερικό
και παρουσία σε μη τραπεζικές δραστηριότητες με 2 θυγατρικές (Ιονική
Ξενοδοχειακή και Ιονική Εκπαιδευτική). Στην ενδεικτική προσφορά που θα
υποβάλουν οι ενδιαφερόμενοι εκτός των άλλων θα πρέπει να αναφέρουν ένα
ενδεικτικό τίμημα και το πλάνο ανάπτυξης της Ιονικής.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16335N454</ED>
<ID>
ID:15815

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N45&aa=4</URL></REF>


Article

<CATEGORY>vin08</CATEGORY>

 <H5>ΜΠΛΑΚ ΑΟΥΤ ΣΤΟ ΗΛΕΚΤΡΟΝΙΚΟ ΣΥΣΤΗΜΑ ΑΠΟ ΤΟΝ ΠΡΩΤΟΦΑΝΗ ΑΡΙΘΜΟ ΕΝΤΟΛΩΝ
</H5><H2>Ξεχείλισε το Χρηματιστήριο...
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

«Μπλακ άουτ» στο ηλεκτρονικό σύστημα του Χρηματιστηρίου Αθηνών προκάλεσε, 5
λεπτά πριν από το τέλος της συνεδρίασης, ο πρωτοφανής αριθμός εντολών των
επενδυτών για αγορές και πωλήσεις.

ΟΙ «ΑΝΟΙΚΤΕΣ» εντολές για αγορές και πωλήσεις ξεχείλισαν το σύστημα, το οποίο
«τρελάθηκε» και έσβησε τον πίνακα λίγο πριν από το τέλος της συνεδρίασης.
Ωστόσο το νέο ιστορικό ρεκόρ ανόδου έγινε και χθες στις 3.010,48 μονάδες, με
αύξηση του δείκτη κατά 0,32%.

Το ηλεκτρονικό σύστημα αντέχει μόνο 100.000 εντολές και χθες μπήκαν περίπου
107.000 εντολές, οι οποίες και εκτελέστηκαν. Όμως 5 λεπτά πριν από το τέλος
της συνεδρίασης το σύστημα δεν άντεξε με αποτέλεσμα να «υπερχειλίσει», να...
«κολλήσει», να «μπλεχτεί» και να σβήσει τελικώς και ο πίνακας.

Συνέπεια της εμπλοκής αυτής ήταν να καταστεί δυνατό για το Χρηματιστήριο να
τεκμηριώσει τις οριστικές τιμές των μετοχών στις 11 τη νύχτα, οπότε και
εξέδωσε το αναλυτικό και οριστικό δελτίο με τις τιμές των μετοχών. Αμέσως μετά
τη 1.30 το μεσημέρι, στο τέλος της συνεδρίασης, και μέχρι αργά τη νύχτα, οι
τεχνικοί προσπαθούσαν να λύσουν το πρόβλημα. Ο πρόεδρος του Χρηματιστηρίου,
Σπύρος Κουνιάκης, όταν δεν συγκαλούσε σύσκεψη με άλλα αρμόδια πρόσωπα και με
τον πρόεδρο των Χρηματιστών Παν. Βοϊλή, επισκεπτόταν τους τεχνικούς που
εργάζονταν πυρετωδώς. Χρηματιστές και τεχνικοί ήταν σε αναβρασμό. Έλεγαν:
«Κοίτα τι πρόβλημα προκάλεσε τελικά η μεγάλη επιτυχία της Σοφοκλέους. Μας... μάτιασαν.

Οι τεχνικοί είχαν έρθει ηλεκτρονικά σε επαφή με τους Αμερικανούς κατασκευαστές
του συστήματος και προσπαθούσαν να διασταυρώσουν ηλεκτρονικά τις εντολές, και
παράλληλα να φροντίσουν ώστε να μην επαναληφθεί και πάλι την Δευτέρα το
πρόβλημα που προκαλείται από τις χιλιάδες εντολές και το τεράστιο ενδιαφέρον
Ελλήνων και ξένων επενδυτών.

Το πρόβλημα προκάλεσαν οι χιλιάδες εντολές. Όπως εξηγούσε στα «ΝΕΑ» υψηλόβαθμο
στέλεχος, το ηλεκτρονικό σύστημα έχει δύο αρχεία ή δύο «ηλεκτρονικά καλάθια».
Το ένα λειτουργεί σαν «καλάθι σκουπιδιών». Εκεί άρχισαν να μπαίνουν από το
προσυνεδριακό μέρος στις 10.30 το πρωί οι «ανοικτές εντολές» για πωλήσεις και
αγορές, αυτές δηλαδή που δεν είχαν τιμή. Πέντε λεπτά πριν κλείσει η
συνεδρίαση, 16 από τις 32.000 «ανοικτές ή άκυρες εντολές» ξέφυγαν... από το
παραφουσκωμένο ηλεκτρονικό καλάθι των.. σκουπιδιών και κύλησαν στο καλάθι των
κανονικών εντολών. Έτσι «μπήκαν λάθος τιμές σε λάθος μετοχές και προκλήθηκε το
πρόβλημα», έλεγαν αρμόδιες πηγές.

Στη συνέχεια οι εντολές ελέγχθηκαν μία προς μία, βρέθηκαν τα λάθη και έγινε
ηλεκτρονική διασταύρωση για να μην υπάρχει κανένα πρόβλημα. Όσο για τις
πράξεις των Χρηματιστών θα εκδοθούν σήμερα με καθυστέρηση λίγων ωρών.

Η χθεσινή συνεδρίαση ήταν στο μεγαλύτερο μέρος της ελαφρά καθοδική, μέχρι που
κυκλοφόρησαν και στην Σοφοκλέους οι οριστικές πληροφορίες για πληθωρισμό μόλις
στο 3,9% και για πλεόνασμα στον προϋπολογισμό. Το κλίμα βελτιώθηκε αμέσως και
η Σοφοκλέους έκανε το ρεκόρ που θα μπορούσε να είναι μεγαλύτερο αν δεν
συνέβαινε το «μπλακ άουτ».

Σημειώνεται ότι το ηλεκτρονικό σύστημα είναι της δεκαετίας του 1980 και κάθε
τόσο δέχεται αναβαθμίσεις και... πατέντες για να αντέξει την άνοδο της αγοράς.
Οι αρμόδιες αρχές ετοιμάζουν την οριστική αλλαγή κατά τον Απρίλιο ή Μάιο
φέτος, ωστόσο αναλυτές της αγοράς σχολίαζαν χθες, ότι με δεδομένη την ανάπτυξη
του Χρηματιστηρίου θα πρέπει να υπάρξει άμεση κυβερνητική παρέμβαση για
αναβάθμιση του συστήματος, ώστε να αντέχει τον καθημερινό τζίρο άνω των 100
δισ. δρχ. και περισσότερες εντολές. Χθες οι συναλλαγές έφθασαν τα 117,336 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16335N461</ED>
<ID>
ID:15695

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N46&aa=1</URL></REF>


Article

<CATEGORY>vin08</CATEGORY>

 <H2>Π. Βοϊλής: Τώρα το σύστημα θα λειτουργήσει άριστα </H2>
«Υπερέβαλε... εαυτόν το Χρηματιστήριο. Κανείς δεν μπορούσε να πιστέψει ότι
μπορούσαμε ποτέ να είχαμε τόσες εντολές», έλεγε χθες ο πρόεδρος των
χρηματιστών (ΣΜΕΧΑ) κ. Παναγ. Βοϊλής και προσέθετε: «Το πρόβλημα λύθηκε και
τώρα το σύστημα θα λειτουργήσει άριστα». Σύμφωνα με τον κ. Βοϊλή, «οι
χρηματιστές έχουν ζητήσει από καιρό, την αναβάθμιση και τον εκσυγχρονισμό του
ηλεκτρονικού συστήματος συναλλαγών». Όπως έλεγε, «έχουμε τις διαβεβαιώσεις ότι
αυτό θα γίνει τελικά τον Μάρτιο ή τον Απρίλιο. Για το πρόβλημα ευθύνεται το...
φοβερό πλήθος των εντολών, που δείχνει και το ενδιαφέρον των επενδυτών για το
Χρηματιστήριο Αθηνών». Όπως εξηγεί ο κ. Βοϊλής, «χθες μπήκαν χιλιάδες εντολές
στο πλαφόν. Αυτές βρέθηκαν στο "ηλεκτρονικό καλάθι αχρήστων", το οποίο
υπερχείλισε και ελάχιστες εξ αυτών γλίστρησαν στο άλλο "καλάθι" εντολών».
Υπερέβημεν κάθε προσδοκία, λέει ο κ. Βοϊλής. «Εκατοντάδες χιλιάδες εντολών,
υψηλότατες συναλλαγές, πλήθος Ελλήνων επενδυτών ­ και ξένων ­ που δείχνουν
εμπιστοσύνη στο Χρηματιστήριο Αθηνών και τελικά ένα νέο μεγάλο ρεκόρ του
Γενικού Δείκτη.

Το ρεκόρ, μάλιστα, θα μπορούσε να ήταν ακόμα μεγαλύτερο, αν δεν είχαμε τελικά
αυτό το πρόβλημα στο σύστημα»
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16335N462</ED>
<ID>
ID:15746

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N46&aa=2</URL></REF>


Article

<CATEGORY>vin08</CATEGORY>

 <H2>Το δολάριο ενισχύθηκε χθες έναντι του ευρώ
</H2>
ΕΝΙΣΧΥΜΕΝΟ βγήκε χθες το αμερικανικό νόμισμα έναντι του ευρώ. Το ευρωπαϊκό
νόμισμα υποχώρησε στα 1,1577 δολάρια, σημειώνοντας υποχώρηση 1%. Στην
«ευρωπαϊκή υποχώρηση» συνετέλεσε η πεποίθηση των επενδυτών ότι η ισχύς της
αμερικανικής οικονομίας καθιστά λιγότερο πιθανή μία μείωση των αμερικανικών επιτοκίων.

Η κυκλοφορία του ευρώ είναι θετική εξέλιξη για τις Ηνωμένες Πολιτείες και άλλα
τρίτα κράτη, εφ' όσον όμως η Ευρωπαϊκή Ένωση δεν θεσπίσει δέσμη μέτρων
προστατευτικού χαρακτήρα, δήλωσε στο Ντιτρόιτ, μητρόπολη της αμερικανικής
αυτοκινητοβιομηχανίας, όπου εκφώνησε ομιλία μπροστά σε 1.800 επιχειρηματίες, ο
Αμερικανός πρόεδρος Μπιλ Κλίντον.

Ο ίδιος τόνισε μάλιστα ότι μόνο με τη χαλάρωση αρκετών από τα ισχύοντα
οικονομικά μέτρα στην Ε.Ε. θα ενισχυθεί η ευρωστία, διεθνώς, του ενιαίου
ευρωπαϊκού νομίσματος.

Αν οι Ευρωπαίοι με το πέρασμα του χρόνου αποκτήσουν πρόσθετη αυτοπεποίθηση,
τότε θα αποδειχθούν καλύτεροι εταίροι των ΗΠΑ και αρωγοί τους στην από κοινού
αντιμετώπιση κοινών προκλήσεων, όπως είναι οι εστίες έντασης στην πρώην
Γιουγκοσλαβία, είπε ο Αμερικανός πρόεδρος.

Η Γαλλία θα πρέπει να χρησιμοποιεί τον όρο «ζώνη του ευρώ» όταν θα αναφέρεται
στην ομάδα των 11 χωρών, που έθεσαν σε κυκλοφορία το ενιαίο ευρωπαϊκό νόμισμα,
και να αποφεύγει οποιαδήποτε αναφορά στη «γιούρολαντ», απεφάνθη η Γαλλική Ακαδημία.

Προσπαθώντας να αποτρέψουν τη χρήση στη Γαλλία της αγγλικής λέξης
«γιούρολαντ», οι θεματοφύλακες της γαλλικής γλώσσας αποφάνθηκαν ότι ο όρος
«λαντ» (χώρα) είναι ακατάλληλος, αφού η ευρωπαϊκή ζώνη δεν είναι κυρίαρχο
κράτος ούτε συνομοσπονδία.

«Δεν λέει κανείς ποτέ "ντόλαρλαντ" ή "στέρλινγκλαντ". Γι' αυτό στη Γαλλία και
τις γαλλόφωνες χώρες θα πρέπει να χρησιμοποιείται ο όρος "ζώνη του ευρώ"»,
ανακοίνωσε η Γαλλική Ακαδημία.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16335N463</ED>
<ID>
ID:15787

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N46&aa=3</URL></REF>


Article

<CATEGORY>vin08</CATEGORY>

 <H5>ΙΣΧΥΕΙ ΑΠΟ ΧΘΕΣ Ο ΝΟΜΟΣ ΓΙΑ ΤΙΣ ΣΥΝΤΑΞΕΙΣ ΚΑΙ ΤΑ ΤΑΜΕΙΑ
</H5><H2>Μίνι ασφαλιστικό με μάξι μέτρα
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αλλαγές στις συντάξεις χηρείας, στην απασχόληση των συνταξιούχων, ρυθμίσεις
χρεών προς το ΙΚΑ και σειρά μέτρων για την καλύτερη λειτουργία των
ασφαλιστικών ταμείων περιλαμβάνονται στον νόμο 2676/99 (τεύχος πρώτο, αριθμός
φύλ. 1) ο οποίος δημοσιεύθηκε στην Εφημερίδα της Κυβερνήσεως και ισχύει από
χθες. Πρόκειται για το μίνι ασφαλιστικό το οποίο ψηφίστηκε από τη Βουλή.

ΜΕ ΤΟΝ ΝΕΟ νόμο προβλέπεται από το έτος 2001 η καθιέρωση αντικινήτρων στους
συνταξιούχους που απασχολούνται και έχουν σύνταξη άνω των 250.000 δρχ. Το
μέτρο δεν αφορά τους συνταξιούχους του Δημοσίου, δηλαδή των ΝΠΔΔ και των
υπουργείων. Το μέτρο προβλέπει ότι οι συνταξιούχοι λόγω γήρατος ή θανάτου
φορέων κύριας ασφάλισης αρμοδιότητας υπ. Εργασίας που αναλαμβάνουν εργασία
υπόκεινται στους εξής περιορισμούς:

­ Για όσους δεν έχουν συμπληρώσει το 55ο έτος της ηλικίας τους αναστέλλεται η
καταβολή της σύνταξης.

­ Μετά τη συμπλήρωση του 55ου έτους το ποσό της σύνταξης ή του αθροίσματος των
συντάξεων σε περίπτωση συρροής που υπερβαίνει τις 250.000 δρχ. τον μήνα θα
καταβάλλεται μειωμένο κατά 70%. Το ποσό αυτό προσαυξάνεται κατά 20% για κάθε
τέκνο που είναι ανήλικο ή σπουδάζει σε ανώτερες ή ανώτατες σχολές και μέχρι τη
συμπλήρωση του 24ου έτους ή είναι ανίκανο για κάθε βιοποριστική εργασία.

Εξάλλου στον νέο νόμο προβλέπονται και τα εξής:

­ Όσοι έχουν προσληφθεί μετά την 1.1.1993 θα έχουν αύξηση των κατώτατων
συντάξεών τους κατά 50%.

­ Τα ασφαλιστικά ταμεία θα είναι υποχρεωμένα να ενημερώνουν έγκαιρα τον
ασφαλισμένο για την ασφαλιστική του κατάσταση πριν από τη συνταξιοδότησή του.

­ Γίνονται ευνοϊκές ρυθμίσεις για την εξόφληση οφειλών προς τα ασφαλιστικά
ταμεία ύψους 600 δισ. δρχ. ενώ μειώνονται κατά 30% τα πρόσθετα τέλη.

­ Θεσπίζεται δέσμη μέτρων για την καλύτερη αξιοποίηση της κινητής και ακίνητης
περιουσίας των ασφαλιστικών ταμείων.

­ Καθιερώνεται πακέτο παροχών υποχρεωτικής προληπτικής ιατρικής για όλους τους
ασφαλισμένους, το οποίο θα επιβαρύνει τα ταμεία.

­ Ενοποιούνται, συγχωνεύονται και καταργούνται 67 ασφαλιστικά ταμεία κ.ά.

Όσον αφορά τη σύνταξη λόγω θανάτου, οι σχετικές διατάξεις του άρθρου 62
εφαρμόζονται στις περιπτώσεις που ο θάνατος επέρχεται μετά τη δημοσίευση του
νόμου, δηλαδή από χθες. Εφαρμόζονται επίσης και για τις περιπτώσεις που ο
θάνατος έχει ήδη επέλθει, εφόσον ο επιζών των συζύγων δεν δικαιούται τη
σύνταξη του θανόντος. Στην περίπτωση αυτή τα οικονομικά αποτελέσματα
επέρχονται από τη δημοσίευση του νόμου, εφόσον εκκρεμεί σχετική αίτηση, άλλως
από τότε που υποβάλλεται η αίτηση. Το σχετικό άρθρο ορίζει τα εξής:

* Σε περίπτωση θανάτου συνταξιούχου ή ασφαλισμένου, ο οποίος έχει
πραγματοποιήσει τον χρόνο ασφάλισης, που προβλέπεται από γενικές ή
καταστατικές διατάξεις των Ασφαλιστικών Οργανισμών Κύριας και Επικουρικής
Ασφάλισης, αρμοδιότητας υπουργείου Εργασίας και Κοινωνικών Ασφαλίσεων, για τη
συνταξιοδότηση λόγω θανάτου, ο επιζών των συζύγων, ανεξαρτήτως ηλικίας,
δικαιούται σύνταξη για μια τριετία από την πρώτη του επόμενου του θανάτου μήνα.

* Εάν κατά την ημερομηνία του θανάτου ο επιζών των συζύγων έχει συμπληρώσει το
40ό έτος της ηλικίας του, η σύνταξη καταβάλλεται και μετά τη λήξη της
τριετίας, εφόσον δεν εργάζεται ή δεν απασχολείται ή δεν λαμβάνει σύνταξη από
οποιονδήποτε ασφαλιστικό οργανισμό ή το Δημόσιο. Σε περίπτωση όμως που
εργάζεται ή απασχολείται ή λαμβάνει σύνταξη από οποιονδήποτε ασφαλιστικό
οργανισμό ή το Δημόσιο, η σύνταξη περιορίζεται στο 50%.

* Εάν ο επιζών των συζύγων, κατά την ημερομηνία του θανάτου, είναι ανάπηρος
σωματικά ή πνευματικά σε ποσοστό 67% και άνω, λαμβάνει ολόκληρη τη σύνταξη για
όσο χρόνο διαρκεί η αναπηρία, ανεξαρτήτως άλλων προϋποθέσεων.

* Η σύνταξη που διακόπηκε ή καταβάλλεται μειωμένη, σύμφωνα με τα παραπάνω,
επαναχορηγείται ολόκληρη μετά τη συμπλήρωση του 65ου έτους της ηλικίας του
επιζώντος των συζύγων, με την προϋπόθεση ότι δεν εργάζεται ή δεν απασχολείται
ή δεν λαμβάνει σύνταξη, άλλως, εφόσον συντρέχει μια από τις προϋποθέσεις
αυτές, λαμβάνει το 70% αυτής.

* Στην περίπτωση που ο επιζών των συζύγων είναι συνταξιούχος από ίδιο
δικαίωμα, οι περιορισμοί του ποσού της σύνταξης που προβλέπονται από την
παράγραφο αυτή γίνονται στη σύνταξη επιλογής του.

* Εάν ο θανών καταλείπει τέκνα ανάπηρα ή ανήλικα ή σπουδάζοντα σε ανώτερες ή
ανώτατες σχολές και μέχρι του 24ου έτους της ηλικίας τους, που δικαιούνται
σύνταξη σύμφωνα με τις γενικές ή καταστατικές διατάξεις κάθε ασφαλιστικού
οργανισμού, η σύνταξη του επιζώντος των συζύγων που διακόπτεται ή το υπόλοιπο,
σε περίπτωση που καταβάλλεται μειωμένη, επιμερίζεται στα τέκνα κατ' ίσα μέρη.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16335N471</ED>
<ID>
ID:15696

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N47&aa=1</URL></REF>


Article

<CATEGORY>vin08</CATEGORY>

 <H2>Σε ομάδα επιχειρηματιών πέρασε η Δημητριάδης
</H2>
ΜΕΤΑΒΙΒΑΣΗ του 72% του μετοχικού κεφαλαίου της εταιρείας Εριοϋφαντουργία
Δημητριάδης Α.Ε. πραγματοποιήθηκε χθες κατά τη διάρκεια της χρηματιστηριακής
συνεδρίασης. Όπως ανακοινώθηκε, μέλη της οικογένειας Θεοχαράκη ­ προηγούμενοι
ιδιοκτήτες ­ μεταβίβασαν μετοχές αξίας 947.392.338 δραχμών σε διάφορους
αγοραστές. Αναλυτικότερα, ποσοστά μεγαλύτερα του 10% του μετοχικού κεφαλαίου
της Δημητριάδης Α.Ε. απέκτησαν:

­ η εταιρεία Media Productions Ltd, η οποία εκπροσωπείται από τον κ. Μίνωα Κυριακού.

­ ο όμιλος επιχειρήσεων Μυτιληναίος Α.Ε.

­ η εταιρεία LFG Capital Management Ltd.

Μικρότερα ποσοστά απέκτησαν οι κ.κ. Ι. Βεζανής, Χ.Α. Παπαέλληνας, Α.
Κορασίδης, Π. Κορλίρας και Α. Τζαβέλλας. Όπως τονίζεται στη σχετική
ανακοίνωση, ο κ. Βασίλειος Θεοχαράκης παραμένει μέτοχος της εταιρείας με
ποσοστό 4%. Η εκλογή νέας διοίκησης της εταιρείας θα πραγματοποιηθεί με
έκτακτη γενική συνέλευση των μετόχων που θα συγκληθεί μέσα στις νόμιμες
προθεσμίες. Σημειώνεται ότι η τιμή της μετοχής Δημητριάδης Α.Ε. παρουσίασε από
τις 12 Οκτωβρίου 1998 μέχρι προχθές άνοδο της τάξης του 708,96%.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16335N472</ED>
<ID>
ID:15747

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N47&aa=2</URL></REF>


Article

<CATEGORY>vin08</CATEGORY>

 <H5>ΣΤΟ 3,9% ΕΠΕΣΕ ΤΟΝ ΔΕΚΕΜΒΡΙΟ Ο ΤΙΜΑΡΙΘΜΟΣ
</H5><H2>Κάτω επιτόκια, πληθωρισμός
</H2>
Τα τραπεζικά επιτόκια θα σημειώσουν συγκρατημένη μείωση το πρώτο εξάμηνο του
1999, ενώ από το δεύτερο εξάμηνο που ο πληθωρισμός θα έχει διαμορφωθεί σε
χαμηλά επίπεδα η πτώση θα είναι ταχύτερη και θα συνεχιστεί και το 2000...

Έκκληση Παπαντωνίου. Ο υπουργός κάλεσε τους επιχειρηματίες να συμβάλουν στην
προσπάθεια για μείωση των τιμών. Στη φωτογραφία μαζί με τον υφυπουργό
Οικονομικών Γ. Δρυ

ΑΥΤΟ προέβλεψε χθες ο υπουργός Εθνικής Οικονομίας και Οικονομικών κ. Γιάννος
Παπαντωνίου, ανακοινώνοντας τη νέα σημαντική πτώση του πληθωρισμού στο 3,9%
τον Δεκέμβριο, από 4,2% τον Νοέμβριο, την οποία χαρακτήρισε ιδιαίτερα θετική
εξέλιξη στην κατεύθυνση του στόχου που έχει τεθεί για πληθωρισμό 2% στο τέλος
του 1999.

Ο υπουργός επισήμανε ότι η πτώση του πληθωρισμού το 1998 ήταν μεγαλύτερη από
τις αρχικές προβλέψεις και ότι το «1999 μπαίνει με τους καλύτερους οιωνούς»
για την επίτευξη των κρίσιμων στόχων της οικονομικής πολιτικής.

Πάντως, από το ίδιο βήμα ο κ. Παπαντωνίου έκανε ακόμη μια φορά έκκληση προς
τον επιχειρηματικό κόσμο να συμβάλει και αυτός στη μείωση του πληθωρισμού,
συγκρατώντας τις τιμές και παγώνοντας τα κέρδη του, ώστε να επιτευχθεί ο
κρίσιμος αυτός στόχος από τον οποίο εξαρτάται η ένταξη της χώρας στην ΟΝΕ.
Ειδικότερα, χαρακτήρισε «εθνικό στόχο» την πτώση του πληθωρισμού στο 2% τον
επόμενο Δεκέμβριο και κάλεσε τους επιχειρηματίες «να αναλάβουν τώρα την ευθύνη
που τους αναλογεί, δηλαδή να περιορίσουν τις τιμές και να παγώσουν τα κέρδη
τους», ώστε να επιτευχθεί αυτός ο κρίσιμος στόχος. Όπως είπε, στη διάρκεια των
τελευταίων πέντε ετών η κυβέρνηση και οι εργαζόμενοι εκπλήρωσαν το καθήκον
τους για τη στήριξη της αντιπληθωριστικής προσπάθειας. «Οι εργαζόμενοι με
θυσίες και κόπους», δήλωσε χαρακτηριστικά, «και η κυβέρνηση με όλα τα μέτρα
που έλαβε για τον περιορισμό της σπατάλης στο Δημόσιο, τη μείωση της
φοροδιαφυγής και τη γενικότερη πολιτική της».

Πάντως, εξέφρασε την πεποίθησή του ότι οι επιχειρηματίες θα συνεχίσουν να
συμβάλλουν στην προσπάθεια που καταβάλλεται και πρόσθεσε ότι και η κυβέρνηση,
αν χρειαστεί, θα λάβει όλα τα αναγκαία μέτρα για να επιτευχθεί ο στόχος.

Σε ό,τι αφορά, ειδικότερα, την πορεία του πληθωρισμού, όπως προκύπτει από
στοιχεία της Εθνικής Στατιστικής Υπηρεσίας (ΕΣΥΕ), σε μέσα επίπεδα
διαμορφώθηκε στο 4,8%, από 5,5% που ήταν το 1997. 
Ο μέσος εναρμονισμένος δείκτης του πληθωρισμού, ο οποίος θα ληφθεί υπόψη για
την αξιολόγηση της ελληνικής οικονομίας, έκλεισε στο 4,5%. Να σημειωθεί ότι ο
στόχος που πρέπει να επιτευχθεί σε μέσα επίπεδα για τον πληθωρισμό στο τέλος
του έτους είναι 2,5%.

Σε σχέση με τον Δεκέμβριο του 1997 σημειώθηκε πτώση κατά 0,8 της ποσοστιαίας
μονάδας, καθώς τότε είχε διαμορφωθεί στο 4,7% σε ετήσια βάση. Στις δηλώσεις
του ο γενικός γραμματέας της ΕΣΥΕ κ. Ν. Καραβίτης προέβλεψε ότι η μείωση του
πληθωρισμού θα συνεχιστεί το δίμηνο Ιανουαρίου - Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16335N481</ED>
<ID>
ID:15697

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N48&aa=1</URL></REF>


Article

<CATEGORY>vin08</CATEGORY>

 <H5>ΘΑ ΑΠΟΦΑΣΙΣΘΟΥΝ ΣΤΟΝ ΚΟΙΝΩΝΙΚΟ ΔΙΑΛΟΓΟ ΣΤΟ ΤΕΛΟΣ ΤΟΥ ΜΑΡΤΙΟΥ
</H5><H2>Με μέτρο οι ελαφρύνσεις
</H2>
Φορολογικές ελαφρύνσεις, αλλά με μέτρο, για τα μικρά και μεσαία εισοδήματα,
υποσχέθηκε πάλι χθες ο υπουργός Εθνικής Οικονομίας και Οικονομικών κ. Γιάννος Παπαντωνίου.

ΟΠΩΣ ΕΠΑΝΕΛΑΒΕ, οι ελαφρύνσεις θα αποφασισθούν στον κοινωνικό διάλογο που θα
ξεκινήσει στο τέλος του Μαρτίου και θα περιληφθούν σε φορολογικό νομοσχέδιο
που θα συνοδεύει τον προϋπολογισμό του 2000, ο οποίος θα κατατεθεί στη Βουλή
και θα ανακοινωθεί το φθινόπωρο του τρέχοντος έτους.

Όπως έχουν γράψει «ΤΑ ΝΕΑ», οι ελαφρύνσεις θα αφορούν την άμεση φορολογία και
θα επικεντρώνονται στα εισοδήματα μέχρι 6-7 εκατομμύρια δραχμές, όπως δήλωσε
πρόσφατα ο υπουργός. Το γεγονός μάλιστα ότι θα περιλαμβάνονται στον
προϋπολογισμό του επόμενου έτους σημαίνει ότι θα ισχύσουν για τα εισοδήματα
που θα αποκτηθούν φέτος..

Ο κ. Παπαντωνίου υποσχέθηκε πάντως ότι και μετά το 2000, όταν θα έχουν
επιτευχθεί οι στόχοι για την είσοδο της χώρας στην Οικονομική και Νομισματική
Ένωση (ΟΝΕ) αλλά θα συνεχίζεται η πολιτική δημοσιονομικής πειθαρχίας, θα
εξακολουθήσουν να γίνονται φορολογικές ελαφρύνσεις. Αυτές, όπως εξήγησε, θα
είναι συνεχείς και θα στηρίζονται στις εξοικονομήσεις δαπανών λόγω της
πολιτικής πειθαρχίας που θα ακολουθείται.

Ο υπουργός, αναφερόμενος σε παρεξήγηση που προέκυψε ­ όπως είπε ­ και από
κάποιες εισηγήσεις στην Κεντρική Επιτροπή του ΠΑΣΟΚ, τόνισε ότι: «Εδώ στην
Ελλάδα συγχέεται η δημοσιονομική πειθαρχία με τη λιτότητα». «Δεν είναι έτσι»,
πρόσθεσε χαρακτηριστικά και διευκρίνισε ότι: «Δημοσιονομική πειθαρχία σημαίνει
να μην κάνεις παραλογισμούς, να μην κάνεις άλογες παροχές». Είπε επίσης ότι
«όταν ένας προϋπολογισμός είναι πειθαρχημένος, τότε αφήνει πολύ σημαντικά
περιθώρια για συνεχείς φορολογικές ελαφρύνσεις και για εισοδηματικές βελτιώσεις».

Αναφερόμενος στις ελαφρύνσεις που θα αποφασισθούν με τον κοινωνικό διάλογο που
θα αρχίσει τον Μάρτιο είπε ότι θα είναι σημαντικές και απόλυτα συνεπείς με τον
στόχο για το έλλειμμα.

Στις ελαφρύνσεις αυτές, όπως είπε ο κ. Παπαντωνίου, θα συμβάλλει και η καλή
πορεία των εσόδων το 1998. Σύμφωνα με τα στοιχεία που ανακοίνωσε, ο ρυθμός
αύξησης των φορολογικών εσόδων το 1998 διαμορφώθηκε στο 13,6% έναντι 10,7% που
ήταν ο αρχικός στόχος. Αυτό, όπως σημείωσε, δημιουργεί ένα πλεόνασμα εσόδων
ύψους 186 δισ. δρχ., το οποίο θα ξεπερνούσε τα 200 δισ. δρχ. αν δεν είχαν
ληφθεί τα μέτρα μείωσης της έμμεσης φορολογίας για να πέσει ο πληθωρισμός.

Όπως έχουν γράψει «ΤΑ ΝΕΑ», στο υπουργείο Οικονομικών αυτήν την περίοδο
μελετώνται οι κυβερνητικές προτάσεις για φορολογικές ελαφρύνσεις, που θα
τεθούν στο «τραπέζι» του κοινωνικού διαλόγου τον Μάρτιο. Εκτός των άλλων,
εξετάζονται τα εξής:

* Η αύξηση του αφορολογήτου ποσού. Μία από τις σκέψεις είναι να αυξηθεί στα 2
εκατ. δρχ. για όλους τους φορολογουμένους από 1,3 εκατ. δρχ. που είναι σήμερα
για τους μισθωτούς και 1 εκατ. δρχ. για τους υπόλοιπους φορολογουμένους. Αν
αποφασισθεί κάτι τέτοιο, ενδεχομένως να συνδυασθεί με κατάργηση του πρόσθετου
αφορολογήτου ποσού των 300.000 δρχ. που δικαιούνται σήμερα όσοι προσκομίζουν
αποδείξεις αγορών 1 εκατ. δρχ.

* Η αλλαγή στα κλιμάκια φορολογίας εισοδήματος και στους συντελεστές
φορολογίας με στόχο οι ελαφρύνσεις να επικεντρωθούν στα μικρά και μεσαία εισοδήματα.

* Η τιμαριθμοποίηση της φορολογικής κλίμακας με το ποσοστό του αναμενόμενου
πληθωρισμού για το επόμενο έτος.

* Η αλλαγή, ενδεχομένως, και στα τεκμήρια διαβίωσης με στόχο να απεικονίζουν
καλύτερα και πιο αξιόπιστα το εισόδημα των φορολογουμένων.

* Η κατάργηση των αντικειμενικών κριτηρίων με τα οποία φορολογούνται οι
ελεύθεροι επαγγελματίες και οι μικρομεσαίοι και η αντικατάστασή τους με νέο
σύστημα προσδιορισμού του εισοδήματός τους.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16335N501</ED>
<ID>
ID:15698

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N50&aa=1</URL></REF>


Article

<CATEGORY>vin08</CATEGORY>

 <H2>«Κάθε κράτος μπορεί να επιβάλλει τους δικούς του φόρους στα Ι.Χ.»
</H2>
«ΚΑΘΕ κράτος-μέλος έχει δικαίωμα να επιβάλλει τους δικούς του φόρους σε
εισαγόμενα είδη, όπως τα αυτοκίνητα και οι μοτοσυκλέτες». Αυτό διευκρίνιζαν
χθες στελέχη του υπουργείου Οικονομικών με αφορμή δικαστική απόφαση η οποία
αθωώνει ιδιοκτήτες πολυτελούς Ι.Χ. με ξένες πινακίδες για το οποίο δεν είχαν
καταβληθεί φόροι κατά την εισαγωγή τους στην Ελλάδα και οι ιδιοκτήτες
αντιμετώπιζαν το αδίκημα της λαθρεμπορίας και της υφαρπαγής ψευδούς βεβαίωσης.

Οι ιδιοκτήτες του πολυτελούς Ι.Χ. αθωώθηκαν τελικώς, καθώς, σύμφωνα με απόφαση
που δημοσίευσε απογευματινή εφημερίδα, το δικαστήριο δέχθηκε ότι «η επιβολή
φόρων και δασμών από την ελληνική κυβέρνηση σε εισαγόμενα από χώρες της
Ευρωπαϊκής Ένωσης Ι.Χ. αυτοκίνητα είναι αντίθετη με το Κοινοτικό Δίκαιο και
ειδικότερα τη Συνθήκη του Μάαστριχτ».

Ωστόσο, ακριβώς το αντίθετο επικαλούνται οι τελωνειακές υπηρεσίες του
υπουργείου Οικονομικών. Μάλιστα, ο υφυπουργός Οικονομικών κ. Γ. Δρυς που
ρωτήθηκε χθες από δημοσιογράφους δήλωσε ότι οι αποφάσεις αυτές (γιατί, όπως
διευκρίνισε, υπάρχουν και άλλες δύο ανάλογες αποφάσεις δικαστηρίων) δεν
δημιουργούν δεδικασμένο και δεν προκαλούν πρόβλημα στο ελληνικό κράτος, το
οποίο θα αντιμετωπίσει το ζήτημα. Σημειώνεται ότι το 1999 το Δημόσιο
υπολογίζει να εισπράξει από τα τέλη ταξινόμησης (δηλαδή, φόρους εισαγωγής) σε
Ι.Χ. και μοτοσυκλέτες περίπου 220 δισ. δρχ.

Σύμφωνα με τις τελωνειακές αρχές, αυτή τη στιγμή είναι ακόμα σε ισχύ η
κοινοτική οδηγία 12/1992. Αυτή προβλέπει ότι «κάθε κράτος-μέλος δύναται να
επιβάλλει τους δικούς του φόρους, σε είδη όπως για παράδειγμα τα Ι.Χ. ή οι
μοτοσυκλέτες. Υπάρχει εξαίρεση με τον Ειδικό Φόρο Κατανάλωσης σε καπνό, αλκοόλ
και πετρελαιοειδή, για τα οποία υπάρχει ειδικό καθεστώς, το οποίο ισχύει για
όλους και με το οποίο είμαστε επίσης εναρμονισμένοι, σύμφωνα με τις
τελωνειακές αρχές.

Με τις αλλαγές στη φορολογία των αυτοκινήτων από τον Νοέμβριο του 1998, ο
Ειδικός Φόρος Κατανάλωσης για Ι.Χ., ο ΕΤΕΠ και ο ΦΠΑ ενοποιήθηκαν και το
σύνολό τους μειώθηκε κατά 7-8 ποσοστιαίες μονάδες, που μεταφράζεται σε
μειώσεις στις τελικές τιμές Ι.Χ. από 200.000 - 900.000 δρχ. Η επιβάρυνση αυτή
ονομάζεται πλέον τέλος ταξινόμησης.

Σημειώνεται ακόμη ότι πρόσωπα τα οποία έχουν επαγγελματικούς ή προσωπικούς
δεσμούς με χώρες της Ευρωπαϊκής Ένωσης και παραμένουν εκεί για 6 μήνες το
χρόνο μπορούν να απολαμβάνουν το ειδικό καθεστώς της προσωρινής εισαγωγής που
το δικαιούνται οι μόνιμοι κάτοικοι εξωτερικού. Αυτοί μπορούν να κυκλοφορούν
για έξι μήνες το χρόνο το αυτοκίνητο τους στην Ελλάδα με πινακίδες χώρας της
Ευρωπαϊκής Ένωσης και μετά να το βγάζουν στο εξωτερικό. Μπορούν να παίρνουν
την άδεια κάθε χρόνο αλλά, όταν έρθουν για μόνιμη εγκατάσταση στην Ελλάδα, θα
πληρώσουν τους δασμούς για το αυτοκίνητά τους αυτά εφόσον τα φέρουν στην χώρα.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16335N502</ED>
<ID>
ID:15748

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N50&aa=2</URL></REF>


Article

<CATEGORY>vin08</CATEGORY>

 <H2>Στην πρώτη θέση το «National Geographic»
</H2>
ΤΗΝ ΠΡΩΤΗ θέση στο μηνιαίο περιοδικό Τύπο κατέλαβε το ελληνικό «National
Geographic» τρεις μήνες μετά την έκδοσή του.

Συγκεκριμένα, τα τρία πρώτα τεύχη του 1998 ξεπέρασαν το καθένα τα 110.000
τεύχη, ενώ το πρώτο τεύχος τού 1999 υπερέβη τα 112.000.

Πέρα από την κυκλοφορία, το ελληνικό «National Geographic» δημιουργεί ήδη νέα
δεδομένα στον ελληνικό Τύπο όσον αφορά την εγγραφή συνδρομητών, ο αριθμός των
οποίων έχει φθάσει στο πρωτοφανές ύψος των 43.000 με τάση περαιτέρω αύξησης.

Παράλληλα, μεγάλη επιτυχία σημειώνει το περιοδικό και στον τομέα της
προσέλκυσης εμπορικών καταχωρήσεων, καθώς τα διαφημιστικά του έσοδα είναι
διπλάσια από τις αρχικές προβλέψεις, ενώ οι διαφημιστικές σελίδες της
ελληνικής έκδοσης είναι περισσότερες από κάθε άλλη διεθνή έκδοση.

Όπως ανακοίνωσε το Γραφείο Εμπορικής Επικοινωνίας του Δημοσιογραφικού
Οργανισμού Λαμπράκη, με την κυκλοφορία του το ελληνικό «National Geographic»
αναδεικνύεται πρώτο και ανάμεσα σε όλες τις διεθνείς εκδόσεις του αμερικανικού
περιοδικού σε αναλογία με τον πληθυσμό της χώρας, αλλά και μία από τις πιο
επιτυχημένες διεθνείς εκδόσεις, αν συνυπολογισθούν οι συνδρομές και οι
εμπορικές καταχωρήσεις.

Η επιτυχία, καταλήγει η ανακοίνωση, έχει άμεσο αντίκτυπο στον τζίρο τού
περιοδικού, αλλά και στα οικονομικά μεγέθη του ΔΟΛ.

Για παράδειγμα, αναφέρεται ότι η αρχική πρόβλεψη για τζίρο του περιοδικού γύρω
στο 1 δισ. δρχ. το 1999, αναπροσαρμόσθηκε με βάση τα νέα δεδομένα σε ύψος πάνω
από 2 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16335N503</ED>
<ID>
ID:15788

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N50&aa=3</URL></REF>


Article

<CATEGORY>vin08</CATEGORY>

 <H5>ΑΝΑΜΕΝΕΤΑΙ ΝΑ ΑΛΛΑΞΟΥΝ ΤΟ ΠΑΓΚΟΣΜΙΟ ΟΙΚΟΝΟΜΙΚΟ ΚΑΙ ΠΟΛΙΤΙΚΟ ΤΟΠΙΟ
</H5><H2></H2><H2>Οι 10 αναδυόμενες Σειρήνες
</H2>
Δέκα μεγάλες αναδυόμενες αγορές θα αλλάξουν το παγκόσμιο οικονομικό και
πολιτικό τοπίο: το Μεξικό, η Βραζιλία, η Αργεντινή, η Νότια Αφρική, η Πολωνία,
η Τουρκία, η Ινδία, η Ινδονησία, η Κίνα και η Νότια Κορέα.

Η αστάθεια. Η διαφθορά του καθεστώτος Σουχάρτο κλόνισε την Ινδονησία, καθώς
και την πολιτική και οικονομική σταθερότητα στην περιοχή. Το περασμένο
καλοκαίρι, ο λαός εξεγέρθηκε κατά του δικτάτορα

ΚΑΘΕ μεγάλη αναδυόμενη αγορά είναι σημαντική από μόνη της. Όμως, ως σύνολο,
αυτές οι αγορές αναμένεται να ασκήσουν σημαντική επίδραση στα αμερικανικά
συμφέροντα. Θα αποτελέσουν τον κυριότερο παράγοντα για τη μελλοντική ανάπτυξη
του παγκόσμιου εμπορίου, την παγκόσμια οικονομική σταθερότητα και τη μετάβαση
σε οικονομίες της ελεύθερης αγοράς στην Ασία, την Κεντρική Ευρώπη και τη
Λατινική Αμερική. Επίσης, θα έχουν αποφασιστική σημασία στον περιορισμό των
πυρηνικών όπλων, τον σεβασμό των ανθρωπίνων δικαιωμάτων, τη συνεργασία για το
περιβάλλον και την αποτροπή του πολέμου στα «καυτά» σημεία του πλανήτη.

Η κρίση της μεξικανικής οικονομίας, το 1995, δεν ήταν μία μεμονωμένη
περίπτωση. Παρόμοιες οικονομικές και πολιτικές πιέσεις δέχονται και πολλές
άλλες αναδυόμενες αγορές: ανάπτυξη που εξαρτάται υπερβολικά από τον ξένο
δανεισμό, σε συνδυασμό με κυβερνήσεις που αδυνατούν να αντισταθούν σε ισχυρές
εσωτερικές και εξωτερικές πολιτικές πιέσεις. Η αντιπαράθεση
Ουάσιγκτον-Πεκίνου, το 1996, για τις παραβιάσεις της νομοθεσίας περί
πνευματικής ιδιοκτησίας από την Κίνα, δεν ήταν παρά μία οξυμμένη περίπτωση
ενός προβλήματος που υπάρχει ανάμεσα στις ΗΠΑ και άλλες αναδυόμενες αγορές. Η
άρνηση της Ινδίας να υπογράψει τη συνθήκη για τη συνολική απαγόρευση των
πυρηνικών δοκιμών και η υπογραφή συμφωνίας για τα πετρέλαια μεταξύ Τουρκίας
και Ιράν, παρά την αμερικανική προσπάθεια να απομονωθεί η Τεχεράνη με
κυρώσεις, αντανακλούν την αυξανόμενη πολιτική ανεξαρτησία των δέκα μεγάλων
αναδυόμενων αγορών.

Γιατί οι Αμερικανοί πρέπει να ενδιαφέρονται ιδιαίτερα γι αυτές τις δέκα χώρες;
Ποιες είναι και γιατί είναι τόσο σημαντικές;

ΜΕΞΙΚΟ

Αντιπροσωπεύει μεγάλες ευκαιρίες και μεγάλα διλήμματα για τις ΗΠΑ. Είναι μία
τεράστια αγορά για τις αμερικανικές επιχειρήσεις, αλλά το χαμηλό εργατικό
κόστος αποτελεί απειλή για το αμερικανικό εργατικό δυναμικό. Ξεπέρασε με
αποφασιστικότητα και θάρρος την κρίση του 1995, χωρίς να υποκύψει στον
πειρασμό να ορθώσει νέους εμπορικούς φραγμούς ή να επιβραδύνει τις οικονομικές μεταρρυθμίσεις.

ΒΡΑΖΙΛΙΑ

Η μεγαλύτερη χώρα της Νότιας Αμερικής σε έκταση και πληθυσμό έπασχε από χρόνιο
πληθωρισμό που έφτανε το 2.500%. Τώρα είναι κάτω από 15%. Οι εμπορικές
συναλλαγές έχουν φιλελευθεροποιηθεί σημαντικά, ενώ υπάρχει μία πρωτοφανής
εισροή ξένων επενδύσεων. Είναι ο μεγαλύτερος εμπορικός εταίρος των ΗΠΑ στη
Νότια Αμερική. Η Βραζιλία ηγείται της εμπορικής ζώνης Mercosur (Βραζιλία,
Αργεντινή, Ουρουγουάη, Παραγουάη, Βολιβία και Χιλή), που θα μπορούσε να
ανταγωνιστεί την NAFTA.

ΑΡΓΕΝΤΙΝΗ

Μέχρι τις αρχές της δεκαετίας, ήταν αποδεκατισμένη από τον πληθωρισμό. Αφού
κατόρθωσε να τον ελέγξει, μετασχηματίστηκε από μία ιδιαίτερα προστατευτική σε
μία ανοιχτή οικονομία. Ίσως καμία άλλη αναπτυσσόμενη χώρα δεν προχώρησε τόσο
πολύ στην ιδιωτικοποίηση των κρατικών επιχειρήσεών της όσο η Αργεντινή. Μαζί
με τη Βραζιλία, αντιπροσωπεύει το μισό ακαθάριστο εγχώριο προϊόν της Λατινικής Αμερικής.

ΝΟΤΙΑ ΑΦΡΙΚΗ

Αντιπροσωπεύει το 45% του ακαθάριστου εγχώριου προϊόντος της αφρικανικής
ηπείρου. Διαθέτει την πιο προωθημένη, παραγωγική και ισορροπημένη οικονομία
της Αφρικής, την πιο ζωντανή δημοκρατία και τον πιο ισχυρό στρατό. Οποιαδήποτε
επιτυχία ή αποτυχία της επηρεάζει ολόκληρη την ήπειρο.

ΤΟΥΡΚΙΑ

Σε ένα από τα στρατηγικότερα σημεία στον κόσμο, βρίσκεται ανάμεσα στη Συρία,
το Ιράκ και το Ιράν, τα Βαλκάνια και τα Νότια της πρώην ΕΣΣΔ. Ως στρατηγικός
σύμμαχος έχει ανυπολόγιστη σημασία για τις ΗΠΑ σε μία ιδιαίτερα ευπαθή
ισλαμική περιοχή. Η Ουάσιγκτον τη θεωρεί κυματοθραύστη κατά της εξάπλωσης του
ισλαμικού φονταμενταλισμού στην Ευρώπη. Η Τουρκία φιλοδοξεί να γίνει
οικονομικό κέντρο της περιοχής. Οι ισχυροί ιστορικοί και εθνικοί δεσμοί της με
τις γειτονικές χώρες, καθώς και η τεράστια αγορά της, προσφέρουν αυτήν τη
δυνατότητα, αρκεί να μπορέσει να βάλει μία τάξη στην οικονομία της με
υγιέστερες δημοσιονομικές πολιτικές και με την ιδιωτικοποίηση των κρατικών
επιχειρήσεων. Είναι ήδη ο μεγαλύτερος εμπορικός εταίρος των ΗΠΑ στην περιοχή.

ΠΟΛΩΝΙΑ

Η μεγαλύτερη χώρα της Ανατολικής Ευρώπης, ήταν η πρώτη που βγήκε από την ύφεση
μετά την πτώση της ΕΣΣΔ. Με μία από τις ταχύτερα αναπτυσσόμενες οικονομίες της
ηπείρου, δέχεται μαζικές επενδύσεις από την Ευρώπη και τις ΗΠΑ. Διαθέτει το
πιο καταρτισμένο εργατικό δυναμικό και τη μεγαλύτερη και σταθερότερη μεσαία
τάξη από όλες τις πρώην κομμουνιστικές χώρες.

ΝΟΤΙΑ ΚΟΡΕΑ

Από τις δέκα αναδυόμενες χώρες, έχει τη μεγαλύτερη βιομηχανική ανάπτυξη. Είναι
από τους κυριότερους ξένους επενδυτές στην Κίνα, το Βιετνάμ και την Ινδονησία.
Αποτελεί έναν κρίσιμο στρατηγικό σύμμαχο των ΗΠΑ κατά της Βόρειας Κορέας.

ΚΙΝΑ

Μία από τις τρεις μεγαλύτερες οικονομίες του κόσμου την προσεχή δεκαετία, έχει
τις περισσότερες μακροπρόθεσμες προοπτικές για τις ΗΠΑ. Αν ενταχθεί
περισσότερο στο παγκόσμιο σύστημα, θα ανατείλουν μεγάλες προοπτικές για
ολόκληρη την Ασία. Διαφορετικά θα μπορούσε να προκαλέσει σοβαρές στρατιωτικές
και οικονομικές εντάσεις από τη Σεούλ έως το Σίδνεϊ.

ΙΝΔΟΝΗΣΙΑ

Στη μεγαλύτερη μουσουλμανική χώρα του κόσμου, σημαντικές είναι οι αμερικανικές
επενδύσεις, ιδιαίτερα στον ενεργειακό τομέα. Η σημασία της για τις ΗΠΑ γίνεται
εμφανής από τη μεγάλη οικονομική και στρατιωτική της ισχύ. Όμως, κρίσιμο
παράγοντα αποτελεί η πολιτική σταθερότητα από την οποία εξαρτώνται οι
ισορροπίες στην περιοχή.

ΙΝΔΙΑ

Πέτυχε να ανοίξει την οικονομία της στον υπόλοιπο κόσμο, καταργώντας κρατικά
μονοπώλια στην ηλεκτρική ενέργεια, τις τηλεπικοινωνίες και τις αερομεταφορές.
Οι ΗΠΑ είναι ήδη ο μεγαλύτερος οικονομικός εταίρος της Ινδίας.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16335N511</ED>
<ID>
ID:15699

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N51&aa=1</URL></REF>


Article

<CATEGORY>vin08</CATEGORY>

 <H2>Συνεργασία του ΜΙΤ με την ΙΝΤΡΑΚΟΜ
</H2>
Ο διευθυντής του Media Lab καθηγητής κ. Νίκολας Νεγροπόντε (μέσον) με τον
πρόεδρο της ΙΝΤΡΑΚΟΜ κ. Σωκράτη Κόκκαλη και τον β' αντιπρόεδρο κ. Κώστα Τσουκαλίδη.

ΤΡΙΕΤΗΣ συμφωνία συνεργασίας ανάμεσα στο Media Laboratory, το εργαστήριο
έρευνας και ανάπτυξης πολυμέσων του αμερικανικού τεχνολογικού ιδρύματος ΜΙΤ,
και την ΙΝΤΡΑΚΟΜ υπεγράφη προ ολίγων ημερών στις ΗΠΑ. Η συμφωνία, την οποία
υπέγραψαν ο διευθυντής του ΜΙΤ κ. Νίκολας Νεγροπόντε και ο πρόεδρος της
ΙΝΤΡΑΚΟΜ κ. Σωκράτης Κόκκαλης, εξασφαλίζει στους επιστήμονες της ΙΝΤΡΑΚΟΜ
άμεση πρόσβαση σε όλα τα ερευνητικά έργα του εργαστηρίου του ΜΙΤ.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16335N512</ED>
<ID>
ID:15749

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N51&aa=2</URL></REF>


Article

<CATEGORY>vin08</CATEGORY>

 <H2>Ενισχύθηκε κατά 9,79 μονάδες </H2>
Σταθεροποιητικά κινήθηκαν οι τιμές των μετοχών στην τελευταία συνεδρίαση της
εβδομάδος. Ο Γενικός Δείκτης Τιμών έκλεισε στις 3.010,48 μονάδες, ενισχυμένος
κατά 9,79 μονάδες ή ποσοστό 0,32%. Η μεγαλύτερη ενδοσυνεδριακή τιμή σημειώθηκε
στις 3.011,22 μονάδες ενώ η μικρότερη στις 2.971,86 μονάδες. Ο FTSE/ΧΑΑ 20
έκλεισε στις 1.916,29 μονάδες σημειώνοντας οριακή άνοδο της τάξεως του 0,39%.
Η Παράλληλη Αγορά έκλεισε στις 215,11 μονάδες μειωμένη κατά 0,45%. Απο τους
επιμέρους Κλαδικούς Δείκτες την μεγαλύτερη άνοδο σημειώσε ο κλάδος των
Διαφόρων εταιρειών με ποσοστό 4,24% ενώ την μεγαλύτερη πτώση σημείωσε ο κλάδος
των εταιρειών Χρημ/κής Μίσθωσης - Leasing με ποσοστό 1,28%. Από τις 276
μετοχές που πραγματοποίησαν συναλλαγές, 136 σημείωσαν άνοδο, 115 παρουσίασαν
πτώση και 25 παρέμειναν σταθερές, ενώ 78 έκλεισαν με αγοραστές και 124 με
πωλητές. Η αξία συναλλαγών διαμορφώθηκε σε 117,336 δισ. δρχ. (22.649.121
τεμάχια). Αναλυτικά, τα 20.840.467 τεμάχια συνολικής αξίας 111,574 δισ. δρχ.
αφορούσαν στην Κύρια Αγορά, ενώ τα 1.767.849 τεμάχια συνολικής αξίας 5,567
δισ. δρχ. την Παράλληλη Αγορά.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16335N521</ED>
<ID>
ID:15700

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N52&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

277.136 
278.804 
274.773

282.279 
ΜΑΡΚΟ ΓΕΡΜΑΝΙΑΣ

165.213 
166.207 
163.804

168.279 
ΦΡΑΓΚΟ ΓΑΛΛΙΑΣ

49.261 
49.557 
48.841

50.175 
ΛΙΡΑ ΑΓΓΛΙΑΣ

455.370 
458.110 
451.487

463.819 
ΦΡΑΓΚΟ ΕΛΒΕΤΙΑΣ

200.098 
201.302 
198.392

203.811 
ΦΡΑΓΚΟ ΒΕΛΓΙΟΥ

8.010 
8.058 
7.942

8.159 
ΦΙΟΡΙΝΙ ΟΛΛΑΝΔΙΑΣ

146.629 
147.511 
145.379

149.350 
ΛΙΡΕΤΤΑ ΙΤΑΛ. (ΑΝΑ
100) 
0.167 
0.168 
0.165

0.170 
ΚΟΡΩΝΑ ΔΑΝΙΑΣ

43.421 
43.683 
43.051

44.227 
ΛΙΡΑ ΙΡΛΑΝΔΙΑΣ

410.288 
412.757 
406.789

417.901 
ΣΕΛΙΝΙ ΑΥΣΤΡΙΑΣ

23.483 
23.624 
23.282

23.918 
ΚΟΡΩΝΑ ΣΟΥΗΔΙΑΣ

35.334 
35.546 
35.032

35.989 
ΚΟΡΩΝΑ ΝΟΡΒΗΓΙΑΣ

37.667 
37.893 
37.346

38.366 
ΔΟΛΑΡΙΟ ΚΑΝΑΔΑ

182.670 
183.770 
181.113

186.060 
ΔΟΛΑΡΙΟ ΑΥΣΤΡΑΛΙΑΣ

175.317 
176.373 
173.823

178.571 
ΓΙΕΝ ΙΑΠΩΝΙΑΣ (ΑΝΑ
100) 
2.475 
2.469 
2.453

2.520 
ΛΙΡΑ ΚΥΠΡΟΥ

554.332 
557.668 
549.606

564.618 
ΕΥΡΩ 
323.128 
326.072 
320.373 
329.124 
ΠΕΣΕΤΑ ΙΣΠΑΝΙΑΣ

1.942 
1.954 
1.926

1.978 
ΕΣΚΟΥΔΟ ΠΟΡΤΟΓΑΛΙΑΣ

1.612 
1.621 
1.598

1.642 
ΜΑΡΚΟ ΦΙΝΛΑΝΔΙΑΣ

54.346 
54.673 
53.883

55.355 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.250 
Ελισάβετ 1974 και μεταγενέστερα: 19.250 
Παλαιάς κοπής: 18.700 
Πώληση: 20.340 
<REF><SOURCE>ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N53</CAT>
<ED>
Κωδικός άρθρου: A16335N531</ED>
<ID>
ID:15701

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N53&aa=1</URL></REF>


Article

<CATEGORY>vin14</CATEGORY>

 <H5></H5><H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Καθώς ο Ήλιος που βρίσκεται στο ζώδιό σας
είναι σε δυσαρμονική όψη με τη Σελήνη και τον Άρη, μεγάλες και ανανεωτικές
αλλαγές στον επαγγελματικό τομέα δεν σας αφήνουν να ησυχάσετε, παρόλο που
νιώθετε κουρασμένοι, όμως καλό θα ήταν να μην αφήνετε τα πράγματα στην τύχη.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η ένταση, το πάθος και η συγκίνηση
χαρακτηρίζουν το τέλος αυτής της εβδομάδας, αντιμετωπίστε λοιπόν μια έξαρση
στην αισθηματική σας σχέση όπως αρμόζει, όσο για τους αδέσμευτους μια νέα
γνωριμία θα μπορούσε να κρατήσει περισσότερο το ενδιαφέρον σας από όσο
φανταζόσασταν αρχικά.

ΙΧΘΥΕΣ

(19 Φεβρουαρίου - 20 Μαρτίου). Ο απόηχος των εορτών ίσως να κρατά και μέχρι
αυτό το Σαββατοκύριακο και ίσως νιώθετε ακόμα την ανάγκη να διασκεδάσετε, όμως
καλό θα ήταν να φροντίσετε πιο σωστά τις υποχρεώσεις σας, προκειμένου να
κερδίσετε και χρόνο και χρήμα.

ΚΡΙΟΣ

(21 Μαρτίου - 19 Απριλίου). Τόσο η Σελήνη όσο και ο Άρης απέναντι από το ζώδιό
σας δίνουν έμφαση στον τομέα των σχέσεων αυτό το Σαββατοκύριακο και εσείς
ενδέχεται να έχετε τη διάθεση για μια συζήτηση «εφ' όλης της ύλης» για
κάποιους όρους προσωπικών σχέσεων ή συνεργασίας, φροντίστε μόνο να είστε διαλλακτικοί.

ΤΑΥΡΟΣ

(20 Απριλίου - 20 Μαΐου). Φροντίστε να ξεκουραστείτε στη διάρκεια του
Σαββατοκύριακου, γιατί πολύ σύντομα κάποιες διαφορετικές αντιλήψεις που
υπάρχουν σε θέματα καθημερινής συνεργασίας θα πρέπει να αντιμετωπιστούν με
διπλωματικό τρόπο και να θυμάστε, όσο λειτουργείτε με τη δική σας ελεύθερη
βούληση δεν πρόκειται να σας δεσμεύσουν οι καταπιέσεις των άλλων.

ΔΙΔΥΜΟΙ

(21 Μαΐου - 21 Ιουνίου). Μια αρκετά κουραστική εβδομάδα έφτασε στο τέλος της
και εσείς δικαιούστε να περάσετε ένα ευχάριστο Σαββατοκύριακο, πραγματικά
μπορείτε να περάσετε πολύ διασκεδαστικές στιγμές με τη συντροφιά των φίλων και
των αγαπημένων σας προσώπων.

ΚΑΡΚΙΝΟΣ

(22 Ιουνίου - 22 Ιουλίου). Παρ' όλη την κούραση που νιώθετε, ενδέχεται να
ασχοληθείτε με άτομα της οικογένειάς σας που αντιμετωπίζουν κάποια προβλήματα
και εσείς θα αναγκαστείτε να συμμετέχετε είτε το θέλετε είτε όχι, σε καμία
όμως περίπτωση δεν θα πρέπει να ενδώσετε στην γκρίνια τους.

ΛΕΩΝ

(23 Ιουλίου - 22 Αυγούστου). Έχετε ξεκινήσει πολύ δυναμικά την καινούργια
χρονιά, μία μικρή όμως ανάπαυλα είναι απαραίτητη στη διάρκεια του
Σαββατοκύριακου, προκειμένου να ανασυγκροτήσετε τις δυνάμεις σας, η ζεστασιά
και η τρυφερότητα των δικών σας ανθρώπων διώχνουν τη νευρικότητά σας μακριά.

ΠΑΡΘΕΝΟΣ

(23 Αυγούστου - 23 Σεπτεμβρίου). Τα οικονομικά σας έχουν μπει σε μια
ικανοποιητική σταθερότητα, αυτό όμως δεν σημαίνει πως πρέπει να ξοδέψετε
απερίσκεπτα τις οικονομίες σας στη διάρκεια του Σαββατοκύριακου, φροντίστε να
είσαστε λίγο πιο αυστηροί στη διαχείριση των οικονομικών σας.

ΖΥΓΟΣ

(24 Σεπτεμβρίου - 23 Οκτωβρίου). Μια έντονη κινητικότητα σε μη συνηθισμένες
καταστάσεις προβλέπεται γι' αυτό το Σαββατοκύριακο, η ανάγκη ενός νέου
προγραμματισμού είναι επιβεβλημένη σε ό,τι αφορά την προσωπική ζωή, το σπίτι
και τις συντροφικές σχέσεις, ενεργήστε λοιπόν με σύνεση και διπλωματικότητα.

ΣΚΟΡΠΙΟΣ

(24 Οκτωβρίου - 22 Νοεμβρίου). Έχετε πολλά προσόντα και δυνατότητες που εσείς
οι ίδιοι δεν τις πιστεύετε, σκεφτείτε καλύτερα αυτό το Σαββατοκύριακο και μην
αφήνετε κάποιους ψυχολογικούς αυτοπεριορισμούς να σας αφήνουν στην αμφιβολία
και στην αδράνεια.

ΤΟΞΟΤΗΣ

(23 Νοεμβρίου - 21 Δεκεμβρίου). Χαλαρώστε από την ένταση της εβδομάδας που
πέρασε και μην ξεχνάτε πως δεν υπάρχει ανάγκη να βιάζεστε, οι προσδοκίες σας
φαίνεται να έχουν πια ωριμάσει και δεν θα αργήσει καθόλου η υλοποίησή τους.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16335N541</ED>
<ID>
ID:15676

</ID><URL>http://ta-nea.dolnet.gr/neaweb/neafile.print_unique?e=A&f=16335&m=N54&aa=1</URL></REF>


Article

<CATEGORY>vin10</CATEGORY>

 <H5>ΓΕΩΡΓΑΤΟΣ ΣΤΗΝ «ΟΜΑΔΑ»: ΑΝΟΙΧΤΗ Η ΠΡΟΚΡΙΣΗ ΜΕ ΤΗ ΓΙΟΥΒΕΝΤΟΥΣ
</H5><H2>Θέλω το νταμπλ
</H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16335O011</ED>
<ID>
ID:15702

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΟΔΟΣΦΑΙΡΟ
</H5><H2>Φως στην άκρη του τούνελ
</H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16335O012</ED>
<ID>
ID:15750

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O01&aa=2</URL></REF>


Article

<CATEGORY>vin10</CATEGORY>

 <H5>ΟΡΤΙΘ
</H5><H2>Επιστρέφει με απόφαση - σκάνδαλο
</H2>
Σελίδα 9
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16335O013</ED>
<ID>
ID:15789

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O01&aa=3</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ: ΤΟΝ ΛΟΓΟ ΕΧΕΙ Ο ΟΛΥΜΠΙΑΚΟΣ
</H5><H2>Συμφώνησε
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Αλέξης Αλεξανδρής. Συμφώνησε με την Τσάρλτον και επιστρέφει σήμερα στην
Αθήνα. Ο Ολυμπιακός περιμένει την επίσημη πρόταση από την ομάδα του Λονδίνου

ΜΕ ΟΜΑΔΑ του Λονδίνου συμφώνησε ο Αλέξης Αλεξανδρής, σύμφωνα με χθεσινοβραδινή
δήλωσή του στην «ΟΜΑΔΑ». Εντοπίσαμε τον 30χρονο διεθνή μεσοεπιθετικό στο
Λονδίνο και μας είπε: «Τον λόγο έχει ο Ολυμπιακός.

Εγώ πέρασα από ιατρικές εξετάσεις και συμφώνησα για συμβόλαιο τεσσάρων ετών.
Δεν περνάει μόνο από το χέρι μου η μεταπήδησή μου στην Πρέμιερ Λιγκ. Το θέμα
είναι πόσα χρήματα θα ζητήσει ο Ολυμπιακός. Άλλοι κρίνουν το μέλλον μου. Μου
παρουσιάζεται η μεγάλη ευκαιρία για να κάνω καριέρα στην Αγγλία. Τώρα, αν δεν
γίνει η μεταγραφή, δεν πρόκειται να τα βάψω μαύρα. Στον Ολυμπιακό ανήκω, στην
κορυφαία ομάδα της Ελλάδας».

Ο Αλεξανδρής δεν θέλησε να αποκαλύψει τον αγγλικό σύλλογο. Σύμφωνα με Άγγλους
δημοσιογράφους, έκανε προπονήσεις στην Τσάρλτον και άφησε εντυπωσιασμένο τον
μάνατζερ της ομάδας του Λονδίνου. Οι Άγγλοι αναφέρουν, μάλιστα, ότι το κόστος
της μεταγραφής του θα φτάσει συνολικά 1,5 εκατ. λίρες (περίπου 700 εκατ.
δραχμές). Ο διεθνής στράικερ συμφώνησε στο ποσόν των 500 εκατ. δρχ. και
μάλιστα ήρθε σε συμφωνία με σπόνσορες για να εισπράξει 80 εκατ. δρχ. για δύο
χρόνια. Το ερώτημα που τίθεται είναι αν θα δεχτεί ο Ολυμπιακός το ποσό των 200
εκατ. δρχ. για να τον παραχωρήσει στην Τσάρλτον. Η επίσημη πρόταση, σύμφωνα με
άποψη του Αλεξανδρή, θα γίνει στον Ολυμπιακό, την ερχόμενη εβδομάδα.

Η Τσάρλτον βρίσκεται στη 18η θέση της Πρέμιερ Λιγκ και έχει σε 20 αγώνες 16
βαθμούς. Στα τελευταία εφτά παιχνίδια έχει δεχτεί ισάριθμες ήττες, ενώ σε
πέντε ματς έχει πετύχει μόνο ένα γκολ.

Ο Αλέξης Αλεξανδρής θα επιστρέψει σήμερα το βράδυ στην Αθήνα και θα τεθεί στη
διάθεση του Μπάγιεβιτς για τον αγώνα Κυπέλλου με τον Ιωνικό, την ερχόμενη
Τρίτη, στη Νεάπολη.

Στον Ολυμπιακό θα επιστρέψει ο Γκανέζος στόπερ Κόφι Αμπονσάι. Ο διευθύνων
σύμβουλος Γιώργος Λούβαρης ενημέρωσε χθες τον πρόεδρο του Πανελευσινιακού
Κλέαρχο Τζαφέρη ότι ο παίκτης θα ενταχθεί στο έμψυχο δυναμικό των
«ερυθρολεύκων». Στον Πανελευσιακό πρόκειται να δοθεί δανεικός ένας από τους
Αμποάγκουε, Πουρσαϊτίδη, Σφακιανάκη.

Στο μεταξύ, στάσιμη παραμένει η υπόθεση της μεταγραφής του Ίλια Ίβιτς. Η
«Κοριέρε ντέλο Σπορτ» έγραψε ότι ο Ολυμπιακός πουλάει τον Ίβιτς και ότι η
Πάρμα και η Κάλιαρι εξετάζουν την περίπτωση της μεταγραφής του.

*** Ο Ολυμπιακός προμηθεύτηκε 2.000 εισιτήρια για τον αγώνα Κυπέλλου με τον Ιωνικό.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16335O021</ED>
<ID>
ID:15706

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Ξεχάστηκε ο Ποσειδών
</H5><H2>Κινήσεις να επιστρέψουν τα πριμ
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΕΤΟΙΜΟΣ να επαναφέρει τα πριμ είναι ο Δημήτρης Μελισσανίδης. Λίγο καιρό μετά
τον αποκλεισμό της ΑΕΚ από τον Ποσειδώνα Μηχανιώνας, τα πάντα ξεχνιούνται και
η πρώτη ή η δεύτερη θέση στο πρωτάθλημα θα φέρουν χρήματα.

Θυμίζουμε ότι με «σκληρή ομιλία» ο πρώην πρόεδρος είχε κόψει τα πριμ, ωστόσο
με την είσοδο του '99 τα πράγματα... μαλακώνουν και τα χρήματα μπορεί να
ξαναμπούν στους λογαριασμούς. Ο Ντέμης Νικολαΐδης μίλησε στους συμπαίκτες του
­ ως ηγέτης και αρχηγός ­ και ενημέρωσε ότι υφίσταται κατ' αρχήν συμφωνία με
τη διοίκηση να δώσει τα πριμ που είχε «πάρει πίσω» μετά το σοκ του Κυπέλλου.
Τι πρέπει να γίνει όμως; Να παίξει καλή μπάλα η ΑΕΚ, να φέρει αποτελέσματα και
να βγει πρώτη ή δεύτερη στο πρωτάθλημα «ό,τι ίσχυε πέρυσι». Αυτά είπε
πάνω-κάτω ο Ντέμης. Απλά μένει να υπογραφεί ο εσωτερικός κανονισμός. Θα γίνει
έπειτα από νέα συνάντηση του άσου με τον κ. Μελισσανίδη. Αρκεί να βρεθούν και
οι υπόλοιποι αρχηγοί, διότι ως γνωστόν η ΑΕΚ πάσχει και στο συγκεκριμένο θέμα.
Δεν έχει μόνιμους αρχηγούς. Αφήστε που Γενάρη μήνα συζητούν ακόμη για χρήματα!
Επίσης, να ειπωθεί και το εξής: κατά τα φαινόμενα θα μπουν και τετράδες ή
τριάδες αγώνων. Για παράδειγμα, μόνο νίκες με Καβάλα - Άρη - Ιωνικό -
Παναθηναϊκό θα έδιναν 3 εκατ. σε κάθε παίκτη. Ήρθε η ήττα στην Καβάλα,
«πέταξαν» τα εκατομμύρια. Η τωρινή τριάδα (και 2 εκατ.) αφορά στα ματς με
Παναθηναϊκό - Εθνικό - Ηρακλή. Έρχονται χρήματα, λοιπόν, για τους παίκτες, ενώ
το λεπτό για τις θέσεις «1-2» είναι 5.000 δρχ.

Αυτό που μένει είναι να μπουν και χρήματα για τις δόσεις συμβολαίων.

Για μεταγραφές, τα όποια μεγάλα ονόματα του παζαριού (π.χ. Φύσσας) χάνονται
και η επίσημη δικαιολογία είναι «υπέρογκες απαιτήσεις». Ο Αγαθοκλέους «παίζει»
(αλλά... τσούζει) και ο Α. Σταματιάδης θα δει τους Οκκά-Εγκωμίτη.

*** Εξελίξεις, για Ατματσίδη, λίαν συντόμως.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16335O022</ED>
<ID>
ID:15754

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O02&aa=2</URL></REF>


Article

<CATEGORY>vin10</CATEGORY>

 <H5>SKODA ΞΑΝΘΗ
</H5><H2>Υπογράφει ο Νικολάου
</H2>
ΜΕΤΑ τον Ιρανό Αλί Ρεζά Μανσουριάν, σήμερα υπογράφει συμβόλαιο στην Ξάνθη και
ο Μπάμπης Νικολάου που έλυσε κοινή συναινέσει το συμβόλαιό του με τον Άρη. Τον
Νικολάου γνωρίζει πολύ καλά ο τεχνικός της ακριτικής ομάδας Γιάννης
Μαντζουράκης καθώς τον είχε παίκτη στη Λάρισα.

Στο μεταξύ χθες σε φιλικό αγώνα, η SKODA Ξάνθη νίκησε με 3-2 την ομάδα των
Λύκων. Τα γκολ πέτυχαν οι Μπα (πέναλτι), Τεγγελίδης, Καρτάλης για την Ξάνθη
και οι Κατηκαρίδης, Ντάμπιτς για τους Λύκους. Την παράσταση στο παιχνίδι αυτό
«έκλεψε» ο Μανσουριάν, ο οποίος σήμερα αναχωρεί για την πατρίδα του και θα
επιστρέψει την επόμενη εβδομάδα για μόνιμη εγκατάσταση .
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16335O023</ED>
<ID>
ID:15793

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Έρχονται Άγγλοι
</H2>
ΔΥΟ ΑΚΟΜΑ Άγγλοι ποδοσφαιριστές έρχονται με προοπτική να υπογράψουν συμβόλαιο
με τον Εθνικό. Πρόκειται για τον 19χρονο επιθετικό Μπίβερ, παίκτη της
Σάντερλαντ, και τον 26χρονο μέσο Ριντ της Μπάγκπουλ. Οι δύο παίκτες θα έρθουν
τις πρώτες ημέρες της εβδομάδας στην Ελλάδα, θα περάσουν από ιατρικές
εξετάσεις και αν αυτές δείξουν ότι δεν υπάρχει πρόβλημα θα αποκτηθούν κατόπιν
εισήγησης του Κένταλ. Χθες έκανε προπόνηση και ο Διονύσης Χιώτης. Ο νεαρός
γκολκίπερ αποτελούσε εδώ και ένα χρόνο «διακαή πόθο» του Εθνικού και τώρα η
ένταξή του στην ομάδα του Πειραιά έγινε πραγματικότητα. Αν αποκτηθούν οι δύο
Άγγλοι τότε ο Εθνικός θα πραγματοποιήσει μία ακόμα (και ίσως την τελευταία)
μεταγραφή, ενός Έλληνα ποδοσφαιριστή.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16335O024</ED>
<ID>
ID:15818

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O02&aa=4</URL></REF>


Article

<CATEGORY>vin10</CATEGORY>

 <H5>Παραμένει ο Λαχανάς
</H5><H2>ΑΠΟΛΛΩΝ
</H2>
Ο ΠΗΤ Λαχανάς παρέμεινε στον Απόλλωνα. Χθες ο Γρηγόρης Αποστολίδης συναντήθηκε
με τον ποδοσφαιριστή, το συμβόλαιο του οποίου είχε λήξει, και ύστερα από
συζήτηση αποφάσισαν να ανανεώσουν τη συνεργασία τους για ενάμιση χρόνο. <REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16335O025</ED>
<ID>
ID:15832

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O02&aa=5</URL></REF>


Article

<CATEGORY>vin10</CATEGORY>

 <H5>ΣΥΣΚΕΨΗ: ΣΕ ΚΑΛΟ ΚΛΙΜΑ Η ΣΥΝΑΝΤΗΣΗ ΦΟΥΡΑ - ΠΡΟΕΔΡΟΥ ΤΩΝ ΠΑΕ
</H5><H2>Φάνηκε η σέντρα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Κόκκαλης, Αλημίσης, Σταυρόπουλος και Σαλαλές συζητούν στο περιθώριο της
συνάντησης με τον υφυπουργό Αθλητισμού

ΣΕ ΑΠΟΚΛΙΜΑΚΩΣΗ της κρίσης στο επαγγελματικό ποδόσφαιρο «οδήγησε» η χθεσινή
συνάντηση του υφυπουργού Αθλητισμού Ανδρέα Φούρα με τους (10) προέδρους των
ΠΑΕ της Α' εθνικής κατηγορίας, ενώ είναι πλέον ορατή η επάνοδος των ομάδων στη
σέντρα από τις 17 του μήνα.

Σήμερα αναμένεται νέα συνάντηση του υφυπουργού με τον πρόεδρο της ΕΠΑΕ Κώστα
Αλαμάνο και τον πρόεδρο του ΟΠΑΠ Σωτήρη Αλημίση, για το ίδιο θέμα. Τον
τελευταίο λόγο, πάντως, θα έχει η Γενική Συνέλευση της διοργανώτριας, το
μεσημέρι της Δευτέρας, στη διάρκεια της οποίας θα ληφθούν οι οριστικές
αποφάσεις για το μέλλον των κινητοποιήσεων.

Παρά τις προσπάθειες της ΕΠΑΕ, η σύσκεψη στην Πανεπιστημίου 25 «στέφθηκε» από
επιτυχία, αφού παραβρέθηκαν 10 πρόεδροι ΠΑΕ, τέσσερις ενημέρωσαν ότι δεν
μπορούσαν να είναι εκεί λόγω διαφόρων προβλημάτων (ο Ιωαννίδης του Άρη επειδή
δεν «πέταξαν» αεροπλάνα, οι Καραγιάννης της Καβάλας και Θεοδωρίδης του Ηρακλή
λόγω απουσίας στο εξωτερικό και ο Παπαδόπουλος του Εθνικού Αστέρα λόγω σοβαρού
προσωπικού θέματος), ενώ δεν προσήλθαν οι πρόεδροι των ΠΑΕ ΠΑΟ (ο Γ.
Βαρδινογιάννης ζήτησε να δει ιδιαιτέρως τον κ. Φούρα), Απόλλωνα, ΟΦΗ και Εθνικού.

«Ενδιαφέρουσα» χαρακτήρισε ο υφυπουργός Ανδρέας Φούρας τη συνάντηση με τους
προέδρους των ΠΑΕ. «Υπάρχει διάθεση της Πολιτείας να συζητήσει τα προβλήματα
του ελληνικού ποδοσφαίρου. Η απόφαση της Γ.Σ. της ΕΠΑΕ τη Δευτέρα θα είναι
συλλογική. Όλοι θέλουμε να δούμε μπάλα ­ είπε ο κ. Κόκκαλης ­ όμως για να
γίνει το ποδόσφαιρο όπως το θέλουμε, πρέπει να βοηθήσουμε όλοι. Πρέπει,
πάντως, να διεκδικήσουμε και αυτά που μας ανήκουν».

Από την πλευρά του, ο εκπρόσωπος της ΠΑΕ ΑΕΚ Δημήτρης Μελισσανίδης σχολίασε
ότι «όταν γίνεται μία τέτοια συνάντηση, κερδισμένο είναι το ποδόσφαιρο», ενώ ο
Γιάννης Καρράς (Προοδευτική) πρόσθεσε: «Η ΕΠΑΕ μας εκπροσωπεί. Εμάς μας κάλεσε
ο υφυπουργός απλώς για να συζητήσουμε. Τη Δευτέρα θα αποφασίσει η ΕΠΑΕ».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16335O031</ED>
<ID>
ID:15707

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΡΟΠΟΝΗΤΕΣ: Έκρηξη από Αλέφαντο, δεν βρέθηκε λύση
</H5><H2>Ο Ιορντανέσκου ζήτησε πρωτάθλημα 1η Αυγούστου
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Η ΣΥΓΚΕΝΤΡΩΣΗ των προπονητών Α' εθνικής, που πραγματοποιήθηκε χθες στα γραφεία
της ΕΠΟ, με αντικείμενο συζήτησης τον προγραμματισμό του τρέχοντος και του
επόμενου πρωταθλήματος, καθώς και τις υποχρεώσεις του εθνικού συγκροτήματος ως
ιδέα και πρωτοβουλία της ομοσπονδίας και του εκλέκτορα της εθνικής Άνγκελ
Ιορντανέσκου, μπορεί να χαρακτηρίστηκε από τους συνομιλητές «αρκετά
εποικοδομητική», επί της ουσίας, ωστόσο, δεν απέφερε θετικό αποτέλεσμα.

Διότι πέρα από τις... γνωστές εκρήξεις του Νίκου Αλέφαντου και κάποιες σωστές
επισημάνσεις του οι οποίες, όμως, εκμηδενίζονται λόγω του ιδιόρρυθμου
χαρακτήρα του (χθες τα άκουσε ο Ιορντανέσκου για τα λεφτά που παίρνει και ο
Μπάγιεβιτς γιατί δεν δικαιούται να ομιλεί, επειδή δεν είναι Έλληνας), καθετί
που αφορά την αγωνιστική δραστηριότητα των ομάδων της μεγάλης επαγγελματικής
κατηγορίας, εξαρτάται αποκλειστικά και μόνο από τις αποφάσεις της ΕΠΑΕ και
λιγότερο από τις προθέσεις και τις επιθυμίες των προπονητών.

Ο Ρουμάνος τεχνικός ενημέρωσε τους ομολόγους του για τα προβλήματα που
αντιμετωπίζουν, τόσο τα εθνικά συγκροτήματα όσο και οι μεγάλες κυρίως ΠΑΕ από
τα νέα δεδομένα που διαμορφώνονται στον διεθνή χώρο και στις εσωτερικές
διοργανώσεις, και διένειμε πλάνο με τις προτεινόμενες ημερομηνίες μέχρι τη
λήξη της φετινής περιόδου, αλλά και προτάσεις για την ερχόμενη σεζόν.

Στη συζήτηση έγινε αντιληπτό το πρόβλημα της έλλειψης ελεύθερων ημερομηνιών
και από την πλευρά της ομοσπονδίας (παρών ο γεν. γραμματέας Βασίλης
Γκαγκάτσης) και του κ. Ιορντανέσκου ζητήθηκε η συγκατάθεση των τεχνικών, ώστε
να διεξαχθούν αγώνες την ημέρα του Πάσχα, τα παιχνίδια του Κυπέλλου να
συνεχιστούν έως και τον τελικό με το σύστημα νοκ-άουτ, ενώ η έναρξη του νέου
πρωταθλήματος να γίνει την 1η Αυγούστου, διότι δεν θα προλάβει ουδείς να
προετοιμαστεί εν όψει των σοβαρών υποχρεώσεών του, σε εθνικό και συλλογικό επίπεδο.

Βεβαίως σε θέματα που δεν άπτονται της αρμοδιότητάς τους (αγωνιστικές
ημερομηνίες) οι προπονητές δεν ήταν σε θέση να απαντήσουν, αντέδρασαν, όμως,
για τους αγώνες Κυπέλλου και την ημερομηνία έναρξης του πρωταθλήματος
1999-2ΟΟΟ αφού, όπως υποστηρίχτηκε, οι καιρικές συνθήκες είναι ακατάλληλες για
ποδόσφαιρο και οι αγώνες δεν μπορούν να γίνουν νύχτα, αφού όλα τα γήπεδα δεν
έχουν προβολείς.

Παρόντες στη σύσκεψη ήταν οι κ.κ. Μπάγιεβιτς (Ολυμπιακός), Δανιήλ
(Παναθηναϊκός), Μπλαχίν (ΑΕΚ), Γκέραρντ (ΟΦΗ), Γουίλαν (Πανιώνιος), Λιβαθηνός
(Εθν. Αστέρας), Τεννές (Πανελευσινιακός), Κένταλ (Εθνικός), Μαχαλόπουλος
(Απόλλων) και Αλέφαντος (Προοδευτική), που αποχώρησε διαφωνώντας για τα θέματα
της συζήτησης, την οποία χαρακτήρισε «καραγκιοζιλίκι και φιάσκο». Απουσίασαν
προβάλλοντας διάφορες δικαιολογίες οι τεχνικοί Αναστασιάδης (ΠΑΟΚ), Παράσχος
(Άρη), Γκίμπλαντ (Ηρακλή), Γκουλής (Καβάλα), Κυράστας (Πανηλειακού), Μαρκαριάν
(Ιωνικού), Χατζάρας (Βέροιας), Μαντζουράκης (SKODA Ξάνθης).
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16335O032</ED>
<ID>
ID:15755

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O03&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ: Φιλικό σήμερα με τον Πιερικό
</H5><H2>Προβληματισμένος ο Αναστασιάδης </H2>
ΥΣΤΕΡΑ από 17 μέρες, όταν είχε γίνει το παιχνίδι ΠΑΟΚ - Εθνικής Ελπίδων σε
μνήμη του Παναγιώτη Κατσούρη, η ομάδα της Θεσσαλονίκης δίνει σήμερα φιλικό
αγώνα με αντίπαλο τον Πιερικό. Η παρατεταμένη αποχή από αγώνες έχει
προβληματίσει τον τεχνικό της ομάδας Άγγελο Αναστασιάδη, ο οποίος σήμερα θα
έχει την ευκαιρία να δει την ετοιμότητα των παικτών του εν όψει του αγώνα
Κυπέλλου της Τετάρτης με τον Πανσερραϊκό στο ουδέτερο στάδιο της Καβάλας.

Ο κ. Αναστασιάδης πιστεύει ότι ο θεσμός του Κυπέλλου κρύβει παγίδες, για αυτό
ζήτησε από τους παίκτες του να παίξουν σοβαρά και να μην υποτιμήσουν τον
Πανσερραϊκό. Έτσι στον σημερινό φιλικό αγώνα με τον Πιερικό θα χρησιμοποιήσει
όλους τους παίκτες που έχει στη διάθεσή του, εκτός του τραυματία Κολομπούρδα
που βρίσκεται στη Γερμανία και του νεοαποκτηθέντα Μπόμπαν Κρισμάρεβιτς. Ο
τελευταίος αναμένεται να μεταβεί στη Θεσσαλονίκη για μόνιμη εγκατάσταση, στα
μέσα της επόμενης εβδομάδας.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16335O033</ED>
<ID>
ID:15794

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O03&aa=3</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>«Δεν θα παίξει μπάλα ο Αντριόλι»
</H2>
ΑΠΟΦΑΣΙΣΜΕΝΟΣ να «τραβήξει το σκοινί» ως το τέλος είναι ο Νίκος Κανελλάκης, σε
ό,τι αφορά την υπόθεση της μεταγραφής του Πάουλο Αντριόλι. Ο πρόεδρος του
Ιωνικού γύρισε χθες στην Ελλάδα από το Λονδίνο και έχοντας πληροφορηθεί την
απόφαση του Βραζιλιάνου μέσου να πάρει μεταγραφή στον Άρη ήταν εξαγριωμένος
μαζί του. Ο Κανελλάκης δεν θέλησε χθες να μιλήσει επίσημα (κάτι που αναμένεται
να κάνει σήμερα ή αύριο). Σε ανθρώπους του στενού περιβάλλοντός του φέρεται
ότι είπε: «Αν δεν πάρω τα χρήματα που θέλω, ο Αντριόλι δεν πρόκειται να παίξει
μπάλα». Ο πρόεδρος του Ιωνικού θεωρεί ότι ο Αντριόλι φέρθηκε με αχαριστία και
ότι έπρεπε πρώτα να συζητήσει μαζί του. Όπως δείχνουν τα πράγματα, αν δεν
μεσολαβήσει κάτι (όπως συνάντηση των δύο μεγαλομετόχων ή καταβολή χρημάτων από
τον Άρη) το σίριαλ του Αντριόλι, αντί να τελειώσει με την υπογραφή του στην
ομάδα της Θεσσαλονίκης, μάλλον τώρα αρχίζει και ίσως τραβήξει αρκετά.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16335O034</ED>
<ID>
ID:15819

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O03&aa=4</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Παίρνει ομογενή
</H2>
ΤΟΝ 18ΧΡΟΝΟ ομογενή Χαράλαμπο Στεφανίδη, από τη Σουηδία, αποκτά ο Ηρακλής. Ο
Στεφανίδης είναι από χθες στη Θεσσαλονίκη και σήμερα θα διαπιστώσει τις
ικανότητές του ο Ματς Γίνγκμπλαντ σε φιλικό παιχνίδι κατά του Κιλκισιακού.

Τον Στεφανίδη συνοδεύουν οι καλύτερες συστατικές επιστολές, καθώς αποτελεί
στέλεχος της Εθνικής Νέων Σουηδίας.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16335O035</ED>
<ID>
ID:15833

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O03&aa=5</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΕΦΥΓΕ Ο ΜΙΚΟΥΛΕΝΑΣ, ΠΡΟΤΑΣΗ ΓΙΑ ΠΟΛΩΝΟ ΚΥΝΗΓΟ
</H5><H2>Για την επίθεση θέλει... Μπακ
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Μόνο τα βουνά δεν συναντιούνται, λέει η παλιά λαϊκή παροιμία. Έτσι, χθες,
τρεις πρώην Πανιώνιοι ξαναβρέθηκαν μαζί στην Παιανία με το τριφύλλι στο
στήθος: Λαγωνικάκης και Βόκολος έτρεξαν πρώτοι να καλωσορίσουν τον Φύσσα

ΣΤΗΝ Πολωνία επέστρεψε ο Μάρτζα Μικουλένας και το θέμα της μεταγραφής του
παρέμεινε ανοικτό, τουλάχιστον προς το παρόν. 
Βαρδινογιάννης και Ρομανόφσκι (πρόεδρος της Πολόνια) δεν κατάφεραν να βρουν τη
«χρυσή τομή» στο οικονομικό κι έτσι παίκτης και παράγοντες επέστρεψαν στη Βαρσοβία.

Οι Πολωνοί αρνήθηκαν να κατεβάσουν την τιμή ­ αρχικά ζητούσαν 340.000.000
δραχμές ­ σε σημείο που να μπορούν να γίνουν διαπραγματεύσεις και ο κ.
Βαρδινογιάννης δεν πήρε το ρίσκο να αγοράσει τον παίκτη με τόσα πολλά χρήματα.
Δεν αποκλείεται πάντως οι δύο πλευρές να συζητήσουν και πάλι σε λίγες ημέρες
κι αφού ο Δανιήλ δει και βιντεοκασέτες με αγώνες του παίκτη.

Καλά ενημερωμένη πηγή υποστήριζε χθες ότι οι Πολωνοί αντιπρότειναν άλλον
παίκτη στον Παναθηναϊκό. Πρόκειται για τον Αρκάντιους Μπακ, 24 ετών,
επιθετικό, με 1.76 ύψος και 76 κιλά βάρος, που παίζει επίσης στην Πολόνια
Βαρσοβίας. 
Ο Μπακ προέρχεται από τη Ρουχ Χορζόφ, πρώην ομάδα του Βαζέχα. Από τη Ρουχ τον
αγόρασε η Πολόνια. Ο παίκτης έχει 120 συμμετοχές στο πρωτάθλημα Πολωνίας και
έχει σημειώσει 25 γκολ. Είναι μια φορά διεθνής.

Πολωνός αντί Λιθουανού, λοιπόν; Το άμεσο μέλλον θα «δείξει». Αν έρθει ο Μπακ
στην Παιανία δύσκολα θα ξαναφύγει.

Στο μεταξύ, ο Τάκης Φύσσας, νέο απόκτημα του Παναθηναϊκού, έγινε δεκτός με
συμπάθεια στην Παιανία. Ο Βασίλης Δανιήλ του ευχήθηκε το καλορίζικος και του
είπε παρουσία των υπολοίπων συμπαικτών του: «Καλώς όρισες στον Παναθηναϊκό.
Ήρθες σε μια μεγάλη ομάδα και πρέπει να αισθάνεσαι την Παιανία σαν το νέο σου
σπίτι. Θα σου συμπαρασταθούμε όλοι».

Ο Φύσσας υποσχέθηκε να δουλέψει σκληρά και επισήμανε ότι «θα κάνει τα πάντα
για να ανταποκριθεί σε όσους πίστεψαν στις δυνατότητές του και προπαντός στον
κ. Βαρδινογιάννη». 
Ο παίκτης δεν ξέχασε τον Πανιώνιο και ευχήθηκε στην πρώην ομάδα του «καλή
επιτυχία στο κύπελλο κυπελλούχων και στο πρωτάθλημα».

Ο Φύσσας έπαιξε 13 ολόκληρα χρόνια στον Πανιώνιο. Πήγε παιδάκι και έφυγε
άνδρας από τη Νέα Σμύρνη. Χθες γυμνάστηκε κανονικά και αναμένεται να κάνει
ντεμπούτο στον αγώνα κυπέλλου με τον Πανηλειακό στον Πύργο, την προσεχή Πέμπτη.

*** Την μπλε κάρτα του Γιώργου Βακουφτσή ζήτησε χθες, μέσω ΕΠΟ, η Φιορεντίνα.

*** Από την προσεχή Δευτέρα θα ξεκινήσει προπονήσεις ο Άγγελος Μπασινάς. Τον
παίκτη (μόλυνση στο γόνατο, η οποία υποχώρησε αισθητά) εξέτασε χθες ο
καθηγητής Αργύρης Μήτσου.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16335O041</ED>
<ID>
ID:15708

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O04&aa=1</URL></REF>


Article

<CATEGORY>vin10</CATEGORY>

 <H5>«Μαυραετοί» και «Πασάδες» στις κορυφές Βορρά και Νότου
</H5><H2>Για θυμήσου...
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Οι «Μαυραετοί του Βορρά» και οι «Πασσάδες του Αιγίου», η Δόξα Δράμας και ο
Παναιγιάλειος, στα τέλη της δεκαετίας του 1950, ήταν για πολύ καιρό οι
εκπρόσωποι του ποδοσφαίρου στα δύο μεγάλα τμήματα της χώρας. Στον Βορρά και
τον Νότο. Συμμετείχαν στο πρωτάθλημα Ελλάδος μαζί με άλλες οκτώ ομάδες από
Αθήνα, Πειραιά και Θεσσαλονίκη. Η Δόξα και ο Παναιγιάλειος έδιναν
προκριματικούς αγώνες με τις άλλες πρωταθλήτριες ομάδες περιφερειών.

Το 1958 η Δόξα τερμάτισε πρώτη στον Βορρά αφού παρέκαμψε πολύ δύσκολους
αντιπάλους: Μέγα Αλέξανδρο Κατερίνης, Αχιλλέα Τρικάλων, Ασπίδα Ξάνθης.

Ο Παναιγιάλειος πάλεψε και ήρθε πρώτος αφού κέρδισε τις πιο δυνατές ομάδες του
Νότου: Ολυμπιακό Χαλκίδος, ΟΦΗ, Διαγόρα, Απόλλωνα Καλαμών, Παγκορινθιακό.

Στις φωτογραφίες η τότε τρομερή επιθετική πεντάδα της Δόξας. Από τ' αριστερά
Νίκος Ναλμπάντης, Παύλος Γρηγοριάδης, Θανάσης Λουκανίδης, Αντώνης Γεωργιάδης,
Βασίλης Ιωάννου. 
Δίπλα: Ένα γκρουπ απ' τους λεγόμενους «Πασάδες του Αιγίου». Κανείς τους
δεν κατάγεται από το Αίγιο. Διακρίνονται από τ' αριστερά: Κώστας Ζουμπούλης
(από Αιγάλεω), Πάρις Γρηγοριάδης (από Δόξα Δράμας), Μιχάλης Βουλόγκας (από
Α.Ε. Τρικάλων), Γιάννης Καλλίτσης (από Πετράλωνα) και Μανώλης Ζευγώλης (από Εθνικό).
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16335O042</ED>
<ID>
ID:15756

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Στοχεύει Άγγλους και Έλληνες
</H2>
ΔΥΟ ΑΓΓΛΟΙ ποδοσφαιριστές και ένας Έλληνας που αγωνίζεται σε όλη την αριστερή
πλευρά του γηπέδου, ίσως αποκτηθούν εντός των ημερών από τον Πανιώνιο.

Σε ό,τι αφορά τα ονόματα των Άγγλων, ακόμα δεν έχουν γίνει γνωστά, ενώ το
όνομα του Έλληνα παίκτη το γνωρίζουν λίγοι άνθρωποι και προσπαθούν να το
κρατήσουν κρυφό στη Νέα Σμύρνη, ίσως γιατί υπάρχει κάποιο πρόβλημα.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16335O043</ED>
<ID>
ID:15795

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O04&aa=3</URL></REF>


Article

<CATEGORY>vin10</CATEGORY>

 <H2>Πλούσιο το μενού
</H2>
ΠΛΟΥΣΙΟ είναι το αθλητικό μενού του τηλεοπτικού προγράμματος το
Σαββατοκύριακο. Αναλυτικά οι αθλητικές μεταδόσεις του διημέρου:

Σήμερα:

15.00 (Κανάλι 5): Βριλήσσια - Παναθηναϊκός (γυναικείο βόλεϊ), 17.00
(Supersport): Άρσεναλ - Λίβερπουλ (αγγλικό ποδόσφαιρο), 17.15 (ΕΤ1):
Ολυμπιακός - Ηρακλής (βόλεϊ, Α1), 19.00 (Supersport): Άρης - Ηρακλής (μπάσκετ,
Α1), 22.00 (Supersport): Μπαρτσελόνα - Ατλέτικο Μπιλμπάο (ισπανικό ποδόσφαιρο).

Αύριο: 12.00 (Supersport): Ακαδημία Ηλ. - Θρίαμβος (γυναικείο μπάσκετ),
15.30 (Supersport): Γιουβέντους - Μπάρι (ιταλικό ποδόσφαιρο), 19.00
(Supersport): Περιστέρι - ΠΑΟΚ (μπάσκετ, Α1), 21.30 (Supersport): Λάτσιο -
Φιορεντίνα (ιταλικό ποδόσφαιρο), 23.30 (Supersport): Μάντσεστερ Γ. - Γουέστ
Χαμ (μαγν., αγγλικό ποδόσφαιρο), 00.30 (ΕΤ1): Περιστέρι - ΠΑΟΚ (μαγν.).
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16335O044</ED>
<ID>
ID:15820

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O04&aa=4</URL></REF>


Article

<CATEGORY>vin10</CATEGORY>

 <H5>ΚΑΤΑΓΓΕΛΙΕΣ: ΑΠΟ 5.000 ΕΩΣ 70.000 ΔΟΛΛΑΡΙΑ ΣΕ «ΑΘΑΝΑΤΟΥΣ» ΓΙΑ ΨΗΦΟΥΣ
</H5><H5>ΣΟΛΤ ΛΕΪΚ
</H5><H5>Παραιτήσεις!
</H5><H2></H2><H2>Χιονοστιβάδα στη ΔΟΕ
</H2>
Οι ολυμπιακοί κύκλοι... στενεύουν συνεχώς γύρω από μέλη της ΔΟΕ που χρηματίστηκαν

ΔΕΚΑΔΕΣ χιλιάδες δολάρια δόθηκαν από Αμερικανούς παράγοντες της Επιτροπής
Ολυμπιακών Αγώνων σε μέλη της Διεθνούς Ολυμπιακής Επιτροπής κατά τη διάρκεια
της διεκδίκησης της Χειμερινής Ολυμπιάδας του 2002 από το Σολτ Λέικ Σίτι.

Ένα από τα μέλη της ομάδας που ερευνά την υπόθεση και επιθυμεί να μην
αποκαλυφθεί το όνομά του αποκάλυψε πως δόθηκαν σε μέλη της ΔΟΕ από την Αφρική
και τη Λατινική Αμερική από 5.000 μέχρι 70.000 δολάρια. Τα χρήματα αυτά
προέρχονταν από έναν ειδικό λογαριασμό της Επιτροπής Διεκδίκησης του Σολτ Λέικ
Σίτι ύψους 14 εκατ. δολαρίων, τον οποίον τροφοδοτούσαν ιδιώτες Η ειδική
επιτροπή που ερευνά την υπόθεση δεν έχει καταφέρει ακόμη να βρει το ακριβές
ποσό των χρημάτων που δόθηκαν, όπως επίσης και το αιτιολογικό που τα συνόδευαν.

Τα μέλη της ΔΟΕ που πήραν τα χρήματα αναμένεται να υποστηρίξουν, ωστόσο, πως
τα ποσά αυτά προορίζονταν για ανθρωπιστική βοήθεια ή για προγράμματα
προπονήσεων ή για κάλυψη εξόδων ταξιδιών.

Η ΔΟΕ όμως έχει ήδη δημιουργήσει ένα πρόγραμμα για ανθρωπιστική βοήθεια το
οποίο ονομάζεται «Αλληλεγγύη» και όλα τα χρήματα πρέπει να πηγαίνουν απ'
ευθείας εκεί και όχι να δίνονται σε μεμονωμένα μέλη του ολυμπιακού κινήματος.

Η επιτροπή διερεύνησης του σκανδάλου, προσπαθεί να εντοπίσει και την ακριβή
ημερομηνία που δόθηκαν τα χρήματα, αφού υπάρχει η πιθανότητα η συναλλαγή να
έγινε κατά τη διάρκεια της συνεδρίασης της ολομέλειας της ΔΟΕ τον Ιούνιο του
1995, στη Βουδαπέστη, όταν το Σολτ Λέικ κέρδισε τη διοργάνωση των Αγώνων του
2002. Τη Χειμερινή Ολυμπιάδα διεκδικούσαν ακόμη το Όστερσουντ (Σουηδία), η
Σιόν (Ελβετία) και το Κεμπέκ (Καναδάς).

Τα μέλη της Οργανωτικής Επιτροπής του Σολτ Λέικ έχουν ήδη παραδεχτεί πως έχουν
δώσει 400.000 δολάρια σε υποτροφίες για αθλητικά προγράμματα προπονήσεων, από
τα οποία είχαν οφέλη έξι άτομα στενά συνδεδεμένα με μέλη της ΔΟΕ. Οι
Αμερικανοί είχαν χαρακτηρίσει τα προγράμματα αυτά ανθρωπιστική βοήθεια και όχι δωροδοκία.

Επίσης, 28.000 δολάρια δόθηκαν με τη μορφή ιατρικών υπηρεσιών σε τρία άτομα
που ήταν επίσης στενά συνδεδεμένα με μέλη της ΔΟΕ.

Παρά τις μέχρι τώρα αποκαλύψεις για τις μεθόδους που χρησιμοποίησε το Σολτ
Λέικ για να αναλάβει τη διοργάνωση των Αγώνων του 2002, η ΔΟΕ ανακοίνωσε ότι η
πρώτη Χειμερινή Ολυμπιάδα της νέας χιλιετίας θα γίνει στην αμερικανική πόλη.

Μέλη της Επιτροπής Ολυμπιακών Αγώνων των ΗΠΑ ανησυχούν πως όλες αυτές οι
αποκαλύψεις θα κλονίσουν την εμπιστοσύνη του κοινού απέναντι στο ολυμπιακό
κίνημα και ίσως αρνηθούν να συμμετάσχουν ενεργά στην προετοιμασία της Ολυμπιάδας.

ΟΙ ΑΦΡΙΚΑΝΟΙ

Πρώτος στόχος του Επιτροπής Διεκδίκησης του Σολτ Λέικ ­ σύμφωνα με την ειδική
επιτροπή που ερευνά την υπόθεση ­ ήταν η Αφρική. Η Αφρική δεν έχει φιλοξενήσει
ποτέ Ολυμπιακούς Αγώνες και τα μέλη της στη ΔΟΕ δεν έχουν κανένα ενδιαφέρον
για το πού θα διεξαχθούν οι Χειμερινές Ολυμπιάδες. 
Η Επιτροπή Διεκδίκησης του Σολτ Λέικ υπολόγισε πως οι ψήφοι της Λατινικής
Αμερικής θα μοιραστούν μεταξύ της δικής τους υποψηφιότητας και του Κεμπέκ.
Αντίθετα, των Ευρωπαίων οι ψήφοι θα μοιράζονταν μεταξύ της Σιόν και του
Όστερσουντ. Έτσι, οι 17 ψήφοι της Αφρικής θα έκριναν κατά μεγάλο ποσοστό το
αποτέλεσμα της ψηφοφορίας. Πάντα υπήρχε η υποψία μεταξύ των παραγόντων του
ολυμπιακού κινήματος πως τα μέλη της ΔΟΕ από την Αφρική ψηφίζουν ως μπλοκ, αν
και είναι αδύνατο να το πει κάποιος με βεβαιότητα, αφού η ψηφοφορία είναι μυστική.

Τη στρατηγική του Σολτ Λέικ στην προσέγγιση των Αφρικανών «αθανάτων»
κατέστρωσε ο πρώην αντιπρόσωπος των ΗΠΑ στον ΟΗΕ και πρώην πρόεδρος της
Επιτροπής Διεκδίκησης Ατλάντα '96 Άντριου Γιανγκ.

Ο Γιανγκ είχε συμβουλεύσει τους επίσημους του Σολτ Λέικ να επισκεφτούν
προσωπικά ένα προς ένα τα μέλη της ΔΟΕ και να προσφέρουν βοήθεια για αθλητική
εκπαίδευση σε μέλη που θα εκπροσωπούν αναπτυσσόμενες χώρες. Πρωταγωνιστικό
ρόλο στην προσπάθεια του Σολτ Λέικ έπαιξε και ο Μπενι Σμιθ, ο μοναδικός
Αφροαμερικανός που ήταν μέλος της Επιτροπής Διεκδίκησης. Ο Σμιθ, επειδή είναι
έγχρωμος, είχε αναλάβει να προσεγγίσει τους Αφρικανούς «αθανάτους».

Μία από τις υποτροφίες που δόθηκαν πήγε στη Σόνια Εσόμπα, κόρη του Ρενέ Εσόμπα
μέλος της ΔΟΕ από το Καμερούν που πέθανε πέρυσι. Επίσης, το μέλος της ΔΟΕ από
το Κονγκό Ζαν Κλοντ Κάνγκα νοσηλεύτηκε δωρεάν σε νοσοκομείο του Σολτ Λέικ
επειδή έπασχε από ηπατίτιδα. Τέλος, ο γιος του μέλους της ΔΟΕ από τη
Ζουαζιλάνδη, Ντέιβιντ Σιμπάντζε εργάστηκε ως εσωτερικός γιατρός στο δημαρχείο
του Σολτ Λέικ κατά την περίοδο που η αμερικανική πόλη διεκδικούσε τους Αγώνες.
Παράγοντες του Σολτ Λέικ πλήρωναν επίσης τα δίδακτρα του γιου του Σιμπάντζε ο
οποίος σπούδαζε στο Πανεπιστήμιο της Γιούτα. Το όνομα του Σιμπάντζε έχει
συνδεθεί τρεις ακόμη φορές (αντίστοιχες ψηφοφορίες για ανάδειξη πόλης που θα
φιλοξενήσει Ολυμπιακούς Αγώνες) στο παρελθόν με υποτροφίες και δωρεάν ιατρικές
υπηρεσίες. Για την περίπτωση του Σολτ Λέικ, ο Αφρικανός «αθάνατος» δήλωσε πως
αγνοεί αν οι Αμερικανοί πλήρωναν τα δίδακτρα του γιου του, αλλά τόνισε: «Οι
σπουδές είναι σπουδές. Αν θέλεις το παιδί σου να σπουδάσει, πρέπει να
προσπαθήσεις να κάνεις ό,τι μπορείς».


Η ΔΙΝΗ του σκανδάλου Σολτ Λέικ παρέσυρε τον πρόεδρο και αντιπρόεδρο της
οργανωτικής επιτροπής των Χειμερινών Ολυμπιακών Αγώνων του 2002.

Ο (πρόεδρος) Φρανκ Τζόκλικ και ο (αντιπρόεδρος) Ντέιβ Τζόνσον παραιτήθηκαν
χθεςμετά τις καταγγελίες, πως η επιτροπή διεκδίκησης του Σολτ Λέικ, της οποίας
ήταν μέλη, έδωσε έως και 70.000 δολάρια καθώς και άλλα ακριβά δώρα σε μέλη της
ΔΟΕ, με αντάλλαγμα φυσικά την ψήφο τους.

Ο πρόεδρος της Διεθνούς Ολυμπιακής Επιτροπής, Χουάν Αντόνιο Σάμαρανκ, εξέφρασε
τη λύπη του για την παραίτηση των δύο παραγόντων, αλλά και την αισιοδοξία του
πως οι αγώνες του Σολτ Λέικ θα έχουν μεγάλη επιτυχία.

Νωρίτερα, το ειδησεογραφικό πρακτορείο Ασοσιέιτεντ Πρες αποκάλυπτε πως το
μέλος της ΔΟΕ από το Κονγκό, Ζαν Κλοντ Γκανγκά, κέρδισε 60.000 δολάρια από
μεσιτική συμφωνία, η οποία του υποδείχθηκε από μέλος της επιτροπής διεκδίκησης
του Σολτ Λέικ.

Πίσω από τη συμφωνία αυτή κρύβεται ο Μπένι Σμιθ, μέλος της οργανωτικής
επιτροπής του Σολτ Λέικ.

Στο μεταξύ, ο χορηγός των Ολυμπιακών Αγώνων του 2002 US West ανακοίνωσε πως
«παγώνει» την πληρωμή 5 εκατ. δολαρίων στην οργανωτική επιτροπή του Σολτ Λέικ.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16335O051</ED>
<ID>
ID:15709

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O05&aa=1</URL></REF>


Article

<CATEGORY>vin10</CATEGORY>

 <H5>Γρηγόρης Γεωργάτος: ΣΕ ΗΛΙΚΙΑ 18 ΕΤΩΝ ΜΕ ΑΝΑΚΑΛΥΨΕ Ο ΔΑΒΟΥΡΛΗΣ ΛΙΓΟ
ΠΡΙΝ ΜΠΑΡΚΑΡΩ ΣΤΑ ΚΑΡΑΒΙΑ
</H5><H5>Έριξα άγκυρα στο γήπεδο
</H5><H5>ΓΙΑ ΤΟΝ ΜΠΑΓΙΕΒΙΤΣ: Μας έβαλε στα σαλόνια
</H5><H5>Θέλω πρωτάθλημα και κύπελλο
</H5><H5>ΟΙ ΦΙΛΟΙ: Ανατολάκης και Ελευθερόπουλος
</H5><H5>Ποιοι με κράτησαν στον Ολυμπιακό
</H5><H5>ΓΙΑ ΤΟ ΣΥΜΒΟΛΑΙΟ
</H5><H5>Πιστεύω να εκτιμήσουν την προσφορά μου
</H5><H5>ΧΟΜΠΙ
</H5><H5>Λατρεύω τα σπορ αυτοκίνητα
</H5><H2></H2><H2>Έριξα άγκυρα στο γήπεδο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Γρηγόρης Γεωργάτος. θέλει να πανηγυρίσει στον Ολυμπιακό την κατάκτηση του
νταμπλ και την πρόκριση στην ημιτελική φάση του Τσάμπιόνς Λιγκ

ΑΠΟ ΤΥΧΗ δεν ακολούθησε το επάγγελμα του πατέρα του, που είναι ναυτικός με την
ειδικότητα του αρχικαμαρότου, ο Γρηγόρης Γεωργάτος. 
Για καλή του τύχη λοιπόν, όταν αποφάσισε να «ξενιτευτεί», σε ηλικία 18 ετών,
δίπλα στον πατέρα του Νίκο, ο αείμνηστος Κώστας Δαρβουλής, που ήταν ανιχνευτής
ταλέντων στην Παναχαϊκή, έκανε εισήγηση στον πρόεδρο Άρη Λουκόπουλο και τον
προπονητή Ανδρέα Μιχαλόπουλο να αποκτηθεί ο νεαρός ταλαντούχος Γρηγόρης.
Πράγματι η μεταγραφή από τον Εθνικό Πατρών στην κορυφαία ομάδα της Πάτρας
πραγματοποιείται και μία νέα καριέρα ανοίγεται για τον Γρηγόρη Γεωργάτο.

ΑΠΟ ΤΑ ΤΑΜΠΟΥΡΙΑ

Γέννημα θρέμμα Πειραιώτης, ο Γρηγόρης γεννήθηκε στα Ταμπούρια στις 31
Οκτωβρίου 1972. Η οικογένεια Γεωργάτου έχει δύο κόρες και αποκτά και το γιο.
Είναι ο βενιαμίν και η αδυναμία της οικογένειας. Ο πατέρας, γερό σκαρί,
ταξιδεύει για να μην λείψει τίποτα από το σπίτι. Ο μικρός Γρηγόρης έχει την
τύχη να πάρει γεύση από το Στάδιο Καραϊσκάκη σε ηλικία έξι-επτά ετών. Τον
πηγαίνει στο γήπεδο ο παππούς του που είναι «βαμμένος» Ολυμπιακός. Ο Γρηγόρης
δεν καταλαβαίνει πολλά πράγματα. Του αρέσει όμως ο κόσμος που φωνάζει, οι
ποδοσφαιριστές που τρέχουν στο τερέν, η μπάλα που μπαίνει στα δίχτυα. Του
αρέσει ο χώρος του ποδοσφαίρου και οι εικόνες μένουν ανεξίτηλες στη μνήμη του.

ΣΤΗΝ ΠΑΤΡΑ

Το 1982 ο κυρ Νίκος θέλει να αφιερώσει περισσότερο χρόνο στην οικογένειά του.
Αποφασίζει λοιπόν να εγκαταλείψει τα υπερατλαντικά ταξίδια και να ακολουθήσει
τα πλοία που είναι στη γραμμή Πάτρα - Πρίντεζι. Η οικογένεια Γεωργάτου
μετακομίζει από τον Πειραιά στην Πάτρα.

ΣΤΗΝ Δ' ΕΘΝΙΚΗ

Ο Γρηγόρης έχει μέσα του το «μικρόβιο» της μπάλας και σε ηλικία 12 ετών θα
αρχίσει τα πρώτα ποδοσφαιρικά του βήματα στην ερασιτεχνική ομάδα Αετός Πατρών.
Έφηβος πλέον θα μεταπηδήσει στον Εθνικό Πατρών (ομάδα Δ' Εθνικής κατηγορίας).
Αγωνίζεται για ένα χρόνο. Το πρωτάθλημα της Δ' Εθνικής δεν έχει να του δώσει
τίποτα και σε ηλικία 18 ετών ετοιμάζεται να γίνει θαλασσόλυκος. Την κατάλληλη
όμως στιγμή ο Δαβουρλής ανακαλύπτει τον «πολύτιμο λίθο» και τον φέρνει στην
Παναχαϊκή. Αυτό ήταν. Η μπάλα κέρδισε τον Γρηγόρη από τη θάλασσα. Ο μικρός
έχει καλό αριστερό πόδι. Είναι γρήγορος, τεχνίτης, έχει δυνατό σουτ και σέντρα
- ξυράφι. Καθιερώνεται στη θέση του αριστερού μεσοεπιθετικού. Το δεξί πόδι το
έχει όπως λέει ό ίδιος για να πατάει γκάζι, αλλά αυτό δεν μειώνει την αξία του.

ΠΡΩΤΑ ΒΗΜΑΤΑ

Ένα φεγγάρι αναλαμβάνει την τεχνική ηγεσία της Παναχαϊκής ο Ολλανδός Ρομπ
Γιάκομπς. Του αρέσει ο νεαρός αριστεροπόδαρος και δουλεύει πολύ μαζί του. Ο
Γιάκομπς μαθαίνει τον Γρηγόρη πως θα κινείται σωστά στον αγωνιστικό χώρο και
το σπουδαιότερο είναι ότι του δίνει αυτοπεποίθηση. Ο Ολλανδός έχει κάνει τον
Γεωργάτο να πατάει γερά στον αγωνιστικό χώρο. Τον έχει κάνει ηγέτη της
Παναχαϊκής. Ο Γρηγόρης δεν θα ξεχάσει ποτέ τον Ολλανδό. Τον θεωρεί μεγάλο του
δάσκαλο και λέει: «Ο Ρόμπι με έκανε ρολίστα».

ΣΤΟΝ ΟΛΥΜΠΙΑΚΟ

Τον Δεκέμβριο του 1995 έφθασε για τον Γεωργάτο το πλήρωμα του χρόνου. Θα γίνει
το «μήλον της έριδος» μεταξύ Ολυμπιακού - Παναθηναϊκού. Η ομάδα του Πειραιά
περνάει τα «πέτρινα χρόνια», ενώ ο Παναθηναϊκός αγωνίζεται στα σαλόνια του
Τσάμπιονς Λιγκ. Θα πάρει τη μεγάλη απόφαση ως Πειραιώτης και δίνουν τα χέρια
με τους κ.κ. Λούβαρη, Ποϊλα. Ο Σταύρος Διαμαντόπουλος, προπονητής του
Ολυμπιακού, πιστεύει στον Γεωργάτο, πολύ περισσότερο όμως ο γενικός αρχηγός
της ομάδας Γιώργος Σιδέρης, ο οποίος είπε: «Ο μικρός θα αφήσει εποχή».

ΣΕ ΝΕΑ ΘΕΣΗ

Ο Γεωργάτος καθιερώνεται στον Ολυμπιακό στη θέση του αριστερού μεσοεπιθετικού
και σε ρόλο μπαλαντέρ. Όχι όμως για πολύ. Στις 20 Ιουνίου του '96 αναλαμβάνει
τα ηνία της τεχνικής ηγεσίας ο Ντούσαν Μπάγιεβιτς. Ο πετυχημένος προπονητής
βρίσκει νέα θέση στον Γεωργάτο. Αυτή του αριστερού μπακ-χαφ. Στην αρχή
δυσανασχετεί. Ο λόγος; Δεν έχει μάθει να μαρκάρει. Γνωρίζει πολύ καλά να
κατεβάζει την μπάλα. Είναι καλός ντριμπλέρ και δεν ξεχνάει την τέχνη του:
Σέντρα - ξυράφι και δυνατό αριστερό σουτ. Ο Μπάγιεβιτς δουλεύει μαζί του στο
θέμα του μαρκαρίσματος. Σιγά-σιγά ο Γεωργάτος κάνει τάκλιν. Ανακόπτει τους
αντιπάλους του με γρήγορες επιστροφές και σωστές τοποθετήσεις στην αριστερή
πλευρά. Του αρέσει. Βγαίνει από πίσω στην επίθεση και αλλάζει θέση με τον
Τζόρτζεβιτς. Το δίδυμο Γεωργάτου - Τζόλε αλωνίζει την αριστερή πλευρά. Ο
κόσμος αποθεώνει πρώτα τον Πρέντραγκ Τζόρτζεβιτς, ενώ τον τελευταίο καιρό ο
Γεωργάτος θα του κλέψει τη δόξα.

Ο... ΡΟΜΠΕΡΤΟ ΚΑΡΛΟΣ

Οι οπαδοί του Ολυμπιακού φωνάζουν ρυθμικά το όνομα του Πειραιώτη σταρ, ενώ
έχουν βγάλει ειδικό τραγούδι. Ο Γεωργάτος θα πάρει το παρατσούκλι του
Βραζιλιάνου άσου της Ρεάλ «Ρομπέρτο Κάρλος».

Ο Γρηγόρης θα γίνει το αγαπητό παιδί της εξέδρας. Το καταλαβαίνει και
αισθάνεται μεγάλη υποχρέωση. Προσπαθεί με την απόδοσή του να ανταποδίδει την
αγάπη του κόσμου, ενώ έρχονται στο μυαλό του σαν κινηματογραφικό φιλμ οι
εικόνες της παιδικής του ηλικίας. Ο παππούς κρατάει από το χέρι τον μικρό
Γρηγόρη και τον πηγαίνει στο Στάδιο Καραϊσκάκη. Ο Γρηγόρης θα φύγει από τα
χέρια του παππού και θα... τρέξει στο γήπεδο. Οι πρωταγωνιστές έχουν αλλάξει!


Νέος ρόλος. Ο Ντούσαν Μπάγιεβιτς καθιέρωσε τον Γρηγόρη Γεωργάτο στη θέση του
αριστερού μπακ - χαφ

Ο ΝΤΟΥΣΑΝ Μπάγιεβιτς έκανε την περσινή περίοδο δύσκολη τη ζωή του Γεωργάτου,
ωστόσο μόνο καλά λόγια έχει να πει ο 26χρονος διεθνής ποδοσφαιριστής για τον
προπονητή του: «Τι μπορώ να πω για τον μίστερ. Μιλάνε τα αποτελέσματα. 
Ο κ. Μπάγιεβιτς είναι ο προπονητής που έφερε τους τίτλους στον Ολυμπιακό.
Παίζαμε με την Καρδίτσα και την Καλαμαριά. Τώρα θα αντιμετωπίσουμε τη
Γιουβέντους στην προημιτελική φάση του Τσάμπιονς Λιγκ. Όλοι έχουμε βοηθήσει
τον Ολυμπιακό για να φτάσει στα ψηλά. 
Ο κ. Μπάγιεβιτς είναι εκείνος που μας καθοδηγεί και δείχνει το δρόμο των
επιτυχιών. Αυτά θα έλεγα, ακόμα και αν δεν βρισκόμουν στην κορυφαία ομάδα της Ελλάδας».

Μάλιστα, για να γίνει πιο πειστικός, ο Γρηγόρης εντοπίζει τα «πέτρινα χρόνια»
στις αλλαγές προπονητών: «Μόνο ο Μπλαχίν είχε καθήσει τον περισσότερο καιρό
στο πάγκο του Ολυμπιακού. Είχε αποδειχτεί "ηλεκτρική καρέκλα". Έγιναν τόσες
μεταγραφές, αλλά ο Ολυμπιακός είχε δέκα χρόνια να δει τον τίτλο του
πρωταθλήματος. 
Ο κ. Μπάγιεβιτς ήρθε στην ομάδα και κατακτήσαμε δύο συνεχόμενους τίτλους.
Προκριθήκαμε στην προημιτελική φάση του Τσάμπιονς Λιγκ. Είναι τυχαίο;».

Ο 26χρονος μεσοαμυντικός φιλοδοξεί ότι ο Ολυμπιακός θα σαρώσει εφέτος τους
τίτλους και γιατί όχι να προκριθεί εις βάρος της Γιουβέντους: «Στο ποδόσφαιρο
όλα γίνονται. Δεν υπάρχουν θαύματα. Θα γίνουν δύο δυνατά παιχνίδια με τη
"Μεγάλη Κυρία" και ύστερα θα γνωρίζουμε ποια ομάδα θα εξασφαλίσει το εισιτήριο
για τις 4 του Τσάμπιονς Λιγκ. Προς το παρόν το μυαλό μας είναι στο πρωτάθλημα
και στο Κύπελλο. Θέλουμε την κατάκτηση του νταμπλ».


Ο Πειραιώτης μεσοεπιθετικός αποχαιρετάει τον κόσμό της Παναχαϊκής τον
Δεκέμβριο του '95

Η ΠΕΡΣΙΝΗ χρονιά ήταν η χειρότερη στην καριέρα του Γεωργάτου. Ο διεθνής
ποδοσφαιριστής βρέθηκε μεταξύ φθοράς και αφθαρσίας. Από βασικός έγινε παίκτης
πάγκου και είδε τα όνειρά του να καταστρέφονται. Το περασμένο καλοκαίρι είχε
πάρει την πικρή απόφαση. Να εγκαταλείψει τον Ολυμπιακό! 
Τα έβλεπε όλα μαύρα. Ήθελε να φύγει για να αποδείξει ότι αξίζει ως
ποδοσφαιριστής. Είναι εγωιστής και δεν θέλει να πληρώνεται για να βρίσκεται
στον πάγκο. Θέλει να πληρώνεται για να αγωνίζεται. Τότε λοιπόν που ήταν
έτοιμος να σβήσει με μια κίνηση αυτά που με τόσο κόπο είχε χτίσει, γεννήθηκε
μια δυνατή φιλία. Αυτή που τον κράτησε στον Ολυμπιακό.

Ο Γρηγόρης Γεωργάτος, ο Δημήτρης Ελευθερόπουλος και ο Γιώργος Ανατολάκης θα
γίνουν πιστοί φίλοι. Η φιλία σε όλο της το μεγαλείο. Αδελφική που γιατρεύει
τις... πληγές. Ο Γιώργος, βασικός στην ομάδα, παρηγορεί και συμβουλεύει τους
«παγκίτες» την περσινή περίοδο, Γρηγόρη και Δημήτρη. Τους δίνει κουράγιο να
συνεχίσουν την προσπάθειά τους. Κάνουν υπομονή και δικαιώνονται. Η φιλία
αποδεικνύεται πολύ δυνατή και «φρούριο» στη συγκεκριμένη περίπτωση. Οι
Γεωργάτος και Ελευθερόπουλος θα γίνουν αχώριστο ζευγάρι και θα μοιράζονται το
δωμάτιο στα ξενοδοχεία όπου διαμένει η αποστολή του Ολυμπιακού.

Οι τρεις καλοί φίλοι θα γίνουν εφέτος βασικοί στην ενδεκάδα, αλλά η φιλία
μένει εκτός τερέν. Ο Γρηγόρης λέει χαρακτηριστικά: «Μερικές φορές λογοφέραμε
μεταξύ μας. Στον αγωνιστικό χώρο λειτουργούμε σαν ομάδα συνόλου και όχι σαν φίλοι».


ΔΕΝ ΜΕΤΑΝΙΩΣΕ που πήρε μεταγραφή στον Ολυμπιακό. Ο Γεωργάτος υπέγραψε τον
Δεκέμβριο του '95 πενταετές συμβόλαιο, με ετήσιες απολαβές 13,5 εκατ. δρχ. Το
συμβόλαιό του λήγει τον Δεκέμβριο του 2000 και πιστεύει ότι η προσφορά του θα
εκτιμηθεί από τον πρόεδρο Σωκράτη Κόκκαλη.

Ο Γρηγόρης δεν κρύβει ότι έχει άγχος για την υπογραφή του νέου συμβολαίου.
Τα πράγματα θα ήταν διαφορετικά αν είχε ανανεωθεί η συνεργασία του με τον
Ολυμπιακό. Θέλει να μείνει στον Πειραιά, όχι μόνον ως ποδοσφαιριστής. Ο
Πειραιάς είναι μέσα στην καρδιά του και θα επιδιώξει να γίνει μόνιμος
κάτοικος! Στο μυαλό του έρχεται συνέχεια η κουβέντα που είχε με διεθνή
ποδοσφαιριστή που φόρεσε τη φανέλα των δύο μεγάλων ομάδων
(Ολυμπιακού-Παναθηναϊκού): «Όποιος ποδοσφαιριστής δεν έχει αγωνιστεί στον
Ολυμπιακό, είναι αδύνατον να γνωρίζει τι σημαίνει μεγάλη ομάδα». Ο Πειραιώτης
μεσοαμυντικός πιστεύει ότι μπορεί να κάνει καριέρα έξω από τα ελληνικά σύνορα,
αλλά περιμένει την «καλή πρόταση» από τον Ολυμπιακό.


Ο ΓΡΗΓΟΡΗΣ Γεωργάτος έχει μεγάλη αγάπη στον πατέρα του Νίκο και στη μητέρα του
Γεωργία. Πιστεύει ότι εδώ που έχει φτάσει το οφείλει στην οικογένειά του.
Είναι αυστηρός με τον εαυτό του στον αγωνιστικό χώρο και τον βαθμολογεί 7-8
(με άριστα το 10). Πιστεύει ότι έχει μεγάλα περιθώρια βελτίωσης. Δουλεύει
σκληρά για να «πιάσει» το άριστα.

Μέσα στην καρδιά του είναι η φανέλα με το Νο 11, αλλά τώρα δεν αλλάζει το Νο
21. Τις ελεύθερες ώρες του ασχολείται με το αυτοκίνητο. Του αρέσει να αλλάζει
σαν τα πουκάμισα τα σπορ αυτοκίνητα. Είναι λάτρης της Φόρμουλας 1 και θαυμάζει
τους πιλότους.

Ακόμα του αρέσουν πολύ τα νυχτερινά κέντρα και όταν υπάρχει άδεια εκτονώνεται.
Αυτό έγινε τα Χριστούγεννα, καθώς ο προπονητής είχε δώσει τετραήμερο ρεπό
στους «ερυθρόλευκους». Σαν πρότυπο έχει τον Μαραντόνα. Θα ήθελε να είχε
συμπαίκτες τους Ζιντάν, Γουεά, Ρ. Μπάτζιο. Τον συναρπάζει το ισπανικό
πρωτάθλημα, επειδή θεωρεί ότι ταιριάζει το στυλ παιχνιδιού του, αλλά πάνω απ'
όλα τα πρωταθλήματα τοποθετεί το αγγλικό. Θεωρεί ότι το ποδόσφαιρο είναι
γιορτή, όπως το έχουν οι Άγγλοι.

Το περασμένο καλοκαίρι παντρεύτηκε, αλλά μέσα σε πέντε μήνες πήρε διαζύγιο. Ο
ίδιος πιστεύει ότι στο μέλλον θα βρει το έτερον ήμισυ και θα κάνουν πολλά
παιδιά! Τι σκέφτεται να κάνει μετά το ποδόσφαιρο; Να μην εγκαταλείψει τον χώρο
και να ασχοληθεί με το επάγγελμα του προπονητή.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16335O061</ED>
<ID>
ID:15710

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΣΕΑΔ: ΑΝΑΨΕ «ΠΡΑΣΙΝΟ» ΦΩΣ ΓΙΑ ΕΠΙΣΤΡΟΦΗ ΤΟΥ ΣΤΑ ΓΗΠΕΔΑ
</H5><H2>Δικαίωση Ορτίθ
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Χοσέ Ορτίθ. Ήταν ντοπέ, όμως δικαιώθηκε από το ΑΣΕΑΔ!

Ο ΧΟΣΕ Ορτίθ κερδίζει από χθες μια θέση στο Βιβλίο Γκίνες, αφού μπορεί να
γίνει ο πρώτος αθλητής ο οποίος, παρότι έχει βρεθεί ντοπαρισμένος (και μάλιστα
δύο φορές), δικαιώθηκε και μπορεί να επιστρέψει στα γήπεδα!

Με μια πρωτοφανή απόφαση, το ΑΣΕΑΔ έκρινε χθες ότι κακώς η ΕΟΚ του επέβαλε
ποινή αποκλεισμού δύο χρόνων, επειδή «δεν τηρήθηκε καμία διαδικασία»! Πάλι
καλά δηλαδή, που δεν υποχρεώνουν την ΕΟΚ να ζητήσει και συγγνώμη! Το ΑΣΕΑΔ
έκανε δεκτό το αίτημα του Πορτορικανού σέντερ, ο οποίος ζητούσε να μην ισχύσει
η ποινή που του επέβαλε η ελληνική ομοσπονδία και η οποία μάλιστα επικυρώθηκε
και από την ΦΙΜΠΑ. «Το ΑΣΕΑΔ έκανε δεκτό αυτό που υποστηρίζαμε. Ό, τι δηλαδή
δεν τηρήθηκε καμιά διαδικασία. Για να επιβληθούν πειθαρχικές ποινές θα πρέπει
να υπάρχει και νόμος. Ο Ορτίθ δεν κλήθηκε καν σε απολογία. Ο έλεγχος ντόπινγκ
καθιερώθηκε αργότερα», υποστήριξε ο δικηγόρος του παίκτη, Παντελής Δέδες. Η...
πλάκα είναι ότι την προσεχή Τρίτη θα συζητηθεί από τη ΦΙΜΠΑ η έφεση που έχει
υποβάλει ο Ορτίθ. Δηλαδή, η διεθνής ομοσπονδία που έχει ήδη επικυρώσει την
απόφαση της ΕΟΚ για διετή αποκλεισμό θα έχει στα χέρια της την απόφαση του
ΑΣΕΑΔ; Λογικά, θα βάλουν τα γέλια και θα γίνουμε, για άλλη μια φορά, διεθνώς
ρεζίλι. Δικαίως, λοιπόν, στην ΕΟΚ είχαν... βγει χθες από τα ρούχα τους.
«Ντροπή. Ο Ορτίθ βρέθηκε δύο φορές ντοπαρισμένος. Δηλαδή τώρα εμείς
προσπαθούμε να αποδείξουμε ότι κακώς τιμωρήθηκε;» διερωτήθηκε ο γεν.
γραμματέας της ομοσπονδίας, Πέτρος Καπαγέροφ, προσθέτοντας ότι ο έλεγχος
ντόπινγκ για τους ξένους παίκτες και τους κοινοτικούς θεσπίστηκε από φέτος και
αποτελεί προϋπόθεση για την έκδοση του δελτίου. Τι μπορεί να κάνει πλέον η
ομοσπονδία; «Θα περιμένουμε να πάρουμε την απόφαση στα χέρια μας και θα
δούμε», απάντησε ο κ. Καπαγέροφ. Με απλά λόγια, ο Ορτίθ, στα ούρα του οποίου
ανιχνεύτηκε και τις δύο φορές η ουσία σταναζολόλη, μπορεί να επιστρέψει στα
γήπεδα αν το θέλει. Μάλιστα, ο διευθύνων σύμβουλος του ΠΑΟΚ, Δημήτρης
Νικηφόρου, είπε χθες: «Ποτέ δεν απενεργοποιήθηκε η διετής σύμβαση με τον
Ορτίθ». Ο ΠΑΟΚ θα περιμένει βέβαια να φθάσει και επίσημα η απόφαση του ΑΣΕΑΔ.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16335O091</ED>
<ID>
ID:15711

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O09&aa=1</URL></REF>


Article

<CATEGORY>vin10</CATEGORY>

 <H5>ΝΒΑ: Είναι λυπηρό, αλλά θεωρώ πως είναι αναπόφευκτο
</H5><H2>Ενδείξεις για αποχώρηση Τζόρνταν
</H2>
Ο ΜΑΪΚΛ Τζόρνταν δεν θα συνεχίσει να αγωνίζεται! Ο ίδιος βέβαια, ακόμα δεν
έχει μιλήσει, ο μάνατζέρ του Ντέιβιντ Φολκ υποστηρίζει πως ούτε και αυτός
γνωρίζει κάτι σίγουρο. Όμως οι ενδείξεις στον χώρο του ΝΒΑ οδηγούν σε αυτό το συμπέρασμα.

Άλλωστε, μόλις χθες, ο κομισάριος του ΝΒΑ Ντέιβιντ Στερν (ο οποίος ήδη αναζητά
λύσεις για να τονώσει το χαμένο γόητρο του επαγγελματικού μπάσκετ στις ΗΠΑ),
δεν δίστασε να πει: «Είναι δυσάρεστο, αλλά μια από αυτές τις ημέρες ο Τζόρνταν
θα ανακοινώσει την απόφασή του να αποχωρήσει. Είναι πράγματι λυπηρό, αλλά
θεωρώ πως είναι αναπόφευκτο. Μακάρι, κάτι να του αλλάξει γνώμη, νομίζω όμως
ότι αυτό δεν είναι εφικτό», είπε ο Στερν και μάλλον κάτι περισσότερο θα ξέρει.
Όμως, προχθές, άλλος ένας παράγοντας στο ΝΒΑ εξέφρασε την ίδια άποψη.
Πρόκειται για τον ιδιοκτήτη των Γιούτα Τζαζ, Λάρι Μίλερ, ο οποίος υποστήριξε:
«Είμαι απόλυτα βέβαιος ότι ο Μάικλ δεν θα επιστρέψει στα γήπεδα. Θα
ανακοινώσει την αποχώρησή του μέσα στις επόμενες 48 ώρες».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16335O092</ED>
<ID>
ID:15757

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Αμφιβολίες για Οικονόμου
</H2>
ΑΜΦΙΒΟΛΗ είναι η συμμετοχή του Νίκου Οικονόμου στο σημερινό ματς του
Παναθηναϊκού με τον Απόλλωνα Πάτρας, στο ΟΑΚΑ. Ο διεθνής φόργουορντ επέστρεφε
από τη Ρωσία με ένα αιμάτωμα στο δεξί πόδι, με αποτέλεσμα να μην προπονηθεί
χθες. Οι εξετάσεις στις οποίες υποβλήθηκε δεν έδειξαν κάτι το ανησυχητικό,
αλλά δεν αποκλείεται ο Λευτέρης Σούμποτιτς να μην τον χρησιμοποιήσει ώστε να
μην επιδεινωθεί η κατάστασή του.

*** Δεν πήγε κι άσχημα η εφηβική ομάδα των «πρασίνων» στο τουρνουά
«Χοσποτάλιτετ» που έγινε στη Βαρκελώνη. Κατέλαβαν την τρίτη θέση (με
απολογισμό δύο νίκες- μία ήττα), ενώ στο τουρνουά έλαβαν μέρος δώδεκα ομάδες.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16335O093</ED>
<ID>
ID:15796

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O09&aa=3</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Νέος ξένος ο... Ουίλιαμς
</H2>
ΚΑΙ Ο ΝΕΟΣ ξένος παίκτης της ΑΕΚ (τουλάχιστον έως το τέλος του μήνα) είναι
ο... Μπράντον Ουίλιαμς. Ο Γιώργος Καλαφατάκης θα στηριχτεί σε αυτόν
αναγκαστικά στην Ευρώπη, αφού η ελληνική ομάδα έπρεπε να δηλώσει τον νέο ξένο
έως σήμερα το απόγευμα. Όπως γίνεται κατανοητό, δεν υπήρχαν τα χρονικά
περιθώρια. Η ΑΕΚ πήρε και άλλη μία αρνητική απάντηση χθες. Ο Ντέιλ Έλις
αρνήθηκε τα 850.000 δολ. που του πρόσφεραν, άλλωστε με βάση τα όσα
αποφασίστηκαν στο ΝΒΑ οι αποδοχές του ­ όπου θα επιλέξει να συνεχίσει την
καριέρα του ­ θα είναι κατά πολύ υψηλότερες. Η ΑΕΚ θα κάνει άλλη μία
προσπάθεια προς το ΝΒΑ, αλλά αυτή τη φορά γνωρίζει πως θα πρέπει να περιμένει
τουλάχιστον έως τις 18/1, όταν δηλαδή αρχίσουν οι προπονήσεις και οι παίκτες
αρχίσουν να υπογράφουν τα συμβόλαιά τους. Ο Μπιλ Έντουαρντς αποτελεί μία λύση,
όμως, μάλλον θα είναι η τελευταία επιλογή.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16335O094</ED>
<ID>
ID:15821

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O09&aa=4</URL></REF>


Article

<CATEGORY>vin10</CATEGORY>

 <H5>Α2
</H5><H2>Πρώτη ήττα
</H2><H2></H2>
Ο ΜΑΚΕΔΟΝΙΚΟΣ «έσπασε» το αήτητο της Δάφνης στην Α2 κατηγορία. Σε χθεσινό
ματς για την 11η αγωνιστική, ο Μακεδονικός νίκησε με 78-64, παρά το γεγονός
ότι στο ημίχρονο οι φιλοξενούμενοι προηγήθηκαν με 39-32. Το σημερινό
πρόγραμμα: Αλεξάνδρειο (15.30): Φίλιππος - Άμυνας, Μίλωνας (17.30): Μίλωνας -
Λάρισα, Καλλιθέα (17.30): Έσπερος - Πειραϊκός, Ιωνικός Ν.Φ. (17.30): Ιωνικός
Ν.Φ. - Αρίωνας, ΜΕΝΤ (17.30): ΜΕΝΤ - Ηλυσιακός, Λάρισα (17.30): Ολύμπια Λ - Π. Φάληρο.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16335O095</ED>
<ID>
ID:15834

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O09&aa=5</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ
</H5><H2>Χάσαμε χρόνο και... έναν πόντο
</H2>
Ο ΝΤΟΥΣΑΝ Ίβκοβιτς άκουσε ευχάριστα την είδηση ότι ο ΠΑΟΚ νίκησε την Κίντερ
Μπολώνια. Ένα αποτέλεσμα που ανοίγει διάπλατα στους «ερυθρόλευκους» το δρόμο
για την κατάκτηση της πρώτης θέσης του ομίλου και στη δεύτερη φάση της
διοργάνωσης. «Συγχαρητήρια στον ΠΑΟΚ. Η νίκη αυτή μας βοηθά, όμως εμείς
οφείλουμε να προσέχουμε τα δικά μας παιχνίδια και να μην ασχολούμαστε με τα
άλλα αποτελέσματα», είπε ο Σέρβος τεχνικός. «Το ευχάριστο είναι ότι η ομάδα
είναι σε πολύ καλή κατάσταση και ο στόχος μας είναι να νικήσουμε και στα
υπόλοιπα πέντε παιχνίδια που απομένουν». Ο Ίβκοβιτς επεσήμανε ότι οι
«ερυθρόλευκοι» κατάφεραν να ελέγξουν τον αγώνα μετά το 25': «Είμαι
ευχαριστημένος από την απόδοση της ομάδας. Εκτός από τη διαμονή και το ταξίδι,
οι συνθήκες στη Σαμάρα ήταν απαράδεκτες. Στο τέλος, προσπάθησαν να "κλέψουν"
χρόνο, ενώ "χάθηκε" και ένας πόντος από τον Παπανικολάου», κατέληξε.

*** Φασούλας και Άντε Μενσά δεν προπονήθηκαν χθες. Ο διεθνής σέντερ είναι
ασθενής, ενώ ο Γάλλος πλέι μέικερ αισθανόταν ενοχλήσεις στην ποδοκνημική και
σήμερα θα υποβληθεί σε μαγνητική τομογραφία.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16335O096</ED>
<ID>
ID:15841

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O09&aa=6</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Τεστ για Μιχαήλοφ
</H2>
ΘΕΣΣΑΛΟΝΙΚΗ

Ο ΜΙΧΑΗΛ Μιχαήλοφ διατηρεί τη θέση που έχει στον Άρη στον θεσμό του Κυπέλλου
Σαπόρτα, ενώ το ίδιο θα συμβεί και στο ελληνικό πρωτάθλημα αν διαπιστωθεί ότι
μπορεί να συνεχίσει υγιής. Ο Μιχαήλοφ υποφέρει από δισκοπάθεια και χθες το
βράδυ υποβλήθηκε σε τεστ στην προπόνηση των «κιτρίνων», προκειμένου να
διαπιστωθεί αν μπορεί να παίξει απόψε κατά του Ηρακλή. Πάντως, ο Άρης έχει
συμφωνήσει με τον Στάνλεϊ Ρόμπερτς στην περίπτωση που διαπιστωθεί ότι ο
Μιχαήλφ δεν μπορεί να συνεχίσει στο ελληνικό πρωτάθλημα.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16335O097</ED>
<ID>
ID:15844

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O09&aa=7</URL></REF>


Article

<CATEGORY>vin10</CATEGORY>

 <H5>16η ΑΓΩΝΙΣΤΙΚΗ: ΚΡΙΣΙΜΑ ΜΑΤΣ ΜΕ ΝΕΑ ΠΡΟΣΩΠΑ
</H5><H2>Ώρα για θέαμα
</H2>
Κινγκ εναντίον Παπαμακάριου, στον αγώνα του πρώτου γύρου, στον ΠΑΟΚ και το Περιστέρι

Η 16η αγωνιστική προδιαθέτει για να δούμε γεμάτα τα γήπεδα της Α1. Τα
περισσότερα παιχνίδια θεωρούνται ιδιαίτερα κρίσιμα, όσον αφορά την πορεία των
ομάδων, αλλά και τη θέση ορισμένων προπονητών. Πρόκειται ουσιαστικά για μια
αγωνιστική για... όλα τα γούστα!

Το πρόγραμμα περιλαμβάνει μια «επικίνδυνη» αποστολή του Ολυμπιακού στο
Ηράκλειο (αύριο), ένα ντέρμπι στη Θεσσαλονίκη (Άρης - Ηρακλής) και ακόμα τρία
πολύ σημαντικά παιχνίδια στα Πατήσια, την Καισαριανή και τη Νέα Σμύρνη.

Μεγάλο ενδιαφέρον παρουσιάζει και το ματς Περιστερίου - ΠΑΟΚ, το οποίο όμως θα
διεξαχθεί χωρίς θεατές, λόγω της γνωστής τιμωρίας των γηπεδούχων από τον
αθλητικό δικαστή.

Στην Καισαριανή, λοιπόν, η Νήαρ Ηστ υποδέχεται το Μαρούσι σε μια προσπάθεια να
συντηρήσει τις ελπίδες της για παραμονή στην κατηγορία. Ο προπονητής της Νήαρ
Ηστ, Γιώργος Ζευγώλης, έχει να αντιμετωπίσει και ένα νέο πρόσωπο. Ο Χένρι
Τέρνερ, ο οποίος συμφώνησε με το Μαρούσι, αναμένεται να κάνει σήμερα την πρώτη
του εμφάνιση στο ελληνικό πρωτάθλημα, ύστερα από πέντε χρόνια.

Νέο πρόσωπο θα έχουμε και στα Πατήσια: ο Σπόρτιγκ ψάχνει για ακόμα μία νίκη
που θα του ανανεώσει το ηθικό για τη συνέχεια και ο Κώστας Διαμαντόπουλος
υπολογίζει και στον Μάλκομ Μακ Κι, ο οποίος αντικατέστησε τον Χάντσον. Όσον
αφορά την ΑΕΚ, ο Γιώργος Καλαφατάκης δεν θα χρησιμοποιήσει κατά πάσα
πιθανότητα τον τραυματία Τσακαλίδη.

Στο ντέρμπι της Θεσσαλονίκης, ο Άρης υποδέχεται τον Ηρακλή στο Αλεξάνδρειο σε
μια προσπάθεια να ξεπεράσει την ήττα της περασμένης εβδομάδας στην Πάτρα. Θα
έχει ενδιαφέρον άλλη μια μονομαχία Ντίνκινς - Γκραντ.

Στη Νέα Σμύρνη, ο Πανιώνιος υποδέχεται τον Παπάγου και ο Αντρέα Νατζόν
φρόντισε να ενημερώσει τους παίκτες του για το γεγονός ότι το παιχνίδι δεν
είναι εύκολο. Ας μην ξεχνάμε, ότι με τους Κρος και Πελ ο Παπάγου έδειξε ένα
διαφορετικό πρόσωπο κόντρα στο Περιστέρι την περασμένη εβδομάδα και ο Τάκης
Κορωναίος ψάχνει για μια νίκη «εκτός προγράμματος».

Ο ταλαιπωρημένος από την οδύσσεια, στο Σάρατοφ, Παναθηναϊκός φιλοξενεί στο
ΟΑΚΑ τον Απόλλωνα Πάτρας, ενώ ο συγκάτοικος στην κορυφή της βαθμολογίας
Ολυμπιακός, ταξιδεύει στο Ηράκλειο. Ας μην ξεχνάμε, ότι σε αυτό το γήπεδο
πέρυσι κρίθηκε ουσιαστικά η πρώτη θέση στην κανονική περίοδο.

Τέλος, το Περιστέρι υποδέχεται αύριο τον ΠΑΟΚ και ο Αργύρης Πεδουλάκης είδε να
μετέχουν στη χθεσινή προπόνηση οι Οκανσέ, Μπακατσιάς. Έτσι, αναμένεται να τους
έχει στη διάθεσή του.

ΤΟ ΠΡΟΓΡΑΜΜΑ

Το πρόγραμμα της 16ης αγωνιστικής. Σήμερα: γήπ. Σπόρτιγκ (17.00): Σπόρτιγκ -
ΑΕΚ (Κουκουλεκίδης - Χατζής), Δ.Γ. Νέας Σμύρνης (17.00): Πανιώνιος - Παπάγου
(Αρβανιτίδης - Χριστοδούλου), Αλεξάνδρειο (19.00 - Supersport): Άρης - Ηρακλής
(Συμεωνίδης - Πιτσίλκας), ΟΑΚΑ (17.00): Παναθηναϊκός - Απόλλων Πάτρας
(Τανατζής - Τζάμος), Κ.Γ. Νήαρ Ηστ (17.00): Νήαρ Ηστ - Μαρούσι (Παπαδημητρίου
- Βορεάδης).

Αύριο: Κ.Γ. Ηρακλείου (17.00): Ηράκλειο - Ολυμπιακός (Λαϊνιώτης - Μπακάλης),
Κ.Γ. Περιστερίου (19.00, Supersport): Περιστέρι - ΠΑΟΚ (Τσανίδης - Μαστραφτσής).
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16335O101</ED>
<ID>
ID:15703

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O10&aa=1</URL></REF>


Article

<CATEGORY>vin10</CATEGORY>

 <H5>ΚΑΤΣΟΛΑ: Για τα εισιτήρια
</H5><H2>Φταίει η τηλεόραση
</H2>
* ΘΕΣΣΑΛΟΝΙΚΗ

«ΕΧΕΤΕ πάρα πολλές τηλεοπτικές μεταδόσεις, όπως συμβαίνει και στο ποδοσφαιρικό
πρωτάθλημα στη χώρα μου, όπου υπάρχει εντυπωσιακή τηλεοπτική κάλυψη με
συνέπεια την πτώση των εισιτηρίων τα τελευταία πέντε χρόνια, αφού ο κόσμος
προτιμά να κάθεται στο σπίτι του για να παρακολουθεί τα παιχνίδια».

Αυτή ήταν η εξήγηση του Αλφρέντο Κατσόλα, προέδρου της Κίντερ Μπολόνια και της
ιταλικής λίγκας, για την απομάκρυνση του κοινού από τα ελληνικά γήπεδα του
μπάσκετ. Ο Κατσόλα βρέθηκε προχθές στη Θεσσαλονίκη προκειμένου να
παρακολουθήσει από κοντά την πρεμιέρα του Μάικλ Ολοβοκάντι με τη φανέλα της
Κίντερ. «Είχα πολύ μεγάλη απορία να δω σε τι κατάσταση είναι, καθώς δεν
δουλεύει από τον Μάρτιο. Τελικά, μου άφησε ικανοποιητική εντύπωση. Έχει μεγάλα
περιθώρια βελτίωσης».

«Στο δικό μας πρωτάθλημα μπάσκετ υπάρχει αύξηση των εισιτηρίων, αλλά αντίθετα
με ό,τι συμβαίνει στην Ελλάδα έχουμε ελάχιστες τηλεοπτικές μεταδόσεις. Για την
Κίντερ θα προτιμούσα να έχουμε περισσότερα τηλεοπτικά δικαιώματα, γιατί έχουμε
πολύ καλή οργάνωση ως ομάδα», συνέχισε για το θέμα των τηλεοπτικών μεταδόσεων
και δεν έκρυψε ότι «μου άρεσε πάρα πολύ ο Γιαννούλης».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16335O102</ED>
<ID>
ID:15751

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O10&aa=2</URL></REF>


Article

<CATEGORY>vin10</CATEGORY>

 <H5>Νέο παιχνίδι από σήμερα
</H5><H2>ΙΠΠΟΔΡΟΜΟΣ
</H2>
ΚΑΙ ΝΕΟ ιπποδρομιακό παιχνίδι από σήμερα στο Δέλτα. Πρόκειται για το «Σκορ
Γκανιάν 4» και αργότερα θα λειτουργήσει και το «Σκορ Γκανιάν 6». Στο σημερινό
νέο ιπποδρομιακό παιχνίδι, οι φίλιπποι καλούνται να προβλέψουν τους νικητές
τεσσάρων προκαθορισμένων ιπποδρομιών, που για σήμερα, Σάββατο, είναι η 1η, 4η,
5η και 9η κούρσα. Μίνιμουμ ιπποδρομιακό στοίχημα 500 δρχ.

ΝΤΟΠΕ 2 ΑΛΟΓΑ

Ντοπαρισμένοι διαγωνίστηκαν οι ίπποι Τάκαρος και Μαριανού, όπως προέκυψε από
τα αποτελέσματα ουροληψιών, που έγιναν στο Εργαστήριο Ντόπινγκ Κοντρόλ του
ΟΑΚΑ. Συγκεκριμένα, στον ίππο Τάκαρο (προπόνηση Αλ. Σοκολάι), που διαγωνίστηκε
στη 1.317 ιπποδρομία της 12ης Δεκεμβρίου και είχε τερματίσει στην έβδομη θέση,
ανιχνεύτηκε η αναβολική ουσία Ναντραλόν. Στον δε ίππο Μαριανού (προπόνηση Σ.
Παπαϊωάννου), που είχε νικήσει στην υπ' αριθμόν 1.333 ιπποδρομία της 14ης
Δεκεμβρίου, ανιχνεύτηκε η απαγορευμένη θεραπευτική ουσία Κλανομπουτίν.

Το θέμα έχει παραπεμφθεί στην Επιτροπή Ιπποδρομιών, η οποία και θα προτείνει
στο Δ.Σ. της ΦΕΕ το ύψος των χρηματικών ποινών που θα επιβληθούν στους δύο
προαναφερθέντες προπονητές.

<H3>Οι σημερινές κούρσες (έναρξη 3.00 μ.μ.) και τα προγνωστικά μας:
</H3>
1η ΙΠΠΟΔΡΟΜΙΑ / Ώρα 3.00, 1.000 μέτρα

1. Ξ. ΠΕΙΡΑΣΜΟΣ 58 Μπάμπης&#0094

2. ΚΥΡΑ ΡΟΥΛΑ 56 Σκιαδόπ/λος&#0095

3. ΑΛΚΗ 55,5 Ζευγώλης&#0096

4. ΟΛΥΜΠΙΑΚΑΡΑ 55 Φίλιππος&#0099

5. ΧΟΠΙΝ. ΓΟΥΕΪ 55 Ντίνος&#0093

6. ΠΙΚ. ΔΕΣΠΟΙΝΑ 52,5 Γεωργίου&#0092

7. ΑΝΟΥΚ 52 Λάος&#0098

8. ΑΝΤΙΓΟΝΗ 52 Τσεργάς&#0091

9. ΜΠΙΟΥΤ. ΠΕΝΝΥ 52 Αντώνης&#0097

10. ΦΩΤΕΙΝΗ 53,5 Τριανταφύλ.&#00910

­ Υπόδ.: ΚΥΡΑ ΡΟΥΛΑ - ΑΛΚΗ (Φωτεινή).

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΒΑΛΛΥΡΑ 58 Σταύρου&#0093

2. ΓΚΛΙΤΤΕΡ 58 Σωτηρόπ/λος&#0094

3. ΝΑΝΣΥ ΓΚΕΡΛ 58 Λιάκος&#0099

4. ΦΕΡΡΑΡΑ 58 Φίλιππος&#0095

5. ΧΙΟΝΟΘΥΕΛΛΑ 58 Βασίλης&#00910

6. ΔΙΠΛΟΠΕΝΙΑ 56,5 Νίκος&#0098

7. ΘΕΛΞΙΝΟΗ 56,5 Λάος&#0096

8. ΕΛΣΑ ΜΟΥ 55,5 Τριανταφύλ.&#0097

9. ΦΟΡΝΤ ΝΤΟΝΤΖ 55,5 Ντίνος&#0092

10. ΣΕΛΕΜΠΡΙΤΥ 55,5 Καραμάνογ.&#0091

* Οι ίπποι 2-10 είναι ομόσταβλοι.

­ Υπόδ.: ΦΕΡΡΑΡΑ - ΘΕΛΞΙΝΟΗ (Φορντ Ντοτζ).

3η ΙΠΠΟΔΡΟΜΙΑ / Ώρα 4.00, 1.400 μέτρα

1. ΡΟΥΣΣΑ 58 Βασίλης&#0099

2. Μ. ΜΑΝΤΑΛΕΝΑ 57,5 Σωτηρόπ/λος&#0091

3. ΧΑΪΛΑΪΤΣ ΓΟΥΕΪ 57,5 Σταύρου&#0093

4. ΓΙΑΝ. ΑΝΘΟΥΛΑ 56,5 Νίκος&#0097

5. ΑΝΤΖΕΛΑ ΤΕΡΖ 56 Σίντλερ&#0094

6. ΑΥΡΗΛΙΑ 55 Πακίδης&#0098

7. ΚΙΡΚΗ 55 Τσεργάς&#0092

8. ΜΑΥΡΗ ΚΑΛΛΟΝΗ 55 Ζευγώλης&#0096

9. ΜΕΛΑΝΙ 55 Φίλιππος&#0095

­ Υπόδ.: ΧΑΪΛΑΪΤ ΓΟΥΕΪ - Μ. ΜΑΝΤΑΛΕΝΑ (Μέλανι).

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΑΧΙΛΛΕΥΣ 58 Σωτηρόπ/λος&#0093

2. Ε ΝΤΕΖ. ΤΟΥ ΦΑΡ 58 Λιάκος&#00910

3. ΜΑΧΑΙΡΑΣ 58 Βαλακούδ. Ν.&#0095

4. ΝΤΕΖΕΡΤ ΠΡΙΝΣ 57 Σταύρου&#0091

5. ΠΟΡΤΟ ΚΑΓΙΟ 55,5 Λάος&#0096

6. Μ.Π. ΡΙΛΕΪΣΟΝΣ 55 Αντώνης&#0098

7. ΒΟΥΗΜΟΥΝΔΟΣ 55 Πακίδης&#0097

8. ΗΡΑΚ. ΠΟΥΑΡΩ 50,5 Κουτσοπέτρ.&#0099

9. ΘΕΑΤΗΣ 54 Τσεργάς&#0094

10. ΚΑΡΑΪΣΚΑΚΗΣ 54 Ζευγώλης&#0092

­ Υπόδ.: ΝΤ. ΠΡΙΝΖ - ΜΑΧΑΙΡΑΣ (Ηρακλής Πουαρώ).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΤΖΕΪΝ 61,5 Σωτηρόπ/λος&#0093

2. ΑΜΕΡ. ΝΑΓΚΕΤ 60 Σταύρου&#0094

3. ΣΤΡ. ΣΟΥΛΗΣ 58,5 Λάος&#0091

4. ΝΤΕΣΠΕΡΑΝΤΟΣ 56 Νίκος&#0098

5. ΤΕΡΨΗ 55 Ντίνος&#0099

6. Μ. ΜΑΡΙΑΝΝΑ 52,5 Τριανταφύλ.&#00910

7. ΚΥΡΑ ΣΟΦΙΑ 48,5 Σγούρος&#0092

8. ΜΙΡΑΚΟΥΛΟΥΣ 49,5 Τσεργάς&#0095

9. ΜΙΣΙΝ. ΓΚΟΛΝΤ 50 Γεωργίου&#0096

10. ΙΠΠΟΜΕΔΩΝ 47,5 Δάλαρης&#0097

­ Υπόδ.: ΙΠΠΟΜΕΔΩΝ - ΚΥΡΑ ΣΟΦΙΑ (Ντεσπεράντος).

6η ΙΠΠΟΔΡΟΜΙΑ / Ώρα 5.30, 1.800 μέτρα

1. ΤΖΕΝΕΡ ΓΟΥΕΪ 68 Φίλιππος&#0095

2. ΜΑΥΡ. ΥΑΚΙΝΘΟΣ 65 Σταύρου&#0093

3. ΕΠΩΝΥΜΟΣ 59 Χατζηγεωργ.&#0099

4. ΠΕΡΛ ΧΑΡΜΠΟΡ 59 Νίκος&#0091

5. ΣΥΛΕΥΣ 51,5 Αντώνης&#0098

6. ΑΛ ΧΑΤΖ 47 Γεωργία&#0096

7. ΚΟΣΚΟ 47 Σγούρος&#0092

8. ΣΤ. ΠΑΝΑΓΙΩΤΗΣ 47,5 Δάλαρης&#0094

9. ΙΠΠ. ΜΟΝΟΚΛ 56 Χαραλάμπ.&#0097

* Οι ίπποι 1-9 είναι ομόσταβλοι.

­ Υπόδ.: ΣΤΑΒΛΟΣ - ΜΑΥΡΟΣ ΥΑΚΙΝΘΟΣ (Αλ Χατζ).

7η ΙΠΠΟΔΡΟΜΙΑ / Ώρα 6.00, 1.800 μέτρα

1. ΧΑΛΑΖΙΑΣ 58 Βασίλης&#0091

2. ΑΕΡΙΚΟ 57,5 Σταύρου&#0097

3. ΚΡΟΝΟΣ 52,5 Κουτσοπέτρ.&#0092

4. ΠΙΚ. ΙΓΝΑΤΙΟΣ 56 Μπάμπης&#0094

5. ΤΕΥΚΡΟΣ 55 Νίκος&#0095

6. ΧΑΡΜΟΝ. ΓΟΥΕΪ 54,5 Ντίνος&#0096

7. ΧΑΡΤΑΕΤΟΣ 55,5 Φίλιππος&#0093

* Οι ίπποι 1-7 είναι ομόσταβλοι.

­ Υπόδ.: ΑΕΡΙΚΟ - ΠΙΚΟΛ. ΙΓΝΑΤΙΟΣ (Τεύκρος).

8η ΙΠΠΟΔΡΟΜΙΑ / Ώρα 6.30, 1.800 μέτρα

1. ΔΟΝ ΚΙΧ. ΓΟΥΕΪ 59,5 Βαλακούδ. Ν.&#0095

2. ΚΟΚΙΝ 53 Σίντλερ&#0093

3. ΣΤΡ. ΒΑΓΓΕΛΗΣ 51,5 Λάος&#0098

4. ΔΗΜΟΦΙΛΟΣ 50 Κουτσούκος&#0094

5. ΕΝΔΟΞΟΣ 49,5 Τσεργάς&#0092

6. ΛΑΪΤΕΝΙΝ. ΣΤΑΡ 45,5 Μπαρούτας&#00911

7. ΣΠΙΝΘ/ΒΟΛΟΣ 47,5 Δάλαρης&#0099

8. ΦΙΛΟΤΙΜΟΣ 47,5 Γεωργία&#0096

9. Φ. ΕΝ ΓΟΥΪΝΝΕΡ 47 Σγούρος&#0097

10. ΝΤΕΤΕΡΜ. ΓΟΥΕΪ 52,5 Ντίνος&#0091

11. ΛΟΥΙΤΖΙ 50 Γεωργίου&#00910

* Οι ίπποι 1-10 και 2-11 είναι ομόσταβλοι.

­ Υπόδ.: ΛΟΥΙΤΖΙ - ΕΝΔΟΞΟΣ (Φιλότιμος).

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΜΟΥΛΤΙΦΑΡΙΟΥΣ 58 Σωτηρόπ/λος&#0098

2. ΝΤΡΗΜ'Σ ΓΟΥΕΪ 56 Φίλιππος&#00910

3. ΜΟΡΝΙΝ. ΡΑΪΖ 55 Τριανταφύλ.&#0094

4. ΙΠΠΟΚΑΜΠΟΣ 49,5 Μπαρούτας&#0097

5. ΚΑΡΛΑ 52 Τσεργάς&#0099

6. ΛΙΛΑ 52 Λάος&#0096

7. ΦΑΚΗ 52 Γεωργίου&#0091

8. ΧΙΟΝΙΑΣ 52 Κουτσούκος&#0093

9. ΧΡΥΣΤΑΛΕΝΙΟΣ 52 Δάλαρης&#0095

10. ΜΟΥΒ. ΣΜΟΥΘΛΥ 54 Ντίνος&#0092

* Οι ίπποι 2-10 είναι ομόσταβλοι.

­ Υπόδ.: ΣΤΑΒΛΟΣ - ΙΠΠΟΚΑΜΠΟΣ (Λίλα).

­ Δύο αουτσάιντερ: ΑΜΕΡΙΚΑΝ ΝΑΓΚΕΤ (5η) - ΜΟΡΝΙΝΓΚ ΡΑΪΖ (9η).
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16335O103</ED>
<ID>
ID:15790

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O10&aa=3</URL></REF>


Article

<CATEGORY>vin10</CATEGORY>

 <H5>Οι Μικροί Ζυγοί κέρδισαν τη μάχη αλλά χάνουν το πόλεμο
</H5><H5>ΑΠΟΤΕΛΕΣΜΑΤΑ ΤΟΥ 2ου (ΤΕ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ύστερα από 12 διαγωνισμούς απουσίας ο 12 ξανακάνει την εμφάνισή του σε ρόλο
Τζόκερ και με 8 συνολικές εμφανίσεις περνάει στην τρίτη θέση μαζί με τους 7
και 8. Όμως η παρουσία του έφερε σε δύσκολη θέση τους παίκτες. Παρόλο που στη
2η κατηγορία βρέθηκαν 18 επιτυχίες, κανείς από τους νικητές δεν κατόρθωσε να
ανακαλύψει τον Τζόκερ και για 4η συνεχή φορά έχουμε Jack - Pot. Έτσι, ο
κουμπαράς της 1ης κατηγορίας στον επόμενο διαγωνισμό θα περιέχει 1.100.000.000
τουλάχιστον! Από την ομάδα των 45 δεν είχαμε καμία κίνηση τόσο από τους
αριθμούς με τις περισσότερες εμφανίσεις όσο και από τους καθυστερημένους. Οι
Μεγάλοι μπορεί να ηττήθηκαν με 4 - 1, όμως κερδίζουν άνετα τον πόλεμο αφού το
συνολικό σκορ διαμορφώνεται σε 287μ - 308Μ. Παρόμοια κατάσταση και με τους
Ζυγούς, οι οποίοι νίκησαν με 3 - 2 αλλά υπολείπονται στο συνολικό σκορ (328Μ - 267Ζ).

* Κληρώθηκαν οι αριθμοί: 2, 13, 15, 22, 32 (5 από 45).

*Τζόκερ: 17

* Συμπληρώθηκαν 11.599.115 στήλες.

*Μοιράστηκαν 349.133.363 δρχ.

* Δεν μοιράστηκαν 843.099.818 δρχ.

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία. 2η κατηγορία: 18 επιτυχίες από 5.702.895 δρχ., 3η
κατηγορία: 154 επιτυχίες από 353.995 δρχ., 4η κατηγορία: 2.805
επιτυχίες από 8.575 δρχ., 5η κατηγορία: 4.567 επιτυχίες από 8.575 δρχ.,
6η κατηγορία: 95.205 επιτυχίες από 460 δρχ., 7η κατηγορία:
49.263 επιτυχίες από 460 δρχ. και 8η κατηγορία: 209.152 επιτυχίες από
295 δρχ.

<REF><SOURCE>ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16335O111</ED>
<ID>
ID:15704

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O11&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΟΛΥΜΠΙΑΚΟΣ ΥΠΟΔΕΧΕΤΑΙ ΤΟΝ ΗΡΑΚΛΗ
</H5><H2>Ντέρμπι
</H2>
Οι παίκτες του πρωτοπόρου Ολυμπιακού πανηγυρίζουν, όμως σήμερα τους περιμένει
δύσκολο ματς κόντρα στον Ηρακλή

ΤΟ ΜΑΤΣ Ολυμπιακού - Ηρακλή (17.15 ΕΤ1) δεσπόζει στη σημερινή 8η αγωνιστική
του πρωταθλήματος βόλεϊ της Α1 ανδρών. Οι «ερυθρόλευκοι», αήττητοι μέχρι
στιγμής στο πρωτάθλημα, θα υποδεχτούν τον σκληροτράχηλο Ηρακλή, που βρίσκεται
έναν βαθμό πιο κάτω. Γίνεται κατανοητό ότι σε περίπτωση νίκης του «γηραιού» η
ομάδα της Θεσσαλονίκης θα πάρει «κεφάλι» στη βαθμολογία. Συνεπώς ο αγώνας
συγκεντρώνει τα βλέμματα της αγωνιστικής.

Αναλυτικά το πρόγραμμα: Γήπεδο Κραχτίδη (19.00): Ήφαιστος - Παναθηναϊκός,
γήπεδο Ηλιούπολης (17.30): Φιλία - Κτησιφώντας, γήπεδο Γλυφάδας (17.15 ΕΤ1):
Ολυμπιακός - Ηρακλής, «Γεώργιος Μόσχος» (17.00): ΑΕΚ - Κομοτηνή, γήπεδο ΜΕΝΤ
(20.30): ΠΑΟΚ - Ιωνικός, γήπεδο Μίκρας (18.00): Άρης - Ορεστιάδα.

Στη 13η αγωνιστική της Α1 γυναικών ξεχωρίζει η συνάντηση Βριλησσίων -
Παναθηναϊκού (14.45 Κανάλι 5). Αναλυτικά το πρόγραμμα: Γήπεδο Ιωνικού (20.00):
Ιωνικός Νέας Φιλαδελφείας - Ηλιούπολη, γήπεδο Πανελληνίου (17.00): Πανελλήνιος
- Άγιος Σώστης, γήπεδο Χαλανδρίου (14.45): Βριλήσσια - Παναθηναϊκός, γήπεδο
Βύρωνα (15.30): Βύρωνας - Νίκη Αλεξανδρούπολης, ενώ αύριο διεξάγονται οι
αγώνες: γήπεδο Νεάπολης (12.00): ΕΑ Λαρίσης - Ολυμπιακός, γήπεδο Χαριλάου
(13.00): Άρης - Φιλαθλητικός.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16335O112</ED>
<ID>
ID:15752

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Τρία ματς το Σαββατοκύριακο
</H2>
ΜΕ τρεις αγώνες συνεχίζεται σήμερα και αύριο το πρωτάθλημα πόλο της Α1
κατηγορίας. Και αυτό, λόγω της συμμετοχής του Ολυμπιακού και του Ν.Ο. Πάτρας
στα Κύπελλα Ευρώπης, την προσεχή Τρίτη και Τετάρτη. Σήμερα λοιπόν (18.00,
Ποσειδώνιο), ο ΟΦΘ θα υποδεχθεί τον Ν.Ο. Χανίων, ενώ αύριο θα παίξουν:
Βουλιαγμένη-Ηλυσιακός (Κολ. Βουλιαγμένης, 18.00) και Εθνικός-Άρης Ν (Κολ.
Πειραιά, 19.00). Στο μεταξύ, ο Παναθηναϊκός με χθεσινή ανακοίνωσή του
επιρρίπτει ευθυνες στην Αστυνομική Δύναμη Πειραιά, για όσα συνέβησαν την
περασμένη Τετάρτη στον αγώνα με τον Ολυμπιακό. Οι «πράσινοι» αναφέρονται σε
ξυλοδαρμό αθλητών τους σε κλοπές αντικειμένων, ενώ τονίζουν ότι «είναι απορίας
άξιον γιατί ο "επίσημος Ολυμπιακός" δεν καταδίκασε τα επεισόδια».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16335O113</ED>
<ID>
ID:15791

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΙΓΚ ΠΟΓΚ
</H5><H2>Δύο φαβορί
</H2>
ΞΕΚΙΝΟΥΝ το Σαββατοκύριακο σε Αθήνα και Θεσσαλονίκη τα πρωταθλήματα της Α1 και
Α2 εθνικής κατηγορίας ανδρών και γυναικών στο πιγκ πογκ. Στην Α1 ανδρών ο
κάτοχος του τίτλου Α.Σ. Πέρα Αθηνών και ο Α.Ο. Ταταύλα είναι τα φαβορί, χωρίς
ωστόσο να αποκλειστεί ενδεχόμενη έκπληξη, αφού ακόμα και ο νεοφώτιστος
Ολυμπιακός έχει μεγάλες φιλοδοξίες.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16335O114</ED>
<ID>
ID:15816

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΥΓΜΑΧΙΑ
</H5><H2>Ξεχώρισαν
</H2>
ΑΕΚ και Παναθηναϊκός κέρδισαν τις εντυπώσεις τη χρονιά που πέρασε στο χώρο της
πυγμαχίας. Οι «κιτρινόμαυροι», με εξαιρετική παρουσία σε εγχώριες και διεθνείς
διοργανώσεις, συγκέντρωσαν 129 βαθμούς, ενώ οι «πράσινοι», οι οποίοι είχαν
σχεδόν ανάλογη πορεία, άγγιξαν τους 115. Ακολούθησε ο Εθνικός Κοζάνης με 94, η
Α.Ε. Ποντίων με 55, καθώς και ο Τόφαλος Πατρών με 53 βαθμούς.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16335O115</ED>
<ID>
ID:15830

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O11&aa=5</URL></REF>


Article

<CATEGORY>vin10</CATEGORY>

 <H5>ΕΚΡΗΞΗ
</H5><H2>Κι όμως είχε αργήσει...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΚΑΙΡΟ ΕΙΧΕ να «εκραγεί» ο θυελλώδης χαρακτήρας του Νίκου Αλέφαντου. Προέκυψε
χθες στη συγκέντρωση προπονητών παρά τω Ιορντανέσκου και πολλή ένταση επικράτησε.

*** Μεταξύ μας, είχε καθυστερήσει αυτή η έκρηξη, η οποία αναμενόταν χωρίς να
μπορεί να προβλεφθεί χρόνος και τόπος...

*** Να πάρουμε τα πράγματα από την αρχή. Μόλις μπήκε στην αίθουσα ο Αλέφαντος
είδε γύρω του επτά αλλοδαπούς προπονητές, μόνο τρεις Έλληνες και τον
ομοσπονδιακό. Θόλωσε!

*** Τότε ήταν που βγήκαν οι πρώτες φωνάρες εις βάρος του Ρουμάνου.

*** Για τον μισθό του, για πιθανότητα μη νίκης (!) επί της Νορβηγίας τέτοια.

*** Ο Ιορντανέσκου προσπάθησε να ηρεμήσει τον Εξαρχειώτη, ο Μπάγιεβιτς θέλησε
να επικουρήσει την κατάσταση («εδώ βρισκόμαστε για προγραμματισμό και όχι για
ύβρεις»), οπότε ο Αλέφαντος σηκώθηκε και έφυγε.

*** Έτσι απλά, λες και είχε σχεδιάσει το κόλπο του με τακτική όπως στους
αγωνιστικούς χώρους...

*** Κάποια στιγμή πρέπει να σοβαρευτούμε.

*** Έλεγε χθες ένας παλιός συνάδελφος, μόλις πληροφορήθηκε την απόπειρα του
Αλέφαντου πως δεν πρέπει να γραφεί λέξη, προσθέτοντας:

*** «Αν το λάθος του Αλέφαντου περάσει στο ντούκου, θα έχει μέγιστο πρόβλημα
συντήρησης του περίεργου εγώ του ο τύπος».

*** Είναι μια άποψη σεβαστή, αλλά δεν φτάνει.

*** Ο προπονητής της Προοδευτικής, ο δήθεν «λαϊκός ήρωας» της περασμένης
δεκαετίας, νομίζω πως δεν πείθει πια.

*** Απλά, ολοκληρώνει ­ 60χρονος ήδη ­ την αυτοκαταστροφή του λόγω απουσίας
επιλογών στον χαρακτήρα του.

*** Θυμάμαι κάποιους προέδρους, τα τελευταία χρόνια, που έβαζαν ειδικό όρο στο
συμβόλαιο ότι «θα φύγει» έτσι και λέει ό,τι θέλει χωρίς λόγο.

*** Κατά συνέπειαν, υπάρχει πρόβλημα με τον Αλέφαντο, κυρίως εκτός γηπέδων.

*** Κρίμα που χθες, οι απόντες ήταν επτά στους οκτώ Έλληνες.

*** Η θέση τους στο πρόβλημα που προέκυψε θα είχε αξία.

*** Με ακροατήριο τον... Γουίλαν ή τον Κένταλ, ήταν σαφές ότι ο Αλέφαντος θα
έπαιζε πρώτο ρόλο.

*** Ο κάπως παλιός Ντούσαν Μπάγιεβιτς πήγε κάτι να πει και βρήκε τον μπελά
του, που λέει ο λόγος.

ΜΕΤΑΞΥ των απόντων στο χθεσινό ραντεβού του Ιορντανέσκου ο Άγγελος
Αναστασιάδης του ΠΑΟΚ. Γιατί, μεγάλε;

*** Μήπως επειδή θα ανέβαινε το έξοδο;

*** Από τις φωτογραφίες που μοιράστηκαν, είδα στην πολυθρόνα του υφυπουργείου
τους κ. Μπατατούδη και Βεζιρτζή. Συνεπώς, ο ΠΑΟΚ ανταποκρίθηκε και με το
παραπάνω στο πρόβλημα του πρωταθλήματος, όμως η Εθνική ομάδα άστη να πάει...

ΤΟ ΑΛΛΟ ραντεβού της ημέρας, το σοβαρότερο, πέτυχε στην Πανεπιστημίου 25, μια
και παραβρέθηκαν δέκα πρόεδροι ΠΑΕ και τέσσερις είχαν ειδοποιήσει για ανωτέρα βία...

*** Η αποκλιμάκωση της έντασης θεωρείται ήδη δρομολογημένη.

*** Απομένουν τα τυπικά, δηλαδή συνάντηση του κ. Φούρα με τους Αλαμάνο -
Αλημίση και βεβαίως οι αποφάσεις της Γενικής Συνέλευσης της ΕΠΑΕ, που θα γίνει
μεθαύριο Δευτέρα.

*** Άρα, πάμε για ελληνικό δελτίο στις 17 τρέχοντος.

*** Και μπάλα στα γήπεδα.

*** Έλαμψε διά της απουσίας του από τη χθεσινή συγκέντρωση ο πρόεδρος του
Παναθηναϊκού Γιώργος Βαρδινογιάννης.

*** Και ο Τσιαμάκης του Εθνικού έλειψε, αλλά η απουσία του άνευ σημασίας.

*** Δεν θα είχε πάρει «άδεια».

ΓΙΑ ΤΟΥΣ τηλεφίλαθλους: μη νομίσετε πως δεν έχει κάτι να χαζέψετε το
Σαββατοκύριακο, λόγω απεργίας της ΕΠΑΕ.

*** Καταρχήν, έχει κανονικά πρόγραμμα στο πρωτάθλημα μπάσκετ.

*** Αύριο Κυριακή, το συνδρομητικό κανάλι θα δώσει δύο αγώνες ζωντανούς από το
Καμπιονάτο, υψηλού ενδιαφέροντος για τους Έλληνες.

*** Νωρίς, έχει Γιουβέντους - Μπάρι και αργά, στις εννιάμισι, πάλι ζωντανό
Λάτσιο - Φιορεντίνα.

*** Κάτι μου λέει πως τόσο ο Μπάγιεβιτς όσο και ο Ρόνι Γουίλαν θα κρατήσουν σημειώσεις...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16335O121</ED>
<ID>
ID:15705

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O12&aa=1</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ
</H5><H2>Θέλει 9,5 δισ. για Ζιντάν
</H2>
ΣΤΗΝ προσπάθειά της να ανεβάσει το κασέ του Ζινεντίν Ζιντάν, η Γιουβέντους
ανακοίνωσε πως οι ομάδες που θέλουν να αποκτήσουν τον Γάλλο διεθνή πρέπει να
καταβάλουν 9,5 δισ. δραχμές. Στο παρασκήνιο υπάρχει έντονη φημολογία πως ο
Μαρσέλο Λίπι, που θαυμάζει το ταλέντο και τον χαρακτήρα του Ζιντάν, θα
προσπαθήσει να τον πάρει μαζί του στην Ίντερ, της οποίας θα ηγείται από τη νέα
περίοδο. Παράλληλα, η Γιουβέντους προσπαθεί να πείσει όλους τους
ενδιαφερόμενους, πως «κάθε παίκτης έχει την τιμή του» και είναι έτοιμη να
πουλήσει ακόμη και τον Ζιντάν, αρκεί να πάρει τα χρήματα που επιθυμεί.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16335O122</ED>
<ID>
ID:15753

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O12&aa=2</URL></REF>


Article

<CATEGORY>vin10</CATEGORY>

 <H5>ΦΑΝ ΓΚΑΑΛ
</H5><H2>Θα επιστρέψει στον Άγιαξ
</H2>
ΣΤΗΝ παλιά του αγάπη, τον Άγιαξ, πιστεύουν οι Ισπανοί πως θα επιστρέψει ο
Λουίς φαν Γκάαλ, καθώς οριστικοποιήθηκε η συμφωνία της Μπαρτσελόνα με τον
Φάμπιο Καπέλο. Ο λόγος που δεν έχει απολυθεί μέχρι τώρα ο Φαν Γκάαλ ­ και ίσως
να μην συμβεί μέχρι το τέλος της περιόδου ­ είναι το γεγονός ότι η Μπαρτσελόνα
δεν θέλει να στιγματίσει τον εορτασμό των 100 χρόνων από την ίδρυσή της με την
απόλυση του προπονητή της.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16335O123</ED>
<ID>
ID:15792

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O12&aa=3</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>Όλοι βλέπουν τον Γκούλιτ
</H2>
ΟΛΑ τα μάτια θα είναι στραμμένα στον Ρούουντ Γκούλιτ σήμερα, στο Σεντ Τζέιμς
Παρκ, όπου η Νιουκάστλ αντιμετωπίζει την Τσέλσι. Ο Ολλανδός μάνατζερ θα βρεθεί
για πρώτη φορά αντιμέτωπος με την ομάδα που τον έφερε σε επαφή με το αγγλικό
ποδόσφαιρο, του έδωσε προαγωγή (μάνατζερ) και στη συνέχεια τον απέλυσε ύστερα
από έντονο παρασκήνιο. Από τους ανθρώπους που επιθυμούν περισσότερο τη νίκη
της Τσέλσι είναι ο διάδοχος του Γκούλιτ, Τζιανλούκα Βιάλι, ο οποίος έπαιξε
καθοριστικό ρόλο στην απομάκρυνση του Ολλανδού από την ομάδα του Λονδίνου.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16335O124</ED>
<ID>
ID:15817

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O12&aa=4</URL></REF>


Article

<CATEGORY>vin10</CATEGORY>

 <H2>Αντέδρασε σαν Έλληνας </H2>
Ο ΜΠΑΓΙΕΒΙΤΣ, θιγμένος από όσα ακούστηκαν, κινείται προς την έξοδο, όμως ο
Ιορντανέσκου θα τον συγκρατήσει. Κρίμα που τόσο σοβαρή συγκέντρωση προπονητών
για εθνικό ποδοσφαιρικό θέμα, δεν μπόρεσε να προχωρήσει...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16335O125</ED>
<ID>
ID:15831

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O12&aa=5</URL></REF>


Article

<CATEGORY>vin10</CATEGORY>

 <H2>Η Σμύρνη του Π. Ν. Λινάρδου </H2>
ΤΡΕΙΣ ΜΗΝΕΣ μετά την πρώτη του έκδοση, εξαιρετική πορεία διανύει το βιβλίο
του εκλεκτού συναδέλφου και ιστορικού του Αθλητισμού Πέτρου Λινάρδου «Η Σμύρνη
του Πανιωνίου». Κυρίως, όπως σημειώνει ο συγγραφέας, ανταποκρίθηκαν οι
Σμυρνιοί στην ελληνική περιφέρεια, οι οποίοι ενδεχομένως δεν έχουν σχέση με
τον σημερινό Πανιώνιο ή το ποδόσφαιρο. Να σημειωθεί ακόμη ότι ο ερασιτέχνης
Πανιώνιος δεν συνέβαλε καθόλου στην έκδοση ­ ούτε καν με στοιχεία αρχείου ­
διότι απλά... δεν υπάρχει αρχείο! Η ΠΑΕ με αγορά τριάντα βιβλίων κάλυψε τις
ανάγκες δώρου κατά τη φιλοξενία των Κυπρίων του Απόλλωνα Λεμεσού και αυτό ήταν
όλο. Εντούτοις, τα έσοδα από τις πωλήσεις της «Σμύρνης του Πανιωνίου» θα
περάσουν στον σύλλογο «Οι φίλοι των τεχνών», στον οποίο αντιπρόεδρος είναι ο
Πέτρος Λινάρδος. Πρόκειται για σύλλογο με αξιόλογη δράση σε όλες τις μορφές
τέχνης. Πρόσφατα η χορωδία του συλλόγου πήρε μέρος σε εκδήλωση που έγινε στον
Τσεσμέ, πατρίδα του Γιώργου Σεφέρη. Τη «Σμύρνη του Πανιωνίου», βιβλίο πολύτιμο
ως μοναδικό, του Πέτρου Λινάρδου θα βρείτε σε όλα τα βιβλιοπωλεία.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16335O126</ED>
<ID>
ID:15840

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O12&aa=6</URL></REF>


Article

<CATEGORY>vin10</CATEGORY>

 <H5>Οι Έλληνες σκακιστές διαπρέπουν στα Λιόσια
</H5><H2>ΣΚΑΚΙ
</H2><H2></H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΓΙΑΝΝΗΣ Παπαϊωάννου κέρδισε την κρίσιμη παρτίδα του 6ου γύρου στο διεθνές
τουρνουά των Άνω Λιοσίων (πάνω από 220 συμμετοχές) απέναντι στον Στράτο Γρίβα
και έπιασε στην κορυφή τον Ίγκορ Μιλαντίνοβιτς που σημείωσε ισοπαλία με τον
Ιμπραγκίμοβ. 
Μαζί τους στην πρώτη θέση βρέθηκε και ο Άγγλος Φλίαρ. Στον χθεσινό 7ο γύρο
Μιλαντίνοβιτς και Παπαϊωάννου σημείωσαν ισοπαλία στο μεταξύ τους παιχνίδι.
Ισοπαλία σημείωσε και ο Φλίαρ ενώ ο Τζεμιαδιανός που σημείωσε νίκη τούς έφτασε
στην κορυφή. Οι τέσσερις παίκτες (ενδεχομένως και ένας ακόμη, δεν είχαν
τελειώσει όλες οι παρτίδες την ώρα που γράφονταν οι γραμμές αυτές) έχουν πλέον
από 6 βαθμούς σε 7 αγώνες.

6ος γύρος: Μιλαντίνοβιτς - Ιμπραγκίμοβ 0,5-0,5, Τζερμιαδιανός - Γκεοργκίεβ
0,5-0,5, Γρίβας - Παπαϊωάννου 0-1, Φλίαρ - Χουρτζίτσε 1-0, Ι. Νικολαΐδης -
Αλίεβ 1-0, Κετσουριάνι - Σαξ 0-1, Α. Γκουσεΐνοβ - Τράμπερτ 0,5-0,5, Τσίλοβ -
Μουτούσης 0,5-0,5, Μιρτζόεφ - Δεληθανάσης 1-0, Κωνσταντίνου - Βουλ 0-1,
Μπαλαμπάεβ - Μαναγκάτζε 0,5-0,5, Καλέσης - Ε. Γκουσεΐνοβ 1-0, Κολάνι - Ρίστιτς
0-1, Σίδερης - Σούλαβα 0-1, Κρόκος - Μπράνκοβιτς 0-1, Μανάι - Γκελασβίλι 0-1,
Τσορμπατζόγλου - Κόγκαν 0-1, Γ. Κουκουφίκης - Σκέμπρης 0,5-0,5, Τσέλα -
Καπνίσης 1-0, Γκέσος - Στ. Χαλκιάς 1-0, Ευθυμάκης - Γκόγκολης 0-1, Λογοθέτης -
Ράπτης 0,5-0,5, Άτζιτς - Καραμαλής 0,5-0,5, Πετράκη - Βασιλείου 0-1, Αλ.
Κουκουφίκης - Τσιάμης 1-0 κ.ά.

Βαθμολογία (σε 6 αγώνες): 1-3) Μιλαντίνοβιτς, Παπαϊωάννου, Φλίαρ 5,5, 4-14)
Σαξ, Σούλαβα, Τζερμιαδιανός, Μπράνκοβιτς, Ρίστιτς, Βουλ, Ιμπραγκίμοβ,
Μιρτζόεβ, Γκεοργκίεβ, Ι. Νικολαΐδης, Καλέσης 5 βαθμοί, 15-28) Χουρτζίτσε,
Γρίβας, Γκέσος, Γκόγκολης, Τσίλοβ, Α. Γκουσεΐνοβ, Γκελασβίλι, Μουτούσης,
Στανογιόσκι, Τσέλα, Μαναγκάτζε, Κόγκαν, Μπαλαμπάεβ, Τράμπερτ 4,5 βαθμοί.

7ος γύρος (πρώτα αποτελέσματα): Παπαϊωάννου - Μιλαντίνοβιτς 0,5-0,5 (17
κινήσεις), Σαξ - Φλίαρ 0,5-0,5, Γκεοργκίεβ - Ι. Νικολαΐδης 0,5-0,5, Βουλ -
Τζερμιαδιανός 0-1, Ρίστιτς - Μιρτζόεβ 0,5-0,5, Χουρτζίτσε - Α. Γκουσεΐνοβ 0-1,
Γκελασβίλι - Γκέσος 1-0, Μουτούσης - Μπαλάεβ 0,5-0,5 ενώ συνεχιζόταν ακόμη η
παρτίδα της τρίτης σκακιέρας Ιμπραγκίμοβ - Καλέσης.

Οι αγώνες γίνονται στο δημαρχείο των Άνω Λιοσίων και ολοκληρώνονται την Κυριακή.

Γρίβας - Παπαϊωάννου

1. δ4 Ιζ6 2. γ4 ε6 3. Ιζ3 γ5 4. δ5 ε: δ5 5. γ: δ5 δ6 6. Ιγ3 η6 7. ε4 Αη7 8.
Αη5 α6 9. Ιδ2 β5 10. Αε2 Ιβδ7 11. Βγ2 γ4 12. α4 Πβ8 13. α: β5 α: β5 14. 0-0
0-0 15. β4 γ: β3 16. Β: β3 Ιγ5 17. Ββ4 Ι: δ5 18. Ι: δ5 Β: η5 19. Πα3 Βδ8 20.
Ιβ3 Πε8 21. Ι: γ5 δ: γ5 22. Β: γ5 Π: ε4 23. Αζ3 Πε8 24. Πβ3 Αδ7 25. Πδ1 Ρθ8
26. η3 Βη5 27. Ββ4 Αε6 28. Βα5 Βζ5 29. Αη2 Βγ2 30. Πβδ3 Πεδ8 31. θ3 θ5 32. Αζ1
β4 33. Ι: β4 Β: δ1 34. Π: δ1 Π: δ1 35. Ρη2 Αγ3 36. Βγ7 Πγ8 37. Βζ4 Α: β4 38.
Β: β4 Αδ5+ 39. Ρθ2 Π: ζ1 40. Βδ4+ Ρη8 41. Β: δ5 Π: ζ2+ 42. Ρη1 Πβ2 0-1

Ο Νίκος Καλέσης ξεκίνησε τους αγώνες από το δεύτερο γύρο και σε πέντε
παιχνίδια σημείωσε ισάριθμες νίκες.

Καλέσης - Ε. Γκουσεΐνοβ (Αζερ.)

1. δ4 Ιζ6 2. γ4 η6 3. Ιγ3 Αη7 4. ε4 δ6 5. Αε2 0-0 6. Ιζ3 ε5 7. Αε3 Ιη4 8. Αη5
ζ6 9. Αθ4 Ιγ6 10. δ5 Ιε7 11. Ιδ2 θ5 12. β4 Ιθ6 13. ζ3 η5 14. Αζ2 ζ5 15. γ5 Ιη6
16. η3 η4 17. ζ: η4 Ι: η4 18. Α: η4 ζ: η4 19. 0-0 Αθ6 20. γ: δ6 γδ6 21. Ιγ4
Πζ6 22. Βε2 Αδ7 23. α4 α6 24. Αβ6 Π: ζ1+ 25. Π: ζ1 Βε7 26. Αγ7 β5 27. Ι: δ6
Ιζ8 28. Ιζ7 Αη7 29. δ6 Βε6 30. Ιδ5 Ιη6 31. Ιη5 Βε8 32. Ιβ6 Πα7 33. Βα2+ Ρθ8
34. Πζ7 1-0

ΧΑΣΤΙΓΚΣ

Ο Ιβάν Σοκόλοβ ολοκλήρωσε με νίκη τη θριαμβευτική του πορεία στο 74ο τουρνουά
του Χάστιγκς της Αγγλίας. 
Τερμάτισε έτσι πρώτος με 7 βαθμούς σε 9 αγώνες, δύο βαθμούς μπροστά από τους
επόμενους. 
Στη δεύτερη θέση τερμάτισε σε ισοβαθμία με άλλους τέσσερις σκακιστές ο
15χρονος Ουκρανός Πονομαριόφ, δείχνοντας προς όλους ότι πρόκειται για έναν
μεγάλο πρωταγωνιστή του μέλλοντος.

9ος γύρος: Σοκόλοβ - Πλάσκετ 1-0, Σάντλερ - Σπίλμαν 0,5-0,5, Εμς - Φρεσινέ
1-0, Σίποβ - Πονομαριόφ 0,5-0,5, Σαλτάεβ - Μάιλς 0,5-0,5.

Τελική βαθμολογία: 1) Ι. Σοκόλοβ (Βοσν. 2.620) 7 βαθμοί, 2-6) Σάντλερ (Αγγλ.
2.660), Εμς (Αγγλ. 2.585), Σπίλμαν (Αγγλ. 2.600), Πονομαριόφ (Ουκρ. 2.585),
Σίποβ (Ρωσ. 2.635) 5 βαθμοί, 7-9) Πλάσκετ (Αγγλ. 2.455), Φρεσινέ (Γαλλ.
2.455), Μάιλς (Αγγλ. 2.590) 3,5 βαθμοί, 10) Σαλτάεβ (Ουζμπ. 2.525) 2,5 βαθμοί.

<REF><SOURCE>ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16335O991</ED>
<ID>
ID:15712

</ID><URL>http://ta-nea.dolnet.gr/neaweb/neafile.print_unique?e=A&f=16335&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΑ ΑΡΘΡΑ ΚΑΙ ΤΑ ΡΕΠΟΡΤΑΖ ΤΟΥ ΠΟΥ ΣΚΙΑΓΡΑΦΟΥΝ ΤΗ ΒΙΚΤΩΡΙΑΝΗ ΕΠΟΧΗ «ΓΕΝΝΗΣΑΝ»
ΤΟΥΣ ΗΡΩΕΣ ΤΟΥ
</H5><H2>Ντίκενς, ο δημοσιογράφος
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

<H3></H3>Σκίτσο εποχής που παριστάνει τον Ντίκενς, νεαρό δημοσιογράφο, να κρατά το
κείμενό του ­ ένα από τα πολλά που εκδόθηκαν τώρα σε τόμο

Δύσκολοι καιροί. Φτώχεια και εκμετάλλευση αδυνάτων. Η άνεση των μεσοαστών· η
χλιδή ολίγων πλουσίων· και η πληθώρα ρακένδυτων μικρών παιδιών στους δρόμους.
Συμμορίες ανηλίκων. Σκάνδαλα. Αποπροσανατολιστική πολιτική φλυαρία. Οράματα,
μικροπρέπειες κι εθνικισμοί. Ένας κόσμος που αλλάζει ραγδαία. Κάποιοι
δημοσιογράφοι εμπλέκονται στα «παιχνίδια» εξουσίας και κάποιοι αγωνίζονται,
τηρώντας τους άγραφους νόμους του δημοσιογραφικού ήθους και δεοντολογίας, να
καταγράψουν το εφήμερο μιας εποχής εκρηκτικής...

Δεν αναφερόμαστε με ποιητική αποστασιοποίηση στη δική μας εποχή, παρά σε μία
άλλη, αρκούντως μακρινή, όμως όχι επαρκώς απόμακρη, ώστε να τολμούμε να
κάνουμε αντιπαραβολές με τη σημερινή: την προ 150 χρόνων, επονομαζόμενη ­
τουλάχιστον από τον αγγλοσαξονικό κόσμο ­ βικτωριανή εποχή. Η οποία στις μέρες
μας φαίνεται να απασχολεί εντόνως τη συνείδηση, τις μνήμες και τις πένες
πληθώρας αγγλικών, αλλά και αμερικανικών εντύπων.

Πρωταγωνιστής δε αναδεικνύεται ο δημοσιογράφος της εποχής, που έγινε και ο
διασημότερος ίσως συγγραφέας του κόσμου: ο Κάρολος Ντίκενς! Ο πολυγραφότατος,
πληθωρικός και παθιασμένος Ντίκενς ­ ορκισμένος υπέρμαχος των φτωχών, των
αδυνάτων και κάθε λογής καταπιεσμένων ­ μαγεύει ξανά, επηρεάζει, συνεπαίρνει,
και ενημερώνει το σύγχρονο αναγνωστικό κοινό, με ένα νέο έργο του. Νέο έργο
του; Πρόκειται για την ανεκτίμητη συλλογή ­ σε τρεις τόμους ­ του μεγαλύτερου
μέρους των δημοσιογραφικών κειμένων του. Στα οποία μπορεί να ανακαλύψει κανείς
την «πρώτη ύλη» των θεμάτων που απασχόλησαν τα έργα του, ενώ ξεπροβάλλουν
ανάγλυφα και ορισμένοι από τους αξέχαστους χαρακτήρες των βιβλίων του ­ όπως η
Μις Χάβισαμ των «Μεγάλων προσδοκιών», ο Φάγκιν και ο Όλιβερ Τουίστ του
ομότιτλου έργου.

Πάνω απ' όλα, ο Ντίκενς ήταν δημοσιογράφος. Τον μάγευε η επικοινωνία με την
πραγματικότητα της εποχής του, που του προσέφερε το κοινωνικό ρεπορτάζ· η
ζωντάνια και η έλλειψη «στυλιζαρίσματος» (κυρίαρχη τότε στο λογοτεχνικό στυλ)
του δημοσιογραφικού λόγου· η ελευθερία, η σκέψη, η ενδοσκόπηση και η ευθύνη
που συνεπάγεται η καθημερινή στήλη ή το άρθρο.

Στη συλλογή άρθρων και άλλων δημοσιογραφικών κειμένων του ­ («Dickens's
Journalism, Volume 3» των εκδόσεων «Dent», που επιμελήθηκε ο Michael Slater) ­
παρουσιάζονται γραπτά του μεγάλου συγγραφέα για την παιδική του ηλικία, για
την οικογένειά του, για τους γείτονες και γνωστούς του και για τα ταξίδια του.

Στα κείμενά του ­ όπως και στα βιβλία του ­ ο Ντίκενς «μιλάει» με εικόνες και
απευθύνεται περισσότερο στη φαντασία και το θυμικό των αναγνωστών, παρά στον
νου και τη λογική τους. Λόγω αυτής της τακτικής του δεχόταν τα πυρά κορυφαίων
δημοσιογράφων της εποχής, που έγραφαν και δημιουργούσαν «σχολές» βάσει της
αρχής «πείθε με επιχειρήματα και όχι προκαλώντας δάκρυα συγκίνησης».

Κι όμως, εάν ο Ντίκενς δεν επέμενε στη δική του τακτική, δεν θα είχαν διασωθεί
ποτέ ­ κληρονομιά για τις ερχόμενες γενεές ­ αυτές οι ζωντανές εικόνες της
βικτωριανής πραγματικότητας, των δυσκολιών και των αγριοτήτων της. Και ­
ενδεχομένως ­ δεν θα είχαν αλλάξει επί τα βελτίω, και τόσο γρήγορα, κάποια από αυτά.

Τα πτωχοκομεία που μας περιγράφει ­ σκηνικό πολλών μετέπειτα έργων του ­ οι
δημόσιοι απαγχονισμοί, οι «ειδικών αναγκών» άνθρωποι ­ κουτσοί, στραβοί, νάνοι
­ που περιφέρονταν στα τσίρκα ως δημόσιο θέαμα, η πορνεία καθώς και η
κακοποίηση και εκμετάλλευση (εργασιακή, οικονομική, σεξουαλική) μικρών
παιδιών, είναι τα κύρια θέματα των διεισδυτικών άρθρων και ρεπορτάζ του
Ντίκενς, που εμφανίζονται σε αυτόν τον τόμο, και που λειτούργησαν εκείνη την
εποχή καταλυτικά για την αφύπνιση των συνειδήσεων των αναγνωστών ­ της μέσης
και χαμηλής, κυρίως, κοινωνικής τάξης. Αλλά και για την καλλιέργεια και
ανάπτυξη της ανθρωπιάς και του έμπρακτου σεβασμού της ανθρώπινης οντότητας και
των πανανθρώπινων, αναφαίρετων δικαιωμάτων.

Στον «Ομπζέρβερ» της περασμένης Κυριακής, ο Άντριου Μαρ αποδύεται σε μία
νοσταλγική ­ πλην τεκμηριωμένη ­ μακροσκελέστατη αναφορά και ανάλυση του
«τότε» (προ 150 ετών) σε σύγκριση με το «τώρα». 
Τελικά, «δεν απέχουμε και τόσο», συμπεραίνει στο τέλος του άρθρου του. Ο
γενετιστής Πολ Σάτεφορντ, σε ανάλυσή του για την ­ ασύλληπτα επικίνδυνη, κατά
τον ίδιο ­ υπερεξουσία του επιστημονικού προκαθορισμού και προσδιορισμού της
ανθρώπινης ζωής μέσω της γενετικής επιστήμης και της βιο-ιατρικής εκφράζει
τους φόβους του, ότι σε αντίθεση με την τάση που εκφραζόταν έντονα στη
βικτωριανή εποχή, η ανθρωπότητα προχωρεί σήμερα, ολοταχώς, προς την απώλεια
της ανθρωπιάς της και του σεβασμού της ανθρώπινης ζωής. Άλλοι αξιόλογοι
επιστήμονες, αρθρογράφοι, και δημιουργοί εκφράζουν τους φόβους τους για την
παντελή απουσία και αδιαφορία κάθε είδους ιδανικών για τους σημερινούς
ανθρώπους. 
Οδηγούμαστε, λοιπόν, βάσει των ανωτέρω συλλογισμών και γραφομένων, στο ­ λίγο
νοσταλγικό, δεν μοιάζει; ­ συμπέρασμα ότι εν τέλει οι οιωνοί ήταν καλύτεροι
για τους ανθρώπους της βικτωριανής εποχής απ' ό,τι για τους σύγχρονους;

Σε κάθε περίπτωση, οι φόβοι μάλλον μετριάζονται δραστικά, όσο υπάρχουν
δημιουργοί όπως ο Κάρολος Ντίκενς, οι οποίοι να αποτυπώνουν «βασικά τα
ανθρώπινα» και την απτή πραγματικότητα των ανθρώπων που υποφέρουν και
αγωνίζονται για τη βελτίωση της ζωής τους. Και που να δίνουν με τρόπο
αριστοτεχνικό, σε κείμενα συνήθως καταδικασμένα στο εφήμερο ­ τουτέστιν, τα
δημοσιογραφικά ρεπορτάζ και άρθρα ­ την εναργή διαχρονικότητα.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16335P011</ED>
<ID>
ID:15713

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Ποίηση
</H2>
«Ημερολόγιο» του Οδυσσέα Ελύτη στα ελληνικά και στα αγγλικά

σελ 3
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16335P012</ED>
<ID>
ID:15758

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Χαμηλή πτήση... για τα εορταστικά προγράμματα των καναλιών

σελ 5
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16335P013</ED>
<ID>
ID:15797

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P01&aa=3</URL></REF>


Article

<CATEGORY>vin09</CATEGORY>

 <H5>ΔΙΑΦΑΝΑ ΚΡΙΝΑ - MAGIC DE SPELL ΣΤΑ ΚΛΑΜΠ
</H5><H5>«ΖΩΝΤΑΝΑ»
</H5><H2>Εικαστικές «αφηγήσεις»
</H2>
Εικαστική «Αφήγηση μιας ηλικίας» από τη Μαριλένα Ζαμπούρα (Αίθουσα Τέχνης Αθηνών)

Η κωμωδία του Χριστόφορου Ζήκα «Ή στραβός είναι ο γιαλός ή στραβά αρμενίζουμε»
παρουσιάζεται απόψε και αύριο, σε επίσημη πρώτη, στο «Λαϊκό Ηπειρωτικό Θέατρο»
(Αλαμάνας 7, στο Ζεφύρι Αττικής).

*** «Τρελή Ελένη» είναι ο τίτλος του έργου της Νίκης Τριανταφυλλίδη, που
ανεβαίνει απόψε στο ομώνυμο θέατρο (Στουρνάρη και Καπνοκοπτηρίου 8, τηλ.
8227.185). Η σκηνοθεσία είναι της ίδιας, ενώ τη μουσική επιμελήθηκε η Ζωή
Μεσσάρη. Το σκηνικό σχεδίασε και κατασκεύασε ο Βαγγέλης Παπαγιάννης και
ζωγράφισε ο Γιώργος Μπεγνής. Μαζί με τη Νίκη Τριανταφυλλίδη εμφανίζονται ο
Κώστας Δελακούρας, η Ζωή Μεσσάρη και ο Παντελής Καψάλης.

*** Το έργο της Καρίνας Ιωαννίδου «Η περιπέτεια μιας σφραγίδας» παρουσιάζεται
στο «Θέατρο 25ης Μαρτίου», 25ης Μαρτίου 32, στη Θεσσαλονίκη, τηλ. (031)
424321, σε σκηνοθεσία Γρηγόρη Μήττα, σκηνικά και κοστούμια Γιάννη Πρώιου και
χορογραφίες Παυλίνας Χαρέλα. Παίζουν Κική Καραλίβανου, Κυριάκος Δανιηλίδης,
Αγγελική Σαπάτρα, Κυριάκος Μεϊμάρης, Δημήτρης Αθανασιάδης, Ιωάννα Ξανθοπούλου,
Παυλίνα Χαρέλα, Γιάννης Πλακίδης και Τρύφων Μάζνης.

*** Συνεχίζονται στο θέατρο «Σημείο» (Χαρ. Τρικούπη 10, στην Καλλιθέα, τηλ.
8211.847), οι παραστάσεις του έργου του Γιάννη Χρυσούλη «Η επιστροφή του Τσε»,
σε σκηνοθεσία Νίκου Διαμαντή.

*** Ολοκληρώνεται απόψε, στο θέατρο «Αμαλία», Αμαλίας 71, στη Θεσσαλονίκη,
τηλ. (031) 821483, ο πρώτος κύκλος των παραστάσεων του έργου του Τζωρτζ
Ταμπόρι «Το κουράγιο της μητέρας μου», που παρουσιάζει η Πειραματική Σκηνή της
«Τέχνης», σε σκηνοθεσία Νικηφόρου Παπανδρέου.

*** «Γιατρός με το στανιό» του Μολιέρου αύριο στις 8, στο Δημοτικό Ωδείο
Λάρισας, από το Περιφερειακό Θέατρο Καρδίτσας, σε σκηνοθεσία Δημήτρη Απ.
Ρήττα. Πληροφορίες στο τηλ. (0441) 26757.

*** «Νταϊάνα: η πριγκίπισσα του λαού» είναι ο τίτλος της παιδικής παράστασης
που δίνεται αύριο το απόγευμα στις 6.30, στο θέατρο «Καλουτά», σε σκηνοθεσία
και κείμενα Μάκη Αντωνόπουλου και μουσική Φώτη Μητρόπουλου. Παίζουν Γιούλη
Ηλιοπούλου, Γ. Μούτσιος, Νίκος Παπαδόπουλος, Σπύρος Φωκάς, Καίτη Λαμπροπούλου,
Σόφη Ζανίνου, Μαίρη Χαλκιά και Νίκος Σταγόπουλος. Τα έσοδα της παράστασης θα
διατεθούν υπέρ του συλλόγου «Το χαμόγελο του παιδιού».

ΕΚΘΕΣΕΙΣ

Σκηνή από το «Έλα στο φως...» με τη Μιράντα Κουνελάκη

«Αφήγηση μιας ηλικίας» είναι ο τίτλος της έκθεσης της Μαριλένας Ζαμπούρα, που
εγκαινιάζεται στις 12 το μεσημέρι, στην «Αίθουσα Τέχνης Αθηνών» (Γλύκωνος 4,
στη Δεξαμενή, τηλ. 7213.938).

*** Έκθεση στην οποία παρουσιάζουν δουλειά του ο συγγραφέας Αναστάσης
Ασημακόπουλος και ο ζωγράφος Νίκος Μωραΐτης εγκαινιάζεται το βράδυ στις 8, στο
«Τρισήλιον» (Βασίλης 3 και Αποστόλου Παύλου, στο Θησείο).

*** Συνεχίζεται στην αίθουσα τέχνης «Καππάτος» (Αγίας Ειρήνης 6, τηλ.
3217.931) η έκθεση της Λίντα Μπένγκλις. Από σήμερα προβάλλονται τα βιντεο-φιλμ
«Female Sensibility» και «The Amazing Bow-Wow».

ΚΑΡΑΓΚΙΟΖΗΣ

«Ο Καραγκιόζης πάει σχολείο» αύριο το πρωί, στο 1ο Δημοτικό Σχολείο Νέας
Φιλαδέλφειας (Επταλόφου 10), από το Θέατρο Σκιών Πάνου Καπετανίδη (πληροφορίες
στο τηλ. 4616.664).

«Έλα στο φως... παίζω θα δεις» αύριο, στο «Μακάρι» (Ζωοδόχου Πηγής 125 και
Κομνηνών, τηλ. 6458.958), με τη Μιράντα Κουνελάκη, σε μια παράσταση χωρίς
μικρόφωνα. Μαζί της η Βασιλική Νίκα και ο Πέτρος Αρβανιτάκης.

*** Πέντε ώρες πρόγραμμα (με ελληνική λαϊκή μουσική και τραγούδια) στο
«Εναλλάξ», με τον Πέτρο Βαγιόπουλο και μεγάλο συγκρότημα (Γιάννης Ζάρας -
κιθάρα, Μαρία Σπυροπούλου - τραγούδι, Γιώργος Κομπογιάννης - πιάνο, Γιώργος
Παπάζογλου - μπουζούκι, ούτι, σάζι). Απόψε, αύριο και το Σαββατοκύριακο
(Μαυρομιχάλη 139, Εξάρχεια. Τηλ. 6437.416).

*** Jazz Jamaica απόψε στις 10, στη «Χώρα» (Αμοργού 18, στην Κυψέλη, τηλ. 8673.945).

*** Διάφανα Κρίνα το βράδυ στις 9.30, στο «Ρόδον» (Μάρνη 24, τηλ. 5247.427).

*** Magic de Spell το βράδυ, στο «Camel Club» (Βουλιαγμένης 268, στον Άγιο Δημήτριο).

*** Τη δουλειά του «Φώτα του ιλίγγου» παρουσιάζει το βράδυ στις 11.30, στο
κλαμπ «Genesis» (7ης Μαρτίου 4-7, στη Νίκαια, τηλ. 4935.527), ο Σπύρος Σούκης.

*** Λάκης Παπαδόπουλος και Τσοπάνα Ρέιβ το βράδυ στις 11, στη μουσική σκηνή
«Στον αέρα» (στην Κεντρική Πλατεία της Πετρούπολης).

*** Groove Collective απόψε, στο «ΗΙ-ΗΑΤ cafe» (Κρουσόβου 1, στο Χίλτον, τηλ.
7218.171). Αύριο, στον ίδιο χώρο, ελληνικό ροκ με το συγκρότημα Νόστος.

*** Νίκος Βερόπουλος αύριο το απόγευμα στις 7, στο «Blues Hall» (Αρδηττού 44,
στο Μετς).

*** Χ-Darawish με μεσογειακό ροκ απόψε και αύριο, στον Μύλο της Θεσσαλονίκης.

*** Bazaar για τους φίλους της γάτας σήμερα και αύριο, στο Πνευματικό Κέντρο
Αθηνών (Ακαδημίας 50).

*** Σκυταλοδρομία live βραδιών αρχίζει στο Winebar ΚΕΛΣΟΣ (Λ. Βουλιαγμένης 63
και Κέλσου 4, τηλ. 9217.951), με τους Blues Family να εμφανίζονται απόψε και
την Κυριακή το βράδυ, ο Γιώργος Σκορδίλης για κλασικές ροκ ιστορίες. Ο Σπύρος
επιφυλάσσει εκπλήξεις.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16335P021</ED>
<ID>
ID:15718

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P02&aa=1</URL></REF>


Article

<CATEGORY>vin09</CATEGORY>

 <H5>... και «Ημεροδρόμιο»
</H5><H2>«Περιθωριακή» τιμή...
</H2><H2></H2>
<AUTHOR>Β.Χ.</AUTHOR>

Δ.Ν. Μαρωνίτης

Στα «Απολίτιστα μονοτονικά» έγραφε πρόσφατα για τη... ζαβολιά (συχνά
τιμωρούμενη) «κάποιων συγγραφέων του ρετιρέ που ορέγονται να δείχνουν πως
ξέρουν τα μυστικά του υπογείου και κατά περίπτωση παίρνουν το ασανσέρ της
πολυκατοικίας και κατεβαίνουν με την άνεσή τους και για λίγο στα υπόγεια
άδυτα...». Ο ίδιος, ο καθηγητής Δ.Ν. Μαρωνίτης, εξεδήλωσε «σφοδρή επιθυμία»
για τη διοργάνωση «περιθωριακού τύπου» ­ αλλά κάθε άλλο παρά «υπόγειας»
εκδήλωσης προς τιμήν του στην οποία ενέδωσε το περιοδικό «Εντευκτήριο». Στην
«περιθωριακού» τύπου εκδήλωση της ερχόμενης Δευτέρας στο Μακεδονικό Μουσείο
Σύγχρονης Τέχνης ­ σύμφωνα πάντα με την πρόσκληση ­ «καλοπροαίρετες
εισηγήσεις» θα κάνουν οι καθηγητές Λ. Τσιριμώκου, Γ. Βώκος και Θ. Παπαγγελης.
Οι έπαινοι ή και ψόγοι προαναγγέλλονται ως ευπρόσδεκτοι αλλά οι δεύτεροι θα
ανταπαντηθούν ­ αν και αυτό δεν προαναγγέλλεται ­ από τον τιμώμενο. Δεν ξέρω
γιατί διαβάζοντας το κείμενο της πρόσκλησης πολύ εθαύμασα την αρετή, αλλά και
την τόλμη των οποίων ­ όσων και αν ­ αρθρώσουν τον τυχόν ψόγον...

Όσο για το εκδοθέν ήδη και υπό κυκλοφορία βιβλιάριο του τιμώμενου;
Τιτλοφορείται «Ημεροδρόμιο» και δεν πρόκειται για τα γνωστά ακαδημαϊκά
κείμενα-μελέτες του συγγραφέα-ακαδημαϊκού δασκάλου αλλά «για λόγο καθ' οδόν
που σημαίνει: λόγο αυτόματο, μάλλον πρόχειρο, μίζερο ίσως αλλά και
ανακουφιστικό. Όπως εκείνα τα ταξίδια που μας προγραμματίζουν αντί να τα
προγραμματίζουμε διαστέλλοντας ξαφνικά τον χρόνο της ζωής μας που αλληθωρίζει
κοιτάζοντας προς τα πίσω, επειδή λιγόστευε πια το άνοιγμά του προς τα μπρος.
Τελικά πρόκειται για λόγο χαρισματικό και χαρισμένο» ­ προλέγει ο ίδιος τη
μικρού σχήματος, μόλις 45 σελίδων και 10 (δημοσιευμένων στο «ΒΗΜΑ») κειμένων,
έκδοση του «Εντευκτηρίου».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16335P022</ED>
<ID>
ID:15763

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P02&aa=2</URL></REF>


Article

<CATEGORY>vin09</CATEGORY>

 <H2>Αγώνας δρόμου
</H2><H2></H2>
<AUTHOR>Μ.Μ.</AUTHOR>

Κάθε χρόνο το ίδιο. Αμέσως μετά τις γιορτές «πέφτουν» βροχή πολλές καλές
ταινίες μαζί, σαν να τηρούν ένα παλιό έθιμο. Τρέχεις και δεν προλαβαίνεις,
γεμάτες αίθουσες και γρήγορες αλλαγές, γιατί έρχονται τα Όσκαρ και πρέπει να
έχουν παιχτεί τα πιο δυνατά φιλμ. Ένας αγώνας δρόμου από το «Τρούμαν σόου» ως
το Snake Eyes με όλους τους ενδιάμεσους σταθμούς. Αν μη τι άλλο, ας δείξουν
κατανόηση οι αιθουσάρχες. Να δώσουν τον χρόνο που χρειάζεται στις ταινίες και
στον κόσμο που περίμενε υπομονετικά στις γιορτές.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16335P023</ED>
<ID>
ID:15800

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P02&aa=3</URL></REF>


Article

<CATEGORY>vin09</CATEGORY>

 <H2>Ώρα για παζάρια </H2>
<AUTHOR>Α.Ν.</AUTHOR>

Έφθασε, επιτέλους, και ο καιρός των βιβλίων να γνωρίσουν την τιμητική τους ­
αλλά και να παζαρέψουν την (εμπορική) τιμή τους. Φαίνεται λοιπόν ότι το 1999
δόθηκε η εκκίνηση για έναν φρενήρη αγώνα δρόμου σε προσφορές εκδοτικών οίκων
για συγγραφείς και τα έργα τους. Το σήμα δόθηκε από το 1 δισ. δρχ. που έδωσε ο
εκδοτικός οίκος Penguin, προκειμένου να εξασφαλίσει το δικαίωμα έκδοσης των
δύο επόμενων ­ μελλοντικών ακόμη ­ βιβλίων του νεαρού και πολλά υποσχόμενου
συγγραφέα Νικ Χόρνμπι. Καλά θυμάστε: πρόκειται για εκείνον τον συμπαθή πλην
παραπονιάρη, που συνέχεια γράφει για την συμφορά του να είσαι άνδρας την
σημερινή, δύσκολη, μεταφεμινιστική εποχή! Κατάφερε δε να αποσπάσει τον Χόρνμπι
και από τον εκδοτικό οίκο Γκολάνεζ, ο οποίος μέχρι σήμερα εξέδιδε τα έργα του.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16335P024</ED>
<ID>
ID:15824

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P02&aa=4</URL></REF>


Article

<CATEGORY>vin09</CATEGORY>

 <H5>«ΤΟ ΗΜΕΡΟΛΟΓΙΟ ΕΝΟΣ ΑΘΕΑΤΟΥ ΑΠΡΙΛΙΟΥ» ΣΤΑ ΕΛΛΗΝΙΚΑ ΚΑΙ ΤΑ ΑΓΓΛΙΚΑ
</H5><H2>«Δίγλωσσος» Ελύτης
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

<H3>«Όταν πήρε το Νόμπελ, το 1979, ο Οδυσσέας Ελύτης είχε δηλώσει πως μετά τη
μετάφραση απομένει μόνο το 20%-30% της ποίησής του. Αυτό το ποσοστό προσπαθώ
να βελτιώσω, θεωρώντας και εγώ την ποίησή του σε πολλά σημεία μη μεταφράσιμη.
Ιδιαίτερα στα αγγλικά, ο Ελύτης περνά ακόμα πιο δύσκολα κατά τη γνώμη μου
επειδή ακριβώς η ποίησή του είναι τόσο επικεντρωμένη στη μαγεία της ελληνικής γλώσσας».
</H3>
Το εξώφυλλο της δίγλωσσης έκδοσης («Ύψιλον») του «Ημερολογίου ενός Αθέατου
Απριλίου» του Οδυσσέα Ελύτη

Είναι τα λόγια του Ντέιβιντ Κόννολυ, έγκυρου και έμπειρου μεταφραστή και του
Γκάτσου, και της Δημουλά, και του Εγγονόπουλου και του Βρεττάκου, ο οποίος
παρουσιάζει το «Ημερολόγιο ενός Αθέατου Απριλίου» σε μία ιδιαίτερα προσεγμένη
και κομψή δίγλωσση έκδοση (αγγλική και ελληνική) που μόλις κυκλοφόρησε από το «Ύψιλον».

Σε δική του μετάφραση έχει κυκλοφορήσει στα αγγλικά και η συλλογή του Ελύτη
«Τα Ελεγεία της Οξώπετρας», ενώ αναμένεται και μια επιλογή από τα πεζά του «Εν Λευκώ».

Τι λύσεις βρίσκει ο Κόννολυ; «Χαμένοι αυτοί που πιάνονται από τ' Άπιαστα»,
λέει ο Ελύτης, «They are lost who reach for the Unreachable», λέει ο
μεταφραστής του. «Στο κοτσάνι της νύχτας η σελήνη σπάραζε», λέει ο Ελύτης,
«The moon whithed on night's stem», μεταφράζει ο Κόννολυ. «Άραγες να 'ναι η
μοναξιά σ' όλους τους κόσμους/η ίδια;», αναρωτιέται ο Ελύτης. «Is loneliness
in every world the same Ι wonder?» ρωτά ο Κόννολυ. Και αυτό ακριβώς είναι το
ενδιαφέρον μιας δίγλωσσης έκδοσης, εφόσον ο αναγνώστης γνωρίζει τις δύο
γλώσσες: Ότι μπορεί να προσεγγίσει καλύτερα, να αισθανθεί καλύτερα το κλίμα
των στίχων, όταν βλέπει τις λύσεις του μεταφραστή σε αντιδιαστολή με το
πρωτότυπο κείμενο.

Διευθυντής άλλοτε του μεταφραστικού τμήματος του Βρετανικού Συμβουλίου,
συμβασιούχος καθηγητής επί έξι χρόνια στο Ιόνιο Πανεπιστήμιο, ο ιρλανδικής
καταγωγής 45χρονος Κόννολυ περηφανεύεται που μόλις πολιτογραφήθηκε Έλληνας και
που έχει γεννηθεί την ίδια ημερομηνία ­ 2 Νοεμβρίου ­ με τον Ελύτη, έστω και
43 χρόνια αργότερα...

Στη μεταφραστική του καριέρα, καθώς εξηγεί, η καινούργια αυτή δουλειά του έχει
ιδιαίτερη θέση. Όχι μόνο διότι μια δίγλωσση έκδοση είναι μια γενναία έκθεση
και μια ανοιχτή αναμέτρηση για τον κάθε μεταφραστή, όχι μόνο γιατί ανοίγει
νέους δρόμους επικοινωνίας και σε παιδαγωγικό επίπεδο Ελλήνων και ξένων
φοιτητών και αναγνωστών με τον ποιητή, αλλά και γιατί γράφηκε ως μνημόσυνο.

Αυτή η συλλογή με τα 49 ποιήματα που έχουν τη μορφή ημερολογίου, αρχίζουν από
την 1η Απριλίου, τελειώνουν στις 7 Μαΐου και αφορούν πιθανώς στο Πάσχα του
1981, κυκλοφόρησε το 1984 από το «Ύψιλον». 
Η κυρίαρχη ατμόσφαιρα που χαρακτηρίζει αυτό το έργο, λέει ο Κόννολυ, είναι η
ατμόσφαιρα του θανάτου αλλά έτσι όπως τον αντιλαμβανόταν ο Ελύτης, ως αθέατη
ζωή, μεταξύ του νυν και του αεί.

Με αυτήν την αίσθηση ο Κόννολυ θέλησε τον πρώτο Απρίλιο μετά το θάνατο του
Ελύτη (1996), τον πρώτο Απρίλιο της αθέατης παρουσίας του, να τον
αποχαιρετίσει μεταφράζοντας αυτό το έργο. «Ίσως είναι αυτός ο τρόπος που οι
λέξεις εκφράζουν τον πόνο τους», λέει. 
Και εξηγεί πως όταν μια μετάφραση έχει κίνητρο την αγάπη για το έργο ενός
ποιητή «γίνεται ένα μέσον για να εισχωρήσει κανείς σ' αυτό το έργο πολύ
βαθύτερα απ' όσο μπορεί να το κάνει με ένα προσεκτικό διάβασμα. 
Είναι κατά κάποιο τρόπο σαν μεταφράζοντας ένα έργο στη γλώσσα μας, να το
οικειοποιούμαστε. Σαν να γίνεται δικό μας, σε ανταπόδοση του "δώρου" του ποιητή».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16335P031</ED>
<ID>
ID:15719

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P03&aa=1</URL></REF>


Article

<CATEGORY>vin09</CATEGORY>

 <H2>Ο Θόδωρος Έξαρχος για τη θεατρική παιδεία
</H2><H2></H2>
Το θέμα της θεατρικής παιδείας και των εξετάσεων στις δραματικές σχολές
παραμένει ακανθώδες. Με πολλά προβλήματα, άλυτα ακόμη.

Ο ηθοποιός Θόδωρος Έξαρχος, που έχει μελετήσει το θέμα και έχει γράψει άρθρα
πάνω σ' αυτό, συμμετέχει στη σχετική συζήτηση με επιστολή που μας έστειλε.

«Μέσα στο βιβλίο μου "Οδοιπορικό ενός ηθοποιού"», γράφει ο κ. Έξαρχος, «που
κυκλοφόρησε πρόσφατα από τις εκδόσεις "Δωδώνη", συμπεριλαμβάνεται και μια
παλιά μου μελέτη (χρονολογούμενη από το 1977) γύρω από το ακανθώδες θέμα της
θεατρικής παιδείας, ενός τομέα που υπηρετώ εδώ και τριάντα χρόνια και που
πάντα με προβληματίζει. Επίκεντρο εκείνης της μελέτης ήταν η περιβόητη "άδεια
άσκησης επαγγέλματος ηθοποιού", που έχριζε επιπόλαια πολλούς αμφισβητήσιμους
μαθητές δραματικών σχολών, "ηθοποιούς", με ελλιπή ή σχεδόν ανύπαρκτη παιδεία.
Σε μεταγενέστερο σχόλιο (πριν από τέσσερα περίπου χρόνια) που ακολουθεί τη
μελέτη μου, έλεγα ότι έστω και με ατέλειες ήταν καλύτερος ο θεσμός των
εισαγωγικών εξετάσεων, που καθιέρωσε το υπουργείο Πολιτισμού με τη συγκρότηση
μιας σχετικής εξεταστικής επιτροπής.

Είναι φυσικό, ύστερα από τις εμπειρίες των τελευταίων χρόνων, να αισθάνομαι
την ανάγκη να διατυπώσω νεώτερες διαπιστώσεις μου για να μη δημιουργηθούν
παρανοήσεις. Στην καθημερινή πρακτική των δραματικών σχολών, συναντούμε τώρα
πολλές περιπτώσεις ταλαντούχων υποψηφίων σπουδαστών που "κόπηκαν" από την
Επιτροπή και έδωσαν δυο-τρεις φορές εισαγωγικές εξετάσεις για να φθάσουν στο
επιθυμητό αποτέλεσμα και άλλους αμφιβόλων ικανοτήτων ή τελείως ατάλαντους, που
"πέρασαν" και μπήκαν "δικαιωματικά" στις σχολές. Τα φαινόμενα αυτά προκαλούν
αναπόφευκτα κάποια ερωτηματικά για τη χρησιμότητα της Επιτροπής και γύρω από
τον τρόπο σύνθεσης, κρίσης και λειτουργίας της. Φοβάμαι ότι η Επιτροπή των
εισαγωγικών εξετάσεων άρχισε να υποκαθιστά έμμεσα τον αναχρονιστικό θεσμό της
"άδειας", που δεν έκανε τίποτε άλλο απ' το να νομιμοποιεί τα κακώς κείμενα.
Δεν ισχυρίζομαι βέβαια ότι όλες οι σχολές και η διαδικασία των σπουδών
λειτουργούν με τον καλύτερο τρόπο. Αυτό ακριβώς είναι το ζητούμενο και εκεί
πρέπει να στραφεί η προσοχή μας.

Ας μην επεκταθούμε όμως σε πρόχειρες προτάσεις και αφορισμούς. Ο Κώστας
Γεωργουσόπουλος έθεσε ήδη το πρόβλημα σε σχετική αρθρογραφία του. Σκόπιμο και
απαραίτητο είναι να προβληματιστούμε ξανά όλοι για τη διαμόρφωση μιας νέας
οπτικής γύρω από τη θεατρική παιδεία. 
Από τον καλοπροαίρετο, όπως διαπιστώνουμε, υπουργό, μέχρι και τους έμμεσα
ενδιαφερόμενους ανθρώπους του "σιναφιού" μας. Με νεώτερες αντιλήψεις, με
σύνεση και υπευθυνότητα».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16335P032</ED>
<ID>
ID:15764

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P03&aa=2</URL></REF>


Article

<CATEGORY>vin09</CATEGORY>

 <H2>Επίθεση Ν. Τριανταφυλλίδη </H2>
Επίθεση κατά του ΠΑΣΟΚ, που «θέλει να τη βάλει φυλακή», έκανε με χθεσινή
της δήλωση η Νίκη Τριανταφυλλίδη. «Ένα λαϊκό θέατρο δεν τους υπηρετεί»
σημειώνει η Τριανταφυλλίδη και υποστηρίζει ότι από τότε που το ΠΑΣΟΚ πήρε την
εξουσία κόπηκαν έτοιμα σίριαλ, κόπηκαν οι επιχορηγήσεις και απολύθηκε από
κρατικά θέατρα.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16335P033</ED>
<ID>
ID:15801

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P03&aa=3</URL></REF>


Article

<CATEGORY>vin09</CATEGORY>

 <H5>ΒΙΒΛΙΟ ΓΙΑ ΤΗΝ ΕΙΣΑΓΩΓΗ ΤΟΥ ΕΛΛΗΝΙΚΟΥ ΠΟΛΙΤΙΣΜΟΥ ΣΤΟ ΝΕΟΤΟΚΟ ΕΒΡΑΪΚΟ ΚΡΑΤΟΣ
</H5><H2>Αθήνα - Ιερουσαλήμ
</H2>
<H3>Ξέρετε ποια είναι η κουλτούρα που συνέβαλε τα μέγιστα στην υποδοχή του
Ελληνισμού και της κλασικής αρχαιότητας από τον ευρωπαϊκό πολιτισμό; Η εβραϊκή!
</H3>
Έμπνευση για το νεότοκο εβραϊκό κράτος του Ισραήλ στάθηκε η κλασική ελληνική
αρχαιότητα και ο Ελληνισμός, σύμφωνα με το βιβλίο του Γιάακοβ Σάβιτ «Η Αθήνα
στην Ιερουσαλήμ». Εδώ, μία προοπτική της πόλης της Ιερουσαλήμ

Αυτός ο ισχυρισμός είναι κάτι που έχει συζητηθεί συχνά, χωρίς όμως, μέχρι
σήμερα, να έχει γραφεί ένα θεμελιώδες έργο, βασισμένο στην άποψη ότι υπάρχει
εν τέλει σαφής διάσταση ανάμεσα στα ελληνικά και τα εβραϊκά στοιχεία της
δυτικής κληρονομιάς. Το βιβλίο γράφτηκε πλέον και έτυχε ενθουσιώδους κριτικής
στο πιο πρόσφατο τεύχος του «TLS», του λογοτεχνικού ενθέτου των «TIMES».

Πρόκειται για το πρωτότυπο έργο του συγγραφέα Γιάακοβ Σάβιτ «Η Αθήνα στην
Ιερουσαλήμ. Η συμβολή της κλασικής αρχαιότητας και του Ελληνισμού στη
δημιουργία του σύγχρονου λαϊκού Εβραίου», το οποίο μετέφρασαν από τα εβραϊκά
οι Τσαγιά Νάορ και Νίκι Ουέρνερ, και το οποίο κυκλοφορεί στα αγγλικά από τις
εκδόσεις της «Littman Library of Jewish Civilization».

Ο αυτοκαθορισμός, σε σχέση με ένα ελληνικό «άλλο» (ένα alter ego), ο ελληνικός
«καθρέφτης», όπως ο Γιάακοβ Σάβιτ το αποκαλεί στο έργο του, έχει συντελέσει
ώστε να γίνουν αλλαγές και αναπροσαρμογές σε ευρεία κλίμακα στον εβραϊκό
πολιτισμό και την εβραϊκή κοινωνία. Το βιβλίο «Η Αθήνα στην Ιερουσαλήμ» ρίχνει
φως σε αυτές τις ενδοσκοπήσεις και αλλαγές, για να αποδείξει πόσο εκτεταμένα
αυτό το ελληνικό «άλλο» το οικειοποιήθηκε ο εβραϊκός πολιτισμός και η κοινωνία
­ ακόμη και όταν το αντιμετώπιζε απορριπτικά ή αντιστεκόταν σε αυτό.

Το κράτος του Ισραήλ προκύπτει, στο βιβλίο, ως τέκνο του ανατολικού ευρωπαϊκού
Διαφωτισμού και κληρονόμος της προσεκτικά κατασκευασμένης εικόνας του
Ιουδαϊσμού ως μία λαϊκή, αν και ηθική, κουλτούρα. Ο Σάβιτ περιγράφει
εμβληματικά τον Νταβίντ Μπεν Γκουριόν (πρώτο πρωθυπουργό του Ισραήλ), τον Μάιο
του 1940. Την εποχή, δηλαδή, που έμοιαζε να έχει αποτύχει παταγωδώς η
σιωνιστική διπλωματία και φαινόταν ότι ο Χίτλερ θα θριάμβευε, ο Μπεν Γκουριόν
ήταν απορροφημένος σε μία εντατική, προσωπική, μελέτη των ελληνικών σε μία
προσπάθεια να μάθει στοιχειωδώς την ελληνική γλώσσα, και συζητούσε επί μακρόν
για το ελληνικό ιδεώδες.

Αυτό, φυσικά, δεν ήταν επιπολαιότητα εκ μέρους του. Η δημιουργία του κράτους
του Ισραήλ έγινε αντιληπτή από ιδρυτές και επικριτές ως η εισαγωγή του
πολιτισμού της Αθήνας στην Ιερουσαλήμ. Έτσι, σε μία ατμόσφαιρα εκλεπτυσμένων
συζητήσεων υψηλού επιπέδου ­ συχνά, ιδιαζόντως θεωρητικών ­ ελήφθησαν
γλωσσικές, εκπαιδευτικές και κοινωνικές αποφάσεις με κατευθυντήριες γραμμές
πρότυπα που προέκυπταν από κάποια πτυχή του ελληνικού πολιτισμού.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16335P041</ED>
<ID>
ID:15720

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Το παράδειγμα του Βικέλα
</H2><H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Συνήθως, το όνομα του Δημητρίου Βικέλα συνδέεται με την αναβίωση των σύγχρονων
Ολυμπιακών Αγώνων. Όταν στα 1894 έλαβε μέρος στο σχετικό διεθνές συνέδριο στο
Παρίσι πρότεινε και έγινε δεκτό να τελεστούν οι πρώτοι Αγώνες του 1896 στην
Αθήνα. Στην ευρύτερη και πολύ έντονη κοινωνική του δράση προσγράφεται η ίδρυση
του Συλλόγου προς διάδοσιν των Ωφελίμων Βιβλίων, της Σεβαστοπουλείου Εργατικής
Σχολής και του Οίκου Τυφλών. Στον χώρο της λογοτεχνίας είναι γνωστός κυρίως
για τον πολυδιαβασμένο «Λουκή Λάρα» (μα και για τον «Παππά Νάρκισσο»), όπως
επίσης και για την αυτοβιογραφία του («Η ζωή μου»).

Συμπληρώθηκαν ενενήντα χρόνια από τον θάνατό του (1908) και ο Σύλλογος των
Ωφελίμων Βιβλίων, που τον τελευταίο καιρό φαίνεται να δραστηριοποιείται στον
εκδοτικό τομέα, κυκλοφόρησε τα Άπαντα του Δημητρίου Βικέλα, με φιλολογική
επιμέλεια του Άλκη Αγγέλου. Πρόκειται για οκτώ τόμους συνολικής έκτασης 3.000
σελίδων, μέσα σε καλαίσθητη θήκη και σε απρόσμενα χαμηλή τιμή πώλησης, αν
λάβει κανείς υπόψη του τις τρέχουσες τιμές της βιβλιαγοράς. Η ποικιλία της
συγγραφικής παραγωγής του Βικέλα υπαγόρευσε στον επιμελητή την ειδολογική, και
όχι χρονολογική, κατάταξη των κειμένων.

Ο πρώτος τόμος περιλαμβάνει την αυτοβιογραφία του, μαζί με ανέκδοτο κείμενο
που επιγράφεται «Ο πόλεμος του 1897» και το οποίο ο ίδιος ο συγγραφέας
θεωρούσε απαραίτητο συμπλήρωμα της αυτοβιογραφίας. Στον ίδιο τόμο καταχωρείται
η διαθήκη του και τρία συνοδευτικά κείμενα των: Παλαμά, Ψυχάρη, Δροσίνη. Ο
δεύτερος τόμος περιλαμβάνει την ποιητική και πεζογραφική παραγωγή του Βικέλα,
ενώ οι δύο επόμενοι τις μεταφράσεις των έργων του Σαίξπηρ. Ο πέμπτος
συγκεντρώνει τα δοκίμια, ο έκτος τα ιστορικά μελετήματα, ο έβδομος τα
ταξιδιωτικά κείμενα και ο τελευταίος τα σύμμικτα.

Υποθέτω ότι με την έκδοση αυτή δεν πρόκειται να τροποποιηθεί εντυπωσιακά ή να
αναθεωρηθεί η γενική εικόνα που έχουμε για τον συγγραφέα του «Λουκή Λάρα».
Πέρα από το γεγονός ότι μας προσφέρεται τώρα συγκεντρωμένο και νοικοκυρεμένο
το σύνολο του έργου του, τα Άπαντά του είναι μια καλή αφορμή να επανεξετάσουμε
ορισμένα θέματα γύρω από τους συγγραφείς του προηγούμενου αιώνα, και μάλιστα
με όλα τα συμφραζόμενα που προσφέρει η δική του παραδειγματική περίπτωση.
Γιατί, ολόκληρη η παραγωγή του, με την ποικιλομορφία που παρουσιάζει και με
την κοινωνική του δράση που την συνοδεύει, συνιστά μιαν εκτεταμένη μαρτυρία
για το δεύτερο μισό του 19ου αιώνα και, ταυτόχρονα, συναιρεί τα γνωρίσματα των
ανθρώπων της λογιοσύνης, που επιδίδονταν και στη λογοτεχνία.

Οι συγκρίσεις που επιχειρεί ο Αγγέλου μεταξύ Βικέλα-Συγγρού και
Βικέλα-Αλεξάνδρου Ρίζου Ραγκαβή θέτουν σε σωστές βάσεις το γενικότερο θέμα του
συγγραφέα ως «λογοτέχνη», καθώς επίσης και της αποδοχής του από την κοινωνία
του προηγούμενου αιώνα, στη δεδομένη χρονική συγκυρία. Από την άποψη αυτή
είναι αξιοσημείωτο ότι τα έργα της πεζογραφίας μας εκείνης της εποχής, όσα
θεωρούμε ως σημαντικά, προέρχονται από λόγιους συγγραφείς, με υπερτονισμένη τη
λογιοσύνη τους και με υποτονικά αποθέματα πάθους και φαντασίας για προσωπική
δημιουργική γραφή, στοιχεία που σήμερα λογαριάζουμε ως κύρια χαρακτηριστικά
του λογοτέχνη. Γι' αυτό και, πέρα από τη μοναδικότητα ή την επιτυχία τους, οι
άνθρωποι που τα έγραψαν δεν είχαν εντυπωσιακή συνέχεια στην πεζογραφία. Τα
παραδείγματα που παραθέτει ο Αγγέλου είναι αρκετά και πειστικά: Ροΐδης και
«Πάπισσα Ιωάννα», Καλλιγάς και «Θάνος Βλέκας», Βικέλας και «Λουκής Λάρας»,
Κουμανούδης και «Στράτης Καλοπίχειρος».

Όπως και να έχει το πράγμα, για την περίπτωση που μας απασχολεί εδώ υπάρχει η
ομολογία του ίδιου του Βικέλα, ομολογία που δεν εμπεριέχει κανενός είδους
πίκρα ή απογοήτευση, αλλά συνιστά έγκαιρη αυτοσυνειδησία: «Δεν είμαι διά
μακράς πνοής έργα, πρέπει να λογίζομαι ευτυχής εάν δύναμαι να κάμω έστω και
μικρά. Εις τοιαύτα πρέπει να περιορίζω την φιλολογικήν μου φιλοδοξίαν». Και οι
γραμμές αυτές χαράσσονται από έναν άνθρωπο ο οποίος είχε γεννηθεί περίπου «με
την πένα στο χέρι», του οποίου το έργο διακρίνεται για τη συνοχή και την
ενότητά του και ο οποίος ανταποκρινόταν στον αφορισμό του Μπεργκσόν: Ήταν ένας
άνθρωπος της σκέψης που σκέπτεται σαν άνθρωπος της δράσης και δρα σαν άνθρωπος
της σκέψης.

Το παράδειγμά του δεν είναι ούτε ευκαταφρόνητο ούτε αμελητέο, ιδίως για τη
σημερινή εποχή όπου πλεονάζουν οι μετριότητες και η γραφή της λογοτεχνίας
συχνά συνδέεται (και συγχέεται) με την κενόδοξη κοινωνική προβολή και με κάθε
είδους κοσμικότητες.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16335P042</ED>
<ID>
ID:15765

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P04&aa=2</URL></REF>


Article

<CATEGORY>vin09</CATEGORY>

 <H5>Το μεράκι που έγινε αλμανάκ
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΚΩΣΤΑΣ ΕΜΜ. ΔΙΓΚΑΒΕΣ. Ελληνικό και διεθνές αλμανάκ 1999. Θεσσαλονίκη,
εκδόσεις «Αλμανάκ», 1998. Σελ. 520.

Το ελληνικό και διεθνές αλμανάκ είναι το μεγάλο, άσβεστο μεράκι του Κώστα
Διγκαβέ. Θεσσαλονικιός δικηγόρος, ο κ. Διγκαβές, εδώ και χρόνια πολλά,
συστηματικά ασχολείται με την ελληνική και τη διεθνή πολιτική ιστορία.
Μελετάει τα γεγονότα, τα εξακριβώνει, τα ταξινομεί, τα καταγράφει και όλη αυτή
τη δουλειά τη συστηματοποιεί, εκδίδοντας το αλμανάκ του, που αισίως έφθασε
στον δέκατο έκτο τόμο του και στη δεκάτη έκτη χρονιά του. Όπως κάθε χρόνο,
έτσι και στον φετινό τόμο, όλα τα γεγονότα από τον πολιτικό, οικονομικό,
στρατιωτικό, επιστημονικό, πολιτιστικό, αθλητικό χώρο, χωρισμένα σε εθνικά και
διεθνή, απλώνονται, μέρα τη μέρα, από την 1η Οκτωβρίου του 1997 έως τις 30
Σεπτεμβρίου του 1998. Στη συνέχεια, παρουσιάζονται με φωτογραφίες τους οι
προσωπικότητες που άφησαν τα εγκόσμια μέσα στη χρονιά που πέρασε, ενώ ειδικά
θέματα επεξεργάζονται οι Βύρων Θεοδωρόπουλος, Νίκος Μουτσόπουλος και Πάνος
Παπαδημητρακόπουλος. Σε συνεργασία με το Αθηναϊκό Πρακτορείο Ειδήσεων
εκτίθενται οι οικονομικές εξελίξεις στην Ελλάδα και στον κόσμο αυτή την
περίοδο - ορόσημο για την ελληνική οικονομία. Δεν λείπουν, βέβαια, τα
αποτελέσματα των νομαρχιακών και δημοτικών εκλογών του '98, ενώ δεν είναι
καθόλου περίεργο ότι έμφαση δίνεται στα της Θεσσαλονίκης ­ είναι ο «γενέθλιος
τόπος» του αλμανάκ ­ με διάφορα θέματα, μεταξύ των οποίων η Πολιτιστική
Πρωτεύουσα, έως και αυτοβιογραφικό πορτρέτο του θρυλικού φωτορεπόρτερ της
πόλης Γιάννη Κυριακίδη. Το αλμανάκ συμπληρώνεται με τα ελληνικά και διεθνή
βραβεία και φεστιβάλ και με πλήρη παρουσίαση όλων των αθλητικών γεγονότων για
να κλείσει με χρηστικότατο ευρετήριο.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16335P043</ED>
<ID>
ID:15802

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P04&aa=3</URL></REF>


Article

<CATEGORY>vin09</CATEGORY>

 <H5>ΟΙ ΤΗΛΕΘΕΑΤΕΣ ΓΥΡΙΣΑΝ ΤΗΝ ΠΛΑΤΗ ΤΑ ΕΟΡΤΑΣΤΙΚΑ ΠΡΟΓΡΑΜΜΑΤΑ
</H5><H2>Λιγότεροι στα ρεβεγιόν
</H2>
<H3>Οι προσπάθειες των τηλεοπτικών σταθμών να κρατήσουν τις ημέρες των γιορτών
(τριήμερα Χριστουγέννων και Πρωτοχρονιάς) τους τηλεθεατές στις συχνότητές τους
με προχειρότητες δεν ευοδώθηκαν φέτος, καθώς λιγότεροι προτίμησαν την TV για
τη διασκέδασή τους.
</H3>
Από το σύνολο των εορταστικών προγραμμάτων, ήτοι επεισόδια σίριαλ
προσαρμοσμένα στο κλίμα των ημερών, σόου, φιέστα του Δήμου Αθηναίων στο
Σύνταγμα που μετέδωσε ο Skai, πήγαν καλύτερα από πλευρά τηλεθέασης το
χριστουγεννιάτικο επεισόδιο της κωμικής σειράς «Νταντά για όλες τις δουλειές»
του Antenna, η επανάληψή του στις 27 Δεκεμβρίου και τα δύο εορταστικά σόου
«Άνδρες έτοιμοι για όλα» που μεταδόθηκαν παραμονή Χριστουγέννων και Πρωτοχρονιάς.

Η γιορτή που οργάνωσε ο Δήμος Αθηναίων για την αλλαγή χρόνου στην Πλατεία
Συντάγματος, παρά την απευθείας μετάδοσή της από την τηλεόραση του Skai, δεν
συγκίνησε, όπως δείχνουν οι μετρήσεις τηλεθέασης της AGB Hellas, τους
τηλεθεατές. Εκτός κι αν κάποιοι από αυτούς προτίμησαν να κατέβουν ώς το κέντρο
της πόλης για να τη γευτούν από κοντά παρά να την παρακολουθήσουν από τις
μικρές οθόνες. Είναι χαρακτηριστικό ότι η εκπομπή «Μίστερ Μπιν» του ίδιου που
μεταδόθηκε προπαραμονή της Πρωτοχρονιάς είχε μέση τηλεθέαση 6,3% ­ ήτοι κάπου
376.000 τηλεθεατές ­ όταν η ανώτατη τηλεθέαση της απευθείας σύνδεσης με το
Σύνταγμα στις 31/12 ήταν, σύμφωνα με την AGB, 5,5% (κάπου 328.000 τηλεθεατές).

Βέβαια, θα μπορούσε να επιχειρηματολογήσει κάποιος πώς ήταν δυνατόν να υπήρχαν
άνθρωποι μπροστά στις τηλεοράσεις από τις 11 το βράδυ κι έπειτα, χρονιάρα
μέρα. Μα και βέβαια ήταν εκεί, αλλά μάλλον αποτελούσαν την εξαίρεση που
επιβεβαιώνει τον κανόνα.

Ωστόσο, λίγα λεπτά πριν από την υποδοχή του 1999, ο Skai «μοίρασε» εικόνα σε
Mega και Antenna και τελικά στα πρώτα 30 λεπτά του νέου έτους ήταν
συντονισμένοι στις τηλεσυχνότητες των τριών καναλιών, παρακολουθώντας τα
δρώμενα στην Πλατεία Συντάγματος, επτά στους δέκα θεατές μπροστά στις τηλεοράσεις.

Κάτι ανάλογο είχε συμβεί και πέρσι, μόνον που τότε η φιέστα στην πλατεία δεν
είχε μεταδοθεί κατ' αποκλειστικότητα από συγκεκριμένο σταθμό, αλλά Mega και
Antenna είχαν συνδεθεί απευθείας λίγο πριν από την υποδοχή του '98.

Την παραμονή της Πρωτοχρονιάς, πάντως, οι περισσότεροι επέλεξαν το εορταστικό
«Άνδρες με τα όλα τους», παρά το ανάλογης ατμόσφαιρας «Μπράβο έκανες την τύχη
σου» με σπέσιαλ γκεστ τον Σάκη Ρουβά. Το σόου του Antenna συγκέντρωσε τις
προτιμήσεις 660.000 τηλεθεατών, ενώ εκείνο του Mega διάλεξαν 579.000 τηλεθεατές.

Ακριβώς πριν από ένα χρόνο το «Μπράβο καλώς ήρθατε» (Mega) με καλεσμένες τις
Βάνα Μπάρμπα και την Κωνσταντίνα είχε συγκεντρώσει την προσοχή 677.000
τηλεθεατών, το γιορτινό επεισόδιο της κωμικής σειράς «Εκείνες κι εγώ»
(31/12/97) είχαν δει 543.000 τηλεθεατές στον Antenna, αλλά και το πρόγραμμα
«Πρωτοχρονιά '98», με το οποίο έκανε αλλαγή χρόνου το Mega παρακολούθησαν
567.000 τηλεθεατές.

Η ουσία είναι ότι τέτοιες βραδιές και ώρες οι περισσότεροι προτιμούν να είναι
με την... ντάμα κούπα και τον φάντη μπαστούνι ή σε κανένα μπολ ρουμ
ξενοδοχείου ή φιλικό σπίτι και να «ρεβεγιονάρουν».

Τα προγράμματα που έχουν την τιμητική τους είναι εκείνα που βγαίνουν στον αέρα
λίγο πριν ή λίγο μετά τις «δύσκολες» ώρες και μέρες. Πέρσι δημοφιλέστερο
πρόγραμμα της τελευταίας εβδομάδας του '97 είχε αναδειχθεί η ελληνική ταινία
«Η αρχόντισσα και ο αλήτης» που μεταδόθηκε από το Mega, προπαραμονή
Πρωτοχρονιάς καθώς την είχαν δει 874.000 τηλεθεατές, ενώ την αντίστοιχη
εβδομάδα του '98 τα περισσότερα βλέμματα είχε συγκεντρώσει το επεισόδιο της
κωμικής σειράς «Και οι παντρεμένοι έχουν ψυχή» (1.164.000 τηλεθεατές) που
μεταδόθηκε το βράδυ της 29ης Δεκεμβρίου.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16335P051</ED>
<ID>
ID:15721

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ελένη Μενεγάκη από τη μία, Γωγώ Μαστροκώστα από την άλλη, στον
αντικριστό καναπέ, μέσα σε έναν «Πρωινό Καφέ» οι δυο τους, τι θα έκαναν; Θα
φορούσαν τα θηλυκά αιθέρια μικρά ρουχαλάκια τους και θα σηκώνονταν να χορέψουν
υποτίθεται κάτι σε λάτιν ρυθμό, αλλά και με κίνηση καρσιλαμά, πάλι καλά
ακούγεται. Άλλωστε, την ίδια σκέψη έκανε και ο Γιώργος Παπαδάκης που
τις παρακολουθούσε συνοφρυωμένος και εξέφρασε τη γνώμη του λέγοντας πως του
θύμισαν τους αρκουδιάρηδες που έβγαιναν στους δρόμους και έλεγαν στο καημένο
το ζώο να κάνει διάφορα κόλπα, για να μαζέψει στη συνέχεια δεκάρες και πεντάρες.

* Το «Πρώτο Δελτίο» του Star με τον Αντώνη Αλαφογιώργο δεν υπάρχει πια.
Η πρωινή ενημέρωση του καναλιού δεν έπιασε τα ποθητά νούμερα τηλεθέασης και το
κανάλι θα γυρίσει σε επαναλήψεις του στυλ «Ρεπορτάζ στην ομίχλη» και «Χρυσό
Κουφέτο». Τώρα τι είδους συνδυασμός είναι αυτός, οι αναζητήσεις εξαφανισμένων
προσώπων και οι αναζητήσεις περιπτώσεων για σύναψη σχέσεων, προς αντικατάσταση
της ενημέρωσης...

* Είναι λεβεντιά να κρατάς όπλο και μάλιστα τελευταίας τεχνολογίας; Για τους
Κρητικούς είναι, απεφάνθη η ομήγυρη των καλεσμένων της Άννας
Παναγιωταρέα που αναρωτιόνταν «Τι τρέχει;» με τη βεντέτα που αφανίζει τους
συγγενείς δύο οικογενειών εκεί κάτω στο νησί. Και ο καλεσμένος ποινικολόγος
ολοκλήρωσε την κουβέντα επισημαίνοντας πως στο παρελθόν, επί τουρκοκρατίας, η
κατοχή όπλου ήταν θέμα προστασίας και ασφάλειας, στο παρόν οι γυρολόγοι που
οπλοφορούν σε γάμους και πανηγύρια βαρώντας κουμπουριές είναι κουτσαβάκια, ενώ
εκείνοι που τα χρησιμοποιούν για λαθρεμπόριο σε ναρκωτικά και όπλα είναι επικίνδυνοι.

* Όπως μάλιστα το είχαν θέσει το ζήτημα, ότι δηλαδή οι Κρητικοί καμαρώνουν για
τα όπλα τους και ότι τους απασχολεί να ενημερώνονται για ανανέωση του
εξοπλισμού τους, το θέμα της συζήτησης παρέπεμπε στην τελευταία ταινία του
Κουέντιν Ταραντίνο «Τζάκι Μπράουν», στη σκηνή όπου ο Σάμιουελ
Τζάκσον μοιράζεται με τον Ρόμπερτ ντε Νίρο την απόλαυση να βλέπουν
σε βίντεο διαφημίσεις όπλων από γυμνασμένες με βάρη καλλονές.

* Μια νέα εκπομπή για το αυτοκίνητο ξεκινάει αύριο το μεσημέρι στο Mega. Το
«Traction», που επιμελείται ο Κώστας Στεφανής σε συνεργασία με το
περιοδικό «4 Τροχοί» και τον συντονισμό έχει αναλάβει ο δημοσιογράφος
Γιάννης Ντρενογιάννης και τη σκηνοθεσία ο Νίκος Κροντηράς. Σε
ρυθμό μικρών ταχύτατων βίντεοκλιπ τα θέματά της, παρουσιάζονται με μορφή
σεναρίου δεμένα με μουσική, λόγο, ανθρώπους και μηχανές. Πρώτο αυριανό δείγμα,
ο ολυμπιονίκης στην ιστιοσανίδα Νίκος Κακλαμανάκης γίνεται
συνοδηγός του πρωταθλητή Λεωνίδα Κύρκου.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16335P052</ED>
<ID>
ID:15766

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P05&aa=2</URL></REF>


Article

<CATEGORY>vin15</CATEGORY>

 <H5>Στο έλεος των αυλικών
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>Ο ΠΑΤΡΙΣ ΛΕΚΟΝΤ ΣΑΡΚΑΖΕΙ ΤΗΝ ΥΨΗΛΗ ΚΟΙΝΩΝΙΑ
</H3>
ΝΩΡΙΣ

13.40 ΕΤ1 «Μείνε κοντά μου αγαπημένε». Εγχώριο μελό ­ '68
­ του Νίκου Αβραμέα με τους Τόλη Βοσκόπουλο, Άννα Ιασωνίδου. *

15.15 ΝΕΤ «Η ωραία της Μοντάνα» (Montana belle). Η
ιστορία της χήρας Μπελ Σταρ που στα ένδοξα χρόνια του Φαρ Ουέστ ήταν άσος στο
πιστόλι και παράνομη. Γουέστερν ­ '52 ­ τον Άλαν Ντονάν, με τους Τζέιν Ράσελ,
Τζορτζ Μπρεντ. **

16.10 Mega «Οι δυνατές πάπιες Νο 2» (The mighty ducks).
Νεανική κωμωδία ­ '94 ­ του Σαμ Γουάισμαν, με τους Εμίλιο Εστεβέζ, Μάικλ
Τάκερ. (Διάρκεια: 100') **

16.30 Skai «Τα τούβλα». Καλοί κωμικοί μας ­ Βουτσάς,
Ηλιόπουλος, Μουστάκας ­ σε φάρσα γυρισμένη «στο πόδι». (Διάρκεια: 91') *

18.10 Antenna «Τα σαΐνια». Φάρσα ­ '82 ­ με τρεις
φουκαράδες ­ Νίκος Τσούκας, Στάθης Ψάλτης, Αντώνης Παπαδόπουλος ­ που
προσπαθούν να φτιάξουν τη ζωή τους. (Διάρκεια: 82') **

18.15 Mega «Της ζήλειας τα καμώματα». Εγχώρια φάρσα ­ '71
­ του Ορέστη Λάσκου με τους Λάμπρο Κωνσταντάρα, Μάρω Κοντού, Λευτέρη Βουρνά.
(Διάρκεια: 87') **

18.15 Skai «Η μεγάλη απόδραση των ελεφάντων» (The great
elephant escape). Νεανική περιπέτεια ­ '95 ­ μ' έναν νεαρό κομπιουτερά να τα
χρειάζεται μόλις βρίσκεται με τη μητέρα του σ' ένα σαφάρι στην Αφρική. Του
Τζορτζ Μίλερ. (Διάρκεια: 95') **

19.00 ΕΤ1 «Ακατάλληλη δουλειά για γυναίκες» (An unsuitable job
for a woman). Αγγλική αστυνομική περιπέτεια ­ '81 ­ του Κρίστοφερ Πέτιτ με μια
ντετέκτιβ που ψάχνει να βρει τι κρύβεται πίσω από την αυτοκτονία ενός νεαρού.
Με τους Μπίλι Χονάιτλς, Πίπι Γκραντ, Πολ Φρίμαν. **

ΑΡΓΑ

21.00 Seven Χ «Αμφίβολο αίσθημα» (That uncertain
feeling). Ο μετρ των κομεντί Έρνεστ Λιούμπιτζ φτιάχνει μια ανάλογη εκκεντρική
και κεφάτη ταινία με τους Μπερλ Όμπερον, Μέλβιν Ντάγκλας. (Διάρκεια: 84') ***

21.05 Antenna «Εισβολή στο Δίκτυο» (Hackers). Μια παρέα
νεαρών με επικεφαλής τον Τζόνι Λι Μίλερ του «Trainspotting» σερφάρουν στο
Δίκτυο. Θρίλερ ­ '95 ­ του Ίεν Σόφτλεϊ. (Διάρκεια: 100') **

21.10 Mega «Βίβα Ρένα». Η Ρένα Βλαχοπούλου στα κέφια της
­ '67 ­ δίπλα στους Λάμπρο Κωνσταντάρα, Νίκο Ρίζο. (Διάρκεια: 82') **

22.00 Star «Ο ιππότης του 2010» (Kinght Zider 2010).
Περιπέτεια επιστημονικής φαντασίας ­ '94 ­ του Σαμ Πίλσμπερι. **

Η Φανί Αρντάν στη σάτιρα εποχής «Ο περίγελως της αυλής»

22.30 ΝΕΤ «Ο περίγελως της αυλής» (Ridicule). Σάτιρα
εποχής ­ '96 ­ του Πατρίς Λεκόντ («Ο εραστής της κομμώτριας») με διάφορα
ευτράπελα λίγο πριν από τη Γαλλική Επανάσταση. Με τους Φανί Αρντάν, Έθελ
Μπάρλινγκ, Μπερνάρ Ζιραντό. ***

23.00 ΕΤ3 «Ο σατανικός μάγος» (The great flamarion).
Θρίλερ ­ '45 ­ του βετεράνου Άντονι Μαν, με τους Έριχ Φον Στροχάιμ, Μέρι Μπεθ
Χιούγκο. Ωραία δουλειά με μια τύπισσα να γοητεύει έναν άντρα με σκοπό να τον
βάλει να δολοφονήσει τον σύζυγό της. (Διάρκεια: 78') ***

23.15 Antenna «Η κόρη μου η
σοσιαλίστρια». Η Αλίκη Βουγιουκλάκη κάνει την «επανάστασή» της ως κόρη
του εργοστασιάρχη Λάμπρου Κωνσταντάρα και ερωτεύεται τον φτωχό εργάτη Δημήτρη
Παπαμιχαήλ. Σκηνοθεσία - σενάριο Αλέκος Σακελλάριος. (Διάρκεια: 93') **

23.30 ΕΤ1 «Η κρίση» (Judgement). Κοινωνικό δράμα ­ '90 ­ με τον
νεαρό παπά μιας επαρχιακής πόλης της Λουιζιάνα, να «βλέπει» αλλιώς τα αγόρια
που τον βοηθούν στη λειτουργία και που τα παρενοχλεί σεξουαλικά. Του Τομ
Τόσιορ με τον Κιθ Καραντάιν. **

23.45 Seven Χ «Σαμποτάζ» (Sabotage). Ο Όσκαρ Χομόλκα
είναι το πλέον κατάλληλο πρόσωπο να υποδυθεί έναν σκοτεινό μυστικό πράκτορα
και ο Άλφρεντ Χίτσκοκ σκηνοθετεί ­ '36 ­ ένα συναρπαστικό θρίλερ. (Διάρκεια:
76') ***

ΠΟΛΥ ΑΡΓΑ

00.15 Star «Φονική έλξη» (Lethal exposure).
Αστυνομική περιπέτεια ­ '96 ­ με έναν ρεπόρτερ να προσπαθεί να εξιχνιάσει τον
μυστηριώδη θάνατο του πατέρα του. Του Λόρενς Μόρτοφ. (Διάρκεια: 98') **

01.00 ΕΤ3 «Merry - Go - Round). Τρυφερή ιστορία αγάπης σε μια
ουγγαρέζικη παραγωγή με έναν χωρικό που θέλει να παντρέψει την κόρη του. Του
Ζολτάν Φάμπρι. (Διάρκεια: 99') **

01.00 ΕΤ1 «Καταστροφικές σχέσεις» (Annie's garden).
Ψυχολογικό θρίλερ ­ '94 ­ του Άντονι Μπαρνάο με μια συγγραφέα να βρίσκεται σε
μια μυστηριώδη πόλη «δίχως παρελθόν». **

01.30 Skai «Απόδραση από το Γκούλαγκ» (Gulag). Περιπέτεια ­ '84
­ μ' έναν Αμερικανό κι έναν Ρώσο να κάνουν ό,τι λέει ο τίτλος της ταινίας. Του
Ρότζερ Γιανγκ, με τους Ντέιβιντ Κιθ, Μάλκολμ Μακντάουελ. (Διάρκεια: 124') **

01.30 Antenna «Ριψοκίνδυνα νιάτα» (Jailbreakers). Νεανική
περιπέτεια ­ '94 ­ του Γουίλιαμ Φρίντκιν. Αφέλειες με μια νεαρή διψασμένη για
περιπέτεια και... έρωτα. (Διάρκεια: 80') *

03.40 Antenna «Τα ράσα δεν κάνουν τον παπά» (St. Benny the dip).
Κωμωδία ­ '51 ­ του Έντγκαρ Ούλμερ με τρεις μικροαπατεώνες. (Διάρκεια: 78') **

04.45 Mega «Χαμένος από χέρι» (Blood and concretc). Μαύρη
κωμωδία ­ '94 ­ του Τζέφρι Ρέινερ, με τους Μπιλ Ζέιν, Τζένιφερ Μπιλς.
(Διάρκεια: 96') **

05.10 Antenna «Γερουσιαστής για γέλια» (It's a joke, son).
Κωμωδία ­ '47 ­ με έναν ανεκδιήγητο γερουσιαστή. Του Μπεν Στόλοφ. (Διάρκεια:
63') **

1. «Ο περίγελως της αυλής». Σάτιρα εποχής λίγο πριν από τη Γαλλική
Επανάσταση με τη Φανί Αρντάν. (ΝΕΤ, 22.30).

2. «Ο σατανικός μάγος». Εξπρεσιονιστικό θρίλερ από τον Άντονι Μαν
προς... τιμήν του Έριχ φον Στροχάιμ. (ΕΤ3, 23.00).

3. «Εισβολή στο Δίκτυο». Θρίλερ στον κυβερνοχώρο (Antenna, 21.05).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16335P061</ED>
<ID>
ID:15732

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P06&aa=1</URL></REF>


Article

<CATEGORY>vin15</CATEGORY>

 <H5>Άγριος με τρυφερότητα
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΙΣΘΗΜΑΤΙΚΗ ΚΟΜΕΝΤΙ Σ' ΕΝΑ ΕΡΗΜΟΝΗΣΙ
</H3>
ΝΩΡΙΣ

12.45 ΕΤ1 «Ένας άντρας με συνείδηση». Παλιό ­ '69 ­ εγχώριο μελό
με το «παιδί του λαού» Νίκο Ξανθόπουλο **.

13.15 ΝΕΤ «Θανάση σφίξε κι άλλο το ζωνάρι». Απ' τις φάρσες με
«κοινωνικό προφίλ» των Βέγγου - Μαραγκού. Παραγωγής '80. (Διάρκεια: 93') **.

15.00 Seven-Χ «Αικατερίνη η μεγάλη» (Catherine the great).
Ίντριγκες, δολοφονίες με την περιβόητη Τσαρίνα. Του Πολ Τσόνερ ­ '34 ­ με την
Ελίζαμπεθ Μέργκερ. (Διάρκεια: 100') **.

15.45 ΕΤ3 «Ο Βίνσεντ κι εγώ» (Vincent and me). Καναδέζικη
παιδική ταινία ­ '90 ­ του Μάικλ Ρούμπο με μια κοπέλα που θέλει να σπουδάσει
ζωγραφική. (Διάρκεια: 100') **.

16.10 Mega «Το διαμάντι του Νείλου» (Jewel of the Nile).
Η σούπερ εμπορική επιτυχία ­ '85 ­ του Λούις Τιγκ με τους Μάικλ Ντάγκλας,
Κάθλιν Τέρνερ, Ντάνι ντε Βίτο, Σπύρο Φωκά. (Διάρκεια: 101') **.

16.20 Skai «Ξύπνα κορόιδο». Εγχώρια ­ '67 ­ φάρσα του
Ερρίκου Θαλασσινού με τους Ελένη Ανουσάκη, Σωτήρη Μουστάκα, Διονύση
Παπαγιαννόπουλο, Μαρίκα Κρεββατά. (Διάρκεια: 80') **.

18.10 Antenna «Τρελός παλαβός και Βέγγος». Ο Θανάσης Βέγγος
σκηνοθετεί ­ '68 ­ και παίζει σε μια από τις απολαυστικές τρελές φάρσες του.
(Διάρκεια: 82') **.

18.15 Mega «Η δε γυνή να φοβείται τον άνδρα». Έξοχη «αθηναϊκή
κομεντί» του Γιώργο Τζαβέλλα με αγνώριστους τους Γιώργο Κωνσταντίνου, Μάρω
Κοντού. (Διάρκεια: 105') ***.

19.00 ΕΤ1 «Το φιλί του γερακιού» (The raven red kiss-off).
Αστυνομική ταινία ­ '90 ­ του Κρίστοφερ Λιούις. Ένας ντετέκτιβ αναλαμβάνει να
βρει ποιος εκβιάζει τη σύζυγο ενός μεγαλοπαραγωγού του Χόλιγουντ **.

ΑΡΓΑ

21.00 Seven-Χ «Αποστροφή» (Repulsion). Η Κατρίν Ντενέβ σε ένα
ψυχαναλυτικό, κλειστοφοβικό φιλμ του Ρομάν Πολάνσκι ­ '65 ­ που σπάει κόκαλα.
(Διάρκεια 105') ****.

21.00 Star «Made in America». Κωμωδία του πρώην ηθοποιού
Ρίτσαρντ Μπέντζαμιν με τους Γούπι Γκόλντμπεργκ, Τεντ Τζόνσον **.

21.00 ΕΤ3 «Ένοχος ή μάρτυς» (The capture). Ασπρόμαυρη περιπέτεια
­ '50 ­ του καλού σκηνοθέτη Τζον Στάρτζες με τους Λιου Άιρες, Τερέζα Ράιτ.
(Διάρκεια: 91') **.

21.10 Mega «Ράμπο Νο 3» (Rambo ΙΙΙ). Η τρίτη συνέχεια της
σίκουελ περιπέτειας με τον Σιλβέστερ Σταλόνε στον γνωστό πλέον ρόλο του ήρωα
του Βιετνάμ, Τζον Ράμπο. Ο οποίος στη συγκεκριμένη παραγωγή ­ σε σκηνοθεσία
Πίτερ Μακ Ντόναλντ ­ έχει αποτραβηχθεί σε ένα μοναστήρι Βουδιστών. Όμως η
απρόσμενη επίσκεψη ενός αξιωματούχου του Στέιτ Ντιπάρτμεντ τον βάζει σε
μπελάδες. Μαθαίνει πως ο στενός φίλος του, συνταγματάρχης Τράουτμαν, έπεσε
θύμα απαγωγής. Και ο Ράμπο δένει τη μαύρη κορδέλα στο μέτωπο, οπλίζεται ως
αστακός και αναλαμβάνει δράση (Διάρκεια 101') *.

21.30 Skai «Μια λατέρνα μια ζωή». Όμορφη κομεντί ­ '58 ­ του
Σωκράτη Καψάσκη με τους Ορέστη Μακρή, Τζένη Καρέζη, Πέτρο Φυσσούν, Ντίνο
Ηλιόπουλο, Νίτσα Τσαγανέα, Λαυρέντη Διανέλλο. (Διάρκεια: 72') **.

«Άγριος» ο Ιβ Μοντάν, αλλά η Κατρίν Ντενέβ δεν τον φοβάται...

22.00 ΝΕΤ «Ο άγριος» (Le sauvage). Αισθηματική κομεντί ­
'75 ­ γαλλικής παραγωγής του Ζαν Πολ Ραπενό. Οι Ιβ Μοντάν - Κατρίν Ντενέβ
είναι το πρωταγωνιστικό γοητευτικό ζευγάρι σε μια κομεντί με φινέτσα.
(Διάρκεια: 105') ***.

22.00 ΕΤ 1 «Τα κόκκινα φανάρια». Το θρυλικό εγχώριο ­ '63
­ φιλμ του βετεράνου Βασίλη Γεωργιάδη με τις τελευταίες μέρες της Τρούμπας. Με
τους Τζένη Καρέζη, Μαίρη Χρονοπούλου, Μάνο Κατράκη, Γιώργο Φούντα, Δημήτρη
Παπαμιχαήλ, Αλεξάνδρα Λαδικού. Μουσική Σταύρου Ξαρχάκου. (Διάρκεια: 140') ***.

23.15 Mega «Κωδικός: Λεοντόκαρδος» (Lion Heart). Ο Ζαν
Κλοντ Βαν Νταμ αναλαμβάνει δράση μεταξύ Αφρικής και Αμερικής. Στην περιπέτεια
­ μετά άφθονου ξύλου ­ εμφανίζεται ως Λιόν Γκοτιέ που υπηρετεί στη Λεγεώνα των
Ξένων και μαθαίνει πως ο αδελφός του, ο οποίος ζεί στο Λ.Α., κινδυνεύει να
πεθάνει. Ζητάει άδεια, μπαρκάρει και πιάνει λιμάνι στη Νέα Υόρκη, απ' όπου
αρχίζει το μακρύ ταξίδι της περιπέτειας ως την Πόλη Των Αγγέλων (Διάρκεια 97') *.

23.30 Seven-Χ «Μέμφις Μπελ» (Memphis Belle). Αμερικανοί πιλότοι
του Β' Παγκόσμιου Πολέμου. Σκηνοθεσία Κέιτον - Τζόουνς από ντοκιμαντέρ που
είχε γυρίσει το '43 ο Γουίλιαμ Γουάιλερ. (Διάρκεια: 42') **.

ΠΟΛΥ ΑΡΓΑ

01.00 ΕΤ3 «Ο ονειροπαρμένος» (Dreamer). Οι μέρες ενός τεμπέλη
κληρονόμου δουκάτου που ζει στη Ρώμη. Του Μάρκο Κόλι. (Διάρκεια 91') **.

01.30 Star «Αύγουστος» (August). Κοινωνική ταινία εποχής, όπου ο
Άντονι Χόπκινς μεταφέρει τον τσεχωφικό μύθο του θείου Βάνια στην αγγλική εξοχή
και κρατάει τον πρωταγωνιστικό ρόλο. Παραγωγής '96. Μαζί του οι Κέιτ Μπάρτον,
Λέσλι Φίλιπς, Γκ. Γκρέιντζερ. (Διάρκεια: 89') ***.

01.40 ΕΤ1 «Ντίνγκο» (Dingo). Κοινωνική ταινία ­ '92 ­ μ' έναν
τύπο που έχει είδωλο της ζωής του τον τρομπετίστα Μπίλι Γκρος. Του Ρολφ ντε
Χερ. Με τους Κόλιν Φρίελς, Μάιλς Ντέιβις **.

01.30 Antenna «Ομάδα εξολοθρευτών» (Terminator woman).
Αστυνομική περιπέτεια ­ '93 ­ του Μάικλ Κουίσι με τον ίδιο στον πρωταγωνιστικό
ρόλο. Πολεμικές τέχνες προς κατανάλωση (Διάρκεια: 90') *.

01.15 Mega «Νίντζα, η μηχανή που σκοτώνει» (Enter the
Ninja). Άλλη μια περιπέτεια καράτε ­ '81 ­ του Μενάχεμ Γκόλαν με τους Φράνκο
Νέρο, Σούζαν Τζορτζ. (Διάρκεια: 92') *.

03.45 Antenna «Ήσυχη αλλά ματωμένη νύχτα» (Silent night bloody
night). Ταινία τρόμου ­ '73 ­ μ' έναν επικίνδυνο μανιακό να δραπετεύει από το
ψυχιατρείο. Του Θίοντορ Γκέρσανι, με τον Πάτρικ Ο' Νιλ. (Διάρκεια: 81') **.

1. «Ο άγριος». Ο Ιβ Μοντάν δίπλα στην Κατρίν Ντενέβ με σκηνοθέτη τον
Ζαν Πολ Ραπενό (ΝΕΤ - 22.00).

2.«Αποστροφή». Απόγνωση και κλειστοφοβία διά χειρός Πολάνσκι με την
Κατρίν Ντενέβ (Seven-Χ, 21.00).

3.«Το διαμάντι του Νείλου» τα έχει όλα: εξωτική περιπέτεια, ίντριγκα,
έρωτα. 
(Mega, 16.10).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16335P081</ED>
<ID>
ID:15733

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P08&aa=1</URL></REF>


Article

<CATEGORY>vin09</CATEGORY>

 <H5>ΤΡΙΑ ΚΕΝΤΡΙΚΑ ΔΕΛΤΙΑ ΣΤΙΣ ΔΙΑΚΕΚΡΙΜΕΝΕΣ ΘΕΣΕΙΣ ΤΗΣ ΤΗΛΕΘΕΑΣΗΣ
</H5><H2>Προτίμησαν ειδήσεις Mega </H2>
Η κλήρωση του ΛΟΤΤΟ-ΠΡΟΤΟ, το δελτίο καιρού του Mega της πρώτης Κυριακής του
χρόνου, αλλά και τα δελτία του καναλιού της Παιανίας ήταν τα προγράμματα που
διαφοροποίη-σαν σε κάποιο βαθμό την προηγούμενη εβδομάδα, από τις υπόλοιπες.

Το στοιχείο που κάνει εντύπωση είναι πως για πρώτη φορά ύστερα από καιρό
εμφανίζονται στις διακεκριμένες θέσεις τρία κεντρικά δελτία ειδήσεων. Και τα
τρία είναι αυτά που βγήκαν στον αέρα από τις συχνότητες του Mega.

Οι ειδήσεις του καναλιού της Παιανίας είναι σε ανοδική πορεία εδώ και καιρό
και η οποία συνεχίστηκε και τον τελευταίο μήνα του '98. 
Το γεγονός ότι τρία δελτία του Mega φιγουράρουν στο ένα πέμπτο των θέσεων ­
μάλιστα το ένα από αυτά έφθασε στην τέταρτη βαθμίδα ­ με τις υψηλότερες
τηλεθεαματικότητες, δείχνει την τάση. Τάση, που εδραιώνεται καθώς και τον
Δεκέμβριο το κεντρικό δελτίο του σταθμού, σύμφωνα με στοιχεία της AGB Hellas,
ήταν εκείνο που επέλεξαν για την ενημέρωσή τους οι τηλεθεατές. 
Οι ειδήσεις των 20.00 του Mega απέσπασαν τον μήνα Δεκέμβριο το 30,4% από την
πίτα συνολικής τηλεθέασης των κεντρικών δελτίων των καναλιών, του Antenna το
25%, του Skai το 21,7% και οι ειδήσεις της ΕΤ1 το 7,1%.

Ωστοσο, στην κορυφή των προτιμήσεων του προηγούμενου επταημέρου παρέμεινε η
κωμική σειρά «Και οι παντρεμένοι έχουν ψυχή», ενώ μείωσε την απόσταση που την
χωρίζει από αυτήν η δραματική σειρά «Άγγιγμα ψυχής», που άφησε την τρίτη θέση
και εκμεταλλευόμενη την απουσία των «Δύο ξένων», πήγε στην δεύτερη.

Τρίτη σε δημοτικότητα ήταν η ελληνική κωμωδία «Μερικοί το προτιμούν κρύο» που
μεταδόθηκε το βράδυ της Πρωτοχρονιάς από το Mega και παρακολούθησαν 769.000
τηλεθεατές, ενώ στο τέταρτο σκαλοπάτι διατηρήθηκε το κυριακάτικο κεντρικό
δελτίο ειδήσεων του Mega, που επέλεξαν και είδαν 766.000 τηλεθεατές. Στην
πέμπτη θέση παρέμεινε η κωμική σειρά του Antenna «Κωνσταντίνου και Ελένης»,
που τον τελευταίο καιρό εμφανίζεται φουριόζα. Τα όσα απίθανα συμβαίνουν
ανάμεσα στο... αταίριαστο ζευγάρι Ρώμα - Ράντου παρακολούθησαν την
προπερασμένη Δευτέρα 750.000 τηλεθεατές.

Μία... φάλαινα φιγουράρει στην έκτη θέση. Ο Γουίλι και η παρέα του στην
δεύτερη έκδοση της νεανικής περιπέτειας «Ελευθερώστε τον Γουίλι», συγκέντρωσαν
τις προτιμήσεις 740.000 τηλεθεατών, ενώ οι περιπέτειες της Αλίκης Βουγιουκλάκη
ως «Σωφερίνα» μαγνήτισαν τα βλέμματα 715.000 τηλεθεατών. Ένα ακόμη... ζωντανό,
μαζί με μία ομάδα Αμερικανών αλεξιπτωτιστών, αποτέλεσε πόλο έλξης τηλεθεατών.
Η εύθυμη περιπέτεια «Επιχείρηση ιπτάμενος ελέφαντας» ψυχαγώγησε 714.000 τηλεθεατές.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16335P101</ED>
<ID>
ID:15714

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P10&aa=1</URL></REF>


Article

<CATEGORY>vin09</CATEGORY>

 <H2>Ντοκιμαντέρ για τον Σοστακόβιτς και τις πολεμικές συμφωνίες του
</H2><H2></H2>
Με τις «Επιτύμβιες στήλες» του, όπως τις αποκαλούσε ο ίδιος ο Ντμίτρι
Σοστακόβιτς τις πολεμικές συμφωνίες του, ασχολείται το ντοκιμαντέρ που θα
προβάλει η ΝΕΤ

Την πολυτάραχη ζωή ενός από τους μεγαλύτερους συνθέτες του 20ού αιώνα, του
Ντμίτρι Σοστακόβιτς, παρουσιάζουν αύριο το βράδυ τα «Νυχτερινά» της ΝΕΤ
(00.15) σε ένα ιστορικό ντοκιμαντέρ υπό τον τίτλο «Οι συμφωνίες του πολέμου».

Η συγκλονιστική παραγωγή, διανθισμένη με πλούσιο αρχειακό υλικό, είναι
γυρισμένη στην Αγία Πετρούπολη, όπως και στη Μόσχα. Συνθέτες, μουσικολόγοι,
φίλοι του Ντμίτρι Σοστακόβιτς μιλούν για τον μεγάλο συνθέτη, για τη μουσική
του, αλλά και για το καθεστώς εκείνης της εποχής που τον επηρέασε ως άνθρωπο
και ως δημιουργό.

Επίσης μιλά η κόρη του Σοστακόβιτς, αλλά και ο διάσημος αρχιμουσικός και
διευθυντής του θεάτρου Μαριίνσκι, Βάλερι Γκέργκιεφ.

Ο Ντμίτρι Σοστακόβιτς γεννήθηκε στην Αγία Πετρούπολη το 1906 και πέθανε στη
Μόσχα το 1975. Τελείωσε το πιάνο σε 4 χρόνια και εμφανίστηκε στον Διεθνή
Διαγωνισμό Σοπέν, στη Βαρσοβία, το 1927. Η διπλωματική του εργασία, η
«Συμφωνία», παρουσιάστηκε στο Λένινγκραντ και στη Μόσχα το 1926 και χάρη σ'
αυτήν ο συνθέτης έγινε διεθνώς γνωστός στα είκοσι χρόνια του. Πιστεύοντας
βαθιά στον σοσιαλισμό προσπαθούσε να βρει τρόπους, έτσι ώστε η μουσική του να
μπορεί να υπηρετήσει το κράτος.

Η όπερά του «Η Λαίδη Μάκβεθ» είχε ήδη παρουσιαστεί με επιτυχία, στις 28
Ιανουαρίου 1936, όταν η «Πράβντα» σε άρθρο της με τίτλο «Χάος» άσκησε σκληρή
κριτική. Και ο ίδιος σταμάτησε τις πρόβες για την 4η Συμφωνία του, την οποία απέσυρε.

Η απάντησή του ήταν η 5η Συμφωνία, η οποία χαρακτηρίστηκε από έναν άγνωστο
σχολιαστή ως «Η πρακτική δημιουργική απάντηση ενός Σοβιετικού καλλιτέχνη στη
σωστή κριτική».

Στη διάρκεια του Β' Παγκοσμίου Πολέμου, στην πολιορκία του Λένινγκραντ, ήταν
πυροσβέστης και από αυτές τις εμπειρίες βγήκε η 7η Συμφωνία που είχε τεράστια
επιτυχία στον πόλεμο, όχι μόνο στη Σοβιετική Ένωση αλλά και στην Αγγλία και
στις ΗΠΑ.

Αυτή, σε γενικές γραμμές, ήταν η ζωή ενός από τους μεγαλύτερους συνθέτες του
20ού αιώνα. 
Η εκπομπή που θα παρακολουθήσουμε «Οι Συμφωνίες του πολέμου» ή «Οι πολεμικές
συμφωνίες», καταπιάνεται με την πιο αιματηρή, κατά πολλούς, περίοδο της
εξουσίας του Στάλιν. 
Και κυρίως με τις συμφωνίες αρ. 4-9, που ήταν τα μουσικά όπλα του συνθέτη
ενάντια στην καταπιεστική εξουσία που βίωνε τότε, οι «Επιτύμβιες στήλες», όπως
τις είχε αποκαλέσει ο ίδιος.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16335P102</ED>
<ID>
ID:15759

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P10&aa=2</URL></REF>


Article

<CATEGORY>vin09</CATEGORY>

 <H2>Τσιγγάνικο αίμα στην ΕΤ1
</H2><H2></H2>
Το βραβευμένο ντοκιμαντέρ του Μενέλαου Καραμαγγιώλη «Rom» θα προβάλει αύριο
το απόγευμα στις 17.10 η ΕΤ1. Το 1979 ο ΟΗΕ αναγνωρίζει όλους τους Τσιγγάνους
με την ονομασία Rom και παραχωρεί συμβουλευτικό ρόλο στο Unio Des Rom. Η
ταινία του Μενέλαου Καραμαγγιώλη επιχειρεί να παρουσιάσει το στίγμα του λαού
αυτού όχι μόνον στην Ελλάδα αλλά και στην ευρωπαική ήπειρο, ακολουθώντας
τέσσερις διαφορετικές κατευθύνσεις που εκφράζονται στα πρόσωπα των τεσσάρων
αφηγητών: του δασκάλου, του φωτογράφου, της ηλικιωμένης Τσιγγάνας Ταμάρα και
της νεαρής Αϊμά. Ο λόγος των τεσσάρων αφηγητών συνδυάζεται με την εικόνα του
σήμερα, που προσπαθεί να περιγράψει τις ιδιαιτερότητες και τις αντιφάσεις της
τσιγγάνικης ζωής.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16335P103</ED>
<ID>
ID:15798

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P10&aa=3</URL></REF>


Article

<CATEGORY>vin09</CATEGORY>

 <H2>Ο Ρότσα μιλά για τον Παναθηναϊκό
</H2><H2></H2>
Ο Χουάν Ραμόν Ρότσα είναι καλεσμένος σήμερα στις «Σπορ ιστορίες» (ΝΕΤ,
20.00). Ο πρώην παίκτης και προπονητής του Παναθηναϊκού αφηγείται στον Δημήτρη
Χατζηγεωργίου τα πρώτα του ποδοσφαιρικά βήματα στο χωριό του, στην Αργεντινή,
τη μετέπειτα πορεία του στην Μπόκα Τζούνιορς αλλά και τις μεγάλες στιγμές που
έζησε με τη φανέλα του Παναθηναϊκού σε Ελλάδα και Ευρώπη. Για τον Ρότσα μιλούν
στην εκπομπή οι Στράτος Αποστολάκης, Νίκος Κουρμπανάς, Γρηγόρης Παπαβασιλείου,
Δημήτρης Θεοφάνης και Γκομέζ ντε Φαρία.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16335P104</ED>
<ID>
ID:15822

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P10&aa=4</URL></REF>


Article

<CATEGORY>vin09</CATEGORY>

 <H2>Σίριαλ η υπόθεση Χερν
</H2>
<H3></H3>Στην υπόθεση Χερν, που είχε συγκλονίσει την κοινή γνώμη της Αμερικής το
1984, αναφέρεται η μίνι σειρά «Όταν η αγάπη σκοτώνει» που προβάλλει απόψε
(στις 00.30) το Mega. Όλα ξεκινούν από την απόφαση του βετεράνου του Βιετνάμ
Τζον Χερν να αναζητήσει και πάλι την περιπέτεια. Η σκηνοθεσία είναι του Λάρι
Έλικαν και πρωταγωνιστούν οι Γκάρι Κόουλ, Μαργκ Χελγκενμπέεγκερ, Τζούλι Χάρις.
(Διάρκεια 180').
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16335P105</ED>
<ID>
ID:15835

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P10&aa=5</URL></REF>


Article

<CATEGORY>vin09</CATEGORY>

 <H2>Η κατάρα του Οδυσσέα
</H2><H2></H2>
<AUTHOR>ΆΝΝΑ ΦΡΑΓΚΟΥΔΑΚΗ</AUTHOR>

Στο μανάβικο ο νεαρός αλλοδαπός ζητάει πορτοκάλια, δεν ξέρει καλά ελληνικά και
αυτό προκαλεί περίπου αγανάκτηση στον μανάβη, που μουρμουρίζει θυμωμένος: «Ε,
δεν θα μάθω και αράπικα τώρα». Ο νεαρός, που μάλλον είναι Αλβανός,
καταλαβαίνει αν όχι τα λόγια, πάντως την άδικη δυσαρέσκεια και ζητάει ψυχρά να
πληρώσει σαφώς υπονοώντας ότι του οφείλουν τον σεβασμό που απευθύνεται σε κάθε
πελάτη. Ο μανάβης πιστεύει προφανώς ακράδαντα ότι έχει δίκιο και μαζί με τα
ρέστα του πετάει: «Αν δε σου αρέσουμε εδώ, να πας πίσω στο χωριό σου».

Έμεινα ώρα σκεπτική και κοιτούσα. Η σκηνή μού ήταν πάρα πολύ γνωστή. Πριν από
δεκαετίες είχα ξεκινήσει με το τρένο, μέσω Γιουγκοσλαβίας, να πάω στο Παρίσι
να σπουδάσω. Από την πρώτη ημέρα κιόλας είχα ακούσει την περίφημη φράση «Αν δε
σας αρέσει, να πάτε στον τόπο σας» και είχα μείνει άφωνη. Πολλές φορές την
ξανάκουσα και κάθε φορά ήταν η στερεότυπη απάντηση σε μία δίκαιη μαρτυρία,
όπως π.χ. ότι περίμενα υπομονετικά στην ουρά και ο φούρναρης με παρέβλεπε και
έδινε ψωμί στην κυρία που ήταν πίσω μου ή ότι, π.χ., μου έδωσε η μανάβισσα μια
ντομάτα χαλασμένη ή ότι ζήτησα τρεις φορές νερό στο καφενείο και δεν μου το
φέρανε. «Αν δεν σας αρέσει, γυρίστε στον τόπο σας».

Χρειάζεται καιρός να εξοικειωθείς με την άλλη κουλτούρα. Χρειάζεται καιρός για
να μάθεις ότι το νερό δεν συνοδεύει αυτονόητα τον καφέ κι αν θες νερό ζητάς
εμφιαλωμένο και κοστίζει τρεις φορές όσο ο καφές, και τέλος πάντων δεν μπορείς
να ζητάς νερό, μόνο στην Ελλάδα γίνεται να ζητάς νερό όπου να 'ναι χωρίς να
περάσει κανενός από το μυαλό να στο αρνηθεί. Μεγάλο ζήτημα το νερό στις άλλες
χώρες του Βορρά ή, μάλλον, μεγάλο ζήτημα η συνήθεια να μάθεις να μη ζητάς
νερό, να μάθεις να πίνεις τον καφέ χωρίς νερό, με εξαίρεση τη φίλη μου την Έφη
που πάντα ζητούσε νερό, «Μια καράφα νερό, παρακαλώ», με τόσο αυστηρό ύφος που
προς κατάπληξίν μου όλα τα γκαρσόνια του «Καρτιέ Λατέν», που είχα βασανιστεί
να μάθω πώς να φέρομαι για να μη με στραβοκοιτάνε, της το φέρνανε το νερό στην
καράφα χωρίς κουβέντα.

«Αν δε σας αρέσει», λοιπόν, «γυρίστε στον τόπο σας». Έμενα άφωνη, κάθε φορά,
ιδίως τον πρώτο καιρό, τότε που δεν είχα ακόμη συνηθίσει να αντιμετωπίζουν οι
άνθρωποι την «άλλη» εθνικότητά μου σαν κουσούρι. Και με αποσβόλωνε η αναφορά
στην «ξένη» μου ταυτότητα. Η μικροαστική μου οικογένεια μέχρι τότε μόνο για
ταξικές ανωτερότητες και κατωτερότητες με είχε ετοιμάσει. Τους «ξένους» δεν
είχα μάθει ότι μπορεί να τους λένε στα μούτρα πως είναι ανεπιθύμητοι, χωρίς να
ξέρουν καν ποιος είσαι, από πού ήρθες και γιατί.

Σιγά σιγά, είναι αλήθεια, το συνήθισα και ανέπτυξα άμυνες, όπως εκείνη τη
σκηνή ένα βροχερό απόγευμα σε ένα μεγάλο κεντρικό υπόγειο σταθμό του Μετρό.
Έτρεχαν πλήθος άνθρωποι κουρασμένοι και βρεμένοι, περπατούσα κι εγώ κι άκουσα
μια φωνή πίσω μου «Σας παρακαλώ, σας παρακαλώ», γύρισα μ' ένα ευγενικό
χαμόγελο. Μια γυναίκα, κάποιας ηλικίας, ίσως επαρχιώτισσα, «Μήπως ξέρετε...»
άρχισε να ρωτάει, με κοίταξε και σταμάτησε με ύφος απογοήτευσης. «Μα, δεν
είστε Γαλλίδα», είπε. Και τότε εγώ, με το ίδιο ευγενικό χαμόγελο. «Ξέρετε
κυρία μου, αυτό συμβαίνει σε πάρα πολλούς ανθρώπους». Η καημένη η γυναίκα δεν
κατάλαβε, έκανε μεταβολή κι απομακρύνθηκε. Έμεινα ενθουσιασμένη με την
εξυπνάδα μου για ώρες. Σαν να είχα ξάφνου εκδικηθεί όλες εκείνες τις φράσεις
που με είχαν αφήσει άφωνη και είχαν μείνει αναπάντητες.

Χρειάστηκε πράγματι καιρός να συνηθίσω. Και δεν ήμουνα εθνοκεντρικά
προσανατολισμένη στα γούστα μου η καημένη. Με μάγευαν όλα τα καινούργια
πράγματα. Ήθελα να μάθω τα άλλη ήθη, να μοιραστώ τις άλλες συνήθειες, να
δοκιμάσω τις άλλες γεύσεις, να σκεφτώ τις άλλες ιδέες.

Όταν συνήθισα, καταλάβαινα τους νεοφερμένους και τη δυσκολία τους και ανέπτυξα
μεγάλη κοινωνική ενοχή απέναντι στους Έλληνες εργάτες που δούλευαν στην
αλυσίδα, σε διάφορα ευρωπαϊκά εργοστάσια, τότε. Αφού μπορούσαν και το έλεγαν
σε μένα εκείνο το αυστηρό και κοφτό «Αν δε σας αρέσει, γυρίστε στον τόπο σας»,
πώς το άκουγαν άραγε ο Νικόλας από την Ήπειρο και η Κούλα η παντελονού από τη
Δραπετσώνα και ο Βαγγέλης από την Καλαμαριά που δούλευαν στο εργοστάσιο;

Στο κάτω κάτω εγώ έπαιρνα κάθε μήνα συνάλλαγμα από τη μάνα μου, ήξερα καλά
γαλλικά, ήμουνα ντυμένη σαν φοιτήτρια και πήγαινα στο Πανεπιστήμιο. Η Κούλα, ο
Βαγγέλης και ο Νικόλας δεν ήξεραν να διαβάσουν τις κατευθύνσεις στο λεωφορείο,
διάλεγαν μαγαζιά που παίρνεις μόνος τα πράγματα και στα χτυπάνε στο ταμείο και
πάλι ίδρωναν μέχρι να τελειώσει η περιπέτεια. Ένιωθαν άνετα μόνο σε κάτι
αλγερινά καφενεία, κάποιο τούρκικο εστιατόριο και είχαν βρει έναν Μαροκινό
χασάπη που καταλάβαινε με τις χειρονομίες και τα χαμόγελα τι θέλανε και τους
φύλαγε αρνίσια κεφαλάκια, που δεν έτρωγε άλλος κανένας.

Αυτή η μετανάστευση, που οι άνθρωποι δεν τη διαλέγουν και έτσι η εχθρότητα και
το «Αν δε σας αρέσει, γυρίστε στον τόπο σας» είναι σαν καθημερινή γροθιά στο
στομάχι, που την αισθάνονται ανυπόφορη γιατί νιώθουν αδικημένοι και ανήμποροι,
αυτή τη μετανάστευση μια Χιλιανή ψυχολόγος την ονόμασε «Η κατάρα του Οδυσσέα».
Πρόσφυγας η ίδια στη Γαλλία από τα χρόνια της δολοφονίας του Αλιέντε από τη
δικτατορία του Πινοσέτ έγραψε ένα βιβλίο για τους πολιτικούς πρόσφυγες από τη
Χιλή και άλλες τότε δικτατορίες, με αυτό τον τίτλο. Την «κατάρα του Οδυσσέα»,
όμως, κάποιοι λαοί την ξέρουν καλύτερα από άλλους, γιατί την έχουν ζήσει.
Γιατί άραγε η γνώση της ξεχνιέται τόσο εύκολα;
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16335P111</ED>
<ID>
ID:15715

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P11&aa=1</URL></REF>


Article

<CATEGORY>vin09</CATEGORY>

 <H5>Τα παλιά του Πουλόπουλου σε ζωντανή ηχογράφηση
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«ΖΩΝΤΑΝΗ ΕΠΑΦΗ - ΓΙΑΝΝΗΣ ΠΟΥΛΟΠΟΥΛΟΣ». Συμμετέχουν η Μαντώ και ο
Γιάννης Σπανός («LYRA»).

Το παλιό πάντα συγκινεί, γοητεύει, ψυχαγωγεί αλλά και προβληματίζει. Γιατί
πέρα απ' όλα τ' άλλα, το νέο CD (με τα παλιά μεγάλα τραγούδια) του Γιάννη
Πουλόπουλου, προκαλεί κάποιους προβληματισμούς, μας βάζει σε σκέψεις για το
παρόν και το μέλλον του ελληνικού τραγουδιού. Αναρωτιέται κανείς πού είναι
όλοι αυτοί οι σύγχρονοι «αστέρες» που βλέπουμε στα κανάλια, που ακούμε (κι
έχουμε βαρεθεί) στους ιδιωτικούς ραδιοσταθμούς. Γιατί δεν γράφονται σήμερα
τραγούδια λαϊκά και οι μεγάλες βεντέτες (κατασκευάσματα της διαφήμισης) κάνουν
πολλές φορές επιτυχία με παλιές επιτυχίες; Για τον Πουλόπουλο βέβαια δεν
ισχύει αυτό, γιατί ξανατραγούδησε δικά του τραγούδια που είχαμε γνωρίσει και
τραγουδήσαμε πριν από 30 ή 25 χρόνια. Και καλά έκανε βέβαια γιατί το
δικαιούται, γιατί μ' αυτά τα τραγούδια άνοιξε καινούργιους δρόμους στην
ερμηνεία, έδωσε ένα δικό του στυλ. Έξυπνη ιδέα ήταν να πραγματοποιηθεί η
ζωντανή ηχογράφηση από τις πολιτιστικές εκδηλώσεις στην Πύλη του ποταμού
Αξιού. Το κυριότερο σ' αυτή τη δουλειά είναι η επιτυχημένη ηχογράφηση από
τεχνικής πλευράς. Έτσι μπορούμε να ακούμε από μια υπαίθρια ζωντανή παράσταση
όλα τα αριστουργήματα τα μουσικοποιητικά που είχαμε γνωρίσει στο παρελθόν με
τη φωνή του Γιάννη Πουλόπουλου. Τις μεγάλες επιτυχίες των Πλέσσα -
Παπαδόπουλου: «Το άγαλμα», «Θα πιω απόψε το φεγγάρι», «Μέθυσε απόψε το κορίτσι
μου», «Μην του μιλάτε του παιδιού», «Καμαρούλα» και «Να 'χα τη δύναμη» (Γλέζου
- Κινδύνη), «Γειτονάκι μου» (Κόκοτου - Δασκαλόπουλου), «Πάμε για ύπνο
Κατερίνα» (Κατσαρού - Πυθαγόρα). Η συμμετοχή της Μαντώς και του Γιάννη Σπανού
σ' αυτή τη ζωντανή παράσταση που ηχογραφήθηκε σε δίσκο δίνει έναν ακόμη τόνο
ευαισθησίας και ομορφιάς στις ερμηνείες και στην ορχήστρα. Κι εδώ πρέπει να
επισημάνουμε ότι η ορχήστρα που παίζει σ' αυτό το δίσκο έχει μια πληρότητα από
αντιπροσωπευτικά όργανα (μπουζούκι, κιθάρες, κρουστά), που χρησιμοποιούνται
για να βγάζουν λαϊκό ήχο.

Η ουσία και η αξία αυτής της δουλειάς του Πουλόπουλου είναι ότι τον
ξανακούμε σε επαναλήψεις τραγουδιών του, αλλά αυτές οι επαναλήψεις έχουν τη
δροσιά και τη φρεσκάδα της ζωντανής επαφής με τον κόσμο, της ζωντανής ηχογράφησης.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16335P112</ED>
<ID>
ID:15760

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P11&aa=2</URL></REF>


Article

<CATEGORY>vin09</CATEGORY>

 <H5>ΕΚΘΕΣΕΙΣ ΤΗΣ 96ΧΡΟΝΗΣ ΦΩΤΟΓΡΑΦΟΥ ΛΕΝΙ ΡΙΦΕΝΣΤΑΛ ΣΤΗ ΓΕΡΜΑΝΙΑ
</H5><H2>Η αγαπημένη του Χίτλερ ... επιστρέφει από το κρύο
</H2>
Νεανικό πορτρέτο της Λένι Ρίφενσταλ

Η Λένι Ρίφενσταλ, η αγαπημένη σκηνοθέτις του Χίτλερ, φαίνεται να... επιστρέφει
από το περιθώριο και την απομόνωση, την οποία έχει επιλέξει η ίδια μετά το
πέρας του Β' Παγκοσμίου Πολέμου. Η δυναμικότατη 96χρονη σήμερα φωτογράφος, η
οποία γύρισε το ντοκιμαντέρ «Θρίαμβος της Θέλησης» ­ το οποίο απεικονίζει τον
Χίτλερ ως μία οιονεί θεϊκή παρουσία που χαιρετά το εν έτει 1934 συνέδριο του
ναζιστικού κόμματος ­ καθώς και τους Ολυμπιακούς Αγώνες του 1936 που
διεξήχθησαν στο Βερολίνο, έχει τεθεί στο περιθώριο...

Τώρα, αναδρομικές εκθέσεις της δουλειάς της άνοιξαν στο Πότσδαμ και στην
Κολωνία και, για πρώτη φορά, πολλοί Γερμανοί γνωρίζουν την αμφιλεγόμενη ευφυΐα
της δημιουργίας της. Το κεντρικό ερώτημα είναι βέβαια εάν τελικά η Ρίφενσταλ
είναι μία αληθινή καλλιτέχνις ή απλά μία χαρισματική προπαγανδίστρια.

Η Λένι Ρίφενσταλ κρατιέται ακόμη καλά και δραστήρια, παρότι πρόσφατα πέρασε
πνευμονία, και αφιερώνει τον χρόνο της στη φωτογράφηση του βυθού. Αυτό, καθώς
και η αποτύπωση σε φιλμ της ζωής της φυλής των κατοίκων της Νουβίας, αποτέλεσε
την καλλιτεχνική αποστολή της από το '70 και μετά. Εντούτοις, τα σημαντικότερα
έργα της ­ οι ταινίες που καθορίζουν το κατά πόσον η Ρίφενσταλ θα
συμπεριλαμβάνεται στο πάνθεον των Ευρωπαίων σκηνοθετών ­ συνεχίζουν να είναι
«Ο Θρίαμβος της Θέλησης», καθώς και τα δύο φιλμ που συνθέτουν το ντομικαντέρ
της των Ολυμπιακών Αγώνων.

Η Ρίφενσταλ ήταν 30 ετών όταν την πρόσεξε ο Χίτλερ. Προσπαθώντας να ξεφύγει
από τον έλεγχο ενός τυραννικού πατέρα, ήθελε να γίνει χορεύτρια. Ένας
τραυματισμός στο γόνατο την ανάγκασε να στραφεί στο σινεμά κι έτσι έγινε σταρ
της γενιάς του '20. Το 1931, η Ρίφενσταλ έστησε τη δική της εταιρεία παραγωγής.

Μέρος του μένους εναντίον της Ρίφενσταλ πρέπει να προέρχεται από το γεγονός
ότι είναι γυναίκα και ευάλωτη σε κατηγορίες ότι είχε ερωτικές σχέσεις με τον
Αδόλφο Χίτλερ, τις οποίες και εκμεταλλεύθηκε. Η Ρίφενσταλ το αρνείται ενώ,
όπως και πολλοί Γερμανοί, λέει πως ανακάλυψε τη γενοκτονία των Εβραίων μονάχα
μετά το πέρας του πολέμου.

Σκηνή από την περίφημη ταινία της Ρίφενσταλ «Ο θρίαμβος της θέλησης»

Η Ρίφενσταλ προσέφερε και μία πιο πειστική δικαιολόγηση της συμπεριφοράς της:
αφοσιωμένη στην ανεξάρτητη δημιουργία και παραγωγή ταινιών, χρειαζόταν
προστασία από την πιο υψηλή κορυφή του κόμματος, προκειμένου να παρακάμψει τη
γραφειοκρατία του κόμματος.

Η επαναστατική τεχνική που χρησιμοποιήθηκε στον «Θρίαμβο» φωτογραφικές μηχανές
που τρέχουν, έξυπνα τοποθετημένοι και εντυπωσιακοί φωτισμοί ­ επεκτάθηκε για
την κινηματογράφηση των Ολυμπιακών Αγώνων του 1936. Βλέποντας δε αυτήν την
ταινία, εντύπωση προκαλεί η παντελής απουσία επιθετικής προπαγάνδας.

Γύρω στα 400 χιλιόμετρα φιλμ γυρίσθηκαν γι' αυτήν την ταινία. Η Ρίφενσταλ τα
έκοψε, τα συνέταξε και ήλεγξε κάθε κομμάτι.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16335P121</ED>
<ID>
ID:15716

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P12&aa=1</URL></REF>


Article

<CATEGORY>vin09</CATEGORY>

 <H5>Τριεθνής Έκθεση Ελ Γκρέκο
</H5><H2>Θα εκτεθεί μόνιμα στην Εθνική Πινακοθήκη η δωρεά Χατζηκυριάκου-Γκίκα
</H2><H2></H2>
Μετά το χθεσινό «τελεσίγραφο» του Μουσείου Μπενάκη σχετικά με τη δωρεά
Χατζηκυριάκου-Γκίκα, η Εθνική Πινακοθήκη διαβεβαίωσε προφορικά ­ και θα
ακολουθήσει η σχετική επιστολή ­ ότι η δωρεά του μεγάλου ζωγράφου θα εκτεθεί
μονίμως μαζί με τις συλλογές τής ελληνικής τέχνης του 20ού αιώνα, όταν βεβαίως
πραγματοποιηθεί η επανέκδοση. Άλλωστε, ανάλογες «πιέσεις» και υποχρεώσεις,
υφίστανται και για το κληροδότημα Αλ. Σούτσου, που αποτελεί τον κορμό της
ιστορικής συλλογής της Εθνικής Πινακοθήκης και δεν εκτίθεται τώρα, λόγω των
συνεχιζόμενων εργασιών ανακαίνισης στο κτίριο Β, που προορίζεται για την
έκθεση των μονίμων συλλόγων.

«Εξήγησα στον διευθυντή του Μουσείου Μπενάκη κ. Άγγελο Δεληβορριά, ότι τα 45
έργα της δωρεάς Γκίκα δεν εκτίθενται τώρα παρά την θέλησή μας, λόγω των
συνεχιζόμενων εργασιών συνολικής αναμόρφωσης του κτιρίου που θα παραδοθεί στις
12 Ιουλίου. Οι πίνακες του Γκίκα θα συνεκτεθούν και μάλιστα θα μείνουμε όσο
γίνεται πιο κοντά στον σχεδιασμό της έκθεσης που είχε προτείνει όσο ζούσε, ο
ίδιος ο ζωγράφος, ο οποίος δώρισε τα καλύτερα πράγματι έργα του στην Πινακοθήκη.

«Στο μέλλον όμως η Εθνική Πινακοθήκη δεν μπορεί να δεχθεί ανάλογες αξιώσεις
άλλων δωρητών για την έκθεση του συνόλου της δωρεάς τους», ανέφερε στα «ΝΕΑ» η
κ. Λαμπράκη και υπογράμμισε ότι όταν υπάρχει μία δωρεά σημαντικού καλλιτέχνη,
είναι προς το συμφέρον του καλλιτέχνη η αξιοποίηση και η διαφύλαξη των έργων
και η ένταξή τους στις συλλογές της Πινακοθήκης.

Έτσι υπάρχει ήδη η δωρεά τού Γιάννη Μόραλη ­ χωρίς κανέναν όρο ­ η δωρεά τού
Αβραμίδη ­ και επίκειται συμφωνία με την οικογένεια του Παπαλουκά για τα έργα
που θα επιλεγούν θα ενταχθούν και θα εκτίθενται μονίμως, μέσα στη ροή της
ιστορίας της νεοελληνικής τέχνης. Ένας ακόμα μεγάλος ζωγράφος, ο Παναγιώτης
Τέτσης, ετοιμάζεται να δωρίσει το σύνολο του έργου του άνευ όρων.

Τίθεται, λοιπόν, ήδη το ερώτημα τι θα γίνει με αυτές τις πολύ σημαντικές
συλλογές των ζωγράφων, όπως και άλλες πολύ σημαντικές ιδιωτικές συλλογές έργων
τέχνης, που ενδέχεται να δωρηθούν.

Θα ήταν καλό, τώρα που σχεδιάζονται τα ολυμπιακά έργα στο Φάληρο, να υπάρξει
από τώρα πρόβλεψη και σχεδιασμός για την ανέγερση ή δημιουργία ενός ανοικτού
μουσείου για την κάλυψη τέτοιων αναγκών μετά το τέλος των Ολυμπιακών Αγώνων.

Όσο για την καθυστέρηση που παρουσιάζουν τα έργα για την αναμόρφωση και τον
εκσυγχρονισμό των χωρών της Πινακοθήκης σύμφωνα με την μελέτη Τζώνου, αιτία
είναι, σύμφωνα πάντα με την κυρία Λαμπράκη, η έλλειψη πόρων που παρουσιάσθηκε
πέρυσι και η οποία αντιμετωπίσθηκε. Διάθεση κονδυλίων από τα υπόλοιπα του Β'
Πακέτου Κοινωνικής Στήριξης. Τα πράγματα βιάζουν, καθώς το έτος 2000
συμπληρώνονται τα 100 χρόνια λειτουργίας της Πινακοθήκης.

Μεγάλη τριεθνής Έκθεση Ελ Γκρέκο εγκαινιάζεται στις 3 Φεβρουαρίου στη Μαδρίτη,
με τη συμμετοχή της Ελλάδας και της Ιταλίας. Συνολικά η έκθεση περιλαμβάνει 70
πίνακες όπου εκπροσωπούνται όλοι οι σταθμοί στην εξέλιξη του μεγάλου ζωγράφου
και θα εγκαινιασθεί από το βασιλικό ζεύγος της Ισπανίας. Στα τέλη Μαΐου, η
ίδια έκθεση θα παρουσιασθεί στη Ρώμη, ενώ τα εγκαίνια της ίδιας έκθεσης στην
Ελλάδα προγραμματίζονται για τις 12 Οκτωβρίου στους πλήρως ανακαινισμένους
χώρους της Πινακοθήκης.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16335P122</ED>
<ID>
ID:15761

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P12&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.40-8.55-11.00 μ.μ. / Σάβ.-Κυρ.: Ο πρίγκιπας της Αιγύπτου. 4.40 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο μάγειρας, ο κλέφτης,
η γυναίκα του και ο εραστής της. 6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η πόλη των αγγέλων. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ. / Μουλάν. Παρ.-Κυρ.: 5.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Μαγικά φίλτρα. 4.40-6.50-9.00-11.00 μ.μ. Παρ.-Σαβ.: μεταμεσονύκτια
01.00 π.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ. Σάβ.-Κυρ.: 3.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.40-6.50-9.00-11.00 μ.μ. Παρ.-Σάβ.: μεταμεσονύκτια 01.00 π.μ. Σάβ.-Κυρ.: και
2.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
6.30-8.40-10.50 μ.μ. / Οι Άθλιοι, κάθε μέρα 4.00 μ.μ.

ΑΘΗΝΑΙΟΝ CINEPOLIS PHILIPS 3. Η διακριτική γοητεία των αρσενικών. 8.40-10.50
μ.μ. / Ο πρίγκιπας της Αιγύπτου, κάθε μέρα 4.40 μεταγλ. - 6.40 με υπότ.
Σάβ-Κυρ.: και 2.40 μ.μ.

ΑΘΗΝΑΙΟΝ CINEPOLIS PHILIPS 4. Μαγικά φίλτρα. 4.10-6.20-8.30-10.40 μ.μ.
Παρ.-Σάβ.: μεταμεσονύκτια 00.45 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Halloween - Είκοσι χρόνια μετά. 7.00-9.00-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Από την άκρη της πόλης.
6.20-8.20-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ. / Μουλάν.
Παρ.-Κυρ.: 5.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η μάσκα του Ζορό. 6.15-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Μαγικά φίλτρα.
6.25-8.25-10.25 μ.μ. 
ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου, κάθε μέρα 5.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Παρ.-Κυρ.: 5.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Μια αιωνιότητα και μια μέρα.
7.50-10.15 μ.μ. / Μουλάν. Κάθε μέρα 6.00 μ.μ. μεταγλ. Παρ.-Κυρ.: και 4.00 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 8.00-10.00 μ.μ. / Ο πρίγκιπας της Αιγύπτου. Κάθε μέρα 6.15 μ.μ.
Παρ.-Κυρ.: και 4.15 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Μαγικά
φίλτρα. 5.10-7.00 μ.μ. / Γείτονες & εραστές. Κάθε μέρα 8.50-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Ο Απόστολος.
6.00-8.30-11.05 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Dr.
Dolittle - Ο γιατρός τρελάθηκε. 7.00-9.00-11.00 μ.μ. Παρ.-Κυρ.: και 5.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Dr Dolittle - Ο γιατρός τρελάθηκε. 6.15-8.15-10.15
μ.μ. Παρ.-Κυρ.: και 4.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Η
ονειρεμένη ζωή των αγγέλλων. 8.00-10.20 μ.μ. - Dr Dolittle - Ο γιατρός
τρελάθηκε. Κάθε μέρα 6.00 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Dr
Dolittle - Ο γιατρός τρελάθηκε. 7.00 μ.μ. Παρ.-Κυρ.: και 5.00 μ.μ. / Από την
άκρη της πόλης. Κάθε μέρα 8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
8.30-10.30 μ.μ. / Μουλάν. Παρ.-Κυρ.: 4.30-6.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.20-8.30-10.30 μ.μ. Παρ.-Σάβ.: και 00.30 π.μ. / Μουλάν. Παρ.-Κυρ.: 4.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.10-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 6.00-8.15-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Dr Dolittle - Ο
γιατρός τρελάθηκε. 6.30-8.25-11.00 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ο Απόστολος. 6.00-8.30-11.05 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244 Ζωντανή μετάδοση: The Truman show. 6.10-8.20-10.30 μ.μ. / Ο
πρίγκιπας της Αιγύπτου. Σάβ.-Κυρ.: 4.30 μ.μ.

CINE CITY ERICSSON 2 (Dolby DTS). Dr. Dolittle - Ο γιατρός τρελάθηκε.
6.50-8.50 μ.μ. Σάβ.-Κυρ.: και 4.50 μ.μ. / Μαγικά φίλτρα. Κάθε μέρα 10.50 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
6.40-8.40-10.40 μ.μ.

CINE CITY ERICSSON 4 (Dolby DTS). Snake eyes. 7.00-9.00-11.00 μ.μ. Σάβ.-Κυρ.:
και 5.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ. / Μουλάν. Παρ.-Κυρ.: 5.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. Παρ.-Σάβ.:
12.15-14.30-16.45-19.00-21.15-23.30-02.00. Κυρ.: 13.45-16.00-18.15-20.45-23.00-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 12.15-14.30-16.30-18.30-21.00-23.15-01.15.

VILLAGE CENTRE Αίθουσα 3. Το μαγικό σπαθί: Αναζητώντας το Κάμελοτ.
11.00-13.00-15.00 μεταγλ. / Χαμένοι στο διάστημα. Κάθε μέρα 17.20-20.00-22.45-01.30.

VILLAGE CENTRE Αίθουσα 4. Ολέθρια σύγκρουση. Παρ.-Σάβ.:
14.00-16.50-19.30-22.15. Κυρ.: 13.30-16.15-19.00-21.30. / Ο γητευτής των
αλόγων. Παρ.-Σάβ.: 01.00. Κυρ.-Πέμ.: 00.15.

VILLAGE CENTRE Αίθουσα 5. Ο πρίγκιπας της Αιγύπτου. 11.15-13.30-15.45
μεταγλ., 18.00-20.15-22.30 με υπότ. / Κάτι τρέχει με τη Μαίρη. Κάθε μέρα 00.50.

VILLAGE CENTRE Αίθουσα 6. Η διακριτική γοητεία των αρσενικών. 12.30-14.45-17.15-19.45-22.00-00.45.

VILLAGE CENTRE Αίθουσα 7. Μουλάν. 11.15-13.15-15.30-17.30 μεταγλ., 19.30-21.45
με υπότ. / Halloween - Είκοσι χρόνια μετά. Κάθε μέρα 00.00.

VILLAGE CENTRE Αίθουσα 8. Ζωντανή μετάδοση: The Truman show. Παρ.-Σάβ.:
11.45-14.15-16.45-19.15-21.30-23.45-02.15. Κυρ.: 11.30-13.50-16.15-18.40-21.15-23.30-01.45.

VILLAGE CENTRE Αίθουσα 9. Μαγικά φίλτρα. 12.45-15.15-17.45-20.30-23.00-01.45.

VILLAGE CENTRE Αίθουσα 10. Οι Άθλιοι. 13.00-16.00-18.45-21.45-00.30.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Κάθε μέρα 5.00 μ.μ. Κυρ.:
και 11.30 π.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Dr Dolittle
- Ο γιατρός τρελάθηκε. 5.00-7.00-9.00 μ.μ. / Γείτονες και εραστές. Παρ.-Κυρ.:
11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Elizabeth. 6.00-8.30-11.00 μ.μ. Σάβ.-Κυρ.: και 3.45 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Γείτονες και εραστές. 5.50-8.00-10.10 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν. Κάθε μέρα 4.20. Παρ.-Κυρ.: και 6.20
μ.μ. μεταγλ. Κυρ.: και 11.30 π.μ.

ΕΛΛΗ (Οδός Ακαδημίας ~ 3632.789 Dolby Stereo). Ο Απόστολος. 5.05-7.50-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Παρ.-Κυρ.: 4.40 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Κάτω από
τα φώτα της πλατείας. 6.20-8.45-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Οι Άθλιοι. 6.00-8.30-11.00 μ.μ. / Το μαγικό σπαθί: Αναζητώντας το
Κάμελοτ. Σάβ.-Κυρ.: 4.30 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ. Σάβ.: μεταμεσονύκτια 01.00 π.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Μαγικά φίλτρα. 8.15-10.30 μ.μ. Σάβ.:
και 00.20 π.μ. / Οι Άθλιοι. Κάθε μέρα 5.30 μ.μ. Σάβ.: και 3.00 μ.μ. Κυρ.: και 12.30-3.00.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.50-8.50-10.50 μ.μ. / Ζωντανή μετάδοση: The Truman show. Σάβ.: 00.20 π.μ. / Ο
πρίγκιπας της Αιγύπτου. Κάθε μέρα 5.00 μ.μ. Σάβ.: και 3.00 μ.μ. Κυρ.: και
12.40-3.00 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.40 μ.μ.
Σάβ.-Κυρ.: και 4.20 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Dr
Dolittle - Ο γιατρός τρελάθηκε. 5.30-7.20-9.10 μ.μ. / Γείτονες και εραστές.
Παρ.-Κυρ.: 11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Μαγικά φίλτρα.
8.40-10.50 μ.μ. / Οι Άθλιοι. 6.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Ο γητευτής των
αλόγων. 7.10-10.30 μ.μ. Σάβ.-Κυρ.: και 4.00 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20
μ.μ. / Μουλάν. Παρ.-Κυρ.: 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 8.30-10.30 μ.μ. / Μουλάν. Παρ.-Κυρ.:
4.20-6.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00 μ.μ. / Halloween - Είκοσι χρόνια μετά. Κάθε μέρα 11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Από την άκρη της πόλης.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η διακριτική
γοητεία των αρσενικών. 7.00-9.00-11.00 μ.μ. / Μουλάν. Κάθε μέρα 5.00 μ.μ.
μεταγλ. Κυρ.: και 11.00 π.μ.

ΠΑΛΑΣ (Παγκράτι ~ 7515.434, Dolby Stereo). Οι Άθλιοι. 5.40-8.10-10.40 μ.μ. /
Το μαγικό σπαθί: Αναζητώντας το Κάμελοτ. Σάβ.-Κυρ.: 11.30 π.μ. - 4.00 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ. / Ο πρίγκιπας της
Αιγύπτου. Σάβ.-Κυρ.: 4.15 μ.μ. Κυρ.: και 11.30 π.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ. / Ο πρίγκιπας της Αιγύπτου. Κάθε μέρα 4.45 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ. / Μουλάν. Κάθε μέρα
2.30-4.30 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Ο πρίγκιπας της Αιγύπτου. 4.10-6.10 μ.μ. μεταγλ. / Η διακριτική γοητεία των
αρσενικών. Κάθε μέρα 8.10-10.10 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Dr. Dolittle - Ο γιατρός τρελάθηκε. 7.00 μ.μ. Παρ.-Κυρ.: και 5.00
μ.μ. / Μαγικά φίλτρα. Κάθε μέρα 9.00-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.30-10.45 μ.μ. Παρ-Κυρ.: και 4.15 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 8.40-10.40 μ.μ. /
Μουλάν. Παρ.-Κυρ.: 4.40-6.40 μ.μ. μεταγλ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 6.00-8.10-10.20 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διάσωση του στρατιώτη Ράιαν. 6.15-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Μαγικά φίλτρα.
8.30-10.15 μ.μ. / Μουλάν. Κάθε μέρα 5.00-6.45 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Ο γητευτής των
αλόγων. 9.30 μ.μ. / Μουλάν. Κάθε μέρα 5.50-7.45 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Απρόσμενος
έρωτας. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Μουλάν. 8.30 μ.μ. / Ο
γητευτής των αλόγων.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ο γητευτής των αλόγων. 6.15-9.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Από την άκρη της πόλης. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Το μαγικό σπαθί: Αναζητώντας το Κάμελοτ. Κάθε μέρα 5.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μουλάν. 6.30-10.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Dr. Dolittle - Ο
γιατρός τρελάθηκε. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ας περιμένουν οι γυναίκες. 8.00-10.00 μ.μ. Κυρ.: 6.00-8.00-10.00
μ.μ. / Δίδυμοι μπελάδες. Σάβ.: 3.30-5.50 μ.μ. Κυρ.: 11.00 π.μ. - 3.50 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276). Ο
γκαφατζής της ζούγκλας. Σάβ.: 5.00 μ.μ. Κυρ.: 6.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Μαγικά φίλτρα. 6.25-8.25-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 8.20-10.20 μ.μ. / Μουλάν. Παρ.-Κυρ.: 4.20-6.20 μ.μ. μεταγλ.
Κυρ. πρωί: 11.30.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.40-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16335P131</ED>
<ID>
ID:15730

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P13&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από το φιλμ «Elizabeth» του Σεκάρ Καπούρ

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Ακραία σάτιρα της TV που
μετατρέπει τους ανθρώπους-θεατές σε πειραματόζωα! Του Πίτερ Γουάιρ, με τον
Τζιμ Κάρεϊ. (Αελλώ, Αθήναιον, Cinepolis 1, Άνεσις, Αττικόν, Cine City 1,
Village Centre 8, Ετουάλ, Ιντεάλ Μαρούσι, Κηφισιά 3, Νανά, Πτι Παλαί, Τιτάνια,
Τρία Αστέρια, Ζέα).

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Δυνατή ταινία για το περιθώριο στη σημερινή
Αθήνα με ήρωα έναν νεαρό Ρωσοπόντιο. Του Κωνσταντίνου Γιάνναρη, με τον Στάθη
Παπαδόπουλο. [Αλέκα, Αβάνα, Όπερα 1, Ράδιο Σίτυ, Νιρβάνα, Αττικόν (Πειρ.)].

«SNAKE EYES»: Θρίλερ του εξπέρ Μπράιαν ντε Πάλμα με τον Νίκολας Κέιτζ
ως διεφθαρμένο αστυνομικό. [Agora, Αλεξάνδρα (Καλ.), Άννα Ντορ, Αστέρια,
Άστορ, Cine City 4, Cinerama, Village Centre 1, Γαλαξίας, Μετάλλιον, Σπόρτιγκ,
Φοίβος, Μάγια].

«Ο ΑΠΟΣΤΟΛΟΣ»: Ο Ρόμπερτ Ντιβάλ σκηνοθετεί και παίζει σ' ένα δυνατό
κοινωνικό φιλμ. Δίπλα του η Μιράντα Ρίτσαρντσον. (Αρτ Στούντιο, Αφαία, Έλλη).

«HALLOWEEN - ΕΙΚΟΣΙ ΧΡΟΝΙΑ ΜΕΤΑ»: Συνέχεια της ταινίας «Η νύχτα με τις
μάσκες», πάλι με την Τζέιμι Λι Κέρτις. Ευκολίες του Στίβεν Μάινερ. (Αίγλη,
Village Centre 7).

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. (Ααβόρα,
Άστυ, Καλυψώ, Πλάζα, Τριανόν).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Σάτιρα με τρεις αδελφές να
ψάχνουν στην Αθήνα για ερωτική σχέση της προκοπής κι όλα γύρω να 'ναι κομμάτια
και θρύψαλα. Της Όλγας Μαλέα, με τους: Ναταλία Δραγούμη, Λήδα Ματσάγγου,
Ναταλία Στυλιανού, Φίλιππο Σοφιανό, Κλέωνα Γρηγοριάδη. Σωκράτη Αλαφούζο.
[Αθήναιον Cinepolis 2, 3, Αλεξάνδρα (Πατ.), Άνταμς 2, Άστρον, Άτταλος, Cine
City 3, Village Centre 6, Διάνα, Ιντεάλ, Κηφισιά 2, Μαργαρίτα 1, Μετροπόλιταν,
Όσκαρ, Χαϊλάιφ].

«ELIZABETH»: Η ιστορία της «αθώας φόνισσας» βασίλισσας της Αγγλίας του
16ου αιώνα! Σκηνοθεσία: Σεκάρ Καπούρ, με τους: Κέιτ Μπλάνσετ, Τζόφρεϊ Ρας,
Κρίστοφερ Έκλεστον. (Άττικα 1, Μαρούσι 1, Δαναός 1, Έμπασσυ, Φάληρο 1).
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16335P132</ED>
<ID>
ID:15776

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P13&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. «... Μπολένα», όπερα του Ντονιτσέτι. ­ Ένας από τους Μπιτλς.
2. Νομπελίστας Ιταλός συγγραφέας. ­ Οικόσιτο ζώο. 3. Σ' αυτήν
ειδικεύονται αρχιτέκτονες. 4. Μεγάλη η θρεπτική τους αξία. 5.
Προσπάθησε με βίαια μέσα να ματαιώσει την ανεξαρτησία της Αλγερίας (αρχικά). ­
Μπορεί να το εκφράσει και η σιωπή. 6. Υπομικροσκοπικός κίνδυνος (γεν.)
­ Τον παραδέχεται σαν προφήτη ο ισλαμισμός. 7. Σύμβολό του ο σταυρός. ­
Μεγάλος ποταμός της Ευρώπης. 8. Φτερωτή ή πολύχρωμη. ­ Διαδέχθηκε τη
Νεφέλη (αντίστρ.). 9. Θυμίζει το Χρυσόμαλλο Δέρας. ­ Υπάρχουν στις
τηλεφωνικές συσκευές.

ΚΑΘΕΤΑ

1. Κατηγορία νοσημάτων. 2. Θαυμάζεται ο δημιουργικός. ­
Παραδείσια... καλλονή. 3. Πλήγμα χωρίς... όπλο. 4. Συγκεντρώνει
κόσμο. 5. Συνηθισμένα και τα ραδιοφωνικά (αντίστρ.). 6. Συνδέει
συχνά δύο δρόμους. ­ Βεβαιωτικό μόριο της αρχαίας. 7. Σκακιστικός όρος
(αντίστρ.). ­ Η ανάπτυξή τους έχει ανακοπεί (γεν.). 8. Συχνά
σφυροκοπιέται. 9. Μικρή η ένταση του ρεύματός του. ­ Πορεία προς τα
πίσω εκφράζει.

ΛΥΣΗ (8/1/99)

ΟΡΙΖΟΝΤΙΑ: ΘΑΥΜΑΤΑ 2. ΑΜΦΙΛΟΧΙΑ 3. ΝΕΟΣ - ΚΑΤΙ 4.
ΑΡΣΑΚΕΙΟ 5. ΤΙ - ΑΛΑΤΑ 6. Ο ΚΑΛΒΟΣ 7. ΣΑΠΙΟΣ - ΟΓ
8. ΝΑΟΥ - ΟΛΟ 9. ΣΟΛ - ΡΙΖΑΣ. ΚΑΘΕΤΑ: 1. ΘΑΝΑΤΟΣ
2. ΑΜΕΡΙΚΑΝΟ 3. ΥΦΟΣ - ΛΑΠΑ 4. ΜΙΣΑ - ΛΙΟ 5. ΑΛ -
ΚΑΒΟΥΡ 6. ΤΟΚΕΤΟΣ 7. ΑΧΑΙΑΣ - ΟΖ 8. ΛΟΤΙ - ΟΛΑ 9.
ΝΑΙ - ΑΡΓΟΣ.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16335P133</ED>
<ID>
ID:15804

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P13&aa=3</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
Η Αντιγόνη Βαλάκου και ο Πέτρος Φυσσούν επιστρέφουν στη σκηνή ερμηνεύοντας το
κομμάτι για δύο του Α.Ρ. Γκέρνι «Ερωτικά γράμματα», που ανεβάζει στο τέλος
Ιανουαρίου στο θέατρο «Αθηνά» ο Σταύρος Τσακίρης, σε μετάφραση Μαρλένας
Γεωργιάδου και με σκηνικά και κοστούμια Γιάννη Μετζικώφ

ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Της νύχτας
τέκνα φρικτά» του Π. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Shopping and fucking» του Μ.
Ρέιβενχιλ Σκιαδαρέσης, Δραγούμη.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Τόσο κοντά» του Π.
Μάρμπερ Λ. Φωτοπούλου. Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). «Χορωδείον» του
Γ. Μαργαρίτη Δούζη, Μπαμπούνης.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
«Αποκάλυψη ­ Ο σκοτεινός δρόμος» (Ιωάννης) της Μ. Ξενουδάκη Ξενουδάκη, Λούρμπα.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Παπαγάλος με πορτοκαλί φτερά» του Β. Αργυρόπουλου
Αρσένη (σκηνοθ.), Κοταμανίδου.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Πενθέας πάσχων» της Α. Κράλλη Κράλλη, Τ. Γιαννόπουλος.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511).
«Εκκλησιάζουσες» του Αριστοφάνη Θεατρική Ομάδα Δήμου Αγίων Αναργύρων.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Τα παραμύθια του Χόφμαν» του
Ζ. Όφεμπαχ (Παρ., Κυρ.) Εργαστήρι Μουσικής Δωματίου: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322) Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ - ΑΔΕΙΟΣ ΧΩΡΟΣ (Αγίου Κωνσταντίνου 24-26, ~
52.23.242, 52.33.322). Αργεί.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). «Ο κλήρος του μεσημεριού» του Π.
Κλοντέλ Ο. Λαζαρίδου, Λεμπεσόπουλος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Φάλσταφ (Οι πρόσχαρες κυρίες
του Ουίνδσορ)» του Ουίλ. Σαίξπηρ Καζάκος, Χρυσικάκος.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). Κεντρική
Σκηνή. «La nonna» του Ρ. Κόσα Πιατάς, Τζούμας. Δεύτερη Σκηνή.
«Η Κοκκινοσκουφίτσα ή Το εγχειρίδιο του σωστού εραστή» του Χ. Γωγιού Γ.
Αθανασίου, Θ. Ζώτος.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579), «Η επιστροφή των Τσε» του Γ. Χρυσούλη Ν. Διαμαντής (σκηνοθ.),
Ι. Μακρή.

ΣΟΥΙΤΑ 57 (Κολοκοτρώνη 57, ~ 32.40.944). Αργεί.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Εναλλάξ:
«Αποκάλυψη» του Τ. Αντωνίου ­ «Εκτέλεση» του Τρ. Λέτς Λοϊζίδης (σκηνοθ.),
Μ. Δημητριάδου.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). Αργεί.

ΑΘΗΝΑ (Δεριγνύ 10 - Πατησίων, ~ 82.37.330, 82.38.698). «Σχολείο για κλόουν»
του Φρ. Κ. Βέχτερ Γ. Χριστοδούλου.

ΑΘΗΝΑ (Αβύδου 93, Άνω Ιλίσια, ~ 77.92.568). «Ο Ηρακλής κι εγώ» του Κ. Μακέδου
Σ. Μαρτίνος.

ΑΘΗΝΩΝ (Βουκουρεστίου 10 - Πανεπιστημίου, ~ 32.35.524). «Ο χρουσαϊτός Άτυς και
η βασιλοπούλα Ροδογάλη» του Τ. Ράτζου Ανωγιάτη, Παγιατάκη.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). Εναλλάξ: «Ο
Τοσοδούλης μικρός ήρωας και η Ασημένια» της Μ. Γουμενοπούλου ­ «Η
Κοκκινοσκουφίτσα και ο λύκος τρελογιατρός» του Γ. Γεωργέλλη Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Ο αρχοντοχωριάτης» (Μολιέρος) του Γ.
Καλατζόπουλου Καλατζόπουλος.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ροβινσών Κρούσος»
(Ντεφόε) του Γ. Μεσσάλα Μεσσάλας.

ΑΤΤΙΚΟ (Φωκαίας 4 ­ Αριστοτέλους, πλατεία Βικτωρίας, ~ 82.21.111, 86.74.355).
Εναλλάξ: «Υπηρέτης δύο αφεντάδων» (Γκολντόνι) της Τ. Ζαχαριουδάκη ­ «Ιπτάμενη
παρέα» της Σ. Αλατά Ζαχαριουδάκη.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι, ~ 42.96.414). «Η
Κοκκινοσκουφίτσα και ο ροζ Πάνθηρας» της Μ. Αναιρούση - Κουρτζίδου
Αναιρούση - Κουρτζίδου.

ΑΥΛΩΝΙΤΗ (Βουκουρεστίου 1, ~ 33.13.321). «Η ιστορία της Κοκκινοσκουφίτσας» του
Γ. Κόκκινου Γ. Κόκκινος.

ΒΡΕΤΑΝΙΑ (Πανεπιστημίου 7, ~ 32.21.579). «Επιθεωρητής Τούτου: υπόθεση μαγικό
ραβδί» του Π. Γρυπάρη Σταματίου.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Πινόκιο» (Κολόντι) του Τ.
Γεωργέλη Μολυβιάτης.

ΔΕΣΥΛΛΑ (Ησαΐα Σαλώνων 4, πλατεία Γκύζη, ~ 64.30.739, 64.66.788). Καραγκιόζης Δανέλλης.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Η Αλίκη στη χώρα
των θαυμάτων» (Κάρολ) του Δ. Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). «Τα
καινούργια ρούχα του βασιλιά» (Άντερσεν) του Γ. Καλατζόπουλου Τσικής.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). Εναλλάξ: «Ο
εγωιστής γίγαντας» (Ουάιλντ) των Κ. Αλεξοπούλου - Φ. Δενδρινού Κ.
Αλεξοπούλου, Δενδρινού. ­ «Μια φορά... χωρίς καιρό» του Β. Βασιλάκη Β.
Βασιλάκης (κουκλοθέατρο).

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881). «Η αγάπη και
τα τρία πορτοκάλια» (Γκότζι) της Β. Σελούρου - Τροβά Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). Αργεί.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Ένα δέντρο που το λένε Νικόλα»
των Δ. Ποταμίτη - Γ. Πιτσούνη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Το παραμύθι της ανέμης»
του Β. Ρώτα Παπασπύρος.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Η Κατερίνα και ο αόρατος» (Λοΐζου) του Λ. Κουρετζή Κουρετζής.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286). «Η χώρα
της κοκκοφοινικιάς» του Γρ. Παπαδογιάννη Αντ. Αντωνίου.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). Εναλλάξ: «Το κοριτσάκι
με τα σπίρτα» (Άντερσεν) του Δ. Κούτση - «Η βασίλισσα του χιονιού» (Άντερσεν)
της Ε. Βοζικιάδου Βοζικιάδου.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Ένα αστέρι στη γη» της Μ.
Λιτσοπούλου Κουκλοθέατρο Λιτσοπούλου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Το
μαγικό φίλτρο» (Έντε) του Γ. Οικονομίδη Δαφνής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Ο πρίγκιπας της γομολάστιχας» της Υβ. Μεταξάκη Λ. Τσάγκας.

ΜΙΝΩΑ (Πατησίων 91, ~ 82.10.048, 82.32.578). «Το φάντασμα του Κάντερβιλ»
(Ουάιλντ) της Μ. Σακκά Λιοντής.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Η
πεντάμορφη και το τέρας» του Γ. Λιούμπη Λιούμπης.

ΝΕΟ ΡΙΑΛΤΟ (Κυψέλης 54, Αγίου Μελετίου, ~ 88.27.000, 82.18.973). «Πίτερ Παν»
(Μπάρι) της Ν. Νικολάου «Θίασος '81».

ΠΑΛΑΙΟΘΟΔΩΡΟΥ (Αργολίδος 92 ­ Δουκίσσης Πλακεντίας, Αμπελόκηποι, ~ 64.35.153,
74.89.811). Καραγκιόζης Παλαιοθόδωρος.

ΠΕΙΡΑΙΩΣ 131 (Πειραιώς 131, ~ 34.50.922). «Όνειρο καλοκαιριάτικης νύχτας»
(Σαίξπηρ) της Κ. Ιγερινού Μπενέκου. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΡΤΑ (Μεσογείων 59, ~ 77.11.333, 77.80.518). «Μια ιστορία με ιστορίες» του
Τζ. Ροντάρι Ξ. Καλογεροπούλου.

ΡΟΕΣ (Ιάκου 14-16, Γκάζι, ~ 34.79.426, 34.72.664). «Η βουή του μύθου» της Σ.
Σπυράτου Χοροθέατρο «Ροές».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Με το νι και με το σίγμα»
του Ε. Τριβιζά Πρωτοψάλτη.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Η τρικυμία» (Σαίξπηρ) του
Ν. Καμτσή Καμτσής.

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).

ΦΟΥΡΝΟΣ (Μαυρομιχάλη 168, ~ 64.60.748). «Ιλιάδα» (Όμηρος) του Α. Παυλίδη Παυλίδης.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16335P141</ED>
<ID>
ID:15731

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P14&aa=1</URL></REF>


Article

<CATEGORY>vin09</CATEGORY>

 <H5>R. Kelly, R. (Virgin)
</H5><H5>Dub Pistols, Point Blank (BMG) </H5><H5>Faithless, Sunday 8pm (Planetworks)
</H5><H5>Τραγούδια στον αφρό
</H5><H2>Κιβωτός νέων ήχων
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Αν ο Θεός ήταν ντιτζέι, όπως ισχυρίζονται, θα προέκυπτε σαφώς το ερώτημα ­ τι
μουσική θα έπαιζε και αν τα γκόσπελ θα ήταν αρκετά. Απ' ό,τι μπορέσαμε να
βρούμε, αυτά δεν ήταν παρά μόνο η αρχή.

Σαν, λοιπόν, μία ωραία μέρα να χτύπησε την πόρτα των ουρανών το παλικάρι αυτό
εδώ, ο R. Kelly και να ζήτησε να του δανείσουν λίγο παραπάνω σόουλ και κάτι
από φανκ έτσι για να συμπληρώσει τα υλικά του ­ ολόκληρο διπλό άλμπουμ
έφτιαχνε, του χρειαζόταν και συμπλήρωμα. Από γκόσπελ; Ρώτησαν εκείνοι. Το
δίχως άλλο, είπε αυτός. Έχουμε να περισσεύει και πήρε τις ουράνιες οδηγίες με
όλη την καλή του πίστη, έκπληκτος πια όταν είδε πως είχε φτιάξει ένα από τα
καλύτερα ρυθμ' εν μπλουζ άλμπουμ που παίζουν στο παιχνίδι της σύγχρονης,
ραφινάτης, και, εκτός των άλλων, σοφιστικέ ποπ. Σέξι, επίσης, όπως αρμόζει
στην περίσταση. Με τις ευλογίες των γκόσπελ αναπαυτικά στον καναπέ της ψυχής
του κάνει την παραγωγή και την ενορχήστρωση ­ Home Alone ­ (εξηγείται από την
αρχή) και καλεί κοντά του τον Κιθ Μάρεϊ, τον Τζέι Ζ και την κυρία Φόξι Μπράουν
να γυαλίσουν ακόμη πιο πολύ το μαύρο βελούδο στις μπαλάντες, και στα γλυκόλογα
που ψιθυρίζει στο αυτί, και συνοδεύει με ποικίλους ήχους που αγγίζουν την
όπερα, το κουδούνισμα των κλειδιών ή τη φασαρία ενός πάρτι. Για να μην
ψαχνόμαστε, τελικά, γιατί πουλάνε τρελά αυτά τα άλμπουμ στην Αμερική. Τίποτε
δεν είναι τυχαίο.

Είναι ένα πανκ συγκρότημα που χορεύει, ή ένα χορευτικό συγκρότημα με ολίγον
πανκ χαρακτήρα; Το καλό είναι πως κανείς δεν θα μας ζητήσει να απαντήσουμε,
όσο κι αν μας προβληματίσει η συνέχεια ­ τραγούδια σαν το The is Gonna be a
riot, ή Anarchy, που πέφτουν μετά τα γράμματα της αρχής και τη δήλωση ­
είμαστε εδώ να βάλουμε φωτιά στα πόδια σας, οι ρυθμοί κάνουν την επανάσταση,
τα παπούτσια ακολουθούν. Οι πανκ χόρευαν με σκα μια εποχή ­ γιατί όχι δα και
τώρα που η κονσόλα προσφέρει τις υπηρεσίες της για έναν αναρχικό ήχο που, αντί
για κιθάρες παίρνει τρομπέτες και σλόγκαν για να βρίσκονται και να
εκτινάσσονται με ένα κουμπί που θα πατήσει ο ηχολήπτης την κατάλληλη στιγμή.
Καλά περνάμε και δεν δίνουμε και λογαριασμό σε κανένα.

Πέντε χιλιάδες αποδείξεις θα μπορούσαμε να σας φέρναμε για να σας πούμε πως η
χορευτική μουσική δεν είναι μόνο για να ιδρώσετε ένα βράδυ στο κλαμπ. Οι
Faithless είναι από μόνοι τους όλοι αυτοί οι λόγοι μαζί. Ένας ιδιοφυής
παραγωγός, ο Ρόλο, μία σπουδαία ντιτζέι, η Σίστερ Μπλις και δυο κύριοι που
κατέχουν την τέχνη των φωνητικών σαν να γεννήθηκαν με το χάρισμα να σαγηνεύουν
έτσι τα πλήθη, Τζέιμι Κάτο και ο Μάξι Τζαζ. Τι χρειάζεται άλλο για να ακούσεις
ότι «ο Θεός είναι ντιτζέι» και να καταλάβεις πως οι Faithless αφοσιώθηκαν στο
αν κρατάνε την πίστη θερμή. Με τη χορευτική μουσική, αγκαλιασμένη με τις
βασικές μελωδίες των τραγουδιών, τις θεόρατες εμπνεύσεις τους και τη δική τους
πεποίθηση πως «το ανακάτεμα των ειδών» φτιάχνει τη νέα κιβωτό των ήχων, που
ένας καλός ντιτζέι αποφασίζει να σώσει από τον κατακλυσμό. Ήταν επόμενο μετά
το πρώτο τους εξαιρετικό άλμπουμ (το Reverence) την πλήρη αποδοχή του και την
καίρια στιγμή της κυκλοφορίας του, να ακολουθήσει αυτό που δεν θα σταματήσει
να βγάζει σουξέ αντοχής και ανωτερότητας ­ μετά το God Is a DJ, to Take the
long way home και έπονται άλλα με τη συμμετοχή των Μπόι Τζορτζ και της Πολίν
Τέιλορ. Οι Faithless είναι οι σταρ που είχαμε σε αναμονή. Έχουν άλλωστε τώρα
και τα μέσα.

Faithless: η πίστη σώζει, όταν έχεις και ταλέντο δε!..

* «Dance, Girl, Dance» από τους Cinerama και τις ψηλές θέσεις στη Βρετανία,
μια και το θέσαμε «χορευτικά» το θέμα σήμερα.

* «The Bartender» and the Thief από τους Stereophonics (καλό).

* Το «Space Lordz» και το «Big God» από τους Master Magnet. Αμήν.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16335P161</ED>
<ID>
ID:15717

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P16&aa=1</URL></REF>


Article

<CATEGORY>vin09</CATEGORY>

 <H2>Μάθημα 1ον: Ασκήσεις αεροβικής
</H2><H2></H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιάννης Μπέζος

Δεν φτάνει να το λες ­ λένε ­ πρέπει και να το κάνεις. Γιατί τα γυμνά σώματα
κάτω από τον ήλιο δεν λένε ποτέ ψέματα...

* Εξαρτάται, όμως, πάντα από τον φωτισμό.

Η Νικόλ Κίντμαν δεν έχει να φοβηθεί τίποτε και βγαίνει χωρίς τίποτε πάνω στη
σκηνή. Ο Γιάννης Μπέζος όμως;.

Γιατί και ο Γιάννης Μπέζος, έχω να σας πω, θα βγαίνει όπως και η Νικόλ
Κίντμαν, με τη διαφορά πως η σκηνή θα είναι αυτή τού «Ιλίσια». Όπου κατεβαίνει
ο «Κλήρος του Μεσημεριού» με την Όλια Λαζαρίδου και τον Άρη Λεμπεσόπουλο, σε
σκηνοθεσία της Βαρβάρας Μαυρομμάτη, που μεγάλη επιτυχία είχε, όμως το
πρόγραμμα λέει «στοπ».
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16335P162</ED>
<ID>
ID:15762

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Στοπ;
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ναι, γιατί έχει συνέχεια με το «Ούτε κρύο ούτε ζέστη» του Φραντς Ξάβερ Κρετς.
Με τον Γιάννη Φέρτη, τη Δήμητρα Χατούπη, τη Ναταλία Τσαλίκη και τον Γιάννη
Μπέζο βεβαίως. Ο Γιάννης Ιορδανίδης σκηνοθετεί. Και τη σκηνή χωρίς το κοστούμι.

* Τι να σας πω; Ούτε ο σκηνοθέτης ούτε ο ηθοποιός το επεδίωξαν. Το έργο είχε
παιχτεί από το Θέατρο Τέχνης ­ πριν από καμιά δεκαριά χρόνια, αν δεν με απατά
η μνήμη μου, και γυμνός, τότε, εμφανιζόταν ο Μίμης Κουγιουμτζής.

Αλλά βλέπετε ο Μίμης Κουγιουτζής δεν ήταν τηλεοπτικός αστέρας για να γίνεται
ντόρος. Όσο για τον Μπέζο κανένας φόβος και η Ναταλία ­ σύζυγος Μπέζου ­
Τσαλίκη θα είναι εκεί να βάζει στοπ στα πονηρά βλέμματα της πλατείας. Χωρίς παρεξήγηση...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16335P163</ED>
<ID>
ID:15799

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H2>Μετακινήσεις
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αλλαγές θέσεων στο χώρο του βιβλίου συμπίπτουν με περίοδο μεταγραφών. Από το
ένα γήπεδο στο άλλο. Ο Φρανκ Στράντλι αποχώρησε από την Παιανία, ο Τάκης
Θεοδωρόπουλος από τα Εξάρχεια. Από τη θέση, συγκεκριμένα, του υπευθύνου των
ξενόγλωσσων εκδόσεων στον Θανάση Καστανιώτη ­ με σημαντικό έργο εκεί και με
κατεύθυνση τις εκδόσεις «Ωκεανίδα» του Νίκου Μεγαπάνου και της Λουίζας Ζαούση,
Στη θέση, μάλιστα, που έχει ειδικευτεί ­ αυτή των ξενόγλωσσων εκδόσεων.
Ετοιμαστείτε για καλά διαβάσματα.

* Χρωστάω κάτι; Την κενή θέση στον Καστανιώτη! Άλλο καλό όνομα των γραμμάτων
κι εκεί. Ο Ανταίος Χρυσοστομίδης.
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16335P164</ED>
<ID>
ID:15823

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P16&aa=4</URL></REF>


Article

<CATEGORY>vin09</CATEGORY>

 <H2>Οι beatles, οι Stones, το 1999
</H2><H2></H2>
<AUTHOR>Ο ΑΣΥΓΧΩΡΗΤΟΣ</AUTHOR>

Peter Speliopoulos

Σταθερές αξίες μέσα στο χρόνο. Σ' αυτές ποντάρουν τα σχέδια του Διαμαντή
Αϊδίνη και τα κείμενα της Λίας Μανσόλα στο ημερολόγιο που κυκλοφορεί από τις
εκδόσεις «Απόπειρα», που έχουν έτσι από μόνες τους έναν «ροκ» αιρετικό
χαρακτήρα. Ιούλιος παρακαλώ; Πάρτε έναν Τζορτζ Κλίντον και μπόλικο φανκ.

* Συνεπής παρουσία στην εικαστική κίνηση της πόλης ο Αϊδίνης, ετοιμάζει
μαθαίνω νέα δουλειά. Όσο για το ροκ «γραπτό» περιεχόμενο, υπογράφει η Λία
Μανσόλα, που ο κόσμος της δισκογραφίας τη γνωρίζει πολύ καλά, από τη
δραστηριότητά της στη Warner Music (δισκογραφική της Μαντόνα, μεταξύ άλλων)
και τη θητεία της στο «τιμ» του «Oz». Ποιος δεν το θυμάται!

Από τη μια ο Ναρκίσο Ροντρίγκεζ, από την άλλη ο Peter Speliopoulos. Στις
σελίδες του Interview που παρουσιάζει Αμερικανούς σχεδιαστές στο Παρίσι, τις
νέες τάσεις, τις υπογραφές του μέλλοντος.

* Γεννήθηκε στο Σπρίνγκφιλντ της Μασαχουσέτης με ρίζες ελληνικές ­ γι' αυτό
προτιμάει και να κάνει διακοπές στην Πάτμο! ­ και ένα όνομα ακόμη
ελληνικότερο. Δούλεψε με την Ντόνα Καράν και τώρα δίνει τις εμπνεύσεις του
στον Οίκο Cerruti. Με άλματα, από τα στούντιο στις πασαρέλες. Λέξεις-κλειδιά
για Πέτρο Σπηλιόπουλο;

* «Η φύση και η ΝΑΣΑ». Αν καταλαβαίνω καλά, κάτι σαν...
<REF><SOURCE>
ΤΑ ΝΕΑ</SOURCE>
<DATE>, 09-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16335P165</ED>
<ID>
ID:15836

</ID><URL>http://ta-nea.dolnet.gr/neaweb/neafile.print_unique?e=A&f=16335&m=P16&aa=5</URL></REF>


Article

<CATEGORY>vin04</CATEGORY>

 <H5>Η ΒΑΣΩ ΠΑΠΑΝΔΡΕΟΥ ΜΙΛΑΕΙ ΣΤΑ «ΝΕΑ»:
</H5><H2>ΒΓΑΖΟΥΜΕ μόνοι μας τα μάτια μας
</H2><H2></H2>
«ΜΟΝΟΙ ΜΑΣ βγάζουμε τα μάτια μας», δηλώνει στα «ΝΕΑ» η υπουργός Ανάπτυξης κ.
Βάσω Παπανδρέου, μιλώντας για τα εσωκομματικά του κυβερνώντος κόμματος, εν
όψει των ευρωεκλογών και μετά την ένταση στο τέλος της συνόδου της Κεντρικής
Επιτροπής του ΠΑΣΟΚ. Η υπουργός Ανάπτυξης εξαπολύει σφοδρή επίθεση στη Ν.Δ.
και αναγγέλλει «πορεία στο λαό» από τα στελέχη του ΠΑΣΟΚ. Επίσης, τάσσεται και
πάλι υπέρ μιάς «μεγάλης πολιτικής συμφωνίας», που θα δώσει προοπτική στο ΠΑΣΟΚ.

σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16336N011</ED>
<ID>
ID:15892

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N01&aa=1</URL></REF>


Article

<CATEGORY>vin06</CATEGORY>

 <H5></H5><H5></H5><H2>Πώς κάναμε 7.000 μίλια με φουσκωτό
</H2>
σελίδες 14-15
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16336N013</ED>
<ID>
ID:15948

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N01&aa=3</URL></REF>


Article

<CATEGORY>vin06</CATEGORY>

 <H2>Επίθεση Σημίτη στην αντιπολίτευση για την Παιδεία
</H2>
σελίδα 13
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16336N014</ED>
<ID>
ID:15976

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N01&aa=4</URL></REF>


Article

<CATEGORY>vin06</CATEGORY>

 <H2>Θρίλερ για Ολυμπιακό. Σε περιπέτεια η ΑΕΚ
</H2><H2></H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16336N015</ED>
<ID>
ID:15994

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N01&aa=5</URL></REF>


Article

<CATEGORY>vin06</CATEGORY>

 <H5>12 ΣΕΛΙΔΕΣ
</H5><H2>Όλα όσα πρέπει να ξέρετε για τη φορολογική σας δήλωση </H2>
στο ειδικό ένθετο
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16336N016</ED>
<ID>
ID:16004

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N01&aa=6</URL></REF>


Article

<CATEGORY>vin06</CATEGORY>

 <H2>28 ΣΕΛΙΔΕΣ με θέσεις εργασίας </H2><H2></H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16336N017</ED>
<ID>
ID:16011

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N01&aa=7</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΑΓΑΠΗΜΕΝΟΙ μου φίλοι αραιώνουν. Όλο και πιο συχνά. Οι παλιές
συντροφιές διαλύονται. Ο κύκλος όσο πάει και στενεύει. Και πέφτει συνεχώς μια
γκρίζα μολυβιά βροχή. Ο Λ. Παπαδόπουλος στις «Ματιές». Σελ. 4.

ΒΛΕΠΟΝΤΑΣ τη φωτογραφία του «καθηγητή» που κολλούσε αφίσες υπέρ των
μαθητικών καταλήψεων, σκεπτόμουνα ότι έχει φθάσει να καταστρέφει τον θεσμό που
υποτίθεται ότι στηρίζει, μόνο και μόνο για να πετύχει ο αγώνας του. Ο Παντελής
Καψής στους «Προβολείς».
Σελ. 6.

Η ΒΟΥΛΗ θα συζητήσει απόψε σε επίπεδο αρχηγών το πρόβλημα της Παιδείας,
ενώ τα σχολεία ισορροπούν μεταξύ μαθημάτων και καταλήψεων. Λίγο-πολύ ξέρουμε
όλοι τι θα ακούσουμε. Θα ήταν μία ευχάριστη έκπληξη, αν... ο Π. Τσίμας στην
«Τρίτη Άποψη». Σελ. 6.

ΤΟ ΣΤΡΑΣΒΟΥΡΓΟ αποκαλείται συνήθως κοινοβουλευτική πρωτεύουσα της
Ευρώπης. Αλλά οι 1.194 βουλευτές του Ευρωπαϊκού Κοινοβουλίου και της
Κοινοβουλευτικής Συνέλευσης του Ευρωπαϊκού Συμβουλίου, σπάνια συναντώνται. Ο
Δ. Κώνστας στη σελ. 10.

Κ. ΞΥΛΟΥΡΗΣ: Η κρητική λεβεντιά επιδοκιμάζεται, αλλά η κρητική βεντέτα
αποδοκιμάζεται απ' όλους. Η ζωοκλοπή είναι έθιμο του παρελθόντος, που σήμερα
έχει εξελιχθεί σε άθλιο εμπόριο. Οι απαντήσεις στις «30 Ερωτήσεις» του κ.
Παπαπέτρου στη σελ. 12.

ΧΙΟΝΟΣΤΙΒΑΔΑ έγιναν οι αποκαλύψεις για την ανάμιξη των μυστικών
υπηρεσιών των ΗΠΑ στις δραστηριότητες των επιθεωρητών του ΟΗΕ στο Ιράκ. Από
«Le Monde» στη σελ. 46. Αλλά και οι Σερβοβόσνιοι έχουν
εξαγριωθεί με τη συμπεριφορά των ΝΑΤΟϊκών στρατευμάτων. Σελ. 47.

ΟΙ ΤΡΑΠΕΖΕΣ, στην προσπάθειά τους να κερδίσουν θέσεις στον πόλεμο που
έχει ανάψει, προσφέρουν ρομποτικές διευκολύνσεις στους πελάτες τους, έχοντας
«ενεργοποιήσει» το δίκτυο άμεσης επικοινωνίας του Internet. Ο Σ. Πολίτης στη
σελ. 49

ΤΟ ΕΥΡΩ θα επιτύχει ή θα αποτύχει ανάλογα με τις παραγωγικές δυνάμεις
που θ' απελευθερώσει ο ανταγωνισμός. Ο «επιχειρηματικός σεισμός» που θα
προκαλέσει με τις συγχωνεύσεις, εξαγορές και συγκεντρώσεις θα κρατήσει,
πάντως, πέντε έως δέκα χρόνια. Από «The Independente» στη σελ. 52-53

«ΣΟΟΥ ΤΑΪΜ», γράφουμε, τα ρολά κατεβαίνουν,

έξω τα προσωπικά, ακόμη και όταν μοιάζει 
να εκτίθενται σε μια στήλη όπως αυτή,

προσωπική, εξομολογητική, 
καμιά φορά και «θεραπευτική». 
Η Λίνα Αλεξίου «Σε Πρώτο Ενικό». Σελ. 13.

ΤΑ ΒΙΒΛΙΟΠΩΛΕΙΑ φαίνεται ότι δεν θέλουν να μετατραπούν σε σούπερ μάρκετ
βιβλίων. Αλλά σε στέκια όπου καλλιεργείται μια ιδιαίτερη ατμόσφαιρα που ξυπνά
και ενθαρρύνει τη διάθεση για διάβασμα. Η Μικέλα Χαρτουλάρη στο «Πανόραμα», σελ. 4-5.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16336N021</ED>
<ID>
ID:15862

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ό,τι
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ό, τι αρχίζει ως 3η Σεπτέμβρη, τελειώνει ως διαδικαστική ψηφοφορία.

Με τιμή
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16336N022</ED>
<ID>
ID:15941

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N02&aa=2</URL></REF>


Article

<CATEGORY>vin12</CATEGORY>

 <H5></H5><H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Συννεφιά σε Ιόνιο και ηπειρωτική Ελλάδα. Τοπικές βροχές κυρίως στα δυτικά με
καταιγίδες το βράδυ. Στην υπόλοιπη χώρα λίγη συννεφιά. Άνεμοι δυτικοί μέτριοι
(5 Μπωφόρ), στο Αιγαίο ισχυροί (6 Μπωφόρ).


Πρόσκαιρη επιδείνωση του καιρού. Βροχές, χιόνια στα βόρεια ορεινά, καταιγίδες
στη θάλασσα. Σταδιακή βελτίωση από δυσμάς. Νοτιάδες 6 Μπωφόρ, στο Αιγαίο 7
Μπωφόρ, τρεπόμενοι σε βόρειους. Πτώση της θερμοκρασίας.

Article

<CATEGORY>vin01</CATEGORY>

 <H5>ΜΑΘΗΤΕΣ - ΚΑΘΗΓΗΤΕΣ - ΚΥΒΕΡΝΗΣΗ - ΚΟΜΜΑΤΑ ΓΙΑ ΤΗΝ ΠΑΙΔΕΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Σε θέση μάχης
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Η πιο μεγάλη ημέρα του «πολέμου» της παιδείας ξεκίνησε σήμερα με όλους τους
εμπλεκομένους (μαθητές, καθηγητές, κυβέρνηση) σε θέση μάχης και τους κρατικούς
μηχανισμούς (εισαγγελείς, αστυνομία κ.λπ.) σε κατάσταση επιφυλακής.

Η ΚΥΒΕΡΝΗΣΗ φέρεται αποφασισμένη να προωθήσει την πολιτική της, ενώ οι φορείς
της εκπαιδευτικής κοινότητας εμφανίζονται αμετακίνητοι στις θέσεις τους με
άμεση συνέπεια να έχει βαρύνει το γενικότερο πολιτικό κλίμα. Το στίγμα της
πολιτικής (κομματικής) αντιπαράθεσης το έδωσε ο Πρωθυπουργός κ. Σημίτης
μιλώντας στην Κεντρική Επιτροπή του ΠΑΣΟΚ, όπου επέρριψε ευθύνες για την
αναταραχή σε δάκτυλο και υποκίνηση του ΚΚΕ.

Η συνέχεια της πολιτικής αντιπαράθεσης δίνεται απόψε στη Βουλή με την ευκαιρία
της συζήτησης ­ σε επίπεδο αρχηγών ­ για το πρόβλημα της παιδείας.

* Η τύχη των καταλήψεων στα σχολεία ουσιαστικά κρίνεται σήμερα στις
συνελεύσεις των μαθητών, αλλά το κυβερνητικό επιτελείο εκτιμά ότι θα είναι
κρίσιμη όλη η εβδομάδα, καθώς για τις 15 Ιανουαρίου έχει προγραμματισθεί
πανεκπαιδευτικό συλλαλητήριο στην Αθήνα. (Σελ. 13).

* Η ένταση στο κοινωνικό πεδίο με τα ανοιχτά μέτωπα των μαθητών και της
Ολυμπιακής, βρίσκει το ΠΑΣΟΚ σε μία δύσκολη φάση μετά την ανοιχτή σύγκρουση
των τάσεων και των ομάδων στη σύνοδο της Κεντρικής Επιτροπής.

Γιατί μπορεί σε αριθμητική βάση να επικράτησαν στις σχετικές ψηφοφορίες οι
απόψεις της λεγόμενης «εκσυγχρονιστικής» πτέρυγας, αλλά το ΠΑΣΟΚ βγήκε από τη
σύνοδο βαθύτατα διχασμένο, αφού καταγράφηκε επίσημα πλέον η εσωκομματική
αντιπολίτευση, η οποία ­ παρά τις εσωτερικές της έριδες κ.τ.λ. ­ διατυπώνει
θέσεις και απόψεις που απέχουν σημαντικά από τις «επίσημες» της πλειοψηφίας.

Το κλίμα που επικράτησε ειδικά τη δεύτερη ημέρα της συνόδου προβληματίζει
σοβαρά το ΠΑΣΟΚ, το οποίο βαδίζει προς το συνέδριο της άνοιξης με πολλά
ανοιχτά μέτωπα (από την ιδεολογία και την κυβερνητική πολιτική μέχρι τη
σύνθεση του σώματος των συνέδρων). (Σελ. 5).

* Τις ανησυχίες της για το κλίμα που έχει διαμορφωθεί στο ΠΑΣΟΚ εκφράζει (με
συνέντευξή της στα «ΝΕΑ») η υπουργός Ανάπτυξης κ. Παπανδρέου, σημειώνοντας
επιγραμματικά ότι «βγάζουμε μόνοι μας τα μάτια μας»... (Σελ.
8, 9).

* Πάντως, ο Πρωθυπουργός εκτός από τα εσωτερικά (και τα εσωκομματικά)
προβλήματα έχει να αντιμετωπίσει στη φάση αυτή και τα εξωτερικά

Έτσι, ο κ. Σημίτης επιδιώκει μία κατ' ιδίαν συνάντηση με τον πρόεδρο Κλίντον
στο περιθώριο της συνόδου κορυφής του ΝΑΤΟ, ώστε να αποσαφηνίσει τις
αμερικανικές προθέσεις (και δυνατότητες) σ' αυτό το ζήτημα.

Πρέπει να σημειωθεί ότι η ελληνική διπλωματία έχει να αντιμετωπίσει και το
(επιπρόσθετο) πρόβλημα των εσωτερικών ισορροπιών και αντιθέσεων στο Στέιτ
Ντιπάρτμεντ, όπου συγκρούονται οι ομάδες Χόλμπρουκ - Μίλερ και της υπουργού κ.
Ολμπράιτ. (Σελ. 7).

* Από την άλλη πλευρά, η γενική ευφορία που χαρακτηρίζει τη Ν.Δ. μετά τις
εξελίξεις στο κυβερνητικό στρατόπεδο «θολώνει» από τις διαφαινόμενες προθέσεις
του δημάρχου Αθηναίων να παίξει πιο ενεργό ρόλο στην πολιτική ακόμα και ως
επικεφαλής κόμματος.

Αν και ο κ. Αβραμόπουλος επίσημα αποφεύγει να ανοίξει τα χαρτιά του
περιοριζόμενος σε νεφελώματα, εν τούτοις στην πραγματικότητα φέρεται
αποφασισμένος ­ ανάλογα πάντοτε με το γενικότερο πολιτικό κλίμα και τις
συγκυρίες ­ να μεταπηδήσει από τον θώκο του δημάρχου στην καρέκλα του
πολιτικού αρχηγού. (Σελ. 11).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16336N032</ED>
<ID>
ID:15913

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Περιφρόνηση
</H2>
Η ΠΡΟΧΕΙΡΟΤΗΤΑ ­ ασφαλώς ­ αλλά ­ ιδίως ­ η περιφρόνηση για τους πολίτες...

ΧΑΡΑΚΤΗΡΙΖΟΥΝ την κατάσταση με τις φορολογικές δηλώσεις...

ΚΑΙ τα ατελείωτα μπρος-πίσω του υπουργείου Οικονομικών.

ΤΕΛΕΥΤΑΙΟ κρούσμα η νέα απόφαση να μη δηλώνονται από τους
φορολογουμένους τόκοι και μερίσματα...

ΠΟΥ πριν ένα μόλις μήνα είχε επιβάλει με νόμο η κυβέρνηση...

ΜΟΝΟ και μόνο για να ανακαλύψει ότι κινδυνεύει να δημιουργήσει συνθήκες
χάους στην Εφορία...

ΚΑΘΩΣ ούτε υποδομή αλλ' ούτε και μηχανισμοί υπήρχαν...

ΓΙΑ τη συγκέντρωση των απαραίτητων στοιχείων.

ΤΟΣΗ προετοιμασία!

ΑΛΛΑ παρά την υποχώρηση αυτή οι φορολογικές δηλώσεις παραμένουν ένας
δυσεπίλυτος γρίφος για τους φορολογουμένους που...

ΕΙΤΕ θα πρέπει να μεταβληθούν σε... άμισθους συνεργάτες της Εφορίας για
να ικανοποιήσουν τις απαιτήσεις της...

ΕΙΤΕ ­ το συνηθέστερον ­ θα πρέπει να καταφύγουν στη βοήθεια λογιστή ­
φυσικά με το αζημίωτο.

ΤΗ ΣΥΓΧΥΣΗ των φορολογουμένων έρχεται να επιτείνει...

Η ΔΙΑΡΚΗΣ φημολογία ­ που ασφαλώς εκπορεύεται από την κυβέρνηση ­ για...

ΝΕΕΣ αλλαγές στο φορολογικό σύστημα και για ελαφρύνσεις ­ χωρίς άλλο εν
όψει των εκλογών του 2000.

ΚΑΙ βεβαίως οι αλλαγές ­ όπως και οι ελαφρύνσεις ­ είναι από καιρό αναγκαίες...

ΚΑΘΩΣ μισθωτοί και συνταξιούχοι έχουν ξεπεράσει προ πολλού τα όρια
ανοχής τους.

ΤΟ ότι όμως η κυβέρνηση χρειάστηκε να εξαντλήσει σχεδόν την τετραετία της...

ΓΙΑ να αρχίσει να τις συζητεί...

ΑΣΦΑΛΩΣ ούτε την αξιοπιστία της ενισχύει ούτε τίτλο τιμής αποτελεί.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16336N033</ED>
<ID>
ID:15952

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Δημήτρης Αβραμόπουλος:

(ο δήμαρχος της Αθήνας, στο «Βήμα» της Κυριακής)

«Καμία κορυφή ποτέ δεν με φόβισε. Άλλο με φοβίζει. Να μην πιστέψω ότι την έπιασα».

Ευάγγελος Βλασσόπουλος:

(ο βουλευτής του ΠΑΣΟΚ, στον Φλας)

«Μας κατηγορούν για τριχοτόμηση... Αλλά στη Ν.Δ., άλλα λέει ο Καραμανλής, άλλα
η Ντόρα κι άλλα ο Αβραμόπουλος. Ποτέ δεν είχαν σ' αυτό το κόμμα το "γνώθι σ' αυτόν"».

Λευτέρης Παπαδημητρίου:

(ο πρώην βουλευτής της Ν.Δ., στον Antenna)

«Διάβασα ότι στην Κ.Ε. το ΠΑΣΟΚ τριχοτομήθηκε. Η μοίρα του κόμματος αυτού μετά
τον Παπανδρέου είναι να τριχοτομείται... Θυμάστε την πρώτη ψηφοφορία στην
Κοινοβουλευτική Ομάδα που μοιράστηκε στα τρία; Ε, ο κ. Σημίτης επελέγη, τότε,
ως ένας από τους "τρεις", ως "ο καλύτερος"...».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16336N034</ED>
<ID>
ID:15992

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Μόνο σταυρούς...
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΟΛΟ ΚΑΙ πιο συχνά, τον τελευταίο καιρό, θυμάμαι τους πικρούς στίχους του
Μίλτου Σαχτούρη: «... Δεν έχω γράψει ποιήματα / δεν έχω γράψει ποιήματα / μόνο
σταυρούς / σε μνήματα / καρφώνω». Όλο και πιο συχνά. Οι αγαπημένοι φίλοι
αραιώνουν. Οι παλιές συντροφιές διαλύονται. Ο κύκλος, όσο πάει και στενεύει.
Και πέφτει, συνεχώς, μια θλιβερή γκρίζα - μολυβιά βροχή...

Την Πέμπτη, του Άη Γιάννη, γιόρταζε. Μου τηλεφώνησε στις 10 το πρωί, πριν
προφτάσω να τον πάρω για να του ευχηθώ «χρόνια πολλά». Μου ζήτησε τη διεύθυνση
ενός μουσικού του Μίκη Θεοδωράκη. Ήταν ευδιάθετος. Όπως πάντα. Με κέρασε κι
ένα τελευταίο ανέκδοτο, «στο φτερό». Το ίδιο βράδυ κι ενώ γλεντούσε, στο σπίτι
του, ευτυχισμένος, ανάμεσα στους δικούς του, ένιωσε ένα πονάκι στο στήθος. Κι
αυτό ήταν. Ο Γιάννης Ταϊγανίδης έφυγε. Πριν από μερικές ημέρες, είχε ζήσει μια
πολύ μεγάλη στιγμή: παρέλαβε, στην Ακαδημία Αθηνών, το βραβείο για την
Ομοσπονδία Ποντιακών Συλλόγων στην Ευρώπη, της οποίας ήταν επίτιμος πρόεδρος.
Έκανε από τη χαρά του σαν μικρό παιδί! «Επιτέλους, το ανώτατο πνευματικό
ίδρυμα της χώρας ετίμησε τους Πόντιους αδελφούς μας, που εκεί, στην ξενιτιά,
άλλο δεν σκέφτονται, εκτός από την πατρίδα!», μου είπε συγκινημένος. Κι έτσι
όπως στεκόταν στα σκαλιά της πολυκατοικίας, στον Χολαργό, κι άπλωνε τα χέρια
του για να αγκαλιαστούμε, αισθανόμουν πως είναι έτοιμος να πετάξει...

Ξεκίνησε απ' το τίποτα. Παιδί φτωχών αγροτών της Μακεδονίας, που ήρθαν στην
Ελλάδα, από τον Πόντο, με τον Ξεριζωμό. Σπούδασε με μύριες στερήσεις. Έγινε
πολιτικός μηχανικός. Παντρεύτηκε μια σπουδαία κοπέλα, Πόντια επίσης, και
απέκτησε μια υπέροχη κόρη. Ύστερα, μπήκε στο Πολυτεχνείο. Ως δάσκαλος, πια. Κι
έγινε ο αγαπημένος των σπουδαστών. Ήταν ο πρώτος που κατάλαβε, τόσο βαθιά,
πόσο σημαντικό είναι για το έθνος να υπάρχουν Ποντιακοί σύλλογοι στη Γερμανία,
με χιλιάδες μέλη. Ποντιακοί σύλλογοι, μέσα στους οποίους τα Ποντιόπουλα, που
γεννήθηκαν στο Αμβούργο, στο Μόναχο, στη Φραγκφούρτη και αλλού, θα 'νιωθαν σαν
στο σπίτι τους: θα φόραγαν τις στολές των παππούδων τους, θα χόρευαν και θα
τραγουδούσαν ποντιακά, θα 'παιρναν μέρος στο ετήσιο φεστιβάλ ποντιακών χορών
και θα ήξεραν, από τα γεννοφάσκιά τους, πως έχουν ρίζες, έχουν καταγωγή, έχουν ταυτότητα.

Έβαλε κάτω από τις φτερούγες του την Ομοσπονδία και τους εμπνευσμένους άντρες
που την ίδρυσαν: τον Γιάννη Παπαδόπουλο, τον Χρήστο Παπαδόπουλο, τον Γιώργο
Τσορακλίδη. Πρόσφερε ανεκτίμητες υπηρεσίες στον Ποντιακό Ελληνισμό της
Διασποράς. Κι όλο σχεδίαζε καινούργια πράγματα. Κι όλο προχωρούσε. Η
Ομοσπονδία, πριν από 4 χρόνια, έχασε τον Γιάννη Παπαδόπουλο. Προχθές, έχασε
τον Ταϊγανίδη. Αλλά δεν πρόκειται να σταματήσει την πορεία της. Θα τρέχει,
διαρκώς, προς τα μπρος. Εγγύηση, ο Χρ. Παπαδόπουλος, ο Τσορακλίδης, ο
Αμαραντίδης, ο Τσιρίδης, ο Λαρχανίδης, ο Γαλανίδης και οι χιλιάδες άλλοι
Πόντιοι που βρίσκονται γύρω τους.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16336N043</ED>
<ID>
ID:15970

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N04&aa=3</URL></REF>


Article

<CATEGORY>vin05</CATEGORY>

 <H2>Μία απρόσμενη (;) συνάντηση
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, όσοι εντρυφείτε στον «Μικροπολιτικό», γνωρίζετε ήδη ότι οι προσωπικές
σχέσεις τού κ. Κ. Λαλιώτη και της κ. Βάσως Παπανδρέου έχουν βελτιωθεί σε
τέτοιο σημείο, ώστε ο υπουργός ΠΕΧΩΔΕ πήγε στην οικία της υπουργού Ανάπτυξης
για να της ευχηθεί με την ευκαιρία της ονομαστικής της εορτής.

ΟΜΩΣ, σίγουρα δεν γνωρίζετε ότι κάτι τέτοιο επαναλήφθηκε και στο περιθώριο της
συνόδου της Κεντρικής Επιτροπής του ΠΑΣΟΚ ­ και μάλιστα με πρωτοβουλία του κ.
Γ. Κατσιφάρα, παρακαλώ!

ΚΑΘΗΣΑΝ, που λέτε, οι τρεις τους, στο μπαρ του «Κάραβελ» και τα αστεία έδωσαν
και πήραν. Πώς; Α, όχι ­ τα σοβαρά έγιναν αργότερα...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16336N044</ED>
<ID>
ID:15979

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N04&aa=4</URL></REF>


Article

<CATEGORY>vin05</CATEGORY>

 <H2>Έξω τώρα οι δημοσιογράφοι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΑΥΤΟ πια ποιος να το φανταζόταν... Κι όμως, συνέβη και αυτό λίγο πριν από
τη λήξη της συνόδου της Κεντρικής Επιτροπής του ΠΑΣΟΚ, το Σάββατο το απόγευμα,
στο «Κάραβελ». Τι; Ε, τίποτα σπουδαίο ­ απλώς, η Κεντρική Επιτροπή του
κυβερνώντος κόμματος αποφάσισε να... εξώσει τους δημοσιογράφους από την
αίθουσα λίγο πριν από την ψηφοφορία!!!

ΠΟΥ ΛΕΤΕ, όλα ξεκίνησαν ύστερα από σχετική πρόταση της κ. Μαρίας Φραγκιαδάκη,
η οποία ανέβηκε και στο βήμα για να επιχειρηματολογήσει. Τι ζήτησε; Να
εξωπεταχθούν όλα τα μη μέλη της Κεντρικής Επιτροπής, εν όψει της ψηφοφορίας.
Ε, το κλίμα είχε βαρύνει τόσο, που το αίτημα έγινε αποδεκτό...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16336N045</ED>
<ID>
ID:15997

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N04&aa=5</URL></REF>


Article

<CATEGORY>vin05</CATEGORY>

 <H2>Προσβολές σαββατιάτικες
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ ΛΕΤΕ, ΛΟΙΠΟΝ, μετά την έκφραση του αιτήματος της κ. Μαρίας Φραγκιαδάκη,
άρχισαν οι φωνές από τα μικρόφωνα μιας και ο κ. Κ. Σημίτης, προκειμένου να
συντομευθεί η διαδικασία, ενέδωσε: «Όσοι δεν είναι μέλη της Κεντρικής
Επιτροπής να βγουν από την αίθουσα», φώναζε έως και ο κ. Κ. Λαλιώτης.

Ε, όσο και αν φαίνεται απίστευτο, μετά την αποδοχή της σχετικής πρότασης,
εξωπετάχτηκε από την αίθουσα ­ για την ακρίβεια, βγήκε μόνος του πρώτος για να
μη δημιουργηθεί θέμα από κάποιον θερμόαιμο ­ ένα μέλος της κυβέρνησης, που
είχε προσέλθει στο «Κάραβελ» για να παρακολουθήσει τις εργασίες της συνόδου.
Για τον κ. Ν. Χριστοδουλάκη λέμε, που δεν είναι ­ ακόμα ­ μέλος της Κεντρικής
Επιτροπής. Αν και εδώ που τα συζητάμε, ε, ήταν μια ευκαιρία γι' αυτόν να
καταλάβει «συντρόφοι τι σημαίνουν»!!!
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16336N046</ED>
<ID>
ID:16005

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N04&aa=6</URL></REF>


Article

<CATEGORY>vin05</CATEGORY>

 <H2>Η γιορτή Χαραλαμπόπουλου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΥΚΑΙΡΙΑ ΓΙΑ πολλά τετ α τετ έδωσε φέτος ο κ. Γ. Χαραλαμπόπουλος με την ­
καθυστερημένη ­ γιορτή που διοργάνωσε στο σπίτι του το περασμένο Σάββατο, για
τ' Άη Γιαννιού. Για να καταλάβετε, ο κ. Α. Τσοχατζόπουλος, που όχι μόνον
προσήλθε, αλλά κάθησε και για αρκετές ώρες, είχε μία... κανονική συνάντηση με
τον κ. Αντ. Λιβάνη και άλλη μία με τον οικοδεσπότη, ενώ χόρεψε και τραγούδησε
μαζί με τον κ. Παν. Κρητικό, με προτίμηση στα τραγούδια για την Θεσσαλονίκη.

Πώς; Ε, ναι, εκτός από τον «Αετό», που κατά παράδοση χορεύει σε τέτοιες γιορτές.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16336N047</ED>
<ID>
ID:16012

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΑ ΚΑΛΥΤΕΡΑ ΛΟΓΙΑ επεφύλαξε για τον κ. Αντ. Σαμαρά ο κ. Χρ. Παπουτσής,
μιλώντας στον Φλας, το Σάββατο το πρωί. Και να σκεφθεί κανείς, ότι ο πρόεδρος
της «Άνοιξης», αν και είχε προσκληθεί, δεν μπόρεσε τελικά να παραβρεθεί στο
πάρτι του «Τζάκσον».

ΠΩΣ; ΜΑ, ΤΙ ΛΕΤΕ τώρα; Ξεχάσατε που είχαν πιει μαζί καφέ πριν από λίγο
καιρό στην Κηφισιά; Ναι, ναι, τότε τα είχαν πει εφ' όλης της ύλης...

ΣΤΗΝ ΠΡΕΜΙΕΡΑ των «Φωτορεπόρτερς» του κ. Ν. Κούνδουρου συνέπεσαν
οι κ.κ. Μ. Ανδρουλάκης, Λ. Κύρκος και Λ. Βάσσης. Οι δύο τελευταίοι
διαβεβαίωσαν το άλλοτε «τρομερό παιδί» της Αριστεράς, ότι τον παρακολουθούν
ανελλιπώς στις ραδιοφωνικές του επιδόσεις. Τους ευχαρίστησε ­ αλλά τους... εξέτασε;

«ΔΙΑΦΟΡΕΤΙΚΟΤΗΤΑ απόψεων και διάθεση για ανανέωση» χαρακτήρισε τα όσα
συνέβησαν το Σάββατο το απόγευμα, λίγο πριν από τη λήξη της συνόδου της
Κεντρικής Επιτροπής του ΠΑΣΟΚ, ο κ. Γ. Μαγκριώτης. Παλεύουμε;

ΣΤΟΧΟΣ ΤΟΥ ΠΑΣΟΚ είναι η νίκη στις ευρωεκλογές, δήλωσε ο κ. Β.
Βενιζέλος. Φαίνεται; Ο στόχος...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16336N048</ED>
<ID>
ID:16014

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N04&aa=8</URL></REF>


Article

<CATEGORY>vin04</CATEGORY>

 <H5>ΠΛΕΙΟΨΗΦΙΑ ΚΑΙ ΕΣΩΚΟΜΜΑΤΙΚΗ ΑΝΤΙΠΟΛΙΤΕΥΣΗ ΒΑΔΙΖΟΥΝ ΠΡΟΣ ΤΟ ΣΥΝΕΔΡΙΟ ΧΩΡΙΣ
ΣΗΜΕΙΑ ΣΥΓΚΛΙΣΗΣ
</H5><H2>ΠΑΣΟΚ: Παραλίγο έκρηξη
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Βαθιά διχασμένο δείχνει το ΠΑΣΟΚ, μετά τη σύνοδο της Κεντρικής Επιτροπής
του, καθώς πλειοψηφία και εσωκομματική αντιπολίτευση στάθηκε αδύνατο να βρουν
σημεία σύγκλισης.

ΕΝΔΕΙΚΤΙΚΟ είναι ότι η κρίση που σιγόβραζε επί διήμερο μεταβλήθηκε το βράδυ
του Σαββάτου, στο τέλος της συνόδου και λίγο πριν από το τέλος της
διαδικασίας, σε έντονη αντιπαράθεση που άγγιξε τα όρια της έκρηξης. 
Μάλιστα, προ του φόβου να διασυρθεί κάθε έννοια σοβαρότητας στο κυβερνητικό
κόμμα, διατάχθηκε η εκκένωση της αίθουσας από δημοσιογράφους και μη μέλη της
Κεντρικής Επιτροπής, ώστε να μην καταγραφούν τα όσα «άγρια» συνέβαιναν.

Και αυτά λίγη ώρα μετά την σκληρή επίθεση που είχε εξαπολύσει ο Πρωθυπουργός
Κώστας Σημίτης κατά του ΚΚΕ για τις κινητοποιήσεις αγροτών και μαθητών, και
δευτερευόντως κατά της Ν.Δ., και της έκκλησής του να πορευθεί ενωμένο το ΠΑΣΟΚ
στις εκλογές που έρχονται ­ για το Ευρωκοινοβούλιο και τις εθνικές εκλογές. 
Το ότι δεν συνέβη τελικά τίποτε το πολύ σοβαρό, λίγο αφαιρεί από την
αποκαρδιωτική εικόνα που εμφάνισε το ανώτερο καθοδηγητικό όργανο του ΠΑΣΟΚ.

ΣΥΜΠΑΓΗΣ

Οι ψηφοφορίες που ακολούθησαν επιβεβαίωσαν απλώς ότι το ΠΑΣΟΚ πλέον βαδίζει
διχασμένο προς το 5ο Συνέδριο, και όλα τα ενδεχόμενα είναι ανοιχτά. Στην
Κεντρική Επιτροπή του ΠΑΣΟΚ υπάρχει μια συμπαγής ομάδα 37-39 μελών που
συγκροτούν τα στελέχη της λεγόμενης εσωκομματικής αντιπολίτευσης. Όπως
κατέγραψαν οι ψηφοφορίες, 37 μέλη της Κ.Ε. καταψήφισαν την εισήγηση του
Εκτελεστικού Γραφείου, ενώ 86 την υπερψήφισαν. 
Η πρόταση που υπέβαλε η εσωκομματική αντιπολίτευση (κυρίως οι προσκείμενοι
στον Άκη Τσοχατζόπουλο) έλαβε 38 ψήφους, ενώ η πρόταση για τη μη εκλογή
οργάνων (Προέδρου, Κεντρικής Επιτροπής) από το Συνέδριο του Μαρτίου ψηφίσθηκε
από 39 μέλη της Κ.Ε. Το ενδιαφέρον αυτών των ψηφοφοριών έγκειται στο γεγονός
ότι ο ίδιος ο Α. Τσοχατζόπουλος, που στην ομιλία του είχε εκφράσει σοβαρές
επιφυλάξεις για την αποτελεσματικότητα του Συνεδρίου, υπερψήφισε την εισήγηση
του Ε.Γ. και καταψήφισε την πρόταση για την αναβολή του Συνεδρίου.

Η ΑΝΤΙ-ΕΙΣΗΓΗΣΗ

Η άλλη παράμετρος των ψηφοφοριών ήταν εκείνη της αντι-εισήγησης που εμφάνισε ο
Παντελής Οικονόμου, με την οποία ζητούσε την πλήρη και ριζική αλλαγή της
κυβερνητικής πολιτικής. Ο κ. Οικονόμου επέμενε να τεθεί σε ψηφοφορία η
εισήγηση αυτή, παρά τις διαφωνίες των υποστηρικτών του κ. Τσοχατζόπουλου. 
Η εισήγηση έλαβε 14 ψήφους (την ψήφισαν, πλην του Π. Οικονόμου, οι Γ.
Χαραλαμπόπουλος, Α. Λιβάνης. Α. Πεπονής, Γ. Παναγιωτακόπουλος, Σ. Βαλυράκης,
Μ. Δασκαλάκης, Ν. Κατσέλη, Β. Κεδίκογλου, Τ. Αντωνίου, Χρ. Αράπογλου, Μ.
Φραγκιαδάκη, Δ. Καλογερόπουλος, Μ. Κυπριωτάκη). Οι του κ. Τσοχατζόπουλου
υποστήριζαν αργότερα ότι αν η εισήγηση δεν έμπαινε σε ψηφοφορία οι ψήφοι κατά
της επίσημης εισήγησης του Εκτελεστικού Γραφείου θα ήταν πολύ περισσότερες από
τις 37.

ΟΙ... ΝΙΚΗΤΕΣ

Μετά τη σύνοδο όλες οι πλευρές έκαναν αποτίμηση της διήμερης διαδικασίας, και
η κάθε πλευρά υποστήριζε ότι είχε μόνο κέρδη. Η πλευρά της πλειοψηφίας ­ με
δήλωση κορυφαίου στελέχους του κόμματος ­ εκτιμούσε ότι το μεγάλο κέρδος ήταν
πως αποδείχθηκε ότι «ορισμένοι δεν ενδιαφέρονται για την νίκη του ΠΑΣΟΚ στις
ευρωεκλογές και αργότερα στις εθνικές εκλογές, αλλά το μόνο που τους
ενδιαφέρει είναι οι μικρές νίκες της κακομοιριάς και της μιζέριας».

Η πλευρά των υποστηρικτών του κ. Τσοχατζόπουλου παρουσιάσθηκε απολύτως
ικανοποιημένη, τόσο γιατί καταγράφηκε η παρουσία της, ειδικά με την πρόταση
για αναβολή του Συνεδρίου, όσο και γιατί τέθηκε επί τάπητος το θέμα των
παράνομων εγγραφών νέων μελών. Το θέμα αυτό θα συζητηθεί την Τετάρτη σε
συνεδρίαση της Επιτροπής Δεοντολογίας του ΠΑΣΟΚ, υπό τον γραμματέα της Κ.Ε. Κ.
Σκανδαλίδη. Η πλευρά του κ. Οικονόμου εμφανίσθηκε επίσης ικανοποιημένη, διότι
όπως δήλωσε το μέλος του Ε.Γ «άνοιξε ένας νέος δρόμος μετά το αποτέλεσμα της ψηφοφορίας».

ΚΑΤΑ ΚΚΕ

Με όλα όσα προαναφέρθηκαν, μάλλον περιήλθε σε δεύτερη μοίρα η δευτερολογία του
Κώστα Σημίτη το απόγευμα του Σαββάτου. Κι αυτό παρά το γεγονός ότι ο
Πρωθυπουργός εξαπέλυσε σκληρή επίθεση κατά του ΚΚΕ, με αφορμή τις
προγραμματιζόμενες κινητοποιήσεις αγροτών και μαθητών, τις επόμενες ημέρες.
Αναφερόμενος ειδικότερα στην κινητοποίηση της προσεχούς Παρασκευής, που έχει
αποκληθεί «συναδέλφωση εργατών, οικοδόμων, μαθητών και αγροτών», τόνισε ότι
«είναι η τρίτη φορά που με σχέδιο το ΚΚΕ επιδιώκει να δημιουργήσει αναταραχή
εκεί στην περιοχή (της Θεσσαλίας) και ευρύτερα στη χώρα. Η πρόθεση είναι
διαφανής (...), είναι η ανατροπή της κυβερνητικής πολιτικής (...) η
παρεμπόδιση στην εφαρμογή της κυβερνητικής πολιτικής». Ο κ. Σημίτης είπε ακόμη
ότι «το θέμα της Παιδείας είναι δευτερεύον γι' αυτούς. Το κύριο θέμα είναι πως
θα σταματήσουν την πορεία». Στην ίδια ενότητα ο κ. Σημίτης επανέλαβε τα περί
διαχωριστικών γραμμών με τη Ν.Δ., σημειώνοντας ότι «με την παράταξη της δεξιάς
μας χωρίζει μια πολύ μεγάλη διαφορά, η οποία αφορά την αντίληψη για τον τρόπο
οργάνωσης και λειτουργίας της κοινωνίας».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16336N051</ED>
<ID>
ID:15896

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N05&aa=1</URL></REF>


Article

<CATEGORY>vin04</CATEGORY>

 <H2>Να 'ταν τα νιάτα δυο φορές
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

«ΤΙΣ ΕΦΤΑΙΞΕ;» ήταν το ερώτημα που κυριαρχούσε στα ­ πολλά ­ πηγαδάκια, στο
μπαρ του «Κάραβελ», αμέσως μετά τη λήξη της 9ης συνόδου της Κεντρικής
Επιτροπής του ΠΑΣΟΚ. Και η αλήθεια είναι ότι αναλόγως της εσωκομματικής
τοποθέτησης του καθενός, ο φταίχτης, για τα όσα είχαν προηγηθεί, ήταν διαφορετικός.

Πάντως, τα όσα προηγήθηκαν μόνο με τα όσα είχαν συμβεί στο... προσυνέδριο του
ΠΑΣΟΚ, το 1975, μπορούν να συγκριθούν. Όρθια στελέχη να ωρύονται, ο κ. Κ.
Σκανδαλίδης να προσπαθεί να συμβιβάσει τα ασυμβίβαστα, ο κ. Κ. Λαλιώτης να
προσπαθεί να μη γίνει πράξη η έξωση των δημοσιογράφων, οι καπνοί να ανεβαίνουν
στους πολυελαίους και να θυμίζουν φοιτητική συνέλευση: να 'ταν τα νιάτα δυο φορές...

Το ΠΑΣΟΚ έμοιαζε με κόμμα κουρασμένων από την εξουσία στελεχών, που δεν έχουν
πλέον κανένα πρόβλημα, όταν δοθεί η αφορμή, «να τα κάνουν γης μαδιάμ» για να
εκτονωθούν, ακόμα και μπροστά στον κ. Κ. Σημίτη, που φρόντισε να μην πάρει
θέση όταν τα πνεύματα άρχισαν να εξάπτονται.

Κατά τα άλλα, οι περισσότεροι από τους «εκσυγχρονιστές» κατηγορούσαν στα
πηγαδάκια τον γραμματέα της Κεντρικής Επιτροπής κ. Κ. Σκανδαλίδη, ότι στην
προσπάθειά του να είναι ενωτικός, το μόνο που κατόρθωσε ήταν να πυροδοτήσει
την ένταση, ενώ οι υπόλοιποι, του «άλλου» ΠΑΣΟΚ, έλεγαν γεμάτοι ικανοποίηση
πως «ο Σημίτης πήρε το μήνυμα ότι το συνέδριο δεν θα είναι παιχνιδάκι».

Ο κ. Π. Οικονόμου δεν κάθησε στα πηγαδάκια. Άλλωστε, είχε προσπαθήσει πολύ για
να γίνει καταμέτρηση των ψήφων υπέρ της αντιεισήγησής του ­ επικαλέστηκε από
μικροφώνου ώς και τα μέσα ενημέρωσης, που τάχα θα τον χαρακτήριζαν «ρόμπα» αν
δεν το έκανε. Το καταγράφουμε ­ άλλωστε, γι' αυτό δεν ελέχθη;
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16336N052</ED>
<ID>
ID:15936

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Στη Βουλή, απόψε
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Με τα σχολεία να ισορροπούν μεταξύ μαθημάτων και καταλήψεων, η Βουλή θα
συζητήσει απόψε, σε επίπεδο αρχηγών, το πρόβλημα της Παιδείας.

ΛΙΓΟ-πολύ ξέρουμε ήδη τι θα ακούσουμε: Ο υπουργός έχει δείξει ότι πιστεύει
ειλικρινά στη μεταρρύθμισή του, και την πίστη του αυτή προφανώς θα την
υπερασπίσει για άλλη μια φορά. Ο Πρωθυπουργός, πάλι, έχει δείξει ότι δεν αγαπά
τη μέθοδο των αποδιοπομπαίων τράγων, συνεπώς προεξοφλείται ότι θα προσφέρει,
για άλλη μια φορά, την οφειλόμενη στήριξη στον υπουργό του. Όσο για τα άλλα
πολιτικά κόμματα, αν είχαν κάτι ουσιαστικό να πουν ­ πέραν του αιτήματος να
ανασταλεί ο νόμος και να αρχίσει ένας διάλογος, στον οποίο, όμως, αν κληθούν
δεν θα προσέλθουν ­ θα το είχαν πει ήδη.

Υπάρχει, λοιπόν, περιθώριο για εκπλήξεις στην αποψινή συζήτηση; Ας μην απογοητευόμαστε.

Θα ήταν, για παράδειγμα, ήδη μια ευχάριστη έκπληξη, αν ο κυβερνητικός λόγος
εγκατέλειπε το τροπάριο των «υποκινήσεων». Τη θεωρία, δηλαδή, πως για την
πολύμηνη αναταραχή στα σχολεία φταίνε κάποια κόμματα που υποκινούν τους
μαθητές ­ ως εάν οι μαθητές, στη μεγάλη τους πλειοψηφία, έδιναν δεκάρα
τσακιστή για τα κόμματα, ή ως εάν τα κόμματα σε μια δημοκρατία θα έπρεπε να
υποκινούν τους πολίτες μόνον σε ανά τετραετία προσέλευση στις κάλπες. 
Αλλά ούτε η «υποκίνηση» είναι παράπτωμα για τα κόμματα που την αποπειρώνται
ούτε εξηγεί τον θυμό των μαθητών.

Όπως δεν τον εξηγεί και η άλλη, προσφιλής στον υπουργό, θεωρία, ότι φταίει η
ελλιπής ή παραπλανητική ενημέρωση των μαθητών για το περιεχόμενο του νόμου
του. Όπως δεν τον εξηγούν και όλα όσα συνήθως ακούμε για το ετήσιο έθιμο των
καταλήψεων ­ το οποίο από άλλους αποδίδεται στη φυγοπονία των μαθητών, από
άλλους στο εφηβικό άγχος και την αναζήτηση ταυτότητας ή πολιτικής ενηλικίωσης,
και από άλλους σε καταχθόνιες συνωμοσίες μηχανορράφων φροντιστών.

Θα ήταν μια έκπληξη ευχάριστη αν η κυβέρνηση αναγνώριζε ότι οι αντιδράσεις των
μαθητών, πέρα από πολιτικές υποκινήσεις και συνδικαλιστικές σκοπιμότητες, δεν
είναι «παράπτωμα» αναιδών και αμαθών νέων, αλλά σύμπτωμα κρίσης, μιας κρίσης
που διαρκεί χρόνια τώρα, ξεπερνά τα ελληνικά σύνορα, και δεν θα τεθεί στο
αρχείο, ακόμη κι αν οι καταλήψεις μαραθούν, κοπώσεως και φόβου βοηθούντων, και
τα μαθήματα κακήν-κακώς ξαναρχίσουν.

Θα ήταν, επίσης, έκπληξη, μεγαλύτερη κι ακόμη πιο ευχάριστη, αν οι της
αντιπολίτευσης δεν δήλωναν αθώοι του αίματος αυτού και έτοιμοι να εγγράψουν
την κρίση του Λυκείου ­ μια κρίση στην οποία έφαγαν τα μούτρα τους ο ένας μετά
τον άλλον τόσοι υπουργοί, τόσων διαφορετικών κυβερνήσεων, δεκαπέντε χρόνια
τώρα ­ στη ατζέντα της πολιτικάντικης αντιδικίας και των προεκλογικών
αψιμαχιών. Ή, αν η αποψινή συζήτηση δεν άρχιζε και δεν τελείωνε μέσα στα
συνήθη όρια της κοινοβουλευτικής ρητορικής, όπου ο κάθε αρχηγός απευθύνεται
στο δικό του μόνο ακροατήριο και συναντά τον λόγο του άλλου μόνον για κάποιους
διαξιφισμούς πρωτοσέλιδης κατανάλωσης.

Κατά τα άλλα, θα μπορούσε η αποψινή συζήτηση να μας φωτίσει τουλάχιστον, αν,
ανεξάρτητα από την τύχη της ή την τύχη του εμπνευστή της, ήταν σωστή ή λάθος η
μεταρρύθμιση Αρσένη;

Έθεσα το ερώτημα σε παλιό, έμπειρο και αμέτοχο των πρόσφατων παθών
εκπαιδευτικό. Κι εκείνος μου απάντησε αφοπλιστικά: «Φοβούμαι ότι το ερώτημα
δεν είναι αν ο συγκεκριμένος νόμος, που στηρίζεται πάντως σε μια σωστή
διάγνωση της ασθένειας του σχολείου, προσφέρει επαρκή θεραπεία. 
Το ερώτημα είναι αν εδώ στην Ελλάδα θεωρούμε ότι μπορούμε να δώσουμε με έναν
νόμο στο γόνατο απάντηση στον διάλογο για την όψη του σχολείου του 21ου αιώνα,
που απασχολεί όλο τον πολιτισμένο κόσμο. Κι ακόμη σοβαρότερο είναι το ερώτημα
αν μια μεταρρύθμιση, ακόμη κι αν είναι σωστή, μπορεί να εφαρμοστεί δίχως την
εμπιστοσύνη των μαθητών, που ασφαλώς είναι αθώοι, και δίχως τη συμπαράσταση
των καθηγητών, που μολονότι δεν είναι διόλου αθώοι, είναι απαραίτητοι».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16336N062</ED>
<ID>
ID:15943

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η χαμένη γενιά
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

ΕΠΕΤΕΙΟΣ του Πολυτεχνείου, πρώτα χρόνια της μεταπολίτευσης. Στα γραφεία της
κομματικής νεολαίας όπου ­ όχι κατά τύχη ­ βρίσκομαι, γίνονται οι τελευταίες
ετοιμασίες για την πορεία. Πανό, ντουντούκες, αφίσες και φοιτητές με κάτι
άσπρα κουτιά ­ σαν φορητές καλποδόχοι ­ που θα χρησιμοποιηθούν αργότερα, στη
διαδήλωση, «για την οικονομική ενίσχυση της ΕΦΕΕ». Είναι η εποχή που οι μνήμες
είναι νωπές, το κύρος των φοιτητών μεγάλο και δεν υπήρχε κανείς που δεν θα
έβαζε το χέρι στην τσέπη για να συμπαρασταθεί στον «αγώνα» τους. Τότε δεν μου
είχε φανεί τίποτα το παράξενο. Χρόνια μετά όμως, όταν πια είχα διαρρήξει για
καλά τις σχέσεις μου με κάθε κομματικό χώρο, η σκηνή κάπως σαν έκλαμψη
επανήλθε στο μυαλό μου. Ξαφνικά συνειδητοποίησα ότι βέβαια ο έρανος για την
ΕΦΕΕ μόνο στην ΕΦΕΕ δεν πήγαινε. Κάποιους μήνες αργότερα μετείχα σε «εξόρμηση»
για να πουλήσουμε το περιοδικό της νεολαίας. Επειδή μάλιστα ήταν καλοκαίρι, η
«καθοδήγηση» είπε να πάμε στις πλαζ. Ούτε μπορώ να θυμηθώ πώς και γιατί, ήξερα
ότι σε τουριστικούς και αρχαιολογικούς χώρους αυτό απαγορευόταν αυστηρά, το
επεσήμανα λοιπόν στον «γραμματέα» της Αθήνας. «Τόσο το καλύτερο. Θα σας
συλλάβουν και θα κάνουμε φασαρία», εισέπραξα την απάντηση. Ούτε του πέρασε από
το μυαλό ότι μπορούσα να μην είχα καμία όρεξη να περάσω κάποιες ώρες στο
αστυνομικό τμήμα. Σήμερα πια βλέπω καθαρά ότι και τα δύο αυτά περιστατικά
έχουν μια κοινή αφετηρία: τον κυνισμό. Μιλώντας με φίλους που ήμασταν μαζί σε
κομματικές νεολαίες, όλοι μα όλοι θεωρούν ότι ήταν μια από τις καλύτερες
εποχές της ζωής τους. Κι όλοι πιστεύουν ότι κέρδισαν από αυτή τους τη θητεία.
Ίσως να οφείλεται σ' αυτή την τόσο ανθρώπινη τάση να εξωραΐζουμε το παρελθόν
μας. Γιατί έχω πια την εντύπωση ότι οι κομματικές νεολαίες έπαιρναν νέους που
πίστευαν στην ουτοπία για να τους μάθουν ­ απλώς ­ ότι ο σκοπός αγιάζει τα
μέσα. Το σκεφτόμουνα ξανά προχθές βλέποντας τη φωτογραφία του «καθηγητή» που
κολλούσε αφίσες στο σχολείο υπέρ των μαθητικών καταλήψεων. Σκεφτόμουνα ότι
έχει φτάσει να καταστρέφει τον θεσμό που υποτίθεται ότι στηρίζει μόνο και μόνο
για να πετύχει ο «αγώνας» του. Σκεφτόμουνα ότι ανήκει κι αυτός στη χαμένη
γενιά της μεταπολίτευσης.

Κι αυτό δεν υπάρχει κανενός είδους μεταρρύθμιση που μπορεί να το αλλάξει...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16336N063</ED>
<ID>
ID:15972

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΥΝΑΝΤΗΣΗ ΕΠΙΔΙΩΚΕΙ Ο ΠΡΩΘΥΠΟΥΡΓΟΣ ΣΤΟ ΠΕΡΙΘΩΡΙΟ ΤΗΣ ΣΥΝΟΔΟΥ ΚΟΡΥΦΗΣ ΤΟΥ ΝΑΤΟ
</H5><H2>Να τα πούμε... κ. Κλίντον
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Κατ' ιδίαν συνάντηση με τον Αμερικανό Πρόεδρο Μπιλ Κλίντον, στο περιθώριο
της συνόδου κορυφής του ΝΑΤΟ, τον Απρίλιο, στην Ουάσιγκτον, επιδιώκει ο
Πρωθυπουργός Κώστας Σημίτης.

ΕΠΙ ΤΟΥ παρόντος η Αθήνα δεν έχει λάβει κάποια απάντηση επί του αιτήματός της,
αλλά ­ όπως έλεγαν διπλωματικές πηγές ­ είναι «ακόμη νωρίς».

Πάντως, στο Μέγαρο Μαξίμου πιστεύουν ότι μετά τη δέσμευση του Προέδρου Κλίντον
πως η Ουάσιγκτον θα συμβάλει στην επίλυση του Κυπριακού ­ καθώς και τις
σχετικές του επιστολές ­ είναι «λογικό» ο Αμερικανός Πρόεδρος και ο Έλληνας
Πρωθυπουργός να συζητήσουν τα «επόμενα βήματα» στο εθνικό μας θέμα.

Το ελληνικό αίτημα, σύμφωνα πάντα με διπλωματικές πηγές, δεν προωθείται διά
του Αμερικανού πρέσβη στην Αθήνα, Νίκολας Μπερνς, αλλά απευθείας στην
Ουάσιγκτον ­ και άφηναν να εννοηθεί ότι για την επιλογή αυτή έχει παίξει ρόλο
η «διάσταση» που υπάρχει στους αρμόδιους περί την αμερικανική εξωτερική πολιτική.

Όπως έγινε φανερό, πέραν πάσης αμφιβολίας, στη διάρκεια της διαπραγμάτευσης
για την υπόθεση των πυραύλων S-300, υπάρχουν δύο... μαγαζιά στο Στέιτ
Ντιπάρτμεντ. Το ένα έχει επικεφαλής τον Ρίτσαρντ Χόλμπρουκ και τον Τομ Μίλερ ­
χειριστές και οι δύο στα περί την Κύπρο και με άμεση πρόσβαση στον Μπιλ
Κλίντον. 
Η Αθήνα θεωρεί ότι το «δίδυμο» αυτό είναι πιο ευνοϊκό για τις ελληνικές θέσεις
­ κι αυτό ήταν που «έσπρωξε» τα θετικά ψηφίσματα στον ΟΗΕ. Οι Χόλμπρουκ και
Μίλερ, όμως, βρίσκονται «στα μαχαίρια» με την Αμερικανίδα υπουργό Εξωτερικών
Μαντλίν Ολμπράιτ και το κατεστημένο του Στέιτ Ντιπάρτμεντ ­ για το οποίο η
Αθήνα διατείνεται πως βλέπει μάλλον θετικά τις απόψεις Ντενκτάς περί
συνομοσπονδίας. Σημειώνεται πως η κ. Ολμπράιτ έχει και εξαιρετικά αρνητικά
αισθήματα για τον Θόδωρο Πάγκαλο, τα οποία δεν διστάζει και να εκφράζει με
κάθε αναφορά του ονόματός του.

Πάντως, η ελληνική πλευρά εξακολουθεί να αναμένει την έκβαση της υπόθεσης με
τα αμερικανικά όπλα στα κατεχόμενα, καθώς η σχετική έκθεση παραδίδεται στο
Κογκρέσο μέχρι τα τέλη του μήνα ­ οπότε και θα έχει τελειώσει και η... νούμερο
ένα υπόθεση του Αμερικανού Προέδρου, η υπόθεση Λιουίνσκι.

Χαρακτηριστική των προσδοκιών που υπάρχουν από μέρους της ελληνικής και
κυπριακής πλευράς, είναι και η χθεσινή δήλωση του Προέδρου Κληρίδη ότι
«ευρισκόμεθα στα πρόθυρα σημαντικών πρωτοβουλιών».

Την ίδια στιγμή, κυβερνητικές πηγές εντόπιζαν και τη συγκυρία στην οποία θα
πραγματοποιηθεί ­ εφόσον γίνει δεκτό το ελληνικό αίτημα ­ η συνάντηση
Κλίντον-Σημίτη: μετά το τέλος του συνεδρίου του ΠΑΣΟΚ, λίγες μέρες μετά τις
τουρκικές εκλογές και δύο μήνες πριν από τις ευρωεκλογές.

Στο πλαίσιο αυτό, δεν αποκλείεται το Κυπριακό να μην είναι το μόνο θέμα της ατζέντας...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16336N071</ED>
<ID>
ID:15897

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N07&aa=1</URL></REF>


Article

<CATEGORY>vin04</CATEGORY>

 <H5></H5><H5>Κόντρα Σκανδαλίδη με ΣΥΝ
</H5><H5>* Αιχμές άφησε ο Μ. Έβερτ
</H5><H5>Να επιστρέψουν τα στελέχη
</H5><H5>Χρειάζεται οργάνωση και αγώνας
</H5><H2>ΚΑΙ ΤΑ ΛΟΙΠΑ...
</H2>
ΚΟΝΤΡΑ Σκανδαλίδη - ΣΥΝ έλαβε χώρα το Σαββατοκύριακο, με αφορμή τα όσα
υποστήριξε ο γραμματέας του ΠΑΣΟΚ σε συνέντευξή του στον «Επενδυτή», περί
σχηματισμού κοινού ψηφοδελτίου ΠΑΣΟΚ -ΣΥΝ στις ευρωεκλογές. Με ανακοίνωσή της
η Κουμουνδούρου επαναλαμβάνει τη θέση της για αλλαγή της κυβερνητικής
πολιτικής, διάλογο και κυβέρνηση προοδευτικής συνεργασίας, σημειώνοντας πως
«την απάντηση σ' αυτή την πρόταση το ΠΑΣΟΚ δεν πρόκειται να την αποφύγει με
πυροτεχνήματα και ανέκδοτα». Στο θέμα επανήλθε ο κ. Σκανδαλίδης,
διευκρινίζοντας ότι «έφερα απλά σαν παράδειγμα ότι στο θέμα των ευρωπαϊκών
εκλογών το ΠΑΣΟΚ και ο ΣΥΝ έχουν απόψεις που είναι σχεδόν ταυτόσημες. Αντί
λοιπόν να πετάμε ρουκέτες ενωτικές, διάφορα προαπαιτούμενα ηγεμονισμού και να
λέμε κάτι και να μην το εννοούμε, είπα "ιδού η Ρόδος, ιδού και το πήδημα".
Μπορούμε να κάτσουμε να συνεργαστούμε».

ΑΙΧΜΕΣ εναντίον της ηγεσίας της Ν.Δ., για τη χλιαρή αντιπολιτευτική στάση που
κράτησε στους χειρισμούς της κυβέρνησης στο θέμα των S-300, άφησε ο κ. Μ. Έβερτ.

Μιλώντας στον Antenna, τόνισε ότι «Ν.Δ. έχει υποχρέωση χωρίς αναβολές να σύρει
την κυβέρνηση των "ευχαριστιών" και της υποτέλειας στη Βουλή. Στη δημοκρατία
όλοι κρινόμαστε. Η κυβέρνηση κρίνεται για τις πράξεις της και η αντιπολίτευση
για τις παραλείψεις της».

ΕΠΙΣΤΡΟΦΗ στη Ν.Δ. όλων των στελεχών ­ που βρέθηκαν έξω από το κόμμα χωρίς
όμως να το πολεμήσουν ­ ζήτησε χθες από τη Θεσσαλονίκη ο βουλευτής Σωτήρης
Κούβελας, που επέστρεψε στο Κοινοβούλιο μετά την παραίτηση του δημάρχου Βασίλη
Παπαγεωργόπουλου. Ο πρώην «Θεσσαλονικάρχης - υπερυπουργός» επί κυβερνήσεων
Ν.Δ., συνδυάζοντας χθες την επιστροφή του στην ενεργό πολιτική με μια μεγάλη
συγκέντρωση πολιτικών του φίλων, με αφορμή την κοπή της πρωτοχρονιάτικης
πίτας, στην ομιλία του είπε ότι η καρδιά και η αγκαλιά της Ν.Δ. είναι ανοιχτή
σε όσους θέλουν να αγωνιστούν.

«ΜΟΝΟΝ με οργάνωση και αγώνα θα έχουν αντίκρυσμα οι θέσεις μας», τόνισε ο κ.
Δημήτρης Τσοβόλας, σε ημερίδα που διοργάνωσε το ΔΗΚΚΙ. «Το ξέρουμε, το λένε
και οι δημοσκοπήσεις», πρόσθεσε ο πρόεδρος του ΔΗΚΚΙ, μιλώντας στην ημερίδα το
Σάββατο, «ότι έχει ανέβει πολύ το ποσοστό του ΔΗΚΚΙ. Αυτό όμως δεν αρκεί, αν η
πολιτική μας απήχηση και η εκλογική δύναμη δεν μετουσιώνεται και σε οργανωτική
δύναμη, που θα βάζει φραγμό στον κατήφορο της κυβέρνησης».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16336N072</ED>
<ID>
ID:15937

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N07&aa=2</URL></REF>


Article

<CATEGORY>vin04</CATEGORY>

 <H5>Η ΥΠΟΥΡΓΟΣ ΑΝΑΠΤΥΞΗΣ ΜΙΛΑΕΙ ΣΤΑ «ΝΕΑ» ΓΙΑ ΤΙΣ ΕΣΩΚΟΜΜΑΤΙΚΕΣ ΑΝΤΙΠΑΡΑΘΕΣΕΙΣ ΤΗΝ
ΟΙΚΟΝΟΜΙΑ, ΤΑ ΓΚΑΛΟΠ ΚΑΙ ΤΗΝ ΕΚΠΑΙΔΕΥΤΙΚΗ ΜΕΤΑΡΡΥΘΜΙΣΗ
</H5><H5>Η «κακοστημένη παγίδα» της Νέας Δημοκρατίας
</H5><H5>«Βλάπτει τους μαθητές το μέτωπο»
</H5><H2>ΒΑΣΩ ΠΑΠΑΝΔΡΕΟΥ
</H2><H2>Να σταματήσουμε το αυτοκαταστροφικό παιχνίδι
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Με θυμό αντέδρασε η υπουργός Ανάπτυξης κ. Βάσω Παπανδρέου στα όσα συνέβησαν
λίγο πριν από τη λήξη της συνόδου της Κεντρικής Επιτροπής του ΠΑΣΟΚ ­ με την
ένταση που προκάλεσαν ορισμένα στελέχη της λεγόμενης εσωκομματικής
αντιπολίτευσης ­, ενώ εξαπέλυσε ταυτόχρονα σφοδρή επίθεση στη Νέα Δημοκρατία.
Η κ. Βάσω Παπανδρέου είπε χαρακτηριστικά στα «ΝΕΑ» ότι «μόνοι μας βγάζουμε τα
μάτια μας» καυτηριάζοντας τη στάση των στελεχών που ανέβασαν τους τόνους πριν
από τις ψηφοφορίες στη σύνοδο της Κεντρικής Επιτροπής, ενώ προανήγγειλε και
«πορεία στον λαό» εν όψει των ευρωεκλογών. Παράλληλα, τάσσεται και πάλι υπέρ
μίας «μεγάλης πολιτικής συμφωνίας» μέσα στο ΠΑΣΟΚ ­ και υποστηρίζει ότι «δεν
έχουμε αντιληφθεί πού βρισκόμαστε», αναφερόμενη στη στάση άλλων κορυφαίων
στελεχών, όπως ο κ. Α. Τσοχατζόπουλος, τον οποίο πάντως χαρακτηρίζει
«παράγοντα ενότητας με βαρύνοντα λόγο και ρόλο στο Κίνημα». «Ποια πολιτική;»
αναρωτιέται όταν της υπενθυμίζουν ότι το κύριο επιχείρημα της Ν.Δ. είναι πως
το ΠΑΣΟΚ ακολουθεί ­ και μάλιστα χωρίς αξιοπιστία ­ την πολιτική της Ν.Δ. και
κατηγορεί το κόμμα της αξιωματικής αντιπολίτευσης ότι ακολουθεί μία «γραμμή»
εκσυγχρονισμού, όχι της κοινωνίας, αλλά μόνον της αγοράς. Τέλος, η υπουργός
Ανάπτυξης αναφέρεται στην υπόθεση της Παιδείας ­ και αναφέρει χαρακτηριστικά
ότι πρέπει άμεσα να κλείσει το μέτωπο των αντιδράσεων στην εκπαιδευτική
μεταρρύθμιση. Μάλιστα, υποστηρίζει ότι, σε πολύ λίγα χρόνια, το σοβαρότερο
έλλειμμα για μία χώρα θα είναι αυτό στην εκπαίδευση και τη γνώση. Όπως δε
αναφέρει, «χρειάζονται ποιοτικά και ποσοτικά άλματα στην Παιδεία».

«ΒΓΑΖΟΥΜΕ μόνοι μας τα μάτια μας», δηλώνει για το ΠΑΣΟΚ η κ. Βάσω Παπανδρέου
μετά τα όσα συνέβησαν στην τελευταία σύνοδο της Κεντρικής Επιτροπής του
κυβερνώντος κόμματος, με την εικόνα έντασης που δημιούργησαν στελέχη της
λεγόμενης «εσωκομματικής αντιπολίτευσης».

Η κ. Βάσω Παπανδρέου αναγγέλλει ότι, με βάση οδηγίες του Πρωθυπουργού, η ίδια
και άλλα στελέχη του ΠΑΣΟΚ ξεκινούν «πορεία στον λαό», εν όψει όχι του
συνεδρίου, αλλά εν όψει των ευρωεκλογών. «Ελπίζω να πάω σε όσο το δυνατόν
περισσότερες περιοχές, αν είναι δυνατόν και σε όλους τους νομούς της χώρας»,
αναφέρει. «Πρέπει να βγούμε από το "Κάραβελ" και την απίστευτη μιζέρια των
προσωπικών αντιπαραθέσεων και να μπούμε στην κοινωνία. Πάσχουμε πλέον από
"κυβερνητισμό" και πρέπει τάχιστα να απαλλαγούμε από αυτόν. Η κατάσταση είναι
απολύτως αναστρέψιμη, αλλά τα περιθώρια για κάτι τέτοιο δεν είναι απεριόριστα.
Αντίθετα, στενεύουν καθημερινά. Και πολλοί από εμάς φροντίζουν να τα στενεύουν
κι άλλο, με τις πρακτικές τους»...

ΕΠΙΤΕΛΟΥΣ, ΝΑ ΣΟΒΑΡΕΥΤΟΥΜΕ

Την επόμενη μέρα της ταραχώδους συνόδου της Κεντρικής Επιτροπής του
κυβερνώντος κόμματος, η υπουργός Ανάπτυξης «υπενθυμίζει», όπως χαρακτηριστικά
αναφέρει, ότι «αντίπαλός μας είναι η συντηρητική παράταξη και η δεξιά
πολιτική» και υπογραμμίζει ότι «το ΠΑΣΟΚ πάντοτε νικά, όταν συνομιλεί με την
κοινωνία, όταν αντιμετωπίζει τα μεγάλα προβλήματα της χώρας και πάντοτε
ηττάται, όταν μένει στη μιζέρια της εσωστρέφειας και του κυνηγιού των ρόλων».
«Πρέπει επιτέλους να σοβαρευτούμε», συνεχίζει η κ. Βάσω Παπανδρέου. «Έχουμε
μπροστά μας δύο πολύ κρίσιμες αναμετρήσεις, που είναι οι ευρωεκλογές και οι
εθνικές εκλογές. Κρίνεται η πορεία της χώρας για τα επόμενα χρόνια. Τα
φαινόμενα των εκλογών της Τοπικής Αυτοδιοίκησης δεν είναι δυνατό να
επαναληφθούν. Πρέπει να ξυπνήσουμε όλοι μέσα στο ΠΑΣΟΚ και γύρω από το ΠΑΣΟΚ.
Το συνέδριο του '99 δεν μπορεί να είναι μία ακόμα αναμέτρηση. Δεν επιτρέπεται
να απασχολούμε ­ όσο ακόμα απασχολούμε ­ τον ελληνικό λαό, με απίθανα πείσματα
και συνδικαλιστική συμπεριφορά, που ελάχιστα διαφέρει από τις φοιτητικές
συνελεύσεις του παρελθόντος. Και, τέλος πάντων, κάποτε είχαμε τουλάχιστον το
θάρρος, μέσα στο ΠΑΣΟΚ, να συγκρουόμαστε για πολιτικά θέματα. Νιώθω θλίψη που
τώρα οι δήθεν συγκρούσεις γίνονται για θέματα διαδικαστικά, δηλαδή για το
θέαμα και με μοναδικό στόχο τη διάλυση».

ΕΠΙΜΟΝΗ ΣΤΗΝ ΠΟΛΙΤΙΚΗ ΣΥΜΦΩΝΙΑ

Παρά το σκηνικό έντασης που διαμορφώνεται στο εσωκομματικό πεδίο του ΠΑΣΟΚ, η
υπουργός Ανάπτυξης επιμένει στην ιδέα μιας «πολιτικής συμφωνίας» μεταξύ των
ισχυρότερων «ομάδων», υπογραμμίζοντας ότι οι πολιτικές διαφορές δεν είναι
τέτοιες που να την αποτρέπουν. «Σήμερα, περισσότερο από ποτέ, γίνεται σαφές
ότι επιβάλλεται εκείνα τα στελέχη, πίσω από τα οποία στοιχίζονται άλλα
στελέχη, να βρουν το θάρρος για μία μεγάλη συμφωνία συμπόρευσης. Αλλιώς, πολύ
μικρή σημασία θα έχει ποιοι θα επικρατήσουν στο συνέδριο. Η ελληνική κοινωνία
θέλει να συζητήσουμε το πώς θα γίνουν πιο τολμηρές οι πολιτικές μας, κι όχι το
πώς θα γίνουν πιο τολμηρές οι συγκρούσεις μεταξύ μας».

Η «ΝΕΑ ΣΥΝΕΙΔΗΣΗ» ΤΗΣ ΠΑΡΑΤΑΞΗΣ

Όταν ερωτάται για τις εγγυήσεις νομιμότητας του 5ου συνεδρίου του κυβερνώντος
κόμματος, απαντά αμέσως: «Όπως σε όλα τα συνέδριά μας ως τώρα, εγγύηση ήταν
και είναι τα θεσμοθετημένα όργανα του κόμματος, το καταστατικό μας, οι
αποφάσεις μας και η συνείδησή μας, ατομική και συλλογική. Τα κομματικά όργανα
λειτουργούν κανονικά και, παρά τις αδυναμίες μας, η εσωκομματική δημοκρατία
έχει κάνει μεγάλα βήματα στον χώρο μας. Αυτό που λείπει, αυτό που μας
ταλανίζει, είναι αυτό που αποκαλώ μία νέα συνείδηση παράταξης. 
Θα το πω απλά: Νομίζουν πολλοί ότι ενότητα σημαίνει κατανομή ρόλων, διανομή
εξουσιών. Κάνουν πολύ μεγάλο λάθος. 
Η σύνθεση των απόψεων και η διανομή ευθυνών είναι η ενότητα για ένα μεγάλο
κόμμα. Αντίθετα, η διανομή ρόλων, η διανομή εξουσιών, είναι το τελευταίο
σκαλοπάτι της παρακμής για έναν πολιτικό χώρο».

­ Και πώς θα μπορούσε να επιτευχθεί μία «μεγάλη συμφωνία» χωρίς «μοίρασμα
της πίτας» με τα στελέχη που πρόσκεινται στον κ. Τσοχατζόπουλο;

«Επαναλαμβάνω, τέτοιες λογικές μικραίνουν το ΠΑΣΟΚ, μικραίνουν την επιρροή μας
στην κοινωνία και δυσκολεύουν την υλοποίηση της πολιτικής μας. Πιστεύω απόλυτα
ότι τέτοιες λογικές δεν αγγίζουν σε καμία περίπτωση όλους εμάς, τα στελέχη που
μετέχουμε στο ΠΑΣΟΚ από την ίδρυσή του ­ και τέτοιες λογικές πιστεύω κυρίως
ότι δεν αγγίζουν τον κ. Τσοχατζόπουλο, που είναι από τους βασικούς παράγοντες
ενότητας της παράταξης, με βαρύνοντα λόγο και παρουσία. 
Λείπει, όμως, ακόμα το θάρρος από όλους να αντιληφθούμε πού βρισκόμαστε.
Λείπει η συναίσθηση ότι αν αφεθούμε σε ένα αυτοκαταστροφικό παιχνίδι και ο
ελληνικός λαός μάς γυρίσει την πλάτη, τότε θα γυρίσει την πλάτη σε όλους μας.
Δεν θα υπάρξουν νικητές και ηττημένοι σε μία ενδεχόμενη ήττα του ΠΑΣΟΚ και της
πολιτική μας. 
Το επαναλαμβάνω: Αν δεν αφήσουν τον Σημίτη να πετύχει, θα έχουμε αποτύχει
όλοι. Ο λαός μάς κρίνει όλους καθημερινά και δεν συγχωρεί προσωπικές στρατηγικές».

Με Σημίτη. Οι οδηγίες του, λέει η κ. Παπανδρέου, είναι να βγούμε από τη
μιζέρια των αντιπαραθέσεων και να μπούμε στην κοινωνία

«ΚΑΚΟΣΤΗΜΕΝΗ παγίδα» χαρακτηρίζει η υπουργός Ανάπτυξης τα όσα υποστηρίζει η
Νέα Δημοκρατία για «ρίξιμο των διαχωριστικών γραμμών» ­ αναφέρει πως σε ό,τι
αφορά τους πολίτες «ήταν το ΠΑΣΟΚ που έριξε τις διαχωριστικές γραμμές, από το
1981. Ήταν το ΠΑΣΟΚ που έριξε τις διαχωριστικές γραμμές που είχε υψώσει η
συντηρητική παράταξη για δεκαετίες. Σε ό,τι αφορά όμως τις πολιτικές»,
συνεχίζει, «η διαχωριστική γραμμή υπάρχει ­ όσο κι αν η Νέα Δημοκρατία
προσπαθεί να την κρύψει».

­ Η Νέα Δημοκρατία προηγείται σταθερά στις δημοσκοπήσεις. Δεν είναι
για εσάς ένα μήνυμα ότι ο ελληνικός λαός θα έβλεπε με θετικό τρόπο μία αλλαγή;

«Πράγματι, το κόμμα της αξιωματικής αντιπολίτευσης εμφανίζει ένα προβάδισμα
στις δημοσκοπήσεις. Γιατί όμως συμβαίνει αυτό; Συμβαίνει επειδή οι πολίτες που
ψηφίζουν τη Νέα Δημοκρατία και τον εκάστοτε ηγέτη της εμφανίζονται και πάλι
έτοιμοι και πρόθυμοι να επαναλάβουν τα προηγούμενα λάθη τους, όπως έχουν
άλλωστε κάθε δικαίωμα. Αντίθετα, οι πολίτες που είναι κοντά στο ΠΑΣΟΚ είναι
προβληματισμένοι. Αισθάνονται αποστασιοποιημένοι. Πολλές φορές νιώθουν
εγκαταλειμμένοι από όλους εμάς. Αυτό δεν πρέπει και δεν μπορεί να συνεχιστεί.
Έχουμε καθήκον να αποτρέψουμε το "ανθ' ημών, οι Γουλιμήδες". Πρέπει να
αντιπαρατεθούμε συνολικά με τη Ν.Δ., την ανυπαρξία της πολιτικής της, την
αναλγησία των ιδεών της και την πρακτική των στελεχών της. Και οι ευρωεκλογές
είναι ένα πρώτο τέτοιο πεδίο. Να θυμίσω απλώς ότι η αξιωματική αντιπολίτευση
ήταν εκείνη που τον περασμένο Μάρτιο κινδυνολογούσε, μετά την υποτίμηση της
δραχμής, για την ένταξή μας στο σύστημα συναλλαγματικών ισοτιμιών της
Ευρωπαϊκής Ένωσης. Να θυμίσω τα κροκοδείλια δάκρυά τους για το τρένο της ΟΝΕ
που τάχα είχε χαθεί.

ΚΟΡΟΪΔΕΥΟΥΝ ΤΟΝ ΛΑΟ

Σήμερα, προσπαθούν να τα ξεχάσουν όλα αυτά. Σήμερα, συμφωνούν κι αυτοί ότι η
ένταξή μας στο κλαμπ των ισχυρών της Ευρώπης είναι δεδομένη. Τώρα βρήκαν άλλο
ψέμα. Τώρα υποστηρίζουν ότι τάχα θα μπούμε στην ΟΝΕ απροετοίμαστοι. Για άλλη
μια φορά επιχειρούν να κοροϊδέψουν τον ελληνικό λαό. Δεν γνωρίζουν άραγε τους
ρυθμούς αύξησης των επενδύσεων; Δεν γνωρίζουν ότι η βιομηχανική παραγωγή
αυξάνεται με ρυθμούς που είχε να δει ολόκληρες δεκαετίες η χώρα; Δεν γνωρίζουν
για την άνοδο του τουριστικού τομέα; Δεν γνωρίζουν για τα μεγάλα έργα; Δεν
γνωρίζουν για τις υποδομές;».

Η ΜΑΥΡΗ ΤΡΥΠΑ ΤΟΥ ΕΝΟΣ ΤΡΙΣ.

­ Ωστόσο, αρκετά από τα στελέχη της Ν.Δ. υποστηρίζουν κατά
καιρούς ότι το ΠΑΣΟΚ στην πραγματικότητα εφαρμόζει τη δική τους
πολιτική και μάλιστα με όχι αξιόπιστο τρόπο...

«Ποια δική τους πολιτική; Την πολιτική του 50άρικου στη βενζίνη; Την πολιτική
της μαύρης τρύπας του 1 τρισ. δραχμών; Την πολιτική του ξεπουλήματος των
πάντων σε τιμή ευκαιρίας; Την άκρατη σκανδαλολογία; Την ανικανότητά τους να
καταστρώσουν ένα στοιχειώδες πρόγραμμα σύγκλισης και στη συνέχεια την ακόμα
μεγαλύτερη ανικανότητά τους να το ακολουθήσουν, έστω και υποτυπωδώς;

Πολλά θα μπορούσε να πει κανείς για την πολιτεία της Νέας Δημοκρατίας. Ωστόσο,
ένα είναι βέβαιο. Μιλούν τώρα κι εκείνοι για εκσυγχρονισμό. Είναι απολύτως
φυσικό. Ακολουθούν κατά γράμμα τη "μόδα" των συντηρητικών κομμάτων της
Ευρώπης, της περασμένης δεκαετίας. Ναι στον εκσυγχρονισμό, όχι της κοινωνίας
αλλά της αγοράς. Ναι στον εκσυγχρονισμό της αγοράς, όχι στον εκσυγχρονισμό της
κοινωνίας. Γι' αυτό αντέδρασαν στον "Καποδίστρια", γι' αυτό αντέδρασαν στην
εκπαιδευτική μεταρρύθμιση, γι' αυτό αντέδρασαν στις ρυθμίσεις για τους ξένους
εργάτες, γι' αυτό αντέδρασαν παντού και πάντοτε.

Ο "εκσυγχρονισμός", όπως τον βλέπει η Ν.Δ., είναι μία φανταχτερή βιτρίνα που
κρύβει τη φτώχεια στο βάθος του μαγαζιού. 
Η άλλη όψη του είναι ο λαϊκισμός τους. 
Μας λένε ότι πρέπει να μειωθούν οι φόροι, αλλά και να αυξηθούν οι δαπάνες,
ώστε να ικανοποιηθούν κάθε λογής αιτήματα. Ρωτήστε όμως τη νοικοκυρά που
ψωνίζει. 
Πότε άλλοτε υπήρχε τέτοια σταθερότητα στις τιμές; Πότε άλλοτε είχατε ακούσει
στις γιορτές των Χριστουγέννων να είναι οι τιμές ίσες ή και χαμηλότερες από
τις περυσινές; Και είναι αυτό ένα φυσικό φαινόμενο; Ή μήπως οφείλεται στην
εφαρμογή της πολιτικής της Νέας Δημοκρατίας;».

ΤΟ ΚΟΜΜΑ ΤΟΥ ΑΒΡΑΜΟΠΟΥΛΟΥ

­ Πώς θα σχολιάζατε την ίδρυση ενός νέου κομματικού φορέα από τον
δήμαρχο Αθηναίων κ. Δημ. Αβραμόπουλο;

«Ο κ. Αβραμόπουλος επανεξελέγη πρόσφατα δήμαρχος Αθηναίων και μάλιστα με υψηλό
ποσοστό. Έχω την αίσθηση ότι οι πολίτες τον ψήφισαν για δήμαρχο και όχι ως
υποψήφιο πολιτικό αρχηγό της συντηρητικής παράταξης. Δεν έχει κριθεί παρά
ελάχιστα στον πολιτικό στίβο και ως εκ τούτου είναι δεδομένο ότι με τις
επικοινωνιακές ικανότητες που αναμφισβήτητα διαθέτει, μπορεί να διατηρεί μία
υψηλή δημοτικότητα, κάτι που σε καμία περίπτωση δεν δικαιολογείται από το έργο του.

Προσωπικά, και χωρίς βεβαίως να αμφισβητώ το δικαίωμα οποιουδήποτε να
διεκδικεί με θεμιτούς τρόπους την εκπλήρωση πολιτικών φιλοδοξιών, είμαι εξ
αρχής αντίθετη με κάθε ιδέα κατακερματισμού των κομμάτων, που θα οδηγούσε
αναμφίβολα τη χώρα σε μιας μορφής "ιταλοποίηση". 
Τα αρχηγικά κόμματα, τα κόμματα που στηρίζονται στην προσωπικότητα ή στη
δημόσια εικόνα ενός προσώπου, είναι κατά τη γνώμη μου θνησιγενή στις μέρες
μας. 
Σε ό,τι αφορά τη διακυβέρνηση της χώρας, οι πολίτες δεν επιζητούν, λίγο πριν
από τον 21ο αιώνα, "σωτήρες". Επιζητούν ­ και αυτό βρίσκουν στο ΠΑΣΟΚ ­
σοβαρές ομάδες κυβερνητικών στελεχών, που συντονίζονται από έναν "πρώτο μεταξύ ίσων"».

«ΣΤΗΝ ΥΠΟΘΕΣΗ της εκπαιδευτικής μεταρρύθμισης, νιώθω ότι έχουμε χάσει πλέον ως
κοινωνία το δάσος και σε λίγο δεν θα βλέπουμε ούτε το δένδρο», τονίζει η κυρία
Βάσω Παπανδρέου και υπογραμμίζει: «Όσο κι αν ενοχλεί πολλούς, θέλω να σημειώσω
ότι το χειρότερο έλλειμμα για μία χώρα, το πιο επώδυνο, είναι πλέον το
συλλογικό έλλειμμα στην εκπαίδευση, στη γνώση. Μπορεί η οικονομία μας να έχει
κάνει βήματα τα τελευταία χρόνια, χάρη στις θυσίες του ελληνικού λαού. Αλλά
στην υπόθεση της εκπαίδευσης, που μεσοπρόθεσμα θα είναι το βασικότερο κριτήριο
για την ισχύ μίας χώρας, είμαστε πολύ πίσω. Χρειάζονται άλματα, ποιοτικά και
ποσοτικά. Αλλιώς, σε πολύ λίγα χρόνια, οι θυσίες του ελληνικού λαού δεν θα
μεταφράζονται πια σε ισχύ για τη χώρα και τους πολίτες της. Θα είμαστε τότε
πράγματι στη δεύτερη κατηγορία της Ευρώπης, χωρίς ελπίδα για προβιβασμό».

­ Ναι, αλλά οι μαθητές έχουν ξεσηκωθεί εναντίον της μεταρρύθμισης
Αρσένη. Η κυβέρνηση δεν οφείλει να το λάβει υπόψη της;

ΜΕΓΑΛΟ ΒΗΜΑ

«Να μιλήσουμε ειλικρινά. Η μεταρρύθμιση που επιχειρείται είναι απλώς ένα πρώτο
μεγάλο βήμα μέσα στα τόσα που πρέπει να γίνουν. Δυστυχώς, με ευθύνη και του
ΠΑΣΟΚ και όλων των κομμάτων, αλλά και όλης της κοινωνίας μας, τελικά, έχουμε
καλλιεργήσει στη νέα γενιά το αίσθημα της ήσσονος προσπάθειας.

Η αλλαγή της όψης της χώρας από το '80 και μετά, η εκρηκτική άνοδος του
βιοτικού επιπέδου που συνόδεψε την ένταξή μας στην τότε ΕΟΚ οδήγησαν σε αλλαγή
του προτύπου ζωής. Έχουμε την τάση να θεωρούμε κάθε θετική αλλαγή ως δεδομένη.
Έχουμε την τάση να ξεχνάμε ότι τίποτα δεν χαρίζεται και ότι όλα πρέπει να
κατακτούνται. Προσωπικά, θα χαιρόμουν αν οι μαθητές ­ εκείνοι οι μαθητές που
συμμετέχουν στις καταλήψεις και τις πορείες ­ ξεσηκώνονταν όχι εναντίον μίας η
δύο εξετάσεων, αλλά ζητώντας περισσότερες εξετάσεις και περισσότερες ευκαιρίες
για μάθηση. Πιστεύω ότι η πλειονότητα των μαθητών το αντιλαμβάνεται αυτό, όπως
αντιλαμβάνεται ότι δεν έχουμε την πολυτέλεια για άλλες χαμένες ευκαιρίες.

Το μέτωπο αυτό πρέπει να κλείσει άμεσα, όχι γιατί βλάπτει την κυβέρνηση, αλλά
επειδή βλάπτει τους μαθητές. Δεν αντέχει η Ελλάδα χαμένες γενιές...»
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16336N081</ED>
<ID>
ID:15898

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N08&aa=1</URL></REF>


Article

<CATEGORY>vin04</CATEGORY>

 <H5>ΠΩΣ ΠΡΕΠΕΙ ΝΑ ΣΥΝΕΡΓΑΣΤΟΥΝ ΟΙ 1.194 ΒΟΥΛΕΥΤΕΣ ΤΟΥ ΕΥΡΩΚΟΙΝΟΒΟΥΛΙΟΥ ΚΑΙ ΤΟΥ
ΣΥΜΒΟΥΛΙΟΥ ΤΗΣ ΕΥΡΩΠΗΣ
</H5><H2></H2><H2>Πρόταση για ισχυρή Ευρώπη
</H2>
<AUTHOR>ΔΗΜΗΤΡΗΣ ΚΩΝΣΤΑΣ</AUTHOR>

Το Στρασβούργο αποκαλείται συνήθως «κοινοβουλευτική πρωτεύουσα της Ευρώπης»
και τα αριθμητικά δεδομένα δείχνουν ότι ο χαρακτηρισμός είναι σωστός. Δεν
υπάρχει, ίσως, άλλη πόλη ούτε στην Ευρώπη αλλά ούτε και σε οποιαδήποτε άλλη
περιοχή της Γης, που να συναντά κανείς τέτοια υπερσυγκέντρωση
κοινοβουλευτικών, ανδρών και γυναικών.

ΑΝ αθροίσει κανείς στα 626 μέλη του Ευρωπαϊκού Κοινοβουλίου, τα 568 (284
τακτικά και 284 αναπληρωματικά) μέλη της Κοινοβουλευτικής Συνέλευσης του
Συμβουλίου της Ευρώπης, φθάνει σε ένα σύνολο 1.194 βουλευτών, οι οποίοι, σε
μια πόλη 252.000 κατοίκων όπως το Στρασβούργο, δίνουν την εξαιρετικά
εντυπωσιακή αναλογία ενός βουλευτή ανά 211 κατοίκους.

Στο σημείο ακριβώς αυτό ο εντυπωσιασμός αρχίζει να φθίνει. Κατ' αρχήν, οι
βουλευτές αυτών των δύο Κοινοβουλίων ουδέποτε βρίσκονται στο Στρασβούργο
ταυτόχρονα. Οι 568 του Συμβουλίου της Ευρώπης συνεδριάζουν τέσσερις φορές τον
χρόνο: Ιανουάριο, Απρίλιο, Ιούνιο και Σεπτέμβριο, οι δε 626 του Ευρωπαϊκού
Κοινοβουλίου ένδεκα (δύο φορές τον Οκτώβριο και ανά μήνα τους υπόλοιπους μήνες
πλην του Αυγούστου) και πάντοτε οι συνεδριάσεις των τελευταίων προηγούνται
εκείνων των πρώτων. Η αιτιολογία αυτής της επιμελούς αποφυγής της συνύπαρξης
είναι απλή: το Ευρωπαϊκό Κοινοβούλιο χρησιμοποιεί μέχρι σήμερα τη μεγάλη
αίθουσα συνεδριάσεων του Συμβουλίου της Ευρώπης. Όταν, όμως, πολύ σύντομα
τεθεί σε λειτουργία η νέα αίθουσα συνεδριάσεων του Ευρωπαϊκού Κοινοβουλίου, σε
παρακείμενο προς το «Ανάκτορο της Ευρώπης» κτίριο, η «τεχνική» αιτιολογία θα
εξασθενήσει και θα τεθεί ευχερέστερα επί τάπητος το ουσιαστικό ζήτημα των
λειτουργικών σχέσεων αυτών των δύο Σωμάτων.

ΚΑΜΙΑ ΣΥΝΕΡΓΑΣΙΑ

Πραγματικά, ο κύριος λόγος για τον οποίο ο χαρακτηρισμός «κοινοβουλευτική
πρωτεύουσα της Ευρώπης» είναι απατηλός, οφείλεται στην απουσία κάθε είδους
λειτουργικής σχέσης ανάμεσα στα δύο αυτά Κοινοβούλια της Ευρώπης. Εξαίρεση
αποτελεί η συνεργασία ανάμεσα στις γραμματείες των πολιτικών ομάδων, στις
οποίες είναι ενταγμένο το 94,5% των μελών της Κοινοβουλευτικής Συνέλευσης του
Συμβουλίου της Ευρώπης και το 94% των μελών του Ευρωπαϊκού Κοινοβουλίου. Η
συνεργασία αυτή, που αποσκοπεί στον συντονισμό κατά τη διατύπωση αποφάσεων
ώστε να κινούνται οι πολιτικές ομάδες στην ίδια πολιτική γραμμή, είναι
ουσιαστικότερη και αποτελεσματικότερη για τα μέλη των μεγάλων πολιτικών ομάδων
που διαθέτουν μόνιμη πανευρωπαϊκή συγκρότηση, όπως η Ομάδα του Ευρωπαϊκού
Σοσιαλιστικού Κόμματος, η Ομάδα του Ευρωπαϊκού Λαϊκού Κόμματος, η Ευρωπαϊκή
Ομάδα των Φιλελευθέρων, Δημοκρατών και Μεταρρυθμιστών και η Ομάδα για μία
Ενιαία Ευρωπαϊκή Αριστερά και λειτουργούν με την ίδια ονομασία και στα δύο
Σώματα. Ωστόσο, αυτή η στοιχειώδης επικοινωνία και ο χαλαρός συντονισμός δεν
υποκαθιστούν την ειδική θεσμοθετημένη συνεργασία επί θεμάτων που εμπίπτουν στο
πεδίο ενεργοποίησης και των δύο οργανισμών.

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Ασφαλώς, το επιχείρημα της διαφορετικής υφής του κάθε διεθνούς οργανισμού, της
διαφορετικής συγκρότησης και του είδους της ασκούμενης εξουσίας έχει μεγάλη
πειστικότητα. Το Ευρωπαϊκό Κοινοβούλιο συγκροτείται από μέλη που εκλέγονται σε
ξεχωριστές εκλογές, απευθείας από τους λαούς των 15 πιο ανεπτυγμένων, πολιτικά
και οικονομικά, ευρωπαϊκών κρατών και αποτελεί όργανο ιδιαίτερης βαρύτητας
στον μηχανισμό λήψεως αποφάσεων της πιο προωθημένης μορφής υπερεθνικής
οργάνωσης της σύγχρονης παγκόσμιας Ιστορίας. Μάλιστα, με τη Συνθήκη του
Άμστερνταμ, οι αρμοδιότητές του αναβαθμίστηκαν αποφασιστικά. Από την άλλη
πλευρά, η Κοινοβουλευτική Συνέλευση του Συμβουλίου της Ευρώπης απαρτίζεται από
αντιπροσώπους βουλευτών που συγκροτούν τα εθνικά Κοινοβούλια 40 κρατών ­
περιλαμβανομένων των 15 της Ευρωπαϊκής Ένωσης ­ σύμφωνα με τον αριθμό που
αναλογεί στο καθένα. Η κλασική διακυβερνητική υφή του Συμβουλίου περιορίζει τη
Συνέλευση στην υιοθέτηση μη δεσμευτικών αποφάσεων, οι οποίες, ωστόσο, σε
συγκεκριμένους τομείς, όπως π.χ. ο έλεγχος των υποχρεώσεων που ανέλαβαν τα νέα
κράτη-μέλη, μπορεί να έχει αξιόλογο πολιτικό αντίκτυπο (1). Είναι
γεγονός ότι το κεκτημένο της Ευρωπαϊκής Ένωσης που καλύπτει με μερική εξαίρεση
την εξωτερική και την αμυντική πολιτική, το σύνολο σχεδόν των σημαντικών
πτυχών της δημόσιας ζωής στα 15 μέλη, επικαλύπτει μεν το σύνολο του κοινού
προβληματισμού της Κοινοβουλευτικής Συνέλευσης των 40, αλλά σε πολύ μεγαλύτερο
βαθμό και με ασύγκριτα μεγαλύτερη συμβολή στις τελικές αποφάσεις, εάν μάλιστα
λάβει κανείς υπόψη ότι το κύριο έργο του Συμβουλίου της Ευρώπης συντελείται
μέσω διακρατικών συμβάσεων που, μέχρι στιγμής, δεν υφίστανται έλεγχο της Συνέλευσης.

Υπάρχουν, ωστόσο, ορισμένοι λόγοι που υπαγορεύουν τη θεσμοθέτηση συνεργασίας
μεταξύ των δύο Κοινοβουλευτικών Σωμάτων, ενδεχομένως υπό τη μορφή μιας κοινής
επιτροπής που θα συνερχόταν κατ' αρχήν μετά το τέλος κάθε ολομέλειας της
Κοινοβουλευτικής Συνέλευσης του Συμβουλίου της Ευρώπης, δηλαδή τέσσερις φορές
τον χρόνο. Ο πρώτος λόγος είναι η ευρέως αναγνωρισμένη ανάγκη ενίσχυσης της
δημοκρατικής νομιμοποίησης των υποφάσεων της Ευρωπαϊκής Ένωσης με τη
μεγαλύτερη ανάμειξη των Εθνικών Κοινοβουλίων στις σχετικές διαδικασίες: Παρά
το γεγονός ότι οι σχετικές προτάσεις αναφέρονται στα εθνικά Κοινοβούλια
συνολικά και όχι σε αντιπροσωπείες, το δε Πρωτόκολλο του Άμστερνταμ αναφέρεται
σε συγκεκριμένους τομείς όπου η επικοινωνία και η γνωστοποίηση Σχεδίων
Αποφάσεων είναι απαραίτητη, η ανάθεση στην Εθνική Κοινοβουλευτική
Αντιπροσωπεία στο Συμβούλιο της Ευρώπης του έργου της αμοιβαίας ενημέρωσης και
διαβούλευσης θα αποτελούσε βήμα προς την κατεύθυνση της ενίσχυσης της
δημοκρατικής νομιμοποίησης.

ΟΙ ΔΥΟ ΤΟΜΕΙΣ

Ιδιαίτερα, όμως, στους τομείς των ανθρωπίνων δικαιωμάτων και της δημοκρατικής
σταθερότητας, θεματική παραδοσιακής ενασχόλησης του Συμβουλίου της Ευρώπης, η
αμοιβαία ωφέλεια της επικοινωνίας των ευρωβουλευτών με τις αντιπροσωπείες όχι
μόνον των «15» αλλά και των «40» Εθνικών Κοινοβουλίων είναι προφανής. Το κενό
ενημέρωσης που δημιουργεί η σημερινή έλλειψη οποιασδήποτε επικοινωνίας έγινε
αισθητό κατά την «προετοιμασία της Διακήρυξης της Ευρωπαϊκής Ένωσης με την
ευκαιρία της 50ής επετείου της Παγκόμιας Διακήρυξης των Δικαιωμάτων του
Ανθρώπου» (Βιέννη, 10 Δεκεμβρίου 1998) όπου, τόσο το κείμενο που τελικά
υιοθετήθηκε όσο και οι έξι υψηλής, κατά τα λοιπά, στάθμης Εκθέσεις που
ετοιμάσθηκαν στα πλαίσια Επιτροπών του Ευρωπαϊκού Κοινοβουλίου σε συναφή
θέματα (2), περιορίζονται σε τυπική αναφορά στο Συμβούλιο της
Ευρώπης και την Ευρωπαϊκή Σύμβαση Δικαιωμάτων του Ανθρώπου.

Το έργο του Συμβουλίου της Ευρώπης στο πεδίο των ανθρωπίνων δικαιωμάτων και
της δημοκρατίας όχι μόνον αποτελεί την κύρια διεθνή παράμετρο της εσωτερικής
έννομης τάξης των «15», αλλά διαμορφώνει τα συγκεκριμένα κριτήρια για την
αξιολόγηση των επιδόσεων των νέων κρατών-μελών του Συμβουλίου και της Τουρκίας
σ' αυτούς τους τομείς. Συνεπώς, με δεδομένο ότι φιλοδοξία των περισσότερων
μελών του Συμβουλίου της Ευρώπης είναι η ενσωμάτωσή τους σε σύντομη ή απώτερη
ημερομηνία στην Ευρωπαϊκή Ένωση, τόσο οι διαδικασίες ελέγχου των υποχρεώσεων
(«monitoring») της Κοινοβουλευτικής Συνέλευσης όσο και η νομολογία του
Ευρωπαϊκού Δικαστηρίου Ανθρωπίνων Δικαιωμάτων οφείλουν να αποτελούν σημαντικό
στοιχείο της πολιτικής της ένωσης τόσο σε θέματα διεύρυνσης όσο και σε θέματα
κάθε άλλου είδους και διαβάθμισης σχέσεων με ευρωπαϊκά κράτη μη μέλη. Η
ενσωμάτωση στη Συνθήκη του Άμστερνταμ των θεμάτων του Τρίτου Πυλώνα και
γενικότερα η «κοινοτικοποίηση» των δικαιωμάτων του Ευρωπαίου Πολίτη αλλά και
θεμάτων που άπτονται ζητημάτων ασύλου, μετανάστευσης, ξενοφοβίας και ρατσισμού
κ.λπ. (3) ενισχύουν ακόμα περισσότερο το επιχείρημα ότι η
συστηματικοποίηση και θεσμοθέτηση της επικοινωνίας των δύο Κοινοβουλευτικών
Σωμάτων του Στρασβούργου είναι απαραίτητη και προάγει το κοινό συμφέρον τόσο
της Ευρώπης των «15» όσο και της ευρύτερης Ευρώπης των «40».

(1) Βλ. Δ. Κώνστα «Οι βουλευτές στην Άσκηση Εξωτερικής Πολιτικής»
«ΤΑ ΝΕΑ», 25.11.97, σελ. 10.

(2) Βλ. Γ. Ρουμπάτη «Η Ε.Ε. και οι εξωτερικές όψεις της πολιτικής
για τα δικαιώματα του Ανθρώπου», Β. Moura «Η κατάσταση των Ανθρωπίνων
Δικαιωμάτων στον κόσμο το 1997», Α. Marie Schaffner «Απολογισμός των
Ανθρωπίνων Δικαιωμάτων στην Ε.Ε. το 1997», Τ. Couto «Εδραίωση της Δημοκρατίας
και Σεβασμός των Ανθρωπίνων Δικαιωμάτων», J. Elliot και Α. Ostlander
«Ρατσισμός και Ξενοφοβία», Η. Pradier «Οι συνθήκες κράτησης στις φυλακές της Ε.Ε.».

(3) Βλ. Στ. Περράκη «Η Ευρωπαϊκή Ένωση σε Μετεξέλιξη» (Αθήνα,
Σάκκουλα, 1998) βλ. σελ. 129.

* Ο Δ. Κώνστας είναι καθηγητής και πρέσβης εκ προσωπικοτήτων, μόνιμος
αντιπρόσωπος της Ελλάδας στο Συμβούλιο της Ευρώπης. Οι απόψεις που
διατυπώνονται στο άρθρο αυτό είναι προσωπικές.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16336N101</ED>
<ID>
ID:15893

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N10&aa=1</URL></REF>


Article

<CATEGORY>vin04</CATEGORY>

 <H5>ΕΝΑ ΒΗΜΑ ΠΙΟ ΚΟΝΤΑ ΣΤΗΝ ΙΔΡΥΣΗ ΚΟΜΜΑΤΟΣ Ο ΔΗΜΑΡΧΟΣ ΑΘΗΝΑΙΩΝ
</H5><H2>Τους τρομάζει ο Αβραμόπουλος
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Ένα βήμα πιο κοντά στην ίδρυση κόμματος βρίσκεται ο δήμαρχος Αθηναίων. Για
πρώτη φορά δήλωσε ανοιχτά ότι «οι υπάρχοντες πολιτικοί σχηματισμοί έκλεισαν
τον βιοϊστορικό κύκλο τους» και ότι «είναι καιρός να περάσουμε σε μια
καινούργια εποχή». 
Οκ. Δ. Αβραμόπουλος χωρίς να διαψεύδει ούτε να επιβεβαιώνει ότι σχεδιάζει να
εγκαταλείψει την πλατεία Κοτζιά και να μπει στην κεντρική πολιτική σκηνή, με
τη συνέντευξή του στο «Βήμα» ανοίγει ένα παράθυρο στην αποκάλυψη των σχεδίων
του, αφήνοντας να εννοηθεί ότι ενδέχεται να μην ολοκληρώσει τη θητεία του στον δήμο.

Το κλίμα που δημιουργήθηκε με τη συνέντευξη του κ. Δ. Αβραμόπουλου έχει
προκαλέσει αμηχανία και νευρικότητα στην Ρηγίλλης. Επισήμως, από το περιβάλλον
του προέδρου δεν υπήρξαν επικριτικά σχόλια για τον δήμαρχο Αθηναίων. Στελέχη
όλων των τάσεων, όμως, επισημαίνουν στις κατ' ιδίαν συζητήσεις τους ότι ένα
κόμμα υπό τον Δημήτρη Αβραμόπουλο κλείνει οριστικά στη Ν.Δ. τον δρόμο για την εξουσία.

« ΤΟ ΠΡΟΕΤΟΙΜΑΖΕΙΣ « ΚΑΙ ΣΟΥ ΣΥΜΒΑΙΝΕΙ « 
Ο δήμαρχος Αθηναίων αναστατώνει ακόμη περισσότερο του ανησυχούντες στην
Ρηγίλλης, όταν ερωτάται εάν κάποιοι πρέπει να ανησυχούν με τις πρωτοβουλίες
του: «Στην πολιτική», λέει «όπως και στη ζωή, αν κάτι το επιθυμείς πολύ το
επιτυγχάνεις και αν κάτι το φοβάσαι με τη στάση σου το προετοιμάζεις και σου συμβαίνει».

Η συνέντευξη του κ. Δ. Αβραμόπουλου δεν ήταν κεραυνός εν αιθρία. Ήταν μια
ακόμη κίνηση προς την πορεία που έχει χαράξει από την επόμενη της επανεκλογής
του στον Δήμο της Αθήνας.

ΟΙ ΕΥΧΕΣ ΤΗΣ ΠΡΩΤΟΧΡΟΝΙΑΣ

Τέσσερα λεπτά πριν μπει ο καινούργιος χρόνος, ο δήμαρχος Αθηναίων ανέβηκε στην
εξέδρα της πλατείας Συντάγματος. Τα φώτα χαμήλωσαν κι εκείνος μέσα από τις
ευχές γύριζε σελίδα στην πολιτική του πορεία. «Ευχόμαστε», είπε «να είναι το
1999 μια χρόνια που θα ανοίξει νέους δρόμους ελπίδας και δημιουργικότητας για
τον τόπο μας. Και να είναι το 1999 μια χρόνια που όλοι μαζί ενωμένοι θα
κάνουμε ακόμη ένα βήμα μπροστά, σε μια πατρίδα όπως την ονειρευόμαστε».

Οι χιλιάδες πολίτες της Αθήνας που συγκεντρώθηκαν στην καρδιά της πόλης για να
γιορτάσουν, χειροκρότησαν θερμά τον δήμαρχο. Με τον ίδιο τρόπο που τον
χειροκρότησαν μπροστά στο δημαρχείο την νύχτα των εκλογών, όταν την ώρα της
πανηγυρικής επανεκλογής του μιλούσε για «παράταξη των πολιτών και για
πλειοψηφία που ξεπερνά τα όρια των κομμάτων».

ΠΡΙΝ ΑΠΟ 4 ΧΡΟΝΙΑ

Η συζήτηση για τον αν θα κάνει ή όχι κόμμα ο Αβραμόπουλος άρχισε εδώ και 4
χρόνια, από τότε δηλαδή που εξελέγη πρώτη φορά δήμαρχος. Τώρα, όμως, όλα
δείχνουν ότι μελετά σοβαρά την ίδρυση δικού του πολιτικού φορέα και κανείς δεν
μπορεί να αποκλείσει αυτό να συμβεί και πριν από τις ευρωεκλογές αλλάζοντας
έτσι σε λίγους μήνες τον πολιτικό χάρτη της χώρας. Επισήμως, όταν ερωτάται εάν
σκοπεύει να εγκαταλείψει την πλατεία Κοτζιά, απαντά σιβυλλικά. Όπως χθες, που
ρωτήθηκε σχετικά, απάντησε ότι «αυτές είναι ερμηνείες που δίνονται κυρίως από
τρίτους. Όπως γνωρίζετε, από την μέχρι σήμερα δημόσια πολιτεία μου για καθετί
που με αφορά, που έχει άμεση σχέση με ρόλους και αποστολές που μου αναθέτουν
οι συμπολίτες μου, μιλώ την ώρα που πρέπει. Όλα όσα γράφονται και ακούγονται
αυτές τις ημέρες δεν φέρουν τη δική μου υπογραφή».

ΔΙΠΛΗ ΑΝΑΓΝΩΣΗ

Είναι αλήθεια ότι οι δηλώσεις του κ. Δ. Αβραμόπουλου σ' αυτό το θέμα είναι
διπλής ανάγνωσης. Μόνο εκείνοι που τον γνωρίζουν καλά, παρακολουθούν τη
διαδρομή του και έχουν μιλήσει στο παρελθόν αρκετά μαζί του, μπορούν να
διακρίνουν τις διαφορετικές αποχρώσεις μέσα από παιχνίδι των λέξεων και να
διαπιστώνουν ότι κάθε φορά προχωρά ένα βήμα προς την ικανοποίηση της
φιλοδοξίας του να κυριαρχήσει στην κεντρική πολιτική σκηνή. «Η παράταξη των
πολιτών υπάρχει σε όλα τα κόμματα», είχε πει στη συνέντευξή του στα «ΝΕΑ» στις
2 Νοεμβρίου, αφήνοντας έτσι να εννοηθεί ότι στόχος του είναι το κόμμα που θα
δημιουργήσει στο μέλλον να αντλήσει όχι μόνο από τη δεξαμενή της Ν.Δ. αλλά και
από του ΠΑΣΟΚ, του ΣΥΝ και του ΔΗΚΚΙ.

ΣΤΟΧΟΣ Η ΠΡΩΘΥΠΟΥΡΓΙΑ

Το ερώτημα είναι, ποιο είναι τώρα το επόμενο βήμα του δημάρχου Αθηναίων.
Όποιος σπεύσει να το προβλέψει, είναι σίγουρο ότι θα κάνει λάθος. Ο ίδιος,
όταν ερωτάται, συνιστά αναμονή και υπομονή. Άλλωστε ­ όπως λέει ­ τώρα δεν
υπάρχει θέμα αιφνιδιασμού για κανέναν. Χρειάζεται υπομονή και ότι είναι να
συμβεί, θα το δείξει η ζωή. Πάντως, κανείς δεν πρέπει να αμφιβάλλει ότι ο
Δημήτρης Αβραμόπουλος θέλει να ηγηθεί μιας μεγάλης πλειοψηφίας πολιτών, με
τελικό στόχο να γίνει πρωθυπουργός. Εάν αναβάλει τα σχέδιά του και δεν
προχωρήσει στο τελικό βήμα, αυτό σημαίνει ότι οι συγκυρίες αυτή την ώρα δεν
τον ευνόησαν και επειδή δεν του αρέσει ούτε στη ζωή ούτε στην πολιτική να
χάνει, θα παραμείνει στον Δήμο Αθηναίων, μέχρι να βρει πάλι την κατάλληλη ευκαιρία.

ΑΠΟΣΤΑΣΕΙΣ ΑΠΟ ΤΑ «ΤΖΑΚΙΑ»

Στο νέο κόμμα, εάν και όποτε αυτό συγκροτηθεί, δεν θα υπάρχουν στην πρώτη φάση
επώνυμα στελέχη από το ΠΑΣΟΚ και τη Ν.Δ. κι αυτό γιατί ο κ. Δ. Αβραμόπουλος
θέλει η κίνησή του να συμβολίζει κάτι το εντελώς φρέσκο χωρίς «βαρίδια» από το
παρελθόν. Τηρεί, επίσης, απόσταση από λεγόμενα «τζάκια» της πολιτικής αλλά και
«πολιτικούς του κομματικού σωλήνα», όπως αποκαλεί τα στελέχη που αναδείχθηκαν
μέσα από τις εσωκομματικές διαδικασίες. Ο ίδιος αυτοαποκαλείται
αυτοδημιούργητος και της ίδιας διαδρομής επιθυμεί να είναι και τα στελέχη που
θα σταθούν δίπλα του.

Ο ΕΚΛΟΓΙΚΟΣ ΝΟΜΟΣ

Τους στόχους του κ. Δ. Αβραμόπουλου θα τους διευκόλυνε απόλυτα μια αλλαγή του
εκλογικού νόμου επί το αναλογικότερον. Στην περίπτωση που ψηφισθεί νέος
εκλογικός νόμος, θεωρείται βέβαιον ότι την ίδια στιγμή ο Δημήτρης Αβραμόπουλος
θα ανακοινώσει ότι προχωρεί στην ίδρυση φορέα. Τότε κανείς ­ όπως λένε οι
φίλοι του ­ δεν θα μπορεί να τον επικρίνει ότι κλείνει τον δρόμο της Ν.Δ. προς
την εξουσία, αφού θα έχει το επιχείρημα ότι το πολιτικό σκηνικό αλλάζει ριζικά
και κανείς δεν θα διαθέτει πλειοψηφία, για να κυβερνήσει μόνος του.

«ΦΑΝΤΑΣΤΙΚΑ ΣΕΝΑΡΙΑ»

Στην Ρηγίλλης παρακολουθούν με μεγάλη ανησυχία τις κινήσεις του κ. Δ.
Αβραμόπουλου. Η επίσημη αντίδραση των συνεργατών του κ. Κ. Καραμανλή ήταν, ότι
στη συνέντευξή του στο «Βήμα» ο δήμαρχος Αθηναίων επιδοκιμάζει όλες τις
τακτικές κινήσεις, τη στρατηγική και τον πολιτικό λόγο του κ. Κ. Καραμανλή. Ο
κ. Π. Παυλόπουλος, όμως, μίλησε για φανταστικά σενάρια αναφερόμενος στα όσα
λέγονται περί νέων κομμάτων: «Η πρόσφατη σεναριολογία», τόνισε, «περί
δημιουργίας νέων κομμάτων που στηρίζεται στην παραγωγή πολιτικών φαντασιώσεων
και φθάνει ως την απροκάλυπτη διαστρέβλωση δηλώσεων ή συνεντεύξεων αποτελεί
χονδροειδή προσπάθεια των μαθητευόμενων "επικοινωνίας" των υπογείων του
Μεγάρου Μαξίμου».

Περισσότερο επιθετικός ήταν ο κ. Σ. Τσιτουρίδης, ο οποίος μιλώντας στο Mega
δήλωσε με έντονο τρόπο ότι «όσο οι εξωθεσμικοί υποστηρικτές του κ. Σημίτη
διαπιστώνουν την οριστική κατάρρευσή του, θα εξυφαίνουν σενάρια τα οποία δεν
αφορούν την παράταξη και τα στελέχη της».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16336N111</ED>
<ID>
ID:15894

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N11&aa=1</URL></REF>


Article

<CATEGORY>vin04</CATEGORY>

 <H5>Οι λεβέντες δεν οπλοφορούν
</H5><H2>30 ΕΡΩΤΗΣΕΙΣ
</H2><H2>ΚΩΣΤΑΣ ΞΥΛΟΥΡΗΣ
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

ΓΕΝΝΗΘΗΚΕ: Στο χωριό Κάτω Μούλια, της επαρχίας Μονοφατσίου, στο Ηράκλειο.
Μεγάλωσε στα Ανώγεια

ΟΙΚΟΓΕΝΕΙΑ: Παντρεμένος με την Ευαγγελία Σκουλά, έχει τρία παιδιά ­ τη
Δανάη, τη Νεφέλη και τον Γιάγκο

ΠΙΣΤΕΥΕΙ: Στην αγνή και έντιμη φιλία

ΘΑΥΜΑΖΕΙ: Τους δημιουργικούς και μερακλήδες ανθρώπους

ΟΝΕΙΡΕΥΕΤΑΙ: Έναν κόσμο αδελφωμένο και όχι μίζερο, όπως τον σημερινό

ΑΓΑΝΑΚΤΕΙ: Μπροστά στην αχαριστία και στην αδιαφορία

Η ΠΙΟ ΟΜΟΡΦΗ ΣΤΙΓΜΗ: Η στιγμή που ταιριάζω μια όμορφη κρητική μαντινάδα
και η στιγμή που αντικρύζω τον Ψηλορείτη από την πλώρη του καραβιού

ΕΛΠΙΖΕΙ: Σε πολλούς και σε πολλά και εύχεται να μην τον διαψεύσουν

ΙΔΑΝΙΚΑ: Ήθος, τιμή και αξιοπρέπεια

ΚΡΗΤΗ: ΙΔΕΑ

Καταδικάζει την κρητική βεντέτα, θεωρεί πραγματικούς λεβέντες αυτούς που
δεν οπλοφορούν και εκφράζει επιφυλάξεις αν και πότε οι Κρητικοί θα
συμφιλιωθούν με τον... «Καποδίστρια» ο τουριστικός πράκτορας, νομαρχιακός
σύμβουλος του Νομού Ηρακλείου και υποψήφιος πρόεδρος της Παγκρήτιας Ένωσης
Κώστας Ξυλούρης. Όσο για τους πυραύλους S-300, εφόσον η εγκατάστασή τους στην
Κρήτη θεωρηθεί απαραίτητη, πιστεύει πως ο «φυσικός» τους χώρος είναι τα Ανώγεια.

ΕΡ.: Κρήτη. Μόνο λεβεντογέννα;

ΑΠ.: Η μάνα Κρήτη ήταν και είναι πάντα γεννήτρα του πολιτισμού, της παράδοσης,
της προόδου και της ανάπτυξης.

ΕΡ.: Η σφραγίδα της;

ΑΠ.: Δεν είναι μία. Δίας - Μίνωας - Θεοτοκόπουλος - Βενιζέλος - Καζαντζάκης
και όχι μόνο.

ΕΡ.: Τα χαρίσματά της;

ΑΠ.: Φιλοτιμία, φιλοξενία, φιλοπατρία.

ΕΡ.: Και τα ελαττώματά της;

ΑΠ.: «Τ' άρματα παίρνουν εύκολα φωτιά».

ΕΡ.: Κρητική λεβεντιά αλλά και κρητική βεντέτα;

ΑΠ.: Η κρητική λεβεντιά επιδοκιμάζεται, η κρητική βεντέτα αποδοκιμάζεται απ' όλους.

ΕΡ.: Παράδοση, αλλά και ο... εκσυγχρονισμός;

ΑΠ.: «Κρήτη θα πει παράδοση, ηρωισμός και ευθύνη κι ό,τι 'ναι σύγχρονο καλό το
παίρνει δεν τ' αφήνει».

ΕΡ.: Η τιμή για την τιμή με όποιο τίμημα;

ΑΠ.: Η τιμή, ειδικά στην Κρήτη, έχει ξεχωριστή... τιμή! Αρκεί να μην
υπερβαίνουμε εαυτούς.

ΕΡ.: Τι έχει αλλάξει σήμερα;

ΑΠ.: Έχουν αλλάξει πολλά, όμως το μεγαλείο της κρητικής ψυχής παραμένει αναλλοίωτο.

ΕΡ.: Και ο τουρισμός;

ΑΠ.: Πηγή πλούτου και ανάπτυξης για το νησί.

ΕΡ.: Πόσο έχει επηρεάσει η εξέλιξη;

ΑΠ.: Έχει σαφώς αφήσει τα δικά της αποτυπώματα, όμως η Κρήτη αντιστέκεται!

ΕΡ.: Οι ζωοκλοπές όμως συνεχίζονται...

ΑΠ.: Έθιμο του παρελθόντος, που σήμερα έχει εξελιχθεί σε άθλιο εμπόριο. Τα
Ανώγεια πρωτοστατούν στην πάταξη του φαινομένου.

ΕΡ.: Υπάρχει τρόπος αντιμετώπισης;

ΑΠ.: Υπάρχει και μέσα από τον γραπτό, αλλά κυρίως μέσα από τον άγραφο νόμο.

ΕΡ.: Περιοχές με τους δικούς τους νόμους;

ΑΠ.: Οι νόμοι είναι ίδιοι για όλες τις περιοχές.

ΕΡ.: Και η Πολιτεία με τα όργανά της;

ΑΠ.: Θα πρέπει να κάνει, όπως επιβάλλεται, τη δουλειά της.

ΕΡ.: Κρητική λεβεντιά αλλά και παράνομη οπλοφορία και μπαλωθιές;

ΑΠ.: Οι μπαλωθιές είναι ένα έθιμο! Αρκεί να βαράνε στον... αέρα. Λεβέντες
είναι αυτοί που δεν οπλοφορούν.

ΕΡ.: Εσείς οπλοφορείτε;

ΑΠ.: Όταν πηγαίνω για κυνήγι.

ΕΡ.: Για ποιο λόγο κινδυνεύετε;

ΑΠ.: Δεν κινδυνεύω από κανέναν και δεν φοβάμαι κανέναν.

ΕΡ.: Τι πιστεύετε ότι πρέπει ν' αλλάξει;

ΑΠ.: Η νοοτροπία, πράγμα δύσκολο όμως.

ΕΡ.: Κρήτη και... «Καποδίστριας»;

ΑΠ.: Θα περιμένουμε να δούμε αν και πότε θα συμφιλιωθούν.

ΕΡ.: Ανώγεια χωρίς «Καποδίστρια»;

ΑΠ.: Τα Ανώγεια έχουν τη δική τους ιστορία, και είμαστε βέβαιοι ότι θα τη
σεβαστεί ο «Καποδίστριας»!

ΕΡ.: Εξαίρεση από πείσμα;

ΑΠ.: Κανένα πείσμα! Όλους τους αγαπάμε και όλους τους σεβόμαστε. Αυτό
επιθυμούμε και για μας.

ΕΡ.: Κράτος εν κράτει παρά με τα... Ζωνιανά;

ΑΠ.: Δεν έχουμε τίποτα με κανέναν, διεκδικούμε απλά να παραμενείνει ο Δήμος,
μόνος του, ως ιστορικός.

ΕΡ.: Και οι Κρήτες της Αθήνας;

ΑΠ.: Αγωνιούν για το μέλλον των γενέθλιων τόπων!

ΕΡ.: Ποιος φοβάται τους Κρητικούς;

ΑΠ.: Κανένας! Γιατί τους αγαπάμε όλους.

ΕΡ.: Ποιο είναι το σημερινό κυρίαρχο μήνυμα;

ΑΠ.: Ενότητα, συνεργασία, αλληλεγγύη, με όλες τις υγιείς δυνάμεις.

ΕΡ.: Και η εγκατάσταση των S-300 στο νησί;

ΑΠ.: Εφόσον κριθεί απαραίτητο να πάνε στην Κρήτη, ο «φυσικός» τους χώρος είναι
τα Ανώγεια...

ΕΡ.: Τι λείπει από τη σημερινή Κρήτη;

ΑΠ.: Η δυναμική εκπροσώπηση στην κεντρική εξουσία.

ΕΡ.: Δημοκρατικά ιδεώδη, αλλά και τρομοκρατία και βεντέτες και εγκληματικότητα;

ΑΠ.: Είμαι βέβαιος ότι ο ίδιος ο κρητικός λαός θα θέσει κάποια στιγμή στο
περιθώριο τη μειοψηφία εκείνη που αμαυρώνει την εικόνα της Κρήτης.

ΕΡ.: Κρήτη και 21ος αιώνας. Η εξέλιξη μπορεί να περιμένει;

ΑΠ.: Η εξέλιξη δεν μπορεί να περιμένει γιατί την Κρήτη δεν τη διέκρινε ποτέ
ούτε η στασιμότητα ούτε η οπισθοδρόμηση. Ήταν πάντα μπροστά!
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16336N121</ED>
<ID>
ID:15895

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N12&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16336N131</ED>
<ID>
ID:15899

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N13&aa=1</URL></REF>


Article

<CATEGORY>vin06</CATEGORY>

 <H5>Ο ΠΡΩΘΥΠΟΥΡΓΟΣ ΘΑ ΣΤΗΡΙΞΕΙ ΠΛΗΡΩΣ ΤΟΝ ΥΠΟΥΡΓΟ ΠΑΙΔΕΙΑΣ ΑΠΟΨΕ ΣΤΗ ΒΟΥΛΗ
</H5><H2>Επίθεση, στην επίθεση για τη μεταρρύθμιση
</H2><H2></H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Πλήρη στήριξη, για μιαν ακόμη φορά, στον υπουργό Παιδείας και στην
εκπαιδευτική μεταρρύθμιση που αυτός εισηγήθηκε και η κυβέρνηση αποδέχθηκε θα
παράσχει απόψε ο Πρωθυπουργός κ. Κ. Σημίτης, μιλώντας στη Βουλή, στην εκτός
ημερησίας διατάξεως συζήτηση επί του θέματος της Παιδείας την οποία προκάλεσε
ο πρόεδρος του Συνασπισμού κ. Ν. Κωνσταντόπουλος.

ΟΙ ΟΜΙΛΙΕΣ τόσο του κ. Σημίτη όσο και του κ. Αρσένη αναμένεται να είναι καθαρά
πολιτικού χαρακτήρα, ενώ εκτιμάται ότι ­ εδώ που έχουν φθάσει τα πράγματα ­ θα
έχουν και επιθετικό τόνο. 
Οι δύο άνδρες και ιδιαιτέρως ο Πρωθυπουργός πρόκειται να θέσουν όλα τα κόμματα
της αντιπολίτευσης προ των ευθυνών τους, θέτοντάς τους, μεταξύ άλλων, το
ερώτημα αν πραγματικά, τελικώς, επιθυμούν να λειτουργούν τα σχολεία και αν
πραγματικά επιθυμούν οι σημερινοί μαθητές και αυριανοί ενήλικοι να έχουν τα
εφόδια εκείνα που τους είναι απαραίτητα για να ανταγωνισθούν τους Ευρωπαίους
συναδέλφους τους.

Πρόγευση των όσων πρόκειται να αναπτύξει απόψε στη Βουλή έχει δώσει, εξάλλου,
ο κ. Σημίτης από το περασμένο Σάββατο, δευτερολογώντας στη Σύνοδο της
Κεντρικής Επιτροπής του ΠΑΣΟΚ, όπου υπήρξε ιδιαίτερα οξύς στις αναφορές του
στο ΚΚΕ, το οποίο κατηγόρησε ­ μεταξύ άλλων ­ ότι «έχει πρόθεση να
παρεμποδίσει την κυβερνητική πολιτική και ότι σ΄ αυτήν την κατεύθυνση
εντάσσεται και η διοργάνωση του συλλαλητηρίου που έχει προγραμματισθεί στις 15
του μηνός, σε εφαρμογή της γραμμής "συναδέλφωση εργατών, οικοδόμων, μαθητών
και αγροτών"».

Η ΑΝΤΙΠΟΛΙΤΕΥΣΗ

Επιθετική, ωστόσο, αναμένεται να είναι και η στάση των άλλων κομμάτων, που
προσπαθούν να αντλήσουν επιχειρήματα ανατρέχοντας σε προηγούμενες ανάλογες καταστάσεις.

Πρώτος φαίνεται ότι αντλεί διδάγματα από το παρελθόν ο Συνασπισμός, ο πρόεδρος
του οποίου προκάλεσε και την προ ημερησίας συζήτηση, ο οποίος πρόκειται να
καλέσει τον Πρωθυπουργό να «θυσιάσει» τον υπουργό του, να ανακαλέσει τον νόμο
και να συγκροτήσει επιτροπή μελέτης από εμπειρογνώμονες, όπως ακριβώς είχε
κάνει πριν από 20 χρόνια ο τότε Πρωθυπουργός Κ. Καραμανλής, όταν είχαν
καταληφθεί όλα τα πανεπιστήμια της χώρας εξαιτίας του Νόμου 815.

Αποφασισμένος για σκληρή κόντρα, απόψε στη Βουλή, φέρεται ότι είναι και ο
πρόεδρος της Νέας Δημοκρατίας κ. Κ. Καραμανλής, ενώ η γενική γραμματέας του
ΚΚΕ πρόκειται να επαναλάβει ότι το ΚΚΕ δεν κάνει τίποτα περισσότερο από το να
εκφράζει τη δυσαρέσκεια των μαθητών, των εκπαιδευτικών και των γονέων,
απέναντι «σε ένα νόμο που προωθεί την ταξική εκπαίδευση και σε μια κυβέρνηση
που προσπαθεί με εισαγγελικές παρεμβάσεις να λειτουργήσει τα σχολεία».

ΟΙ ΚΑΘΗΓΗΤΕΣ

Σήμερα, πάντως, όσα σχολεία λειτουργήσουν θα έχουν «έκπτωση» στο ωράριο, καθώς
οι καθηγητές πραγματοποιούν δίωρη στάση εργασίας τις δύο τελευταίες ώρες του
πρωινού και τις δύο πρώτες ώρες του απογευματινού κύκλου, στο πλαίσιο σχετικής
απόφασης της ΟΛΜΕ. 
Οι στάσεις εργασίας γίνονται τυπικά για να διευκολυνθούν μαθητές και καθηγητές
να λάβουν μέρος στη συναυλία που συνδιοργανώνουν στη μία το μεσημέρι στα
Προπύλαια του Πανεπιστημίου Αθηνών η ΟΛΜΕ και το Συντονιστικό των μαθητών.

Είναι, ωστόσο, κοινό μυστικό ότι οι δύο ώρες, στις οποίες θα απεργήσουν οι
καθηγητές, θα χρησιμοποιηθούν για να γίνουν γενικές συνελεύσεις μαθητών στα
σχολεία, που δεν έγιναν την περασμένη Παρασκευή, με θέμα, βέβαια, τις καταλήψεις.

ΟΙ ΚΑΤΑΛΗΨΕΙΣ

Η κυβερνητική πλευρά εκτιμά ότι όσες καταλήψεις και να αποφασισθούν, θα
κρατήσουν το πολύ ως την ερχόμενη Παρασκευή, 15 του μηνός, οπότε είναι
προγραμματισμένο και το συλλαλητήριο, με το οποίο ­ κατά την κυβέρνηση πάντοτε
­ θα «ξεφουσκώσει το πράγμα». Η ΟΛΜΕ, από την άλλη πλευρά, εκτιμά ότι στο μέσο
της εβδομάδος θα έχουν φουντώσει και πάλι οι καταλήψεις και ότι το
συλλαλητήριο της Παρασκευής θα σημάνει «καμπανάκι» για νέο γύρο...

Σε κάθε περίπτωση, όμως ­ και ιδίως στη δεύτερη ­, τίθεται πλέον εντονότατα το
θέμα μιας χαμένης, όχι μόνο τυπικά αλλά και ουσιαστικά, χρονιάς.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16336N132</ED>
<ID>
ID:15908

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N13&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>«Σόου τάιμ», συνάδελφοι
</H2><H2></H2>
<AUTHOR>ΛΙΝΑ ΑΛΕΞΙΟΥ</AUTHOR>

ΤΟ ΠΑΡΑΔΕΙΓΜΑ των ηθοποιών που δίνουν παράσταση στο θέατρο το ίδιο βράδυ που η
καρδιά τους έχει γεμίσει θλίψη και ταραχή και πόνο από το γεγονός της βαριάς
αρρώστιας αγαπημένου προσώπου ­ το χειρότερο, απώλειας. Ο θεατής περιμένει,
παρακολουθεί ανύποπτος, χειροκροτεί ή σχολιάζει την «απόδοσή» τους σ' εκείνη
την παράσταση. Είναι σχεδόν βέβαιο πως δεν θα μάθει ποτέ τι συνέβη. Όπως και
σε άλλους που συνεχίζουν την «παράσταση» ­ κάποιοι είναι ανάμεσά μας, σε τούτο
το επάγγελμα που δίνει δημοσιότητα σε όλα ­ «σόου τάιμ», γράφουμε, τα ρολά
κατεβαίνουν, έξω τα προσωπικά, ακόμη και όταν μοιάζει να εκτίθενται σε μια
στήλη όπως αυτή, προσωπική, εξομολογητική, καμιά φορά και «θεραπευτική» για
τις ταπεινές θεραπαινίδες της που χαμογελούν από το καρεδάκι της φωτογραφίας
τους στον αναγνώστη.

Δευτεριάτικος «Πρώτος Ενικός» κυλάει από την Καστοριά με την παγωμένη λίμνη
της και τα φλεγόμενα καρναβαλίστικα «Ραγκουτσάρια» των Φώτων. Κατεβαίνει από
το κατάλευκο Νυμφαίο και τη γαλήνια ακινησία των Πρεσπών, διασχίζει τις
πλαγιές ανάμεσα σε Γράμμο και Βίτσι και κοντοστέκεται στο ακριτικό Νεστόριο
για να στοχαστεί όσα δεν έζησε και τόσα που δεν λησμονούνται, συναντά ένα και
μοναδικό παιδί στα λασπωμένα δρομάκια του Αγίου Αχιλλείου, αφήνει τη ματιά να
αγκαλιάζει τις χιονισμένες κορυφογραμμές, τα φουγάρα της Πτολεμαΐδας φυτρώνουν
σαν τερατώδη στόμια πυρηνικού πεδίου, μάταια ο Νικόλας περίμενε να δει τον
Ντιουκ, οι μόνες ξύπνιες αρκούδες ήταν ο Γιωργάκης και η Ρηνούλα, τρώω τον
υπέροχο μπακλαβά στο ζεστό σπιτικό της κυρίας Ελένης και του κυρίου Λεωνίδα,
χαίρομαι τον Μάκη, τον φίλο των φοιτητικών χρόνων που έμεινε... «στρατιωτικό
λάφυρο» στην Καστοριά κι έκανε μια δεμένη οικογένεια, φωνάζω «μπράβο» στα
παιδιά που βούτηξαν το Σταυρό στη λίμνη και φεύγω με την παρέα των φίλων
ανύποπτη, όπως οι θεατές, για όσα η μέρα έκρυβε.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16336N133</ED>
<ID>
ID:15969

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N13&aa=3</URL></REF>


Article

<CATEGORY>vin06</CATEGORY>

 <H5>ΤΡΕΙΣ ΘΑΛΑΣΣΟΠΟΡΟΙ, ΑΝΟΙΓΟΥΝ ΓΙΑ «ΤΑ ΝΕΑ» ΤΑ ΠΡΟΣΩΠΙΚΑ ΤΟΥΣ ΗΜΕΡΟΛΟΓΙΑ, ΠΟΥ
ΓΡΑΦΤΗΚΑΝ ΣΤΑ ΙΧΝΗ ΕΝΟΣ ΜΕΓΑΛΟΥ ΘΑΛΑΣΣΟΠΟΡΟΥ </H5><H5>ΠΕΙΡΑΙΑΣ - ΙΣΘΜΟΣ - ΚΕΡΚΥΡΑ
</H5><H5>ΑΜΑΛΦΙ - ΚΑΠΡΙ - ΦΙΟΥΜΙΝΤΣΙΝΟ
</H5><H5>ΜΑΣΣΑΛΙΑ
</H5><H5>ΒΑΡΚΕΛΩΝΗ - ΓΙΒΡΑΛΤΑΡ
</H5><H5>ΛΙΣΑΒΩΝΑ - ΠΟΡΤΟ
</H5><H5>ΣΑΝ ΣΕΜΠΑΣΤΙΑΝ - ΛΟΡΙΑΝ - ΡΟΤΕΡΝΤΑΜ - ΚΙΕΛ
</H5><H5>ΣΤΟΚΧΟΛΜΗ
</H5><H5></H5><H5>Ημέρα 54η Τρίτη 20.10.98
</H5><H5>9 Οκτωβρίου 1998
</H5><H5>47η ημέρα
</H5><H2>60 λιμάνια μ' ένα φουσκωτό... όνειρο
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

<H3></H3>Πρωινό της 28ης Αυγούστου 1998 στον Πειραιά.

«Αγαπητό μου ημερολόγιο. Σήμερα δεν κοιμηθήκαμε καθόλου. Όλα είναι έτοιμα για
τον απόπλου, αλλά ένας περίεργος κύριος που λέγεται άγχος έχει κάνει το
στομάχι κόμπο και τα μάτια δεν έκλεισαν λεπτό. Έξι μήνες δουλεύαμε γι' αυτό το
ταξίδι, προετοιμάζοντας κυρίως το απρόβλεπτο. Σήμερα είναι όλα έτοιμα. Στην
αποβάθρα είναι όλοι οι φίλοι, δημοσιογράφοι και πολιτικοί. Όμως είναι σαν να
λείπουν. Μπροστά μας έχουμε μόνο τη θάλασσα. Θα φτάσουμε;».

Το πρωινό της 28ης Δεκεμβρίου είναι η δεύτερη πιο σημαντική ημερομηνία: είναι
η τελευταία σελίδα στο ημερολόγιο του «Πυθέα», ο οποίος αφού έκαψε 4
εκατομμύρια δραχμές σε βενζίνη, έπιασε σε 60 λιμάνια και διέσχισε περισσότερα
από 7.000 ναυτικά μίλια, έφθασε στην παγωμένη Στοκχόλμη. Η ημέρα που ο Αλέξης,
ο Βλαδίμηρος και ο Καμίλο ξύπνησαν χωρίς κανέναν κόμπο στο στομάχι, αλλά
αντιθέτως, με κέφι και χαμόγελο, ήταν η προηγουμένη. Σε αντίθεση με το ξύπνημα
του Αυγούστου.

ΣΤΙΓΜΕΣ...

Οι τέσσερις μήνες του ταξιδιού τους έχουν καταγραφεί σε τρία ημερολόγια, όχι
ακριβώς καταστρώματος ­ άλλωστε πού να χωρέσει κατάστρωμα σ' ένα φουσκωτό
μήκους έξι μέτρων; ­ αλλά ημερολόγια στιγμών από το ταξίδι των ονείρων τους.

Τέσσερις μήνες στη θάλασσα και στα λιμάνια της Μεσογείου, του Ατλαντικού και
της Βαλτικής, εκατόν εικοσιτρείς ημέρες και νύχτες πορείας στη ρότα του Πυθέα
του Μασσαλιώτη, όχι με ιστιοφόρο, ξύλινο σκαρί και 80 κωπηλάτες όπως ο
θαλασσοπόρος 2.300 χρόνια πριν, αλλά με ένα φουσκωτό μήκους έξι μέτρων,
πλάτους 2,37, βύθισμα 70 εκατοστών και μέγιστη ταχύτητα 58 κόμβων την ώρα.
Στον δρόμο τους βρέθηκαν εμπόδια, αλλά είχαν και ούριο άνεμο. Είδαν δελφίνια
και φάλαινες, συνάντησαν παλαίμαχους της θάλασσας, ψαράδες του Ατλαντικού,
οικογένειες που ζουν στο ιστιοπλοϊκό τους, συνταξιούχους αλεξιπτωτιστές του
γαλλικού στρατού, πιθηκάκια στο Γιβραλτάρ, Έλληνες φοιτητές ­ που είναι παντού
στον κόσμο! ­ και ομογενείς. Έγιναν δεκτοί με τιμές από τις τοπικές αρχές,
παρέλαβαν μετάλλια και αναμνηστικά βιβλία, τους άνοιξαν τις πόρτες των σπιτιών
τους για να φιλοξενηθούν και έδωσαν συνεντεύξεις σε εφημερίδες και τοπικά
τηλεοπτικά μέσα απ' όπου σχεδόν και αν πέρασαν. Κοιμήθηκαν στα σλίπινγκ μπαγκ
τους μέσα στο φουσκωτό, σκαρφίστηκαν διάφορες πατέντες για ν' αντιμετωπίσουν
μικρές ή πιθανές αναποδιές, ο Καμίλο άγγιξε το πτερύγιο ενός δελφινιού που
πέρασε ξυστά από το φουσκωτό τους έξω από το Λάγος της Πορτογαλίας, ο
Βλαδίμηρος ύστερα από μερικά λιμάνια αγόρασε ακριβώς το ίδιο σακίδιο με τους
άλλους δύο φίλους, το κρύο άρχισε να γίνεται ανυπόφορο μετά το Ρότερνταμ και
οι δύο εβδομάδες αναγκαστικής παραμονής, λόγω τεχνικής βλάβης στη Λισαβώνα,
περνούσαν πιο αργά και από τις ημέρες μέχρι τις διακοπές του καλοκαιριού.

Χορηγός στο όνειρό τους τα υπουργεία Εξωτερικών, Ανάπτυξης και η Γενική
Γραμματεία Αθλητισμού.

Τα ημερολόγιά τους ανοίγουν σήμερα στα «ΝΕΑ» οι τρεις θαλασσοπόροι, ο Αλέξης
Νταράς, ο Βλαδίμηρος Λεβίδης και ο Καμίλο Νόλλας.

Η 28η του περασμένου Αυγούστου ήταν μια πολύ ζεστή ημέρα. Οι τρεις φίλοι είχαν
δώσει ραντεβού με το όνειρό τους στο λιμάνι του Πειραιά. Έφτασε ο καθένας
κουβαλώντας σε ένα σακίδιο ό,τι θεωρούσε απαραίτητο για το ταξίδι. Η
συμφωνία-συμφωνία: ό,τι θέλει ο καθένας, που να χωράει όμως στον ίδιο σάκο.
Έπειτα από λίγες ημέρες ο Αλέξης θα διαπιστώσει ότι είχε πάρει παραπάνω ρούχα
από όσα είχε υπολογίσει πως θα χρειαζόταν. Ο Καμίλο, ο φωτογράφος της παρέας,
ως επαγγελματίας φωτογράφος κουβάλησε κάμερα και ό,τι άλλο σχετικό, ενώ στον
σάκο του Βλαδίμηρου ένα χοντρό τετράδιο με μαύρο σκληρό εξώφυλλο και διάφορα
μολύβια έπιανε τον δικό του χώρο.

28 Αυγούστου '98. Μ' έναν κόμπο στο στομάχι, αλλά την αισιοδοξία στο πρόσωπο,
οι τρεις φίλοι αφήνουν τον Πειραιά

Μετά τις απαραίτητες αγκαλιές και τις αναγκαστικές πόζες ο «Πυθέας» έβαλε
μπρος τις μηχανές του. Χρειάστηκαν περίπου 25 λεπτά για να διασχίσει τον ισθμό
της Κορίνθου. Ο ένας από τους δύο ισθμούς που διέσχισε ο «Πυθέας» κατά τη
διάρκεια της συνολικής του πορείας, των 7.000 μιλίων. Θα θυμηθούν τέσσερις
μήνες αργότερα την Κόρινθο μπαίνοντας στον ισθμό του Κίελ για να περάσουν στη
Βαλτική, να κόψουν στα δύο τη Δανία. Εκείνος ο ισθμός, όμως, δεν έμοιαζε σε
τίποτα με τον μεσογειακό: περισσότερο θύμιζε ένα πλατύ και ήσυχο ποτάμι.

Όλα αυτά όμως θα συμβούν πολύ αργότερα, γιατί ακόμη το ημερολόγιο καταγράφει
το πέρασμα στην Ιταλία. Από τους Οθωνούς και «την πολύ καλά οργανωμένη μαρίνα
στις Γουβιές της Κέρκυρας» ­ ευκαιρία να μπει και το πρώτο... πλυντήριο! ­ ο
«Πυθέας» θα βρεθεί στο Ότραντο. Θα διασχίσει κάθετα τον κόλπο του Τάραντα, σε
απόσταση 80 μιλίων από την ακτή, για να κόψει δρόμο και θα περάσει με καλό
καιρό τη Μεσίνα.

Οι επόμενες εικόνες ξετυλίγονται σε ένα σχεδόν ειδυλλιακό τοπίο: Αμάλφι και
Κάπρι, λιμάνια κοσμοπολίτικα ντυμένα με τα καλόγουστα κτίρια της ιταλιάνικης
αρχιτεκτονικής. «Ακόμα και το Φιουμιντσίνο, το λιμάνι της Ρώμης, θα μπορούσαμε
να πούμε ­ αν και βιομηχανικό ­ ήταν φροντισμένο».

Στην Ιταλία. «Βροχή στη Νεάπολη, γοητευτική αρχιτεκτονική στο Κάπρι, φιλοξενία
στη Γένοβα-εδώ το Αμάλφι

Επόμενο λιμάνι η Γένοβα και αναπάντεχη φιλοξενία από το «Γρανάδα Σίτι», ένα
πολυτελέστατο γιοτ. Ο Αλέξης χαμογελάει, ο Βλαδίμηρος και ο Καμίλο θυμούνται
πολύ καλά τους ιδιοκτήτες να τους προσκαλούν και να επιμένουν σε ημέρες
φιλοξενίας, μέχρι να περάσει η κακοκαιρία. «Ήταν ένα ευχάριστο διάλειμμα η
φιλοξενία μας εκεί, γιατί όσο να 'ναι η παραμονή στον "Πυθέα" δεν ήταν ό,τι
πιο άνετο»...

Μετά τη Γένοβα, σειρά έχουν το Μονακό, η Νίκαια, το Σεν Τροπέ και η Μασσαλία.
Στη Μασσαλία η υποδοχή ήταν σχεδόν θριαμβευτική. Ο αντιδήμαρχος της πόλης και
ο Έλληνας γενικός πρόξενος τούς τίμησαν, και γενικά οι στιγμές ήταν
συγκινητικές. «Επιτέλους φτάσαμε στην πόλη από όπου ξεκίνησε ο Πυθέας, ο ήρωάς
μας, το δύσκολο ταξίδι του. Πριν ξεκινήσουμε είχαμε ψάξει σε κάθε δυνατή πηγή
να βρούμε πληροφορίες για το ταξίδι του και πρέπει να ξεκαθαρίσουμε ότι
καταρχήν ήταν υπαρκτό πρόσωπο και όχι μυθικό, όπως ο Οδυσσέας. Υπάρχουν δύο
εξηγήσεις για τους λόγους που το έκανε: η μία μας λέει ότι ήταν απεσταλμένος
του Μεγάλου Αλεξάνδρου για να εξερευνήσει τη Δυτική Ευρώπη και η άλλη ότι τον
έστειλαν οι προύχοντες της Μασσαλίας για να φτάσει μέχρι τις χώρες που θα
μπορούσαν να αναπτυχθούν εμπορικές συναλλαγές, κυρίως η ανταλλαγή κεχριμπαριού
με κασσίτερο».

Το εγχείρημα του Πυθέα είναι γνωστό παντού στην περιοχή. Υπάρχουν κτίρια με το
όνομά του και δρόμοι. Χνάρια ελληνικά παντού, με τον Ελληνισμό απόντα σήμερα,
αλλά πινακίδες όπως «Αγκντ, Ελληνική Πόλη» να αποκαλύπτουν τους δεσμούς που
χάνονται δεκάδες αιώνες πριν.

Επόμενο λιμάνι η Βαρκελώνη και θερμότατη φιλοξενία από τον Έλληνα γενικό
πρόξενο. Στα ημερολόγια του Αλέξη, του Καμίλο και του Βλαδίμηρου καταγράφεται
«η ζεστή φιλοξενία στο σπίτι του κ. Κανέλλου για τις επόμενες δύο ημέρες».

Το ιστιοπλοϊκό του Πίτερ στο Γιβραλτάρ, όπως το είδε ο σκιτσογράφος της παρέας
στο ημερολόγιό -τετράδιο

Βαλένθια και Γιβραλτάρ. Η άκρη της Μεσογείου. Ο Καμίλο φωτογραφίζει πιθήκους
και βράχια. Συνάντηση με τον Πίτερ, έναν ογδοντάχρονο που ζει μόνιμα στο
σκάφος του. Ο Αλέξης αιχμαλώτισε την «αύρα» του στο δικό του ημερολόγιο. «Μου
θύμισε τόσο έντονα τον παππού μου», θα πει αργότερα. Έξω ξανά στη θάλασσα και
αυτή τη φορά είναι ο Ατλαντικός. Καλύτερη στιγμή, όπως την περιγράφει ο
Βλαδίμηρος: «Ξαφνικά και οι τρεις μαζί είδαμε μια φάλαινα. Ήταν εντυπωσιακή.
Σκεφτήκαμε, όμως, πως δεν θα ήταν φρόνιμο να πλησιάσουμε και τόσο κοντά».

Χειρότερη στιγμή; Η βλάβη στο ντεπόζιτο της βενζίνης. «Φτάσαμε στη Λισαβώνα με
την ψυχή στο στόμα». Η υποδοχή ήταν για άλλη μια φορά εξαιρετικά θερμή ­
μάλιστα τους έδωσαν το μετάλλιο της πόλης. Όμως εκεί, ο «Πυθέας» κόλλησε δύο
εβδομάδες. «Ήταν ψυχοφθόρο, δεν περιγράφεται», θυμάται ο Καμίλο. «Όταν
προχωρούσαμε είχαμε να αντιμετωπίσουμε τις μικρές ή μεγάλες δυσκολίες, τον
καιρό, τα απρόοπτα. Όμως το να είσαι δύο εβδομάδες στο "περίμενε", ήταν το πιο
κουραστικό». Αναχώρηση από Λισαβώνα. Η είσοδος στο Πόρτο εντωπωσιακή. Ο
Βλαδίμηρος σκιτσάρισε στο δικό του ημερολόγιο τη στιγμή της εισόδου. Δεξιά και
αριστερά οι φάροι εισόδου, μέσα σε βαθιά ομίχλη και δίπλα από τον «Πυθέα» του
«SR Χ-Ray 74 15», τον λιλιπούτειο «Πυθέα» των έξι μέτρων, να περνούν τεράστια
ψαράδικα του ωκεανού. «Στα δέκα μέτρα πέρναγαν και εκεί ομολογώ πως το μάτι
μας γυάλισε», λέει ο Αλέξης. «Ήταν πράγματι επικίνδυνο».

Το Κάβο Φινιστέρ δύσκολο και από εκεί το πέρασμα στον Βισκαϊκό, μέσα από μία
άγρια και ήσυχη θάλασσα. Μικρά γραφικά φιόρδ, λιμανάκια με φρέσκιες μαρίδες
και καλοσυνάτοι ψαράδες και μετά το Σαν Σεμπαστιάν, σε ημέρα ποδοσφαιρικού
ματς. 
Πολύβουη και κοσμοπολίτισσα, ένα μικρό σοκ για τους τρεις θαλασσοπόρους.

Στο Λοριάν επίσημη υποδοχή στο σαλόνι του Δημαρχείου και δώρα, αναμνηστικά
βιβλία. Στο δυτικότερο σημείο της Γαλλίας, το Pointe de Raz, η θάλασσα βράζει.
«Μας δίνουν την άδεια να περάσουμε, κάναμε δυόμισι ώρες, αλλά ήταν ίσως το
δυσκολότερο κομμάτι».

Ο «Πυθέας» έφτασε σχεδόν χαμογελώντας στο Μπράιτον και το Ντόβερ. Και μετά
πίσω στις ολλανδικές ακτές. Η είσοδος στο Ρότερνταμ, το μεγαλύτερο λιμάνι της
Ευρώπης, θα τους μείνει αξέχαστη. «Ήμασταν ανάμεσα στα τάνκερ και μας φαινόταν απίστευτο».

Από τον Βισκαϊκό κόλπο είχαν πιάσει τα κρύα. Το τελευταίο κομμάτι της
διαδρομής έγινε σε θερμοκρασίες που την ημέρα έφταναν τους μείον είκοσι επτά
βαθμούς. Το άγχος ήταν «να προλάβουμε τη μέρα, γιατί τη νύχτα η θερμοκρασία
έπεφτε στους μείον σαράντα». 
Η Στοκχόλμη. «Ξέραμε ότι μας περίμεναν. Τοπικές Αρχές, Απόδημος Ελληνισμός,
δημοσιογράφοι. Τυπικά ήταν το τέλος του ταξιδιού. Μπήκαμε στο λιμάνι αργά,
απολαμβάνοντας τη θέα»

Με τρία ζευγάρια γάντια στο κάθε χέρι οι τρεις φίλοι έφτασαν στη Στοκχόλμη.
Ήταν μεσημεράκι, λίγο μετά τις 3, με το σκοτάδι να πέφτει. Εκεί ο «Πυθέας»
τερμάτισε τη διαδρομή του δένοντας ανάμεσα σε δύο επιβλητικά ιστιοφόρα,
απέναντι από το κτίριο του παλατιού...

«Αυτή η ημέρα αφιερώθηκε στον τουρισμό. Ο Α. κι εγώ γυρίσαμε στην πόλη κι αφού
φάγαμε, επισκεφθήκαμε το κάστρο... που δεσπόζει από τον λόφο της Αλφάμα. Η
Λισαβώνα είναι χτισμένη πάνω σε επτά λόφους. Ξεκινάει ένας δρόμος που
καταλήγει στην επόμενη πλατεία και κατά κάποιον τρόπο χωρίζει τους δύο λόφους.
Είναι πολύ όμορφα και νομίζεις πως βρίσκεσαι μακριά από την Ευρώπη. Οι
άνθρωποι είναι καλοί και χωρίς υστεροβουλία. Οι ρυθμοί είναι επαρχίας. Θα
μπορούσαμε να είμαστε στη Λατινική Αμερική».

Από το ημερολόγιο του Βλαδίμηρου Λεβίδη

«... επιτέλους στο Γιουρόπα Πόιντ το Γιβραλτάρ, ο ωκεανός μάς περιμένει. Η
πόλη έχει μια ατμόσφαιρα που με ελκύει, παρ' όλο που δεν θα έμενα ποτέ εκεί...
νιώθεις πως είσαι παντού και πουθενά. Το δυνατό της στοιχείο είναι η αρμονική
συνύπαρξη ανθρώπων απ' όλους τους ορίζοντες του κόσμου. Συνάντηση με τον Πίτερ
(80 χρόνων) Μαλτέζος. Ζει εδώ και έξι χρόνια πάνω στο οχτάμετρό του ιστιοφόρο.
Θα ήθελα να είναι ο παππούς μου. Μας έδωσε την πείρα, του δώσαμε ζωή και ήθελα
πολύ να τον αγκαλιάσω. Στους ηλικιωμένους νιώθουμε αυτή την ανάγκη, την ανάγκη
να τους προστατέψουμε. Ο κύκλος κλείνει».

Από το ημερολόγιο του Αλέξη Δάνας

Τρίτη και 13, 13.10.98, αναχώρηση από Λάγος

«Για πολλοστή φορά ξύπνησα από τις σταγόνες που πέφταν στα μούτρα μου. Είναι
πολύ περίεργο φαινόμενο, η τέντα μας απ' την υγρασία και τα χνώτα μας στο
εσωτερικό της μαζεύει νερό, το οποίο στάζει στους υπνόσακους και στις μούρες
μας. Αν το 'βλεπε κανείς, θα 'λεγε, "τι περιπέτεια". Η πλάκα είναι πως αν το
ζεις δεν το παίρνεις είδηση, είναι κάτι φυσιολογικό. Με το που φάγαμε πρωινό,
ξεκινήσαμε τη διαδικασία ενίσχυσης του Π. Πρέπει να φτάσουμε στη Λισσαβώνα».

Από το ημερολόγιο του Καμίλο Νόλλα *Π=Πυθέας
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16336N141</ED>
<ID>
ID:15852

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N14&aa=1</URL></REF>


Article

<CATEGORY>vin06</CATEGORY>

 <H5>Ο ΕΙΣΑΓΓΕΛΕΑΣ ΑΘΩΩΝΕΙ ΤΗΝ ΠΡΩΗΝ ΣΥΖΥΓΟ ΤΟΥ ΤΖΟΥΛΙΑ ΓΙΑ «ΤΗΝ ΥΠΕΞΑΙΡΕΣΗ 4 ΔΙΣ.»
</H5><H2>«Ψεύδεται ο Βοσκόπουλος»
</H2><H2></H2>
<AUTHOR>ΣΙΛΑ ΑΛΕΞΙΟΥ</AUTHOR>

Το καλοκαίρι του 1995 ο χωρισμός Τόλη - Τζούλιας είχε... διχάσει τους
απανταχού Έλληνες. Πολλοί ένιωθαν οίκτο για τον δημοφιλή τραγουδιστή, άλλοι
όμως ήταν άτεγκτοι: «Τώρα το θυμήθηκε;» έλεγαν.

Τόλης - Τζούλια. Ο εισαγγελέας δεν δέχεται καμία από τις κατηγορίες του
τραγουδιστή εναντίον της πρώην συζύγου του

ΚΑΠΩΣ έτσι σκέφτηκε και ο εισαγγελέας Εφετών κ. Δημ. Μαλακάσης, ο οποίος
μελέτησε τη δικογραφία που σχηματίστηκε μετά τη μήνυση του Τόλη Βοσκόπουλου
κατά της άλλοτε συζύγου του Τζούλιας Παπαδημητρίου, της μητέρας της και των
αδελφών της. Οι κατηγορίες που τους αποδίδει ο γνωστός καλλιτέχνης είναι
βαριές. Κατηγορεί τη Τζούλια για απάτη εις βάρος του ελληνικού Δημοσίου ύψους
ενός δισεκατομμυρίου δραχμών από την πώληση ­ ήδη πωλημένων ­ εισιτηρίων για
εμφανίσεις του Τόλη, καθώς και για υπεξαίρεση τριών δισεκατομμυρίων δραχμών
από τον ίδιο υπό την ιδιότητα της αποκλειστικής διαχειρίστριας των οικονομικών του.

«Δυστυχώς, ο κ. Βοσκόπουλος δεν εμφανίζεται φιλαλήθης. Είναι δυνατόν να μην
είχε αντιληφθεί κάτι νωρίτερα;» τονίζει στην εισήγηση που απευθύνει προς το
Συμβούλιο Εφετών Αθηνών ο κ. Μαλακάσης προτείνοντας την απαλλαγή των
κατηγορουμένων από ό,τι τους προσάπτει ο Τόλης Βοσκόπουλος.

Ο εισαγγελέας κρίνει τον δημοφιλή τραγουδιστή με ιδιαίτερη αυστηρότητα, χωρίς
να αποκλείει το ενδεχόμενο να πάσχει ο Τόλης Βοσκόπουλος από κάποια
ψυχασθένεια. Το συμπέρασμα αυτό στηρίζεται στην πεποίθησή του ότι ο μηνυτής
προβάλλει πολλά ψεύδη για να στηρίξει τους ισχυρισμούς του. «Το μεγαλύτερο
ψεύδος του μηνυτή είναι ο ισχυρισμός του ότι τον έδερναν ανηλεώς η σύζυγος και
οι συγγενείς της. Δεν προσκόμισε όμως καμιά ιατρική βεβαίωση» επισημαίνει ο κ. Μαλακάσης.

Οι ισχυρισμοί του Τόλη Βοσκόπουλου ότι το βράδυ που εγκατέλειψε τη συζυγική
εστία αποφασίζοντας να χωρίσει από την Τζούλια έφυγε με λίγα χρήματα στην
τσέπη δεν πείθουν τον εισαγγελέα. Κι αυτό γιατί, όπως αναφέρεται στην πρότασή
του, τα γεγονότα που ακολούθησαν διαψεύδουν τον τραγουδιστή. «Ο μηνυτής τέλεσε
νέο γάμο και ξόδεψε υπέρογκα ποσά» τονίζει.

Ακόμη και για τις δύο μάρτυρες, τη Βασιλική Οικονόμου και τη Φωτεινή Κιούση,
που τις μήνυσε ο καλλιτέχνης γιατί «κατέθεσαν ψευδώς ότι η οικογένεια
Παπαδημητρίου είχε δικά της έσοδα» και ότι «ο Τόλης Βοσκόπουλος έπινε 9-10
μπουκάλια κρασί την ημέρα και είχε απειλήσει την Τζούλια με όπλο», ο κ.
Μαλακάσης προτείνει να απαλλαγούν από κάθε κατηγορία, εκλαμβάνοντας προφανώς
τις καταθέσεις τους ως αληθινές.

Τέλος, για τους αδελφούς τής Τζούλιας Ηλία και Χρήστο Παπαδημητρίου, που
κατηγορούνται από τον Τόλη για δημοσίευμα σε περιοδικό που εξέδιδαν, στο οποίο
τον χαρακτήριζαν «ψυχοπαθή και επικίνδυνο», ο εισαγγελέας επίσης προτείνει να
μην παραπεμφθούν σε δίκη, αλλά να απαλλαγούν, καθώς και η γνώμη του ιδίου του
κ. Μαλακάση φαίνεται να συμπίπτει με αυτή των αδελφών Παπαδημητρίου.

Η τελική απόφαση για το αν όλοι οι προαναφερόμενοι θα απαλλαγούν ή όχι ανήκει
στο Συμβούλιο Εφετών.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16336N161</ED>
<ID>
ID:15853

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N16&aa=1</URL></REF>


Article

<CATEGORY>vin06</CATEGORY>

 <H2>Άστραψαν οι αντίκες στους δρόμους της Αθήνας
</H2>
«Ανεφοδιασμός» λίγο πριν αρχίσει ο «Γύρος της Αθήνας» με τις αντίκες

ΜΙΑ διαφορετική νότα, αρκετά νοσταλγική, «κύλησε» στους δρόμους της Αθήνας
χθες το μεσημέρι. Περίπου 160 παλιά αυτοκίνητα και 35 μοτοσυκλέτες εποχής
πήραν μέρος σε έναν αγώνα επίδειξης, με αφετηρία και τερματισμό το Παναθηναϊκό
Στάδιο και με διαδρομή σε κεντρικούς δρόμους, ξαφνιάζοντας ευχάριστα τους
κατοίκους της πρωτεύουσας.

Ο «Γύρος της Αθήνας» με παλιά αυτοκίνητα οργανώθηκε για δεύτερη συνεχή χρονιά
από τον Δήμο της Αθήνας και την ΦΙΛΠΑ (Φίλοι Παλαιού Αυτοκινήτου). Οι αντίκες
συγκεντρώθηκαν από νωρίς το πρωί έξω από το Παναθηναϊκό Στάδιο και αμέσως
έγιναν αντικείμενο θαυμασμού από τους δεκάδες φίλους του αυτοκινήτου που
συγκεντρώθηκαν εκεί.

Καλογυαλισμένα μοντέλα, που θύμιζαν άλλες εποχές, ξεκίνησαν στις 12.00, με τον
δήμαρχο Αθηναίων να δίνει την εκκίνηση και έκαναν τη διαδρομή Βασ.
Κωνσταντίνου, Βασ. Σοφίας, Αλεξάνδρας, Πατησίων, Ομόνοια, Πειραιώς, Θησείο,
Διονυσίου Αρεοπαγίτου, Στύλους Ολυμπίου Διός και επιστροφή στο Παναθηναϊκό Στάδιο.

Ξάφνιασαν τους κατοίκους της Αθήνας τα αυτοκίνητα-αντίκες που πήραν μέρος
στον «Γύρο της Αθήνας»

Εκατοντάδες ζευγάρια μάτια γύριζαν έκπληκτα για να δουν αυτά τα αυτοκίνητα, τα
περισσότερα από τα οποία αποτελούν συλλεκτικά κομμάτια μεγάλης αξίας. Όπως
ήταν οι Μπιούικ, το Φορντ Μόντελ Τ, το Σαμπίμ Σουπρίμ, η Μερσέντες 170, η
Μπέντλι, η Τζάγκουαρ, η Άλφα Ρομέο Σπάιντερ κ.λπ.

Το παλιότερο μοντέλο ήταν μία Μπιούικ του 1907, ενώ στις μοτοσυκλέτες ξεχώρισε
μία BSA του 1924.

Τα έσοδα απ' αυτή τη διοργάνωση θα διατεθούν για τις ανάγκες των Γιατρών Χωρίς
Σύνορα, ενώ ο Δημήτρης Αβραμόπουλος υποσχέθηκε σύντομα να καθιερωθεί και ένα
ράλι παλαιών αυτοκινήτων στους δρόμους της πρωτεύουσας.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16336N162</ED>
<ID>
ID:15909

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N16&aa=2</URL></REF>


Article

<CATEGORY>vin06</CATEGORY>

 <H5>ΣΥΝΕΧΙΖΟΝΤΑΙ ΟΙ ΕΠΑΦΕΣ ΔΙΟΙΚΗΣΗΣ ΚΑΙ ΠΙΛΟΤΩΝ ΤΗΣ ΟΛΥΜΠΙΑΚΗΣ
</H5><H5></H5><H2>Λόγια αντί πτήσεων...
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Νέος κύκλος συζητήσεων μεταξύ της διοίκησης της Ολυμπιακής Αεροπορίας και
των πιλότων ξεκίνησε προχθές και συνεχίζεται σήμερα, με στόχο να συνεχιστεί η
προσφορά υπερεργασίας από την πλευρά των χειριστών και να ομαλοποιηθεί η
κατάσταση όσον αφορά την εκτέλεση των δρομολογίων.

ΗΕΒΔΟΜΑΔΑ που ξεκινάει σήμερα θεωρείται κρίσιμη για τον εθνικό αερομεταφορέα,
καθώς αναμένεται να δρομολογηθούν μια σειρά θεμάτων που αφορούν κυρίως τις
νέες προσλήψεις πιλότων, τη σύναψη των δανείων για την αγορά των τεσσάρων
καινούργιων αεροσκαφών (Airbus 340) και την πορεία του επιχειρησιακού σχεδίου
της εταιρείας.

Οι εκπρόσωποι της Ένωσης Χειριστών Πολιτικής Αεροπορίας (ΕΧΠΑ) προσήλθαν και
πάλι στο τραπέζι του διαλόγου το απόγευμα του περασμένου Σαββάτου μετά τις
πιέσεις μελών της Ένωσης, που αντί για αυξήσεις βλέπουν ότι οι αποδοχές τους
στο τέλος του Ιανουαρίου θα μειωθούν.

Σημειώνεται, ότι μετά την πρόσφατη απόφαση της ΕΧΠΑ για περικοπή της
υπερεργασίας, κάθε πιλότος υπολογίζεται ότι θα χάσει έσοδα περίπου 250 έως 300
χιλιάδων δραχμών τον μήνα.

Το Διοικητικό Συμβούλιο της ΕΧΠΑ, στην προχθεσινή νέα συνάντηση με τη διοίκηση
της Ο.Α., έθεσε και πάλι το θέμα των αυξήσεων των αποδοχών των πιλότων. Αυτή
τη φορά το ποσοστό των αυξήσεων που ζητήθηκαν από την πλευρά της ΕΧΠΑ
κυμαινόταν μεταξύ 15% και 20%.

Η διοίκηση της Ο.Α. από την πλευρά της ξεκαθάρισε ότι δεν συζητεί για νέες
αυξήσεις και πρότεινε στους πιλότους να συνεχίσουν να προσφέρουν υπερεργασία
με τους όρους του πρακτικού συμφωνίας που είχε υπογραφεί τον περασμένο Μάιο
και έληξε στις 31 Δεκεμβρίου 1998.

Οι δύο πλευρές αναμένεται να συναντηθούν και πάλι σήμερα το βράδυ. Όμως,
θεωρείται βέβαιο πως αν η πλευρά των πιλότων επιμείνει για αυξήσεις αποδοχών,
η όλη συζήτηση δεν θα οδηγήσει πουθενά.

Τα τελευταία γεγονότα που ανάγκασαν την Ο.Α. να προχωρήσει σε περικοπές
πτήσεων, όπως ανέφεραν χθες κύκλοι της εταιρείας, αναμένεται να έχουν άμεση
επίπτωση στο επιχειρησιακό σχέδιο της εταιρείας και στους οικονομικούς στόχους
που περιλαμβάνονται σε αυτό.

Σημειώνεται ότι η πορεία του επιχειρησιακού προγράμματος της Ο.Α. θα μπει και
πάλι στο μικροσκόπιο των ελεγκτών της Ευρωπαϊκής Επιτροπής τον ερχόμενο
Μάρτιο, προκειμένου να εγκριθεί η χορήγηση της τελευταίας δόσης της κρατικής
ενίσχυσης προς την εταιρεία, ύψους 7 δισ. δραχμών.

Στο μεταξύ, σήμερα το Διοικητικό Συμβούλιο της Ο.Α. αναμένεται να εγκρίνει τη
σύμβαση σύναψης του δανείου για την αγορά των 4 Airbus 340.

Επίσης, θα εγκρίνει την προκήρυξη του διαγωνισμού για την πρόσληψη των 45 νέων
πιλότων. Στον διαγωνισμό θα μπορούν να πάρουν μέρος και οι χειριστές που
περιλαμβάνονται στη λίστα των επιτυχόντων του αντίστοιχου διαγωνισμού του 1996.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16336N171</ED>
<ID>
ID:15854

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N17&aa=1</URL></REF>


Article

<CATEGORY>vin06</CATEGORY>

 <H2>Ο Γερμανός πιλότος τα κατάφερε με τη δεύτερη
</H2>
ΧΡΕΙΑΣΤΗΚΕ και δεύτερη προσπάθεια, χθες το απόγευμα, ένας Γερμανός πιλότος της
αεροπορικής εταιρείας Λουφτχάνσα, προκειμένου να καταφέρει να προσγειώσει
επιτυχώς στο αεροδρόμιο του Ελληνικού αεροσκάφος της εταιρείας που εκτελούσε
το δρομολόγιο Μονάχου - Αθήνας.

Το αεροσκάφος, που μετέφερε 170 επιβάτες (εκτελούσε την πτήση 3436), στις 2.15
το απόγευμα πλησίαζε για προσγείωση στον διάδρομο 33 του αεροδρομίου του
Ελληνικού, από την πλευρά της Γλυφάδας.

Όμως, ο πιλότος του δεν κατέβασε το αεροσκάφος πολύ χαμηλά, ώστε να
προσεγγίσει τον διάδρομο προσγειώσεων από την αρχή. Με το ύψος που είχε το
αεροσκάφος, εάν προσγειωνόταν οι τροχοί του θα «πατούσαν» στο μέσον του
διαδρόμου και ο κίνδυνος να βγει... εκτός αεροδρομίου ήταν ορατός.

Η παρέμβαση των ελεγκτών εναέριας κυκλοφορίας του αεροδρομίου του Ελληνικού
ήταν άμεση και ο Γερμανός πιλότος τελικά, ανεβάζοντας τις στροφές των
κινητήρων του αεροσκάφους, το σήκωσε και πάλι ψηλά προκαλώντας ανησυχία στους επιβάτες.

Ύστερα από έναν κύκλο που έκανε πάνω από τον Σαρωνικό, ο Γερμανός πιλότος, με
δεύτερη προσπάθεια, κατάφερε τελικά να προσγειώσει το αεροσκάφος στον διάδρομο
33 του αεροδρομίου του Ελληνικού, στις 2.23 το απόγευμα. Στις 3.57 το
αεροσκάφος αναχώρησε και πάλι εκτελώντας το δρομολόγιο από την Αθήνα προς το Μόναχο.

Σύμφωνα με τον αερολιμενάρχη του αεροδρομίου του Ελληνικού, κ. Ιωάννη
Χαραλαμπάκη, και τους εκπροσώπους της Λουφτχάνσα, «επρόκειτο για περιστατικό ρουτίνας».

Σημειώνεται ότι το μήκος του διαδρόμου προσγειώσεων του αεροδρομίου του
Ελληνικού δεν ξεπερνά τα τρία χιλιόμετρα, σε αντίθεση με τους διαδρόμους άλλων
αεροδρομίων που είναι πολύ μακρύτεροι και παρέχουν μεγαλύτερη ευχέρεια
κινήσεων στους πιλότους.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16336N172</ED>
<ID>
ID:15910

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N17&aa=2</URL></REF>


Article

<CATEGORY>vin06</CATEGORY>

 <H2>Από σήμερα δωρεάν εισιτήρια Εργατικής Εστίας
</H2>
ΑΡΧΙΖΕΙ ΣΗΜΕΡΑ η δωρεάν διανομή εισιτηρίων θεάτρου χειμερινής περιόδου προς
τους δικαιούχους εργαζόμενους και συνταξιούχους του Οργανισμού Εργατικής
Εστίας. Η διανομή των εισιτηρίων θα γίνεται καθημερινά τις εργάσιμες ημέρες
και ώρες από 8.30 π.μ. έως τις 2 μ.μ. από τα γραφεία διανομής της Εργατικής
Εστίας στην περιοχή της Αττικής.

Διευκρινίζεται ότι θεατρικά εισιτήρια δικαιούνται όσοι δεν θα πάρουν δελτία
κοινωνικού τουρισμού για το 1999 ή εισιτήρια εκδρομών.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16336N173</ED>
<ID>
ID:15949

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N17&aa=3</URL></REF>


Article

<CATEGORY>vin06</CATEGORY>

 <H2>Πολιτικό μνημόσυνο του Νίκου Τεμπονέρα
</H2>
ΠΑΤΡΑ

ΠΟΛΙΤΙΚΟ ΜΝΗΜΟΣΥΝΟ για τον Νίκο Τεμπονέρα πραγματοποιήθηκε το Σάββατο στην
Πάτρα με αφορμή τη συμπλήρωση οκτώ χρόνων από τη δολοφονία του.

Στη διάρκεια της εκδήλωσης αριστεριστές προκάλεσαν επεισόδια εις βάρος του
νομάρχη Αχαΐας Στάθη Αθανασόπουλου - Σερέτη την ώρα που κατέθετε στεφάνι και
πέταξαν αυγά.

Νωρίτερα σπουδαστές πραγματοποίησαν πορεία στους δρόμους της Πάτρας που
κατέληξε στον τόπο όπου έχασε τη ζωή του ο καθηγητής Νίκος Τεμπονέρας.

Στην ομιλία του ο γραμματέας του ΕΑΜ, πολιτικού φορέα όπου ανήκε ο Νίκος
Τεμπονέρας, Μιχάλης Βασιλάκης αναφέρθηκε στον αγωνιστή καθηγητή ενώ επισήμανε
ότι οι ηθικοί αυτουργοί της δολοφονίας παραμένουν ελεύθεροι. Υπενθυμίζεται ότι
ο Νίκος Τεμπονέρας δολοφονήθηκε τον Ιανουάριο του '91 από τον τότε πρόεδρο της
τοπικής ΟΝΝΕΔ Γιάννη Καλαμπόκα, ο οποίος μαζί με ομάδα ομοϊδεατών του
επεχείρησε ανακατάληψη του σχολείου Βουδ μετά την απεργία και την κατάληψη
μαθητών και καθηγητών, που διαμαρτύρονταν τότε κατά των κυβερνητικών πολιτικών
της Ν.Δ. στην Παιδεία.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16336N174</ED>
<ID>
ID:15977

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N17&aa=4</URL></REF>


Article

<CATEGORY>vin06</CATEGORY>

 <H2>Θα περάσουν από έλεγχο
</H2>
ΤΑ ΑΥΤΟΚΙΝΗΤΑ με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτή την εβδομάδα:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
3501 μέχρι ΥΧΑ 4000.

Εξάλλου την εβδομάδα από 18 Ιανουαρίου μέχρι 22 Ιανουαρίου θα περάσουν από
ΚΤΕΟ τα αυτοκίνητα με τους αριθμούς:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
4001 μέχρι ΥΧΑ 4500.

Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167 για
να καθορίσουν την ακριβή ημέρα και ώρα που θα πάνε το όχημά τους για έλεγχο.
Κατά τον έλεγχο πρέπει επίσης να έχουν μαζί τους την άδεια κυκλοφορίας, το
βιβλιάριο μεταβολών και την τελευταία απόδειξη πληρωμής των τελών κυκλοφορίας.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16336N175</ED>
<ID>
ID:15995

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N17&aa=5</URL></REF>


Article

<CATEGORY>vin06</CATEGORY>

 <H5>Ι.Χ. ΜΠΗΚΕ ΣΤΟ ΑΝΤΙΘΕΤΟ ΡΕΥΜΑ ΚΥΚΛΟΦΟΡΙΑΣ ΣΤΟ ΥΨΟΣ ΤΗΣ ΑΚΡΑΤΑΣ
</H5><H2>Μετωπική με 4 νεκρούς
</H2>
Σε σφοδρή μετωπική σύγκρουση δύο Ι.Χ. αυτοκινήτων χθες το μεσημέρι κοντά στην
Ακράτα τέσσερα άτομα έχασαν τη ζωή τους και ένα νοσηλεύεται σε κρίσιμη
κατάσταση στο νοσοκομείο της Πάτρας.

ΠΑΤΡΑ

Σφοδρή σύγκρουση. Φωτιά πήρε το ένα εκ των δύο αυτοκινήτων μετά τη σύγκρουση

ΝΕΚΡΟΙ είναι ο Γεώργιος Μάλφας, 50 χρόνων, και η νύφη του Ευθυμία, 45 χρόνων,
από τη Λευκάδα, επιβάτες του ενός Ι.Χ., και η Φιλιώ Ντοβίνου, 19 χρόνων, καθώς
και η μητέρα της Αφροδίτη, 45 χρόνων, από την Ελευσίνα. Σοβαρά τραυματίας ο
Άγγελος Ντοβίνος, 46 χρόνων, οδηγός του Ι.Χ., πατέρας και σύζυγος των δύο θυμάτων.

Σύμφωνα με όλες τις ενδείξεις, το Ι.Χ. που οδηγούσε ο Μάλφας μπήκε στο
αντίθετο ρεύμα κυκλοφορίας, με αποτέλεσμα τη σφοδρή σύγκρουση. Ανακρίσεις
κάνει η Τροχαία Αιγίου.

ΣΤΗΝ ΚΑΒΑΛΑ

Όπως μεταδίδει ο ανταποκριτής μας από τη Καβάλα τραγικό θάνατο βρήκε χθες το
πρωί ο 60χρονος Χρήστος Λάιος, σε τροχαίο δυστύχημα που έγινε στο 8ο
χιλιόμετρο του εθνικού δρόμου Καβάλας - Ξάνθης. Ο Λάιος προσπάθησε να στρίψει
προς το χωριό Χαλκερό της Καβάλας με το Ι.Χ. αυτοκίνητό του, οπότε και τον
«εμβόλισε» κυριολεκτικά λεωφορείο του Πανεπιστημίου Θράκης, το οποίο οδηγούσε
ο 44χρονος Ανέστης Τζαπάζογλου και ήταν γεμάτο με φοιτητές του ΤΕΦΑΑ Ροδόπης.
Το Ι.Χ. μετατράπηκε σε μάζα σιδηρικών και χρειάστηκε η επέμβαση της
Πυροσβεστικής για να απεγκλωβιστεί το πτώμα του άτυχου Χρήστου Λάιου. Ευτύχημα
είναι πως μετά τη σύγκρουση το λεωφορείο δεν ξέφυγε από την πορεία του, γιατί
διαφορετικά τα θύματα θα ήταν πολύ περισσότερα. Ο οδηγός του λεωφορείου
συνελήφθη και αργότερα αφέθηκε ελεύθερος με προφορική εντολή του εισαγγελέα Καβάλας.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16336N181</ED>
<ID>
ID:15855

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N18&aa=1</URL></REF>


Article

<CATEGORY>vin06</CATEGORY>

 <H2>Σκληρό παιχνίδι από τη μοίρα στην 81χρονη
</H2>
ΠΑΤΡΑ

Αγγελική - Λουίτζι. Βρέθηκαν ύστερα από 56 χρόνια, αποφάσισαν να παντρευτούν,
αλλά ο θάνατος τους χώρισε

Η ΜΟΙΡΑ δεν ήθελε να ενώσει με τα δεσμά του γάμου τον Λουίτζι και την
Αγγελική, ένα ζευγάρι που αγαπήθηκε στον πόλεμο του '40.

Η Αγγελική Στρατηγού πέθανε προχθές σε νοσοκομείο της Πάτρας, σε ηλικία 81 ετών.

Η Αγγελική είχε γνωρίσει τον Λουίτζι Σουράτσο, νεαρό τότε στρατιώτη στα χρόνια
του πολέμου, και μεταξύ τους αναπτύχθηκε ένα τρυφερό αίσθημα.

Όταν ύστερα από 56 χρόνια ο Λουίτζι αποφάσισε να ψάξει τον χαμένο έρωτά του
και τελικά πέρυσι ένα από τα γράμματά του έφτασε στον Δήμο της Πάτρας.

«Μπόρεσα και βρήκα την Αγγελική» λέει ο άνθρωπος που του έφερε το χαρμόσυνο
νέο, η δημοσιογράφος Νάνσυ Παυλοπούλου.

Λίγο αργότερα ο Λουίτζι ήρθε στην Πάτρα και συνάντησε την αγαπημένη του.

«Σκόπευαν σε λίγες ημέρες να παντρευτούν», συμπληρώνει η κ. Παυλοπούλου, μόνο
που δεν πρόλαβαν.

Τις τελευταίες ημέρες, όμως, η Αγγελική παρουσίασε ένα σοβαρό πρόβλημα υγείας
και μεταφέρθηκε στο νοσοκομείο, όπου άφησε την τελευταία της πνοή το Σάββατο,
όταν είχε λάβει το τελευταίο γράμμα του αγαπημένου της από την Ιταλία...

Πρόκειται για μια τρυφερή ιστορία δίχως τελικά το αναμενόμενο «χάπι-εντ». 
Ο Λουίτζι είχε γνωρίσει την Αγγελική το 1941 και της είχε υποσχεθεί γάμο,
μόλις τελειώσει ο πόλεμος.

Η Αγγελική ήταν ορφανή από γονείς και έμενε με μια θεία της στην οδό Μαιζώνος
στην Πάτρα.

Όπως αναφέρουν γείτονες, η θεία της δεν ήθελε αυτό τον γάμο και τα γράμματα
που έστελνε ο Ιταλός φίλος της, τα έκρυβε.

Ο Λουίτζι πιστεύοντας ότι η Αγγελική δεν θέλει αυτό τον γάμο παντρεύτηκε μια
Ιταλίδα και απέκτησε έναν γιο. Ύστερα, όμως, από 56 χρόνια και αφού πέθανε η
γυναίκα του, αναζήτησε ξανά την Αγγελική, ώσπου τη βρήκε πριν από έναν χρόνο.

Εκείνη είχε μείνει πια μόνη της, αφού ποτέ δεν παντρεύτηκε περιμένοντας τον
αγαπημένο της.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16336N182</ED>
<ID>
ID:15911

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N18&aa=2</URL></REF>


Article

<CATEGORY>vin06</CATEGORY>

 <H2>Υπάλληλος του ΙΚΑ χρέωσε επίδομα τοκετού και λοχείας σε... άνδρα
</H2>
ΚΑΒΑΛΑ

ΕΠΙΔΟΜΑ τοκετού και λοχείας, ακόμα και σε άνδρα (!), χρέωσε η πρώην υπάλληλος
του ΙΚΑ Καβάλας Μαριάνα Λούπου, η οποία αποκαλύφθηκε να πλαστογραφεί έγγραφα
του Ιδρύματος και να αποσπά διάφορα χρηματικά ποσά, που ανέρχονται σε περίπου
7,5 εκατομμύρια δραχμές. Η υπάλληλος, όταν διαπίστωσε πως συγκεκριμένη έμμεσα
ασφαλισμένη, που μόλις είχε γεννήσει και δεν εδικαιούτο επιδόματος τοκετού και
λοχείας, τα «χρέωσε» στην καρτέλα του συζύγου της (!) και τελικά τα εισέπραξε
η ίδια.

Στο μεταξύ, οικονομικός διευθυντής από τα κεντρικά του ΙΚΑ, πραγματοποίησε
έλεγχο στο κατάστημα της Καβάλας και διαπίστωσε το μέγεθος της απάτης που
γινόταν επί οκτώ μήνες.

Η υπάλληλος, που ασχολείτο στο τμήμα χορήγησης επιδομάτων κυοφορίας, τοκετού,
λοχείας κ.λπ., παρουσίαζε πλαστογραφημένα έγγραφα με υποτιθέμενες υπογραφές
ασφαλισμένων γυναικών στο ΙΚΑ και εισέπραττε διπλά και τριπλά επιδόματα για
λογαριασμό τους, τα οποία τα έπαιρνε η ίδια. Ο εισαγγελέας Καβάλας κ. Δημ.
Παπαγεωργίου άσκησε δίωξη για πλαστογραφία μετά χρήσεως κατά συρροή και για
απάτη στην υπηρεσία κατά συρροή και ανέθεσε την υπόθεση σε τακτική ανακρίτρια.
Κατέθεσαν περίπου 70 μάρτυρες ­ «θύματα» της υπαλλήλου, που δεν είχαν
εισπράξει ποτέ επιδόματα από το ΙΚΑ Καβάλας και είδαν την υπογραφή τους
πλαστογραφημένη κάτω από επίσημα έγγραφα χορηγήσεως επιδομάτων κι άλλων
παρόμοιων παροχών του Ιδρύματος. Η Μ. Λούπου, προσήλθε στον τακτικό ανακριτή
Καβάλας και απολογήθηκε για διάστημα αρκετών ωρών, αλλά αρνήθηκε τις
κατηγορίες που της αποδόθηκαν. Μετά την αποκάλυψη της κομπίνας, με εντολή της
διοίκησης του ΙΚΑ απολύθηκε από την υπηρεσία της. Αφού κατέβαλε χρηματική
εγγύηση 700.000 δραχμών αφέθηκε ελεύθερη μέχρι να εκδικασθεί η υπόθεσή της.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16336N183</ED>
<ID>
ID:15950

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N18&aa=3</URL></REF>


Article

<CATEGORY>vin06</CATEGORY>

 <H2>Η άποψη του Σ. Αλεξίου για τις κατηγορίες
</H2>
ΣΤΗΝ ΚΑΤΑΓΓΕΛΙΑ του προς τον αποθανόντα αντεισαγγελέα Δημ. Τσεβά περί
ενδείξεων εμπλοκής σε διακίνηση ναρκωτικών του αντιδίκου του Κων. Γιώτα,
αποδίδει ο επίτιμος πρόεδρος Εφετών κ. Στέργιος Αλεξίου, την απίθανη επτάχρονη
περιπέτειά του, όπως χαρακτηρίζει τη δίκη που εκκρεμεί εις βάρος του.

Ο κ. Αλεξίου τονίζει με επιστολή του στα «ΝΕΑ» πως τα αδικήματα που
αντιμετωπίζει είναι ψευδορκία (αφορά την κατάθεσή του στη δίκη της οικονόμου
του Ευθυμίας Δημούδη για την κλοπή αντικειμένων από το σπίτι του Ρόδιου
πολιτικού μηχανικού Κων. Γιώτα), συκοφαντική δυσφήμηση και ψευδής καταμήνυση
(αφορούν την καταγγελία του στον Δ. Τσεβά περί εμπλοκής τού κ. Γιώτα σε
διακίνηση ναρκωτικών, που αποδείχθηκε αβάσιμη). Ωστόσο, η σχετική καταγγελία
πραγματοποιήθηκε στις 11 Σεπτεμβρίου 1992, ενώ η κλοπή των αντικειμένων της
οικογένειας Γιώτα, από την οικονόμο του, την οποία ο ίδιος στήριξε σε όλα τα
δικαστήρια, διαπράχθηκε τον Αύγουστο του 1992.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16336N184</ED>
<ID>
ID:15978

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N18&aa=4</URL></REF>


Article

<CATEGORY>vin06</CATEGORY>

 <H2>Έγινε άρση του απορρήτου λογαριασμού
</H2>
ΚΑΒΑΛΑ

ΑΙΡΕΤΑΙ ΤΟ απόρρητο της Τράπεζας Εργασίας (κατάστημα Καβάλας), προκειμένου να
ανοίξει ο λογαριασμός του Δημοτικού Εκπαιδευτικού Κέντρου Καβάλας, για να
διερευνηθεί αν «πέρασε» στον λογαριασμό τής συγκεκριμένης αυτής δημοτικής
επιχείρησης ποσό δανείου, ύψους 30.000.000 δραχμών. Η Τράπεζα προχωρεί στην
άρση, ύστερα από βούλευμα του Τριμελούς Πλημμελειοδικείου Καβάλας και
προηγηθείσα πρόταση του εισαγγελέα κ. Δημήτρη Παπαγεωργίου, η οποία έγινε αποδεκτή.

Υπενθυμίζεται ότι ο εισαγγελέας Καβάλας είχε ασκήσει ποινική δίωξη για
«υπεξαίρεση στην υπηρεσία με ιδιαίτερα τεχνάσματα» κατά του πρώην δημάρχου
Καβάλας κ. Λευτέρη Αθανασιάδη.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16336N185</ED>
<ID>
ID:15996

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N18&aa=5</URL></REF>


Article

<CATEGORY>vin06</CATEGORY>

 <H5>400 ΣΤΕΛΕΧΗ ΦΑΡΜΑΚΕΥΤΙΚΗΣ ΕΤΑΙΡΕΙΑΣ ΓΝΩΡΙΣΑΝ ΤΗΝ ΚΡΗΤΗ ΣΥΜΜΕΤΕΧΟΝΤΑΣ ΣΕ ΕΝΑ
ΠΡΩΤΟΤΥΠΟ ΣΑΦΑΡΙ
</H5><H5></H5><H2>Στα ίχνη του Θησέα
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ

Ένα ξεχωριστό και πρωτότυπο σαφάρι βασισμένο στην περιπέτεια του Θησέα στον
Μινωικό Λαβύρινθο, έζησαν το Σαββατοκύριακο 400 στελέχη φαρμακευτικής
εταιρείας που έπαιρναν μέρος σε συνέδριο στην Κρήτη.

Πρωτότυπο σαφάρι. Με 96 τζιπ τα στελέχη της φαρμακευτικής εταιρείας εξόρμησαν
για να γνωρίσουν την Κρήτη

Τα στελέχη της εταιρείας Serono χωρισμένοι σε ομάδες ακολούθησαν διαφορετικές
διαδρομές προκειμένου να φτάσουν στο κεφάλι του Μινώταυρου. Το Σάββατο το
μεσημέρι επιβιβάστηκαν στα 96 νοικιασμένα τζιπ που τους περίμεναν και
αναχώρησαν από τη Νεάπολη για να ανακαλύψουν το... μυθικό τέρας. Ένα σαφάρι,
που ακόμη κι αν δεν είχε άγρια θηρία, είχε έντονο ανταγωνισμό αφού το σχέδιο
προέβλεπε σκληρές φυσικές και πνευματικές δοκιμασίες σ' όλη τη διάρκεια των
διαδρομών έως τον Άγιο Νικόλαο, όπου και οι διαγωνιζόμενοι επιβιβάστηκαν σε
πλοίο για να συνεχίσουν την αναζήτηση έως το λιμάνι του Ηρακλείου.

Άνθρωποι διαφορετικών εθνικοτήτων είχαν την ευκαιρία να συνεργαστούν και να
συλλέξουν τους περισσότερους βαθμούς ώστε να αναδειχθούν νικητές, αλλά και για
να γνωρίσουν την ιστορία, την φύση και τον πολιτισμό της Κρήτης.

Το όλο σχέδιο παρουσίασε λίγες ώρες πριν από την εκκίνηση η υπεύθυνη εταιρικών
διοργανώσεων της Chekking Hellas κ. Σύλια Χατζησάββα: «Οι διαγωνιζόμενοι,
χωρισμένοι σε 16 ομάδες, πρέπει να επιβιβαστούν στα τζιπ το μεσημέρι, οπότε
και θα δοθεί το σήμα της εκκίνησης. Η πρώτη θα συμμετάσχει σε πνευματικές
δοκιμασίες. Τα άτομα που την απαρτίζουν κατά τη διάρκεια της διαδρομής θα
πρέπει να δώσουν απαντήσεις σ' ένα κοινό ερωτηματολόγιο σχετικό με την κρητική
μυθολογία, γεωγραφία, ιστορία αλλά και φυσικό περιβάλλον και τον πολιτισμό.
Και για τη συλλογή των στοιχείων θα πρέπει να επικοινωνήσουν με τους κατοίκους
της περιοχής. Η δεύτερη ομάδα επιδόθηκε σε φυσικές δοκιμασίες, εμπνευσμένες
από τον μύθο του Θησέα. Για παράδειγμα θα διαγωνιστούν στην τοξοβολία, το
σκαρφάλωμα, το σλάλομ και ακόμα σε μία ιδιότυπη μορφή μπάσκετ, όπου η μπάλα θα
είναι δεμένη μ' ένα κορδόνι, που συμβολίζει τον μίτο της Αριάδνης». Αυτά έως
τη στιγμή που οι ομάδες έφθασαν στον Άγιο Νικόλαο. Οι διαγωνιζόμενοι
επιβιβάστηκαν στο πλοίο που τους μετέφερε στο Ηράκλειο και συναντήθηκαν με τα
υπόλοιπα μέλη της ομάδας τους. Κατά τη διάρκεια του ταξιδιού έπρεπε να ενώσουν
τα κομμάτια ενός παζλ που απεικονίζει το κεφάλι του Μινώταυρου. Πάντως, οι 12
από τις 16 ομάδες κατάφεραν να είναι μέσα στον χρόνο των τριών ωρών και να
φθάσουν στο λιμάνι.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16336N201</ED>
<ID>
ID:15856

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N20&aa=1</URL></REF>


Article

<CATEGORY>vin06</CATEGORY>

 <H2>Δεν έχασαν το ενδιαφέρον για τη ζωή
</H2>
ΧΑΝΙΑ

«ΔΙΑΣΧΙΖΟΝΤΑΣ άγνωστα μονοπάτια» είναι ο τίτλος έκθεσης ζωγραφικής που
εγκαινιάζεται σήμερα στα Νεώρια, στο παλιό λιμάνι των Χανίων.

Η έκθεση περιλαμβάνει έργα που δημιούργησαν 13 άτομα που νοσηλεύονται ή έχουν
νοσηλευτεί στο Θεραπευτήριο Ψυχικών Παθήσεων Χανίων, που όμως δεν έχασαν το
ενδιαφέρον τους για ζωή και τη δημιουργία και ασχολήθηκαν με την ζωγραφική.

Παρακολούθησαν σεμινάρια ζωγραφικής στο πλαίσιο του προγράμματος για την
καταπολέμηση του αποκλεισμού από την αγορά εργασίας, που υλοποίησε σε δύο
περιόδους ο Α' ψυχιατρικός τομέας 
του Θεραπευτηρίου Ψυχικών Παθήσεων Χανίων.

Απασχολήθηκαν στο εργαστήριο ζωγραφικής και γλυπτικής «Η Έκφραση», το οποίο
βρίσκεται στην παλιά πόλη των Χανίων.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16336N202</ED>
<ID>
ID:15912

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N20&aa=2</URL></REF>


Article

<CATEGORY>vin06</CATEGORY>

 <H5>ΑΝΑΛΥΣΕΙΣ, ΠΑΡΑΔΕΙΓΜΑΤΑ, ΠΙΝΑΚΕΣ ΚΑΙ ΚΛΙΜΑΚΕΣ </H5><H2>ΟΔΗΓΟΣ
</H2><H2>Πώς να γλιτώσετε φόρους
</H2>
Η ΩΡΑ της Εφορίας πλησιάζει. Οι γνωστοί φάκελοι με τα έντυπα των φορολογικών
δηλώσεων άρχισαν να ταχυδρομούνται και μέχρι τέλους Φεβρουαρίου θα έχουν
παραληφθεί από όλους τους φορολογουμένους. Οι προθεσμίες θα αρχίσουν σε λίγο
να τρέχουν. Από τις 2 Μαρτίου για τις εμπορικές επιχειρήσεις και τους
ελεύθερους επαγγελματίες ανάλογα με το γράμμα από το οποίο αρχίζει το επώνυμό
τους. Μέχρι τις 17 Μαρτίου για τους μισθωτούς και συνταξιούχους. Μέχρι τις 22
Μαρτίου για όσους έχουν υπερβεί το 25ο έτος της ηλικίας τους και δεν
υποχρεούνται να υποβάλουν δήλωση σε άλλη ημερομηνία.

Προσοχή όμως πού θα υποβάλετε τη δήλωσή σας γιατί από φέτος το υπουργείο
Οικονομικών έκανε κάποιες αλλαγές στην αρμοδιότητα της Εφορίας.

Έτσι οι φορολογούμενοι που μετέχουν σε προσωπικές εταιρείες, ΕΠΕ,
κοινωνίες, κοινοπραξίες κ.τλ. από φέτος θα υποβάλλουν τη δήλωσή τους στην
Εφορία που βρίσκεται η κατοικία τους και όχι στην Εφορία της περιφέρειας όπου
βρίσκεται η έδρα της εταιρείας, κοινωνίας, κοινοπραξίας κ.τλ.

Επίσης, όσοι είναι κάτοικοι της αλλοδαπής και συμμετέχουν σε εταιρείες,
κοινωνίες ή κοινοπραξίες που έχουν την έδρα τους στην Ελλάδα από φέτος θα
υποβάλλουν τη δήλωσή τους στην Εφορία που είναι αρμόδια για τη φορολογία του
εισοδήματος του εκπροσώπου τους στην Ελλάδα και όχι της έδρας της εταιρείας ή κοινωνίας.

Τέλος, οι δημόσιοι υπάλληλοι που υπηρετούν στην αλλοδαπή από φέτος θα
υποβάλλουν τη δήλωσή τους στην Εφορία της περιφέρειας στην οποία βρίσκεται η
κατοικία τους στην Ελλάδα.

Ακόμη θα πρέπει να προσέξετε γιατί από φέτος τα εισοδήματα που
απαλλάσσονται από το φόρο ή φορολογούνται αυτοτελώς ή με ειδικό τρόπο
αναγράφονται στη δήλωση υποχρεωτικά.

<H3>- Οι10 κινήσεις για να κάνετε... «ματ»
</H3>
ΣΕΛ. 22-25
<H3>­ «Ο ανακριτής έρχεται» ή... οι παγίδες του Πόθεν Εσχες
</H3><H3>­ Υπολογίστε μόνοι σας τι θα πληρώσετε
</H3>
ΣΕΛ. 26-39
<H3>- 25 «παράθυρα» για να πληρώσετε λιγότερα
</H3>
ΣΕΛ. 40-41
<H3>- Τεκμήρια, μια... ολέθρια σχέση
</H3>
ΣΕΛ. 42-43

12 ΣΕΛΙΔΕΣ
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16336N211</ED>
<ID>
ID:15857

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N21&aa=1</URL></REF>


Article

<CATEGORY>vin06</CATEGORY>

 <H5>Εισοδήματα, τεκμαρτές δαπάνες και μειώσεις
</H5><H2>ΟΔΗΓΟΣ
</H2><H2>Οι 10 κινήσεις για να κάνετε... «ματ»
</H2><H2></H2><H2></H2>
ΣΥΓΚΕΝΤΡΩΣΤΕ τα δικαιολογητικά πριν από τη συμπλήρωση της δήλωσης. Συγκεκριμένα:

* Μαζέψτε όλες τις αποδείξεις που έχετε πάρει το 1998 για αγορές καταναλωτικών
ή μη αγαθών, αλλά και για παροχή υπηρεσιών, όπως π.χ. αποδείξεις για ρούχα και
παπούτσια, αποδείξεις από γιατρούς, υδραυλικούς, ηλεκτρολόγους, νοσοκομεία,
φροντιστήρια, ενοίκια κ.λπ.

* Σημειώστε όλα τα περιουσιακά σας στοιχεία, όπως ακίνητα, αυτοκίνητα,
μοτοσυκλέτες, σκάφη κ.λπ. Όσα όμως περιουσιακά στοιχεία αγοράσατε ή πουλήσατε
το 1998 θα πρέπει να τα κατατάξετε ξεχωριστά σε ένα άλλο σημείωμα.

* Γράψτε τα ενοίκια που εισπράξατε κατά το 1998 και τις δαπάνες που
πραγματοποιήσατε για τη συντήρηση των ακινήτων αυτών.

* Γράψτε το βοηθητικό προσωπικό που απασχολείτε, όπως οικιακοί βοηθοί, οδηγοί,
κηπουροί, δάσκαλοι και τα χρήματα που πληρώσατε για τους μισθούς τους.

Πάρτε το έντυπο της δήλωσης (Ε1) και συμπληρώστε τον πίνακα 1 με τα στοιχεία
των φορολογουμένων.

Στην πρώτη σελίδα της δήλωσης και στην περίπτωση που τα προσωπικά στοιχεία σας
είναι προεκτυπωμένα, συμπληρώνετε με κεφαλαία γράμματα μόνο τα στοιχεία που
αφορούν τη σύζυγο. Προσοχή όμως γιατί από φέτος αντί του πατρικού επωνύμου τής
συζύγου θα γράψετε το επώνυμό της όπως ακριβώς είναι γραμμένο στην ταυτότητά
της. Επίσης θα γράψετε την ακριβή ημερομηνία του γάμου σας. Αν στη σύζυγό σας
έχει χορηγηθεί ΑΦΜ, είτε λόγω υποβολής δήλωσης έναρξης επαγγέλματος για
εμπορική δραστηριότητα ή ελευθέριο επάγγελμα, είτε λόγω υποβολής στο παρελθόν
ακόμα και πριν από τη σύναψη γάμου, δήλωσης φορολογίας εισοδήματος, είτε από
άλλη αιτία (π.χ. αγορά αυτοκινήτου), θα γράψετε αυτόν τον αριθμό στο
παραλληλόγραμμο με την ένδειξη «Αριθμός Μητρώου Συζύγου».

Οι έγγαμες γυναίκες σε χηρεία ή σε διάσταση ή και οι διαζευγμένες που δεν
έχουν αλλάξει ταυτότητα στην προεκτυπωμένη δήλωση θα πρέπει να αναγράφουν στη
θέση του ονόματος του συζύγου το όνομα του πατέρα.

Όταν η υποβολή της δήλωσης γίνεται από εκπρόσωπο ή αντίκλητο, τότε
συμπληρώνετε τη σχετική ένδειξη στις εξής περιπτώσεις:

­ Όταν ο φορολογούμενος κατοικεί στο εξωτερικό και αποκτά εισόδημα στην Ελλάδα.

­ Όταν πρόκειται για ανήλικο ή πρόσωπο που έχει τεθεί σε δικαστική ή νόμιμη απαγόρευση.

­ Για πρόσωπο που απεβίωσε.

­ Όταν πρόκειται για σχολάζουσα κληρονομιά.

­ Για περιουσιακά στοιχεία που έχουν τεθεί υπό μεσεγγύηση ή βρίσκονται σε
κατάσταση επιδικίας.

Ακόμη θα πρέπει να συμπληρωθεί, αν υπάρχει, ο αριθμός φορολογικού μητρώου του
εκπροσώπου. Επίσης, θα σημειώσετε το είδος της ταυτότητας, την ημερομηνία
γέννησης, τον τόπο γέννησης, την ημερομηνία έκδοσης (όχι επικύρωσης) της
ταυτότητας ή του διαβατηρίου, την αρχή που την εξέδωσε και το πατρικό επώνυμο
της μητέρας σας. Ανάλογα θα συμπληρώσετε τα στοιχεία που αφορούν τη σύζυγό σας.

Συμπληρώστε τον πίνακα 2 για τα πρόσωπα που συνοικούν και σας βαρύνουν.

Στον πίνακα 2 της δήλωσης γράφετε τα στοιχεία των προσώπων που συνοικούν μαζί
σας και σας βαρύνουν, όταν το εισόδημά τους δεν υπερβαίνει τις 300.000 δρχ. ή
εφόσον πρόκειται για πρόσωπα που παρουσιάζουν αναπηρία 67% και πάνω, τις
600.000 δρχ.

Τα πρόσωπα που γράφετε στον πίνακα 2.1 είναι

­ Παιδιά ανύπαντρα που γεννήθηκαν από 1.1.1980 μέχρι 31.12.1998.

­ Παιδιά ανύπαντρα που γεννήθηκαν από 1.1.1973 και σπουδάζουν σε
αναγνωρισμένες σχολές.

­ Παιδιά ανύπαντρα που υπηρετούν τη στρατιωτική τους θητεία.

­ Παιδιά ανύπαντρα, διαζευγμένα ή σε κατάσταση χηρείας με αναπηρία 67% και πάνω.

Τα πρόσωπα που γράφετε στον πίνακα 2.2 είναι

­ Γονείς, παππούδες, γιαγιάδες και των δύο συζύγων.

­ Οι ανήλικοι συγγενείς μέχρι τρίτου βαθμού και των δύο συζύγων ορφανοί από
πατέρα και μητέρα.

­ Ανύπαντροί ή χήροι ή διαζευγμένοι αδελφοί και αδελφές με αναπηρία 67% και πάνω.

Συμπληρώστε τον πίνακα 3 για την αφαίρεση ποσού λόγω αναπηρίας ­ μείωση φόρου.

­ Κωδικοί 001 ή 002. Γράψτε «ΝΑΙ» ή «ΟΧΙ» δίπλα από τους κωδικούς 001 ή 002
για το/τη σύζυγο, ώστε να έχετε έκπτωση από το εισόδημα 500.000 δρχ. Η έκπτωση
αυτή παρέχεται όταν υπάρχει:

­ Νοητική καθυστέρηση, φυσική αναπηρία ή ψυχική πάθηση σε ποσοστό 67% και πάνω.

­ Τυφλός.

­ Νεφροπαθής που κάνει αιμοκάθαρση.

­ Ανάπηρος αξιωματικός ή οπλίτης που συνταξιοδοτήθηκε από το Δημόσιο για την
αιτία αυτή.

­ Αξιωματικός που έχει τεθεί σε κατάσταση πολεμικής διαθεσιμότητας.
Αξιωματικός που λόγω πολεμικού τραύματος ή νοσήματος σε πολεμική περίοδο είναι
σε κατάσταση υπηρεσίας γραφείου.

­ Αξιωματικός ή οπλίτης των Σωμάτων Ασφαλείας του ν. 1579/1950 και του ν.δ. 330/1947.

­ Στρατιωτικός συνταξιούχος που δικαιούται αναπηρική σύνταξη και δεν την
παίρνει γιατί διορίστηκε σε έμμισθη δημόσια θέση και παίρνει μισθό.

­ Στρατιωτικός συνταξιούχος που δικαιούται αναπηρική σύνταξη και παραιτήθηκε
από αυτή γιατί επέλεξε τη σύνταξη με βάση τα χρόνια της υπηρεσίας του.

­ Θύμα πολέμου που παίρνει σύνταξη από πολεμική αιτία.

­ Μέλος οικογένειας αξιωματικού που έπαθε στον πόλεμο και τέθηκε σε
διαθεσιμότητα ή αποστρατεία και μεταγενέστερα απεβίωσε και παίρνει πολεμική
σύνταξη ή ανάπηρου οπλίτη που απεβίωσε και παίρνει πολεμική σύνταξη.

­ Μέλος οικογένειας αξιωματικού ή οπλίτη ο οποίος πέθανε κατά την εκτέλεση
διαταγμένης υπηρεσίας σε ειρηνική περίοδο και δικαιούται σύνταξη γι' αυτή την αιτία.

­ Ανάπηρος ή θύμα εθνικής ή αντίστασης ή εμφύλιου πολέμου και παίρνει σύνταξη.

­ Θύμα από τον άμαχο πληθυσμό με σύνταξη λόγω πολεμικής αιτίας.

Σημειώνεται όμως ότι για όλες τις παραπάνω περιπτώσεις απαιτείται η κατάθεση
της σχετικής βεβαίωσης.

Κωδικοί 003-004. Στους κωδικούς αυτούς γράφουμε τον αριθμό των παιδιών
(π.χ. «ΔΥΟ») που αναφέρονται στον πίνακα 2.1. Εάν κάποιο παιδί ανήκει στη
σύζυγο από προηγούμενο γάμο, γράφουμε στον κωδικό 004 τη λέξη «ΕΝΑ».

Κωδικοί 005-006. Στους κωδικούς αυτούς γράφουμε τον αριθμό των προσώπων
(π.χ. «ΔΥΟ») που αναφέρονται στον πίνακα 2. Εάν κάποιο από τα πρόσωπα αυτά
είναι συγγενής της συζύγου, το αναγράφουμε μπροστά στον κωδικό 006.

Η αναγραφή των στοιχείων αυτών είναι απαραίτητη, προκειμένου να υπολογιστούν
οι εκπτώσεις από το εισόδημα ή οι μειώσεις φόρου για τα προστατευόμενα μέλη.
Υπενθυμίζεται ότι οι μειώσεις αυτές είναι

­ 25.000 δρχ. για κάθε παιδί, όταν ο φορολογούμενος έχει μέχρι δύο παιδιά.

­ 35.000 δρχ. για κάθε παιδί, όταν ο φορολογούμενος έχει τρία παιδιά.

­ 45.000 δρχ. για κάθε παιδί, όταν ο φορολογούμενος έχει τέσσερα παιδιά ή περισσότερα.

Επίσης εκπίπτεται εισόδημα:

­ 500.000 δρχ. για τα παιδιά που παρουσιάζουν αναπηρία 67% και πάνω από
νοητική καθυστέρηση, φυσική αναπηρία ή ψυχική πάθηση.

­ 500.000 δρχ. για τους αδελφούς και τις αδελφές και των δύο συζύγων που είναι
άγαμοι ή διαζευγμένοι ή τελούν σε κατάσταση χηρείας, εφόσον παρουσιάζουν
αναπηρία 67% και πάνω από νοητική καθυστέρηση ή φυσική αναπηρία κ.λπ.

Κωδικός 007. Στον κωδικό αυτό γράφετε τη λέξη «ΝΑΙ», αν ο ίδιος και η
σύζυγός σας κατοικείτε μόνιμα σε νησί με πληθυσμό κάτω από 3.100 κατοίκους,
προκειμένου να έχετε αφορολόγητο ποσό 3.000.000 δρχ.

Συμπληρώνετε τον πίνακα 4 για τα ποσά δαπανών που αφαιρούνται από το συνολικό εισόδημα.

Στον πίνακα αυτό θα πρέπει να γράψετε τις δαπάνες που κάνατε κατά το 1998.
Όμως, για να αναγνωριστούν από την Εφορία οι δαπάνες αυτές, θα πρέπει να
επισυνάψετε μαζί με τη φορολογική δήλωση και τις αποδείξεις ή τις βεβαιώσεις
για κάθε περίπτωση δαπάνης. Τις αποδείξεις που έχουμε μαζέψει, της ταξινομούμε
ως εξής:

­ Αποδείξεις από γιατρούς, νοσοκομεία, κλινικές, νοσοκόμους, οίκους ευγηρίας,
φυσικοθεραπευτές, καθώς και αποδείξεις για δαπάνες που έγιναν για να
αγοραστούν όργανα σώματος ή αντικατάστασή τους, γυαλιά όρασης ή φακούς επαφής,
ακουστικά βαρηκοΐας (χωριστά του συζύγου και της συζύγου).

­ Βεβαίωση από Ασφαλιστικό Ταμείο, όπως ΤΕΒΕ, ΤΣΑ, ΤΑΕ κ.λπ. για τις εισφορές
που έχετε πληρώσει σ' αυτό στη διάρκεια της χρονιάς.

­ Αποδείξεις για αγορά και εγκατάσταση οικιακών συσκευών χρήσης φυσικού αερίου
ή άλλων ανανεώσιμων πηγών ενέργειας.

­ Αποδείξεις ή βεβαιώσεις για τα χρηματικά ποσά που πληρώσατε για δωρεές στο
Δημόσιο, δήμους, κοινότητες, ιερούς ναούς, νοσοκομεία, ΑΕΙ, αθλητικά σωματεία κ.λπ.

­ Αποδείξεις ή βεβαιώσεις για τα χρήματα που χορηγήσατε (χορηγίες) σε ΝΠΙΔ μη
κερδοσκοπικού χαρακτήρα που επιδιώκουν πολιτιστικούς σκοπούς.

­ Βεβαίωση από τράπεζα, Ταχυδρομικό Ταμιευτήριο, Ταμείο Παρακαταθηκών και
Δανείων για τόκους που καταβάλατε μέσα στο 1998 για την εξόφληση του
στεγαστικού δανείου που πήρατε για απόκτηση πρώτης κατοικίας.

­ Βεβαίωση από το Δημόσιο για τους τόκους που καταβάλατε μέσα στο 1998 για να
εξοφλήσετε χρέη από φόρο κληρονομιάς, δωρεάς ή γονικής παροχής.

­ Βεβαίωση από ασφαλιστική εταιρεία για τα ασφάλιστρα που πληρώσατε για
ασφαλιστήριο συμβόλαιο ζωής ή θανάτου, προσωπικών ατυχημάτων και ασθένειας.

­ Αποδείξεις για αγορά αγαθών ή παροχή υπηρεσιών, όπως ρούχα, παπούτσια.

­ Αποδείξεις για τα ενοίκια που πληρώσατε κατά το 1998 είτε για την κύρια
κατοικία είτε για τη διαμονή των παιδιών που σπουδάζουν σε άλλη πόλη.

­ Αποδείξεις από φροντιστήρια, δασκάλους, φροντιστήρια ξένων γλωσσών.

Αφού ταξινομήσετε τις αποδείξεις χωριστά για το σύζυγο και τη σύζυγο,
μεταφέρετε τα ποσά στους κωδικούς αριθμούς του πίνακα 4 ως εξής:

Κωδικοί 051-052. Τα έξοδα ιατρικής και νοσοκομειακής περίθαλψης
(γιατροί, νοσοκομεία, κλινικές, νοσοκόμοι, φυσικοθεραπευτές, οίκοι ευγηρίας,
αγορές οργάνων σώματος ή αντικατάσταση μελών, γυαλιών όρασης ή φακών επαφής,
ακουστικών βαρηκοΐας χωριστά του συζύγου, των παιδιών και των προστατευόμενων
μελών της οικογένειά σας που παρουσιάζουν αναπηρία 67% και πάνω, και χωριστά
της συζύγου και των δικών της παιδιών από άλλο γάμο ή των συγγενών της ­
προστατευόμενων μελών με αναπηρία 67% και πάνω).

Στην περίπτωση που έχετε εισπράξει κάποιο ποσό από το Δημόσιο ή άλλο
ασφαλιστικό φορέα, γράφετε τη διαφορά μεταξύ της συνολικής δαπάνης και του
ποσού που έχετε πάρει. Για τις περιπτώσεις αυτές απαιτείται βεβαίωση. Επίσης,
γράφετε το 50% της δαπάνης που πληρώσατε σε οίκους ευγηρίας.

Κωδικοί 053-054. Γράφετε τις υποχρεωτικές εισφορές που πληρώσατε σε
ασφαλιστικά ταμεία, όπως ΤΕΒΕ, ΤΣΑ, ΤΑΕ κ.λπ.

Κωδικοί 055-056. Γράφετε το ποσό της δαπάνης για αγορά και εγκατάσταση
οικιακών συσκευών ή συστημάτων χρήσης φυσικού αερίου ή ανανεώσιμων πηγών
ενέργειας (π.χ. ηλιακό θερμοσίφωνα).

Κωδικοί 057-058. Γράφετε την αξία των ακινήτων που δωρίσατε σε Δημόσιο,
δήμους, κοινότητες, ιερούς ναούς, ιερές μονές Αγίου Όρους, ΑΕΙ, νοσοκομεία,
Πατριαρχεία Κωνσταντινουπόλεως, Αλεξανδρείας, Ιεροσολύμων και Ιερά Μονή Σινά.

Κωδικοί 059-060. Γράφετε τα χρηματικά ποσά που δωρίσατε σε Δημόσιο,
δήμους, κοινότητες, ιερούς ναούς, ιερές μονές Αγίου Όρους, Πατριαρχεία
Κωνσταντινουπόλεως, Αλεξανδρείας, Ιεροσολύμων, Ιερά Μονή Σινά, νοσοκομεία,
ΑΕΙ, αθλητικά σωματεία κ.λπ.

Κωδικοί 061-062. Γράφετε τα χρηματικά ποσά που χορηγήσατε σε ΝΠΙΔ μη
κερδοσκοπικού χαρακτήρα που επιδιώκουν πολιτιστικούς σκοπούς.

Κωδικοί 063-064. Γράφετε το ποσό που πληρώσατε για τόκους σε τράπεζα,
Ταχυδρομικό Ταμιευτήριο, Ταμείο Παρακαταθηκών και Δανείων από στεγαστικό
δάνειο που πήρατε για απόκτηση πρώτης κατοικίας.

Κωδικοί 065-066. Γράφετε το ποσό που πληρώσατε για τόκους στο Δημόσιο
για χρέη από φόρο κληρονομιάς, δωρεάς ή γονικής παροχής.

Κωδικοί 071-072. Γράφετε το 50% της έκτακτης εισφοράς του ν. 1870/1989
που πληρώσατε μέσα στο 1998.

Κωδικοί 073-074. Γράφετε το ποσό που πληρώσατε για ασφάλιστρα ζωής ή
θανάτου, ασφαλίσεων προσωπικών ατυχημάτων ή ασθένειας.

Κωδικός 075. Γράφετε το ποσό που πληρώσατε εσείς ή η σύζυγός σας και τα
παιδιά σας, που συνοικούν μαζί σας και σας βαρύνουν, για αγορά αγαθών ή παροχή
υπηρεσιών. Όμως προσέξτε γιατί οι αποδείξεις πάνω από 10.000 δρχ. που
προέρχονται από ταμειακή μηχανή πρέπει να γράφουν το ονοματεπώνυμο του
αγοραστή των αγαθών και να έχουν σφραγίδα του πωλητή. Εάν προέρχονται από
ηλεκτρονικό υπολογιστή και γράφουν το ονοματεπώνυμο, τότε δεν χρειάζεται σφραγίδα.

Κωδικοί 811-812-813-814. Γράφετε το ποσό που πληρώσατε για ενοίκιο
κύριας κατοικίας της οικογένειάς σας.

Κωδικοί 815-816-817-818. Γράφετε το ποσό που πληρώσατε για ενοίκιο
κατοικίας των παιδιών σας, που σπουδάζουν σε αναγνωρισμένες σχολές ή σχολεία
του εσωτερικού. Όμως μην ξεχάσετε να γράψετε οπωσδήποτε στους κωδικούς
801-802-803-804 το όνομα του εκμισθωτή του σπιτιού, τον αριθμό φορολογικού
μητρώου του και την επιφάνεια του σπιτιού.

Κωδικοί 079-080. Γράφετε τα ποσά των διδάκτρων για το σύζυγο (079) ή τη
σύζυγο (080).

Κωδικοί 081-083-085-087-089. Γράφετε τα ποσά των διδάκτρων που
πληρώσατε για κάθε παιδί σας.

Κωδικοί 082-084-086-088-090. Γράφετε τα ποσά των διδάκτρων που πλήρωσε
η σύζυγος για τα παιδιά της από άλλο γάμο, τα οποία όμως τη βαρύνουν.

Συμπληρώστε τον πίνακα 5 για το εισόδημα από ακίνητα.

Στον πίνακα αυτό θα γράψετε τα εισοδήματα (πραγματικά ή τεκμαρτά) που
προέρχονται α) από εκμίσθωση ή υπεκμίσθωση ή επίταξη ή από ιδιοχρησιμοποίηση ή
ιδιοκατοίκηση ή από παραχώρηση σε τρίτους δωρεάν της χρήσης μίας ή
περισσότερων οικοδομών, β) από εκμίσθωση ή δωρεάν παραχώρηση σε τρίτους μιας ή
περισσότερων γαιών (δασών, βοσκοτόπων κ.λπ.).

Πρώτα όμως πρέπει να συμπληρώσετε το έντυπο Ε2 «Αναλυτική κατάσταση για τα
μισθώματα ακινήτων». Στο έντυπο Ε2 όμως δεν γράφετε την κύρια ιδιοκατοικούμενη
κατοικία σας και την πρώτη δευτερεύουσα μη εξοχική ή εξοχική ιδιοκατοικούμενη.

Κωδικοί 103-104. Γράφετε το άθροισμα του ακαθάριστου εισοδήματος από
εκμίσθωση κατοικιών, ξενοδοχείων, κλινικών, σχολείων, θεάτρων κ.λπ. Προσέξτε
όμως ότι αυτό θα πρέπει να ταυτίζεται με αυτό της στήλης 13 του εντύπου Ε2.

Κωδικοί 105-106. Γράφετε το άθροισμα του ακαθάριστου εισοδήματος από
εκμίσθωση καταστημάτων, γραφείων, αποθηκών κ.λπ. Το εισόδημα αυτό θα πρέπει να
είναι το ίδιο με το αντίστοιχο της στήλης 14 του εντύπου Ε2.

Κωδικοί 107-108. Γράφετε το άθροισμα του ακαθάριστου εισοδήματος από
εκμίσθωση, από εκμίσθωση γηπέδων, χώρων τοποθέτησης επιγραφών κ.λπ. Το ποσό θα
πρέπει να είναι το ίδιο με το αντίστοιχο της στήλης 15 του Ε2.

Κωδικοί 109-110. Γράφετε το άθροισμα του ακαθάριστου εισοδήματος από
εκμίσθωση βιομηχανοστασίων. Το ποσό θα πρέπει να ταυτίζεται με το αντίστοιχο
της στήλης 14 του Ε2.

Κωδικοί 101-102. Γράφετε το άθροισμα του ακαθάριστου εισοδήματος από
εκμίσθωση γαιών (ίσο με το αντίστοιχο της στήλης 15 του Ε2).

Κωδικοί 111-112. Γράφετε το ακαθάριστο εισόδημα από υπεκμίσθωση ακινήτων.

Κωδικοί 113-114. Γράφετε ποιο μίσθωμα καταβάλατε για το ακίνητο που υπεκμισθώνετε.

Εισόδημα από ιδιοκατοίκηση. Για να υπολογιστεί το τεκμαρτό εισόδημα από
ιδιοκατοίκηση της κύριας κατοικίας και της πρώτης δευτερεύουσας κατοικίας,
είτε αυτή είναι εξοχική είτε όχι (όταν η συνολική επιφάνειά τους είναι πάνω
από 150 τ.μ.), πρέπει να συμπληρώσετε τον ειδικό υποπίνακα που έχει
ενσωματωθεί στον πίνακα 5 της φορολογικής δήλωσης. Τον υποπίνακα αυτό θα
συμπληρώσετε ως ακολούθως:

Ένδειξη κύρια κατοικία. Γράφετε τη διεύθυνση της κατοικίας και τις
υπόλοιπες τρεις οδούς που περικλείουν το τετράγωνο.

Ένδειξη κατοικία ή μονοκατοικία . Γράφετε το γράμμα «Κ» αν είναι
κατοικία ή το γράμμα «Μ» αν είναι μονοκατοικία, εφόσον βρίσκεται σε περιοχή
που δεν ισχύει το αντικειμενικό σύστημα προσδιορισμού της αξίας των ακινήτων.

Ένδειξη θέση - όροφος. Γράφετε τον όροφο που βρίσκεται η κατοικία.

Κωδικός 211. Γράφετε την επιφάνεια της κατοικίας. Σε περίπτωση
μονοκατοικίας λαμβάνεται υπόψη και η επιφάνεια των βοηθητικών χώρων του
λεβητοστασίου και του κλιμακοστασίου.

Κωδικός 212. Γράφετε αθροιστικά την επιφάνεια του γκαράζ και της
αποθήκης που είναι ανεξάρτητα, π.χ. στο υπόγειο ή στον ακάλυπτο χώρο της ίδιας
οικοδομής. Στον κωδικό αυτό δεν θα γραφτεί η επιφάνεια του χώρου στάθμευσης σε πυλωτή.

Κωδικός 213-214. Γράφετε το ποσοστό συνιδιοκτησίας κάθε συζύγου σε
ακέραιο ποσοστό.

Ένδειξη τεκμαρτό μηνιαίο μίσθωμα. Γράφετε, σε κάθε περίπτωση, το
τεκμαρτό μηνιαίο μίσθωμα της κύριας κατοικίας.

Κωδικός 215. Γράφετε τους μήνες ιδιοκατοίκησης μέσα στο 1998.

Κωδικός 216. Γράφετε την τιμή ζώνης που ίσχυε την 1/1/1998 αν η
κατοικία βρίσκεται σε περιοχή που ισχύει το αντικειμενικό σύστημα
προσδιορισμού της αξίας ακινήτων ή την τιμή εκκίνησης αν η κατοικία βρίσκεται
σε περιοχή που δεν ισχύει το αντικειμενικό σύστημα.

Προσέξτε όμως γιατί αν έχετε μόνο μία κατοικία και η επιφάνειά της είναι κάτω
από 150 τ.μ. δεν χρειάζεται να συμπληρώσετε αυτόν τον κωδικό όταν το άθροισμα
της επιφάνειας της κύριας κατοικίας και της τυχόν πρώτης δευτερεύουσας
(εξοχικής ή μη) είναι κάτω από 150 τ.μ.

Κωδικός 217. Γράφετε το έτος έκδοσης της οικοδομικής άδειας ή της
τελευταίας αναθεώρησής της. Αν έχει εκδοθεί ή αναθεωρηθεί μέσα στο δεύτερο
εξάμηνο του χρόνου, γράφετε το επόμενο έτος. Ο κωδικός αυτός συμπληρώνεται
μόνο αν συμπληρωθεί ο κωδικός 216.

Κωδικός 115. Γράφετε το συνολικό ετήσιο τεκμαρτό εισόδημα από
ιδιοκατοίκηση. Σε περίπτωση που η κατοικία αποτελεί συνιδιοκτησία των συζύγων
γράφετε το σύνολο του εισοδήματος και των δύο συζύγων.

Ένδειξη πρώτη δευτερεύουσα κατοικία (μη εξοχική). Η ένδειξη αυτή
αναφέρεται στη μοναδική δευτερεύουσα κατοικία η οποία δεν είναι εξοχική.
Αναφέρεται επίσης στην πρώτη, όταν έχετε περισσότερες, δευτερεύουσα μη εξοχική
κατοικία. Συμπληρώνεται όπως και η αντίστοιχη της κύριας κατοικίας. Φυσικά
όταν το άθροισμα της μη εξοχικής δευτερεύουσας κατοικίας μαζί με την κύρια
κατοικία είναι κάτω από 150 τ.μ. δεν χρειάζεται να συμπληρωθούν οι κωδικοί 223-224.

Ένδειξη πρώτη δευτερεύουσα κατοικία (εξοχική). Η ένδειξη αυτή
αναφέρεται στη μοναδική δευτερεύουσα κατοικία η οποία είναι εξοχική ή στην
πρώτη δευτερεύουσα εξοχική κατοικία όταν έχετε περισσότερες δευτερεύουσες
εξοχικές κατοικίες. Συμπληρώνεται με τον ίδιο τρόπο που ισχύει για την κύρια
κατοικία. Ως μήνες ιδιοκατοίκησης λαμβάνονται οι τρεις μήνες. Όταν η εξοχική
δευτερεύουσα κατοικία μόνη της (εφόσον δεν υπάρχει κύρια και μη εξοχική) είναι
κάτω από 150 τ.μ. δεν χρειάζεται να συμπληρωθούν οι κωδικοί 230-231. Επίσης,
όταν η εξοχική δευτερεύουσα μαζί με την κύρια κατοικία (αθροιστικά) και εφόσον
δεν υπάρχει δευτερεύουσα μη εξοχική, είναι κάτω από 150 τ.μ. δεν χρειάζεται να
συμπληρωθούν οι κωδικοί 230-231.Αν κάποια από τις παραπάνω κατοικίες βρίσκεται
σε περιοχή που δεν ισχύει το αντικειμενικό σύστημα προσδιορισμού της αξίας των
ακινήτων, στα στοιχεία του ακινήτου θα γραφτεί μόνο ο νομός και ο δήμος ή η
κοινότητα κατά περίπτωση.

Κωδικοί 121-122. Γράφετε το συνολικό ακαθάριστο τεκμαρτό εισόδημα από
τυχόν άλλες δευτερεύουσες ιδιοκατοικούμενες κατοικίες (εκτός από την
ιδιοκατοικούμενη πρώτη δευτερεύουσα μη εξοχική ή εξοχική κατοικία). Τα
στοιχεία των ακινήτων αυτών τα γράφετε και στο έντυπο Ε2.

Κωδικοί 129-130. Γράφετε το ακαθάριστο τεκμαρτό εισόδημα από δωρεάν
παραχώρηση κατοικιών.

Κωδικοί 143-144. Γράφετε το άθροισμα του τεκμαρτού ακαθάριστου
εισοδήματος από δωρεάν παραχώρηση ή ιδιοχρησιμοποίηση σχολείων, ξενοδοχείων,
κλινικών, αιθουσών κινηματογράφων, θεάτρων κ.λπ. Το άθροισμα αυτό προκύπτει
και από τις στήλες 13 και 16 του εντύπου Ε2.

Κωδικοί 145-146. Γράφετε το άθροισμα του τεκμαρτού ακαθάριστου
εισοδήματος από δωρεάν παραχώρηση ή ιδιοχρησιμοποίηση καταστημάτων, γραφείων,
αποθηκών κ.λπ. Το άθροισμα αυτό προκύπτει από τις στήλες 14 και 17 του εντύπου Ε2.

Κωδικοί 147-148. Γράφετε το άθροισμα του τεκμαρτού ακαθάριστου
εισοδήματος από δωρεάν παραχώρηση ή ιδιοχρησιμοποίηση γηπέδων (υπαίθριων χώρων
στάθμευσης αυτοκινήτων κ.λπ.), όπως αυτό προκύπτει από τις στήλες 15 και 17
του εντύπου Ε2.

Κωδικοί 141-142. Γράφετε το άθροισμα του τεκμαρτού ακαθάριστου
εισοδήματος από δωρεάν παραχώρηση γαιών, όπως αυτό προκύπτει από τη στήλη 15
του Ε2.

Κωδικοί 151-152. Γράφετε τις δαπάνες που κάνατε για εκμισθούμενες ή
ιδιοκατοικούμενες ή δωρεάν παραχωρημένες κατοικίες, οικοτροφεία, σχολεία,
ξενοδοχεία, κλινικές, σανατόρια και οι οποίες αφορούν την επισκευή ή
συντήρηση, τα ασφάλιστρα πυρκαγιάς, τις αμοιβές δικηγόρου για τον καθορισμό
μισθώματος ή για διαφορές απόδοσης μισθίου.

Κωδικοί 153-154. Γράφετε τις δαπάνες που κάνατε για την
ιδιοκατοικούμενη κύρια κατοικία και αφορούν επισκευή, συντήρηση, ασφάλιστρα
πυρκαγιάς ή άλλων κινδύνων.

Κωδικοί 161-162.Γράφετε τις δαπάνες που κάνατε για την ιδιοκατοικούμενη
δευτερεύουσα κατοικία (όχι εξοχική) και αφορούν επισκευή, συντήρηση,
ασφάλιστρα πυρκαγιάς ή άλλων κινδύνων.

Κωδικοί 155-156. Γράφετε τις δαπάνες που κάνατε για την
ιδιοκατοικούμενη δευτερεύουσα κατοικία (εξοχική) και αφορούν επισκευή,
συντήρηση, ασφάλιστρα πυρκαγιάς ή άλλων κινδύνων.

Κωδικοί 157-158. Γράφετε τις δαπάνες που κάνατε για εκμισθούμενα ή
ιδιοχρησιμοποιούμενα ή δωρεάν παραχωρημένα καταστήματα, γραφεία, αποθήκες
κ.λπ., οι οποίες αφορούν την επισκευή ή συντήρηση, τα ασφάλιστρα πυρκαγιάς ή
άλλων κινδύνων, τις αμοιβές δικηγόρου για καθορισμό μισθώματος ή για δίκες
απόδοσης μισθίου.

Κωδικοί 163-164. Γράφετε το ποσό της αποζημίωσης που πληρώσατε στον
μισθωτή ακινήτου σε περίπτωση λύσης της επαγγελματικής μίσθωσης.

Κωδικοί 165-166. Γράφετε το ακαθάριστο εισόδημα που αποκτήσατε από την
εκμίσθωση του ακινήτου για το οποίο καταβάλατε αποζημίωση για λύση της
επαγγελματικής μίσθωσης (των κωδικών 163-164).

Κωδικοί 159-160. Γράφετε τις δαπάνες που κάνατε για οικοδομές και γαίες.

Κωδικοί 171-172. Γράφετε το ακαθάριστο εισόδημα από ακίνητα που
βρίσκονται στο εξωτερικό.

Κωδικοί 172-174. Γράφετε το καθαρό εισόδημα από ακίνητα που βρίσκονται
στο εξωτερικό.

Κωδικοί 175-176. Γράφετε το ακαθάριστο εισόδημα των ακινήτων που
εκμισθώνονται, ιδιοκατοικούνται ή παραχωρούνται δωρεάν και έχουν επιφάνεια
μεγαλύτερη από 300 τ.μ. η καθεμιά.

Υπενθυμίζεται ότι από τα παραπάνω δηλωθέντα ακαθάριστα ποσά από ακίνητα αφαιρούνται:

­ 10% για αποσβέσεις οικοδομών που χρησιμοποιούνται για κατοικίες,
οικοτροφεία, σχολεία, φροντιστήρια, αίθουσες κινηματογράφων ή θεάτρων,
ξενοδοχεία, κλινικές και σανατόρια και μέχρι 15% για ασφάλιστρα κατά κινδύνου
πυρκαγιάς ή άλλων κινδύνων, για έξοδα επισκευής και συντήρησης και αμοιβή
δικηγόρου για δίκες σε διαφορές απόδοσης μισθίου ή καθορισμού μισθώματος.

­ Για γραφεία, καταστήματα, αποθήκες κ.λπ. τα παραπάνω ποσοστά περιορίζονται
σε 5% για αποσβέσεις και 5% για ασφάλιστρα κ.λπ. έξοδα.

Προκειμένου να αναγνωριστούν οι δαπάνες θα πρέπει να υπάρχουν τα πρωτότυπα
φορολογικά στοιχεία (αποδείξεις λιανικής πώλησης, αποδείξεις παροχής
υπηρεσιών, αποδείξεις ασφαλίστρων κ.λπ.)

Συμπληρώνετε τον πίνακα 6 για τα εισοδήματα από κινητές αξίες.

Στον πίνακα 6 της δήλωσης γράφετε τα εισοδήματα από κινητές αξίες (τόκοι από
ομολογίες ή χρεόγραφα που η χρονολογία εξαργύρωσής τους ορίστηκε το 1998) που
φορολογούνται με τις γενικές διατάξεις. Δεν γράφετε εισοδήματα από κινητές
αξίες για τις οποίες το εισόδημα φορολογήθηκε αυτοτελώς με εξάντληση της
φορολογικής υποχρέωσης.

Κωδικοί 291-292. Γράφετε το καθαρό ποσό από τόκους, ομολογίες ή
χρεόγραφα που η χρονολογία εξαργύρωσής τους ορίστηκε το 1998. Επίσης, τόκους
από οποιονδήποτε έντοκο τίτλο που έγιναν απαιτητοί το 1998 και τόκους που
επιδικάστηκαν με δικαστική απόφαση.

Κωδικοί 293-294. Γράφετε το συνολικό ποσό του φόρου που παρακρατήθηκε
για τα εισοδήματα που γράψατε στους κωδικούς 291-292.

Κωδικοί 295-296. Γράφετε το συνολικό καθαρό ποσό εισοδήματος από
κινητές αξίες αλλοδαπής προέλευσης.

Κωδικοί 297-298. Γράφετε το συνολικό ποσό του φόρου που παρακρατήθηκε
στην Ελλάδα για τα εισοδήματα που γράψατε στους κωδικούς 295-296.

Συμπληρώνετε τον πίνακα 7 για το εισόδημα από μισθωτές υπηρεσίες.

Στον πίνακα αυτό γράφετε τα εισοδήματα από μισθωτές υπηρεσίες (μισθούς,
συντάξεις, ημερομίσθια, μερίσματα, επιχορηγήσεις κ.λπ.) σύμφωνα με τις
βεβαιώσεις αποδοχών.

Κωδικοί 301-302. Γράφετε το καθαρό ποσό από μισθούς, ημερομίσθια,
επιδόματα κ.λπ., όπως αυτά γράφονται στις βεβαιώσεις αποδοχών κάτω από τις
λέξεις «Καθαρές αποδοχές». Αν έχετε δύο ή τρεις βεβαιώσεις αποδοχών, αθροίζετε
τα ποσά και τα γράφετε στους κωδικούς 301-302.

Στην περίπτωση όπου το 1998 εισπράξατε αναδρομικά κάποιο εισόδημα με βάση νόμο
ή δικαστική απόφαση ή συλλογική σύμβαση, τότε το προσθέτετε στις αποδοχές σας,
αφού όμως αφαιρέσετε το 20% αυτών. Το σύνολο το γράφετε στους κωδικούς 301-302.

Κωδικοί 303-304. Γράφετε το καθαρό ποσό από κύριες συντάξεις που πήρατε
ως συνταξιούχος από κύρια ταμεία συντάξεων. Το ποσό αυτό αναφέρεται στις
βεβαιώσεις αποδοχών κάτω από τις λέξεις «Καθαρές αποδοχές». Αν έχετε δύο ή
τρεις βεβαιώσεις αποδοχών, αθροίζετε τα ποσά και τα γράφετε στους κωδικούς
303-304. Αν στη βεβαίωση περιλαμβάνεται εκτός από την κύρια σύνταξη και
επικουρική, σε ξεχωριστή σειρά η καθεμιά, στους κωδικούς αυτούς θα γράψετε
μόνο το ποσό της κύριας σύνταξης και το ποσό της επικουρικής σύνταξης θα το
γράψετε στους κωδικούς 321-322.

Αν το 1998 εισπράξατε αναδρομικά για σύνταξη με βάση νόμο, δικαστική απόφαση ή
συλλογική σύμβαση, τότε το ποσό το προσθέτετε στις αποδοχές σας, αφού
αφαιρέσετε το 20% αυτών. Το σύνολο το γράφετε στους κωδικούς 303-304.

Κωδικοί 321-322. Γράφετε το καθαρό ποσό από επικουρικές συντάξεις,
μερίσματα και βοηθήματα που πήρατε ως συνταξιούχος από Ταμεία Επικουρικά,
Μετοχικά, Αρωγής ή Αλληλοβοήθειας.

Κωδικοί 305-306. Γράφετε το καθαρό ποσό του Επιδόματος Κοινωνικής
Αλληλεγγύης (ΕΚΑΣ).

Κωδικοί 317-318. Γράφετε τις καθαρές αμοιβές για τις πάνω από 2 το μήνα
υπηρεσίες ενεργού εφημερίας, εφόσον είστε γιατρός ενταγμένος στο ΕΣΥ ή
πανεπιστημιακός γιατρός που δεν ασκείτε ελευθέριο επάγγελμα ή ειδικευόμενος
γιατρός που διέπεστε από τις διατάξεις του ν. 1397/1983 ή γιατρός πλήρους και
αποκλειστικής απασχόλησης του ΙΚΑ που διέπεστε από τις διατάξεις του άρθρου 16
του ν. 1666/1986, καθώς επίσης τα χρηματικά ποσά που σας καταβλήθηκαν από
ποδοσφαιρικές ανώνυμες εταιρείες ή αναγνωρισμένα αθλητικά σωματεία κατά την
υπογραφή του συμβολαίου μεταγραφής ή την ανανέωση του συμβολαίου συνεργασίας
εφόσον είστε ποδοσφαιριστής, καλαθοσφαιριστής, προπονητής ή άλλος αμειβόμενος
αθλητής, επιδόματα πολύτεκνης μητέρας και επιδόματα ανέργων των παραγράφων 2
και 3 του άρθρου 33 του ν. 1892/1990 και θέλετε να φορολογηθούν με τις γενικές
διατάξεις. Στην περίπτωση αυτή το ποσό του φόρου το γράφετε στους κωδικούς
609-610 του πίνακα 11 της δήλωσης.

Κωδικοί 307-308. Γράφετε το καθαρό ποσό των εισοδημάτων σας που
φορολογούνται με βάση το άρθρο 5 του Ζ' ψηφίσματος του 1975. Αφορά τη
βουλευτική αποζημίωση κ.λπ.

Κωδικοί 309-310. Εφόσον έχετε γράψει κάποιο ποσό στους κωδικούς
307-308, γράφετε τη λέξη «ΝΑΙ», εάν θέλετε οι εκπτώσεις δαπανών (αποδείξεις
γιατρών, δωρεών, τόκων κ.λπ.) να γίνουν από αυτό το εισόδημα.

Κωδικοί 313-314. Γράφετε το σύνολο του φόρου που αναλογεί, όπως γράφετε
στις βεβαιώσεις αποδοχών, κάτω από τις λέξεις «Φόρος που αναλογεί». Αν έχετε
δύο ή τρεις βεβαιώσεις αποδοχών, αθροίζετε τα ποσά και τα γράφετε στους
κωδικούς 313-314.

Κωδικοί 315-316. Γράφετε το σύνολο του φόρου που παρακρατήθηκε, όπως
αυτό γράφεται στις βεβαιώσεις αποδοχών, κάτω από τις λέξεις «Φόρος που
παρακρατήθηκε». Αν έχετε δύο ή τρεις βεβαιώσεις αποδοχών, αθροίζετε τα ποσά
και τα γράφετε στους κωδικούς 315-316.

Κωδικοί 011-012. Γράφετε τη λέξη «ΝΑΙ» αν το 1998 πήρατε από τον
εργοδότη σας στεγαστικό επίδομα.

Κωδικοί 013-014. Γράφετε τη λέξη «ΝΑΙ», αν είστε συνταξιούχος και
γεννηθήκατε πριν από το 1934.

Κωδικοί 015-016. Γράφετε τη λέξη «ΝΑΙ» αν αποκτήσατε εισόδημα από
μισθωτές υπηρεσίες ή κατοικήσατε τουλάχιστον 9 μήνες σε παραμεθόριες περιοχές.

Κωδικοί 389-390. Γράφετε το καθαρό ποσό από μισθούς, συντάξεις κ.λπ.
που αποκτήσατε στο εξωτερικό.

Συμπληρώστε τον πίνακα 13 για τον προσδιορισμό της ετήσιας τεκμαρτής δαπάνης.

Στον πίνακα αυτό θα γράψετε όλα εκείνα τα στοιχεία που προσδιορίζουν το
εισόδημά σας με βάση τα τεκμήρια.

Κωδικοί 707-708. Γράφετε το ακαθάριστο ποσό της ετήσιας δαπάνης
(πραγματικής ή τεκμαρτής) για δευτερεύουσα κατοικία που έχει επιφάνεια
μεγαλύτερη από 100 τ.μ. Εάν έχετε περισσότερες από μία δευτερεύουσες κατοικίες
που νοικιάζετε ή ιδιοκατοικείτε με εμβαδόν μεγαλύτερο από 100 τ.μ., τότε
γράφετε το συνολικό τεκμαρτό ή πραγματικό μίσθωμα στους κωδικούς 707-708.

Δεν αναγράφεται η δευτερεύουσα ιδιοκατοικούμενη κατοικία που έχει επιφάνεια
μέχρι 100 τ.μ. και η οποία βρίσκεται σε χωριό ή πόλη (εξαιρούνται οι κατοικίες
σε τουριστικούς τόπους) με πληθυσμό κάτω από 5.000 κατοίκους και την
αποκτήσατε από κληρονομιά, προίκα ή γονική παροχή.

Κωδικοί 709-710. Γράφετε τα επιβατικά, ιδιωτικής χρήσης ή μεικτής
χρήσης αυτοκίνητα και τα jeep. Συμπληρώνετε το ονοματεπώνυμο του ιδιοκτήτη,
τον αριθμό κυκλοφορίας (γράμματα και αριθμός), τους φορολογήσιμους ίππους,
τους μήνες που είχατε το αυτοκίνητο μέσα στο 1998 (εάν το αυτοκίνητο είναι
jeep, πριν από τον αριθμό μηνών θα γράφετε το γράμμα «Τ»), το ποσοστό
συνιδιοκτησίας και το πρώτο έτος κυκλοφορίας. Στη συνέχεια συμβουλεύεστε τον
πίνακα των τεκμηρίων και σύμφωνα με τους ίππους και το έτος κυκλοφορίας του
αυτοκινήτου, γράφετε στους κωδικούς 709-710 το τεκμαρτό ποσό ετήσιας δαπάνης
από επιβατικό αυτοκίνητο.

Εάν το αυτοκίνητο πουλήθηκε ή αγοράστηκε ή καταστράφηκε ή ήταν σε ακινησία,
λαμβάνονται υπόψη τόσα δωδέκατα όσοι οι μήνες που το είχατε στην κατοχή σας ή
κυριότητά σας, π.χ. αν το αυτοκίνητο που πουλήσατε το είχατε για τρεις μήνες,
τότε λαμβάνονται υπόψη αυτοί οι μήνες.

Κωδικοί 711-712. Γράφετε το ιδιωτικής χρήσης δίτροχο (μοτοσυκλέτα) ή
τρίτροχο από 500 κ.ε. και πάνω. Συμπληρώνετε το ονοματεπώνυμο του ιδιοκτήτη,
τον αριθμό κυκλοφορίας (γράμματα και αριθμός) τα κυβικά εκατοστά, τους μήνες
που είχατε τη μοτοσυκλέτα μέσα στο 1998, το ποσοστό συνιδιοκτησίας και το
πρώτο έτος κυκλοφορίας.

Στη συνέχεια, ανάλογα με τα κυβικά εκατοστά και το έτος κυκλοφορίας της
μηχανής, γράφετε στους κωδικούς 711-712 το τεκμαρτό ποσό ετήσιας δαπάνης από
δίτροχο ή τρίτροχο που είναι για μοτοσυκλέτα 500 κ.ε., 1.000.000 δρχ. που
προσαυξάνεται κατά 200.000 δρχ. για κάθε επιπλέον 100 κ.ε.

Εάν η μοτοσυκλέτα κυκλοφόρησε στο διάστημα των ετών 1994-1998, το ποσό που
προκύπτει ανάλογα με τα κυβικά εκατοστά δεν μειώνεται.

Εάν η μοτοσυκλέτα κυκλοφόρησε τα έτη 1989-1993, τότε εφαρμόζεται μείωση 15%.

Εάν κυκλοφόρησε τα έτη 1984-1988, τότε η μείωση είναι 25%.

Εάν κυκλοφόρησε πριν από το 1984, τότε η μείωση είναι 40%.

Κωδικοί 731-732. Γράφετε τις αμοιβές που καταβλήθηκαν σε πληρώματα για
σκάφη αναψυχής (με μόνιμο πλήρωμα).

Κωδικοί 713-714. Γράφετε τα σκάφη αναψυχής. Συμπληρώνετε το όνομα του
σκάφους, τον αριθμό και το λιμάνι νηολογίου, τη χώρα, τους μήνες κυριότητας
μέσα στο 1998, το μήκος του σκάφους, τη χωρητικότητα σε κόρους και την πρώτη
νηολόγηση. 
Στη συνέχεια, ανάλογα με την κατηγορία και το μήκος του σκάφους, γράφετε στους
κωδικούς 713-714 το τεκμαρτό ποσό ετήσιας δαπάνης από σκάφος αναψυχής που
είναι για μηχανοκίνητα σκάφη ανοικτού τύπου, ταχύπλοα και μη, ολικού μήκους
μέχρι 3 μέτρα, καθώς και για τα jet ski: 440.000 δρχ. και προσαυξάνεται κατά
220.000 δρχ. για κάθε μέτρο πάνω από τα 3 μέτρα. 
Για ιστιοφόρα ή μηχανοκίνητα ή μεικτά σκάφη, με χώρο ενδιαίτησης, η τεκμαρτή
δαπάνη υπολογίζεται σύμφωνα με τα μέτρα του σκάφους ως εξής: Σκάφη αναψυχής με
χώρο ενδιαίτησης (ιστιοφόρα ή μηχανοκίνητα ή μεικτά)

&#009Μέτρα&#0091998

Μέχρι 8&#0093.600.000

πάνω από 8 και μέχρι 10&#0096.500.000

πάνω από 10 και μέχρι 12&#0099.500.000

πάνω από 12 και μέχρι 14&#00912.700.000

πάνω από 14 και μέχρι 16&#00916.200.000

πάνω από 16 και μέχρι 18&#00920.100.000

πάνω από 18 και μέχρι 20&#00924.600.000

πάνω από 20 και μέχρι 22&#00929.800.000

πάνω από 22 και μέχρι 24&#00935.800.000

πάνω από 24 και μέχρι 26&#00942.600.000

πάνω από 26 και μέχρι 28&#00950.400.000

πάνω από 28 και μέχρι 30&#00959.300.000

πάνω από 30 και μέχρι 32&#00969.400.000

πάνω από 32&#00977.600.000

Εάν το σκάφος κυκλοφόρησε στο διάστημα των ετών 1994 και 1998, το τεκμαρτό
ποσό ετήσιας δαπάνης δεν μειώνεται. Εάν κυκλοφόρησε τα έτη 1989-1993,
μειώνεται κατά 10%, ενώ αν κυκλοφόρησε πριν από το 1989, τότε μειώνεται κατά 20%.

Κωδικοί 715-716. Γράφετε τα αεροσκάφη, τα ελικόπτερα και ανεμόπτερα.
Συμπληρώνετε τα στοιχεία εθνικότητας και νηολόγησης, τον τύπο, τον αριθμό
σειράς κατασκευαστή, τον αερολιμένα συνήθους παραμονής, τους μήνες κυριότητας
μέσα στο 1998, τους ίππους ή τις λίμπρες και την πρώτη νηολόγηση. Στη
συνέχεια, γράφετε στους κωδικούς αριθμούς 715-716 το τεκμαρτό ποσό ετήσιας
δαπάνης ως εξής:

Για αεροσκάφη με κινητήρα κοινό, εσωτερικής καύσης και στροβιλοελικοφόρα,
καθώς και για ελικόπτερα το ποσό ορίζεται σε 11.000.000 δρχ. για τους πρώτους
150 ίππους, που προσαυξάνεται κατά 90.000 δρχ. για κάθε ίππο πάνω από τους 150.

Για αεροσκάφη jet 32.000 δρχ. για κάθε λίμπρα ώθησης.

Για ανεμόπτερα 2.200.000.

Εάν τα αεροσκάφη, ελικόπτερα και ανεμόπτερα κυκλοφόρησαν στο διάστημα των ετών
1994-1998, το ποσό που προκύπτει δεν μειώνεται.

Εάν κυκλοφόρησαν τα έτη 1989-1993, εφαρμόζεται μείωση κατά 15%.

Εάν κυκλοφόρησαν τα έτη 1984-1988, μειώνεται κατά 25%.

Εάν κυκλοφόρησαν πριν από το 1984, το ποσό μειώνεται κατά 40%.

Κωδικοί 717-718. Γράφετε το συνολικό ποσό που πληρώσατε το 1998 για
αμοιβές οικιακών βοηθών, κηπουρών, οδηγών αυτοκινήτων, δασκάλων κ.λπ.

Αν όμως απασχολείτε μόνο έναν οικιακό βοηθό, τότε δεν θα γράψετε το ποσό που
πληρώσατε εφόσον εσείς ή πρόσωπο που κατοικεί μαζί σας και σας βαρύνει έχετε
αναπηρία 67% και πάνω ή ηλικία πάνω από 65 έτη.

Κωδικοί 765-766. Γράφετε το συνολικό ποσό της ετήσιας τεκμαρτής δαπάνης
με βάση τις δεξαμενές κολύμβησης (πισίνες). Η τεκμαρτή δαπάνη για κάθε πισίνα
με επιφάνεια 25 τετραγωνικά μέτρα και πάνω, ανάλογα με το αν είναι εξωτερική ή
εσωτερική, καθορίζεται ως εξής:

Επιφάνεια της πισίνας (σε τετρ. μέτρα)

Εξωτερική πισίνα - Εσωτερική πισίνα

Ετήσια τεκμαρτή δαπάνη διαβίωσης 
Από 25 μέχρι και 60: 2.000.000 - 3.000.000 δρχ.

Πάνω από 60 μέχρι και 120: 5.000.000 - 7.500.000 δρχ.

Πάνω από 120: 8.000.000 - 12.000.000δρχ.

Κωδικοί 795-796. Γράφετε ολογράφως τον αριθμό των περιουσιακών
στοιχείων και δαπανών που υπάρχουν για τον υπολογισμό της ετήσιας δαπάνης
διαβίωσης. Π.χ., αν έχετε δύο αυτοκίνητα, μια μοτοσυκλέτα και μια οικιακή
βοηθό, γράφετε τον αριθμό τέσσερα. Αν έχετε και κηπουρό γράφετε τον αριθμό πέντε.

Κωδικοί 719-720. Γράφετε τα συνολικά ποσά που πληρώσατε (μετρητά) για
αγορά ή χρηματοδοτική μίσθωση αυτοκινήτων, μοτοσυκλετών, τριτρόχων της
οικογένειάς σας.

Κωδικοί 721-722. Γράφετε τα συνολικά ποσά που πληρώσατε (μετρητά) για
αγορά ή χρηματοδοτική μίσθωση πλοίων αναψυχής, λοιπών σκαφών αναψυχής,
αεροσκαφών, ελικοπτέρων και ανεμοπτέρων της οικογένειάς σας.

Κωδικοί 723-724. Γράφετε τα συνολικά ποσά που πληρώσατε (μετρητά) για
αγορά ή χρηματοδοτική μίσθωση κινητών πραγμάτων μεγάλης αξίας της οικογένειάς σας.

Κωδικοί 733-734. Γράφετε τα συνολικά ποσά που πληρώσατε για αγορά
επιχειρήσεων ή σύσταση ή αύξηση κεφαλαίου επιχειρήσεων με μορφή ατομικής
επιχείρησης, Ο.Ε., Ε.Ε., ΕΠΕ, κοινωνίας, κοινοπραξίας, αστικής εταιρείας ή για
αγορά εταιρικών μεριδίων και χρεογράφων.

Εξαιρείται η αγορά ομολόγων του Δημοσίου, μετοχών εισηγμένων στο
Χρηματιστήριο, έντοκων γραμματίων του Δημοσίου και REPOS.

Κωδικοί 735-736. Γράφετε το συνολικό ποσό που πληρώσατε το 1998 για
αγορά ή χρονομεριστική ή χρηματοδοτική μίσθωση ακινήτων.

Εξαιρείται η αγορά από ενήλικο με δικαίωμα πλήρους κυριότητας πρώτης κατοικίας
μέχρι 120 τ.μ.

Κωδικοί 737-738. Γράφετε το συνολικό ποσό που πληρώσατε το 1998 για
ανέγερση οικοδομών ή κατασκευή δεξαμενής κολύμβησης (πισίνας).

ΠΡΟΣΟΧΗ: Εξαιρείται η ανέγερση από ενήλικο με δικαίωμα πλήρους
κυριότητος πρώτης κατοικίας μέχρι 120 τ.μ.

Κωδικοί 739-740. Γράφετε το συνολικό ποσό που καταβάλατε το 1998 για
χορήγηση δανείων προς οποιονδήποτε, καθώς και για προσωρινές διευκολύνσεις ή
προσωρινές καταθέσεις στην ατομική σας επιχείρηση ή στις εταιρείες ή
κοινοπραξίες ή κοινωνίες στις οποίες είστε μέλος ή μέτοχος.

Κωδικοί 725-726. Γράφετε το συνολικό ποσό που πληρώσατε το 1998 για
δωρεές ή γονικές παροχές ή χορηγίες χρηματικών ποσών, εφόσον αυτά συνολικά
είναι μεγαλύτερα από 100.000 δρχ.

ΠΡΟΣΟΧΗ: Εξαιρούνται οι δωρεές προς το Δημόσιο, τους δήμους και τις
κοινότητες του κράτους, τα ΑΕΙ, τα νοσοκομεία.

Κωδικοί 727-728. Γράφετε το συνολικό ποσό που πληρώσατε το 1998 για την
τοκοχρεολυτική απόσβεση δανείων ή πιστώσεων. Επίσης γράφετε το ποσό που
πληρώσατε για την τοκοχρεολυτική απόσβεση των χρεώσεων των πιστωτικών καρτών,
εφόσον οι χρεώσεις αφορούν αγορά μη καταναλωτικών αγαθών (αυτοκινήτου, πινάκων
ζωγραφικής κ.λπ.).

Εάν το δάνειο είναι για αγορά ή ανέγερση πρώτης κατοικίας μέχρι 120 τ.μ., θα
γράψετε μόνο τους τόκους.

Κωδικοί 729-730. Γράφετε το συνολικό ποσό που πληρώσατε το 1998 για την
τοκοχρεολυτική απόσβεση των χρεώσεων των πιστωτικών καρτών για αγορές που
αφορούν καταναλωτικά αγαθά.

Συμπληρώνετε τον πίνακα 14 για τις μειώσεις της ετήσιας δαπάνης.

Στον πίνακα αυτό γράφετε τα ποσά που μειώνουν τη διαφορά μεταξύ του συνολικού
εισοδήματος και της ετήσιας τεκμαρτής δαπάνης.

Κωδικοί 781-782. Γράφετε τα χρηματικά ποσά που πήρατε από τη διάθεση
περιουσιακών στοιχείων (αυτοκινήτου, ακινήτου κ.λπ.).

Κωδικοί 783-784. Γράφετε τα χρηματικά ποσά που προέρχονται από εισαγωγή
ελεύθερου συναλλάγματος, εφόσον δικαιολογείται η απόκτησή του στο εξωτερικό.

Κωδικοί 785-786. Γράφετε τα χρηματικά ποσά από δάνεια, κέρδη από
λαχεία, δωρεές ή γονικές παροχές χρημάτων και οποιοδήποτε ποσό δεν θεωρείται εισόδημα.

Κωδικοί 787-788. Γράφετε το ποσό του κεφαλαίου από αποταμίευση
προηγούμενων χρόνων που ξοδέψατε το 1998.

<H3>Η δήλωση ενός φορολογουμένου και της συζύγου του </H3>
ΙΔΙΩΤΙΚΟΣ υπάλληλος με ετήσιες καθαρές αποδοχές 4.000.000 δρχ., με σύζυγο
δημόσιο υπάλληλο με ετήσιες καθαρές αποδοχές 3.500.000 δρχ., έχουν δύο παιδιά
ηλικίας 14 και 11 ετών. Κατά το 1998 ο σύζυγος είχε τις εξής δαπάνες:

­ Ιατρικά έξοδα 100.000 δρχ.

­ Δωρεά χρημάτων στο Αντικαρκινικό 50.000 δρχ.

­ Τόκοι στεγαστικού δανείου για αγορά πρώτης κατοικίας 250.000 δρχ.

­ Ασφάλιστρα ζωής 200.000 δρχ.

­ Οικογενειακές δαπάνες για αγορά αγαθών 1.000.000 δρχ.

­ Δίδακτρα για τα παιδιά, 200.000 δρχ. για το πρώτο και 150.000 δρχ. για το δεύτερο.

Η σύζυγος το 1998 είχε τις εξής δαπάνες:

­ Ιατρικά έξοδα 130.000 δρχ.

­ Ασφάλιστρα ζωής 120.000 δρχ.

Η οικογένεια κατοικεί σε δικό της σπίτι 110 τ.μ. αγορασμένο με στεγαστικό
δάνειο, ενώ έχει εξοχικό σπίτι στη Ραφήνα 60 τ.μ. του οποίου η άδεια ανέγερσης
εκδόθηκε την 12/3/1989.

Τα άλλα περιουσιακά τους στοιχεία είναι δύο επιβατικά αυτοκίνητα 8 και 10
φορολογήσιμων ίππων και ένα σκάφος 5 μέτρων. Το 1998 πλήρωσαν για την
πιστωτική κάρτα τους 600.000 δρχ.

Από το εισόδημα του φορολογουμένου αφαιρούνται 100.000 για τα ιατρικά, 50.000
για δωρεά χρημάτων, 250.000 για τόκους δανείου, 125.000 για ασφάλιστρα,
160.000 για οικογενειακές δαπάνες και 140.000 για δίδακτρα. Σύνολο 825.000 δρχ.

Από το εισόδημα της συζύγου αφαιρούνται 130.000 για ιατρικά, 75.000 για
ασφάλιστρα ζωής και 140.000 για οικογενειακές δαπάνες. Σύνολο 345.000 δρχ. 
Στο εισόδημα της συζύγου θα προστεθούν 16.016 δρχ. από ιδιοκατοίκηση
δευτερεύουσας κατοικίας, γιατί η επιφάνεια της κύριας και της δευτερεύουσας
κατοικίας υπερβαίνει τα 150 τ.μ..

<H3>Το έντυπο για το νοίκι

</H3>
<REF><SOURCE>ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16336N221</ED>
<ID>
ID:15858

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N22&aa=1</URL></REF>


Article

<CATEGORY>vin06</CATEGORY>

 <H5>Υπολογίστε μόνοι σας πόσο θα πληρώσετε
</H5><H5>Πώς θα εξουδετερώσετε τον φόρο για τεκμαρτό εισόδημα από το σπίτι σας
</H5><H2>ΟΔΗΓΟΣ
</H2><H2>«Ο ανακριτής έρχεται» ή... οι παγίδες του πόθεν έσχες
</H2>
«ΠΟΝΟΚΕΦΑΛΟΣ» που μπορεί να κοστίζει ακριβά είναι τα τεκμήρια απόκτησης
περιουσιακών στοιχείων που συνδέονται και με τον έλεγχο του πόθεν έσχες. Η
Εφορία θέλει να δηλώσουμε αν αγοράσαμε το 1998 περιουσιακά στοιχεία (σπίτι,
οικόπεδο, αυτοκίνητο κ.λπ.), πόσα δώσαμε για την αγορά και πού βρήκαμε τα λεφτά.

Αυτό σημαίνει ότι ο φορολογούμενος καλείται να γράψει στη φορολογική δήλωση τα
χρήματα που πλήρωσε για τέτοιου είδους μεγάλης αξίας αγορές και να
δικαιολογήσει την προέλευσή τους.

Τα ποσά αυτά η Εφορία θα τα προσθέσει στην τεκμαρτή δαπάνη διαβίωσης και θα
βγάλει το συνολικό τεκμαρτό εισόδημα.

Στα τεκμήρια απόκτησης περιουσιακών στοιχείων περιλαμβάνονται και αντικείμενα
με αξία που ξεπερνά το 1.000.000 δρχ., π.χ. ένας πίνακας, ένα κόσμημα, ένα
πολυτελές χαλί, μία κρεβατοκάμαρα, ένα σαλόνι κ.λπ.

Στην περίπτωση που ο φορολογούμενος έδωσε για αγορά περιουσιακών στοιχείων
ποσά μεγαλύτερα από το εισόδημα που δηλώνει (μόνο αυτά ή αθροιστικά με τα
τεκμήρια διαβίωσης, δεν έχει σημασία), τότε θα φορολογηθεί με βάση τις δαπάνες
αυτές. Την «τσιμπίδα» αυτή μπορεί να την αποφύγει ο φορολογούμενος μόνο αν
προσκομίσει τα αναγκαία δικαιολογητικά που θα δείχνουν ότι είχε τα χρηματικά
ποσά που έδωσε για τα περιουσιακά στοιχεία που αγόρασε και ότι τα ποσά αυτά
είχαν φορολογηθεί. Η Εφορία υποχρεούται να αφαιρέσει από την τεκμαρτή δαπάνη
τα ποσά που μπορεί να δικαιολογήσει ο φορολογούμενος.

Τα ποσά που μπορείτε να επικαλεστείτε για να δικαιολογήσετε το πόθεν έσχες:

­ Εισοδήματα που απαλλάσσονται από το φόρο ή φορολογούνται με ειδικό τρόπο,
όπως οι τόκοι καταθέσεων, ομολόγων του Δημοσίου κ.ά.

­ Ποσά που δεν θεωρούνται εισόδημα, όπως το εφάπαξ, η αποζημίωση λόγω απόλυσης κ.λπ.

­ Χρήματα που προέρχονται από την πώληση περιουσιακών στοιχείων.

­ Το συνάλλαγμα που εισήχθη νόμιμα από το εξωτερικό και δηλώθηκε κατά την εισαγωγή.

­ Δάνεια για την απόκτηση περιουσιακών στοιχείων.

­ Δωρεές ή γονικές παροχές χρημάτων.

­ Κέρδη από λαχεία, χρηματικά βραβεία κ.λπ.

Η Εφορία κτυπά με το πόθεν έσχες στις εξής περιπτώσεις:

1. Για αγορά ή ανέγερση ακινήτου: Στην περίπτωση αγοράς στη διάρκεια
του 1998 ο φορολογούμενος θα πρέπει να δηλώσει το ακίνητο. Αν το ακίνητο είναι
στο αντικειμενικό σύστημα, πρέπει να γράψει την αντικειμενική του αξία που ήδη
έχει αναφερθεί στο συμβόλαιο.

Στην περίπτωση που το ακίνητο δεν βρίσκεται σε περιοχές ενταγμένες στο
αντικειμενικό σύστημα, ως τεκμαρτή δαπάνη θα ληφθεί υπόψη η τιμή του
συμβολαίου αγοράς προσαυξημένη με την τυχόν διαφορά που προκύπτει από τη
δήλωση φόρου μεταβίβασης. Σε περιπτώσεις που η αγορά έγινε με δόσεις, ως
τεκμήριο θα ληφθεί υπόψη το άθροισμα των δόσεων που πληρώθηκε το 1998.

Ειδικά σε περίπτωση ανέγερσης οικοδομής, ως τεκμήριο θα ληφθεί το κόστος
κατασκευής συν ο φόρος προστιθέμενης αξίας.

Όμως από το τεκμήριο αγοράς ακινήτου εξαιρείται η πρώτη κατοικία μέχρι 120
τ.μ., συμπεριλαμβανομένης τυχόν αποθήκης ή άλλων βοηθητικών χώρων.

Αν η πρώτη κατοικία είναι μεγαλύτερη από 120 τ.μ., ως τεκμαρτή δαπάνη θα
ληφθεί η αξία που αναλογεί στο εμβαδόν πάνω από 120 τ.μ.

Στην περίπτωση αγοράς οικοπέδου για ανέγερση πρώτης κατοικίας έως 120 τ.μ., η
δαπάνη της ανέγερσης δεν εμπίπτει στο τεκμήριο. Στο πόθεν έσχες υπάγεται μόνο
το ποσό που δώσατε για να αγοράσετε το οικόπεδο.

Ακόμη μην ξεχνάτε πως από φέτος στο πόθεν έσχες υπάγεται και η δαπάνη για
κατασκευή δεξαμενής κολύμβησης (πισίνας).

2. Για τα δάνεια και τις πιστωτικές κάρτες: Στο στόχαστρο της Εφορίας
είναι και οι τοκοχρεολυτικές δόσεις που πληρώθηκαν το 1998 για την εξυπηρέτηση
δανείου από τράπεζα ή άλλον πιστωτικό οργανισμό.

Οι δόσεις αυτές αποτελούν τεκμαρτή δαπάνη για την Εφορία, η οποία τις
συνυπολογίζει για να προσδιορίσει το τεκμαρτό εισόδημα. Από τα τεκμήρια αυτά
εξαιρούνται οι δόσεις που αφορούν δάνειο για αγορά πρώτης κατοικίας, της
οποίας το εμβαδόν δεν πρέπει να ξεπερνά τα 120 τ.μ.

Όμως το ποσό που δεν θεωρείται τεκμήριο είναι αυτό που αφορά την εξόφληση του
κεφαλαίου. Αντίθετα, το ποσό που αφορά τους τόκους του δανείου θεωρείται
τεκμήριο και λαμβάνεται υπόψη.

Στην περίπτωση που η πρώτη κατοικία είναι μεγαλύτερη από 120 τ.μ. ως τεκμαρτή
δαπάνη λαμβάνεται ολόκληρη η τοκοχρεολυτική δόση για το μέρος του δανείου που
αναλογεί στο εμβαδόν πάνω από 120 τ.μ., ενώ για εμβαδόν έως 120 τ.μ., ως
τεκμαρτή δαπάνη θα ληφθεί μόνο το ποσό των τόκων και όχι το ποσό για την
εξόφληση του κεφαλαίου. Προσέξτε ιδιαίτερα τις δόσεις που πληρώσατε το 1998
για αγορές που κάνατε με πιστωτικές κάρτες.

Οι τράπεζες θα στείλουν βεβαιώσεις που θα δείχνουν τι πληρώσατε ολόκληρη τη
χρονιά που πέρασε. Αν μέσα στα ποσά αυτά υπάρχουν χρήματα που αφορούν χρεώσεις
για αγορά μη καταναλωτικών αγαθών, όπως Ι.Χ., μηχανήματα, πίνακες ζωγραφικής
και λοιπά περιουσιακά στοιχεία, οι αντίστοιχες τοκοχρεολυτικές δόσεις
υπάγονται στο τεκμήριο απόκτησης περιουσιακών στοιχείων και γι' αυτό θα τις
γράψετε στους κωδικούς 727-728 της δήλωσης.

Για χρεώσεις που αφορούν αγορές καταναλωτικών αγαθών (ρούχα, παπούτσια κ.λπ.)
το ποσό των τοκοχρεολυτικών δόσεων θα αναγραφεί στους κωδικούς 729-730. Στις
τοκοχρεολυτικές δόσεις συγκαταλέγονται και οι τόκοι υπερημερίας.

Να σημειωθεί ότι οι ετήσιες δόσεις αυτές δεν συναθροίζονται με τα άλλα
τεκμήρια διαβίωσης, αλλά προστίθενται στα τεκμήρια αγοράς περιουσιακών
στοιχείων (εκτός από τα ποσά που γράψατε στους κωδικούς 729-730).

3. Για τις δωρεές, τις γονικές παροχές και τις χορηγίες: Η
δωρεά, η γονική παροχή και η χορηγία χρηματικών ποσών πάνω από 100.000 δρχ.
στη διάρκεια του 1998 είναι τεκμήριο. Αν πραγματοποιήθηκαν περισσότερες δωρεές
ή γονικές παροχές ή χορηγίες με ποσά κάτω από 100.000 δρχ. η κάθε μία, πάλι
υπάρχει το τεκμήριο, γιατί η Εφορία αθροίζει όλα τα ποσά.

Στην περίπτωση που ο ίδιος ο φορολογούμενος κάνει μια δωρεά 90.000 δρχ. και η
σύζυγός του μια χορηγία 95.000 δρχ., τότε το τεκμήριο δεν πιάνει κανένα από
τους δύο γιατί το όριο των 100.000 δρχ. ισχύει χωριστά για κάθε σύζυγο.

Βέβαια, από το τεκμήριο εξαιρούνται όλες οι δωρεές που έγιναν στο Δημόσιο,
στους δήμους και τις κοινότητες, καθώς και στα ΑΕΙ.

4. Για την αγορά επιχειρήσεων: Τεκμήριο που υπόκειται και αυτό στο
πόθεν έσχες είναι και η αγορά επιχειρήσεων ή η συμμετοχή στη σύσταση
επιχείρησης ή στην αύξηση του εταιρικού κεφαλαίου. Πρόκειται για ατομικές
επιχειρήσεις, Ο.Ε, Ε.Ε. ή ΕΠΕ, κοινωνίες, κοινοπραξίες ή αστικές εταιρείες και
όχι για Α.Ε. Έτσι, ό,τι χρήματα δώσατε το 1998, πρέπει να τα δηλώσετε και να
τα δικαιολογήσετε. Εξαιρείται η αγορά μετοχών εισηγμένων στο Χρηματιστήριο ή
μεριδίων αμοιβαίων κεφαλαίων.

5. Για την αγορά αυτοκινήτων, σκαφών κ.λπ.: Τέλος, τεκμήριο που
υπόκειται στο πόθεν έσχες είναι και η αγορά αυτοκινήτων, δίτροχων ή τρίτροχων
αυτοκινούμενων οχημάτων, πλοίων αναψυχής και λοιπών σκαφών αναψυχής,
αεροσκαφών και κινητών πραγμάτων αξίας πάνω από 1.000.000 δρχ. με εξαίρεση
αυτά που αποτελούν αρδευτικό εξοπλισμό γεωργικής εκμετάλλευσης.


ΤΙ ΦΟΡΟ θα πληρώσετε; Αυτό είναι το πρώτο και το τελευταίο ερώτημα που
απασχολεί όλους τους φορολογούμενους. Την τελική απάντηση θα σας τη δώσει,
βέβαια, η Εφορία μετά την παραλαβή και εκκαθάριση της φορολογικής σας δήλωσης.

Ωστόσο, μπορείτε κι εσείς να υπολογίσετε το φόρο που θα πληρώσετε. Το πρώτο
βήμα είναι να έχετε μπροστά σας όλα τα δικαιολογητικά, τις βεβαιώσεις και τις
αποδείξεις που θα συνυποβάλλετε με τη φορολογική δήλωση.

Αν τα έχετε όλα έτοιμα από τώρα ή, τέλος πάντων, όταν θα ολοκληρώσετε τη
συγκέντρωσή τους, αφαιρέστε από το καθαρό σας εισόδημα το ποσό των διάφορων
δαπανών που αναγνωρίζονται από την Εφορία (ιατρικά, ενοίκια, δαπάνες με
αποδείξεις κ.λπ.).

Το ποσό που θα μείνει θα είναι το φορολογητέο εισόδημα, δηλαδή αυτό που τελικά
θα φορολογηθεί.

Έτσι, αν πάτε στη φορολογική κλίμακα, μπορείτε να προσδιορίσετε την τελική
φορολογική σας οφειλή. Για παράδειγμα, αν δεν είστε μισθωτός ή συνταξιούχος
και έχετε φορολογητέο εισόδημα 4.000.000 δρχ., θα πρέπει να κάνετε τους εξής
υπολογισμούς: Ο φόρος για το τμήμα του εισοδήματός σας μέχρι το 1.055.000 δρχ.
είναι μηδέν, ενώ για το επόμενο τμήμα του 1.582.500 δρχ. εφαρμόζεται
συντελεστής 5% από τον οποίο προκύπτει ποσό φόρου 79.125 δρχ. Αυτός είναι και
ο φόρος μέχρι τα 2.637.500 του εισοδήματός σας. Για το υπόλοιπο 1.362.500
μέχρι τα 4.000.000 εφαρμόζεται φορολογικός συντελεστής 15%, από τον οποίο
προκύπτει κι άλλος φόρος 204.375 δρχ. Επομένως, ο συνολικός φόρος θα είναι
283.500 δρχ. (79.125+204.375).

Αν όμως είστε μισθωτός ή συνταξιούχος, τα πράγματα αλλάζουν γιατί και η
κλίμακα για σας είναι λίγο διαφορετική, καθώς το πρώτο κλιμάκιο είναι
1.355.000, ενώ το δεύτερο 1.282.500.

Επομένως, για το φορολογητέο εισόδημα του παραδείγματός μας, ο φόρος είναι
μικρότερος. Το κομμάτι του εισοδήματος μέχρι το 1.355.000 είναι αφορολόγητο,
ενώ το επόμενο του 1.282.500 φορολογείται με 5% και δίνει φόρο 64.125 δρχ., το
υπόλοιπο 1.362.500 ως τα 4.000.000 φορολογείται με συντελεστή 15% και βγάζει
φόρο 204.375 δρχ. Επομένως, ο φόρος που σας αναλογεί είναι 268.500 δρχ. Οι
υπολογισμοί όμως δεν τελειώνουν εδώ, αφού ο φόρος που αναλογεί μειώνεται για
τους φορολογούμενους που έχουν παιδιά κα τους βαρύνουν.

Έτσι, στο συγκεκριμένο παράδειγμα, από τις 268.500 δρχ., αφαιρέστε:

­ 25.000 δρχ. για κάθε παιδί, αν έχετε μέχρι 2 παιδιά.

­ 35.000 δρχ. για κάθε παιδί, αν έχετε 3 παιδιά.

­ 45.000 δρχ. για κάθε παιδί, αν έχετε 4 παιδιά και πάνω.

Με βάση τα ισχύοντα, παρατίθενται δύο παραδείγματα για να εξοικειωθείτε με τον
τρόπο που λειτουργεί η φορολογική κλίμακα, ώστε να μπορέσετε να κάνετε μόνοι
σας τους υπολογισμούς και να βρείτε το φόρο που τελικά σας αναλογεί:


Μισθωτός με ετήσιες καθαρές αποδοχές 4.400.000 δρχ. έχει δαπάνες που
αφαιρούνται 200.000 δρχ. (ιατρικά, τόκους κ.λπ.) και 300.000 δρχ. από
αποδείξεις αγοράς αγαθών. Έχει επίσης και δύο παιδιά ηλικίας 10 και 12 ετών.

Ο υπολογισμός του φόρου γίνεται ως εξής:

Από το εισόδημα των 4.400.000 αφαιρούνται οι 500.000 που αφορούν τις δαπάνες.
Έτσι, το φορολογητέο εισόδημα διαμορφώνεται σε 3.900.000 δρχ. Η κλίμακα
δείχνει ότι για εισοδήματα μέχρι 1.355.000 ο φόρος είναι μηδέν.

Για το τμήμα του εισοδήματος από 1.355.001 μέχρι 2.637.500 ο φόρος είναι
64.125 δρχ. (1.282.500 Χ 5%) και τέλος για το «κομμάτι» από 2.637.501 μέχρι
3.900.000 ο φόρος είναι 189.375 (1.262.500 Χ 15%). Επομένως, το σύνολο του
φόρου είναι 253.500 δρχ. (64.125 + 189.375).

Από τις 253.500 αφαιρούμε 50.000 που είναι η μείωση για τα δύο παιδιά. Άρα ο
συγκεκριμένος φορολογούμενος θα πληρώσει 203.500 δρχ.


Επαγγελματίας δηλώνει καθαρά κέρδη 5.500.000 δρχ. και έχει δαπάνες που
αφαιρούνται από το εισόδημα 900.000 δρχ. (ιατρικά, ασφαλιστικές εισφορές
κ.λπ.). Επίσης, έχει τρία παιδιά, ηλικίας 10, 12 και 17 ετών.

Ο υπολογισμός του φόρου γίνεται ως εξής:

Από το εισόδημα των 5.500.000 αφαιρούνται οι 900.000 που αφορούν τις δαπάνες.
Έτσι το φορολογητέο εισόδημα διαμορφώνεται σε 4.600.000 δρχ. Η κλίμακα δείχνει
ότι για εισόδημα μέχρι 1.055.000 ο φόρος είναι μηδέν.

Για το τμήμα του εισοδήματος από 1.055.001 μέχρι 2.637.500 ο φόρος είναι
79.125 δρχ. (1.582.500 Χ 5%).

Για το τμήμα του εισοδήματος από 2.637.501 μέχρι 4.220.000 ο φόρος είναι
237.375 δρχ. (1.582.500 Χ15%).

Τέλος, για το τμήμα του εισοδήματος από 4.220.001 μέχρι 4.600.000 ο φόρος
είναι 114.000 δρχ. (380.000 Χ 30%).

Επομένως, το σύνολο του φόρου είναι 430.500 δρχ. (79.125 + 237.375 + 114.000).

Από τις 430.500 αφαιρούμε 105.000 που είναι η μείωση για τα τρία παιδιά.

Άρα αυτός ο φορολογούμενος θα πληρώσει 325.500 δρχ.

Στον παραπάνω φόρο υπολογίζεται και προκαταβολή 55% έναντι του φόρου του
επόμενου έτους.

<H3>Η ΙΔΙΟΚΑΤΟΙΚΗΣΗ
</H3>
ΑΛΛΗ μια παγίδα είναι το σπίτι σας. Η Εφορία θέλει να σας πάρει φόρο επειδή
μένετε στο δικό σας σπίτι. Αυτό το λέει ιδιοκατοίκηση. Διαβάστε λοιπόν με
προσοχή τι ισχύει και πώς υπολογίζεται το τεκμαρτό εισόδημα από την
ιδιοκατοίκηση. Να ένα καλό παράδειγμα για να δείτε από τι ακριβώς κινδυνεύετε:

Η Εφορία υπολογίζει φόρο και στο τεκμαρτό εισόδημα από ιδιοκατοίκηση. Αυτό
αφορά είτε όσους έχουν κύρια κατοικία με επιφάνεια πάνω από 150 τ.μ., είτε
εκείνους που το άθροισμα της επιφάνειας της κύριας και της πρώτης
δευτερεύουσας κατοικίας είναι μεγαλύτερο από 150 τ.μ.

Το ετήσιο ακαθάριστο εισόδημα της ιδιοκατοίκησης δεν μπορεί να είναι μικρότερο
από 3,5% της αξίας του ακινήτου. Η αξία του ακινήτου προκύπτει από τον
πολλαπλασιασμό των εξής:

Πρώτον: Του εμβαδού της κύριας επιφάνειας της κατοικίας. Σ' αυτήν
προστίθεται όμως το 20% της επιφάνειας της αποθήκης και του γκαράζ, αν είναι
ανεξάρτητα από την κατοικία, π.χ. βρίσκονται στο υπόγειο ή στον ακάλυπτο χώρο
της ίδιας οικοδομής.

Δεύτερον: Της τιμής ζώνης που ίσχυε την 1/1/1998. Αν η κατοικία
βρίσκεται σε περιοχή όπου δεν ισχύει το αντικειμενικό σύστημα προσδιορισμού
της αξίας των ακινήτων, παίρνουμε την τιμή εκκίνησης.

Τρίτον: Του διορθωτικού συντελεστή, ο οποίος ανάλογα με την τιμή ζώνης
ή εκκίνησης είναι ο εξής:

Τιμή ζώνης ή εκκίνησης - Συντελεστής

Μέχρι 150.000 δρχ.: 1,10

Από 150.001 μέχρι 250.000: 1,20

Από 250.001 μέχρι 400.000: 1,30

Από 400.001 και πάνω: 1,40

Τέταρτον: Του συντελεστή παλαιότητας που ισχύει στη φορολογία
μεταβίβασης ακινήτων για τον προσδιορισμό της αξίας των κτιρίων με βάση την
τιμή ζώνης.

Ενδεικτικό είναι το παράδειγμα.

Παράδειγμα

Φορολογούμενος έχει ως κύρια κατοικία ιδιόκτητο διαμέρισμα στον 3ο όροφο
πολυκατοικίας με επιφάνεια 195 τ.μ. και αποθήκη στο υπόγειο της πολυκατοικίας
επιφάνειας 25 τ.μ. Η άδεια ανέγερσης της πολυκατοικίας εκδόθηκε την 1/10/1980.
Η τιμή ζώνης στην περιοχή είναι 235.000 δρχ.

Ο υπολογισμός του ετήσιου τεκμαρτού εισοδήματος γίνεται ως εξής:

Κύρια επιφάνεια διαμερίσματος 195 τ.μ. + 20% αποθήκης 5 τ.μ. = 200 τ.μ. Χ
(τιμή ζώνης) 235.000 Χ (διορθωτικό συντελεστή) 1,20 Χ (συντελεστή παλαιότητας)
0,70 Χ 3,5% = 1.381.800.

Φορολογητέο ακαθάριστο εισόδημα μετά την αφαίρεση των 150 τ.μ. που
απαλλάσσεται από το φόρο 1.381.800 Χ 70/220 = 439.663 δρχ. Σημειώνεται ότι για
τον υπολογισμό του φορολογητέου εισοδήματος λαμβάνουμε ολόκληρη την επιφάνεια
της αποθήκης και όχι το 20% αυτής.

Όλη αυτή η σπαζοκεφαλιά αναλύεται με πιο απλά λόγια, αλλά δυστυχώς με τις
ίδιες μαθηματικές πράξεις ως εξής, για το ίδιο παράδειγμα:

Παίρνουμε για τον υπολογισμό της αξίας την κύρια επιφάνεια του διαμερίσματος
που είναι 195 τ.μ. και προσθέτουμε σ' αυτά το 20% της επιφάνειας της αποθήκης
που μας δίνει άλλα 5 τ.μ. κι έτσι το σύνολο φτάνει τα 200 τ.μ. (195+5).
Πολλαπλασιάζουμε αυτό το σύνολο με 235.000 δρχ. που είναι η τιμή ζώνης και
βγάζουμε μια πρώτη αξία 47.000.000 δρχ. Την αξία αυτή πολλαπλασιάζουμε με τον
διορθωτικό συντελεστή που είναι για την περίπτωση του παραδείγματος 1,20 και
έχουμε μια νέα αξία 56.400.000 δρχ., την οποία πολλαπλασιάζουμε πάλι με τον
συντελεστή παλαιότητας που είναι 0,70 και βγάζουμε μια τρίτη αξία 39.480.000
δρχ. Την αξία αυτή πολλαπλασιάζουμε ξανά με το 3,5% που είναι ο συντελεστής
για να βγάλουμε το ετήσιο ακαθάριστο εισόδημα από ιδιοκατοίκηση, το οποίο στην
προκειμένη περίπτωση μετά τον πολλαπλασιασμό (39.480.000Χ3,5%) είναι 1.381.800 δρχ.

Όμως, όποιο κι αν είναι το αποτέλεσμα πρέπει να αφαιρέσουμε τα 150 τ.μ. που
απαλλάσσονται από τη φορολόγηση της ιδιοκατοίκησης. Πλην όμως το υπουργείο
Οικονομικών μας βάζει σε μια άλλη σειρά υπολογισμών που είναι οι εξής

Εφόσον το διαμέρισμα είναι 195 τ.μ. στην ιδιοκατοίκηση εμπίπτουν μόνο τα 45
τ.μ. (195 μείον 150). Σ' αυτά τα 45 τ.μ. προσθέτει ολόκληρα τα 25 τ.μ. της
αποθήκης και όχι το 20%, δηλαδή τα 5 τ.μ. Έτσι έχουμε τελικά ένα σύνολο 70
τ.μ. (45+25) που υπόκειται στη φορολόγηση της ιδιοκατοίκησης. Επίσης έχουμε
συνολική επιφάνεια 220 τ.μ. που είναι του διαμερίσματος (195 τ.μ.) συν (25
τ.μ.) της αποθήκης. Με αυτά τα δύο σύνολα (220 τ.μ. και 70 τ.μ.) και το
1.381.800 δρχ., που ήταν το 3,5% της αξίας, όπως βγήκε από τους αρχικούς
υπολογισμούς, η Εφορία βρίσκει το φορολογητέο ακαθάριστο εισόδημα με την εξής πράξη:

1.381.800 Χ 70/220 = 439.663 δρχ.

Δηλαδή, ο φορολογούμενος με το σπίτι των 195 τ.μ. και την αποθήκη των 25 τ.μ.,
την τιμή ζώνης των 235.000 και την παλαιότητα των 18 ετών (1980) θα
φορολογηθεί για εισόδημα τεκμαρτό από ιδιοκατοίκηση 439.663 δρχ.

Πρόκειται για αποθέωση φοροτεχνικού σαδισμού εις βάρος των απλών
φορολογούμενων που δεν τα πάνε και τόσο καλά με τα μαθηματικά.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N26</CAT>
<ED>
Κωδικός άρθρου: A16336N261</ED>
<ID>
ID:15859

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N26&aa=1</URL></REF>


Article

<CATEGORY>vin06</CATEGORY>

 <H5>Οι οικογενειακές δαπάνες που εκπίπτουν με αποδείξεις
</H5><H5>ΕΞΑΙΡΟΥΝΤΑΙ
</H5><H2>ΟΔΗΓΟΣ
</H2><H2>25 «παράθυρα» για να πληρώσετε λιγότερα
</H2><H2></H2>
Η ΕΦΟΡΙΑ στήνει δόκανο για να μαζέψει περισσότερους φόρους. Σε μερικές όμως
περιπτώσεις υπάρχουν ορισμένα «παράθυρα» από τα οποία ο φορολογούμενος μπορεί
να ξεφύγει, περιορίζοντας το φόρο που του αναλογεί.

Πρόκειται για 25 κατηγορίες δαπανών που αναγνωρίζονται από την Εφορία. Τα ποσά
των δαπανών αυτών αφαιρούνται από το εισόδημα του φορολογουμένου, ο οποίος
έτσι περιορίζει το τελικό ποσό του «λογαριασμού» που εκδίδει γι' αυτόν η
Εφορία. Για να ανοίξετε τα «παράθυρα» αυτά, ώστε να γλιτώσετε φόρο, θα πρέπει
να προσκομίσετε τα αναγκαία δικαιολογητικά. Στην περίπτωση που δεν τα
συνυποβάλλετε με τη φορολογική δήλωση, τότε η έκπτωση της δαπάνης δεν αναγνωρίζεται.

Τα 25 «παράθυρα» που ανοίγουν τον δρόμο για να πληρώσετε λιγότερο φόρο είναι:

1. Τα ποσά που πληρώσατε στη διάρκεια της χρονιάς σε ιατρικές
επισκέψεις και εξετάσεις, καθώς και για φυσικοθεραπείες ή λουτροθεραπείες που
κάνατε εσείς ή η σύζυγος ή τα προστατευόμενα μέλη. Τα ποσά αυτά αφαιρούνται
από το συνολικό εισόδημα. Στην περίπτωση που τα ποσά αυτά αλλά και το συνολικό
εισόδημα είναι μέχρι 10.000.000, τότε αναγνωρίζεται το σύνολο της δαπάνης. Αν
το εισόδημα και η δαπάνη ξεπερνούν τα 10.000.000, τότε για το επιπλέον ποσό
της δαπάνης αναγνωρίζεται το 50%. Δηλαδή, αν το φορολογητέο εισόδημα είναι
15.000.000 και έχετε κάνει ισόποση ιατρική δαπάνη, τότε η Εφορία θα σας
αναγνωρίσει ως έξοδο μόνο τα 12.500.000 δρχ. Προσοχή όμως, για να γλιτώσετε
τον φόρο θα πρέπει για όλες τις δαπάνες να έχετε τις αντίστοιχες αποδείξεις.

2. Ο λογαριασμός του νοσοκομείου ή της κλινικής (κρατικά ή ιδιωτικά)
για νοσήλια θεωρείται δαπάνη που αφαιρείται από το εισόδημα. Αυτό ισχύει τόσο
για τον ίδιο τον φορολογούμενο, τη σύζυγό του, όσο και για τα προστατευόμενα
μέλη της οικογενείας του. Και στις δαπάνες αυτές το υπουργείο Οικονομικών έχει
θέσει το ίδιο όριο με αυτό που ισχύει για τα ιατρικά έξοδα. Πάντως, για να
αναγνωριστούν από την Εφορία και αυτές οι δαπάνες θα πρέπει ο φορολογούμενος
να προσκομίσει απόδειξη της κλινικής ή του νοσοκομείου, καθώς και βεβαίωση του
διευθυντή για το ύψος των εξόδων και τον χρόνο νοσηλείας.

3. Τα ποσά που δαπανήθηκαν για αποκλειστική νοσοκόμο αφαιρούνται στο
σύνολό τους από το εισόδημα, αρκεί ο φορολογούμενος να υποβάλει βεβαίωση του
γιατρού και την απόδειξη είσπραξης από τη νοσοκόμο.

4. Το 50% της δαπάνης που έγινε την προηγούμενη χρονιά για την
περίθαλψη ηλικιωμένων που είναι προστατευόμενα μέλη των φορολογουμένων (ή αν
οι δαπάνες αφορούν τον ίδιο τον φορολογούμενο που είναι ηλικιωμένος).
Προκειμένου να αναγνωριστούν οι δαπάνες αυτές θα πρέπει ο φορολογούμενος να
συνυποβάλλει εκτός από την απόδειξη και βεβαίωση του διευθυντή στην οποία θα
αναφέρεται το ποσό και η διάρκεια της περίθαλψης.

5. Το 100% της δαπάνης για τα έξοδα περίθαλψης μελών της οικογένειας
του φορολογούμενου που πάσχουν από κινητική αναπηρία. Αυτό ισχύει για δαπάνη
μέχρι 10.000.000 δρχ. Για δαπάνη πάνω από 10.000.000 δρχ. και μέχρι 15.000.000
δρχ. αναγνωρίζεται το 50%. Και στην περίπτωση αυτή απαιτείται η απόδειξη,
καθώς και βεβαίωση του διευθυντή του ιδρύματος στο οποίο έγινε η περίθαλψη.

6. Το ποσό που πλήρωσε ο φορολογούμενος για τον ίδιο ή για τα
προστατευόμενα μέλη της οικογενείας του για την αγορά γυαλιών όρασης, φακών
επαφής, ακουστικών βαρηκοΐας, τεχνητών μελών κ.ά. Εκτός από την απόδειξη
πληρωμής, ειδικά για τα γυαλιά μυωπίας, τους φακούς επαφής και τα ακουστικά
βαρηκοΐας χρειάζεται και βεβαίωση γιατρού.

7. Τα ποσά που πλήρωσε ο φορολογούμενος για την περίθαλψη ανάπηρων
παιδιών που είναι προστατευόμενα μέλη. Για να αναγνωριστεί η δαπάνη αυτή, θα
πρέπει εκτός από την απόδειξη πληρωμής ο φορολογούμενος να έχει και βεβαίωση
από τη σχολή ή το θεραπευτήριο όπου βρίσκεται το παιδί.

8. Τα ποσά που έχει πληρώσει ο φορολογούμενος για νοσήλια στο εξωτερικό
καθώς και για ιατρικές δαπάνες. Θα πρέπει όμως οι βεβαιώσεις των αλλοδαπών
γιατρών που είχαν ασχοληθεί με τη θεραπεία του φορολογούμενου να είναι
θεωρημένες από το ελληνικό προξενείο και μεταφρασμένες.

9. Τα ποσά που πλήρωσε ο φορολογούμενος για εισφορές σε ασφαλιστικούς
οργανισμούς (ΤΕΒΕ, ΤΣΑ κ.ά.). Η Εφορία αναγνωρίζει το 100% της δαπάνης αυτής
με την προϋπόθεση ότι ο φορολογούμενος θα συνυποβάλλει τη βεβαίωση ή την
απόδειξη από τον ασφαλιστικό φορέα.

10 . Η αξία των ακινήτων που δώρισε φορολογούμενος στο Δημόσιο, σε
δήμους και κοινότητες, σε εκκλησίες, σε ΑΕΙ, στο Ταμείο Αρχαιολογικών Πόρων,
στα Πατριαρχεία Κωνσταντινουπόλεως, Αλεξανδρείας και Ιεροσολύμων και στην Ιερά
Μονή Σινά. Θα πρέπει να συνυποβληθεί το συμβόλαιο της δωρεάς, αλλά και το
πιστοποιητικό της μετεγγραφής του ακινήτου.

11. Η αξία των ιατρικών μηχανημάτων και των ασθενοφόρων που δωρίσατε το
1998. Για να αναγνωριστεί η έκπτωση, θα πρέπει να προσκομιστεί: βεβαίωση
αποδοχής της δωρεάς, αντίγραφο παράδοσης-παραλαβής και βεβαίωση για την αξία
του δωριζόμενου αντικειμένου.

12 . Το σύνολο των ποσών για δωρεές σε Δημόσιο, δήμους και κοινότητες,
ιερούς ναούς, τα Πατριαρχεία Κωνσταντινουπόλεως, Αλεξανδρείας και Ιεροσολύμων,
την Ιερά Μονή Σινά, ΑΕΙ, νοσοκομεία, αθλητικά σωματεία, κοινωφελή ιδρύματα,
ΝΠΔΔ και ΝΠΙΔ που επιδιώκουν κοινωφελείς σκοπούς. Για να αναγνωριστεί η δωρεά,
θα πρέπει να υπάρχει βεβαίωση για την αποδοχή της και η σχετική απόδειξη.

13. Τα ποσά των χορηγιών σε νομικά πρόσωπα ιδιωτικού δικαίου που
επιδιώκουν πολιτιστικούς σκοπούς. Το ποσό της δαπάνης που αφαιρείται δεν
μπορεί να ξεπερνά το 15% του δηλωθέντος εισοδήματος του φορολογουμένου.

14. Το σύνολο του ποσού των τόκων που πλήρωσε ο φορολογούμενος για τις
τοκοχρεολυτικές δόσεις του στεγαστικού δανείου για την απόκτηση πρώτης
κατοικίας. Πρέπει όμως να προσκομίσει βεβαίωση της τράπεζας με το συνολικό
ποσό των τόκων που πλήρωσε. Επίσης, στην ίδια βεβαίωση θα πρέπει να αναφέρεται
ότι πρόκειται για δάνειο απόκτησης πρώτης κατοικίας.

15. Το σύνολο των τόκων για την εξόφληση στεγαστικών δανείων για
απόκτηση πρώτης κατοικίας που δίνουν οι ασφαλιστικές εταιρείες στους
υπαλλήλους τους. Για να αναγνωριστεί η δαπάνη απαιτείται σχετική βεβαίωση της
ασφαλιστικής εταιρείας.

16. Τα ποσά των τόκων από τις προκαταβολές που έχουν χορηγηθεί από τα
Ταμεία Αλληλοβοήθειας Στρατού ή Ναυτικού ή Αεροπορίας για απόκτηση πρώτης
κατοικίας. Απαιτείται όμως βεβαίωση από το Ταμείο.

17. Τα ποσά των τόκων για τα τραπεζικά δάνεια που χορηγούνται
προκειμένου να επισκευαστούν και να συντηρηθούν διατηρητέα κτίρια. Χρειάζεται
και στην περίπτωση αυτή βεβαίωση της τράπεζας.

18 . Τα ποσά των τόκων για χρέη στο Δημόσιο που προέρχονται από φόρους
κληρονομιάς, δωρεάς ή γονικής παροχής. Απαιτείται όμως βεβαίωση από την
Εφορία. Το ποσό της δαπάνης που αφαιρείται δεν μπορεί να ξεπερνά το 25% του
οικογενειακού εισοδήματος που δηλώθηκε.

19 . Το 50% από το ποσό της έκτακτης εισφοράς του 1989 που πληρώθηκε
μέσα στο 1998.

20. Τα ασφάλιστρα ζωής, θανάτου, ασθένειας και προσωπικών ατυχημάτων
που πλήρωσε ο φορολογούμενος για τον εαυτό του ή για μέλη της οικογενείας του.
Ο φόρος όμως που θα γλιτώσει δεν μπορεί να ξεπεράσει τις 30.000 δρχ.

21 . Τα ποσά που πλήρωσε ο φορολογούμενος για την αγορά καταναλωτικών
αγαθών ή υπηρεσιών. Η έκπτωση φτάνει μέχρι το 30% και δεν μπορεί να ξεπερνά
τις 300.000 δρχ. Προσοχή όμως, γιατί πρέπει ο φορολογούμενος να συνυποβάλλει
τις σχετικές αποδείξεις. Για να πιάσει τις 300.000 πρέπει να υποβάλει
αποδείξεις συνολικής αξίας τουλάχιστον 1.000.000 δρχ. Το ποσό του φόρου που θα
γλιτώσει δεν μπορεί να ξεπεράσει τις 45.000 δρχ.

22. Τα ποσά των ενοικίων για πρώτη κατοικία. Προϋπόθεση είναι να
υπάρχουν οι αποδείξεις. Στην περίπτωση που έχουν χαθεί, τότε αρκεί μία
υπεύθυνη δήλωση. Προσοχή όμως, η Εφορία αναγνωρίζει μόνο το 30% της δαπάνης, η
οποία δεν μπορεί να ξεπεράσει τις 240.000 δρχ.

23 . Τα ενοίκια που πλήρωσε ο φορολογούμενος για τα παιδιά του που
σπουδάζουν σ' άλλη πόλη. Το ποσό που αφαιρείται δεν μπορεί να είναι μεγαλύτερο
από 120.000 δρχ. για όλα τα παιδιά του που σπουδάζουν.

24 . Τα δίδακτρα για φροντιστήρια ή ιδιαίτερα μαθήματα που πλήρωσε ο
φορολογούμενος για τα παιδιά του το 1998. Το ποσό που αφαιρείται είναι το 40%
της δαπάνης και μέχρι 150.000 δρχ. για κάθε παιδί. Θα πρέπει επίσης ο
φορολογούμενος να συμπεριλάβει με τη δήλωση και τις σχετικές αποδείξεις.

25. Το 75% από τα ποσά που πληρώθηκαν για αγορά και εγκατάσταση
συσκευών και συστημάτων φυσικού αερίου ή ανανεώσιμων πηγών ενέργειας (ηλιακού
θερμοσίφωνα). Για να αναγνωριστεί η δαπάνη, θα πρέπει να υπάρχει απόδειξη
λιανικής πώλησης με το όνομα του αγοραστή και το είδος του προϊόντος.


ΣΤΗΝ ΕΝΝΟΙΑ των οικογενειακών δαπανών περιλαμβάνονται:

Ηλεκτρικές συσκευές (π.χ. θερμοσίφωνας, κουζίνα, ψυγείο, καταψύκτης,
πλυντήριο, απορροφητήρας, σκούπα, θερμάστρα, θερμοπομποί κ.λπ.).-
Ηλεκτρικές μικροσυσκευές (π.χ. ραδιόφωνο, στεγνωτήρας μαλλιών, σίδερο,
ψηστιέρα, τοστιέρα, ιονιστής αέρα κ.λπ.). - Συσκευές υγραερίου (π.χ.
κουζίνα, θερμάστρα κ.λπ.). - Ηλεκτρονικές συσκευές (π.χ. υπολογιστής,
τηλεόραση κ.λπ.). - Έπιπλα (π.χ. κρεβάτια, καρέκλες, τραπέζια,
καναπέδες, κορνίζες κ.λπ.). - Φωτιστικά - Πίνακες ζωγραφικής -
Κρυστάλλινα είδη - Είδη πορσελάνης - Είδη διακόσμησης
γενικά - Είδη οικιακής χρήσης (π.χ. σερβίτσια πιάτων, ποτηριών,
μαχαιροπίρουνα, κατσαρόλες, γυαλικά, κ.λπ.). - Κεραίες τηλεόρασης -
Τουριστικά είδη - Είδη λαϊκής τέχνης

­ Η δαπάνη για εγκατάσταση, σύνδεση, επισκευή και συντήρηση των παραπάνω συσκευών.

­ Η δαπάνη για αγορά έτοιμων ενδυμάτων (εσώρουχα, ενδύματα γενικά, πιζάμες,
καπέλα, δερμάτινα ρούχα, γουναρικά κ.λπ.). - Υποδημάτων -
Τσαντών - Ειδών ταξιδίου - Δερμάτινων ειδών γενικά -
Αθλητικών ειδών - Καλλυντικών - Κοσμημάτων -
Ρολογιών - Ψευδοκοσμημάτων - Υφασμάτων - Λευκών
ειδών - Κουβερτών - Παπλωμάτων - Κεντημάτων -
Κουρτινών - Ειδών ραπτικής - Η αμοιβή για ραφή αντρικών,
γυναικείων και παιδικών ενδυμάτων.

­ Η δαπάνη για αγορά:

Βιβλίων - Περιοδικών - Εφημερίδων - Σχολικών ειδών
- Γραφικών και ειδών σχεδίασης και ζωγραφικής - Χαρτικών (χαρτί
κάθε είδους). - Χαρτικών οικιακής χρήσης (χαρτί υγείας, χαρτοπετσέτες,
χαρτομάντιλα κ.λπ.). - Απορρυπαντικών - Φαρμάκων από φαρμακεία -
Φαρμακευτικού υλικού (βαμβάκι, οινόπνευμα, γάζες κ.λπ.). - Φιλμ
- Εμφάνισης φιλμ - Εκτύπωσης φωτογραφιών - Κασετών -
Βιντεοκασετών - Δίσκων - CD - Παιχνιδιών - Ανθέων

­ Η δαπάνη για επισκευή, συντήρηση και για ανταλλακτικά και
εξαρτήματα των ιδιωτικής χρήσης επιβατικών αυτοκινήτων,
μοτοσυκλετών και μοτοποδηλάτων.

­ Η δαπάνη ενοικίου θερινής κατοικίας ή διαμονής του φορολογουμένου και της
οικογενείας του σε παραθεριστικά κέντρα ή εξοχές, κάμπινγκ και ξενοδοχεία γενικά.

­ Η δαπάνη που καταβάλλεται σε νηπιαγωγεία και παιδικούς ή βρεφονηπιακούς
σταθμούς για τη φύλαξη τέκνων και για δίδακτρα για την παρακολούθηση ιδιωτικών
τεχνικών και επαγγελματικών σχολών, ωδείων, μπαλέτων, γυμναστηρίων και
εργαστηρίων ελευθέρων σπουδών.

­ Η δαπάνη που καταβάλλεται σε εστιατόρια, καφενεία, μπαρ, κέντρα διασκέδασης,
πιτσαρίες, σουβλατζίδικα, τουριστικά γραφεία, επιχειρήσεις που κάνουν
καθαρισμό χώρων, απολύμανσης κ.λπ., επιχειρήσεις ενοικίασης ποδηλάτων,
αυτοκινήτων, μικρών αεροπλάνων, κότερων κ.λπ.

­ Η δαπάνη που καταβάλλεται σε κουρεία, κομμωτήρια, καθαριστήρια γενικά,
ινστιτούτα καλλονής, κέντρα αδυνατίσματος, κέντρα λογοθεραπείας ή σε
λογοθεραπευτή, σε κέντρα ψυχολογίας ή σε ψυχολόγο.


Δεν εμπίπτουν στην έννοια των οικογενειακών δαπανών:

­ Δαπάνες για ασφάλιστρα κατά του κινδύνου πυρκαγιάς ή άλλων κινδύνων των
οικοδομών του φορολογούμενου, για έξοδα επισκευής και συντήρησης των οικοδομών
αυτών, καθώς και για αμοιβή δικηγόρου για δίκες σε διαφορές απόδοσης μισθίου ή
καθορισμού μισθώματος.

­ Δαπάνες για αγορά από τον φορολογούμενο, τη σύζυγό του και τα πρόσωπα που
τους βαρύνουν, αυτοκινήτων, δίτροχων ή τρίτροχων αυτοκινούμενων οχημάτων,
οχημάτων τύπου Jeep, πλοίων αναψυχής ή λοιπών σκαφών αναψυχής, αεροσκαφών και
κινητών πραγμάτων μεγάλης αξίας, δηλαδή αξίας πάνω από 1.000.000 δρχ.

­ Δαπάνες όπως:

­ ενοίκιο κύριας κατοικίας και κατοικίας των τέκνων που φοιτούν σε
αναγνωρισμένα σχολεία ή σχολές,

­ ασφάλιστρα ασφάλισης ζωής ή θανάτου, ασφαλίσεων προσωπικών ατυχημάτων και ασθένειας,

­ δίδακτρα φροντιστηρίων, ιδιαίτερων μαθημάτων ή ξένων γλωσσών,

­ εισφορές σε ταμεία ασφάλισης,

­ ιατρική και νοσοκομειακή περίθαλψη και

­ Δαπάνες για αγορά:

­ τροφίμων και ποτών γενικά, εφόσον αυτά δεν καταναλώνονται ή δεν σερβίρονται
στα καταστήματα πώλησης αυτών και

­ καυσίμων (π.χ. βενζίνη, πετρέλαιο, υγραέριο, κ.λπ.).

­ Δαπάνες για ύδρευση (π.χ. λογαριασμοί ΕΥΔΑΠ), αποχέτευση, συγκοινωνία (π.χ.
εισιτήρια λεωφορείων, τρένων, αεροπλάνων, πλοίων), τηλέφωνο, φωταέριο, παροχή
ηλεκτρικού ρεύματος (π.χ. λογαριασμοί ΔΕΗ), ασφάλιστρα για οποιαδήποτε
ασφάλιση και τέλη κυκλοφορίας αυτοκινήτων.

­ Δαπάνες για δίδακτρα σε ιδιωτικά σχολεία (Δημοτικά, Γυμνάσια, Λύκεια).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16336N401</ED>
<ID>
ID:15860

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N40&aa=1</URL></REF>


Article

<CATEGORY>vin06</CATEGORY>

 <H5>Σημασία έχει πώς ζεις και όχι τι δηλώνεις...
</H5><H5>Πες μου τι περιουσιακά αγοράζεις να σου πω ποιος είσαι...
</H5><H5>Πέντε παραδείγματα για τεκμήρια διαβίωσης
</H5><H5>Τα δικαιολογητικά που πρέπει να προσκομίσετε
</H5><H2>ΟΔΗΓΟΣ
</H2><H2>Τεκμήρια, μια... ολέθρια σχέση
</H2><H2></H2>
ΦΩΤΙΑ είναι και αυτή τη φορά τα τεκμήρια. Μία απροσεξία μπορεί να αποδειχθεί
ολέθρια για την τσέπη σας. Προσοχή, λοιπόν, στο τι θα δηλώσετε. Η Εφορία
καραδοκεί. Και αν δει ότι αυτά τα εισοδήματα τα οποία θα δηλώσετε είναι
μικρότερα από τις δαπάνες που κάνατε το 1998, τότε θα θεωρήσει τις δαπάνες ως
εισόδημα και με βάση αυτές θα σας φορολογήσει. Αυτό σημαίνει ότι εσείς θα
κληθείτε να πληρώσετε φόρο όχι για τα πραγματικά εισοδήματά σας, αλλά για τα
τεκμαρτά όπως αυτά θα προκύψουν από τους σχετικούς πίνακες και τους
συντελεστές που ισχύουν. Ο λογαριασμός της Εφορίας στην περίπτωση αυτή θα
είναι μεγαλύτερος. Τεκμήρια θεωρούνται οι δαπάνες διαβίωσης και απόκτησης
περιουσιακών στοιχείων.

Η ΕΦΟΡΙΑ δεν κοιτάζει μόνο το εισόδημα που δηλώνουμε. Λαμβάνει υπόψη και τον
τρόπο που ζούμε και ξοδεύουμε. Και αυτό το τελευταίο το μετράει με τα λεγόμενα
τεκμήρια διαβίωσης. Όλα τα τεκμήρια έχουν προσδιοριστεί με εντελώς αυθαίρετο
τρόπο και είναι «κατασκευές» της Εφορίας που δεν ανταποκρίνονται στην πραγματικότητα.

Τα τεκμήρια αυτά που είναι, δυστυχώς, νόμιμα, είναι:

­ Η δευτερεύουσα κατοικία.

­ Τα Ι.Χ. αυτοκίνητα.

­ Τα σκάφη αναψυχής.

­ Το αεροσκάφος ή το ελικόπτερο.

­ Η μοτοσυκλέτα και μικρότερα δίτροχα.

­ Η οικιακή βοηθός.

­ Οι οδηγοί.

­ Οι δάσκαλοι.

­ Τα πληρώματα σκάφους αναψυχής.

­ Η δεξαμενή κολύμβησης (πισίνα).

Η Εφορία για τον προσδιορισμό της τεκμαρτής δαπάνης λαμβάνει επίσης υπόψη τα
εξής στοιχεία:

­ Αν έχετε περισσότερα από δύο τεκμήρια (δύο Ι.Χ. και ένα σκάφος ή και μια
οικιακή βοηθό), τότε το άθροισμα της τεκμαρτής δαπάνης που αναλογεί στα
τεκμήρια που έχετε προσαυξάνεται κατά 10% για κάθε ένα από τα επιπλέον των δύο τεκμήρια.

­ Αν η διαφορά ανάμεσα στο εισόδημα που δηλώνετε και την τεκμαρτή δαπάνη που
προκύπτει είναι μικρότερη από 20%, τότε δεν λαμβάνεται υπόψη η τεκμαρτή δαπάνη
ως φορολογήσιμο εισόδημα, αλλά το δηλούμενο εισόδημα. Επομένως, συμφέρει να
κρατήσετε τη διαφορά κάτω από το 20%.

Αναλυτικά για τα τεκμήρια ισχύουν τα εξής:

Το Ι.Χ. αυτοκίνητο: Για το αυτοκίνητο υπάρχει ο ειδικός πίνακας των
τεκμηρίων, που δείχνει με τεκμαρτό τρόπο (τελείως υποθετικό και μάλλον
αυθαίρετο) ότι για να έχεις και να συντηρείς ένα αυτοκίνητο συγκεκριμένων
φορολογήσιμων ίππων, πρέπει να δαπανάς τουλάχιστον ένα συγκεκριμένο ποσό
χρημάτων το χρόνο. Η Εφορία περιορίζει το ποσό αυτό, ανάλογα με την παλαιότητα
του αυτοκινήτου. Φυσικά, κανένας δεν έχει καταλάβει γιατί όταν χρησιμοποιείται
ένα αυτοκίνητο μεγάλης ηλικίας, αυτό σημαίνει ότι ο φορολογούμενος ξοδεύει
λιγότερα από ό,τι αν είχε ένα καινούργιο. Η τεκμαρτή δαπάνη για το Ι.Χ.
αρχίζει από το 1.650.000 δρχ. για μέχρι 7 φορολογήσιμους ίππους και φτάνει
κλιμακωτά στα 38.500.000 δρχ. για τα πολύ μεγάλα και υπερπολυτελή αυτοκίνητα
(28 ίππους και πάνω).

Η μείωση της τεκμαρτής δαπάνης λόγω παλαιότητας είναι 15% αν το Ι.Χ. έχει
ηλικία πάνω από 5 έως 10 χρόνια, 25% πάνω από 10 έως 15 χρόνια και 40% πάνω
από 15 χρόνια.

Αν, λοιπόν, ένας φορολογούμενος έχει ένα Ι.Χ. 13 ίππων καινούργιο (μέχρι 5
ετών) για το οποίο η τεκμαρτή δαπάνη είναι 5.700.000 δρχ. και το ετήσιο
εισόδημά του είναι 4.000.000 δρχ., τότε θα φορολογηθεί για το ποσό του
τεκμηρίου, δηλαδή τα 5.700.000 δρχ. και όχι για τα 4.000.000 δρχ. που δηλώνει.
Αν, όμως, η διαφορά μεταξύ του τεκμαρτού και του δηλουμένου εισοδήματος είναι
μέχρι 20%, τότε δεν λαμβάνεται υπόψη η τεκμαρτή δαπάνη. Δηλαδή, αν ο παραπάνω
φορολογούμενος είχε εισόδημα 4.800.000 δρχ. θα εφορολογείτο για το πραγματικό
εισόδημά του, τα 4.800.000 δρχ. και όχι για το τεκμαρτό, δηλαδή τα 5.700.000 δρχ.

Η δευτερεύουσα κατοικία: Η βάση υπολογισμού του τεκμηρίου είναι το
ενοίκιο, είτε αυτό είναι πραγματικό (δηλαδή ο φορολογούμενος μένει με ενοίκιο
στην κατοικία αυτή) είτε είναι τεκμαρτό (στην περίπτωση που η κατοικία ανήκει
στον φορολογούμενο, την οποία χρησιμοποιεί ο ίδιος).

Σ' αυτή τη δεύτερη περίπτωση θεωρείται εισόδημα το ενοίκιο που θα πλήρωνε ο
φορολογούμενος αν δεν ήταν ιδιοκτήτης, αλλά ενοικιαστής! Τρελό. Αλλά η Εφορία
το θεωρεί σωστό και δίκαιο. Από το τεκμήριο της δευτερεύουσας κατοικίας
εξαιρούνται όσοι ιδιοκατοικούν ή ενοικιάζουν τέτοιες κατοικίες που είναι
συνολικά μικρότερες από 100 τ.μ.

Για τις μεγαλύτερες κατοικίες το τεκμαρτό εισόδημα υπολογίζεται ως εξής:

Η αξία της κατοικίας προσδιορίζεται ως το γινόμενο των εξής παραγόντων:

α) της επιφάνειας της κατοικίας

β) της τιμής ζώνης ή της τιμής εκκίνησης, όπου δεν ισχύει το αντικειμενικό σύστημα

γ) του διορθωτικού συντελεστή, ο οποίος ανάλογα με την τιμή ζώνης ή εκκίνησης
είναι ο εξής:

Τιμή ζώνης ή εκκίνησης - Συντελεστής

Μέχρι 150.000 δρχ.: 1,10

Από 150.001-250.000 δρχ.: 1,20

Από 250.001-400.000 δρχ.: 1,30

Από 400.001 και πάνω: 1,40

δ) του συντελεστή παλαιότητας.

Το 3,5% αυτού του γινομένου είναι το ετήσιο τεκμαρτό εισόδημα. Προκειμένου για
εξοχική κατοικία υπολογίζεται εισόδημα μόνο για 3 μήνες. Το ποσό που θα
προκύψει είναι η τεκμαρτή δαπάνη που θα αναγραφεί στην αντίστοιχη στήλη της δήλωσης.

Από το τεκμήριο αυτό εξαιρείται επίσης η δευτερεύουσα κατοικία που είναι μέχρι
100 τ.μ., εφόσον βρίσκεται σε χωριό ή πόλη με πληθυσμό κάτω από 5.000
κατοίκους και έχει περιέλθει στο φορολογούμενο ή στη σύζυγό του από
κληρονομιά, προίκα ή γονική παροχή. Όμως η εξαίρεση αυτή δεν ισχύει στην
περίπτωση που η κατοικία βρίσκεται σε περιοχή που έχει χαρακτηριστεί τουριστική.

Το σκάφος αναψυχής: Τεκμήριο καραμπινάτο είναι και το σκάφος αναψυχής.
Η δαπάνη υπολογίζεται με βάση το μήκος του ως εξής:

­ 440.000 δρχ. για σκάφη μέχρι 3 μέτρα (μηχανοκίνητα ανοιχτού τύπου, ταχύπλοα
ή όχι) συν 220.000 δρχ. για κάθε επιπλέον μέτρο.

­ Από 3.600.000 έως 77.600.000 δρχ. για σκάφη με χώρο ενδιαίτησης, ιστιοφόρα ή
μηχανοκίνητα ή μεικτά ανάλογα με τα μέτρα.

Να σημειωθεί ότι αν στα σκάφη χρησιμοποιείται μόνιμο πλήρωμα ναυτολογημένο
(για ολόκληρο τον χρόνο ή για μήνες μόνο), τότε στην τεκμαρτή δαπάνη
προστίθεται και η αμοιβή του πληρώματος προσαυξημένη επί 2.

Αν δηλαδή έχετε ένα σκάφος με τεκμαρτή δαπάνη 20.100.000 δρχ. (μηχανοκίνητο με
χώρους ενδιαίτησης και μήκος 18 μέτρων) και πληρώνετε λ.χ. 8.500.000 δρχ. το
χρόνο για πλήρωμα, τότε το τεκμήριό σας θα είναι 37.100.000 δρχ. (20.100.000 + 17.000.000).

Οικιακοί βοηθοί: Εδώ λαμβάνεται υπόψη η ετήσια πραγματική δαπάνη που
καταβάλλεται στην οικιακή βοηθό, τον οδηγό του αυτοκινήτου, τη δασκάλα του
παιδιού ή οποιονδήποτε άλλο που χρησιμοποιείται στο σπίτι σας ως προσωπικό. Το
ετήσιο ποσό το πολλαπλασιάζετε επί 2 κι αυτό που προκύπτει είναι η τεκμαρτή
σας δαπάνη για το συγκεκριμένο τεκμήριο. Από το τεκμήριο αυτό εξαιρείται
όποιος απασχολεί ένα μόνο οικιακό βοηθό και ο ίδιος ή πρόσωπο που συνοικεί με
αυτόν και τον βαρύνει παρουσιάζει αναπηρία 67% και πάνω ή έχει ηλικία πάνω από
65 ετών.

Τα δίτροχα και τα τρίτροχα: Η τεκμαρτή δαπάνη γι' αυτά είναι 1.000.000
δρχ. για 500 κ.ε., προσαυξανόμενη κατά 200.000 δρχ. για κάθε 100 κ.ε. πάνω από
τα 500.

Το αεροσκάφος ή το ελικόπτερο: Η τεκμαρτή δαπάνη γι' αυτά υπολογίζεται
ως εξής:

­ Για αεροσκάφη με κινητήρα κοινό και ελικόπτερα 11.000.000 δρχ. για τους 150
πρώτους ίππους, που προσαυξάνεται με 90.000 δρχ. για κάθε επιπλέον ίππο.

­ Για αεροσκάφη αεριοπροωθούμενα (jet) 32.000 δρχ. για κάθε λίμπρα ώθησης.

­ Για ανεμόπτερα 2.200.000 δρχ.

Η δεξαμενή κολύμβησης (πισίνα): Η τεκμαρτή αυτή δαπάνη για κάθε πισίνα
που έχει επιφάνεια 25 τ.μ. και πάνω υπολογίζεται ως εξής:

Επιφάνεια της πισίνας (σε τετρ. μέτρα)

Εξωτερική πισίνα - Εσωτερική πισίνα

Ετήσια τεκμαρτή δαπάνη διαβίωσης

Από 25 μέχρι και 60: 2.000.000 - 3.000.000δρχ. 
Πάνω από 60 μέχρι και 120: 5.000.000 - 7.500.000 δρχ.

Πάνω από 120: 8.000.000 - 12.000.000 δρχ.


Δαπάνες που κάνατε για την απόκτηση περιουσιακών στοιχείων θεωρούνται τα
χρηματικά ποσά που καταβάλλατε πραγματικά (σε μετρητά) για να αγοράσετε:

α) Αυτοκίνητο

β) Δίτροχο ή τρίτροχο

γ) Πλοίο αναψυχής

δ) Σκάφος αναψυχής

ε) Jet ski

στ) Αεροσκάφος

ζ) Ελικόπτερο

η) Ανεμόπτερο

θ) Κινητά πράγματα μεγάλης αξίας (μεγαλύτερης από 1.000.000 δρχ.)

ι) Επιχείρηση (πλην Α.Ε.)

ια) Για σύσταση ή αύξηση κεφαλαίου επιχειρήσεων (πλην Α.Ε.)

ιβ) Εταιρικά μερίδια

ιγ) Χρεόγραφα

ιδ) Ακίνητα (πλην πρώτης κατοικίας μέχρι 120 τ.μ.)

ιε) Χρονομεριστική ή χρηματοδοτική μίσθωση ακινήτων

ιστ) Ανέγερση οικοδομής (πλην πρώτης κατοικίας μέχρι 120 τ.μ.)

ιζ) Κατασκευή κολυμβητικής δεξαμενής (πισίνα)

ιη) Δάνεια προς οποιονδήποτε

ιθ) Προσωρινές διευκολύνσεις ή καταθέσεις σε εταιρείες στις οποίες
είστε μέλος ή μέτοχος.

ιι) Προσωρινές διευκολύνσεις ή καταθέσεις στην ατομική επιχείρηση

ιια) Δωρεές ή γονικές παροχές ή χορηγίες μεγαλύτερες από 100.000 δρχ.

ιιβ) Τοκοχρεολύσια δανείων ή πιστώσεων

Εξαιρέσεις από το τεκμήριο δαπανών διαβίωσης:

α) Αυτοκίνητο πολυτέκνου μέχρι και 14 φορολογήσιμους ίππους

β) Αυτοκίνητο αναπήρου που δεν πληρώνει τέλη κυκλοφορίας

γ) Αυτοκίνητο αλλοδαπού προσωπικού ξένης επιχείρησης α.ν. 89/67, α.ν.
378/68 και άρθρου 25 ν. 27/75.

δ) Αυτοκίνητο εταιρειών α.ν. 89/67, α.ν. 378/68 και άρθρου 25 ν. 27/75
(ναυτιλιακές επιχειρήσεις κ.λπ.).

Εξαιρέσεις από το τεκμήριο αγοράς είναι:

α) Αγορά πρώτης κατοικίας μέχρι 120 τ.μ.

β) Ανέγερση οικοδομής για πρώτη κατοικία μέχρι 120 τ.μ.

γ) Αγορά ομολόγων του Δημοσίου

δ) Αγορά ομολόγων ή τίτλων εταιρειών όπου μετέχει το Δημόσιο με ποσοστό 50%

ε) Αγορά μετοχών εισηγμένων στο Χρηματιστήριο

στ) Αγορά μετοχών που έχει εγκριθεί η εισαγωγή τους στο Χρηματιστήριο

ζ) Αγορά έντοκων γραμματίων του Δημοσίου

η) Αγορά τίτλων του Δημοσίου

θ) Αγορά αμοιβαίων κεφαλαίων

ι) Αγορά Repos

ια) Αγορά τίτλων που είναι διαπραγματεύσιμοι στο Χρηματιστήριο.


1. Ένας φορολογούμενος έχει Ι.Χ. 10 φορολογήσιμων ίππων. Το τεκμήριό
του για το Ι.Χ. αυτό είναι 3.400.000 δρχ. Φέτος θα δηλώσει οικογενειακό
εισόδημα 5.000.000 δρχ. Η Εφορία θα τον φορολογήσει με βάση τα 5.000.000 δρχ.
γιατί η τεκμαρτή του δαπάνη για το Ι.Χ. είναι μικρότερη και δεν λαμβάνεται υπόψη.

2. Ένας άλλος φορολογούμενος απέκτησε στο τέλος του Ιουνίου του 1998
Ι.Χ. 9 ίππων. Πλήρωσε για το αυτοκίνητο 4.500.000 δρχ. Το ετήσιο τεκμήριο
είναι 2.750.000 δρχ., αλλά επειδή το είχε μόνο 6 μήνες στην κατοχή του, το
τεκμήριο θα είναι ίσο με τα έξι δωδέκατα, δηλαδή 1.375.000 δρχ. Αν το συνολικό
οικογενειακό του εισόδημα είναι μεγαλύτερο από 5.875.000 δρχ., τότε η Εφορία
θα τον φορολογήσει με βάση το εισόδημά του που είναι μεγαλύτερο από το
τεκμήριό του.

3. Φορολογούμενος έχει Ι.Χ. αυτοκίνητο 14 ίππων, στο οποίο αντιστοιχεί
τεκμαρτή δαπάνη 7.000.000 δρχ. και μία δευτερεύουσα κατοικία 110 τ.μ., την
οποία χρησιμοποιεί ο ίδιος. Το τεκμαρτό ετήσιο ενοίκιο για την κατοικία αυτή
είναι 750.000 δρχ. Έχει δηλαδή συνολική τεκμαρτή δαπάνη (για τη δευτερεύουσα
κατοικία και το Ι.Χ.) 8.500.000 δρχ. Αν το εισόδημά του είναι 5.000.000, θα
φορολογηθεί με βάση την τεκμαρτή δαπάνη των 8.500.000 δρχ. Αν όμως το εισόδημά
του είναι, ας πούμε, 7.200.000 δρχ., τότε θα φορολογηθεί με βάση το εισόδημά
του, γιατί η τεκμαρτή δαπάνη δεν είναι μεγαλύτερη από 20%. Επομένως δεν
λαμβάνεται υπόψη. Αν το εισόδημά του είναι 9.000.000 ή 10.000.000 δρχ. πάλι
δεν υπάρχει θέμα τεκμηρίου, αφού το εισόδημα είναι μεγαλύτερο από την τεκμαρτή δαπάνη.

4. Ένας άλλος φορολογούμενος που έχει Ι.Χ. 11 ίππων (τεκμήριο
4.050.000), εξοχική κατοικία 110 τ.μ. (τεκμαρτό μίσθωμα 750.000), οικιακή
βοηθό (για την οποία πληρώνει 1.500.000 το χρόνο), σκάφος αναψυχής, ταχύπλοο
ανοικτού τύπου 7 μέτρων (τεκμήριο 1.320.000) και μία μοτοσυκλέτα 600 κ.ε
(τεκμήριο 1.200.000) έχει συνολική τεκμαρτή δαπάνη 11.070.000 δρχ. Επειδή έχει
πάνω από δύο τεκμήρια, η δαπάνη αυτή προσαυξάνεται κατά 10% για κάθε ένα
τεκμήριο πάνω από τα δύο. Έτσι έχει πέντε τεκμήρια, στα οποία αντιστοιχεί
προσαύξηση 30% και η τεκμαρτή του δαπάνη φτάνει πλέον στα 14.391.000 δρχ.
Είναι φανερό ότι ο φορολογούμενος αυτός πρέπει να δηλώσει εισοδήματα που να
καλύπτουν την τεκμαρτή του δαπάνη. Αν τα εισοδήματά του είναι μεγαλύτερα, ίσα
ή υπολείπονται μόνο μέχρι 20%, τότε δεν μπαίνει θέμα για την Εφορία. Αν όμως
είναι μικρότερα και από αυτό το όριο, τότε θα φορολογηθεί με βάση την τεκμαρτή
του δαπάνη.

5. Ένας φορολογούμενος έχει Ι.Χ. 14 ίππων (τεκμήριο 7.000.000),
εξοχική κατοικία 180 τ.μ. (τεκμαρτό μίσθωμα 1.100.000), πισίνα εξωτερική με
επιφάνεια 50 τ.μ. (τεκμήριο 2.000.000), οικιακή βοηθό (στην οποία πληρώνει
2.000.000) και ανεμόπτερο (τεκμήριο 2.200.000). Η συνολική τεκμαρτή δαπάνη
είναι 17.400.000 δρχ. Επειδή έχει πάνω από 2 τεκμήρια, η συνολική τεκμαρτή
δαπάνη προσαυξάνεται κατά 10% για κάθε τεκμήριο πάνω από τα 2. Στα 5 τεκμήρια
που έχει αντιστοιχεί προσαύξηση 30%, δηλαδή η συνολική τεκμαρτή δαπάνη του
φτάνει στα 22.620.000 δρχ. Αν αυτός ο φορολογούμενος δηλώσει εισόδημα
μεγαλύτερο από 18.850.000 δρχ., δηλαδή εισόδημα μεγαλύτερο, ίσο ή που να
υπολείπεται μόνο μέχρι 20% από τη συνολική τεκμαρτή δαπάνη, δεν θα έχει
πρόβλημα με την Εφορία και θα φορολογηθεί για το εισόδημα που θα δηλώσει. Αν
όμως το εισόδημά του είναι μικρότερο, θα φορολογηθεί με βάση τη τεκμαρτή
δαπάνη του.

Το ετήσιο τεκμαρτό εισόδημα δευτερεύουσας κατοικίας είναι ίσο με το 3,5% της
αξίας της κατοικίας. Η αξία της κατοικίας βρίσκεται από τον πολλαπλασιασμό της
επιφάνειας της κατοικίας, της τιμής ζώνης ή εκκίνησης, όπου δεν ισχύει το
αντικειμενικό σύστημα, του διορθωτικού συντελεστή και του συντελεστή
παλαιότητας, πράξεις που εξηγούνται με παραδείγματα στο κεφάλαιο για την ιδιοκατοίκηση.


ΤΑ ΤΕΚΜΗΡΙΑ διαβίωσης και απόκτησης περιουσιακών στοιχείων ανατρέπονται αν
προσκομίσετε τα απαιτούμενα δικαιολογητικά. Αυτό γίνεται, κυρίως, όταν
αποδειχθεί με στοιχεία ότι υπήρξαν λόγοι ανωτέρας βίας. Οι λόγοι ανωτέρας βίας
που δέχεται η Εφορία είναι, π.χ., η ολική καταστροφή του αυτοκινήτου σας.
Ακόμη δέχεται ότι από πλημμύρες ή σεισμούς δεν ήταν δυνατό να χρησιμοποιήσετε
τη δεύτερη κατοικία. Δεκτοί γίνονται επίσης οι εξής λόγοι:

­ Στρατιωτική θητεία.

­ Φυλάκιση.

­ Νοσηλεία.

­ Ανεργία.

­ Συγκατοίκηση με συγγενείς πρώτου βαθμού.

Το ίδιο ισχύει για τους ανήλικους ορφανούς που έχουν κληρονομήσει από τον
πατέρα ή τη μητέρα Ι.Χ. αυτοκίνητο, όχι όμως δευτερεύουσα κατοικία ή σκάφος.

Βέβαια, οι λόγοι αυτοί δεν αρκούν από μόνοι τους για να παρακαμφθεί το
τεκμήριο. Απαιτείται και η απόδειξη ότι συντρέχουν αυτοί οι λόγοι.

Γενικά, πάντως, το τεκμαρτό εισόδημα δεν λαμβάνεται υπόψη αν είναι μεγαλύτερο
μόνο μέχρι 20% από το εισόδημα που δηλώνει ο φορολογούμενος.

Πιο εύκολα όμως μπορεί ο φορολογούμενος να δικαιολογήσει τα ποσά για την
απόκτηση περιουσιακών στοιχείων ή να μειώσει το τεκμαρτό εισόδημα που
προκύπτει από τέτοιες αγορές που υπόκεινται και στο πόθεν έσχες,
χρησιμοποιώντας ποσά εισοδήματος που αναγνωρίζει η Εφορία για να
δικαιολογηθούν οι αγορές. Τα ποσά αυτά είναι:

­ Πραγματικά εισοδήματα από τόκους καταθέσεων, τόκους από τίτλους του
Δημοσίου, καθώς και άλλα εισοδήματα που απαλλάσσονται ή φορολογούνται με
ειδικό τρόπο.

­ Ποσά που δεν θεωρούνται εισόδημα, όπως η αποζημίωση λόγω απόλυσης ή το
εφάπαξ λόγω συνταξιοδότησης.

­ Χρηματικά ποσά από ρευστοποίηση περιουσιακών στοιχείων. Αν δηλαδή πουλήσατε
κάποιο ακίνητο, αυτοκίνητο, δικαίωμα επικαρπίας ή ψιλής κυριότητας κ.λπ.

­ Συνάλλαγμα από το εξωτερικό που δηλώθηκε κατά την είσοδο στη χώρα.

­ Δάνεια. Για να δικαιολογηθεί η αγορά περιουσιακού στοιχείου με το προϊόν του
δανείου πρέπει να αποδεικνύεται ότι η δανειστική σύμβαση έχει υπογραφεί πριν
από την πραγματοποίηση της αγοράς.

­ Δωρεά ή γονική παροχή χρηματικών ποσών. Πρέπει όμως η σχετική δήλωση να έχει
υποβληθεί έως το τέλος του 1998.

­ Κέρδη από λαχεία, χρηματικά βραβεία ή άλλα χρηματικά ποσά.

­ Ανάλωση κεφαλαίου που σχηματίστηκε τα προηγούμενα χρόνια, εφόσον βέβαια
μπορεί να αποδειχθεί ότι περίσσευαν κάποια χρήματα κάθε χρόνο και από αυτά
έγινε η αγορά. Αυτό μπορεί να φανεί στις φορολογικές δηλώσεις των προηγούμενων ετών.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16336N421</ED>
<ID>
ID:15861

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N42&aa=1</URL></REF>


Article

<CATEGORY>vin07</CATEGORY>

 <H5>Η ΠΡΩΗΝ ΣΥΖΥΓΟΣ ΤΟΥ ΡΟΜΠΙΝ ΚΟΥΚ ΠΑΙΡΝΕΙ ΕΚΔΙΚΗΣΗ ΜΕ ΤΟ ΒΙΒΛΙΟ ΤΗΣ
</H5><H5>Ανησυχούν την Ντάουνινγκ Στριτ οι αποκαλύψεις του βιβλίου
</H5><H2>Γυναικάς και μέθυσος
</H2>
Ο υπουργός Εξωτερικών της Βρετανίας Ρόμπιν Κουκ έγινε χθες ο στόχος μιας
σαρωτικής επίθεσης από την πρώην σύζυγό του. Ο πρωθυπουργός Τόνι Μπλερ
εξέφρασε την εμπιστοσύνη του στον υπουργό του, ωστόσο στην Ντάουνινγκ Στριτ
φοβούνται ότι το βιβλίο της Μάργκαρετ Κουκ ­ αποσπάσματα του οποίου
δημοσιεύθηκαν χθες στους «Σάντεϊ Τάιμς» ­ θα ζημιώσει σημαντικά τον υπουργό
Εξωτερικών, αλλά και ολόκληρη την κυβέρνηση, καθώς αυξάνει τα προβλήματα που
αντιμετωπίζει ο Μπλερ με τη συμπεριφορά των υπουργών του.

Μάργκαρετ - Ρόμπιν. Το πρώην ζεύγος Κουκ σε παλιότερες, ευτυχισμένες στιγμές του

Η ΜΑΡΓΚΑΡΕΤ Κουκ αποκαλύπτει στο βιβλίο της «Ένα μικροκαμωμένο και ντελικάτο
πλάσμα» («Α Slight and Delicate Creature», κυκλοφορεί στις 25 Ιανουαρίου από
τις εκδόσεις «Wedenfeld and Nicolson») τις πολύ προσωπικές λεπτομέρειες της
διάλυσης, έπειτα από 28 χρόνια, του γάμου της με τον Ρόμπιν Κουκ. Ζητώντας,
λέει, «όχι εκδίκηση, αλλά να βγάλει κάποιο νόημα», κατηγορεί τον πρώην σύζυγό
της για απιστίες κατά συρροή ­ είχε, υποστηρίζει, τουλάχιστον έξι εξωσυζυγικές
σχέσεις ­, έντονα προβλήματα συμπεριφοράς ­ μεταξύ άλλων και για αδυναμία στο
ποτό ­, καθώς και για υποσχέσεις που της έδωσε και δεν τήρησε ποτέ καθώς
ανέβαινε στην ιεραρχία του Εργατικού Κόμματος. Αποκαλύπτει ότι ο Ρόμπιν Κουκ
διάλεξε την ημέρα που εκείνη θρηνούσε για τον θάνατο του αλόγου της για να
παραδεχθεί ότι μία από τις στενές φίλες τους ήταν ερωμένη του. «Αφού είσαι
τόσο αναστατωμένη, είναι ευκαιρία να σου πω κι άλλα κακά νέα», της είπε. «Όπως
υποψιαζόσουν, έχω σχέση με μια άλλη γυναίκα».

Η Μάργκαρετ Κουκ γράφει πως ο σύζυγός της άρχισε να πίνει πολύ και να παίρνει
υπνωτικά χάπια. Αποκαλύπτει πόσο σκληρά προσπάθησε να σώσει τον γάμο τους,
ακόμη και αφού ο Κουκ τής είπε, τον Αύγουστο του 1997, στο αεροδρόμιο του
Χίθροου, ότι την εγκαταλείπει για τη γραμματέα του Γκέινορ Ρέγκαν, την οποία
νυμφεύθηκε πέρυσι. Κατά την επιστροφή τους στο Λονδίνο, της μίλησε για τη
σταδιοδρομία του, τις απογοητεύσεις του και πόσο θα ήθελε να είχε κάνει πολλά
πράγματα στη ζωή του αλλιώς. Όταν εκείνη του είπε ότι ήταν έτοιμη να αλλάξει
τις δικές της προτεραιότητες για να ταιριάξουν με τις δικές του, εκείνος είπε:
«Μακάρι να το ήξερα νωρίτερα». Αλλά εκείνη σημειώνει: «Ακόμη και τότε,
μολονότι τον αγαπούσα, απεχθανόμουν πολλά πράγματα σ' αυτόν και το ήξερε».

Η Μάργκαρετ Κουκ υποστηρίζει ότι ο πρώην σύζυγός της έπεσε «στη βαθύτερη
μελαγχολία» το 1994, όταν συνειδητοποίησε ότι δεν είχε ελπίδες να διαδεχθεί
τον Τζον Σμιθ στην ηγεσία των Εργατικών, και αισθάνθηκε ακόμη περισσότερο
παραγκωνισμένος όταν ο Μπλερ έκανε σκιώδη υπουργό Οικονομικών του τον Γκόρντον
Μπράουν, «από παλιά αντίπαλο» του Κουκ. Ο Κουκ «μισούσε» επίσης τον Πίτερ
Μάντελσον, τον στενότερο σύμβουλο του Μπλερ.

«ΔΟΥΛΟΠΡΕΠΗΣ»

Σύμφωνα με την Μάργκαρετ Κουκ, η στάση του πρώην συζύγου της έναντι του Μπλερ
ήταν «σχεδόν δουλοπρεπής». Καθώς το Εργατικό Κόμμα βάδιζε προς την εξουσία υπό
τον Μπλερ, γράφει, ο Κουκ έπρεπε να επιλέξει ανάμεσα στις αρχές του και στη
σταδιοδρομία του. «Επέλεξε τη σταδιοδρομία του και δεν μπορεί να συγχωρήσει
εντελώς τον εαυτό του γι' αυτό», γράφει η Μάργκαρετ Κουκ. 
Οι αυξημένες πιθανότητες εκλογικής επιτυχίας του Μπλερ «κάθε άλλο παρά
χαροποιούσαν» τον νυν υπουργό Εξωτερικών, ο οποίος θεωρούσε πως ο Μπλερ
«πούλησε την ψυχή του στον διάβολο» για να νικήσουν οι Εργατικοί.

Η Μάργκαρετ Κουκ γράφει πως όταν ο πρώην σύζυγός της παραδέχθηκε το 1996 ότι η
σχέση του με την Γκέινορ διαρκούσε ήδη δύο χρόνια, είπε πως «θέλησα πολλές
φορές να την τερματίσω, αλλά εκείνη δεν με άφηνε». 
Μετά την εκλογική νίκη του 1997, η Μάργκαρετ φοβήθηκε ότι, καθώς ο σύζυγός της
θα ήταν τώρα «μια ισχυρή δημόσια προσωπικότητα, θα μπορούσε να με ταπεινώνει
περισσότερο· ένιωσα ότι θα το έκανε, γιατί το είχε κάνει και στο παρελθόν».


Ο ΚΟΥΚ και η νέα σύζυγός του αρνήθηκαν να κάνουν οποιοδήποτε σχόλιο. Ανώτερη
κυβερνητική πηγή δήλωσε για το βιβλίο ότι «είναι πικρό, αλλά δεν απειλεί τη
θέση του Ρόμπιν Κουκ».

Ο Κουκ αποφάσισε να τερματίσει τον γάμο του, αφού προειδοποιήθηκε από τον
Άλαστερ Κάμπελ, τον υπεύθυνο Τύπου του Μπλερ, ότι η εξωσυζυγική σχέση του
επρόκειτο να αποκαλυφθεί. «Δεν έχω ιδέα τι τελεσίγραφο έλαβε από τον Κάμπελ
και τον Μπλερ στο Χίθροου· ήταν όμως σαφές πως ήθελε να αποφύγει να
δημιουργήσει στον κόσμο την εικόνα του ανθρώπου που έχει μια φιλενάδα και την
παρατάει μόλις αποκαλύπτεται η σχέση του», γράφει η Μάργκαρετ Κουκ.
«Προτιμούσε να δώσει στην κοινή γνώμη την εικόνα μιας αυθεντικής, παθιασμένης
ερωτικής σχέσης και ενός μουχλιασμένου γάμου. Ο κυνισμός που προδίδει αυτή η
συμπεριφορά είναι φρικτός».

Η Μάργκαρετ Κουκ γράφει ότι ουδέποτε πίστεψε ότι ο Κουκ έχει τα προσόντα για
να γίνει ηγέτης του Εργατικού Κόμματος και πρωθυπουργός. «Δεν είχε απολύτως
καμία φυσική ευγένεια ή συμπόνια για τους άλλους και δεν είχε συνείδηση ότι
του λείπουν αυτά τα χαρακτηριστικά, μολονότι η ευφυΐα του και η ικανότητά του
δεν έχουν το ταίρι τους στο Ουεστμίνστερ».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16336N451</ED>
<ID>
ID:15848

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N45&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Χωρίς υποκρισία
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΤΟ ΦΙΑΣΚΟ των πυραύλων λεπτομέρεια μόνον της χρόνιας παθογένειας Κυπριακού και
ελληνοτουρκικών σχέσεων, που σταθερά χειροτερεύουν. Αφετηρία του κακού, μεταξύ
άλλων, ο ενδημικός τουρκικός επεκτατισμός· η μείζων γεωπολιτική-στρατηγική
σημασία που ισχυροί αποδίδουν στην Τουρκία· η συστηματική διατήρηση και
βελτίωση τουρκικής ένοπλης υπεροχής. Παραλλήλως, η πολυεπίπεδη αποδιοργάνωση
της Ελλάδος· η διανοητική και παιδευσιακή αδυναμία ηγετών ­ και λαού ­ να
κατανοήσουν την καθοριστικά συγκρουσιακή υφή των διεθνικών σχέσεων και το
συναφές επακόλουθο ότι παγκοσμίως η ένοπλη ισχύς παραμένει μοχλός ιστορίας· η,
παρά ταύτα, απροθυμία υιοθέτησης σύντονης πολιτικής ενδυνάμωσης της ένοπλης
ικανότητας του κράτους, περιστελλομένης της ασφυκτικής εξάρτησης της
εξωτερικής πολιτικής από αφελή ιδεολογήματα και από «προστάτες», που μάλιστα
«κοστολογούν» ακριβότερα την Τουρκία από την Ελλάδα. Προβλήματα οικονομίας ­
αναστρέψιμα ­ λειτουργούν ως άλλοθι αγκυλώσεων.

* Ήδη οι Αμερικανοί, «αξιοποιώντας» ιδίως την αποδράμουσα πυραυλική κρίση,
προωθούν συνομοσπονδιακή λύση ­ «ένωση δύο κυρίαρχων» ­ υπό την εγγυητική
στρατιωτική παρουσία της Τουρκίας. Δηλαδή και διχοτόμηση και τουρκική
επικυριαρχία. Είδος προτεκτοράτου! Κυριότερο μέσον ο εκβιασμός ότι ελληνική
αντίδραση θα διακινδύνευε την ένταξη της Κύπρου. Όμως ένταξη είναι πολιτικά
αδιανόητη ερήμην της Τουρκίας. Η δήθεν προοπτική της χρησιμοποιείται μόνον
προς απόσπαση ελληνικών παραχωρήσεων.

* Ταυτοχρόνως Άγκυρα και Ντενκτάς αταλάντευτα αρνούνται οτιδήποτε πλην «συνομοσπονδίας»...

* Συνεπώς τελευταία ­ ίσως σωτήρια ­ ευκαιρία απεγκλωβισμού Λευκωσίας και
Αθηνών από μοιραίες εξελίξεις η απόρριψη οποιασδήποτε διαδικασίας αν
προηγουμένως η Τουρκία δεν αρχίσει να εφαρμόζει σοβαρώς ψηφίσματα και
αποφάσεις του ΟΗΕ, εντός εγγυημένου χρονοδιαγράμματος. Αλλιώς... παρέλκυση -
ενδυνάμωση. Τα κακώς κείμενα πάντως βλάπτουν ολιγότερον των τεκταινομένων...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16336N452</ED>
<ID>
ID:15942

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N45&aa=2</URL></REF>


Article

<CATEGORY>vin07</CATEGORY>

 <H5>ΕΦΟΔΙΑΣΕ ΤΟΥΣ ΕΠΙΘΕΩΡΗΤΕΣ ΤΟΥ ΟΗΕ ΜΕ ΣΥΓΧΡΟΝΑ ΜΗΧΑΝΗΜΑΤΑ ΓΙΑ ΤΗΝ
ΑΠΟΚΡΥΠΤΟΓΡΑΦΗΣΗ ΤΟΥ ΚΩΔΙΚΑ ΤΩΝ ΙΡΑΚΙΝΩΝ ΕΠΙΚΟΙΝΩΝΙΩΝ
</H5><H5>Η Βαγδάτη κατηγορεί Σαουδαραβία και Κουβέιτ για προδοσία
</H5><H2></H2><H2>Και το Ισραήλ στην κατασκοπεία
</H2>
Σαν χιονοστιβάδα έρχονται οι αποκαλύψεις για την ανάμιξη των αμερικανικών
μυστικών υπηρεσιών στις δραστηριότητες των επιθεωρητών του ΟΗΕ σχετικά με τον
αφοπλισμό του Ιράκ. Στην επιχείρηση όμως παρακολούθησης των επικοινωνιών
ανάμεσα στον στρατό του Σαντάμ Χουσεΐν και στις μυστικές υπηρεσίες του
καθεστώτος σημαντικό ρόλο έπαιξε και το Ισραήλ.

Στη Βαγδάτη. Την τελευταία αμερικανοβρετανική επιδρομή κατήγγειλε το
ιρακινό Κοινοβούλιο σε έκτακτη συνεδρίασή του

Η ΑΜΕΡΙΚΑΝΙΚΗ εφημερίδα «Ουάσιγκτον Ποστ» αποκάλυψε ότι επί τρία χρόνια οι
Ηνωμένες Πολιτείες, η Βρετανία και το Ισραήλ είχαν στήσει μία επιχείρηση
τηλεφωνικών υποκλοπών στο Ιράκ μέσω της επιτροπής των επιθεωρητών του ΟΗΕ.
Κατά την αμερικανική εφημερίδα, η ιδέα της παρακολούθησης ανήκε στον Σκότ
Ρίτερ, ο οποίος ήταν το 1995 ένας από τους επιθεωρητές του ΟΗΕ. Ο Ρίτερ σε ένα
ταξίδι του στο Ισραήλ υπέβαλε την πρόταση να εφοδιάσουν οι ισραηλινές μυστικές
υπηρεσίες τους επιθεωρητές με όλα τα απαραίτητα μηχανήματα που θα μπορούσαν να
φέρουν μαζί τους. Ο Ρολ Εκέους, ο οποίος ήταν την εποχή εκείνη επικεφαλής των
επιθεωρητών, ενέκρινε κατ' αρχήν το σχέδιο το 1996. Πολύ σύντομα, οι
επιθεωρητές κατάφεραν να καταγράψουν τις ραδιοφωνικές συχνότητες που
χρησιμοποιούσε ο ιρακινός μηχανισμός ασφαλείας και να παρακολουθούν τις
επικοινωνίες ανάμεσα στον στρατό του Σαντάμ Χουσεΐν και τις μυστικές υπηρεσίες
του καθεστώτος της Βαγδάτης».

Όπως αποκαλύπτει η «Ουάσιγκτον Πόστ», στις αρχές του 1998, «κρίνοντας ότι η
όλη επιχείρηση ήταν επικίνδυνη για τους επιθεωρητές, η Ουάσιγκτον ανέλαβε τον
πλήρη έλεγχο της με τη χρήση αυτόματων και πιο σύγχρονων μηχανημάτων
υποκλοπών. «Όσον αφορά στον Σκοτ Ρίτερ, απομακρύνθηκε από την επιχείρηση
ύστερα από έρευνα του αμερικανικού υπουργείου Δικαιοσύνης για απόρρητες
πληροφορίες που πιθανόν να είχε διοχετεύσει στο Ισραήλ.

Η ΜΥΣΤΙΚΗ ΣΥΝΑΝΤΗΣΗ

Τον Αύγουστο του 1998, ο Σκοτ Ρίτερ παραιτήθηκε από την επιτροπή των Ηνωμένων
Εθνών και στις 29 Σεπτεμβρίου παραχώρησε συνέντευξη στην ισραηλινή εφημερίδα
«Χααρέτζ». Διαβάζονάας την εκ νέου διακρίνει κανείς μέσα από τα λεγόμενα του
αυτά που σήμερα πλέον είναι ξεκάθαρα: την διακριτική, σύμφωνα με τον ίδιο,
αλλά αποφασιστική συνεργασία του Ισραήλ στην αποκρυπτογράφηση του κώδικα των
ιρακινών επικοινωνιών.

Ήδη, στο τεύχος της 13ης Δεκεμβρίου του 1997, η βρετανική εφημερίδα «Τάιμς»
έγραφε ότι «ο ρόλος του Ισραήλ αποτελεί χωρίς αμφιβολία το πιο μεγάλο μυστικό
της επιτροπής των Ηνωμένων Εθνών. Οι επιθεωρητές καταβάλλουν μεγάλες
προσπάθειες για να μην καταστεί ορατή η συνεργασία τους με τους Ισραηλινούς,
λόγω των εντυπώσεων που θα προκαλούσε κάτι τέτοιο στον αραβικό κόσμο».

Κατά τους «Τάιμς», η απαρχή της συνεργασίας με το Ισραήλ ανάγεται σε «μία
μυστική συνάντηση ενός ισραηλινού πράκτορα με τα μέλη της επιτροπής του ΟΗΕ σε
ξενοδοχείο της Νέας Υόρκης τον Ιανουάριο του 1995».


ΠΡΩΤΟΒΟΥΛΙΑ για την άρση των κυρώσεων που έχουν επιβάλει εδώ και οκτώ χρόνια
τα Ηνωμένα Έθνη κατά του Ιράκ αναλαμβάνει η Σαουδική Αραβία, την οποία
εντούτοις η Βαγδάτη κατηγορεί ­ μαζί με το Κουβέιτ ­ για προδοσία του αραβικού
έθνους. Με υπόδειξη του βασιλιά Φαχντ, η Σαουδική Αραβία θα υποβάλει την
πρόταση για την άρση των εμπορικών κυρώσεων στη σύνοδο υπουργών Εξωτερικών του
Αραβικού Συνδέσμου που θα πραγματοποιηθεί στο Κάιρο στις 24 Ιανουαρίου,
σύμφωνα με δημοσιεύματα των εφημερίδων «Ασάρκ Αλ Αουσάτ» και «Αλ Χαγιάτ», που
εκδίδονται στο Λονδίνο. Οι εφημερίδες επισημαίνουν, πάντως, ότι η Σαουδική
Αραβία επιθυμεί τη διατήρηση των στρατιωτικών κυρώσεων που ισχύουν σήμερα.
Επικαλούμενες καλά πληροφορημένες και υψηλόβαθμες πηγές της Σαουδικής Αραβίας,
οι δύο εφημερίδες γράφουν ότι η πρόταση φιλοδοξεί να «ανακουφίσει τα βάσανα
του ιρακινού λαού» και προσθέτουν ότι το αίτημα θα διατυπωθεί και στο
Συμβούλιο Ασφαλείας των Ηνωμένων Εθνών, αφού θα έχει πρώτα επιτευχθεί η
συναίνεση και από τα ενδιαφερόμενα διεθνή μέρη. Το ιρακινό Κοινοβούλιο,
πάντως, σε έκτακτη συνεδρίασή του που διεξήχθη χθες, κατηγόρησε τη Σαουδική
Αραβία και το Κουβέιτ για προδοσία του αραβικού έθνους επειδή επέτρεψαν στα
αμερικανικά και βρετανικά αεροσκάφη να χρησιμοποιήσουν το έδαφός τους για τις
αεροπορικές επιθέσεις εναντίον του Ιράκ, τον Δεκέμβριο.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16336N461</ED>
<ID>
ID:15849

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N46&aa=1</URL></REF>


Article

<CATEGORY>vin07</CATEGORY>

 <H2>Σήμερα η κυβέρνηση Ετζεβίτ
</H2><H2></H2>
Ο Ετζεβίτ υποβάλλει σήμερα στον πρόεδρο Ντεμιρέλ τον κατάλογο με τα ονόματα
των μελών της κυβέρνησης και την Τρίτη θα παρουσιάσει στο Κοινοβούλιο το
κυβερνητικό του πρόγραμμα. Η ψηφοφορία για την ψήφο εμπιστοσύνης έχει
προγραμματιστεί για τις 17 Ιανουαρίου. 
Η νέα τουρκική κυβέρνηση θα συνεχίσει την «αποφασιστική» εξωτερική πολιτική
της προκατόχου της, υποστηρίζει ο Ετζεβίτ σε συνέντευξή του στην
«Τζουμχουριέτ». 
Για να δικαιολογήσει τη συνέχιση της πολιτικής αυτής, ο Ετζεβίτ αναφέρει ότι
«οι προσπάθειες της Ελλάδας να εξοπλίσει την Κύπρο (με τους ρωσικούς πυραύλους
S-300) εξουδετερώθηκαν χάρη στην αποφασιστική στάση της Τουρκίας».

Ο Ετζεβίτ είπε ακόμη ότι «η αμφίρροπη στάση της Ιταλίας» σε σχέση με τον
Αμπντουλάχ Οτζαλάν «διευκρινίστηκε μετά τις λογικές, αλλά αποφασιστικές
προσπάθειες» που κατέβαλε η χώρα του για να καταλήξουν σε μια συμφωνία.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16336N462</ED>
<ID>
ID:15905

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N46&aa=2</URL></REF>


Article

<CATEGORY>vin07</CATEGORY>

 <H2>«Ο Κλίντον δεν είναι ο πατέρας τού γιου μιας μαύρης πόρνης»
</H2>
Ο ΜΠΙΛ Κλίντον δεν είναι τελικώς ο πατέρας του 13χρονου γιου μιας μαύρης
πόρνης από το Άρκανσο, αφού το τεστ DNA του παιδιού αποδείχθηκε αρνητικό.

Το περιοδικό «Σταρ» έπεισε τη μητέρα και τον γιο της να κάνουν το τεστ για να
εξακριβωθεί αν είναι αληθής ο ισχυρισμός της ότι ο πατέρας του παιδιού είναι ο
Αμερικανός πρόεδρος.

Η πληροφορία ότι το τεστ ήταν αρνητικό δημοσιεύτηκε στις ηλεκτρονικές
διευθύνσεις του περιοδικού «Τάιμ» και του δημοσιογράφου Ματ Ντρατζ, που έγινε
γνωστός από την αποκάλυψη του Μόνικαγκεϊτ.

Σύμφωνα με πηγή του περιοδικού «Σταρ», που επικαλείται το «Τάιμ», το τεστ
απέδειξε ξεκάθαρα ότι ο Κλίντον δεν έχει καμιά σχέση με τον 13χρονο Ντάνι.

Παρ' όλο που η πλήρης περιγραφή του DNA του προέδρου παραμένει μυστική, οι
πληροφορίες που έχουν γίνει γνωστές ήταν αρκετές για να αποκλείσουν το σενάριο
που υποστήριζε η πόρνη.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16336N463</ED>
<ID>
ID:15945

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N46&aa=3</URL></REF>


Article

<CATEGORY>vin07</CATEGORY>

 <H2>Έκλεισε η έρευνα για το δυστύχημα της Νταϊάνας
</H2>
Η ΕΡΕΥΝΑ των γαλλικών δικαστικών αρχών, επί ενάμιση χρόνο, κατέληξε στο
συμπέρασμα ότι δεν υπάρχει υπαίτιος για το τροχαίο δυστύχημα κάτω από τη
γέφυρα Ντ' Αλμά, στο Παρίσι, που προκάλεσε τον θάνατο της πριγκίπισσας
Νταϊάνας και του φίλου της Ντόντι Αλ Φαγέντ.

Σύμφωνα με χθεσινό δημοσίευμα της «Σάντεϊ Μίρορ», η έρευνα που έκανε ο Γάλλος
δικαστής Ερβέ Στεφάν ολοκληρώθηκε την περασμένη εβδομάδα. 
Η εφημερίδα υποστηρίζει ότι ο μόνος άνθρωπος που θα μπορούσε να θεωρηθεί
υπεύθυνος για το δυστύχημα, είναι ο οδηγός του αυτοκινήτου, Ανρί Πολ, που όμως
σκοτώθηκε επίσης.

Επίσης, η υπηρεσία Τελετέξτ του BBC μετέδωσε ότι ως αίτια του δυστυχήματος
στην αναφορά του Στεφάν καταγράφονται η «υπερβολική ταχύτητα» και η «έλλειψη
ελέγχου του οχήματος από τον οδηγό».

Η «Σάντεϊ Μίρορ» υποστηρίζει ότι δεν θα απαγγελθούν κατηγορίες για
ανθρωποκτονία εναντίον των φωτορεπόρτερ και του οδηγού του αυτοκινήτου που
ακολούθησε τη Μερσεντές της πριγκίπισσας όταν αυτή έφυγε από το ξενοδοχείο
«Ριτζ» συνοδευόμενη από τον Αλ Φαγέντ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16336N464</ED>
<ID>
ID:15974

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N46&aa=4</URL></REF>


Article

<CATEGORY>vin07</CATEGORY>

 <H5>ΕΠΙΘΕΣΗ ΕΝΑΝΤΙΟΝ ΚΥΑΝΟΚΡΑΝΩΝ ΜΕΤΑ ΤΟΝ ΦΟΝΟ ΤΟΥ ΚΑΤΑΖΗΤΟΥΜΕΝΟΥ ΑΠΟ ΓΑΛΛΟΥΣ ΣΤΡΑΤΙΩΤΕΣ
</H5><H5>Άρματα πάλι στο Κοσσυφοπέδιο
</H5><H2>Οργή Σερβοβόσνιων
</H2>
Εξαγριώθηκαν οι Σερβοβόσνιοι από τη συμπεριφορά των ΝΑΤΟϊκών, ως στρατευμάτων
κατοχής, και διαδηλωτές επιτέθηκαν και τραυμάτισαν πέντε μέλη της αστυνομικής
δύναμης του ΟΗΕ στη Βοσνία.

Φόνος ή θάνατος; Η προκήρυξη με την οποία καταζητούσε το Διεθνές Δικαστήριο
τον Γκάγκοβιτς. Τώρα πια δεν θα μαθευτεί αν ήταν ένοχος ή όχι

ΑΦΟΡΜΗ για τα επεισόδια ήταν ο φόνος το Σάββατο, από Γάλλους στρατιώτες του
ΝΑΤΟ ενός υπόπτου για εγκλήματα πολέμου.

Ο ηλικίας 39 χρόνων Ντράγκαν Γκάγκοβιτς πυροβολήθηκε από Γάλλους στρατιώτες,
όταν αρνήθηκε να σταματήσει σε μπλόκο τους στην πόλη Φότσα. 
Οι δύο πλευρές έχουν διαφορετική άποψη για το επεισόδιο. Η ανακοίνωση του
ΝΑΤΟ, που φέρει την υπογραφή του γενικού γραμματέα Χαβιέρ Σολάνα, υποστηρίζει
ότι οι στρατιώτες πυροβόλησαν «ευρισκόμενοι σε αυτοάμυνα, όταν ο Γκάγκοβιτς
οδήγησε το αυτοκίνητο εναντίον τους απειλώντας τη ζωής τους». 
Η βοσνιοσερβική τηλεόραση έδειξε τα πέντε παιδιά που βρίσκονταν στο αυτοκίνητο
του Γκάγκοβιτς (ο οποίος ήταν δάσκαλος του καράτε), φανερά τρομοκρατημένα,
ύστερα από το επεισόδιο, να κλαίνε και να δείχνουν τις τρύπες από τις σφαίρες
στα σακίδιά τους. 
Ένα από τα κορίτσια, η Σόνια Μπιγέλοβιτς, διηγήθηκε πως ο Γκάγκοβιτς έκοψε
ταχύτητα για να δει πώς μπορεί να αποφύγει τα εμπόδια του οδοφράγματος. «Τότε
ακούστηκαν οι πυροβολισμοί. Μια σφαίρα πέτυχε ένα λάστιχο, το αυτοκίνητο
χτύπησε ένα βράχο και ανατράπηκε. Ο Γκάγκοβιτς ήταν γεμάτος αίματα. Βγήκαμε
από τα παράθυρα και οι στρατιώτες ντυμένοι στα άσπρα μάς έλεγαν να ηρεμήσουμε
και να πέσουμε στο έδαφος. Προσπαθούσαν να σταματήσουν την αιμορραγία του
δασκάλου μας, και έπαιρναν φωτογραφίες...», είπε η Σόνια.

Για τον Γκάγκοβιτς είχε εκδώσει ένταλμα σύλληψης το Δικαστήριο της Χάγης
επειδή τον θεωρούσαν ύποπτο για βασανισμό και βιασμό πέντε μουσουλμάνων
γυναικών σε ένα αθλητικό κέντρο που το 1992 είχε μετατραπεί σε φυλακές.


Κρίσιμες διαπραγματεύσεις. Τα γιουγκοσλαβικά άρματα περιμένουν την εξέλιξη
για την απελευθέρωση των οκτώ Γιουγκοσλάβων στρατιωτικών, στο χωριό Στάρι
Τρεγκ, στο Κοσσυφοπέδιο

ΤΕΘΩΡΑΚΙΣΜΕΝΑ και άρματα μάχης του γιουγκοσλαβικού στρατού έκαναν πάλι την
εμφάνισή τους στο ταραγμένο Κοσσυφοπέδιο. Έχουν περικυκλώσει το χωριό Στάρι
Τρεγκ, καθώς οι παρατηρητές του ΟΑΣΕ προσπαθούσαν να αποτρέψουν νέα έκρηξη,
καλώντας τους Αλβανόφωνους αντάρτες να απελευθερώσουν τους οκτώ Γιουγκοσλάβους
στρατιώτες που κρατούν ομήρους.

Εκπρόσωπος του Οργανισμού για την Ασφάλεια και τη Συνεργασία στην Ευρώπη
(ΟΑΣΕ) εξέφρασε έντονη ανησυχία για το ενδεχόμενο να αποτύχουν οι
διαβουλεύσεις οπότε θα πρέπει να αναμένεται να διαταχθεί επίθεση των
κυβερνητικών δυνάμεων.

Οι ανησυχίες για την επιδείνωση της κατάστασης στο Κοσσυφοπέδιο ήταν στο
επίκεντρο των συνομιλιών που είχε στο Βελιγράδι ο νέος προεδρεύων του
Οργανισμού για την Ασφάλεια και τη Συνεργασία στην Ευρώπη, Νορβηγός υπουργός
Εξωτερικών Κνουτ Βόλεμπεκ, με τον Γιουγκοσλάβο πρόεδρο Σλόμπονταν Μιλόσεβιτς.

Το Σάββατο στα Τίρανα, ο Βόλεμπεκ ζήτησε από την αλβανική κυβέρνηση να
χρησιμοποιήσει την επιρροή της στους αντάρτες του Απελευθερωτικού Στρατού του
Κοσσυφοπεδίου, για την απελευθέρωση των οκτώ Γιουγκοσλάβων στρατιωτών που
συνελήφθησαν την Παρασκευή κοντά στην Κισόβσκα Μιτροβίτσα.

Η Ρωσία, επίσης, απαίτησε με χθεσινή της ανακοίνωση την απελευθέρωση από τους
Αλβανόφωνους αντάρτες των οκτώ Γιουγκοσλάβων στρατιωτών, χαρακτηρίζοντας το
επεισόδιο ως «νέα απόδειξη της τρομοκρατικής δράσης των Αλβανόφωνων ανταρτών».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16336N471</ED>
<ID>
ID:15850

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N47&aa=1</URL></REF>


Article

<CATEGORY>vin07</CATEGORY>

 <H2>Ο Ζεράρ Ντεπαρντιέ επενδύει σε... κουβανικά πετρέλαια
</H2>
Ντεπαρντιέ, Κάστρο, Μπουργκουέν. Πολιτική, τέχνη και επιχειρήσεις...

ΕΥΡΥ πρόγραμμα γεωτρήσεων για την ανακάλυψη πετρελαίου έχει τεθεί σε εφαρμογή
στην Κούβα με πρωταγωνιστή τον Ζεράρ Ντεπαρντιέ. Ο Φιντέλ Κάστρο, σύμφωνα με
δημοσιεύματα ευρωπαϊκών και κουβανικών εφημερίδων, έκλεισε συμφωνία με τον
Γάλλο επιχειρηματία Ζεράρ Μπουργκουέν για την αναζήτηση πετρελαίου.

Ο Μπουργκουέν πήγε πρόσφατα στην Αβάνα συνοδευόμενος από τον Ζεράρ Ντεπαρντιέ
ο οποίος αποφάσισε να «παίξει» την περιουσία του ­ ή ένα μεγάλο μέρος της ­
επενδύοντας, μέσω του φίλου του, επιχειρηματία, στα κουβανικά πετρέλαια.

Φίλοι του διάσημου ηθοποιού ανέφεραν ότι ο Ζεράρ δεν υπολογίζει και πολύ τα
χρήματα και ότι είναι πράγματι ικανός να «πετάξει τους κόπους του είκοσι
ετών», προκείμενου να ικανοποιήσει μια επιθυμία που του καρφώθηκε στο μυαλό.

Το πρόβλημα είναι ότι σε τέσσερις κύκλους ερευνών για πετρέλαια που έγιναν από
το 1992 μέχρι σήμερα στην Κούβα δεν βρέθηκε ούτε σταγόνα. Η τωρινή αναζήτηση
άρχισε στις 9 Δεκεμβρίου πέρυσι, και θα διαρκέσει περίπου μία εβδομάδα ακόμη.
Ο Φιντέλ Κάστρο, σύμφωνα με πληροφορίες ανταποκριτών, έχει μεγάλη αγωνία για
την πορεία των ερευνών, γιατί πιστεύει ότι η ανακάλυψη του κουβανικού
πετρελαίου ­ που κατά τους γεωλόγους υπάρχει ­ θα λύσει πολλά από τα
οικονομικά προβλήματα της χώρας του.

Μεγαλύτερη ίσως είναι η αγωνία του Ντεπαρντιέ. Ο ηθοποιός, λέγεται, τηλεφωνεί
προσωπικά στον Φιντέλ πολύ συχνά, για να τον ρωτήσει «τι γίνεται με τα
πετρέλαια». Αλλά απ' ό,τι έχει διαρρεύσει, δεν γίνεται τίποτα. 
Η τέταρτη εκστρατεία αναζήτησης παραμένει κι αυτή άκαρπη. Εν αναμονή καλύτερων
ειδήσεων, ο Ζεράρ ετοιμάζεται να παίξει στην πρώτη κωμωδία που έγραψε ο άλλοτε
σύμβουλος του Μιτεράν, Ζακ Αταλί, τις «Πύλες του ουρανού»...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16336N472</ED>
<ID>
ID:15906

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N47&aa=2</URL></REF>


Article

<CATEGORY>vin07</CATEGORY>

 <H2>Πλήθος 100.000 τίμησε τη μνήμη Λούξεμπουργκ και Λίμπκνεχτ
</H2>
ΠΕΡΙΣΣΟΤΕΡΑ από 100.000 άτομα συγκεντρώθηκαν χθες σε κοιμητήριο του Βερολίνου
για να τιμήσουν τη μνήμη δύο ηγετικών μορφών του σοσιαλισμού: της Ρόζας
Λούξεμπουργκ και του Καρλ Λίμπκνεχτ, που δολοφονήθηκαν πριν από 80 χρόνια.

Η συγκέντρωση αυτή πραγματοποιήθηκε όπως κάθε χρόνο για να τιμηθεί η μνήμη των
δύο επαναστατών ηγετών με πρωτοβουλία του κόμματος του Δημοκρατικού
Σοσιαλισμού (PDS), του ανανεωμένου Κομμουνιστικού Κόμματος της Γερμανίας.

Μεταξύ εκείνων που κατέθεσαν στεφάνια στους τάφους της Λούξεμπουργκ και του
Λίμπκνεχτ, ήταν ο ηγέτης του PDS Λόταρ Μπίσκι και ο αρχηγός της
Κοινοβουλευτικής Ομάδας του κόμματος, Γκρέγκορ Γκίζι.

Την ίδια ώρα, ύστερα από έκκληση διαφόρων ακροαριστερών οργανώσεων, περίπου
5.000 άτομα πραγματοποίησαν θορυβώδη πορεία στους δρόμους του Βερολίνου, στη
διάρκεια της οποίας συνελήφθησαν 13 άτομα.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16336N473</ED>
<ID>
ID:15946

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N47&aa=3</URL></REF>


Article

<CATEGORY>vin07</CATEGORY>

 <H2>Ο Ναζαρμπάγεφ μεγάλο φαβορί των εκλογών στο Καζαχστάν
</H2>
ΓΙΑ ΠΡΩΤΗ φορά από τον Δεκέμβριο του 1991 οι πολίτες του Καζαχστάν ψήφισαν,
χθες, για να εκλέξουν τον νέο πρόεδρο της χώρας.

Δύσκολα θα μπορούσε να είναι άλλος από τον νυν πρόεδρο Νουρσουλτάν
Ναζαρμπάγεφ, ο οποίος κυβερνά με σιδερένια πυγμή τη χώρα από την εποχή της
διάλυσης της Σοβιετικής Ένωσης, πριν από οκτώ χρόνια.

Όποιος υποψήφιος καταφέρει να συγκεντρώσει στον πρώτο γύρο ποσοστό μεγαλύτερο
του 50% θα εκλεγεί πρόεδρος για τα επόμενα επτά χρόνια. Διαφορετικά, θα γίνει
επαναληπτική ψηφοφορία μεταξύ των δύο πρώτων, εντός των δύο προσεχών μηνών.

Εκτός του Ναζαρμπάγεφ στις εκλογές μετέχουν άλλοι τρεις υποψήφιοι: ο
διευθυντής των τελωνείων Γκανί Κασίμοφ, ο ηγέτης του Κομμουνιστικού Κόμματος
του Καζαχστάν Σερικμπολσίν Αμπντιλντίν και ο οικολόγος γερουσιαστής Ένγκελς
Γκαμπάσοφ. Στην προεκλογική εκστρατεία, μόνο ο Αμπντιλντίν επέκρινε τον
Ναζαρμπάγεφ, κυρίως για την οικονομική πολιτική του. Το Ανώτατο Δικαστήριο της
χώρας απαγόρευσε, πάντως, στον μεταρρυθμιστή πρώην πρωθυπουργό Ακεζάν
Καζεγκέλντιν ­ τον μοναδικό που είχε πιθανότητες να ανταγωνιστεί με αξιώσεις
τον Ναζαρμπάγεφ ­ να είναι υποψήφιος, για διαδικαστικούς λόγους.

Η αντιπολίτευση της χώρας διαμαρτύρεται έντονα επειδή οι προεδρικές εκλογές
επισπεύσθηκαν κατά δύο χρόνια (κανονικά θα διεξάγονταν το 2000) και τα κόμματα
κατηγορούν τον Ναζαρμπάγεφ ότι δεν τους άφησε χρόνο για να προετοιμαστούν.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16336N474</ED>
<ID>
ID:15975

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N47&aa=4</URL></REF>


Article

<CATEGORY>vin07</CATEGORY>

 <H5>ΜΑΝΟΥΕΛ ΜΑΡΟΥΛΑΝΤΑ
</H5><H2>ΠΡΟΣΩΠΑ
</H2><H2>Μισός αιώνας αντάρτικο
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Έπειτα από μισό αιώνα αντάρτικο, ο πιο ηλικιωμένος εν ενεργεία αντάρτης στον
κόσμο ετοιμάζεται να κάνει ειρήνη· αλλά ο δρόμος προβλέπεται μακρύς.

Μανουέλ Μαρουλάντα. Αρχηγός των FARC, του ισχυρότερου κομμουνιστικού
αντάρτικου της Νότιας Αμερικής

Ο ΜΑΝΟΥΕΛ Μαρουλάντα, γεννηθείς στις 12 Μαΐου του 1928, είναι ο ιδρυτής και
αρχηγός των Ενόπλων Επαναστατικών Δυνάμεων της Κολομβίας (FARC), ενός από τα
ισχυρότερα εναπομείναντα κομμουνιστικά αντάρτικα στη Νότια Αμερική. Το
πραγματικό του όνομα είναι Πέδρο Αντόνιο Μαρίν (Μανουέλ Μαρουλάντα είναι το
πολεμικό του ψευδώνυμο) ενώ είναι γνωστός και με το παρατσούκλι «Τιροφίχο»
(«καλός σκοπευτής»). Παιδί μιας οικογένειας μικροκαλλιεργητών, άρχισε στα 16
του να ασχολείται με το ξυλεμπόριο, αλλά η μικρή του επιχείρηση καταστράφηκε
το 1948 στη «Βιολένσια» ­ τη «Βία», όπως έμεινε στην Ιστορία η περίοδος του
κολομβιανού εμφυλίου πολέμου (1946-1964) με αντιπάλους το Φιλελεύθερο και το
Συντηρητικό Κόμμα που στοίχισε 250.000 ζωές.

Το 1949 ο Μαρίν ίδρυσε, με δεκατέσσερα ξαδέλφια του, το πρώτο «φιλελεύθερο»
αντάρτικο. Πέντε χρόνια μετά υιοθέτησε τον μαρξισμό. Αρνήθηκε να παραδώσει τα
όπλα όταν Φιλελεύθεροι και Συντηρητικοί συμφώνησαν να σταματήσουν να πολεμούν
και να εναλλάσσονται στην εξουσία (αποκλείοντας οποιαδήποτε άλλη δύναμη). Οι
χιλιάδες δολοφονίες αριστερών από τους ακροδεξιούς εδραίωσαν την πεποίθησή του
ότι η αντιπολίτευση στην Κολομβία δεν μπορεί παρά να είναι ένοπλη και, το
1964, ως Μαρουλάντα πλέον, ίδρυσε τις FARC. Έπειτα από 35 χρόνια, οι FARC
είναι ένας καλά εξοπλισμένος στρατός 12.000 ανδρών και γυναικών με ερείσματα
στη μισή κολομβιανή επικράτεια.

Ελάχιστα πράγματα είναι γνωστά για την ιδιωτική ζωή του «Τιροφίχο». Είναι
νυμφευμένος, έχει πολλά παιδιά και μία από τις θυγατέρες του πολεμάει στο
πλευρό του. Οι στρατιωτικές υπηρεσίες πληροφοριών ισχυρίζονται ότι πάσχει από
προστάτη και αρθρίτιδα. Λένε πως η ψυχραιμία του είναι παροιμιώδης, πως
φροντίζει πολύ τους άνδρες του, πως είναι εσωστρεφής και λιγομίλητος. Οι
ανακοινώσεις του αποτελούν υποδείγματα κομμουνιστικής «ορθοδοξίας». Μολονότι
άθεος, σέβεται όλες τις θρησκείες. Ο στρατός τον κατηγορεί ότι χρηματοδοτεί το
αντάρτικο με χρήματα από λαθρεμπόριο κόκας, αλλά οι FARC το διαψεύδουν κατηγορηματικά.

Την περασμένη εβδομάδα, ο πρόεδρος της Κολομβίας Αντρές Παστράνα επρόκειτο να
συναντήσει τον Μαρουλάντα για να συζητήσουν για ειρήνη. Ωστόσο ο γέρος
αντάρτης δεν ήρθε στο ραντεβού ­ είχε, είπε, πληροφορίες ότι ελεύθεροι
σκοπευτές θα έκαναν απόπειρα εναντίον του. «Θα παραμείνουμε σε θέσεις μάχης
και δεν θα υποχωρήσουμε σε πιέσεις ενός συστήματος που μας επέβαλε τη βία και
την τρομοκρατία», τόνισε σε σύντομο βιντεοσκοπημένο μήνυμα από το κρησφύγετό
του. Οι μισοί Κολομβιανοί πιστεύουν πως οι συνομιλίες κυβέρνησης - FARC θα
συνεχισθούν επ' αόριστον· μόνον 23 στους εκατό αισιοδοξούν ότι θα οδηγήσουν
στην ειρήνη.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16336N481</ED>
<ID>
ID:15851

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N48&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Επεξεργαστής ιδεών
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ποιος είπε ότι η λογοκρισία ασκείται από τις κυβερνήσεις; Αυτό ισχύει στις
φτωχές χώρες, τις υπανάπτυκτες. Στις άλλες, τον ρόλο αυτόν τον αναλαμβάνουν οι εφημερίδες.

Μπιλ & Μπάντυ. Για την ιδιωτική ζωή του προέδρου τους, οι Αμερικανοί
ξέρουν τα πάντα

ΟΙ ΑΜΕΡΙΚΑΝΟΙ δεν είναι ασφαλώς ο πιο ενημερωμένος λαός του κόσμου. Μπορεί να
γνωρίζουν και την τελευταία λεπτομέρεια για τα σεξουαλικά σκάνδαλα του
προέδρου τους, αλλά δεν έχουν ιδέα για πολλές από τις δραστηριότητες της
κυβέρνησής τους στο εσωτερικό ή το εξωτερικό. Όσο για το τι γίνεται έξω από τα
σύνορά τους, το σκοτάδι είναι βαθύ. Κάποιο αόρατο χέρι διυλίζει την
ειδησεογραφία και αφήνει να περάσουν μόνο τα ακίνδυνα θέματα, τα επουσιώδη. Τα
άλλα δεν ενδιαφέρουν κανέναν, λέει. Είναι βαριά. Δεν πουλάνε.

Όσοι πάντως θέλουν πραγματικά να ενημερωθούν, έστω και οψίμως, έχουν κάθε
χρόνο μια χρυσή ευκαιρία: το βιβλίο που εκδίδει εδώ και 22 χρόνια ένα
Πανεπιστήμιο της Καλιφόρνια για τα 25 σημαντικότερα θέματα που λογοκρίνονται
κάθε χρόνο. Ο όρος δεν είναι ακριβής: δεν πρόκειται τόσο για λογοκρισία όσο
για υποβάθμιση, συνήθως σκόπιμη, και ουδόλως δικαιολογημένη. «Κατ' αναλογία με
τους επεξεργαστές λέξεων που υπάρχουν σε κάθε γραφείο, λειτουργεί ένας
επεξεργαστής ιδεών που ετοιμάζει για τις επόμενες γενιές μια συρρικνωμένη
εκδοχή της Ιστορίας», γράφει ο Ντάνυ Σέστερ στην εισαγωγή της φετινής έκδοσης.
«Τα περισσότερα θέματα κινούνται γύρω από τα λεγόμενα μεγάλα γεγονότα: τη δίκη
του Σίμσον, τον θάνατο της Νταϊάνας, τα σκάνδαλα του Κλίντον. Ο ουρανός
σκοτεινιάζει από τα σύννεφα των δημοσιογράφων που κινούνται κατά σμήνη σαν τα
κοτσύφια, με την ίδια ταχύτητα και με προκαθορισμένη διαδρομή. Όταν κάθεται
ένα στο χώμα, κάθονται όλα. Όταν ένα σηκώνεται να πετάξει, σηκώνονται όλα».

Στην κορυφή του καταλόγου των θεμάτων που λογοκρίθηκαν το 1997 βρίσκονται οι
πωλήσεις όπλων από τις Ηνωμένες Πολιτείες. Παρά τα ψηφίσματα του Κογκρέσου που
απαγορεύουν την πώληση στρατιωτικού εξοπλισμού σε αντιδημοκρατικές
κυβερνήσεις, τονίζεται στην έκθεση, το αμερικανικό μερίδιο στην παγκόσμια
αγορά όπλων αυξήθηκε τα δέκα τελευταία χρόνια από 16% σε 63%. Οι Ηνωμένες
Πολιτείες είναι σήμερα ο μεγαλύτερος έμπορος όπλων στον κόσμο και τροφοδοτεί
ένα διαρκή ανταγωνισμό των εξοπλισμών ­ αλλά καμιά μεγάλη εφημερίδα δεν έκρινε
αυτή την πληροφορία άξια δημοσίευσης.

Δεύτερο σε σημασία υποβαθμισμένο θέμα είναι ο καρκινογόνος χαρακτήρας πολλών
καλλυντικών. Ακολουθεί η προσπάθεια του μεγάλου κεφαλαίου να ελέγξει τα
αμερικανικά πανεπιστήμια. Η παρακολούθηση μη στρατιωτικών στόχων από το
ηλεκτρονικό σύστημα ECHELON. Το γεγονός ότι 42 από τις 100 εταιρείες που
κατασκευάζουν και πωλούν όργανα βασανιστηρίων εδρεύουν στις ΗΠΑ. Η «απώλεια»
ρωσικού πλουτωνίου στη Χιλή και τη Βολιβία. Ο εξαναγκασμός γυναικών στην
Αμερική και τον Τρίτο Κόσμο να χρησιμοποιούν αντισυλληπτικά εμφυτεύματα. Ο
αμερικανικός νόμος που ανοίγει τον δρόμο για μια εθνική ταυτότητα. Οι
περικοπές θέσεων εργασίας από τη Ματέλ, την εταιρεία που κατασκευάζει την
Μπάρμπι. Και τα σχέδια του αμερικανικού στρατού να αποτεφρώσει χημικά όπλα στο Όρεγκον.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16336N482</ED>
<ID>
ID:15907

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N48&aa=2</URL></REF>


Article

<CATEGORY>vin07</CATEGORY>

 <H5>Η ειρωνεία...
</H5><H5>Ποιες ήταν...
</H5><H5>Οι περισσότεροι...
</H5><H5>Ο κομμουνισμός...
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... με την Ιστορία του αιώνα είναι ότι πρέπει να περιμένεις 100 χρόνια για να
κυκλοφορήσει, και τότε μάλιστα δεν σου έρχεται μία αλλά πολλές μαζί. Ο
κριτικός των «Τάιμς» κατάφερε πάντως να μελετήσει τρεις τέτοιες Ιστορίες που
εκδόθηκαν σχεδόν ταυτόχρονα, και κάνει τις εκτιμήσεις του. Η μία είναι το
«Born 1900» του Hunter Davies (εκδ. Little Brown), κάπως ανεκδοτολογικό αλλά
πολύ εύπεπτο. Η άλλη είναι το σχολαστικό αλλά αναλυτικότατο «The History of
the 20th Century» του Martin Gilbert (HarperCollins) ­ βγήκε τώρα ο δεύτερος
από τους τρεις τόμους. Και η τρίτη, είναι «The Oxford History of the Twentieth
Century» (Oxford University Press), 300 έξοχες σελίδες, λέει ο κριτικός.

... οι κορυφαίες στιγμές του αιώνα; Η Οχτωβριανή Επανάσταση; Η Χιροσίμα; Η
παρασκευη της πενικιλλίνης; Οι εκτιμήσεις ποικίλλουν. Ο Ντέηβις λόγου χάρη
σημειώνει μαγεμένος από την «ημέρα που οι Μπητλς ηχογράφησαν τον Sergeant
Pepper». Για τον Γκίλμπερτ, ο Β' Παγκόσμιος Πόλεμος περιείχε τη μέγιστη
συμπύκνωση φρίκης και οιωνών για το μέλλον. Η Οξφόρδη το βλέπει αλλοιώς.
Ολόκληρος ο 20ός αιώνας ήταν τραχύς. Διαδρομή ιλιγγιώδης. Και αυτό που μένει
στο τέλος, λένε οι συγγραφείς του τόμου, είναι «η αίσθηση μιας συνεχούς
διαδικασίας αλλαγής, η οποία επιτρέπει κάποια αισιοδοξία, πολύ συγκρατημένη όμως».

... ιστορικοί συμφωνούν στη διαπίστωση των αντιφάσεων. Ποτέ άλλοτε οι
εξελίξεις δεν υπήρξαν πιο αλματώδεις αλλά και ποτέ δεν θεωρήθηκαν πιο
απειλητικές. Η γνώση υψώθηκε σε κορυφές εντυπωσιακές, παράλληλα όμως και η
ευήθεια. Η τεχνολογική πρόοδος, υποτιθέμενα λυτρωτική, αμφισβητήθηκε ως
χαλκεία νέων δεσμών. Η επιστήμη και η θετική σκέψη θριαμβεύουν αλλά ταυτόχρονα
επανακάμπτει η θρησκεία. Η ευημερία αυξήθηκε παγκοσμίως, οι χορτασμένοι είναι
περισσότεροι από ό,τι σε άλλες εποχές, και όμως ανακαλύπτουν ότι ούτε αυτό
φέρνει την ευτυχία. Όλο και ξεγλιστρά αυτή, σαν τον αδάμαστο υδράργυρο. Η
«φιλοσοφική λίθος», που άλλοτε ζητούσαν οι αλχημιστές για να κάνουν το σίδερο
χρυσάφι, το Μεγάλο Κλειδί για όλα τα προβλήματα, δεν βρέθηκε ακόμη. Και
κοσμοθεωρίες που στοίχισαν αίμα και δάκρυα δεν άντεξαν στο τεστ του αιώνα ­
και των ανθρώπινων αδυναμιών.

... αυτή η επαναστατική νιρβάνα, δεν μπόρεσε να εκπληρώσει τις προσδοκίες που
είχε εμπνεύσει. Η σοσιαλδημοκρατία, ουτοπία χαμηλότερου πυρετού, κέρδισε
πόντους σε πολλές κοινωνίες, μόνο που κατά σύμπτωση αυξήθηκαν εκεί οι
αυτοκτονίες. Και βλέπεις τούτο το παράδοξο, γράφει ο Φελίπε Φερνάντες στους
«Τάιμς»: Στις πιο ελεύθερες των κοινωνιών, οι άνθρωποι κατέληξαν να ντύνονται
ομοιόμορφα. Σαν με στολές (κι ας είναι και σινιέ). Μια δυσθυμία σφραγίζει τον
αιώνα. Κάτι σαν αίσθηση αδυναμίας του ανθρώπου απέναντι στον εαυτό του, στα
ίδια του τα ένστικτα και τις τάσεις. Ένας πρώτος βαθμός αυτογνωσίας, όχι
βέβαια παρήγορης. Ένα άλλο χαρακτηριστικό της εκατονταετίας, πολύ χτυπητό,
ήταν τα ρήγματα: Πελώρια βάραθρα χώρισαν τα έθνη από τη μια άκρη του πλανήτη
ως την άλλη. Στη μια μεριά οι Ανατολικοί, απέναντι οι Δυτικοί. Από τη μια το
Ισλάμ, από την άλλη οι Άλλοι. Εδώ ο Βορράς εκεί ο Νότος. Κομμουνιστές ένθεν,
Αντικομμουνιστές εκείθεν. Ανεπτυγμένοι εδώ, Τρίτος Κόσμος πιο πέρα. Και τώρα
τελευταία, Χώρες Υποδοχής Προσφύγων και Χώρες Προσφυγογόνες. Όλα διττά, συν
πλην. Παντού διχασμός, η διάσπαση. Ακόμη και στο άτομο.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16336N483</ED>
<ID>
ID:15947

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N48&aa=3</URL></REF>


Article

<CATEGORY>vin08</CATEGORY>

 <H5>ΟΙ ΤΡΑΠΕΖΕΣ ΑΞΙΟΠΟΙΟΥΝ ΤΩΡΑ ΚΑΙ ΤΟ ΙΝΤΕΡΝΕΤ ΓΙΑ ΔΑΝΕΙΑ ΚΑΙ ΑΛΛΕΣ ΣΥΝΑΛΛΑΓΕΣ
</H5><H2>Πλήκτρα και «ποντίκι» αντί αναμονής στο γκισέ
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Τραπεζικές συναλλαγές στο... λεπτό προσφέρουν τώρα οι τράπεζες αξιοποιώντας
το δίκτυο του Ίντερνετ και τα άλλα σύγχρονα μέσα.

Ημάχη για τον πελάτη έχει ενταθεί στο νέο τοπίο του μεγάλου ανταγωνισμού, που
επικρατεί ήδη στον τραπεζικό τομέα. Οι τράπεζες στην προσπάθειά τους να πάρουν
καλύτερη θέση στον πόλεμο που έχει ανάψει για τα καλά μεταξύ τους, προσπαθούν
να έρθουν όσο το δυνατόν πιο κοντά στον πελάτη, προσφέροντάς του ρομποτικές
διευκολύνσεις, έχοντας «ενεργοποιήσει» το δίκτυο άμεσης επικοινωνίας του
Ίντερνετ που επιτρέπει στον υποψήφιο δανειολήπτη ή αποταμιευτή να
πραγματοποιεί μέσα απ' αυτό μια σειρά από τραπεζικές συναλλαγές, όπως
μεταφορές ποσών από τον έναν λογαριασμό τους σε άλλον, πληρωμή του λογαριασμού
της ΔΕΗ ή του ΟΤΕ εφόσον δώσει σχετική εντολή ή ακόμη να κάνει και αίτηση για
δάνειο. Παράλληλα, οι τράπεζες δίνουν σήμερα τη δυντότητα στους πελάτες τους
να κάνουν συναλλαγές μέσω τηλεφώνου ή μέσω κούριερ, που αναλαμβάνει να
παραλαμβάνει τα δικαιολογητικά για την έγκριση δανείου από το σπίτι του αιτούντα.

Πιο συγκεκριμένα, το νέο τοπίο των ηλεκτρονικών συναλλαγών συνθέτουν οι
παρακάτω δραστηριότητες:

1 Η Alpha Τράπεζα Πίστεως προσφέρει στους πελάτες της τη δυνατότητα,
μέσω Ίντερνετ, να κάνουν μια σειρά από τραπεζικές συναλλαγές. Μπορούν να
μεταφέρουν χρήματα από έναν λογαριασμό σε άλλον σε ορισμένη ημερομηνία ή άμεσα
να εξοφλούν από τον λογαριασμό τους τις υπηρεσίες κοινής ωφέλειας, να έχουν
άμεση ενημέρωση για την κίνηση των λογαρισμών τους, για τις τιμές ξένων
χαρτονομισμάτων, του συναλλάγματος, για τις τιμές επιλεγμένων μετοχών του
Χρηματιστηρίου Αθηνών καθώς και για τις επιταγές τους.

Τις συναλλαγές αυτές μπορεί να τις κάνει ο πελάτης, αφού γίνει συνδρομητής του
δικτύου Web Banking της τράπεζας.

Επίσης, ο πελάτης της Τράπεζας Πίστεως με αίτηση από το Ίντερνετ μπορεί να
αποκτήσει τις πιστωτικές κάρτες Alphacard VISA και American Express.

2 Η Europank δέχεται αιτήσεις μέσω του Ίντερνετ για τη λήψη
οποιουδήποτε καταναλωτικού δανείου της τράπεζας. Ο πελάτης συμπληρώνει όλα τα
στοιχεία στην αίτηση (εισόδημα κ.ά.) που χρειάζεται η τράπεζα, για να εγκρίνει
το δάνειο.

Παράλληλα, ο πελάτης της τράπεζας μπορεί να ενημερώνεται για την πορεία του Χρηματιστηρίου.

3 Κίνηση των λογαριασμών των πελατών της μέσω του Ίντερνετ προσφέρει και η
Εγνατία Τράπεζα. Προϋπόθεση είναι οι πελάτες της να είναι συνδρομητές στο Web
Teller της τράπεζας. Έτσι, θα μπορούν να έχουν ενημέρωση για το υπόλοιπο των
λογαριασμών τους, ενώ μπορούν επίσης να κάνουν πληρωμές στην Ελλάδα και το εξωτερικό.

4 Η Alpha Τράπεζα Πίστεως, η Eurobank και η Citibank προσφέρουν στον
πελάτη τους τη δυνατότητα να κάνει συναλλαγές μέσω τηλεφώνου. Δηλαδή, να δίνει
εντολές για πληρωμή των λογαριασμών κοινής ωφέλειας, να κινεί χρηματικά ποσά
από τον έναν λογαριασμό σε άλλον κ.ά. Η Τράπεζα Πίστεως έχει αυτοματοποιημένο
σύστημα όπου ο πελάτης συνδέεται με ηλεκτρονικό υπολογιστή, ο οποίος εκτελεί
αμέσως τις εντολές που δέχεται. Το ίδιο έργο στην Eurobank και τη Citibank το
κάνουν υπάλληλοι των δύο τραπεζών.

5 Πολλές τράπεζες στέλνουν επίσης στο σπίτι του πελάτη κούριερ, που
παραλαμβάνει την αίτησή του για τη χορήγηση καταναλωτικού και προσωπικού
δανείου. Ύστερα από λίγες ημέρες, ο πελάτης μπορεί να περάσει από την τράπεζα
και να πάρει το ποσό του δανείου.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16336N491</ED>
<ID>
ID:15863

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N49&aa=1</URL></REF>


Article

<CATEGORY>vin08</CATEGORY>

 <H2>Σκάνδαλο «Δέλτα»: αποδίδονται στους δικαιούχους χιλιάδες μετοχές που είχαν κατασχεθεί
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

ΧΙΛΙΑΔΕΣ μετοχές χρηματιστηριακών εταιρειών που είχαν κατασχεθεί, όταν
αποκαλύφθηκε το σκάνδαλο της Δέλτα, αποδίδονται στους δικαιούχους τους.

Την απόφαση αυτή έλαβαν οι δικαστές του Συμβουλίου Πλημμελειοδικών της Αθήνας,
οι οποίοι με βούλευμά τους αποφάσισαν να άρουν την κατάσχεση των δεσμευμένων
χρηματιστηριακών τίτλων διατάσσοντας την απόδοσή τους στους νόμιμους
δικαιούχους τους.

Όσον αφορά την ποινική δικογραφία για την χρηματιστηριακή εταιρεία Δέλτα, ο
ανακριτής του 2ου ειδικού τμήματος κ. Κωνσταντίνος Γκανιάτσος ολοκλήρωσε και
τη συμπληρωματική δικαστική έρευνα που είχε διατάξει ο εισαγγελέας Εφετών κ.
Γιώργος Ζορμπάς.

Ο εισαγγελικός λειτουργός είχε ζητήσει να διακριβωθεί εάν στοιχειοθετείται το
αδίκημα της δωροδοκίας εις βάρος υπαλλήλων του Χρηματιστηρίου Αξιών Αθηνών και
του Αποθετηρίου Τίτλων. Ωστόσο, από τα λεπτομερή στοιχεία που έχει στη διάθεσή
του ο ανακριτής κατέληξε στο συμπέρασμα ότι δεν προκύπτουν νέες αξιόποινες
πράξεις και για τον λόγο αυτό δεν ζητήθηκε η άσκηση νέων ποινικών διώξεων.

Είναι χαρακτηριστικό ότι η δικογραφία αυτή, όταν διαβιβάστηκε στον κ.
Γκανιάτσο, αποτελείτο από δέκα σελίδες. Κατά την πορεία της ανάκρισης
συγκεντρώθηκαν πολλά έγγραφα στοιχεία με βάση τα οποία συντάχθηκαν τα πρώτα
κατηγορητήρια για σειρά αξιόποινων πράξεων πλημμεληματικού και κακουργηματικού
χαρακτήρα με την επιβαρυντική περίσταση του νόμου 1608/1950 «περί καταχραστών
του Δημοσίου».

Η υπόθεση, που αποκαλύφθηκε τον Νοέμβριο του 1996, είχε ως αποτέλεσμα να
παρουσιαστεί στο Χρηματιστήριο έλλειμμα 2,6 δισεκατομμυρίων δραχμών. Ήδη,
έχουν απαγγελθεί κατηγορίες και έχουν απολογηθεί οι υπεύθυνοι της Δέλτα και
ακόμη δέκα χρηματιστηριακών εταιρειών. Ο μοναδικός που παραμένει
προφυλακισμένος για την υπόθεση αυτή είναι ο πρόεδρός της Δημήτρης Αργυριάδης,
ενώ πριν από λίγους μήνες αποφυλακίστηκε με εγγύηση 50.000.000 δραχμών ο
επιχειρηματίας Παναγιώτης Τρύφωνας. Οι υπόλοιποι κατηγορούμενοι, επενδυτές και
υπεύθυνοι χρηματιστηριακών εταιρειών, μετά τις απολογίες τους αφέθησαν
ελεύθεροι, άλλοι από αυτούς με και άλλοι χωρίς κανέναν περιοριστικό όρο.

Το αποτέλεσμα ήταν να σχηματισθεί τελικά μια ογκωδέστατη δικογραφία
αποτελούμενη από χιλιάδες σελίδες που για να χωρέσει χρειάστηκαν δεκατρία χαρτοκιβώτια.

Το πλούσιο ανακριτικό υλικό, μετά το πέρας και της συμπληρωματικής δικαστικής
έρευνας, θα διαβιβαστεί στην Εισαγγελία Εφετών της Αθήνας για την έκδοση
αμετάκλητου βουλεύματος, με το οποίο οι δικαστές θα αποφαίνονται για την
παραπομπή ή μη των κατηγορουμένων.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16336N492</ED>
<ID>
ID:15914

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N49&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Να προβλέψουμε
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΔΕΝ ΑΠΟΦΥΓΑΜΕ την υπερβολή και σ' αυτή την περίπτωση της επίσημης έναρξης στην
ιστορία του ευρώ. Οι έντεκα της Ευρώπης είχαν λόγο για κάποιες προσδοκίες.
Εμείς εδώ φάνηκε να χάνουμε το μέτρο και προτιμήσαμε τον κόσμο της
ψευδαίσθησης, ότι δηλαδή όπου να 'ναι αρχίζει η λαμπρή πορεία με τα οικονομικά
μας προβλήματα λυμένα, έτοιμα όλα για μια άλλη, ήρεμη, χωρίς το βάρος για
επιλογές, ανέξοδη οικονομική πραγματικότητα και τέτοια.

Θα σημειώσω όμως, πάλι, και μάλιστα με έμφαση, ότι έχουμε πολλή δουλειά
μπροστά μας και οι έντεκα και ιδιαίτερα εμείς ο δωδέκατος. Οι χώρες αυτές
έχουν διαφορετικές οικονομικές δομές και διαφορετικά προβλήματα, έτσι ώστε
π.χ. η νομισματική πολιτική που εξυπηρετεί τη Δανία ή τη Γερμανία να είναι
πολύ δαπανηρή για την Ισπανία ή την Πορτογαλία, ή το επίπεδο ανεργίας στην
Ισπανία μπορεί πολιτικά και κοινωνικά να γίνει απαράδεκτο, αλλά εθνικές
πολιτικές για τη μείωσή του να είναι ασυμβίβαστες με την πολιτική της νέας
Ευρωπαϊκής Κεντρικής Τράπεζας.

Τα διαφορετικά προβλήματα, οι διαφορετικές δομές, οι ποικίλες ομάδες
συμφερόντων, τα κυλιόμενα συμφέροντα, όλα θα ασκούν πιέσεις που τελικά δεν θα
απορροφώνται αυτομάτως από το ενιαίο τού νομίσματος.

Εμείς με τη χαμηλή παραγωγικότητα και την εξασθενημένη ανταγωνιστικότητα, με
τις δομικές μας αδυναμίες, είναι επείγον να αρχίσουμε να προβλέπουμε.
Δυστυχώς, στη χώρα μας δεν λειτουργούν think tanks. Είναι προς το συμφέρον της
κοινωνίας, αλλά και της κυβέρνησης και των πολιτικών κομμάτων, να ενισχύσουν
τη δημιουργία τέτοιων κυψελών, για να προβληματιστούν με αυτά που μας
περιμένουν και αυτά είναι δύσκολα και πολλά.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16336N493</ED>
<ID>
ID:15971

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N49&aa=3</URL></REF>


Article

<CATEGORY>vin08</CATEGORY>

 <H5>ΣΤΟ ΑΠΡΟΧΩΡΗΤΟ Η ΤΑΛΑΙΠΩΡΙΑ ΣΤΟΥΣ ΑΣΦΑΛΙΣΤΙΚΟΥΣ ΟΡΓΑΝΙΣΜΟΥΣ
</H5><H5>Εργαζόμενοι: «Οι χειρότερες υπηρεσίες του Δημοσίου»
</H5><H2>Μέτρα-εξπρές στα Ταμεία για ανακούφιση ασφαλισμένων
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Προσκλητήριο στις διοικήσεις όλων των ασφαλιστικών ταμείων για τη λήψη
άμεσων και αποτελεσματικών μέτρων με στόχο την καλύτερη εξυπηρέτηση των
ασφαλισμένων σημαίνει το υπουργείο Εργασίας και Κοινωνικών Ασφαλίσεων. 
Εντός των προσεχών ημερών ο υπουργός Εργασίας και Κοινωνικών Ασφαλίσεων κ. Μ.
Παπαϊωάννου θα καλέσει τις διοικήσεις όλων των Ταμείων να προχωρήσουν σε
συγκεκριμένες προτάσεις ώστε να υπάρξουν μέτρα-εξπρές στην κατεύθυνση
ανακούφισης των ασφαλισμένων από το καθημερινό μαρτύριο που περνούν στις
συναλλαγές τους με τους ασφαλιστικούς οργανισμούς. 
Η κατάσταση με την ταλαιπωρία των ασφαλισμένων έχει φθάσει στο απροχώρητο και
τα παράπονα βρίσκονται στην ημερήσια διάταξη.

Το αρμόδιο υπουργείο σε πρώτη φάση προχωρεί στην εφαρμογή 7 μέτρων για το ΙΚΑ
ώστε να υπάρξει άμεση εξυπηρέτηση των ασφαλισμένων του.

Οι ενδιαφερόμενοι ασφαλισμένοι μπορούν εφεξής να τηλεφωνούν στο 184 για
εξετάσεις στα εργαστήρια, αναμονή για ειδικές εξετάσεις, επιλογή γιατρού,
κλινική νοσηλεία, αναρρωτική άδεια, καθώς και για έγκριση ειδικών εξετάσεων.

ΑΜΦΙΒΟΛΙΕΣ

Παράλληλα ανασχεδιάζεται το σύστημα απονομής συντάξεων του ΙΚΑ στο πλαίσιο του
προγράμματος του υπουργείου Εσωτερικών, Δημόσιας Διοίκησης και Αποκέντρωσης
για «Ποιότητα στον Πολίτη».

Ωστόσο, υπάρχουν σοβαρές αμφιβολίες για το αποτέλεσμα αυτών των εγχειρημάτων,
δεδομένου ότι παρόμοιες προσπάθειες έγιναν και στο παρελθόν χωρίς αποτέλεσμα.

ΠΡΟΣΩΠΙΚΟ

Εκτός από τη γραφειοκρατία και την απουσία μηχανογραφικής υποστήριξης, ένας
άλλος παράγοντας που «ευθύνεται» για τη σημερινή κατάσταση των Ταμείων είναι η
έλλειψη προσωπικού, αλλά και η ανορθολογική κατανομή του. Χαρακτηριστικά η
ΠΟΣΕ-ΙΚΑ (Ομοσπονδία Προσωπικού ΙΚΑ) επισημαίνει ότι την επόμενη τριετία αν
δεν γίνουν προσλήψεις προσωπικού ­ εκτός των άλλων επιπτώσεων ­ ο χρόνος
απονομής σύνταξης από 2-3,5 μήνες που είναι σήμερα θα αυξηθεί στο ένα έτος!


ΤΗΝ ΑΠΑΡΑΔΕΚΤΗ εικόνα που παρουσιάζουν τα ασφαλιστικά ταμεία και ταλαιπωρούν
τους ασφαλισμένους περιγράφει η διοίκηση της Παν. Ομοσπονδίας Προσωπικού
Οργανισμών Κοινωνικής Πολιτικής (ΠΟΠΟΚΠ), των εργαζομένων, δηλαδή, στα
ασφαλιστικά ταμεία, η οποία παρατηρεί ότι «οι υπηρεσίες των ασφαλιστικών
ταμείων λειτουργούν με τα πιο αναχρονιστικά μέσα και αποτελούν χωρίς καμία
αμφιβολία τις χειρότερες υπηρεσίες του Δημοσίου στον τομέα εξυπηρέτησης του
πολίτη». Κατά την Ομοσπονδία, η δυσλειτουργία των Ταμείων έχει αποτέλεσμα τη
μεγάλη απώλεια εσόδων, αλλά και την κακή ποιότητα στις παρεχόμενες υπηρεσίες
(καθυστερήσεις, ταλαιπωρία ασφαλισμένων κ.ά.). «Το τραγικό της όλης ιστορίας»,
παρατηρεί ο πρόεδρος της ΠΟΠΟΚΠ κ. Γιώργος Κουτρουμάνης, «είναι ότι
ταλαιπωρούνται πάρα πολλοί, για πράγματα τα οποία δικαιούνται. Μάλιστα, πολλές
φορές προσφεύγουν σε γραφεία που αναλαμβάνουν, με το αζημίωτο, να προωθήσουν
την υπόθεσή τους».

Ορισμένες από τις επιπτώσεις της κακής λειτουργίας που υπάρχει στα ασφαλιστικά
ταμεία, όπως τις κατέγραψε η Ομοσπονδία, είναι:

* Η καθυστέρηση στην έκδοση συντάξεων.

* Η καθυστέρηση τουλάχιστον 5 μηνών για την έκδοση των οικογενειακών
επιδομάτων από τον ΟΓΑ και 4 μηνών για την επιστροφή δαπανών του κλάδου Υγείας.

* Η αδυναμία ελέγχου στην έκδοση αναπηρικής σύνταξης από το ΤΕΒΕ, όπου η όλη
διαδικασία ανατίθεται σε συμβεβλημένους γιατρούς, και οι απώλειες μεγάλων
ποσών από την έλλειψη δικηγόρων για παρακολούθηση των μηνύσεων.

* Η σημαντική καθυστέρηση (15 ετών) στην εφαρμογή της διαδικασίας αναγκαστικής
είσπραξης από το ΤΣΑ . Η διαδικασία έχει προχωρήσει μόνο για το 30% των οφειλετών.

* Η καθυστέρηση (πάνω από 1,5 χρόνο) της κεφαλαιοποίησης των οφειλών στο
Ταμείο Εμπόρων για 4.000 από τις 6.000 αιτήσεις που έχουν γίνει συνολικά.

* Η αδυναμία διεκπεραίωσης αιτήσεων εκκαθάρισης λογαριασμών για 45.000
ασφαλισμένους του ΤΣΑΥ που έχει αποτέλεσμα να παραμένουν ανείσπρακτα 15 δισ. δρχ.!

* Η απουσία ελέγχου στο 80% των επιχειρήσεων από το ΤΕΑΥΕΚ (εμποροϋπαλλήλων),
αλλά και στη μη απογραφή περίπου 50.000 εργαζομένων στα εμπορικά καταστήματα.

* Η ύπαρξη 40.000.000 ανεξέλεγκτων πράξεων στο Ταμείο Νομικών.

* Η ύπαρξη εκατομμυρίων γραμματίων εισφορών στοκαρισμένων στα υπόγεια του
ΤΣΜΕΔΕ (μηχανικών Δημοσίου).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16336N511</ED>
<ID>
ID:15864

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N51&aa=1</URL></REF>


Article

<CATEGORY>vin08</CATEGORY>

 <H2>Δεν υπάρχουν υπερωρίες για τους γενικούς διευθυντές...
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΟΚΤΑΩΡΟ, πενθήμερη εργασία και άδεια δεν προβλέπονται για τους γενικούς
διευθυντές και γενικότερα τους διευθύνοντες μιας ιδιωτικής επιχείρησης ­ και
συνεπώς δεν μπορούν να διεκδικούν αποζημίωση για υπερωριακή απασχόληση και
σχετικά επιδόματα.

Αυτό τονίζει με απόφασή του το πολιτικό τμήμα του Αρείου Πάγου, απορρίπτοντας
την αγωγή που είχε υποβάλει διευθυντής ξενοδοχειακής μονάδας, ο οποίος ύστερα
από την απόλυσή του διεκδικούσε από την επιχείρηση ως αποζημίωση περίπου 14
εκατομμύρια δραχμές. Οι αξιώσεις του προέκυπταν από υπερωριακή εργασία και
επιδόματα αδείας, τα οποία, όπως ανέφερε, δεν του είχαν καταβληθεί στη
διάρκεια που παρείχε τις υπηρεσίες του στην ξενοδοχειακή μονάδα.

ΕΙΔΙΚΕΣ ΔΙΑΤΑΞΕΙΣ

Ωστόσο, το Ανώτατο Δικαστήριο έκρινε ότι δεν υπάρχουν οφειλές από την πλευρά
της επιχείρησης και επικύρωσε την εφετειακή απόφαση, που επίσης είχε κρίνει
αβάσιμες τις αξιώσεις του. Όπως τονίζεται στην απόφαση, για τους διευθύνοντες
υπαλλήλους εφαρμόζονται ειδικές διατάξεις που προβλέπονται από διεθνή σύμβαση,
η οποία έχει κυρωθεί από τη χώρα μας με τον νόμο 2269/20. Και συνεπώς
εξαιρούνται ­ έστω και αν μπορούν να θεωρηθούν μισθωτοί ­ από την εφαρμογή των
κοινών διατάξεων της εργατικής νομοθεσίας για τα χρονικά όρια και τον τρόπο
αμοιβής για εργασία κατά τις Κυριακές, τις αργίες, τις νυχτερινές ώρες, καθώς
και για την χορήγηση επιδομάτων αδείας κ.λπ..

ΔΙΑΧΩΡΙΣΜΟΙ

Οι συγκεκριμένες διατάξεις, που ουσιαστικά διαχωρίζουν τους διευθυντές από τα
υπόλοιπα υπαλληλικά στελέχη ως προς τις ώρες εργασίας και αμοιβής, πρέπει να
τονισθεί ότι αφορούν διευθύνοντες ιδιωτικών επιχειρήσεων και όχι διευθυντές
στον δημόσιο τομέα, οι οποίοι αμείβονται βάσει του μισθολογικού βαθμού τους
και την εισοδηματική πολιτική που ακολουθεί η κυβέρνηση.

«Στους διευθύνοντες υπαλλήλους των επιχειρήσεων ­ επισημαίνει το Ανώτατο
Δικαστήριο ­ συγκαταλέγονται εκείνοι που κατέχουν θέση εποπτείας ή διεύθυνσης
ή εμπιστοσύνης του εργοδότη, ασκώντας πολλά από τα δικαιώματά του και
διαθέτοντας πρωτοβουλία και ελευθερία κινήσεων στο πλαίσιο λειτουργίας της
επιχείρησης, ενώ αμείβονται συνήθως με ποσά σημαντικά μεγαλύτερα από τον μισθό
που καταβάλλεται στους υπόλοιπους υπαλλήλους της επιχείρησης».

Και στη συγκεκριμένη περίπτωση έκρινε ότι οι χρηματικές απαιτήσεις του
απολυμένου στελέχους της ξενοδοχειακής επιχείρησης δεν προβάλλονται νομίμως,
αφού προκύπτει, χωρίς αμφιβολία, ότι υπαγόταν στην κατηγορία του διευθύνοντος
υπαλλήλου, λόγω του περιεχομένου των καθηκόντων του (όπως, για παράδειγμα, το
δικαίωμα πρόσληψης ή απόλυσης προσωπικού).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16336N512</ED>
<ID>
ID:15915

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N51&aa=2</URL></REF>


Article

<CATEGORY>vin08</CATEGORY>

 <H2>Συλλαλητήριο συνταξιούχων στο κέντρο την Πέμπτη
</H2>
ΣΥΛΛΑΛΗΤΗΡΙΟ στο κέντρο της πρωτεύουσας θα οργανώσει την Πέμπτη στις 14
Ιανουαρίου το πρωί η Συντονιστική Επιτροπή Συνταξιουχικών Οργανώσεων Ελλάδας.
Η διαδήλωση θα έχει πανελλαδικό χαρακτήρα. Η Επιτροπή, με αίτημα αιχμής την
αύξηση των συντάξεων, καλεί τους συνταξιούχους σε συγκέντρωση στις 10.30 π.μ.
στην Πλατεία Κάνιγγος.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16336N513</ED>
<ID>
ID:15953

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N51&aa=3</URL></REF>


Article

<CATEGORY>vin08</CATEGORY>

 <H5>ΘΑ ΥΠΑΡΞΟΥΝ ΝΙΚΗΤΕΣ ΚΑΙ ΗΤΤΗΜΕΝΟΙ ΣΕ ΔΙΑΦΟΡΟΥΣ ΚΛΑΔΟΥΣ
</H5><H5>Ζητούν επίσπευση κυκλοφορίας των νομισμάτων ευρώ
</H5><H2></H2><H2>Καταιγίδα αλλαγών στις επιχειρήσεις λόγω ευρώ
</H2>
Το ενιαίο ευρωπαϊκό νόμισμα θα φέρει μία πλημμυρίδα από θεαματικές αλλαγές,
που θα ξανασχεδιάσουν τον «χάρτη» των ευρωπαϊκών επιχειρήσεων.

Η ΙΣΤΟΡΙΚΗ ετυμηγορία για την επιτυχία ή την αποτυχία του ευρώ θα εξαρτηθεί
από τη δύναμη των ανταγωνιστικών δυνάμεων που θα απελευθερώσει. Γιατί, αν οι
ευρωπαϊκές επιχειρήσεις δεν γίνουν πιο παραγωγικές και οι καταναλωτές δεν
απολαύσουν χαμηλότερες τιμές, δεν θα υπάρξει οικονομική δικαίωση του ενιαίου νομίσματος.

Βέβαια, πίσω από τα οικονομικά οφέλη για την Ευρώπη θα υπάρξουν νικητές και
ηττημένοι στους διάφορους επιχειρηματικούς κλάδους.

Οι επιτυχημένες βιομηχανίες τείνουν να συγχωνεύονται σε συγκεκριμένες
γεωγραφικές περιοχές. Όμως, λόγω των τειχών που όρθωναν τα διαφορετικά εθνικά
νομίσματα στην Ευρώπη, οι ευρωπαϊκές επιχειρήσεις ήταν πολύ λιγότερο
παραγωγικές από τις αμερικανικές, αφού δεν ήταν σε θέση να εκμεταλλευτούν τον
περιορισμό του κόστους που προκύπτει από την παραγωγή σε μεγάλη κλίμακα.

ΘΑ ΜΟΙΑΖΕΙ ΜΕ ΤΙΣ ΗΠΑ Η Ε.Ε.

Όλα αυτά άλλαξαν με τη δημιουργία μιας ενιαίας αγοράς 300 εκατομμυρίων ανθρώπων.

Οι χώρες στις οποίες ήδη υπάρχει γεωγραφική συγκέντρωση συγκεκριμένων
βιομηχανιών, πιθανότατα θα ενισχύσουν αυτό το πλεονέκτημα. 
Οι ανταγωνίστριές τους κινδυνεύουν να χάσουν ολόκληρες βιομηχανίες, καθώς η
Ευρώπη θα μοιάζει ολοένα και περισσότερο με τις ΗΠΑ.

Αυτό θα ισχύσει ιδιαίτερα στη βαριά βιομηχανία, τη χαλυβουργία και την
αυτοκινητοβιομηχανία, όπου το κόστος λειτουργίας και εξοπλισμού είναι υψηλό,
καθώς και στη φαρμακοβιομηχανία, όπου απαιτούνται μεγάλες επενδύσεις στην
έρευνα και την ανάπτυξη.

Οι χώρες-μέλη της Ευρωπαϊκής Ένωσης είναι ήδη ισχυρές σε συγκεκριμένες
βιομηχανίες. Αυτή η ισχύς θα αυξηθεί με την έλευση του ευρώ.

Έτσι, ας πούμε, η παραδοσιακή πρωτοκαθεδρία της Ιταλίας στην υφαντουργία και
τα δερμάτινα είδη, της Γερμανίας στα αυτοκίνητα και της Φινλανδίας στην
τηλεπικοινωνιακή τεχνολογία, θα ενισχυθεί ακόμη περισσότερο.

Η ΒΡΕΤΑΝΙΑ ΚΑΙ ΤΟ ΤΙΜΗΜΑ

Η Βρετανία έχει τα δικά της «ισχυρά χαρτιά» στις χρηματοοικονομικές υπηρεσίες
και τη φαρμακοβιομηχανία. Το πρόβλημα είναι, βέβαια, ότι η Βρετανία έχει
μείνει εκτός του πρώτου «τρένου» του ευρώ και ­ το χειρότερο ­ δεν δείχνει
ιδιαίτερη διάθεση να ανεβεί σε αυτό, έστω αργότερα. 
«Αν μείνουμε εκτός», λέει ο Ντέιβιντ Όουεν, αναλυτής της τράπεζας επενδύσεων
Drenser Kleinwort Benson του Λονδίνου, «θα πληρώσουμε το τίμημα. Στην υπόλοιπη
Ευρώπη θα προχωρήσουν η συγκέντρωση και οι συγχωνεύσεις ακόμη και σε κλάδους
που τώρα έχουμε το πλεονέκτημα».

Οικονομικοί αναλυτές εκτιμούν ότι ο «επιχειρηματικός σεισμός» θα διαρκέσει
πέντε έως δέκα χρόνια. Σε πολλούς κλάδους θα υπάρξει ένα εντελώς νέο
ανταγωνιστικό τοπίο, πριν καν η Βρετανία προχωρήσει σε δημοψήφισμα για την
ένταξή της στο ευρώ.


ΑΙΣΙΟΔΟΞΟΙ μετά τα πρώτα σταθερά βήματα του ενιαίου ευρωπαϊκού νομίσματος στις
διεθνείς αγορές, ολοένα και περισσότεροι Ευρωπαίοι πολιτικοί και οικονομολόγοι
ζητούν τώρα να επισπευστεί η κυκλοφορία των κερμάτων και των χαρτονομισμάτων
του ευρώ.

Ο αντιπρόεδρος της βελγικής κυβέρνησης Έλιο Ντι Ρούπο δήλωσε το Σάββατο ότι
θέλει να πείσει τις ευρωπαϊκές χώρες που συμμετέχουν στο ευρώ, να επιταχύνουν
την κυκλοφορία του ενιαίου νομίσματος σε κέρματα και χαρτονομίσματα. «Πιστεύω
πως μετά την αίσθηση που προκάλεσε η εφαρμογή του ευρώ και την ευφορία που
προκλήθηκε, η περίοδος των τριών ετών μέχρι να κυκλοφορήσουν τα κέρματα και τα
χαρτονομίσματα ίσως να είναι πολύ μεγάλη», είπε ο Ντι Ρούπο σε συνέντευξή του
στον ιδιωτικό τηλεοπτικό σταθμό RTL-TVI. Σύμφωνα με τον Βέλγο πολιτικό, το
κύριο εμπόδιο στην επιτάχυνση αυτής της διαδικασίας είναι ότι σε ορισμένες
ευρωπαϊκές χώρες δεν έχει ακόμη αρχίσει η κατασκευή των κερμάτων και των χαρτονομισμάτων.

Σε συνέντευξή του στη βελγική τηλεόραση RTBF, ο διοικητής της κεντρικής
τράπεζας του Βελγίου Αλφόνς Βερπλέτς δήλωσε ότι όσο συντομότερα κυκλοφορήσουν
τα κέρματα και τα χαρτονομίσματα του ευρώ τόσο το καλύτερο.

Στη Γερμανία, ο υποψήφιος των Ελεύθερων Δημοκρατών για τις ευρωεκλογές του
Ιουνίου Χέλμουτ Χάουσμαν ζήτησε η κυκλοφορία των νομισμάτων του ευρώ να γίνει
την 1η Ιανουαρίου 2001, δηλαδή έναν χρόνο νωρίτερα από ό,τι έχει
προγραμματιστεί, σύμφωνα με το περιοδικό «Φόκους». Θα είναι πολύ απογοητευτικό
να υποχρεώσουμε τον κόσμο να περιμένει τόσο πολύ ώσπου να βάλει στην τσέπη του
το ευρώ, λέει ο Χάουσμαν.

Ο πρόεδρος του γερμανικού Εμπορικού Συλλόγου Μίκαελ Φουκς συμφωνεί με τον
Χάουσμαν. Την επίσπευση της κυκλοφορίας του ευρώ θεωρεί επιβεβλημένη και ο
οικονομολόγος της Deutsche Bank Νόρμπερτ Βάλτερ, καθώς και ο οικονομικός
αναλυτής της «WestLB» Ούλριχ Χομπρέκερ. Και οι δύο ισχυρίζονται ότι οι έντεκα
χώρες-μέλη της ζώνης του ευρώ δεν χρειάζονται τρία ολόκληρα χρόνια,
προκειμένου να προετοιμαστούν για την κυκλοφορία των ευρωπαϊκών κερμάτων και
χαρτονομισμάτων. «Ένας χρόνος αρκεί», λένε. <REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16336N521</ED>
<ID>
ID:15865

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N52&aa=1</URL></REF>


Article

<CATEGORY>vin08</CATEGORY>

 <H2>Παραμένουν δημόσιοι υπάλληλοι οι εργαζόμενοι σε ΝΠΔΔ που μετατρέπονται σε Α.Ε.
</H2>
ΔΙΑΤΗΡΕΙΤΑΙ η μονιμότητα των υπαλλήλων Νομικών Προσώπων Δημοσίου Δικαίου
(ΝΠΔΔ), τα οποία μετατρέπονται σε Ανώνυμες Εταιρείες. Η σχετική διάταξη
περιλαμβάνεται στον νόμο 2676/99 (τεύχος πρώτο, αριθμ. φύλ. 1, 5.1.1999), ο
οποίος αφορά την οργανωτική και τη λειτουργική αναδιάρθρωση των φορέων
κοινωνικής ασφάλισης (μίνι ασφαλιστικό). 
Σύμφωνα με τη διάταξη, «το μόνιμο προσωπικό των Νομικών Προσώπων Δημοσίου
Δικαίου τα οποία μετατρέπονται σε Ανώνυμες Εταιρείες δικαιούται από την
ανώνυμη εταιρεία συνολικές αποδοχές τουλάχιστον ίσες με αυτές που ελάμβανε
κατά τον χρόνο μετατροπής, διατηρεί δε τη μονιμότητά του και δεν λύεται η
σχέση εργασίας του, παρά μόνο για τους ίδιους λόγους με τους δημοσίους
υπαλλήλους. Σε περίπτωση διάλυσης των Ανωνύμων Εταιρειών, το προσωπικό που
υπηρετεί στα Νομικά Πρόσωπα Δημοσίου Δικαίου κατά τον χρόνο μετατροπής τους σε
ανώνυμες εταιρείες μετατάσσεται, με αίτησή του, στον δημόσιο τομέα».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16336N522</ED>
<ID>
ID:15916

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N52&aa=2</URL></REF>


Article

<CATEGORY>vin08</CATEGORY>

 <H2>Αισιοδοξία στη Ρόδο για την τουριστική κίνηση το '99
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

ΤΟ 1999 θα είναι η καλύτερη χρονιά για τον τουρισμό της Ρόδου. Στην εκτίμηση
αυτή καταλήγουν οι τουριστικοί παράγοντες του νησιού ύστερα από τη συγκέντρωση
όλων των στοιχείων από διάφορα γραφεία του εξωτερικού που διακινούν τουρίστες
προς την Ελλάδα. Είναι μάλιστα πολύ πιθανόν, η αύξηση στην κίνηση να ξεπεράσει
και το 10% σε σύγκριση με τον προηγούμενο χρόνο, που ήταν μια καλή χρονιά για
τον ελληνικό τουρισμό.

Είναι χαρακτηριστικό ότι κατά τη φετινή σεζόν οι αφίξεις των ξένων τουριστών
που πρόκειται ν' αρχίσουν νωρίτερα και από το τρίτο δεκαήμερο του Μαρτίου, η
κίνηση στη Ρόδο και τα άλλα τουριστικά θέρετρα (Κρήτη, Κέρκυρα, Κω, Κυκλάδες,
κ.λπ.) θα είναι πολύ μεγάλη. Ειδικότερα, στις αρχές Απριλίου (λόγω εορτασμού
του Πάσχα των Καθολικών στις 4 Απριλίου) οι αφίξεις θα είναι μαζικές κυρίως
από τη Γερμανία και τις σκανδιναβικές χώρες. Επίσης, μια νέα και δυναμική
αγορά της Ιταλίας πρόκειται να κάνει έντονη την παρουσία της στα ελληνικά
νησιά από τις αρχές Απριλίου και όχι πλέον κατά το τρίμηνο της αιχμής
(Ιούλιος, Αύγουστος, Σεπτέμβριο), όπως συνέβαινε τα προηγούμενα χρόνια.

ΑΠΟ ΒΡΕΤΑΝΙΑ

«Η κίνηση από τη Βρετανία θα είναι φέτος ιδιαίτερα εντυπωσιακή», δήλωσε ο
τουριστικός πράκτορας κ. Νίκος Σουλούνιας. «Τα μεγαλύτερα γραφεία θ' αρχίσουν
τα προγράμματά τους κάπως καθυστερημένα φέτος (από το τρίτο δεκαήμερο του
Απριλίου), αλλά οι αφίξεις θα είναι μαζικές και θα συνεχιστούν μέχρι τις αρχές
του Νοεμβρίου».

Πάντως ­ όπως διευκρίνισε ο κ. Σουλούνιας ­ τουρίστες από τη Βρετανία
πρόκειται να έρθουν και από τα τέλη Μαρτίου, αλλά σε περιορισμένο αριθμό. Η
γενική εκτίμηση είναι ότι ειδικά όσον αφορά τους Βρετανούς τουρίστες,
προβλέπεται ότι το 1999 θα είναι πρώτοι στις αφίξεις στη Ρόδο και σε άλλα νησιά.

Μεγάλη τουριστική αγορά για τη Ρόδο εξελίσσεται και το Ισραήλ, μάλιστα δε με
τη λειτουργία του νέου καζίνου στο ξενοδοχείο των «Ρόδων» από τα μέσα Μαρτίου,
αναμένεται ότι οι αφίξεις επισκεπτών από την εν λόγω χώρα θα είναι
εντυπωσιακές. Σε ανάκαμψη βρίσκεται και η κίνηση από τις σκανδιναβικές χώρες,
όπως επίσης και από διάφορες χώρες της Κεντρικής Ευρώπης.

ΕΣΩΤΕΡΙΚΟΣ ΤΟΥΡΙΣΜΟΣ

Το θέμα του εσωτερικού τουρισμού παραμένει ανοιχτό για πολλούς λόγους και έχει
σχέση κυρίως με το έντονο συγκοινωνιακό πρόβλημα. Μέχρι στιγμής δεν έχουν
καθοριστεί τα δρομολόγια των πλοίων, με αποτέλεσμα να υπάρχει εκκρεμότητα για
τη διακίνηση των Ελλήνων τουριστών κατά τους καλοκαιρινούς μήνες. Μεγάλο
πρόβλημα υπάρχει και με τον μαθητικό τουρισμό, που για τη Ρόδο (και τα άλλα
νησιά) αποτελεί μια τονωτική ένεση στην τοπική οικονομία. Οι τουριστικοί
παράγοντες βρίσκονται σε επαφή με την «Ολυμπιακή» και τις ναυτιλιακές
εταιρείες για τη διακίνηση των μαθητών, αλλά μέχρι τώρα οι απαντήσεις που
δόθηκαν δεν είναι ικανοποιητικές.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16336N523</ED>
<ID>
ID:15954

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N52&aa=3</URL></REF>


Article

<CATEGORY>vin08</CATEGORY>

 <H5>ΜΕΓΑΛΗ ΑΝΟΔΟ ΣΗΜΕΙΩΣΑΝ ΟΙ ΤΙΜΕΣ ΤΩΝ ΜΕΤΟΧΩΝ ΤΟ ΔΕΥΤΕΡΟ ΔΕΚΑΠΕΝΘΗΜΕΡΟ
</H5><H5>Θετική μεταβολή στα αμοιβαία κεφάλαια
</H5><H2>Εύφορος ο Δεκέμβριος
</H2>
<AUTHOR>ΑΠΟΣΤΟΛΟΣ Κ. ΜΙΧΑΗΛ - ΑΝΑΣΤΑΣΙΟΣ Γ. ΙΩΑΝΝΟΥ</AUTHOR>

Μεγάλη άνοδο σημείωσαν τελικά οι τιμές των μετοχών στο Χρηματιστήριο Αξιών
Αθηνών (ΧΑΑ) κατά τον Δεκέμβριο του 1998, σε αντίθεση με το αντίστοιχο χρονικό
διάστημα των τελευταίων τουλάχιστον πέντε ετών, κατά το οποίο οι τιμές
χαρακτηρίζονται από σχετική σταθερότητα λόγω των ρευστοποιήσεων που
πραγματοποιούνται την περίοδο αυτή.

Αναλυτικότερα, ο Δεκέμβριος '98 χωρίζεται, σε σχέση με το χρηματιστηριακό
κλίμα, σε δύο περιόδους που συμπίπτουν με τα δεκαπενθήμερα του μήνα.
Συγκεκριμένα, το πρώτο δεκαπενθήμερο χαρακτηρίζεται από αξιόλογες διακυμάνσεις
των τιμών των μετοχών, γεγονός που αντικατοπτρίζεται στην πορεία του Γενικού
Δείκτη, ο οποίος από τις 2.470 μονάδες ανέβηκε στις 2.571 μονάδες για να
υποχωρήσει στη συνέχεια τη Δευτέρα 14-12-1998 στις 2.407,05 μονάδες.

Από εκεί και έπειτα, όμως, έκανε την εμφάνισή του υψηλό αγοραστικό ενδιαφέρον,
το οποίο έβαινε αυξανόμενο, με αποτέλεσμα οι τιμές των μετοχών να ακολουθούν
πτωτική πορεία. Ο Γενικός Δείκτης έκλεισε το έτος στις 2.737,55 μονάδες,
σημειώνοντας άνοδο 225,73 μονάδων σε σχέση με το κλείσιμο του προηγούμενου
μήνα (+9%).

Το εντυπωσιακό γεγονός, όμως, είναι ότι ο Γενικός Δείκτης σε σχέση με το
κλείσιμο του προηγούμενου έτους σημείωσε άνοδο 1.257,92 μονάδων (κλείσιμο
31-12-1997: 1.479,63 μονάδες) ή ποσοστό +85%, αναδεικνύοντας τη Σοφοκλέους σε
πρωταθλήτρια κόσμου του 1998, όσον αφορά την απόδοση.

Να σημειωθεί ότι το κλείσιμο του Γενικού Δείκτη στις 2.737,55 μονάδες
υπολείπεται μόνο κατά 88 μονάδες σε σχέση με το ιστορικό ρεκόρ που
πραγματοποίησε κατά τη διάρκεια του έτους.

Σημαντικός ήταν ο αριθμός των οικονομικών και πολιτικών μεγεθών και γεγονότων
τα οποία δημοσιοποιήθηκαν κατά τη διάρκεια του μηνός και διεδραμάτησαν μικρό ή
μη ρόλο στη διαμόρφωση του χρηματιστηριακού κλίματος. Μεταξύ αυτών
συγκαταλέγονται και τα εξής:

* Το τρικ έγινε παγίδα για τη Saresco, της οποίας ο απεγνωσμένος αγώνας δρόμου
για να βρει τα απαιτούμενα χρήματα απέβη άκαρπος, με αποτέλεσμα η
ιδιωτικοποίηση των Καταστημάτων Αφορολογήτων Ειδών (ΚΑΕ) να μετατεθεί για το
1999 με απευθείας πιθανώς διαπραγματεύσεις.

* Κοσμογονία στις τηλεπικοινωνίες. Το 2000 η απελευθέρωση της σταθερής
τηλεφωνίας. 
* Στο 9,9% η εγγεγραμμένη ανεργία καθώς στη διάρκεια του Οκτωβρίου '98
μειώθηκε κατά 0,4%, ενώ επιδοτούνται με 5,85 δισ. 3.000 θέσεις εργασίας.

* Τέλος στην ένταση που επικρατούσε στη διοίκηση του ΟΤΕ μετά την παραίτηση
του διευθύνοντος συμβούλου κ. Χρυσολούρη.

* Έως και 13% αυξημένες οι επενδύσεις μέχρι το 2001. Περισσότερα έργα υποδομής
ζητεί η Κομισιόν.

* 100 δισ. δρχ. τα κέρδη για τα ιδιωτικά καζίνο το 1998. Σε 150.000 ανέρχονται
οι φανατικοί οπαδοί του τζόγου.

* Στο 4,2% έπεσε ο πληθωρισμός τον Νοέμβριο '98, ενώ ανυποχώρητος παρέμεινε ο
τιμάριθμος χονδρικής, ο οποίος αυξήθηκε κατά 0,1% τον Οκτώβριο '98.

* 1 τρισ. δρχ. για πληροφορική και τηλεπικοινωνίες από το νέο ΚΠΣ.

* Στα 800 δισ. έφθασαν τα χρέη από τα καταναλωτικά δάνεια.

* Φθηνότερα τραπεζικά προϊόντα γεννά η μείωση των επιτοκίων. 
* 13,5 δισ. δρχ. όφελος από περικοπές παρανόμων συντάξεων.

* 10ετή ομόλογα με σταθερό επιτόκιο 8,6%.

* Με πλεόνασμα 200 δισ. κλείνει ο προϋπολογισμός 1999. Σημαντική αύξηση εσόδων
10,94% τον Νοέμβριο '98. Οι δαπάνες κινούνται με ρυθμό 5,8%.

* Αύξηση ρεκόρ στο έλλειμμα κατά το 1997 στο εμπορικό αγροτικό ισοζύγιο.
Μειώθηκαν κατά 5,4% οι εξαγωγές αγροτικών προϊόντων.

* Στα 18 δισ. δολ. το διαθέσιμο συνάλλαγμα.

* Έγκριση ρύθμισης αγροτικών χρεών 162 δισ. Επιτυχία Ανωμερίτη στο Συμβούλιο
υπουργών Γεωργίας.

* Αυτοχρηματοδοτείται το 82% των μικρομεσαίων. Λουκέτο βάζει το 10% των
επιχειρήσεων σύμφωνα με έρευνα του ΒΕΑ. Έλλειψη χρηματοδότησης και ρευστότητα
τα βασικότερα προβλήματα των βιοτεχνών.

* Αύξηση 10,5% παρουσίασε η οικοδομική δραστηριότητα στο 9μηνο 1998.

* ΟΤΕ: ολοκληρώθηκε η συμφωνία εξαγοράς του 35% της Romtelecom.

* Αυξήθηκε κατά 1% τον Οκτώβριο '98 η βιομηχανική παραγωγή, ενώ στο 3,7% η
αύξηση του 10μήνου Ιανουαρίου - Οκτωβρίου 1998 σε μέσα επίπεδα.

* Αυξήθηκαν κατά 13,3% τα δάνεια σε συνάλλαγμα τα οποία έφθασαν στα 2,9 τρισ.
τον Οκτώβριο '98.

* Σε 517 εκατ. ECU (170 δισ. δρχ.) ανήλθαν το 1998 οι συνολικές
χρηματοδοτήσεις προς την Ελλάδα από το Ταμείο Συνοχής.

* Εγκαθίστανται στην Κρήτη αντί της Κύπρου οι πύραυλοι S-300.

* Deutsche Bank: 10,1 δισ. για την Bankers Trust. Οριστικοποιήθηκε η εξαγορά
που δημιουργεί τον μεγαλύτερο τραπεζικό οργανισμό. Ενώ ο μεγαλύτερος
τραπεζικός οργανισμός αποτελεί πλέον εταίρο της Eurobank με ποσοστό 10%.

* Προβληματισμός και ανησυχία για τη δραματική μείωση των εσόδων των
πετρελαιοπαραγωγών χωρών, καθώς η τιμή του πετρελαίου έπεσε κάτω από τα 10
δολ. το βαρέλι (9,8 δολ.). 
* Δαπάνες Ευρωπαϊκής Ένωσης. Μέτωπο 12 χωρών έναντι Ελλάδος, Ισπανίας,
Πορτογαλίας με στόχο το πάγωμα των κοινοτικών δαπανών στην περίοδο 2000 - 2006.

* Ντουίζεμπεργκ (πρόεδρος Ευρωπαϊκής Κεντρικής Τράπεζας)

α) Πρόσκαιρη επιβράδυνση των ρυθμών ανάπτυξης στην Ευρώπη το 1999.

β) Πρόβλεψη για μικρή μείωση των ελλειμμάτων κατά 0,3% - 0,4%.

γ) Θα εξαντλήσει την οκταετία ως πρόεδρος της ΕΚΤ και δεν θα παραχωρήσει τη
θέση του στον Τρισέ στα μέσα της θητείας του.

δ) Σε 2% - 4,5% όρισε τα επιτόκια του ευρώ.

* Το δολάριο μεταξύ αντίρροπων δυνάμεων. Η ένταση στο Ιράκ με τους νέους
βομβαρδισμούς στη Βαγδάτη το ισχυροποιεί, ενώ το πολιτικό μέλλον του Μπιλ
Κλίντον το επηρεάζει αρνητικά.

* Η Κομισιόν ανεβάζει στο 15% το κατώτατο όριο του ΦΠΑ.

*Στο 1% τον Νοέμβριο '98 ο ευρωπληθωρισμός.

*Ρεκόρ πωλήσεων μέσω Internet για χριστουγεννιάτικες κάρτες.

Η μεγαλύτερη τιμή του Γενικού Δείκτη πραγματοποιήθηκε την τελευταία ημέρα του
μηνός Πέμπτη 31-12-1998, στις 2.737,55 μονάδες, ενώ η μικρότερη, όπως
προαναφέρθηκε, τη Δευτέρα 14-12-1998, στις 2.407,05 μονάδες. Η μέση τιμή
κλεισίματος διαμορφώθηκε στις 2.542,83 μονάδες έναντι 2.350,05 μονάδων του
προηγούμενου μήνα (+8,2%).

Η μέση ημερήσια ποσοστιαία μεταβολή για μεν τις ανοδικές συνεδριάσεις ήταν
+1,62%, για δε τις πτωτικές -1,35%. Σημειώνεται ότι ο μήνας είχε 13 ανοδικές
και 9 πτωτικές συνεδριάσεις.

Η μεγαλύτερη θετική ημερήσια ποσοστιαία μεταβολή ήταν +4,12%, ενώ η μέγιστη
αρνητική ήταν -3,46%.

Η συνολική αξία των συναλλαγών διαμορφώθηκε στα 1.849,7 δισ. δρχ. έναντι
1.494,6 δισ. δρχ. του προηγούμενου μήνα.


Μικρή θετική μεταβολή σημείωσαν τα συνολικά μεγέθη των 180 Αμοιβαίων Κεφαλαίων
(Α/Κ) που δραστηριοποιούνται στην ελληνική αγορά κατά τον Δεκέμβριο του 1998.

Το συνολικό ενεργητικό τους διαμορφώθηκε στα 8,99 τρισ. δρχ. από τα 8,90 τρισ.
δρχ. τον περασμένο Νοέμβριο '98 (13%). 
Ο συνολικός αριθμός των μεριδίων αυξήθηκε κατά 60.024.368 μερίδια
διαμορφώνοντας τις συνολικές εισροές στα 92,1 δισ. δρχ.

Στα 77 Α/Κ Σταθερού Εισοδήματος και Διαχείρισης Διαθεσίμων το συνολικό
ενεργητικό αυξήθηκε στα 7,48 τρισ. δρχ. από τα 7,44 τρισ. δρχ. (+0,53%). 
Οι συνολικές εισροές ήταν περισσότερες των εξαγορών κατά 29.343.104 μερίδια,
τα οποία αντιστοιχούν στο ποσό των 70,7 δισ. δρχ.

Σημαντική αύξηση σημείωσαν τα 21 Α/Κ Μεικτού Τύπου, καθώς το συνολικό
ενεργητικό τους ανήλθε στα 754,8 δισ. δρχ. από τα 702,7 δισ. δρχ. (+7,4%). Ο
συνολικός αριθμός των μεριδίων αυξήθηκε κατά 23.567.493 μερίδια τα οποία
αντιστοιχούν σε τελικές συνολικές εισροές 42,5 δισ. δρχ.

Ακόμη μεγαλύτερη ήταν η αύξηση των μεγεθών των 35 Α/Κ Μετοχικού χαρακτήρα των
οποίων το συνολικό ενεργητικό διαμορφώθηκε στα 475,8 δισ. δρχ. από τα 436,7
δισ. δρχ. τον περασμένο Νοέμβριο '98 (+8,9%). Οι συνολικές εισροές ήταν
μεγαλύτερες των εκροών κατά 26.628.600 μερίδια, τα οποία

αντιστοιχούν στο ποσό των 12,2 δισ. δρχ.

Σημαντική μείωση για έναν ακόμη μήνα σημείωσαν τα μεγέθη των 47 Α/Κ που
δραστηριοποιούνται στις διεθνείς αγορές, καθώς το συνολικό ενεργητικό τους
μειώθηκε στα 286,9 δισ. δρχ. από τα 318,7 δισ. δρχ. τον περασμένο μήνα (-10%).

Οι συνολικές εξαγορές ήταν περισσότερες των εισροών κατά 19.514.829 μερίδια,
τα οποία αντιστοιχούν στο ποσό των 33,3 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16336N541</ED>
<ID>
ID:15866

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N54&aa=1</URL></REF>


Article

<CATEGORY>vin14</CATEGORY>

 <H5></H5><H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Μέσα στη χρονιά που πέρασε, σας δόθηκε η
ευκαιρία να βάλετε σε μια τάξη τις προσδοκίες και τις φιλοδοξίες σας, τώρα
ήρθε η στιγμή να προχωρήσετε στην υλοποίησή τους βάζοντας τις απαραίτητες προτεραιότητες.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η εβδομάδα ξεκινά με την παρουσία της
Αφροδίτης και του Ουρανού στο ζώδιό σας σε δυσαρμονική όψη με τη Σελήνη και
ενώ σας δίνεται η ευκαιρία να τακτοποιήσετε, με επαναστατικό μάλιστα τρόπο, τα
«κακώς κείμενα» στα επαγγελματικά σας, καλό θα ήταν να βρείτε μια συμβιβαστική λύση.

ΙΧΘΥΕΣ

(19 Φεβρουαρίου - 20 Μαρτίου). Ξεκινήστε αισιόδοξα την εβδομάδα σας, ελάτε σε
επαφή με άτομα που βρίσκονται μακριά σας, ανταλλάξτε απόψεις για τα θέματα που
σας αφορούν και μην ενδώσετε στην έμφυτη κυκλοθυμική σας διάθεση που θα
μπορούσε να σας οδηγήσει στην απομόνωση.

ΚΡΙΟΣ

(21 Μαρτίου - 19 Απριλίου). Το ξεκίνημα της εβδομάδας σάς καλεί να κινηθείτε
με γρήγορους ρυθμούς. Ανταποκριθείτε στις υποχρεώσεις της ημέρας έστω και αν η
διάθεσή σας είναι να σκεφτείτε τα προσωπικά σας θέματα και το πώς θα
μπορούσατε να ασχοληθείτε με τις εκκρεμότητες που υπάρχουν.

ΤΑΥΡΟΣ

(20 Απριλίου - 20 Μαΐου). Δεχθείτε καλοπροαίρετα τις απόψεις και τις
υποδείξεις του συντρόφου ή των συνεργατών σας, ακούστε τη γνώμη τους χωρίς τη
διάθεση της αμφισβήτησης των προθέσεών τους, τουλάχιστον όχι πριν ακούσετε
αυτά που έχουν να σας πουν.

ΔΙΔΥΜΟΙ

(21 Μαΐου - 21 Ιουνίου). Παρ' όλο που ξεκινά μία εβδομάδα πολλών υποχρεώσεων,
καλό θα ήταν να μην αμελήσετε την υγεία σας. Βάλτε προτεραιότητες και
φροντίστε λίγο τον εαυτό σας, η καθημερινότητα ακολουθεί τους ρυθμούς της και
εσείς τους δικούς σας.

ΚΑΡΚΙΝΟΣ

(22 Ιουνίου - 22 Ιουλίου). Η εβδομάδα αρχίζει με έντονες συναισθηματικές και
ερωτικές υποθέσεις, οι συγκινήσεις είναι μεγάλες και εσείς οφείλετε να
κινηθείτε με ευελιξία και μην είστε απόλυτοι ή κτητικοί.

ΛΕΩΝ

(23 Ιουλίου - 22 Αυγούστου). Η διάθεση της οικογένειας να αναμειχθεί στην
προσωπική σας ζωή φαίνεται να σας ενοχλεί, συζητήστε μαζί τους καλοπροαίρετα
και μην έρθετε σε αντίθεση μαζί τους, γιατί παρόμοιες καταστάσεις στο παρελθόν
σας έχουν οδηγήσει στην απομόνωση.

ΠΑΡΘΕΝΟΣ

(23 Αυγούστου - 23 Σεπτεμβρίου). Με εντελώς νέο τρόπο αρχίζετε να εκφράζετε
τις ευαισθησίες σας, πολύ πιο άνετα και αβίαστα συζητάτε με τους συγγενείς και
τα αδέλφια σας, καταργώντας στις σχέσεις σας τους μέχρι τώρα συγκεκριμένους
ρόλους του καθενός.

ΖΥΓΟΣ

(24 Σεπτεμβρίου - 23 Οκτωβρίου). Ο τομέας των οικονομικών στο προσκήνιο και
εσείς φροντίζετε να κάνετε ό,τι το καλύτερο, να είστε βέβαιοι πως θα υπάρξει
μια ικανοποιητική σταθερότητα, παρ' όλους τους αναπάντεχους παράγοντες που
ενδέχεται να σας βγάλουν από τον προϋπολογισμό.

ΣΚΟΡΠΙΟΣ

(24 Οκτωβρίου - 22 Νοεμβρίου). Μία έντονη εβδομάδα αρχίζει για σας, καθώς η
Σελήνη βρίσκεται στο ζώδιό σας σε δυσαρμονική όψη με την Αφροδίτη και τον
Ουρανό, έτσι ο τομέας της προσωπικής σας ζωής ενδέχεται να υποστεί
επαναστατικές αλλαγές που θα σας οδηγήσουν όμως σ' ένα σταθερό καλύτερο μέλλον.

ΤΟΞΟΤΗΣ

(23 Νοεμβρίου - 21 Δεκεμβρίου). Ο παρορμητικός χαρακτήρας σας δεν σας
επιτρέπει να παραμείνετε για πολύ μέσα σε παλιές ανασταλτικές συνθήκες, η
ελευθερία έκφρασης θα σας οδηγήσει σε καινούργιους ορίζοντες μιας νέας
καλύτερης εποχής.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16336N621</ED>
<ID>
ID:15847

</ID><URL>http://ta-nea.dolnet.gr/neaweb/neafile.print_unique?e=A&f=16336&m=N62&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΑΓΧΩΔΗΣ ΝΙΚΗ ΣΤΟ ΗΡΑΚΛΕΙΟ
</H5><H2>Λύση Τάρλατς στο φινάλε
</H2><H2></H2>
Ο ΟΛΥΜΠΙΑΚΟΣ έφυγε νικητής από το Ηράκλειο (65-63), ύστερα από ένα ματς-θρίλερ
και με τον Ντράγκαν Τάρλατς να σημειώνει στα τελευταία δευτερόλεπτα ένα
καθοριστικό καλάθι, με το οποίο οι «ερυθρόλευκοι» προηγήθηκαν 63-60. Νωρίτερα,
ο Τζόνι Ρότζερς είχε βοηθήσει τον Ολυμπιακό να ανατρέψει τη διαφορά των εννέα
πόντων, με την οποία είχε προηγηθεί το Ηράκλειο, οκτώ λεπτά πριν από το τέλος.

σελίδα 8
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16336O001</ED>
<ID>
ID:15867

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ομάδα με ήθος ο Άρης θα διδάξει ποδόσφαιρο </H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16336O002</ED>
<ID>
ID:15917

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O00&aa=2</URL></REF>


Article

<CATEGORY>vin10</CATEGORY>

 <H5>ΜΙΚΟΥΛΕΝΑΣ
</H5><H2>Στην Κροάσια με 170 εκατ.! </H2><H2></H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16336O003</ED>
<ID>
ID:15955

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O00&aa=3</URL></REF>


Article

<CATEGORY>vin10</CATEGORY>

 <H5>ΕΠΕΙΣΟΔΙΑ
</H5><H5></H5><H2>Του έκοψαν το αυτί!
</H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16336O004</ED>
<ID>
ID:15980

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O00&aa=4</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Ψάχνει προπονητή και δεύτερο ξένο
</H2><H2></H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16336O005</ED>
<ID>
ID:15998

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Πόλο
</H2>
Ο αγώνας πόλο Παναθηναϊκού - Χαλκίδας θα μεταδοθεί στις 19.00 από το Supersport.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16336O006</ED>
<ID>
ID:16006

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O00&aa=6</URL></REF>


Article

<CATEGORY>vin10</CATEGORY>

 <H5>ΑΕΚ: ΨΑΧΝΕΙ ΠΡΟΠΟΝΗΤΗ ΚΑΙ ΔΕΥΤΕΡΟ ΞΕΝΟ ΠΑΙΚΤΗ
</H5><H2>Τρικυμία
</H2>
<H3>Αντίο από τον Καλαφατάκη μετά την ήττα της ΑΕΚ από τον Σπόρτιγκ

</H3>
ΡΕΠΟΡΤΑΖ: Σελ. 8-9
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16336O011</ED>
<ID>
ID:15868

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O01&aa=1</URL></REF>


Article

<CATEGORY>vin10</CATEGORY>

 <H2></H2><H2>Καθηγητής χωρίς μάθημα
</H2>
<AUTHOR>ΦΙΛΑΘΛΕΩΝ</AUTHOR>

* ΟΤΑΝ πρωτοήρθε το καλοκαίρι, σχεδόν όλοι, ανεξαρτήτως
συλλογικών προτιμήσεων, είπαμε: «ωραίος». Με τα στρογγυλά γυαλάκια του, τα
τριών ημερών γένια του, το ρομαντικό του όνομα, την αίσθηση της τεχνικής που
ανέδινε το σώμα και η συμπεριφορά του, ένας καθηγητής που ξέρει μπάλα μας
φάνηκε σαν μια ασυνήθιστη για τα ελληνικά δεδομένα ευκαιρία για να ομορφύνει
το πρωτάθλημα.

* Πάνω απ' όλα ο Αλιόσα Ασάνοβιτς μας ήρθε ύστερα από ένα μεγάλο, για
τον ίδιο και για τη χώρα του, Μουντιάλ. Ένας παίκτης, που το όνομα αλλά και η
αστάθειά του ήταν ήδη γνωστά, απέκτησε σιγά-σιγά, καθώς περνούσαν τα παιχνίδια
και πλήθαιναν οι επιτυχίες της Κροατίας, μια συμπληρωματική διάσταση ήρεμης
δύναμης, κουμανταδόρου στα δύσκολα, ιθύνοντος νου ­ κι όλα αυτά δίνοντας την
αίσθηση ότι δεν κοπιάζει, ότι διασκεδάζει, ότι έχει βρει την αρμονία με τους
συμπαίκτες και τον εαυτό του.

* Η αναμφισβήτητη κλάση αλλά και η ανανεωμένη αίγλη του ονόματός του
έκαναν τους περισσότερους να ξεχάσουν ότι δεν στέριωσε σε κανένα από τα
«μεγάλα» πρωταθλήματα στα οποία δοκίμασε την τύχη του, ούτε στο γαλλικό (σε
πολλές ομάδες) ούτε στο αγγλικό ούτε στο ιταλικό (τη χρονιά πάντως που η
Νάπολι έμοιαζε εκ προοιμίου καταδικασμένη). Ή να υποτιμήσουν τη σωματική
κόπωση αλλά και το ψυχικό άδειασμα που θα έπρεπε να αναμένονται μετά την
καλοκαιρινή εποποιία στα γαλλικά γήπεδα.

* Στην πρώτη του επίσημη εμφάνιση με την πράσινη φανέλα (με τη
Στεάουα) ο Άσα σκόραρε και δημιούργησε ένα γκολ. Μεμονωμένες λάμψεις της
τέχνης του υπήρξαν κι άλλες. Όμως, μαζί με τα σημάδια της κούρασης, άρχισε να
λειτουργεί, ανεπαίσθητα στην αρχή, ένα στοιχείο του χαρακτήρα και της
αγωνιστικής συμπεριφοράς του, που σταδιακά οδήγησε στη ρήξη της περασμένης
εβδομάδας: η απόσταση που διατηρεί από τα πράγματα. Η μπάλα συνέχισε να περνά
από τα πόδια του αλλά η πίστη των συμπαικτών του, όταν του την έδιναν,
φαινόταν όλο και μικρότερη.

* Με τις πρώτες δυσκολίες, τα πρώτα ανεπιτυχή αποτελέσματα, τις πρώτες
γκρίνιες για την άχρωμη απόδοσή του στα ντέρμπι, ο Κροάτης αναδιπλώθηκε στον
εαυτό του και τελικά έκανε το πιο κρίσιμο ίσως λάθος. Δημοσιοποιώντας, ή
αφήνοντας να δημοσιοποιηθεί, η επιθυμία του να εγκαταλείψει την ομάδα,
αποκόπηκε από τον ψυχικό της πυρήνα. Όσο κι αν οι φίλοι του καλού ποδοσφαίρου
ελπίζουν ακόμα ότι θα τον συνεφέρει το αναγκαστικό διάλειμμα του
πρωταθλήματος, ο καθηγητής φαίνεται ότι έχασε την ευκαιρία να περάσει από την
Ελλάδα σαν κάτι παραπάνω από ένας απλός παίκτης, όπως έκαναν ο Νοβοσέλατς λίγο
παλιότερα κι ακόμα σήμερα, αν και προς τη δύση τους, οι μεγάλοι Σαβέφσκι και Βαζέχα.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16336O021</ED>
<ID>
ID:15876

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΓΙΑ ΝΑ ΔΩΣΕΙ ΤΟΝ ΑΛΕΞΑΝΔΡΗ ΣΤΗΝ ΤΣΑΡΛΤΟΝ
</H5><H2>Θέλει 400 εκατ.
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ίβιτς, Αλεξανδρής. Τον πρώτο τον υπολογίζει ο Μπάγιεβιτς, τον δεύτερο τον...
παζαρεύει η Τσάρλτον

Ο ΙΛΙΑ Ιβιτς βρίσκεται στα πλάνα του Ντούσαν Μπάγιεβιτς για τον αυριανό αγώνα
Κυπέλλου με τον Ιωνικό, στη Νεάπολη, ενώ ο Αλέξης Αλεξανδρής αποκλείστηκε από
τη 18άδα! 
Ο Ολυμπιακός περιμένει σήμερα ή αύριο την επίσημη πρόταση από την Τσάρλτον για
τη μεταγραφή του Αλεξανδρή, ενώ στις αρχές της εβδομάδας θα ανακοινωθεί η
μετακίνηση του Κόφι Αμπονσάι από τον Πανελευσινιακό στους «ερυθρόλευκους».

Ο Αλέξης Αλεξανδρής επέστρεψε, προχθές, από το Λονδίνο και η μεταγραφή του
στην Τσάρλτον θα εξαρτηθεί από τον Ολυμπιακό. Ο 30χρονος διεθνής στράικερ που
εντυπωσίασε στις προπονήσεις τον τεχνικό της Τσάρλτον Άλαν Κέρμπεσλι,
συμφώνησε για τετραετές συμβόλαιο (ανέρχεται στο ποσό των 500 εκατ. δραχμών).
Σύμφωνα με εκτιμήσεις Άγγλων δημοσιογράφων, η Τσάρλτον προσφέρει 700 εκατ.
δρχ. συνολικά, αλλά ο Ολυμπιακός δεν πρόκειται να δεχτεί το ποσό των 200 εκατ.
δραχμών. 
Η διοίκηση της πειραϊκής εταιρείας θα ζητήσει τουλάχιστον 400 εκατ. δρχ. (να
σημειωθεί ότι ο Ολυμπιακός θα γλιτώσει το ποσό των 150 εκατ. δρχ. που θα
πρέπει να καταβάλει στον Αλεξανδρή βάσει του συμβολαίου του, που λήγει το
καλοκαίρι του 2000).

Κορυφαίο διοικητικό στέλεχος της διοίκησης του Ολυμπιακού θεώρησε πολύ δύσκολη
την υπόθεση της μεταγραφής του Αλεξανδρή στην Τσάρλτον. Οι υπεύθυνοι του
λονδρέζικου συλλόγου εξετάζουν το ενδεχόμενο να αποκτήσουν τον Αλεξανδρή
δανεικό για έξι μήνες, όπως μετέδωσε χθες το Skai News στο Ίντερνετ. Την
περίπτωση αυτή πρόκειται να αποκλείσει η διοίκηση του Ολυμπιακού.

Όσον αφορά τον Ίλια Ίβιτς, θα δώσει το «παρών» αύριο στη Νεάπολη, σύμφωνα με
την τελευταία πρόβα του Μπάγιεβιτς στου Ρέντη.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16336O022</ED>
<ID>
ID:15922

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΕΚ: Περιμένοντας τους Άγγλους
</H5><H2>Πλήθος τα ερωτηματικά
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΤΟΥΣ ΑΓΓΛΟΥΣ περιμένουν στην ΑΕΚ για να λάβουν σοβαρές αποφάσεις. Αν η έλευση
στην Αθήνα των αξιότιμων κ.κ. Τζόουνς - Βεν γίνει εντός της ημέρας,
αναμένονται συζητήσεις για τα χρήματα που θα δαπανηθούν σε όλα τα εκκρεμή ζητήματα.

Φυσικά, αυτό που καίει τους φίλους της ΑΕΚ είναι να γίνουν μεταγραφές
αξιόλογες και όχι να χάνονται ­ με διάφορα προσχήματα ­ οι όντως καλοί
παίκτες. Τα πράγματα είναι απλά: θέλουν στην ΑΕΚ Κωνστανινίδη (ή Κωνσταντίνου)
και Αγαθοκλέους; Ας δώσουν χρήματα να αποκτηθούν οι παίκτες. Αυτό νοιάζει τον
κόσμο και όχι αν τα λεφτά βγουν από το ταμείο της ENIC ή του Δ. Μελισσανίδη.
Ούτως ή άλλως η σημερινή κατάσταση στην ΠΑΕ περισσότερο ερμαφρόδιτη δεν γίνεται...

Τα ερωτήματα που θα τεθούν στους Άγγλους είναι τα εξής:

*** Τι κάνουν με τη γενική συνέλευση της ΠΑΕ και την περίφημη αύξηση του
μετοχικού κεφαλαίου.

*** Πόσα χρήματα θα δώσει η εταιρεία για μεταγραφές. Αυτή του Καψή πληρώθηκε
με ... δραχμές και ο Μελισσανίδης δεν δείχνει διατεθειμένος να επωμίζεται
μόνος το βάρος. Αφήστε που, αν οι Άγγλοι σταματήσουν να δίνουν, τα ερωτήματα
για τη συμφωνία θα πληθύνουν.

*** Τι συμβαίνει με τον Ατματσίδη. Ανεβάζουν την προσφορά με σκοπό να μείνει ο
κίπερ; Όπως και να έχει, η υπόθεση του Ατματσίδη θα έχει ζουμί και θα κρίνει
πολλά (και πολλούς).

*** Θα φέρουν πρόταση για τον Δώνη; Και αν συμφωνήσουν να πουληθεί, τα χρήματα
θα δοθούν για χρήσιμες μεταγραφές;

Κατά τα άλλα, στην ΑΕΚ σκέφτονται νέα ονόματα! Του Τάκη Γκώνια (της Χιχόν) με
την περίπτωση να φαίνεται δύσκολη, ενώ ο Α. Σταματιάδης στην Κύπρο είδε τρεις
αγώνες (Ανόρθωση - Ομόνοιας, ΑΛΚΗ - Απόλλων, Εθνικού - Δόξας). Να δούμε ποιό
«κελεπούρι» από την Κύπρο παίζει με τη μία και κάνει τη διαφορά...

Αγωνιστικά, το χθεσινό φιλικό στην Ελεύσινα κύλησε όπως το ματς πρωταθλήματος.
Αποτέλεσμα 0-0 και μέτριο θέαμα. Σκληρά μαρκαρίσματα (προς στιγμήν απειλήθηκε
και μικροπαρεξήγηση Τεννέ - Μπλαχίν), αλλά στο τέλος «όλα καλά». 
Η ΑΕΚ είχε δοκάρι με τον Σαβέβσκι (φάουλ στο 77'). Σημειώνεται ότι δεν έπαιξε
λόγω ενοχλήσεων στη γάμπα ο Ατματσίδης, ενώ μετά το ματς ο Κεφαλάς συζήτησε με
τον Τεννέ το ενδεχόμενο να μεταγραφεί στο Θριάσιο Πεδίο.

ΕΛΕΥΣΙΝΑ: Ράντος (46' Μαυρίδης, 66' Νικολαΐδης), Δημητριάδης (46'
Βασιλείου), Τζιβελέκης, Ζελενίτσας, Ποδαράς (69' Γκιλέκας), Τσιρώνης (46'
Αούντο), Ουάνγκα (46' Κρίστενσεν), Κακλαμάνος (38' Ρούσσος, 80'
Χατζηδημητρίου), Καλύκας (64' Ολεσεν, 77' Ψωμάς), Σάραμπα, Αμπονσάι.

ΑΕΚ: Μιχαηλίδης, Λάκης (54' Καραγιάννης), Μάρκος (46' Σέμπουε),
Μπαμπούνσκι (50' Καλλιτζάκης), Κωστένογλου (70' Κεφαλάς), Μαλαδένης,
Ζουμπούλης, Νικολαΐδης (έπαιξε και στα τρία φιλικά 90'!), Ζήκος (46'
Κατσαβός), Μπατίστα (59' Σαβέβσκι), Κοπιτσής.

Ο Μπλαχίν είπε: «Το ματς θύμιζε πρωτάθλημα. Ήταν δυνατό. Δοκίμασα διάφορα
σχήματα. Για μεταγραφές δεν μιλώ».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16336O023</ED>
<ID>
ID:15960

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Παίρνει δύο
</H2>
Ο ΕΘΝΙΚΟΣ απέκτησε τελικά τους Πλατάκη και Χιώτη. Ο Χάουαρντ Κένταλ είδε στις
προπονήσεις τους δύο παίκτες, η απόδοση των οποίων τον ικανοποίησε και έτσι
έδωσε την έγκρισή του για να αποκτηθούν. Οι πρώην παίκτες της ΑΕΚ, που ήρθαν
στον Πειραιά ως ανταλλάγματα για τη μεταγραφή του Μιχάλη Καψή, είναι δανεικοί
και θα υπογράψουν συμβόλαιο μέχρι το τέλος της περιόδου. Στη συνέχεια θα
εξαρτηθεί και από την ΑΕΚ, αν θα μείνουν και τον νέο χρόνο στον Εθνικό. Με την
απόκτηση των δύο, οι νέοι παίκτες έφθασαν τους επτά και ο Κένταλ επιδιώκει να
αποκτήσει έναν ακόμα ποδοσφαιριστή.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16336O024</ED>
<ID>
ID:15984

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O02&aa=4</URL></REF>


Article

<CATEGORY>vin10</CATEGORY>

 <H5>ΠΑΟ: ΤΟΝ ΜΙΚΟΥΛΕΝΑΣ ΠΗΡΕ Η ΚΡΟΑΣΙΑ ΤΟΥ ΖΑΕΤΣ ΜΕ 170 ΕΚΑΤ.!
</H5><H2>Υπέγραψε αλλού
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο ΠΑΟ έλεγε ότι οι Πολωνοί ζητούν 340 εκατ. για τον Μικουλένας. Ο Λιθουανός
κατέληξε στην Κροάσια με 170 εκατ.!

Ο ΑΡΚΑΝΤΙΟΥΣ Μπακ ήρθε, προπονήθηκε και θα συνεχίσει τις δοκιμές στην Παιανία,
ο Γκράτζα Μικουλένας έφυγε και υπέγραψε με... την πρώτη στην Κροάσια Ζάγκρεμπ
του Βέλιμιρ Ζάετς!

Μυστήρια πράγματα αυτά, αφού ο ΠΑΟ είχε επί μία εβδομάδα στην Παιανία τον
Λιθουανό, ο Δανιήλ εισηγήθηκε την απόκτησή του και σε χρόνο ρεκόρ ο σέντερ φορ
της Πολόνια, αντί να γίνει «πράσινος», υπέγραψε στους Κροάτες με λιγότερα χρήματα!

Όπως μας είπαν χθες Κροάτες δημοσιογράφοι, η Πολόνια εισέπραξε ένα εκατομμύριο
μάρκα (170.000.000 δραχμές) και παραχώρησε αμέσως τον παίκτη, ενώ στην Αθήνα
οι άνθρωποι του ΠΑΟ διέδιδαν ότι οι Πολωνοί ζητούσαν δύο εκατομμύρια μάρκα
(340.000.000 δραχμές)!

Τώρα πώς είναι δυνατόν να έδωσαν οι Πολωνοί τον Μικουλένας με τα μισά χρήματα
στην Κροάσια ­ και ουσιαστικά χωρίς διαπραγματεύσεις ­ και να το «έπαιξαν
δύσκολοι» με τον Παναθηναϊκό, είναι ένα μυστήριο το οποίο θα πρέπει να...
διαλευκάνουν οι «πράσινοι» παράγοντες. Διότι εδώ κάτι δεν πάει καλά...

Το συμβόλαιο του Μικουλένας με την Κροάσια είναι τριετές. Ο παίκτης, μας
αποκάλυψαν οι ίδιες πηγές, θα εισπράττει περίπου 100.000.000 δραχμές τον
χρόνο. Είναι, δηλαδή, ακριβός. Και πώς να μην είναι, αφού η ηλικία του είναι
ιδανική (25 ετών) και το ταλέντο του αναμφισβήτητο. Ο Ζάετς τον είδε μόνον από
βιντεοκασέτες! Πρότεινε αμέσως την απόκτησή του και η Κροάσια τον αγόρασε
χωρίς παζάρια. Περίεργα πράγματα. Πολύ περίεργα...

Ο ΜΠΑΚ

Από την άλλη, ο Μπακ έδειξε καλά στοιχεία στην προπόνηση, αλλά θα συνεχίσει να
γυμνάζεται μέχρι να πείσει ότι μπορεί να σταδιοδρομήσει στον Παναθηναϊκό. Δεν
είναι κλασικός φορ. Μοιάζει περισσότερο με τον Μίλος Σέστιτς, παλαιό άσο του
Ολυμπιακού, αλλά θα πρέπει ο Δανιήλ να τον παρακολουθήσει μετά προσοχής για να
προτείνει την απόκτησή του.

Ο τεχνικός του ΠΑΟ αρνήθηκε χθες να κάνει οποιαδήποτε δήλωση για τον Μπακ. Τι
να δηλώσει άλλωστε, αφού άλλον παίκτη πρότεινε και άλλον του έφεραν; 
Πόσο καιρό θα μείνει ο Μπακ στην Παιανία; Ο Θεός ξέρει. Τωρα που η...
ανίχνευση ειδήσεων γίνεται μετά προσοχής και τα χρήματα που ξοδεύονται για τις
μεταγραφές γνωστοποιούνται, τα συμπεράσματα για τον κόσμο του ΠΑΟ θα είναι
ασφαλέστατα και πέρα από κάθε αμφιβολία...

*** Από σήμερα αναμένεται να μπει στο πρόγραμμα ο Μπασινάς. Η συμμετοχή του
στον Πύργο, ωστόσο, παραμένει αμφίβολη. Τραυματίες είναι οι Βάντσικ, Καραγκούνης.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16336O031</ED>
<ID>
ID:15877

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H5></H5><H2>Αποφασίζει η συνέλευση
</H2>
ΤΟ ΑΠΟΓΕΥΜΑ σήμερα θα γνωρίζουμε αν η... στρογγυλή θεά θα στηθεί ξανά στη
σέντρα το Σαββατοκύριακο. Το μεσημέρι έχει προγραμματισθεί η Γενική Συνέλευση
της ΕΠΑΕ, η οποία και θα αποφασίσει για το μέλλον των κινητοποιήσεων, με πιο
πιθανό σενάριο να «ψηφίσει» αναστολή.

Το Σάββατο, ο υφυπουργός Αθλητισμού Ανδρέας Φούρας είχε συνάντηση με τους
προέδρους της ΕΠΑΕ Κώστα Αλαμάνο και του ΟΠΑΠ Σωτήρη Αλημίση και η συζήτηση
περιστράφηκε γύρω από τα γνωστά θέματα που απασχολούν το επαγγελματικό
ποδόσφαιρο. Ο υφυπουργός ενημέρωσε τον κ. Αλαμάνο για όσα είπε την προηγουμένη
στους προέδρους των ΠΑΕ τους οποίους συνάντησε στο γραφείο του, ενώ ζήτησε από
τον Κώστα Αλαμάνο να προχωρήσουν γρήγορα οι διαδικασίες για μείωση των ομάδων
της Α' εθνικής κατηγορίας.

Το διοικητικό συμβούλιο της ΕΠΑΕ επρόκειτο να συνεδριάσει το πρωί, προκειμένου
να καθορίσει τη στάση που θα τηρήσει στη Γενική Συνέλευση. Και σύμφωνα με τα
όσα έχουν γίνει γνωστά, θα διεκδικήσει:

* Να αυξηθούν από 4 σε 5 δισ. δρχ. ετησίως τα έσοδα από το ΠΡΟ-ΠΟ και το
ΠΡΟ-ΠΟγκολ. Μάλιστα, η ΕΠΑΕ θα ζητήσει την αύξηση του ποσοστού της κατά 10%,
εφόσον υπάρξει αύξηση των στηλών του ΠΡΟ-ΠΟ, που θα ξεπερνάει το 1 εκατομμύριο στήλες.

* Έσοδα της τάξεως των 2 έως 2,5 δισ. δρχ. από το ποδοσφαιρικό στοίχημα και τα
άλλα παιχνίδια του ΟΠΑΠ που θα μπουν σύντομα σε λειτουργία.

Η ΕΠΑΕ μαζί με την αναστολή της αποχής θα αποφασίσει να δώσει διορία στην
αθλητική ηγεσία και τη διοίκηση του ΟΠΑΠ μέχρι το τέλος του μήνα, προκειμένου
να προχωρήσει ο διάλογος για τα «καυτά» θέματα του ποδοσφαίρου. Στην περίπτωση
που αυτό δεν συμβεί, τότε η ΕΠΑΕ ενδέχεται να επαναφέρει το θέμα των κινητοποιήσεων.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16336O032</ED>
<ID>
ID:15923

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O03&aa=2</URL></REF>


Article

<CATEGORY>vin10</CATEGORY>

 <H5>ΕΘΝ. ΑΣΤΕΡΑΣ
</H5><H2>Κοντά σε Ναλιτζή - Δημόπουλο </H2>
ΠΟΛΥ ΚΟΝΤΑ στην απόκτηση των Ναλιτζή και Δημόπουλου βρίσκεται ο Εθνικός
Αστέρας. Ο Νίκος Παπαδόπουλος συζήτησε με τον Δημήτρη Ναλιτζή και είναι ένα
βήμα πριν από την συμφωνία. Ο παίκτης θα αποκτηθεί δανεικός από τον Πανιώνιο,
ενώ ο Τόλης Δημόπουλος έμεινε ελεύθερος από τον Εθνικό και θα υπογράψει
συμβόλαιο, ίσως και σήμερα.

*** Σε φιλικό αγώνα που έγινε χθες στο γήπεδο της Καισαριανής, ο Εθνικός
Αστέρας νίκησε 5-0 την Αναγέννηση Καρδίτσας. Τα γκολ σημείωσαν: 11' Ντράγκας,
57' Ξάνθης, 74' Ζαχαρόπουλος, 86' Κικιδάκης, 90' Κουσάνας.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16336O033</ED>
<ID>
ID:15961

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O03&aa=3</URL></REF>


Article

<CATEGORY>vin10</CATEGORY>

 <H5>SKODA ΞΑΝΘΗ
</H5><H2>Πήρε τον Νικολάου </H2>
ΠΑΙΚΤΗΣ της SKODA Ξάνθης είναι από προχθές ο Μπάμπης Νικολάου. Ο 24χρονος
αμυντικός που είχε μείνει ελεύθερος από τον Άρη συμφώνησε με την ακριτική
ομάδα και υπέγραψε συμβόλαιο έξι μηνών, με δικαίωμα ανανέωσης από την ΠΑΕ για
τρία ακόμα χρόνια. Ο Νικολάου αποτελεί επιλογή του τεχνικού της Ξάνθης Γιάννη
Μαντζουράκη, ο οποίος τον είχε παίκτη όταν ήταν στη Λάρισα.

Παράλληλα, η Ξάνθη παραχώρησε δανεικό στον Πανσερραϊκό τον επιθετικό Χρήστο
Ηλιόπουλο και με ελευθέρας στην ίδια ομάδα τον τερματοφύλακα Κιοσσέ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16336O034</ED>
<ID>
ID:15985

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O03&aa=4</URL></REF>


Article

<CATEGORY>vin10</CATEGORY>

 <H5>ΤΡΙΚΑΛΑ
</H5><H2>Νικήτρια η Βέροια </H2>
ΣΕ ΦΙΛΙΚΟ αγώνα πού έγινε στο Εθνικό Στάδιο Τρικάλων, η Βέροια νίκησε 2-1
την τοπική ομάδα. Ο Γιώργος Χατζάρας είχε την ευκαιρία να χρησιμοποιήσει όσους
παίκτες είχε στη διάθεση του και από τους νεοαποκτηθέντες ικανοποίησαν οι
Προβίδας και Νακίσα, ενώ ο Κριστέσκου τραυματίσθηκε και αποχώρησε από τον
αγώνα. Ο Προβίδας στο 29' πέτυχε το 0-1, ισοφάρισαν τα Τρίκαλα στο 51' με τον
Ιορδανίδη και στο 69' ο Θωμαΐδης πέτυχε το τελικό 1-2 για την ομάδα της Βέροιας.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16336O035</ED>
<ID>
ID:16000

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O03&aa=5</URL></REF>


Article

<CATEGORY>vin10</CATEGORY>

 <H5>ΠΑΝΗΛΕΙΑΚΟΣ
</H5><H2>Με σκόρερ τον Καλντερόν </H2>
ΚΑΛΕΣ εντυπώσεις άφησε ο Τσιτσίλια Καλντερόν από την Κόστα Ρίκα, πού έπαιξε
στο φιλικό παιχνίδι Πανηλειακού-Παναχαϊκής 1-0. Άν και δεν αγωνίστηκε σε όλη
τη διάρκεια του αγώνα, πέτυχε το μοναδικό γκολ της συνάντησης, αλλά ο Γιάννης
Κυράστας επιφυλάχθηκε να εκφέρει γνώμη για την αξία του.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16336O036</ED>
<ID>
ID:16008

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O03&aa=6</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 2ου (ΚΥ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Άπιαστος ο κορυφαίος
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ο 7 δεν αφήνει κανένα περιθώριο στους διώκτες του να πλησιάσουν. Ύστερα από 6
συνεχείς εμφανίσεις και μία απουσία το περασμένο Σάββατο επιστρέφει στην
κληρωτίδα και ξανά προς τη δόξα τραβά! Έτσι, ανεβάζει τις συνολικές του
εμφανίσεις σε 106 και διασφαλίζει την θέση του στην κορυφή. Αρκετά πιο πίσω
ακολουθούν ο 26 με 101 συνολικές εμφανίσεις και ο 13 με 100. Κίνηση δεν
σημειώθηκε μόνο στην κορυφή αλλά και στην ουρά. Ο 23 ξανακάνει την εμφάνισή
του ύστερα από 4 διαγωνισμούς απουσίας και ανεβαίνει στις 70 συνολικές
εμφανίσεις ενώ αφήνει μόνο του στην ουρά τον 19. Σημαντική και η παρουσία του
9 αφού επέστρεψε στην κληρωτίδα ύστερα από 19 διαγωνισμούς απουσίας και αφήνει
μόνο στην δεύτερη θέση της ομάδας των καθυστερημένων τον 8 με 20 απουσίες.
Όμως στην κορυφή αυτής της ομάδας παραμένει ο 4 ο οποίος δεν έχει κάνει καμία
εμφάνιση στους τελευταίους 25 διαγωνισμούς. Οι Μικροί νίκησαν με το
συντριπτικό 5 - 1 και κερδίζουν το χαμένο έδαφος από την ήττα που είχαν
υποστεί στον προηγούμενο διαγωνισμό με το ανάλογο σκορ. Φυσικά την επιτυχία
τους αυτή την οφείλουν και στην παρουσία των μονοψήφιων οι οποίοι επέστρεψαν
ύστερα από ένα διαγωνισμό απουσίας. Έτσι, οι Μικροί με 2.089 συνολικές
εμφανίσεις επικρατούν πλέον στο συνολικό σκορ έναντι των Μεγάλων με 2.087.
Καμία ουσιαστική μεταβολή δεν έχουμε στο συνολικό σκορ των Μονών - Ζυγών το
οποίο διαμορφώνεται σε 2.125Μ - 2.051Ζ αφού για δεύτερη συνεχή φορά η μάχη
τους έληξε με ισοπαλία. Στο ΛΟΤΤΟ βρέθηκε ένας εξάρης στην 1η κατηγορία. Ο
υπερτυχερός από την Λάρνακα με ένα πλήρες δελτίο 7 επιλεγμένων αριθμών κέρδισε
136.191.474 δρχ. Στο ΠΡΟΤΟ σημειώθηκε Jack - Pot στην 1η κατηγορία και τα
40.145.229 δρχ. μεταφέρονται στην επόμενη κλήρωση.

* Κληρώθηκαν οι αριθμοί 7, 9, 20, 23, 24, 38.

* Συμπληρώθηκαν 8.301.945 στήλες.

* Μοιράστηκαν 225.437.606 δρχ.

* Βρέθηκε 1 εξάρι που κερδίζει 136.691.474 δρχ., 136 5άρια που κερδίζουν από
277.185 δρχ., 7.792 4άρια που κερδίζουν από 3.625 δρχ. και 153.240 3άρια που
κερδίζουν από 145 δρχ.

ΠΡΟΤΟ: Κληρώθηκε ο αριθμός 6026433. 
* Συμμετοχές: 1.982.217 
Δεν βρέθηκε νικητής στην 1η κατηγορία.

<H3>Σε 696 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16336O041</ED>
<ID>
ID:15878

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O04&aa=1</URL></REF>


Article

<CATEGORY>vin10</CATEGORY>

 <H5>ΘΕΣΣΑΛΟΝΙΚΗ: Ο ΑΡΗΣ ΠΑΡΟΥΣΙΑΣΕ ΤΑ 5 ΑΠΟΚΤΗΜΑΤΑ ΤΟΥ
</H5><H2>Θέλει τίτλους
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

Ο Πάολο Αντριόλι έγινε αντικείμενο λατρείας από τους οπαδούς του Άρη, στην
πρώτη του εμφάνιση με τη φανέλα των «κιτρίνων», στο φιλικό με τους Αμπελοκήπους

ΤΑ ΠΕΝΤΕ μεταγραφικά αποκτήματά της παρουσίασε η ΠΑΕ Άρης σε λαμπρή τελετή
παρουσία του μεγαλομετόχου της εταιρείας Δημήτρη Κοντομηνά, ο οποίος έθεσε ως
στόχο «να γίνουμε κυρίως ομάδα με ήθος, που θα διδάξει ποδόσφαιρο στον 21ο αιώνα».

Για πρώτη φορά επιβεβαίωσε την ενεργό ανάμιξή του και στην ΚΑΕ Άρης δηλώνοντας
ότι «όταν θα έρθει η στιγμή θα τα πούμε εκτενώς». Κατά τη διάρκεια της
τελετής, για το ίδιο θέμα είπε: «Θα μας δοθεί η ευκαιρία, αν μας δοθεί, να
δούμε τι γίνεται και με τον μεγάλο μπασκετικό Άρη».

Ο Δ. Κοντομηνάς δήλωσε ακόμη: «Αναμφισβήτητα στόχος είναι να πάρουμε τίτλους.
Δεν πρέπει όμως να βιαζόμαστε». Απέφυγε να πάρει θέση για την απομάκρυνση του
Γιώργου Φοιρού, τονίζοντας πως «καλό είναι να ασχολείται κανείς με το αύριο
και όχι με το παρελθόν» και στήριξε τη διοίκηση που επέλεξε δηλώνοντας: «Η
τεχνική ηγεσία και οι διοικητικοί παράγοντες χαίρουν της απόλυτης εμπιστοσύνης μου».

Ο Άρης, λοιπόν, παρουσίασε τους Πάολο Αντριόλι, Γιώργο Γεωργιάδη του Σάββα,
Γιώργο Κούτση, Νίκο Κυζερίδη και τον Ισλανδό Κρίστοφερ Σιούρκεϊρσον.

«Δεν σταματάμε εδώ. Αυτή είναι η αφετηρία σε κάτι πολύ μεγάλο που θέλουμε να
χτίσουμε», είπε ο Κοντομηνάς για το ενδεχόμενο και άλλων μεταγραφών.

Την πρώτη του εμφάνιση με τη φανέλα του Άρη έκανε ο Πάολο Αντριόλι στο φιλικό
κατά της Α.Ε. Αμπελοκήπων, όπου συγκεντρώθηκαν 5.000 φίλαθλοι. Ο Άρης νίκησε
3-1 με γκολ που σημείωσαν οι Λιολίδης, Γεωργιάδης (πέναλτι) και Τσέβες.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16336O051</ED>
<ID>
ID:15879

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O05&aa=1</URL></REF>


Article

<CATEGORY>vin10</CATEGORY>

 <H5>Δ' ΕΘΝΙΚΗ: Άλλη μια νίκη για το Λεωνίδιο
</H5><H2>Ανακατατάξεις σε δύο ομίλους
</H2>
ΗΜΕΡΑ ανακατατάξεων στην κορυφή του 2ου και του 6ου ομίλου ήταν η χθεσινή 16η
αγωνιστική του πρωταθλήματος της Δ' Εθνικής.

Συγκεκριμένα, η ομάδα των Χανίων (1-1 με τα Μάλλια) φιγουράρει μόνη στην πρώτη
θέση του δεύτερου ομίλου, αφού εκμεταλλεύθηκε την ήττα (3-2) του Φωστήρα στο
ντέρμπι, από τον Ατσαλένιο.

Η Νεάπολη νίκησε με 3-0 το Πολύκαστρο και «πάτησε» την κορυφή του 6ου ομίλου,
καθώς ο Ορφέας Αλεξ/πολης «σκόνταψε» (2-2) στον Αχιλλέα Τριανδρίας.

Ο πρωτοπόρος του 1ου ομίλου, Αχαρναϊκός, επικράτησε εκτός έδρας του Βελουχίου
και διατήρησε την απόσταση των πέντε βαθμών από τον Ακράτητο και τη Λαμία. Το
Λεωνίδιο (3ος όμιλος) ξεπέρασε εύκολα (8-0) το εμπόδιο του Δαφνίου και
συνέχισε το εκπληκτικό σερί των νικών του (16 στα 16), ο Θεσπρωτός (3-0 τον
Αχιλλέα Φαρσάλων) κράτησε τη διαφορά ασφαλείας από τους διώκτες του, στο
ρετιρέ του 4ου ομίλου, ενώ ο Αγροτικός Αστέρας (2-0 τον Άρη Ποντ.) απολαμβάνει
τη μοναξιά της κορυφής του 5ου ομίλου, αφού ο Ποσειδών Πόρων «στραβοπάτησε»
(1-1) στον Μ. Αλεξ. Τρικάλων.

Τα αποτελέσματα της 16ης αγωνιστικής και οι βαθμολογίες των ομίλων:

1ος όμιλος: Ακράτητος - Δόξα Προκ. 5-0, Χαλκίδα - Αστέρας Ζωγρ. 1-1,
Αστέρας Ιτ. - Αγ. Ελεούσα 0-3, Ολυμπιακός Λ. - Εύρυτος 4-1, Λαμία - Άρης Πετρ.
3-2, Παμβαγιακός - Ηρακλής Ροδ. 0-0, Βελούχι - Αχαρναϊκός 0-1, Αήττητος Σπ. -
Φωκικός 1-1, Χαϊδάρι - Θρασύβουλος 0-0.

Η ΒΑΘΜΟΛΟΓΙΑ: Αχαρναϊκός 39, Ακράτητος 34, Λαμία 34, Αγ. Ελεούσα 31,
Χαϊδάρι 29, Άρης Πετρ. 29, Αστέρας Ζωγρ. 26, Θρασύβουλος 25, Ηρακλής Ροδ. 24,
Χαλκίδα 22, Φωκικός 21, Αήττητος Σπ. 19, Ολυμπιακός Λιοσ. 19, Παμβαγιακός 15,
Δόξα Προκ. 13, Αστέρας Ιτ. 12, Βελούχι 12, Εύρυτος 0.

2ος όμιλος: Ηρακλής Θυμ. - Πόντιοι 2-0 α.α., Μανδραϊκός - Αστέρας Ρεθ.
1-2, Μάλλια - Χανιά 1-1, Ιεράπετρα - Εργοτέλης 0-1, Βύζας - Ηρακλής Μαρ. 1-1,
Σύρος - Ασπρόπυργος 2-1, Ατσαλένιος - Φωστήρας 3-2, Μύκονος - Ίκαρος Αγ. Κηρ.
5-0, Χαλκηδόνα - Αετός Λουτρ. 2-0.

Η ΒΑΘΜΟΛΟΓΙΑ: Χανιά 36, Φωστήρας 35, Ατσαλένιος 35, Χαλκηδόνα 34,
Μανδραϊκός 30, Βύζας 30, Αστέρας Ρεθ. 30, Μάλλια 26, Εργοτέλης 21, Ηρακλής
Μαρ. 20, Σύρος 18, Μύκονος 17, Ασπρόπυργος 13, Ιεράπετρα 12, Ηρακλής Θυμ. 9,
Αετός Λουτρ. 6, Ίκαρος Αγ. Κηρ. 1.

*** Ο Εργοτέλης έχει -8 βαθμούς, ο Αετός Λουτρ. ένα μηδενισμό και -3 βαθμούς,
ο Φωστήρας ένα μηδενισμό και -1 β., οι Πόντιοι παραιτήθηκαν από το πρωτάθλημα,
ενώ οι: Μάλλια, Αετός Λουτρ., Ηρακλής Θυμ. και Ίκαρος Αγ. Κηρ. έχουν από έναν
αγώνα λιγότερο.

3ος όμιλος: Παγκορινθιακός - ΑΕΚ Πύργου 1-0, Πύργος - Εύγερος 0-2 α.α.,
Απόλλων Καλ. - Εθνικός Σαγ. 3-1, Αστέρας Βλαχ. - Ζάκυνθος 4-2, Πανθυρεατικός -
Μολαϊκός 2-1, Δαφνί - Λεωνίδιο 0-8, Δόξα Λιθ. - Πάτρα 3-2, Πάμισος -
Μεσσηνιακός 4-1, Πανναυπλιακός - Κόρινθος 1-4.

Η ΒΑΘΜΟΛΟΓΙΑ: Λεωνίδιο 48, Παγκορινθιακός 36, Πάμισος 35, Αστέρας Βλαχ.
33, Κόρινθος 30, Απόλλων Καλ. 30, Ζάκυνθος 28, Πάτρα 28, Πανθυρεατικός 25, ΑΕΚ
Πύργου 20, Μεσσηνιακός 19, Μολαϊκός 17, Εθνικός Σαγ. 16, Δόξα Λιθ. 16,
Πανναυπλιακός 15, Δαφνί 8, Εύγερος 4.

*** Ο Εύγερος έχει ένα μηδενισμό και -3 βαθμούς, ενώ ο Πύργος αποκλείστηκε από
το πρωτάθλημα.

4ος όμιλος: Ν. Σελεύκεια - Αλμυρός 2-2, Εθνικός Φιλ. - Λύκοι Πινδ. 2-0,
Αν. Άρτας - Ακαρνανικός 2-1, Ελαιόφυτο - Τηλυκράτης 2-1, Ερμής Μαυρ. -
Ολυμπιακός Παν. 1-1, Θιναλιακός - Ηρακλής Σοφ. 0-0, Κέρκυρα - Ροδοτόπι 2-1, Ν.
Καρυές - Μέλισσα 4-0, Αχιλλέας Φαρσ. - Θεσπρωτός 0-3.

Η ΒΑΘΜΟΛΟΓΙΑ: Θεσπρωτός 40, Ν. Καρυές 34, Λύκοι Πινδ. 31, Ελαιόφυτο 30,
Κέρκυρα 28, Τηλυκράτης 24, Ροδοτόπι 22, Ακαρνανικός 22, Αν. Άρτας 22, Μέλισσα
21, Ηρακλής Σοφ. 21, Αλμυρός 21, Ολυμπιακός Παν. 19, Ν. Σελεύκεια 17, Ερμής
Μαυρ. 17, Εθνικός Φιλ. 12, Αχιλλέας Φαρσ. 11, Θιναλιακός 7.

*** Ο Ολυμπιακός Παν. και ο Ερμής Μαυρ. έχουν από ένα μηδενισμό και -1 βαθμό,
ενώ οι Θεσπρωτός και Ροδοτόπι έχουν από έναν αγώνα λιγότερο.

5ος όμιλος: Ηρακλής Χ. - Πτολεμαΐδα 5-0, Ελλάς Καλ. - Κεραυνός Αγ. Γ.
0-2, Εθνικός Κατ. - Αλμωπός Αρ. 3-1, Μάνδαλο - Γιαννιτσά 0-0, Οδυσσέας Κ. -
Τύρναβος 1-2, Άρης Ποντ. - Αγρ. Αστέρας 0-2, Ορεστιάδα Πορ. - Απόλλων Λαρ.
0-0, Κουφάλια - Καρύτσα 5-0, Μ. Αλεξ. Τρικάλων - Ποσειδών Π. 1-1.

Η ΒΑΘΜΟΛΟΓΙΑ: Αγρ. Αστέρας 38, Ποσειδών Π. 36, Κουφάλια 36, Εθνικός
Κατ. 35, Απόλων Λαρ. 31, Ηρακλής Χ. 30, Άρης Ποντ. 26, Αλμωπός Αρ. 24,
Γιαννιτσά 24, Ποριά 22, Τύρναβος 21, Μ. Αλεξ. Τρικ. 20, Πτολεμαΐδα 18, Μάνδαλο
17, Οδυσσέας Κ. 15, Καρύτσα 8, Ελλάς Καλ. 3, Κεραυνός Αγ. Γ. 3.

*** Απόλλων Λαρ. και Κεραυνός Αγ. Γ. έχουν από έναν αγώνα λιγότερο.

6ος όμιλος: Ορφέας Ξ. - Νέα Κρήνη 4-1, Αχιλλέας Τρ. - Ορφέας Αλεξ. 2-2,
Ακρίτας Ν.Β. - Πανδραμαϊκός 0-3, Ν. Πετρίτσι - Αστέρας Αιγ. 2-0, Ορφέας Ελευθ.
- Εθνικός Σιδ. 1-4, Νέστος Χρυσ. - Αγ. Αθανάσιος 3-1, Νεάπολη - Πολύκαστρο
3-0, Ακρίτας Ν. Κρ. - Ορέστης Ορ. 1-2, Ν. Καλλικράτεια - Ακαδ. Ξάνθης 0-1.

Η ΒΑΘΜΟΛΟΓΙΑ: Νεάπολη 39, Ορφέας Αλεξ. 38, Ορέστης Ορ. 29, Ορφέας Ξ.
29, Πολύκαστρο 27, Ορφέας Ελευθ. 26, Εθνικός Σιδ. 26, Ν. Πετρίτσι 26, Ν. Κρήνη
25, Αχιλλέας Τρ. 25, Πανδραμαϊκός 23, Νέστος Χρυσ. 19, Ακρίτας Ν.Β. 16, Ακαδ.
Ξάνθης 16, Αγ. Αθανάσιος 15, Ν. Καλλικράτεια 7, Αστέρας Αιγ. 6, Ακρίτας Ν. Κρ. 6.

*** Ο Ορέστης Ορ. έχει ένα μηδενισμό και -1 βαθμό.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16336O052</ED>
<ID>
ID:15924

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O05&aa=2</URL></REF>


Article

<CATEGORY>vin10</CATEGORY>

 <H5>ΜΕΝΕΜΕΝΗ
</H5><H2>Άγριος ξυλοδαρμός με 17 τραυματίες! </H2>
* ΘΕΣΣΑΛΟΝΙΚΗ

ΠΡΩΤΟΦΑΝΗ επεισόδια εκτυλίχθηκαν στο γήπεδο της Μενεμένης, μετά τη λήξη του
ποδοσφαιρικού αγώνα του τοπικού πρωταθλήματος.

Ποδοσφαιριστές, παράγοντες και χούλιγκανς έγιναν ένα κουβάρι κι επιδόθηκαν
σε άγριο ξυλοδαρμό που διήρκεσε μισή ώρα. Ο θλιβερός απολογισμός ήταν 17
τραυματίες, από τους οποίους ο ένας με... κομμένο αυτί. Άλλοι τρεις με
σπασμένα δόντια, άλλος έχει πληγές στο χέρι από τις δαγκωματιές που δέχθηκε
από άγνωστο! Δύο από τους τραυματίες παραμένουν στο νοσοκομείο, προκειμένου να
υποβληθούν σήμερα σε αξονική τομογραφία. Όλα ξεκίνησαν μετά το σφύριγμα της
λήξης του αγώνα μεταξύ των ομάδων Αστραπής Δενδροποτάμου - Βορρά Αμπελοκήπων
(1-2), όταν ο αρχηγός των γηπεδούχων επιτέθηκε στον Παύλο Ταμουτσίδη, τον
αρχηγό των φιλοξενούμενων. Ακολούθησε εισβολή 150 οπαδών της Αστραπής και
άγριος ξυλοδαρμός όλων των παικτών του Βορρά. Οι λιγοστοί αστυνομικοί ­ μόλις
τέσσερις άνδρες ­ δεν κατάφεραν να συγκρατήσουν τους μαινόμενους οπαδούς, οι
οποίοι ήταν υπό την επήρεια ναρκωτικών ουσιών, σύμφωνα με καταγγελία παράγοντα
του Βορρά.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16336O053</ED>
<ID>
ID:15962

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O05&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ζήτησαν μεταγραφή </H2>
ΤΡΕΙΣ χιλιάδες οπαδοί του ΠΑΟΚ βρέθηκαν το Σάββατο στο γήπεδο της Τούμπας
για να παρακολουθήσουν το φιλικό παιχνίδι του ΠΑΟΚ με τον Πιερικό (2-1). Οι
φίλοι του Δικεφάλου δεν είδαν το νέο απόκτημα της ομάδας Μπόμπαν Κρισμάρεβιτς
πού θα έλθει στη Θεσσαλονίκη για μόνιμη εγκατάσταση εντός της εβδομάδας, αλλά
παράλληλα δεν έχασαν την ευκαιρία με συνθήματα να ζητήσουν από τον πρόεδρο της
ΠΑΕ κ. Μπατατούδη να προχωρήσει στην απόκτηση και άλλου ικανού ποδοσφαιριστή.
Βέβαια, η επιθυμία τους δύσκολα θα υλοποιηθεί, καθώς ο τεχνικός της ομάδας
Αγγελος Αναστασιάδης έχει εκφράσει την άποψη του λέγοντας ότι «δεν
χρειαζόμαστε άλλη μεταγραφή» εκτός φυσικά αν προκύψει κάτι το εξαιρετικό
(Κετσπάγια;). Σε ό,τι αφορά το παιχνίδι με τον Πιερικό, ο ΠΑΟΚ ήταν αρκετά
καλός κατά διαστήματα. 
Στο 9' ο Κυριακίδης κέρδισε πέναλτι πού αξιοποίησε ο ίδιος πετυχαίνοντας το
1-0. Η ισοφάριση για τον Πιερικό ήλθε στο 39' με τον Παππά πού εκμεταλλεύτηκε
λάθος του Σαμαρά. Το τελικό 2-1 διαμόρφωσε στο 62' ο Περουβιανός Ολιβάρεζ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16336O054</ED>
<ID>
ID:15986

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O05&aa=4</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ: ΚΑΙ ΠΑΛΙ «Χ» ΓΙΑ ΤΗ ΓΙΟΥΒΕΝΤΟΥΣ, ΔΥΣΦΟΡΙΑ ΑΠΟ ΤΟΥΣ ΟΠΑΔΟΥΣ
</H5><H2>Νέα απώλεια
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Πριν από τον αγώνα της Γιουβέντους με την Μπάρι (1-1) απονεμήθηκε στον
Ζινεντίν Ζιντάν η «χρυσή μπάλα», μετά την ανακήρυξή του ως κορυφαίου Ευρωπαίου ποδοσφαιριστή

ΣΕ ΝΕΑ ισοπαλία (1-1) υποχρεώθηκε η Γιουβέντους ­ την πέμπτη φετινή ­, αυτή τη
φορά από την Μπάρι στο Ντέλε Άλπι, προκαλώντας δυσφορία στους οπαδούς της και
ερωτηματικά στην τεχνική της ηγεσία.

Η αντίπαλος του Ολυμπιακού στα προημιτελικά του Τσάμπιονς Λιγκ εμφανίστηκε και
πάλι με κενά στην άμυνα, ενώ στην επίθεση η απουσία του Ντελ Πιέρο δεν έχει
ακόμη καλυφθεί.

Επίσης, οι φήμες περί πώλησης του Ζιντάν (στη Μάντσεστερ) και του Ντάβιντς
(στη Ρεάλ Μαδρίτης) έχουν αναστατώσει το ποδοσφαιρικό τμήμα της ομάδας και
πολλοί από τους «μπιανκονέρι» έχουν αναθέσει σε μάνατζερ τη διαπραγμάτευση της
μεταγραφής τους σε άλλη ομάδα.

Στον χθεσινό αγώνα, το «χτύπημα» ήρθε από τον Ντανιέλ Άντερσον, που σκόραρε με
πέναλτι (το κέρδισε ο Μπρεσάν από τον Περούτσι) 14 λεπτά πριν από τη λήξη του
αγώνα. Είχε προηγηθεί γκολ του Έντγκαρ Ντάβιντς στο 48'.

Η Λάτσιο, αντίπαλος του Πανιωνίου στο Κύπελλο Κυπελλούχων, επικράτησε της
Φιορεντίνα 2-0, επιτρέποντας στην Πάρμα να αναρριχηθεί στην πρώτη θέση της
βαθμολογίας, μετά τη νίκη της με 6-3 εκτός έδρας επί της Πιασέντζα.

ΤΑ ΑΠΟΤΕΛΕΣΜΑΤΑ:

Κάλιαρι - Ρόμα 4-3 (Μούτσι 2', 62', Ο' Νιλ 45', 89' - Ντελβέκιο 27', 41',
Γκαουτιέρι 79'). Έμπολι - Μίλαν 1-1 (Ντι Νάπολι 58' - Τζίγκε 83'). Ίντερ -
Βενέτσια 6-2 (Ρονάλντο 3' πεν., 72', Μπάτζιο 24', Ζαμοράνο 28', 41', 47' -
Μανιέρο 19', 89'). Γιουβέντους - Μπάρι 1-1 (Ντάβιντς 48' - Άντερσον 76' πεν.).
Περούτζια - Ουντινέζε 1-3 (Νακάτα 67' - Πιερίνι 21', Αμορόζο 39', Σόσο 90').
Πιασέντζα - Πάρμα 3-6 (Ιντζάγκι 17', 75' πεν., Κρισταλίνι 57' - Κρισταλίνι 13'
αυτογκόλ, Μπάλμπο 51', 63', 64', Φουζέρ 67', Κρέσπο 83'). Σαμπντόρια -
Μπολώνια 1-1 (Παλμιέρι 62' - Σινιόρι 13'). Βιτσέντζα - Σαλερνιτάνα 1-0 (Λουίζο
31'). Λάτσιο - Φιορεντίνα 2-0 (Βιέρι 76', Μιχαΐλοβιτς 90').


<REF><SOURCE>ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16336O061</ED>
<ID>
ID:15880

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O06&aa=1</URL></REF>


Article

<CATEGORY>vin10</CATEGORY>

 <H5>ΓΙΟΧΑΝΣΟΝ
</H5><H2>Ανόητο σχέδιο από τον Μπλάτερ
</H2>
Μπλάτερ - Γιόχανσον: Ο πόλεμος τώρα αρχίζει

«ΑΝΟΗΤΟ» χαρακτήρισε ο πρόεδρος της ΟΥΕΦΑ Λέναρτ Γιόχανσον το σχέδιο του Ζεπ
Μπλάτερ να διοργανώνεται κάθε δύο χρόνια το Παγκόσμιο Κύπελλο, ενώ παράλληλα
τον προειδοποίησε να μην συμπεριφέρεται ως «δικτάτορας».

Μιλώντας ο Γιόχανσον στο γερμανικό περιοδικό «Der Spiegel», υπογράμμισε μεταξύ άλλων:

«Κατά τη γνώμη μου όλα αυτά είναι ανόητα. Οι επαγγελματίες ποδοσφαιριστές ήδη
παίζουν στο όριο των δυνατοτήτων τους. Δεν είμαστε πρόθυμοι να υποβαθμίσουμε
το μεγαλύτερο αθλητικό γεγονός του κόσμου και να το μετατρέψουμε σε ένα
παγκόσμιο πρωτάθλημα όπως είναι το χόκεϊ σε πάγο, το οποίο διεξάγεται κάθε
χρόνο και το παρακολουθούν ελάχιστα άτομα».

Ο πρόεδρος της ΟΥΕΦΑ πιστεύει ακόμη, πως αν το Μουντιάλ διοργανώνεται κάθε δύο
χρόνια θα χάσει την ποιότητά του, καθώς πολλές πολλές χώρες θα στέλνουν τη
δεύτερη ομάδα τους.

«Εκτός αν θέλει ο Μπλάτερ ­ είπε ο Γιόχανσον ­ η Ευρώπη να συμμετέχει στο
Μουντιάλ κάθε δεύτερο τουρνουά».

Ο Σουηδός παράγοντας διέψευσε τις φήμες, σύμφωνα με τις οποίες απείλησε τον
Μπλάτερ πως θα φύγει η ΟΥΕΦΑ από τη διεθνή ομοσπονδία, τονίζοντας ωστόσο πως
είναι υποχρεωμένος να υποστηρίξει τα συμφέροντα όλων αυτών που τον εξέλεξαν σ'
αυτό το πόστο.

Ολοκληρώνοντας ο Γιόχανσον πρότεινε στον Μπλάτερ να ακούει τη γνώμη της πλειοψηφίας.

«Ένας πρόεδρος πρέπει να ακούει, να ακολουθεί τη γνώμη της πλειοψηφίας. Δεν
πρέπει να είναι δικτάτορας. Ελπίζω πως ο κύριος Μπλάτερ δεν έχει τέτοιες φιλοδοξίες».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16336O062</ED>
<ID>
ID:15925

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O06&aa=2</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>Ο Γκούλιτ έφερε... την Τσέλσι στην κορυφή
</H2>
Ο μεγάλος νικητής του αγώνα στο «Σεντ Τζέιμς Παρκ», Τζιανλούκα Βιάλι

ΔΕΝ ΚΑΤΑΦΕΡΕ τελικά ο Ρούουντ Γκούλιτ να πάρει την πολυπόθητη ρεβάνς από την
πρώην ομάδα του Τσέλσι, καθώς η Νιούκαστλ ηττήθηκε 1-0 στο «Σεντ Τζέιμς Παρκ»
επιτρέποντας στους «μπλε» να αναρριχηθούν στην πρώτη θέση της βαθμολογίας.

Η ειρωνεία για τον Γκούλιτ είναι το γεγονός ότι η Τσέλσι είναι υποψήφια για
τον τίτλο, έχοντας στη σύνθεσή της σχεδόν όλους τους παίκτες που είχε φέρει
στο «Στάμφορντ Μπριντζ» ο Ολλανδός μάνατζερ.

Το μοναδικό γκολ της Τσέλσι, που είναι αήττητη από την πρώτη αγωνιστική,
πέτυχε ο Πετρέσκου στο 39'.

Σε τροχιά τίτλου διατηρήθηκε η Μάντσεστερ Γιουνάιτεντ, μετά την άνετη
επικράτησή της με 4-1 επί της Γουέστ Χαμ. «Κόκκινοι διάβολοι» είχαν
μεταμφιεστεί αυτή τη φορά οι Γιορκ, Κόουλ (δύο γκολ) και Σόλσκιερ.

Ο αγώνας ξεκίνησε με 45 λεπτά καθυστέρηση λόγω βλάβης στο σύστημα παροχής
ηλεκτρικού ρεύματος, στο «Ολντ Τράφορντ».

Ισόπαλο χωρίς τέρματα έληξε το ντέρμπι ανάμεσα στην Άρσεναλ και τη Λίβερπουλ,
ύστερα από έναν «άχρωμο» αγώνα. Τα «κανόνια» αγωνίστηκαν χωρίς εννέα από τα
βασικά τους στελέχη, ενώ η Λίβερπουλ αγωνίστηκε χωρίς τον τραυματία Στιβ
ΜακΜάναμαν, ο οποίος επιμένει να πάρει μεταγραφή σε ομάδα του εξωτερικού.

ΤΑ ΑΠΟΤΕΛΕΣΜΑΤΑ:

Άρσεναλ-Λίβερπουλ 0-0. Γουίμπλεντον-Ντέρμπι 2-1 (Γιούελ 8', Ρόμπερτς
83'-Γουάνκοπ 76'). Έβερτον-Λέστερ 0-0. Κόβεντρι-Νότιγχαμ 4-0 (Χάκερμπι 45',
46', 75', Τέλφερ 54'). Μίντλεσμπρο-Άστον Βίλα 0-0. Μπλάκμπερν-Λιντς 1-0
(Γκιλέσπι 22'). Νιούκαστλ-Τσέλσι 0-1 (Πετρέσκου 39'). Σάουθαμπτον-Τσάρλτον 3-1
(Κάλουλ 8', Κόλετερ 52', Μπίτι 89'-Χαντ 13'). Σέφιλντ Γουένζντεϊ-Τότεναμ 0-0.
Μάντσεστερ Γιουνάιτεντ-Γουέστ Χαμ 4-1 (Γιορκ 10', Κόουλ 40', 67', Σόλσκιερ
81'-Λάμπαρντ 89').


<REF><SOURCE>ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16336O063</ED>
<ID>
ID:15963

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O06&aa=3</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ
</H5><H2>Η Μάντσεστερ θέλει τον Ζιντάν
</H2>
ΜΕΤΑ τους Ντουγκαρί, Σουκούρ και Κλάιφερτ ήρθε η σειρά του Αργεντινού
Εσνάιντερ να δεχτεί πρόταση συνεργασίας από τη Γιουβέντους. Ο επιθετικός της
Εσπανιόλ έχει μιλήσει σχετικά για το θέμα με τους παράγοντες της ισπανικής
ομάδας και η απόφαση για την παραχώρησή του θα ληφθεί αφού φτάσει η επίσημη
πρόταση της Γιουβέντους. Στο μεταξύ, το ποσό των 9,5 δισ. δραχμών με το οποίο
κοστολόγησε η Γιουβέντους τον Ζιντάν δεν φαίνεται να αποθαρρύνει τη Μάντσεστερ
Γιουνάιτεντ. Όπως αναφέρει η «Τούτοσπορτ», ο μάνατζερ της αγγλικής ομάδας Άλεξ
Φέργκιουσον άναψε το πράσινο φως στον αδερφό του Μάρτιν, που βρίσκεται ήδη
στην Ιταλία για να προχωρήσει σε συζητήσεις με τη Γιουβέντους. Τον Ζιντάν
αναμένεται να βολιδοσκοπήσει και η Ίντερ, ελέω Λίπι.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16336O064</ED>
<ID>
ID:15987

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O06&aa=4</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ-ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16336O065</ED>
<ID>
ID:16001

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O06&aa=5</URL></REF>


Article

<CATEGORY>vin10</CATEGORY>

 <H5>1,1 δισ. στον κουμπαρά
</H5><H2>ΤΖΟΚΕΡ
</H2>
ΤΖΑΚ-ΠΟΤ (1 δισ. 130 εκατ. δρχ.) έγινε στον χθεσινό (10/1) διαγωνισμό του
ΤΖΟΚΕΡ, αφού ουδείς βρέθηκε με 5+1 επιτυχίες. Στις άλλες κατηγορίες τα κέρδη
είναι: τέσσερις τυχεροί με 5 επιτυχίες θα πάρουν από 31.990.355 δρχ., 70 με
4+1 επιτ. θα εισπράξουν από 970.810 δρχ., 1.368 με 4 επιτ. θα μοιραστούν από
19.020 δρχ., 3.361 με 3+1 επιτ. θα πάρουν από 15.700 δρχ., 65.033 με 3 επιτ.
θα εισπράξουν από 765 δρχ., 49.349 με 2+1 επιτ. θα μοιραστούν από 670 δρχ. και
263.615 με 1+1 επιτυχίες θα πάρουν από 290 δρχ.

Τα πέντε νούμερα είναι: 17, 37, 20, 36, 2, ενώ ο αριθμός του ΤΖΟΚΕΡ είναι
το 10.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16336O066</ED>
<ID>
ID:16009

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O06&aa=6</URL></REF>


Article

<CATEGORY>vin10</CATEGORY>

 <H5>ΤΟΜΑΣ ΜΠΑΧ: Δεν περίμενα να δωροδοκούνται
</H5><H2></H2><H2>Οι «αθάνατοι» θα δώσουν εξηγήσεις
</H2>
ΟΙ ΑΠΡΟΒΛΕΠΤΕΣ διαστάσεις που έχουν λάβει οι αποκαλύψεις για δωροδοκίες των
αθανάτων της ΔΟΕ έχουν προκαλέσει σοκ ακόμη και στα μέλη της ειδικής επιτροπής
της Διεθνούς Ολυμπιακής Επιτροπής που ερευνούν την υπόθεση.

Ο Γερμανός Τόμας Μπαχ, μέλος της ειδικής αυτής επιτροπής, εξέφρασε με δηλώσεις
του στο γερμανικό πρακτορείο SID την έκπληξή του για την έκταση των
αποκαλύψεων για αθανάτους που δωροδοκούνται και υποσχέθηκε πως αν όλα αυτά
αποδειχτούν, τότε οι ένοχοι θα αποβληθούν από το Ολυμπιακό Κίνημα.

«Ποτέ δεν περίμενα πως είναι δυνατόν μέλη της ΔΟΕ να δωροδοκούνται. Είναι μια
πολύ δυσάρεστη κατάσταση», υπογράμμισε ο Μπαχ.

Ο αντιπρόεδρος της ΔΟΕ και υπεύθυνος για την έρευνα Καναδός Ντικ Πάουντ
αποκάλυψε πως εντός των προσεχών ημερών θα στείλει επιστολές σε όλους τους
αθανάτους, τα ονόματα των οποίων εμπλέκονται στην υπόθεση, με τις οποίες θα
τους ζητεί να δώσουν τις απαραίτητες εξηγήσεις.

Αν οι εξηγήσεις αυτές δεν καλύπτουν την ειδική επιτροπή, τότε θα δοθούν στη
δημοσιότητα όλα τα ονόματα των αθανάτων που εμπλέκονται στην υπόθεση και θα
παραπεμφθούν με το ερώτημα της διαγραφής.

Ο Τόμας Μπαχ έκανε ειδική αναφορά στον Φρανκ Τζόκλικ, που παραιτήθηκε την
Παρασκευή από πρόεδρος της οργανωτικής επιτροπής του Σολτ Λέικ, μετά τις
τελευταίες αποκαλύψεις

«Τον τιμά το γεγονός ότι ανέλαβε την ευθύνη για τις δραστηριότητες της
επιτροπής διεκδίκησης», τόνισε ο Πάουντ.

Στο μεταξύ, η «Σικάγο Τρίμπιουν» αναφέρει πως 12 από τα 115 μέλη της ΔΟΕ έχουν
παραβιάσει τους κανονισμούς, λαμβάνοντας πολύ ακριβά δώρα από πόλεις που
διεκδικούσαν Ολυμπιακούς Αγώνες. Ανάμεσα σ' αυτούς είναι ­ κατά τη «Σικάγο
Τρίμπιουν» ­ και ο πρόεδρος της Ολυμπιακής Επιτροπής της Χιλής Σέρτζιο Σανταντέρ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16336O071</ED>
<ID>
ID:15881

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΚΥΠΡΟ
</H5><H2>Ντέρμπι με τραυματισμούς
</H2>
ΜΕ ΚΡΑΝΙΟΕΓΚΕΦΑΛΙΚΗ κάκωση νοσηλεύεται στο νοσοκομείο Λάρνακας ο 13χρονος
Νίκος Λάμπρου από τη Μουταγιάκκα, που τραυματίστηκε κατά τη διάρκεια
επεισοδίων που ακολούθησαν τον αγώνα Ανόρθωσης - Ομόνοιας (2-2) στο γήπεδο
«Αντώνης Παπαδόπουλος», στη Λάρνακα.

Σύμφωνα με ανακοίνωση της Αστυνομίας, ο Λάμπρου τραυματίστηκε όταν ο
εθνοφρουρός Κωνσταντίνος Χριστοφόρου οδήγησε με όπισθεν ταχύτητα το αυτοκίνητό
του, στην προσπάθειά του να ξεφύγει από την μανία των χούλιγκαν που τον γρονθοκοπούσαν.

Πιο ελαφρά τραυματίστηκε στο πρόσωπο ο αστυφύλακας Πολύδωρος Παναγιώτου, της
αστυνομικής διεύθυνσης Λάρνακας.

Δύο άτομα συνελήφθησαν ­ οι Αλέξανδρος Κοσμά Μούμουρος, 27 ετών και Γεώργιος
Κατσιάμης, 30 ετών ­ και αφού τους απαγγέλθηκαν κατηγορίες για φθορά ξένης
περιουσίας και πρόκληση επεισοδίων, αφέθηκαν ελεύθεροι.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16336O072</ED>
<ID>
ID:15926

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O07&aa=2</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ
</H5><H2>Καλπάζει η Μαγιόρκα
</H2>
ΣΥΝΕΧΙΖΟΝΤΑΣ την φετινή εκπληκτική της πορεία η Μαγιόρκα επικράτησε 2-1 της
Ρεάλ Μαδρίτης και διατηρήθηκε στην πρώτη θέση της βαθμολογίας, ανοίγοντας την
ψαλίδα από τη μαδριλένικη ομάδα στους τέσσερις βαθμούς.

ΤΑ ΑΠΟΤΕΛΕΣΜΑΤΑ

Μπαρτσελόνα-Ατλέτικο Μπιλμπάο 4-2 (Λουίς Ενρίκε 22', Κοκού 40', Ριβάλντο 54',
85'-Ουρθάιθ 51', Γκερερό 72'). Αλάβες-Εσπανιόλ 1-1 (Πάμπλο Γκόμεζ
61'-Καπντέβιλα 40'). Ρεάλ Σοσιεδάδ-Σαλαμάνκα 4-0 (Πίντο 50', Κοβάσεβιτς 76',
80', Γκρασία 78'). Οβιέδο-Βαλένθια 2-2 (Ντέλις Βαλντές 8', 33'-Μορένο 23',
Μιλά 88'). Μαγιόρκα-Ρεάλ Μαδρίτης 2-1 (Ιμπαγκάθα 10', Σαντσίς 26'-Σέερντορφ
48'). Ντεπορτίβο-Ρασίνγκ 1-2 (Παουλέτα 76'-Βίκτορ 45', Μπεσάστνιχ 85').
Βιγιαρεάλ-Σαραγόσα 1-1 (Αλφάρο 27'-Μιλόσεβιτς 87'). Βαγιαδολίδ-Μπέτις 2-1
(Πέτερνακ 35', 58'-Όλι 89').

Η βαθμολογία: Μαγιόρκα 32, Βαλένθια 29.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16336O073</ED>
<ID>
ID:15964

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O07&aa=3</URL></REF>


Article

<CATEGORY>vin10</CATEGORY>

 <H5>Κι άλλος νεκρός στο ράλι
</H5><H5></H5><H5>Ψηφίζουν οι Ιταλοί
</H5><H5></H5><H5>Ψάχνουν ψυχίατρο
</H5><H2>Εμπιστευτικά </H2>
* ΤΡΑΓΩΔΙΑ ΣΤΟ ράλι Ντακάρ. Ένας αστυνομικός έχασε τη ζωή του κοντά στο
Μπόμπο Ντιουλάσο, στην Μπουρκίνα Φάσο, όταν το περιπολικό που οδηγούσε
συγκρούστηκε με αυτοκίνητο του Γάλλου οδηγού Ανρί Ντε Ρουασάρντ.

*** Στο περσινό ράλι Ντακάρ είχαν χάσει τη ζωή τους πέντε Μαυριτανοί
θεατές, ενώ ο τελευταίος οδηγός που έπεσε θύμα του σκληρού αυτού αγώνα ήταν ο
Γάλλος μοτοσυκλετιστής Ζαν Πιερ Λεντούκ, το 1997.

*** Ακόμη και ο ιδρυτής του ράλι, Γάλλος Τιερί Σαμπίν, έχασε τη ζωή του το
1987 όταν το ελικόπτερο με το οποίο επόπτευε τον αγώνα συνετρίβη. Είκοσι
συνολικά άτομα έχουν χάσει τη ζωή τους στο ράλι Ντακάρ, την τελευταία εικοσαετία.

* Η Ιταλική Ολυμπιακή Επιτροπή πρόκειται να συνεδριάσει εκτάκτως στις 29
Ιανουαρίου προκειμένου να εκλέξει τον νέο της πρόεδρο, μετά την παραίτηση του
Μάριο Πεσκάντε. Δικαίωμα ψήφου έχουν 42 μέλη της, εκ των οποίων οι 38 είναι
πρόεδροι εθνικών ομοσπονδιών και οι τέσσερις μέλη της Διεθνούς Ολυμπιακής
Επιτροπής. Προς το παρόν, φαβορί για τη θέση του προέδρου θεωρούνται ο
Μπάρτολο Κόνσολο, παλιός πρόεδρος της ιταλικής ομοσπονδίας κολύμβησης και ο
Τζιάνι Πετρούτσι, πρόεδρος της ιταλικής ομοσπονδίας μπάσκετ.

* Νέα κόντρα προμηνύεται ανάμεσα στον Ιταλό επιθετικό Πάολο Ντι Κάνιο και
τη διοίκηση της Σέφιλντ Γουένζντεϊ, μετά την απαίτηση της τελευταίας να
υποβληθεί ο παίκτης σε ψυχιατρική εξέταση πριν επιστρέψει στις προπονήσεις.
Όπως είναι γνωστό, ο Ντι Κάνιο είχε τιμωρηθεί με αποκλεισμό 11 αγωνιστικών
επειδή είχε σπρώξει τον διαιτητή Πολ Άλκοκ, με αποτέλεσμα ο τελευταίος να
πέσει στον χλοοτάπητα.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16336O074</ED>
<ID>
ID:15988

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O07&aa=4</URL></REF>


Article

<CATEGORY>vin10</CATEGORY>

 <H5>ΑΕΚ: ΕΚΤΟΣ ΑΠΟ ΞΕΝΟ ΨΑΧΝΕΙ ΤΩΡΑ ΚΑΙ ΓΙΑ ΠΡΟΠΟΝΗΤΗ ΜΕΤΑ ΤΗΝ ΠΑΡΑΙΤΗΣΗ
ΚΑΛΑΦΑΤΑΚΗ </H5><H5>ΤΟ ΜΑΤΣ: Η ζώνη «έπνιξε» την ΑΕΚ
</H5><H5>Σκληρό μάθημα από Παπαδάτο και Πάτερσον
</H5><H5>ΠΑΝΗΓΥΡΙΑ
</H5><H5>Σαμπάνιες στα αποδυτήρια
</H5><H2>Μπήκε σε περιπέτεια
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

<H3>* Ο Καλαφατάκης λύγισε στα πρώτα άτυχα αποτελέσματα και στο τέλος άρχισε να
βλέπει παντού... συνωμοσίες
</H3><H3>* Πρώτο φαβορί ο Σερφ, μέχρι τότε την ομάδα θα κοουτσάρουν οι Κατσικάρης
καιι Νεσιάδης
</H3>
ΣΕ ΠΕΡΙΠΕΤΕΙΕΣ μπήκε η ΑΕΚ, αφού από χθες αναζητά ­ όχι μόνο καλό ξένο παίκτη
­ αλλά και προπονητή! Και αυτά, παραμονές κρίσιμων αγώνων σε Ελλάδα και Ευρώπη
και με τα χρονικά περιθώρια να στενεύουν επικίνδυνα.

Το ποτήρι ξεχείλισε μετά τη νέα ήττα στα Πατήσια και ο Γιώργος Καλαφατάκης
παραιτήθηκε από την τεχνική ηγεσία της ΑΕΚ. Αμέσως μετά τον αγώνα με τον
Σπόρτιγκ, ο Χανιώτης προπονητής είχε ραντεβού με τον αντιπρόεδρο της ΚΑΕ
Γιάννη Γρανίτσα και ύστερα από συζήτηση αποφασίστηκε να λήξει η συνεργασία
τους. Άλλωστε, περιθώρια πλέον δεν υπήρχαν, αφού πριν από περίπου ένα μήνα
είχε τεντώσει ξανά επικίνδυνα το σχοινί της συνεργασίας τους, αλλά είχε δοθεί
πίστωση χρόνου στον Καλαφατάκη. Η κακή επιλογή των ξένων (Πάτερσον, Ουίλιαμς)
γύρισαν ως μπούμερανγκ εναντίον του, ενώ στάθηκε άτυχος με την εξέλιξη στο
ΝΒΑ, αφού με τη βοήθεια ενός ικανού ξένου ίσως να ξεπερνούσε την τρικυμία.

Μέχρι να βρεθεί ο αντικαταστάτης τού Καλαφατάκη (ένα από τα φαβορί είναι ο Σβι
Σερφ, αλλά είναι γνωστό ότι η διοίκηση θέλει Έλληνα προπονητή) την ομάδα θα
κοουτσάρουν οι Φώτης Κατσικάρης και Νίκος Νεσιάδης. Και δεν αποκλείεται να
είναι στον πάγκο στο αυριανό πρώτο ματς με την Μπούντουσνοστ για το Κύπελλο Σαπόρτα.

Η μετα-εποχή Ιωαννίδη στην ΑΕΚ δεν άρχισε καλά. Και όταν η διοίκηση του κ.
Φιλίππου ανακοίνωνε πέρυσι, στις 11 Ιουνίου, την πρόσληψη του Καλαφατάκη για
τρία χρόνια, φυσικά δεν περίμενε τέτοια εξέλιξη σε διάστημα μόλις έξι μηνών. Ο
«Καλάφα» μετά το εκρηκτικό ξεκίνημα σε Ευρώπη, Κύπελλο και Πρωτάθλημα λύγισε
μόλις ήρθαν οι πρώτες κακοτοπιές. Προσπάθησε τον τελευταίο μήνα να αλλάξει τα
δεδομένα και να σώσει την παρτίδα, όμως έβλεπε παντού... συνωμοσίες ­ ακόμη
και μέσα στην ίδια του την ομάδα, μεταξύ των παικτών του δηλαδή.

Στο πρωτάθλημα πέτυχε 10 νίκες (6 ήττες), στο Σαπόρτα 7 νίκες (3 ήττες) και
στο Κύπελλο τρεις νίκες (και πρόκριση στο φάιναλ φορ).

ΑΠΟΔΟΚΙΜΑΣΙΕΣ

Το «διαζύγιο» με τον Καλαφατάκη προανήγγειλε ουσιαστικά ο αντιπρόεδρος της ΚΑΕ
ΑΕΚ Γιάννης Γρανίτσας, αμέσως μετά την ήττα από τον Σπόρτιγκ. Ο αντιπρόεδρος
της «Ένωσης» φεύγοντας από το κλειστό των Πατησίων αποδοκιμάστηκε από τους
οπαδούς της ΑΕΚ ­ όπως ο Καλαφατάκης, αλλά και οι περισσότεροι παίκτες ­
γύρισε όμως πίσω και άνοιξε διάλογο με τους «ορίτζιναλ»!

Περίπου 100 φίλοι της ΑΕΚ περικύκλωσαν τον Γρανίτσα και ο διάλογος άρχισε. Ο
αντιπρόεδρος πιέστηκε αρκετά από τους οπαδούς, που ζητούσαν την απόλυση του
Καλαφατάκη, έναν προπονηταρά («είναι ελεύθερος ο Σερφ ­ τι κάθεστε;») και έναν
σταρ του ΝΒΑ («είδατε ο Παναθηναϊκός με τους Μποντίρογκα, Ράτζα;») και είπε
μεταξύ άλλων:

* «Μέχρι αύριο θα σας πω οριστικά τι γίνεται με τον προπονητή. Θα έχουμε μια
σοβαρή συνάντηση».

* «Η ομάδα είναι διαλυμένη. Δεν μας έφταιξε η διαιτησία. Δεν έπρεπε να
φτάσουμε το παιχνίδι στον πόντο απέναντι στον Σπόρτιγκ. Αυτά τα παιχνίδια
πρέπει να τα καθαρίζεις περίπατο».

* «Θα πάρουμε σίγουρα ξένο. Προσπαθούμε για το καλύτερο».

Τα πιο σημαντικά ερωτήματα των οπαδών της ΑΕΚ ήταν:

* «Γιατί το καλοκαίρι δεν πήρατε τον Σιγάλα στην ομάδα; Έλληνας δεν είναι;
Αντίθετα κρατήσατε τον Πρέλεβιτς, που είναι ελληνοποιημένος».

* «Είπατε ότι σε τρία χρόνια η ομάδα θα πάρει πρωτάθλημα. Εδώ τώρα άρχισε την
κατήφορο, αντί να ανεβαίνει πιο ψηλά».

* «Γιατί δεν δίνετε χρήματα να πάρετε καλούς ξένους παίκτες; Έχει φτάσει σε
σημείο να γίνεται η ομάδα ρεζίλι κόντρα στον Σπόρτιγκ και τον Παπάγου».

Κάποιοι οπαδοί της ΑΕΚ θυμήθηκαν και τον Γιάννη Ιωαννίδη (άλλοι αντέδρασαν
όμως), ενώ αποδοκιμασίες δέχθηκαν και οι διαιτητές Κουκουλεκίδης, Χατζής.

*** Ο Γιώργος Καλαφατάκης πήγε (συνοδευόμενος και από τον αντιπρόεδρο της ΚΑΕ
Γιάννη Γρανίτσα) στην προπόνηση της ΑΕΚ και αποχαιρέτησε τους παίκτες. Ο
Καλαφατάκης ευχήθηκε στους παίκτες καλή επιτυχία στις υποχρεώσεις τους στο
ελληνικό πρωτάθλημα και την Ευρώπη.


Ο Σκοτ Πάτερσον, στην εκπνοή του αγώνα, δίνει την νίκη στο Σπόρτιγκ και
πνίγεται στις αγκαλιές των συμπαικτών του

ΕΝΑΣ... τρελοκεφαλονίτης, ο Αλέξης Παπαδάτος, ο πρώην αρχηγός της «Ένωσης»
Δημήτρης Ποδαράς και ο θρασύς Σκοτ Πάτερσον, που έπαιξε για δύο (και για τον
νέο ξένο Μακ Κι, που δεν του εκδόθηκε δελτίο) υποχρέωσαν την ΑΕΚ να υποκλιθεί
(76-74) στα Πατήσια. Ο ταπεινός Σπόρτιγκ με τη μεγάλη καρδιά έδωσε σκληρό
μάθημα στην ΑΕΚ, που φαίνεται να έχει χάσει την αίγλη της. Ο Παπαδάτος με 21
πόντους κέρδισε τη «μάχη» από τους Κορωνιό, Παπανικολόπουλο, ο Ποδαράς με 17π
και 5 ριμπ. εξέθεσε την άμυνα της ΑΕΚ και ο Πάτερσον με 17π, 6 ριμπ. και το
«χρυσό» καλάθι επικράτησε κόντρα στους Άντερσεν, Τσακαλίδη. Η νίκη του
Σπόρτιγκ στην εκπνοή του αγώνα, με καλάθι του Πάτερσον, μπορεί να επετεύχθη
χάρη στη βοήθεια των διαιτητών Κουκουλεκίδη, Χατζή (ύστερα από άστοχο σουτ του
Φόρντ έγινε διπλό φάουλ από τους Χριστοδούλου, Πάτερσον στον Αρλάουκας, όταν
πήρε το ριμπάουντ, που δεν δόθηκε και στη συνέχεια του πήραν την μπάλα), όμως
θεωρείται δίκαιη. Η ομάδα των Πατησίων έδειξε πάθος, διάθεση για νίκη και είχε
κολλήσει την ΑΕΚ στον τοίχο από την αρχή και στο μεγαλύτερο διάστημα του αγώνα.

Μόνο ο Μιχάλης Κακιούζης (σταμάτησε τον Φόρντ και πέτυχε 16 πόντους) με τον
Τζο Αρλάουκας επέπλευσαν από το ναυάγιο της ΑΕΚ και χάρη σε αυτούς τους δύο η
«Ένωση» θα μπορούσε να είχε φύγει νικήτρια και να έμπαινε στην τετράδα του
πρωταθλήματος. Η ΑΕΚ μετέτρεψε το 58-45 σε 67-70 (με τη βοήθεια και του Χατζή)
στο 33', όμως ο Διαμαντόπουλος με ζώνη έκανε ματ στον Καλαφατάκη και ο ρυθμός
της «Ένωσης» ανακόπηκε..


ΣΤΑ αποδυτήρια του Σπόρτιγκ άνοιγαν σαμπάνιες, αλλά μέσα από τους
πανηγυρισμούς ξεχείλιζε και... πίκρα εξαιτίας της υπόθεσης του Μακ Κι, που
τελευταία στιγμή δεν του εκδόθηκε δελτίο (είχε κάποια προβλήματα με ντόπινγκ
κοντρόλ στην Ισπανία). Μάλιστα, ανέφεραν πως θα κάνουν αγωγές κατά του
μάνατζερ Δελημπαλταδάκη και κατά παντός υπευθύνου.

«Είναι ύποπτα όσα συνέβησαν όλη την εβδομάδα», έλεγαν στον Σπόρτιγκ, ενώ ο
Κώστας Διαμαντόπουλος επισήμανε:

«Θα ήταν αμαρτία, αν χάναμε. Ο Θεός ήταν μαζί μας κι έβαλε το χέρι του».

Ο προπονητής του Σπόρτιγκ ουσιαστικά παραδέχτηκε ότι έγινε φάουλ στον
Αρλάουκας στην τελευταία φάση:

«Ήταν άθλος απέναντι σε μια ομάδα των δισ. Οι διαιτητές κρίνουν τις
δύσκολες φάσεις. Για μας, αυτό το ματς ίσως είναι η κατηγορία. Τα γεγονότα με
τον Μακ Κι είχαν αρνητική επίδραση στην ψυχολογία των παικτών μου και πριν
βγουν στον αγώνα τους είπα: «Τώρα θα δείξετε πόσο μεγάλη καρδιά έχετε. Έδειξαν
ότι είναι παλικάρια, έδειξαν το μεγαλείο της ψυχής τους...».

Ο Καλαφατάκης παρέμεινε στα αποδυτήρια της ΑΕΚ αρκετή ώρα μετά το παιχνίδι
και έστειλε στη συνέντευξη Τύπου τον βοηθό του Φώτη Κατσικάρη:

«Ο κόουτς ζητάει δημόσια συγγνώμη, αλλά δεν είναι σε καλή ψυχολογική
κατάσταση. Η τελευταία φάση ήταν καθοριστική, αφού έγινε φάουλ. Παρόλα αυτά, η
νίκη του Σπόρτιγκ ήταν δίκαιη».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16336O081</ED>
<ID>
ID:15882

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O08&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Είχε τύχη και περισσότερες επιλογές
</H5><H5>ΙΒΚΟΒΙΤΣ
</H5><H5>Ήταν η πιο μεγάλη μας νίκη
</H5><H2>Ο Τάρλατς μίλησε στο τέλος
</H2>
Ο ΝΤΡΑΓΚΑΝ Τάρλατς μάζεψε ένα καθοριστικό επιθετικό ριμπάουντ και σκόραρε στα
κρίσιμα τελευταία δευτερόλεπτα. Ο Ολυμπιακός πήρε προβάδισμα τριών πόντων και
έκανε το μεγάλο βήμα για τη νίκη επί του Ηρακλειου (65-63). Νωρίτερα, ο Τζόνι
Ρότζερς με οκτώ σερί πόντους είχε βοηθήσει τους «ερυθρόλευκους» να ανατρέψουν
τη διαφορά και να μπουν στη διεκδίκηση της νίκης.

Για «το προσωπικό τους όνειρο» προσπαθούσαν χθες Ηράκλειο και Ολυμπιακός. Κι
έτσι όπως εξελίχθηκε το χθεσινό ματς-θρίλερ και οι δύο ήταν πολύ κοντά σε
αυτό. Οι γηπεδούχοι για να ξεφύγουν από την τελευταία θέση της βαθμολογίας και
οι φιλοξενούμενοι για να παραμείνουν στην κορυφή «κερδίζοντας» ­ προς το παρόν
­ στα σημεία τον Παναθηναϊκό.

Οι «ερυθρόλευκοι» φαίνεται ότι «προσπάθησαν» περισσότερο. Κι όπως έγραψε και ο
Πάουλους Κοέλιους στον «Αλχημιστή», «το σύμπαν συνωμοτεί για να μας βοηθήσει,
όταν προσπαθούμε να ζήσουμε το προσωπικό μας όνειρο».

Κι αυτή ακριβώς η «συνωμοσία» φάνηκε ιδιαίτερα στο τελευταίο λεπτό. Όταν οι
δύο ομάδες συναγωνίστηκαν στα λάθη, αλλά οι παίκτες του Ολυμπιακού προσπάθησαν
περισσότερο. Όταν δηλαδή ο Γκόλντγουάϊρ «πάτησε» τη γραμμή 1.10 πριν από το
τέλος, (με τους «ερυθρόλευκους» να προηγούνται 61-60), ο Χαρίσης επέλεξε ένα
βιαστικό σουτ και αστόχησε. Στην επόμενη φάση, όταν πάλι ο Αμερικανός του
Ολυμπιακού έχασε το σουτ, ο Τάρλατς μάζεψε το επιθετικό και σκόραρε
κερδίζοντας και φάουλ. Αλλά ακόμα κι όταν έχασε τη βολή, ο Ρότζερς ανανέωσε με
νέο ριμπάουντ την επίθεση.

Η ιστορία με τις «προσπάθειες» έχει και συνέχεια. Ο Γκόλντγουάϊρ έχασε και τις
δύο βολές (με σκορ 63-60), ο Χάρβεϊ δεν κατάφερε να συγκρατήσει την μπάλα. Στα
8'' ο Γκόλντγουάϊρ με βολή έκανε το 64-60, ο Ντόναλντσον με τρίποντο μείωσε σε
64-63, αλλά στα δυόμισι δευτερόλεπτα που απέμεναν (με τον Βούκσεβιτς να
ευστοχεί σε μία βολή, 65-63) οι γηπεδούχοι δεν πρόλαβαν το τελευταίο σουτ.

Γίνεται κατανοητό λοιπόν ποιος προσπάθησε περισσότερο. Οι παίκτες του
Ηρακλείου έχουν σίγουρα λόγους να αισθάνονται πίκρα. Ήλεγχαν τον ρυθμό του
αγώνα στη μεγαλύτερη διάρκεια, έφτασαν μάλιστα στο 15' να προηγηθούν με 31-16!
Ο Βαγγέλης Αλεξανδρής προτίμησε τον Χαρίση αντί του Φορτέ με προοπτική να
περιορίσει τον Γκόλντγουάϊρ. Ο νεαρός δεν έκανε άσχημη δουλειά, όμως δεν είχε
καθαρό μυαλό στο τέλος. Ο Ντόναλτσον σημείωσε κρίσιμα καλάθια και προσπάθησε
να διατηρήσει «ζωντανές» τις ελπίδες της ομάδας του έως το τελευταίο δευτερόλεπτο.

Το Ηράκλειο, εκμεταλλευόμενο τα «νεκρά» επιθετικά διαστήματα του Ολυμπιακού,
προηγήθηκε 48-39 στο 30', αλλά τότε ήταν η ώρα του Τζόνι Ρότζερς. Οκτώ
συνεχόμενοι πόντοι έφεραν το σκορ στο 50-49 (33') και λίγο αργότερα (35') ο
Ομπέρτο με βολές έφερνε τους «ερυθρόλευκους» για πρώτη φορά μπροστά στο σκορ
(54-52). Ένα τρίποντο του Βούκσεβιτς (57-54) «έσπασε» τη ζώνη που
χρησιμοποίησε ο Αλεξανδρής και έδωσε στον Ολυμπιακό τον «αέρα» που χρειαζόταν.

Οι «ερυθρόλευκοι» νίκησαν γιατί διέθεταν τύχη αλλά και σαφώς περισσότερες
επιλογές στο τέλος. Παράλληλα, στα κρίσιμα τελευταία δευτερόλεπτα δεν έχασαν
καμία μάχη κάτω από τα καλάθια


Ντράγκαν Τάρλατς. Στα κρίσιμα τελευταία δευτερόλεπτα πέτυχε ένα καθοριστικό καλάθι

Ο ΝΤΟΥΣΑΝ Ίβκοβιτς χαρακτήρισε τη χθεσινή επιτυχία του Ολυμπιακού στο Ηράκλειο
ως την «πιο μεγάλη εφετινή νίκη». Οι «ερυθρόλευκοι» επικράτησαν χθες σε μία
έδρα όπου πέρυσι έχασαν την πρώτη θέση στην κανονική περίοδο.

«Είναι η πιο μεγάλη νίκη μας. Την ξεχωρίζω και από όλες τις εκτός έδρας
επιτυχίες στην Ευρωλίγκα», είπε ο τεχνικός του Ολυμπιακού. «Γνωρίζω καλά τι
προβλήματα αντιμετωπίσαμε όλη την εβδομάδα. Χρειάστηκε να δώσουμε μάχη επί
σαράντα λεπτά, για να πάρουμε τη νίκη. Το ματς κρίθηκε στις λεπτομέρειες και
πιστεύω ότι δίκαια επικρατήσαμε. Στην τελευταία επίθεση του Ηρακλείου είχαμε
προετοιμαστεί κατάλληλα, αλλά δεν περίμενα ότι θα ήταν τόσο ψύχραιμος ο Ντόναλτσον».

Ο Ίβκοβιτς ρωτήθηκε και για τη διαιτησία: «Αν κάποια ομάδα δικαιούται να έχει
παράπονα, αυτή είναι ο Ολυμπιακός», απάντησε.

Ο Βαγγέλης Αλεξανδρής στάθηκε στην ανατροπή του σκορ στα τελευταία οκτώ λεπτά:
«Δεν με ενοχλεί το γεγονός ότι χάσαμε τη διαφορά των 15 πόντων στο πρώτο
μέρος, αλλά το ότι δεν καταφέραμε να διατηρήσουμε το +8 στα τελευταία λεπτά.
Γνωρίζαμε τα προβλήματα που αντιμετώπισε ο Ολυμπιακός και προσπαθήσαμε να τα
εκμεταλλευτούμε. Σε ορισμένα σημεία δεν συγκρατήσαμε τον ενθουσιασμό μας.
Είχαμε τον έλεγχο του αγώνα στη μεγαλύτερη διάρκεια, αλλά δεν πετύχαμε τίποτα».

Ο τεχνικός του Ηρακλείου ρωτήθηκε και για τα αποτελέσματα του Σαββάτου: «Όλα
πλέον είναι δύσκολα. Αυτό που έχει σημασία είναι ότι πρέπει να βασιστούμε στις
δικές μας δυνάμεις για να πετύχουμε τον στόχο μας».

*** «Χάσαμε μια πολύ καλή ευκαιρία να νικήσουμε τον Ολυμπιακό. Δεν είχαμε
τύχη, ενώ δεν αποφύγαμε τα λάθη στο τέλος», είπε ο Χρήστος Χαρίσης.

*** Ο Παναγιώτης Φασούλας, που επέστρεψε με ίωση από τη Σαμάρα, δεν
συμπεριλήφθηκε στην αποστολή του Ολυμπιακού, ενώ ο Ίβκοβιτς δεν χρησιμοποίησε
και τον Άντε Μενσά, ο οποίος είχε ενοχλήσεις στην ποδοκνημική.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16336O082</ED>
<ID>
ID:15927

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O08&aa=2</URL></REF>


Article

<CATEGORY>vin10</CATEGORY>

 <H5>ΝΤΑΪΑΛ: ΠΡΩΤΟΣ ΣΕ ΕΠΙΘΕΣΗ ΚΑΙ ΡΙΜΠΑΟΥΝΤ </H5><H2>Ασταμάτητος
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΔΙΑ ΧΕΙΡΟΣ Ντέρικ Ντάιαλ η νίκη (70-66) του Περιστερίου επί του ΠΑΟΚ. 
Ο Αμερικανός γκαρντ του Περιστερίου ήταν ασταμάτητος και έκανε τη διαφορά στα
τελευταία κρίσιμα λεπτά του αγώνα. Δεν είναι μόνο οι 24 πόντοι, αφού ο
Αμερικανός μάζεψε πιο πολλά ριμπάουντ (10 συνολικά) από τους ψηλούς της ομάδας
του Μάξεϊ και Μαρτίνεθ μαζί (9)!

Κρίμα, που το παιχνίδι στο κλειστό του Περιστερίου ήταν κεκλεισμένων των θυρών
και οι φίλοι της ομάδας δεν είδαν από κοντά το σόου του Αμερικανού.

Ο ΠΑΟΚ έκανε αντεπίθεση διαρκείας με πρωταγωνιστές τους Μπέρι (24π),
Μπαλογιάννη (12π) στο δεύτερο ημίχρονο, όμως οι παίκτες του (ο Κολντεμπέλα
αστόχησε σε κρίσιμο τρίποντο 55" πριν από τη λήξη) δεν πίστεψαν τόσο στη νίκη.

«Έχουμε κακή παράδοση στο Περιστέρι. Είχα πει ότι πρέπει να μείνουμε
συγκεντρωμένοι μετά τον θρίαμβο επί της Κίντερ» τόνισε ο Κώστας Φλεβαράκης,
που παραδέχτηκε την ανωτερότητα του Περιστερίου:

Ούτε ο Κολντεμπέλα κατάφερε να σταματήσει χθες τον Ντάιαλ, που ήταν πρώτος
σκόρερ του Περιστερίου

Ο Αργύρης Πεδουλάκης μίλησε για τα προβλήματα που αντιμετώπισε και χαρακτήρισε
«δύσκολη και σημαντική από βαθμολογικής πλευράς τη νίκη».

Ο προπονητής του Περιστερίου υποστήριξε ότι το πρόβλημα στα ριμπάουντ («ο
Μάξεϊ δεν είναι έτοιμος») κάλυψε ο Ντάιαλ: «Μπράβο του ­ όπως αξίζουν
συγχαρητήρια και στον Μπαλογιάννη από την πλευρά του ΠΑΟΚ. Χάρη σε αυτόν ήρθαν
τα πάνω-κάτω».

Ο ΠΑΟΚ αγωνίστηκε σχεδόν όλο το παιχνίδι με άμυνα ζώνης, κάτι που δημιούργησε
προβλήματα στο Περιστέρι. Στο πρώτο ημίχρονο έδωσε πολλές λύσεις ο
Γκαγκαουδάκης με διεισδύσεις ­ και προς το τέλος οι Ντάιαλ και Οκανσέ.

Στο ημίχρονο το Περιστέρι προηγήθηκε με 34-28, ενώ ο Μπέρι έπαιζε σχεδόν...
μόνος (14π). Ο Φλεβαράκης πάντως φρόντισε να καλύψει τον έτερο Αμερικανό
(Κινγκ) για την κακή απόδοσή του λέγοντας: «Έχει νέο ρόλο και δεν έχει
προσαρμοστεί. Δικαιούται να έχει μια κακή εμφάνιση».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16336O101</ED>
<ID>
ID:15869

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O10&aa=1</URL></REF>


Article

<CATEGORY>vin10</CATEGORY>

 <H2>Επιστρέφει ο Ορτίθ
</H2>
* ΘΕΣΣΑΛΟΝΙΚΗ 
(Γραφείο Βόρειας Ελλάδας)

Ο ΠΑΟΚ επισπεύδει τις διαδικασίες προκειμένου να πετύχει τη συμμετοχή του
Χοσέ Ορτίθ στις ελληνικές κι ευρωπαϊκές διοργανώσεις, ενώ η ομοσπονδία
περιμένει γραπτώς το σκεπτικό της «παράξενης», όπως είπε ο Γιώργος
Βασιλακόπουλος, απόφασης. «Δεν είναι από τις ευτυχέστερες στιγμές της δημόσιας
ζωής αυτού του τόπου. Δεν τιμά κανέναν. Περιμένουμε με ιδιαίτερο ενδιαφέρον το
σκεπτικό της πράγματι παράξενης αυτής απόφασης», σχολίασε στην «ΟΜΑΔΑ» ο
πρόεδρος της ελληνικής Ομοσπονδίας, κ. Γιώργος Βασιλακόπουλος.

Τον αριθμό της απόφασης του ΑΣΕΑΔ και την περίληψη του σκεπτικού θα στείλει
ο ΠΑΟΚ, μέσω της Ομοσπονδίας, στη ΦΙΜΠΑ, προκειμένου να τεθούν υπόψη της
νεοσύστατης Παγκόσμιας Επιτροπής Εφέσεων, η οποία αύριο εκδικάζει την έφεση
του Ορτίθ στην ποινή του διετούς αποκλεισμού από κάθε διοργάνωση, που έχει
επικυρώσει η διεθνής Ομοσπονδία.

Οι παράγοντες του ΠΑΟΚ δεν έκρυβαν χθες την αισιοδοξία τους ότι ο Ορτίθ θα
είναι στη διάθεση του Κώστα Φλεβαράκη στο επόμενο παιχνίδι του πρωταθλήματος.
Ο ΠΑΟΚ δεν κατάφερε να έχει άμεση επικοινωνία με τον Ορτίθ, αλλά του διεμήνυσε
μέσω του εκπροσώπου του να βρεθεί το συντομότερο δυνατόν στη Θεσσαλονίκη.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16336O102</ED>
<ID>
ID:15918

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O10&aa=2</URL></REF>


Article

<CATEGORY>vin10</CATEGORY>

 <H5>ΝΗΑΡ ΗΣΤ
</H5><H2>Έκπληξη Τσιριγωτάκη
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο ΓΙΩΡΓΟΣ Τσιριγωτάκης βγήκε από τη... ναφθαλίνη, έκανε τη δική του
«επανάσταση» και η Νήαρ Ηστ πήρε σπουδαία νίκη επί του Αμαρουσίου με 68-64 σε
επεισοδιακό (δύο φορές διεκόπη για ρίψη αντικειμένων και κροτίδων), αλλά και
δραματικό (όσον αφορά την εξέλιξη) ματς. Οι γηπεδούχοι βρίσκονταν πίσω στο
σκορ στη μεγαλύτερη διάρκεια του αγώνα, ενώ στο 23' η ομάδα του Κώστα
Πετρόπουλου πήρε προβάδισμα έντεκα πόντων (25-36). Τίποτα δεν έδειχνε ότι θα
άλλαζε η ροή του παιχνιδιού.

Και όμως. Ο Τσιριγωτάκης πήρε την ομάδα της Καισαριανής στις πλάτες του και με
15 πόντους σε 17 λεπτά συμμετοχής (!) έδωσε το έναυσμα για δυναμική αντεπίθεση
της Νήαρ.

Από την άλλη πλευρά, το Μαρούσι είχε τα «ηνία» στο μεγαλύτερο μέρος του αγώνα.
Ο νεοεμφανιζόμενος Χένρι Τέρνερ «αφηνίασε» πετυχαίνοντας 28 πόντους, όμως η
καλή απόδοσή του δεν στάθηκε αρκετή. Ο Έρικ Μικ «εγκλωβίστηκε» στην πολύ καλά
οργανωμένη άμυνα της Νήαρ Ηστ.

«Η επιτυχία είναι σημαντική για τη συνέχεια και μας δίνει κουράγιο», τόνισε ο
κόουτς των γηπεδούχων Γιώργος Ζευγώλης.

Ο προπονητής του Αμαρουσίου Κώστας Πετρόπουλος υπογράμμισε: «Ελέγχαμε το
παιχνίδι, ωστόσο δεν είχαμε καθαρό μυαλό στο δεύτερο μέρος. Αγωνιούσαμε για
τον Τέρνερ, όμως ο Μικ μας ξάφνιασε με τα 1/8 σουτ. Ο αγώνας πήγαινε όπως τον
είχαμε σχεδιάσει και παίξαμε με τον χρόνο».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16336O103</ED>
<ID>
ID:15956

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O10&aa=3</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Φωτεινή (Τριανταφύλλου) 1196-324. Χόππινγκ Γουέι 182. Τρίτος και
τέταρτος, Πικολίνα Δέσποινα και Μπιούτιφουλ Πέννυ. Δίδυμο 5Χ10=1.867. Φορκάστ
10Χ5=6.369. Τρίο 5Χ6Χ10=2.141. Τρικάστ 10Χ5Χ6=17.997. Τετραπλό
10Χ5Χ6Χ9=119.697. (Διεγράφησαν οι ίπποι 2 και 8, Κυρά Ρούλα και Αντιγόνη).

2η: Γκλίττερ (Σωτηρόπουλος) 252-174. Νάνσυ Γκερλ 191. Τρίτος και
τέταρτος, Χιονοθύελλα και Διπλοπενιά. Δίδυμο 2Χ3=384. Φορκάστ 2Χ3=935. Σύνθετο
10Χ2=4.385. Σύν.-Δίδ. 5Χ10Χ2Χ3=11.675. Τρίο 2Χ3Χ5=2.733. Τρικάστ 2Χ3Χ5=9.106.
Τετραπλό 2Χ3Χ5Χ6=46.924.

3η: Χάιλάιτς Γουέι (Σταύρου) 241-138. Κίρκη 756. Τρίτος και τέταρτος,
Μαρία Μανταλένα και Ρούσσα. Δίδυμο 3Χ7=2.024. Φορκάστ 3Χ7=3.724. Σύνθετο
2Χ3=858. Σύν.-Δίδ. 2Χ3Χ3Χ7=16.581. Τρίο 2Χ3Χ7=1.328. Τρικάστ 3Χ7Χ2=10.889.
Τετραπλό 3Χ7Χ2Χ1=96.916.

4η: Ντέζερτ Πρινς (Σταύρου) 529-352. Καραϊσκάκης 1.658. Ντέζερτ Του Φαρ
και Μαχαίρας, τρίτος και τέταρτος. Δίδυμο 4Χ10=10.201. Φορκάστ 4Χ10=18.585.
Σύνθετο 3Χ4=1.280. Σύν.-Δίδ. 3Χ7Χ4Χ10=236.825. Τρίο 2Χ4Χ10=17.532. Τρικάστ
4Χ10Χ2=223.962. Τετραπλό 4Χ10Χ2Χ3=824.849.

5η: Ντεσπεράντος (Νίκος) 494-228. Αμέρικαν Νάγκετ 594. Τρίτος και
τέταρτος, Τζέιν και Μικρή Μαριάνα. Δίδυμο 2Χ4=1.448. Φορκάστ 4Χ2=2.490.
Σύνθετο 4Χ4=3.084. Σύν.-Δίδ. 4Χ10Χ2Χ4=440.400. Τρίο 1Χ2Χ4=9.407. Τρικάστ
4Χ2Χ1=38.636. Τετραπλό 4Χ2Χ1Χ6=135.422.

6η: Ιπποτούρ Μονόκλ (Χαρ/μπους) 174-213. Μαύρος Υάκινθος 178. Τρίτος,
τέταρτος και πέμπτος, Τζένερους Γουέι, Περλ Χάρμπορ και Κόσκο. Δίδυμο 1Χ2=355.
Φορκάστ 1Χ2=645. Σύνθετο 4Χ1=1.095. Σύν.-Δίδ. 2Χ4Χ1Χ2=6.183. Τρίο 1Χ2Χ4=280.
Τρικάστ 1Χ2Χ4=1.108. Τετραπλό 1Χ2Χ4Χ7=5.033.

7η: Πικολίνο Ιγνάτιος (Μπάμπης) 429-240. Κρόνος 359. Δίδυμο 3Χ4=3.588.
Φορκάστ 4Χ3=7.431. Σύνθετο 1Χ4=1.022. Σύν.-Δίδ. 1Χ2Χ3Χ4=20.409.

8η: Ντετερμινέιτορς Γ. (Ντίνος) 370-426. Ένδοξος 158. Τρίτος και
τέταρτος, Λουίτζι και Φιλότιμος. Δίδυμο 1Χ5=973. Φορκάστ 1Χ5=2.080. Σύνθετο
4Χ1=2.977. Σύν.-Δίδ. 3Χ4Χ1Χ5=51.690. Τρίο 1Χ2Χ6=634. Τρικάστ 1Χ8Χ2=4.304.
Τετραπλό 1Χ5Χ2Χ8=49.465.

9η: Ντρημς Γουέι (Φίλιππος) 148-168. Μούβινγκ Σμόθλυ 572 (ομόσταβλος
του νικητή). Μόρνινγκ Ράιζ. Τέταρτος και πέμπτος, Λίλα και Μουλτιφάριους.
Δίδυμο 2Χ3=809. Φορκάστ 2Χ3=914. Σύνθετο 1Χ2=713. Σύν.-Δίδ. 1Χ5Χ2Χ3=6.559.
Τρίο 2Χ3Χ8=2.054. Τρικάστ 2Χ3Χ6=4.570. Τετραπλό 2Χ3Χ8Χ1=20.202.

ΤΖΑΚ ΠΟΤ

Τζακ Ποτ σημειώθηκε στην «πρεμιέρα» του νέου ιπποδρομιακού παιχνιδιού «Σκορ
Γκανιάν 4» και το ποσό του 1.517.600 δρχ. μεταφέρθηκε στο σημερινό πρόγραμμα,
όπου το «Σκορ Γκανιάν 4» θα λειτουργήσει: 3η, 5η, 7η και 9η κούρσα.

<H3>Οι σημερινές κούρσες (έναρξη 3.00 μ.μ.) και τα προγνωστικά μας:
</H3>
1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΑΛΕΚΟΥΚΟΣ 58 Λάος&#0095

2. ΑΠΑΤΣΙ 58 Νίκος&#0092

3. ΓΟΗΣ 58 Λιάκος&#0091

4. ΓΡΑΝΙΚΟΣ 58 Βαλακούδ. Ν.&#0096

5. ΕΒΔ. ΟΥΡΑΝΟΣ 58 Κουτσούκος&#0098

6. ΕΛΠΙΔΟΦΟΡΟΣ 58 Αβιτίδης&#0097

7. ΙΒΑΝΟΗΣ 58 Χατζημίμης&#0093

8. ΜΕΣΕΡΣΜΙΘ 58 Σωτηρόπ/λος&#0094

­ Υπόδ.: ΓΟΗΣ - ΜΕΣΕΡΜΙΘ (Απάτσι).

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΦΛΑΣ ΡΑΝΝΕΡ 58 Αβιτίδης&#0092

2. ΓΟΡΙΛΛΑΣ 57,5 Σκιαδόπ/λος&#00910

3. ΓΚΡΕΓΚΟΡΥ 56,5 Πακίδης&#0094

4. ΧΡΥΣΟΘΗΡΑΣ 56,5 Χατζηγεωργ.&#0093

5. ΑΙΣΩΝΑΣ 55,5 Νάκος&#0099

6. ΣΕΡ ΓΙΑΝΝΗΣ 55 Μανώλης&#0095

7. ΓΚΟΛΝΤΕΝ ΤΖ. 51 Κουτσοπέτρ.&#0096

8. ΛΕΤ ΙΤ ΡΑΪΝΤ 54,5 Αλέξης&#0098

9. Κ. ΔΗΜΗΤΡΙΟΣ 54,5 Βαλακούδ. Ν.&#0097

10. ΛΗΓΚΑΛ ΛΑΪΟΝ 52,5 Αττίκος&#0091

­ Υπόδ.: ΓΟΡΙΛΛΑΣ - ΧΡΥΣΟΘΗΡΑΣ (Κινγκ Δημήτριος).

3η ΙΠΠΟΔΡΟΜΙΑ / Ώρα 4.00, 1.000 μέτρα

1. ΜΕΓΑΣ ΦΩΤΙΟΣ 58 Βαλακούδ. Ν.&#0096

2. ΠΑΡΘΕΝΩΝ 58 Μανώλης&#0098

3. ΡΕΝΤ ΝΤΡΑΓΚ. 58 Σωτηρόπ/λος&#0092

4. ΡΟΥΑΓ. ΦΑΪΑΡ 58 Καραμάνογ.&#0093

5. ΣΗ ΣΤΑΡ 58 Φίλιππος&#0097

6. ΤΑΡΖΑΝ 58 Σταύρου&#0094

7. ΦΩΚΙΑΝΟΣ 58 Δημητσάνης&#0099

8. ΧΑΪΝΗΣ 58 Ντίνος&#0095

9. ΧΡΗΣΤΑΓΓΕΛΟΣ 58 Αβιτίδης&#0091

­ Υπόδ.: ΣΗ ΣΤΑΡ - ΤΑΡΖΑΝ (Ρεντ Ντράγκον).

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΠΡΑΣ. ΘΥΕΛΛΑ 58 Λαγουτάρης&#0093

2. ΜΙΚΡΗ ΗΡΩ 57,5 Αλμακίδης&#0095

3. ΗΡΑ 56 Χριστοφίδ.&#0092

4. ΦΡΙΝΤΑ 56 Δρόσος&#0094

5. ΝΙΟΥ ΦΑΣΙΟΝ 55,5 Σταυρινός&#0096

6. ΠΡΕΝΣ ΤΖΟΥΝ. 50,5 Κουτσοπέτρ.&#0091

7. ΦΟΡΤΣΑ 49 Μπαρούτας&#0098

8. Χ. ΑΛ ΡΑΣΙΝΤ 48 Κατσιφός&#0097

­ Υπόδ.: ΠΡΕΝΣ ΤΖΟΥΝΙΟΡ - Χ. ΑΛ ΡΑΣΙΝΤ (Πράσ. Θύελλα).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΒΟΛΚΑΝΟ 58 Σωτηρόπ/λος&#0091

2. ΜΠΙ Ε ΠΡΙΝΣ 57 Ζευγώλης&#0096

3. ΘΥΜΟΣΟΦΟΣ 56,5 Νίκος&#0097

4. ΦΟΙΝΙΚΑΣ 54,5 Δημητσάνης&#0098

5. ΚΑΜΕΛΟΤ 51,5 Τσεργάς&#0093

6. ΣΤΡ. ΣΤΑΥΡΟΣ 50 Χαραλάμπ.&#0094

7. ΝΤΙΛΑΪΤ 48,5 Δούκας&#0095

8. ΦΥΣΕΚΙ 54,5 Λάος&#0092

* Οι ίπποι 4-8 είναι ομόσταβλοι.

­ Υπόδ.: ΣΤΑΒΛΟΣ - ΘΥΜΟΣΟΦΟΣ (Βολκάνο).

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΦΛΑΣ ΑΡΡΟΟΥ 58 Αβιτίδης&#0091

2. ΣΤΡ. ΙΣΙΔΩΡΟΣ 57,5 Μανώλης&#0095

3. ΜΕΣΣΗΝΙΟΣ 57,5 Σωτηρόπ/λος&#0092

4. ΑΡΓΕΑΣ 55 Ντίνος&#0094

5. ΓΟΡΔ. ΔΕΣΜΟΣ 56 Λιάκος&#0093

6. ΘΕΟΣΤΑΛΤΟΣ 55 Φίλιππος&#0099

7. ΡΟΓΙΑΛ ΧΙΟΣ 53,5 Αττίκος&#0097

8. ΦΙΓΚΑΡΟ 55 Αλέξης&#0096

9. ΗΘΙΚ. ΝΙΚΗΤΗΣ 55 Νίκος&#0098

* Οι ίπποι 5-9 είναι ομόσταβλοι.

­ Υπόδ.: ΡΟΓΙΑΛ ΧΙΟΣ - ΣΤΑΒΛΟΣ (Αργέας).

7η ΙΠΠΟΔΡΟΜΙΑ / Ώρα 6.00, 1.800 μέτρα

1. ΦΗΓΑΙΟΣ 59,5 Δημητσάνης&#0091

2. ΔΙΚΕΦ. ΑΕΤΟΣ 55,5 Χατζημίμης&#0093

3. ΣΕΜΠΑΣΤ. ΕΜΜ. 54,5 Ντίνος&#0095

4. ΑΣΗΜΑΚΗΣ ΤΖ. 54,5 Βαλακούδ. Ν.&#0094

5. ΑΔΙΑΦΘΟΡΟΣ 55 Φίλιππος&#0097

6. ΜΑΤΖΙΚ 55 Νίκος&#0096

7. ΡΟΔΑΝΟΣ 51,5 Αντώνης&#0092

8. ΜΟΡΝΟΣ 49 Γεωργίου&#0098

-- ΠΡΙΓΚΗΠΟΣ 52 Δούκας&#0099

* Ο ίππος ΠΡΙΓΚΗΠΟΣ τρέχει εκτός στοιχήματος.

­ Υπόδ.: ΡΟΔΑΝΟΣ - ΜΟΡΝΟΣ (Δικέφ. Αετός).

8η ΙΠΠΟΔΡΟΜΙΑ / Ώρα 6.30, 1.400 μέτρα

1. ΑΙΓΛΗ 58 Ντίνος.&#0092

2. ΒΟΛΤΙΝΤ 57 Μπάμπης&#0097

3. ΜΙΣ ΜΑΡΙΑΝΝΑ 55 Φίλιππος&#0099

4. ΓΟΥΩΤΕΡ ΛΙΛΥ 54,5 Πακίδης&#0093

5. ΛΟΥΛΗ 54,5 Βαλακούδ. Ν.&#0096

6. ΓΕΩΡΓ. ΦΟΥΣΚ 54 Λάος&#0094

7. ΓΟΥΩΛ ΣΤΡΗΤ 54 Χατζημίμης&#0091

8. ΝΤΑΛΙΝΑ 54 Δημητσάνης&#0098

9. Λ. ΜΑΡΙΑΝΝΑ 52,5 Αττίκος&#0095

* Οι ίπποι 3-9 είναι ομόσταβλοι.

­ Υπόδ.: Λ. ΜΑΡΙΑΝΝΑ - ΛΟΥΛΗ (Αίγλη).

9η ΙΠΠΟΔΡΟΜΙΑ / Ώρα 7.00, 1.800 μέτρα

1. ΦΛΟΓΕΡΟΣ 59 Δημητσάνης&#0098

2. ΙΛΙΑ ΝΤΡΑΡΛΙΝ. 53 Αττίκος&#0096

3. ΝΙΛΙ 54 Λέντερης&#0099

4. ΝΙΚ ΚΙΛΛΕΡ 53 Ντίνος&#0092

5. ΑΒΡΟΝΙΑ 50,5 Αντώνης&#0091

6. ΧΑΛΙΦΗΣ 50 Γεωργίου&#0097

7. ΣΤΑΜΜΕΡ 48 Γεωργία&#0095

8. ΑΝΔΡΕΙΩΜΕΝΟΣ 47,5 Δάλαρης&#0093

9. ΑΝΤΡΙΑΝΑ 48,5 Δούκας&#0094

­ Υπόδ.: ΝΙΚ ΚΙΛΛΕΡ - ΦΛΟΓΕΡΟΣ (Χαλίφης).

­ Δύο αουτσάιντερ: ΛΗΓΚΛ ΛΑΪΟΝ (2η) - ΒΟΛΤΙΝ (8η).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16336O104</ED>
<ID>
ID:15981

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O10&aa=4</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: ΜΑΣ ΠΕΡΙΜΕΝΕΙ ΒΑΡΥ ΠΡΟΓΡΑΜΜΑ ΣΕ ΕΛΛΑΔΑ ΚΑΙ ΕΥΡΩΠΗ
</H5><H5>ΤΟ ΜΑΤΣ
</H5><H5>«Μηχανάκι» ο Μπερκ
</H5><H2>Τώρα τα δύσκολα
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο ΛΕΥΤΕΡΗΣ Σούμποτιτς κοίταζε από τη μία τη στατιστική και από την άλλη το
πρόγραμμα των υποχρεώσεων του Παναθηναϊκού, έως το τέλος του μήνα: Ικανοποίηση
για την απόδοση ορισμένων παικτών του, αλλά και προβληματισμός σε ό,τι αφορά
τις υποχρεώσεις.

«Φοβόμουν το ματς λόγω της κόπωσης από το ταξίδι στο Σάρατοφ», έλεγε στο τέλος
ο τεχνικός του Παναθηναϊκού. «Σε ορισμένα σημεία, παρουσιάσαμε κάμψη, το
περίμενα. Ευτυχώς, υπάρχει μία ημέρα ξεκούρασης (η χθεσινή), αφού μας
περιμένει ένα πολύ δύσκολο πρόγραμμα τις επόμενες τρεις εβδομάδες, τόσο σε
Ελλάδα όσο και σε ευρωλίγκα».

Ο Σούμποτιτς είχε καλά λόγια για τρεις παίκτες: «Για τον Μπερκ, τα έχουμε
ξαναπεί. Κάθε φορά και καλύτερος, τον υπολογίζουμε, μας βοηθάει και θα μας
βοηθήσει ακόμα περισσότερο. Ο Παταβούκας ήταν εντυπωσιακός και δεν στέκομαι
μόνο στα 3/3 τρίποντα. Είχε αρκετά παιχνίδια να αγωνιστεί και έδωσε σοβαρότητα
στην ομάδα. Όσο για τον Φωτση, είχα πει ότι θα πάρει αρκετό χρόνο συμμετοχής.
Αυτή τη φορά έπαιξε εννέα λεπτά, σε άλλο ματς ο χρόνος θα είναι περισσότερος».

Τα δύο τρίποντα του Φώτση (στο στιγμιότυπο με τον Γκίμπερτ) ενθουσίασαν τον Σούμποτιτς

Ο προπονητής του Απόλλωνα, Κώστας Μίσσας, αναφέρθηκε στην επιθετική αδυναμία
της ομάδας του: «Το κομμάτι στο οποίο δεν καταφέραμε τίποτα ήταν η επίθεση.
Είχαμε ελεύθερα σουτ και αν ευστοχούσαμε, το ματς θα έμπαινε σε άλλη
διαδικασία. Με 2/15 τρίποντα δεν μπορείς να κάνεις και πολλά πράγματα.
Προσπαθήσαμε να αλλάξουμε κάποιες άμυνες στο μαρκάρισμα του Ράτζα, αλλά τελικά
μας έδεσαν τα χέρια τα τρίποντα των Παταβούκα, Φώτση. Ο Παναθηναϊκός έχει πολύ
καλούς παίκτες και δεν είναι εύκολο να καλύψεις όλα τα μαρκαρίσματα».

*** Δύο λανθασμένες αποφάσεις των Τανατζή - Τζάμου ξεσήκωσαν τον κόσμο του
Παναθηναϊκού, στο τέλος του α' μέρους. Αλβέρτης και Γκέκος διαμαρτυρήθηκαν, με
αποτέλεσμα να δεχθούν τεχνικές ποινές, ενώ ο Θανάσης Γιαννακόπουλος κατέβηκε
από την εξέδρα των επισήμων. Όταν οι διαιτητές επιχείρησαν να μπουν στη
φισούνα, στη λήξη του ημιχρόνου, ορισμένοι προσπάθησαν να τους επιτεθούν, αλλά
απομακρύνθηκαν από την αστυνομική δύναμη.

*** «Αισθάνομαι καλύτερα, ελπίζω την Πέμπτη στο ματς με τη Βαρέζε να είμαι
απόλυτα έτοιμος». Ο Νίκος Οικονόμου δεν αγωνίστηκε το Σαββατο, αφού έχει
αιμάτωμα στο δεξί πόδι, συνεχίζει τη θεραπεία και μάλλον αύριο θα προπονηθεί.

*** Με πρόστιμο απειλείται ο Χάουαρντ, αφού είχε επεισόδιο με αστυνομικό στην
Πάτρα, επειδή είχε παρκάρει παράνομα το αυτοκίνητό του.


Ο ΠΑΤ Μπερκ φαίνεται πως... δεν καταλαβαίνει από κούραση! Ο Ιρλανδός
φόργουορντ χρησιμοποιήθηκε ­ για πρώτη φορά ­ 35 λεπτά, λόγω της απουσίας του
Νίκου Οικονόμου και ήταν ο παίκτης που έκλεψε την παράσταση στο ματς του
Παναθηναϊκού με τον Απόλλωνα (75-61).

Ο Μπερκ μάρκαρε τον Γκίμπερτ, σκόραρε, μοίρασε «τάπες» και δίκαια απέσπασε
τα χειροκροτήματα των τριών χιλιάδων φίλων του Παναθηναϊκού.

Τον δεύτερο πρωταγωνιστή των «πρασίνων» μπορείτε να τον... μαντέψετε:
Ντέγιαν Μποντίρογκα. Ο Γιουγκοσλάβος άσος συμπεριελήφθη και πάλι σε αρκετές
κατηγορίες στατιστικής (22 π., 8 ριμπ., 8 ασ.), δίνοντας σημαντικές λύσεις.

Ο Απόλλων προσπάθησε να εκμεταλλευτεί τα διαστήματα κάμψης του
Παναθηναϊκού, χωρίς όμως αποτέλεσμα. Η ομάδα της Πάτρας δεν στάθηκε καλά
επιθετικά, με το πλέον αρνητικό στοιχείο τα 2/15 τρίποντα. Παρά το αρχικό 11-0
των «πρασίνων», οι φιλοξενούμενοι μείωσαν σε 30-27 αλλά στο β' μέρος, όταν οι
«πράσινοι» άρχισαν να σκοράρουν από τα 6μ25 (7/10 τριπ. σε αυτό το διάστημα),
δεν ήταν σε θέση να ακολουθήσουν.

Αξίζει να σημειωθουν τα 5/5 τρίποντα των Παταβούκα και Φώτση. <REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16336O111</ED>
<ID>
ID:15870

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ: Μεγάλη νίκη, με «στρατηγό» τον Πελ
</H5><H2>Στη Νέα Σμύρνη κράτησε ζωντανές τις ελπίδες
</H2>
Ο ΠΑΠΑΓΟΥ «κοίμισε» τον Πανιώνιο και έφυγε νικητής από τη Νέα Σμύρνη (71-58).
Τώρα, πλέον, ο Τάκης Κορωναίος και οι παίκτες του έχουν πολλές ελπίδες να
παραμείνουν στην κατηγορία. «Δεν έγινε και τίποτα» έλεγε πάντως στο τέλος ο
προπονητής του Παπάγου. «Αυτή η νίκη μάς κρατάει ζωντανούς, αλλά ακόμα δεν
έχει κριθεί τίποτα. Μας δίνει όμως κουράγιο και θάρρος για τη συνέχεια».

Οι φιλοξενούμενοι ήξεραν τι ήθελαν στο γήπεδο, σε αντίθεση με τους παίκτες του
Πανιωνίου που αγωνίστηκαν νωχελικά. Ο Άντονι Πελ κυρίαρχος κάτω από τα καλάθια
ήταν η ηγετική φυσιογνωμία για τον Παπάγου. Ο Αμερικανός νίκησε σε όλες τις
μονομαχίες τους ψηλούς του Πανιωνίου. Διαμαντόπουλος, Αριγκμπάμπου, αλλά και
Μποσγανάς έδωσαν επίσης επιθετικές λύσεις.

Αντίθετα, ο Αντρέα Ματζόν δύσκολα μπορούσε να ξεχωρίσει κάποιον παίκτη του.
Στον Πανιώνιο έμεινε μόνο το φιλότιμο του Βασίλη Κικίλια (αγωνίστηκε, αφού τού
τοποθέτησαν στο φρύδι επτά ράμματα), αλλά δεν μπορούσε να κάνει τίποτα μόνος
του. Οι παίκτες του Πανιωνίου προσπάθησαν να αλλάξουν τη μορφή του αγώνα με
σουτ τριών πόντων, αλλά ήταν εκνευριστικά άστοχοι (5/28!). Όσο για τους δυο
Αμερικανούς (Κούπερ, Σιμς) και οι δύο μαζί πέτυχαν 14 πόντους με 5/22 σουτ!

«Ήταν ένα απαίσιο παιχνίδι για μας» έλεγε στο τέλος ο Ματζόν. «Το μεγάλο λάθος
μας ήταν ότι πιστεύαμε πως θα νικήσουμε με κάποιο τρόπο. Δεν μπορώ να καταλάβω
πόσο αλλάζει η ψυχολογία των παικτών μου από παιχνίδι σε παιχνίδι».

Ο Τάκης Κορωναίος εξέφρασε και κάποια παράπονα: «Όταν χάνουν από τον Παπάγου,
οι προπονητές λένε διάφορα πράγματα. Δεν το καταλαβαίνω αυτό. Η ομάδα μου
παλεύει κάθε παιχνίδι, αφού μάχεται για την παραμονή της στην κατηγορία».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16336O113</ED>
<ID>
ID:15957

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O11&aa=3</URL></REF>


Article

<CATEGORY>vin10</CATEGORY>

 <H5>Αλέξης Παπαδάτος
</H5><H5>Η ΕΠΟΜΕΝΗ ΑΓΩΝΙΣΤΙΚΗ (12η)
</H5><H5>Η ΚΑΛΥΤΕΡΗ ΠΕΝΤΑΔΑ
</H5><H2>ΤΟ ΠΑΝΟΡΑΜΑ ΤΟΥ ΜΠΑΣΚΕΤ </H2>
<H3>ΤΟ ΠΡΟΣΩΠΟ
</H3>
Ο ΑΛΕΞΗΣ Παπαδάτος ήταν ο πρωταγωνιστής στη νίκη του Σπόρτιγκ επί της ΑΕΚ. Ο
νεαρός παίκτης, παγκόσμιος πρωταθλητής το '95 με την Εθνική Εφήβων,
αναδείχτηκε σε πρώτο σκόρερ της ομάδας του (21π), με πολύ καλή στατιστική
(6/7δ, 3/5 τριπ). Με τη νίκη αυτή ο Σπόρτιγκ όχι μόνο απομακρύνθηκε από τις
τελευταίες θέσεις, αλλά μπορεί να ελπίσει σε έξοδο στην Ευρώπη.

Σάββατο 16/1:

* ΑΕΚ - Περιστέρι (ΟΑΚΑ, 17.00), * ΠΑΟΚ - Πανιώνιος
(Αλεξάνδρειο, 19.00, Supersport), *Παπάγου - Άρης (ΕΑΚ Παπάγου, 17.00),
* Απόλλων Πάτρας - Νήαρ Ηστ (γηπ. Απόλλωνα, 17.00), * Ολυμπιακός -
Μαρούσι (Στάδιο Ειρήνης και Φιλίας, 17.00), * Ηράκλειο - Σπόρτιγκ
(ΚΓ Ηρακλείου, 17.00).

Κυριακή 17/1:

* Ηρακλής - Παναθηναϊκός (Ιβανώφειο, 19.00, Supersport).


1. Παπαδάτος

2. Ντάιαλ

3. Τσιριγωτάκης

4. Τζόνσον (Τάρλατς)

5. Πελ

<REF><SOURCE>ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16336O121</ED>
<ID>
ID:15871

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O12&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: ΟΙ ΟΠΑΔΟΙ ΑΠΟΔΟΚΙΜΑΣΑΝ ΤΟΝ ΜΑΡΚΟΠΟΥΛΟ ΜΕΤΑ ΤΗΝ ΗΤΤΑ
</H5><H5>ΤΟ ΜΑΤΣ
</H5><H5>Αμερικανική υπόθεση
</H5><H2>Φέρτε τον Σερφ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΤΗΝ ΑΠΟΜΑΚΡΥΝΣΗ του Σούλη Μαρκόπουλου ζήτησαν οι οπαδοί του Άρη από τους
παράγοντες των «κιτρίνων», με «λαϊκά δικαστήρια» που δημιούργησαν μετά την
ήττα από τον Ηρακλή, θεωρώντας τον Έλληνα προπονητή υπεύθυνο για τη δεύτερη
συνεχόμενη ήττα στο πρωτάθλημα.

Με την άποψη συμφωνούν και μέλη του προεδρείου της ΚΑΕ, αλλά προς το παρόν ο
Μαρκόπουλος είναι ο προπονητής του Άρη για το αυριανό παιχνίδι του, για το
κύπελλο Σαπόρτα, κατά της Στατίμπα. «Φέρτε τον Σερφ», ήταν μία από τις
προτάσεις των οπαδών προς τη διοίκηση. 
«Ισχύει ό,τι είπα μετά το παιχνίδι», δήλωσε ο μεγαλομέτοχος της ΚΑΕ, Γιώργος
Μπαλτάς, χθες το μεσημέρι ύστερα από την τελετή παρουσίασης των μεταγραφικών
αποκτημάτων της ΠΑΕ. 
Λίγα λεπτά μετά το θέμα που έθεσαν οι οπαδοί, δήλωσε, πριν αποχωρήσει από το
«Αλεξάνδρειο», ότι «είμαστε όλοι εδώ, τόσο η διοίκηση όσο και οι παίκτες, αλλά
και ο Μαρκόπουλος, για να δουλέψουμε. Οι ενέργειες που θα γίνουν θα είναι
αποτέλεσμα ηρεμίας, σκέψης και θα φανούν σιγά σιγά».

«Ποιος είπε ότι υπάρχει θέμα "προπονητή;"», αναρωτήθηκε διπλωματικά ο πρόεδρος
της εταιρείας, Γιάννης Χόρτης χθες. Ωστόσο στον Μαρκόπουλο καταλογίζεται
αδυναμία επιβολής των εντολών του στους παίκτες, κακή συνεργασία με το τεχνικό
τιμ και πολλά λάθη στη διάρκεια των αγώνων.

Στο μεταξύ σήμερα φθάνει στην Αθήνα ο Στάνλεϊ Ρόμπερτς, που θα υποβληθεί σε
ιατρικές εξετάσεις. Θα πάρει τη θέση του Μιχαήλ Μιχαήλοφ στο ελληνικό
πρωτάθλημα, ενώ ο Ρώσος θα συνεχίσει ως παρτενέρ του Γκραντ στο κύπελλο Σαπόρτα.

«Όπως κι αν πετούσα την μπάλα πήγαινε μέσα. Με τα μάτια κλειστά κι αν έκανα τα
σουτ πάλι μέσα θα έμπαιναν», δήλωσε ο Μπάιρον Ντίνκινς για την ευστοχία του.
«Ήταν η καλύτερη νίκη μας», δήλωσε ενθουσιασμένος ο Σάκοτα, αποδίδοντας τη
νίκη του «γηραιού» στον έλεγχο του ρυθμού του αγώνα από τους παίκτες του.

Ο Σούλης Μαρκόπουλος ζήτησε συγγνώμη από τους φιλάθλους του Άρη. «Είμαι ο
πλέον υπεύθυνος για την ήττα. Οι παίκτες προσπάθησαν, είχαμε διάθεση κι ίσως
απ' αυτή την περίσσια διάθεση να έγιναν τα λάθη που έγιναν».


Ο Μπάιρον Ντίνκινς με 27π. οδήγησε τον Ηρακλή στη νίκη επί του Άρη

ΜΕ ΜΕΓΑΛΟΥΣ πρωταγωνιστές το δίδυμο των Αμερικανών του, ο Ηρακλής νίκησε
(72-83, ημίχ. 28-39) τον Άρη στο Αλεξάνδρειο, δείχνοντας πολύ ανώτερος από τον
αντίπαλό του, που δεν έπεισε ούτε μία στιγμή ότι μπορούσε να διεκδικήσει με
αξιώσεις τη νίκη. Οι αμυντικές επιλογές του Σούλη Μαρκόπουλου δεν είχαν
αποτέλεσμα πάνω στα δύο ατού του Σάκοτα, καθώς έβαλαν από 27 πόντους ο
καθένας. Ο ρυθμός του αγώνα δινόταν αποκλειστικά από τα χέρια του Ντίκινς, που
χόρεψε όλους τους προσωπικούς αντιπάλους του. Ο Άρης, που έπαιξε χωρίς τον
τραυματία Μιχαήλ Μιχαήλοφ, έδειξε ομάδα χωρίς οργάνωση, με κακές επιλογές και
προβλημάτισε φιλάθλους και παράγοντες με την εικόνα που παρουσίασε. Στο πρώτο
ημίχρονο η διαφορά έφθασε και τους 12 πόντους (21-35), ενώ η μεγαλύτερη
(45-65) σημειώθηκε 6' 51'' πριν από τη λήξη.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16336O131</ED>
<ID>
ID:15872

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O13&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΟΛΥΜΠΙΑΚΟΣ ΜΟΝΟΣ ΠΡΩΤΟΣ ΣΤΗ ΒΑΘΜΟΛΟΓΙΑ ΜΕΤΑ ΤΗ ΝΙΚΗ ΕΠΙ ΤΟΥ ΗΡΑΚΛΗ (3-2)
</H5><H2>Λόγω... ψυχραιμίας
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ζελιάσκοφ και Ιωαννίδης σε εναέρια μονομαχία στο συναρπαστικό ντέρμπι της Γλυφάδας

ΠΙΟ ΜΟΝΟΣ (διαφορά 2 βαθμών) στην κορυφή του Πρωταθλήματος Α1 βόλεϊ ανδρών
PANAFON ο Ολυμπιακός νικώντας 3-2 τον Ηρακλή σε αγώνα-θρίλερ και πάντα ουραγός
ο άλλοτε συμπρωταγωνιστής στους τίτλους και φέτος προβληματικότερος από ποτέ
Παναθηναϊκός, που λύγισε 3-1 στη «φωτιά» του άπειρου Ηφαίστου Δράμας.

Απέλπιδα προσπάθεια αποκατάστασης καλού κλίματος η επιβολή πειθαρχίας, με τον
35χρονο πασέρ Δημήτρη Ανδρεόπουλο να κατηγορείται για διάθεση ελέγχου του
τμήματος και να στέλνεται από τον προπονητή Τάσο Κουμπλή για προπονήσεις με
τους... εφήβους!

*** ΟΛΥΜΠΙΑΚΟΣ - ΗΡΑΚΛΗΣ PALLINI 3-2 (25-18, 20-25,
24-26, 25-21, 17-15): Ψυχραιμότερος ο Ολυμπιακός υπέταξε
τον ισάξιο Ηρακλή που έχασε ευκαιρία νίκης, αφού στο 5ο σετ προηγήθηκε 8-5 και
επίσης μπροστά με 13-12 ο Χατζηαντωνίου έστειλε σε σχετικά εύκολη άμυνα την
μπάλα στο αντίπαλο τερέν!

Μόνη διαφορά στην απόδοση των ομάδων η υποδοχή (77% ο Ολυμπιακός με τέλειο
Γκιούρδα - 86% σε 49 προσπ.! - 71% ο Ηρακλής). «Σούπερ» - Βούγεβιτς (81% υποδ.
- 74% επιθ.. - 2 δίπ.), θαυμάσιος ο Ζελιάσκοφ (69% επιθ.- 5 μπλοκ) και
σπουδαίοι Ντράκοβιτς (3 μπλοκ - 42% σερβίς - κρίσιμες άμυνες), Τσακιρόπουλος
(100% επιθ. με 6/6 προσπ. - 3 μπλοκ).

Κορυφαίοι ηττημένοι Κατζ (67% επιθ.- 3 μπλοκ - 3 δίπ. με 49% σερβίς!),
Κυριαζής (74% υποδ. - 76% επιθ. - 2 μπλοκ), ενώ ο Μπρουκς (τέλειο σερβίς - 3
δίπ. με 48%) μπλοκαρίστηκε σε υποδοχή (68% - 41 προσπ.), επίθεση (57%)..

Κοντά στο άριστα η διαιτησία των Βασιλειάδη - Ράπτη.

Ο Αλέκος Λεώνης τόνισε: «Παίξαμε τόσο καλά στην έδρα μεγάλου αντιπάλου, αλλά
στο τέλος πετάξαμε τη νίκη». Ο Ζόραν Γκάιτς δήλωσε: «Είμαι ικανοποιημένος μόνο
από την εμφάνιση στο 1ο σετ. Ο Ηρακλής έδειξε πόσο δυνατός είναι φέτος».

ΟΛΥΜΠΙΑΚΟΣ (Ζ. Γκάιτς): Κουρνέτας 6 πόντοι, Ντράκοβιτς 17,
Γκιούρδας 15, Βούγεβιτς 21, Ζελιάσκοφ 14, Τσακιρόπουλος 9 - Μηνούδης, Ουτζής.

ΗΡΑΚΛΗΣ (Α. Λεώνης): Μέλκας 2, Κατζ 30, Κυριαζής 10, Μπρουκς 21,
Χατζηαντωνίου 10, Δεσλής, Ιωαννίδης 5, Ρουσάκης 1, Μπελουμπέκοφ.

*** ΑΡΗΣ - ΟΡΕΣΤΙΑΔΑ DIANA 0-3 (21-25, 16-25, 18-25):

Η ορμή Μπάεφ (67% επιθ. - 3 δίπ.), Ποπόφ (67% επιθ.), Γραμματικόπουλου (76%
επιθ.) και η μαεστρία του Μποζίδη (3 μπλοκ) παρέσυραν έναν απογοητευτικό Άρη,
στον οποίο «υπήρχε» μόνο ο Ναϊντένοφ (77% υποδ. - 83% επιθ.).

ΟΡΕΣΤΙΑΔΑ (Ντ. Μιχαήλοβιτς): Μποζίδης 3, Γραμματικόπουλος 9,
Μπάεφ 16, Ποπόφ 12, Κεμανετζής 7, Κόβατς 7 - Αμαξόπουλος.

ΑΡΗΣ (Κ. Χαριτωνίδης): Δούκας 1, Τζούριτς 14, Παπακοσμάς 7,
Ναϊντένοφ 12, Αλεξανδρόπουλος 8, Μούχλιας - Μήττας 3, Ι. Χαριτωνίδης, Κουτσονίκας.

*** ΑΕΚ - Α.Ε. ΚΟΜΟΤΗΝΗΣ 3-0 (25-22, 25-17,
25-17): Η γηπεδούχος σοβαρεύτηκε μετά το δύσκολο 1ο σετ και με
καλύτερους Αγγελίδη (89% υποδ. - 72% επιθ.), Φάκα (88% επιθ.) επικράτησε εύκολα.

ΑΕΚ (Σ. Πολύζος): Κωνσταντινίδης 6, Μουσένκο 10, Πανούσος 10,
Αγγελίδης 14, Γκουντίμα 10, Φάκας 12 - Μπασιούκας 1, Τσιακμάκης,
Χατζηπροδρόμου 1, Μπουγάς.

ΚΟΜΟΤΗΝΗ (Α. Μασσιάς): Σ. Μασσιάς 1, Αρσόφ, Λιάπης 5, Μπεκιάρης
6, Γκιρτζίκης 8, Γκορτσανιούκ 12 - Μέτγιαζης 2, Καρχιαδάκης 2, Αντωνάκης.

*** ΠΑΟΚ - ΙΩΝΙΚΟΣ ΝΙΚΑΙΑΣ 3-0 (25-22, 25-23, 25-21):
Χριστοφορίδης (83% επιθ. - 3 μπλοκ) και Ντιλ (63% επιθ. - 3 μπλοκ) γλίτωσαν με
τη σιγουριά τους τον αγχωμένο συνολικά ΠΑΟΚ από περιπέτειες απέναντι στον
απειλητικό Ιωνικό (κορυφαίος Μπαρμπούδης 61% επιθ. - 3 μπλοκ).

ΠΑΟΚ (Χ. Πάτρας): Καλμαζίδης 3, Ντιλ 16, Φλώρος 3, Λαμπέρτ 13,
Χριστοφορίδης 15, Μητρούδης 9 - Προύσαλης 2, Γιάπης, Γεωργιάδης, Τζανής.

ΙΩΝΙΚΟΣ (Γ. Λυκούδης): Παπαθανασίου 3, Μπαρμπούδης 13,
Δημητρακάκος 6, Γιόκινεν 11, Τσούμαρης 5, Αμαριανάκης 3 - Προδρομίδης 1,
Κελεπούρης 1, Σαμουήλης, Παπαδόπουλος 2.

*** ΗΦΑΙΣΤΟΣ MARABOU - ΠΑΝΑΘΗΝΑΪΚΟΣ 3-1 (18-25, 25-10,
30-28, 25-19): Με εντυπωσιακούς Ντίας (75% επιθ. - 6 μπλοκ),
Τερζή (83% επιθ. - 3 μπλοκ), Μίλιτς (66% επιθ.) ο Ήφαιστος «έκαψε» τον
Παναθηναϊκό από τον οποίο πάλεψαν Μαυράκης (82% υποδ. - 56% επιθ.), Α.
Κοβάτσεφ 57% επιθ. - 2 μπλοκ).

ΗΦΑΙΣΤΟΣ (Τ. Φλώρος): Μοσχοφίδης 3, Μίλιτς 23, Μητράκας 9,
Χρυσόπουλος 5, Ντίας 17, Τερζής 11 - Τελλίδης 1, Ραβίκαλης 1, Ηλιόπουλος.

ΠΑΝΑΘΗΝΑΪΚΟΣ (Τ. Κουμπλής): Ανδρεόπουλος 5, Α. Κοβάτσεφ 23,
Μαυράκης 12, Πεσλ 14, Ρήγας 9, Ορλένκο 5 - Φωτόπουλος, Σ. Κοβάτσεφ, Πανταλέων.

*** ΦΙΛΙΑ ΗΛΙΟΥΠΟΛΗΣ - ΚΤΗΣΙΦΩΝΤΑΣ 3-0 (25-20, 25-21,
25-23): Η αποφασιστικότητα Οικονόμου (79% υποδ. - 73% επιθ.) και
Μπατιστάτου (65% επιθ.) στάθηκε αρκετή στη Φιλία, αφού ο Κτησιφώντας είχε
ξανά... μισή αμερικανική βοήθεια (αυτήν τη φορά από Χάργκερ - 67% επιθ., 3
μπλοκ) και μαχητή τον Κουρούπη (65% επιθ.).

ΦΙΛΙΑ (Π. Μπακοδήμος): Τσέργας 4, Μπατιστάτος 13, Οικονόμου 16,
Μίχελσονς 6, Πισιμίσης 6, Πλεσάκοφ 7 - Χατζηκάλφας.

ΚΤΗΣΙΦΩΝΤΑΣ (Δ. Κοτσαράς): Λιάσκος 2, Χάργκερ 15, Φλέσας 4,
Κουρούπης 9, Χοφ 13, Κατσανεβάκης 8 - Σιώλας.


<REF><SOURCE>ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O14</CAT>
<ED>
Κωδικός άρθρου: A16336O141</ED>
<ID>
ID:15873

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O14&aa=1</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Κοντά στο νήμα τα Βριλήσσια
</H2>
ΜΙΑ ΝΙΚΗ χωρίζει τα Βριλήσσια από τον τίτλο της Α1 βόλεϊ γυναικών PANAFON,
αφού λύγισαν τον Παναθηναϊκό 3-2 (10-25, 25-19, 25-22, 23-25, 15-11) και πήραν
προβάδισμα 2-0 νίκες εν όψει πλέι οφ.

Καλύτερες νικήτριες οι Ν. Γκαραγκούνη (15 πόντοι - 4 μπλοκ), Μεντβέντεβα
(22 πόντοι - 71% επιθ. - 5 μπλοκ), Μουρζάκου (8 πόντοι - 5 μπλοκ) και
ηττημένες οι Ντουάρτε (29 πόντοι - 63% επιθ.), Αγγελάκη (15 πόντοι - 4 μπλοκ).

Τα άλλα αποτελέσματα της 13ης αγωνιστικής: Πανελλήνιος - Αγ. Σώστης
VITAPLUS 3-0, Βύρωνας - Νίκη 3-0, Ιωνικός - Ηλιούπολη 1-3, Άρης - Φιλαθλητικός
2-3, Λάρισα - Ολυμπιακός 3-1.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O14</CAT>
<ED>
Κωδικός άρθρου: A16336O142</ED>
<ID>
ID:15919

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O14&aa=2</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ: ΕΝΤΥΠΩΣΙΑΚΟ ΞΕΚΙΝΗΜΑ ΓΙΑ ΑΝΔΡΕΣ - ΓΥΝΑΙΚΕΣ ΣΤΗ ΜΕΛΒΟΥΡΝΗ
</H5><H2>Στη δεύτερη θέση
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

* ΜΕΛΒΟΥΡΝΗ

Εντυπωσιακό ήταν το ξεκίνημα των δύο πληρωμάτων μας στην κατηγορία των 470 στο
παγκόσμιο πρωτάθλημα ιστιοπλοΐας που διεξάγεται στη Μελβούρνη. Τόσο οι άντρες
όσο και οι γυναίκες είχαν πολύ καλά πλασαρίσματα στις κούρσες τους και
βρίσκονται συνολικά στη 2η θέση του γκρουπ τους μετά τις πρώτες τρεις ιστιοδρομίες.

Ο Αντρέας Κοσματόπουλος και ο Κώστας Τριγκώνης τερμάτισαν 9οι στην πρώτη
ιστιοδρομία. Όμως προσαρμόστηκαν σχετικά γρήγορα στις συνθήκες που
επικρατούσαν στο Μπλακ Ροκ (η περιοχή όπου διεξάγονται οι αγώνες των 470),
μπήκαν δυνατά στη δεύτερη ιστιοδρομία και κατάφεραν να τερματίσουν στην 3η
θέση. Στην 3η ιστιοδρομία τερμάτισαν στην 2η θέση. Έτσι συνολικά βρίσκονται
στη 2η θέση της γενικής κατάταξης στο γκρουπ τους.

Όμως πολύ καλά πήγαν και οι γυναίκες στα 470. Η Σοφία Μπεκατώρου με την
Αιμιλία Τσουλφά ξεκίνησαν εντυπωσιακά και τερμάτισαν στην 2η θέση στην πρώτη
ιστιοδρομία, ενώ έμειναν πάνω από τη δεκάδα τόσο στη 2η ιστιοδρομία
(τερμάτισαν στην 5η θέση) όσο και στην τρίτη (7η θέση), με αποτέλεσμα στη
συνολική κατάταξη του γκρουπ τους στα προκριματικά να βρίσκονται στην 2η θέση.

Χθες όμως είχαμε και το ξεκίνημα στην κατηγορία των ΦΙΝ, όπου συμμετέχουν δύο
αθλητές μας με αρκετές ελπίδες διάκρισης. Ο Αιμίλιος Παπαθανασίου του
Ολυμπιακού μετά τις δύο πρώτες ιστιοδρομίες βρίσκεται στην 15η θέση συνολικά,
αφού τερμάτισε 12ος στην 1η και 25ος στην 2η ιστιοδρομία. Ο Γιώργος
Κοντογούρης του Ν.Ο. Θεσσαλονίκης αντίστοιχα στις δύο ιστιοδρομίες τερμάτισε
19ος και 25ος. Να θυμίσουμε εδώ πως ο αθλητής μας ταυτόχρονα βαθμολογείται και
για το παγκόσμιο πρωτάθλημα νέων. Η άπνοια «χτύπησε» και στο Σακίλντα όπου
γίνονται οι αγώνες του Λέιζερ. Η 3η ιστιοδρομία ξεκίνησε, αλλά δεν
ολοκληρώθηκε ποτέ, αφού δεν υπήρχε καθόλου αέρας. Η κούρσα έμεινε στη μέση και
θεωρείται ως μη γενόμενη. Έτσι ο Αντώνης Μπουγιούρης διατήρησε την καλή θέση
που είχε από τις δύο πρώτες ιστιοδρομίες. Ο αθλητής του Ν.Ο. Σύρου είναι 6ος
αφού έχει τερματίσει 1ος και 16ος στις δύο ιστιοδρομίες. Στις ίδιες θέσεις
βέβαια έμειναν και οι άλλοι τρεις αθλητές μας στα Λέιζερ. 
Ο Αλέξανδρος Λογοθέτης (του Ν.Ο. Αθηνών) είναι 67ος, ο Σπύρος Μαρμαρινός (του
Ολυμπιακού) είναι 101ος και ο Χάρης Τσιώλης (του Ν.Ο. Θεσσαλονίκης) είναι 138ος.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O15</CAT>
<ED>
Κωδικός άρθρου: A16336O151</ED>
<ID>
ID:15874

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O15&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H5></H5><H2>Στο σταυροδρόμι της Ευρώπης
</H2>
ΕΒΔΟΜΑΔΑ ευρωπαϊκών κυπέλλων στο πόλο. Ο Ολυμπιακός βρίσκεται ήδη στη
Βουδαπέστη για τον αυριανό αγώνα με τη Βάσας, στο πλαίσιο της προημιτελικής
φάσης του Κυπέλλου Κυπελλούχων. Η Βουλιαγμένη αναχωρεί σήμερα για τη Νεάπολη,
όπου αύριο αντιμετωπίζει την Κανοτιέρι, στην πρώτη αγωνιστική του Τσάμπιονς
Καπ. Σήμερα αναχωρεί για το Κότορ και ο Ν.Ο. Πάτρας, ο οποίος αγωνίζεται με
την τοπική ομάδα την Τετάρτη, για το Λεν Τρόφι. Χθες, πάντως, για το
πρωτάθλημα της Α1, η Βουλιαγμένη, με πρώτο σκόρερ τον Αφρουδάκη (6 γκολ),
νίκησε 11-5 τον Ηλυσιακό. Άλλα αποτελέσματα: Εθνικός - Άρης Ν. 16-4, ΟΦΘ -
Ν.Ο. Χανίων 11-15. Σήμερα (19.00, ΟΑΚΑ) ο Παναθηναϊκός αντιμετωπίζει τον Ν.Ο. Χαλκίδας.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O15</CAT>
<ED>
Κωδικός άρθρου: A16336O152</ED>
<ID>
ID:15920

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O15&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Τρία πανελλήνια ρεκόρ στο ΣΕΦ </H2>
ΟΙ ΠΡΕΜΙΕΡΕΣ με πανελλήνια ρεκόρ στον κλειστό που μας έχει συνηθίσει ο στίβος
τα τελευταία χρόνια, συνεχίστηκαν χθες με τρεις καταρρίψεις στην ημερίδα
παίδων και κορασίδων του Σταδίου Ειρήνης και Φιλίας.

Τα σημείωσαν οι Μιχάλης Σταματόγιαννης (Γ.Σ. Κερατσινίου) στη σφαιροβολία
παίδων με 18.04, Γιώργος Κομπογιάννης (Πανιώνιος) στα 3.000 μ. παίδων με
8.16.72 και Άννα Στρούμπη (Πανιώνιος) στη σφαιροβολία κορασίδων με 13.92.

Στην ίδια ημερίδα η Γωγώ Τσιλιγκίρη σημείωσε στο επί κοντώ 3.60.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O15</CAT>
<ED>
Κωδικός άρθρου: A16336O153</ED>
<ID>
ID:15958

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O15&aa=3</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Λύγισε στο φινάλε </H2>
ΚΟΝΤΑ σε μια μεγάλη διεθνή νίκη έφθασε η Αναγέννηση Άρτας στον αγώνα του
Τσάμπιονς Λιγκ χάντμπολ γυναικών με την πανίσχυρη ουγγρική Ντούναφερ αφού
λύγισε στο τελευταίο δίλεπτο με 29-33. Η κορυφαία ελληνική ομάδα με φοβερή
απόδοση στο β' μέρος κατάφερε να ισοφαρίσει τη νικήτρια του Κυπέλλου
Ομοσπονδίας σε 29-29 αν και έχανε στο ημίχρονο με 13-20!
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O15</CAT>
<ED>
Κωδικός άρθρου: A16336O154</ED>
<ID>
ID:15982

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O15&aa=4</URL></REF>


Article

<CATEGORY>vin10</CATEGORY>

 <H5>ΚΑΛΑΦΑΤΑΚΗΣ
</H5><H2>Θύμα μόνο των περιστάσεων;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΤΗΝ «ΤΥΧΗ» του Σερφ είχε ο Γιώργος Καλαφατάκης, ο ικανός Έλληνας προπονητής
μπάσκετ. Από το σαββατόβραδο βρίσκεται εκτός πρωταθλήματος, λόγω παραίτησης
(;) από τον πάγκο της ΑΕΚ.

*** Επειδή πολλά ακούστηκαν και γράφτηκαν (και βεβαίως θα γραφούν), να
υποστηριχθεί τούτο:

*** Ο Καλαφατάκης δεν είναι τυχαίος στη δουλειά του. Και δεν είναι
ουρανοκατέβατος στην Α1.

*** Πέντε χρόνια πριν αναλάβει το Ηράκλειο (που είχε μετατρέψει σε
ομάδα-μοντέλο) εργάστηκε σκληρά σε «μικρά» γήπεδα, δούλεψε το μυαλό του, τα
νεύρα του, πέρασε διά πυρός και σιδήρου μέχρι να φτάσει στην ΑΕΚ.

*** Νομίζετε τυχαία πέρυσι τον Ιούνιο οι ηγέτες του ΤΑΚ ΑΕΚ του είχαν ζητήσει
τριετές συμβόλαιο;

*** Σημαίνει ότι πίστευαν στη δουλειά του, περισσότερο βεβαίως από εκείνη του
Σέρβου Σάκοτα, ο οποίος ήταν επίσης υποψήφιος.

*** Τα πρώτα αρνητικά σημάδια φάνηκαν πριν από λίγες εβδομάδες, όταν οι ξένοι
παίκτες «κλατάρισαν» και ήρθε να φωλιάσει ο εκνευρισμός στην ομάδα.

*** Ο Καλαφατάκης, μη μπορώντας ίσως να πει τα πράματα με το όνομά τους,
ξέσπασε άστοχα σε παίκτες, σε ρεπόρτερ, σε αυτούς αν θέλετε οι οποίοι τον
συνέκριναν με τον... Ιωαννίδη.

*** Και αλλού βρίσκεται το πρόβλημα σχέσεων Καλαφατάκη-ΑΕΚ. Στο ότι ο
μεγαλομέτοχος της ΚΑΕ δεν θέλησε ή δεν μπορούσε να ακολουθήσει μεταγραφικώς
τις άλλες μεγάλες ομάδες της Α1.

*** Εντάξει, καλός ήταν ο Πάτερσον ή ο Ουίλιαμς (που δεν ήταν...), όμως ο
Ράτζα και ο Μποντίρογκα ήταν καλύτεροι.

*** (Και κομμάτι ακριβότεροι. Έτσι δεν είναι κύριε Γρανίτσα;).

*** Βέβαια, ο Καλαφατάκης μπορούσε να φέρει στην ομάδα του ικανότερους ξένους
και αστόχησε. Δικό του αυτό το λάθος.

*** Όσο για το πείραμα Καλαφατάκη με την «περισσότερη ελληνική ομάδα» στο
πρωτάθλημα, χάθηκε από λάθος επιλογές.

*** Για παράδειγμα, η επιλογή του Άγγελου Κορωνιού. Καλός και άξιος ο διεθνής
πλέι μέικερ, όμως τόσα χρόνια γιατί δεν είχαν σπεύσει να τον κλείσουν
Ολυμπιακός ή Παναθηναϊκός;

*** Είναι ένα θέμα.

*** Οι πληροφορίες αναφέρουν ότι υποψήφιος τώρα για την ΑΕΚ είναι ο Ισραηλινός
μετρ Σβι Σερφ.

*** Την πρόσληψή του ζήτησαν ήδη φορτικά καμιά εκατοστή «ορίτζιναλ» στο γήπεδο
των Πατησίων...

ΣΕ ΛΙΓΕΣ ώρες, η Γ.Σ. της ΕΠΑΕ θα έχει αποφασίσει αν το Σαββατοκύριακο θα
επιτρέψει στην (... επαγγελματική) μπάλα να ξανακυλήσει στα γήπεδα.

*** Τρομάρα μας!

*** Αανακεφαλαιώνοντας και ψάχνοντας βεβαίως το σημερινό αποτέλεσμα του
κεντρικού ξενοδοχείου, να θυμηθούμε ότι δούλεψε πολύ παρασκήνιο αλλά και προσκήνιο.

*** Το «τρίγωνο» Θεμιστοκλέους-Συγγρού-Κολωνού 2 και βέβαια το έχουν
εξαντλήσει το θέμα.

*** Στο υφυπουργείο, την περασμένη Παρασκευή, οι «δέκα» τα είπαν φιλικά με
τον υφυπουργό.

*** Την επομένη ο κ. Φούρας είχε συνάντηση με τους προέδρους Αλημίση-Αλαμάνο...

*** Άραγε, τι συζήτησαν οι ηγέτες; Μπορεί να μην υπήρξε ατζέντα, όμως είναι
βέβαιο ότι (υπήρχε) «ταμπακέρα»...

*** Το βασικό αίτημα έτσι όπως έχει διαμορφωθεί η κατάσταση, θα είναι
οικονομικού περιεχομένου.

*** Πάντα για τα έσοδα κόπτονταν οι ΠΑΕ.

*** Ή όχι;

ΟΛΟ και κερδίζει πόντους στην ΕΠΟ η ιδέα μείωσης των ομάδων Α' Εθνικής και
αυτό ακούγεται υπέροχο.

*** Από την περίοδο 2000-2001, οι αθάνατοι της Λεωφόρου Συγγρού σκέπτονται
πρωτάθλημα με 16 ομάδες, με μείωση στις 14 ακολούθως.

*** Αν κάτι τέτοιο αποφασιστεί και το δεχθούν οι ποδοσφαιρικές ανώνυμες
εταιρείες, θα πρόκειται για την σοβαρότερη είδηση που θα μας προκύψει στο
τελείωμα του αιώνα.

*** Μην ξεχνάμε τα... άδεια γήπεδα.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16336O161</ED>
<ID>
ID:15875

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O16&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΕΡΝ
</H5><H2>Πρόταση για Μπέκαμ
</H2>
ΤΟ ΜΕΓΑΛΥΤΕΡΟ αστέρι της Μάντσεστερ Γιουνάιτεντ (Ντέιβιντ Μπέκαμ) θέλει να
εντάξει στη δύναμή της η Μπάγερν! Ο βαυαρικός σύλλογος είναι έτοιμος να
καταθέσει επίσημη πρόταση στη Μάντσεστερ Γιουνάιτεντ, ύψους πολλών δισ.
δραχμών. Όπως εξήγησε ο αντιπρόεδρος της Μπάγερν, Καρλ Χάιντς Ρουμενίνγκε, η
ομάδα του θέλει να αγοράσει έναν παίκτη σαν τον Μπέκαμ για να αυξήσει τα έσοδά
της από τις διαφημίσεις!
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16336O162</ED>
<ID>
ID:15921

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O16&aa=2</URL></REF>


Article

<CATEGORY>vin10</CATEGORY>

 <H5>ΑΓΙΑΞ
</H5><H2>Φεύγει ο Λιτμάνεν
</H2>
Ο ΠΟΔΟΣΦΑΙΡΙΣΤΗΣ που έχει συνδέσει το όνομά του με τον Άγιαξ, Φινλανδός Γιάρι
Λιτμάνεν, έκανε γνωστό στον πρόεδρο του «Αίαντα» πως στο τέλος της περιόδου θα
εγκαταλείψει τον σύλλογο του Άμστερνταμ. Ο Λιτμάνεν προτιμά να συνεχίσει την
καριέρα στην Μπαρτσελόνα, αλλά μόνο σε περίπτωση που παραμείνει στην ισπανική
ομάδα ο Λουίς Φαν Γκάαλ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16336O163</ED>
<ID>
ID:15959

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O16&aa=3</URL></REF>


Article

<CATEGORY>vin10</CATEGORY>

 <H5>ΠΕΤΙΤ
</H5><H2>Έχασε το μετάλλιο
</H2>
ΤΟ ΜΕΤΑΛΛΙΟ που του απονεμήθηκε μετά τη νίκη της Γαλλίας επί της Βραζιλίας,
στον τελικό του Μουντιάλ '98, έχασε ο Εμανουέλ Πετίτ.

Ο Γάλλος μέσος, ωστόσο, υποστήριξε πως το γεγονός δεν τον στενοχώρησε αφού
γι' αυτόν δεν έχουν καμία σημασία ούτε τα μετάλλια ούτε τα κύπελλα. «Σημασία
έχει να κερδίζεις κάθε αγώνα», είπε ο Πετίτ κατά τη διάρκεια τηλεοπτικού σόου
στο οποίο συμμετέχει και ο πρώην συμπαίκτης του στην Άρσεναλ, Ίαν Ράιτ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16336O164</ED>
<ID>
ID:15983

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O16&aa=4</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Πρόβλεψη νίκης... </H2>
Ο ΣΕΜΠΟΥΕ και ο Γκρέταρσον τζούνιορ ποζάρουν στον φωτορεπόρτερ με το «σήμα
της νίκης», όμως το χθεσινό φιλικό της ΑΕΚ στην Ελευσίνα έμεινε (όπως και στο
πρωτάθλημα) στο 0-0. Αριστερά ο ικανός Ισλανδός χαφ σε... ουδέτερη στάση.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16336O165</ED>
<ID>
ID:15999

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O16&aa=5</URL></REF>


Article

<CATEGORY>vin10</CATEGORY>

 <H2>Και τώρα περιμένει </H2>
ΤΗΝ ΒΡΗΚΕ την ομάδα στην Αγγλία ο Αλεξανδρής ­ μένει «να βρει άκρη» με τη
διοίκηση του Ολυμπιακού η νέα του ομάδα...

Τσάρλτον Ατλέτικ. Ομάδα ιστορική, με κύπελλα και περγαμηνές πριν από αρκετά
χρόνια. Ο αγγλικός σύλλογος πρόσφερε συνολικά επτακόσια εκατομμύρια ­ τα «500»
στον Αλέξη για τέσσερα χρόνια. Η Υψηλάντου 170 περιμένει επίσημη και...
βελτιωμένη πρόταση για να δώσει την κάρτα. Θα δούμε... Μεταξύ μας, δεν είναι
και άσχημα για τον «Θρύλο». Με το σκεπτικό βέβαια ότι ο διεθνής επιθετικός δεν
θα μπορούσε να αποδώσει όσο θέλει ο Μπάγιεβιτς σε Ελλάδα και Ευρώπη. Ενώ στην
Τσάρλτον, τα πράματα είναι αλλιώς. Δέκατη όγδοη είναι στη βαθμολογία της
πρέμιερ λιγκ η ομαδούλα και ψάχνει το γκολ. Για να θέλουν τον Αλεξανδρή οι
Άγγλοι, πρέπει να το έχουν μελετήσει πολύ το θέμα...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O16</CAT>
<ED>
Κωδικός άρθρου: A16336O166</ED>
<ID>
ID:16007

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O16&aa=6</URL></REF>


Article

<CATEGORY>vin10</CATEGORY>

 <H5>Κοντά στην επικράτηση ο Ιμπραγκίμοβ
</H5><H2>ΣΚΑΚΙ
</H2><H2></H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΙΛΝΤΑΡ Ιμπραγκίμοβ, σημαντικός Ρώσος σκακιστής και ο ισχυρότερος παίκτης του
τουρνουά των Άνω Λιοσίων, ήταν χθες το βράδυ κοντά στην τελική επικράτηση.
Μετά τον 8ο γύρο προηγούνταν τρεις παίκτες, οι Μιλαντίνοβιτς, Ιμπραγκίμοβ και
Σούλαβα, με 7 βαθμούς. Ο Ίγκορ Μιλαντίνοβιτς, παίκτης της εθνικής μας ομάδας,
προηγήθηκε σε όλη τη διάρκεια του τουρνουά. Στον χθεσινό 9ο γύρο έκανε τη
«σίγουρη» επιλογή μιας σύντομης ισοπαλίας με τα λευκά απέναντι στον Αϊντίν
Γκουσιένοβ, ολοκληρώνοντας τους αγώνες του με 7,5 βαθμούς σε 9 αγώνες. Ο
Ιμπραγκίμοβ έπαιζε με τα λευκά εναντίον του Σούλαβα και μετά το 4ωρο φαινόταν
να έχει μεγάλες πιθανότητες νίκης. Διέθετε ένα πιόνι παραπάνω, το οποίο,
μάλιστα, ήταν κεντρικό και ελεύθερο. Υπήρχαν, πάντως, μέσα στη σκακιέρα
βασίλισσες, πύργοι και αξιωματικός (του Ιμπραγκίμοβ) έναντι ίππου.

Αποτελέσματα 7ου γύρου: Παπαϊωάννου - Μιλαντίνοβιτς 0,5-0,5, Σαξ - Φλίαρ
0,5-0,5, Ιμπραγκίμοβ - Καλέσης 1-0, Γκεοργκίεβ - Ι. Νικολαΐδης 0,5-0,5, Βουλ -
Τζερμιαδιανός 0-1, Ρίστιτς - Μιρτζόεβ 0,5-0,5, Σούλαβα - Μπράνκοβιτς 1-0,
Μαναγκάτζε - Γρίβας 0,5-0,5, Χουρτζίτσε - Α. Γκουσιένοβ 0-1, Γκελασβίλι -
Γκέσος 1-0, Κόγκαν - Τσίλοβ 0,5-0,5, Μουτούσης - Μπαλαμπάεβ 0,5-0,5,
Στανογιόσκι - Τσέλα 0-1, Γκόγκολης - Τράμπερτ 1-0, Σκέμπρης - Λογοθέτης
0,5-0,5 κ.ά.

Αποτελέσματα 8ου γύρου: Τζερμιαδιανός - Ιμπραγκίμοβ 0-1, Φλίαρ - Μιλαντίνοβιτς
0-1, Σούλαβα - Παπαϊωάννου 1-0, Τσέλα - Γκεοργκίεβ 0,5-0,5, Ι. Νικολαΐδης -
Γκελασβίλι 0,5-0,5, Ρίστιτς - Σαξ 0-1, Α. Γκουσιένοβ - Μιρτζόεβ 1-0, Γρίβας -
Γκόγκολης 1-0, Χαλιαμάνης - Κόγκαν 0,5-0,5, Καλαγασίδης - Μουτούσης 0-1,
Μπαλαμπάεβ - Βουλ 0-1, Σέκιτς - Γκένοβα 1-0, Τσίλοβ - Μαναγκάτζε 0-1, Καλέσης
- Δεληθανάσης 0-1, Μπράνκοβιτς - Δ. Καρανικόλας 1-0, Τζούμπας - Ράπτης 1-0, Ε.
Γκουσιένοβ - Αλίεβ 1-0, Βελίτσκοβιτς - Αλ. Κουκουφίκης 1-0, Κάγκας - Σκέμπρης
0-1, Τεγγελίδης - Στανογιόσκι 0,5-0,5, Μπαμπανιώτης - Χαλκιάς 0-1 κ.ά.

Πρώτα αποτελέσματα 9ου γύρου: Μιλαντίνοβιτς - Α. Γκουσιένοβ 0,5-0,5, Σαξ - Ι.
Νικολαΐδης 1-0, Γκεοργκίεβ - Σέκιτς 1-0, Παπαϊωάννου - Τσέλα 0,5-0,5,
Γκελασβίλι - Μπράνκοβιτς 0-1, Μαναγκάτζε - Τζερμιαδιανός 1-0, Δεληθανάσης -
Φλίαρ, Κόγκαν - Ε. Γκουσιένοβ, Σκέμπρης - Κετσουριάνι 1-0.

Βαθμολογία μετά τον 8ο γύρο: 1-3) Μιλαντίνοβιτς, Σούλαβα, Ιμπραγκίμοβ 7, 4-5)
Σαξ, Α. Γκουσιένοβ 6,5, 6-21) Παπαϊωάννου, Γρίβας, Τζερμιαδιανός, Μπράνκοβιτς,
Φλίαρ, Σέκιτς, Γκελασβιλι, Μαναγκάτζε, Ε. Γκουσιένοβ, Βουλ, Μουτούσης, Ι.
Νικολαΐδης, Τσέλα, Γκεοργκίεβ, Δεληθανάσης, Τζούμπας 6 βαθμοί.

Φλίαρ (2.450) - Μιλαντίνοβιτς (2.555)

1. δ4 δ5 2. γ4 Ιγ6 3. γ: δ5 Β: δ5 4. ε3 ε5 5. Ιγ3 Αβ4 6. Αδ2 Α: γ3 7. Α: γ3 ε:
δ4 8. Ιε2 Ιζ6 9. Ι: δ4 0-0 10. Ιβ5 Βη5 11. Ι: γ7 Αη4 12. Ββ3 Παδ8 13. θ3 Αγ8
14. Ββ5 Βη6 15. Α: ζ6 η: ζ6 16. Πγ1 Βε4 17. Αγ4 Β: η2 18. Αδ5 Βη6 19. Ρε2 Ρθ8
20. Πθη1 Βθ6 21. Α: γ6 β: γ6 22. Β: γ6 Βθ5+ 23. Ρε1 Βε5 24. Πη3 Πη8 25. Π: η8+
Π: η8 26. Ιδ5 Αε6 27. Ιγ3 Α: θ3 28. Βδ5 Αη2 29. Β: ε5 ζ: ε5 30. Ρε2 θ5 31. ζ3
θ4 32. Ιε4 θ3 33. Ρζ2 θ2 34. Ιη3 Π: η3 35. Ρ: η3 θ1=Β 36. Π: θ1+ Α: θ1 37. β4
Ρη7 38. α4 Ρζ6 39. β5 Ρε6 40. α5 Ρδ6 0-1

ΔΙΟΡΓΑΝΩΣΕΙΣ ΑΤΤΙΚΗΣ

Η Ένωση Σκακιστικών Σωματείων Αττικής ξεκινά φέτος νωρίς τις διοργανώσεις της,
λόγω της μετατόπισης των αντίστοιχων πανελλήνιων πρωταθλημάτων κατά το Πάσχα.
Στις 16 Ιανουαρίου αρχίζουν, λοιπόν, τα ατομικά πρωταθλήματα γυναικών, και
νέων και νεανίδων.

Το ατομικό πρωτάθλημα γυναικών Αττικής θα συμπεριληφθεί στο αντίστοιχο
τουρνουά γυναικών του ΕΟΣ Αχαρνών (Φιλαδελφείας 126, Αχαρνές, τηλ. 2404.100)
και θα έχει ­ για πρώτη φορά ­ χρηματικά έπαθλα ύψους 300.000 δραχμών. Στην
ίδια διοργάνωση θα είναι ενσωματωμένα τα πρωταθλήματα νεανίδων και κορασίδων
Αττικής ενώ, παράλληλα, θα διεξαχθούν και ατομικά πρωταθλήματα παγκορασίδων.

Τα πρωταθλήματα νέων 18 και 20 ετών θα γίνουν στον Σύνδεσμο Αιγυπτιωτών (3ης
Σεπτεμβρίου 56) με υπεύθυνο τον κ. Οδ. Βαζελάκη (τηλ. 2528.417). 
Τα πρωταθλήματα παίδων 14 και 16 ετών θα γίνουν στον Πανελλήνιο (Μαυρομματαίων
26) με υπεύθυνο τον κ. Πέτρο Κολυβά (τηλ. 6929.169, πρωινές ώρες). Τα
πρωταθλήματα παμπαίδων 10 και 12 ετών θα διεξαχθούν στην Ένωση Φιλάθλων
Εθνικής Τραπέζης (Νεοφύτου Δούκα 9, Κολωνάκι) με υπεύθυνη την κ. Ευροσύνη Ζη
(τηλ. 7230.270, πληροφορίες κάθε Δευτέρα απόγευμα και κάθε Σάββατο πρωί)

Για όλες τις παραπάνω διοργανώσεις πληροφορίες παρέχει και η Σκακιστική
Ομοσπονδία (κ. Ρωμύλος Χριστόπουλος, τηλ. 9220.972, εργάσιμες μέρες και ώρες).

* Ο Ιβάν Σοκόλοβ κέρδισε με μεγάλη άνεση το τουρνουά του Χάστιγκς. Η παρτίδα
που ακολουθεί είναι από τον τελευταίο γύρο του τουρνουά και η τελευταία του
Σοκόλοβ πριν από το μεγάλο τουρνουά του Χουγκόβενς (Κασπάροβ, Ανάντ, Κράμνικ
κ.λπ.), στο οποίο θα πάρει μέρος.

Σοκόλοβ (2.620) - Πλάσκετ (2.455)

1. δ4 ε6 2. γ4 β6 3. Ιγ3 Αβ4 4. ε3 Αβ7 5. Ιηε2 ζ5 6. α3 Αδ6 7. β4 Ιζ6 8. γ5
Αε7 9. Ιζ4 α5 10. Αβ2 α: β4 11. α: β4 Π: α1 12. Α: α1 Ιγ6 13. β5 Ια5 14. γ6
Αγ8 15. γ: δ7+ Β: δ7 16. Αε2 Αδ6 17. Ιθ5 Ιδ5 18. 0-0 Αβ7 19. ε4 ζ: ε4 20. Ι:
ε4 0-0 21. Αη4 Β: β5 22. Α: ε6+ Ρθ8 23. Πε1 Αβ4 24. Βη4 η6 25. Βη5 Α: ε1 26.
Βε5+ Πζ6 27. Ιε: ζ6 Ιγ4 28. Β: ε1 η: θ5 29. Αδ7 1-0

Στο τουρνουά του Χάστιγκς πήρε μέρος και ο 15χρονος Ουκρανός Πονομαριόφ που
ισοβάθμησε στη 2η θέση!

Σαλτάεβ (2.525) - Πονομαριόφ (2.585)

1. ε4 δ6 2. δ4 Ιζ6 3. Ιγ3 η6 4. ζ4 Αη7 5. Ιζ3 0-0 6. Αδ3 Ια6 7. 0-0 γ5 8. δ5
Αη4 9. Βε1 Α: ζ3 10. Π: ζ3 Ιβ4 11. Βε2 Ι: δ3 12. γ: δ3 Ββ6 13. Ρθ1 Παγ8 14.
Αε3 Ιδ7 15. Πθ3 Ββ4 16. Πζ1 γ4 17. δ4 ζ5 18. ε5 Ιβ6 19. Βζ2 Πζ7 20. Βθ4 θ6 21.
Αγ1 Ια4 22. Πζζ3 Ι: γ3 23. Π: γ3 Βα5 24. Βη3 Ρθ7 25. Βη5 Βα4 26. Αε3 Βδ1+ 27.
Αη1 Βη4 28. Βθ4 Β: θ4 29. Π: θ4 Πζζ8 30. Πα3 β5 31. Π: α7 β4 32. Πθ3 γ3 33. β:
γ3 β: γ3 34. Αε3 γ2 35. Αγ1 Πγ4 36. Πζ3 Πβ8 37. Πζ1 Πβ1 38. ε: δ6 ε: δ6 39.
Πε7 Π: δ4 40. Πεε1 Π: δ5 41. η3 Αγ3 0-1

<REF><SOURCE>ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16336O991</ED>
<ID>
ID:15883

</ID><URL>http://ta-nea.dolnet.gr/neaweb/neafile.print_unique?e=A&f=16336&m=O99&aa=1</URL></REF>


Article

<CATEGORY>vin09</CATEGORY>

 <H5>ΚΥΚΛΟΦΟΡΕΙ Ο Β' ΤΟΜΟΣ «ΜΕΛΟΠΟΙΗΜΕΝΗ ΠΟΙΗΣΗ» ΑΠΟ ΤΙΣ ΕΚΔΟΣΕΙΣ «ΥΨΙΛΟΝ»
</H5><H2>Έργα - ντοκουμέντα του Μίκη
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Το εξώφυλλο του δεύτερου τόμου «Μίκης Θεοδωράκης - Μελοποιημένη Ποίηση» που
κυκλοφορεί σήμερα και περιλαμβάνει ­ μεταξύ άλλων ­ πολλά άγνωστα έργα του
συνθέτη στο ευρύ κοινό

Πολύπλευρος δημιουργός εδώ και δεκαετίες, ο Μίκης Θεοδωράκης. Συνθέτης,
ποιητής, τραγουδιστής. Οι κορυφαίες στιγμές της δημιουργίας του συνδέονται με
τα συγκλονιστικά γεγονότα μιας 55ετίας, τα οποία του έδωσαν τις μεγάλες
εμπνεύσεις να γράψει τα έργα του, από το 1940 έως το 1996. Τα συμφωνικά και
μετασυμφωνικά έργα καθώς και τα ορατόρια του Θεοδωράκη, μαζί με αποσπάσματα
από την αυτοβιογραφία του, φωτογραφίες και άλλα ντοκουμέντα από τη ζωή του,
αλλά και από την τέχνη του, περιλαμβάνονται στον δεύτερο τόμο «Μίκης
Θεοδωράκης - Μελοποιημένη Ποίηση» που κυκλοφορεί από τις εκδόσεις «Ύψιλον - βιβλία».

Το βιβλίο χωρίζεται σε έξι περιόδους στις οποίες περιλαμβάνονται εκτός των
άλλων και οι πολιτικοί αγώνες του Μίκη Θεοδωράκη (Κατοχή, Αντίσταση,
Απελευθέρωση, Εμφύλιος, μετά τον Εμφύλιο, στρατιωτική δικτατορία).

Επειδή ο συμφωνικός Θεοδωράκης προϋπήρξε του λαϊκού, πρώτη περίοδος της
δημιουργίας του έχει ορισθεί η 20ετία 1940-1960. Τότε ο Θεοδωράκης ανάμεσα σε
Αθήνα, Τρίπολη και Παρίσι γράφει τα πρώτα συμφωνικά του έργα ­ πολλά από τα
οποία είναι άγνωστα στο ευρύ κοινό ­ και σκέπτεται τις κινήσεις του για τα
επόμενα χρόνια. 
Η μεγάλη αρχή γίνεται από την Τρίπολη με την «Κασσιανή» το 1942 και τη
Συμφωνία αρ. 1, το 1943. Συνέχεια στην Αθήνα με τους «Πέντε ναύτες» το 1945,
σε ποίηση δική του, του Φώτη Αγγουλέ και του Μήτσου Λυγίζου. Πρώτη εκτέλεση
του έργου, τον ίδιο χρόνο, από τη Φραγκιά Σπηλιοπούλου που το παρουσίασε από
το Εθνικό Ίδρυμα Ραδιοφωνίας.

Το 1945 συνθέτει κι άλλα έργα στην Αθήνα: «Τέσσερα κομμάτια για τον Δεκέμβρη
1944» (για βιολί και πιάνο), «Πάθος» (Ιωάννη Γρυπάρη) για ανδρική χορωδία,
«Έρως και θάνατος» σε ποίηση Λορέντζου Μαβίλη και δική του. Το έργο ολοκλήρωσε
όταν ήταν εξόριστος στον Εύδηλο Ικαρίας το 1948.

Μετά την αναδρομή στον κύκλο με τα συμφωνικά έργα που συνέθεσε από το 1942 έως
το 1948 ο Μίκης Θεοδωράκης, το βιβλίο μπαίνει δυναμικά στην περίοδο 1960-67,
που θεωρείται πολύ σημαντική για τον Θεοδωράκη αλλά και τον μουσικό μας
πολιτισμό γενικότερα.

Πρώτα παρουσιάζεται αναλυτικά το «Άξιον Εστί» του Οδυσσέα Ελύτη που συνέθεσε ο
Θεοδωράκης στο Παρίσι το 1960 και ηχογραφήθηκε στην Αθήνα το 1964 με
συντελεστές τους Μάνο Κατράκη ως αφηγητή, τον Θόδωρο Δημήτριεφ, ψάλτη, Γρηγόρη
Μπιθικώτση, λαϊκό τραγουδιστή, Γιάννη Διδίλη, Κώστα Παπαδόπουλο και Λάκη
Καρνέζη, μουσικούς. Βασικό ρόλο στην εκτέλεση του έργου έχουν η Μικτή Χορωδία
της Θάλειας Βυζαντίου και η Μικρή Ορχήστρα Αθηνών που διευθύνει ο Μίκης.

Το «Άξιον Εστί» είχε χαρακτηρισθεί τότε ως κολοσσιαίο έργο και παραμένει πάντα
ορόσημο για τη μουσική μας κουλτούρα.

Το θέμα για τον «Άξιον Εστί» καταλαμβάνει χώρο 20 σελίδων στον δεύτερο τόμο
της «Μελοποιημένης Ποίησης» του Θεοδωράκη.

Στη Β' περίοδο εντάσσεται και το «Τραγούδι του Νεκρού Αδελφού» από τα πιο
δυνατά έργα του Μίκη, αφού σ' αυτό έχει γράψει ο ίδιος και τους στίχους (εκτός
από ένα τραγούδι το «Κοιμήσου αγγελούδι μου» που οι στίχοι είναι του Κώστα Βίρβου).

Η σύνθεση του έργου έγινε το 1960-1961 στο Παρίσι, ενώ η παγκόσμια πρώτη
πρεμιέρα στις 15 Οκτωβρίου στο Θέατρο Καλουτά από το Ελληνικό Λαϊκό Θέατρο,
του Μάνου Κατράκη. Η πρώτη ηχογράφηση του έργου, στην Αθήνα το 1962, με βασικό
ερμηνευτή τον Γρηγόρη Μπιθικώτση, τη Γιώτα Λύδια, τη Βέρα Ζαβιτσιάνου και τη
Δέσποινα Μπεμπεδέλη. Μουσικοί: Γιάννης Διδίλης, Λάκης Καρνέζης, Κώστας
Παπαδόπουλος, Σταύρος Πλέσσας. Επίσης τον Απρίλιο του 1962, το «Τραγούδι του
Νεκρού Αδελφού» ανέβηκε στο θέατρο «Rex» ως μουσικοχορευτική παράσταση, από το
Ελληνικό Χορόδραμα της Ραλλούς Μάνου, σε σκηνοθεσία Μιχάλη Κακογιάννη και
σενάριο Σπύρου Βασιλικού. Το «Τραγούδι του Νεκρού Αδελφού» όταν παρουσιάσθηκε,
είχε προκαλέσει αντιθέσεις στην τότε ηγεσία της ΕΔΑ, γιατί ο Μίκης καλούσε σε
συμφιλίωση τον ελληνικό λαό, μετά τα πάθη και τις μισαλλοδοξίες του Εμφυλίου
πολέμου. Ήταν ένα προσκλητήριο εθνικής ενότητας. Η τρίτη περίοδος (που αφορά
και αυτή τη μετασυμφωνική μουσική του Θεοδωράκη) αναφέρεται στην πρώτη περίοδο
της δικτατορίας (1967-1970). Η αγωνιστική έξαρση του Μίκη σε συνδυασμό με τις
παρορμητικές εμπνεύσεις του δημιουργούν έναν καλπασμό στη μεγάλη πορεία του.
Τα κρατητήρια της Ασφάλειας της οδού Μπουμπουλίνας, τα κελιά των φυλακών
Αβέρωφ (στη Λεωφόρο Αλεξάνδρας), οι φυλακές Ωρωπού, η εξορία στη Ζάτουνα και
οι άλλες διώξεις δίνουν μεγάλα έργα και αυτοτελείς κύκλους τραγουδιών, που
γίνονται βασικά όπλα του λαού κατά της δικτατορίας. Η δύναμη της ψυχής και της
σκέψης του Μίκη Θεοδωράκη δημιουργούν μια ανάταση όταν μελοποιεί τους
συγκλονιστικούς στίχους της Ρένας Χατζηδάκη (Μαρίνας) με την «Κατάσταση
Πολιορκίας». Ένα μουσικό έργο-σύμβολο για τους αγωνιστές. Στην ίδια περίοδο
1967-1970, ο Μίκης, πακτωλός εμπνεύσεων, δημιουργεί συνεχώς. Γράφει μουσικές
για το «Πνευματικό Εμβατήριο» του Άγγελου Σικελιανού, τα «Επιφάνεια Αβέρωφ»
του Γιώργου Σεφέρη, τις Αρκαδίες V, VI, VII, VIII, ΙΧ, Χ, καθώς και «Μιλώ -
Χάρης 1944», «Νέγρικα τραγούδια» κ.ά.

Στην Δ' περίοδο (1970-1974), γράφει τη μουσική και παρουσιάζει το καινούργιο
του ορατόριο «Κάντο Χενεράλ» του Πάμπλο Νερούντα.

Τριάντα έργα του περιλαμβάνει η Ε' περίοδος (1974-1986), ενδεικτικά
αναφέρουμε: «Εχθρός Λαός» (ποίηση Ιάκωβου Καμπανέλλη), «Κατά Σαδδουκαίων»
(Μιχάλη Κατσαρού), «Θεία Λειτουργία», «Συμφωνία Νο 7».

Άγνωστα έργα του στο ευρύ κοινό αυτής της περιόδου είναι: «Χριστόφορος
Κολόμβος», «Καποδίστριας», «Περικλής».

Στη ΣΤ' περίοδο καταγράφονται οι τελευταίες δημιουργίες του Θεοδωράκη (1986-1990).

Στο τελευταίο μέρος του τόμου «Μίκης Θεοδωράκης - Μελοποιημένη Ποίηση» υπάρχει
αφιέρωμα με μεγάλα βιογραφικά ποιητών.

Στον πρόλογο του βιβλίου ο Κώστας Γεωργουσόπουλος αναφέρεται στην
προσωπικότητα, το κολοσσιαίο έργο και την προσφορά του Θεοδωράκη στην ελληνική
κουλτούρα και τον πολιτισμό. Τον χαρακτηρίζει σαν τον άνθρωπο που κατόρθωσε να
δει συμπαντικά τον κόσμο, μέσα απ' όλες τις σημασίες του και μέσα απ' όλους
τους κώδικές του: «Είναι αναγεννησιακός και ταυτοχρόνως ανατολίτης. Υπήρξε
πάντα Άνθρωπος».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16336P011</ED>
<ID>
ID:15884

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Το θέμα
</H2>
Αλλάζει ο χάρτης του βιβλίου με νέα στέκια εκδηλώσεων

σελ 4 - 5
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16336P012</ED>
<ID>
ID:15928

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Σινεμά
</H2>
Ο Χάμφρεϊ Μπόγκαρτ δεν συμφωνούσε με τον χωρισμό στο φινάλε της «Καζαμπλάνκα»...

σελ 11
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16336P013</ED>
<ID>
ID:15965

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΓΚΑΙΝΙΑ ΜΕ ΚΟΠΗ ΠΙΤΑΣ ΣΕ ΕΚΘΕΣΕΙΣ ΣΤΟ «ΑΓΚΑΘΙ»
</H5><H5>Εκδήλωση για τον Κώστα Ταχτσή
</H5><H5>«ΖΩΝΤΑΝΑ»
</H5><H2>Φλουριά από Φασιανό
</H2>
Έκθεση με έργα Αντώνη Απέργη, Χρίστου Καρά, Δημήτρη Μυταρά, Κώστα Πανιάρα,
Σωτήρη Σόρογκα και Αλέκου Φασιανού εγκαινιάζεται απόψε, στις 8, στο «Αγκάθι»
(Μηθύμνης 12 και Επτανήσου, στην Πλατεία Αμερικής, τηλ. 8640.250). Κατά την
τελετή των εγκαινίων θα κοπούν έξι πίτες. Το φλουρί της καθεμιάς
(φιλοτεχνημένο από τον Αλέκο Φασιανό) αντιστοιχεί σε ένα χαρακτικό ενός
εκάστου των φιλοξενούμενων καλλιτεχνών.

*** Αρχίζει σήμερα, στη Σχολή Βακαλό (Λάμπρου Κατσώνη 21, στον Λυκαβηττό, τηλ.
6442.514), η 2η Συνάντηση Νέων Δημιουργών, που περιλαμβάνει εκδηλώσεις για τη
ζωγραφική, τη φωτογραφία, τη λογοτεχνία, τα κόμικς, το παιδικό βιβλίο και τον κινηματογράφο.

*** «Ο Μπάρλαχ και ο Γκαίτε» είναι ο τίτλος της έκθεσης που εγκαινιάζεται
σήμερα, στο Ινστιτούτο Γκαίτε (Ομήρου 14-16, τηλ. 3608.111), με αφορμή τον
εορτασμό των 250 χρόνων από τη γέννηση του Γκαίτε.

*** Έκθεση ζωγραφικής του Αντρέα Γκολφινόπουλου, με τίτλο «Εικόνες και
οράματα», εγκαινιάζεται απόψε, στην αίθουσα τέχνης «Κρεωνίδης» (Κανάρη 24, στο
Κολωνάκι, τηλ. 3606.552).

*** Η τέταρτη ατομική έκθεση του Νίκου Αναγνωστόπουλου εγκαινιάζεται σήμερα,
στην γκαλερί «Όλγα Γεωργαντέα» (Βασ. Παύλου 102-104, στη Βούλα, τηλ. 8959.467).

*** «Ανθρωποειδή - Τερατοειδή - Καραβοειδή» είναι ο τίτλος της έκθεσης του
Σπύρου Μυλωνάκη, που εγκαινιάζεται το βράδυ, στις 8, στο κέντρο τέχνης
«Πανταζίδης» (Στασινού 8, στο άγαλμα Τρούμαν, τηλ. 7234.061).

*** Έκθεση ζωγραφικής της Ιουλιέτας Μανούσου εγκαινιάζεται σήμερα, στον
«Δημόκριτο» (Δημοκρίτου 24, στο Κολωνάκι, τηλ. 3629.468).

ΕΚΔΗΛΩΣΕΙΣ

Για το πρόσωπο και το έργο του Δ.Ν. Μαρωνίτη συζητούν το βράδυ, στις 8.15, στο
Μακεδονικό Μουσείο Σύγχρονης Τέχνης, εντός της Διεθνούς Εκθέσεως Θεσσαλονίκης,
η Λίζυ Τσιριμώκου, ο Γεράσιμος Βώκος και ο Θεόδωρος Δ. Παπαγγελής, με αφορμή
το βιβλίο του «Ημεροδρόμιο», που θα κυκλοφορήσει από τις εκδόσεις του
περιοδικού «Εντευκτήριο», το οποίο και διοργανώνει την εκδήλωση, στο πλαίσιο
ειδικού προγράμματος του υπουργείου Πολιτισμού.

*** «Το Ελληνικό Θέατρο» είναι το θέμα που θα αναπτύξει στις 7 το απόγευμα,
στην Πνευματική Εστία «Παναγιώτης Κανελλόπουλος» (Πολυγνώττου 3, στη Ρωμαϊκή
Αγορά), ο Κώστας Γεωργουσόπουλος.

*** Το θέμα «Η λογοτεχνία ως ταξίδι» θα συζητήσει το βράδυ, στις 8, στο
βιβλιοπωλείο «Σύγχρονη Έκφραση» (Ζαλόγγου 11, τηλ. 3301.208), η Αμάντα
Μιχαλοπούλου, με αφορμή το μυθιστόρημά της «Όσες φορές αντέξεις», που
κυκλοφόρησε πριν από λίγον καιρό από τις εκδόσεις «Κέδρος».

ΒΙΒΛΙΟ

Το μυθιστόρημα της Σώτης Τριανταφύλλου «Υπόγειος ουρανός», που κυκλοφορεί από
τις εκδόσεις «Πόλις», παρουσιάζει το βράδυ, στις 8.30, στο βιβλιοπωλείο
«Παρατηρητής», Π.Π. Γερμανού 25, στη Θεσσαλονίκη, τηλ. (031) 264.958, ο
Σωτήρης Ζήκος.

ΘΕΑΤΡΟ

Το έργο του Έρικ Μπογκοσιάν «Sex, Drugs, Rock 'n' Roll» ανεβάζει απόψε, στον
«Φούρνο» (Μαυρομιχάλη 168, τηλ. 6460.748), η θεατρική ομάδα «Νάμα», σε
σκηνοθεσία Ελένης Σκότη, σκηνογραφία Γιώργου Χατζηνικολάου και φωτισμούς
Αντώνη Παναγιωτόπουλου. Παίζει ο Γιάννης Νταλιάνης.

*** Τελευταία παράσταση απόψε για το έργο του Ανδρέα Κουκκίδη «Ιερόν Κήρυγμα»,
στο θέατρο «Τεχνοχώρος Υπό Σκιάν» (Μαυρομιχάλη 161, τηλ. 6420.522), σε
σκηνοθεσία Ανδρέα Λοϊζίδη, σκηνικά και κοστούμια Δέσποινας Βολίδη και μουσική
επιμέλεια Κώστα Χατζημηνά. Τον μονόλογο ερμηνεύει ο Γιώργος Σπανόπουλος.

*** Ειδική παράσταση για τους ανθρώπους του θεάτρου για το έργο του Τζον
Στάινμπεκ «Άνθρωποι και ποντίκια» απόψε, στο θέατρο «Κάτω απ' τη Γέφυρα» (στην
Πλατεία Σταθμού Ηλεκτρικού Νέου Φαλήρου, τηλ. 4816.200). Η μετάφραση είναι της
Αλίκης Αλεξανδράκη και η σκηνοθεσία του Νίκου Δαφνή, που κρατάει και τον
πρωταγωνιστικό ρόλο.

*** Παράσταση για ηθοποιούς και για το «Κονσέρτο Τζίλι» του Τομ Μέρφι, από τη
θεατρική εταιρεία «Όψεις», στο «Ανάλιον» (Φραγκούδη 18-20, στο Πάντειο
Πανεπιστήμιο), σε μετάφραση και σκηνοθεσία της Άσπας Τομπούλη.

*** «Τσέρρυ όπως πάντα» του Σπύρου Γεωργουλά, στο «Αντιθέατρο» της Μαρίας
Ξενουδάκη (Σπάρτης και Μοσχονησίων 36, στην Πλατεία Αμερικής, τηλ. 8561.168),
από την Ευβοϊκή Θεατρική Πρωτοπορία, σε σκηνοθεσία του συγγραφέα.

Ο Κώστας Ταχτσής

Με αφορμή τη συμπλήρωση δέκα ετών από τον θάνατο του Κώστα Ταχτσή, το Γαλλικό
Ινστιτούτο Αθηνών οργανώνει μία μεγάλη εκδήλωση για να τιμήσει τον δημιουργό
του «Τρίτου Στεφανιού». Απόψε στις 8.30, στην αίθουσα «Auditorium» του
Γαλλικού Ινστιτούτου (Σίνα 31), θα μιλήσουν για τον Κώστα Ταχτσή ο πρόεδρος
του Συνασπισμού Νίκος Κωνσταντόπουλος, καθώς και οι Μάρω Δούκα, Γιάννης Κοντός
και Θανάσης Νιάρχος. Χαρακτηριστικά αποσπάσματα από το έργο του Κώστα Ταχτσή
θα διαβάσουν οι ηθοποιοί Άννα Βαγενά και Χρύσα Σπηλιώτη.

Αξίζει να σημειωθεί πως δέκα χρόνια μετά τον θάνατο του Κώστα Ταχτσή κάτω από
τις γνωστές δραματικές συνθήκες, πυκνό μυστήριο εξακολουθεί να καλύπτει τη
δολοφονία του. Οι απόπειρες των οικείων και των φίλων του να ριχτεί,
επιτέλους, κάποιο φως στην «υπόθεση Ταχτσή», παρέμειναν πάντα χωρίς
αποτέλεσμα, ενώ αναξιοποίητο παραμένει, από κάθε πλευρά, το σπίτι όπου έζησε
το τελευταίο διάστημα της ζωής του, στον Κολωνό.

Ορχηστρικά κομμάτια από το ρεπερτόριο της γνήσιας λαϊκής μουσικής παίζει με το
τρίχορδο μπουζούκι του ο Κώστας Παπαδόπουλος. Τον πλαισιώνουν: Αντώνης Γαρίνης
(κρουστά), Μαρία (τραγούδι) και Νίκος Μοσχολιός (κιθάρα, τραγούδι). Απόψε στο
«Hobo», στο Χαλάνδρι, Αριστοφάνους 7, τηλ. 6891.670.

*** Με κλασική τζαζ και μπλουζ από τους Hammmond Organ Duo θα κυλήσει η βραδιά
στο winebar «Κέλσος» (Λ. Βουλιαγμένης 63 και Κέλσου 4, τηλ. 9217.951).

*** Βραδιά με τη Γλυκερία απόψε, στο «8 Δυτικά» (Λεωφ. Αθηνών 387, στο ύψος
των ΤΕΙ Αιγάλεω, τηλ. 5985.775).

*** Στο «Παλλάς» (Βουκουρεστίου 1) εμφανίζονται απόψε ο Μανώλης Λιδάκης και ο
Ορφέας Περίδης, σε μια συναυλία που διοργανώνει το Ελληνικό Τμήμα της Διεθνούς
Αμνηστίας (πληροφορίες στο τηλ. 3600.628).

*** Χαονία, με πολυφωνικό τραγούδι, το βράδυ στις 11, στην «Πινακοθήκη» (Αγίας
Θέκλας 5, στου Ψυρή, τηλ. 3247.741).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16336P021</ED>
<ID>
ID:15887

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P02&aa=1</URL></REF>


Article

<CATEGORY>vin09</CATEGORY>

 <H5>... το όνομά σου είναι θέατρο
</H5><H2>Αξιοκρατία...
</H2>
<AUTHOR>Γ.Δ.Σ.</AUTHOR>

Η Τιτίκα Στασινοπούλου

Σπέσιαλ αφιερωμένο στους μαθητές δραματικών σχολών. Αν ήμουν καθηγητής σας,
παιδιά, θα σας μάζευα όλους και θα σας πήγαινα στο θέατρο «Ορφέας» ­ πρώην
«Χατζηχρήστου» ­ στην επιθεώρηση που παίζεται εκεί. Και θα σας έδειχνα την
Τιτίκα Στασινοπούλου. Την βλέπετε αυτή; Ξέρετε ποια είναι αυτή; Αυτή είναι η
καλύτερη της γενιάς της στην επιθεώρηση. Και μία από τις καλύτερες που έχουν
περάσει από τα σανίδια της επιθεώρησης. Σε γραμμή ευθεία με τη Ζωζώ Νταλμάς
και τη Ζάζα Μπριλάντη και τη Ρένα Ντορ, και τη Ρένα Βλαχοπούλου και την Άννα
και τη Μαρία Καλουτά και την Καίτη Ντιριντάουα και την Μπέτυ Μοσχονά και την
Καλή Καλό... Και ξέρετε πόσα χρόνια είχε να παίξει στο θέατρο; Ούτε εγώ
θυμάμαι, πια, πόσα. Γιατί; Γιατί μπορεί να έφταιγε ο χαρακτήρας της. Γιατί
μπορεί να έφταιγαν οι θεατρικοί επιχειρηματίες και οι θιασάρχες και οι άλλοι
πρωταγωνιστές. Μπορεί...

Σίγουρα, όμως, γιατί έφταιγε το θέατρό μας ­ κρατικό, επιχορηγούμενο, αλλά και
ελεύθερο ­ με τις δομές του και τη νοοτροπία του, που αναδεικνύει σε φίρμες
τις «συζύγους», τις γκόμενες, τις «ξώβυζες», τις «γκλάμορους», τις
«διαπλεκόμενες», τις «επιτήδειες» και τις ατάλαντες, τις οποίες εμείς, ο Τύπος
­ ε, για να μην βγάζουμε και την ουρά μας... ­ ανεχόμαστε και αποδεχόμαστε.
Αυτό το θέατρο που είχε την Στασινοπούλου χρόνια στο ράφι και που έχει τον
Σωτήρη Τζεβελέκο ­ άλλον έναν σπουδαίο κωμικό της ίδιας γενιάς ­ στο τιμόνι
του ταξί (άσχετο αν εκεί έχει βρει την υγειά του...). Σκεφτείτε το, λοιπόν,
καλά ­ θα τους έλεγα ­ και αποφασίστε. Το θέλετε το θέατρο ακόμη και έτσι όπως
είναι; Αντέχουν τα στομάχια σας; Αν ναι, τότε να μείνετε. Είστε άξιοι της
τύχης σας. Και σας εκτιμώ. Αν όχι, φύγετε εγκαίρως. Και πάλι θα σας εκτιμήσω.
Μην περάσει μόνο από το μυαλό σας «α, αυτά συμβαίνουν μόνον στους άλλους!».
Όχι, παιδιά! Δυστυχώς μπορεί να συμβούν σε όλους. Και στους καλύτερους.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16336P022</ED>
<ID>
ID:15931

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P02&aa=2</URL></REF>


Article

<CATEGORY>vin09</CATEGORY>

 <H2>Τα Μάρμαρα στο Ευρωκοινοβούλιο </H2>
<AUTHOR>Π.Κ.</AUTHOR>

Εκ πρώτης όψεως ο τίτλος ξενίζει: «Πέτρες άνευ αξίας». Όμως, η συνέχεια,
«Μνημεία των Θεών», μας προσανατολίζει στο θέμα της έκθεσης: μια μικρή, αλλά
πειστική φωτογραφική διαπραγμάτευση ­ μαζί με τα απαραίτητα κείμενα ­ του
θέματος της επιστροφής των Μαρμάρων του Παρθενώνα στην Ελλάδα. Αυτή η
περιοδεύουσα έκθεση ετοιμάστηκε από τη βρετανική επιτροπή για την επιστροφή
των Μαρμάρων του Παρθενώνα και έχει ήδη παρουσιασθεί σε Πανεπιστήμια και
άλλους δημόσιους χώρους στη Μεγάλη Βρετανία.

Σύντομα, όμως, με τη χορηγία της ευρωβουλευτού Νάνας Μούσχουρη, οι «Πέτρες
άνευ αξίας - Μνημεία των Θεών» θα μπουν στο Ευρωκοινοβούλιο. Θα μείνουν εκεί
δεκαπέντε ημέρες, από τις 18 Ιανουαρίου, σε δημόσια έκθεση, που αναμένεται να
προκαλέσει το ενδιαφέρον. Βλέπετε, η Νάνα Μούσχουρη είναι και μέλος της
Τιμητικής Επιτροπής του Ιδρύματος Μελίνα Μερκούρη και δεν χάνει ευκαιρία να
διαθέτει τον χρόνο, το κύρος και το όνομά της για να προβάλλει τις ελληνικές θέσεις.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16336P023</ED>
<ID>
ID:15967

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P02&aa=3</URL></REF>


Article

<CATEGORY>vin09</CATEGORY>

 <H2>Κοινό... χιούμορ </H2>
<AUTHOR>Χ.Π.</AUTHOR>

Κοινό σημείο ανάμεσα στην ταινία της Όλγας Μαλέα «Η διακριτική γοητεία των
αρσενικών» και στο σάουντρακ που έγραψε γι' αυτήν ο Στέφανος Κορκολής, είναι
το χιούμορ. Μα υπάρχει χιούμορ στη μουσική; μπορεί να αναρωτηθεί κανείς. Και
βέβαια υπάρχει. Αν ακούσετε τα οκτώ πρώτα κομμάτια που είναι συνθέσεις δικές
του, όπως και όλα τα υπόλοιπα που έχουν επιλεχθεί για να υποστηρίξουν την
εικόνα (το CD έχει κυκλοφορήσει από τον προηγούμενο μήνα από την BMG), θα
καταλάβετε ότι πρόκειται για μία ταινία με διάθεση σαρκασμού, αυτοσαρκασμού,
απομυθοποίησης των κλισέ της καθημερινότητας. Επιπλέον η μουσική στέκει από
μόνη της (χωρίς να έχει ανάγκη την παρουσία της εικόνας). Τελευταία, όλο και
πιο συχνά, συναντάμε ενδιαφέρουσες παραγωγές με αφορμή τον κινηματογράφο ή την
τηλεόραση. Παραγωγές που ξεφεύγουν από τα δεδομένα του mainstream χώρου της
ελληνικής δισκογραφίας. Ιδού, λοιπόν, μια καλή διέξοδος για τους συνθέτες που
έχουν τα κότσια. Ο κινηματογράφος (κυρίως) τούς δίνει μία καλή ευκαιρία να
απλώσουν το ταλέντο τους.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16336P024</ED>
<ID>
ID:15990

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P02&aa=4</URL></REF>


Article

<CATEGORY>vin09</CATEGORY>

 <H2>Δράματα γυναικών
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Καμιά φορά οι συγχρονικοί πίνακες, όταν δηλαδή εντοπίζουμε κοιτώντας
οριζοντίως παράλληλες πνευματικές εκδηλώσεις, γεγονότα, καλλιτεχνήματα, μας
αιφνιδιάζουν και μας προβληματίζουν έντονα.

Ιδού, αυτή την εποχή στην Αθήνα μπορεί κανείς να δει τρία σημαντικότατα
δράματα που σημάδεψαν την παγκόσμια δραματουργία και έχουν ως κεντρικό, προς
ανάλυση, πρόσωπο γυναίκες. «Η Έντα Γκάμπλερ» του Ίψεν (1890), η «Λούλου» του
Βέντεκιντ (1894) και η «Ανθή» του Αντρέγιεφ (1909). Χωρίς σχόλια, απλώς
παραθέτω τέσσερα σημαντικά για τη δική μας δραματουργία έργα με κεντρικό
πρόσωπο γυναίκα, την ίδια ακριβώς χρονική περίοδο: «Φαύστα» του Βερναρδάκη
(1893), «Γκόλφω» του Περεσιάδη (1894), «Τρισεύγενη» του Παλαμά (1904), «Στέλλα
Βιολάντη» του Ξενόπουλου (1909). Δεν είναι τυχαίο πως τα χρόνια αυτά
εμφανίζεται αφενός το φεμινιστικό κίνημα και από την άλλη, και όχι ανεξάρτητα
από το πρώτο, η είσοδος των γυναικών στην παραγωγή εξαιτίας της μεγάλης
ζήτησης χεριών λόγω της βιομηχανικής έκρηξης.

Για την «Έντα Γκάμπλερ» γράψαμε προσφάτως τα δέοντα επ' ευκαιρία της
ερεθιστικής παράστασης του Βουτέρη στο θέατρο «Εξαρχείων». Τη «Λούλου» είχε
ανεβάσει παλαιότερα ο Σολομός και πριν από δέκα χρόνια ο Μιχαηλίδης. Τώρα ο
ίδιος αυτός ανήσυχος σκηνοθέτης επανέρχεται και αποπειράται νέα ενδιαφέρουσα
και επιτυχή, νομίζω, ανάγνωσή της. Την «Ανθή» είχε ανεβάσει πάλαι ποτέ η
Κυβέλη, πριν από τριάντα χρόνια η Αρώνη στο Εθνικό με τον Γιώργο Παπά, πριν
από εννέα χρόνια ο Μιχαηλίδης με την Καραμπέτη και τον Χατζησάββα.

Τα παραστασιολογικά δεδομένα είναι επίσης χρήσιμα, γιατί αποδεικνύουν πως οι
συχνές επιστροφές νεώτερων καλλιτεχνών σε μείζονα έργα βεβαιώνουν πόσο γερά
χτισμένα είναι αυτά και πόσο πρόσφοροι ερμηνευτικά οι ρόλοι τους· πρόσφοροι
για νέα προσέγγιση με τα νεώτερα εκφραστικά μέσα της υποκριτικής.

Η «Λούλου» ή το «Κουτί της Πανδώρας» και τα υπόλοιπα έργα της τριλογίας του
Βέντεκιντ είναι ένα προδρομικό έργο όσον αφορά την εκ των υστέρων συμβολή του
στη συγκρότηση του υφολογικού κώδικα του εξπρεσιονισμού· πριν δηλαδή ο
εξπρεσιονισμός γίνει μόδα και εν συνεχεία ακαδημία. Έγραφα παλαιότερα πως στον
εξπρεσιονισμό η μορφή προηγείται του περιεχομένου και αν αυτό γενικώς ισχύει
βλέπει κανείς πως ο Βέντεκιντ αφηγείται μιαν ιστορία στις λεπτομέρειές της
αφελή, λαϊκίστικη και αγοραία, αλλά ο τρόπος, ο στρεβλός, ο λοξός, ο
παραμορφωτικός, ο παραληρηματικός, το ύφος των αδρών χαράξεων, λες και ο
χαράκτης δημιουργεί τις μορφές πάνω σε πλάκα χαλκού χρησιμοποιώντας
ακουαφόρτε, κάνει το έργο ερμηνευτικώς ερωτεύσιμο. Η Λούλου ως θεατρικό
πρόσωπο δεν είναι ένα, είναι οι επανωτές μεταμορφώσεις του αδηφάγου,
σαρκοβόρου θήλεος, της γυναίκας αράχνης και ταραντούλας που τρέφεται από
σπέρμα, αίμα και χρήμα καταστρέφοντας το άρρεν και φθάνοντας συνειδητά στην
αυτοκαταστροφή. Έγραφα στην κριτική μου, όταν ο Μιχαηλίδης ανέβασε για πρώτη
φορά το έργο, πως ο εξπρεσιονισμός είχε διαδεχτεί την απαισιοδοξία του
νατουραλισμού μετατοπίζοντας το πρόβλημα του φυσικού κακού στην περιοχή της μεταφυσικής.

Σκηνή από την «Ανθή» του Αντρέγιεφ

Πράγματι ο Βέντεκιντ επαναφέρει μια μεσαιωνική δαιμονολογία δογματίζοντας πως
εκ της γυναικός ερρύη τα φαύλα. Στο βάθος όμως της δραματουργικής του
συνείδησης σχηματίζεται η μήτρα η εγκυμονούσα τον γερμανικό φασισμό. Η
κοινωνία που γεννά Λούλου, τις εκτρέφει και εν παραζάλη εν συνεχεία
παραδίδεται σαδομαζοχιστικά στον καταστροφικό της οίστρο, είναι μια ανήθικη
πηγή κακού εν γένει, όπου η πάσης φύσεως ηδονή (του χρήματος, της εξουσίας,
της σάρκας, της βίας) σπέρνει τερατώδη έμβρυα που έρχονται στον κόσμο με
εκτρωματικές λειτουργίες.

Ο Μιχαηλίδης είναι ένας από τους λίγους Έλληνες δημιουργούς που καταλαβαίνει
και εκτελεί με σαφήνεια προθέσεων και μέσων τα εξπρεσιονιστικά δημιουργήματα.
Και πρέπει να είναι αισθητικώς βλαξ όποιος κατηγορεί τον Μιχαηλίδη ότι
ανεβάζει στη σκηνή δύσμορφα όντα, φρικώδεις καταστάσεις και γκροτέσκα σχήματα,
ενώ αυτά είναι η αυθεντική ύλη του εξπρεσιονισμού. Δεν έχει παρά να δει κανείς
τις γελοιογραφίες του Γκροζ, τους πίνακες του Ντιξ, του Μουνκ και του Μπέκμαν.

Η Λούλου στο έργο του Βέντεκιντ, για όποιον έχει αυτιά, έχει τόσα ονόματα όσα
και οι εραστές της. Πού το παράδοξο και το άτολμο λοιπόν το ότι ο Μιχαηλίδης
έδωσε τις διάφορες μεταμορφώσεις της ταραντούλας σε πέντε ηθοποιούς. Και
μάλιστα ταλαντούχες ώστε από τη μία ημέρα στην άλλη αναδείχτηκαν
πρωταγωνίστριες, χωρίς διάκριση: Θεοδότου, Ζαγοραίου, Μπρέμπου, Μαρκάκη, Ρ. Μιχαλοπούλου.

Ο ίδιος ο Μιχαηλίδης διαπρέπει άλλη μία φορά ως ηθοποιός (Σαίνινγκ). Ο
Τσιτσόπουλος εξπρεσιονιστικό μοντέλο, ο Καραγεώργος και ο Στριφτάρης
θαυμάσιοι, ο Μπογιατζής γήινος και τίμιος με τους ρόλους του και έκπληξη η
Δήμητρα Καλπάκη (Γκαίξβιτς)· το φινάλε της για ανθολογία.

Το μέγα κέρδος της παράστασης ο Κομπέρ του Γιώργου Μαρίνου. Χάρμα κίνησης,
τραγουδιού, κυνικού χιούμορ και τραγικής μάσκας. Ένας πλήρης καλλιτέχνης κι
ένας εντελής Μικρούτσικος. Η Εύα Νάθενα (σκηνικά-κοστούμια) μπήκε πλησίστια
στο κλαμπ των σπουδαίων της σκηνογραφίας μας. Η μετάφραση του Μάρκαρη έχει
κριθεί πλέον ως έξοχη.

Στο θέατρο «Λαμπέτη» ο Βουτσινάς δεν μπόρεσε να ξεκλειδώσει τις αρθρώσεις της
«Ανθής» του Αντρέγιεφ. Το έργο σήμερα, αν το αφηγηθείς αφελώς, όπως ο
Βουτσινάς, είναι ένα τηλεοπτικό μελό. Σώζεται μόνο αν παρακάμψεις την ιστορία
και μείνεις στις σχέσεις των προσώπων και στην εμβάθυνση των χαρακτήρων. Αυτό
πρωτογενώς δεν φάνηκε να έγινε, έλειπαν οι απαραίτητοι αρμοί και οι
μεταβάσεις. Η «Ανθή» ως ρόλος είναι έξοχος, όπως ο Φιοντόρ και συγκροτούν το
δίδυμο της δυναμικής γυναίκας που γίνεται εξαιτίας του έρωτά της θύμα ενός
αδίστακτου φαλλοκράτη και του δυναμικού αρσενικού που εξαιτίας της αλαζονείας
του φύλου του οδηγείται στον θάνατο αντί του ευνουχισμού.

Η θαυμάσια πάντα Πέμη Ζούνη και ο μεγάλος τεχνίτης Γρ. Βαλτινός προσπαθούν και
εν πολλοίς επιτυγχάνουν να διασωθούν για λογαριασμό τους από την ανύπαρκτη
σκηνοθεσία. Παίζουν ερήμην του «σχεδίου» της. Όπως και ο πάντα ευσυνείδητος
και καίριος Ιάκ. Ψαρράς και ο εύφορος Χρήστος Ευθυμίου. Ωραίο το σκίτσο που
δημιουργεί ο Απαρτιάν. Η Χριστίνα Θεοδωροπούλου αμηχανεί, όπως και η Μ. Κωνσταντάτου.

Η φιγούρα και η παρουσία της Τιτίκας Νικηφοράκη συγκλονιστική αφεαυτής χωρίς
να διαβρώνει το όλο κλίμα, όπως το θέλει ο Αντρέγιεφ και όπως δεν το αντελήφθη
ο Ανδρέας Βουτσινάς.

Πάτσας και Μεντζικώφ προτείνουν ύφος, αλλά δεν βρίσκουν ανταπόκριση και ο
μακαρίτης Βογιάζος άφησε μιαν έξοχη μετάφραση.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16336P031</ED>
<ID>
ID:15888

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Τα ίδια και τα ίδια
</H2><H2></H2>
<AUTHOR>ΘΑΝΑΣΗΣ ΠΑΠΑΓΕΩΡΓΙΟΥ</AUTHOR>

Σχεδόν σαράντα χρόνια στο θέατρο βαρέθηκα ν' ακούω κάθε χειμώνα για τον ιό της
κρίσης, για τον οποίο οι ενδιαφερόμενοι, όπως ακριβώς συμβαίνει μ' εκείνον της
γρίπης, μιλάνε με τόση έκπληξη σαν να εμφανίζεται για πρώτη φορά. Και όμως,
κανένα χειμώνα δεν ακούστηκε να λένε ότι φέτος δεν υπάρχει κρίση ή γρίπη. Πιο
ήπια ναι, καθόλου ποτέ. Προς τι λοιπόν αυτή η έκπληξη για επιδημίες που, όπως
ξέρουμε, πάντα πλήττουν τους ασθενέστερους οργανισμούς και δεν αντιμετωπίζουμε
με ψυχραιμία την κατάσταση, προσπαθώντας να αποφεύγουμε την έκθεσή μας σε
κινδύνους που θα μας στοιχίσουν ακριβά;

Ας το ξεκαθαρίσουμε από την αρχή. Όταν μιλάμε για θεατρική κρίση αναφερόμαστε
στα θέατρα εκείνα που λειτουργούν πάνω σε εμπορική βάση, ενδιαφερόμενα για την
είσπραξη του ταμείου και μόνο γι' αυτήν, με κάθε θεμιτό ή αθέμιτο τρόπο:
δημοσιοποίηση της ιδιωτικής ζωής, εφεύρεση μικροσκανδάλων, τροφοδοσία των
κουτσομπολίστικων στηλών όταν πλήττονται από δημοσιογραφική ανομβρία, συχνές
δημόσιες εμφανίσεις δίπλα σε φιρμάτους και γενικώς ό,τι μπορούμε να
ξεσηκώσουμε από τις γνωστές χολιγουντιανές συνταγές. 
Οι πίθηκοι επαναλαμβάνουν αυτό που βλέπουν γιατί δεν τους ενδιαφέρει η
χρησιμότητά του, αλλά μόνον η μίμηση. Και οι ηθοποιοί του εμπορικού κυκλώματος
αισθανόμενοι ως σταρ διεθνούς βεληνεκούς μιμούνται ό,τι ακούνε και βλέπουν
σκάβοντας βαθύτερα τον λάκκο τους.

Το θέατρο που στηρίζεται στο ρεπερτόριο δεν μπορεί να νιώσει αυτή την κρίση
παρά μόνο όταν προέρχεται από παράγοντες που αποσυντονίζουν τον καθημερινό
ρυθμό. Έτσι κι αλλιώς, αυτό το θέατρο ποτέ δεν είδε τον κόσμο να τσαλαπατιέται
στα ταμεία του, εκτός από ελάχιστες ευτυχείς εξαιρέσεις, άρα και δεν
εκπλήσσεται με μία λογικά αυξομειούμενη κίνηση. Μάταια, λοιπόν, μια και το
'φερε η κουβέντα, προσπαθεί μερικές φορές κι αυτό να μιμηθεί τα καμώματα των
«εμπορικών» προσδίδοντας μάλιστα και μια αμπελοφιλοσοφημένη άποψη,
ωραιοποιώντας την ασχήμια.

Ξανά φέτος, λοιπόν, μία θεατρική κρίση και δεν ξορκίζεται ούτε με
υπερπαραγωγές ούτε με ηχηρά τηλεοπτικά ονόματα. Το αντίθετο θα έλεγα γι' αυτό
το τελευταίο. Πότε θα καταλάβουμε ότι ο διασκεδαστής της τηλεόρασης υπάρχει
μόνο για το χαζόκουτο και δεν δημιουργεί κανένα ενδιαφέρον στον θεατή να πάει
να του σκάσει δεκαπέντε χιλιαρικάκια για να τον δει να επαναλαμβάνει τις
αηδίες του ζωντανά; 
Πότε θα καταλάβουμε ότι όσο πιο πολλές σαχλαμαρίτσες κάνουμε τόσο περισσότερο
μικραίνει η σοβαρότητα με την οποία μάς αντιμετωπίζουν; Κανείς δεν έχει
ακούσει την έκφραση «καραγκιόζηδες», έκφραση με την οποία συνεννοούνται την
άλλη ημέρα μεταξύ τους οι τηλεθεατές; Μια του κλέφτη, δυο του κλέφτη. Το κοινό
υποψιάζεται. Και όταν το κοινό υποψιάζεται, ώσπου να του φύγει η υποψία έχει
τελειώσει και η θεατρική χρονιά. Και ο λάκκος διευρύνεται και η κρίση
φουντώνει. Μιλάνε για οικονομική κρίση. Μα πότε ήταν ανθηρά τα οικονομικά του
Έλληνα; Μιλάνε για τις καιρικές συνθήκες, λες και έχουμε τυφώνες και μουσώνες,
αλλά όλοι μας ξέρουμε πως σε μία επιτυχία άντε το εκατό να γίνει ενενήντα μ'
έναν χιονιά. Μέχρι εκεί, όμως. Οι αιτίες είναι πολλές και δεν χωράνε μέσα σε
δέκα γραμμές. Αλλά, με μια πρώτη ματιά, μας είναι τόσο δύσκολο να καταλάβουμε
ότι το θέατρο τείνει να γίνει μία ευτελής ιστορία που δεν εμπνέει τον σεβασμό;
Πώς είναι μια εύκολη δουλειά που μπορεί να την κάνει ο καθένας, και γι' αυτό
γεμίσαμε μικρομάγαζα; Ότι για ν' ανοίξει ένα θέατρο χρειάζονται τρία - τέσσερα
εκατομμυριάκια, πέντε άτομα που να έχουν παρακολουθήσει ένα σεμινάριο και ένας
δικός μας δημοσιογράφος; Για ν' ανοίξει. Γιατί για να κλείσει δεν χρειάζεται
τίποτα. Αυτό ακριβώς. Τίποτα. Και αυτό είναι που πονάει.

Ο Θανάσης Παπαγεωργίου είναι

ηθοποιός και σκηνοθέτης.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16336P032</ED>
<ID>
ID:15932

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P03&aa=2</URL></REF>


Article

<CATEGORY>vin09</CATEGORY>

 <H5>ΑΛΛΑΖΕΙ Ο ΧΑΡΤΗΣ ΤΩΝ ΡΑΝΤΕΒΟΥ ΤΟΥ ΚΟΙΝΟΥ ΜΕ ΤΑ ΒΙΒΛΙΑ: ΝΕΑ ΒΙΒΛΙΟΠΩΛΕΙΑ
«ΦΥΤΡΩΝΟΥΝ» ΚΑΙ ΥΙΟΘΕΤΟΥΝ ΣΤΡΑΤΗΓΙΚΗ ΕΚΔΗΛΩΣΕΩΝ ΑΝΤΙ ΓΙΑ ΤΗ ΣΤΡΑΤΗΓΙΚΗ ΤΩΝ ΕΚΠΤΩΣΕΩΝ
</H5><H5>Οι δρόμοι της τέχνης οδηγούν στα βιβλιοπωλεία
</H5><H2>Στέκια αντί για σούπερ μάρκετ βιβλίων
</H2><H2></H2>
<AUTHOR>ΜΙΚΕΛΑ ΧΑΡΤΟΥΛΑΡΗ
</AUTHOR>
<AUTHOR>ΜΙΚΕΛΑ ΧΑΡΤΟΥΛΑΡΗ
</AUTHOR>

Δεν θέλουν να είναι απλά βιβλιοπωλεία. Θέλουν να είναι στέκια. Στέκια που θα
τα λέγαμε «φιλικά προς τον αναγνώστη», κατά το «φιλικά προς τον χρήστη Η/Υ».
Στέκια όπου καλλιεργείται μία ιδιαίτερη ατμόσφαιρα, η οποία ξυπνά ή ενθαρρύνει
τη διάθεση για διάβασμα και όπου οι εκδόσεις ή οι συγγραφείς γίνονται
«γεγονός». Στέκια που καθιστούν το βιβλίο τρόπο ζωής.

Είναι η καινούργια τάση που διαγράφεται στον ελληνικό ορίζοντα. Χάρη σε
γενναίες ιδιωτικές επενδύσεις, το κέντρο της Αθήνας αποκτά δύο καινούργιους
βιβλιοχώρους, τα προάστια άλλους δύο και η περιφέρεια μεγάλα υποκαταστήματα.
Έτσι που ο χάρτης των τόπων συνάντησης του κοινού με το βιβλίο, αλλάζει ριζικά.

Το «Ύψιλον» στα Εξάρχεια, η τριώροφη «Εστία» στη Σόλωνος, ο «Ευριπίδης» στο
Χαλάνδρι, ο «Ελευθερουδάκης» στη Γλυφάδα, η «Πρωτοπορία» στην Πάτρα, με όλες
τις μεταξύ τους διαφορές, έρχονται να προστεθούν στη Στοά Βιβλίου της
Πεσμαζόγλου, στον εξαώροφο «Ελευθερουδάκη» της Πανεπιστημίου, στο «104» της
Θεμιστοκλέους (όπου δεν πωλούνται μεν βιβλία, αλλά γιορτάζονται τα βιβλία),
αλλά και στο δραστήριο «Πολύεδρο» της Πάτρας ή στον «Ιανό» της Θεσσαλονίκης.

Και ενώ οι Κασσάνδρες του βιβλίου κινδυνολογούν ότι ο χώρος απειλείται από τα
σούπερ μάρκετ βιβλίων, ιδού η ιδιωτική πρωτοβουλία που τις διαψεύδει: κοντά
στα μεγάλα βιβλιοπωλεία, τα οποία επέλεξαν (και συνεχίζουν ερήμην των
απαγορεύσεων του νόμου) μία στρατηγική εκπτώσεων, όπως η «Πολιτεία» που
απλώθηκε στην Ασκληπιού, η «Πρωτοπορία» της Γραβιάς που έκανε αλυσίδα,
ξεφυτρώνουν βιβλιοπωλεία που διαλέγουν μια στρατηγική εκδηλώσεων. Ήταν το
«Πολύεδρο» και ο «Ιανός», δημιουργήθηκε το (μικρών διαστάσεων) «Μητροπόλεως
31», έρχεται τώρα το «Ύψιλον». Στόχος τους, η ενίσχυση του δεσμού με τον
πιθανό ή επίδοξο αναγνώστη. Έτσι θέλησε να λειτουργήσει η Στοά Του Βιβλίου με
τα εκδοτικά βιβλιοπωλεία, έτσι και το «104» των Εκδόσεων Καστανιώτη χωρίς να
είναι πωλητήριο.

Η νέα τάση θέλει τον βιβλιοχώρο να μην απευθύνεται άμεσα στην τσέπη του
πελάτη, αλλά στην καρδιά του. Και βασίζει τη διαφήμιση του βιβλίου όχι τόσο
στην καλή τιμή του όσο στα γεγονότα που αυτό γεννά ή που το πλαισιώνουν. Είναι
χαρακτηριστικό μάλιστα ότι ακόμα και οι «μεγάλες επιφάνειες», τα πολυώροφα
δηλαδή βιβλιοπωλεία, προσπαθούν να καλλιεργήσουν στενές σχέσεις με το κοινό
και εδώ μέσα από βιβλιο-ραντεβού και βιβλιο-συναντήσεις (π.χ. ο
«Ελευθερουδάκης» και τώρα ο «Ευριπίδης») ή μέσα από τη συνένοχη σχέση
βιβλιοπώλη-πελάτη, ενός πελάτη με ονοματεπώνυμο (όπως η «Εστία» ή το
«Μητροπόλεως 31»).

Όλα δείχνουν μάλιστα πως το στοίχημα έχει κερδηθεί. Το κοινό ανταποκρίνεται με
ενθουσιασμό, πολλαπλασιάζεται συχνά και οι φωτισμένοι επιχειρηματίες τρίβουν
τα χέρια τους. Άλλωστε, αν δεν τους συνέφερε αυτή η υπόθεση, δεν θα
προχωρούσαν σε τόσο μεγάλα οικονομικά και οργανωτικά ανοίγματα...

Ο Θανάσης Χαρμάνης επένδυσε 80 εκατ. δραχμές για την αναπαλαίωση αυτού του
σπιτιού στον πεζόδρομο της Τζαβέλλα, όπου θα στεγαστούν το βιβλιοπωλείο των
Εκδόσεων Ύψιλον, αλλά και πλήθος εκδηλώσεις που θα υποστηρίξουν ακριβώς
διάφορα βιβλία-γεγονότα

Ο Θανάσης Χαρμάνης, εκδότης εδώ και 20 χρόνια του «Ύψιλον», με τίτλους
τρανταχτούς από Καστοριάδη ή Ελύτη μέχρι Μπόρχες και Μπέκετ στο ενεργητικό
του, διαμορφώνει αυτόν τον καιρό ως στέκι πολιτιστικό, 220 τ.μ. σε ένα
σπίτι-κόσμημα που αγόρασε στην οδό Τζαβέλλα 15 των Εξαρχείων.

Σ' αυτό το κτίσμα του περασμένου αιώνα (που κρίθηκε διατηρητέο και στο
εσωτερικό του, διότι είναι από τα λίγα που διαθέτουν χαγιάτι), ήδη έχει
εγκαταστήσει το πωλητήριο των Εκδόσεων Ύψιλον ­ μαζί και το παλιό «Ρόπτρο» και
το «Κρύσταλλο». Όλο το κτίριο αναπαλαιώθηκε υποδειγματικά, 800.000 δρχ.
δόθηκαν για να συντηρηθούν τα φρέσκα σε ορισμένες πλευρές της οροφής και 2,5
χιλιόμετρα καλώδια τοποθετήθηκαν, ώστε να εξασφαλιστούν τέλειες συνθήκες
εξαερισμού, φωτισμού, ήχου κ.λπ. Ήδη έχουν τοποθετηθεί τα πρώτα τραπέζια του
εντευκτηρίου που θα εξυπηρετεί τους βιβλιόφιλους και στον πάνω όροφο, όπου
άλλοτε νοίκιαζαν δωμάτια οι φοιτητές, έγινε η πρώτη έκθεση ζωγραφικής (της
Ελένης Καλοκύρη).

Ωστόσο, το κέντρο του «Ύψιλον», δύο βήματα από το «104» του Καστανιώτη, δεν θα
λειτουργήσει επίσημα πριν από την άνοιξη. Και τότε... Ο Θανάσης Χαρμάνης έκανε
μία επένδυση 80 εκατ. δρχ. και ξέρει να περιμένει χάριν μιας ουσιαστικής
σχέσης με το κοινό. Ετοιμάζει παρουσιάσεις εκδόσεων συνδυασμένες με εκθέσεις
και ομιλίες, σεμινάρια ποίησης, μουσικές βραδιές κ.ο.κ. με στόχο πάντα την
υποστήριξη των βιβλίων και την καλλιέργεια ενός κύκλου ενεργών και απαιτητικών αναγνωστών.

Μία ατμόσφαιρα που γοητεύει, ένας χώρος λειτουργικός σε δύο επίπεδα είναι το
μυστικό για το καινούργιο στέκι του «Ύψιλον», που θα λειτουργήσει επίσημα μετά
την άνοιξη

«Αν θέλει κανείς να μείνει εκδότης σήμερα, λέει, πρέπει να βρει τρόπους να
υπερασπιστεί τα βιβλία του. Η αρωγή της τέχνης είναι ένα καλό μέσο, με την
προϋπόθεση πάντα ότι δεν θα βάζει σε κίνδυνο το εκδοτικό πρόγραμμα».
Προτίθεται, λοιπόν, επιπλέον να διαθέτει (και όχι να νοικιάζει) τους χώρους
της οδού Τζαβέλλα για διάφορες εκδηλώσεις σχετικές με το κλίμα των Εκδόσεων
Ύψιλον που έτσι θα ακούγονται πολλαπλά, ενώ όταν γίνονται εκθέσεις, π.χ.
φωτογραφίας, θα λειτουργεί με όρους γκαλερί. Παράλληλα σκέφτεται μια μουσική
βραδιά με αφορμή την έκδοση από το «Ύψιλον» του β' τόμου μελοποιημένης ποίησης
του Θεοδωράκη ή μία έκθεση με φωτογραφίες γυρισμάτων για το βιβλίο «Θόδωρος
Αγγελόπουλος - το παρελθόν ως ιστορία, το μέλλον ως φόρμα» του Κ. Θέμελη ή
ακόμη ένα φιλολογικό μνημόσυνο για τον Κορνήλιο Καστοριάδη, του οποίου μόλις
κυκλοφόρησε το τελευταίο βιβλίο «Η ορθολογικότητα του καπιταλισμού». Τη
διαμόρφωση του σχετικού προγράμματος θα την αναλάβουν ειδικευμένοι συνεργάτες
του, ώστε ο Θ. Χαρμάνης να μπορέσει να αφιερωθεί, όπως λέει, στα βιβλία του.

Πελάτες με ονοματεπώνυμο

Έναν όροφο ακόμη θα αποκτήσει η παραδοσιακή «Εστία» στη Σόλωνος, που θα
αναδιοργανωθεί εκ βάθρων χωρίς όμως, όπως λέει η Μαρίνα Καραϊτίδη, να
μετατραπεί σε σούπερ μάρκετ βιβλίων

Προς το τέλος του 1999 θα είναι έτοιμη και η καινούργια «Εστία». Το
παραδοσιακό γενικό βιβλιοπωλείο της οδού Σόλωνος, το οποίο διαθέτει περί τους
140.000 τόμους σ' έναν χώρο περίπου 600 τ.μ. και που περηφανεύεται ότι είναι
από τα πλέον ενημερωμένα, αν όχι το περισσότερο ενημερωμένο, με τίτλους και
της παλαιότερης παραγωγής, θα απλωθεί σε έναν ακόμη (νοικιασμένο επίσης) όροφο
100 τ.μ. Και θα αναδιαμορφωθεί, έτσι που να γίνει τριώροφο συν το πατάρι και
εκσυγχρονισμένο, αφού ταυτόχρονα θα προχωρήσει και η μηχανοργάνωσή του.

Ήδη οι πρώτες αλλαγές έχουν γίνει, αφού το εκδοτικό τμήμα με 70 νέους τίτλους
και 150 ανατυπώσεις ετησίως, συστάθηκε ως άλλη εταιρεία (Ε.Ε.) και, με
υπεύθυνη την Εύα Καραϊτίδη, εδρεύει σε τρεις ιδιόκτητους ορόφους στην οδό
Ευριπίδου 84. Το βιβλιοπωλείο, ως Α.Ε., αμιγώς ελληνικό και όχι διεθνές όπως
του «Ελευθερουδάκη», το κρατά στα χέρια της η μητέρα της, η εκδότρις Μαρίνα
Καραϊτίδη, θεματοφύλακας της παράδοσης του εκδοτικού οίκου και του
βιβλιοπωλείου, το οποίο ίδρυσε το 1885 ο θείος του παππού της Γεώργιος
Κασδόνης, ένας οραματιστής πρώην δάσκαλος στο Βουκουρέστι.

«Ίσως να ήταν εξυπνότερο να δημιουργήσουμε ένα σούπερ μάρκετ βιβλίων», λέει
στα «ΝΕΑ». «Δεν θέλαμε όμως και πιθανώς να μην τα καταφέρναμε, γιατί ακριβώς
είναι τελείως διαφορετική η ατμόσφαιρα που τόσα χρόνια καλλιεργούμε στο
"Βιβλιοπωλείον της Εστίας". Αν σκεφτεί κανείς ότι ο κ. Νίκος, ο παλαιότερος
βιβλιοπώλης της Αθήνας είναι κοντά μας 70 χρόνια, θα καταλάβει. Η παράδοση
κάνει τη διαφορά. Για μας δεν είναι συνώνυμη με την αρτηριοσκλήρωση, αλλά βήμα
για την πρόοδο. 
Και στην καινούργια Εστία, λοιπόν, στόχος μας θα είναι να διατηρούμε ένα
γενικό βιβλιοπωλείο, όσο το δυνατόν καλύτερα ενημερωμένο στις τρέχουσες αλλά
και στις παλαιότερες ελληνικές εκδόσεις. Ένα βιβλιοπωλείο αμιγώς ελληνικό,
όπου ο πελάτης δεν θα είναι ανώνυμος, αλλά θα έχει προσωπική σχέση με τον χώρο
και τους ανθρώπους του».

Η «Εστία» δεν προβλέπει εκδηλώσεις για βιβλία. Το μυστικό της είναι ότι
βασίζεται σε έμπειρους βιβλιοπώλες που εξυπηρετούν όσο το δυνατόν
ουσιαστικότερα το κοινό. Η μόνη της υποχώρηση είναι ότι έβαλε μία ταμπέλα πως
και εδώ γίνονται εκπτώσεις μέχρι 30% στα βιβλία που δεν υπόκεινται στην
προστασία του νόμου περί ενιαίας τιμής. Ενός νόμου που γενικώς δεν
πολυτηρείται ούτε επηρέασε αρνητικά τις πωλήσεις τους, λέει η κ. Καραϊτίδη. Το
ίδιο δεν τις επηρέασαν και τα βιβλιοπωλεία-πρατήρια των εκδοτικών οίκων με τα
οποία γέμισε η ΑΘήνα ούτε και το στοκατζίδικο που είναι απέναντί τους.

«Αντίθετα, η τάση αυτή για ανοίγματα, που παρατηρείται στον εκδοτικό και
βιβλιοπωλικό χώρο, δείχνει», λέει η Μαρίνα Καραϊτίδη, «ότι ανεβαίνει η στάθμη
του αναγνωστικού κοινού. Ανεξαρτήτως του τι διαβάζουν, οι Έλληνες είναι
γεγονός ότι διαβάζουν περισσότερο».

Γίγας στο Χαλάνδρι

Επένδυση 250 εκατ. δραχμών έκανε η οικογένεια Βασιλόπουλου του χαλανδριώτικου
«Ευριπίδη», προκειμένου να δημιουργήσει ένα καινούργιο τετραώροφο βιβλιοπωλείο
που διοργανώνει και συστηματικές παρουσιάσεις βιβλίων

Ένα παρόμοιο συμπέρασμα ότι το αναγνωστικό κοινό δεν είναι κορεσμένο αλλά
είναι έτοιμο να ανταποκριθεί, σπεύδοντας σε μεγαλύτερους και καλύτερα
οργανωμένους βιβλιοπωλικούς χώρους, έχει βγάλει και ο Δημήτρης Βασιλόπουλος,
γιος του Ευριπίδη Βασιλόπουλου, που με τα δύο αδέλφια του, τον Θοδωρή και την
Κούλα, εμψυχώνουν το νέο τετραώροφο βιβλιοπωλείο «Ευριπίδης - Στοά» μεταξύ της
Πλατείας Δούρου και της κεντρικής πλατείας του Χαλανδρίου. «Το κοινό μας
σχεδόν τριπλασιάστηκε», δηλώνει.

Ο «Ευριπίδης» ήταν από τα παλαιότερα και δημοφιλέστερα χαλανδριώτικα
βιβλιοπωλεία μέχρι που η οικογένεια Βασιλόπουλου αποφάσισε να κάνει το μεγάλο
άνοιγμα. Και επένδυσε 250 εκατ. δρχ. για να κτίσει σε ιδιόκτητο οικόπεδο ένα
υπερσύγχρονο γενικό βιβλιοπωλείο, στα πρότυπα των γερμανικών, που άνοιξε τον
Σεπτέμβριο, διαθέτει ξενόγλωσσο τμήμα και τρεις οθόνες για σύνδεση των πελατών
με το Ίντερνετ, καφετέρια, αίθριο κ.λπ. Ακολουθώντας μάλιστα την καινούργια
τάση άρχισαν να διοργανώνουν και εκεί, σε συνεργασία με τους εκάστοτε εκδότες,
παρουσιάσεις βιβλίων και συναντήσεις με συγγραφείς, με μεγάλη συμμετοχή, κάθε
Πέμπτη απόγευμα για τους μεγάλους και κάθε Σάββατο πρωί για τα παιδιά.

Η αλυσίδα μεγαλώνει

Εκ διαμέτρου αντίθετα από το Χαλάνδρι, και η Γλυφάδα απέκτησε μόλις το πρώτο
δικό της μεγάλο βιβλιοπωλείο. Έναν διώροφο «Ελευθερουδάκη» που καταλαμβάνει
300 τ.μ. και διαθέτει όχι ίσως το σύνολο των τίτλων της τρέχουσας ελληνικής
παραγωγής, αλλά μια πολύ πλούσια γκάμα πρόσφατων τίτλων, όχι μόνο ελληνικών
αλλά και ξενόγλωσσων. Είναι συνδεδεμένος ηλεκτρονικά με το κεντρικό
βιβλιοπωλείο στην Πανεπιστημίου αλλά και με τα υποκαταστήματα στην Κηφισιά,
στο Ψυχικό, στον Πύργο Αθηνών ή το παλιό στη Νίκης, αλλά ακόμη δεν έχει
ξεκινήσει κανένα πρόγραμμα βιβλιοσυναντήσεων.

Βιβλιοσυναντήσεις θα συνεχίσουν, πάντως, να διοργανώνουν συστηματικά και ο
κεντρικός «Ελευθερουδάκης» και οι εκδότες της Στοάς του Βιβλίου και το
«Μητροπόλεως 31» και ο Χώρος Τέχνης και Λόγου «104» του Καστανιώτη, όπως
άλλωστε και το φιλόξενο «Πολύεδρο» στην Πάτρα ή ο «Ιανός» στη Θεσσαλονίκη.
Αυτή η πρακτική είναι ένας δρόμος για την ανάπτυξη μιας ουσιαστικότερης σχέσης
του κοινού με το βιβλίο. Μίας σχέσης που θα μπορέσει ίσως να αναζωογονήσει και
τα μικρά βιβλιοφιλικά βιβλιοπωλεία που αγωνίζονται να επιζήσουν δίπλα στις
μεγάλες επιχειρήσεις.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16336P041</ED>
<ID>
ID:15889

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P04&aa=1</URL></REF>


Article

<CATEGORY>vin09</CATEGORY>

 <H5>Πληροφορίες για το ευρώ και την Ευρώπη
</H5><H2>ΒΙΒΛΙΟπαρουσίαση
</H2>
<AUTHOR>Κ. ΜΠΕΤΙΝΑΚΗΣ</AUTHOR>

ΝΤΑΝΙΕΛ ΚΟΝ-ΜΠΕΝΤΙΤ και ΟΛΙΒΙΕ ΝΤΙΑΜΕΛ (με τη συνεργασία του Τιερί
Βισόλ) «Μικρό λεξικό του ευρώ». Εισαγωγή: Μιχάλης
Παπαγιαννάκης. Αθήνα, Εκδόσεις Πόλις, 1998.
Σελ. 330.

Σε λίγες ημέρες θα μπει στη ζωή του Ευρωπαίου για τα καλά το ευρώ, αφού οι
αποκαλούμενες χώρες του πρώτου κύκλου θα αποκτήσουν το ενιαίο ευρωπαϊκό
νόμισμα, που σταδιακά θα αντικαταστήσει όλα τα εθνικά νομίσματα.

Χρειάστηκε να περάσει σχεδόν μισός αιώνας από την υπογραφή της Συνθήκης της
Ρώμης που ίδρυσε την Ευρωπαϊκή Οικονομική Κοινότητα, ώσπου η Ευρωπαϊκή Ένωση
της Συνθήκης του Μάαστριχτ να ασπαστεί το ενιαίο νόμισμα. Το βιβλίο δίνει την
ευκαιρία στον αναγνώστη να μάθει με μία μέθοδο που συνδυάζει την τεχνική
επάρκεια και την πολιτική προοπτική πολλά και ουσιαστικά στοιχεία της νέας
περιόδου, που αποτελεί για την Ευρώπη το ευρώ. Πρόκειται για εγχειρίδιο που
δίνει «μία ιδιότυπη εκδοχή των απλών μαθημάτων για το ευρώ και την Ευρώπη,
γραμμένο από κάποιους που τη ζουν καθημερινά και όχι μόνο στο Ευρωπαϊκό
Κοινοβούλιο», σημειώνει ο Μιχάλης Παπαγιαννάκης στο εισαγωγικό του σημείωμα,
που επισημαίνει ένα «ιστορικό σκέρτσο»: το ευρώ επισημοποιήθηκε, και το βιβλίο
αυτό κυκλοφόρησε στη Γαλλία τον Μάιο του 1998, τριάντα χρόνια ύστερα από
εκείνο τον Μάιο, που είχε συγκλονίσει τόσο τη Γαλλία αλλά και τον υπόλοιπο
κόσμο. Από τους συγγραφείς του βιβλίου, ο Γερμανοεβραίος φοιτητής στη Ναντέρ ­
πρωταγωνιστής του Μάη του '68, αργότερα δημοτικός σύμβουλος στη Φρανκφούρτη
και σήμερα Γερμανός Πράσινος ευρωβουλευτής στις Βρυξέλλες και το Στρασβούργο
Ντανιέλ Κον-Μπεντίτ. Ο Κόκκινος Ντάνι, όπως ήταν τότε γνωστός. Γραμμένο σε
γλαφυρή γλώσσα, αρχίζει με το λήμμα «αγελάδα» και εξηγεί πώς το ευρώ νίκησε το
ECU, επειδή ηχητικά στα γερμανικά η φράση «ένα ECU» θα ακουγόταν όπως «μία αγελάδα».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16336P042</ED>
<ID>
ID:15933

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P04&aa=2</URL></REF>


Article

<CATEGORY>vin09</CATEGORY>

 <H5>ΒΡΑΒΕΥΜΕΝΕΣ ΠΑΡΑΓΩΓΕΣ ΘΑ ΠΡΟΒΑΛΛΕΙ Η ΕΡΤ
</H5><H2>Ζουμ στο ελληνικό σινεμά
</H2>
<H3>Ο νέος ελληνικός κινηματογράφος έχει την τιμητική του. Η κρατική τηλεόραση,
που στηρίζει εμπράκτως το σινεμά (κάθε χρόνο μπαίνει συμπαραγωγός σε αρκετές
ταινίες), προγραμματίζει αυτή την περίοδο την προβολή βραβευμένων ταινιών νέων
Ελλήνων δημιουργών.
</H3>
Οι δύο φίλοι, Στέλιος Μάινας και Γεράσιμος Σκιαδαρέσης, παρέα, στο παλιό
Πεζό, ξεκινούν το ταξίδι τους στα Βαλκάνια. Από την ταινία του Σωτήρη Γκορίτσα
«Βαλκανιζατέr» που θα προβάλει η ΕΤ1 την Δευτέρα 18 Ιανουαρίου

Πρόκειται για ταινίες που, όταν παίχτηκαν στις αίθουσες, είχαν τραβήξει τα
βλέμματα χιλιάδων φίλων του ελληνικού σινεμά. Όπως, πρώτα απ' όλα, η «Τιμή της
αγάπης», σε σενάριο και σκηνοθεσία της Τώνιας Μαρκετάκη. 
Η ταινία, που γυρίστηκε το 1984 και θα προβληθεί από τη ΝΕΤ την Παρασκευή 15
Ιανουαρίου (στις 23.00), στηρίζεται στο μυθιστόρημα του Κωνσταντίνου Θεοτόκη
«Η τιμή και το χρήμα». Με επτά κρατικά βραβεία στο ενεργητικό της, η «Τιμή της
αγάπης» (σε μουσική της Ελένης Καραΐνδρου) μας μεταφέρει στην Κέρκυρα, στις
αρχές του αιώνα, όπου μια γυναίκα αρνείται να παντρευτεί τον εκούσιο απαγωγέα
της, όταν διαπιστώνει πως είναι ένας κοινός προικοθήρας. Με την Τούλα
Σταθοπούλου, την Άννυ Λούλου και τον Στρατή Τσοπανέλη.

Κάπου 250.000 εισιτήρια είχε κόψει στις αθηναϊκές αίθουσες η κωμωδία του
Σωτήρη Γκορίτσα «Βαλκανιζατέr» (παραγωγής 1997), που θα δείξει η ΕΤ1 την
Δευτέρα 18 του μηνός (στις 21.15). Ο Σταύρος και ο Φώτης, δύο 35άρηδες φίλοι
και άφραγκοι, προσπαθούν να επιβιώσουν σε μια κωμόπολη της βόρειας Ελλάδος.
Μαθαίνουν πως στη Βουλγαρία μπορούν να πλουτίσουν κάνοντας μαύρη αγορά με
δολάρια. Αποφασίζουν να δοκιμάσουν την τύχη τους και το ταξίδι τους, γεμάτο
ιστορίες κι απρόοπτα ­ μ' ένα παλιό Πεζό 404 ­ αρχίζει. 
Η ταινία βασίζεται στο βιβλίο του Τάκη Τότλη «Συνδυασμός Έδεσσα - Ζυρίχη» και
τους πρωταγωνιστικούς ρόλους κρατούν οι Στέλιος Μάινας, Γεράσιμος Σκιαδαρέσης,
Γιώτα Φέστα.

Βραβευμένη είναι και η κοινωνική αισθηματική περιπέτεια του Νίκου Γραμματικού
«Κλειστή στροφή» (παραγωγής 1991) που θα δείξει η ΝΕΤ την Παρασκευή 22
Ιανουαρίου (στις 23.00). Ένας μοναχικός κλέφτης αυτοκινήτων θα συναντηθεί με
μια γυναίκα με την οποία θα δημιουργήσει μαζί της ερωτική σχέση η οποία θα
αποδειχθεί μοιραία. Πρωταγωνιστούν οι Μηνάς Χατζησάββας, Αλεξάνδρα
Σακελλαροπούλου, Γιώργος Νινιός και Νίκος Δημητράτος (μουσική: Κυριάκος Σφέτσας).

Τρεις μέρες πριν από το τέλος του μήνα, την Παρασκευή 29 Ιανουαρίου (στις
23.00), η ΝΕΤ θα προβάλει την ψυχολογική περιπέτεια του Βασίλη Ηλιόπουλου «Με
μια κραυγή» (παραγωγής 1995). Με δύο βραβεία στο Φεστιβάλ Θεσσαλονίκης και
τρία κρατικά, η ταινία παρουσιάζει την περιπλάνηση στους δρόμους της Αθήνας
δύο αδελφών που μεγάλωσαν σε ίδρυμα. Πρωταγωνιστούν οι Δημήτρης Αλεξανδρής,
Βίκυ Βολιώτη, Στρατής Τσοπανέλης, Άλκης Παναγιωτίδης, Νίκος Ορφανός, Έλλη
Χάρη, Μαρίκα Τζιραλίδου.

Μία ακόμη βραβευμένη ταινία, το ψυχόδραμα της Φρίντας Λιάππα «Οι δρόμοι της
αγάπης είναι νυχτερινοί» (παραγωγή του 1981), προγραμματίζει η ΝΕΤ για την
Παρασκευή 12 Φεβρουαρίου (στις 23.00). Δύο μοναχικές μεσήλικες αδελφές θα
έρθουν σε σύγκρουση και θα οδηγηθούν στην τραγωδία όταν φθάνει από το Παρίσι ο
ζωγράφος ξάδελφός τους. Με την Μαρία Σκούντζου, την Μίρκα Παπακωνσταντίνου,
τον Γρηγόρη Ευαγγελάτο και τον Σταμάτη Φασουλή. (Η μουσική είναι του Γιώργου
Παπαδάκη και η φωτογραφία του Νίκου Σμαραγδή).

Επίσης προγραμματίζονται για προβολή, μέσα στον Φεβρουάριο, το ψυχογράφημα της
Στέλλας Πελέση «Μαρία, Ηλέκτρα και όνειρο σε άσπρο φόντο» παραγωγής 1996 (ΕΤ1)
και η κομεντί του Βασίλη Βαφέα «Ο έρωτας του Οδυσσέα» (ΝΕΤ).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16336P061</ED>
<ID>
ID:15890

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P06&aa=1</URL></REF>


Article

<CATEGORY>vin09</CATEGORY>

 <H2>Ο δάσκαλος επιστρέφει
</H2>
Ο Λευτέρης Ελευθεριάδης στον ρόλο του δασκάλου

Η κοινωνική σειρά εποχής «Όταν ήμουν δάσκαλος» (βασίζεται στο βιβλίο του Ι.
Κονδυλάκη) ξαναπροβάλλεται από αύριο στην ΕΤ1 (17.10) και θα μεταδίδεται κάθε
απόγευμα. Η υπόθεση έχει ως επίκεντρο τον διορισμό ενός δασκάλου σ' ένα ορεινό
χωριό. Αναλαμβάνοντας τα καθήκοντά του, δεν αργεί να συγκρουστεί με τον
προκάτοχό του για τα μάτια της Φωτεινής, μιας 18χρονης μαθήτριας, και η
κατάληξη θα είναι τραγική. 
Στους πρωταγωνιστικούς ρόλους εμφανίζονται οι Λευτέρης Ελευθεριάδης, Μάρκος
Λεζές, Κορίνα Οικονομάκη, Ανέστης Βλάχος, Καίτη Παπανίκα, Νίκος Τσούκας,
Δημήτρης Ιωακειμίδης, Τάσος Κωστής, Αίας Μανθόπουλος κ.ά. Το σενάριο και η
σκηνοθεσία είναι του Γιώργου Μυλωνά. (Η σειρά «Όταν ήμουν δάσκαλος» θα
ολοκληρωθεί σε 20 επεισόδια).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16336P062</ED>
<ID>
ID:15934

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P06&aa=2</URL></REF>


Article

<CATEGORY>vin09</CATEGORY>

 <H2>Ελληνίδες καταδρομείς στο Mega
</H2>
Με στολή παραλλαγής θα βγει στον αέρα αύριο στις 7 π.μ. η ενημερωτική εκπομπή
«Τι νέα σήμερα», του Mega! Οι οικοδεσπότες της εκπομπής, Πόπη Τσαπανίδου και
Θοδωρής Βαμβακάρης, θα παρουσιάσουν ένα αφιέρωμα στις γυναίκες των ειδικών
δυνάμεων του σώματος καταδρομέων αλεξιπτωτιστών.

Η κάμερα τού «Τι νέα σήμερα» παρακολούθησε από κοντά την εκπαίδευση γυναικών
και ανδρών στο σώμα καταδρομέων αλεξιπτωτιστών του ελληνικού στρατού.

«Αυτή τη στιγμή στην Ελλάδα υπάρχουν συνολικά 80 γυναίκες, από τις οποίες 50
έχουν περάσει από τη σχετική εκπαίδευση και 30 άλλες είναι εν ενεργεία
αλεξιπτωτίστριες», θα πει η επιλοχίας του Πεζικού Ελένη Σταυροπούλου στην
ρεπόρτερ της εκπομπής Ζωή Παπαδοπούλου, σημειώνοντας πως κατά τη διάρκεια της
εκπαίδευσης όλοι είναι ίσοι και οι γυναίκες δεν τυγχάνουν ειδικής μεταχείρισης.

Ακόμα, στη διάρκεια του αφιερώματος για τις γυναίκες στο σώμα καταδρομέων
αλεξιπτωτιστών, μιλά μεταξύ άλλων και η λοχίας Πεζικού και καταδρομέας
αλεξιπτωτίστρια, Θεοδώρα Μαυρομάτη. «Φοβάσαι όταν δεν αγαπάς κάτι», τονίζει η
λοχίας, που θυμάται την πρώτη πτώση της με αλεξίπτωτο, πριν από έξι χρόνια,
περιγράφοντας παράλληλα πώς ένιωσε. «Σαν να μπήκα σε ένα όνειρο, σαν να μπήκα
μέσα στα σύννεφα», είπε χαρακτηριστικά, σημειώνοντας πως «ο φόβος και το άγχος
βοηθούν τους αλεξιπτωτιστές να είναι προσεκτικοί και ασφαλείς».
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16336P063</ED>
<ID>
ID:15968

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P06&aa=3</URL></REF>


Article

<CATEGORY>vin09</CATEGORY>

 <H2>Αποχώρησε η Έλλη Στάη από το Star
</H2>
Αποχώρησε από το Star η δημοσιογράφος και παρουσιάστρια του βραδινού
αναλυτικού δελτίου ειδήσεων του σταθμού Έλλη Στάη. Η δημοσιογράφος, που
εργαζόταν στο Star τα τελευταία δύο χρόνια, προτίμησε να φύγει από το κανάλι
όταν τής ζήτησαν να αφήσει το δελτίο και να παρουσιάσει τον «Ελλήσποντο» ή
κάποια άλλη εκπομπή πολιτικής επικαιρότητας.

Από σήμερα βασικός παρουσιαστής του κεντρικού δελτίου ειδήσεων θα είναι ο
Αιμίλιος Λιάτσος, ο οποίος μέχρι προχθές παρουσίαζε τις απογευματινές ειδήσεις
του Star.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16336P064</ED>
<ID>
ID:15991

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P06&aa=4</URL></REF>


Article

<CATEGORY>vin09</CATEGORY>

 <H2>Ξενάγηση στα αρχαία λατομεία
</H2>
Τα λατομεία στην αρχαιότητα παρουσιάζει η ΝΕΤ αύριο στις 10.00 το πρωί μέσα
από το ντοκιμαντέρ «Η τεχνολογία στην Αρχαία Ελλάδα».

Ο Αντίγονος, ο Πολέμων, ο Παυσανίας, ο Βιτρούβιος, ο Πλίνιος μάς έχουν
δώσει πληροφορίες όχι μόνον για τα μνημεία της αρχαίας τέχνης, αλλά κυρίως για
την παραγωγή τους. Από τη μελέτη της λειτουργίας των λατομείων αποκαλύπτεται
ότι η τεχνολογία ­ συνδυασμός γνώσεων και υλικών ­ επιτρέπει στον άνθρωπο να
μετασχηματίζει ή να μεταχειρίζεται τα διάφορα υλικά. Η επεξεργασία του
μαρμάρου δείχνει ακριβώς ότι οι αρχαίοι Έλληνες κατόρθωσαν με μια βαθύτερη
γνώση των υλικών και με εμπειρικούς τρόπους να φθάσουν σ' ένα επίπεδο
τεχνολογίας σχεδόν αξεπέραστο μέχρι σήμερα.

Ο αρχαιολόγος - αρχιτέκτονας Τόνι Κοζέλιε, ειδικός στη μελέτη των
λατομείων, επιχειρεί την αποκόλληση μαρμάρινου μπλοκ, χρησιμοποιώντας την
αρχαιοελληνική μέθοδο.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16336P065</ED>
<ID>
ID:16003

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P06&aa=5</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Σοκ από... κυκλώνα
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>«Το ερώτημα και ο γάμος». Τίτλος ποιήματος του Γιώργου Βέλτσου από τη νέα ­
υπέροχη ­ συλλογή «Έκθεση προόδου». Γράφει: «Απόσταση, λοιπόν; / Υπήρξε
εγγύτης; / Με γνώρισες;». Αυτό ακριβώς, ως νόημα, εμπεριέχει, σε πολλές
παραλλαγές, το νέο μονόπρακτο της Λούλας Αναγνωστάκη «Ουρανός κατακόκκινος»
που παρουσίασε, σε θριαμβευτική επανεμφάνιση, η εκπομπή του Βέλτσου, στη ΝΕΤ,
«Το μάτι του κυκλώνα». Ήταν κυριολεκτικά μια εκπομπή-σοκ.
</H3>
«Κάθομαι και σκέφτομαι τη ζωή». Έτσι αρχίζει η Βέρα Ζαβιτσιάνου, λίγο γερτή,
πάνω σε μια καρέκλα, στην άδεια Νέα Σκηνή του Εθνικού Θεάτρου. Κανείς άλλος
δεν υπάρχει δίπλα της. Είναι μόνη, ολομόναχη, αρπαγμένη από τον λόγο της
Αναγνωστάκη και φανερώνει τις εκπληκτικές διαστάσεις που μπορεί να έχει η
τηλεόραση ως φορέας υψηλών πνευματικών γεγονότων. «Κάθομαι και σκέφτομαι τη
ζωή. Και καμιά ζωή δεν ζηλεύω... Δεν θέλω να είμαι μέσος όρος... Με τις
πολυτελείς κουζίνες τους. Εγώ νιώθω πως ξεχωρίζω»... «Πηγαίνω και βλέπω τον
ηλίθιο γιο μου, παρέα με τους Αλβανούς, στη φυλακή».

Η Βέρα Ζαβιτσιάνου, λυγερή, κομψή, με πυρόξανθα μαλλιά, μια μικροκαμωμένη
ευαίσθητη ύπαρξη, υποδύεται την ολομόναχη πλέον γυναίκα που αναπολεί και
σκέφτεται συνάμα, αναπολεί τον αλλοτινό της βίο, τον αριστερό σύζυγο που δεν
υπάρχει πια, τώρα ­ ή και τότε; ­ αποστασιοποιημένη και είναι σαν να
αναρωτιέται «υπήρξε εγγύτης;». Έτσι λίγο πολύ ξεδιπλώνεται ένας διφορούμενος
λόγος, θολός συναισθηματικά, που σιγά σιγά ξεκαθαρίζει, ξανοίγεται, προκαλεί
το μέλλον και ορίζει το παρόν. Από τη σκοπιά μιας γυναίκας που έχει φθάσει
στην εξέγερση.

Επανάσταση

Μιλάει για τον «δικό της Οκτώβρη» και τονίζει: «Εγώ κάνω τη δική μου
επανάσταση. Εμπρός της γης οι κολασμένοι... Της πείνας οι σκλάβοι εμπρός,
εμπρός»! Έτσι ακριβώς φωνάζει και το κορμάκι της τεντώνεται, θαρραλέα,
μαχητικά, κόντρα στον «μέσο όρο»!

Ο Γιώργος Βέλτσος, φίλος της Λούλας Αναγνωστάκη, η οποία, σημειωτέον, αρνήθηκε
να συμπεριληφθεί στη λίστα μεταξύ των εκλόγιμων βουλευτών Επικρατείας,
μιλώντας με τη Βέρα Ζαβιτσιάνου, θύμισε ένα συγκεκριμένο απόσπασμα από το έργο
του Προυστ «Αναζητώντας τον χαμένο χρόνο», που ταίριαζε υπέροχα με το
μονόπρακτο «Ουρανός κατακόκκινος».

Εκείνο που αναφέρεται στην Μπερμά, δηλαδή στη Σάρα Μπερνάρ, όταν έπαιζε
«Φαίδρα». «Η Μπερμά», γράφει ο Προυστ, «ήταν εξαίσια όσο και στη "Φαίδρα" του
Ρακίνα. Κατάλαβα τότε πως το έργο του συγγραφέα δεν ήταν για την τραγωδό παρά
ένα υλικό μάλλον αδιάφορο καθεαυτό, για να δημιουργήσει το αριστούργημα της
ερμηνείας της. Η Μπερμά άπλωνε σκεπάσματα τρόμου, τρυφερότητας, πάνω σε λέξεις
δεμένες μεταξύ τους, ομοιόμορφες, όλες επίπεδες ή τονισμένες, και που μια
μέτρια ηθοποιός θα τις είχε ξεχωρίσει την μια από την άλλη». Και συνεχίζει ο
Προυστ: «Η Μπερμά ήξερε να εισάγει αυτές τις πλατιές εικόνες πόνου, ευγένειας,
πάθους, που ήταν τα δικά της αριστουργήματα»...

Τις ίδιες ακριβώς εικόνες εγγράφει, στο μυαλό του τηλεθεατή, το φιλικό δίδυμο
Αναγνωστάκη-Ζαβιτσιάνου. Η ηθοποιός λέει πως γνώρισε τη συγγραφέα στη
Θεσσαλονίκη, στο «Ντορέ», και της είχε φανεί «ένα πλάσμα αβρό» και «από τότε
είναι σαν αδελφές». Τώρα στο μονόπρακτο-μονόλογο «Ο ουρανός κατακόκκινος»
παίζει τη Σοφία Αποστόλου που «είναι καθηγήτρια γαλλικών και που ποτέ δεν πήγε
στη Μόσχα». Ο ρόλος είναι εκπληκτικός, από εκείνους που σπάνια συναντά μια ηθοποιός.

Ο Γιώργος Βέλτσος τής λέει πως έχει ζήσει τη Σοφία Αποστόλου αφού βιώνει την
απουσία του συντρόφου της. «Είναι», απαντά εκείνη, «σαν να έχεις ένα βάτραχο
μέσα σου που έχει τα μάτια του ανοιχτά και σε κοιτάζει».

Η ηθοποιός παίρνει τη θέση της στη σκηνή και λέει: «Ιδού εγώ. Ιδού. Εγγώ, εγώ.
Χίαρ αϊ αμ... εγώ... Σοφία Αποστόλου. Καθηγήτρια της γαλλικής, κάτοχος της
αγγλικής και ρωσικής. Απολυθείσα, λόγω αλκοολισμού... Έπινα... Μετά το '50 ή
πίνεις ή γίνεσαι φυτό... Τα παράτησα όλα... Ποτέ δεν ήμουν φυτό. Πηδάω μια
αστή και το γουστάρω... Τη Ναστάζια Φιλίποβνα εγώ τού την έμαθα. Και κάναμε
σεξ. Πόσο με ερέθιζε το "εμπρός της γης οι κολασμένοι". Το λέγαμε μαζί στα
ρωσικά... Φυτό! Έβλεπα τηλεόραση... έβλεπα...». 
Μπλέξιμο

Έπειτα στο τρομερό μονόπρακτο-μονόλογο παρακολουθούμε νοερά το μπλέξιμο της
Αποστόλου με μια αλλοδαπή φίλη του γιου της, ώσπου ανακάλυψε ότι ήταν του
δρόμου και ο γιος ήθελε Μερτσέντες, περιγράφει τις ωραίες ημέρες όπως στο έργο
του Μπέκετ «Ω! οι ευτυχισμένες ημέρες», έπειτα προστίθενται και δύο Ρουμάνοι
που εκμεταλλεύονταν τη Ρωσίδα και τέλος η Αποστόλου σωπαίνει λέγοντας: «Ιδού
εγώ»... «Δεν θέλω να είμαι μέσος όρος. Σαν αυτούς με τα αυτοκίνητα και τις
πολυτελείς κουζίνες... Εγώ δεν βολεύομαι. Εγώ είμαι εδώ. Δεν έχω καν αλυσίδες
να χάσω. Εγώ κάνω τη δική μου επανάσταση... Εμπρός της γης οι κολασμένοι»...

Έξι άνδρες, του Εθνικού Θεάτρου μας, τραγουδούν το ανωτέρω άσμα, αλλά αυτό που
μένει είναι η φιγούρα της εξεγερμένης Αποστόλου που ουρλιάζει τη δική της
επανάσταση. Κόντρα σε όλα.

Προηγουμένως, ημέρα Παρασκευή, είχαμε και μια ταινία συγγενικού θέματος. Ήταν
η πρόσφατη σχετικά δημιουργία του Χάρη Παπαδόπουλου «Προς την ελευθερία» με
θέμα μια παλιά σταρ του εμπορικού σινεμά. Ο σκηνοθέτης προσπαθεί και
πετυχαίνει να δώσει, με πειστική νεωτερίζουσα φιλμική γραφή, το κενό που
ορίζει την άρπα-κόλλα δεκαετία τού '90...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16336P071</ED>
<ID>
ID:15891

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Υπάρχουν καταστάσεις που και χρόνια πολλά να περάσουν μένουν ίδιες. Όπως οι
ανατροπές στη ζωή των δημοσιογράφων. Ο Ορέστης Λάσκος το εντόπισε κι
έκανε ταινία «Της ζήλειας τα καμώματα» με το στάνταρ έξοχο ζεύγος
Λάμπρου Κωνσταντάρα - Μάρως Κοντού. Εκείνος δημοσιογράφος
μεγάλων ρεπορτάζ σε εφημερίδα, εκείνη υπεύθυνη στήλης περιοδικού για θέματα
καρδιάς. Οι συνθήκες εργασίας του πρώτου ποτέ δεν είναι υπέρ της σχέσης τους.
Γι' άλλη μια φορά, η έξοδός τους για δείπνο ακυρώνεται λόγω δημοσιογραφικών
υποχρεώσεων. Πάνω από όλα, το ρεπορτάζ. Κι εκείνος αναθεμάτιζε για τη δουλειά
που πήγε και διάλεξε. Ό, τι δηλαδή συμβαίνει και τώρα. Η επικαιρότητα πλήττει
τα δημοσιογραφικά ζευγάρια...

* «Ο Περίγελως της αυλής» στη ΝΕΤ και ο Πατρίς Λεκόντ έφτιαξε μια
ταινία, ελαφριά και άκρως γαλλική κατά τους τύπους της αυλής του Λουδοβίκου
16ου. Όπου οι Γάλλοι αυλικοί προσπαθούσαν να εντοπίσουν την ύπαρξη του
αγγλικού χιούμορ. Κι ένας από αυτούς, που γλίτωσε το κεφάλι του από την
γκιλοτίνα των Γάλλων επαναστατών κι ατένιζε τη χώρα του από την απέναντι όχθη
της Μάγχης το ανακαλύπτει: Τη στιγμή που ο αέρας τού παίρνει το καπέλο και
αυτός το προλαβαίνει, ένας Άγγλος δίπλα του τού λέει «Ευτυχώς που δεν χάσατε
και το κεφάλι σας». Και ο Γάλλος στην αρχή τον κοιτάει σαστισμένος και μετά
καταλαβαίνει και γελάει: «Α, το χιούμορ, το χιούμορ!».

* Ο «Υπαστυνόμος Ρεξ» επιστρέφει στον Sky. Έπειτα από κάποιες επισκέψεις στον
κτηνίατρο, ένα κούρεμα του τριχώματος και ένα φρεσκάρισμα στη μουσούδα, το
αγαπημένο λυκόσκυλο βρίσκει ώρα προβολής στο κανάλι. Τα επεισόδια που σύντομα
θα ξεκινήσουν είναι ολοκαίνουργια.

* «Επτά συν επτά» και ο Θοδωρής Ρουσσόπουλος ταξίδεψε στην Ιταλία, για
να γνωρίσει από κοντά τον μύθο της οικογένειας Benetton. Η αρχή είχε ένα
ξεκίνημα παραμυθένιο. Το κίτρινο πλεκτό πουλόβερ της αδελφής που το θαυμάζουν
όλοι οι φίλοι έδωσε την ιδέα για τη σημερινή αυτοκρατορία πλεκτών ρούχων. Όμως
στη συνέχεια, το παραμύθι κατέληξε μάλλον σε γκρίζα διαφήμιση και σε ένα
ευχολόγιο του επιτυχημένου επιχειρηματία και όλων των μελών της οικογένειας.
Λίγη περισσότερη δημοσιογραφική επιμέλεια σε αυτά τα θέματα ­ άλλωστε η
συγκεκριμένη επιχείρηση έχει συμβάλει με τις ιδέες της στον τρόπο «χρήσης» των
μίντια ­ θα ξένιζε λιγότερο τους υποψιασμένους θεατές.

* Βίκυ Μιχαλονάκου, στυλοβάτης της trash φιλοσοφίας του New Channel.
Εδώ και μήνες έχει αλλάξει τίτλο και σκηνικό στην εκπομπή της, συνεχίζοντας να
υπάρχει ως «Βίκυ Gate». Και τι κάνει; Δίνει τηλεοπτικό άσυλο σε όσους έχουν να
κάνουν μαρτυρίες-σοκ. Για εξωσωματικές εμπειρίες ενδιαφέρεται, πασπαλισμένες
από αναδρομές ζωής ευαίσθητων ψυχών. Και σε αυτό το πλαίσιο, εντάσσεται η
περίπτωση Θέμη Αδαμαντίδη - Νένας Χρονοπούλου. Τον οποίο λοιπόν
παρουσιάζει στην αποψινή της εκπομπή-βάλσαμο για εκείνους που φλέγονται για
πιπεράτες λεπτομέρειες.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16336P072</ED>
<ID>
ID:15935

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P07&aa=2</URL></REF>


Article

<CATEGORY>vin15</CATEGORY>

 <H5>Η αθέατη πλευρά ενός ήρωα
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΥΝΑΤΟ ΚΟΙΝΩΝΙΚΟ ΔΡΑΜΑ ΤΟΥ ΤΖΟΡΤΖ ΚΙΟΥΚΟΡ
</H3>
Παλιό, καλό Χόλιγουντ σήμερα στα κανάλια, με πρώτο ανάμεσα στα φιλμ «Ο
φύλακας της φλόγας» του Τζορτζ Κιούκορ.

Ο Σπένσερ Τρέισι και η Κάθριν Χέπμπορν πρωταγωνιστούν ­ '43 ­ στο φιλμ «Ο
φύλακας της φλόγας», ενώ το γουέστερν «Το Άλαμο» το έχει σκηνοθετήσει ο Τζον
Γουέιν, που παίζει κιόλας μαζί με τους Ρίτσαρντ Γουίντμαρκ και Λόρενς Χάρβεϊ.
Το ίδιο ισχύει και για την περιπέτεια «Ο δολοφόνος των Άλπεων» καθώς έχει
σκηνοθετηθεί από τον Κλιντ Ίστγουντ ­ '75 ­ που κρατάει και τον πρωταγωνιστικό ρόλο.

Πιο συγκεκριμένα, μεταξύ των ταινιών που προγραμματίζουν να δείξουν σήμερα τα
κανάλια είναι και οι παρακάτω:

«Ο άνθρωπος λαχείο»

15.45 Mega. Εγχώρια φάρσα ­ '79 ­ με τους Γιάννη Μιχαλόπουλο,
Μαίρη Κυβέλου, Νέλλη Παππά. (Διάρκεια: 90') *

«Η αδελφή μου θέλει ξύλο»

18.00 Star. Χαριτωμένη φάρσα με τη Νίκη Λινάρδου να ταλαιπωρεί
με τα καμώματά της, τους Γιάννη Γκιωνάκη, Νίκο Ρίζο, Βασίλη Αυλωνίτη, Διονύση
Παπαγιαννόπουλο. (Διάρκεια: 70') **

«Ο δράκος του Ντύσελντορφ»

21.00 Seven Χ («Μ»). Ψυχαναλυτικό θρίλερ ­ '31 ­ του ιδιοφυούς
Φριτς Λανγκ. Μια σειρά δολοφονιών συγκλονίζουν μια πόλη. Με τον εξπέρ, σε
ανάλογους ρόλους, Πίτερ Λόρε. (Διάρκεια: 99') ****

«Ο φύλακας της φλόγας»

Ο Σπένσερ Τρέισι υποδύεται έναν πολεμικό ανταποκριτή που ψάχνει να βρει την
άλλη ζωή ενός πατριώτη, έχοντας στο πλευρό του την Κάθριν Χέπμπορν στον
«Φύλακα της φλόγας»

22.00 ΝΕΤ (Keeper of the flame). Κοινωνικό δράμα ­ '43 ­
που ανασκευάζει τη δομή των κλασικών «πολεμικών ταινιών» με έναν πολεμικό
ανταποκριτή που σκύβει στην περίπτωση ενός εκλιπόντος πατριώτη και ανακαλύπτει
την αληθινή του ζωή. Του Τζορτζ Κιούκορ, με τους Σπένσερ Τρέισι και Κάθριν
Χέπμπορν. (Διάρκεια: 100') ****

«Ο δολοφόνος των Άλπεων»

23.00 Star (The eiger sanction). Ένας πληρωμένος δολοφόνος έχει
αποσυρθεί από το «επάγγελμά» του, αλλά τον αναγκάζουν να ξαναγυρίσει στη δράση
αναθέτοντάς του ένα καινούργιο «συμβόλαιο θανάτου». Του Κλιντ Ίστγουντ ­ '75 ­
με τον ίδιο. (Διάρκεια: 128') ***

«Το κάθαρμα»

23.30 ΕΤ1. Καλό πρωταγωνιστικό ζευγάρι οι Γιώργος Φούντας - Μάρω
Κοντού σ' ένα φιλμ ­ '63 ­ γύρω από τον υπόκοσμο της Τρούμπας που τότε ήταν
της μόδας στο εγχώριο σινεμά. Του Κώστα Ανδρίτσου. **

«Ο χορός της σκιάς»

00.30 Skai (Shadow dancer). Θρίλερ, με... διαθέσεις σοφτ πορνό,
γύρω από τις περιπέτειες ενός ζευγαριού που ζει από το ερωτικό θέαμα. Του
Μάικλ Πολ Τζιράρντ. (Διάρκεια: 90') *

«Η επιστροφή του ασώτου»

01.00 ΕΤ3 (The return of the prodigal son). Υπαρξιακό δράμα ­
τσεχοσλοβάκικης παραγωγής του '66 ­ γύρω από τις αμφιβολίες ενός άντρα για το
τι είναι «πετυχημένη ζωή». Του Έβαλντ Σιέρμ. (Διάρκεια: 98') ***

«Το Άλαμο»

Ρίτσαρντ Γουίντμαρκ, Λόρενς Χάρβεϊ και Τζον Γουέιν στο κλασικό γουέστερν «Το Άλαμο»

01.15 Antenna (The Alamo). Παραγωγός, σκηνοθέτης και
πρωταγωνιστής ο «Δούκας» του χολιγουντιανού σινεμά Τζον Γουέιν. Ένα κλασικό
γουέστερν ­ '60 ­ που διαδραματίζεται στα μέσα του προηγούμενου αιώνα, όταν το
Τέξας ήταν ακόμα επαρχία του Μεξικού 
και οι κάτοικοι είχαν ξεσηκωθεί εναντίον του δικτάτορα Σάντα Άννα. Μαζί με τον
Τζον Γουέιν παίζουν ακόμη οι Ρίτσαρντ Γουίντμαρκ, Λόρενς Χάρβεϊ, 
Λίντα Κρίσταλ, και Ρίτσαρντ Μπουν. (Διάρκεια: 155') 
***

«Ο καουμπόι και η κυρία»

04.40 Antenna (The cowboy and the seniorita). Ένα από τα 27
γουέστερν στο οποίο συμπρωταγωνιστούσε ο Ρόι Ρότζερς με την Ντέιλ Έβανς, την
οποία τελικά και παντρεύτηκε το 1947. Σκηνοθεσία: Τζόζεφ Κέιν. Στην Άγρια Δύση
μια δυναμική κοπέλα προσπαθεί να προστατεύσει τη μικρότερη αδελφή της από τους
παρανόμους. (Διάρκεια: 59') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16336P081</ED>
<ID>
ID:15904

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.40-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο μάγειρας, ο κλέφτης,
η γυναίκα του και ο εραστής της. 6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η πόλη των αγγέλων. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Μαγικά φίλτρα. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.40-6.50-9.00-11.00 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
6.30-8.40-10.50 μ.μ. / Οι Άθλιοι, κάθε μέρα 4.00 μ.μ.

ΑΘΗΝΑΙΟΝ CINEPOLIS PHILIPS 3. Η διακριτική γοητεία των αρσενικών. 8.40-10.50
μ.μ. / Ο πρίγκιπας της Αιγύπτου, κάθε μέρα 4.40 μεταγλ. - 6.40 με υπότ.

ΑΘΗΝΑΙΟΝ CINEPOLIS PHILIPS 4. Μαγικά φίλτρα. 4.10-6.20-8.30-10.40 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Halloween - Είκοσι χρόνια μετά. 7.00-9.00-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Από την άκρη της πόλης.
6.20-8.20-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η μάσκα του Ζορό. 6.15-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Μαγικά φίλτρα.
6.25-8.25-10.25 μ.μ. 
ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου, κάθε μέρα 5.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Μια αιωνιότητα και μια μέρα.
7.50-10.15 μ.μ. / Μουλάν. Κάθε μέρα 6.00 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 8.00-10.00 μ.μ. / Ο πρίγκιπας της Αιγύπτου. Κάθε μέρα 6.15 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Μαγικά
φίλτρα. 5.10-7.00 μ.μ. / Γείτονες & εραστές. Κάθε μέρα 8.50-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Ο Απόστολος.
6.00-8.30-11.05 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Dr.
Dolittle - Ο γιατρός τρελάθηκε. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Dr Dolittle - Ο γιατρός τρελάθηκε. 6.15-8.15-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Η
ονειρεμένη ζωή των αγγέλλων. 8.00-10.20 μ.μ. - Dr Dolittle - Ο γιατρός
τρελάθηκε. Κάθε μέρα 6.00 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Dr
Dolittle - Ο γιατρός τρελάθηκε. 7.00 μ.μ. Από την άκρη της πόλης. Κάθε μέρα
8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.20-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.10-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 6.00-8.15-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Dr Dolittle - Ο
γιατρός τρελάθηκε. 6.30-8.25-11.00 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ο Απόστολος. 6.00-8.30-11.05 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244) Ζωντανή μετάδοση: The Truman show. 6.10-8.20-10.30 μ.μ.

CINE CITY ERICSSON 2 (Dolby DTS). Dr. Dolittle - Ο γιατρός τρελάθηκε.
6.50-8.50 μ.μ. Μαγικά φίλτρα. Κάθε μέρα 10.50 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
6.40-8.40-10.40 μ.μ.

CINE CITY ERICSSON 4 (Dolby DTS). Snake eyes. 7.00-9.00-11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 13.45-16.00-18.15-20.45-23.00-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 12.15-14.30-16.30-18.30-21.00-23.15-01.15.

VILLAGE CENTRE Αίθουσα 3. Το μαγικό σπαθί: Αναζητώντας το Κάμελοτ.
11.00-13.00-15.00 μεταγλ. / Χαμένοι στο διάστημα. Κάθε μέρα 17.20-20.00-22.45-01.30.

VILLAGE CENTRE Αίθουσα 4. Ολέθρια σύγκρουση. 13.30-16.15-19.00-21.30. / Ο
γητευτής των αλόγων. 00.15.

VILLAGE CENTRE Αίθουσα 5. Ο πρίγκιπας της Αιγύπτου. 11.15-13.30-15.45
μεταγλ., 18.00-20.15-22.30 με υπότ. / Κάτι τρέχει με τη Μαίρη. Κάθε μέρα 00.50.

VILLAGE CENTRE Αίθουσα 6. Η διακριτική γοητεία των αρσενικών. 12.30-14.45-17.15-19.45-22.00-00.45.

VILLAGE CENTRE Αίθουσα 7. Μουλάν. 11.15-13.15-15.30-17.30 μεταγλ., 19.30-21.45
με υπότ. / Halloween - Είκοσι χρόνια μετά. Κάθε μέρα 00.00.

VILLAGE CENTRE Αίθουσα 8. Ζωντανή μετάδοση: The Truman show. 11.30-13.50-16.15-18.40-21.15-23.30-01.45.

VILLAGE CENTRE Αίθουσα 9. Μαγικά φίλτρα. 12.45-15.15-17.45-20.30-23.00-01.45.

VILLAGE CENTRE Αίθουσα 10. Οι Άθλιοι. 13.00-16.00-18.45-21.45-00.30.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Κάθε μέρα 5.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Dr Dolittle
- Ο γιατρός τρελάθηκε. 7.00 μ.μ. / Γείτονες και εραστές. Κάθε μέρα 9.00-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Elizabeth. 6.00-8.30-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Γείτονες και εραστές. 5.50-8.00-10.10 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.20-8.20-10.20 μ.μ. / Μουλάν. Κάθε μέρα 4.20.

ΕΛΛΗ (Οδός Ακαδημίας ~ 3632.789 Dolby Stereo). Ο Απόστολος. 5.05-7.50-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Κάτω από
τα φώτα της πλατείας. 6.20-8.45-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Οι Άθλιοι. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Μαγικά φίλτρα. 8.15-10.30 μ.μ. Οι
Άθλιοι. Κάθε μέρα 5.30 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.50-8.50-10.50 μ.μ. Ο πρίγκιπας της Αιγύπτου. Κάθε μέρα 5.00 μ.μ. μεταγλ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Dr
Dolittle - Ο γιατρός τρελάθηκε. 7.10 μ.μ. / Γείτονες και εραστές. Κάθε με΄ρα
9.00-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Μαγικά φίλτρα.
8.40-10.50 μ.μ. / Οι Άθλιοι. 6.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Ο γητευτής των
αλόγων. 7.10-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 6.30-8.30-10.30 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00 μ.μ. / Halloween - Είκοσι χρόνια μετά. Κάθε μέρα 11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Από την άκρη της πόλης.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η διακριτική
γοητεία των αρσενικών. 7.00-9.00-11.00 μ.μ. / Μουλάν. Κάθε μέρα 5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Οι Άθλιοι. 5.40-8.10-10.40 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ. / Μουλάν. Κάθε μέρα
2.30-4.30 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Ο πρίγκιπας της Αιγύπτου. 4.10-6.10 μ.μ. μεταγλ. / Η διακριτική γοητεία των
αρσενικών. Κάθε μέρα 8.10-10.10 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Dr. Dolittle - Ο γιατρός τρελάθηκε. 7.00 μ.μ. / Μαγικά φίλτρα. Κάθε
μέρα 9.00-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.30-10.45 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 6.40-8.40-10.40 μ.μ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 6.00-8.10-10.20 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Δεν έχει προγραμματίσει.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διάσωση του στρατιώτη Ράιαν. 6.15-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Μαγικά φίλτρα.
8.30-10.15 μ.μ. / Μουλάν. Κάθε μέρα 5.00-6.45 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Ο γητευτής των
αλόγων. 9.30 μ.μ. / Μουλάν. Κάθε μέρα 5.50-7.45 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.:
Κουντούν. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Μουλάν. 8.30 μ.μ. / Ο
γητευτής των αλόγων.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ. - Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Από την άκρη της πόλης. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Το μαγικό σπαθί: Αναζητώντας το Κάμελοτ. Κάθε μέρα 5.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μουλάν. 6.30-10.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Dr. Dolittle - Ο
γιατρός τρελάθηκε. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Τα ρόδινα ακρογιάλια. 8.30 μ.μ. Τετ.: Τοπίο στην ομίχλη, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276).
Μόνο Σαβ. - Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Μαγικά φίλτρα. 6.25-8.25-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.20-8.20-10.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.40-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16336P101</ED>
<ID>
ID:15903

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από το φιλμ του Κωνσταντίνου Γιάνναρη «Από την άκρη της πόλης»

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Ακραία σάτιρα της TV που
μετατρέπει τους ανθρώπους-θεατές σε πειραματόζωα! Του Πίτερ Γουάιρ, με τον
Τζιμ Κάρεϊ. (Αελλώ, Αθήναιον, Cinepolis 1, Άνεσις, Αττικόν, Cine City 1,
Village Centre 8, Ετουάλ, Ιντεάλ Μαρούσι, Κηφισιά 3, Νανά, Πτι Παλαί, Τιτάνια,
Τρία Αστέρια, Ζέα).

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Δυνατή ταινία για το περιθώριο στη σημερινή
Αθήνα με ήρωα έναν νεαρό Ρωσοπόντιο. Του Κωνσταντίνου Γιάνναρη, με τον Στάθη
Παπαδόπουλο. [Αλέκα, Αβάνα, Όπερα 1, Ράδιο Σίτυ, Νιρβάνα, Αττικόν (Πειρ.)].

«SNAKE EYES»: Θρίλερ του εξπέρ Μπράιαν ντε Πάλμα με τον Νίκολας Κέιτζ
ως διεφθαρμένο αστυνομικό. [Agora, Αλεξάνδρα (Καλ.), Άννα Ντορ, Αστέρια,
Άστορ, Cine City 4, Cinerama, Village Centre 1, Γαλαξίας, Μετάλλιον, Σπόρτιγκ,
Φοίβος, Μάγια].

«Ο ΑΠΟΣΤΟΛΟΣ»: Ο Ρόμπερτ Ντιβάλ σκηνοθετεί και παίζει σ' ένα δυνατό
κοινωνικό φιλμ. Δίπλα του η Μιράντα Ρίτσαρντσον. (Αρτ Στούντιο, Αφαία, Έλλη).

«HALLOWEEN - ΕΙΚΟΣΙ ΧΡΟΝΙΑ ΜΕΤΑ»: Συνέχεια της ταινίας «Η νύχτα με τις
μάσκες», πάλι με την Τζέιμι Λι Κέρτις. Ευκολίες του Στίβεν Μάινερ. (Αίγλη,
Village Centre 7).

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. (Ααβόρα,
Άστυ, Καλυψώ, Πλάζα, Τριανόν).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Σάτιρα με τρεις αδελφές να
ψάχνουν στην Αθήνα για ερωτική σχέση της προκοπής κι όλα γύρω να 'ναι κομμάτια
και θρύψαλα. Της Όλγας Μαλέα, με τους: Ναταλία Δραγούμη, Λήδα Ματσάγγου,
Ναταλία Στυλιανού, Φίλιππο Σοφιανό, Κλέωνα Γρηγοριάδη. Σωκράτη Αλαφούζο.
[Αθήναιον Cinepolis 2, 3, Αλεξάνδρα (Πατ.), Άνταμς 2, Άστρον, Άτταλος, Cine
City 3, Village Centre 6, Διάνα, Ιντεάλ, Κηφισιά 2, Μαργαρίτα 1, Μετροπόλιταν,
Όσκαρ, Χαϊλάιφ].

«ELIZABETH»: Η ιστορία της «αθώας φόνισσας» βασίλισσας της Αγγλίας του
16ου αιώνα! Σκηνοθεσία: Σεκάρ Καπούρ, με τους: Κέιτ Μπλάνσετ, Τζόφρεϊ Ρας,
Κρίστοφερ Έκλεστον. (Άττικα 1, Μαρούσι 1, Δαναός 1, Έμπασσυ, Φάληρο 1).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16336P102</ED>
<ID>
ID:15944

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P10&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής, ~ 85.61.168).
«Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΜΕΛΙΝΑ (Βουκουρεστίου 3, ~ 32.44.480). «Μόλις χώρισα» του Group Β
Μυριανθόπουλος (σκηνοθ.), Σαουσοπούλου.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231). «Κάσπαρ»
του Π. Χάντκε Α. Καρακατσάνη, Αγγελίδης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «Η Κοκκινοσκουφίτσα
ή Το εγχειρίδιο του σωστού εραστή» του Χ. Γωγιού Γ. Αθανασίου, Θ. Ζώτος.

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16336P103</ED>
<ID>
ID:15973

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P10&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Διακοπή ή αναχαίτιση. 2. Γνωστό δημοτικό μας τραγούδι. -
Εύπεπτος είναι (αιτ.). 3. Το δικαίωμα σ' αυτήν αποτελεί τον τίτλο έργου
του Λαφάργκ (γεν.). 4. Νησιωτική επαρχία μας. 5. Καρπός της
είναι το όον (καθ.). - Το έτος αυτό έγινε αυτοκράτορας του Βυζαντίου ο
Ηράκλειος. 6. Ήταν και το μάννα. - Ξενικός χαρακτηρισμός κρασιού.
7. Και αυτή... ταλαντεύεται (με άρθρο). 8. Γιος του Ιάφεθ
(αντίστρ.). 9. Μέρος της σκηνής (αντίστρ.). - Ταινία του Μ. Καραμαγγιώλη.

ΚΑΘΕΤΑ

1. Αναφέρεται και ο «νόμος» της. 2. Ο Καρτέσιος στη γλώσσα του.
3. Θερμορρυθμιστικός παράγοντας του οργανισμού μας. - Θυμώνουν τη...γη.
4. Τα ζώα που τρέφονται από αποσυντεθειμένες οργανικές ουσίες.
5. Αρχαίο υποθετικό. - Στην πόλη αυτή ιδρύθηκε, το 1957, η Ευρωπαϊκή
Κοινή Αγορά (αντίστρ.). 6. Μεσογειακή χώρα (καθ.). - Τόσα χρόνια έζησε
ο Γκαίτε. 7. Ιερή πόλη της αρχαίας Αιγύπτου. - Διασχίζει τη Γαλλία και
τη Γερμανία. 8. Μία από αυτές είναι και η Γεωργία. - Βουνό της
Πελοποννήσου (αιτ). 9. Κατηγορία λεωφορείων.

ΛΥΣΗ (9/1/99)

ΟΡΙΖΟΝΤΙΑ: 1. ΑΝΝΑ-ΣΤΑΡ 2.ΦΟ-ΓΑΤΑ 3. ΡΥΜΟΤΟΜΙΑ 4.
ΟΣΠΡΙΑ 5. ΟΑΣ-ΝΑΙ 6. ΙΟΥ-ΑΔΑΜ 7. ΣΥΝ-ΡΗΝΟΣ 8.
ΙΡΙΔΑ-ΙΝΩ 9. ΑΙΑ-ΠΗΝΙΑ. ΚΑΘΕΤΑ: 1. ΑΦΡΟΔΙΣΙΑ 2. ΝΟΥΣ-ΟΥΡΙ
3. ΜΠΟΥΝΙΑ 4. ΑΓΟΡΑ 5. ΠΑΡΑΣΙΤΑ 6. ΣΤΟΑ-ΔΗ
7. ΜΑΤ-ΝΑΝΩΝ 8. ΑΜΟΝΙ 9. ΡΥΑΚΙ-ΣΙΑ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16336P104</ED>
<ID>
ID:15993

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P10&aa=4</URL></REF>


Article

<CATEGORY>vin09</CATEGORY>

 <H5>ΝΕΑ ΒΙΟΓΡΑΦΙΑ ΤΟΥ ΧΑΜΦΡΕΪ ΜΠΟΓΚΑΡΤ ΑΠΟΚΑΛΥΠΤΕΙ:
</H5><H2>Διαφωνούσε με το τέλος της «Καζαμπλάνκα»
</H2>
<H3>Ποιος είπε ότι ο Χάμφρεϊ Μπόγκαρτ θα εγκατέλειπε, στην πραγματικότητα, μια
γυναίκα σαν την Ίνγκριντ Μπέργκμαν στην τελευταία σκηνή της «Καζαμπλάνκα»; Ο
ίδιος ο ηθοποιός, αποκαλύπτει νέα βιογραφία του, δεν ήταν καθόλου
ευχαριστημένος με το φινάλε.
</H3>
Το φινάλε της «Καζαμπλάνκα». Ο Μπόγκαρτ, όπως έλεγε, δεν θα άφηνε μια γυναίκα
σαν την Ίνγκριντ Μπέργκμαν

Ήταν κάποτε ένας σκληρός τύπος, με ένα όχι και τόσο «αρρενωπό» όνομα, που αν
και αναθρεμμένος στα πλούτη έπαιζε πάντοτε ρόλους ανθρώπων του περιθωρίου με
ελάχιστα χρήματα... Και το όνομα αυτού, Χάμφρεϊ Μπόγκαρτ. Αυτή θα ήταν, με
λίγα λόγια, η ιστορία της ζωής του σκληρού ήρωα των προπολεμικών ­ και όχι
μόνον ­ ταινιών, αν δεν υπήρχαν οι βιογράφοι. Όπως ο Έρικ Λαξ, που φέρνει τώρα
νέα στοιχεία και λεπτομέρειες για την καριέρα κυρίως του «Μπόγκι».
Παραθέτοντας αποδείξεις πως ο ηθοποιός έβλεπε την καριέρα του να τελειώνει στα
34 του μόλις χρόνια και ήταν, ούτε λίγο ούτε πολύ, με το δάχτυλο στη σκανδάλη
του περιστρόφου που θα έβαζε τέλος στη «μίζερη ζωή του». Ώσπου, ω του
θαύματος, ο «σκληρός» πήρε τα πάνω του και έκανε από εκείνη την τόσο δύσκολη
στιγμή και μετά τις μεγαλύτερες επιτυχίες του.

Ο νέος βιογράφος του Χάμφρεϊ Μπόγκαρτ έρχεται όμως να ταράξει και τα νερά,
ρίχνοντας φως σε μια άγνωστη πτυχή της πλέον γνωστής ταινίας του, της
«Καζαμπλάνκα». Αποκαλύπτει δηλαδή πως ο «Μπόγκι» διαφωνούσε με το φινάλε της
θρυλικής ταινίας...

Ας πάρουμε όμως τα πράγματα από την αρχή. Ο Χάμφρεϊ ντε Φόρεστ Μπόγκαρτ
γεννήθηκε τα Χριστούγεννα του 1899 ­ πρωτότοκος γιος ενός διακεκριμένου
γιατρού της Νέας Υόρκης και μιας διακεκριμένης επίσης εικονογράφου παιδικών
βιβλίων. Πίσω από την αστραφτερή επιφάνεια, η οικογένεια Μπόγκαρτ ζούσε ένα
δράμα: ο πατέρας του, Μπελμόντ, ήταν μορφινομανής από τότε που πρωτοδοκίμασε
το ναρκωτικό, για να ελαφρύνει τον πόνο από το σπασμένο του πόδι. Η δε
εργασιομανής μητέρα του, Μοντ, μπορεί να ζωγράφιζε καταπληκτικά αγγελάκια και
παιδάκια για τα βιβλία, αλλά δεν είχε τελικά ιδέα από την ανατροφή πραγματικών παιδιών.

Ο Χάμφρεϊ ήταν ο πρώτος στην οικογένεια, που γεννήθηκε σε περίοδο οικονομικής
άνεσης και καλής κοινωνικής θέσης. Ο παππούς του, στα μέσα του 19ου αιώνα,
είχε κάνει μια περιουσία ως λιθογράφος, μόνο και μόνο για να μπορέσει να δώσει
αυτή την οικονομική άνεση στον γιο του Μπελμόντ και να τον αναθρέψει ως τζέντλεμαν.

Και ο ίδιος ο Χάμφρεϊ απέπνεε έναν αέρα τζέντλεμαν με μια διάφανη ευαισθησία
στη μεγάλη οθόνη. Μόνον που εκεί ήταν ένας τζέντλεμαν ξεπεσμένος, πολύ μακριά
από την εικόνα που είχε «κληρονομήσει» κατά κάποιον τρόπο από την οικογένειά του.

Στις πρώτες 45 του ταινίες έπαιζε σκληρούς ήρωες που κατέληγαν σε βίαιο και
εξίσου σκληρό τέλος. Στη μεγάλη οθόνη είχε πεθάνει δι' απαγχονισμού ή στην
ηλεκτρική καρέκλα οκτώ φορές, είχε καταδικαστεί σε ισόβια κάθειρξη εννέα φορές
και είχε τρυπηθεί από σφαίρες άλλες δώδεκα φορές. Και μόνον σε ταινίες όπως η
«Καζαμπλάνκα», το «Γεράκι της Μάλτας» και «Ο Μεγάλος Ύπνος» ενσάρκωσε ήρωες
που τα έχουν δει όλα από τη ζωή και δεν ξεγελιούνται πια από το πώς φαίνονται
τα πράγματα ­ και οι άνθρωποι.

Όμως, του πήρε χρόνια για να φτάσει σ' αυτού του τύπου τον κινηματογραφικό
ήρωα. Στη δεκαετία του '20, ο Μπόγκαρτ ξεκίνησε την καριέρα του από το θέατρο,
ως μάνατζερ. Βελτιώθηκε όμως. Τα επόμενα δέκα χρόνια έκανε φιλότιμες
προσπάθειες να πετύχει ως ζεν πρεμιέ. Και οι κριτικές άρχισαν να τον
υποδέχονται ως «τον νεαρό ηθοποιό, όμορφο σαν τον Βαλεντίνο και κομψό στην
κωμωδία όσο και χαρισματικό».

Στα 34 του, μία αποτυχία στην πρώτη προσπάθειά του στα πλατό του Χόλιγουντ
(λόγω προϊούσας τριχόπτωσης και λόγω ηλικίας ­ που δεν τον βοηθούσε πια σε
ρόλους ζεν πρεμιέ) η καριέρα του φαινόταν να έχει φτάσει ήδη στο τέλος της. Ο
πατέρας του, που είχε χάσει πια την οικογενειακή περιουσία, πέθανε αφήνοντάς
στον ίδιο και τις δύο αδελφές του χρέος 10.000 δολαρίων και ένα διαμαντένιο
δαχτυλίδι, που διακρίνεται στο δάχτυλό του σε πολλές από τις ταινίες του. Ο
δεύτερος γάμος του (ποθούσε πάντα ένα σπιτικό, αλλά παντρεύτηκε τέσσερις
ηθοποιούς!) κατέληξε σε αποτυχία, ο ίδιος το είχε ρίξει στο πιοτό και οι φίλοι
του πίστευαν πως ήταν στα πρόθυρα της αυτοκτονίας.

Τον έσωσε όμως μια αλλαγή. Τη στιγμή που του ανατέθηκε να ενσαρκώσει τον
Ντιούκ Μαντί, την κινηματογραφική εκδοχή του διαβόητου Ντίλιγκερ στο
«Απολιθωμένο δάσος». Με γένια τριών ημερών και αστραφτερό βλέμμα, το νέο
πρότυπο του «Μπόγκι» άνοιξε πλέον ­ ανεπιστρεπτί ­ τον δρόμο προς την επιτυχία.

Ο ρόλος του Ρικ Μπλέιν στην «Καζαμπλάνκα» έφτιαξε ­ οριστικά ­ τον Μπόγκαρτ.
Και ο Μπόγκαρτ «έφτιαξε» την «Καζαμπλάνκα». Με λευκό κοστούμι ή με καμπαρτίνα,
ο «Μπόγκι» έγινε το διαχρονικό σύμβολο του προ Περλ Χάρμπορ Αμερικανού:
σκληρός μα ευσπλαχνικός, δύσπιστος αλλά ιδεαλιστής, προδομένος κι όμως έτοιμος
να πιστέψει ξανά και, πάνω απ' όλα, επικίνδυνος, θανάσιμος, αντίπαλος.

Ένα νέο στοιχείο, που φέρνει στο φως η νέα βιογραφία του Έρικ Λαξ, είναι η
στάση του Χάμφρεϊ Μπόγκαρτ απέναντι στο φινάλε της μεγαλύτερης ίσως επιτυχίας
του. «Δεν είμαι καλός στις ευγένειες, αλλά δεν χρειάζεται κανείς και πολλά για
να δει ότι τα προβλήματα τριών ασήμαντων ανθρώπων δεν είναι κανένα αξεπέραστο
βουνό σ' αυτόν τον τρελό κόσμο. Here's looking at you, kid», λέει ο Ρικ Μπλέιν
στην τελευταία σκηνή, χωρίζοντας με την Ίλσε-Ίνγκριντ Μπέργκμαν. Και ο
Μπόγκαρτ έλεγε, εκφράζοντας την αντίθεσή του σ' αυτήν την εκδοχή του φινάλε:
«Η Μπέργκμαν δεν είναι το είδος της γυναίκας που θα την εγκατέλειπε ένας
άνδρας, ακόμη και με ένα κάρο φιλοσοφίες»...

Και για τους λάτρεις των επετείων: την Πέμπτη κλείνουν 42 χρόνια από
την ημέρα του θανάτου του Χάμφρεϊ Μπόγκαρτ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16336P111</ED>
<ID>
ID:15885

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P11&aa=1</URL></REF>


Article

<CATEGORY>vin09</CATEGORY>

 <H5>Κοινωνικός ρατσισμός
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Υπάρχουν πολλοί συνάνθρωποί μας με ειδικές ανάγκες. Νέοι και ηλικιωμένοι. Κι
όμως, ελάχιστες φορές συναντάμε ελάχιστους απ' αυτούς σε δημόσιους χώρους. Σαν
να μην υπάρχουν! Και πώς να τους συναντήσουμε όταν ­ πενήντα χρόνια μετά την
Διακήρυξη των Δικαιωμάτων ­ φτιάχνονται δρόμοι, πλατείες, εμπορικά κέντρα,
θέατρα, κινηματογράφοι, μπαρ, κέντρα διασκέδασης, χωρίς καμία μέριμνα γι'
αυτούς τους ­ ισόνομους, ε; ­ πολίτες.

Πώς θα πάνε θέατρο όταν έχουν ν' αντιμετωπίσουν ένα σωρό σκαλιά; Οι πιο
κεντρικοί κινηματογράφοι της Αθήνας δεν έχουν «ράμπα» για τ' αναπηρικά. Μήπως
θα 'πρεπε, επιτέλους, να γίνει νόμος της Πολεοδομίας να μην παίρνει άδεια
καμιά οικοδομή που δεν έχει στα σχέδιά της την άνετη πρόσβαση σ' αυτές των
ανθρώπων με ειδικές ανάγκες; Καμιά άδεια λειτουργίας σε δημόσιους χώρους
κοινωνικής συναναστροφής και ψυχαγωγίας. Και για τους ήδη υπάρχοντες χώρους να
επιβληθεί η εν μέρει ανακατασκευή τους, είτε με ράμπες είτε με ανελκυστήρες.
Ακόμα και με τη χρηματοδότηση της Πολιτείας. (Κράτος Πρόνοιας, ε;). Αμπαρώσανε
με κάγκελα τα πεζοδρόμια και δεν προέβλεψαν πώς θ' ανεβαίνουν σ' αυτά οι κάθε
είδους συμπολίτες μας με την όποια σωματική ανημπόρια.

Σήμερα, ακόμα κι ένας αρτιμελής πεζός δυσκολεύεται πολύ να βαδίσει στα
πεζοδρόμια εξαιτίας των διαφόρων εμποδίων ­ παρτέρια, σκουπίδια, μπάρες,
μηχανάκια, αυτοκίνητα ­ φανταστείτε τι τεράστιο πρόβλημα αντιμετωπίζουν
καθημερινά οι άνθρωποι με ειδικές ανάγκες. Τους απομονώνουμε με τα εμπόδια κι
έτσι λέμε ότι δεν υπάρχουν!

(Κοινωνικό ρατσισμό το λένε αυτό;... Ή, μήπως, κοινωνικό Καιάδα;).
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16336P112</ED>
<ID>
ID:15929

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P11&aa=2</URL></REF>


Article

<CATEGORY>vin09</CATEGORY>

 <H5>Ο ΕΔΟΥΑΡΔΟΣ ΣΑΚΑΓΙΑΝ ΕΚΘΕΤΕΙ ΞΑΝΑ
</H5><H2></H2><H2>Εικαστικό «πλήθος»
</H2>
«Το παιδί και οι ναυαγοί» του Εδουάρδου Σακαγιάν, από τη νέα έκθεση του
ζωγράφου στην γκαλερί Ζουμπουλάκη

Ύστερα από μία περίοδο εκούσιας απομάκρυνσης από τους φιλόξενους τοίχους της
γκαλερί Ζουμπουλάκη, ο Εδουάρδος Σακαγιάν είναι πλέον έτοιμος για να αναλάβει
εικαστική δράση. Η ζωγραφική εξακολουθεί να κρατάει μία θέση... με καλή
ορατότητα στις καρδιές των φιλότεχνων και ο Σακαγιάν που το επεξεργάστηκε,
παρουσιάζει έκθεση νέων έργων του μοιρασμένα σε δύο θεματικές ενότητες με
τίτλους «Πλήθος» και «Παιδί».

Την ερχόμενη Πέμπτη τα βλέμματα του «Πλήθους» του θα ατενίζουν τους επισκέπτες
της γκαλερί στην πλατεία Κολωνακίου. Σε αυτά ο ζωγράφος απεικονίζει τις
σκέψεις του για την προσωπικότητα του ανθρώπου που απειλείται να εξαφανιστεί
και να συνθλιβεί από τη δύναμη της τεχνικής και της τεχνολογίας. Ωστόσο, δεν
είναι όλα τόσο απόλυτα απογοητευτικά. Και ο Εδουάρδος Σακαγιάν το δείχνει στις
11 Φεβρουαρίου με τη δεύτερη ενότητα των έργων του.

Το πλήθος εξακολουθεί να υπάρχει, όμως ανάμεσά του κυρίαρχη μορφή που
ξεχωρίζει είναι το παιδί. Έργα ατμοσφαιρικά, δραματικά, με έντονα εκρηκτικά
χρώματα, που υποχρεώνουν το βλέμμα του θεατή να δει τη σχέση του με το παιδί.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16336P121</ED>
<ID>
ID:15886

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P12&aa=1</URL></REF>


Article

<CATEGORY>vin09</CATEGORY>

 <H2>Ο Ντέιβιντ Μοράλες ξανά στα πλατό
</H2>
Ντανς με ένα διάσημο όνομα στον κόσμο των D.J. ­ τον Ντέιβιντ Μοράλες ­ στην Αθήνα

Γιορτές περνάνε, διακοπές έρχονται και παρέρχονται, πάρτι διασταυρώνονται στη
γωνία, κόσμος πάει κι έρχεται από τις κονσόλες των Αθηνών, ένας ντιτζέι
παραμένει σταθερά «δικός μας». Όσο ψηλά κι αν έχουν ανέβει οι μετοχές του
Ντέιβιντ Μοράλες, όσο περιζήτητος κι αν είναι στα κλαμπ της Ν. Υόρκης, δεν
αναβάλει με τίποτε το ταξίδι του στην Αθήνα. Και είναι και πάλι εδώ, στα πλατό
του «+Soda», καλεσμένος των Magna ακόμη μία φορά (την Παρασκευή και το Σάββατο).

Πριν περάσει στο στούντιο για την επόμενη παραγωγή, μετά τα σουξέ με τη Μαράια
Κάρεϊ και τις μαγικές συνταγές του στα χορευτικά μενού, καταφθάνει στα μέρη
μας με καινούργιους δίσκους στις αποσκευές. Ένα «σετ» κομμένο και ραμμένο στις
προσταγές της εποχής και καλά δοκιμασμένο στα κλαμπ των γιορτών, που τον είχαν
κοντά τους. Ο Αμερικανός που, με το που πιάσει καλοκαίρι, όλο και πυκνώνει τα
ταξίδια του στη Μύκονο, κρατάει τη σχέση του με τους Έλληνες κλάμπερ ζεστή και
στους χειμωνιάτικους χώρους. Τέτοιες μέρες περίπου ήταν που πέρυσι στο
τριήμερο της Def Mix έκλεψε τις εντυπώσεις, παίζοντας ασταμάτητα ώς το πρωί
στις αίθουσες του «Kingsize». Να περιμένουμε και τον Λορντ Τζι; Τώρα, μάλιστα,
που οι ντιτζέι προπονούνται για τα μεγάλα πάρτι που έρχονται...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16336P122</ED>
<ID>
ID:15930

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P12&aa=2</URL></REF>


Article

<CATEGORY>vin09</CATEGORY>

 <H2>Το Μπελκάντο στην Κύπρο
</H2>
Παπαμακαρίου - Μεταξάς

Πρόγραμμα με κλασικά ελληνικά τραγούδια θα παρουσιάσει σε σειρά παραστάσεων το
Τρίο Μπελκάντο σε θέατρο της Πάφου. Βαγγέλης Μεταξάς, Γιάννης Παπαμακαρίου και
Άγις Γιαννόπουλος θα θυμίσουν αξέχαστες μελωδίες από το ελαφρό, λαϊκό και
δημοτικό ρεπερτόριο. Τραγούδια με τα οποία έκαναν μεγάλη επιτυχία πριν από 40
και 35 χρόνια: «Μέσα στο νερό της λίμνης», «Περασμένες μου αγάπες», «Μοιάζεις
και 'συ με θάλασσα», «Η μάνα μου με δέρνει». Μετά την επιστροφή τους από την
Κύπρο, τα μέλη του Τρίο Μπελκάντο θα εμφανίζονται σε κέντρο της οδού Αχαρνών,
κοντά στην πλατεία Κολιάτσου. Στη φωτογραφία, ο Γιάννης Παπαμακαρίου (κιθάρα)
και ο Βαγγέλης Μεταξάς (μπουζούκι) τραγουδούν για φιλική τους συντροφιά στο
ουζερί «Λέσβος» της οδού Εμμ. Μπενάκη.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16336P123</ED>
<ID>
ID:15966

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P12&aa=3</URL></REF>


Article

<CATEGORY>vin09</CATEGORY>

 <H2>Φταίω, γιατρέ μου;
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δεν ξέρω θα σας πω. Θα ρωτήσω τον Μάνο Ευστρατιάδη του Ελληνικού Κέντρου
Κινηματογράφου, τον Πάνο Παναγιώτου της ΕΡΤ, τον Φιλίπ Σεζμαρτέν της
κινηματογραφικής Gaumont και τον Ιβ Γκαμπιέ, που έχει τον τίτλο του διευθυντή
του Κέντρου Μετάφρασης και Διερμηνείας του Πανεπιστημίου του Τουρκού στη Φινλανδία.

* Διότι, όλοι αυτοί που σας είπα θα συναντηθούν στο Γαλλικό Ινστιτούτο Αθηνών
και θα δώσουν τη γνώμη τους για την ποιότητα των υποτιτλισμών και των
μεταγλωττίσεων, πριν παρανοήσουμε στην εποχή των πολυμέσων. Ακούω - βλέπω -
και - διαβάζω. Κοινώς.

* Είμαι κι εγώ εκεί.

<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16336P124</ED>
<ID>
ID:15989

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P12&aa=4</URL></REF>


Article

<CATEGORY>vin09</CATEGORY>

 <H2>Συμβόλαια μετά μουσικής
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιώργος Νταλάρας

Στο μεταξύ, λένε οι πληροφορίες μου, λήγει το συμβόλαιο του Γιώργου Νταλάρα
στην «Ιερά Οδό». Γιατί σας το λέω αυτό; Γιατί ο Γιώργος Νταλάρας που πολύ
ωραία περνάει με τον Γκόραν Μπρέγκοβιτς και τον Γιάννη Βαρδή στις παραστάσεις
τους είχε, όπως θα θυμάστε, και την καλλιτεχνική φροντίδα όλων των παραστάσεων
από τότε που μπήκε η Ιερά Οδός στον στίβο της διασκέδασης.

* Οπότε αρχίζουν οι υποθέσεις. Και τι να σας πω εγώ; Είμαι έτοιμος να ακούσω
τα πάντα. Ο δρόμος ανοικτός και τα σκυλιά δεμένα. Γιατί να μην πάει ο Νότης
Σφακιανάκης, δηλαδή; Που κρατάει καλά, πολύ καλά μπορώ να σας πω. Ουρές έξω
από το «Rex», ακόμη.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16336P125</ED>
<ID>
ID:16002

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P12&aa=5</URL></REF>


Article

<CATEGORY>vin09</CATEGORY>

 <H2>Μεταγραφή
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αφού διανύουμε εποχή μεταγραφών. Τι σας έλεγα; Ακόμη μία. Ο Βασίλης Λέκκας
πέρασε στο δυναμικό της Virgin. Η οποία, γενικώς, ως δισκογραφική εταιρεία,
παρατηρώ πως κάνει ένα άνοιγμα στο ελληνικό ρεπερτόριο. Γιατί από Ρίλινγκ
Στόουνς πάμε καλά. Και καιρό δεν χάνουμε. Μετα την υπογραφή ο Λέκκας μπαίνει
στούντιο και ετοιμάζει νέο δίσκο, σε μουσική Γιώργου Τρανταλλίδη. Για τους
στίχους, μαθαίνω, συνεισφέρουν η Ζωη Παναγιωτοπούλου, ο Τάσος Σαμαρτζής και ο
Γεράσιμος Νεόφυτου. Όπου να 'ναι...
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16336P126</ED>
<ID>
ID:16010

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P12&aa=6</URL></REF>


Article

<CATEGORY>vin09</CATEGORY>

 <H2>Η θεωρία του «χάουζ»
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Βαθιά στην ψυχή του χάουζ κρύβεται η ντίσκο. Η ντίσκο, όμως, βρίσκεται ανάμεσά
μας. Από το «Στούντιο 54» έως την οδό Ερμού. Εκεί θα συναντήσετε καθαρό,
αστραφτερό, εκρηκτικό, χάουζ. Οι θεωρίες της ψυχανάλυσης.

* Ο καλός ντιτζέι πρέπει να είναι και ψυχαναλυτής. Λέει ο Ντέιβιντ Νοράλες ­
κάτοχος μάστερ στο νεοϋορκέζικο χάουζ ­ που βάζει μουσική στο «Soda» της οδού
Ερμού. Στην ίδια πόλη, την ίδια ημέρα (Παρασκευη και 15), λίγο πιο πάνω προς
Κολωνάκι, θα είναι και ο ψυχαναλυτής κοντά μας.

Ο Ζαν Λαπλάνς, δημιουργός του περίφημου Λεξικού της Ψυχανάλυσης ­ θα δώσει
διάλεξη με θέμα τη σημερινή θέση της ψυχανάλυσης στον χώρο των επιστημών και
στην κοινωνία. Η μουσική φέρνει συνειρμούς. Αρκεί κανείς να χαλαρώσει.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16336P127</ED>
<ID>
ID:16013

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P12&aa=7</URL></REF>


Article

<CATEGORY>vin09</CATEGORY>

 <H2>Πρόβατα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιώργος Μαρίνος

Αυτό το όνομα το ξέρω! Αναφώνησε μουσικόφιλος νεαρός με το CD «Μαύρο πρόβατο»
στα χέρια. Καινούργιο είναι, απαντά ο υπάλληλος. Ναι, αλλά το όνομα;

* Μετράει εμπειρίες. Πριν από δύο χρόνια, να σας ενημερώσω, η Γεωργία
Γραμματικού είχε κερδίσει το δεύτερο βραβείο σε ευρωπαϊκό διαγωνισμό
τραγουδιού. Με ύφος ροκ. Ήρθε από την Αυστραλία και συνεργάστηκε με τον θίασο
του Σπύρου Ευαγγελάτου για τις «Νεφέλες» του Αριστοφάνη και σε συναυλίες με
τον Γιάννη Μηλιώκα, τον Δημήτρη Μητροπάνο, τη Γλυκερία, τον Γιώργο Μαρίνο.

Και τώρα, λέει ένα τραγούδι με την Ελένη Βιτάλη μαζί.

* Γιατί, πιστεύει, αυτό είναι ροκ.
<REF><SOURCE>
ΤΑ ΝΕΑ</SOURCE>
<DATE>, 11-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16336P128</ED>
<ID>
ID:16015

</ID><URL>http://ta-nea.dolnet.gr/neaweb/neafile.print_unique?e=A&f=16336&m=P12&aa=8</URL></REF>


Article

<CATEGORY>vin04</CATEGORY>

 <H5>ΕΠΙΘΕΣΗ ΣΕ Ν.Δ. - Κ.Κ.Ε. ΓΙΑ ΤΙΣ ΚΑΤΑΛΗΨΕΙΣ
</H5><H2>ΚΑΠΕΛΩΜΑ καταγγέλλει ο Σημίτης
</H2>
ΣΚΛΗΡΕΣ καταγγελίες για «καπέλωμα» των μαθητικών κινητοποιήσεων από Ν.Δ. και
ΚΚΕ έκανε στη Βουλή ο Πρωθυπουργός κ. Κ. Σημίτης, μιλώντας σε ιδιαίτερα
υψηλούς τόνους. Στη συνέχεια, οι τόνοι ανέβηκαν ακόμα περισσότερο, με
διαξιφισμούς του Πρωθυπουργού με τους πολιτικούς αρχηγούς, που ζήτησαν να μην
εφαρμοστεί ο νόμος για την εκπαιδευτική μεταρρύθμιση.

σελίδες 9, 10, 11
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16337N011</ED>
<ID>
ID:16055

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N01&aa=1</URL></REF>


Article

<CATEGORY>vin06</CATEGORY>

 <H2>Πειρατές χτυπούν και Ι.Χ. στις Εθνικές οδούς </H2>
σελίδες 18-19 και ΡΙΠΕΣ (σελ. 3) <REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16337N013</ED>
<ID>
ID:16111

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N01&aa=3</URL></REF>


Article

<CATEGORY>vin06</CATEGORY>

 <H5>* Τι κοστίζει να χτίσετε ένα σπίτι
</H5><H2>* Υπολογίστε την αξία του σπιτιού σας
</H2>
ειδική έκδοση και με
αγγελίες ακινήτων
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16337N014</ED>
<ID>
ID:16137

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N01&aa=4</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ «ΕΥΡΩ» διοικούν τις Τράπεζες κι εμείς απλώς καταθέτουμε το βιός μας
(για να μη μας το κλέβουν οι μετανάστες) και το μόνο που κάνουμε είναι να
περιμένουμε ηττοπαθώς να δούμε τι θα γίνει με τα παιχνιδάκια στα
χρηματιστήρια. Ο Ι. Πανούσης στην «Τρίτη Άποψη». Σελ. 6.

Μ. ΧΑΡΙΤΟΠΟΥΛΟΥ: Στο Alter (Κανάλι 5) θα φέρω τους φίλους μου να
παίζουμε παρέα. Έχω αδυναμία στη σάτιρα. Γιατί η κριτική μπορεί να μου γυρίσει
ανάποδα και δεν αντέχω να τα λούζομαι. Οι απαντήσεις στις «30 Ερωτήσεις» του
Β. Λουμπρίνη στη σελ. 12.

ΤΟΥΣ ΣΥΝΑΝΤΗΣΑ εκεί, έξω από το σχολείο τους στη Νέα Φιλαδέλφεια.
Βρίσκονταν στον χώρο τους ή «σχεδόν» στον χώρο τους. Η παρέα τους ήταν
ανέλπιστα ευχάριστη. «Πέρασα πολύ καλά, παιδιά»... Η Λαμπρινή Σταμάτη «Σε
πρώτο ενικό». Σελ. 13.

ΣΤΟ ΣΤΡΑΣΒΟΥΡΓΟ άρχισε η συζήτηση για την πρόταση μομφής κατά της
Ευρωπαϊκής Επιτροπής. Η κατηγορία της διαφθοράς που συζητούν οι ευρωβουλευτές
αποτελεί σοβαρό πλήγμα στην αξιοπιστία της Κομισιόν. Από «The Times» στη σελ. 33.

Η ΕΝΤΑΣΗ κλιμακώνεται πάλι στον Κόλπο. Το Ιράκ απειλεί το Κουβέιτ και
τη Σαουδική Αραβία και οι ΗΠΑ το Ιράκ. Η ένταση, όμως, κλιμακώνεται και στο
Κοσσυφοπέδιο. Το ΝΑΤΟ προειδοποιεί ότι η κατάσταση ξεφεύγει από κάθε έλεγχο.
Σελ.
34, 35.

ΤΟ ΧΡΗΜΑΤΙΣΤΗΡΙΟ κινείται γύρω στις 3.000 μονάδες. Τώρα είναι δύσκολο
να επενδύσει κανείς χωρίς κίνδυνο. Υπάρχει όμως και η άλλη πόρτα, τα μετοχικά
αμοιβαία κεφάλαια, όπου επενδύουν ειδικοί. Ο Σ. Πολίτης στη
σελ. 37.

ΕΝΑΣ ΓΙΓΑΝΤΑΣ από καπνό δημιουργείται διεθνώς από τη συγχώνευση της
βρετανικής ΒΑΤ και της Ρόθμανς. Η «παντρειά» αποσκοπεί να δημιουργήσει την
πρώτη σε μέγεθος καπνοβιομηχανία στον κόσμο με προίκα 6,5 τρισ. δραχμές. Σελ. 41.

Ο ΑΣΦΑΛΙΣΜΕΝΟΣ είναι αιχμάλωτος των υπηρεσιών 
των Ταμείων. Αναγκάζεται να προσφύγει σε γραφεία 
βουλευτών, νομαρχών, δημάρχων, για πράγματα που δικαιούται.

Η Δημόσια Διοίκηση έγινε δημόσια εκδίκηση. 
Ο Ηλ. Γεωργάκης στους «Προβολείς». Σελ. 6.

ΦΕΤΟΣ στο Παρίσι για πρώτη φορά 
υπήρχαν και εκπτώσεις σε ευρώ. 
Όσοι ήθελαν να πληρώσουν σε ευρώ 
(και μπορούσαν) είχαν μια έκπτωση 3% 
επιπλέον των άλλων εκπτώσεων. 
Ο Β. Βασιλικός στη σελ. 13.

ΤΑ ΠΑΙΔΙΑ προτιμούν τις απιστίες στην τηλεόραση. 
Τις καθημερινές λοιπόν βλέπουν ένα απίθανο δίδυμο φίλων

που απιστούν στις γυναίκες τους και ένα αταίριαστο ζευγάρι. 
Τα Σαββατοκύριακα προτιμούν καρτούν και αρκουδάκια. 
Ο Χρ. Ιερείδης στο «Πανόραμα», σελ. 5.

ΜΙΑ ΚΡΟΥΑΖΙΕΡΑ ελληνιστών εκατό ετών. 
Στα έτη 1896-1912 οργανώθηκαν 12 γαλλικές κρουαζιέρες 
με την ευκαιρία των Ολυμπιακών Αγώνων. Είναι τα πρώτα βήματα 
του οργανωμένου τουρισμού που βγαίνει σε λεύκωμα. 
Η Παρασκευή Κατημερτζή στο «Πανόραμα», σελ. 9.

ΤΟ INTERNET στην υπηρεσία των παιδιών που αναζητούν τους γονείς τους. Η Σοφία,
ο Γιάννης, ο Πήτερ είναι Ελληνόπουλα που υιοθετήθηκαν από ζευγάρια Αμερικανών
ή Ελληνοαμερικανών και τώρα αναζητούν τις ρίζες τους. Σελ. 16-17.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16337N021</ED>
<ID>
ID:16026

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Προσαρμογές
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Νομίζω ότι το γνωστό σύνθημα πρόκειται να αναπροσαρμοστεί: Από 5 κόμματα, 2
πολιτικές, στο 6 κόμματα, ένας Αβραμόπουλος.

Με τιμή
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16337N022</ED>
<ID>
ID:16103

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Βροχές και καταιγίδες κυρίως στα κεντρικά βόρεια. Χιόνια στα ορεινά. Βαθμιαία
βελτίωση από δυσμάς. Νοτιάδες ισχυροί 6 Μπωφόρ στο Αιγαίο, τρεπόμενοι από τα
δυτικά σε βορειοδυτικούς. Πτώση της θερμοκρασίας.


Λίγη συννεφιά που στα δυτικά θα αυξηθεί με βροχές και καταιγίδες. Τα φαινόμενα
σταδιακά θα επεκταθούν παντού. Νοτιάδες ισχυροί 6 Μπωφόρ, κατά τόπους πολύ
ισχυροί, 7 Μπωφόρ. Θερμοκρασία σχεδόν αμετάβλητη.

Article

<CATEGORY>vin01</CATEGORY>

 <H5>Η ΟΠΟΙΑ ΠΟΛΙΤΙΚΗ ΚΙΝΗΣΗ ΤΟΥ ΔΗΜΑΡΧΟΥ ΕΚΜΗΔΕΝΙΖΕΙ ΤΟΥΣ ΣΤΟΧΟΥΣ ΤΗΣ Ν.Δ.
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ο Αβραμόπουλος ως αντίδοτον...
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Τάραξε τα νερά στο πολιτικό πεδίο η διαφαινόμενη πρόθεση του δημάρχου
Αθηναίων να παίξει ­ ως αρχηγός κόμματος τη δεδομένη στιγμή ­ ενεργό ρόλο στην
πολιτική κονίστρα.

ΕΝΩ ο κ. Αβραμόπουλος εξακολουθεί ­ τουλάχιστον επίσημα ­ να κρατά κλειστά τα
χαρτιά του και επιδίδεται σε «επαφές κορυφής» (από τον Πρόεδρο της Δημοκρατίας
στον Οικουμενικό Πατριάρχη), οι προθέσεις του για πολιτικό ρόλο προκάλεσαν ­
κατά περίπτωση ­ προβληματισμό, ανησυχία και ικανοποίηση στο ΠΑΣΟΚ και τη Ν.Δ.

* Ειδικότερα, το κυβερνών κόμμα θεωρεί ως ισχυρό αντίδοτο στα δικά του
προβλήματα τις δραστηριότητες και τις πρωτοβουλίες του κ. Αβραμόπουλου, με το
σκεπτικό ότι οποιαδήποτε πολιτική του κίνηση θα πλήξει ευθέως τη Ν.Δ. και τις
φιλοδοξίες της για κατάκτηση της εξουσίας.

* Αντίθετο είναι, όπως είναι φυσικό, το κλίμα στη Ν.Δ., η οποία διαισθάνεται
ότι στην περίπτωση ίδρυσης κόμματος από τον κ. Αβραμόπουλο, οι πιθανότητες να
επιτύχει τους εκλογικούς της στόχους εκμηδενίζονται.

Ωστόσο, αποφεύγει, στην παρούσα φάση, να έλθει σε ανοιχτή αντιπαράθεση με τον
κ. Αβραμόπουλο για να μην πολώσει τα πράγματα και για μη δώσει την εικόνα της
«εμφύλιας» σύγκρουσης. 
Διατυπώνει, πάντως, την (καθησυχαστική για τα στελέχη της) εκτίμηση ότι λόγω
της ταχείας φθοράς της κυβέρνησης και του «αέρα» εξουσίας που έχει η Ν.Δ. κάθε
απόπειρα υπονόμευσης αυτής της πορείας θα αποδοκιμασθεί από τη βάση προς την
οποία προσβλέπει εκλογικά και ο κ. Αβραμόπουλος. (Σελ.
5).

* Την ίδια όμως στιγμή το πολιτικό θερμόμετρο ανέβηκε χθες πολύ με επίκεντρο
το πρόβλημα της Παιδείας, καθώς στην συζήτηση στην Βουλή κυβέρνηση και
αντιπολίτευση διασταύρωσαν τα ξίφη τους μέσα σε κλίμα ιδιαίτερης έντασης.

Η κυβέρνηση, διά του κ. Σημίτη, εξαπέλυσε δριμύτατη επίθεση στην αντιπολίτευση
­ και κυρίως στο ΚΚΕ και τη Ν.Δ. ­ για υποκίνηση των μαθητικών κινητοποιήσεων
με πολιτικά κίνητρα, δηλαδή την ανατροπή της κυβερνητικής πολιτικής στην
οικονομία, τον κοινωνικό τομέα, κ.τλ.

Ακόμα καταλόγισε στην αντιπολίτευση ότι επιδιώκει με την στάση της να
παραμείνει η χώρα στάσιμη.

Το κλίμα της έντασης συντηρήθηκε και με την αντίδραση της αντιπολίτευσης, η
οποία καταλόγισε στην κυβέρνηση αυταρχισμό και προθέσεις καταστολής των
εύλογων αντιδράσεων, ενώ άσκησε και κριτική στην ουσία της εκπαιδευτικής μεταρρύθμισης.

Στο μεταξύ, το μέτωπο της Παιδείας παραμένει ανοιχτό (καταλήψεις, αψιμαχίες,
κ.ά.) με την κυβέρνηση και τους αντιδρώντες στην πολιτική της να προβάλουν
αλληλοσυγκρουόμενα αριθμητικά στοιχεία για το εύρος των καταλήψεων. (Σελ. 9-11).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16337N032</ED>
<ID>
ID:16073

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Σε... τέρμινα;
</H2>
ΩΣΑΝ να μην έφθανε η έξαρση της εγκληματικότητας στις μεγαλουπόλεις που
αποκάλυψε και την τραγική ανεπάρκεια της Αστυνομίας στην αντιμετώπισή της...

ΩΣΑΝ να μην έφθαναν και οι νέες ­ τώρα πια γνωστές και σε μας ­ μορφές
της που βρήκαν απροετοίμαστους όλους...

ΕΜΕΛΛΕ να αποκαλυφθεί και το ­ μέχρι πρότινος άγνωστο στη χώρα μας ­
φαινόμενο των κλοπών και ληστειών στις εθνικές οδούς...

ΜΕ στόχο φορτηγά που μεταφέρουν εμπορεύματα, ιδιωτικά αυτοκίνητα που
σταματούν σε πάρκινγκ...

ΑΚΟΜΗ και χρηματαποστολές ­ όπως προκύπτει από το ρεπορτάζ που σήμερα
δημοσιεύουν «ΤΑ ΝΕΑ».

ΑΚΑΛΥΠΤΟΙ στις πόλεις, ακάλυπτοι στην ύπαιθρο, ακάλυπτοι τώρα και στις
εθνικές οδούς οι πολίτες...

ΕΝΩ καταγγέλλεται πως τουλάχιστον δύο κρούσματα κλοπών ή ληστειών
σημειώνονται κάθε εβδομάδα;

ΚΑΙ αν το φαινόμενο δεν έχει πάρει ­ όπως υποστηρίζουν οι αρμόδιοι ­
μεγάλες διαστάσεις...

ΕΝΤΟΥΤΟΙΣ εμφανίζεται εν δυνάμει ανησυχητικό ­ όπως οι ίδιοι παραδέχονται.

ΚΑΙ ενημέρωση ­ αναγκαία για όσους ταξιδεύουν ­ ώστε κατά το δυνατόν ν'
αποφεύγονται στάσεις σε επικίνδυνα σημεία δεν έχει γίνει...

ΚΑΙ αστυνόμευση των εθνικών οδών δεν υπάρχει...

ΚΑΙ τώρα ­ εξ αφορμής του ρεπορτάζ ­ ανακοινώνεται πως σύντομα θα
συγκροτηθούν ειδικά τμήματα Τροχαίας κατά μήκος των εθνικών οδικών αρτηριών.

ΤΙ άραγε σημαίνει το «σύντομα» δεν διευκρινίζεται...

ΑΛΙΜΟΝΟ, όμως, αν παραπέμπει ­ κατά τα ειωθότα ­ σε κάποια... τέρμινα...

ΜΗΝΕΣ ή χρόνια ­ ποιος και πότε θα το προσδιορίσει;
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16337N033</ED>
<ID>
ID:16114

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιάννος Παπαντωνίου:

(ο υπουργός Εθνικής Οικονομίας τάσσεται κατηγορηματικά κατά μιας νέας
υποτίμησης, από τον Φλας)

«Όχι, προς Θεού. Τώρα είμαστε υπερ-ισχυροί, έχουμε ανατίμηση 7%. Μου κόστισε
βέβαια λίγο η υποτίμηση, αλλά τα έχει το επάγγελμα αυτά».

Δημήτρης Τσοβόλας:

(ο πρόεδρος του ΔΗΚΚΙ, στην «Αθηναϊκή»)

«Ο Πρωθυπουργός έχει ημερομηνία λήξης».

Γιώργος Πολυχρονίου:

(ο τηλεπαρουσιαστής και στέλεχος της δισκογραφικής εταιρείας της Άννας Βίσση
για τις φήμες που κυκλοφορούν για την τραγουδίστρια στο Mega ­ από το «Σοκ»)

«Είναι πολύ καλά. Εκείνο που έχω να σας πω είναι πως παλιότερα, όταν το
ζευγάρι (σ.σ.: Βίσση - Καρβέλας) είχε παρουσιάσει εμπορική πτώση ­ εγώ ήμουν
τότε διευθυντής μάρκετινγκ στη Sony ­ κυκλοφόρησα τη φήμη ότι έπασχε από AIDS.
Αυτό είχε επίπτωση στο παιδί τους (...). Έτσι βγήκα αμέσως και άρχισα να λέω:
"Ψέματα, ψέματα είναι..."».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16337N034</ED>
<ID>
ID:16152

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Το όνειρο
</H2>
Ο ΛΟΓΟΣ στους αναγνώστες. Ο Β. Κωνσταντινίδης, Ευριπίδου 22, Νίκαια, γράφει:

«Ο Σημίτης έχασε τις δημοτικές. Γίνονται εκλογές, παίρνει την καρέκλα ο
Κωστάκης, έμπειρος πολιτικός - οικονομολόγος. Είναι και ευρωπαϊστής. Σ' ένα
χρόνο όσα υπόσχεται το ΠΑΣΟΚ θα έχουν φτιάξει: Θα έχομε μπει στο ευρώ χωρίς
λιτότητες και τα τέτοια, αφού θα έχουν ικανοποιηθεί όλα τα κριτήρια Μαάστριχτ
- Άμστερνταμ. Το βιοτικό επίπεδο πάνω από της Γερμανίας. Οι λέξεις άνεργος,
φτωχός, πλημμύρα, μπλακ άουτ, φωτιά στο δάσος, καθυστερήσεις στην Ο.Α.
διαγράφονται από το ελληνικό λεξιλόγιο. Στη Ν.Δ. δεν υπάρχουν τριβές, αφού θα
υπάρχει αγαστή συνεργασία Καραμανλικών - Μητσοτακικών.

Όλα τα σφάλματα του Σημίτη θα διορθωθούν. Οι ΗΠΑ και ο ΟΗΕ θα μας ρωτούν: Τι
θέλετε παιδιά; Οι Τούρκοι θα μαζευτούν στο καβούκι τους, αφού θα έχει
ολοκληρωθεί το εξοπλιστικό μας πρόγραμμα των 4 τρισ. Καταργούνται τα
αντικειμενικά κριτήρια. Γιατροί, δικηγόροι, καταστηματάρχες θα πληρώνουν
φόρους μόνο για 500 χιλ. δρχ. έσοδα το χρόνο. Η κατώτερη σύνταξη του ΙΚΑ 200
χιλ. δρχ. το μήνα. Τα πράγματα φτηνά.

Μα πού θα βρουν τα λεφτά; Θα γονατίσουμε τους βιομηχάνους, τους εφοπλιστές.
Γιατί συνεργαστήκαμε στις δημοτικές με την Αλέκα; Θα μας συμβουλέψει.
Εθνικοσοσιαλισμός - κομμουνισμός εν δράσει.

Κάθε νησάκι θα έχει πλήρες νοσοκομείο. Οι γιατροί αντί φακελάκι θα αφήνουν στο
προσκέφαλο του φτωχού αρρώστου κάποιο ποσό. Οι αστυνομικοί θα γίνουν παρθένες.
Οι φυλακές θα υψώσουν άσπρη σημαία. Έργα πολλά, δε θα υπάρχουν εργάτες.

Η έκδοση 1989-1993 βελτιωμένη. Όλοι οι Έλληνες θα είναι ευχαριστημένοι.
Άμποτες να βγει το όνειρο αληθινό!».

Η Α. Δημοπούλου, Σπευσίππου 26-28, Αθήνα, γράφει:

«Θα ήθελα θερμά να συγχαρώ και δημοσίως τον κ. Κοντογιαννόπουλο, για την από
κάθε άποψη εξαιρετική παρέμβασή του στη συνεδρίαση της Βουλής για την ψήφο
εμπιστοσύνης στην κυβέρνηση.

Η ολιγόλεπτη ουσιαστική ομιλία του στην πιο κρίσιμη στιγμή της συνεδρίασης,
λόγω της σοβαρής εμπλοκής της με την εκβιαστική εμφάνιση της επιστολής των
ακατανοήτων 11 βουλευτών του ΠΑΣΟΚ, ήταν η καλύτερη απ' όλων των βουλευτών
μέσα στο κοινοβούλιο, γιατί περιείχε μεγάλο πολιτικό ήθος, σοφία, σοβαρότητα
και πατριωτική έξαρση κι έτσι συμμετείχε στο ν' αποφευχθεί να βρεθεί η χώρα
στο χείλος των πρόωρων εκλογών, πράγμα, όπως υποστήριξε και ο ίδιος,
καταστροφικό για την πατρίδα μας».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16337N043</ED>
<ID>
ID:16133

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N04&aa=3</URL></REF>


Article

<CATEGORY>vin05</CATEGORY>

 <H2>Άγγλοι, Γάλλοι, Πορτογάλοι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟ 'ΠΕ και το 'κανε η ευρωβουλευτής του ΠΑΣΟΚ κ. Άννα Καραμάνου ­ διοργάνωσε,
εκ μέρους της Σοσιαλιστικής Ομάδας του Ευρωπαϊκού Κοινοβουλίου στο «Ιλεάνα
Τούντα» μια γιορτή πραγματικά «πολυπολιτισμική», με θέμα «Η Ελλάδα στον Κόσμο
του 2000 - Ο Κόσμος στην Ελλάδα».

ΗΤΑΝ εκεί διπλωμάτες και εκπρόσωποι εθνοτήτων που διαμένουν στην Ελλάδα,
ευρωβουλευτές και βουλευτές όλων των κομμάτων, αλλά και υπουργοί από... όλες
τις φυλές του ΠΑΣΟΚ!

ΕΔΩΣΑΝ το «παρών», μεταξύ άλλων, ο κ. Γ. Παπαντωνίου, η κ. Βάσω Παπανδρέου, ο
κ. Τ. Μαντέλης, ο κ. Ν. Χριστοδουλάκης, ο κ. Χρ. Πρωτόπαπας, ο κ. Γ.
Πασχαλίδης ­ μπράβο ενότητα!!!
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16337N044</ED>
<ID>
ID:16139

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N04&aa=4</URL></REF>


Article

<CATEGORY>vin05</CATEGORY>

 <H2>Το ΠΑΣΟΚ του Σαββάτου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΕΙΝΑΙ λίγο παλιότερο, αλλά καλό. Προσέξτε, λοιπόν. Είμαστε στο «Κάραβελ»,
απογευματάκι του Σαββάτου ­ ο κ. Α. Τσοχατζόπουλος έχει ανέβει στο βήμα για
την εντυπωσιακή ομιλία που έκανε...

ΜΟΛΙΣ λοιπόν ο υπουργός Άμυνας κατέστησε σαφές ότι θα ψήφιζε υπέρ της
πραγματοποίησης του συνεδρίου του ΠΑΣΟΚ τον Μάρτιο, όπως είχε ήδη αποφασιστεί
σε προηγούμενη σύνοδο της Κεντρικής Επιτροπής, πολλά στόματα άνοιξαν από την
έκπληξη ­ μιας και δεν γνώριζαν όλοι τη «γραμμή» του κ. Τσοχατζόπουλου...

ΓΙΝΕΤΑΙ η ψηφοφορία ­ και το αστείο μεταξύ των «δικών του» ήταν το εξής:
«Είμαστε η... εσωκομματική αντιπολίτευση του Άκη»!!!
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16337N045</ED>
<ID>
ID:16156

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N04&aa=5</URL></REF>


Article

<CATEGORY>vin05</CATEGORY>

 <H2>Μόνον ο Κρανιδιώτης </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟΝ ΤΑΦΟ της Αναστάσεως, στα Ιεροσόλυμα, βρέθηκε χθες η κομματική
αντιπροσωπεία του ΠΑΣΟΚ ­ με Κρανιδιώτη, Τσουκάτο, Νεονάκη, Καρύδη. Έγινε η
Θεία Λειτουργία και, σύμφωνα με τις παραδόσεις του Πατριαρχείου της
Αλεξανδρείας, εψάλη το «Χριστός Ανέστη». Ε, μόνον ο κ. Γ. Κρανιδιώτης
συνελήφθη να ψέλνει...
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16337N046</ED>
<ID>
ID:16165

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N04&aa=6</URL></REF>


Article

<CATEGORY>vin05</CATEGORY>

 <H2>Βρήκαν άνθρωπο </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΙΓΟ ΑΡΓΟΤΕΡΑ, στη Βηθλεέμ, η κομματική αντιπροσωπεία του ΠΑΣΟΚ ­ που
συναντήθηκε αργά χθες το απόγευμα με τον κ. Γ. Αραφάτ ­ ξεναγήθηκε στην
εκκλησία της Γέννησης. Εκεί, λοιπόν, καταχάρηκαν όταν ο Μητροπολίτης
Αναστάσιος ευχήθηκε να επισκεφθεί την εκκλησία ως Πρωθυπουργός ο κ. Κ.
Σημίτης, το 2000!!!
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16337N047</ED>
<ID>
ID:16170

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N04&aa=7</URL></REF>


Article

<CATEGORY>vin05</CATEGORY>

 <H2>Κι αλλού εγγραφές </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΤΩΡΑ, τις καταγγελίες για τις εγγραφές μελών «μιας χρήσης» στο ΠΑΣΟΚ, θα
τις έχει πάρει το αυτί σας. Ναι, αυτά που καταγγέλλει η «εσωκομματική
αντιπολίτευση» ότι επιχειρούν οι «εκσυγχρονιστές» για να βελτιώσουν τον υπέρ
τους εσωκομματικό συσχετισμό... Στην Παγκρήτιο Ένωση ­ όπου την πλειοψηφία
έχει η Ν.Δ. και το ΠΑΣΟΚ είναι μειοψηφία ­ δεν έχουν γίνει τέτοιες
καταγγελίες: Απλώς, οι νεοδημοκράτες, που βλέπουν τις αθρόες εγγραφές από την
πλευρά του ΠΑΣΟΚ εν όψει των εκλογών στην Ένωση, βρήκαν άλλο μονοπάτι: Αύξησαν
τα χρήματα για την εγγραφή από τις 500 δραχμές στις 3.000!!!
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16337N048</ED>
<ID>
ID:16172

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
«ΚΑΠΕΛΩΝΟΥΝ», ΛΕΕΙ, τις καταλήψεις των σχολείων, η Ν.Δ. και το ΚΚΕ. Μόνον;
Μάλλον ντύνουν, στολίζουν, νοικοκυρεύουν...

ΠΟΛΥ ΚΑΛΗ Η ΣΥΖΗΤΗΣΗ στη Βουλή για την Παιδεία ­ ευτυχώς που τα
πρακτικά δεν είναι διδακτέα ύλη. Ακόμα...

ΤΙ ΕΙΝΑΙ ΟΙ ΚΑΤΑΛΗΨΕΙΣ; Είναι το καλύτερο φροντιστήριο των αυριανών
συνδικαλιστών ­ όπως αντιλαμβάνεστε, κι εδώ θριαμβεύει η παραπαιδεία...

ΤΙ ΕΙΝΑΙ ΤΟ ΣΧΟΛΕΙΟ; Είναι το φροντιστήριο για το κανονικό σχολείο, που
είναι το φροντιστήριο...

«ΒΓΑΖΟΥΜΕ ΜΟΝΟΙ τα μάτια μας», δήλωσε για το ΠΑΣΟΚ η υπουργός Ανάπτυξης
­ χάθηκε να πάνε σε έναν οφθαλμίατρο;

Ο ΣΥΝ ΔΕΝ ΘΕΛΕΙ να αποδεχτεί την πρόταση για κοινή κάθοδο με το ΠΑΣΟΚ
στις ευρωεκλογές. Γιατί; Ε, επειδή έχουν περίπου τις ίδιες θέσεις για τα
ευρωπαϊκά και θα μπέρδευαν τους ψηφοφόρους...

ΤΙ ΣΥΖΗΤΟΥΣΑΝ ΟΛΟΙ χθες στο περιστύλιο; Μα, τι άλλο; Το κόμμα
Αβραμόπουλου ­ ένα φάντασμα πλανάται πάνω από τη Βουλή ­ και δεν είναι ο εκσυγχρονισμός...
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16337N049</ED>
<ID>
ID:16173

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N04&aa=9</URL></REF>


Article

<CATEGORY>vin04</CATEGORY>

 <H5>ΚΟΝΤΑ ΣΤΗΝ ΙΔΡΥΣΗ ΝΕΟΥ ΦΟΡΕΑ, ΑΛΛΑ...
</H5><H5>«Δεν με επηρεάζει»
</H5><H2>Σταυρόλεξο Αβραμόπουλου
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

<H3>Κάνουν τον αδιάφορο...
</H3>
Το παιχνίδι της γάτας με το ποντίκι παίζουν από χθες ο Κώστας Καραμανλής και ο
Δημήτρης Αβραμόπουλος. Ένα παιχνίδι που απαιτεί γερά νεύρα, όσο ο δήμαρχος
Αθηναίων αρνείται να αποκαλύψει εάν τελικά θα ιδρύσει κόμμα και μάλιστα πριν
από τις ευρωεκλογές. Και είναι ένα παιχνίδι που θα συνεχισθεί για αρκετές
ημέρες, με μπλόφες, σιβυλλικές δηλώσεις, δήθεν αδιαφορία και πολλή αμηχανία. Ο
δήμαρχος Αθηναίων, μετά τον πρώτο αιφνιδιασμό που κατάφερε στη Ρηγίλλης,
δηλώνοντας στο «Βήμα» ότι τα κόμματα έχουν κλείσει τον βιοϊστορικό τους κύκλο,
ακολουθεί την τακτική της σιωπής. «Καμία δήλωση προς το παρόν. Ό, τι είχε να
πει ο δήμαρχος γι' αυτή την ώρα το έχει πει», λένε οι συνεργάτες του.
Παράλληλα, τώρα που «στη βράση κολλάει το σίδερο», οργανώνει δύο εντυπωσιακές
εμφανίσεις μέσα στην εβδομάδα. Την Τετάρτη θα υποδεχθεί στο δημαρχείο, με όλες
τις τιμές που αρμόζουν στον αρχηγό του κράτους, τον Πρόεδρο της Δημοκρατίας κ.
Κ. Στεφανόπουλο. Την Πέμπτη θα μεταβεί στην Κωνσταντινούπολη για να συναντηθεί
με τον Πατριάρχη. Πάντως οι άνθρωποι που γνωρίζουν καλά τον δήμαρχο προβλέπουν
ότι βρίσκεται πολύ κοντά στην ίδρυση νέου φορέα και μόνο μια απρόβλεπτη
εξέλιξη θα μπορούσε να ματαιώσει προς το παρόν τα σχέδιά του, αφού ούτως ή
άλλως αυτό κάποια μέρα θα συμβεί.

Στη Ρηγίλλης χθες το κλίμα ήταν ιδιαίτερα βαρύ. Οι αυστηρές οδηγίες του
προέδρου όμως για ψυχραιμία και αυτοσυγκράτηση έπιασαν τόπο. Καμία επίσημη
δήλωση δεν έγινε από τα στελέχη της ηγετικής ομάδας, ενώ ο ίδιος ο πρόεδρος
του κόμματος προτίμησε το πρωί να μείνει στο σπίτι του και να προετοιμάσει
εκεί την ομιλία του για τη συζήτηση σε επίπεδο αρχηγών κομμάτων για την
Παιδεία. Και το βράδυ, όταν ρωτήθηκε, προσερχόμενος στο Κοινοβούλιο, για το
ενδεχόμενο νέο κόμμα αρνήθηκε να πει οτιδήποτε.

Η εντολή του προέδρου της Ν.Δ. στα στελέχη είναι σαφής. «Μην κάνετε καμία
δήλωση. Αδιαφορήστε». Σ' αυτή την τακτική θα επιμείνει και τις προσεχείς
ημέρες ο κ. Κ. Καραμανλής, μολονότι αρκετά στελέχη του εισηγούνται να
εγκαινιάσει σκληρή γραμμή έναντι του δημάρχου και να καταγγείλει συμφωνίες του
παρασκηνίου με επιτελείς του ΠΑΣΟΚ και παράγοντες που επιθυμούν πάση θυσία να
παραμείνει στην εξουσία η σημερινή κυβέρνηση. 
Σ' αυτό το κλίμα ήταν από την πρώτη στιγμή και η αντίδραση του τομεάρχη κ. Π.
Παυλόπουλου, ο οποίος μίλησε για μαθητευομένους μάγους των υπόγειων του
Μεγάρου Μαξίμου που προωθούν σενάρια για την ίδρυση νέου κόμματος. Σήμερα
αρκετοί βουλευτές ακολούθησαν την τακτική αυτή, ενώ περισσότερο επιθετικός
ήταν ο κ. Γ. Κεφαλογιάννης. «Όποιος τολμήσει ­ είπε ­ να εμποδίσει την πορεία
της Ν.Δ. προς τα εμπρός θα βρεθεί αντιμέτωπος με το σύνολο των οπαδών του
κόμματος». 
«Τι σημαίνει αυτό;». Στις κατ' ιδίαν συζητήσεις τους τα κορυφαία στελέχη
εξηγούν: «Φίλος, φίλος ο Αβραμόπουλος αλλά για όσο είναι δήμαρχος. Εάν
τολμήσει να κάνει το βήμα για κόμμα δεν θα μπορέσει να περπατήσει στην
επαρχία. Η βάση της Ν.Δ. τώρα πιστεύει ότι βρίσκεται μπροστά στη βρύση και
όποιος την εμποδίσει να πιει νερό θα έχει την τύχη του Σαμαρά. Θα του
συμπεριφερθούμε ως να πρόκειται για αποστάτη με όσα αυτό συνεπάγεται». 
Παλιοί βουλευτές, που γνωρίζουν πρόσωπα και πράγματα, λένε ο κ. Κ. Καραμανλής
είχε αποφασίσει εδώ και καιρό, όταν γίνει πρωθυπουργός, να ρωτήσει τον κ. Δ.
Αβραμόπουλο εάν επιθυμεί να γίνει υπουργός και εάν είναι θετική τότε θα του
δώσει το υπουργείο Εξωτερικών ή όποιο άλλο υπουργείο θέλει.

Ανεξαρτήτως όμως, εάν τελικά θα κάνει ή όχι κόμμα ο κ. Δ. Αβραμόπουλος, ο
πρώτος κλυδωνισμός στη Ν.Δ. είναι σημαντικός. Τοπικά στελέχη και ψηφοφόροι σ'
όλη τη χώρα ζητούν επίμονα να πληροφορηθούν από τους βουλευτές τους και
δημοσιογράφους εάν ο δήμαρχος Αθηναίων προχωρεί στην ίδρυση κόμματος. 
Αλλά αρκούσε και μια βόλτα χθες το βράδυ στη Βουλή για να διαπιστώσει την
αγωνία των βουλευτών της Ν.Δ. Επί πέντε ώρες στα πηγαδάκια στο περιστύλιο και
στο καφενείο το κόμμα Αβραμόπουλου ήταν το μοναδικό θέμα συζήτησης.

ΘΕΤΙΚΗ εξέλιξη για την ανατροπή του σημερινού πολιτικού σκηνικού χαρακτήρισαν
οι κ.κ. Σ. Μάνος και Β. Κοντογιαννόπουλος το ενδεχόμενο δημιουργίας νέου
κόμματος από τον Δ. Αβραμόπουλο. 
Ο κ. Σ. Μάνος διευκρίνισε όμως ότι αυτό δεν θα επηρεάσει τα σχέδιά του για την
ίδρυση δικού του κόμματος.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16337N051</ED>
<ID>
ID:16057

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N05&aa=1</URL></REF>


Article

<CATEGORY>vin04</CATEGORY>

 <H2></H2><H2>Αμήχανη ικανοποίηση...
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΜΕ ΚΡΥΦΗ ικανοποίηση, αλλά και μεγάλες δόσεις αμηχανίες υποδέχθηκαν στο ΠΑΣΟΚ
τα σενάρια για ίδρυση νέου κόμματος υπό τον δήμαρχο Αθηναίων κ. Δημ.
Αβραμόπουλο, καθώς εκφράζεται η εκτίμηση ότι κατ' αρχήν ένα τέτοιο ενδεχόμενο
θα μπορούσε να οδηγήσει σε εκλογική αιμορραγία της Νέας Δημοκρατίας.

Όμως, ήδη γίνεται σαφές ότι αν ένα νέο κόμμα αναπτύξει μία σημαντική δυναμική,
το πολιτικό σκηνικό μπαίνει σε φάση πλήρους ανατροπής του, με απρόβλεπτες συνέπειες.

Προς το παρόν ­ και από τη στιγμή που δεν υπάρχει σε αυτήν τη φάση πραγματική
εκτίμηση για το μέγεθος της «πολυσυλλεκτικότητας» ενός «κόμματος Αβραμόπουλου»
­ εκφράζονται και οι πρώτοι φόβοι για πιθανό «πέρασμα» του σημερινού δημάρχου
Αθηναίων και στους ψηφοφόρους του ΠΑΣΟΚ, κάτι που άλλωστε έγινε, σε μεγάλο
βαθμό, πραγματικότητα στις πρόσφατες δημοτικές εκλογές.

Χαρακτηριστικές ως προς τους φόβους αυτούς ήταν οι χθεσινές δηλώσεις στην ΕΡΑ1
του κ. Γ. Δασκαλάκη, που θεωρείται από τους πιο στενούς συνεργάτες του κ. Α.
Τσοχατζόπουλου. Ανέφερε ο λ. Δασκαλάκης ότι «η όποια εμφάνιση του κ.
Αβραμόπουλου με κόμμα, δεν θα αντλήσει δυνάμεις μόνον από τη Ν.Δ., αλλά και
από άλλους χώρους, ίσως και από το ΠΑΣΟΚ».

Σημειώνεται ότι ειδικότερα τα στελέχη της λεγόμενης «εσωκομματικής
αντιπολίτευσης» του ΠΑΣΟΚ, ασχολούνται ιδιαίτερα με το «φαινόμενο
Αβραμόπουλου» το τελευταίο διάστημα, καθώς το όλο και πιο πιθανό ενδεχόμενο να
προχωρήσει στην ίδρυση κόμματος, δημιουργεί βάση για την ανάπτυξη αρκετών
σεναρίων για τις εξελίξεις στο πολιτικό σκηνικό.

Η ηγεσία της κυβέρνησης, πάντως, διά του υπουργού Τύπου κ. Δ. Ρέππα,
επιχείρησε να περιχαρακώσει από την πρώτη στιγμή τον κ. Δημ. Αβραμόπουλο στην
συντηρητική παράταξη: «Οι αναφορές του κ. Αβραμόπουλου (στη γνωστή συνέντευξή
του στο "Βήμα") στον κύκλο των κομμάτων που δήθεν έκλεισε, αφορούν προφανώς τα
άλλα κόμματα, ιδιαιτέρως το κόμμα του χώρου στον οποίον ανήκει, στη Ν.Δ.»,
ανέφερε χαρακτηριστικά, ενώ υπενθύμισε ότι πρέπει να μετρηθεί η επιρροή του σε
πραγματικές συνθήκες.

Σημειώνεται ότι ο δήμαρχος Αθηναίων διατηρεί εδώ και αρκετά χρόνια πολύ καλές
προσωπικές σχέσεις με αρκετά από τα στελέχη του ΠΑΣΟΚ ­ και μάλιστα σε
παρασκηνιακές συζητήσεις, πολλούς μήνες πριν από τις δημοτικές εκλογές, δήλωνε
έτοιμος να συζητήσει το ενδεχόμενο να είναι «υπερκομματικός» υποψήφιος
δήμαρχος, με τη στήριξη ή την ανοχή και του ΠΑΣΟΚ. Ήταν μία πρόταση που δεν
βρήκε τελικά έδαφος στην ηγεσία του κυβερνώντος κόμματος, αν και είχε
συζητηθεί αρκετά. Ωστόσο, τα έξιτ πολς της ημέρας των εκλογών είχαν δείξει ότι
σχεδόν ένας στους τρεις ψηφοφόρους του ΠΑΣΟΚ είχαν επιλέξει τον κ. Δημ.
Αβραμόπουλο ­ και τώρα, ένα φάντασμα πλανάται πάνω από την Χαριλάου Τρικούπη.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16337N053</ED>
<ID>
ID:16130

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Καθο(δο)δηγητές
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Μήπως τελικά αυτό θέλαμε όλοι και αρνούμασταν τόσα χρόνια να το
εξωτερικεύσουμε; Μήπως η ησυχία, η τάξη και η βόλεψη συνιστούν τις σύγχρονες
αξίες και άδικα φωνάζαμε για δικαιοσύνη, ισότητα, ελευθερίες, δικαιώματα, αλληλεγγύη;

Τα μαθηματικά μάς καθησυχάζουν στο απλοϊκό μας όραμα

Ζ.Π. Μπενζεκρί, Μαθηματική βεβαιότητα

ΕΧΩ αρχίσει να πείθομαι ότι τα πράγματα (δηλαδή οι σ-τάσεις μας) μάλλον έτσι έχουν.

Πώς αλλιώς να εξηγήσω τη θεαματική (τάχα «ρεαλιστική») στροφή πολιτικών που το
1980 οραματίζονταν την αλλαγή του κόσμου και τώρα αρκούνται στην αλλαγή των νομισμάτων;

Πώς αλλιώς να αναλύσω πράξεις και κινήσεις γενικού ενδοτισμού στον βωμό μιας
σχεδόν τυφλής και σίγουρα απρόβλεπτης, ως προς τις πραγματικές συνέπειες, προσαρμογής;

Πώς αλλιώς να χαρακτηρίσω πρώην ανεξάρτητους διανοούμενους που σήμερα
παπαγαλίζουν ευκολόπεπτα ευφυολογήματα-σποτάκια για τον τρίτο δρόμο της τρίτης χιλιετίας;

Δεν έχει τόση σημασία αν το κοινωνικό μας σύστημα λύγισε ή αν το διεθνές
σύστημα μάς λύγισε. Η ουσία είναι ότι (μοιάζει να) έχουμε πολύ εύκολα (καθησυ)χάσει.

Αυτοί (οι «ευρώ») διοικούν τις τράπεζες κι εμείς απλώς καταθέτουμε το βιός μας
(... για να μη μας το κλέβουν οι «μετανάστες»...) και το μόνο που κάνουμε
είναι να περιμένουμε ηττο(α)παθώς να δούμε τι θα γίνει με τα παιχνιδάκια στα Χρηματιστήρια.

Αυτοί (οι «ευρώ») κυβερνούν τα δίκτυα, τα τσιπς, τα εργαστήρια, το γενετικό
μας υλικό κι εμείς απλώς καταθέτουμε τα (ιδεολογικά) όπλα μας και τις ηθικές
μας αναστολές για ν' αγοράσουμε ένα νέο κομπιούτερ, να βλέπουμε ψηφιακή εικόνα
(και «ομοίωση»;) ή να επιμηκύνουμε την ά-χαρη ζωή μας.

Αυτοί (οι «ευρώ») τιμούν τους προσαρμοζόμενους χωρίς περιττές ερωτήσεις και
απορίες στα νέα συναλλακτικά ήθη και εμείς απλώς χειροκροτούμε από τους
εξώστες και τη γαλαρία τους νέους (εμφυτευμένους;) αρχηγούς και ηγέτες μιας
νέας (;) εποχής. Το νέο μπλοκ (και λουκ) εξουσίας στηρίζεται στην κάθοδο. Όλα
πρέπει να πέσουν για ν' ανέβει «το σύστημα». Να πέσει ο πληθωρισμός αλλά και η
κριτική μας διάθεση. 
Να πέσουν τα επιτόκια αλλά και οι διεκδικήσεις. Να πέσουν οι τόνοι της
εξωτερικής μας πολιτικής αλλά και τα γράδα της εθνικής μας αυτοεκτίμησης. Να
πέσουν τα κεφάλια των συνδικαλιστών, των αγροτών, των μαθητών, διότι μόνο έτσι
θα πέσει η ανεργία. Να πέσει ράβδος και ποινή στους «παρεκκλίνοντες», διότι
μόνο έτσι θα πέσει η εγκληματικότητα.

Όλα πέφτουν για να γίνει, υποτίθεται, καλύτερη η ζωή μας. Ένα έθνος και ένας
λαός που έγραψαν ιστορία με την εξ-έγερση, τον ξε-σηκωμό, την αν-όρθωση,
καλείται σήμερα να κάτσει στ' αυγά του, να κάτσει χάμω, να κάτσει σαν «καλό παιδί».

Ύπουλοι και αόρατοι μηχανισμοί προπαγάνδας μάς διδάσκουν (ή και μας
«σωφρονίζουν») για να μάθουμε τα όρια της ελευθερίας μας.

Είμαστε και πρέπει να νιώθουμε τόσο ελεύθεροι όσο η διεθνής συγκυρία και οι
εθνικοί παρατηρητές επιτρέπουν ή ανέχονται. Ήρθανε τα πάνω-κάτω και φαίνεται
ότι θα μείνουμε «κάτω» για πολύ καιρό.

Ο σοσιαλισμός, ως σημείο συνάντησης (και συμφιλίωσης;) όλων των παραγωγικών
δυνάμεων, ταυτίζεται με το Κολωνάκι (εκεί δεν συναντώνται οι διανοούμενοι, οι
πολιτικοί, οι γιάπις και οι χαρτογιακάδες;). Με ένα freddo η κατώτερη τάξη
εξομειώνεται με την ανώτερη ή ­ έστω ­ με ένα κεντροαριστερό κοκτέιλ.

Και όμως για πρώτη φορά βλέπω Έλληνες με τα κεφάλια κάτω (από ένδεια,
απελπισία, ή ντροπή). Κι αναρωτιέμαι: αν όλο αυτό «το δι-εθνο-σωτήριον έπος»
είναι μια φάρσα, μια φούσκα, μια εικονικότητα, τότε τι θα γίνει;

Με ποιες πολιτικές, κοινωνικές διαδικασίες θα ζητήσουμε ευθύνες από τους
διαχε-όμενους, μετακυλιόμενους, εύπλαστους διαχειριστές της εξουσίας; 
Πού θα τους βρουν τα χαμηλωμένα/χαμένα όνειρά μας να τους δικάσουν; Ο Κάτω-ν
αυτοκτόνησε διότι δεν άντεχε να βλέπει τις ελευθερίες των πολιτών να
περιστέλλονται. Οι δικοί μας «οι κάτω θωρώντες» τι είδους «εκσυγχρονισμένο
παραμύθι» κατασκευάζουν για να μας σερβίρουν όταν τα «κάτω» πάνε στον πάτο και
οι «ευρώ» νίψουν τας (έτσι κι αλλιώς ενόχους και λαδωμένας) χείρας τους;

ΥΓ: Η Ιστορία γράφεται από αυτούς που ανέβηκαν τον Γολγοθά, ανέβηκαν στο
βουνό, ανέβηκαν στο ύψος των περιστάσεων. Ποτέ τίποτα μεγάλο δεν γράφτηκε από
εκείνους που κατέβηκαν στην πολιτική των εκδουλεύσεων, κατέβηκαν στα υπόγεια
των θησαυροφυλακίων, κατέβηκαν στα αβαθή του φόβου.

Ο Γιάννης Πανούσης είναι καθηγητής της Εγκληματολογίας στο Τμήμα Επικοινωνίας
και ΜΜΕ στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16337N062</ED>
<ID>
ID:16106

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Δημόσια ... εκδίκηση
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΟΤΑΝ στο ταμείο Μετάλλου οι συνταξιούχοι πεθαίνουν περιμένοντας να λάβουν τη
σύνταξή τους, η οποία καθυστερεί να εκδοθεί μέχρι και 5 χρόνια.

Όταν στο ΙΚΑ για μια ιατρική εξέταση πρέπει να περιμένεις και 3 μήνες.

Όταν η συναλλαγή των πολιτών με τα ασφαλιστικά ταμεία μετατρέπεται σε
καθημερινό Γολγοθά, τότε δεν μπορούμε να μιλάμε ούτε για κράτος πρόνοιας ούτε
για κοινωνικές παροχές. Τα μικρά, καθημερινά, προβλήματα των πολιτών με τις
συγκοινωνίες, τις «ουρές» στα δημόσια ταμεία, στον ΟΤΕ, στη ΔΕΗ, στην ΕΥΔΑΠ
στα ΕΛΤΑ στους ασφαλιστικούς οργανισμούς, δεν έχουν αντιμετωπιστεί από την
κυβέρνηση παρά τις δεσμεύσεις, παρά τις προσπάθειες που έγιναν. Φτάσαμε σε
σημείο πλέον να μην μιλάμε για δημόσια διοίκηση, αλλά για δημόσια εκδίκηση! Οι
ιστορίες καθημερινής τρέλας, ταλαιπωρίας των πολιτών δεν έχουν τέλος. Κατά
γενική ομολογία οι χειρότερες υπηρεσίες του Δημοσίου προσφέρονται από τα
ασφαλιστικά ταμεία. Δεν υπάρχει ασφαλισμένος που να είναι ικανοποιημένος από
τις συναλλαγές του με τα ασφαλιστικά ταμεία. Σοβαρές καθυστερήσεις στην έκδοση
συντάξεων, έλλειψη μηχανογράφησης, ουρές αναμονής, έλλειψη προσωπικού, μη
εξειδικευμένοι υπάλληλοι, ακατάλληλοι χώροι, συνθέτουν την εικόνα που
παρουσιάζουν οι ασφαλιστικοί οργανισμοί. Αν σε όλα αυτά προστεθεί και η
δημοσιοϋπαλληλική νοοτροπία, γίνεται κατανοητό το μέγεθος του προβλήματος.

Ο ασφαλισμένος είναι αιχμάλωτος των υπηρεσιών των ασφαλιστικών ταμείων, που
λειτουργούν με τα πιο αναχρονιστικά μέσα. Και σε πολλές περιπτώσεις
αναγκάζεται να προσφύγει σε γραφεία βουλευτών, νομαρχών ή δημάρχων ώστε να
εξυπηρετηθεί. Να εξυπηρετηθεί για πράγματα τα οποία δικαιούται! Πριν από λίγο
καιρό ο Πρωθυπουργός ­ και πολύ σωστά ­ είχε τονίσει ότι πρέπει να δοθεί
προτεραιότητα στη λύση των καθημερινών προβλημάτων. Η σκουριά στους αρμούς,
όμως, των ασφαλιστικών ταμείων δεν αφήνει περιθώρια βελτίωσης. Και η
απαράδεκτη κατάσταση συνεχίζεται. Και η αγανάκτηση αυξάνει.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16337N063</ED>
<ID>
ID:16134

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΑΣΟΚ: ΟΛΑ ΤΑ ΕΝΔΕΧΟΜΕΝΑ ΑΝΟΙΧΤΑ, ΛΕΕΙ Ο ΠΑΝΤΕΛΗΣ ΟΙΚΟΝΟΜΟΥ
</H5><H5>Πέφτουν οι τόνοι
</H5><H2>Με όρους στο Συνέδριο
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Την τακτική τού «βλέποντας και κάνοντας» επιλέγει η εσωκομματική
αντιπολίτευση του ΠΑΣΟΚ, μετά τα όσα συνέβησαν στην Κεντρική Επιτροπή του
κόμματος. Αυτό τουλάχιστον αφήνει να εννοηθεί το μέλος του Εκτελεστικού
Γραφείου Παντελής Οικονόμου, που σήκωσε το βάρος της προσπάθειας να καταγραφεί
η άποψη της αντιπολίτευσης ­ και δείχνει ικανοποιημένος από το αποτέλεσμα.

Η Κ.Ε. χαρακτηρίστηκε από ένταση. Ο Π. Οικονόμου ­ στη φωτογραφία με τον Απ.
Κακλαμάνη ­ δηλώνει ικανοποιημένος επειδή καταγράφηκε η άποψη της
εσωκομματικής αντιπολίτευσης

«ΘΑ αφήσουμε όλα τα ενδεχόμενα ανοιχτά», αναφέρει ο κ. Οικονόμου και εξηγεί
«στα πλαίσια αυτά, είναι ανοιχτό ακόμη και το ενδεχόμενο να λάβουμε μέρος στο
Συνέδριο». Όταν ερωτάται για το ποιοι μπορεί να είναι οι λόγοι εξαιτίας των
οποίων η εσωκομματική αντιπολίτευση δεν θα έπαιρνε μέρος στο Συνέδριο, ο κ.
Οικονόμου είναι σαφής:

«Για μας σημασία έχουν οι όροι συμμετοχής στο Συνέδριο. Αν αυτοί οι όροι δεν
τηρηθούν, με τρόπο που να εξασφαλίζεται η ισότιμη συμμετοχή όλων των πλευρών,
είναι προφανές ότι δεν υπάρχει λόγος να μετάσχουμε. Για παράδειγμα, για μας
αποτελεί θέμα άμεσης προτεραιότητας η εκκαθάριση των κομματικών καταλόγων από
τα μέλη-"μαϊμούδες", τα οποία αν μετάσχουν στο Συνέδριο θα αλλοιώσουν τα
πραγματικά στοιχεία του Συνεδρίου».

ΟΙ ΥΠΟΨΗΦΙΟΤΗΤΕΣ

Στο «όλα ανοιχτά», ο κ. Οικονόμου περιλαμβάνει και το αν η εσωκομματική
αντιπολίτευση εμφανίσει δικό της υποψήφιο για τη θέση του προέδρου. «Είναι μια
απόφαση που θα λάβουμε λίγο πριν από το Συνέδριο και είναι ευνόητο γιατί θα το
κάνουμε τότε», δηλώνει ο κ. Οικονόμου. Και προσθέτει: «Εξυπακούεται ότι τον
ίδιο χρόνο θα επιλέξουμε και το ποιος θα είναι υποψήφιος, αν βεβαίως
καταλήξουμε ότι πρέπει να έχουμε δικό μας υποψήφιο. Να ξέρετε όμως ότι σε
καμιά περίπτωση δεν θα κατεβάσουμε υποψήφιο, μόνο και μόνο για να καταγράψουμε
ένα ποσοστό. Και φυσικά δεν θα το κάνουμε για να λάβουμε 5% ή 10%. Επιδιώκουμε
μια ευρύτερη συσπείρωση και με βάση αυτή την επιδίωξη θα προχωρήσουμε ή δεν θα προχωρήσουμε».

Ο ίδιος πάντως, που φέρεται να έχει βλέψεις για την υποψηφιότητα αυτή,
ξεκαθαρίζει ότι «και να επρόκειτο να κατεβώ υποψήφιος δεν θα ήταν ούτε φρόνιμο
ούτε σκόπιμο να το πω από τώρα. Είναι μια συλλογική απόφαση, την οποία θα
σεβαστώ, όπως και οι υπόλοιποι. Αλλά να σας πω κάτι; Αυτή την ώρα δεν είναι το
πρώτιστο, το ποιος θα είναι υποψήφιος, αν θα υπάρξει υποψηφιότητα από μας. Το
πρώτιστο είναι να εξασφαλιστούν οι ισότιμοι όροι στη διεξαγωγή του Συνεδρίου.
Τίποτε άλλο».

ΟΙ ΕΓΓΡΑΦΕΣ

Για τον λόγο αυτό αναφέρει το μέλος του Εκτελεστικού Γραφείου η εσωκομματική
αντιπολίτευση «θα αναγορεύσει το επόμενο διάστημα σε πρώτο θέμα την τύχη των
μελών που έχουν εγγραφεί παράνομα. Θα επιδιώξουμε να διαγραφούν αμέσως όλα
αυτά τα μέλη "μιας χρήσεως", που έχουν εγγραφεί από τηλεφωνικούς καταλόγους,
με στόχο να αλλοιώσουν τη σύνθεση του Συνεδρίου. Αν υπάρχει πλειοψηφία, αυτή
να καταγραφεί επί των πραγματικών δεδομένων».

Ένα σημαντικό στοιχείο που προέκυψε κατά την σύνοδο της Κεντρικής Επιτροπής
είναι η διάσταση μεταξύ της εσωκομματικής αντιπολίτευσης και των υποστηρικτών
του Άκη Τσοχατζόπουλου. Οι περί τον υπουργό Εθνικής Άμυνας είναι εξαιρετικά
ενοχλημένοι με την επιμονή του κ. Οικονόμου να τεθεί σε ψηφοφορία η
αντι-εισήγηση που είχε καταθέσει. Το μέλος του Ε.Γ. διαψεύδει κατηγορηματικά
ότι ο ίδιος επεδίωξε την ψηφοφορία. «Εμείς είπαμε ότι είμαστε εναντίον της
ψηφοφορίας, αλλά αν γίνει δεν την φοβόμαστε. Αυτό και έγινε. Και πρέπει να σας
πω ότι δεν είναι οι 14 ψήφοι που έλαβε η εισήγησή μας, εκείνο που έχει σημασία
είναι ότι αυτοί οι σύντροφοι παρέμειναν σταθεροί στη θέση τους, παρά τις
παντοειδείς πιέσεις που τους ασκήθηκαν». Κατά τον κ. Οικονόμου, «αυτοί που
πραγματικά ήθελαν να ψηφίσουν την εισήγησή μας ήταν ασφαλώς περισσότεροι. Εγώ
τους υπολογίζω στους 25, περίπου. Αλλά όταν βλέπεις να ψηφίζει ο άλλος υπέρ
της εισήγησης και ο διπλανός του να του κατεβάζει το χέρι, τότε καταλαβαίνεις
τι είδους πιέσεις ασκήθηκαν».

Ο κ. Οικονόμου, πάντως, δεν θεωρεί ότι υπάρχει έχθρα μεταξύ της εσωκομματικής
αντιπολίτευσης και των υποστηρικτών του Άκη Τσοχατζόπουλου. Πιστεύει όμως ότι
«στην πλευρά του κ. Τσοχατζόπουλου υπάρχει διαπιστωμένη σύγχυση. Δεν μπορεί,
ας πούμε, ο κ. Τσοχατζόπουλος να ψηφίζει κατά της αναβολής του Συνεδρίου την
ίδια ώρα που οι υποστηρικτές του κατεβάζουν συγκεκριμένη πρόταση για την
αναβολή του. Υπάρχει πρόβλημα και αυτό φαίνεται», καταλήγει ο κ. Οικονόμου...

ΧΑΜΗΛΩΝΟΥΝ τώρα οι τόνοι στο ΠΑΣΟΚ, μετά την ένταση στη σύνοδο της Κεντρικής
Επιτροπής του περασμένου Σαββάτου. Είναι χαρακτηριστικό ότι, χθες, τα στελέχη
που πρόσκεινται στον κ. Α. Τσοχατζόπουλο ανέφεραν σε δηλώσεις τους ότι η
αμφισβήτηση που εκδηλώθηκε στη σύνοδο θα αποτελέσει προωθητική δύναμη για το
κυβερνών κόμμα, ενώ και ο κ. Μιχ. Χαραλαμπίδης σε γραπτή του δήλωση επαναφέρει
σε πιο χαμηλούς τόνους την πρότασή του για εκλογή τριμελούς Γραμματείας πριν
από το συνέδριο.

Τα στελέχη της πλευράς Τσοχατζόπουλου εκφράζουν την εκτίμηση ότι η κίνησή τους
­ με την πρόταση για αναβολή του συνεδρίου ­ ήταν αναγκαία, προκειμένου να
«ενσωματωθούν» αρκετά από τα «σκληρά» στελέχη της εσωκομματικής ομάδας του
υπουργού Άμυνας, που εν όψει του συνεδρίου του κυβερνώντος κόμματος είχαν
αρχίσει να αναζητούν υποψήφιο που θα ήταν αντίπαλος του κ. Σημίτη.

«Ζητούμε την αναβολή του συνεδρίου, ώστε να υπάρξει χρόνος προκειμένου να
καταστεί το συνέδριο υπόθεση της κοινωνίας», δήλωσε στον 9,84 ο κ. Χ. Τσιόκας,
ενώ ο κ. Γ. Δασκαλάκης επανέλαβε στην ΕΡΑ1 τους φόβους του ότι θα γίνει
συνέδριο χαρακωμάτων και «οπισθοφυλακών». Ωστόσο, ο κ. Τσιόκας υπογράμμισε ότι
η αμφισβήτηση που εκφράστηκε στην Κεντρική Επιτροπή, θα αποτελέσει τελικά
θετικό στοιχείο για την πορεία του ΠΑΣΟΚ προς τις ευρωεκλογές.

Ο κ. Μ. Χαραλαμπίδης, σε γραπτή του δήλωση, αναφέρει ότι μόνον «μία νέα
ολιγομελής πολιτική ομάδα που θα δημιουργήσει συνθήκες ιστορικής, ηθικής,
πολιτικής συνοχής και σύνθεσης, μπορεί να κάνει το θαύμα της αναζωογόνησης και
αναγέννησης του χώρου».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16337N071</ED>
<ID>
ID:16058

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N07&aa=1</URL></REF>


Article

<CATEGORY>vin04</CATEGORY>

 <H5>ΣΥΝΑΝΤΗΣΗ Γ. ΠΑΠΑΝΔΡΕΟΥ - ΒΑΣΙΛ ΤΟΠΟΥΡΚΟΦΣΚΙ
</H5><H5>«Μπορεί και 7 ευρωβουλευτές»!
</H5><H2>Ενόχληση Πάγκαλου για ελληνοσκοπιανή επαφή
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ανεπίσημη επίσκεψη στην Αθήνα πραγματοποιεί από χθες ο πρόεδρος της
σκοπιανής Βουλής και επίδοξος διάδοχος του Γκλιγκόροφ, Βασίλ Τοπουρκόφσκι, ο
οποίος είχε συνάντηση χθες το βράδυ με τον αναπληρωτή υπουργό Εξωτερικών
Γιώργο Παπανδρέου.

ΕΝΑ μήνα μετά την επίσκεψη του Θόδωρου Πάγκαλου στα Σκόπια ­ στη διάρκεια της
οποίας ο Σκοπιανός ΥΠΕΞ έθεσε θέμα σλαβομακεδονικής μειονότητας στη Μακεδονία
­ ο κ. Τοπουρκόφσκι, ο οποίος ηγείται του ενός εκ των δύο μεγάλων κομμάτων που
απαρτίζουν τον κυβερνητικό συνασπισμό στη γείτονα, έφθασε στην Ελλάδα. 
Σύμφωνα με διπλωματικές πηγές, τον κ. Τοπουρκόφσκι προσκάλεσε ο κ. Παπανδρέου
σε φιλική βάση, καθώς οι δύο πολιτικοί γνωρίζονται πολλά χρόνια και έχουν
προσωπική σχέση. Άλλωστε, ο νυν πρόεδρος της σκοπιανής Βουλής υπήρξε μαθητής
του Ανδρέα Παπανδρέου στο Μίσιγκαν, ενώ είναι και πρόεδρος της σκοπιανής
Ολυμπιακής Επιτροπής.

ΕΝ ΑΓΝΟΙΑ ΤΟΥ

Ωστόσο, ο Θόδωρος Πάγκαλος, ο οποίος δεν είχε κρύψει τη δυσαρέσκειά του για το
αποτέλεσμα τής προ μηνός επίσκεψής του στα Σκόπια, φέρεται δυσαρεστημένος για
το γεγονός ότι η πρόσκληση προς τον κ. Τοπουρκόφσκι ­ μολονότι φιλική και όχι
επίσημη ­ έγινε εν αγνοία του και την πληροφορήθηκε από τις διπλωματικές υπηρεσίες.

Πάντως, το γεγονός ότι ο κ. Παπανδρέου συναντήθηκε με τον Βασίλ Τοπουρκόφσκι
εκτός υπουργείου Εξωτερικών ­ καθώς και ότι δεν δόθηκε δημοσιότητα σε αυτή
καθαυτή την επίσκεψη του Σκοπιανού πολιτικού ­ εικάζεται ότι διευθέτησε το
πρόβλημα στο υπουργείο Εξωτερικών.

ΟΙ ΟΛΥΜΠΙΑΚΟΙ

Οι κ.κ. Παπανδρέου και Τοπουρκόφσκι συζήτησαν εκτενώς την πρωτοβουλία του
αναπληρωτή υπουργού Εξωτερικών για εκεχειρία στη διάρκεια των Ολυμπιακών
Αγώνων, ενώ εξέτασαν και την πορεία των ελληνοσκοπιανών σχέσεων συνολικά.

ΤΟ ΝΑΤΟ

Στην Αθήνα βρίσκονται από χθες και οι υπουργοί Άμυνας των χωρών της
Νοτιοανατολικής Ευρώπης, προκειμένου να οριστικοποιήσουν τα της πολυεθνικής
δύναμης ­ δηλαδή την έδρα του Στρατηγείου, τον διοικητή, την
πολιτικοστρατιωτική επιτροπή και την εναλλαγή μεταξύ των χωρών.

Βάσει αυτών που έχουν συμφωνηθεί σε προηγούμενη συνάντηση, η Ελλάδα θα έχει
για τα πρώτα δύο χρόνια την έδρα της επιτροπής, καθώς και τον πρόεδρό της, το
Στρατηγείο θα είναι στη Φιλιππούπολη και ο πρώτος διοικητής θα είναι Τούρκος.

Την εκτίμησή του ότι ο κ. Αβραμόπουλος θα προχωρήσει στην ίδρυση κόμματος προ
των ευρωεκλογών εξέφρασε ο Θεόδωρος Πάγκαλος.

Μιλώντας στον Αντέννα ο υπουργός Εξωτερικών άφησε να εννοηθεί ότι το κόμμα
αυτό θα μπορούσε να έχει έως και 7 ευρωβουλευτές, ενώ τόνισε: «Υπάρχει μία
κεντρώα πραγματικότητα στη χώρα που κάποιοι θα την εκφράσουν»!

Ο κ. Πάγκαλος καθόλη τη διάρκεια της συζήτησης απέφυγε να ανεβάσει τους τόνους
έναντι του κ. Αβραμόπουλου ενώ στην επισήμανση ότι υπάρχει ενδεχόμενο«
ιταλοποίησης» στην πολιτική ζωή το στέλεχος του ΠΑΣΟΚ αντέτεινε: «άσχημα είναι
στην Ιταλία;».

Ο Θεόδωρος Πάγκαλος επανέλαβε την πεποίθησή του πως η κυβέρνηση Σημίτη είναι
«η καλύτερη κυβέρνηση που έχει περάσει από τον τόπο» - διευκρίνησε ωστόσο στη
συνέχεια πως «αυτό δεν σημαίνει ότι είναι καλή».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16337N081</ED>
<ID>
ID:16059

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N08&aa=1</URL></REF>


Article

<CATEGORY>vin04</CATEGORY>

 <H5></H5><H5>Ναι των ΗΠΑ για τους S-300 στην Κρήτη
</H5><H5>Ο Σημίτης στη Μαδρίτη
</H5><H5>Δήμητρα Παπανδρέου: Σημείο των καιρών
</H5><H2>ΚΑΙ ΤΑ ΛΟΙΠΑ...
</H2>
ΠΡΑΣΙΝΟ ΦΩΣ για την εγκατάσταση των πυραύλων στην Κρήτη έδωσαν οι Ηνωμένες
Πολιτείες προς τη Λευκωσία και την Αθήνα, ενώ προς την Άγκυρα διαμήνυσαν ότι
δεν έχουν αντίρρηση. Ο Αμερικανός πρεσβευτής στη Λευκωσία Κένεθ Μπριλ, που
ρωτήθηκε χθες, είπε ότι η εγκατάσταση των πυραύλων στην Κρήτη αφορά τους
Έλληνες και τους Ρώσους. Είναι η πρώτη φορά που Αμερικανός επίσημος
τοποθετείται τόσο καθαρά στο θέμα, ιδιαίτερα μετά τις απειλές της Άγκυρας, ότι
η εγκατάσταση των πυραύλων θα αποτελέσει αιτία έντασης στο Αιγαίο. Η Άγκυρα
είχε επίσης επικαλεσθεί και ανησυχίες από την πλευρά του ΝΑΤΟ. Ο κ. Μπριλ
δήλωσε άγνοια για τις πληροφορίες περί πρωτοβουλίας του ΝΑΤΟ για το Κυπριακό
και χρησιμοποίησε τη φράση «πρέπει να είμαστε ρεαλιστές», όταν κλήθηκε να
σχολιάσει δημοσιεύματα για άμεση παρέμβαση της χώρας του.

ΕΠΙΣΗΜΗ επίσκεψη στη Μαδρίτη πραγματοποιεί από σήμερα ο Πρωθυπουργός, στη
διάρκεια της οποίας θα συναντηθεί με τον Ισπανό ομόλογό του, ηγέτες κομμάτων
της αντιπολίτευσης και το βασιλικό ζεύγος. Στο επίκεντρο των συνομιλιών του κ.
Σημίτη αναμένεται να είναι η «Ατζέντα 2000» και η διανομή των κοινοτικών
κονδυλίων. Ισπανία και Ελλάδα είναι αντίθετες με την πρόθεση της Γερμανίας ­
και άλλων μεγάλων συνεισφορέων του κοινοτικού προϋπολογισμού ­ για περικοπή
των χρημάτων που λαμβάνουν οι φτωχότερες χώρες της Ε.Ε.

ΩΣ «σημείο των καιρών» χαρακτήρισε η κ. Δήμητρα Παπανδρέου τον αποκλεισμό της
για τυπικούς λόγους ­ δεν είχε ανανεώσει την κάρτα μέλους ­ από το συνέδριο
του ΠΑΣΟΚ. Μιλώντας στον Planet ανέφερε ότι «φαίνεται πως, για κάποιους, το
όνομα Παπανδρέου, το οποίο εξακολουθώ να φέρω, εξακολουθεί να φέρνει αλλεργία»
και πρόσθεσε ότι «πρόκειται για σημεία παρακμής και εκφυλισμού».

Αναφερόμενη στις καταγγελίες για εγγραφές μελών «μίας χρήσης» στο ΠΑΣΟΚ, η κ.
Δήμητρα Παπανδρέου υποστήριξε ότι εκείνοι που έχουν σήμερα τα κομματικά
αξιώματα δεν επιθυμούν πολιτικές αντιπαραθέσεις, αλλά τη διατήρηση της
ηγεμονίας τους μέσω συσχετισμών.

Η κ. Δήμητρα Παπανδρέου είπε ότι «η φωνή του κόσμου, όπως εμφανίζεται και μέσα
από τις δημοσκοπήσεις, εκφράζει μία αγωνία και μία δυσαρέσκεια με την
κυβερνητική πολιτική» ­ και πρόσθεσε ότι αυτή η πραγματικότητα δεν την
χαροποιεί. «Αποδεικνύει όμως την ανάγκη αλλαγής της πολιτικής που ακολουθείται».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16337N082</ED>
<ID>
ID:16098

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N08&aa=2</URL></REF>


Article

<CATEGORY>vin04</CATEGORY>

 <H2>Κρίσιμη συνάντηση Βαρθολομαίου - Σπυρίδωνος
</H2>
ΚΡΙΣΙΜΗ συνάντηση έχει σήμερα στο Φανάρι ο Αρχιεπίσκοπος Αμερικής Σπυρίδων. Η
συνάντηση γίνεται με πρωτοβουλία του Οικουμενικού Πατριάρχη Βαρθολομαίου με
σκοπό να βρεθεί λύση στο πρόβλημα που έχει προκύψει στις σχέσεις του
Σπυρίδωνος με μητροπολίτες της Αμερικής. Παράλληλα, όμως, θα εξεταστούν και
άλλα θέματα που αφορούν τους ομογενείς και τη στάση τους απέναντι στον
Αρχιεπίσκοπο. Χθες, μαζί με τον Σπυρίδωνα, στην Κωνσταντινούπολη έφτασαν και
οι Μητροπολίτες Σικάγου, Βοστώνης, Αγίου Φραγκίσκου, Πίτσμπουργκ και Ντένβερ,
οι οποίοι αντιδρούν στον Αρχιεπίσκοπο, υποστηρίζοντας μεταξύ των άλλων ότι δεν
εκφράζει όλες της περιοχές της Αμερικής. Και αυτό γιατί, όπως λένε, πλέον δεν
είναι επίσκοποι και ως μητροπολίτες έχουν αυξημένα δικαιώματα, όπως συμβαίνει
για παράδειγμα στην Ελλάδα (ο κάθε μητροπολίτης είναι ανεξάρτητος). Γεγονός,
όμως, είναι ότι από την πρώτη στιγμή της τοποθέτησης του Σπυρίδωνος στον
Αρχιεπισκοπικό Θρόνο υπήρχαν αμφισβητήσεις από παράγοντες της Ομογένειας.
Γεγονός που έχει προκαλέσει σοβαρά προβλήματα στον Πατριάρχη, ο οποίος
προσπαθεί να κρατήσει τις ισορροπίες. Έχει διαμηνύσει ωστόσο «ότι θα πρέπει να
μπει τέλος στις αντιδράσεις, γιατί σε διαφορετική περίπτωση θα ληφθούν μέτρα».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16337N083</ED>
<ID>
ID:16131

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N08&aa=3</URL></REF>


Article

<CATEGORY>vin04</CATEGORY>

 <H2>Τρεις ερωτήσεις για τους «βαρόνους του πετρελαίου»
</H2>
ΤΡΕΙΣ διαδοχικές ερωτήσεις για τα υπερκέρδη του πετρελαίου έχει υποβάλει στη
Βουλή ο βουλευτής του ΠΑΣΟΚ κ. Γιάννης Καψής, ο οποίος με αφορμή το ρεπορτάζ
που δημοσιεύτηκε στα «ΝΕΑ» υπό τον τίτλο «Τα καύσιμα έχουν ψωμί» μάς γράφει:
«Στο πολύ ενδιαφέρον και απολύτως ακριβές, στις βασικές διαπιστώσεις του,
ρεπορτάζ υπό τον τίτλο "Τα καύσιμα έχουν ψωμί" θα ήθελα να κάνω μια μόνον
διευκρίνιση. Με τις τρεις, διαδοχικές ερωτήσεις που έχω υποβάλει στη Βουλή,
κατήγγειλα όχι μόνον την καθυστέρηση αλλά την ουσιαστική ατιμωρησία των
"βαρόνων του πετρελαίου" που, εκμεταλλευόμενοι δικονομικές διατάξεις,
παραμένουν ασύδοτοι. Συγκεκριμένα: Πέραν των καθυστερήσεων (είναι
χαρακτηριστικό ότι μόλις προ ημερών, μια μεγάλη υπόθεση που εκκρεμεί επί 2
χρόνια ανεβλήθη για 3η φορά λόγω... εξαντλήσεως του ωραρίου των δικαστικών
υπαλλήλων) το μεγάλο σκάνδαλο βρίσκεται στο ότι κι αν ακόμη όλες οι υποθέσεις
εκδικασθούν πρωτοδίκως, αποκλείεται να εκδικασθούν κατ' έφεσιν. Και τούτο
διότι οι δικάσαντες πρωτοδίκως, δικαστές, δεν επιτρέπεται, από τον νόμο, να
δικάσουν τις ίδιες υποθέσεις κατ' έφεσιν. Και στο Εφετείο Πειραιώς δεν
υπηρετούν τόσοι δικαστές ώστε να τους δικάσουν. Ο υπουργός Δικαιοσύνης έχει
υποσχεθεί, ενώπιον της Βουλής, να ενοποιήσει τις υποθέσεις αλλά μέχρι στιγμής
τίποτα δεν έχει γίνει».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16337N084</ED>
<ID>
ID:16153

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N08&aa=4</URL></REF>


Article

<CATEGORY>vin04</CATEGORY>

 <H5>ΑΓΡΙΕΣ ΚΟΝΤΡΕΣ ΤΟΥ ΠΡΩΘΥΠΟΥΡΓΟΥ ΜΕ ΤΟΥΣ ΑΡΧΗΓΟΥΣ ΤΩΝ ΚΟΜΜΑΤΩΝ ­ ΓΙΑ «ΚΑΠΕΛΩΜΑ
ΤΩΝ ΜΑΘΗΤΩΝ» ΜΙΛΗΣΕ Ο ΣΗΜΙΤΗΣ
</H5><H2></H2><H2>Φωτιές για την Παιδεία
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η μάχη για την Παιδεία μεταφέρθηκε χθες στη Βουλή σε μία πολιτική συζήτηση
με πολλές εντάσεις και κόντρες του Πρωθυπουργού με τους αρχηγούς των κομμάτων
της αντιπολίτευσης.

Ο ΠΡΩΘΥΠΟΥΡΓΟΣ μίλησε για «καπέλωμα των μαθητών». Κατηγόρησε ευθέως τη Ν.Δ.
και το ΚΚΕ ότι «λίγους μήνες μετά τις δημοτικές εκλογές έχουν συμπήξει κοινό
μέτωπο». Και επέρριψε ευθύνες στην ΟΛΜΕ ότι υπεκφεύγει και ότι δεν έχει
εναλλακτική πρόταση.

Λίγο μετά τα μεσάνυχτα προκλήθηκε επεισόδιο ανάμεσα στον υπουργό Παιδείας
Γεράσιμο Αρσένη και βουλευτές του ΚΚΕ. Ο υπουργός υποστήριξε ότι πίσω από τις
κινητοποιήσεις βρίσκεται η ΚΝΕ, καταθέτοντας έγγραφο όπου, όπως είπε, φαίνεται
ότι ο γραμματέας της ΚΝΕ Λασιθίου υποκίνησε καταλήψεις στην Κρήτη. Οι
βουλευτές του ΚΚΕ Ορέστης Κολοζώφ και Μπάμπης Αγγουράκης αντέδρασαν έντονα,
διαψεύδοντας τον κ. Αρσένη.

Η αποστροφή του Πρωθυπουργού για «την προσπάθεια ορισμένων να χρησιμοποιήσουν
τα παιδιά ως ιμάντες μεταβίβασης κομματικών εντολών», αλλά και για «φαινόμενα
χαβαλέ», προκάλεσε τις έντονες αντιδράσεις των τριών μικρότερων κομμάτων, ενώ
οι πιο βαρείς ίσως χαρακτηρισμοί ανταλλάχτηκαν ανάμεσα στους κ. κ. Σημίτη και
Καραμανλή. Ο πρώτος κατηγόρησε τη Ν.Δ. και τη Δεξιά για υποκρισία και ο
δεύτερος τον Πρωθυπουργό για υποκριτή.

«ΟΧΙ ΟΙ ΣΥΝΤΕΧΝΙΕΣ»

Ο Πρωθυπουργός ­ χειροκροτούμενος από τους βουλευτές του ­ είπε ότι η Βουλή
αποφασίζει και όχι οι συντεχνίες. Και κατηγόρησε την αντιπολίτευση, κάνοντας
προσωπική αναφορά στον κ. Καραμανλή, πως ό,τι κάνει γίνεται για «άγρα ψήφων».

Ακόμη, μίλησε για «έναν αντικυβερνητικό αγώνα που γίνεται με όλα τα μέσα».
Αναφέρθηκε σε «δήθεν συντονιστικό συμβούλιο του αγώνα των σχολείων της
Αθήνας». Και υποστήριξε πως «όλες οι δυνάμεις της συντήρησης συνασπίζονται
εναντίον της κυβέρνησης».

Ο Πρωθυπουργός, ο οποίος συνεννοήθηκε με τον υπουργό Παιδείας πριν μιλήσει,
δεν χειροκροτήθηκε όταν ανέβηκε στο βήμα. Χειροκροτήθηκε όμως από βουλευτές
του ΠΑΣΟΚ σε ορισμένα σημεία της ομιλίας του ­ πέντε φορές ­ κυρίως, όταν είπε
ότι θα στηρίξει το Δημόσιο Σχολείο. Και χειροκροτήθηκε πολύ και παρατεταμένα
από την κοινοβουλευτική ομάδα του ΠΑΣΟΚ στο τέλος της ομιλίας του.

Συνεργάτες του υπουργού Παιδείας δήλωναν αργότερα ότι είναι ιδιαίτερα
ευχαριστημένοι από την ομιλία του Πρωθυπουργού και «την πλήρη στήριξη που
έδωσε στον Γεράσιμο Αρσένη», και ακόμη διότι «καταλόγισε σωστά τις ευθύνες
κυρίως στη Ν.Δ. και το ΚΚΕ για την υποκίνηση των καταλήψεων». Και βουλευτές
της «εσωκομματικής αντιπολίτευσης» σημείωναν ότι «καλύτερα δεν θα μπορούσε να
τα πάει ο κ. Σημίτης».

Ο Πρωθυπουργός, ο οποίος ζήτησε από τον κ. Κωνσταντόπουλο να ξεκαθαρίσει αν
θέλει ανοιχτά ή κλειστά τα σχολεία, έκανε λόγο χθες για «αταλάντευτη πορεία»
και για «σταθερή απόφαση» για «να προχωρήσει η εκπαιδευτική μεταρρύθμιση».

ΑΝΟΙΧΤΟΣ ΣΕ ΑΛΛΑΓΕΣ

Ωστόσο, άφησε ανοιχτό το ενδεχόμενο ορισμένων διορθωτικών κινήσεων, λέγοντας χαρακτηριστικά:

1 «Στην πορεία της εκπαιδευτικής μεταρρύθμισης θα προσδιοριστούν οι
διορθωτικές παρεμβάσεις που θα κριθούν αναγκαίες για να υπάρξει το καλύτερο
αποτέλεσμα. Σίγουρα υπάρχουν θέματα που χρειάζονται περαιτέρω εξέταση. Ένα
τόσο ευρύ σχέδιο έχει οπωσδήποτε σημεία που χρειάζονται επανεκτίμηση και που
επιδέχονται διαφορετικές ρυθμίσεις. Για το εάν ο συντελεστής για την
αξιολόγηση των αποδόσεων στη Β' Λυκείου στο απολυτήριο του Ενιαίου Λυκείου θα
είναι 15%, 20%, 30% είναι κάτι για το οποίο μπορεί να υπάρξουν αντικρουόμενες απόψεις».

2 «Στην πορεία της εφαρμογής θα βελτιώσουμε τις όποιες αδυναμίες και ατέλειες».

3 «Δηλώνουμε ανοιχτοί και πρόθυμοι σε κάθε πρόταση βελτίωσης και σε
κάθε διάλογο».

Ο κ. Σημίτης τόνισε χθες ότι δεν μπορεί να συνεχισθεί η ιστορία με τους
ιπτάμενους καθηγητές και τους αιώνιους φοιτητές και τόνισε την ανάγκη να
υπάρχει αξιολόγηση στην εκπαίδευση.

Κάλεσε «κάθε ελληνική οικογένεια, κάθε μαθητή να προασπίσει το δικό του
συμφέρον, να συμβάλει στην ομαλή λειτουργία του σχολείου». Και έκανε ­ με
ιδιαίτερη έμφαση ­ λόγο για «βανδαλισμούς» και «σ' αυτούς που πρωτοστατούν σε
τέτοιες ενέργειες».

Ο αρχηγός της Ν.Δ. Κώστας Καραμανλής, ο οποίος ικανοποίησε τους βουλευτές της
παράταξής του, μίλησε πολλές φορές με ειρωνικό ύφος απέναντι στον Πρωθυπουργό
και τον κατηγόρησε για «αναχρονιστική νοοτροπία».

Χειροκροτήθηκε πολύ από τους βουλευτές του ­ τον διέκοψαν 10 φορές κατά την
πρώτη τοποθέτησή του ­ και έδειξε, όπως έλεγαν βουλευτές του κόμματός του, να
έχει μελετήσει πολύ την ομιλία του και τα στοιχεία για την Παιδεία.

Ο κ. Καραμανλής ήταν κατηγορηματικός στην τοποθέτησή του. «Η κατάσταση στην
Παιδεία», είπε, «είναι εκρηκτική. Η κυβέρνηση είναι αντιεκσυγχρονιστική. Δεν
υπάρχει διάθεση για συναινετική πολιτική στην Παιδεία και έχει ξεπερασμένες
αντιλήψεις. Την χαρακτηρίζει προχειρότητα.

Αλλά δεν χωρούν πειραματισμοί στην Παιδεία. Επιτέλους, χρειάζεται γενναιότητα
να δεχθείτε τα λάθη σας, εκτός κι αν είναι βαθιά νυχτωμένη η κυβέρνηση. Είναι
βαρύτατες οι ευθύνες του Πρωθυπουργού που έχει οχυρωθεί στον πύργο του,
επιδεικνύοντας αλαζονεία και αυταρχισμό».

ΝΑ ΚΑΤΑΡΓΗΘΕΙ Ο ΝΟΜΟΣ

Η γενική γραμματέας του ΚΚΕ Αλέκα Παπαρήγα κατηγόρησε τον Πρωθυπουργό Κώστα
Σημίτη για «αυταρχισμό, αντικομμουνισμό και επιστροφή στην εποχή του Καραμανλή».

«Αφήστε αυτά τα γκεμπελίστικα. Μας θυμίσατε τον Μπάμπαλη, ανοίγοντας
φακέλους», είπε αναφερόμενη σε επιστολή που διάβασε ο Πρωθυπουργός μιας
διευθύντριας σχολείου όπου γίνεται αναφορά σε φοιτητή-κομμουνιστή, ο οποίος
συντάχθηκε με τους μαθητές στις κινητοποιήσεις τους.

Η κ. Παπαρήγα ζήτησε «να καταργηθεί ο αντιδραστικός νόμος, ως μόνη ρεαλιστική
διέξοδος» και απάντησε «στην επίθεση του Πρωθυπουργού στο ΚΚΕ» τονίζοντας:
«Κίνδυνος υπάρχει όταν δεν γίνονται αγώνες, τη στιγμή που υπάρχουν οξυμμένα
προβλήματα και αδιαλλαξία στην αντιμετώπισή τους. Κίνδυνος υπάρχει εκεί που
υπάρχει και κυριαρχεί η μοιρολατρία και απαισιοδοξία».

«ΕΣΕΙΣ ΚΑΠΕΛΩΝΕΤΕ»

Ο πρόεδρος του ΣΥΝ Νίκος Κωνσταντόπουλος, ο οποίος και προκάλεσε τη χθεσινή
προ ημερησίας διατάξεως συζήτηση στη Βουλή, στάθηκε κι αυτός στο ίδιο ζήτημα.
«Δεν θέλετε να πείσετε. Θέλετε να συμμορφώνεται ο λαός στις διαταγές σας.
Εσείς καπελώνετε τα παιδιά».

Ο κ. Κωνσταντόπουλος υποστήριξε στη μακρά ομιλία του, ότι «η κατάσταση στην
Παιδεία είναι εκρηκτική». Και ζήτησε την αναστολή του επίμαχου νόμου. «Δεν
καταλαβαίνετε, κύριε Πρωθυπουργέ», ρώτησε, «ότι απέτυχε η πολιτική του κ.
Αρσένη; Δεν βλέπετε ότι έχει ναυαγήσει; Δεν καταλαβαίνετε ότι μια πολιτική που
επιβάλλεται παρά το ναυάγιό της θα παράγει μόνο νοσηρές και αρνητικές
καταστάσεις; Είναι τόσο δύσκολο να καταλάβετε αυτή την απλή αλήθεια;».

«ΕΡΙΞΕ ΛΑΔΙ»

Ιδιαίτερα σκληρός απέναντι στον Πρωθυπουργό (ο τελευταίος αποχώρησε από την
αίθουσα όταν ο πρόεδρος του ΔΗΚΚΙ ανέβηκε στο βήμα) ήταν ο Δημήτρης Τσοβόλας.
Ο πρόεδρος του ΔΗΚΚΙ κατηγόρησε τον κ. Σημίτη ότι «καταφέρθηκε με απαράδεκτο
τρόπο κατά του ΚΚΕ παρά τους αγώνες που έχει κάνει το Κομμουνιστικό Κόμμα» και
πρόσθεσε ότι «συγκάλυψε την απεργοσπαστική ΠΑΣΚΕ». Μίλησε για αντιδημοκρατικό
κατήφορο της κυβέρνησης και του Πρωθυπουργού. Υποστήριξε ότι ο κ. Σημίτης «δεν
εκτόνωσε την κατάσταση, αλλά αντιθέτως έριξε λάδι στη φωτιά, κυρίως με το
έγγραφο της διευθύντριας, που παρουσίασε στη Βουλή, κατά των μαθητών, κάτι που
ήταν και πολιτικά ανέντιμο».

Στη χθεσινή συζήτηση ο υπουργός Παιδείας Γεράσιμος Αρσένης αναφέρθηκε στην
πρότασή του για διάλογο, στον οποίο δεν προσήλθε όπως είπε η Ν.Δ. Και κατέθεσε
σχετικό έγγραφο με ημερομηνία 1ης Αυγούστου του 1997.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16337N091</ED>
<ID>
ID:16060

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N09&aa=1</URL></REF>


Article

<CATEGORY>vin04</CATEGORY>

 <H5>ΟΙ ΠΕΡΙΣΣΟΤΕΡΟΙ ΘΕΛΟΥΝ ΕΠΑΝΑΛΕΙΤΟΥΡΓΙΑ ΤΩΝ ΣΧΟΛΕΙΩΝ ΕΝΩ ΤΑ ΣΤΟΙΧΕΙΑ ΠΟΥ
ΔΙΝΟΝΤΑΙ ΑΠΟ ΤΗΝ ΟΛΜΕ ΚΑΙ ΤΟ ΥΠΟΥΡΓΕΙΟ ΠΑΙΔΕΙΑΣ ΓΙΑ ΤΑ ΥΠΟ ΚΑΤΑΛΗΨΗ
ΣΥΓΚΡΟΥΟΝΤΑΙ ΜΕΤΑΞΥ ΤΟΥΣ
</H5><H5>Επέμβαση μόνο με έγγραφη εισαγγελική παραγγελία
</H5><H5>Τα περισσότερα Γυμνάσια ­ Λύκεια λειτούργησαν στη Μακεδονία
</H5><H5>Πυρκαγιά ξέσπασε τη νύχτα σε σχολείο της Μεταμόρφωσης
</H5><H5>Χειροδικίες και κλίμα έντασης στην επαρχία αλλά οι καταλήψεις έχουν μειωθεί
</H5><H5>Συναυλία με ενθουσιασμό, αλλά και σπασμένες κάμερες
</H5><H2>Αντιδικίες και μεταξύ γονέων για τις καταλήψεις
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Μέσα στις οικογένειες έχει πλέον μεταφερθεί η συνεχιζόμενη ένταση στην
παιδεία, καθώς η σχολική χρόνια κινδυνεύει να χαθεί αν συνεχιστούν οι καταλήψεις.

ΕΞΩ ΑΠΟ πολλά σχολεία της χώρας συγκεντρώθηκαν χθες εκατοντάδες γονείς, οι
οποίοι αντιδικούσαν μεταξύ τους, αλλά και με τα παιδιά που έκαναν γενικές
συνελεύσεις για τις καταλήψεις. Σήμερα, εξάλλου, μαθητές του Πειραιά
προγραμματίζουν νέους ­ τους πρώτους εφέτος ­ αποκλεισμούς δρόμων. Την
περασμένη εβδομάδα, όμως, ο εισαγγελέας του Αρείου Πάγου είχε τονίσει ότι οι
αποκλεισμοί συνιστούν το (αυτόφωρο) αδίκημα της παρακώλυσης συγκοινωνιών.

Σκηνές με διαπληκτισμούς μεταξύ γονέων διαδραματίστηκαν σε αρκετά σχολεία της
Αθήνας, όπως στον Βύρωνα, τη Δάφνη, την Κυψέλη (όπου γονείς κατέλαβαν οι ίδιοι
το σχολείο, όπως είχε γίνει και προχθές στη Θεσσαλονίκη για να μην το
καταλάβουν οι μαθητές), αλλά και στον Πειραιά, τον Βόλο, την Πάτρα, τη Λάρισα
και αλλού. Οι περισσότεροι από τους γονείς εκφράζονται εναντίον των
καταλήψεων, υπάρχουν όμως και εκείνοι που τοποθετούνται υπέρ, με αποτέλεσμα να
δημιουργούνται προστριβές και μικροεπεισόδια μεταξύ τους. Μάλιστα, γονείς που
επιθυμούν να τελειώσουν οι καταλήψεις, αλλά και ορισμένοι προϊστάμενοι
διευθύνσεων δευτεροβάθμιας εκπαίδευσης, κάνουν λόγο για μεγάλη κινητοποίηση
όσων τάσσονται πολιτικά υπέρ των καταλήψεων. Με τη σειρά τους εκείνοι, μιλούν
για κυβερνητικό αυταρχισμό και μεθοδευμένη κινητοποίηση δήθεν «αγανακτισμένων
γονιών», ώστε να προκληθεί ο κοινωνικός αυτοματισμός εναντίον των καταλήψεων.

Η ΟΛΜΕ

Από την πλευρά της η πλειοψηφία του Δ.Σ. της ΟΛΜΕ εξακολουθεί να βρίσκεται στο
πλάι των κινητοποιημένων μαθητών. Κάνει επίσης λόγο για «εκβιασμό της
κυβέρνησης» αναφερόμενη σε έγγραφο του ειδικού γραμματέα του υπ. Παιδείας κ.
Παπαϊωάννου, με το οποίο δίνει οδηγία στους διευθυντές, αν χρειαστεί «να
ζητήσουν και τη συνδρομή της εισαγγελικής αρχής για τη διασφάλιση της
λειτουργίας των σχολείων», αν αυτή παρακωλύεται. Η ΟΛΜΕ καλεί τους καθηγητές
«να αρνηθούν τον ρόλο του παιδονόμου και να μην παίρνουν απουσίες στους
δρόμους ή στο σχολείο, ενώ οι μαθητές συνεχίζουν τις κινητοποιήσεις».

ΥΠΟ ΚΑΤΑΛΗΨΗ

Πόσα σχολεία, όμως, βρίσκονται υπό κατάληψη; Εδώ, τα στοιχεία που δίνει η ΟΛΜΕ
συγκρούονται πλήρως με τα στοιχεία από τις διευθύνσεις εκπαίδευσης και το υπ.
Παιδείας. Σύμφωνα με τον αντιπρόεδρο της ΟΛΜΕ κ. Γρηγ. Καλομοίρη, στην Αθήνα
βρίσκονται υπό κατάληψη 285 Λύκεια και περίπου 100 Γυμνάσια, ενώ πανελλαδικά
οι καταλήψεις φτάνουν στις 650 συνολικά, επί συνόλου περίπου 3.600 Γυμνασίων,
Λυκείων και ΤΕΕ. Άλλη εικόνα εξάγεται, όμως, από τα στοιχεία των διευθύνσεων
εκπαίδευσης νομαρχιών, βάσει των οποίων οι καταλήψεις δεν ξεπερνούν
πανελλαδικά τις 250. Συγκεκριμένα, στον Δήμο της Αθήνας και τους όμορους
δήμους, λέει ο αρμόδιος διευθυντής κ. Δ. Κίτσιος, μόλις 65 από τα 270 σχολεία
τελούν υπό κατάληψη. Στον Πειραιά κατάληψη εξελίσσεται σε 35 από 135 σχολεία,
στη Βορειοανατολική Αττική σε 15 από 170 και στη Δ. Αττική σε 7 σχολεία. «Στην
Αθήνα, οι πυρήνες των καταλήψεων βρίσκονται στην Γκράβα, τη Φιλαδέλφεια, τα
Εξάρχεια, τον Βύρωνα και την Καισαριανή», είπε ο κ. Κίτσιος, ο οποίος ειδικά
για τον Βύρωνα και την Καισαριανή υποστήριξε ότι με τις καταλήψεις συμφωνούν
και οι δήμαρχοι. Πάντως, ο δήμαρχος Βύρωνα κ. Νικ. Ρογκάκος, απαντώντας σε
προχθεσινή δήλωση του κ. Κίτσιου ότι «πρωτοστατεί στις καταλήψεις», δήλωσε ότι
αυτά είναι «συκοφαντίες», καθώς η ανάμιξή του είχε σχέση «με την προστασία της
ψυχικής και σωματικής υγείας των μαθητών και την περιφρούρηση των σχολείων».
Διευκρίνισε όμως ότι αντιτίθεται στην εισαγγελική παρέμβαση και ότι
συμπαρίσταται στον δίκαιο αγώνα της εκπαιδευτικής κοινότητας.

ΑΓΑΝΑΚΤΗΣΗ

Πάντως, τόσο στον Βύρωνα όσο και σε πολλές άλλες γειτονιές γονείς που
αντιτίθενται στις καταλήψεις δήλωναν αγανακτισμένοι από την πολιτική διάσταση
που έχει, όπως έλεγαν, λάβει η μαθητική κινητοποίηση. Ένταση επικράτησε και
στην Ιωνίδειο Σχολή του Πειραιά, όπου μία μητέρα χαστούκισε μαθήτρια -
καταληψία, όταν μαθητές και γονείς διαφώνησαν για το αποτέλεσμα της
ψηφοφορίας. Κατά τους γονείς η απόφαση για κατάληψη ελήφθη μόνο με 2-3 ψήφους
διαφορά, αλλά κατά τους μαθητές με τουλάχιστον δέκα.

Οι επόμενες ημέρες, πάντως, μέχρι την Παρασκευή 15 Ιανουαρίου οπότε έχει
προγραμματιστεί το πρώτο πανεκπαιδευτικό συλλαλητήριο της νέας χρονιάς, θα
είναι κρίσιμες για την εξέλιξη των καταλήψεων, καθώς η γενική εικόνα παραμένει
ακόμη έως τώρα ευμετάβλητη.

ΟΙ ΦΟΙΤΗΤΕΣ

Στον χορό των καταλήψεων, όμως, έχουν μπει εκ νέου και οι φοιτητές. Το δικό
τους συντονιστικό όργανο για την Αθήνα ανακοίνωσε χθες ότι αποφασίστηκαν ήδη
καταλήψεις σε ορισμένες σχολές του Παν. Αθηνών, στο Οικονομικό Πανεπιστήμιο,
στο Παν. Πειραιά και στις σχολές Πολιτικών Μηχανικών, Τοπογράφων,
Μεταλλειολόγων και στην Αρχιτεκτονική του Πολυτεχνείου. Τις επόμενες ημέρες θα
γίνουν συνελεύσεις και σε άλλες σχολές με το ερώτημα της κατάληψης.


ΟΥΔΕΜΙΑ επέμβαση θα γίνει στα σχολεία που τελούν υπό κατάληψη, χωρίς να
υπάρχει προηγουμένως έγγραφη παραγγελία της Εισαγγελίας Πρωτοδικών της Αθήνας.

Αυτό αναφέρει σε σχετικό έγγραφό του, που διαβίβασε χθες στη Διεύθυνση
Ασφαλείας Αττικής ο προϊστάμενος της Εισαγγελίας κ. Γιώργος Κολιοκώστας,
ζητώντας να ενημερωθούν οι διοικητές των αστυνομικών τμημάτων στους οποίους
έχει ανατεθεί η διενέργεια της προκαταρκτικής εξέτασης για να διαπιστωθεί εάν
κατά τη διάρκεια των καταλήψεων στα σχολεία διαπράττονται ­ και από ποιους ­
αυτεπαγγέλτως διωκόμενα αδικήματα.

Έτσι, ακόμη και εάν υπάρξουν καταγγελίες για την τέλεση αξιοποίνων πράξεων σε
υπό κατάληψη σχολεία, οι αστυνομικοί οφείλουν να ενημερώνουν την εισαγγελική
αρχή, εκπρόσωπος της οποίας θα έχει τον τελευταίο λόγο στον χειρισμό της υπόθεσης.

Σύμφωνα με όσα αναφέρει στην έγγραφη παραγγελία του ο εισαγγελέας, οι
διοικητές των αστυνομικών τμημάτων θα πρέπει να λαμβάνουν αμέσως καταθέσεις
από όσους καταγγέλλουν αξιόποινες πράξεις στα υπό κατάληψη σχολεία, καθώς και
από τους υπευθύνους των σχολείων αυτών, ζητώντας τους «να δηλώσουν σε σαφήνεια
αν παρά τη δική τους θέληση παρακωλύεται η ομαλή διεξαγωγή των μαθημάτων».

Όσα στοιχεία συγκεντρώσουν στο πλαίσιο της προκαταρκτικής εξέτασης θα τα
διαβιβάζουν αμέσως στον αρμόδιο εισαγγελέα, προκειμένου να αποφασίσει για τις
περαιτέρω νόμιμες ενέργειες που εκείνος κρίνει αναγκαίες ότι πρέπει να
εφαρμοστούν κατά περίπτωση.


ΘΕΣΣΑΛΟΝΙΚΗ

Γραφείο Βόρειας Ελλάδας

ΚΑΝΟΝΙΚΑ λειτούργησαν χθες στη συντριπτική τους πλειοψηφία τα σχολεία
Δευτεροβάθμιας Εκπαίδευσης στη Θεσσαλονίκη και στην ευρύτερη περιοχή της
Κεντροδυτικής Μακεδονίας, όπου, ύστερα από διαβουλεύσεις με εκπροσώπους
συλλόγων γονέων και κηδεμόνων, οι μαθητές αποφάσισαν να μπουν στις τάξεις και
να παρακολουθήσουν κανονικά τα μαθήματα.

Όπως ανακοινώθηκε από τις δύο Διευθύνσεις Δευτεροβάθμιας Εκπαίδευσης
Θεσσαλονίκης, σε σύνολο 252 γυμνασίων και λυκείων κατειλημμένο παραμένει μόνο
το Πολυκλαδικό Λύκειο Νεάπολης, ενώ υπήρξε μερική αποχή από τα μαθήματα στο
Λύκειο Μενεμένης και στο Πειραματικό Λύκειο του Πανεπιστημίου Θεσσαλονίκης.
Είναι χαρακτηριστικό ότι σε ορισμένα σχολεία σημειώθηκαν και διαφωνίες μεταξύ
μαθητών και εκπροσώπων τους στα 15μελή συμβούλια για το αν είναι σκόπιμο ή όχι
να συνεχιστούν οι κινητοποιήσεις.

Στην πρωινή βάρδια στις εισόδους πολλών σχολείων της πόλης σημειώθηκε μικρή
ένταση, χωρίς όμως επεισόδια, όταν γονείς μαθητών, αλλά και καθηγητές,
προσπάθησαν να πείσουν τους μαθητές να ματαιώσουν τις γενικές συνελεύσεις και
τις άλλες μορφές κινητοποιήσεων. Μάλιστα, στο Ασβεστοχώρι Θεσσαλονίκης γονείς
μαθητών εγκαταστάθηκαν στην είσοδο του σχολείου και περιφρούρησαν το κτίριο
για να αποτρέψουν πιθανή κατάληψη.

Στο μεταξύ, στην περιοχή Χαριλάου Θεσσαλονίκης συνελήφθησαν από αστυνομικούς
τις πρώτες πρωινές ώρες τέσσερις μαθητές λυκείου την ώρα που επιχειρούσαν να
μπουν στο κτίριο του 2ου Λυκείου με σκοπό να το καταλάβουν. Οι μαθητές έγιναν
αντιληπτοί από περιοίκους που ειδοποίησαν την Άμεση Δράση, καθώς τους εξέλαβαν
για διαρρήκτες. Με εντολή του εισαγγελέα αφέθηκαν ελεύθεροι, ενώ από το
Αστυνομικό Τμήμα της περιοχής σχηματίστηκε εις βάρος τους δικογραφία.

Όπως ανακοινώθηκε χθες από την Εισαγγελία Εφετών Θεσσαλονίκης, στην πόλη της
Βέροιας ο εισαγγελέας διέταξε χθες τη διενέργεια προκαταρκτικής εξέτασης με
αφορμή τις συνεχιζόμενες καταλήψεις σε δύο σχολεία της πόλης.

Συνολικά, από την ημέρα που ξεκίνησαν οι καταλήψεις στην ευρύτερη περιοχή της
Θεσσαλονίκης σχηματίστηκαν 15 δικογραφίες για ισάριθμες περιπτώσεις κατάληψης σχολείων.


ΦΩΤΙΑ στην αίθουσα καθηγητών του 1ου Λυκείου Μεταμόρφωσης το οποίο βρίσκεται
στη διασταύρωση των οδών Τατοΐου και Ιωάννου Ράλλη, έβαλαν κάποιοι από τους
καταληψίες μαθητές τη νύχτα. Η πυρκαγιά ξέσπασε λίγο πριν από τις τρεις και
σβήστηκε, δίχως να επεκταθεί, χάρη στην έγκαιρη επέμβαση της Πυροσβεστικής.
Κάηκαν ένα γραφείο και οι καρέκλες, χάρτες και βίβλία που υπήρχαν μέσα στην
αίθουσα. 
Σύμφωνα με την Πυροσβεστική, η φωτιά προκλήθηκε από μαθητές που βρίσκονταν στο
σχολικό συγκρότημα. Οι νεαροί έβαλαν φωτιά σε σωρό από χαρτιά και σκουπίδια.


«Φοβάμαι όλα αυτά... που θα γίνουν για μένα χωρίς εμένα», τραγούδησαν χθες
στα Προπύλαια οι μαθητές

ΛΕΙΤΟΥΡΓΗΣΑΝ κανονικά χθες τα περισσότερα σχολεία στην επαρχία. Ο αριθμός των
υπό κατάληψη σχολείων έχει μειωθεί, ενώ δεν έλειψε η ένταση γι' άλλη μια φορά
καθώς δημιουργήθηκαν επεισόδια ιδιαίτερα μεταξύ γονέων. Μάλιστα στον Βόλο δυο
γονείς χειροδίκησαν, ενώ στη Λάρισα η σύζυγος του γραμματέα της
Κοινοβουλευτικής Ομάδας του ΚΚΕ Αντώνη Σκυλάκου, ήρθε σ' αντιπαράθεση με ομάδα
γονέων που υποστήριζε ότι οι καταλήψεις πρέπει να σταματήσουν.

Το ίδιο κλίμα επικράτησε χθες το πρωί και στην Καλαμάτα, όταν στο 1ο Λύκειο
της πόλης στελέχη του ΚΚΕ παρότρυναν τους μαθητές να πάρουν μέρος σε
καταλήψεις. Στη συνέχεια μαζί με μαθητές έσπασαν την κεντρική πόρτα του
σχολείου κι έκαναν ανακατάληψη. Προηγουμένως η διευθύντρια του σχολείου,
έπειτα από διάλογο με τους καταληψίες μαθητές, τους είχε πείσει ν'
αποχωρήσουν. Όμως τότε έφθασαν έξω από το σχολείο στελέχη του ΚΚΕ και, όπως
αναφέρει στη μηνυτήρια αναφορά του ο προϊστάμενος της Δευτεροβάθμιας
Εκπαίδευσης Μιχάλης Σούμπλης, προχώρησαν σ' ανακατάληψη. Λίγο αργότερα ο κ.
Μιχάλης Σούμπλης υπέβαλε μήνυση κατά δύο καθηγητών, ενός δασκάλου και της
νομαρχιακής συμβούλου, που ανήκει στο ΚΚΕ, Μαρίας Διαμαντάκου. Οι μαθητές που
ήταν μαζί με τα στελέχη του ΚΚΕ συνελήφθησαν μ' εντολή του εισαγγελέα που
έκανε προκαταρτική εξέταση αλλά στη συνέχεια τους άφησε ελεύθερους.

* Στην Ήπειρο μόνο δύο Λύκεια, ένα στα Γιάννινα και ένα στην Άρτα, είναι υπό
κατάληψη και 4 σε αποχή. Ο προϊστάμενος της Δευτεροβάθμιας Εκπαίδευσης
Ιωαννίνων κ. Γ. Παπανικολάου κατήγγειλε την παρέμβαση στελεχών κόμματος για
παρότρυνση μαθητών να συνεχίσουν την κατάληψη στο 2ο Λύκειο.

* Στη Λέσβο από τα 55 Λύκεια του νομού μόνο τα πέντε είναι υπό κατάληψη ενώ
χθες το πρωί, έπειτα από παρέμβαση του Συλλόγου Γονέων και Κηδεμόνων, λύθηκε η
κατάληψη στο Πολυκλαδικό Λύκειο της Μυτιλήνης.

* Αντίθετα, στην Κέρκυρα, από τα 34 συνολικά Γυμνάσια και Λύκεια που υπάρχουν
σ' όλο τον νομό, υπό κατάληψη είναι τα 19. Εξάλλου χθες το πρωί οι μαθητές
έκαναν πορεία διαμαρτυρίας στο κέντρο της πόλης της Κέρκυρας η οποία κατέληξε
στο Δικαστικό Μέγαρο. Εκεί οι μαθητές συναντήθηκαν με τον εισαγγελέα Κερκύρας
από τον οποίο ζήτησαν να μην υπάρξει παρέμβαση των δικαστικών αρχών.

* Στη Μαγνησία δεκατρία συνολικά σχολεία ­ 10 λύκεια και 3 Γυμνάσια ­
βρίσκονται υπό κατάληψη.

Χθες το πρωί μικροεπεισόδια μεταξύ γονέων προκλήθηκαν στο 3ο Λύκειο του Βόλου.
Γονέας μαθητή που διαφωνεί με τις καταλήψεις κτύπησε τον πρόεδρο του
Δεκαπενταμελούς του σχολείου. Το περιστατικό πληροφορήθηκε ο πατέρας του
μαθητή, ο οποίος με την σειρά του κτύπησε τον γονέα..

Επεισόδιο δημιουργήθηκε και στο 4ο Λύκειο της πόλης όταν γονείς μαθητών του
10ου Γυμνασίου που συστεγάζεται θέλησαν να μπουν στον σχολικό χώρο. Τελικά
όμως τα μαθήματα έγιναν κανονικά στο 4ο Λύκειο. Ωστόσο οι μαθητές στη Μαγνησία
δηλώνουν αποφασισμένοι να συνεχίσουν τις καταλήψεις.

* Στη Λάρισα υπό κατάληψη είναι το 10ο ΤΕΛ και το 1ο Λύκειο της πόλης όπου και
σημειώθηκε ένταση έπειτα από λογομαχία γονέων. Το φραστικό επεισόδιο
δημιουργήθηκε όταν ένας αριθμός γονέων υποστήριζε ότι η κατάληψη πρέπει να
τελειώσει και τα παιδιά να μπουν στο σχολείο, ενώ αντίθετα η κ. Βασιλική
Σκυλάκου, νομαρχιακή σύμβουλος Λάρισας και σύζυγος του γραμματέα της
Κοινοβουλευτικής Ομάδας του ΚΚΕ Αντώνη Σκυλάκου, υποστήριζε «τον δίκαιο αγώνα
των μαθητών». Ο διαπληκτισμός προκάλεσε την αντίδραση του προϊσταμένου της
Δευτεροβάθμιας Εκπαίδευσης Σωτήρη Καραμέτα. Ο τελευταίος κατήγγειλε ως
ανεπίτρεπτο το γεγονός εξωσχολικοί να ωθούν τα παιδιά σε καταλήψεις. Πάντως
στο συγκεκριμένο σχολείο πενήντα περίπου μαθητές δεν μπήκαν τελικά στις
αίθουσες και πήραν απουσία.

* Στα Τρίκαλα κανονικά λειτουργούν τα 18 Γυμνάσια και Λύκεια ενώ στην Καρδίτσα
από τα 15 Γυμνάσια και Λύκεια του νομού, μόνο ένα ΤΕΛ τελεί υπό κατάληψη και
σ' ένα Πολυκλαδικό Λύκειο έκαναν χθες αποχή οι μαθητές.

* Στο Ηράκλειο υπό κάταληψη είναι τα τέσσερα από τα 30 Λύκεια. Στο Λασίθι υπό
κατάληψη ήταν χθες δύο Λύκεια ενώ στο Ρέθυμνο λειτούργησαν όλα τα σχολεία
κανονικά. Αντίθετα στα Χανιά, οι καταλήψεις πληθαίνουν. Έτσι ενώ την Παρασκευή
υπό κατάληψη ήταν μόνον τέσσερα σχολεία από τα 47 που υπάρχουν συνολικά στον
νομό, χθες ο αριθμός τους αυξήθηκε στα 12.

* Στην Πάτρα υπό κατάληψη είναι τα 21 από τα 40 Λύκεια και τα 10 Γυμνάσια σε
σύνολο 35. Μάλιστα ένταση δημιουργήθηκε χθες στο 17ο Γυμνάσιο της πόλης
ανάμεσα σε γονείς και καταληψίες χωρίς όμως να πάρουν σοβαρές διαστάσεις οι
αντεγκλήσεις. Αντίθετα κανονικά λειτουργούν όλα τα σχολεία σε Καλάβρυτα και Αίγιο.

* Στον νομό Ηλείας 12 από τα 50 σχολεία του νομού είναι υπό κατάληψη, ενώ στη
Μεσσηνία τα 10 από τα 65 που υπάρχουν στον νομό.

* Στο μεταξύ μαθητές του 6ου Λυκείου Καβάλας δεν επέτρεψαν χθες τις δύο
τελευταίες ώρες του πρωινού κύκλου στους καθηγητές τους να προσέλθουν στις
αίθουσες για μάθημα. Ομάδα μαθητών απέκλεισε τις σκάλες εισόδου-εξόδου του
κτιρίου, καθώς και τον διάδρομο που οδηγεί στους χώρους διδασκαλίας και, παρά
τις αντιδράσεις των καθηγητών, μάθημα δεν έγινε. Το πρωί κάποιοι από τους
μαθητές πήραν τα απουσιολόγια από τις τάξεις τους και αφού τα κράτησαν για
μερικές ώρες, τα επέστρεψαν χωρίς να προκαλέσουν φθορές. Ο διευθυντής του 2ου
Λυκείου Καβάλας Αλέξανδρος Κωστελίδης δήλωσε χθες ότι «είναι έτοιμος να
υποβάλει την παραίτησή του, γιατί δεν θέλει να γίνει στόχος της αντιπαράθεσης
μαθητών, γονέων και αστυνομίας».


«ΓΥΡΙΣΑΝΕ τις πλάτες τους στο μέλλον, στο μέλλον που τους φτιάχνουμε όπως
θέλουμε», γιατί «φοβούνται όλα αυτά που θα γίνουν για εκείνους χωρίς
εκείνους». Και μπροστά τους, κάτω από το αέτωμα των Προπυλαίων, έβλεπαν τους
συμμαθητές τους του Συντονιστικού να κρατούν πανό με το σκίτσο ενός μαθητή
σκυφτού υπό το βάρος των μαθημάτων, να λέει: «Φεγγαράκι μου λαμπρό, φέγγε μου
να περπατώ, να πηγαίνω φροντιστήριο μπας και πάρω απολυτήριο!».

Την ώρα που πολλοί συμμαθητές τους αποφάσιζαν αν θα ανακαταλάβουν ή όχι τα
Λύκεια, χιλιάδες μαθητές ­ και ελάχιστοι καθηγητές, παρότι η ΟΛΜΕ ήταν
συνδιοργανώτρια ­ παρακολούθησαν στα Προπύλαια συναυλία με τους Β.
Παπακωνσταντίνου, Λ. Μαχαιρίτσα, Δ. Τσακνή και Ν. Ζιώγαλα. Οι καλλιτέχνες
είχαν δηλώσει προηγουμένως ότι δέχτηκαν την πρόσκληση των μαθητών, αμέσως
μόλις άκουσαν για τις εισαγγελικές παρεμβάσεις στα σχολεία, για τις οποίες και
διαμαρτυρήθηκαν εντονότατα. «Όταν μου το πρότειναν, σκεφτόμουν αν έχουν
απόλυτο δίκιο. Έλεγα ότι και άδικο να έχουν, μάλλον θα πάω γιατί ευτυχώς αυτοί
κουνιούνται, όταν όλοι οι άλλοι μένουμε κάτω από την κουβέρτα. Αλλά από τη
στιγμή που μπήκε στη μέση ο εισαγγελέας, δεν υπήρχε περίπτωση να μην έρθω»,
είπε χαρακτηριστικά ο Λ. Μαχαιρίτσας. Ήταν μία συναυλία γεμάτη νεανικό πάθος
και ορμή. Μόνο που δυστυχώς, αμαυρώθηκε για μία ακόμη φορά από τη δράση
άγνωστων κουκουλοφόρων που επιτέθηκαν σε τηλεοπτικά συνεργεία, έσπασαν
κάμερες, τραυμάτισαν έναν κάμεραμαν και έκλεψαν την τσάντα μιας δημοσιογράφου,
μπροστά στα μάτια αστυνομικών που παρέμειναν απαθείς...
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16337N101</ED>
<ID>
ID:16056

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N10&aa=1</URL></REF>


Article

<CATEGORY>vin04</CATEGORY>

 <H5>Προτιμώ τη σάτιρα από την κριτική
</H5><H2>30 ΕΡΩΤΗΣΕΙΣ
</H2><H2>ΜΑΛΒΙΝΑ ΧΑΡΙΤΟΠΟΥΛΟΥ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΓΕΝΝΗΘΗΚΕ: Για την καταστροφή.

ΟΝΕΙΡΕΥΕΤΑΙ: Κάτι έγχρωμα σαν Γκόγια και σαν Μπος.

ΑΠΕΧΘΑΝΕΤΑΙ: Αυτόν που στρεψοδικεί όχι με τους ανθρώπους, αλλά με την
ίδια την πραγματικότητά του.

ΔΕΝ ΣΥΓΧΩΡΕΙ: Αυτούς που προσπαθούν να βεβηλώσουν το εξαιρετικό για να
κρύψουν το έλλειμμά τους.

ΒΙΒΛΙΟ ΠΟΥ ΔΙΑΒΑΖΕΙ: Τον «Ιωσήφ και τα αδέλφια του» του Τόμας Μαν, για
να καταλάβει τη μυστική οδό μέσω της οποίας μπορείς να βγάλεις γέλιο από τα πάντα.

ΘΑ ΚΑΛΟΥΣΕ ΣΕ ΓΕΥΜΑ: Ανθρώπους που σέβονται τη μεγάλη αρχή της διαδικασίας.

Η Μαλβίνα Χαριτοπούλου εργάζεται πυρετωδώς στο Κανάλι 5 (θα μετονομαστεί σε
Alter) όχι μόνον για τις εκπομπές που θα παρουσιάζει σύντομα, αλλά και για την
όλη διαμόρφωση του προγράμματος. Η ίδια δηλώνει στα «ΝΕΑ» ότι «θα φέρω τους
φίλους μου να παίζω παρέα» και διευκρινίζει πως έχει αδυναμία στη σάτιρα και
όχι στην κριτική επειδή, όπως λέει, «η κριτική μπορεί να μου γυρίσει
κατάμουτρα...». Πάντως στην περίπτωση που δεχθεί την οποιαδήποτε παρέμβαση,
αυτό που έχει να κάνει είναι να... πάρει το δισάκι της στον ώμο και μην την είδατε.

ΕΡ.: Επιστροφή στα τηλεοπτικά πλατό;

ΑΠ.: Τρεις μήνες έλειψα και σας φάνηκαν μεγάλη απουσία; Τέτοια μου λέτε και
ζητάω εγώ τα μαλλιοκέφαλά μου κάθε φορά.

ΕΡ.: Σας έλειψε η τηλεόραση;

ΑΠ.: Ναι, όσο και η διφθερίτιδα. Αυτό που μου έλειψε είναι η σκληρή δουλειά.
Δηλαδή η άσκηση.

ΕΡ.: Στο Alter (μετονομασία του Καναλιού 5) τι ακριβώς θα κάνετε;

ΑΠ.: Θα φέρω τους φίλους μου να παίζουμε παρέα.

ΕΡ.: Στο στόχαστρο και πάλι οι πολιτικοί;

ΑΠ.: Γιατί; Πότε είχα τους πολιτικούς στο στόχαστρο και δεν το θυμάμαι;

ΕΡ.: Έχετε αδυναμία στη σάτιρα ή την κριτική;

ΑΠ.: Στη σάτιρα, γιατί η κριτική μπορεί να μου γυρίσει κατάμουτρα και δεν
είμαι τέτοιας αντοχής άνθρωπος να τα λούζομαι.

ΕΡ.: Το «Μαλβίνα Hostess» ενδέχεται να επανέλθει;

ΑΠ.: Αν δεν επανέλθει το Hostess, θα έρθει το Μαλβίνα σκέτη.

ΕΡ.: Πόσο θα σας επηρεάσει το γεγονός ότι είναι «μικρό» κανάλι;

ΑΠ.: Πώς το λέτε μικρό; Το έχετε δει από κοντά το πενταώροφο;

ΕΡ.: Και κατά συνέπειαν θα σας βλέπουν λίγοι;

ΑΠ.: Δεν βαριέστε. Στην Ελλάδα οι πολλοί πάλι λίγοι είναι. Ό, τι και να
κάνουμε, δυστυχώς στο Λεκανοπέδιο τελειώνει.

ΕΡ.: Το πρώτο που ζητάτε σε κάθε νέα σας συνεργασία είναι;

ΑΠ.: Να με αφήσει ο θείος ήσυχη να κάνω τη δουλειά μου, όπως την καταλαβαίνω εγώ.

ΕΡ.: Στην περίπτωση που δεχθείτε... τυχόν παρέμβαση;

ΑΠ.: Το δισάκι μου στον ώμο και μην την είδατε...

ΕΡ.: Όταν λέτε εναλλακτικό κανάλι, τι εννοείτε;

ΑΠ.: Αυτό που θα κάνει τον Ντεριντά να χάσει τον ύπνο του, αν ποτέ κοιμάται το νευρόσπαστο.

ΕΡ.: Τι το διαφορετικό θα δούμε στο Alter;

ΑΠ.: Περιμένετε και θα δείτε.

ΕΡ.: Η σχέση σας με τον Γιώργο Κουρή;

ΑΠ.: Δεν έχουμε σχέση, είμαστε άσχετοι.

ΕΡ.: Τι σας είπε και σας... έπεισε, ώστε να πείτε το «ναι»;

ΑΠ.: Πάρε το πενταώροφο και καν' το ό,τι θέλεις, κούκλα μου.

ΕΡ.: Το κριτήριο της επιτυχίας για κάθε εκπομπή θα είναι τα ποσοστά τηλεθέασης;

ΑΠ.: Γενικώς τα ποσοστά μας ενδιαφέρουν, από όπου και αν έρχονται.

ΕΡ.: Ειδικό βάρος θα πέσει στα βιβλία;

ΑΠ.: Ε, καιρός δεν ήταν; Θαυμαστός, καινούργιος, αγράμματος κόσμος έχουμε καταντήσει.

ΕΡ.: «Βιβλία: δεν είναι για όλους». Ένα σλόγκαν για όλους ή για... λίγους;

ΑΠ.: Είναι σλόγκαν για όσους το αξίζουν.

ΕΡ.: Την ζώνη «ακούσιου χιούμορ» πώς την φαντάζεστε;

ΑΠ.: Σαν μεταφορά ενός πνεύματος Ραμπελέ στην τηλεόραση. Όπου θεολογική
αστυνομία του 16ου αιώνα, βάλτε τους σημερινούς αγέλαστους.

ΕΡ.: Εσείς με τι γελάτε στην τηλεόραση;

ΑΠ.: Με την αβάσταχτη κοινοτοπία των σοβαρών στον ύπνο τους.

ΕΡ.: Και τι σας εξοργίζει;

ΑΠ.: Σιγά μη χαλάσω 'γω την ζαχαρένια μου. Ούτε που μ' εξοργίζει ούτε που την κλείνω.

ΕΡ.: Αιρετικές φωνές θα έχουν θέση στο Alter;

ΑΠ.: Ποια φωνή θεωρείται αιρετική; Αυτή που παρεκκλίνει από την πανούκλα των
έτοιμων ιδεών;

ΕΡ.: Τα ριάλιτι σόου;

ΑΠ.: Είπαμε, εναλλακτικό κανάλι θα είμαστε και όχι η Γειτονιά των
καταφρονεμένων. (Θεός σχωρέστον τον δημιουργό).

ΕΡ.: Τι κυρίως θα αποφύγει το Alter;

ΑΠ.: Τη «Θυσία στον Μολώχ της ασφάλτου», το «Κατσικάκι που πέταξε στα ύψη», το
«Τρελό φορτηγό που αφηνίασε» και το «Σαν χορός αρχαίας τραγωδίας». Επίσης τον
«Ψυχοπαθή που έτρεχε σαν τρελός».

ΕΡ.: Πάνω απ' όλα η τηλεθέαση;

ΑΠ.: Πάνω απ' όλα η υγεία μας.

ΕΡ.: Τηλεόραση για το κέφι και μόνον;

ΑΠ.: Κυρίως για το επιχορηγούμενο κέφι.

ΕΡ.: Κοιτάζοντας προς τα πίσω για ποιο πράγμα έχετε μετανιώσει;

ΑΠ.: Που δεν διόρθωσα λίγο πιο εγκαίρως τα λάθη μου, ενώ τα ήξερα.

ΕΡ.: Και για τι έχετε αισθανθεί υπερήφανη;

ΑΠ.: Γιατί καλλιέργησα το αίσθημα υπερηφάνειας με το οποίο γεννήθηκα.

ΕΡ.: Τι σημαίνει για εσάς ευτυχία;

ΑΠ.: Η ευτυχία τίποτε. Ο ευδαιμονισμός με την αρχαιοελληνική του σημασία με
αφορά και αυτόν θέλησα να κατακτήσω.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16337N122</ED>
<ID>
ID:16097

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N12&aa=2</URL></REF>


Article

<CATEGORY>vin06</CATEGORY>

 <H5>ΤΟ ΝΕΟ ΝΟΜΙΣΜΑ ΚΙ ΕΝΑ ΝΕΟ ΒΙΒΛΙΟ
</H5><H2>Το ευρώ κι ο... Ευρωπέος
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Ο Γενάρης στο Παρίσι είναι ο μήνας των μεγαλύτερων παροχών. Αιτία: οι
εκπτώσεις που αρχίζουν στις 2 αυτού του μήνα. Οι Γάλλοι των οποίων αποτελεί
μέρος της κουλτούρας τους να περιμένουν σε ουρές, είτε έξω από τους
κινηματογράφους ή μπροστά στις λαϊκές αγορές ­ με πολύ καλούς κιθαρωδούς για
συντροφιά της αναμονής τους ­, σχηματίζουν ατελείωτες ουρές έξω από τα
καταστήματα. Και γενικά, η έκπτωση (solde, discount), τίμια κατά το 80%,
αναθερμαίνει πράγματι την οικονομία.

ΦΕΤΟΣ ΓΙΑ πρώτη φορά υπήρχαν και εκπτώσεις σε ευρώ. Όσοι μπορούσαν και ήθελαν
να πληρώσουν σε τιμές ευρώ είχαν μία επιπλέον έκπτωση της τάξεως του 3%,
επιπλέον της κανονικής έκπτωσης. Ήταν κι αυτό ένα από τα μέτρα, μαζί με την
προικοδότηση με 100 ευρώ των νεογέννητων την 1η Ιανουαρίου, για να εθιστεί ο
καταναλωτής στο νέο του νόμισμα. Γενικά το ευρώ αρέσει στους Γάλλους, κυρίως
για λόγους ψυχολογικούς: η αναγραφόμενη τιμή είναι κατά έξι δέκατα μικρότερη
του φράγκου. Όση δυσκολία είχαν άλλοτε, αρχές της δεκαετίας του '60, να
προσαρμοστούν στο ένα τοις εκατό (ένα φράγκο αντί εκατό), τόση ευκολία
δείχνουν τώρα στο να μετρούν με το νέο νόμισμα.

Το μόνο «υπαρκτό» πρόβλημα του ευρώ (σε αυτούς τουλάχιστον που το είδαν)
παραμένει η δυσκολία για τους τυφλούς να αναγνωρίσουν, διά της αφής, την αξία
του. Σύντομα όμως φαίνεται ότι και το έλασσον αυτό πρόβλημα θα ξεπεραστεί,
αφού οι νομισματοκόπτες ξέχασαν να περάσουν τη γνωστή μέθοδο της γραφής Μπράιγ
στην κοπή των νέων νομισμάτων.

«Αισθημάτων νομίσματα» ήταν ο τίτλος του προτελευταίου βιβλίου μου που
κυκλοφόρησε στα ελληνικά και νομίζω πως έπεσα διάνα, τουλάχιστον ως προς τον
τίτλο, για το εύρος του θέματος. «Νομίζω ότι με αγαπά» ή «με αγαπά για τα
πλούτη μου». Αυτά τα δύο «νομίσματα» κονταρομάχονται τον ήρωά μου.

Ενώ το τελευταίο ­ κυκλοφορεί τέλος του μήνα, με το τέλος των εκπτώσεων δηλαδή
­ είναι συνέχεια του προηγουμένου, με τον τίτλο «Ο Ευρωπέος και η Ωραία του Υπερπέραν».

Εδώ είναι απαραίτητες ορισμένες διευκρινίσεις: δεν είναι από καμιά
πορνογραφική διάθεση που το Ευρωπέος αναγράφεται με «έψιλον» αντί του «άλφα
γιώτα». Ούτε βέβαια ο λόγος είναι ότι το Έψιλον αυτό αποτελεί σήμα του ευρώ.
Το «ε» αντικατέστησε το «αι» υπακούοντας κυρίως στην άποψη του Νομπελίστα
ποιητή μας του Σεφέρη ότι το «τραίνο» έλκει την καταγωγή του από το
αγγλοσαξονικό train και σωστότερο είναι να αναγράφεται με «ε». Το ίδιο πιστεύω
κι εγώ για το «ευρωπαίος». Η Ευρώπη, αδελφή του Θάσου ­ από το νησί του οποίου
κατάγομαι ­, δεν είχε κανένα λόγο να γεννήσει παιδιά χρησιμοποιώντας τα αρχικά
γράμματα του γεννητικού της οργάνου.

Όσοι αμφιβάλλουν δεν έχουν παρά να διαβάσουν τη «Λευκή Θεά» του Ρόμπερτ
Γκρέιβς, που πρόσφατα κυκλοφόρησε και στη γλώσσα μας, σε μια υπέροχη μετάφραση
από ομάδα φιλολόγων και ανάλογη έκδοση από τον «Κάκτο» του Οδυσσέα Χατζόπουλου.

Πιο περίπλοκο ωστόσο παραμένει το δεύτερο μισό του τίτλου (που θα μπορούσα, αν
ήθελα να είμαι πιο «εμπορικός», να επιλέξω το κατανοητότερο «Μπήκα στο Χρηματιστήριο»).

Όλοι ξέρουμε την «Ωραίαν του Πέραν». Άρα με Ωραία του Υπερπέραν θα νόμιζε
κανείς ότι υποδηλώνεται κάποια σχέση με το Επέκεινα. Διόλου. Η Ευρώπη (κατά
κυριολεξία: πλατυπρόσωπη) είχε μία μάνα την Τηλέφασα (αυτή που φέγγει από
μακριά), ενώ από τον Μίνωα απέκτησε μία κόρη, την Πασιφάη (αυτή που φέγγει
τοις πάσι). Και οι τρεις γυναίκες, όπως καταλαβαίνετε, ήταν προσωποποιήσεις
του φεγγαριού.

Ως Θάσιος (δηλαδή ως αδελφός της χαμένης αδελφής μου της Ευρώπης) είχα
ιδιαίτερους λόγους να προβληματίζομαι για το πώς κατέληξαν στις ημέρες μας
αυτές οι προσωποποιήσεις του φεγγαριού. Ήθελα με κάθε τρόπο να βρω μιαν
απάντηση. Και τη βρήκα. Αν το «φ» της μάνας μας γίνηκε κατά τη γνωστή
παραφθορά ένα «θ» (στη «Λευκή Θεά» αφθονούν τέτοιου είδους παραδείγματα), τότε
αντί Τηλέφασα έχουμε Τηλέθασα, δηλαδή Τηλεθέαση. Όπερ και το μότο του βιβλίου
μου: «Η Τηλεθέαση Πασίφαγε τους Ευρωπέους».

Αλλά σταματώ εδώ, για να μη σας κουράσω περισσότερο με προσωπικά προβλήματα.
Το μόνο εμπορικό αγαθό, στη Γαλλία, που δεν εκπίπτει της τιμής του είναι το
βιβλίο. Και αυτό χάρη στην ενιαία του τιμή (που ευελπιστούμε να γίνει
πραγματικότητα και στον τόπο μας). Οι μόνιμοι παλαιοβιβλιοπώλες, που
«μασελώνουν» τις δύο ξεδοντιασμένες όχθες του Σηκουάνα ποταμού, οι περίφημοι
«μπουκινίστ», πουλούσαν πιο φτηνά πάντα τα αντίτυπα που οι συγγραφείς χαρίζουν
στους κριτικούς ή αυτά που οι εκδότες προτιμούν, αντί να τα πολτοποιήσουν, να
τα χαρίσουν στους «ειδικούς αυτούς συλλέκτες» του βιβλίου.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16337N131</ED>
<ID>
ID:16021

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N13&aa=1</URL></REF>


Article

<CATEGORY>vin02</CATEGORY>

 <H5></H5><H2>ΣΕ ΠΡΩΤΟ ΕΝΙΚΟ
</H2><H2>Χάρηκα πολύ, παιδιά...
</H2><H2></H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

ΤΟΥΣ ΣΥΝΑΝΤΗΣΑ εκεί, έξω από το σχολείο τους στη Νέα Φιλαδέλφεια. Τον Δημήτρη,
τον Λευτέρη, τον Νίκο, τον Οδυσσέα... Βρίσκονταν στον χώρο τους ή «σχεδόν»
στον χώρο τους. (Φαντάζομαι πως αν τον είχαν φτιάξει οι ίδιοι θα ήταν κάπως
διαφορετικός, με άλλο χρώμα και σίγουρα, χωρίς κάγκελα).

Η παρέα τους (αντί για πρωινό καφέ και γυμναστική) ήταν ανέλπιστα ευχάριστη.
«Πέρασα πολύ καλά, παιδιά... Θα τα πούμε στην πορεία», τους χαιρέτησα
φεύγοντας και δεν ήταν τυπικό. Τα παιδιά των δεκαέξι ή των δεκαεπτά, οι
«καταληψίες», οι «παράνομοι», οι «νεαροί επαναστάτες» ή οι «εν μέρει
αναρχοαυτόνομοι», σύμφωνα με τις κλισέ φράσεις που τους χαρακτηρίζουν εδώ και
μερικούς μήνες, μου συστήθηκαν πρώτα με τα «ψευδώνυμα» (τις υπογραφές τους
στους δρόμους της Νέας Φιλαδέλφειας) και μετά με τα κανονικά τους ονόματα. Το
θεώρησα ως δείγμα άνεσης και οικειότητας και το δέχθηκα με χαρά.

Στάθηκαν εκεί δίπλα, απέναντι, κάποιοι άλλοι λίγο παράμερα, με χιούμορ και
ειλικρίνεια αφοπλιστική. Δεν προσπάθησαν να με πείσουν για τίποτα, δεν
επιχείρησαν να με νουθετήσουν. Δεν θέλησαν να «πλασάρουν» ή να «πουλήσουν» τον
εαυτό τους, τον χαρακτήρα ή την επαναστατικότητά τους. Ήταν γνήσιοι. Με μια
νεανική αθωότητα και με έναν σαρκασμό, που μάλλον παρεξηγείται πολύ εύκολα.

Δεν περίμεναν ανταλλάγματα. Δεν γκρίνιαξαν, δεν παραπονέθηκαν για όσα στραβά
κι ανάποδα συμβαίνουν στον χώρο των ΜΜΕ. Δεν ζήτησαν «να πεις αυτό», «να
γράψεις εκείνο», «να το γράψεις έτσι και όχι αλλιώς».

Άλλωστε, η φωτογραφία τους στην εφημερίδα, η συνέντευξη, δεν θα άνοιγε καμία
πόρτα για κανέναν από τους «μικρούς», που δεν έχασαν ευκαιρία να τεστάρουν την
ετυμολογία τους και να «κολλήσουν στον τοίχο» τον κ. υπουργό, τον κ.
υφυπουργό, τον τάδε ή τον δείνα υπεύθυνο. Χάρηκα πολύ, παιδιά... Πέρασα ένα
πολύ ευχάριστο πρωινό κοντά σας.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16337N132</ED>
<ID>
ID:16102

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N13&aa=2</URL></REF>


Article

<CATEGORY>vin06</CATEGORY>

 <H5>ΕΜΠΡΗΣΤΙΚΗ ΒΟΜΒΑ ΣΤΟ ΠΟΛΙΤΙΚΟ ΓΡΑΦΕΙΟ ΤΟΥ Γ. ΠΑΠΑΝΔΡΕΟΥ ΕΒΑΛΑΝ ΑΓΝΩΣΤΟΙ
</H5><H2>Κινδύνευσαν επτά
</H2>
Τέσσερις υπάλληλοι και ένοικοι διπλανών διαμερισμάτων κινδύνευσαν από το
«τυφλό» χτύπημα εμπρηστών, χθες, λίγο πριν από τις 2 το μεσημέρι, στο πολιτικό
γραφείο του αναπληρωτή υπουργού Εξωτερικών Γιώργου Παπανδρέου.

Προκλήθηκαν ζημιές. Ο αναπληρωτής υπουργός Εξωτερικών προσήλθε στο γραφείο
του και καταδίκασε την επίθεση

ΟΙ ΔΡΑΣΤΕΣ «παγίδευσαν» με αυτοσχέδιο εμπρηστικό μηχανισμό, ο οποίος
αποτελείτο από ένα γκαζάκι και μπιτόνι με εύφλεκτο υγρό, την πόρτα του
πολιτικού γραφείου του κ. Γ. Παπανδρέου, στον πρώτο όροφο πολυκατοικίας της
οδού Χαριλάου Τρικούπη 72 στα Εξάρχεια, και αφού έβαλαν φωτιά έφυγαν χωρίς να
τους αντιληφθεί κανείς.

Την ώρα εκείνη στο πολιτικό γραφείο βρίσκονταν τέσσερις υπάλληλοι. Η Γεωργία
Διαμαντοπούλου, η Χριστίνα Ρίγγα, η Ευθυμία Μπαμπετα και η Κάτια
Παρασκευοπούλου. Ευτυχώς που είδαν τους καπνούς δευτερόλεπτα πριν σημειωθεί η
έκρηξη, πρόλαβαν να βγουν στο μπαλκόνι και δεν τραυματίσθηκαν. Στο διπλανό
διαμέρισμα διαμένει μια γυναίκα με δύο ανήλικα παιδιά που τρομοκρατήθηκαν από
την έκρηξη.

Κάτοικοι της περιοχής βοήθησαν με μια σκάλα τις δύο υπαλλήλους να κατεβούν από
το μπαλκόνι, ενώ τις άλλες δύο τις απεγκλώβισαν πυροσβέστες.

Την ευθύνη για την επίθεση στο πολιτικό γραφείο του αναπληρωτή υπουργού
Εξωτερικών ανέλαβε η οργάνωση «Παιδιά του Νοέμβρη». Άγνωστος τηλεφώνησε μια
ώρα μετά την επίθεση στις εφημερίδες «Αθηναϊκή» και «Ελευθεροτυπία» και είπε
ότι «αναλαμβάνουμε την επίθεση στον αναπληρωτή υπουργό Εξωτερικών, μέλλοντα
Επίτροπο και πρώην υπουργό Παιδείας για την προσφορά του στην εκπαίδευση». Ο
άγνωστος στο τηλεφώνημά του είπε ότι η επίθεση έγινε σε ένδειξη αλληλεγγύης
στους αγώνες των μαθητών και έστειλε «θερμούς χαιρετισμούς στους πατέρες του
Έθνους που συνεδριάζουν το απόγευμα για το θέμα της παιδείας».

«Είναι ευχής έργο ότι οι συνεργάτες μου είναι καλά. Κανένας δεν έπαθε τίποτα»,
δήλωσε ο αναπληρωτής υπουργός Εξωτερικών, ο οποίος έσπευσε στο πολιτικό του
γραφείο και επισκέφθηκε τους ενοίκους διπλανών διαμερισμάτων που
τρομοκρατήθηκαν από την έκρηξη. Ο κ. Γιώργος Παπανδρέου, για την βομβιστική
επίθεση, πρόσθεσε ότι «θέλω να τονίσω πόσο κρίμα θεωρώ για τη χώρα μας να
υπάρχουν ακόμα τέτοια φαινόμενα. Φαινόμενα βίας που δεν μας τιμούν, φαινόμενα
βίας που αμαυρώνουν την εικόνα μας και στο εξωτερικό και αφήνουν πολλούς να
εκμεταλλευθούν αυτήν την εικόνα ενάντια στην πάρα πολύ θετική εικόνα που έχει
­ κατά τα άλλα ­ η χώρα μας σε διεθνές επίπεδο».

ΣΤΟ ΥΠΟΥΡΓΕΙΟ

Λίγες ώρες αργότερα, στις 6.30 το απόγευμα, άγνωστοι νεαροί, που επέβαιναν σε
μοτοσυκλέτες, επιτέθηκαν με πέτρες και μολότοφ στο υπουργείο Εμπορίου, στην Κάνιγγος.

Οι δράστες πλησίασαν το κτίριο από την οδό Καποδιστρίου, έσπασαν με πέτρες τα
τζάμια των παραθύρων του πρώτου ορόφου και στη συνέχεια πέταξαν τρεις βόμβες
μολότοφ. Την ώρα εκείνη στα γραφεία εργάζονταν δύο υπάλληλοι του υπουργείου.
Οι μολότοφ ανεφλέγησαν στο περβάζι του παραθύρου και δεν υπήρξαν τραυματισμοί
από τη φωτιά που προκλήθηκε. Ο φύλακας του κτιρίου με πυροσβεστήρα έσβησε την
φωτιά πριν επεκταθεί και προκαλέσει ζημιές στα γραφεία.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16337N141</ED>
<ID>
ID:16022

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N14&aa=1</URL></REF>


Article

<CATEGORY>vin06</CATEGORY>

 <H2>Έκαναν χρήση χασίς σε υπό κατάληψη σχολείο
</H2>
ΠΑΤΡΑ

ΤΕΣΣΕΡΙΣ ΜΑΘΗΤΕΣ και ένας 19χρονος εξωσχολικός συνελήφθησαν χθες τα ξημερώματα
να κάνουν χρήση χασίς σε αίθουσα σχολείου που είναι υπό κατάληψη στην Πάτρα.
Όταν μπήκαν οι αστυνομικοί στην αίθουσα του 4ου ΤΕΛ επί της οδού Αυστραλίας
βρήκαν επτά μαθητές και τον 19χρονο άνεργο Νικόλαο Στόλα.

Στα θρανία, σύμφωνα με την Αστυνομία, υπήρχαν τσιγαριλίκια και βρέθηκε μια
σύριγγα με υπολείμματα ηρωίνης. Τελικά συνελήφθησαν τέσσερις μαθητές και ο
εξωσχολικός και οδηγήθηκαν στην Ασφάλεια.

Οι μαθητές που συνεχίζουν την κατάληψη ανέφεραν χθες ότι οι συλληφθέντες είναι
εξωσχολικά στοιχεία.

Όμως, όπως απεδείχθη, οι συλληφθέντες είναι μαθητές στο 4ο ΤΕΛ.

Αργά χθες το μεσημέρι έγινε η προσαγωγή τους στον εισαγγελέα και στη συνέχεια
η παραπομπή τους στο Αυτόφωρο, όπου ζήτησαν και πήραν τριήμερη προθεσμία για
να απολογηθούν και αφέθηκαν ελεύθεροι.

Οι μαθητές του ΤΕΛ στην απολογία τους δεν αρνήθηκαν τη χρήση χασίς στην
αίθουσα του σχολείου, ενώ ο ένας είναι σεσημασμένος τοξικομανής.

Στο δικαστήριο οι συγγενείς τους απομάκρυναν τους δημοσιογράφους και αρνήθηκαν
να κάνουν δηλώσεις.

Όπως ανέφερε αξιωματικός της Ασφάλειας, «η αίθουσα όπου βρίσκονταν οι χρήστες
μια ώρα μετά τα μεσάνυχτα ήταν "ντουμάνι", ενώ στις διπλανές αίθουσες υπήρχαν
ελάχιστοι καταληψίες». Πάντως στο προαύλιο του ΤΕΛ, σύμφωνα με καταγγελίες,
γίνεται συχνά χρήση ναρκωτικών ουσιών.

Το 4ο ΤΕΛ βρίσκεται μακριά από σπίτια και όπως δήλωσε μαθητής που δεν μετέχει
στην κατάληψη, «είναι εύκολη η πρόσβαση για εμπόρους ναρκωτικών, κάτι που
συμβαίνει συχνά».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16337N142</ED>
<ID>
ID:16071

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N14&aa=2</URL></REF>


Article

<CATEGORY>vin06</CATEGORY>

 <H2>Από την Αεροπορία στο Μοναστηράκι
</H2>
ΤΡΑΝΖΙΣΤΟΡ από τη Μονάδα Διακίνησης Αεροπορικού Υλικού (ΜΔΑΥ) κατέληγαν σε
κατάστημα ηλεκτρονικών ειδών στο Μοναστηράκι.

Το Συμβούλιο της Επικρατείας έκρινε χθες απολύτως νόμιμη την πειθαρχική ποινή
που είχε επιβληθεί σε μόνιμο υπάλληλο του υπουργείου Εθνικής Άμυνας (τρίμηνη
διακοπή μισθοδοσίας), ο οποίος αν και γνώριζε απέφυγε επί μήνες να ενημερώσει
την υπηρεσία του για την παράνομη συναλλαγή, στην οποία πρωταγωνιστούσε
μόνιμος ανθυπασπιστής.

Η υπόθεση χρονολογείται από το 1985 και η κομπίνα με τα (80 συνολικά)
τρανζίστορ του Στρατού που κατέληγαν στα ράφια του καταστήματος ηλεκτρονικών
στο Μοναστηράκι διήρκεσε περίπου έξι μήνες. Ο δράστης ανθυπασπιστής
αποτάχθηκε, ενώ αντιμετώπισε και ποινικές κυρώσεις, αλλά με πειθαρχική ποινή
τιμωρήθηκε και ο πολιτικός υπάλληλος του ΥΕΘΑ που φέρεται ότι γνώριζε την
παρανομία και την αποσιώπησε λόγω φιλικών σχέσεων με τον δράστη.

Ο ίδιος προσέφυγε στα διοικητικά δικαστήρια και τελικώς στο Συμβούλιο της
Επικρατείας, υποστηρίζοντας ότι η ποινή του ήταν «αόριστη και αδικαιολόγητη».
Ωστόσο, το ΣτΕ απέρριψε την προσφυγή του, τονίζοντας ότι με την απόκρυψη της
παρανομίας υπέπεσε σε παράβαση καθήκοντος και επέδειξε αναξιοπρεπή συμπεριφορά
για δημόσιο υπάλληλο.

Σημειώνεται ότι τα τρανζίστορ, όταν αποκαλύφθηκε η παρανομία, επεστράφησαν στη
στρατιωτική υπηρεσία, αλλά το γεγονός αυτό δεν μπορούσε να οδηγήσει σε άρση
των συνεπειών για τους υπευθύνους.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16337N143</ED>
<ID>
ID:16112

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N14&aa=3</URL></REF>


Article

<CATEGORY>vin06</CATEGORY>

 <H2>Γκαζάκι στο σπίτι κοινοτάρχη
</H2>
ΠΑΤΡΑ

ΕΚΡΗΞΗ φιάλης υγραερίου, που τοποθέτησαν άγνωστοι, προκάλεσε σοβαρές υλικές
ζημιές στο σπίτι κοινοτάρχη της Ζακύνθου.

Η φιάλη τοποθετήθηκε σε είσοδο του εξοχικού σπιτιού του προέδρου της
Κοινότητας Παντοκράτορα, Σπύρου Αγαλιανού.

Τον τελευταίο χρόνο μεταξύ του προέδρου της κοινότητας και ιδιοκτητών της
περιοχής Λαγανά υπήρχαν προστριβές που αφορούσαν τα κοινοτικά τέλη αλλά και
την εφαρμογή του σχεδίου πόλης.

Ανακρίσεις για τον εμπρησμό γίνονται από την Ασφάλεια Ζακύνθου.

Στο σπίτι, όπου δεν βρίσκονταν οι ιδιοκτήτες του την ώρα της έκρηξης, αφού
χρησιμοποιείται ως εξοχικό, προκλήθηκαν σοβαρές υλικές ζημιές.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16337N144</ED>
<ID>
ID:16138

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N14&aa=4</URL></REF>


Article

<CATEGORY>vin06</CATEGORY>

 <H2>Επικίνδυνο το πόσιμο νερό που έχει αρσενικό
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

ΤΟ ΕΛΛΗΝΙΚΟ πόσιμο νερό καθίσταται δυνάμει επικίνδυνο μετά τη μείωση των ορίων
για την περιεκτικότητα σε τοξικές ουσίες που εφαρμόζει το νέο σχέδιο της
σχετικής οδηγίας της Ευρωπαϊκής Ένωσης.

Το όριο περιεκτικότητας 50 μικρογραμμαρίων αρσενικού ανά λίτρο νερού που ίσχυε
μέχρι σήμερα μειώνεται τώρα στα 10 μικρογραμμάρια ενώ το πόσιμο νερό σε πολλές
περιοχές της Ελλάδας ξεπερνά σε περιεκτικότητα αρσενικού τα 30-40 μικρογραμμάρια.

«Το νερό της Θεσσαλονίκης δεν έχει ιδιαίτερο πρόβλημα καθώς προέρχεται από
πηγές όπως αυτή της Αραβησσού. Το πρόβλημα εντοπίζεται κυρίως σε περιοχές που
υδροδοτούνται από γεωτρήσεις ή από πηγές στις οποίες παρεισφρέουν και
επιφανειακά νερά» λέει στα «ΝΕΑ» ο καθηγητής του Τμήματος Χημείας και
διευθυντής του Εργαστηρίου ελέγχου ρύπανσης του περιβάλλοντος, του ΑΠΘ, κ.
Θεμιστοκλής Κουιμτζής.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16337N145</ED>
<ID>
ID:16155

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N14&aa=5</URL></REF>


Article

<CATEGORY>vin06</CATEGORY>

 <H2>Καμπάνια για τη χρήση των αστικών συγκοινωνιών
</H2>
ΚΑΜΠΑΝΙΑ υπέρ της χρησιμοποίησης των μέσων μαζικής μεταφοράς ξεκίνησαν χθες το
υπουργείο Μεταφορών και ο Οργανισμός Αστικών Συγκοινωνιών της Αθήνας (ΟΑΣΑ),
με στόχο να μειωθεί ο αριθμός των μετακινήσεων με τα Ι.Χ. στην πρωτεύουσα και
να αυξηθούν οι επιβάτες των αστικών συγκοινωνιών.

Στα ενημερωτικά φυλλάδια που θα διανέμονται στο επιβατικό κοινό ολόκληρη την
εβδομάδα από 15 κεντρικά σημεία του Λεκανοπεδίου, αναφέρεται, μεταξύ άλλων,
ότι ένα λεωφορείο με 60 επιβάτες ισοδυναμεί με 50 Ι.Χ. ή ταξί και έχει 4 φορές
μικρότερη κατανάλωση ενέργειας ανά επιβάτη.

Επίσης, το λεωφορείο χρειάζεται 16 φορές λιγότερο χώρο για να κινηθεί, 12
φορές μικρότερο χώρο για να σταθμεύσει, ενώ εκπέμπει 2,5 έως 35 λιγότερους ρύπους.

Στα ίδια φυλλάδια αναφέρεται ότι καθημερινά μετακινείται το 55% του πληθυσμού
της Αττικής, δηλαδή πάνω από 2.000.000 άτομα. Το 31,7% των μετακινήσεων
γίνεται με τις αστικές συγκοινωνίες, το 50% με Ι.Χ. και ταξί και το 18,3% με
άλλα μέσα.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16337N146</ED>
<ID>
ID:16164

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N14&aa=6</URL></REF>


Article

<CATEGORY>vin06</CATEGORY>

 <H5>ΑΠΟΔΗΜΑ ΥΙΟΘΕΤΗΜΕΝΑ ΕΛΛΗΝΟΠΟΥΛΑ ΠΡΟΣΠΑΘΟΥΝ ΝΑ ΒΡΟΥΝ ΤΙΣ ΡΙΖΕΣ ΤΟΥΣ ΜΕΣΩ ΤΟΥ ΙΝΤΕΡΝΕΤ
</H5><H5>Δώστε τους τηλεφωνικούς σας καταλόγους στις Εκκλησίες
</H5><H5>Φωνές διαμαρτυρίας στον κυβερνοχώρο
</H5><H2></H2><H2>Ψάχνουν στο Διαδίκτυο τη χαμένη τους οικογένεια
</H2>
<AUTHOR>ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Η Σοφία, ο Γιάννης, ο Κρίστοφερ, η Γεωργία, ο Πίτερ είναι Ελληνόπουλα που
αναζητούν την οικογένειά τους στο Internet. Είναι παιδιά που γεννήθηκαν στην
Ελλάδα και υιοθετήθηκαν από ζευγάρια Αμερικανών ή Ελληνοαμερικανών και
προσπαθούν τώρα, μέσω του Δικτύου, να βρουν τις ρίζες τους.

Εκατοντάδες Ελληνόπουλα αναζητούν τις ρίζες τους μέσα από την ηλεκτρονική
λίστα «Απόδημων Υιοθετημένων Ελλήνων». Ανταλλάσσουν ηλεκτρονικά μηνύματα και
πληροφορίες, ενώ αρκετοί (όπως η Σοφία από τις ΗΠΑ...) δεν διστάζουν να
δημοσιεύσουν και τη φωτογραφία τους, μήπως τυχόν κάποιος τους αναγνωρίσει

ΓΕΝΝΗΘΗΚΕ στην Πάτρα, το 1958, ανήμερα το Πάσχα. Μεγάλωσε στην Αμερική, κοντά
στους θετούς του γονείς και ανακάλυψε πρόσφατα πως είναι υιοθετημένος.

Ο Τζον Σίνκελ αναζητεί τους πραγματικούς του γονείς, μέσα από το Internet,
μέσα από μια πρωτότυπη βάση δεδομένων που δημιουργήθηκε για υιοθετημένα παιδιά
που δεν ζουν στην Ελλάδα αλλά στις ΗΠΑ, στη Μεγάλη Βρετανία ή σε κάποια
μακρινή γωνιά του κόσμου.

Ελληνικά δεν μιλά καθόλου. 
Το μόνο που γνωρίζει για την οικογένειά του ο Τζον είναι το οικογενειακό του
όνομα: Κατσόπουλος. 
Έτσι λεγόταν πριν πάει με τους θετούς του γονείς στις ΗΠΑ.

Με το e-mail που έστειλε στη λίστα «Απόδημων Υιοθετημένων Ελλήνων» ζητεί να
επικοινωνήσει με όποιον μπορεί να γνωρίζει κάτι για την ιστορία του, για τους
πραγματικούς του γονείς και τους συγγενείς του.

«Αν το Internet μπορεί να ξαναφέρει κοντά τα μέλη μιας οικογένειας, τότε αυτός
είναι ο καλύτερος λόγος ύπαρξής του», αναφέρει η κ. Λίτσα Κυρέλλη, η «ψυχή»
της ηλεκτρονικής βάσης δεδομένων για τα υιοθετημένα Ελληνόπουλα. 
Η κ. Κυρέλλη δημιούργησε τη λίστα πριν από δύο μήνες, ως συνέχεια μιας
καταγραφής ελληνικών επωνύμων που είχε ως στόχο να βοηθήσει τους Έλληνες της
διασποράς να βρουν το γενεαλογικό τους δέντρο.

ΠΟΛΛΑ ΜΗΝΥΜΑΤΑ

«Το site της ελληνικής γενεαλογίας λειτουργούσε ήδη ένα χρόνο και ήταν πάρα
πολλά τα μηνύματα που δεχόμουν από παιδιά ή από ανθρώπους μεγαλύτερους που
έμαθαν ότι ήταν υιοθετημένοι και έψαχναν να βρουν την άκρη του νήματος στην
ιστορία της ζωής τους», λέει η κ. Κυρέλλη. 
«Στους δύο μήνες που λειτουργεί το site για τα υιοθετημένα Ελληνόπουλα, έχουν
εκδηλώσει ενδιαφέρον εκατοντάδες νέοι άνθρωποι. 
Το μεγαλύτερο πρόβλημα γι' αυτούς ήταν η γλώσσα ­ οι περισσότεροι δεν μιλούσαν
καθόλου ή μιλούσαν ελάχιστα ελληνικά».

Η κ. Κυρέλλη, ιδιωτική ντετέκτιβ το επάγγελμα, ανέλαβε αφιλοκερδώς να τους
βοηθήσει στις μεταφράσεις, στις γραφειοκρατικές διαδικασίες, στην επικοινωνία
με την Ελλάδα, να τους ανοίξει, με λίγα λόγια, τον δρόμο. 
Η πρώτη «επιτυχία» ήρθε πολύ γρήγορα. Η 39χρονη Τόμπι (Θωμαΐς, το ελληνικό της
όνομα) Νίξον, που ανακάλυψε πως ήταν υιοθετημένη μετά τον θάνατο της θετής
μητέρας της, ήταν από τους πρώτους που ήρθαν σε επαφή μαζί της. 
Βρήκε τους πραγματικούς της γονείς στην Αθήνα, στο Μενίδι, αλλά και την αδερφή
της, την 37χρονη Χριστίνα Νιούτον, που ήταν επίσης υιοθετημένη από μια
οικογένεια Αμερικανών και ζούσε στις ΗΠΑ. 
Τα δύο αδέρφια έκαναν μαζί Χριστούγεννα και ετοιμάζονται να έρθουν στην Ελλάδα
το καλοκαίρι, για να γνωρίσουν τους ανθρώπους που, λόγω οικονομικών
δυσχερειών, αναγκάστηκαν να τα δώσουν προς υιοθεσία.

ΣΤΗΝ ΗΛΕΚΤΡΟΝΙΚΗ ΔΙΕΥΘΥΝΣΗ

http://www.cgiforme.com/cgibin/GreekAdoptees/wwwboard.html, τα υιοθετημένα
παιδιά αλλά και οι πραγματικοί γονείς ή συγγενείς τους μπορούν να ανταλλάξουν
στοιχεία και πληροφορίες.

«Μπορούν, αν θέλουν, να συνομιλήσουν ή να ανταλλάξουν e-mail σε ασφαλές και
απόρρητο περιβάλλον ή να δημοσιοποιήσουν τα στοιχεία τους, προκειμένου να
φτάσουν σε όσο το δυνατόν περισσότερους ανθρώπους», εξηγεί η κ. Κυρέλλη. 
Η ίδια η κ. Κυρέλλη αναζητεί «συνεργάτες» στην Ελλάδα, ανθρώπους που μπορούν
να αναλάβουν την οργάνωση ενός αντίστοιχου site εδώ ή να παρέχουν χρήσιμες πληροφορίες.

ΑΝΤΙ να πετάξετε φέτος τον παλιό σας τηλεφωνικό κατάλογο, μπορείτε να τον
αφήσετε στην πλησιέστερή σας εκκλησία, όπου θα ανακυκλωθεί και τα έσοδα θα
διατεθούν για φιλανθρωπικούς σκοπούς. Ο ΟΤΕ καλεί τους συνδρομητές του να
δώσουν τους καταλόγους στις εκκλησίες, μέσω των καινούργιων λογαριασμών που
ταχυδρομούνται αυτό το μήνα. Οι υπεύθυνοι της υπηρεσίας «Κίνημα Αγάπης» της
Αρχιεπισκοπής Αθηνών, έστειλαν επιστολή στον ΟΤΕ, ζητώντας τη συμβολή του στη
συλλογή των καταλόγων και οι αρμόδιοι στη Διεύθυνση Τηλεφωνικών Καταλόγων δεν
είχαν καμία αντίρρηση. Όπως εξηγεί ο κ. Χρυσόστομος Τσόπελας, η παρότρυνση θα
αναγράφεται μάλλον ολόκληρο το χρόνο στους λογαριασμούς. «Είμαστε περίεργοι να
δούμε την ανταπόκριση του κόσμου». Η ανακύκλωση των τηλεφωνικών καταλόγων
είναι μέρος ενός φιλόδοξου προγράμματος ανακύκλωσης της Εκκλησίας, που έχει
ξεκινήσει από τον Σεπτέμβριο με εντατικούς ρυθμούς. Σε κάθε ναό θα τοποθετηθεί
ειδικός κάδος ανακύκλωσης. Ένα φορτηγό περνά κάθε μέρα από διάφορες υπηρεσίες,
Εφορίες και υπουργεία (Πολιτισμού, Συγκοινωνιών) με τα οποία έχουν συνεννοηθεί
οι υπεύθυνοι της Αρχιεπισκοπής. «Συγκεντρώνουμε χαρτί, το ανακυκλώνουμε και με
τα έσοδα βοηθούμε όσους έχουν ανάγκη», λέει ο πάτερ Ηλίας Δροσινός, υπεύθυνος
του «Κινήματος της Αγάπης». Παρ' ότι η τιμή του χαρτιού έχει πέσει τον
τελευταίο καιρό ­ 10 δρχ. το κιλό ­ η ποσότητα που συγκεντρώνεται κάθε μέρα
(ένας με δύο τόνους) μπορεί να αποφέρει μέχρι και 400.000 δρχ. το μήνα στην
Αρχιεπισκοπή. Σύντομα μάλιστα, τα σχολεία της Αττικής θα προστεθούν στο
δρομολόγιο του φορτηγού, έπειτα από εγκύκλιο που θα στείλει το υπουργείο
Παιδείας. Εκτός από χαρτί, το συνεργείο της Εκκλησίας μαζεύει παλιά
αντικείμενα, ρούχα, έπιπλα κ.λπ. (πληροφορίες στο τηλ. 3223. 590). Στο μεταξύ,
όσοι ασχολούνται με την ανακύκλωση στην Ελλάδα, περιμένουν με ανυπομονησία την
κατάθεση στη Βουλή του νομοσχεδίου για την εναλλακτική διαχείριση των
απορριμμάτων, για να ξεκινήσει επιτέλους και στη χώρα μας η δημιουργία της
απαραίτητης υποδομής για την ανακύκλωση. Κάτι που ελπίζουν να σταματήσει την
αλματώδη αύξηση παραγωγής σκουπιδιών στην Ελλάδα, φαινόμενο αποκλειστικά
εγχώριο, τη στιγμή που σε όλες τις χώρες της Ευρώπης μειώνονται σταθερά.

ΚΟΡΥΦΩΝΕΤΑΙ μεθαύριο η κόντρα μεταξύ των χρηστών του Ίντερνετ και του ΟΤΕ για
τα νέα τιμολόγια, που ανακοίνωσε ο Οργανισμός. Η πρώτη μαζική διαμαρτυρία των
Ελλήνων χρηστών θα γίνει την Πέμπτη, στέλνοντας e-mail και φαξ στο γραφείο του
Πρωθυπουργού (mail@primeminister.gr), στον ΟΤΕ, στη Βουλή και στο υπουργείο
Μεταφορών. Παράλληλα, οι χρήστες που κατοικούν στην Ελλάδα καλούνται σε 24ωρη
αποχή από το Δίκτυο. 
Ήδη, πολλές ελληνικές σελίδες στο Δίκτυο έχουν αναρτήσει μαύρες κορδέλες
διαμαρτυρίας εναντίον του «Οργανισμού Ταλαιπωρίας Ελλήνων» (www.periptero.com).

Οι φωνές αγανάκτησης στον κυβερνοχώρο αναφέρονται στην αύξηση των τιμολογίων
του ΟΤΕ, μέχρι και 72%, που μπορεί να βάλει φρένο στην ανάπτυξη του Δικτύου
στην Ελλάδα. Ο ΟΤΕ, από την πλευρά του, δημοσίευσε ολοσέλιδες διαφημίσεις στον
Τύπο, όπου τονίζει τη μείωση των τιμών για χρήση του Ίντερνετ. Αυτό, όμως,
ισχύει προς το παρόν μόνο για τη θυγατρική του, OTEnet, που διαθέτει τον
Ενιαίο Πανελλαδικό Αριθμό Κλήσης.

Παράλληλα, καλεί τους υπόλοιπους παροχείς υπηρεσιών Ίντερνετ να τον
αποκτήσουν, κάτι για το οποίο μάταια προσπαθούν εδώ και ενάμιση χρόνο η
FORTHnet, η Compulink, η Hellas On Line και η HellasNet.

Χαρακτηριστική του κλίματος που επικρατεί στο χώρο του ελληνικού Ίντερνετ
είναι η χθεσινή επιστολή προς «ΤΑ ΝΕΑ» του γενικού διευθυντή της HellasNet κ.
Γιώργου Θεοδωρόπουλου: «Ονειρευόμαστε ότι μία μέρα και εμείς θα ζούμε σε μία
χώρα που το Δημόσιο δε θα προσβάλλει τη νοημοσύνη των πολιτών του προσπαθώντας
να τους πείσει ότι μία αύξηση 50% στα τιμολόγια του μονοπωλιακού οργανισμού
τηλεπικοινωνιών είναι στην ουσία μείωση. Σε μία χώρα όπου το να έχεις σύνδεση
με το Ίντερνετ δε θα θεωρείται τεκμήριο υψηλού εισοδήματος».

Δάση Ι 
Ως «κίνηση εντυπωσιασμού» χαρακτηρίζει ο υπεύθυνος Δασικών Προγραμμάτων του
WWF Ελλάς, τα μέτρα για την πρόληψη και καταστολή των δασικών πυρκαγιών, που
ανακοινώθηκαν πρόσφατα από τους υπουργούς Γεωργίας, Δημοσίας Τάξης και ΠΕΧΩΔΕ.
Αναφέρει, μεταξύ άλλων, πως δεν προβλέπεται πουθενά η σύνταξη σχεδίων
αντιπυρικής προστασίας, ενώ το πυροσβεστικό σώμα στερείται κατάλληλου προσωπικού.

Δάση ΙΙ.

Στα ελληνικά δάση αφιερώνεται και το τελευταίο τεύχος του περιοδικού
«Επίκεντρα» που εκδίδεται από το Κέντρο Πολιτικής Έρευνας και Επιμόρφωσης.
Στην έκδοση, που έχει τίτλο «Ελληνικά Δάση: Μύθοι και Πραγματικότητα -
Προτάσεις για το Παρόν και το Μέλλον» φιλοξενούνται άρθρα, σχόλια και απόψεις
επιφανών επιστημόνων γύρω από θέματα δασικής πολιτικής και έρευνας αλλά και
αντιμετώπισης των δασικών πυρκαγιών.

1) Διαγωνισμό για τις καλύτερες σελίδες στο Ίντερνετ διοργανώνεται για
πρώτη φορά στην Ελλάδα. Τα βραβεία Web θα δοθούν σε 20 περίπου κατηγορίες.
Όλοι οι δημιουργοί σελίδων μπορούν να θέσουν υποψηφιότητα και οι χρήστες
μπορούν να ψηφίσουν τις προτιμήσεις τους. Πληροφορίες στη διεύθυνση: www. awards.gr.

2) Η Ελληνική Εταιρεία Επιστημόνων Η/Υ και Πληροφορικής διοργανώνει και
φέτος τον Πανελλήνιο Διαγωνισμό Πληροφορικής. Η προκαταρκτική φάση διεξάγεται
δι' αλληλογραφίας για μαθητές Γυμνασίου και Λυκείου. Τα θέματα δημοσιεύονται
στο Ίντερνετ (www. epy.gr) και βρίσκονται σε όλα τα σχολεία. Οι απαντήσεις
πρέπει να ταχυδρομηθούν μέχρι τις 19 Φεβρουαρίου. Πληροφορίες: τηλ. 3645.274.

3) «Η μνήμη και το μέλλον της Μεσογείου» είναι το θέμα σειράς ντοκιμαντέρ
που ετοιμάζει ο Αλμπέρ Φαλκό ­ συνεργάτης του Κουστώ ­ σε συνεργασία με τις
κρατικές τηλεοράσεις έξι χωρών (Ελλάδας, Ιταλίας, Γαλλίας, Τυνησίας,
Ιορδανίας, Αιγύπτου). Στα ελληνικά θέματα περιλαμβάνονται η Ζάκυνθος, οι
Στροφάδες, η Κάλυμνος, οι Σποράδες και άλλα νησιά.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16337N161</ED>
<ID>
ID:16023

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N16&aa=1</URL></REF>


Article

<CATEGORY>vin06</CATEGORY>

 <H5>ΚΑΚΟΠΟΙΟΙ ΛΗΣΤΕΥΟΥΝ ΑΥΤΟΚΙΝΗΤΑ ΚΑΙ ΣΚΟΡΠΙΖΟΥΝ ΤΟΝ ΤΡΟΜΟ ΣΤΟΥΣ ΟΔΗΓΟΥΣ
</H5><H5>«Φορούσαν κουκούλες και εξαφανίστηκαν πριν προλάβω να κάνω κάτι»
</H5><H5>Σχέδιο της Τροχαίας
</H5><H2>Οι εφιάλτες της Εθνικής οδού
</H2>
<AUTHOR>ΠΑΝΟΣ ΜΠΑΙΛΗΣ - ΣΤΕΦΑΝΟΣ ΚΡΙΚΚΗΣ</AUTHOR>

Και Ι.Χ. χτυπούν πλέον οι «πειρατές» των Εθνικών οδών με μεθόδους που
παραπέμπουν στην εποχή των «ληστών των ορέων». Το περασμένο Σάββατο τράκαραν
επιβατηγό αυτοκίνητο και στη συνέχεια λήστεψαν την οδηγό του, στην Πέλλα. Πριν
από λίγο καιρό, ένοπλοι λήστεψαν και πήραν το αυτοκίνητο ενός 45χρονου που
είχε σταματήσει σε πάρκινγκ κοντά στην Καβάλα. Έξω από την Κατερίνη, την
Κόρινθο, την Θεσσαλονίκη, ένοπλοι με διάφορα τεχνάσματα χτυπούν οδηγούς
φορτηγών. Μπροστά στα αυξημένα κρούσματα στους βασικούς οδικούς άξονες της
χώρας, το ΥΠΕΧΩΔΕ έχει ήδη αποφασίσει, με την ολοκλήρωση των έργων, την
δημιουργία Τμημάτων Τροχαίας που θα έχουν την 
ευθύνη για τα εθνικούς δρόμους κατά περιοχή, στα πρότυπα του Σχηματαρίου.
Μέχρι όμως την υλοποίηση των εξαγγελιών οι οδηγοί των Ι.Χ. και των φορτηγών
ζουν τον εφιάλτη των ληστών. Τους εθνικούς δρόμους χρησιμοποιούν ένοπλοι
προκειμένου να ληστέψουν χρηματαποστολές.

Αρκετές είναι οι φορές που οι δράστες δεν διστάζουν να πυροβολήσουν, όπως
έγινε πρόσφατα στο Ηράκλειο. Ενώ σε πολλές περιπτώσεις φράζουν το οδόστρωμα με
φορτηγάκια ξαφνιάζοντας τους ανύποπτους οδηγούς, οι οποίοι δεν προλαβαίνουν να αντιδράσουν.

ΛΙΓΟ ΠΡΙΝ από την συλληψή του, στις αρχές του αιώνα, ο Φώτης Γιαγκούλας είχε
πει ότι ληστές θα άφηναν τα βουνά και θα κατέβουν στις πόλεις. Σχεδόν ογδόντα
χρόνια μετά, τα λόγια του βγαίνουν αληθινά καθώς ένοπλοι στήνουν παγίδες στους
εθνικούς δρόμους και ληστεύουν διερχόμενους οδηγούς και χρηματαποστολές,
μιμούμενοι τις μεθόδους εκείνης της εποχής. Μάλιστα το περασμένο Σάββατο
ξεπέρασαν κάθε πρόβλεψη όταν τράκαραν επιβατηγό αυτοκίνητο και λήστεψαν την
οδηγό του.

ΚΑΙ ΛΕΩΦΟΡΕΙΟ

Στο 100ό χιλιόμετρο του δρόμου Πατρών-Κορίνθου έχουν γίνει τον τελευταίο καιρό
τουλάχιστον 10 επιθέσεις σε οδηγούς. Πριν από λίγα χρόνια έξω από την Κατερίνη
είχε κινητοποιηθεί η αστυνομική δύναμη της περιοχής για να συλλάβουν τους
ενόπλους που έστηναν ενέδρα. Στη Θεσσαλονίκη, ένοπλοι έφθασαν σε σημείο να
ακινητοποιήσουν λεωφορείο, να το οδηγήσουν σε χωράφι και να ληστέψουν τους
επιβάτες. Αλλά και κοντά στην Αττική το πρόβλημα δεν είναι άγνωστο. Πρόσφατη
είναι η περίπτωση του νεαρού που έβαζε κλαδιά στον δρόμο και λήστευε όποιον σταματούσε.

Στην Κρήτη, πριν από τα Χριστούγεννα είχαμε μία ακόμη ληστεία προέδρου
αγροτικού συνεταιρισμού. Ενώ η ληστεία της χρηματαποστολής των ΕΛΤΑ, στην
Τρίπολη, απέδειξε ότι και αστυνομικοί εμπλέκονται σε τέτοιες υποθέσεις.

Σύμφωνα με τους αστυνομικούς, το φαινόμενο τα τελευταία πέντε χρόνια βρίσκεται
σε έξαρση, ενώ όπως διαπιστώνουν και οι ληστές γίνονται αδίστακτοι όσο και
ευρηματικοί. Όπως συνέβη το περασμένο Σάββατο στον δρόμο Σκύδρας - Αρσενίου
όταν δύο άγνωστοι αφού έπεσαν πάνω σε διερχόμενο Ι.Χ. που οδηγούσε η κυρία
Χρύσα Δημητριάδη και με την απειλη πιστολιού τής άρπαξαν τσάντα με 600.000
δραχμές. Η κ. Δημητριάδη μετά τη σύγκρουση σταμάτησε να δει τι είχε γίνει. Οι
δράστες περίμεναν λίγο πιο κάτω και στη συνέχεια έκαναν στροφή, της έκλεισαν
τον δρόμο και την λήστεψαν, αφού την έσπρωξαν. «Φορούσαν κουκούλες και
εξαφανίστηκαν χωρίς να προλάβω να κάνω κάτι», λέει στα «ΝΕΑ».

Η κ. Δημητριάδη δεν είναι σίγουρη, όπως άλλωστε και οι αστυνομικοί, ότι οι
ληστές την περίμεναν. Το πιο πιθανό είναι να αυτοσχεδίασαν στη στιγμή και
«αυτό είναι που ανησυχεί». «Έτρεχαν με ιλιγγιώδη ταχύτητα. Με χτύπησαν στο
πίσω μέρος. Σταμάτησα να δω τι είχε γίνει. Είχαν σταματήσει πιο κάτω. Πέρασαν
δύο αυτοκίνητα, δεν σταμάτησε κανένα αν και τους έκανα νόημα. Στη συνέχεια οι
ληστές έκαναν στροφή και μπήκαν μπροστά στο αυτοκίνητό μου. Νόμισα ότι ήθελαν
να βοηθήσουν. Πριν προλάβω να καταλάβω τι γίνεται, ένας με έσπρωξε και έπεσε
κάτω. Κρατούσε περίστροφο. Έψαξαν τη μια τσάντα. Δεν βρήκαν χρήματα. Άρχισαν
να ψάχνουν. Την ώρα εκείνη περνούσε ένα αυτοκίνητο. Μόλις είδαν τα φώτα, μου
πήραν την τσάντα με τα χρήματα και εξαφανίστηκαν».

Το τελευταίο κρούσμα έχει κινητοποιήσει την Αστυνομία, η οποία εκτιμά ότι οι
δράστες είναι Τσιγγάνοι. Τσιγγάνοι ήταν και οι δράστες των συχνών ληστειών εις
βάρος οδηγών φορτηγών που γίνονταν έξω από την Κατερίνη. Οι άνδρες της
Τροχαίας έστησαν αρκετές φορές παγίδες και τελικά συνέλαβαν την σπείρα την
στιγμή που ξεφόρτωνε το φορτίο με νες καφέ.

ΚΑΙ ΞΕΝΟΙ

Πρωτότυπες τακτικές. Οι αδελφοί Παλαιοκώστα (στη φωτογραφία ο Νίκος). Σε μία
από τις τελευταίες «δουλειές», κοντά στα Γιαννιτσά, παρίσταναν τους τραυματίες
και λήστεψαν επιχειρηματίες

Τον τελευταίο καιρό ανάλογες ληστείες γίνονται και από αλλοδαπούς, όπως συνέβη
πριν από ένα χρόνο περίπου στο 36ο χιλιόμετρο του δρόμου Θεσσαλονίκης-Σερρών.
Άγνωστοι έκλεισαν τον δρόμο σε λεωφορείο με κλειστό φορτηγάκι κατά το πρότυπο
των ληστών στις αρχές του αιώνα, το οδήγησαν σε χωράφι όπου λήστεψαν τον οδηγό
και τους οκτώ επιβάτες. Οι δράστες ήταν πέντε και ήταν οπλισμένοι με Καλάσνικοφ.

Με τον τρόπο που οι αδελφοί Ρέντζου είχαν σχεδιάσει την ληστεία της Πέτρας, το
1926, ενεργούσε για περίπου τρεις μήνες ο 24χρονος Νίκος Σκλέπας στην περιοχή
της Κερατέας. Την νύχτα τοποθετούσε κλαδιά στον δρόμο και όσοι οδηγοί
σταματούσαν τούς λήστευε με την απειλή καραμπίνας. Όσοι δεν σταματούσαν, τούς
πυροβολούσε προκαλώντας τον τρόμο στην περιοχή. Συνελήφθη, φυλακίστηκε και
λίγους μήνες αργότερα αυτοκτόνησε.

Αυτοί όμως που έχουν αντιγράψει τις «συνήθειες» των ληστών των αρχών του αιώνα
είναι οι αδελφοί Παλαιοκώστα, οι οποίοι πέρυσι στην Καρδίτσα έκαναν τους
τραυματίες στον δρόμο και μόλις ο επιχειρηματίας Αντώνης Ζιώτου σταμάτησε να
τους βοηθήσει, τον λήστεψαν.

33 ΕΚΑΤ.

Ένας Έλληνας αστυνομικός, ο Σπύρος Δημητρίου, και δύο Αλβανοί ­ ο ένας βρέθηκε
νεκρός αργότερα ­ πέρυσι έξω από την Τρίπολη προσποιούμενοι τα όργανα της
Τάξεως ακινητοποίησαν την χρηματαποστολή των ΕΛΤΑ, άρπαξαν 33 εκατομμύρια και
εξαφανίστηκαν. Οι δράστες συνελήφθησαν αργότερα.

Ασύλληπτοι, ωστόσο, παραμένουν οι δράστες που άρπαξαν από τον πρόεδρο του
Αγροτικού Συνεταιρισμού Γουβών Ηρακλείου επιδοτήσεις ύψους 20 εκατομμυρίων
δραχμών. Τέσσερις ένοπλοι είχαν στήσει ενέδρα έξω από το χωριό και με την
απειλή όπλων πήραν τα χρήματα. Λίγο πριν από τα Χριστούγεννα, ένοπλοι λήστεψαν
τον πρόεδρο του Συνεταιρισμού Δαμάστας και πήραν 28 εκατομμύρια δραχμές.
Μάλιστα πυροβόλησαν τον γιο τού προέδρου.

Χρήματα και αυτοκίνητο έχασε στον εθνικό δρόμο Θεσσαλονίκης-Βέροιας ο Δήμος
Φουσέκης, ο οποίος είχε σταματήσει τα ξημερώματα σε πάρκιγκ για να
ξεκουραστεί. Ένας άλλος οδηγός φορτηγού που είχε σταθμεύσει για λίγο στον
δρόμο Θεσσαλονίκης - Καβάλας ήταν πιο τυχερός, όταν νεαροί ληστές με την
απειλή περιστρόφου τού πήραν μόνο χρήματα.


ΤΜΗΜΑΤΑ της Τροχαίας θα δημιουργηθούν σύντομα κατά μήκος της εθνικής οδού
Αθηνών-Θεσσαλονίκης, ώστε να αντιμετωπιστούν τα κρούσματα ληστειών που
γίνονται εις βάρος οδηγών Ι.Χ. αυτοκινήτων.

Σύμφωνα με τον πρώην διοικητή της Τροχαίας και σύμβουλο σε θέματα οδικής
ασφάλειας του ΥΠΕΧΩΔΕ κ. Διονύση Καλατζή, «οι επιθέσεις αγνώστων εναντίον Ι.Χ.
αυτοκινήτων που σταματούν τα βράδια σε διάφορα πάρκινγκ των εθνικών οδών,
αποτελούν ένα φαινόμενο το οποίο δείχνει να αποκτά σιγά σιγά διαστάσεις και
στη χώρα μας». Ο ίδιος μάλιστα τονίζει ότι εκτός από την εθνική οδό
Αθηνών-Θεσσαλονίκης, σημαντικός αριθμός τέτοιων περιστατικών έχει σημειωθεί
στην εθνική οδό Κορίνθου-Πατρών και Κορίνθου-Τριπόλεως.

ΠΕΡΙΠΟΛΙΕΣ

Ο κ. Καλατζής εξήγησε πως ήδη υπάρχει σχέδιο, το οποίο αφορά στην κατασκευή
Τροχαίων Τμημάτων σε κάθε νομό απ' όπου διέρχεται η εθνική οδός
Αθηνών-Θεσσαλονίκης. «Τα Τμήματα αυτά, η κατασκευή των οποίων θα προέλθει και
από την χρηματοδότηση μέσω του Ταμείου Εθνικής Οδοποιίας, θα βρίσκονται
ακριβώς πάνω στον δρόμο, όπως συμβαίνει με το Τμήμα του Σχηματαρίου. Ο ρόλος
των ανδρών που θα στελεχώνουν τα Τμήματα αυτά θα είναι αποκλειστικά οι
συνεχείς περιπολίες πάνω στην εθνική οδό».

Και μπορεί το πρόβλημα με τις κλοπές στα Ι.Χ. αυτοκίνητα να αποκτά τώρα
διαστάσεις, όμως δεν συμβαίνει το ίδιο με τα φορτηγά που μετακινούνται σ'
ολόκληρη τη χώρα μεταφέροντας εμπορεύματα. Στην περίπτωση αυτή οι κλοπές όχι
μόνον αποτελούν συχνότατο φαινόμενο, αλλά γίνονται και σε δρόμους της Αττικής.
«Ένας συνάδελφος που επέστρεφε από Γαλλία με εμπόρευμα κρεάτων, κατευθύνθηκε
στο σπίτι του στο Χαϊδάρι. Πάρκαρε από κάτω το αυτοκίνητο και μέχρι να δει τη
γυναίκα του να της πει ότι γύρισε καλά, το φορτηγό είχε κλαπεί. Από τις
έρευνες που κάναμε, βρήκαμε το φορτηγό μισοξεφορτωμένο σε ένα νταμάρι στη
Θήβα», λέει στα «ΝΕΑ» ο πρόεδρος της Ομοσπονδίας Αυτοκινητιστών Φορτηγών κ.
Παναγιώτης Νικολάρας.

Ο ίδιος τονίζει πως το φαινόμενο αυτό είναι καθημερινό. «Πριν από λίγες ημέρες
ένας άλλος συνάδελφος είχε καθήσει σε μια πιτσαρία στο φανάρι της εθνικής οδού
που στρίβει δεξιά για Κηφισιά. Όταν βγήκε από το μαγαζί είδε πως του είχαν
κλέψει το αυτοκίνητο». Ανάλογα περιστατικά, όπως προσθέτει ο ίδιος, έχουν
συμβεί στον Ασπρόπυργο «την ώρα που οι οδηγοί κάθονταν να τσιμπήσουν στις
ψαροταβέρνες της παραλίας». Αντίστοιχο περιστατικό συνέβη και στην λίμνη
Υλίκη. «Κάποιοι είχαν κλέψει ένα φορτηγό με κρέατα και το εμπόρευμά του το
είχαν φορτώσει σε ένα άλλο δικό τους μικρότερο φορτηγό. Το πιο πιθανό είναι τα
κλεμμένα κρέατα να κατέληξαν σε αλλαντοπωλεία της επαρχίας». <REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16337N181</ED>
<ID>
ID:16024

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N18&aa=1</URL></REF>


Article

<CATEGORY>vin06</CATEGORY>

 <H5>ΚΑΤΑΔΙΚΗ ΝΕΑΡΟΥ ΑΛΒΑΝΟΥ ΓΙΑ ΤΟΝ ΦΟΝΟ 76ΧΡΟΝΟΥ ΑΜΕΡΙΚΑΝΟΥ
</H5><H2>Έγκλημα στα 19, τιμωρία στα 25
</H2>
Στα δεκαεννιά του χρόνια ο Αλβανός Τζόρτζο Κατσίμα αφαίρεσε τη ζωή ενός
«αθώου, ανύποπτου και ανυπεράσπιστου συνανθρώπου του», όπως τόνισε και στην
αγόρευσή της η εισαγγελέας της έδρας του Μεικτού Ορκωτού Δικαστηρίου της
Αθήνας, η οποία εισηγήθηκε την ενοχή του χωρίς κανένα ελαφρυντικό.

Η τιμωρία για το έγκλημά του ήρθε λίγη ώρα αργότερα από τους δικαστές, που τον
καταδίκασαν σε κάθειρξη 20 ετών για τη δολοφονία του 76χρονου διακοσμητή Μόρις
Μπέιλι και σε 6 χρόνια για τη ληστεία, αναγνωρίζοντάς του το ελαφρυντικό της
μετεφηβικής ηλικίας.

ΑΠΟ ΤΟ '92

Ήταν 11 Νοεμβρίου 1992, όταν βρέθηκε νεκρός στο διαμέρισμά του, στο Παγκράτι,
ο 76χρονος Αμερικανός Μ. Μπέιλι. 
Ο ιατροδικαστής που διενήργησε τη νεκροψία ανέφερε στην έκθεσή του ότι ο
θάνατος του θύματος ήταν μαρτυρικός, αφού προηγήθηκε άγριος ξυλοδαρμός από
τους δράστες της δολοφονίας του.

Σύμφωνα με την κατηγορία, ο Τζόρτζο Κατσίμα και ο συμπατριώτης του Νίνο Γκίκα,
ο οποίος φέρεται ότι διατηρούσε ομοφυλοφιλικές σχέσεις με το θύμα, αποφάσισαν
να σκοτώσουν τον 76χρονο και στη συνέχεια να τον ληστέψουν.

Εφαρμόζοντας το εγκληματικό τους σχέδιο, οι δράστες, αφού κτύπησαν με μαχαίρι
το θύμα τους, πριν φύγουν από το σπίτι τού αφαίρεσαν φωτογραφικές μηχανές,
βίντεο, χρυσαφικά και χρήματα.

ΤΟΝ ΠΡΟΔΩΣΑΝ

Πέρασαν έξι χρόνια από τη δολοφονία του άτυχου Μπέιλι μέχρι τον εντοπισμό ενός
εκ των δύο δραστών. 
Ο Κατσίμα συνελήφθη πριν από ένα χρόνο, σε επιχείρηση «σκούπα» της Αστυνομίας
και τον πρόδωσαν τα δακτυλικά αποτυπώματα που είχε αφήσει στον τόπο του εγκλήματος.

Ο ίδιος, απολογούμενος χθες ενώπιον του δικαστηρίου, αρνήθηκε τη βαρύτατη
πράξη που του αποδίδεται. 
ΤΙ ΙΣΧΥΡΙΖΕΤΑΙ

«Δεν έχω σχέση με τη δολοφονία», ισχυρίστηκε ο κατηγορούμενος. «Προσπάθησα να
εμποδίσω τον Γκίκα, αλλά δεν τα κατάφερα. Από τον φόβο μου δεν μπορούσα ούτε
να φωνάξω. Αν το έκανα αυτό, δίπλα στο πτώμα του 76χρονου θα βρισκόταν και το
δικό μου».

Ο υπερασπιστικός του ισχυρισμός δεν έπεισε την εισαγγελέα, η οποία ζήτησε την
ενοχή του κατά το κατηγορητήριο, χωρίς ελαφρυντικά.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16337N201</ED>
<ID>
ID:16025

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N20&aa=1</URL></REF>


Article

<CATEGORY>vin06</CATEGORY>

 <H2>Κάθισαν πάλι στο εδώλιο και αρνήθηκαν όλες τις κατηγορίες
</H2>
ΣΤΟ ΕΔΩΛΙΟ του κατηγορουμένου κάθισαν, για άλλη μία φορά, χθες, ο Αντώνης
Δίπλας και ο Θεόδωρος Κατηφίδης, οι οποίοι έχουν απασχολήσει και στο παρελθόν
τις δικαστικές αρχές, ενώ εμπλέκονται και στην υπόθεση του «συνδικάτου του
εγκλήματος» με τα πληρωμένα συμβόλαια θανάτου. Η υπόθεση αυτή, για την οποία
οι κατηγορούμενοι σε πρώτο βαθμό είχαν καταδικαστεί σε ποινές κάθειρξης 25 και
15 ετών αντίστοιχα, αφορά σε ληστείες τραπεζών και απόπειρες ανθρωποκτονιών
εις βάρος των αστυνομικών που τους καταδίωξαν.

Στις 3 Αυγούστου 1992, οι κατηγορούμενοι φέρονται ότι πυροβόλησαν έναν
υπάλληλο της χρηματαποστολής της εταιρείας «Γκρουπ 4», που τους καταδίωξε μετά
τη ληστεία που διέπραξαν σε υποκατάστημα της Ιονικής Τράπεζας, στην Πατησίων.
Οι κατηγορούμενοι, μάλιστα, πίστευαν ότι ο σάκος που πήραν μαζί τους φεύγοντας
είχε 5.000.000 δραχμές, αλλά όταν τον άνοιξαν, προς μεγάλη απογοήτευσή τους,
διαπίστωσαν ότι είχε μόνο μερικά άχρηστα χαρτιά. Δύο μέρες αργότερα, στις 10
Αυγούστου 1992, λήστεψαν το υποκατάστημα της Εμπορικής Τράπεζας, στην περιοχή
της Ραφήνας, παίρνοντας 13.000.000 δραχμές. Κατά τη διάρκεια της καταδίωξής
τους από αστυνομικούς πυροβόλησαν εναντίον τους, τραυματίζοντας τρεις από
αυτούς, για να αποφύγουν τη σύλληψή τους.

Οι Αντώνης Δίπλας και Θεόδωρος Κατηφίδης κατηγορούνται ακόμη για κλοπές
αυτοκινήτων, εμπρησμό και παράνομη οπλοκατοχή. Σύμφωνα, μάλιστα, με όσα
αναφέρονται στο κατηγορητήριο, συγκρότησαν ομάδα με σκοπό να διαπράξουν
ληστείες, ανθρωποκτονίες και επιθέσεις εις βάρος αστυνομικών. Με την έναρξη
της χθεσινής διαδικασίας και οι δύο κατηγορούμενοι αρνήθηκαν ότι έχουν σχέση
με όσα τους αποδίδονται. Η δίκη τους συνεχίζεται την Πέμπτη με καταθέσεις μαρτύρων.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16337N202</ED>
<ID>
ID:16072

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N20&aa=2</URL></REF>


Article

<CATEGORY>vin07</CATEGORY>

 <H5>ΠΡΟΤΑΣΗ ΜΟΜΦΗΣ ΣΤΟ ΕΥΡΩΚΟΙΝΟΒΟΥΛΙΟ ΓΙΑ ΑΠΑΤΕΣ ΚΑΙ ΔΙΑΦΘΟΡΑ
</H5><H5>Τα σκάνδαλα
</H5><H2></H2><H2>Η Κομισιόν στο «εδώλιο»
</H2>
Σοβαρό πλήγμα για την αξιοπιστία της Κομισιόν θεωρείται η «προσαγωγή» της στο
Ευρωπαϊκό Κοινοβούλιο με την κατηγορία της διαφθοράς. Στο Στρασβούργο άρχισε
ήδη η συζήτηση της πρότασης μομφής που υπεβλήθη εναντίον της.

Τα ευρωσκάνδαλα. Ο σύμβουλος τού Ζακ Σαντέρ, Πίτερ ντε Χάαν, ανακρίνεται από
την αστυνομία για «σκοτεινό» συμβόλαιο με τη βελγική εταιρεία Γκρουπ-4

ΠΑΡΑ ΤΙΣ προσπάθειες του Ζακ Σαντέρ και των 19 επιτρόπων του να εκτονώσουν την
κατάσταση, η συζήτηση της πρότασης μομφής είναι βέβαιο ότι θα πλήξει καίρια το
πολιτικό κύρος της Κομισιόν, ανεξάρτητα από την έκβαση της ψηφοφορίας που θα
διεξαχθεί την Πέμπτη. Θα μπορούσε μάλιστα να οδηγήσει και στην παραίτηση μελών της.

Στην πρώτη σοβαρή αναμέτρηση με την Ευρωπαϊκή Επιτροπή από τότε που η Συνθήκη
του Μάαστριχτ ενίσχυσε τις εξουσίες του Ευρωκοινοβουλίου, πολλοί ευρωβουλευτές
είναι αποφασισμένοι να τρίξουν τα δόντια στους επιτρόπους που θεωρούν
υπολόγους για κακοδιαχείριση, απάτες και διαφθορά.

ΑΝΤΙΘΕΤΟΙ ΟΙ ΣΟΣΙΑΛΙΣΤΕΣ

Πάντως, η ηγεσία των Σοσιαλιστών, που είναι η μεγαλύτερη ομάδα στο
Ευρωκοινοβούλιο, δεν υποστηρίζει την πρόταση μομφής, για την υπερψήφιση της
οποίας απαιτούνται τα δύο τρίτα των ψήφων. Η ηγεσία του κεντροδεξιού
Ευρωπαϊκού Λαϊκού Κόμματος εμφανίζεται διατεθειμένη να υποστηρίξει την
Κομισιόν, με την προϋπόθεση ότι ο Σαντέρ θα υποσχεθεί μεταρρυθμίσεις στη
λειτουργία της. Υπέρ της πρότασης μομφής έχουν ταχθεί οι Πράσινοι και
ανεξάρτητοι Γερμανοί σοσιαλιστές.

Τουλάχιστον δύο Ευρωπαίοι επίτροποι, η Γαλλίδα Εντίτ Κρεσόν και ο Ισπανός
Μανουέλ Μαρτίν αναμένεται να αντιμετωπίσουν έντονες πιέσεις να παραιτηθούν. Η
ομάδα των Βρετανών συντηρητικών έχει ζητήσει ψήφο εμπιστοσύνης και για άλλους
τέσσερις επιτρόπους: Έρκι Λιικάνεν (προϋπολογισμός), Έμα Μπονίνο
(ανθρωπιστικές υποθέσεις), Ανίτα Γκραντίν (έλεγχοι για απάτες) και Χρήστο
Παπουτσή (τουρισμό). Όμως, η ηγέτις της Σοσιαλιστικής Ομάδας Πολίν Γκριν
δήλωσε χθες ότι οι σοσιαλιστές θα καταψηφίσουν την πρόταση μομφής, αν
συμφωνηθεί να διεξαχθεί ανεξάρτητη έρευνα των κατηγοριών. Επίσης, ο Βίλφριντ
Μαρτένς, ηγέτης της Χριστιανοδημοκρατικής Ομάδας, είπε ότι οι βουλευτές της
δεν θα ψηφίσουν υπέρ της αποπομπής της Κομισιόν, αν υπάρξουν εγγυήσεις για τη
διεξαγωγή ελέγχων των δραστηριοτήτων της.

ΘΑ ΠΕΣΟΥΝ ΚΕΦΑΛΙΑ

Παρ' όλα αυτά, δεν αποκλείεται να πέσουν μερικά κεφάλια. Ο Ολλανδός
πρωθυπουργός Βιμ Κοκ δήλωσε ότι ένας επίτροπος δεν μπορεί να διατηρηθεί στη
θέση του, αν καταψηφιστεί έστω από τους μισούς ευρωβουλευτές.

Πολλοί θεωρούν αυτή την αναμέτρηση σαν μία καλή ευκαιρία να χυθεί άπλετο φως
στα άδυτα της Κομισιόν. Οι περισσότεροι από τους 17.000 υπαλλήλους της είναι
έντιμοι, αλλά κάποιοι «ξεχώρισαν» επειδή ενέδωσαν στην ευνοιοκρατία. Έτσι,
όταν η Κομισιόν απήλλαξε από τα καθήκοντά του τον Ολλανδό ελεγκτή Πάουλ βαν
Μπουιτένεν που κατήγγειλε τη διαφθορά, θεωρήθηκε πράξη συγκάλυψης. Η απόρριψη
όλων των κατηγοριών από τον Σαντέρ εξερέθισε ακόμη περισσότερο τους
ευρωβουλευτές, που θέλουν να σφίξουν τα λουριά σε ένα όργανο το οποίο
διαχειρίζεται έναν ετήσιο προϋπολογισμό 32 τρισ. δραχμών.


Η ΕΥΡΩΠΑΪΚΗ Επιτροπή βάλλεται για μία σειρά από σκάνδαλα (από τα οποία πάντως
κανείς επίτροπος δεν κατηγορείται ότι αποκόμισε προσωπικό όφελος). Τα
κυριότερα από αυτά είναι:

Ανθρωπιστική βοήθεια: Η Κομισιόν παραδέχτηκε ότι, από το 1993 έως το 1995,
«χάθηκαν» κονδύλια ύψους 200 δισ. δραχμών. Εκείνη την περίοδο, αρμόδιος
επίτροπος ήταν ο Μανουέλ Μαρτίν.

Λεονάρντο: Διατυπώνονται κατηγορίες ότι, όταν ήταν επίτροπος η Εντίτ Κρεσόν,
υπήρξε κακοκοδιαχείριση αυτού του προγράμματος για την εκπαίδευση των νέων,
ετήσιου προϋπολογισμού 50 δισ. δραχμών, με αναθέσεις συμβολαίων σε ύποπτες
εταιρείες. Νεποτισμός: Η Κομισιόν κατηγορείται για πατρονάρισμα και
ευνοιοκρατία. Παντού εμπλέκεται το όνομα της Εντίτ Κρεσόν. Γκρουπ-4: Οκτώ
ανώτεροι υπάλληλοι της Κομισιόν ανακρίνονται από την αστυνομία με την
κατηγορία της διαφθοράς («μίζες» σε χαριστικό συμβόλαιο 5 δισ. δραχμών με
βελγική θυγατρική τής εταιρείας υπηρεσιών ασφαλείας Γκρουπ-4). Μεσογειακή
βοήθεια: Πρόγραμμα δισεκατομμυρίων ανεστάλη το 1995, ύστερα από καταγγελίες
χαώδους διαχείρισης και καταχρήσεων.

Συγκάλυψη: Οι επικριτές λένε ότι οι αρμόδιοι ελεγκτές της Κομισιόν είναι
απρόθυμοι να προχωρήσουν σε διώξεις και συγκαλύπτουν «χτυπητές» περιπτώσεις
απάτης. Τουρισμός: Τρεις άνθρωποι βρίσκονται εν αναμονή δίκης με την κατηγορία
της δωροληψίας για την υπογραφή συμβολαίων τουριστικής βοήθειας (την επίμαχη
περίοδο αρμόδιος επίτροπος δεν ήταν ο Χρήστος Παπουτσής). Ενώπιον των 626
ευρωβουλευτών, ο πρόεδρος Σαντέρ δήλωσε χθες στο Στρασβούργο ότι θέλει να
ξανακερδίσει την υποστήριξή τους, την οποία θεωρεί αναγκαία για να προχωρήσει
η Ευρωπαϊκή Ενωση στη διεύρυνσή της προς Ανατολάς.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N33</CAT>
<ED>
Κωδικός άρθρου: A16337N331</ED>
<ID>
ID:16017

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N33&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Το «Πακέτο» ως εθνικό θέμα
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΚΑΘΩΣ περνούν οι πρώτες μέρες του '99, γίνεται όλο και πιο σαφές ότι τα θέματα
της εξωτερικής πολιτικής βυθίζονται στον... πάγο: οι τουρκικές εθνικές εκλογές
και το συνέδριο του ΠΑΣΟΚ δημιουργούν αντικειμενικά συνθήκες που δεν ευνοούν
την οποιαδήποτε κινητικότητα.

Εξαίρεση ­ και πάλι για αντικειμενικούς λόγους ­ αποτελεί η Ατζέντα 2000 ­ η
κατανομή, δηλαδή, των κοινοτικών πόρων για την επόμενη επταετία. Φυσικά,
κάποιος μπορεί να αναρωτηθεί γιατί το πολυσυζητημένο Πακέτο Σαντέρ είναι θέμα
εξωτερικής πολιτικής ­ και δεν είναι, ας πούμε, θέμα οικονομικής πολιτικής. Η
απάντηση είναι διπλή: α) πρόκειται για εθνικό θέμα, αφού η ισχύς και η θέση
της χώρας, η προοπτική της για το μέλλον εξαρτώνται από την εισροή των
κοινοτικών κονδυλίων. Και β) το Γ' ΚΠΣ θα είναι αποτέλεσμα διαπραγμάτευσης με
τρίτες χώρες, με τους εταίρους, στο πλαίσιο της Ευρωπαϊκής Ένωσης.

Παρ' όλ' αυτά, εύκολα διαπιστώνεται πως το Πακέτο Σαντέρ αντιμετωπίζεται με
μια μάλλον οικονομικίστικη λογική, με την πολιτική του ουσία να αγνοείται
σχεδόν παντελώς. Η προσοχή είναι στραμμένη στο «πόσα θα πάρουμε» (και τι
μπορούμε, βέβαια, να δώσουμε για να πάρουμε όσο το δυνατόν περισσότερα) ­ και
το τι θα τα κάνουμε αυτά τα λεφτά, πώς και σε ποια κατεύθυνση θα τα
χρησιμοποιήσουμε συνήθως λαμβάνει τη γενική απάντηση «έργα». Και όμως ­ το
μέλλον που μπορεί να οικοδομηθεί με τα κοινοτικά κονδύλια είναι μια υπόθεση
άκρως πολιτική.

Βέβαια, ουδεμία έκπληξη ­ σε τούτη τη χώρα το περιεχόμενο του όρου πολιτική
ορίζεται με κάπως... ιδιόρρυθμα κριτήρια.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N33</CAT>
<ED>
Κωδικός άρθρου: A16337N332</ED>
<ID>
ID:16104

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N33&aa=2</URL></REF>


Article

<CATEGORY>vin07</CATEGORY>

 <H5>ΑΜΕΡΙΚΑΝΙΚΑ ΜΑΧΗΤΙΚΑ ΒΟΜΒΑΡΔΙΣΑΝ ΘΕΣΗ ΙΡΑΚΙΝΩΝ ΠΥΡΑΥΛΩΝ
</H5><H2>Συναγερμός στο Κουβέιτ
</H2>
Με σταθερό ρυθμό κλιμακώνεται, πλέον, η ένταση στην περιοχή του Κόλπου.
Προειδοποιήσεις και απειλές εκτοξεύονται προς πάσα κατεύθυνση, οι στρατιωτικές
δυνάμεις του Κουβέιτ τέθηκαν χθες σε κατάσταση πλήρους ετοιμότητας,
αμερικανικά μαχητικά αεροσκάφη άνοιξαν πυρ εναντίον θέσης ιρακινών πυραύλων
και κανείς δεν μπορεί να προδικάσει τη συνέχεια.

Κατάσταση επιφυλακής. Σε συναγερμό τίθενται άλλη μια φορά οι στρατιωτικές
δυνάμεις του Κουβέιτ

ΟΠΩΣ ανακοίνωσε χθες εκπρόσωπος, αρμόδια σε θέματα άμυνας των ΗΠΑ, τρία
αεροπλάνα που εκτελούσαν περιπολία στη ζώνη απαγόρευσης των πτήσεων, πάνω από
το Βόρειο Ιράκ, βομβάρδισαν θέση ιρακινών πυραύλων, κρίνοντας ότι αποτελούσε
απειλή για τις συμμαχικές δυνάμεις. Κατά τη διάρκεια της αποστολής τους,
ανέφερε η εκπρόσωπος των ΗΠΑ, τα μαχητικά αεροσκάφη εγκλωβίστηκαν από ραντάρ
της ιρακινής αντιαεροπορικής άμυνας, κατάφεραν ωστόσο να διαφύγουν και
επέστρεψαν με ασφάλεια στη βάση τους, στο Ιντσιρλίκ της Τουρκίας.

Λίγες ώρες νωρίτερα, το Ανώτατο Συμβούλιο Άμυνας του Κουβέιτ αποφάσιζε να
θέσει σε κατάσταση επιφυλακής τις στρατιωτικές του δυνάμεις, προκειμένου να
αντιμετωπιστεί ενδεχόμενη πραγματοποίηση των απειλών του ιρακινού καθεστώτος.
Προχθές, ο αντιπρόεδρος του Ιράκ Ταρέκ Αζίζ είχε δηλώσει πως η Βρετανία
δημιούργησε το Κουβέιτ σε τμήμα του ιρακινού εδάφους με μοναδικό σκοπό να
αποδυναμώσει το Ιράκ, ακρωτηριάζοντας την εδαφική του οντότητα. Και ο
Αμερικανός υπουργός Άμυνας Ουίλιαμ Κοέν έσπευσε χθες να προειδοποιήσει τον
Σαντάμ Χουσεΐν ότι οποιαδήποτε κίνηση για την ανάκληση της αναγνώρισης του
Κουβέιτ θα συνιστούσε «κατάφωρη παραβίαση» των αποφάσεων του Συμβουλίου
Ασφαλείας του ΟΗΕ και θα έκανε ακόμα πιο έντονη τη διεθνή απομόνωση της χώρας.

Ο Κοέν προειδοποίησε ότι η Ουάσιγκτον είναι έτοιμη να αναλάβει στρατιωτική
δράση κατά της Βαγδάτης, οποτεδήποτε χρειαστεί. Δήλωση που τόνισε, άλλωστε,
και η χθεσινή επιθετική κίνηση των αμερικανικών μαχητικών αεροσκαφών.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N34</CAT>
<ED>
Κωδικός άρθρου: A16337N341</ED>
<ID>
ID:16018

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N34&aa=1</URL></REF>


Article

<CATEGORY>vin07</CATEGORY>

 <H2></H2><H2>«Η Νέα Υόρκη είναι δική μας»
</H2>
ΠΑΝΩ από 300 στρέμματα γης στην καρδιά της Νέας Υόρκης είναι το αντικείμενο
διεκδίκησης μερικών... χιλιάδων Αμερικανών και Άγγλων, που διακηρύσσουν ότι
είναι δικά τους και πως τα θέλουν αμέσως. Στην ανεκτίμητη αυτή έκταση γης
βρίσκεται συγκεντρωμένο ένα από τα μεγαλύτερα κομμάτια του πλούτου της
ανθρωπότητας ­ περιλαμβανομένων ολόκληρου του νησιού Μανχάταν, της Γουώλ
Στρήτ, του Μπροντγουέι και των ουρανοξυστών του Παγκόσμιου Εμπορικού Κέντρου. 
Μέσα στον Μάρτιο η υπόθεση αναμένεται ότι θα φθάσει στα δικαστήρια με
εναγόντες περίπου 2.500 Αμερικανούς και 2.000 Βρεταννούς και εναγομένους τον
δήμο, τις αρχές της πόλης και την αμερικανική κυβέρνηση, που καλούνται να
αποδώσουν τα «οφειλόμενα».

Το πλήθος των εναγόντων υποστηρίζουν ότι είναι απόγονοι του περίφημου πειρατή
Ρόμπερτ Έντουαρντς, ο οποίος άφησε στην οικογένειά του ως κληρονομιά τα εδάφη
αυτά πριν από 300 χρόνια.

Ο πειρατής είχε λάβει το κέντρο της Νέας Υόρκης (που τότε ήταν, περίπου, χέρσα
γη) ως αμοιβή από την τότε κυβέρνηση ­ του αγγλικού στέμματος ­ για την
ανδρεία του σε ναυμαχίες κατά των Ισπανών.

Ο ιστορικός Φίλπ Μπέριλ, που ανακίνησε την υπόθεση και κινητοποίησε τις
χιλιάδες των «κληρονόμων» σε αυτή την απίθανη δίκη, έχει ανακαλύψει έγγραφα
που αποδεικνύουν όπως λέει ότι ο Έντουαρντς είχε απλώς νοικιάσει μέρος των
εδαφών αυτών σε διάφορα άτομα, τα οποία αργότερα καταπάτησαν την περιουσία
του. Η έλλειψη πραγματικά έγκυρων τίτλων στα χέρια των σημερινών κατοχών του
κέντρου της μεγαλούπολης, κατά τον Μπέριλ, καθιστά δικαιωματικά και αυτόματα
κληρονόμους τους απόγονους του πειρατή. Η παράξενη αυτή δίκη μπορεί να
αποδειχθεί πολύκροτη, λέει ο Αμερικανός ιστορικός.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N34</CAT>
<ED>
Κωδικός άρθρου: A16337N342</ED>
<ID>
ID:16068

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N34&aa=2</URL></REF>


Article

<CATEGORY>vin07</CATEGORY>

 <H2>Η Ελλάδα υπέρ της ειρηνευτικής διαδικασίας στη Μέση Ανατολή
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΕΛΛΗΝΙΚΗ αντιπροσωπεία με επικεφαλής τον υφυπουργό Εξωτερικών Γιάννο
Κρανιδιώτη και το μέλος του Ε.Γ. Θόδωρο Τσουκάτο, κατά τη διάρκεια συνάντησης
που είχε στην έδρα των Παλαιστινίων στην Ιερουσαλήμ με τον Φεϊσάλ Χουσεϊνί,
από τους κορυφαίους διαπραγματευτές των Παλαιστινίων, κατέστησε σαφές ότι η
Ελλάδα δεν θα φεισθεί προσπαθειών ώστε να στηρίξει την ειρηνευτική διαδικασία
σ' αυτή την ιδιαίτερα ευαίσθητη φάση.

«Θα συνεχίσουμε τη σύσφιγξη των σχέσεων στην κατεύθυνση της ειρηνευτικής
προσπάθειας», δήλωσε ο Θόδωρος Τσουκάτος, ενώ ο Έλληνας υφυπουργός Εξωτερικών
τόνισε ότι η Ελλάδα εξετάζει τις δυνατότητες για την πραγματοποίηση στην Αθήνα
μιας ακόμη συνάντησης (της 4ης) ανάμεσα στις δύο πλευρές.

Την ανησυχία της ηγεσίας των Παλαιστινίων μετέφερε στην ελληνική αντιπροσωπεία
ο Φ. Χουσεϊνί, ο οποίος τόνισε ότι το Ισραήλ όχι μόνο δεν έχει τηρήσει τα
συμφωνηθέντα στο Όσλο, αλλά έχει μπλοκάρει και την εφαρμογή του μνημονίου του
Γουάι Ρίβερ, που προέβλεπε την παραχώρηση στους Παλαιστινίους του 13% των
κατεχομένων εδαφών. 
Ακόμη, υποστήριξε ότι το Ισραήλ προχωρά σε κατεδαφίσεις σπιτιών των
Παλαιστινίων και σε αναγκαστικές απαλλοτριώσεις παλαιστινιακών εδαφών και
ζήτησε την ελληνική παρέμβαση για την εξομάλυνση των σχέσεων ανάμεσα στις δύο πλευρές.

Ο υφυπουργός Εξωτερικών Γιάννος Κρανιδιώτης, μεταφέροντας τις ελληνικές
θέσεις, δήλωσε ότι η κυβέρνηση υποστηρίζει το ανεξάρτητο παλαιστινιακό κράτος
για αυτονομία και αυτοδιάθεση.

Χθες το πρωί τα μέλη της αντιπροσωπείας πραγματοποίησαν επίσημη επίσκεψη στο
Πατριαρχείο Ιεροσολύμων και συναντήθηκαν με τον Πατριάρχη Διόδωρο.

Κατά τη συνάντηση ο Πατριάρχης ζήτησε την οικονομική συνδρομή του ελληνικού
κράτους, ενώ αναφέρθηκε στις εορταστικές εκδηλώσεις που θα γίνουν το 2000.

Ο υφυπουργός Εξωτερικών Γιάννος Κρανιδιώτης τόνισε το ενδιαφέρον της ελληνικής
κυβέρνησης για τις εορταστικές εκδηλώσεις και δεσμεύτηκε να εξετάσει τα
οικονομικά αιτήματα του Πατριαρχείου.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N34</CAT>
<ED>
Κωδικός άρθρου: A16337N343</ED>
<ID>
ID:16108

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N34&aa=3</URL></REF>


Article

<CATEGORY>vin07</CATEGORY>

 <H2>Επιμένουν οι Ρεπουμπλικανοί στην κλήτευση μαρτύρων στη δίκη Κλίντον
</H2>
ΔΥΟ ημέρες αφού η αμερικανική Γερουσία επέδειξε μια απροσδόκητη ομοφωνία
συμφωνώντας πώς θα διεξαγάγει τη δίκη του Προέδρου Κλίντον, Ρεπουμπλικανοί και
Δημοκρατικοί διαφώνησαν και πάλι την Κυριακή στο επίμαχο ζήτημα: θα καλέσουν ή
όχι μάρτυρες στη δίκη;

Καθώς η Γερουσία ετοιμάζεται να αρχίσει την Πέμπτη τη δίκη, Ρεπουμπλικανοί
γερουσιαστές δήλωσαν κατηγορηματικά ότι είναι ανάγκη να κληθούν μάρτυρες για
να διευκρινίσουν αμφιλεγόμενα σημεία στην υπόθεση κατά του Κλίντον.

Δημοκρατικοί συνάδελφοί τους πήραν, ωστόσο, αντίθετη θέση. Υποστηρίζουν πως τα
υφιστάμενα στοιχεία περιγράφουν επαρκώς την υπόθεση, ώστε να μπορέσει η
Γερουσία να αποφασίσει αν ο Κλίντον μπορεί να διατηρήσει το αξίωμά του. Οι
επικεφαλής των Ρεπουμπλικανών, οι οποίοι θα είναι οι κατήγοροι στην υπόθεση
κατά του Κλίντον, έκαναν πάντως γνωστό την Κυριακή ότι θα ήθελαν να καλέσουν
έξί έως δέκα μάρτυρες. Μεταξύ αυτών είναι η Μόνικα Λιουίνσκι· η ιδιαιτέρα
γραμματέας του Κλίντον Μπέτι Κάρι· ο εξ απορρήτων του Κλίντον, δικηγόρος της
Ουάσιγκτον Βέρνον Τζόρνταν· ο συνεργάτης του Λευκού Οίκου Σίντνεϊ Μπλούμενταλ·
και, ενδεχομένως, γυναίκες που έχουν ισχυρισθεί ότι ο Κλίντον τους έκανε
σεξουαλικές προτάσεις.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N34</CAT>
<ED>
Κωδικός άρθρου: A16337N344</ED>
<ID>
ID:16135

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N34&aa=4</URL></REF>


Article

<CATEGORY>vin07</CATEGORY>

 <H2>Αστυνομικές ενισχύσεις στο Μιλάνο για την πάταξη του εγκλήματος
</H2>
ΕΦΘΑΣΑΝ στο Μιλάνο 100 αστυνομικοί, σήμερα αναμένονται άλλοι 100
καραμπινιέροι, ενώ τις προσεχείς ημέρες θα αποσταλούν ακόμα 600 άνδρες από τα
διάφορα Σώματα Ασφαλείας της Ιταλίας. Το Μιλάνο βρίσκεται σε κατάσταση
πολιορκίας μετά την απόφαση της ιταλικής κυβέρνησης να βοηθήσει τις αρχές της
πόλης στον αγώνα τους για την πάταξη της εγκληματικότητας. Το μεγάλο πρόβλημα
του Μιλάνου είναι οι μαφιόζοι λαθρομετανάστες, συμμορίες ανηλίκων, κυρίως
Αλβανών, αλλά και Σενεγαλέζων, που λυμαίνονται τις «πρώην καλές» συνοικίες της
πόλης, όπου οι κάτοικοι φοβούνται να βγουν από τα σπίτια τους μόλις νυχτώσει.
Την αγανάκτησή τους αυτή είχαν καταγγείλει οι Μιλανέζοι με διαδηλώσεις
διαμαρτυρίας χωρίς έως τώρα κάποιο αποτέλεσμα. Χρειάστηκε μια σειρά από
περιστατικά βίας και ανακοινώσεις από πολίτες και επιτροπές ότι «θα πάρουν το
νόμο στα χέρια τους», και το ιταλικό κράτος έστειλε αστυνομικές ενισχύσεις.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N34</CAT>
<ED>
Κωδικός άρθρου: A16337N345</ED>
<ID>
ID:16154

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N34&aa=5</URL></REF>


Article

<CATEGORY>vin07</CATEGORY>

 <H5>ΚΟΡΥΦΩΘΗΚΕ Η ΕΝΤΑΣΗ ΜΕΤΑ ΤΟΝ ΦΟΝΟ ΣΤΕΝΟΥ ΣΥΝΕΡΓΑΤΗ ΤΟΥ ΡΟΥΓΚΟΒΑ
</H5><H5>Τελεσίγραφο Μιλόσεβιτς για την απελευθέρωση των 8 Σέρβων
</H5><H2>Ανησυχία στο Κοσσυφοπέδιο
</H2>
Ο φόνος ενός στενού συνεργάτη του ηγέτη των αλβανοφώνων του Κοσσυφοπεδίου,
Ιμπραήμ Ρουγκόβα, ήρθε να κορυφώσει την ένταση που επικρατεί στην ταραγμένη
αυτή σερβική επαρχία.

Κατάστρωση σχεδίων. Η ηγεσία του γιουγκοσλαβικού στρατού σχεδιάζει την
επιχείρηση για την απελευθέρωση των οκτώ στρατιωτών, που κρατούν ομήρους οι
αντάρτες στο Κοσσυφοπέδιο

ΟΙ ΔΙΕΘΝΕΙΣ παρατηρητές εξέφρασαν την έντονη ανησυχία τους για το νέο αιματηρό επεισόδιο.

Επίσης, ο ανώτατος στρατιωτικός διοικητής του ΝΑΤΟ, στην Ευρώπη, προειδοποίησε
πως η κατάσταση στο Κοσσυφοπέδιο ξεφεύγει από κάθε έλεγχο και με τους Σέρβους
και τους αλβανόφωνους να ετοιμάζονται για νέες μάχες.

Ο Ενβέρ Μαλόκου πυροβολήθηκε από αγνώστους μπροστά στην κατοικία του και
υπέκυψε στα τραύματά του στο νοσοκομείο, όπου μεταφέρθηκε.

Ο Μαλόκου ήταν επικεφαλής του Κέντρου Πληροφοριών των αλβανοφώνων στο
Κοσσυφοπέδιο, στενός συνεργάτης του Ρουγκόβα. Εναντίον του είχε γίνει τον
περασμένο Νοέμβριο άλλη μία επίθεση, χωρίς όμως να τραυματιστεί.

Όπως και με την απόπειρα του Νοεμβρίου, έτσι και χθες στην Πρίστινα
κυκλοφορούσαν έντονες φήμες ότι την επίθεση εναντίον του συνεργάτη τού
Ρουγκόβα πραγματοποίησε ο Απελευθερωτικός Στρατός Κοσσυφοπεδίου. Οι δύο
πλευρές βρίσκονται σε έντονη διαμάχη για τον χειρισμό του προβλήματος.

Η φονική επίθεση σημειώθηκε ενώ οι αλβανικές αρχές είχαν καλέσει τον Ρουγκόβα
να επισκεφθεί τα Τίρανα.

Μέχρι στιγμής δεν έχει γίνει γνωστό εάν ο Ιμπραήμ Ρουγκόβα θα αποδεχθεί την
πρόσκληση. Πάντως αν υπάρξει αποδοχή, αυτό θα σημάνει πως τα Τίρανα
αναλαμβάνουν ενεργότερο ρόλο για τη μείωση των διαφορών που υπάρχουν μεταξύ
των αλβανοφώνων ηγετών στο Κοσσυφοπέδιο.


Ο ΠΡΟΕΔΡΟΣ της Γιουγκοσλαβίας Σλόμπονταν Μιλόσεβιτς όρισε προθεσμία για την
απελευθέρωση των οκτώ Γιουγκοσλάβων στρατιωτών που έχουν συλλάβει ομήρους
αλβανόφωνοι αντάρτες στο Κοσσυφοπέδιο.

Εκπρόσωπος του Απελευθερωτικού Στρατού Κοσσυφοπεδίου στην Ελβετία ανακοίνωσε
χθες ότι «ενδέχεται να αφεθούν ελεύθεροι ορισμένοι από τους ομήρους». Οι
εκπρόσωποι του ΟΑΣΕ στην Πρίστινα προσπαθούν να παρατείνουν την προθεσμία που
έχει δώσει ο Μιλόσεβιτς, ώστε να μην επιτεθούν οι σερβικές δυνάμεις που έχουν
φτάσει στην περιοχή και αναζωπυρωθούν οι μάχες, παραβιάζοντας έτσι την
εύθραυστη εκεχειρία.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N35</CAT>
<ED>
Κωδικός άρθρου: A16337N351</ED>
<ID>
ID:16019

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N35&aa=1</URL></REF>


Article

<CATEGORY>vin07</CATEGORY>

 <H2>Ο κ. «Αττίλας» έκανε κυβέρνηση ­ παραμένει ο Τζεμ
</H2>
Μπουλέντ Ετζεβίτ. Ο πρωθυπουργός του Αττίλα είναι και πάλι επικεφαλής της
τουρκικής κυβέρνησης

Η ΔΕΥΤΕΡΗ προσπάθειά του απέδωσε καρπούς και ο Μπουλέντ Ετζεβίτ σχημάτισε την
56η κυβέρνηση της Τουρκίας, αποκλείοντας τους ισλαμιστές και τερματίζοντας την
ακυβερνησία έξι εβδομάδων.

Έχοντας εξασφαλίσει την κοινοβουλευτική στήριξη των δύο αντίπαλων συντηρητικών
κομμάτων, της Μητέρας Πατρίδας του Μεσούτ Γιλμάζ και του Ορθού Δρόμου της
Τανσού Τσιλέρ, ο ηγέτης του κόμματος της Δημοκρατικής Αριστεράς αναμένει να
λάβει την ψήφο εμπιστοσύνης της τουρκικής Βουλής στις 17 Ιανουαρίου.

Χθες, ο Μπουλέντ Ετζεβίτ παρουσίασε τον κατάλογο των υπουργών του στον πρόεδρο
Σουλεϊμάν Ντεμιρέλ και θα κάνει σήμερα τις προγραμματικές του δηλώσεις.

Αν και η κυβέρνησή του αποτελείται κυρίως από μέλη του κόμματος της
Δημοκρατικής Αριστεράς, περιλαμβάνει επίσης και ανεξάρτητους βουλευτές. 
Από την προηγούμενη κυβέρνηση Γιλμάζ, διατηρούν τις θέσεις τους στο νέο
Υπουργικό Συμβούλιο ο υπουργός Εξωτερικών Ισμαήλ Τζεμ και ο υπουργός άνευ
χαρτοφυλακίου Σουκρού Σινά Γκιουρέλ ως αρμόδιος για θέματα Κύπρου και
Ευρωπαϊκής Ένωσης.

Ο Μπουλέντ Ετζεβίτ αναγκάστηκε να απομακρύνει τον δημοφιλή υπουργό Παιδείας
Χικμέτ Ουλουγκμπάι, του οποίου οι κοσμικού χαρακτήρα εκπαιδευτικές
μεταρρυθμίσεις είχαν προκαλέσει τη μήνι των ισλαμιστών, αλλά του ανέθεσε την
αντιπροεδρία της κυβέρνησης.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N35</CAT>
<ED>
Κωδικός άρθρου: A16337N352</ED>
<ID>
ID:16069

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N35&aa=2</URL></REF>


Article

<CATEGORY>vin07</CATEGORY>

 <H2>Ντ' Αλέμα: Η Ιταλία δεν θα δώσει πολιτικό άσυλο στον Οτζαλάν
</H2>
Η ΙΤΑΛΙΑ δεν σκοπεύει να δώσει πολιτικό άσυλο στον Κούρδο ηγέτη Αμπντουλάχ
Οτζαλάν, δήλωσε ο πρωθυπουργός Μάσιμο ντ' Αλέμα.

Ο Ιταλός πρωθυπουργός επανέλαβε την άρνηση της χώρας του να εκδώσει στην
Τουρκία τον Οτζαλάν, αλλά διευκρίνισε ότι δεν αποκλείεται να δικαστεί στην
Ιταλία, σε περίπτωση που δεν εγκαταλείψει τη Ρώμη. Επικαλούμενος τη Σύμβαση
της Γενεύης, ο Μάσιμο ντ' Αλέμα είπε ότι κατά τη γνώμη του η Ιταλία δεν μπορεί
να παραχωρήσει άσυλο στον Κούρδο ηγέτη, λόγω της σοβαρότητας των εναντίον του κατηγοριών.

Ο Ιταλός πρωθυπουργός επέκρινε την Τουρκία που υποστηρίζει ότι δεν υπάρχει
κουρδικό πρόβλημα και τόνισε ότι η Άγκυρα «έχασε την ευκαιρία να το επιλύσει».
«Όταν ακούω από την Τουρκία», συνέχισε, «να λένε ότι το κουρδικό ζήτημα δεν
υπάρχει... θα τους καλέσω να πάμε μαζί ένα βράδυ στο Σαλέντο της Ν. Ιταλίας
και εκεί θα τους παρουσιάσω το κουρδικό πρόβλημα που κάθε νύχτα ξεμπαρκάρει
στις ακτές μας».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N35</CAT>
<ED>
Κωδικός άρθρου: A16337N353</ED>
<ID>
ID:16109

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N35&aa=3</URL></REF>


Article

<CATEGORY>vin07</CATEGORY>

 <H2>Οι ορθόδοξοι Έλληνες «κέρδισαν» την ιστορική εκκλησία του Μονάχου
</H2>
ΜΙΑ ιστορική ορθόδοξη εκκλησία του Μονάχου ανοίγει και πάλι τις πύλες της
στους 25.000 ορθόδοξους Έλληνες της βαυαρικής πόλης, ύστερα από εικοσαετή
παράνομη κατοχή του ναού από μια μικρή ομάδα παλαιοημερολογιτών.

Το Συνταγματικό Δικαστήριο της Ομοσπονδιακής Δημοκρατίας της Γερμανίας,
δίνοντας οριστικό τέλος σ' έναν πολυετή δικαστικό αγώνα μεταξύ του βαυαρικού
κράτους και της Εκκλησιαστικής Κοινότητας Μονάχου ­ όπως ονομάζεται ο σύλλογος
των «καταληψιών» ­ διέταξε την άμεση απόδοση του ιερού ναού Μεταφορφώσεως του
Σωτήρος (Σαλβάτορκιρχε) στη Μητρόπολη Γερμανίας. Η εκκλησία είχε παραχωρηθεί
στους ορθόδοξους Έλληνες του Μονάχου από τον φιλέλληνα βασιλιά της Βαυαρίας
Λουδοβίκο Α', το 1828.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N35</CAT>
<ED>
Κωδικός άρθρου: A16337N354</ED>
<ID>
ID:16136

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N35&aa=4</URL></REF>


Article

<CATEGORY>vin07</CATEGORY>

 <H5>ΑΛΕΞΙΟΣ Β'
</H5><H2>ΠΡΟΣΩΠΑ
</H2><H2>Σημαντικός πολιτικός παράγοντας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Εμφανίζεται σε όλα τα τηλεοπτικά κανάλια, έχει πολύ υψηλή δημοτικότητα και,
σύμφωνα με τη «Λε Μοντ», προαλείφεται για διαιτητής μελλοντικών πολιτικών συγκρούσεων.

Πατριάρχης Αλέξιος. Έφερε την (πνευματική) εξουσία του δύο βήματα από το Κρεμλίνο

ΤΑ ΧΡΙΣΤΟΥΓΕΝΝΑ ­ η Ρωσία τα γιόρτασε την περασμένη εβδομάδα ­ έδωσαν την
ευκαιρία στον Αλέξιο τον Β', Πατριάρχη Μόσχας και Πασών των Ρωσιών, να κάνει
μια επίδειξη της τεράστιας δύναμης που έχει αποκτήσει η Ορθόδοξη Εκκλησία στη
Ρωσία. Την Τετάρτη, ο Μπόρις Γέλτσιν απηύθυνε τις ευχές του στον Πατριάρχη
εκφράζοντας την ικανοποίησή του για «την αναγέννηση των μεγάλων παραδόσεων της
Ορθοδοξίας στη Ρωσία». Ο Ρώσος πρόεδρος πρόσθεσε ότι «ουδείς μπορεί να
φανταστεί τη Ρωσία χωρίς την Ορθοδοξία» και ότι «η Εκκλησία είναι στα θεμέλια
του ρωσικού κράτους». Το ίδιο βράδυ, ο πρωθυπουργός Γεβγένι Πριμακόφ και η
υπουργός Κοινωνικών Υποθέσεων Βαλεντίνα Ματβιένκο, και οι δυο τους πρώην
Σοβιετικοί αξιωματούχοι, παρακολούθησαν μια τετράωρη λειτουργία στον καθεδρικό
ναό των Θεοφανείων, στο κέντρο της Μόσχας. Την επομένη, ο Πατριάρχης Αλέξιος
θέλησε να δείξει ότι η (πνευματική) εξουσία του βρίσκεται πλέον μόλις λίγα
βήματα από το Κρεμλίνο: χοροστάτησε σε μια μεγάλη λειτουργία στον καθεδρικό
ναό του Σωτήρος, που εγκαινιάσθηκε τον Σεπτέμβριο του 1997. Χιλιάδες άνθρωποι
προσπαθούσαν να μπουν στο κτίριο για να την παρακολουθήσουν. Οι χορωδίες του
Στρατού και της Πολεμικής Αεροπορίας, παραταγμένες σε δύο ημικύκλια,
συνόδευσαν τη λειτουργία.

Αυτός ο καθεδρικός ναός, ένα βαρύ παραλληλεπίπεδο από μπετόν ύψους εκατό
μέτρων και στεφανωμένο με πέντε επίχρυσους τρούλους, συμβολίζει τη νέα ιερή
ένωση του ρωσικού κράτους με την Ορθόδοξη Εκκλησία, σημειώνει ο Φρανσουά
Μποννέ στη «Λε Μοντ». Το 1931, ο Στάλιν είχε ισοπεδώσει τον μεγαλοπρεπή ναό, η
οικοδόμηση του οποίου είχε διαρκέσει από το 1837 ως το 1883. Το 1994, ο
δήμαρχος της Μόσχας και επίδοξος πρόεδρος της χώρας Γιούρι Λουζκόφ αποφάσισε
την ανοικοδόμησή του ­ με χρηματοδότηση η προέλευση της οποίας ουδέποτε αποσαφηνίσθηκε.

Το 2000, η λειτουργία της νύχτας των Χριστουγέννων θα τελεσθεί για πρώτη φορά
στον νέο ναό του Σωτήρος. «Για τη 2000ή επέτειο από τη γέννηση του Χριστού,
αυτός ο καθεδρικός ναός είναι το δώρο της Ρωσίας στον Θεό», διευκρίνισε ο
Αλέξιος Β'. Στις ευχές του, όμως, ο Πατριάρχης υπενθύμισε επίσης ότι η
Ορθόδοξη Εκκλησία είναι ντε φάκτο πολιτικός παράγοντας πρώτου μεγέθους στη
ρωσική σκηνή. Ενώ ο Μπόρις Γέλτσιν, με κάποια δόση χιούμορ, ευχόταν «ευτυχία
και ευημερία» στους κατεστραμμένους από την κρίση συμπατριώτες του, ο Αλέξιος
Β' προτίμησε να ζητήσει «υπομονή και λογική για να ξεπερασθούν αυτές οι
κοινωνικές δυσκολίες». Ο Πατριάρχης, καταλήγει η «Λε Μοντ», μπόρεσε έτσι να
ενισχύσει τη θέση του ως διαιτητής μελλοντικών πολιτικών συγκρούσεων.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N36</CAT>
<ED>
Κωδικός άρθρου: A16337N361</ED>
<ID>
ID:16020

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N36&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Επιστροφή στην Εδέμ
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Κάποτε τις ουτοπίες τις περιέγραφαν οι φιλόσοφοι, οι πολιτικοί, οι άνθρωποι
της Εκκλησίας, οι κοινωνιολόγοι. Σήμερα, τον ρόλο αυτό τον έχουν αναλάβει οι
βιολόγοι και οι οικονομολόγοι.

Κλωνοποιημένος κόσμος. Ο καθένας στον ρόλο του (το σκίτσο από τον «Νιου Στέιτσμαν»)

ΣΤΟ ΒΙΒΛΙΟ του «Ένας θαυμαστός νέος κόσμος» που έγραψε το 1931, ο Άλντους
Χάξλεϋ περιγράφει ένα μελλοντικό παγκόσμιο αστυνομικό κράτος που ασκεί
ολοκληρωτικό έλεγχο στην αναπαραγωγή. Το κράτος αυτό χρησιμοποιεί
θερμοκοιτίδες για τη δημιουργία παιδιών που ταξινομούνται σε πέντε
προκαθορισμένες κατηγορίες από το άλφα μέχρι το έψιλον. Κάθε μέλος μιας
κατηγορίας είναι προγραμματισμένο να εκπληρώνει συγκεκριμένους ρόλους στο
πλαίσιο μιας άψυχης ουτοπίας όπου ο γάμος και η πατρότητα απαγορεύονται
αυστηρά, ενώ ενθαρρύνεται με όλα τα μέσα η ελευθέρια και αχαλίνωτη σεξουαλική
δραστηριότητα. Η έντονη κρατική προπαγάνδα σε συνδυασμό με τη χορήγηση
ψυχοφαρμάκων εξασφαλίζουν ότι όλοι είναι ευχαριστημένοι με τη θέση τους στη ζωή.

Καθηγητής Οικολογίας και Μοριακής Βιολογίας στο Πανεπιστήμιο του Πρίνστον, ο
Λη Σίλβερ συμφωνεί με τον Χάξλεϋ ως προς τη δύναμη που έχει αποκτήσει ο
άνθρωπος στον τομέα της αναπαραγωγής, διαφωνεί όμως μαζί του στο ποιος θα
χρησιμοποιήσει αυτή τη δύναμη. Τον έλεγχο των νέων τεχνολογιών δεν θα τον
έχουν οι κυβερνήσεις αλλά τα άτομα και τα ζευγάρια που θέλουν να αναπαραχθούν
κατ' εικόνα και ομοίωση, γράφει ο Αμερικανός βιολόγος στο νέο του βιβλίο
«Επιστροφή στην Εδέμ. Πέρα από την κλωνοποίηση σ' ένα θαυμαστό νέο κόσμο». Οι
συνδυασμένες ενέργειες πολλών ατόμων επί πολλές γενιές με στόχο την ευτυχία θα
οδηγήσουν σε μια ανθρωπότητα πολωμένη και πιο τρομακτική από εκείνη που είχε
φανταστεί ο Χάξλεϋ.

Η αντί-ουτοπία του Σίλβερ τοποθετείται το 2350. Υπάρχουν μόνο δύο κοινωνικές
τάξεις, όπου το κριτήριο για κάθε μέλος δεν είναι ο πλούτος, η φυλή ή η
μόρφωση, αλλά η ποιότητα των γονιδίων του. Στη μία τάξη ανήκουν οι «γενετικά
εμπλουτισμένοι», που αποτελούν περίπου το 10% του αμερικανικού πληθυσμού και
φέρουν συνθετικά γονίδια τα οποία δημιουργήθηκαν σε εργαστήρια και είναι
άτρωτα απέναντι σε όλες τις γνωστές ανθρώπινες ασθένειες. Η άλλη αποτελείται
από τους «φυσιολογικούς». Κατά τον 22ο και τον 23ο αιώνα, ορισμένες
οικογένειες της δεύτερης τάξης συγκέντρωσαν τους αναγκαίους οικονομικούς
πόρους για να τοποθετήσουν τα παιδιά τους μεταξύ των προνομιούχων. Από τότε,
το γενετικό χάσμα ανάμεσα στους «εμπλουτισμένους» και τους «φυσιολογικούς» δεν
έπαψε να αυξάνεται.

Στα μέσα του 24ου αιώνα, πλέον, η οικονομία, τα μέσα ενημέρωσης, η δημόσια
διοίκηση, ο στρατός και οι βιομηχανίες γνώσης και επικοινωνίας ελέγχονται από
την «εμπλουτισμένη» τάξη. Οι «φυσιολογικοί» απασχολούνται ως εργάτες ή
κακοπληρωμένοι υπάλληλοι και τα παιδιά τους πηγαίνουν σε δημόσια σχολεία, όπου
διδάσκονται μόνο τα ελάχιστα που χρειάζονται. Η πόλωση είναι πλήρης. Και δεν
μπορούσε να αποφευχθεί. Αντίθετα με τα πυρηνικά όπλα, η τεχνολογία γενετικής
αναπαραγωγής είναι στη διάθεση οποιουδήποτε μπορεί να την πληρώσει. Και οι
κλινικές που τη χρησιμοποιούν μπορούν να λειτουργήσουν οπουδήποτε.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N36</CAT>
<ED>
Κωδικός άρθρου: A16337N362</ED>
<ID>
ID:16070

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N36&aa=2</URL></REF>


Article

<CATEGORY>vin07</CATEGORY>

 <H5>Έχει τόσο...
</H5><H5>Η συζήτηση...
</H5><H5>Η απάντηση...
</H5><H5></H5><H5>Έπειτα είναι...
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... αναπτυχθεί ο τομέας της πληροφορικής που δεν είναι πια ούτε άκαιρο αλλά
ούτε και άτοπο (αντίθετα, μοιάζει σχεδόν επιβεβλημένο) ν' αρχίσουν να
συζητούνται τα όριά της. Σε ποιο βαθμό άραγε θα μπορέσουν τα συστήματα αυτά,
αυτές οι μηχανές ­ ένα «μέσο» που ποζάρει περίπου ως «σκοπός» ­ να ελέγξουν,
να κυβερνήσουν, να κλέψουν εν τέλει, τις ζωές μας; Αυτό θα γίνει, πέρα για
πέρα! λένε οι μεν. Θα καταντήσουμε δούλοι του συστήματος. Ή θα γίνουμε
αφέντες, αλλά μόνο μέσω αυτού, δηλαδή ψευτο-αφέντες. Κάθε άλλο! απαντούν οι
δε. Δεν θα μας δυναστεύσει η τεχνολογία. Ο άνθρωπος θα είναι πάντοτε, εξ
ορισμού, κύριος των συστημάτων και των εργαλείων που επινοεί. Οποιαδήποιτε
άλλη εκδοχή είναι μυωπική.

... άναψε με αφορμή ένα πολύ ενδιαφέρον κείμενο του Μάικλ Ντελ που δημοσίευσε
αυτές τις μέρες ο «Εκόνομιστ». Ο Ντελ είναι διευθυντής της αμερικανικής
εταιρίας Ντελ Κομπιούτερς και θεωρείται ένας από τους γκουρού της (ψηφιακής)
«Νέας Εποχής». Στο άρθρο του επαναλαμβάνει τη γνωστή ήδη πρόβλεψη ότι τα
ηλεκτρονικά εργαλεία, ιδίως το Ιντερνέτ, θα σημάνουν το τέλος των επιχειρήσεων
με τη μορφή που τις ξέρουμε. Όλα θ' αλλάξουν, λέει ο Ντελ. Θα δουλεύουμε
προπάντων στο σπίτι. Πωλητής και αγοραστής θα συναντώνται μεσω Δικτύου. Το
λειτουργικό κόστος των επιχειρήσεων σχεδόν θα μηδενιστεί. Τρόφιμα και ρούχα θα
έρχονται να μας βρουν αντί να τα κυνηγάμε εμείς. Ακόμη και η ψυχαγωγία, θα
είναι και αυτή προσιτή στην οθόνη. (Το πολύ, να βγαίνει κανείς μια φορά τον
χρόνο για διακοπές).

... στον Ντελ ήρθε με αρκετά άρθρα, επιστολές και συζητήσεις διά του Τύπου,
από ειδικούς αλλά και ερασιτέχνες ­ μερικοί από τους οποίους διόλου δεν
συμφωνούν μαζί του. Όλα αυτά, του λένε με δυο λόγια, τα έχουμε ξανακούσει.
Χρόνια τώρα γίνεται λόγος για δήθεν ριζικές αλλαγές στο επαγγελματικό τοπίο,
για την τηλεργασία, για τον Homo Digitalis κλπ. Δυστυχώς όμως (ή ευτυχώς) ο
τρόπος που αγαθά και υπηρεσίες διακινούνται στις κοινωνίες μας, ένας τρόπος
που με ελάχιστες αλλαγές ισχύει από την αρχαιότητα, δεν είναι δυνατόν να
μεταβληθεί και πολύ. Άνθρωποι που δούλευαν στο σπίτι, άλλωστε, υπήρχαν
πάντοτε: Ο μεταφραστής, ο λεπτουργός, η υφάντρα, ο εμποράκος του Τρίτου Κόσμου
που έχει στο κατώφλι του ψιλικατζήδικο, ο λογιστής που κλείνει ισολογισμούς
στο καθιστικό του, όλα αυτά υπήρχαν πολύ πριν από τους τηλεργαζόμενους του φαξ
και του κομπιούτερ.

... και τούτο: Η τεχνολογία, που δουλειά της είναι να ευκολύνει τη ζωή, να
ικανοποιεί ανάγκες, δεν νοείται να καταλύσει κάτι που πάντοτε, ούτως ή άλλως,
αποτελούσε αίτημα. Διότι για πολλούς ανθρώπους, ως γνωστόν, η εργασία δεν
είναι μόνο υπόθεση βιοπορισμού. (Για ορισμένους μάλιστα δεν είναι καν αυτό).
Είναι διέξοδος. Έξοδος. Αφορμή να «βγουν». Να δουν τον έξω κόσμο και να φανούν
σ' αυτόν. Οδός ­ λεωφόρος σχεδόν ­ προς κοινωνικές, προσωπικές, ερωτικές,
πνευματικές και ό,τι άλλο επιδιώξεις. Η νέα γυναίκα που αγόρασε το ιδανικό της
φόρεμα και δεν βλέπει την ώρα να δει, στα μάτια των άλλων, πόσο λάμπει
ολόκληρη, δεν θα κλειστεί στο σπίτι για χάρη κανενός κομπιούτερ. Ούτε ο
γεννημένος ηθοποιός (του σανιδιού ή της πιάτσας) θα αρκεστεί να κάνει σόου από
το σπίτι του, ψηφιακά, και να στερηθεί το χειροκρότημα, το «γεια σου μεγάλε»,
της πλατείας ή της παρέας. Έχουν λοιπόν μέλλον και η τηλεργασία και το
Ιντερνέτ και όλα αυτά. Αλλά διαμορφώσιμο. Με όρια. Λένε οι σκεπτικιστές.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N36</CAT>
<ED>
Κωδικός άρθρου: A16337N363</ED>
<ID>
ID:16110

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N36&aa=3</URL></REF>


Article

<CATEGORY>vin08</CATEGORY>

 <H5>ΤΑ ΑΜΟΙΒΑΙΑ ΚΕΦΑΛΑΙΑ ΠΟΥ ΕΠΕΝΔΥΟΥΝ ΣΤΟ ΧΡΗΜΑΤΙΣΤΗΡΙΟ ΕΙΧΑΝ ΤΟ 1998 ΜΕΣΗ
ΑΠΟΔΟΣΗ 78,3%
</H5><H2>Η άλλη πόρτα για μετοχές
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Η άλλη πόρτα για να επενδύσει κάποιος στο Χρηματιστήριο είναι τα μετοχικά
αμοιβαία κεφάλαια.

Για το 1999 οι προοπτικές είναι θετικές σε ό,τι αφορά τις τοποθετήσεις σε
μετοχές μέσω αμοιβαίων κεφαλαίων

ΤΑ ΝΕΑ δεδομένα που έχουν διαμορφωθεί από την γενική πτώση των επιτοκίων και
των αποδόσεων στις καταθέσεις σε συνδυασμό με τις ευοίωνες προοπτικές που
υπάρχουν σε μακροχρόνια βάση για το Χρηματιστήριο εν όψει και του ευρώ,
αναδεικνύουν τις τοποθετήσεις σε μετοχές ως μια εναλλακτική μορφή επένδυσης
που υπόσχεται πιο ικανοποιητικά κέρδη, με κάποιο ρίσκο, το οποίο όμως είναι
μεγαλύτερο για όσους «παίζουν» μόνοι τους στον ναό του χρήματος και μικρότερο
όταν τις τοποθετήσεις επιλέγουν οι ειδικοί.

Αυτοί οι ειδικοί είναι τα αμοιβαία κεφάλαια που επενδύουν σε μετοχές
εσωτερικού και ουσιαστικά απευθύνονται κυρίως στους συντηρητικούς επενδυτές
που θέλουν υψηλότερες αποδόσεις από αυτές των καταθέσεων ταμιευτηρίου, αλλά με
μικρότερο ρίσκο από ό,τι αυτό που θα είχαν αν έμπαιναν μόνοι τους «χωρίς
συνοδεία» από την κύρια είσοδο της Σοφοκλέους.

Τα μετοχικά αμοιβαία κεφάλαια κατά μέσον όρο επενδύουν το μεγαλύτερο ποσοστό
των κεφαλαίων τους που φθάνει και το 90% σε μετοχές του Χρηματιστηρίου. Για
αυτό και οι αποδόσεις τους εξαρτώνται από την πορεία του Χρηματιστηρίου. Έτσι
το 1998 που ήταν μία από τις καλές χρονιές στη Σοφοκλέους και όπου ο Γενικός
Δείκτης τιμών των μετοχών σημείωσε άνοδο περίπου κατά 85%, οι αντίστοιχες
αποδόσεις στις εταιρείες που δραστηριοποιούνται στον χώρο των μετοχικών
αμοιβαίων κεφαλαίων έφθασαν μέχρι και 129,357%, σύμφωνα με τα στοιχεία της
Ένωσης Θεσμικών Επενδυτών. Σύμφωνα με τα ίδια στοιχεία, ο μέσος όρος των
αποδόσεων όλων των εταιρειών ήταν 78,3%, δηλαδή δεν απέχει πολύ από το ποσοστό
ανόδου που σημείωσε ο Γενικός Δείκτης του Χρηματιστηρίου.

ΤΑ ΑΥΓΑ ΚΑΙ ΤΟ ΚΑΛΑΘΙ

Πάντως και στην περίπτωση των αγορών μεριδίων μετοχικών αμοιβαίων κεφαλαίων,
οι «γκουρού» των επενδύσεων συμβουλεύουν: «Ποτέ μη βάζετε όλα τα αυγά σε ένα
καλάθι». Όπως εξηγούν, όσο πιο «άριστη» είναι η διασπορά του κεφαλαίου τόσο
μικρότερο είναι το ρίσκο για τα διαθέσιμα των αποταμιευτών από μιά κακή
συγκυρία, η οποία αν επηρεάσει τις μετοχές θα πλήξει και τις αποδόσεις στα
αμοιβαία κεφάλαια αυτής της κατηγορίας.

Για το 1999 οι προοπτικές είναι θετικές σε ό,τι αφορά τις τοποθετήσεις σε
μετοχές μέσω αμοιβαίων κεφαλαίων, προβλέπουν οι ειδικοί. Συνιστούν όμως στους
επενδυτές να είναι προσεκτικοί στις επιλογές τους και προπαντός να κάνουν
κινήσεις με μακροχρόνιο ορίζοντα. Ο κ. Αναστάσιος Τσοπανίδης, διευθυντής στην
εταιρεία διαχειρίσεως αμοιβαίων κεφαλαίων Alico-Eurobank τονίζει ότι «το 1999,
όπου ο πληθωρισμός και τα επιτόκια προβλέπεται να σημειώσουν περαιτέρω πτώση,
ένα μέρος από κεφάλαια που είναι τοποθετημένα σε καταθέσεις θα αναζητήσει
υψηλότερες αποδόσεις στις επενδύσεις στο Χρηματιστήριο και στα μετοχικά
αμοιβαία κεφάλαια που εμφανίζουν θετικές προοπτικές και λόγω της πορείας προς
το ευρώ».

ΟΙ ΔΥΟ ΣΥΜΒΟΥΛΕΣ

Στο πλαίσιο αυτό ο κ. Τσοπανίδης δίνει δύο συμβουλές προς τους υποψήφιους επενδυτές:

1 Να είναι προσεκτικοί και να μην παραρυρθούν από το κλίμα γενικής ευφορίας
που επικρατεί, λαμβάνοντας υπόψη ότι ήδη το τελευταία διάστημα και ιδιαίτερα
τις πρώτες ημέρες του έτους το Χρηματιστήριο έχει σημειώσει σημαντική άνοδο
που κάλυψε τις προβλέψεις για το πρώτο τρίμηνο. Ειδικότερα, συνιστά να κάνουν
τις κινήσεις τους με μακροχρόνιο ορίζοντα, να μην προσδοκούν πολύ γρήγορα
κέρδη και να μην παρασυρθούν από μια ενδεχόμενη αρνητική αλλά πρόσκαιρη
συγκυρία. 
Αναφέρει ενδεικτικά ότι όσοι μεριδιούχοι μετοχικών αμοιβαίων κεφαλαίων δεν
κυριεύθηκαν από πανικό το περασμένο φθινόπωρο, όταν εκδηλώθηκε η κρίση στα
Χρηματιστήρια και δεν εξαργύρωσαν τα μερίδιά τους, βρέθηκαν στο τέλος του
έτους με σημαντικά κέρδη. Οι απώλειες των ημερών της κρίσης καλύφθηκαν από την
άνοδο που σημείωσε μετά το Χρηματιστήριο.

2 Να τοποθετήσουν περίπου το 15% - 20% των διαθεσίμων τους σε μετοχικά
αμοιβαία κεφάλαια, καθώς αυτή εκτιμάται ότι είναι η άριστη δοσολογία που
πρέπει να ακολουθήσουν στις επενδύσεις τους με βάση τις σημερινές συνθήκες. Τα
υπόλοιπα μπορούν να τα κατανείμουν σε άλλες μορφές επενδύσεων, όπως και σε
άλλου τύπου αμοιβαία κεφάλαια.

Το ποσό που είναι σήμερα τοποθετημένο σε μερίδια των 33 μετοχικών αμοιβαίων
κεφαλαίων, εσωτερικού, ­ με βάση τα στοιχεία της 31/12/1998 ­ ανέρχονται σε
473,458 δισεκατομμύρια δραχμές. 
Τα μερίδια ανέρχονταν σε 109,1 εκατομμύρια, αριθμός που θεωρείται ότι ακόμη
είναι αρκετά μικρός και ότι υπάρχουν μεγάλα περιθώρια για αύξησή του τα
επόμενα χρόνια όσο θα αναπτύσσεται το Χρηματιστήριο.

Για να αγοράσει κάποιος μερίδια μετοχικών αμοιβαίων κεφαλαίων καταβάλλει
προμήθεια κατά μέσον όρο από 1%-3% στην εταιρεία, επί της αξίας του μεριδίου
που αγοράζει. Για να εξαργυρώσει το μερίδιό του η προμήθεια κυμαίνεται στο 1%.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16337N371</ED>
<ID>
ID:16027

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N37&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η αισιόδοξη προοπτική
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΜΕΧΡΙ τώρα πολλοί ήσαν εκείνοι που αμφέβαλλαν αν η χώρα μας θα ήταν συνεπής
στο ευρωπαϊκό της ραντεβού. 
Μέχρι και το φθινόπωρο, όταν ο πληθωρισμός επέμενε στο 5%, ήταν διάχυτη η
εντύπωση ότι η χώρα μας δεν θα επιτύχει τα κριτήρια του Μάαστριχτ και συνεπώς
θα μείνει κι αυτή τη φορά εκτός ΟΝΕ.

Τώρα πλέον οι αντιρρησίες που γίνονται όλο και πιο ολιγάριθμοι, μεταθέτουν την
αμφισβήτησή τους στην μετά ΟΝΕ εποχή, υποστηρίζοντας ότι ναι μεν θα ενταχθούμε
στην ΟΝΕ, αλλά εν συνεχεία θα αντιμετωπίσουμε προβλήματα επιβίωσης αφού οι
δείκτες θα αρχίσουν να χειροτερεύουν.

Η απαισιοδοξία όμως αυτή δεν στηρίζεται στα δεδομένα της ασκούμενης
οικονομικής πολιτικής η οποία, εφόσον δεν χαλαρώσει ή δεν ανατραπεί από
προεκλογικές σκοπιμότητες, προβλέπει για το 2000 ακόμη καλύτερους δείκτες. 
Π.χ. ο πληθωρισμός, σύμφωνα με το επικαιροποιημένο Πρόγραμμα Σύγκλισης που
έχει υποβάλει η κυβέρνηση στην Επιτροπή της Ευρωπαϊκής Ένωσης, θα πέσει στο
τέλος του 1999 στο 2%, στο τέλος του 2000 στο 1,7% και στο τέλος του 2001 στο
1,5%. Όσον αφορά το δημόσιο έλλειμμα, από 1,5% του ΑΕΠ εφέτος, θα πέσει στο
1,7% το 2000 και στο 0,8% το 2001.

Το 2001 λοιπόν, που η Ελλάδα θα είναι μέλος της ΟΝΕ, η οικονομία της θα έχει
τέτοιες επιδόσεις, ώστε και βιώσιμη θα είναι και θα μπορεί να επωφελείται από
τα πλεονεκτήματα που προσφέρει μια μεγάλη αγορά.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16337N372</ED>
<ID>
ID:16105

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N37&aa=2</URL></REF>


Article

<CATEGORY>vin08</CATEGORY>

 <H5>ΟΛΥΜΠΙΑΚΗ: ΤΟ ΣΙΡΙΑΛ ΜΕ ΤΟΥΣ ΠΙΛΟΤΟΥΣ ΘΑ ΣΥΝΕΧΙΣΤΕΙ ΕΩΣ ΤΗΝ ΠΑΡΑΣΚΕΥΗ
</H5><H5>Προς γάμο ... τεσσάρων στις αερομεταφορές
</H5><H2>Τρικ με τα ρεπό
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Τουλάχιστον ως την Παρασκευή αναμένεται να συνεχιστεί το σίριαλ με τους
πιλότους της Ολυμπιακής Αεροπορίας, οι οποίοι στη χτεσινή δεύτερη συνάντησή
τους με τη διοίκηση της Ολυμπιακής Αεροπορίας ζήτησαν και πάλι το διπλασιασμό
της αποζημίωσης για τα ρεπό που θα προσφέρουν, αλλά με διαφορετικό τρόπο.

ΟΙ ΕΚΠΡΟΣΩΠΟΙ των πιλότων, προκειμένου να συνεχίσουν να προσφέρουν
υπερεργασία, πρότειναν συγκεκριμένα να αμείβονται για τα ρεπό που θα
εργάζονται όπως και τον περασμένο Δεκέμβριο (100.000 δρχ. ανά ρεπό), αλλά η
εταιρεία να τους τα χρωστάει ως μέρες ανάπαυσης!.

Η πρόταση αυτή απορρίφθηκε αμέσως από τη διοίκηση της Ο.Α., που ζήτησε από
τους πιλότους να συνεχίσουν να προσφέρουν υπερεργασία με τους όρους του
πρακτικού συμφωνίας που έληξε στα τέλη του περασμένου Δεκεμβρίου.

Η ΦΟΡΟΛΟΓΗΣΗ

Επίσης, όσον αφορά το δεύτερο αίτημα των πιλότων να μην αυξηθεί ο φορολογικός
συντελεστής τους κατά 2,5%, δεδομένου ότι οι μισθοί τους θα παραμείνουν
παγωμένοι ως το 2000, η διοίκηση της Ο.Α. ανέφερε ότι θα κάνει σχετική
εισήγηση στην κυβέρνηση που είναι η μόνη αρμοδία να αποφασίσει γι' αυτό.

Μπροστά στο νέο αδιέξοδο που δημιουργήθηκε, οι εκπρόσωποι των πιλότων ζήτησαν
από τη διοίκηση της Ο.Α. να διατυπώσει γραπτώς τις προτάσεις της μέσα στις
επόμενες μέρες. Οι προτάσεις της εταιρείας θα τεθούν στην κρίση της γενικής
συνέλευσης των πιλότων που θα γίνει την ερχόμενη Παρασκευή.

ΟΙ ΠΡΟΣΛΗΨΕΙΣ

Στο μεταξύ, πριν από τη χτεσινή συνάντηση με τους πιλότους, το Διοικητικό
Συμβούλιο της Ο.Α. συζήτησε το περιεχόμενο της προκήρυξης του διαγωνισμού για
την πρόσληψη των 45 νέων χειριστών.

Σύμφωνα με την προκήρυξη που εγκρίθηκε, οι προσλήψεις των πιλότων θα γίνουν με
νέο διαγωνισμό, στον οποίο θα μπορούν να πάρουν μέρος και οι 38 επιτυχόντες
του αντίστοιχου διαγωνισμού του 1996.

Το Δ.Σ. της Ο.Α. αποφάσισε ότι το όριο ηλικίας των υποψηφίων δεν θα πρέπει να
υπερβαίνει τα 35 χρόνια. Ακόμα, οι ενδιαφερόμενοι θα πρέπει να έχουν
τουλάχιστον 230 ώρες πτήσης στο ενεργητικό τους. 
ΤΑ ΔΥΟ ΠΡΩΤΑ ΑΙΡΜΠΑΣ

Στη χθεσινή συνεδρίαση του Δ.Σ. της Ο.Α. συζητήθηκαν και οι συμβάσεις
δανειοδότησης της εταιρείας από γαλλική κοινοπραξία τραπεζών για την αγορά των
τεσσάρων αεροσκαφών τύπου Αιρμπάς 340.

Τα πρώτα δύο αεροσκάφη, των οποίων οι συμβάσεις εγκρίθηκαν χθες, αναμένεται να
παραληφθούν από την Ο.Α. μέσα στο ερχόμενο δεκαήμερο.

Η Ο.Α. για την αγορά των τεσσάρων Α 340 θα συνάψει δάνειο 518 εκατομμυρίων
δολαρίων από τη γαλλική κοινοπραξία τραπεζών, της οποίας ηγείται η Credit Lyonais.

Ειδικότερα, τα αεροσκάφη θα κοστίσουν συνολικά 506 εκατ. δολάρια (126,5 εκατ.
δολάρια το καθένα), ενώ άλλα 12 εκατ. δολάρια θα κοστίσουν τα ανταλλακτικά τους.

ΕΓΓΥΗΣΗ

Για το σύνολο των 518 εκατ. δολαρίων η Ο.Α., μέσα σε 12 χρόνια, θα καταβάλει
στη γαλλική κοινοπραξία τραπεζών τόκους των οποίων το συνολικό ύψος θα ανέλθει
στα 221 εκατ. δολάρια. Για την αγορά των τεσσάρων Α 340 το Ελληνικό Δημόσιο θα
παράσχει στην Ο.Α. εγγυήσεις μέχρι του ποσού των 196 εκατ. δολαρίων. Επίσης,
εγγυήσεις μέχρι του ποσού των 182 εκατ. δολαρίων θα δοθούν και για την αγορά
των καινούργιων Μπόινγκ 737-800.

ΣΤΕΛΕΧΩΣΗ

Όσον αφορά την επάνδρωση των Α 340 με προσωπικό θαλάμου επιβατών, η διοίκηση
της Ο.Α. έχει ήδη συμφωνήσει με τους εκπροσώπους των ιπταμένων συνοδών και
φροντιστών για τις συνθέσεις των πληρωμάτων.

Συγκεκριμένα, στα υπερατλαντικά ταξίδια (ΗΠΑ, Αυστραλία) θα απασχολούνται
συνολικά 12 ιπτάμενοι συνοδοί και φροντιστές, στις πτήσεις προς Ευρώπη και
Μέση Ανατολή 11 και στα δρομολόγια εσωτερικού 9.


Η ΙΤΑΛΙΚΗ αεροπορική εταιρεία Alitalia, η ολλανδική KLM και οι αμερικανικές
Continental και Northwest Airlines επιδιώκουν τη σύναψη μιας τετραμερούς
εμπορικής συμφωνίας, γράφει η εφημερίδα «Λα Ρεπούμπλικα».

Σύμφωνα με την ιταλική εφημερίδα, οι ιθύνοντες των εταιρειών συναντήθηκαν στην
Ουάσιγκτον για να «βρουν τους δρόμους που θα μπορούσαν να οδηγήσουν σ' ένα
γάμο τεσσάρων».

Εκπρόσωπος της Alitalia επιβεβαίωσε την είδηση για τη συνάντηση αυτή, αλλά
τόνισε ότι ήταν στο πλαίσιο «μιας σειράς συζητήσεων που διεξάγει η εταιρεία με
τις συμμάχους της».

Σε μια ενδεχόμενη τετραμερή συμφωνία για κοινό σύστημα κρατήσεων μπορεί να
μετάσχει και η γαλλική αεροπορική εταιρεία Air France, η οποία έχει ήδη
υπογράψει μια συμφωνία αυτού του τύπου με την Continental, επισημαίνει η
εφημερίδα, προσθέτοντας ότι στη συνέχεια μπορεί να δημιουργηθούν πιο στενοί
δεσμοί μεταξύ των εταιρειών.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16337N381</ED>
<ID>
ID:16028

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N38&aa=1</URL></REF>


Article

<CATEGORY>vin08</CATEGORY>

 <H2>Με το ευρώ θα επιβιώσουν οι ασφαλιστικές εταιρείες που θα γίνουν ανταγωνιστικές
</H2>
ΑΝΤΙΜΕΤΩΠΗ με το ευρώ είναι και η ασφαλιστική αγορά, καθώς πρέπει να γίνουν οι
απαραίτητες προετοιμασίες για νέα συμβόλαια (από το 2000), προϊόντα και
επενδυτικές εργασίες.

Σχετικές επισημάνσεις περιλαμβάνονται σε ειδική μελέτη στελεχών της «Εθνικής
Ασφαλιστικής» που δημοσιεύεται στο περιοδικό της εταιρείας «Ανοιχτή Γραμμή».

Όπως επισημαίνει, εξάλλου, σε ανάλυση στο ίδιο τεύχος, ο διευθύνων σύμβουλος
της εταιρείας, καθηγητής κ. Μιλτ. Νεκτάριος, για τις προοπτικές στην
ασφαλιστική αγορά:

* Ο χάρτης της ελληνικής ασφαλιστικής αγοράς θα είναι σε λίγα χρόνια σημαντικά διαφορετικός.

* Θα επιβιώσουν οι εταιρείες εκείνες που έγκαιρα θα ενισχύσουν τη θέση τους
διευρύνοντας την κεφαλαιακή τους βάση και περιορίζοντας το λειτουργικό τους κόστος.

(R)Από την ειδική μελέτη για το ευρώ στον τομέα της ιδιωτικής ασφάλισης
προκύπτει ότι:

* Το γεγονός και μόνο ότι η ισοτιμία εθνικού νομίσματος προς ευρώ δεν θα είναι
1 προς 1 και θα προκύψει άμεσα πρόβλημα στρογγυλοποιήσεων.

* Η αρχή της συνεχείας των συμβάσεων (ασφαλιστηρίων) παραμένει εν ισχύ εκτός
εάν υφίσταται ή συνομολογηθεί σχετική συμφωνία μεταξύ των ενδιαφερομένων μερών.

* Τα ασφαλιστήρια με ρήτρα ECU αποτελούν δικαιοπραξία closed basket
(κλειδωμένα σε δρχ. προς ECU.

Στην ομάδα εργασίας της «Εθνικής Ασφαλιστικής», που μελέτησε το θέμα του ευρώ,
συμμετείχαν οι Μιχ. Τζανετός (πρόεδρος), Ε. Αγγελίδου, Απ. Ανδριτσάκης, Κ.
Αργυρόπουλος, Κ. Ζαχαράτος, Ε. Κοτοπάνου, Γιάννης Μωραΐτης (νομικός σύμβουλος).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16337N382</ED>
<ID>
ID:16074

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N38&aa=2</URL></REF>


Article

<CATEGORY>vin08</CATEGORY>

 <H2>Στην Ελλάδα τα πιο πολλά λουκέτα σε ασφαλιστικές
</H2>
ΕΚΛΕΙΣΕ η μία στις δέκα ασφαλιστικές εταιρείες που δραστηριοποιούνται στην
Ελλάδα, το 1997. Η χώρα μας παρουσίασε το 1997 σε σχέση με το 1996 τη
μεγαλύτερη μείωση του αριθμού των ασφαλιστικών εταιρειών συγκρινόμενη με τις
υπόλοιπες χώρες της Ευρωπαϊκής Ένωσης.

Συγκεκριμένα, με βάση μελέτη της στατιστικής υπηρεσίας της Ε.Ε. (Eurostat), το
1997 σε σχέση με το 1996 ο αριθμός των ασφαλιστικών εταιρειών στα κράτη-μέλη
της Ε.Ε. μειώθηκε κατά 3,36%. Η μεγαλύτερη μείωση στο διάστημα αυτό σημειώθηκε
στην Ελλάδα (11,18%), στην Ισπανία (9,73%) και στη Γαλλία (7,22%), ενώ αύξηση
σημειώθηκε στην Ιρλανδία (10,89%) και στη Σουηδία (8,15%).

Ωστόσο, παρά τη μείωση του αριθμού των ασφαλιστικών εταιρειών, ο κύκλος
εργασιών του ασφαλιστικού τομέα στην Ε.Ε. αυξήθηκε, γεγονός που από τη
Eurostat αποδίδεται στο φαινόμενο των συγχωνεύσεων. Μάλιστα, οι ερευνητές της
Eurostat εκτιμούν ότι οι τάσεις συγχωνεύσεων στον κλάδο θα ενταθούν μετά την
έλευση του κοινού ευρωπαϊκού νομίσματος (ευρώ).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16337N383</ED>
<ID>
ID:16115

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N38&aa=3</URL></REF>


Article

<CATEGORY>vin08</CATEGORY>

 <H2>Αποσύρεται με τροπολογία η δήλωση τόκων - μερισμάτων
</H2>
ΠΑΙΡΝΕΙ πίσω και επίσημα η κυβέρνηση τη διάταξη με την οποία οι φορολογούμενοι
θα υποχρεώνονταν, πρώτη φορά από φέτος, να δηλώσουν το εισόδημα που απέκτησαν
το 1998 από τόκους καταθέσεων, ομολόγων, εντόκων, ρέπος, από μερίσματα,
επιδόματα και άλλες πηγές που είτε φορολογούνται με ειδικό τρόπο είτε
απαλλάσσονται από τον φόρο. Χθες, με τροπολογία που κατατέθηκε στη Βουλή,
καταργήθηκε η υποχρέωση αυτή. Όπως, μάλιστα, τονίζεται στην εισηγητική έκθεση,
η απόφαση ελήφθη «για να μην αναγκαστούν και οι φορολογούμενοι οι οποίοι δεν
έχουν λόγο να αποδείξουν το συνολικό τους εισόδημα (για δικαιολόγηση
τεκμηρίων, επιδομάτων, που χορηγούνται με βάση το συνολικό εισόδημα κ.λπ.) να
αναγράφουν στη δήλωσή τους τα εισοδήματά τους που είναι αφορολόγητα ή οι με
ειδικό τρόπο φορολογούνται».

Όπως, όμως, έγραψαν «ΤΑ ΝΕΑ» στις 9-1-98, όταν αποκάλυψαν την πρόθεση της
κυβέρνησης να αποσύρει την υποχρέωση αυτή, το υπουργείο Οικονομικών προχώρησε
στην απόφαση αυτή εξαιτίας των μεγάλων προβλημάτων που θα εμφανίζονταν.
Συγκεκριμένα, κρίθηκε ότι δεν ήταν δυνατή η αποστολή βεβαιώσεων από τις
τράπεζες στις οποίες θα εμφανίζονταν τα έσοδα από τους τόκους. Επίσης, κρίθηκε
ότι δεν ήταν εφικτό ούτε να συνυποβάλουν φωτοαντίγραφο του βιβλιαρίου καταθέσεων.

Επίσης, με άλλες τροπολογίεςπροβλέπονται:

* Αύξηση από 1-2-99 του συντελεστή του ΦΠΑ (από 8% σε 18%) σ' όλα τα
αγροτικά προϊόντα που αποτελούν πρώτες ύλες της βιομηχανίας (ρητίνες, κερί,
δέρματα, ξυλεία, καπνά κ.ά.).

* Ρύθμιση σε 24 ίσες μηνιαίες δόσεις και έκπτωση στις προσαυξήσεις στα
στεγαστικά δάνεια που είχαν οι σεισμοπαθείς της Μεσσηνίας και τα οποία δεν τα εξοφλούσαν.

* Επίσης, με άλλες τροπολογίες ρυθμίζονται θέματα που αφορούν τον φόρο
5% στις μεταβιβάσεις μετοχών εταιρειών μη εισηγμένων στο Χρηματιστήριο Αθηνών.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16337N384</ED>
<ID>
ID:16140

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N38&aa=4</URL></REF>


Article

<CATEGORY>vin08</CATEGORY>

 <H2>Ο όμιλος Λασκαρίδη αγόρασε την Κρόνους
</H2>
Ο ΧΩΡΟΣ των αερομεταφορών μπαίνει τώρα στην τροχιά των εξαγορών. Χθες
ανακοινώθηκε η απόκτηση της πλειοψηφίας της ελληνικής αεροπορικής εταιρείας
Cronus Airlines από εταιρεία συμφερόντων των αδελφών Λασκαρίδη, μέσω αύξησης
του μετοχικού κεφαλαίου της εταιρείας με ποσό μεγαλύτερο των 2,1 δισ. δραχμών.
Η εξαγορά αυτή σηματοδοτεί την απόφαση του ομίλου Λασκαρίδη να
δραστηριοποιηθεί εντονότερα προς τον τουριστικό τομέα. Έτσι, μετά την
ολοκλήρωση του ξενοδοχειακού συγκροτήματος Hyatt, στη Θεσσαλονίκη, τώρα ο
όμιλος προσανατολίζεται στην κατασκευή ξενοδοχειακής μονάδας στην Αθήνα,
πιθανόν σε συνεργασία πάλι με τη Hyatt. Η μονάδα θα εγκατασταθεί στη Λ.
Κηφισίας, όπου έχει εξασφαλιστεί οικόπεδο στο Ολυμπιακό Στάδιο.

Σημειώνεται ότι ο όμιλος έχει ναυτιλιακές εταιρείες (θεωρείται από τους πλέον
ισχυρούς στον κλάδο των πλοίων-ψυγείων), ναυπηγεία στις Ισπανία, Λετονία και
Ουκρανία, ενώ στην Ελλάδα εδράζεται μόνο το 5% των δραστηριοτήτων του.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16337N385</ED>
<ID>
ID:16157

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N38&aa=5</URL></REF>


Article

<CATEGORY>vin08</CATEGORY>

 <H5>ΕΞΩΔΙΚΗ ΠΡΟΣΚΛΗΣΗ ΤΗΣ ΓΣΕΕ ΠΡΟΣ ΤΙΣ ΕΡΓΟΔΟΤΙΚΕΣ ΟΡΓΑΝΩΣΕΙΣ
</H5><H5>Επιφυλάξεις των εργοδοτών
</H5><H5>35ωρο: Τι γίνεται στην Ευρώπη
</H5><H2>Στο τραπέζι το 35ωρο
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Την έναρξη διαπραγματεύσεων για την εφαρμογή του 35ωρου εργασίας χωρίς
μείωση των αποδοχών, στον ιδιωτικό χώρο, ζητεί η ΓΣΕΕ με εξώδικη πρόσκληση που
έστειλε χθες προς τις εργοδοτικές οργανώσεις (βιομήχανοι, έμποροι, επαγγελματοβιοτέχνες).

Η ΠΡΩΤΟΒΟΥΛΙΑ αυτή της ΓΣΕΕ χαρακτηρίζεται «ιδιαίτερα ώριμη και θετική» από
τον υφυπουργό Εργασίας - Κοιν. Ασφαλίσεων κ. Χρ. Πρωτόπαπα, ενώ οι εργοδότες
θεωρούν άκαιρη την εφαρμογή του μέτρου εν όψει μάλιστα και της ένταξης της
χώρας μας στην ΟΝΕ.

Στην εξώδικη πρόσκληση προς τις εργοδοτικές οργανώσεις η ΓΣΕΕ τονίζει ότι η
εφαρμογή του 35ωρου ­ χωρίς μείωση των αποδοχών ­ αποτελεί το πλέον
αποτελεσματικό διαρθρωτικό μέτρο για την αύξηση της απασχόλησης και τη μείωση
της ανεργίας. Μάλιστα, η Συνομοσπονδία όρισε τη διαπραγματευτική ομάδα
προτείνοντας στις εργοδοτικές οργανώσεις οι διαπραγματεύσεις να αρχίσουν το
πρώτο δεκαήμερο του Φεβρουαρίου.

«Πιστεύουμε, δήλωσε ο πρόεδρος της ΓΣΕΕ κ. Χρήστος Πολυζωγόπουλος, ότι έχουν
δημιουργηθεί οι συνθήκες για την μείωση του εργάσιμου χρόνου στις 35 ώρες ή
ακόμη και για εβδομαδιαία εργασία 4 ημερών και 32 ωρών, χωρίς μείωση αποδοχών.
Το μέτρο μπορεί να εφαρμοστεί στην ελληνική οικονομία χωρίς να απειλήσει την
ανταγωνιστικότητά της». Κατά τη ΓΣΕΕ, ως συνοδευτικό μέτρο της μείωσης του
εργάσιμου χρόνου θα μπορούσε να είναι αφ' ενός μεν η μεταφορά δημόσιων πόρων
(που διατίθενται σήμερα για άλλους σκοπούς) προς τις επιχειρήσεις ώστε η
αύξηση του κόστους να είναι μικρότερη, αφ' ετέρου δε μια μακρόπνοη αναπτυξιακή πολιτική.

Κύκλοι του ΣΕΒ και της ΓΣΕΒΕ τόνιζαν χθες ότι για αυτούς δεν τίθεται θέμα
εφαρμογής του 35ωρου, αφήνοντας ωστόσο ανοικτό να προσέλθουν στο τραπέζι του
διαλόγου ώστε να καταθέσουν τη διαφωνία τους.

* Από την πλευρά του ο υφυπουργός Εργασίας - Κοιν. Ασφαλίσεων κ. Χρ.
Πρωτόπαπας σε δήλωσή του, για την πρωτοβουλία της ΓΣΕΕ, τονίζει:

«Όπως έχω τονίσει από το 1995, η μείωση του χρόνου εργασίας μπορεί να
αποτελέσει ένα ιδιαίτερο κίνητρο για την αύξηση της απασχόλησης και την
ποιότητα ζωής των εργαζομένων.

Με την έννοια αυτή, θεωρώ ότι η πρωτοβουλία για την έναρξη του διαλόγου για τη
σταδιακή εφαρμογή του 35ωρου και μάλιστα με πρώτο βήμα την επιλογή κλάδων ή
και επιχειρήσεων ώστε να διασφαλίζεται η παραγωγικότητα και η
ανταγωνιστικότητα τους, είναι ιδιαίτερα ώριμη και θετική.

Πιστεύω και ελπίζω ότι ο διάλογος θα προχωρήσει όπως και σε ολόκληρη την Ευρώπη».


ΤΟ ΘΕΜΑ του 35ωρου έχει τεθεί και στο παρελθόν χωρίς να υπάρξει κανένα
αποτέλεσμα. Το 1994 ο τότε υπουργός Βιομηχανίας κ. Αν. Πεπονής είχε ταχθεί
υπέρ της πιλοτικής εφαρμογής του μέτρου σε μια επιχείρηση εντάσεως κεφαλαίου
που να ελέγχεται από το Δημόσιο, όπως τα Ελληνικά Διυλιστήρια. Μάλιστα,
προωθούσε τη μελέτη του θέματος σε συνεργασία με το υπουργείο Εργασίας και
τους κοινωνικούς εταίρους. Ωστόσο, λόγω των αντιδράσεων το θέμα δεν προχώρησε
και ούτε επανήλθε.

Η εργοδοτική πλευρά θεωρεί ανέφικτη την εφαρμογή του 35ωρου χωρίς περικοπή των
αμοιβών και επισείει τις αρνητικές συνέπειες στη διεθνή ανταγωνιστική θέση των
ελληνικών επιχειρήσεων που θα προκαλέσει η συνακόλουθη αύξηση του εργατικού
κόστους κατά 14%, σύμφωνα με τις εκτιμήσεις των εργοδοτών. Όταν και στο
παρελθόν είχε τεθεί το θέμα από τη ΓΣΕΕ, ο πρόεδρος του ΣΕΒ κ. Ι. Στράτος είχε
διατυπώσει έντονες επιφυλάξεις στο ενδεχόμενο της μείωσης των συμβατικών ωρών
εργασίας προβάλλοντας τα εξής επιχειρήματα:

* Μείωση των ωρών εργασίας στην ουσία θα επιφέρει μείωση της απασχόλησης λόγω
απωλειών των εγχώριων και διεθνών αγορών.

* Θα καταστήσει τις παραγωγικές επενδύσεις λιγότερο ελκυστικές και θα ευνοήσει
άλλες τοποθετήσεις.

* Θα δημιουργήσει δυσμενείς συνθήκες στον πληθωρισμό και την ανάπτυξη.

Τα συνδικάτα επιμένουν στην ανάγκη εφαρμογής του 35ωρου χωρίς μείωση των
αποδοχών, ως μέτρο για την αντιμετώπιση της ανεργίας προσδοκώντας στη
δημιουργία 300.000 νέων θέσεων εργασίας. Το ΙΝΕ-ΓΣΕΕ σε σχετική του μελέτη
αντικρούει το εγχείρημα των εργοδοτικών οργανώσεων για αύξηση του κόστους
παραγωγής, υποστηρίζοντας ότι στις βιομηχανικές επιχειρήσεις η αύξηση αυτή
ουσιαστικά περιορίζεται περίπου στο 3%, αντί του 14% και αυτό γιατί το κόστος
της εργασίας στη βιομηχανία αποτελεί μόνο το 20% του συνολικού κόστους
παραγωγής. Η μελέτη της επιστημονικής ομάδας του ΙΝΕ-ΓΣΕΕ επισημαίνει ως
ευεργετικές συνέπειες από την εφαρμογή του 35ωρου για την εθνική οικονομία ­
εκτός από την καταπολέμηση της ανεργίας ­ την αύξηση των εσόδων των
ασφαλιστικών ταμείων, την διεύρυνση της φορολογικής βάσης και την αύξηση των
εσόδων του κρατικού προϋπολογισμού. Το θέμα του 35ωρου παραπέμφθηκε σε
επιτροπή εμπειρογνωμόνων μέσω διάταξης της Εθνικής Γενικής Συλλογικής Σύμβασης
Εργασίας, της ΓΣΕΕ και των εργοδοτών, η οποία όμως δεν κατέληξε, λόγω
διαφωνιών, σε ένα κοινό πόρισμα. Το 35ωρο διεκδικείται και από την ΟΤΟΕ
(Τράπεζες), μελέτη της οποίας υποστηρίζει ότι το κόστος από την εφαρμογή του
μέτρου είναι ελάχιστο ενώ η απασχόληση στον τραπεζικό κλάδο θα αυξηθεί κατά
2,5%. Κι εδώ το θέμα έχει παραπεμφθεί για συζήτηση σε επιστημονική επιτροπή.


ΤΟ ΑΙΤΗΜΑ για μείωση της εβδομαδιαίας διάρκειας της εργασίας βρίσκει εδώ και
χρόνια εύφορο έδαφος σε χώρες με υψηλή παραγωγικότητα και καλή ανταγωνιστική
θέση, ενώ έχει υιοθετηθεί και ως πανευρωπαϊκό αίτημα από τη Συνομοσπονδία των
Ευρωπαϊκών Συνδικάτων. Συνδέεται τόσο με πολιτικές διάσωσης θέσεων εργασίας σε
φθίνοντες κλάδους όσο και με πολιτικές καταπολέμησης της ανεργίας. Ήδη σε
χώρες όπως η Γερμανία, ορισμένοι ισχυροί κλάδοι έχουν καθιερώσει την εβδομάδα
των 30-35 ωρών: η βιομηχανία χάρτου και συνθετικών (34 ώρες), ο κλάδος
σιδηρουργίας-χαλυβουργίας (32 ώρες), ο δημόσιος τομέας στις περιοχές της πρώην
Ανατ. Γερμανίας (32 ώρες με μερική μείωση αποδοχών), κ.ά. Σε επίπεδο
μεμονωμένων επιχειρήσεων, η αυτοκινητοβιομηχανία Opel συμφώνησε στη μείωση της
εργάσιμης εβδομάδας στις 35 ώρες και στη διαφύλαξη της απασχόλησης, με
αντάλλαγμα από πλευράς εργαζομένων, τον περιορισμό των πριμ. Η BMW, θέλοντας
ν' αυξήσει τον χρόνο αξιοποίησης των πανάκριβων μηχανημάτων της, προχώρησε
στην καθιέρωση της εβδομάδας των 4 ημερών και τη σύσταση μιας τρίτης βάρδιας
εργαζομένων, επιτυγχάνοντας έτσι σημαντική αύξηση της απασχόλησης. Τέλος, η
Siemens, συμφώνησε στην εφαρμογή του 35ωρου για το 92% του προσωπικού της και
του 40ωρου για τους υπόλοιπους, χωρίς την καταβολή υπερωριακής αποζημίωσης για
την υπερεργασία των 5 ωρών.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16337N391</ED>
<ID>
ID:16029

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N39&aa=1</URL></REF>


Article

<CATEGORY>vin08</CATEGORY>

 <H2>Διεκδικούν τη δασοπροστασία
</H2>
ΤΗ ΔΗΜΙΟΥΡΓΙΑ ενιαίου φορέα δασοπροστασίας, ο οποίος δεν θα δρα μόνο
πυροσβεστικά, αλλά θα εφαρμόζει και ένα ολοκληρωμένο πρόγραμμα αναδασώσεων των
καμένων εκτάσεων, διεκδικούν από την κυβέρνηση 19 επιστημονικοί και
συνδικαλιστικοί φορείς με επικεφαλής το Εργατοϋπαλληλικό Κέντρο Αθήνας. Οι 19
φορείς, δίνοντας έμφαση στην ανάγκη αποκατάστασης της σημερινής εικόνας (σ.σ.
η δασοκάλυψη στην Αττική έχει περιοριστεί κάτω του 10%), με υπόμνημά τους στον
Πρωθυπουργό Κ. Σημίτη και στα κόμματα έχουν ζητήσει τη σύνταξη δασικών χαρτών,
να μην αποχαρακτηρίζονται οι δασικές εκτάσεις, να διατεθεί από τον κρατικό
προϋπολογισμό το 1% για αναδασώσεις και το 1% για αναπτυξιακές επενδύσεις στα δάση.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16337N392</ED>
<ID>
ID:16075

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N39&aa=2</URL></REF>


Article

<CATEGORY>vin08</CATEGORY>

 <H2>Δεν πήρε τη νύφη... πληρώνει την πεθερά
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Ο ΑΡΡΑΒΩΝΑΣ δεν κατέληξε σε γάμο και η παρ' ολίγον πεθερά έστειλε τον «γαμπρό»
στα δικαστήρια, επειδή δούλευε στο εμπορικό του με αμοιβή-χαρτζιλίκι, όσο
κρατούσαν τα αρραβωνιάσματα... Και δικαιώθηκε και από τον Άρειο Πάγο, ο οποίος
έκρινε ότι παροχή εργασίας με μειωμένη αμοιβή για φιλικούς ή συγγενικούς
λόγους είναι νομικώς αδικαιολόγητη...

Η αντιδικία κράτησε τέσσερα χρόνια και έλαβε τέλος χθες, με την απόφαση του
Ανωτάτου Δικαστηρίου, το οποίο επικύρωσε την εφετειακή απόφαση που επίσης
δικαίωνε την «πεθερά», επιδικάζοντάς της περίπου 4,5 εκατ. δραχμές ως διαφορές
αποδοχών και επιδομάτων εορτών και άδειας για διάστημα εργασίας στο κατάστημα
του «γαμπρού» που ξεπερνούσε τα δύο χρόνια.

Στον Άρειο Πάγο είχε προσφύγει ο επιχειρηματίας «γαμπρός», ζητώντας να αιρεθεί
η εφετειακή απόφαση. Αλλά έχασε και την τελευταία δικαστική μάχη, καθώς
κρίθηκε ότι η «πεθερά» δικαιούται να πάρει τις επίμαχες διαφορές αποδοχών,
έστω κι αν τις διεκδίκησε αρκετούς μήνες ύστερα από τις ημερομηνίες μισθοδοσίας.

Όπως προκύπτει από το φάκελο της υπόθεσης, η ενάγουσα εργαζόταν ως πωλήτρια
στο εμπορικό του «γαμπρού», από το 1991 έως τους πρώτους μήνες του 1994, όσο
διάστημα, δηλαδή, αυτός είχε αρραβωνιασθεί την κόρη της. 
Και η γυναίκα αμειβόταν με περίπου 40.000 δρχ. μηνιαίως, μηνιάτικο που ήταν
αρκετά μικρότερο από το προβλεπόμενο μέσω των συλλογικών συμβάσεων εργασίας
για τους πωλητές εμπορικών καταστημάτων.

Όταν ο αρραβώνας διαλύθηκε και στις σχέσεις των δύο οικογενειών επήλθε ρήξη, η
«πεθερά» διεκδίκησε επιπλέον αμοιβή για τη δουλειά που είχε κάνει, βάσει των
αποδοχών που έπαιρναν άλλοι υπάλληλοι στο εμπορικό το ίδιο διάστημα. Από την
πλευρά του επιχειρηματία, ωστόσο, υποστηρίχθηκε ότι με την «πεθερά» δεν είχε
καταρτισθεί σύμβαση εξαρτημένης εργασίας, αλλά αυτή «προσέφερε τις υπηρεσίες
της οικειοθελώς από ηθικούς και κοινωνικούς λόγους προς τον ίδιο, που ήταν
μέλλων γαμπρός της...».

Λίγους μήνες δε από τη διάλυση του αρραβώνα διαλύθηκε και η εμπορική εταιρεία
κι επομένως και γι' αυτόν το λόγο δεν πρέπει μπορεί η συγκεκριμένη πωλήτρια να
διεκδικεί διαφορές αποδοχών.

Το Ανώτατο Δικαστήριο απέρριψε όλους τους ισχυρισμούς του επιχειρηματία,
τονίζοντας ότι και η «πεθερά» θα έπρεπε να αμείβεται με βάση τις συμβάσεις
πωλητών και σε καμία περίπτωση η αγωγή της «δεν μπορεί να θεωρηθεί αντίθετη
προς την καλή πίστη και τα συναλλακτικά ήθη...».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16337N401</ED>
<ID>
ID:16030

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N40&aa=1</URL></REF>


Article

<CATEGORY>vin08</CATEGORY>

 <H2>Δουλειά για χίλιους, σε νέους βρεφονηπιακούς σταθμούς
</H2>
ΣΤΗ ΔΗΜΙΟΥΡΓΙΑ 1.000 νέων θέσεων εργασίας αποσκοπεί το πρόγραμμα δημιουργίας
και λειτουργίας βρεφονηπιακών σταθμών ή και κέντρων δημιουργικής απασχόλησης
παιδιών, το οποίο χρηματοδοτείται από το υπουργείο Εργασίας - Κοινωνικών
Ασφαλίσεων και το Ευρωπαϊκό Κοινωνικό Ταμείο. Για την έναρξη του προγράμματος
οργανώθηκε χθες ημερίδα σε κεντρικό ξενοδοχείο της Αθήνας από την Ελληνική
Εταιρεία Τοπικής Ανάπτυξης και Αυτοδιοίκησης (ΕΕΤΑΑ), στο πλαίσιο του ρόλου
της ως τεχνικού συμβούλου του προγράμματος. Στην ημερίδα μίλησαν οι υφυπουργοί
Εργασίας - Κοινωνικών Ασφαλίσεων κ. Χρ. Πρωτόπαπας και Υγείας - Πρόνοιας κ. Θ. Κοτσώνης.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16337N402</ED>
<ID>
ID:16076

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N40&aa=2</URL></REF>


Article

<CATEGORY>vin08</CATEGORY>

 <H2>Βιώσιμη λύση για την ΑΓΝΟ
</H2>
ΜΕ ΠΑΡΕΜΒΑΣΗ της ΠΑΣΕΓΕΣ δρομολογούνται διαδικασίες για την επιβίωση της
συνεταιριστικής γαλακτοβιομηχανίας ΑΓΝΟ και ήδη χθες πραγματοποιήθηκε ευρεία
σύσκεψη στη Θεσσαλονίκη.

Όπως επισημαίνει ο πρόεδρος της ΠΑΣΕΓΕΣ και αντιπρόεδρος της ΟΚΕ κ. Νίκος
Λιόλιος, αναγνωρίζεται ήδη απ' όλους, με πρωτοβουλία της διοίκησης της
ΠΑΣΕΓΕΣ, η ανάγκη διατήρησης της συνεταιριστικής αυτής επιχείρησης, λόγω
καθοριστικής συνεισφοράς της στη διατήρηση της ισορροπίας της αγοράς γάλακτος,
της στήριξης του εισοδήματος του παραγωγού και της ελληνικής αγελαδοτροφίας γενικότερα.

Επισημάνθηκε ακόμη η ανάγκη άμεσης συμμετοχής του παραγωγού στις εργασίες του
φορέα και η ανάγκη εξυγίανσης της επιχείρησης στη βάση της διεύρυνσης και
επανάκτησης της ζώνης συλλογής γάλακτος.

Μέσα στον Ιανουάριο αναμένεται νέα συνάντηση για την οριστικοποίηση βιώσιμων
λύσεων για την επιβίωση της γαλακτοβιομηχανίας ΑΓΝΟ.

Στη χθεσινή σύσκεψη πήραν μέρος οι βουλευτές του Νομού Θεσσαλονίκης και
διατύπωσαν προτάσεις όλοι οι εμπλεκόμενοι φορείς (διοίκηση, εργαζόμενοι,
αγρότες, κτηνοτρόφοι της περιοχής και εκπρόσωποι της ΑΤΕ).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16337N403</ED>
<ID>
ID:16116

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N40&aa=3</URL></REF>


Article

<CATEGORY>vin08</CATEGORY>

 <H2>Συνέδριο για τις πόλεις
</H2>
ΜΕ ΘΕΜΑ «Μητρόπολις 2000: Ενέργεια και βιώσιμη ανάπτυξη των ευρωπαϊκών πόλεων»
οργανώνει συνέδριο στην Αθήνα η Ευρωπαϊκή Επιτροπή (18-19.1.99) και θα
εγκαινιάσει ο Έλληνας επίτροπος κ. Χρήστος Παπουτσής. Το συνέδριο συνδέεται
άμεσα με την έναρξη του 5ου προγράμματος πλαισίου έρευνας και τεχνολογίας και
με την κοινοτική δράση «Η πόλη του αύριο και η πολιτιστική κληρονομιά».

Χαιρετισμούς θα απευθύνουν η υπουργός Ανάπτυξης Β. Παπανδρέου, ο υπουργός
ΠΕΧΩΔΕ Κ. Λαλιώτης, ο δήμαρχος Αθηναίων Δημ. Αβραμόπουλος και ο πρόεδρος του
ΤΕΕ Κ. Λιάσκας.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16337N404</ED>
<ID>
ID:16141

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N40&aa=4</URL></REF>


Article

<CATEGORY>vin08</CATEGORY>

 <H5>Η ΒΑΤ «ΠΑΝΤΡΕΥΤΗΚΕ» ΜΕ ΤΗ ΡΟΘΜΑΝΣ
</H5><H2>Συγχώνευση - μαμούθ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Ένας γίγαντας γεννιέται στη διεθνή καπνοβιομηχανία από τη συγχώνευση της
βρετανικής ΒΑΤ και της Ρόθμανς. Η «παντρειά» της δεύτερης με την τέταρτη σε
μέγεθος καπνοβιομηχανία του κόσμου θα γίνει με «προίκα» 6,5 τρισ. δραχμών.

«Μεγάλο βήμα μπροστά». Ο πρόεδρος της Ρισμόν, που ελέγχει τη Ρόθμανς,
Νοτιοαφρικανός Γιόχαν Ρούπερτ, ανάβει ένα τσιγάρο πλάι στον πρόεδρο της ΒΑΤ
Μάρτιν Μπρότον. Ο νέος όμιλος θα διατηρήσει την επωνυμία ΒΑΤ

Ο ΝΕΟΣ όμιλος θα διαθέτει μία πληθώρα από πασίγνωστες μάρκες: Λάκι Στράικ,
Πίτερ Στόιφεσαντ, Μπένσον εντ Χέτζες, Ντάνχιλ. Όμως, η συγχώνευση αναπόφευκτα
θα φέρει μαζί της και απολύσεις. «Δυστυχώς, θα υπάρξουν απώλειες θέσεων
εργασίας, αλλά είναι ακόμη πολύ νωρίς για να πούμε πόσες ακριβώς», δήλωσε
εκπρόσωπος της ΒΑΤ.

Από τη συμφωνία συγχώνευσης, αξίας 6,5 τρισ. δραχμών, θα προκύψει μία από τις
μεγαλύτερες καπνοβιομηχανίες του κόσμου. Θα κατέχει κυρίαρχη θέση στις αγορές
της Λατινικής Αμερικής, της Αφρικής, της Ασίας και της Αυστραλίας, καθώς και
ένα μεγάλο μερίδιο στις αμερικανικές και ευρωπαϊκές αγορές. Η νέα εταιρεία θα
είναι περίπου ισοδύναμη με τη Φίλιπ Μόρις, που παράγει τα Μάρλμπορο. Θα την
ξεπερνάει μόνον η Κινεζική Εθνική Εταιρεία Καπνού, η οποία κατέχει περίπου το
ένα τρίτο της παγκόσμιας αγοράς.

ΣΤΟΧΟΣ Η ΠΡΩΤΗ ΘΕΣΗ

Η συγχώνευση «παντρεύει» τη δεύτερη με την τέταρτη σε μέγεθος καπνοβιομηχανία
του κόσμου. Η παραγωγή και των δύο μαζί ξεπέρασε τα 900 δισ. τσιγάρα το 1997,
ενώ το μερίδιό τους στην παγκόσμια αγορά υπερέβαινε το 16%. Η Ρόθμανς διαθέτει
επίσης τα δικαιώματα διεθνούς διάθεσης για τις πιο γνωστές μάρκες της.

«Αυτή η συγχώνευση αντιπροσωπεύει ένα μεγάλο βήμα μπροστά, στην προσπάθειά μας
να γίνουμε η πρώτη καπνοβιομηχανία στον κόσμο», λέει ο Μάρτιν Μπρότον,
πρόεδρος της ΒΑΤ (Μπρίτις Αμέρικαν Τομπάκο).

Με τη συγχώνευση, οι δύο εταιρείες ελπίζουν να πραγματοποιήσουν οικονομίες 125
δισ. δραχμών. Η συμφωνία αποβλέπει στη βελτίωση της κερδοφορίας των δύο εταιρειών.

«ΚΕΣΑΤΙΑ» ΚΑΙ ΑΓΩΓΕΣ

Δυσοίωνα σύννεφα συγκεντρώνονται τους τελευταίους μήνες πάνω από την παγκόσμια
καπνοβιομηχανία, που βλέπει καθηλωμένες τις πωλήσεις της στις ανεπτυγμένες
αγορές, ενώ παράλληλα κλιμακώνονται οι αγωγές ιδιωτών που η υγεία τους υπέστη
βλάβη λόγω καπνίσματος και η αντικαπνιστική εκστρατεία των αμερικανικών
υγειονομικών αρχών. Πάντως, η ζήτηση εξακολουθεί να αυξάνεται με ραγδαίους
ρυθμούς στον αναπτυσσόμενο κόσμο και εκεί ακριβώς επιδιώκουν να επεκταθούν οι καπνοβιομηχανίες.

ΤΙ ΠΡΟΒΛΕΠΕΙ Η ΣΥΜΦΩΝΙΑ

Βάσει της συμφωνίας συγχώνευσης, οι ιδιοκτήτες της Ρόθμανς, η ελβετική
εταιρεία ειδών πολυτελείας Ρισμόν και ο νοτιοαφρικανικός επενδυτικός όμιλος
Ρέμπραντ, θα ελέγχουν το 35% της νέας εταιρείας. Μόλις ανακοινώθηκε η
συμφωνία, η μετοχή της Ρισμόν εκτινάχτηκε στα ύψη στο Χρηματιστήριο της
Ζυρίχης. Το ίδιο και η μετοχή της ΒΑΤ στο Χρηματιστήριο του Λονδίνου. Οι δύο
εταιρείες ελπίζουν να έχουν ολοκληρώσει τη συγχώνευσή τους έως την άνοιξη, με
την προϋπόθεση ότι αυτή θα εγκριθεί από τις αρμόδιες αρχές. Πρόσφατα, η ΒΑΤ
εκχώρησε τις χρηματοοικονομικές υπηρεσίες της για να αφιερωθεί αποκλειστικά
στα προϊόντα καπνού.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16337N411</ED>
<ID>
ID:16031

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N41&aa=1</URL></REF>


Article

<CATEGORY>vin08</CATEGORY>

 <H2>Κυνήγι στο τσιγάρο και τις καπνοβιομηχανίες από τη βρετανική κυβέρνηση
</H2>
ΜΕ ΔΕΣΜΗ μέτρων που θα ανακοινώσει την Πέμπτη, η βρετανική κυβέρνηση εντείνει
την αντικαπνιστική εκστρατεία της, στην οποία περιλαμβάνεται και η απαγόρευση
της διαφήμισης προϊόντων καπνού.

Στόχος των βρετανικών αρχών είναι να επισπευσθεί η απαγόρευση της διαφήμισης
τσιγάρων και να ισχύσει από το 2000, δηλαδή ένα χρόνο νωρίτερα από ό,τι είχε
αρχικά προγραμματιστεί. Σύμφωνα με οδηγία της Ευρωπαϊκής Ένωσης, η απαγόρευση
της διαφήμισης προϊόντων καπνού προεβλέπετο να εφαρμοστεί το 2001.

ΟΧΙ ΚΑΙ ΣΤΙΣ ΧΟΡΗΓΙΕΣ

Η Βρετανή υπουργός Υγείας Τέσα Τζόουελ δήλωσε ότι θα απαγορευτεί και η χορηγία
αθλητικών αγώνων από καπνοβιομηχανίες. Σε συνέντευξή της στο ραδιόφωνο του BBC
διευκρίνισε, πάντως, ότι θα πρέπει να δοθούν χρονικά περιθώρια στους
διοργανωτές αθλητικών αγώνων όπως της Φόρμουλα Ένα, οι οποίοι εξαρτώνται
κυρίως από τις χορηγίες καπνοβιομηχανιών, ώσπου να βρουν εναλλακτικούς χορηγούς.

Η βρετανική κυβέρνηση θα ανακοινώσει επίσης της έναρξη εκστρατείας για τον
περιορισμό της συνήθειας του καπνίσματος. 
ΕΘΙΣΜΕΝΟΙ

Με τα σχετικά μέτρα, για πρώτη φορά, οι καπνιστές θα αντιμετωπίζονται ως άτομα
που έχουν εθισμό, περίπου όπως οι αλκοολικοί και οι εθισμένοι σε ναρκωτικές
ουσίες. Αυτοκόλλητα νικοτίνης θα χορηγούνται σε άτομα με χαμηλά εισοδήματα,
αφού σχετικές έρευνες έχουν διαπιστώσει ότι αυτά τα άτομα είναι πιο επιρρεπή
στον εθισμό στο κάπνισμα.

Επίσης, προτεραιότητα θα αποτελέσει η διαφώτιση των νέων για τις βλάβες που
προκαλεί το κάπνισμα στην υγεία. Δεν αναμένεται να απαγορευτεί το κάπνισμα στα
μπαρ και τα εστιατόρια. Όμως θα ενθαρρυνθεί η δημιουργία χώρων στους οποίους
αυτό θα απαγορεύεται.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16337N412</ED>
<ID>
ID:16077

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N41&aa=2</URL></REF>


Article

<CATEGORY>vin08</CATEGORY>

 <H2>Σκαμπανεβάσματα
</H2><H2></H2>
Με μικρή πτώση έκλεισαν οι τιμές των μετοχών του Χρηματιστηρίου Αξιών Αθηνών
κατά τη χθεσινή συνεδρίαση. Ο Γενικός Δείκτης Τιμών έκλεισε στις 2.983,56
μονάδες μειωμένος κατά 26,92 μονάδες ή ποσοστό 0,89%. Η μεγαλύτερη
ενδοσυνεδριακή τιμή σημειώθηκε στις 3.055,37 μονάδες ενώ η μικρότερη στις
2.964,46 μονάδες. Ο FTSE/ΧΑΑ 20 έκλεισε στις 1.892,41 μονάδες σημειώνοντας
πτώση της τάξεως του 1,25%. Η Παράλληλη Αγορά έκλεισε στις 218,19 μονάδες
μειωμένη κατά 1,43%. Απο τους επιμέρους Κλαδικούς Δείκτες την μεγαλύτερη άνοδο
σημείωσε ο κλάδος των Κατασκευαστικών εταιρειών με ποσοστό 6,14% ενώ την
μεγαλύτερη πτώση σημείωσε ο κλάδος των εταιρειών Χρημ/κής Μίσθωσης - Leasing
με ποσοστό 3,01%. Από τις 281 μετοχές που πραγματοποίησαν συναλλαγές, 149
σημείωσαν άνοδο, 113 παρουσίασαν πτώση και 19 παρέμειναν σταθερές, ενώ 91
έκλεισαν με αγοραστές και 135 με πωλητές. Η αξία συναλλαγών διαμορφώθηκε σε
98,481 δισ. δρχ. (19.150.755 τεμάχια). Αναλυτικά, τα 16.730.500 τεμάχια
συνολικής αξίας 91,525 δισ. δρχ. αφορούσαν στην Κύρια Αγορά, ενώ τα 2.420.255
τεμάχια συνολικής αξίας 6,956 δισ. δρχ. την Παράλληλη Αγορά. Τη μεγαλύτερη
αξία συναλλαγών παρουσίασαν οι Τράπεζες με 37,090 δισ. δρχ. (2.003.272
τεμάχια), ενώ ακολούθησαν οι Μεταλ/κές Επιχειρήσεις με 16,946 δισ. δρχ.
(3.488.253 τεμάχια).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16337N421</ED>
<ID>
ID:16032

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N42&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

276.198 
283.180 
276.058

283.599 
ΜΑΡΚΟ ΓΕΡΜΑΝΙΑΣ

163.533 
167.669 
163.450

167.915 
ΦΡΑΓΚΟ ΓΑΛΛΙΑΣ

48.760 
49.992 
48.735

50.066 
ΛΙΡΑ ΑΓΓΛΙΑΣ

453.793 
465.264 
453.563

465.952 
ΦΡΑΓΚΟ ΕΛΒΕΤΙΑΣ

198.384 
203.398 
198.283

203.699 
ΦΡΑΓΚΟ ΒΕΛΓΙΟΥ

7.929 
8.129 
7.925

8.141 
ΦΙΟΡΙΝΙ ΟΛΛΑΝΔΙΑΣ

145.138 
148.807 
145.064

149.027 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.165

0.170 
ΚΟΡΩΝΑ ΔΑΝΙΑΣ

42.962 
44.048 
42.940

44.113 
ΛΙΡΑ ΙΡΛΑΝΔΙΑΣ

406.116 
416.382 
405.911

416.998 
ΣΕΛΙΝΙ ΑΥΣΤΡΙΑΣ

23.244 
23.831 
23.232

23.866 
ΚΟΡΩΝΑ ΣΟΥΗΔΙΑΣ

35.086 
35.973 
35.068

36.026 
ΚΟΡΩΝΑ ΝΟΡΒΗΓΙΑΣ

37.345 
38.289 
37.326

38.345 
ΔΟΛΑΡΙΟ ΚΑΝΑΔΑ

182.471 
187.083 
182.378

187.380 
ΔΟΛΑΡΙΟ ΑΥΣΤΡΑΛΙΑΣ

176.340 
180.771 
176.225

181.038 
ΓΙΕΝ ΙΑΠΩΝΙΑΣ (ΑΝΑ
100) 
2.534 
2.598 
2.533

2.602 
ΛΙΡΑ ΚΥΠΡΟΥ

551.546 
565.488 
551.267

566.324 
ΕΥΡΩ 
319.843 
327.928 
319.681 
328.413 
ΠΕΣΕΤΑ ΙΣΠΑΝΙΑΣ

1.922 
1.971 
1.922

1.974 
ΕΣΚΟΥΔΟ ΠΟΡΤΟΓΑΛΙΑΣ

1.595 
1.636 
1.595

1.638 
ΜΑΡΚΟ ΦΙΝΛΑΝΔΙΑΣ

53.794 
55.153 
53.766

55.235 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.740 
Ελισάβετ 1974 και μεταγενέστερα: 19.740 
Παλαιάς κοπής: 19.180 
Πώληση: 21.130 
<REF><SOURCE>ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16337N431</ED>
<ID>
ID:16033

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N43&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Νέες εξαιρετικές προοπτικές κάνουν την
εμφάνισή τους στη ζωή σας, απαιτείται όμως πολλή δουλειά για την
πραγματοποίησή τους. Ψάξτε να βρείτε τρόπους απαλλαγής από τα «πρέπει» της
ζωής σας, για να περάσετε στην υλοποίηση των προσδοκιών σας.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η παρουσία της Αφροδίτης σε σύνοδο με τον
Ουρανό στο ζώδιό σας, κάνει να φέρεστε με εκκεντρικό τρόπο, φροντίστε όμως να
μην προκαλείτε το περιβάλλον σας που δύσκολα δέχεται την επαναστατική πλευρά
του χαρακτήρα σας.

ΙΧΘΥΕΣ

(19 Φεβρουαρίου - 20 Μαρτίου). Η ευνοϊκή παρουσία του Δία στο ζώδιό σας, σε
θετική όψη με τη Σελήνη, σας δίνει τη δυνατότητα να προωθήσετε τους στόχους
σας και να αναγνωριστούν οι προσπάθειές σας. Θα έχετε κάποια εύνοια αν
συμμετέχετε σε συλλόγους, καθώς και από άτομα που βρίσκονται στο εξωτερικό.

ΚΡΙΟΣ

(21 Μαρτίου - 19 Απριλίου). Η σημερινή ημέρα ευνοεί την τυποποίηση
κληρονομικών και περιουσιακών θεμάτων αν υπάρχουν. Μιλήστε λοιπόν με τους
δικούς σας ανθρώπους και βρείτε τον καλύτερο τρόπο να κλείσετε εκκρεμότητες
που θα έπρεπε να είχατε κάνει από καιρό.

ΤΑΥΡΟΣ

(20 Απριλίου - 20 Μαΐου). Όσο και αν σας βαραίνει η σοβαρότητα στις σχέσεις με
το αγαπημένο πρόσωπο ή τους συνεργάτες σας, σκεφτείτε πόσα πλεονεκτήματα
υπάρχουν στα άτομα που βρίσκονται κοντά σας. Σήμερα σας δίνεται η ευκαιρία να
καλύψετε τα κενά που υπάρχουν ενδεχομένως στις σχέσεις αυτές.

ΔΙΔΥΜΟΙ

(21 Μαΐου - 21 Ιουνίου). Κάποια συνάντηση για να συζητηθούν επαγγελματικές
προτάσεις και οικονομικά δεδομένα θα είναι πολύ εποικοδομητική σήμερα. Άλλωστε
με τη σταθερή καθημερινή προσπάθειά σας σίγουρα έχετε κερδίσει την εκτίμηση
συνεργατών και προϊσταμένων.

ΚΑΡΚΙΝΟΣ

(22 Ιουνίου - 22 Ιουλίου). Όσο και αν νιώθετε την ανάγκη να ξεφύγετε από την
καθημερινότητα, μη φέρεστε με εκκεντρικό τρόπο στον άνθρωπο που σας
ενδιαφέρει. Οι νεώτεροι ασχοληθείτε με τη διασκέδαση και τα χόμπι σας, όσο για
τους καλλιτέχνες μην αφήσετε την έμπνευσή σας να πάει χαμένη.

ΛΕΩΝ

(23 Ιουλίου - 22 Αυγούστου). Η οικογένεια και οι ανάγκες της σας βάζουν προ
των ευθυνών σας, αντιμετωπίστε με συνέπεια τις υποχρεώσεις σας και συζητήστε
με διάθεση κατανόησης τα προβλήματα των δικών σας ανθρώπων.

ΠΑΡΘΕΝΟΣ

(23 Αυγούστου - 23 Σεπτεμβρίου). Η σημερινή ημέρα ενδέχεται να σας φέρει
μπροστά σ' ένα δίλημμα, μεταξύ ενός μικρού επαγγελματικού ταξιδιού και μιας
ουσιαστικής συζήτησης που αφορά τη διοργάνωση των υποθέσεών σας, που
βρίσκονται σε εκκρεμότητα.

ΖΥΓΟΣ

(24 Σεπτεμβρίου - 23 Οκτωβρίου). Μην αφήσετε τη σημερινή ημέρα να πάει χαμένη,
καθώς σας δίνονται όλες οι προοπτικές για τη ρύθμιση των οικονομικών σας
θεμάτων, αλλά και για την πραγματοποίηση κάποιων φιλοδοξιών σας.

ΣΚΟΡΠΙΟΣ

(24 Οκτωβρίου - 22 Νοεβρίου). Η παρουσία της Σελήνης στο ζώδιό σας, σε θετική
όψη με τον Δία, κάνει αισθητή την παρουσία σας στο περιβάλλον. Ακολουθήστε
λοιπόν τη δημιουργική σας έμπνευση για κοινωνική καταξίωση, αλλά και για τη
σταθεροποίηση των αισθηματικών σας.

ΤΟΞΟΤΗΣ

(23 Νοεμβρίου - 21 Δεκεμβρίου). Αν νιώθετε την ανάγκη να μείνετε για λίγο
μόνοι μην το αρνηθείτε στον εαυτό σας, βρείτε την ευκαιρία για ψυχική γαλήνη
και ξεκούραση και προσπαθήστε να απελευθερωθείτε από τις ανησυχίες που
δυσκολεύουν τη ζωή σας.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16337N441</ED>
<ID>
ID:16016

</ID><URL>http://ta-nea.dolnet.gr/neaweb/neafile.print_unique?e=A&f=16337&m=N44&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ: ΠΡΩΤΑΘΛΗΜΑ ΤΗΝ ΚΥΡΙΑΚΗ
</H5><H2>Ξανά στη σέντρα
</H2>
ΕΠΙΤΕΛΟΥΣ, ξανά πρωτάθλημα την Κυριακή! Οι ομάδες θα πάρουν θέση στη σέντρα,
με δεδομένο ότι η χθεσινή γενική συνέλευση της ΕΠΑΕ αποφάσισε να σταματήσει
την αποχή. Είναι φανερό ότι οι διαβουλεύσεις και οι διαβεβαιώσεις του
υφυπουργού Αθλητισμού Α. Φούρα «έπιασαν τόπο». Ημερομηνία-κλειδί η 25η
Ιανουαρίου, καθώς τότε λήγει η προθεσμία της ΕΠΑΕ για επίλυση των προβλημάτων
των ομάδων.

σελίδες
6-7
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16337O001</ED>
<ID>
ID:16034

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O00&aa=1</URL></REF>


Article

<CATEGORY>vin10</CATEGORY>

 <H2>Ο Νασιόπουλος πιο κοντά στην Παιανία
</H2>
σελίδα 6
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16337O002</ED>
<ID>
ID:16078

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Ο Κοντομηνάς πήρε και το μπάσκετ
</H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16337O003</ED>
<ID>
ID:16117

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O00&aa=3</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Με Ίβιτς κόντρα στον Ιωνικό
</H2>
σελίδες
1, 3
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16337O004</ED>
<ID>
ID:16142

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O00&aa=4</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Νεκρός 33χρονος στην προπόνηση
</H2>
<H3></H3>σελίδα 11
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16337O005</ED>
<ID>
ID:16158

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O00&aa=5</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Ραντεβού με Πολίτη και Σερφ
</H2>
<H3></H3>σελίδα 10
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16337O006</ED>
<ID>
ID:16166

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O00&aa=6</URL></REF>


Article

<CATEGORY>vin10</CATEGORY>

 <H2>Πλούσιο θέαμα </H2>
14.30 (ΕΤ1): Ιωνικός-Ολυμπιακός (ποδ.), 
21.00 (ΕΤ1): ΑΕΚ-Μπουντουτσνόστ (μπάσκετ), 
21.30 (ΕΤ3): Στατίμπα-Άρης (μπάσκετ).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16337O007</ED>
<ID>
ID:16171

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O00&aa=7</URL></REF>


Article

<CATEGORY>vin10</CATEGORY>

 <H5>ΜΕ ΤΟΝ ΙΒΙΤΣ ΣΤΗΝ ΕΠΙΘΕΣΗ ΚΑΤΑ ΤΟΥ ΙΩΝΙΚΟΥ Ο ΟΛΥΜΠΙΑΚΟΣ
</H5><H2>Επιστρέφει
</H2>
<H3>Γρήγορο γκολ θέλει ο Μπάγιεβιτς σήμερα στη Νεάπολη

</H3>
<REF><SOURCE>ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16337O011</ED>
<ID>
ID:16035

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΑΝΗΣΥΧΙΑ ΓΙΑ ΤΗ ΘΛΑΣΗ ΤΟΥ ΑΤΜΑΤΣΙΔΗ
</H5><H2>Πρόβλημα Νο 1
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Στη σημερινή προπόνηση θα φανεί η κατάσταση του Ηλία Ατματσίδη

ΜΕ ΘΛΑΣΗ ελαφράς μορφής επέστρεψε από την Ελευσίνα ο Ηλίας Ατματσίδης! Και το
γεγονός από μόνο του προσθέτει ερωτηματικά για το αν ο διεθνής γκολκίπερ της
ΑΕΚ παίξει κόντρα στον Ηρακλή.

Ο Ατματσίδης, ως γνωστόν, στο ζέσταμα και σε σπριντ, «έμεινε». Δεν αγωνίστηκε
και χθες, όταν εξετάστηκε από τον Ν. Πανταζή, διαπιστώθηκε τι ακριβώς έχει.
Προχθές δεν μπορούσε καλά-καλά να πατήσει το πόδι του, αλλά από χθες νιώθει
καλύτερα. Με δεδομένο ότι βρισκόμαστε στην αρχή της εβδομάδας θα είμαστε
επιφυλακτικοί, αν και πολλά θα φανούν στη σημερινή (πρώτη) προπόνηση.
Ενοχλήσεις είχε και ο δεύτερος τερματοφύλακας Μιχαηλίδης (έκανε θεραπεία), ενώ
νοκ άουτ (με διάστρεμμα) είναι ο Καραγιάννης.

Στο πρόγραμμα θα μπουν από σήμερα οι Καψής - Γκρέταρσον και θα προσθέσουν
λύσεις στον Όλεγκ Μπλαχίν ­ θυμίζουμε ότι ο Ουκρανός δεν υπολογίζει τον
τιμωρημένο Καλλιτζάκη.

Στα... μη αγωνιστικά τώρα, αλλά εξίσου ενδιαφέροντα. Ο τοποτηρητής (για πόσο
καιρό άραγε;) Μαρκ Τζόουνς επέστρεψε χθες ύστερα από ξεκούραση εβδομάδων και
είπε τα αναμενόμενα... 
Με απλά λόγια, φρόντισε να καθησυχάσει όσους «ψάχνονται» για τις κινήσεις της
ENIC. Και δεν είναι λίγοι αυτοί... Είπε ο Τζόουνς: «Όλα θα γίνουν όπως τα
έχουμε υπολογίσει. Οι φίλοι της ΑΕΚ δεν πρέπει να ανησυχούν. Μεταξύ ΑΕΚ και
ENIC τα πάντα είναι ήρεμα και θα γίνουν μεταγραφές.

Η συνεργασία με τον κ. Μελισσανίδη είναι άριστη. Η αύξηση θα γίνει και η
Γενική Συνέλευση αναβλήθηκε για τυπικούς λόγους». Φυσικά, στον Δ. Μελισσανίδη
ο εκπρόσωπος της ENIC θα πρέπει να απαντήσει στα γνωστά, «καυτά», ερωτήματα.
Για το μπάτζετ των μεταγραφών και άλλα πολλά. Από σήμερα, λοιπόν, αρχίζουν
συσκέψεις και αξίζει να τονιστεί πως έρχονται και οι Βεν, Μπάρτον, Σμιθ. Αν
έρθει και ο σκάουτερ Γουόραλ, καμιά έκπληξη να υπάρχει και λίστα με υποψήφιους
στόχους ­ με τη μορφή των δανεικών ­ από άλλες ομάδες της εταιρείας. Αν είναι
«καλά ονόματα» θα παίξουν. Την περασμένη χρονιά, ο Τόμιτς ναι μεν ήταν
συμπαθέστατος, όχι όμως έτοιμος να βοηθήσει την ΑΕΚ. Πηγές επιμένουν ότι τα
πράγματα στην ΠΑΕ θεωρούνται δύσκολα και η κατάσταση κρίσιμη. Ο κ.
Μελισσανίδης σαφώς δεν έχει τις εγγυήσεις που θα ήθελε, ούτε βέβαια τα
χρήματα. Έτσι, οι παίκτες δεν... βλέπουν δόσεις και άπαντες πρέπει να
αντιληφθούν ότι ήρθε η ώρα των έργων και όχι των λόγων και των υποσχέσεων. Αν
δεν στείλουν χρήματα οι Άγγλοι, τότε όλα θα οδηγήσουν σε εξελίξεις. Μπορεί και
στην πώληση του Δώνη ­ να βρεθούν δηλαδή χρήματα ­ για τον οποίο μετά τις
Φούλαμ-Σίτα, ενδιαφέρεται και η γαλλική Χάβρη.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16337O021</ED>
<ID>
ID:16039

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Υπογράφει σήμερα ο Ζαβαντίας
</H2>
<AUTHOR>Γ. ΜΙΝΟΣ</AUTHOR>

ΜΕ ΤΟΝ Δημήτρη Ζαβαντία από τον Πιερικό συμφώνησε χθες ο ΠΑΟΚ. Ο παίκτης είναι
23 ετών μεσοεπιθετικός και θα υπογράψει σήμερα το νέο του συμβόλαιο με την
ομάδα της Θεσσαλονίκης. Η μεταγραφή θα κοστίσει περίπου 80 εκατ. (για παίκτη
και ομάδα) στον ΠΑΟΚ, αλλά ο παίκτης θα αγωνιστεί στην ομάδα της Θεσσαλονίκης
μετά το καλοκαίρι, αφού τώρα αποφασίστηκε να μείνει στον Πιερικό.

Στις πρώτες του δηλώσεις ο Ζαβαντίας τόνισε: «Συνηθίζεται σε τέτοιες
περιπτώσεις οι παίκτες να λένε μεγάλα λόγια. Θα το πω και το εννοώ. Από μικρό
παιδί ήθελα να φορέσω τη φανέλα του ΠΑΟΚ. Είμαι οπαδός του και είναι μεγάλη
ομάδα. Όνειρο κάθε ποδοσφαιριστή είναι να αγωνιστεί σ' αυτήν». Ο νεαρός χαφ
είπε ακόμα: «Ο Άγγελος Αναστασιάδης είναι μεγάλος τεχνικός και θα οδηγήσει τον
ΠΑΟΚ σε επιτυχίες. Θα μείνω στον Πιερικό μέχρι το καλοκαίρι και στη συνέχεια
θα μετακομίσω στην Τούμπα».

ΓΙΑ ΚΡΙΣΜΑΡΕΒΙΤΣ

Σε ό,τι αφορά το θέμα του Κρισμάρεβιτς το Διοικητικό Συμβούλιο της
Ανόρθωσης συνεδρίαζε έως αργά χθες βράδυ για να αποφασίσει αν θα αφήσει τώρα
τον παίκτη να έρθει στην Ελλάδα. Ο Κρισμάρεβιτς, πάντως, συμπλήρωσε κάρτες και
δεν έχει δικαίωμα να αγωνιστεί την επόμενη αγωνιστική. Για τον λόγο αυτό ο
ΠΑΟΚ πίεσε τη διοίκηση της κυπριακής ομάδας να τον αφήσει να έρθει νωρίτερα
από τις 24 του μήνα, που αναφέρει το συμβόλαιο του παίκτη.

*** Χθες πραγματοποιήθηκε αγιασμός στο γήπεδο της Τούμπας εν όψει της νέας χρονιάς.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16337O022</ED>
<ID>
ID:16082

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Πρόταση για τον Αγαθοκλέους
</H2>
* ΘΕΣΣΑΛΟΝΙΚΗ 
ΕΠΙΣΗΜΗ πρόταση στον Αθηναϊκό έκανε χθες ο Άρης για την απόκτηση του Μάριου
Αγαθοκλέους. Οι «κίτρινοι» ζητούν άμεσα τον παίκτη και το θέμα αναμένεται να
τελειώσει έως την Πέμπτη.

Σύμφωνα με πληροφορίες, εξετάζεται και το ενδεχόμενο να μείνει ο Αγαθοκλέους
στον Αθηναϊκό έως το καλοκαίρι και να αποκτηθεί την προσεχή μεταγραφική περίοδο.

Ο Άρης είναι μέσα στο παιχνίδι της απόκτησης και του Γιώργου Νασιόπουλου για
τον οποίο προσφέρει 200 εκατομμύρια δραχμές.

«Θέλω να παίξω στον Άρη, αλλά δεν εξαρτάται από τον κ. Τσιαμήτρο», δήλωσε ο
αμυντικός της Βέροιας Γιάννης Μαλλούς. Για τον παίκτη ο Άρης έκανε γραπτή
πρόταση στον ατζέντη του ενώ, όπως λένε οι παράγοντες της Βέροιας, ζητούν 80
εκατ. δρχ. για την παραχώρησή του.

Νοκ άουτ βγήκε ο Κατσιαρός, καθώς χθες έπαθε υποτροπή σε παλιότερη θλάση στον
αριστερό μηρό.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16337O023</ED>
<ID>
ID:16121

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O02&aa=3</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16337O024</ED>
<ID>
ID:16146

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O02&aa=4</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΘΕΛΕΙ ΑΙΦΝΙΔΙΑΣΜΟ ΣΗΜΕΡΑ ΣΤΗ ΝΕΑΠΟΛΗ
</H5><H2>Γρήγορα γκολ
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Καραταΐδης και Μουτσοντρίγκο μονομαχούν σήμερα για το Κύπελλο, στις 14.30,
στη Νεάπολη

ΜΕ ΑΙΧΜΗ του δόρατος ­ εκτός σοβαρού απροόπτου ­ τον Ίλια Ίβιτς, ο Ολυμπιακός
θα αντιμετωπίσει σήμερα (14.30) τον Ιωνικό, στη Νεάπολη, στον νοκ άουτ αγώνα
Κυπέλλου. 
Ο Ντούσαν Μπάγιεβιτς επιθυμεί γρήγορο γκολ, γι' αυτό θα ζητήσει από τους
παίκτες του να επιδιώξουν τον αιφνιδιασμό. Παράλληλα, ο κόουτς των πρωταθλητών
θα συστήσει στους ποδοσφαιριστές του να παίξουν δυνατή άμυνα με σωστά
μαρκαρίσματα και αλληλοκάλυψη. Τη θέση του τιμωρημένου Ανατολάκη πρόκειται να
καλύψει ο Άντζας. Η πιθανή ενδεκάδα: Ελευθερόπουλος, Αμανατίδης, Καραταΐδης,
Άντζας, Γεωργάτος, Πουρσανίδης, Γιαννακόπουλος, Καραπιάλης, Ίβιτς, Νινιάδης,
Τζόρτζεβιτς. Αν, τελικά, ο Ντούσκο προτιμήσει τον Γκόγκιτς, θα καθήσει στον
πάγκο ο Ίβιτς. Θέση στην ενδεκάδα διεκδικεί ο Μαυρογενίδης.

Ο Ντούσκο έχει στη διάθεσή του 18 ποδοσφαιριστές. Αποκλείστηκαν οι Αλεξανδρής,
Ανατολάκης, Πασσαλής, Πουρσαϊτίδης, Τζιωρτζόπουλος, Τζενάμο, Καρτερουλιώτης.

Ο Ολυμπιακός θα έχει τη συμπαράσταση περίπου 2.000 οπαδών του. Οι
«ερυθρόλευκοι» απεύχονται τα επεισόδια που είχαν γίνει στη Νεάπολη στον
περσινό αγώνα πρωταθλήματος και θέλουν να γίνει καλό παιχνίδι μέσα σε αθλητικά πλαίσια.

Ο ΙΩΝΙΚΟΣ

Τον ρόλο του ηγέτη στον Ιωνικό θα αναλάβει ο Μοχάμεντ Αφάς, μετά την αποχώρηση
του Πάολο Αντριόλι. Ο προπονητής της ομάδας της Νεάπολης Σέρτζιο Μαρκαριάν δεν
θα έχει στη διάθεσή του τον τιμωρημένο Ροντρίγκες και τους τραυματίες Βαβίλη,
Γυριχίδη. Ο Μαρκαριάν δίνει μεγάλη βαρύτητα στην άμυνα και θα τοποθετήσει
μαν-του-μαν στα ατού του Ολυμπιακού.

*** Στο περιθώριο της χθεσινής γενικής συνέλευσης της ΕΠΑΕ, ο Πέτρος Κόκκαλης,
σε ερώτηση για το θέμα των μεταγραφών, τόνισε: «Αν φύγουν από τον Ολυμπιακό οι
Αλεξανδρής, Ίβιτς, θα προσπαθήσουμε να πραγματοποιήσουμε μία μεταγραφή».
Εξάλλου, σε ερώτηση για τον Αργεντίνο άσο της Εσπανιόλ, Εσνάιντερ, ο Π.
Κόκκαλης είπε με δόση χιούμορ: «Πάμε να χαλάσουμε τη μεταγραφή από τη Γιουβέντους».

Σχετικά με το θέμα του Αλέξη Αλεξανδρή σήμερα αναμένονται εξελίξεις. Ο
Ολυμπιακός θα εξετάσει την προσφορά της Τσάρλτον και σε περίπτωση που δεν
ικανοποιηθεί οικονομικά (η διοίκηση της πειραϊκής ΠΑΕ θέλει τουλάχιστον 400
εκατ. δρχ.), τότε ο 30χρονος στράικερ θα παραμείνει στους «ερυθρόλευκους».

*** Ο Ντούσαν Μπάγιεβιτς δεν έχει αντίρρηση στην πρόταση της Skoda Ξάνθης για
να γίνει ο αγώνας της Κυριακής στο Εθνικό Στάδιο της Χαλκίδας. Ο προπονητής
του Ολυμπιακού, για να είναι 100% σίγουρος για την κατάσταση του αγωνιστικού
χώρου, έχει δώσει εντολή στον συνεργάτη του Αντώνη Δρακόπουλο να επιθεωρήσει
σήμερα το τερέν.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16337O031</ED>
<ID>
ID:16040

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O03&aa=1</URL></REF>


Article

<CATEGORY>vin10</CATEGORY>

 <H5>ΔΟΕ
</H5><H2>Φόβος για το Σίδνεϊ
</H2>
ΤΟ ΣΚΑΝΔΑΛΟ που πλήττει τη ΔΟΕ θα έχει αντίκτυπο στην Ολυμπιάδα του Σίδνεϊ το
2000, φοβάται η ηγεσία της οργανωτικής επιτροπής της αυστραλιανής πόλης.

Για τον λόγο αυτό, το μέλος της ΔΟΕ Αυστραλός Κίβαν Γκόσπερ ζητάει από την
ειδική επιτροπή που ερευνά την υπόθεση να επισπεύσει τις διαδικασίες και να
δώσει ένα τέλος στο θέμα πριν από το συνέδριο της ΔΟΕ, τον επόμενο μήνα, που
θα έχει ως θέμα τα μέτρα που θα ληφθούν για το ντόπινγκ.

Η οργανωτική επιτροπή του Σίδνεϊ, πάντως, δέχθηκε ένα μεγάλο πλήγμα χθες,
καθώς ο πετρελαϊκός κολοσσός Texaco-Caltex ανακοίνωσε πως δεν πρόκειται να
είναι χορηγός των Αγώνων λόγω της οικονομικής κρίσης, η οποία έχει προκαλέσει
στην εταιρεία η χαμηλή τιμή του πετρελαίου.

Έτσι, οι Αυστραλοί έχασαν περίπου 1,8 δισ. δραχμές, ποσό το οποίο προσπαθούν
να αναπληρώσουν με συμφωνίες με άλλες πετρελαϊκές εταιρείες.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16337O032</ED>
<ID>
ID:16083

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O03&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Πήρε τον Άντερσον
</H2>
* ΘΕΣΣΑΛΟΝΙΚΗ

ΜΕΤΑΓΡΑΦΙΚΗ ρελάνς κάνει ο Ηρακλής αποκτώντας τον 28χρονο σέντερ φορ της
Γκέτεμποργκ, Ρόμπερτ Άντερσον. Σύμφωνα με πληροφορίες, το κόστος της
μεταγραφής θα φτάσει στις 600.000 δολάρια, ενώ ήδη χθες οι δύο πλευρές ήταν
στη διαδικασία της υπογραφής συμβολαίων μέσω φαξ.

Ο Άντερσον ήταν παίκτης τού Ματς Γίνγκμπλαντ στη Χάλμσαντ και στην Γκέτεμποργκ
και χαίρει την απόλυτης εκτίμησης του προπονητή του Ηρακλή.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16337O033</ED>
<ID>
ID:16122

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O03&aa=3</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>Υπέγραψαν
</H2>
ΤΕΣΣΕΡΙΣ μεταγραφές πραγματοποίησε χθες η Καβάλα, αλλά ανακοίνωσε τα ονόματα
μόνο των δύο. Η ομάδα του Νίκου Γκουλή απέκτησε τον Βαγγέλη Κεφαλά και τον
Γιώργο Στράτζαλη. Ο πρώτος, που υπέγραψε συμβόλαιο για δύο χρόνια, αγωνιζόταν
στην ΑΕΚ, ενώ ο δεύτερος, που υπέγραψε για 1,5 χρόνο, ήταν παίκτης του
Πανηλειακού και στη συνέχεια του Άρη. Επίσης η διοίκηση της ΠΑΕ Καβάλα είπε
ότι απέκτησε δύο διεθνείς παίκτες. Ο ένας είναι Γεωργιανός μέσος και ο άλλος
Πέρσης αμυντικός.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16337O034</ED>
<ID>
ID:16147

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O03&aa=4</URL></REF>


Article

<CATEGORY>vin10</CATEGORY>

 <H5>Επέστρεψε ο Τζόκερ 10 και αυξάνει τον κουμπαρά
</H5><H5>ΑΠΟΤΕΛΕΣΜΑΤΑ ΤΟΥ 2ου (ΚΥ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Επέστρεψε ένας από τους πιο καθυστερημένους Τζόκερ στην κλήρωση της περασμένης
Τετάρτης. Ο 10 ξανακάνει την εμφάνισή του ύστερα από 40 διαγωνισμούς απουσίας
και αιφνιδιάζει τους παίκτες. Κανείς από τους 4 νικητές της 2ης κατηγορίας δεν
περίμενε την εμφάνισή του και για 5η συνεχή φορά σημειώνεται Jack - Pot στην
1η κατηγορία. Στον επόμενο διαγωνισμό οι τυχεροί θα μοιραστούν 1.400.000.000
δρχ. τουλάχιστον. Οι Μικροί Ζυγοί επικράτησαν με το ίδιο σκορ (3 - 2), ενώ
αναδεικνύονται νικητές για δεύτερη συνεχή φορά. Παρόλα αυτά συνεχίζουν να
υπολείπονται με αισθητή διαφορά στα τελικά σκορ, τα οποία διαμορφώνονται σε
330Μ - 270Ζ και 290μ - 310Μ. Καμία κίνηση δεν σημειώθηκε τόσο από την ομάδα
των αριθμών με τις περισσότερες εμφανίσεις όσο και από τους αριθμούς με τις
περισσότερες απούσίες.

* Κληρώθηκαν οι αριθμοί: 2, 17, 20, 36, 37 (5 από 45).

* Τζόκερ: 10

* Συμπληρώθηκαν 14.458.918 στήλες.

* Μοιράστηκαν 435.213.431 δρχ.

* Δεν μοιράστηκαν 1.130.832.285 δρχ.

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία. 2η κατηγορία: 4 επιτυχίες από 31.990.355 δρχ., 3η
κατηγορία: 70 επιτυχίες από 970.810 δρχ., 4η κατηγορία: 1.368
επιτυχίες από 19.020 δρχ., 5η κατηγορία: 3.361 επιτυχίες από 15.700
δρχ., 6η κατηγορία: 65.033 επιτυχίες από 765 δρχ., 7η κατηγορία:
49.349 επιτυχίες από 670 δρχ. και 8η κατηγορία: 263.615 επιτυχίες από
290 δρχ.

<REF><SOURCE>ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16337O041</ED>
<ID>
ID:16041

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O04&aa=1</URL></REF>


Article

<CATEGORY>vin10</CATEGORY>

 <H5>ΤΕΝΝΕΣ: ΑΝΤΙΟ ΣΤΗΝ ΕΛΕΥΣΙΝΑ
</H5><H2>Παραιτήθηκε
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο Μπάμπης Τεννές, απογοητευμένος, δήλωσε παραίτηση από τον Πανελευσινιακό

ΤΗΝ ΠΑΡΑΙΤΗΣΗ του υπέβαλε χθες ο Μπάμπης Τεννές στη διοίκηση του
Πανελευσινιακού. Ο τεχνικός της ομάδας της Ελευσίνας, μιλώντας χθες στην
«ΟΜΑΔΑ» δεν έκρυψε την απογοήτευσή του: «Είχαμε πει ότι η ομάδα χρειάζεται
οπωσδήποτε ενίσχυση για να μην αντιμετωπίσουμε προβλήματα. 
Το πρωτάθλημα της Α' Εθνικής είναι δύσκολο και μέχρι τώρα μας είχε δείξει ότι
το υπάρχον έμψυχο υλικό δεν φτάνει για να ανταποκριθούμε στις απαιτήσεις του.
Αντί όμως ενίσχυσης, είδα δύο από τους καλύτερους παίκτες μου (Αμπονσάι,
Κούτσης) να φεύγουν για άλλες ομάδες. 
Με αυτές τις συνθήκες όχι μόνο δεν μπορώ να κάνω σωστά τη δουλειά μου, αλλά
δεν βλέπω ότι μπορεί να υπάρξει και προοπτική για τον Πανελευσινιακό». 
Ο Μπάμπης Τεννές κατέληξε: «Φεύγω από την ομάδα της Ελευσίνας ως φίλος».

Ο Μπάμπης Τεννές έχει ζητήσει να συναντηθεί σήμερα με τον πρόεδρο του
Πανελευσινιακού, Κλέαρχο Τζαφέρη, αλλά όπως τόνισε δεν πρόκειται αυτή η
συνάντηση να αλλάξει κάτι, αφού έχει πάρει την απόφασή του.

Για πιθανούς αντικαταστάτες ακόμα δεν μπορεί να γίνει λόγος, αφού πρέπει να
προηγηθεί η συνάντηση του Τεννέ και του προέδρου. Πρέπει, πάντως, να θεωρείται
σίγουρο ότι ο Τζαφέρης θα προσπαθήσει να αλλάξει γνώμη στον Τεννέ και αν δεν
το καταφέρει θα αρχίσει τις επαφές του για την ανεύρεση του αντικαταστάτη του.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16337O042</ED>
<ID>
ID:16084

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Πονάει στη μέση ο Ρόμπινς
</H2>
«ΠΟΝΑΕΙ στη μέση» ο Μαρκ Ρόμπινς. Ο Άγγλος επιθετικός του Πανιωνίου ένιωσε και
πάλι ενοχλήσεις ­ όπως υποστήριξε ο ίδιος ­ στη μέση και έτσι η συμμετοχή του,
στον αγώνα της Κυριακής με τον Εθνικό Αστέρα, είναι αμφίβολη. 
Ο Ρόνι Γουίλαν προβληματίζεται πλέον έντονα με την περίπτωση του Ρόμπινς, αφού
αν δεν είναι σε θέση να αγωνιστεί θα μείνει με έναν επιθετικό, τον Χέιλοκ. Η
υπόθεση αυτή έχει και τις προεκτάσεις της, αφού ματαιώθηκε η παραχώρηση του
Δημήτρη Ναλιτζή. Μπορεί ο Γουίλαν να έχει δώσει την άδειά του για να φύγει,
αλλά έως σήμερα δεν έγινε επίσημη πρόταση από τον Εθνικό Αστέρα για την
απόκτησή του. Απλώς πραγματοποιήθηκαν κάποιες συζητήσεις του παίκτη, με
άνθρωπο της ομάδας της Καισαριανής, οι οποίες ποτέ δεν μεταφέρθηκαν στον
πρόεδρο του Πανιωνίου.

Ματαιώθηκε τελικά η απόκτηση του Κέβιν Σαρπ. Ο παίκτης επρόκειτο να έρθει χθες
στην Αθήνα, αλλά ειδοποίησε τον Ρόνι Γουίλαν ότι οικογενειακοί λόγοι δεν του
επιτρέπουν να αλλάξει (τουλάχιστο για τώρα) τόπο διαμονής και έτσι ο Γουίλαν
άρχισε και πάλι να ψάχνει για άλλον ικανό αντικαταστάτη του Τάκη Φύσσα.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16337O043</ED>
<ID>
ID:16123

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O04&aa=3</URL></REF>


Article

<CATEGORY>vin10</CATEGORY>

 <H5>ΦΙΦΑ: ΥΠΟΧΡΕΩΜΕΝΕΣ ΟΙ ΟΜΟΣΠΟΝΔΙΕΣ ΝΑ ΠΛΗΡΩΝΟΥΝ ΚΑΙ ΝΑ ΑΣΦΑΛΙΖΟΥΝ ΤΟΥΣ ΠΑΙΚΤΕΣ
</H5><H2>Εθνική αποζημίωση
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

«ΟΙ ΠΟΔΟΣΦΑΙΡΙΚΕΣ ομοσπονδίες είναι υποχρεωμένες να αποζημιώνουν τις ομάδες,
από τις οποίες προέρχονται οι παίκτες που θα καλούνται στις εθνικές ομάδες. 
Επίσης, είναι υποχρεωμένες να ασφαλίζουν χωριστά τους διεθνείς παίκτες και σε
περίπτωση τραυματισμού, η ομοσπονδία υποχρεούται να καταβάλει τόσο τα έξοδα
αποθεραπείας όσο και τα ποσά που απαιτούνται για τη διατροφή και τις άλλες
υποχρεώσεις από τις οποίες οι παίκτες χάνουν χρήματα (π.χ. εργασία κ.λπ.)».

Στην πράξη προχωράει η ΦΙΦΑ πλέον, ώστε με ειδική «νότα» στις ομοσπονδίες της
δύναμής της ο κανόνας αυτός να ισχύει για όλες τις εθνικές ποδοσφαιρικές
ομοσπονδίες και όχι μόνο σε όσες έχουν ήδη εφαρμόσει τις διατάξεις που
διεκδίκησαν και πέτυχαν να αποσπάσουν από τις ομοσπονδίες οι σύλλογοι.

ΚΑΙ Η ΕΛΛΑΔΑ

­ Μεταξύ των χωρών όπου δεν έχει ακόμα εφαρμοστεί ο κανονισμός αυτός,
περιλαμβάνονται η Ιταλία, η Ισπανία, η Ελλάδα, η Αγγλία και η Πορτογαλία.

­ Τα ποσά που ισχύουν ως αποζημίωση των ομάδων, για κάθε ποδοσφαιριστή ο
οποίος καλείται στην εθνική ομάδα, κυμαίνονται από 500.000 δραχμές την ημέρα,
για κάθε παίκτη, μέχρι 2.200.000 δραχμές.

­ Ο νέος πρόεδρος της ΦΙΦΑ Γιόζεφ Μπλάτερ φαίνεται ότι είναι αποφασισμένος να
δημιουργήσει μία νέα τάξη πραγμάτων στο παγκόσμιο ποδόσφαιρο. 
Έτσι, στην πρώτη του απόπειρα να προταθεί η διεξαγωγή του παγκοσμίου
πρωταθλήματος κάθε δύο χρόνια μετά το 2008 (απόφαση η οποία θα συζητηθεί τον
Μάρτιο στην Ζυρίχη από την εκτελεστική επιτροπή), ο Μπλάτερ έρχεται τώρα να
γράψει μία ακόμα «ιστορία» και μάλιστα τόσο σημαντική για τους παίκτες και τις
ομάδες, που σίγουρα θα αποσπάσει ευμενή σχόλια και υποστήριξη.

ΣΤΗΝ ΙΣΠΑΝΙΑ

­ Στην Ισπανία ήδη συζητούνται με ποικίλα σχόλια οι προτάσεις - αποφάσεις της
ΦΙΦΑ, που θεωρούνται «είδος ενοικίου των παικτών στην εθνική» και όχι
«τιμητική διάκριση», όπως πολλοί θεωρούσαν μέχρι σήμερα. 
Όμως, ακόμα και στην Ιταλία το «τζετόνε» (δηλαδή το χρυσό νόμισμα) που
παίρνουν οι παίκτες για κάθε συμμετοχή αντί για «πριμ» ­ εκτός φυσικά των
μεγάλων διοργανώσεων όπου παίρνουν μέρος οι εθνικές ομάδες (παγκόσμιο
πρωτάθλημα, κύπελλο των εθνών κ.λπ.) ­ θεωρείται πλέον «ξεπερασμένο».

­ Η ΦΙΦΑ υποστηρίζει ότι «με τον τρόπο αυτό οι παίκτες, αλλά και οι ομάδες, θα
επιθυμούν διακαώς την ένταξη παικτών τους στις εθνικές ομάδες. 
Ταυτόχρονα δε, οι ομοσπονδίες δεν θα αντιμετωπίζουν προβλήματα συμμετοχής,
τραυματισμών και άρνησης των παικτών και των ομάδων να δίνουν το "παρών" στις
προσκλήσεις των ομοσπονδιακών προπονητών».

­ Σε πολλές εθνικές ομοσπονδίες επικρατεί το στοιχείο της «ποινής αποκλεισμού
από τον επόμενο αγώνα του πρωταθλήματος, σε περίπτωση που ο παίκτης δεν
ανταποκριθεί στην πρόσκληση και επικαλεστεί τραυματισμό». 
Επίσης, η ασφάλεια σε περίπτωση τραυματισμών είναι κάτι που όλοι σχεδόν
εφαρμόζουν. 
ΜΗΝΙΑΙΟΣ ΜΙΣΘΟΣ

Τέλος, σε αρκετές χώρες έχει καθιερωθεί ο μηνιαίος μισθός για 25-30
ποδοσφαιριστές που, ανεξάρτητα αν αγωνιστούν ή προσκληθούν στην εθνική, ισχύει
η μηνιαία αποζημίωση. Όμως, μονάχα για τους παίκτες και όχι για τις ομάδες τους.

­ Στην Ισπανία και την Ιταλία, οι πρώτες αντιδράσεις έγιναν εμφανείς. Οι
ποδοσφαιριστές και οι σύλλογοι πανηγυρίζουν, αντίθετα με τις ομοσπονδίες που
ετοιμάζουν «γύρους διαπραγματεύσεων» στο τραπέζι...
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16337O051</ED>
<ID>
ID:16042

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O05&aa=1</URL></REF>


Article

<CATEGORY>vin10</CATEGORY>

 <H5>ΓΚΑΝΓΚΑ: Το Σολτ Λέικ νίκησε γιατί ήταν η καλύτερη υποψηφιότητα
</H5><H2>Στην αντεπίθεση μέλος της ΔΟΕ για τις δωροδοκίες
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

«ΕΧΩ ΚΑΤΙ να πω για τους κανόνες της ΔΟΕ, αλλά προτιμώ να κάνω οποιοδήποτε
σχόλιο στην ειδική επιτροπή. 
Υπάρχουν σίγουρα πολύ μεγαλύτερα και πιο σημαντικά θέματα από το δικό μου, που
αφορά άλλωστε ένα πραγματικό συμβόλαιο». 
Στην αντεπίθεση πέρασε το μέλος της Διεθνούς Ολυμπιακής Επιτροπής από το
Κονγκό, Ζαν Κλοντ Γκανγκά, ο οποίος κατηγορείται πως εισέπραξε 60.000 δολάρια
ύστερα από αγοραπωλησία τριών οικοπέδων στο Σολτ Λέικ, λίγους μήνες μετά την
ανάθεση στην αμερικανική πόλη της διοργάνωσης των Χειμερινών Αγώνων του 2002. 
Ο Γκανγκά, μιλώντας στο γαλλικό ραδιόφωνο, εξέφρασε την απορία του «πώς
γίνεται όλοι όσοι κατηγορούνται ότι δωροδοκήθηκαν από το Σολτ Λέικ να είναι
Αφρικανοί», ενώ έδωσε ραντεβού στην ειδική επιτροπή της ΔΟΕ, στην οποία έχει
να αναφέρει «πολύ πιο σοβαρά θέματα». 
Ο Γκανγκά, ερωτηθείς για τα οικόπεδα που αγόρασε και στη συνέχεια μεταπώλησε
στη διπλάσια τιμή, υποστήριξε πως αυτό συνέβη αρκετούς μήνες μετά την ανάθεση
της Ολυμπιάδας στο Σολτ Λέικ και δεν έχει καμία σχέση η αγορά των οικοπέδων με
την ψηφοφορία. 
«Η υποψηφιότητα του Σολτ Λέικ ήταν η καλύτερη γι' αυτό κέρδισε», ήταν τα λόγια
του Γκανγκά. 
Ο «αθάνατος» από το Κονγκό δικαιολόγησε επίσης τη δωρεάν ιατρική περίθαλψη που
του παρείχαν οι Αμερικανοί, τόσο του ίδιου όσο και της μητέρας του, ως εξής:
«Ζήτησα να πληρώσω, αλλά μου απάντησαν πως το νοσοκομείο είχε συνεργασία με
την οργανωτική επιτροπή». 
Ο Γκανγκά θα σκέφτηκε πως η σιωπή είναι χρυσός, όταν ρωτήθηκε από Γάλλο
δημοσιογράφο αν πράγματι έλαβε 50.000 δολάρια από την οργανωτική επιτροπή,
όπως οι ίδιοι οι Αμερικανοί υποστηρίζουν, για να βοηθήσει τα φτωχά παιδιά της Αφρικής.

Από την Βαρσοβία, όπου βρίσκεται για τον εορτασμό της συμπλήρωσης 80 χρόνων
από την ίδρυση της Ολυμπιακής Επιτροπής της Πολωνίας, ο πρόεδρος της ΔΟΕ Χουάν
Αντόνιο Σάμαρανκ επανέλαβε πως θα αποβληθούν από το ολυμπιακό κίνημα τα μέλη
που θα αποδειχτεί πως δωροδοκήθηκαν, ενώ ζήτησε να επισπευσθούν οι έρευνες της
ειδικής επιτροπής.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16337O052</ED>
<ID>
ID:16085

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O05&aa=2</URL></REF>


Article

<CATEGORY>vin10</CATEGORY>

 <H5>ΕΠΑΕ: ΑΠΟΦΑΣΙΣΕ ΑΝΑΣΤΟΛΗ ΤΗΣ ΑΠΕΡΓΙΑΣ ΓΙΑ ΔΥΟ ΚΥΡΙΑΚΕΣ ΚΑΙ ΔΕΣΜΕΥΤΗΚΕ ΝΑ
ΕΤΟΙΜΑΣΕΙ ΠΡΟΤΑΣΕΙΣ ΓΙΑ ΤΗΝ ΑΝΑΒΑΘΜΙΣΗ ΤΟΥ ΠΟΔΟΣΦΑΙΡΟΥ
</H5><H2>Επιστροφή στα γήπεδα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

<H3>* Οι διαβεβαιώσεις του υφυπουργού Αθλητισμού για τις οφειλές του ΟΠΑΠ, τα νέα
τυχερά παιχνίδια και τις καινούργιες ρυθμίσεις για απευθείας σύμβαση με τον
ΟΠΑΠ, οδήγησαν την ΕΠΑΕ στην αναστολή της αποχής
</H3>
Συνάντηση Κόκκαλη, Βεζυρτζή, στο περιθώριο της χθεσινής Γ. Σ. της ΕΠΑΕ

Η ΜΠΑΛΑ θα στηθεί (ξανά) στη σέντρα την Κυριακή, αφού η ΕΠΑΕ ­ με απόφαση της
χθεσινής Γενικής Συνέλευσης ­ ανέστειλε μέχρι τις 25 του μήνα τις απεργιακές
κινητοποιήσεις. Συγχρόνως, η διοργανώτρια δεσμεύτηκε (χάρη στην επιμονή του
Σωκράτη Κόκκαλη) να έχει έτοιμες προτάσεις - πακέτο για την αναβάθμιση και τον
εκσυγχρονισμό του ποδοσφαίρου, μέχρι τις 11 Μαρτίου το αργότερο.

Από τη χθεσινή Γ.Σ. διαφάνηκε πως τόσο οι πρόεδροι των ΠΑΕ όσο και ο Κώστας
Αλαμάνος έχουν πάρει διαβεβαιώσεις από τον υφυπουργό Αθλητισμού Ανδρέα Φούρα
ότι: θα πάρουν τα χρήματα που τους οφείλονται από τον ΟΠΑΠ, θα γίνει πρόβλεψη
για συμμετοχή των ΠΑΕ στα νέα τυχερά παιχνίδια (ΚΙΝΟ, ποδοσφαιρικό στοίχημα),
ενώ θα υπάρξει ρύθμιση ώστε η ΕΠΑΕ να έχει τη δυνατότητα της απευθείας
κατάρτισης σύμβασης με τον ΟΠΑΠ.

Με λυμένο (;) το θέμα του ΟΠΑΠ, η ΕΠΑΕ σήκωσε χθες... παντιέρα για ­
οικονομικές ­ διεκδικήσεις από άλλα πεδία, και συγκεκριμένα από το
συνδρομητικό κανάλι αφού, όπως όλοι παραδέχτηκαν, αυτά που δίνει στο
ποδόσφαιρο το Filmnet είναι ψίχουλα.

Ήταν η πρώτη φορά, στην τελευταία πενταετία ­ τουλάχιστον ­ που η Γ.Σ. της
ΕΠΑΕ «κύλησε» σε ήρεμο κλίμα, χωρίς ύβρεις και αντεγκλήσεις. Μάλιστα, με πρώτο
τον πρόεδρο της ΠΑΕ Ολυμπιακός Σωκράτη Κόκκαλη τέθηκε απ' όλους το ζήτημα, πως
τα προβλήματα του ποδοσφαίρου δεν λύνονται με το να δοθούν κάποια χρήματα από
τον ΟΠΑΠ.

ΓΙΑ ΕΞΥΓΙΑΝΣΗ

«Πρέπει να παραβλέψουμε την αντιπαλότητα και να κάνουμε πραγματικότητα την
εξυγίανση και την αναβάθμιση του ποδοσφαίρου», τόνισε χαρακτηριστικά ο ηγέτης
του Ολυμπιακού προσθέτοντας: «Η ΕΠΑΕ πρέπει να φέρει πρόταση - πακέτο που θα
δίνει λύσεις σε όλα τα προβλήματα. Όχι μόνο των σημερινών, αλλά και όλων των
υπόλοιπων. Έχω την εντύπωση ότι ο κ. Φούρας έχει θετική άποψη για τον διάλογο.
Όμως τα προβλήματα είναι και άλλα. Η σύμβαση με το Filmnet, αφού παίρνουμε
ψίχουλα. Το ταχύτερο χρειάζεται αναδιαπραγμάτευση. Ακόμη πρέπει να
σταματήσουμε να τροφοδοτούμε τα κουτσομπολιά ορισμένων δημοσιογράφων, που
επιχειρούν να ρίξουν χαμηλά τον χώρο του ποδοσφαίρου».

Το θέμα του Filmnet έθεσαν οι κ. Βεζυρτζής (ΠΑΟΚ), Μελισσανίδης (ΑΕΚ),
Κανελλάκης (Ιωνικός) κ.ά. Στο τέλος της Γ.Σ. ο κ. Κόκκαλης επανέλαβε τη θέση
του για «πακέτο προτάσεων» και ζήτησε από τη διοίκηση της διοργανώτριας να
δεσμευτεί για την προθεσμία μέσα στην οποία θα τις παρουσιάσει. Και με ομόφωνη
απόφαση συμφωνήθηκε να γίνει στη διάρκεια Γ.Σ. μεταξύ 20 Φεβρουαρίου και 11
Μαρτίου. Σε αυτό το πακέτο θα περιλαμβάνονται τα πάντα: τηλεόραση, αγωνιστικά
θέματα, θεσμικά, αθλητική δικαιοσύνη, αναβάθμιση - εκσυγχρονισμός των γηπέδων,
επάνοδος του κόσμου στα γήπεδα κ.λπ.

Σε ό,τι αφορά τα άμεσα ζητήματα, η Γ.Σ. της ΕΠΑΕ αποφάσισε:

1. Να ζητήσει από τον ΟΠΑΠ την άμεση καταβολή των χρημάτων που
οφείλονται από το 8% και να καταβληθούν 300 εκατ. δρχ. που οφείλονται από τις 30.1.98.

2. Να ζητήσει να καθοριστούν τα παιχνίδια του ΟΠΑΠ, από τα οποία θα
παίρνει ποσοστό η ΕΠΑΕ. Να γίνει πρόβλεψη για κατάρτιση συμβάσεων μεταξύ ΟΠΑΠ
και ΕΠΑΕ με ελάχιστο ποσοστό ίσο με αυτό των πρακτόρων (12%). Ο ΟΠΑΠ να δίνει
σταθερό ποσοστό για εκσυγχρονισμό των γηπέδων.

Η ΕΠΑΕ έθεσε ως τελευταία προθεσμία ολοκλήρωσης του διαλόγου με την Πολιτεία
για τα παραπάνω θέματα τις 25 του μήνα. Στην περίπτωση που ο διάλογος δεν
αποδώσει καρπούς, η ΕΠΑΕ θα αποφασίσει για τις εκ νέου κινητοποιήσεις της από
το τέλος του μήνα.

ΣΤΗ ΧΑΛΚΙΔΑ

Η αποχή τελείωσε. ΑΕΚ Ηρακλής και Ιωνικός Πανηλειακός την Κυριακή στη σέντρα

Στο μεταξύ σήμερα συνεδριάζει η Εκτελεστική Επιτροπή της ΕΠΑΕ προκειμένου να
καθορίσει τα γήπεδα όπου θα αγωνιστούν οι τιμωρημένοι Ολυμπιακός, Άρης και
ΑΕΚ. Το ματς του Ολυμπιακού με την Ξάνθη είχε οριστεί (πριν από την αποχή) να
γίνει στην Πάτρα. Η Ξάνθη όμως διαφωνεί και προτείνει τη Χαλκίδα. Μία πρόταση
με την οποία δεν διαφωνεί και ο Ολυμπιακός. Έτσι, μάλλον θα γίνει αλλαγή έδρας
για τους «ερυθρόλευκους».

Ο Άρης έχει ζητήσει να αγωνιστεί με τον ΟΦΗ στο Καραϊσκάκη (ο Εθνικός
αγωνίζεται εκτός με τον Απόλλωνα), ενώ η ΑΕΚ (υποδέχεται τον Ηρακλή) στη Λαμία.

ΝΑ ΑΝΑΚΑΛΕΣΕΙ

Με εύσχημο, πλην όμως σαφή τρόπο, η διοίκηση της ΕΠΑΕ ζήτησε με έγγραφό της
χθες από τον αθλητικό δικαστή Δ. Σπύρου να ανακαλέσει την απόφασή του με την
οποία καλούσε σε απολογία τον διαιτητή του ντέρμπι ΠΑΟ - Ολυμπιακού κ.
Παπαδάκο, για «παραβάσεις του Κανονισμού Παιδιάς».

Σύμφωνα με τη... γνωμοδότηση της ΕΠΑΕ, η διαδικασία για παραβάσεις του
συγκεκριμένου Κανονισμού είναι αρμοδιότητα των οργάνων διαιτησίας.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16337O061</ED>
<ID>
ID:16043

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Κερδίζει έδαφος ο Νασιόπουλος
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Προς τον Γιώργο Νασιόπουλο στρέφεται ο Παναθηναϊκός, που έχει απογοητευτεί
από τους ξένους που έχουν έρθει

ΓΙΩΡΓΟΣ Νασιόπουλος λέγεται ο... Πολωνός που κατά πάσα πιθανότητα θα αποκτήσει
ο Παναθηναϊκός! Μετά τον Μικουλένας και τον Μπακ ­ που εξακολουθεί να
γυμνάζεται στην Παιανία ­ ο σέντερ φορ των «πρασίνων» (ο οποίος αγωνίζεται
δανεικός στην Καβάλα) κερδίζει συνεχώς έδαφος, αφού κανένας από τους υπό
δοκιμή δεν έπεισε ότι είναι καλύτερός του.

ΜΕ ΕΜΠΙΣΤΟΣΥΝΗ

Ο κ. Βαρδινογιάννης σκέπτεται σοβαρά το ενδεχόμενο να πάρει πίσω τον
Νασιόπουλο, αφενός γιατί ο παίκτης έκανε και κάνει εκπληκτικό πρωτάθλημα και
αφετέρου, διότι κανένας ξένος απ' αυτούς που ήρθαν δεν έδειξε κάτι το
ξεχωριστό. Βέβαια, ο Νασιόπουλος χρειάζεται εμπιστοσύνη και αυτοπεποίθηση για
να δείξει τα προσόντα του στον Παναθηναϊκό. Μαζί με τον Σιμπνιέφσκι μπορούν να
αποτελέσουν το πιο γρήγορο επιθετικό δίδυμο του πρωταθλήματος. Ο πρόεδρος
σκέπτεται αυτή τη λύση και φέρνει ως παράδειγμα την περίπτωση Στράντλι.

ΓΙΑ ΤΟΝ ΜΠΑΚ

Τι θα εισηγηθεί άραγε ο Δανιήλ; Ακόμη είναι άγνωστο. Ο Μπακ έχει καλά
στοιχεία, είναι ντριμπλέρ και διεισδυτικός, αλλά δεν παίζει κλασικός σέντερ
φορ. Επί πλέον, αν οι «πράσινοι» δεν τον παρακολουθήσουν τουλάχιστον σε ένα
φιλικό (ο Μικουλένας έπαιξε σε δύο και δεν αποκτήθηκε), τότε είναι αμφίβολο αν
γίνει η μεταγραφή.

Δεν αποκλείεται σήμερα να συναντηθούν Βαρδινογιάννης και Καραγιάννης. Τι θα
συζητήσουν άραγε; Προκειμένου ν' αποκτηθεί παίκτης που δεν θα παίξει αμέσως
στην ενδεκάδα καλύτερα να επιστρέψει ο Νασιόπουλος, έλεγαν χθες πηγές που
πρόσκεινται στον κ. Βαρδινογιάννη. Όλα αυτά χωρίς να αποκλείεται και άλλη
μεταγραφική κίνηση. Μέσα στην εβδομάδα (ή και σήμερα) πρόεδρος και προπονητής
θα τα πουν. Ο χρόνος πιέζει και δεν υπάρχουν περιθώρια.

*** Ο Ιονέλ Γκανέα, πρώτος σκόρερ του ρουμανικού πρωταθλήματος, προτάθηκε στον
Παναθηναϊκό. Ο Γκανέα είναι 24 ετών.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16337O062</ED>
<ID>
ID:16086

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O06&aa=2</URL></REF>


Article

<CATEGORY>vin10</CATEGORY>

 <H5>ΕΠΕΙΣΟΔΙΑ: Τον έδειραν στο γήπεδο
</H5><H2>Και στην κόλαση θα ήταν καλύτερα
</H2>
* ΘΕΣΣΑΛΟΝΙΚΗ 
«ΓΙΑΤΙ; Ποιος ήταν ο λόγος; Φταίμε που κερδίσαμε; Έτσι είναι το ποδόσφαιρο...
Κάποιος θα χάσει και κάποιος θα κερδίσει. Το γιατί όμως είναι το μεγάλο μου
ερώτημα, όπως και των συμπαικτών μου».

Ο Αχιλλέας Σταυρόπουλος παίζει ποδόσφαιρο στην ομάδα της παλιάς του γειτονιάς.
«Έτσι για το χόμπι μου. Τους αγαπάω και με αγαπάνε». Στον Βορρά Αμπελοκήπων
παίζει ποδόσφαιρο ο Αχιλλέας. Σε μια ερασιτεχνική ομάδα, όπως χιλιάδες άλλα
παιδιά... Για κακή του τύχη, όμως, ακόμη και χθες τρεις ημέρες μετά το εκτός
έδρας ντέρμπι με την Αστραπή Δενδροποτάμου ήταν στο νοσοκομείο εξαιτίας άγριου
ξυλοδαρμού που υπέστη αυτός και οι συμπαίκτες του από τους οπαδούς και
κάποιους παίκτες των αντιπάλων.

«Θλάση στον αυχένα» ήταν η διάγνωση και οι πονοκέφαλοι δεν είχαν υποχωρήσει
ακόμα. Θα χάσει κι είκοσι μεροκάματα ο Αχιλλέας, που πήρε εξιτήριο χθες το
μεσημέρι, αλλά η κατάστασή του δεν του επέτρεπε να βγάλει το προστατευτικό
κολάρο. Ακόμη δεν μπορεί να καταλάβει τον λόγο κι απευθύνει ένα μεγάλο «γιατί»
σ' αυτούς που τον έδειραν μέσα στο γήπεδο.

«Εμένα με χτυπούσαν τριάντα. Άλλο συμπαίκτη μου τον έδερναν είκοσι. Είμαστε
τυχεροί που δεν θρηνήσαμε θύματα. Είμαι δεκαέξι χρόνια στα γήπεδα και πρώτη
φορά μου συμβαίνει αυτό. Γλίστρησα, έπεσα κάτω κι ακόμη με χτυπούσαν με
κλωτσιές και μπουνιές στον λαιμό. Έτρεξα να σωθώ στα αποδυτήρια, αν και δεν
μπορούσα να πάρω ανάσα. Μας χτύπησαν και μέσα στα αποδυτήρια. Και η γιατρός
του ασθενοφόρου που μας έδωσε τις πρώτες βοήθειες έφαγε δυο - τρεις».

Έτσι περιγράφει ο Αχιλλέας τις δραματικές στιγμές που έζησε μετά τη λήξη του
αγώνα. Τι εικόνα είδε στα αποδυτήρια του γηπέδου της Μενεμένης;

«Προσπαθήσαμε να διαπιστώσουμε πόσο σοβαρά τραυματίας ήταν ο καθένας. Στην
κόλαση είναι καλύτερα. Ήταν εικόνα χειρότερη από πόλεμο».

ΣΠΑΣΜΕΝΟ ΣΑΓΟΝΙ

*** Σε φυλάκιση ενός έτους καταδικάστηκε χθες από το αυτόφωρο δικαστήριο
Θεσσαλονίκης τερματοφύλακας της ερασιτεχνικής ομάδας ποδοσφαίρου Εθνικός
Ευόσμου, ο οποίος για μια αμφισβητούμενη φάση έσπασε το... σαγόνι και πολλά
δόντια του διαιτητή του αγώνα.

Το θλιβερό επεισόδιο σημειώθηκε το απόγευμα του Σαββάτου στο δημοτικό γήπεδο
Αμπελοκήπων Θεσσαλονίκης, οκτώ λεπτά πριν από τη λήξη του αγώνα μεταξύ Εθνικού
Ευόσμου και Α.Ο. Ξηροκρήνης και ενώ το σκορ ήταν 4-1 υπέρ της Ξηροκρήνης.

Ο 32χρονος Παναγιώτης Χατζηπαναγής επιτέθηκε και ξυλοκόπησε άγρια τον διαιτητή
Ηλία Θεοδωρίδη, 27 χρόνων, πριν προλάβουν να μπουν στον αγωνιστικό χώρο
αστυνομικοί και παράγοντες των δύο ομάδων.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16337O071</ED>
<ID>
ID:16044

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: ΣΤΑ ΧΕΡΙΑ ΤΟΥ ΚΟΝΤΟΜΗΝΑ ΚΑΙ ΤΟ ΜΠΑΣΚΕΤ
</H5><H2>Νέο ξεκίνημα
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

<H3>Εξαγόρασε μετοχές αξίας 500 εκατ. και διαθέτει τώρα το 75% της ΚΑΕ
</H3>
ΘΕΣΣΑΛΟΝΙΚΗ 
Γραφείο Βόρειας Ελλάδας

Δημήτρης Κοντομηνάς. Με την εξογορά και της ΚΑΕ είναι το μεγάλο αφεντικό στον Άρη

Ο ΔΗΜΗΤΡΗΣ Κοντομηνάς αγόρασε μετοχές αξίας 500 εκατομμυρίων δραχμών της ΚΑΕ
Άρης και κατέχει, πλέον, το 75% του μετοχικού κεφαλαίου (600 εκατ.). Έτσι, οι
δύο αθλητικές εταιρείες της οικογένειας των «κιτρίνων» της Θεσσαλονίκης
πέρασαν στα... ασφαλή χέρια του επιχειρηματία, που έχει μεγαλεπήβολα
επενδυτικά σχέδια.

Αγωνιστικά, οι στόχοι του Άρη, υπό το νέο ιδιοκτησιακό καθεστώς οριοθετήθηκαν
από τον ως χθες το μεσημέρι πρόεδρο της εταιρείας, Γιάννη Χόρτη. 
«Με τον Κοντομηνά μπορούμε να κατακτήσουμε και το Ευρωπαϊκό Πρωτάθλημα, κάτι
που δεν καταφέραμε ούτε με τον Γκάλη και τον Γιαννάκη. Ο κόσμος θα δει ημέρες
που θα θυμίζουν τη δεκαετία του '80» δήλωσε ο Γ. Χόρτης, που κατέχει πλέον τη
θέση του ειδικού συμβούλου της ΚΑΕ.

ΠΡΟΕΔΡΟΣ Ο ΜΠΑΛΤΑΣ

Πρόεδρος της εταιρείας είναι ο τέως μεγαλομέτοχος Γιώργος Μπαλτάς, ενώ
αντιπρόεδρος και διευθύνων σύμβουλος είναι ο Βαγγέλης Θωμόπουλος, ο οποίος
εγκατέλειψε τη θέση του γενικού διευθυντή Μάρκετινγκ στην Ιντεραμέρικαν,
προκειμένου να αντεπεξέλθει στα καθήκοντα του μέλους του Δ.Σ. της ΠΑΕ. 
Μέλη του προεδρείου της ΚΑΕ είναι οι Λαυρέντης Αλβέρτης και Γιώργος Πετς,
στελέχη της ίδιας ασφαλιστικής εταιρείας, και ο νομικός Χρήστος Γρόλλιος, που
είναι ο μοναδικός του Δ.Σ. που έχει παρελθόν στην οικογένεια του Άρη. 
Ο Σάκης Παπαβασιλείου παραμένει στη θέση του εκπροσώπου στον ΕΣΑΚΕ.

«Ισχύουν οι θέσεις που εξέφρασε για την ΠΑΕ. Ο κ. Κοντομηνάς έχει ερωτευθεί
όλον τον Άρη» δήλωσε ο Β. Θωμόπουλος για τις προθέσεις του μεγαλομετόχου και ο
Γ. Μπαλτάς τόνισε: «Το Δ.Σ. πήρε μία τεχνοκρατική απόφαση. 
Όταν ο κ. Κοντομηνάς ολοκληρώσει μία πρόταση για την ΚΑΕ Άρης, θα είναι κοντά
μας για να την ανακοινώσει». Ο Γ. Χόρτης ζήτησε από τον κόσμο του Άρη «να
ανταποδώσει στον κ. Κοντομηνά τον έρωτά του για τον Άρη και να έλθει στο
γήπεδο» κι εξέφρασε τη βεβαιότητα ότι «ο αρειανός κόσμος δεν ήταν ποτέ
αχάριστος ούτε είχε δίπλα του αληθινούς ανθρώπους που έλεγαν τα σύκα σύκα και
τη σκάφη σκάφη».

ΑΥΞΗΣΗ ΚΕΦΑΛΑΙΟΥ

Ο Στάνλεϊ Ρόμπερτς επιβιβάζεται στο αυτοκίνητο, έξω από το αεροδρόμιο του Ελληνικού

Στο μεταξύ, εντός των ημερών αναμένεται διπλασιασμός (1,2 δισ.) του μετοχικού
κεφαλαίου της ΚΑΕ.

Εξάλλου, χθες, ο Στάνλεϊ Ρόμπερτς, αντικαταστάτης του Μιχαήλ Μιχαήλοφ στο
ελληνικό πρωτάθλημα, πέρασε από ιατρικές εξετάσεις στην Αθήνα και δήλωσε: «Θα
κάνουμε σπουδαία πράγματα με τον Γκραντ, με τον οποίο ήμασταν συμπαίκτες στους Κλίπερς».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16337O091</ED>
<ID>
ID:16045

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O09&aa=1</URL></REF>


Article

<CATEGORY>vin10</CATEGORY>

 <H5>ΣΑΠΟΡΤΑ: Εμπόδιο η κακή ψυχολογία
</H5><H2>Δύσκολες αποστολές για ΑΕΚ και Άρη
</H2>
ΕΜΠΟΔΙΟ για την πρόκριση στους 16 του Κυπέλλου Σαπόρτα αποτελεί η κακή
ψυχολογία τόσο για τον Άρη όσο και την ΑΕΚ. Οι ήττες στο πρωτάθλημα και το
βαρύ κλίμα που επικρατεί στους δύο εκπροσώπους μας κάνουν πιο δύσκολη απόψε
την προσπάθεια των ομάδων για πρόκριση στην επόμενη φάση απέναντι στη Στατίμπα
Βίλνους και στην Μπούντουτσνοστ.

Ο κυπελλούχος Άρης έχει πολύ δύσκολο έργο, αφού καλείται να πάρει στη
Λιθουανία απέναντι στη Στατίμπα Βίλνους (9.30 μ.μ., ΕΤ3) θετικό αποτέλεσμα ή
στη χειρότερη περίπτωση να ηττηθεί με λίγους πόντους διαφορά, προκειμένου σε
μία εβδομάδα στο Αλεξάνδρειο να πάρει το εισιτήριο για τις «16».

Η θέση του Σούλη Μαρκόπουλου στην τεχνική ηγεσία έχει γίνει πλέον επισφαλής,
αφού οι οπαδοί ζήτησαν την απομάκρυνσή του, ενώ και η ομάδα δεν δείχνει να
είναι σε καλή αγωνιστική κατάσταση. 
Το μεγαλύτερο πρόβλημα του Άρη είναι ο Μιχαήλ Μιχαήλοφ, που είναι τραυματίας
και δεν θα ενισχύσει την ομάδα του απέναντι στους Λιθουανούς, που θα
επιχειρήσουν να φτάσουν τη διαφορά σε διψήφιο αριθμό πόντων για να αποκτήσουν
σημαντικό πλεονέκτημα.

Διαιτητές του αγώνα είναι οι Τόσεφ (Βουλγαρία) και Κλίνγκμπιλ (Γερμανία).

ΣΤΗΝ ΑΕΚ

Μονόδρομο αποτελεί η νίκη για την ΑΕΚ (9 μ.μ., ΕΤ1) απέναντι στη
γιουγκοσλαβική Μπούντουτσνοστ στο ΟΑΚΑ. Ο Φώτης Κατσικάρης με τον Νίκο Νεσιάδη
θα κοουτσάρουν προσωρινά την ομάδα, στοχεύοντας σε ευρεία νίκη, αφού στη
Γιουγκοσλαβία τα πράγματα θα είναι πολύ δύσκολα. Οι δύο «Ενωσίτες» προσπάθησαν
να διώξουν το άγχος και να επαναφέρουν την ηρεμία στο τμήμα, ύστερα από το
«διαζύγιο» με τον Γιώργο Καλαφατάκη. Ο Ιάκωβος Τσακαλίδης είναι αμφίβολο αν θα
αγωνιστεί, αφού έχει διάστρεμμα στο πόδι και πονούσε στη χθεσινή προπόνηση. Ο
Μπράντον Ουίλιαμς που δηλώθηκε στη ΦΙΜΠΑ, αφού δεν βρέθηκε άλλος ξένος
παίκτης, θα ενισχύσει την ΑΕΚ, που προσπαθεί να συνέλθει από το σοκ στα
Πατήσια για να μην πει... πρόωρα «αντίο» στη διοργάνωση.

Διαιτητές του αγώνα είναι οι Μπραζάουσκας (Λιθουανία), Μποντίτσης (Σουηδία).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16337O092</ED>
<ID>
ID:16087

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O09&aa=2</URL></REF>


Article

<CATEGORY>vin10</CATEGORY>

 <H5>ΜΑΞΕΪ
</H5><H2>Ευχαριστώ τον Ντάιαλ
</H2>
«ΑΞΙΖΕΙ ένα μεγάλο ευχαριστώ στον Ντάιαλ ­ έκανε τη δουλειά του... στο
σκοράρισμα, αλλά και τη δική μου στα... ριμπάουντ». Ο Μάρλον Μάξεϊ έσφιξε στην
αγκαλιά του τον... κοντορεβιθούλη Ντέρικ Ντάιαλ για την προσφορά του στον
αγώνα με τον ΠΑΟΚ και ήταν αποκαλυπτικός για τον συμπατριώτη του: «Έχω
πρόβλημα στα ριμπάουντ, αλλά με κάλυψε ο Ντάιαλ. Πρέπει να βρω τη φόρμα μου.
Τώρα πλέον δεν νιώθω πόνους στα γόνατα (σ.σ. είχε υποβληθεί σε εγχείρηση πριν
από πέντε μήνες) και με σκληρή δουλειά πιστεύω ότι θα τα καταφέρω. Δεν είμαι ο
Μάξεϊ που ξέρατε, σύντομα όμως θα επανέλθω στην αγωνιστική κατάσταση που
ήμουν». Ο Αμερικανός σέντερ υποστήριξε ότι το Περιστέρι έχει μέλλον: «Διαθέτει
νέα παιδιά με ταλέντο, που διψούν για επιτυχίες. Είναι ομάδα που δίνει σημασία
στη συνολική προσπάθεια».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16337O093</ED>
<ID>
ID:16124

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O09&aa=3</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ
</H5><H2>Ψάχνει πάλι για ξένο
</H2>
ΣΕ ΑΝΑΖΗΤΗΣΗ ξένου είναι και πάλι ο Σπόρτιγκ, αφού η ΕΟΚ ενημέρωσε χθες ότι
δεν μπορεί να εκδώσει δελτίο για τον Μάλκομ Μακ Κι. Ο Αμερικανός σέντερ είχε
βρεθεί ύστερα από έλεγχο στην Ισπανία (αγωνιζόταν στη Λεόν) να έχει κάνει
χρήση απαγορευμένης ουσίας (ινδική κάνναβη) και όπως ενημερώθηκε χθες η ΕΟΚ,
απειλείται με αποκλεισμό ενός χρόνου, από κάθε αγωνιστική δραστηριότητα. Ο Μακ
Κι είχε συμφωνήσει με τον Σπόρτιγκ έναντι 150.000 δολαρίων, η ομάδα των
Πατησίων υπολόγιζε ότι θα αγωνιζόταν το Σάββατο εναντίον της ΑΕΚ, όμως αυτό
τελικά δεν έγινε, αφού η ισπανική ομοσπονδία δεν έστειλε τα απαραίτητα
έγγραφα. Ο Μακ Κι είχε μάλιστα πάρει και προκαταβολή 30.000 δολ. από τον Σπόρτιγκ.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16337O094</ED>
<ID>
ID:16148

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O09&aa=4</URL></REF>


Article

<CATEGORY>vin10</CATEGORY>

 <H5>ΔΙΚΑΣΤΗΡΙΟ
</H5><H2>Αναβολή για την Πολωνέζα
</H2>
ΤΟ ΔΙΚΑΣΤΗΡΙΟ του Στρασβούργου ανέβαλε την απόφασή του όσον αφορά την αίτηση
της Πολωνέζας Λίλια Μαλάγια να αγωνιστεί ως «κοινοτική» στην τοπική ομάδα
μπάσκετ, Ρασίγκ. Η Μαλάγια επικαλείται στην αίτησή της τις εμπορικές σχέσεις
μεταξύ της χώρας της και της Ευρωπαϊκής Ένωσης. Η γαλλική ομοσπονδία
απορρίπτει το αίτημα της Μαλάγια, επειδή η Ρασίγκ έχει ήδη «κλείσει τις θέσεις
των ξένων παικτριών».

Το δικαστήριο δεν έλαβε απόφαση ζητώντας από τον δικηγόρο της Πολωνέζας
αθλήτριας, Σερζ Πατό, να δώσει περισσότερα στοιχεία για την υπόθεση. Να
σημειώσουμε ότι αν τελικά η Μαλάγια δικαιωθεί, τότε το θέμα θα συζητηθεί και
στο Ανώτατο Ευρωπαϊκό Δικαστήριο, αφού ενδέχεται να μετατραπεί σε μια νέα
υπόθεση Μπόσμαν.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16337O095</ED>
<ID>
ID:16161

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O09&aa=5</URL></REF>


Article

<CATEGORY>vin10</CATEGORY>

 <H5>ΑΕΚ: ΡΑΝΤΕΒΟΥ ΜΕ ΣΕΡΦ ΚΑΙ ΠΟΛΙΤΗ
</H5><H2>Δύο υποψήφιοι
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Κώστας Πολίτης

Ο ΠΡΩΤΟΣ κύκλος των διαπραγματεύσεων με τους υποψήφιους προπονητές άρχισε χθες
στην ΑΕΚ. Φαβορί να αντικαταστήσουν τον Γιώργο Καλαφατάκη στην τεχνική ηγεσία
είναι οι Κώστας Πολίτης και Σβι Σερφ, με τους οποίους έγιναν συζητήσεις αλλά
δεν αποκλείεται να υπάρξει και τρίτος υποψήφιος, σε περίπτωση που δεν
επιτευχθεί συμφωνία για διάφορους λόγους. 
Το μεγαλύτερο πρόβλημα είναι η διάρκεια συμβολαίου (η ΑΕΚ θέλει μέχρι το τέλος
της αγωνιστικής περιόδου), ενώ το μεγάλο πλεονέκτημα του «Ευρωκόουτς» είναι
ότι η διοίκηση της «Ένωσης» επιθυμεί να συνάψει συνεργασία με Ελληνα προπονητή.

Και ο Σβι Σερφ; Ο Ισραηλινός τεχνικός έχει ένα μεγάλο ατού: τη συμπάθεια του
κόσμου της ΑΕΚ, που την έκαναν γνωστή στον αντιπρόεδρο της ΚΑΕ Γιάννη
Γρανίτσα: «Φέρτε τον Σερφ, που είναι προπονηταράς - τι καθόσαστε;».

Ο Σερφ θέλει να επιστρέψει στην Ελλάδα και βλέπει θετικά την περίπτωση
συνεργασίας με την ΑΕΚ:

Σβι Σερφ

«Θέλω να επιστρέψω. Ακόμη όμως δεν είχα κάποια επίσημη πρόταση. Ίσως να έχουμε
νέα από την Τετάρτη», τόνισε ο Σέρφ.

Και ο αντιπρόεδρος της ΑΕΚ Γιάννης Γρανίτσας επισήμανε πως εξελίξεις στο θέμα
προπονητή θα υπάρξουν μετά το ματς με την Μπουντουτσνόστ:

«Θέλουμε να μη χαλάσουμε την ηρεμία στην ομάδα και να πάρουμε το νικηφόρο
αποτέλεσμα που έχουμε όλοι ανάγκη. Αυτή τη στιγμή έχουμε στο τιμόνι της ομάδας
τον Νίκο Νεσιάδη» τόνισε ο αντιπρόεδρος της «Ένωσης», που είπε ότι... ψάχνει
σε δύο ταμπλό:

«Ελπίζω πριν από το ματς του Σαββάτου με το Περιστέρι να έχουμε προπονητή ­
είναι πολύ σημαντικό θέμα και δεν χρειάζεται βιασύνη. Παράλληλα ψάχνουμε και
για ξένο παίκτη, όμως την τελική επιλογή θα έχει ο νέος προπονητής».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16337O101</ED>
<ID>
ID:16036

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Να του εκδώσει δελτίο η ΕΟΚ
</H5><H2>Κρίνεται η τύχη του Ορτίθ
</H2>
<AUTHOR>ΓΙΩΡΓΟΣ ΒΕΤΑΚΗΣ</AUTHOR>

Η ΤΥΧΗ του Χοσέ Ορτίθ θα κριθεί σήμερα το μεσημέρι στο Μόναχο, όπου θα
εκδικαστεί η έφεσή του με την οποία ζητεί να μην ισχύσει ο διετής αποκλεισμός
που του επέβαλε η ΕΟΚ και ο οποίος έχει εγκριθεί από το κεντρικό συμβούλιο της
διεθνούς ομοσπονδίας.

Όπως είναι γνωστό, ο Ορτίθ βρέθηκε να έχει κάνει χρήση της απαγορευμένης
ουσίας «στανοζολόλης» κατά τον έλεγχο ντόπινγκ στον οποίο υποβλήθηκε ­ και
μάλιστα δύο φορές. Το ΑΣΕΑΔ, την περασμένη Παρασκευή, έκανε δεκτή την έφεση
του Ορτίθ και ακύρωσε την ποινή που του είχε επιβάλει η ελληνική ομοσπονδία. 
Αυτό ακριβώς το χαρτί θα προσκομίσει σήμερα στη ΦΙΜΠΑ ο δικηγόρος του παίκτη,
Παντελής Δέδες.

Την ελληνική ομοσπονδία θα εκπροσωπήσει ο νομικός σύμβουλος Γιώργος Κόνιαρης,
ενώ το εργομετρικό κέντρο ο Παναγιώτης Τσαρούχας.

Στο μεταξύ, ο ΠΑΟΚ έστειλε χθες έγγραφο στην ΕΟΚ, με το οποίο ζητεί την έκδοση
δελτίου του Ορτίθ, και να ενημερώσει τη ΦΙΜΠΑ, προκειμένου ο παίκτης να λάβει
μέρος και στα παιχνίδια της Ευρωλίγκας. 
Σύμφωνα με τον εκπρόσωπο του Ορτίθ, πάντως, θα γίνουν συζητήσεις με τον ΠΑΟΚ,
αφού το οικονομικό θα τεθεί σε νέα βάση, αφού η προσφορά υπηρεσιών θα γίνει
από τα μέσα της περιόδου. Η πλευρά του παίκτη υποστηρίζει, επίσης, ότι υπάρχει
και πρόταση από τους Φοίνιξ Σανς.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16337O102</ED>
<ID>
ID:16079

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Δεν ρισκάρει για Οικονόμου
</H2>
ΤΑ ΑΓΑΘΑ του 11-0 στην Ευρωλίγκα απολαμβάνει ο Παναθηναϊκός και ο Νίκος
Οικονόμου. Ο διεθνής φόργουορντ προπονήθηκε χθες ελαφρά, όμως στον ΠΑΟ δεν
θέλουν να ρισκάρουν με την υγεία του παίκτη και έτσι σήμερα θα τον στείλουν
στον Αργύρη Μήτσου για ιατρικές εξετάσεις.

«Είναι καλύτερα, αλλά θα περιμένουμε την απάντηση του κ. Μήτσου για να
αποφασίσουμε αν θα παίξει. Αν δεν είναι ακόμη έτοιμος 100%, θα προτιμήσουμε να
τον ξεκουράσουμε και να μην τον χρησιμοποιήσουμε κόντρα στη Βαρέζε» είπε χθες
ο Λευτέρης Σούμποτιτς, που με τον «αέρα» των τριών βαθμών (από τη δεύτερη,
Εφές Πίλσεν) έχει την πολυτέλεια να προφυλάξει τον Οικονόμου, εφόσον κάτι
τέτοιο εισηγηθεί σήμερα ο γιατρός του Παναθηναϊκού.

«ΓΙΑ ΜΑΘΗΜΑ»

«Ξέρουμε ότι δεν έχουμε πολλές ελπίδες να νικήσουμε τον Παναθηναϊκό. Για
εμάς ο αγώνας θα είναι σίγουρα ένα καλό μάθημα. Ο ΠΑΟ είναι φαβορί όχι μόνο
για τη νίκη, αλλά και για την κατάκτηση της Ευρωλίγκα» τόνισε χθες από το
Βαρέζε ο προπονητής της πρωτοπόρου του ιταλικού πρωταθλήματος, Κάρλος
Ρεκαλκάτι, αναφερόμενος στον αγώνα της Πέμπτης.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16337O103</ED>
<ID>
ID:16118

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O10&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Γύρισαν όλοι στις προπονήσεις
</H2><H2></H2>
Ο ΝΤΟΥΣΑΝ Ίβκοβιτς είδε χθες όλους τους παίκτες του Ολυμπιακού να
ακολουθούν το πρόγραμμα της προπόνησης. Ο Φασούλας ξεπέρασε το πρόβλημα της
ίωσης που αντιμετώπιζε από την ημέρα που επέστρεψε η ομάδα από τη Σαμάρα, ενώ
και ο Άντε Μενσά γυμνάστηκε παρά τις μικροενοχλήσεις που είχε στον αστράγαλο.
Ο Γάλλος πλέι μέικερ υποβλήθηκε σε μαγνητική τομογραφία και έχει μια απλή
τενοντίτιδα. Στην προπόνηση έλαβε μέρος και ο Άριαν Κόμαζετς, ο οποίος δεν
αποκλείεται να επανεμφανιστεί το Σάββατο, στον αγώνα με το Μαρούσι.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16337O104</ED>
<ID>
ID:16143

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O10&aa=4</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Γρανικός (Ν. Βαλακούδουνας) 908-566. Μέσερσμιθ 191. Τρίτος, Γόης. Δίδυμο
4Χ8=772. Φορκάστ 4Χ8=1.970. Trio 3Χ4Χ8=399 Tri-cast 4Χ8Χ3=4.196. (Διεγράφη ο
ίππος 1, Αλεκούκος).

2η: Γορίλλας (Σκιαδόπουλος) 195-141. Χρυσοθήρας 258. Τρίτος και τέταρτος
Λήγκαλ Λάιον και Γκρέγκορυ. Δίδυμο 2Χ4=472. Φορκάστ 2Χ4=835. Σύνθετο 4Χ2=1.900
ΣΔ 4Χ8Χ2Χ4=6.165. Trio 2Χ4Χ10=974. Tri-cast 2Χ4Χ10-2.916. Τετραπλό 2Χ4Χ10Χ3=65.813.

3η: Ταρζάν (Σταύρου) 381-217. Φωκιανός 277. Τρίτος και τέταρτος, Ση Σταρ
και Ρεντ Ντράγκον. Δίδυμο 6Χ7=911. Φορκάστ 6Χ7=1.710. Σύνθετο 2Χ6=797. ΣΔ
2Χ4Χ6Χ7=6.529. Trio 5Χ6Χ7=639. Tri-cast 6Χ7Χ5=3.663. Τετραπλό 6Χ7Χ5Χ3=11.187.

4η: Φρίντα (Δρόσος) 1.540-904. Πρενς Τζούνιορ 107. Τρίτος, Νιου Φάσιον.
Δίδυμο 4Χ6Χ=1.191. Φορκάστ 4Χ6=7.116. Σύνθετο 6Χ4=11.236. ΣΔ 6Χ7Χ4Χ6=15.074.
Trio 4Χ5Χ6=2.735 Tri-cast 4Χ6Χ5=28.650. (Διεγράφη ο ίππος 3, Ήρα).

5η: Φυσέκι (Λάος) 137-201. Ντιλάιτ 711. Τρίτος και τέταρτος, Φοίνικας και
Κάμελοτ. Δίδυμο 4Χ7=662. Φορκάστ 4Χ7=1.020. Σύνθετο 4Χ4=4.809. ΣΔ
4Χ6Χ4Χ7=11.545. Trio 4Χ5Χ7=2.290. Tri-cast 4Χ7Χ5Χ3=3.825.

6η: Ρόγιαλ Χίος (Αττίκος) 262-180. Ηθικός Νικητής 403. Δίδυμο 5Χ7=580.
Φορκάστ 7Χ5=831. Σύνθετο 4Χ7=460. ΣΔ 4Χ7Χ5Χ7=6.323. (Διεγράφησαν οι ίπποι 1
και 2, Φλας Άρροου και Στρονγκ Ισίδωρος).

7η: Φηγαίος (Δημητσάνης) 222-152. Δικέφαλος Αετός 272. Τρίτος και τέταρτος,
Σεμπάστιαν Εμ και Αδιάφθορος. Δίδυμο 1Χ2=943. Φορκάστ 1Χ2=1.335. Σύνθετο
7Χ1=723. ΣΔ 5Χ7Χ1Χ2=7.819. Trio 1Χ2Χ3=1.927. Tri-cast 1Χ2Χ3=9.752. Τετραπλό 1Χ2Χ3Χ5=26.068.

8η: Γουώτερ Λίλλυ (Αντώνης) 1.045-594. Μις Μαριάνα 459. Τρίτος και τέταρτος
Νταλίνα και Αίγλη. Δίδυμο 3Χ4=2.001. Φορκάστ 4Χ3=4.406. Σύνθετο 1Χ4=4.577. ΣΔ
1Χ2Χ3Χ4=22.377. Trio 3Χ4Χ8=2.063. Tri-cast 4Χ3Χ8=13.528. Τετραπλό 4Χ3Χ8Χ1=86.212.

9η: Φλογερός (Δημητσάνης) 133-134. Ίλια Ντάρλινγκ 642. Τρίτος και τέταρτος,
Νικ Κίλερ και Χαλίφης. Δίδυμο 1Χ2=1.464. Φορκάστ 1Χ2=1.752. Σύνθετο 4Χ1=1.985.
ΣΔ 3Χ4Χ1Χ2=48.229. Trio 1Χ2Χ4=3.054. Tri-cast 1Χ2Χ4=9.779. Τετραπλό 1Χ2Χ4Χ6=21.069..

«ΣΚΟΡΓΚΑΝΙΑ 4»: 21.619.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16337O105</ED>
<ID>
ID:16159

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O10&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΖΕΙ ΤΙΣ ΧΕΙΡΟΤΕΡΕΣ ΗΜΕΡΕΣ ΤΗΣ ΙΣΤΟΡΙΑΣ ΤΟΥ
</H5><H2>Δράμα για ΠΑΟ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Παλεύει μόνος ο Αντώνης Κοβάτσεφ, αφού και ο Χατζηαντωνίου δεν ανήκει πια
στον ΠΑΟ, αλλά στον Ηρακλή

ΤΙΣ ΧΕΙΡΟΤΕΡΕΣ στιγμές της ιστορίας του περνάει το τμήμα βόλεϊ ανδρών του
Παναθηναϊκού μετά και την ήττα 1-3 στη Δράμα από τον «μικρό» Ήφαιστο MARABOU,
που κράτησε την ιστορική ομάδα «καρφωμένη» στην τελευταία θέση της βαθμολογίας
με μόλις μία νίκη σε 8 αγώνες!

Ασφαλώς πρωτοφανές... δράμα ομάδας με 12 τίτλους πρωταθλήτριας Ελλάδας και η
οποία μάλιστα μόλις δύο χρόνια πριν ήταν πρωταθλήτρια και πέρυσι ακόμη είχε
πρωταγωνιστικό ρόλο.

Τα αγωνιστικά προβλήματα που οδήγησαν την ομάδα σε αυτή τη δεινή θέση, από την
οποία για να ξεφύγει χρειάζεται αρκετή υπομονή και ψυχραιμία (που μάλλον
λείπουν από παίκτες και τεχνική ηγεσία), είναι γνωστά. Μέσα σε δύο χρόνια
εξαφανίστηκε ο κορμός της πρωταθλήτριας ομάδας 1995 και 1996 (Τριανταφυλλίδης,
Σπανός, Φιλίποφ, Χατζηαντωνίου) και από χθες βρίσκεται εκτός μάχης και ένας
παίκτης με 15ετή προσφορά, ο πασέρ Ανδρεόπουλος. Απομένουν ο Αντώνης Κοβάτσεφ,
που καλείται να σηκώσει το επιθετικό βάρος, οι αναπληρωματικοί των καλών
ημερών Μαυράκης, Ρήγας, ο κάποτε σταρ αλλά σε πολυετή «ναφθαλίνη» Σάββας
Κοβάτσεφ και ο με ελάχιστους αγώνες πασέρ Άκης Σιδηρόπουλος. Όσο για τους δύο
ξένους, τον Τσέχο ακραίο Πετρ Πεσλ και τον Ρώσο κεντρικό Σεργκέι Ορλένκο,
είναι αξιόλογοι παίκτες, αλλά δείχνουν παρασυρμένοι από το κλίμα παρακμής στο
οποίο βρέθηκαν.

Όμως, κύριο πρόβλημα παραμένει η κακοδιοίκηση που υπήρχε και τη διετία των
τίτλων και κόστισε τουλάχιστον μία συμμετοχή σε φάιναλ φορ Πρωταθλητριών. Οι
αδελφοί Παύλος και Θανάσης Γιαννακόπουλος έδειχναν πάντα ενδιαφέρον, μόνο όταν
τα πράγματα έφταναν στο απροχώρητο. Πλέον δεν παίρνει άλλο, αφού είναι ορατό
το φάσμα του υποβιβασμού. Επιτέλους ας ενδιαφερθούν ουσιαστικά, για να πάψει
να ηχεί αναχρονιστικό εκείνο το «πρωταθλητή, σ' όλα τα σπορ παντοτινέ...» στον
ύμνο του Παναθηναϊκού.

* Ο Σέρβος Μπόγιαν Μίλιτς (Ήφαιστος) στην 7η και ο Ισραηλινός Γιούβαλ Κατζ
(Ηρακλής) στην 8η είναι οι παίκτες που αναδείχτηκαν MVP στις δύο τελευταίες
αγωνιστικές του πρωταθλήματος βόλεϊ Α1 PANAFON.

* Σε φοβερή φόρμα ο Νίκος Σαμαράς, αυτό τον καιρό διακρίνεται ιδιαίτερα στο
Καμπιονάτο με τη Σίρα Φαλκονάρα. Στο 2-3 με την πανίσχυρη Μόντενα ο Σαμαράς
κέρδισε 5 πόντους και 13 αλλαγές και ήταν μαζί με τον Κουβανό Μπάτε οι
κορυφαίοι της Φαλκονάρα!
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16337O111</ED>
<ID>
ID:16037

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O11&aa=1</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ: Τα κορίτσια στα 470 συμπεριελήφθησαν στον «χρυσό» στόλο
</H5><H2>Έβαλαν πλώρη για μετάλλιο
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

* ΜΕΛΒΟΥΡΝΗ

ΠΛΩΡΗ για μετάλλιο έβαλαν τα πληρώματά μας στην κατηγορία των 470 στο
παγκόσμιο πρωτάθλημα ιστιοπλοΐας που διεξάγεται στη Μελβούρνη, ενώ στο δρόμο
προς το βάθρο βρίσκεται και ο Γιώργος Κοντογούρης, στην κατηγορία των νέων στα
ΦΙΝ. Τα κορίτσια στα 470 προκρίθηκαν πρώτα και καλύτερα στον τελικό και στον
«χρυσό» στόλο, όπου από σήμερα θα διεκδικήσουν πλέον με αξιώσεις ένα μετάλλιο. 
Η Σοφία Μπεκατώρου και η Αιμιλία Τσουλφά στην 4η ιστιοδρομία ήρθαν πρώτες, ενώ
στην 5η είχαν μία ατυχία. Η Αιμιλία έπεσε στο νερό, αναγκαστικά δέχθηκε
βοήθεια από το φουσκωτό σκάφος που ακολουθεί τις αθλήτριες και οι κοπέλες
ακυρώθηκαν σε αυτή την κούρσα λόγω εξωτερικής βοήθειας. Όμως επανήλθαν
δριμύτερες στην 6η και τελευταία ιστιοδρομία κατακτώντας και πάλι την 1η θέση.
Έτσι πήραν την 1η θέση και στη γενική βαθμολογία στο 2ο γκρουπ και πέρασαν
πανηγυρικά στην τελική 28άδα (προκρίθηκαν τα 14 πρώτα πληρώματα κάθε γκρουπ).

Στους άνδρες ο Αντρέας Κοσματόπουλος και ο Κώστας Τριγκώνης έκαναν συντήρηση
δυνάμεων και εξασφάλισαν επίσης πανεύκολα την πρόκριση στον «χρυσό» στόλο. Οι
Έλληνες αθλητές ήρθαν 8οι, 24οι και 6οι στις τρεις χθεσινές ιστιοδρομίες και
πήραν τη 2η θέση στο γκρουπ τους πίσω από τους χρυσούς ολυμπιονίκες της
Ατλάντα Ουκρανούς Μπράσλαβελς και Ματβιένκο. Στον τελικό προκρίθηκαν τα 11
πρώτα πληρώματα από κάθε γκρουπ (σύνολο 33). Στα ΦΙΝ ο Αιμίλιος Παπαθανασίου
είναι 21ος (ήρθε 23ος και 37ος στις χθεσινές δύο ιστιοδρομίες) μετά από
τέσσερις ιστιοδρομίες και ο Γιώργος Κοντογούρης 29ος, αφού είχε μία ατυχία
(τού σκίστηκε το πανί) που του κόστισε αρκετές θέσεις (ήταν 39ος και 42ος στις
δύο κούρσες). Στα λέιζερ ο Αντώνης Μπουγιούρης συνέχισε την πολύ καλή του
εμφάνιση και μετά και την 8η ιστιοδρομία βρίσκεται στην 7η θέση μεταξύ 142 αθλητών.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16337O112</ED>
<ID>
ID:16080

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O11&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Νεκρός από καρδιακό 33χρονος αθλητής
</H2>
ΚΑΡΔΙΑΚΗ προσβολή υπέστη ο 33χρονος βολεϊμπολίστας του Πανερυθραϊκού (Β'
Εθνική κατηγορία) Νάσος Σαραγάς, πατέρας δύο παιδιών, κατά τη διάρκεια της
χθεσινής προπόνησης. Ο άτυχος αθλητής διακομίστηκε στο νοσοκομείο, όπου
διαπιστώθηκε ο θάνατός του.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16337O113</ED>
<ID>
ID:16119

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Πρεμιέρα στην Ευρώπη
</H2>
ΒΟΥΛΙΑΓΜΕΝΗ και Ολυμπιακός αγωνίζονται απόψε στη Βουδαπέστη και στη Νεάπολη,
αντίστοιχα, στις πρώτες συναντήσεις τους στις ευρωπαϊκές διοργανώσεις στο πόλο.

Η Βουλιαγμένη, λοιπόν, αντιμετωπίζει στη Νεάπολη την Κανοτιέρι, με στόχο να
αρχίσει με το καλύτερο δυνατόν αποτέλεσμα τα παιχνίδια της στο Τσάμπιονς Καπ.

Στη Βουδαπέστη, ο Ολυμπιακός θα αγωνιστεί με τη Βάσας, στο πρώτο παιχνίδι
για την προημιτελική φάση του Κυπέλλου Κυπελλούχων και έχει τη δυνατότητα να
αποσπάσει θετικό αποτέλεσμα.

Ο Ν.Ο. Πάτρας αγωνίζεται αύριο στο Κοτόρ με την τοπική ομάδα, για την
προημιτελική φάση του Λεν Τρόφι.

Με δύο γκολ του Παπαπαναστασίου, στα τελευταία λεπτά, ο Παναθηναϊκός νίκησε
χθες για το πρωτάθλημα τον Ν.Ο. Χαλκίδας με 10-8. Για τους «πράσινους»
σκόραραν επίσης οι Απανασένκο 5, Κοστάντα 3. Τα γκολ της Χαλκίδας σημείωσαν οι
Καϊάφας 4, Χάμπερτ και Ψύχος από 2.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16337O114</ED>
<ID>
ID:16144

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O11&aa=4</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Κυριάρχησαν οι ρήτορες
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΣΕΝΤΡΑ, λοιπόν, το Σαββατοκύριακο στο πρωτάθλημα, αυτή ήταν η ετυμηγορία των
προέδρων στο πλαίσιο της χθεσινής γενικής συνέλευσης της ΕΠΑΕ.

*** Αναμενόταν.

*** Όπως διέγνωσε ­ λίγο πριν λήξει η χθεσινή μάζωξη ­ ο πρόεδρος του Ηρακλή
Π. Θεοδωρίδης, «ήρθαμε εδώ για να πάρουμε, αλλά θα φύγουμε με άδεια χέρια και
θα είμαστε και ικανοποιημένοι».

*** Ήταν η ατάκα του μεσημεριού και... ουδείς έδειξε τάση διαφωνίας.

*** Κατά τα άλλα, πρέπει να λειτούργησε παρασκήνιο υψηλού επιπέδου.

*** Χωρίς να υπάρχουν πληροφορίες για «μπλοκ», τρεις ΠΑΕ (δύο μεγάλες και μία
που προσπαθεί να... μεγαλώσει) εμφανίστηκαν στην αίθουσα του «Κάραβελ» με
ταυτόσημες ιδέες.

*** Ολυμπιακός, ΠΑΟΚ και Ξάνθη!

*** Και με την Ξάνθη να εκπροσωπείται όχι από τον πρόεδρο Πιαλόγλου, αλλά τον
μεγαλομέτοχο Χ. Πανόπουλο, τον θεωρούμενο ως σκληροπυρηνικό στα διοικητικά.

*** Αυτό το «μπλοκ», λοιπόν, υποστήριξε απόψεις οι οποίες αφορούσαν αιτήματα
υψηλού επιπέδου.

*** Πάρτε μερικές: αναβάθμιση, εκσυγχρονισμό και (όχι παίζουμε)
αναδιαπραγμάτευση με το Φιλμνέτ για το μπικικίνι...

*** Κι αναρωτιόμουνα αν θα το θυμηθεί κάποιος...

ΣΟΥΠΕΡ ΡΗΤΟΡΑΣ αναδείχτηκε ο Λ. Ιωαννίδης του Άρη, ο οποίος λίγο έλειψε να
συγκινήσει τους πάντες με τα όσα είπε:

*** Όπως αποκάλυψε, ο Άρης κάνει τώρα πολύ σοβαρή προσπάθεια και αποβλέπει σε
καλύτερες μέρες (ως ανώνυμη εταιρεία).

*** Μεταξύ άλλων η ΠΑΕ Άρης, λοιπόν, πραγματοποίησε έρευνα μέσω εταιρείας
δημοσκοπήσεων, η οποία έδειξε ενθαρρυντικά στοιχεία.

*** Σύμφωνα με τον Ιωαννίδη, το 65% των ερωτηθέντων ενδιαφέρεται σοβαρά για το ποδόσφαιρο.

*** Από αυτό το 65%, ποσοστό 72% θα ήθελε να επιστρέψει στο γήπεδο και θα το
κάνει αν αλλάξουν οι συνθήκες.

*** Στο σημείο αυτό, κάποιοι από το ακροατήριο τέντωσαν αυτί, οπότε ο άριστος
διαφημιστής - πρόεδρος του Άρη έδωσε αναλυτικά τις σκέψεις του...

*** «Κύριοι, ο κόσμος θα ξαναγυρίσει στα γήπεδα αν βελτιωθούν τα κακώς
κείμενα. Εξαφάνιση βίας, βελτίωση αγωνιστικών χώρων...».

*** Και για να «δέσει» την τελευταία υπόδειξη, έκανε σύγκριση με το παλιό και
το σύγχρονο σινεμά:

*** «Πριν από μερικά χρόνια το κοινό είχε εγκαταλείψει τον κινηματογράφο,
διότι οι Ελληνες παραγωγοί πλάσαραν μέτριες ταινίες, ενώ και οι αίθουσες είχαν
τα χάλια τους...».

Αυτό ήταν. Από το βάθος της αίθουσας ακούστηκε η (γνήσια λαϊκή) φωνή του Νίκου Κανελλάκη:

*** «Ρε μεγάλε, εδώ δεν ήρθαμε να μιλήσουμε για σινεμά» (γέλια).

*** «Δεν ξέρουμε πότε παίζουμε, Δευτέρα, Τετάρτη, Σάββατο ή Κυριακή... Δεν
τους λέμε να κάνουμε και μεταμεσονύκτια ματς, όπως στους κινηματογράφους και
τα μπουζουκάδικα;».

*** Τα είπε, ξεθύμανε, αλλά δεν χειροκροτήθηκε. Κακώς!

*** Διότι, ο πρόεδρος του Ιωνικού είπε και μερικές αλήθειες: «Η απεργία έγινε
αλλά δεν ξέρουμε γιατί. Ο ΟΠΑΠ έχει δίκιο».

*** (Λέτε να έχει εισπράξει η ΠΑΕ Ιωνικός τα χρωστούμενα;).

ΝΑ ΧΑΙΡΕΤΙΣΩ τέλος την επανεμφάνιση σε Γ.Σ. της ΕΠΑΕ του Στέλιου Σφακιανάκη!

*** Εκπροσωπούσε όπως έμαθα την ΠΑΕ Πιερικός αλλά κανένα πρόβλημα. Εδώ, κατά
καιρούς ο Βίκτωρ Μητρόπουλος έχει εκπροσωπήσει όλη τη Θεσσαλία...

*** Ο Στέλιος, με το γνωστό του τρόπο, τον πολιτικάντικο, δεν είπε πολλά, όμως
λίγο έλειψε να κλέψει την παράσταση (και να χαλάσει το στομάχι του Αλαμάνου...):

*** «Κύριοι συνάδελφοι, σταματάμε την απεργία διότι αντιλαμβάνομαι πως
υπάρχουν ψήγματα διαλόγου. Το ότι δεν μπορούμε να πουλήσουμε καλά το προϊόν
μας, οφείλεται στο ότι είναι κακό και ο τρόπος διεξαγωγής του πρωταθλήματος αμφισβητήσιμος».

*** Πολύ μεγάλος!

ΥΠΟ ΜΕΤΑΓΡΑΦΗ θεωρείται ο παίκτης του Πανιωνίου Ναλιτζής, ομάδα ψάχνει αλλά
ομάδα δεν μπορεί να βρει.

*** Πρώτα, δημοσιεύτηκε δήθεν ενδιαφέρον του ΠΑΟΚ.

*** Ακολούθησε «συζήτηση» με τη διοίκηση του Εθνικού Αστέρα, μέχρι που κάποια
έντυπα δημοσίευσαν ότι «υπέγραψε» στην Καισαριανή.

*** Κι όμως, ο πρόεδρος του Αστέρα, Παπαδόπουλος γνωρίζει τον Ναλιτζή μόνο από φωτογραφίες...

*** Το παρασκήνιο δεν τελειώνει εδώ.

*** Λέγεται πως αυτός ο οποίος δεν πολυσυμπαθεί τον Ναλιζτή είναι ο Σέρβος
κυνηγός Γιακόβλεβιτς, τον οποίο ουδείς ερώτησε αν θέλει «δίπλα του» ένα κυνηγό
δέκα και πλέον χρόνια νεώτερό του...

*** Αυτά και καλή τύχη (στον Ναλιτζή).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16337O121</ED>
<ID>
ID:16038

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O12&aa=1</URL></REF>


Article

<CATEGORY>vin10</CATEGORY>

 <H5>ΑΤΛΕΤΙΚΟ
</H5><H2>Στο νοσοκομείο ο πρόεδρος
</H2>
ΣΤΟ ΝΟΣΟΚΟΜΕΙΟ της Μάλαγα εισήχθη ο πρόεδρος της Ατλέτικο Μαδρίτης Χεσούς Χιλ
λόγω υπέρτασης. Όπως είναι γνωστό ο Χιλ συνελήφθη την περασμένη Πέμπτη και
οδηγήθηκε στις φυλακές Αλχαουρίν ντε λα Τόρε, κατηγορούμενος πως καταχράστηκε
μεγάλα χρηματικά ποσά από τον δήμο της Μαρμπέγια, στον οποίο είναι δήμαρχος,
προκειμένου να ενισχύσει την ομάδα του.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16337O122</ED>
<ID>
ID:16081

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O12&aa=2</URL></REF>


Article

<CATEGORY>vin10</CATEGORY>

 <H5>ΜΠΛΑΤΕΡ
</H5><H2>Πρόταση για δύο διαιτητές
</H2>
Ο ΓΙΟΖΕΦ Μπλάτερ κατάφερε και πάλι να συγκεντρώσει πάνω του τα φώτα της
δημοσιότητας δηλώνοντας πως παιχνίδια στο άμεσο μέλλον πρέπει να διευθύνονται
από δύο και όχι έναν διαιτητή. Μάλιστα, έδωσε την άδεια στο Μεξικό να
διοργανώσει διεθνές τουρνουά το καλοκαίρι, στο οποίο τους αγώνες θα διευθύνουν
δύο ρέφερι.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16337O123</ED>
<ID>
ID:16120

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O12&aa=3</URL></REF>


Article

<CATEGORY>vin10</CATEGORY>

 <H5>ΚΡΟΑΤΙΑ
</H5><H2>Επιστρέφει ο Προσινέτσκι
</H2>
ΣΤΗΝ ΕΘΝΙΚΗ Κροατίας επιστρέφει ο Ρόμπερτ Προσινέτσκι, παρά τις δηλώσεις περί
του αντιθέτου που έκανε μετά το Μουντιάλ της Γαλλίας. 
Ο αρχηγός της Κροάσια θα κάνει την επανεμφάνισή του με το αντιπροσωπευτικό
συγκρότημα της χώρας του στον ιστορικό αγώνα με τη Γιουγκοσλαβία, τον Μάρτιο,
για τα προκριματικά του Ευρω-2000.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16337O124</ED>
<ID>
ID:16145

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O12&aa=4</URL></REF>


Article

<CATEGORY>vin10</CATEGORY>

 <H2>Γάτα ατίθαση... </H2>
ΤΙΜΩΡΗΜΕΝΟ ήταν προχθές το Περιστέρι, με κλειστές πόρτες διεξήχθη το ντέρμπι
με τον ΠΑΟΚ (70-66), εντούτοις η τιμωρία δεν ίσχυσε για την (τον) γάτα-το, που
όχι μόνο εισέβαλε στην εξέδρα, αλλά το «έψαξε» κιόλας, όπως φαίνεται εδώ καθαρά...
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16337O125</ED>
<ID>
ID:16160

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O12&aa=5</URL></REF>


Article

<CATEGORY>vin10</CATEGORY>

 <H2>Αναζητεί τον Αλεξούδη </H2>
ΑΦΑΝΤΟΣ ο Αλέξης Αλεξούδης για τους παράγοντες του ΟΦΗ. Δύο μέρες τον
αναζητεί ο πρόεδρος της επιτροπής μεταγραφών της κρητικής ΠΑΕ Κώστας
Καζανάκης, αλλά ο παίκτης δεν εμφανίζεται.

Τον «πράσινο» φορ θέλει να φέρει ξανά στην Κρήτη ο Έγκεν Γκέραρντ για να
καλύψει, έστω και δανεικός, τη θέση του Γιάννη Αναστασίου και χθες ο κ.
Καζανάκης πήγε στην Αθήνα για να τον συναντήσει, χωρίς όμως να το πετύχει.
Ωστόσο, ο ΟΦΗ θα επιμείνει να τον βρει και να συζητήσει μαζί του.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16337O126</ED>
<ID>
ID:16167

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O12&aa=6</URL></REF>


Article

<CATEGORY>vin10</CATEGORY>

 <H5>Ρώσος ο νικητής και λαμπρή η τελετή λήξης στα Α. Λιόσια
</H5><H2>ΣΚΑΚΙ
</H2><H2></H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

«ΤΟ ΥΠΟΥΡΓΕΙΟ Εξωτερικών στηρίζει εκδηλώσεις, όπως αυτή του 10ου διεθνούς
τουρνουά σκακιού των Άνω Λιοσίων, που φέρνουν κοντά τους λαούς και ιδιαιτέρως
τους νέους».

Η αποστροφή αυτή της ομιλίας του υπουργού Εξωτερικών κ. Θ. Πάγκαλου, κατά τη
διάρκεια της τελετής λήξης του καθιερωμένου σε ετήσια βάση διεθνούς τουρνουά,
πέρα από την έκφραση των αρχών πάνω στις οποίες στηρίζεται η πολιτική του
υπουργείου, καλύπτει με τον πιο χαρακτηριστικό τρόπο και την κατεύθυνση προς
την οποία κινούνται οι Λιοσιώτες διοργανωτές.

Διακόσιοι είκοσι πέντε σκακιστές από 17 χώρες συμμετείχαν στους αγώνες
δίνοντας ιδιαίτερο χρώμα στη φετινή διοργάνωση. Κάποιοι από τους ξένους
σκακιστές (ιδίως Αλβανοί, Γεωργιανοί) είναι μέλη των κοινοτήτων που
οικονομικοί λόγοι τους οδήγησαν στην Ελλάδα, στην αναζήτηση ενός καταφυγίου
και μιας νέας πατρίδας. Άλλοι, οι περισσότεροι, ήρθαν μόνο για να παίξουν και
θα επιστρέψουν στις χώρες τους, της τ. Σοβιετικής Ένωσης και της τ.
Γιουγκοσλαβίας. Όπως και εκείνοι από την Αγγλία, τη Γαλλία, τη Γερμανία, την
Ουγγαρία, τη Βουλγαρία, το Ισραήλ, την Κύπρο.

«Η πολιτική μας, τόνισε ο κ. Πάγκαλος, είναι μια πολιτική ειρήνης και
συνεργασίας. Θέλουμε να συναντηθούν οι λαοί, να συναντηθούν οι νέοι, να
κοιτάξουν προς το μέλλον. Και πώς καλύτερα μπορεί να το κάνει αυτό κανείς,
παρά μέσα από τον πολιτισμό, τον αθλητισμό, μέσα από τα κοινά συμφέροντα, αυτά
που κάνουν τους ανθρώπους να δρουν ανθρώπινα;». Αλλά και για τα έργα που
γίνονται στην περιοχή είχε τον καλό του λόγο ο υπουργός. «Αυτό για μένα είναι
σαν ένα είδος παραμυθιού, είναι τόσο καλό που είναι δύσκολο να το πιστέψει
κανείς. Δείχνει, όμως, τι μπορούν να κάνουν οι άνθρωποι όταν εργάζονται
δημιουργικά και συνεργάζονται».

Η εκδήλωση έγινε στο Πάρκο Πόλης που είναι κατασκευασμένο στην περιοχή Λίμνη,
η οποία έχει πληγεί δύο φορές τα τελευταία χρόνια από θεομηνίες και στην οποία
τα κοινωνικά προβλήματα είναι οξυμμένα. «Όμως με τη συνεχή φροντίδα και
προσπάθεια, είπε στη δική του ομιλία ο δήμαρχος κ. Παπαδήμας, αλλά και την
ενεργό συμπαράσταση του υπουργού Εξωτερικών κ. Θ. Πάγκαλου, κάναμε τη σωστή
κίνηση, όπως λέμε στο σκάκι, και φτάσαμε σήμερα να παρουσιάσουμε κάτι
διαφορετικό από αυτό που συνηθιζόταν για την περιοχή».

Η γνώση του διπλωματικού παιχνιδιού από μέρους του υπουργού των Εξωτερικών δεν
εγγυάται, κατ' ανάγκην, και την ποιότητα του παιχνιδιού του επί πραγματικής
σκακιέρας. Ο ίδιος είπε γι' αυτό: «Ξέρω να παίζω σκάκι, αλλά χάλια. Δεν έχω
καμιά πιθανότητα να κερδίσω ποτέ και αυτό γιατί έχω ένα θεμελιώδες ελάττωμα.
Είμαι ανυπόμονος».

Την εκδήλωση τίμησαν επίσης με την παρουσία τους οι βουλευτές του ΠΑΣΟΚ Ελένη
Ανουσάκη και Παναγιώτης Φωτιάδης, καθώς και εκπρόσωποι των πρεσβειών της
Ρωσίας, της ΠΓΔΜ και της Αλβανίας.

ΟΙ ΝΙΚΗΤΕΣ

Το τουρνουά κερδήθηκε από τον Ρώσο Ιλντάρ Ιμπραγκίμοβ που ήταν και το λογικό
φαβορί. Ακολούθησε ο Ίγκορ Μιλαντίνοβιτς, 25χρονος Σέρβος, άλλοτε παγκόσμιος
πρωταθλητής νέων, που ζει από χρόνια στην Καβάλα (έχει νυμφευθεί την κορυφαία
Ελληνίδα σκακίστρια Άννα-Μαρία Μπότσαρη) και από πέρσι αποτελεί βασικό
στέλεχος της εθνικής μας ομάδας.

Συνολικά παίχτηκαν 9 γύροι. Κάθε νίκη ισοδυναμεί με ένα βαθμό, κάθε ισοπαλία
με μισό, ενώ η ήττα δεν παίρνει κανένα βαθμό. Η τελική βαθμολογία έχει ως
εξής: 1) Ιμπραγκίμοβ (Ρωσία) 8 βαθμοί, 2) Μιλαντίνοβιτς (Ελλ.) 7,5, 3) Σαξ
(Ουγγ.) 7,5, 4) Σούλαβα (Κρο.) 7, 5) Φλίαρ (Αγγλ.) 7, 6) Α. Γκουσεΐνοβ (Αζερ.)
7, 7) Μπράνκοβιτς (Ν. Γιουγκ.) 7, 8) Μαναγκάτζε (Γεωργ.) 7, 9) Γκεοργκίεβ
(Βουλγ.) 7, 10) Τζούμπας (Ελλ.) 7, 11-21) Παπαϊωάννου, Γρίβας, Χουρτζίτσε
(Γεωργ.), Ρίστιτς (Ν. Γιουγκ.), Γκέσος, Τσέλα (Αλβ.), Μιρτζόεβ (Αζερ.),
Βελίτσκοβιτς (Ν. Γιουγκ.), Σκέμπρης, Βουλ (Ρωσ.), Κόγκαν (Ισρ.) 6,5 βαθμοί
22-42) Τζερμιαδιανός, Στανογιόσκι (ΠΓΔΜ), Γκελασβίλι (Γεωργ.), Σέκιτς (Ν.
Γιουγκ.), Ι. Νικολαΐδης, Μανάι (Αλβ.), Ε. Γκουσεΐνοβ (Αζερ.), Αλίεβ (Αζερ.),
Καπνίσης, Μουτούσης, Τσίλοβ, Δεληθανάσης, Καλαγασίδης, Τεγγελίδης, Δ.
Καρανικόλας, Καλέσης, Αγγουρίδης, Μπίτρι (Αλβ.), Γεωργίου, Σουλτάτης, Γκένοβα
(Βουλγ.) 6 βαθμοί.

* Ο Ιλντάρ Ιμπραγκίμοβ ολοκλήρωσε την προσπάθειά του με δύο σημαντικές
διαδοχικές νίκες επί του Τζερμιαδιανού (8ος γύρος) και του Κροάτη Σούλαβα (9ος).

Ιμπραγκίμοβ (2.610) - Σούλαβα (2.380)

1. γ4 ε5 2. Ιγ3 Ιζ6 3. Ιζ3 Ιγ6 4. α3 ε4 5. Ιη5 Βε7 6. δ3 ε: δ3 7. Β: δ3 Ιε5 8.
Βγ2 δ6 9. ζ4 Ιεδ7 10. η3 η6 11. Αη2 Αη7 12. 0-0 0-0 13. Αδ2 θ6 14. Ιθ3 Ιγ5 15.
Ιζ2 α5 16. Παε1 α4 17. ε4 Βδ8 18. Αε3 Ιζδ7 19. Πδ1 Πα5 20. Πζε1 β6 21. Ιβ5 Αβ7
22. Αδ2 Πα8 23. Αγ3 Α: γ3 24. Ι: γ3 Πε8 25. Ιδ5 Α: δ5 26. γ: δ5 Βζ6 27. Πε2
Βη7 28. Αθ3 Παδ8 29. Βγ4 Πε7 30. Πδε1 Ιζ6 31. Ρθ1 Πδε8 32. ε5 Ιθ7 33. Βγ3 ζ6
34. Αε6+ Ρθ8 35. ε: δ6 γ: δ6 36. Ιε4 Ι: ε4 37. Π: ε4 β5 38. Βγ6 ζ5 39. Π4ε2
Ιζ6 40. Β: δ6 Ιε4 41. Ββ4 Πβ8 42. Ρη2 θ5 43. θ4 Ρθ7 44. Πγ2 Πγ7 45. Πγ6 Πδ8
46. Π: γ7 Β: γ7 47. Πε2 Βγ4 48. Β: γ4 β: γ4 49. Ρζ3 Πβ8 50. Ρε3 Πβ3+ 51. Ρδ4
γ3 52. β: γ3 Ι: γ3 53. Πγ2 Ιβ5+ 54. Ργ5 Ι: α3 55. Πα2 Ιβ5 56. δ6 Ι: δ6 57. Ρ:
δ6 Πδ3+ 58. Ρε5 α3 59. Πγ2 Π: η3 60. Πγ7+ Ρθ8 61. Ρζ6 Πη4 62. Πα7 Π: ζ4 63.
Πα8+ Ρθ7 64. Αη8+ 1-0

Τζερμιαδιανός (2.465) - Ιμπραγκίμοβ (2.610)

1. ε4 δ6 2. δ4 η6 3. Ιγ3 γ6 4. ζ4 δ5 5. ε5 θ5 6. Ιζ3 Αη4 7. Αε3 Ββ6 8. Πβ1 ε6
9. Αε2 Ιθ6 10. θ3 Α: ζ3 11. Α: ζ3 Ιζ5 12. Αζ2 γ5 13. Α: δ5 ε: δ5 14. Ι: δ5
Βα5+ 15. β4 γ: β4 16. Ιζ6+ Ρδ8 17. 0-0 Αε7 18. Βζ3 Ιγ6 19. δ5 Ιγδ4 20. Α: δ4
Ι: δ4 21. Βδ3 Ιζ5 22. Ιε4 Αγ5+ 23. Ρθ2 Πγ8 24. γ3 Βα6 25. γ4 β6 26. δ6 Ββ7 27.
Πζε1 Πγ6 28. Πβδ1 Αδ4 29. Ιη5 Ργ8 30. Πε4 ζ6 31. Π: δ4 ζ: η5 32. ε6 Ρβ8 33.
Πδ5 η: ζ4 34. Π: ζ5 η: ζ5 35. Β: ζ5 Πη8 36. δ7 Πδ6 37. Πδ5 Π: δ5 38. γ: δ5 Βγ7
39. η3 ζ: η3+ 40. Ρη2 Βδ6 41. Β: θ5 Βζ8 42. Βε5+ Ρβ7 43. δ8=Ι+ Β: δ8 44. δ6
Βγ8 0-1

* Από την ερχόμενη Πέμπτη 14 Ιανουαρίου ξεκινάει για τη φετινή χρονιά τη
λειτουργία του το σκακιστικό στέκι του Ηλία Κουρκουνάκη, διεθνούς μετρ και
κορυφαίου προπονητή και συγγραφέα σκακιστικών βιβλίων. Το θέμα της πρώτης
συζήτησης για το '99 (ώρα έναρξης 18.00) είναι: «Ο ρόλος του Fritz (σ.σ.: του
πιο γνωστού σκακιστικού προγράμματος για PC) στο σύγχρονο σκάκι». Το στέκι
βρίσκεται στα Εξάρχεια, Τζαβέλλα 18.

<REF><SOURCE>ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16337O991</ED>
<ID>
ID:16046

</ID><URL>http://ta-nea.dolnet.gr/neaweb/neafile.print_unique?e=A&f=16337&m=O99&aa=1</URL></REF>


Article

<CATEGORY>vin09</CATEGORY>

 <H5>ΑΣΤΡΑΦΤΕΡΕΣ ΝΕΕΣ ΔΙΣΚΟΓΡΑΦΙΚΕΣ ΕΚΔΟΣΕΙΣ ΑΠΟ ΤΑ «ΕΡΓΟΣΤΑΣΙΑ» ΤΟΥ ΡΟΚ
</H5><H5>Ύστερα από 16 χρόνια σιωπής
</H5><H2>Έχουμε πολλά ν' ακούσουμε
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3></H3>Οι U2 και ο κύριος Μπόνο δεν είναι από τους ανθρώπους που κάθονται ήσυχοι.
Ήδη, βρίσκεται στα σκαριά το νέο CD τους

Με τα κάλαντα τελειώσαμε, με τα χριστουγεννιάτικα και άλλα εορταστικά
ξεμπερδέψαμε, ακόμη και τις μουσικές ανασκοπήσεις αφήσαμε πίσω για τα καλά.
Μπροστά μας, κιόλας, ξεπροβάλλουν καινούργιες παραγωγές, φρέσκιες δουλειές και
αστραφτερά CD, μια και στα στούντιο αυτές τις ημέρες κάθε άλλο παρά τα κάλαντα
ακούγονταν. Ο Μπεκ, οι Blur και η Ντέμπορα Χάρι έχουν νέα. Και δεν είναι μόνον αυτοί...

Η νέα σοδειά, απ' ό,τι φαίνεται από τη σπορά κιόλας, θα φέρει μεγάλες
συγκινήσεις ­ οι Blondie είναι ξανά εδώ, το δίχως άλλο εκπλήξεις ­ οι
καινούργιοι Blur ετοιμάζονται για απογείωση, σίγουρες παραγωγές με το ατού του
στάνταρτ. Αν σας έλειψαν οι New Order, μπαίνουν στο στούντιο, ίσως και τώρα
που σας το λέμε.

Η ώρα ήταν αυτή που έπρεπε για να ειδοποιήσουν για νέα από τον οίκο των Blur.
Αυτά έχουν να πουν πως με το που θα βγει το «13» (πείτε τους μετά
προληπτικούς), θα αποδειχθεί περίτρανα πως δεν έμειναν στις δόξες της φήμης
τους, ότι τόλμησαν να ρισκάρουν, πως θέλουν να συζητηθούν. Από το σινγκλ
«Tender» έφθασαν τα πρώτα μηνύματα. Ο Ντέιμον Άλμπαρν δεν έχει σκοπό να κάνει
τον ζεν πρεμιέ της ποπ σκηνής ­ γι' αυτό κάλεσε τον τολμηρό Γουίλιαμ Όρμπιτ
για τσάι και δουλειά στο στούντιο. Με το που μπαίνει ο Μάρτιος θα έχουμε
σφαιρική άποψη γι' αυτό το 13άρι...

Αν μιλάμε για υποσχέσεις, ο Μπεκ πρέπει να δώσει στίγμα όπου να 'ναι, γιατί
όταν μας έλεγε για το Mutations (αυτό το θεϊκό του άλμπουμ με ολίγον φολκ,
ολίγον ροκ και κάπως από χιπ-χοπ, όπως ήχους της νεωτάτης γενιάς) ήταν στην
προετοιμασία του επομένου. Του επίσημου επομένου από το «Odelay».

Έστειλαν χαιρετίσματα και σοβαρούς λόγους να ανταποδώσουμε με την προσοχή μας,
καθώς οι Blondie, με την εκρηκτική ακόμη Ντέμπορα Χάρι, επανέρχονται με το
εξίσου εκρηκτικό «Μαρία» και το άλμπουμ τους Νο exit στα σκαριά. Η δεκαετία
του '80 δεν έχει τελειώσει. Οι ρυθμοί ξέχασαν τις ηλικίες τους και το
«λίφτινγκ» δείχνει ν απέτυχε εκατό τοις εκατό.

Σ' αυτό το σημείο, να σημειώσετε πως και οι New Order, οι δάσκαλοι της
ηλεκτρονικής, επιθυμούν να καταθέσουν νέο υλικό, αλλά να μην αποκλείσετε στο
μεταξύ και τις άλλες δραστηριότητες του μίστερ Κουκ και των αγαπημένων μας Monaco.

Πείτε το προαίσθημα (και δικαιολογείστε με αν πέσω έξω). Οι U2 θα προβάλουν
εντός του '99 με υλικό πρώτης ποιότητας. Οι πληροφορίες λένε πως έχουν ήδη
περάσει στο στούντιο και έχουν κόψει τα πολλά πολλά κοσμικά. Να μη θέλουν να
βγουν σε περιοδεία πριν από το 2000; Θα θέλουν. Μετά την εμπνευσμένη επιλογή
από τα παλιά τους, δεν μπορεί παρά να περιμένουμε καλύτερα.

Καινούργιες δραστηριότητες στον ορίζοντα από τον Βορρά. Δεν είναι μόνο η
συμμετοχή της Μπιορκ στο μιούζικαλ του Λαρς Φον Τρίερ «Dancer In The Dark»,
είναι που το κορίτσι έχει υποσχεθεί στο κοινό της, το οποίο περίμενε αρκετά
ερωτικές μπαλάντες και για ορεκτικό κάτι από τη συνεργασία της με τους
Μπρόντσκι Κουαρτετ (αγαπημένους συνεργάτες του Έλβις Κοστέλο), σε «ντανς»
συμφωνικές επιδόσεις.

Πολύ ενθαρρυντικό για την ποπ γενικά είναι το ότι οι Space θα είναι σε λίγο
κοντά μας (αυτό το γκρουπ έχει ό,τι χρειάζεται για να ξεχωρίσει και δεν
επιδιώκει να το εκδηλώνει παρά τις απαιτήσεις των μάνατζερ), οι Propellerheads
επέστρεψαν και χωρίς τη Σίρλεϊ Μπάσεϊ και οι Kula Shaker μέσω της εταιρείας
τους έκλεισαν ραντεβού στα δισκοπωλεία με το δεύτερο CD τους, Peasants, Pigs
and Astronauts (Χωριάτες, γουρούνια και Αστροναύτες;) στις 8 Μαρτίου, ίσως και
λίγο συντομότερα. Με το Διάστημα (εκτός από τους Space και τους Αστροναύτες)
θα ασχοληθούν και οι Gomez με το God's Big Spaceship (όπως έγραψε η ΝΜΕ), όπου
ελπίζουμε να μην εγκαταλείψουν τις καλές τους κιθάρες.

Αυτό δεν θα το κάνει η Μπεθ Όρτον. Σε λίγες ημέρες η καινούργια δουλειά της θα
δικαιώσει (ή όχι) όσους ποντάρουν πολλά στο Central Reservation, όπου
συνεργάζεται με τον Μπεν Γουοτς (το ήμισυ των Everything But The Girl), τον
Μπεν Χάρπερ και τον Τέρι Γκάλιερ που δεν σταματάει να προσθέτει γοητεία στην
τζαζ, στο σόουλ και ό,τι χωράει μέσα η ψυχή του.

Η Ντέμπορα Χάρι και οι «Blondie» επιστρέφουν ανανεωμένοι και δριμύτεροι

Πολύ πριν η Μαντόνα γοητεύσει τα πλήθη, πολύ πριν τα κορίτσια του ροκ ντυθούν
σέξι και βγουν στη σκηνή, η Ντέμπι Χάρι ήταν εκεί, ανοίγοντας τον δρόμο για
τις επίδοξες ξανθές που ήθελαν καριέρα. Σαράντα εκατομμύρια δίσκοι από το '76,
όταν οι Blondie κατέκτησαν το δύσκολο νεοϋορκέζικο κοινό και από εκεί τον
κόσμο όλο.

Αν το πανκ ήταν το όχημα όπου ανέβαιναν ακόμη και όσοι δεν είχαν εισιτήριο,
εκείνοι, με την ελκυστική κυρία πάντα μπροστά, δοκίμαζαν παιχνίδια με την
ντίσκο, ακόμη και με το ραπ στο φιλήδονο Rapture.

Ένα συγκρότημα με ιστορία και με την Ντέμπι Χάρι να απλώνει τις δραστηριότητές
της έως και την τζαζ (την είδαμε με τζαζ σχήμα και στο «Ρόδον», πριν από λίγο
καιρό) δεν θα μπορούσε να μείνει σιωπηλό για πολύ. Αν και τα 16 χρόνια που δεν
«λειτούργησαν» ως συγκρότημα οι Blondie ήταν πολλά. Στις 23 Φεβρουαρίου, όμως,
η σιωπή λήγει επισήμως και το νέο άλμπουμ Νο Exit σερβίρεται ως κυρίως πιάτο
στο κοινό. Η Ντέμπι Χάρι και ο Κρις Στάιν πάλι μαζί, όπως και με τους δύο
άλλους που ήταν εκεί από την αρχή, τον Τζίμι Ντέστρι και τον Κλεμ Μπερκ, στα
πλήκτρα και στα ντραμς. Μια τουρνέ με πολλούς σταθμούς είναι μάλιστα στο πρόγραμμα.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16337P011</ED>
<ID>
ID:16047

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Τα παιδιά προτιμούν... «παντρεμένους» και «ξένους» στη μικρή οθόνη

σελ 5
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16337P012</ED>
<ID>
ID:16088

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Μέρα- Νύχτα
</H2>
Τι θα κάνουν ο Μελ Γκίμπσον και ο Ζμπίγκνιεφ Πράισνερ στα
ελληνικά νησιά...

σελ 12
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16337P013</ED>
<ID>
ID:16125

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΤΟΥ ΧΡΟΝΗ ΜΠΟΤΣΟΓΛΟΥ ΣΤΗ ΓΛΥΦΑΔΑ
</H5><H2>Ματωμένος γάμος
</H2>
Έργο του Χρόνη Μπότσογλου, που εκτίθεται στην γκαλερί «Έκφραση», στη Γλυφάδα

«Ματωμένος γάμος» του Φ. Γκ. Λόρκα αύριο στις 9, στη σκηνή «Σωκράτης
Καραντινός» της Μονής Λαζαριστών, από το Χοροθέατρο Θεσσαλονίκης του Κρατικού
Θεάτρου Βορείου Ελλάδος, σε χορογραφία Αναστασίας Θεοφανίδου, σκηνικά και
κοστούμια Αφροδίτης Κουτσουδάκη, μουσική Πάρι Πασχόπουλου και Νίκου Βουδούρη
και σκηνοθετική και δραματουργική επιμέλεια Νίκου Σακαλίδη.

*** Συνεχίζονται στο θέατρο «Σφενδόνη» (Μακρή 4, στου Μακρυγιάννη, τηλ.
9235.296), οι παραστάσεις του μουσικού έργου του Henry Purcell «Διδώ και
Αινείας» από τη Σχεδία Ομάδα Χορού, σε χορογραφίες της Αναστασίας Λύρα και
φωτισμούς της Ελευθερίας Ντεκώ. Στον ρόλο της Διδούς, η Νατάσα Αβρά και του
Αινεία, ο Δημήτρης Σωτηρίου. Με επίκεντρο την παρουσία του Αμερικανού χορευτή
και χορογράφου Στιβ Πάξτον, η Σχεδία Ομάδα Χορού σχεδιάζει για σήμερα και για
αύριο και δύο παραστάσεις αυτοσχεδιασμού, στις οποίες θα παρέμβει η Δόμνα Σαμίου.

*** Η επιθεώρηση των Βύρωνα Μακρίδη, Κώστα Φέρρη και Γιώργου Χασάπογλου «Μην
μου πατάς τον... Πάγκαλο» ανεβαίνει απόψε, στον «Ορφέα» (Πανεπιστημίου 38), σε
σκηνοθεσία Κώστα Φέρρη, σκηνικά Θεοδόση Δαυλού και κοστούμια Γιώργου Δρόσου.

ΕΚΘΕΣΗ

«Οι καρποί - Τα πρόσωπα» είναι ο τίτλος της έκθεσης του Χρόνη Μπότσογλου, που
εγκαινιάζεται σήμερα, στην «Έκφραση» (Μεταξά και Φοίβης 11, στη Γλυφάδα, τηλ. 8940.391).

*** Έργα ζωγραφικής και χαρακτικής παρουσιάζει από σήμερα, στην «Αργώ» (Μέρλιν
8, τηλ. 3622.662), η Πόπη Ζωΐδη.

Ώς το τέλος Φεβρουαρίου θα διαρκέσει η έκθεση χαρακτικής και ζωγραφικής της
Ντίνας Κώτσιου, που λειτουργεί στην αίθουσα τέχνης «Αστρολάβος Πειραιά»
(Ανδρούτσου 140, τηλ. 4128.002).

*** «Στιγμιότυπα» είναι ο τίτλος της έκθεσης φωτογραφίας του Στέλιου Β.
Σκοπελίτη, που εγκαινιάζεται απόψε στην γκαλερί «7» (Ζαλοκώστα 7, τηλ. 3612.050).

*** Τέχνη απευθείας από το Βερολίνο καλούμαστε να γνωρίσουμε στο «Σπίτι της
Κύπρου» (Ηρακλείτου 7) όπου ανοίγει η έκθεση «Μέιντ ιν Μπερλίν» με έργα και
ιδέες εννέα διαφορετικών Γερμανών καλλιτεχνών που βρίσκονται στην πρώτη γραμμή
και αρχίζουν ήδη να διακρίνονται σε μεγάλες διοργανώσεις. Πίνακες, κατασκευές,
φωτογραφίες και βίντεο χρησιμοποιούνται για να εκφράσουν σκέψεις, να
αποκαλύψουν συναισθήματα, να προκαλέσουν τον διάλογο. Την έκθεση, που
πρωτοπαρουσιάσθηκε στο Μουσείο Σύγχρονης Τέχνης του Ρεθύμνου, επιμελείται η
Μπιργκίτ Χόφμαϊστερ. Συμμετέχουν οι Γιορκ Κνόφελ, Σαμπίν Χόρνινγκ, Χανς
Χέμερτ, Α. Μαγιέφσκι, Μισέλ Μαγιέρους, Όλαφ Νικολάι, Μάνφρεντ Περνίς και
Ντανιέλ Ρίχτερ.

ΕΚΔΗΛΩΣΕΙΣ

Την Άννα Φόνσου τιμά το βράδυ στις 9, στο ξενοδοχείο «Royal Olympic», ο
Ροταριανός Όμιλος Αθηνών. Θα μιλήσουν οι Άννα Καλουτά, Γεώργιος Ρεμούνδος και
Κώστας Βαγιανός (πληροφορίες στο τηλ. 3623.150).

*** Αρχίζουν σήμερα οι εκδηλώσεις του συλλόγου Φίλοι Μουσείου Μάνης Μ. Κάσση
(πληροφορίες στο τηλ. 4826.110).

ΒΙΒΛΙΟ

Το βιβλίο του Ευθύμιου Προκαλάμου «Προσδεδεμένος επί της Γεφύρας», που
κυκλοφορεί από τις εκδόσεις Μπάστα - Πλέσσα, παρουσιάζουν το βράδυ στις 8, στη
Στοά του Βιβλίου (Πεσμαζόγλου 5), ο Αντώνης Μπάστας, ο Διονύσης Βίτσος και η
Βάσω Συλλιγαρδάκη.

«ΖΩΝΤΑΝΑ»

Κώστας Χατζόπουλος και Κατερίνα Νιτσοπούλου το βράδυ στις 10.30, στη μουσική
σκηνή «Στον αέρα» (στην Κεντρική Πλατεία της Πετρούπολης, τηλ. 5056.009).

*** Το κουαρτέτο του Archie Shepp εμφανίζεται στο «Half Note» (Τριβωνιανού 17,
στο Μετς, τηλ. 9213.310) μέχρι και την Πέμπτη.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16337P021</ED>
<ID>
ID:16049

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P02&aa=1</URL></REF>


Article

<CATEGORY>vin09</CATEGORY>

 <H5></H5><H2></H2><H2>Μεθεόρτιο δώρο
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Στο ξέφτισμα των γιορτών, εκεί κατά τα τελειώματα, γεννήθηκε μια φράση-μωρό,
που η μυρωδιά της, ίδια λαιμός του βρέφους τρυφερός λίγο αφού ξυπνήσει, με
πήγε πίσω στη ζωή, απ' όπου το κοινότοπο χρόνια με έχει εξορίσει. Επειδή τα
τελευταία χρόνια τα λεγόμενα σε μια συνέντευξη (και δεν βγάζω τον εαυτό μου ­
αν έχω κανέναν εαυτό ­ έξω) έχουν καταντήσει ένα «μονοτονικό τίποτα» σε
γυμνικές εμφανίσεις, αυτό το μωράκι με το παράπονο στο βρεφικό του κλάμα ήρθε
σαν δώρο που ήμουνα σίγουρος ότι δεν είχα λάβει. (Πράγμα που είναι γενικώς
ψέμα. Μου κάνανε πολλά δώρα του αχάριστου, αλλά εγώ κάνω; λέω; πιστεύω; πως
δεν τα έχω λάβει).

Το ξετύλιξα αργά, κι ίσως και κάπως κουρασμένα αν και τό' στελνε μια φίλη από
χρόνια, που κι αν δεν βλεπόμαστε συχνά, όμως το αίσθημά μας παραμένει ανθηρό
και μυροβόλο.

Στην αρχή τρόμαξα γιατί κάτω απ' το εορταστικό του περιτύλιγμα είδα να
κουνιέται κάτι ζωντανό (είδες που ό,τι ζωντανό τρομάζει;) και σφόδρα
ταράχτηκα. Όμως μόλις άνοιξα και την τελευταία πάνα και πρόβαλε μέσα απ' τα
ασπρόρουχα ροδοκόκκινο, αεικίνητο, φωτεινό, ζωηρό, με τα μάτια λίγο πριν την
αθωότητα, το στόμα-μπουμπούκι να ψάχνει τη ρώγα, και τα πόδια να ζωγραφίζουν
δροσερά στεφάνια στον αέρα, το τρυφερό του σώμα, έσκυψα αργά, έχωσα το πρόσωπό
μου στη μικρή λακκούβα ανάμεσα στο λαιμουδάκι και στον ώμο και απ' τη μυρουδιά
τι λέω; απ' το άγουρο άρωμα, το μύρο, που ανέδυε το τρυφερό του δέρμα, είδα να
γράφεται ή μάλλον να σκαλίζεται στο σκοτεινό το βράχο της ψυχής όλη η φράση με
πάμφωτα Ελληνικά:

Δεν θέλω να γίνω υπάλληλος στα όνειρά μου.

Χρόνια πολλά Λίνα
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16337P022</ED>
<ID>
ID:16091

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P02&aa=2</URL></REF>


Article

<CATEGORY>vin09</CATEGORY>

 <H2>Ο Στέλιος ξαναβρίσκει το κέφι του
</H2>
<AUTHOR>Π.Α.Γ.</AUTHOR>

Στέλιος Καζαντζίδης

Κάποιες ιδιαίτερες δυσκολίες, κάποιες αναστολές που οφείλονται σε καθαρά
ψυχολογικούς λόγους, ανάγκασαν τον Στέλιο Καζαντζίδη να μην κάνει δίσκο για
την περίοδο πριν από τις γιορτές των Χριστουγέννων, όπως συνήθιζε τα τελευταία
δέκα χρόνια. Ο βάρδος του αυθεντικού λαϊκού τραγουδιού δεν «ενέδωσε» αυτή τη
φορά σε πιέσεις και δεν μπήκε στο studio. Θέλω να είμαι σε άριστη ψυχολογική
κατάσταση για να μπορώ να τραγουδήσω, να εκφραστώ με τον τρόπο που θέλω εγώ,
έλεγε προχθές ο δημοφιλής λαϊκός τραγουδιστής σε φίλους του από την Πάτρα.
Σύμφωνα με πληροφορίες, ο Καζαντζίδης μελετά στίχους εκατοντάδων τραγουδιών με
σκοπό να καταλήξει κάπου, ώστε να αρχίσει να προγραμματίζει έναν νέο κύκλο που
θα περιλαμβάνει ο νέος του δίσκος που αναμένεται να κυκλοφορήσει στα τέλη
Μαρτίου, λίγο πριν από το Πάσχα. Ο Στέλιος Καζαντζίδης, πάντως, αν αποφασίσει
τελικά να μπει στο studio για νέες ηχογραφήσεις, θα πρέπει ­ όπως λέει ο ίδιος
με αυστηρότητα ­ τα τραγούδια ν' αγγίζουν τα σημερινά προβλήματα του λαού και
να εμπνέουν σοβαρότητα οι στίχοι και να είναι πολύ μελωδικά. Όπως και να 'χουν
τα πράγματα, οι προβλέψεις είναι ότι ο δίσκος τελικά θα βγει, αφού ο Στέλιος
ξαναβρίσκει το κέφι του.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16337P023</ED>
<ID>
ID:16127

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P02&aa=3</URL></REF>


Article

<CATEGORY>vin09</CATEGORY>

 <H2>Ουδέν... καλόν αμιγές κακού
</H2>
<AUTHOR>Π.Α.</AUTHOR>

Σινεμά. Εν Ελλάδι. Με νέα χαρμόσυνα, για μια τέχνη «λαϊκή», τουλάχιστον τα
τελευταία δύο χρόνια. Με ανάκαμψη θεαματική, σε επίπεδο αριθμού εισιτηρίων,
αλλά και ηλικίας του κοινού, με αύξηση αιθουσών ­ όχι μόνον στην Αθήνα ­ και
βελτίωση των συνθηκών θέασης σε επίπεδα αντάξια των ευρωπαϊκών, αν όχι των
διεθνών. Ανανεωμένες αίθουσες, με υπερσύγχρονα μηχανήματα προβολής, νέας
τεχνολογίας οθόνες, καταπληκτικό πολυκάναλο ήχο Dolby Surround (ή και ΤΗΧ).
Ακόμη, στις παλιές αίθουσες που ανακαινίζονται για να υποδεχθούν πια τον 21ο
αιώνα (πιο πρόσφατο παράδειγμα η «Ζίνα» στη Λεωφόρο Αλεξάνδρας), τα φουαγιέ
συναγωνίζονται τη λάμψη κομψών καφέ, τα κυλικεία εκμοντερνίζονται, τα φθαρμένα
πλαστικά και ξύλα αντικαθίστανται από γυαλιστερό μάρμαρο... Όλα αυτά φαντάζουν
­ και είναι ­ υπέροχα. Η εικόνα, όμως, ενός άνδρα με κινητικά προβλήματα, να
αγκομαχά, μόνος, να ανεβεί τη σκάλα ­ ανακαινισμένου ­ κεντρικού
κινηματογράφου της Αθήνας, τις προάλλες, λίγο αμαύρωσε την συνολική εικόνα.
Γιατί αυτός ο χορός εκατομμυρίων (και για τις εντυπωσιακές, δίχως άλλο,
ανακαινίσεις και από τα χιλιάδες αυξανόμενα διαρκώς εισιτήρια) εξαιρεί, όπως
φαίνεται, τους ανθρώπους με ειδικές ανάγκες. Ούτε μια ράμπα ­ ούτε καν
πρόβλεψη. Ουδέν... καλόν, λοιπόν, αμιγές κακού.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16337P024</ED>
<ID>
ID:16150

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P02&aa=4</URL></REF>


Article

<CATEGORY>vin09</CATEGORY>

 <H2>Ο άγνωστος Σολωμός
</H2>
<AUTHOR>Π.Κ.</AUTHOR>

Διονύσιος Σολωμός

Όλοι τον γνωρίζουμε τον εθνικό μας ποιητή μέσα από τους στίχους του. Όμως ο
χαρακτήρας του, το περιβάλλον, η καταγωγή του, το φιλοσοφικό κλίμα της εποχής
του, οι φιλίες του, οι γυναίκες, οι επιρροές που δέχθηκε, δεν είναι ευρύτερα
γνωστές. Σ' όλα αυτά είναι αφιερωμένο το τελευταίο διπλό τεύχος του
ζακυνθινού, επίσης, περιοδικού «Περίπλους», που κυκλοφόρησε με τίτλο
«Διονύσιος Σολωμός, το περιβάλλον και η εποχή του». Τα ανέκδοτα στοιχεία, οι
μελέτες που δημοσιεύονται κάνουν το τεύχος πολύτιμο. Το αξιοσημείωτο είναι η
δημοσίευση δύο «επικριτικών» κειμένων για κάποιες πρόσφατες εκδόσεις σχετικές
με τον Σολωμό.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16337P025</ED>
<ID>
ID:16163

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P02&aa=5</URL></REF>


Article

<CATEGORY>vin09</CATEGORY>

 <H2>Αρχαία... μόδα
</H2>
<AUTHOR>Α.Ν.</AUTHOR>

Είναι κατοχυρωμένο πλέον: οι αρχαίοι είναι της μόδας! Κατόπιν πληθώρας άλλων
εκδοτών, που εξέδωσαν τα έργα αρχαίων Ελλήνων συγγραφέων, από τις εκδόσεις
Πατάκη κυκλοφορεί σε δύο τόμους ­ στη σειρά «Αρχαίοι Έλληνες συγγραφείς» των
εκδόσεων Πατάκη ­ το έργο του Ηροδότου, «Ηροδότου Ιστορίαι», σε μετάφραση του
Ηλία Σπυρόπουλου, ο οποίος είναι αρμόδιος και για τον σχολιασμό των κειμένων.
Στον πρώτο τόμο ­ εκ των δύο καλαίσθητων και εύχρηστων βιβλίων, τα οποία
περιέχουν σε κάθε σελίδα το αρχαίο κείμενο, και ακριβώς απέναντι τη
νεοελληνική μετάφρασή του ­ περιλαμβάνεται το πρώτο βιβλίο των «Ιστοριών», το
επονομαζόμενο «Κλειώ», ενώ στον δεύτερο τόμο περιλαμβάνονται το δεύτερο και
τρίτο βιβλίο των ιστοριών, η «Ευτέρπη» και η «Θάλεια».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16337P026</ED>
<ID>
ID:16169

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P02&aa=6</URL></REF>


Article

<CATEGORY>vin09</CATEGORY>

 <H5>«Η ΜΑΣΚΑ ΤΟΥ ΚΟΚΚΙΝΟΥ» ΤΟΥ Δ. ΜΑΡΑΓΚΟΠΟΥΛΟΥ ΣΕ ΣΚΗΝΟΘΕΣΙΑ ΣΠ. ΣΑΚΚΑ ΣΤΗ ΛΥΡΙΚΗ ΣΚΗΝΗ
</H5><H5></H5><H5>Ο σύντροφος του Βερσάτσε έκανε το δικό του ντεφιλέ...
</H5><H2>Η όπερα της πασαρέλας
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

<H3>Το ατελιέ ενός διάσημου μόδιστρου, μαφιόζοι, μπράβοι, δολοφονίες, πτώματα στα
νερά των υπονόμων, «ιπτάμενα» κοριτσάκια-αγγελούδια, κούκλες-μανεκέν που
ζωντανεύουν, μία εντυπωσιακή πασαρέλα με οκτώ μοντέλα... Μην βιάζεστε να
βγάλετε συμπεράσματα. Δεν πρόκειται για σκηνές από κάποια ταινία του
Χόλιγουντ, αλλά από τα προσεχώς μιας νέας ελληνικής όπερας στη σκηνή της Λυρικής!
</H3>
Ο Πρόσπερος - Δημήτρης Καστούμης (Τζιάνι Βερσάτσε;) με την αδελφή του Ντόρα -
Γεωργία Ηλιοπούλου (Ντονατέλα Βερσάτσε;) και τον φίλο του Άριελ - Δημήτρη
Σιγαλό (Αντόνιο Ντ' Αμίκο;) στην όπερα «Η μάσκα του κόκκινου» του Δημήτρη Μαραγκόπουλου

Ο συνδυασμός ακούγεται εκρηκτικός: τα παρασκήνια του κόσμου της μόδας (ο
κεντρικός ήρωας άλλωστε είναι ένας διάσημος μόδιστρος) και εντυπωσιακά
κοστούμια... υψηλής ραπτικής (που ανέλαβε να φέρει στην πασαρέλα ο σκηνογράφος
Μανόλης Παντελιδάκης), ο ­ παράλληλος ­ κόσμος της μαφίας, τα τηλεοπτικά
συνεργεία και ένα «σενάριο» που δεν αποφεύγει τις ομοιότητες με την τραγική
ιστορία ­ και το πρόσφατο τέλος ­ του μαιτρ της υψηλής ραπτικής Τζιάνι
Βερσάτσε. Και όλα αυτά σε μια ατμόσφαιρα Έντγκαρ Άλαν Πόε από τη «Μάσκα του
κόκκινου θανάτου», από την οποία είναι δανεισμένη και η κεντρική σκηνή.

Ιδού η «Μάσκα του κόκκινου», η ­ τολμηρή, όπως φαίνεται ­ όπερα του συνθέτη
Δημήτρη Μαραγκόπουλου, που την επόμενη Κυριακή, 17 Ιανουαρίου, θα κάνει την
πρεμιέρα της σε σκηνοθεσία του ­ βαρύτονου ­ Σπύρου Σακκά και μουσική
διεύθυνση του Νίκου Τσούχλου, στην Εθνική Λυρική Σκηνή. Η νέα ελληνική όπερα
είναι παραγγελία του διευθυντή της Λυρικής ­ συνθέτη επίσης ­ Περικλή Κούκου
στον Δημήτρη Μαραγκόπουλο, ο οποίος βασίστηκε σε μία ιδέα της Φωτεινής
Σωτήρχου για το λιμπρέτο, που «στολίστηκε» με ποιητικά κείμενα της Τούλας
Τόλια και του Στρατή Πασχάλη και συνδέθηκε δραματουργικά από τον συνθέτη και
τον Σπύρο Σακκά.

Η αρχική παραγγελία αφορούσε ένα θρίλερ (μία όπερα-θρίλερ) που «τελικά
συνδύασε την εικονογράφηση της ζωής, εμμέσως, ενός σύγχρονου Βερσάτσε, που
δολοφονείται από την εξουσία-μαφία μέσα σε έναν χώρο, έναν πύργο, στο κλίμα
του Έντγκαρ Άλαν Πόε», εξηγεί στα «ΝΕΑ» ο Σπύρος Σακκάς. Το εγχείρημα
λειτούργησε επίσης, στην αρχή, με τη μορφή εργαστηρίου, καθώς οι πρωταγωνιστές
της «Μάσκας του κόκκινου» είναι νέοι ερμηνευτές, πολλοί από τους οποίους δεν
έχουν τραγουδήσει ποτέ πριν επί σκηνής. «Πρόκειται για ένα παιχνίδι
αυτοσχεδιαστικό, που ωριμάζει και παίρνει μορφή από τα ποιητικά κείμενα. Και
καθώς ξεκίνησε σαν ένα εργαστήρι, ψάξαμε, και με οντισιόν, να βρούμε νέους
ανθρώπους, που θα είχαν τα εκφραστικά μέσα για αυτού του είδους το εγχείρημα».

Τρεις είναι οι βασικοί ρόλοι της «Μάσκας του κόκκινου» (με ονόματα δανεισμένα
από σαιξπηρικούς ήρωες): ο μόδιστρος Πρόσπερος, «ένας ευφυής άνθρωπος, που
αποφασίζει να εγκαταλείψει τον σκληρό κόσμο της μόδας και να ζήσει μόνος του
αθώα και αγνά», η αδελφή του, Ντόρα, «με την οποία μεγάλωσαν μαζί, που τον
αγαπά παράφορα ­ σχεδόν ερωτικά ­ και τον υποστηρίζει» και ο Άριελ, «ο φίλος
του, με τον οποίο ζει ­ και ερωτικά ­ μαζί».

Ο Πρόσπερος ανακοινώνει την απόφασή του στον Άριελ και την Ντόρα, που μένουν
εμβρόντητοι. «Πώς θα τα βγάλεις όμως πέρα με τις εξουσίες, που σε έφεραν ώς
εδώ», του λέει ο Άριελ ­ που μαθαίνει ότι η μαφία προτίθεται να τον
δολοφονήσει για την απόφασή του. Του προτείνει, λοιπόν, έναν σκηνοθετημένο
θάνατο, ύστερα από μία «ψεύτικη» σκηνή ζήλειας, στη «γιορτή της μάσκας του
κόκκινου», που οργανώνει ο Πρόσπερος για να ανακοινώσει δημοσίως την απόφασή
του ­ και στα τηλεοπτικά συνεργεία!

Μόνον που η εντολή για τη δολοφονία δίνεται από την εξουσία-μαφία στον
Άριελ... Η συνέχεια επί της σκηνής (όπως έγραφαν και τα προγράμματα των
σινεμά) στη διάρκεια της μιας ώρας και 40 λεπτών όπερας, που θα
«επιστρατεύσει» εκτός των δέκα πρωταγωνιστών, έξι χορευτές, 25 κομπάρσους και
οκτώ μοντέλα.

Η «Μάσκα του κόκκινου» θα δώσει έξι παραστάσεις στην Εθνική Λυρική
Σκηνή, μαζί με τη μονόπρακτη όπερα του Πιέτρο Μασκάνι «Καβαλερία
Ρουστικάνα», σε σκηνοθεσία Βασίλη Νικολαΐδη, μουσική
διεύθυνση Νίκου Τσούχλου και σκηνικά-κοστούμια Νίκου Πετρόπουλου.


Ο Αντόνιο Ντ' Αμίκο

Μετά τον ξαφνικό και βίαιο θάνατο του Τζιάνι Βερσάτσε, η ζωή για τον σύντροφό
του Αντόνιο Ντ' Αμίκο συνεχίζεται. Οι δύο πυροβολισμοί του ψυχοπαθούς
δολοφόνου Χάρι Κιουνάναν, τον Ιούλιο του 1997, έριξαν νεκρό τον Ιταλό
σχεδιαστή στην είσοδο της έπαυλής του στο Μαϊάμι και σε βαθιά κατάθλιψη τον
για έτη πολλά σύντροφό του. Ο οποίος με τη βοήθεια του Έλτον Τζον, φίλου του
Βερσάτσε, και τη δύναμη της θέλησης ξεπέρασε την απώλεια, αλλά και τις
αντιδικίες με τα αδέλφια του σχεδιαστή, Ντονατέλα και Σάντο, παρουσιάζοντας
χθες στο Μιλάνο την πρώτη δική του συλλογή πρετ α πορτέ σε ένα σόου, που δεν
έδειξε προθέσεις μίμησης του στυλ που καθιέρωσε ο μαέστρος της ενδυματολογικής σεξουαλικότητας.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16337P031</ED>
<ID>
ID:16050

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P03&aa=1</URL></REF>


Article

<CATEGORY>vin09</CATEGORY>

 <H2>«Ο Κώστας Ταχτσής άναβε την ανούσια ζωή μας»
</H2>
Χρύσα Σπηλιώτη, Γιάννης Κοντός, Θανάσης Νιάρχος, Μάρω Δούκα, Άννα Βαγενά,
στην εκδήλωση για τον Κώστα Ταχτσή

«Ο Κώστας Ταχτσής ήταν ένα σπίρτο αναμμένο και εμείς οι υπόλοιποι είμαστε τα
χόρτα που τους έβαζε φωτιά, ανάβοντας την, κατά τα άλλα ανούσια, ζωή μας»,
παρατηρούσε ο ποιητής Γιάννης Κοντός. «Του Ταχτσή του άρεσε να κινείται σε ένα
σκοτεινό και αβυσσαλέο κόσμο, ενώ ο ίδιος έπραττε ως ένας άγγελος ηθικής» ­
τάδε έφη Θανάσης Νιάρχος, συνεκδότης της «Λέξης» και υπεύθυνος της σειράς
«Σκέψη, Χρόνος και Δημιουργοί» των εκδόσεων Καστανιώτη. «Ο Ταχτσής παραμένει
ζωντανός όσο τον θυμόμαστε και τον μνημονεύουμε εμείς οι άνθρωποι που τον
γνωρίσαμε και τον αγαπήσαμε. 
Έπειτα μένουν τα βιβλία του...», ανέφερε η διακεκριμένη συγγραφέας Μάρω Δούκα.
Και, δέκα χρόνια μετά τον θάνατό του, ο μεγάλος δημιουργός και συγγραφέας του
«Τρίτου Στεφανιού», Κώστας Ταχτσής, έμοιασε να ζωντανεύει μέσα από τα λόγια
ομοτέχνων του και ανθρώπων που τον γνώρισαν και τον αγάπησαν...

Η εκδήλωση για τη συμπλήρωση των δέκα χρόνων από τον θάνατο του Κώστα Ταχτσή
πραγματοποιήθηκε χθες το βράδυ, στο Γαλλικό Ινστιτούτο όπου χαρακτηριστικά
αποσπάσματα από το έργο του διάβασαν οι ηθοποιοί Άννα Βαγενά και Χρύσα
Σπηλιώτη. «Το "Τρίτο Στεφάνι" είναι μυθιστόρημα-σταθμός», ανέφερε η κ. Μάρω
Δούκα, «και είναι αυτό το μυθιστόρημα που με βοήθησε πολύ στα πρώτα μου
βήματα». Και δεν παρέλειψε να αφήσει αιχμές για τον τρόπο που τα ΜΜΕ
«χειρίστηκαν τη σεξουαλικότητα και τον τρόπο που δολοφονήθηκε ο Ταχτσής».

Ο ποιητής Γιάννης Κοντός διάβασε ένα προσωπικό ­ όπως είπε ­ κείμενό του, όπου
διηγείτο τον τρόπο με τον οποίο γνώρισε τον μεγάλο δημιουργό. «Ο Ταχτσής ήταν
πολύ χαριτωμένος, ήταν ωραία παρουσία και εκρηκτική προσωπικότητα και κάπου
κρατούσα κι εγώ ισορροπίες μαζί του, γιατί φοβόμουνα τα ξεσπάσματά του». <REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16337P032</ED>
<ID>
ID:16092

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P03&aa=2</URL></REF>


Article

<CATEGORY>vin09</CATEGORY>

 <H5>ΕΚΔΟΣΗ ΚΑΙ ΘΕΡΜΕΣ ΚΡΙΤΙΚΕΣ ΓΙΑ ΤΗ «ΜΗΤΕΡΑ ΤΟΥ ΣΚΥΛΟΥ»
</H5><H2>Ο Μάτεσις κατακτά την Ιταλία
</H2>
<H3>«Η ζωή εκρήγνυται σαν βόμβα». Με τον τίτλο αυτόν, η μεγάλη ιταλική εφημερίδα
«Κοριέρε ντέλα Σέρα», αφιερώνει ένα θερμότατο κριτικό άρθρο στη «Μητέρα του
Σκύλου» του Παύλου Μάτεσι που κυκλοφόρησε πριν από λίγον καιρό στην Ιταλία,
από τον έγκυρο οίκο «Κροτσέτι».
</H3>
Θερμότατη κριτική της «Κοριέρε ντέλα Σέρα» υποδέχτηκε την έκδοση στα ιταλικά
της «Μητέρας του Σκύλου» του Παύλου Μάτεσι

«Δεν μπορεί κανείς να πει πως η σύγχρονη ελληνική λογοτεχνία χαίρει μεγάλης
προσοχής σήμερα», λέει ο Τσέζαρε Σέγκρε της «Κοριέρε». «Μετά την επιτυχία του
Καβάφη και του Σεφέρη», ίσως και του Ρίτσου, τονίζει, «κυκλοφορούν λίγα
ονόματα ποιητών από αυτή τη χώρα. Και από τους μυθιστοριογράφους γνωρίζουμε
ακόμα λιγότερα. Είναι καλοδεχούμενη, συνεπώς, η έκδοση κάποιων έργων της Μάρως
Δούκα, της Άλκης Ζέη, της Μαργαρίτας Λυμπεράκη και ορισμένων ακόμα. Το
περισσότερο ενδιαφέρον απ' όλα βρίσκω, ωστόσο, πως είναι η "Μητέρα του Σκύλου"
του Παύλου Μάτεσι. Ένα βιβλίο κτισμένο σε μεγάλο μέρος πάνω στον μονόλογο της
πρωταγωνίστριας, της Ραραούς, με μόνη εξαίρεση δύο κεφάλαια σε τρίτο πρόσωπο.
Αυτός ο αφηγηματικός τρόπος δίνει στην αφήγηση τη ζωντάνια και τον πλούτο του
προφορικού ύφους».

Είναι ενδιαφέρον πως το πρώτο αυτό μυθιστόρημα του Μάτεσι, που έχει εξαντλήσει
42 εκδόσεις από το 1990 («Καστανιώτης») στην Ελλάδα, είναι το δεύτερο που
ξεχωρίζουν οι ξένοι κριτικοί. Τον δρόμο άνοιξε ο «Παλαιός των Ημερών», το
δεύτερο χρονολογικά μυθιστόρημά του, που κάνει μια μεγάλη καριέρα στις
γαλλόφωνες χώρες, όπου απέσπασε διθυραμβικές κριτικές («Μοντ», «Λιμπερασιόν»,
«Λιρ», «Ζουρνάλ ντε Ζενέβ» κ.ά.).

Ειδικότερα, για τη «Μητέρα του Σκύλου», που μάλιστα εξάντλησε στην Ιταλία την
πρώτη της έκδοση σε μία εβδομάδα, η «Κοριέρε» υπογραμμίζει ότι «η αφήγηση δεν
είναι ρεαλιστική μόνο στο ύφος, αλλά και στην ουσία των γεγονότων στα οποία
αναφέρεται. Διασχίζουμε με τη Ραραού την ελληνική ιστορία μισού αιώνα. Την
ιταλογερμανική Κατοχή, την Αντίσταση, τον Εμφύλιο (1946-49), την κυβέρνηση της
μοναρχικής Δεξιάς (1952-1963), το πραξικόπημα του 1967. Τη διασχίζουμε
ακατάστατα ή μάλλον με τη σειρά που η Ραραού τα αφηγείται, από τη σκοπιά όχι
την ηθική, αλλά την ανθρώπινη».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16337P041</ED>
<ID>
ID:16051

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Δαφνοστεφείς ποιητές
</H2><H2></H2>
<AUTHOR>ΧΑΡΗΣ ΒΛΑΒΙΑΝΟΣ</AUTHOR>

Ο θάνατος του Τεντ Χιουζ μάς θύμισε όχι μόνο την ιδιότητά του ως μοιραίου
συζύγου της Σύλβια Πλαθ, αλλά και την άλλη, την επίσημη, που τον συνόδευσε ώς
το τέλος της ζωής του: αυτή του «Poet Laureate» της βρετανικής βασιλικής
αυλής. Η ελληνική μετάφραση του τίτλου, «δαφνοστεφής ποιητής», κάνει αυτόν τον
παράξενο και ανοίκειο θεσμό να ηχεί σαν φάρσα. Είναι όμως;

Το βρετανικό στέμμα είχε τον ραψωδό του, πριν καν θεσμοθετήσει τον τίτλο. Ο
Ερρίκος Α' (1068-1135) διέθετε έναν «Versificator Regis» (στιχοποιό του
βασιλέως) ονόματι Γουέιλ. Ο Τζέιμς Α' το 1616 αποφάσισε να χορηγήσει σύνταξη
στον Μπεν Τζόνσον· είχαν προηγηθεί ο Τσόσερ, ο Σκέλτον και ο Σπένσερ· αλλά την
παράδοση του «δαφνοστεφούς ποιητή» εγκαινιάζει ο Τζον Ντράιντεν και ο βασιλιάς
Κάρολος ΙΙ το 1668. (Ο Ντράιντεν καθαιρέθηκε είκοσι χρόνια αργότερα όταν
ασπάσθηκε τον καθολικισμό). Έκτοτε, θα ακολουθήσουν δεκαεπτά «δαφνοστεφείς ποιητές».

Σήμερα, ο ποιητής της βασιλικής αυλής εκλέγεται από τον μονάρχη από έναν
κατάλογο με ονόματα, τον οποίο του υποβάλλει ο πρωθυπουργός, όποτε χηρεύει η
θέση. Η θέση είναι ισόβια· καθήκον του «Poet Laureate» είναι να συνθέτει
ποιήματα για τις επετείους της βασιλικής οικογένειας. Στον καιρό του Ντράιντεν
η αμοιβή ήταν 300 λίρες τον χρόνο και απεριόριστες ποσότητες γλυκού κρασιού
από τις Καναρίους Νήσους· σήμερα το ετήσιο επίδομα είναι εντελώς συμβολικό:
μόλις 70 λίρες και 27 επιπλέον, ως έξοδα για ενδεχόμενες κρασοκατανύξεις.

Ο νεώτερος ποιητής που «έλαβε το χρίσμα» ήταν ο Λόρενς Γιούσντεν, στα τριάντα
του χρόνια· γηραιότερος ο Γουέρντσγουορθ στα εβδομήντα τρία του. Ο Τένισον
διατήρησε τη θέση του περισσότερο από όλους ­ σχεδόν σαράντα δύο χρόνια.
Αρκετοί επιφανείς αρνήθηκαν την τιμή ­ ανάμεσά τους ο Τόμας Γκρέι, ο σερ
Γουόλτερ Σκοτ και ο Φίλιπ Λάρκιν (ανοίγοντας έτσι τον δρόμο για τον Τεντ
Χιουζ). Ο Ρόμπερτ Μπρόουνινγκ επιτιμά τον Γουέρντσγουορθ για τη θέση του στην
αυλή σε ένα ποίημα με τίτλο «Ο χαμένος αρχηγός» (Για μια χούφτα αργυρά
νομίσματα μας άφησε / Για μια κορδέλα πάνω στο σακάκι του) ­ και ίσως αυτό το
ποίημα να είναι και η αιτία για την οποία ο Γουέρντσγουρθ βουβάθηκε όσο
διατηρούσε τον τίτλο.

Πάντως μονάχα ο Γουέρντσγουορθ, ο Τένισον και ο Χιουζ μπορούν να λογίζονται
μεγάλοι ποιητές, από όλους όσοι διετέλεσαν «δαφνοστεφείς». Ο χειρότερος είναι
αναμφίβολα ο Χένρι Τζέιμς Πάι (1790-1813), που αναρριχήθηκε στη θέση αυτή
γράφοντας σαχλά επαινετικά ποιήματα για τον τρελό βασιλιά Γεώργιο ΙΙΙ. Ο Τζον
Μέισφιλντ (1930-1967) έρχεται μάλλον δεύτερος από το τέλος. Πολύ καιρό πριν
πεθάνει, είχε λησμονηθεί και ο ίδιος και η ιδιότητά του. Αμετανόητος, δεν
έπαυε να στέλνει προς δημοσίευση στους «Times» στίχους που κατά κοινή ομολογία
ήταν φρικτοί· μαζί όμως με τα ποιήματα δεν ξεχνούσε να εσωκλείει και έναν
γραμματοσημασμένο φάκελο με τη διεύθυνσή του, για την περίπτωση που οι στίχοι
του θα απορρίπτονταν και θα επιστρέφονταν ­ πράγμα που σχεδόν πάντα συνέβαινε.

Ήμουν ακόμη φοιτητής, όταν το παλάτι ανακοίνωσε πως ο νέος «δαφνοστεφής
ποιητής» ήταν ο Τεντ Χιούζ ­ αυτός ο «τραχύς, μονήρης άνθρωπος», αυτός ο
«δυσάρεστος, πικρόχολος» λογοτέχνης. Δύσκολο να φανταστεί κανείς τον εσωστρεφή
Χιούζ θύμα βαρύτατων επιθέσεων όσων φεμινιστριών τον θεωρούσαν αποκλειστικό
υπεύθυνο για την αυτοκτονία της Πλαθ, άνθρωπο που έζησε από κοντά την τρέλα
και τη διαταραχή, να στρώνεται στη δουλειά για να υμνήσει ένα κοπάδι κόργκι,
τα ουαλικά σκυλάκια που λάτρευε η βασίλισσα.

Κι όμως, πολύ σύντομα αποδείχθηκε πως ο Χιούζ ασμένως είχε δεχθεί τη θέση τού
«δαφνοστεφούς ποιητή». Για τον ίδιο οι βασιλείς δεν είχαν καμία σχέση με τις
καρικατούρες των λαϊκών εφημερίδων, μιας «Sun» ή μιας «Daily Mail». Στο
σαιξπηρικό σχήμα των πραγμάτων οι παλιές έννοιες της βασιλείας κυλούσαν ακόμη
στις φλέβες του έθνους ­ κι εκείνος όφειλε να τους δώσει νέα φωνή, να τις
επανιεροποιήσει, να τις επαναμαγεύσει. Ο Χιούζ θέλησε να ποιητικοποιήσει τον
οίκο των Γουΐντσορ και να αποκαταστήσει το χαμένο πρόσωπο του «δαφνοστεφούς
ποιητή»: να του αποδώσει τα χαρακτηριστικά ενός πατριώτη βάρδου-μάγου, που
παλεύει να επανασυνδέσει τους Άγγλους με τους αρχέτυπους εαυτούς τους.

Πέτυχε; Η αντίδραση των Βρετανών στον θάνατο της Νταϊάνας έδειξε, αν μη τι
άλλο, ότι η ανάγκη για μια τέτοια επανασύνδεση υπήρχε. Ίσως όμως σήμερα τους
ανθρώπους συνδέουν προσφορότερα τα μελοδραματικά ρεφρέν ενός ροκ τραγουδιστή,
τύπου Έλτον Τζον, παρά οι γνήσιοι στίχοι ενός σπουδαίου ποιητή, του Τεντ
Χιούζ, ο οποίος στην τελευταία του συλλογή «Birthday Letters» θα συνοψίσει
ιδιοφυώς το credo του με δύο στίχους: «Και μεις/κάναμε μόνο όσα μας υπαγόρευε
η ποίηση». Έστω και από τη θέση ενός Poet Laureate.

* Ο Χάρης Βλαβιανός είναι ποιητής και διευθύνει το περιοδικό «Ποίηση».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16337P042</ED>
<ID>
ID:16093

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P04&aa=2</URL></REF>


Article

<CATEGORY>vin09</CATEGORY>

 <H5>Η ιστορία των Φιλικών
</H5><H2>ΒΙΒΛΙΟπαρουσίαση
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΘΕΟΔΩΡΑΣ ΛΟΥΦΑ - ΤΖΟΑΝΝΟΥ: «Στα χνάρια των Φιλικών».
Σελίδες 250. Εκδόσεις Άγκυρα, Αθήνα 1998.

Η εκλαΐκευση της ιστορίας, και ιδιαίτερα της πλουσιότατης ελληνικής
ιστορίας, αποτελεί ασφαλώς έναν πρόσφορο τρόπο ώστε σημαντικά γεγονότα που
έχουν σημαδέψει την πορεία των λαών, να γίνουν ευρύτερα κατανοητά και
περισσότερο προσιτά σε ομάδες πληθυσμού όπως είναι τα παιδιά.

Βεβαίως η μέθοδος κρύβει και αρκετούς κινδύνους, ο κυριότερος από τους
οποίους είναι ότι η απλουστευμένη παρουσίαση μπορεί μέχρι και να αλλοιώσει την
ουσία των γεγονότων.

Αναμφίβολα το βιβλίο της Θεοδώρας Λούφα - Τζοάννου «Στα χνάρια των Φιλικών»
έχει ξεφύγει, χάρη στον αριστοτεχνικό τρόπο γραφής και πλοκής, από αυτό τον
κίνδυνο. Η συγγραφέας ισορροπώντας ανάμεσα στην πραγματικότητα και τη φαντασία
πετυχαίνει να «ιστορήσει» τη δράση των Φιλικών, κατά τρόπο που σέβεται την
ιστορική αλήθεια και συγχρόνως κάνει τους ήρωες εκείνους προσιτούς και
οικείους προς τους σημερινούς αναγνώστες, κυρίως τους νέους.

Η κ. Λούφα - Τζοάννου χρησιμοποιεί το εύρημα της «πόρτας του χρόνου» που
είναι η φανταστική ενδιάμεση (στο σήμερα και το τότε) «πόρτα», την οποία
διαβαίνει ο αναγνώστης μέσα από το βιβλίο για να γίνει ένα με τους ήρωες και
να ταξιδέψει μαζί τους ως μάρτυρας των γεγονότων που έζησαν εκείνοι και των
οποίων γεγονότων καθόρισαν την πορεία. Λιτή και συγχρόνως συναρπαστική
αφήγηση, που κάνει το βιβλίο ακόμη πιο ενδιαφέρον και χρήσιμο.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16337P043</ED>
<ID>
ID:16128

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P04&aa=3</URL></REF>


Article

<CATEGORY>vin09</CATEGORY>

 <H5>ΔΥΟ ΚΩΜΙΚΕΣ ΣΕΙΡΕΣ ΠΡΟΤΙΜΟΥΝ ΟΙ ΜΙΚΡΟΙ ΤΗΛΕΘΕΑΤΕΣ
</H5><H2>Τα παιδιά ψηφίζουν... απιστίες
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

<H3>Ένα απίθανο δίδυμο φίλων που απατούν τις γυναίκες τους και ένα αταίριαστο
ζευγάρι συγκεντρώνουν τα βλέμματα των πιτσιρικάδων στη μικρή οθόνη τις
καθημερινές, ενώ τα Σαββατοκύριακα το ενδιαφέρον τους μονοπωλούν κλασικά
καρτούν και χαριτωμένα αρκουδάκια.
</H3>
Οι μικροί τηλεθεατές αποζητούν το γέλιο, αδιαφορώντας για τις αισθηματικές
τηλεοπτικές σειρές των «μεγάλων» με ιδιόμορφες σχέσεις. Τα παιδιά ψηφίζουν...
μονοκούκι κωμικές σειρές. Η ψήφος τους μάλιστα μοιράζεται ανάμεσα στην κωμική
σειρά «Και οι παντρεμένοι έχουν ψυχή» και στην επίσης κωμική ­ με αισθηματικές
αποχρώσεις ­ σειρά «Δύο ξένοι».

Τα γούστα τους φαίνεται πως αλλάζουν με την πάροδο του καιρού. Άλλωστε ανάμεσα
στα δημοφιλή προγράμματά τους συγκαταλέγονταν σίριαλ στα οποία κάποιοι
συντελεστές ήταν συνομήλικοί τους ηθοποιοί ή... τετράποδα. Από τα «αγαπημένα»
σίριαλ των παιδιών, για παράδειγμα, ήταν ­ πάλαι ποτέ ­ τα «Χάι Ροκ»,
«Βασίλης, Ιάσων και Ντόκυ».

Πέρσι είχαν προκαλέσει αίσθηση, καθώς δημοφιλέστερο πρόγραμμα είχαν αναδείξει
το δραματικό ­ αισθηματικό ­ κοινωνικό σίριαλ «Ψίθυροι καρδιάς», ενώ από τα
«δικά» τους προγράμματα τα βλέμματα συγκέντρωναν η μεσημεριανή παιδική σειρά
της ΕΤ1 «Καρουζέλ» και η ­ κατ' ευφημισμόν ­ παιδική σειρά κινουμένων σχεδίων
«VR Troopers» (Antenna).

Να όμως που φέτος όλα δείχνουν ­ ως τώρα τουλάχιστον ­ πως τα παιδιά
επιστρέφουν σε σταθερές τηλεοπτικές αξίες, αφού τα δήθεν παιδικά προγράμματα
δεν έχουν θέση στις επιλογές τους, οι οποίες επικεντρώνονται κυρίως στα
κλασικά κινούμενα σχέδια της Ντίσνεϊ αλλά και σε εκπομπές που απευθύνονται σ'
αυτά, όπως το «Ντίσνεϊ κλαμπ» του Mega, εκπομπή όπου οι μικροί προσκεκλημένοι
συμμετέχουν ενεργά στη διάρκειά της.

Ένα στοιχείο που προκύπτει από τα δεδομένα της AGB Hellas, που ερεύνησε τις
προτιμήσεις των παιδιών από την αρχή της σεζόν ως το τέλος του Νοεμβρίου,
είναι ότι τα παιδικά προγράμματα έχουν τη μισή τηλεθέαση από εκείνα που
προβάλλονται τις καθημερινές στη ζώνη υψηλής τηλεθέασης. Η διαπίστωση αυτή
θεωρείται απολύτως αναμενόμενη, διότι τα Σαββατοκύριακα τα παιδιά έχουν
περισσότερο χρόνο στη διάθεσή τους και είναι επόμενο να τον αξιοποιούν και σε
άλλες δραστηριότητες που δεν σχετίζονται με τη μικρή οθόνη.

Αυτό δεν σημαίνει πως ο χρόνος που αφιερώνουν στην παρακολούθηση τηλεοπτικών
προγραμμάτων έχει μειωθεί, τουλάχιστον, δραστικά. Άλλωστε αυτό επισημαίνεται
και από πρόσφατη έρευνα της Carat Hellas, σύμφωνα με τα στοιχεία της οποίας ο
μέσος χρόνος που αφιερώνουν τα Ελληνόπουλα δεν συμβαδίζει με τον αντίστοιχο
των άλλων παιδιών της Ευρώπης που εμφανίζει καθοδικές τάσεις. 
Αυτό δε συνδυάζεται και με το γεγονός ότι σχετικά πρόσφατα οι πιτσιρικάδες της
ημεδαπής έχουν αρχίσει να αναπτύσσουν σχέσεις με τη μικρή οθόνη μέσα από νέες
τεχνολογίες, όπως η χρήση βιντεοπαιχνιδιών ή Ίντερνετ.

Αντίθετα τα Αμερικανάκια, από τα πρώτα που γεύτηκαν τα προϊόντα των νέων
τεχνολογιών, εμφανίζονται... χορτασμένα και γι' αυτό τώρα παρουσιάζουν πιο
έντονη την τάση φυγής ­ απομάκρυνσης από τη μικρή οθόνη, συγκριτικά με εκείνη
που είχε παρατηρηθεί πριν από περίπου τέσσερα χρόνια.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16337P051</ED>
<ID>
ID:16052

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Κάτι σπαραχτικά αστείο συνέβη στην κυριακάτικη «Νταντά άμεσου δράσης».
Επίσημη πρόσκληση σε γεύμα από τον φιλικό κύκλο καλλιτεχνών του
αρραβωνιαστικού της δέχτηκε η Νάνι και πήγε με τη φοβερή, πληθωρική
μαμά της να αγοράσει ένα ένδυμα που να ταιριάζει στην περίσταση, το οποίο να
αποδεχτούν και οι καλλιτέχνες φίλοι του κυρίου Σένφιλντ. Μαμά και κόρη,
λοιπόν, με αποδεδειγμένη αδυναμία στα λεοπάρ και λοιπά animal prints υφάσματα,
εισχώρησαν στα άδυτα της μπουτίκ του Ίσεϊ Μιγιάκε! Κι άρχισαν τις
δοκιμές με τα πλισέ ρούχα του Ιάπωνα σχεδιαστή υπό το αυστηρότατο και
ανέκφραστο βλέμμα της υπεύθυνης πωλήτριας. Την οποία η μαμά βρήκε δύστροπη
επειδή δεν είχε βάλει μπουκιά στο στόμα της και ήταν καχεκτική. Και αποχώρησε
με μεγαλοπρέπεια μέσα στο σπιράλ πλισαρισμένο πολύχρωμο φόρεμα του Μιγιάκε.

* «Πρώτο χαμόγελο» και η Εύη Παπαδάκη συζητάει με τον καλεσμένο της
γευσιγνώστη Ηλία Μαμαλάκη για την παγκόσμια κουλτούρα των γεύσεων.
Μέχρι να ετοιμάσει ο καλεσμένος το πιάτο της ημέρας ­ κοτόπουλο με σως από
σαμπάνια ­ συνόδευσε τις οδηγίες του τρόπου παρασκευής όχι με ρύζι ή σαλάτα
φρέσκων λαχανικών βρεγμένων από ξύδι μπαλσάμικο, αλλά με έξτρα πληροφορίες για
την καταγωγή και την προέλευση των διατροφικών μας συνηθειών. Σοκολάτα
αφροδισιακή για τους βασιλείς των Ίνκας, ροζ αρωματικό πιπέρι από κόκκους
αγριοτριανταφυλλιάς και ο ουρανίσκος μας εκπαιδεύεται και μορφώνεται.

* Αγγελική Νικολούλη με εναλλακτική αμφίεση και αντίστοιχα εναλλακτική πρόταση
διάθεσης του ελεύθερου χρόνου της. Κατέβηκε στο πλατό του «Με την Κατερίνα» με
τα χιονοδρομικά της ­ πάνω στα ορειβατικά μποτάκια της έκανε ζουμ η κάμερα ­
κι έλεγε στην οικοδέσποινα πόσο λατρεύει τα βουνά, τα ψητά παϊδάκια, τη
χορτόπιτα. Και παρά τις πονηρές ερωτήσεις της Κατερίνας Γιατζόγλου,
δήθεν-τάχα έχει περάσει καθόλου από το μυαλό της να ενώσει τις δυνάμεις της με
τον Κώστα Χαρδαβέλλα, για να κάνουν κοινή εκπομπή, εκείνη δεν
απάντησε. Είπε μόνο πως θλίβεται για την αλλαγή στα ήθη της δημοσιογραφίας.
Λείπουν, λέει, οι αποκαλύψεις και περισσεύουν οι συζητήσεις. Τι πρότεινε; Να ανασκουμπωθούνε.

* Η ξαφνική εμφάνιση της Άννας Μαρίας Λογοθέτη ­ άνευ λόγου και αιτίας
­ στην παρέα του «Πρωινού Καφέ» ήταν για ενίσχυση της τηλεθέασης; Τόσα ξανθά
μπουκλάκια ανακατεμένα στον γιακά από φτερά μαραμπού της μπλούζας δεν έχουν
υπόσταση για να καταβάλουν τη φούρια της Κατερίνας Γιατζόγλου.

* Όσο ακόμα υπάρχουν επεισόδια από τη σειρά ντοκιμαντέρ της ΝΕΤ
«Ταξιδεύοντας», σπεύσατε να τα παρακολουθήσετε. Κάθε ταξίδι καλύπτει μία χώρα
ή μία μεγάλη πόλη ή γεωγραφική περιοχή, με πληροφορίες που βασίζονται στη
σειρά ταξιδιωτικών οδηγών «Lonely Planet», ενώ ο ταξιδιώτης ­ ένας νεαρός
Άγγλος, αρκούντως ιδιόμορφος για να μπαίνει σε περιπέτειες ­ εξιστορεί τις
ανακαλύψεις με ταλέντο παραμυθά. Χθεσινός τόπος εξερεύνησης, η αχανής
Αυστραλία. Από την οποία ο νεαρός ταξιδιώτης είχε την εμπειρία να συμμετάσχει
σε διαγωνισμό ποιήματος, σε κυνήγι αλιγάτορα και καγκουρό και να συνταξιδέψει
με το αεροπλάνο ενός πάστορα, που κάθε Κυριακή πετάει σε διαφορετικές περιοχές
για να λειτουργήσει το ποίμνιό του.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16337P052</ED>
<ID>
ID:16094

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P05&aa=2</URL></REF>


Article

<CATEGORY>vin15</CATEGORY>

 <H5>Μία... έξυπνη ληστεία
</H5><H2>ΤΗΛΕΟΡΑΣΗ ΤΡΙΤΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΜΕΡΙΚΑΝΙΚΗ ΑΣΤΥΝΟΜΙΚΗ ΚΩΜΩΔΙΑ ΜΕ ΤΟΝ ΜΠΙΛ ΜΑΡΕΪ
</H3>
Καθημερινοί, «μικροί» ήρωες κυριαρχούν στις καλύτερες σημερινές ταινίες
των καναλιών, με πρώτη ανάμεσά τους την αμερικανική κωμωδία «Πάρε το χαρτί και τρέχα».

Ο Μπιλ Μάρεϊ πρωταγωνιστεί στην έξυπνη κωμωδία «Πάρε το χαρτί και τρέχα»
(παραγωγής 1990), ενώ η περιπέτεια «Το φεγγάρι της ερήμου» ­ '96 ­ διαθέτει
καλές ερμηνείες από τους Ντάνι Αϊέλο, Άλφρεντ Μολίνα και Αν Άρτσερ. Φορτωμένη
με πολλά βραβεία σε διεθνή φεστιβάλ μάς έρχεται η γιουγκοσλαβική ­ παραγωγής
'82 ­ ταινία «The Marathon family». Τέλος, προβάλλεται η βραβευμένη κινεζική
κωμωδία «Για το κέφι του» για πρώτη φορά στην τηλεόραση.

Πιο αναλυτικά, μεταξύ των ταινιών που προγραμματίζουν να δείξουν τα κανάλια
σήμερα είναι και οι παρακάτω:

«Ο ανακατωσούρας»

15.45 Mega. Το θεατρικό του Νίκου Τσιφόρου μετέφερε ­ '67
­ στην οθόνη ο Γρηγόρης Γρηγορίου. Με απολαυστικούς ­ όπως πάντα ­ τους
Ηλιόπουλο, Στολίγκα, Σταυρίδη, Κρεβατά. (Διάρκεια: 95')**

«Έλα να αγαπηθούμε ντάρλινγκ»

18.00 Star. Βιντεοφάρσα ­ '86 ­ του Γιάννη Δαλιανίδη, με τον
Στάθη Ψάλτη «καμάκι» σε ελληνικό νησί. (Διάρκεια: 81') *

«Πάρε το χαρτί και τρέχα»

Ο Μπιλ Μάρεϊ είναι ο εγκέφαλος μιας σπείρας που κάνει ληστεία σε μια τράπεζα
ντυμένος κλόουν, στην αστυνομική κωμωδία «Πάρε το χαρτί και τρέχα» 
21.45 Skai (Quick change). Κωμική περιπέτεια ­ '90 ­ των
Χάουαρντ Φράνκλιν και Μπιλ Μάρεϊ, ο οποίος είναι και ο πρωταγωνιστής. Ένας
κλόουν στο μετρό της Νέας Υόρκης, που κανείς δεν τον προσέχει αν και πίσω από
την αμφίεσή του κρύβει έναν ληστή. Έξυπνη σεναριακή ιδέα. (Διάρκεια: 88') **

«Το φεγγάρι της ερήμου»

Οι Αν Άρτσερ, Ντάνι Αϊέλο και Άλφρεντ Μολίνα στο «Φεγγάρι της ερήμου»

23.30 ΕΤ1 (Mojane moon). Και εδώ έχουμε ένα πρωτότυπο
σενάριο ­ η συνάντηση ενός συνηθισμένου τύπου με μια αιθέρια ύπαρξη που τον
«αναγκάζει» να αλλάξει ζωή ­ που το σκηνοθετεί ο Κέβιν Ντόουλινγκ (παραγωγής
'96). Παίζουν οι Ντάνι Αϊέλο, Αν Άρτσερ και Άλφρεντ Μολίνα. **

«Οργή»

23.40 Skai. Αισθηματικό δράμα ­ '62 ­ του βετεράνου Βασίλη
Γεωργιάδη με τον Νίκο Κούρκουλο ανάμεσα σε δύο αδελφές ετεροθαλείς και εντελώς
διαφορετικού χαρακτήρα η μία από την άλλη (Άννα Φόνσου, Βιβέτα Τσιούνη).
(Διάρκεια: 113') **

«Επίγεια κόλαση»

23.50 Mega (Standoff). Θρίλερ. Το FBI επιτίθεται σε μια οργάνωση
θρησκευόμενων φανατικών και καταλήγει σε φιάσκο. Του Άντριου Τσάπμαν, με τους
Ρόμπερτ Σον Λέοναρντ, Νατάσα Χένστριτζ. (Διάρκεια: 87') *

«Για το κέφι του»

00.30 ΝΕΤ (For Fun). Ο γέρο Χαν εγκαταλείπει πια τη δουλειά που
έκανε σ' όλη την ζωή του ως επιστάτης της Ακαδημίας της Όπερας. Καθώς οι μέρες
κυλούν πλέον άδειες, αναζητά μια καινούργια ομάδα την οποία θα μπορούσε με
κάποιο τρόπο να διοικεί. Τελικά την ανακαλύπτει σε μια παρέα ηλικιωμένων,
παθιασμένων με την όπερα. Βραβευμένη κωμωδία κινεζικής παραγωγής σε σκηνοθεσία
Νινγκ Γινγκ με πρωταγωνιστές τους: Χουάνγκ Ζουγκλούο, Χουάνγκ Γουέντζι, Χι Μινγκ.**

«The Marathon familly»

01.00 ΕΤ3. Ιδιόρρυθμη και με... μακάβριο σενάριο ταινία, στην
οποία ένας 25χρονος αρνείται να συνεχίσει το επάγγελμα που είναι παράδοση
πέντε γενεών στο σόι του και αυτό δεν είναι άλλο από την... κατασκευή
φερέτρων. Γιουγκοσλαβική παραγωγή ­ '82 ­ του Σλόμπονταν Σίγιαν με πολλά
βραβεία σε διεθνή φεστιβάλ. (Διάρκεια: 91') ***

«Ρομπότ δολοφόνος»

01.40 Antenna (Cyberstalker). Περιπέτεια φαντασίας ­ '95 ­ του
Κρίστοφερ Ρομέρο. Ένας ψυχοπαθής δολοφόνος εισβάλλει στον κυβερνοχώρο. Με τους
Μπλέικ Μπάνερ, Τζέφρεϊ Κομπς. (Διάρκεια: 89') **

«Νυχτερινός δολοφόνος»

03.45 Antenna (Bowery of midnight). Ταινία τρόμου ­ '42 ­ με
έναν καταξιωμένο καθηγητή να αλλάζει κάθε νύχτα πρόσωπο. Του Γουάλας Φοξ με
τον καλτ Μπέλα Λουγκόζι. (Διάρκεια: 62') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16337P061</ED>
<ID>
ID:16067

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P06&aa=1</URL></REF>


Article

<CATEGORY>vin09</CATEGORY>

 <H5>ΤΟΝ ΦΕΒΡΟΥΑΡΙΟ ΤΟ ΝΕΟ ΣΙΡΙΑΛ ΤΗΣ ΕΤ1
</H5><H2>Πάνω απ' όλα η φιλία
</H2>
Οι δύο φίλες Θέμις Μπαζάκα και Ελένη Ζιώγα αισθάνονται «Σαν αδελφές» στο νέο
σίριαλ της ΕΤ1

Πάνω απ' όλα η φιλία. Αυτό έχουν ως αρχή η Εύα Δούκα (Θέμις Μπαζάκα) και η
Χριστίνα Αναγνώστου (Ελένη Ζιώγα) στο νέο σίριαλ «Σαν αδελφές» που θα
προβάλλει η ΕΤ1 την πρώτη εβδομάδα του Φεβρουαρίου.

Η Χριστίνα και η Εύα είναι φίλες επιστήθιες. Σε πείσμα της αντίληψης ότι η
φιλία μεταξύ γυναικών είναι δύσκολο να κρατηθεί, η συγκινητική σχέση τους
μοιάζει να επιβεβαιώνει το αντίθετο. Είναι δύο γυναίκες με ιδιαίτερες
ευαισθησίες, με έντονη την αίσθηση του χιούμορ και αντιμετωπίζουν τη ζωή πάντα
με χιούμορ.

Στην Κυψέλη, ζει η Χριστίνα (Ελένη Ζιώγα) μαζί με την κόρη της Αλίκη (Ειρήνη
Ψυχράμη). Η Εύα (Θέμις Μπαζάκα) ζει στην Πολιτεία με τον σύζυγό της Μηνά
(Βλαδίμηρο Κυριακίδη), ο οποίος είναι μεγαλοδικηγόρος της Αθήνας. Οι δυο τους
κινούνται τακτικά μεταξύ Κυψέλης και Πολιτείας προκειμένου να τα λένε... από κοντά.

Τα γυρίσματα (όλα εξωτερικά με μονοκάμερο) ξεκίνησαν στις 25 Σεπτεμβρίου του
1998 από την Πάρο ­ σκηνοθέτης και ηθοποιοί έμειναν 15 ημέρες στη Νάουσα και
στην Παροικιά ­ και θα τελειώσουν τον Μάιο. Στην Πάρο η φιλοξενία των κατοίκων
ήταν τόσο ζεστή ώστε τόσο ο σκηνοθέτης Νίκος Κουτελιδάκης όσο και οι
πρωταγωνιστές Θέμις Μπαζάκα και Ελένη Ζιώγα υποσχέθηκαν να ξαναβρεθούν και
πάλι στο νησί προκειμένου να γυρίσουν το τελευταίο επεισόδιο της δραματικής
κομεντί «Σαν αδελφές».

Μετά το νησί, η κάμερα του Νίκου Κουτελιδάκη «παρακολούθησε» τις δύο φίλες στο
σπίτι της Εύας (Θέμις Μπαζάκα) στην Πολιτεία, στο γυμναστήριο της Νέας
Φιλαδέλφειας (εκεί πηγαίνουν για να γυμνάζονται), στην αγορά της Αθήνας, στην
Ομόνοια, στον Εθνικό Κήπο (στη λιμνούλα με τις πάπιες), στην Πάρνηθα (στο
τελεφερίκ και στο καταφύγιο), στα στενάκια της Πλάκας, αλλά και σε άλλα μέρη
(μπαρ, σπίτια, εστιατόρια) που προτιμούν να συναντώνται οι δύο φίλες.

Παρά το γεγονός ότι έρχονται στιγμές που η φιλία των δύο γυναικών
«δοκιμάζεται», η αγάπη της μιας για την άλλη είναι αυτή που νικά στο τέλος. Οι
δύο φίλες προσπαθούν να διακριθούν στον χώρο της Τέχνης (είναι ηθοποιοί), αλλά
μέχρις στιγμής δεν τα έχουν καταφέρει, για διαφορετικούς λόγους η κάθε μία. Η
Χριστίνα (Ελένη Ζιώγα) για να ζήσει θα πρέπει να εργαστεί. Και αυτό κάνει.
Εργάζεται ως σερβιτόρα σε μπαρ (βρίσκεται στη Λεωφόρο Αλεξάνδρας). Αντίθετα η
Εύα είναι εγκλωβισμένη στα οικογενειακά της καθήκοντα. Και οι δύο πάντως
αναζητούν τους ιδανικούς άνδρες της ζωής τους.

Στο σίριαλ παίζουν ακόμη οι: Μίμης Χρυσομάλλης, Βλαδίμηρος Κυριακίδης, Άλκης
Παναγιωτίδης, Λύδια Λένωση, Κωνσταντίνος Τζούμας, Διαμαντής Καραναστάσης,
Ελένη Κρίτα, Βασίλης Τσαγκλός, Ειρήνη Κουμαριανού, Γιώργος Κοτανίδης, Βασίλης
Χαλακατεβάκης, Αντώνης Ραμπαούνης, Ελπίδα Μαζαράκη, Ουρανία Γκιώνη, Αθηνά
Πολίτη, Ευδοκία Ρουμελιώτη, Χρήστος Γκουρούσης, Κλέωνας Γρηγοριάδης και η
μικρή Ειρήνη Ψυχράμη.

Το σενάριο έχει γράψει η Ελένη Ζιώγα ενώ η σκηνοθεσία είναι του Νίκου
Κουτελιδάκη. Διευθυντής φωτογραφίας είναι ο Τάσος Ζαφειρόπουλος, σκηνογράφος η
Γιούλα Ζωιοπούλου, ενώ την παραγωγή έχει αναλάβει το Στούντιο ΑΤΑ (παραγωγός
Φρόσω Ράλλη). Η δραματική κομεντί «Σαν αδελφές» θα ολοκληρωθεί σε 26
σαρανταπεντάλεπτα επεισόδια.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16337P081</ED>
<ID>
ID:16053

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P08&aa=1</URL></REF>


Article

<CATEGORY>vin09</CATEGORY>

 <H2>Νεανικά χτυποκάρδια στο Mega
</H2><H2></H2>
Οι πρωταγωνιστές της νέας σειράς του Mega «Νεανικές ανησυχίες»

Την ενηλικίωση ενός 15χρονου, του Ντόσον Λίρι, και τη φιλία που διατηρεί με
ένα κορίτσι της ηλικίας του, την Τζόι, παρακολουθεί η δραματική - νεανική
σειρά του Mega «Νεανικές ανησυχίες», που ξεκινά την Κυριακή 24 του μηνός στις
12.15 το μεσημέρι.

Φιλαράκια κι οι δυο από παιδιά, θα αντιμετωπίσουν κάποια στιγμή τη μεγάλη
πρόκληση. Τη διατήρηση της πλατωνικής τους σχέσης, παρά τις μεγάλες αλλαγές
που συντελούνται γύρω τους. Η φιλία τους θα δοκιμαστεί όταν εμφανίζεται η
όμορφη Τζένιφερ Λίντλεϊ και κλέβει την καρδιά του Ντόσον, προκαλώντας έτσι τη
ζήλεια της Τζόι.

Τη σειρά υπογράφει ο παραγωγός Κέβιν Γουίλιαμσον («Κραυγή αγωνίας» και «Ξέρω
τι κάνατε πέρυσι το καλοκαίρι») και πρωταγωνιστούν οι Τζέιμς βαν ντερ Μπικ
(Ντόσον Λίρι), Μισέλ Γουίλιαμς (Τζένιφερ Λίντλεϊ), Τζόσουα Τζάκσον (Πέισι),
Κέιτι Χολμς (Τζόι Πότερ), Μαίρη Μάργκαρετ Χιουμς (Γκέιλ Λίρι), Τζον Γουέσλεϊ
Σιπ (Μίτσελ Λίρι).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16337P082</ED>
<ID>
ID:16095

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P08&aa=2</URL></REF>


Article

<CATEGORY>vin09</CATEGORY>

 <H2>Ο υπουργός Παιδείας στην «Τελική ευθεία»
</H2><H2></H2>
Ο υπουργός Παιδείας Γεράσιμος Αρσένης είναι ο αποψινός προσκεκλημένος στην
εκπομπή του δημοσιογράφου Πέτρου Ευθυμίου «Τελική ευθεία» (ΝΕΤ, 23.00).

Ο κ. Αρσένης θα εξηγήσει γιατί τηρεί «σκληρή γραμμή» στο φλέγον ζήτημα της
εκπαιδευτικής μεταρρύθμισης.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16337P083</ED>
<ID>
ID:16129

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P08&aa=3</URL></REF>


Article

<CATEGORY>vin09</CATEGORY>

 <H2>Ο πρωθυπουργός της Ισπανίας στη ΝΕΤ
</H2><H2></H2>
Στην τελευταία σύνοδο Κορυφής της Βιέννης, το όνομα του Χοσέ Μαρία Αθνάρ, του
πρωθυπουργού της Ισπανίας, συζητήθηκε πολύ. 
Ο Χοσέ Μαρία Αθνάρ φιλοξενείται στην εκπομπή «Ηγέτες» (ΝΕΤ 22.00) που
επιμελείται και παρουσιάζει ο Γιώργος Πετρίτσης.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16337P084</ED>
<ID>
ID:16151

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P08&aa=4</URL></REF>


Article

<CATEGORY>vin09</CATEGORY>

 <H5>ΛΕΥΚΩΜΑ ΓΙΑ ΤΟ «ΤΑΞΙΔΙ ΤΩΝ ΕΛΛΗΝΙΣΤΩΝ 1896 - 1912»
</H5><H2>Μια κρουαζιέρα 100 ετών!
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Η ιδανική κρουαζιέρα ξεκινά από τη Μασσαλία. Επιβιβαζόμαστε στο πλοίο
«Σενεγάλη», ίδιο πλωτό ξενοδοχείο. Προορισμός μας τα λιμάνια και οι
αρχαιολογικοί τόποι της Ανατολής. Κέρκυρα, Δελφοί, Σαντορίνη, Αθήνα, Άγιον
Όρος, Τροία, Κωνσταντινούπολη, Κύπρος. Το δρομολόγιο δεν έχει αλλάξει πολύ,
παρότι πέρασαν ήδη εκατό χρόνια από τις πρώτες οργανωμένες κρουαζιέρες. Και
ένα λεύκωμα με ένα θησαυρό από ανέκδοτες φωτογραφίες και κείμενα των
ταξιδιωτών εκείνης της εποχής, «Η Ελλάδα ­ Το ταξίδι των ελληνιστών 1896 -
1912», μάς παίρνει μαζί του στα πρώτα βήματα του οργανωμένου τουρισμού. 
</H3>Στην αποβάθρα της Δήλου, τον Σεπτέμβριο του 1909

Είναι μια γαλλοελληνική έκδοση (Πικάρ - Μπάστας - Πλέσσας) που επιμελήθηκαν ο
φωτογράφος Χάρης Γιακουμής και η ιστορικός Ιζαμπέλ Ρουά. Με το βιβλίο αυτό
προαναγγέλλεται σειρά εκθέσεων σε πόλεις της Ελλάδας και της Γαλλίας με το
ίδιο θέμα που θα πραγματοποιηθούν το 1999 και το 2000.

Δώδεκα γαλλικές κρουαζιέρες οργανώθηκαν ανάμεσα στα έτη 1896 - 1912. Η αρχή
έγινε με την ευκαιρία των Ολυμπιακών Αγώνων του 1896. Το περιοδικό «Ρεβί
Ζενεράλ ντε Σιάνς» οργάνωσε τα αντίστοιχα επιστημονικά και μορφωτικά ταξίδια
με επιβάτες Γάλλους, Ελβετούς, Βέλγους ­ άνδρες (κατά τα δύο τρίτα) και
γυναίκες κάθε ηλικίας. Ένα κοσμοπολίτικο περιβάλλον: καθηγητές, δάσκαλοι,
αξιωματικοί, τιτλούχοι, δικαστικοί, αργόσχολοι που ακολουθούσαν τα βήματα της
μόδας, συνηθέστερα όμως καλλιεργημένοι και φιλομαθείς επιστήμονες και άνθρωποι
της δράσης, διασταυρώνονται στα καταστρώματα και τα σαλόνια του πλοίου. Ήταν
καλά προετοιμασμένοι να γνωρίσουν «τις ωραιότερες χώρες του κόσμου», να
συμμετάσχουν στο μεγαλεπήβολο ταξίδι με όλες τις αισθήσεις και όλες τις
δυνάμεις τους. Για μερικούς το ταξίδι διαρκείας 3-4 εβδομάδων προϋπέθετε
σκληρές οικονομίες.

Οι διαδρομές-εκδρομές γίνονταν με το τρένο, το γαϊδουράκι, με την άμαξα ή και
με τα πόδια ­ σκεφθείτε την ανάβαση από την Ιτέα στους πρόσφατα τότε
ανεσκαμμένους Δελφούς όπου οι Γάλλοι τουρίστες εγίνοντο δεκτοί περίπου ως
ήρωες-ελευθερωτές, ενώ στο Ναύπλιο τούς υποδεχόταν η τοπική μπάντα
παιανίζοντας τη «Μασσαλιώτιδα». Οι ξεναγήσεις και διαλέξεις εν πλω γίνονταν
από έμπειρους αρχαιολόγους, όπως ο Θεόφιλος Ομόλ, ο Σαρλ Ντιλ κ.ά. Οι
επισκέπτες της Κνωσού μπορούσαν να βρεθούν πρόσωπο με πρόσωπο με τον Σερ
Άρθρουρ Έβανς στο σκάμμα της ανασκαφής. Έφθαναν στην Ελλάδα διαβασμένοι.
Θυμούνταν τα κείμενα του Σατωμπριάν, του Λαμαρτίνου, του Ε. Ρενάν. Περνώντας
από τον Κάβο Μαλιά οι ταξιδιώτες περίμεναν να ξαναζήσουν μια υπέροχη σελίδα
του «Ταξιδιού στην Ανατολή». Το πλοίο να περνά και να σφυρίζει και ο ερημίτης
να βγαίνει από τη σπηλιά του και να το ευλογεί.

Ομάδα περιηγητών. Με ξεναγό τον ανασκαφέα της Κνωσού Άρθρουρ Έβανς, το 1902

Οι καλλιτέχνες που επέβαιναν δεν έχαναν την ευκαιρία να δοκιμάσουν την
ποιότητα της ακουστικής των αρχαίων θεάτρων τραγουδώντας μια άρια από τον
«Ορφέα» του Γκλουκ, οι σπορτίβ οργάνωναν στα στάδια αγώνες και κάποιοι απ'
αυτούς συνταξίδευσαν με τους Γάλλους αθλητές που συμμετείχαν στους πρώτους
Ολυμπιακούς Αγώνες. Κάποιοι άλλοι ζωγράφιζαν τις εντυπώσεις τους και οι πιο
μοντέρνοι αγκομαχούσαν κουβαλώντας τις φωτογραφικές μηχανές. Κάθε επίσκεψη
ήταν ένα γεγονός, κοσμικό, πολιτικό, γεμάτο απρόοπτα, συγκινήσεις. Στα
χωριουδάκια ο κόσμος τούς υποδεχόταν με όργανα και χορούς. Στην ιπποτική ­
τουρκοκρατούμενη ακόμη τότε ­ πόλη της Ρόδου, «άγριοι παιάνες, που μετά από
τόσους αιώνες μοιάζουν να γιορτάζουν ακόμα την ήττα του χριστιανισμού και την
ακαταμάχητη δύναμη του Ισλάμ».

Φραγκοφορεμένοι και φουστανελάδες στην Αθήνα του 1898

Στο Φρούριο του Αγίου Ιλαρίωνα στην Κύπρο, οι ταξιδιώτες συναντούσαν «τον θεό
του έρωτα, αφού εδώ, σύμφωνα με τον μύθο, ήταν άλλοτε η κατοικία του Πρίγκιπα
Έρωτα, γιου της Αφροδίτης, της βασίλισσας της Κύπρου». Στο Άγιον Όρος οι
άνδρες προσκυνητές «εκαλούντο να επιδείξουν μουστάκι και γένια» προκειμένου να
περάσουν «από τα αρχαία τεμένη σ' ένα τέμενος από τα πιο σεβαστά» της
ορθόδοξης θρησκείας. Τότε ακόμα η πόλη της Ζακύνθου δεν είχε καταστραφεί από
τους σεισμούς. Είναι εκπληκτικός ο πλούτος του φωτογραφικού υλικού που
συγκεντρώνεται σ' αυτό τον τόμο και που ασφαλώς θα προσεχθούν από τους
ειδικούς όσον αφορά τα μνημεία, τις πόλεις, την ανθρωπολογία. Το ιδανικό
ταξίδι ­ μια συρραφή από τις «σκάλες» που έπιασαν οι δώδεκα κρουαζιέρες ­
καταγράφει τόπους που δύσκολα μπορούσαν να επισκεφθούν τότε άλλοι περιηγητές.
Τη Δήλο, τη Μυτιλήνη, τη Σαντορίνη, την Κωνσταντινούπολη, την Έφεσο.

«Η μεγάλη φτώχεια που τόσο ταλαιπωρεί τον πληθυσμό, γράφει ο αρχαιολόγος Καρλ
Ντιλ, που είχε την ευθύνη αρχηγού σε ορισμένες κρουαζιέρες, δεν φαίνεται να
έχει υποβιβάσει αυτή την ωραία και εκλεπτυσμένη φυλή, που ακόμα και μέσα στα
κουρέλια διατηρεί κάτι από το αρχαίο μεγαλείο και την ευλυγισία του».

Η φιλολογική - ιστορική έρευνα έφερε στο φως δώδεκα διαφορετικές δημοσιεύσεις
από αυτά τα ταξίδια. Το χρονικό της κρουαζιέρας τεκμηριώνεται με αποσπάσματα
αυτών των δημοσιευμάτων και εντυπώσεων.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16337P091</ED>
<ID>
ID:16054

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P09&aa=1</URL></REF>


Article

<CATEGORY>vin09</CATEGORY>

 <H5>Αλαλούμ βραβεία!
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Είχα την εντύπωση ότι το αλαλούμ στις ημέρες μας εξέλιπε. Κι όμως! Παλιότερα
το συνήθιζαν, κυρίως οι τεχνικοί του κινηματογράφου εις βάρος των αφελών που
ονειρεύονταν δόξαν λαμπράν ηθοποιού, γυρίζοντάς τους δήθεν δοκιμαστικά χωρίς
καν φιλμ στη μηχανή, φτάνοντας συχνά σε καταστάσεις θλιβερές, σε ανοίκειους εξευτελισμούς.

Παρακολουθώντας στην τηλεόραση την απονομή των βραβείων στους δήθεν
τεχνικούς του θεάτρου, που οργάνωσε το «Σπίτι του Ηθοποιού», διαπίστωσα με
άφατη θλίψη ότι απλώς άλλαξαν οι ρόλοι. Οι ηθοποιοί κάνουν τώρα αλαλούμ εις
βάρος των τεχνικών. Η θαυμάσια όντως ιδέα αναγνώρισης του σημαντικού έργου
τους, έγινε ερήμην τους. Ένα πλήθος, δε, σημαντικών ανθρώπων του θεάτρου και
επισήμων παγιδεύτηκαν στο να υμνούν την ιδέα, βραβεύοντας άσχετους,
τυχάρπαστους, γνωστούς των γνωστών, αλαλούμ τεχνικούς του θεάτρου. Κι αν
υπάρχουν πανάξιοι του είδους τους διά του λόγου το αληθές, βράβευσαν σαν
θυρωρό θεάτρου, μαγνητοσκοπώντας τον να κλείνει απορημένος βαριές κουρτίνες
και διπλές πόρτες πλατείας, κανονικό αλαλούμ γύρισμα δηλαδή, τον θυρωρό της
πολυκατοικίας που στεγάζονται τα γραφεία του ΣΕΗ. Μόνον όποιος δεν πέρασε ποτέ
από την Κάνιγγος 33, δεν τον ξέρει. Οι πάντες, δε, να παραληρούν
κατασυγκινημένοι, με την επιταγή των 500.000 δρχ. στο χέρι, επιδιδόμενοι με
δάκρυα και αναφιλητά σ' ένα ακατάσχετο υμνολόγιο υπέρ της προέδρου. Φιλτάτη κ.
πρόεδρος, κρίμα! Μια θαυμάσια πρωτοβουλία να καταλήγει, θέλω να πιστεύω από
προχειρότητα, σ' ένα τόσο θλιβερό αλαλούμ. Τόση ντροπή δεν έχω ξανανιώσει για
τον κλάδο μου.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16337P092</ED>
<ID>
ID:16096

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.40-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο μάγειρας, ο κλέφτης,
η γυναίκα του και ο εραστής της. 6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η πόλη των αγγέλων. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Μαγικά φίλτρα. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.40-6.50-9.00-11.00 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
6.30-8.40-10.50 μ.μ. / Οι Άθλιοι, κάθε μέρα 4.00 μ.μ.

ΑΘΗΝΑΙΟΝ CINEPOLIS PHILIPS 3. Η διακριτική γοητεία των αρσενικών. 8.40-10.50
μ.μ. / Ο πρίγκιπας της Αιγύπτου, κάθε μέρα 4.40 μεταγλ. - 6.40 με υπότ.

ΑΘΗΝΑΙΟΝ CINEPOLIS PHILIPS 4. Μαγικά φίλτρα. 4.10-6.20-8.30-10.40 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Halloween - Είκοσι χρόνια μετά. 7.00-9.00-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Από την άκρη της πόλης.
6.20-8.20-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η μάσκα του Ζορό. 6.15-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Μαγικά φίλτρα.
6.25-8.25-10.25 μ.μ. 
ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου, κάθε μέρα 5.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Μια αιωνιότητα και μια μέρα.
7.50-10.15 μ.μ. / Μουλάν. Κάθε μέρα 6.00 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 8.00-10.00 μ.μ. / Ο πρίγκιπας της Αιγύπτου. Κάθε μέρα 6.15 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Μαγικά
φίλτρα. 5.10-7.00 μ.μ. / Γείτονες & εραστές. Κάθε μέρα 8.50-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Ο Απόστολος.
6.00-8.30-11.05 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Dr.
Dolittle - Ο γιατρός τρελάθηκε. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Dr Dolittle - Ο γιατρός τρελάθηκε. 6.15-8.15-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Η
ονειρεμένη ζωή των αγγέλλων. 8.00-10.20 μ.μ. - Dr Dolittle - Ο γιατρός
τρελάθηκε. Κάθε μέρα 6.00 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Dr
Dolittle - Ο γιατρός τρελάθηκε. 7.00 μ.μ. Από την άκρη της πόλης. Κάθε μέρα
8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.20-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.10-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 6.00-8.15-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Dr Dolittle - Ο
γιατρός τρελάθηκε. 6.30-8.25-11.00 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ο Απόστολος. 6.00-8.30-11.05 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244) Ζωντανή μετάδοση: The Truman show. 6.10-8.20-10.30 μ.μ.

CINE CITY ERICSSON 2 (Dolby DTS). Dr. Dolittle - Ο γιατρός τρελάθηκε.
6.50-8.50 μ.μ. Μαγικά φίλτρα. Κάθε μέρα 10.50 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
6.40-8.40-10.40 μ.μ.

CINE CITY ERICSSON 4 (Dolby DTS). Snake eyes. 7.00-9.00-11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 13.45-16.00-18.15-20.45-23.00-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 12.15-14.30-16.30-18.30-21.00-23.15-01.15.

VILLAGE CENTRE Αίθουσα 3. Το μαγικό σπαθί: Αναζητώντας το Κάμελοτ.
11.00-13.00-15.00 μεταγλ. / Χαμένοι στο διάστημα. Κάθε μέρα 17.20-20.00-22.45-01.30.

VILLAGE CENTRE Αίθουσα 4. Ολέθρια σύγκρουση. 13.30-16.15-19.00-21.30. / Ο
γητευτής των αλόγων. 00.15.

VILLAGE CENTRE Αίθουσα 5. Ο πρίγκιπας της Αιγύπτου. 11.15-13.30-15.45
μεταγλ., 18.00-20.15-22.30 με υπότ. / Κάτι τρέχει με τη Μαίρη. Κάθε μέρα 00.50.

VILLAGE CENTRE Αίθουσα 6. Η διακριτική γοητεία των αρσενικών. 12.30-14.45-17.15-19.45-22.00-00.45.

VILLAGE CENTRE Αίθουσα 7. Μουλάν. 11.15-13.15-15.30-17.30 μεταγλ., 19.30-21.45
με υπότ. / Halloween - Είκοσι χρόνια μετά. Κάθε μέρα 00.00.

VILLAGE CENTRE Αίθουσα 8. Ζωντανή μετάδοση: The Truman show. 11.30-13.50-16.15-18.40-21.15-23.30-01.45.

VILLAGE CENTRE Αίθουσα 9. Μαγικά φίλτρα. 12.45-15.15-17.45-20.30-23.00-01.45.

VILLAGE CENTRE Αίθουσα 10. Οι Άθλιοι. 13.00-16.00-18.45-21.45-00.30.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Κάθε μέρα 5.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Dr Dolittle
- Ο γιατρός τρελάθηκε. 7.00 μ.μ. / Γείτονες και εραστές. Κάθε μέρα 9.00-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Elizabeth. 6.00-8.30-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Γείτονες και εραστές. 5.50-8.00-10.10 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.20-8.20-10.20 μ.μ. / Μουλάν. Κάθε μέρα 4.20.

ΕΛΛΗ (Οδός Ακαδημίας ~ 3632.789 Dolby Stereo). Ο Απόστολος. 5.05-7.50-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Κάτω από
τα φώτα της πλατείας. 6.20-8.45-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Οι Άθλιοι. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Μαγικά φίλτρα. 8.15-10.30 μ.μ. Οι
Άθλιοι. Κάθε μέρα 5.30 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.50-8.50-10.50 μ.μ. Ο πρίγκιπας της Αιγύπτου. Κάθε μέρα 5.00 μ.μ. μεταγλ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Dr
Dolittle - Ο γιατρός τρελάθηκε. 7.10 μ.μ. / Γείτονες και εραστές. Κάθε με΄ρα
9.00-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Μαγικά φίλτρα.
8.40-10.50 μ.μ. / Οι Άθλιοι. 6.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Ο γητευτής των
αλόγων. 7.10-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 6.30-8.30-10.30 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00 μ.μ. / Halloween - Είκοσι χρόνια μετά. Κάθε μέρα 11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Από την άκρη της πόλης.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η διακριτική
γοητεία των αρσενικών. 7.00-9.00-11.00 μ.μ. / Μουλάν. Κάθε μέρα 5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Οι Άθλιοι. 5.40-8.10-10.40 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ. / Μουλάν. Κάθε μέρα
2.30-4.30 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Ο πρίγκιπας της Αιγύπτου. 4.10-6.10 μ.μ. μεταγλ. / Η διακριτική γοητεία των
αρσενικών. Κάθε μέρα 8.10-10.10 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Dr. Dolittle - Ο γιατρός τρελάθηκε. 7.00 μ.μ. / Μαγικά φίλτρα. Κάθε
μέρα 9.00-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.30-10.45 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 6.40-8.40-10.40 μ.μ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 6.00-8.10-10.20 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Δεν έχει προγραμματίσει.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διάσωση του στρατιώτη Ράιαν. 6.15-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Μαγικά φίλτρα.
8.30-10.15 μ.μ. / Μουλάν. Κάθε μέρα 5.00-6.45 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Ο γητευτής των
αλόγων. 9.30 μ.μ. / Μουλάν. Κάθε μέρα 5.50-7.45 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.:
Κουντούν. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Μουλάν. 8.30 μ.μ. / Ο
γητευτής των αλόγων.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ. - Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Από την άκρη της πόλης. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Το μαγικό σπαθί: Αναζητώντας το Κάμελοτ. Κάθε μέρα 5.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μουλάν. 6.30-10.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Dr. Dolittle - Ο
γιατρός τρελάθηκε. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Τα ρόδινα ακρογιάλια. 8.30 μ.μ. Τετ.: Τοπίο στην ομίχλη, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276).
Μόνο Σαβ. - Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Μαγικά φίλτρα. 6.25-8.25-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.20-8.20-10.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.40-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16337P101</ED>
<ID>
ID:16065

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P10&aa=1</URL></REF>


Article

<CATEGORY>vin15</CATEGORY>

 <H5></H5><H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Ο Τζιμ Κάρεϊ στην καυτή σάτιρα του Πίτερ Γουάιρ «Ζωντανή μετάδοση: The Truman Show»

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Ακραία σάτιρα της TV που
μετατρέπει τους ανθρώπους-θεατές σε πειραματόζωα! Του Πίτερ Γουάιρ, με τον
Τζιμ Κάρεϊ. (Αελλώ, Αθήναιον, Cinepolis 1, Άνεσις, Αττικόν, Cine City 1,
Village Centre 8, Ετουάλ, Ιντεάλ Μαρούσι, Κηφισιά 3, Νανά, Πτι Παλαί, Τιτάνια,
Τρία Αστέρια, Ζέα).

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Δυνατή ταινία για το περιθώριο στη σημερινή
Αθήνα με ήρωα έναν νεαρό Ρωσοπόντιο. Του Κωνσταντίνου Γιάνναρη, με τον Στάθη
Παπαδόπουλο. [Αλέκα, Αβάνα, Όπερα 1, Ράδιο Σίτυ, Νιρβάνα, Αττικόν (Πειρ.)].

«SNAKE EYES»: Θρίλερ του εξπέρ Μπράιαν ντε Πάλμα με τον Νίκολας Κέιτζ
ως διεφθαρμένο αστυνομικό. [Agora, Αλεξάνδρα (Καλ.), Άννα Ντορ, Αστέρια,
Άστορ, Cine City 4, Cinerama, Village Centre 1, Γαλαξίας, Μετάλλιον, Σπόρτιγκ,
Φοίβος, Μάγια].

«Ο ΑΠΟΣΤΟΛΟΣ»: Ο Ρόμπερτ Ντιβάλ σκηνοθετεί και παίζει σ' ένα δυνατό
κοινωνικό φιλμ. Δίπλα του η Μιράντα Ρίτσαρντσον. (Αρτ Στούντιο, Αφαία, Έλλη).

«HALLOWEEN - ΕΙΚΟΣΙ ΧΡΟΝΙΑ ΜΕΤΑ»: Συνέχεια της ταινίας «Η νύχτα με τις
μάσκες», πάλι με την Τζέιμι Λι Κέρτις. Ευκολίες του Στίβεν Μάινερ. (Αίγλη,
Village Centre 7).

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. (Ααβόρα,
Άστυ, Καλυψώ, Πλάζα, Τριανόν).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Σάτιρα με τρεις αδελφές να
ψάχνουν στην Αθήνα για ερωτική σχέση της προκοπής κι όλα γύρω να 'ναι κομμάτια
και θρύψαλα. Της Όλγας Μαλέα, με τους: Ναταλία Δραγούμη, Λήδα Ματσάγγου,
Ναταλία Στυλιανού, Φίλιππο Σοφιανό, Κλέωνα Γρηγοριάδη. Σωκράτη Αλαφούζο.
[Αθήναιον Cinepolis 2, 3, Αλεξάνδρα (Πατ.), Άνταμς 2, Άστρον, Άτταλος, Cine
City 3, Village Centre 6, Διάνα, Ιντεάλ, Κηφισιά 2, Μαργαρίτα 1, Μετροπόλιταν,
Όσκαρ, Χαϊλάιφ].

«ELIZABETH»: Η ιστορία της «αθώας φόνισσας» βασίλισσας της Αγγλίας του
16ου αιώνα! Σκηνοθεσία: Σεκάρ Καπούρ, με τους: Κέιτ Μπλάνσετ, Τζόφρεϊ Ρας,
Κρίστοφερ Έκλεστον. (Άττικα 1, Μαρούσι 1, Δαναός 1, Έμπασσυ, Φάληρο 1).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16337P102</ED>
<ID>
ID:16107

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Περίφημη σκηνή της είναι ο αποχαιρετισμός του Έκτορα και της
Ανδρομάχης (γεν.). 2. Αλλού το όνειρο κι αλλού... αυτό. ­
Χρησιμοποιείται στις φωτεινές διαφημίσεις. 3. Παλιό όνομα της
Σπερχειάδας. ­ Ευνοεί την αγκυροβολία (αντίστρ.). 4. Καταφύγιο ή άσυλο,
μεταφορικά. ­ Προκαλούν νοσηρές καταστάσεις. 5. Είναι πιο ενοχλητικά το
καλοκαίρι (γεν.). 6. Ποταμός που εκβάλλει στη λίμνη Οντάριο της Β.
Αμερικής. 7. Αντίπαλος του Λούθηρου. ­ Πατέρας του Τριπτόλεμου (με
άρθρο). 8. Πεσσοί του σκακιού (αντίστρ.). ­ Και για τα τεθωρακισμένα
αναφέρεται. 9. Το «πάλι» στα αρχαία. ­ Έργο του Γκόρκι.

ΚΑΘΕΤΑ

1. Αλλάζει και με έναν... γάμο. 2. Χαρακτηρισμός σκύλου (γεν.).
3. Συνδέει τροχαλίες (αιτ.). 4. Εκφράζουν υπεροχή στην ποιότητα.
­ Από ρούχα συνήθως αποτελούνται (αντίστρ.). 5. Με υποζύγια σχετικά.
6. Σκηνοθέτης της ταινίας «Ο Εραστής». ­ Σκοτώνεται, όχι με... όπλα.
7. Ο ρόλος τους επιμορφωτικός. 8. Νησάκι, κοντά στην Αντίπαρο. ­
Μουσική νότα. 9. Ανώμαλη πνευματική κατάσταση. ­ Γιος του Αδάμ, που
αποκαλείται από την Εκκλησία μας «ο δίκαιος».

ΛΥΣΗ (11/1/99)

ΟΡΙΖΟΝΤΙΑ: 1. ΑΝΑΣΧΕΣΗ 2. ΙΤΙΑ ­ ΛΑΠΑ 3. ΤΕΜΠΕΛΙΑΣ
4. ΙΚΑΡΙΑΣ 5. ΟΑ ­ ΧΙ 6. ΤΡΟΦΗ ­ ΣΕΚ 7. Η ΤΡΑΜΠΑΛΑ
8. ΜΑΓΩΓ 9. ΡΑΜΠΑ ­ ΡΟΜ. ΚΑΘΕΤΑ: 1. ΑΙΤΙΟΤΗΤΑ 2.
ΝΤΕΚΑΡΤ 3. ΑΙΜΑ ­ ΟΡ 4. ΣΑΠΡΟΦΑΓΑ 5. ΕΙ ­ ΡΩΜΗ 6.
ΕΛΛΑΣ ­ ΠΓ 7. ΣΑΙΣ ­ ΣΑΑΡ 8. ΗΠΑ ­ ΧΕΛΜΟ 9. ΑΣΤΙΚΑ.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16337P103</ED>
<ID>
ID:16132

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P10&aa=3</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
Το έργο για παιδιά του Βασίλη Ρώτα «Το παραμύθι της ανέμης» (φωτογραφία)
παρουσιάζεται από το «Θέατρο του Ήλιου»

ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Της νύχτας
τέκνα φρικτά» του Π. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Κυρ.) Ένα πρωί στην
Όπερα χωρίς τραγουδιστές: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322) Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ - ΑΔΕΙΟΣ ΧΩΡΟΣ (Αγίου Κωνσταντίνου 24-26, ~
52.23.242, 52.33.322). Αργεί.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). Κεντρική
Σκηνή. «La nonna» του Ρ. Κόσα Πιατάς, Τζούμας. Δεύτερη Σκηνή.
«Η Κοκκινοσκουφίτσα ή Το εγχειρίδιο του σωστού εραστή» του Χ. Γωγιού Γ.
Αθανασίου, Θ. Ζώτος.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579), «Η επιστροφή των Τσε» του Γ. Χρυσούλη Ν. Διαμαντής (σκηνοθ.),
Ι. Μακρή.

ΣΟΥΙΤΑ 57 (Κολοκοτρώνη 57, ~ 32.40.944). Αργεί.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Εναλλάξ:
«Αποκάλυψη» του Τ. Αντωνίου ­ «Εκτέλεση» του Τρ. Λέτς Λοϊζίδης (σκηνοθ.),
Μ. Δημητριάδου.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). Εναλλάξ: «Ο
εγωιστής γίγαντας» (Ουάιλντ) των Κ. Αλεξοπούλου - Φ. Δενδρινού Κ.
Αλεξοπούλου, Δενδρινού. ­ «Μια φορά... χωρίς καιρό» του Β. Βασιλάκη Β.
Βασιλάκης (κουκλοθέατρο).

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16337P111</ED>
<ID>
ID:16066

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P11&aa=1</URL></REF>


Article

<CATEGORY>vin09</CATEGORY>

 <H2>Πέθανε στα 58 του ο τραγουδοποιός Φαμπρίτζιο ντ' Αντρέ </H2>
Ο διάσημος Ιταλός συνθέτης, στιχουργός και τραγουδιστής Φαμπρίτζιο ντ' Αντρέ,
που τα τραγούδια του ενέπνευσαν τη νεολαία της χώρας του τις δεκαετίες του '60
και του '70, πέθανε σήμερα, από καρκίνο, σε ηλικία 58 ετών. Ο Ντ' Αντρέ
θεωρούνταν ένας από τους γνησιότερους τραγουδοποιούς της Ιταλίας που μπορούσε
να «ντύνει» την ποίησή του με μουσική. Τα περισσότερα από τα τραγούδια του
ήταν αντιπολεμικά, έγραψε όμως και για τον έρωτα και τον αγώνα για επιβίωση,
όπως τον ζουν οι πόρνες, οι ναρκομανείς, οι γεμάτοι ανία δημόσιοι υπάλληλοι
και οι απόκληροι της κοινωνίας.

Ο Φαμπρίτζιο Ντ' Αντρέ γεννήθηκε στην Τζένοβα, αλλά προτιμούσε να μένει στη
Σαρδηνία, ακόμα και μετά την απαγωγή του, το 1979. Οι απαγωγείς του τον
απελευθέρωσαν ύστερα από τρεις μήνες και ο ίδιος έκανε την τραγική του
περιπέτεια τραγούδι, με τίτλο «Ξενοδοχείο Σουπραμόντε» ­ μια από τις
μεγαλύτερες επιτυχίες του.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16337P112</ED>
<ID>
ID:16089

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P11&aa=2</URL></REF>


Article

<CATEGORY>vin09</CATEGORY>

 <H5>ΜΕ ΤΟΝ ΖΜΠΙΓΚΝΙΕΦ ΠΡΑΪΣΝΕΡ ΣΤΑ ΝΗΣΙΑ
</H5><H2></H2><H2>Οι ελληνικές μέρες του Μελ Γκίμπσον
</H2>
<AUTHOR>ΕΦΗ ΦΑΛΙΔΑ</AUTHOR>

Διακοπές στα ελληνικά νησιά μετά... μουσικής και καταδύσεων ετοιμάζουν, για
το καλοκαίρι, ο Ζμπίγκνιεφ Πράισνερ και ο Μελ Γκίμπσον

Μήνες μακριά το καλοκαίρι, αλλά οι μεθοδικοί άνθρωποι οργανώνουν έγκαιρα το
πρόγραμμα των διακοπών τους. Πόσω μάλλον αν εκτός από μεθοδικοί, τυγχάνει να
είναι και σταρ. Μάλιστα, σταρ του Χόλιγουντ. Όπως δηλαδή ο Μελ Γκίμπσον. Τον
οποίο οι επαγγελματικές του υποχρεώσεις, αλλά και ο ήλιος του ελληνικού
καλοκαιριού, φέρνουν στα νησιά του Αιγαίου, με την προτροπή και του Ζμπίγκνιεφ Πράισνερ.

Ο Αυστραλός ηθοποιός - σκηνοθέτης και ο Πολωνός συνθέτης πρόκειται να
μοιραστούν για ένα χρονικό διάστημα ένα σπίτι σε κάποιο από τα νησιά του
Αιγαίου, όπου θα συνεργαστούν για τη μουσική της νέας ταινίας του Μελ
Γκίμπσον. Και επειδή ο βραβευμένος με Όσκαρ σταρ είναι ακριβώς αυτό που
δείχνει και στις ταινίες του, δηλαδή αεικίνητος και λάτρης της περιπέτειας,
εξέφρασε την επιθυμία να συνδυάσει την εργασία με το σπορ των καταδύσεων.

Καθώς λοιπόν ο Ζμπίγκνιεφ Πράισνερ έχει αποδειχτεί λάτρης του ελληνικού
στοιχείου και το περασμένο καλοκαίρι απόλαυσε τις διακοπές του στην Άνδρο και
στους δρόμους της Αθήνας δοκιμάζοντας το βολάν μιας νοικιασμένης Ρολς Ρόις,
πρότεινε στον νέο του συνεργάτη ως τόπο συνάντησης τη χώρα μας. Ήδη, λοιπόν η
ελληνική πλευρά συνεργατών του συνθέτη επεξεργάζονται το πρόγραμμα ψυχαγωγίας
και σπορ δραστηριοτήτων. Για την ώρα, συζητείται η επιλογή της σύνθεσης της
ομάδας των δυτών, που θα συνοδεύσουν τον Μελ Γκίμπσον στους αιγαιοπελαγίτικους
βυθούς, ενώ ο Ζμπίγκνιεφ Πράισνερ απολαμβάνει τις θερμές κριτικές που
δημοσιεύτηκαν στα έγκυρα μουσικά περιοδικά «Γκράμοφον» και «Ντιαπασόν» για την
τελευταία του δουλειά «Ρέκβιεμ για έναν φίλο».

Πρόκειται για τη σύνθεση που είχε προγραμματίσει να παρουσιάσει σε παγκόσμια
πρώτη τον περασμένο Σεπτέμβριο στο Ηρώδειο, αφιερωμένη στον επίσης Πολωνό
σκηνοθέτη Κριστόφ Κισλόφσκι, με τον οποίο είχε συνεργαστεί στις ταινίες του «Η
διπλή ζωή της Βερονίκ» και την τριλογία «Τρία Χρώματα: μπλε, λευκό, κόκκινο».
Τον χώρο της ματαιωμένης πρεμιέρας είχε επισκεφθεί στις αρχές του περασμένου
καλοκαιριού και ο Εντουάρντο Πόντι, που είχε αναλάβει τη σκηνοθεσία της
παράστασης στην οποία θα συμμετείχαν η μητέρα του, Σοφία Λόρεν, και η Άλκηστις Πρωτοψάλτη.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16337P121</ED>
<ID>
ID:16048

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P12&aa=1</URL></REF>


Article

<CATEGORY>vin09</CATEGORY>

 <H2>Οι Bokomolech επιστρέφουν δριμύτεροι
</H2>
Ελληνικό ροκ σε δράση, από τους Bokomolech

Οι Bokomolech έχουν ιστορία στις σκηνές της πόλης, αλλεπάλληλες συναντήσεις με
το κοινό που παρακολουθεί τα ροκ τεκταινόμενα και την εξέλιξη του είδους μέσα
από την καινούργια δισκογραφία. Καινούργια έχουν μαζί τους οι Bokomolech και
πάλι. Σε σχετικά μικρή απόσταση από το προηγούμενό «Jet Lag» άλμπουμ τους ­
αυτό που υπέγραφε στην παραγωγή ο αξιότιμος Αμερικανός τους φίλος Στιβ Αλμπίνι
­ παραγωγός μεταξύ άλλων των Nirvana και των Pixies, και άλλων βαρέων ονομάτων
του ροκ ­ έχουν φρέσκα προϊόντα της έμπνευσής τους.

Πρώτα δείγματα από το νέο έργο και από τους παραγωγικούς Bokomolech θα λάβουν
οι φαν στη συναυλία τους της Παρασκευής (στο «Plan Β») που θα ξεκινήσει με
τους Superblast κατά τις 10. 
Η ομάδα Pure, επί της διοργάνωσης, παραδίδει τη σκηνή της οδού Λεμπέση 19
στους Bokomolech και στην αβάν πρεμιέρ του νέου δίσκου τους που αναμένεται
μέσα στον Φεβρουάριο με ακόμη περισσότερες συναυλίες στο πρόγραμμά τους.
Ελληνικό ροκ σε δράση.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16337P122</ED>
<ID>
ID:16090

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P12&aa=2</URL></REF>


Article

<CATEGORY>vin09</CATEGORY>

 <H2>Το χρυσό κορίτσι και η κολοκυθιά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Όλγα Μαλέα

Κι όποιος κατάλαβε, κατάλαβε (ποιος προς το παρόν μαζεύει φωτάκια). Πάντως ο
δήμαρχος κατάλαβε.

* Προς το παρόν μαζεύει εισιτήρια.Άλλο και τούτο. Στα μεν καζίνο ανά την
επικράτεια παίχτηκαν (και παίζονται) δισεκατομμύρια, στη δε κινηματογραφική
πιάτσα παίζουν την κολοκυθιά. «Πόσα να κάνει;». «Ε να μην κάνει εκατό;»
(χιλιάδες εννοείται). «Και γιατί, παρακαλώ, να κάνει εκατό;». «Τότε πόσα;».
«Να μην κάνει διακόσια;».

* Με την «Αγελάδα», τα «Αρσενικά» και την... κολοκυθιά η Όλγα Μαλέα έχει
ενθρονιστεί στον πανελλήνιο... τίτλο του golden girl. «Πάντα το 'λεγα εγώ»,
μου έλεγε τις προάλλες στενός άνθρωπός της (πώς λέμε «του στενού κύκλου»;).
Και συνέχισε «Ε λοιπόν δεν θα το πιστέψεις, αυτό το χρυσοκόριτσο εκτός από
εισιτήρια, συλλέγει και εμπειρίες».

* Ε λοιπόν η... χρηματίστρια είναι πρόσωπο υπαρκτό. «Δηλαδή;», ρωτάω αφελώς.
«Να η χρηματίστρια που την υποδύεται η Λήδα Ματσάγγου, είναι πρόσωπο υπαρκτό.
Πρώτη εξαδέλφη της Ολγίτσας». «Δηλαδή;», ξαναρωτάω για να αποσπάσω όνομα. Και
τι μου απαντάει η αθεόφοβη; «Το μικρό της αρχίζει από Μ, το επίθετο από Ε και
η επωνυμία της χρηματιστηριακής εταιρείας στην οποία συνεργάζεται, αρχίζει από
Τ και τελειώνει σε S».

* Προς το παρόν μαζεύει μύγες.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16337P123</ED>
<ID>
ID:16126

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P12&aa=3</URL></REF>


Article

<CATEGORY>vin09</CATEGORY>

 <H2>Άλμα εις τριπλούν του Σπύρου
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αμ το άλλο με τον Κωνσταντίνο Γιάνναρη; Στο μεν Φεστιβάλ Θεσσαλονίκης απείλησε
κοτζάμ Αγγελόπουλο, αλλά στις αίθουσες «δεν φτούρησε» (με τα ίδια τα λόγια της
πιάτσας) «Δηλαδή;». «Τι δηλαδή; Έμπαινες στην αίθουσα Σαββατιάτικα και
κοπάναγες μύγες». «Εννοείς κανείς;». «Εγώ, αυτή και καμιά τριανταριά... περαστικοί».
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16337P124</ED>
<ID>
ID:16149

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P12&aa=4</URL></REF>


Article

<CATEGORY>vin09</CATEGORY>

 <H2>Προς το παρόν ανεβαίνει
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κι άλλο; Κι άλλο! Πόσο; Κοντά στα 13,5 εκατομμύρια... ­ εβδομαδιαίως
εννοείται. Κοίτα να δεις άλμα εις τριπλούν του Σπύρου Παπαδόπουλου στη «Μεγάλη
μαγεία». Εκεί που όλοι στην αρχή, στο ξεκίνημα της παράστασης, έλεγαν πως δεν
θα βγάλει τη σεζόν, ο Σπύρος πιάνει μια πεντάρα (α να μην επαναλαμβανόμαστε,
για εκατομμύρια μιλάμε). Κάνει μια δεύτερη και τσακώνει μια δωδεκάρα. Για την
ακρίβεια 11.800.000. Και με την τρίτη παραλίγο να πιάσει 14άρα. Στην
πραγματικότητα έφτασε, την περασμένη εβδομάδα, τα 13,5 εκατομμυριάκια.* Προς
το παρόν ξεκουράζεται. Είπα κι εγώ, τελειώνει που τελειώνει ο Νιόνιος στις
«Γραμμές», δεν πετάγομαι να τον ακούσω για μια ακόμη φορά; Πήγα και τι είδα;
Πανικός, θα πείτε. Λογικό. Ο ένας πάνω στον άλλον. Τι άλλο είδα; Στο ένα
τραπέζι ο Άκης Τσοχατζόπουλος με την παρέα του. Στο άλλο η Σοφία Παπανδρέου με
τον άντρα της.

* Προς το παρόν κακές συνήθειες.
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16337P125</ED>
<ID>
ID:16162

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P12&aa=5</URL></REF>


Article

<CATEGORY>vin09</CATEGORY>

 <H2>Στο αυτί της άμυνας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Διονύσης Σαββόπουλος

Κόβονται οι κακές συνήθειες; Κόβεις το τσιγάρο; Και υπουργός Άμυνας να γίνεις,
στα παλιά λημέρια θα γυρίσεις. 
Ο... δολοφόνος πάντα επιστρέφει στον τόπο του εγκλήματος. Εκεί λοιπόν που
απολάμβανα... ιδρώτα και Διονύση Σαββόπουλο, κάνω έτσι και ποιον βλέπω; Τον
Κώστα Ζουράρι. Συνήθης... ύποπτος κι αυτός. Κάνω άλλη μια δεύτερη έτσι και τι
βλέπω; Τον Ζουράρι του περιθωρίου να μιλάει ­ ακαταπαύστως ­ στο αυτί της... Άμυνας.

* Προς το παρόν μπλέξαμε τις... γραμμές μας. Για να μην πω τα άλλα που
μπλέξαμε. Αλλά το κλου της βραδιάς το... 
εκστόμισε ο Νιόνιος. Ως εξής «Από το τραπέζι του υπουργού μού ζητήθηκε να πω
τον "Πολιτευτάκια", αλλά εγώ αυτό το τραγούδι δεν το ξέρω». Πειράζει κι εγώ να
τ' αλλάξω;
<REF><SOURCE>
ΤΑ ΝΕΑ</SOURCE>
<DATE>, 12-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16337P126</ED>
<ID>
ID:16168

</ID><URL>http://ta-nea.dolnet.gr/neaweb/neafile.print_unique?e=A&f=16337&m=P12&aa=6</URL></REF>


Article

<CATEGORY>vin06</CATEGORY>

 <H5>ΚΑΙ ΑΨΙΜΑΧΙΕΣ ΕΞΩ ΑΠΟ ΣΧΟΛΕΙΑ
</H5><H2>ΕΠΙΚΙΝΔΥΝΟ αδιέξοδο στα Λύκεια
</H2>
ΣΕ ΕΠΙΚΙΝΔΥΝΟ αδιέξοδο οδηγείται πλέον η υπόθεση των μαθητικών καταλήψεων,
καθώς τόσο η κυβέρνηση και το υπουργείο Παιδείας όσο και η Ομοσπονδία των
καθηγητών (ΟΛΜΕ) και οι μαθητές περιμένουν την ημερομηνία ορόσημο, Παρασκευή
15 του μηνός. Τότε θα πραγματοποιηθεί το συλλαλητήριο, που θα σημάνει κατά το
μεν υπουργείο Παιδείας την αρχή του τέλους των καταλήψεων, κατά τη δε ΟΛΜΕ νέο
γύρο καταλήψεων. 
σελίδες 11, 12, 1 3, 14 και ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16338N011</ED>
<ID>
ID:16179

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N01&aa=1</URL></REF>


Article

<CATEGORY>vin04</CATEGORY>

 <H2>Οι μυστικές συνομιλίες Κίσινγκερ - Κινέζων για το Κυπριακό
</H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16338N012</ED>
<ID>
ID:16266

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N01&aa=2</URL></REF>


Article

<CATEGORY>vin06</CATEGORY>

 <H2>Επίδειξη δύναμης από Ολυμπιακό με 7 γκολ </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16338N014</ED>
<ID>
ID:16307

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N01&aa=4</URL></REF>


Article

<CATEGORY>vin06</CATEGORY>

 <H2>Όλα τα μοντέλα μοτό για το '99
</H2>
<H3></H3>στο ένθετο
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16338N015</ED>
<ID>
ID:16324

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N01&aa=5</URL></REF>


Article

<CATEGORY>vin06</CATEGORY>

 <H2></H2><H2>Δρόμος περιπάτου Θησείο - Ζάππειο </H2>
σελίδα 19
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16338N016</ED>
<ID>
ID:16334

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΑΔΕΛΦΟΜΟΙΡΙ είναι μια λέξη που χρησιμοποιείται πολύ στην Κρήτη, αλλά
δεν τη βρήκα στα Λεξικά των Μπαμπινιώτη, Βοσταντζόγλου, Κριαρά, Δορμπαράκη,
Τεγόπουλου-Φυτράκη. Το βρήκα μόνο στο Λεξικό του Δημητράκου. Ο Λ. Παπαδόπουλος
στις «Ματιές». Σελ. 4.

ΑΝ ΕΙΜΑΙ 16 χρόνων σταγόνα ποταμίσια, ρέω με ορμή. Ακολουθώ το νερό, τη
φύση μου. Και ενίοτε ξεχειλίζω, θέλουν ή όχι οι γονείς μου και η «όχθη» μου.
Κι ας μην ξέρω τι ακριβώς μού φταίει. Ο Ν. Μάστορας στους «Προβολείς». Σελ. 6.

ΧΡ. ΠΑΠΑΔΑΚΗ: Το τένις είναι το επάγγελμά μου. Έπιασα ρακέτα στο χέρι
όταν ήμουν εννέα χρόνων. Θα ήθελα να κάνω σαφάρι λευκής τίγρης πάνω σε
ελέφαντες στην Ινδία. Οι απαντήσεις στις «30 Ερωτήσεις» του Γ. Χούπη στη
σελ. 10

ΣΤΗΝ ΤΟΥΡΚΙΑ, ο Μπ. Ετζεβίτ κατόρθωσε να σχηματίσει κυβέρνηση και την
Κυριακή θα ζητήσει ψήφο εμπιστοσύνης από τη Βουλή. Υποτίθεται ότι είναι μια
κυβέρνηση για λίγους μήνες. Αλλά οι στρατιωτικοί και ο πρόεδρος θέλουν να
κρατήσει περισσότερο. Από «The New York Times» στη σελ. 39.

ΤΟ ΚΟΣΣΥΦΟΠΕΔΙΟ και οι συγκρούσεις που εξελίσσονται εκεί ανησυχούν τις
ΗΠΑ και τις βαλκανικές χώρες ότι μπορεί να προκαλέσουν γενικότερη ανάφλεξη με
εμπλοκή και άλλων χωρών της περιοχής στις συγκρούσεις. Ο Λ. Δημάκας στη σελ. 40.

ΕΞΑΓΟΡΕΣ και συγχωνεύσεις επιχειρήσεων αποτέλεσαν πέρυσι την
«ατμομηχανή» των εξελίξεων στην ελληνική οικονομία. Ο αυξανόμενος
ανταγωνισμός, εν όψει ένταξης στην ΟΝΕ, προκάλεσε μέσα στο '98 περισσότερες
από 30 συγχωνεύσεις και συνεργασίες. Ο Ν. Κωτσικόπουλος στις σελ. 44-45.

Η ΓΟΥΩΛ ΣΤΡΗΤ, το Χρηματιστήριο της Νέας Υόρκης, θέτει στην αμερικανική
κεντρική τράπεζα και τον πρόεδρό της Άλαν Γκρίνσπαν σ' ένα αδυσώπητο δίλημμα.
Τι θα γίνει αν χρειαστεί να μειώσει και άλλο τα επιτόκια; Μήπως σκάσει η
«φούσκα»; Από «The New York Times» στη
σελ. 47.

ΟΙ ΜΥΘΟΙ που παγιδεύουν την ελληνική διπλωματία. 
Ο ένας ότι υφίσταται διεθνής έννομη τάξη ανάλογη της 
ενδοκρατικής τάξης. Ο άλλος ότι το ελληνικό έθνος - κράτος είναι 
αναλώσιμο επειδή συμμετέχουμε στην Ευρωπαϊκή Ένωση. 
Ο Π. Ήφαιστος στην «Τρίτη Άποψη». Σελ. 6.

Ο ΠΑΤΕΡΑΣ μαθητή ρίχνει μπουνιά σε άλλον πατέρα. 
Παρόντες μαθητές που επευφημούν ή βρίζουν, δεν έχει σημασία. 
Σημασία έχει πως συμμετέχουν στο περιστατικό. 
Αλλά από τα σχολεία ζητούν εκτός από μόρφωση και παιδεία. 
Η Λεονί Σταφυλά «Σε Πρώτο Ενικό». Σελ. 11.

Η ΒΕΝΕΤΙΑ ερωτεύεται τον μουσικό Αλμπέρτο, 
μόλις λίγες ημέρες πριν συλληφθεί και κλειστεί στο φρούριο 
του νησιού μαζί με άλλους 1.800 Εβραίους. Ένα σίριαλ 
βασισμένο στη «Συκοφαντία του αίματος» του Β. Μπούτου. 
Ο Β. Λουμπρίνης στο «Πανόραμα», σελ. 1.

Ν. ΞΥΔΑΚΗΣ: Ο Βιζυηνός είναι ένα χαρακτηριστικό 
παράδειγμα ανθρώπου που ήταν περιορισμένος και μπόρεσε 
και πλάτυνε τον κόσμο του. Αυτή είναι και η δύναμή του 
σήμερα, η αυθεντικότητά του. Η συνέντευξη στη 
Χ. Ποντίδα στο «Πανόραμα», σελ. 3.

ΠΩΛ ΑΛΙΒΙΖΑΤΟΣ: Αν καταφέρουμε να κάνουμε τόσο μικρά ηλεκτρονικά μηχανήματα,
τότε μπορεί να κατασκευάσουμε συσκευές που να είναι συμβατές με βιολογικά
συστήματα και ν' αποτελούν μέρος των κυττάρων. Ένα από τα καλύτερα μυαλά του
21ου αιώνα μιλά στη Νατάσα Μπαστέα. Σελ. 15.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16338N021</ED>
<ID>
ID:16192

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δήμαρχος
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Αν δεν ακούσω νεοδημοκράτη να τον αποκαλεί «κύριο Τίποτα», δεν θα πεισθώ ότι
θα κάνει κόμμα.

Με τιμή
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16338N022</ED>
<ID>
ID:16271

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Λίγη συννεφιά, πρόσκαιρα αυξημένη στη Βόρεια Ελλάδα με πιθανότητα ασθενών
βροχών. Βοριάδες στο Ιόνιο ασθενείς (3-4 Μπωφόρ), στο Αιγαίο μέτριοι (5
Μπωφόρ) ενισχυόμενοι το βράδυ. Αμετάβλητη θερμοκρασία.


Μικρή πτώση της θερμοκρασίας. Ήλιος και λίγη συννεφιά που θα είναι αυξημένη
στην ανατολική και νότια χώρα. Βοριάδες μέτριοι (4-5 Μπωφόρ) στο Αιγαίο έως
ισχυροί (6 Μπωφόρ).

Article

<CATEGORY>vin01</CATEGORY>

 <H5>ΑΨΙΜΑΧΙΕΣ ΜΑΘΗΤΩΝ, ΓΟΝΕΩΝ ΚΑΙ ΚΑΘΗΓΗΤΩΝ ΕΝΩ ΚΙΝΔΥΝΕΥΕΙ Η ΧΡΟΝΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Σε θολό τοπίο
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

<H3></H3>Πολεμικό κλίμα επικρατεί στον χώρο της Παιδείας μία μόλις ημέρα μετά τη
συζήτηση στη Βουλή και τις ατελέσφορες αντεγκλήσεις κυβέρνησης και
αντιπολίτευσης για τις ευθύνες της κρίσης.

ΕΤΣΙ, ενώ το υπουργείο Παιδείας εξακολουθεί να επισείει τον κίνδυνο απώλειας
της χρονιάς για τους καταληψίες και μελετά μέτρα αναπλήρωσης των χαμένων ωρών
διδασκαλίας στα σχολεία, η κατάσταση τείνει να βρεθεί εκτός ελέγχου, καθώς
πολλαπλασιάστηκαν χθες οι αψιμαχίες και οι συμπλοκές μεταξύ μαθητών, γονέων,
εκπαιδευτικών κ.λπ.

Κατά περίπτωση στα σχολεία έχουν ήδη ληφθεί αποφάσεις είτε για την αναστολή
της κατάληψης είτε για τη συνέχισή της, με συνέπεια το τοπίο συνολικά να είναι
ακόμα θολό σε ό,τι αφορά την πορεία και την προοπτική της κινητοποίησης.

Το όλο κλίμα που έχει διαμορφωθεί ανησυχεί σοβαρά την κυβέρνηση, η οποία
πάντως εξακολουθεί να αισιοδοξεί ότι από την επόμενη εβδομάδα η κατάσταση θα
εξομαλυνθεί. (Σελ. 11-14).

* Την ίδια στιγμή στο ΠΑΣΟΚ ­ μετά τη θυελλώδη Κεντρική Επιτροπή ­ ακονίζουν
τα μαχαίρια τους για τη σύνθεση του συνεδρίου, για την οποία έχουν εγερθεί
πολλές αμφισβητήσεις και αντιρρήσεις.

Το πρόβλημα αφορά στα μέλη-«μαϊμούδες» ή «μέλη μιας χρήσης», που θα ψηφίσουν
για την ανάδειξη των συνέδρων. Και έχει τεθεί πιεστικά από τη λεγόμενη
«εσωκομματική αντιπολίτευση».

Το θέμα εξετάζεται στην Επιτροπή Δεοντολογίας του ΠΑΣΟΚ με στόχο τη συγκρότηση
μιας (τριμελούς) αντιπροσωπευτικής επιτροπής που θα εξετάσει τους επίμαχους
καταλόγους. (Σελ. 8).

* Ταυτόχρονα στον χώρο της λεγόμενης «εσωκομματικής αντιπολίτευσης»
συνεχίζονται οι διεργασίες και οι ζυμώσεις για τη διαμόρφωση μιας στοιχειωδώς
ενιαίας άποψης, με αφορμή τη διαφοροποίηση που επισημάνθηκε στην Κεντρική
Επιτροπή μεταξύ των θέσεων του κ. Τσοχατζόπουλου και των απόψεων των
υποστηρικτών του που κρίθηκαν ως πιο «προχωρημένες».

Στόχος της τάσης αυτής είναι η ισχυροποίηση των επιρροών της, ώστε να
εξασφαλίσει όσο το δυνατόν περισσότερες θέσεις στη νέα Κεντρική Επιτροπή του
ΠΑΣΟΚ. (Σελ. 5).

* Από την άλλη πλευρά ­ στον χώρο της Ν.Δ. και της ευρύτερης παράταξης ­
επικρατεί ανήσυχη ηρεμία μετά τη δημοσιοποίηση των προθέσεων του δημάρχου
Αθηναίων να παίξει ­ ως αρχηγός κόμματος, πλέον ­ ενεργότερο πολιτικό ρόλο.

Η «επίσημη» Ν.Δ. εξακολουθεί να κρατά χαμηλούς τόνους αποφεύγοντας ­ παρά τις
περί του αντιθέτου εισηγήσεις ­ να απαντήσει στον κ. Αβραμόπουλο, ο οποίος ­
όπως επισημαίνουν πολιτικοί παρατηρητές ­ κινδυνεύει να εγκλωβισθεί.

Όπως υποστηρίζεται, ο δήμαρχος Αθηναίων θα πρέπει τώρα αναγκαστικά να πάρει
θέση επιβεβαιώνοντας ή διαψεύδοντας τις διαρροές περί κόμματος, γιατί
διαφορετικά μπορεί να εκτεθεί. (Σελ. 7).

* Οι πολιτικές όμως φιλοδοξίες του δημάρχου Αθηναίων προβληματίζουν και τον
ΣΥΝ για τις συνέπειες που θα μπορούσε να είχε στη διαμόρφωση των εκλογικών
ποσοστών των κομμάτων η κάθοδος του κ. Αβραμόπουλου, π.χ. στις ευρωεκλογές.

Για τον λόγο δε αυτό, γίνονται μελέτες για τη διεισδυτικότητα του κ.
Αβραμόπουλου και σε χώρους πέραν της Ν.Δ.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16338N032</ED>
<ID>
ID:16243

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Τώρα
</H2>
ΟΣΟ και αν η συζήτηση στη Βουλή για την Παιδεία υπήρξε ­ λιγότερο ή
περισσότερο ­ η κατά τα συνήθη πολιτική αντιπαράθεση...

ΔΥΟ σημεία συγκρατούν την προσοχή:

ΑΠΟ τη μια πως τόσο από την πλευρά του Πρωθυπουργού, όσο ­ και κυρίως ­
από την πλευρά του υπουργού Παιδείας...

ΕΓΙΝΕ η πρόσκληση για διάλογο ώστε και διορθωτικές παρεμβάσεις να
προωθηθούν κατά την εφαρμογή του νόμου...

ΚΑΙ βελτιωτικές αλλαγές του συστήματος να δρομολογηθούν, όπου κρίνεται
λογικό και αναγκαίο.

ΑΠΟ την άλλη, ενώ ασφαλώς υπήρξε έντονος ­ συχνά και οξύς ­ ο αντίλογος
από την πλευρά της αντιπολίτευσης...

ΚΑΙ ενώ σκληρή κριτική ασκήθηκε για την κατάσταση στην Παιδεία...

ΟΜΩΣ αντιπροτάσεις συγκεκριμένες δεν ακούστηκαν πέραν του εκφρασμένου
ήδη αιτήματος για αναστολή της εφαρμογής του νόμου...

ΚΑΙ την έναρξη διαλόγου από μηδενικής βάσεως.

ΚΑΙ ακριβώς επειδή είναι κατανοητό πως ένας νόμος όπως αυτός της
εκπαιδευτικής μεταρρύθμισης ασφαλώς θα έχει ατέλειες...

ΕΚΕΙΝΟ που τούτη την ώρα προέχει είναι να ανοίξει ένας διάλογος με
συμμετοχή όλων των πλευρών για την αναζήτηση εκείνων των διορθώσεων...

ΠΟΥ θα επιτρέψουν την έξοδο από το σημερινό αδιέξοδο.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16338N033</ED>
<ID>
ID:16282

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Νίκος Σηφουνάκης:

(ο βουλευτής του ΠΑΣΟΚ για τις «διαχωριστικές γραμμές» στις οποίες έδωσε
έμφαση το «εκσυγχρονιστικό μπλοκ», στην Κ.Ε. του ΠΑΣΟΚ)

«Ανασύρουν τώρα, που ήρθαν τα δύσκολα, απ' το σεντούκι, τις διαχωριστικές
γραμμές. Εκείνοι που μέχρι χθες τις εξόρκιζαν».

Δήμητρα Αιγινίτη:

(η Σταρ Ελλάς στο «OUT»)

«Η προσωπικότητα της γυναίκας είναι που μετράει. Ωραίες υπάρχουν παντού. Τι
έχουν όμως να δώσουν;»

Μανώλης Λιδάκης:

(ο τραγουδιστής, στο «Μουσικό Καφέ»)

«Απεχθάνομαι το να γίνω μόδα».

Διονύσης Τσακνής:

(ο καλλιτέχνης, στον «Μουσικό Καφέ»)

«Αντιπαθώ με την πρώτη τους τσιγκούνηδες κάθε είδους. Ίσως γιατί ρέπω προς την
σπατάλη χρημάτων και αισθημάτων, αν με εννοείς».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16338N034</ED>
<ID>
ID:16321

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Αδελφομοίρια
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΥΠΑΡΧΕΙ μια λέξη, που χρησιμοποιείται πολύ στην Κρήτη, αλλά δεν τη βρήκα στα
λεξικά του Μπαμπινιώτη, του Βοσταντζόγλου, του Κριαρά, του Δορμπαράκη και των
Τεγόπουλου - Φυτράκη. Τη βρήκα, μόνο στο λεξικό του Δημητράκου. (Που,
σημειωτέον, έχει εκδοθεί πριν από μισό, ακριβώς, αιώνα!). Πρόκειται για τη
λέξη αδελφομοίρι. Που σημαίνει μοιρασιά, ανάμεσα σε αδέλφια, της πατρικής
κ.λπ. περιουσίας.

Όταν μοιράζονται τ' αδέλφια την οικογενειακή περιουσία, συχνότατα, γίνονται
μεγάλοι τσακωμοί. «Εγώ θα πάρω το τάδε κτήμα!», αξιώνει ο μεγάλος αδελφός. «Σε
γελάσανε! Αυτό το κτήμα ανήκει σε μένα!», αγριεύει ο μικρός. Κι έτσι, αρχίζει
ο καβγάς, που, μερικές φορές, καταλήγει στα δικαστήρια. Στις περιπτώσεις
τέτοιων καβγάδων, που αναστατώνουν τη γειτονιά, λένε οι γείτονες: «τ' αδέλφια,
ο Μανώλης κι ο Λευτέρης, είναι στα μαχαίρια. Έχουν αδελφομοίρια...».

Μου ήρθαν στο νου, όλ' αυτά, γιατί εδώ και δεκαπέντε μέρες, γράφονται και
λέγονται πάρα πολλά, για τα «μίση και πάθη μιας δυναστείας» ­ τίτλος του
«Βήματος» της περασμένης Κυριακής ­ η οποία ουδέποτε έχει απασχολήσει την
κοινή γνώμη αρνητικά. Αντίθετα, έχει συνδέσει τ' όνομά της, με έργα καλά. Που
αφορούν τον καθένα μας, αφού συνδέονται με το Οικουμενικό Πατριαρχείο, την
ανάθεση των Ολυμπιακών Αγώνων του 2004 στην Ελλάδα, τη διαφώτιση της διεθνούς
κοινής γνώμης πάνω στο εθνικό θέμα της Μακεδονίας κ.λπ.

Τρία τα πρόσωπα του «δράματος». Ο πατέρας και οι δυο γιοι του. Που ο ένας
κατηγορεί τον άλλο, δημόσια, για «αδηφάγο διάθεση», «κακοδιαχείριση της
περιουσίας», «αλόγιστα δάνεια», «μεταμφίεση και εξαφανίσεις εταιρειών»,
«κατάργηση, παράνομα, του δικαιώματός του, να δεσμεύει εταιρείες και
λογαριασμούς με την υπογραφή του» και πολλά άλλα.

Θα μου πείτε: «και τι σε κόφτει εσένα, για τους τσακωμούς των μελών μιας
οικογένειας μεγιστάνων του πλούτου;». Μα, το είπα και πιο πάνω: η οικογένεια
αυτή, είναι ελληνική. Και έχει προσφέρει ­ και προσφέρει ­ σημαντικές
υπηρεσίες στο έθνος. Με θλίβει, λοιπόν, το γεγονός, ότι «έχει αδελφομοίρια».

Δεν γνωρίζω τον πατέρα. Δεν γνωρίζω τους γιους. Θα 'θελα, όμως, να θυμίσω και
στους τρεις, τον λόγο του Ιησού: «Πάσα πόλις μεριζομένη εαυτής μεμέρισθαι».
Αλλά και του Ιερεμία: «πάντες οι εχθροί μου ήκουσαν τα κακά μου και εχάρησαν».
Αλήθεια, πόσο πιο ωραία θα ήταν τα πράγματα, αν, ύστερα από αμοιβαίες
υποχωρήσεις, ξαναγύριζαν στην οικογένεια η ομόνοια και η αγάπη...
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16338N043</ED>
<ID>
ID:16303

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N04&aa=3</URL></REF>


Article

<CATEGORY>vin05</CATEGORY>

 <H2>Αναβολή 7 ημερών
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ λέτε, αυτό το Σαββατοκύριακο επρόκειτο να συνεδριάσει η Κεντρική Επιτροπή
του Συνασπισμού ­ αλλά το ανέβαλαν για το επόμενο Σαββατοκύριακο και μία από
τις αιτίες είναι ο... Αβραμόπουλος!

ΣΤΟΝ ΣΥΝ εκτιμούν τώρα που τα σενάρια για «κόμμα Αβραμόπουλου» έχουν
φουντώσει, ότι αυξάνεται η πιθανότητα για διπλές εκλογές τον Ιούνιο ­ και
θέλουν να προσαρμόσουν καταλλήλως το κείμενο - πλατφόρμα που συγγράφει και
(όπως συμβαίνει συνήθως) διαπραγματεύεται με τις εσωκομματικές τάσεις ο κ. Ν. Μπίστης.

Α, ΑΦΗΣΤΕ και το άλλο: Έχουν παραγγείλει μία μεγάλη δημοσκόπηση και θέλουν να
τη λάβουν κι αυτή υπόψη...
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16338N044</ED>
<ID>
ID:16309

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N04&aa=4</URL></REF>


Article

<CATEGORY>vin05</CATEGORY>

 <H2>Η μοναδική φωτογραφία
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, τι ξέρουμε για τον κ. Ν. Μπερνς; Ε, ξέρουμε ότι είναι οπαδός των
Μπόστον Σέλτικς ­ και τώρα που υπηρετεί στη χώρα μας, είναι και Παναθηναϊκός.
Τι άλλο ξέρουμε; Ε, ναι, ότι είναι άνθρωπος με χιούμορ και του αρέσει πάντοτε
μία καλή συζήτηση...

ΚΑΙΡΟΣ να μάθουμε και κάτι άλλο: Στο γραφείο του, που λέτε, υπάρχουν
φωτογραφίες της συζύγου του, των παιδιών του, ο απαραίτητος Κλίντον, η κ.
Ολμπράιτ. Υπάρχει όμως και η φωτογραφία ενός Έλληνα πολιτικού ­ με αφιέρωση
στον Αμερικανό πρεσβευτή.

ΠΟΙΟΥ Έλληνα πολιτικού είναι αυτή η φωτογραφία; Μα, ποιου άλλου; Του δημάρχου
Αθηναίων κ. Δημ. Αβραμόπουλου!!!
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16338N045</ED>
<ID>
ID:16326

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N04&aa=5</URL></REF>


Article

<CATEGORY>vin05</CATEGORY>

 <H5>Αυτός δεν το βλέπει
</H5><H2>Χρόνια πολλά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΡΩΤΗΣΑΝ χθες το βράδυ τον κ. Κ. Καραμανλή στη γιορτή του Ξενοδοχειακού
Επιμελητηρίου, πώς αντιμετωπίζει η Ν.Δ. το ενδεχόμενο να ιδρύσει κόμμα ο
δήμαρχος Αθηναίων κ. Δημ. Αβραμόπουλος

Η απάντηση Καραμανλή ήταν τόσο... ξεκάθαρη, τόσο απόλυτη, τόσο καραμανλική,
που σίγουρα.... τάραξε πολλούς: Άρκεσαν μόνον δύο λέξεις ­ «χρόνια πολλά»

Ναι, αλλά... με ποιον;


Α, Ο κ. Β. ΓΙΑΝΝΟΠΟΥΛΟΣ πάντως, δεν το πολυβλέπει το κόμμα Αβραμόπουλου ­
έκοψε χθες την πίτα στο Εφετείο της Αθήνας και με την ευκαιρία δήλωσε ότι
«είναι λίγο δύσκολο να ιδρυθούν νέα κόμματα. Δεν το βλέπω τελικά. Υπάρχουν τα
παλιά, οι παραδόσεις, υπάρχουν εκείνα που προσφέρουν υπηρεσίες στον ελληνικό
λαό. Ένα καινούργιο κόμμα, δεν νομίζω ότι καν θα ιδρυθεί»...
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16338N046</ED>
<ID>
ID:16335

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N04&aa=6</URL></REF>


Article

<CATEGORY>vin05</CATEGORY>

 <H2>Χέρι - χέρι με Αραφάτ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΙΔΙΑΙΤΕΡΑ διαχυτικός με τον κ. Θ. Τσουκάτο ήταν ο κ. Γ. Αραφάτ, στη συνάντησή
του με την αντιπροσωπεία του ΠΑΣΟΚ στη Ραμάλα, την προσωρινή πρωτεύουσα των
Παλαιστινίων. Για να καταλάβετε, κατέβηκαν στη συνέχεια τα σκαλιά του κτιρίου,
πιασμένοι χέρι - χέρι!!!
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16338N047</ED>
<ID>
ID:16339

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N04&aa=7</URL></REF>


Article

<CATEGORY>vin05</CATEGORY>

 <H2>Άλλος για συνέδριο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΓΙΑ ΣΥΝΕΔΡΙΟ πάει ο πρωθυπουργός της Ισπανίας κ. Χοσέ Μαρία Αθνάρ ­ κι έτσι, η
χθεσινή κοινή συνέντευξη Τύπου που έδωσε με τον κ. Κ. Σημίτη κυριαρχήθηκε από
τις ερωτήσεις για τα εσωτερικά της Ισπανίας. Παρ' ολίγον να... κάνει και
ανασχηματισμό επί τόπου!!!
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16338N048</ED>
<ID>
ID:16341

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΚΟΜΜΑ ΑΒΡΑΜΟΠΟΥΛΟΥ; Ποιου Αβραμόπουλου, του γνωστού;

ΩΡΑΙΑ ΕΙΝΑΙ πάντως τα πράγματα: Ο δήμαρχος υποτίθεται ότι θα κάνει
κόμμα και η Ν.Δ. υποτίθεται ότι θα τον καταστρέψει...

ΣΤΗΝ ΕΛΛΑΔΑ δεν είσαι πλέον ό,τι δηλώσεις, αλλά ό,τι υποτίθεται ότι θα κάνεις...

ΠΩΣ ΤΟ ΕΙΠΕ Ο κ. Καραμανλής για το κόμμα Αβραμόπουλου; «Χρόνια πολλά» ­
σοφόν το σαφές. Αλλά γιατί δεν είπε «καλή χρονιά», που θα ήταν και πιο καραμανλικό;

ΘΑ ΜΠΟΡΟΥΣΕ επίσης να δηλώσει «και του χρόνου» ή «και του χρόνου,
σπίτια μας», οπότε θα ήταν και πιο επιθετικό...

ΚΑΤΑ ΤΑ ΑΛΛΑ, τι γίνεται στα σχολεία; Ε, πού να ξέρουμε ­ δεν έχει
προοδεύσει τόσο η επιστήμη...

ΘΑ ΤΕΛΕΙΩΣΟΥΝ ποτέ οι καταλήψεις; Και γιατί να τελειώσουν; Τι είναι οι
καταλήψεις; Σχολική χρονιά;

ΠΟΙΟΣ ΕΙΠΕ ΟΧΙ στην παραπαιδεία, αλλά ναι στα μικρά φροντιστήρια; Ε,
ποιος βρήκε ότι μπορεί να είναι και η πίτα ολόκληρη και ο σκύλος χορτάτος;
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16338N049</ED>
<ID>
ID:16343

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N04&aa=9</URL></REF>


Article

<CATEGORY>vin02</CATEGORY>

 <H5>Ο ΥΠΟΥΡΓΟΣ ΑΜΥΝΑΣ ΕΔΕΙΞΕ ΓΙΑ ΠΡΩΤΗ ΦΟΡΑ ΚΑΘΑΡΑ ΠΩΣ ΔΕΝ ΕΠΙΘΥΜΕΙ ΝΑ ΕΙΝΑΙ ΜΟΝΟΝ
«ΙΣΧΥΡΟΣ ΟΜΑΔΑΡΧΗΣ»
</H5><H2>ΠΡΟΕΚΤΑΣΕΙΣ
</H2><H2>Ευρύτερος ο ρόλος Άκη
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Σημείο καμπής ήταν για τον κ. Α. Τσοχατζόπουλο τόσο η ομιλία του όσο και η
συνολική παρουσία του στην τελευταία, γεμάτη ένταση, σύνοδο της Κεντρικής Επιτροπής.

ΠΑΡΟΥΣΙΑΖΟΝΤΑΣ την προσωπική του «πλατφόρμα» εν όψει του συνεδρίου του
κυβερνώντος κόμματος ­ και πετυχαίνοντας να συμπεριληφθεί στα επίσημα κείμενα
του κόμματος ­ ο υπουργός Αμυνας έδειξε για πρώτη φορά τόσο καθαρά ότι
επιθυμεί έναν ρόλο πολύ ευρύτερο από εκείνον του «ισχυρού ομαδάρχη».

Ο κ. Τσοχατζόπουλος εμφανίστηκε απόλυτα ενωτικός, διατηρώντας στο ακέραιο τις
γνωστές διαφοροποιήσεις του, κυρίως στους τομείς της κοινωνικής πολιτικής και
της ανάπτυξης, ενώ επανέλαβε την θέση του για την ανάγκη να ανοίξει στο ΠΑΣΟΚ
η συζήτηση για τις πολιτικές που ακολουθούνται.

Η κίνηση αυτή έρχεται μάλιστα σε μία στιγμή που η «πολιτική συμφωνία», την
οποία επεδίωξαν τόσο ο ίδιος όσο και ο κ. Κ. Σημίτης, από τις αρχές του
περασμένου καλοκαιριού, ουσιαστικά πλέον καρκινοβατεί, καθώς ο Πρωθυπουργός
δεν δείχνει διατεθειμένος να κάνει το «μεγάλο βήμα» που θα την επικύρωνε

Σέ ένα τέτοιο σκηνικό ­ και καθώς οι «σκληροί» της εσωκομματικής
αντιπολίτευσης επεδίωξαν την καταγραφή τους μέσω της εισήγησης του κ. Παντ.
Οικονόμου ­ είναι χαρακτηριστικό ότι ο κ. Α. Τσοχατζόπουλος δεν επεδίωξε αυτήν
τη φορά να ταυτιστεί με τα στελέχη που ανήκουν στην δική του πλευρά: σύσσωμη η
ομάδα του ψήφισε υπέρ της αναβολής του συνεδρίου και καταψήφισε τα κείμενα του
προέδρου και του Εκτελεστικού Γραφείου, ενώ ο ίδιος ψήφισε υπέρ.

Επρόκειτο για μία εξέλιξη που αν δεν ευνοήθηκε από τον κ. Α. Τσοχατζόπουλο,
τουλάχιστον είχε την ευμενή ανοχή του. Ο υπουργός Άμυνας δεν επιθυμεί να δώσει
στον κ. Σημίτη την αίσθηση ότι είναι «κυρίαρχος» ή «ηγεμόνας», από τη στιγμή
μάλιστα που ο Πρωθυπουργός διστάζει να προχωρήσει στην πολιτική συμφωνία πού
ζητούν αρκετές πλευρές μέσα στο ΠΑΣΟΚ, καθώς θέλει πρώτα να διασφαλίσει την
«επόμενη ημέρα» των ευρωεκλογών.

Έχοντας αποφασίσει εδώ και αρκετούς μήνες να μην μπει στο παιχνίδι μίας νέας
αντιπαράθεσης με τον κ. Κ. Σημίτη στο επικείμενο συνέδριο του ΠΑΣΟΚ, ο κ.
Τσοχατζόπουλος αντιστάθηκε έκτοτε στις σχετικές πιέσεις ­ που προήλθαν και από
γνωστά στελέχη της δικής του ομάδας ­ για να αλλάξει γνώμη και να δεχθεί να
αποτελέσει την έκφραση του «άλλου πόλου» στο συνέδριο του κυβερνώντος κόμματος.

Η αμετακίνητη αυτή απόφαση του κ. Τσοχατζόπουλου «άνοιξε την όρεξη» σε αρκετά
από τα «σκληρά» στελέχη της εσωκομματικής αντιπολίτευσης, που θα ήθελαν να
καταγραφούν ως «πόλοι» για την «επόμενη ημέρα», καθώς έχουν την εκτίμηση ότι
το ΠΑΣΟΚ συνεχίζει να έχει απώλειες τόσο από τα αριστερά όσο και από τα δεξιά
­ και έτσι, προβλέπουν ότι με τον έναν ή τον άλλον θα τεθεί θέμα ηγεσίας, ίσως
και πριν από τις εθνικές εκλογές.

Οι κινήσεις αυτές, για μεγάλο χρονικό διάστημα είχαν να κάνουν και με ορισμένα
στελέχη της «πλευράς Τσοχατζόπουλου», που έδειξαν πρόσκαιρη διάθεση
αποστασιοποίησης από το πρόσωπο του υπουργού Άμυνας. Η εκτίμηση των επιτελών
του υπουργού Άμυνας είναι, πάντως, ότι οι ψηφοφορίες στην Κεντρική Επιτροπή,
παρά την ένταση που επικράτησε, «ενοποίησαν» και πάλι το σύνολο της «ομάδας»,
ενώ κατέδειξαν και τα όρια των «σκληρών» που επιθυμούν διακαώς τη ρήξη.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16338N051</ED>
<ID>
ID:16229

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N05&aa=1</URL></REF>


Article

<CATEGORY>vin04</CATEGORY>

 <H2>Αγωνία Σημίτη - Αθνάρ για το μέλλον του ευρωπαϊκού Νότου
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΜΑΔΡΙΤΗ

Η ΑΓΩΝΙΑ των χωρών του ευρωπαϊκού Νότου απέναντι στους σχεδιασμούς του
πλούσιου Βορρά κυριάρχησε στις συνομιλίες του πρωθυπουργού Κώστα Σημίτη με τον
Ισπανό ομόλογό του Χοσέ Μαρία Αθνάρ, χθες, πρώτη ημέρα της επίσημης επίσκεψης
του Έλληνα πρωθυπουργού στην Ισπανία.

«Η Ισπανία και η Ελλάδα συνεισφέρουν στην Ευρωπαϊκή Ένωση αυτό που πρέπει να
συνεισφέρουν και αυτό θα συνεχίσουν να κάνουν», δήλωσε και μάλιστα δύο φορές ο
κ. Αθνάρ στην κοινή συνέντευξη των δύο πρωθυπουργών, αλλά είχε αντιδράσεις
περίπου... αλλεργικές, όταν ένας δημοσιογράφος ρώτησε αν πρόκειται να
συγκροτηθεί «μέτωπο» μεταξύ των χωρών του Νότου.

«Μιλάμε με τον κ. Σημίτη, όπως μιλάμε και με τον κ. Σρέντερ», είπε ο Ισπανός
πρωθυπουργός, που έδειξε επίσης εξαιρετικά επιφυλακτικός σε «ιδέες» όπως την
Κοινή Εξωτερική Πολιτική και Πολιτική Άμυνας της Ευρωπαϊκής Ένωσης. Νωρίτερα,
πάντως, ο κ. Σημίτης, με αφορμή τους κοινούς προβληματισμούς Ελλάδας -
Ισπανίας για την Ατζέντα 2000, είχε ερμηνεύσει τη σύμπτωση απόψεων ως «ένα
κοινό μέτωπο γύρω από την άποψη» πως με την Ατζέντα 2000 δεν θα πρέπει σε
καμία περίπτωση να περιοριστούν οι πολιτικές της Ευρωπαϊκής Ένωσης.

Σημίτης - Αθνάρ. Η επίσκεψη του Έλληνα πρωθυπουργού στην Ισπανία είναι η
πρώτη εδώ και δεκαετίες!..

Ο Έλληνας πρωθυπουργός ήταν ίσως πιο αισιόδοξος από τον Ισπανό ομόλογό του.
Στη συνάντηση, είπε, θα διαμορφώσουμε κοινές θέσεις για καλύτερες
διαπραγματεύσεις με την Ευρωπαϊκή Ένωση.

Η περίπου δίωρη συνάντηση των δύο πρωθυπουργών παρουσία αντιπροσωπειών (τον κ.
Σημίτη συνοδεύουν οι υπουργοί Εξωτερικών Θ. Πάγκαλος, Πολιτισμού Ευ.
Βενιζέλος, Τύπου Δ. Ρέππας και ο υφυπουργός Εθν. Οικονομίας Αλ. Μπαλτάς)
ασχολήθηκε για λίγο μόνο με τις διμερείς σχέσεις, αφού γενική διαπίστωση ήταν
πως οι σχέσεις αυτές είναι σε εξαιρετικό επίπεδο. Και τούτο παρά το γεγονός
ότι, όπως... εξακριβώθηκε, η επίσκεψη Σημίτη ήταν η πρώτη επίσκεψη Έλληνα
πρωθυπουργού στην Ισπανία εδώ και δεκαετίες ­ κανείς δεν θυμόταν πόσες...

Στο ίδιο κομμάτι των συνομιλιών πρέπει να ενταχθεί η συμφωνία για
εντατικοποίηση της δραστηριότητας της ομάδας των Ισπανών και Ελλήνων
επιχειρηματιών, το επόμενο διάστημα. Η εντατικοποίηση αυτή θα υλοποιηθεί με
επίσκεψη Ισπανών επιχειρηματιών στην Ελλάδα τους προσεχείς μήνες και αργότερα
Ελλήνων στην Ισπανία.

Ένα ακόμη θέμα ελληνικού ενδιαφέροντος που συμφωνήθηκε ήταν η συμμετοχή των
Ισπανών στην πολιτιστική Ολυμπιάδα 2000 - 2004 και η με κάθε τρόπο συμβολή
τους στην επιτυχία της.

Σήμερα ο κ. Σημίτης που συνοδεύεται από τη σύζυγό του Δάφνη θα γίνει δεκτός
από τον βασιλιά Χουάν Κάρλος και τη βασίλισσα Σοφία και θα παρακαθήσουν σε
γεύμα που θα παρατεθεί προς τιμήν τους. Πριν από τη συνάντηση αυτή, ο κ.
Σημίτης θα συναντηθεί με τον Φελίπε Γκονζάλες και ηγέτες των κομμάτων της
ισπανικής αντιπολίτευσης.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16338N052</ED>
<ID>
ID:16268

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Μύθοι και διπλωματία
</H2>
<AUTHOR>ΠΑΝΑΓΙΩΤΗΣ ΗΦΑΙΣΤΟΣ</AUTHOR>

Τις τελευταίες δεκαετίες, δύο πολιτικοϊδεολογικοί μύθοι με ψευτοεπιστημονικούς
μανδύες παγιδεύουν την ελληνική διπλωματία, ακυρώνουν τα ερείσματα της
συμμετοχής μας στην Ευρώπη και αποδυναμώνουν την αποτρεπτική μας στρατηγική
απέναντι στην τουρκική απειλή. Εξουδετερώνουν, επίσης, τα ερείσματά μας στις
συναλλαγές με τις μεγάλες δυνάμεις.

Ο πρώτος μύθος είναι ότι υφίσταται διεθνής έννομη τάξη ανάλογη και αντίστοιχη
της ενδοκρατικής τάξης πραγμάτων που προσφέρει διέξοδο στην αντιμετώπιση της
τουρκικής στρατιωτικής απειλής. Ο δεύτερος μύθος είναι ότι το ελληνικό
έθνος-κράτος είναι αναλώσιμο επειδή συμμετέχουμε στην Ε.Ε. Τα αυθαίρετα άλματα
συλλογισμών που σχετίζονται με αυτούς τους δύο μύθους οδηγούν ακόμη και σε
αλλόκοτες - ακατανόητες θέσεις που υποστηρίζουν ότι ένα ηγεμονικό και
παρεμβατικό κράτος όπως οι ΗΠΑ είναι «κράτος περιορισμένης κυριαρχίας». Κατ'
επέκταση, υποστηρίζεται, η Ελλάδα δεν χάνει (αντίθετα κερδίζει!) όταν, όπως
στην περίπτωση των S-300, υποχωρεί και ταπεινώνεται.

Για τον πρώτο μύθο, «κοντός ψαλμός αλληλούια»: πολλές εβδομάδες μετά την
ιστορική παράνομη αγγλοαμερικανική επέμβαση στο Ιράκ, οι δεκάδες διακεκριμένοι
Έλληνες νομικοί του διεθνούς δικαίου «ποιούν την νήσσα» και τηρούν «σιγήν
ιχθύος». Γιατί δεν ακούγονται τα συμπεράσματά τους για τις διεθνονομικές,
διεθνοπολιτικές και διεθνοηθικές πτυχές αυτού του σημαντικού συμβάντος;

Η αναποτελεσματικότητα της εθνικής μας στρατηγικής δεν είναι τυχαία. Τις
τελευταίες δεκαετίες υπάρχει έλλειμμα διεθνολογικού στοχασμού, κυριαρχούν
στρεβλές γνώσεις όπως η προαναφερθείσα περί «κρατικής κυριαρχίας» και
επικρατούν ουτοπικά κοσμοπολίτικα και διεθνιστικά ιδεολογήματα που
αποδυναμώνουν τον ορθολογισμό των αποφάσεών μας. Οι κυριότερες εισροές στη
διαδικασία διαμόρφωσης της διπλωματίας μας, εξάλλου, είναι λιγότερο
«διεθνοπολιτικές» και περισσότερο «διεθνονομικές» (και όχι σπάνια, «διεθνονομικίστικες»).

Οι συνέπειες είναι εμφανείς και αναμενόμενες: 1) Αντί να επιδιώξουμε ισότιμες,
ρεαλιστικές και ισόρροπες συναλλαγές με τις μεγάλες δυνάμεις, συμπεριφερόμαστε
σπασμωδικά: είτε «κλωτσούμε πέτρες» είτε περιμένουμε «λαγούς με πετραχήλια».
2) Αντί να στηριχθούμε στις δικές μας δυνάμεις για την αποτροπή της τουρκικής
απειλής στηριζόμαστε υπερβολικά στους ­ αναπόφευκτα μεροληπτικούς ­ διεθνείς
οργανισμούς, οι οποίοι συχνά έχουν την πρωτοβουλία των κινήσεων επί θεμάτων
που αφορούν δικά μας ζωτικά εθνικά συμφέροντα. 3) Αντί ενίσχυσης της κρατικής
μας κυριαρχίας στην Ευρώπη, βλέπουμε την ολοκλήρωση ως βωμό όπου μπορεί (και
πρέπει!) να θυσιαστεί η ελληνική κρατική κυριαρχία.

Το τελευταίο οφείλεται στον δεύτερο μύθο, που κυριολεκτικά αφοπλίζει την
Ελλάδα στην Ευρώπη. Στρεβλές γνώσεις έκαναν πολλούς να πιστέψουν πως η
νομισματική ένωση οδηγεί στην πολιτική ένωση - ευρωπαϊκή άμυνα και την Ελλάδα
σε λιμάνι γαλήνης και εφησυχασμού. Η πραγματικότητα, όμως, είναι πολύ
διαφορετική. Ακόμη και ο Ζακ Ντελόρ τόνισε πρόσφατα πως πολλές εξελίξεις
«οδηγούν την Ευρώπη σ' ένα στενωπό και ίσως στη διάλυση», εκτίμηση που
επιβεβαιώνεται καθημερινά στην Ευρώπη: «Σταδιακά, εγκαταλείπεται ο Κοινοτισμός
και η Ευρώπη μετατρέπεται σ' έναν άκρως ανταγωνιστικό χώρο όπου κυριαρχούν
χρησιμοθηρικά και ωφελιμιστικά κριτήρια. Εγκαταλείπονται, επίσης, σχεδόν
πλήρως τα ευρωδιεθνιστικά οράματα και οι υπερεθνικές ολοκληρώσεις. Εξάλλου, η
ολοκλήρωση περιορίστηκε στους καταναλωτικούς, εμπορικούς και οικονομικούς
τομείς, αφήνοντας έτσι τα διπλωματικά και στρατηγικά ζητήματα στην Ατλαντική
Συμμαχία και στην εθνική αρμοδιότητα. Επιπλέον, μετά τον Ψυχρό Πόλεμο, οι
κυβερνήσεις των μελών χαράσσουν τη στρατηγική τους στη βάση κριτηρίων ισχύος
και εθνικού συμφέροντος με τη στενότερη δυνατή έννοια του όρου, και στη βάση
κλασικών διλημμάτων ασφαλείας. Ιστορικά, υπενθυμίζεται, το κυριότερο αίτιο
πολέμου είναι τα διλήμματα ασφαλείας και σκοπός της ευρωπαϊκής ολοκλήρωσης η
εξάλειψή τους».

Είναι σαφές ότι επωφελής συμμετοχή στην Κοινότητα σημαίνει πρωτίστως ρεαλισμό,
αποστείρωση από την τεχνοκρατική νοοτροπία, προσήλωση στο εθνικό συμφέρον και
εγκατάλειψη των συμβατικών και παρωχημένων μύθων περί Ευρωπαϊκής Ένωσης.

Σημείωση: Οι εντός εισαγωγικών φράσεις αντλούνται από το βιβλίο μου που μόλις
κυκλοφόρησε: Διπλωματία και Στρατηγική των Μεγάλων Ευρωπαϊκών Δυνάμεων,
Γαλλίας, Γερμανίας, Μεγάλης Βρετανίας (Εκδόσεις Ποιότητα, Αθήνα, 1999).

Ο Παναγιώτης Ήφαιστος είναι αναπληρωτής καθηγητής Διεθνών Σχέσεων και
Στρατηγικών Σπουδών στο Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16338N062</ED>
<ID>
ID:16273

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Το ποτάμι φταίει ή οι όχθες;
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

«ΓΙΑΤΙ να λένε βίαιο το ορμητικό νερό ενός ποταμού και να μη λένε βίαιες τις
όχθες που το περιορίζουν;».

Το ερώτημα του Μπρεχτ, το είδα πρόσφατα γραμμένο σε δύο σημεία εντελώς
διαφορετικά μεταξύ τους. Πρώτα στον τοίχο κάτω από τη γέφυρα της εθνικής οδού
στο Διακοφτό, στο σημείο όπου διασταυρώνεται ο οδοντωτός με τις εκβολές τού
Βουραϊκού στη θάλασσα. Λίγες ημέρες αργότερα, το είδα ξανά γραμμένο σε τοίχους
Λυκείου. Τότε κατάλαβα τις κρυμμένες αναλογίες.

Βλέπετε, το φαράγγι του Βουραϊκού το έχω περπατήσει από τη Ζαχλωρού έως το
Διακοφτό, ακολουθώντας τις γραμμές του «μουντζούρη». Δώδεκα υπέροχα χιλιόμετρα
πεζοπορίας σε ένα τοπίο εκθαμβωτικό. Όμως, ξέρετε πως αυτό το απίθανο ποτάμι,
εκβάλλει σε μια... ανοιχτή χωματερή κοντά στο Διακοφτό, δίπλα ακριβώς από τον
τοίχο με το ερώτημα;

Το μαθητικό ποτάμι, πάλι, το έχω ακολουθήσει επίσης σε όλο του το μήκος. Από
τα Προπύλαια όπου πηγάζει, τη Σταδίου που ακολουθεί, έως την Μητροπόλεως ή τη
Βουλή, όπου συνήθως εκβάλλει. Και αυτό το ποτάμι έχει σκουπίδια στις εκβολές
του, όπως οι ηλίθιοι βανδαλισμοί, το πολιτικό «καπέλωμα», οι εισαγγελείς, οι
παιδονόμοι με τους παιδοκόλακες, ο αυταρχισμός, ο υπόγειος αγώνας άλλων στις
πλάτες τις δικές τους, κ.ο.κ...

Και στις δύο περιπτώσεις έχουμε ένα ορμητικό ποτάμι με όχθες (είτε κοινωνικούς
αυτοματισμούς) που το περιορίζουν. Κυλάει «σωστά» το «βίαιο» ποτάμι; Μα ποιος
μπορεί να απαντήσει σε τέτοια παράλογη ερώτηση; Κυλάει προς τη θάλασσα. Το
πρόβλημα είναι ότι, αν το αφήσουμε να πλημμυρίσει για να παρασύρει εκείνο τα
σκουπίδια, θα καταστραφούν και όλες οι παρόχθιες καλλιέργειες. Αν πάλι
αφήσουμε τα σκουπίδια, θα έχει άσχημες εκβολές όσο ωραίο και να 'ναι, σαν τον Βουραϊκό.

Αν είμαι, λοιπόν, 16 χρόνων σταγόνα ποταμίσια, ρέω με ορμή. Ακολουθώ τη φύση,
το νερό μου. Ρέω και ­ ενίοτε ­ ξεχειλίζω, θέλουν η όχι οι γονείς και η «όχθη»
μου. Κι ας μην ξέρω τι ακριβώς μού φταίει. Όσοι δεν το καταλαβαίνουν, απλά
μεγάλωσαν. Αλλά αν δεν σκάψουν αμέσως κανάλια διαφυγής επιμένοντας ότι το νερό
είναι βίαιο και κάνει λάθος που κυλάει έτσι ορμητικά, στο τέλος θα
πλημμυρίσουν όλα. Σαν γειτονιά σε μπαζωμένο ρέμα, που κάηκε το δάσος στο βουνό της...
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16338N063</ED>
<ID>
ID:16304

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N06&aa=3</URL></REF>


Article

<CATEGORY>vin02</CATEGORY>

 <H5>ΟΛΟΙ ΘΕΛΟΥΝ ΝΑ ΠΛΗΡΟΦΟΡΗΘΟΥΝ ΤΙΣ ΕΠΟΜΕΝΕΣ ΚΙΝΗΣΕΙΣ ΤΟΥ ΔΗΜΑΡΧΟΥ ΑΘΗΝΑΙΩΝ
</H5><H2>ΠΡΟΕΚΤΑΣΕΙΣ
</H2><H2>Πες το, κι έγινε...
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

<H3></H3>Δήμαρχος της Δυτικής Μακεδονίας μόλις πληροφορήθηκε τον θόρυβο που ξεσηκώθηκε
την Κυριακή στην Αθήνα με τον Δημήτρη Αβραμόπουλο συγκέντρωσε σε καφενείο του
χωριού, όπου εδρεύει ο δήμος του, καμιά δεκαριά θαυμαστές του δημάρχου
Αθηναίων και τους ρώτησε: «Θέλετε να αποτελέσουμε τον πρώτο οργανωμένο πυρήνα
στην περιοχή του κόμματος του Αβραμόπουλου;». Και βέβαια θέλουμε, ήταν η απάντηση.

ΧΩΡΙΣ να χάσει χρόνο ο δήμαρχος τηλεφώνησε στην Αθήνα στον μέχρι σήμερα
συνάδελφό του για του πει τα ευχάριστα: «Δημήτρη... το και το, είμαστε μαζί
σου». Η απάντηση που έλαβε δεν τον ικανοποίησε: «Ευχαριστώ αλλά ακόμη δεν έχω
πει την τελευταία λέξη. Γι' αυτό δεν θέλω ούτε πυρήνες ούτε καμιά άλλη
πρωτοβουλία σας αυτή την ώρα».

Τα ίδια επαναλαμβάνουν από το πρωί της Δευτέρας ο ίδιος και οι συνεργάτες του
σε όσους φίλους και οπαδούς του δημάρχου, με χιλιάδες τηλεφωνήματα και φαξ,
ζητούν επίμονα να πληροφορηθούν εάν θα γίνει κόμμα και πότε.

Το ερώτημα είναι για πόσο καιρό ο δήμαρχος θα μπορεί να δίνει σιβυλλικές
απαντήσεις στο ερώτημα που απασχολεί πλέον το σύνολο του πολιτικού κόσμου. Εάν
κάποιος περνούσε από τη Βουλή το βράδυ της Δευτέρας, θα διαπίστωνε ότι η
κρίσιμη συζήτηση για την Παιδεία, που κράτησε σχεδόν έξι ώρες, αφορούσε ίσως
μόνο τον κ. Γ. Αρσένη. Οι βουλευτές όλων των κομμάτων με την πρώτη ευκαιρία
εγκατέλειπαν την αίθουσα, έβγαιναν στο περιστύλιο και στο καφενείο, σχημάτιζαν
πηγαδάκια και με αγωνία ρωτούσαν ο ένας το άλλον και όλοι μαζί τους
δημοσιογράφους: 
«Τι γίνεται, ρε παιδιά, το εννοεί δηλαδή, θα κάνει κόμμα;», «Τι μαθαίνετε,
πότε θα το κάνει, πριν από τις ευρωεκλογές;». Και οι συζητήσεις κατέληγαν στο
συμπέρασμα ότι τώρα πια και να θέλει να κάνει πίσω ο δήμαρχος δεν μπορεί αφού
έχει αφήσει τόσες ημέρες το θέμα να σέρνεται χωρίς να διαψεύδει. «Εάν ήθελε να
κλείσει το θέμα τη δεύτερη ημέρα θα έπρεπε να πει ότι "έχει εκλεγεί πρόσφατα
δήμαρχος Αθηναίων και θα ολοκληρώσει το έργο που του ανέθεσαν οι πολίτες"»,
έλεγε κορυφαίο στέλεχος του ΠΑΣΟΚ που θεωρείται σπουδαίος «τεχνίτης» της
επικοινωνίας και πρόσθετε: «Τώρα πια εάν δεν τολμήσει χάνει το τρένο για πολλά
χρόνια ή για πάντα, αφού η γνώμη της κοινής γνώμης θα είναι ότι φοβήθηκε,
εκβιάστηκε από κάποιους που κάπου τον κρατούν. Και ο κόσμος με μεγάλη ευκολία
και αβασάνιστα πιστεύει τέτοια σενάρια. Αρκεί κάποιος να τα πει με πειστικό τρόπο».

Πάντως στην πιο δύσκολη θέση ήταν οι βουλευτές της Ν.Δ. οι οποίοι χωρίζονται
σε τρεις κατηγορίες: 
Στην πρώτη κατηγορία είναι εκείνοι που «σφυρίζουν αδιάφορα» και στις κατ'
ιδίαν συζητήσεις τους λένε μεταξύ σοβαρού και αστείου: «Καλύτερα να σιωπά
κανείς γιατί δεν ξέρει τι του ξημερώνει. Καλά πάει ο Καραμανλής αλλά αν ο
Αβραμόπουλος πάει καλύτερα, ποιος ξέρει πού θα βρεθούμε». 
Στη δεύτερη κατηγορία είναι εκείνοι που ζητούν από την ηγεσία εδώ και τώρα να
περάσει στην αντεπίθεση και να συμπεριφερθεί στον Δημήτρη Αβραμόπουλο όπως
συμπεριφέρθηκε η ηγεσία Μητσοτάκη στον Αντώνη Σαμαρά. 
Να τον κατηγορήσει δηλαδή για «προδοσία» και «αχαριστία» ώστε να πολώσει
εγκαίρως τα πράγματα πριν προλάβει να δημιουργήσει πυρήνες σε όλη τη χώρα. 
Στην τρίτη κατηγορία είναι εκείνοι που πιστεύουν ότι η ηγεσία σωστά σιωπά και
αντιμετωπίζει με αδιαφορία το ενδεχόμενο νέου κόμματος. 
«Πρέπει όμως ­ όπως λένε ­ να αντιδράσει η βάση. Και να υπάρξουν σαφείς
οδηγίες στις τοπικές οργανώσεις να ξεσηκωθούν εναντίον του δημάρχου και να τον
αποδοκιμάσουν σε κάθε εμφάνισή του εντός και εκτός Αθηνών. «Εάν πάει στην
Πάτρα πάντως καλό είναι να μην περάσει από τα Ψηλά Αλώνια. Το κλίμα ήδη στην
Αχαΐα είναι πολύ άγριο για εκείνον», έλεγε κορυφαίο στέλεχος της Ν.Δ.

Σε κάθε περίπτωση η Ν.Δ. έχει μπει σε μια νέα περιπέτεια και η συνοχή πιθανώς
να δοκιμασθεί για άλλη μια φορά σοβαρά...

ΚΑΙ ΠΡΟΣΧΩΡΗΣΗ

Την παραίτησή του από το κόμμα της Ν.Δ. και την προσχώρησή του στο πλευρό
του... Δημήτρη Αβραμόπουλου δήλωσε χθες το βράδυ κορυφαίο στέλεχος της Ν.Δ.
στον νομό Ημαθίας, προκειμένου να συμβάλει «στην αμεσότερη ενεργοποίηση του
δημάρχου Αθηναίων».

Ο αντιπρόεδρος του Νομαρχιακού Συμβουλίου και πρώην πρόεδρος της ΝΟΔΕ Ημαθίας
Γιώργος Κυριακίδης, με επιστολή που κοινοποίησε ήδη στα κεντρικά γραφεία της
Ρηγίλλης μέσω του προέδρου της τοπικής επιτροπής Ν.Δ., αναφέρει ότι τάσσεται
στο πλευρό του Δημήτρη Αβραμόπουλου, τον οποίο χαρακτηρίζει ως «πολιτική
προσωπικότητα που μπορεί να αναγεννήσει την Ελλάδα».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16338N072</ED>
<ID>
ID:16274

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N07&aa=2</URL></REF>


Article

<CATEGORY>vin04</CATEGORY>

 <H2>«Αυγή»: Λύση, αλλά και απεργία
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

«ΛΥΣΗ» στο πρόβλημα της «Αυγής» έδωσε χθες ο πρόεδρος του ΣΥΝ Νίκος
Κωνσταντόπουλος ύστερα από ένα χρόνο, στη διάρκεια του οποίου τα πράγματα
έφθασαν συχνά στο απροχώρητο, τόσο στο επίπεδο το πολιτικό, όσο και σε αυτό
των προσωπικών σχέσεων των εμπλεκομένων. Η λύση, ωστόσο, δεν ικανοποίησε τη
συνέλευση των εργαζομένων στην εφημερίδα, η οποία αποφάσισε κατά πλειοψηφία να
κηρύξει για σήμερα απεργία.

Ο κ. Κωνσταντόπουλος ενεφανίσθη χθες στη συνέλευση των μετόχων της εφημερίδας
(σ.σ. η οποία είναι ανώνυμη εταιρεία) διαθέτων το 60% των μετοχών: το 10% του
ΣΥΝ και το 50% που τον εξουσιοδότησαν να εκπροσωπεί τα έξι μέλη του
απερχόμενου Δ.Σ. ­ Λ. Βουτσάς, Β. Κωνσταντινίδης, Δ. Αλεξόπουλος, Φ.
Κρεμμύδας, Λ. Κύρκος, Σ. Χρυσοστομίδης.

Κατόπιν αυτού, ορίσθηκε ­ ύστερα από την εισήγηση του προέδρου του ΣΥΝ ­ νέο
Δ.Σ., αποτελούμενο από τέσσερα μέλη του απερχόμενου (Βουτσάς - Φιλίνης -
Αλεξόπουλος - Γκανάς) και εννέα νέα (Ν. Γαλανόπουλος, Π. Ξυθάλης, Β.
Γκόγκολου, Κ. Νικόλτσιος, Θ. Καρούνος, Ν. Κουτσιανάς, Μ. Παπούλιας, Δ.
Κοντοφάκας, Δ. Δαρειώτης).

Το νέο Δ.Σ. ­ στο οποίο οι προσκείμενοι στην τάση του «Αριστερού Ρεύματος»
μειοψηφούν, όπως άλλωστε μειοψήφησε η τάση και στη σχετική συζήτηση στην
Πολιτική Γραμματεία του ΣΥΝ ­ αναμένεται να ορίσει διευθυντή τον Δημήτρη Χατζησωκράτη.

Ωστόσο, τα προβλήματα για την ιστορική εφημερίδα της Αριστεράς δεν έληξαν:
μετά τη συνέλευση των μετόχων, συγκλήθηκε συνέλευση των εργαζομένων στην
εφημερίδα ­ στους οποίους το «Ρεύμα» έχει πλειοψηφία. Συγκεντρώθηκαν 25
εργαζόμενοι ­ μεταξύ των οποίων δέκα διοικητικοί ­ οι οποίοι αποφάσισαν να
κηρύξουν απεργία για σήμερα, δηλαδή να μην κυκλοφορήσει φύλλο της «Αυγής» αύριο.

Προς την απόφαση αυτή παρότρυνε ο Κώστας Φιλίνης, ο οποίος διαφωνούσε με τους
χειρισμούς του ΣΥΝ. Όπως είπε το ιστορικό στέλεχος, «έχουμε να κάνουμε με
κομματική παρέμβαση η οποία δεν συνάδει με τα ήθη και τις αρχές της
ανανεωτικής Αριστεράς». Σημειώνεται πως εδώ και μήνες ο κ. Φιλίνης επιθυμούσε
για διευθυντή της «Αυγής» τον προϊστάμενο του πολιτικού ρεπορτάζ Νίκο Φίλη, ο
οποίος άλλωστε έχει αυτοπροταθεί. Πάντως, η ΕΣΗΕΑ δεν καλύπτει τη σημερινή
απεργία των συντακτών της «Αυγής» ­ και όπως είπε ο πρόεδρος της Ένωσης, η
ΕΣΗΕΑ δεν καλύπτει κινητοποιήσεις σε μικρές εφημερίδες που κινδυνεύουν με
κλείσιμο. 
Κατόπιν αυτού, οι συντάκτες που δεν συμφωνούν με την απεργία θα προσέλθουν
σήμερα να εργασθούν ­ και το ερώτημα είναι εάν η πλειοψηφία των συντακτών θα
τους επιτρέψει την πρόσβαση ή θα προχωρήσει σε κατάληψη της «Αυγής», όπως έχει
απειλήσει κατά καιρούς...
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16338N073</ED>
<ID>
ID:16299

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N07&aa=3</URL></REF>


Article

<CATEGORY>vin04</CATEGORY>

 <H5>ΓΙΑ ΠΡΩΤΗ ΦΟΡΑ ΣΤΗ ΔΗΜΟΣΙΟΤΗΤΑ ΟΙ ΑΠΟΡΡΗΤΕΣ ΣΥΖΗΤΗΣΕΙΣ ΤΟΥ ΑΜΕΡΙΚΑΝΟΥ ΥΠΟΥΡΓΟΥ
ΕΞΩΤΕΡΙΚΩΝ ΤΟ '74 ΜΕ ΚΙΝΕΖΟΥΣ ΚΑΙ ΣΟΒΙΕΤΙΚΟΥΣ
</H5><H5>Περίμενε την εισβολή του «Αττίλα»
</H5><H2>Συμφωνία-πακέτο Κίσινγκερ για Αιγαίο - Κύπρο
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Άκρως ενδιαφέροντα για το παρασκήνιο της εισβολής στην Κύπρο και των
συνεννοήσεων μεταξύ Αθήνας - Άγκυρας και Ουάσιγκτον για την εξεύρεση λύσης
στις ελληνοτουρκικές διαφορές είναι τα απόρρητα πρακτικά συζητήσεων του Χένρι
Κίσινγκερ με Κινέζους αξιωματούχους τον Οκτώβριο του 1974.

ΣΥΜΦΩΝΑ με τα «άκρως απόρρητα» αυτά πρακτικά των συζητήσεων του Χ. Κίσινγκερ
που έρχονται για πρώτη φορά στο φως της δημοσιότητας από «ΤΑ ΝΕΑ», ο
Αμερικανός υπουργός Εξωτερικών Χ. Κίσινγκερ είχε συμφωνήσει ένα μήνα πριν από
τις βουλευτικές εκλογές, τον Νοέμβριο του 1974, τόσο με την Αθήνα όσο και με
την Άγκυρα, μια λύση-«πακέτο» στις ελληνοτουρκικές διαφορές που θα
περιελάμβανε το Αιγαίο και την Κύπρο.

Μετά τις εκλογές της 10ης Νοεμβρίου 1974, λέει ο Κίσινγκερ στον Κινέζο
αξιωματούχο, «θα θέσουμε το Κυπριακό σε ένα ευρύτερο πλαίσιο, ένα πλαίσιο που
θα επιλύσει θέματα όπως την εδαφική κυριαρχία στο Αιγαίο κ.λπ. 
Όλα αυτά έχουν συμφωνηθεί, αλλά το Κογκρέσο μας μπορεί να ανατρέψει αυτά τα σχέδια».

ΧΕΙΡΟΝΟΜΙΑ

Χένρι Κίσινγκερ. Υποστηρίζει πως δεν γνώριζε για την πρόθεση του Σαμψών να
κάνει πραξικόπημα στην Κύπρο

Μάλιστα ο Κίσινγκερ ­ σύμφωνα πάντα με τα πρακτικά ­ είχε συμφωνήσει με την
τουρκική πλευρά να υπάρξει μία χειρονομία καλής θέλησης από την Τουρκία, είτε
με την απόσυρση κάποιων τουρκικών στρατευμάτων είτε με την αποχώρηση των
Τούρκων από μέρος των κατεχομένων.

Όμως, όπως γνωρίζουμε, τα σχέδια του Κίσινγκερ ανατράπηκαν από την πτώση της
κυβέρνησης Ετζεβίτ στην Τουρκία.

Ακόμη στα άκρως απόρρητα αυτά πρακτικά ο Χένρι Κίσινγκερ υποστηρίζει ότι αυτοί
που παρότρυναν τους Τούρκους να εισβάλουν στην Κύπρο δεν ήταν οι Αμερικανοί,
αλλά οι Σοβιετικοί!

«Γνωρίζαμε ότι οι Σοβιετικοί είχαν πείσει τους Τούρκους να εισβάλουν»,
υποστηρίζει στον Κινέζο υφυπουργό Εξωτερικών ο Χένρι Κίσινγκερ.

Στα απόρρητα πρακτικά ο Κίσινγκερ υποστηρίζει επίσης ότι ο ίδιος δεν γνώριζε
για την πρόθεση του Σαμψών να κάνει πραξικόπημα στην Κύπρο. Λέει ότι φήμες και
μυστικές εκθέσεις πληροφοριών για το θέμα κυκλοφορούσαν μήνες πριν, αλλά
εκείνος δεν γνώριζε τη συγκεκριμένη πληροφορία.

«Αν γνώριζα την έκθεση (πληροφοριών) θα το είχα σταματήσει», ισχυρίζεται
αναφερόμενος στο πραξικόπημα ο κ. Κίσινγκερ ο οποίος, ωστόσο, αναφέρει ότι
περίμενε μετά το πραξικόπημα να υπάρξει εισβολή της Τουρκίας στο νησί.

ΑΦΟΠΛΙΣΤΙΚΟΣ

«Από τη στιγμή που έγινε το πραξικόπημα υπέθεσα ότι η Τουρκία θα παρενέβαινε,
αφού δεν υπήρχε κυβέρνηση στην Κύπρο και η Ελλάδα ήταν ασταθής», λέει με
αφοπλιστική ειλικρίνεια ο κ. Κίσινγκερ. 
Μοναδική ωστόσο μέριμνα της αμερικανικής πλευράς στην περίσταση ήταν να
κρατήσει μακριά από την κατάσταση τους Σοβιετικούς. «Δεν θέλαμε (οι
Σοβιετικοί) να είχαν οποιαδήποτε άλλη δικαιολογία για να εμπλακούν στην
κατάσταση», λέει χαρακτηριστικά. Καθ' όλη τη διάρκεια της συζήτησης, στην
οποία είναι παρών μεταξύ των άλλων και ο μετέπειτα πρόεδρος των ΗΠΑ Τζορτζ
Μπους (τότε πρέσβης των ΗΠΑ στο Πεκίνο), αυτό που εντυπωσιάζει είναι ο
κυνισμός του Αμερικανού υπουργού Εξωτερικών, η περιφρόνησή του προς το
Κογκρέσο και η ψυχρότητα με την οποία αντιμετωπίζει τα ζητήματα που έχουν να
κάνουν με τις τύχες ολόκληρων λαών.

«Η Κύπρος κάνει πολλή φασαρία, αλλά δεν υπάρχει καμία στρατηγική αλλαγή», λέει
χαρακτηριστικά ο Κίσινγκερ για την κατάσταση που διαμορφώθηκε στο νησί μετά
την εισβολή, για να καταλήξει με απέραντο κυνισμό: «Η κατάσταση θα καταλήξει
κατά πάσα πιθανότητα με τους Τούρκους σε λίγο ισχυρότερη θέση».

Είναι εμφανές από τη συζήτηση ότι κύριος στόχος του Κίσινγκερ είναι να
αποτρέψει το εμπάργκο κατά της Τουρκίας, για να έχει έτσι μεγαλύτερο μέσο
πίεσης στην τουρκική κυβέρνηση.

«Στην πραγματικότητα το πρόβλημά μας είναι να ηρεμήσουμε τον ελληνικό πληθυσμό
στην Αμερική. 
Ήδη έχουμε τη βάση για μία συμφωνία με τους Έλληνες και τους Τούρκους, αλλά
εάν το Κογκρέσο κόψει τη βοήθεια, τότε θα απομακρύνουν τη βάση για μία
διευθέτηση», λέει ο Χ. Κίσιγνκερ.

Τα απόρρητα πρακτικά μαζί με άλλα ειδικού χειρισμού ντοκουμέντα δόθηκαν στο
Πανεπιστήμιο Τζωρτζ Ουάσιγκτον ­ ύστερα από προσπάθειες έξι ετών του ειδικού
αναλυτή και ιστορικού Γουίλιαμ Μπερ και της ομάδας του ­ για την έκδοση ενός
νέου βιβλίου.

Ενός τόμου που περιλαμβάνει τις απόρρητες ­ έως τώρα ­ συζητήσεις του Χένρι
Κίσινγκερ με την κινεζική και σοβιετική ηγεσία κατά την περίοδο της υπουργίας
του στις κυβερνήσεις Φορντ και Νίξον.

Τα απόρρητα, ωστόσο, πρακτικά της συζήτησης Κίσινγκερ με τον Κινέζο υφυπουργό
Εξωτερικών για το Κυπριακό και τα ελληνοτουρκικά που δημοσιεύουμε σήμερα δεν
περιλαμβάνονται ­ λόγω έλλειψης χώρου ­ στο βιβλίο «Τα πρακτικά των συζητήσεων
Κίσινγκερ» (The Kissinger transcripts), που θα κυκλοφορήσει σε λίγες ημέρες
στα αμερικανικά βιβλιοπωλεία.

<H3>Η ΑΠΟΡΡΗΤΗ ΣΥΖΗΤΗΣΗ
</H3>
Άκρως απόρρητα χαρακτηρίζονται τα πρακτικά που δημοσιεύουν «ΤΑ ΝΕΑ» από τη
συζήτηση μεταξύ του Αμερικανού υπουργού Εξωτερικών Χένρι Κίσινγκερ και Κινέζων
αξιωματούχων, το 1974, για την Κύπρο και τα ελληνοτουρκικά. Παρών στις
συζητήσεις ο μετέπειτα πρόεδρος των ΗΠΑ Τζορτζ Μπους (τότε πρέσβυς των ΗΠΑ
στην Κίνα)

Μνημόνιο συζήτησης μεταξύ του υφυπουργού Εξωτερικών της Λαϊκής Δημοκρατίας της
Κίνας Κιάο Γκουανχουά και του Αμερικανού υπουργού Εξωτερικών Χένρι Κίσινγκερ,
στο περιθώριο της Γενικής Συνέλευσης του ΟΗΕ, στις 2 Οκτωβρίου του 1974. Χώρος
συνάντησης: η σουίτα του Αμερικανύ υπουργού Εξωτερικών στο ξενοδοχείο
«Γουάλντορφ Τάουερς» της Νέας Υόρκης.

(Η συνάντηση γίνεται στις 8.15 το βράδυ. Η κινεζική αντιπροσωπεία, με
επικεφαλής τον κ. Γκουανχουά, οδηγείται στο καθιστικό της σουίτας του κ.
Κίσινγκερ, για ανεπίσημη συζήτηση και κάποιο ποτό πριν από το δείπνο.

Ο Χένρι Κίσινγκερ διαμαρτύρεται γελώντας στον Κινέζο επίσημο για την ισότιμη
μεταχείριση που επεφύλαξε στις ΗΠΑ και στη Σοβιετική Ένωση ο κ. Γκουανχουά,
στην ομιλία του στη Γενική Συνέλευση του ΟΗΕ).

ΠΕΡΙ ΜΑΚΑΡΙΟΥ

Κίσινγκερ: Υπάρχει ένα θέμα αισθητικής, στο οποίο θα ήθελα να αναφερθώ.
Είπες ότι ρίξαμε την κυβέρνηση της Κύπρου. Δεν το κάναμε. Δεν αντιτεθήκαμε
στον Μακάριο. Δεν θα μας εξυπηρετούσε πολιτικά (να τον είχαμε ρίξει). Το μόνο
πρόβλημα είναι ότι έχει μεγαλύτερες ικανότητες από το νησί που διοικεί. Αλλά
αυτό είναι το κακό με τους περισσότερους Έλληνες πολιτικούς. Βασικά αυτό είναι
για την πληροφόρησή σου ­ δεν είναι σημαντικό θέμα. Αυτό δεν ήταν ένα γεγονός
που επιθυμούσαμε. Από τη στιγμή που έγινε, η βασική μας επιθυμία ήταν να
κρατήσουμε έξω από την υπόθεση τη Σοβιετική Ένωση, να μην της επιτρέψουμε να
υπονομεύσει την κατάσταση. Μου άρεσε η περιγραφή της πολιτικής τους (στην
ομιλία της Γενικής Συνέλευσης) πάρα πολύ.

Κιάο: Μια και μιλάμε για τα γεγονότα στην Κύπρο, έχω μία ερώτηση.
Σίγουρα γνωρίζατε κάτι για την υπόθεση πριν από το γεγονός. Γιατί δεν κάνατε
κάποια βήματα για να το αποτρέψετε; Κατά τη γνώμη μας ήταν ανόητο γεγονός.

ΤΟΥΣ ΠΑΡΟΤΡΥΝΑΝ

Εισβολή «Αττίλα». Ο Κίσιγκερ ομολογεί πως την περίμενε μετά το πραξικόπημα Σαμψών

Κίσινγκερ: Ναι. Αν σε πείσω να έρθεις και να επισκεφθείς την
Ουάσιγκτον, θα μπορούσα να σου εξηγήσω το σύστημα διακυβέρνησης (γέλια).

Υπάρχουν πολλές εκθέσεις πληροφοριών οι οποίες κυκλοφορούν αλλά αν κανείς δεν
τις παρουσιάσει σε μένα, θεωρώ ότι δεν υπάρχουν. Μπορώ να θεωρήσω ότι κάποιος
υφιστάμενος θα αφήσει να διαρρεύσει κάποια στον Τύπο και θα τη δω. Αυτά που
δεν διαρρέουν είναι αυτά τα οποία δεν βλέπω.

Όταν συνέβη το πραξικόπημα, ήμουν στη Μόσχα. Οι άνθρωποί μου δεν πήραν στα
σοβαρά τις εκθέσεις πληροφοριών, μια και υπήρξαν πολλές τέτοιες εκθέσεις στο
παρελθόν. Κάθε τρεις μήνες κυκλοφορούσε η φήμη για ένα πιθανό πραξικόπημα.
Ένας αξιωματούχος, μάλιστα, της υπηρεσίας πληροφοριών ανέφερε στον Μακάριο τις
φήμες, αλλά εκείνος δεν τις πίστεψε. Έλειπε για διακοπές το Σαββατοκύριακο. Αν
γνώριζα την έκθεση, θα το είχα σταματήσει (το πραξικόπημα). Από τη στιγμή που
έγινε το πραξικόπημα υπέθεσα ότι η Τουρκία θα παρενέβαινε, αφού δεν υπήρχε
κυβέρνηση στην Κύπρο και η Ελλάδα ήταν ασταθής. Ο Τύπος μας είναι ιδιαίτερα
ανθελληνικός. Μας έκαναν κριτική (για τη στάση μας απέναντι στην Ελλάδα). Ο
λόγος για τον οποίο δεν άσκησα κριτική στον Σαμψών ήταν γιατί θεωρούσαμε ότι
θα μπορούσαμε να τον ξεφορτωθούμε μέσα σε ένα οποιοδήποτε χρονικό διάστημα 36
ωρών. Αλλά γνωρίζαμε ότι οι Σοβιετικοί είχαν πει στους Τούρκους να εισβάλουν.
Δεν θέλαμε (οι Σοβιετικοί) να είχαν οποιαδήποτε άλλη δικαιολογία για να
εμπλακούν στην κατάσταση. Αλλά ο «Δεύτερος Κόσμος» στην Ευρώπη και ο
αμερικανικός Τύπος συνέχιζαν να παροτρύνουν τους Τούρκους.

Έτσι είναι μία ατυχής κατάσταση, αλλά θα καταλήξει ικανοποιητικά. Οι
Σοβιετικοί δεν μπορούν να κάνουν οτιδήποτε για οποιοδήποτε από τα δύο μέρη. Θα
προχωρήσουμε σε μία συμφωνία σε μερικές εβδομάδες από τη στιγμή που θα
ηρεμήσουν οι Έλληνες.

Στην πραγματικότητα το πρόβλημά μας είναι να ηρεμήσουμε τον ελληνικό πληθυσμό
στην Αμερική. Ήδη έχουμε τη βάση για μία συμφωνία με τους Έλληνες και τους
Τούρκους, αλλά εάν το Κογκρέσο κόψει τη βοήθεια, τότε θα απομακρύνουν τη βάση
για μία διευθέτηση. Έτσι, αν μπορείς με κάποιον τρόπο να επηρεάσεις το
Κογκρέσο, κάν' το (γέλια).

Ευτυχώς υπάρχουν εδώ περισσότεροι Κινέζοι από Έλληνες. Έχουν μεγαλύτερη πειθαρχία.

Κιάο: Ε, λοιπόν, ήταν πραγματικά μία κακή κατάσταση στην αρχή, όπως
έγιναν αρχικά τα πράγματα. Όσο για την κατάσταση στη συνέχεια, δεν μπορούμε να
σας ασκήσουμε κριτική.

Κίσινγκερ: Συμφωνώ, η αρχή ήταν άσχημη. Αλλά αργότερα βελτιώθηκε. Το
χειρότερο πράγμα που ένας Κινέζος μπορεί να πει για έναν άνθρωπο είναι ότι
είναι ανόητος (γέλια).

Κιάο: Από τη στιγμή που έχετε επαφές και με τις δύο πλευρές, τι
πιστεύετε στο θέμα της απόσυρσης των τουρκικών στρατευμάτων; Θα κάνουν μία
κίνηση καλής θέλησης;

Κίσινγκερ: Επειδή ξέρω ότι δεν πρόκειται να το διοχετεύσεις στον Τύπο...

Κιάο: Γι' αυτό μπορείς να είσαι σίγουρος...

«ΕΧΟΥΝ ΣΥΜΦΩΝΗΘΕΙ»

Κίσινγκερ: Θα σου πω. Πραγματικά εξαρτάται από το Κογκρέσο μας. Όταν θα
είμαι στο ταξίδι μου στη Μέση Ανατολή, θα επισκεφθώ την Άγκυρα. Όταν θα είμαι
στην Άγκυρα, οι Τούρκοι θα κάνουν μία χειρονομία καλής θέλησης ­ αποσύροντας,
ας πούμε, πέντε με επτά χιλιάδες στρατιώτες ή αποχωρώντας από κάποια
κατεχόμενη περιοχή. Μετά θα ζητήσουμε από τον Κληρίδη και τον Ντενκτάς να
συμφωνήσουνε σε αρχές για έναν πολιτικό διάλογο για πολιτικές συνομιλίες.
Αυτές οι αρχές έχουν ουσιαστικά ήδη συμφωνηθεί. Η ελληνική κυβέρνηση στη
συνέχεια θα εκφράσει την έγκρισή της για το ξεκίνημα των πολιτικών συνομιλιών.
Μετά τίποτε δεν θα γίνει έως τις 10 Νοεμβρίου, που είναι η μέρα των εκλογών
στην Ελλάδα. Δεν θέλουν να γίνει οτιδήποτε πριν από αυτές. Μετά τις εκλογές,
θα θέσουμε το θέμα σε ένα ευρύτερο πλαίσιο, ένα πλαίσιο που θα επιλύσει θέματα
όπως την εδαφική κυριαρχία στο Αιγαίο κ.λπ. Όλα αυτά έχουν συμφωνηθεί, αλλά το
Κογκρέσο μας μπορεί να ανατρέψει αυτά τα σχέδια. Να μην ασχολούνταν αυτοί οι
μανιακοί με την κατάσταση! Είμαι πεπεισμένος ότι το 80% των τρελών ζει στην
Ανατολική Μεσόγειο. Έτσι, δεν μπορώ να είμαι σίγουρος (για την κατάληξη της υπόθεσης).

(Στο σημείο αυτό της συζήτησης, στις 8.40, οι αντιπροσωπείες προχώρησαν στο
τραπέζι του δείπνου, όπου ο Χ. Κίσινγκερ σύστησε στον Κινέζο υφυπουργό
Εξωτερικών τον πρέσβη Φίλιπ Χαμπίμπ, τον νέο Αμερικανό βοηθό υπουργό
Εξωτερικών για την Ανατολική Ασία και τον Τζορτζ Μπους, επικεφαλής του
αμερικανικού διπλωματικού γραφείου στο Πεκίνο).

ΓΙΑ ΤΗΝ ΚΥΠΡΟ

Κίσινγκερ: Ο κ. Μπους μπορεί να μην είναι συνηθισμένος στην ειλικρίνεια
με την οποία συζητάμε θέματα (γέλια). Πάντα λέω στους Κινέζους φίλους μας την
κεντρική γραμμή της πολιτικής μας. Δεν έχουν υπάρξει απογοητεύσεις έως αυτή τη
στιγμή. Είναι σπάνιο να συναντάς αξιωματούχους που να καταλαβαίνουν τι κάνουμε...

Κίσινγκερ:... Τι αλλαγές βλέπεις στον κόσμο από τον Απρίλη;

Κιάο: Επιφανειακά, η πιο δραματική αλλαγή ήταν η Κύπρος. Αλλά, σύμφωνα
με την ανάλυσή μας, υπάρχουν δύο περιοχές σε αναβρασμό: τα Βαλκάνια και η
Νοτιοανατολική Ασία.

Κίσινγκερ: Η Κύπρος κάνει πολύ φασαρία, αλλά δεν υπάρχει καμία
στρατηγική αλλαγή ­ εκτός κι αν εσωτερικές εξελίξεις εμποδίσουν την υλοποίηση
της εξωτερικής μας πολιτικής. Η κατάσταση θα καταλήξει κατά πάσα πιθανότητα με
τους Τούρκους σε λίγο ισχυρότερη θέση.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16338N081</ED>
<ID>
ID:16222

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N08&aa=1</URL></REF>


Article

<CATEGORY>vin04</CATEGORY>

 <H2>300 εκατ. ζητεί από τον Γιαννόπουλο ο Κατριβάνος
</H2>
ΣΤΑ ΑΣΤΙΚΑ δικαστήρια προσέφυγε χθες ο υπερνομάρχης Θεόδωρος Κατριβάνος, ο
οποίος με αγωγή του ενώπιον του Πολυμελούς Πρωτοδικείου της Αθήνας στρέφεται
κατά του υπουργού Δικαιοσύνης Ευάγγελου Γιαννόπουλου, διεκδικώντας αποζημίωση
300.000.000 δραχμών, ποσό που εάν τελικά του επιδικασθεί προτίθεται να
διαθέσει στον Δήμο Φαλισαίας, από όπου και κατάγεται.

Αφορμή αποτέλεσαν οι επανειλημμένες δηλώσεις του αντιδίκου του, υπουργού
Δικαιοσύνης, σχετικά με τους αγώνες του στα χρόνια της Εθνικής αντίστασης, τις
οποίες ο κ. Κατριβάνος θεώρησε συκοφαντικές και υβριστικές για το πρόσωπό του.
Επιπλέον ζητεί να υποχρεωθεί ο κ. Γιαννόπουλος να προβεί σε έγγραφη ανασκευή
και διάψευση των όσων ψευδώς ισχυρίσθηκε.

Υπενθυμίζεται ότι πρόσφατα ο κ. Γιαννόπουλος είχε προσφύγει στη Δικαιοσύνη με
μήνυση για συκοφαντική δυσφήμηση και αγωγή εναντίον του κ. Κατριβάνου για
δηλώσεις του τελευταίου, με τις οποίες αμφισβητούσε την αντιστασιακή δράση του
υπουργού. Ο κ. Κατριβάνος στην πολυσέλιδη αγωγή του αναφέρεται λεπτομερώς «σε
όλους τους αγώνες του για την ελευθερία της Ελλάδος και τη δημοκρατία που
συνοδεύτηκαν από φυλακές και εξορία από την εποχή της δικτατορίας του Μεταξά».
Ωστόσο, όπως προσθέτει στην αγωγή του ο υπερνομάρχης, «ο κ. Γιαννόπουλος μετά
τις επαναληπτικές εκλογές της 19ης Οκτωβρίου 1998 κατά τις οποίες εξελέγην
πρόεδρος της Νομαρχιακής Αυτοδιοίκησης Αθηνών - Πειραιώς συνεχίζει με δηλώσεις
του να θίγει απαράδεκτα την τιμή και την υπόληψή μου και την ιερή μνήμη των
προγόνων μου. Με συκοφάντησε και με δυσφήμησε σε σχέση με την ιστορία και τους
αγώνες μου και έβλαψε την εμπιστοσύνη των πολιτών - ψηφοφόρων να επιλέξουν
μεταξύ εμού και του ανθυποψηφίου μου για τον δεύτερο γύρο των νομαρχιακών
εκλογών της 19ης Οκτωβρίου 1998».

Η αγωγή του κ. Κατριβάνου προσδιορίσθηκε να συζητηθεί στις 27 Μαΐου 1999.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16338N082</ED>
<ID>
ID:16269

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N08&aa=2</URL></REF>


Article

<CATEGORY>vin04</CATEGORY>

 <H5>Συνεδρίαση για τα μέλη «μιας χρήσεως»
</H5><H5>Ανυποχώρητος Ετζεβίτ
</H5><H5>Αντιπυρηνική καμπάνια
</H5><H5>Νομοσχέδιο για δάνεια και λατομεία
</H5><H2>ΚΑΙ ΤΑ ΛΟΙΠΑ...
</H2>
ΣΤΗΝ ΕΠΙΤΡΟΠΗ Δεοντολογίας και Τήρησης Καταστατικού περνάει από σήμερα η
αντιπαράθεση στο εσωτερικό του ΠΑΣΟΚ μέσω των μελών «μιας χρήσεως».

Κατά τη σημερινή συνεδρίαση, παρόντος του κ. Κ. Σκανδαλίδη, η πλειοψηφία που
πρόσκειται στους «εκσυγχρονιστές» θα επιχειρήσει να περιορίσει τη συζήτηση
στις 18 ενστάσεις που έχουν ήδη γίνει για μέλη «μαϊμούδες».

Από την πλευρά της λεγόμενης εσωκομματικής αντιπολίτευσης, τα στελέχη της θα
προσέλθουν με νέες ενδεικτικές καταγγελίες για εγγραφές μελών «μιας χρήσεως»
για να ενισχύσουν το επιχείρημα ότι πρέπει να εξετασθούν όλες οι νέες εγγραφές
και ιδιαίτερα των νέων οργανώσεων. Επίσης θα ζητηθεί η εξέταση των ανανεώσεων
ταυτοτήτων, μεταξύ των οποίων και «ανταρτών» στις δημοτικές εκλογές, οι οποίοι
παρ' όλο που δεν διαγράφτηκαν, δεν τους ανανεώθηκε η εγγραφή. Θα ζητηθεί
επίσης δισκέτα με όλα τα νέα μέλη για να εξετασθούν από την επιτροπή.

«ΣΤΗΝ Κύπρο, η ύπαρξη δύο κρατών είναι μια αδιάψευστη πραγματικότητα»,
υποστήριξε ο Μπουλέντ Ετζεβίτ, παρουσιάζοντας τις προγραμματικές του δηλώσεις
στην τουρκική Βουλή. Πρόσθεσε ακόμη πως «το γεγονός ότι η ελληνοκυπριακή
διοίκηση αναγκάστηκε να εγκαταλείψει την ανάπτυξη στο νότιο τμήμα του νησιού
των ρωσικών πυραύλων S-300, αποτελεί επακόλουθο της διαδικασίας ενίσχυσης των
σχέσεων μεταξύ της Τουρκίας και της τουρκικής δημοκρατίας της Βόρειας Κύπρου.
Η διαδικασία αυτή θα συνεχισθεί και θα βαθύνει με τη δική μας κυβέρνηση».

Αναφερόμενος στην Ευρώπη, ο Μπουλέντ Ετζεβίτ είπε πως «η Τουρκία αργά ή
γρήγορα θα πάρει τη σωστή θέση μέσα στη διαδικασία ολοκλήρωσης της Ευρώπης,
χωρίς να κάνει καμιά παραχώρηση στα εθνικά της δικαιώματα».

Πάντως, ο πρωθυπουργός του «Αττίλα» υποστήριξε ότι η Τουρκία θα συνεχίσει τις
προσπάθειες για βελτίωση των δυσχερών σχέσεων με την Ελλάδα μέσω του διαλόγου.

ΚΑΜΠΑΝΙΑ κατά της κατασκευής πυρηνικού εργοστασίου στο Ακούγιο της Νότιας
Τουρκίας θα κάνει το υπουργείο Εξωτερικών, όπως ενημερώνει με έγγραφό του προς
τη Βουλή ο κ. Θεόδωρος Πάγκαλος.

Ο υπουργός, απαντώντας σε σχετική ερώτηση του αντιπροέδρου της Βουλής
Παναγιώτη Κρητικού, σημειώνει ότι θα μοιρασθεί ένα κατατοπιστικό έγγραφο στα
αγγλικά και στα ελληνικά που θα προβάλει τις ελληνικές θέσεις. «Το υπουργείο
Εξωτερικών», τονίζει ο κ. Πάγκαλος, «θα συνεχίσει τις προσπάθειές του προς την
κατεύθυνση της ευαισθητοποίησης της κοινής γνώμης στο πρόβλημα αυτό,
ανεξαρτήτως των ενεργειών της τουρκικής κυβέρνησης, δηλαδή έστω και εάν η
Άγκυρα αποφασίσει να κατακυρώσει το έργο και να αρχίσει την κατασκευή του
πυρηνικού αντιδραστήρα».

ΝΟΜΟΣΧΕΔΙΟ που θα αφορά στη λειτουργία των λατομείων και στη ρύθμιση
διαδικασιών δανειοδότησης θα φέρει στη Βουλή, όπως ανακοίνωσε χθες, η υπουργός
Ανάπτυξης Βάσω Παπανδρέου. Η υπουργός, μιλώντας στην αρμόδια επιτροπή,
επισήμανε ότι ορισμένες διατάξεις του προηγούμενου σχετικού νομοσχεδίου 2115
κρίθηκαν αντισυνταγματικές. Στη συζήτηση βουλευτές της αντιπολίτευσης
υποστήριξαν ότι υπήρξαν ευνοϊκές ρυθμίσεις για παράνομα λατομεία, κάτι που
αντέκρουσε η υπουργός. Η κ. Παπανδρέου αναφέρθηκε, τέλος, στις εταιρείες
αμοιβαίων εγγυήσεων, ένα νέο θεσμό ο οποίος τίθεται σε λειτουργία για να
ενισχυθούν μικρομεσαίες επιχειρήσεις.

«Ήδη έχουν υποβληθεί επιχειρησιακά προγράμματα», είπε, «για τέσσερις
εταιρείες αμοιβαίων εγγυήσεων οι οποίες αναμένεται να λειτουργήσουν αμέσως
μετά την ψήφιση του νομοσχεδίου».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16338N083</ED>
<ID>
ID:16300

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N08&aa=3</URL></REF>


Article

<CATEGORY>vin03</CATEGORY>

 <H2>ΥΠΟΒΡΥΧΙΟ </H2>
<AUTHOR>ΣΤΑΘΗΣ</AUTHOR>

Απότοκον, κοινώς ωόν του εκσυγχρονισμού και ο κύριος Κυριλές!

....................................

Πλην όμως, ποτέ δεν ξέρεις τι έχει ένα αυγό μέσα, πριν το σπάσεις...

«Μεγάλο θηρίο ο μικροαστός!», μου έλεγε ο Μεμάς ο κυνικός ­ το μαύρο
ψευτογκριφόν σκυλάκι που αλωνίζει προσφάτως στη γειτονιά μας...

Τα βράδια που γυρίζω σπίτι αργά, τελευταίως με υποδέχεται στην αυλή ο Μεμάς,
πότε μέσα - πότε έξω απ' τα κάγκελα του κήπου, καθ' ότι μικρόσωμος καθώς είναι
ακόμα, μπαινοβγαίνει όποτε του καπνίσει...

«Μεμά, θα φας το κεφάλι σου», του κάνω ­ ρολάρει με τα πόδια του στον αέρα ο
Μεμάς, καθώς πηδάει να του χαϊδέψω το κεφάλι ­ «θα το φας αυτό το κεφάλι», του
λέω και ο Μεμάς ο κυνικός μού λέει τα νέα της γειτονιάς...

Πότε μέσα - πότε έξω απ' τα κάγκελα του κήπου, ο καταληψίας της αυλής μας,
φαίνεται να μαθαίνει τον κόσμο γρήγορα ή μάλλον να μεγαλώνει πιο γρήγορα απ'
την ηλικία του...

­ Μεγάλο θηρίο ο μικροαστός! Έχει πάντα δίκιο, δεν αμφιβάλλει ποτέ, μόνον όταν
φοβάται· δεν φοβάται κανέναν, μόνον τους πιο δυνατούς · είναι ο πιο δυνατός,
δεν νικιέται ποτέ, είναι πάντα με τους νικητές!...

­ Τι έπαθες, ρε Μεμά;

........................................................................

Ψευτογκριφόν το φεγγάρι, τσούλησε παρακάτω στον ουρανό, κάνει κρύο στην αυλή
τέτοια εποχή, δεν άναψα τσιγάρο, άνοιξα πονηρά την εξώθυρα να μην μπουκάρει
στο σπίτι ο Μεμάς και μπήκα μέσα...

13.Ι. 1999
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16338N101</ED>
<ID>
ID:16223

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N10&aa=1</URL></REF>


Article

<CATEGORY>vin04</CATEGORY>

 <H5>Το τένις είναι το επάγγελμά μου
</H5><H2>30 ΕΡΩΤΗΣΕΙΣ
</H2><H2>ΧΡΙΣΤΙΝΑ ΠΑΠΑΔΑΚΗ
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΓΕΝΝΗΘΗΚΕ: Στις 24 Φεβρουαρίου 1973, στην Αθήνα.

ΕΛΠΙΖΕΙ: Γενικά, σε μια επιτυχημένη καριέρα και οικογένεια.

ΔΕΝ ΑΠΟΧΩΡΙΖΕΤΑΙ ΠΟΤΕ: Το... πορτοφόλι μου.

ΜΟΥΣΙΚΗ ΠΟΥ ΤΗΝ ΞΕΚΟΥΡΑΖΕΙ: Όλα τα είδη. Κάνω συλλογή από CD.

ΘΑ ΚΑΛΟΥΣΕ ΣΕ ΓΕΥΜΑ:. Τον φίλο μου. Του λείπει η μαγειρική μου.

ΑΝΑΠΟΛΕΙ: Μερικές ημέρες διακοπών.

ΑΙΣΙΟΔΟΞΕΙ: Για τα πάντα.

Η Χριστίνα Παπαδάκη είναι ουσιαστικά η μοναδική αθλήτρια στη χώρα μας, που
ασχολείται επαγγελματικά με το τένις. Έχει φτάσει στο Νο 120 της παγκόσμιας
κατάταξης, έχει φιλοδοξίες για πολλές θέσεις παραπάνω, αλλά αυτό δεν την
εμποδίζει να βοηθά και την Εθνική ομάδα. Ήταν βασικό στέλεχος, στην πολύ καλή
εμφάνιση της ελληνικής ομάδας, στο ευρωπαϊκό πρωτάθλημα Α' κατηγορίας, στην
Τσεχία (τρίτη θέση). Το μεγάλο της όπλο; Αντιμετωπίζει πάντα τη ζωή μ' ένα χαμόγελο.

ΕΡ.: Πόσο αλλάζει τη ζωή μια επιτυχία;

ΑΠ.: Εξαρτάται. Από τον χαρακτήρα, γενικά τον άνθρωπο.

ΕΡ.: Τι κοινό έχετε με τη Λένα Δανιηλίδου;

ΑΠ.: Μόνο το παιχνίδι.

ΕΡ.: Πώς επιλέγεις μια παρτενέρ στο «διπλό»;

ΑΠ.: Μ' αρέσει να παίζω με φίλες.

ΕΡ.: Και με ποια κριτήρια;

ΑΠ.: Θέλω να ξέρω τον χαρακτήρα της, θέλω να χαμογελάμε πάντα στο παιχνίδι.

ΕΡ.: Ταξιδεύεις συχνά. Πόσο κουραστικό είναι αυτό;

ΑΠ.: Θα με κούραζε αν δεν είχα θετικά αποτελέσματα.

ΕΡ.: Πώς αντέξατε την οκτάωρη «μάχη» με την Τσεχία στο ευρωπαϊκό πρωτάθλημα;

ΑΠ.: Είναι συνηθισμένα κάτι τέτοια σε επίπεδο Εθνικών ομάδων.

ΕΡ.: Ναι, αλλά κι αυτές οι οκτώ ώρες δεν ήταν κουραστικές;

ΑΠ.: Ουσιαστικά, ήταν... 15! Πρόσθεσε την αναμονή και την προθέρμανση!

ΕΡ.: Τι σημαίνει για σένα το τένις;

ΑΠ.: Είναι το επάγγελμά μου.

ΕΡ.: Πώς προετοιμάζεσαι πριν από ένα παιχνίδι;

ΑΠ.: Με τις «μικρές» συνήθειες των παικτών του τένις...

ΕΡ.: Τι αναζητάς σε κάθε ταξίδι;

ΑΠ.: Προσπαθώ να βρω το καλύτερο. Αθλητικά και πνευματικά.

ΕΡ.: Το πιο αγαπημένο ταξίδι;

ΑΠ.: Μαϊάμι, Σαν Ντιέγο, Λος Άντζελες.

ΕΡ.: Κάποιο ταξίδι που θα ήθελες να κάνεις;

ΑΠ.: Σαφάρι λευκής τίγρης πάνω σε ελέφαντες, στις Ινδίες.

ΕΡ.: Πώς ρυθμίζεις το θέμα με τις σπουδές σου;

ΑΠ.: Είμαι στα ΤΕΦΑΑ, δεν παρακολουθώ όσο πρέπει τώρα, αλλά σίγουρα θα
προσπαθήσω να πάρω το πτυχίο.

ΕΡ.: Θυμάσαι την πρώτη φορά που έπιασες ρακέτα στο χέρι;

ΑΠ.: Ναι, ήμουν εννέα χρόνων.

ΕΡ.: Τα πιο σημαντικά αντικείμενα που παίρνεις μαζί σου στα ταξίδια;

ΑΠ.: Ανάλογα με το ταξίδι.

ΕΡ.: Για παράδειγμα, τι πήρες μαζί σου στην Τσεχία;

ΑΠ.: Μια καφετιέρα!

ΕΡ.: Διαβάζεις;

ΑΠ.: Ναι, όσο μπορώ περισσότερο.

ΕΡ.: Ελεύθερος χρόνος;

ΑΠ.: Λίγος, αλλά μ' ενδιαφέρει να περνάω καλά.

ΕΡ.: Παίκτρια-πρότυπο;

ΑΠ.: Δεν έχω, μεγάλωσα χωρίς πρότυπα.

ΕΡ.: Οι σχέσεις με την οικογένειά σου;

ΑΠ.: Πολύ καλές. Η οικογένεια με βοηθά σημαντικά.

ΕΡ.: Οι παρέες σου;

ΑΠ.: Λίγες και καλές.

ΕΡ.: Πώς διασκεδάζεις;

ΑΠ.: Σε μια ταβέρνα με καλό φαγητό και σε μπαράκια φίλων.

ΕΡ.: Πώς αντιμετωπίζεις μια ήττα;

ΑΠ.: Ήρεμα. Προσπαθώ να μαθαίνω και να διορθώνω τα λάθη μου.

ΕΡ.: Το τένις είναι γενικά επάγγελμα;

ΑΠ.: Σίγουρα.

ΕΡ.: Τι είναι αυτό που κάνει συναρπαστικό ένα τουρνουά;

ΑΠ.: Κατ' αρχήν ο τόπος διεξαγωγής. Γενικά, πολλά, μικρά πράγματα μαζί.

ΕΡ.: Ο επόμενος «σταθμός»;

ΑΠ.: Το ΟΠΕΝ της Αυστραλίας στη Μελβούρνη.

ΕΡ.: Πόσα τουρνουά έχεις προγραμματίσει για το 1999;

ΑΠ.: Κατ' αρχήν 24. Θα εξαρτηθεί όμως αν θα πάω σε όλα.

ΕΡ.: Η φιλοσοφία με την οποία αντιμετωπίζεις τη ζωή;

ΑΠ.: Πάντα κάτω από το όνομά μου, ζωγραφίζω ένα χαμόγελο.

ΕΡ.: Η πιο σημαντική φιλοδοξία;

ΑΠ.: Να προχωρήσω στο τένις. Μ' αρέσουν τα μικρά, αλλά σταθερά βήματα.

ΕΡ.: Δόξα ή χρήματα;

ΑΠ.: Στη σημερινή εποχή και τα δυο πάνε μαζί. Θα προτιμούσα πρώτα να έχω υγεία.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16338N102</ED>
<ID>
ID:16267

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N10&aa=2</URL></REF>


Article

<CATEGORY>vin02</CATEGORY>

 <H5></H5><H2>ΣΕ ΠΡΩΤΟ ΕΝΙΚΟ
</H2><H2>Φοβάμαι όλα αυτά...
</H2>
<AUTHOR>ΛΕΟΝΙ ΣΤΑΦΥΛΑ</AUTHOR>

ΕΝΑΣ πατέρας μαθητή ρίχνει μπουνιά σε άλλον πατέρα ­ που όπως λέει το
ρεπορτάζ, νωρίτερα είχε χτυπήσει τον γιο του πρώτου. Παρόντες μαθητές που
επευφημούν ή βρίζουν, δεν έχει σημασία. Σημασία έχει ότι συμμετέχουν στο περιστατικό.

Συναυλία στα Προπύλαια και η κάμερα ζουμάρει λίγο πιο κει. Όπου κάποιοι ­
μαθητές; εξωσχολικοί; ­ κρυμμένοι πίσω από τις κουκούλες τους, πετούν και
ξαναπετούν στον δρόμο μια κάμερα τηλεοπτικού σταθμού, μέχρι να διαλυθεί.
Εικόνες στο περιθώριο των κινητοποιήσεων κατά της εκπαιδευτικής μεταρρύθμισης.
Ή μήπως δεν ανήκουν στο περιθώριο; Στο δικό μου μυαλό αυτές οι σκηνές, όπως
και οι άλλες

που περισσότερο θύμιζαν ποδόσφαιρο παρά κατάληψη δρόμου από μαθητές, περνούν
σαν ένα κομμάτι της ουσίας. Που μπορεί να μην έχει άμεση σχέση με την πίεση
για την είσοδο στο Πανεπιστήμιο ή την αναγκαιότητα του φροντιστηρίου, αλλά
συνδέεται στενότατα μ' αυτό που θα 'θελα από το σχολείο: εκτός από μόρφωση να
προσφέρει και παιδεία. Διαφορετική από αυτήν που εκφράζεται με γρονθοκοπήματα
διαφωνούντων γονέων ή σπασμένες κάμερες. Καλά κάνανε τα παιδιά και
τραγουδούσαν προχθές «φοβάμαι όλα αυτά που θα γίνουν για μένα χωρίς εμένα».
Και κυρίως καλά κάνουν και τα φοβούνται. Αλλά κάνω λάθος ή το αίτημα για
ουσιαστική μόρφωση απουσιάζει τελικά από τις κινητοποιήσεις;
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16338N111</ED>
<ID>
ID:16228

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N11&aa=1</URL></REF>


Article

<CATEGORY>vin06</CATEGORY>

 <H5>ΕΠΙΚΙΝΔΥΝΟ ΑΔΙΕΞΟΔΟ ΣΤΑ ΣΧΟΛΕΙΑ
</H5><H2>«Ανεξέλεγκτες καταστάσεις...»
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

<H3></H3>Σε επικίνδυνο αδιέξοδο φαίνεται να οδηγείται η υπόθεση των μαθητικών
καταλήψεων 
Η αγωνία στα μάτια της μαθήτριας της φωτογραφίας εκφράζει απόλυτα το αδιέξοδο
στην Παιδεία...

ΚΑΘΕΝΑΣ από την πλευρά του νομίζει ότι μπορεί να ελέγξει την κατάσταση, ενώ
στην πραγματικότητα κανένας δεν ελέγχει τίποτα και κυρίως δεν ελέγχονται τα
νεύρα των γονέων, που αισθάνονται πλέον βαριά την ευθύνη και έντονη την
ανάγκη, μόνοι αυτοί, να πάρουν την υπόθεση στα χέρια τους. Κυβέρνηση,
υπουργείο Παιδείας και ΟΛΜΕ αναλώνονται σε τακτικούς ελιγμούς, μετρήσεις και
υπολογισμούς, και «παλεύουν» την υπόθεση με τους αριθμούς, αναμένοντας την...
Παρασκευή. Η κυβέρνηση, μέσω του υπουργείου Παιδείας, μιλούσε χθες για περίπου
200 κατειλημμένα λύκεια, ενώ η ΟΛΜΕ τα ανέβαζε περίπου στα 650 πανελλαδικά.

ΣΥΛΛΑΛΗΤΗΡΙΟ

Μόνο κοινό σημείο των δύο πλευρών έχει απομείνει πλέον η εκτίμηση ότι, έως
την Παρασκευή 15 του μηνός που έχει προγραμματισθεί το πανεκπαιδευτικό
συλλαλητήριο, θα σημειωθεί αυξητική τάση των καταλήψεων. Η κυβερνητική πλευρά
αποφεύγει να μεταφράσει αριθμητικά την αύξηση αυτή, αισιοδοξώντας ότι «η
κατάσταση θα κρατηθεί σε ανεκτά επίπεδα», ενώ εκπρόσωποι της ΟΛΜΕ δεν
διστάζουν καθόλου να δηλώσουν ότι «έως την Παρασκευή τα κατειλημμένα λύκεια
θα φθάσουν τα 1.000».

Από εκεί και πέρα, το μεν υπουργείο Παιδείας θέλει να πιστεύει ότι αργά αλλά
σταθερά θα αρχίσει η φθορά των καταλήψεων, η δε ΟΛΜΕ εκτιμά ότι θα ξεκινήσει
νέο κύμα.

Στην περίπτωση που ισχύσει το πρώτο, τότε με την επαναλειτουργία των σχολείων
αρχίζει αυτόματα και η αντίστροφη μέτρηση για να εντοπισθούν τα σημεία στα
οποία χρειάζεται διορθωτική παρέμβαση. Ο ίδιος ο Πρωθυπουργός στο σημείο αυτό
ήταν κατηγορηματικός στην προχθεσινή συζήτηση στη Βουλή: «Έχουμε δηλώσει ότι
είμαστε πρόθυμοι με βάση τις εμπειρίες να προσαρμόζουμε τις ρυθμίσεις».

Στην περίπτωση που επαληθευθεί η εκτίμηση της ΟΛΜΕ, τότε η κυβέρνηση, όπως
επισημαίνουν σημαίνοντα στελέχη της, φαίνεται να αντιμετωπίζει ένα εξόχως
σοβαρό ζήτημα, το οποίο θα πρέπει να λύσει το αργότερο έως το τέλος της
ερχόμενης εβδομάδος, με μια... παραδοσιακή κίνηση άμεσης συνολικής εκτόνωσης,
ακόμη και αν αντίκειται στη γενική γραμμή αντιμετώπισης όλων των μεγάλων γεγονότων.

ΟΙ ΓΟΝΕΙΣ

Στο Ναύπλιο ένταση με γονείς - μαθητές 
Στο μεταξύ, οι γονείς βρίσκονται πλέον ­ και δικαιολογημένα ­ «στα πρόθυρα
νευρικής κρίσης», καθώς σε κάθε περίπτωση όλοι θέλουν το καλό των παιδιών
τους, ανεξάρτητα από το αν ο ένας νομίζει ότι αυτό θα έρθει με τις καταλήψεις
και ο άλλος νομίζει ότι θα έρθει με την επαναλειτουργία των σχολείων.
Παράλληλα, στην όλη υπόθεση εμπλέκονται εκ των πραγμάτων και θεσμικοί
παράγοντες, όπως νομαρχιακοί και δημοτικοί σύμβουλοι και άλλοι, με αποτέλεσμα
να σημειώνονται αψιμαχίες και σε κάποιες περιπτώσεις έντονα επεισόδια .

Σε όλα αυτά καθώς ο καιρός κυλάει έρχεται να προστεθεί και το θέμα των χαμένων
μαθημάτων και των απουσιών, αλλά και των εξετάσεων. Ζήτημα πρώτον και κύριον
είναι η μεγάλη διαφορά που υπάρχει πλέον όσον αφορά τη διδακτέα και εξεταστέα
ύλη που έχει καλυφθεί από τα παιδιά που κάνουν μάθημα σε σύγκριση με τους
μαθητές που φοιτούν σε υπό κατάληψη σχολεία και το αν αυτή η διαφορά μπορεί
πράγματι να καλυφθεί με τα ήδη προβλεπόμενα από το νόμο: μάθημα τα
Σαββατοκύριακα, περικοπή διακοπών του Πάσχα και εορτών. Για παράταση του έτους
ούτε λόγος να γίνεται, καθώς έτσι όπως είναι σχεδιασμένη η εκπαιδευτική
μεταρρύθμιση προβλέπει ουσιαστικά ότι όλος ο Ιούνιος είναι αφιερωμένος στις
εξετάσεις. Πράγμα που σημαίνει ότι δεν υπάρχουν τα χρονικά περιθώρια εκ του
νόμου για παράταση έτους.

ΤΑ ΠΕΡΙΘΩΡΙΑ

Εκτός αυτού, μειώνονται πλέον απελπιστικά τα χρονικά περιθώρια για να ζήσουν
μαθητές, γονείς και καθηγητές στην πράξη τα πρώτα αποτελέσματα της
εκπαιδευτικής μεταρρύθμισης, καθώς 20 του μηνός, σύμφωνα με το νόμο, θα
εδίδοντο έλεγχοι και θα ακολουθούσε το καινούργιο: δηλαδή η διαδικασία
βελτίωσης βαθμολογίας για τους μαθητές που δεν θα ήταν ευχαριστημένοι από τους
βαθμούς που τους έβαλαν οι καθηγητές. Οι αρμόδιοι από το υπουργείο Παιδείας
προσπαθούν να βρουν μια λύση, που όμως όλο και απομακρύνεται κάθε επιπλέον
ημέρα κατάληψης.

Ζήτημα δεύτερον είναι το θέμα των απουσιών, καθώς άλλοι καθηγητές κρατούν
απουσίες και άλλοι όχι. Και για τα δύο αυτά ζητήματα εκφράζονται φόβοι τόσο
από την ΟΛΜΕ, όσο και από κύκλους του υπουργείου Παιδείας, ότι μπορεί να
υπάρξουν προσφυγές στο Συμβούλιο της Επικρατείας, οπότε τα πράγματα
περιπλέκονται ακόμη περισσότερο.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16338N112</ED>
<ID>
ID:16235

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N11&aa=2</URL></REF>


Article

<CATEGORY>vin06</CATEGORY>

 <H5>ΕΝΤΑΣΗ ΜΕΤΑΞΥ ΓΟΝΕΩΝ - ΚΑΤΑΛΗΨΙΩΝ ΚΑΙ ΜΑΘΗΤΩΝ ΠΟΥ ΗΘΕΛΑΝ ΝΑ ΜΠΟΥΝ ΣΤΗΝ ΤΑΞΗ
</H5><H5>Όχι στις καταλήψεις, όχι στον εισαγγελέα λέει ο διευθυντής
</H5><H2>«Κλεφτοπόλεμος» και συμπλοκές
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Εικόνες «Κράμερ εναντίον Κράμερ» επικράτησαν και χθες στα σχολεία, ενώ
στους δρόμους ξανάρχισαν τα μαθητικά μπλόκα και το παρεπόμενο κυκλοφοριακό
χάος. 
Εντάσεις και αψιμαχίες. Γονείς που αντιδρούν στις καταλήψεις και
μαθητές-καταληψίες «συγκρούστηκαν» χθες έξω από τα Λύκεια Αργυρούπολης 
ΓΟΝΕΙΣ, μαθητές και καθηγητές, συνέχισαν τον κλεφτοπόλεμο και τις
μικροσυμπλοκές ανά τα σχολεία της Ελλάδας, με «έπαθλο» ποιος θα καταλάβει
πρώτος τα Λύκεια. Οι καταληψίες και οι γονείς που συμφωνούν με αυτούς ή οι
μαθητές που θέλουν να μπουν για μάθημα και οι γονείς που αντιδρούν στις
καταλήψεις; Και έτσι, μέσα στις οικογένειες με παιδιά εφηβικής ηλικίας, ένα
χάος χειρότερο και πολύ πιο επικίνδυνο από το κυκλοφοριακό, τείνει να προκύψει...

Οι καταλήψεις παρουσιάζουν αυξητική τάση ιδιαίτερα στην Αθήνα, ενώ πρόβλημα
δημιουργείται και με τις απουσίες, αφού σε άλλες καταλήψεις οι καθηγητές
παίρνουν απουσίες και σε άλλες όχι, με αποτέλεσμα να δημιουργούνται
ανισότητες. Ο γενικός γραμματέας της ΟΛΜΕ κ. Αν. Αντωνάκος δήλωσε στα «ΝΕΑ»
ότι οι περισσότεροι καθηγητές ακολουθούν την οδηγία του κλάδου να μην παίρνουν
απουσίες, με αποτέλεσμα «ο εκφοβισμός να πέσει στο κενό, αφού σε οποιοδήποτε
δικαστήριο φτάσει η υπόθεση των απουσιών, θα ακυρωθούν λόγω των ανισοτήτων».
Λίγη ώρα πριν, ο υπουργός Δικαιοσύνης κ. Ευ. Γιαννόπουλος δήλωσε ότι για τις
καταλήψεις «δεν είναι οι μαθητές υπεύθυνοι. Είναι οι κύριοι καθηγητές κι αυτό
πρέπει να το χωνέψει ο λαός».

Και βέβαια, όπου τα σχολεία λειτουργούν, τα μαθήματα γίνονται μετ' εμποδίων
καθώς το μυαλό των παιδιών είναι ­ λογικό κι επόμενο ­ στους δρόμους. Ευτυχώς,
το απόγευμα όλοι τα αναπληρώνουν ανελλιπώς στα... φροντιστήρια, την ίδια ώρα
που το υπουργείο Παιδείας αναζητεί τρόπους αναπλήρωσης των χαμένων ωρών
(Σάββατα, εκδρομές και αργίες πιθανώς να κοπούν) και η σχολική χρονιά
κινδυνεύει να τιναχτεί στον αέρα.

750 ΚΑΤΑΛΗΨΕΙΣ

Στην Αθήνα και τους όμορους δήμους, οι καταλήψεις έφτασαν χθες τις 82 από 270
σχολεία, στη Β. Αθήνα τις 20 (και 14 αποχές) από 135 σχολεία και στον Πειραιά
τις 44 από 135 σχολεία, κατά τις Διευθύνσεις Εκπαίδευσης. Στην επαρχία,
υπήρξαν λίγες πόλεις όπου οι καταλήψεις αναζωπυρώθηκαν. Συνολικά υπολογίζονται
σε περίπου 340-380 σε όλη τη χώρα, με κυριότερους «θυλάκους» σε Αθήνα, Αχαΐα,
Ηλεία, Κέρκυρα, Χανιά και Μαγνησία. Η ΟΛΜΕ, πάντως, υποστηρίζει ότι
πανελλαδικά εγγίζουν τις 750, εκ των οποίων οι μισές στην Αθήνα.

Στους δρόμους, μαθητικά μπλόκα ­ ευτυχώς για ελάχιστη ώρα και χωρίς να επέμβει
η Αστυνομία ­ έγιναν στην Αχαρνών στο ύψος του Αγ. Ελευθερίου (όπου υπήρξαν
και διαπληκτισμοί με οδηγούς), την Πετρούπολη, την Πεύκη και τον Πειραιά. Τα
μπλόκα δρόμων αναμένεται να συνεχιστούν τις επόμενες ημέρες, τουλάχιστον μέχρι
το πανεκπαιδευτικό συλλαλητήριο της ερχόμενης Παρασκευής.

Έξω από τα σχολεία, μικροεπεισόδια μεταξύ γονιών που διαφωνούν με τις
καταλήψεις και γονιών που συμφωνούν αλλά και μαθητών, έγιναν χθες σε πολλές
γειτονιές, όπως στην Καλλιθέα, τη Ν. Σμύρνη, την Γκράβα, τον Άλιμο, το
Μπραχάμι (όπου οι καταληψίες αρνήθηκαν να βγουν ακόμα και έπειτα από
τηλεφώνημα ­ φάρσα αποδείχθηκε ­ για βόμβα, φοβούμενοι αντικατάληψη από τους
γονείς!), τον Πειραιά, τον Κορυδαλλό, την Καλλιθέα και αλλού. Σε ορισμένα
σχολεία, μαθητές έριξαν και αυγά εναντίον διαφωνούντων με τις καταλήψεις. Οι
καταγγελίες για «πολιτική υποκίνηση των μαθητών» από την πλευρά όσων αντιδρούν
στις καταλήψεις και για «δήθεν αγανακτισμένους γονείς, κομματικοποιημένους
στην πραγματικότητα» από την άλλη, έδιναν κι έπαιρναν. Μαθητές υποστήριζαν
επίσης ότι σε πολλά σχολεία, οι καθηγητές δεν τους επιτρέπουν να κάνουν τις
νόμιμες συνελεύσεις τους, ώστε να αποφασίσουν αν θα κάνουν ή όχι κατάληψη.
Αντιθέτως, γονείς έλεγαν ότι σε άλλες περιπτώσεις οι αποφάσεις υπέρ της
κατάληψης λαμβάνονταν παρατύπως και υπό πίεση και σε ορισμένα κατειλημμένα
σχολεία έσπασαν λουκέτα και πόρτες για να τα ανοίξουν.

Σε άλλα σχολεία (Λύκειο Ν. Πεντέλης, 5ο Λύκειο Ν. Σμύρνης) οι γονείς έχουν
προσλάβει ως και ιδιωτική αστυνομία να τα φυλάει τα βράδια για να μην μπουν
καταληψίες και το πρωί αναλαμβάνουν οι ίδιοι. Στο Χαλάνδρι, οι καταληψίες του
2ου Λυκείου που είχαν μείνει απέξω, εισήλθαν το απόγευμα στο σχολείο και
έβγαλαν τους γονείς που το φύλαγαν, «ανακαταλαμβάνοντάς» το.

ΠΑΡΑΙΤΗΣΕΙΣ

Στον Πειραιά ο λυκειάρχης και ο γυμνασιάρχης της Ιωνιδείου Σχολής υπέβαλαν
χθες το πρωί προφορικά τις παραιτήσεις τους στη Διεύθυνση Εκπαίδευσης ­ οι
οποίες ωστόσο δεν έγιναν δεκτές ­ επειδή, όπως λένε οι μαθητές των δύο
σχολείων, δέχονται πιέσεις πολλών γονέων να ζητήσουν την επέμβαση του εισαγγελέα.

Προχθές, ο Σύλλογος Γονέων και Κηδεμόνων του 5ου Λυκείου Κορυδαλλού, με
επιστολή του προς τον υπουργό Παιδείας Γεράσιμο Αρσένη, κατήγγειλε τον
λυκειάρχη του σχολείου και μερίδα καθηγητών, ότι προτρέπουν τους μαθητές να
συνεχίσουν την κατάληψη, ενώ ο αντιπρόεδρος της ΕΛΜΕ Πειραιά κ. Ν. Ταπεινός
υποστηρίζει ότι «οι καταλήψεις κατευθύνονται από συγκεκριμένο πολιτικό χώρο».

Ένταση επικράτησε χθες το πρωί έξω από την Ιωνίδειο Σχολή. Δεκάδες γονείς
παιδιών ­ κυρίως του Γυμνασίου ­ που είχαν συγκεντρωθεί από το πρωί έξω από το
σχολείο διαπληκτίστηκαν με μαθητές του Λυκείου που περιφρουρούσαν την κατάληψη
και δεν άφηναν κανένα να μπει μέσα. Οι γονείς των παιδιών του Γυμνασίου
πιστεύουν ότι η προχθεσινή απόφαση για συνέχιση της κατάληψης πάρθηκε με
οριακή πλειοψηφία τριών ψήφων και ζήτησαν να επιτραπεί η είσοδος στα παιδιά
τους προκειμένου να κάνουν μάθημα. Κάτω από το βάρος των πιέσεων ο λυκειάρχης
Μ. Καραμπεσίνης και ο γυμνασιάρχης Γ. Σασαλός υπέβαλαν προφορικά τις
παραιτήσεις τους, αλλά οι μαθητές και των δυο σχολείων τους ζήτησαν, όπως λέει
ο πρόεδρος του 15μελούς Μιχάλης Μαριόλης, να επανέλθουν.


Θεόδωρος Καϊράκης: Αν έφερνα εισαγγελέα δεν θα ήμουν εκπαιδευτικός

«ΟΤΑΝ ΣΤΑ τέλη Νοεμβρίου και στις αρχές των καταλήψεων, ο συνάδελφός μου στη
Νίκαια κ. Ιωαννίδης έβγαλε μία εγκύκλιο και προειδοποιούσε τους γονείς ότι αν
συμβούν καταστροφές θα κληθεί η Δικαιοσύνη, τον έκαναν "ρόμπα" τον άνθρωπο.
Τώρα όμως που εγώ αρνήθηκα να καλέσω εισαγγελέα, οι ίδιοι άνθρωποι που τότε
ήταν λάβροι κατά των επεμβάσεων στα σχολεία, στρέφονται εναντίον μου».

Ο διευθυντής του Ραλλείου Λυκείου Θηλέων Πειραιά κ. Θεόδ. Καϊράκης, φυσικός,
με 28 χρόνια υπηρεσίας, παραμένει στη θέση του παρότι ο υφυπουργός Παιδείας κ.
Ανθόπουλος ζήτησε την παραίτησή του όταν αρνήθηκε προχθές να καλέσει
εισαγγελέα για να λήξει η κατάληψη στο σχολείο του. Περιμένει, αν θέλουν, να
τον αποπέμψουν. Υπενθυμίζει, ότι παρότι ο ίδιος κινείται ιδεολογικά στον χώρο
της Ν.Δ., εν τούτοις κατήγγειλε ως τότε πρόεδρος τοπικής ΕΛΜΕ τον πρώην
υπουργό Παιδείας κ. Κοντογιαννόπουλο, όταν και εκείνος είχε ζητήσει το 1991 να
μπουν απουσίες στους καταληψίες μαθητές. Και δηλώνει στα «ΝΕΑ»: «Είμαι
εναντίον των καταλήψεων, τις οποίες θεωρώ χείριστο τρόπο αντίδρασης σε
οτιδήποτε. Αν όμως έφερνα εισαγγελέα στο σχολείο και αν έπαιρνα απουσίες έξω
από το σχολείο, θα έπαυα να λέγομαι εκπαιδευτικός. Δεν θα είχα πια το ηθικό
δικαίωμα να διδάσκω τα παιδιά που ο ίδιος έστειλα στον εισαγγελέα...».

ΣΥΝΕΛΕΥΣΗ

Ο κ. Θεόδ. Καϊράκης επέτρεψε προ ημερών στις μαθήτριες του Ραλλείου Λυκείου να
κάνουν τη γενική συνέλευσή τους, γιατί «τα παιδιά έχουν εκ του νόμου δικαίωμα
για μια συνέλευση τον μήνα». Οι μαθήτριες, με ψήφους 207 αντί 50, αποφάσισαν
κατάληψη. Όμως, σε αντίθεση με άλλα σχολεία, αφήνουν τις συμμαθήτριές τους του
Γυμνασίου, που δεν έχει κατάληψη, να μπαίνουν για μάθημα, ενώ καταστροφές στο
σχολείο δεν σημειώθηκαν. «Όμως», υποστηρίζει ο εκπαιδευτικός, «μου τηλεφώνησε
ο κ. Ανθόπουλος, μου ζήτησε να φωνάξω εισαγγελέα και όταν αρνήθηκα μού ζήτησε
να παραιτηθώ. Όμως εγώ δίνω λόγο μόνο στην ιεραρχία και στον κλάδο μου».

Ο κ. Καϊράκης τσακωνόταν ακόμα και με το δικό του παιδί που πάει στην Γ'
Λυκείου και είχε κατάληψη, όμως δεν σκέφθηκε να το τιμωρήσει. «Πάντως, εκτός
από παράνομες, δεν γίνεται και αγώνας στις καταλήψεις. Έρχονται 20-30
παρεμποδίζοντας ενίοτε άλλους που θέλουν μάθημα και οι άλλοι 500 μένουν στο
σπίτι. Αυτό δεν είναι αγώνας. Αγώνας θα ήταν αν αναλάμβαναν το κόστος των
επιλογών τους». Όσο για τη μεταρρύθμιση, «τη θεωρώ ταξική και μάλιστα και...
χωροταξική». <REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16338N121</ED>
<ID>
ID:16180

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N12&aa=1</URL></REF>


Article

<CATEGORY>vin06</CATEGORY>

 <H5>Ένταση σε όλη την Ελλάδα
</H5><H2>«Δεν περίμενα να διαβάσει την αναφορά μου ο Πρωθυπουργός»
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Απόσπασμα από την αναφορά την οποία επικαλέστηκε ο κ. Σημίτης

«ΔΕΝ ΠΕΡΙΜΕΝΑ ότι θα φθάσει να διαβάσει την αναφορά αυτή ο Πρωθυπουργός στη
Βουλή. Θα έλεγα μάλιστα ότι μου προκάλεσε έκπληξη. Ήταν ένα περιστατικό που
έγινε τον περασμένο Νοέμβριο λίγο πριν ξεκινήσει η κατάληψη και στο δικό μας
σχολείο. Περιστατικό που έληξε χωρίς άλλα προβλήματα», λέει η διευθύντρια του
σχολείου ­ τα στοιχεία της βρίσκονται στη διάθεση της εφημερίδας ­ για την
αναφορά της οποίας, προς το υπουργείο Παιδείας και τη Διεύθυνση Μέσης
Εκπαίδευσης, έκανε λόγο ο Πρωθυπουργός στη διάρκεια της ομιλίας του στη Βουλή,
προχθές το βράδυ.

Η υπηρεσιακή αναφορά προς την Α' Διεύθυνση Αθήνας, 4ο Γραφείο Μέσης
Εκπαίδευσης, είχε σαν αφορμή ένα έντονο φραστικό επεισόδιο που έγινε ανάμεσα
στη διευθύντρια του σχολείου και συνδικαλιστές φοιτητές οι οποίοι πήγαν στο
χώρο του σχολείου για να μοιράσουν προκηρύξεις, στις 25 Νοεμβρίου 1998. «Ήταν,
όπως είπαν, συνδικαλιστές φοιτητές προσκείμενοι σε συγκεκριμένο πολιτικό χώρο
και είχαν σκοπό να μοιράσουν προκηρύξεις τους. Πρέπει να σημειώσω ότι το
σχολείο μας δεν βρισκόταν σε κατάληψη και γίνονταν κανονικά τα μαθήματα», προσθέτει.

Όπως εξηγεί η διευθύντρια του σχολείου, οι νεαροί είχαν επισκεφθεί ήδη το
σχολείο και προηγούμενη ημέρα, όπου ήρεμα και χωρίς να προκληθεί κανένα
επεισόδιο είχαν αναρτήσει στις πόρτες των τάξεων προκηρύξεις.

Ο ΔΙΑΛΟΓΟΣ

«Την ημέρα του επεισοδίου εγώ τους συνάντησα για δεύτερη φορά και, αφού τους
ρώτησα τι θέλουν, τους συνέστησα να περάσουν έξω από το χώρο του σχολείου και
εκεί να μοιράζουν τις προκηρύξεις. Η αντίδραση του ενός από τους δύο νεαρούς
ήταν να αρχίσει έντονα και με υβριστικά λόγια να καταφέρεται εναντίον μου»,
συνεχίζει, «μάλιστα μου ζητούσε να του δηλώσω για το εάν είμαι υπέρ ή κατά της
θέσης του υπουργείου Παιδείας για να σταματήσει να με υβρίζει. "Είσαι καρφί...
φώναξε τους ασφαλίτες να μας βγάλουν. Αυτό θέλουμε, να γίνει επεισόδιο... Σε
προκαλούμε. Αύριο θα δεις τι θα πάθεις...". Αυτά μου έλεγαν και τα σημειώνω
και στην αναφορά μου».

Ύστερα από τις απειλές που δέχθηκε η συγκεκριμένη διευθύντρια για το τι
πρόκειται να ακολουθήσει την επόμενη ημέρα στο σχολείο της, απευθύνθηκε στο
αρμόδιο γραφείο Μέσης Εκπαίδευσης. «Επικοινώνησα τηλεφωνικά με τον προϊστάμενό
μου, όχι γιατί φοβήθηκα μήπως κάτι συμβεί σε εμένα, αλλά διότι θεωρώ ότι είμαι
υπεύθυνη για την ασφάλεια του σχολείου και των μαθητών μου και σε καμία
περίπτωση δεν πρέπει να λαμβάνω υπόψη μου επιπόλαια ό,τι πέφτει στην αντίληψή
μου». Στη συνέχεια ακολούθησε η έγγραφη αναφορά της προς τη Διεύθυνση Μέσης
Εκπαίδευσης και το υπουργείο Παιδείας, όπως της ζήτησαν.

«Με προκαλούσαν να καλέσω την Αστυνομία και τον εισαγγελέα για να τους
απομακρύνει. Εγώ δεν τους έκανα τη χάρη. Πιστεύω ότι μπορούν να λύνονται τα
προβλήματα χωρίς να φθάνουμε στα άκρα. Θέλω να είμαι ήσυχη με τη συνείδησή μου
ότι πράττω το καλύτερο δυνατό για τους μαθητές μου και το σχολείο μου. Πιστεύω
ότι τα κόμματα δεν έχουν θέση στο χώρο του σχολείου. Και φυσικά ούτε και οι
εισαγγελείς. Δεν πρέπει να ρίχνει κανείς λάδι στη φωτιά».


Καλό Πάσχα... εύχονται οι μαθητές, του 23ου Λυκείου Κασσάνδρου όπου εκεί,
χθες, δεν έλλειψαν τα επεισόδια

ΑΥΞΗΤΙΚΕΣ τάσεις παρουσίασαν χθες οι καταλήψεις σε περιοχές που το φαινόμενο
είχε αρχίσει να φθίνει, ενώ δεν έλειψε η ένταση και τα μικροεπεισόδια.
Χαρακτηριστικό είναι το παράδειγμα του Νομού Ιωαννίνων, όπου τη Δευτέρα υπό
κατάληψη ήταν μόνο δύο Λύκεια και χθες αυξήθηκαν σε επτά. Η ίδια κατάσταση
εξάλλου παρατηρήθηκε χθες στη Θεσσαλία, την Κρήτη και την Πελοπόννησο.

Μικροεπεισόδια και ένταση δημιουργήθηκε χθες το πρωί κατά τη διάρκεια των
Γενικών Συνελεύσεων σε σχολεία της Λάρισας μεταξύ των μαθητών, ενώ σε πολλές
περιπτώσεις υπήρξαν διαπληκτισμοί με γονείς που ήθελαν να σταματήσουν οι
καταλήψεις. 
Εντυπωσιακά αυξήθηκε ο αριθμός των σχολείων που είναι υπό κατάληψη στη
Μαγνησία. Συνολικά χθες ήταν υπό κατάληψη 22 σχολεία (έναντι 13 προχθές). Το
ίδιο έγινε και στη Λάρισα, όπου από δύο τα υπό κατάληψη σχολεία αυξήθηκαν χθες
σε οκτώ.

Στην Καβάλα, χθες μαθητές παρεμπόδισαν καθηγητές να μπουν στις αίθουσες του
2ου Λυκείου της πόλης, προκειμένου να κάνουν μάθημα σε μαθητές που δεν
συμμετείχαν στη κατάληψη. Δημιουργήθηκε ένταση και τελικά οι καθηγητές έμειναν
στους διαδρόμους, ενώ ο διευθυντής του Λυκείου Αλέξανδρος Κωστελίδης πήγε στη
Διεύθυνση Δευτεροβάθμιας Εκπαίδευσης Καβάλας και υπέβαλε την παραίτησή του, η
οποία δεν έγινε αποδεκτή.

Χθες το απόγευμα, ο εισαγγελέας Δράμας κ. Γ. Σιώπης έδωσε εντολή στον
αστυνομικό διευθυντή Χρήστο Τσιούφτη για τη διενέργεια επείγουσας
προκαταρκτικής εξέτασης για τις καταλήψεις που κάνουν μαθητές στο 1ο Λύκειο
της πόλης και το Ενιαίο Λύκειο Δοξάτου Δράμας.

Στον Νομό Χανίων, ένταση σημειώθηκε χθες στο 3ο Ενιαίο Λύκειο μεταξύ γονέων
και φοιτητών του Πολυτεχνείου Κρήτης, που είχαν συγκεντρωθεί εκεί για να
συμπαρασταθούν στους μαθητές.

Στα σχολεία του Ηρακλείου η κατάσταση είναι εκτός ελέγχου παρά τις προσπάθειες
γονέων και κηδεμόνων να πείσουν τους μαθητές να σταματήσουν τις καταλήψεις,
που χθες αυξήθηκαν. 
Στην Αχαΐα υπό κατάληψη παραμένουν 21 Λύκεια και 10 Γυμνάσια σε σύνολο 110
σχολείων. Μάλιστα, χθες το πρωί δημιουργήθηκε επεισόδιο μεταξύ καταληψιών,
μαθητών και γονέων, όταν ένας εξ αυτών επιχείρησε να σπάσει το λουκέτο στο 17ο
Γυμνάσιο. 
Ένταση όμως δημιουργήθηκε και στο 1ο Λύκειο του Ναυπλίου, όταν μία μητέρα
μπήκε στο προαύλιο του υπό κατάληψη σχολείου και διαπληκτίστηκε με τους
καταληψίες μαθητές.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16338N131</ED>
<ID>
ID:16181

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N13&aa=1</URL></REF>


Article

<CATEGORY>vin06</CATEGORY>

 <H2>«Δεν καπελώνονται οι μαθητές», λένε για τη συζήτηση στη Βουλή
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

«Είναι αστείο» λένε οι μαθητές του 29ου Λυκείου Αθηνών για τα όσα ακούστηκαν
στη Βουλή

ΗΤΑΝ ΜΙΑ από τις ελάχιστες φορές που παιδιά των δεκαέξι, δεκαεπτά ή δεκαοκτώ
χρόνων παρακολούθησαν μια συζήτηση στη Βουλή. Οι μαθητές των υπό κατάληψη
Γυμνασίων και Λυκείων της Αθήνας... γέλασαν πολύ! «Είναι αστείο να προσπαθούν
να μας πείσουν πως υποκινούμαστε. Πως μας καπέλωσαν. Δεν καπελώνονται οι δεκαοκτάρηδες».

Ο Άρης είναι μέλος στο 15μελές του 29ου Λυκείου Αθηνών. Κι αυτός, όπως και
πολλοί συμμαθητές του από το Πρότυπο Λύκειο Εξαρχείων, κάθησαν προχθές μπροστά
στην τηλεόραση να ακούσουν τη συζήτηση στη Βουλή. «Μόνο συζήτηση δεν ήταν...»
λέει ο Βαγγέλης, αντιπρόεδρος στο 15μελές του ίδιου σχολείου. «Πιο πολύ
έμοιαζε με πόλεμο. Λογομαχία, λογομαχία και ξανά λογομαχία... Και όπως πάντα,
ο καθένας παρουσίαζε τις θέσεις του κόμματός του». Η παρέα των παιδιών του
29ου Λυκείου Αθηνών συμφωνεί πως «η κυβέρνηση νιώθει μεγάλη την πίεση από τους
μαθητές και προσπαθεί με κάθε τρόπο να σπάσει το ηθικό μας». Ο Γιάννης,
γραμματέας στο 15μελές, καταλαβαίνει πως «όλα όσα λέγονται και ακούγονται
αυτές τις ημέρες από τον υπουργό και από την κυβέρνηση είναι... απάτη.
Προσπαθούν να μας τρομοκρατήσουν με εισαγγελείς, με απουσιολόγια, προσπαθούν
να ξεσηκώσουν τους καθηγητές εναντίον μας και να πείσουν τον κόσμο πως πίσω
από τον αγώνα μας βρίσκεται κάποιο κόμμα. Ποιο κόμμα θα κατάφερνε να
συσπειρώσει τόσα πολλά νέα παιδιά;».

Στο 29ο Πρότυπο Λύκειο Εξαρχείων, οι μαθητές λένε και ξαναλένε πως καμία
πολιτική νεολαία δεν έχει περάσει, δεν έχουν επιτρέψει σε κανέναν (ούτε καν
στο συντονιστικό όργανο των μαθητών της Αθήνας) να μπει στο σχολείο και να
τους ενημερώσει ή να τους οργανώσει. «Τα κόμματα βρίσκονται πολύ μακριά από το
δικό μας σχολείο» θα πει ο Χριστόφορος, πρόεδρος του 15μελούς. ­ «Η κατάληψη
αποφασίστηκε ύστερα από ψηφοφορία και από την απόλυτη πλειοψηφία των μαθητών»,
εξηγεί ο Γιάννης. «Και τώρα την σταματήσαμε μόνοι μας. Για να ξαναβρεθούμε
όλοι μαζί, να συζητήσουμε και να αποφασίσουμε και πάλι από κοινού».

Από την αυστηρή κρίση των παιδιών δεν «γλίτωσε» ούτε η επιστολή που διάβασε
προχθές στη Βουλή ο Πρωθυπουργός. ­ «Ήταν μια μεμονωμένη επιστολή, αναφερόταν
σε ένα μεμονωμένο περιστατικό κι όμως το γενικεύσανε... Η επιστολή αυτή
επιλέχθηκε ανάμεσα σε πάρα πολλές άλλες, που ανέφεραν τελείως διαφορετικά
πράγματα», θα πει ο Λεωνίδας.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16338N132</ED>
<ID>
ID:16236

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N13&aa=2</URL></REF>


Article

<CATEGORY>vin06</CATEGORY>

 <H5>ΠΩΣ ΘΑ ΓΙΝΕΙ Η ΤΡΙΩΡΗ ΠΡΟΑΓΩΓΙΚΗ ΕΞΕΤΑΣΗ ΤΩΝ ΜΑΘΗΤΩΝ ΤΗΣ Β' ΤΑΞΗΣ ΕΝΙΑΙΟΥ ΛΥΚΕΙΟΥ
</H5><H5>ΦΥΣΙΚΗ ΘΕΤΙΚΗΣ & ΤΕΧΝΟΛΟΓΙΚΗΣ ΚΑΤΕΥΘΥΝΣΗΣ
</H5><H2>Τα παραδείγματα της Φυσικής
</H2>
ΓΕΝΙΚΗΣ ΠΑΙΔΕΙΑΣ

ΘΕΜΑ 1ο

(20 μονάδες)

Ι. Οδηγία: Για να απαντήσετε στις παρακάτω ερωτήσεις πολλαπλής
επιλογής, αρκεί να γράψετε στο τετράδιό σας τον
αριθμό της ερώτησης και δεξιά απ' αυτόν, μέσα
σε παρένθεση, το γράμμα που αντιστοιχεί
στη σωστή απάντηση.

1. Θετικό ηλεκτρικό φορτίο λέγεται αυτό που

α. εμφανίζεται στο γυαλί, όταν τρίβεται με μεταξωτό ύφασμα

β. εμφανίζεται στα βαρύτερα σώματα, όταν τρίβονται με ελαφρότερα σώματα

γ. μετακινείται, κατά την ηλέκτριση των σωμάτων με τριβή

δ. έλκεται από βόρειο μαγνητικό πόλο.&#009(2 μονάδες)

2. Η ένταση σε κάποιο σημείο ενός ηλεκτρικού πεδίου εξαρτάται από

α. το υπόθεμα που φέρνουμε στο σημείο αυτό

β. τη δύναμη που ασκείται στο υπόθεμα

γ. την πηγή του ηλεκτρικού πεδίου

δ. τη μάζα του υποθέματος.&#009(2 μονάδες)

3. Η φράση «το ηλεκτρικό φορτίο είναι κβαντισμένο», σημαίνει ότι

α. το ηλεκτρικό φορτίο υπάρχει σε συνεχείς ποσότητες

β. υπάρχει μια μέγιστη τιμή ηλεκτρικού φορτίου στη φύση

γ. η ποσότητα του ηλεκτρικού φορτίου μπορεί να πάρει όλες τις τιμές

δ. το ηλεκτρικό φορτίο είναι πολλαπλάσιο μιας ελάχιστης ποσότητας
φορτίου.&#009(2 μονάδες)

4. Στα ελεύθερα ηλεκτρόνια οφείλεται η αγωγιμότητα

α. των μετάλλων

β. των αμετάλλων

γ. των πλαστικών

δ. του γυαλιού.&#009(2 μονάδες)

5. Το ηλεκτρονιοβόλτ είναι

α. σωματίδιο

β. μονάδα ενέργειας

γ. μονάδα τάσης

δ. μονάδα έντασης ηλεκτρικού πεδίου.&#009(2 μονάδες)

6. Ο πυκνωτής είναι

α. συσκευή που δημιουργεί ηλεκτρικά φορτία

β. αποθήκη ηλεκτρικών φορτίων

γ. σύστημα δύο αγωγών σε επαφή

δ. σύστημα δύο μονωτών σε επαφή.&#009(2 μονάδες)

7. Η χωρητικότητα ενός πυκνωτή με παράλληλες πλάκες

α. αυξάνεται όταν αυξάνεται το φορτίο του

β. αυξάνεται όταν αυξάνεται η τάση ανάμεσα στις πλάκες του

γ. μειώνεται όταν αυξάνεται η απόσταση μεταξύ των πλακών του

δ. παραμένει σταθερή όταν αυξάνεται το εμβαδόν των πλακών του.&#009(2 μονάδες)

8. Αν συνδέσουμε αγώγιμα (με καλώδιο) τους οπλισμούς ενός φορτισμένου πυκνωτή

α. η τάση μεταξύ των οπλισμών του αυξάνεται

β. η τάση μεταξύ των οπλισμών του μένει σταθερή

γ. η ενέργεια του ηλεκτρικού πεδίου μεταξύ των οπλισμών του αυξάνεται

δ. ο πυκνωτής εκφορίτζεται.&#009(2 μονάδες)

ΙΙ. Οδηγία: Να γράψετε στο τετράδιό σας τις απαντήσεις στις
παρακάτω ερωτήσεις.

1. Να δώσετε τον ορισμό της έντασης ηλεκτρικού πεδίου. Να γράψετε την
εξίσωση του ορισμού της και τις μονάδες της στο διεθνές σύστημα.&#009(2 μονάδες)

2. Οι δυναμικές γραμμές ενός ηλεκτρικού πεδίου μας δίνουν πληροφορίες
τόσο για την κατεύθυνση όσο και για το μέτρο της έντασης. Ποιες είναι οι
παραδοχές πάνω στις οποίες βασίζονται οι παραπάνω πληροφορίες;&#009(2 μονάδες)


ΘΕΜΑ 2ο

(20 μονάδες)

Οδηγία: Να γράψετε στο τετράδιό σας μόνο τις απαντήσεις
στις παρακάτω ερωτήσεις.

1. Σε ποια περίπτωση υπάρχει αλληλεπίδραση ηλεκτρικού φορτίου με
μαγνήτες; Πώς επιβεβαιώνεται αυτό

πειραματικά;&#009(4 μονάδες)

2. Το παρακάτω σχήμα δείχνει δύο δυναμικές γραμμές ενός ομογενούς
ηλεκτρικού πεδίου και δύο φορτία q 1και q 2, αρνητικό
και θετικό, αντίστοιχα. Τα φορτία αφήνονται ελεύθερα να κινηθούν.

Αγνοώντας τη μεταξύ τους αλληλεπίδραση

α. να βρείτε προς ποια κατεύθυνση θα κινηθεί το καθένα εξ αυτών, με την
επίδραση της δύναμης του πεδίου

β. να επιβεβαιώσετε ή να απορρίψετε τον ακόλουθο ισχυρισμό: «Το θετικό
φορτίο θα κινηθεί προς την κατεύθυνση που το δυναμικό ελαττώνεται»

γ. να επιβεβαιώσετε ή να απορρίψετε τον ακόλουθο ισχυρισμό: Η κίνηση
των φορτίων είναι ομαλά επιταχυνόμενη.&#009(6 μονάδες)

3. Από τι εξαρτάται η χωρητικότητα ενός επίπεδου πυκνωτή; Να γράψετε
τον σχετικό τύπο και να επεξηγήσετε

τα σύμβολά του.&#009(5 μονάδες)

4. Να εξηγήσετε τι εννοούμε λέγοντας ότι η διηλεκτρική αντοχή του
χαλαζία είναι 8 kV/mm.&#009(5 μονάδες)

ΘΕΜΑ 3ο

(20 μονάδες)

Οδηγία: Να αναπτύξετε στο τετράδιό σας το παρακάτω θέμα.

Δύο μικρές σφαίρες απέχουν μεταξύ τους 60 cm. Η πρώτη, η οποία έχει ηλεκτρικό
φορτίο 4 μC και βρίσκεται στο σημείο Α, ασκεί δύναμη F στη δεύτερη, η οποία
έχει φορτίο 1 μC και βρίσκεται στο σημείο Β.

α. Να υπολογίσετε τη δύναμη F* .&#009(6 μονάδες)

β. Θεωρώντας τη σφαίρα Α ως πηγή του ηλεκτρικού πεδίου, να
προσδιορίσετε την ένταση του ηλεκτρικού πεδίου στο σημείο Β (μέτρο,
κατεύθυνση).&#009(7 μονάδες)

γ. Αν η σφαίρα στο Β έχει μάζα 25 g και μπορεί να κινηθεί ελεύθερα, να
υπολογίσετε την αρχική της επιτάχυνση.&#009(7 μονάδες)

Δίνεται η σταθερά του νόμου του Coulomb k = 9 . 10 9 Ν . m² / C²

ΘΕΜΑ 4ο

(40 μονάδες)

Οδηγία: Να αναπτύξετε στο τετράδιό σας το παρακάτω θέμα.

Πυκνωτής φορτίζεται με φορτίο q = 30 μC και μετά αποσυνδέεται από την πηγή που
τον φόρτισε. Αν η αρχική του χωρητικότητα είναι C = 10 μF και μετά
απομακρύνουμε τους οπλισμούς του στο διπλάσιο της αρχικής τους απόστασης, να βρεθούν:

α. Πόση είναι η αρχική διαφορά δυναμικού μεταξύ των οπλισμών
του.&#009(8 μονάδες)

β. Η νέα χωρητικότητα του πυκνωτή.&#009(8 μονάδες)

γ. Το φορτίο του πυκνωτή μετά την απομάκρυνση των
οπλισμών.&#009&#009&#009(8 μονάδες)

δ. Η νέα διαφορά δυναμικού μεταξύ των

οπλισμών του.&#009(8 μονάδες)

ε. Η αρχική και η τελική ενέργεια του πυκνωτή.&#009(8 μονάδες)


ΘΕΜΑ 1ο

(20 μονάδες)

Ι. Οδηγία: Για να απαντήσετε στις παρακάτω ερωτήσεις πολλαπλής
επιλογής αρκεί να γράψετε στο τετράδιό σας τον
αριθμό της ερώτησης και δεξιά απ' αυτόν, μέσα
σε παρένθεση, το γράμμα που αντιστοιχεί
στη σωστή απάντηση.

1. Μαθητής σπρώχνει ένα θρανίο μέσα στην τάξη. Αν η κίνηση είναι
επιταχυνόμενη, η χημική ενέργεια που δαπανά ο μαθητής, είναι ίση με

α. το έργο του βάρους του θρανίου

β. το έργο της δύναμης που ο ίδιος ασκεί

γ. το έργο της συνισταμένης των δυνάμεων που ασκούνται στο θρανίο

δ. τη θερμότητα που εκλύεται λόγω τριβής.&#009(2 μονάδες)

2. Κατά την ανύψωση ενός σώματος, το έργο του βάρους του σώματος είναι

α. θετικό

β. αρνητικό

γ. μηδέν

δ. άλλοτε θετικό και άλλοτε αρνητικό.&#009(2 μονάδες)

3. Κατά την ελεύθερη πτώση ενός σώματος

α. η κινητική του ενέργεια παραμένει σταθερή

β. η δυναμική του ενέργεια παραμένει σταθερή

γ. η μηχανική του ενέργεια παραμένει σταθερή

δ. η δυναμική του ενέργεια αυξάνεται και η κινητική του ενέργεια
ελαττώνεται.&#009(2 μονάδες)

4. Το θεώρημα μεταβολής της κινητικής ενέργειας ισχύει

α. μόνο όταν οι δυνάμεις που ασκούνται στο σώμα είναι συντηρητικές

β. μόνο όταν οι δυνάμεις που ασκούνται στο σώμα είμαι μη συντηρητικές

γ. ανεξάρτητα από το αν οι δυνάμεις που ασκούνται στο σώμα είναι
συντηρητικές ή όχι

δ. όταν οι δυνάμεις που ασκούνται στο σώμα έχουν την κατεύθυνση της
κίνησης.&#009(2 μονάδες)

5. Εργάτης σπρώχνει ένα σώμα από τη βάση ενός μη λείου κεκλιμένου
επιπέδου, προς τα πάνω, με αποτέλεσμα να αυξάνει η ταχύτητα του σώματος. Η
χημική ενέργεια που ξοδεύει ο εργάτης μετατρέπεται εξ ολοκλήρου σε

α. κινητική ενέργεια του σώματος

β. δυναμική ενέργεια του σώματος

γ. θερμότητα

δ. όλες τις παραπάνω μορφές ενέργειας.&#009(2 μονάδες)

6. Δύο σώματα με διαφορετικές μάζες εκτελούν ελεύθερη πτώση από το ίδιο
ύψος, στον ίδιο τόπο. Τη στιγμή που φθάνουν στο έδαφος

α. το σώμα με τη μεγαλύτερη μάζα έχει μεγαλύτερη ταχύτητα

β. το σώμα με τη μικρότερη μάζα έχει μεγαλύτερη ταχύτητα

γ. και τα δύο σώματα έχουν την ίδια ταχύτητα

δ. οι ταχύτητές τους έχουν αντίθετες κατευθύνσεις.&#009(2 μονάδες)

7. Ένα σώμα μετατοπίζεται σε λείο οριζόντιο επίπεδο. Το έργο του βάρους
του σώματος είναι ίσο με μηδέν, διότι

α. το βάρος είναι δύναμη συντηρητική

β. το βάρος εξουδετερώνεται από την κάθετη αντίδραση του επιπέδου

γ. το βάρος είναι κάθετο στη μετατόπιση

δ. το επίπεδο είναι λείο.&#009(2 μονάδες)

8. Το βάρος ενός σώματος είναι δύναμη συντηρητική, διότι το έργο του

α. είναι πάντα ίσο με μηδέν

β. εξαρτάται από την ταχύτητα του σώματος

γ. κατά μήκος κλειστής διαδρομής είναι πάντα ίσο με μηδέν

δ. δεν εξαρτάται από την αρχική και την τελική θέση του
σώματος.&#009(2 μονάδες)

ΙΙ. Οδηγία: Να γράψετε στο τετράδιό σας μόνο τις απαντήσεις στις
παρακάτω ερωτήσεις.

1. Σημειακό αντικείμενο διαγράφει την τροχιά τού παρακάτω σχήματος. Μια
από τις δυνάμεις που ασκούνται σ' αυτό εφάπτεται συνεχώς στην τροχιά του και
το μέτρο της διατηρείται σταθερό. Να υπολογίσετε το έργο της.&#009(2 μονάδες)

2. Να δείξετε ότι το βάρος ενός σώματος είναι δύναμη
συντηρητική.&#009(2 μονάδες)

ΘΕΜΑ 2ο

(20 μονάδες)

Οδηγία: Να γράψετε στο τετράδιό σας μόνο τις απαντήσεις
στις παρακάτω ερωτήσεις.

1. Σε δύο ιδανικά ελατήρια, που βρίσκονται στο φυσικό τους μήκος, με
σταθερές k 1και k 2(k 1 > k 2),
προκαλούμε ίσες επιμηκύνσεις.

α. Να κατασκευάσετε κοινό διάγραμμα δύναμης - παραμόρφωσης για τα δύο ελατήρια.

β. Σε ποιο από τα δύο έχουμε προσφέρει περισσότερη ενέργεια; Να
δικαιολογήσετε την απάντησή σας.&#009(6 μονάδες)

2. Μια σφαίρα περιστρέφεται με τη βοήθεια νήματος, σε κατακόρυφο
επίπεδο, διαγράφοντας κυκλική τροχιά. Ποιο είναι το έργο που παράγεται, σε μια περιστροφή

α. από το βάρος της σφαίρας

β. από την τάση του νήματος

Να δικαιολογήσετε την απάντησή σας.&#009(7 μονάδες)

3. Να υπολογίσετε τη δυναμική ενέργεια παραμόρφωσης ιδανικού
ελατηρίου.&#009(7 μονάδες)

ΘΕΜΑ 3ο

(20 μονάδες)

Οδηγία: Να αναπτύξετε στο τετράδιό σας το παρακάτω θέμα.

Ένας άνθρωπος μετακινεί κιβώτιο, μάζας m = 40 kg, πάνω σε οριζόντιο 
επίπεδο, ασκώντας σ' αυτό οριζόντια σταθερή δύναμη F* κατά τη διεύθυνση της
μετατόπισης. Ο συντελεστής τριβής ολίσθησης μεταξύ του κιβωτίου και του
επιπέδου είναι η = 0,1. Όταν το κιβώτιο έχει μετακινηθεί κατά s = 5 m από τη
θέση στην οποία ηρεμούσε, ο άνθρωπος έχει μεταβιβάσει σ' αυτό ενέργεια Ε = 500
J. Να βρείτε:

α. Το μέτρο της δύναμης F*.&#009(6 μονάδες)

β. Τη θερμική ενέργεια που αναπτύχθηκε, εξ αιτίας της τριβής, μέχρι το
τέλος της διαδρομής.&#009(7 μονάδες)

γ. Την κινητική ενέργεια του κιβωτίου στο τέλος της διαδρομής. (g = 10
m/s²)&#009(7 μονάδες)

ΘΕΜΑ 4ο

(40 μονάδες)

Οδηγία: Να αναπτύξετε στο τετράδιό σας το παρακάτω θέμα.

Σώμα μάζας m = 2 kg είναι ακίνητο σε οριζόντιο δάπεδο. Στο σώμα αρχί-

ζει να ασκείται κατακόρυφη δύναμη F* με φορά προς τα πάνω, της οποίας η
αλγεβρική τιμή μεταβάλλεται με την απόσταση y του σώματος από το δάπεδο
σύμφωνα με την εξίσωση

F = 60 ­ 0,5 y (στο SI). Η δύναμη F* μετά το μηδενισμό της, παύει να υπάρχει:

α. Να σχεδιάσετε τη γραφική παράσταση της δύναμης F* σε συνάρτηση με
την απόσταση y και να βρείτε την κινητική ενέργεια του σώματος στη θέση όπου η δύναμη

μηδενίζεται.&#009(13 μονάδες)

β. Να βρείτε το μέγιστο ύψος, από το δάπεδο, στο οποίο φθάνει το
σώμα.&#009(13 μονάδες)

γ. Να βρείτε το μέτρο της μέγιστης ταχύτητας που αποκτά το σώμα κατά
την κίνησή του κατακόρυφα προς τα πάνω.

(Η αντίσταση του αέρα θεωρείται αμελητέα

και g = 10 m/s²).&#009(14 μονάδες)
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16338N141</ED>
<ID>
ID:16182

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N14&aa=1</URL></REF>


Article

<CATEGORY>vin06</CATEGORY>

 <H5>Ο ΕΛΛΗΝΟΑΜΕΡΙΚΑΝΟΣ ΚΑΘΗΓΗΤΗΣ ΠΩΛ ΑΛΙΒΙΖΑΤΟΣ ΧΑΡΑΚΤΗΡΙΖΕΤΑΙ ΩΣ ΕΝΑ ΑΠΟ ΤΑ ΜΥΑΛΑ
ΤΟΥ 21ου ΑΙΩΝΑ
</H5><H5></H5><H2>Θα μας «εμφυτεύει» ζωή
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Η δουλειά του πρόκειται να αλλάξει τον τρόπο ζωής μας τα επόμενα 100
χρόνια. Η εφημερίδα «Σάντεϊ Τάιμς» τον συμπεριέλαβε σε έναν κατάλογο 18
επιστημόνων που χαρακτήρισε ως «τα μυαλά του 21ου αιώνα».

Ο Ελληνοαμερικανός καθηγητής Φυσικής του Πανεπιστημίου του Μπέρκλεϊ Πωλ Αλιβιζάτος

Ο Πωλ Αλιβιζάτος, Ελληνοαμερικανός καθηγητής Φυσικής στο Πανεπιστήμιο του
Μπέρκλεϊ εργάζεται με στόχο ­ μεταξύ άλλων ­ την κατασκευή μικροσκοπικών
συσκευών οι οποίες, εμφυτευμένες στα κύτταρά μας, θα μπορούν να εντοπίζουν στο
ξεκίνημά τους προβλήματα υγείας!

Ο 39χρονος καθηγητής είναι, όπως λέει ο ίδιος γελώντας, «Ελληνοαμερικανός, όχι
πρώτης αλλά μισής γενιάς». Γεννήθηκε και έζησε στο Σικάγο μέχρι τα 10 χρόνια
του και μετά τον θάνατο της μητέρας του, Αθανασίας Μαλαβάζου, ήρθε στην Αθήνα
όπου και αποφοίτησε 7 χρόνια αργότερα από το Αμερικανικό Κολλέγιο. Ο πατέρας
του Σπυρίδων, που κατάγεται από το Ληξούρι της Κεφαλονιάς, ήταν καθηγητής στην
Ιατρική Σχολή Αθηνών. Ο Πωλ φοίτησε στο Πανεπιστήμιο του Σικάγου και έκανε
μεταπτυχιακά στο Μπέρκλεϊ. Εργάστηκε για λίγα χρόνια στον ιδιωτικό τομέα και
επέστρεψε στο Πανεπιστήμιο της Καλιφόρνιας για να διδάξει.

Με την ομάδα των συνεργατών του, «ομάδα Αλιβιζάτου» όπως λέγεται
χαρακτηριστικά, ο καταξιωμένος ειδικός στην νανοτεχνολογία συνδυάζει την
ηλεκτρονική τεχνολογία με την μοριακή βιολογία για την κατασκευή των πρώτων εν
μέρει βιολογικών μηχανών. Το δημιούργημά του, ένας συνδυασμός ελίκων DNA και
μικρών κομματιών κρυστάλλων, θεωρείται σημαντικό βήμα προόδου σ' έναν τομέα
που ίσως στο μέλλον παράγει πολλών ειδών μηχανήματα από βιο-ηλεκτρονικούς
υπολογιστές έως μικροσκοπικές ιατρικές συσκευές.

Από το Χονγκ Κονγκ όπου βρίσκεται, συμμετέχοντας σε συνέδριο, ο Πωλ Αλιβιζάτος
επιχειρεί να μας περιγράψει τη δουλειά που γίνεται στα εργαστήρια του
Μπέρκλεϊ, μια δουλειά που τον κατέταξε, σύμφωνα με την γνώμη πολλών ειδικών,
μεταξύ των επιστημόνων που θα διαμορφώσουν τη ζωή μας τον επόμενο αιώνα:
«Εμπνευστήκαμε την έρευνά μας από το γεγονός ότι όταν κατασκευάζεις σύγχρονα
ηλεκτρονικά φτιάχνεις διαρκώς όλο και μικρότερα εξαρτήματα. Η ιδέα ήταν να
προσπαθήσουμε να τα κάνουμε όσο πιο μικρά μπορούμε ­ σχεδόν όσο τα μόρια ­ και
κατόπιν να δούμε εάν μπορούμε με αυτά να φτιάξουμε κυκλώματα. 
Ένα από τα πράγματα που ανακαλύψαμε είναι ότι όταν κάποιος χρησιμοποιεί τόσο
μικρή κλίμακα, παρατηρεί πολλές σχέσεις με την βιολογία, κυρίως στον τρόπο
συναρμολόγησης. Παρ' ότι, προς το παρόν, εργαζόμαστε με πολύ μικρά συστατικά
που είναι ανόργανα, μπορούμε να χρησιμοποιήσουμε βιολογικά μόρια και να
προσπαθήσουμε να τα διαμορφώσουμε με ποικίλους τρόπους».

Το δημοσίευμα της βρετανικής εφημερίδας «Σάντεϊ Τάιμς». Στους 18 επιστήμονες
που χαρακτηρίζονται ως τα μυαλά του 21ου αιώνα περιλαμβάνει τον Πωλ Αλιβιζάτο

Πού μπορούν να μας οδηγήσουν οι έρευνες αυτές στο μέλλον; «Αυτό πράγματι είναι
το μεγάλο ερώτημα», λέει ο διαπρεπής επιστήμονας. «Εκτός από ενδιαφέρουσες
εργασίες μέχρι στιγμής δεν υπάρχει κάτι απτό. Ελπίζουμε ότι θα φτιάξουμε
ηλεκτρονικά μηχανήματα πάρα πολύ μικρά, αλλά είναι δύσκολο να προβλέψουμε πού
θα μας οδηγήσουν οι έρευνές μας. Εάν φτιάξουμε με αυτές τις μεθόδους
ηλεκτρονικά μηχανήματα, τότε μπορεί ­ αν και είναι μακριά ακόμα ­ να
κατασκευάσουμε συσκευές που να είναι συμβατές με βιολογικά συστήματα και να
αποτελούν μέρος των κυττάρων».

Ένα παράδειγμα; «Θα μπορούμε ίσως να ρυθμίσουμε αυτές τις συσκευές, οι οποίες
θα είναι εμφυτευμένες σε κύτταρα, να εκπέμπουν έναν ήχο ανάλογα με την
κατάσταση. Ένας αισθητήρας θα παρακολουθεί κάποιο συγκεκριμένο μόριο και εάν
υπάρξει αλλοίωση ή συγκέντρωση αριθμού μεγαλύτερου του επιτρεπτού ορίου να μας
ειδοποιεί. Κάτι τέτοιο, βέβαια, είναι ακόμα πολύ μακριά αλλά κανείς δεν μπορεί
να το αποκλείσει».

Το δημοσίευμα της «Σάντεϊ Τάιμς» αναφέρει ότι οι επιστήμονες οι οποίοι
συμπεριλαμβάνονται στον κατάλογο αυτών που θα διαμορφώσουν τον 21ο αιώνα
κινούνται βραχυπρόθεσμα ή μακροπρόθεσμα προς την κατεύθυνση ενός Νόμπελ. Αυτό
είναι κάτι που τον ενδιαφέρει; «Όσοι ασχολούνται με την επιστήμη γνωρίζουν
πολύ καλά ότι δεν μπορείς να προβλέψεις πολλά πράγματα, γιατί όλα μπορούν να
αλλάξουν από την μια στιγμή στην άλλη. Έχω την ευτυχία να δουλεύω σε κάτι που
αγαπώ ιδιαίτερα. Ξεκινήσαμε τις έρευνες εδώ και 10 χρόνια και προχωράμε. Θα
δούμε πού θα μας οδηγήσουν. Είναι πάρα πολλοί αυτοί που εργάζονται στον τομέα
μας. Ειναι ωραίο να ανήκουμε σε αυτούς και να συμμετέχουμε σε τόσο πρωτοπόρες προσπάθειες».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16338N151</ED>
<ID>
ID:16183

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N15&aa=1</URL></REF>


Article

<CATEGORY>vin06</CATEGORY>

 <H2>18χρονος έδωσε ζωή σε τέσσερις με τον θάνατό του
</H2>
ΠΑΤΡΑ

ΤΕΣΣΕΡΙΣ ασθενείς είναι οι λήπτες των οργάνων 18χρονου από την Πάτρα που
πέθανε ύστερα από τροχαίο ατύχημα.

Η επιχείρηση προσφοράς άρχισε χθες τα ξημερώματα στο Πανεπιστημιακό Νοσοκομείο
της Πάτρας.

Νωρίτερα οι συγγενείς του 18χρονου Κωνσταντίνου Κωνσταντόπουλου έδωσαν τη
συγκατάθεσή τους και αμέσως άρχισε ένας αγώνας δρόμου.

Ο άτυχος νεαρός τραυματίστηκε βαριά το βράδυ του Σαββάτου και χθες οι γιατροί
ενημέρωσαν τους γονείς του ότι δεν υπήρχαν ελπίδες για να κρατηθεί στη ζωή. 
Τότε η οικογένεια πήρε την απόφαση να προχωρήσει στη δωρεά των οργάνων του.

Η καρδιά του άτυχου νέου μεταφέρθηκε με ασθενοφόρο στο Ωνάσειο
Καρδιοχειρουργικό Κέντρο, το ήπαρ και ο ένας νεφρός στη Θεσσαλονίκη, ενώ ο
άλλος νεφρός και οι κερατοειδείς παρέμειναν στην Πάτρα.

Λήπτης του ενός νεφρού είναι 10χρονο αγοράκι στη Θεσσαλονίκη που αντιμετώπιζε
σοβαρό πρόβλημα.

Όπως ανέφερε στα «ΝΕΑ» ο καθηγητής Νεφρολογίας στο Πανεπιστήμιο της Πάτρας και
πρόεδρος του Εθνικού Συμβουλίου Μεταμοσχεύσεων, κ. Ιωάννης Βλαχογιάννης:
«Είναι μία ακόμη προσφορά ζωής που γίνεται από την Πάτρα με επιτυχία».

Ο κ. Βλαχογιάννης πρόσθεσε ότι «τη χρονιά που πέρασε οι δωρεές οργάνων στην
Ελλάδα αυξήθηκαν κατά 100% και την ίδια αύξηση ελπίζω να έχουμε και τη νέα χρονιά».

Ο ένας νεφρός μεταμοσχεύτηκε στον 30χρονο Θωμά Κουτούκη, ιδιωτικό υπάλληλο από
την Άρτα, ο οποίος νοσηλεύεται στο Πανεπιστημιακό Νοσοκομείο της Πάτρας.

Η μητέρα του ασθενούς, Πολυξένη Κουτούκη, μιλώντας χθες στα «ΝΕΑ» ανέφερε:
«Ευχαριστώ αυτούς τους ανθρώπους, τους γονείς του άτυχου παιδιού που είχαν τη
γενναιοψυχία να δώσουν χαρά μέσα στην οδύνη τους. Θα τους συναντήσουμε να τους
εκφράσουμε τις ευχαριστίες μας γι' αυτήν τη δωρεά ζωής που κάνουν στο γιο μου».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16338N152</ED>
<ID>
ID:16237

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N15&aa=2</URL></REF>


Article

<CATEGORY>vin06</CATEGORY>

 <H5>ΜΕ ΒΟΥΛΕΥΜΑ ΑΠΗΛΛΑΓΗ Ο ΜΗΤΡΟΠΟΛΙΤΗΣ ΖΑΚΥΝΘΟΥ ΑΠΟ ΚΑΘΕ ΚΑΤΗΓΟΡΙΑ ΓΙΑ ΤΗ
ΣΥΝΕΝΤΕΥΞΗ ΤΟΥ ΣΤΟ «PENTHOUSE»
</H5><H2>Δικαιώθηκε ο Χρυσόστομος
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Προάγγελος καλών ειδήσεων για τον Μητροπολίτη Ζακύνθου Χρυσόστομο το
βούλευμα του Συμβουλίου Πλημμελειοδικών, που τον απαλλάσσει από κάθε κατηγορία
για την περίφημη συνέντευξη στο «Penthouse».

Ο Χρυσόστομος απηλλάγη από κάθε κατηγορία με απόφαση του Συμβουλίου Πλημμελειοδικών

ΤΟ ΔΙΚΑΣΤΙΚΟ Συμβούλιο, πρόεδρος του οποίου ήταν ο πρόεδρος Πρωτοδικών κ.
Νεκτάριος Βαζαίος, αντιμετωπίζοντας το ζήτημα με πνεύμα ανάλογο προς την
αντίληψη της κοινής γνώμης, έκρινε πως τόσο οι υπεύθυνοι του περιοδικού όσο
και ο Μητροπολίτης Χρυσόσοτομος, αλλά και ο δημοσιογράφος Δημήτρης
Παπαδόπουλος που πήρε την επίμαχη συνέντευξη (σ.σ.: δεν πρόλαβε να ζήσει την
απαλλαγή του...), δεν διέπραξαν κανένα από τα αδικήματα για τα οποία είχε
υποβάλει μήνυση εναντίον τους ο δικηγόρος Αθηνών κ. Διον. Παπαχριστόπουλος.

Η συνέντευξη, για την οποία είχε προκληθεί πολύς θόρυβος πριν από έναν χρόνο,
είχε δημοσιευθεί στο τεύχος Ιανουαρίου του περιοδικού «Penthouse», στο
εξώφυλλο του οποίου αναφερόταν το θέμα ως εξής: «Ζακύνθου Χρυσόστομος: Ναι στο
προγαμιαίο σεξ», ενώ στο περιεχόμενο της συνέντευξης γινόταν λόγος για διάφορα
ζητήματα κοινωνικά και εκκλησιαστικά.

Ο μηνυτής ζητούσε την «τιμωρία» του εκδότη του περιοδικού Κων. Γέρου, των
συνεργατών του Αικατερίνης Πατέλη και Ευγενίας Φωτοπούλου, του δημοσιογράφου
Δημ. Παπαδόπουλου και του Μητροπολίτη Ζακύνθου, για παράβαση του νόμου «Περί
ασέμνων δημοσιευμάτων» κατά συναυτουργία και για καθύβριση θρησκεύματος κατά
συναυτουργία διά του Τύπου. 
Στο περιεχόμενο της μήνυσης χαρακτηρίζεται η δημοσίευση της επίμαχης
συνέντευξης ως κακόβουλη ενέργεια που είχε ως στόχο την εξύβριση της
θρησκείας, αλλά και την βάναυση προσβολή της αιδούς.

Τόσο ο εισαγγελέας Πρωτοδικών κ. Νικ. Καρπετάς, που μελέτησε την υπόθεση, όσο
και το Δικαστικό Συμβούλιο, στο οποίο μετείχαν εκτός του κ. Βαζαίου, οι
πρωτοδίκες Ανδρ. Παπαδημητρίου και Αργυρώ Βασιλομανωλάκη, κατέληξαν στο
συμπέρασμα πως τα καταγγελλόμενα αδικήματα δεν έχουν διαπραχθεί. Ειδικότερα
για την πρώτη κατηγορία, της παράβασης του νόμου «Περί ασέμνων δημοσιευμάτων»
και κατ' επέκταση της προσβολής της αιδούς, το υπ' αριθμ. 5384/98 βούλευμα
αναφέρει τα εξής: «Η έννοια του ασέμνου και της αιδούς δεν προσδιορίζονται με
αυστηρά προκαθορισμένα κριτήρια, αντλούμενα από σύμπλεγμα νομικών κανόνων,
αλλά με βάση γενικότερα κριτήρια που αντλούνται από τις αντιλήψεις πολιτισμού
που επικρατούν ανάλογα με τον τόπο, το χρόνο όπου συντελείται η πράξη την
οποία καλείται να κρίνει ο ποινικός δικαστής». 
Και καταλήγει: «Υπό το πρίσμα αυτό η πράξη των κατηγορουμένων, εντασσόμενη στο
κλίμα ανοχής που επιδεικνύει η ελληνική κοινωνία στα θέματα γενετήσιας
συμπεριφοράς (έντυπα αναρτημένα στα περίπτερα με γυμνές φωτογραφίες, σκηνές
σεξ προβαλλόμενες στην τηλεόραση) δεν είναι αξιόποινη, διότι δεν προσβάλλει
την αιδώ του μέσου σύγχρονου κοινωνικού ανθρώπου».

Στο σκεπτικό του βουλεύματος επισημαίνεται ότι πολύ περισσότερο δεν τίθεται
θέμα παράβασης των διατάξεων περί ασέμνων από τον Δημ. Παπαδόπουλο και τον
Μητροπολίτη Ζακύνθου, δεδομένου ότι η επίμαχη συνέντευξη δεν έχει καμιά σχέση
με τα άσεμνα που δημοσιεύονται στο ίδιο περιοδικό.

Όσον αφορά την καθύβριση θρησκεύματος, το Δικαστικό Συμβούλιο, αφού αναφέρει
τις προϋποθέσεις που απαιτούνται για τη στοιχειοθέτηση του αδικήματος, κρίνει
ότι: «Στην προκειμένη περίπτωση δεν μπορεί να γίνει λόγος ούτε για
περιφρονητική εκδήλωση των κατηγορουμένων προς την Ορθόδοξη Εκκλησία και τα
θρησκευτικά της σύμβολα, ούτε, πολύ περισσότερο, για συνειδητή και μάλιστα
κακόβουλη συμπεριφορά που αποσκοπεί στην καθύβριση θρησκεύματος και στην
ικανοποίηση των κατηγορουμένων».

Το βούλευμα του Συμβουλίου Πλημμελειοδικών της Αθήνας δίνει τέλος στη
δικαστική περιπέτεια του Μητροπολίτη Ζακύνθου Χρυσόστομου. Ωστόσο, στις 20
Ιανουαρίου συνεδριάζει το Πρωτοβάθμιο Συνοδικό Δικαστήριο για Αρχιερείς, υπό
την προεδρία του Μητροπολίτη Σταγών, ενώπιον του οποίου έχει παραπεμφθεί ο ιεράρχης.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16338N161</ED>
<ID>
ID:16184

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N16&aa=1</URL></REF>


Article

<CATEGORY>vin06</CATEGORY>

 <H2>Το «σοβαρό» γραφείο είχε στόχο την εγγύηση
</H2>
ΣΥΝΟΔΟΙ κυρίων και κυριών. Επάγγελμα με μέλλον και προοπτικές για γυναίκες και
για άνδρες με τα όλα τους. Κάπως έτσι σκέφθηκαν οι δύο απατεώνες και «έστησαν»
εδώ και ένα χρόνο μία «επιχείρηση» συνοδών για να καλύψουν τις ανάγκες της αγοράς.

Η «εταιρεία» είχε και ανδρικά και γυναικεία τμήματα. Μοναδικό προσόν που
ζητούσαν οι απατεώνες από τους υποψηφίους ήταν η καλή εμφάνιση και οι αμοιβές
από τη «δουλειά» θα ήταν υψηλές.

Και επειδή το γραφείο ήταν «σοβαρό», οι υποψήφιοι θα έπρεπε να καταβάλουν σαν
εγγύηση χρηματικό πόσο που κυμαινόταν από 50.000 δρχ. έως 200.000 δρχ. Η
εγγύηση θα επιστρεφόταν στους υποψηφίους μόλις έκλειναν την πρώτη τους δουλειά.

Η ανταπόκριση ήταν μεγάλη, αφού όπως προέκυψε σε μία από τις έξι Τράπεζες που
είχαν ανοίξει λογαριασμό οι δράστες είχαν καταθέσει χρήματα 270
ενδιαφερόμενοι. Την επιχείρηση είχαν στήσει ο Γιώργος Μ. Σιδέρης, 26 χρόνων,
και ο στρατιώτης Γιώργος Κ. Βασιλείου, 25 χρόνων. Μάζευαν τα χρήματα από τις
εγγυήσεις, χωρίς να κλείσουν τις συμφωνίες για τις συνοδείες. Έτσι, οι
υποψήφιοι και έμειναν στα «αζήτητα» και πλήρωσαν και από πάνω τα χρήματα της εγγύησης.

Οι έρευνες της Αστυνομίας, που οδήγησαν στην σύλληψη των δραστών, άρχισαν
ύστερα από καταγγελία ιδιώτη ότι άγνωστοι χρησιμοποιούσαν την ταυτότητα του
γιου του, την οποία είχε χάσει, προκειμένου να βρίσκουν μέσω αγγελίας
υποψηφίους με την συμφωνία να συνοδεύουν κυρίες ή κυρίους.

Οι δράστες στη συνέχεια με την απολεσθείσα ταυτότητα άνοιγαν τραπεζικούς
λογαριασμούς, στους οποίους οι ενδιαφερόμενοι κατέθεταν τα χρήματα που
ζητούσαν για εγγύηση.

Οι συλληφθέντες με τη δικογραφία που σχηματίσθηκε εις βάρος τους οδηγήθηκαν
χθες το απόγευμα στον εισαγγελέα.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16338N162</ED>
<ID>
ID:16238

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N16&aa=2</URL></REF>


Article

<CATEGORY>vin06</CATEGORY>

 <H2>Η Εισαγγελία άνοιξε τον φάκελο «Άγιος Στυλιανός»
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Ο ΦΑΚΕΛΟΣ των παράνομων υιοθεσιών του ιδρύματος «Άγιος Στυλιανός» στη
Θεσσαλονίκη άνοιξε χθες από την Εισαγγελία Θεσσαλονίκης που άσκησε τις δύο
πρώτες ποινικές διώξεις, σε βαθμό κακουργήματος, για υποθέσεις αρπαγής βρεφών
που σημειώθηκαν στις αρχές της δεκαετίας του '70.

Ο εισαγγελέας Εφετών Θεσσαλονίκης Ν. Παπαδόπουλος παρέδωσε χθες στην
Εισαγγελία Πρωτοδικών το πρώτο πόρισμα της προκαταρκτικής εξέτασης που
διενήργησε και ζητάει να ασκηθούν ποινικές διώξεις, για αρπαγή ανηλίκου, κατά
παντός υπευθύνου, για δύο υποθέσεις παράνομων υιοθεσιών. Σύμφωνα με
πληροφορίες, από τη δικαστική έρευνα προέκυψαν ποινικές ευθύνες εις βάρος
γιατρών ιδιωτικών μαιευτικών κλινικών και πρώην υπαλλήλων στο ίδρυμα «Άγιος
Στυλιανός», όπως έγραψε χθες η εφημερίδα «Αγγελιοφόρος» της Θεσσαλονίκης.

Όπως ανακοίνωσε ο προϊστάμενος στην Εισαγγελία Εφετών Δ. Σιδέρης, οι δύο
παράνομες υιοθεσίες πραγματοποιήθηκαν το 1970 και το 1978, αντίστοιχα. Σύμφωνα
με ειδική διάταξη του Ποινικού Κώδικα, τα αδικήματα δεν παραγράφονται καθώς
ανήκουν στην κατηγορία των διαρκών εγκλημάτων. Εξάλλου, όπως ανακοινώθηκε από
τις δικαστικές αρχές, τις επόμενες μέρες ο εισαγγελέας κ. Παπαδόπουλος που
χειρίζεται την υπόθεση θα καταθέσει και νέο πόρισμα με άλλες περιπτώσεις
παράνομων υιοθεσιών από τις εξήντα συνολικά δικογραφίες που μελετά στο πλαίσιο
της προκαταρκτικής εξέτασης.

Η υπόθεση των παράνομων υιοθεσιών μέσω του ιδρύματος «Άγιος Στυλιανός»
αποκαλύφθηκε στα τέλη Απριλίου του 1995 όταν χιλιάδες άτομα από την Ελλάδα και
το εξωτερικό με καταγγελίες και στοιχεία αποκάλυψαν στο πανελλήνιο τη δράση
των κυκλωμάτων που δρούσαν από την εποχή της δεκαετίας του '40 σε μαιευτικές
κλινικές και ιδρύματα όλης της χώρας.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16338N163</ED>
<ID>
ID:16280

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N16&aa=3</URL></REF>


Article

<CATEGORY>vin06</CATEGORY>

 <H2>Επιμένει για τις προαγωγές...
</H2>
ΕΠΙΜΕΝΕΙ ο αρεοπαγίτης Ανδρ. Κατσίφας να αμφισβητήσει δικαστικώς την απόφαση
του Υπουργικού Συμβουλίου (από τον περασμένο Ιούλιο) για τις προαγωγές των
νέων αντιπροέδρων του Αρείου Πάγου ­ από τις οποίες παραλείφθηκε ­ έστω και αν
μόλις πριν από ένα μήνα το ΣτΕ απέρριψε, ως απαράδεκτες, σχετικές προσφυγές
συμβούλων Επικρατείας. Και χθες ο αρεοπαγίτης προσέφυγε στο Ανώτατο Διοικητικό
Δικαστήριο, ζητώντας να ακυρωθεί η άρνηση του γενικού γραμματέα του Υπουργικού
Συμβουλίου να του χορηγήσει αντίγραφο των πρακτικών της συγκεκριμένης
συνεδρίασης του Υπουργικού Συμβουλίου και αντίγραφο της σχετικής εισήγησης του
υπουργού Δικαιοσύνης για τις προαγωγές.

Ο παραλειφθείς αρεοπαγίτης αναφέρει ότι ζητεί τα αντίγραφα για να ασκήσει τα
νόμιμα δικαιώματά του, ενώ δεν του χορηγήθηκαν ως απόρρητα έγγραφα, όπως
προβλέπει ο νόμος 1599/86.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16338N164</ED>
<ID>
ID:16308

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N16&aa=4</URL></REF>


Article

<CATEGORY>vin06</CATEGORY>

 <H2>Ήταν του συνεταιρισμού
</H2>
ΑΠΟ ΛΑΘΟΣ στο χθεσινό ρεπορτάζ για τους πειρατές των Εθνικών οδών, αντί για
την περιοχή Γονιές αναφέρθηκε ότι ληστές πήραν, με την απειλή όπλων, τις
επιδοτήσεις οι οποίες προορίζονταν για τους παραγωγούς των Γουβών Ηρακλείου,
κάτι που δεν έχει συμβεί. Το περιστατικό αφορούσε τον αγροτικό συνεταιρισμό
των Γονιών.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16338N165</ED>
<ID>
ID:16325

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N16&aa=5</URL></REF>


Article

<CATEGORY>vin06</CATEGORY>

 <H5>ΤΟ ΙΝΣΤΙΤΟΥΤΟ ΘΑΛΑΣΣΙΩΝ ΒΙΟΛΟΓΙΚΩΝ ΠΟΡΩΝ ΕΝΤΟΠΙΣΕ ΜΕΓΑΛΥΤΕΡΕΣ ΠΟΣΟΤΗΤΕΣ ΣΤΟ
ΠΕΛΑΓΟΣ ΜΑΣ ΑΠ' ΟΛΗ ΤΗ ΜΕΣΟΓΕΙΟ
</H5><H2>Γέμισε γαρίδες το Ιόνιο
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Νερά γεμάτα... κόκκινες γαρίδες στα βαθιά του Ιονίου ανακάλυψαν οι
επιστήμονες του Εθνικού Κέντρου Θαλασσίων Ερευνών. Για πρώτη φορά, έπειτα από
έρευνες τριών χρόνων, εντόπισαν αποθέματα δύο ειδών γαρίδας, σε ποσότητες
μεγαλύτερες από ό,τι στην υπόλοιπη Μεσόγειο, όπου είναι ιδιαίτερα...
δημοφιλείς και ακριβές.

Η ΜΕΓΑΛΗ κόκκινη και η γαλαζοκόκκινη γαρίδα ζουν σε βάθη που ξεκινούν από τα
300 και φτάνουν μέχρι τα 750 μέτρα ­ ίσως και ακόμα βαθύτερα. Η ύπαρξή τους
ήταν από παλιά γνωστή, οι ποσότητες που βρέθηκαν όμως ξάφνιασαν τους
επιστήμονες του Ινστιτούτου Θαλασσίων Βιολογικών Πόρων, που συμμετείχαν στο
πρόγραμμα της Ευρωπαϊκής Ένωσης «Αλιεία στα βαθιά νερά». Δώδεκα ινστιτούτα
εννιά ακόμα χωρών πήραν μέρος σε αντίστοιχες έρευνες στη Μεσόγειο και τον Ατλαντικό.

Στόχος του προγράμματος ήταν η έρευνα του οικοσυστήματος στα μεγάλα βάθη και η
αλιευτική τους αξιοποίηση. Οι επιστήμονες μελέτησαν για τρία χρόνια ορισμένα
σημεία, κυρίως στο Ιόνιο Πέλαγος, όπου εντοπίστηκαν οι γαρίδες, καθώς και
αρκετά ακόμα είδη, σε ποσότητες πολύ μεγαλύτερες από ό,τι πίστευαν ως τώρα. Οι
έρευνες συμπεριέλαβαν ερωτηματολόγια που συμπλήρωσαν οι ψαράδες, περιγραφή της
ωκεανογραφικής και βιολογικής κατάστασης των νερών και των ψαριών σε βάθος
μεγαλύτερο των 300 μέτρων.

Όπως εξηγεί ο κ. Γιώργος Πετράκης, υπεύθυνος του προγράμματος για λογαριασμό
του ΕΚΘΕ, τα δύο αυτά είδη γαρίδας, η κόκκινη και η γαλαζοκόκκινη, είναι
δημοφιλείς στην Ισπανία και ιδιαίτερα ακριβές. «Τα Χριστούγεννα, στην Ισπανία,
ένα κιλό κόστιζε 15.000 δρχ. Στο Ιόνιο, τα αποθέματα που εντοπίσαμε είναι
μεγαλύτερα από ό,τι στην Ισπανία». Ενδεικτικά, οι ερευνητές ψάρεψαν από μισό
ως 20 κιλά κόκκινης γαρίδας την ώρα ­ σε μερικές περιπτώσεις έφτασαν τα 40
κιλά ­ και από ένα ως οκτώ κιλά γαλαζοκόκκινης.

Στην υπόλοιπη Μεσόγειο, λόγω της υπεραλίευσης, οι γαλαζοκόκκινες γαρίδες είναι
πολύ περισσότερες από τις κόκκινες, ενώ στο Ιόνιο συμβαίνει το αντίθετο.
Επειδή όμως οι ρυθμοί ανανέωσης των ειδών αυτών είναι πολύ αργοί, αν δεν
προσέξουν ιδιαίτερα οι ψαράδες και οι αρμόδιοι φορείς, η αλόγιστη αλιεία
μπορεί να εξαφανίσει τα αποθέματα.

Οι γαρίδες αυτές διαφέρουν στο μέγεθος, το χρώμα και λίγο στη γεύση από αυτές
που συνήθως κυκλοφορούν στην ελληνική αγορά. Το ένα είδος είναι έντονα κόκκινο
και το άλλο είναι κόκκινο με μπλε γραμμές. Η κόκκινη γαρίδα έχει περίπου 20
εκατοστά μήκος. Η γαλαζοκόκκινη γαρίδα συναντάται στα σημεία όπου τα νερά
βαθαίνουν απότομα, και χρειάζονται ειδικά εργαλεία και μέθοδοι για το ψάρεμά της.

Υπάρχει επίσης ένα ακόμα είδος γαρίδας, μικρότερη όμως, ενώ αφθονούν τα
περίεργα σε εμφάνιση ψάρια. Τα περισσότερα όμως δεν έχουν εμπορική αξία. Ο
γουρλομάτης είναι ένα από τα είδη που εντοπίστηκαν σε μεγάλες ποσότητες.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16338N171</ED>
<ID>
ID:16185

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N17&aa=1</URL></REF>


Article

<CATEGORY>vin06</CATEGORY>

 <H5>ΑΠΟΚΑΛΥΠΤΙΚΗ ΕΡΕΥΝΑ ΣΤΑ ΔΗΜΟΣΙΑ ΝΟΣΗΛΕΥΤΗΡΙΑ ΕΠΙΒΕΒΑΙΩΝΕΙ ΤΗΝ ΑΘΛΙΑ ΚΑΤΑΣΤΑΣΗ ΤΟΥΣ
</H5><H2>Μόνο νοσοκομεία δεν είναι...
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

Από σαράντα κύματα περνούν οι Έλληνες ασθενείς για να κατορθώσουν να
φθάσουν στα δημόσια νοσοκομεία της χώρας μας. Τα τηλέφωνα βουίζουν διαρκώς,
σπανίως απαντά κάποιος που τους ενημερώνει σωστά και υπεύθυνα, στους δρόμους
συχνά δεν υπάρχουν πινακίδες για να τους βοηθήσουν να φθάσουν εύκολα έως εκεί,
ενώ όταν φθάσουν στην πύλη δεν αποκλείεται να τη βρουν κλειστή από
παρκαρισμένα αυτοκίνητα, χώρια που δεν ξέρουν οι ίδιοι πού να παρκάρουν το
δικό τους.

ΤΑ ΠΡΑΓΜΑΤΑ δεν είναι καλύτερα εντός των νοσοκομείων. Η πληροφόρηση που
λαμβάνουν είναι στα περισσότερα από αυτά κακή έως πολύ κακή, ενώ η ευγένεια
είναι είδος πολυτελείας. Όσο για την καθαριότητα, με μια λέξη μπορεί να
χαρακτηρισθεί ελλιπέστατη.

Οι αριθμοί είναι αποκαλυπτικοί. Η δυνατότητα (τηλεφωνικής) επικοινωνίας είναι
μέτρια έως πολύ κακή στο 64% περίπου των νοσοκομείων, ενώ η πρόσβαση γίνεται
μετ' εμποδίων στο 46% από αυτά (κυρίως λόγω παράνομης στάθμευσης). Το 64% των
νοσοκομείων, εξ άλλου, διαθέτουν μέτρια έως πολύ κακή φύλαξη και πάρκινγκ, και
στο 75% από αυτά η πληροφορόρηση εντός του νοσοκομείου είναι από μέτρια έως
πολύ κακή. Όσον αφορά την καθαριότητα, το 83% των νοσοκομείων χρειάζονται
επειγόντως καθάρισμα.

ΠΑΝΕΛΛΗΝΙΑ ΕΡΕΥΝΑ

Τα στοιχεία αυτά προέκυψαν από πανελλήνια μελέτη που πραγματοποίησαν μέλη της
Ένωσης Καταναλωτών «Η Ποιότητα της Ζωής» (ΕΚΠΟΙΖΩ) σε 59 μεγάλα νοσοκομεία της
χώρας. Η μελέτη διεξήχθη από τον Ιούνιο έως τον Δεκέμβριο του 1998 και είχε ως
στόχο να καταγράψει πόσο εύκολο ή δύσκολο είναι για τον απλό πολίτη που πρέπει
να επισκεφθεί ένα νοσοκομείο να επικοινωνήσει με αυτό, να πληροφορηθεί ποιες
υπηρεσίες παρέχονται, να ενημερωθεί για τους εφημερεύοντες γιατρούς και,
γενικώς, να εξυπηρετηθεί.

ΕΛΙΚΟΔΡΟΜΙΟ - ΠΑΡΚΙΝΓΚ

Όπως επεσήμανε χθες η κ. Έλενα Ασημάκη, εκπρόσωπος της ΕΚΠΟΙΖΩ, παρουσιάζοντας
τα ευρήματα της μελέτης, «ερέθισμα για την εκπόνησή της αποτέλεσαν οι
πολυάριθμες καταγγελίες που έχουν γίνει στην Ένωση τον τελευταίο ενάμιση χρόνο
­ μετά δηλαδή από την ψήφιση του νόμου για τα δικαιώματα των ασθενών».

«Μία από αυτές τις καταγγελίες ανέφερε ότι στο ελικοδρόμιο μεγάλου νοσοκομείου
του νομού Αττικής είναι παρκαρισμένα αυτοκίνητα ­ κάτι που διαπιστώσαμε και οι
ίδιοι όταν πήγαμε εκεί», είπε ο κ. Νίκος Παναγιωτάκης, φυσικός νοσοκομείων και
συνεργάτης της ΕΚΠΟΙΖΩ. «Μία άλλη αφορούσε την περίπτωση κυρίας την οποία
δάγκωσε αδέσποτος σκύλος που περιφερόταν σε νοσοκομείο του Πειραιά ­ ένα
δάγκωμα που την ανάγκασε να πάει σε άλλο νοσοκομείο για την απαιτούμενη
θεραπεία, διότι το νοσοκομείο όπου συνέβη το συμβάν δεν μπορούσε να το αντιμετωπίσει!».

ΒΡΩΜΙΚΑ

Όπως, πάντως, έδειξε η μελέτη, ο τομέας των νοσοκομείων που υποφέρει
περισσότερο είναι η καθαριότητα. Το 99% των νοσοκομείων δεν διαθέτει χαρτί
υγείας, ενώ ελάχιστα είναι αυτά που έχουν στις τουαλέτες υγρό σαπούνι ­ παρ'
όλο που πολλά άλλα έχουν οδηγίες για τη χρήση του! Σε πολλά νοσοκομεία τα
φορεία είναι τόσο βρώμικα που προκαλούν δέος, ενώ τα ακτινολογικά κρεβάτια δεν
φέρουν προστατευτικό κάλυμμα. Όσο για το χρώμα των τοίχων και των παράθυρων,
αυτό συχνά δεν φαίνεται... Ενδεικτικό της όλης κατάστασης είναι το γεγονός ότι
στα περισσότερα νοσοκομεία το προσωπικό κυκλοφορεί φορώντας γάντια μιας χρήσεως.

Από την πλευρά τους, οι ασθενείς χαρακτηρίζουν την καθαριότητα πολύ κακή στο
50% των νοσοκομείων, κακή στο 13,8% και μέτρια στο 19%, ενώ καθαρό ή πολύ
καθαρό είναι μόλις το 17,2% των νοσοκομείων.

Σημαντικά προβλήματα, εξάλλου, υπάρχουν και στην πληροφόρηση εντός των
νοσοκομείων, η οποία είναι κακή ή πολύ κακή στο 59,3% από αυτά, μέτρια στο
15,3%, και καλή ή πολύ καλή στο 24,1%.

Αξίζει επίσης να σημειωθεί ότι τα γραφεία ενημερώσεως των πολιτών, που
προσφάτως θεσμοθετήθηκαν, είτε δεν υπάρχουν είτε δεν λειτουργούν ­ στα
περισσότερα νοσοκομεία τουλάχιστον.

Κατά την παρουσίαση αυτών των στοιχείων, παρόντες ήσαν και εκπρόσωποι των
νοσοκομείων, όπως ο κ. Γ. Βέλμαχος, πρόεδρος του Νοσοκομείου Αλεξάνδρα. Ο κ.
Βέλμαχος παραδέχθηκε ότι, παρά τις προσπάθειες βελτιώσεως, εξακολουθεί να
υπάρχει μεγάλο πρόβλημα στην ξενοδοχειακή υποδομή των νοσοκομείων. Τόνισε,
ωστόσο, ότι ευθύνες έχουν και οι ίδιοι οι ασθενείς και οι συγγενείς τους, οι
οποίοι δεν σέβονται τους χώρους των νοσοκομείων ακριβώς επειδή είναι δημόσια.

ΑΓΕΝΕΙΑ

Τον λόγο πήρε στη συνέχεια η κ. Σ. Κατσικάρου, προϊσταμένη της Υπηρεσίας
Προστασίας Δικαιωμάτων Ασθενών του Υπουργείου Υγείας. 
Τόνισε ότι τα περισσότερα παράπονα που φθάνουν στην υπηρεσία της δεν αφορούν
την καθαριότητα, αλλά την έλλειψη ενημερώσεως από τους γιατρούς και την
αγένεια του προσωπικού. Και επεσήμανε ότι δεν είναι δυνατόν να γίνουν
θεαματικές βελτιώσεις στα δημόσια νοσοκομεία εάν δεν αλλάξει η υπάρχουσα
νοοτροπία ­ κάτι που προϋποθέτει συνεργασία όλων των εμπλεκομένων πλευρών
(πολιτείας, ιατρικού και νοσηλευτικού προσωπικού, ασθενών κ.λ.π.).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16338N181</ED>
<ID>
ID:16186

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N18&aa=1</URL></REF>


Article

<CATEGORY>vin06</CATEGORY>

 <H2>Έπιασαν αμέσως τους δύο ληστές οδηγού ταξί
</H2>
ΟΙ ΚΑΚΟΠΟΙΟΙ λήστεψαν τον οδηγό ταξί αφού του πέρασαν θηλιά στο λαιμό, αλλά
λίγα λεπτά αργότερα ήρθε η σειρά τους, όταν αστυνομικοί, που τους συνέλαβαν,
τους πέρασαν... χειροπέδες. Πρόκειται για δύο Ελληνοπόντιους, τον Αλέξανδρο
Σεμελίδη, 22 χρόνων, κάτοικο Καμινίων, επί της οδού Μαντινείας 18 και τον
Κωνσταντίνο Κανάκη, κάτοικο Νέου Φαλήρου επί της οδού Ειρήνης 8.

Θύμα τους ο Γιώργος Γιαννίκης, 53 χρόνων, ο οποίος διαμένει στην οδό
Αθανασαίου Διάκου 26, στου Ζωγράφου και είναι συνιδιοκτήτης του ταξί με αριθμό
κυκλοφορίας Η 1722.

Οι δράστες επιβιβάστηκαν στο ταξί λίγο μετά τα μεσάνυχτα, στη διασταύρωση των
δρόμων 3ης Σεπτεμβρίου και Καποδιστρίου, στο κέντρο της Αθήνας. Ζήτησαν από
τον οδηγό να τους μεταφέρει στα Καμίνια. Όταν όμως έφτασαν στη διασταύρωση των
οδών Λευκάδος και Αργυροκάστρου, στον Ρέντη, του ζήτησαν να σταματήσει.
Κινήθηκαν αστραπιαία και, αφού τον ακινητοποίησαν, τυλίγοντας στο λαιμό του
ένα σχοινί, άρπαξαν 40.000 δρχ. και εξαφανίστηκαν.

Ο ταξιτζής ειδοποίησε την Αστυνομία και περιπολικά της Αμέσου Δράσεως άρχισαν
να αναζητούν στην ευρύτερη περιοχή τους δράστες. Τελικά τους εντόπισαν λίγα
μέτρα μακρύτερα από το σημείο που έγινε η ληστεία. Είχαν μπει σε ένα
ψιλικατζίδικο στην οδό Αγίου Ελευθερίου 117. Κίνησαν όμως τις υποψίες των
ανδρών ενός περιπολικού οι οποίοι μπήκαν στο μαγαζί και τους συνέλαβαν.
Μεταφέρθηκαν στο Αστυνομικό Τμήμα Μοσχάτου όπου αναγνωρίστηκαν από τον οδηγό
του ταξί. Σ' έναν από τους δύο δράστες βρέθηκε ένα στιλέτο. 
Μέχρι τις πρωινές ώρες είχε αποδειχθεί, σύμφωνα με πληροφορίες, ότι είχαν
διαπράξει μία ακόμη ληστεία εις βάρος οδηγού ταξί στην ίδια περιοχή λίγες
ημέρες πριν από τα Χριστούγεννα ενώ η προανάκριση συνεχιζόταν.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16338N182</ED>
<ID>
ID:16239

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N18&aa=2</URL></REF>


Article

<CATEGORY>vin06</CATEGORY>

 <H5>ΑΠΟ ΤΟ ΘΗΣΕΙΟ ΕΩΣ ΤΟ ΖΑΠΠΕΙΟ ΑΘΗΝΑΙΟΙ ΚΑΙ ΤΟΥΡΙΣΤΕΣ ΘΑ ΧΑΙΡΟΝΤΑΙ ΤΗΝ ΑΠΟΥΣΙΑ
ΤΩΝ Ι.Χ.
</H5><H2>Νέοι δρόμοι περιπάτου
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Επιστροφή των χωματόδρομων στην Αθήνα; Φαίνεται απίστευτο αλλά είναι
απολύτως αληθινό!

ΟΙ ΜΕΛΕΤΕΣ για την πεζοδρόμηση της οδό Διονυσίου Αρεοπαγίτου προβλέπουν ότι το
μεγαλύτερο τμήμα του καταστρώματος που καταλαμβάνει σήμερα ο δρόμος θα
μετατραπεί σε χωματόδρομο.

Τα έργα για την πεζοδρόμηση του πρώτου τμήματος της Διονυσίου Αρεοπαγίτου (από
τη συμβολή της με την αρχή της Συγγρού, απέναντι από τους στύλους του Ολυμπίου
Διός, μέχρι κάτω, μπροστά από την είσοδο της Ακρόπολης) θα ξεκινήσουν μέσα στο
καλοκαίρι, αφού η δημοπράτηση των σχετικών έργων θα γίνει μέσα στους προσεχείς
δύο μήνες.

Για την εξέταση των λεπτομερειών που αφορούν στην πεζοδρόμηση της Διον.
Αρεοπαγίτου, της Αποστόλου Παύλου, πολλών από τους γύρω δρόμους καθώς και την
πορεία υλοποίησης των μελετών και έργων για την ενοποίηση των αρχαιολογικών
χώρων της Αθήνας, έγινε χθες σύσκεψη στο υπουργείο Περιβάλλοντος - Χωροταξίας
και Δημοσίων Έργων υπό την προεδρία του υπουργού κ. Κ. Λαλιώτη και με τη
συμμετοχή του προέδρου της εταιρείας για την ενοποίηση κ. Ι. Καλαντίδη,
υπηρεσιακών παραγόντων κ.ά. 
Η πεζοδρόμηση της οδού Διονυσίου Αρεοπαγίτου και της (προέκτασής της)
Αποστόλου Παύλου, καθώς και μερικών από τους γύρω δρόμους, αποτελεί τμήμα των
έργων για την ενοποίηση των αρχαιολογικών χώρων της Αθήνας και όταν
ολοκληρωθούν τα έργα, θα μπορεί κάποιος να βαδίσει μέσα από δίκτυο πεζοδρόμων,
πλατειών κ.λπ. από το Θησείο μέχρι το Ζάππειο και το Παναθηναϊκό Στάδιο. 
Η μελέτη για την πεζοδρόμηση της Διονυσίου Αρεοπαγίτου προβλέπει το σπάσιμο
της ασφάλτου και, με εξαίρεση μια ή δύο λωρίδες που θα στρωθούν με πλάκες για
να διέρχονται μόνο τα λεωφορεία, το υπόλοιπο τμήμα θα στρωθεί με χώμα! Έτσι
πρόκειται να υλοποιηθεί και μια εξαγγελία του αείμνηστου Αντώνη Τρίτση που ως
υπουργός Περιβάλλοντος είχε πει ότι πρέπει να σπάσει η άσφαλτος της Αθήνας και
πολλοί δρόμοι να γίνουν χωματόδρομοι, προκειμένου να μειωθεί το νέφος... <REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16338N191</ED>
<ID>
ID:16187

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N19&aa=1</URL></REF>


Article

<CATEGORY>vin06</CATEGORY>

 <H2>Ένας νέος ναός χτίζεται στη Ρωμανία
</H2>
ΕΝΑΣ καινούργιος ναός, ο ναός του Αγίου Ευγενίου, έχει αρχίσει να χτίζεται στη
θαλάσσια περιοχή μεταξύ της αρχαίας Μεσημβρίας και της αρχαίας Μαρώνειας, στη
Δυτική Θράκη. Η πρωτοβουλία για την ανοικοδόμηση του ναού ανήκει στην αστική
αναπτυξιακή μη κερδοσκοπική εταιρεία «Ρωμανία» και στον βουλευτή του ΠΑΣΟΚ
Μιχάλη Χαραλαμπίδη. Το έργο άρχισε να παίρνει σάρκα και οστά μετά την πρόταση
νόμου 204 βουλευτών στην ελληνική Βουλή, τον Οκτώβριο του 1997, για την ίδρυση
μιας νέας πόλης στην περιοχή, που θα φέρει το όνομα Ρωμανία. Ο ναός του Αγίου
Ευγενίου είναι αντίγραφο του ιστορικού ναού του Αγίου στην Τραπεζούντα (σήμερα
τζαμί), που ήταν ο πολιούχος της πόλης όταν ήταν πρωτεύουσα της ομώνυμης
αυτοκρατορίας, ανάμεσα στο 1204 και το 1461. Ο ναός που οικοδομείται αυτήν τη
στιγμή στη Ρωμανία είναι ορατός από το Θρακικό Πέλαγος, την Ίμβρο, τη Λήμνο,
τη Θάσο και τη Σαμοθράκη έως το όρος Άθως. Η πρωτοβουλία της εταιρείας
«Ρωμανία» απέφερε μέχρι τώρα 50 εκατ. δρχ. Η ολοκλήρωση του σκελετού του ναού
απαιτεί 117 εκατ. δρχ. Όσοι ενδιαφέρονται, μπορούν να καταθέσουν χρήματα στην
Αγροτική Τράπεζα, στον λογαριασμό 0020400301563.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16338N192</ED>
<ID>
ID:16240

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N19&aa=2</URL></REF>


Article

<CATEGORY>vin06</CATEGORY>

 <H5>Η ΙΕΡΑ ΣΥΝΟΔΟΣ ΘΑ ΕΞΕΤΑΣΕΙ ΤΟ ΖΗΤΗΜΑ ΣΕ ΗΜΕΡΙΔΑ
</H5><H2>Παράθυρο για καύση
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Παράθυρο για την καύση των νεκρών άφησε χθες η Διαρκής Ιερά Σύνοδος με την
απόφασή της να διοργανώσει σχετική ημερίδα, έπειτα από πρόταση του κ.
Χριστόδουλου, στην οποία θα πάρουν μέρος κληρικοί, εκπρόσωποι της Πολιτείας
και ειδικοί επιστήμονες.

«Η ΕΚΚΛΗΣΙΑ είναι διαλλακτική σε κάθε κοινωνικό πρόβλημα. Χρειάζεται διάλογος
από τον οποίο θα προκύψουν χρήσιμα συμπεράσματα, ώστε να ληφθεί οριστική απόφαση.

Η Ορθόδοξη Εκκλησία έχει θέση, όμως δεν αποκλείεται να συμφωνήσει να
αντιμετωπισθεί το θέμα θετικά», δήλωσε χθες στα «ΝΕΑ» ο εκπρόσωπος Τύπου του
Αρχιεπισκόπου, Αρχιμανδρίτης Θεόκλητος Κουμαριανός..

Το θέμα της καύσης των νεκρών πριν από ένα μήνα περίπου συζητήθηκε στο
υπουργείο όπου εκφράστηκε η πρόθεση να κατατεθεί σχετικό νομοσχέδιο. 
Τότε υπέρ της καύσης είχε ταχθεί μόνο ο Μητροπολίτης Θεόκλητος, ενώ ο
Αρχιεπίσκοπος είχε δηλώσει ότι η καύση έρχεται σε αντίθεση με τις παραδόσεις
της Ελλαδικής Ορθόδοξης Εκκλησίας.

Όμως με αφορμή τον θόρυβο που ξέσπασε, τα μέλη της Ιεράς Συνόδου, τα οποία
συνεδρίασαν, αποφάσισαν να γίνει η ημερίδα τον επόμενο μήνα σε κεντρικό
ξενοδοχείο όπου θα καταγραφούν όλες οι απόψεις.

ΤΗΛΕΟΠΤΙΚΟΣ ΣΤΑΘΜΟΣ

Εκτός από την καύση, στη χθεσινή συνεδρίαση της Δ.Ι.Σ. συζητήθηκε και η ίδρυση
τηλεοπτικού σταθμού από την Αρχιεπισκοπή και συγκροτήθηκε επιτροπή με πρόεδρο
τον Μητροπολίτη Δημητριάδος Ιγνάτιο, η οποία θα εκπονήσει σχετική μελέτη.

Επίσης χθες αποφασίστηκε να ανεγερθεί νοσοκομείο για τους κληρικούς και
ορίστηκε επιτροπή ώστε να δει το θέμα και να έρθει σε επαφή με τους αρμόδιους φορείς.

ΣΤΟ ΦΑΝΑΡΙ

Στο μεταξύ χθες στο Φανάρι απέδωσε καρπούς η συνάντηση του Οικουμενικού
Πατριάρχη Βαρθολομαίου με τον Αρχιεπίσκοπο Αμερικής και τους πέντε
Μητροπολίτες, οι οποίοι αμφισβητούν τον ρόλο του Σπυρίδωνος. 
Έπειτα από συζήτηση, τελικά ο κ. Βαρθολομαίος έπεισε τους πέντε να
συνεργαστούν με την Αρχιεπισκοπή, κάτι που έγινε αποδεκτό. Μαλιστα, όπως
ανακοινώθηκε από το Πατριαρχείο, «όλα έγιναν μέσα σε κλίμα αμοιβαίας αγάπης».

Ο κ. Βαρθολομαίος πριν από την επίσημη συνάντησή τους είχε απειλήσει έμμεσα
ότι σε περίπτωση που δεν συνεργαστούν, θα αναγκαζόταν να πάρει μέτρα. 
Το πρόβλημα στην Αρχιεπισκοπή είχε προκύψει όταν οι Μητροπολίτες Βοστώνης,
Αγίου Φραγκίσκου, Σικάγου, Πίτσμπουργκ και Ντένβερ αμφισβήτησαν τον ρόλο του
Σπυρίδωνος στις περιοχές τους.

Να αναλάβει το ελληνικό κράτος τη μισθοδοσία των κληρικών της Αγιοταφικής
Αδελφότητος των Ιεροσολύμων που ανέρχονται στους 90. 
Ο ίδιος ο Πατριάρχης εκτιμά ότι με τον τρόπο αυτόν θα λυθούν σοβαρά οικονομικά
προβλήματα, ενώ θα συσφιγχθούν οι σχέσεις με την Ελλάδα.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16338N211</ED>
<ID>
ID:16188

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N21&aa=1</URL></REF>


Article

<CATEGORY>vin06</CATEGORY>

 <H2>Την άνοιξη στο νέο Εφετείο
</H2>
Στο Εφετείο. Ο υπουργός Δικαιοσύνης Ευάγγ. Γιαννόπουλος, ο Μητροπολίτης Ν.
Σμύρνης Αγαθάγγελος και ο προϊστάμενος του Εφετείου της Αθήνας Εμ. Σεργάκης
κατά τη διάρκεια του χθεσινού αγιασμού και την κοπή της βασιλόπιτας στο Εφετείο

ΥΠΟ ΤΟΥΣ ήχους της Φιλαρμονικής του Δήμου Αθηναίων πραγματοποιήθηκε χθες στο
Εφετείο της Αθήνας ο αγιασμός και η κοπή της βασιλόπιτας. Παρόντες στην
εκδήλωση που διοργάνωσαν οι προϊστάμενοι του Εφετείου Εμ. Σεργάκης και της
Εισαγγελίας Εφετών Λ. Καράμπελας ήταν ο υπουργός Δικαιοσύνης Ευάγγ.
Γιαννόπουλος, οι προϊστάμενοι του Πρωτοδικείου της Αθήνας Ιω. Χαμηλοθώρης και
της Εισαγγελίας Πρωτοδικών Γ. Κολιοκώστας, ο πρόεδρος του ΔΣΑ Αντ.
Ρουπακιώτης, οι πρόεδροι των Συλλόγων Δικαστικών Υπαλλήλων, πλήθος δικαστών,
δικαστικών υπαλλήλων και δικηγόρων.

Ο αγιασμός τελέστηκε από τον Μητροπολίτη Νέας Σμύρνης Αγαθάγγελο, ενώ
εκκλησιαστικά τροπάρια έψαλε χορωδία αποτελούμενη από δικαστές και δικηγόρους
υπό τη διεύθυνση του εφέτη Δημ. Κανελλόπουλου. Ο υπουργός Δικαιοσύνης Ευάγγ.
Γιαννόπουλος δήλωσε ότι το αργότερο μέχρι τον Μάρτιο θα γίνουν τα εγκαίνια του
νέου κτιρίου του Εφετείου, στη Λεωφόρο Αλεξάνδρας, οι εργασίες του οποίου θα
ολοκληρωθούν στο τέλος του καλοκαιριού.

Από την πλευρά του ο προϊστάμενος του Εφετείου κ. Εμ. Σεργάκης επισήμανε σε
δηλώσεις του ότι «οι εκκρεμείς υποθέσεις περιορίζονται, οι αποφάσεις ποιοτικά
βελτιώνονται και η υπηρεσία της Δικαιοσύνης προς τον Έλληνα πολίτη
εκσυγχρονίζεται. Δεν ισχυρίζεται κανένας ότι τα προβλήματα επιλύθηκαν, αλλά
ελπίζουμε ότι θα βρουν τη λύση τους σύντομα με τη μεταστέγασή μας στο νέο
κτίριο του Εφετείου..».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16338N212</ED>
<ID>
ID:16241

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N21&aa=2</URL></REF>


Article

<CATEGORY>vin06</CATEGORY>

 <H5>ΤΟ ΔΙΚΑΣΤΗΡΙΟ ΖΗΤΕΙ ΝΕΑ ΣΤΟΙΧΕΙΑ ΑΠΟ ΕΝΑΓΟΝΤΕΣ ΚΑΙ ΕΝΑΓΟΜΕΝΟΥΣ ΓΙΑ ΤΟ ΣΠΙΤΙ
ΤΗΣ ΣΟΦΙΑΣ ΜΙΝΕΪΚΟ
</H5><H2>Αδιέξοδο για τις διαθήκες
</H2>
Ούτε το δικαστήριο κατάφερε να δώσει τέλος στη διαμάχη που προκάλεσε τον
Μάρτιο του 1997 η εμφάνιση της άγνωστης έως τότε ιδιόγραφης διαθήκης της
μητέρας του Ανδρέα Παπανδρέου, Σοφίας Μινέικο.

ΤΟ ΠΟΛΥΜΕΛΕΣ Πρωτοδικείο της Αθήνας στο οποίο προσέφυγαν τα τρία από τα
τέσσερα εγγόνια της Σοφίας Μινέικο ­ Σοφία, Νίκος και Αντρίκος Παπανδρέου ­
διεκδικώντας τη βίλα της γιαγιάς τους από τον σημερινό ιδιοκτήτη κ. Χαρ.
Βλαχούτσικο, με την υπ' αριθμόν 10231 απόφαση της 31ης Δεκεμβρίου 1998 δεν
έκρινε επαρκή τα στοιχεία που προσκόμισαν τόσο οι ενάγοντες όσο και οι
εναγόμενοι. 
Για τον λόγο αυτό υποχρεώνει τους ενάγοντες να αποδείξουν ότι η πραγματική
αξία της οικίας της Σοφίας Μινέικο, στο Ψυχικό, τον χρόνο κατάθεσης της αγωγής
ανερχόταν στο ποσό των 102.480.000 δραχμών και ότι η ιδιόγραφη διαθήκη της
μητέρας του Α. Παπανδρέου που φέρει ημερομηνία 31.12.1968 και δημοσιεύθηκε στο
Πρωτοδικείο Αθηνών στις 7.3.1997, έχει γραφτεί εξ ολοκλήρου, χρονολογηθεί και
υπογραφεί διά χειρός της διαθέτιδος.

Όσον αφορά τους εναγομένους, που είναι η οικογένεια του Χαράλαμπου
Βλαχούτσικου, καθώς και τη Δήμητρα Παπανδρέου, η οποία άσκησε πρόσθετη
παρέμβαση κατά τη συζήτηση της αγωγής, το δικαστήριο ζητεί να αποδείξουν με
μάρτυρες τους ισχυρισμούς τους, ότι δηλαδή η Σοφία, ο Νίκος και ο Αντρίκος
Παπανδρέου γνώριζαν την ύπαρξη της διαθήκης της γιαγιάς τους και παρ' όλα αυτά
δεν μερίμνησαν για τη δημοσίευσή της, αναγνωρίζοντας στον πατέρα τους την
ιδιότητα του μοναδικού κληρονόμου της μητέρας του. Η συμπεριφορά τους αυτή
έναντι του Ανδρέα Παπανδρέου ­ όπως τονίζεται στην απόφαση ­ είχε αποτέλεσμα
να εκποιήσει ο ιδρυτής του ΠΑΣΟΚ το επίμαχο ακίνητο δέκα χρόνια μετά τον
θάνατο της μητέρας του, ενώ μετά τον θάνατο του ιδίου τα παιδιά του προέβησαν
στη δημοσίευση της διαθήκης από την οποία προέκυπτε ότι κληρονόμοι του
ακινήτου ήταν κατά ίσα μέρη τα τέσσερα παιδιά του Ανδρέα Παπανδρέου.

Με την ίδια απόφαση διατάσσεται η κ. Δήμητρα Παπανδρέου να αποδείξει ότι η
Σοφία Μινέικο αποκλήρωσε εικονικά τον Ανδρέα Παπανδρέου με τη διαθήκη της
προκειμένου να αποφευχθεί ενδεχόμενη δήμευση του ακινήτου του Ψυχικού, λόγω
της αντιδικτατορικής του δράσης.

ΓΡΑΦΟΛΟΓΙΚΗ ΕΞΕΤΑΣΗ

Παράλληλα το δικαστήριο διατάσσει τη διενέργεια γραφολογικής
πραγματογνωμοσύνης, την οποία θα πραγματοποιήσει ο ειδικός δικαστικός
γραφολόγος Δημήτρης Καλατζής.

Το όλο θέμα ανέκυψε τον Μάρτιο του 1997 όταν η Σοφία Παπανδρέου βρήκε στην
οικία της οικογένειας στο Καστρί την έως τότε άγνωστη διαθήκη της γιαγιάς της.
Στο μεταξύ ο Ανδρέας Παπανδρέου θεωρώντας ότι ήταν ο μόνος κληρονόμος της
μητέρας του είχε προβεί στην πώληση της μονοκατοικίας του Ψυχικού. Στη
συνέχεια, τα τρία από τα τέσσερα παιδιά του ιδρυτή του ΠΑΣΟΚ στράφηκαν κατά
του ιδιοκτήτη του ακινήτου, απαιτώντας να τους επιστρέψει το σπίτι της γιαγιάς
τους. Ο κ. Βλαχούτσικος με τη σειρά του στράφηκε κατά της κ. Δήμητρας
Παπανδρέου ζητώντας να παρέμβει υπέρ του στο δικαστήριο και σε περίπτωση
δικαστικής ήττας του να υποχρεωθεί εκείνη να του καταβάλει ως αποζημίωση το
ποσόν των 329.000.000 δραχμών για την αποκατάσταση της ζημίας που ενδεχομένως υποστεί.

Η κ. Παπανδρέου αμφισβητώντας την υποχρέωσή της να αποζημιώσει τον κ.
Βλαχούτσικο, χαρακτηρίζοντας συγχρόνως «αβάσιμη, αναληθή και παραγεγραμμένη»
την απαίτηση των παιδιών, κατέθεσε αγωγή κατά του σημερινού ιδιοκτήτη του ακινήτου.

Η υπόθεση θα κριθεί εκ νέου από το Πολυμελές Πρωτοδικείο της Αθήνας όταν
προσκομισθούν τα στοιχεία που διατάσσει η απόφαση.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16338N221</ED>
<ID>
ID:16189

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N22&aa=1</URL></REF>


Article

<CATEGORY>vin06</CATEGORY>

 <H2>Είχε «Καλή Τύχη» και ταξιδεύει για Σάμο
</H2><H2></H2>
«Καλή Τύχη». Ανελκύστηκε ένα παραδοσιακό σκάφος από τη μαρίνα της Ζέας

ΤΟ «ΚΑΛΗ Τύχη», ένα από τα μοναδικά ελληνικά παραδοσιακά σκάφη, που βρισκόταν
μισοβουλιαγμένο στη μαρίνα της Ζέας, ανελκύστηκε χθες το πρωί και ρυμουλκήθηκε
από το αλιευτικό «Κωνσταντίνος Ι» στη μαρίνα της Γλυφάδας. Από εκεί φορτώθηκε
σε ειδικό τρέιλερ και το απόγευμα μεταφέρθηκε στο επιβατηγό-οχηματαγωγό πλοίο
«Άνεμος» με προορισμό τη Σάμο, όπου θα εκτίθεται στο Μουσείο Σαμιώτικης
Ναυτικής Τέχνης. Όπως εξηγεί ο διδάκτωρ ιστορίας παραδοσιακής ναυπηγικής, κ.
Κώστας Δαμιανίδης το «Καλή Τύχη» αναφέρεται για πρώτη φορά στο νηολόγιο του
Λιμεναρχείου, στο Βαθύ, το 1939 και κατασκευάστηκε από τον Ιωάννη Φαλαμουράκη
στο Καρλόβασι από σαμιώτικο πεύκο.

Το σκάφος, μήκους 13,20 μέτρων, αγοράστηκε από το Πνευματικο Ίδρυμα «Νικόλαος
Δημητρίου» και θα αποτελέσει το ξεκίνημα για την ίδρυση Μουσείου Σαμιώτικης
Ναυπηγικής Παράδοσης, όπου θα διασωθούν τα παλαιοτέρα Σαμιώτικα σκάφη.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16338N231</ED>
<ID>
ID:16190

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N23&aa=1</URL></REF>


Article

<CATEGORY>vin06</CATEGORY>

 <H5>Η ΟΛΥΜΠΙΑΚΗ ΑΝΑΣΤΕΛΛΕΙ ΤΗΝ ΠΑΡΑΛΑΒΗ ΤΟΥΣ
</H5><H2>Τα Μπόινγκ το 2001
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Μετατίθεται για μετά το 2001 η παραλαβή των οκτώ καινούργιων αεροσκαφών τύπου
Μπόινγκ 737-800, που έχει παραγγείλει η Ολυμπιακή Αεροπορία στην αντίστοιχη
αμερικανική κατασκευάστρια εταιρεία και επρόκειτο να παραδοθούν μέσα στο 2000.

Η ΔΙΟΙΚΗΣΗ της Ο.Α. κλήθηκε πρόσφατα από την εταιρεία Μπόινγκ να απαντήσει για
την τύχη της συγκεκριμένης αγοράς, καθώς ο χρόνος κυλάει και οι διαδικασίες
για την ολοκλήρωσή της δεν έχουν ακόμη προχωρήσει.

Η Ο.Α. με επιστολή της, που αναμένεται να στείλει στην Μπόινγκ έως τις 18
Ιανουαρίου, θα γνωστοποιεί ότι «παγώνει» προσωρινά την αγορά και θα είναι
έτοιμη να παραλάβει τα νέα αεροσκάφη μετά το 2001.

Επισήμως, η διοίκηση της Ο.Α. αναφέρει ότι η παραλαβή των οκτώ Μπόινγκ μέσα
στο 2000 είναι αδύνατη, καθώς μέχρι τότε θα συνεχίζεται η παραλαβή των
καινούργιων Αιρ-μπας 340 και η εταιρεία δεν θα είναι σε θέση να εντάξει
ταυτοχρόνως δύο νέους τύπους αεροσκαφών στον στόλο της χωρίς προβλήματα.

Επίσης, η Ο.Α. στο συγκεκριμένο χρονικό διάστημα θα βρίσκεται στη φάση της
μετεγκατάστασής της στο νέο αεροδρόμιο των Σπάτων, γεγονός που θα δυσκολέψει
ακόμα περισσότερο τις όποιες αλλαγές στη σύνθεση του στόλου των αεροσκαφών της.

Ωστόσο, κύκλοι της εταιρείας ανέφεραν χθες ότι η χρονική μετάθεση της
παραλαβής των οκτώ Μπόινγκ υπαγορεύεται και από οικονομικούς λόγους, ιδιαίτερα
μετά τις τελευταίες διαπιστώσεις που μιλούν για άνοιγμα άνω των 30 δισ. στον
ισολογισμό του 1997.

Οι ίδιοι κύκλοι ανέφεραν χαρακτηριστικά ότι το 2000 η Ο.Α. θα βρίσκεται στο
στάδιο της αποπληρωμής των καινούργιων Αιρ-μπας 340 (μαζί με τα τοκοχρεολύσια
θα στοιχίσουν 739 εκατ. δολάρια), ενώ θα πρέπει να δαπανήσει άλλα περίπου 78
δισ. δρχ. για τη μετεγκατάστασή της στο νέο αεροδρόμιο.

Εξάλλου, μέχρι το 2000 αναμένεται και η είσοδος στρατηγικού επενδυτή στην εταιρεία.

Όσον αφορά τον σύμβουλο διαχείρισης του έργου μετεγκατάστασης της Ο.Α. στα
Σπάτα, η επιλογή του ολοκληρώθηκε και αναμένεται να ανακοινωθεί επισήμως εντός
της εβδομάδας.

Πρόκειται για κοινοπραξία στην οποία μετέχουν αμερικανικές, γαλλικές και
ελληνικές εταιρείες και συγκεκριμένα οι: Obrien Kreitzberg, Bank of Amerika,
Aeroport de Paris, Plannet, DDZ-Μίχαλος και ΠΡΑΞΙΣ.

Η συγκεκριμένη κοινοπραξία, η οποία επελέγη μεταξύ 13 άλλων που εκδήλωσαν
ενδιαφέρον, θα λάβει ως αμοιβή το ποσό του ενός δισ. δραχμών.

Στο μεταξύ, η διοίκηση της Ο.Α. αναμένεται αύριο να καταθέσει και εγγράφως τις
προτάσεις της προς τους πιλότους για την παραχώρηση από την πλευρά τους δύο
ρεπό τον μήνα, με τις ίδιες αμοιβές που ίσχυαν έως τον περασμένο Δεκέμβριο
(περίπου 100.000 δρχ. ανά ρεπό).

Ακόμη, θα εισηγηθεί στην κυβέρνηση να μην αυξηθεί ο φορολογικός συντελεστής
των ιπταμένων, μέχρι το έτος 2000 που οι μισθοί τους θα παραμείνουν παγωμένοι.

Βάσει των προτάσεων της Ο.Α. οι πιλότοι σε γενική συνέλευση που θα έχουν την
Παρασκευή, θα αποφασίσουν αν θα προσφέρουν υπερεργασία .
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16338N232</ED>
<ID>
ID:16242

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N23&aa=2</URL></REF>


Article

<CATEGORY>vin06</CATEGORY>

 <H2></H2><H2>Οι δικηγόροι και η... ταυτότητά τους
</H2><H2></H2>
<AUTHOR>ΣΩΤΗΡΗΣ ΑΘ. ΦΕΛΙΟΣ</AUTHOR>

ΤΟ ΦΑΙΝΟΜΕΝΟ της παγκοσμιοποίησης, ιδιαίτερα η ταχύτατη κίνηση των κεφαλαίων
και το άνοιγμα των αγορών, απαιτεί ρυθμιστικές αρχές, απαιτεί την ενίσχυση του
δικαίου που έχει υπερεθνικό χαρακτήρα, αφού η παγκοσμιοποίηση αλλάζει τους
κανόνες που στο επίκεντρο αυτής της διαδικασίας των αλλαγών έχουν τον Νόμο.

Αυτός ο Νόμος αλλάζει τόσο γρήγορα, ώστε να μπορούμε να πούμε ότι η
παγκοσμιοποίηση θα προκαλέσει στο ορατό μέλλον γενική τροποποίηση των
συστημάτων επίλυσης των διαφορών, και αυτό γιατί στηρίζεται σε σύστημα νέων
κανόνων αναρρύθμισης.

Το Δίκαιο και η Οικονομία για μεγάλο χρονικό διάστημα αναπτύχθηκαν παράλληλα
και ίσως, σε μερικές περιπτώσεις, ασύμβατα, η παγκοσμιοποίηση όμως τώρα
επιταχύνει μια κίνηση ομογενοποίησής τους γιατί η παγκόσμια οικονομία
χρειάζεται συμβατά δικαιικά συστήματα, χρειάζεται μέτρα σύγκρισης και
καθολικότητα αρχών. Οι αλλαγές αυτές προσδιορίζουν και τα πλαίσια άσκησης της δικηγορίας.

ΝΕΟ ΠΕΡΙΒΑΛΛΟΝ

Αν λοιπόν είναι βέβαιο ότι οι δικηγόροι καλούνται να λειτουργήσουν μέσα σε ένα
καινούργιο περιβάλλον, είναι άλλο τόσο βέβαιο ότι οφείλουν να διατηρήσουν τις
ιδιαιτερότητές τους, να παραμείνουν φορείς του ουμανισμού προκειμένου η
ατομική και επαγγελματική ανεξαρτησία, η προστασία του επαγγελματικού
απορρήτου, ο σεβασμός σε μια αυστηρή δεοντολογία, η διασφάλιση των μέσων που
επιτρέπουν την πρόσβαση στο δίκαιο, τη δικαιοσύνη και τη νομική βοήθεια, η
διαρκής επιμόρφωση χωρίς κανένα στοιχείο εμπορευματοποίησης, η συμμετοχή σε
έναν επαγγελματικό σύλλογο με ρυθμιστικές και πειθαρχικές εξουσίες με αυτόνομο
χαρακτήρα, να αποτελούν τα αναπόσπαστα στοιχεία ταυτότητάς τους.

Οι δικηγόροι πρέπει να ασκηθούν στην πρόβλεψη της εξέλιξης της δικηγορίας
προκειμένου να ανταποκριθούν στις ανάγκες των πολιτών. Στον ορίζοντα των
ενεργειών τους εγγράφονται προτεραιότητες για την έμπρακτη αναγνώριση του
κοινωνικού τους ρόλου, την έμπρακτη αναγνώριση στη δημιουργία του οικονομικού
προϊόντος, τη διευκόλυνση των συνθηκών άσκησης του δικηγορικού επαγγέλματος,
την ενίσχυση και τα κίνητρα για την εγκατάσταση των νέων δικηγόρων, την
πολιτική γνώσης (προετοιμασία των δικηγόρων και ιδίως των νέων δικηγόρων) για
το μέλλον.

Ο ΝΕΟΣ ΔΙΚΗΓΟΡΟΣ

Είναι η ώρα για να κάνουμε τον απολογισμό των μεγάλων αλλαγών στο επάγγελμά
μας. Είναι η ώρα να μιλήσουμε για τον δικηγόρο του νέου αιώνα. Η ματιά μας δεν
πρέπει να προσηλωθεί στο παρελθόν για το οποίο είμαστε υπερήφανοι, αλλά
μπροστά στο μέλλον, στην επιλογή του εκσυγχρονισμού, απαραίτητης προϋπόθεσης
για την ιστορική μας συνέχεια και τη διατήρηση των αξιών μας. Η επιλογή του
εκσυγχρονισμού της δικηγορίας δεν είναι μόνο κοινωνική απαίτηση, εξωτερικό
αίτημα προς τον δικηγόρο. Αποτελεί ταυτόχρονα την αναγκαία προϋπόθεση για την
ανταπόκριση στην αύξηση της δικηγορικής ύλης σε νέες θεματικές περιοχές.

Σ' αυτή την κατεύθυνση, ο Δικηγορικός Σύλλογος πρέπει να γίνει η αιχμή του
δόρατος. Πρέπει να γίνει το κέντρο του σχεδιασμού, ο μηχανισμός υποστήριξης
για τον νέο δικηγόρο. Για να προχωρήσει όμως ο ΔΣΑ χρειάζεται ώθηση προς τα
μπρος. Χρειάζεται το άλμα. Χρειάζεται όραμα, πρόγραμμα, δεσμεύσεις και
συγκεκριμένη πρακτική δουλειά. Κι αυτό είναι ευθύνη όλων μας. Η απουσία απ' τα
προβλήματα των δικηγόρων σηματοδοτεί και αναπαράγει την αναποτελεσματικότητα,
την έλλειψη ουσίας στη δράση, την ωραιοποίηση των καταστάσεων, τη συγκάλυψη
των προβλημάτων.

Ο ΡΟΛΟΣ ΤΟΥ ΔΣΑ

Ο ΔΣΑ οφείλει κυρίως να αναπτύξει μηχανισμούς συνοχής του κλάδου. Ο
κατακερματισμός του σώματος των δικηγόρων ακυρώνει κάθε προοπτική δημιουργίας
υποδομών υποστήριξης και μεταφοράς τεχνογνωσίας, ακυρώνει τις προσπάθειες
οργάνωσης των νέων δικηγορικών γραφείων, σχεδόν αποκλείει τους νέους
δικηγόρους από τις «μικρές» αλλά και σημαντικές ευκαιρίες που υπάρχουν σήμερα
και σηματοδοτούν το άμεσο μέλλον.

Το αίτημα της νέας εποχής για τη δικηγορία είναι το να μπορεί ο δικηγόρος να
πολλαπλασιάσει την ενεργητικότητά του στον τρόπο άσκησης της δικηγορίας για να
προσαρμοστεί στον ανταγωνισμό που θα είναι ­ πέραν των άλλων ­ συνέπεια της
Οδηγίας για την Εγκατάσταση. Είναι το πρόβλημα που έχει να κάνει με τα θέματα
της διεπαγγελματικότητας και τα δίκτυα συνεργασίας.

Η ποιότητα και ο έλεγχος της ποιότητας των υπηρεσιών, η βελτίωση της
δικηγορικής δεοντολογίας είναι στην ατζέντα της νέας εποχής.

Σήμερα οι δικηγόροι νιώθουν όσο ποτέ άλλοτε την ανάγκη της βελτίωσης στην
καθημερινή άσκηση των καθηκόντων τους, νιώθουν όσο κανείς άλλος ίσως την αξία
του χρόνου, την «απώλεια» στην οποία τους υποβάλλει ένα σύστημα γραφειοκρατικό
και αναχρονιστικό.

Η ιστορική περιπέτεια της Ενωμένης Ευρώπης που ανοίγεται μπροστά μας, απαιτεί
και χρειάζεται έναν δικηγόρο πρωταγωνιστή και συνδημιουργό του κοινού μέλλοντος.

ΣΥΝΕΡΓΑΣΙΑ

Σήμερα, λίγες μόνο εβδομάδες πριν από τις εκλογές στον ΔΣΑ, χρειάζεται η
ευρύτερη συνεργασία όλων των δυνάμεων των δικηγόρων, χρειάζεται ουσιαστικός
διάλογος, χρειάζεται η ανάδειξη μιας νέας αντίληψης για τον συνδικαλισμό, για
την οργάνωση των συλλόγων μας και κυρίως μια νέα πολιτική πρόταση για τον
δικηγορικό κόσμο. Μια νέα πολιτική πρόταση, πρόταση συμμετοχής των δικηγόρων
στην ανάπτυξη, στον νέο ιστορικό κύκλο που ανοίγεται.

Οι σκιαμαχίες των «γυμνών βασιλιάδων» και των μηχανισμών εφόδου ­ εντός και
εκτός ­ δεν αφορούν κανένα.

Ο Σ. Φέλιος είναι αντιπρόεδρος του Δικηγορικού Συλλόγου Αθηνών
και πρόεδρος της Ένωσης Ευρωπαϊκών Δικηγορικών Συλλόγων.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16338N241</ED>
<ID>
ID:16191

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N24&aa=1</URL></REF>


Article

<CATEGORY>vin07</CATEGORY>

 <H5>ΟΙ ΣΠΟΡΟΙ ΤΗΣ ΚΑΤΑΣΤΡΟΦΗΣ ΡΙΖΩΝΟΥΝ, ΥΠΟΣΤΗΡΙΖΕΙ ΒΡΕΤΑΝΟΣ ΙΣΤΟΡΙΚΟΣ
</H5><H5>Καθαίρεση Κλίντον θα επιφέρει καίριο πλήγμα στο πολιτικό σύστημα
</H5><H2></H2><H2>Η άνοδος και η πτώση της αμερικανικής αυτοκρατορίας
</H2>
«Ο αιώνας των ΗΠΑ». Έτσι έχουν ονομάσει πολλοί ιστορικοί τον 20ό αιώνα.
Υπάρχει κανείς λόγος για να μην δώσουν τον ίδιο τίτλο και στον 21ο; Ίσως όχι.
Ένας περίεργος νόμος της Ιστορίας, όμως, θέλει τους σπόρους της καταστροφής
ενός έθνους να ριζώνουν τη στιγμή ακριβώς που αυτό μοιάζει να βρίσκεται στο
απόγειο της δύναμής του. Αυτό τουλάχιστον υποστηρίζει ο Βρετανός ιστορικός Πολ Κένεντι.

Ιστορικές αναλογίες. Θα έχουν άραγε οι ΗΠΑ του στρατηγού Μακ Άρθουρ ­
μεγάλου θιασώτη της επεκτατικής πολιτικής ­ μοίρα ανάλογη με αυτή της Ρώμης;

Ή ΜΑΛΛΟΝ, πιο συγκεκριμένα, αυτό ήταν το κυριότερο ηθικό δίδαγμα ενός βιβλίου
που ο Κένεντι είχε εκδώσει λίγο πριν τερματιστεί η θητεία του Ρήγκαν στο
προεδρικό αξίωμα των ΗΠΑ. «Η άνοδος και η πτώση των μεγάλων δυνάμεων»
περιέγραφε την πορεία προς τη διάλυση διαφόρων αυτοκρατοριών ­ της οθωμανικής,
της ισπανικής, της βρετανικής και της αυτοκρατορίας του Ναπολέοντα ­ από το
1500 και μετά. Μετά την ακμή, η παρακμή, αυτό ήταν το συμπέρασμα. Το αυτό
ισχύει για κάθε ζωντανό οργανισμό, το αυτό ισχύει και για την εξουσία.

Δεν χρειάζεται να πούμε βέβαια ότι οι Αμερικανοί ιστορικοί άρχισαν από την
πρώτη στιγμή να μελετούν με ζήλο τον καθηγητή Κένεντι ­ σε μια προσπάθεια να
καταλάβουν αν οι ΗΠΑ απειλούντο από μία ανάλογη μοίρα. Κι έπειτα, τρία χρόνια
αργότερα, κατέρρευσε η Σοβιετική Ένωση. Σε πείσμα των προβλέψεων του Βρετανού
ιστορικού περί του αντιθέτου. Και η Ουάσιγκτον έπαψε να ανησυχεί. Οι ΗΠΑ ήταν
­ και θα παρέμεναν ­ η μοναδική υπερδύναμη. Και ο Κένεντι μπορούσε να λέει
ό,τι θέλει.

Η αλήθεια είναι ότι καμία άλλη χώρα δεν μπορεί να συγκριθεί με τις ΗΠΑ όσον
αφορά την οικονομία και τις ένοπλες δυνάμεις. Ο αμερικανικός πολιτισμός και το
αμερικανικό νόμισμα ­ αν δεν υπολογίσουμε το ευρώ ­ κυριαρχούν παγκοσμίως. Και
αν έλεγε κανείς σήμερα σε οποιονδήποτε Αμερικανό πολίτη ότι μέσα στα επόμενα
50 χρόνια η δύναμη της πατρίδας του επρόκειτο να καταρρεύσει, ασφαλώς θα
αντιδρούσε γελώντας. Την ίδια αντίδραση, όμως, θα είχε σε μία ανάλογη δήλωση
και ένας Ισπανός το 1600. Ή ένας Βρετανός το 1900. Μήπως όλοι τους
παραπλανώνται ­ ή παραπλανήθηκαν ­ εξίσου;

ΔΑΜΟΚΛΕΙΟΣ ΣΠΑΘΗ

Η δίκη του Μπιλ Κλίντον επικρέμαται σήμερα ως δαμόκλειος σπάθη πάνω από την
αμερικανική αυτοκρατορία. Η απόφαση της Βουλής να παραπέμψει ενώπιον της
Γερουσίας έναν πρόεδρο ικανό, επιτυχημένο και εκλεγμένο δύο φορές στη σειρά,
δεν μπορεί να εκληφθεί απλώς ως μία επιπόλαια κίνηση ­ καλό είναι να εκτιμηθεί
σε ένα ιστορικό πλαίσιο. Αρκεί να αναρωτηθεί κανείς αν οι γέροντες της
αμερικανικής δημοκρατίας θα είχαν ασχοληθεί τόσο πολύ με τις λεπτομέρειες της
«ανάρμοστης» σχέσης του Κλίντον, σε περίπτωση που μαινόταν τριγύρω ένας
πόλεμος ­ ψυχρός ή όχι ­ που να τους αφορούσε. Η απάντηση είναι ασφαλώς
αρνητική. Και η αλήθεια πίσω από την πρωτοφανή φάρσα που διαδραματίζεται αυτή
τη στιγμή στην Ουάσιγκτον είναι ότι η απόλυτη κυριαρχία των ΗΠΑ στο εξωτερικό,
τής επιτρέπει να επιδίδεται σε ανόητα παιχνίδια εξουσίας στο εσωτερικό ­ κάτι
που δεν θα είχε αποτολμήσει ποτέ την εποχή που αγωνιζόταν να αποκρούσει τον
ιδεολογικό εχθρό της. 
Αυτό είναι ένα κλασικό σύμπτωμα αυτοκρατορικής παρακμής. Βγαλμένο, θα έλεγε
κανείς, από το βιβλίο «Άνοδος και πτώση της ρωμαϊκής αυτοκρατορίας» του
Έντουαρντ Γκίμπον. Και οι σπόροι της καταστροφής μπορεί, πράγματι, να έχουν
αρχίσει να ριζώνουν στις ΗΠΑ. Ακριβώς κάτω από τους φανταχτερούς κίονες της Γερουσίας.


ΟΣΟΝ ΑΦΟΡΑ την έκβαση της δίκης του Κλίντον, όλα τα σενάρια παραμένουν
ανοικτά. Εκείνο που μπορεί όμως κανείς να προβλέψει με βεβαιότητα, είναι ότι η
ενδεχόμενη καθαίρεσή του θα κατάφερνε ένα καίριο κτύπημα στο αμερικανικό
πολιτικό σύστημα. Η πολιτική άλλωστε διέπεται από τους νόμους του Νεύτωνα: σε
κάθε δράση υπάρχει μία αντίδραση. Και η αντίδραση σε περίπτωση αποπομπής του
Κλίντον θα ήταν ένας πρωτοφανής κλονισμός της πίστης του μέσου πολίτη στο
αμερικανικό Σύνταγμα. Με απρόβλεπτες συνέπειες. Σε οποιαδήποτε χώρα ­ όσα
εθνικά ομοιογενής και αν είναι ­ η έλλειψη σεβασμού απέναντι στους θεσμούς
εγκυμονεί πολλούς κινδύνους. Και οι ΗΠΑ, επιπλέον, δεν είναι εθνικά
ομοιογενείς: ολοένα και περισσότερες εθνικές και θρησκευτικές ομάδες
διεκδικούν την ανεξαρτησία τους ­ τη δική τους γλώσσα, τη δική τους κουλτούρα,
τη δική τους ιστορία. Και όσο εντείνονται οι υπάρχουσες φυγόκεντρες τάσεις,
τόσο αυξάνεται ο κίνδυνος κατακερματισμού της αμερικανικής ζωής.

Ο ρόλος της υπερδύναμης προϋποθέτει αυτές ακριβώς τις αρετές που απειλούνται
σήμερα στις ΗΠΑ: μία ισχυρή εκτελεστική εξουσία και μία αδιαμφισβήτητη εθνική
ομοψυχία. Προϋποθέτει όμως και κάτι ακόμα: την αποδοχή του κινδύνου να
υπάρξουν, αν χρειαστεί, ανθρώπινες απώλειες. Ένα απλό παράδειγμα: ο Σαντάμ δεν
μπορεί να ηττηθεί χωρίς την αναδίπλωση των αμερικανικών χερσαίων δυνάμεων. Η
αμερικανική κοινή γνώμη όμως δεν πρόκειται να επιτρέψει την αναδίπλωση των
χερσαίων δυνάμεων διότι δεν θέλει να υπάρξουν ανθρώπινες απώλειες. Χωρίς όμως
ανθρώπινες απώλειες δεν μπορούν να ανατραπούν εχθροί όπως ο Σαντάμ Χουσεΐν.
Και αν δεν μπορεί μία υπερδύναμη να ανατρέψει εχθρούς όπως ο Σαντάμ Χουσεΐν,
τι είδους υπερδύναμη άραγε είναι; Μήπως μία υπερδύναμη που οδεύει προς την παρακμή;
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16338N371</ED>
<ID>
ID:16175

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N37&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ευρώ και Ευρώπη
</H2>
<AUTHOR>Γ.Ε. ΣΕΚΕΡΗΣ</AUTHOR>

ΤΟ 1999 θα μείνει αναμφίβολα στην ιστορία ως το έτος του ευρώ. Ο χρόνος θα
δείξει κατά πόσον θα καταγραφεί και ως σταθμός στην πορεία προς την ενωμένη
Ευρώπη. Έχει ορθώς επισημανθεί ότι, προτάσσοντας χρονικά της πολιτικής
ενοποίησης την οικονομική, οι κοινοτικές κυβερνήσεις αντιστρέφουν επικινδύνως
τη φυσική και ιστορικά δοκιμασμένη αλληλουχία των πραγμάτων. Και ότι πάντως το
πολιτικό υπόβαθρο της ΟΝΕ δεν είναι προς το παρόν ορατό. Την εκτίμηση δε αυτή
τείνουν να ενισχύσουν και οι πρόσφατες εκδηλώσεις προϊόντος εθνοκεντρισμού των
μεγάλων της Ευρωπαϊκής Ένωσης.

Το ευρωπαϊκό στοίχημα παραμένει επομένως αβέβαιης έκβασης. Η Πανευρώπη των
ελπίδων μας ­ μια συμπολιτεία διαθέτουσα ενιαία εξωτερική και αμυντική
πολιτική και άρα ικανή να εγγυηθεί το απαραβίαστο των συνόρων της ­ είναι,
στην καλύτερη περίπτωση, υπόθεση δεκαετιών. Και υπό τις συνθήκες αυτές, θα
ήταν τουλάχιστον ασύνετο για την Ελλάδα, είτε να στηρίξει τα πάντα στην
ευρωπαϊκή ενοποίηση ­ όπως επιθυμούν μερικοί ­ είτε να ξεγράψει το ευρωπαϊκό
όραμα ­ όπως προτείνουν άλλοι. Μια σώφρων επιλογή, αντί να αντιδιαστείλει, θα
συνδυάσει εθνικό και ευρωπαϊκό στρατηγικό άξονα. Ήτοι, αφενός, θα στοχεύσει
στη μεγιστοποίηση της εθνικής μας ισχύος ­ με ιδιαίτερη έμφαση στη στρατιωτική
της συνιστώσα και στη συμμαχία μας με την υπερδύναμη ­ προς εδραίωση της θέσης
της χώρας στο αδυσώπητο εγγύς περιβάλλον μας. Και, αφετέρου, θα αναδείξει την
ευρωκοινοτική μας διάσταση ­ χάριν των σημαντικών οφελών που ήδη αντλούμε από
την Ε.Ε., αλλά κυρίως για να διασφαλίσουμε τη μελλοντική μας συμμετοχή στο,
ομολογουμένως, άδηλο, πλην πάντοτε ελπιδοφόρο, ευρωπαϊκό γίγνεσθαι.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16338N372</ED>
<ID>
ID:16272

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N37&aa=2</URL></REF>


Article

<CATEGORY>vin07</CATEGORY>

 <H5>Η ΚΥΒΕΡΝΗΣΗ ΕΤΖΕΒΙΤ ΤΗΝ ΚΥΡΙΑΚΗ ΣΤΗ ΒΟΥΛΗ ­ ΟΙ ΣΤΡΑΤΗΓΟΙ ΘΕΛΟΥΝ ΑΝΑΒΟΛΗ ΕΚΛΟΓΩΝ
</H5><H5>Ευθυγράμμιση με τον στρατό
</H5><H2></H2><H2>Αβέβαιος ο βίος της
</H2>
Η πολιτική κρίση που κράτησε έξι εβδομάδες στην Τουρκία, φαίνεται ότι
τερματίστηκε με την ανακοίνωση του Μπουλέντ Ετζεβίτ ότι κατόρθωσε να
σχηματίσει κυβέρνηση μειοψηφίας, η οποία αναμένεται την Κυριακή να κερδίσει
ψήφο εμπιστοσύνης στη Βουλή.

Μπουλέντ Ετζεβίτ. Η κυβέρνησή του ζητάει την Κυριακή ψήφο εμπιστοσύνης

ΑΛΛΑ ΕΙΝΑΙ αβέβαιο πόσο διάστημα θα παραμείνει στην εξουσία η κυβέρνηση
Ετζεβίτ. Μπορεί βέβαια να έχουν προγραμματιστεί πρόωρες εκλογές για τον
Απρίλιο, αλλά ο πρόεδρος Σουλεϊμάν Ντεμιρέλ και οι πανίσχυροι στρατιωτικοί
διοικητές επιθυμούν να τις αναβάλουν. Φοβούνται ότι το ισλαμικό πολιτικό
κίνημα θα αποκομίσει νέα κέρδη αν οι εκλογές διεξαχθούν τόσο γρήγορα.

Η κυβέρνηση Ετζεβίτ είναι η έκτη από τις τελευταίες εκλογές του Δεκεμβρίου του
1995. Από τις πολιτικές έριδες που δίχασαν τη χώρα από τότε, ο Μπουλέντ
Ετζεβίτ ισχυροποίησε τη θέση του, εμφανιζόμενος ως ένας από τους πιο σταθερούς
υπερασπιστές των κοσμικών θεσμών. Είναι ταυτόχρονα ένθερμος εθνικιστής και ο
πρωθυπουργός που διέταξε την εισβολή στην Κύρπο, το 1974, την οποία
χαρακτήρισε ως «επιχείρηση ειρήνης» για την προστασία της τουρκικής
μειονότητας. Χάρη σε αυτές τις πεποιθήσεις του, έγινε αποδεκτός από τους
στρατιωτικούς, παρά το γεγονός ότι είναι ανέκαθεν αριστερός ­ νονός της
Αριστεράς, ο οποίος διατήρησε τις απόψεις του ακόμα κι όταν αντιμετώπιζε
διώξεις, φυλακίσεις και δολοφονικές απόπειρες.

Μία από τις πιο μοιραίες πολιτικές του Μπουλέντ Ετζεβίτ, ο οποίος στη δεκαετία
του '70 διετέλεσε τρεις φορές πρωθυπουργός, ήταν να εμποδίσει την Τουρκία να
ενταχθεί στην Ευρωπαϊκή Ένωση, γνωστή τότε ως Ευρωπαϊκή Κοινότητα. Υποστήριζε
την εποχή εκείνη ότι η Ευρωπαϊκή Ένωση αντιπροσώπευε τις καπιταλιστικές
δυνάμεις, οι οποίες επιζητούσαν να αποξενώσουν την Τουρκία από τους συμμάχους
της στη Μέση Ανατολή. Σήμερα, που η Τουρκία επιδιώκει την ένταξή της στην
Ε.Ε., το κλίμα δεν είναι πλέον το ίδιο θετικό όπως τότε.


ΑΠΟΚΑΛΩΝΤΑΣ την Τουρκία «εμπροσθοφυλακή» της δημοκρατίας και του κοσμικού
κράτους στον ισλαμικό κόσμο, ο Μπουλέντ Ετζεβίτ δεσμεύτηκε να συνεχίσει τον
αγώνα κατά της απειλής του ισλαμικού πολιτικού κινήματος, ευθυγραμμιζόμενος με
τις θέσεις του πανίσχυρου στρατού.

Κατά την παρουσίαση των προγραμματικών του θέσεων στη Βουλή, ο νέος
πρωθυπουργός της Τουρκίας αναφερόμενος στο έργο της βραχύβιας κυβέρνησης του
είπε ότι θα «επιτελέσει το καθήκον της, δημιουργώντας κλίμα εμπιστοσύνης για
τη διεξαγωγή των εθνικών εκλογών». Όπως επισημαίνει σε ανταπόκριση της από την
Άγκυρα η αμερικανική εφημερίδα «Ουάσιγκτον Ποστ» ο Μπουλέντ Ετζεβίτ και η
Τανσού Τσιλέρ συμφώνησαν κατά τις διαβουλεύσεις τους για τον σχηματισμό της
προσωρινής κυβέρνησης να μην συζητηθούν στο διάστημα των τεσσάρων μηνών που
απομένουν μέχρι τις εκλογές τα νομοσχέδια που αφορούν στις πολιτικές
μεταρρυθμίσεις. Όπως υπογραμμίζουν οι πολιτικοί παρατηρητές, χωρίς τις
πολιτικές μεταρρυθμίσεις κανένα κόμμα δεν θα συγκεντρώσει την πλειοψηφία και
θα προκύψουν και πάλι προβλήματα για τον σχηματισμό κυβέρνησης συνασπισμού.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16338N391</ED>
<ID>
ID:16176

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N39&aa=1</URL></REF>


Article

<CATEGORY>vin07</CATEGORY>

 <H2>Έως τον Μάιο θα κριθεί η ειρήνευση στη Μ. Ανατολή
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΕΝΑΣ «θερμός» Μάιος περιμένει Ισραηλινούς και Παλαιστινίους, καθώς και οι δύο
πλευρές, σ' αυτό τον μήνα, έχουν πλέον εναποθέσει τις ελπίδες τους για τη
συνέχιση της ειρηνευτικής διαδικασίας στη Μέση Ανατολή. Για το Ισραήλ, όπως
σχολιάζουν αυτές τις μέρες Δυτικοί διπλωμάτες στο Τελ Αβίβ, η 4η Μαΐου
αποτελεί το «κόκκινο πανί», αφού αποτελεί την καταληκτική ημερομηνία που
τέθηκε στη συμφωνία του Όσλο. Και επιπλέον επισημαίνουν τους κινδύνους για την
ευρύτερη περιοχή στην περίπτωση που τότε πραγματοποιήσει την απειλή του ο
Γιασέρ Αραφάτ και προχωρήσει στην ανακήρυξη του ανεξάρτητου παλαιστινιακού κράτους.

Από την άλλη, οι Παλαιστίνιοι αντιμετωπίζουν με αγωνία και έκδηλη ανησυχία τη
17η Μαΐου, οπότε έχουν προκηρυχθεί πρόωρες εκλογές στο Ισραήλ.

Θερμό κλίμα. Ο Γιασέρ Αραφάτ υποδέχεται το μέλος του Ε.Γ. του ΠΑΣΟΚ
Θόδωρο Τσουκάτο

Αυτά τα ανάμεικτα συναισθήματα της παλαιστινιακής πλευράς μετέφερε ο Γιασέρ
Αραφάτ στα μέλη της ελληνικής αντιπροσωπείας, η οποία, με επικεφαλής τον
υφυπουργό Εξωτερικών Γιάννο Κρανιδιώτη και το μέλος του Ε.Γ. του ΠΑΣΟΚ Θόδωρο
Τσουκάτο, πραγματοποιεί επίσημη επίσκεψη στο Ισραήλ και στα κατεχόμενα.

Ο Αραφάτ υποδέχθηκε πολύ εγκάρδια και διαχυτικά τους «Έλληνες φίλους του».

Η συζήτηση, η οποία κράτησε περίπου μία ώρα, χαρακτηρίστηκε απ' όλους «φιλική
συνάντηση», παρά κάποια «τυπική διαδικασία». Άλλωστε, ο ίδιος ο Παλαιστίνιος
ηγέτης δεν παρέλειψε να επαναλάβει δύο φορές ότι θεωρεί την Ελλάδα «δεύτερη
πατρίδα του» και πως με τους Έλληνες και το ΠΑΣΟΚ συνδέεται με «παλαιές και
στενές σχέσεις». Παρ' όλο, όμως, το όμορφο κλίμα, ο Γιασέρ Αραφάτ,
χρησιμοποιώντας ρεαλιστική γλώσσα, περιέγραψε «την τραγική κατάσταση» που
επικρατεί στα κατεχόμενα εδάφη. Και τόνισε ότι οι υποσχέσεις των Ισραηλινών,
με βάση το Όσλο, «έμειναν στα χαρτιά».

Ο Παλαιστίνιος ηγέτης, ακόμη, δεν έκρυψε την ενόχλησή του για την αδιαφορία
χωρών της Ευρωπαϊκής Ένωσης. Στο πλαίσιο αυτό, μάλιστα, ο Παλαιστίνιος ηγέτης
ζήτησε τη συνδρομή της Ελλάδας ως μέλους της Ε.Ε. Μ' αυτή τη θέση συμφώνησε ο
υφυπουργός Εξωτερικών Γιάννος Κρανιδιώτης, ο οποίος εξέφρασε την ανησυχία του
για την καθυστέρηση στην εφαρμογή της ειρηνευτικής συμφωνίας. Ο Έλληνας
υφυπουργός συμμερίστηκε τον ρόλο που μπορεί να παίξει η Ευρωπαϊκή Ένωση στη
Μέση Ανατολή και διαβεβαίωσε τον Παλαιστίνιο ηγέτη ότι θα θέσει το ζήτημα στην
επόμενη σύνοδο των Ευρωπαίων ομολόγων του.

Η ελληνο-παλαιστινιακή συνάντηση, πάντως, τέλειωσε όπως ακριβώς άρχισε. Το
μέλος του Ε.Γ. του ΠΑΣΟΚ Θόδωρος Τσουκάτος εξέφρασε «τα συναισθήματα
συμπάθειας που τρέφει ο ελληνικός λαός και το ΠΑΣΟΚ προς τον Παλαιστίνιο
ηγέτη». Και μετέφερε την πρόσκληση του Πρωθυπουργού Κώστα Σημίτη να παραστεί ο
Γιασέρ Αραφάτ και να χαιρετίσει τον Μάρτιο στο 5ο Συνέδριο του κόμματος.

Στην πρόσκληση αυτή, με χαμόγελο και έκδηλα σημάδια ικανοποίησης, ο
Παλαιστίνιος ηγέτης απάντησε: «Ελπίζω να παραστώ».

Μέσα σ' αυτό το κλίμα ο Αραφάτ έδωσε αμέσως εντολή να ικανοποιηθεί το ελληνικό
αίτημα για την ολοκλήρωση της στέγης του Ναού της Γεννήσεως του Χριστού στη Βηθλεέμ.

Η ελληνική αντιπροσωπεία πρόκειται σήμερα να συναντηθεί με τον πρόεδρο του
Εργατικού Κόμματος Εχούντ Μπαράκ, ο οποίος θεωρείται ο κυριότερος αντίπαλος
του Νετανιάχου για την πρωθυπουργία.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16338N392</ED>
<ID>
ID:16232

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N39&aa=2</URL></REF>


Article

<CATEGORY>vin07</CATEGORY>

 <H2>Εξ αρχής η διαδικασία για την τύχη του Πινοσέτ
</H2>
ΑΠΟ ΜΗΔΕΝΙΚΗ βάση ξαναρχίζει σήμερα στη Βουλή των Λόρδων η διαδικασία για την
τύχη του δικτάτορα της Χιλής Αουγκούστο Πινοσέτ.

Τρεις λόρδοι δικαστές θα ακούσουν τα επιχειρήματα των εκπροσώπων δύο διεθνών
οργανώσεων, της Διεθνούς Αμνηστίας και του Παρατηρητηρίου για τα Ανθρώπινα
Δικαιώματα, καθώς και της χιλιανής κυβέρνησης, ώστε να αποφασίσουν αν θα τους
καλέσουν εκ νέου ως μάρτυρες στην υπόθεση Πινοσέτ. Παρών θα είναι και ο
Ισπανός δικαστής Μπαλτάσαρ Γκαρθόν, ο οποίος έλαβε άδεια να συμμετάσχει στη
διαδικασία της Βουλής των Λόρδων που θα αποφασίσει αν απολαύει ασυλίας ή όχι ο
Αουγκούστο Πινοσέτ.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16338N393</ED>
<ID>
ID:16277

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N39&aa=3</URL></REF>


Article

<CATEGORY>vin07</CATEGORY>

 <H2>Μανιφέστο υπέρ της ευθανασίας
</H2>
ΜΕ ΤΙΤΛΟ «Ο θάνατός μας μάς ανήκει» δημοσιεύθηκε στη χθεσινή «Φρανς Σουάρ»
μανιφέστο υπέρ του δικαιώματος του ατόμου για την επιλογή της ώρας του θανάτου
του. Το μανιφέστο υπέρ της ευθανασίας υπογράφουν 100 διανοούμενοι της Γαλλίας.
Στην «ομαδική διακήρυξη πολιτικής ανυπακοής» τους οι Γάλλοι διανοούμενοι
διατρανώνουν πως θεωρούν «την ελευθερία της επιλογής της ώρας του θανάτου του,
ως ένα από τα αναφαίρετα δικαιώματα του ατόμου, συμφυές προς τη Διακήρυξη των
Δικαιωμάτων του Ανθρώπου». «Είναι εντελώς δικαιολογημένο το δικαίωμα τούτο να
παρέχεται στον ανίατα άρρωστο ή σε όσους υποφέρουν από αβάστακτους σωματικούς
πόνους που μόνον εκείνος είναι σε θέση να κρίνει πόσο αφόρητοι είναι»,
προστίθεται στο ίδιο κείμενο. Το κείμενο υπογράφουν εξέχουσες προσωπικότητες
της γαλλικής διανόησης, όπως ο επιφανής κοινωνιολόγος Πιερ Μπουρντιέ, ο πρώην
υπουργός Ανρί Καγιαβέ, ο τιμημένος με Νόμπελ Φυσικής Πιερ-Ζιλ Ντε Ζεν, η
κορυφαία δημοσιογράφος Φρανσουάζ Ζιρού, ο πρωτοπόρος καθηγητής - ερευνητής
Βιολογίας Αλμπέρ Ζακάρ, ο συγγραφέας Ζιλ Περό, ο αστροφυσικός Ιμπέρ Ριβ, η
σκηνοθέτις Ανιές Βαρντά.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16338N394</ED>
<ID>
ID:16305

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N39&aa=4</URL></REF>


Article

<CATEGORY>vin07</CATEGORY>

 <H2>1,2 εκατομμύρια κρούσματα καρκίνου στις ΗΠΑ
</H2>
ΠΑΝΩ από 1,2 εκατομμύρια κρούσματα καρκίνου υπολογίζεται ότι θα διαγνωσθούν
φέτος στις Ηνωμένες Πολιτείες ­ από αυτά τα 563.000 θα αποβούν μοιραία,
προειδοποιεί η ετήσια έκθεση της Αμερικανικής Αντικαρκινικής Εταιρείας.

Σύμφωνα με την έκθεση, ο καρκίνος αποτελεί τη δεύτερη στη σειρά αιτία θανάτου
στις Ηνωμένες Πολιτείες μετά τις καρδιοπάθειες. Από όλες τις μορφές καρκίνου
όμως, ο καρκίνος των πνευμόνων συνεχίζει να είναι η πιο φονική μορφή της νόσου
στις ΗΠΑ και φέτος υπολογίζεται ότι θα στοιχίσει πάνω από 150.000 ανθρώπινες
ζωές. Η Αμερικανική Αντικαρκινική Εταιρεία επισημαίνει στο σημείο αυτό ότι τα
περισσότερα κρούσματα καρκίνου των πνευμόνων θα μπορούσαν να έχουν προληφθεί
αν πολλοί καπνιστές εγκατέλειπαν την ολέθρια αυτή συνήθεια.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16338N395</ED>
<ID>
ID:16323

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N39&aa=5</URL></REF>


Article

<CATEGORY>vin07</CATEGORY>

 <H5>ΚΙΝΔΥΝΟΙ ΑΠΟ ΤΗΝ ΚΛΙΜΑΚΟΥΜΕΝΗ ΕΝΤΑΣΗ ΣΤΟ ΚΟΣΣΥΦΟΠΕΔΙΟ ­ ΣΥΖΗΤΗΣΗ ΣΤΗΝ ΑΘΗΝΑ
ΤΩΝ ΥΠΟΥΡΓΩΝ ΑΜΥΝΑΣ ΤΗΣ ΝΑ ΕΥΡΩΠΗΣ
</H5><H5>Πολυεθνική ταξιαρχία
</H5><H2>Η διεθνής κοινότητα ανησυχεί
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ανησυχούν ­ και μάλιστα πολύ ­ οι ΗΠΑ και οι βαλκανικές χώρες για την
κλιμακούμενη ένταση στο Κοσσυφοπέδιο και τους κινδύνους που δημιουργεί για
ευρύτερη ανάφλεξη και εμπλοκή και άλλων χωρών της περιοχής στην κρίση με
απρόβλεπτες συνέπειες.

Πολυεθνική Ταξιαρχία. Το πρωτόκολλο συγκρότησης της Ειρηνευτικής Δύναμης
Νοτιοανατολικής Ευρώπης υπεγράφη χθες από τους υπουργούς Άμυνας ή εκπροσώπους
τους 7 χωρών της Βαλκανικής και της Ιταλίας. Ο κ. Τσοχατζόπουλος (κέντρο)
τόνισε ότι η «συνάντηση των Αθηνών ήταν επιτυχημένη και αποδοτική»

Η ΔΙΕΘΝΗΣ κοινότητα έχει εντείνει τις διπλωματικές και άλλες πιέσεις της για
να φέρει τις δύο πλευρές, τους αλβανόφωνους και τους Σέρβους, στο τραπέζι των
διαπραγματεύσεων και χθες μετέβη για τον λόγο αυτό στην καυτή περιοχή ο
πρόεδρος του ΟΑΣΕ. Ενδεικτικό του προβληματισμού και της ανησυχίας που υπάρχει
είναι το γεγονός ότι στο θέμα του Κοσσυφοπεδίου εστιάστηκαν οι χθεσινές
συζητήσεις των υπουργών Άμυνας της Νοτιοανατολικής Ευρώπης, οι οποίοι
συναντήθηκαν στην Αθήνα για να οριστικοποιήσουν τη συγκρότηση της Πολυεθνικής Ταξιαρχίας.

Ο Α. ΤΣΟΧΑΤΖΟΠΟΥΛΟΣ

«Χρειάζεται τώρα, όχι αργότερα, να ασκηθεί η μεγαλύτερη δυνατή πίεση από την
διεθνή κοινότητα, ώστε να γίνει κατανοητό ότι μόνον ειρηνική πολιτική λύση
υπάρχει στο Κόσοβο», δήλωσε μετά τις εργασίες της συνόδου των υπουργών ο κ. Α.
Τσοχατζόπουλος απαντώντας σε ερώτηση των «ΝΕΩΝ». «Εμείς, πρόσθεσε, εκφράζουμε
την ανησυχία μας για τις εξελίξεις».

Ο παριστάμενος, ως παρατηρητής, στις εργασίες Αμερικανός πρέσβης στην Αθήνα κ.
Νίκολας Μπερνς, σε συζήτηση που είχε με τους δημοσιογράφους δήλωσε ότι
«είμαστε πολύ ανήσυχοι για το Κόσοβο».

Στο ίδιο μήκος κύματος μίλησαν και οι υπουργοί Βουλγαρίας, Ιταλίας, Σκοπίων
και Αλβανίας. Ενδεικτική είναι η επισήμανση του τελευταίου, ο οποίος
διευκρίνισε ότι το Κόσοβο «δεν είναι πρόβλημα αποκλειστικό της Αλβανίας.
Είναι, σημείωσε, πρόβλημα της Βαλκανικής ότι η κρίση στο Κοσσυφοπέδο σε
περίπτωση που επεκταθεί θα συμπεριλάβει όλες τις χώρες». Πάντως, απ' όλες τις
πλευρές εκφράστηκε η ελπίδα ότι η (νέα) Πολυεθνική Ειρηνευτική Ταξιαρχία, που
μόλις συγκροτήθηκε επισήμως και θα είναι έτοιμη σε 6-7 μήνες, δεν θα χρειαστεί
να επέμβει στο Κόσοβο και ότι θα υπάρξει ειρηνική λύση πολύ σύντομα.


ΩΣ ΠΡΟΣ την πολυεθνική ειρηνευτική ταξιαρχία ΝΑ Ευρώπης οριστικοποιήθηκε ότι η
έδρα θα εναλλάσσεται στις χώρες ευθύνης. Η έδρα του στρατηγείου θα είναι για
τα 4 πρώτα χρόνια στη Φιλιππούπολη της Βουλγαρίας και θα ακολουθήσουν η
Ρουμανία, η Τουρκία και η Ελλάδα. 
Ο πρώτος διοικητής θα είναι Τούρκος (για 2 χρόνια) και θα ακολουθήσουν
Έλληνας, Ιταλός κ.ο.κ. 
Η έδρα και ο πρόεδρος της πολιτικοστρατιωτικής επιτροπής θα ανήκουν για τα δύο
πρώτα χρόνια στην Ελλάδα και θα ακολουθήσουν η Ρουμανία, η Τουρκία κ.ο.κ. Στη
δύναμη συμμετέχουν 7 χώρες: Ελλάδα, Ρουμανία, Τουρκία, Αλβανία, Σκόπια,
Βουλγαρία και Ιταλία. Ως παρατηρητές συμμετέχουν οι ΗΠΑ και η Σλοβενία.

* Με ανακοίνωσή του το ΚΚΕ τονίζει ότι η νέα πολυεθνική δύναμη εντάσσεται στη
δομή του ΝΑΤΟ, στρέφεται ευθέως κατά των λαών της περιοχής και ότι οι δηλώσεις
του κ. Τσοχατζόπουλου πως πρόκειται για δύναμη ειρήνης «κάνουν το μαύρο άσπρο».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16338N401</ED>
<ID>
ID:16177

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N40&aa=1</URL></REF>


Article

<CATEGORY>vin07</CATEGORY>

 <H2></H2><H2>Στη φόρα βγαίνουν τα «όργια του Κογκρέσου»
</H2>
ΒΟΥΙΖΕΙ από τις πιο εξωφρενικές φήμες η Ουάσινγκτον για ατέλειωτα όργια και
σκάνδαλα των μελών του Κογκρέσου, καθώς ο Λάρι Φλιντ άρχισε ήδη να
πραγματοποιεί τις απειλές του. Ο «διασημότερος πορνογράφος» των ΗΠΑ εκτοξεύει
από την αναπηρική καρέκλα του κύματα «αποκαλύψεων» για τη σεξουαλική ζωή
γερουσιαστών και βουλευτών. Ο Φλιντ, που εκδίδει το σκανδαλοθηρικό περιοδικό
«Χάσλερ», είπε χθες σε συνέντευξη Τυπου στην Καλιφόρνια ότι ο Ρεπουμπλικανός
γερουσιαστής Μπομπ Μπαρ από τη Γεωργία όχι μόνο απατούσε την πρώτη γυναίκα του
(πριν από 12 χρόνια) αλλά και την υποχρέωσε να υποβληθεί σε άμβλωση. 
Ο Μπαρ παντρεύτηκε αργότερα την ερωμένη του αφήνοντας την πρώτη σύζυγό του
ψυχικό ράκος. Για να τον εκδικηθεί, η ίδια έδωσε στον εκδότη τα στοιχεία για
τη συμπεριφορά του πρώην συζύγου της και ο Λάρι θα τα δημοσιεύσει όλα στο
«Χάσλερ».Το σκάνδαλο πάντως δεν είναι από τα μεγαλύτερα που ετοιμάζεται να
αποκαλύψει ο Φλιντ. Ο ίδιος λέει ότι έχει συγκεντρώσει «τρομερά στοιχεία» για
άλλους πέντε Ρεπουμπλικανούς και «συμπληρώνει τους φακέλους» του για άλλους
πέντε και για ένα μη Ρεπουμπλικανό. Στις υποθέσεις που πρόκειται να
αποκαλυφθούν περιλαμβάνονται άφθονες μοιχείες, όργια των πατέρων του έθνους με
Μεξικάνες πόρνες, ομοφυλοφιλικές συναντήσεις και κάθε είδους εκτροπές, μπροστά
στις οποίες, υποτίθεται, ωχριά η σύντομη περιπέτεια του Κλίντον με τη Μόνικα 
«ΠΛΗΡΩΣΕ ΑΚΡΙΒΑ ΤΗ ΝΥΦΗ»

Ο Μπιλ Κλίντον κατέβαλε τις 850.000 δολάρια του συμβιβασμού για να κλείσει η
υπόθεση της σεξουαλικής παρενόχλησης της πρώην υπαλλήλου του, Πόλα Τζόουνς,
όταν εκείνος ήταν κυβερνήτης του Άρκανσο το 1991. Σύμφωνα με πηγή προσκείμενη
στο περιβάλλον του Αμερικανού προέδρου ο προσωπικός δικηγόρος του Κλίντον,
Ρόμπερτ Μπένετ, έστειλε επιταγή με το συγκεκριμένο ποσό σε έναν από τους
συνηγόρους της Τζόουνς, τον Μπιλ ΜακΜίλαν. Οι 475.000 δολάρια προέρχονται από
ένα διακανονισμό των ασφαλίστρων με την εταιρεία «Τσαμπ Ινσούρανς Κόμπανι» και
οι υπόλοιπες 375.000 από τους προσωπικούς λογαριασμούς των Κλίντον.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16338N402</ED>
<ID>
ID:16233

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N40&aa=2</URL></REF>


Article

<CATEGORY>vin07</CATEGORY>

 <H2></H2><H2>Τριπλό πολεμικό επεισόδιο στο Ιράκ
</H2>
ΟΛΟΕΝΑ και πιο απομονωμένες βρίσκονται οι Ηνωμένες Πολιτείες με την πολιτική
που ακολουθούν έναντι του Ιράκ, καθώς αυξάνονται τα μέλη του Συμβουλίου
Ασφαλείας του ΟΗΕ και οι αραβικές χώρες που υποστηρίζουν την άρση του
πετρελαϊκού εμπάργκο το οποίο έχει επιβληθεί στη Βαγδάτη ή τη σημαντική
χαλάρωση των κυρώσεων, ώστε να ανακουφιστεί ο ιρακινός λαός.

Μεταξύ των υπό συζήτηση προτάσεων είναι η δημιουργία ενός νέου συστήματος
επιθεωρήσεων και μεθόδων ελέγχου των εσόδων του Ιράκ, σε περίπτωση που θα του
επιτραπεί να πουλάει ελεύθερα πετρέλαιο.

Η αμερικανική κυβέρνηση επιθυμεί να διατηρηθεί το ισχύον σύστημα και μαζί με
αυτό το δικαίωμα χρήσης στρατιωτικής ισχύος για την επιβολή του. Όμως, τα
περισσότερα μέλη του Συμβουλίου Ασφαλείας αντιτίθενται σε περαιτέρω χρήση βίας
χωρίς την έγκρισή τους.

Η Ουάσιγκτον εστιάζει τις προσπάθειές της στη διατήρηση των κυρώσεων, ώσπου το
Ιράκ να συμμορφωθεί με όλους τους όρους του αφοπλισμού του.

Τριπλή πολεμική εμπλοκή σημειώθηκε χθες στο Ιράκ, σε μία επικίνδυνη κλιμάκωση
της έντασης των τελευταίων ημερών. Αμερικανικό καταδιωκτικό F-16 εκτόξευσε
πύραυλο τύπου HARM εναντίον ραντάρ της ιρακινής αεράμυνας, στο Βόρειο Ιράκ.
Μετά την επίθεση, το αμερικανικό αεροσκάφος επέστρεψε στη βάση του, στο
Ιντσιρλίκ της Τουρκίας. Στην ίδια περιοχή του Βορείου Ιράκ αμερικανικό
μαχητικό αεροσκάφος καταδίωξε ιρακινό Μιράζ F-1, που εισήλθε στην ζώνη
απαγόρευσης πτήσεων. Νωρίτερα, δύο ιρακινά Μιγκ είχαν παραβιάσει την ζώνη
απαγόρευσης πτήσεων στο Νότιο Ιράκ.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16338N403</ED>
<ID>
ID:16278

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N40&aa=3</URL></REF>


Article

<CATEGORY>vin07</CATEGORY>

 <H2>Νέο ρωσικό μαχητικό εξουδετερώνει τους Κρουζ
</H2>
ΟΙ ΡΩΣΟΙ διαθέτουν ένα νέο μαχητικό αεροσκάφος, η κατασκευάστρια εταιρεία του
οποίου ανακοίνωσε πως θα μπορούσε να καταρρίψει τους περισσότερους από τους
αμερικανικούς πυραύλους Κρουζ που εκτοξεύθηκαν εναντίον του Ιράκ τον περασμένο μήνα

Ο Ρώσος υπουργός Άμυνας Ιγκόρ Σεργκέγιεφ παρουσίασε το Mig-31Μ, εξοπλισμένο με
έξι μακρού βεληνεκούς κατευθυνόμενους πυραύλους, πέραν των μέσου βεληνεκούς
κατευθυνόμενων πυραύλων που διαθέτει.

«Εάν το αεροπλάνο αυτό είχε χρησιμοποιηθεί στην αναχαίτιση των αμερικανικών
και βρετανικών αεροσκαφών, όταν επιτέθηκαν εναντίον του Ιράκ, το 90% όλων των
κατευθυνόμενων πυραύλων και βομβών που χρησιμοποιήθηκαν, συμπεριλαμβανομένων
των πυραύλων Κρουζ, θα είχαν εξουδετερωθεί», δήλωσε ο γενικός διευθυντής της
Mig Μιχαήλ Κόρζιγιεφ.

Τα Mig-31Μ είναι ισάξια με τα αμερικανικά F-22Α, μπορούν να αναπτύξουν
ταχύτητα δυόμισι φορές μεγαλύτερη αυτής του ήχου, δύσκολα μπορούν να
εντοπιστούν από τα ραντάρ, ενώ μπορούν να επιτεθούν ταυτόχρονα εναντίον
τουλάχιστον 20 εναέριων στόχων.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16338N404</ED>
<ID>
ID:16306

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N40&aa=4</URL></REF>


Article

<CATEGORY>vin07</CATEGORY>

 <H5>ΚΛΑΙΡ ΚΙΓΙΟ
</H5><H2>ΠΡΟΣΩΠΑ
</H2><H2>«Άραγε θα μας καταλάβουν...»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο Ροζέ και η Κλαιρ Κιγιό αποφάσισαν πέρυσι τον Ιούλιο να τελειώσουν τη ζωή
τους μαζί, όπως την είχαν ζήσει. Εκείνη επέζησε και αφηγείται.

Κλαιρ Κιγιό. Σήμερα μάχεται «για το δικαίωμα να πεθαίνεις με αξιοπρέπεια»

ΓΝΩΡΙΣΘΗΚΑΝ φοιτητές στο Παρίσι, το 1945, και παντρεύτηκαν τρία χρόνια μετά. Η
Κλαιρ περιγράφει τη σχέση τους με τα λόγια της Ανδρομάχης προς τον Έκτορα:
«"Είσαι ο πατέρας μου και η μητέρα μου και ο αδελφός μου και ο εραστής μου",
έτσι ήμασταν εμείς». Συμπλήρωναν ο ένας τον άλλον. Εκείνος άρχιζε ένα
μυθιστόρημα, εκείνη το τελείωνε. Δακτυλογραφούσε και διόρθωνε τα κείμενά του.
Ήταν παντού χέρι-χέρι. Όταν εκλέγεται δήμαρχος του Κλερμόν-Φεράν, εκείνη
δέχεται τους δημότες. Όταν αναλαμβάνει υπουργός Οικισμού της τότε
σοσιαλιστικής κυβέρνησης, εκείνη τον ακολουθεί στο Παρίσι. Παράλληλα γράφει,
εκδίδει βιβλία. «Δεν ήμουν στη σκιά, ήμασταν μαζί, εκείνος περισσότερο στην
πολιτική, εγώ περισσότερο στα βιβλία», εξηγεί στη «Λιμπερασιόν». «Το σημαντικό
για μας, ήταν να βοηθάμε ο ένας τον άλλο να αγγίξει τα άκρα του».

Το θέμα της αυτοκτονίας τέθηκε το 1975, όταν ο Ροζέ έπρεπε να κάνει μια
επέμβαση ανοικτής καρδιάς. «Τον αγαπούσα τόσο ώστε μου ήταν αδύνατο να συλλάβω
τη ζωή με τον πόνο της απώλειάς του», λέει η Κλαιρ. «Η ιδέα της αυτοκτονίας
ήταν για μένα ανακουφιστική». Τέθηκε ξανά το 1996, όταν η Κλαιρ πίστεψε ότι
είχε τα πρώτα συμπτώματα της Αλτσχάιμερ και «η ιδέα να γίνω ξεμωραμένη μου
ήταν απαράδεκτη». Ήταν εκείνη 71 κι εκείνος 72 ετών, οι δύο γιοι τους είχαν
πια τις δικές τους οικογένειες· και αποφάσισαν ότι κανείς από τους δυο τους
δεν θα χήρευε. Και ότι, ως τότε, θα ζούσαν πραγματικά.

«Η κοινή γνώμη βλέπει γενικά στην αυτοκτονία μια πράξη απελπισίας, μια οικτρή
και (ή) καταδικαστέα αδυναμία», έγραψε ο Ροζέ στην επιστολή-διαθήκη που
έστειλε στον Τύπο δύο χρόνια αργότερα, όταν τα προβλήματα της υγείας του είχαν
γίνει πολύ έντονα. «Είναι σωστό ως επί το πλείστον, κυρίως όταν πρόκειται για
νέους. Άραγε θα μας καταλάβουν αν πω ότι η κοινή επιλογή μας για τον θάνατο
είναι μια πράξη ταυτόχρονα ελευθερίας και αγάπης για τη ζωή στην πληρότητά
της;». Έκαναν ένα υπέροχο ταξίδι στην Ελλάδα, τακτοποίησαν τις υποθέσεις τους
και, την ημερομηνία που είχαν προκαθορίσει, πήραν τα χάπια. 
Ο Ροζέ πέθανε, αλλά οι γιατροί έσωσαν την Κλαιρ. Σήμερα μάχεται «για το
δικαίωμα να πεθαίνεις με αξιοπρέπεια» ­ σίγουρα θα συμφωνεί, αν δεν
συνυπογράφει τη «συλλογική δήλωση πολιτικής ανυπακοής» υπέρ του δικαιώματος να
επιλέγει κανείς την ώρα του θανάτου του, την οποία δημοσίευσαν χθες εκατό
Γάλλοι διανοούμενοι. «Δεν θέλω πια ν' αυτοκτονήσω», εξηγεί ωστόσο. Όταν η
ιστορία έγινε γνωστή, έλαβε χιλιάδες επιστολές, «από φίλους, αγνώστους,
συναδέλφους, παλιούς μαθητές μου, και είπα ότι δεν μπορώ να τους κάνω κάτι
τέτοιο». Και κυρίως, «πίστευα ότι χωρίς τον Ροζέ θα ήμουν μόνη. Αλλά δεν
είμαι. Είναι πάντα μαζί μου».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16338N421</ED>
<ID>
ID:16178

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N42&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η Δεξιά έμεινε ορφανή
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Με την Κεντροαριστερά να κυβερνά, έστω και μεταλλαγμένη, στις περισσότερες
χώρες της Ευρώπης, προκύπτει αβίαστο το ερώτημα: τι απέγινε η Δεξιά; Και ποια
είναι σήμερα τα χαρακτηρι&#009στικά της;

Ιταλική Δεξιά. Παρά τα χαμόγελα του Μπερλουσκόνι και του Φίνι, η
επιστροφή στην εξουσία είναι απόμακρο όνειρο

ΕΜΦΥΛΙΟΣ πόλεμος έχει ξεσπάσει στους κόλπους της γαλλικής Δεξιάς μετά τη
διάσπασή της στις περιφερειακές εκλογές της Ρον-Αλπ και την εκλογή της
υποψήφιας της μιας πλευράς («Ένωση της Γαλλίας», UDF) με την υποστήριξη της...
Αριστεράς. Αδυνατώντας να καθορίσει μια σαφή και συνεπή στάση απέναντι στους
ακροδεξιούς του Λεπέν (που υποστήριζε τον άλλο υποψήφιο) και να επεξεργαστεί
ένα πρόγραμμα που να απαντά στις προκλήσεις του σημερινού κόσμου, η παράταξη
μοιάζει καταδικασμένη να παραμείνει για καιρό ακόμη στην αντιπολίτευση.
Προσδοκώντας οφέλη μόνο ­ τι ειρωνεία! ­ από την επέλαση ενός παλιού
επαναστάτη: του Ντανιέλ Κον-Μπεντίτ.

Ανάλογα προβλήματα έχει η Δεξιά και σε άλλες ευρωπαϊκές χώρες. Στη Βρετανία,
οι Συντηρητικοί δεν μοιάζουν ικανοί να εκμεταλλευθούν τα σκάνδαλα που
μαστίζουν την κυβέρνηση του Τόνυ Μπλαιρ. Στην Ιταλία, οι ιδεολογικές
μεταμορφώσεις του Φίνι και η αβεβαιότητα γύρω από το μέλλον του Μπερλουσκόνι
οδηγούν κάθε τόσο σε περίεργες κοινοβουλευτικές συμμαχίες. Στην Ελλάδα, τα
σχέδια του δημάρχου Αθηναίων αναμένεται να δημιουργήσουν νέα δεδομένα στον
χώρο της Κεντροδεξιάς. Στη Γερμανία, οι ηττημένοι των πρόσφατων εκλογών
προσπαθούν να βρουν ηγέτη, πρόγραμμα και φυσιογνωμία. Ακόμη και στην Ισπανία,
που δεν έχει προσβληθεί από τον κεντροαριστερό ιό, το κυβερνών κόμμα
χαρακτηρίζεται από εμφανή σύγχυση.

Ο νεοφιλελευθερισμός, που στα μέσα της περασμένης δεκαετίας μεσουρανούσε με
σύνθημα «ελάχιστο δυνατό κράτος», αποτελεί πλέον παρελθόν. Η ευημερία που
υποσχέθηκε αποδείχθηκε εφήμερη και προνόμιο των λίγων. Η εμπιστοσύνη του στην
ικανότητα των αγορών να αυτο-ρυθμίζονται διαψεύστηκε. Τα δόγματά του δεν
συμβιβάζονται με την παγκοσμιοποίηση. Οι κοινωνικές διαιρέσεις που δημιούργησε
ενόχλησαν. Το άλμα από τον πολιτικό φιλελευθερισμό (που κηρύσσει την ατομική
ευθύνη) στον οικονομικό φιλελευθερισμό (που προσπάθησε να καταργήσει τη
δημόσια ευθύνη) δεν έπεισε. Για άλλη μια φορά, σχολιάζει η «Ελ Παΐς», η
επανάσταση έφαγε τα παιδιά της. Η Δεξιά έμεινε ορφανή, μια πολιτική επιλογή
χωρίς ιδέες, χωρίς βάσεις, χωρίς θεωρητικές αναφορές.

Στις Ηνωμένες Πολιτείες, τόσο ο Νιουτ Γκίνγκριτς από το ρεπουμπλικανικό
στρατόπεδο όσο και ο Αλ Γκορ από τους Δημοκρατικούς ασχολούνται εδώ και καιρό
με τις συνέπειες της επανάστασης της πληροφορικής και της βιολογίας στον ιστό,
τον ρυθμό και την ουσία της καθημερινής ζωής. Μια τέτοια συζήτηση δεν έχει
αρχίσει καν στην Ευρώπη. Και αυτό πλήττει περισσότερο τη Δεξιά, που βρίσκεται
στην αντιπολίτευση. Αναζητώντας έναν νέο «πολιτικά ευπρεπή» λόγο για να
δικαιολογήσει ουσιαστικά τις παλιές νεοφιλελεύθερες πρακτικές, προσπαθεί να
επανεφεύρει το Κέντρο. Αλλά διαπιστώνει ότι ο χώρος είναι κατειλημμένος.

Η μόνη της ελπίδα είναι τα λάθη των αντιπάλων της και η φθορά τους από την
εξουσία. Με δεδομένη την απουσία αξιόπιστης εναλλακτικής λύσης, η φθορά αυτή
ίσως ακολουθήσει αυτή τη φορά βραδύτερους ρυθμούς.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16338N422</ED>
<ID>
ID:16234

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N42&aa=2</URL></REF>


Article

<CATEGORY>vin07</CATEGORY>

 <H5>Από τα τρία «Μ»...
</H5><H5>Συνέβη όμως...
</H5><H5>Η τηλεόραση...
</H5><H5>Ο Λη Στρίνγκερ...
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... που συζητήθηκαν πολύ στη δεκαετία του '60, Μάο-Μαρξ-Μαρκούζε, το ένα
επανέρχεται εφέτος. Κλείνουν 20 χρόνια από τον θάνατο του Γερμανού φιλοσόφου
που, για να γλυτωσει από τον ναζισμό, εγκαταστάθηκε στην Αμερικη και κατάφερε
να την αναστατώσει. Ο Χέρμπερτ Μαρκούζε, μάντις δεινών αλλά και κήρυκας της
ηδονής, επανεκτιμάται ως «προφήτης του όχι», ο οποίος έπεσε έξω σε πολλά
πράγματα, σε άλλα όμως υπήρξε ευστοχώτατος. Ο συγγραφέας του «Μονοδιάστατου
Ανθρώπου» ατύχησε λόγου χάρη στην πρόβλεψή του για μια επανάσταση κατά της
τεχνολογίας. Τέτοιο πράγμα δεν συνέβη. Αυτός ο ηδονιστής-αντιεκσυγχρονιστής
έβλεπε επίσης τον έρωτα και την αισθητική, ως επιταγές, να υπερφαλαγγίζουν
στις καρδιές των ανθρώπων την οικονομοκρατία και την έγνοια για τους
μηχανισμούς παραγωγής. Αλλά ούτε και αυτό συνέβη.

... η κατάρρευση της ΕΣΣΔ, της οποίας την αρτηριοσκλήρωση ο Μαρκούζε είχε
καταγγείλει σε μια εποχή που τα εύσημα της «προοδευτικότητας» προϋπέθεταν
συμμετοχή σε μια ευρύτατη συνωμοσία σιωπής ως προς την πραγματικότητα της
Ανατολικής Ευρώπης. Συνέβη επίσης η «παγκοσμιοποίηση». Αγαπημένος των φοιτητών
του '68 και πατέρας διπλού ρεύματος, αυτού που οδήγησε μερικούς στα γκρίζα
μονοπάτια της τρομοκρατίας και άλλους στα χωράφια του δημοκρατικού
σοσιαλισμού, ο «Βολταίρος» αυτός του 20ού αιώνα είχε διακρίνει ήδη από το 1964
την τάση ενοποίησης των διεθνών αγορών και των καταναλωτικών ηθών ­ μόνο που
τη συνέδεε με την αύξηση της επιρροής των μέσων ενημέρωσης. Πολλά μένουν
λοιπόν από τον γερο-Μαρκούζε, και θα γίνει λόγος, πάλι, γι' αυτά εφέτος.

... βγήκε από τη ζωή της τετραμελούς οικογένειας Κρις Μέτκαφ πριν από έξη
χρόνια. Ο Κρις, από το Σκάρμπορο του Γυορκσάιρ, γράφει στην «Νταίηλυ Μαίηλ»:
«Θέλαμε να έχουμε περισσότερο χρόνο για να μιλάμε μεταξύ μας. Χαρίσαμε τον
δέκτη, και αρχίσαμε να περνάμε καλά. Τώρα, ούτε που σκεφτόμαστε να ξαναδούμε
τηλεόραση». Στο ίδιο φύλλο της «Μαίηλ» γράφει και δεύτερος πάτερ φαμίλιας
(επίσης τετραμελούς), ο Καρλ Σουαίηλ. «Πουλήσαμε την τηλεόραση πριν από 18
χρόνια. Ξαφνικά, αρχίσαμε να μιλάμε μεταξύ μας. Τα παιδιά μας έμαθαν να
συζητούν και έγιναν τα πιο δημοφιλή στο σχολείο τους. Κανένας μας δεν θέλει να
ξαναδεί τηλεόραση. Περιστασιακά μόνο, σε φιλικά σπίτια, έτυχε να δούμε μερικές
αθλητικές εκπομπές».

... έγραψε το μπεστ-σέλλερ αυτού του χειμώνα στη Νέα Υόρκη αποδεικνύοντας ότι
η μόνη ελπίδα πλέον για ένα συγγραφέα ο οποίος θέλει να εκδώσει βιβλίο πιο
ενδιαφέρον από την ίδια την πραγματικότητα είναι να προσπαθήσει να την
περιγράψει. Ο «Χειμώνας στο Γκραντ Σέντραλ», δηλαδή στον μεγάλο σιδηροδρομικό
σταθμό της αμερικανικής μεγαλούπολης, είναι η εξιστόρηση της ζωής του ίδιου
του Στρίνγκερ ως αστέγου που επί χρόνια κοιμόταν μέσα σε χαρτοκιβώτια. Ήταν
βέβαια χρόνια δύσκολα, λέει ο συγγραφέας, που τώρα εκδίδει την «Εφημερίδα των
Αστέγων». Αλλά και χρόνια ελεύθερα. Όταν είσαι εντελώς στον πάτο, κατά τον
Στρίνγκερ, δεν έχεις πλέον τον παραμικρό φόβο μήπως πέσεις και τσακιστείς. Αν
τυχόν υπάρχει κάτι χειρότερο, σκέφτεσαι, θα είναι μόνο ο θάνατος, γεγονός
εξακριβωμένα λυτρωτικό. Δεν έχεις λοιπόν φόβο, δεν νοιώθεις κίνδυνο ούτε
καταπίεση. «Είναι μια αίσθηση τρομερής ελευθερίας». Και δεν χρωστάς, τέλος, σε
κανένα. Γιατί χρωστάει μόνο αυτός που κάτι έχει, έστω και λίγο. Ή που προσδοκά
ν' αποκτήσει.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16338N423</ED>
<ID>
ID:16279

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N42&aa=3</URL></REF>


Article

<CATEGORY>vin08</CATEGORY>

 <H5>ΑΣΦΑΛΙΣΤΙΚΑ ΤΑΜΕΙΑ ΑΡΧΙΣΑΝ ΝΑ ΖΗΤΟΥΝ ΕΠΙΣΤΡΟΦΗ ΧΡΗΜΑΤΩΝ ΑΠ' ΟΣΟΥΣ ΕΡΓΑΖΟΝΤΑΙ
</H5><H5>Αδυναμία καταβολής συντάξεων επικαλείται το ΤΕΒΕ!
</H5><H2>Αναστάτωση στους συνταξιούχους
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Την επιστροφή χρημάτων από συνταξιούχους του Δημοσίου και των ΔΕΚΟ - τραπεζών
οι οποίοι εργάζονται άρχισαν να ζητούν διάφορα ασφαλιστικά ταμεία! Το θέμα
έχει προκαλέσει αναστάτωση στους συνταξιούχους που εργάζονται (Δημόσιο), αφού
το μίνι ασφαλιστικό νομοσχέδιο που ψηφίστηκε πρόσφατα προβλέπει ευνοϊκότερες
διατάξεις για τους συνταξιούχους του ιδιωτικού τομέα οι οποίοι θα εργαστούν
μετά το έτος 2001.

ΤΟ θέμα ξεκίνησε το 1998, μετά την ψήφιση του Νόμου 2592/1998 (αναπροσαρμογή
συντάξεων πολιτικών συνταξιούχων του Δημοσίου κ.ά.) με τον οποίο θεσμοθετήθηκε
ο περιορισμός στο ποσό της σύνταξης των συνταξιούχων οι οποίοι εργάζονται στο
Δημόσιο ή στον ευρύτερο δημόσιο τομέα και δεν έχουν κάνει αναστολή της
σύνταξής τους. Ο νόμος αυτός δημοσιεύτηκε στην Εφημερίδα της Κυβερνήσεως στις
18-3-1998 και η εφαρμογή της σχετικής διάταξης (άρθρο 8) άρχισε από τον
Απρίλιο του 1998. Η ρύθμιση προβλέπει ότι οι συνταξιούχοι του Δημοσίου που
απασχολούνται θα έχουν μειωμένη τη σύνταξή τους κατά 70%, εφόσον συνεχίζουν να
εργάζονται, χωρίς να έχουν κάνει αναστολή της σύνταξής τους, σε θέση του
Δημοσίου ή του ευρύτερου δημόσιου τομέα (ΝΠΙΔ, ΔΕΗ, ΟΤΕ, ΕΡΤ, κοινωφελή
ιδρύματα επιχορηγούμενα από το Δημόσιο, τράπεζες, θυγατρικές εταιρείες
τραπεζών κ.ά.) και λαμβάνουν σύνταξη και αποδοχές συγχρόνως. Επίσης, με την
ίδια διάταξη παρέχεται η δυνατότητα στους διοριζόμενους σε θέσεις προέδρων ή
μελών διοικητικών συμβουλίων ή εξωτερικών συμβούλων φορέων του δημόσιου τομέα,
που λαμβάνουν σύνταξη από το Δημόσιο ή οποιονδήποτε ασφαλιστικό τομέα, να
επιλέξουν μεταξύ δύο εναλλακτικών λύσεων:

* Είτε να τους καταβάλλεται η σύνταξη με τη μείωση του 70% είτε

* να λαμβάνουν το 1/2 των προβλεπόμενων αποδοχών της θέσης που κατέχουν.

Τελευταία, διάφορα ασφαλιστικά ταμεία άρχισαν να στέλνουν επιστολές στα σπίτια
των συνταξιούχων που εργάζονται (μιλάμε πάντα για συνταξιούχους του Δημοσίου
και των ΔΕΚΟ και όχι του ιδιωτικού τομέα) και τους ενημερώνουν ότι η σύνταξη
θα καταβάλλεται μειωμένη κατά 70% από 1-1-99, ενώ ζητούν να επιστραφούν στο
Ταμείο οφειλές από 1-4-1998 (από τότε, δηλαδή, που άρχισε να ισχύει το μέτρο)
μέχρι τις 31-12-98! Οι οφειλές αυτές θα εξοφληθούν σε δόσεις και ανέρχονται σε
2 - 3 εκατ. δρχ. για καθένα συνταξιούχο.

Σημειώνεται ότι ο Νόμος 2676/99 (μίνι ασφαλιστικό), που ισχύει από τις
5-1-1999, προβλέπει διαφορετικά μέτρα για την απασχόληση των συνταξιούχων του
ιδιωτικού τομέα που εργάζονται όχι μόνο στον ιδιωτικό τομέα αλλά και στο
Δημόσιο - ΔΕΚΟ.

Μάλιστα, τα μέτρα θα έχουν ισχύ από το έτος 2001. Το σχετικό άρθρο (63) του
νόμου προβλέπει ότι οι συνταξιούχοι φορέων κύριας ασφάλισης αρμοδιότητας του
υπουργείου Εργασίας και Κοινωνικών Ασφαλίσεων που αναλαμβάνουν εργασία
υπόκεινται στους εξής περιορισμούς:

* Για όσους δεν έχουν συμπληρώσει το 55ο έτος της ηλικίας τους αναστέλλεται η
καταβολή της σύνταξης.

* Μετά τη συμπλήρωση του 55ου έτους, το ποσό της σύνταξης ή του αθροίσματος
των συντάξεων, σε περίπτωση συρροής, που υπερβαίνει τις 250.000 δρχ. τον μήνα
καταβάλλεται μειωμένο κατά 70%.

Το ποσό αυτό προσαυξάνεται κατά 20% για κάθε τέκνο που είναι ανήλικο ή
σπουδάζει σε ανώτερες ή ανώτατες σχολές και μέχρι τη συμπλήρωση του 24ου έτους
ή είναι ανίκανο για κάθε βιοποριστική εργασία.

Το μέτρο δεν έχει εφαρμογή:

* Στον επιζώντα των συζύγων.

* Στους αυτοτελώς απασχολουμένους, οι οποίοι όμως υποχρεούνται να καταβάλλουν
τις προβλεπόμενες από τις οικείες διατάξεις εισφορές, προσαυξημένες κατά 40%.

* Στους συνταξιούχους του ΟΓΑ, στους πολυτέκνους (υπό προϋποθέσεις) και στις
πολεμικές συντάξεις.


ΑΚΟΜΗ και αδυναμία καταβολής των συντάξεων επικαλείται η διοίκηση του ΤΕΒΕ,
ζητώντας να ακυρωθεί η απόφαση του υπουργείου Εργασίας με την οποία
υποχρεώνεται να συμμετάσχει στις δαπάνες περίθαλψης των συνταξιούχων του από
τα νοσηλευτικά ιδρύματα του ΙΚΑ.

Αλλά θα πρέπει να καταβάλει άμεσα στο ΙΚΑ περίπου 13 δισ. δραχμές για τη
διετία 1996-97, καθώς το Συμβούλιο της Επικρατείας απέρριψε χθες αίτηση του
Ταμείου Επαγγελματοβιοτεχνών για αναστολή της υπουργικής απόφασης,
αμφισβητώντας τους ισχυρισμούς του.

Με την επίμαχη απόφαση το ΤΕΒΕ έχει κληθεί να αποδώσει στο ΙΚΑ το 11% επί των
εσόδων του κλάδου ασθενείας του Ταμείου (ποσό που συνολικά ανέρχεται 9,4 δισ.
δραχμές), ως δαπάνες περίθαλψης των συνταξιούχων του από τα θεραπευτήρια του
ΙΚΑ κατά το 1997, ενώ για το 1996 το ποσό ανέρχεται σε 3,5 δισ. δρχ.

Κατά της υπουργικής απόφασης το ΤΕΒΕ έχει υποβάλει και κύρια προσφυγή (για την
ακύρωσή της) στο Συμβούλιο της Επικρατείας, επιδιώκοντας ουσιαστικά επιστροφή
στο προγενέστερο (πριν από το 1996) καθεστώς, βάσει του οποίου οι συνταξιούχοι
- ασφαλισμένοι του απευθύνονταν στα θεραπευτήρια του ΙΚΑ χωρίς επιβάρυνση για
το Ταμείο των Επαγγελματοβιοτεχνών.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16338N431</ED>
<ID>
ID:16193

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N43&aa=1</URL></REF>


Article

<CATEGORY>vin08</CATEGORY>

 <H2>Μειώνεται σύντομα η εισφορά στα δάνεια
</H2>
ΤΟ «ΠΡΑΣΙΝΟ φως» για τη μείωση αρχικά και την κατάργηση στη συνέχεια της
εισφοράς του Ν. 128 που προσαυξάνει τα επιτόκια των δανείων κατά 1,2
ποσοστιαίες μονάδες δίνει η κυβέρνηση. Σύμφωνα με πληροφορίες, μέσα στο β'
εξάμηνο του 1999 το υπουργείο Εθνικής Οικονομίας πρόκειται να ανακοινώσει τη
μείωση της εισφοράς που προσαυξάνει τις δόσεις εξόφλησης όλων των δανείων. Αν
και ακόμα δεν έχει αποφασισθεί το ακριβές ποσοστό της μείωσης, εν τούτοις ως
επικρατέστερα προβάλλουν δύο σενάρια. Το πρώτο προβλέπει τη μείωση κατά 50%
(δηλαδή στις 0,6 ποσοστιαίες μονάδες) και το δεύτερο τη μείωση κατά 33%
(δηλαδή στις 0,8 ποσοστιαίες μονάδες).

Πρέπει να σημειωθεί ότι στις προθέσεις του υπουργείου Οικονομικών είναι η
εισφορά να καταργηθεί εντελώς μέχρι το τέλος του 2000.

Στο υπουργείο Εθνικής Οικονομίας θεωρούν ότι η μείωση αρχικά και η κατάργηση
στη συνέχεια της εισφοράς θα πρέπει να συνδυασθεί και με την εξομοίωση του
ποσοστού της εισφοράς και στα στεγαστικά δάνεια. Υπενθυμίζεται ότι σήμερα,
ουσιαστικά απαλλάσσονται από την υποχρέωση καταβολής εισφοράς τα στεγαστικά
δάνεια που χορηγούνται από την Κτηματική Τράπεζα ακόμα και μετά τη συγχώνευσή
της με την Εθνική Τράπεζα.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16338N432</ED>
<ID>
ID:16244

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N43&aa=2</URL></REF>


Article

<CATEGORY>vin08</CATEGORY>

 <H2>Ακριβότερα από χθες τα τσιγάρα
</H2>
ΑΥΞΑΝΟΝΤΑΙ οι τιμές των τσιγάρων κατά 30 δραχμές το πακέτο για τις μάρκες του
εξωτερικού και λιγότερο για τα ελληνικά.

Οι νέες τιμές, που είναι αυξημένες κατά 4,6%, ισχύουν από χθες. Αυτό προέκυψε
από ανακοίνωση του Συνδέσμου Καπνικών Προϊόντων. Πρόκειται για την ετήσια
αύξηση της τιμής των τσιγάρων, την οποία οι εταιρείες του κλάδου αποδίδουν στο
αυξημένο κόστος που επικαλούνται ότι είχαν το 1999 λόγω και της υποτίμησης της δραχμής.

Έτσι από χθες εμφανίσθηκαν στην αγορά τα πρώτα πακέτα τσιγάρων από ξένες
μάρκες με την αυξημένη τιμή. Ελληνικά τσιγάρα με τις νέες τιμές στο πακέτο δεν
έχουν ακόμη κυκλοφορήσει.

Η αύξηση κατά 4,5% στην τιμή του πακέτου θεωρείται υψηλή από τις αρμόδιες
υπηρεσίες. Θα πρέπει να σημειωθεί ότι δεν θα πρέπει να αποκλείεται κάποια νέα
αύξηση, αλλά πολύ μικρότερη, από τον Φεβρουάριο. Από τον επόμενο μήνα, σύμφωνα
με τροπολογία του υπουργείου Οικονομικών, θα αυξηθεί ο ΦΠΑ που επιβάλλεται στα
ακατέργαστα καπνά κατά την πώλησή τους από την παραγωγή ως πρώτη ύλη στη
βιομηχανία, από το 8% που είναι σήμερα στο 18%. Αν και εκτιμάται από το
υπουργείο Οικονομικών, ότι η αναπροσαρμογή αυτή δεν δικαιολογεί νέα αύξηση της
τιμής, ωστόσο κάτι τέτοιο δεν μπορεί να αποκλεισθεί.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16338N433</ED>
<ID>
ID:16283

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N43&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Συνεργασίες σε όλα τα επίπεδα
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΟΛΗ Η ΕΛΛΗΝΙΚΗ οικονομία βρίσκεται εδώ και ένα χρόνο στο ρυθμό των εξαγορών
και των συγχωνεύσεων. Τράπεζες καθώς και εμπορικές και βιομηχανικές
επιχειρήσεις προσπαθούν με τον τρόπο αυτό να φθάσουν σ' ένα μέγεθος που θα
τους εξασφαλίζει την οικονομική επιβίωση στην τεράστια ευρωπαϊκή αγορά. Αυτή
όμως είναι η μία όψη των εξελίξεων, αλλά όχι η μοναδική. Οι ελληνικές
επιχειρήσεις έχουν αρχίσει να αποκτούν τα τελευταία χρόνια μία νέα οπτική στην
επιχειρηματική τους δραστηριότητα προσπαθώντας να εναρμονισθούν στα νέα
ευρωπαϊκά δεδομένα. Αυτή η στρατηγική έχει καταγραφεί τουλάχιστον μέχρι
στιγμής με τις επιχειρηματικές συνεργασίες. Σύντομα όμως θα αρχίσει να
εμφανίζεται και σ' άλλους τομείς όπως π.χ. στις εργασιακές σχέσεις, στην
πολιτική αμοιβών και παροχών κ.α. Γι' αυτό το νέο πλαίσιο όμως θα πρέπει να
ενημερωθούν καταρχήν και να προσαρμοσθούν στη συνέχεια και οι σημερινοί
εργαζόμενοι αλλά και όσοι πρόκειται να μπουν στην αγορά εργασίας. Αυτό είναι
ευθύνη της κυβέρνησης, των συνδικάτων αλλά και των εκπαιδευτικών φορέων, οι
οποίοι θα πρέπει συντονισμένα να παρέμβουν ώστε να περιορίσουν τις αρνητικές
επιπτώσεις του σοκ που έρχεται.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16338N434</ED>
<ID>
ID:16322

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N43&aa=4</URL></REF>


Article

<CATEGORY>vin08</CATEGORY>

 <H5>ΕΛΛΗΝΙΚΕΣ ΤΡΑΠΕΖΕΣ ΚΑΙ ΕΠΙΧΕΙΡΗΣΕΙΣ ΙΣΧΥΡΟΠΟΙΟΥΜΕΝΕΣ ΑΝΟΙΓΟΥΝ ΤΟΝ ΔΡΟΜΟ ΤΟΥΣ
ΠΡΟΣ ΤΗΝ ΟΙΚΟΝΟΜΙΚΗ ΚΑΙ ΝΟΜΙΣΜΑΤΙΚΗ ΕΝΩΣΗ, ΔΗΜΙΟΥΡΓΩΝΤΑΣ ΜΕΓΑΛΥΤΕΡΟΥΣ ΟΜΙΛΟΥΣ
</H5><H2>30 εξαγορές - συγχωνεύσεις σε 12 μήνες
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Με περισσότερες από 30 εξαγορές, συγχωνεύσεις και συνεργασίες τους 12
τελευταίους μήνες, οι ελληνικές επιχειρήσεις μπαίνουν στον δρόμο της ΟΝΕ που
απαιτεί μεγαλύτερους και ισχυρούς ομίλους. Οι ελληνικές επιχειρήσεις, ακόμα,
οργανώνουν την επέκτασή τους σε νέες δραστηριότητες και σε άλλες χώρες, για να
αντιμετωπίσουν τον συνεχώς αυξανόμενο ανταγωνισμό.

Οι εξααγορές και οι συγχωνεύσεις του 1998 στον ελληνικό χώρο αποτέλεσαν την
«ατμομηχανή» των εξελίξεων στην οικονομία και έγιναν η κύρια αιτία για την
άνοδο του Γενικού Δείκτη Τιμών των μετοχών στο Χρηματιστήριο Αθηνών. Από την
άλλη, σύμφωνα με την αντίληψη των χρηματιστηριακών αναλυτών, οι εξαγορές του
1998 αποτελούν το προανάκρουσμα των επιχειρηματικών ενεργειών που θα
ακολουθήσουν φέτος. Σύμφωνα με τις ίδιες πηγές, οι περσινές εξαγορές θα δώσουν
φέτος τη θέση τους στις συνεργασίες και στα συμμαχικά σχήματα, τα οποία θα
κυριαρχήσουν και ενδεχομένως θα προηγηθούν άλλων εξαγορών.

Το 1999, άλλωστε, ξεκίνησε με μία συνεργασία επιχειρηματιών: των Media
Productions που εκπροσωπούνται από τον κ. Μίνωα Κυριακού, της εταιρείας LFG
(τις δραστηριότητες της οποίας στην Ελλάδα κινεί ο κ. Π. Παπαδόπουλος), του
ομίλου επιχειρήσεων Μυτιληναίου και των επιχειρηματιών κ.κ. Α. Κορασίδη, Χ.Α.
Παπαέλληνα, Ι. Βεζανή, Π. Κορλίρα και Α. Τζαβέλλα. Οι παραπάνω αγόρασαν το 72%
των μετοχών της εριοϋφαντουργίας Δημητριάδη, από την οικογένεια Θεοχαράκη,
αντί 947 εκατομμυρίων δραχμών. Ο κ. Β. Θεοχαράκης παρέμεινε μέτοχος της
εταιρείας, με ποσοστό 4%.

Επίσης, στον όμιλο των επιχειρήσεων των αδελφών Λασκαρίδη πέρασε η πλειοψηφία
των μετοχών της ελληνικής αεροπορικής εταιρείας Cronuς (όπως έγραψαν και χθες
«ΤΑ ΝΕΑ») μέσω συμμετοχής στην αύξηση του μετοχικού κεφαλαίου της δεύτερης, με
ποσό άνω των 2,1 δισ. δραχμών. Οι επιχειρήσεις των αδελφών Λασκαρίδη έχουν
αντικείμενο τη ναυτιλία (ψυγεία), τα ναυπηγεία (Ισπανία, Ουκρανία, Λετονία),
τις ξενοδοχειακές επιχειρήσεις (σημαντική συμμετοχή στο ξενοδοχείο και καζίνο
Hyatt στη Θεσσαλονίκη), ενώ στα μελλοντικά σχέδια περιλαμβάνεται και η
κατασκευή ξενοδοχειακής μονάδας στη Λεωφόρο Κηφισίας, στην Αθήνα.

Το πανόραμα των εξαγορών, συνεργασιών και συγχωνεύσεων στις τράπεζες ξεκίνησε
τον Απρίλιο του 1998. 
Τον «χορό» στις Τράπεζες άνοιξε ο Θεόδωρος Καρατζάς. Ο διοικητής της Εθνικής
αποφάσισε να απορροφήσει τη θυγατρική Κτηματική Τράπεζα. Ο πρόεδρος της
Πίστεως κ. Ιωάννης Κωστόπουλος δεν άνοιξε τα χαρτιά του για την Ιονική.
«Χτύπησε» όμως στην Κύπρο

1 Η Τράπεζα Πειραιώς, αφού ενέταξε στον όμιλο των μεγάλων
επιχειρηματιών που είναι μέτοχοί της τον κ. Κ. Αγγελόπουλο, αγόρασε το 36,98%
της Τράπεζας Μακεδονίας - Θράκης, αντί 27,26 δισ. δραχμών.

2 Το 1998 έκλεισε με μία συνεργασία που έφερε στον ελληνικό τραπεζικό
χώρο ένα από τα μεγαλύτερα διεθνώς πιστωτικά ιδρύματα, την Ντόιτσε Μπανκ
(Deutsche Bank). Στις 21 Δεκεμβρίου ανακοινώθηκε επισήμως ότι η γερμανική
τράπεζα αγόρασε το 10% της Eurobank του ομίλου Λάτση. Η συνεργασία θα αφορά
νέα προϊόντα και υπηρεσίες καθώς και παροχή τεχνογνωσίας. Οι δύο πλευρές,
όμως, δεν απέκλεισαν σε δεύτερη φάση να συνεργαστούν και για την εξαγορά του
πλειοψηφικού πακέτου της Ιονικής Τράπεζας.

Σημειώνεται ότι ο γερμανικός κολοσσός εδρεύει στη Φρανκφούρτη και έχει ιστορία
128 χρόνων στον τραπεζικό χώρο. Το ενεργητικό του φτάνει περίπου τα 170
τρισεκατομμύρια δρχ., διαχειρίζεται κεφάλαια ύψους 558 δισ. μάρκων και τα
κέρδη του ομίλου στο εννεάμηνο Ιανουαρίου - Σεπτεμβρίου 1998 ανήλθαν σε 2,5
δισ. μάρκα.

3 Τον Απρίλιο του '98 προχώρησε και η συγχώνευση της Εθνικής Τράπεζας
με τη θυγατρική της Κτηματική Τράπεζα. Η νέα Εθνική που προέκυψε έχει αξία
ενεργητικού 12,5 τρισεκατομμυρίων δρχ., καταθέσεις 10 τρισ. δρχ., χορηγήσεις
3,3 τρισ. δραχμών. Η συγχώνευση αυτή προκάλεσε αλυσιδωτές αντιδράσεις.

Μίνως Κυριακού. Από τα πλοία στα media, τώρα και στις συμμετοχές μέσω της
«Δημητριάδης». Ο κ. Π. Κορλίρας, παλαιός διοικητής της Ιονικής, τώρα σε
ηγετικό ρόλο στην ίδια εταιρεία

4 Τον Ιούνιο η Eurobank αγόρασε την Τράπεζα Κρήτης αντί του υψηλού ­
όπως θεωρήθηκε τότε ­ τιμήματος, των 93 δισ. δραχμών. Η ενέργεια θεωρήθηκε ότι
«ανεβάζει» το ύψος του τιμήματος για την αγορά της Ιονικής Τράπεζας. Τον
Ιούλιο, όμως, η Eurobank έκανε την έκπληξη και πάλι, εξαγοράζοντας το 11,43%
των μετοχών της Τράπεζας Εργασίας, αντί ποσού περίπου 101,5 δισ. δρχ. από τον
μεγαλύτερο ιδιώτη μέτοχο της Τράπεζας κ. Λ. Ευφραίμογλου.

5 Τον Αύγουστο του 1998, η Εγνατία Τράπεζα αγόρασε 56,6% της Τράπεζας
Κεντρικής Ελλάδος, καταβάλλοντας συνολικά 17,36 δισ. δραχμών.

6 Τον ίδιο μήνα ο όμιλος Λάτση αύξησε τη συμμετοχή του στην Τράπεζα
Εργασίας με εξαγορά επιπλέον ποσοστού 7,05% μέσω της θυγατρικής εταιρείας της Eurobank.

7 Επίσης, τον Νοέμβριο ήταν η σειρά του ομίλου της Τράπεζας Πειραιώς να
αιφνιδιάσει, ανακοινώνοντας συνεργασία με τη Xiosbank, της οποίας εξαγόρασε το
37,8% των μετοχών αντί 83 δισ. δρχ., παραχωρώντας παράλληλα το 8,4% των
μετοχών της (με συμμετοχή στην αύξηση του μετοχικού της κεφαλαίου) σε
επενδυτές της Xiosbank υπό τον κ. Βαρδή Βαρδινογιάννη, που απέκτησαν έτσι 6,5
εκατομμύρια μετοχές στην τιμή των 2.500 δραχμών ανά μετοχή.

8 Μεσολάβησαν, βεβαίως, και άλλες εξαγορές στον ελληνικό αλλά και στον
ευρύτερο βαλκανικό χώρο. Η Τράπεζα Πειραιώς αγόρασε τα 2 καταστήματα της
Credit Lyonnais Hellas. Η Eurobank αγόρασε το retail banking (λιανικές
τραπεζικές εργασίες) της Credit Lyonnais Greece, αλλά και την Τράπεζα Αθηνών
που τώρα γίνεται το «όχημα» για να μπει ο όμιλος Λάτση στο Χρηματιστήριο,
αγοράζοντας το 58% των κοινών και το 51% των προνομιούχων μετοχών της Αθηνών
από τον κορεατικό όμιλο Hanwha. Η Τράπεζα Αθηνών διέθετε τότε 24 καταστήματα.

Οι «εγκέφαλοι» πίσω από τις πιο εντυπωσιακές ενέργειες στον χώρο των
ιδιωτικών τραπεζών για το 1998. Ο κ. Σπύρος Λάτσης «έδεσε» στο άρμα της
Eurobank τις Τράπεζες Κρήτης, Αθηνών και Post Bank στη Βουλγαρία. Μετά έγινε ο
μεγαλύτερος μέτοχος της Τράπεζας Εργασίας. Στη συνέχεια, έφερε την Deutsche
Bank στην Ελλάδα Ο κ. Μιχ. Σάλλας αγόρασε την Μακεδονίας - Θράκης και στη
συνέχεια «πάντρεψε» τον Όμιλο με τη Xiosbank του κ. Βαρδή Βαρδινογιάννη. Ο
τελευταίος έγινε έτσι ο μεγαλύτερος ιδιώτης μέτοχος του νέου Ομίλου

9 Η Alpha Τράπεζα Πίστεως, επίσης, εξαγόρασε την τρίτη μεγαλύτερη
τράπεζα της Κύπρου, την Τράπεζα Λόμπαρντ, ενώ η Eurobank αγόρασε τη βουλγαρική
Post Bank με τίμημα που υπολογίζεται σε 38 εκατομμύρια δολάρια. Θα πρέπει
επίσης να σημειωθεί και η αγορά (προοδευτικά) του 16% των μετοχών της Γενικής
Τράπεζας από τον όμιλο της Interamerican, που σχεδιάζει φέτος την είσοδό της
στο Χρηματιστήριο, ενώ η τράπεζα θα κάνει αύξηση μετοχικού κατά 150 δισ. δρχ.
στα επόμενα τρία χρόνια.

Οι εξαγορές, συνεργασίες και συγχωνεύσεις το 1998 δεν σταματούν στις Τράπεζες.
Μεγάλο ενδιαφέρον έχει και το πανόραμα των επιχειρηματικών ενεργειών στους
άλλους κλάδους, όπου, άλλωστε, οι επιχειρήσεις είναι πολυπληθέστερες και τα
σχήματα συνεργασίας ποικίλα. Συγκεκριμένα:

Ευάγγελος Μυτιληναίος. Έκανε την πρώτη «επιθετική» εξαγορά επιχείρησης α
λα... Γουώλ Στρητ

1 Η πρώτη «επιθετική εξαγορά» στην Ελλάδα έγινε πέρσι από τη
Μυτιληναίος. Η επιχείρηση αρχικά απέκτησε ποσοστό μετοχών περίπου 12% της
εταιρείας ΜΕΤΚΑ, ενώ αργότερα πήρε και τον έλεγχο της εταιρείας. Τον Νοέμβριο
ανακοινώθηκε η εξαγορά 1,5 εκατομμυρίου μετοχών της ΜΕΤΚΑ προς 6.850 δρχ. η
μία, που έδιναν στον όμιλο Μυτιληναίου τον έλεγχο του 54,5% της επιχείρησης.

Νωρίτερα, ο Μυτιληναίος είχε αποκτήσει το μεταλλευτικό συγκρότημα Sometra στη
Ρουμανία, ύστερα από διεθνή πλειοδοτικό διαγωνισμό. Η Sometra έχει δυναμικό
που ξεπερνά τους 100.000 τόνους μεταλλευμάτων ετησίως. Επίσης, ο όμιλος
απέκτησε στη Ρουμανία και την εταιρεία RDA, που είναι από τους μεγαλύτερους
προμηθευτές, σε πρώτες ύλες, της ρουμανικής μεταλλουργίας.

2 Η εταιρεία Μαίλλης, αφού πρώτα έκανε αύξηση του μετοχικού της
κεφαλαίου στις αρχές του καλοκαιριού εξαγόρασε την ισπανική εταιρεία Incoplastic.

3 Η Εταιρεία Αργυρομεταλλευμάτων και Βαρυτίνης απέκτησε πέρσι μια σειρά
από εταιρείες στο εξωτερικό. Εξαγόρασε τα κρατικά μεταλλεία της Γεωργίας,
ορυχεία μπετονίτη στη Βουλγαρία και κυρίως τα ορυχεία ΟΤΑΒΙ στη Γερμανία.

4 Στα Βαλκάνια εξαπλώθηκε όμως και η τσιμεντοβιομηχανία Τιτάν, που
αρχικά απέκτησε σημαντικό μερίδιο και στη συνέχεια το συνολικό πλειοψηφικό
πακέτο (περίπου 83%) της βουλγαρικής δημόσιας επιχείρησης Pelvenski Cement.

Αρκετές ήταν οι συμμαχίες και οι εξαγορές στον χώρο των τεχνικών εταιρειών. Η
Ελληνική Τεχνοδομική αγόρασε το πλειοψηφικό πακέτο της Τεχνικής Εταιρείας
Βόλου, δημιουργώντας έτσι τον μεγαλύτερο ελληνικό όμιλο. Είχε ήδη προηγηθεί η
εξαγορά της εταιρείας Ευκλείδης από την εταιρεία ΕΤΑΝΕ. Στον ίδιο κλάδο, η
εταιρεία ΑΛΤΕ, που ανήκει στον όμιλο Αλουμίνιον Αττικής, ίδρυσε νέα
κατασκευαστική εταιρεία στη Ρουμανία, συμμαχώντας με την τοπική εταιρεία
Grivco Holding. Η νέα εταιρεία ονομάστηκε Grivco ΑΛΤΕ.

5 Η αγορά της Rilken από τη Henkel. Η γερμανική πολυεθνική Henkel
αγόρασε το 50,1% των μετοχών της ελληνικής εταιρείας από την οικογένεια
Καβαλλιεράτου, αντί ποσού 3,1 δισ. δραχμών. Η εταιρεία παράγει προϊόντα
περιποίησης μαλλιών και κυρίως βαφές, κάνει εισαγωγές καλλυντικών και διαθέτει
εμπορικό δίκτυο και εκτός Ελλάδος.

6 Η μεγαλύτερη εισαγωγική εταιρεία στον κλάδο των καλλυντικών
επιλεκτικής διανομής είναι η εταιρεία Παπαέλληνας. Εντός του 1998 η εταιρεία
μπήκε και στα είδη χαρτοπωλείου, αποκτώντας σημαντικό μερίδιο της παραδοσιακής
ελληνικής εταιρείας Πάλλης. Ακόμα, στον ίδιο κλάδο, από τις πιο μεγάλες
εταιρείες είναι η εταιρεία Σαράντης, που ολοκλήρωσε το σχέδιο συγχώνευσης της Trylet.

7 Στα ηλεκτρικά οι συγκεντρώσεις είναι μεγάλες και οι αλλαγές
εντοπίζονται στα δίκτυα πωλήσεων και στον χώρο της κινητής τηλεφωνίας, της
πληροφορικής και των πολυμέσων. Η αλυσίδα Κωτσόβολος, το 51% της οποίας ανήκει
στον όμιλο Φουρλή, αγόρασε το Ράδιο Αθήναι (10 καταστήματα), αντί 4 δισ.
δραχμών. Παράλληλα, η εταιρεία Κωτσόβολος έκανε άνοιγμα στον χώρο της κινητής
τηλεφωνίας με την αλυσίδα One Way. Η απάντηση από τον άλλο μεγάλο του κλάδου,
τον Κορασίδη: αγόρασε το 50% από την επιχείρηση συστημάτων αυτοματισμού
γραφείων Micromedia, ενώ συνεργάζεται με την Panafon, η οποία απέκτησε μερίδιο
της επιχείρησης Ράδιο Κορασίδης Telecom.

8 Στον κλάδο των τροφίμων, η εταιρεία Chipita International απέκτησε
το 51% των εταιρειών Star Foods Poland και Star Foods Romania, στις δύο χώρες.
Στην αγορά των δύο εταιρειών συμμετείχε κατά 34% η Global Finance μέσω του
επενδυτικού κεφαλαίου Black Sea Fund και κατά 15% η γαλακτοβιομηχανία Δέλτα.
Επίσης, η Chipita εξαγόρασε το 51% της εταιρείας Σ. Μουζάκη - Olympic ΑΕΒΕ
(ζαχαρώδη προϊόντα).

9 Στα τρόφιμα, επίσης, η εταιρεία Goody's, σε συνεργασία με την
πορτογαλική εταιρεία Ibersol, δημιούργησε την εταιρεία Goodiber. Η τελευταία
ανέλαβε τη διαχείριση δύο νέων εστιατορίων στην Πορτογαλία που ίδρυσαν από
κοινού οι δύο εταιρείες. Η νέα εταιρεία ανέλαβε, επίσης, τη διαχείριση των
προϊόντων με το σήμα της ελληνικής εταιρείας.

10 Οι Μινωικές Γραμμές συγχωνεύτηκαν με την άλλη κρητική
συνεταιριστική εταιρεία του Λασιθίου, τη ΛΑΝΕ. Με τη συγχώνευση, η τελευταία,
με ετήσιο τζίρο 1,75 δισ. δρχ., εντάσσεται στις Μινωικές Γραμμές.

11 Τα Ελληνικά Πετρέλαια εξαγόρασαν το σύνολο των μετοχών της
εταιρείας Γ. Μαμιδάκης, ενώ παράλληλα μπήκαν και στο Χρηματιστήριο. Η εταιρεία
απέκτησε τις έξι εγκαταστάσεις τής εξαγορασθείσης και την αλυσίδα των
πρατηρίων της.

12 Η εταιρεία Σφακιανάκης, που εκπροσωπεί τη μάρκα Suzuki στην Ελλάδα,
απέκτησε τη ΒΙΑΜΑΞ Μ.Κ. Φωστηρόπουλος, που διαθέτει τις μάρκες αυτοκινήτων
Rover και Kia.

13 Η εταιρεία Επιφάνεια συγχωνεύτηκε με την Intertyp του ομίλου
Ineramerican στο τέλος του χρόνου.

14 Ακόμα, η Εθνική Ασφαλιστική απέκτησε τη Λαϊκή Ασφαλιστική με
εξαγορά του συνόλου των μετοχών της δεύτερης, η οποία μέχρι τώρα ανήκε στο
Ίδρυμα Μποδοσάκη. Η παραγωγή της Λαϊκής Ασφαλιστικής έφτασε τα 3,3 δισ. δρχ.
το 1997 από ασφάλειες στους κλάδους πυρός, σκαφών, μεταφορών και γενικών
ασφαλειών αστικής ευθύνης. Στα περιουσιακά στοιχεία της Λαϊκής περιλαμβάνεται
ακίνητο επί της Συγγρού, του οποίου η αξία υπολογίζεται ότι υπερβαίνει το 1
δισ. δραχμές.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16338N441</ED>
<ID>
ID:16194

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N44&aa=1</URL></REF>


Article

<CATEGORY>vin08</CATEGORY>

 <H5>Ξεφύγαμε από τον φαύλο κύκλο του πληθωρισμού
</H5><H2>Όφελος έως 80 δισ.!
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΜΕΧΡΙ ΚΑΙ 20% μπορεί να είναι η εξοικονόμηση των καταναλωτών, εφόσον
χρησιμοποιούν τα κατάλληλα, για τις ανάγκες τους, «πακέτα» κινητής τηλεφωνίας.
Ήδη υπάρχουν 2 εκατ. συνδρομητές.

Στη διαπίστωση αυτή κατέληξαν, χθες, ο υφυπουργός Ανάπτυξης κ. Μιχ.
Χρυσοχοΐδης και οι εκπρόσωποι των τριών εταιρειών κινητής τηλεφωνίας, αφού
μόνο οι 3 στους 10 χρήστες χρησιμοποιούν τις κατάλληλες συνδέσεις.

Με βάση εκτιμήσεις αρμόδιων υπηρεσιών και σύμφωνα με τα στοιχεία του κύκλου
εργασιών των εταιρειών, το συνολικό όφελος για τους καταναλωτές με τις
διαπιστώσεις αυτές μπορεί να εκτιμηθεί σε ετήσια βάση έως και 80 δισ. δραχμές,
ανάλογα με τη χρήση και τις επί μέρους ανάγκες που καλύπτει κάθε καταναλωτής,
όπως και της χρήσης της συσκευής του.

Όπως συμφωνήθηκε, χθες, στο εξής:

* Πριν από την υπογραφή της σύμβασης, οι εταιρείες θα παραδίδουν στον πελάτη
ερωτηματολόγιο, από το οποίο να προκύπτουν οι συνθήκες χρήσης του τηλεφώνου
(π.χ. πόσες κλήσεις θα κάνει την ημέρα και ποιες ώρες, αν προτιμά πάγια
μηνιαία χρέωση ή χρέωση μόνο του χρόνου συνομιλίας κ.λπ.). Έτσι, θα επιλέγεται
το πακέτο χρέωσης που συμφέρει περισσότερο τον καταναλωτή.

* Ανά τακτά χρονικά διαστήματα (π.χ. ανά εξάμηνο) ο πελάτης θα ενημερώνεται
για τις χρεώσεις που θα είχε, αν είχε συμβληθεί με διαφορετικό πακέτο χρέωσης,
έτσι ώστε να διαπιστώνεται και στην πράξη τι συμφέρει περισσότερο τον καταναλωτή.

Οι προτάσεις του υπουργείου Ανάπτυξης προς τις εταιρείες αφορούν επίσης:

* Μείωση των ωρών αιχμής κατά μία ώρα ημερησίως (από 7 π.μ. ως 10 μ.μ. που
είναι τώρα, να περιοριστούν έως τις 9 μ.μ.).

* Μείωση των τιμολογίων για τις ώρες μη αιχμής.

* Δωρεάν παροχή των υπηρεσιών αναγνώρισης κλήσεων και συνδιάσκεψης.

Το υπουργείο, αναφέρεται σε σχετική ανακοίνωση, προτίθεται να προχωρήσει σε
περαιτέρω έρευνα για τις συνθήκες ανταγωνισμού που επικρατούν μεταξύ των
εταιρειών εμπορίας και διακίνησης προϊόντων και υπηρεσιών κινητής τηλεφωνίας.
Η έρευνα θα αφορά, ειδικότερα, το καθεστώς των επιδοτήσεων στο κόστος της
συσκευής, καθώς και τις πρόσθετες παροχές που συνδέονται με την υπογραφή του συμβολαίου.


ΣΤΑ ΟΡΑΤΑ αποτελέσματα των συμφωνιών για τη συγκράτηση των τιμών και την
επίτευξη του στόχου της μείωσης του πληθωρισμού, αναφέρθηκε ο υφυπουργός
Ανάπτυξης κ. Μιχ. Χρυσοχοΐδης σε ομιλία του κατά τη συνεδρίαση του Γενικού
Συμβουλίου του ΣΕΒ.

Ο υφυπουργός τόνισε ότι η εθνική οικονομία έχει ξεφύγει από το φαύλο κύκλο του
πληθωρισμού και των ελλειμμάτων και προχωρεί με ρυθμούς σύγκλισης.

Ο κ. Χρυσοχοΐδης επισήμανε επίσης ότι θα χρειασθεί έντονη προσπάθεια για
σύγκλιση μεταξύ βιομηχανίας και εμπορίου, ώστε να αποφεύγονται ανεπιθύμητα
φαινόμενα που δημιουργούν δυσλειτουργία στην αγορά και στρεβλώνουν τον υγιή ανταγωνισμό.

Προσέθεσε ότι θα ενισχυθεί η Ανεξάρτητη Διοικητική Αρχή για τον ανταγωνισμό,
και παράλληλα θα ισχυροποιηθεί ο ρόλος της ώστε να ανταποκριθεί στο έργο της.

Από την πλευρά του ο πρόεδρος του ΣΕΒ κ. Ι. Στράτος αναφέρθηκε στις προτάσεις
της βιομηχανίας για τις κρατικές προμήθειες, τον ανταγωνισμό, τα φάρμακα και
την αγορά.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16338N451</ED>
<ID>
ID:16195

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N45&aa=1</URL></REF>


Article

<CATEGORY>vin08</CATEGORY>

 <H2>Ξεφύγαμε από τον φαύλο κύκλο του πληθωρισμού
</H2>
ΣΤΑ ΟΡΑΤΑ αποτελέσματα των συμφωνιών για τη συγκράτηση των τιμών και την
επίτευξη του στόχου της μείωσης του πληθωρισμού, αναφέρθηκε ο υφυπουργός
Ανάπτυξης κ. Μιχ. Χρυσοχοΐδης σε ομιλία του κατά τη συνεδρίαση του Γενικού
Συμβουλίου του ΣΕΒ.

Ο υφυπουργός τόνισε ότι η εθνική οικονομία έχει ξεφύγει από το φαύλο κύκλο του
πληθωρισμού και των ελλειμμάτων και προχωρεί με ρυθμούς σύγκλισης.

Ο κ. Χρυσοχοΐδης επισήμανε επίσης ότι θα χρειασθεί έντονη προσπάθεια για
σύγκλιση μεταξύ βιομηχανίας και εμπορίου, ώστε να αποφεύγονται ανεπιθύμητα
φαινόμενα που δημιουργούν δυσλειτουργία στην αγορά και στρεβλώνουν τον υγιή ανταγωνισμό.

Προσέθεσε ότι θα ενισχυθεί η Ανεξάρτητη Διοικητική Αρχή για τον ανταγωνισμό,
και παράλληλα θα ισχυροποιηθεί ο ρόλος της ώστε να ανταποκριθεί στο έργο της.

Από την πλευρά του ο πρόεδρος του ΣΕΒ κ. Ι. Στράτος αναφέρθηκε στις προτάσεις
της βιομηχανίας για τις κρατικές προμήθειες, τον ανταγωνισμό, τα φάρμακα και
την αγορά.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16338N452</ED>
<ID>
ID:16245

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N45&aa=2</URL></REF>


Article

<CATEGORY>vin08</CATEGORY>

 <H5>ΜΕ ΤΙΣ ΑΞΙΕΣ ΤΟΥ 1998 ΟΙ ΔΗΛΩΣΕΙΣ ΓΙΑ ΤΟΝ ΦΜΑΠ
</H5><H2>Μάιο... πληρώνουν
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Μέσα στον Μάιο οι ιδιοκτήτες ακινήτων που πιάνονται στην «απόχη» του Φόρου
Μεγάλης Ακίνητης Περιουσίας (ΦΜΑΠ) θα περάσουν από το «γκισέ» της Εφορίας για
να υποβάλουν τη δήλωση και να καταβάλουν την πρώτη δόση του φόρου που τους
αναλογεί. Το υπόλοιπο του φόρου θα καταβληθεί σε δύο διμηνιαίες δόσεις, δηλαδή
τον Ιούλιο και τον Σεπτέμβριο.

Σύμφωνα με πληροφορίες, το υπουργείο Οικονομικών στο αμέσως επόμενο διάστημα
θα ανακοινώσει τις ακριβείς προθεσμίες ­ που θα λήγουν εντός του Μαΐου ­ στις
οποίες κατά αλφαβητική σειρά οι υπόχρεοι θα πρέπει να υποβάλουν τις δηλώσεις
για την ακίνητη περιουσία τους.

ΑΜΕΤΑΒΛΗΤΑ

Πρόκειται περίπου για 50.000 ιδιοκτήτες ακινήτων, σύμφωνα με τα στοιχεία από
τις δηλώσεις του Φόρου Ακίνητης Περιουσίας που υποβλήθηκαν πέρυσι. Τόσοι
περίπου θα είναι και οι φορολογούμενοι που θα υποβάλουν δήλωση φέτος, καθώς τα
όρια για το ύψος της ακίνητης περιουσίας που πρέπει να έχει ο ιδιοκτήτης για
να υπαχθεί στον φόρο παρέμειναν αμετάβλητα. Παράλληλα, και οι αντικειμενικές
αξίες που θα χρησιμοποιηθούν για να υπολογισθεί η φορολογητέα αξία των
ακινήτων είναι οι ίδιες που ισχύουν από πέρυσι.

ΑΥΤΟ-ΥΠΟΛΟΓΙΣΜΟΙ

Την αποκλειστική ευθύνη για την υποβολή της δήλωσης ΦΜΑΠ στην Εφορία την έχει
ο ίδιος ο φορολογούμενος. Δηλαδή, σύμφωνα με το σύστημα που εφαρμόσθηκε για
πρώτη φορά πέρυσι για τις δηλώσεις του ΦΜΑΠ του 1998, οι φορολογούμενοι μόνοι
τους θα εξακριβώσουν αν η ακίνητη περιουσία τους υπερβαίνει σε αξία τα
αφορολόγητα όρια που προβλέπει ο νόμος. Αυτό φέτος, θεωρείται σχετικά πιο
εύκολο, καθώς την ίδια διαδικασία την είχαν κάνει πέρυσι οι φορολογούμενοι,
περνώντας τότε μια απίστευτη ταλαιπωρία.

Επίσης δήλωση ΦΜΑΠ θα πρέπει να κάνουν οι φορολογούμενοι που πέρυσι βρίσκονταν
λίγο κάτω από το αφορολόγητο όριο, αλλά φέτος ενδεχομένως να το ξεπερνούν,
καθώς κατά τη διάρκεια του έτους απέκτησαν νέα ακίνητα.

«ΔΙΑΣΤΑΥΡΩΣΕΙΣ»

Πάντως, κάποια στιγμή αργότερα, όταν το υπουργείο Οικονομικών ολοκληρώσει την
καταγραφή και επεξεργασία όλων των στοιχείων για την ακίνητη περιουσία των
Ελλήνων φορολογουμένων, που έχουν συμπεριληφθεί στο γνωστό έντυπο Ε9, θα
πραγματοποιηθούν διασταυρώσεις των στοιχείων αυτών με τις δηλώσεις του ΦΜΑΠ
του 1999, καθώς και των προηγούμενων ετών και θα εντοπισθούν όσοι ήταν
υπόχρεοι και δεν υπέβαλαν τη σχετική δήλωση ή όσοι απέκρυψαν στοιχεία από την
ακίνητη περιουσία τους. Θα πρέπει να σημειωθεί ότι ο Φόρος Μεγάλης Ακίνητης
Περιουσίας επιβάλλεται τόσο στα φυσικά όσο και στα νομικά πρόσωπα.

ΤΑ ΟΡΙΑ

Σύμφωνα με τον νόμο, υποχρέωση υποβολής δήλωσης ΦΜΑΠ ­ όσον αφορά τα φυσικά
πρόσωπα ­ έχουν οι άγαμοι με ακίνητη περιουσία πάνω από 69 εκατομμύρια δραχμές
και οι σύζυγοι με συνολική αξία ακίνητης περιουσίας πάνω από 138 εκατομμύρια
δραχμές. Όταν υπάρχουν ανήλικα παιδιά το αφορολόγητο ποσό για τους γονείς
προσαυξάνεται κατά 17,250 εκατ. δρχ. για κάθε παδί.

Η ακίνητη περιουσία για την οποία φορολογείται ο υπόχρεος είναι αυτή που είχε
την 1η Ιανουαρίου τους έτους υποβολής της δήλωσης. Αυτό σημαίνει ότι οι
υπόχρεοι σε δήλωση του ΦΜΑΠ (τα έντυπα θα τα προμηθευθούν από την τοπική τους
Εφορία) θα καταγράψουν την ακίνητη περιουσία που είχαν την 1η Ιανουαρίου 1999.

Ο ΥΠΟΛΟΓΙΣΜΟΣ

Ο υπολογισμός της αξίας της ακίνητης περιουσίας στη δήλωση θα γίνει με βάση
τις αντικειμενικές αξίες των ακινήτων για τα ακίνητα που βρίσκονται εντός
αντικειμενικού συστήματος προσδιορισμού της αξίας, ενώ για τα υπόλοιπα με βάση
τις ενδεικτικές τιμές της Εφορίας.

* Το 1998, τα έσοδα που εισέπραξε το Δημόσιο από τον ΦΜΑΠ ανήλθαν περίπου στα
30 δισ. δρχ. Τα 15 δισ. δρχ. από τα φυσικά πρόσωπα και τα υπόλοιπα μισά απ τα
νομικά πρόσωπα. Προβλέπεται ότι οι εισπράξεις από τον ΦΜΑΠ του 1999 δεν θα
μεταβληθούν αισθητά καθώς δεν έχουν αλλάξει τα δεδομένα υπολογισμού του φόρου.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16338N461</ED>
<ID>
ID:16196

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N46&aa=1</URL></REF>


Article

<CATEGORY>vin08</CATEGORY>

 <H2>Διάβημα για το λιμάνι του Πειραιά
</H2>
ΜΕ ΠΡΟΣΦΥΓΗ στην Ε.Ε. απειλεί το ΕΒΕΑ στην περίπτωση που η κυβέρνηση συνεχίσει
να αγνοεί το αίτημα του επιχειρηματικού κόσμου για αναμόρφωση του λιμανιού του Πειραιά.

Σχετική επιστολή έστειλε χθες στον υπουργό Εθνικής Οικονομίας κ. Γ.
Παπαντωνίου, ο πρόεδρος του ΕΒΕΑ κ. Γ. Παπαθανασίου.

Το λιμάνι, επισημαίνεται, λειτουργεί, αν και κοινοτικό, κατά παράβαση της
νομοθεσίας της Ε.Ε. επιβαρύνοντας υπέρμετρα το κόστος λειτουργίας των
συναλλαγών των επιχειρήσεων.

Στην επιστολή του ο κ. Παπαθανασίου επισημαίνει ειδικότερα:

«Με λύπη διαπιστώνουμε ότι η πολιτική που ακολουθεί η Ελλάδα στον τομέα αυτό,
αγνοεί εντελώς τον έντονο ανταγωνισμό που έχει εμφανιστεί τα τελευταία χρόνια
στον κλάδο των λιμενικών υπηρεσιών. Σήμερα, την ώρα που οι Ιταλοί, οι Ισπανοί,
ακόμα και οι Τούρκοι επιχειρούν, με τη μεταβολή στην οργάνωση και διοίκηση των
λιμένων τους και με νέες επενδύσεις, να γίνουν περισσότερο ανταγωνιστικοί και
να αυξήσουν την εμπορευματική κίνηση των δικών τους λιμένων, εμείς βρισκόμαστε
ακόμα στο σημείο να μη δεχόμαστε τη λειτουργία του Πειραιά ως κοινοτικό λιμάνι».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16338N462</ED>
<ID>
ID:16246

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N46&aa=2</URL></REF>


Article

<CATEGORY>vin08</CATEGORY>

 <H2>Πληρωμές κοντά στα 2 τρισ.
</H2>
ΣΤΑ 1.888 δισ. δρχ. ανήλθαν οι πληρωμές του Προγράμματος Δημοσίων Επενδύσεων
(ΠΔΕ) το 1998.

Συνολικά οι πληρωμές του ΠΔΕ το 1998 σημείωσαν αύξηση κατά 15,3% σε σχέση με
το 1997 (1.638 δισ. δρχ.), ενώ αύξηση κατά 72,4% εμφανίζεται σε σχέση με το
1996 (1.095 δισ. δρχ.).

Όσον αφορά τις εισροές από τα Διαρθρωτικά Ταμεία της Ευρωπαϊκής Ένωσης το
1998, σύμφωνα με τα επίσημα στοιχεία ανήλθαν σε 890 δισ. δρχ. ξεπερνώντας
ακόμα και τις αρχικές προβλέψεις κατά 50 δισ. δρχ.

Ο υφυπουργός Εθνικής Οικονομίας κ. Χρήστος Πάχτας επεσήμανε ότι το 1998 η
υλοποίηση του ΠΔΕ εξελίχθηκε ιδιαίτερα ικανοποιητικά, συνεχίζοντας την ανοδική
πορεία των τελευταίων χρόνων.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16338N463</ED>
<ID>
ID:16284

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N46&aa=3</URL></REF>


Article

<CATEGORY>vin08</CATEGORY>

 <H2>Δεν ήταν νόμιμη η απευθείας ανάθεση
</H2>
ΑΠΕΥΘΕΙΑΣ ανάθεση προμηθειών στον χώρο του Δημοσίου μπορεί να προκληθεί από
την αποτυχία ή την ακύρωση, ως ασύμφορου, ενός διαγωνισμού, εφόσον η σχετική
διοικητική διαδικασία εξάντλησε τα χρονικά περιθώρια διεξαγωγής επαναληπτικού
ή νέου διαγωνισμού.

Αυτό σημειώνει το Συμβούλιο της Επικρατείας ­ επικαλούμενο σχετικό Προεδρικό
Διάταγμα (284/89) ­ και ακύρωσε με χθεσινή απόφασή του την απευθείας ανάθεση
στη γερμανική εταιρεία Ντορνιέ της παροχής υπηρεσιών συστήματος στόχων στο
Πεδίο Βολής Κρήτης για τη διετία 1998-99.

Το ίδιο έργο διεκδικούσε και η εταιρεία Τρία Σίγμα Α.Ε. και το ΣτΕ έκανε δεκτή
την προσφυγή της, κρίνοντας ότι η απευθείας ανάθεση δεν υπήρξε νόμιμη, έστω
και αν ο σχετικός διαγωνισμός είχε ακυρωθεί ως ασύμφορος.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16338N464</ED>
<ID>
ID:16310

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N46&aa=4</URL></REF>


Article

<CATEGORY>vin08</CATEGORY>

 <H2>Έξι μέρες, αντί 4, η διάρκεια ζωής του παστεριωμένου γάλακτος
</H2>
ΜΕ ΤΟΝ υπουργό Γεωργίας κ. Γ. Ανωμερίτη συναντήθηκε χθες ο πρόεδρος του ΣΕΒ κ.
Ι. Στράτος.

Στη σύσκεψη πήραν μέρος και πρόεδροι κλαδικών βιομηχανικών οργανώσεων
(μεταλλείων, μαρμάρου, ζαχαρωδών, ποτών, κονσερβοποιημένων ειδών, γάλακτος,
τροφίμων κ.λπ.).

* Στο μεταξύ, όπως έγινε γνωστό, το υπουργείο Γεωργίας προωθεί Προεδρικό
Διάταγμα για παράταση της «διάρκειας ζωής» του παστεριωμένου γάλακτος μέχρι
και 6 μέρες (από 4).

Μεταξύ των επιπτώσεων περιλαμβάνονται:

* Ανακατάταξη στη διακίνηση γάλακτος.

* Μείωση στις τιμές παραγωγού, λόγω αυξημένων εισαγωγών (π.χ. από Γερμανία και Ιταλία).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16338N465</ED>
<ID>
ID:16327

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N46&aa=5</URL></REF>


Article

<CATEGORY>vin08</CATEGORY>

 <H2>Κατέλαβαν την έδρα του ΕΟΤ </H2>
ΣΕ ΚΑΤΑΛΗΨΗ των κεντρικών γραφείων του Ελληνικού Οργανισμού Τουρισμού (ΕΟΤ)
στην Αθήνα προχώρησαν χθες αργά το βράδυ εργαζόμενοι του Οργανισμού, που
αντιδρούν στις οργανωτικές αλλαγές τις οποίες προωθεί το υπουργείο Ανάπτυξης.

Οι εργαζόμενοι στον ΕΟΤ έχουν κατέβει από την περασμένη εβδομάδα σε απεργία
διαρκείας, ζητώντας να μην προχωρήσουν τα Προεδρικά Διατάγματα με τα οποία θα
υλοποιηθεί το σχέδιο αναδιοργάνωσης του Οργανισμού.

Η υπουργός Ανάπτυξης κ. Βάσω Παπανδρέου προσερχόμενη στην ετήσια δεξίωση του
Ξενοδοχειακού Επιμελητηρίου Ελλάδος (ΞΕΕ), με αφορμή την κατάληψη των γραφείων
του ΕΟΤ δήλωσε: «Η αναδιοργάνωση του ΕΟΤ θα έπρεπε να έχει ξεκινήσει εδώ και
πολύ καιρό».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16338N466</ED>
<ID>
ID:16336

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N46&aa=6</URL></REF>


Article

<CATEGORY>vin08</CATEGORY>

 <H2>Διάκριση για την Πίστεως
</H2>
Η ALPHA Τράπεζα Πίστεως συμμετείχε από κοινού, ως επικεφαλής διαχειρίστρια, με
την Τράπεζα Toronto Dominion Securities και τη DG Bank σε ομολογιακό δάνειο
εκδόσεως της Παγκόσμιας Τράπεζας. Το δάνειο είναι ύψους 40 δισεκατομμυρίων
δραχμών, τριετούς διάρκειας με σταθερό επιτόκιο 6,25%.

Η έκδοση του δανείου έτυχε ευνοϊκής υποδοχής από την παγκόσμια επενδυτική
κοινότητα, σύμφωνα με σχετική ανακοίνωση της Alpha Τραπέζας Πίστεως.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16338N467</ED>
<ID>
ID:16340

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N46&aa=7</URL></REF>


Article

<CATEGORY>vin08</CATEGORY>

 <H2>Σε εσωτερικές πτήσεις και η Αεροπορία Αιγαίου
</H2>
ΤΑΚΤΙΚΕΣ πτήσεις στο εσωτερικό της χώρας ξεκινάει μέσα στο 1999 η ιδιωτική
αεροπορική εταιρεία Aegean Aviation (Αεροπορία Αιγαίου), η οποία προχωρεί και
σε αύξηση του μετοχικού της κεφαλαίου.

Όπως ανακοίνωσε χθες η Αεροπορία Αιγαίου, σύντομα θα ενισχυθεί με τρία
καινούργια αεροσκάφη τύπου British Aerospace AVRO RJ 100, χωρητικότητας 100
επιβατών το καθένα, με τα οποία θα εκτελεί σε πρώτη φάση τακτικές πτήσεις προς
τη Θεσσαλονίκη, το Ηράκλειο, τη Ρόδο και τα Χανιά.

Η εταιρεία, που ανήκει στον όμιλο επιχειρήσεων του κ. Θ. Βασιλάκη, προχωρεί
στην αύξηση του μετοχικού κεφαλαίου της κατά 7 δισ. δρχ. Η αγορά των νέων
αεροσκαφών θα χρηματοδοτηθεί με την αύξηση του μετοχικού κεφαλαίου η οποία θα
φτάσει τα 7 δισεκατομμύρια δραχμές. Στην αύξηση θα συμμετέχουν, εκτός του
ομίλου επιχειρήσεων ­ ιδιοκτήτη ­ Θ. Βασιλάκη, ο επιχειρηματίας Δ. Ιωάννου, ο
όμιλος Λεβέντη, ο εφοπλιστής Β. Κωνσταντόπουλος και η θυγατρική της Τράπεζας
Πειραιώς, Πειραιώς Ventures.

Σημειώνεται ότι η Αεροπορία Αιγαίου μέχρι σήμερα δραστηριοποιείται στον τομέα
των διεθνών τσάρτερ πτήσεων.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16338N468</ED>
<ID>
ID:16342

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N46&aa=8</URL></REF>


Article

<CATEGORY>vin08</CATEGORY>

 <H5>Ο ΑΛΑΝ ΓΚΡΙΝΣΠΑΝ «ΠΑΓΙΔΕΥΜΕΝΟΣ» ΣΤΗΝ ΤΡΕΛΗ ΚΟΥΡΣΑ ΤΗΣ ΓΟΥΩΛ ΣΤΡΗΤ
</H5><H2></H2><H2>«Χαλασμένο» βαρόμετρο
</H2>
Ο πρόεδρος της Fed Άλαν Γκρίνσπαν το λέει με κάθε ευκαιρία: η αμερικανική
κεντρική τράπεζα ασχολείται με την πραγματική οικονομία. Τι γίνεται όμως με τη
Γουώλ Στρητ;

Ο Άλαν Γκρίνσπαν (δεξιά) περιοδεύει στο Χονγκ Κονγκ (όπου συναντήθηκε με τον
τοπικό ηγέτη Τουνγκ Τσι Χούα ­ αριστερά) και την Κίνα, για να αντιμετωπίσει τα
οικονομικά προβλήματα της Ασίας. Όμως, η σκέψη του «ταξιδεύει» στη Γουώλ Στρητ

ΠΛΗΘΩΡΙΣΜΟΣ, προϊόν, κέρδη, απασχόληση, εξαγωγές, παραγωγικότητα: όλα αυτά
είναι πραγματική οικονομία. Το Χρηματιστήριο είναι για την αμερικανική
κεντρική τράπεζα ένα πάρεργο. Όμως, αυτό ακριβώς το πάρεργο τώρα ξεπροβάλλει
αποφασιστικά στο προσκήνιο, θέτοντας την αμερικανική κεντρική τράπεζα ­ και το
κοινό ­ μπροστά σε ένα αδυσώπητο δίλημμα.

Κανονικά, η Fed ρυθμίζει την πραγματική οικονομία με τα επιτόκια, μειώνοντάς
τα για να ενισχύσει την ανάπτυξη και αυξάνοντάς τα για να την αναστείλει. Σε
φυσιολογικές συνθήκες, οι τιμές των μετοχών ανεβαίνουν ή πέφτουν ανάλογα με
τον ρυθμό της πραγματικής οικονομίας ­ δηλαδή το Χρηματιστήριο λειτουργεί σαν
ένα βαρόμετρο. Όμως, τους τελευταίους τρεις μήνες ­ και ιδιαίτερα τις
τελευταίες τέσσερις εβδομάδες ­ η Γουώλ Στρητ έχει εκτιναχτεί στα ύψη από μόνη
της. Αντί να ηγείται, η πραγματική οικονομία έπεται της αγοράς.

«Υπάρχουν πολλοί που υποστηρίζουν ότι βρισκόμαστε σε μία νέα οικονομική εποχή
και ότι το Χρηματιστήριο αντικατοπτρίζει αυτή τη νέα πραγματικότητα», λέει ο
Χένρι Κάουφμαν, οικονομολόγος της Γουώλ Στρητ. «Υπάρχει κάποια αλήθεια σε
αυτόν τον ισχυρισμό. Όμως, παρ' όλ' αυτά, εκείνο που έχουμε σήμερα στο
Χρηματιστήριο δεν είναι παρά μια κερδοσκοπική "φούσκα"».

Αυτή ακριβώς προκαλεί το δίλημμα της Fed. Στο παρελθόν, ο Γκρίνσπαν απέφευγε
επιμελώς απότομες μεταβολές των επιτοκίων. Αντίθετα, φρόντιζε με μετρημένες
κινήσεις να ενισχύει την πραγματική οικονομία, χωρίς να προκαλεί υπερβολικές
αντιδράσεις του Χρηματιστηρίου και της αγοράς ομολόγων.

Όμως, η «φούσκα» έχει τόσο διογκωθεί, που ακόμη και μία κίνηση της Fed κατά
ένα τέταρτο της μονάδας θα μπορούσε να αποδειχτεί ολέθρια, προκαλώντας
απότομες ταλαντώσεις στο Χρηματιστήριο που θα μπορούσαν να συμπαρασύρουν και
την οικονομία.

Ας υποθέσουμε ότι η Fed θέλει να μειώσει τα επιτόκια, προκειμένου να
εξουδετερώσει κάποιον ορατό κίνδυνο ­ για παράδειγμα, κατάρρευση στη Βραζιλία
ή επικείμενη χρεοκοπία μιας μεγάλης εταιρείας υψηλής τεχνολογίας. Η Γουώλ
Στρητ θα θεωρήσει τη μείωση των επιτοκίων σαν μία απόδειξη ότι η Fed είναι
αποφασισμένη, ό,τι και αν συμβεί, να διασώσει την οικονομία και την αγορά.

Έτσι, οι τιμές των μετοχών θα ξαναβρεθούν στα ύψη (μολονότι είναι σήμερα κατά
30% υπερτιμημένες, σύμφωνα με πολλούς αναλυτές της Γουώλ Στρητ).

«Άλλη μία μείωση των επιτοκίων θα επιτείνει τη μετοχομανία που ήδη υπάρχει»,
λέει ο Ντέιβιντ Τζόουνς, οικονομολόγος της εταιρείας ομολόγων Aubrey G. Lanston.

Τι θα γίνει, όμως, αν η Fed αποφασίσει ότι πρέπει να αυξήσει τα επιτόκια για
να συγκρατήσει τον πληθωρισμό; Στο τέταρτο τρίμηνο του 1998 η αμερικανική
οικονομία αναπτυσσόταν με έντονους ρυθμούς, που σε ετήσια βάση άγγιξαν το 4%.
Το ίδιο ισχυρά ήταν και τα στοιχεία του Δεκεμβρίου για τη μείωση της ανεργίας.

Η καταναλωτική δαπάνη έπαιξε μεγάλο ρόλο στη διαμόρφωση αυτής της υγιούς
εικόνας. Οι ανοδικές τιμές των μετοχών τροφοδότησαν σε μεγάλο βαθμό αυτή τη
δαπάνη. Επίσης, ενθάρρυναν τις επιχειρηματικές επενδύσεις, που είναι άλλη μία
πηγή ανάπτυξης.

Σε περιόδους παχέων αγελάδων, όπως η σημερινή, αναπόφευκτα οι ανησυχίες για
ενδεχόμενη άνοδο του πληθωρισμού κυριεύουν τους ανθρώπους της Fed (έστω και αν
ο πληθωρισμός βρίσκεται ακόμη σε χαμηλό επίπεδο). Έτσι, η κεντρική τράπεζα
βρίσκεται μπροστά στη δύσκολη επιλογή να αφήσει τα επιτόκια ως έχουν ­
ενθαρρύνοντας τους επενδυτές να σκεφτούν ότι η Fed ενδιαφέρεται περισσότερο να
διατηρηθούν τα τρέχοντα υψηλά επίπεδα των μετοχών παρά να ελέγξει τον
πληθωρισμό ­ ή να αυξήσει τα επιτόκια για να επιβραδύνει την οικονομία, με
συνέπειες που θα μπορούσαν να είναι πολύ δυσάρεστες.

«Ούτε συζήτηση για άνοδο των επιτοκίων», λέει ο Ρόμπερτ ντι Κλιμέντε της
Salomon Smith Barney. «Κάτι τέτοιο θα έσπαγε τη "φούσκα"».

Σε μία τέτοια περίπτωση, η βουτιά της Γουώλ Στρητ θα πάγωνε την οικονομία πολύ
περισσότερο από όσο η Fed θα επιθυμούσε. Για παράδειγμα, μία πτώση των τιμών
των μετοχών κατά 30% σε περίοδο δώδεκα εβδομάδων θα μπορούσε να μειώσει την
ανάπτυξη κατά 2,3 ποσοστιαίες μονάδες.

Κορυφαίοι αξιωματούχοι της Fed ομολογούν ότι θεωρούν τα σημερινά επίπεδα των
μετοχών αδικαιολόγητα σε σχέση με την πραγματική οικονομία. Η Fed βρέθηκε σε
αυτή τη δύσκολη θέση άθελά της, το περασμένο φθινόπωρο, όταν ο δείκτης Ντάου
Τζόουνς βρισκόταν 26% χαμηλότερα από ό,τι είναι σήμερα. Τότε, με τρεις
διαδοχικές μειώσεις επιτοκίων, η Fed προσπάθησε να εξουδετερώσει τις συνέπειες
της παγκόσμιας κρίσης.

Σύμφωνα με τα πρακτικά της συνεδρίασής τους στις 17 Νοεμβρίου, οι άνθρωποι της
Fed αναγνώριζαν ότι η τρίτη μείωση των επιτοκίων που αποφάσισαν εκείνη την
ημέρα «θα μπορούσε να πυροδοτήσει νέα ισχυρή άνοδο των μετοχών που δεν θα ήταν
δικαιολογημένη βάσει των μελλοντικών εταιρικών κερδών και που, γι' αυτό, θα
μπορούσε να οδηγήσει αργότερα σε μία μάλλον απότομη και βίαιη διόρθωση της αγοράς»
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16338N471</ED>
<ID>
ID:16197

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N47&aa=1</URL></REF>


Article

<CATEGORY>vin08</CATEGORY>

 <H2>Στο 6,75% έπεσαν τα επιτόκια στα 5ετή ομόλογα
</H2>
ΒΟΥΤΙΑ δύο ποσοστιαίες μονάδες έκαναν τα επιτόκια των ομολόγων πενταετούς
διάρκειας στη χθεσινή δημοπρασία που διενήργησε το υπουργείο Οικονομικών.

Το μέσο σταθμικό επιτόκιο των ομολόγων αυτών περιορίσθηκε στο 6,75% από 8,76%
που ήταν στην προηγούμενη δημοπρασία.

Οικονομικοί αναλυτές και παράγοντες της χρηματαγοράς ερμήνευαν χθες την βουτιά
των επιτοκίων ως αποτέλεσμα της έντονα πτωτικής πορείας του πληθωρισμού. Με
άλλα λόγια, οι επενδυτές αγοράζουν τα ομόλογα, καθώς προβλέπουν ότι θα έχουν
μειωθεί σημαντικά τα επόμενα έτη τα τραπεζικά επιτόκια λόγω της ένταξης της
δραχμής στη ζωή τού ευρώ.

Το ποσό διάθεσης που έγινε αποδεκτό στη δημοπρασία ανήλθε στα 240 δισ. δρχ.,
ενώ οι προσφορές αγοράς ξεπέρασαν τα 381 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16338N472</ED>
<ID>
ID:16247

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N47&aa=2</URL></REF>


Article

<CATEGORY>vin08</CATEGORY>

 <H2>Διπλασιασμός κεφαλαίου εισηγμένης
</H2>
ΣΤΗ ΧΘΕΣΙΝΗ συνεδρίαση του Δ.Σ. της Εθνικής Εταιρείας Επενδύσεων
Χαρτοφυλακίου, αποφασίσθηκε να προταθεί στη γενική συνέλευση των μετόχων που
θα γίνει στις 8.2.1999 ο διπλασιασμός του κεφαλαίου της.

Ειδικότερα αποφασίσθηκε ο διπλασιασμός του αριθμού των μετοχών με την έκδοση
μιας νέας μετοχής για κάθε μία παλαιά. Οι νέες μετοχές θα διατεθούν στους
υφιστάμενους μετόχους της εταιρείας σε τιμή που θα καθορισθεί στη γενική συνέλευση.

Επίσης εγκρίθηκε ο ισολογισμός και τα αποτελέσματα της εταιρείας για τη χρήση
1998. Τα καθαρά κέρδη σχεδόν διπλασιάσθηκαν και ανήλθαν σε 6,1 δισ. δρχ.,
έναντι 3,1 δισ. δρχ. το 1997.

Η αυξημένη κερδοφορία επιτρέπει τη διανομή μερίσματος 350 δρχ. ανά μετοχή,
δηλαδή 65% μεγαλύτερο από το 1997.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16338N473</ED>
<ID>
ID:16285

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N47&aa=3</URL></REF>


Article

<CATEGORY>vin08</CATEGORY>

 <H2>Αύξηση μετοχικού κεφαλαίου της Αγροτικής Ασφαλιστικής
</H2>
ΕΓΚΡΙΘΗΚΕ από την Επιτροπή Κεφαλαιαγοράς η αύξηση του μετοχικού κεφαλαίου της
εταιρείας Αγροτική Ασφαλιστική (θυγατρική της ΑΤΕ) με δημόσια εγγραφή και
εισαγωγή των μετοχών της στην κύρια αγορά του Χρηματιστηρίου Αθηνών.

Σύμφωνα με απόφαση της γενικής συνέλευσης της εταιρείας, θα εκδοθούν συνολικά
2.658.000 νέες κοινές μετοχές. Από αυτές οι 126.400 θα δοθούν μέσω της
ιδιωτικής τοποθέτησης και 2.531.000 μέσω της δημόσιας εγγραφής που, σύμφωνα με
πληροφορίες, τοποθετείται στα τέλη Ιανουαρίου.

Η τιμή της μετοχής, σύμφωνα με πληροφορίες, ορίζεται γύρω στις 3.500 δρχ. και
το σύνολο των μετοχών που θα διατεθούν αντιπροσωπεύουν το 21% του νέου
διαμορφούμενου κεφαλαίου.

Πρόκειται, επισημαίνει ο διευθύνων σύμβουλος της εταιρείας κ. Τρ. Λυσιμάχου,
για την πρώτη εταιρεία παροχής υπηρεσιών της ΑΤΕ που μπαίνει στο Χρηματιστήριο.

Το 1997 η εταιρεία κατέλαβε την πρώτη θέση από πλευράς κερδοφορίας (1.938
εκατ. δρχ.) μεταξύ των εταιρειών γενικών ασφαλειών και το 1998 τα κέρδη της
ήδη υπερβαίνουν τα 2,3 δισ. δραχμές.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16338N474</ED>
<ID>
ID:16311

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N47&aa=4</URL></REF>


Article

<CATEGORY>vin08</CATEGORY>

 <H2>Οριακή πτώση </H2>
Με οριακή πτώση έκλεισαν κατά τη χθεσινή συνεδρίαση οι τιμές των μετοχών του
Χρηματιστηρίου Αξιών Αθηνών. Ο Γενικός Δείκτης Τιμών έκλεισε στις 2.983,34
μονάδες μειωμένος κατά 0,22 μονάδες ή ποσοστό 0,01%. Η μεγαλύτερη
ενδοσυνεδριακή τιμή σημειώθηκε στις 2.984,30 μονάδες ενώ η μικρότερη στις
2.928,58 μονάδες. Ο FTSE/ΧΑΑ 20 έκλεισε στις 1.881,25 μονάδες σημειώνοντας
πτώση της τάξεως του 0,59%. Η Παράλληλη Αγορά έκλεισε στις 221,76 μονάδες
ενισχυμένη κατά 1,64%. Απο τους επιμέρους Κλαδικούς Δείκτες την μεγαλύτερη
άνοδο σημείωσε ο κλάδος των των εταιρειών Χρημ/κής Μίσθωσης - Leasing με
ποσοστό 3,04% ενώ την μεγαλύτερη πτώση σημείωσε ο κλάδος των Συμμετοχών με
ποσοστό 1,33%. Από τις 278 μετοχές που πραγματοποίησαν συναλλαγές, 160
σημείωσαν άνοδο, 108 παρουσίασαν πτώση και 10 παρέμειναν σταθερές, ενώ 108
έκλεισαν με αγοραστές και 119 με πωλητές. Η αξία συναλλαγών διαμορφώθηκε σε
85,811 δισ. δρχ. (20.458.659 τεμάχια). Αναλυτικά, τα 18.140.738 τεμάχια
συνολικής αξίας 79,967 δισ. δρχ. αφορούσαν στην Κύρια Αγορά, ενώ τα 2.317.921
τεμάχια συνολικής αξίας 5,844 δισ. δρχ. την Παράλληλη Αγορά. Τη μεγαλύτερη
αξία συναλλαγών παρουσίασαν οι Τράπεζες με 31,613 δισ. δρχ. (1.658.725
τεμάχια), ενώ ακολούθησαν οι Μεταλ/κες Επιχειρήσεις με 15,740 δισ. δρχ.
(3.958.000 τεμάχια).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16338N481</ED>
<ID>
ID:16198

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N48&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)
</H3><H3>
</H3>ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

276.512 
285.553 
278.371

285.975 
ΜΑΡΚΟ ΓΕΡΜΑΝΙΑΣ

163.715 
167.863 
163.632

168.102 
ΦΡΑΓΚΟ ΓΑΛΛΙΑΣ

48.814 
50.048 
48.789

50.122 
ΛΙΡΑ ΑΓΓΛΙΑΣ

453.358 
464.818 
453.128

465.505 
ΦΡΑΓΚΟ ΕΛΒΕΤΙΑΣ

199.279 
204.316 
199.178

204.618 
ΦΡΑΓΚΟ ΒΕΛΓΙΟΥ

7.938 
8.138 
7.934

8.150 
ΦΙΟΡΙΝΙ ΟΛΛΑΝΔΙΑΣ

145.300 
148.973 
145.226

149.193 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.170 
0.165

0.170 
ΚΟΡΩΝΑ ΔΑΝΙΑΣ

43.008 
44.095 
42.986

44.160 
ΛΙΡΑ ΙΡΛΑΝΔΙΑΣ

406.568 
416.846 
406.362

417.462 
ΣΕΛΙΝΙ ΑΥΣΤΡΙΑΣ

23.270 
23.858 
23.258

23.894 
ΚΟΡΩΝΑ ΣΟΥΗΔΙΑΣ

35.224 
36.115 
35.206

36.166 
ΚΟΡΩΝΑ ΝΟΡΒΗΓΙΑΣ

37.177 
38.116 
37.158

38.173 
ΔΟΛΑΡΙΟ ΚΑΝΑΔΑ

184.586 
189.354 
184.592

189.634 
ΔΟΛΑΡΙΟ ΑΥΣΤΡΑΛΙΑΣ

177.605 
182.094 
177.515

182.363 
ΓΙΕΝ ΙΑΠΩΝΙΑΣ (ΑΝΑ
100) 
2.477 
2.540 
2.476

2.543 
ΛΙΡΑ ΚΥΠΡΟΥ

550.596 
564.514 
550.318

565.349 
ΕΥΡΩ 
320.199 
328.293 
320.037 
328.778 
ΠΕΣΕΤΑ ΙΣΠΑΝΙΑΣ

1.924 
1.973 
1.924

1.976 
ΕΣΚΟΥΔΟ ΠΟΡΤΟΓΑΛΙΑΣ

1.597 
1.638 
1.596

1.640 
ΜΑΡΚΟ ΦΙΝΛΑΝΔΙΑΣ

53.854 
55.215 
53.826

55.296 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.740 
Ελισάβετ 1974 και μεταγενέστερα: 19.740 
Παλαιάς κοπής: 19.180 
Πώληση: 21.130 
<REF><SOURCE>ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16338N491</ED>
<ID>
ID:16199

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N49&aa=1</URL></REF>


Article

<CATEGORY>vin14</CATEGORY>

 <H5></H5><H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Τακτοποιήστε τις οικονομικές σας εκκρεμότητες
και μη ριψοκινδυνεύετε με αμφίβολες επενδύσεις, γιατί ενδέχεται κάποιοι
αστάθμητοι παράγοντες να βάλουν σε κίνδυνο τη σταθερότητα των οικονομικών σας.

ΥΔΡΟΧΟΟΣ

(20 Ιανουαρίου - 18 Φεβρουαρίου). Ήρθε η στιγμή να αντικαταστήσετε τις παλιές
και φθαρμένες προσωπικές ή φιλικές σχέσεις σας με καινούργιες, γιατί μόνον
έτσι θα μπορέσετε να νιώσετε ανακούφιση και ψυχολογική ασφάλεια.

ΙΧΘΥΕΣ

(19 Φεβρουαρίου - 20 Μαρτίου). Μία περίοδος επανεκτιμήσεων των επαγγελματικών
σας αρχίζει και αφορά την κοινωνική και οικονομική σας καταξίωση. Με υπομονή
και σύνεση, λοιπόν, βάλτε τους όρους σας, οι διενέξεις μόνο σε απομάκρυνση θα
μπορούσαν να οδηγήσουν.

ΚΡΙΟΣ

(21 Μαρτίου - 19 Απριλίου). Προγραμματίστε μεθοδικά τις κινήσεις και τις
ενέργειές σας καθώς και τις επαφές σας με άτομα που βρίσκονται μακριά. Ο
γνωστός παρορμητισμός σας δεν έχει θέση σήμερα, αν θέλετε να έχετε τα καλύτερα
δυνατά αποτελέσματα.

ΤΑΥΡΟΣ

(20 Απριλίου - 20 Μαΐου). Με διακριτικότητα και διπλωματία χειριστείτε θέματα
που αφορούν κληρονομιά και περιουσιακά στοιχεία, διαφορετικά θα μπορούσατε να
υποστείτε υλικές ζημιές τόσο εσείς όσο και τα υπόλοιπα μέλη της οικογένειάς σας.

ΔΙΔΥΜΟΙ

(21 Μαΐου - 21 Ιουνίου). Προβλήματα του παρελθόντος που αφορούν τις προσωπικές
ή τις επαγγελματικές σας σχέσεις έρχονται στην επιφάνεια. Αντιμετωπίστε,
λοιπόν, την πραγματικότητα με ρεαλιστικό τρόπο, γιατί οι επιφανειακές λύσεις
πολύ γρήγορα θα σας ξαναφέρουν μπροστά στις ευθύνες σας.

ΚΑΡΚΙΝΟΣ

(22 Ιουνίου - 22 Ιουλίου). Η μεγάλη σας υπευθυνότητα μπροστά στην τακτοποίηση
των καθημερινών εκκρεμοτήτων σάς φέρνει καμιά φορά αντιμέτωπους με τους
ανθρώπους που συνεργάζεστε, γιατί ίσως προσπαθείτε να τους επιβληθείτε, η
επιθετικότητά σας όμως θα μπορούσε να δημιουργήσει ένα αρνητικό κλίμα.

ΛΕΩΝ

(23 Ιουλίου - 22 Αυγούστου). Ήρθε η στιγμή να προωθήσετε τα πνευματικά σας
ενδιαφέροντα και να εξωτερικεύσετε τα αισθήματα και τις επιθυμίες σας. Οι
γονείς καλό θα ήταν να μην παραμελείτε τις βαθύτερες ανάγκες των παιδιών σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Οι ουσιαστικές ανάγκες της οικογένειας σας
κάνουν να αντιμετωπίζετε γεγονότα και καταστάσεις με μεγαλύτερη σοβαρότητα.
Μιλήστε στους δικούς σας ανθρώπους για τους πραγματικούς σας φόβους,
διαφορετικά θα μπορούσε να παρερμηνευτεί η συμπεριφορά σας.

ΖΥΓΟΣ

(24 Σεπτεμβρίου - 23 Οκτωβρίου). Σημαντικές αλλαγές φέρνουν νέο χρώμα στη ζωή
σας. Ανταποκριθείτε στις προκλήσεις καθώς έχετε και τη σύμφωνη γνώμη των
ανθρώπων του περιβάλλοντός σας, έστω και αν υπάρχουν κάποιες αντιρρήσεις ­ θα
ξεπεραστούν από τον δικό σας ενθουσιασμό.

ΣΚΟΡΠΙΟΣ

(24 Οκτωβρίου - 22 Νοεβρίου). Φανείτε προσεκτικοί στη διαχείριση οικονομικών
θεμάτων, κυρίως αν αφορούν και χρήματα που ανήκουν σε ολόκληρη την οικογένεια,
γιατί κάποιες απρόοπτες δυσκολίες θα μπορούσαν να σας αφήσουν εκτεθειμένους
απέναντι στις υποχρεώσεις σας.

ΤΟΞΟΤΗΣ

(23 Νοεμβρίου - 21 Δεκεμβρίου). Η παρουσία της Σελήνης στο ζώδιό σας σε σύνοδο
με τον Πλούτωνα σας φέρνει αντιμέτωπους με τις δυσκολίες της καθημερινότητας.
Οι εμπειρίες και οι γνώσεις του παρελθόντος θα σας βοηθήσουν να αποφύγετε
λανθασμένες κινήσεις και ενέργειες.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16338N501</ED>
<ID>
ID:16174

</ID><URL>http://ta-nea.dolnet.gr/neaweb/neafile.print_unique?e=A&f=16338&m=N50&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΜΕ ΘΡΙΑΜΒΟ ΣΤΙΣ «8» ΤΟΥ ΚΥΠΕΛΛΟΥ
</H5><H2>Επίθεση-φωτιά
</H2>
Ο ΟΛΥΜΠΙΑΚΟΣ έκανε επίδειξη δύναμης χθες στη Νεάπολη! Οι «ερυθρόλευκοι»
επικράτησαν με το εντυπωσιακό 7-4 του Ιωνικού και εξασφάλισαν την πρόκριση
στην προημιτελική φάση του Κυπέλλου. Οι γηπεδούχοι προηγήθηκαν δύο φορές στο
σκορ (1-0, 2-1), αλλά η ομάδα του Μπάγιεβιτς με επίθεση-φωτιά κατόρθωσε να
γυρίσει το παιχνίδι μέσα σε τέσσερα λεπτά (42'-45'), οπότε πέτυχε τρία γκολ.
Έξι ποδοσφαιριστές (Γιαννακόπουλος 2, Καραπιάλης, Γεωργάτος, Νινιάδης, Ίβιτς,
Οφορίκουε) αναδείχτηκαν σκόρερ.

σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16338O001</ED>
<ID>
ID:16200

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O00&aa=1</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Δουλειές της νύχτας με τον Αγαθοκλέους
</H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16338O002</ED>
<ID>
ID:16248

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O00&aa=2</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ
</H5><H2>Ελληνικό ντέρμπι στο ΣΕΦ
</H2>
σελίδα 10
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16338O003</ED>
<ID>
ID:16286

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O00&aa=3</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ
</H5><H2>Το ΝΒΑ περιμένει τον Τζόρνταν
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16338O004</ED>
<ID>
ID:16312

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O00&aa=4</URL></REF>


Article

<CATEGORY>vin10</CATEGORY>

 <H2>Ποδόσφαιρο-μπάσκετ </H2>
18.00 (ΕΤ1): ΠΑΟΚ - Πανσερραϊκός (ποδ.), 
20.00 (Supersport): Ατλέτικο Μαδρ. - Εξτρεμαδούρα (ποδ.), 
21.15 (Star): Ολυμπιακός - ΠΑΟΚ (μπάσκετ).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16338O005</ED>
<ID>
ID:16328

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O00&aa=5</URL></REF>


Article

<CATEGORY>vin10</CATEGORY>

 <H5>Ο ΑΓΑΘΟΚΛΕΟΥΣ ΕΙΠΕ «ΝΑΙ» ΣΤΗΝ ΑΕΚ ΕΝΩ ΜΙΛΟΥΣΕ ΜΕ ΑΡΗ
</H5><H2>Τον «έκλεψαν»
</H2>
<H3>Μετά την «απαγωγή», ο παίκτης επέστρεψε στα γραφεία του Κοντομηνά

</H3>
Ρεπορτάζ σελ. 3
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16338O011</ED>
<ID>
ID:16201

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O01&aa=1</URL></REF>


Article

<CATEGORY>vin10</CATEGORY>

 <H5>ΝΕΑ ΣΜΥΡΝΗ: ΠΑΝΙΩΝΙΟΣ - ΑΠΟΛΛΩΝΑΣ ΔΟΚΙΜΑΣΑΝ ΠΑΙΚΤΕΣ ΣΕ ΦΙΛΙΚΟ
</H5><H2>Υποσχέσεις
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο Τισντέιλ είχε καλή απόδοση στο χθεσινό φιλικό με τον Απόλλωνα και έτσι
υπέγραψε συμβόλαιο 2½ χρόνων

ΙΚΑΝΟΠΟΙΗΜΕΝΟΙ πρέπει να έμειναν και οι δύο προπονητές στον χθεσινό φιλικό
αγώνα Πανιωνίου - Απόλλωνα (4-3) που έγινε στο γήπεδο της Νέας Σμύρνης.

Όλοι σχεδόν οι παίκτες για τους οποίους ήθελαν να βγάλουν τα συμπεράσματά τους
άφησαν καλές εντυπώσεις. 
Οι δύο μάλιστα παίκτες του Πανιωνίου, Γκουμπς και Τισντέιλ σημείωσαν τα τρία
από τα τέσσερα γκολ της ομάδας τους. Ο Πανιώνιος ξεκίνησε πολύ καλά και
προηγήθηκε 3-0. Στο 26' ο Τισντέιλ με καταπληκτική ενέργεια και σουτ άνοιξε το
σκορ (1-0). Στο 33' ο Ιωαννίδης με κεφαλιά πέτυχε το 2-0 και στο 39' ο Γκουμπς
σημείωσε το τρίτο γκολ των γηπεδούχων. 
Ο ΑΠΟΛΛΩΝ

Ο Απόλλων στη συνέχεια ανέβασε την απόδοσή του και κατάφερε να ισοφαρίσει! Ο
Παπαδημητρίου μείωσε στο 43' σε 3-1, ο Αναστασάκος πέτυχε στο 43' με
καταπληκτική ατομική προσπάθεια το 3-2 και στο 60' ο Λαμπριάκος εκτέλεσε
πέναλτι (το κέρδισε ο ίδιος από τον Φακή) και ισοφάρισε σε 3-3. Στο 76' ο
Γκουμπς κέρδισε πέναλτι, το εκτέλεσε ο ίδιος και πέτυχε το 4-3.

Ο Τισντέιλ είχε πολύ καλή απόδοση από τον Πανιώνιο, ενώ και ο Γκουμπς έδειξε
ότι μπορεί να βοηθήσει σημαντικά την ομάδα της Νέας Σμύρνης. Βελτιωμένος
παρουσιάστηκε και ο Μπάκερουτ. Από τον Απόλλωνα, που χθες έδειξε ότι ήταν μία
διαφορετική ομάδα, ξεχώρισε ο Κολιτσιδάκης, ενώ πολύ καλά προσόντα έδειξε ότι
διαθέτει ο Αναστασάκος (τόσο τεχνικά όσο και σωματικά) που πρόκειται να πάει
στην ομάδα της Ριζούπολης δανεικός από την ΑΕΚ.

Καλή η διαιτησία του Μποντιώτη.

ΠΑΝΙΩΝΙΟΣ: Στρακόσα (46' Φακής), Καμίτσης (46' Κάφαλης), Κούβαλης,
Ζαχόπουλος (46' Καρασαββίδης), Γαζής, Ιωαννίδης (46' Μαρκεσίνης), Μπουγάς (46'
Μπέργκενσεν), Μπάκερουτ (60' Ιορντανέσκου), Τισντέιλ, Γκουμπς, Χέιλοκ (60' Ιωάννου).

ΑΠΟΛΛΩΝ: Κοέντας (32' Κουρκούνας, 46' Βούλγαρος υπό δοκιμή),
Καρανικόλας, (46' Χατζής Σ.), Δαμίγος (46' Λάιος), Κολιτσιδάκης (46'
Θεοδωράκος), Λαχανάς (46' Διαμαντής), Βουρεξάκης (46' Ματσάγγος), Φορτούζι
(46' Μπέρντχολντ), Αλέξης (46' Χατζής Μ.), Ντικουμέ, Παπαδημητρίου, Αναστασάκος.

Ο ΤΙΣΝΤΕΪΛ

Υπέγραψε χθες στον Πανιώνιο, συμβόλαιο για 2½ χρόνια ο Τισντέϊλ. Ο Άγγλος
ικανοποίησε με την απόδοση του στο χθεσινό φιλικό αγώνα με τον Απόλλωνα και ο
Γουίλαν έδωσε την έγκριση του για να ενταχθεί ο παίκτης στο έμψυχο υλικό της
ομάδας. 
Ο Τισντέίλ, θα εισπράξει 35 εκατ. δραχμές. Ο Ιρλανδός τεχνικός ήταν χθες
απογοητευμένος από το ναυάγιο της μεταγραφής του Σάρπ, αφού τον θεωρούσε
ισάξιο του Τάκη Φύσσα. 
Σήμερα πάντως θα υπογράψει συμβόλαιο και ο Κούμπς, ενώ ο Γουίλαν ψάχνει για
δύο ακόμα ποδοσφαιριστές.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16338O021</ED>
<ID>
ID:16205

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004: Έως τα τέλη Ιανουαρίου
</H5><H2>Διαγωνισμός για το λογότυπο
</H2>
ΤΗΝ προώθηση των διαδικασιών προκήρυξης διεθνούς διαγωνισμού για το λογότυπο
της εταιρείας Αθήνα 2004 έως τα τέλη Ιανουαρίου, αποφάσισε στην χθεσινή του
συνεδρίαση το διοικητικό συμβούλιο της Οργανωτικής Επιτροπής των Ολυμπιακών
Αγώνων της Αθήνας.

Στη συνεδρίαση συζητήθηκε και ο τρόπος παρουσίασης της Αθήνας ως διοργανώτριας
πόλης των Αγώνων του 2004, κατά την τελετή λήξης των Ολυμπιακών του 2000 στο Σίδνεϊ.

Στο μεταξύ, για αύριο έχει προγραμματισθεί συνάντηση του διευθύνοντος
συμβούλου της Α.Ε. Αθήνα 2004 με τις αθλητικές ομοσπονδίες, προκειμένου να
γίνει ανταλλαγή απόψεων σχετικά με την προετοιμασία των Ολυμπιακών Αγώνων του 2004.

ΔΙΑΒΑΛΚΑΝΙΚΗ

Την ενεργό συμμετοχή των βαλκανικών χωρών στην διοργάνωση των Ολυμπιακών
Αγώνων του 2004 θα εισηγηθεί ο υφυπουργός Αθλητισμού Ανδρέας Φούρας στην 14η
Διαβαλκανικη Συνδιάσκεψη υπουργών Αθλητισμού, η οποία θα πραγματοποιηθεί στη
Ρόδο από τις 15 έως τις 17 Ιανουαρίου.

Στην ίδια σύσκεψη θα συζητηθεί και το θέμα της αναβάθμισης των Βαλκανικών
Αγώνων όλων των αθλημάτων.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16338O022</ED>
<ID>
ID:16252

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O02&aa=2</URL></REF>


Article

<CATEGORY>vin10</CATEGORY>

 <H5>ΕΛΕΥΣΙΝΑ
</H5><H2>Τρεις υποψήφιοι για τον πάγκο
</H2>
ΓΙΑ ΤΥΠΙΚΟΥΣ και διαδικαστικούς μόνο λόγους επρόκειτο να συναντηθούν αργά χθες
βράδυ ο Μπάμπης Τεννές με τον Κλέαρχο Τζαφέρη. Ο πρόεδρος του Πανελευσινιακού
τόνισε ότι αφού ο Τεννές έχει πάρει την απόφασή του, δεν πρόκειται να
προσπαθήσει να την αλλάξει. Πρόθεση του μεγαλομετόχου του Πανελευσινιακού
είναι να βρεθεί ό αντικαταστάτης τού Τεννέ γρήγορα, ώστε να είναι τη Δευτέρα
στον πάγκο στον αγώνα με τον Παναθηναϊκό. Υποψήφιοι «διάδοχοί» του είναι ένας
εκ των Σταθόπουλου, Φοιρού και Γαϊτάνου. Σήμερα θα υπογράψει (εκτός απροόπτου)
συμβόλαιο με τον Πανελευσινιακό ο Δανός Κρίστενσεν, ο οποίος δοκιμάστηκε σε
φιλικούς αγώνες και άφησε πολύ καλές εντυπώσεις.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16338O023</ED>
<ID>
ID:16289

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Ζήτησαν φιλικό
</H2>
ΤΗΝ ΔΙΕΞΑΓΩΓΗ δύο φιλικών αγώνων με την Ελλάδα σε επίπεδο Εθνικών ομάδων
Ανδρών και Ελπίδων, ζήτησε χθες από την ΕΠΟ η αντίστοιχη Ομοσπονδία της
Τσεχίας. Οι ημερομηνίες που προτείνει είναι για τις 17 και 18 Αυγούστου.

*** Ήρθε το διεθνές πιστοποιητικό μεταγραφής του Ισλανδού ποδοσφαιριστή του
Άρη, Σιγκούερσον, ενώ ο Πανιώνιος ζήτησε το αντίστοιχο του Άγγλου Πολ Τίσντεϊλ.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16338O024</ED>
<ID>
ID:16314

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O02&aa=4</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Διαζύγιο με Βούζα
</H2>
ΛΥΘΗΚΕ χθες το συμβόλαιο του Βασίλη Βούζα με τον Εθνικό. Ο παίκτης συναντήθηκε
με τον Βασίλη Τσιαμάκη και βρήκαν τη λύση για να σταματήσει η συνεργασία τους.
Σήμερα θα φθάσουν στην Ελλαδα οι δύο Άγγλοι, Ριντ και Μπίβερς, οι οποίοι θα
υπογράψουν συμβόλαιο με τον Εθνικό, ενώ θα γίνει συνάντηση του Τόλη Δημόπουλου
με τον πρόεδρο για να λυθεί το συμβόλαιο του παίκτη.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16338O025</ED>
<ID>
ID:16330

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O02&aa=5</URL></REF>


Article

<CATEGORY>vin10</CATEGORY>

 <H5>8 νεκροί στο γήπεδο
</H5><H5></H5><H5>Ο Ντε Μπουρ στην Μπάρτσα
</H5><H2>Εμπιστευτικά </H2>
ΟΚΤΩ ΑΤΟΜΑ έχασαν τη ζωή τους και 15 ακόμη τραυματίστηκαν σοβαρά, λόγω
εγκληματικής αμέλειας των υπευθύνων ποδοσφαιρικού γηπέδου στην Αλεξάνδρεια της Αιγύπτου.

Η τραγωδία συνέβη λίγα λεπτά μετά το τέλος του αγώνα ανάμεσα την Αλ Ιτιχάντ
και την Αλ Κορούμ, όταν οι υπεύθυνοι του γηπέδου δεν άνοιξαν εγκαίρως τις
πύλες με αποτέλεσμα να προκληθεί χάος κατά την αποχώρηση των φιλάθλων.

Οι περισσότεροι φίλαθλοι πανικοβλήθηκαν με αποτέλεσμα οκτώ άτομα να
ποδοπατηθούν και να πεθάνουν από ασφυξία, ενώ 15 ακόμη τραυματίστηκαν και
διακομίστηκαν σε νοσοκομεία της Αλεξάνδρειας.

Ο ΦΡΑΝΚ Ντε Μπουρ ανήκει από χθες στην Μπαρτσελόνα, η οποία συμφώνησε να
πληρώσει περίπου 3 δισ. δραχμές στον Άγιαξ. Την αποκάλυψη αυτή έκανε στους
δημοσιογράφους ο πεθερός του Ρόναλντ Ντε Μπουρ, Ρομπ Κοέν, ο οποίος πρόσθεσε
επίσης πως ο γαμπρός του θα συνεχίσει να αγωνίζεται με τον Άγιαξ μέχρι το
τέλος της περιόδου.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16338O026</ED>
<ID>
ID:16338

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O02&aa=6</URL></REF>


Article

<CATEGORY>vin10</CATEGORY>

 <H5>ΑΕΚ: Ο ΑΓΑΘΟΚΛΕΟΥΣ ΣΥΜΦΩΝΗΣΕ, Ο ΑΘΗΝΑΪΚΟΣ ΟΧΙ
</H5><H2>«Ναι» μεν, αλλά
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Σαβέβσκι, Αγαθοκλέους. Ο παίκτης του Αθηναϊκού πείστηκε και είπε το «ναι», η
ομάδα του δεν έχει κάνει το ίδιο

ΜΕ ΤΙΣ γνωστές «τακτικές Μελισσανίδη» προσπάθησε να πάρει προχθές το βράδυ η
ΑΕΚ τον Μάριο Αγαθοκλέους. Και με επιχείρηση που είχε ως πρωταγωνιστή τον
Βασίλη Δημητριάδη, κατάφερε να αποσπάσει τη συγκατάθεση του Κύπριου
επιθετικού, όχι όμως και το «ναι» του Αθηναϊκού.

Το όλο σκηνικό που στήθηκε το βράδυ της Δευτέρας θύμιζε ταινία, χωρίς «χάπι
εντ» για την ΑΕΚ, άσχετα αν όλοι στην ΠΑΕ δηλώνουν αισιόδοξοι ότι ο
Αγαθοκλέους θα παίξει στη Νέα Φιλαδέλφεια. Ο Δημητριάδης περίμενε τον παίκτη
κάτω από τα γραφεία του ηγέτη του Άρη κ. Κοντομηνά και με τον Αγαθοκλέους να
προφασίζεται ότι τον θέλει κάποιος συγγενής του στην είσοδο, ο νεαρός παίκτης
αποχώρησε αφήνοντας μάλιστα προσωπικά του αντικείμενα! 
Ο Δημητριάδης ­ συνδέονται με γνωριμία ή φιλία από το πέρασμα του πρώην σκόρερ
στην Κύπρο ­ οδήγησε τον παίκτη στο σπίτι του, όπου και υπήρξε συνάντηση με
τον Δ. Μελισσανίδη. Εκεί ο παράγοντας, με τακτικές που μάλλον δεν θυμίζουν....
Τσάμπιονς Λιγκ, αλλά κατώτερη κατηγορία, απέσπασε το «ναι» του άσου. Πώς; Με
την πειθώ που χρησιμοποιεί σε τέτοιες περιπτώσεις. Λέγεται ότι στη διάθεση της
ΑΕΚ υπάρχουν υπογραφές του Αγαθοκλέους σε συμβόλαιο και δελτίο και κάποιοι
αναφέρουν ότι αυτό έγινε κατόπιν πιέσεων. Όπως και να έχει, μετά την
επιχείρηση ο παίκτης επέστρεψε στα γραφεία του κ. Κοντομηνά. Να τονιστεί, πως
άλλες πηγές αναφέρουν ότι έγιναν οι συναντήσεις στα γραφεία του κ. Μελισσανίδη
στον Πειραιά. Το βέβαιο, πάντως, είναι πως ύστερα από αρκετή ώρα ο Δ.
Μελισσανίδης ήταν στην ΠΑΕ ΑΕΚ. Προφανώς για να θολώσει τα νερά.

Ο Αθηναϊκός στο μεταξύ, έχει ματς Κυπέλλου σήμερα στη Λάρισα, απέκλεισε τον
παίκτη από την αποστολή! Η υπόθεση είναι ακόμη σε εξέλιξη και η ΑΕΚ «πατά»
στην όποια συμφωνία έχει με τον επιθετικό (πρόσφατα δήλωσε «είμαι ΑΕΚτζής»)
και προσφέρει στην ομάδα του Βύρωνα 100-120 εκατ. συν κάποια έμψυχα ανταλλάγματα.

ΟΙ ΣΥΣΚΕΨΕΙΣ

Και ενώ στα μεταγραφικά η οδός που ακολουθεί η ΑΕΚ (και δεν αποδίδει) είναι
«πρώτα ο παίκτης και μετά η ομάδα» (!), χθες άρχισαν οι απανωτές συσκέψεις.
Στη δεύτερη (την απογευματινή) και πλέον κρίσιμη συμμετείχαν οι κ.κ.
Μελισσανίδης-Στάθης-Τζόουνς και αποφασίστηκαν περίπου τα εξής: θα καθοριστούν
ακόμη δύο τρεις μεταγραφικοί στόχοι και θα ενημερώνεται η ιδιοκτήτρια εταιρεία
για το ποσό που θα δώσει. Μπάτζετ, πάντως, δεν καθορίστηκε και το ποσό που
πρόκειται να διατεθεί δεν θα υπερβαίνει ­ στην καλύτερη των περιπτώσεων ­ τα
400 εκατ. Και αν δοθούν αυτά τα χρήματα... Οι Άγγλοι είναι δύσπιστοι σε όλα,
αφήστε που τα πάντα θα περνούν από το συμβούλιο στην Αγγλία. Όχι από τον
Ντάνιελ Λίβι, ο οποίος τελείωσε! Του χρεώνουν την απώλεια των Μπορντό-Τότεναμ,
τη διαρροή για το Ουέμπλεϊ, την υπερβολική επένδυση στην ΑΕΚ (ύψους 8,5 δισ.
και πάνω!). Στη θέση του ο Λιούις τοποθετεί τον γιο του Τσαρλς και γενικό
διευθυντή τον Τάκαρ. Ο Σμιθ αναβαπτίζεται και οι εξελίξεις αυτές μπορεί να
επηρεάσουν και την ΑΕΚ. Γιατί; Διότι επιλογή του Λίβι ήταν ο κ. Μελισσανίδης,
ενώ ενέκρινε τη μετοχοποίηση του δανείου των 4,2 δισ. Στην πρωινή σύσκεψη
μετείχαν κατά κάποιο τρόπο οι... βολεμένοι.
Στάθης-Κατσαρός-Κλίπφελ-Μαυρομμάτης-Κουτσομύτης-Τζόουνς. Ακούστηκε και εκεί το
όνομα του Αγαθοκλέους (!), αλλά αποφάσεις με τέτοια σύνθεση δύσκολα θα
λαμβάνονταν. Τώρα αναμένουν συνάντηση με τον Βεν. Φήμες τον θέλουν «στα
μαχαίρια» με τον Τζόουνς και η ΑΕΚ δείχνει πεδίο επίλυσης προσωπικών διαφορών
και συμφερόντων.

Ο ΜΠΛΑΧΙΝ

Αγωνιστικά, ελαφρά γυμνάστηκαν οι Κασάπης-Ατματσίδης-Μιχαηλίδης-Δώνης-Καψής. Ο
Μπλαχίν είπε: «Καλύτερα να ξέραμε πότε τελειώνει το πρωτάθλημα και μετά να
μιλήσουμε πότε θα αρχίσει το νέο. Δουλεύουμε πάνω σε νέα συστήματα και δεν έχω
απαίτηση να τα μάθουν τόσο γρήγορα οι παίκτες. Ίσως να μην υπολογίζω τον
Κασάπη για το ματς με τον Ολυμπιακό».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16338O031</ED>
<ID>
ID:16206

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O03&aa=1</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ: Στόχος μας η διάκριση στο Κύπελλο
</H5><H2>Δεν πρέπει να υποτιμήσουμε τον Πανσερραϊκό
</H2>
<AUTHOR>Γ. ΜΙΝΟΣ</AUTHOR>

ΤΗ ΔΕΥΤΕΡΗ αγωνιστική της τιμωρίας του θα εκτίσει σήμερα ο ΠΑΟΚ, στον αγώνα
Κυπέλλου με τον Πανσερραϊκό, στο ουδέτερο γήπεδο της Καβάλας: «Πρέπει να
αντιμετωπίσουμε με σοβαρότητα και προσοχή το παιχνίδι, για να μη βρεθούμε προ
εκπλήξεως», είπε χθες ο Άγγελος Αναστασιάδης στους παίκτες του για το σημερινό
ματς και συνέχισε: «Δεν πρέπει να υποτιμήσουμε τον Πανσερραϊκό. Στόχος μας
είναι η διάκριση και μέσα από το Κύπελλο. Ο ΠΑΟΚ πρέπει να συμμετέχει σε όλους
τους θεσμούς και να πρωταγωνιστεί». Τονίζεται ότι ο ΠΑΟΚ έχει τυπώσει 11.000
εισιτήρια. Ο προπονητής του ΠΑΟΚ δεν θα έχει στη διάθεσή του τον Μαχαιρίδη, ο
οποίος υποφέρει από ίωση.

Ο ΠΑΟΚ ετοιμάζει και άλλη μεταγραφή. Πρόκειται για Ευρωπαίο παίκτη πολύ
γνωστό, αλλά του οποίου το όνομα κρατείται μυστικό για ευνόητους λόγους: «Ο
ποδοσφαιριστής αυτός θα κάνει τη διαφορά», είπε κορυφαίο διοικητικό στέλεχος
του ΠΑΟΚ.

Ξαφνικό πρόβλημα προέκυψε με τον Τζο Νάγκμπε, αφού τον ζήτησε η ομοσπονδία της
Λιβερίας για να αγωνιστεί με την εθνική ομάδα της χώρας του. Ο ΠΑΟΚ προσπαθεί
να κρατήσει τον παίκτη, αλλά αν δεν τα καταφέρει ο Νάγκμπε θα χάσει δύο
παιχνίδια του πρωταθλήματος, με την Προοδευτική και τον Εθνικό Αστέρα.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16338O032</ED>
<ID>
ID:16253

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΓΑΘΟΚΛΕΟΥΣ
</H5><H2>Ο Άρης δεν ανησυχεί για τον Κύπριο
</H2>
* ΘΕΣΣΑΛΟΝΙΚΗ

ΜΕ ΜΕΓΑΛΟ όπλο τη συμφωνία του με τον Αθηναϊκό συνεχίζει ο Άρης την προσπάθειά
του για την απόκτηση του Μάριου Αγαθοκλέους. Οι «κίτρινοι» κατέθεσαν προχθές
επίσημη πρόταση για την απόκτηση του Κύπριου επιθετικού, η οποία, σύμφωνα με
πληροφορίες, φθάνει τα 300 εκατ. δραχμές.

Η πρόταση του Άρη έγινε δεκτή από τη διοίκηση της αθηναϊκής ομάδας και δεν
απομένει παρά να επέλθει συμφωνία και με τον παίκτη που πιέζεται από την ΑΕΚ.

Το γεγονός δεν φαίνεται να ανησυχεί τη διοίκηση του Άρη που «πατάει» γερά
πάνω στη συμφωνία της με τον Αθηναϊκό, πιστεύοντας ότι θα πειστεί και ο
Αγαθοκλέους. Σύμφωνα με πληροφορίες, η πρόταση του Άρη προς τον Μάριο
Αγαθοκλέους προβλέπει τετραετή συνεργασία με ετήσιες αμοιβές 80 εκατομμυρίων.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16338O033</ED>
<ID>
ID:16290

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O03&aa=3</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Απόφαση για τους τιμωρημένους
</H2>
ΟΦΗ - Άρης το Σάββατο, ΑΕΚ - Ηρακλής την Κυριακή και Ελευσίνα - ΠΑΟ την
Δευτέρα, είναι τα ματς αυτής της αγωνιστικής που θα μεταδοθούν από το
συνδρομητικό κανάλι.

Πάντως, οι οριστικές αποφάσεις της ΕΠΑΕ, που θα αφορούν και τα γήπεδα όπου
θα αγωνισθούν οι τιμωρημένες ΠΑΕ, θα παρθούν σήμερα. Σύμφωνα όμως με τις
τελευταίες πληροφορίες, ο Ολυμπιακός μάλλον θα αγωνισθεί στο Άργος
(αποκλείσθηκε χθες το ενδεχόμενο της Χαλκίδας) με την Ξάνθη, ο Άρης θα
υποδεχθεί τον ΟΦΗ σε γήπεδο που θα βρίσκεται σε ακτίνα 100 χλμ. από την
Θεσσαλονίκη, ενώ ο ΠΑΟΚ κατά της Προοδευτικής θα παίξει στη Θεσσαλία
(Καρδίτσα, Λάρισα ή Τρίκαλα).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16338O034</ED>
<ID>
ID:16315

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O03&aa=4</URL></REF>


Article

<CATEGORY>vin10</CATEGORY>

 <H5>ΠΡΟ-ΠΟ: ΕΠΙΣΤΡΕΦΟΥΝ ΟΙ ΕΛΛΗΝΙΚΟΙ ΑΓΩΝΕΣ
</H5><H2>Δελτίο-μυστήριο
</H2>
ΕΠΙΣΤΡΕΦΟΥΝ οι ελληνικοί αγώνες στο δελτίο ΠΡΟ-ΠΟ της Κυριακής. Ωστόσο, οι
δυσκολίες είναι αυξημένες, κυρίως διότι κανείς δεν ξέρει πώς θα...
συμπεριφερθούν οι ομάδες μετά το μεγάλο ρεπό, λόγω της ανοχής των ΠΑΕ.
Συνεπώς, έχουμε ένα δελτίο, «μυστήριο»!

* Μια ματιά στην ετοιμασία των ομάδων.

1. ΑΕΚ - ΗΡΑΚΛΗΣ: Με την ΑΕΚ ίσως χρησιμοποιηθεί ο Καψής, ο οποίος
αποκτήθηκε πρόσφατα από τον Εθνικό. Να σημειώσουμε ότι πέρυσι ο Ηρακλής
απέσπασε ισοπαλία, ύστερα από εννέα συνεχόμενες ήττες.

2. ΑΠΟΛΛΩΝ ΑΘ. - ΕΘΝΙΚΟΣ: Κι εδώ οι γηπεδούχοι έχουν τον πρώτο λόγο: σε
έξι αγώνες, τα τελευταία χρόνια, ο Απόλλωνας έχει ισάριθμες νίκες. Μάλιστα, ο
Εθνικός έχει σημειώσει μόλις ένα γκολ!

3. ΙΩΝΙΚΟΣ - ΠΑΝΗΛΕΙΑΚΟΣ: Ροντρίγκεζ και Κλάεβιτς είναι τιμωρημένοι και
θα απουσιάσουν από τον Ιωνικό. Το ίδιο ισχύει στον Πανηλειακό, με τους Νούσια
και Φερεκίδη.

4. ΚΑΒΑΛΑ - ΒΕΡΟΙΑ: Οι γηπεδούχοι δεν αντιμετωπίζουν προβλήματα, ενώ με
τη Βέροια έχουν δικαίωμα συμμετοχής οι Προβίδας, Κριστέσκου, που αποκτήθηκαν πρόσφατα.

5. ΟΛΥΜΠΙΑΚΟΣ - ΞΑΝΘΗ: Τρεις φορές τα τελευταία χρόνια, η Ξάνθη έχει
φύγει με βαθμό από την έδρα του Ολυμπιακού. Στα επόμενα έξι ματς, οι
«ερυθρόλευκοι» έχουν σημειώσει εύκολες νίκες. Θα απουσιάσει ο τιμωρημένος Καραπιάλης.

6. ΠΑΝΙΩΝΙΟΣ - ΕΘΝΙΚΟΣ ΑΣΤΕΡΑΣ: Στον Πανιώνιο είναι αμφίβολη η
συμμετοχή του τραυματία Ρόμπινς. Από τον Εθνικό Αστέρα θα απουσιάσει ο
τιμωρημένος Σταματούκος.

7. ΠΑΟΚ - ΠΡΟΟΔΕΥΤΙΚΗ: Ο Άγγελος Αναστασιάδης στον ΠΑΟΚ ίσως
χρησιμοποιήσει τον Κρισμάρεβιτς. Στην Προοδευτική, είναι τιμωρημένοι οι
Αγγελόπουλος, Χουζούρης.

8. ΑΓ. ΝΙΚΟΛΑΟΣ - ΑΘΗΝΑΪΚΟΣ: Τσιράκος και Πάντσεφ είναι τιμωρημένοι και
θα απουσιάσουν από την ομάδα του Αγίου Νικολάου. Ο Νίκος Καρούλιας στον
Αθηναϊκό έχει όλους τους παίκτες στη διάθεσή του.

9. ΑΠΟΛΛΩΝ ΘΕΣ. - ΠΙΕΡΙΚΟΣ: Η ομάδα της Καλαμαριάς μπορεί να
χρησιμοποιήσει τον Βαΐτση, ο οποίος αποκτήθηκε πρόσφατα. Στον Πιερικό, είναι
τιμωρημένοι οι Τσουκαλίδης, Ζαρκανέλας.

10. ΙΑΛΥΣΟΣ - ΑΝΑΓΕΝΝΗΣΗ ΚΑΡΔΙΤΣΑΣ: Ο Ιάλυσος έχει δύο νίκες σε
ισάριθμα ματς με την Αναγέννηση Καρδίτσας.

11. ΚΑΛΑΜΑΤΑ - ΠΑΝΑΧΑΪΚΗ: Όλα μοιρασμένα ανάμεσα σε Καλαμάτα και
Παναχαϊκή. Έχουν από μία νίκη, ενώ άλλα δύο ματς έχουν τελειώσει ισόπαλα.

12. ΒΕΝΕΤΣΙΑ - ΓΙΟΥΒΕΝΤΟΥΣ: Η Βενέτσια είναι στην τελευταία θέση του
ιταλικού πρωταθλήματος. Όμως και η Γιουβέντους δεν είναι σε καλή κατάσταση και
μακριά από το Τορίνο δεν έχει μαζέψει αρκετούς βαθμούς.

13. ΜΠΟΛΟΝΙΑ - ΙΝΤΕΡ: Παιχνίδι για... το ΠΡΟ-ΠΟγκόλ. Σε πέντε ματς, η
Ίντερ έχει δύο νίκες με εντυπωσιακά σκορ (6-0, 4-2), ενώ δύο ματς έχουν
τελειώσει ισόπαλα 2-2.

ΣΟΥΠΕΡ 13. ΜΠΑΡΙ - ΣΑΜΠΝΤΟΡΙΑ: Η Σαμπντόρια είναι αήττητη στο Μπάρι. Σε
έξι ματς έχει τέσσερις νίκες και δύο ισοπαλίες.

<REF><SOURCE>ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16338O041</ED>
<ID>
ID:16207

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O04&aa=1</URL></REF>


Article

<CATEGORY>vin10</CATEGORY>

 <H5>ΝΑΣΙΟΠΟΥΛΟΣ: ΣΤΟΧΟΣ ΜΟΥ ΝΑ ΠΑΙΞΩ ΜΠΑΛΑ ΣΤΟΝ ΠΑΟ
</H5><H2>Θέλω να γυρίσω
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Μακάρι να επιστρέψω στον Παναθηναϊκό, δηλώνει ο Γιώργος Νασιόπουλος, που στο
στιγμιότυπο γυμνάζεται στην Παιανία με τον Λυμπερόπουλο

ΚΑΤΙ ξεχωριστό ψάχνει ο Παναθηναϊκός. Και ο Αρκάντιους Μπακ είναι κοντά στο...
go back! Ο Πολωνός επιθετικός είναι μεν καλός παίκτης, αλλά δεν είναι αυτός
που μπορεί να δώσει ώθηση στον Παναθηναϊκό και φυσικά δεν μπορεί να
χαρακτηριστεί «αντι-Βαζέχα». Οι πιθανότητες ν' αποκτηθεί από τον Παναθηναϊκό
είναι, προς το παρόν, λίγες.

Χθες, Βαρδινογιάννης και Δανιήλ τα είπαν επί μακρόν. Δεν διέρρευσε τίποτα
σχετικό από τη συζήτηση, αλλά είναι σίγουρο ότι οι δύο αντάλλαξαν απόψεις για
μεταγραφικά θέματα. Ο προπονητής, όταν ρωτήθηκε, χθες, από την «ΟΜΑΔΑ», ποια
είναι η γνώμη του για τον Μπακ, αρνήθηκε να κάνει οποιαδήποτε δήλωση.

Στον αντίποδα, ο Γιώργος Καραγιάννης, πρόεδρος της Καβάλας, ήρθε στην Αθήνα
και είναι ηλίου φαεινότερον ότι θα συζητήσει με τον κ. Βαρδινογιάννη το θέμα
της επιστροφής του Νασιόπουλου στον Παναθηναϊκό. 
Ο «πράσινος» φορ, όπως γράψαμε και χθες, είναι το πρώτο φαβορί να επιστρέψει
στην Παιανία, χωρίς αυτό να σημαίνει ότι ο ΠΑΟ δεν ψάχνει και για άλλον παίκτη
(γι' αυτό, άλλωστε, δοκιμάζονται και θα δοκιμαστούν κι άλλοι παίκτες στην Παιανία).

Ο ΝΑΣΙΟΠΟΥΛΟΣ

Ο Γιώργος Νασιόπουλος, όταν ρωτήθηκε, χθες, για την επικείμενη επιστροφή του
στην Παιανία, δήλωσε: «Μακάρι να επιστρέψω στον Παναθηναϊκό. 
Θέλω πολύ να παίξω μπάλα στην ομάδα όπου ανήκω. Σε αντίθετη περίπτωση, προτιμώ
να παραμείνω στην Καβάλα και να μην πάω πουθενά».

Στο μεταξύ, ο Κώστας Χαλκιάς δόθηκε, χθες, δανεικός στον Απόλλωνα για έξι
μήνες. 
Ο ταλαντούχος τερματοφύλακας, που δεν είχε ευκαιρίες ν' αγωνιστεί στο
«Τριφύλλι», θα παίξει στην «Ελαφρά Ταξιαρχία» και τον Ιούνιο θα επιστρέψει με
άλλες προοπτικές στην Παιανία. 
Ο Απόλλωνας ζήτησε και τον Θ. Νικολαΐδη, αλλά ακόμη δεν πήρε απάντηση.

Μέσα σ' όλα αυτά είναι το ματς Κυπέλλου με τον Πανηλειακό στον Πύργο, αύριο το
μεσημέρι. 
Ο Δανιήλ δεν θα έχει στη διάθεσή του τους τιμωρημένους Βαζέχα, Ασάνοβιτς,
Αλεξόπουλο και τον Αλέξη Αλεξούδη, που πιθανότατα θα πάρει μεταγραφή για τον ΟΦΗ.

Πιθανή σύνθεση: Νικοπολίδης, Λαγωνικάκης, Φύσσας, Μιλόγιεβιτς, Γκούμας,
Βόκολος, Κωνσταντινίδης, Καραγκούνης, Μίκλαντ, Λυμπερόπουλος, Σιμπνιέφσκι.

*** Τα 125.000.000 που χρωστάει ο Γ.Χ. Γεωργιάδης στον ΠΑΟ δεν επεστράφησαν
και η «πράσινη» ΠΑΕ ζητεί από την ΕΠΟ να διωχθεί πειθαρχικά ο παίκτης.

*** Η ιταλική Πόντε Βέκιο ζήτησε την μπλε κάρτα του Ερμήλιου και κατηγορεί τον
Παναθηναϊκό για αντισυμβατική συμπεριφορά.

Η ΙΣΤΟΡΙΑ ΤΟΥ ΠΑΟ

Πολλές προσωπικότητες του ΠΑΟ παρέστησαν στην παρουσίαση του βιβλίου του Πάνου
Φιαμέγκου «Παναθηναϊκός: 1908-1998, 90 χρόνια ιστορικής πορείας», που έγινε
χθες σε κεντρική αίθουσα αθηναϊκού ξενοδοχείου. Το βιβλίο (εκδόσεις Γ.Ι.
Γεωργαλάς Α.Ε.) τιμάται 10.000 δραχμές και θα κυκλοφορήσει στις 19 Ιανουαρίου.

Παρόντες, μεταξύ άλλων, οι κύριοι Θ. Γιαννακόπουλος, Μ. Δομάζος, Α. Καμάρας,
Αντ. Αντωνιάδης, Στρ. Αποστολάκης, Αντ. Μηγιάκης, η κυρία Μεσσάρη και πλήθος δημοσιογράφων.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16338O051</ED>
<ID>
ID:16208

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O05&aa=1</URL></REF>


Article

<CATEGORY>vin10</CATEGORY>

 <H5>ΧΕΙΜΕΡΙΝΗ ΟΛΥΜΠΙΑΔΑ: Απομακρύνονται οι χορηγοί
</H5><H2>«Μαύρη τρύπα» στο Σολτ Λέικ μετά τις αποκαλύψεις
</H2>
ΟΙ ΧΕΙΜΕΡΙΝΟΙ Ολυμπιακοί Αγώνες του 2002 θα διεξαχθούν στο Σολτ Λέικ, όπως ήδη
έχει αποφασισθεί, επανέλαβε εκπρόσωπος της Διεθνούς Ολυμπιακής Επιτροπής,
διαψεύδοντας τον Μαρκ Χόντλερ, ο οποίος υποστήριξε πως οι Αγώνες ίσως τελικά
να μη γίνουν στην αμερικανική πόλη λόγω οικονομικών προβλημάτων.

Πράγματι, το Σολτ Λέικ έχει πέσει έξω στον προγραμματισμό του και εμφανίζει
«μαύρη τρύπα» ύψους 245 εκατ. δολαρίων, στον προϋπολογισμό των 859 εκατ.
δολαρίων που υπολογίζεται ότι θα συγκεντρώσει από τους σπόνσορες.

Οι Αμερικανοί είχαν προβλέψει πως θα συγκεντρώσουν όλα τα χρήματα από τους
σπόνσορες μέχρι την 1η Αυγούστου, αλλά μετά τα τελευταία γεγονότα οι
διοργανωτές μετέθεσαν την ημερομηνία την 1η Αυγούστου του 2000.

Παράλληλα, η ανακοίνωση της Κόκα Κόλα, του σημαντικότερου σπόνσορα των
Ολυμπιακών Αγώνων τα τελευταία 70 χρόνια, πως οι τελευταίες αποκαλύψεις ίσως
πλήξουν τη συνεργασία με το ολυμπιακό κίνημα στο μέλλον, κάνει ακόμη πιο βαρύ
το κλίμα στο Σολτ Λέικ.

Σε ομιλία της στο Τέξας, η Αμερικανίδα αθάνατη Ανίτα Ντε Φραντς αποκάλυψε πως
η ΔΟΕ θα ζητήσει από 12 μέλη της που είναι αναμεμιγμένα στο σκάνδαλο, να παραιτηθούν.

Μία άλλη πτυχή του θέματος είναι έτοιμος να φέρει στο φως της δημοσιότητας ο
Αυστραλός Μπρους Μπερντ που πρωταγωνίστησε στις προσπάθειες του Σίδνεϊ να
αναλάβει τους Αγώνες του 2000.

Ο Μπερντ υποστηρίζει πως την περίοδο που ήταν μέλος της επιτροπής διεκδίκησης
της αυστραλιανής πόλης, αρκετά άτομα τον πλησίασαν και του ζήτησαν χρήματα,
τονίζοντας πως είναι εκπρόσωποι μελών της ΔΟΕ.

Ο Μπερντ πιστεύει πως η ΔΟΕ, που έχει ενημερωθεί για το θέμα, θέλει να
σταματήσουν οι έρευνες μέχρι το Σολτ Λέικ. Σε περίπτωση όμως που δεν
αποπεμφθούν οι υπεύθυνοι για τις ενέργειες αυτές, ο Μπερντ είναι αποφασισμένος
να αποκαλύψει ο ίδιος τα ονόματα αυτών που τον πλησίασαν και του ζήτησαν
χρήματα για λογαριασμό αθανάτων.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16338O052</ED>
<ID>
ID:16254

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O05&aa=2</URL></REF>


Article

<CATEGORY>vin10</CATEGORY>

 <H5>ΑΝΤΕΡΣΟΝ
</H5><H2>Πατέρας μου ο Ματς Γίνγκμπλαντ
</H2>
«ΕΙΝΑΙ ο δάσκαλός μου και κάτι σαν πατέρας μου. Γι' αυτόν έρχομαι στον
Ηρακλή», δήλωσε ο Σουηδός επιθετικός Ρόμπερτ Άντερσον για τον Ματς
Γίνγκμπλαντ, εξηγώντας τους λόγους που τον κάνουν να μετακομίζει από τη
Σουηδία στην Ελλάδα και από την Γκέτεμποργκ στον Ηρακλή.

Ο Άντερσον αναμενόταν στη Θεσσαλονίκη λίγο πριν από τα μεσάνυχτα και χθες η
διοίκηση του «Γηραιού» επιδίωκε να επισπεύσει τις διαδικασίες, προκειμένου να
είναι στη διάθεση του Γίνγκμπλαντ για το επόμενο παιχνίδι του πρωταθλήματος.

Όπως ανέφεραν χθες παράγοντες της ΠΑΕ, ο «Γηραιός» αγοράζει ­ και δεν
δανείζεται ­ τον Σουηδό αντί περίπου 600.000 δολαρίων.

«Είμαι κοντός, αλλά χαρακτηριστικό μου είναι η δύναμη» περιέγραψε τον εαυτό
του και τις ικανότητές του ο «Ρόμπαν», όπως τον αποκαλούν οι φίλοι της
Γκέτεμποργκ, και συμπλήρωσε: «Θα προσπαθήσω να δικαιώσω τον Γίνγκμπλαντ».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16338O053</ED>
<ID>
ID:16291

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O05&aa=3</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Ο Ηλιάδης στο «Νίκος Γκούμας»
</H2>
Ο ΝΙΚΟΣ Ηλιάδης του Συνδέσμου Πειραιά θα διευθύνει το ντέρμπι της 15ης
αγωνιστικής ΑΕΚ - Ηρακλή. Τα υπόλοιπα ματς θα διαιτητεύσουν οι:

Πανιώνιος - Εθνικός Αστέρας: Μπίκας, Ολυμπιακός - SKODA Ξάνθη: Δαγκλής,
ΠΑΟΚ - Προοδευτική: Αρώνης, Ιωνικός - Πανηλειακός: Τσαγκαράκης, Απόλλων -
Εθνικός: Βαλλιάνος, Άρης - ΟΦΗ: Ευθυμιάδης, Ελευσίνα - Παναθηναϊκός:
Αμπελάκιας, Καβάλα - Βέροια: Παπαδάκος.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16338O054</ED>
<ID>
ID:16316

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O05&aa=4</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΠΡΟΚΡΙΘΗΚΕ ΣΤΗΝ ΕΠΟΜΕΝΗ ΦΑΣΗ ΤΟΥ ΚΥΠΕΛΛΟΥ ΜΕ ΘΡΙΑΜΒΕΥΤΙΚΟ ΠΕΡΑΣΜΑ
ΑΠΟ ΤΗ ΝΕΑΠΟΛΗ
</H5><H5>ΜΠΑΓΙΕΒΙΤΣ
</H5><H5>Τρία χρόνια τώρα φταίνε οι διαιτητές
</H5><H2>Επιθετικό ξέσπασμα με 7 γκολ
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Οι σκόρερ. Οι Ίβιτς, Καραπιάλης, Νινιάδης πανηγυρίζουν την επιτυχία τους στον
αγώνα Κυπέλλου με τον Ιωνικό

ΑΠΟΘΕΩΣΗ του επιθετικού ποδοσφαίρου χθες στη Νεάπολη, όπου ο Ολυμπιακός έκανε
επίδειξη δύναμης ­ σημείωσε εντυπωσιακή νίκη με σκορ 7-4 επί του Ιωνικού ­ και
εξασφάλισε την πρόκριση στην προημιτελική φάση του Κυπέλλου. Τυχεροί οι 2.500
θεατές που βρέθηκαν στο γήπεδο, αφού απόλαυσαν γκολ (11 συνολικά) και θέαμα.

Ο Ίλια Ίβιτς έβγαλε ασπροπρόσωπο τον Ντούσαν Μπάγιεβιτς, ο οποίος του
εμπιστεύτηκε θέση στην ενδεκάδα. Δεν ισχύει, όμως, το ίδιο για τον Παρασκευά
Άντζα. Ο κεντρικός αμυντικός του Ολυμπιακού που κάλυψε το κενό του τιμωρημένου
Ανατολάκη έδειξε ανέτοιμος και έκανε λάθη. Το πιο τραγικό ήταν η λάθος πάσα
στον Μουτσοντρίγκο, ο οποίος άνοιξε το σκορ. Ωστόσο, ο Μπάγιεβιτς κάλυψε τον
Άντζα, υποστηρίζοντας ότι «τέτοια λάθη γίνονται στο παιχνίδι».

Ο Ίβιτς επέστρεψε στην ενδεκάδα (ύστερα από τον αγώνα πρωταθλήματος με τον Άρη
στο Χαριλάου) και αποθεώθηκε από τους «ερυθρόλευκους» οπαδούς. Το όνομα του
Σέρβου ακούστηκε ρυθμικά από την εξέδρα, όταν πέτυχε το πέμπτο «ερυθρόλευκο»
γκολ, ενώ χειροκροτήθηκε, όταν ο προπονητής του τον αντικατέστησε στο 62' με
τον Γκόγκιτς.

ΣΕ 4 ΛΕΠΤΑ

Οι πρωταθλητές κατόρθωσαν να γυρίσουν το παιχνίδι μέσα σε τέσσερα λεπτά!
Πέτυχαν τρία γκολ και από το πρώτο ημίχρονο «καθάρισαν» την υπόθεση της
πρόκρισης. Καθοριστικό ρόλο έπαιξε η αποβολή του Κλάεβιτς στο 42'. Οι
γηπεδούχοι αγωνίστηκαν με 10 παίκτες για 48 λεπτά, αλλά το χειρότερο για τον
Ιωνικό ήταν ότι βραχυκύκλωσε η άμυνά του.

ΧΑΡΤΙΝΕΣ ΑΜΥΝΕΣ

Ο Νινιάδης αποφεύγει το μαρκάρισμα του Δεληγιάννη

Ξέχωρα από την ικανότητα των επιθετικών, οι άμυνες των δύο ομάδων έμοιαζαν
«χάρτινες». Τα λάθη ξεκίνησαν από τους «ερυθρόλευκους» στο 14', όταν ο Άντζας
στην προσπάθειά του να γυρίσει την μπάλα στον Ελευθερόπουλο τροφοδότησε τον
Μουτσοντρίγκο. Ο Περουβιανός επιθετικός δεν δυσκολεύτηκε να πλασάρει τον
Ελευθερόπουλο (1-0). Ο Ιωνικός έχασε μεγάλη ευκαιρία για να διπλασιάσει το
σκορ στο 22', όταν ο Μπρούστερ αστόχησε από πλεονεκτική θέση.

Ο Ολυμπιακός απάντησε με γκολ στο 30', ύστερα από άριστο συνδυασμό Νινιάδη,
Ίβιτς, Καραπιάλη. Ο Λαρισαίος μέσος με συρτό σουτ πέτυχε το 1-1. Οι παίκτες
του Μπάγιεβιτς δεν πρόλαβαν καλά καλά να πανηγυρίσουν, καθώς στο επόμενο λεπτό
ο Μπρούστερ βρήκε τον Νταρακλίτσα, ο οποίος με ευθύβολο γωνιακό σουτ έδωσε
προβάδισμα στο σκορ: 2-1. Στο 42' έγινε η καθοριστική φάση, η οποία επηρέασε
την εξέλιξη του αγώνα: ο Κλάεβιτς ανέτρεψε τον Γιαννακόπουλο μέσα στην περιοχή
και ο Ολυμπιακός κέρδισε πέναλτι, ενώ αποβλήθηκε με δεύτερη κίτρινη κάρτα ο
Σέρβος αμυντικός. Ο Γεωργάτος σημάδεψε σωστά από τα 11 μέτρα: 2-2. Αυτό ήταν!
Ο Ολυμπιακός πήρε τα πάνω του και μέσα σε τέσσερα λεπτά ανέβασε τον δείκτη του
σκορ σε 4-2. Στο 44' ο Γιαννακόπουλος νίκησε τον Πουρλιοτόπουλο (προηγήθηκε
πάσα ακριβείας του Πουρσανίδη) και στο 45' ο Νινιάδης με σουτ σημείωσε το
τέταρτο γκολ του Ολυμπιακού.

ΠΙΕΣΗ ΣΤΟ Β' ΜΕΡΟΣ

Γιαννακόπουλος - Δεληγιάννης. Ο διεθνής μεσοεπιθετικός του Ολυμπιακού πέτυχε
δύο γκολ χθες στη Νεάπολη

Στο β' ημίχρονο έγινε αισθητή η αριθμητική υπεροχή των φιλοξενουμένων. Ο
Ολυμπιακός πίεσε τον Ιωνικό και στο 53' ο Ίβιτς έστειλε με αριστοτεχνικό τρόπο
την μπάλα στα δίχτυα, ύστερα από σέντρα του Γεωργάτου: 2-5. Το ματς είχε
κριθεί και οι ποδοσφαιριστές των δύο ομάδων αγωνίστηκαν ελεύθερα. Το
αποτέλεσμα ήταν να σημειωθούν ακόμα τέσσερα γκολ. Στο 55' ο Φίλης με δυνατό
σουτ μείωσε το σκορ (3-5) και δέκα λεπτά αργότερα ο Γιαννακόπουλος ανέβασε τον
δείκτη του σκορ (3-6). Στο 80' ο Αφεντουλίδης με βολίδα πέτυχε το τέταρτο γκολ
του Ιωνικού. Το τελικό 4-7 διαμόρφωσε ο Οφορίκουε (90').

Έκανε λάθη ο Πειραιώτης διαιτητής Κωνσταντινίδης, με αποκορύφωμα τη φάση του
75', όταν ο Νταρακλίτσας ανέτρεψε τον Γιαννακόπουλο μέσα στην περιοχή και ο
ρέφερι έδειξε κίτρινη κάρτα στον «ερυθρόλευκο» μεσοεπιθετικό!

ΙΩΝΙΚΟΣ: Πουρλιοτόπουλος 4, Παχατουρίδης 5, Κλάεβιτς 3, Ξανθόπουλος 5,
Φίλης 6, Νταρακλίτσας 6, Αφάς 5 (80' Τσόπτης), Μπρούστερ 7, Φρούσσος 7 (56'
Αφεντουλίδης), Δεληγιάννης 6, Μουτσοντρίγκο 7 (66' Σταμπουλής).

ΟΛΥΜΠΙΑΚΟΣ: Ελευθερόπουλος 7, Αμανατίδης 6 (46' Μαυρογενίδης 7),
Καραταΐδης 6, Άντζας 5, Γεωργάτος 8, Πουρσανίδης 7, Γιαννακόπουλος 8,
Καραπιάλης 7 (69' Οφορίκουε 7), Ίβιτς 8 (62' Γκόγκιτς), Νινιάδης 7,
Τζόρτζεβιτς 6.

ΔΙΑΙΤΗΤΗΣ: Κωνσταντινίδης (Πειραιά): 6.

Κίτρινη κάρτα: Φίλης, Δεληγιάννης, Γιαννακόπουλος, Καραπιάλης, Ίβιτς, Νινιάδης.

*** Κόπηκαν 2.249 εισιτήρια και εισπράχτηκαν 4.023.500 δραχμές.


ΕΚΡΗΞΗ του Ντούσαν Μπάγιεβιτς χθες στην αίθουσα Τύπου του γηπέδου της Νεάπολης
μετά τη λήξη του αγώνα. Οπαδός του Ιωνικού ρώτησε τον προπονητή του Ολυμπιακού
«δεν μας είπες για τη διαιτησία».

Ο Μπάγιεβιτς φανερά εκνευρισμένος δήλωσε: «Έλα εσύ να μιλήσεις. Εγώ είπα αυτά
που έπρεπε να πω. Όλο φταίει η διαιτησία. Εμείς δίνουμε λεφτά. Τρία χρόνια
τώρα όλο τα ίδια. Η διαιτησία σάς φταίει σήμερα; Καλύτερα να αποχωρήσουμε. Δεν
πρέπει δηλαδή να αγωνίζεται ο Ολυμπιακός. Δεν μπορώ να γιατρέψω εγώ αυτή τη
νοοτροπία που έχετε εδώ στην Ελλάδα. Συνέχεια με τη διαιτησία, όπου παίζει ο Ολυμπιακός».

Ο τεχνικός των «ερυθρολεύκων» χαιρέτησε τον συνάδελφό του Σέρτζιο Μαρκαριάν
και αποχώρησε βιαστικά από την αίθουσα.

Αναφερόμενος στο παιχνίδι, ο Μπάγιεβιτς υπογράμμισε: «Ξεκινήσαμε πολύ άνετα
και δεχτήκαμε γκολ. Ο Ιωνικός είχε δύο καλές ευκαιρίες. Ισοφαρίσαμε, αλλά
αφήσαμε μόνο του τον Νταρακλίτσα και πέτυχε το δεύτερο γκολ του Ιωνικού. Στη
συνέχεια πετύχαμε τρία γκολ. Μετά το 4-2, το ματς είχε ουσιαστικά τελειώσει.
Στο δεύτερο ημίχρονο, με τις αλλαγές που έγιναν και με την είσοδο των
Γκόγκιτς, Οφορίκουε, ο Ολυμπιακός δεν έπαιξε καθόλου καλά. Πάντα όταν έχουμε
παίκτη παραπάνω δεν κάνουμε αυτά που πρέπει. Οφείλουμε να έχουμε σοβαρότητα σε
όλη τη διάρκεια του αγώνα. Η αποβολή του Κλάεβιτς έπαιξε ρόλο στην εξέλιξη της συνάντησης».

Παράπονα από τη διαιτησία του Πειραιώτη Κωνσταντινίδη είχε ο Ιωνικός. Ο
τεχνικός Σέρτζιο Μαρκαριάν δήλωσε: «Το ποδόσφαιρο είναι δύσκολο σπορ. Ο
καθένας έχει διαφορετική άποψη για μία φάση. Δίκαια προηγηθήκαμε 2-1 στο σκορ.
Ο διαιτητής αντιμετώπισε διαφορετικά τούς Ίβιτς και Μπρούστερ. Ο επιθετικός
του Ολυμπιακού κέρδισε φάουλ και οι παίκτες μου φορτώθηκαν με κάρτες, ενώ ο
διαιτητής δεν έδινε τίποτα, όταν οι αντίπαλοι κρατούσαν τον Μπρούστερ. Έγινε
φάουλ στον Μουτσοντίγκο και δεν δόθηκε, ενώ στη συνέχεια προήλθε το πέναλτι.
Στο τρίτο γκολ του Ολυμπιακού ο Γιαννακόπουλος έκανε φάουλ, ενώ ένα πλάγιο δεν
εκτελέστηκε στη σωστή θέση. Συγχαρητήρια στον Ολυμπιακό. Είναι μεγάλη ομάδα.
Διαθέτει πολλούς καλούς ποδοσφαιριστές».

*** Ο Νταρακλίτσας είπε: «Συγχαρητήρια στον Ολυμπιακό. Αυτή είναι η δύναμή
του. Μακάρι να τον υποστηρίζουν έτσι οι διαιτητές και στην Ευρώπη. Εμείς και
να μιλήσουμε, ξέρουμε ότι δεν θα βρούμε πουθενά το δίκιο μας».

Ο πρόεδρος του Ιωνικού Νίκος Κανελλάκης στο ημίχρονο του αγώνα καταφέρθηκε
εναντίον του Νίκου Λαγογιάννη (μέλους της Επιτροπής Διαιτησίας): «Έχετε το
θράσος να πηγαίνετε στο γήπεδο. Μας έχετε στήσει. Βάλατε 16 ομάδες να παίζουν
για δύο».

Ο Κανελλάκης υποσχέθηκε να μοιράσει 4 εκατ. δρχ. στους παίκτες του.

*** Ο Καραπιάλης συμπλήρωσε τρεις κίτρινες κάρτες. Θα απουσιάσει από τον αγώνα
του Ολυμπιακού με τη SKODA Ξάνθη, όπως και ο τραυματίας Αμανατίδης (υπέστη
θλάση στο δικέφαλο). Στη διάθεση του Μπάγιεβιτς θα τεθεί ο Ανατολάκης που
εξέτισε την ποινή του.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16338O061</ED>
<ID>
ID:16209

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O06&aa=1</URL></REF>


Article

<CATEGORY>vin10</CATEGORY>

 <H5></H5><H5>ΑΓΓΛΙΑ
</H5><H2>Το ποδόσφαιρο στα δικαστήρια
</H2>
Το προφίλ του αγγλικού ποδοσφαίρου θα αλλάξει για πάντα αν η ειδική Υπηρεσία
Ελέγχου Εμπορικών Πράξεων (OFT) δικαιωθεί

Ο ΠΟΛΕΜΟΣ που έχει ξεσπάσει μεταξύ της Πρέμιερ Λιγκ και της ειδικής Υπηρεσίας
Ελέγχου Εμπορικών Πράξεων (OFT) τους τελευταίους μήνες με αφορμή τα τηλεοπτικά
δικαιώματα, μεταφέρθηκε από χθες στις δικαστικές αίθουσες.

Η δίκη αναμένεται να διαρκέσει τέσσερις μήνες και να αλλάξει για πάντα το
προφίλ του ποδοσφαίρου στην Αγγλία.

Το δικαστήριο θα εξετάσει κατά πόσο οι σύλλογοι μπορούν να επιτυγχάνουν μόνοι
τους συμφωνίες για τα τηλεοπτικά δικαιώματα ή συλλογικά, όπως συμβαίνει μέχρι
σήμερα, κάτω από την ομπρέλα της Πρέμιερ Λιγκ.

Η OFT υποστηρίζει πως οι ομάδες πρέπει να διαπραγματεύονται μόνες τους τα
τηλεοπτικά δικαιώματα και μία πιθανή δικαίωσή της θα προκαλέσει μεγάλη
αναταραχή, αφού οι πλούσιες ομάδες θα γίνουν πλουσιότερες, ενώ οι φτωχές ίσως
αναγκαστούν ακόμη και να διαλυθούν.

Όπως εξηγεί ο εκπρόσωπος της Πρέμιερ Λιγκ Μάικ Λι, πρώτος στόχος της OFT είναι
να δώσει ένα τέλος στη συλλογική διαπραγμάτευση των τηλεοπτικών δικαιωμάτων
των 20 ομάδων που μετέχουν στο πρωτάθλημα.

«Η συλλογική διαπραγμάτευση είναι προϊόν δημοκρατικής συμφωνίας. Οι ίδιες οι
ομάδες μάς έχουν εξουσιοδοτήσει να διαπραγματευόμαστε όλους τους αγώνες»,
κατέληξε ο Λι.

Δεν υπάρχει καμία αμφιβολία πως τα τηλεοπτικά δίκτυα ­ κυρίως το Sky TV και το
BBC που είναι άμεσα ενδιαφερόμενα ­ έχουν τεράστια συμφέροντα από το ποδόσφαιρο.

Η OFT, ωστόσο, υποστηρίζει πως το κοινό δεν έχει πρόσβαση στο μεγαλύτερο μέρος
του ποδοσφαίρου της Πρέμιερ Λιγκ που μεταδίδεται από την τηλεόραση, γιατί η
διοργανώτρια αρχή ­ σε συνεργασία με το BBC και το Sky TV ­ δρουν εναντίον της
θέλησης του κοινού, πουλώντας και αγοράζοντας δικαιώματα σε συλλογική βάση.

Πιο απλά, η OFT υποστηρίζει πως μπορούν να μεταδίδονται και τα 380 παιχνίδια
που διεξάγονται όλη την περίοδο στην Πρέμιερ Λιγκ και όχι μόνο τα 60 που
μεταδίδει το Sky TV. Η Υπηρεσία Ελέγχου Εμπορικών Πράξεων τονίζει πως τα
παιχνίδια τα ομάδων μπορούν να μεταδίδονται και από τοπικά κανάλια
εξυπηρετώντας τους φιλάθλους τους, ενώ δεν δίστασε να υποστηρίξει πως η
Πρέμιερ Λιγκ δρα ως «καρτέλ» διατηρώντας υψηλές τιμές για τους πελάτες
(φιλάθλους), γεγονός που δεν συμβαίνει σε άλλες βιομηχανίες.

Η OFT θα υποστηρίξει πως πρέπει να υπάρχουν περισσότεροι πωλητές στην αγορά
και κάθε ομάδα να είναι ελεύθερη να διαπραγματεύεται ελεύθερα τα τηλεοπτικά δικαιώματα.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16338O062</ED>
<ID>
ID:16255

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O06&aa=2</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Σήμερα ακόμη έξι ματς
</H2>
Η ΤΡΙΤΗ φάση του ποδοσφαιρικού κυπέλλου συνεχίζεται σήμερα με έξι αγώνες και
ολοκληρώνεται αύριο το απόγευμα με την αναμέτρηση του Παναθηναϊκού, στον
Πύργο, με τον Πανηλειακό. Όλα τα παιχνίδια του σημερινού προγράμματος
παρουσιάζουν ενδιαφέρον και δεν αποκλείεται να σημειωθούν εκπλήξεις. Στο
ουδέτερο γήπεδο της Καβάλας, ο ΠΑΟΚ αντιμετωπίζει τον Πανσερραϊκό (ώρα 18.00),
ενώ στις 14.30 η Skoda Ξάνθη υποδέχεται τον Αθλητικό Όμιλο Καρδίτσας, ο
Αιολικός την Καλαμάτα, οι Λύκοι την Κοζάνη, ο Ποσειδώνας Μηχανιώνας τον Ηρακλή
και η Λάρισα τον Αθηναϊκό. Η κλήρωση των αγώνων της προημιτελικής φάσης έχει
προγραμματιστεί για την Παρασκευή και οι ημερομηνίες διεξαγωγής τους στις 27
Ιανουαρίου και στις 17 Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16338O071</ED>
<ID>
ID:16210

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O07&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΑΠΕΣΠΑΣΕ ΙΣΟΠΑΛΙΑ ΣΤΗ ΒΟΥΔΑΠΕΣΤΗ ΚΑΙ ΕΛΠΙΖΕΙ </H5><H2>Βήμα πρόκρισης
</H2>
Ο Χατζηθεοδώρου (λευκό σκουφάκι) σκόραρε στο χτεσινό ματς του Ολυμπιακού με
τη Βάσας, στη Βουδαπέστη

Ο ΟΛΥΜΠΙΑΚΟΣ απέσπασε ισοπαλία (7-7) στη Βουδαπέστη, κόντρα στη Βάσας, και
έκανε το πιο σημαντικό βήμα για την πρόκρισή του στην ημιτελική φάση του
Κυπέλλου Κυπελλούχων στο πόλο. Αντίθετα, η Βουλιαγμένη, στην πρεμιέρα του
Τσάμπιονς Καπ, ηττήθηκε στη Νεάπολη από την Κανοτιέρι, με 9-5.

Ο Ολυμπιακός έχασε μια καλή ευκαιρία να φύγει νικητής από τη Βουδαπέστη.
Προηγήθηκε 7-6, οι Ούγγροι ισοφάρισαν 2.10 πριν από το τέλος και στον χρόνο
που απέμενε Θωμάκος και Μαρούλης δεν κατάφεραν να σκοράρουν από ευνοϊκή θέση.
«Κρίμα! Χάσαμε μια καλή ευκαιρία. Μπορούσαμε να νικήσουμε», έλεγε στο τέλος ο
Θέμης Χατζής. Τα γκολ των «ερυθρολεύκων» σημείωσαν οι Βλοντάκης 3,
Χατζηθεοδώρου, Βαφειάδης, Χατζής και Θωμάκος.

Στη Νάπολη, η Βουλιαγμένη με πολλά λάθη στην άμυνα και χωρίς καλό ποσοστό στον
παίκτη παραπάνω (2/6), ηττήθηκε με 9-5 από την Κανοτιέρι. Η ελληνική ομάδα
έχασε την επαφή με το σκορ στην τρίτη περίοδο, όταν οι Ιταλοί προηγήθηκαν 8-4.

Τρία γκολ για τη Βουλιαγμένη πέτυχε ο Αφρουδάκης και από ένα οι Μάζης,
Κρέντελ. Για την Κανοτιέρι σκόραραν οι Ποστιλιόνε, Μπετσιβέγκα από 3, Κάσας,
Ραντ και Σίλιπο.

Απόψε στο Κότορ της Γιουγκοσλαβίας, ο Ν.Ο. Πάτρας αντιμετωπίζει την τοπική
ομάδα στον πρώτο αγώνα για την προημιτελική φάση του Λεν Τρόφι.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16338O081</ED>
<ID>
ID:16211

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O08&aa=1</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ: Στα «470» και οι άνδρες μπήκαν στα τελικά του «χρυσού» στόλου
</H5><H2>Έχασε έδαφος ο Μπουγιούρης
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

* ΜΕΛΒΟΥΡΝΗ

ΕΝΑ ΑΠΡΟΟΠΤΟ πρόβλημα στη χθεσινή δεύτερη ιστιοδρομία, στέρησε από τον Αντώνη
Μπουγιούρη τη δυνατότητα να διεκδικήσει ένα μετάλλιο στην κατηγορία των λέιζερ
που ολοκληρώνεται σήμερα με τις δύο τελευταίες κούρσες.

Ο αθλητής του Ν.Ο. Σύρου ξεκίνησε εντυπωσιακά και τερμάτισε 1ος στην πρώτη
ιστιοδρομία, ανεβαίνοντας πολύ στη γενική κατάταξη (έτσι και αλλιώς ήταν ψηλά
στην 7η θέση). Αυτό σήμαινε πως αν είχε ένα καλό πλασάρισμα και στη δεύτερη
ιστιοδρομία, σήμερα θα βρισκόταν στον χορό των μεταλλίων. Όμως στη δεύτερη
κούρσα, τη στιγμή της εκκίνησης το σκάφος του μπλοκαρίστηκε από ένα άλλο και
έτσι έχασε πολύτιμο χρόνο που του στοίχισε (τερμάτισε 46ος).

Έτσι δύο κούρσες πριν από το φινάλε της κατηγορίας στα λέιζερ, ο Μπουγιούρης
βρίσκεται στην 6η θέση της συνολικής κατάταξης (μεταξύ 142 αθλητών) και σήμερα
θα προσπαθήσει για το καλύτερο δυνατό πλασάρισμα, που όμως δεν φτάνει μέχρι το μετάλλιο..

Ο Αλέξανδρος Λογοθέτης, που είναι επίσης στον χρυσό στόλο των λέιζερ, είναι
64ος, ενώ οι Μαρμαρινός και Τσώλης βρίσκονται κάτω από την 100ή θέση.

Στην κατηγορία των 470, τόσο οι άντρες όσο και οι γυναίκες μπήκαν από χθες στα
τελικά του χρυσού στόλου, αλλά ο καιρός δεν τους ευνόησε (πολύ μικροί άνεμοι),
αφού είναι καλύτεροι στον δυνατό άνεμο. Η Αιμιλία Τσουλφά και η Σοφία
Μπεκατώρου τερμάτισαν στην 14η θέση στην πρώτη ιστιοδρομία, στη συνέχεια ήταν
δεύτερες και στην τρίτη κούρσα 12ες. Έτσι μετά την πρώτη ημέρα βρίσκονται στην
9η θέση της γενικής κατάταξης.

Ο Κώστας Τριγκώνης και ο Αντρέας Κοσματόπουλος από την πλευρά τους (που
θυμίζουμε πως αγωνίζονται με δανεικό σκάφος, αφού το δικό τους έχει πάθει
ζημιά) ήρθαν 19οι, 7οι και 23οι και συνολικά βρίσκονται στην 15η θέση. Όμως
και τα δύο πληρώματά μας είναι μέσα στη διεκδίκηση κάποιου μεταλλίου.

Στα ΦΙΝ ο Αιμίλιος Παπαθανασίου έκανε χθες την καλύτερη κούρσα του (6ος), αλλά
στη δεύτερη ιστιοδρομία ακυρώθηκε αφού ένας Ιταλός του έκανε ένσταση επειδή
τον χτύπησε.

Τέλος, στα Γιούροπ αγωνίστηκαν μόνον οι δύο από τις τρεις κοπέλες, αφού η
Έλενα Δημητρακοπούλου επισκεύαζε το σκάφος της που είχε υποστεί ζημιές από την
προηγούμενη ημέρα. Έτσι θεωρήθηκε άκυρη και έμεινε πολύ πίσω στη γενική
κατάταξη. Αντίθετα, ο καιρός βοήθησε την Κατερίνα Γιακουμίδου και την Νόνικα
Οικονομοπούλου. Η Κατερίνα τερμάτισε 12η και 8η (είναι 44η στη γενική
κατάταξη) και η Νόνικα 2η και 12η (ανεβαίνοντας στην 49η θέση).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16338O082</ED>
<ID>
ID:16256

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O08&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Σέρβις σε Τσάμπιονς Λιγκ και Κυπελλούχων
</H5><H2>Αρχίζει η περιπέτεια
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΜΕ ΔΥΣΚΟΛΟΥΣ αγώνες για Ολυμπιακό και Άρη σε Γερμανία - Τουρκία, και σχετικά
εύκολο εντός για τα Βριλήσσια BMW ΚΟΥΛΟΥΡΗΣ ξεκινά σήμερα η «περιπέτεια» των
ομίλων σε Τσάμπιονς Λιγκ και Κυπελλούχων βόλεϊ ανδρών και γυναικών που θα
ολοκληρωθεί 23 Φεβρουαρίου.

Στη σειρά των επτά αγωνιστικών ενός γύρου (με το γνωστό αμίμητο σύστημα
αντιμετώπισης άλλων αντιπάλων εντός και άλλων!) μετέχουν και τα κορίτσια του
Παναθηναϊκού που υποδέχονται αύριο για το Τσάμπιονς Λιγκ την ισχυρή ουκρανική
Τσερκάζι. Στο δύσκολο όμιλο του Τσάμπιονς Λιγκ ανδρών ο Ολυμπιακός χρειάζεται
οπωσδήποτε τη νίκη κατά της ισχυρής Φριντριχσχάφεν (21.00') για να μπορέσει να
είναι κοντά στην πρώτη δυάδα αφού είναι επίσης υποψήφιες για πρόκριση, εκτός
από το φαβορί ­ την πανίσχυρη πρωταθλήτρια Ευρώπης ιταλική Μόντενα ­ η γαλλική
Παρί και η βελγική Νόλικο Μάζεϊκ.

Οι «ερυθρόλευκοι» του Ζόραν Γκάιτς αναμένεται να έχουν τη συμπαράσταση αρκετών
ομογενών οπαδών του Ολυμπιακού απέναντι σε ομάδα που είναι 2η (μετά την Μπάγερ
Βούπερταλ) στη Μπουντεσλίγκα στο τέλος του α' γύρου και διαθέτει διεθνείς
Γερμανούς παίκτες (Κλάιμπουμπ, Γιαλοβέτσκι) και ακόμη δύο Φινλανδούς και έναν Ρουμάνο.

Στην Κωνσταντινούπολη (16.30') ο Άρης στο Κυπελλούχων αναμένεται να περάσει
δύσκολο απόγευμα κόντρα στην ισχυρή Αρτσελίκ που έχει στις τάξεις της τους
Βούλγαρους διεθνείς άσους Ιβάιλο Στεφάνοφ (διαγώνιο) και Νικολάι Ιβάνοφ
(πασέρ) και τους Τούρκους διεθνείς Καρτάλτεπε, Γκίνογλου και Ονέρ.

Τα κορίτσια των Βριλησσίων αντιμετωπίζουν στο Χαλάνδρι (17.00') για το
Κυπελλούχων τη μέτριας δυναμικότητας Σέντιτσα Σλοβακίας αποφασισμένα να
παίξουν σοβαρά και να κάνουν νικηφόρο ξεκίνημα.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16338O083</ED>
<ID>
ID:16292

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O08&aa=3</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Τα Καλάβρυτα νίκησαν την ... Ελβετία
</H2>
ΤΑ ΚΑΛΑΒΡΥΤΑ πήραν άριστα ως τόπος βασικής προετοιμασίας των Εθνικών ομάδων
ενόργανης γυμναστικής ανδρών και γυναικών αφού πρωταθλητές και προπονητές
έμειναν κατενθουσιασμένοι από την ποιοτική δουλειά που έγινε στο διάρκειας
μίας εβδομάδας προπονητικό καμπ.

Πήραν μέρος ανάμεσα σε 22 αθλητές και αθλήτριες οι Ιωάννης Μελισσανίδης,
Δήμος Ταμπάκος, Γιώργος Ελλησιάδης και Σοφία Καργιώτη.

Ο χρυσός Ολυμπιονίκης και πρωταθλητής Ευρώπης Ιωάννης Μελισσανίδης τόνισε:

«Όλα ήταν ωραία και κυρίως η επιλογή του τόπου που προτιμήθηκε από την
Ελβετία. Είχαμε βουνό για τρέξιμο, άριστη φιλοξενία και επιπλέον την ευκαιρία
να επισκεφθούμε τον υποβλητικό χώρο του μνημείου πεσόντων και να απολαύσουμε
το σκι στο χιονοδρομικό κέντρο της περιοχής.

Αισθάνομαι ορεξάτος για τις αγωνιστικές υποχρεώσεις της σεζόν με δεδομένο
μάλιστα ότι μπορώ πλέον να έχω στόχους και στο σύνθετο, εκτός από έδαφος και άλμα».

Ο πρόεδρος της ΕΓΟ Δημήτρης Δημητρόπουλος πρόσθεσε: «Αποδείξαμε ότι η
Ελλάδα δν έχει ανάγκη να στέλνει αθλητές για προετοιμασία στο εξωτερικό
κάνοντας περιττά έξοδα τη στιγμή που εδώ υπάρχει ό,τι χρειαζόμαστε».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16338O084</ED>
<ID>
ID:16317

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O08&aa=4</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Στον τελικό η Δανιηλίδου
</H2>
Η ΛΕΝΑ Δανιηλίδου προκρίθηκε στον τελικό του διεθνούς τουρνουά «Βικτόριαν
Τζούνιορ Τσάμπιονσιπ», που διεξάγεται στην Αυστραλία. Η Ελληνίδα πρωταθλήτρια
στο τένις απέκλεισε κατά σειρά τις Μιλόσεβιτς (Γιουγκοσλαβία) 6-2, 6-0,
Στόσουρ (Αυστραλία) 6-2, 6-0, Κούτσοβα (Σλοβακία) 6-2, 6-2, ενώ στον χθεσινό
ημιτελικό τη Γαλλίδα Ραζανό με 3-6, 7-5, 6-2. Στον τελικό θα αντιμετωπίσει την
Ντανιέλα Μπεντάνοβα από την Τσεχία.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16338O085</ED>
<ID>
ID:16331

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O08&aa=5</URL></REF>


Article

<CATEGORY>vin10</CATEGORY>

 <H5>ΑΕΚ: Ο ΠΡΕΛΕΒΙΤΣ ΑΦΗΝΙΑΣΕ ΜΕΤΑ ΤΟ ΦΡΑΣΤΙΚΟ ΕΠΕΙΣΟΔΙΟ ΜΕ ΤΟΥΣ ΟΠΑΔΟΥΣ
</H5><H2>Πάθος Μπάνε
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Με τον Φώτη Κατσικάρη στον πάγκο η ΑΕΚ νίκησε χθες την Μπουντουτσνόστ

ΟΤΑΝ... αποφάσισε να παίξει μπάσκετ ο Μπάνε Πρέλεβιτς, η ΑΕΚ βρήκε τον δρόμο
της επιτυχίας (66-61) απέναντι στην Μπουντουτσνόστ, στο ΟΑΚΑ.

Ο έμπειρος γκαρντ εκνευρίστηκε ύστερα από φραστικό επεισόδιο που είχε με
μερίδα οπαδών της ΑΕΚ στο 23' («βγες έξω μόνος σου»), επειδή δεν έδειχνε
διάθεση και πάθος και απάντησε στα υπόλοιπα 17 λεπτά.

Ο Πρέλεβιτς αφηνίασε και το 33-39 έγινε... 51-46! Τελείωσε το παιχνίδι με 17
πόντους και αν ο Κορωνιός δεν υπέπεπτε σε σοβαρά λάθη στο τελευταίο λεπτό
(έκανε επιθετικό φάουλ και δεν οργάνωσε σωστά το παιχνίδι), η ΑΕΚ θα μπορούσε
να είχε πάρει διψήφια διαφορά πόντων.

Ο κόσμος της ΑΕΚ, πάντως, φρόντισε να... γλυκάνει τον Πρέλεβιτς προς το τέλος
του αγώνα, φωνάζοντας: «Ω Μπάνε, Μπάνε».

Ο Φώτης Κατσικάρης πέτυχε την τρίτη του νίκη (αήττητος) ως προπονητής στην
ΑΕΚ, αλλά σήμερα ή αύριο αναμένεται να παραδώσει τα ηνία στον Κώστα Πολίτη,
που είναι το φαβορί για τη θέση του προπονητή.

Στα υπ' όψιν υπάρχει βέβαια και ο Σβι Σερφ (το επιβεβαίωσε ο Γρανίτσας), όμως
θα δεχθεί ο Ισραηλινός τεχνικός να αναλάβει την ΑΕΚ για πέντε μήνες (ζητάει
ενάμιση χρόνο συμβόλαιο);

Οι Γιουγκοσλάβοι δημιούργησαν πολλά προβλήματα στην ΑΕΚ (προηγήθηκαν με 34-26
στο ημίχρονο και 39-28 στη συνέχεια) έξω από τη γραμμή των 6μ.25, ενώ
κατάφεραν να πάρουν 11 επιθετικά ριμπάουντ.

Ο Μιχάλης Κακιούζης (18 π.) στο πρώτο ημίχρονο κράτησε στο παιχνίδι την
«Ένωση», που δεν είχε καθόλου βοήθεια από τους ξένους. Ο Αρλάουκας (με
εξαίρεση τα ριμπάουντ) ήταν άστοχος (7 π.), ενώ ο Ουίλιαμς συνέχισε τις κακές εμφανίσεις.

«Θέλουμε νίκη έστω και με έναν πόντο ­ πάμε να νικήσουμε στη Γιουγκοσλαβία»,
τόνισε ο Κατσικάρης, που έδωσε 60% πιθανότητες στην Μπουντουτσνόστ.

ΑΕΚ: Παπανικολόπουλος, Κορωνιός 13, Νικολαΐδης, Πρέλεβιτς 17 (6 ριμπ.),
Αρλάουκας 7, Χατζής 1, Τσακαλίδης 4, Ουίλιαμς 1, Άντερσεν 5, Κακιούζης 18.

ΜΠΟΥΝΤΟΥΤΣΝΟΣΤ: Σκεπάνοβιτς 18 (6/12 τρίπ.), Πάιοβιτς 10, Ράντονιτς,
Μπόσκοβιτς, Όστολιτς 3, Βούκσεβιτς 2, Ραντούνοβιτς 3, Μπουλάτοβιτς 21 (11
ριμπ.), Τοπάλοβιτς 4.

* Καλή η διαιτησία των Μπραζάουσκας (Λιθουανία), Μποντίτση (Σουηδία).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16338O091</ED>
<ID>
ID:16212

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Μπαράζ ατυχιών
</H5><H2>Μετά τον Μάγλο, τραυματίας και ο Μπερκ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΚΑΙ ξαφνικά ο Παναθηναϊκός θα αντιμετωπίσει αύριο τη Βαρέζε χωρίς τρεις
παίκτες. Ο Λευτέρης Σούμποτιτς δεν θα έχει στη διάθεσή του εκτός από τον Νίκο
Οικονόμου (μάλλον θα τον προφυλάξει) και τους Πατ Μπερκ και Κώστα Μάγλο.

Ο Ιρλανδός σέντερ, που τον τελευταίο καιρό έδειχνε να προσαρμόζεται στη νέα
του ομάδα και έτοιμος να προσφέρει σε αυτήν, χτύπησε στη χθεσινή προπόνηση
(διάστρεμμα στη δεξιά ποδοκνημική) και σύμφωνα με την πρώτη εκτίμηση θα
απουσιάσει για περίπου τρεις εβδομάδες.

Ο Μπερκ γύρισε το πόδι του στην προπόνηση και διακομίστηκε συνοδεία του
γιατρού, Σταύρου Χάτζου, και του μάνατζερ της ομάδας Μάνου Παπαδόπουλου
εσπευσμένα στο Υγεία. Εκεί υποβλήθηκε σε ακτινογραφίες, οι οποίες δεν έδειξαν
κάταγμα. Ο Αργύρης Μήτσου, που επιλήφθηκε της κατάστασης και εξέτασε τον
παίκτη, διέγνωσε βαρύ διάστρεμμα και σύμφωνα με τις πρώτες εκτιμήσεις θα
χρειαστούν τρεις εβδομάδες για να επιστρέψει ο παίκτης στο παρκέ.

Ο Οικονόμου αισθάνθηκε χθες ξανά ενοχλήσεις στο πόδι και παρά τους νέους
τραυματισμούς ο Σούμποτιτς μάλλον θα τον κρατήσει εκτός παρκέ αύριο. Ο
προπονητής του ΠΑΟ σκέπτεται τον αγώνα στο Ιβανώφειο, που «καίει» περισσότερο
την ομάδα του, αφού η διαφορά του από την Έφες του δίνει την πολυτέλεια να μη
ρισκάρει την υγεία του Οικονόμου.

Όσον αφορά τον Μάγλο, η εκτίμηση μετά τον τραυματισμό του (διάστρεμμα στο
αριστερό πόδι) είναι ότι θα απουσιάσει δύο εβδομάδες από την αγωνιστική δράση.
«Θα μείνω εκτός για δύο εβδομάδες. Χτύπησα στο αριστερό πόδι, όπως με την
Εθνική ομάδα. Ήταν ατυχία, αφού τον τελευταίο καιρό πήγαινα καλά», δήλωσε χθες
ο Μάγλος.

Ύστερα από αυτά είναι πιθανόν ο Σούμποτιτς να χρησιμοποιήσει χαμηλό σχήμα
κόντρα στη Βαρέζε, με την είσοδο του Αντώνη Φώτση στην 5άδα να είναι η έκπληξη.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16338O092</ED>
<ID>
ID:16257

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O09&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ: Με κακή άμυνα στο Βίλνιους
</H5><H2>Έχασε, αλλά ελπίζει στη ρεβάνς
</H2>
Ο ΑΡΗΣ έχασε χθες στο Βίλνιους από τη Στατίμπα με 77-76, αλλά φυσικά θεωρείται
βέβαιο ότι θα καλύψει αυτό τον πόντο στο δεύτερο ματς, στη Θεσσαλονίκη, και θα
προκριθεί στην επόμενη φάση του Κυπέλλου Σαπόρτα. Άλλωστε, σε αυτόν τον αγώνα
αναμένεται να είναι παρών και ο Μιχαΐλοφ. Ο Άρης προηγήθηκε στο ημίχρονο
37-31, αλλά στη συνέχεια κάποια κενά διαστήματα απροσεξίας στην άμυνα, έδωσαν
το δικαίωμα στους Λιθουανούς να περάσουν μπροστά στο σκορ και μάλιστα να
προηγηθούν στο τελευταίο λεπτό, με 77-72. Το τελικό αποτέλεσμα διαμορφώθηκε με
καλάθια των Γκραντ και Χρυσανθόπουλου. «Παίξαμε καλά, ας σκεφθούμε την απουσία
του Μιχαΐλοφ, αλλά και το γεγονός ότι ο Σιγάλας αγωνίστηκε με πυρετό», είπε ο
Σούλης Μαρκόπουλος. «Πιστεύω ότι οι παίκτες θα ξεπεράσουν σύντομα το σοκ της
ήττας από τον Ηρακλή. Ο Γκραντ δεν είχε πολλές προσπάθειες, αλλά οργάνωσε το
παιχνίδι και μοίρασε αρτετές τελικές πάσες».

Η σύνθεση του Άρη: Λιαδέλης 20, Χρυσανθόπουλος 6, Σιγάλας 10, Σιούτης 5 (1),
Γαλακτερός 1, Κουλ 2, Αγγελίδης 21, Γκραντ 11.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16338O093</ED>
<ID>
ID:16293

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O09&aa=3</URL></REF>


Article

<CATEGORY>vin10</CATEGORY>

 <H5>ΚΟΡΑΤΣ
</H5><H2>Επικίνδυνες αποστολές για δύο
</H2>
ΠΑΝΙΩΝΙΟΣ και Απόλλων Πάτρας αγωνίζονται απόψε σε Γιουγκοσλαβία και Γαλλία
αντίστοιχα, με στόχο ένα θετικό αποτέλεσμα που θα τους επιτρέψει να
διεκδικήσουν την επόμενη εβδομάδα την πρόκρισή τους στην προημιτελική φάση του
Κυπέλλου Κόρατς.

Ο Πανιώνιος αντιμετωπίζει στο Βελιγράδι την Ραντνίσκι, του γνωστού μας (από
τη θητεία του στο Παγκράτι), Ράιο Τόρομαν. Ο Αντρέ Ματζόν προσπάθησε αυτές τις
ημέρες να τονώσει το ηθικό των παικτών του, μετά την εντός έδρας ήττα από τον
Παπάγου. Ο Κικίλιας (είχε χτυπήσει στο φρύδι) θα αγωνιστεί, όπως επίσης και ο
Σιμς. Ο Αμερικανός ταλαιπωρείται από ένα διάστρεμμα και είναι αμφίβολο κατά
πόσο θα είναι σε θέση να βοηθήσει.

Στη γαλλική πόλη Ντιζόν, ο Απόλλων Πάτρας θα αγωνιστεί με την τοπική ομάδα,
χωρίς τον Αμερικανό Χάουαρντ, ο οποίος δεν έχει δικαίωμα συμμετοχής σε
ευρωπαϊκό παιχνίδι. «Θα πρέπει να δώσουμε προσοχή στις οργανωμένες επιθέσεις
της Ντιζόν. Μπορούμε να πετύχουμε ένα θετικό αποτέλεσμα», είπε ο Κώστας Μίσσας.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16338O094</ED>
<ID>
ID:16318

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O09&aa=4</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Κορομηλάς, Μουζάκης στο «Ιβανώφειο»
</H2>
Ο ΚΩΣΤΑΣ Κορομηλάς από τον Βόλο και ο Κώστας Μουζάκης από την Αθήνα κληρώθηκαν
να διευθύνουν τον αγώνα Ηρακλή-Παναθηναϊκού, ο οποίος θα διεξαχθεί την Κυριακή.

Στα υπόλοιπα ματς της 17ης αγωνιστικής θα «σφυρίξουν»: ΑΕΚ-Περιστέρι:
Συμεωνίδης-Μπακάλης, ΠΑΟΚ-Πανιώνιος: Μαγγανάς-Τανατζής, Απόλλων Πάτρας-Νήαρ
Ηστ: Τσανίδης-Μαστραφτσής, Παπάγου-Άρης: Παπαδημητρίου-Σπυρίδωνος,
Ολυμπιακός-Μαρούσι: Ταβουλαρέας-Χουλιάρας, Ηράκλειο-Σπόρτιγκ: Ζαβλανός-Πιλοΐδης.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16338O095</ED>
<ID>
ID:16332

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O09&aa=5</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ: Ο ΟΛΥΜΠΙΑΚΟΣ ΥΠΟΔΕΧΕΤΑΙ ΤΟΝ ΠΑΟΚ ΣΤΟ ΣΕΦ
</H5><H5>ΦΛΕΒΑΡΑΚΗΣ
</H5><H5>Είμαστε αποφασισμένοι
</H5><H2>Με σκληρή άμυνα
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Φασούλας εναντίον Μπέρι, σε στιγμιότυπο από παλαιότερο αγώνα Ολυμπιακού - ΠΑΟΚ

ΤΙ ΦΟΒΑΤΑΙ ο Ντούσαν Ίβκοβιτς στο αποψινό ευρωπαϊκό ματς του Ολυμπιακού με τον
ΠΑΟΚ; Μα την έδρα! Ο Σέρβος τεχνικός δεν ξεχνά ότι οι «ερυθρόλευκοι»
παραμένουν αήττητοι εκτός έδρας στην Ευρώπη, όμως έχουν ηττηθεί δύο φορές στο
Νέο Φάληρο. Και η ανησυχία του γίνεται μεγαλύτερη όταν αντίπαλος είναι ο ΠΑΟΚ.
Ας μην ξεχνάμε, ότι στις δύο τελευταίες τους συναντήσεις στον Πειραιά, ο ΠΑΟΚ
ήταν νικητής.

Και ο Ίβκοβιτς προσπαθούσε χτες να αναλύσει τι φταίει γι' αυτό: «Δεχόμαστε
εύκολα καλάθια, παρά το γενονός ότι η άμυνά μας είναι από τις καλύτερες.
Χρειάζεται να παίζουμε πιο σκληρή άμυνα, ώστε να έχουμε καλύτερο αιφνιδιασμό.
Θα πρέπει να δουλέψουμε πολύ σε αυτό το σημείο».

Ο τεχνικός του Ολυμπιακού επισήμανε επίσης: «Το ματς θέλει έλεγχο σε όλη τη
διάρκειά του. Ο ΠΑΟΚ είναι καλή ομάδα και ας μην ξεχνάμε ότι νίκησε την Κίντερ
και αναζητά μια εκτός έδρας νίκη. Επίσης, ο Μπέρι είναι σε πολύ καλή κατάσταση
τελευταία. Ίσως, βέβαια, να είναι καλύτερα να σημειώσει αυτός 20 π. και οι
υπόλοιποι να μείνουν σε χαμηλά ποσοστά. Είμαστε κοντά στην πρώτη θέση του
ομίλου αλλά δεν υπάρχουν εύκολα παιχνίδια, αφού όλες οι ομάδες παλεύουν για να
πλασαριστούν σε καλύτερη θέση εν όψει των πλέι-οφ». Το κλίμα πάντως στους
«ερυθρόλευκους» είναι αρκετά καλό, μάλιστα ο πρόεδρος της ΚΑΕ, Σωκράτης
Κόκκαλης, που έδωσε το «παρών» στη χθεσινή κοπή της πίτας του τμήματος, τόνισε
στους παίκτες: «Η ομάδα αυτή έχει πολλές προοπτικές. Είναι σε πολύ καλή
κατάσταση και πρέπει να νικήσουμε με τη βοήθεια του κόσμου και τον ΠΑΟΚ».
Τυχερός της εκδήλωσης, ο Άντε Μενσά ο οποίος «βρήκε» το φλουρί!

*** Το ματς θα αρχίσει στις 21.15 (απευθείας από το Star), με διαιτητές τους
Λιθουανό Μπραζάουκας και τον Σουηδό (ελληνικής καταγωγής) Νίκο Μποτίτση.


* ΘΕΣΣΑΛΟΝΙΚΗ

ΤΗΝ ΠΡΩΤΗ του ευκαιρία για την εκτός έδρας νίκη που ζητεί στη δεύτερη φάση
της ευρωλίγκα, προσπαθεί να εκμεταλλευτεί απόψε ο ΠΑΟΚ με αντίπαλο τον
Ολυμπιακό. «Στόχος μας σ' αυτή τη φάση είναι να παραμείνουμε αήττητοι στο
γήπεδό μας και να πετύχουμε μία εκτός έδρας νίκη. Είναι η πρώτη από τις τρεις
ευκαιρίες που έχουμε», δήλωσε ο Κώστας Φλεβαράκης και παραδέχθηκε ότι «ο
Ολυμπιακός έχει τον πρώτο λόγο. Παίζει στην έδρα του, αλλά κι εμείς είμαστε
αποφασισμένοι». Ο προπονητής του ΠΑΟΚ εκτιμά πως «δεν νομίζω ότι θα
εμφανιστούμε επηρεασμένοι εξαιτίας της ήττας από το Περιστέρι», ενώ
συγκρίνοντας την εκτός έδρας νίκη που πέτυχε φέτος ο «δικέφαλος» επί των
«ερυθρολεύκων» για το Κύπελλο Ελλάδας, δήλωσε: «Άλλο το ένα παιχνίδι, άλλο το
άλλο. Οι ομάδες είναι διαφορετικές από εκείνη την εποχή». Ο Φλεβαράκης δεν
μπορούσε χθες να γνωρίζει αν θα έχει στη διάθεσή του τον Γιώργο Μπαλογιάννη,
που έχει πρόβλημα στους προσαγωγούς. «Η συμμετοχή του θα αποφασιστεί λίγες
ώρες πριν από το παιχνίδι», δήλωσε ο Φλεβαράκης, που θα κοουτσάρει με τις
ευχές του Πρέντραγκ Στογιάκοβιτς. Ο «Πέντζα» αποχαιρέτησε χθες τη Θεσσαλονίκη,
καθώς ξεκίνησε ταξίδι με τελικό προορισμό το Σακραμέντο. Προχθές επισκέφθηκε
τον Φλεβαράκη για να τον χαιρετήσει και του ευχήθηκε καλή επιτυχία.


<REF><SOURCE>ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16338O101</ED>
<ID>
ID:16202

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O10&aa=1</URL></REF>


Article

<CATEGORY>vin10</CATEGORY>

 <H5>ΦΙΜΠΑ
</H5><H2>Ζήτησε τον φάκελο του Πικουλίν Ορτίθ
</H2>
* ΘΕΣΣΑΛΟΝΙΚΗ

ΤΗΝ ΠΛΗΡΗ απόφαση του ΑΣΕΑΔ, που ακυρώνει τη διετή τιμωρία που επέβαλε στον
Ορτίθ η ελληνική Ομοσπονδία, ζήτησε η Παγκόσμια Επιτροπή Εφέσεων της ΦΙΜΠΑ,
προκειμένου να εκδώσει απόφαση που αφορά την επικύρωση ή όχι της ποινής του Πορτορικανού.

Σύμφωνα με όσα έγιναν γνωστά στον ΠΑΟΚ, δόθηκαν διαβεβαιώσεις ότι το χρονικό
διάστημα που απαιτείται για την έκδοση της απόφασης δεν θα ξεπεράσει τις
τέσσερις εβδομάδες.

Η συζήτηση της έφεσης του Ορτίθ διήρκεσε τρεις ώρες και κατέληξε με την
απαίτηση της ΦΙΜΠΑ να τεθεί υπόψη της το πλήρες σκεπτικό της απόφασης
μεταφρασμένο στα γερμανικά ή στα αγγλικά.

Η χθεσινή εξέλιξη δεν απαγόρευσε στον ΠΑΟΚ να ζητεί από την ΕΟΚ την έκδοση
δελτίου στον Ορτίθ. <REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16338O102</ED>
<ID>
ID:16249

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O10&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες και τα προγνωστικά μας. (Σημ.: Το «ΣΚΟΡ ΓΚΑΝΙΑΝ 4»
περιλαμβάνει σήμερα τις κούρσες 4η, 7η, 8η, 9η):

1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΑΕΛΛΩ 58 Βαλακούδ. Ν.&#0092

2. ΓΑΡΔΕΝΙΑ 58 Λιάκος&#0091

3. ΓΚΟΥΙΝΕΒΙΡ 58 Φίλιππος&#0099

4. Γ. ΝΤΙΓΚΝΙΤΙ 58 Αλέξης&#0096

5. ΓΡΑΦΙΣ 58 Βασίλης&#0098

6. ΙΩΛΚΟΣ 58 Χατζηγεωργ.&#0097

7. ΚΑΛΟΜΟΙΡΑ 58 Τσεργάς&#0093

8. ΚΟΧΙΜΠΑ 58 Σωτηρόπουλος&#0094

9. ΔΟΞΑ ΒΥΡΩΝΑ 58 Νίκος&#0095

* Οι ίπποι 4-9 είναι ομόσταβλοι.

­ Υπόδ.: ΚΟΧΙΜΠΑ - ΓΑΡΔΕΝΙΑ (Ιωλκός).

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΓΛΑΥΚΩΠΙΣ 58 Μπάμπης&#0099

2. ΕΥΓΕΝΙΤΣΑ 58 Αλέξης&#0095

3. ΘΕΑΡΕΣΤΗ 58 Αβιτίδης&#0097

4. ΚΡ. ΜΑΡΙΑΝΝΑ 58 Δάλαρης&#0098

5. ΣΑΝΤ. ΜΑΡΤΙΝΑ 58 Σωτηρόπουλος&#0093

6. ΔΑΝΑΗ 57,5 Λιάκος&#0096

7. ΛΕΪΝ. ΛΑΟΥΡΑ 57,5 Ντίνος&#0091

8. ΓΚΑΪΝΤ 57 Βαλακούδ. Ν.&#0092

9. ΣΑΚΤΗ 57 Νίκος&#0094

­ Υπόδ.: ΔΑΝΑΗ - ΓΚΑΪΝΤ (Κρέιζυ Μαριάνα).

3η ΙΠΠΟΔΡΟΜΙΑ / Ώρα 4.00, 1.000 μέτρα

1. ΑΡΖΕΝΤΙΝ 58 Νίκος&#0091

2. ΙΔΙΟΦΥΪΑ 58 Αλέξης&#0096

3. ΙΟΥΛΙΣ 58 Σταύρου&#0095

4. ΚΛΕΙΩ 58 Βαλακούδ. Ν.&#0097

5. ΟΜΟΡΦ. ΚΟΠΕΛΑ 58 Λέντερης&#0092

6. ΠΡΙΝΣΕΣ ΝΤΙΝΑ 58 Δούκας&#0093

7. ΤΣΑΟΥΣΑ 58 Ζευγώλης&#0094

8. ΨΑΛΙΔΙΑ 58 Λιάκος&#0098

­ Υπόδ.: ΨΑΛΙΔΙΑ - ΙΔΙΟΦΥΪΑ (Τσαούσα).

4η ΙΠΠΟΔΡΟΜΙΑ / Ώρα 4.30, 1.000 μέτρα

1. ΑΝΝΑ ΝΤΕΠΥ 58 Αλέξης&#0095

2. ΝΑΝΟΥΚΑΚΙ 58 Νάκος&#0098

3. ΚΑΡΛΙΑΝΑ 57,5 Λέντερης&#0096

4. ΒΑΓΓΕΛΙΤΣΑ Μ. 57 Βαλακούδ. Ν.&#0092

5. ΜΙΚΡΗ ΑΘΗΝΑ 57 Χατζηγεωργ.&#0097

6. ΒΕΛΒΕΤ ΜΑΙΡΗ 55,5 Ντίνος&#0094

7. ΘΑΥΜΑΣΙΑ 55,5 Δάλαρης&#0093

8. ΘΕΤΙΚΗ 55,5 Φίλιππος&#0091

­ Υπόδ.: ΒΕΛΒΕΤ ΜΑΙΡΗ - ΘΑΥΜΑΣΙΑ (Άννα Ντέπυ).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΣΤΡ. ΑΛΕΚΟΣ 61 Λιάκος&#0093

2. ΑΧΑΛΙΝΩΤΟΣ 57,5 Δημητσάνης&#0092

3. ΜΙΣΤΕΡ ΝΙΚΟΣ 50,5 Τσεργάς&#0098

4. ΥΕΤΙΟΣ 48 Καρακατσ. Κ.&#0096

5. ΜΕΝΧΙΡ 50 Λάος&#0091

6. ΑΡΗΣ 50 Κουτσούκος&#0097

7. ΜΠΙΓΚ ΤΣΗΦ 48 Δάλαρης&#0094

8. ΦΩΦΑΚΙ 44,5 Μπαρούτας&#0099

9. ΣΤΡ. ΓΡΗΓΟΡΗΣ 55 Αβιτίδης&#0095

* Οι ίπποι 1-9 είναι ομόσταβλοι.

­ Υπόδ.: ΑΧΑΛΙΝΩΤΟΣ - ΜΙΣΤΕΡ ΝΙΚΟΣ (Υέτιος).

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΑΕΚΑΡΑ 58 Ζευγώλης&#0096

2. ΓΕΡΤΡΟΥΔΗ 58 Δημητσάνης&#0091

3. ΔΙΟΝΥΣΙΑ 58 Αντώνης&#0095

4. ΙΜΠΑΛΣ ΓΟΥΕΪ 58 Φίλιππος&#0092

5. ΙΝ ΦΕΡΣΤ ΜΟΥΒ 58 Σωτηρόπουλος&#0097

6. ΙΣΣΟΣ 58 Λάος&#0094

7. ΤΡΟΤΕΖΑ 58 Χατζημίμης&#0098

8. ΦΛΑΪΝΓΚ ΕΛΕΝ 58 Μπάμπης&#0099

9. ΦΛΑΪΝ. ΛΟΥΛΟΥ 58 Νίκος&#0093

* Οι ίπποι 8-9 είναι ομόσταβλοι.

­ Υπόδ.: ΙΜΠΑΛΣ ΓΟΥΕΪ - ΓΕΡΤΡΟΥΔΗ (Ισσός).

7η ΙΠΠΟΔΡΟΜΙΑ / Ώρα 6.00, 1.400 μέτρα

1. ΩΚΕΑΝΟΣ 58,5 Χατζηγεωργ.&#0095

2. ΡΟΔΑΜΑΝΘΟΣ 58 Σταύρου&#0098

3. ΠΡΙΓΚΙΠ. ΣΟΦΗ 57,5 Αλέξης&#0091

4. ΦΡΑΝΣΟΥΑ 57,5 Σωτηρόπουλος&#0097

5. ΖΑΠΛΟΥΤΟΣ 56 Τσεργάς&#0094

6. ΜΟΝΑΔΙΚΗ 55,5 Κουτσούκος&#0092

7. ΙΠΠΟΤ. ΝΕΞΟΥΣ 54 Ντίνος&#0096

8. ΜΠ. ΚΟΥΛΗΣ 53,5 Νικολαΐδης&#00910

9. ΣΤΡ. ΘΟΔΩΡΗΣ 51 Μανώλης&#0093

10. ΚΡΙΣ ΠΩΛ 47 Γεωργία&#0099

­ Υπόδ.: ΜΟΝΑΔΙΚΗ - ΜΠΙΟΥΤ. ΚΟΥΛΗΣ (Φρανσουά).

8η ΙΠΠΟΔΡΟΜΙΑ / Ώρα 6.30, 1.800 μέτρα

1. ΜΙΣΤΕΡ ΓΚΑΫ 59 Σταύρου&#0096

2. ΥΠΕΡΟΧΗ 59 Δημητσάνης&#0095

3. Σ. ΚΩΝΣΤΑΝΤΙΝ 56,5 Μπάμπης&#0098

4. ΑΝΙΚΗΤΗ 55,5 Νίκος&#0097

5. ΑΪΟΝ ΚΟΥΗΝ 56 Χατζηγεωργ.&#0093

6. ΒΟΛΓΑΣ 53 Νικολαΐδης&#0094

7. ΜΠΡΑΪΑΝ 49,5 Τσεργάς&#0092

8. ΣΙΜΠΑ 44,5 Μπαρούτας&#0091

9. ΥΠΟΣΧΕΣΗ 48 Δάλαρης&#0099

­ Υπόδ.: ΣΕΡ ΚΩΝΣΤΑΝΤΙΝ - ΜΙΣΤΕΡ ΓΚΑΫ (Υπόσχεση).

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΜΕΝΕΣΘΕΑΣ 58 Τσεργάς&#0099

2. ΓΚΕΛΥ ΦΟΥΣΚ. 51 Δάλαρης&#0095

3. ΣΤΡ. ΔΙΟΝΥΣΗΣ 50,5 Γεωργία&#0097

4. ΞΑΝΘΙΑ ΜΟΥ 48,5 Καρακατσ. Κ.&#0094

5. ΡΟΜΠΕΡΤΙΝΟ 47,5 Μπαρούτας&#0091

6. ΑΛΕΚΟΣ 49,5 Δούκας&#0093

7. ΤΑΚΟΥΛΗΣ 50 Λάος&#0098

8. ΤΡΟΠΑΙΟΥΧΟΣ 50 Αντώνης&#00910

9. ΤΣΙΓΓΑΝΑ 50 Χαράλαμπ.&#0092

10. ΦΑΪΡΟΥΖ 50 Γκιγεμέν&#0096

­ Υπόδ.: ΞΑΝΘΙΑ ΜΟΥ - ΜΕΝΕΣΘΕΑΣ (Τροπαιούχος).

­ Δύο αουτσάιντερ: ΜΕΝΧΙΡ (5η) - ΙΠΠΟΤΟΥΡ ΝΕΞΟΥΣ (7η).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16338O103</ED>
<ID>
ID:16287

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O10&aa=3</URL></REF>


Article

<CATEGORY>vin10</CATEGORY>

 <H5>ΤΖΟΡΝΤΑΝ: ΣΧΕΔΙΑΖΕΙ ΝΑ ΑΠΟΣΥΡΘΕΙ ΟΡΙΣΤΙΚΑ
</H5><H2></H2><H2>Σκέφτεται προσγείωση
</H2>
Ο Μάικλ Τζόρνταν θα ανακοινώσει κατά πάσα πιθανότητα σήμερα την απόφασή του
να σταματήσει το μπάσκετ

Ο ΜΑΪΚΛ Τζόρνταν, ο πιο γνωστός αθλητής στον κόσμο, θα αποσυρθεί από τα γήπεδα
του μπάσκετ, για δεύτερη φορά σε πέντε χρόνια, σύμφωνα με τρεις παράγοντες του
ΝΒΑ που λένε ότι γνωρίζουν καλά τα σχέδιά του. Κι αυτοί, υποστήριζαν το βράδυ
της Δευτέρας ότι περίμεναν την ανακοίνωση της αποχώρησής του σήμερα, κατά τη
διάρκεια συνέντευξης Τύπου στο Σικάγο.

Το μέλλον του Τζόρνταν στο ΝΒΑ ήταν το πιο σημαντικό ερώτημα, μετά τη λήξη του
λοκ άουτ, την περασμένη εβδομάδα. Ο ίδιος, ποτέ δεν εξέφρασε τις προθέσεις του
δημόσια. Αλλά και ο μάνατζέρ του Ντέιβιντ Φολκ δεν έκανε κανένα σχόλιο σχετικά
με αυτό. Το ίδιο και οι Σικάγο Μπουλς. Όμως, σύμφωνα με αυτούς τους
παράγοντες, η απόφαση έχει ήδη ληφθεί και θα ανακοινωθεί στο «Γιουνάιτεντ
Σέντερ», το γήπεδο των Μπουλς, στο Σικάγο.

Τελευταία, πάντως, πολλά είχαν ειπωθεί για ό,τι αφορά τις προθέσεις του
Τζόρνταν να εγκαταλείψει τα γήπεδα του μπάσκετ για άλλη μια φορά. Ο Ντέιβιντ
Φολκ δεν είχε κάνει καμιά συζήτηση για ένα νέο συμβόλαιο με τους Μπουλς, ενώ ο
εκδότης του νέου του βιβλίου «Για την αγάπη του αγώνα: Η δική μου ιστορία»
είχε πάρει τα μηνύματα για την πιθανή απόφαση αποχώρησής του. Όταν δηλαδή ο
Τζόρνταν του έδωσε την άδεια να εκδώσει το βιβλίο.

Πάντως, το γεγονός ότι ο Τζόρνταν καθυστέρησε να γνωστοποιήσει τις προθέσεις
του, δημιούργησε πρόβλημα και στους Μπουλς, με τους οποίους κατέκτησε έξι
τίτλους στο ΝΒΑ. Η ομάδα του Σικάγο έχει μόλις τέσσερις παίκτες με συμβόλαιο,
ενώ άλλοι έντεκα είναι «ελεύθεροι».

Ο Τζόρνταν θα μπορούσε να υπογράψει συμβόλαιο 37 εκατ. δολαρίων για τη σεζόν
του ΝΒΑ που πρόκειται να αρχίσει στις 5 Φεβρουαρίου. Κάθε ομάδα, θα δώσει
πενήντα αγώνες. Χωρίς τα χρήματα που προορίζονταν για τον Τζόρνταν, οι Μπουλς
είναι σε θέση να προσφέρουν περισσότερα για να υπογράψουν συμβόλαια με τον
Σκότι Πίπεν και τον Ντένις Ρόντμαν. Αλλά η απουσία του Τζόρνταν συνεπάγεται
ερωτηματικά για το αν κι αυτοί θέλουν να μείνουν στο Σικάγο.

Ο Τζόρνταν έχει αποκαλέσει τον Πίπεν «μικρό αδελφό» και ο τελευταίος ίσως
σκεφθεί να παίξει σε άλλη ομάδα αν διαπιστώσει ότι οι ημέρες δόξας των Μπουλς
τελείωσαν με την αποχώρηση του φίλου του.

Και όμως: Η ιστορία του Τζόρνταν σε ό,τι αφορά την αλλαγή κατεύθυνσης της
επαγγελματικής του ζωής, δημιουργεί μια πιθανότητα επιστροφής, αν όχι αυτή την
περίοδο, πιθανότατα την επομένη. Αποχώρησε το 1993 και αποφάσισε να ασχοληθεί
με το επαγγελματικό μπέιζμπολ λέγοντας ότι «τελείωσε» με το μπάσκετ. Όμως,
επέστρεψε την άνοιξη του 1995.

Ο μέσος όρος πόντων του στο ΝΒΑ (31,5) είναι ο υψηλότερος στην ιστορία.
Ξεπερνά και τον Ουίλτ Τσάμπερλεν (31,1). Ήταν ο πολυτιμότερος παίκτης του
πρωταθλήματος πέντε φορές. Σε 179 αγώνες στα πλέι οφ είχε μέσους όρους, 33,4
πόντους, 6,4 ριμπ. και 5,7 ασ. Ήταν δε ο πολυτιμότερος παίκτης και στους έξι
τελικούς που αγωνίστηκε.

Τον περασμένο Ιούνιο, το περιοδικό «Φόρτσιουν» σημείωσε ότι οι οικονομικές
απολαβές του κατά τη διάρκεια της καριέρας του άγγιξαν τα 10 δισ. δολάρια!

Την τελευταία εβδομάδα ήταν στις Μπαχάμες με την οικογένειά του και δεν είναι
ξεκάθαρο αν θα επιστρέψει στο σπίτι του στο Σικάγο.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16338O111</ED>
<ID>
ID:16203

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΕΔΟΥΛΑΚΗΣ: «Έδεσαν» Ντάιαλ - Μάξεϊ
</H5><H2>Θέμα χημείας οι ξένοι
</H2>
ΣΥΓΚΡΙΣΗ του δίδυμου των ξένων που ξεκίνησαν στο Περιστέρι, Κελέσεβιτς -
Γκούντα, με το τωρινό, Ντάιαλ - Μάξεϊ, έκανε χθες ο Αργύρης Πεδουλάκης. Ο
προπονητής του Περιστερίου υποστήριξε ότι οι δύο Αμερικανοί ταιριάζουν
καλύτερα και «δένουν» με την ομάδα: «Οι ξένοι είναι θέμα χημείας, όχι προσώπων».

Ο Πεδουλάκης πάντως μίλησε ξεχωριστά για τον καθένα. Συγκεκριμένα για τον
Ντέρικ Ντάιαλ είπε:

«Χρειαζόταν υπομονή. Αγαπάει το μπάσκετ και δεν θέλει να χάνει ούτε στην
προπόνηση. Βρήκε οικογενειακό κλίμα και τώρα φανερώνει το ταλέντο του και στα ριμπάουντ».

Για τον Μάρλον Μάξεϊ:

«Μειονέκτημα είναι ότι έχει μείνει έξι μήνες εκτός αγώνων. Ακολουθεί
συντηρητικό πρόγραμμα, προκειμένου να μας βοηθήσει στη συνέχεια. Σε ό,τι αφορά
τη συμπεριφορά του είναι συνεπής και δεν έχει δώσει δικαίωμα, ενώ προσπαθεί
πολύ στις προπονήσεις».

Και για το παιχνίδι του Σαββάτου με την ΑΕΚ ο προπονητής του Περιστερίου επισήμανε:

«Μετά την τρικυμία, συνήθως έρχεται η ηρεμία σε μια ομάδα. Εμείς δεν θα...
κατεβάσουμε τα χέρια, θα παλέψουμε και για τα υπόλοιπα ραντεβού στο γήπεδο».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16338O112</ED>
<ID>
ID:16250

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΡΕΣ ΡΟΥΜ
</H5><H2>Πώς μπήκε ο «άσχετος»;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΕΝΑ 24ΩΡΟ μετά τη γενική συνέλευση για τα προβλήματα των ΠΑΕ, ιδού που
προέκυψε κάτι που παραπέμπει απ' ευθείας στα... νέα οράματα του επαγγελματικού ποδοσφαίρου.

*** Πήγε ο Ολυμπιακός στη Νεάπολη για αγώνα Κυπέλλου και έκανε το λάθος να
νικήσει και μάλιστα με άνεση.

*** Στην αίθουσα συνέντευξης Τύπου, αυτό δεν άρεσε σε κάποιον άσχετο, ο οποίος
είχε τρυπώσει στον χώρο των δημοσιογράφων και ήταν προκλητικός.

*** Αφού λοιπόν μίλησε ο Μπάγιεβιτς και είπε δυο λόγια για τον αγώνα, αυτός ο
τύπος με στυλ που παρέπεμπε στη δήθεν μαγκιά, πέταξε στον κόουτς το εξής:

*** «Δεν μας είπες δυο λόγια για τη διαιτησία...».

*** Λογικό ήταν ο Μπάγιεβιτς να εκνευριστεί, όμως προς τιμήν του κράτησε την
ψυχραιμία του αυτήν τη φορά.

*** «Έλα να τα πεις εσύ», απάντησε και αφού χαιρέτησε τον συνάδελφό του
Μαρκαριάν, αποχώρησε διακριτικά από το πρες ρουμ.

*** Λοιπόν;

*** Έτσι πώς θα προχωρήσει κύριοι το... Κύπελλο;

*** Ο Ολυμπιακός, δεν το συζητάμε, διαθέτει καλύτερη ομάδα από τον Ιωνικό.

*** Το αν νίκησε εύκολα δεν σημαίνει ότι πρέπει κάποιοι να ψάχνουν να
ανακαλύπτουν φαντάσματα, όταν, μάλιστα, δεν τους αφορούν.

*** Όσο για τον προπονητή του Ολυμπιακού, πριν αποχωρήσει, έβγαλε από μέσα του
ένα «εσώψυχο» με σημασία:

*** «Τρία χρόνια που βρίσκομαι στον Ολυμπιακό, όταν νικάμε, φταίει στον
αντίπαλο πάντα η διαιτησία. Τότε να μην παίζουμε στο πρωτάθλημα».

*** Ελέγχεται μόνο το «πάντα»...

ΚΑΙ ΤΩΡΑ ο διαιτητής του χθεσινού αγώνα Παύλος Κωνσταντινίδης. Πειραιώτης, από
τους νέους και φιλόδοξους της λίστας...

*** Σε ένα ματς με έντεκα γκολ και ευρεία νίκη της καλύτερης ομάδας,
«κατάφερε» να υποπέσει σε λάθη από αυτά που χαρακτηρίζουν «λίγο» και «μίζερο»
τον διαιτητή.

*** Σε ελάχιστες φάσεις υπό αμφισβήτηση, δεν δίστασε να ευνοήσει την μεγάλη ομάδα.

*** Όμως, στη μοναδική κρίσιμη φάση, αντί να δώσει πέναλτι υπέρ του
Γιαννακόπουλου, πλησίασε αποφασιστικά και του έδειξε κίτρινη κάρτα!

*** Αυτά για τον Κωνσταντινίδη, ο οποίος και ως στυλ δεν είναι κατάλληλος.

*** Μπορεί να μη θυμίζει... Φεσόπουλο, όμως λίγη δίαιτα να την αναζητήσει.

ΝΑ ΚΛΕΙΣΩ τον χθεσινό αγώνα Κυπέλλου με τον Μαρκαριάν και τον Ιωνικό.

*** Σε τίποτα δεν θύμισε η ομάδα της Νίκαιας το περυσινό μοντέλο του Γιάτσεκ,
που είχε νικήσει με έξι γκολ διαφορά (στην αντίστοιχη φάση του Κυπέλλου) τον ΟΦΗ...

*** Ίσως ο Μαρκαριάν δεν διαθέτει την πονηριά (και μεθοδικότητα) του Πολωνού
και δεν τον κατηγορεί κανείς γι' αυτό.

*** Άλλωστε, δεν θα μπορούσε ποτέ να φανταστεί πόσο μέτρια απόδοση θα είχε ο
(Σέρβος) αμυντικός Κλάεβιτς...

*** Αλλού βρίσκεται το θέμα με τον Νοτιοαμερικανό τεχνικό. Στο ότι σχολίασε
περίεργα την εικόνα του αγώνα.

*** Πάρτε ένα μικρό δείγμα: «Το ποδόσφαιρο είναι δύσκολο, διότι καθένας βλέπει
διαφορετικά τις φάσεις».

*** Σας ερωτώ: έδωσε άλλοθι στον άσχετο που είχε παρεισφρήσει στην αίθουσα ή όχι;

*** Εμ, αυτά είναι που πρέπει να προσέχουμε.

ΤΗΛΕΦΩΝΗΜΑ στη στήλη προέκυψε χθες από τον παλιό καλό Κρητικό διαιτητή Γιώργο Κουναλάκη.

*** Ο άνθρωπος είχε διαβάσει το ενδιαφέρον του Μπλάτερ για καθιέρωση δύο
διαιτητών στα ποδοσφαιρικά ματς και «αγρίεψε».

*** Όπως μου αποκάλυψε, εδώ και τρία χρόνια υπάρχει μελέτη για το ίδιο θέμα,
εντελώς δική του και μάλιστα ο ίδιος έχει πειραματιστεί κατ' επανάληψη.

*** Με τον Κουκουλάκη παρέα, σφύριξαν το φιλικό ΟΦΗ - Αιγάλεω, ενώ πρόσφατα,
με πρωτοβουλία Κουναλάκη, οι διαιτητές Χρυσός - Κουγεντάκης διαιτήτευσαν αγώνα
στις Μοίρες για το ερασιτεχνικό πρωτάθλημα Ηρακλείου.

*** Η πλάκα ήταν που ο Κουναλάκης ­ όπως εκμυστηρεύτηκε ­ εδώ και τρία χρόνια
«δεν πατάει σε γήπεδο», δεν διαβάζει εφημερίδες, όμως μόλις του ανέφεραν για
το δημοσίευμα γύρω από τα σχέδια του Μπλάτερ, έγινε «θηρίο».

*** «Όχι και να μας κλέψουν οι Ελβετοί ελληνικές μελέτες», σχολίασε και άντε
τώρα να του πεις ότι έχει άδικο.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16338O121</ED>
<ID>
ID:16204

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O12&aa=1</URL></REF>


Article

<CATEGORY>vin10</CATEGORY>

 <H5>ΚΡΟΪΦ
</H5><H2>Κορυφαίος στην Ευρώπη
</H2>
Ο ΓΙΟΧΑΝ Κρόιφ ανακηρύχθηκε κορυφαίος Ευρωπαίος ποδοσφαιριστής του αιώνα
ύστερα από ψηφοφορία που διοργάνωσε η Διεθνής Ομοσπονδία Ιστορίας και
Στατιστικής του Ποδοσφαίρου και στην οποία έλαβαν μέρος ειδικοί, ιστορικοί και
δημοσιογράφοι απ' όλο τον κόσμο. Ο Κρόιφ συγκέντρωσε 753 ψήφους έναντι 709 του
Φραντς Μπεκενμπάουερ και 708 του Ισπανοαργεντινού Αλφρέδο Ντι Στέφανο. Την
πρώτη δεκάδα συμπληρώνουν οι Πούσκας (Ουγγαρία), Πλατινί (Γαλλία), Εουσέμπιο
(Πορτογαλία), Μπόμπι Τσάρλτον (Αγγλία), Στάνλεϊ Μάθιους (Αγγλία), Γκερντ Μίλερ
(Γερμανία) και Μάρκο Φαν Μπάστεν (Ολλανδία).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16338O122</ED>
<ID>
ID:16251

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O12&aa=2</URL></REF>


Article

<CATEGORY>vin10</CATEGORY>

 <H5>ΠΕΛΕ
</H5><H2>Πρώτος στη Λ. Αμερική
</H2>
ΤΟΝ ΑΝΤΙΣΤΟΙΧΟ τίτλο στη Λατινική Αμερική κατέκτησε ο Πελέ, συγκεντρώνοντας
220 ψήφους έναντι 193 του Ντιέγκο Μαραντόνα. Για την Αφρική κορυφαίος παίκτης
του αιώνα ανακηρύχτηκε ο Ζορζ Γουεά με 95 ψήφους έναντι 77 του Καμερουνέζου
Ροζέ Μιλά. Για την Ασία κορυφαίος παίκτης αναδείχτηκε ο Κορεάτης Μπουμ Κουν
Τσα, για την Ωκεανία ο Νεοζηλανδός Γουίντον Ρούφερ και για την Κεντρική-Βόρεια
Αμερική ο Μεξικανός Ούγκο Σάντσες.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16338O123</ED>
<ID>
ID:16288

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O12&aa=3</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ
</H5><H2>Ηθοποιός ο Φογκτς
</H2>
ΜΠΕΡΤΙ Φογκτς - Ζεράρ Ντεπαρντιέ σημειώσατε ένα. Ο Γερμανός πρώην
ομοσπονδιακός προπονητής έπαιξε ένα μικρό ρόλο σε ένα επεισόδιο του σίριαλ
«Στον Τόπο του Εγκλήματος» με αποτέλεσμα να προσελκύσει 10 εκατ. Γερμανούς
τηλεθεατές, σχεδόν τους διπλάσιους από τους τηλεθεατές που προσείλκυσε η
ταινία «Κόμης Μόντε Κρίστο» με τον Ντεπαρντιέ, που παιζόταν εκείνη την ώρα σε
άλλο κανάλι! Να σημειωθεί πως τίτλος του επεισοδίου ήταν «Απληστία».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16338O124</ED>
<ID>
ID:16313

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O12&aa=4</URL></REF>


Article

<CATEGORY>vin10</CATEGORY>

 <H2>Ο γάμος πέρασε από ... ακτίνες </H2>
ΚΑΙ ΞΑΦΝΙΚΑ η εκκλησία της Μεταμόρφωσης του Σωτήρος στην ομώνυμη συνοικία
(αλλιώς Κουκουβάουνες) γέμισε ποδήλατα! Συνέβη στον γάμο του εκ των κορυφαίων
Ελλήνων ποδηλατών Έλπη Ποτουρίδη με την εκλεκτή του Θεοδώρα, καθώς οι
συναθλητές του στην Εθνική ομάδα σκέφθηκαν ότι μεγάλος έρωτας είναι και το ποδήλατο.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16338O125</ED>
<ID>
ID:16329

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O12&aa=5</URL></REF>


Article

<CATEGORY>vin10</CATEGORY>

 <H2>«Είμαι απλήρωτος» </H2>
ΑΠΛΗΡΩΤΟΣ ΓΙΑ διάστημα περίπου πέντε μηνών είναι ο Μπάνε Πρέλεβιτς στην ΑΕΚ!.

Ο έμπειρος γκαρντ της «Ένωσης» δεν έχει πάρει τα χρήματα που του οφείλονται
για τη δόση του συμβολαίου του και αυτός είναι ένας από τους λόγους της κακής
αγωνιστικής του απόδοσης. Στην αρχή ο 32χρονος παίκτης έκανε υπομονή και ήταν
από τους καλύτερους παίκτες της ΑΕΚ (θυμηθείτε το παιχνίδι Κυπέλλου με το
Ηράκλειο), όμως στη συνέχεια άρχισε να δείχνει τη δυσαρέσκειά του στις
προπονήσεις και στους αγωνιστικούς χώρους, βλέποντας ότι κανείς από τη
διοίκηση της ομάδας του δεν ενδιαφέρεται. Θέλετε και παρασκήνιο; Στο
προηγούμενο παιχνίδι με τον Σπόρτιγκ, στα Πατήσια, όταν έγινε αλλαγή από τον
Καλαφατάκη, ο Πρέλεβιτς, πριν καθήσει στον πάγκο, είπε:.

«Δεν έχω όρεξη για μπάσκετ. Τόσο καιρό είμαι απλήρωτος...».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16338O126</ED>
<ID>
ID:16337

</ID><URL>http://ta-nea.dolnet.gr/neaweb/neafile.print_unique?e=A&f=16338&m=O12&aa=6</URL></REF>


Article

<CATEGORY>vin09</CATEGORY>

 <H5>ΣΙΡΙΑΛ ΓΙΑ ΤΟΝ ΕΚΤΟΠΙΣΜΟ 1.800 ΕΒΡΑΙΩΝ ΑΠΟ ΕΛΛΗΝΙΚΟ ΝΗΣΙ
</H5><H2>Ένας «άγνωστος» διωγμός
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Ιούνιος του 1944. Η Βενετία (Αγγελική Δημητρακοπούλου) μαζί με τη μάνα της
Τιτίκα (Καίτη Ιμπροχώρη) παρατηρούν με έκπληξη το πλιάτσικο των Γερμανών
Χίντελμαν (Νίκος Χατζής) και Μανόνσκι (Σταμάτης Γκίκας) ­ δίπλα η διερμηνέας
(Μαρία Κατσουλίδη) ­ στη σειρά «Η συκοφαντία του αίματος» του Κώστα
Αριστόπουλου, που θα προβληθεί από την ΕΤ1

Ιούνιος του 1944, σε ένα ελληνικό νησί που στενάζει υπό τον γερμανικό ζυγό. Η
Βενετία (Αγγελική Δημητρακοπούλου) ζει από κοντά τον διωγμό των Εβραίων
συμπολιτών της από τα Ες Ες και μοιράζεται τις στιγμές αγωνίας του αγαπημένου
της Αλμπέρτου (Κωνσταντίνος Τζανοκωστάκης).

Την ερωτική ιστορία του νεαρού Εβραίου μουσικού Αλμπέρτου με τη συνομήλική του
μουσικό ­ αριστοκρατικής καταγωγής ­ Βενετία, καθώς και τον διωγμό της
εβραϊκής κοινότητας του νησιού από τους ναζί, θα παρακολουθήσουμε από τις
αρχές Φεβρουαρίου, στη συχνότητα της ΕΤ1, μέσα από τη σειρά που σκηνοθετεί ο
Κώστας Αριστόπουλος «Η συκοφαντία του αίματος». Το σίριαλ βασίζεται στο
ομώνυμο μυθιστόρημα του Βασίλη Μπούτου, κυκλοφορεί από τις εκδόσεις «Νεφέλη»
και θα ολοκληρωθεί σε 20 επεισόδια.

Μέχρι σήμερα γνωρίζαμε για τον διωγμό των Εβραίων σε πολλές μικρές και μεγάλες
πόλεις της Ελλάδος (Θεσσαλονίκη, Βόλος κ.λπ.), όπως και τη διάσωσή τους στην
Ζάκυνθο και σε άλλα μέρη.

Με το βιβλίο του ο Βασίλης Μπούτος ασχολείται με τον διωγμό 1.800 Εβραίων από
ελληνικό νησί, που δεν είναι τόσο γνωστός στο ευρύ κοινό. Παρότι το νησί
αναφέρεται στο βιβλίο, οι αντιδράσεις που προκλήθηκαν από παράγοντές του, όταν
κυκλοφόρησε το μυθιστόρημα, υποχρέωσαν τον συγγραφέα να μην αναφερθεί ­ στο
σενάριο του σίριαλ ­ στον τόπο όπου διαδραματίστηκε η τραγική ιστορία.

Όλα ξεκινούν με τη γερμανική διαταγή για τη συγκέντρωση των Εβραίων στο
φρούριο του νησιού, την ημέρα ακριβώς που γινόταν η απόβαση των συμμαχικών
δυνάμεων στη Νορμανδία.

Λίγες μέρες πριν η Βενετία είχε ερωτευτεί παράφορα το εβραιόπουλο της
ιστορίας. Ένας έρωτας που θα την φέρει αντιμέτωπη με την οικογένειά της και θα
την οδηγήσει στην ενεργό δράση μέσα από τις τάξεις της Εθνικής Αντίστασης.

Παρά τις ηρωικές προσπάθειες της Βενετίας, ο αγαπημένος της Αλμπέρτος θα
συλληφθεί και θα μεταφερθεί στο Άουσβιτς μαζί με 1.800 ακόμη Εβραίους του
νησιού. Προηγουμένως ο Γερμανός διοικητής Ότο Γέγκερ μαζί με τον επικεφαλής
των Ες Ες Μανόνσκι είχαν ολοκληρώσει το καταστροφικό τους έργο λεηλατώντας τις
περιουσίες των Εβραίων.

Η σκέψη του χωρισμού της Βενετίας από τον Αλμπέρτο την οδηγεί στην απελπισία
και στην απόπειρα αυτοκτονίας. Όμως θα γλιτώσει την τελευταία στιγμή. Δεν θα
είναι, όμως, ποτέ όπως πριν.

Αυτό που κυρίως, όμως, επιχειρεί η «Συκοφαντία του αίματος» είναι να
ανασυνθέσει δραματουργικά τις τελευταίες ημέρες της γερμανικής κατοχής, αλλά
και των μεταπολεμικών δεκαετιών μέσα από τις ερωτικές ιστορίες δύο ζευγαριών:
του Αλμπέρτου και της Βενετίας, καθώς και του γιου του κατοχικού δημάρχου, του
Άγγελου (Αργύρης Ξάφης) και της Νένας (Ζέτα Πασπαράκη).

Αρκετά χρόνια αργότερα, οι αλλαγές που έχουν επέλθει σε κοινωνικό, οικονομικό
και πολιτιστικό επίπεδο στο νησί εξαιτίας του τουρισμού, είναι εμφανέστατες.
Όπως είναι φυσικό, στον τομέα αυτόν ­ του τουρισμού ­ επικεντρώνεται το
επιχειρηματικό ενδιαφέρον των περισσοτέρων.

Ο Άγγελος (Αργύρης Ξάφης), γιος του κατοχικού δημάρχου (Θέμης Πάνου), αποτελεί
την ενσάρκωση της νέας αυτής τάσης. Όλες οι επιλογές του (γάμος συμφέροντος,
εξωσυζυγικές σχέσεις, επιχειρηματικές δραστηριότητες) σκιαγραφούν τον ήρωα που
στοχεύει στο να μεταμορφώσει το νησί σε τουριστικό «παράδεισο». Μέσα σε αυτό
το κλίμα ένα πέπλο σιωπής καλύπτει τα ζοφερά γεγονότα που είχαν ως αποτέλεσμα
τον αφανισμό της άλλοτε ανθούσας εβραϊκής κοινότητας του νησιού. Τότε
εμφανίζεται στο νησί ο γιατρός Δημαράς (Νίκος Ψαρράς), μία εμφάνιση
καταλυτική, που θα αναμοχλεύσει τις μνήμες και θα φέρει στην επιφάνεια τα
οδυνηρά γεγονότα, στα οποία ο καθένας είχε παίξει τον ρόλο του.

Ένας βενετσιάνικος καθρέφτης στο σπίτι του Άγγελου (Αργύρης Ξάφης), που ήταν
«λεία» από το σπίτι του Αλμπέρτου (Κωνσταντίνος Τζανοκωστάκης), θα σταθεί
αφορμή να ανατραπεί η καθημερινότητα των περισσοτέρων. Και όλοι ­
πρωταγωνιστές και μη ­ θα βρεθούν αντιμέτωποι με το παρελθόν, αναγκασμένοι να
αντιμετωπίσουν την αλήθεια.

Ο Κώστας Αριστόπουλος με τους πρωταγωνιστές του σίριαλ έχουν επισκεφθεί από
τις 14 Σεπτεμβρίου του 1998 ­ οπότε και ξεκίνησαν και τα γυρίσματα ­ τη
Σαλαμίνα, τη Σύρο, το Λαύριο, ενώ αυτές τις μέρες κάνουν γυρίσματα στην Κηφισιά.

«Άρεσε το βιβλίο στον Κώστα Αριστόπουλο και τον ενδιέφερε πολύ. Εγώ δεν είχα
καμιά αντίρρηση να μεταφερθεί στην τηλεόραση», μας είπε ο συγγραφέας του
βιβλίου Βασίλης Μπούτος, που μαζί με τη Χρυσάνθη Σωτηροπούλου έγραψε και το σενάριο.

«Ήταν επιθυμία του Κώστα Αριστόπουλου να ασχοληθώ με το σενάριο», εξηγεί ο
Βασίλης Μπούτος και τονίζει: «Ήταν σημαντική εμπειρία για μένα. Ουσιαστικά
είναι μια αναδημιουργία η περιπέτεια του σεναρίου, που αποτελεί ελεύθερη
μεταφορά. Το ενδιαφέρον για μένα αποτελεί το γεγονός ότι ξαναπροσέγγιζα το
θέμα μέσα από διαφορετικές τεχνικές και διαδικασίες». Βλέποντας κάποιο υλικό
από τα γυρίσματα ο Βασίλης Μπούτος αισθάνθηκε μεγάλη συγκίνηση, επειδή «το
αισθητικό αποτέλεσμα ανταποκρίνεται πλήρως στην εικόνα που είχα στο μυαλό μου».

Ο Κώστας Αριστόπουλος με τους ηθοποιούς και τους τεχνικούς εργάζεται 10 έως 12
ώρες σε καθημερινή βάση. Και όπως μας είπε: «Στη σειρά εμφανίζονται κάποιοι
νέοι ηθοποιοί, που πιστεύω ότι έχουν εξαιρετικό ενδιαφέρον». Όπως η Αγγελική
Δημητρακοπούλου, ο Κωστής Τζανοκωστάκης, ο Αργύρης Ξάφης, η Ζέτα Πασπαράκη, η
Μαρία Κουμπάνη, η Μαρία Πρωτόπαπα, ο Νίκος Ψαρράς.

Στη «Συκοφαντία του αίματος» πρωταγωνιστούν ακόμη οι: Νινή Βοσνιάκου, Καίτη
Ιμπροχώρη, Ειρήνη Ιγγλέση, Τάκης Μόσχος, Αλέξης Γκόλφης, Χρήστος Στέργιογλου,
Άλκης Παναγιωτίδης, Βαγγελιώ Ανδρεαδάκη, Σταμάτης Γκίκας, Γιάννης Γκούμας κ.ά.
Τα σκηνικά - κοστούμια έχει αναλάβει η Αναστασία Αρσένη, τη μουσική ο Ιάκωβος
Δρόσος, τη διεύθυνση φωτογραφίας η Κατερίνα Μαραγκουδάκη, το μακιγιέζ η Φανή
Αλεξάκη, το μοντάζ η Φανή Ζιώζια και ο Γιώργος Ζάρας, ενώ για τον ήχο
υπεύθυνος είναι ο Αντώνης Ζέρβας. Στη διεύθυνση παραγωγής είναι ο Τάκης
Κατσέλης και στην παραγωγή ο Θρασύβουλος Ανδρέου.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16338P011</ED>
<ID>
ID:16213

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Η άλλη ματιά
</H2>
«Μεταρρύθμιση στην παιδεία ή στην τηλοψία», γράφει η Μυρτώ Ρήγου

σελ 5
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16338P012</ED>
<ID>
ID:16258

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Όπερα
</H2>
Η «Ελένη» του Θάνου Μικρούτσικου επιστρέφει και ταξιδεύει έως το
Μονπελιέ και τη Φλωρεντία

σελ 9
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16338P013</ED>
<ID>
ID:16294

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P01&aa=3</URL></REF>


Article

<CATEGORY>vin09</CATEGORY>

 <H5>«ΔΟΥΛΕΣ» ΤΟΥ ΖΕΝΕ ΣΤΟΝ ΒΟΛΟ
</H5><H2>Μυθική ζώνη
</H2>
Σκηνή από τη «Μυθική ζώνη» (στην Πειραματική Σκηνή του Εθνικού Θεάτρου)

«Μυθική ζώνη» είναι ο τίτλος της παράστασης που ανεβαίνει απόψε, στην
Πειραματική Σκηνή του Εθνικού Θεάτρου (Αγίου Κωνσταντίνου 22-24, τηλ.
5220.585). Στην παράσταση, που βασίζεται σε κείμενα του Σάμουελ Μπέκετ,
γίνεται χρήση των νέων τεχνολογιών προς την κατεύθυνση ενός διαλόγου του
θεάτρου με τον κινηματογράφο. Η μετάφραση είναι της Ερυφίλης Μαρωνίτη, η
σκηνοθεσία του Νίκου Χατζηπαπά και το σενάριο και η σκηνοθεσία του οπτικού
υλικού του Βασίλη Μαζωμένου. Η μουσική επιμέλεια ανήκει στον Νίκο Χατζηπαπά
και τον Βασίλη Μαζωμένο και τα ειδικά οπτικά εφέ στον Αντώνη Νικολάου και τον
Γρ. Γκλεζάκο. Παίζουν Λάζαρος Ανδριώτης, Έλενα Βόγλη, Μίλτος Δημουλής, Αντώνης
Διαμαντής, Ζαφείρης Κατραμάδος, Αριστέα Κοντραφούρη, Κάτια Νικολαΐδου,
Παρασκευή Πατελάκη, Θόδωρος Σκούρτας, Γεωργία Τσαγκαράκη και Άντα Χριστίδου.

*** «Δούλες» του Ζαν Ζενέ, στο Κτίριο Σπίρερ, στον Βόλο, από το Δημοτικό
Περιφερειακό Θέατρο Βόλου, σε μετάφραση Παναγιώτας Πανταζή, σκηνοθεσία και
σκηνικά Θέμη Μουμουλίδη, μουσική Κωστή Δρυγιανάκη και φωτισμούς Κώστα Τατάκου.
Παίζουν Βίκυ Βολιώτη, Βασιλική Δήμου και Σμαράγδα Καρύδη. Πληροφορίες στο τηλ.
(0421) 32818.

ΕΚΘΕΣΕΙΣ

Έργο της Κωνσταντίας Αδαμοπούλου (στην αίθουσα τέχνης «Άνεμος»)

Έκθεση με έργα Μπερντ και Χίλα Μπέχερ, Φελίξ Ντρέζε, Γιοργκ Ίμεντροφ,
Γιούργκεν Κλάουκε, Α. Ρ. Πενκ, Ζίγκμαρ Πόλκε και Γκίντερ Ίκερ (όλοι εκπρόσωποι
μεγάλων καλλιτεχνικών κέντρων του Ρήνου) εγκαινιάζεται σήμερα, στο Ινστιτούτο
Γκαίτε της Θεσσαλονίκης (Λεωφ. Νίκης 15). Για το περιεχόμενο της έκθεσης θα
μιλήσει ο ιστορικός τέχνης Άλκης Χαραλαμπίδης.

Έργο της Ρηνιώς Μουρέλου (Diana Yiulia Gallery)

*** Έκθεση ζωγραφικής της Ρηνιώς Μουρέλου, με τίτλο «Το Σπίτι», εγκαινιάζεται
απόψε στις 8, στην «Diana Yiulia Gallery» (Αρμοδίου 10, στη Βαρβάκειο πλατεία,
τηλ. 3249.626).

*** Ζωγραφικά της έργα εκθέτει στο «Επίκεντρο» (Αρμοδίου 10, στην Κεντρική
Αγορά, τηλ. 3312.187), η Λήδα Παπακωνσταντίνου. Η έκθεση έχει τίτλο «Μέλη».

*** Στον χώρο της Galerie Bosch (Κηφισίας 6-8, Παράδεισος Αμαρουσίου)
εγκαινιάζεται έκθεση ζωγραφικής του Χρήστου Αλαβέρα. Η έκθεση θα διαρκέσει έως
τις 2 Φεβρουαρίου 1999.

*** Μέχρι το τέλος Ιανουαρίου θα διαρκέσει η έκθεση ζωγραφικής της Κωνσταντίας
Αδαμοπούλου, που λειτουργεί στον «Άνεμο» (Κυριαζή 36, στην Κηφισιά, τηλ. 8082.027).

ΟΜΙΛΙΑ

Για το πολυφωνικό τραγούδι μιλάει το απόγευμα στις 5.30, στο «Ιδεο-Θέατρον»
(Στουρνάρη 57, τηλ. 5237.543), ο Βαγγέλης Κώτσος. Στον ίδιο χώρο, στις 8 το
βράδυ, διάλεξη του Κώστα Μερδενισιάνου, με θέμα «Τα ελληνικά σπήλαια».

ΜΕΛΩΔΙΕΣ

Ιταλικές ρομαντικές μελωδίες σαλονιού των αρχών του 19ου αιώνα ερμηνεύει το
βράδυ στις 8.30, στο «Παλλάς» (Βουκουρεστίου 1, τηλ. 3224.434), ο βαθύφωνος
Ευθύμιος Μιχαλόπουλος.

ΒΙΒΛΙΟ

Το βιβλίο του Αλέκου Ε. Φλωράκη «Μαρμάρινα λαϊκά τέμπλα της Τήνου», που
κυκλοφορεί από τις εκδόσεις «Τήνος», παρουσιάζουν το μεσημέρι, στις 12.45, στη
Στοά του Βιβλίου (Πεσμαζόγλου 5), ο Άγγελος Δεληβορριάς, ο Μιχάλης Μερακλής
και ο Κωνσταντίνος Αλαβάνος.

ΗΜΕΡΙΔΑ

Στην Παλαιά Βουλή θα πραγματοποιηθεί από την Οργάνωση των Lions ημερίδα με
θέμα «Το δημογραφικό πρόβλημα στις σύγχρονες κοινωνίες», με ομιλητές τους Χάρη
Μασούρα, Νίκο Γιαννή και Γεώργιο Τζοάνο. Συντονιστής ο δημοσιογράφος Παύλος Αλέπης.

«ΖΩΝΤΑΝΑ»

Βασίλης Σκουλάς

Ο Ανωγειανός βάρδος της Κρήτης Βασίλης Σκουλάς παίζει λύρα και τραγουδά
γνωστές επιτυχίες στο «Κονάκι» (Πειραιώς 112 και Ηρακλειδών), (γέφυρα
Πουλόπουλου, τηλ. 3459.818 και 3469.935). Κρητικό γλέντι από τις 11 το βράδυ
έως το πρωί.

Ο κριτικός βιβλίου των «ΝΕΩΝ» Δημοσθένης Κούρτοβικ, για λόγους προσωπικούς, θα
λείψει από την εφημερίδα για δύο περίπου μήνες.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16338P021</ED>
<ID>
ID:16216

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P02&aa=1</URL></REF>


Article

<CATEGORY>vin09</CATEGORY>

 <H2>Εγώ... ο Μήτσος
</H2>
<AUTHOR>Γ.Δ.Σ.</AUTHOR>

Δεν υπάρχει, τελικά, τίποτα πιο... επικίνδυνο απ' αυτά τα «σημειώματα» των
συντελεστών ­ συγγραφέων, σκηνοθετών, ηθοποιών κ.λπ., κ.λπ. ­ στα προγράμματα
των θεάτρων. Πολύ πρέπει να προσέχουν οι εμπλεκόμενοι καλλιτέχνες. Τριάντα
χρόνια τώρα, κι αν έχω διαβάσει μπούρδες και ασυνταξίες και «δήθεν» και της
Παναγιάς τα μάτια... Η περισπούδαστη σοβαρότης μπορεί εύκολα να ηχήσει ως
φαιδρή σοβαροφάνεια και το πολύ προσωπικό χιούμορ ως σαχλαμάρα. Γιατί, εγώ, αν
διαβάσω, ας πούμε, «Τι έλεγα τώρα!; (σ.σ. θαυμαστικό αλλά και ερωτηματικό). Α,
ναι! Ελπίζω να το φχαριστηθείτε όσο κι εμείς. Ντάξει!; (σ.σ. θαυμαστικό αλλά
και ερωτηματικό). Εγώ... ο... (σ.σ. ακολουθεί το βαφτιστικό του νέου ηθοποιού
που υπογράφει το σημείωμα, ας πούμε «ο Μήτσος»), τι να σκεφτώ; Ε; τι να σκεφτώ;
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16338P022</ED>
<ID>
ID:16260

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P02&aa=2</URL></REF>


Article

<CATEGORY>vin09</CATEGORY>

 <H2>Το παιχνίδι του ζωγράφου
</H2>
<AUTHOR>Π.Κ.</AUTHOR>

Χρόνης Μπότσογλου

Πενήντα μικρά έργα. Πενήντα παιχνίδια - πενήντα σελίδες ετοίμασε ο ζωγράφος
Χρόνης Μπότσογλου και τα παρουσιάζει σε έκθεση στην γκαλερί «Έκφραση» στη
Γλυφάδα. Οι 32 λευκές σελίδες ­ όπως της γραφομηχανής ­ έχουν επάνω τους
«πορτρέτα καρπών» κι είναι σπουδές για το πώς μεταβάλλεται το άσπρο, όταν
βάλεις επάνω του ένα χρώμα. Τα υπόλοιπα έργα είναι πορτρέτα εκ του φυσικού τού
ίδιου και της συζύγου του Ελένης. Ζωγραφικές σημειώσεις από τις τακτικές
συναντήσεις τους στις Βρυξέλλες, σε ακόμη μικρότερα χαρτάκια. Η γοητεία του
μικρού, του σκίτσου η φρεσκάδα, ο αυθορμητισμός, όλες αυτές οι ζωγραφικές
σκέψεις που κανονικά ο καλλιτέχνης μοιράζεται με τους στενούς του φίλους σε
ατμόσφαιρα εργαστηρίου βγαίνουν τώρα προς τα έξω.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16338P023</ED>
<ID>
ID:16296

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P02&aa=3</URL></REF>


Article

<CATEGORY>vin09</CATEGORY>

 <H5>... και οι πωλήσεις
</H5><H2>Το πένθος...
</H2>
<AUTHOR>Α.Ν.</AUTHOR>

Είναι κάτι που λίγο αφαιρεί το «γκλάμουρ» από τις φετινές απονομές βραβείων
και λογοτεχνικών τιμών: το πένθος. Και αυτό, επειδή φέτος, όλα σχεδόν τα
λογοτεχνικά βραβεία έχει σαρώσει ­ και σαρώνει ­ ο κορυφαίος Άγγλος ποιητής,
poet laureate, Τεντ Χιούζ, ο οποίος πέθανε πρίν από λίγες εβδομάδες αφότου
κυκλοφόρησε το κύκνειο άσμα του, τα περίφημα πλέον «Birthday Letters». Το
ύστατο αυτό έργο ποιητικής δημιουργίας του Τεντ Χιούζ είναι και το πιο
προσωπικό βιβλίο του εσωστρεφούς, «αποτραβηγμένου» ποιητή, το οποίο αφηγείται
την «καταραμένη» σχέση του με τη σύζυγό του, ποιήτρια Σύλβια Πλάθ ­ η οποία
αυτοκτόνησε πριν από 28 χρόνια.

Τα «Birthday Letters» έχουν εξελιχθεί ­ και μάλιστα εν ριπή οφθαλμού ­ στο
μεγαλύτερο ποιητικό «μπεστ-σέλερ». Μονάχα στη Βρετανία, οι πωλήσεις του
αγγίζουν τις 150.000, ενώ στις ΗΠΑ κυμαίνονται γύρω στις 110.000. Ποιος ο
λόγος; Ο Χιούζ είχε πάντα ένα πολύ πιστό, έγκριτο, μα και πολύ μικρό
ακροατήριο. Όπως όμως αποκαλύπτει ο Πίτερ Φορμπς, αρχισυντάκτης του «Poetry
Review», «αφενός μέχρι τώρα το κοινό δεν τον πλησίαζε, γιατι εκείνος έμοιαζε
"παγωμένος", καθώς ποτέ του δεν μίλησε για την Πλαθ και τον θάνατό της,
δημοσίως, αφετέρου ο κόσμος προτιμάει οι μεγάλοι ποιητές του να είναι νεκροί.
Γιατί ζωντανούς δεν ξέρει κανείς τι να τους κάνει».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16338P024</ED>
<ID>
ID:16320

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P02&aa=4</URL></REF>


Article

<CATEGORY>vin09</CATEGORY>

 <H5>ΝΙΚΟΣ ΞΥΔΑΚΗΣ
</H5><H5>Πλάτυνε τον κόσμο του
</H5><H2>Με δύναμη από τον κόσμο του Βιζυηνού
</H2>
<AUTHOR>ΧΑΡΗ ΠΟΝΤΙΔΑ</AUTHOR>

<H3>Γίνεται πάντα το ίδιο. Η συνέντευξη με τον Νίκο Ξυδάκη ξεκινάει όταν
τελειώνει η συνέντευξη. Όταν μπαίνει στην τσάντα το μαγνητόφωνο. Μετά έχεις το
δίλημμα: αυτά που έχει καταγράψει το μηχάνημα ή τα άλλα, αυτά που τον
εκφράζουν περισσότερο και που θα προσπαθήσεις να αναπαραγάγεις, ανασύροντάς τα
μέσα από μια συζήτηση που μπορεί να κράτησε περισσότερο και από τη συνέντευξη;

</H3>
Στη σκηνή των «Γραμμών», από απόψε έως και την Κυριακή, ο Νίκος Ξυδάκης θα
παρουσιάσει νέα τραγούδια του πάνω στην ποίηση του Γεωργίου Βιζυηνού και της
Σαπφούς, σε μετάφραση Οδυσσέα Ελύτη

Το θέμα δεν είναι απλό. Γιατί στη μία περίπτωση έχεις έναν άνθρωπο που μιλάει,
που έχει άποψη και την εκφράζει, ενώ στην άλλη είναι κάποιος που προσπαθεί
συνεχώς να «μειώνει» τις απαντήσεις του στο ελάχιστο δυνατό. Το ξέρει και ο
ίδιος αυτό και μάλιστα ήταν αυτός που το επισήμανε όταν μιλήσαμε. Δεν το κάνει
επίτηδες, όμως. Το διευκρινίζει: «Θέλω χρόνο για να μιλήσω σε κάποιον, και
όταν μιλάω θέλω να αισθάνομαι ότι απευθύνομαι σε ένα συγκεκριμένο άτομο. Το
άτομο αυτό πρέπει να λειτουργεί καταλυτικά για να αποκαλύπτω κι εγώ ο ίδιος
στον εαυτό μου πράγματα που δεν τα είχα συνειδητοποιήσει. Αλλιώς δεν έχει
νόημα να μιλώ».

Απόμακρος;

Όλα αυτά δεν θα είχαν απολύτως καμιά σημασία, αν δεν επρόκειτο για τον Νίκο
Ξυδάκη. Τον σιωπηλό Ξυδάκη, τον εσωστρεφή, τον απόμακρο. Τίποτα δεν ισχύει για
τον ίδιο ­ τίποτα δεν είναι επί της ουσίας όπως φαίνεται. «Λένε ότι είμαι
εστέτ ή σνομπ», λέει κάποια στιγμή όταν η κουβέντα έχει πάρει τον δρόμο της
και εκείνος έχει αποφασίσει να πει τα πράγματα με το όνομά τους. Απορεί.
«Γιατί; Δεν το καταλαβαίνω αυτό. Εγώ επικοινωνώ μια χαρά με απλούς ανθρώπους
που συναντώ στην καθημερινότητά μου ­ ταξιτζήδες, σουβλατζήδες ­ μιλάω μ'
αυτούς τους ανθρώπους, δεν νιώθω ότι υπάρχει απόσταση μεταξύ μας».

Στο τέλος φτάνουμε στο θέμα μας, τον λόγο της συνάντησής μας, που δεν είναι
άλλος από τον Γεώργιο Βιζυηνό. Ποιήματα του Βιζυηνού (και δύο ποιήματα του
Θοδωρή Γκόνη) αποτελούν το επίκεντρο της νέας του δουλειάς, που θα
κυκλοφορήσει στο τέλος του μήνα (με τίτλο «Το αμάρτημα της μητρός μου») και θα
παρουσιάσει αυτές τις ημέρες στις «Γραμμές» (από σήμερα μέχρι και τις 17/1)
μαζί με νέες συνθέσεις του σε ποίηση Σαπφούς και μετάφραση Ελύτη. Βιζυηνός και
Σαπφώ σήμερα, Σολωμός και Λαπαθιώτης παλιότερα. Η ποίηση φαίνεται να μπαίνει
όλο και πιο συχνά στη μουσική του.

Απήχηση

«Όχι και τόσο συχνά, γιατί έχουν περάσει 10 και πλέον χρόνια από τότε που
μελοποίησα Σολωμό. Ποτέ δεν είχα την τάση να μελοποιώ ποιητές. Απλά έχω
καταπιαστεί με πολύ συγκεκριμένα πρόσωπα που με έχουν συγκινήσει. Όσο για τον
Βιζυηνό, είναι μια υπόθεση που έχει αρχίσει εδώ και πολύ καιρό, από τη
συνεργασία μου με τον Θοδωρή Γκόνη σε παραστάσεις που είχε ανεβάσει στο Άργος
και στο Βορείου Ελλάδος. Εδώ μπορεί να υπάρχει και μία μικρή παρεξήγηση. Δεν
πρόκειται ακριβώς για μελοποίηση Βιζυηνού, γιατί το μεγαλύτερο μέρος των
ποιημάτων του δεν μελοποιούνται. Εκτός λοιπόν από το "Φυσά Βοριάς, φυσά
Θρακιάς" που ήταν και η αιτία για να ασχοληθώ με τον Βιζυηνό ­ το τραγούδι
αυτό είχε μια απίστευτη απήχηση στο κοινό, στις παραστάσεις που δίναμε ­ θα
έλεγα ότι ο νέος μου δίσκος είναι ένα μικρό αφιέρωμα στον κόσμο του Βιζυηνού».

­ Πώς ο Βιζυηνός μπορεί να μιλήσει στον σημερινό άνθρωπο;

«Δεν χρειάζονται σε αυτά τα πράγματα προκαταλήψεις. Καλό είναι να ακούει
κανείς πρώτα και μετά να βγάζει συμπεράσματα. Όταν παίζεις ένα τραγούδι και
βλέπεις ότι συγκινεί τον κόσμο ­ που εκείνη την ώρα δεν ξέρει αν είναι
Βιζυηνός ή κάποιος άλλος ­ αυτό δείχνει ότι υπάρχει μια δύναμη από κάτω».

Έρωτας

Δεν υπάρχει τίποτα το ελιτίστικο στην επιλογή του Βιζυηνού ή της Σαπφούς κατά
τον Νίκο Ξυδάκη, τίποτα που πρέπει να απομακρύνει ή να φοβίζει τον μέσο
ακροατή. Γιατί ο μεν Βιζυηνός μιλάει για απλά καθημερινά πράγματα ­ για τη
μάνα του, για το χωριό του, την ζωή του ­ η δε Σαπφώ έχει γράψει βαθύτατα
ερωτικά ποιήματα, στίχους που μιλούν για τον έρωτα με έναν τρόπο που είναι
δύσκολο να αφήσουν ασυγκίνητο τον σημερινό άνθρωπο.

«Ειδικά για τον Βιζυηνό», λέει, «θα μπορούσα να μιλάω μια ολόκληρη μέρα. Αλλά
τι νόημα θα είχε αυτό;». Όποιος ενδιαφέρεται «διαβάζει» Ξυδάκη μέσα από τα
τραγούδια του. Αυτή, άλλωστε, είναι και η απάντησή του όταν τον ρωτώ ευθέως
γιατί διατηρεί σταθερά ένα είδος απόστασης από το κοινό. «Για μένα τα
τραγούδια μου είναι πράξη δέσμευσης όχι μόνο προς τον εαυτό μου, αλλά και προς
τον κόσμο. Δηλαδή κάποιος πρέπει να παρακολουθήσει τι λέω μέσα από τα
τραγούδια αυτά, για ποια πράγματα μιλάω»...

­ Οι περισσότεροι καλλιτέχνες, ωστόσο, που έχουν μία
θέση στον χώρο, φαίνεται ότι έχουν την
ανάγκη να μιλούν ευθέως για τη δουλειά τους. Ή για άλλα
θέματα ­ κοινωνικά, πολιτικά.

«Αυτό δεν δηλώνει καμιά απόσταση. Απλά είναι στοιχείο της ιδιοσυγκρασίας μου.
Δεν μπορώ να μιλάω εύκολα και για όλα. Βέβαια κάποια πράγματα μπορεί να
βοηθούν ή να αποσαφηνίζουν κάτι που αφορά τη δουλειά σου ή εσένα τον ίδιο.
Εμένα πάντα μου δημιουργεί μια ανησυχία το ότι μπορεί να ενδιαφέρονται πιο
πολύ για μένα παρά γι' αυτά που κάνω. Βλέπω σε πολλές περιπτώσεις ότι η
υπερβολική προβολή πέφτει σαν σκιά πάνω στη δουλειά σου κι εσύ ο ίδιος
καταντάς να γίνεις η σκιά της. Εάν έχεις ένα έργο, αν είναι αυτό που σε
βασανίζει, νομίζω πως μέσα από αυτό μπορεί κανείς να δει πάρα πολλές πτυχές
του εαυτού σου».

Ένας παρεξηγημένος λογοτέχνης που τον ανακαλύπτουν ξαφνικά τον
τελευταίο καιρό έχει σίγουρα κάτι που λάμπει και είχε θαφτεί μέσα στα
χρόνια. Κάτι που αγγίζει τον σημερινό άνθρωπο. Ποιο είναι
αυτό το επίκαιρο στοιχείο του Βιζυηνού;

«Ναι, μέχρι τώρα ήταν παρεξηγημένος. Βλέπεις, όμως, η ζωή φέρνει διάφορα
πράγματα στην επιφάνεια την πιο αναπάντεχη στιγμή. Για μένα ο Βιζυηνός είναι
ένα χαρακτηριστικό παράδειγμα ανθρώπου που ενώ ήταν τόσο περιορισμένος ­ στα
όριά του σχεδόν ­ παρ' όλα αυτά μπόρεσε και πλάτυνε τον κόσμο του. Ο Βιζυηνός
είτε μιλάει για το χωριό του είτε για τα πάθη της μάνας του είτε για τον έρωτά
του είναι στον πόνο του αυθεντικός. Αυτή είναι, νομίζω, και η δύναμή του
σήμερα. Η αυθεντικότητά του».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16338P031</ED>
<ID>
ID:16217

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P03&aa=1</URL></REF>


Article

<CATEGORY>vin09</CATEGORY>

 <H5>Πολύτιμη συμβολή
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ο φίλος Μάνος Ελευθερίου μάς έστειλε πάλι τον μποναμά του. Τον τρίτο τόμο
του «Θεάτρου στην Ερμούπολη» του εικοστού αιώνα (1907-1912). Αυτή η πολύτιμη
έκδοση που χρηματοδοτείται από τον Δήμο Ερμούπολης μάς αιφνιδιάζει κάθε τόσο
με την πληρότητά της. Η συλλεκτική μανία του Ελευθερίου, η ακρίβειά του, η
βασανισμένη διασταύρωση στοιχείων, η αίσθηση που έχει του ιστορικού
ντοκουμέντου, το φιλοπερίεργο, ακόμη και η ιστορική ειρωνεία του που τον
οδηγεί να δρέπει το παράδοξο όχι ως παράξενο αλλά ως τεκμήριο που αναδείχνει
συμπεριφορές, αντιφάσεις, αντινομίες, συμβιβασμούς και γενναιοδωρίες μιας
κοινωνίας, καθιστούν το έργο αυτό καθρέπτη όχι μόνο των θεατρικών γεγονότων
στην πάλαι ποτέ ακμάζουσα στις αρχές του αιώνα ακόμη Σύρο, αλλά καθρέπτη της
καθόλου ζωής, της κοινωνικής, της πολιτικής, της οικονομικής, της πνευματικής,
ακόμη και της μικροϊστορίας των ηθών, των συνηθειών και των συμπεριφορών, της
μόδας κ.ά..

Όσο περνούν τα χρόνια και όσο ο κόμβος αυτός του εμπορίου στη Μεσόγειο
χάνει την αίγλη του, λόγω αλλαγής των εμπορικών, ναυτιλιακών, ναυπηγικών και
συγκοινωνιακών συνθηκών, διαβλέπει κανείς τη φθίνουσα πορεία της θεατρικής
ιστορίας του νησιού. Έτσι ενισχύεται ο κανόνας πως οι τέχνες, και ιδιαίτερα
όσες απαιτούν συνεργασία συντελεστών, χρηματοδότηση, ενημέρωση, έξοδα κίνησης
και υλικό παραγωγής, όπως το θέατρο, ακμάζουν σε εποχές οικονομικής άνεσης και ευημερίας.

Ο Μάνος Ελευθερίου χτίζει με γερά υλικά το οικοδόμημα της θεατρικής μας ιστορίας.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16338P032</ED>
<ID>
ID:16261

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P03&aa=2</URL></REF>


Article

<CATEGORY>vin09</CATEGORY>

 <H2>Η τέχνη των ηρώων
</H2><H2></H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Το λιτό μνημείο στο Λιοπέτρι της Κύπρου ανάγει μια υψηλή πατριωτική στιγμή του
κυπριακού αγώνα σε παγκόσμιο σύμβολο ­ Στενοί, αλλά με πολλά περιθώρια
ανάπτυξης, οι εικαστικοί δεσμοί της Ελλάδας και της Μεγαλονήσου.

«Υπάρχει άραγε μνημειακή γλυπτική χωρίς προγραμματισμένο δημόσιο χώρο τριγύρω
της;» αναρωτηθήκαμε πολλές φορές σ' αυτήν τη στήλη, υπενθυμίζοντας και τους
άλλους δυσμενείς παράγοντες, όπως είναι η άγνοια για το τεράστιο επικοινωνιακό
βεληνεκές, που έχει κάθε δημόσιο γλυπτό και οι πιέσεις για απλοϊκά, ρητορικά,
Ηρώα. Τα προβλήματα πολλαπλασιάζονται όταν ο τιμώμενος χώρος είναι ένα εθνικό
μνημείο από μόνος του, κι ακόμη περισσότερο όταν αυτός απειλείται με
υποδούλωση. Άλλες οι συνθήκες για ένα εθνικό Ηρώο στην Αθήνα, κι άλλες στη
μαρτυρική Κύπρο.

Ο «Αχυρώνας του Λιοπετρίου» είναι το κυπριακό «Χάνι της Γραβιάς», τόπος
μαρτυρικής θυσίας των αγωνιστών της ΕΟΚΑ Α. Κάρυου, Φ. Πίττα, Η. Παπακυριακού
και Χρ. Σαμάρα. Πρόσφατα, το Συμβούλιο Ιστορικής Μνήμης του κυπριακού
Υπουργείου Πολιτισμού επέλεξε τον διακεκριμένο γλύπτη Νίκο Κουρούσιη για να
φιλοτεχνήσει το μνημείο του Αχυρώνα. Ο καλλιτέχνης έκανε μια συνολική
διαμόρφωση του περιβάλλοντος χώρου και του κτίσματος, έτσι που μοιάζει με λιτό
μεταβυζαντινό παρεκκλήσι. Τα οπτικά αυτά στοιχεία καθοδηγούν το βλέμμα στο
πάνω μέρος της αυλής, διαμορφωμένο διακριτικά σε αμφιθέατρο, στο κέντρο του
οποίου υψώνεται το επιβλητικό μεταλλικό γλυπτό, στη φόρμα μιας πτυχής από
σημαία που ανεμίζει. Ευφυώς ο καλλιτέχνης δεν παριστά τη συγκεκριμένη κυπριακή
σημαία, προτιμώντας να αναγάγει το μήνυμα της θυσίας στην παγκόσμια διάστασή
του, όπως άλλωστε επιβάλλει η συνολικότερη εθνική στρατηγική για τη
διεθνοποίηση του κυπριακού αγώνα. Το τελικό αποτέλεσμα εξιδανικεύει τις
έννοιες της αφοσίωσης και της θυσίας, δίνοντας πανανθρώπινες και διαχρονικές διαστάσεις.

Ο ηρωικός «Αχυρώνας του Λιοπετρίου», το κυπριακό «Χάνι της Γραβιάς», όπως
διαμορφώθηκε από τον Ν. Κουρούσιη, και το μνημειακό γλυπτό του, στο κέντρο

Ωστόσο, στην εκφραστική λιτότητα και στον συμβολισμό του μνημείου δεν
ανταποκρίνονται όλοι με τον ίδιο τρόπο. Ορισμένοι συγχωριανοί ζητούν ν'
αντικατασταθεί ή να συμπληρωθεί από γλυπτικά πορτρέτα των ηρώων. Το ερώτημα
που προέκυψε δεν είναι μόνο καλλιτεχνικό, αλλά ευρύτερο, και αφορά τον
επικοινωνιακό ρόλο κάθε δημόσιου γλυπτού: Σε ποιον πιστεύουμε πως ανήκει η
θυσία των πατριωτών; Στους συγγενείς τους μόνον; Ή στο έθνος και την
ανθρωπότητα; Το Συμβούλιο μας κάλεσε προσωπικά να συμβάλλουμε σ' αυτόν τον
προβληματισμό και ανταποκριθήκαμε στην τιμή. Η δωρικής λιτότητας και
επιγραμματικότητας σημαία θα παραμείνει τελικά ως έχει, και τα πορτρέτα
παραδίπλα θα την ενατενίζουν. Το πατριωτικό συναίσθημα από το γλυπτό του
Κουρούσιη ήταν ένα από τα πιο σπάνια που εισπράξαμε από δημόσιο γλυπτικό έργο.
Και έδωσε τον τόνο και στην υπόλοιπη επαφή μας με τον πολιτισμό και το
ιστορικό στίγμα της Κύπρου, σ' αυτήν την πρώτη μας επίσκεψη στο νησί.

Στην Κρατική Πινακοθήκη της Λευκωσίας είδαμε μια αντιπροσωπευτική συλλογή της
σύγχρονης κυπριακής τέχνης. Οι προχωρημένοι προβληματισμοί καλλιτεχνών όπως οι
Γ. Γεωργίου, Α. Διαμαντής, Τ. Κάνθος, Μ. Λοϊζίδου, Α. Μακρίδης, Γ. Σφήκας,
Θεόδουλος, κ.ά. αναδεικνύουν τη σταυροδρομική φυσιογνωμία του νεοελληνικού
πολιτισμού ως σύνολο. Σε πολλά αρχοντόσπιτα ανακαλύψαμε πορτρέτα από επιφανείς
Έλληνες ζωγράφους του 19ου αιώνα. Οι ιστορικοί αστικοί πυρήνες του μείζονος
ελληνορθόδοξου κόσμου (Αλεξάνδρεια, Σμύρνη, Λεμεσός, κ.ά.π.) είναι ένα
θησαυροφυλάκιο μνήμης, που ακόμη αναμένει μια ολοκληρωμένη μελέτη από τη
νεοελληνική ιστοριογραφία. Η αρχή έγινε με τις παλιότερες πρωτοβουλίες των
επιφανών συλλεκτών Δ. Πιερρίδη και Δ. Ιωάννου, ενώ η Πινακοθήκη Ρόδου ­ που
ίδρυσε ο επίσης Κύπριος Α. Ιωάννου ­ έχει ήδη αναλάβει συντονιστικό ρόλο. Η
εικαστική επικοινωνία Ελλάδος - Κύπρου επιβάλλεται να αυξηθεί ακόμη
περισσότερο, και η παρουσία του φιλότεχνου πρέσβη κ. Κ. Ροδουσάκη, δημιουργεί
τώρα πολλές βάσιμες ελπίδες γι' αυτό.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16338P041</ED>
<ID>
ID:16218

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P04&aa=1</URL></REF>


Article

<CATEGORY>vin09</CATEGORY>

 <H5></H5><H5></H5><H2>Η τέχνη του τηλεφωνητή
</H2>
<AUTHOR>ΓΙΩΡΓΟΣ ΜΑΝΙΩΤΗΣ</AUTHOR>

Μηνύματα που κατά καιρούς χρησιμοποίησα στον τηλεφωνητή μου:

1. Αγαπητοί φίλοι και εχθροί, μη διστάζετε... μετά το σήμα, αφήστε το
μήνυμά σας!

2. Το κτένι δεν σπάει, ο κόμπος δεν λύνεται ωστόσο εσείς μετά το σήμα,
αφήστε το μήνυμά σας!

3. Η αλεπού εκατό χρόνων και το αλεπουδάκι εκατόν δέκα; 
Γίνεται; Δεν γίνεται!

4. Μένετε μόνοι μέσα στο χιόνι;

Ή με τη μαμά σας και τα όνειρά σας;

Ωστόσο, εσείς μετά το σήμα, αφήστε το μήνυμά σας!

5. Με τραγούδια και θρήνους, καθισμένοι στην όχθη βλέπουμε τον χρυσό
ποταμό να κυλά!

6. Αφήστε το μήνυμά σας!

«Γιατί τα ωραία είναι αμαρτωλά και τα αμαρτωλά είναι ωραία!».

7. Έχει καλό καιρό! Απουσιάζω!

Μετά το σήμα, αφήστε το μήνυμά σας!

8. Βρέχει. Δουλεύω και δεν απαντώ!

Αυτό όμως δεν σημαίνει ότι μισώ και τον κόσμο!

Μετά το σήμα, αφήστε το μήνυμά σας, οπωσδήποτε...

9. Πήγα για καφέ!

Η νύχτα όμως είναι μεγάλη!

Μετά το σήμα, αφήστε το μήνυμά σας!

10. Τη μητέρα μας την πείσανε με τη μητρότητα και τον πατέρα μας τον
πείσανε με τη μητέρα μας!

Ωστόσο, εσείς μετά το σήμα, αφήστε το μήνυμά σας.

11. Μη μασάτε τα λόγια σας!

Θέλω μήνυμα γενναίο, καθαρό!

Χωρίς παράσιτα! Ο καιρός περνά!

12. Όταν έχει φεγγάρι παίρνουν συχνά τηλέφωνο αλλά διστάζουν να μιλήσουν.

13. Στις γιορτές τα καλά μηνύματα σώζουν ζωές.

14. «Ζώντας ζώντας και ψευτοζώντας!»

Ωστόσο, εσείς μετά το σήμα, αφήστε το μήνυμά σας.

Όποιο κι αν είναι...

15. «Αλτ... τις ει;

Προχώρα στο παρασύνθημα!».

16. Αστεία πράγματα!

Θυμηθείτε, την ώρα που αλλάζει ο χρόνος!

17. Σε ποιους θα πέσει ο κλήρος;

Στα αγόρια ή στα κορίτσια;

Ποιοι τελικά θα φαγωθούν!

«ΟΛΟΙ!» απάντησε ένας βιαστικά και έκλεισε το τηλέφωνο.

Ο Γ.Ν. Μανιώτης είναι συγγραφέας.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16338P042</ED>
<ID>
ID:16262

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P04&aa=2</URL></REF>


Article

<CATEGORY>vin09</CATEGORY>

 <H5>Αγώνας ιδεών πέντε γιγάντων
</H5><H2>ΒΙΒΛΙΟπαρουσίαση
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

ΤΖΟΝ Λ. ΚΑΣΤΙ: «Ο μυστικός δείπνος». Μετάφραση Δ.
Σκούφης, εκδόσεις Π. Τραυλός - Ε. Κωσταράκη
1998, σελ. 230

Τι θα συνέβαινε αν πέντε γίγαντες της παγκόσμιας διανόησης έπαιζαν μπροστά
στα μάτια μας έναν αγώνα ιδεών, πότε μποξ πότε σκάκι; Στο σχολαστικά στρωμένο
τραπέζι ενός βρετανικού δείπνου, οι καλεσμένοι του οικοδεσπότη, πολιτικού,
φυσικού και υπέρμαχου της συνένωσης θετικών και ανθρωπιστικών επιστήμων Τζ.
Σνόου προσέρχονται: ο μαθηματικός Άλαν Τούρινγκ, «πατέρας» πασών των
υπολογιστικών συστημάτων. Ο μαρξιστής γενετιστής Τζον Χάλντεϊν, «γεφυροποιός»
της κλασικής γενετικής με τη θεωρία της εξέλιξης. Ο νομπελίστας φυσικός Έρβιν
Σρέντιγκερ, που εκτός από τις βάσεις της μοριακής βιολογίας και της κβαντικής
μηχανικής, ερεύνησε τις σχέσεις της επιστήμης με τη φιλοσοφία και τις
ανατολικές θρησκείες. Και ο Λούντβιχ Βίντγκενσταϊν, από τους μεγαλύτερους
φιλοσόφους του αιώνα μας ­ και ο μόνος που ανέπτυξε δυο τόσο διαφορετικά
φιλοσοφικά συστήματα, ώστε το ένα απέκλειε το άλλο!

Συζητώντας στο δείπνο, πίνουν τσέρι, τρώνε σούπα, ψάρι, κρέας, σαλάτα,
επιδόρπιο, παίρνουν κονιάκ κι ένα καλό πούρο. Και τότε, ο αναγνώστης αυτού του
καθηλωτικού βιβλίου «επιστημονικής πεζογραφίας» του πανεπιστημιακού καθηγητή
και συγγραφέα έργων εκλαϊκευμένης επιστήμης Τζον Κάστι, αισθάνεται τη θαλπωρή
του δείπνου ­ και του λόγου.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16338P043</ED>
<ID>
ID:16297

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>Καιροσκοπία
</H2>
<AUTHOR>ΜΥΡΤΩ ΡΗΓΟΥ</AUTHOR>

<H3>Τη Δευτέρα το βράδυ στην τηλεόραση κατάλαβα «γιατί πρέπει να καταργήσουμε το
σχολείο». Η φράση δεν είναι δική μου. Τη δανείζομαι από το πολυσυζητημένο
βιβλίο του Ιβάν Ίλιτς «Κοινωνία χωρίς σχολεία». Πρέπει να καταργήσουμε το
σχολείο γιατί πολλοί μαθητές, κυρίως φτωχοί μαθητές, έχουν καταλάβει από
ένστικτο τι ζημιά τούς κάνει το σχολείο.
</H3>
Τους κάνει να συγχέουν τη διαδικασία με την ουσία, το δίπλωμα με τη
δημιουργική ικανότητα, την παιδεία με την αγορά. Είδα στην τηλεόραση τη
διαδικασία, το δίπλωμα, την αγορά και δεν τα είδα στους μαθητές, αλλά σ' αυτό
που πρόκειται να γίνουν όταν τελειώσουν το σχολείο: διαδικασία, δίπλωμα,
αγορά. Μ' ένα λόγο, τηλεόραση! Αλλά όταν υπάρχει εγχειρίδιο των τεχνικών
λυκείων ­ το είπε η Παπαρήγα στη Βουλή ­ με τίτλο «Να γίνεις αυτό που είσαι»,
τότε τι να καταργήσουμε ή να μην καταργήσουμε το σχολείο: «Να γίνεις αυτό που
είσαι, δηλαδή να γίνεις αυτό που θέλω εγώ η τηλεόραση να είσαι. Και το πώς θα
είσαι καθορίζεται από εμένα για να σε παίξω ή να μη σε παίξω, να σε προβάλω ή
να σε εξαφανίσω, να σε αγοράσω ή να σε πουλήσω, να σε αφήσω όπως είσαι ή να σε
μεταμορφώσω. Είμαι η αδύνατη διάζευξη: είτε με ακολουθήσεις είτε όχι, εγώ σε
παρακολουθώ διά βίου μέχρι την ώρα που ξεψυχάς στην εθνική»...

Το σκασιαρχείο

Τη Δευτέρα το βράδυ είδα επίσης στην τηλεόραση γιατί το σχολείο δεν πρέπει να
καταργηθεί. Δεν πρέπει να καταργηθεί γιατί στο σχολείο δεν «παίζει» η
τηλεόραση. Εκεί υπάρχει η τάξη η οποία υποκινεί την πρωταρχική μιμητική
επιθυμία. Όταν όμως αυτόν που τον μιμείται ο μαθητής (ο δάσκαλος) πίσω απ' τη
θέση της μονιμότητάς του αθετεί την αστάθεια που προσιδιάζει στον διδακτικό
χώρο («στην τάξη ο καθένας δεν θα πρέπει πουθενά να βρίσκεται στη θέση του»,
γράφει ο Μπαρτ) και φέρει σε πέρας το έργο του σαν υπαλληλάκος, τότε αυτός ο
δάσκαλος είναι που καταργεί το σχολείο. Το κράτος γνωρίζει τις εκπαιδευτικές
αδυναμίες και σοφίζεται εκπαιδευτικές μεταρρυθμίσεις για να τις αντιμετωπίσει.
Κατ' αυτό τον τρόπο έχουμε την ψευδαίσθηση ότι μπορούμε να διακρίνουμε τι
είναι και τι δεν είναι αναγκαία εκπαίδευση. Και τότε, γράφει ο Ίλιτς, η
αλλοτρίωση της σύγχρονης κοινωνίας με την παιδευτική έννοια είναι χειρότερη
απ' την οικονομική της αλλοτρίωση. Διότι τα παιδιά διατρέχουν δύο κινδύνους: ή
να γίνουν μαθητές πλήρους απασχόλησης ή να επιρρίψουν τη δική τους ευθύνη για
μάθηση στον θεσμό. Υπάρχει μια αντίφαση στην εκπαίδευση, η οποία δεν μπορεί να
αρθεί: επιτάσσει ως προϋπόθεση της ελεύθερης αποδοχής νόμων που κρίνονται
ορθοί την αρχική υποταγή σ' αυτούς επειδή είναι νόμοι. Βεβαίως, αυτό το
εκπαιδευτικό αίτημα τής άνευ όρων υποταγής στον νόμο αποτυγχάνει όταν δεν
συνοδεύεται από μια διδακτική πανουργία, δηλαδή από ηθο-ποιούς μηχανισμούς
όπως αφηγήσεις, αμφισβητήσεις, προσποιήσεις που υποκινούν την επιθυμία να
αγαπά τον νόμο. Γιατί, τελικά, το σχολείο είναι διπλό: πειθαρχίες, γνώση,
συνήθειες, αλλά και σκασιαρχείο. Εξ ου και το «κάτσε καλά Γεράσιμε».

Η μεταρρύθμιση

Τις μέρες αυτές το κύριο θέμα της τηλεόρασης ήταν η εκπαιδευτική μεταρρύθμιση.
Περισσότερο κι από τις συζητήσεις τόσο στη Βουλή όσο και στα στρογγυλά
τραπέζια στην τηλεόραση φάνηκε η εικόνα αυτού που πρέπει να αλλάξει. Πρέπει να
αλλάξει η ίδια η εικόνα: α) των πολιτικών που σπεκουλάρουν πάνω στην
εκπαίδευση, β) των εκπαιδευτικών που σκεκουλάρουν πάνω στους πολιτικούς, γ)
των μαθητών οι οποίοι σπεκουλάρουν στην κάμερα που δίνει τη δυνατότητα στους
εκπαιδευτικούς και τους πολιτικούς να σπεκουλάρουν πάνω στους μαθητές. Η
μεταρρύθμιση τη σπέκουλα, δηλαδή την καιροσκοπία, θα πρέπει να έχει ως πρώτο
στόχο. Και ο σχεδιασμός των μέτρων της δεν θα έπρεπε να ξεκινήσει με την
απάντηση στο ερώτημα «τι πρέπει να μάθει κανείς;» αλλά με την απάντηση στο
ερώτημα «με τι είδους πράγματα ή ανθρώπους θα επιθυμούσαν να έρθουν σε επαφή
οι μαθητές προκειμένου να μάθουν;».

Αν τα πράγματα και οι άνθρωποι είναι τα πρότυπα της τηλεόρασης, είμαι βέβαιη
ότι η μεταρρύθμιση στην παιδεία θα έπρεπε να έπεται της μεταρρύθμισης στην τηλοψία.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16338P051</ED>
<ID>
ID:16219

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Εξελίξεις στους «Δύο ξένους» και οι ατάκες της μαμάς του Κωνσταντίνου
πυροβολούνε εκείνους που αποπειρώνται να διανοηθούν την ιδέα του γάμου. «Χρυσό
μου, αν υποθέσουμε ότι ο γάμος είναι μία υπόθεση φιλίας που γίνεται αποδεκτή
από την Αστυνομία, τι θέλεις τότε να μπλέξεις με μπάτσους;»

* Ανακοινώθηκαν οι υποψηφιότητες για τις τηλεοπτικές Χρυσές Σφαίρες και το
Star δεν μπορεί παρά να πλημμυρίζει από περηφάνια για την επιλογή των ξένων
σειρών του προγράμματός του, καθώς 12 υποψηφιότητες για τα αμερικανικά βραβεία
αφορούν σειρές τις οποίες προβάλλει. Ανάμεσα σε αυτές, τα «Χ-Files», η
«Εντατική», οι πρωταγωνιστές τους ­ άρρενες και θήλεα ­ καθώς και η μίνι σειρά
«Μέρλιν» την οποία ναι μεν έχει εξασφαλίσει αλλά ακόμα δεν έχει μεταδώσει

* «Σκέψου» λέγεται η νέα μικρής διάρκειας εκπομπή του Mega, που ξεκίνησε αυτήν
την εβδομάδα και προβάλλεται κάθε νύχτα ­ εκτός από Τρίτη ­ μετά το νυχτερινό
δελτίο. Σε αυτήν εμφανίζονται άνθρωποι που αντιμετώπισαν ή αντιμετωπίζουν
προβλήματα, κοιτάζουν την κάμερα με θάρρος και ειλικρίνεια και μιλάνε για το
AIDS, τα ναρκωτικά, τα προβλήματα της τρίτης ηλικίας, τον αλκοολισμό, την
κακοποίηση γυναικών και ανηλίκων, τους άστεγους, τον παιδικό καρκίνο, το
σύνδρομο Down και...Ε, όσοι νομίζετε ότι αντέχετε τη σκέψη μέσα στο μεσονύχτι
για να δραστηριοποιηθείτε κοινωνικά και να βοηθήσετε συνανθρώπους, σας χρειαζόμαστε.

* Με τα όργανα της τάξης όμως αναμείχτηκε η Μαρίνα, καθώς οδηγούσε
δολοφονικά το τζιπ, ύστερα από τις ενισχυτικές δόσεις αλκοόλ που είχε
καταναλώσει. Τη σταμάτησε λοιπόν ο τροχονόμος και της ζήτησε δίπλωμα και
ταυτότητα, κι εκείνη του είπε να μην τη μπερδεύει με την άλλη: «Έλα μωρέ, εγώ
έχω ελληνικά νούμερα στις πινακίδες, όχι σαν την άλλη με την Porsche». Πάει
και ξύνει πληγές...

* Μια που γίνεται λόγος περί οδικής ασφάλειας, να την πούμε την περίπτωση του
Μάικλ Σούμαχερ. Ο παγκόσμιος πρωταθλητής της Φόρμουλα 1 έχει ξεκινήσει
μια εκστρατεία ενημέρωσης για την ασφάλεια στο τιμόνι και στον δρόμο,
ταξιδεύοντας σε όλες τις χώρες της Ευρώπης και μιλώντας ως άσος για θέματα στα
οποία η εμπειρία του είναι πολύτιμη. Την Παρασκευή λοιπόν ο Γερμανός άσος θα
μιλήσει σε συγκέντρωση που οργανώνει η ΕΛΠΑ στο Ζάππειο. Κι επειδή η
προσέλευση δεν θα είναι δυνατή για όλον τον κόσμο, ο Μάικλ Σούμαχερ θα δώσει
συνέντευξη στον Άρη Σταθάκη, που θα μεταδοθεί στο κεντρικό
δελτίο ειδήσεων του Antenna το ίδιο βράδυ.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16338P052</ED>
<ID>
ID:16263

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P05&aa=2</URL></REF>


Article

<CATEGORY>vin09</CATEGORY>

 <H2>Το πρώτο παιδί του σωλήνα ομιλεί στο Mega
</H2>
<H3></H3>Τα δύο τρίτα της εκπομπής «Μαύρο κουτί» (Mega 23.15) των Παύλου Τσίμα,
Τάσου Τέλλογλου, Αλέξη Παπαχελά είναι αφιερωμένα στα παιδιά! Στα παιδιά του
σωλήνα και στα παιδιά - καταναλωτές.

Ο Παύλος Τσίμας ανοίγει το καπάκι του «Μαύρου κουτιού» και παρουσιάζει την
20χρονη ιστορία της συγκλονιστικότερης και πιο αμφιλεγόμενης επιτυχίας της
ιατρικής, της εξωσωματικής γονιμοποίησης. Ο δημοσιογράφος συνάντησε στο
Λονδίνο το πρώτο παιδί του σωλήνα, τη Λουίζ Μπράουν, μίλησε μαζί της, αλλά και
με τον γιατρό Μπομπ Έντουαρντς που την έφερε στον κόσμο, ενώ συνομίλησε και με
Ελληνίδες που δοκίμασαν την εμπειρία, καθώς και με επιστήμονες που σημάδεψαν
τις μεγάλες προόδους της εξωσωματικής γονιμοποίησης στη χώρα μας.

Στη συνέχεια ο Τάσος Τέλλογλου θα εξερευνήσει τον θαυμαστό κόσμο των
παιδιών - καταναλωτών. Συνάντησε παιδιά που διαφημίζουν προϊόντα για
συνομηλίκους τους, αλλά και για μεγάλους. Ζήτησε να κρίνουν τα καταναλωτικά
αγαθά που απευθύνονται σε αυτά, να κρίνουν τα σποτάκια με τα οποία
βομβαρδίζονται και να «απαντήσουν» στις στρατηγικές μάρκετινγκ που έχουν ως
στόχο να προσελκύσουν τα παιδιά ­ τους νεώτερους ηλικιακά, αλλά και τους
ισχυρότερους καταναλωτές.

Το «Μαύρο κουτί» θα κλείσει ο Αλέξης Παπαχελάς, ο οποίος ταξίδεψε στα
Βαλκάνια και παρουσιάζει τους έκπτωτους μονάρχες που διεκδικούν την επιστροφή
στον θρόνο, πώς ζουν, τι επιδιώκουν.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16338P053</ED>
<ID>
ID:16298

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P05&aa=3</URL></REF>


Article

<CATEGORY>vin15</CATEGORY>

 <H5>Μαντόνα, όλα στη φόρα
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΕΣΩΤΕΡΙΚΟ ΣΤΡΙΠΤΙΖ ΑΠΟ ΖΕΥΓΑΡΙ ΑΣΤΕΡΩΝ
</H3>
Στριπτίζ της Μαντόνα, δραματικών απαιτήσεων. Απίστευτο, αλλά πέρα ως πέρα
αληθινό διά σκηνοθετικής υπογραφής Έιμπελ Φεράρα στο «Επικίνδυνο παιχνίδι».

Βραδιά σοβαρών προθέσεων και καλλιτεχνικών επιδόσεων. Πρώτη, όχι λόγω
ονόματος, αλλά λόγω αποτελέσματος, η Μαντόνα. Τα βγάζει όλα στη φόρα.
Εσωτερικώς και... εξωτερικώς. Η δραματική, ίσως και αυτοβιογραφική, ταινία του
Έιμπελ Φεράρα «Επικίνδυνο παιχνίδι» δεν εκτιμήθηκε δεόντως στις αίθουσες.
Κρίμα. Ίσως τώρα επανεκτιμηθεί. Δίπλα στη Μαντόνα ο Χάρβεϊ Καϊτέλ. Ακόμα, στο
αποψινό μενού: το «Μωρό της Μακόν» του Πίτερ Γκριναγουέι (χρειάζεστε...
μεταφραστή), ο Ντέιβιντ Μπάουι στην... αλληγορική φαντασία του Νίκολας Ρεγκ «Ο
άνθρωπος που έπεσε στη Γη», η Σούζαν Χέιγουορντ στο μεταπολεμικό μελό
«Συντρίμμια της ζωής» (με χαρτομάντιλα στο χέρι), Ρίτσαρντ Μπάρτον με Τατούμ
Ο'Νιλ στην ερωτική ιστορία του Ζυλ Ντασσέν «Στα 16 γνώρισα τον έρωτα» και
σύγκρουση Άντονι Κουίν - Κιάνου Ριβς στην ταινία «Περπατώντας στα σύννεφα».
Όσο για τα ελληνικά πιάτα, αυτά είναι τρία: Ζωή Λάσκαρη «Δάκρυα για την
Ηλέκτρα», «Ο απίθανος», και «Το παιδί της πιάτσας».

«Το παιδί της πιάτσας»

15.45 Mega. Χατζηχρήστος εν όψει. Από γλεντζές μεταμορφώνεται σε
καλό παιδί. Ο έρωτας κάνει καλό. Με Στρατηγό, Χριστοφορίδη και Φέρμα.
(Διάρκεια: 86') *

«Ο απίθανος»

18.00 Star. Και τρίτος Χατζηχρήστος! Του... 1970. Ένας
επαρχιώτης φέρνει γούρι στο αφεντικό του. Με Παπαγιαννόπουλο και Άννα Φόνσου.
Η σκηνοθεσία είναι του Ορέστη Λάσκου. (Διάρκεια: 86') *

«Στα 16 γνώρισα τον έρωτα»

21.00 ΕΤ3 (Circle of two). Άτυχη στιγμή για τον Ζυλ Ντασσέν.
Συμβαίνει σε όλους. Ο Μπάρτον σε ρόλο καθηγητή με ρομαντικά, πλατωνικά
αισθήματα για τη μικρούλα μαθήτρια Τατούμ Ο'Νιλ. Οι γονείς το μαθαίνουν και η
ζωή του Μπάρτον γίνεται κόλαση. (Διάρκεια: 105') **

«Ο ξένος»

21.00 Seven-Χ (The Stranger). Το τρίτο φιλμ του Όρσον Γουέλς,
ένα θρίλερ στο οποίο πρωταγωνιστεί ο ίδιος. Ένα μέλος της επιτροπής για
εγκλήματα πολέμου κατηγορεί τον Γουέλς σαν πρώην ανώτατο αξιωματικό των Ναζί,
ενώ αυτός διδάσκει σε μια μικρή πόλη του Κονέκτικατ.Παίζουν ακόμη οι Λορέτα
Γιανγκ, Έντουαρντ Ρόμπινσον. (Διάρκεια: 91') ***

«Δάκρυα για την Ηλέκτρα»

21.05 Antenna. Φώσκολος - Δαλιανίδης - Λάσκαρη. Σοφέρ και
πλεϊμπόι παντρεύεται τη χήρα του εκλιπόντος επιχειρηματία και στη συνέχεια
βάζει πλώρη για την κόρη Ηλέκτρα, δηλαδή τη Λάσκαρη. Τολμηρές στιγμές με Αλέκο
Αλεξανδράκη. Παίζει και η Χρονοπούλου. Ακολουθούν Κατράκης, Κομνηνός. Σαν
φωτορομάντζο «Ντόμινο» της εποχής. (Διάρκεια: 80') **

«Περπατώντας στα σύννεφα»

21.10 Mega (Α walk in the sun). Αισθηματική κομεντί του Αλφόνσο
Αράου με κόντρα του νεαρού Κιάνου Ριβς και του γέρου Άντονι Κουίν. Ο...
πιτσιρικάς διεκδικεί την κόρη του γέρου μετανάστη. Ανθρώπινες καταστάσεις και
σενάριο με γραφικότητες. Περνάει η ώρα. (Διάρκεια: 100') **½

«Επικίνδυνο παιχνίδι»

«Επικίνδυνο παιχνίδι».παίζει η Μαντόνα με τον Χάρβεϊ Καϊτέλ

23.00 Antenna (Dangerous game). Στην αρχή προβλήθηκε με
τον τίτλο «Snake's eye». Στη συνέχεια... άλλαξε. Όταν προβλήθηκε στο Φεστιβάλ
της Βενετίας έκανε αίσθηση, αλλά στα ταμεία δεν πήγε καθόλου. Ένας σκηνοθέτης
του κινηματογράφου «κουρδίζει» τους δύο πρωταγωνιστές του και εκείνοι κάνουν
εσωτερικό στριπτίζ. Τα βγάζουν όλα στη φόρα. Υποδύονται ζευγάρι αστέρων του
θεάματος που βρίσκεται σε κρίση. Η Μαντόνα με ερμηνευτικές απαιτήσεις...
Μπέργκμαν. Στα σοβαρά. Αντίπαλός της ο άνδρας της Τζέιμς Ρούσο. Ο Χάρβεϊ
Καϊτέλ υποδύεται τον σκηνοθέτη που τους... εκθέτει στο πλατό. Από τις καλές
στιγμές του Φεράρα. Με επιρροές Τζων Κασσαβέτη. Η καλύτερη επιλογή της
βραδιάς. (Διάρκεια: 104') ***½

«Φύλακες άγγελοι»

23.00 Star (Guardian angels). Κυνηγητά και πιστολίδι στο Χονγκ
Κονγκ με ήρωα τον Ζεράρ Ντεπαρντιέ. Υποδύεται ιδιοκτήτη καμπαρέ που
εγκαταλείπει το Παρίσι και πηγαίνει στην Ασία για να βοηθήσει φίλο του. Σε
σκηνοθεσία Ζαν Μαρί Πουαρέ. Θορυβώδες. (Διάρκεια: 108') **½

«Ο άνθρωπος που έπεσε στη Γη»

23.30 ΕΤ1 (The man who fell to earth). Ταινία φαντασίας με
αλληγορικές προεκτάσεις. Ο Ντέιβιντ Μπάουι... προσγειώνεται στη Γη και
μεταμορφώνεται σε μεγάλο επιχειρηματία. Η σκηνοθεσία είναι του Νίκολας Ρεγκ.
Όταν προβλήθηκε για πρώτη φορά, πριν από 23 χρόνια, έκανε εντύπωση. Με Ριπ
Τορν και Κάντι Κλαρκ. ***

«Πύρινη βροχή»

00.30 Skai (Flalling Fire). Στο έτος 2051 μας μεταφέρει η
ταινία επιστημονικής φαντασίας όπου έχει ως θέμα την αναζήτηση νέων φυσικών
πόρων σε άλλους πλανήτες του γαλαξία. Η σκηνοθεσία είναι του Τζι Φίλιπ Τζάκσον
και πρωταγωνιατεί ο Μάικλ Παρέ. (Διάρκεια: 93') *

«Νυχτοβάτες»

00.31 Mega (Sleepwalkers). Μεταμεσονύκτιος τρόμος. Ζόμπι και
άλλα τέτοια ανατριχιαστικά πράγματα. Σε σκηνοθεσία Μικ Γκάρις. Μόνο για τους
«φαν» του είδους. (Διάρκεια: 91') **

«Το μωρό της Μακόν»

01.00 ΕΤ3 (The baby of Macon). Με την προσωπική γραφή του Πίτερ
Γκριναγουέι. Η ιστορία διαδραματίζεται τον 17ο αιώνα. Μια χοντρή, πανάσχημη
γυναίκα γεννάει... κουκλάκι και η εκκλησία επεμβαίνει. Με εικαστικές
συνθέσεις, όλο εκπλήξεις και σημασία. Με την Τζούλια Όρμοντ και τον Ρέιφ
Φάινς. Δύσκολο στην «ανάγνωση». Όμως είναι Γκριναγουέι. Σαν να λέμε η
Ταινιοθήκη της βραδιάς. (Διάρκεια: 119') ***

«Ο άρχοντας του πάθους»

01.00 Star (The dream master). Ερωτική περιπέτεια φαντασίας...
αγνώστων λοιπών στοιχείων. Τέσσερις τελειόφοιτοι ­ κορίτσια, αγόρια ­
πειραματίζονται στον έρωτα. Έτσι το λέμε τώρα; (Διάρκεια: 85') (;)

«Αρένα θανάτου»

02.20 Antenna (Death drug). Ταλαντούχος καλλιτέχνης βυθίζεται
στην κόλαση των ναρκωτικών. Δραματικό, σε σκηνοθεσία Όσκαρ Γουίλιαμς, με τον
Φίλιπ Μάικλ Τόμας. (Διάρκεια: 72') **

«Συντρίμμια της ζωής»

04.10 Antenna (Smashup). Η Σούζαν Χέιγουορθ σε ρόλο
τραγουδίστριας που πνίγει τις πίκρες της στο αλκοόλ. Κέρδισε υποψηφιότητα
Όσκαρ. Ό, τι πρέπει για τις μεγάλες ηλικίες, αλλά ξημερώνει. (Διάρκεια: 104') ***

(;) = άπαιχτο στην Ελλάδα, τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16338P061</ED>
<ID>
ID:16231

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P06&aa=1</URL></REF>


Article

<CATEGORY>vin09</CATEGORY>

 <H5>ΠΡΟΚΛΗΤΙΚΗ ΕΚΘΕΣΗ ΞΕΣΗΚΩΝΕΙ ΤΟΥΣ ΒΡΕΤΑΝΟΥΣ
</H5><H2>Μακάβρια... σοκολάτα
</H2>
Ένα... πτώμα γυναίκας είναι το έργο «Θάνατος με σοκολάτα»

Την κατακραυγή προκαλεί ­ σύμφωνα με δημοσίευμα της εφημερίδας «Ντέιλι
Τέλεγκραφ», μια «αρρωστημένη» έκθεση με σοκολατένια ανθρώπινα μέλη.

Σοκολατένια γλυπτά αντίγραφα πτωμάτων και τραυματισμένων μελών, που
ετοιμάζονται να εκτεθούν στο Λονδίνο, στις 4 Φεβρουαρίου, προκαλούν ήδη
αντιδράσεις. Ήδη ομάδες υποστήριξης των οικογενειών των θυμάτων, ετοιμάζουν
πικετοφορία το βράδυ των εγκαινίων στον Οίκο Σόθμπις για να εμποδίσουν το
γκροτέσκο θέαμα των εκθεμάτων. Ένα από αυτά έχει τίτλο τα έργα της Ερμιόνης
Όλσοπ «Θάνατος με σοκολάτα. Φάτε αυτό στη μνήμη μου». Ένας άλλος καλλιτέχνης,
ο Στέφαν Σάναρμπρουκ, έβγαλε αντίγραφα σωμάτων από νεκροτομεία των Ηνωμένων
Πολιτειών και της Ρωσίας. Βέβαια, τα περισσότερα έργα είναι αβλαβή. Η Λιν Μακ
Φλάιν έχει φιλοτεχνήσει αγαλματάκια της Αφροδίτης της Μήλου από λευκή σοκολάτα
και στο δίλεπτης διάρκειας βίντεο του Σέλεϊ Κρόσλι, βλέπουμε έναν άνθρωπο που
γδύνεται και κάθεται στο μπάνιο, που γεμίζει με υγρή σοκολάτα. «Αυτά είναι
αρρωστημένα πράγματα», δήλωσε ο επικεφαλής του Ινστιτούτου Συντηρητικής
Οικογένειας. «Είναι το τελευταίο στάδιο της πολιτιστικής παρακμής. Ο
πολιτισμός όμως, ποτέ δεν σταματάει και θα έρθει η ώρα που αυτοί (οι
καλλιτέχνες) θα αντιμετωπίζονται σαν ηλίθιοι. Είναι για γέλια».

Εκπρόσωπος ενός άλλου ιδρύματος για τή φιλανθρωπική υποστήριξη θυμάτων, έθεσε
το ερώτημα πώς επέτρεψαν οι αρμόδιες αρχές τη χρησιμοποίηση των πτωμάτων γι'
αυτόν το σκοπό.

Η επιμελήτρια της έκθεσης Λόρα Χάμιλτον δεν ήταν απολογητική, αλλά απαντά
περνώντας στην επίθεση. Οι άνθρωποι χαχανίζουν για τη σοκολάτα στη θηλή, αλλά
θεωρούν ότι οι σοκολατένιοι βολβοί των ματιών και τα εντόσθια είναι
αποκρουστικά. Το περιμέναμε αυτό.

Η έκθεση έγινε για να ανταποκριθεί στη γενική αίσθηση που επικρατεί στη
Βρετανία, ότι οι Σκωτσέζοι και ο κόσμος που ζει στη Βόρεια Αγγλία καταναλώνουν
περισσότερα άχρηστα τρόφιμα από οποιονδήποτε άλλον. Ένας καλλιτέχνης έφτιαξε
μια πυραμίδα από 50 ψεύτικα σοκολατένια δόντια. Το έργο αυτό βρήκε ήδη
αγοραστή ­ έναν οδοντίατρο που θέλει να το εκθέσει προειδοποιητικά στην
αίθουσα αναμονής του ιατρείου του.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16338P081</ED>
<ID>
ID:16220

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P08&aa=1</URL></REF>


Article

<CATEGORY>vin09</CATEGORY>

 <H2>Παράπονα Μίκη για συναυλία με την ΚΟΑ
</H2><H2></H2>
Παράπονο για την εκκρεμότητα συναυλίας υπό τη διεύθυνσή του, που του προτάθηκε
από την Κρατική Ορχήστρα Αθηνών, με το ορατόριο «Κατά Σαδδουκαίων» σε ποίηση
Μιχάλη Κατσαρού, εξέφρασε με επιστολή του προς τον διευθυντή της ορχήστρας Άρη
Γαρουφαλή ο Μίκης Θεοδωράκης.

Στην επιστολή, που στάλθηκε με φαξ από το Βερολίνο, ο Μίκης παρατηρεί, για τη
συναυλία που είχε συμφωνηθεί πως θα δοθεί τον Ιούνιο στο Ηρώδειο, πως «μετά
από ένα και πλέον μήνα νομίζω ότι δικαιούμαι να πιστεύω ότι η παρατεταμένη
σιωπή σας σημαίνει ακύρωση, για ανεξήγητους λόγους, της συνεργασίας που εσείς
ο ίδιος προτείνατε». «Αν όντως συμβαίνει κάτι τέτοιο», καταλήγει, «είμαι
υποχρεωμένος να σας δηλώσω, ότι αυτό σημαίνει βαθύτατη προσβολή προς το
πρόσωπό μου».

Από την πλευρά του, ο διευθυντής της ΚΟΑ Άρης Γαρουφαλής δήλωνε χθες στα «ΝΕΑ»
πως ο ίδιος πρότεινε τη συνεργασία στον Μίκη Θεοδωράκη, όπως και μία άλλη, τον
Σεπτέμβριο, στο εξωτερικό. Είχε συνάντηση με τον νέο διευθυντή του Φεστιβάλ
Αθηνών Θάνο Μικρούτσικο στις 29 Δεκεμβρίου και εκεί διευκρίνισε πως δεν
προβλέπεται συναυλία της ΚΟΑ στο πλαίσιο του αναδιαρθρούμενου Φεστιβάλ. «Ο
ίδιος κάνω πλέον ενέργειες για να γίνει η συναυλία με το ορατόριο, υπό τη
διεύθυνση του Μίκη, τον Σεπτέμβριο, αλλά δεν έχει απαντήσει το Κεντρικό
Αρχαιολογικό Συμβούλιο, που είναι αρμόδιο για τις εκτός Φεστιβάλ παραχωρήσεις
του Ηρωδείου», είπε ο κ. Γαρουφαλής.

Ο Θάνος Μικρούτσικος δεν γνώριζε καν τον προγραμματισμό συναυλίας με έργο του
Μίκη Θεοδωράκη και διευκρίνισε χθες στα «ΝΕΑ» πως δεν υπήρχε επισήμως συναυλία
της ΚΟΑ στο Φεστιβάλ Αθηνών, που θα διαρκέσει ­ αναδιαρθρωμένο πλέον ­ μόνον
από τις 27 Ιουνίου έως τις 8 Αυγούστου.

Για παρεξήγηση μιλάει, εν τέλει, ο Άρης Γαρουφαλής, προσθέτοντας ότι «θα ήταν
τουλάχιστον παρανοϊκό να διανοηθεί κανείς να προσβάλει την προσωπικότητα του
Μίκη Θεοδωράκη. «Θα ήμουν ο τελευταίος που θα το έκανε ­ όπως και η Κρατική
Ορχήστρα, που πάντα κολακεύεται να συνεργάζεται με τον Μίκη».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16338P082</ED>
<ID>
ID:16264

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P08&aa=2</URL></REF>


Article

<CATEGORY>vin09</CATEGORY>

 <H5>Η ΟΠΕΡΑ ΤΟΥ Θ. ΜΙΚΡΟΥΤΣΙΚΟΥ ΣΕ ΑΘΗΝΑ, ΜΟΝΠΕΛΙΕ, ΦΛΩΡΕΝΤΙΑ
</H5><H2>Το διεθνές άνοιγμα της «Ελένης»
</H2>
<H3>Η «Επιστροφή της Ελένης» δεν αποτελεί απλώς τον τίτλο μιας ελληνικής όπερας,
αλλά και μία πραγματικότητα. Κατά την οποία η όπερα του Θάνου Μικρούτσικου, σε
λιμπρέτο Χρήστου Δ. Λαμπράκη, παρουσιάζεται για δεύτερη φορά, έξι χρόνια μετά
την πρεμιέρα της, τον Ιούνιο του 1993, στον ίδιο χώρο και με δεδομένη την
έξοδό της στη Γαλλία και την Ιταλία με τη συμπαραγωγή της με την Όπερα του
Μονπελιέ και τον Οργανισμό του Μουσικού Φλωρεντινού Μαΐου.
</H3>
Σκηνή από την «Επιστροφή της Ελένης». Από αριστερά: Τζούλια Σουγλάκου, Πάμελα
Πάντος, Μάτα Κατσούλη, που ερμηνεύουν την Ελένη στην όπερα του Θάνου
Μικρούτσικου, στο Μέγαρο Μουσικής

«Βρισκόμαστε σε ένα άνοιγμα που αφορά τις συμπαραγωγές έργων με τα μουσικά
κέντρα του εξωτερικού. Θα πρέπει λοιπόν να τις δούμε σαν στόχο που στην Ευρώπη
του μέλλοντος θα δώσει το μέτρο συνεργασίας των χωρών. Και μέσα από αυτήν την
οπτική γωνία, η περίπτωση της "Ελένης" του Θάνου Μικρούτσικου αποτελεί
ουσιαστικό μέρος της πολιτικής του Οργανισμού Μεγάρου Μουσικής Αθηνών, που
επιδιώκει σταθερά την προβολή της ελληνικής δημιουργίας στην Ευρώπη και στον
κόσμο», επεσήμανε χθες ο πρόεδρος του ΟΜΜΑ κ. Χρήστος Δ. Λαμπράκης,
προσθέτοντας πως το έργο αυτό πρόκειται να βγει και στη διεθνή αγορά,
ηχογραφημένο στα στούντιο του Μεγάρου Μουσικής για λογαριασμό της
δισκογραφικής εταιρείας ΕΜΙ Classics, με τους ίδιους συντελεστές που θα
ανεβάσουν την όπερα στις 19, 20 και 21 Ιανουαρίου. Με την ευγενική υποστήριξη
των χορηγών, των εταιρειών Ελληνική Τεχνοδομική Α.Ε. και Τεχνική Εταιρεία
Βόλου ΤΕΒ Α.Ε

Οριστική μορφή

Μετά λοιπόν από αυτήν την πρόταση συμπαραγωγής του έργου «Επιστροφή της
Ελένης», ο Θάνος Μικρούτσικος επεξεργάστηκε ξανά την παρτιτούρα και της έδωσε
την οριστική της μορφή. «Από την πλευρά του καλλιτέχνη η "Ελένη" είναι οριακό
έργο για μένα. Με την έννοια ότι ένας καλλιτέχνης ξέρει τις δυνατότητές του
και αυτές ξεπερνιούνται με τη σύνθεση ενός έργου. Αυτό συνέβη και με μένα όταν
το '93 συνέθετα αυτό το έργο· εκείνη τη στιγμή ξεπερνούσα τις καλλιτεχνικές
μου δυνατότητες. Γιατί θέλησα να κάνω μια όπερα σε μια εποχή που η έννοια της
όπερας έχει επιδεχθεί πολλές εξηγήσεις, θεωρίες ή και παρεξηγήσεις.

Είναι η όπερα μία σύνθεση τραγουδιών ή μήπως, κατά την αβανγκαρντίστικη
προσέγγιση, κάποιοι παραληρηματικοί μονόλογοι γύρω από σοβαρά κείμενα;
Προχωρώντας μπροστά άρχισα να κοιτάω προς τα πίσω, προς τη μουσική αγαπημένων
συνθετών, όπως ο Στράους, ο Ντεμπισί, ο Μπεργκ, ο Μπρίτεν, ο Σοστακόβιτς, για
να βρω ό,τι αναζητούσα», εξήγησε ο συνθέτης της «Ελένης», την οποία ο
δημιουργός του λιμπρέτου της, κ. Χρήστος Δ. Λαμπράκης χαρακτήρισε ως
«ψυχολογικό λυρικό δράμα». «Βέβαια, δεν θα ήταν δυνατόν να έχω γράψει ό,τι
έγραψα αν δεν είχα στα χέρια μου αυτό το λιμπρέτο, ένα εξαίρετο κείμενο που με καθοδήγησε».

Όσο για τη νέα σκηνοθετική προσέγγιση, ανατέθηκε στον εμψυχωτή της Ομάδας
Εδάφους, σκηνοθέτη και χορογράφο Δημήτρη Παπαϊωάννου. 
Ο οποίος γι' αυτήν την πρώτη του σκηνοθετική συνάντηση με την όπερα σεβάστηκε
τους κανόνες της όπερας, επέδειξε λιτότητα στα μέσα και μαζί με τους
συνεργάτες του στην Ομάδα Εδάφους ανέλαβαν τους ερμηνευτές της παράστασης με
σκοπό, όπως ο ίδιος υπογράμμισε, «να παρακολουθήσουμε τη σκέψη του κειμένου
και να αποκαλύψουμε τους χυμούς της μουσικής».

Οι ρόλοι

Η διανομή των ρόλων έγινε εξ αρχής με γνώμονα τη νέα σκηνοθετική αντίληψη την
οποία ο Δημήτρης Παπαϊωάννου θεωρεί «μια περιπέτεια κι ένα ανοιχτό πείραμα».

Τα κοστούμια στη νέα παραγωγή, που σχεδίασε ο Δαμιανός Ζαρίφης, έχει
επιμεληθεί η Λιλή Πεζανού. Η όπερα παρουσιάζεται με διπλή διανομή και η
Καμεράτα-Ορχήστρα των Φίλων της Μουσικής (με μόνιμο και αποκλειστικό χορηγό
την EUROBANK), με διευθυντή τον Αλέξανδρο Μυράτ και με τη σύμπραξη της
Χορωδίας της Ελληνικής Ραδιοφωνίας, υπό τη μουσική διδασκαλία του Αντώνη
Κοντογεωργίου και τη χορογραφική καθοδήγηση της Βάλιας Παπαχρήστου, ακολουθούν
την προσωπική διαδρομή της ηρωίδας που φτάνει να αναγνωρίσει στο παρελθόν της
την αιτία του πολέμου, του καταστροφικού έρωτα, του ολέθρου.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16338P091</ED>
<ID>
ID:16221

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P09&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2><H2></H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Ένας «μανιακός» των ηχητικών εφέ, ένα μουσικό κρυπτογράφημα, έγχορδο...
γερμανικό μπαρόκ και ένας πιανιστικός «γολγοθάς».

Νικολάι Ρίμσκι - Κόρσακοφ, «Σεχραζάντ», Ίγκορ Στραβίνσκι, «Πετρούσκα».
Ορχήστρα Φιλαρμόνια και Συμφωνική Ορχήστρα Λέοπολντ Στοκόβσκι, υπό τον
Λέοπολντ Στοκόβσκι (TESTAMENT).

Μία... χειραψία του με τον Μίκι Μάους στη θρυλική «Φαντασία» του Γουόλτ
Ντίσνεϊ θα είναι η χαρακτηριστικότερη εικόνα, που θα έχουμε από τον μαέστρο
Λέοπολντ Στοκόβσκι. Αυτό που θα είναι λιγότερο γνωστό είναι πως ο Άγγλος
μουσικός (από Πολωνό πατέρα και Ιρλανδή μητέρα) ήταν ίσως ο μετρ του ριμέικ ­
των επαναληπτικών εκτελέσεων, δηλαδή ­ μαζί με τον Χέρμπερτ φον Κάραγιαν. Κι
ακόμη πως διηύθυνε τις μεγαλύτερες αμερικανικές ορχήστρες, ανέδειξε σε μία από
τις καλύτερες την Ορχήστρα της Φιλαδέλφειας και ήταν «μανιακός» του ήχου και
των ορχηστρικών εφέ, χρησιμοποιώντας ασυνήθιστα τεχνάσματα για να πετύχει το
αποτέλεσμα που ήθελε. Ένα δείγμα είναι και οι εκτελέσεις (από τις πολλές) της
«Σεχραζάντ» και του «Πετρούσκα», το 1951 και 1950 αντιστοίχως ­ το έργο του
Στραβίνσκι ερμηνεύει η ορχήστρα που ο ίδιος δημιούργησε με Νεοϋορκέζους μουσικούς.

Ρόμπερτ Σούμαν, «Σκηνές από τον Φάουστ του Γκαίτε». Collegium
Vocale, La Chapelle Royal, Χορωδία δωματίου RIAS,
Ορχήστρα των Ηλυσίων Πεδίων, υπό τον Φιλίπ Ερβέ (HARMONIA MUNDI).

Λίγο προτού πάθει την πρώτη κρίση κατάθλιψης ­ που τον οδήγησε στη μελαγχολία
­ και μετά την περιοδεία του με την Κλάρα Σούμαν (1844) άρχισε να γράφει ο
συνθέτης το χορωδιακό - ορχηστρικό του έργο (με σολίστ). Το έργο ολοκληρώθηκε
το 1853, την περίοδο που γνώρισε στο Ντύσελντορφ τον 20χρονο τότε Μπραμς και
τον επαίνεσε στο άρθρο του «Νέοι δρόμοι» ως τον νέο «Μεσσία» της γερμανικής
τέχνης. Οι «Σκηνές από τον Φάουστ» όπως και πολλά άλλα έργα του ­ κυρίως της
τελευταίας περιόδου της ζωής του ­ πιστεύεται πως είναι ένα «μουσικό κρυπτογράφημα».

Γκέοργκ Φίλιπ Τέλεμαν, Μουσική δωματίου ­ Τρίο ­ με βιόλα ντα
γκάμπα. Ανσάμπλ Μπαρόκ της Λιμόζ, υπό τον Κριστόφ Κοάν (AUVIDIS-ASTREE).

Ο αυτοδίδακτος (χάρη στη μελέτη των συνθέσεων του Λουλί και του Καμπρά!)
συνθέτης ξεκίνησε ως οργανίστας στη Λειψία. Ένα σχετικά άγνωστο στοιχείο της
ζωής του είναι πως κέρδισε τη θέση του κάντορα στον ναό του Αγίου Θωμά, στην
ίδια πόλη, το 1722, αποκλείοντας τον Γιόχαν Σεμπάστιαν Μπαχ (του οποίου η
αίτηση για τη θέση απορρίφθηκε). Πληθωρικός και δεξιοτέχνης της αντίστιξης, ο
Τέλεμαν έγραψε πάμπολλες τρίο σονάτες ­ όπως αυτές που συνέλεξε στη νέα έκδοση
ο δραστήριος περί το μπαρόκ μουσικός Κριστόφ Κοάν, που όχι μόνον διευθύνει,
αλλά παίζει και βιόλα ντα γκάμπα.

Φραντς Λιστ, Σονάτα σε Σι Ελάσσονα. Μικέλ Πλέτνεβ, πιάνο
(DEUTSCH GRAMMOPHON).

Ο πιανίστας (και μαέστρος) Μικέλ Πλέτνεβ, από τους επιφανέστερους της νεώτερης
γενιάς, αναλαμβάνει ξανά ένα πιανιστικό εγχείρημα, που θεωρείται ιδιαίτερα
δύσκολο (ένας «γολγοθάς») από τους μουσικούς όλου του κόσμου. Μαζί με τις
«Ποιητικές και Θρησκευτικές Αρμονίες», το έργο Gnomenreigen (Συρτός χορός των
παγανών, σε ελεύθερη απόδοση) κ.ά. Ο Λιστ, που ως «παιδί-θαύμα» έδωσε το πρώτο
του ρεσιτάλ πιάνου σε ηλικία 9 ετών, μαθήτευσε στο πλευρό του Σαλιέρι και του
Τσέρνι, ενώ σε ηλικία 14 ετών είδε την πρώτη του οπερέτα «Ντον Σανς» στη σκηνή
(στο Παρίσι). Πέθανε δε στα χέρια της Κόζιμα Βάγκνερ στο Μπάιροϊτ, όπου είχε
πάει για να παρακολουθήσει μια παράσταση του έργου «Τριστάνος και Ιζόλδη».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16338P092</ED>
<ID>
ID:16265

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.40-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο μάγειρας, ο κλέφτης,
η γυναίκα του και ο εραστής της. 6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η πόλη των αγγέλων. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Μαγικά φίλτρα. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.40-6.50-9.00-11.00 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
6.30-8.40-10.50 μ.μ. / Οι Άθλιοι, κάθε μέρα 4.00 μ.μ.

ΑΘΗΝΑΙΟΝ CINEPOLIS PHILIPS 3. Η διακριτική γοητεία των αρσενικών. 8.40-10.50
μ.μ. / Ο πρίγκιπας της Αιγύπτου, κάθε μέρα 4.40 μεταγλ. - 6.40 με υπότ.

ΑΘΗΝΑΙΟΝ CINEPOLIS PHILIPS 4. Μαγικά φίλτρα. 4.10-6.20-8.30-10.40 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Halloween - Είκοσι χρόνια μετά. 7.00-9.00-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Από την άκρη της πόλης.
6.20-8.20-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η μάσκα του Ζορό. 6.15-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Μαγικά φίλτρα.
6.25-8.25-10.25 μ.μ. 
ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου, κάθε μέρα 5.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Μια αιωνιότητα και μια μέρα.
7.50-10.15 μ.μ. / Μουλάν. Κάθε μέρα 6.00 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 8.00-10.00 μ.μ. / Ο πρίγκιπας της Αιγύπτου. Κάθε μέρα 6.15 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Μαγικά
φίλτρα. 5.10-7.00 μ.μ. / Γείτονες & εραστές. Κάθε μέρα 8.50-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Ο Απόστολος.
6.00-8.30-11.05 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Dr.
Dolittle - Ο γιατρός τρελάθηκε. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Dr Dolittle - Ο γιατρός τρελάθηκε. 6.15-8.15-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Η
ονειρεμένη ζωή των αγγέλλων. 8.00-10.20 μ.μ. - Dr Dolittle - Ο γιατρός
τρελάθηκε. Κάθε μέρα 6.00 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Dr
Dolittle - Ο γιατρός τρελάθηκε. 7.00 μ.μ. Από την άκρη της πόλης. Κάθε μέρα
8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.20-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.10-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 6.00-8.15-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Dr Dolittle - Ο
γιατρός τρελάθηκε. 6.30-8.25-11.00 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ο Απόστολος. 6.00-8.30-11.05 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244) Ζωντανή μετάδοση: The Truman show. 6.10-8.20-10.30 μ.μ.

CINE CITY ERICSSON 2 (Dolby DTS). Dr. Dolittle - Ο γιατρός τρελάθηκε.
6.50-8.50 μ.μ. Μαγικά φίλτρα. Κάθε μέρα 10.50 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
6.40-8.40-10.40 μ.μ.

CINE CITY ERICSSON 4 (Dolby DTS). Snake eyes. 7.00-9.00-11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 13.45-16.00-18.15-20.45-23.00-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 12.15-14.30-16.30-18.30-21.00-23.15-01.15.

VILLAGE CENTRE Αίθουσα 3. Το μαγικό σπαθί: Αναζητώντας το Κάμελοτ.
11.00-13.00-15.00 μεταγλ. / Χαμένοι στο διάστημα. Κάθε μέρα 17.20-20.00-22.45-01.30.

VILLAGE CENTRE Αίθουσα 4. Ολέθρια σύγκρουση. 13.30-16.15-19.00-21.30. / Ο
γητευτής των αλόγων. 00.15.

VILLAGE CENTRE Αίθουσα 5. Ο πρίγκιπας της Αιγύπτου. 11.15-13.30-15.45
μεταγλ., 18.00-20.15-22.30 με υπότ. / Κάτι τρέχει με τη Μαίρη. Κάθε μέρα 00.50.

VILLAGE CENTRE Αίθουσα 6. Η διακριτική γοητεία των αρσενικών. 12.30-14.45-17.15-19.45-22.00-00.45.

VILLAGE CENTRE Αίθουσα 7. Μουλάν. 11.15-13.15-15.30-17.30 μεταγλ., 19.30-21.45
με υπότ. / Halloween - Είκοσι χρόνια μετά. Κάθε μέρα 00.00.

VILLAGE CENTRE Αίθουσα 8. Ζωντανή μετάδοση: The Truman show. 11.30-13.50-16.15-18.40-21.15-23.30-01.45.

VILLAGE CENTRE Αίθουσα 9. Μαγικά φίλτρα. 12.45-15.15-17.45-20.30-23.00-01.45.

VILLAGE CENTRE Αίθουσα 10. Οι Άθλιοι. 13.00-16.00-18.45-21.45-00.30.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Κάθε μέρα 5.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Dr Dolittle
- Ο γιατρός τρελάθηκε. 7.00 μ.μ. / Γείτονες και εραστές. Κάθε μέρα 9.00-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Elizabeth. 6.00-8.30-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Γείτονες και εραστές. 5.50-8.00-10.10 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.20-8.20-10.20 μ.μ. / Μουλάν. Κάθε μέρα 4.20.

ΕΛΛΗ (Οδός Ακαδημίας ~ 3632.789 Dolby Stereo). Ο Απόστολος. 5.05-7.50-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Κάτω από
τα φώτα της πλατείας. 6.20-8.45-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Οι Άθλιοι. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Μαγικά φίλτρα. 8.15-10.30 μ.μ. Οι
Άθλιοι. Κάθε μέρα 5.30 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.50-8.50-10.50 μ.μ. Ο πρίγκιπας της Αιγύπτου. Κάθε μέρα 5.00 μ.μ. μεταγλ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Dr
Dolittle - Ο γιατρός τρελάθηκε. 7.10 μ.μ. / Γείτονες και εραστές. Κάθε με΄ρα
9.00-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Μαγικά φίλτρα.
8.40-10.50 μ.μ. / Οι Άθλιοι. 6.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Ο γητευτής των
αλόγων. 7.10-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 6.30-8.30-10.30 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00 μ.μ. / Halloween - Είκοσι χρόνια μετά. Κάθε μέρα 11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Από την άκρη της πόλης.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η διακριτική
γοητεία των αρσενικών. 7.00-9.00-11.00 μ.μ. / Μουλάν. Κάθε μέρα 5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Οι Άθλιοι. 5.40-8.10-10.40 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ. / Μουλάν. Κάθε μέρα
2.30-4.30 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Ο πρίγκιπας της Αιγύπτου. 4.10-6.10 μ.μ. μεταγλ. / Η διακριτική γοητεία των
αρσενικών. Κάθε μέρα 8.10-10.10 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Dr. Dolittle - Ο γιατρός τρελάθηκε. 7.00 μ.μ. / Μαγικά φίλτρα. Κάθε
μέρα 9.00-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.30-10.45 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 6.40-8.40-10.40 μ.μ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 6.00-8.10-10.20 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Δεν έχει προγραμματίσει.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διάσωση του στρατιώτη Ράιαν. 6.15-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Μαγικά φίλτρα.
8.30-10.15 μ.μ. / Μουλάν. Κάθε μέρα 5.00-6.45 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Ο γητευτής των
αλόγων. 9.30 μ.μ. / Μουλάν. Κάθε μέρα 5.50-7.45 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.:
Κουντούν. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Μουλάν. 8.30 μ.μ. / Ο
γητευτής των αλόγων.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ. - Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Από την άκρη της πόλης. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Το μαγικό σπαθί: Αναζητώντας το Κάμελοτ. Κάθε μέρα 5.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μουλάν. 6.30-10.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Dr. Dolittle - Ο
γιατρός τρελάθηκε. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Τα ρόδινα ακρογιάλια. 8.30 μ.μ. Τετ.: Τοπίο στην ομίχλη, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276).
Μόνο Σαβ. - Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Μαγικά φίλτρα. 6.25-8.25-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.20-8.20-10.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.40-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16338P101</ED>
<ID>
ID:16230

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P10&aa=1</URL></REF>


Article

<CATEGORY>vin15</CATEGORY>

 <H5></H5><H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Ο Ρόμπερτ Ντιβάλ στη δική του ταινία «Ο Απόστολος»

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Ακραία σάτιρα της TV που
μετατρέπει τους ανθρώπους-θεατές σε πειραματόζωα! Του Πίτερ Γουάιρ, με τον
Τζιμ Κάρεϊ. (Αελλώ, Αθήναιον, Cinepolis 1, Άνεσις, Αττικόν, Cine City 1,
Village Centre 8, Ετουάλ, Ιντεάλ Μαρούσι, Κηφισιά 3, Νανά, Πτι Παλαί, Τιτάνια,
Τρία Αστέρια, Ζέα).

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Δυνατή ταινία για το περιθώριο στη σημερινή
Αθήνα με ήρωα έναν νεαρό Ρωσοπόντιο. Του Κωνσταντίνου Γιάνναρη, με τον Στάθη
Παπαδόπουλο. [Αλέκα, Αβάνα, Όπερα 1, Ράδιο Σίτυ, Νιρβάνα, Αττικόν (Πειρ.)].

«SNAKE EYES»: Θρίλερ του εξπέρ Μπράιαν ντε Πάλμα με τον Νίκολας Κέιτζ
ως διεφθαρμένο αστυνομικό. [Agora, Αλεξάνδρα (Καλ.), Άννα Ντορ, Αστέρια,
Άστορ, Cine City 4, Cinerama, Village Centre 1, Γαλαξίας, Μετάλλιον, Σπόρτιγκ,
Φοίβος, Μάγια].

«Ο ΑΠΟΣΤΟΛΟΣ»: Ο Ρόμπερτ Ντιβάλ σκηνοθετεί και παίζει σ' ένα δυνατό
κοινωνικό φιλμ. Δίπλα του η Μιράντα Ρίτσαρντσον. (Αρτ Στούντιο, Αφαία, Έλλη).

«HALLOWEEN - ΕΙΚΟΣΙ ΧΡΟΝΙΑ ΜΕΤΑ»: Συνέχεια της ταινίας «Η νύχτα με τις
μάσκες», πάλι με την Τζέιμι Λι Κέρτις. Ευκολίες του Στίβεν Μάινερ. (Αίγλη,
Village Centre 7).

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. (Ααβόρα,
Άστυ, Καλυψώ, Πλάζα, Τριανόν).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Σάτιρα με τρεις αδελφές να
ψάχνουν στην Αθήνα για ερωτική σχέση της προκοπής κι όλα γύρω να 'ναι κομμάτια
και θρύψαλα. Της Όλγας Μαλέα, με τους: Ναταλία Δραγούμη, Λήδα Ματσάγγου,
Ναταλία Στυλιανού, Φίλιππο Σοφιανό, Κλέωνα Γρηγοριάδη. Σωκράτη Αλαφούζο.
[Αθήναιον Cinepolis 2, 3, Αλεξάνδρα (Πατ.), Άνταμς 2, Άστρον, Άτταλος, Cine
City 3, Village Centre 6, Διάνα, Ιντεάλ, Κηφισιά 2, Μαργαρίτα 1, Μετροπόλιταν,
Όσκαρ, Χαϊλάιφ].

«ELIZABETH»: Η ιστορία της «αθώας φόνισσας» βασίλισσας της Αγγλίας του
16ου αιώνα! Σκηνοθεσία: Σεκάρ Καπούρ, με τους: Κέιτ Μπλάνσετ, Τζόφρεϊ Ρας,
Κρίστοφερ Έκλεστον. (Άττικα 1, Μαρούσι 1, Δαναός 1, Έμπασσυ, Φάληρο 1).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16338P102</ED>
<ID>
ID:16275

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Θεατρικό έργο του Σαίξπηρ, που γνώρισε αρκετές κινηματογραφικές
μεταφορές. 2. Ελληνικός κόλπος. 3. Είναι και οι γόνδολες (καθ.).
­ Γειτονικά στο αλφάβητο γράμματα. 4. Ένα... υγρό. ­ Από το όνομα
μεγαλούπολης της Βραζιλίας. ­ Άρθρο. 5. Εκεί βρίσκεται ο τάφος του
Ίψεν. ­ Ό, τι και το 3 β' οριζόντια. 6. Είδος φαγητού (με άρθρο).
7. Τον καταράστηκε ο Νώε. ­ Συνοδεύεται από μία ειδική τελετή, στη
γενική (αντιστρ.). 8. Παρέχεται από την Πολιτεία (με άρθρο). 9.
Πλούσια σε μεταλλεύματα περιοχή της Κεντρικής Ευρώπης. ­ Το αγγλικό π.μ.

ΚΑΘΕΤΑ

1. Σημαντικός Έλληνας ζωγράφος και χαράκτης του αιώνα μας (αιτ.).
2. Αναφέρεται και το «ψυχικό». ­ Ολλανδός ζωγράφος του 19ου αιώνα.
3. Ιρλανδοί τα μέλη του. ­ Λεξικογραφικός όρος. 4. Γιορτάζει
στις 21 Μαΐου. ­ Συντομογραφία ανέμου. 5. Σιδερένια εργαλεία. ­ Βιβλική
παλαιστινιακή πόλη. 6. Ο νικητής της ναυμαχίας του Γέροντα. 7.
Συνεχόμενα στο αλφάβητο. ­ Είδος υφάσματος (αιτ.). 8. Ξενικός αθλητικός
όρος. ­ Μεταφέρει έγκυρες αμερικανικές απόψεις. 9. Καθαρά και ξάστερα.

ΛΥΣΗ (12/1/99)

ΟΡΙΖΟΝΤΙΑ: 1. ΙΛΙΑΔΑΣ 2. ΘΑΜΑ - ΝΕΟΝ 3. ΑΓΑ - ΟΡΜΟΣ
4. ΓΩΝΙΑ - ΙΟΙ 5. ΕΝΤΟΜΩΝ 6. ΝΙΑΓΑΡΑΣ 7. ΕΚ - Ο
ΡΑΡΟΣ 8. ΙΠΠΟΙ - ΙΛΗ 9. ΑΥ - ΜΑΝΑ. ΚΑΘΕΤΑ: 1. ΙΘΑΓΕΝΕΙΑ
2. ΛΑΓΩΝΙΚΟΥ 3. ΙΜΑΝΤΑ 4. ΛΑ - ΜΠΟΓΟΙ 5. ΣΑΜΑΡΙΑ
6. ΑΝΟ - ΩΡΑ 7. ΣΕΜΙΝΑΡΙΑ 8. ΟΡΟ - ΣΟΛ 9. ΑΝΟΙΑ - ΣΗΘ
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16338P103</ED>
<ID>
ID:16302

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P10&aa=3</URL></REF>


Article

<CATEGORY>vin09</CATEGORY>

 <H2>«Θύμα λασπολογίας έχει πέσει η Κεφαλονιά»
</H2><H2></H2>
Ο Βρετανός συγγραφέας του «Μαντολίνου του λοχαγού Κορέλι» Λουί ντε Μπερνιέρ

«Θύμα λασπολογίας» έχει πέσει η Κεφαλονιά «από την καρποφόρα φαντασία και την
ταλαντούχα γραφίδα του συγγραφέα Λουί ντε Μπερνιέρ», χάρη στο μυθιστόρημά του
«Το μαντολίνο του λοχαγού Κορέλι», γράφει σε επιστολή του προς «ΤΑ ΝΕΑ» ο
αναγνώστης Λευτέρης Ελευθεράτος, από το Ληξούρι.

Το μυθιστόρημα, που είναι μπεστ σέλερ στη Βρετανία, από το 1994 που
πρωτοεκδόθηκε, έχει πουλήσει κάπου ένα εκατομμύριο αντίτυπα και ήταν το πρώτο
σε πωλήσεις βιβλίο για το 1998 (στα ελληνικά κυκλοφορεί από τις εκδόσεις «Ψυχογιός»).

Γράφει ο κ. Ελευθεράτος: «Στο φύλλο των "ΝΕΩΝ" της 30ης Δεκεμβρίου 1998
διάβασα το δημοσίευμα για το βιβλίο του Βρετανού μυθιστοριογράφου Λουί ντε
Μπερνιέρ "Το μαντολίνο του λοχαγού Κορέλι" όπου, κάτω από τον τίτλο "Η
Κεφαλονιά του '40... Νο 1!", αναφέρεται η "πρωτιά" τού εν λόγω βιβλίου σε
πωλήσεις στη Βρετανία.

Το δημοσίευμα αυτό, με τον πράγματι πετυχημένο τίτλο, θα ήταν άκρως
κολακευτικό και τιμητικό για τους Κεφαλονίτες, εάν αυτοί δεν γνώριζαν, ότι η
τουριστική προβολή του νησιού τους ­ μέσω αυτού του πολύκροτου βιβλίου ­
βρίσκεται σε πλήρη αντιστοιχία με τη διαστρέβλωση της ιστορίας και την
παραμόρφωση του χαρακτήρα των κατοίκων του. Γιατί αυτοί ποτέ δεν σκότωσαν
Ιταλούς, "που είχαν έρθει να πολεμήσουν στο πλευρό τους εναντίον των
Γερμανών", ποτέ δεν λιπαίνουν τα βότανά τους δια της "μεθόδου" της... ουρήσεως
(!) και ποτέ δεν έχουν καταπολεμήσει την πείνα τους ­ σχεδόν ανύπαρκτη ακόμη
και στις πιο δύσκολες μέρες της κατοχικής περιόδου ­ τρώγοντας σαύρες και
φίδια, όπως η καρποφόρα φαντασία και η ταλαντούχα γραφίδα του Βρετανού
συγγραφέα τούς καταλογίζει.

Πράγματι, εάν κάποιος επιχειρούσε δημοσιογραφικά να ασχοληθεί με κριτική του
περιεχομένου αυτού του βιβλίου ­ και όχι απλά και μόνο με τα στοιχεία, τα
οποία παρουσιάζουν τη σταδιακή άνοδο των πωλήσεών του ­ θα είχε έτοιμο και τον
τίτλο του κειμένου του. Αυτόν του δημοσιεύματος των "ΝΕΩΝ", με την προσθήκη
δύο μόνο λέξεων: "Η Κεφαλονιά του '40... Νο 1 Θύμα λασπολογίας!".

Λευτέρης Ελευθεράτος, Ληξούρι».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16338P111</ED>
<ID>
ID:16214

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P11&aa=1</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2>
Σκηνή από το έργο του Ευγένιου Λαμπίς «Καπέλο από ψάθα Ιταλίας», που
παρουσιάζεται σε σκηνοθεσία Γιάννη Κακλέα στον «Τεχνοχώρο»

ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Της νύχτας
τέκνα φρικτά» του Π. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Κυρ.) Ένα πρωί στην
Όπερα χωρίς τραγουδιστές: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322) Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579), «Η επιστροφή των Τσε» του Γ. Χρυσούλη Ν. Διαμαντής (σκηνοθ.),
Ι. Μακρή.

ΣΟΥΙΤΑ 57 (Κολοκοτρώνη 57, ~ 32.40.944). Αργεί.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). Αργεί.

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16338P112</ED>
<ID>
ID:16276

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P11&aa=2</URL></REF>


Article

<CATEGORY>vin09</CATEGORY>

 <H5>«ΠΕΡΙΘΩΡΙΑΚΗ» ΕΚΔΗΛΩΣΗ ΓΙΑ ΤΟΝ ΔΗΜΗΤΡΗ ΜΑΡΩΝΙΤΗ
</H5><H2></H2><H2>Αυτοκριτικοί «ψόγοι»
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Από την «περιθωριακή» εκδήλωση, που οργάνωσε το «Εντευκτήριο» για τον καθηγητή
Δημήτρη Μαρωνίτη

Έκλαψε. Χαμογέλασε. Απρόσμενα, δεν θύμωσε... Ομολόγησε ότι του αρέσει το
μελόδραμα, παρακολουθεί την τηλεοπτική «Τόλμη και γοητεία», είναι μάλλον
μεγαλομανής, εν πολλοίς ημιμαθής, σε κρίσιμα κεφάλαια αμαθής και στην
προσπάθειά του να συμβιβάσει τα ασυμβίβαστα... μπάσταρδος!

Επανέλαβε αυτάρεσκα τη λέξη: Μπάσταρδος. Της πρόσφερε και θεατρικό άλλοθι
αναφερόμενος στον σαιξπηρικό μονόλογο του Έντμοντ, νόθου γιου του Γκλόστερ
στον «Βασιλιά Ληρ».

Δεν έκρυψε το θεατρικό «ψώνιο» του. Το έθεσε μάλιστα υπόψη του παρισταμένου
διευθυντή του ΚΘΒΕ κ. Διαγόρα Χρονόπουλου με ειδική από του βήματος υπόμνηση.

Όχι, ουδείς ετόλμησε να αρθρώσει ψόγο εναντίον του τιμωμένου Δημήτρη Μαρωνίτη.
«Μόνον κάτι μπηχτές, που δεν αποκάλυψαν το σκοτεινό μέρος του εαυτού μου»,
σχολίασε ο ίδιος.

Τον είπαν «αφόρητο», «βασανιζόμενο - βασανιστή», χαρακτήρισαν τη φυσική
βραχνάδα του ως «δυσοίωνο σάουντρακ» και τον ίδιο ως «φαινόμενο που απατά».
Μίλησαν για την «αμνησίκακη εξαπίνης δικαιοσύνη του», για τον «παιδικά
κοχλάζοντα συναισθηματισμό του», την «ομηρική ευσυγκινησία» του και έκριναν
πως «θα έπρεπε να είχε οσμιστεί τα πίτουρα για να μην υποστεί τις κότες»...

Η εκδήλωση του «Εντευκτηρίου» του Γιώργου Κορδομενίδη στο Μακεδονικό Μουσείο
Σύγχρονης Τέχνης συγκέντρωσε εκατοντάδες δεδηλωμένους και μη «θαυμαστές» του.
Οι περισσότεροι υπήρξαν μαθητές, άλλοι συνεργάτες ­ κι αυτοί μαθητές του
ένιωσαν και το δήλωσαν ­ και κάποιοι άλλοι (αυτοί δεν υπενθύμισαν από του
βήματος την παρουσία τους με αναίτιες παρεμβάσεις) συναγωνιστές του, σύντροφοί
του στη φυλακή, στα δύσκολα χρόνια της δικτατορίας.

Ο καθηγητής της Φιλοσοφίας στο ΑΠΘ Γεράσιμος Βώκος αναφέρθηκε στη στοχαστική
διάσταση που διακρίνει τον λόγο του Δ. Μαρωνίτη και του προσδίδει φιλοσοφική
τροπή. Μίλησε για το δοκιμιακό του στοιχείο, για την απουσία μεθόδου και την
«ενεργεια θεωρία» στα γραπτά του, αλλά και για τον πρακτικό τρόπο με τον οποίο
ο Μαρωνίτης αντιστάθηκε στη βία «αρνούμενος να διαλύσει την ιστορία στον
ιστορισμό και τον Λόγο στα λόγια».

Η Λίζυ Τσιριμώκου, έκδηλα συγκινημένη (λυγμοί διέκοψαν δύο φορές την εισήγησή
της) μίλησε για τη σχέση του τιμωμένου με τη γενέθλια Θεσσαλονίκη, για τη
«μυθική αίγλη», το «ένδοξο παρελθόν» και το «γενναίο παρόν» του.

Ο καθηγητής της Φιλοσοφικής του ΑΠΘ Θόδωρος Παπαγγελής εκμεταλλεύθηκε χωρίς
αναστολές την «ευκαιρία της ζωής του, να μιλά επί δεκαπέντε λεπτά, παρόντος
του Μαρωνίτη, χωρίς εκείνος να τον διακόψει», έκανε την προσωπική
λογο-τεχνική, αλλά και λογο-παιχτική του ανάγνωση για τον τιμώμενο και
αναφέρθηκε στην αίρεση, προαίρεση και εξαίρεση του μαρωνίτειου λόγου για την
παιδαγωγική του διάσταση που επιβάλλεται με τη μέθοδο της συγκίνησης και
κατέληξε χαρακτηρίζοντας τον τιμώμενο όχι τόσο «συναισθηματικά εύθικτο», αλλά
«χαρισματικά κωλοπετσωμένο»...

Τον ρόλο του διαθέτοντος ­ αδιαμφισβήτητα ­ και αρετή και τόλμη, προκειμένου
να αρθρώσει αυτάρεσκα τον ψόγο, που οι άλλοι δεν τόλμησαν, ανέλαβε τέλος ο
ίδιος ο Δ. Ν. Μαρωνίτης. Διάβασε αποσπάσματα από το «Ημεροδρόμιό» του
(επιλεγμένες επιφυλλίδες του στο «Βήμα» που κυκλοφορούν σε τευχίδιο από το
«Εντευκτήριο») και έκλεισε εν μέσω αδιάκοπων χειροκροτημάτων, διαβάζοντας αργά
τη μοναδική ίσως αλήθεια της βραδιάς: «Ψέματα των ψεμάτων, όλα είναι ψέματα...».
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16338P121</ED>
<ID>
ID:16215

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P12&aa=1</URL></REF>


Article

<CATEGORY>vin09</CATEGORY>

 <H2>Ελληνικά «φώτα» στο Ευρωκοινοβούλιο
</H2><H2></H2>
Κομμάτι της έκθεσης για τους «Έλληνες του κόσμου»

Ο καλόγουστος, ογκώδης τόμος «Οι Έλληνες του κόσμου ­ Το νέο ελληνικό θαύμα»,
έκδοση του Κέντρου Γραμμάτων και Τεχνών «Άποψη» και του Οργανισμού Πολιτιστική
Πρωτεύουσα - Θεσσαλονίκη 1997, όπως και η ομώνυμη έκθεση που τον συνοδεύει, θα
ταξιδέψουν στις Βρυξέλλες, όπου θα παρουσιαστούν σε αίθουσα του Ευρωκοινοβουλίου.

Η έκθεση, που πρωτοπαρουσιάστηκε μετά την έκδοση του βιβλίου, τον περασμένο
Ιούνιο, στο Ζάππειο, υπό την αιγίδα του υπουργείου Τύπου και Μέσων Μαζικής
Ενημέρωσης, απαρτίζεται από εικονογραφικό υλικό και κείμενα του βιβλίου, που
καταδεικνύουν ότι αναμφισβήτητα η σύγχρονη Ελλάδα βρίσκεται σε παγκόσμια
πολιτιστική τροχιά.

Πρόκειται για μια σφαιρική παρουσίαση των Ελλήνων του 20ού αιώνα, που
διέπρεψαν στην επιστήμη και την τέχνη και που πρόσφεραν τα φώτα τους πέραν των
ελληνικών συνόρων. «Σκοπός μας», σημειώνει η κ. Δήμητρα Τσούχλου, εμπνεύστρια
και ψυχή της έκδοσης και της έκθεσης, «αυτή τη στιγμή, είναι να επιχειρήσουμε
να αναρτήσουμε για την Ελλάδα μία "φωτεινή επιγραφή", που θα τραβήξει την
προσοχή της Ευρώπης και του κόσμου». Η έκθεση στο Ευρωκοινοβούλιο, που τα
εγκαίνιά της ορίστηκαν για τις 15 Μαρτίου, πριν από το καθολικό και το
ορθόδοξο Πάσχα, αλλά και πριν από τις Ευρωεκλογές, είναι το πρώτο βήμα, που
ελπίζεται ότι θα έχει και συνέχεια. Επιθυμία και φιλοδοξία των οργανωτών είναι
να αποτελέσει την αρχή ενός «ταξιδιού» της έκθεσης και της έκδοσης ανά τον
κόσμο, με την υποστήριξη της Πολιτείας.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16338P122</ED>
<ID>
ID:16259

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Οι σωματοφύλακες του υπουργού
</H2><H2></H2>
<AUTHOR>Ο ΑΣΥΓΧΩΡΗΤΟΣ</AUTHOR>

Βίκυ Μοσχολιού

* Χρόνια πολλά Βίκυ μου!

Καθυστερημένος ε; Αμ δε! Αν μπαίνατε στον κόπο και τηλεφωνούσατε στη Μοσχολιού
ανήμερα στη γιορτή της, θα σας... έπαιρνε, θα σας... ανέβαζε και θα σας...
κατέβαζε. Μπαμ και κάτω! Μα, γιατί κορίτσι μου; (τρόπος τού λέγειν). Του Άη
Βασιλιού ­ που λένε και στο χωριό μου ­ δεν είναι η γιορτή σου;

* Ποτέ! Πάντα 13 μέρες μετά. Παλαιών αρχών, Παλαιού Ημερολογίου.

Ο καθένας με τα κέφια του. Έτσι και με τους «φουσκωτούς». Περπατάς, ας πούμε,
στην οδό Ξενοκράτους, να εδώ πιο πάνω, Κολωνάκι μεριά, πας για supermarket και
σε γραπώνουν οι σεκιουριτάδες του Γιαννόπουλου! (ασφαλώς, εν αγνοία τού υπουργού).

* Πας για... φέτα και παραλίγο να σε μπουζουριάσουν στη στενή.

Για να μη λέτε ότι τα βγάζω από υπερβάλλοντα... αντιεξουσιαστικό ζήλο, λέω και
όνομα. Ο παθών ονομάζεται Μιχάλης Μιχαηλίδης. Γιος επιφανούς πολίτη αυτής της
πόλης και του γνωστού ζωγράφου Γιάννη Μιχαηλίδη. Και πριν καν κλείσει τα 25
(αν δεν με απατά η ληξιαρχική πράξη γέννησης του Μιχαλάκη), είχε κυκλοφορήσει
ήδη το πρώτο του μυθιστόρημα με τον τίτλο «Ο μηχανισμός της σύγχυσης». Το
περιστατικό που του συνέβη στον δρόμο προς τη φέτα ήταν περίτρανη επιβεβαίωση
του προφητικού τίτλου του βιβλίου του (σαν γαλλική σημειολογική ανάλυση μού
ακούγεται αυτό το τελευταίο που έγραψα).* Είσαι
politicaly correct; Περνάς διόδια
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16338P123</ED>
<ID>
ID:16295

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Ο Μπακούνιν της μαθητιώσας νεολαίας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τρία τα ολισθήματα του Μιχαλάκη. Πρώτο, το κεφάλι του. Δεύτερο, το παντελόνι
του. Τρίτο, η περπατησιά του. Το 'λεγα εγώ όταν τον πρωτόδα τυχαία στον δρόμο.
«Αυτός δεν μοιάζει με Μιχαλάκη. Προς Trainspotting φέρνει».

* Με κουρεμένο κεφάλι, σχισμένο παντελόνι και με
περπατησιά «Ανατολικής όχθης» της Αττικής, ο... Trainspotting κατευθυνόταν
προς Ξενοκράτους για φέτα. Τον βλέπουν οι σεκιουριτάδες του υπουργού της
Δικαιοσύνης μας και εφορμούν. Ε, σου λέει, να μην είναι της 17 Νοέμβρη;
Υποκινητής των καταλήψεων! Ο Μπακούνιν της μαθητιώσας νεολαίας!..

* Την έκαναν λαχείο.

«Ψιτ, ταυτότητα!». Ψάχνεται το κουρεμένο κεφάλι και τι βρίσκει; Την cashcard
για την αγορά της φέτας... 
«Τσ! Δεν κάνει. Μπορεί να τη βούτηξες». Τι να κάνει το παιδί, αρχίζει να
διαισθάνεται αυτό που λένε οι αμερικανικές ταινίες. Άλλο βιβλία, άλλο ο
αναθεματισμένος real world (αληθινός κόσμος).

* Τα γραμματόσημα σώζουν
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16338P124</ED>
<ID>
ID:16319

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H5></H5><H2>Γυμνός ανάμεσα σε λύκους
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Εκεί που κρύος ιδρώτας κυκλοφορούσε εν αφθονία στην πλάτη του, νάσου, για καλή
τύχη τού... Ινδιάνου, εμφανίζεται, όλως τυχαίως, ο θρυλικός χαράκτης των
ελληνικών γραμματοσήμων Παναγιώτης Γράβαλος. Εξηγεί, πείθει και ο Μιχάλης
γλίτωσε από τα γραμματόσημα....

Δημήτρης Νόλλας

* Μπα, δεν είναι η πρώτη ούτε η τελευταία φορά

Σας κάνει εντύπωση; Ξεχάσατε; Είμαστε λαός με λιλιπούτεια μνήμη. Ξεχάσατε το
περιστατικό στη Διδότου; Με τον γιο μέλους της εκλεκτής (αληθινά εκλεκτής)
αθηναϊκής πνευματικής οικογένειας;

* Ποτέ δεν ξέρεις τι θα σου συμβεί

Από τη μια στιγμή στην άλλη όλα αλλάζουν. Εκσυγχρονισμός με τα όλα του. Τη μια
στιγμή είσαι ο Αλέξης Νόλλας, ο γιος του συγγραφέα Δημήτρη Νόλλα, του ανθρώπου
που εκτός των άλλων διαβάζει και προτείνει σενάρια τηλεοπτικών σειρών, και την
άλλη είσαι γυμνός ανάμεσα σε μπάτσους.

* Περπάταγε ο Αλέξης στη Διδότου, πέφτουν οι μπάτσοι και η... μπατσίνα (η
οποία στη συνέχεια μετατέθηκε στα... σύνορα). Η επιτόπια ανάκριση κατέληξε
σε... στριπτίζ. Τσίτσιδο το παιδί. Για να βρουν τι; Ηρωίνη, απ' αυτήν που
λέγεται ότι διακινούν και κάποια όργανα; Γελάτε εσείς, αλλά για να σας συμβεί
στο παιδί σας που δεν θα ονομάζεται Νόλλας ή Μιχαηλίδης ή Κούρκουλος και μετά
τα λέμε.
<REF><SOURCE>
ΤΑ ΝΕΑ</SOURCE>
<DATE>, 13-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16338P125</ED>
<ID>
ID:16333

</ID><URL>http://ta-nea.dolnet.gr/neaweb/neafile.print_unique?e=A&f=16338&m=P12&aa=5</URL></REF>


Article

<CATEGORY>vin06</CATEGORY>

 <H5>ΣΥΓΚΡΟΥΣΕΙΣ ΜΕΣΑ ΚΙ ΕΞΩ ΑΠ' ΤΑ ΣΧΟΛΕΙΑ
</H5><H2>ΟΛΑ ΓΙΑ ΟΛΑ... Ανένδοτοι Σημίτης-ΟΛΜΕ-Μαθητές
</H2>
<H3>Ανοιχτή επιστολή από 1.000 μαθητές σε Αρσένη

</H3>
σελίδες
11
- 14
και
ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16339N011</ED>
<ID>
ID:16349

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N01&aa=1</URL></REF>


Article

<CATEGORY>vin06</CATEGORY>

 <H2>Οι «νονοί» πουλάνε προστασία και τη μέρα!
</H2>
<H3></H3>σελίδες 18-19
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16339N013</ED>
<ID>
ID:16443

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N01&aa=3</URL></REF>


Article

<CATEGORY>vin04</CATEGORY>

 <H2>Πρώτη ανταλλαγή πυρών Καραμανλή-Αβραμόπουλου
</H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16339N014</ED>
<ID>
ID:16488

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N01&aa=4</URL></REF>


Article

<CATEGORY>vin06</CATEGORY>

 <H2>Απεργία λόγω ΟΤΕ σήμερα και στο... Ίντερνετ
</H2>
<H3></H3>σελίδα 17
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16339N015</ED>
<ID>
ID:16492

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N01&aa=5</URL></REF>


Article

<CATEGORY>vin06</CATEGORY>

 <H2>Θρίαμβος του ΠΑΟΚ, αγνώριστος ο Ολυμπιακός </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16339N016</ED>
<ID>
ID:16504

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N01&aa=6</URL></REF>


Article

<CATEGORY>vin06</CATEGORY>

 <H2>«Βρώμικο ψωμί» τρώει το 95% των Ελλήνων
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16339N017</ED>
<ID>
ID:16511

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΓΡΙΦΟΣ άλυτος παραμένει για την κυβέρνηση ο τρόπος και οι πολιτικές με
τις οποίες ο πολίτης θα συνειδητοποιήσει στην καθημερινή του ζωή τις
βελτιώσεις της ελληνικής οικονομίας. Ο Ν. Νικολάου στην «Τρίτη Άποψη». Σελ. 6.

Α.- Μ. ΜΠΟΤΣΑΡΗ: Έχω κάποιο ταλέντο στο σκάκι, όχι «χαρίσματα», δούλεψα
αρκετά ­ όχι όσο έπρεπε και πρέπει ­ και μου άρεσε πάντα να είμαι πρώτη. Έχω
παντελή έλλειψη αυτοπεποίθησης και παρορμητισμό άνευ ορίων. Οι απαντήσεις στις
«30 Ερωτήσεις» του Μ. Πιμπλή στη σελ. 10.

ΟΙ ΕΛΙΕΣ φέτος συνόδευσαν την έλευση της Αλκυόνης. Ήρθε πάλι να
γεννήσει αυτές τις μέρες στους γιαλούς και έφερε πίσω στα ερημωμένα χωριά μας,
έστω και για λίγο, τη ζωή. Η Νατάσα Μπαστέα «Σε Πρώτο ενικό» στη σελ. 11.

ΕΚΡΗΞΗ με βραδύκαυστο φυτίλι στα Ναυπηγεία Αυλίδας προκάλεσε τη βύθιση
ενός πλοίου. Δεδομένου ότι γίνονται διαπραγματεύσεις για τη μεταβίβαση των
Ναυπηγείων, υπάρχουν υποψίες ότι η έκρηξη είχε σχέση με αυτό. Σελ. 21.

Η ΘΕΣΜΙΚΗ κρίση στην Ευρωπαϊκή Ένωση απετράπη την τελευταία στιγμή.
Εκατό ευρωβουλευτές δήλωσαν ότι δεν υποστηρίζουν την πρόταση μομφής κατά της
Ευρωπαϊκής Επιτροπής. Λίγο νωρίτερα ο Ζακ Σαντέρ είχε απειλήσει με παραίτηση.
Σελ.
47.

Ο Μ. ΤΖΟΡΝΤΑΝ δήλωσε ότι βάζει τέλος στην καριέρα του ως παίκτης του
μπάσκετ
(«ΟΜΑΔΑ»).
Αλλά κι ένας ακόμη πρωταθλητής στην Αμερική, ο Κρις
Σπίλμαν, του ράγκμπι, έβαλε τέλος στην καριέρα του. Για χάρη της γυναίκας του
Στέφανι. Τα «Πρόσωπα», σελ. 48.

Η ΕΛΛΑΔΑ και η Πορτογαλία έχουν τις μεγαλύτερες εισοδηματικές
ανισότητες ανάμεσα σε όλες τις χώρες της Ευρωπαϊκής Ένωσης. Κι αυτό χωρίς να
λαμβάνεται υπόψη η απόκρυψη εισοδημάτων για λόγους φοροδιαφυγής στη χώρα μας.
Σελ. 52-53.

ΟΙ ΛΗΣΤΕΙΕΣ λεωφορείων και Τραπεζών 
στη χώρα μας δεν είναι λίγες. Αλλά, ληστείες 
τρένων τύπου Φαρ Ουέστ δεν έχουμε δει ακόμη. 
Η κοινή γνώμη δεν είναι ικανοποιημένη από τη 
δημόσια ασφάλεια και ας έχουμε χαμηλότερο 
ποσοστό από άλλους. Ο Β. Τζαννετάκος 
στους «Προβολείς». Σελ. 6.

ΤΟ ΑΝΑΚΤΟΡΟ της Κνωσσού θα αναστηλωθεί 
στα σημεία που παρουσιάζει φθορές. 
Ήδη, συστάθηκε επιτροπή. 
Βέβαια και στο παρελθόν έχουν συσταθεί 
τέτοιες επιτροπές χωρίς αποτέλεσμα. 
Στο «Πανόραμα», σελ. 1.

Η ΤΗΛΕΟΡΑΣΗ βλάπτει σοβαρά την ψυχική υγεία 
του τηλεθεατή. Ειδικότερα, όταν παρακολουθεί ξένες σειρές 
περιπέτειας και εγχώριους αγώνες ποδοσφαίρου, μπάσκετ 
και βόλεϊ η ένταση και το άγχος ανεβαίνουν ψηλά. 
«Πανόραμα», σελ. 5.

ΒΡΑΖΙΛΙΑΝΙΚΗ σάμπα χόρεψαν χθες τα χρηματιστήρια όλου του κόσμου. Όλα
ξεκίνησαν από την επαρχία Μίνα Ζεράις, αλλά ο τυφώνας έφθασε έως την Αθήνα. Ο
Γενικός Δείκτης έχασε 6,21%, παρά τη μείωση των επιτοκίων από την Τράπεζα της
Ελλάδος. Σελ. 49,
50,
51,
56,
57.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16339N021</ED>
<ID>
ID:16359

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Γνωστά
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Κι όμως: Όλα αυτά γίνονται για το πώς θα εισάγονται οι μαθητές από τα γνωστά
ελληνικά σχολεία, στα γνωστά ελληνικά πανεπιστήμια, απ' όπου θα παίρνουν τα
γνωστά πτυχία πριν γίνουν γνωστοί άνεργοι.

Με τιμή
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16339N022</ED>
<ID>
ID:16436

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Τοπικές συννεφιές στην ανατολική και νότια χώρα, ήλιος στην υπόλοιπη. Άνεμοι
βόρειοι βορειοανατολικοί, στο Ιόνιο ασθενείς, στα ανατολικά μέτριοι (4-5
Μπωφόρ), στο Αιγαίο ισχυροί (6 Μπωφόρ). Μικρή πτώση της θερμοκρασίας.


Λίγη συννεφιά, κατά τόπους αυξημένη στα ανατολικά και νότιες περιοχές της
χώρας. Άνεμοι βορειοανατολικοί ασθενείς στη δυτική και μέτριοι (4-5 Μπωφόρ)
στην Ανατολική Ελλάδα. Θερμοκρασία σχεδόν αμετάβλητη.

Article

<CATEGORY>vin01</CATEGORY>

 <H5>ΙΔΙΟΤΥΠΟΣ ΔΙΑΛΟΓΟΣ ΚΑΡΑΜΑΝΛΗ - ΑΒΡΑΜΟΠΟΥΛΟΥ
</H5><H5></H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Δεξιός... εμφύλιος
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Στα πρόθυρα (νέου) εμφυλίου πολέμου βρίσκεται πάλι η Ν.Δ. μετά τις
διαφαινόμενες προθέσεις του κ. Αβραμόπουλου να ηγηθεί κομματικού φορέα και τις
αντιδράσεις που γεννά στη Ν.Δ. αυτή η πρωτοβουλία.

Ο κ. ΑΒΡΑΜΟΠΟΥΛΟΣ μίλησε χθες υπαινικτικά για την ανάγκη προώθησης στην
πολιτική των «πετυχημένων» στους τομείς τους πολιτών, φωτογραφίζοντας τον
εαυτό του ως ανήκοντα σ' αυτή την κατηγορία και αφήνοντας να εννοηθεί ότι το
κριτήριο αυτό δεν το πληρούν, π.χ. ηγετικά στελέχη της Ν.Δ.

Ο ιδιότυπος διάλογος στη Ν.Δ. για τις πολιτικές φιλοδοξίες του δημάρχου
Αθηναίων συνεχίστηκε με την (έμμεση) απάντηση του κ. Καραμανλή, ο οποίος
διαχώρισε τον εαυτό του από «προσωπικές διαδρομές» και υποστήριξε ότι «κανείς
δεν θα εμποδίσει την πορεία της Ν.Δ. προς την εξουσία», υπονοώντας προφανώς
τις κινήσεις για τη δημιουργία άλλου κόμματος στο χώρο.

Πάντως, η ηγεσία της Ν.Δ. εκτιμά ότι ενδεχόμενη δημιουργία κόμματος από τον κ.
Αβραμόπουλο θα οδηγήσει τον κ. Σημίτη σε διπλές εκλογές το καλοκαίρι
(ευρωεκλογές και εθνικές), ενώ η κυβέρνηση αναμένει τις οριστικές αποφάσεις
του δημάρχου Αθηναίων για να κινηθεί ανάλογα. Στο μεταξύ, όμως, ο κ.
Αβραμόπουλος φαίνεται ότι κινείται με ορίζοντα τις ευρωεκλογές, καθώς έχει
αρχίσει βολιδοσκοπήσεις για την αναζήτηση προσώπων για το ψηφοδέλτιο. (Σελ. 9).

* Από την άλλη πλευρά, στο ΠΑΣΟΚ ξεκίνησε από χθες η αναμέτρηση των τάσεων με
ορίζοντα το Συνέδριο της άνοιξης.

Η αναμέτρηση στη φάση αυτή αφορά στη σύνθεση του εκλογικού σώματος που θα
αναδείξει τους συνέδρους, καθώς έχουν εγερθεί πολλές αμφισβητήσεις για τη
γνησιότητα των εκλογικών καταλόγων, λόγω αθρόων εγγραφών «μελών μιας χρήσης».

Το έργο της διευθέτησης του προβλήματος αυτού ­ που κυριαρχεί στις
εσωκομματικές διαδικασίες ­ έχει αναλάβει η επιτροπή δεοντολογίας, η οποία σε
πρώτη φάση ανέθεσε στις νομαρχιακές επιτροπές να περάσουν από μικροσκόπιο όλες
τις εγγραφές και τις ανανεώσεις. (Σελ. 8).

* Την ίδια στιγμή σε τεντωμένο σκοινί ισορροπούν όλοι οι εμπλεκόμενοι στο
πρόβλημα της Παιδείας, καθώς τα πνεύματα είναι γενικώς οξυμμένα και οι
προοπτικές άδηλες.

Η κυβέρνηση εμφανίζεται πάντοτε αποφασισμένη να προωθήσει τις επιλογές της,
αλλά ταυτόχρονα ανησυχεί για το ενδεχόμενο να προκύψουν ανεξέλεγκτες
καταστάσεις από το εκρηκτικό κλίμα που επικρατεί έξω από τα σχολεία.

Το όλο πρόβλημα εξετάστηκε αναλυτικά σε ειδική κυβερνητική σύσκεψη, η οποία
έδωσε τη «γραμμή» για «ανοιχτά σχολεία», έργο που ανέλαβαν από συνδικαλιστικής
πλευράς οι καθηγητές της ΠΑΣΚΕ. Και από κοινωνικής οι διαφωνούντες με τις
καταλήψεις γονείς. Παράλληλα, συνεχίστηκαν και χθες οι διαφωνίες σχετικά με
τον αριθμό των υπό κατάληψη σχολείων, με την κυβέρνηση να εκτιμά ότι επέρχεται
σταδιακός εκφυλισμός. Την εκτίμηση αυτή αντικρούουν οι υποστηρικτές των
κινητοποιήσεων, οι οποίοι για αύριο προγραμματίζουν στο κέντρο της Αθήνας
επίδειξη δύναμης (συγκέντρωση και πορεία κ.λπ.).

* Η χθεσινή πάντως ημέρα σε πανελλαδική έκταση χαρακτηρίστηκε από επεισόδια
μέσα και έξω από τα σχολεία μεταξύ μαθητών και οδηγών, μαθητών και
αντικαταληψιών γονέων, συμπαραστατών και αντικαταληψιών γονέων, μαθητών και
μαθητών, μαθητών και καθηγητών κ.λπ.

Σε αρκετές δε περιπτώσεις κινητοποιήθηκαν αστυνομικές δυνάμεις και
ενεργοποιήθηκαν εισαγγελείς για την άσκηση ποινικών διώξεων.

* Το κοινωνικό όμως μέτωπο επεκτείνεται και πέραν της Παιδείας, με τις
κινητοποιήσεις των αγροτών που άρχισαν χθες σε περιφερειακά κέντρα, ενώ για
αύριο έχει προγραμματισθεί μεγάλο συλλαλητήριο. (Σελ. 11-14).
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16339N032</ED>
<ID>
ID:16410

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ουδείς
</H2>
ΟΥΔΕΙΣ μπορεί να μείνει αδιάφορος μπροστά σε όσα διαδραματίζονται στον
χώρο της Παιδείας...

ΚΑΙ ουδείς μπορεί να προβλέψει πού θα οδηγήσει η ένταση ­ ορθότερα, η
εκτράχυνση ­ των ημερών.

ΤΟ μόνο βέβαιο είναι πως η αδιαλλαξία ­ από όποια πλευρά και αν
εκδηλώνεται ­ οδηγεί σε ακρότητες...

ΚΑΙ ουδείς ­ ούτε κυβέρνηση ούτε αντιπολίτευση ­ μπορεί να επιχαίρει
γι' αυτό, αλλά τουναντίον όλοι ­ και καθηγητές και μαθητές και γονείς ­ να θλίβονται.

ΓΙΑΤΙ με την κατάσταση που έχει πλέον δημιουργηθεί δεν διακυβεύεται
μόνο η ­ εμφανώς απολεσθείσα ­ ισορροπία...

ΑΛΛΑ και αυτή η στοιχειώδης λογική που υπαγορεύει ­ σε κάθε κρίση ­
ψυχραιμία και αυτοσυγκράτηση.

ΚΑΙ όσες εκκλήσεις για διάλογο και αν γίνονται...

ΚΑΙ όποια «σπέκουλα» ­ όπως από τηλεοράσεως υποστήριξε ο υπουργός
Παιδείας ­ να έχει δρομολογηθεί...

ΟΛΑ μοιάζουν να παρασύρονται σ' έναν ανατροφοδοτούμενο κύκλο σύγχυσης...

ΑΠ' όπου και το πλέον απρόβλεπτο ­ και παράλογο ­ μπορεί να ξεπηδήσει.

ΚΑΙ καμία πλευρά δεν δικαιούται με τη στάση της να ανασηκώνει τους ώμους...

ΣΙΩΠΗΡΑ υιοθετώντας το «γαία πυρί μειχθήτω»...

ΚΑΘΩΣ η θλιβερή ­ και αναπότρεπτη ­ συνέπειά του άλλη δεν είναι από τον
θρίαμβο της «λογικής του τρελοκομείου».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16339N033</ED>
<ID>
ID:16449

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
<H3></H3>Νίκος Χουντής:

(το στέλεχος του ΣΥΝ απαντά στο ΠΑΣΟΚ ­ δια του Planet ­ ότι αντί να παίρνει
θέση στην πρόταση συνεργασίας του κόμματός του...)

«Βλέπει τα ηγετικά του στελέχη να φουσκώνουν μπαλόνια και να τα σπάνε μεταξύ τους».

Προκόπης Παυλόπουλος:

(ο βουλευτής της Ν.Δ. μετά την επίσκεψή του στον ΕΟΤ)

«Είναι βέβαιο ότι το υπουργείο Ανάπτυξης δεν έχει πολιτική για τον τουρισμό.
Διαθέτει όμως αξιόλογο πολιτικό τουρισμό».

Έλενα Βεντή:

(η τραγουδίστρια, στο «Χάι», περί σχέσεων)

«Θέλω να είμαι η φράουλα στην τούρτα».

Μαρία Σινιόρη:

(η τηλεπαρουσιάστρια του Star στον «Τύπο» της Κυριακής)

«Απόφθεγμα της ζωής; "Άδραξε τη μέρα"!»
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16339N034</ED>
<ID>
ID:16489

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Λάθη Σημίτη
</H2>
Ο ΛΟΓΟΣ στους αναγνώστες. Ο Αύγουστος Εμπειρίκος, Κιμώλου 9, Αθήνα, γράφει:

«Φλέγον θέμα είναι η εκπαιδευτική μεταρρύθμιση και η κυβέρνηση δεν φαίνεται να
είναι διατεθειμένη να κάνει ουσιαστικό διάλογο, γι' αυτό η υπόθεση έφθασε σε αδιέξοδο.

Ανεξάρτητα από τα παραπάνω, παραθέτω τα κατά τη γνώμη μου λάθη της κυβέρνησης.

Δεν έλαβε τα απαιτούμενα μέτρα για την ενίσχυση των νοσοκομείων ­ γενικότερα
το ΕΣΥ νοσεί ­ και έτσι ο κόσμος στρέφεται προς την ιδιωτική περίθαλψη με
συνέπεια να επιβαρύνεται οικονομικά.

Παραμέλησε τη δημόσια ασφάλεια με συνέπεια συμμορίες Αλβανών να επιτίθενται σε
παραμεθόριες περιοχές και έτσι οι κάτοικοι αναγκάζονται να αυτοδικούν. Αλλά
και στα κέντρα η κατάσταση από πλευράς ασφαλείας δεν είναι καθόλου ικανοποιητική.

Δεν τήρησε τις κατά κόρον προεκλογικές υποσχέσεις επιφανών στελεχών της για
την κατάργηση των αντιασφαλιστικών νόμων της Ν.Δ. με τους οποίους
αποσυνδέθηκαν οι συντάξεις από τους μισθούς. Έτσι σήμερα υπάρχουν συντάξεις
πολλών ταχυτήτων για άτομα που συνταξιοδοτούνται από τον ευρύτερο δημόσιο
τομέα και το ΙΚΑ, αν και αποχώρησαν με τα ίδια χρόνια υπηρεσίας και τον ίδιο
βαθμό! Ιδιαίτερα δε, οι μικροσυνταξιούχοι του ΙΚΑ αντιμετωπίζουν πρόβλημα επιβίωσης!

Μπορεί η κυβέρνηση να πέτυχε τη μείωση του πληθωρισμού, η επιτυχία της όμως
αυτή οφείλεται στη μονόπλευρη λιτότητα των μικρομεσαίων. Αλλά και αυτή η
μείωση δεν ανταποκρίνεται στην πραγματικότητα, αφού ένα μεγάλο μέρος του λαού
είναι αναγκασμένο να δαπανά υπέρογκα ποσά για τη φοίτηση των παιδιών του σε
φροντιστήρια, γιατί όπως καταντήσαμε ­ πράγματι περί καταντήματος πρόκειται ­
και ο μαθητής του 20 ακόμη, δεν έχει ελπίδες να εισαχθεί στις ανώτατες σχολές
αν δεν φοιτήσει σ' αυτά! Ένα αξιόλογο μέρος επίσης του εισοδήματος του λαού
δαπανάται για την περίθαλψη. Πού είναι η δωρεάν παιδεία του αείμνηστου Γεωργ.
Παπανδρέου και η περίθαλψη από το ΕΣΥ;

Εκείνο που βρίσκω σωστό, είναι η εφαρμογή του σχεδίου "Καποδίστριας", γιατί
κατά τη γνώμη μου θα επέλθει και περιορισμός των σχετικών δαπανών και ο θεσμός
της αυτοδιοίκησης θα αποδώσει περισσότερο».

Ο Κώστας Αργύρης, Πετσόβου 11, 114 73 Αθήνα, γράφει:

«Τυχαία παρακολούθησα τις προάλλες στην τηλεόραση κάποιες φάσεις από τη σύναξη
στη Ζάτουνα. Κι έμεινα άναυδος. Πώς να μη μείνω ακούοντας τον Αβραμόπουλο να
τραγουδάει... αντιστασιακά τραγούδια; Και πώς να μη μου 'ρθει ταμπλάς,
ακούοντας τον Μίκη να λέει πως βλέπει στο πρόσωπο του δημάρχου-βιτρίνας τον
άνθρωπο που θ' αλλάξει το πολιτικό σκηνικό; Και ο μεν δήμαρχος ιλουστρασιόν
ήξερε πολύ καλά τι έκανε. Ο Μίκης όμως;;; Δεν είναι βέβαια η πρώτη φορά που
λέει ανοησίες, αλλά εδώ παραχόντρυνε το πράμα. Κι εσύ, που καθόσουν πλάι του
συντραγουδώντας; Μπας και συνυπογράφεις την κοτσάνα;».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16339N043</ED>
<ID>
ID:16469

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N04&aa=3</URL></REF>


Article

<CATEGORY>vin05</CATEGORY>

 <H2>Την ανάγκη φιλοτιμία
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΤΑ 'ΧΕΙ αυτά η πολιτική. Λες κάποια πράγματα πριν από τις εκλογές ­ αλλά
μετά τις εκλογές, μερικές φορές αναγκάζεσαι να τα πεις κάπως διαφορετικά: Ένα
τέτοιο παράδειγμα είναι και τα όσα είπε χθες για τον κ. Χρ. Αγραπίδη ο
υπουργός Εμπορικής Ναυτιλίας κ. Στ. Σουμάκης.

ΤΟΝ χαρακτήρισε «φερέγγυο συνομιλητή και έντιμο άνθρωπο» ­ και διαβεβαίωσε ότι
«ο δήμαρχος θέλει τη βοήθεια της κυβέρνησης»...

ΟΠΩΣ είναι γνωστό, ο κ. Αγραπίδης έχει κλείσει ραντεβού με τον κ. Κ. Σημίτη
για τις 27 Ιανουαρίου ­ θα γίνει δεκτός για πρώτη φορά στο Μέγαρο Μαξίμου.

Άλλωστε, αυτός δεν πάει για κόμμα...
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16339N044</ED>
<ID>
ID:16476

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N04&aa=4</URL></REF>


Article

<CATEGORY>vin05</CATEGORY>

 <H2>Λεύκωμα για την Κύπρο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΙΑ πολυτελέστατη και ιδιαίτερα καλαίσθητη έκδοση ­ ένα «λεύκωμα για την
Κύπρο» ­ παρουσίασε χθες το μεσημέρι στο Πολεμικό Μουσείο ο υπουργός Άμυνας κ.
Α. Τσοχατζόπουλος. Λοιπόν, αυτό το λεύκωμα έχει τη δική του ιστορία...

ΠΟΥ λέτε, στα τέλη του '96, ένας ΕΛΔΥΚάριος ­ ο πολίτης σήμερα Π.
Κωνσταντόπουλος ­ είχε πιάσει τον κ. Γ. Νταλάρα και του είχε ρίξει την ιδέα
«να γίνει κάτι για τους φαντάρους της ΕΛΔΥΚ».

ΤΗΝ επόμενη μέρα, ο διάσημος τραγουδιστής πήγε στον ίδιο τον κ. Α.
Τσοχατζόπουλο και του έριξε την ιδέα. Έπιασε τόπο ­ κι ένας άλλος φαντάρος, ο
κ. Β. Ανδρεόπουλος, ανέλαβε το εικαστικό μέρος...
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16339N045</ED>
<ID>
ID:16494

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N04&aa=5</URL></REF>


Article

<CATEGORY>vin05</CATEGORY>

 <H2>Ο Άκης στην ώρα του...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΓΙΑ ΚΑΠΟΙΟ απροσδιόριστο λόγο, ο κ. Α. Τσοχατζόπουλος έφτασε στην ώρα του για
την εκδήλωση στο Πολεμικό Μουσείο ­ και ο κ. Δ. Αποστολάκης και ο... γείτονας
κ. Λ. Παπαδόπουλος τον υποδέχτηκαν με τη φράση: Για να φτάσει ο Άκης στην ώρα
του, κάτι θα συμβεί!!!
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16339N046</ED>
<ID>
ID:16506

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N04&aa=6</URL></REF>


Article

<CATEGORY>vin05</CATEGORY>

 <H2>Ομιλεί ελληνικά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗΝ ΠΡΩΤΗ προεκλογική συγκέντρωση του Εργατικού Κόμματος του Ισραήλ ­
πετυχημένη για τα δεδομένα της χώρας, με συμμετοχή 2.500 ανθρώπων ­
παραβρέθηκε η κομματική αντιπροσωπεία του ΠΑΣΟΚ, που ολοκλήρωσε την αποστολή
της στην περιοχή. Συναντήθηκαν και με τον κ. Σ. Πέρες, αλλά και με την κόρη
του Μοσέ Νταγιάν, που είναι βουλευτής του Εργατικού Κόμματος και... μιλάει ελληνικά!
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16339N047</ED>
<ID>
ID:16513

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N04&aa=7</URL></REF>


Article

<CATEGORY>vin05</CATEGORY>

 <H5>Εκτός πρωτοκόλλου
</H5><H2>Συνάντηση στο Τελ Αβίβ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΓΙΑ ΤΟ ΚΥΠΡΙΑΚΟ τα είπαν δύο Κύπριοι χθες στο Τελ Αβίβ ­ ο κ. Γ. Κρανιδιώτης
με τον κ. Γ. Βασιλείου.


ΙΔΙΑΙΤΕΡΑ φιλική ήταν η Σοφία της Ισπανίας με τα μέλη της ελληνικής αποστολής
χθες, στην επίσκεψη του ζεύγους Σημίτη στα ανάκτορα Θαρθουόλα της Μαδρίτης.
Καλωσόρισε τους πάντες στα ελληνικά, ξενάγησε τους προσκεκλημένους της ­ το
μοναδικό πρόβλημα προέκυψε με την επίσημη φωτογραφία: «Πώς θα σταθούμε;»,
ρώτησε η κ. Δάφνη Σημίτη, ενώ και ο Πρωθυπουργός δεν αρνήθηκε ότι δεν τα πάει
καλά με το πρωτόκολλο.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16339N048</ED>
<ID>
ID:16516

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΜΑΖΙ ΜΕ ΤΙΣ υπόλοιπες περιπτώσεις μελών από το Λεκανοπέδιο, θα
αντιμετωπίσουν στο ΠΑΣΟΚ το πρόβλημα με την κάρτα μέλους της κ. Δήμητρας
Παπανδρέου ­ το 'χουν αναλάβει οι κ.κ. Θ. Χρονόπουλος και Γ. Σμπώκος

ΛΟΙΠΟΝ, ΕΤΣΙ όπως είναι τα πράγματα στα σχολεία, αν ήμασταν σε
παλιότερες εποχές, θα είχε ήδη πέσει το σύνθημα: Να μεταρρυθμίσουμε τη μεταρρύθμιση..

ΠΩΣ ΛΕΓΑΜΕ «αλλαγή στην αλλαγή»;

Ε, ΓΙ' ΑΥΤΟ όλα τριγύρω αλλάζουνε κι όλα τα ίδια μένουν...

ΕΜΠΝΕΥΣΜΕΝΟ ΤΟ σκίτσο του δικού μας Κ. Μητρόπουλου στην ευχετήρια κάρτα
της Διεύθυνσης Εξοπλισμών του υπουργείου Άμυνας ­ «χρόνια πολλά», με το «χ» να
διαγράφει το σκίτσο του θεού του πολέμου...

ΚΑΤΣΕ ΚΑΛΑ Γεράσιμε ­ κι αν κάτσει, δηλαδή, τι θα γίνει;

ΤΟ ΠΙΟ ΩΡΑΙΟ δε είναι ότι όλα αυτά τα φοβερά και τρομερά που συμβαίνουν
γίνονται στο... όνομα της Παιδείας!

ΤΙ ΓΙΝΕΤΑΙ ΜΕ ΤΟ κόμμα Αβραμόπουλου; Άρχισαν τα όργανα από τη Ρηγίλλης
­ αλλά, εδώ πού τα λέμε, μόνον ο δήμαρχος διαθέτει... κοτζάμ φιλαρμονική!

ΟΧΙ ΣΤΙΣ ΠΡΟΣΩΠΙΚΕΣ διαδρομές, είπε χθες ο κ. Κ. Καραμανλής ­ πώς
λέμε... κάτσε καλά Γεράσιμε...
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16339N049</ED>
<ID>
ID:16518

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N04&aa=9</URL></REF>


Article

<CATEGORY>vin04</CATEGORY>

 <H5>ΔΗΜΟΣΙΟ
</H5><H2>Υπερωρίες - «μαϊμούδες» και χιλιόμετρα με... καπέλο!
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΚΟΒΟΝΤΑΙ οι εκατοντάδες χιλιάδες κάρτες που στέλνουν στις γιορτές ­ με ατέλεια
­ οι δημόσιοι λειτουργοί (υπουργοί, γραμματείς, σύμβουλοι κ.ά)! Και
καταργείται το προνόμιο κρατικών λειτουργών να παίρνουν το υπηρεσιακό τους
αυτοκίνητο για να πηγαίνουν για μπάνιο!

Ο υφυπουργός Οικονομικών Νίκος Χριστοδουλάκης δέχθηκε χθες σχετική πρόταση του
βουλευτή του ΠΑΣΟΚ Δημήτρη Κατσικόπουλου, ο οποίος του είπε ότι μόνον στις
τελευταίες γιορτές έλαβε από υπουργούς, βουλευτές και υπηρεσιακούς παράγοντες
κάρτες συνολικού βάρους... 4,5 κιλών!

Η αλλαγή αυτή θα γίνει με διάταξη την οποία θα φέρει ο υφυπουργός στο
συζητούμενο στην αρμόδια κοινοβουλευτική επιτροπή νομοσχέδιο με το οποίο
«μπαίνει ένας φραγμός στις αλόγιστες δαπάνες στο Δημόσιο».

Ως προς το θέμα της κακής χρήσης των κρατικών αυτοκινήτων που έφερε χθες στη
Βουλή η βουλευτής της Ν.Δ. Έλσα Παπαδημητρίου ­ μίλησε για νομάρχη που έπαιρνε
τη Μερσεντές στην πλαζ ­ ο υφυπουργός υποσχέθηκε ότι θα δώσει λύση στο
πρόβλημα, βάζοντας τέλος σε τέτοια «νοσηρά φαινόμενα».

Στην επιτροπή πάντως έπεσε πολύ... γέλιο όταν ο υφυπουργός κατέθεσε ­ χωρίς να
κατονομάσει ­ περιπτώσεις δημοσίων λειτουργών οι οποίοι εφευρίσκουν κάθε...
πρόσφορο μέσο για να αυξάνουν, ουσιαστικά παρανόμως, τις αποδοχές τους.

Σύμφωνα με τα παραδείγματα που ανέφερε ο υπουργός:

* Υπάλληλος τεχνικής υπηρεσίας υπουργείου μέσα σε δύο μήνες δήλωσε και έλαβε
62 ημέρες εκτός έδρας, ενώ υποστήριξε ότι διήνυσε 22.000 χιλιόμετρα, δηλ. 350
χιλιόμετρα την ημέρα και έλαβε αποζημίωση 1.257.000 δρχ. Το... αστείο είναι
ότι ο υπάλληλος αυτός διάλεξε τον Ιούλιο και τον Αύγουστο που έχουν και οι δύο
μήνες από 31 ημέρες.

* Δημόσιος υπάλληλος δήλωσε ότι μετέβη στην Κρήτη στις 15 Αυγούστου και
παρέμεινε μισό μήνα. Στο διάστημα αυτό υποστήριξε ότι διήνυσε 4.000
χιλιόμετρα, δηλαδή πήγε και ήρθε σ' όλο το νησί κάπου 12 φορές.

* Υπάλληλος του Δημοσίου στη Ζάκυνθο πήγαινε στο διπλανό χωριό το οποίο απέχει
4-5 χιλιόμετρα και δήλωνε ότι κάνει δεκάδες χιλιόμετρα καθημερινά. Το
πετύχαινε κάνοντας διάφορες παρακάμψεις και φτάνοντας την καθημερινή διαδρομή
του σε... 30 χιλιόμετρα.

* Υπάλληλος στο Ηράκλειο της Κρήτης έκανε 7 με 10 φορές το μήνα δεκάδες
χιλιόμετρα, τα οποία δήλωνε ως εκτός έδρας, πηγαίνοντας άλλοτε στα Χανιά και
άλλοτε στο Λασίθι για να πληρώνει τους λογαριασμούς της ΔΕΗ και του ΟΤΕ!

Πάντως, στην αρχή της συζήτησης του νομοσχεδίου αυτού με το οποίο καταργείται
το όριο των 120 ημερών εκτός έδρας, καθώς και μια σειρά από διατάξεις που
μπορεί να παραβιάζονται ανεβάζοντας τις αποδοχές των δημοσίων υπαλλήλων,
προκλήθηκε ένταση.

Οι... 78 τροποποιήσεις επί των άρθρων που έφερε ο υφυπουργός προκάλεσαν την
έντονη αντίδραση της αντιπολίτευσης, αλλά και των βουλευτών του ΠΑΣΟΚ κ.κ. Δ.
Γεωργακόπουλου ­ «υποβαθμίζεται το Κοινοβούλιο» ­ Ι. Ζαφειρόπουλου, Ι.
Διαμαντίδη και Δ. Τσετινέ.

Στο μεταξύ, ο βουλευτής της Ν.Δ. Αναστάσης Παπαληγούρας με ερώτηση προς τον
Πρωθυπουργό Κώστα Σημίτη ζητεί «να λάβει άμεσα μέτρα η κυβέρνηση πριν η
διαφθορά που διαβρώνει σήμερα τον δημόσιο βίο καταστεί ολοκληρωτικά καθεστώς».

Ο κ. Παπαληγούρας μάλιστα σημειώνει ότι η διαφθορά αγκαλιάζει ιδιαίτερα τα
Τελωνεία, τις Εφορίες, την Πολεοδομία, τις δασικές υπηρεσίες, τις φυλακές, τα
δικαστήρια, την Αστυνομία, τα δημόσια έργα και τις κρατικές προμήθειες.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16339N051</ED>
<ID>
ID:16389

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N05&aa=1</URL></REF>


Article

<CATEGORY>vin04</CATEGORY>

 <H2>Προβληματισμός στη Μόσχα για την εγκατάσταση των S-300 στην Κρήτη
</H2>
Η ΠΡΟΟΠΤΙΚΗ εγκατάστασης των ρωσικών πυραύλων S-300 στην Κρήτη προετοιμάζεται
από Αθήνα-Λευκωσία χωρίς όμως να έχει δώσει την οριστική συγκατάθεσή της η
Μόσχα, όπου υπάρχει έντονος προβληματισμός και ενδέχεται να πει τελικά «νιέτ».

Σύμφωνα με έγκυρες διπλωματικές ρωσικές πηγές στις Βρυξέλλες, η Μόσχα ζητάει
πρόσθετες μελέτες πριν απαντήσει στην επίσημη αίτηση της Κύπρου να
τροποποιηθούν οι όροι του συμβολαίου.

Βασικό επιχείρημα για την εκπόνηση νέων μελετών, έλεγαν οι ίδιες πηγές, είναι
το γεγονός ότι οι S-300 θα εγκατασταθούν στην Κρήτη, δηλαδή στην Ελλάδα η
οποία «είναι μέλος του ΝΑΤΟ και βρίσκεται στη ζώνη ευθύνης της Συμμαχίας, που
συνορεύει σε περιοχές κρίσης» και ότι τα ραντάρ μπορούν να χρησιμοποιηθούν σε
επιχειρήσεις του ΝΑΤΟ, για τις οποίες δεν θα συμφωνούσε η Ρωσία.

Στο μεταξύ, όπως προκύπτει από δηλώσεις του κ. Α. Τσοχατζόπουλου σε εκδήλωση
για την παρουσίαση του λευκώματος «Διά την Κύπρο», προχωρεί η υπόθεση αγοράς
νέων όπλων και λήψης μέτρων για την κοινή άμυνα Ελλάδας-Κύπρου. Στην ίδια
εκδήλωση ο κ. Τσοχατζόπουλος παραδέχθηκε ότι «υπάρχει κλίμα πικρίας και
υποχώρησης» με αφορμή τους S-300, απέδωσε όμως τις επιλογές που έγιναν σε
«τακτική αναδίπλωση». Και τόνισε ότι τώρα είναι που χρειάζεται να υπάρξει
επιβεβαίωση από τις πολιτικές ηγεσίες ότι παραμένουμε αμετακίνητοι στην κοινή
Άμυνα Ελλάδας-Κύπρου.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16339N052</ED>
<ID>
ID:16430

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ατολμία στις αλλαγές
</H2><H2></H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Γρίφος άλυτος παραμένει για την κυβέρνηση ο τρόπος και οι πολιτικές με τις
οποίες ο πολίτης θα συνειδητοποιήσει στην καθημερινή του ζωή τη βελτίωση της
ελληνικής οικονομίας.

ΔΙΟΤΙ, όντως, ενώ δεν αμφισβητείται ότι η οικονομία βαδίζει πλέον με σιγουριά
στον δρόμο της σταθεροποίησης και της ανάπτυξης αφού το ΑΕΠ μεγεθύνεται με
ρυθμό 3,5%, ο πληθωρισμός τείνει προς το 2% και το δημόσιο έλλειμμα έπεσε κάτω
από τα όρια του Μάαστριχτ, από την άλλη πλευρά, όπως δείχνουν όλες οι
δημοσκοπήσεις, οι πολίτες αποφαίνονται ότι η οικονομική τους κατάσταση δεν
καλυτερεύει και ακόμη εκφράζονται με απαισιοδοξία για το μέλλον.

Ο Πρωθυπουργός κ. Κων. Σημίτης στην ομιλία του, στην Κεντρική Επιτροπή, στις 8
Ιανουαρίου προσπάθησε να δώσει μια απάντηση και διάλεξε τα επιτόκια: «Πριν από
πέντε χρόνια, είπε, ένας που έπαιρνε στεγαστικό δάνειο 10.000.000 δρχ. πλήρωνε
μηνιαίο τοκοχρεολύσιο 170.000 δρχ., τώρα για το ίδιο ποσό πληρώνει 92.000
δρχ.!». Το όφελος είναι προφανές, όπως επίσης το καλάθι της νοικοκυράς
οπωσδήποτε αν δεν βελτιώνεται, πάντως δεν αδειάζει τώρα με πληθωρισμό 3,9%,
όπως παλαιότερα όταν ο πληθωρισμός ήταν 15% ή 25%.

Όμως, ίσως η κυβέρνηση θα έπρεπε να σκεφθεί ότι η δυσαρέσκεια της κοινωνίας
παραμένει ζωηρή και επίμονη όχι γιατί δεν αντιλαμβάνεται τη βελτίωση της
οικονομίας αλλά διότι, παράλληλα με αυτή, διαπιστώνεται χειροτέρευση ή και
αποσύνθεση και χάος στον χώρο του δημόσιου τομέα. Ο πολίτης δεν είναι μόνο
μισθωτός, αποταμιευτής, επενδυτής, επιχειρηματίας ή μικρομεσαίος, αλλά στα
πλαίσια αυτών ακριβώς των δραστηριοτήτων του είναι επίσης ένα άτομο που
καθημερινά έρχεται σε σχέσεις με τις δημόσιες υπηρεσίες, τα υπουργεία, το ΙΚΑ,
τις συγκοινωνίες, τις Εφορίες κ.λπ. Τι αποκομίζει από τις σχέσεις αυτές ο
πολίτης; Δεν θα ήταν υπερβολή αν μιλούσαμε για αισθήματα καταπίεσης, τυραννίας
και εκμετάλλευσης. Τα επεισόδια που γίνονται καθημερινά στα αεροδρόμια, οι
ουρές και οι ταλαιπωρίες στα μέσα μαζικής μεταφοράς, στις Εφορίες κ.λπ. είναι
οι δείκτες της λαϊκής αγανάκτησης που ακυρώνουν στην πράξη όσα θετικά
καταγράφουν οι δείκτες των μακροοικονομικών μεγεθών.

Πριν από τρεις μήνες έγινε ο ανασχηματισμός της κυβέρνησης, αφού προηγούμενα ο
Πρωθυπουργός είχε δημοσία παραδεχθεί τις ελλείψεις και καθυστερήσεις στους
τομείς της υγείας, των συγκοινωνιών και της ασφάλειας των πολιτών. Από τότε
βελτιώθηκε η κατάσταση στους τομείς αυτούς; Όχι! Αντιθέτως μάλιστα! Προς τι
λοιπόν η απορία για την ογκούμενη κοινωνική δυσφορία;

Αν τώρα θελήσουμε να προχωρήσουμε την ανάλυση και να αναζητήσουμε τα αίτια της
ταλαιπωρίας των πολιτών θα διαπιστώσουμε ότι πίσω από αυτήν κρύβεται η ατολμία
της κυβέρνησης να προωθήσει σε βάθος τις διαρθρωτικές αλλαγές και να
πραγματοποιήσει τις αναγκαίες τομές και ρήξεις, προκειμένου να ανασυγκροτήσει
τον δημόσιο τομέα. Η σωστή και επιτυχής μακροοικονομική πολιτική δεν
συμπληρώθηκε με αλλαγές στις ΔΕΚΟ, ώστε η ποιότητα των προσφερομένων υπηρεσιών
στον πολίτη να βελτιωθεί.

Ακριβώς μάλιστα οι διεθνείς οργανισμοί αυτή την παράλειψη υπογραμμίζουν στις
κατά τα άλλα θετικές εκθέσεις τους για την ελληνική οικονομία. Ειδικά ο ΟΟΣΑ
επίμονα συνιστά απελευθέρωση των αγορών της ενέργειας, των τηλεπικοινωνιών και
κυρίως των μεταφορών, υποστηρίζοντας ότι έτσι θα απελευθερωθούν παραγωγικές
δυνάμεις που και τον ρυθμό ανάπτυξης θα επιταχύνουν και το επίπεδο ζωής των
πολιτών θα βελτιώσουν με καλύτερες και φθηνότερες υπηρεσίες.

Ο ΟΟΣΑ επιμένει επίσης να ανοίξει ο φάκελος του ασφαλιστικού και να
συμφωνηθούν με διάλογο αποφάσεις που θα διασφαλίσουν μεσοπρόθεσμα τη
βιωσιμότητα των Ταμείων, αλλά και ένα ανεκτό και αξιοπρεπές επίπεδο συντάξεων.

Όλα αυτά τα μεγάλα προβλήματα, όμως, η κυβέρνηση δεν αποτόλμησε να τα
αντιμετωπίσει έγκαιρα και έτσι φθάσαμε τώρα έναν χρόνο πριν από την ένταξή μας
στην ΟΝΕ με ανοικτά όλα τα μέτωπα και τον πολίτη βαθιά δυσαρεστημένο από τις
απαράδεκτες καθυστερήσεις στην υγεία, την παιδεία και σε όλη την ανίκανη και
αναποτελεσματική Δημόσια Διοίκηση.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16339N062</ED>
<ID>
ID:16438

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ελληνικό Φαρ Ουέστ
</H2><H2></H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

ΕΑΝ ΚΑΠΟΙΟΣ αναγνώστης ή μελετητής περιορισθεί στη στεγνή ανάγνωση πρόσφατων
στατιστικών στοιχείων για την εγκληματικότητα στις χώρες της Ευρωπαϊκής Ένωσης
θα αποκομίσει τη (στρεβλή) εντύπωση ότι η Ελλάδα αποτελεί μια όαση γαλήνης και νομιμότητας.

Η πραγματικότητα όμως ­ όπως τη βιώνουν καθημερινά οι πολίτες ­ είναι τελείως
διαφορετική, χωρίς αυτό να σημαίνει ότι οι στατιστικές δεν είναι γνήσιες (π.χ.
τέσσερις διαρρήξεις ανά χίλιους κατοίκους στην Ελλάδα, έναντι 38 στην Ολλανδία
ή 18 στη Γερμανία). Και αυτό γιατί το κλίμα κατά περίπτωση και κατά χώρα
διαμορφώνεται από το αστυνομικό δελτίο και την ψυχολογία που επικρατεί στην
κοινή γνώμη.

Και αυτή η κοινή γνώμη στην περίπτωση της Ελλάδας κάθε άλλο παρά ικανοποιημένη
από το επίπεδο δημόσιας ασφάλειας μπορεί να θεωρηθεί, ανεξάρτητα από τα αίτια
που προκαλούν την (αυξημένη) εγκληματικότητα και τις όποιες καλές προθέσεις
των αρμοδίων, οι οποίοι όμως από τα πράγματα κρίνονται ανεπαρκείς, ανίκανοι ή
αδύναμοι να αντιμετωπίσουν πειστικά το πρόβλημα.

Έτσι όπως έχουν εξελιχθεί τα πράγματα στην Ελλάδα, μόνο ληστείες τρένων κατά
το πρότυπο του Φαρ Ουέστ δεν έχουμε δει ακόμα από ένοπλες συμμορίες,
ανεξαρτήτως εθνικότητας. Γιατί ληστείες λεωφορείων (υπεραστικών αλλά ακόμα και
αστικών στο κέντρο της Αθήνας) έχουν σημειωθεί με αξιοζήλευτη επιτυχία όχι
μόνο από πλευράς «εισοδήματος» αλλά ­ κυρίως ­ αδυναμίας πρόληψης ή σύλληψης
των δραστών.

Τώρα όμως φθάσαμε και στο ακραίο σημείο: σε οργανωμένες ληστείες στις εθνικές
οδούς εις βάρος οδηγών που διαπράττουν το... βαρύτατο σφάλμα να σταματήσουν
στους ειδικούς χώρους στάθμευσης, με την ψευδαίσθηση ότι βρίσκονται σε μια
χώρα όπου υπάρχει στοιχειώδης ασφάλεια και προστασία.

Με τα δεδομένα αυτά δεν θα πρέπει να προκαλεί έκπληξη η αξιολόγηση που κάνει η
κοινή γνώμη για την εγκληματικότητα και τη δημόσια ασφάλεια ως πρώτο πρόβλημα
που την απασχολεί. Και όποιος δημόσιος παράγοντας δεν εγκύψει σοβαρά στο
πρόβλημα θα βρεθεί εκτεθειμένος. Γιατί η Ελλάδα δεν διαθέτει την πολυτέλεια να
μετατραπεί σε ένα απέραντο Φαρ Ουέστ.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16339N063</ED>
<ID>
ID:16470

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N06&aa=3</URL></REF>


Article

<CATEGORY>vin04</CATEGORY>

 <H5>Ο Κ. ΣΗΜΙΤΗΣ ΔΗΛΩΝΕΙ ΟΤΙ ΘΑ ΔΕΧΘΕΙ ΒΕΛΤΙΩΣΕΙΣ ΑΛΛΑ ΟΧΙ ΜΕ ΚΑΤΑΛΗΨΕΙΣ
</H5><H2>Θέμα πρώτον ανοιχτά σχολεία
</H2><H2></H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Μόνο με ανοιχτά τα σχολεία θα μπορούσε να γίνει οποιαδήποτε συζήτηση για
βελτιώσεις στην εκπαιδευτική μεταρρύθμιση, δήλωσε χθες το βράδυ στη Μαδρίτη ο
Πρωθυπουργός Κώστας Σημίτης στη διάρκεια συνομιλίας που είχε με τους
δημοσιογράφους, που καλύπτουν την επίσκεψή του στην Ισπανία.

ΜΑΔΡΙΤΗ

ΟΠΡΩΘΥΠΟΥΡΓΟΣ είπε ότι «με κλειστά σχολεία δεν μπορεί να γίνει καμία διόρθωση»
και επανέλαβε για μία ακόμη φορά ότι η πολιτική της κυβέρνησης στην Παιδεία θα
συνεχισθεί. Μάλιστα, απαντώντας σε ερώτηση για το αν θα μπορούσε να αποτελέσει
δέλεαρ προς τους μαθητές και την εκπαιδευτική κοινότητα ενδεχόμενη παραίτηση
του κ. Αρσένη, ο κ. Σημίτης σημείωσε ότι δεν υπάρχει κανένα δέλεαρ και πως
είναι μεν φυσικό σε κάθε μεταρρύθμιση να υπάρχουν αντιδράσεις, αλλά «οι
συγκεκριμένες αντιδράσεις δεν αφορούν την Παιδεία, αλλά αποτελούν αντίδραση
στη γενική κυβερνητική πολιτική». Κάλεσε δε εκείνους που αντιδρούν να μιλήσουν
«με ειλικρίνεια» για τους λόγους που το κάνουν...

ΓΙΑ ΑΒΡΑΜΟΠΟΥΛΟ

Σε μια συζήτηση που εξελίχθηκε τελικά σε «εφ' όλης της ύλης» συνομιλία για όλα
τα θέματα της τρέχουσας εσωτερικής και εξωτερικής πολιτικής ζωής, ο
Πρωθυπουργός αναφέρθηκε και στην «πρωτοβουλία» του Δημήτρη Αβραμόπουλου.
Μίλησε ακόμη για το επικείμενο συνέδριο του ΠΑΣΟΚ, τα όσα συνέβησαν στην
πρόσφατη Κεντρική Επιτροπή του Κινήματος, για τις ελληνοτουρκικές σχέσεις, την
πορεία της χώρας στην Ευρώπη και βεβαίως για τις συνομιλίες που είχε με τους
Ισπανούς επισήμους. Ιδιαίτερη αναφορά έκανε στις συνομιλίες που είχε με τον
πρώην πρωθυπουργό Φελίπε Γκονζάλες, ο οποίος παραμένει το «ιερό τέρας» της
ισπανικής πολιτικής ζωής.

Ο κ. Σημίτης υποστήριξε ότι η πρωτοβουλία του δημάρχου Αθηναίων Δημ.
Αβραμόπουλου δεν επηρεάζει καθόλου τους σχεδιασμούς του ΠΑΣΟΚ και της
κυβέρνησης, που είναι: Συνέδριο τον Μάρτιο, ευρωεκλογές στις 13 Ιουνίου και
εθνικές εκλογές το 2000. Διέψευσε κατηγορηματικά ότι «είναι ή ήταν σε επαφή»
με τον δήμαρχο Αθηναίων και ανέφερε ότι στην πρόσφατη συνάντηση που είχαν
συζήτησαν μόνο θέματα αυτοδιοίκησης. Σημείωσε, πάντως, με αρκετή έμφαση ότι «ο
κ. Αβραμόπουλος δηλώνει ότι τα υπάρχοντα κόμματα έχουν ξεπεραστεί. Ανήκει στη
Νέα Δημοκρατία, προφανώς κρίνει με κριτήρια του χώρου που ανήκει και όχι σε
σχέση με το ΠΑΣΟΚ. Ο κ. Αβραμόπουλος δικαιούται, όπως άλλωστε και κάθε Έλληνας
πολίτης, να αναλάβει πρωτοβουλία. Η πολιτική ζει από πρωτοβουλίες».

ΤΑ ΕΣΩΚΟΜΜΑΤΙΚΑ

Στη Μαδρίτη. Ο Πρωθυπουργός και η κ. Δάφνη Σημίτη με τον βασιλιά Χουάν Κάρλος
και τη σύζυγό του Σοφία στο ανάκτορο της Θαρθουέλα

Σε ό,τι αφορά τα εσωκομματικά του ΠΑΣΟΚ, χαρακτήρισε αρχικά «παιδικά
προβλήματα» και εν συνεχεία «παιδικές ασθένειες» τα όσα συνέβησαν στην
Κεντρική Επιτροπή με τις ψηφοφορίες και υποστήριξε ότι «είναι φυσικό πριν από
το συνέδριο να υπάρχουν εντάσεις, επειδή εκεί κρίνονται θέσεις και "θέσεις"»,
αλλά όπως σημείωσε «όσο περνάει ο καιρός το κλίμα θα είναι καλύτερο».

Ο πρόεδρος του ΠΑΣΟΚ είπε ότι το κακό είναι πως δεν υπάρχουν εμπεδωμένοι
κανόνες στα ελληνικά κόμματα και ότι το ΠΑΣΟΚ είναι το πρώτο κόμμα που
προσπάθησε να δημιουργήσει αυτούς τους κανόνες. Δήλωσε, επίσης, ότι «δεν είναι
κακό να υπάρχουν διαφορετικές απόψεις, το κακό είναι να υπάρχει σκηνικό
απόλυτης ταύτισης». Απέρριψε τους χαρακτηρισμούς ότι κείμενα όπως αυτό που
κατέθεσε το μέλος του Ε.Γ. Π. Οικονόμου και με το οποίο ζητούσε «ριζική αλλαγή
της κυβερνητικής πολιτικής», δημιουργούν προβλήματα και υπογράμμισε ότι
«υπάρχει σταθερή πλειοψηφία που στηρίζει την κυβερνητική πολιτική».
Χαρακτήρισε δε δευτερεύοντα ζητήματα και άνευ ουσίας τα όσα συζητούνται για
πρόσωπα στο ΠΑΣΟΚ. Δεν ενδιαφέρουν την κοινωνία, τον πολίτη, σημείωσε. Εκείνο
που τον ενδιαφέρει είναι αν πηγαίνει καλά η οικονομία, η εκπαίδευση, αυτά
είναι θέματα κεντρικής πολιτικής. Όχι τα πρόσωπα και οι ψηφοφορίες.

ΕΛΛΗΝΟΤΟΥΡΚΙΚΑ

Για τα ελληνοτουρκικά είπε ότι δεν μπορεί να αναμένεται καμία πρόοδος με τη
νεοσχηματισθείσα στην Τουρκία κυβέρνηση Ετζεβίτ. «Μέχρι να γίνουν εκλογές δεν
είναι δυνατόν να υπάρξει οποιαδήποτε πρόοδος, όχι μόνο με τη συγκεκριμένη
κυβέρνηση αλλά με οποιαδήποτε κυβέρνηση. Διότι η κάθε κυβέρνηση θα σκέπτεται
τον αντίκτυπο που θα έχει στους ψηφοφόρους της η κάθε της κίνηση». Ερωτηθείς
για το ενδεχόμενο τριμερούς συναντήσεως στην Ουάσιγκτον κατά τη Σύνοδο Κορυφής
του ΝΑΤΟ με τη συμμετοχή και των ΗΠΑ, ο κ. Σημίτης είπε ότι «δεν έχει υπόψη
του κάτι τέτοιο», αλλά στα πλαίσια της Συνόδου, όπου θα συναντηθεί με
διάφορους ηγέτες, είναι πολύ πιθανόν να συναντηθεί και με την τουρκική ηγεσία.

ΜΕ ΓΚΟΝΖΑΛΕΣ

Σε ό,τι αφορά τις συνομιλίες που είχε στη Μαδρίτη με τους εκπροσώπους των
κομμάτων της αντιπολίτευσης ο κ. Σημίτης, όπως προαναφέρθηκε, στάθηκε
ιδιαίτερα στις συνομιλίες που είχε με τον κ. Γκονζάλες, ο οποίος έχει αναλάβει
ειδικός αντιπρόσωπος του ΟΑΣΕ για το Κόσοβο. Ο Πρωθυπουργός είπε ότι επισήμανε
στον κ. Γκονζάλες την κρισιμότητα της κατάστασης και πως αν δεν υπάρξει
συνεννόηση την άνοιξη και το καλοκαίρι είναι πιθανόν να σημειωθεί μεγάλη
ένταση στην περιοχή. Ο Ισπανός πρώην πρωθυπουργός τού ανέφερε ότι τις επόμενες
ημέρες θα συναντηθεί με τον προεδρεύοντα της Ευρωπαϊκής Ένωσης Γκέρχαρντ
Σρέντερ και θα του ζητήσει την άμεση ενεργοποίηση της Ευρωπαϊκής Ένωσης, ώστε
να εξευρεθεί λύση.

ΚΑΛΑΘΙ ΜΕ ΚΕΡΑΣΙΑ

Ο κ. Γκονζάλες, ο οποίος έχει αναλάβει εκ μέρους του Ιδρύματος Ντελόρ να
συντάξει μια έκθεση για την Ευρωπαϊκή Ένωση, είναι εξαιρετικά προβληματισμένος
με τις σοσιαλιστικές κυβερνήσεις στην Ευρωπαϊκή Ένωση. Μετά τη συνομιλία που
είχε με τον κ. Σημίτη δήλωσε στους δημοσιογράφους ότι δεν αρκεί που οι
σοσιαλιστές έχουν πλειοψηφία στην Ευρώπη, αλλά απαιτείται πολιτικός σχεδιασμός
για την Ευρώπη που σήμερα δεν υπάρχει. Και χαρακτήρισε την Agenda 2000 ως ένα
καλάθι με κεράσια, όπου τραβώντας ένα συμπαρασύρει κανείς και άλλα...

Ο κ. Σημίτης συναντήθηκε χθες με την ηγεσία του Σοσιαλιστικού Κόμματος
Ισπανίας (PSOE), τον γεν. γραμματέα Χ. Αλμούνια και τον προτεινόμενο ως
υποψήφιο για την προεδρία Χ. Μπορέλ, καθώς και με τον συντονιστή για την
Αριστερά Χ. Αγκίτα.

Το μεσημέρι έγινε δεκτός μαζί με την κ. Δάφνη Σημίτη στο ανάκτορο Θαρθουέλα
από το βασιλικό ζεύγος της Ισπανίας, τον Χουάν Κάρλος και τη σύζυγό του Σοφία.
Οι βασιλείς παρέθεσαν γεύμα στο πρωθυπουργικό ζεύγος και, όπως αναφέρθηκε,
ήταν μία από τις σπάνιες φορές που συνέβη κάτι ανάλογο· οι βασιλείς
υποδέχονται μόνο αρχηγούς κρατών. Χθες το έκαναν ως ένδειξη τιμής και
ανταπόδοσης της φιλοξενίας που έτυχαν το καλοκαίρι στην Ελλάδα...

ΟΙ ΥΠΟΥΡΓΟΙ

Οι υπουργοί που συνοδεύουν τον κ. Σημίτη είχαν και εκείνοι επαφές με τους
ομολόγους τους. Ο υπουργός Πολιτισμού Ευάγ. Βενιζέλος συναντήθηκε με την κ. Μ.
Αγκίρε, με την οποία καθόρισαν τις τελευταίες λεπτομέρειες για τη σημαντική
από κάθε άποψη έκθεση για τον Ελ Γκρέκο, που θα εγκαινιαστεί στις 3
Φεβρουαρίου στη Μαδρίτη και θα περιλαμβάνει έργα από την Ελλάδα, την Ισπανία
και την Ιταλία. Η έκθεση αυτή θα μεταφερθεί τον Οκτώβριο στην Ιταλία και το
2000 στην Ελλάδα. Όπως δήλωσε αργότερα ο κ. Βενιζέλος, η κ. Αγκίρε, η οποία
είναι επίσης υπουργός Παιδείας, ζήτησε από τον Έλληνα υπουργό πληροφορίες
σχετικές με την εκπαιδευτική μεταρρύθμιση διότι, όπως ανέφερε, «πολύ σύντομα
θα προχωρήσει και η Ισπανία σε εκπαιδευτική μεταρρύθμιση».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16339N071</ED>
<ID>
ID:16390

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N07&aa=1</URL></REF>


Article

<CATEGORY>vin04</CATEGORY>

 <H5>ΚΥΠΡΙΑΝΟΥ - ΛΥΣΣΑΡΙΔΗΣ ΣΧΟΛΙΑΖΟΥΝ ΤΑ ΠΡΑΚΤΙΚΑ ΤΩΝ ΜΥΣΤΙΚΩΝ ΣΥΝΟΜΙΛΙΩΝ ΠΟΥ
ΑΠΟΚΑΛΥΨΑΝ «ΤΑ ΝΕΑ»
</H5><H2>Παραπλάνησε ο Κίσινγκερ
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Παραπλανητικά θεωρούν δύο πολιτικοί αρχηγοί, που έζησαν τα δραματικά γεγονότα
του 1974, τα όσα ο Χ. Κίσινγκερ φέρεται να λέει στον Κινέζο υφυπουργό
Εξωτερικών κ. Γκουανχουά, σύμφωνα με τα πρακτικά της συζήτησης που αποκάλυψαν
«ΤΑ ΝΕΑ».

ΤΟΣΟ ο πρόεδρος της Βουλής κ. Κυπριανού όσο και ο πρόεδρος της ΕΔΕΚ κ.
Λυσσαρίδης αφήνουν στα σχόλια τους σαφώς να εννοηθεί ότι ο άλλοτε μάγος της
αμερικανικής διπλωματίας δεν λέει την αλήθεια στον Κινέζο αξιωματούχο. Ειδικά
για τον ισχυρισμό του ότι οι Σοβιετικοί παρότρυναν τους Τούρκους να εισβάλουν
στην Κύπρο, ο κ. Λυσσαρίδης επισημαίνει ότι θα το θεωρούσε πολύ παράδοξο αν
όντως συνέβη κάτι τέτοιο.

Διότι οι Σοβιετικοί δεν είχαν λόγο να επιθυμούν να απαλλαγούν από τον Μακάριο
ούτε ο Μακάριος αποτελούσε εμπόδιο για τους Σοβιετικούς. Αλλά και ποια
σοβιετικά συμφέροντα θα εξυπηρετούνταν με την τουρκική εισβολή, διερωτάται ο
Β. Λυσσαρίδης.

Ο Σπ. Κυπριανού, του οποίου η χούντα είχε ζητήσει και επιτύχει το 1972 την
απομάκρυνση από το υπουργείο Εξωτερικών, αλλά είχε παραμείνει στενός
συνεργάτης του Μακαρίου, δηλώνει ότι η κυπριακή κυβέρνηση δεν είχε τότε την
παραμικρή ένδειξη ότι η Σοβιετική Ένωση ευνοούσε τουρκική στρατιωτική
παρέμβαση στην Κύπρο. Αν συνέβαινε κάτι τέτοιο, ο Μακάριος θα μου το έλεγε,
σημειώνει ο Σπ. Κυπριανού.

ΟΥΣΙΑΣΤΙΚΑ ΚΥΒΕΡΝΟΥΣΕ

Αναξιόπιστη θεωρούν οι δύο πολιτικοί και την ισχυριζόμενη άγνοια του Κίσινγκερ
για την εκδήλωση πραξικοπήματος στην Κύπρο κι αυτό γιατί, όπως επισημαίνει ο
Σπ. Κυπριανού, ο Κίσινγκερ ουσιαστικά κυβερνούσε τότε τις Ηνωμένες Πολιτείες
λόγω του σκανδάλου Γουότεργκεϊτ και τη διαφαινόμενη πτώση του Ρ. Νίξον. Είναι
αδιανόητο να γνωρίζουν όλοι οι συνεργάτες του περί επικείμενου πραξικοπήματος
στην Κύπρο και να μην ενημερωθεί ο ίδιος για ένα τόσο σοβαρό θέμα εξωτερικής πολιτικής.

Πραξικόπημα και εισβολή συνδέονταν, υπογραμμίζει ο Σπ. Κυπριανού. Και,
μάλιστα, υπενθυμίζει σε σχέση με το θέμα αυτό την πρόσφατη αυτοκριτική του Ρ.
Χόλμπρουκ, ο οποίος αναγνώρισε τις μεγάλες ευθύνες της χώρας του στις
εξελίξεις στην Κύπρο στις δεκαετίες του '60 και του '70 και απολογήθηκε γι' αυτές.

Ο πρόεδρος της ΕΔΕΚ επισημαίνει, από την άλλη, ότι μέσα από τα ίδια τα
πρακτικά που δημοσίευσαν «ΤΑ ΝΕΑ» ο Χ. Κίσινγκερ εμφανίζεται αντιφατικός. Σε
άλλες δηλώσεις του ­ θυμάται ο Β. Λυσσαρίδης ­ είχε υποστηρίξει ότι οι
Ηνωμένες Πολιτείες δεν μπορούσαν να παρέμβουν λόγω της εσωτερικής τους κατάστασης.

«ΚΥΡΙΑΡΧΟΣ ΤΟΥ ΠΑΙΧΝΙΔΙΟΥ»

Όχι μόνο γνώριζε ο Κίσινγκερ, αλλά ήταν και ο κυρίαρχος του παιχνιδιού,
τονίζει ο Β. Λυσσαρίδης και επικαλείται τα όσα λέει, σύμφωνα με τα πρακτικά, ο
Κίσινγκερ στον Κινέζο αξιωματούχο για τη συμφωνία για Κύπρο - Αιγαίο που
τελικά ναυάγησε λόγω της πτώσης του Ετζεβίτ. Πώς μπορεί να μη γνώριζε, όταν
είχε καταστρώσει ολόκληρο το σενάριο της λύσης, διερωτάται ο κ. Λυσσαρίδης.

Και τονίζει πως η αναφορά του Κίσινγκερ ότι είχε συμφωνήσει την επανάληψη του
πολιτικού διαλόγου μεταξύ Κληρίδη - Ντενκτάς αποδεικνύει πως ήταν αντίθετος με
την επιστροφή του Αρχιεπισκόπου Μακαρίου στην Κύπρο.

Για τους ισχυρισμούς Κίσινγκερ ότι πριν από τις εκλογές του '74 στην Ελλάδα
είχε συμφωνηθεί λύση-πακέτο για την Κύπρο και την κυριαρχία στο Αιγαίο, η
οποία κατέρρευσε λόγω της πτώσης της κυβέρνησης Ετζεβίτ, Κυπριανού και
Λυσσαρίδης δηλώνουν άγνοια και θέτουν ερωτηματικά.

Ποιος και τι γνωρίζει, λέει ο Σπ. Κυπριανού για τα όσα λέει ο Κίσινγκερ. Αν
συνέβη κάτι, υπάρχουν μεγάλες ευθύνες και πρέπει ο Ελληνισμός να πληροφορηθεί,
αναφέρει ο πρόεδρος της Βουλής. Προσθέτει, μάλιστα, ότι τα όσα λέει ο
Κίσινγκερ γεννούν μεγάλα ερωτηματικά και δικαιολογούν το αίτημά του να
συνεχιστεί η διερεύνηση του φακέλου της Κύπρου.

Ο Β. Λυσσαρίδης δηλώνει και αυτός άγνοια για τους ισχυρισμούς του Κίσινγκερ,
αλλά επισημαίνει ότι η απάντηση σ' αυτούς πρέπει να προέλθει από τα πολιτικά
πρόσωπα που ήταν τότε κυβέρνηση στην Ελλάδα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16339N081</ED>
<ID>
ID:16391

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N08&aa=1</URL></REF>


Article

<CATEGORY>vin04</CATEGORY>

 <H5></H5><H5>«Τσεκ-απ» σε παλιά και νέα μέλη
</H5><H5>Συνάντηση νέων πολιτικών
</H5><H2>ΚΑΙ ΤΑ ΛΟΙΠΑ...
</H2>
ΘΑ ΑΝΑΨΟΥΝ τις ημέρες αυτές οι ηλεκτρονικοί υπολογισμοί του ΠΑΣΟΚ, στη
Χαριλάου Τρικούπη, μετά τις ενστάσεις και τις καταγγελίες για μέλη-«μαϊμούδες».

Με απόφαση της Επιτροπής Δεοντολογίας, που συνεδρίασε χθες, ο Τομέας
Οργανωτικού υποχρεούται να στείλει άμεσα στις Νομαρχιακές Επιτροπές
καταστάσεις με όλα τα μέλη ­ παλιά και νέα. Οι Νομαρχιακές Επιτροπές θα
περάσουν από το «μικροσκόπιο» μία προς μία τις εγγραφές και στην περίπτωση που
βρουν κάτι ύποπτο, θα πρέπει να κάνουν ενστάσεις σε 10 ημέρες.

Όσες υποβληθούν, μαζί με τις 35 - 40 που έχουν ήδη γίνει, θα συζητηθούν από
την Επιτροπή Δεοντολογίας.

Για τις περιπτώσεις των «ανταρτών» στις δημοτικές εκλογές που τέθηκαν «εκτός
κόμματος» με ανακοινώσεις του Γραφείου Τύπου, το κλίμα είναι ότι τυπικώς
διαγραφές δεν έγιναν και ότι εξακολουθούν να είναι μέλη του κόμματος.

ΤΟ ΚΟΙΝΟ μέλλον των χωρών τους θα αναζητήσουν αύριο και μεθαύριο στην Αθήνα 50
νέοι πολιτικοί από όλες τις χώρες της Νοτιοανατολικής Ευρώπης.

Η συνάντηση γίνεται με πρωτοβουλία της Γενικής Γραμματείας Νέας Γενιάς και η
έναρξη των εργασιών θα πραγματοποιηθεί στην αίθουσα της... Γερουσίας στη
Βουλή. Για πρώτη φορά στη συνάντηση θα πάρουν μέρος και εκπρόσωποι από την
Τουρκία και τη Βοσνία, ενώ προσκεκλημένοι είναι και εκπρόσωποι της κυπριακής νεολαίας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16339N082</ED>
<ID>
ID:16431

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N08&aa=2</URL></REF>


Article

<CATEGORY>vin04</CATEGORY>

 <H2>Προς συναινετική λύση για την «Αυγή»
</H2>
ΔΙΑΒΟΥΛΕΥΣΕΙΣ για εξεύρεση συναινετικών λύσεων με διάλογο ξεκινούν τα
«αντιμαχόμενα» μέρη στην «κόντρα» που έχει ξεσπάσει στην εφημερίδα «Αυγή». Την
ίδια στιγμή, η «Αυγή» δεν κυκλοφορεί σήμερα, μετά την 24ωρη απεργία που
πραγματοποίησαν χθες οι εργαζόμενοι.

Οι δύο πλευρές δήλωναν χθες την ετοιμότητά τους να υπάρξει εκτόνωση της κρίσης
που ταλανίζει την ιστορική εφημερίδα της Αριστεράς εδώ και έναν περίπου χρόνο
­ ενώ η άρση του αδιεξόδου επετεύχθη ύστερα από παρέμβαση της ΕΣΗΕΑ.

Χθες το μεσημέρι συνεδρίασε το Διοικητικό Συμβούλιο της Ενώσεως Συντακτών, στο
οποίο εκλήθησαν και οι κ.κ. Λ. Βουτσάς και Δ. Αλεξόπουλος ­ από το νέο Δ.Σ.
της εφημερίδας ­ και Κ. Νικολακάκος, εκπρόσωπος των εργαζομένων.

Όπως αναφέρει η ανακοίνωση της ΕΣΗΕΑ, η Ένωση «στηρίζει το πάγιο
συνδικαλιστικό αίτημα των δημοσιογράφων και όλων των εργαζομένων, που είναι
και αίτημα της Διεθνούς Ομοσπονδίας των δημοσιογράφων για τη συμμετοχή τους
στις αποφάσεις που καθορίζουν την πορεία των επιχειρήσεων Τύπου, πράγμα που
προϋποθέτει τη συμμετοχή στις δημοκρατικές διαδικασίες κατά τη λήψη των αποφάσεων».

Το Δ.Σ. εισηγήθηκε την εξής διαδικασία: Να συνέλθει το Δ.Σ. της «Αυγής», με
την παρουσία του εκπροσώπου των δημοσιογράφων και του συνεταιρισμού των
εργαζομένων στην εφημερίδα, «προκειμένου να δρομολογηθούν εκείνες οι εξελίξεις
που θα διευκολύνουν την έξοδο από την κρίση και την εξεύρεση λύσης, όπως
επιβάλλει η ευθύνη απέναντι σε μια ιστορική εφημερίδα».

Εν συνεχεία, πραγματοποιήθηκε συνέλευση των εργαζομένων στην εφημερίδα, στην
οποία παρέστη και ο πρόεδρος της ΕΣΗΕΑ, Αριστείδης Μανωλάκος, καθώς και τα
μέλη του Δ.Σ. της Ένωσης, κυρίες Πετραλιά και Λυκιαρδοπούλου, όπως και
εκπρόσωποι της ΕΠΗΕΑ. Οι εργαζόμενοι αποφάσισαν να δεχθούν την πρόταση της
ΕΣΗΕΑ, αλλά παρ' όλα αυτά επέμειναν στην προγραμματισμένη για χθες απεργία.

Χαρακτηριστική της διάθεσης για συναινετική λύση μέσω διαλόγου είναι η πρόταση
ενός εκ των διαφωνούντων με το νέο Δ.Σ. ότι «δεν μπαίνουμε σε μια περιπέτεια
διαρκείας». Αντιστοίχως, ο Δημήτρης Χατζησωκράτης, ο οποίος αναμένεται να
ορισθεί από το νέο Δ.Σ. διευθυντής της «Αυγής», είπε στα «ΝΕΑ» ότι «ήδη στη
συνέλευση των μετόχων είχα πει ότι το θέμα της συμμετοχής ­ με δικαίωμα ψήφου
ή μη ­ των εργαζομένων συζητείται πάντα στο Δ.Σ.». Και διευκρίνισε ότι ο ίδιος
είναι υπέρ του δικαιώματος ψήφου, εφόσον οι εργαζόμενοι το ζητούν.

ΕΠΙΣΤΟΛΗ

Ο προϊστάμενος του πολιτικού ρεπορτάζ της «Αυγής» Νίκος Φίλης, με επιστολή του
στα «ΝΕΑ», αναφέρει:

«Κύριε Διευθυντά,

στο σημερινό δημοσίευμα της εφημερίδας σας για την κομματική παρέμβαση που
προκάλεσε και την απεργία στην "Αυγή", που υπογράφει η κυρία Ειρήνη
Καρανασοπούλου, αναφέρονται εξόφθαλμες ανακρίβειες ­ οι οποίες, ελπίζω ότι θα
είχαν αποφευχθεί, εάν η εν λόγω δημοσιογράφος είχε διασταυρώσει τις
"πληροφορίες" της, όπως έκαναν όλες οι άλλες εφημερίδες. Αναγκάζομαι να σας
απευθύνω αυτή την επιστολή, επειδή γράφονται ισχυρισμοί που αφορούν το πρόσωπό μου.

Στη γενική συνέλευση συμμετείχαν 41 συνάδελφοι, η πλειοψηφία των εργαζομένων
στην "Αυγή", και με την απόφαση για απεργία συμφώνησαν και άλλοι συνάδελφοι,
που λόγω ανειλημμένων επαγγελματικών υποχρεώσεων δεν συμμετείχαν στη Γενική
Συνέλευση. Οι εργαζόμενοι θεωρούν ότι η επιλογή του ΣΥΝ να μετατρέψει την
εφημερίδα σε κομματικό όργανο είναι αναχρονιστική, αναντίστοιχη προς την
κουλτούρα της ανανεωτικής Αριστεράς και επιζήμια για το μέλλον της "Αυγής".

Οι εργαζόμενοι στην "Αυγή" δεν ανήκουν σε εσωκομματικές τάσεις ούτε σε
"ρεύματα" και ενεργούν με βάση τα συμφέροντα της εφημερίδας για την επιβίωση
της οποίας αγωνίσθηκαν μαζί με τους αναγνώστες, σε δύσκολους καιρούς.

Στο δημοσίευμα αναφέρεται και μια... "αποκλειστικότητα"! Ότι ο υποφαινόμενος
έχει αυτοπροταθεί για διευθυντής. Θα ήταν άραγε τόσο ξένο προς τη
δημοσιογραφική δεοντολογία της κυρίας Καρανασοπούλου να επιδιώξει να
διασταυρώσει τέτοιες "ακριτομυθίες" πριν τις υιοθετήσει;

Με την παράκληση να δημοσιευθεί η επιστολή μου, συναδελφικά Νίκος Φίλης»
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16339N083</ED>
<ID>
ID:16466

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N08&aa=3</URL></REF>


Article

<CATEGORY>vin04</CATEGORY>

 <H5>ΠΡΟΕΙΔΟΠΟΙΗΣΗ ΚΑΡΑΜΑΝΛΗ ­ ΑΙΧΜΕΣ ΑΒΡΑΜΟΠΟΥΛΟΥ
</H5><H2>Άρξατε πυρ...
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Άρχισαν τα όργανα με τις πρώτες ανταλλαγές πυρών μεταξύ του Κώστα Καραμανλή
και του Δημήτρη Αβραμόπουλου. Ο δήμαρχος κατηγόρησε εμμέσως πλην σαφώς τον
πρόεδρο της Ν.Δ. ότι δεν είχε σταδιοδρομήσει επαγγελματικά πριν αναλάβει την
ηγεσία του κόμματός του. Λίγες ώρες αργότερα, ο κ. Κ. Καραμανλής σήκωσε το
γάντι και προειδοποίησε τον δήμαρχο Αθηναίων ότι καμιά δύναμη δεν μπορεί να
εμποδίσει την πορεία της Ν.Δ. προς την εξουσία.

ΤΗΝ ΙΔΙΑ ώρα οι επιτελείς της Ν.Δ. οργανώνουν την αντεπίθεσή τους, καθώς οι
πληροφορίες που φθάνουν στην Ρηγίλλης οδηγούν στο συμπέρασμα ότι ο δήμαρχος
Αθηναίων μελετά σοβαρά το ενδεχόμενο να ανακοινώσει την ίδρυση του κόμματός
του ενδεχομένως και μέσα στον Φεβρουάριο. Οι συνεργάτες του κ. Κ. Καραμανλή
λένε ότι η απάντηση που θα εισπράξει ο δήμαρχος από τη βάση του κόμματος θα
είναι σκληρή, ενώ δεν αποκλείουν τώρα ο κ. Κ. Σημίτης να προχωρήσει τον Ιούνιο
σε διπλές εκλογές.

ΕΚΤΟΣ ΠΟΛΙΤΙΚΗΣ

Ο κ. Δ. Αβραμόπουλος άρχισε ήδη της διερευνητικές επαφές του με προσωπικότητες
που θα μπορούσαν να στελεχώσουν το ευρωψηφοδέλτιο τού υπό ίδρυση κόμματός του.
Η απόφασή του είναι στο πρώτο στάδιο να μην υπάρχει κανένα πρόσωπο που να έχει
ασχοληθεί ξανά με την πολιτική. Πολύ περισσότερο δεν θα υπάρχουν στελέχη από
την Ν.Δ. για δύο λόγους: πρώτον, θέλει να περιορίσει στο μέτρο του δυνατού της
κατηγορίες ότι διασπά την Ν.Δ. και δεύτερον, όπως ο ίδιος με κάθε ευκαιρία
επισημαίνει, ότι εάν αποφασίσει να ιδρύσει κόμμα δεν θα ήθελε να κουβαλάει
«βαρίδια» από το παρελθόν.

* Στην επίσημη τελετή της υποδοχής του Προέδρου της Δημοκρατίας, το μεσημέρι
στο δημαρχείο, ο κ. Δ. Αβραμόπουλος άδραξε την ευκαιρία να «καρφώσει» τον κ.
Κ. Καραμανλή, αλλά να δώσει και το στίγμα των ανθρώπων που επιθυμεί να τον
πλαισιώσουν στην νέα του προσπάθεια. Πλέκοντας το εγκώμιο του κ. Κ.
Στεφανόπουλου, είπε επί λέξει: «Η δικηγορική του καριέρα υπήρξε λαμπρή. Και
αυτό λέει πολλά. Ο κ. Στεφανόπουλος εξελέγη βουλευτής για πρώτη φορά με την
ΕΡΕ το 1964 ύστερα από δεκαετή, όπως προανέφερα, δικηγορική σταδιοδρομία. Το
τονίζω, διότι είναι σημαντικό να συνειδητοποιήσουμε ότι η πορεία πρέπει να
είναι από την εργασία και την κοινωνική αυτοδυναμία και ανάδειξη προς την
πολιτική και όχι το αντίθετο».

«ΥΠΗΡΕΤΟΥΜΕ ΑΞΙΕΣ»

Στην επίσημη τελετή της υποδοχής του Προέδρου της Δημοκρατίας, το μεσημέρι
στο δημαρχείο, ο κ. Δ. Αβραμόπουλος άδραξε την ευκαιρία να «καρφώσει» τον κ.
Κ. Καραμανλή, αλλά να δώσει και το στίγμα των ανθρώπων που επιθυμεί να τον
πλαισιώσουν στην νέα του προσπάθεια

Ο κ.Κ. Καραμανλής, ο οποίος μέχρι σήμερα είχε σιωπήσει στα όσα λέγονται και
γράφονται για το κόμμα Αβραμόπουλου, βρήκε την ευκαιρία χθες το βράδυ να πάρει
θέση και να κάνει την πρώτη κίνηση για συσπείρωση της βάσης του κόμματός του.
Μιλώντας σε εκδήλωση των γυναικών της Ν.Δ., είπε με έμφαση που αποκάλυπτε τον
τρόπο που θα αντιμετωπίσει τον κ. Δ. Αβραμόπουλο: «Την δύναμη της καθαρότητας
και της διαύγειας δεν υπάρχει τίποτα που να μπορεί να την σταματήσει. Δεν
υπάρχει δύναμη που μπορεί να σταματήσει εκείνους που σηκώνουν το βάρος της
αποστολής τους. Γιατί εδώ δεν κάνουμε καμιά προσωπική διαδρομή, εδώ υπηρετούμε αξίες».

Κορυφαία στελέχη της Ν.Δ. που δεν έκρυβαν την ικανοποίησή τους για την μεγάλη
συμμετοχή των γυναικών στην εκδήλωση και την θερμή υποδοχή που επεφύλαξαν στον
κ. Κ. Καραμανλή, έλεγαν χθες το βράδυ με νόημα ότι «αυτά που είπε ο πρόεδρος
ήταν μόνον η πρώτη γεύση, δεν μπορείτε να φανταστείτε τι θα ακολουθήσει.
Δεχόμαστε καθημερινά πιέσεις από βουλευτές, τους οποίους πιέζουν οι οπαδοί μας
στην επαρχία, να χτυπήσουμε σκληρά και χωρίς καθυστέρηση τον δήμαρχο». Και
πρόσθεταν: «Εάν τολμά ας πάει στην επαρχία να περιοδεύσει και δεν θα πιστεύει
στα μάτια του με αυτά που θα του συμβούν».

Ο δήμαρχος Αθηναίων, ο οποίος σήμερα επισκέπτεται το Φανάρι και θα γίνει
δεκτός από τον Πατριάρχη Βαρθολομαίο, προς το παρόν δείχνει να αντιμετωπίζει
τις απειλητικές προειδοποιήσεις με ψυχραιμία, ενώ οι συνεργάτες του επιμένουν
πως ακόμη ο κ. Δ. Αβραμόπουλος δεν έχει πει την τελευταία λέξη.

ΚΩΛΥΜΑ

Πάντως, ο δήμαρχος Αθηνών στην περίπτωση που ιδρύσει κόμμα πριν από τις
ευρωεκλογές, για να είναι ο ίδιος επικεφαλής του ψηφοδελτίου πρέπει πρώτα να
παραιτηθεί από δήμαρχος. Αυτό καθορίζεται με σαφήνεια από το άρθρο 56 του
Συντάγματος, το οποίο αναφέρει ότι οι εκπρόσωποι της Τοπικής Αυτοδιοίκησης
«δεν μπορούν να ανακηρυχθούν υποψήφιοι ούτε να εκλέγουν βουλευτές αν δεν
παραιτηθούν πριν από την ανακήρυξή τους ως υποψηφίων». Το Σύνταγμα βέβαια
αναφέρεται στους βουλευτές, αλλά στο άρθρο 2 παράγραφος 2 του Κώδικα για τους
δήμους και κοινότητες προβλέπεται ότι το ίδιο ισχύει και για τους
ευρωβουλευτές. Υπάρχει και ένα δεύτερο κώλυμα. Ο Κώδικας ορίζει ότι οι
εκπρόσωποι της Τοπικής Αυτοδιοίκησης πρέπει να έχουν έδρα διαμονής τους την
περιφέρεια που εκλέγονται. Το ίδιο ισχύει και για τους ευρωβουλευτές. Σήμερα
με τον Κανονισμό του Ευρωπαϊκού Κοινοβουλίου πρέπει να έχουν ως έδρα διαμονής
τους το Στρασβούργο. Εάν όμως ο κ. Δ. Αβραμόπουλος επιλέξει να είναι αρχηγός
του κόμματος και να τοποθετήσει άλλον επικεφαλής στο ευρωψηφοδέλτιο, τότε
μπορεί να συνεχίσει να είναι δήμαρχος.

Ο ΔΕΞΙΟΣ ΤΥΠΟΣ

Και ενώ στη βάση της Ν.Δ. επικρατεί αναστάτωση και αγωνία για το μέλλον της
παράταξης, με διαφορετικό τρόπο αντιμετωπίζουν το ενδεχόμενο για την ίδρυση
νέου κόμματος οι εφημερίδες που πρόσκεινται στο κόμμα της αξιωματικής αντιπολίτευσης.

Η «Απογευματινή» στο κύριο άρθρο της με τον τίτλο «Δόλιοι οι στόχοι και οι
μεθοδεύσεις του ΠΑΣΟΚ», μιλάει για κυβερνητικές μεθοδεύσεις με στόχο: πρώτον,
να διασπάσουν την Ν.Δ. και δεύτερον, να αποδυναμώσουν τον δήμαρχο. Αναφέρεται
με κολακευτικά σχόλια στον κ. Δ. Αβραμόπουλο, επισημαίνοντας ότι ουδέποτε
έπαιξε ρόλους διασπαστικούς και είναι γνωστός για την προσπάθειά του να
συνθέσει τις δυνάμεις του δήμου και τονίζει: «Ο Δημήτρης Αβραμόπουλος, που
έχει δικαίωμα να τρέφει φιλοδοξίες, σιωπά. Σιωπά, διότι διαθέτει και πείρα και
αλάθητη κρίση. Και διακατέχεται από πολιτικό αισθητήριο και σύνεση σε βαθμό
που να είναι σε θέση να κρίνει πότε και εάν θα πρέπει να κάνει πράξη τις
φιλοδοξίες του».

Ο «Ελεύθερος Τύπος» στο άρθρο του Χρήστου Πασαλάρη, αφού αναφέρεται στην
ταραχή και την ανησυχία των οπαδών της Ν.Δ., καλεί τον Κώστα Καραμανλή, τον
Δημήτρη Αβραμόπουλο, τον Αρχιεπίσκοπο Χριστόδουλο και την Γιάννα Αγγελοπούλου,
που είναι προσωπικότητες «νέας κοπής, να συνεννοηθούν και να υπερβούν τους
εαυτούς τους για το καλό του τόπου». Μάλιστα, επισημαίνει ότι ουδείς σκέφθηκε
τι θα συμβεί εάν ο κ. Δ. Αβραμόπουλος δημιουργήσει κόμμα και συνεργασθεί στη
συνέχεια με τον Καραμανλή για να δημιουργήσουν την κυβέρνηση του 21ου αιώνα.

«ΤΕΛΕΣΙΓΡΑΦΟ»

Ιδιαίτερα επικριτική με τον κ. Δ. Αβραμόπουλο είναι η «Βραδυνή» στο πρώτο θέμα
της με τον τίτλο «Προς Αβραμόπουλο και άλλους αποδέκτες... Τελεσίγραφο
Καραμανλή. "Με την παράταξη ή με το Μαξίμου"».

Ουδέτερη στάση και χαμηλούς τόνους τηρεί ο «Αδέσμευτος» του Δ. Ρίζου. Κάνει
λόγο για πανικό στο ΠΑΣΟΚ και σκεπτικισμό στην Ν.Δ. για το ενδεχόμενο
δημιουργίας κόμματος από τον Δημήτρη Αβραμόπουλο. Αντίθετα, ο «Αδέσμευτος» του
Κ. Μήτση στηρίζει ανοιχτά την ηγεσία της Ν.Δ. και στο βασικό θέμα της έχει
τίτλο «Κώστας Καραμανλής - Πορεία στη βάση. Σκληρή απάντηση σε Αβραμόπουλο».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16339N091</ED>
<ID>
ID:16392

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N09&aa=1</URL></REF>


Article

<CATEGORY>vin04</CATEGORY>

 <H5>Το σκάκι είναι χορός συναισθημάτων
</H5><H2>30 ΕΡΩΤΗΣΕΙΣ
</H2><H2>ΑΝΝΑ - ΜΑΡΙΑ ΜΠΟΤΣΑΡΗ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΑΚΟΥΕΙ ΜΟΥΣΙΚΗ: Όσο περισσότερο μπορεί.

ΔΕΝ ΚΑΝΕΙ ΠΟΤΕ: Σχέδια για το μέλλον.

ΚΑΝΕΙ ΠΑΝΤΑ: Τα ίδια λάθη.

ΛΑΤΡΕΥΕΙ: Τα πιτσιρίκια στα οποία δίνει μαθήματα.

Είναι 26 χρόνων και έχει ήδη πίσω της 14 χρόνια διεθνούς καριέρας. Δύο
φορές δεύτερη σε παγκόσμια πρωταθλήματα νεανίδων. Ήδη εδώ και αρκετά χρόνια
πρώτη σκακιέρα της εθνικής ομάδας γυναικών. Πρόκειται για την κορυφαία
Ελληνίδα σκακίστρια Άννα-Μαρία Μπότσαρη.

ΕΡ.: Και ο Θεός έπλασε τη γυναίκα... για σκάκι;

ΑΠ.: Όχι, οι γυναίκες έχουν πολύ καλύτερα πράγματα να κάνουν.

ΕΡ.: Είστε η καλύτερη σκακίστρια στην Ελλάδα. Τα χαρίσματά σας;

ΑΠ.: Πιστεύω ότι έχω κάποιο ταλέντο, δούλεψα αρκετά ­ όχι όσο έπρεπε και
πρέπει ­ και μου άρεσε πάντα να είμαι πρώτη.

ΕΡ.: Και δεν μπορεί, θα έχετε και ελαττώματα!

ΑΠ.: Επιγραμματικά: παντελής έλλειψη αυτοπεποίθησης, γενική απαισιοδοξία,
παρορμητισμός άνευ ορίων.

ΕΡ.: Πώς σκέφτεται μια γυναίκα, πώς ένας άντρας;

ΑΠ.: Η γυναίκα είναι πιο πολύπλευρη στη σκέψη και στις πράξεις. Ο άντρας είναι
πιο λογικός, πιο προβλέψιμος και αφιερώνεται σε πολύ συγκεκριμένες συνήθειες.

ΕΡ.: Υπάρχει στο σκάκι στυλ, γυναικείο και ανδρικό;

ΑΠ.: Το γυναικείο είναι πιο αλλοπρόσαλλο, πιο συγκεχυμένο. Το ανδρικό έχει
οργάνωση, σκληρή δουλειά και απόλυτη αφοσίωση.

ΕΡ.: Το σκάκι, τι είδους έκφραση αποτελεί;

ΑΠ.: Γεωμετρία και χορό συναισθημάτων και αντιδράσεων.

ΕΡ.: Διακριθήκατε από 12 ετών παιδί στους διεθνείς στίβους. Τι σημαίνουν για
ένα παιδί τα άσπρα και μαύρα τετράγωνα;

ΑΠ.: Τα τετράγωνα απαιτούν θυσίες για να σου αποκαλύψουν τη μαγεία τους.

ΕΡ.: Ποιες χώρες επισκεφθήκατε ως σκακίστρια στα παιδικά και εφηβικά σας χρόνια;

ΑΠ.: Πολλά μέρη στην τ. Σοβιετική Ένωση, στην πρώην Γιουγκοσλαβία, Γερμανία,
Αυστρία, σε όλα τα Βαλκάνια, Αραβικά Εμιράτα, Αργεντινή, Κολομβία, Χιλή,
Φιλιππίνες, Ινδονησία κ.ά.

ΕΡ.: Ποια χώρα ή τι σας εντυπωσίασε τότε περισσότερο;

ΑΠ.: Με εντυπωσίασε η διαφορετική νοοτροπία και ζωή. Μόνο σε Χιλή και
Αργεντινή ένιωσα «σαν στο σπίτι μου».

ΕΡ.: Υπάρχει ένα κομμάτι στη σκακιέρα που το βλέπετε με διαφορετικό μάτι από
τα άλλα;

ΑΠ.: Η Βασίλισσα. Χωρίς αυτήν νιώθω ότι κάτι λείπει.

ΕΡ.: Αν έπρεπε να αποτελείτε μέρος μιας σκακιέρας, ποιο κομμάτι θα θέλατε να είστε;

ΑΠ.: Η διαγώνιος α8-θ1 ή θ8-α1. Το ίδιο μου κάνει.

ΕΡ.: Γεννηθήκατε στην Καβάλα, μεγαλώσατε στην Αθήνα και ζείτε ξανά στη
γενέτειρά σας. Σημαίνει κάτι αυτή η επιστροφή;

ΑΠ.: Οι σκακιστές δεν έχουν συγκεκριμένο μέρος σαν «βάση».

ΕΡ.: Σκάκι στην Καβάλα σημαίνει...

ΑΠ.: Σάββατο πρωί 100 παιδιά να χοροπηδούν πάνω στα κεφάλια των εκπαιδευτών.
Δήμος και Νομαρχία έχουν δώσει πολλά.

ΕΡ.: Ποιο είναι το προφίλ του αθλήματος στην Ελλάδα;

ΑΠ.: Συχνή ανεπιτυχής σύγκριση με το τάβλι.

ΕΡ.: Ο σύζυγός σας είναι Σέρβος και σπουδαίος σκακιστής. Πώς αντιμετωπίστηκε
στην Ελλάδα;

ΑΠ.: Από πολλούς με τον καλύτερο τρόπο. Από λίγους και... καλούς πολύ εχθρικά.
Θα επιβιώσει.

ΕΡ.: Τι θέση κατέχει το σκάκι στη γειτονική χώρα;

ΑΠ.: Το Νο 1 άθλημα στη Γιουγκοσλαβία.

ΕΡ.: Το διεθνές σκάκι δεν εμφανίζεται ενωμένο. Γιατί κατά τη γνώμη σας;

ΑΠ.: Όπου λίγα χρήματα, πολλοί τσακωμοί.

ΕΡ.: Τι απαιτεί το επαγγελματικό σκάκι;

ΑΠ.: Αφιέρωση ζωής.

ΕΡ.: Ποια είναι η «συνταγή» για να γίνει κάποιος παίκτης κορυφής;

ΑΠ.: Πολλή δουλειά, υποστήριξη από το σπίτι, πολλά τουρνουά στο εξωτερικό και
πλήρη αφιέρωση.

ΕΡ.: Γιατί μόνο μία γυναίκα είναι στη λίστα των 100 πρώτων σκακιστών στον κόσμο;

ΑΠ.: Από την εφηβεία και μετά παραδοσιακές καταβολές την οδηγούν αλλού
(οικογένεια, μητρότητα).

ΕΡ.: Γιατί η Γεωργία είναι τόσο μεγάλη δύναμη στο γυναικείο σκάκι;

ΑΠ.: Μάλλον γιατί η Τσιμπουρντανίτζε ήταν πολλά χρόνια παγκόσμια πρωταθλήτρια.

ΕΡ.: Ποιο είναι το επίπεδο του γυναικείου σκακιού στην Ελλάδα;

ΑΠ.: Όχι πολύ ανεβασμένο, αλλά πολλά υποσχόμενο.

ΕΡ.: Παλιότερα, οι γονείς δεν έσπρωχναν εύκολα ένα κορίτσι στο σκάκι. Αυτό
ισχύει ακόμη;

ΑΠ.: Όχι στον ίδιο βαθμό. Τα κορίτσια πηγαίνουν από μικρά στους συλλόγους.

ΕΡ.: Το σκάκι είναι η αποθέωση της λογικής, το όνειρο μπορεί να χωρέσει σε μία σκακιέρα;

ΑΠ.: Το παν είναι να έχεις τη σωστή δόση λογικής και ονείρου.

ΕΡ.: Τι σημαίνει για σας ομορφιά;

ΑΠ.: Κάτι που με ολοκληρώνει ψυχικά και συναισθηματικά.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16339N101</ED>
<ID>
ID:16388

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N10&aa=1</URL></REF>


Article

<CATEGORY>vin06</CATEGORY>

 <H5>ΚΥΒΕΡΝΗΣΗ - ΚΑΘΗΓΗΤΕΣ ΚΑΙ ΜΑΘΗΤΕΣ
</H5><H2>Ούτε βήμα πίσω
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Ανυποχώρητοι, κυβέρνηση, ΟΛΜΕ και μαθητές τα παίζουν πλέον όλα για όλα, ενώ
μαίνονται οι συγκρούσεις ανάμεσα σε γονείς, καθηγητές και μαθητές, μέσα και
έξω από τα σχολεία, εν αναμονή του αυριανού συλλαλητηρίου.

Ο ΠΡΩΘΥΠΟΥΡΓΟΣ Κ. Σημίτης, με δηλώσεις του από την Ισπανία, επέρριψε και πάλι
ευθύνες σε πολιτικές δυνάμεις ότι υποκινούν τις καταλήψεις, τόνισε ότι με
πρόφαση την εκπαιδευτική μεταρρύθμιση ορισμένοι έχουν στόχο τη συνολική
ανατροπή της γενικής κυβερνητικής πολιτικής και υπογράμμισε ότι «δεν θα
ενδώσουμε στην αντίδραση ματαίωσης της προσπάθειας που κάνει η χώρα και στον
οικονομικό και στον κοινωνικό τομέα». Υπογράμμισε, ωστόσο, ο κ. Σημίτης ότι
χρειάζονται τροποποιήσεις και βελτιώσεις, που όμως μπορεί να συζητηθούν μόνο
με ανοικτό σχολείο.

ΑΥΞΗΣΗ

Προς το παρόν, όμως, τα ανοικτά σχολεία όλο και λιγοστεύουν, όπως αναμενόταν,
με δεδομένη την εξαγγελία του αυριανού συλλαλητηρίου, γεγονός που παρατήρησαν
και το υπουργείο Παιδείας και η Κυβερνητική Επιτροπή Διαχείρισης Κρίσεων. Στη
συνεδρίαση της τελευταίας, που πραγματοποιήθηκε χθες το απόγευμα, έγινε
ανασκόπηση της κατάστασης που επικρατεί στον χώρο της Δευτεροβάθμιας
Εκπαίδευσης, σημειώθηκε η αυξητική τάση των καταλήψεων και συμφωνήθηκε ότι θα
πρέπει να επιδειχθεί ψυχραιμία, νηφαλιότητα και ιδιαίτερη προσοχή, καθώς
εκφράστηκε η ανησυχία ότι ένα οποιοδήποτε τυχαίο γεγονός ή κάποια προβοκάτσια
μπορεί να πυροδοτήσουν δυσάρεστες και ανεξέλεγκτες καταστάσεις.

ΑΝΗΣΥΧΙΕΣ

Νέες ανησυχίες και αγωνίες πυροδότησε, πάντως, από χθες το απόγευμα η δήλωση
του υπουργού Παιδείας Γερ. Αρσένη ότι «ήδη, με βάση τα προσωρινά στοιχεία που
έχουμε, μερικές σχολικές μονάδες έχουν χάσει πολλές ημέρες και δεν θα
μπορέσουν να συμμετάσχουν στις εξετάσεις του Ιουνίου». Για το ίδιο θέμα, όταν
ρωτήθηκε μετά τη συνεδρίαση της Επιτροπής Κρίσεων, ο υφυπουργός Παιδείας Ι.
Ανθόπουλος απάντησε ότι «ο υπουργός απλούστατα διευκρίνισε ότι σύμφωνα με τα
μέχρι στιγμής στοιχεία που συγκεντρώνει το υπουργείο Παιδείας υπάρχει ένα
σοβαρό πρόβλημα μη συμμετοχής κάποιων σχολείων υπό κατάληψη στις εξετάσεις του Ιουνίου».

«Κίνηση που εντάσσεται στα πλαίσια του σχεδίου τρομοκράτησης μαθητών και
γονέων» χαρακτηρίζει η ΟΛΜΕ τη δήλωση του κ. Αρσένη, επισημαίνοντας μεταξύ
άλλων ότι «ο χαρακτηρισμός της φοίτησης των μαθητών και η συνακόλουθη
δυνατότητα συμμετοχής ή όχι στις εξετάσεις είναι αποκλειστική ευθύνη του
συλλόγου των καθηγητών, όπως αυτή καθορίζεται από τις κείμενες διατάξεις».

Παράλληλα, η ΟΛΜΕ καταγγέλλει την κυβέρνηση ότι «έστρωσε τον δρόμο για την
εμφάνιση "αγανακτισμένων πολιτών", που προβαίνουν σε πράξεις αυτοδικίας στις
υπό κατάληψη σχολικές μονάδες» και προκειμένου να καλύψει τους καθηγητές «από
τα κρούσματα του εντεινόμενου κυβερνητικού αυταρχισμού» κήρυξε στάσεις
εργασίας τις δύο πρώτες ώρες σήμερα Πέμπτη, αλλά και τη Δευτέρα 18 του μηνός.

«Κλιμάκωση του αδιέξοδου δρόμου των απειλών, των εκβιασμών και της βίας»
χαρακτηρίζει τη δήλωση Αρσένη, για απώλεια της σχολικής χρονιάς, με ανακοίνωσή
της και η Ομοσπονδία Γονέων Αθήνας.

ΚΑΛΥΨΗ

«Να είναι σίγουροι ότι δεν μας σταματάνε» τονίζει το Συντονιστικό Αγώνα
Σχολείων της Αθήνας, προσθέτοντας ότι «δεν θα περάσουν οι εκβιασμοί και οι
απειλές για το χάσιμο της χρονιάς, πιο πιθανό είναι να χάσει ο Αρσένης την
καρέκλα του στο υπουργείο, παρά να χάσουμε εμείς τη χρονιάς μας».

Προς τον κ. Αρσένη, πάντως, ο Πρωθυπουργός παρέσχε και πάλι πλήρη κάλυψη, ενώ
συνεργάτες του τόνιζαν ότι «όσοι πιστεύουν ότι ο κ. Σημίτης θα θυσιάσει
υπουργό του και μάλιστα πάνω στην κρίση, δεν έχουν αντιληφθεί δύο πράγματα:
πρώτον, ότι ο ίδιος δεν είναι "παραδοσιακού τύπου" πρωθυπουργός και άρα ποτέ
δεν κάνει "παραδοσιακού τύπου" πολιτικές κινήσεις και, δεύτερον, ότι η
κυβέρνηση με δική του πρωτοβουλία είναι πλέον μπετόν στο θέμα της μεταρρύθμισης».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16339N112</ED>
<ID>
ID:16403

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N11&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Οι ελιές και η Αλκυόνη
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΛΕΣ ΚΑΙ ήταν όλα προγραμματισμένα. Η ολοκλήρωση του μαζέματος της ελιάς και το
ξεκίνημα της δουλειάς στα ελαιοτριβεία όλης της χώρας συνέπεσαν φέτος με τις
αλκυονίδες ημέρες. Πολλά από τα χωριά που είναι σχεδόν ερημωμένα τον υπόλοιπο
χρόνο έζησαν σκηνές από άλλες εποχές.

Δεν ήταν μόνον οι μικρές φωτιές που έκαιγαν εδώ κι εκεί ­ «φωτιά» φωνάξαμε
έντρομα τις πρώτες φορές τα ανυποψίαστα παιδιά της πόλης, για να δεχθούμε τα
χαμόγελα των ντόπιων και την καθησυχαστική διαβεβαίωση ότι «απλώς καίνε τις
κλάρες από τις ελιές». Ήταν που οι πλατείες γέμισαν πάλι νέους, στα καφενεία
οι συζητήσεις έδιναν και έπαιρναν, ο καιρός έδωσε την ευκαιρία να γίνουν και
κάποια μερεμέτια στα σπίτια που ήταν κλειστά επί μήνες.

Η κυρία Τιτίκα σ' ένα χωριό σκαρφαλωμένο στον Ταΰγετο κοιτούσε γύρω της με
καμάρι: «Κάπως έτσι ήταν η ζωή τα παλιότερα χρόνια». Τα πιτσιρίκια μακριά από
την τρέλα των αυτοκινήτων έκαναν εκ νέου γνωριμίες με ζώα και φυτά. Μέχρι και
τα νεκροταφεία άλλαξαν όψη, τα μάρμαρα καθαρίστηκαν, τα καντήλια άναψαν. Την
ζωή μας την περνάμε αλλού, στον μεγάλο ύπνο όμως αποζητούμε την πατρογονική γη.

Οι ελιές φέτος συνόδευσαν την έλευση της Αλκυόνης, της κόρης του Αιόλου που
την τιμώρησε ο Δίας για την καυχησιά της μεταμορφώνοντάς την σε ψαροπούλι.
Ήρθε πάλι να γεννήσει αυτές τις ημέρες στους γιαλούς και έφερε πίσω στα
ερημωμένα χωριά μας, έστω και για λίγο, την ζωή. Οι ελιές μπορεί να μαζεύονται
πια και με πιο σύγχρονα μέσα, όμως ο απόηχος αυτής της εποχής έρχεται μέσα από
τους αιώνες. Και να που φέτος, οι ελιές και η Αλκυόνη συναντήθηκαν...
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16339N113</ED>
<ID>
ID:16468

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N11&aa=3</URL></REF>


Article

<CATEGORY>vin06</CATEGORY>

 <H5>ΑΥΡΙΟ ΤΟ ΠΑΝΕΚΠΑΙΔΕΥΤΙΚΟ ΣΥΛΛΑΛΗΤΗΡΙΟ ­ 1.000 ΜΑΘΗΤΕΣ ΓΡΑΦΟΥΝ ΣΤΟΝ ΑΡΣΕΝΗ
</H5><H5>Ένταση και μικροεπεισόδια σε πολλά Λύκεια
</H5><H5>Η ΕΠΙΣΤΟΛΗ
</H5><H5>«Διασύρουν την Παιδεία»
</H5><H2>Η τελευταία πράξη ενός δράματος...
</H2>
<AUTHOR>ΝΙΚΟΣ ΜΑΣΤΟΡΑΣ - ΠΡΟΚΟΠΗΣ ΓΙΟΓΙΑΚΑΣ</AUTHOR>

Πολεμικό σκηνικό λίγο πριν από την τελική αναμέτρηση, στο οποίο έχουν
εμπλακεί εκόντες άκοντες πάντες οι συνέλληνες, θυμίζει πλέον η κατάσταση με
τις καταλήψεις.

Πάλι μπλόκα... Οδηγοί διαπληκτίστηκαν και πάλι χθες με μαθητές που απέκλεισαν
δρόμους ­ για λίγη ώρα ­ στην Αθήνα και την επαρχία

ΜΑΘΗΤΕΣ, γονείς, καθηγητές, φοιτητές, εισαγγελείς, Αστυνομία, οδηγοί,
δήμαρχοι, νομάρχες, κυβέρνηση και πολιτικοί ετοιμάζονται πλέον για την
τελευταία πράξη του δράματος της Παιδείας, που ξεκινάει αύριο στο
πανεκπαιδευτικό συλλαλητήριο, το οποίο αναμένεται να είναι από τα μεγαλύτερα
των τελευταίων ετών. Αν οι καταλήψεις ατονήσουν, από τη Δευτερα θα ακολουθήσει
ομαλοποίηση, έστω με δυσκολίες, αλλιώς κανένας δεν είναι πια σε θέση να
προβλέψει την εξέλιξη της έκρυθμης και επικίνδυνης κατάστασης...

Οι πρώτες ποινικές διώξεις εναντίον καταληψιών, ο τραυματισμός
καταληψία-μαθητή που έπεσε από τον πρώτο όροφο του σχολείου του, η ένταση των
μπλόκων σε δρόμους, με συνακόλουθο κυκλοφοριακό χάος και προστριβές με
αγανακτισμένους οδηγούς, οι συνεχιζόμενες ««αντικαταλήψεις» γονέων και
«ανακαταλήψεις» μαθητών και οι αψιμαχίες και μικροσυμπλοκές μεταξύ
αγανακτισμένων γονέων και μαθητών σχημάτισαν και χθες το ­ ρημαγμένο ­ τοπίο.

ΔΙΩΞΕΙΣ

Την άσκηση των πρώτων διώξεων προκάλεσαν οι καταγγελίες διευθυντών τριών
κατειλημμένων σχολείων της πρωτεύουσας και άλλων στην Άρτα και την Πάτρα.
Όμως, ο διευθυντής τουλάχιστον ενός εκ των σχολείων αυτών διατείνεται ότι
ουδέποτε ζήτησε παρέμβαση του εισαγγελέα και δηλώνει ότι «οι εισαγγελείς δεν
έχουν θέση στο σχολείο». Η Εισαγγελία της Αθήνας, πάντως, άσκησε χθες δίωξη
κατά παντός υπεύθυνου μαθητή για διατάραξη οικιακής ειρήνης και παράνομη βία,
κατηγορίες που αφορούν την παρεμπόδιση μαθητών και καθηγητών να μπουν για
μάθημα από καταληψίες μαθητές του 1ου Λυκείου Γλυφάδας, του 7ου Ζωγράφου και
του 5ου Περιστερίου. Όμως η Εισαγγελία έδωσε εντολή στα αστυνομικά τμήματα,
που θα διενεργήσουν προανάκριση, να μην προχωρήσουν σε άλλη ενέργεια εκτός από
τη λήψη καταθέσεων (δηλαδή όχι συλλήψεις) χωρίς προηγούμενη έγγραφη παραγγελία
των εισαγγελικών αρχών. Στην προανάκριση θα κληθούν να καταθέσουν οι
διευθυντές των σχολείων, από τους οποίους θα ζητηθεί να κατονομάσουν
συγκεκριμένους δράστες - μαθητές, κάτι που ενδέχεται να δημιουργήσει νέες
εντάσεις και αντιδράσεις. Το Συντονιστικό Αγώνα Σχολείων Αθήνας κατήγγειλε ήδη
την παρέμβαση των εισαγγελέων, στην οποία αντιδρά και η ΟΛΜΕ. Στα μέτωπα των
αποκλεισμών δρόμων, μαθητές μπλόκαραν χθες ­ ευτυχώς για λίγη ώρα και χωρίς να
επέμβει η Αστυνομία ­ κεντρικούς δρόμους σε Αθήνα και επαρχία, προκαλώντας
κυκλοφοριακό κομφούζιο και την αντίδραση πολλών αγανακτισμένων οδηγών.
Προκλήθηκαν αψιμαχίες χωρίς να υπάρξει σοβαρό επεισόδιο. Στην Αθήνα μπλόκαραν
τη Λ. Αλεξάνδρας, την Αχαρνών στον Αγ. Ελευθέριο, τη Δεκελείας στη Ν.
Χαλκηδόνα, την Κάλβου στη Ν. Ιωνία, τη Φορμίωνος και τη Φιλολάου στο Παγκράτι,
τη Θησέως στην Καλλιθέα και την Κύπρου στην Αργυρούπολη.

ΣΥΜΠΛΟΚΕΣ

Έξω από τα σχολεία συνεχίστηκαν και χθες οι αψιμαχίες και μικροσυμπλοκές
μεταξύ γονιών και μαθητών, όμως το πιο σοβαρό περιστατικό συνέβη στο 3ο Λύκειο
Αμπελοκήπων, όπου ο 16χρονος μαθητής Γ. Στεργίου έσπασε το πόδι του πέφτοντας
από τον 1ο όροφο.

Κατά τα άλλα, μαθητές «ανακατέλαβαν» χθες σχολείο που είχαν προηγουμένως
«αντικαταλάβει» αγανακτισμένοι γονείς στην Πετρούπολη και άλλο ένα στην
Ηλιούπολη το οποίο φρουρούσε ιδιωτική αστυνομία, ενώ γονείς «κατέλαβαν»
σχολείο στον Παπάγου. Εντάσεις και αψιμαχίες δημιουργήθηκαν στο Μαρκόπουλο, το
Αιγάλεω, τη Ν. Σμύρνη και σε δεκάδες άλλα σχολεία σε όλη τη χώρα.

Οι καταλήψεις υπολογίζονται από τις Διευθύνσεις Δευτεροβάθμιας Εκπαίδευσης σε
περίπου 400 σε όλη τη χώρα, ενώ η ΟΛΜΕ υποστηρίζει ότι ξεπερνούν τις 700-800,
οι μισές εκ των οποίων στην Αθήνα. Στον Δήμο Αθηναίων και στους όμορους
ανέρχονται σε 85 από 270 σχολεία.

Στον Πειραιά ένταση επικράτησε και χθες το πρωί έξω από την Ιωνίδειο Σχολή.
Δεκάδες γονείς παιδιών ­ κυρίως από το Γυμνάσιο ­ διαπληκτίστηκαν με μαθητές
Λυκείου που περιφρουρούσαν την κατάληψη.

Οι μαθητές του Λυκείου έκαναν συνέλευση το πρωί και αποφάσισαν τη συνέχιση της
κατάληψης, με ψήφους 180 υπέρ και 69 κατά. Στον Πειραιά και τις γύρω περιοχές
από τα 135 συνολικά Γυμνάσια και Λύκεια, τα 47 τελούν υπό κατάληψη. Χθες
φοιτητές του Πανεπιστημίου Πειραιά προχώρησαν σε κατάληψη του πανεπιστημιακού κτιρίου.

Το απόγευμα οι γονείς των μαθητών της Ιωνιδείου Σχολής πραγματοποίησαν γενική
συνέλευση. Όπως είπε η πρόεδρος του Συλλόγου Γονέων και Κηδεμόνων κ. Ελεωνόρα
Γρηγοράκου: «Οι γονείς στην πλειονότητά τους αποφάνθηκαν ότι πρέπει ν'
αρχίσουν αμέσως τα μαθήματα και πως είναι παράνομες οι ψηφοφορίες από τους μαθητές».

Στο μεταξύ, τα μέλη του Συντονιστικού Αγώνα Σχολείων Πειραιά μοίραζαν χθες
στους δρόμους της πόλης ανοικτή επιστολή προς τους γονείς τους, όπου εξηγούν
γιατί έκλεισαν τα σχολεία και βγήκαν στους δρόμους.

«Σε αυτή τη σύγκρουση που αφορά το μέλλον των παιδιών σας, εσείς οι γονείς
πρέπει να μας βοηθήσετε», αναφέρεται χαρακτηριστικά 
Το μεσημέρι συνεδρίασε η ΕΛΜΕ Πειραιά προκειμένου να πάρει θέση πάνω στην
εισήγηση της ΟΛΜΕ για την προτεινόμενη απεργία στις 21 και 28 Ιανουαρίου. Η
ΠΑΣΚΕ αποχώρησε από τη συνέλευση και διαχώρισε τη θέση της. Στη συνέλευση
καταψηφίστηκε η εισήγηση της ΟΛΜΕ και ψηφίστηκε η πρόταση του ΔΕΕ (πρόσκειται
στο ΚΚΕ) για τριήμερες επαναλαμβανόμενες απεργίες.


ΘΕΣΣΑΛΟΝΙΚΗ

ΜΙΚΡΟΕΠΕΙΣΟΔΙΑ ΚΑΙ αντεγκλήσεις σημειώθηκαν και χθες ανάμεσα σε μαθητές και
γονείς σε ορισμένα σχολεία της Θεσσαλονίκης, όπου δεν λειτούργησαν λόγω
κατάληψης ή αποχής από τα μαθήματα τρία Γυμνάσια και Λύκεια.

Καταληψίες μαθητές του 17ου Λυκείου απέκλεισαν την είσοδο του σχολείου και
αφού κλείδωσαν την καγκελόπορτα με αλυσίδα δεν επέτρεπαν σε συμμαθητές τους
και σε εκπαιδευτικούς να μπουν στο κτίριο.

Στην είσοδο είχαν συγκεντρωθεί δεκάδες γονείς και όταν η μητέρα ενός μαθητή
κατέβασε το πανό που είχαν αναρτήσει στην είσοδο οι καταληψίες μαθητές, οι
τελευταίοι επιτέθηκαν εναντίον της με αποτέλεσμα να σημειωθεί συμπλοκή.
Εξάλλου, στο 13ο Λύκειο Θεσσαλονίκης μαθητές εισέβαλαν στο κτίριο και
επιχείρησαν, χωρίς αποτέλεσμα, να διώξουν τους γονείς οι οποίοι από προχθές
περιφρουρούν με βάρδιες το σχολικό συγκρότημα.

Στο Πολυκλαδικό Λύκειο Νεάπολης άγνωστοι αφαίρεσαν τις... καγκελόπορτες της
περίφραξης προκειμένου να αποτρέψουν το ενδεχόμενο κατάληψης.

Στην Πάτρα, ο εισαγγελέας άσκησε δίωξη κατ' αγνώστων για διακεκριμένες φθορές
σε δέκα σχολεία, ύστερα από μηνυτήριες αναφορές διευθυντών σχολείων της
Αχαΐας. Χθες τα σχολεία που ήταν υπό κατάληψη στην Αχαΐα μειώθηκαν σε 40 σε
σύνολο 110.

Παραιτήθηκε από τη θέση του ο λυκειάρχης του 2ου Λυκείου Καβάλας κ. Αλέξανδρος
Κωστίδης σε ένδειξη διαμαρτυρίας για την κατάσταση που επικρατεί στο υπό
κατάληψη σχολείο του. Εξάλλου στα Γιάννινα, στο Βόλο και στο Ηράκλειο οι
μαθητές απέκλεισαν δρόμους, ενώ στη Λάρισα γονείς απείλησαν με μήνυση την
εισαγγελία γιατί δεν επεμβαίνει αυτεπάγγελτα στα υπό κατάληψη Λύκεια. Στην
Κάλυμνο ο δήμαρχος κ. Δημ. Διακομιχάλης κατέλαβε προχθές ένα Λύκειο, αφού
έκοψε τις αλυσίδες που είχαν χρησιμοποιήσει οι καταληψίες, προκειμένου να
μπουν οι μαθητές που θέλουν να κάνουν μαθήματα. Ωστόσο χθες το πρωί οι μαθητές
επανακατέλαβαν το σχολείο «σφραγίζοντας» μάλιστα με οξυγονοκόλληση την είσοδο.
Στην Κέρκυρα, ο νομάρχης παραχώρησε αίθουσα Δημοτικού Σχολείου προκειμένου να
γίνουν τα μαθήματα.

Ένταση και σε σχολεία του Ηρακλείου και του Ρεθύμνου. Στο 8ο Λύκειο Ηρακλείου
οι μαθητές επιχείρησαν το πρωί να επανακαταλάβουν το κτίριο, στο οποίο το
προηγούμενο βράδυ οι γονείς είχαν «σπάσει» την κατάληψη.

Αλλά και στο Ρέθυμνο γονείς επιχείρησαν να σταματήσουν τις καταλήψεις στο 2ο
και 3ο Ενιαίο Λύκειο, σπάζοντας τα λουκέτα που είχαν τοποθετήσει οι μαθητές.

Οκτώ Λύκεια του νομού Ιωαννίνων συνεχίζουν να βρίσκονται υπό κατάληψη από τους
μαθητές, ενώ στην Άρτα σε τρία Λύκεια οι μαθητές τους σταμάτησαν τις
καταλήψεις ύστερα από διάλογο που είχε ο εισαγγελέας με τους μαθητές.

Στα Χανιά, επίσης, γονείς επιχείρησαν προχθές το απόγευμα να σταματήσουν την
κατάληψη αλλά απέτυχαν.

Σε πέντε Λύκεια του νομού, στην Κω, στην Κάλυμνο και στη Σύμη συνεχίζονται οι
καταλήψεις Στο Βόλο, υπό κατάληψη παρέμεναν χθες 22 Γυμνάσια και Λύκεια του νομού.

<H3>«Δεν είμαστε επαναστάτες χωρίς αιτία»
</H3>
«ΚΙ ΑΠΟ τον σιρόκο πιο πεισματάρηδες», όπως τους συμβουλεύει ο ποιητής, αλλά
συνάμα και ποιητές οι ίδιοι, αφού κάθε παράγραφος της ανοιχτής επιστολής που
απευθύνουν στον υπουργό Παιδείας, είναι κι ένα μικρό στιχάκι.

Περίπου χίλιοι μαθητές Λυκείων από σχολεία της Αθήνας, της Κρήτης και της
Πάτρας ­ τα ονόματά τους στη διάθεση των «ΝΕΩΝ» ­ υπέγραψαν την επιστολή που
ακολουθεί, σε μια ύστατη προσπάθεια να εξηγήσουν τους λόγους που τους
κατέβασαν στους δρόμους ­ μαζί με τα θρανία τους. Για να αποδειχθεί έτσι, από
την επιστολή που έλαβαν «ΤΑ ΝΕΑ», ότι δεν είναι λίγοι οι μαθητές που
σκέπτονται ώριμα και ότι αυτό που τελικά ζητάνε είναι να γίνει «ο δάσκαλος
ποιητής και τα βιβλία σαν κρίνα».

«Ανοιχτή επιστολή των μαθητών της Ελλάδας προς τον υπουργό Παιδείας κ.
Γεράσιμο Αρσένη.

Αγαπητέ κύριε υπουργέ,

Επειδή εμείς, οι δεκαεξάρηδες και δεκαεφτάρηδες του 1998, δεν είμαστε
επαναστάτες χωρίς αιτία, επειδή ­ έστω κι αν δεν το πιστεύετε ­ σκεφτόμαστε,
επειδή έχουμε όνειρα και δεν θα αφήσουμε κανέναν να τα ποδοπατήσει, επειδή
γνωρίζουμε πως μόνο με αγώνες τα όνειρα γίνονται πραγματικότητα, και ­ κυρίως
­ επειδή γνωρίζουμε ότι "ο πνευματικός άνθρωπος, περισσότερο από κάθε άλλον,
ακόμη κι από τον μαχητή του δρόμου που μεταβάλλει τους αγώνες των ιδεών σε
πράξεις, έχει την ευθύνη των κοινωνικών και πολιτικών καθεστώτων που
επιβάλλονται στην εποχή του", και επειδή από τη θέση σας είστε πνευματικός
άνθρωπος, σας ζητάμε να σταθείτε για μια στιγμή και να διαβάσετε γιατί οι νέοι
αυτού του τόπου κατεβαίνουν στους δρόμους.

Κατεβαίνουμε στους δρόμους, διότι δεν μας δίνετε ό,τι θέλουμε και μας ανήκει.

Θέλουμε:

* "Σκολειά απλόχωρα, μεγάλα, γερά θεμελιωμένα... κι ο δάσκαλος ποιητής και τα
βιβλία σαν κρίνα...".

* Λύκειο, από το οποίο θα παίρνουμε απολυτήριο όλοι και όχι μόνο όσοι "χωράνε"
στο Πανεπιστήμιο. Θέλουμε να φεύγουμε από το Λύκειο με γνώσεις και όχι
σπέρματα γνώσης.

* Αναγνώριση του δικαιώματος της νιότης να κάνει λάθος αλλά και να μπορεί να
το διορθώσει τον Σεπτέμβριο.

* Καθηγητές - δασκάλους, συμπαραστάτες στην πορεία μας, στη γνώση και όχι ιεροεξεταστές.

* Καθηγητές καλοπληρωμένους και δικαιωμένους. Ας μην ξεχνάτε τι χρωστάει αυτός
ο τόπος στους δασκάλους, και τι ο τόπος τους έχει δώσει...

* Περισσότερα λεφτά για την Παιδεία, διότι στον τόπο που γεννήθηκε η Παιδεία,
πρέπει η Παιδεία να αγαπάει τα παιδιά.

* Γνώση που να μας απελευθερώνει, να μας βοηθάει να έχουμε εμπιστοσύνη στη
λογική μας, τη μόνη προϋπόθεση για την πρόοδο.

* Θα θέλαμε να είχατε ρωτήσει και μας και τους δασκάλους μας, πριν τη
μεταρρύθμισή σας, για το ποιες είναι οι ανάγκες και τα όνειρά μας.

* Δεν θέλουμε να πιείτε καφέ μαζί μας και να μας πειθαναγκάσετε ότι εσείς, "οι
σοφοί", για το καλό μας ψηφίσατε το νομοσχέδιο.

* Δεν θέλουμε να ντρέπεται από κει ψηλά στον ουρανό ο Γαίγκερ, που ονόμαζε
εμάς τους Έλληνες, λαό μορφωτή του κόσμου, ούτε οι ποιητές μας που μας
συμβουλεύουν "πιο και από τον σιρόκο πεισματάρηδες να 'μαστε".

Σας ευχαριστούμε που μας διαβάσατε, αφού αρνείστε να μας ακούσετε».


ΤΗΝ «ΑΛΛΗ πλευρά», δηλαδή την αντίθεσή της στον τρόπο με τον οποίο εκφράζονται
και δρουν οι μαθητές που αντιδρούν στη μεταρρύθμιση, εκφράζει με επιστολή της
στα «ΝΕΑ» η μαθήτρια της Β' Λυκείου στο Λύκειο Κανδήλας του Δήμου Αλυζίας
Αιτωλοακαρνανίας, Εύα Σιδερά. «Βλέποντας και ακούγοντας τα ΜΜΕ και κυρίως
διαβάζοντας εφημερίδες, διαπίστωσα ότι τα αιτήματα των μαθητών που ηγούνται
των καταλήψεων είναι αιτήματα οπισθοδρόμησης. Συγκεκριμένα, σε εκπομπή στην
τηλεόραση ("Μαύρο κουτί"), οι μαθητές που ήταν εκεί έπρεπε να είχαν απέναντί
τους εμένα και τους ομοίους μου, και όχι τον κ. Αρσένη. Όχι γιατί ο κ. Αρσένης
δεν ήταν ικανός ως συνομιλητής, αλλά γιατί ο διάλογος έπρεπε να γίνει μεταξύ
ίσων ομιλητών με διαφορετικές ιδεολογικές απόψεις. Καθώς οι μαθητές αυτοί δεν
είχαν την αρμόζουσα συμπεριφορά απέναντι σε έναν καταξιωμένο υπουργό, με
αποτέλεσμα να διασύρουν το επίπεδο της Παιδείας, μαζί και εμένα. Παρακολούθησα
με προσοχή το φιάσκο αυτών των μαθητών που νόμιζαν ότι με το θράσος που είχαν
θα κέρδιζαν. Μα σε ποδοσφαιρικό αγώνα, όπως είπαν σε κυριακάτικη εφημερίδα,
πίστευαν ότι ήταν; Και αν το μεγάλο αίτημά τους είναι ότι δεν τους μένει
χρόνος για διασκέδαση, τους θυμίζω ότι υπάρχουν και οι διακοπές. Βέβαια,
ελλείψεις υπάρχουν. Ζητάμε από τον κ. υπουργό να συνεχίζουν να γίνονται
σύγχρονα κτίρια, καλύτερη επιλογή καθηγητών και μικρότερα τμήματα».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16339N121</ED>
<ID>
ID:16350

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N12&aa=1</URL></REF>


Article

<CATEGORY>vin06</CATEGORY>

 <H2>Και οι αγρότες
</H2>
ΛΑΡΙΣΑ

ΠΡΟΕΤΟΙΜΑΖΟΝΤΑΙ πυρετωδώς οι αγρότες στη Θεσσαλία για το αυριανό συλλαλητήριο,
το οποίο έχει αποφασίσει να πραγματοποιήσει η Πανθεσσαλική Συντονιστική
Επιτροπή. Στις 10 το πρωί θα γίνουν προσυγκεντρώσεις σε όλους τους νομούς της
Θεσσαλίας και στη συνέχεια οι αγρότες είναι αποφασισμένοι να προχωρήσουν σε
κατάληψη των Νομαρχιών και των υποκαταστημάτων της ΑΤΕ. Αυτό όμως το γεγονός,
το ότι δηλαδή θα συγκεντρωθούν στη Νομαρχία όπου θα μεταβούν οι μαθητές και οι
εκπαιδευτικοί, προκάλεσε την αντίδραση του μέλους της ΠΑΣΕ κ. Βασ.
Νικολόπουλου, ο οποίος κατηγορεί το ΚΚΕ για «στημένες ημερομηνίες» σε μια
προσπάθεια να φανεί μια γενικευμένη αναταραχή. Οι αγροτοσυνδικαλιστές τονίζουν
πως το συλλαλητήριο έχει προειδοποιητικό χαρακτήρα. Συνάντηση με τους
εκπροσώπους της Πανθεσσαλικής Συντονιστικής Επιτροπής των αγροτών θα έχει την
προσεχή Δευτέρα 25 Ιανουαρίου ο υπουργός Γεωργίας κ. Γ. Ανωμερίτης, ύστερα από
αίτημα της συγκεκριμένης επιτροπής.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16339N122</ED>
<ID>
ID:16404

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N12&aa=2</URL></REF>


Article

<CATEGORY>vin06</CATEGORY>

 <H2>Μήνυση κατά καθηγητών για τον τραυματισμό
</H2>
<AUTHOR>ΛΙΑ ΝΕΣΦΥΓΕ</AUTHOR>

Γιώργος Στεργίου. Οι γονείς του κατηγορούν τη διευθύντρια και καθηγητή του σχολείου

«ΜΑΣ ΕΞΟΡΓΙΣΕ η συμπεριφορά απέναντι σε ένα τραυματισμένο παιδί. Από
παιδαγωγούς περιμέναμε να συμπεριφερθούν πιο ανθρώπινα και να δείξουν
ευαισθησία. Ο γιος μας πονούσε και ζητούσε βοήθεια και αυτοί ούτε καν τον
συνόδευσαν στο νοσοκομείο».

Αγανακτισμένοι οι γονείς του 16χρονου Γιώργου Στεργίου, ο οποίος τραυματίστηκε
χθες το πρωί κατά τη διάρκεια κατάληψης σε σχολείο των Αμπελοκήπων, υπέβαλαν
μήνυση για αμέλεια εναντίον της διευθύντριας του σχολείου κ. Κωνσταντίνας
Σαντικου και του καθηγητή κ. Φώτη Θεοδωρακόπουλου. Τουλάχιστον για τρεις μήνες
θα μείνει καθηλωμένος στο σπίτι του ο μαθητής, από το συντριπτικό κάταγμα στην
κνήμη και τον αστράγαλο που του προκάλεσε το ατύχημα, ενώ κινδυνεύει να χάσει
και τη χρονιά του στο σχολείο. Το ατύχημα έγινε χθες στις 7.10 το πρωί στο 3ο
Γενικό Λύκειο Αμπελοκήπων. Οι μαθητές από τη Δευτέρα στη Γενική τους Συνέλευση
αποφάσισαν να συνεχίσουν την κατάληψη. Βρέθηκαν όμως αντιμέτωποι, όπως
καταγγέλλουν, με τη διευθύντρια του σχολείου. «Αντέδρασε και δεν μας δέχθηκε
ούτε στο γραφείο της για να της ανακοινώσουμε την απόφαση. Την επομένη, το
πρωί, που προσπαθήσαμε να καταλάβουμε το σχολείο, μας πρόλαβαν οι καθηγητές
μας», λέει ο Γιώργος Κ., μαθητής της Γ' τάξης του Λυκείου.

ΦΟΒΗΘΗΚΑΝ

Από τις 6 χθες το πρωί ο Γιώργος Κ. μαζί με τον 16χρονο και έναν ακόμα
συμμαθητή τους πήγαν στο σχολείο για την κατάληψη. Οι πόρτες ήταν κλειδωμένες
και αφού σκαρφάλωσαν από τα κάγκελα, μπήκαν στο σχολείο από ένα παράθυρο. Λίγο
αργότερα πήγαν στο σχολείο η διευθύντρια κ. Κωνσταντίνα Σαντικου και ο
καθηγητής κ. Φώτης Θεοδωρακόπουλος. «Προσπάθησαν να ξεκλειδώσουν την κεντρική
πόρτα, αλλά τους εμποδίσαμε. Τότε άρχισαν οι απειλές. "Βγείτε έξω. Φύγετε
γιατί θα βρείτε τον μπελά σας. Θα φωνάξουμε την Αστυνομία και τον
εισαγγελέα"», περιγράφει ο Γιώργος Στεργίου.

Τα παιδιά φοβήθηκαν, όταν άκουσαν θόρυβο από μια πλαϊνή πόρτα. Νόμιζαν ότι οι
καθηγητές είχαν φωνάξει την Αστυνομία και προσπάθησαν να φύγουν από το
παράθυρο για να μην τους πιάσουν. Ο Γιώργος Στεργίου, ενώ ακροβατούσε στο
πρεβάζι, έχασε την ισορροπία του και έπεσε από ύψος δύο μέτρων στον περίβολο
του σχολείου.

«Η διευθύντρια και ο καθηγητής άκουσαν τις φωνές μου και πλησίασαν. Η
διευθύντρια άρχισε την ανάκριση. Με ρωτούσε ποιοι ήταν μαζί μου και εγώ δεν
της απάντησα. Μέσα στους πόνους την άκουσα να λέει: "Τι δουλειά είχατε εδώ;",
λέει ο 16χρονος. Στο μεταξύ είχε ειδοποιηθεί ασθενοφόρο. «Όταν ήρθαν οι
τραυματιοφορείς, ο κ. Θεοδωρακόπουλος μου ζήτησε να τους πω ότι γλίστρησα και
έπεσα από τις σκάλες», προσθέτει ο μαθητής.

Οι γονείς του ειδοποιήθηκαν λίγο αργότερα με ένα ανώνυμο τηλεφώνημα. «Ο
"άγνωστος" που τηλεφώνησε μας είπε ότι το παιδί χτύπησε και ότι βρίσκεται στο
νοσοκομείο. Τίποτε άλλο και έκλεισε το τηλέφωνο», λέει η μητέρα του μαθητή.
Και προσθέτει: «Δεν κατηγορούμε τους καθηγητές για το ατύχημα, αλλά για τη
συμπεριφορά τους».

Η διευθύντρια αρνήθηκε να ενημερώσει για το συμβάν, ακόμα και τους συναδέλφους
της στο σχολείο, με αποτέλεσμα ο σύλλογος καθηγητών να εκδώσει ψήφισμα -
καταγγελία για την «ένταση και την τρομοκρατία από οπουδήποτε κι αν
προέρχεται, που οδηγούν σε βίαια συμβάντα και θέτουν σε κίνδυνο τη σωματική
ακεραιότητα των μαθητών» και για να «διαχωρίσουν πλήρως τη θέση τους από τον
τρόπο που αντιμετωπίστηκε το τραγικό συμβάν».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16339N131</ED>
<ID>
ID:16351

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N13&aa=1</URL></REF>


Article

<CATEGORY>vin06</CATEGORY>

 <H5>ΜΙΛΑΕΙ Ο ΛΥΚΕΙΑΡΧΗΣ ΕΝΟΣ ΑΠΟ ΤΑ ΛΥΚΕΙΑ ΟΠΟΥ ΑΣΚΗΘΗΚΕ ΔΙΩΞΗ ΓΙΑ «ΠΑΡΑΝΟΜΗ ΒΙΑ»
</H5><H2>«Δεν έχουν θέση οι εισαγγελείς»
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

«Δεν πρόκειται να ζητήσω τη δίωξη των μαθητών μου. Ούτε και σκέφτηκα ποτέ
να κινήσω διαδικασίες που να επιφέρουν τη δίωξή τους. Οι εισαγγελείς δεν έχουν
θέση στα σχολεία», λέει ο Γιώργος Λυμπερόπουλος, λυκειάρχης του 1ου Λυκείου
Γλυφάδας, ένα από τα Λύκεια στα οποία η Εισαγγελία Πρωτοδικών της Αθήνας
άσκησε ποινική δίωξη κατά παντός υπευθύνου.

Ο λυκειάρχης: «Δεν πρόκειται να καταγγείλω μαθητές μου. Ούτε ποτέ σκέφτηκα να
το κάνω», λέει ο Γιώργος Λυμπερόπουλος, λυκειάρχης του 1ου Λυκείου Γλυφάδας
(άκρον αριστερά). Μαθητές: «Ούτε βία ασκήσαμε ούτε καταστροφές κάναμε στο
σχολείο μας», λένε οι μαθητές του 7ου Λυκείου Ζωγράφου (αριστερά)

ΤΟ 1ο ΛΥΚΕΙΟ Γλυφάδας βρισκόταν υπό κατάληψη από τον Νοέμβριο. Χθες ύστερα από
επέμβαση των μελών του συλλόγου γονέων άνοιξαν οι πόρτες του σχολείου και τα
μαθήματα ξεκίνησαν και πάλι. «Ούτε μια στιγμή δεν σκέφτηκα να ζητήσω παρέμβαση
του εισαγγελέα ή να καταγγείλω μαθητές μου. Δεν είναι αυτή η δουλειά μου στο
σχολείο» έλεγε χθες έκπληκτος ο κ. Λυμπερόπουλος, όταν έμαθε για την ποινική
δίωξη που έχει ασκηθεί από την Εισαγγελία Πρωτοδικών της Αθήνας «κατά παντός
υπευθύνου για παράνομη βία και διατάραξη οικιακής ειρήνης» σε τρία σχολεία της
Αθήνας, ανάμεσα στα οποία και το δικό του. Όπως εξήγησε ο κ. Λυμπερόπουλος, η
μοναδική ενέργεια που έκανε ήταν να ζητήσει τη συνδρομή της Αστυνομίας για τον
χώρο έξω από το σχολείο. «Τους ζήτησα να περνούν και να ρίχνουν μια ματιά, για
να μην δημιουργηθούν προβλήματα τα βράδια όταν το σχολείο είναι έρημο. Δεν
κατήγγειλα μαθητές του σχολείου μου και ούτε θα το κάνω εάν μου ζητηθεί. Όσα
χρόνια υπηρετώ την εκπαίδευση, έμαθα να προστατεύω τα παιδιά και όχι να τα
εκθέτω σε κινδύνους».

Χθες το πρωί έξω από το σχολικό συγκρότημα όπου συστεγάζονται το 1ο Λύκειο
Γλυφάδας και δύο ακόμη σχολεία, σημειώθηκαν εντάσεις. Ύστερα από «επιχείρηση»
οι γονείς άνοιξαν τις πόρτες του σχολείου. Μάλιστα τις έδεσαν με αλυσίδες για
να μην τις ξανακλείσουν οι μαθητές. Στη συνέχεια τα παιδιά έκοψαν τις αλυσίδες
και προσπάθησαν να τις ξανακλείσουν χωρίς αποτέλεσμα.

Στο 7ο Λύκειο Ζωγράφου η κατάληψη συνεχίζεται, παρά την ποινική δίωξη που
άσκησε η Εισαγγελία Πρωτοδικών Αθηνών. Νωρίς το πρωί δημιουργήθηκαν επεισόδια
ανάμεσα σε γονείς που ζητούσαν να επιτραπεί η είσοδος στα παιδιά τους για να
γίνει μάθημα και μαθητών που περιφρουρούσαν την κατάληψη. Αργότερα τα πνεύματα
ηρέμησαν. «Στον χώρο αυτό στεγάζονται το Γυμνάσιο και το 3ο και 7ο Λύκειο
Ζωγράφου», λέει ο Μιχάλης που συμμετέχει στην κατάληψη. «Εμείς ούτε βία
ασκήσαμε ούτε καταστροφές κάναμε. Αν και αυτή η εντύπωση έχει περάσει σε
όλους. Εμείς στη διάρκεια των εβδομάδων που δεν κάνουμε μαθήματα, βάψαμε ακόμα
και τους τοίχους του σχολείου μας. Το σκουπίζουμε καθημερινά και δεν αφήνουμε
κανέναν να μπει μέσα. Ό, τι και εάν μας κάνουν, θα είμαστε ενωμένοι. Δεν είναι
οι καταλήψεις αυτές για χαβαλέ. Πιστεύουμε ότι κάποια στιγμή θα το καταλάβουν
αυτοί που πρέπει και θα αλλάξουν την στάση τους. Είμαστε σίγουροι ότι δεν θα
βρεθεί κανείς λυκειάρχης ή καθηγητής που θα δώσει ονόματα μαθητών του. Το
κάνουν για να μας φοβίσουν, για να πάψουμε να εμπιστευόμαστε τους δασκάλους
μας. Είμαστε περισσότερο ώριμοι όμως από ό,τι θεωρούν και μπορούμε να
διακρίνουμε το σωστό από το λάθος. Είμαστε εδώ γιατί έχουμε αιτήματα που
περιμένουν τη λύση τους όχι για να χάσουμε τον χρόνο μας και να δημιουργήσουμε προβλήματα».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16339N141</ED>
<ID>
ID:16352

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N14&aa=1</URL></REF>


Article

<CATEGORY>vin02</CATEGORY>

 <H2>ΠΡΟΕΚΤΑΣΕΙΣ
</H2><H2>Από τον Κοραή στον Παπανούτσο
</H2>
<AUTHOR>ΘΑΝΑΣΗΣ ΑΝΤΩΝΟΠΟΥΛΟΣ</AUTHOR>

<H3></H3>Η ΕΝΤΑΣΗ που παρουσιάζεται σήμερα με την επιχειρούμενη από την κυβέρνηση
εκπαιδευτική μεταρρύθμιση δεν είναι κάτι το άγνωστο ή το πρωτόγνωρο στη
διαδρομή του νεοελληνικού έθνους.

Η αγωνία για την Παιδεία, την εκπαίδευση, χάραξε τη δράση των «μαχαιράδων»,
όπως υποτιμητικά αποκαλούσαν τους καπεταναίους της Εθνεγερσίας. Είναι
ενδεικτικό ότι ο «μεγάλος συκοφαντημένος» του '21, ο Οδυσσέας Ανδρούτσος, κι
ενώ αλλεπάλληλες εκδηλώνονταν οι απόπειρες δολοφονίας του από τους
κοτζαμπάσηδες, φρόντιζε να παραγγέλνει στους Δάσκαλους του Γένους, Αδαμάντιο
Κοραή («Γέρο, εδώ σε έχουμε ανάγκη για φωτισμό του Γένους...») και Νέφυτο
Βάμβα («ωρέ καλόγερε, τι κρύβεσαι εκεί στη Φραγκιά, έλα εδώ κι εσύ να
πολεμήσεις με την πένα...»).

Οι Εθνοσυνελεύσεις των «παραστατών με τις λερές φουστανέλες» στα πρώτα άρθρα
των Επαναστατικών Συνταγμάτων έθεσαν τη φροντίδα του «Έθνους για την Εκπαίδευση».

Ο ΚΑΠΟΔΙΣΤΡΙΑΣ

Ο Ιωάννης Καποδίστριας στην κάθοδό του να αναλάβει τα ηνία του έθνους μελέτησε
στην Ελβετία τα σύγχρονα τότε εκπαιδευτικά συστήματα, ενώ ως Κυβερνήτης της
Ελλάδας έθεσε τις βάσεις για τη στοιχειώδη εκπαίδευση και μάλιστα με προτίμηση
την τεχνική εκπαίδευση ­ αναγκαία προϋπόθεση για την ανασυγκρότηση μίας
ρημαγμένης από τον απελευθερωτικό αγώνα χώρας.

Η πρώτη αυτή εκπαιδευτική μεταρρύθμιση συνάντησε τη λυσσαλέα αντίδραση των
λογίων, που κατηγόρησαν τον Κυβερνήτη ως «άμουσο» και «μάστορα» για την
προσπάθειά του να δρομολογήσει την εκπαίδευση προς τις «πρακτικές τέχνες».

Η Βαυαροκρατία που ακολούθησε έδωσε προβάδισμα, επηρεασμένη από το πνεύμα της
εποχής, στην κλασική Παιδεία και έσπευσε να ιδρύσει το Εν Αθήνας Πανεπιστήμιον.

Η διαδρομή μέχρι το τέλος του 19ου αιώνα και την πρώτη δεκαετία του 20ού
κυριαρχείται από τη λόγια Παιδεία, ενώ η διαμάχη για τη γλωσσική μορφή,
καθαρεύουσα ή δημοτική, επισκίασε τις επί μέρους προσπάθειες για την
προσαρμογή της εκπαίδευσης στις σύγχρονες ανάγκες.

Η Επανάσταση στο Γουδί και η παρουσία στο προσκήνιο του Ελευθερίου Βενιζέλου,
σε συνδυασμό με τη δράση της ομάδας των Κοινωνιολόγων υπό τον Αλέξανδρο
Παπαναστασίου και τον «Κύκλο του Νουμά», θέτει στην πρώτη γραμμή των
αναζητήσεων του Ελληνισμού την εκπαίδευση.

Οι συζητήσεις για το Σύνταγμα του 1911 και ειδικότερα η αναφορά στα άρθρα για
την εκπαίδευση απεικονίζουν τον βαθύ προβληματισμό της ελληνικής κοινωνίας.

Η εξόρμηση για την Εθνική Ολοκλήρωση και στη συνέχεια ο Εθνικός Διχασμός
έθεσαν στο περιθώριο τη φροντίδα για τον εκσυγχρονισμό της εκπαίδευσης.

ΟΙ ΜΕΓΑΛΟΙ ΠΑΙΔΑΓΩΓΟΙ

Το 1918, με την επάνοδο του Ελευθερίου Βενιζέλου στην ηγεσία της χώρας, οι
μεγάλοι παιδαγωγοί (Γ. Γληνός, Αλέξ. Δελμούζος, Μαν. Τριανταφυλλίδης,
Κουντουράς κ.λπ.), οι οποίοι δραστηριοποιούνται στον Εκπαιδευτικό Όμιλο, με
την αμέριστη συμπαράσταση του Μεγάλου Κρητικού επιχειρούν τη ριζοσπαστική για
την εποχή εκπαιδευτική μεταρρύθμιση, η οποία ανακόπτεται με τη βραχύβια
επάνοδο του «κωνσταντινισμού» και συνεχίζεται την τετραετία 1922-1925 και λίγο
αργότερα τη Μεγάλη Τετραετία (1928-1932).

ΣΕ ΔΥΟ ΑΞΟΝΕΣ

Η μεταρρύθμιση στηρίχθηκε σε δύο άξονες, στο σύστημα διδασκαλίας και στη διά
βίου επιμόρφωση των στελεχών της εκπαίδευσης, ενώ εισήχθη η διδασκαλία της
δημοτικής στη Στοιχειώδη Εκπαίδευση.

Το 1929 η κυβέρνηση Βενιζέλου λαμβάνει συμπληρωματικά μέτρα και θεσπίζει
οργάνωση των σχολείων της Στοιχειώδους και Μέσης Εκπαίδευσης. Παράλληλα
συνεχίζεται η συγγραφή σχολικών βιβλίων προσαρμοσμένων στις σύγχρονες
απαιτήσεις της Παιδαγωγικής και της Ψυχολογίας.

Ο απόηχος της εκπαιδευτικής μεταρρύθμισης αντικαθρεπτίζεται στην άνθιση της
Στοιχειώδους και Μέσης Παιδείας στη διάρκεια, όχι μόνο του Μεσοπολέμου, αλλά
και τη μεταπολεμική περίοδο. Η δικτατορία Μεταξά, η Κατοχή και στη συνέχεια οι
εμφύλιες συγκρούσεις οδήγησαν σε δραματική οπισθοδρόμηση την εκπαίδευση.

Τη δεκαετία του 1950 και τα πρώτα χρόνια της δεκαετίας του 1960 προβάλλουν οι
ανάγκες για μία ριζική αναδιάρθρωση του εκπαιδευτικού συστήματος της χώρας.

Η ΕΠΟΧΗ ΤΟΥ 15%

Η κινητοποίηση του «15%» επιταχύνει τις εξελίξεις και η άνοδος στην εξουσία,
το 1963, της Ένωσης Κέντρου με τον Γεώργιο Παπανδρέου σηματοδοτεί τη μεγάλη
προσπάθεια για την εκπαιδευτική μεταρρύθμιση, στην οποία πρωταγωνιστούν ο
Ευάγγελος Παπανούτσος και ο Λουκής Ακρίτας, ενώ του υπουργείου Παιδείας
ηγείται ο ίδιος ο πρωθυπουργός.

Και η εκπαιδευτική αυτή μεταρρύθμιση συναντά τη λυσσαλέα αντίδραση της
συντηρητικής παράταξης, της ΕΡΕ. Η απριλιανή χούντα θέτει σε εφαρμογή σχέδιο
για την εκμηδένιση των εκπαιδευτικών μέτρων ως «κομμουνιστικής εμπνεύσεως».

Στη Μεταπολίτευση και επί υπουργίας Γεωργίου Ράλλη, και πάλι με αρχιτέκτονα
τον Ευάγγελο Παπανούτσο, αποτολμάται ριζική μεταρρύθμιση του εκπαιδευτικού μας
συστήματος, σε συνδυασμό με την καθιέρωση της δημοτικής σε όλες τις
εκπαιδευτικές βαθμίδες και την προσαρμογή των σχολικών βιβλίων και των
πανεπιστημιακών συγγραμμάτων στη νέα πραγματικότητα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16339N142</ED>
<ID>
ID:16435

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N14&aa=2</URL></REF>


Article

<CATEGORY>vin06</CATEGORY>

 <H5>ΧΙΛΙΑΔΕΣ ΕΛΛΗΝΕΣ ΧΡΗΣΤΕΣ ΤΟΥ ΙΝΤΕΡΝΕΤ ΣΥΜΜΕΤΕΧΟΥΝ ΣΕ ΔΙΑΜΑΡΤΥΡΙΑ ΓΙΑ ΤΗΝ
ΑΥΞΗΣΗ ΤΩΝ ΤΙΜΟΛΟΓΙΩΝ
</H5><H2>Απεργούν... τα ποντίκια
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Χιλιάδες Έλληνες χρήστες του Ίντερνετ συμμετέχουν σήμερα στην πρώτη μαζική
διαμαρτυρία που διοργανώνεται στον ελληνικό κυβερνοχώρο με θέμα την αύξηση των
τιμολογίων του ΟΤΕ.

Η διαμαρτυρία. Αυτό θα εμφανίζεται αύριο στα ελληνικά site που συμμετέχουν.
Το κείμενο θα είναι σε 9 γλώσσες

ΤΟ ΠΡΩΤΟ βήμα της διαμαρτυρίας είναι η μαζική αποστολή ηλεκτρονικών μηνυμάτων
στο γραφείο του Πρωθυπουργού, στη Βουλή, καθώς και σε διάφορα υπουργεία
(Μεταφορών, Παιδείας, Ανάπτυξης, Τύπου κ.λπ.). Το δεύτερο βήμα είναι η
σημερινή αποχή των χρηστών από το Ίντερνετ, από τις 8 το πρωί ως τις 11 το βράδυ.

Η αποστολή των μηνυμάτων ξεκίνησε χθες μετά τα μεσάνυχτα και ολοκληρώθηκε
σήμερα πριν από τις 8 το πρωί. Υπολογίζεται ότι 2.500 περίπου Έλληνες χρήστες
από όλο τον κόσμο (και 100 ξένοι) έστειλαν το ίδιο τυποποιημένο μήνυμα
διαμαρτυρίας στις κυβερνητικές διευθύνσεις, προκαλώντας σημαντικά προβλήματα
στη λειτουργία τους. Και αυτό γιατί κάθε μήνυμα περιλαμβάνει περίπου 2.500
υπογραφές, μεγαλώνοντας πολύ τον όγκο τους και μπλοκάροντας τη ροή του δικτύου.

Ταυτόχρονα, τις ώρες της αποχής, πολλές ελληνικές «σελίδες» έχουν
αντικατασταθεί από μαύρες οθόνες, όπου αναγράφεται το κείμενο της διαμαρτυρίας
των χρηστών για τις αυξήσεις στις τιμές του ΟΤΕ, σε εννιά γλώσσες.

Στο γραφείο του Πρωθυπουργού δεκάδες email έχουν αρχίσει να καταφθάνουν εδώ
και μέρες, αλλά δεν προβλέπεται κάποια απάντηση. Όπως εξηγεί στα «ΝΕΑ» η κ.
Ευαγγελία Μήτρου, προϊσταμένη του γραφείου οργάνωσης και διοίκησης στο
πολιτικό γραφείο του κ. Κώστα Σημίτη, «αποφασίσαμε να μην απαντήσουμε
προσωπικά στα μηνύματα, αλλά έχουμε προωθήσει ορισμένα ενδεικτικά στο αρμόδιο
υπουργείο Μεταφορών».

Δεκάδες αντίστοιχα μηνύματα αναγνωστών έχουν δεχτεί και «ΤΑ ΝΕΑ» τις
τελευταίες ημέρες, ενώ το θέμα της αποχής των Ελλήνων χρηστών γύρισε όλο τον
κόσμο μέσω ανταποκρίσεων των Ρώυτερ και CNN.

Οι νέες τιμές του ΟΤΕ θα ισχύσουν από την 1η Μαρτίου και θα πλήξουν άμεσα τους
απλούς συνδρομητές των παροχέων του δικτύου, που συνδέονται με το Ίντερνετ
μέσω μόντεμ. Η αύξηση, που φτάνει μέχρι και τις 100 δρχ. το λεπτό, ισχύει για
όσους έχουν συνδρομή σε παροχείς υπηρεσιών Ίντερνετ, που δεν χρησιμοποιούν τον
Ενιαίο Πανελλαδικό Αριθμό Κλήσης. Προς το παρόν, αυτό το νούμερο, για το οποίο
τα νέα τιμολόγια προβλέπουν σημαντική μείωση των τιμών, ανήκει μόνο στην
OTEnet, θυγατρική του ΟΤΕ. Άλλες τέσσερις μεγάλες εταιρείες του χώρου έχουν
προσπαθήσει εδώ και πολλούς μήνες να το αποκτήσουν, χωρίς επιτυχία. Σύμφωνα με
τον κ. Γιώργο Δαβιλά, προϊστάμενο της διεύθυνσης ανταγωνισμού και τιμολογιακής
πολιτικής του ΟΤΕ, οι FORTHnet, Hellas On Line, Compulink και HellasNet θα το
αποκτήσουν πριν από την 1η Μαρτίου. «Οι συνδρομητές που ανήκουν στους πέντε
παροχείς Ίντερνετ που αναμένεται να έχουν τον ΕΠΑΚ καλύπτουν το 90% περίπου
του συνόλου των dial-up χρηστών. Το νούμερο αυτό μπορεί να το πάρει όποιος
παροχέας θέλει, αρκεί να πληροί ορισμένες τεχνικές προδιαγραφές». Το πρόβλημα
όμως θα παραμείνει με τις μικρότερες εταιρείες, που δεν ικανοποιούν τους όρους
του ΟΤΕ. Οι συνδρομητές τους θα πρέπει να πληρώνουν ιδιαίτερα υψηλές τιμές για
τη χρήση του δικτύου. Οι άνθρωποι του χώρου ελπίζουν πως ο ΟΤΕ θα βρει μία
λύση για να χρεώνονται και αυτοί οι συνδρομητές με τις μειωμένες τιμές του ΕΠΑΚ.

Σύμφωνα με τον κ. Γιάννη Χασαπίδη, πρωτεργάτη της διαμαρτυρίας, από τη
Βοστώνη, δεν αποκλείεται να υπάρξουν παρόμοιες κινήσεις μέσα στις επόμενες
μέρες, αν δεν πάρουν απάντηση από τους αρμόδιους. Όλες τις πληροφορίες για το
θέμα μπορείτε να βρείτε στις σελίδες του (www. periptero. com). Αντίστοιχες
κινήσεις προετοιμάζουν οι χρήστες του Ίντερνετ σε Ιταλία, Αγγλία, Πολωνία και
Ισπανία μέσα στον Φεβρουάριο. Στη Γερμανία, το αποτέλεσμα των κινητοποιήσεων
ήταν η μείωση των τιμολογίων.

Για την αύξηση των τιμολογίων του Ίντερνετ, βουλευτές έχουν καταθέσει σχετική
επερώτηση στη Βουλή, ενώ ο ευρωβουλευτής Κώστας Χατζηδάκης απηύθυνε ερώτημα
προς την επιτροπή της Ευρωπαϊκής Ένωσης, ζητώντας να μάθει ποια μέτρα
προτίθεται να πάρει για το θέμα. Τέλος, ο κ. Στέφανος Μάνος δήλωσε ότι
συμμετέχει και ο ίδιος στην αποχή από το δίκτυο.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16339N171</ED>
<ID>
ID:16353

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N17&aa=1</URL></REF>


Article

<CATEGORY>vin06</CATEGORY>

 <H2></H2><H2>Ιδιοφυία στα μαθηματικά ανακήρυξαν 16χρονη Ιρλανδέζα
</H2>
Σάρα Φλάνερι. Η 16χρονη Ιρλανδέζα μαθήτρια βρήκε έναν καινούργιο τρόπο
κρυπτογράφησης των ηλεκτρονικών μηνυμάτων

ΜΙΑ 16ΧΡΟΝΗ Ιρλανδέζα μαθήτρια βρήκε έναν καινούργιο τρόπο κρυπτογράφησης των
ηλεκτρονικών μηνυμάτων, αντικαθιστώντας τον κωδικό που χρησιμοποιείται εδώ και
21 χρόνια.

Με τη νέα της θεωρία, η Σάρα Φλάνερι κέρδισε ένα διαγωνισμό νέων επιστημόνων
στη χώρα της, αφήνοντας έκπληκτους τους ειδικούς, που την ανακήρυξαν ιδιοφυία
στα μαθηματικά.

Η Σάρα θα εκπροσωπήσει την Ιρλανδία στον διαγωνισμό νέων επιστημόνων της
Ευρωπαϊκής Ένωσης, που θα γίνει τον Σεπτέμβριο στην Αθήνα. Πρόκειται για ένα
διαγωνισμό στις θετικές επιστήμες για νέους Ευρωπαίους 16-20 χρόνων, ο οποίος
γίνεται κάθε χρόνο σε μία πόλη της Ε.Ε. Οι ελληνικές συμμετοχές θα καθοριστούν
έπειτα από πανελλήνιο διαγωνισμό.

Η Ιρλανδέζα μαθήτρια χρησιμοποίησε την επιστήμη της κρυπτογραφίας για να
σχεδιάσει έναν κωδικό (αλγόριθμο) 10 φορές γρηγορότερο ­ και εξίσου ασφαλή ­
από αυτόν που χρησιμοποιείται τώρα, τον οποίο έγραψαν τρεις φοιτητές του ΜΙΤ
το 1977. Αυτός ο κωδικός μετατρέπει το ηλεκτρονικό μήνυμα σε κρυπτογραφημένα
δεδομένα, που αποκρυπτογραφούνται όταν φτάσουν στον παραλήπτη, αποφεύγοντας
έτσι τους λαθραναγνώστες. Τις τελευταίες μέρες, η Σάρα ­ ο πατέρας της οποίας
είναι καθηγητής μαθηματικών στο πανεπιστήμιο ­ έχει δεχτεί βροχή προτάσεων για
υποτροφίες και δουλειά από πανεπιστήμια, ερευνητικά ιδρύματα και εταιρείες
υπολογιστών σε όλο τον κόσμο.

Τα μέλη της εξεταστικής επιτροπής που έκριναν τη δουλειά της μαθήτριας, την
χαρακτήρισαν ιδιοφυή και την συμβούλεψαν να κατοχυρώσει τον κωδικό. Αυτή όμως
δήλωσε ότι προτιμά να δημοσιεύσει τα αποτελέσματα, ώστε να μπορούν όλοι να τον
χρησιμοποιήσουν χωρίς να πληρώνουν.

«Για να τελειοποιήσω τη θεωρία μου, πέρασαν περίοδοι ακόμα και τριών
εβδομάδων, όπου είχα κολλήσει σε κάτι. Απλά συνέχισα να σκέπτομαι το πρόβλημα
και όλα βρήκαν τη σωστή τους θέση». Στον νέο κωδικό, η Σάρα έδωσε την ονομασία
Κέιλι-Πέρσερ, προς τιμή ενός διάσημου μαθηματικού του 19ου αιώνα στο Κέμπριτζ
και ενός κρυπτογράφου.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16339N172</ED>
<ID>
ID:16405

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N17&aa=2</URL></REF>


Article

<CATEGORY>vin06</CATEGORY>

 <H2>Ο ναός του Σωτήρος θα ανεγερθεί μέχρι το 2000
</H2>
ΝΑ ΠΡΟΧΩΡΗΣΟΥΝ άμεσα οι διαδικασίες για την ανέγερση νέου καθεδρικού ναού
δίπλα στο Πολεμικό Μουσείο αποφάσισε χθες η Διαρκής Ιερά Σύνοδος. Ο νέος ναός,
σύμφωνα με την απόφαση, πρόκειται να κτισθεί εν όψει του εορτασμού των 2000
χρόνων από τη γέννηση του Χριστού. Παλιότερα ο κ. Χριστόδουλος είχε
υποστηρίξει ότι η σημερινή Μητρόπολη δεν καλύπτει πλέον τις ανάγκες, ενώ
μίλησε και για ανεκπλήρωτο τάμα του έθνους. Πρόκειται για τον ναό του Σωτήρος
Χριστού, για τον οποίο είχε αποφασίσει ύστερα από πρόταση του Κολοκοτρώνη η
Εθνοσυνέλευση της Επιδαύρου το 1823. Από τότε το θέμα είχε έλθει στην
επικαιρότητα την περίοδο της δικτατορίας, χωρίς όμως να προχωρήσει αν και είχε
επιλεγεί ο χώρος στα Τουρκοβούνια και είχαν μάλιστα συγκεντρώσει και μεγάλο
χρηματικό ποσό..

Εκτός του καθεδρικού ναού η Σύνοδος συζήτησε και το πρόγραμμα της επίσκεψης
του Οικουμενικού Πατριάρχη στην Αθήνα το τελευταίο δεκαήμερο του Απριλίου.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16339N173</ED>
<ID>
ID:16444

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N17&aa=3</URL></REF>


Article

<CATEGORY>vin06</CATEGORY>

 <H2>Διεκδικούν 121.707.160 δρχ. για τροχαίο
</H2>
Η 22ΧΡΟΝΗ Μαρία Λιόλιου είχε μόλις βγεις από το νυχτερινό κέντρο «Ρίμπας»,
όπου διασκέδαζε με την παρέα της. Κανένα από τα νέα παιδιά που λίγα λεπτά πριν
τραγουδούσαν και χόρευαν δεν μπορούσαν να φανταστούν το τραγικό τέλος εκείνης
της βραδιάς της 21ης Αυγούστου 1997. Η Μαρία Λιόλιου, απόφοιτη του Τμήματος
Τεχνολογίας Ηλεκτρονικών Υπολογιστών του Ελληνοαμαερικανικού Εκπαιδευτικού
Ιδρύματος, σε λίγες μέρες επρόκειτο να ξεκινήσει να εργάζεται σε μια εταιρεία.
Δεν πρόλαβε όμως. Τα όνειρά της έμειναν στη μέση. Άφησε την τελευταία της πνοή
στην άσφαλτο, όταν το βράδυ εκείνο βγαίνοντας από το κέντρο την παρέσυρε και
τη σκότωσε το αυτοκίνητό στο οποίο επέβαιναν η Σοφία και η Γλυκερία
Χατζηρουσσέα. Η οικογένεια της άτυχης κοπέλας προσέφυγε στην Δικαιοσύνη και με
αγωγή που συζητήθηκε ενώπιον του Μονομελούς Πρωτοδικείου της Αθήνας στρέφονται
κατά των δύο γυναικών και της εταιρείας που ήταν ασφαλισμένο το αυτοκίνητό
διεκδικώντας συνολική αποζημίωση για την ψυχική οδύνη που έχουν υποστεί από
την απώλεια του αγαπημένου τους προσώπου το ποσό των 121.707.160 δραχμών. <REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16339N174</ED>
<ID>
ID:16473

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N17&aa=4</URL></REF>


Article

<CATEGORY>vin06</CATEGORY>

 <H5>ΑΠΡΟΣΤΑΤΕΥΤΟΙ ΟΙ ΚΑΤΑΣΤΗΜΑΤΑΡΧΕΣ ΣΕ ΟΛΗ ΤΗΝ ΑΤΤΙΚΗ ΑΠΟ ΤΟΥΣ ΕΚΒΙΑΣΜΟΥΣ ΤΩΝ
ΝΟΝΩΝ ΠΟΥ ΑΠΕΙΛΟΥΝ ΜΕ ΚΑΤΑΣΤΡΟΦΗ ΤΙΣ ΕΠΙΧΕΙΡΗΣΕΙΣ ΑΝ ΔΕΝ ΠΛΗΡΩΣΟΥΝ ΕΒΔΟΜΑΔΙΑΙΟ
ΤΙΜΗΜΑ ΠΡΟΣΤΑΣΙΑΣ
</H5><H5>Και τα περίπτερα γίνονται κάποτε στόχος
</H5><H2>12 φαμίλιες νονών «προστατεύουν» τα μαγαζιά
</H2>
«Δεν μπορούμε να προστατεύσουμε τους πολίτες που πέφτουν θύματα εκβιασμών.
Είναι αλήθεια ότι οι έμποροι και οι επαγγελματίες αισθάνονται ανυπεράσπιστοι.
Γι' αυτό και δείχνουν απροθυμία να καταγγείλουν στις αστυνομικές αρχές τις
περιπτώσεις εκβιασμών».

Η ΜΑΡΤΥΡΙΑ ανώτατου στελέχους της Ελληνικής Αστυνομίας (ΕΛ.ΑΣ.) είναι
αποκαλυπτική. Οι διωκτικές αρχές της χώρας αδυνατούν να ελέγξουν την ξέφρενη
πορεία των συμμοριών που λυμαίνονται την οικονομική ζωή της χώρας. Μέρα με την
ημέρα, τα κυκλώματα των εκβιαστών, που παρέχουν «προστασία», διευρύνουν
ανενόχλητοι το... πελατολόγιο και τα κέρδη τους, λες και πρόκειται για
είσπραξη ενός ακόμη θεσμοθετημένου φόρου.

ΣΕ ΖΩΝΕΣ

Έχοντας χωρίσει την Αττική σε ζώνες επιρροής, αισθάνονται ότι παίζουν σε δικό
τους γήπεδο και μάλιστα χωρίς αντίπαλο. Φυσική συνέπεια αυτών των συνθηκών
ήταν να αποθρασυνθούν περισσότερο οι «νονοί της νύχτας» και να επιζητήσουν
«ζωτικό χώρο» και στις δραστηριότητες της ημέρας. Έτσι, μέσα σε λίγα χρόνια η
Αθήνα απέκτησε και τους «νονούς της ημέρας».

Αν και μπορεί τα... φυσικά πρόσωπα να είναι διαφορετικά, τα... νομικά, δηλαδή
οι συμμορίες που εκβιάζουν τώρα ζαχαροπλαστεία, καφετέριες, καταστήματα
ηλεκτρονικών παιχνιδιών, περίπτερα και καντίνες, είναι οι ίδιες. Καταγράφοντας
τα σημεία των καιρών, τα κυκλώματα των εκβιαστών φροντίζουν να είναι πάντοτε
μέσα στην επικαιρότητα.

ΛΙΓΑ ΑΠΟ ΠΟΛΛΟΥΣ

Έχοντας ως βασικό σύνθημα «λίγα από πολλούς» και όχι «πολλά από λίγους»,
ξεκινούν πλέον την εργασία τους όχι από τις δώδεκα το βράδυ, αλλά από τις
δώδεκα το μεσημέρι. Στους υποψήφιους πελάτες τους σήμερα περιλαμβάνουν κάθε
έμπορο, κάθε μικροεπαγγελματία. Ρίχνοντας την ταρίφα ακόμη και στο δεκαχίλιαρο
την εβδομάδα, φροντίζουν να κάνουν διασπορά του κινδύνου, αφού με αυτόν τον
τρόπο εξασφαλίζουν την ανοχή των θυμάτων τους.

Τα αίτια αυτής της κατάστασης πολλά, εκ των οποίων τα κυριότερα δύο: Ο φόβος
των αντιποίνων, που κλείνει τα στόματα των θυμάτων τους, και η εγγενής
αδυναμία της ΕΛ.ΑΣ. να κάνει αισθητή την παρουσία της τόσο στους θύτες όσο και
στα θύματα.

ΔΕΚΑ ΔΙΣ.

Γι' αυτούς τους λόγους τα στελέχη της ΕΛ.ΑΣ. που είναι επιφορτισμένα με την
πάταξη των συμμοριών που εκβιάζουν, σηκώνουν τα χέρια τους ψηλά. Γι' αυτούς
τους λόγους ο ετήσιος τζίρος της προστασίας σε όλη τη χώρα προσεγγίζει τα δέκα δισεκατομμύρια.

Παρ' ότι οι αξιωματικοί της ΕΛ.ΑΣ. γνωρίζουν ότι το «πρεσάρισμα» έχει
επεκταθεί ακόμη και στους περιπτεράδες και στους καντινιέρηδες, δηλώνουν
αδυναμία να αντιμετωπίσουν την κατάσταση. Οι ίδιοι το αποδίδουν στην έλλειψη
κάθε επίσημης καταγγελίας. Τουλάχιστον 15 ιδιοκτήτες περιπτέρων, κυρίως στο
κέντρο της Αθήνας και στην Παραλιακή, έχουν δεχθεί απειλές και πληρώνουν
«βδομαδιάτικο» για να μην δουν να τινάζονται στον αέρα τα μαγαζιά τους, αλλά
κανείς δεν κατήγγειλε το γεγονός. Αυτό συμβαίνει και με τους ιδιοκτήτες
καντινών που βρίσκονται σε κεντρικά σημεία της Αθήνας.

«Οι εκβιασμοί έχουν απλωθεί. Οι συμμορίες "χτυπούν" πια όπου βρουν. Ιδιοκτήτες
περιπτέρων και καντινών τα τελευταία χρόνια προστέθηκαν στη λίστα των θυμάτων
τους. Βρέθηκαν και αυτοί στον ασφυκτικό κλοιό των σμμμοριών. Απειλές και
εκβιασμοί. Είναι περισσότερο ευάλωτοι στους "φουσκωτούς", που τους απειλούν
και τους ζητούν χρήματα με το πρόσχημα της "προστασίας"», επισημαίνει ο
ανώτατος αξιωματικός.

Και όμως, «ούτε ένας από τους ιδιοκτήτες των περιπτέρων που έχουν δεχθεί
απειλές δεν απευθύνθηκε στις αρμόδιες Υπηρεσίες της Ασφαλείας. Μόνο ένας
ιδιοκτήτης καντίνας, πριν από ένα χρόνο, όταν η κατάσταση έφθασε στο
απροχώρητο, τόλμησε να περάσει το κατώφλι του Αστυνομικού Μεγάρου, αλλά κι
αυτός αμέσως μετά το ξανασκέφθηκε, "μάσησε" τα λόγια του και δεν προχώρησε
τελικά σε καταγγελία», πρόσθεσε ο ανώτατος αξιωματικός της ΕΛ.ΑΣ.

10.000-15.000

Η συνταγή της επιτυχίας που χρησιμοποιούν συνήθως οι συμμορίες σε αυτές τις
περιπτώσεις είναι οι χαμηλές «ταρίφες». Στα περίπτερα κυμαίνονται από 10.000
έως 15.000 δρχ. την εβδομάδα, ενώ όταν παρουσιάζονται δυσκολίες οι δράστες
κάνουν και «ευκολίες» πληρωμής. Τα ποσά που ζητούν δεν είναι υπέρογκα και έτσι
οι ιδιοκτήτες πληρώνουν αγόγγυστα. Μεγαλύτερα ποσά ζητούν, σύμφωνα με τα
στοιχεία της Αστυνομίας, από ιδιοκτήτες καντινών με ταρίφα που φθάνει και τις
300.000 δρχ. το μήνα. Ακόμη και αυτοί, ωστόσο, που πληρώνουν ακριβά το...
μάρμαρο, δεν ανοίγουν το στόμα τους.

«Εδώ ιδιοκτήτες νυχτερινών κέντρων που έχουν δοκιμασθεί στη νύχτα και έχουν
αποκτήσει σκληρές εμπειρίες αποφεύγουν τις καταγγελίες για να μην μπλέξουν,
αυτοί θα μιλήσουν; Βεβαίως η αλήθεια είναι ότι η αστυνομία δεν μπορεί να τους
καλύψει απόλυτα και να τους παρέχει χρόνια την προστασία που απαιτείται»,
παραδέχεται ανώτατος αξιωματικός της ΕΛ.ΑΣ.

Πάντως, όπως προσθέτει άλλος αξιωματικός της Ασφάλειας που έχει εμπειρία στο
θέμα, «στις υποθέσεις εκβιασμών που έχουν εξιχνιασθεί και έχουν συλληφθεί οι
δράστες, δεν είχαμε "βεντέτες", επιθέσεις εκδίκησης εις βάρος όσων είχαν
προβεί σε καταγγελίες».

ΓΝΩΡΙΖΟΥΝ

Αν και οι αρχές Ασφαλείας έχουν πληροφορίες για τις μεγάλες συμμορίες που
λυμαίνονται την Αττική, γνωρίζουν τους περισσότερους από τους αρχινονούς και
τις περιοχές που κινούνται, οι συλλήψεις είναι... πενιχρές. «Οι πληροφορίες
αυτές δεν μπορούν να αξιοποιηθούν επειδή δεν υπάρχουν καταγγελίες που θα
ανοίξουν το δρόμο των αστυνομικών του Τμήματος Δίωξης Εκβιαστών της Ασφάλειας
Αττικής για να εξαρθρώσουν τις συμμορίες», λένε στο Μέγαρο της Ασφάλειας στη
λεωφόρο Αλεξάνδρας.

ΞΕΚΑΘΑΡΙΣΜΑ ΜΕΤΑΞΥ ΤΟΥΣ

Αν και μακάβριο, μόνον όταν γίνεται ξεκαθάρισμα λογαριασμών μεταξύ των
συμμοριών, σημειώνονται αλλαγές στο όλο κύκλωμα των εκβιαστών. Αυτό σημειώθηκε
στα τέλη της δεκαετίας του '80, όταν στη σκληρή αναμέτρηση μεταξύ των
συμμοριών, βρήκαν τραγικό θάνατο επτά αρχινονοί και μέλη των συμμοριών τους.

Έκτοτε έχουν περάσει αρκετά χρόνια. Οι συμμορίες ανασυντάχθηκαν. Νέα πρόσωπα
εμφανίσθηκαν στην πιάτσα και συνέχισαν τα «νονιλίκια». Οι συμμορίες αυξήθηκαν
και έχουν φθάσει σήμερα τις 12 «φαμίλιες» που αριθμούν γύρω στα 100 μέλη.

Οι ομάδες αυτές ήταν που βγήκαν πρώτη φορά να δουλέψουν υπό το φως της ημέρας.
Η αρχή έγινε το 1991, όταν τέσσερις μεγάλες αντιπροσωπείες αυτοκινήτων στη
λεωφόρο Αλίμου τινάχθηκαν στον αέρα από βόμβες που έβαλε συμμορία εκβιαστών
για «προστασία». Πίσω από τις επιθέσεις αυτές φέρεται ότι κρυβόταν μεγάλος
αρχινονός της Παραλιακής, ο οποίος έχει κατηγορηθεί για άγριες εκτελέσεις και
βρίσκεται στη φυλακή.

ΚΑΙ ΑΛΛΟΔΑΠΟΙ

Αυτός συνέλαβε πρώτος το σχέδιο να διεισδύσουν οι συμμορίες και σε άλλες
επιχειρήσεις της «ημέρας» για να αυξήσουν τα κέρδη τους. Οι επόμενοι
ακολούθησαν τα βήματα του «δάσκαλου» αρχινονού και έκαναν τη στροφή. Πρώτα
«χτύπησαν» εστιατόρια, ζαχαροπλαστεία, καφετέριες, καταστήματα με ηλεκτρονικά
παιγνίδια και αργότερα επεκτάθηκαν και σε μεγάλα περίπτερα και καντίνες.

Όσον αφορά τη σύσταση των ομάδων, στην πλειονότητά τους είναι Έλληνες. Χρόνο
με τον χρόνο, ωστόσο, στις συμμορίες διεισδύουν και αλλοδαποί, κυρίως Αλβανοί,
οι οποίοι για την ώρα κάνουν βοηθητικές δουλειές.


Τα περίπτερα σε κάποιες «ευαίσθητες» περιοχές γίνονται καμιά φορά στόχος
επίθεσης, ιδίως από εξηρτημένα άτομα

ΔΕΧΟΝΤΑΙ πολύ συχνά επιθέσεις και γίνονται θύματα κλοπών. Μάλιστα πριν από
καιρό υπήρξαν συγκεκριμένα περιστατικά, όπου ύστερα από εκβιασμό ορισμένοι
ιδιοκτήτες περιπτέρων κατέβαλαν εφάπαξ χρηματικό ποσό «για να ησυχάσουν».

«Ήταν μια συγκεκριμένη συμμορία πριν από δύο-τρία χρόνια η οποία και εκβίαζε
ορισμένα μέλη μας, όμως το φαινόμενο ευτυχώς δεν πήρε έκταση και μετά τη
σύλληψή τους δεν έχουμε ακούσει τίποτα» επισημαίνει ο κ. Γιώργος Λάμπρης,
πρόεδρος της Ένωσης Καπνοπωλών Περιπτερούχων Αθήνας. «Η αλήθεια είναι πως
ιδιαίτερα γύρω από την περιοχή της Ομόνοιας έχουμε καταγράψει περιστατικά κατά
μελών μας, όμως είναι μεμονωμένες περιπτώσεις και οι δράστες είναι τις
περισσότερες φορές χρήστες που συχνάζουν στις γύρω πιάτσες».

Κανένα από τα περίπου 3.500 μέλη της Ένωσης δεν έχει καταγγείλει επίσημα πως
έχει πέσει θύμα εκβιασμού από συμμορίες που δρουν κατά το «πρότυπο» της
νύχτας. Οι ιδιοκτήτες μεγάλων περιπτέρων στις περιοχές Συντάγματος, όμως,
έχουν «ακούσει ιστορίες για συναδέλφους τους στην Ομόνοια, που αναγκάστηκαν να
πληρώσουν κάποιους για να "έχουν τον νου τους" ώστε να μην δεχτούν επίθεση».
Κανείς όμως δεν επιβεβαιώνει αυτές τις φημολογίες.

«Αν φτάσουμε σε αυτό το σημείο, να πληρώνουν και τα περίπτερα προστασία, τότε
αλίμονό μας, θα είναι καταστροφικό» λέει ο πρόεδρος της Ένωσης Περιπτερούχων
Πειραιώς, ο κ. Σπύρος Ταβουλάρης, ενώ τον ίδιο αποτροπιασμό εκφράζει και ο κ.
Σταυρίδης από το Διοικητικό Συμβούλιο του Εμπορικού Συλλόγου της Αθήνας.

Όπως επισημαίνεται, όμως, από τους εκπροσώπους επαγγελματιών που εργάζονται σε
περιοχές του κέντρου, έχουν αυξηθεί τα κρούσματα βίας και μάλιστα
χαρακτηρίζονται από ιδιαίτερο θράσος. Όπως η περίπτωση ιδιοκτήτριας ενός από
τα περίπτερα στο Σύνταγμα, που ακινητοποιήθηκε υπό την απειλή μαχαιριού μέσα
στο περίπτερο «8 η ώρα το βράδυ με χιλιάδες ανθρώπους μπροστά στο περίπτερο
και τις στάσεις των λεωφορείων και τα ταξί τριγύρω, οι οποίοι δεν κατάλαβαν
τίποτα». Ο δράστης αφαίρεσε όλο το περιεχόμενο του ταμείου, περίπου 120.000
δραχμές, και εξαφανίστηκε ανενόχλητος.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16339N181</ED>
<ID>
ID:16354

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N18&aa=1</URL></REF>


Article

<CATEGORY>vin06</CATEGORY>

 <H5>ΑΠΟΡΡΙΦΘΗΚΕ ΑΓΩΓΗ ΑΠΑΤΗΜΕΝΗΣ ΣΥΖΥΓΟΥ ΣΤΟΝ ΑΡΕΙΟ ΠΑΓΟ
</H5><H2>Πήρε διαζύγιο όχι αποζημίωση
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Το διαζύγιο ήταν η αφορμή. Και η πρώην σύζυγος προχώρησε στην υποβολή μιας
ασυνήθιστης αγωγής, ζητώντας χρηματική αποζημίωση λόγω «ηθικής βλάβης» από τον
μέχρι πρότινος σύζυγό της, επειδή την... «απατούσε και κακομεταχειριζόταν»,
προσβάλλοντας έτσι την προσωπικότητά της. Αλλά, έχασε την πρωτόγνωρη αντιδικία
σε όλα τα στάδια...

Ο ΑΡΕΙΟΣ Πάγος εξέτασε το ζήτημα στην ουσία του: Μπορεί ένας «άσωτος συζυγικός
βίος» να δικαιολογήσει την καταβολή αποζημιώσεως στο «έτερον ήμισυ» που
θίγεται από αυτή τη συμπεριφορά; Και με χθεσινή απόφασή του, το Ανώτατο
Δικαστήριο αποφάνθηκε: Σε καμία περίπτωση. 
Όλα αυτά είναι ισχυροί λόγοι για την έκδοση ενός διαζυγίου, αλλά δεν
στοιχειοθετούν καμία άλλη αξίωση της συζύγου και δεν οδηγούν, νομικώς, σε
προσβολή της προσωπικότητάς της.

Η απατημένη σύζυγος, κάτοικος Νέας Φιλαφελφείας, προσέφυγε στα δικαστήρια
ζητώντας 10 εκατομμύρια δραχμές από την «ηθική βλάβη» που υπέστη από τη
συμπεριφορά του επιχειρηματία, πρώην συζύγου της. Τόσο το Πολυμελές
Πρωτοδικείο Αθήνας, όσο και το Εφετείο είχαν κρίνει ότι δεν δικαιούται
αποζημίωσης, και τις αποφάσεις αυτές επικύρωσε ο Άρειος Πάγος, απορρίπτοντας
την αίτηση αναίρεσης της πρώην συζύγου.

ΤΑ ΠΕΡΙΣΤΑΤΙΚΑ

Η ίδια στην αγωγή της κατηγορούσε τον άλλοτε σύζυγο για «βαριά προσβολή της
προσωπικότητάς της και της τιμής της», παραθέτοντας σειρά περιστατικών για να
στηρίξει τις κατηγορίες. Μεταξύ άλλων, όπως ανέφερε, ο πρώην σύζυγος... «την
απάτησε με μία χήρα», «ερωτοτροπούσε με την πρώτη γυναίκα που συναντούσε»,
«είχε μετατρέψει το σπίτι σε... καφενείο, εμφανιζόμενος όποτε ήθελε», «της
είχε επιτεθεί και την είχε εξυβρίσει σκαιότατα», «είχε χειροδικήσει εις βάρος
της», «δαπάνησε για προσωπικούς του λόγους τα χρήματα από την πώληση ενός
οικοπέδου της» και «την απειλούσε συνεχώς με οριστική εγκατάλειψη...».

Πώς αντιμετώπισε όλες αυτές τις κατηγορίες ο Άρειος Πάγος; Το Ανώτατο
Δικαστήριο (Γ' Τμήμα) έκρινε ότι απολύτως νόμιμα και αιτιολογημένα το Εφετείο
είχε απορρίψει την αγωγή της, καθώς «η αξίωση της συζύγου, με βάση όσα αυτή
εξέθεσε, δηλαδή τον ερωτικό δεσμό του πρώην συζύγου, την εγκατάλειψη της
συζυγικής στέγης κ.λπ., δεν βρίσκουν έρεισμα στις αστικές διατάξεις που
αναφέρονται στην προσβολή της προσωπικότητας»

Κι αυτό γιατί, όπως είχε κριθεί και με την εφετειακή απόφαση, «τα περιστατικά
αυτά, και αληθή υποτιθέμενα, δεν αποτελούν ασυνήθιστες περιστάσεις, πέρα από
τις συντρέχουσες σε κάθε διαζύγιο, ώστε να μπορούν να στοιχειοθετήσουν τη
νομική βασιμότητα της αξίωσής της...».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16339N201</ED>
<ID>
ID:16355

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N20&aa=1</URL></REF>


Article

<CATEGORY>vin06</CATEGORY>

 <H2>Τρεις ημέρες σε χαράδρα 76χρονος
</H2>
ΤΡΙΑ ΕΙΚΟΣΙΤΕΤΡΑΩΡΑ χωρίς νερό και φαγητό πέρασε μέσα σε μια χαράδρα βάθους 15
μέτρων, στην περιοχή των Γαργαλιάνων Μεσσηνίας, ο 76χρονος Νίκος Λεβέντης.
Παγιδεύτηκε στη δύσβατη χαράδρα και αναγκάστηκε να φάει χόρτα, προκειμένου να
επιβιώσει ώσπου να έρθει βοήθεια.

Εξασθενημένος, με έντονα τα σημάδια της ταλαιπωρίας, ο 76χρονος, ο οποίος
ανασύρθηκε από πυροσβέστες χθες το απόγευμα, μεταφέρθηκε στο νοσοκομείο της
Πύλου. Η αντοχή του άφησε έκπληκτους και τους γιατρούς. Τη σωτηρία του, όπως
έλεγαν χθες γιατροί, τη χρωστά στον γερό του οργανισμό.

Ο 76χρονος, ο οποίος πάσχει από αμνησία, έφυγε από το σπίτι του, στην περιοχή
της Φοινίκης Πυλίας, την περασμένη Κυριακή το απόγευμα. Περιπλανήθηκε στην
περιοχή, ώσπου τα βήματά του τον οδήγησαν σε μια δύσβατη χαράδρα που βρίσκεται
ενάμισι χιλιόμετρο από το σπίτι του. Ο Νίκος Λεβέντης, λόγω του προβλήματος
που έχει, δεν μπορούσε να βρει τον δρόμο της επιστροφής και χάθηκε στη χαράδρα.

Οι ώρες περνούσαν χωρίς να δώσει σημεία ζωής. Οι συγγενείς του ανησύχησαν και
ειδοποίησαν την Αστυνομία για την εξαφάνισή του. Οι πρώτες έρευνες της
Αστυνομίας απέβησαν άκαρπες και ειδοποιήθηκε η Πυροσβεστική.

Οργανώθηκε επιχείρηση σωτηρίας και ομάδα της ΕΜΑΚ με ειδικά εκπαιδευμένα
σκυλιά έσπευσε στην περιοχή. Ερεύνησαν σπιθαμή προς σπιθαμή όλη την περιοχή,
ώσπου στις 5.30 το απόγευμα, εντόπισαν τον 76χρονο στη χαράδρα και τον ανέσυραν.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16339N202</ED>
<ID>
ID:16406

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N20&aa=2</URL></REF>


Article

<CATEGORY>vin06</CATEGORY>

 <H2>Έλεγχος σε κατάστημα του «Kannavis Shops»
</H2>
ΙΩΑΝΝΙΝΑ

ΣΤΙΣ αποθήκες του εισαγωγέα και ιδιοκτήτη καταστημάτων με την επωνυμία
«Kannavis Shops» Ιωάννη Γκανιάτσα, 35 χρόνων, έκανε ελέγχους το Τμήμα Δίωξης
Ναρκωτικών Ιωαννίνων και κατέσχε προϊόντα κατασκευασμένα από κάνναβη. «Τα
προϊόντα με εκτυπωμένα σε αυτά σχήμα πεντάφυλλου ή επτάφυλλου μίσχου κάνναβης,
διαφημίζουν με τον τρόπο αυτό τη χρήση της κάνναβης», όπως χαρακτηριστικά
τονίζει η ανακοίνωση της Αστυνομίας.

Παρόμοιοι έλεγχοι έγιναν αργότερα και σε δεύτερο κατάστημα «Kannavis Shops»
στην πόλη των Ιωαννίνων, όπου συνελήφθη ο ιδιοκτήτης του Αναστάσιος Χασαπάκης.
Κατασχέθηκαν καλλυντικά, σαπούνια, απορρυπαντικά κ.λπ., παρασκευασμένα από
λάδι κάνναβης, προοριζόμενα για καλλυντική χρήση χωρίς έγκριση των αρμόδιων υπηρεσιών.

Ο Γκανιάτσας και ο Χασαπάκης οδηγήθηκαν στον εισαγγελέα Ιωαννίνων. Και οι δύο
αφέθηκαν ελεύθεροι χωρίς περιοριστικούς όρους.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16339N203</ED>
<ID>
ID:16445

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N20&aa=3</URL></REF>


Article

<CATEGORY>vin06</CATEGORY>

 <H5>ΕΚΡΗΚΤΙΚΟΣ ΜΗΧΑΝΙΣΜΟΣ ΑΝΑΜΕΣΑ ΣΕ ΔΥΟ ΠΛΟΙΑ ΣΤΗΝ ΑΥΛΙΔΑ
</H5><H2>Δύο σενάρια για τη βύθιση
</H2>
Αυτοί που τοποθέτησαν χθες τα ξημερώματα τον εκρηκτικό μηχανισμό (βρέθηκαν
υπολείμματα από αδιάβροχο βραδύκαυστο φυτίλι) ανάμεσα στα δύο πλοία που ήταν
δεμένα στα ναυπηγεία της Αυλίδας στη Χαλκίδα, είχαν σκοπό, σύμφωνα με τις
πρώτες εκτιμήσεις των λιμενικών που διενεργούν τις ανακρίσεις, να βυθίσουν και
τα δύο πλοία.

Ναυπηγεία Αυλίδας. Το ένα πλοίο βυθισμένο, το άλλο σε ρήγμα στη δεξιά πλευρά
από τον εκρηκτικό μηχανισμό

ΤΕΛΙΚΑ βυθίστηκε το υπό σημαία Ονδούρας επιβατηγό «GAME ΒΟΥ», ενώ το υπό
σημαία Παναμά δεξαμενόπλοιο «HAMILTON Ι», στο οποίο έχει απαγορευτεί ο
απόπλους εξαιτίας οφειλών ύψους 40 εκατομμυρίων δραχμών, υπέστη ρήγμα στη
δεξιά πλευρά, χωρίς ωστόσο να κινδυνεύει να βυθιστεί.

Οι λιμενικοί στρέφουν τις έρευνές τους προς όλες τις κατευθύνσεις και
λαμβάνουν σοβαρά υπόψη τους κάθε ενδεχόμενο. Δύο είναι τα σενάρια που
«κυκλοφορούν», σύμφωνα με τους λιμενικούς. Το πρώτο να προκλήθηκε η έκρηξη
προκειμένου κάποιοι να εισπράξουν τα ασφάλιστρα από τις ασφαλιστικές
εταιρείες. Το «GAME ΒΟΥ» βρισκόταν στον χώρο των ναυπηγείων από τον περασμένο
Νοέμβριο χωρίς πλήρωμα για επισκευές, ενώ το δεξαμενόπλοιο ήταν δεμένο από τον
περασμένο Ιούνιο εξαιτίας του προαναφερομένου χρέους, αλλά και εξαιτίας επισκευών.

Σύμφωνα με το δεύτερο σενάριο, η βύθιση του πλοίου ενδεχομένως να αποσκοπεί
στην πρόκληση «τριγμών» στον διαγωνισμό πώλησης των ναυπηγείων ή ακόμη και
στην αποχώρηση κάποιων εκ των ενδιαφερομένων... Στον διαγωνισμό, που έγινε
στις αρχές Δεκεμβρίου από την ΕΤΒΑ, προσωρινός πλειοδότης αναδείχθηκε ο όμιλος
Στασινόπουλος. Το ναυπηγείο διεκδικεί και ο εφοπλιστής Σταύρος Ηλίας. Μάλιστα,
οι δύο διεκδικητές βρίσκονται στο στάδιο της υποβολής βελτιωμένων προσφορών.
Τώρα, προκειμένου να λειτουργήσει το ναυπηγείο, θα πρέπει να γίνει ανέλκυση
του επιβατηγού πλοίου, που είναι βυθισμένο ανάμεσα στη μικρή και τη μεγάλη
δεξαμενή. Τα έξοδα ανέλκυσης είναι ιδιαίτερα υψηλά, γεγονός που οδηγεί στη
μείωση του τιμήματος των προσφορών. Όπως χαρακτηριστικά έλεγαν χθες άνθρωποι
του ναυπηγείου, αν είχαν βυθιστεί και τα δύο πλοία η «ακύρωση του διαγωνισμού
θα ήταν δεδομένη». Οι ίδιοι άνθρωποι έλεγαν ακόμη «ότι αν τελικά ο διαγωνισμός
ματαιωθεί, τότε το μέλλον του ναυπηγείου είναι αβέβαιο...».

Η έκρηξη σημειώθηκε στις δύο χθες τα ξημερώματα. Πάνω στο «GAME ΒΟΥ» επέβαινε
την ώρα της έκρηξης ο φύλακας Θεολόγος Τσαντίρης, 47 χρόνων, ο οποίος υπέστη
νευρικό κλονισμό και μεταφέρθηκε στο νοσοκομείο της Χαλκίδας, ενώ στο
δεξαμενόπλοιο ήταν ο φύλακας Ιωάννης Διανέλος, ο οποίος είναι καλά στην υγεία
του. Στο ναυπηγείο μετέβη χθες το πρωί κλιμάκιο της Ομάδας Υποβρυχίων
Αποστολών, που ερεύνησαν όλα τα γύρω πλοία.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16339N211</ED>
<ID>
ID:16356

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N21&aa=1</URL></REF>


Article

<CATEGORY>vin06</CATEGORY>

 <H2>Νέα δίωξη για αρπαγή ανηλίκου από τον Άγιο Στυλιανό
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΝΕΟ ΠΟΡΙΣΜΑ με τριάντα και πλέον καταγγελλόμενες υποθέσεις παρανόμων
υιοθεσιών, μέσω του ιδρύματος Άγιος Στυλιανός της Θεσσαλονίκης, αναμένεται να
κατατεθεί τις επόμενες ημέρες από τον εισαγγελέα Εφετών κ. Ν. Παπαδόπουλο, ο
οποίος άσκησε χθες και νέα ποινική δίωξη για αρπαγή ανηλίκου.

Όπως ανακοίνωσε ο προϊστάμενος της Εισαγγελίας Εφετών Θεσσαλονίκης κ. Δ.
Σιδέρης, από τις εξήντα μηνύσεις που έχουν καταθέσει από τον περασμένο
Οκτώβριο γονείς που καταγγέλλουν ότι έπεσαν θύματα των κυκλωμάτων αρπαγής
ανηλίκων, ο εισαγγελέας που χειρίζεται την υπόθεση ολοκλήρωσε την έρευνα για
14 συνολικά υποθέσεις.

Σύμφωνα με το πρώτο πόρισμα που κατατέθηκε ήδη, από τις 14 δικογραφίες,
προτείνεται να τεθούν στο αρχείο οι εννέα ­ για τις οποίες όπως ανακοινώθηκε
δεν προέκυψαν βάσιμες υπόνοιες ­, δύο υποθέσεις παραγράφηκαν, ενώ για τρεις
περιπτώσεις ασκήθηκαν ποινικές διώξεις σε βαθμό κακουργήματος για αρπαγή ανηλίκων.

Σύμφωνα με πληροφορίες, στις τρεις υποθέσεις εμπλέκονται γιατροί μαιευτικών
κλινικών και υπάλληλοι του ιδρύματος Άγιος Στυλιανός. Οι παράνομες υιοθεσίες
έγιναν στις δεκαετίες '70 και '80, με την κλασική μέθοδο που χρησιμοποιούσαν
τα μέλη του κυκλώματος. Μετά τη γέννηση δήλωναν στους γονείς ότι το νεογέννητο
είχε πεθάνει λόγω επιπλοκών στον τοκετό, και μετά σε συνεννόηση με υπαλλήλους
του Αγίου Στυλιανού τα παιδιά κατέληγαν στο ίδρυμα και πουλιούνταν σε άτεκνα ζευγάρια.

Η Εισαγγελία Εφετών Θεσσαλονίκης ανακοίνωσε ότι οι ποινικές διώξεις στρέφονται
κατά παντός υπευθύνου, ενώ ο προϊστάμενος κ. Σιδέρης αρνήθηκε να
δημοσιοποιήσει ονόματα εμπλεκόμενων στην υπόθεση. Διευκρινίστηκε, πάντως, ότι
οι τρεις δικογραφίες ανατέθηκαν στον Ε' τακτικό ανακριτή Θεσσαλονίκης κ. Κ.
Λιανό, με την εντολή να διεξαχθεί κύρια ανάκριση.

Όπως έγραψαν χθες «ΤΑ ΝΕΑ», από τον περασμένο Οκτώβριο, με πρωτοβουλία του
συλλόγου για την αποκάλυψη παιδιών που υιοθετήθηκαν παράνομα, που εδρεύει στη
Θεσσαλονίκη, άρχισαν να συγκεντρώνονται στοιχεία και να κατατίθενται στην
Εισαγγελία μηνύσεις από γονείς που έπεσαν θύματα του κυκλώματος παράνομων υιοθεσιών.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16339N212</ED>
<ID>
ID:16407

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N21&aa=2</URL></REF>


Article

<CATEGORY>vin06</CATEGORY>

 <H2>Οι καλύτερες βιτρίνες
</H2>
ΗΤΑΝ οι βιτρίνες που ξεχώρισαν στη διάρκεια των γιορτών. Βιτρίνες με άποψη
που, σύμφωνα με την κρίση επιτροπής (φωτό) του πολιτισμικού οργανισμού του
Δήμου Αθηναίων, βοήθησαν την πόλη να αναβαθμιστεί αισθητικά. 
Τα καταστήματα με τις τρεις καλύτερες βιτρίνες ­ χωρίς σειρά αξιολόγησης ­
είναι τα ακόλουθα: «Linea Piu», κοσμηματοπωλείο «Δ. Ξανθόπουλος Ο.Ε.» και
«Swatch Shop». 
Τα βραβεία θα απονείμει σε ειδική τελετή ο δήμαρχος Αθηναίων Δημήτρης
Αβραμόπουλος. 
Η επιλογή έγινε μεταξύ των καταστημάτων που οι ιδιοκτήτες τους είχαν δηλώσει
συμμετοχή στον χριστουγεννιάτικο διαγωνισμό.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16339N213</ED>
<ID>
ID:16446

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N21&aa=3</URL></REF>


Article

<CATEGORY>vin06</CATEGORY>

 <H2>Καταδικάστηκε κατά λάθος λόγω γραφειοκρατίας
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΛΑΡΙΣΑ

ΕΝΑ γραφειοκρατικό λάθος υπαλλήλου των δικαστηρίων της Λάρισας, που μάλιστα
έγινε δύο φορές γι δύο συνεχόμενα έτη, ήταν αρκετό για να καταδικαστεί ερήμην
και να συλληφθεί ως φυγόδικος μία 40χρονη Λαρισαία επιχειρηματίας!!!

Η Ιωάννα Γκιθώνα διατηρούσε κατάστημα με τον σύζυγό της στη Λάρισα επί της
οδού Ιωαννίνων. Υπήρξαν κάποια οικονομικά προβλήματα και βρέθηκε μπλεγμένη με
τη Δικαιοσύνη. Πριν από έναν χρόνο, τον Δεκέμβριο του 1997, γίνεται ένα λάθος
από κάποιον υπάλληλο των δικαστηρίων της Λάρισας και μία δικογραφία πηγαίνει
στα Ιωάννινα, ενώ θα έπρεπε στην οδό Ιωαννίνων στη Λάρισα.

«Ευτυχώς ψάξαμε για την υπόθεση αυτή και προλάβαμε το κακό και ακυρώθηκε η
δίκη στα Ιωάννινα το '97. Δεν ήμασταν, όμως, τυχεροί τη δεύτερη φορά. Δηλαδή
τον Δεκέμβριο του 1998» είπε στα «ΝΕΑ» η κ. Ιωάννα Γκιθώνα. Αυτή τη φορά η
δικογραφία πήγε στα Ιωάννινα, πάλι όμως χωρίς να το γνωρίζει η κ. Γκιθώνα.
Έγινε η δίκη και καταδικάστηκε ερήμην σε ποινή φυλάκισης δύο ετών και σε
χρηματικό πρόστιμο 1.500.000 δρχ. Η Αστυνομία την αναζητά και αφού την
βρίσκει, την συλλαμβάνει ως φυγόδικο και την οδηγεί στο Μεταγωγών στη Λάρισα,
προκειμένου να οδηγηθεί με την κλούβα μέσω Αθηνών - Πειραιά - Κέρκυρας μαζί με
άλλους υπόδικους. Ύστερα από μαραθώνιους πιέσεων, διαβουλεύσεων και εξηγήσεων
καταβάλλει το ποσόν των 2.500.000 δρχ. για την εξαγορά της ποινής της και
αφήνεται ελεύθερη.

«Από ένα λάθος κάποιου υπαλλήλου ταλαιπωρήθηκα και λίγο έλειψε να μπω στη
φυλακή. Και την πρώτη φορά και τώρα δεν μας είπαν από τα Ιωάννινα ποιος έκανε
το λάθος αυτό. Βέβαια αυτή τη φορά θα στραφώ κατά παντός υπευθύνου γιατί η
ψυχική οδύνη δεν πληρώνεται με τίποτα. Μας ζήτησαν την πρώτη φορά να μην το
κάνουμε θέμα και ζήτησαν συγγνώμη. Τώρα τι έχουν να πουν; Μπορείτε να
φανταστείτε ότι δικαστικός υπάλληλος των Ιωαννίνων μου είπε ότι πρέπει πριν
πηγαίνω στη δουλειά μου το πρωί να περνάω από τη Νομαρχία και να βλέπω τον
πίνακα μήπως δικάζομαι σε κάποιο άλλο μέρος της Ελλάδος για να το μαθαίνω; Τα
χρήματα που έχω ήδη καταβάλει, τα 2.500.000 δρχ., πότε θα μου επιστραφούν;
Ποιος θα πληρώσει τους τόκους που εγώ χάνω; Θέλω να πληρώσει όποιος είναι
υπεύθυνος...», λέει η κ. Γκιθώνα περιμένοντας τώρα το Εφετείο για να δικαιωθεί
τουλάχιστον από νομικής πλευράς. Για το ψυχολογικό σοκ που υπέστη, όμως, ποιος
θα την αποζημιώσει;
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16339N214</ED>
<ID>
ID:16474

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N21&aa=4</URL></REF>


Article

<CATEGORY>vin06</CATEGORY>

 <H5>ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΑΣ: ΑΠΙΘΑΝΕΣ ΟΙ ΣΥΝΕΡΓΑΣΙΕΣ ΣΤΙΣ ΕΚΛΟΓΕΣ ΤΗΣ 8ης ΜΑΡΤΙΟΥ
</H5><H2>Κάθε κόμμα και υποψήφιος
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Έντεκα μήνες πριν, στο τέλος Φεβρουαρίου 1998, ένας ανεπανάληπτος καβγάς
στην αίθουσα συσκέψεων του υπουργείου Δικαιοσύνης, όπου συσκέπτονταν ο Ευάγγ.
Γιαννόπουλος με το προεδρείο του Δικηγορικού Συλλόγου Αθήνας, άλλαξε τα δεδομένα.

Εκλογές ΔΣΑ. Την υποψηφιότητα του ποινικολόγου Αρ. Οικονομίδη (από αριστερά
στις φωτό) προκρίνει το ΠΑΣΟΚ, ενώ η Ν.Δ. εξετάζει ως «απάντηση» την
υποψηφιότητα του Αλ. Κατσαντώνη. Ο Αντ. Ρουπακιώτης θα διεκδικήσει την
επανεκλογή του με τη στήριξη του ΣΥΝ, ενώ εκ νέου υποψήφιος θα είναι και ο
Δημ. Παξινός, δημιουργώντας ξανά «ρήγμα» στον χώρο της Ν.Δ.

ΑΝ ΔΕΝ είχε μεσολαβήσει εκείνος ο καβγάς, πολλοί στοιχηματίζουν ότι σήμερα ο
Αντ. Ρουπακιώτης θα διεκδικούσε επανεκλογή στο «τιμόνι» του ΔΣΑ όχι μόνο με
την στήριξη του ΣΥΝ, αλλά και με τις «ευλογίες» του ΠΑΣΟΚ...

Η κοινή υποψηφιότητα «έδενε» και με το εγχείρημα της Κεντροαριστεράς, το οποίο
περνούσε από τις δημοτικές εκλογές και «έβλεπε» τουλάχιστον έως τις
ευρωεκλογές του προσεχούς Ιουνίου, με ενδιάμεσο σταθμό τις εκλογές του ΔΣΑ,
την τελευταία εβδομάδα του Φεβρουαρίου. Μία εκλογική αναμέτρηση στον
μεγαλύτερο επιστημονικό σύλλογο της χώρας (με 17.000 μέλη), που πάντοτε
στέλνει και πολιτικά μηνύματα.

ΧΩΡΙΣ ΕΛΠΙΔΕΣ

Η διαμάχη Γιαννόπουλου - Ρουπακιώτη, όμως, χάλασε το κλίμα σύμπλευσης και σαν
να μην έφτανε αυτό, ήρθε και το «ναυάγιο» για ΠΑΣΟΚ-ΣΥΝ στον Δήμο της Αθήνας,
με την κοινή υποψηφιότητα της Μαρίας Δαμανάκη. Με αποτέλεσμα να λιγοστεύουν
συνεχώς τους τελευταίους μήνες εκείνα τα στελέχη και των δύο κομμάτων που
έθεταν το θέμα της κοινής υποψηφιότητας στον Δικηγορικό Σύλλογο.

Έτσι, στον χώρο του ΠΑΣΟΚ ξεκίνησε τις τελευταίες εβδομάδες μια «παρέλαση
υποψηφίων» για το χρίσμα στις δικηγορικές εκλογές, δημιουργώντας ένα «τοπίο
στην ομίχλη» που συνακόλουθα επηρέασε και την Ν.Δ., η οποία επίσης
αντιμετωπίζει σημαντικά προβλήματα στην επιλογή υποψηφίου, ενώ περιμένει και
τον υποψήφιο που θα επιλέξει το «αντίπαλο στρατόπεδο».

Η κατάσταση, με δεδομένο ότι και τα χρονικά περιθώρια στενεύουν, αναμένεται να
ξεκαθαρίσει έως το τέλος της εβδομάδας. Σήμερα, εκτός απροόπτου, η Τομεακή
Οργάνωση Δικηγόρων του ΠΑΣΟΚ αναμένεται να προκρίνει τον υποψήφιο που θα
στηρίξει στις εκλογές για να ακολουθήσει, ίσως και αύριο Παρασκευή, η Ν.Δ.

ΣΤΟ ΠΑΣΟΚ

Ύστερα από την απόφαση του νυν αντιπροέδρου του ΔΣΑ και προέδρου της Ένωσης
Ευρωπαϊκών Δικηγορικών Συλλόγων Σωτ. Φέλιου να μη θέσει υποψηφιότητα (ούτε για
το συμβούλιο), το ΠΑΣΟΚ θεωρείται βέβαιο ότι θα καταλήξει σε απόφαση στήριξης
της υποψηφιότητας του Αρ. Οικονομίδη. 
Ο γνωστός ποινικολόγος, ο οποίος ανήκει στον λεγόμενο προοδευτικό χώρο, έχει
εκφράσει τη βούληση να είναι, έτσι κι αλλιώς, υποψήφιος και την υποψηφιότητά
του φέρεται να στηρίζει πλέον και ο υπουργός Δικαιοσύνης Ευάγγ. Γιαννόπουλος. 
Από τον ίδιο χώρο, ωστόσο, φέρεται αποφασισμένος να είναι υποψήφιος και ο
σύμβουλος του ΔΣΑ Ι. Κορκόβελος (ο οποίος υπήρξε εκ των στενών συνεργατών που
πρώην προέδρου του ΔΣΑ Τάκη Παππά), ενώ κομματικά στελέχη επιδιώκουν, έστω και
την τελευταία στιγμή, να μεταπείσουν τον Σωτ. Φέλιο, ώστε να θέσει
υποψηφιότητα. 
Στη σημερινή συνεδρίαση του κομματικού οργάνου δεν αναμένεται, πάντως, να
συζητηθεί το ενδεχόμενο υποψηφιότητας του καθηγητή Εγκληματολογίας Ι. Πανούση,
ο οποίος έχει απαντήσει αρνητικά σε σχετική πρόταση κομματικών στελεχών.

Από την άλλη πλευρά, θεωρείται βέβαιο ότι ο υποψήφιος που θα στηρίξει το ΠΑΣΟΚ
δεν θα έχει αυτήν τη φορά τη στήριξη του ΔΗΚΚΙ, καθώς στις εκλογές θα πάρει
μέρος αυτόνομα ο στενός συνεργάτης του Δημ. Τσοβόλα και επί σειρά ετών μέλος
του Δ.Σ. του ΔΣΑ, Παν. Γαλετσέλης, ο οποίος ήδη καταρτίζει ψηφοδέλτιο.

Η Ν.Δ.

Στον χώρο της Ν.Δ. η διάσπαση βρίσκεται και πάλι προ των πυλών. Ο σύμβουλος
του ΔΣΑ Δημ. Παξινός, ο οποίος το 1996 είχε τεθεί αντίπαλος του κομματικού
υποψηφίου Σωτ. Πολύδωρα και είχε αποτελέσει την έκπληξη των εκλογών,
συγκεντρώνοντας ποσοστό 15%, θα είναι ξανά υποψήφιος. Στη Ν.Δ. συζητείται το
ενδεχόμενο να του δοθεί αυτήν τη φορά η κομματική στήριξη, αλλά υπάρχουν
έντονες αντιδράσεις από αρκετούς δικηγόρους-στελέχη του κόμματος που δεν
δέχονται να τεθούν υπό τις οδηγίες του. Έτσι, αυξάνονται οι πιθανότητες να
οριστεί υποψήφιος ο ποινικολόγος Αλεξ. Κατσαντώνης, ο οποίος για ορισμένα
στελέχη θεωρείται «δυναμική απάντηση» στην υποψηφιότητα Αρ. Οικονομίδη. Ενώ
από άλλους προτείνεται ο εκ των παλαιοτέρων συμβούλων της παράταξης Νικ.
Κουτρουμπής ή ο νυν β' αντιπρόεδρος του Συλλόγου Ελ. Ζαγορίτης, εκ των
συνεργατών του προέδρου της Ν.Δ. Κων. Καραμανλής, ο οποίος δεν αποκλείεται
τελικώς να κληθεί να αποφασίσει για τον υποψήφιο της Ν.Δ., εάν τα κομματικά
όργανα δεν καταφέρουν να ξεκαθαρίσουν το θολό τοπίο.

ΣΥΝ - ΚΚΕ

Ο νυν πρόεδρος του ΔΣΑ Αντ. Ρουπακιώτης θα διεκδικήσει την επανεκλογή του και
πάλι με την στήριξη του ΣΥΝ, έχοντας ωστόσο αυτήν τη φορά να αντιμετωπίσει και
την έντονη κριτική για τα πεπραγμένα της τριετίας που τελειώνει. Και η οποία
για τους περισσότερους αντιπάλους του «εξαντλήθηκε στην κόντρα με τον Ευάγγ.
Γιαννόπουλο και σε μια απόφαση της τελευταίας στιγμής περί χρονοχρέωσης των
νομικών συμβουλών, που ουδείς δικηγόρος γνωρίζει πώς θα εφαρμοσθεί...».

ΚΚΕ

Από την πλευρά του ΚΚΕ, εξάλλου, θα στηριχθεί εκ νέου η υποψηφιότητα του Βασ.
Δημόπουλου, ενώ και αυτήν τη φορά θα ηγηθεί συνδυασμού ο σύμβουλος Ευάγγ.
Κουρής. Συμμετοχή στις εκλογές έχουν ακόμη ανακοινώσει η Εναλλακτική Κίνηση
Δικηγόρων, η Κίνηση Ενεργών Πολιτών, με επικεφαλής τον καθηγητή Ανδ.
Δημητρόπουλο, και το Κίνημα Επαγγελματιών Δικηγόρων Αθήνας.

Σημειώνεται ότι ο νέος πρόεδρος του ΔΣΑ θα αναδειχθεί στις 8 Μαρτίου, αφού
θεωρείται βέβαιο ότι θα υπάρξει δεύτερος γύρος στην εκλογική αναμέτρηση. Ο
πρώτος γύρος θα διεξαχθεί μία εβδομάδα νωρίτερα (28/2 και 1/3), ενώ οι
υποψηφιότητες θα πρέπει να υποβληθούν έως τις 31 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16339N231</ED>
<ID>
ID:16357

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N23&aa=1</URL></REF>


Article

<CATEGORY>vin06</CATEGORY>

 <H2>Θεσσαλονίκη: δύο ψηφοδέλτια από προσκείμενους στο ΠΑΣΟΚ
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΜΕ ΜΙΑ στρατηγική κίνηση, ο πρώην πρόεδρος του Δικηγορικού Συλλόγου
Θεσσαλονίκης Χαράλαμπος Νάσλας κατάφερε να ηγηθεί του ψηφοδελτίου της Ν.Δ. για
τις προσεχείς εκλογές στον Σύλλογο και όλα δείχνουν ότι η ηγεσία του κόμματός
του πολύ δύσκολα θα καταφέρει να του αρνηθεί το επίσημο χρίσμα.

Ο κ. Νάσλας ­ που στη δεκαετία του '80 είχε διατελέσει επί σειρά ετών πρόεδρος
­, πριν από περίπου ενάμιση μήνα, σε μια ευρύτατη δημόσια συγκέντρωση (που
χαρακτηρίστηκε υπερκομματική, με τη συμμετοχή περίπου 600 δικηγόρων) κατάφερε,
στη διάρκεια ψηφοφορίας, να ανακηρυχτεί υποψήφιος ανάμεσα σε άλλους πέντε
συναδέλφους του που ανήκουν στον ίδιο πολιτικό χώρο.

Έτσι, θεωρείται βέβαιη η κάθοδός του στις εκλογές και σύμφωνα με εκτιμήσεις η
ηγεσία της Ν.Δ. θα υποχρεωθεί να του δώσει το χρίσμα, παρά το γεγονός ότι ο κ.
Νάσλας συγκαταλέγεται στα στελέχη που είχαν προσχωρήσει στις αρχές της
δεκαετία στην «Άνοιξη».

Ο νυν πρόεδρος του Δικηγορικού Συλλόγου Θεσσαλονίκης Γιώργος Ιγνατιάδης, που
υποστηρίχτηκε από το ΠΑΣΟΚ στις εκλογές του 1995, όλα δείχνουν ότι θα
αντιμετωπίσει πρόβλημα επανεκλογής, καθώς θεωρείται δεδομένη η απόφαση του
γενικού γραμματέα Χάρη Βεργούλη ­ που προέρχεται από τον ίδιο χώρο ­ να
συμμετάσχει με δικό του ψηφοδέλτιο στις εκλογές του ερχόμενου μήνα.

Σύμφωνα με πληροφορίες, ο κ. Ιγνατιάδης πριν από τις γιορτές των Χριστουγέννων
δήλωσε ότι δεν θα είναι υποψήφιος, αλλά στη διάρκεια συγκέντρωσης που
πραγματοποιήθηκε πρόσφατα ανάμεσα σε στελέχη της παράταξης της πλειοψηφίας ο
πρόεδρος του Δικηγορικού Συλλόγου έκανε λόγο για υπονόμευση, κατήγγειλε ότι
υπάρχει δυσαρμονία στις σχέσεις του με τον κ. Βεργούλη και ανακοίνωσε ότι θα
πάρει μέρος και σ' αυτή την εκλογική αναμέτρηση.

Από τον ΣΥΝ, στη θέση της α' αντιπροέδρου του Δικηγορικού Συλλόγου Σοφίας
Νικηφόρου, θα ηγηθεί του ψηφοδελτίου η Έρση Φωτοπούλου, ενώ για το ΚΚΕ κατά
πάσα πιθανότητα θα είναι και πάλι υποψήφια η νυν β' αντιπρόεδρος Αικατερίνη
Μάγου - Καβαρινού.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16339N232</ED>
<ID>
ID:16408

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N23&aa=2</URL></REF>


Article

<CATEGORY>vin06</CATEGORY>

 <H5>ΑΠΟ ΤΙΣ 15 ΦΕΒΡΟΥΑΡΙΟΥ ΘΑ ΛΕΙΤΟΥΡΓΗΣΕΙ ΤΟ ΝΕΟ ΥΠΕΡΣΥΓΧΡΟΝΟ ΣΥΣΤΗΜΑ ΤΗΣ
ΕΝΑΕΡΙΑΣ ΚΥΚΛΟΦΟΡΙΑΣ
</H5><H5>Στη Μυτιλήνη ανησυχούν
</H5><H2>Πτήσεις με ασφάλεια
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Τέρμα στις καθυστερήσεις των πτήσεων στα ελληνικά αεροδρόμια αναμένεται να
μπει από τον ερχόμενο μήνα, που σύμφωνα με το υπουργείο Μεταφορών πρόκειται να
λειτουργήσει κανονικά το νέο υπερσύγχρονο σύστημα ελέγχου της εναέριας κυκλοφορίας.

ΥΣΤΕΡΑ ΑΠΟ αρκετά χρόνια, όπου η ταλαιπωρία του επιβατικού κοινού στα
αεροδρόμια εξαιτίας των καθυστερήσεων γινόταν αντικείμενο εκτεταμένων
επικριτικών σχολίων στο εξωτερικό και είχε άμεσο αντίκτυπο στον τουρισμό, το
νέο σύστημα τίθεται οριστικά σε πλήρη επιχειρησιακή εκμετάλλευση.

Οι εκπρόσωποι των ελεγκτών εναέριας κυκλοφορίας συμφώνησαν με τη διοίκηση της
Υπηρεσίας Πολιτικής Αεροπορίας (ΥΠΑ) να λειτουργήσουν το νέο σύστημα ελέγχου
της εναέριας κυκλοφορίας κανονικά από τις 15 Φεβρουαρίου.

Με τη λειτουργία του καινούργιου συστήματος, πέραν της μείωσης των
καθυστερήσεων στις πτήσεις, θα αυξηθεί η χωρητικότητα του ελληνικού εναέριου
χώρου (ήδη έχει εγκριθεί από το Eurocontrol η λειτουργία τριών νέων
αεροδιαδρόμων), θα αξιοποιηθεί πλήρως το FIR Αθηνών και θα αυξηθούν τα έσοδα
του Δημοσίου. Επίσης, σημαντικά αναμένεται να είναι τα οφέλη και για τον τουρισμό.

Οφέλη ­ και κυρίως οικονομικά ­ αναμένεται να προκύψουν και για τους 3.000
εργαζομένους της ΥΠΑ.

Ειδικότερα, οι εργαζόμενοι της ΥΠΑ αναμένεται να αυξήσουν κατά μέσο όρο το
μηνιαίο εισόδημά τους κατά 80.000 δρχ. (απλό προσωπικό) έως 250.000 δρχ.
(ελεγκτές εναέριας κυκλοφορίας).

Σήμερα, στην ΥΠΑ αποδίδονται ως τέλη διαδρομής 12 ECU για κάθε πτήση
αεροσκάφους μέσα στον ελληνικό εναέριο χώρο (το αντίτιμο της εξυπηρέτησής του
από το ελληνικό σύστημα ελέγχου της εναέριας κυκλοφορίας). Συνολικά κάθε χρόνο
στα ταμεία της ΥΠΑ μπαίνουν περίπου 10 δισ. δραχμές.

Με τη λειτουργία του νέου συστήματος ελέγχου της εναέριας κυκλοφορίας το ποσό
των τελών πτήσεων θα αυξηθεί και θα φτάσει στα 19 ECU. Τα 7 επιπλέον ECU θα
μπαίνουν κάθε μήνα σε ειδικό λογαριασμό. Από τα χρήματα του ειδικού
λογαριασμού το 44% θα καταβάλλεται στους ελεγκτές εναέριας κυκλοφορίας, το 17%
στους ηλεκτρονικούς, το 6% στους τηλεπικοινωνιακούς υπαλλήλους και το 23% στο
υπόλοιπο προσωπικό της ΥΠΑ.

Το υπόλοιπο 10% θα παραμένει στην ΥΠΑ και θα καλύπτει δαπάνες εκπαίδευσης,
μελετών και συμπληρωματικές επενδύσεις για το σύστημα ελέγχου της εναέριας κυκλοφορίας.

Κατανεμόμενο το ποσό αυτό ανά κλάδο εργαζομένων θα απέφερε μηνιαίες αυξήσεις
αποδοχών, κατά μέσο όρο, περίπου 250.000 δρχ. στους ελεγκτές εναέριας
κυκλοφορίας, 150.000 δρχ. στους ηλεκτρονικούς, 100.000 δρχ. στους
τηλεπικοινωνιακούς υπαλλήλους και έως 80.000 δρχ. στο υπόλοιπο προσωπικό.

ΜΥΤΙΛΗΝΗ

ΣΟΒΑΡΕΣ διαστάσεις παίρνει στη Μυτιλήνη το πρόβλημα της δραματικής μείωσης
κατά 40% των θέσεων της Ολυμπιακής, από και προς το νησί, από χθες, λόγω
εργασιών στον διάδρομο προσγείωσης του αεροδρομίου της, που θα κρατήσουν
τουλάχιστον τρεις μήνες.

Η ΥΠΑ εξέδωσε οδηγία (ΝΟΤΑΜ) με την οποία γνωστοποιεί ότι είναι αδύνατη η
προσγείωση αεροπλάνων τύπου Μπόινγκ λόγω εργασιών σε 800 μέτρα του διαδρόμου
προσγείωσης του αεροδρομίου Μυτιλήνης. Τα έργα ήταν προγραμματισμένα ως προς
την εκτέλεσή τους, αλλά η έναρξη των εργασιών αιφνιδίασε.

Αποτέλεσμα αυτής της εξέλιξης ήταν να αντικατασταθούν τα αεροπλάνα Μπόινγκ των
πτήσεων Αθήνας - Μυτιλήνης με ATR, τα οποία είναι μικρότερης χωρητικότητας και
οι διαθέσιμες θέσεις, σύμφωνα με τα στοιχεία της Ολυμπιακής, από 2.380
εβδομαδιαίως γίνονται 1.470, δηλαδή μείωση περίπου 40%. Ήδη, οι περισσότερες
πτήσεις του προορισμού αυτού παρουσιάζουν ζήτηση λόγω και της μετακίνησης,
εκτός του μονίμου πληθυσμού, και των στρατιωτών.

Η αναμενόμενη αναστάτωση στην οικονομική και κοινωνική ζωή της Λέσβου, που για
πρώτη φορά τα τελευταία χρόνια θα έχει τόσο μικρό αριθμό θέσεων μετακίνησης με
τις αερογραμμές, προκάλεσε την αντίδραση του νομάρχη Λέσβου κ. Δ. Βουνάτσου, ο
οποίος είχε επικοινωνία με τον υπουργό Μεταφορών κ. Τ. Μαντέλη, ζητώντας την
παρέμβασή του για πύκνωση των δρομολογίων από το νησί, έστω και με ATR, ώστε
να καλυφθεί το κενό, αναγνωρίζοντας την αναγκαιότητα εκτέλεσης των εργασιών
στο αεροδρόμιο Μυτιλήνης. Ανάλογη επικοινωνία είχε και με τον πρόεδρο της Ολυμπιακής.

Για το ίδιο θέμα θα έχει συνάντηση με τον υπουργό Μεταφορών ο βουλευτής Λέσβου
κ. Φ. Παπαδέλλης, ενώ αναμένονται έντονες αντιδράσεις φορέων του νησιού και
απλών πολιτών από την έλλειψη που θα παρουσιαστεί στα εισιτήρια της
Ολυμπιακής, λόγω της μείωσης των θέσεων σε ποσοστό που προσεγγίζει το 50%, αν
προστεθεί και η ματαίωση ακόμη δύο δρομολογίων προς και από Μυτιλήνη από την
περασμένη εβδομάδα.

Ερωτηματικά προκαλεί στους κατοίκους του νησιού, αλλά και σε φορείς, η στάση
της Ολυμπιακής, που σε μια εποχή που παρουσιάζουν ζήτηση τα εισιτήρια, δεν
προσάρμοσε τις πτήσεις της και στη ζήτηση, αλλά και στο αντικειμενικό πρόβλημα
του αεροδρομίου Μυτιλήνης. Πάντως, το πρόβλημα γίνεται ακόμη μεγαλύτερο στο
εμπορευματικό μέρος, τουλάχιστον για τη διακίνηση των αλιευμάτων, αφού
καθίσταται σχεδόν αδύνατη η μεταφορά τους. Ωστόσο, από την πλευρά της η Ο.Α.
δηλώνει αδυναμία να αυξήσει τις πτήσεις των ATR προς τη Μυτιλήνη, δεδομένου
ότι τα συγκεκριμένα αεροσκάφη ανήκουν στην Αεροπλοΐα και χρησιμοποιούνται
καθημερινά για την εκτέλεση του προγράμματος δρομολογίων της.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16339N241</ED>
<ID>
ID:16358

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N24&aa=1</URL></REF>


Article

<CATEGORY>vin06</CATEGORY>

 <H2>Δεν τον έθαψαν μαζί με τους ορθοδόξους
</H2>
ΚΑΒΑΛΑ

ΤΟ «ΑΜΑΡΤΗΜΑ» του; Ήταν μάρτυρας του Ιεχωβά, γι' αυτό και δεν έπρεπε να ταφεί
στο κοιμητήριο, μαζί με τους ορθόδοξους χριστιανούς!.. Και αυτό στον
νεοσύστατο Δήμο του Στρυμονικού Σερρών. «Θύμα» κάποιου νόμου ο 67χρονος
Παναγιώτης Πανταζής, που πέθανε προχθές από καρδιά στο νοσοκομείο των Σερρών.
Η τελευταία επιθυμία του νεκρού ήταν να ταφεί δίπλα στον πατέρα του. Όταν,
όμως, οι οικείοι του ζήτησαν άδεια ταφής από τον δήμο, υπάλληλοι τους
απάντησαν πως ο άνθρωπός τους δεν είχε δικαίωμα να ταφεί μαζί με τους άλλους
νεκρούς, αλλά σε ξεχωριστό χώρο, γιατί ήταν μάρτυρας του Ιεχωβά!

Ο δήμαρχος του Στρυμονικού κ. Ισαάκ Ρίζος δήλωσε: «Υπάρχει ο Α.Ν. 582/68 περί
δημοτικών και κοινοτικών κοιμητηρίων και προβλέπει για τον ενταφιασμό των μη
ορθοδόξων και αλλοθρήσκων ότι υποχρεούται ο δήμος ή η κοινότητα, όπως κατόπιν
σύμφωνης γνώμης της οικείας μητρόπολης, να υποδεικνύουν χώρο εντός του κάθε κοιμητηρίου».

Αντίστοιχο περιστατικό είχε προκύψει και στο παρελθόν. Έτσι το Δημοτικό
Συμβούλιο εξέδωσε απόφαση (47/91), η οποία καθόριζε συγκεκριμένο χώρο ταφής
στο Κοιμητήριο του Στρυμονικού (σ.σ.: πίσω από το νεκροταφείο). Η απόφαση αυτή
εφαρμόστηκε πρώτη φορά χθες, με την ταφή του Παναγιώτη Πανταζή. Φαίνεται πως
στη συγκεκριμένη περίπτωση δεν έχει ισχύ αυτό που λέει ο λαός μας ότι «η κάθε
επιθυμία ετοιμοθάνατου πρέπει να είναι σεβαστή».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16339N242</ED>
<ID>
ID:16409

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N24&aa=2</URL></REF>


Article

<CATEGORY>vin06</CATEGORY>

 <H2>Στο εδώλιο για την κοκαΐνη
</H2>
ΣΤΟ ΕΔΩΛΙΟ του Τριμελούς Εφετείου Κακουργημάτων της Αθήνας θα καθήσουν στις
αρχές του επόμενου μήνα οι επτά συλληφθέντες για την ποσότητα κοκαΐνης που
είχαν ανακαλύψει οι διωκτικές αρχές πριν από δέκα μήνες σε σπίτι, στο Κολωνάκι.

Η εκδίκαση της υπόθεσης αυτής και όσα στοιχεία κατατεθούν στο ακροατήριο
αναμένονται με ιδιαίτερο ενδιαφέρον, καθώς μετά την αποκάλυψή της αστυνομικοί
φέρονται να είχαν προβεί σε καταγγελίες εις βάρος συναδέλφων τους της
υπηρεσίας Δίωξης Ναρκωτικών, η διερεύνηση των οποίων αποτελεί μέρος της
έρευνας του εισαγγελέα Πρωτοδικών κ. Γιώργου Γεράκη για τη διαφθορά στην ΕΛ.ΑΣ.

Πάντως, για την υπόθεση αυτή, που έχει προκαλέσει και την εισαγγελική έρευνα,
παραπέμπονται να δικαστούν επτά άτομα, που αντιμετωπίζουν τρεις
κακουργηματικές κατηγορίες για παραβάσεις του νόμου περί ναρκωτικών. Πρόκειται
για τους: Συμεών Παπαστράτο, Ευάγγελο Βαρβαρίτη, Φραντζέσκο Ξυδάκη, Βενέσα
Τσερβεϊτίδου, Αντωνία Λάμπρου, Κωνσταντίνο Φλώρο και τον αλλοδαπό Ραφαήλ Σκαριμπόλι.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16339N243</ED>
<ID>
ID:16447

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N24&aa=3</URL></REF>


Article

<CATEGORY>vin06</CATEGORY>

 <H2>Να γίνει το φράγμα του Σμοκόβου
</H2>
ΛΑΡΙΣΑ

ΣΥΓΚΕΝΤΡΩΣΗ διαμαρτυρίας πραγματοποίησαν χθες οι κάτοικοι των κοινοτήτων της
περιοχής Λεονταρίου Καρδίτσας, ζητώντας να ολοκληρωθούν τα έργα στο φράγμα
Σμοκόβου, να γίνει η σήραγγα του Λεονταρίου και τα αρδευτικά και υδρευτικά έργα.

Όπως τόνισε ο υφυπουργός Μεταφορών κ. Ν. Σαλαγιάννη, εντός των ημερών θα
αναδειχθεί ο εργολάβος και εντός τριμήνου τα έργα θα ενταχθούν στο πακέτο
Σαντέρ για τη χρηματοδότησή τους, όπως επίσης και η μελέτη. Ανακοίνωσε επίσης
πως η ΔΕΗ στο νέο 5ετές πρόγραμμα προβλέπει τη δημιουργία νέου υδροηλεκτρικού
σταθμού ισχύος 10,5 MW.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16339N244</ED>
<ID>
ID:16475

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N24&aa=4</URL></REF>


Article

<CATEGORY>vin06</CATEGORY>

 <H2>Βόμβα στο σπίτι πρώην αστυνομικού
</H2>
ΠΑΤΡΑ

ΕΚΡΗΚΤΙΚΟΣ μηχανισμός εξερράγη σε κατοικία στην περιοχή Αγιάς της Πάτρας,
χθες, λίγο πριν από τα μεσάνυχτα.

Στο σπίτι, που είναι η κατοικία της 74χρονης Άννας Μπαρδάκη, προκλήθηκαν
σοβαρές υλικές ζημιές ενώ η γυναίκα σώθηκε από θαύμα.

Η έκρηξη αναστάτωσε όλη την περιοχή και κινητοποίησε την Αστυνομία.

«Ήταν ένας εκκωφαντικός θόρυβος που αναστάτωσε τη γειτονιά», λέει ο Νίκος Κοκόσης.

Το σπίτι ανήκει στον Σπύρο Μυζήθρα, συνταξιούχο αστυνομικό.

Ο κ. Μυζήθρας είναι θείος του αστυνομικού Κ. Μυζήθρα, που δολοφονήθηκε την
παραμονή των Χριστουγέννων στην Τιφλίδα. Οι αστυνομικοί συνεχίζουν τις
ανακρίσεις κι εξετάζουν κάθε ενδεχόμενο, ενώ δεν αποκλείουν να συνδέεται η
έκρηξη με παράνομα κυκλώματα που χορηγούν βίζες στην Ελλάδα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16339N245</ED>
<ID>
ID:16493

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N24&aa=5</URL></REF>


Article

<CATEGORY>vin06</CATEGORY>

 <H2>Καπνοπαραγωγοί στους δρόμους
</H2>
ΠΑΤΡΑ

ΤΟΝ ΕΘΝΙΚΟ δρόμο Αντιρρίου-Ιωαννίνων απέκλεισαν επί πέντε ώρες χθες
εκατοντάδες καπνοπαραγωγοί της Αιτωλοακαρνανίας.

Οι αγρότες κατέλαβαν τον δρόμο σε τρεις περιοχές στη γέφυρα του Αχελώου και
στις θέσεις Σαμάρια και Ερημίτσα χθες το πρωί και αποχώρησαν το απόγευμα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16339N246</ED>
<ID>
ID:16505

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N24&aa=6</URL></REF>


Article

<CATEGORY>vin06</CATEGORY>

 <H2>Δεν θέλουν τη συνένωση
</H2>
ΒΟΛΟΣ

ΤΗΝ ΕΘΝΙΚΗ Οδό Αθήνας-Θεσσαλονίκης απέκλεισαν χθες για δύο πεντάλεπτα περίπου
οι κάτοικοι της πρώην Κοινότητας Αγίου Γεωργίου Φερών Μαγνησίας, αντιδρώντας
στη συνένωση του χωριού τους με τον Δήμο Βελεστίνου, βάσει του νόμου «Καποδίστριας».

«Ουρές» αυτοκινήτων σχηματίστηκαν και στα δύο ρεύματα της εθνικής οδού, στο
ύψος του κόμβου του Βαλεστίνου, όπου μάλιστα κατασκευάζονται έργα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16339N247</ED>
<ID>
ID:16512

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N24&aa=7</URL></REF>


Article

<CATEGORY>vin07</CATEGORY>

 <H5>ΤΟ ΣΟΥΠΕΡ ΤΡΙΓΩΝΟ ΑΓΓΛΙΑΣ, ΓΑΛΛΙΑΣ, ΓΕΡΜΑΝΙΑΣ
</H5><H5>Η Γερμανία «Ευρωπαίος συνομιλητής» των ΗΠΑ
</H5><H2>Λεπτές ισορροπίες
</H2>
Οι σχέσεις των «μεγάλων δυνάμεων της Ευρώπης», που συνήθως εμφανίζονται μάλλον
αρμονικές, δεν είναι πάντοτε εύκολες ­ και η περίοδος αυτή φαίνεται ότι είναι
αρκετά ρευστή.

Σρέντερ, Μπλερ, Ζοσπέν. Το «τρίγωνο» λειτουργεί, αλλά με προβλήματα και
διαφορές απόψεων

ΟΙ ΔΥΣΚΟΛΙΕΣ, τον τελευταίο καιρό, έχουν μεγαλώσει με αφορμή το αίτημα της
Γερμανίας για μείωση των εισφορών της και την ιδιάζουσα στάση της Αγγλίας, που
παραμένει αρνητική απέναντι στο ευρώ.

Ένας πρόσθετος παράγοντας ρευστότητας είναι η διαρκώς μεταβαλλόμενη ποιότητα
των σχέσεων της κάθε χώρας αλλά και όλων μαζί με την υπερατλαντική υπερδύναμη,
τις ΗΠΑ, η οποία μάλιστα, εδώ και λίγο καιρό, είναι εξαιρετικά ανήσυχη για τις
επιπτώσεις του κοινού ευρωπαϊκού νομίσματος στο δολάριο.

Η χθεσινή συνάντηση των υπουργών Οικονομικών Γαλλίας και Γερμανίας στη Βόννη
ήταν μια ακόμη αφορμή να εκνευριστούν οι Βρετανοί. Ο σοσιαλιστής Ντομινίκ
Στρος-Καν και ο σοσιαλδημοκράτης Όσκαρ Λαφοντέν υιοθέτησαν κοινή γραμμή με
χαρακτήρα «κρατικού παρεμβατισμού», κατά το Πρακτορείο Ρώυτερ, με σκοπό ­ όπως
τονίζουν ­ να ενισχυθεί η οικονομική ανάπτυξη.

Η χροιά και ο τόνος των δηλώσεών τους πρέπει να ήταν πηγή ανησυχίας για την
κυβέρνηση Μπλερ, η οποία είναι εναντίον κάθε «υπαγόρευσης» πολιτικών και
οικονομικών μέτρων από τις Βρυξέλλες ή από τις άλλες μεγάλες πρωτεύουσες της Κοινότητας.

ΑΞΟΝΑΣ ΒΟΝΝΗΣ - ΠΑΡΙΣΙΩΝ

Χαρακτηριστικό του νέου κλίματος, πάντως, είναι η επιβεβαίωση του άξονα
Βόννης-Παρισίων, και μάλιστα σε επίσημους τόνους από τη νέα «αριστερή»
κυβέρνηση της Γερμανίας. Μιλώντας σε τιμητική εκδήλωση για τα γενέθλια του
Χέλμουτ Σμιτ ­ που έκλεισε την περασμένη εβδομάδα τα 80 του χρόνια ­ ο
καγκελάριος Γκέρχαρτ Σρέντερ αισθάνθηκε την ανάγκη να ορκιστεί, περίπου, ότι
θα έκανε το παν ώστε να μην υπάρξει ποτέ κλίμα έντασης με τη Γαλλία.

«Θα προστατεύσουμε τις γερμανογαλλικές σχέσεις ­ είπε. Αυτό είναι υπόσχεση».

Πολλοί ξαφνιάστηκαν από τη δήλωση αυτή, από έναν πολιτικό που πριν από ένα
χρόνο ακόμη δεν έχανε ευκαιρία να δείξει τη δυσφορία του για τις υποχρεώσεις
που επέβαλλε στη Βόννη η διατήρηση αρμονικών σχέσεων με ορισμένους εταίρους
της, και προπάντων με τους Γαλάτες.

Η δήλωση Σρέντερ προκάλεσε εντύπωση για έναν ακόμη λόγο: Η Γερμανία επιδιώκει
να πείσει τις Βρυξέλλες για την ανάγκη να μειωθεί η εισφορά της στην Ένωση,
προοπτική στην οποία η Γαλλία αντιδρά. Τα λόγια του Σρέντερ σήμαιναν μήπως ότι
εγκαταλείπεται η επιδίωξη αυτή;

Η αλλαγή τόνου αφορά και τον υπουργό Εξωτερικών Γιόσκα Φίσερ. Πέρυσι, ο Φίσερ
είχε δηλώσει ξεκάθαρα ότι δεν μπορούσε να καταλάβει πώς (επί καγκελαρίου Κολ)
η Γερμανία και η Γαλλία κατάφερναν να συνεννοούνται, υπονοώντας ότι σε πολλά
θέματα τα συμφέροντά τους ήταν αντίθετα.

«Για μένα αποτελεί θαύμα το γεγονός ότι συνεργαζόμαστε με τη Γαλλία», είχε πει.

Πολιτικοί αναλυτές στη Βόννη και στο Παρίσι πιστεύουν ότι η Γερμανία των
σοσιαλδημοκρατών, όπως και εκείνη του Κολ, πιο πριν, το έχει πάρει απόφαση ότι
αν θέλει να εξακολουθήσει να παίζει σημαντικό ρόλο στην Ευρώπη, δεν μπορεί να
το πετύχει παρά μόνον ως μέρος ενός άξονα με τη Γαλλία. Διαφορετικά, θα
συναντούσε πιθανότατα περισσότερες αντιδράσεις. 
ΤΟ ΤΡΙΓΩΝΟ Αγγλίας - Γαλλίας - Γερμανίας εμφανίζεται τον τελευταίο καιρό
εξασθενημένο στη βρετανική γωνία του, κυρίως λόγω της μη συμμετοχής τού
Λονδίνου στο ευρώ.

Αυτό όμως έχει απροσδόκητες συνέπειες στη σχέση της Ευρώπης με τις ΗΠΑ. Η
περίφημη «παραδοσιακή σχέση» της Βρετανίας με την Ουάσιγκτον έχει διαταραχθεί.
Η κυβέρνηση του Λονδίνου ήταν μέχρι πέρυσι αντιπροσωπευτικός συνομιλητής εκ
μέρους της Κοινότητας για τις ΗΠΑ. Τώρα δεν είναι πια.

Η Ευρώπη του ευρώ εκφράζεται πολύ πιο έγκυρα από τη Γερμανία ή τη Γαλλία, και
η Αμερική βλέπει πλέον την Ευρώπη, ακριβώς, ως «Ευρωλάνδη», όπως ήδη την
αποκαλούν ­ ειρωνικά αλλά και ανήσυχα ­ τα μίντια στις ΗΠΑ.

Η χώρα όμως η οποία για τους Αμερικανούς υποσκέλισε ουσιαστικά τη Βρετανία ως
«Ευρωπαίος συνομιλητής» τους είναι περισσότερο η Γερμανία παρά η Γαλλία. Η
Ουάσιγκτον δεν ενθουσιάστηκε καθόλου από τη δήλωση του Λιονέλ Ζοσπέν την
περασμένη βδομάδα, ότι με το ευρώ η Ευρώπη «εκφράζει την επιθυμία της να
απαλλαγεί από την κυριαρχία του δολαρίου».

Ενώ ο Πράσινος υπουργός Εξωτερικών της Βόννης, Γιόσκα Φίσερ, βρίσκεται σε φάση
φιλοαμερικανικής έκστασης: Η αποψή του, όπως είχε πει και πριν αναλάβει το
υπουργείο, είναι ότι «την Αμερικη τη χρειαζόμαστε, αν μη τι άλλο ως αντίβαρο
έναντι της Ρωσίας και για λόγους ευρωπαϊκής ασφάλειας». Και πρόσθετε: «Η
Γαλλία δεν συμμερίζεται αυτή την άποψη, κι έτσι πρέπει να αντισταθμίσουμε εμείς».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16339N451</ED>
<ID>
ID:16345

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N45&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Δικαίωση του Ιράκ
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

ΝΑ ΛΟΙΠΟΝ, που το απαξιωμένο Ιράκ δικαιώνεται πανηγυρικά. Αποδείχθηκε
περίτρανα ότι οι καταγγελίες του για τον ύποπτο ρόλο των επιθεωρητών του ΟΗΕ
ήταν βάσιμες και όχι προπαγανδιστικό πυροτέχνημα. Η μία μετά την άλλη, οι
αμερικανικές εφημερίδες αποκάλυψαν ότι οι ΗΠΑ χρησιμοποίησαν την επιτροπή των
Ηνωμένων Εθνών ως κάλυμμα της κατασκοπευτικής δραστηριότητας στο Ιράκ ­ με την
συνεργασία του πανταχού παρόντος Ισραήλ. Η χαλκευμένη έκθεση του Ρίτσαρντ
Μπάτλερ, που έδωσε το πρόσχημα στην Ουάσιγκτον για να εξαπολύσει τις
αεροπορικές επιθέσεις του Δεκεμβρίου, ήταν μόνον η κορυφή του παγόβουνου στην
μετατροπή του δικτύου των επιθεωρητών του ΟΗΕ σε όργανο εξυπηρέτησης των
αμερικανικών συμφερόντων. Η περίπτωση Μπάτλερ δεν ήταν μεμονωμένο επεισόδιο.
Και ο προηγούμενος επικεφαλής των επιθεωρητών Ρολφ Εκέους ενέκρινε την πρόταση
που υπέβαλε μέλος της επιτροπής για την επιχείρηση τηλεφωνικών υποκλοπών. Η
ενδοτικότητα των επιθεωρητών στα αμερικανικά κελεύσματα έφθασε σε τέτοιο
σημείο, ώστε να αποδεχθούν στην επιτροπή τους ακόμα και έναν κατάσκοπο για την
εφαρμογή τού σχεδίου αποκρυπτογράφησης του κώδικα των ιρακινών επικοινωνιών.
Όταν οι άνθρωποι που υποτίθεται ότι εκπροσωπούν την διεθνή κοινότητα
περιφρονούν την αποστολή τους ως προασπιστές των αρχών του δικαίου και
μεταβάλλονται οικειοθελώς σε εκτελεστές της αμερικανικής πολιτικής, πόση
αξιοπιστία απομένει στα Ηνωμένα Έθνη;
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16339N452</ED>
<ID>
ID:16437

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N45&aa=2</URL></REF>


Article

<CATEGORY>vin07</CATEGORY>

 <H5>ΧΑΛΑΡΩΝΕΙ Η ΕΝΤΑΣΗ ΣΤΟ ΚΟΣΣΥΦΟΠΕΔΙΟ
</H5><H5>Το Βελιγράδι ξεσκεπάζει τη CIA
</H5><H2>Ελεύθεροι οι 8 Σέρβοι
</H2>
Ελεύθερους άφησαν χθες οκτώ Γιουγκοσλάβους στρατιώτες που κρατούσαν
αιχμαλώτους οι αλβανόφωνοι αντάρτες του Κοσσυφοπεδίου. Έτσι, χαλάρωσε η ένταση
που απειλούσε με υποτροπή του πολέμου στην περιοχή.

Σερβικός κλοιός. Σερβικά τεθωρακισμένα «πολιορκούσαν» από την περασμένη
Παρασκευή περιοχή των αλβανόφωνων, όπου κρατούνταν αιχμάλωτοι οι οκτώ
Γιουγκοσλάβοι στρατιώτες οι οποίοι αφέθηκαν ελεύθεροι χθες

ΤΟ ΤΕΛΟΣ της αιχμαλωσίας των Γιουγκοσλάβων κατέστη εφικτό, ύστερα από
μεσολάβηση του Οργανισμού για την Ασφάλεια και τη Συνεργασία στην Ευρώπη.
«Ήταν αποτέλεσμα συνεννοήσεων του Απελευθερωτικού Στρατού του Κοσσυφοπεδίου με
τη διεθνή κοινότητα», δήλωσε ο Ουίλιαμ Γουόκερ, επικεφαλής της αποστολής του
ΟΑΣΕ στο Κοσσυφοπέδιο.

Το επίσημο γιουγκοσλαβικό πρακτορείο Τανγιούνγκ επιβεβαίωσε την απελευθέρωση.
Πάντως, ο γιουγκοσλαβικός στρατός διέψευσε δυτική διπλωματική πηγή, σύμφωνα με
την οποία η γιουγκοσλαβική πλευρά δέχτηκε να απελευθερώσει σε αντάλλαγμα,
εντός δέκα ημερών, εννέα αλβανόφωνους αντάρτες που είχαν συλληφθεί ενώ
προσπαθούσαν να διεισδύσουν στο Κοσσυφοπέδιο, στα σύνορα με την Αλβανία, τον
περασμένο μήνα.

Ο Ουίλιαμ Γουόκερ, ο Αμερικανός μεσολαβητής Κρις Χιλ και ο απεσταλμένος της
Ευρωπαϊκής Ένωσης Βόλφγκανγκ Πέτριτς είχαν πεντάωρες συνομιλίες με τους
διοικητές των ανταρτών στο αρχηγείο τους, στο Λίκοβατς, πριν επιτευχθεί η
απελευθέρωση των στρατιωτών.

Ο γιουγκοσλαβικός στρατός είχε απειλήσει να χρησιμοποιήσει βία, σε περίπτωση
που οι διεθνείς μεσολαβητές δεν θα επετύγχαναν την απελευθέρωση των
στρατιωτών. 
ΔΙΑΡΡΥΓΝΥΕΙ τα ιμάτιά της η αμερικανική υπηρεσία πληροφοριών, η περιβόητη CIA,
ότι «είναι ψεύτικο έγγραφό της, που επικαλέστηκε το Βελιγράδι ως αποδεικτικό
στοιχείο για τις προσπάθειες της Ουάσιγκτον να ανατρέψει την κυβέρνηση της
Γιουγκοσλαβίας». Στο έγγραφο, που φέρει τα διακριτικά της CIA και με το οποίο
απευθύνεται έκκληση για την «προώθηση της δημοκρατίας στη Γιουγκοσλαβία»,
αναφέρεται ότι οι ΗΠΑ έχουν προγραμματίσει να χρηματοδοτήσουν γιουγκοσλαβικά
κόμματα της αντιπολίτευσης, ανεξάρτητα μέσα ενημέρωσης, μη κυβερνητικούς
οργανισμούς, μαθητικές και φοιτητικές οργανώσεις, καθώς και εργατικές ενώσεις
με 35 εκατομμύρια δολάρια φέτος, έναντι 15 εκατομμυρίων που τους χορήγησαν
πέρυσι. 
Ο αντιπρόεδρος της σερβικής κυβέρνησης, Ράτκο Μάρκοβιτς παρουσίασε το επίμαχο
έγγραφο σε συνέντευξη Τύπου στο Βελιγράδι και φανερά εξοργισμένος υποστήριξε
πως το έγγραφο αυτό «λέει τα πάντα για τη νέα τάξη στον σύγχρονο κόσμο».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16339N461</ED>
<ID>
ID:16346

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N46&aa=1</URL></REF>


Article

<CATEGORY>vin07</CATEGORY>

 <H2></H2><H2>Σκέπτομαι όσο γίνεται λιγότερο τη δίκη, δηλώνει ο Κλίντον
</H2>
ΤΗΝ ΠΡΟΘΕΣΗ του «να σκέπτεται όσο το δυνατόν λιγότερο αυτή την υπόθεση και να
ασχοληθεί με τα προβλήματα που αντιμετωπίζουν οι Αμερικανοί», εξέφρασε ο Μπιλ
Κλίντον, την παραμονή της επίσημης έναρξης της δίκης του στην Γερουσία.

Αντίθετα, υποχρέωση των συνηγόρων του είναι ­ όπως τόνισαν οι ίδιοι ­ «να
ανατρέψουν την απερίσκεπτη και αδικαιολόγητη ψήφο» της Βουλής των Αντιπροσώπων.

«Η ψήφος που έδωσε ο αμερικανικός λαός βαρύνει στην ζυγαριά», υπογραμμίζουν
στο υπόμνημά τους προς την Γερουσία οι συνήγοροι του Αμερικανού προέδρου, οι
οποίοι προβάλλουν το επιχείρημα ότι δεν υπάρχουν νομικοί, συνταγματικοί ή
τεκμηριωμένοι λόγοι που να δικαιολογούν την καθαίρεσή του.

Χθες, ο πρόεδρος Κλίντον μίλησε για πρώτη φορά για την δοκιμασία που υφίσταται
από τον Δεκέμβριο, όταν η Βουλή των Αντιπροσώπων αποφάσισε την παραπομπή του
με το ερώτημα της καθαίρεσης.

«Για μένα σημαντικό είναι να σκέπτομαι όσο δυνατόν λιγότερο αυτή την υπόθεση.
Η Γερουσία έχει δουλειά να κάνει και εγώ έχω να κάνω τη δική μου και έχω την
πρόθεση να την κάνω», δήλωσε στους δημοσιογράφους ο Μπιλ Κλίντον, αφήνοντας να
εννοηθεί ότι δεν θα αναφερθεί στην υπόθεση Λιουίνσκι στον λόγο για την
κατάσταση του έθνους που θα εκφωνήσει στις 19 Ιανουαρίου.

«Έχω την άποψη ότι ο αμερικανικός λαός έχει ακούσει πολλά γι' αυτή την ιστορία
και το ένστικτό μου μού λέει ότι πρέπει να ασχοληθώ με τα θέματα που
απασχολούν τον αμερικανικό λαό».

Στο υπόμνημα των συνηγόρων του προέδρου, που αποτελείται από 130 σελίδες,
διαφαίνεται η υπερασπιστική γραμμή για την ανατροπή των κατηγοριών της
ψευδορκίας και της παρεμπόδισης της Δικαιοσύνης, με τις οποίες παραπέμπεται ο
Μπιλ Κλίντον.

Αν όμως η υπόθεση Λιουίνσκι παραμένει ανοιχτή και απειλεί με καθαίρεση τον
πρόεδρο Κλίντον, η υπόθεση Τζόουνς έκλεισε οριστικά.

Ο Μπιλ Κλίντον κατέβαλε τα 850.000 δολάρια του συμβιβασμού που έκανε με την
Πόλα Τζόουνς για να μπει στο αρχείο η υπόθεση της σεξουαλικής παρενόχλησης.

Οι 475.000 δολάρια από τα χρήματα που καταβλήθηκαν, προέρχονται από έναν
διακανονισμό των ασφαλίστρων με την Τσαμπ Ισούρανς Κόμπανι και οι υπόλοιπες
375.000 από τους προσωπικούς λογαριασμούς των Κλίντον.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16339N462</ED>
<ID>
ID:16400

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N46&aa=2</URL></REF>


Article

<CATEGORY>vin07</CATEGORY>

 <H2>Ισραηλινο-παλαιστινιακή συνάντηση στην Αθήνα
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΓΕΦΥΡΑ για την ειρήνη στη Μέση Ανατολή αποτελεί πλέον η Ελλάδα. Αυτό προέκυψε
από την επίσημη επίσκεψη, που πραγματοποίησε αυτές τις μέρες, ελληνική
αντιπροσωπεία στην περιοχή, καθώς Ισραηλινοί και Παλαιστίνιοι συμφώνησαν να
συναντηθούν μέσα στον Απρίλιο στην Αθήνα. Η πρόσκληση για την πραγματοποίηση
της 4ης συνάντησης ανάμεσα στις δύο πλευρές (είχαν προηγηθεί άλλες τρεις σε
ελληνικό έδαφος), έγινε χθες δεκτή από Ισραηλινούς αξιωματούχους του
υπουργείου Εξωτερικών.

Οι διπλωμάτες της ισραηλινής κυβέρνησης είπαν τελικά το «ναι» στον υφυπουργό
Εξωτερικών Γιάννο Κρανιδιώτη και δέχθηκαν να συναντηθούν με εκπροσώπους των
Παλαιστινίων στην Αθήνα «οπωσδήποτε πριν από τον Μάιο». Στο μεταξύ, στο
περιθώριο των επαφών τα μέλη της ελληνικής αντιπροσωπείας συναντήθηκαν με τον
πρόεδρο του Εργατικού Κόμματος κ. Εχούντ Μπαράκ και τον γραμματέα κ. Ρανάν
Κοέν. Ο Θόδωρος Τσουκάτος μάλιστα μετέφερε πρόσκληση του Κώστα Σημίτη προς τον
κ. Μπαράκ να επισκεφθεί την Αθήνα και να παραστεί στο 5ο Συνέδριο του ΠΑΣΟΚ.

Το ισραηλινό υπουργείο Εξωτερικών διαμαρτυρήθηκε για την επίσκεψη που
πραγματοποίησαν οι κ.κ. Κρανιδιώτης και Τσουκάτος στον «Οίκο της Ανατολής»,
που θεωρείται ως η ανεπίσημη αντιπροσωπεία της Οργάνωσης για την Απελευθέρωση
της Παλαιστίνης στην Ιερουσαλήμ, και για τη συνάντησή τους εκεί με τον
Παλαιστίνιο αξιωματούχο Φαϊσάλ Χουσεϊνί. Ο Έλληνας υφυπουργός Εξωτερικών
απάντησε δηλώνοντας στο ΑΠΕ ότι δεν επρόκειτο για κυβερνητική αλλά για
κομματική επίσκεψη «υπό το μέλος του Εκτελεστικού Γραφείου του ΠΑΣΟΚ Θεόδωρο
Τσουκάτο», στην οποία συμμετείχε και ο ίδιος ως υπεύθυνος του Τομέα Διεθνών
Σχέσεων του κόμματος.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16339N463</ED>
<ID>
ID:16440

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N46&aa=3</URL></REF>


Article

<CATEGORY>vin07</CATEGORY>

 <H2>7,4 εκατομμύρια μετανάστες θα πάρουν, την γερμανική υπηκοότητα
</H2>
Η ΚΥΒΕΡΝΗΣΗ του Γερμανού καγκελαρίου Γκέρχαρντ Σρέντερ αποκάλυψε χθες
λεπτομέρειες του αμφιλεγόμενου νομοσχεδίου που έχει στόχο να κάνει πιο
χαλαρούς τους γερμανικούς κανονισμούς περί χορήγησης υπηκοότητας ­ ένα
νομοσχέδιο την ψήφιση του οποίου θα προσπαθήσει να εμποδίσει η δεξιά
αντιπολίτευση όταν υποβληθεί στο Κοινοβούλιο, στα τέλη Ιουνίου. Το βασικό και
πιο αμφιλεγόμενο στοιχείο του νομοσχεδίου είναι ότι επιτρέπει τη διπλή
υπηκοότητα, ενώ καθιστά επίσης ευκολότερο για τους ξένους να γίνουν Γερμανοί.
Η κυβέρνηση πιστεύει ότι η διάταξη αυτή θα συμβάλει στην αφομοίωση των 7,4
εκατομμυρίων μεταναστών στη γερμανική κοινωνία, αλλά η δεξιά αντιπολίτευση
σχεδιάζει να αρχίσει στις 24 Ιανουαρίου συγκέντρωση υπογραφών σε όλη τη
Γερμανία κατά του νομοσχεδίου. <REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16339N464</ED>
<ID>
ID:16471

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N46&aa=4</URL></REF>


Article

<CATEGORY>vin07</CATEGORY>

 <H2>Οι ΗΠΑ θα αποφύγουν άλλον έναν «Κόλπο των Χοίρων» στον Περσικό
</H2>
ΟΙ ΗΠΑ θα υποστηρίξουν την αντιπολίτευση στο Ιράκ, αλλά ενεργώντας «βήμα προς
βήμα» και αποφεύγοντας άλλον έναν «Κόλπο των Χοίρων», δήλωσε στο Τόκιο ο
Αμερικανός υπουργός Άμυνας Ουίλιαμ Κοέν. Επίσης, δεν προβλέπεται αμερικανική
στρατιωτική υποστήριξη σε οποιαδήποτε εξέγερση κατά του Ιρακινού προέδρου
Σαντάμ Χουσεΐν, πρόσθεσε ο Κοέν. «Αυτό που είπαμε είναι ότι θα συνεργαστούμε
με τις οργανώσεις της αντιπολίτευσης, χωρίς να έχουμε λάβει κάποια δέσμευση
αυτού του τύπου», είπε ακόμα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16339N465</ED>
<ID>
ID:16491

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N46&aa=5</URL></REF>


Article

<CATEGORY>vin07</CATEGORY>

 <H2>Χιλιάδες κλεμμένες Μερσεντές στην Αλβανία
</H2>
Η ΠΙΟ συνήθης μάρκα αυτοκινήτων, από αυτά που κυκλοφορούν στην πιο φτωχή
βαλκανική χώρα, την Αλβανία, είναι η Μερσεντές. Τα αυτοκίνητα αυτά αποτελούν
τον πρώτο στόχο των Αλβανών κλεπτών αυτοκινήτων στο εξωτερικό. Σε σύνολο
300.000 αυτοκινήτων που κυκλοφορούν στην Αλβανία, τα 80.000 είναι Μερσεντές.

Χιλιάδες αυτοκίνητα που έχουν κλαπεί στο εξωτερικό κυκλοφορούν στους δρόμους
της Αλβανίας και μάλιστα με νόμιμο αριθμό κυκλοφορίας.

Όπως υπολογίζεται, περισσότερα από 17.000 αυτοκίνητα με πλαστές άδειες
κυκλοφορούν στους αλβανικούς δρόμους, ενώ τα περισσότερα από αυτά έχουν κλαπεί
στην Ιταλία, την ΠΓΔΜ, την Ελβετία και τη Γερμανία.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16339N466</ED>
<ID>
ID:16503

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N46&aa=6</URL></REF>


Article

<CATEGORY>vin07</CATEGORY>

 <H5>Ο ΣΑΝΤΕΡ ΑΠΕΙΛΗΣΕ ΜΕ ΠΑΡΑΙΤΗΣΗ ΚΑΙ ΤΕΛΙΚΑ 100 ΕΥΡΩΒΟΥΛΕΥΤΕΣ ΑΠΕΣΥΡΑΝ ΤΗΝ
ΥΠΟΣΤΗΡΙΞΗ ΤΟΥΣ ΣΤΗΝ ΠΡΟΤΑΣΗ ΜΟΜΦΗΣ </H5><H2>Στο παρά 5' απετράπη η κρίση
</H2>
Την ύστατη στιγμή φαίνεται πως απετράπη θεσμική κρίση στην Ευρωπαϊκή Ένωση,
ανάλογη με εκείνην που ταλανίζει την εκτελεστική και τη νομοθετική εξουσία
στις ΗΠΑ.

Σαντέρ - Κρεσόν. Ο πρόεδρος της Επιτροπής με τη Γαλλίδα επίτροπο. Ο Σαντέρ
είχε απειλήσει με παραίτηση στην περίπτωση που το Ευρωκοινοβούλιο προχωρούσε
στην πρόταση μομφής για τους επιτρόπους της Κοινότητας

ΧΘΕΣ, περισσότεροι από 100 ευρωβουλευτές απέσυραν την υποστήριξή τους από την
κίνηση με την οποία κινδύνευαν να απομακρυνθούν τα μέλη της Ευρωπαϊκής
Επιτροπής, με την κατηγορία της απάτης και της ευνοιοκρατίας.

Ο πρόεδρος της Επιτροπής Ζακ Σαντέρ είχε απειλήσει νωρίτερα να παραιτηθεί,
αυξάνοντας την ένταση που είχε δημιουργηθεί τις τελευταίες ημέρες εν όψει της
σημερινής συνόδου του Ευρωκοινοβουλίου.

Την απειλή ότι σχεδιάζει να παραιτηθεί είχε εκφράσει ο Σαντέρ κατά τη διάρκεια
δείπνου που είχαν παραθέσει προς τιμήν του, την Τρίτη, μέλη του
χριστιανοδημοκρατικού Ευρωπαϊκού Λαϊκού Κόμματος.

Είχαν προηγηθεί διαβουλεύσεις πολλών ωρών, πριν η ομάδα αυτή των 100
ευρωβουλευτών με διακήρυξή της δηλώσει πως αποσύρει την υποστήριξή της στην
πρόταση μομφής για τα μέλη της Επιτροπής.

Η ομάδα αυτή εξέφρασε την επιθυμία ο Χριστιανοδημοκράτης πρώην πρωθυπουργός
του Λουξεμβούργου να τηρήσει τις δεσμεύσεις που ανακοίνωσε τη Δευτέρα και να
ορίσει την ομάδα των ανεξάρτητων εμπειρογνωμόνων που θα εξετάσουν τις
περιπτώσεις «απάτης, κακοδιαχείρισης και νεποτισμού» των μελών της Επιτροπής.

Το Ευρωπαϊκό Λαϊκό Κόμμα εξέφρασε την επιθυμία η Ευρωπαϊκή Επιτροπή να
μπορέσει να συνεχίσει το έργο της σε μια κρίσιμη στιγμή για την Ε.Ε.

Το ΕΛΚ εξέφρασε, επίσης, την επιθυμία ο πρόεδρος της Επιτροπής Ζακ Σαντέρ να
τηρήσει τη δέσμευση που ανέλαβε τη Δευτέρα, να συστήσει ανεξάρτητη επιτροπή
εμπειρογνωμόνων για την εξιχνίαση του τρόπου με τον οποίο η Ευρωπαϊκή Επιτροπή
«αντιμετωπίζει τις υποθέσεις απάτης, κακοδιαχείρισης και νεποτισμού»,
συμπεριλαμβανομένης της ουσιαστικής μεταρρύθμισης του τρόπου κατακύρωσης των
εξωτερικών συμβολαίων.

Η εν λόγω επιτροπή εμπειρογνωμόνων, η σύσταση της οποίας προτάθηκε αρχικά από
τον Γερμανό καγκελάριο Γκέρχαρντ Σρέντερ, πρέπει να αναφέρει τα πορίσματά της
πριν από το τέλος του Μαρτίου.

Η διαμάχη αυτή των δύο θεσμικών οργάνων της Κοινότητας, της Ευρωπαϊκής
Επιτροπής και του Ευρωπαϊκού Κοινοβουλίου, θύμισε τη διαμάχη από την άλλη
πλευρά του Ατλαντικού, του Κογκρέσου με τον Λευκό Οίκο. Για διαφορετικές,
πάντως, αιτίες.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16339N471</ED>
<ID>
ID:16347

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N47&aa=1</URL></REF>


Article

<CATEGORY>vin07</CATEGORY>

 <H2>Για να σώσουν τα προσχήματα
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΤΟ ΕΥΡΩΠΑΪΚΟ Κοινοβούλιο για να σώσει τα προσχήματα και να μη γελοιοποιηθεί
στην κοινή ευρωπαϊκή γνώμη δείχνει να αλλάζει τακτική εν όψει της σημερινής
κρίσιμης ψηφοφορίας για την πρόταση μομφής με αφορμή τα οικονομικά σκάνδαλα
στα οποία φέρονται να είναι ευθέως αναμεμειγμένοι τουλάχιστον δύο επίτροποι: η
ευνοούμενη κάποτε του Φρανσουά Μιτεράν πρώην πρωθυπουργός της Γαλλίας Εντίτ
Κρεσόν και το δεξί χέρι για μια μεγάλη περίοδο του Φελίπε Γκονζάλες Ισπανός
σοσιαλιστής Εμανουέλ Μαρίν.

Την πρόταση μομφής εναντίον της Κομισιόν έχουν καταθέσει η Σοσιαλιστική Ομάδα
του κοινοβουλευτικού οργάνου της Κοινότητας και 69 ευρωβουλευτές αριστερών και
οικολογικών κομμάτων, μεταξύ αυτών και οι κ.κ. Αλαβάνος και Παπαγιαννάκης
(ΣΥΝ), Κακλαμάνης (ΠΟΛ.ΑΝ.) και Εφραιμίδης και Θεωνάς (ΚΚΕ).

Σύμφωνα με όλες τις ενδείξεις, χριστιανοδημοκράτες και σοσιαλιστές δείχνουν να
έχουν συμφωνήσει στο παρασκήνιο υπέρ μιας συμβιβαστικής πρότασης, που
βασίζεται στις υποσχέσεις του προέδρου Σαντέρ να δημιουργηθεί μια τριμερής
επιτροπή που θα καταπολεμήσει τις απάτες, να εφαρμοσθεί ένας κώδικας
συμπεριφοράς των ευρωβουλευτών ως προς τη διαχείριση των κοινοτικών
προγραμμάτων και να αποδοθούν ευθύνες για τις μέχρι σήμερα καταγγελίες για
μίζες και χρήματα που έβαλαν στις τσέπες τους συγγενικά ή φιλικά πρόσωπα των
επιτρόπων. Υπενθυμίζουμε ότι η πρόταση παραπομπής στρέφεται κυρίως εναντίον
καταχρήσεων και ατασθαλιών ή κακοδιαχείρισης σε προγράμματα χρηματοδότησης
έργων υποδομής αλλά και ανθρωπιστικής βοήθειας σε τρίτες χώρες της Μεσογείου
από τη διεύθυνση που προΐσταται ο Ισπανός Εμ. Μαρίν και εναντίον της Γαλλίδας
Εντίτ Κρεσόν για κακοδιαχείριση του Προγράμματος Λεονάρντο, ύψους 200 δισ.
ECU, που αφορά κυρίως εκπαιδευτικά προγράμματα. <REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16339N472</ED>
<ID>
ID:16401

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N47&aa=2</URL></REF>


Article

<CATEGORY>vin07</CATEGORY>

 <H2></H2><H2>Προβλήματα στις καλωδιώσεις αεροσκαφών MD-11
</H2>
ΠΡΟΒΛΗΜΑΤΑ ΜΕ τις καλωδιώσεις σε πολλά αεροπλάνα, προβλήματα με τον έλεγχο σε
πολλούς αερολιμένες... Στις ΗΠΑ, οι ειδικοί κρούουν τον κώδωνα του κινδύνου.
Και ζητούν αυστηρότερους ελέγχους, προκειμένου να διασφαλιστεί η ασφάλεια των επιβατών.

Η συντριβή του αεροσκάφους MD-11 της Swissair κοντά στο Χάλιφαξ της Νέας
Σκωτίας τον περασμένο Σεπτέμβριο, που κόστισε τη ζωή σε 229 άτομα,
προβλημάτισε τους Καναδούς ερευνητές όσον αφορά την τεχνική αρτιότητα του
συγκεκριμένου τύπου αεροσκαφών. Και αυτό γιατί κάποια καλώδια που
περισυνελέγησαν από τα συντρίμμια κατέδειξαν ότι υπήρχε διαρροή ηλεκτρικού
ρεύματος, ικανή να προκαλέσει ανάφλεξη και πυρκαγιά στο εσωτερικό του
αεροσκάφους. Το αν ήταν αυτό η αιτία του δυστυχήματος, παραμένει ακόμα
αδιευκρίνιστο. Οι Καναδοί αποφάσισαν όμως να επιθεωρήσουν και άλλα αεροσκάφη
τέτοιου τύπου. Και ανακάλυψαν «πολλές περιπτώσεις φθαρμένων, ελλιπώς μονωμένων
ή ελαττωματικών καλωδίων».

Ορμώμενο από τα ευρήματά τους, το Εθνικό Συμβούλιο Ασφάλειας Αερομεταφορών των
ΗΠΑ ζήτησε από την Ομοσπονδιακή Διοίκηση Αεροπλοΐας να διεξάγει άμεσα ελέγχους
στις καλωδιώσεις όλων των αμερικανικών MD-11.

ΤΑ ΑΕΡΟΔΡΟΜΙΑ

Ποιος είναι ο άλλος λόγος; Οι αναφορές σχετικά με την ελλιπή φρούρηση πολλών
αεροδρομίων. Επισήμως, η Ομοσπονδιακή Διοίκηση Αεροπλοΐας επιμένει ότι τα
αεροδρόμια των ΗΠΑ είναι «αρκετά ασφαλή». Κι όμως. Έκθεση της υπηρεσίας
σχετικά με παραβιάσεις των κανόνων ασφαλείας εκ μέρους της εταιρείας USAir,
αποδεικνύει ακριβώς το αντίθετο. Και περιγράφει πως πράκτορες μεταμφιεσμένοι
σε επιβάτες και εφοδιασμένοι με όπλα, χειροβομβίδες, ακόμα και βόμβες,
κατάφεραν να περάσουν επιτυχώς όλους τους ελέγχους και να επιβιβαστούν σε
αεροπλάνα χωρίς κανένα πρόβλημα. Η έκθεση δόθηκε στην εφημερίδα «Νιού Γιόρκ
Τάιμς» την περασμένη εβδομάδα, ύστερα από αίτηση που είχε υποβάλει το 1996,
επικαλούμενη τον νόμο περί Ελεύθερης Πληροφόρησης. Και, μεταξύ άλλων, αναφέρει
το εξής περιστατικό:

Στις 11 Ιουλίου του 1993, μία πράκτορας εισήλθε στη ζώνη αναχωρήσεων του
αεροδρομίου του Κολόμπο, στο Οζάιο, έχοντας κρυμμένο ένα όπλο κάτω από τη ζώνη
της. Τη στιγμή που περνούσε κάτω από τον ανιχνευτή μετάλλων, ήχησε ο
συναγερμός. Για αυτό και ο υπεύθυνος ασφαλείας αποφάσισε να χρησιμοποιήσει τον
ειδικό φορητό ανιχνευτή. Δύο φορές τον πέρασε πάνω από το σώμα της και τις δύο
ήχησε τη στιγμή που βρισκόταν κοντά στη ζώνη της. Η συνέχεια; Απογοητευτική.
Δεν έγινε καμία περαιτέρω ενέργεια και η πράκτορας προχώρησε ανενόχλητη προς
τη θύρα επιβίβασης.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16339N473</ED>
<ID>
ID:16441

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N47&aa=3</URL></REF>


Article

<CATEGORY>vin07</CATEGORY>

 <H2>Γελοιογραφία με ημίγυμνη τη σύζυγο του Σρέντερ
</H2>
ΠΟΙΟΣ θα φανταζόταν ότι η εικόνα της Ντόρις Σρέντερ - Κοπφ, της συζύγου του
Γερμανού καγκελαρίου, θα κοσμούσε μία μέρα τις σελίδες του περιοδικού
«Penthouse»; Και όμως. Πρόκειται βέβαια για γελοιογραφία και όχι για
φωτογραφία, ήταν όμως αρκετή για να προκαλέσει την οργή της. Βλέποντας στο
«Penthouse» τον εαυτό της ημίγυμνο, με μία μόνο υφασμάτινη κορδέλα γύρω από το
στήθος, η σύζυγος του καγκελαρίου Σρέντερ αποφάσισε να ζητήσει την έκδοση
δικαστικής απόφασης εναντίον του περιοδικού. Το δικαστήριο, όμως, μάλλον
θεώρησε υπερβολική την αντίδρασή της. Και απέρριψε το αίτημα παρόλο που πριν
από δύο χρόνια μία ανάλογη γελοιογραφία της Χάνελορ Κολ, συζύγου του Χέλμουτ
Κολ, είχε στοιχίσει ακριβά στον Γερμανό εκδότη του περιοδικού. Εκείνη, όμως,
ήταν λίγο προκλητικότερη...
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16339N474</ED>
<ID>
ID:16472

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N47&aa=4</URL></REF>


Article

<CATEGORY>vin07</CATEGORY>

 <H5>ΚΡΙΣ ΣΠΙΛΜΑΝ
</H5><H2>ΠΡΟΣΩΠΑ
</H2><H2>«Ένας σημαντικότερος αγώνας»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πρωταθλητής στο ράγκμπι, που οι Αμερικανοί ονομάζουν φούτμπολ, ο Κρις Σπίλμαν
έβαλε πρόωρα τέλος σε μια λαμπρή καριέρα· γιατί η γυναίκα του τον χρειαζόταν.

Κρις Σπίλμαν: «Ξύρισα κι εγώ το κεφάλι μου για να πείσω τα παιδιά πως
πρόκειται απλώς για ένα αστείο»

Ο ΚΡΙΣ Σπίλμαν εθεωρείτο από τους Αμερικανούς «γεννημένο ταλέντο». Έπαιζε
φούτμπολ από επτά ετών και στα 17 του ήταν ο σταρ της ομάδας του Πανεπιστημίου
του Οχάιο. Το 1996 υπέγραψε ένα τετραετές συμβόλαιο με τους «Μπάφαλο Μπιλς»:
2,5 δισεκατομμύρια δραχμές και, ουσιαστικά, ένα εισιτήριο για τον θρύλο.
Αποδείχθηκε ο καλύτερος αμυντικός που είχε ποτέ η ομάδα. Φέτος όμως, στα 33
του και έπειτα από 26 χρόνια που έχει αφιερώσει σ' αυτό το εθνικό σπορ των
Αμερικανών, αποφάσισε ότι είχε ένα «σημαντικότερο αγώνα» να δώσει· τούτη τη
φορά στο σπίτι του και μαζί με τη γυναίκα του.

Ο Κρις είχε γνωρίσει τη Στέφανι όταν ήταν και οι δύο στο Λύκειο. Είναι τρία
χρόνια μικρότερή του και αποδείχθηκε ο μεγάλος έρωτας της ζωής του.
Παντρεύτηκαν, έκαναν δύο παιδιά ­ τη Μάντισον και τον Νόα, που είναι σήμερα
τεσσάρων και δύο ετών αντίστοιχα. Η Στέφανι εργαζόταν ως ρεπόρτερ στην
τηλεόραση και μερικές φορές ως μοντέλο. Η ζωή τους ήταν θαυμάσια στο σπίτι των
ονείρων τους, μια μεγάλη έπαυλη που είχαν αγοράσει στο Κολόμπους του Οχάιο.
Αλλά τον περασμένο Ιούλιο η Στεφανί έκανε εξετάσεις και ο γιατρός διαπίστωσε
ότι είχε όγκο στο στήθος. Έπρεπε, τους είπε, να κάνει μαστεκτομή,
χημειοθεραπεία, και μετά χρειαζόταν κουράγιο και δύναμη. Για τη Στέφανι,
άρχιζε η μάχη. Και ο Κρις αποφάσισε να έχει κουράγιο και δύναμη αρκετή και για
τους δύο. «Είναι η στιγμή, όπως στο φούτμπολ, που πρέπει να ανασυνταχθείς και
να ριχτείς στη μάχη», είπε στη συνέντευξη Τύπου, με την οποία αποχαιρέτησε τα
στάδια. «Σ' αυτό το ματς, δεν μπορείς να έχει αποτέλεσμα άλλο από τη νίκη».

Εκείνη την ημέρα η Στέφανι έκλαψε, γράφει η απεσταλμένη της «Κορριέρε ντέλλα
Σέρα». «Όχι γι' αυτό που ο καρκίνος έκανε σε μένα, αλλά γι' αυτό που έκανε
στον Κρις». Στάθηκε όμως αδύνατο να τον κάνει ν' αλλάξει γνώμη. «Πέρυσι
χτύπησα σοβαρά στον αυχένα και η καριέρα μου κινδύνευσε», εξηγεί ο Κρις. «Η
Στέφανι στάθηκε δίπλα μου συνεχώς. Τώρα είναι η σειρά μου». Τώρα ο Κρις
ετοιμάζει το πρωινό για τα παιδιά και πηγαίνει στο κρεβάτι τον καφέ της
Στέφανι, που είναι συνήθως εξαντλημένη από τη χημειοθεραπεία. Όσο εκείνη
αναπαύεται, εκείνος βάζει πλυντήριο, πηγαίνει τα παιδιά στο γυμναστήριο και
ετοιμάζει τα διαλύματα βιταμινών που κρατούν τη γυναίκα του στη ζωή. Όταν
εκείνη έχασε τα μαλλιά της, ξύρισε κι εκείνος το κεφάλι του: «Το έκανα για να
γελάσουν η Μάντισον κι ο Νόα», εξηγεί. «Και για να τους πείσω ότι πρόκειται
απλώς για ένα αστείο».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16339N481</ED>
<ID>
ID:16348

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N48&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>«Τι καταθλιπτικό!»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Μάγος; Παντοδύναμος; Θαυματοποιός; Υπερβολές. Στην Κύπρο σήκωσε τα χέρια ψηλά.
Και στο Κοσσυφοπέδιο, ο αυτοσχεδιασμός δεν τον βοήθησε.

«Ο κλοιός σφίγγει γύρω από τον Κλίντον». Σλόμπονταν Μιλόσεβιτς: «Όλοι στα
καταφύγια!» (από τον «Νουβέλ Ομπζερβατέρ»)

Η ΣΥΝΑΝΤΗΣΗ του με τον Μιλόσεβιτς κανονίστηκε την ώρα που ο Ρίτσαρντ Χόλμπρουκ
έκανε βόλτα στην Πλάκα, έτρωγε κάστανα που είχε αγοράσει από έναν πλανόδιο και
επαινούσε το σύστημα του εξοστρακισμού που ίσχυε στην αρχαία Αθήνα. Όταν
κτύπησε το κινητό του τηλέφωνο και ο αμερικανός πρεσβευτής στα Σκόπια, ο
Κρίστοφερ Χιλ, τον πληροφόρησε ότι το ραντεβού ήταν για την επομένη το
απόγευμα, ο αμερικανός διπλωμάτης δεν έκρυψε τον ενθουσιασμό του. Η διπλωματία
δεν είναι σαν το σκάκι, είπε στον δημοσιογράφο Μάικλ Ιγκνάτιεφ που τον
συνόδευε. Θυμίζει περισσότερο τζαζ: ένα συνεχή αυτοσχεδιασμό πάνω σ' ένα θέμα.

Δέκα μέρες πριν από τα Χριστούγεννα, ο Χόλμπρουκ βρέθηκε έτσι μπροστά σε άλλη
μια μεγάλη πρόκληση: να πείσει τον πρόεδρο της Γιουγκοσλαβίας και την πολιτική
και στρατιωτική ηγεσία των Αλβανών του Κοσσυφοπεδίου ότι κάθε άλλη λύση πλην
του συμβιβασμού θα οδηγήσει σε μια γενικότερη ανάφλεξη. Οι οιωνοί όμως δεν
ήταν καλοί. Στη διάρκεια της πτήσης του προς το Βελιγράδι, πληροφορήθηκε ότι
την προηγούμενη νύχτα είχαν σκοτωθεί στα σύνορα 31 αντάρτες από τις
γιουγκοσλαβικές δυνάμεις. Κι ότι δώδεκα ώρες αργότερα, οπλοφόροι είχαν
εισβάλει σ' ένα καφενείο του Πετς, στο δυτικό Κοσσυφοπέδιο, και είχαν ανοίξει
πυρ εναντίον σέρβων νεαρών σκοτώνοντας έξι απ' αυτούς. Η «ρεαλπολιτίκ με
ανθρώπινο πρόσωπο», όπως αποκαλεί ο Ιγκνάτιεφ το δόγμα Χόλμπρουκ σε άρθρο του
στον «Νιου Γιόρκερ», χρειαζόταν αυτή τη φορά ένα θαύμα. Ο Θεός, όμως, δεν έχει
καιρό να ασχοληθεί με τα Βαλκάνια.

Μόλις προσγειώθηκε στο Βελιγράδι, ο Χόλμπρουκ έδωσε εντολή στον πιλότο να
φύγουν αμέσως για το Κόσσοβο. Ήταν άλλος ένας αυτοσχεδιασμός, ένα ξαναμοίρασμα
των χαρτιών, μια κίνηση για την παραπλάνηση του αντιπάλου. Στην Πρίστινα έκανε
κάτι που συνηθίζει όταν θέλει να «ελέγξει την πραγματικότητα»: συναντήθηκε με
δύο δημοσιογράφους στην κρίση των οποίων έχει εμπιστοσύνη. Ήταν εμφανώς
απαισιόδοξοι. Και η μόνη πρόταση που είχαν να του κάνουν ήταν να
αντικατασταθούν οι άοπλοι άνδρες του ΟΑΣΕ από ενόπλους στρατιώτες του ΝΑΤΟ.
Κάτι τέτοιο είναι ανέφικτο και επικίνδυνο, τους είπε. Κι έφυγε για το αεροδρόμιο.

Στο Βελιγράδι είδε πρώτα μερικούς δημοσιογράφους της αντιπολίτευσης. «Γιατί
επιμένεις να βλέπεις τον Μιλόσεβιτς;» τον ρώτησαν. «Επειδή είστε ανίκανοι να
παρουσιάσετε μια αξιόπιστη εναλλακτική λύση», τους απάντησε. Ανάλογα επιθετική
στάση είχε σκοπό να κρατήσει και απέναντι στον πρόεδρο της Γιουγκοσλαβίας.
Αλλά ο τελευταίος είχε ένα γερό όπλο στα χέρια του: τον φόνο των Σέρβων στο
Πετς. Και δεν σταμάτησε να βομβαρδίζει μ' αυτό τον Χόλμπρουκ για πέντε
ολόκληρες ώρες.

Όταν η ομάδα των διαπραγματευτών επέστρεψε στο ξενοδοχείο, ήταν εξαντλημένη. Ο
Χόλμπρουκ δέχθηκε ένα τηλεφώνημα από τη Μαντλήν Ολμπράιτ. Κι όταν τελείωσε και
κοίταξε τους αποκαρδιωμένους συνεργάτες του, αναφώνησε: «Χριστέ μου! Τι καταθλιπτικό!».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16339N482</ED>
<ID>
ID:16402

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N48&aa=2</URL></REF>


Article

<CATEGORY>vin07</CATEGORY>

 <H5>Συμβαίνει...
</H5><H5>Το είδος...
</H5><H5>Τη νύχτα...
</H5><H5></H5><H5>Τι είναι εκείνο...
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... κάπου κάπου, ακόμη και σε μέρες που όλοι τις νοιώθουν κάπως ψυχρές,
αφιλόξενες: Να φεύγει ένας ποιητής και ξαφνικά όλα να σταματούν. Κάτι τέτοιο
βιώνει τώρα η Ιταλία, όπου η συγκίνηση για τον χαμό ενός μεγάλου καλλιτέχνη
έχει ξεπεράσει ­ από άποψη κάλυψης στα μέσα ενημέρωσης ­ κάθε προηγούμενο.
«Αριστοκράτης και περιθωριακός» ­ ξεκινώντας δηλαδή με μια γερή σύμφυτη
αντίφαση ­ ο Φαμπρίτσιο Ντε Αντρέ, που έσβησε προχτές στα 58 του χρόνια,
μετέδωσε ένα σκίρτημα, ένα σφίξιμο στις καρδιές των συμπατριωτών του. Και όχι
μόνο εκείνων που τον αγάπησαν αλλά και των άλλων, των λιγότερων, που τον είχαν
μυκτηρίσει ως δημόσιο κίνδυνο. Από πέντε και έξη σελίδες του αφιέρωσαν οι
μεγαλύτερες εφημερίδες. Ώρες ατέλειωτες του χάρισε η RAI. Αλλά και σε άλλες
χώρες της Ευρώπης, ο Τύπος δημοσίευσε ρεπορτάζ, στίχους τραγουδιών του και
άρθρα γεμάτα συγκίνηση. Στην Ελλάδα, χώρα που αγαπούσε και θαύμαζε, και της
οποίας τους ήρωες και τους μύθους συχνά τραγουδούσε, ο Ντε Αντρέ, παντελώς
άγνωστος, αποχαιρετήθηκε με ένα, άντε δύο το πολύ, μονόστηλα. Ειρωνεία: Ο
τελευταίος του δίσκος, οι «Νεφέλες», είναι ελληνικής εμπνεύσεως ­ από τον Αριστοφάνη.

... της τέχνης του, πράγματι, δεν ήταν απ' τα πολύ συνηθισμένα. Ούτε και η
ιστορία του ήταν. Ο Φαμπρίτσιο, με κάτι από Ρεμπώ στον στίχο του, φίλος
επιστήθιος του Λεό Φερρέ, κληρονόμος του Ζωρζ Μπρασσένς, ξαδέρφι του Μπομπ
Ντύλαν, συγγενής του Σαββόπουλου, ανήκε στη φθίνουσα χορεία των συλλογισμένων
εκείνων τραγουδο-ποιητών που δεν περιγράφουν μόνο την εποχή τους αλλά, λιγάκι,
τη διαμορφώνουν κιόλας. Και που όταν ένας τους χάνεται, η χώρα το νοιώθει, και
κάτι ραγίζει. «Νέο Δάντη» τον αποκάλεσε χθες η Ντάτσια Μαράινι. «Άσβηστο
φαινόμενο στην παγκόσμια ιστορία της ποίησης» τον χαρακτήρισε ο Μάσσιμο Ντ'
Αλέμα. Η απώλεια τάραξε και τον Τζίτζι Ρίβα: «Αισθάνομαι σαν να έφυγε ένα
κομμάτι απ' τη ζωή μου».

... της Τρίτης, σ' ένα κάλεσμα του Radio Popolare, χιλιάδες Ιταλοί όλων των
ηλικιών μαζεύτηκαν στην πλατεία του Ντουόμο για να αποχαιρετήσουν τον
«cantautore». Αυτόν που δεν είχε παραλείψει να τραγουδήσει κανένα απ' τα
πρόσωπα του σύγχρονου δράματος. Γιατί ο Ντε Αντρέ είχε γράψει, «λες και ήταν ο
ίδιος», το τραγούδι του πρεζάκια, το τραγούδι του κατάδικου, το τραγούδι του
δραπέτη. Και ακόμη, της καλόγρηας, του λιποτάκτη, του παπά, της πόρνης. Και
φυσικά του βομβιστή ­ στον οποίο αφιέρωσε ολόκληρο άλμπουμ το 1973. Πλάι στους
ύμνους των αριστερών για τον ποιητή, των αναρχικών, του Μπερλουσκόνι, ακόμη
και του Βατικανού, η «Στάμπα» δημοσίευσε χθες το πιο απροσδόκητο ίσως αντίο
στον Ντε Αντρέ. «Σ' ευγνωμονώ εκ μέρους όλων μας. Ακούγαμε τα τραγούδια σου
για μας και νοιώθαμε άνθρωποι, όχι σκουπίδια». Μια μακρά επιστολή, με την
υπογραφή: «Κάρλα Κόρσο, πρόεδρος των ιεροδούλων της Ιταλίας».

... που κάνει το ποιητικό έργο να αγγίζει τόσο καίρια την ψυχή ενός λαού; Η
συνάντησή του με την ομορφιά; Η ένωσή του με την αλήθεια; Η αγωνία για την
(αλλοίμονο) ρευστότητα και των δυο; Στο έργο του Ντε Αντρέ υπήρχαν όλα αυτά.
Από τα χρόνια της βίας και των Ταξιαρχιών ­ τις οποίες άφοβα αλλά όχι και
άκριτα τραγούδησε ­ η Ιταλία έχει συγκρατήσει και τη ρομαντική του ιστορία της
«μικρής Μαρινέλλας»: «που μες στην άνοιξη έπλεε στο ποτάμι / και ο άνεμος τόσο
όμορφη τη βρήκε / που μ' ένα φύσημα την πήγε σ' ένα αστέρι». Στο Ντουόμο, με
φαναράκια, τραγουδούσαν όλη νύχτα με τις κιθάρες.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16339N483</ED>
<ID>
ID:16442

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N48&aa=3</URL></REF>


Article

<CATEGORY>vin08</CATEGORY>

 <H5>ΝΕΟΣ ΓΥΡΟΣ ΜΕΙΩΣΗΣ ΕΠΙΤΟΚΙΩΝ
</H5><H5>Τι προβλέπει η απόφαση
</H5><H2>Φθηνότερο χρήμα
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η Τράπεζα της Ελλάδος άνοιξε τον δρόμο για μια νέα κούρσα μείωσης των
τραπεζικών επιτοκίων. Χθες, εντελώς αιφνιδιαστικά, η διοίκηση της Τραπέζης της
Ελλάδος ανακοίνωσε ότι μειώνει κατά 0,25 ποσοστιαίες μονάδες το επιτόκιο με το
οποίο παρεμβαίνει στη διατραπεζική αγορά, δίνοντας ρευστότητα για διάστημα 14 ημερών.

ΜΕΤΑ τη μείωση, το επιτόκιο αυτό διαμορφώνεται στο 12% (από 12,25%). Επίσης
ανακοίνωσε τη μείωση του επιτοκίου για καταθέσεις 1 μέρας, καθώς και το
επιτόκιο για δανεισμό των τραπεζών με ενέχυρο τίτλους του Δημοσίου.

Η μείωση αυτή των επιτοκίων της κεντρικής τράπεζας ­ αν και δεν κρίνεται
ιδιαίτερα μεγάλη ­ σε συνδυασμό με την πτώση του πληθωρισμού τον Δεκέμβριο στο
3,9% δημιουργεί τώρα τις προϋποθέσεις στις εμπορικές τράπεζες να προχωρήσουν
και αυτές με τη σειρά τους σε μείωση των επιτοκίων σε δάνεια και καταθέσεις.
Ιδιαίτερα ευνοούνται οι τράπεζες εκείνες οι οποίες δεν προχώρησαν πριν από τα
Χριστούγεννα σε αναπροσαρμογή των επιτοκίων τους και για τις οποίες τώρα
υπάρχουν περιθώρια μείωσης των επιτοκίων. 
ΥΨΗΛΑ ΤΑ ΠΡΑΓΜΑΤΙΚΑ ΕΠΙΤΟΚΙΑ

Χαρακτηριστικό θα πρέπει να θεωρηθεί το γεγονός ότι τα πραγματικά επιτόκια
στις καταθέσεις, αλλά και στα δάνεια, κινούνται σε πολύ υψηλά επίπεδα. Ένα
ακόμα γεγονός που συναινεί προς την κατεύθυνση αυτή είναι και η μείωση των
επιτοκίων στην τελευταία δημοπρασία τίτλων του Δημοσίου.

Τραπεζικοί αναλυτές δεν απέκλειαν το ενδεχόμενο ορισμένες τράπεζες ακόμα και
σήμερα να ανακοινώσουν νέα μειωμένα επιτόκια. Σημειώνεται ότι η Alpha Τράπεζα
Πίστεως διοργανώνει σήμερα συνέντευξη Τύπου όπου δεν αποκλείεται να
ανακοινωθούν νέα επιτόκια. Πάντως τα επιτελεία των μεγάλων τραπεζών χθες
εξέταζαν διεξοδικά τη νέα κατάσταση που έχει διαμορφωθεί μετά:

* Τη μείωση των επιτοκίων της Τραπέζης της Ελλάδος.

* Τις εξελίξεις που έχουν διαμορφωθεί στις διεθνείς χρηματαγορές και τα
χρηματιστήρια από την κρίση που ξέσπασε στην οικονομία της Βραζιλίας.

ΜΕΤΑ ΤΙΣ ΑΛΛΕΣ ΕΥΡΩΠΑΪΚΕΣ

Από την πλευρά της Τραπέζης της Ελλάδος, στελέχη της διατύπωναν την άποψη ότι
η απόφαση για μείωση των επιτοκίων παρέμβασης δεν σημαίνει αλλαγή στο πλαίσιο
της νομισματικής πολιτικής. Σχολίαζαν μάλιστα ότι η Τράπεζα της Ελλάδος δεν
είχε ακολουθήσει τις υπόλοιπες κεντρικές ευρωπαϊκές τράπεζες όταν ανακοίνωναν
μειώσεις των δικών τους επιτοκίων, γεγονός που τώρα δίνει τα περιθώρια να
προχωρήσει σε μία κίνηση σαν τη χθεσινή, αφού δεν επηρεάζεται μ' αυτό τον
τρόπο η σχέση των ελληνικών επιτοκίων με τα αντίστοιχα ευρωπαϊκά.

Ανεπιβεβαίωτες πληροφορίες δεν απέκλειαν μάλιστα το ενδεχόμενο στο εγγύς
χρονικό διάστημα η κεντρική τράπεζα να προχωρήσει και σε νέα μείωση των
επιτοκίων της αν και αυτό θα εξαρτηθεί και από εξωγενείς παράγοντες, όπως για
παράδειγμα η πορεία των διεθνών χρηματαγορών.


ΑΝΑΛΥΤΙΚΑ η απόφαση της Τραπέζης της Ελλάδος προβλέπει:

* Το επιτόκιο παρέμβασης στη διατραπεζική αγορά για αποδοχή καταθέσεων 14
ημερών μειώνεται σε 12% (από 12,25%).

* Το επιτόκιο του πρώτου βασικού κλιμακίου για καταθέσεις των τραπεζών στην
Τράπεζα της Ελλάδος διάρκειας 1 μέρας μειώνεται σε 11,50% (από 11,60%).

* Το επιτόκιο χρηματοδότησης των πιστωτικών ιδρυμάτων από την Τράπεζα της
Ελλάδος με ενέχυρο τίτλους του Ελληνικού Δημοσίου μειώνεται σε 13,50% (από 15,50%).

* Η χρηματοδότηση των τραπεζών από τον τρεχούμενο λογαριασμό τους στην Τράπεζα
της Ελλάδος μειώνεται σε 20% (από 22%).

Οι αποφάσεις αυτές, όπως αναφέρεται στη σχετική ανακοίνωση, συνδέονται με την
εξέλιξη του πληθωρισμού και τις προοπτικές του για περαιτέρω μείωση, καθώς και
με τις συνθήκες που έχουν διαμορφωθεί στη διατραπεζική αγορά.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16339N491</ED>
<ID>
ID:16360

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N49&aa=1</URL></REF>


Article

<CATEGORY>vin08</CATEGORY>

 <H2>Θα εναρμονισθούν τα αντικίνητρα για εργασία συνταξιούχων δημόσιου και
ιδιωτικού τομέα
</H2><H2></H2>
ΕΙΔΙΚΗ ρύθμιση ώστε να εξισωθούν οι προϋποθέσεις για την απασχόληση
συνταξιούχων του δημόσιου τομέα με αυτές του ιδιωτικού θα προωθήσει η
κυβέρνηση. Ως γνωστόν, σήμερα υπάρχουν διαφορετικές προϋποθέσεις για την
απασχόληση συνταξιούχων του Δημοσίου και των ΔΕΚΟ (νόμος 2592/98) και άλλες
για την απασχόληση συνταξιούχων του ιδιωτικού τομέα (ν. 2676/99). Η ανισότητα
αυτή προκαλεί έντονες αντιδράσεις, ενώ, όπως έγραψαν χθες τα «ΝΕΑ» ορισμένα
ασφαλιστικά ταμεία (π.χ. ΤΑΠ-ΟΤΕ, Εθνικής Τράπεζας κ.ά.) ζητούν από
συνταξιούχους να επιστρέψουν χρήματα.

Η νομοθετική ρύθμιση που θα γίνει θα εναρμονίζει τα αντικίνητρα απασχόλησης
συνταξιούχων όπως αυτά καθορίζονται με το νόμο 2676/99 (δηλαδή ηλικία, ποσό
σύνταξης κ.ά.) και στους συνταξιούχους του Δημοσίου, των ΔΕΚΟ και των
τραπεζών. Το θέμα επεξεργάζονται οι υπηρεσίες του υπουργείου Οικονομικών.

Ο πρόεδρος της Πανελλήνιας Ομοσπονδίας Προσωπικού Οργανισμών Κοινωνικής
Πολιτικής κ. Γιώργος Κουτρουμάνης, αναφερόμενος στο θέμα που έχει
δημιουργηθεί, τόνισε ότι πρέπει να γίνουν αλλαγές και βελτιώσεις στο νόμο
2592/98 (που αφορά την απασχόληση συνταξιούχων του Δημοσίου) γιατί ­ όπως είπε
­ από την εφαρμογή του δημιουργούνται αδικίες εις βάρος μικροσυνταξιούχων που
συμβαίνει να έχουν μικρές αποδοχές από τη νέα τους εργασία.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16339N492</ED>
<ID>
ID:16411

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N49&aa=2</URL></REF>


Article

<CATEGORY>vin08</CATEGORY>

 <H2>Τροχοπέδησαν τον Ηλεκτρικό για μισή ώρα
</H2><H2></H2>
ΣΤΙΣ ράγες του ηλεκτρικού σιδηροδρόμου του σταθμού Ομονοίας κατέβηκαν χθες το
μεσημέρι συνταξιούχοι των ΗΣΑΠ, ζητώντας τη διασφάλιση της βιωσιμότητας του
Ταμείου τους.

Λόγω της κατάληψης των γραμμών από τους συνταξιούχους ο ηλεκτρικός
σιδηρόδρομος νέκρωσε για μισή ώρα (από τις 13.30 έως τις 14.00), ενώ οι
επιβάτες των τρένων στο διάστημα αυτό παρέμειναν αναγκαστικά μέσα στους συρμούς.

Οι συνταξιούχοι των ΗΣΑΠ ζητούν να μην παραχωρηθούν τα πράσινα λεωφορεία στην
Επιχείρηση Θερμικών Λεωφορείων (ΕΘΕΛ) «διότι έτσι θα μειωθεί το προσωπικό των
ΗΣΑΠ» και θα στερηθεί πόρων το Ταμείο τους.

Επίσης, ζητούν να δημιουργηθεί ενιαίος φορέας ο οποίος θα συμπεριλάβει τους
ΗΣΑΠ και το Μετρό.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16339N493</ED>
<ID>
ID:16450

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N49&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι αδικίες στο φορολογικό σύστημα
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΟΙ ΕΥΝΟΪΚΕΣ εξελίξεις στο πάλαι ποτέ εκρηκτικό μέτωπο του πληθωρισμού και των
επιτοκίων, καθώς και η χρηματιστηριακή ευφορία που συνόδευσε τη «γέννηση» του
ευρώ, δεν πρέπει να μας παρασύρουν σε εφησυχασμό και μακαριότητα. Οι κίνδυνοι
ελλοχεύουν πάντα και παντού.

Ωστόσο, οι επισημάνσεις αυτές δεν σημαίνουν ότι δεν πρέπει να αρχίσει και
μάλιστα γρήγορα ο διάλογος για τη μεταρρύθμιση του ελληνικού φορολογικού
συστήματος, το οποίο η εφαρμοζόμενη επί χρόνια σκληρή και, σε πολλές
περιπτώσεις, αλλοπρόσαλλη οικονομική πολιτική έχει καταστήσει κοινωνικώς
άδικο, αναπτυξιακώς απαράδεκτο και δημογραφικώς εγκληματικό.

Έτσι, φρονούμεν ότι η συζήτηση για το φορολογικό σύστημα πρέπει να
επικεντρωθεί ακριβώς σε αυτές τις περιπτώσεις, δηλαδή στην υπερβολική
φορολογία ανύπαρκτων, στην πραγματικότητα, εισοδημάτων (τιμαριθμοποίηση
φορολογικής κλίμακας), στη φορομπηχτική δομή της φορολογικής κλίμακας (λίγα
φορολογικά κλιμάκια), στην εξοντωτική φορολογία του οικογενειακού εισοδήματος
(εξίσωση σχεδόν ολιγομελών και πολυμελών οικογενειών) και, φυσικά, στην
εφαρμογή αποτελεσματικών μέτρων περιορισμού της φοροδιαφυγής.

Η ανάγκη εκσυγχρονισμού του φορολογικού συστήματος ίσως αποτελεί σήμερα τον
πιο αναγκαίο όρο για την προώθηση της οικονομικής και κοινωνικής ανάπτυξης
και, κυρίως, για τη βελτίωση της παραγωγικότητας και ανταγωνιστικότητας της
ελληνικής οικονομίας, σε μια περίοδο μάλιστα κατά την οποία οι ονομαστικές
αμοιβές και το κόστος παραγωγής συρρικνώνονται σε ανταγωνιστικά επίπεδα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16339N494</ED>
<ID>
ID:16490

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N49&aa=4</URL></REF>


Article

<CATEGORY>vin08</CATEGORY>

 <H5>ΤΟ ΑΡΝΗΤΙΚΟ ΚΛΙΜΑ ΔΙΕΘΝΩΣ ΦΟΒΙΣΕ ΤΟΥΣ ΕΠΕΝΔΥΤΕΣ ΣΤΗΝ ΑΘΗΝΑ
</H5><H5>Κάτω δραχμή και ομόλογα
</H5><H2>Πτώση τιμών μετοχών με κέρδη
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Μεγάλη πτώση σημείωσε χθες ο γενικός δείκτης για τις τιμές των μετοχών στο
Χρηματιστήριο Αθηνών, που «κατέρρευσε» από το επίπεδο των 2.980 στις 2.798
μονάδες. 
Η πτώση έφτασε τελικά το 6,21%. Η συνεδρίαση ξεκίνησε με πτώση και μέχρι τις
11.30 ο γενικός δείκτης έχανε περισσότερο από 3 ποσοστιαίες μονάδες

Με αφορμή το αρνητικό κλίμα που προκλήθηκε διεθνώς από τις οικονομικές
δυσκολίες στη Βραζιλία, οι επενδυτές εδώ έσπευσαν να αποκομίσουν τα κέρδη τους
με αθρόες ρευστοποιήσεις μετοχών, τις οποίες προσδοκούν να ξαναγοράσουν σε
χαμηλότερες τιμές. Την εκτίμηση αυτή έκαναν χθες χρηματιστηριακοί παράγοντες,
δεδομένου ότι η ελληνική οικονομία δεν συνδέεται με την οικονομία της Βραζιλίας.

Χρηματιστηριακοί αναλυτές παρατηρούσαν επίσης ότι η μεγάλη χθεσινή διόρθωση
δίνει τώρα την ευκαιρία για αγορές και σε ξένους (κυρίως) και Έλληνες
επενδυτές που είχαν μείνει έξω από την «κούρσα» της ανόδου στις 3.000 μονάδες,
ενώ πλέον θα μπορούν να αγοράσουν τους τίτλους που τους ενδιαφέρουν φτηνότερα.

Πάντως, πολλοί επενδυτές απέδιδαν την πτώση:

1 Στη δυσκολία της Βραζιλίας να εισπράξει την οικονομική βοήθεια από το
ΔΝΤ, πράγμα που προκάλεσε κατάρρευση του τοπικού νομίσματος και παραιτήσεις
στην κεντρική τράπεζα της χώρας.

2 Στο δυσάρεστο κλίμα που γενικεύτηκε και έφτασε μέχρι και την Ευρώπη.

3 Στις ρευστοποιήσεις από την πλευρά των επενδυτών, που αποκόμιζαν
σημαντικά κέρδη από τη μεγάλη άνοδο των προηγούμενων ημερών στο Χρηματιστήριο Αθηνών.

4 Στον φόβο που κατέλαβε τους Έλληνες επενδυτές, οι οποίοι μάλιστα
προχωρούσαν σε εντολές για πώληση που έριχναν τον γενικό δείκτη τιμών πολύ
περισσότερο από ό,τι έπεφτε χθες στη Γουώλ Στρητ, η οποία επηρεάζεται
σημαντικά από το ενδεχόμενο κρίσης στη Βραζιλία.

Στην Αθήνα η πτώση έφτασε τελικά το 6,21%. Η συνεδρίαση ξεκίνησε με πτώση και
μέχρι τις 11.30 ο γενικός δείκτης έχανε περισσότερο από 3 ποσοστιαίες μονάδες
της αξίας του. Είχε ήδη ανακοινωθεί το νέο της μείωσης των παρεμβατικών
επιτοκίων από την Τράπεζα της Ελλάδος ­ που σε άλλες ημέρες θα εκτίνασσε τον
δείκτη ­ αλλά οι επενδυτές φοβούμενοι ρευστοποιούσαν. Τελικά οι απώλειες ήταν
μεγάλες, αλλά και οι συναλλαγές υψηλές, αφού έφτασαν τα 110,992 δισ. δρχ.

Μιλώντας για τη χθεσινή συνεδρίαση ο πρόεδρος του ΣΜΕΧΑ (χρηματιστές) κ. Π.
Βοϊλής είπε ότι «η κατάσταση στη Βραζιλία δεν έχει ακόμα εξελιχθεί σε κρίση
("θα δούμε αν εξελιχθεί σε κρίση") και ότι το θέμα αφορά περισσότερο την
αμερικανική οικονομία και ειδικά τις ΗΠΑ». Προσέθετε, όμως, ότι οι ίδιοι οι
επενδυτές τελικά επηρεάστηκαν ψυχολογικά, φοβούμενοι ότι το τωρινό φαινόμενο
στη Βραζιλία είναι ανάλογο της προηγούμενης κρίσης.

«Ρευστοποιούν τώρα γιατί προσδοκούν ότι πρόκειται για κρίση. Πρέπει όμως να
εξετάζουν τις ιδιαιτερότητες που υπάρχουν κάθε φορά. Τότε στη Ρωσία οι
ευρωπαϊκές τράπεζες και επιχειρήσεις είχαν πολύ σημαντική εμπλοκή, η οποία δεν
υπάρχει τώρα. Αντίθετα οι ΗΠΑ επηρεάζονται από την κατάσταση στη Λατινική
Αμερική. Ψυχραιμία λοιπόν».

Πιο αισιόδοξος είναι ο χρηματιστής κ. Κ. Δαλαμάνης, που πιστεύει ότι «μέχρι τη
Δευτέρα η κρίση στη Βραζιλία θα είναι παρελθόν. Δεν διακυβεύονται συμφέροντα
ελληνικών και ευρωπαϊκών επιχειρήσεων εκεί, αλλά αμερικανικών επιχειρήσεων. Το
πρόβλημα είναι σαφώς υπαρκτό, αλλά δεν έχει αυτή την έκταση»


ΤΟ ΑΡΝΗΤΙΚΟ κλίμα που επικράτησε στις διεθνείς αγορές και οι εξελίξεις στη
Βραζιλία επηρέασαν κι εδώ, χθες, εκτός από το Χρηματιστήριο και την αγορά
συναλλάγματος. 
Η Τράπεζα της Ελλάδος έκανε παρέμβαση ικανοποιώντας ζήτηση για αγορά 121
εκατομμυρίων ευρώ (ή 138 εκατ. δολ.), ενώ η δραχμή σημείωσε διολίσθηση σε
σχέση με το ευρώ. Η ισοτιμία της δραχμής σε σχέση με το ευρώ (τιμή πώλησης)
διαμορφώθηκε στις 330,513 δρχ. από 328,293 προχθές. Δηλαδή, σημείωσε
διολίσθηση 0,67%.

Πάντως, από την Τράπεζα της Ελλάδος, οι χθεσινές εξελίξεις αποδίδονταν και
στις προσδοκίες που είχαν διαμορφωθεί για μικρή διολίσθηση της δραχμής ύστερα
από την ανατίμηση που είχε σημειωθεί το τελευταίο διάστημα και η οποία έφθανε
το 8,4% σε σχέση με την κεντρική ισοτιμία των 353,109 δραχμών.

Οι εξελίξεις στη χρηματαγορά επηρέασαν και την αγορά ομολόγων, όταν η τιμή
τους σημείωσε πτώση κατά 1 μονάδα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16339N501</ED>
<ID>
ID:16361

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N50&aa=1</URL></REF>


Article

<CATEGORY>vin08</CATEGORY>

 <H5>Βραζιλιάνικο σοκ στις διεθνείς αγορές
</H5><H2></H2><H2>«Στέγνωσε» από συνάλλαγμα η Βραζιλία
</H2>
Σοκ στο Ρίο. Βραζιλιάνοι σχηματίζουν «ουρά» έξω από τράπεζα του Ρίο ντε
Τζανέιρο για να αποσύρουν τα χρήματά τους μετά την υποτίμηση του ρεάλ

ΜΕΤΑ ΤΗΝ αιφνιδιαστική παραίτηση του προέδρου της Κεντρικής Τράπεζας της
Βραζιλίας Γκουστάβο Φράνκο, ο αντικαταστάτης του Φρανσίσκο Λόπες άφησε το
βραζιλιάνικο νόμισμα να υποτιμηθεί κατά 8%, ελπίζοντας ότι έτσι θα ανακόψει
την κρίση που αντιμετωπίζει η μεγαλύτερη οικονομία της Λατινικής Αμερικής.

Αυτές οι κινήσεις ήρθαν μόλις μία ημέρα μετά την υπόσχεση που έδωσε ο πρόεδρος
της Βραζιλίας Φερνάρντο Καρντόσο, ότι η χώρα θα ανταποκριθεί σε όλες τις
διεθνείς οφειλές της. Ήταν μία υπόσχεση που αποσκοπούσε να καθησυχάσει τους
επενδυτές, οι οποίοι έχουν αποσύρει περισσότερα από 40 δισ. δολάρια από τον
περασμένο Ιούλιο, με αποτέλεσμα να μειωθούν δραματικά τα συναλλαγματικά
αποθέματα της χώρας σε μόλις 35 δισ. δολάρια. Μόνο την Τρίτη, 1,2 δισ. δολάρια
έφυγαν από τη Βραζιλία.

Η υποτίμηση του ρεάλ αναμένεται να χαλαρώσει τις πιέσεις που ασκούνται στην
κυβέρνηση από τον επιχειρηματικό κόσμο και την αντιπολίτευση. Η πολιτική των
πολύ υψηλών επιτοκίων που ακολουθούσε ο Φράνκο για την προσέλκυση ξένων
κεφαλαίων επικρίθηκε με δριμύτητα από τους επιχειρηματίες και την
αντιπολίτευση, που υποστηρίζουν ότι στραγγαλίζει την ανάπτυξη και αυξάνει την ανεργία.

Τον περασμένο Νοέμβριο, το Διεθνές Νομισματικό Ταμείο συγκέντρωσε «πακέτο
βοήθειας» 41,5 δισ. δολαρίων για την ενίσχυση της βραζιλιανής οικονομίας.
Όμως, για να πάρει το δάνειο, η κυβέρνηση Καρντόσο θα πρέπει να μειώσει το
έλλειμμα της χώρας που ανέρχεται σε 65 δισ. δολάρια ­ κάτι που φαίνεται ολοένα
και πιο δύσκολο.


Το πρώτο σοκ της χρονιάς δέχθηκαν χθες τα διεθνή Χρηματιστήρια. Και ήταν ένα
σοκ βραζιλιάνικο, αφού η αβεβαιότητα για την αποπληρωμή του εξωτερικού χρέους
της Βραζιλίας «έριξε» τη Γουώλ Στρητ, πυροδοτώντας αλυσιδωτή αντίδραση στην Ευρώπη.

Τα διεθνή Χρηματιστήρια σημείωσαν τις πρώτες σημαντικές απώλειες της χρονιάς,
καθώς τα προβλήματα της Βραζιλίας ώθησαν τους επενδυτές να ρευστοποιήσουν
μαζικά τα υψηλά κέρδη που είχαν αποκομίσει τις τελευταίες ημέρες.

Το σήμα έδωσε, όπως συνήθως, η Γουώλ Στρητ, που επηρεάστηκε αρνητικά από τη
μαζική φυγή κεφαλαίων και την κατάρρευση του Χρηματιστηρίου και του νομίσματος
στη Βραζιλία. Αμέσως μετά την έναρξη της χθεσινής συνεδρίασης, ο δείκτης Ντάου
Τζόουνς «βούλιαξε» κατά 200 μονάδες. Οι αμερικανικές αγορές είναι ιδιαίτερα
ευαίσθητες στην οικονομική κατάσταση της Βραζιλίας, αφού το 20% των
αμερικανικών εξαγωγών καταλήγει στη Λατινική Αμερική.

Δύσκολα μπορεί να φανταστεί κανείς ότι όλα ξεκίνησαν από τη Μίνα Ζεράις, μία
από τις πολιτείες της Βραζιλίας. Εκεί, την περασμένη εβδομάδα, ο τοπικός
κυβερνήτης, ο οποίος αντιτίθεται στο πρόγραμμα ιδιωτικοποιήσεων της κυβέρνησης
Καρντόσο, εξήγγειλε μορατόριουμ 90 ημερών στην αποπληρωμή των χρεών της
πολιτείας του προς την κεντρική κυβέρνηση. Ήταν η θρυαλλίδα που πυροδότησε τις
ανησυχίες των ξένων επενδυτών όσον αφορά την ικανότητα της Βραζιλίας να
αποπληρώσει το χρέος της. Και οδήγησε σε μαζική φυγή κεφαλαίων και κατάρρευση
του νομίσματος. Το χειρότερο είναι ότι ακόμη δύο πολιτείες που ελέγχονται από
την αντιπολίτευση ανακοίνωσαν ότι θα ακολουθήσουν το παράδειγμα της Μίνα Ζεράις.

Ο καβγάς λοιπόν ήταν βραζιλιάνικος, αλλά το «πάπλωμα» το πλήρωσαν οι επενδυτές
από το Χονγκ Κονγκ και τη Νέα Υόρκη έως το Λονδίνο.

Με απώλειες 3-4% έκλεισαν τελικά τα μεγάλα ευρωπαϊκά Χρηματιστήρια στο
Λονδίνο, τη Φρανκφούρτη και το Παρίσι. Η ανάκτηση μέρους των αρχικών απωλειών
της Γουώλ Στρητ, καθώς έκλειναν τα ευρωπαϊκά Χρηματιστήρια, τα βοήθησε να
καλύψουν εν μέρει τις βαριές αρχικές απώλειες.

Θύμα της βραζιλιάνικης κρίσης έπεσε και το δολάριο, που υποχώρησε 1,5% έναντι
του ευρώ.

Με την υποτροπή της κρίσης στη Βραζιλία ενδέχεται να καθυστερήσει η
αποκατάσταση της εμπιστοσύνης των επενδυτών στις διεθνείς αγορές, καθώς
εντείνονται οι ανησυχίες για τις επισφαλείς πιστώσεις ξένων τραπεζών ­ κυρίως
αμερικανικών ­ προς τη Βραζιλία.

Ο Αμερικανός πρόεδρος Μπιλ Κλίντον δήλωσε χθες ότι η οικονομική αναταραχή στη
Βραζιλία παρακολουθείται στενά από τις ΗΠΑ, σε συνεργασία με τις βραζιλιάνικες
αρχές, τους εκπροσώπους των επτά πλουσιοτέρων χωρών του κόσμου και το Διενθές
Νομισματικό Ταμείο.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16339N511</ED>
<ID>
ID:16362

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N51&aa=1</URL></REF>


Article

<CATEGORY>vin08</CATEGORY>

 <H2>Τροπολογία για δωρεάν μετοχές του ΟΤΕ
</H2>
Η ΤΡΟΠΟΛΟΓΙΑ που προβλέπει την παροχή μιας δωρεάν μετοχής του ΟΤΕ σε κάθε 10
μετοχές που κατέχουν όσοι πήραν μέρος στην τελευταία δημόσια εγγραφή μετοχών
του Οργανισμού τον Οκτώβριο και εξακολουθούν να τις κατέχουν για διάστημα
τουλάχιστον 6 μηνών, κατατέθηκε χθες στη Βουλή.

Στην τροπολογία, που επικυρώνει τη σχετική απόφαση που ελήφθηκε πριν από τη
δημόσια εγγραφή, προβλέπεται ότι θα διατεθούν το πολύ μέχρι και 100 μετοχές
δωρεάν ανά μέτοχο. Προβλέπει επίσης ότι οι δικαιούχοι των δωρεάν μετοχών
απαλλάσσονται από οποιονδήποτε άμεσο ή έμμεσο φόρο ή άλλη εισφορά υπέρ του
Δημοσίου, ασφαλιστικών ταμείων ή τρίτων.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16339N512</ED>
<ID>
ID:16412

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N51&aa=2</URL></REF>


Article

<CATEGORY>vin08</CATEGORY>

 <H2>Με 6 νοσηλευτικές μονάδες το Ιατρικό Αθηνών
</H2>
ΜΕΤΑ την απορρόφηση του Ιατρικού Διαβαλκανικού Κέντρου Θεσσαλονίκης και του
Απολλωνείου Θεραπευτηρίου, το Ιατρικό Αθηνών πραγματοποίησε αύξηση του
μετοχικού του κεφαλαίου κατά 1.009.050.000 δραχμές, με την έκδοση 10.090.500
νέων μετοχών ονομαστικής αξίας 100 δραχμών η κάθε μία.

Η διανομή των νέων μετοχών θα γίνει ως εξής:

* Δωρεάν διάθεση 3.975.000 μετοχών στους παλαιούς μετόχους του Ιατρικού
Αθηνών, σε αναλογία δύο νέες μετοχές για κάθε δέκα παλαιές.

* Λοιποί μέτοχοι των απορροφουμένων εταιρειών: 3.600.200 μετοχές.

* Ιατρικό Αθηνών Κλινική Παλαιού Φαλήρου: 2.515.300 μετοχές.

Ο Όμιλος Ιατρικού Αθηνών θα λειτουργεί μέσα στο τρέχον έτος 6 υπερσύγχρονες
νοσηλευτικές μονάδες, συνολικής δυναμικότητας 1.150 κλινών υψηλών προδιαγραφών.

Ο Όμιλος Ιατρικού Αθηνών αναμένει ότι ο συνολικός κύκλος εργασιών του για το
2000 θα ξεπεράσει τα 70 δισ. δραχμές.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16339N513</ED>
<ID>
ID:16451

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N51&aa=3</URL></REF>


Article

<CATEGORY>vin08</CATEGORY>

 <H2>Έχουν συμφωνήσει ΙΚΑ και ΤΕΒΕ
</H2>
ΣΥΜΦΩΝΙΑ ΑΝΑΜΕΣΑ στο ΙΚΑ και το ΤΕΒΕ έχει επιτευχθεί για την καταβολή των
ποσών που οφείλει το Ταμείο των επαγγελματοβιοτεχνών προς το Ίδρυμα Κοινωνικών Ασφαλίσεων.

Αυτό σημειώνει το υπουργείο Εργασίας και Κοινωνικών Ασφαλίσεων σχετικά με την
προσφυγή του ΤΕΒΕ στο Συμβούλιο της Επικρατείας για το ζήτημα, ενώ καταλήγει:
«Το ΤΕΒΕ είναι εύρωστο ταμείο με μεγάλα αποθεματικά και αρκετά ταμιακά
διαθέσιμα, ώστε να μην δικαιολογείται καμία ανησυχία για τη δυνατότητά του να
ανταποκριθεί πλήρως σε όλες τις υποχρεώσεις, τρέχουσες και μελλοντικές».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16339N514</ED>
<ID>
ID:16477

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N51&aa=4</URL></REF>


Article

<CATEGORY>vin08</CATEGORY>

 <H5>ΟΙ ΑΠΩΛΕΙΕΣ ΚΑΙ ΤΑ ΚΕΡΔΗ ΑΠΟ ΤΙΣ ΑΝΑΠΡΟΣΑΡΜΟΓΕΣ ΣΤΙΣ ΑΠΟΔΟΧΕΣ ΑΠΟ ΤΟ 1989 ΕΩΣ
ΤΟ 1998 ΣΤΟΝ ΙΔΙΩΤΙΚΟ ΚΑΙ ΔΗΜΟΣΙΟ ΤΟΜΕΑ </H5><H2>Ισοζύγιο μισθών στη 10ετία
</H2>
Με σημαντικές απώλειες αλλά και πραγματικές αυξήσεις κυμάνθηκαν οι αποδοχές
των Ελλήνων εργαζομένων στη δεκαετία 1989-1998.

Από τα στοιχεία του υπουργείου Εθνικής Οικονομίας και τη Στατιστική Υπηρεσία
προκύπτει ότι μέχρι και το 1993 σε πολλούς κλάδους της οικονομίας υπήρξαν
απώλειες εισοδήματος, καθώς οι ονομαστικές αυξήσεις στις αποδοχές ήταν
χαμηλότερες από τον πληθωρισμό. Η κατάσταση δείχνει να βελτιώνεται ελαφρά από
το 1994 και μετά, καθώς υποχωρούσε ο πληθωρισμός και οι ονομαστικές αυξήσεις
παρουσιάζονται μεγαλύτερες, σύμφωνα πάντοτε με τα επίσημα στοιχεία.

Για το 1998 τα ίδια στοιχεία βγάζουν πρώτους τους τραπεζοϋπαλλήλους, σε
ποσοστά αύξησης των αποδοχών τους.

Στη δεύτερη θέση έρχεται ο τομέας του λιανικού εμπορίου. Οι αποδοχές των
εργαζομένων στον κλάδο αυτόν αυξήθηκαν κατά 10,8% σε ονομαστικούς όρους, ενώ η
πραγματική αύξηση των εισοδημάτων τους (μετά την αφαίρεση του πληθωρισμού)
ήταν 6,1%.

Την τρίτη θέση κατέλαβαν οι αποδοχές στον κλάδο του ηλεκτρισμού και ύδρευσης
καθώς και στις ασφαλιστικές εταιρείες. Οι ονομαστικές αυξήσεις στις αποδοχές
στον κλάδο ηλεκτρισμού-ύδρευσης ήταν 9,5% ενώ οι πραγματικές ανήλθαν στο 4,9%.
Στις ασφαλιστικές εταιρείες οι ονομαστικές αυξήσεις ήταν 9,7% και οι
πραγματικές 4,7%.

Στον πίνακα καταγράφονται επίσης οι ετήσιες αυξήσεις της δαπάνης μισθοδοσίας
στο Δημόσιο ­ η οποία όμως περιλαμβάνει, εκτός από τις αυξήσεις που δίνονται
στους μισθούς με την εισοδηματική πολιτική, και τις αυξήσεις λόγω της
καταβολής χρονοεπιδομάτων στους υπαλλήλους του Δημοσίου ­ καθώς και οι δαπάνες
για νέες προσλήψεις.

Το ίδιο ισχύει και για τη συνολική δαπάνη μισθοδοσίας των εργαζομένων στις
δημόσιες επιχειρήσεις.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16339N521</ED>
<ID>
ID:16363

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N52&aa=1</URL></REF>


Article

<CATEGORY>vin08</CATEGORY>

 <H5>ΣΕ ΕΛΛΑΔΑ - ΠΟΡΤΟΓΑΛΙΑ - ΙΣΠΑΝΙΑ ΟΙ ΜΕΓΑΛΥΤΕΡΕΣ ΕΙΣΟΔΗΜΑΤΙΚΕΣ ΑΝΙΣΟΤΗΤΕΣ </H5><H2>Η πιο ανοιχτή ψαλίδα
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Τις μεγαλύτερες εισοδηματικές ανισότητες μαζί με την Πορτογαλία, έχει η
χώρα μας στο σύνολο των χωρών-μελών της Ευρωπαϊκής Ένωσης.

ΣΤΟ ΣΥΜΠΕΡΑΣΜΑ αυτό οδηγείται επιστημονική μελέτη τού ΙΝΕ-ΓΣΕΕ (κ. Ηλίας
Ιωακείμογλου), η οποία βασίστηκε σε στοιχεία της Ευρωπαϊκής Ένωσης. 
Η έρευνα δείχνει ότι η Ελλάδα μαζί με την Πορτογαλία έχει τη μεγαλύτερη ψαλίδα
στα εισοδήματα. 
Στον δείκτη εισοδηματικών ανισοτήτων της Eurostat συγκρίνεται το εισόδημα των
20% πλουσιότερων πολιτών μιας χώρας με το εισόδημα των 20% πιο φτωχών. 
ΒΟΡΡΑΣ - ΝΟΤΟΣ

Τα στοιχεία δείχνουν ότι υπάρχει ένας σαφής διαχωρισμός των χωρών-μελών της
Ε.Ε. μεταξύ Βορείων και Νοτίων: ο δείκτης λαμβάνει τη μέγιστη τιμή του στην
Πορτογαλία, την Ελλάδα και την Ισπανία και τη μικρότερη τιμή του στη Δανία και
την Ολλανδία. Στην Πορτογαλία, το εισόδημα των 20% πλουσιότερων κατοίκων είναι
7,1 φορές μεγαλύτερο από το εισόδημα των 20% πιο φτωχών, ενώ το αντίστοιχο
μέγεθος στη Δανία είναι μόλις 3,1. Ο δείκτης ανέρχεται σε 5,3 κατά μέσον όρο
για τις χώρες της Ε.Ε.

Όπως τονίζεται στη μελέτη, η ανισότητα των εισοδημάτων εμφανίζει ισχυρή
συσχέτιση με το ωριαίο κόστος εργασίας κάθε χώρας. Οι χώρες με το χαμηλότερο
κόστος εργασίας παρουσιάζουν τις μεγαλύτερες ανισότητες και αντιστρόφως:
προφανώς η πολιτική των χαμηλών μισθών επιδεινώνει την άνιση κατανομή του
προϊόντος. 
Το ωριαίο κόστος εργασίας στις χώρες-μέλη της Ε.Ε. κυμαίνεται σημαντικά
ανάλογα με τη χώρα. 
Η ομάδα χωρών χαμηλού κόστους εργασίας αποτελείται από την Πορτογαλία, την
Ελλάδα, την Ισπανία, την Ιρλανδία και τη Βρετανία. Εκτός της Πορτογαλίας, που
διατηρεί τη φθηνότερη εργασία μεταξύ των 15 χωρών-μελών (24,8 με μέσο όρο Ε.Ε.
- 100) και της Ελλάδας (41,6), οι άλλες τρεις χώρες έχουν ωριαίο κόστος
εργασίας, το οποίο ανέρχεται περίπου σε 60-65% του μέσου κοινοτικού όρου. 
ΚΟΣΤΟΣ - ΕΙΣΟΔΗΜΑ 
Όλα αυτά δείχνουν ότι υπάρχει σαφέστατη αρνητική συσχέτιση μεταξύ του χαμηλού
ωριαίου κόστους εργασίας και των εισοδηματικών ανισοτήτων. Γιατί αυτό που
εμφανίζεται ως κόστος εργασίας για τις επιχειρήσεις, αποτελεί εισόδημα για
τους μισθωτούς. 
Επομένως, τονίζεται στη μελέτη, μια πολιτική που επιδιώκει τη μείωση του
κόστους εργασίας μέσω χαμηλών μισθών, εμφανίζεται ως αντιφατική με τις
προσπάθειες για μείωση των εισοδηματικών ανισοτήτων.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N53</CAT>
<ED>
Κωδικός άρθρου: A16339N531</ED>
<ID>
ID:16364

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N53&aa=1</URL></REF>


Article

<CATEGORY>vin08</CATEGORY>

 <H5>ΜΙΚΡΟΤΕΡΕΣ ΟΙ ΜΕΙΩΣΕΙΣ ΤΙΜΩΝ ΣΕ ΜΕΤΑΧΕΙΡΙΣΜΕΝΕΣ ΜΟΤΟΣΥΚΛΕΤΕΣ - ΦΟΡΤΗΓΑ
</H5><H2>Ανάχωμα από Δρυ
</H2>
Άλλες μεταχειρισμένες μοτοσυκλέτες θα πωλούνται φτηνότερα και άλλες ακριβότερα
απ' ό,τι προβλεπόταν, δήλωσε χθες το βράδυ στη Βουλή ο υφυπουργός Οικονομικών
Γιώργος Δρυς, κατά τη συζήτηση του νομοσχεδίου για τη φορολογία των Ι.Χ.

Όσο για τα μεταχειρισμένα φορτηγά, αυτά θα πωλούνται τελικώς ακριβότερα απ'
ό,τι αρχικώς είχε ανακοινωθεί, πρόσθεσε.

Ο κ. Δρυς εξήγησε ότι για τις μεταχειρισμένες μοτοσυκλέτες ­ η αγορά
ουσιαστικά κινείται με αυτές ­ θα προσδιορίζεται στο εξής συντελεστής μείωσης,
με βάση τα έτη της κυκλοφορίας της. Και θα λαμβάνεται υπόψη η χονδρική τιμή πώλησης.

Σύμφωνα με τις ανακοινώσεις του κ. Δρυ: τα ποσοστά μείωσης για ένα ή δύο έτη
είναι 14%, για πάνω από δύο ή τρία έτη 21%, για πάνω από τρία και τέσσερα έτη
25%, για τέσσερα ή πέντε έτη 32%, για πάνω από επτά και οκτώ 42% και, τέλος,
για πάνω από οκτώ 46%.

Εάν δεν έχει δοθεί στην τελωνειακή υπηρεσία αξιών τιμοκατάλογος από τους
επίσημους διανομείς, τότε αυτή η υπηρεσία θα καθορίζει τις τιμές.

Στο μεταξύ, κι ενώ αρχικώς προβλεπόταν η χρήση συντελεστών που ίσχυαν για
μεταχειρισμένα φορτηγά μεικτού βάρους έως 3,5 τόνων να μειώνονται κατά 30%,
τελικώς αυτό δεν θα ισχύει.

Πάντως, βάσει των διατάξεων του νομοσχεδίου, η τιμή των μεταχειρισμένων
αυτοκινήτων θα προσδιορίζεται στο εξής από την τελωνειακή υπηρεσία αξιών. Και
η τεκμαρτή τους αξία δεν θα μπορεί να είναι μικρότερη από την τιμή αγοράς τους.

Πρέπει να σημειωθεί ότι (σύμφωνα με πηγές του υπουργείου Οικονομικών) τελικά η
μείωση της τιμής των μεταχειρισμένων μοτοσυκλετών θα είναι μικρότερη από αυτήν
που αρχικά είχε ανακοινωθεί για όλες τις κατηγορίες μοτοσυκλετών. Αυτό γιατί,
με βάση τα όσα είχαν ανακοινωθεί από το υπουργείο, τα ποσοστά μείωσης λόγω
παλαιότητας ορίζονταν σε 20% για 1-2 έτη, σε 30% για 2-3 έτη, 35% για 3-4 έτη,
45% για 4-5 έτη, 50% για 5-6 έτη, 55% για 6-7 έτη, 68% για 7-8 έτη, και 65%
για 8 έτη και πάνω.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16339N541</ED>
<ID>
ID:16365

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N54&aa=1</URL></REF>


Article

<CATEGORY>vin08</CATEGORY>

 <H2>Alpha Ασφαλιστική με συνένωση δύο </H2>
ΝΕΑ ΑΣΦΑΛΙΣΤΙΚΗ εταιρεία, η Alpha Ασφαλιστική (θυγατρική της Τράπεζας Πίστεως)
δημιουργείται με τη συγχώνευση της Εμπορικής Ασφαλιστικής και της
Ελληνοβρετανικής, που εγκρίθηκε από την Επιτροπή Ανταγωνισμού.

Πρόκειται για εξαγορά του 37,94% των μετοχών της Ελληνοβρετανικής Ζωής και του
100% των μετοχών της Ελληνοβρετανικής Ζημιών από την Τράπεζα Πίστεως, που
συγχωνεύονται στην Εμπορική Ασφαλιστική για την ίδρυση της νέας εταιρείας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16339N542</ED>
<ID>
ID:16413

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N54&aa=2</URL></REF>


Article

<CATEGORY>vin08</CATEGORY>

 <H2>Θα συνεχίσει η Λάρκο </H2>
ΜΕ 3 δισ. δραχμές, χρηματοδότηση εκ μέρους των μετόχων της, θα συνεχίσει τη
λειτουργία της η εταιρεία Λάρκο.

Αυτό αποφάσισε η διυπουργική επιτροπή ύστερα από εισήγηση της υφυπουργού
Ανάπτυξης κ. Α. Διαμαντοπούλου.

Στο μεταξύ χθες πραγματοποιήθηκε στον χώρο των εγκαταστάσεων της Λάρκο
συνεδρίαση της Ε.Ε. της ΓΣΕΕ με συμμετοχή των Εργατικών Κέντρων της Στερεάς
Ελλάδας, των ομοσπονδιών του κλάδου και των σωματείων της Λάρκο.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16339N543</ED>
<ID>
ID:16452

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N54&aa=3</URL></REF>


Article

<CATEGORY>vin08</CATEGORY>

 <H2>Παρανομίες λόγω... παραλογισμού
</H2>
ΜΙΑ ΣΤΙΣ δύο επιχειρήσεις στην Αττική λειτουργούν παράνομα!

Τα στοιχεία κατατέθηκαν στη Βουλή από τον πρόεδρο του Βιοτεχνικού
Επιμελητηρίου Αθηνών κ. Εφραιμίδη και δεν διαψεύσθηκαν από την κυβέρνηση.

Η παράνομη λειτουργία του 50% των μικρομεσαίων επιχειρήσεων της Αττικής
οφείλεται (όπως είπε στη συνεδρίαση της Επιτροπής Παραγωγής και Εμπορίου), στο
ότι δεν έχει τροποποιηθεί το Προεδρικό Διάταγμα 84/84 που απαγορεύει την
ίδρυση και εγκατάσταση οποιασδήποτε βιοτεχνίας ή βιομηχανίας ή αποθήκης.

Ο κ. Εφραιμίδης αναφέρθηκε στο θέμα για να δείξει, όπως εξήγησε, από τη μια
τον παραλογισμό που επικρατεί και από την άλλη τη δυναμική των μικρομεσαίων επιχειρήσεων.

Το πρόβλημα έγκειται, πρόσθεσε, στο ότι αυτές οι παράνομες εταιρείες ­
τουλάχιστον για το υπουργείο Ανάπτυξης ­ δεν δικαιούνται ούτε προγράμματα ούτε επιδοτήσεις.

Ο κ. Εφραιμίδης είπε ακόμη ότι θα πρέπει να γίνουν τροποποιήσεις στην
κατεύθυνση των προδιαγραφών που προβλέπει η Ευρωπαϊκή Ένωση.

Στη χθεσινή συνεδρίαση της Επιτροπής Παραγωγής και Εμπορίου αρκετοί βουλευτές
της αντιπολίτευσης εξέφρασαν την αγωνία τους για την τύχη του ΕΟΜΜΕΧ, ενώ έξω
από το κτίριο της Βουλής ήταν συγκεντρωμένοι εργαζόμενοι στον Οργανισμό με
αίτημα τη σωτηρία του.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16339N544</ED>
<ID>
ID:16478

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N54&aa=4</URL></REF>


Article

<CATEGORY>vin08</CATEGORY>

 <H2>Έως το τέλος Ιανουαρίου οι προτάσεις για επενδύσεις
</H2>
ΣΤΟ ΥΨΟΣ ρεκόρ των 2,2 τρισεκατομμυρίων δραχμών θα φθάσει το φετινό Πρόγραμμα
Δημοσίων Επενδύσεων. Η εγκύκλιος με τις γενικές οδηγίες για τον τρόπο
κατάρτισης των προγραμμάτων του 1999 εστάλη ήδη στους αρμόδιους φορείς
(υπουργεία, περιφέρειες, νομαρχίες), οι οποίοι προγραμματίζουν και εκτελούν
έργα του Προγράμματος.

Σύμφωνα με την εγκύκλιο, η οποία υπογράφεται από τον αρμόδιο υφυπουργό Εθνικής
Οικονομίας κ. Χ. Πάχτα, οι φορείς πρέπει να υποβάλουν τις προτάσεις τους για
χρηματοδότηση επενδυτικών προγραμμάτων μέχρι το τέλος Ιανουαρίου.

Το συνολικό ύψος του ορίου πληρωμών για το Πρόγραμμα Δημοσίων Επενδύσεων έχει
καθοριστεί στα 2,195 τρισεκατομμύρια δραχμές, από τα οποία τα 1.700
δισεκατομμύρια θα διατεθούν για την προώθηση έργων που συγχρηματοδοτούνται από
τα διαρθρωτικά ταμεία της Ευρωπαϊκής Ένωσης και τα υπόλοιπα 495 δισεκατομμύρια
δραχμές για την εκτέλεση έργων που χρηματοδοτούνται από εθνικούς πόρους ή
δανειοδοτούνται από διεθνείς οργανισμούς.

Το συνολικό ύψος του ορίου πληρωμών για το Πρόγραμμα Δημοσίων Επενδύσεων του
1999 είναι αυξημένο κατά 16,3% σε σχέση με το 1998, κατά 34% σε σχέση με το
1997, διπλάσιο σε σχέση με το 1996 και τριπλάσιο σε σχέση με το 1993. Όπως
επισημαίνεται στην εγκύκλιο, η έγκαιρη και ομαλή ολοκλήρωση του περυσινού ΠΔΕ
δίνει τη δυνατότητα για εκτέλεση του φετινού χωρίς καθυστερήσεις. Μάλιστα, με
απόφαση του υφυπουργού Εθνικής Οικονομίας έχουν ήδη εγκριθεί χρηματοδοτήσεις
ύψους 137 δισεκατομμυρίων δραχμών, οι οποίες αφορούν όλα τα υπουργεία-φορείς.

Η αποτελεσματικότητα της εκτέλεσης του φετινού Προγράμματος θα ενισχυθεί,
σύμφωνα με τη σχετική ανακοίνωση του υπουργείου Εθνικής Οικονομίας, από μια
σειρά θεσμικών, οργανωτικών και λειτουργικών παρεμβάσεων, όπως:.

* Το Ολοκληρωμένο Πληροφοριακό Σύστημα (MIS) που θα επιτρέψει τη λεπτομερή
καταγραφή των στοιχείων που αφορούν στην πορεία και χρηματοδότηση όλων των εν
εξελίξει έργων (συγχρηματοδοτούμενων και μη) στη χώρα. Το σύνολο των εφαρμογών
του συστήματος θα εγκατασταθεί σε όλες τις Γραμματείες των προγραμμάτων μέσα
στο πρώτο εξάμηνο του '99.

* Ο ποιοτικός έλεγχος των δημοσίων έργων που θα συνεχισθεί και φέτος.

* Η έκδοση προτύπων τευχών δημοπράτησης για κάθε κατηγορία και μέγεθος έργου.

* Η κατάρτιση προσχεδίου νομοθετικού πλαισίου της αναμόρφωσης και του
εκσυγχρονισμού της ισχύουσας νομοθεσίας των δημοσίων επενδύσεων.

* Η καθιέρωση της χρηματοδότησης έργων περιφερειακού χαρακτήρα από τις
Περιφέρειες ­ με την έκδοση των συλλογικών αποφάσεων για όλες τις περιφέρειες
­ αποκεντρώνοντας τον προγραμματισμό, την παρακολούθηση και τον έλεγχο στα
αρμόδια περιφερειακά όργανα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16339N545</ED>
<ID>
ID:16495

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N54&aa=5</URL></REF>


Article

<CATEGORY>vin08</CATEGORY>

 <H2>Σεμινάρια για τα μυστικά της επικοινωνίας </H2>
ΤΟ ΙΕΚ ΑΚΜΗ, ως βασικός φορέας υλοποίησης του κοινοτικού προγράμματος
συνεχιζόμενης κατάρτισης «Corpus Media ΙΙ Training», το οποίο απευθύνεται στα
στελέχη που χειρίζονται την οπτικοακουστική τεχνολογία, διοργανώνει κύκλο
ειδικών σεμιναρίων και διαλέξεων με θέμα «Τα μυστικά της τέχνης και της επικοινωνίας».

Στο πρώτο σεμινάριο, ο καταξιωμένος σκηνοθέτης Περικλής Χούρσογλου θα μιλήσει
για «Τα εργαλεία του σεναρίου» με άξονα τις εμπειρίες του από τις ταινίες που
έχει σκηνοθετήσει.

Οι ενδιαφερόμενοι μπορούν να απευθύνονται για πληροφορίες και κρατήσεις στα
γραφεία του ΙΕΚ ΑΚΜΗ, Κοδριγκτώνος 16, τηλ. 8224.074.

Θα τηρηθεί σειρά προτεραιότητας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16339N546</ED>
<ID>
ID:16507

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N54&aa=6</URL></REF>


Article

<CATEGORY>vin08</CATEGORY>

 <H2>Δεν υπάρχει απόφαση για το γάλα </H2>
ΜΕ ΔΙΑΠΡΑΓΜΑΤΕΥΣΕΙΣ στο προσεχές Συμβούλιο Υπουργών Γεωργίας, συνδέεται η
προώθηση του προεδρικού διατάγματος για την παράταση της «διάρκειας ζωής» στο
παστεριωμένο γάλα.

Όπως δήλωσε χθες ο υπουργός Γεωργίας κ. Γ. Ανωμερίτης δεν έχει ληφθεί οριστική
απόφαση για την παράταση.

Σύμφωνα με πληροφορίες όμως, η ελληνική πλευρά στο Συμβούλιο Υπουργών αλλά και
στην Επιτροπή διεκδικεί αύξηση της ποσόστωσης γάλακτος, οπότε δεν αποκλείεται
σύνθεση των δύο θεμάτων.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16339N547</ED>
<ID>
ID:16514

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N54&aa=7</URL></REF>


Article

<CATEGORY>vin08</CATEGORY>

 <H2>Να μην παραβιάζεται το ωράριο </H2>
ΘΕΣΣΑΛΟΝΙΚΗ. Γραφείο Βόρειας Ελλάδας

ΠΑΡΑΒΙΑΣΗ του ωραρίου λειτουργίας των εμπορικών καταστημάτων στη Θεσσαλονίκη
από τους εργοδότες με την ανοχή των επιθεωρήσεων εργασίας καταγγέλλουν οι
εμποροϋπάλληλοι που προχωρούν σε σειρά δυναμικών κινητοποιήσεων.

Το διοικητικό συμβούλιο της Ένωσης Εμποροϋπαλλήλων αποφάσισε ομόφωνα την
πραγματοποίηση κλιμακούμενων κινητοποιήσεων στη λήξη του ωραρίου σε όλα τα
εμπορικά καταστήματα της πόλης και επαφές με όλους τους φορείς που έχουν σχέση
με τον προγραμματισμό και την τήρηση του ωραρίου.

Οι εκπρόσωποι των εμποροϋπαλλήλων επισημαίνουν ότι στην περίοδο των γιορτών το
ωράριο στα καταστήματα της Θεσσαλονίκης καταπατήθηκε κατά μισή ώρα, ότι οι
περισσότεροι εργοδότες συνεχίζουν να το παραβιάζουν συστηματικά, ενώ
καταγγέλλουν ότι με απόφαση του νομάρχη Θεσσαλονίκης δόθηκε χαριστική άδεια
για λειτουργία καταστήματος και την Κυριακή.

«Η επιθεώρηση εργασίας όχι μόνο δεν κάνει τίποτε, αλλά αφήνει περιθώρια
παραβίασης του νόμου για το ωράριο. Με την ανοχή της καταστρατηγούνται τα
δικαιώματα των εργαζομένων σε σχέση με το ωράριο (ρεπό, πρόγραμμα εργασίας,
υπερωρίες, καταστρατήγηση του πενθήμερου 40ώρου, τρομοκρατία για απολύσεις,
κ.ά.)», αναφέρεται μεταξύ άλλων σε ανακοίνωση που εξέδωσε η Ένωση Εμποροϋπαλλήλων.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16339N548</ED>
<ID>
ID:16517

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N54&aa=8</URL></REF>


Article

<CATEGORY>vin08</CATEGORY>

 <H2>Η πρώτη σύμβαση στη Γενική Τράπεζα </H2>
ΕΠΙΧΕΙΡΗΣΙΑΚΗ σύμβαση για πρώτη φορά υπεγράφη στην Γενική Τράπεζα. Η σύμβαση
έχει ισχύ από 1.1.1999 και περιλαμβάνει σειρά οικονομικών και θεσμικών
ρυθμίσεων που αφορούν όλο το προσωπικό, αλλά και παροχές που αφορούν τα
στελέχη της Τράπεζας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16339N549</ED>
<ID>
ID:16519

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N54&aa=9</URL></REF>


Article

<CATEGORY>vin08</CATEGORY>

 <H2>Μεγάλη πτώση </H2>
Με μεγάλη πτώση έκλεισαν κατά τη χθεσινή συνεδρίαση οι τιμές των μετοχών του
Χρηματιστηρίου Αξιών Αθηνών. Ο Γενικός Δείκτης Τιμών έκλεισε στις 2.798,21
μονάδες, μειωμένος κατά 185,13 μονάδες ή ποσοστό 6,21%. Η μεγαλύτερη
ενδοσυνεδριακή τιμή σημειώθηκε στις 2.959,69 μονάδες, ενώ η μικρότερη στις
2.796,01 μονάδες. Ο FTSE/ΧΑΑ 20 έκλεισε στις 1.758,87 μονάδες σημειώνοντας
πτώση της τάξεως του 6,51%. Η Παράλληλη Αγορά έκλεισε στις 210,52 μονάδες
μειωμένη κατά 5,07%. Όλοι οι επιμέρους Κλαδικοί Δείκτες κινήθηκαν πτωτικά με
την μεγαλύτερη πτώση να σημειώνουν οι κλάδοι των Κατασκευαστικών και των
Διαφόρων εταιρειών με ποσοστό 7,47% και 6,97 % αντίστοιχα. Από τις 278 μετοχές
που πραγματοποίησαν συναλλαγές, 53 σημείωσαν άνοδο, 217 παρουσίασαν πτώση και
8 παρέμειναν σταθερές, ενώ 81 έκλεισαν με αγοραστές και 138 με πωλητές. Η αξία
συναλλαγών διαμορφώθηκε σε 112,080 δισ. δρχ. (23.689.670 τεμάχια). Αναλυτικά,
τα 21.563.301 τεμάχια συνολικής αξίας 106,260 δισ. δρχ. αφορούσαν στην Κύρια
Αγορά, ενώ τα 2.126.369 τεμάχια συνολικής αξίας 5,819 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 48,524 δισ.
δρχ. (2.284.044 τεμάχια), ενώ ακολούθησαν οι Μεταλ/κες Επιχειρήσεις με 16,050
δισ. δρχ. (5.152.127 τεμάχια).
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16339N561</ED>
<ID>
ID:16366

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N56&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

275.694 
282.663 
275.554

283.081 
ΜΑΡΚΟ ΓΕΡΜΑΝΙΑΣ

164.822 
168.989 
164.739

169.239 
ΦΡΑΓΚΟ ΓΑΛΛΙΑΣ

49.144 
50.386 
49.120

50.461 
ΛΙΡΑ ΑΓΓΛΙΑΣ

454.663 
466.156 
454.433

466.846 
ΦΡΑΓΚΟ ΕΛΒΕΤΙΑΣ

201.702 
206.800 
201.600

207.106 
ΦΡΑΓΚΟ ΒΕΛΓΙΟΥ

7.991 
8.193 
7.987

8.205 
ΦΙΟΡΙΝΙ ΟΛΛΑΝΔΙΑΣ

146.283 
149.980 
146.209

150.203 
ΛΙΡΕΤΤΑ ΙΤΑΛ. (ΑΝΑ
100) 
0.166 
0.171 
0.166

0.171 
ΚΟΡΩΝΑ ΔΑΝΙΑΣ

43.298 
44.393 
43.277

44.459 
ΛΙΡΑ ΙΡΛΑΝΔΙΑΣ

409.319 
419.665 
409.111

420.286 
ΣΕΛΙΝΙ ΑΥΣΤΡΙΑΣ

23.427 
24.019 
23.416

24.055 
ΚΟΡΩΝΑ ΣΟΥΗΔΙΑΣ

35.313 
36.206 
35.295

36.259 
ΚΟΡΩΝΑ ΝΟΡΒΗΓΙΑΣ

36.866 
37.798 
36.847

37.854 
ΔΟΛΑΡΙΟ ΚΑΝΑΔΑ

180.473 
185.035 
180.381

185.308 
ΔΟΛΑΡΙΟ ΑΥΣΤΡΑΛΙΑΣ

175.152 
179.579 
175.063

179.845 
ΓΙΕΝ ΙΑΠΩΝΙΑΣ (ΑΝΑ
100) 
2.459 
2.521 
2.458

2.525 
ΛΙΡΑ ΚΥΠΡΟΥ

551.862 
565.812 
551.583

566.649 
ΕΥΡΩ 
322.365 
330.513 
322.202 
331.002 
ΠΕΣΕΤΑ ΙΣΠΑΝΙΑΣ

1.937 
1.986 
1.937

1.989 
ΕΣΚΟΥΔΟ ΠΟΡΤΟΓΑΛΙΑΣ

1.608 
1.649 
1.607

1.651 
ΜΑΡΚΟ ΦΙΝΛΑΝΔΙΑΣ

54.218 
55.588 
54.191

55.671 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.990 
Ελισάβετ 1974 και μεταγενέστερα: 19.990 
Παλαιάς κοπής: 19.710 
Πώληση: 21.400 
<REF><SOURCE>ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16339N571</ED>
<ID>
ID:16367

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N57&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η κουραστική καθημερινότητα σας οδηγεί στην
ανάγκη να μείνετε για λίγο κλεισμένοι στον εαυτό σας, ακούστε τις εσωτερικές
ανάγκες και πάρτε δύναμη για να συνεχίσετε την πορεία σας. Η απελευθέρωση από
καταστάσεις του παρελθόντος θα είναι ανανεωτική και εξελικτική.

ΥΔΡΟΧΟΟΣ

(20 Ιανουαρίου - 18 Φεβρουαρίου). Καλό θα ήταν να μειώσετε τις εγωιστικές σας
τάσεις, να αυξήσετε την προσαρμοστικότητά σας και να αποβάλετε σκέψεις που σας
φθείρουν. Υιοθετήστε ένα νέο πνεύμα συντροφικότητας, μέσα από το οποίο θα
προχωρήσετε στην επίτευξη των στόχων σας.

ΙΧΘΥΕΣ

(19 Φεβρουαρίου - 20 Μαρτίου). Δεν υπάρχει κανένας λόγος για αυτοκαταπίεση
στον επαγγελματικό τομέα, αντιμετωπίστε με ρεαλιστικό τρόπο τις υποχρεώσεις
σας και ζητήστε τη βοήθεια ατόμων που σας αγαπούν και έχουν εμπιστοσύνη στις
ικανότητές σας.

ΚΡΙΟΣ

(21 Μαρτίου - 19 Απριλίου). Όνειρα και σχέδια της ζωής σας αρχίζουν να
παίρνουν ουσιαστική μορφή, μην κρατάτε τις σκέψεις σας μόνο για τον εαυτό σας,
φροντίστε να έρθετε σε επαφή ακόμα και με άτομα που βρίσκονται πολύ μακριά σας.

ΤΑΥΡΟΣ

(20 Απριλίου - 20 Μαΐου). Αν σας απασχολούν θέματα ακίνητης περιουσίας ή
κληρονομικά καθ' οποιονδήποτε τρόπο, η σημερινή ημέρα έχει τις κατάλληλες
προδιαγραφές για τη ρεαλιστική επίλυσή τους. Συζητήστε με τους δικούς σας τις
απόψεις και προχωρήστε δραστικά.

ΔΙΔΥΜΟΙ

(21 Μαΐου - 21 Ιουνίου). Ακόμα και αν υπάρχουν απόψεις που σας χωρίζουν από το
σύντροφο ή τους συνεργάτες σας, σήμερα υπάρχει η πιθανότητα να βρείτε μια
βιώσιμη λύση στις σχέσεις σας, ειλικρινά αξίζει τον κόπο η προσπάθεια.

ΚΑΡΚΙΝΟΣ

(22 Ιουνίου - 22 Ιουλίου). Ευτυχώς για σας είναι λίγες οι φορές που λυγίζετε
κάτω από το βάρος των υποχρεώσεων ή νιώθετε απογοήτευση από την προσφορά σας,
οι άνθρωποι που βρίσκονται κοντά σας αναγνωρίζουν τις προσπάθειές σας και θα
σας ανταμείψουν με οποιονδήποτε τρόπο.

ΛΕΩΝ

(23 Ιουλίου - 22 Αυγούστου). Ακολουθήστε την έμπνευσή σας χωρίς εξάρσεις και
υπερβολές, αν δεν έχετε παίξει στο Χρηματιστήριο δεν έχετε λόγο να ανησυχείτε
για τα οικονομικά σας. Οι γονείς φροντίστε τις ανάγκες των παιδιών σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Μην αφήνετε αρνητικές εμπειρίες του
παρελθόντος να σας απομακρύνουν από τα υπόλοιπα μέλη της οικογένειας, μην
κρατάτε τις σκέψεις σας για τον εαυτό σας, εμπιστευθείτε τους δικούς σας
ανθρώπους και θα έχετε τη συμπαράστασή τους.

ΖΥΓΟΣ

(24 Σεπτεμβρίου - 23 Οκτωβρίου). Αν υπάρξουν υποθέσεις που πρέπει να
μοιραστείτε με συγγενικά πρόσωπα, προτιμήστε αντί για ανταγωνισμό να
χρησιμοποιήσετε τη λογική σας, έχετε τα «ατού» σας και μην τα αφήσετε να πάνε
χαμένα μέσα από παρορμητικές κινήσεις.

ΣΚΟΡΠΙΟΣ

(24 Οκτωβρίου - 22 Νοεβρίου). Πιθανόν να μην είναι η στιγμή της δικαίωσης που
περιμένετε στον οικονομικό τομέα, αλλά σίγουρα κάποια έξοδα που ενδέχεται να
γίνουν αξίζουν τον κόπο. Φροντίζετε πάντοτε να προστατεύετε τα συμφέροντα και
το καλό σας όνομα.

ΤΟΞΟΤΗΣ

(23 Νοεμβρίου - 21 Δεκεμβρίου). Η έντονη προσωπικότητά σας σάς φέρνει στο
προσκήνιο και εσείς έχετε την αμέριστη συμπαράσταση των δικών σας, ακόμα και η
τύχη είναι με το μέρος σας. Όμως να είστε προσεκτικοί στις κινήσεις σας, γιατί
λάθη του παρελθόντος δεν συγχωρούνται από κανέναν.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16339N581</ED>
<ID>
ID:16344

</ID><URL>http://ta-nea.dolnet.gr/neaweb/neafile.print_unique?e=A&f=16339&m=N58&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ: ΝΙΚΗΣΕ ΔΙΚΑΙΑ ΤΟΝ ΟΛΥΜΠΙΑΚΟ ΣΤΟ ΦΑΛΗΡΟ
</H5><H2>Ιπτάμενος ΠΑΟΚ
</H2>
ΔΕΚΑΕΞΙ μήνες είχε να νικήσει ο ΠΑΟΚ μακριά από τη Θεσσαλονίκη! Και τα
κατάφερε χθες, περνώντας σαν... αεροπλάνο από το Φάληρο. Ο Ολυμπιακός προέβαλε
μικρή αντίσταση και το τελικό 71-57 ήρθε απόλυτα δίκαια για τον ΠΑΟΚ, την
ομάδα που από την αρχή πήρε «κεφάλι» στο σκορ. Τώρα, ο Δικέφαλος βλέπει με
αυξημένες ελπίδες την υπόθεση πρόκριση, ενώ ο Ολυμπιακός προς το παρόν δεν
ανησυχεί για την κατάκτηση της πρώτης θέσης του ομίλου. Κορυφαίος του ΠΑΟΚ ο
Γιώργος Μασλαρινός (20 πόντοι), πολύτιμη η συμβολή των Κινγκ - Μπέρι και δίχως
επιπτώσεις η απουσία του αρχηγού Μπαλογιάννη.

σελίδα
9
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16339O001</ED>
<ID>
ID:16368

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O00&aa=1</URL></REF>


Article

<CATEGORY>vin10</CATEGORY>

 <H2>Ο Τζόρνταν πάτησε στη γη!
</H2>
σελίδες
1, 6-7
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16339O002</ED>
<ID>
ID:16414

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O00&aa=2</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Ο ΠΑΟ δοκιμάζεται στον Πύργο </H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16339O003</ED>
<ID>
ID:16453

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Αποκλεισμός - σοκ από τον Πανσερραϊκό
</H2>
σελίδα
5
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16339O004</ED>
<ID>
ID:16479

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O00&aa=4</URL></REF>


Article

<CATEGORY>vin10</CATEGORY>

 <H2>Τρία σπορ </H2>
14.30 (ΕΤ1): Πανηλειακός-ΠΑΟ (ποδ.), 
17.30 (Κανάλι 5): ΠΑΟ-Τσερκάζι (γυν. βόλεϊ), 
21.30 (Σκάι): ΠΑΟ-Βαρέζε (μπάσκετ).
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16339O005</ED>
<ID>
ID:16496

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O00&aa=5</URL></REF>


Article

<CATEGORY>vin10</CATEGORY>

 <H5>ΤΟ ΜΠΑΣΚΕΤ ΧΑΝΕΙ ΤΗ ΛΑΜΨΗ ΤΟΥ ΜΕΤΑ ΤΗΝ ΑΠΟΧΩΡΗΣΗ ΤΟΥ ΤΖΟΡΝΤΑΝ
</H5><H2>Προσγειώθηκε
</H2>
<REF><SOURCE>ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16339O011</ED>
<ID>
ID:16369

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: «Σφιχτοί» οι Άγγλοι, περιμένουν οι Έλληνες
</H5><H2>Δυσπιστία...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Κασάπης, Μπατίστα. Ο πρώτος χθες γυμνάστηκε μόνος, αλλά στην ΑΕΚ ελπίζουν ότι
θα προλάβει το ντέρμπι με τον Ολυμπιακό

ΕΝ ΑΝΑΜΟΝΗ εξελίξεων είναι όλοι στην ΑΕΚ. Και αυτό διότι φημολογείται έντονα,
ότι μετά τις συναντήσεις στο εσωτερικό θα ακολουθήσουν νεώτερες, στο Λονδίνο,
μεταξύ στελεχών της ENIC και παραγόντων της ΑΕΚ.

Έτσι, είναι πολύ πιθανό την προσεχή εβδομάδα υψηλόβαθμο στέλεχος της ΑΕΚ (ο
Πέτρος Στάθης;) να μεταβεί στην Αγγλία, ώστε να έχει τετ α τετ με στελέχη της
ENIC. Κυρίως διότι στην ιδιοκτήτρια εταιρεία γίνονται μεταβολές, ενώ σαφώς
πρέπει να μάθουν στην ΠΑΕ πού βαδίζει η προ μηνών συμφωνία. Οι συζητήσεις
μεταξύ των κ.κ. Μελισσανίδη - Στάθη - Τζόουνς (και Σμιθ), συνεχίστηκαν χθες,
αλλά δεν βγήκε τίποτα το ουσιαστικό. Εξετάστηκαν τα οικονομικά, οι Άγγλοι
δείχνουν το ίδιο «σφιχτοί» και δύσπιστοι και οι Έλληνες περιμένουν τη Γενική
Συνέλευση και τις κινήσεις της ENIC. 
Ο ΑΓΑΘΟΚΛΕΟΥΣ

Για το θέμα του Μάριου Αγαθοκλέους, η ΑΕΚ εξακολουθεί να ελπίζει, άσχετα αν
όλοι επιμένουν πως ο Άρης σήμερα θα ανακοινώσει τον παίκτη. Πού ποντάρει;
Προφανώς με το έγγραφο «ναι» του παίκτη. Δηλαδή, στην ΑΕΚ είναι διετεθειμένοι
να κινηθούν δικαστικά και να παρουσιάσουν δελτία και συμβόλαια του Κύπριου
σέντερ φορ. Ίσως και επιταγή, ενώ θα υποστηριχθεί πως ο παίκτης πήρε και
προκαταβολή! Αν γίνουν αυτά, μάλλον θα είναι η πρώτη φορά που μια ομάδα έχει
συμβόλαιο με παίκτη και τον... κυνηγά, καταθέτοντας όλα τα έγγραφα. Διότι
παλαιότερα, αν μια μεταγραφή χαλούσε, τα (όποια) χαρτιά παρέμεναν στα συρτάρια
των ΠΑΕ. Κάτι ανάλογο θα κάνει και με την περίπτωση του Αλέκου Δέλλιου. Κατά
συνέπεια, έχουμε την απαρχή γερής κόντρας Άρη - ΑΕΚ σε όλα τα επίπεδα.

Όσο για τον ίδιο τον Αγαθοκλέους, φέρεται να είπε σε ανθρώπους του Αθηναϊκού
πως δεν συμφώνησε κάτω από πίεση, αλλά όταν του ειπώθηκε ότι η ΑΕΚ τα έχει
βρει σε όλα με την ομάδα του Βύρωνα και μένει η δική του συγκατάθεση για την
ολοκλήρωση της μεταγραφής. Να τονιστεί, πως ο προπονητής του Αθηναϊκού, Νίκος
Καρούλιας, χθες στη Λάρισα εκτιμούσε ότι τα πάντα θα τελειώσουν εντός της
εβδομάδας. Θυμίζουμε το «ναι» του Αθηναϊκού στον Άρη (συν τρεις παίκτες,
μεταξύ των οποίων δανεικό τον Χαριστέα).

Αγωνιστικά, ο Ατματσίδης προβλέπεται να μπει σήμερα σε ρυθμό προπονήσεων. Χθες
έκανε μόνος, όπως και ο Κασάπης. Ο χαφ της ΑΕΚ, ωστόσο, ελπίζει (όπως έλεγε)
να προλάβει το ντέρμπι με τον Ολυμπιακό.

Τέλος, δανεικοί παραχωρήθηκαν οι Κεφαλάς (Καβάλα), Αναστασάκος (Απόλλωνας),
Χιώτης - Πλατάκης (Εθνικός), ενώ δεν δέχθηκε να λύσει το συμβόλαιό του ο
Βασίλης Καραγιάννης.

*** Προτάθηκε στην ΑΕΚ ο Χουάν Χοσέ Μπορέλι.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16339O021</ED>
<ID>
ID:16373

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Αλλάζει την άμυνα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο ΟΛΥΜΠΙΑΚΟΣ πέρασε σαν σίφουνας από τη Νεάπολη με το εντυπωσιακό 7-4 επί του
Ιωνικού, ωστόσο ο Ντούσαν Μπάγιεβιτς ετοιμάζει αλλαγές στην άμυνα, εν όψει του
αγώνα της Κυριακής με τη Skoda Ξάνθη, στο Άργος. Ο κόουτς των πρωταθλητών
αναμένεται να επαναφέρει στην αμυντική γραμμή τούς Ανατολάκη (στη θέση του
Άντζα), Μαυρογενίδη (θα αντικαταστήσει τον τραυματία Αμανατίδη).

Ο Ντούσκο έχει εμπιστοσύνη στον Άντζα και από την πρώτη στιγμή τον κάλυψε για
τα λάθη του στη Νεάπολη, λέγοντας ότι «τέτοια λάθη γίνονται στο παιχνίδι».. Οι
φίλοι του Ολυμπιακού αναμένεται να δημιουργήσουν καυτή ατμόσφαιρα στο γήπεδο
του Άργους. Σήμερα θα τεθούν στην κυκλοφορία 11.000 εισιτήρια (τιμώνται 1.500
και 3.500 δρχ.). Σε δηλώσεις του στο TV Πειραιά ο Πέτρος Κόκκαλης τόνισε: «Ο
Ολυμπιακός θα περιμένει την επίσημη τοποθέτηση της ΕΟΑ για το Στάδιο
Καραϊσκάκη. Αν δεν μας ικανοποιεί, θα προσπαθήσουμε να δημιουργήσουμε δικό μας
γήπεδο στου Ρέντη. Όσον αφορά το θέμα των μεταγραφών, θα πρέπει να βρούμε
κάποιον ποδοσφαιριστή καλύτερο από αυτούς που έχουμε. Ο προϋπολογισμός μας δεν
επιτρέπει μία μεγάλη μεταγραφή».

* Εκατόν εξήντα εκατομμύρια δραχμές θα μοιράσει αύριο ο Ολυμπιακός στους
ποδοσφαιριστές (το ποσόν αντιστοιχεί σε πριμ για τις νίκες στο Τσάμπιονς Λιγκ
επί της Πόρτο και της Κροάσια).

* Το έργο του Λουίτζι Πιραντέλο «Το παιχνίδι των ρόλων» θα παρακολουθήσουν
σήμερα 22 βετεράνοι ποδοσφαιριστές του Ολυμπιακό, στο θέατρο της οδού Κεφαλληνίας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16339O022</ED>
<ID>
ID:16418

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Παίρνει και τον Μαλλούς
</H2>
* ΘΕΣΣΑΛΟΝΙΚΗ

ΑΛΛΗ ΜΙΑ μεταγραφή ολοκλήρωσε χθες ο Άρης, ενώ σήμερα αναμένεται να
τελειώσει και τυπικά το θέμα της μετακίνησης του Μάριου Αγαθοκλέους στο
Χαριλάου. Ο Γιάννης Μαλλούς, λοιπόν, θα φοράει τη φανέλα του Άρη για τα
επόμενα τριάμισι χρόνια, καθώς οι «κίτρινοι» συμφώνησαν και με τη Βέροια για
την απόκτηση του αμυντικού. Σύμφωνα με πληροφορίες οι δύο πλευρές τα βρήκαν
στα 50 εκατομμύρια δραχμές, ενώ οι αμοιβές του Μαλλούς φτάνουν τα 100
εκατομμύρια. «Αύριο (σήμερα) θα ολοκληρώσουμε τις τελευταίες λεπτομέρειες»,
ήταν η χθεσινοβραδινή θέση του προέδρου της ΠΑΕ Άρης, Λάκη Ιωαννίδη, για το
θέμα του Αγαθοκλέους που είναι «τελειωμένη υπόθεση» για τον Άρη.. Οι
«κίτρινοι» ήδη έχουν συμφωνήσει με τον Αθηναϊκό, ενώ έκαμψαν και τις
τελευταίες αντιρρήσεις του Κύπριου επιθετικού. Δεν αποκλείεται σήμερα ο
παίκτης να βρεθεί στη Θεσσαλονίκη προκειμένου να υπογράψει συμβόλαιο συνεργασίας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16339O023</ED>
<ID>
ID:16457

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O02&aa=3</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ
</H5><H2>Ακόμα μία αποτυχία
</H2>
ΣΤΟ ΧΕΙΛΟΣ του αποκλεισμού από το Κύπελλο Ιταλίας βρίσκεται η Γιουβέντους μετά
την ήττα της με 2-1 από την Μπολώνια, στο Ντέλε Άλπι, στον πρώτο αγώνα της
προημιτελικής φάσης. Οι «μπιανκονέρι» προηγήθηκαν στο 12' με τον Περότα για να
απαντήσουν οι φιλοξενούμενοι με τους Μποσέλι (74') και Ίνγκεσον (90' με
πέναλτι). Αξιοσημείωτο το γεγονός ότι οι οπαδοί της Γιουβέντους σε όλη τη
διάρκεια του αγώνα φώναζαν συνθήματα εναντίον του Τούρκου Χακάν Σουκούρ, τον
οποίον βολιδοσκοπεί η ιταλική ομάδα.

*** Σε επαναληπτικούς αγώνες του τρίτου γύρου του Κυπέλλου Αγγλίας
σημειώθηκαν τα εξής αποτελέσματα: Φούλαμ-Σάουθαμπτον 1-0, Λιντς - Ράσντεν
& Ντάιαμοντς 3-1, Σουόνσι-Γουεστ Χαμ 1-0.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16339O024</ED>
<ID>
ID:16483

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O02&aa=4</URL></REF>


Article

<CATEGORY>vin10</CATEGORY>

 <H5>ΕΠΙΧΟΡΗΓΗΣΗ
</H5><H2>Αύξηση 400 εκατ.
</H2>
ΣΤΟ 1,6 δισ. δρχ. θα φθάσει η επιχορήγηση της ΕΠΟ από την πολιτεία για το 1999
και θα είναι αυξημένη κατά 400 εκατ. σε σχέση με πέρυσι (1,2 δισ.).

Αυτό υποσχέθηκε χθες ο υφυπουργός Αθλητισμού Ανδρέας Φούρας στο προεδρείο
της Ομοσπονδίας που τον επισκέφθηκε στο γραφείο του. Έτσι, όλα δείχνουν πως ο
(φιλόδοξος) προϋπολογισμός της ΕΠΟ, της τάξεως των 4,5 δισ. δρχ., για την
τρέχουσα περίοδο, μάλλον θα καλυφθεί.

Ο υφυπουργός υποσχέθηκε ακόμη στην ηγεσία της Ποδοσφαιρικής Ομοσπονδίας:

α. Ποσοστό 1% από το ΚΙΝΟ, όταν αυτό αρχίσει.

β. Καταβολή 400 εκατ. δρχ. προς την ΕΠΟ μέσα στο 1999, για βελτίωση των
γηπεδικών εγκαταστάσεων των Ενώσεων.

γ. Μικρή αύξηση, περίπου 10%, στις επιχορηγήσεις των ερασιτεχνικών
σωματείων. Πέρυσι, είχε δοθεί από τη ΓΓΑ το ποσό των 2 δισ. δρχ. γι' αυτόν το
σκοπό και για φέτος το ποσό αναμένεται να ανέλθει στα 2,2 δισ.

«Θετική» χαρακτήρισε ο πρόεδρος της ΕΠΟ Σωτήρης Αλημίσης τη συνάντηση με
τον υφυπουργό και πρόσθεσε ότι «οι επιχορηγήσεις της ΕΠΟ προς τις Ενώσεις θα
αυξηθούν από 35% έως και 50%».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16339O025</ED>
<ID>
ID:16500

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O02&aa=5</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16339O026</ED>
<ID>
ID:16509

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O02&aa=6</URL></REF>


Article

<CATEGORY>vin10</CATEGORY>

 <H5>ΒΑΡΔΙΝΟΓΙΑΝΝΗΣ: ΘΕΛΟΥΜΕ ΚΑΛΥΤΕΡΟ ΑΠΟ ΤΟΥΣ ΥΠΑΡΧΟΝΤΕΣ
</H5><H2>Έτοιμο παίκτη
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Βαζέχα - Κόλτζος. Παναθηναϊκός και Πανηλειακός κοντράρονται σήμερα για το Κύπελλο

«ΟΛΕΣ οι κινήσεις γίνονται με προσοχή. Θα πάρουμε παίκτη μόνον εφόσον
αποδειχτεί ότι μπορεί να παίξει αμέσως στην ομάδα. Επιπλέον αυτός που θα
αποκτηθεί πρέπει να είναι καλύτερος από τους υπάρχοντες».

Ο πρόεδρος του ΠΑΟ, κ. Γ. Βαρδινογιάννης, ήταν σαφής χθες μιλώντας στην
«ΟΜΑΔΑ». Ξεκαθάρισε τη θέση του, επιβεβαίωσε τον ενδιαφέρον των «πρασίνων» για
τον Νασιόπουλο («είναι δικός μας παίκτης και μάλιστα αξιόλογος») και πρόσθεσε
ότι οι δοκιμές και οι αναζητήσεις θα συνεχιστούν μέχρι την τελευταία ημέρα των
μεταγραφών, ώσπου να βρει ο Παναθηναϊκός τον άσο που χρειάζεται.

Ο Αρκάντιους Μπακ επέστρεψε στην Πολωνία, αφού υπήρξε αρνητική εισήγηση από
τον Βασίλη Δανιήλ. Από ώρα σε ώρα αναμένεται άλλος παίκτης στην Παιανία για
δοκιμή. Πρόκειται για τον Περουβιανό Ρομπέρτο Φαρφάν, 25 ετών, επιθετικό της
Ουνιβερσιτάριο, ο οποίος έχει καλές συστάσεις:

«Για μας οι καλές συστάσεις δεν σημαίνουν τίποτα. Καλές συστάσεις είχαν και οι
Μικουλένας, Μπακ, αλλά δεν αποκτήθηκαν. Αυτό που έγινε με τον Στράντλι, που
ήρθε βασικός από την Εθνική Νορβηγίας και δεν έπαιξε σχεδόν καθόλου στον
Παναθηναϊκό, δεν πρόκειται να επαναληφθεί. Θα περάσουν όλοι από "κόσκινο",
όπως και να λέγονται. Στην πράξη θα δούμε ποιος παίκτης μπορεί να βοηθήσει
ουσιαστικά τον Παναθηναϊκό», μας είπε χθες καλά ενημερωμένη πηγή.

Μέχρι το τέλος του μήνα δεν αποκλείεται να έρθει στην Αθήνα και ο Ιονέλ
Γκανέα, πρώτος σκόρερ της Ρουμανίας. Όπως προαναφέραμε όμως, η άφιξη αυτών των
παικτών δεν σημαίνει αυτομάτως και την απόκτησή τους. Επαναλαμβάνουμε αυτό που
αποκαλύψαμε προ δυο ημερών: φαβορί για επιστροφή στην Παιανία είναι ο Γιώργος
Νασιόπουλος, παίκτης με πολλά προσόντα κι αν θέλετε αδικημένος.

Στο μεταξύ, Απόλλων και ΟΦΗ πιέζουν τον πρόεδρο για την παραχώρηση των
Θεοφύλακτου Νικολαΐδη και Αλέξη Αλεξούδη, αντίστοιχα. Ο κ. Βαρδινογιάννης
κρατάει, προς το παρόν, επιφυλακτική στάση.

ΣΤΟ ΚΥΠΕΛΛΟ

Στον Πύργο (14.30) παίζει σήμερα ο Παναθηναϊκός για το κύπελλο,
αντιμετωπίζοντας τον Πανηλειακό. Οι «πράσινοι» δεν θα έχουν στη διάθεσή τους
Βαζέχα, Ασάνοβιτς, Αλεξόπουλο, οι οποίοι είναι τιμωρημένοι:

«Το ματς χρειάζεται προσοχή. Ο Πανηλειακός είναι πολύ καλή ομάδα και μάλιστα
παίζει στην έδρα του. Θέλουμε να συνεχίσουμε στο θεσμό του κυπέλλου και θα τα
δώσουμε όλα για να πετύχουμε το στόχο μας», δήλωσε ο Βασίλης Δανιήλ.

Πιθανή σύνθεση: Νικοπολίδης, Λαγωνικάκης, Φύσσας, Γκούμας, Βόκολος,
Μιλόγιεβιτς, Κωνσταντινίδης, Μίκλαντ, Καραγκούνης, Λυμπερόπουλος, Σιμπνιέφσκι.

*** Σε διεθνές τουρνουά στην Τουρκία κλήθηκε να συμμετάσχει ο ΠΑΟ από 20-27
Ιανουαρίου. Αν υπάρξει διακοπή του πρωταθλήματος οι «πράσινοι» θα μεταβούν
στην Κωνσταντινούπολη και θα παίξουν με Γαλατά Σαράϊ, Φενέρ Μπαχτσέ,
Φέγιενορντ και Μπορούσια Ντόρτμουντ.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16339O031</ED>
<ID>
ID:16374

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΠΟ: Η μία αγωνιστική έγινε πρόστιμο 1 εκατ.
</H5><H2>Ακυρώθηκε η ποινή, η ΑΕΚ παίζει στην έδρα της
</H2>
Ο ΑΓΩΝΑΣ της ΑΕΚ με τον Ηρακλή θα διεξαχθεί τελικά την Κυριακή (5.30 μ.μ.) στο
Στάδιο «Νίκος Γκούμας» και θα μεταδοθεί απ' ευθείας από το συνδρομητικό κανάλι.

Η Δευτεροβάθμια Δικαστική Επιτροπή της ΕΠΟ ακύρωσε χθες την ποινή του
αποκλεισμού μιας αγωνιστικής ημέρας, που πρωτόδικα είχε επιβληθεί στην ΑΕΚ από
τον αθλητικό δικαστή, για επεισόδια των οπαδών της στο παιχνίδι με τον
Παναθηναϊκό και τη μετέτρεψε σε χρηματικό πρόστιμο 1 εκατ. δρχ.

Η έφεση, όμως, του Άρη για τον αποκλεισμό της έδρας του, για δυο αγωνιστικές,
λόγω επεισοδίων στον αγώνα Κυπέλλου με τον Ολυμπιακό δεν είχε την ίδια τύχη. Η
ποινή παραμένει ώς έχει και η ομάδα της Θεσσαλονίκης θ' αντιμετωπίσει τον ΟΦΗ
(Σάββατο, 3 μμ. απ' ευθείας μετάδοση από το Filmnet) στο ουδέτερο γήπεδο του
Βόλου και όχι στη Λάρισα όπως είχε αρχικά αποφασίσει η Εκτελεστική Επιτροπή
της ΕΠΑΕ.

Οι άλλοι αγώνες των τιμωρημένων ομάδων δεν αλλάζουν έδρα. Το παιχνίδι
Ολυμπιακού - Ξάνθης θα γίνει στο Άργος και η αναμέτρηση του ΠΑΟΚ με την
Προοδευτική στην Καρδίτσα.

Το παιχνίδι Πανελευσινιακού - Παναθηναϊκού θα διεξαχθεί την Δευτέρα, στις 3
μ.μ. και θα μεταδοθεί από το Filmnet.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16339O032</ED>
<ID>
ID:16419

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O03&aa=2</URL></REF>


Article

<CATEGORY>vin10</CATEGORY>

 <H5>Αυτοί κάτι ξέρουν...
</H5><H5></H5><H5>Το Γουέμπλεϊ στο σφυρί
</H5><H5></H5><H5>Νικήτρια στα χαρτιά
</H5><H5></H5><H5>Τούρκος στην «Κυρία»
</H5><H2>Εμπιστευτικά </H2>
* «ΣΥΝΗΘΙΣΜΕΝΕΣ μπίζνες» χαρακτήρισαν τις δραστηριότητες των μελών της ΔΟΕ
δύο από τους μεγαλύτερους αθλητές στην ιστορία του παγκόσμιου αθλητισμού, ο
Καρλ Λιούις και ο Μαρκ Σπιτς. Ο Λιούις τόνισε, πως όλοι σχεδόν πιστεύουν πως
δεν είναι μόνο το Σολτ Λέικ που δωροδόκησε αθανάτους, ενώ ο Σπιτς υπογράμμισε
πως πήρε μια «γεύση» από το ολυμπιακό κίνημα, όταν προσκλήθηκε από τη
Στοκχόλμη για να βοηθήσει την υποψηφιότητά της για τους Ολυμπιακούς του 2004.

* Η ΙΔΙΟΚΤΗΤΡΙΑ εταιρεία του Σταδίου Γουέμπλεϊ συμφώνησε τελικά να πουλήσει
το ιστορικό γήπεδο έναντι 50 δισ. δραχμών στον κατασκευαστικό όμιλο English
National Stadium Denelopment Company, ο οποίος ελέγχεται από την αγγλική
ομοσπονδία. Σε 18 μήνες θα ξεκινήσει η ανακατασκευή του, προκειμένου να είναι
έτοιμο να διεκδικήσει το Παγκόσμιο Πρωτάθλημα Στίβου το 2003.

* Η ΙΣΠΑΝΙΚΗ ομοσπονδία αφαίρεσε τους βαθμούς της νίκης που κατέκτησε η
Βαγιαδολίδ στο παιχνίδι με την Μπέτις (2-1), καθώς με την πρώτη είχαν
αγωνιστεί πέντε μη κοινοτικοί παίκτες. Ο αγώνας κατακυρώθηκε στην Μπέτις με
σκορ 3-0.

* ΣΗΜΕΡΑ αναμένεται να ολοκληρωθεί η μεταγραφή του Τούρκου επιθετικού Χακάν
Σουκούρ στη Γιουβέντους. Η ιταλική ομάδα συμφώνησε να καταβάλει στη
Γαλατάσαραϊ 3,4 δισ. δραχμές, αλλά ο Σουκούρ αύξησε αιφνιδιαστικά τις
απαιτήσεις του, με αποτέλεσμα να αναβληθεί για σήμερα η επικύρωση της συμφωνίας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16339O033</ED>
<ID>
ID:16458

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O03&aa=3</URL></REF>


Article

<CATEGORY>vin10</CATEGORY>

 <H5>SKODA ΞΑΝΘΗ: Η ΠΡΟΚΡΙΣΗ ΗΡΘΕ ΑΠΟ ΤΟΝ ΠΑΓΚΟ
</H5><H2>Άλλαξε... μηχανή
</H2>
Πανηγυρισμοί από τους σκόρερ Καρτάλη και Τεγγελίδη, αριστερά ο αρχηγός Κεχαγιάς

ΣΤΟ δεύτερο ημίχρονο η Skoda Ξάνθη έπαιξε καλό ποδόσφαιρο, νίκησε 2-0 τον ΑΟ
Καρδίτσας και προκρίθηκε στις «8» του Κυπέλλου.

Η ακριτική ομάδα είχε τον έλεγχο του αγώνα, αλλά στο πρώτο ημίχρονο
απογοήτευσε με τα συνεχή λάθη και τις επιπολαιότητες των ποδοσφαιριστών της.
Οι οπαδοί της, αποδοκίμασαν τον Μπα, ο οποίος είχε πολύ κακή απόδοση. Η
αντικατάσταση των δύο ξένων (Μπα και Τσακίρ), από τους Μακρή και Καρτάλη,
έδωσε άλλον «αέρα» στους γηπεδούχους. Ο δεύτερος μάλιστα ήταν ό,τι καλύτερο
παρουσίασε χθες η ομάδα της Ξάνθης. Η ομάδα της Καρδίτσας είχε στόχο την
ισοπαλία, αλλά δεν τα κατάφερε.

Στο 63' ο Κεχαγιάς έβγαλε σέντρα και ο Καρτάλης με κεφαλιά άνοιξε το σκορ
(1-0). Δύο λεπτά αργότερα (65') ο Καρτάλης έκανε τη σέντρα και ο Τεγγελίδης με
κεφαλιά πέτυχε το 2-0. Δύο φορές η μπάλα χτύπησε στο δοκάρι από προσπάθειες
των γηπεδούχων. Στο 41' από σουτ του Βιλανάκη (οριζόντιο) και στο 79' από σουτ
του Τεγγελίδη (δεξί).

Καλή ήταν η διαιτησία του Ευθυμιάδη από τη Δράμα που έδειξε κίτρινη κάρτα
στους: Σακελλάρη Δ. και Αβραμίδη.

SKODA ΞΑΝΘΗ: Μπούτσεκ, Παπαδημητρίου, Βενετίδης, Κεχαγιάς, Μπα (56'
Μακρής), Τεγγελίδης, Βιλανάκης (78' Ζωγραφάκης), Αντωνίου, Τσακίρ (46'
Καρτάλης), Χάβος, Γελαδάρης.

Α.Ο. ΚΑΡΔΙΤΣΑ: Κολοβός, Τάντος (87' Γρίβας), Δ. Σακελλάρης,
Ρουσούλης, Κουτσόπουλος, Μπαλογιάννης, Γιανέλλος, Αβραμίδης, Μπαλαφός (79'
Σκούτας), Μπακρατσάς (69' Κ. Σακελλάρης), Αγγελάκης.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16339O041</ED>
<ID>
ID:16375

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O04&aa=1</URL></REF>


Article

<CATEGORY>vin10</CATEGORY>

 <H5>Δ' ΕΘΝΙΚΗ
</H5><H2>«Φωνάζει» ο Τηλυκράτης
</H2>
ΤΗ διαμαρτυρία της για τους βοηθούς διαιτητή του αγώνα Ελαιόφυτου-Τηλυκράτη
(Δ' Εθνική) εξέφρασε με χθεσινή ανακοίνωσή της η διοίκηση των φιλοξενουμένων.

Οι παράγοντες του Τηλυκράτη υποστηρίζουν ότι οι βοηθοί διαιτητή Κωνσταντίνου
και Ψωφάκης (συνδ. Άρτας) αλλοίωσαν το αποτέλεσμα του συγκεκριμένου αγώνα με
τις υποδείξεις τους, ενώ δίνουν συγχαρητήρια για τη διαιτησία του Γκόγκα.

Επίσης αναφέρουν ότι είναι η τέταρτη συνεχόμενη φορά που αδικείται η ομάδα της
Λευκάδας και προειδοποιούν ότι ανάλογη διαιτησία σε επόμενο ματς θα προκαλέσει
την απόσυρση του Τηλυκράτη από το πρωτάθλημα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16339O042</ED>
<ID>
ID:16420

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O04&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Με σκόρερ τον Κοζανίδη
</H2>
ΜΕ ΠΡΩΤΑΓΩΝΙΣΤΗ και σκόρερ τον Στέλιο Κοζανίδη, ο Αθηναϊκός νίκησε χθες με 2-0
τη Λάρισα, στο στάδιο Αλκαζάρ, και προκρίθηκε στα προημιτελικά του Κυπέλλου.
Οι Βυρωνιώτες εκμεταλλεύτηκαν με τον καλύτερο τρόπο τα προβλήματα της Λάρισας,
η οποία, εκτός από τις αναμενόμενες διοικητικές αλλαγές, αγωνίστηκε με
απλήρωτους τους (Έλληνες) παίκτες, χωρίς τους ξένους της (απέχουν λόγω
οικονομικών διαφορών) και με νέο προπονητή τον Νίκο Αργυρούλη.

Ο Κοζανίδης πέτυχε και τα δύο γκολ (10', 40') των νικητών, ενώ ο Αντεμάρ στο
72' έχασε μοναδική ευκαιρία να διευρύνει το σκορ. Η θεσσαλική ομάδα μπροστά
στους περίπου 2.000 φίλους της, δεν κατάφερε να δείξει τον καλό της εαυτό,
ακόμα και όταν έπαιζε για 15' με παίκτη παραπάνω (τραυματίστηκε ο Ραφαηλίδης
και είχαν γίνει όλες οι αλλαγές του Αθηναϊκού).

Ο διαιτητής Τζίκας (Θεσ/νίκης) έδειξε κίτρινη κάρτα στους Ιωσηφίδη, Παυλίδη
και Κατσάρα.

Λάρισα: Καλιγάς, Γκουζιώτης, Ιωσηφίδης (35' Ταξιάρχης), Βενέτης (22'
Κατσάρας), Κυζερίδης, Νασιάκος, Ζιάγκας (57' Τέας), Πολυζωίδης, Δ.
Τσακμακίδης, Παυλίδης, Κοντοθανάσης.

Αθηναϊκός: Βεζυρίδης, Ψαρρής, Ζιάκας, Παπαποστόλου, Αναστασίου (65'
Καρύδης), Κοζανίδης, Οστρόφσκι, Καμπάς (70' Ραφαηλίδης), Καραμάνος,
Θεοδωρόπουλος, Σπίνουλας (51' Αντεμάρ).
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16339O043</ED>
<ID>
ID:16459

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O04&aa=3</URL></REF>


Article

<CATEGORY>vin10</CATEGORY>

 <H5>ΛΥΚΟΙ
</H5><H2>«Δάγκωνε» ο Ντάμπιτς
</H2>
* ΘΕΣΣΑΛΟΝΙΚΗ 
ΜΕ ΜΕΓΑΛΟ πρωταγωνιστή τον Μίλος Ντάμπιτς, που είχε συμμετοχή σε όλα τα γκολ
της ομάδας του, οι Λύκοι συνέτριψαν με 5-1 την Κοζάνη και προκρίθηκαν
πανηγυρικά στην επόμενη φάση του Κυπέλλου.

Το σκορ άνοιξε νωρίς (2') ο Ζεκερίδης ύστερα από κεφαλιά πάσα του Ντάμπιτς. Οι
φιλοξενούμενοι ισοφάρισαν στο 55' με πέναλτι του Μιχαΐλοβιτς, αλλά στη
συνέχεια υπέκυψαν στην ανωτερότητα των γηπεδούχων.

Στο 62' πήραν και πάλι το προβάδισμα οι γηπεδούχοι με αυτογκόλ του
Αναστασιάδη, ενώ το 3-1 διαμόρφωσε ο Ντάμπιτς με ατομική ενέργεια. Τα άλλα δύο
γκολ των Λύκων πέτυχε ο Παντελής στο 79' και στο 90' ύστερα από σέντρες του Ντάμπιτς.

Λύκοι: Γκιζέλης, Στρατηλάτης, Κατηκαρίδης, Παπαχρήστος, Ποντουνάβατς,
Χρυσοστομίδης, Κρούνιτς (86' Μαρίνος), Τσέροβιτς (70' Παντελής), Ντάμπιτς,
Ζεκερίδης (82' Χαλδογερίδης), Παπαδόπουλος.

Κοζάνη: Καραγιαννίδης, Τσιούμας, Αργυρίου (57' Σπόδας), Παπαδόπουλος Μ.,
Ντράκος, Μιχαΐλοβιτς, Αναστασιάδης, Συμεωνίδης, Παπαδόπουλος Θ. (65' Καούνος),
Μάντα (76' Θεοδοσιάδης), Τσαγγόπουλος.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16339O044</ED>
<ID>
ID:16484

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O04&aa=4</URL></REF>


Article

<CATEGORY>vin10</CATEGORY>

 <H5>1,4 δισ. στον κουμπαρά
</H5><H2>ΤΖΟΚΕΡ: Τζακ ποτ
</H2>
ΤΖΑΚ ΠΟΤ (1.417.691.383 δρχ.) έγινε στο χθεσινό (13/1) διαγωνισμό του ΤΖΟΚΕΡ,
αφού ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι:
Δέκα τυχεροί με 5 επιτυχίες θα πάρουν από 12.757.300 δρχ., 154 με 4+1 επιτ. θα
εισπράξουν από 439.935 δρχ., 2.851 με 4 επιτ. θα μοιραστούν από 9.100 δρχ.,
5.994 με 3+1 επιτ. θα πάρουν από 8.775 δρχ., 12.273 με 3 επιτ. θα εισπράξουν
από 440 δρχ., 65.042 με 2+1 επιτ. θα μοιραστούν από 440 δρχ. και 273.050 με
1+1 επιτυχίες θα πάρουν από 280 δρχ.

Τα πέντε νούμερα είναι: 24, 17, 15, 14, 9, ενώ ο αριθμός του ΤΖΟΚΕΡ είναι το 18.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16339O045</ED>
<ID>
ID:16501

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O04&aa=5</URL></REF>


Article

<CATEGORY>vin10</CATEGORY>

 <H5>Ένας τυχερός, 67 τα εκατ.
</H5><H5></H5><H2>ΛΟΤΤΟ
</H2>
ΕΝΑΣ τυχερός εξάρης βρέθηκε στο χθεσινό (13/1) διαγωνισμό του ΛΟΤΤΟ, ο οποίος
κερδίζει 67.933.525 δρχ. Οι 80 πεντάρηδες θα πάρουν από 468.505 δρχ., οι 5.299
τεσσάρηδες θα εισπράξουν από 5.300 δρχ. και οι 115.537 τριάρηδες θα μοιραστούν
από 195 δρχ.

Τα νούμερα του ΛΟΤΤΟ είναι: 30, 43, 2, 5, 33, 38.

Στο ΠΡΟΤΟ, έγινε τζακ-ποτ (60.619.613 δρχ.) στην πρώτη κατηγορία. Στις άλλες
κατηγορίες τα κέρδη είναι: Ένας τυχερός στη δεύτερη θα πάρει 17.337.345 δρχ.,
30 στην τρίτη θα εισπράξουν από 577.910 δρχ., 441 στην τέταρτη θα μοιραστούν
από 39.310 δρχ., 3.804 στην πέμπτη θα πάρουν από 4.555 δρχ. και 36.388 στην
έκτη θα εισπράξουν από 405 δρχ..

Ο αριθμός του ΠΡΟΤΟ είναι: 5124884.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16339O046</ED>
<ID>
ID:16510

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O04&aa=6</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Γραφίς (Βασίλης) 1.085-372. Κοχίμπα 113. Τρίτος και τέταρτος, Γαρδένια και
Ιωλκός. Δίδυμο 5Χ8=759. Φορκάστ 5Χ8=1.873. Trio 2Χ6Χ8=765. Tri Cast
5Χ8Χ2=6.422. Τετραπλό 5Χ8Χ2Χ6=23.466.

2η: Σάκτη (Νίκος) 494-247. Γκάιντ 510. Τρίτος και τέταρτος, Λέιντυ Λάουρα και
Κρέιζυ Μαριάννα. Δίδυμο 8Χ9=2.168. Φορκάστ 9Χ8=4.373. Σύνθετο 5Χ9=4.831. Σ.Δ.
5Χ8Χ8Χ9=23.848. Trio 7Χ8Χ9=1.906. Tri Cast 9Χ8Χ7=9.665. Τετραπλό
9Χ8Χ7Χ4=38.211. (Διεγράφη ο ίππος 3, Θεάρεστη).

3η: Αρζεντίν (Νίκος) 266-181. Τσαούσα 146. Τρίτος και τέταρτος, Ιουλίς και
Ψαλιδιά. Δίδυμο 1Χ7=458. Φορκάστ 1Χ7=802. Σύνθετο 9Χ1=1.240. Σ.Δ.
8Χ9Χ1Χ7=12.449. Trio 1Χ3Χ7=1.966. Tri Cast 1Χ7Χ3=6.073. Τετραπλό 1Χ7Χ3Χ8=16.975.

4η: Βέλβετ Μαίρη (Ντίνος) 174-102. Θαυμάσια 290. Τρίτος και τέταρτος, Θετική
και Άννα Ντέπυ. Δίδυμο 6Χ7=391. Φορκάστ 6Χ7=487. Σύνθετο 1Χ6=416. Σ.Δ.
1Χ7Χ6Χ7=2.524. Trio 6Χ7Χ8=441. Tri Cast 6Χ7Χ8=1.235. Τετραπλό 6Χ7Χ8Χ1=3.040.

5η: Μίστερ Νίκος (Τσεργάς) 249-155. Άρης 836. Τρίτος και τέταρτος, Αχαλίνωτος
και Μενχίρ. Δίδυμο 3Χ6=4.596. Φορκάστ 3Χ6=7.200. Σύνθετο 6Χ3=489. Σ.Δ.
6Χ7Χ3Χ6=27.109. Trio 2Χ3Χ6=4.321. Tri Cast 3Χ6Χ2=24.147. Τετραπλό 3Χ6Χ2Χ5=356.205.

6η: Φλάινγκ Λουλού (Νίκος) 357-229. Γερτρούδη 283. Τρίτος και τέταρτος, Ισσός
και Ίμπαλς Γουέι. Δίδυμο 2Χ8=1.444. Φορκάστ 8Χ2=2.651. Σύνθετο 3Χ8=1.582. Σ.Δ.
3Χ6Χ2Χ8=139.659. Trio 2Χ6Χ8=3.242. Tri Cast 8Χ2Χ6=15.175. Τετραπλό 8Χ2Χ6Χ4=20.462.

7η: Ιπποτούρ Νέξους (Ντίνος) 895-313. Μπιούτυφουλ Κούλης 259. Τρίτος και
τέταρτος, Στρονγκ Θοδωρής και Ωκεανός. Δίδυμο 7Χ8=3.487. Φορκάστ 7Χ8=9.182.
Σύνθετο 8Χ7=3.158. Σ.Δ. 2Χ8Χ7Χ8=57.015. Trio 7Χ8Χ9=8.326. Tri Cast
7Χ8Χ9=60.720. Τετραπλό 7Χ8Χ9Χ1=642.248.

8η: Μίστερ Γκάυ (Σταύρου) 448-279. Άιρον Κουήν 1.023. Τρίτος και τέταρτος,
Βόλγας και Υπεροχή. Δίδυμο 1Χ5=6.502. Φορκάστ 1Χ5=12.272. Σύνθετο 7Χ1=2.402.
Σ.Δ. 7Χ8Χ1Χ5=377.120. Trio 1Χ5Χ6=17.740. Tri Cast 1Χ5Χ6=79.269. Τετραπλό 1Χ5Χ6Χ2=199.651.

9η: Ξανθιά Μου (Κ. Καρακατσάνης) 392-242. Τροπαιούχος 273. Τρίτος και
τέταρτος, Αλέκος και Μενεσθέας. Δίδυμο 4Χ8=892. Φορκάστ 4Χ8=1.255. Σύνθετο
1Χ4=1.739. Σ.Δ. 1Χ5Χ4Χ8=150.856. Trio 4Χ6Χ8=2.788. Tri Cast 4Χ8Χ6=13.798.
Τετραπλό 4Χ8Χ6Χ1=29.988.

*** «ΣΚΟΡ ΓΚΑΝΙΑΝ 4»: 143.343. Από μεθαύριο, Σάββατο, 16 Ιανουαρίου, θα
παίζεται στον Ιππόδρομο και το «Σκορ Γκανιάν 6».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16339O047</ED>
<ID>
ID:16515

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O04&aa=7</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ: Ο ΠΑΝΣΕΡΡΑΪΚΟΣ ΑΠΕΚΛΕΙΣΕ ΤΟΥΣ ΘΕΣΣΑΛΟΝΙΚΕΙΣ
</H5><H2>Έξω ο ΠΑΟΚ!
</H2>
Ο Χρήστος Αρχοντίδης και η ομάδα του πανηγύρισαν έξαλλα την πρόκρισή τους επί
του ΠΑΟΚ

Η «ΒΟΜΒΑ» του Κυπέλλου είχε τοποθετηθεί χθες στην Καβάλα. Ο Πανσερραϊκός άναψε
το... φιτίλι και το «μπαμ» ακούστηκε ως τη... Θεσσαλονίκη, αφού νίκησε με 1-0
τον ΠΑΟΚ και προκρίθηκε πανάξια στα προημιτελικά!

Η ομάδα των Σερρών, με γκολ του Ηπειρώτη στο 84', «πέταξε» έξω από το Κύπελλο
τον μεγάλο αντίπαλό της και δίκαια στο τέλος οι παίκτες της πανηγύρισαν
έξαλλα. Ο Χρήστος Αρχοντίδης έπεισε τους παίκτες του να μη φοβηθούν το όνομα
του αντιπάλου τους και δικαίωσε τον Άγγελο Αναστασιάδη που έλεγε στους
ποδοσφαιριστές του να μην υποτιμήσουν τον Πανσερραϊκό. Φαίνεται, όμως, ότι οι
Θεσσαλονικείς πίστεψαν ότι θα έπαιρναν το παιχνίδι με το όνομα και τις
φανέλες. Οι ομάδες πρέπει, όμως, να δείχνουν στο γήπεδο ότι είναι καλύτερες
από κάποιες άλλες και χθες ο ΠΑΟΚ, παρά την πρωτοβουλία που είχε στη
μεγαλύτερη διάρκεια του αγώνα, αλλά και κάποιες ευκαιρίες που δημιούργησε, δεν
επιβεβαίωσε τον τίτλο του φαβορί.

Ο Άγγελος Αναστασιάδης άφησε στον πάγκο τούς Βρύζα, Π. Κωνσταντινίδη και
χρησιμοποίησε στην επίθεση τον Κυριακίδη, ο οποίος έδειξε καλά στοιχεία, αλλά
ήταν φανερό ότι του λείπουν παιχνίδια. Ο Ολιβάρες, λόγω της μεγάλης αποχής του
από τους αγώνες της ομάδας του, ήταν μακριά από τον καλό του εαυτό και ο
Νάγκμπε (χθες) δεν ήταν στην ημέρα του. Οι Μπάντοβιτς, Τάκολα και
Καπετανόπουλος δεν βοήθησαν και έτσι κάποιες προσπάθειες του Βελλή δεν ήταν
ικανές να φέρουν το γκολ. Ο Φραντζέσκος είναι εκτός φόρμας και έτσι το «κακό»
για τον ΠΑΟΚ ήρθε.

Σ' όλα αυτά πρέπει να προσθέσουμε ότι η ομάδα της Θεσσαλονίκης ήταν τιμωρημένη
και αγωνίστηκε στην Καβάλα. Οι οπαδοί του έδωσαν το «παρών», αλλά σίγουρα το
γήπεδο όπου αγωνίστηκε χθες ο ΠΑΟΚ δεν ήταν «Τούμπα».

Θα ήταν άδικο να μιλήσει κάποιος για διακριθέντες στον Πανσερραϊκό. Όλοι τους
έδωσαν ό,τι μπορούσαν. Ο Αρχοντίδης έστησε έξυπνα την ομάδα του. Έδωσε χώρο
στον ΠΑΟΚ, οι παίκτες του πίεζαν από το κέντρο του γηπέδου και κάτω, ενώ έδωσε
εντολή για ξαφνικές αντεπιθέσεις. Το χρυσό γκολ σημειώθηκε στο 84'. Ο
Τσιμπλίδης έβγαλε σέντρα και ο Κώστας Ηπειρώτης με «παλικαρίσια» καρφωτή
κεφαλιά άφησε εκτός Κυπέλλου του ΠΑΟΚ (0-1). Στο 41' ο Καπετανόπουλος σούταρε,
η μπάλα χτύπησε στο πόδι κάποιου αμυντικού, στο δεξί δοκάρι και κατέληξε κόρνερ.

Πολύ καλή ήταν η διαιτησία του Αμπελάκια (Θεσσαλίας).

ΠΑΟΚ: Αργυρίου, Ζαφειρίου, Κατσιαμπής, Μπάντοβιτς, Κυριακίδης (64'
Καφές), Φραντζέσκος, Τάκολα, Βελλής, Νάγκμπε, Ολιβάρες (54' Βρύζας),
Καπετανόπουλος (54' Κωνσταντινίδης).

ΠΑΝΣΕΡΡΑΪΚΟΣ: Καρύδης, Χάβος, Μεσέρδης, Μπουτσακτσής, Κιοσές, Πάβλικ
(66' Ηλιόπουλος), Φράνσεν, Πεμπές, Τσιμπλίδης (88' Παπαγεωργίου), Ηπειρώτης, Βάλβης.

«ΑΔΙΚΑΙΟΛΟΓΗΤΟΙ»

«Δεν είμαι ρεβανσιστής» είπε ο Χρήστος Αρχοντίδης, λίγο μετά το τέλος του
αγώνα που έδωσε την πρόκριση στον Πνασερραϊκό, και συνέχισε: «Η νίκη του
Πανσερραϊκού είναι πολύ δίκαιη και η πρόκριση αυτή επιβεβαιώνει ότι παίζουμε
καλό ποδόσφαιρο. Αυτή η ομάδα κτίζεται τώρα, με ζωντανά θεμέλια. Ευχαριστώ
τους παίκτες μου και τους λίγους οπαδούς μας που δεν είδαν το παιχνίδι στην
τηλεόραση, αλλά ήρθαν στην Καβάλα να μας βοηθήσουν». Ο τεχνικός της ομάδας των
Σερρών κατέληξε: «Στο παιχνίδι ήμασταν ουσιαστικοί, κλείσαμε όλα τα κενά, τους
διαδρόμους και πήραμε την πρόκριση. Εύχομαι στον ΠΑΟΚ να βγει στο Τσάμπιονς Λιγκ».

Ο Άγγελος Αναστασιάδης τόνισε: «Δεν υπάρχει καμία δικαιολογία γι' αυτή την
ήττα. Θα την πληρώσουμε όλοι ακριβά. Αυτή ήταν από τις χειρότερες ημέρες του
ΠΑΟΚ. Συγχαρητήρια στον Πανσερραϊκό».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16339O051</ED>
<ID>
ID:16376

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O05&aa=1</URL></REF>


Article

<CATEGORY>vin10</CATEGORY>

 <H5>ΜΥΤΙΛΗΝΗ: Δεν τα κατάφερε ο Αιολικός
</H5><H2>Η πείρα έδωσε τη νίκη στην Καλαμάτα
</H2>
ΚΑΛΥΤΕΡΗ αλλά και πιο έμπειρη η Καλαμάτα, νίκησε εκτός έδρας 3-0 τον Αιολικό
και πήρε την πρόκριση.

Οι φιλοξενούμενοι εκμεταλλεύτηκαν τις ευκαιρίες που τους παρουσιάστηκαν και
χάρη στη σωστή τακτική τους δεν δυσκολεύτηκαν να πάρουν την πρόκριση. Ο
Αιολικός είχε πολλές ελλείψεις και πάλεψε το παιχνίδι, μέχρι τη στιγμή που
έγινε το 0-2. Στη συνέχεια οι γηπεδούχοι δεν έδειξαν ότι μπορούσαν να
ανατρέψουν την εις βάρος τους κατάσταση. Το 0-1 σημείωσε στο 29' ο Μικές με
γυριστή κεφαλιά και στο 51' ο Σάντρο με σουτ πέτυχε το 0-2. Το τελικό σκορ
(0-3) διαμόρφωσε στο 58' με σουτ ο Μπαχράμης. Καλή ήταν η διαιτησία του
Πουγγακιώτη, που έδειξε κίτρινες στους Γεωργέα και Μπελεβώνη.

ΑΙΟΛΙΚΟΣ: Κουτρουμπίλας, Μάττας, Τσομπανόπουλος, Γονιδέλης (76' Ε.
Διονυσάτος), Κοσμίδης, Κάσσος, Πέτρου, Γαβαλάς (76' Κριπυντήρης), Στύλος,
Ορτακτσίδης (35' Νησιώτης), Θ. Διονυσάτος.

ΚΑΛΑΜΑΤΑ: Λυμπερόπουλος, Μπελεβώνης, Δρογκίτης, Κωστούλας, Σάντρο (55'
Σεντεμέντες), Σοάρες, Ντακρός, Κουτσουρές (18' Μικές), Τρούπκος, Μπαχράμης
(66' Ροζερίνιο), Γεωργέας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16339O052</ED>
<ID>
ID:16421

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O05&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: Προκρίθηκε
</H5><H2>Ο Ποσειδώνας έφυγε με το κεφάλι ψηλά
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
Οι παίκτες του Ηρακλή πανηγύρισαν στο 97'!

ΣΤΟ ΕΒΔΟΜΟ λεπτό των καθυστερήσεων κατάφερε ο Ηρακλής να πετύχει το νικητήριο
γκολ επί του Ποσειδώνα Μηχανιώνας, που αποχωρεί από τον θεσμό με ψηλά το κεφάλι.

Μετά την ΑΕΚ και την Παναχαϊκή που έφυγαν ταπεινωμένες από τη Μηχανιώνα, ο
Ηρακλής γλίτωσε τις περιπέτειες στο 97', όταν ο Στολτίδης διαμόρφωσε το τελικό
σκορ (1-2) με χτύπημα φάουλ έξω από την περιοχή.

«Φεύγουμε από έναν θεσμό που τιμήσαμε και μας δόξασε. Ο μικρός Ποσειδώνας
αγωνιστικά ήταν γίγαντας και στάθηκε τουλάχιστον σαν ίσος απέναντι σε ομάδες
της εμβέλειας του Ηρακλή, της ΑΕΚ και της Παναχαϊκής. Η αίσθηση του κόσμου
είναι ότι ασφαλώς θα μπορούσε να ήταν ξανά νικητής. Η πορεία μας στο κύπελλο,
εκτός από το ότι έκανε όλους τους ρομαντικούς να κοιτάξουν προς αυτή τη μικρή
κωμόπολη, έκανε και εμάς δύο φορές υπερήφανους», δήλωσε ο προπονητής του
Ποσειδώνα Στράτος Βουτσακέλης.

Ο Ηρακλής άνοιξε το σκορ στο 51' με πέναλτι που εκτέλεσε ο Κωνσταντίνου, ενώ
οι γηπεδούχοι ισοφάρισαν στο 75' με πλασέ του Πρίττα μέσα από την περιοχή.

«Στο πρώτο ημίχρονο παίξαμε αργό ποδόσφαιρο για να είμαστε επικίνδυνοι, όπως
θα έπρεπε. Στο δεύτερο είχαμε κινητικότητα, ήμασταν πρώτοι στην μπάλα, αλλά
μετά το πρώτο γκολ γίναμε διστακτικοί και είχαμε μεγάλες αποστάσεις άμυνας και
μεσαίας γραμμής», τόνισε ο Ματς Γίνγκμπλαντ.

Ποσειδών Μηχανιώνας: Καρατζιόβαλης, Αναστασόπουλος, Θεοδωρίδης
(Αβραμίδης 52'), Φυντανίδης, Ντιμτσούδης, Νόβι, Πεκρίδης, Πρίττας, Καζαντζής,
Ζαρφειάδης, Τσορακλίδης (54' Χαιρόπουλος).

Ηρακλής: Στογιάννης, Κυριαζής, Σέμος, Στολτίδης, Βελέντζας (77'
Χριστοδούλου), Κασίμπα, Κιντόντα, Κωνσταντινίδης, Κωνσταντίνου, Χάγκαν (87'
Κωστής), Κωφίδης.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16339O053</ED>
<ID>
ID:16460

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O05&aa=3</URL></REF>


Article

<CATEGORY>vin10</CATEGORY>

 <H5></H5><H5>ΤΖΟΡΝΤΑΝ: ΠΙΟ ΣΗΜΑΝΤΙΚΟ ΝΑ ΕΙΣΑΙ ΠΑΤΕΡΑΣ
</H5><H5>Άλλοι λυπήθηκαν και άλλοι... χάρηκαν
</H5><H5>Ψάχνουν τον διάδοχο!
</H5><H5>ΞΕΝΟΣ ΤΥΠΟΣ
</H5><H5>Ήταν όλο το μπάσκετ
</H5><H2>Η παράσταση έλαβε τέλος!
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

<H3>* Η αποχώρηση του Τζόρνταν είχε αποτέλεσμα την πτώση της μετοχής της ΝΙΚΕ κατά 4%
</H3>
Το «Ι'Μ GONE» (= φεύγω) του Μάικλ Τζόρνταν προκάλεσε ­ όσο αναμενόμενο και αν
ήταν ­ κρίση σε κάθε μορφή συναλλαγής. Βλέπετε, δεν ήταν «simply the best»
(«απλά ο καλύτερος», όπως είπε ο πρόεδρος των Μπουλς, Τζέρι Ρέινσντορφ) στους
αγωνιστικούς χώρους, αλλά και ένα σημαντικό κεφάλαιο στον τομέα των επιχειρήσεων.

Και μόνο το γεγονός ότι η είδηση της επικείμενης αποχώρησής του έφθασε έως τη
Γουώλ Στρητ λέει πολλά: η ΝΙΚΕ, η αθλητική εταιρεία με την οποία ο Τζόρνταν
έχει συμβόλαιο από το 1985, είδε την τιμή τής μετοχής της να πέφτει στην
προχθεσινή συνεδρίαση κατά 4%! Έστω και αν μόνο και μόνο το όνομα Τζόρνταν
μπορεί να δίνει οντότητα στις διάφορες εταιρείες για αρκετά χρόνια. Η άποψη
των ειδικών είναι ότι ο Τζόρνταν θα συνεχίσει να συνεργάζεται με τη ΝΙΚΕ για
όσο διάστημα θέλει και φυσικά θα διαφημίζει, για πολύ χρόνο ακόμα, διάφορα προϊόντα.

Εξαίρεση μπορεί να αποτελέσουν προϊόντα, η χρήση των οποίων περιορίζεται στους
αγωνιστικούς χώρους. Η δύναμη του ονόματος θα παραμείνει μεγάλη! Ας μην
ξεχνάμε ότι ο Τζόρνταν ασχολήθηκε και με τον κινηματογράφο. Κάποιος εκδότης
περιοδικών, στις εκδόσεις του οποίου περιέχονται κάρτες αθλητών, υποστήριξε
ότι η αντίστοιχη κάρτα της πρώτης αγωνιστικής περιόδου του Τζόρνταν στο ΝΒΑ
κοστίζει τώρα 1.200 δολάρια και ότι τους επόμενους μήνες θα πωλείται ακόμα ακριβότερα.

ΠΟΥΛΑΕΙ ΠΑΝΤΟΥ

Ο Τζόρνταν «πουλάει» παντού. Τα συμβόλαιά του δεν αφορούν μόνον αθλητικά είδη.
Και αν από τη ΝΙΚΕ είχε έσοδα 15-20 εκατ. δολ. ετησίως, οι υπόλοιποι σπόνσορες
τού αποφέρουν άλλα 40 εκατ. Τι είδους προϊόντα; Έτοιμο φαγητό, εσώρουχα,
γυαλιά ηλίου, τηλεφωνικές υπηρεσίες. Το σημειώσαμε και χθες: το οικονομικό
περιοδικό «Fortune» υπολόγισε ότι οι συνολικές αποδοχές του κατά τη διάρκεια
της καριέρας του αγγίζουν τα 10 δισ. δολάρια!

Ο Μάικλ Τζόρνταν κουράστηκε. Το ομολόγησε στο Γιουνάιτεντ Σέντερ, κατά τη
διάρκεια της χθεσινής συνέντευξης Τύπου: «Αισθάνομαι κουρασμένος. Δεν νομίζω
ότι έχω επιλογή. Είναι μία πολύ καλή στιγμή για μένα, να μείνω μακριά από το
παιχνίδι. Προσπάθησα να είμαι ο καλύτερος που μπορούσα. Σωματικά, τώρα,
αισθάνομαι περίφημα».

Δίπλα του, ήταν η σύζυγός του Χουανίτα. «Η ζωή μου θα αλλάξει», είπε ο
Τζόρνταν, «έχω ανάγκη να μείνω με την οικογένειά μου, τα παιδιά μου. Να κάνω
πράγματα τα οποία δεν έκανα ποτέ στο παρελθόν. Το να είναι κανείς πατέρας και
σύζυγος, είναι πιο σημαντικό από το να παίζει μπάσκετ».

Εμφανίστηκε στη συνέντευξη Τύπου με δεμένο τον αντίχειρα. Αντιμετωπίζει ένα
πρόβλημα με τον τένοντα, ίσως χρειαστεί χειρουργική επέμβαση, το έπαθε στην
προσπάθειά του να «κόψει» ένα πούρο. Αυτή τη συνήθεια την απέκτησε, προφανώς,
από τα έξι πρωταθλήματα στο ΝΒΑ. Το πούρο έγινε από τότε μία διεθνής
συνήθεια... Και επειδή το μέλλον των Μπουλς εξαρτάτο σε μεγάλο βαθμό και από
την απόφασή του, ο Τζόρνταν δεν ξέχασε και τον φίλο του τον Σκότι Πίπεν.
«Είναι δική του η απόφαση, αλλά ελπίζω ότι θα συνεχίσει στους Μπουλς», είπε.

ΓΙΑ ΤΟΥΣ ΜΠΟΥΛΣ

Πάντως, το πρόβλημα που δημιουργείται πλέον με την ομάδα του Σικάγο είναι πολύ
μεγάλο. Μπορεί ο Τζόρνταν να είπε ότι θα είναι οπαδός των Μπουλς, αφού θα
συνεχίσει να μένει στο Σικάγο, όμως, ποιους παίκτες θα βλέπει; Ο Σκότι Πίπεν
θα μείνει; Ίσως, αν οι Μπουλς διαθέσουν χρήματα από το ποσόν που μπορούσαν να
δώσουν στον Τζόρνταν. Όμως, είναι και ο Ρόντμαν.

Γεννήθηκε: Στις 17 Φεβρουαρίου 1963, στο Μπρούκλιν της Νέας Υόρκης.
Έχει ύψος 1μ98.

29/3/1982: Με δικό του σουτ, 15" πριν από το τέλος, το Νορθ Καρολάινα
νίκησε 63-62 το Τζόρτζταουν και κατέκτησε τον τίτλο.

26/10/1984: Ντεμπούτο στο ΝΒΑ: σημειώνει 16 πόντους στο 109-83 των
Μπουλς εναντίον των Ουάσιγκτον Μπούλετς.

20/6/1984:Οι Σικάγο Μπουλς τον επιλέγουν στο Νο 3 του ντραφτ.

5/11/1985: Έσπασε ένα κόκαλο του αριστερού ποδιού, με αποτέλεσμα να
μείνει εκτός αγώνων έως τις 14 Μαρτίου '86. Έχασε 64 ματς.

21/4/1986: Σημείωσε 63 πόντους σε αγώνα εναντίον των Σέλτικς για τα
πλέι-οφ (ρεκόρ καριέρας).

Μάικλ Τζόρνταν και Μάτζικ Τζόνσον. Το ΝΒΑ αναζητά πλέον τους διαδόχους τους

1987: Αναδεικνύεται πρώτη φορά πρώτος σκόρερ στο ΝΒΑ.

1988: Αναδεικνύεται πρώτη φορά πολυτιμότερος παίκτης.

28/3/1990: Σημειώνει 69 πόντους (ρεκόρ καριέρας) εναντίον των Κλίβελαντ
Καβαλίερς (117-113).

12/6/1991: Ο πρώτος τίτλος στο ΝΒΑ: οι Μπουλς επικράτησαν 4-1 στους
τελικούς των Λ.Α. Λέικερς.

14/6/1992: Ο δεύτερος τίτλος: οι Μπουλς νίκησαν 4-2 τους Πόρτλαντ Τρέιλ Μπλέιζερς.

20/6/1993: Ο τρίτος τίτλος: οι Μπουλς νίκησαν 4-2 τους Φοίνιξ Σανς.

23/7/1993: Ο πατέρας του, Τζέιμς, βρίσκεται δολοφονημένος στη Βόρεια Καρολίνα.

6/10/1993: Ο Μάικλ Τζόρνταν ανακοινώνει την αποχώρησή του από το ΝΒΑ.

8/4/1994: Η πρώτη του εμφάνιση στο μπέιζμπολ, με τους Ουάιτ Φοξ.

Ο Τζόρνταν εναντίον του Τάρλατς! Ο Ολυμπιακός αντιμετώπισε πέρυσι στο Μακ
Ντόναλντς, στο Παρίσι, τους Σικάγο Μπουλς

1/11/1994: Οι Σικάγο Μπουλς αποσύρουν στο Γιουνάιτεντ Σέντερ τη φανέλα
με το Νο 23.

19/3/1995: Ο Μάικλ Τζόρνταν επιστρέφει στα γήπεδα. Σημειώνει 19
πόντους, αλλά οι Μπουλς γνωρίζουν την ήττα από τους Ιντιάνα Πέισερς, με 103-96.

16/6/1996: Ο τέταρτος τίτλος: οι Μπουλς νίκησαν 4-2 το Σιάτλ και ο
Τζόρνταν ξεσπάει σε λυγμούς.

29/10/1996: Συμπεριλήφθηκε στους 50 καλύτερους παίκτες στην ιστορία του ΝΒΑ.

13/6/1997: Ο πέμπτος τίτλος: οι Μπουλς νίκησαν 4-2 τη Γιούτα.

18/3/1998: Αναδεικνύεται 5η φορά πολυτιμότερος παίκτης του
πρωταθλήματος (κανονική περίοδος). Κάτι τέτοιο έχουν πετύχει μόνο ο Τζαμπάρ
και ο Ράσελ.

14/6/1998: Σκοράρει 5'' πριν από το τέλος του 6ου τελικού, οι Μπουλς θα
επικρατήσουν στη σειρά 4-2 της Γιούτα. Ο έκτος τίτλος.

13/1/1999: Ο Μάικλ Τζόρνταν ανακοινώνει ότι εγκαταλείπει (αυτή τη φορά
οριστικά) το μπάσκετ. Τέλος εποχής...


ΛΑΡΙ ΜΠΕΡΝΤ (προπονητής των Ιντιάνα Πέισερς): «Είναι λυπηρό να βλέπεις τον
μεγαλύτερο παίκτη στον κόσμο σε αυτή τη θέση. Στην καριέρα κάθε παίκτη έρχεται
κάποια στιγμή που πρέπει να πάρει αυτή την απόφαση. Ο Μάικλ αισθάνεται ότι
είναι η ώρα».

ΝΙΚ ΒΑΝ ΕΞΕΛ (παίκτης των Ντένβερ Νάγκετς): «Όλοι θα ήθελαν να τον δουν
στο γήπεδο. Κανένας όμως δεν θα ήθελε να τον δει να κατακτά έναν ακόμα τίτλο».

ΑΛΟΝΣΟ ΜΟΥΡΝΙΝΓΚ (παίκτης των Μαϊάμι Χιτ): «Αν θα μου λείψει; Όχι!
Δουλεύω τόσα χρόνια για να προσπαθήσω να γίνω μέλος της ομάδας για να τον
νικήσουμε. Ποτέ δεν τα καταφέραμε!».

ΠΑΤ ΡΑΪΛΙ (προπονητής των Μαϊάμι Χιτ): «Το ΝΒΑ, ο κόσμος, οι παίκτες, οι
προπονητές, η αμερικανική κοινωνία και η ιστορία χάνουν το μεγαλύτερο τονωτικό
που είχε ποτέ ο αθλητισμός».

ΜΠΟΜΠΙ ΝΑΪΤ (προπονητής του κολεγίου Ιντιάνα και υπεύθυνος της ομάδας
των ΗΠΑ στους Ολυμπιακούς Αγώνες του Λος Άντζελες): «Είναι ο μεγαλύτερος
αθλητής που εμφανίστηκε ποτέ στο μπάσκετ. Επίσης, ο σημαντικότερος αθλητής που
συμπεριλήφθηκε σε μία ομάδα, ανεξάρτητα από το άθλημα. Ήξερε πότε θα
σταματήσει. Κι ήταν σε θέση να αποχωρήσει στην κορυφή».

ΣΑΚΙΛ Ο'ΝΙΛ (παίκτης των Λος Αντζελες Λέικερς): «Θα έχω να λέω στα
εγγόνια μου ότι αγωνίστηκα εναντίον του. Θα μου λείψουν οι αέρινες και
ακροβατικές κινήσεις του».

ΚΟΜΠΙ ΜΠΡΑΪΝΤ (παίκτης των Λ.Α. Λέικερς): «Αισθάνομαι υπεύθυνος σαν
ένας νέος παίκτης να προσπαθήσω να μεταφέρω όλα όσα έκανε αυτός, αλλά και
άλλοι παίκτες, μέσα και έξω από τα γήπεδα».

ΓΚΡΑΝΤ ΧΙΛ (παίκτης των Ντιτρόιτ Πίστονς): «Θα μας λείψει. Φεύγει με έναν
τίτλο. Όμως, το ΝΒΑ θα είναι εντάξει. Νομίζω ότι το πρωτάθλημα θα επιβιώσει
χωρίς έναν παίκτη του βεληνεκούς του Μάικλ Τζόρνταν», πρόσθεσε ο Γκραντ Χιλ
των Ντιτρόιτ Πίστονς.


ΠΟΛΛΟΙ αναρωτιούνται ποιος μπορεί να είναι ο διάδοχος του Μάικλ Τζόρνταν.
Μη νομίζετε ότι οι Αμερικανοί δεν το έχουν σκεφτεί. Τον αναζήτησαν από το '93,
όταν ο Τζόρνταν είπε το πρώτο αντίο. Τότε είχαν μιλήσει για τον Γκραντ Χιλ των
Ντιτρόιτ Πίστονς, τον Πένι Χαρνταγουέι των Ορλάντο Μάτζικ. Στη συνέχεια...
προέκυψαν ο Κόμπι Μπράιντ των Λ.Α. Λέικερς αλλά και ο Τιμ Ντάνκαν των Σαν
Αντόνιο Σπερς. Ο προπονητής του Ορλάντο, Τζακ Ντέιλι, μιλώντας στην «Σικάγο
Τρίμπιουν» αναφέρθηκε επίσης στον Κέβιν Γκάρνετ των Μινεσότα Τίμπεργουλφς και
τον Νταμόν Στουνταμάιρ των Πόρτλαντ Τρέιλ Μπλέιζερς. Είπε όμως και κάτι άλλο:
«Ο Πίπεν είναι ακόμα εδώ. Κι όλοι γνωρίζουμε ποιος είναι».


Έτσι είδε η «Νιου Γιορκ Ποστ» την αποχώρηση του Μάικλ Τζόρνταν

«ΑΝΤΙΟ Μάικλ» έγραφαν χθες οι περισσότερες εφημερίδες σε όλον τον κόσμο. Ακόμα
και έντυπα χωρών στις οποίες το μπάσκετ δεν έχει μεγάλη ανάπτυξη, όπως η
Ελβετία, η Κίνα, η Αγγλία, είχαν εκτενή ρεπορτάζ για την αποχώρηση του μεγάλου
άσου από το ΝΒΑ.

«Είναι ο πιο φημισμένος και αξιαγάπητος αθλητής στον πλανήτη. Ο πιο
καλοπληρωμένος. Μια ολόκληρη γενιά μεγάλωσε με αυτόν», σημείωσε η «Τρίμπιουν»
της Γενεύης.

«Η Αμερική θα προτιμούσε να παραιτηθεί ο πρόεδρος Κλίντον, παρά ο Τζόρνταν.
Δεν ήταν μόνο ο καλύτερος παίκτης όλων των εποχών, ήταν το μπάσκετ», έγραψε η
«Λα Ρεπούμπλικα» της Ρώμης.

«Ο απίστευτος Τζόρνταν παίρνει το τελευταίο τάιμ άουτ», σημείωσε η «Ντέιλι
Τέλεγκραφ» στο Λονδίνο.

Η «Ελ Παΐς» στη Μαδρίτη ανέφερε: «Δεν ήταν η δίκη του Κλίντον ούτε η επίθεση
στο Ιράκ. Το πιο σημαντικό γεγονός της χρονιάς ήταν από τη Βόρεια Αμερική. Η
αποχώρηση του Μάικλ Τζόρνταν από το μπάσκετ».

«ΝΒΑ χωρίς τον Τζόρνταν;» αναρωτιέται η πολωνική «Γκαζέτα Βιμπόρσκα» της
Βαρσοβίας, ενώ η γαλλική «Λε Μοντ» σημειώνει: «Η αποχώρηση του Μάικλ Τζόρνταν
προσθέτει ένα ακόμα πρόβλημα στο ΝΒΑ».

«Ο Τζόρνταν αποχωρεί. Το σοκ είναι για όλον τον κόσμο», αναφέρει η «Νίκαν
Σπορτς» στο Τόκιο.

Τέλος, η «Μόρνινγκ Ποστ» του Πεκίνου έχει τίτλο: «Ο ιπτάμενος Τζόρνταν
επιστρέφει στη γη».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16339O061</ED>
<ID>
ID:16377

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: ΜΕΤΑ ΤΗΝ ΚΙΝΤΕΡ, ΘΡΙΑΜΒΟΣ ΕΠΙ ΤΟΥ ΟΛΥΜΠΙΑΚΟΥ
</H5><H5>ΦΛΕΒΑΡΑΚΗΣ
</H5><H5>Θέλουμε σταθερότητα
</H5><H2>Λιώνουν στο πέρασμά του
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Γιώργος Μασλαρινός (20π) «εκτέλεσε» τον Ολυμπιακό και ο ΠΑΟΚ νίκησε 71-57
στον Πειραιά

«ΕΛΙΩΣΕ» την Κίντερ ­ την προηγούμενη αγωνιστική ­, «έφαγε» και τη... Lacta
(διαφήμιση στη φανέλα του Ολυμπιακού) χθες ο ΠΑΟΚ, που, ύστερα από 14 μήνες
και 13 ήττες, σημείωσε την πρώτη του νίκη στην Ευρωλίγκα μακριά από το Αλεξάνδρειο.

Χρειάστηκε όμως να παίξει εντός συνόρων για να δώσει τέλος σε αυτό το αρνητικό
ρεκόρ, και μάλιστα στο γήπεδο όπου δημιουργεί πλέον εντυπωσιακή παράδοση. Στο
ΣΕΦ ο ΠΑΟΚ, φεύγει νικητής στα τρία τελευταία ματς. Και μάλιστα σε ισάριθμες
διαφορετικές διοργανώσεις, ξεκινώντας πέρυσι από τον ημιτελικό του
πρωταθλήματος, το ματς του Κυπέλλου φέτος στην αρχή της σεζόν και χθες για την Ευρωλίγκα.

ΠΗΡΕ ΠΙΣΩ ΤΟ ΔΩΡΟ

Για το χθεσινό 71-57 (που ήταν 56-36 στο 38'), με το οποίο πήρε πίσω το...
δώρο που είχε κάνει στον Ολυμπιακό νικώντας την Κίντερ Μπολόνια, ο «δράστης»
δεν ήταν ο Στογιάκοβιτς (πέρυσι), ούτε ο αντικαταστάτης του, Γιώργος
Μπαλογιάννης (Κύπελλο), αλλά το back-up του τελευταίου, Γιώργος Μασλαρινός.

Όπου Γιώργος και μάλαμα για τον ΠΑΟΚ, με τον νεαρό γκαρντ να φωνάζει «παρών»
από το Φάληρο μέχρι το... Ισραήλ. Ο Μασλαρινός δεν είναι μόνο ότι ανάγκασε τον
Ίβκοβιτς μέσα στην «τρικυμία» που βρισκόταν να ρίξει πάνω του, μετά τους
Τόμιτς, Βούκσεβιτς, Παπανικολάου και τον Ομπέρτο (!) ­ αναγκάζοντας τον
Αργεντίνο στο μοναδικό «τετ-α-τετ» που είχαν να δει το νούμερο της φανέλας του
και μετά το πρόσωπό του στο... γυαλισμένο παρκέ ­ αλλά ήταν και οι βοήθειες
που έδινε στην άμυνα.

ΜΑΣΛΑΡΙΝΟΣ

Ο Μασλαρινός σημείωσε 20 πόντους και πήρε στην επίθεση τη σκυτάλη από τον
Ουόλτερ Μπέρι, που είχε κάνει «άνω - κάτω» την «ερυθρόλευκη» άμυνα στο πρώτο
μέρος. Ο Αμερικανός ήταν ασταμάτητος (Ρότζερς, Ομπέρτο) και σημειώνοντας 10
πόντους στην αρχή (16-24 στο 14') όπλισε με αυτοπεποίθηση τους συμπαίκτες του.
Ο Μπέρι μαζί με τον πολύ καλό και εντυπωσιακά σταθερό Γιαννούλη κέρδισαν τις
μάχες κάτω από τα καλάθια (21 ριμπ.) και αποσυντόνισαν τους ψηλούς του Ολυμπιακού.

ΕΚΝΕΥΡΙΣΜΕΝΟΙ

Ο εκνευρισμός στους «ερυθρόλευκους» ήταν φανερός. Τα σουτ δεν έβρισκαν στόχο
(0/5 τρ. και 38% στα δίποντα), οι επιλογές ήταν βεβιασμένες και ο ΠΑΟΚ έχτιζε
σιγά-σιγά (17-30 στο 38.30) τη διαφορά. Ο Ολυμπιακός βελτιώνοντας την άμυνά
του και με τον winner της ομάδας, Μίλαν Τόμιτς, να αναλαμβάνει δράση ­ 2/2
τρίποντα σερί ­ μείωσε σε 36-41 (28.30), αλλά ο ΠΑΟΚ αντέδρασε ψύχραιμα. Ο
Μασλαρινός άρχισε να εκτελεί (16 π. στο β') και η ομάδα του Ίβκοβιτς βυθίστηκε
και πάλι στον εκνευρισμό, κυρίως ύστερα από απόφαση του Νίκου Μποτίτση. Ο
ελληνικής καταγωγής Σουηδός διαιτητής κατελόγισε αντιαθλητικό φάουλ στον Αντέ
Μενσά, σε επιτυχημένο λέι-απ του Μασλαρινού. Το δίποντο, ακολούθησε μια
εύστοχη βολή και στην επίθεση του ΠΑΟΚ ο Μασλαρινός κτύπησε και πάλι με
τρίποντο. Ο ΠΑΟΚ έκανε σερί 15-0, διαμορφώνοντας το σκορ σε 36-56. Οι
γηπεδούχοι εκμεταλλευόμενοι λάθη του ΠΑΟΚ (βήματα των Μπέρι, Κινγκ) και με
«μπαράζ τριπόντων» (Ρότζερς, Τόμιτς, Γκολντγουάιρ) απάντησαν με σερί 11-0,
αλλά τους πρόλαβε ο χρόνος...

Ο διαιτητής Μποτίτσης έδειξε άπειρος. Όχι μόνο στη φάση του αντιαθλητικού,
αλλά και όταν «έκλεισε» αυτιά και μάτια όταν ο Τόμιτς, που βρισκόταν στον
πάγκο ύστερα από τεχνική ποινή, το τελευταίο ενάμισι λεπτό ήταν όρθιος και
συνεχώς διαμαρτυρόταν με απαράδεκτο τρόπο. Όπως είπε όμως και ο Ίβκοβιτς, ο
Ολυμπιακός ήταν χθες τόσο κακός ­ και ο ΠΑΟΚ τόσο καλός ­ που δεν έχει ευθύνη
η διαιτησία για την τρίτη εντός έδρας ήττα του στην Ευρωλίγκα.


Ο ΕΚΤΕΛΕΣΤΗΣ του ΠΑΟΚ, Γιώργος Μασλαρινός, είχε κάθε λόγο να είναι
ικανοποιημένος για την επιτυχία της ομάδας του. Άρπαξε την ευκαιρία, λόγω του
τραυματισμού του Μπαλογιάννη, και πέτυχε 20 πόντους με άψογη στατιστική. «Δεν
υπάρχει μυστικό ­ ούτε κοιτάμε τη στατιστική. Πρέπει να συνεχίσουμε να
δουλεύουμε σκληρά και ομαδικά», εξήγησε ο Μασλαρινός, ενώ ο Κώστας Φλεβαράκης
απέφυγε να πλέξει το εγκώμιό του για να μην πάρουν τα... μυαλά του αέρα:

«Είχα πει ότι όλοι θα έχουν ευκαιρία και πρέπει να είναι έτοιμοι να την
εκμεταλλευτούν. Τόσο ο Μασλαρινός όσο και ο Μπαλογιάννης μπορούν να έχουν
ρόλους στην ομάδα».

Για το σερί (τρίτη νίκη) του ΠΑΟΚ στο ΣΕΦ επί του Ολυμπιακού ο προπονητής του
ΠΑΟΚ δήλωσε:

«Ήταν τρεις διαφορετικές ομάδες αυτές που νίκησαν τον Ολυμπιακό. Σίγουρα όμως
έχει βοηθήσει ψυχολογικά τους παίκτες και πιστεύουν ότι για αυτούς δεν είναι
άβατο το ΣΕΦ».

Σε ό,τι αφορά τη συνέχεια, ο Φλεβαράκης επισήμανε:

«Έχουμε στόχο να αλλάξουμε το αγωνιστικό μας πρόσωπο, αλλά πρέπει να
αποκτήσουμε σταθερότητα. Για να γίνει αυτό πρέπει να δουλέψουμε σκληρά και να
παραμείνουμε προσγειωμένοι».

Και ευχήθηκε για τη συνέχεια: «Ελπίζω να συναντηθούμε σε πιο υψηλό επίπεδο με
τον Ολυμπιακό στην Ευρωλίγκα».


<REF><SOURCE>ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16339O091</ED>
<ID>
ID:16378

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O09&aa=1</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ
</H5><H2>Η χειρότερη εμφάνιση
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«ΤΡΑΓΙΚΗ» χαρακτήρισε την εμφάνιση του Ολυμπιακού ο Ντούσαν Ίβκοβιτς και
ομολόγησε ότι τον ξάφνιασε η κακή απόδοση της ομάδας του. «Η απόδοσή μας ίσως
ήταν η χειρότερη από τότε που ήρθα στον Ολυμπιακό. Η άμυνά μας ήταν κακή και
οι παίκτες του ΠΑΟΚ έκαναν ό,τι ήθελαν. Δεν είναι λογικό να χάσει μόνο τρεις
μπάλες ο Μασλαρινός στα σαράντα λεπτά, όσο και ταλαντούχος να είναι». Ο
προπονητής του Ολυμπιακού φρόντισε να μην παρεξηγηθεί:

«Ήταν πολύ καλός ο ΠΑΟΚ και είχε τον έλεγχο σε όλο το παιχνίδι. Εμείς δεν
αντιδράσαμε και στην επίθεση χάσαμε το εύκολο καλάθι».

Ο Ίβκοβιτς ξεχώρισε μόνον τον Μίλαν Τόμιτς: «Μόνον ο Τόμιτς προσπάθησε και
αγωνίστηκε παλικαρίσια. Πήρε πρωτοβουλία μόνος και μπράβο του».

Ο Σέρβος προπονητής υποστήριξε ότι δεν είναι ώρα για κρίσεις:

«Δεν είναι στιγμή να κρίνουμε ο ένας τον άλλον. Έχω εμπιστοσύνη στην ομάδα και
προχωράμε. Παίρνω τη μεγαλύτερη ευθύνη».

Για την μη χρησιμοποίηση του Άριαν Κόμαζετς, εξήγησε: «Δεν ήταν λογικό, ύστερα
από τόσο καιρό απραξίας να έμπαινε κατευθείαν σε ντέρμπι».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16339O092</ED>
<ID>
ID:16422

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: ΚΟΝΤΡΑ ΣΤΗ ΒΑΡΕΖΕ ΜΕ ΦΩΤΣΗ ΣΤΗΝ ΠΕΝΤΑΔΑ
</H5><H2>Σε βαθιά νερά
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Αντώνης Φώτσης αναμένεται να ξεκινήσει στη βασική πεντάδα του ΠΑΟ στο ματς
με τη Βαρέζε

Ο ΝΙΚΟΣ Οικονόμου μπορεί να έλαβε μέρος στη χθεσινοβραδινή προπόνηση, ο
Λευτέρης Σούμποτιτς να σκέπτεται να τον συμπεριλάβει στη δεκάδα για το αποψινό
ματς στην ευρωλίγκα με την ιταλική Βαρέζε (21.30 Skai), όμως υπάρχει και το
κρίσιμο ­ για το πρωτάθλημα ­ ματς της Κυριακής με τον Ηρακλή.

Ο προπονητής του Παναθηναϊκού σκέπτεται πολύ σοβαρά και δοκίμασε μάλιστα στην
χθεσινή προπόνηση τη βασική 5άδα με τον Φώτση στη θέση του πάουερ φόργουορντ,
δίπλα στον Ρατζα και τους Μποντίρογκα, Αλβέρτη και Τζεντίλε. Ο Οικονόμου
μπορεί να είναι στον πάγκο, αλλά ίσως μπει στο παιχνίδι μόνο αν κριθεί απαραίτητο.

Μάλιστα στις τελευταίες προπονήσεις οι παίκτες χωρίζονταν σε γκρουπ των
τεσσάρων ατόμων και ο Σούμποτιτς χρησιμοποιούσε μαζί τους Ράτζα, Μποντίρογκα,
Τζεντίλε και Φώτση. Με δεδομένες λοιπόν τις απουσίες Μπερκ και Μάγλου, αλλά
και το εντυπωσιακό προβάδισμα για την κατάκτηση της πολυπόθητης πρώτης θέσης
(ο ΠΑΟ θέλει μόνο μια νίκη ακόμη για να αποκτήσει το απόλυτο αβαντάζ έδρας
μέχρι το Μόναχο), ο Σούμποτιτς σχεδιάζει την προώθηση του Φώτση, που άλλωστε
τον έχει ικανοποιήσει στα τελευταία ματς.

Στην περίπτωση που ο προπονητής του Παναθηναϊκού δεν καταφύγει στην λύση
Φώτση, θα πάρει θέση στην πεντάδα ο Μίκαελ Κοχ, ενώ ένα ακόμη σχήμα που
(ανάλογα με την εξέλιξη του αγώνα) μπορεί να εμφανιστεί απόψε στο παρκέ του
ΟΑΚΑ είναι αυτό με «δίδυμο πύργους», τους Χούπμαν, Ράτζα.

Με προβλήματα ­ όχι όσα έχει ο Παναθηναϊκός ­ ήρθε στην Αθήνα χθες η Βαρέζε. Η
πρωτοπόρος του ιταλικού πρωταθλήματος θα αγωνιστεί χωρίς τον Φραντσέσκο
Βέσκοβι, που τραυματίστηκε στη μέση και έμεινε στην Ιταλία. «Εμάς μας
ενδιαφέρει το ματς στο Βαρέζε, όπως και εκείνο με τη Μακάμπι εντός έδρας
επίσης», είπε ξανά ο Κάρλος Ρεκαλκάτι που άλλωστε δεν έχει δει πότε την ομάδα
του να νικάει εκτός Ιταλίας.


<REF><SOURCE>ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16339O101</ED>
<ID>
ID:16370

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O10&aa=1</URL></REF>


Article

<CATEGORY>vin10</CATEGORY>

 <H5>ΚΟΡΑΤΣ: Νίκησε στο Βελιγράδι, έχασε ο Απόλλωνας
</H5><H2>Ο Πανιώνιος κοντά στις «8»
</H2>
ΝΙΚΗ και ήττα για τις ελληνικές ομάδες στα χτεσινά πρώτα παιχνίδια για τη φάση
των «16» στο Κύπελλο Κόρατς.

Ο Πανιώνιος νίκησε στο Βελιγράδι τη Ραντνίτσκι με 88-74 και ουσιαστικά
εξασφάλισε την πρόκρισή του στην προημιτελική φάση. Η ομάδα της Νέας Σμύρνης
βρέθηκε αρκετές φορές πίσω στο σκορ, αλλά με όπλο την πολύ καλή άμυνα στο β'
μέρος κατάφερε να φτάσει στη νίκη έχοντας πρωταγωνιστή τον Άλβιν Σιμς. Η
Ραντνίτσκι προηγήθηκε 43-33 στο 18' και 49-39 στο 22', ο Πανιώνιος απάντησε με
σερί 10-0 και ισοφάρισε στο 33'(49-49).

Η σύνθεση του Πανιωνίου: Σιμς 31 (4), Κικίλιας 15, Καράγκουτης 19, Κούπερ 8
(1), Καζόλι 4, Μίχαλος 5, Σταυρακόπουλος 2, Γιέλιτς 4.

Ο Απόλλωνας Πάτρας ηττήθηκε στη γαλλική πόλη Ντιζόν από την τοπική ομάδα με
68-52, αλλά λέει... πάλι καλά! Η ελληνική ομάδα (χωρίς τον Χάουαρντ), έπαιξε
άσχημα, και στα μέσα του β' μέρους έχανε με 54-27! Τελικά, κατάφερε να μειώσει
τη διαφορά και να έχει τώρα λίγες ελπίδες για πρόκριση στην επόμενη φάση της διοργάνωσης.

Η σύνθεση: Μολφέτας 11, Αργυρόπουλος 7, Γκίμπερτ 16, Γεωργικόπουλος 5 (1),
Χατζόπουλος 3, Βετούλας 10 (1), Αθανασόπουλος, Χάσλαμ.

*** Στα χτεσινά ματς της Ευρωλίγκα: Φενέρμπαχτσε - Τσιμπόνα Ζάγκρεμπ 66-61,
Εφές Πίλσεν - Ταουγκρές 71-67.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16339O102</ED>
<ID>
ID:16415

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O10&aa=2</URL></REF>


Article

<CATEGORY>vin10</CATEGORY>

 <H5>ΚΑΤΣΙΚΑΡΗΣ
</H5><H2>Δεν είμαι έτοιμος
</H2>
Η ΕΠΙΣΤΡΟΦΗ του προέδρου της ΚΑΕ ΑΕΚ Γιάννη Φιλίππου, σήμερα, από την Ισπανία
αναμένεται να δώσει τέλος στο σίριαλ του προπονητή. Φαβορί για την ανάληψη της
τεχνικής ηγεσίας είναι ο Κώστας Πολίτης, ενώ στα υπόψη παραμένει ο Σβι Σερφ.
Αν ο πρόεδρος της ΑΕΚ κ. Φιλίππου δεν δώσει το ΟΚ για έναν από τους δύο
προπονητές, δεν αποκλείεται να καθήσει στον πάγκο κόντρα στο Περιστέρι ο Φώτης
Κατσικάρης. Ο νεαρός κόουτς και ασίσταντ του Καλαφατάκη, πάντως, υποστήριξε
ότι δεν έχει βλέψεις προς το παρόν για να συνεχίσει ως πρώτος προπονητής στην ΑΕΚ:

«Δεν είμαι έτοιμος ακόμη, πρέπει να πάρουμε άλλον προπονητή».

Ο αντιπρόεδρος της ΚΑΕ Γιάννης Γρανίτσας συνεχίζει την αναζήτηση για ξένο
παίκτη από το ΝΒΑ. Ωστόσο, ο νέος προπονητής θα είναι αυτός που θα έχει το
δικαίωμα της τελικής επιλογής.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16339O103</ED>
<ID>
ID:16454

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O10&aa=3</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ
</H5><H2>Πήρε τον Νουόσου
</H2>
Ο ΤΖΟΥΛΙΟΥΣ Νουόσου θα ενισχύσει τον Σπόρτιγκ κάτω από τα καλάθια. Ο
Νιγηριανός σέντερ ήρθε χθες εσπευσμένα στην Αθήνα και υπέγραψε συμβόλαιο μέχρι
τέλους της αγωνιστικής σεζόν, αντί του ποσού των 80.000 δολαρίων (περίπου 22
εκατ. δρχ.).

Ο Νουόσου, που πήρε τη θέση του Χάτσον, είχε βρεθεί ντοπέ στο Μουντομπάσκετ
στην Αθήνα, το προηγούμενο καλοκαίρι, και τιμωρήθηκε με δύο μήνες αποκλεισμό.
Να σημειώσουμε ότι την προηγούμενη εβδομάδα δεν εκδόθηκε δελτίο στον Αμερικανό
και υποψήφιο για τη θέση του ξένου στον Σπόρτιγκ, Μακ Κι, επειδή είχε βρεθεί
ντοπαρισμένος στο ισπανικό πρωτάθλημα.

Ο Διαμαντόπουλος έδωσε το ΟΚ για τον Νουόσου, επειδή ήταν πιο έτοιμος
αγωνιστικά από τον Κόλεμαν, προκειμένου να μπει αμέσως στη... δράση. Το
ντεμπούτο του αναμένεται στο Ηράκλειο, μεθαύριο.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16339O104</ED>
<ID>
ID:16480

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O10&aa=4</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ
</H5><H2>Ανέλαβε ο Τούλης
</H2>
Ο ΠΡΟΠΟΝΗΤΗΣ Νίκος Τούλης, που ανέβασε το Ηράκλειο στην Α1 κατηγορία το 1995,
ανέλαβε σημαντικό πόστο στην κρητική ομάδα. Θα είναι υπεύθυνος για την
οργάνωση του Ηρακλείου, ενώ θα είναι ο άνθρωπος που θα παρακολουθεί ταλέντα σε
Ελλάδα και Ευρώπη.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16339O105</ED>
<ID>
ID:16497

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O10&aa=5</URL></REF>


Article

<CATEGORY>vin10</CATEGORY>

 <H5>ΕΥΡΩΠΗ: ΟΛΥΜΠΙΑΚΟΣ ΚΑΙ ΑΡΗΣ ΕΧΑΣΑΝ ΜΕ 3-0
</H5><H2>Πικρή αρχή
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Μαρία Γκαραγκούνη (στην επίθεση στο χθεσινό ματς), από τις πρωταγωνίστριες
μιας ακόμη διεθνούς επιτυχίας των Βριλησσίων

«ΠΙΚΡΗ» πρεμιέρα για τις ελληνικές ανδρικές ομάδες βόλεϊ στους ημιτελικούς
ομίλους των ευρωπαϊκών κυπέλλων αφού ηττήθηκαν με 0-3 τόσο ο Ολυμπιακός
(Τσάμπιονς Λιγκ) στη Γερμανία από τη Φρίντριχσχάφεν όσο και ο Άρης
(Κυπελλούχων) στην Κωνσταντινούπολη από την Αρτσελίκ.

Μοναδική ελληνική νίκη χθες των Βριλησσίων (Κυπελλούχων γυναικών) στο Χαλάνδρι
επί της σλοβακικής Σένιτσα με 3-1.

Η παρουσία των ελληνικών ομάδων στην 1η αγωνιστική των ημιτελικών ομίλων των
Ευρωπαϊκών Κυπέλλων ολοκληρώνεται σήμερα με τον αγώνα Παναθηναϊκού - Τσερκάζι
Ουκρανίας (17.30' - «ζωντανό» από Κανάλι 5) στο Τσάμπιονς Λιγκ γυναικών.

*** ΦΡΙΝΤΡΙΧΣΧΑΦΕΝ - ΟΛΥΜΠΙΑΚΟΣ 3-0 (25-20, 25-19,
27-25): Κατώτερος των περιστάσεων αποδείχθηκε ο Ολυμπιακός αφού δεν
μπόρεσε να αντιδράσει στη δύναμη των Γερμανών (κορυφαίος ο διεθνής
Κλάιμπουμπ), παρά την υποστήριξη 500 ομογενών φιλάθλων.

Στο 3ο σετ η ελληνική ομάδα προηγήθηκε με 23-21 αλλά δέχθηκε τρεις
συνεχόμενους πόντους και τελικά δεν άντεξε στο κρίσιμο σημείο ώστε να πάρει το
σετ που θα έδινε ελπίδες επικράτησης.

ΟΛΥΜΠΙΑΚΟΣ (Ζ. Γκάιτς): Κουρνέτας, Ντράκοβιτς, Γκιούρδας,
Βούγεβιτς, Τσακιρόπουλος, Ζελιάσκοφ - Μηνούδης, Ουτζής, Χριστοφιδέλης, Ψάρρας.

*** ΑΡΤΣΕΛΙΚ - ΑΡΗΣ 3-0 (25-18, 25-19, 25-21): Στο 3ο σετ
είχε την ευκαιρία ο Άρης να «μπει» στο ματς όταν προηγήθηκε με 12-6 αλλά
την... κλώτσησε αδικαιολόγητα αφού δέχθηκε ένα απίστευτο «σερί» 0-9 που
ξανάδωσε στους Τούρκους τον έλεγχο του αγώνα.

ΑΡΗΣ (Κ. Χαριτωνίδης): Δούκας, Τζούριτς, Παπακοσμάς, Ναϊντένοφ,
Αλεξανδρόπουλος, Μούχλιας - Μήττας, Ι. Χαριτωνίδης, Χατζηαντωνίου, Κουτσονίκας.

*** ΒΡΙΛΗΣΣΙΑ BMW ΚΟΥΛΟΥΡΗΣ - ΣΕΝΙΤΣΑ ΣΛΟΒΑΚΙΑΣ 3-1 (25-14,
25-20, 22-25, 25-20): Αγνόησαν τα «μηνύματα» (μάχη μέχρι
το 14-14 στο 1ο σετ και μέχρι το 19-19 στο 2ο) οι παίκτριες των Βριλησσίων και
έχασαν ένα πολύτιμο σετ. Λίγο ακόμη και θα χανόταν και το ματς αφού η
σλοβακική ομάδα στο 4ο, με δυνατά σερβίς, ανέτρεψε το 9-2 και προηγήθηκε 16-13
και 18-15 προτού λυγίσει οριστικά στην επιθετική δύναμη της Μεντβέντεβα και το
αποτελεσματικό σερβίς της Μουρζάκου.

Από πλευράς ελληνικής ομάδας ο εκ των προπονητών Μάρκος Κωβαίος τόνισε:
«Πληρώσαμε κάποια υπεροψία με ένα σετ αλλά αυτό που μετράει είναι το ότι
ξεκινήσαμε νικηφόρα».

ΒΡΙΛΗΣΣΙΑ (Δ. Μπαχράμης): Μεμετζή, Μεντβέντεβα, Μ. Γκαραγκούνη,
Ντουμιτρέσκου, Ν. Γκαραγκούνη, Μουρζάκου - Λιχολέτοβα, Χούντα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16339O111</ED>
<ID>
ID:16371

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O11&aa=1</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ: Τα κορίτσια και οι άνδρες ανέβηκαν στη γενική βαθμολογία των ΦΙΝ
</H5><H2>Έβδομος στον κόσμο ο Μπουγιούρης
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

* ΜΕΛΒΟΥΡΝΗ 
ΕΒΔΟΜΟΣ στον κόσμο είναι από χθες ο Αντώνης Μπουγιούρης στην κατηγορία των
Λέιζερ που ολοκληρώθηκε. Ο αθλητής του ΝΟ Σύρου έμεινε και χθες στις κορυφαίες
θέσεις του χρυσού στόλου, κατακτώντας τελικά την 7η θέση στη γενική κατάταξη
του παγκοσμίου πρωταθλήματος μεταξύ 144 αθλητών, κάτι που αποτελεί τη
μεγαλύτερη επιτυχία στην καριέρα του 24χρονου ιστιοπλόου μας, αλλά και μία
πολύ σημαντική στιγμή για την ελληνική ιστιοπλοΐα.

Εντυπωσιακή όμως ήταν και η παρουσία των δύο πληρωμάτων μας στα ΦΙΝ. Τόσο τα
κορίτσια όσο και οι άντρες ανέβηκαν στη γενική βαθμολογία και όλα είναι
ανοιχτά. Η Αιμιλία Τσουλφά και η Σοφία Μπεκατώρου τερμάτισαν στην 3η και στην
9η θέση χθες, ανεβαίνοντας συνολικά στην 5η θέση της γενικής κατάταξης, ενώ ο
Κώστας Τριγκώνης και ο Ανδρέας Κοσματόπουλος έτρεξαν τρεις κούρσες (8οι, 13οι
και 10οι) και αναρριχήθηκαν στην 11η θέση της γενικής βαθμολογίας.

Στα ΦΙΝ, τέλος, ο Αιμίλιος Παπαθανασίου είναι 18ος (ήρθε 12ος και 11ος) και ο
Γιώργος Κοντογούρης κοντά στην πρώτη 30άδα. Τα σπουδαία όμως εδώ έρχονται από
την κατηγορία των νέων, όπου μέχρι στιγμής ο Κοντογούρης είναι πρώτος.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16339O112</ED>
<ID>
ID:16416

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O11&aa=2</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Η Δανιηλίδου κατέκτησε τον τίτλο
</H2>
Η ΛΕΝΑ Δανιηλίδου έκανε και πάλι το θαύμα της! Η πρωταθλήτρια του τένις
κατέκτησε άλλον έναν τίτλο, τον πρώτο της για το '99, αυτή τη φορά στο
τουρνουά Βικτόριαν Τζούνιορ Τσάμπιονσιπ, στη Μελβούρνη. Η Δανιηλιδου νίκησε
στον τελικό την Ουγγαρέζα Ανίκο Κάπρο με 6-3, 6-3. Τώρα περιμένει να μάθει από
τους διοργανωτές του Όπεν της Αυστραλίας αν θα συμπεριληφθεί στο ταμπλό των
προκριματικών. Στο μεταξύ, η Χριστίνα Παπαδάκη είναι πολύ κοντά να αγωνιστεί
στο κυρίως ταμπλό του πρώτου εφετινού τουρνουά τής σειράς Γκραν Σλαμ. Η
Παπαδάκη απέχει μόλις δύο θέσεις από το ταμπλό και αν δεν παρουσιαστούν δύο
αθλήτριες, τώρα θα συμπεριληφθεί σε αυτό.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16339O113</ED>
<ID>
ID:16455

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O11&aa=3</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Νέο τεστ στην Ισπανία
</H2>
ΤΟ ΠΙΟ καθοριστικό τεστ εν όψει του προκριματικού ομίλου του Παγκοσμίου
Πρωταθλήματος '99 (Σλοβακία, 2-4 Απριλίου) θα είναι για την Εθνική μας ομάδα
χάντμπολ νέων η συμμετοχή στο τουρνουά της Πάλμα Ντε Ρίο της Ισπανίας. Η
ελληνική ομάδα, που αναχωρεί σήμερα στην Ισπανία με 16 αθλητές (μοναδική
σημαντική απουσία του Σουγγάρα) και επικεφαλής τον ομοσπονδιακό προπονητή
Δημήτρη Σκούφα, θα αντιμετωπίσει κατά σειρά από αύριο μέχρι την Κυριακή 17 του
μήνα τις αντίστοιχες Εθνικές ομάδες Τυνησίας, Νορβηγίας και Ισπανίας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16339O114</ED>
<ID>
ID:16481

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O11&aa=4</URL></REF>


Article

<CATEGORY>vin10</CATEGORY>

 <H5>ΤΖΟΥΝΤΟ
</H5><H2>Καμπ σε Ν. Φιλαδέλφεια
</H2>
ΣΥΝΔΥΑΣΜΟΣ προσπάθειας της Ελληνικής Ομοσπονδίας Φιλάθλων Τζούντο και ενός
συλλόγου, του Ομίλου Τζούντο Νέας Φιλαδέλφειας, το προπονητικό καμπ
πρωταθλητών των κατηγοριών νέων και νεανίδων εν όψει Πανευρωπαϊκών '99 τον
Νοέμβριο. Το καμπ, που θα είναι τριήμερης διάρκειας (15-17 Ιανουαρίου), θα
πραγματοποιηθεί στις εγκαταστάσεις του ΟΤΝΦ και θα περιλαμβάνει καθημερινό
4ωρο πρόγραμμα προπόνησης σε γιαπωνέζικα πρότυπα με εκπαιδευτές τους
ομοσπονδιακούς προπονητές Τάσο Γεωργιάδη και Γιώργο Μπουντάκη.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16339O115</ED>
<ID>
ID:16498

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ένιωσε την τιμωρία
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΜΙΑ έκπληξη στο Κύπελλο, αλλά «μία και βαρβάτη». Ο Πανσερραϊκός, ομάδα (όπως
έδειξε χθες) καλύτερα γυμνασμένη από τον ΠΑΟΚ απέκλεισε τον «μεγάλο του Βορρά»
σπαθάτα και αυτό είναι προς όφελος του φετινού Κυπέλλου.

*** (Όπως ήταν μήνυμα και η πρόκριση της Μηχανιώνας εις βάρος της ΑΕΚ).

*** Βέβαια, για τους οπαδούς του ΠΑΟΚ το χθεσινό σοκ ενδεχομένως δεν θα είχε
προκύψει, αν η ομάδα τους δεν ήταν τιμωρημένη (και υποχρεωμένη να δώσει αγώνα
στην Καβάλα).

*** Άλλο Καβάλα, άλλο Τούμπα...

*** Συνεπώς, η χθεσινή ζημιά του ΠΑΟΚ (η οποία θεωρητικά ισοδυναμεί με κάποιες
δεκάδες εκατομμυρίων από διαφυγούσες εισπράξεις...) οφείλεται και στις
ανοησίες των οπαδών, οι οποίες οδήγησαν στον αποκλεισμό των πέντε (και
δευτεροβάθμια) τριών αγωνιστικών.

*** Προς γνώση και συμμόρφωση. Όσο για τον Νίκο Βεζυρτζή, σαφώς και δεν
περίμενε αρνητικό ντεμπούτο ως νέος ηγέτης.

*** Αυτή τη φορά ο Χρήστος Αρχοντίδης έδειξε ότι κάνει σωστή και... ήρεμη
δουλειά στην ομάδα του.

*** Το ότι απέφυγε χειρονομίες και φωνές, σημαίνει ότι έχει βάλει νερό στο
κρασί του;

*** Μακάρι.

*** Πάντως, η χθεσινή πρόκριση του Αρχοντίδη ήταν «χρωστούμενη» στην ηγεσία
(κυρίως) του ΠΑΟΚ.

*** Άνευ λόγου είχε απολυθεί, ύστερα από εισηγήσεις στον Μπατατούδη από το
κονκλάβιο της Αθήνας.

ΜΕΤΑ τα χθεσινά αποτελέσματα μπορούμε να μετρήσουμε τέσσερις ομάδες πρώτης
εθνικής στους «οκτώ» του Κυπέλλου και άλλες τόσες από τη δεύτερη κατηγορία.

*** Δεν έχει ξαναγίνει.

*** Πέρασαν λοιπόν Ολυμπιακός, Ηρακλής, Ξάνθη και (σήμερα Πανηλειακός ή
Παναθηναϊκός) και Λύκοι, Καλαμάτα, Αθηναϊκός, Πανσερραϊκός.

*** Οδηγία προς τους «μεγάλους». Προσοχή στην προημιτελική φάση, διότι οι
αγώνες έχουν ρεβάνς...

*** Που σημαίνει ότι τόσο ο Αρχοντίδης όσο και ο Γιάτσεκ (κυρίως αυτός...) θα
ετοιμάσουν τα πλάνα τους.

ΣΗΜΕΡΑ στον Πύργο, ο Παναθηναϊκός θα πρέπει να προσέξει πάρα πολύ αν θέλει να
επιστρέψει στην Παιανία με το εισιτήριο.

*** Ο Γιάννης Κυράστας, φιλόδοξος όσο ποτέ, περιμένει τον Βασίλη Δανιήλ και να
είσθε σίγουροι πως, αν τον νικήσει, στην πρες κόνφερανς θα τον αποκαλέσει «δάσκαλο».

*** Προβλέπω ο Κυράστας να μεταβεί για τη συνέντευξη Τύπου ό,τι κι αν γίνει,
διότι τον Παναθηναϊκό τον σέβεται.

*** Ελέγχεται μόνο αν εξακολουθεί να τον αγαπάει...

ΑΠΙΣΤΕΥΤΗ τροπή παίρνει στον Πανιώνιο η περίπτωση της μεταγραφής του
Αμερικανού ποδοσφαιριστή Γκουπς.

*** Ο παίκτης ήρθε στη Νέα Σμύρνη με προοπτική να βοηθήσει πέντε μήνες, όμως,
μιλώντας με τον Γουίλαν, του αποκάλυψε ένα «μικρό» πρόβλημα.

*** Πρέπει να επιστρέψει στην πατρίδα του κάποιες εβδομάδες, διότι ένας
ανεμοστρόβιλος, λόγω προφανώς κακοκαιρίας, του κατέστρεψε εντελώς το σπιτικό!

*** Δεν πρέπει να λέει ψέματα, δεδομένου ότι τυφώνες σαρώνουν τέτοια εποχή τα
παράλια του Τρίνιντατ - Τομπάκοου, απ' όπου ο νέος παίκτης.

*** Ο Γουίλαν, με το δίκιο του εκνευρίστηκε χωρίς να το δείξει για να μην
πληγώσει τον παίκτη (μέσα στην κακοτυχία του).

*** Όμως, το να φέρνεις έναν ξένο παίκτη για τέσσερις-πέντε μήνες και να σου
φεύγει για δύο από αυτούς ένεκα κοινωνικού προβλήματος, είναι ένα θέμα.

*** Άτιμε ανεμοστρόβιλε.

*** Η λέξη είχε να «ακουστεί» στον Πανιώνιο από την περίοδο συμμετοχής στη
διοίκηση του Μπέου!

ΤΟΝ ΘΥΜΑΣΤΕ τον (Πειραιώτη) διαιτητή Διονύση Στεφανόπουλο; Ήταν ο γνωστός με
τα απίθανα πέναλτι κ.λπ.

*** Αυτός ο διαιτητής σφύριξε χθες τον ερασιτεχνικό αγώνα του Πειραιά, Νίκης
Ρέντη - Σαρωνικού Αιγίνης και ήταν υπερβολικά άνετος.

*** Έδωσε μέχρι πέναλτι, αν και βρισκόταν στη σέντρα!

*** Το οποίο ήταν κλασικό... «θέατρο»!!!

*** Κι ακόμη: έληξε τον αγώνα στο 97', κρατώντας καθυστέρηση, στην διάρκεια
της οποίας ευνόησε τους Αιγινήτες.

*** Νικήτρια η Νίκη 3-2, σε πολύ ενδιαφέροντα αγώνα.

*** Όσο για τον παρατηρητή του; Προσέξτε περσόνα:

Κώστας Δημητριάδης με στιλό και μπλοκάκι.

*** Όχι, ο Κώστας Κιάπε δεν εθεάθη στη μικρή πρόχειρη εξεδρούλα...
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16339O121</ED>
<ID>
ID:16372

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O12&aa=1</URL></REF>


Article

<CATEGORY>vin10</CATEGORY>

 <H5>ΤΡΑΠΑΤΟΝΙ
</H5><H2>Δεν ξεχνά τη Γερμανία
</H2>
ΕΤΟΙΜΟΣ να επιστρέψει στη Γερμανία είναι ο Τζιοβάνι Τραπατόνι. Ο Ιταλός
προπονητής της Φιορεντίνα με δηλώσεις του στο «Σπορτ Μπιλντ» έστειλε το
μήνυμα: «Αν κάποιος σύλλογος πιστεύει ότι ο Τραπατόνι μπορεί να προπονεί μια
γερμανική ομάδα, τότε θα επιστρέψω». Ως γνωστόν, ο Τραπατόνι είχε εργαστεί δύο
φορές στην Μπάγερν και παρά το γεγονός ότι κατέκτησε πέρυσι τον τίτλο με τους
Βαυαρούς, δέχτηκε σκληρή κριτική από τον γερμανικό Τύπο.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16339O122</ED>
<ID>
ID:16417

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O12&aa=2</URL></REF>


Article

<CATEGORY>vin10</CATEGORY>

 <H5>ΑΓΙΑΞ
</H5><H2>Νέο επεισόδιο
</H2>
ΝΕΟ ΕΠΕΙΣΟΔΙΟ στο σίριαλ της μεταγραφής των Ντε Μπουρ στην Μπαρτσελόνα. Ο
Άγιαξ αρνείται να παραχωρήσει μόνο τον Φρανκ Ντε Μπουρ στην καταλανική ομάδα,
παρά τα όσα διέρρευσαν για συμφωνία του παίκτη με την Μπάρτσα. Η πρωταθλήτρια
Ολλανδίας επιμένει να παραχωρήσει ταυτόχρονα τους αδερφούς Ντε Μπουρ γιατί σε
διαφορετική περίπτωση δεν πρόκειται να δώσει μεταγραφή στους διεθνείς άσους μεμονωμένα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16339O123</ED>
<ID>
ID:16456

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O12&aa=3</URL></REF>


Article

<CATEGORY>vin10</CATEGORY>

 <H5>ΕΡ. ΑΣΤΕΡΑΣ
</H5><H2>Η επιστροφή Σαβίσεβιτς
</H2>
<REF><SOURCE>ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16339O124</ED>
<ID>
ID:16482

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O12&aa=4</URL></REF>


Article

<CATEGORY>vin10</CATEGORY>

 <H5>ΒΟΥΛΓΑΡΙΑ
</H5><H2>Βραβείο πολύ σημαντικό </H2>
ΜΙΑ ΕΙΚΟΝΑ ανυπολόγιστης αξίας, που απεικονίζει τον Χριστό, ήταν το
«έπαθλο» για τον καλύτερο ποδοσφαιριστή της Βουλγαρίας της περιόδου 1997-98. Η
τελετή έγινε στη Σόφια και την απονομή κλήθηκε να κάνει ο
ποδοσφαιριστής-σύμβολο της πατρίδας του, Χρίστο Στόιτσκοφ. Δίκαια, λοιπόν,
καμαρώνει δίπλα του ο τιμώμενος της βραδιάς, Ιορντάν Ιορντάνοφ.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16339O125</ED>
<ID>
ID:16499

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O12&aa=5</URL></REF>


Article

<CATEGORY>vin10</CATEGORY>

 <H2>Έκριναν σωστά </H2>
ΜΠΟΡΕΙ να αμφισβητήθηκε από Τύπο και φιλάθλους, εκείνες τις ημέρες,
παραμονές της αναμέτρησης Αλβανίας - Ελλάδας, εντούτοις, κρίνοντας ψύχραιμα,
οι δημοσιογράφοι της γειτονικής χώρας ανέδειξαν τον Φώτη Στρακόσα κορυφαίο
αθλητή όλων των σπορ για το 1998. Πολύ το χάρηκε ο διεθνής τερματοφύλακας του
Πανιωνίου. Σε σημείο να αναθεωρήσει την απόφασή του και να δηλώσει ότι θα
ξαναφορέσει τη φανέλα της εθνικής Αλβανίας. Επόμενη σπουδαία εκδήλωση για τον
καλό τερματοφύλακα αποτελεί η αναμέτρηση με τη Λάτσιο στο Κύπελλο ΟΥΕΦΑ.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16339O126</ED>
<ID>
ID:16508

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O12&aa=6</URL></REF>


Article

<CATEGORY>vin10</CATEGORY>

 <H5>Με τουρνουά νόρμας γκραν μετρ ξεκινάει ο «Ίκαρος»
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΞΕΚΙΝΗΣΕ ΠΡΟΧΘΕΣ και θα διαρκέσει μέχρι τις 27 Ιανουαρίου το κλειστό τουρνουά
νόρμας γκραν μετρ που εντάσσεται στις εκδηλώσεις «Ίκαρος '99». Το τουρνουά
φέρει τον τίτλο Κάισσα και διοργανώνεται στο εντευκτήριο του Πανελληνίου Γ.Σ.
Οι αγώνες γίνονται κάθε απόγευμα με ώρα έναρξης 16.00. Ελεύθερες ημέρες είναι
η Κυριακή 17, η Πέμπτη 21 και η Δευτέρα 25 Ιανουαρίου. Το τουρνουά είναι
κατηγορίας 8 της διεθνούς ομοσπονδίας (μ.ο. ΕΛΟ 2.437) και δίνει νόρμα γκραν
μετρ στους 9,5 βαθμούς σε 13 αγώνες και νόρμα διεθνούς μετρ στους 7 βαθμούς.
Μετέχουν κατά σειρά ΕΛΟ οι εξής παίκτες: 1) Β. Κοτρωνιάς (2.555), 2) Ι.
Νικολαΐδης (2.530), 3) Τ. Γκελασβίλι (Γεωργ. 2.510), 4) Α. Βουλδής (2.475), 5)
Α. Τζερμιαδιανός (2.465), 6) Α. Τσέλα (Αλβ. 2.450), 7) Δ. Άγκνος (2.445), 8)
Ν. Μαναγκάτζε (Γεωργ. 2.435), 9) Στ. Χαλκιάς (2.435), 10) Π. Γκέσος (2.380),
11) Α. Σαχταχτίνσκι (Ρωσ. 2.350), 12) Τ. Πανταβός (2.310), 13) Ν. Σκαλκώτας
(2.305), 14) Κετσουριάνι (Αλβ.). Τα αποτελέσματα του 1ου γύρου ήταν: Γκέσος -
Τσέλα 0,5-0,5 (59 κινήσεις), Χαλκιάς - Σκαλκώτας 1-0 (56), Ι. Νικολαΐδης -
Τζερμιαδιανός 0,5-0,5 (12), Άγκνος - Κοτρωνιάς 1-0 (32), Τ. Πανταβός - Βουλδής
0-1 (45), Σαχταχτίνσκι - Μαναγκάτζε 0,5-0,5 (27), ενώ η παρτίδα Γκελασβίλι -
Κετσουριάνι θα παιχτεί στις 17 Ιανουαρίου.

Δύο ακόμη κλειστά τουρνουά μικρότερης δυναμικότητας διοργανώνονται στον ίδιο
χώρο και στο πλαίσιο του φετινού «Ικάρου». Πρόκειται για το κλειστό τουρνουά
νόρμας μετρ με διεθνές ΕΛΟ και το κλειστό τουρνουά νόρμας ΥΜ που υπολογίζονται
στη συγκεντρωτική βαθμολογία της διοργάνωσης και δίνουν πρόκριση σε ανώτερα
τουρνουά. Συνδιοργανωτές είναι το Σκακιστικό Κέντρο Κάισσα, ο Κότινος, ο Σ.Ο.
Ικαρίας και το σκακιστικό τμήμα του Πανελληνίου. Πληροφορίες για την όλη
διοργάνωση στον διευθυντή αγώνων κ. Πέτρο Κολυβά (τηλ. 6929.129, πρωί) και
στον διαιτητή κ. Κοσμά Κέφαλο (τηλ. 8670.197, απόγευμα).

Άγκνος - Κοτρωνιάς (1ος γύρος)

1. Ιζ3 Ιζ6 2. η3 η6 3. Αη2 Αη7 4. 0-0 0-0 5. δ3 γ5 6. ε4 Ιγ6 7. Ιγ3 δ6 8. θ3
Πβ8 9. α4 α6 10. Αε3 β5 11. α: β5 α: β5 12. Βδ2 Πε8 13. Αθ6 Αθ8 14. Ιη5 β4 15.
Ιε2 δ5 16. ε: δ5 Ι: δ5 17. Ιζ4 ε6 18. Ι: δ5 ε: δ5 19. Πζε1 Αε6 20. γ3 β: γ3
21. β: γ3 Βδ7 22. Πα6 Αη7 23. Α: η7 Ρ: η7 24. Βζ4 Αζ5 25. Π: ε8 Β: ε8 26. η4
Αε6 27. γ4 Αδ7 28. Α: δ5 Πβ1+ 29. Ρη2 ζ5 30. η: ζ5 η: ζ5 31. Ιζ7 Αε6 32. Π: γ6 1-0

* Ορισμένοι από τους παίκτες που συμμετέχουν στο τουρνουά νόρμας γκραν μετρ
συναντήθηκαν προ ημερών στο διεθνές τουρνουά των Άνω Λιοσίων.

Μαναγκάτζε - Τζερμιαδιανός

1. δ4 Ιζ6 2. η3 γ5 3. δ5 β5 4. Αη2 Αβ7 5. ε4 δ6 6. Ιε2 η6 7. 0-0 Αη7 8. θ3
Ιβδ7 9. Αε3 Ιβ6 10. Ιδ2 0-0 11. γ3 Πε8 12. Βγ2 α5 13. η4 ε6 14. δ: ε6 Π: ε6
15. Ιη3 Βγ7 16. η5 Ιζδ7 17. ζ4 δ5 18. ζ5 Πεε8 19. Αζ4 Αε5 20. Α: ε5 Β: ε5 21.
Ρθ2 Ιγ4 22. Παε1 Παδ8 23. Ι: γ4 δ: γ4 24. θ4 θ6 25. Βζ2 Αγ6 26. Ρη1 Βγ7 27. η:
θ6 Ιε5 28. θ7+ Ρ: θ7 29. Βζ4 Βε7 30. ζ6 Βε6 31. Βη5 Πθ8 32. Ιζ5 Ρη8 33. Ιη7
Βδ6 34. Πδ1 Β: δ1 35. Π: δ1 Π: δ1+ 36. Ρθ2 Αδ7 37. θ5 Ιη4+ 38. Ρη3 Πδ6 39. ε5
Πδ3+ 40. Ρζ4 Πε3 41. θ: η6 1-0

Γκελασβίλι - Γκέσος

1. ε4 Ιζ6 2. ε5 Ιδ5 3. δ4 δ6 4. γ4 Ιβ6 5. ε: δ6 γ: δ6 6. θ3 η6 7. Ιζ3 Αη7 8.
Αε2 0-0 9. 0-0 Ιγ6 10. Ιγ3 Αζ5 11. Αζ4 Πγ8 12. Πγ1 θ6 13. β3 Ρθ7 14. δ5 Ιβ8
15. Αε3 α6 16. Ιδ4 Αδ7 17. Αδ3 Ια8 18. θ4 Α: δ4 19. Α: δ4 Αζ5 20. Α: ζ5 η: ζ5
21. Βθ5 ε6 22. Πγε1 Ιγ7 23. η4 Ιδ7 24. η5 ε5 25. Β: θ6+ Ρη8 26. Ιε2 ε: δ4 27.
Ιη3 Ιε5 28. Ιθ5 1-0
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16339O991</ED>
<ID>
ID:16379

</ID><URL>http://ta-nea.dolnet.gr/neaweb/neafile.print_unique?e=A&f=16339&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΥΣΤΑΘΗΚΕ ΕΠΙΤΡΟΠΗ ΓΙΑ ΤΗΝ ΑΝΑΣΤΗΛΩΣΗ ΤΟΥ ΑΝΑΚΤΟΡΟΥ, ΑΛΛΑ ΚΑΙ ΤΩΝ ΦΘΑΡΜΕΝΩΝ
«ΤΣΙΜΕΝΤΩΝ» ΤΟΥ ΕΒΑΝΣ
</H5><H2>Λίφτινγκ στην Κνωσσό
</H2>
Το μεγάλο κλιμακοστάσιο είναι από τα καλύτερα σωζόμενα τμήματα του ανακτόρου
της Κνωσσού. Οι σκάλες, τα παραπέτα και οι τοίχοι είναι αυθεντικοί. Οι κίονες
­ εκτός από τη βάση και ειδικά οι οροφές του είναι ανακατασκευές από μπετόν

Άραγε, επιτρέπεται σήμερα να «ξύσουμε» τις γνωστές μας τοιχογραφίες του
ανακτόρου της Κνωσσού, ώστε να συντηρηθούν το μπετόν και τα σίδερα που
τοποθέτησε ο ανασκαφέας της Άρθουρ Έβανς πριν από 80 χρόνια; Ακόμα και το
τσιμέντο έχει αποκτήσει αρχαιολογική αξία, αφού χρησιμοποιήθηκε για την
ανακατασκευή του ανακτόρου και ανακατεύθηκε σε βαθμό που παραμένει άγνωστος με
το αυθεντικό υλικό της μινωικής εποχής, σε μια αξεδιάλυτη εικόνα. Τι κι αν ο
«Πρίγκιπας των κρίνων» είναι ένα σύγχρονο του Έβανς αντίγραφο. Ο απλούς νους
ριγεί στη σκέψη ότι θα πρέπει να «αποξυσθεί» ­ η όμορφη μορφή του που είναι
έργο ενός σύγχρονου με τον Έβανς ζωγράφου. Στην περίπτωση όμως των
κιτρινόχρωμων ταινιών από μπετόν που διατρέχουν τους τοίχους των ανακτόρων,
απομιμούμενες το χρώμα του ξύλου, είναι ευκολότερο να φαντασθούμε ότι θα
ξυστούν για να εξυγιανθεί το μπετόν και θα ξαναζωγραφισθούν. Είναι μια
επέμβαση που σέβεται την κάπως στρεβλή εικόνα μεγάλων τμημάτων του ανακτόρου
της Κνωσσού (1700-1400 π.Χ.) που έχει θεμελιωθεί στη συνείδηση του κόσμου, τα
βιβλία, τις μελέτες. Το λίφτινγκ του τσιμέντου δεν λύνει ριζικά το πρόβλημα,
αλλά δίνει μια παράταση ζωής στην εικόνα που έχουμε, για ένα ακόμα τέταρτο του
αιώνα. Ίσως έτσι θάβεται μέσα στο μπετόν και η επιστημονική και ιστορική
αλήθεια. Γι' αυτό και μια μεγάλη επιτροπή επιστημόνων θα αναλάβει εφεξής το
δύσκολο έργο της έγκρισης των μελετών για την Κνωσσό. Το έργο της αναστήλωσης
της Κνωσσού, δεύτερου μεγαλύτερου μετά την Ακρόπολη αρχαιολογικού χώρου της
Ελλάδας, με 1.300.000 επισκέπτες τον χρόνο, αναβαθμίζεται και τίθεται υπό την
παρακολούθηση πολυμελούς επιτροπής, ώστε να τονισθεί ο εθνικός χαρακτήρας του
και να προταθεί ένα πακέτο έργων συντήρησης.

Μέλη της επιτροπής ορίστηκαν η έφορος Ηρακλείου κ. Καρέτσου, ο διευθυντής
Αναστηλώσεων κ. Δημακόπουλος, ο προϊστάμενος Αναστήλωσης κ. D. Ζιρό, ο έφορος
Βυζαντινών Αρχαιοτήτων κ. Ι. Μπορμπουδάκης, η διευθύντρια Νεωτέρων Μνημείων κ.
Β. Παλατζά ­ δεδομένου ότι στο έργο εντάχθηκε και η ανάδειξη ενός νεώτερου
μνημείου, της Βίλας Αριάδνη ­ ο καθηγητής ΕΜΠ κ. Ηλίας Μαριόλακος και ο
διευθυντής Συντήρησης Ν. Μίνως και ο τέως διευθυντής Αρχαιοτήτων κ. Γιάννης
Τζεδάκις. Μέχρι τώρα, μόνη υπεύθυνη για τη διαχείριση του γιγάντιου έργου
αναστήλωσης και ανάπλασης που συντελείται εδώ και χρόνια στην Κνωσσό ήταν η
έφορος Ηρακλείου κ. Καρέτσου.

Τα τελευταία χρόνια στην Κνωσσό έχουν αποπερατωθεί έργα αναστήλωσης της Νότιας
Οικίας περίφραξης, πωλητήριο, διαδρομές για τους επισκέπτες, απαλλοτριώσεις
χώρων για πάρκινγκ για την ανακούφιση των επισκεπτών. Στο καθαυτό θέμα της
στρατηγικής των αναστηλωτικών έργων ­ είναι γνωστό ότι ο σερ Άρθουρ Έβανς
ανακατασκεύασε με μπετόν και σίδερα μεγάλα τμήματα του μινωικού ανακτόρου ­
αντιμετωπίσθηκε το δίλημμα: να δοθεί παράταση ζωής στην ανακατασκευή του Έβανς
χωρίς να γκρεμιστεί ή να μελετηθεί πώς μπορεί να φύγουν τα ανακατασκευασμένα
τμήματα, τα οποία έχουν δημιουργήσει μια απτή αλλά κάπως στρεβλή εικόνα του
ανακτόρου. Η στρατηγική που ακολουθήθηκε και συνεχίζεται να εφαρμόζεται είναι
αυτή της στερέωσης της ανακατασκευής. Αυτό σημαίνει σε αρκετές περιπτώσεις
γύμνωμα των επιφανειών που έχουν διαβρωθεί, ώστε να αντικατασταθούν τα
σκουριασμένα σίδερα, τα διαλυμένα μπετόν και τσιμεντοκονιάματα και σε πρώτη
φάση αφαίρεση των χρωματισμών αυτών των επιφανειών.

Η απόφαση για τη συγκρότηση της επιτροπής έγινε δεκτή με θετικά σχόλια από
τους αρχαιολόγους στην Κρήτη, που ωστόσο διευκρίνιζαν χθες πως «η επιτροπή
μπορεί να προσφέρει πολλά για τη συντήρηση και αναστήλωση του μνημείου, αρκεί
να λειτουργήσει!».

Και είναι αλήθεια ότι στο παρελθόν έχουν συσταθεί ανάλογες επιτροπές που ποτέ
όμως δεν λειτούργησαν. Επί υπουργίας Σταύρου Μπένου, για να προχωρήσουν κάποια
έργα, εκδόθηκε απόφαση με την οποία εδίδετο το δικαίωμα στην ΚΓ' Εφορεία
Αρχαιοτήτων να προχωρήσει με δική της ευθύνη το αναστηλωτικό έργο.

«Ήταν ανάγκη να φτιάξουμε το έργο της πορείας των επισκεπτών ώστε να μην
υφίσταται όλο το μνημείο τη φθορά από τους χιλιάδες των ανθρώπων που έρχονται
στην Κνωσσό», είπε η προϊσταμένη της ΚΓ' Εφορείας κ. Αλεξάνδρα Καρέτσου, η
οποία με δηλώσεις της στα «ΝΕΑ» τάσσεται υπέρ της επιτροπής, αφού ανάλογες
έχουν συσταθεί για την Ακρόπολη, την Επίδαυρο κ.ά.

Μεταξύ των προβλημάτων που καλείται να λύσει η επιτροπή αυτή είναι της
αποκατάστασης των γυψόλιθων, αλλά και των χρωμάτων. Ειδικά αυτό το θέμα της
ζωγραφικής που ακολούθησε ο Έβανς ­ με τον ζωγράφο Gillieron ­ είναι ένας
πονοκέφαλος για τους αρχαιολόγους, αφού το «μυστικό» της τεχνικής αυτής δεν το
άφησε πουθενά γραμμένο ο Έβανς. Ίσως για τον λόγο αυτό ορισμένοι αρχαιολόγοι
εκφράζουν την απορία που δεν συμμετέχει στην επιτροπή και ένας ζωγράφος, ενώ
συμμετέχουν ο κ. Μπορμπουδάκης (προϊστάμενος της Εφορείας Βυζαντινών
Αρχαιοτήτων) και ο κ. Τζεδάκις, που συνταξιοδοτήθηκε πρόσφατα. Επίσης, το θέμα
της αποκατάστασης του σκυροδέματος, οι τσιμεντενέσεις που πρέπει να γίνουν
είναι μερικά από τα ζητήματα που θα απασχολήσουν την επιτροπή.

Οι επιστήμονες αυτοί είναι και που θα εισηγηθούν και άλλα πρακτικά θέματα όπως
όλα αυτά τα έργα θα γίνουν με εργολαβία ή αυτεπιστασία (την προτείνει η τοπική
Εφορία) ή αν θα πρέπει το 10% των εσόδων από την Κνωσσό να μένουν εδώ για να
μπορέσουν να προχωρήσουν τα έργα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16339P011</ED>
<ID>
ID:16380

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Συνέντευξη
</H2>
Δάνης Κατρανίδης: «Το θέατρό μας είναι στην Εντατική»

σελ 3
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16339P012</ED>
<ID>
ID:16423

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Ποια προγράμματα μας αγχώνουν ιδιαίτερα...

σελ 5
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16339P013</ED>
<ID>
ID:16461

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΣΑΚΑΓΙΑΝ ΣΤΗΝ ΓΚΑΛΕΡΙ ΖΟΥΜΠΟΥΛΑΚΗ
</H5><H5>«ΖΩΝΤΑΝΑ»
</H5><H5>Η Ευγενία Συριώτη τραγουδά Χατζή
</H5><H5></H5><H5>Η Ευγενία Συριώτη
</H5><H2>Αφιέρωμα Σκαλκώτα
</H2>
Έργο του Εδουάρδου Σακαγιάν (από την ενότητα «Πλήθος») που θα εκτίθεται στην
Γκαλερί Ζουμπουλάκη

Σκαλκώτα, Ιωαννίδη, Χριστοδούλου, Μπιάλας, Γιουν και Γουανγκ Λονγκ Παν
ερμηνεύει το βράδυ, στις 8.30, στο Ινστιτούτο Γκαίτε (Ομήρου 14-16, τηλ.
3608.111), το Ελληνικό Συγκρότημα Σύγχρονης Μουσικής, υπό την καλλιτεχνική
διεύθυνση του Θόδωρου Αντωνίου, στο πλαίσιο των συναυλιών «Millenium - Μουσική
στο τέλος της Χιλιετίας». Η βραδιά είναι αφιερωμένη στα 50 χρόνια από τον
θάνατο του Νίκου Σκαλκώτα.

ΕΚΘΕΣΕΙΣ

Έκθεση ζωγραφικής σε δύο ενότητες («Πλήθος» και «Παιδί») του Εδουάρδου
Σακαγιάν εγκαινιάζεται σήμερα, στην γκαλερί «Ζουμπουλάκη» (Πλατεία Κολωνακίου
20, τηλ. 3608.278). Από απόψε, η ενότητα «Πλήθος» (στις 11 Φεβρουαρίου το «Παιδί»).

*** Έκθεση ζωγραφικής του Δημήτρη Καραπιπέρη εγκαινιάζεται το βράδυ, στις 8,
στην «Galerie 3» (Φωκυλίδου 3, στο Κολωνάκι, τηλ. 3628.320).

*** Στην γκαλερί «Astra» (Καρυατίδων 8, στην Ακρόπολη, τηλ. 9220.236)
παρουσιάζει από σήμερα τα ζωγραφικά του έργα ο Γιάννης Μιχαηλίδης.

*** Έκθεση ζωγραφικής της Μαρίας Πωπ εγκαινιάζεται σήμερα, στην «Αίθουσα
Σκουφά» (Σκουφά 4, στο Κολωνάκι, τηλ. 3603.541).

*** «Ενυδρείο» είναι ο τίτλος της έκθεσης ζωγραφικής της Μάνιας Ζιώγα, που
εγκαινιάζεται σήμερα, στην γκαλερί «Άννυ Μπάλτα», Βούλγαρη και Κρήτης 90, στη
Θεσσαλονίκη, τηλ. (031) 421.741.

*** Εγκαίνια έκθεσης ζωγραφικής του Γιώργου Αδάμ το βράδυ, στις 8, στην
γκαλερί «Αδάμ» (Ν. Βάμβα 5, στο Κολωνάκι, τηλ. 3601.779).

ΕΚΔΗΛΩΣΗ

«Εθνικό και Καποδιστριακό Πανεπιστήμιο Αθηνών. Τμήμα Μουσικών Σπουδών.
Φυσιογνωμία και Προοπτικές» είναι το θέμα της ημερίδας που αρχίζει στις 10 το
πρωί, στη Μεγάλη Αίθουσα Τελετών του Πανεπιστημίου Αθηνών.

ΘΕΑΤΡΟ

Το έργο «Καπέλο από ψάθα Ιταλίας» του Ευγένιου Λαμπίς ανεβαίνει απόψε, στις
9.30, στον «Τεχνοχώρο» (Μαυρομιχάλη 161 και Ξιφίου), σε σκηνοθεσία Γιάννη
Κακλέα, σκηνικά Μανόλη Παντελιδάκη, κοστούμια Χριστίνας Κωστέα, μουσική
επιμέλεια Ιάκωβου Δρόσου, φωτισμούς Παναγιώτη Μανούση και χορογραφίες Βάλιας
Παπαχρήστου και Φώτη Νικολάου. Παίζουν Γιάννης Στεφόπουλος, Ιφιγένεια
Αστεριάδη, Περικλής Αλμπάνης, Σπύρος Μπιμπίλας, Γιώργος Γιαννούτσος, Σταύρος
Μαυρίδης, Μαριάννα Κάλμπαρη, Λεωνίδας Κακούρης, Φρόσω Λύτρα και Κατερίνα Λυπηρίδου.

ΑΝΑΒΟΛΗ

*** Για λόγους ανωτέρας βίας, που αφορούν αποκλειστικά και μόνον το «Τσάι στη
Σαχάρα», ο χώρος θα παραμείνει κλειστός για κάποιες μέρες. Συνεπώς οι
υπόλοιπες δύο παραστάσεις της Αρλέτας, που είχαν προγραμματιστεί για Παρασκευή
και Σάββατο 15 και 16 Ιανουαρίου, δεν θα πραγματοποιηθούν.

ΣΕΜΙΤΕΚΟΛΟ

Τα έργα του Γρηγόρη Σεμιτέκολο ταξίδεψαν στα Γιάννενα, όπως και ο ίδιος, και
αύριο στην γκαλερί «Αμυμώνη» γίνονται τα εγκαίνια της έκθεσης του γνωστού
ζωγράφου που θα διαρκέσει έως τις 3 Φεβρουαρίου

Μέχρι τις 17 του μηνός θα εμφανίζεται στις «Γραμμές» (Κωνσταντινουπόλεως 111,
στο Γκάζι, τηλ. 3414.350) ο Νίκος Ξυδάκης, παρουσιάζοντας τραγούδια από τις
προηγούμενες δουλειές του, αλλά και από τον καινούργιο του δίσκο, «Το αμάρτημα
της μητρός μου».

Ο Γιώργος Τζώρτζης

*** Πρόγραμμα με ρεμπέτικα και λαϊκά τραγούδια στις «Σειρήνες» (Λεωφ.
Αλεξάνδρας 89 και Λ. Δρόση 1, τηλ. 6426.529). Παίζει και τραγουδά συγκρότημα
με επικεφαλής τον Γιώργο Τζώρτζη και τον Κώστα Τσιατά (Πατρινό), απόψε, αύριο
και το Σάββατο.

*** Αναδρομή στην ιστορία του ελληνικού τραγουδιού κάνει ο Γιάννης Γλέζος, στο
νεοκλασικό μουσικό σπίτι «Δίαυλος», στον πεζόδρομο της οδού Δράκου 9, στην
Κομοτηνή (τηλ. 9239.588).

*** Στο καφέ του σχολείου μουσικής πράξης (Βεΐκου 33 - Κουκάκι, τηλ. 9249.233)
ο κιθαρίστας Γιώργος Γαβαλάς, απόψε, παίζει και τραγουδά δικά του τραγούδια.

*** Βραδιά κλασικού ροκ της τελευταίας τριακονταετίας στο winebar «Κέλσος» (Λ.
Βουλιαγμένης 63 και Κέλσου 4, τηλ. 9217.951) ετοίμασε ο Σπύρος με τους Nohabla.

*** Μέχρι την Καθαρή Δευτέρα θα συνεχίσουν τις εμφανίσεις τους στο «Taboo»
(Αντήνορος 42, στο Κάραβελ, τηλ. 7224.244) ο Γιώργος Χατζηνάσιος, ο Στέφανος
Κορκολής και η Συμφωνική Ορχήστρα της Πράγας.

*** Group 19, το βράδυ, στο «Μπαράκι του Βασίλη» (Ζωοδόχου Πηγής 98, τηλ. 3815.345).

*** Nine Below Zero, με ροκ που συνδυάζει στοιχεία ρέγκε και ποπ σε βάση
μπλουζ, το βράδυ, στο «Blues Hall».

Απόψε στο «Δυτικά του Φιλοπάππου» (Αιολέων 36, τηλ. 3425.019), η Ευγενία
Συριώτη θα επαναλάβει τη βραδιά Κώστα Χατζή, που δόθηκε με τόση επιτυχία την
περασμένη εβδομάδα. Στο πιάνο, πάντα, ο Παναγιώτης Παπαγεωργίου.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16339P021</ED>
<ID>
ID:16382

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P02&aa=1</URL></REF>


Article

<CATEGORY>vin09</CATEGORY>

 <H2>Η ώρα της Γούπι! </H2>
<AUTHOR>Ε.Φ.</AUTHOR>

Γούπι Γκόλντμπεργκ

Όταν ο Μπίλι Κρίσταλ αρνήθηκε να παρουσιάσει για έβδομη φορά τη φετινή τελετή
απονομής των βραβείων Όσκαρ, η λύση για τον παραγωγό της διοργάνωσης ήταν η
Γούπι Γκόλντμπεργκ. Μπορεί, λοιπόν, τα ονόματα των υποψηφίων για τα βραβεία
της αμερικανικής ακαδημίας να μην έχουν ανακοινωθεί ακόμα, αλλά στις 21
Μαρτίου η Γούπι Γκόλντμπεργκ, μετά τις επιτυχείς παρουσίες της, το 1994 και το
1996, θα βρίσκεται στο Ντόροθι Τσάντλερ Παβίλιον για την 71η απονομή. Έτσι
απλά γίνονται οι αλλαγές καριέρας. Από ηθοποιός και μάλιστα βραβευμένη με
Όσκαρ σε ψυχαγωγός-παρουσιάστρια βραβείων.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16339P022</ED>
<ID>
ID:16425

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P02&aa=2</URL></REF>


Article

<CATEGORY>vin09</CATEGORY>

 <H2>Τα μονοπάτια θέλουν φροντίδα </H2>
<AUTHOR>Π.Κ.</AUTHOR>

Ένα από τα ωραιότερα εκδρομικά «μυστικά» της ορεινής Πελοποννήσου είναι η
κοιλάδα του ποταμού Λούσιου (όπως λέμε λούζω, λουτρό), με τα παλιά μοναστήρια,
τα νερά, τα μονοπάτια, τα γεφυράκια, την πλούσια βλάστηση και τ' άγρια πουλιά.
Ήδη πέρσι, κοντά στη Δημητσάνα, τέθηκε σε κίνηση ένα θαυμάσιο μουσείο
υδροκίνησης ­ που ετοίμασε η ΕΤΒΑ για τον σοφό τρόπο που σε άλλους καιρούς
χρησιμοποιούσαν την ενέργεια του νερού σε κάθε λογής μύλους. Η συνέχεια
παίχθηκε προχθές βράδυ στο Κεντρικό Αρχαιολογικό Συμβούλιο, όταν εγκρίθηκε η
μελέτη για την ανάδειξη μιας διαδρομής μονοπατιών στην κοιλάδα, μήκους
πεντέμισι χιλιομέτρων. Είναι διαδρομές για τους πεζοπόρους, γεφυράκια,
μονοπάτια, καλντερίμια, που οδηγούν σε παλιά μοναστήρια. Τα γνωστότερα είναι η
Μονή του Φιλοσόφου και στην αρχαία Γόρτυνα. Η μελέτη είναι και πάλι της ΕΤΒΑ
και ο προϋπολογισμός των έργων, περί τα 250 εκατομμύρια. Διότι εκεί κάτω, στην
κοιλάδα του Λούσιου, δεν κατεβαίνει φορτηγό. Όλα πρέπει να είναι χειροποίητα.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16339P023</ED>
<ID>
ID:16463

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P02&aa=3</URL></REF>


Article

<CATEGORY>vin09</CATEGORY>

 <H2>Το φόρεμα του... Χόφμαν
</H2><H2></H2>
<AUTHOR>Ε.Φ.</AUTHOR>

Είχε την ιδέα της «Τούτσι» ο Ντάστι Χόφμαν, πήρε Όσκαρ για αυτόν τον ρόλο,
αλλά απέκτησε και μία σχέση ιδιόμορφη με τη διαφήμιση και την αμφιφυλοφιλία.
Την οποία όχι μόνο αρνείται, αλλά ζητεί δικαίωση από το αμερικανικό
δικαστήριο. Ο Ντάστι Χόφμαν δεν θέλει να βλέπει το πρόσωπό του να «διαφημίζει
φορέματα», ακόμα κι αν είναι σχεδιασμένα από τον Ρίτσαρντ Τάιλερ ή τον Ραλφ
Λόρεν. Γιατί αυτό του προέκυψε τον περασμένο Μάρτιο, όταν περιοδικό του Λος
Άντζελες δημοσίευσε φωτογραφία του ηθοποιού επεξεργασμένη σε ηλεκτρονικό
υπολογιστή να τον δείχνει με τουαλέτα του Τάιλερ και παπούτσια του Ραλφ Λόρεν
σε ρεπορτάζ αγοράς. Ο Χόφμαν κατέθεσε αγωγή δηλώνοντας στον δικαστή ότι δεν
θέλει η φωτογραφία του να χρησιμοποιείται για εμπορικούς λόγους, πόσο μάλλον
για διαφήμιση ρούχων. Εκτός βέβαια κι αν του πρόσφεραν κάποια εκατομμύρια
δολάρια, όπως δήλωσε χαρακτηριστικά. Ωστόσο, έσπευσε να συμπληρώσει πως
δύσκολα θα αποφάσιζε να διαφημίσει ρούχα. Πάντως, με το κομψό κλασικό καφέ
κοστούμι του και τον χαρτοφύλακα από μαλακό δέρμα που βαστούσε στο δικαστήριο
δεν έδειξε για άνθρωπος που δεν τον απασχολεί η εμφάνισή του.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16339P024</ED>
<ID>
ID:16486

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P02&aa=4</URL></REF>


Article

<CATEGORY>vin09</CATEGORY>

 <H2>Δισκογραφία '98 </H2>
<AUTHOR>Χ.</AUTHOR>

Όλα τα στοιχεία για την ελληνική δισκογραφία του 1998 καταγράφει η ειδική
έκδοση του μουσικού περιοδικού «Δίφωνο», που μόλις κυκλοφόρησε. Το υλικό, που
απλώνεται σε έκταση 100 σελίδων, περιλαμβάνει τις ηχογραφήσεις του 1998, οι
οποίες κυκλοφόρησαν σε CD, CD singles, LP και συλλογές (με αναλυτικά στοιχεία
και πληροφορίες για τους συντελεστές, τα τραγούδια και τις πωλήσεις), καθώς
και τις κριτικές για τους σημαντικότερους δίσκους της χρονιάς, οι οποίες
δημοσιεύτηκαν στο «Δίφωνο» και συζητήθηκαν περισσότερο.

Η «Ελληνική Δισκογραφία 1998» συμπληρώνεται με αναλυτικούς πίνακες με
στατιστικά στοιχεία και γραφήματα για την πορεία της δισκογραφικής παραγωγής
κατά τη διάρκεια της περασμένης χρονιάς και ολόκληρης της δεκαετίας του '90,
όπως και με όλες τις διευθύνσεις των Ελλήνων καλλιτεχνών και των ελληνικών
δισκογραφικών εταιρειών στο Internet.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16339P025</ED>
<ID>
ID:16502

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P02&aa=5</URL></REF>


Article

<CATEGORY>vin09</CATEGORY>

 <H5>ΔΑΝΗΣ ΚΑΤΡΑΝΙΔΗΣ
</H5><H5>Γίναμε όλοι πρωταγωνιστές
</H5><H2>Αν βαρεθώ θα πάω για ψάρεμα
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Στο θέατρο «Αμιράλ», στην απολαυστική, γκροτέσκα φάρσα του Λουίτζι Πιραντέλο
«Ο άνθρωπος, το κτήνος και η αρετή», με σκηνοθέτη τον Γιάννη Ιορδανίδη και με
τη Βέρα Κρούσκα και τον Κοσμά Ζαχάρωφ πλάι του, ο Δάνης Κατρανίδης επιδίδεται,
φέτος, σε μια σπαρταριστή, δαιμόνια, εκτυφλωτική άσκηση υποκριτικής δεξιοτεχνίας.

</H3>
«Στο θέατρο, αν σώσεις την ψυχή σου, αυτό θα σε βοηθήσει να διασώσεις τη σχέση
σου με τον χώρο και με το κοινό», λέει ο Δάνης Κατρανίδης

Έχει παίξει ακόμα και τραγωδία ­ μεγάλη γκάμα. Είναι, όμως, και ένας από τους
σπάνιους «μπριλάντε» ηθοποιούς που διαθέτουμε. Δεν είναι η πρώτη φορά που έχω
δει τον Δάνη Κατρανίδη να λάμπει πάνω στη σκηνή. Αλλά ο καθηγητής Παολίνο, που
οργανώνει μια «σατανική» επιχείρηση εξαπάτησης του πλοιάρχου Περέλα, συζύγου
της ερωμένης του, την οποία έχει αφήσει έγκυο, με στόχο να «χάψει» ο
καπετάνιος ­ που δεν εκπληρώνει, όμως, τα συζυγικά του καθήκοντα ­ ότι αυτός
είναι ο πατέρας του παιδιού, είναι το αποκορύφωμά του. Ένας ώριμος Δάνης
Κατρανίδης που κοντεύει να καβατζάρει τα πενήντα, σε μια από τις καλύτερες
στιγμές του, αφήνεται σε έναν ανεμοστρόβιλο ρυθμών, γεννώντας, μαζί με όλη την
παράσταση, την ευφορία των θεατών.

Είναι η πρώτη φορά που κάνει Πιραντέλο. Του αρέσει πολύ ο συγγραφέας και ήθελε
να ανεβάσει την «Ηδονή της τιμιότητας» ­ είχε, μάλιστα, αναγγείλει το έργο
πριν από μερικά χρόνια. «Αυτό, όμως, είναι άλλης γραφής, άλλης δομής και
δραματουργικής προσέγγισης. Το "Ο άνθρωπος, το κτήνος και η αρετή" έχει μια
παιδικότητα, μια αφέλεια, μια ζωντάνια, μια καθαρότητα, μια "τρέλα", κάτι το
αυθόρμητο, μια πρωτόλεια σκέψη που με τρελαίνει. Είμαι, όπως βλέπεις,
"πωρωμένος" με το έργο.

Αυτή την "τρέλα" όμως και αυτή την παιδικότητα τα διαθέτει και ο ίδιος ως
άνθρωπος· εύκολα το καταλαβαίνεις, το δείχνει. Ίσως είναι η αντίδραση, η
"άμυνά" μου. Επειδή πέρασα πολλά και στην προσωπική και στην επαγγελματική ζωή
μου, έστω και αν ανήκω στην κατηγορία των τυχερών και των δικαιωμένων ­ για να
μην είμαστε και αχάριστοι... ­ έχω αναπτύξει μια υποσυνείδητη λειτουργία.
Μπορεί να κάνω χιούμορ ακόμη και με τον θάνατο. Εκεί που με βλέπεις να
"βυθίζομαι", την άλλη στιγμή μπορεί να με δεις και να πεις "α, θα κέρδισε το
λαχείο". Ακραίες εκδηλώσεις»!

Είναι των άκρων, λοιπόν. Ίσως γι' αυτό «βρίσκει τον εαυτό του», όπως λέει, σε
ρόλους που ακροβατούν σε ακραίες καταστάσεις. «Ναι! Είτε είναι δράμα, είτε
κωμωδία. Δεν ξεχωρίζω τα είδη. Αλλά νιώθω καλά με ήρωες που βρίσκονται στην
κατάσταση λίγο πριν σε αγκαλιάσουν και σου πουν "σ' αγαπώ" ή λίγο πριν σε
φτύσουν και σου πουν "φύγε" ή λίγο πριν τινάξουν τα μυαλά τους στον αέρα».
Πολλά τα παραδείγματα: «Καμπαρέ», «Αμαντέους», «Ένα καπέλο γεμάτο βροχή»,
«Οργισμένα νιάτα», «Η γυναίκα με τα μαύρα», «Η λυσσασμένη γάτα»...

Όποιο ρόλο, όμως, και να επωμιστεί εκείνο που του κάνει πολύ κέφι ­ και στις
δοκιμές και πριν από τις παραστάσεις, στις κουίντες ­ είναι να παίζει, έτσι,
από μόνος του, «την εντελώς αντίθετη πλευρά του ρόλου», μου εξομολογείται.
«Μπορεί έναν σοβαρό βαρύγδουπο ήρωα να τον παίζω στα παρασκήνια, με το ίδιο το
κείμενο του έργου, σαν μια "τρελή", μια "τελειωμένη" της Συγγρού. Το 'κανα στο
"Ένα καπέλο γεμάτο βροχή". Ή στη "Λυσσασμένη γάτα", πέρυσι, στο Εθνικό, που
εκτός σκηνής έπαιζα τον Τσανς με την πατερίτσα σαν να ήταν από το "Κλουβί με
τις τρελές" και οι τεχνικοί έφευγαν»...

Γελάει, τραβάει την καρέκλα, σηκώνεται, πηγαινοέρχεται, μου κάνει γκριμάτσες
και επαναλαμβάνει αυτοσχεδιασμούς στους οποίους «έχει καταφύγει» επί σκηνής σε
«ώρα ανάγκης», για να γεμίσει «κενά»... Μετά ξαναγυρίζουμε στον Πιραντέλο και
στην παράσταση.

«Συνεννοηθήκαμε από την αρχή με τον Γιάννη Ιορδανίδη, τον σκηνοθέτη και τον
Γιώργο Ασημακόπουλο, τον σκηνογράφο (σ.σ.: τον οποίο θεωρεί συνδημιουργό της
παράστασης), ότι είναι κωμωδία γκροτέσκα και πιστεύω ότι δεν κάναμε λάθος. Και
το γκροτέσκο ή θα είναι ακραίο και χοντροκομμένο ή μην το κάνεις καθόλου». Όσο
για τη διαφορά ανάμεσα στο γκροτέσκο και στην «πλάκα», ε, είναι θέμα αισθητικής...

Τελείωσε τη δραματική σχολή το '69 και ξεκίνησε την πορεία του το '71. Το
θέατρο που υπηρετεί σήμερα έχει σχέση με το θέατρο που ονειρευόταν τότε;

«Κανείς δεν θα μπορούσε να φανταστεί τη σημερινή πραγματικότητα. Τότε υπήρχε
ως σημείο αναφοράς, ως καλό και κακό παράδειγμα, ο κινηματογράφος. Τώρα είναι
η τηλεόραση. Μόνο που η τηλεόραση δεν μπορεί να είναι κινηματογράφος...
Σήμερα, όλα είναι τόσο "ξεμπάχαλα"...

Βρίσκομαι εδώ που βρίσκομαι γιατί δουλεύω χρόνια, γιατί, πέρα από τα λάθη που
μπορεί να έκανα, έχω αυτοσεβασμό και γιατί ποτέ δεν έφτυσα στο πηγάδι που πίνω
νερό. Αγαπώ το θέατρο γιατί μέσα από αυτό μεγάλωσα και ανδρώθηκα και γιατί
εξαιτίας αυτού μου παίρνεις τώρα συνέντευξη. Το θέατρο είναι περισσότερο από
τη μισή ζωή μου. Δεν είναι μόνο οι παραστάσεις και οι πρόβες. Είναι η σκέψη
για τον ρόλο, το άγχος "τι ανεβάζω", οι συζητήσεις, ο κόσμος που σε γνωρίζει
και επικοινωνεί μαζί σου μέσα από τους ρόλους... Ε, όλα αυτά δεν είναι η μισή
ζωή σου; Η άλλη μισή, αν προλάβεις, θα είναι η δική σου, η προσωπική. Δεν έχω
βαρεθεί, πάντως. Αν είχα βαρεθεί, θα είχα πάει για ψάρεμα».

Όσο για την κρίση στο θέατρο ένα έχει να πει. «Είναι στην εντατική το θέατρό
μας. Και φταίμε εμείς που δεν έχουμε βρει το κουμπί να προκαλέσουμε την
"περιέργεια" του κοινού από άλλο δρόμο. Και που αφήνουμε ένα κενό στην
περιέργειά του, ώστε για να το καλύψει, να τρέχει σε παραστάσεις για να δει
πόσο καλοραμμένα είναι τα ρούχα, ή πόσο κακά παίζει η πρωταγωνίστρια ή αν θα
πέσει από την καρέκλα.Το θέατρο μοιάζει πολύ με τη θάλασσα ­ αυτά τα δύο έχουν
σημαδέψει τη ζωή μου και το οφείλω στη μάνα μου που με έπαιρνε από το χέρι,
όταν ήμουν μικρός, και ή στη θάλασσα πηγαίναμε για ψάρεμα ή στο σινεμά. Πρέπει
να είσαι έτοιμος ανά πάσα στιγμή. Όλα μπορεί να είναι ήρεμα, αλλά και όλα
μπορεί ξαφνικά να γίνουν κόλαση.

Ξεκινάς για την Αίγινα και ο άλλος σου λέει "εντάξει, μωρέ, μπουνάτσα έχει,
εδώ απέναντι είναι...". Κι εγώ του λέω: "Ας έχει μπουνάτσα. Πάρε και τη
νιτσεράδα μαζί, πάρε και τη ζώνη ασφαλείας, πάρε και ένα φλόκο θυέλλης, πάρε
και μια μούδα, να δουλεύει και το VHF"... Γιατί εγώ έχω βγει για 20 μίλια και
έχω φάει... ένα, μα ένα, μπουρίνι, ένα οχτάρι, που είδα τον Χριστό πλωτάρχη ­
φίδια είχε βγάλει. Έτσι είναι και το θέατρο...».

«Ξέρεις από τι πάσχει το ελληνικό θέατρο; Δεν έχει δευτεραγωνιστές. Πήξαμε
στους πρωταγωνιστές. Μα δεν γίνεται, όμως, να είμαστε όλοι πρωταγωνιστές.
Γίνεται να έχουμε εκατό πρωταγωνιστές; Δεν είναι κακό να είσαι και
δευτεραγωνιστής. Δεν είναι κακό να μην είσαι θιασάρχης, αλλά να είσαι ένας
πρώτος ηθοποιός.

Ένα άγχος έχει πέσει... Και προσπαθούν όλοι, είτε με τον τρόπο που θα
επικοινωνήσουν με τον κόσμο μέσα από κάποιες συνεντεύξεις τους είτε με τον
τρόπο που θα διεκδικήσουν που θα μπει το όνομά τους στη μαρκίζα είτε κάνοντας
ένα δικό τους σχήμα, να πείσουν ότι είναι πρωταγωνιστές.

Γι' αυτό το θέμα "τα χώνω" άγρια και στους μαθητές μου ­ γιατί διδάσκω εδώ και
πολλά χρόνια. Τους τα λέω πολύ ωμά. Δεν μπορεί το ελληνικό θέατρο να
μαστίζεται από ανθρώπους που βρίσκονται στη σκηνή απλώς "επειδή τους ξέρουμε".
Και ο Ρωχάμης έχει τέσσερις προτάσεις να πάει να τραγουδήσει άμα βγει από τη
φυλακή... Μεθαύριο μπορεί να έχει και άλλες δύο να πάει να παίξει. Με τη
νοοτροπία αυτή θα έπρεπε το ελληνικό θέατρο να έχει στις μαρκίζες του τον Νίκο
Χατζηνικολάου και τον Τέρενς Κουίκ και όλους αυτούς "επειδή τους ξέρουμε".

Το θέατρο, όμως, έχει ανάγκη από ηθοποιούς. Από ανθρώπους που το αγαπάνε, που
έχουν μέσα τους το μεράκι, τον καημό, που θέλουν να καλλιεργήσουν το ήθος το
δικό τους και του κοινού, που διαθέτουν τον στοιχειώδη αυτοσεβασμό... Και όχι
ανθρώπους που απλώς θέλουν να γίνουν, όσο πιο γρήγορα μπορούν, γνωστοί και που
το μόνο που τους ενδιαφέρει είναι "πού τα παίρνω καλύτερα" και "τι αμάξι θα
'χω" και "τι μούρη θα πουλώ". Βέβαια, ο πανδαμάτωρ χρόνος όλα τα τακτοποιεί
και τα ισορροπεί... Αλλά ταλαιπωρεί και κάποια παιδιά που αξίζουν».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16339P031</ED>
<ID>
ID:16383

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P03&aa=1</URL></REF>


Article

<CATEGORY>vin09</CATEGORY>

 <H5>ΝΕΑ ΕΚΠΟΜΠΗ ΔΙΝΕΙ ΑΠΑΝΤΗΣΕΙΣ ΣΕ ΕΡΩΤΗΜΑΤΑ ΓΙΑ ΤΟΝ ΡΟΛΟ ΤΗΣ ΜΙΚΡΗΣ ΟΘΟΝΗΣ
</H5><H2>Μηχανή ύπνωσης η TV;
</H2>
<H3>Το ζάπινγκ είναι δύναμη των τηλεθεατών ή αδυναμία στο να κλείσουν την
τηλεόραση; Η TV μας βομβαρδίζει ή όχι με υπερβολική ποσότητα πληροφοριών; Στην
πραγματικότητα τι είναι αυτό που πωλείται στους διαφημιστές, το πρόγραμμα ή ο
ελεύθερος χρόνος των τηλεθεατών;
</H3>
<H3></H3>Ο Γιάννης Κασπίρης συζητεί με τον διευθυντή ερευνών του CNRS, κοινωνιολόγο
Dominique Volton, για τη σχέση του ανθρώπου με την τηλεόραση, στη νέα σειρά
εκπομπών «Άνθρωποι και τηλεόραση»

Αυτά είναι μερικά από τα ερωτήματα στα οποία επιχειρεί να δώσει απαντήσεις η
νέα σειρά εκπομπών του Γιάννη Κασπίρη «Άνθρωποι και τηλεόραση», που θα αρχίσει
να προβάλει η ΝΕΤ από αυτό το Σάββατο στις 21.50.

Φιλόσοφοι, καθηγητές πανεπιστημίων, παιδοψυχίατροι, πολιτικοί, δημοσιογράφοι
(από την Ελλάδα και το εξωτερικό) καταθέτουν τις απόψεις τους και τους
προβληματισμούς τους για τη σχέση τηλεόρασης - πολίτη, αλλά και τα «πιστεύω»
τους για το μέσο αυτό που έχει πλέον μπει για τα καλά στην ζωή μας.

Ο φιλόσοφος Άλεν Γκίνσμπεργκ έλεγε σε μια παλαιότερη συνέντευξή του πως δεν
έβλεπε τηλεόραση, επειδή η μικρή οθόνη «είναι μια μηχανή ύπνωσης». Ο Εντγκάρ
Μορέν υποστηρίζει πως «η τηλεόραση μας εμποδίζει να εκφράσουμε μια
ολοκληρωμένη σκέψη», ο καθηγητής Δημήτρης Μαρωνίτης μιλά στη σειρά εκπομπών
«Άνθρωποι και τηλεόραση» για εξάρτηση του ανθρώπου από την τηλεόραση.

Όπως επισημαίνει ο δημιουργός της σειράς Γιάννης Κασπίρης, που επί έναν
ολόκληρο χρόνο εργάστηκε σε Ελλάδα και εξωτερικό για την ολοκλήρωση της
παραγωγής αυτής, «πρόθεσή μας είναι να θέσουμε μια σειρά από ερωτήματα στον
Έλληνα τηλεθεατή, που τα τελευταία χρόνια διαπαιδαγωγείται και συμβιώνει με
ένα "μέσο" για το οποίο ελάχιστα γνωρίζει».

Η όλη σειρά αποτελείται από τις 13 θεματικές ενότητες: «Η επανάσταση και η
φύση του μέσου», «Η ευρωπαϊκή τηλεοπτική εμπειρία», «Το τηλεοπτικό τοπίο στην
Ελλάδα», «Ειδήσεις και ενημέρωση», «Δημοκρατία και τηλεόραση», «Δημόσια και
ιδιωτική τηλεόραση», «Ριάλιτι σόου, τηλεοπτικά σκουπίδια», «Παιδί και
τηλεόραση», «Το μέλλον του μέσου», «Η γαλλική εμπειρία», «Η βρετανική
εμπειρία», «Η τηλεοπτική βία στα παιδικά μάτια», «Δημοσιογράφοι και τηλεόραση».

Τις απόψεις τους καταθέτουν στη σειρά εκπομπών «Άνθρωποι και τηλεόραση» για
την «τηλεόραση στην ζωή μας» οι Morin, Chomsky, Baudrillard, Ginsberg,
Κωνσταντίνος Τσουκαλάς, Φωτεινή Τσαλίκογλου, Δημήτρης Μαρωνίτης, Δημήτρης
Ρέππας, Αντώνης Μανιτάκης, Μιχάλης Παπαγιαννάκης, Σεραφείμ Φυντανίδης, Ignacio
Ramonet, Ευάγγελος Βενιζέλος, Dominique Volton, Παύλος Τσίμας, Γιάννης
Πρετεντέρης, Ίλια Παπασπύρου, οι Γάλλοι δημοσιογράφοι Michel Cotta και Michel
Field, ο Γάλλος ψυχαναλυτής J. F. Valentin, ο παιδοψυχίατρος Αθανάσιος
Αλεξανδρίδης, η καθηγήτρια Παιδαγωγικής Αλεξάνδρα Κορωναίου, ο Λάκης
Λαζόπουλος, ο Ριχάρδος Σωμερίτης, εκπρόσωποι των ραδιοτηλεοπτικών αρχών της
Γαλλίας και της Αγγλίας και οι διευθυντές των καναλιών BBC, CH4, ITV, ARTE,
TF1, FR2, FR3.

Επιστημονικοί σύμβουλοι της σειράς είναι ο Κωνσταντίνος Τσουκαλάς, η Φωτεινή
Τσαλίκογλου και ο Αθανάσιος Αλεξανδρίδης.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16339P041</ED>
<ID>
ID:16384

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P04&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Αυτές οι τακτικές προγραμματισμού των καναλιών που βάζουν τα κλασικά
αριστουργήματα ­ από πολλές απόψεις ­ του κινηματογράφου στις μικρές ώρες της
νύχτας, για να μένει χρόνος για μέτριες σειρές τού στυλ «Το σημάδι του έρωτα»
είναι αψυχολόγητες. Τι χρειάζεται να βλέπουν οι θεατές τη Βάνα Μπάρμπα
να φοράει τις ζαρτιέρες για να κάνει βόλτα με το άλογο ή τον Στράτο
Τζώρτζογλου με σπορ-τεκ αμφίεση ­ κρίμα τις σούπερ μοντέρνες ίνες να
δουλεύεις με τέτοια ρούχα στα χωράφια ­ και όχι τη «Μονομαχία στον ήλιο»;
Γιατί η εν λόγω ταινία δεν έλαχε καλής μεταχείρισης. Ως κατάλληλη ώρα προβολής
του γουέστερν με τον Γκρέγκορι Πεκ και τη Τζένιφερ Τζόουνς
κρίθηκαν 3.15 το ξημέρωμα Σαββάτου.

* Η εναλλακτική πρόταση καναλιού που ετοιμάζει το πρώην Κανάλι 5, σύντομα
Alter, εμπλουτίστηκε και με άλλες συνεργασίες. Μετά, λοιπόν, τη Μαλβίνα
Χαριτοπούλου, τον Γρηγόρη Βαλλιανάτο, τον Σταμάτη
Κραουνάκη, τον Χάρρυ Κλυνν, ο Γιώργος Τράγκας, ο
Πάνος Παναγιωτόπουλος και η Πηνελόπη Γαβρά συγκαταλέγονται στο
δυναμικό του σταθμού.

* Ώρα απογευματινή και η νοοτροπία του να πιούμε ένα τσάι ή να τσιμπήσουμε ένα
σνακ χαζεύοντας τηλεόραση αρχίζει και αλλάζει προς κάτι πιο υγιεινό. Η
τηλεόραση μένει, το προσφερόμενο θέαμα αλλάζει. Η ΕΤ3, αποκομμένη από το
ακαδημαϊκό σκεπτικό ενός κρατικού καναλιού, παρουσιάζει δείγματα
ενεργητικότητας. Τουλάχιστον, αυτό δείχνει ένα ημίωρο πρόγραμμα αφιερωμένο στο
καράτε. Μέσα στην αίθουσα εξάσκησης, ανάμεσα στους αθλητές με τη λευκή στολή,
η συζήτηση και τα πλάνα δεν εξαντλούν το θέμα, αλλά προξενούν το ενδιαφέρον
και για άλλες τέτοιες παρουσιάσεις.

* Βέβαια, υπάρχει και μία άλλη πιο επεξεργασμένη πρόταση. Προερχόμενη από τον
Skai και τη σειρά «Pacific Blue». Πάλι αμερικάνικη απέραντη παραλία στη Δυτική
Ακτή, πάλι χαρακτήρες που συνδυάζουν το ασυνδύαστο και απίθανο πρότυπο
«φύλακες - προστάτες - μοντέλα - αναμφισβήτητης ηθικής και
αποτελεσματικότητας». Ειδικά σώματα αστυνομίας λοιπόν περιπολούν στην ακτή με
ποδήλατα κι ενίοτε καταδιώκουν με τα δίτροχά τους μέχρι και αυτοκίνητο BMW
325! Μάλιστα, ο ένας από τους πρωταγωνιστές που τον λένε Τι Σι κάθε φορά που
θέλει να αποβάλει το στρες, που του προκαλεί η δουλειά του, την αυγή
κατεβαίνει στην προβλήτα και επιδίδεται στο τάι τσι. Στην αργών κινήσεων
εκδοχή του κουνγκ φου δηλαδή, με στόχο την αρμονία νου και σώματος.

* Η Ελένη Μενεγάκη συνεχίζει τις επιδόσεις της στις συνεντεύξεις με τις
δόξες του ελληνικού κινηματογράφου. Σήμερα στον «Πρωινό καφέ» της παρουσιάζει
τη Ρένα Βλαχοπούλου. Η οποία δεν ξεχνά ποτέ την Κέρκυρα,
υπενθυμίζοντας πως είναι το πιο όμορφο νησί του κόσμου. Μιλάει για το λαχείο
της ζωής της, τον επί 34 χρόνια σύζυγό της Γιώργο Λαφαζάνη και συστήνει
στους θεατές τον δικό της Μάο, με τα χαρακτηριστικά και τη μουσούδα
ενός πεκινουά.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16339P042</ED>
<ID>
ID:16426

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P04&aa=2</URL></REF>


Article

<CATEGORY>vin09</CATEGORY>

 <H5>ΣΥΜΠΕΡΑΣΜΑΤΑ ΕΡΕΥΝΑΣ ΣΤΗΝ ΠΕΡΙΟΧΗ ΑΤΤΙΚΗΣ
</H5><H2>Βία και μπάλα αγχώνουν
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

<H3>Η τηλεόραση βλάπτει σοβαρά την ψυχική ηρεμία του τηλεθεατή! Πώς; Υπάρχουν
προγράμματα που μας αγχώνουν, μας προκαλούν ένταση και αγωνία.
</H3>
Η αίσθηση πως παρακολουθώντας τηλεόραση διασκεδάζουμε, ψυχαγωγούμαστε δεν
είναι ψευδής. Πλην όμως κατηγορίες εκπομπών... ανάβουν τα αίματα, κάνουν την
καρδιά να χτυπά πιο γρήγορα και τα νεύρα να δοκιμάζονται!

Με τι αγχώνεται ο τηλεθεατής; Όχι τουλάχιστον με τα δελτία ειδήσεων. Έρευνα
που πραγματοποίησε η Leo Burnett, αξιοποιώντας τη μέθοδο StarTrack, στην
περιοχή του Λεκανοπεδίου (και σε αντιπροσωπευτικό δείγμα 4.500 ατόμων) έδειξε
πως η «Νο 1» πηγή τηλεοπτικού άγχους είναι οι ξένες σειρές περιπέτειας που
προβάλλουν τα κανάλια.

Πάνω από τους μισούς ανθρώπους (54%) που πήραν μέρος στην έρευνα της Leo
Burnett με το γενικό ερώτημα «τι σας προκαλούν τα τηλεοπτικά προγράμματα», η
τυπολογία εκπομπών «ξένες σειρές περιπέτειας» είχε το υψηλότερο ποσοστό
έντασης, άγχους και αγωνίας από κάθε άλλη, από τις συνολικά 22 κατηγορίες
τηλεοπτικών προγραμμάτων που συμπεριλήφθηκαν σε αυτήν.

Η συγκεκριμένη κατηγορία προγραμμάτων φαίνεται πως στρεσάρει περισσότερο τους
άνδρες, καθώς το ποσοστό που απάντησε θετικά υπερβαίνει κατά δύο ποσοστιαίες
μονάδες τον γενικό μέσο όρο.

Ποια άλλα τηλεοπτικά προγράμματα μας φορτίζουν; Οι μεταδόσεις αγώνων μπάσκετ,
ποδοσφαίρου και βόλεϊ! Φαίνεται πως είτε κάποιος παρακολουθεί ένα ματς από την
κερκίδα του γηπέδου είτε από τον καναπέ του καθιστικού του, είναι ένα και το
αυτό. Το άγχος και η υπερένταση είναι δεδομένη. Τρεις στους δέκα τηλεθεατές,
ανεξαρτήτως φύλου, συμφωνούν πως η παρακολούθηση κάποιου αγώνα από τα τρία
αυτά αθλήματα «προκαλεί ένταση και άγχος». Μάλιστα εδώ το ποσοστό σε άνδρες
και γυναίκες είναι ακριβώς το ίδιο (33%).

Ο Τσακ Νόρις πρωταγωνιστεί σε σειρές περιπέτειας με σκηνές βίας

Ακολουθούν οι ξένες έγχρωμες ταινίες, που επηρεάζουν κατά τι περισσότερο τις
τηλεθεάτριες και οι ξένες κοινωνικές - δραματικές σειρές, με τις υποθέσεις των
οποίων στρεσάρονται περισσότερο οι άνδρες.

Αν με τις μεταδόσεις αγώνων ποδοσφαίρου, μπάσκετ ή βόλεϊ, σύμφωνα με τις
απαντήσεις των ερωτηθέντων, οι τηλεθεατές βρίσκονται σε υπερένταση, δεν
συμβαίνει κάτι ανάλογο με άλλα σπορ (τένις, πόλο, αγώνες στίβου). Μόλις ένας
στους δέκα φάνηκε να... πορώνεται στη διάρκεια μιας τέτοιας τηλεοπτικής
μετάδοσης! Ανάλογη επίδραση έχουν και οι εκπομπές αναζήτησης των καναλιών,
κυρίως, όμως, στους άνδρες.

Τα ξένα ­ ως επί το πλείστον αμερικανικά ­ σίριαλ και οι αναμετρήσεις σε
ποδόσφαιρο, μπάσκετ και βόλεϊ μπορεί να είναι οι δύο κατηγορίες τηλεοπτικών
προγραμμάτων με το υψηλότερο ποσοστό αγωνίας και έντασης, στον αντίποδα όμως
βρίσκονται οι εκπομπές «στρογγυλής τραπέζης», τα δελτία ειδήσεων, οι
πολιτιστικές εκπομπές, οι ελληνικές και ξένες κωμικές σειρές, οι σατιρικές
εκπομπές, οι έγχρωμες ελληνικές ταινίες, τα σόου και τα ριάλιτι σόου.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16339P051</ED>
<ID>
ID:16385

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P05&aa=1</URL></REF>


Article

<CATEGORY>vin09</CATEGORY>

 <H2>Μνήμη Κωνσταντίνου Τσάτσου στην ΕΤ1
</H2><H2></H2>
Ένα αφιέρωμα στη μνήμη του πολιτικού και στοχαστή Κωνσταντίνου Τσάτσου θα
προβάλει σε δύο μέρη η ΕΤ1 αυτή την Κυριακή και την επόμενη 24 Ιανουαρίου, με
τον τίτλο «Ο όρθρος μου και ο εσπερινός μου» (στις 12.40 το μεσημέρι).

Το αφιέρωμα έχει ως στόχο να παρουσιάσει το συγγραφικό του έργο μέσα από τις
διηγήσεις ανθρώπων που τον έζησαν από κοντά, που συνεργάστηκαν μαζί του.

Στο πρώτο μέρος θα παρακολουθήσουμε τη διαδρομή του από τη γέννησή του το 1899
μέχρι την είσοδό του στην πολιτική σκηνή της χώρας μετά την Κατοχή.

Στο δεύτερο μέρος παρουσιάζεται η ζωή του από τότε που μπήκε στον πολιτικό
στίβο, η περίοδος της μεταπολίτευσης, η θητεία του στην Προεδρία της
Δημοκρατίας και το έργο του μέχρι τον θάνατό του το 1987.

Για τον Κωνσταντίνο Τσάτσο μιλούν οι: Κωνσταντίνος Μητσοτάκης, Λεωνίδας
Κύρκος, Απόστολος Κακλαμάνης, Γεώργιος Α. Μαγκάκης, Βύρων Πολύδωρας, ο
ακαδημαϊκός Κωνσταντίνος Δεσποτόπουλος, ο φιλόλογος - συγγραφέας Σαράντος
Καργάκος, η κριτικός τέχνης Μαρία Καραβία, η σύντροφος του Κωνσταντίνου
Τσάτσου, Ιωάννα Τσάτσου και οι κόρες του.

Κείμενα διαβάζουν οι ηθοποιοί Άννα Σνοδινού, Γιώργος Μιχαλακόπουλος και Μηνάς Χατζησάββας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16339P052</ED>
<ID>
ID:16427

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P05&aa=2</URL></REF>


Article

<CATEGORY>vin09</CATEGORY>

 <H2>Η τρομοκρατία βόλευε πολλούς πολιτικούς
</H2>
<H3></H3>Το δεύτερο μέρος της έρευνας για την υπόθεση Άλντο Μόρο παρουσιάζει απόψε
στο «Ρεπορτάζ χωρίς σύνορα» (ΝΕΤ, 23.00) ο Στέλιος Κούλογλου.

Στις 55 ημέρες που οι «Ερυθρές Ταξιαρχίες» κρατούσαν όμηρο τον Άλντο Μόρο,
η κίνηση καλής θέλησης για να αποφευχθεί η δολοφονία του δεν έγινε από το
ιταλικό κράτος. Η Αντριάνα Φαράντα, ηγετικό στέλεχος των «Ερυθρών Ταξιαρχών»
που οργάνωσε την απαγωγή του Μόρο πριν από 20 χρόνια, εξηγεί στον Στέλιο
Κούλογλου πώς οι ιταλικές αρχές υπέγραψαν την θανατική ποινή του ομήρου. «Το
κράτος ήθελε να αφήσει τον Μόρο στα χέρια μας, στην τύχη του. Η τρομοκρατία
βόλευε πολλούς από πολιτικής άποψης».

Παρά τις πέντε δίκες των «Ερυθρών ταξιαρχών» για την διαλεύκανση της
υπόθεσης Μόρο, υπάρχουν ακόμη ερωτήματα στα οποία δεν έχουν δοθεί απαντήσεις,
υποστηρίζει ο δικαστής Ροζάριο Πριόρε.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16339P053</ED>
<ID>
ID:16464

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P05&aa=3</URL></REF>


Article

<CATEGORY>vin09</CATEGORY>

 <H2>Αστυνομική σειρά του BBC στην ΕΤ1
</H2><H2></H2>
Σε τρία επεισόδια θα ολοκληρωθεί η αστυνομική σειρά του BBC «Η μάσκα του
θανάτου» ­ με πρωταγωνίστρια την Μιράντα Ρίτσαρντσον ­ που θα προβληθεί απόψε
από την ΕΤ1 στις 00.30.

Μία μεσόκοπη γυναίκα βρέθηκε νεκρή στο μπάνιο του σπιτιού της. Θα μπορούσε
να χαρακτηριστεί αυτοκτονία, αν οι αστυνομικοί δεν παρατηρούσαν μια
ανατριχιαστική λεπτομέρεια. Η σειρά του BBC έχει σκηνοθετηθεί από τον Ντέιβιντ
Θάκερ και παίζουν ακόμη οι Μπομπ Πεκ, Ντάγκλας Χοτζ, Τρόοντι Στάιλερ.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16339P054</ED>
<ID>
ID:16487

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P05&aa=4</URL></REF>


Article

<CATEGORY>vin15</CATEGORY>

 <H5>Ένας τυφλός που «βλέπει»
</H5><H2>ΤΗΛΕΟΡΑΣΗ ΠΕΜΠΤΗΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΡΕΣΙΤΑΛ ΕΡΜΗΝΕΙΑΣ ΑΠΟ ΤΟΝ ΑΛ ΠΑΤΣΙΝΟ
</H3>
Πολλοί τόλμησαν και είπαν «Ο Αλ Πατσίνο κέρδισε τον Βιτόριο Γκάσμαν στο
"Άρωμα γυναίκας"». Πάντως κέρδισε Όσκαρ και απόψε θα κερδίσει τις προτιμήσεις σας.

«Άρωμα γυναίκας», λοιπόν. Η πιο δημοφιλής ταινία του αποψινού προγράμματος. Ο
Αλ Πατσίνο... τυφλός. Αλλά με κάτι αισθήσεις να, μετά συγχωρήσεως. Βάζει κάτω
όλα τα τζόβενα της οικουμένης. Αντίπαλος δεν υφίσταται. Παρά μόνο στην
καλλιτεχνική διάσταση. Πρόκειται για τον «Έμπορο των τεσσάρων εποχών» του
Ράινερ Βέρνερ Φασμπίντερ που θα μεταδοθεί από την «καλτ» ΕΤ3. Τολμηροί οι
Μακεδόνες της ΕΡΤ. Στον κατάλογο των αποψινών επιλογών και μία ταινία του Τζον
Σίνγκλετον με κοινωνικό προβληματισμό. Κατά τα άλλα η βραδιά θα κυλήσει...
ήρεμα. Δηλαδή αδιάφορα. Η ελληνική ομάδα εκπροσωπείται από τον «Γύφτο» Μιχάλη
Μόσιο, τον τρελό Νίκο Σταυρίδη και από το «Ταξίδι στην πρωτεύουσα» του Τάκη
Παπαγιαννίδη. Ταινία φεστιβαλικών προδιαγραφών.

«Ευτυχώς τρελάθηκα»

15.45 Mega. Ρεσιτάλ Νίκου Σταυρίδη. Χρωστάει παντού και
παριστάνει τον τρελό. Τα γραμμάτια... διαμαρτύρονται. Με την Γκέλυ Μαυροπούλου
και τη Μάρθα Καραγιάννη. Η σκηνοθεσία είναι του Κώστα Ανδρίτσου. (Διάρκεια: 90')**

«Γύφτος και γοητεία»

18.00 Star. Περιπέτειες... Ταμτάκου. Ένας αλήτης βιάζει την
αγαπημένη του. Πού τα βρίσκουν! Με Μόσιο και Βίνα Ασίκη. Ούτε να το σκέφτεστε. 
«Ταξίδι στην πρωτεύουσα»

21.00 ΕΤ3. Επιστροφή στη γενέτειρα. Όμως όλα έχουν αλλάξει.
Προσωπική περιπλάνηση με κοινωνικές, πολιτικές και ιδεολογικές προεκτάσεις. Η
πρώτη μεγάλου μήκους ταινία του Τάκη Παπαγιαννίδη. Φιλόδοξη, αλλά φορτωμένη.
Με Καζάκο, Μπεμπεδέλη, Σταύρο Μερμίγκη, Κατερίνα Καρούσου και Βασίλη Λάνγκο.
Αδιέξοδα νέων ανθρώπων και κοινωνικές συγκρούσεις. Στο σενάριο συνεργάστηκε
και ο Παύλος Μάτεσις. (Διάρκεια: 94')**

«Μεγάλα δέντρα»

21.00 SevenX (Big trees). Χωριό εναντίον άπληστου τύπου που
«κατεβάζει» δέντρα. Με τον Κερκ Ντάγκλας, αλλά η ταινία δεν λέει πολλά. **

«Άρωμα γυναίκας»

«Άρωμα γυναίκας». Ο... αόμματος Αλ Πατσίνο βλέπει θηλυκό, ο νεαρός Κρις Ο'
Ντόνελ... τίποτα

22.00 Star (Scent of a woman). Ρεσιτάλ Αλ Πατσίνο και
ριμέικ της ιταλικής ταινίας στην οποία πρωταγωνιστούσε ο Βιτόριο Γκάσμαν.
Τυφλός απόστρατος αξιωματικός κυκλοφορεί στους δρόμους της Νέας Υόρκης με τη
βοήθεια νεαρού συνοδού. Ο τυφλός «βλέπει» και αισθάνεται καλύτερα από
οποιονδήποτε αρτιμελή αντίπαλό του. Η σκηνή του χορού είναι χάρμα. Ο
αξιωματικός έχει αποφασίσει να αυτοκτονήσει, όμως η ζωή είναι... ωραία. Με τον
Κρις Ο' Ντόνελ. Η σκηνοθεσία είναι του Μάρτιν Μπρεστ. Ο Πατσίνο κερδίζει με το
σπαθί του το Όσκαρ. Η καλύτερη επιλογή της βραδιάς. (Διάρκεια: 137') *** ½

«Έρωτας στους δρόμους της βίας»

00.30 Mega (Poetic justice). Ας πούμε πως είναι η συνέχεια των
«Παιδιών της γειτονιάς». Ο έρωτας μιας κομμώτριας και ενός ταχυδρόμου. Στον
δρόμο από Λος Άντζελες προς Όκλαντ. Ανολοκλήρωτο, αλλά συμπαθές. Ο σκηνοθέτης
Τζον Σίνγκλετον είναι η... αντίπαλη, μαύρη απάντηση στον Σπάικ Λι. Περισσότερο
βάθος, λιγότερος μαύρος ρατσισμός. Με Τζάνετ Τζάκσον, Τάιρα Φαρέλ, Μάγια
Αγγέλου, Τουπάκ Σακούρ. (Διάρκεια: 117')**½

«Ο έμπορος των τεσσάρων εποχών»

01.00 ΕΤ3. Ένα από τα καλύτερα μελό του Φασμπίντερ. Ο Γολγοθάς
ενός Γερμανού. Επιστρέφει από τη Λεγεώνα των Ξένων, γίνεται αστυνομικός, τα
φτιάχνει με πόρνη, διώχνεται από το Σώμα και καταλήγει πλανόδιος μανάβης,
περιφρονημένος από γυναίκα και ερωμένη. Από τις λίγες ταινίες του Φαμσπίντερ
που εκπέμπουν... καημό. Με τον Χανς Χιρσμίλερ και τη Χάνα Σιγκούλα. Ίσως η
πιο... ευανάγνωστη ταινία του Φασμπίντερ μαζί με την «Μπράουν». (Διάρκεια:
84') ***

«Εγκλήματα πάθους»

01.00 Star (Dark desires ΙΙ: crimes of love). Δεν καταλάβατε; Μα
είναι το σοφτ πορνό της βραδιάς. Θα... καταλάβετε. 
«Ματωμένη καταδίωξη»

01.40 Antenna (Blood runs). Δύο μπάτσοι αναζητούν τον δολοφόνο
πανέμορφης, της οποίας το αγόρι είναι μπλεγμένο σε παράνομη διακίνηση
ναρκωτικών. Αστυνομική περιπέτεια του Μπόαζ Ντέιβιντσον, με Ντέιβιντ Μπράντλεϊ
και Άννα Τόμσον, την πρωταγωνίστρια της ταινίας «Σου». (Διάρκεια: 90') **

«Ο σαδιστής»

03.50 Antenna (Hatcher for a honeymoon). Ιταλικό, καλτ θρίλερ σε
σκηνοθεσία Μάριο Μπάβα, που στην εποχή του ήταν το σημερινό ισοδύναμο ενός
Ρομέρο. Ψυχοπαθής δολοφονεί αθώες νιόπαντρες κοπέλες. Έτσι, με αυτό τον...
τρόπο εκδικείται η νεκρή γυναίκα του δολοφόνου. Με Στίβεν Φορσάιθ και Ντάγκμαρ
Λάσιτερ. Παίζει και η Λάουρα Μπέτι, από τις πρωταγωνίστριες ενός... Φερέρι. Ό,
τι πρέπει για συλλέκτες τρόμου. (Διάρκεια: 88')**

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16339P061</ED>
<ID>
ID:16399

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P06&aa=1</URL></REF>


Article

<CATEGORY>vin09</CATEGORY>

 <H5>ΚΥΚΛΟΦΟΡΗΣΕ ΣΤΑ ΕΛΛΗΝΙΚΑ Ο «ΕΚΤΩΡ» ΤΗΣ ΖΑΚΛΙΝ ΝΤΕ ΡΟΜΙΓΥ
</H5><H2>Τρωικός πόλεμος ίσον πόνος
</H2>
Το εξώφυλλο του έργου «Έκτωρ» της Ζακλίν ντε Ρομιγύ (εκδόσεις «Το άστυ»)

«Στην Ιλιάδα ο πόλεμος αντιπροσωπεύει τον θάνατο, τον πόνο, το πένθος ­ και
τίποτε άλλο. Τούτο επιβεβαιώνει ασφαλώς τις παρατηρήσεις που έγιναν στην αρχή
για τον ρόλο του πολέμου στον Όμηρο. Αλλά αν ο πόνος και ο θάνατος δεσπόζουν
στον επίλογο του έπους, υπάρχει και κάτι ακόμα. Το τέλος ακτινοβολεί από
ευγένεια και εμπιστοσύνη στην ανθρώπινη ύπαρξη... Όλα τελειώνουν καλά, επειδή
στην τελευταία ραψωδία θριαμβεύουν επίσης ορισμένες αξίες, οι ελληνικές αξίες,
που ταυτίζονται με το πνεύμα του πολιτισμού μας... και οι σημερινοί άνθρωποι
θα κέρδιζαν εάν έβρισκαν πάλι το τόσο ζωντανό πνεύμα τους».

Φυσικά και η συγγραφέας του παραπάνω κειμένου ­ το οποίο συνδέει αναπόσπαστα
τη διαχρονική ελληνικότητα και Ελλάδα με τις ανάγκες του σημερινού κόσμου ­
δεν θα μπορούσε παρά να είναι ελληνίστρια. Και μάλιστα, από τις πιο
διακεκριμένες: πρόκειται για τη μοναδική «μαντάμ Grece», την Ζακλίν ντε
Ρομιγύ, ένα πρόσφατο έργο της οποίας, ο «Έκτωρ», μόλις κυκλοφόρησε στα
ελληνικά από τις εκδόσεις «Το άστυ».

Η μεγάλη ελληνίστρια, μέλος της Γαλλικής Ακαδημίας και κάτοχος του μεγάλου
βραβείου της Λεγεώνος της Τιμής, που αφοσίωσε την ζωή της στη μελέτη του
αρχαιοελληνικού πολιτισμού και της αρχαίας ελληνικής γραμματείας, συνεχίζει να
είναι πολυγραφότατη και εξέχουσα ερευνήτρια, παρόλο που τα τελευταία χρόνια
έχει χάσει την όρασή της. Ένας από τους τελευταίους καρπούς της Ζακλίν ντε
Ρομιγύ είναι η πρωτότυπη και συναρπαστική μελέτη της επάνω στον Έκτορα της
Ιλιάδας, τον υπερασπιστή της Τροίας, ο οποίος συναρπάζει και συγκινεί γενεές
αναγνωστών και μελετητών, καθώς ο Όμηρος τον παρουσιάζει ως έναν ήρωα πιο
ανθρώπινο από όλους τους άλλους του έπους.

Η ελληνική έκδοση του «Έκτορα», που μόλις κυκλοφόρησε από τις εκδόσεις «Το
Άστυ» ­ σε μετάφραση των Μπάμπη Αθανασίου και Κατερίνας Μηλιαρέση ­
συνοδεύεται από πρόλογο του Κωνσταντίνου Δεσποτόπουλου της Ακαδημίας Αθηνών.
Όπως μάλιστα γράφει η ίδια η διαπρεπής ελληνίστρια, στο οπισθόφυλλο της
καλόγουστης ελληνικής έκδοσης, υπογραμμίζοντας τη διαχρονικότητα του ομηρικού
κειμένου: 
«Οι ραψωδίες του Ομήρου, από τις πιο ωραίες, που τελειώνουν με έναν
κατευνασμό, εκφράζουν την οδύνη του θανάτου στον πόλεμο και το καθήκον του
σεβασμού στα σώματα των θυμάτων. Δύο θέματα που συγκινούν τους ανθρώπους της
ταραγμένης εποχής μας... εκτός από τη συγκίνηση που προκαλεί το ίδιο το
ποίημα, το βιβλίο είχε την τύχη να ρίξει κάποιο φως σε μία ιδιαίτερη άποψη για
την ιστορία του πολιτισμού».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16339P081</ED>
<ID>
ID:16386

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P08&aa=1</URL></REF>


Article

<CATEGORY>vin09</CATEGORY>

 <H2></H2><H2>Αβεβαιότητα και καχυποψία: η άλλη πλευρά των καταλήψεων
</H2><H2></H2>
<AUTHOR>ΚΟΥΛΑ ΚΑΣΙΜΑΤΗ</AUTHOR>

... πήραμε τους μεγάλους δρόμους που δε βγάζουν πουθενά...

Τάσος Λειβαδίτης

Οι μαθητικές κινητοποιήσεις και οι φοιτητικές αντιδράσεις με διαδηλώσεις,
καταλήψεις και κλείσιμο δρόμων για το εκπαιδευτικό νομοσχέδιο έφερε στην
επιφάνεια όχι μόνο τα χρόνια προβλήματα που αντιμετωπίζει το εκπαιδευτικό μας
σύστημα ούτε μόνο τις πρακτικές που ακολουθούν όσοι εναντιώνονται στο
περιεχόμενο των συγκεκριμένων μέτρων του υπουργείου Παιδείας με στόχο να
ανατρέψουν το θεσμικό πλαίσιο που τα επιβάλλει, αλλά κάτι περισσότερο και
γενικότερο: έδειξαν την αβεβαιότητα, την καχυποψία και την αμφισβήτηση μιας
μεγάλης μερίδας του κοινωνικού συνόλου ­ και ιδιαίτερα των νέων ­ για τους
τρόπους που οι εξουσίες όλων των επιπέδων και διαβαθμίσεων διαμορφώνουν την
καθημερινότητά μας και επηρεάζουν την ζωή μας.

Όλοι παραδεχόμαστε ότι το εκπαιδευτικό μας σύστημα σε όλες τις βαθμίδες του
νοσεί, ότι είναι ξεπερασμένο και δεν ανταποκρίνεται στις ανάγκες της εποχής
μας, ότι δεν «βγάζει» σκεπτόμενους πολίτες με σύγχρονες γνώσεις, γνώση και
κριτική σκέψη, ότι η παραπαιδεία θριαμβεύει και η οικονομική αφαίμαξη των
οικογενειών θεριεύει, ότι δεν είναι όλοι κατάλληλοι για δάσκαλοι με μεράκι για
τη δουλειά τους, ότι το γόητρο του εκπαιδευτικού είναι μειωμένο και η θέση του
υποβαθμισμένη στην κλίμακα της κοινωνικής ιεράρχησης, ότι η υλικοτεχνική
υποδομή είναι χαμηλή, και τέλος ότι η Ελλάδα από όλες τις χώρες της Ευρωπαϊκής
Κοινότητας διαθέτει το μικρότερο ποσοστό του ΑΕΠ για την Παιδεία.

Θα περίμενε, λοιπόν, κανείς ότι τα μέτρα εκείνα που θα έδιναν κάποιες λύσεις,
έστω και σε μερικά από τα παραπάνω προβλήματα, θα ήσαν καλοδεχούμενα από τους
ενδιαφερομένους και θα ζωογονούσαν την ελπίδα ότι και τα υπόλοιπα θα
αντιμετωπίζονταν με επιτυχία. Αντ' αυτού ξεσηκώθηκε θύελλα αντιδράσεων από
μαθητές, εκπαιδευτικούς και γονείς, οι οποίοι ζητούν την κατάργηση της
μεταρρύθμισης πριν ακόμη εφαρμοστεί.

Γιατί άραγε αυτή η αντίφαση; Γιατί τόση πολεμική στο καινούργιο, όταν το παλιό
είναι ήδη καταδικασμένο στη συνείδηση όλων; Ο υπουργός αποδίδει τις
εναντιώσεις στην αντιπολιτευτική πολιτική των κομμάτων, σε συνδικαλιστικά
συμφέροντα, στο ξεβόλεμα των εκπαιδευτικών και την άρνησή τους να
ανταποκριθούν στους νέους, πιο πολύπλοκους και κοπιαστικούς ρόλους, τέλος στην
παραπληροφόρηση μαθητών και γονέων και στην ψυχολογική φόρτισή τους.

Ασφαλώς ορισμένα από αυτά ή και όλα μαζί μπορεί να ισχύουν. Είναι, ωστόσο,
ικανά να ερμηνεύσουν ικανοποιητικά το φαινόμενο της έντονης, σχεδόν καθολικής
αντίδρασης, όπως την ζήσαμε εβδομάδες ολόκληρες με κλειστά τα σχολεία και τους
εκπαιδευτικούς στους δρόμους; Πίσω από τις αληθοφανείς αιτιάσεις του
υπουργείου Παιδείας κρύβεται βαθύτατη κρίση αβεβαιότητας, αμφιβολίας, έλλειψης
εμπιστοσύνης και καχυποψίας των πολιτών προς την πολιτεία ­ και περισσότερο
της πολιτείας προς τους πολίτες της. Ο χώρος της εκπαίδευσης δοκιμάστηκε
πολλαπλά ­ κυρίως από την εποχή της μεταπολίτευσης ­ με μικρές ή μεγάλες
αλλαγές στον τρόπο πρόσβασης των νέων στην Τριτοβάθμια Εκπαίδευση. Άλλωστε στο
εξεταστικό επικεντρωνόταν η προσπάθεια των μεταρρυθμίσεων. Δεν ακολουθήθηκε
ποτέ εθνική εκπαιδευτική πολιτική, γι' αυτό κυβερνητικές αλλαγές, αλλά και
αλλαγές υπουργών Παιδείας του ίδιου κόμματος, συνοδεύονταν από νέα
εκπαιδευτικά μέτρα. Οι νέοι έγιναν πειραματόζωα των φιλοδοξιών των εκάστοτε
ιθυνόντων. Μέχρι να συνηθίσουν το ένα σύστημα, ερχόταν ένα άλλο ­ συχνά
διαμετρικά αντίθετο ­ και ανάτρεπε το προηγούμενο. Τα ανακόλουθα κούρασαν και
κουρέλιασαν τα όνειρά τους. Δεν πιστεύουν και δεν εμπιστεύονται πια τις
εξουσίες και μέσα από την απλουστευτική ισοπέδωση απορρίπτουν τα πάντα, χωρίς
να στέκονται σε επιμέρους σημεία όπου οι αλλαγές μπορεί να είναι ωφέλιμες. Με
την ενστικτώδη βεβαιότητά τους θεωρούν ότι όλα είναι ένα παιχνίδι που παίζεται
εις βάρος τους. Βγάζουν έτσι τη μοναξιά τους και την άρνησή τους στο σεργιάνι,
έμφοβοι από την αυξανόμενη αλλοτρίωση που βιώνουν και απρόθυμοι να σκεπάσουν
σκοπιμότητες με τη δική τους ανοχή. Τις μεταρρυθμιστικές τους ελπίδες
εναποθέτουν όχι στους διεκπεραιωτές του ανέφικτου, αλλά στην αντίδραση με την
ελπίδα ότι θα αφυπνιστεί η κοινωνία ολόκληρη. Θα το πετύχουν ή θα υποταχθούν
στη γενική ρευστότητα; Το μέλλον θα δείξει.

Η Κούλα Κασιμάτη είναι καθηγήτρια στο Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16339P082</ED>
<ID>
ID:16428

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P08&aa=2</URL></REF>


Article

<CATEGORY>vin09</CATEGORY>

 <H5>«Κρατούσε δίχτυ...»
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΤΑ ΩΡΑΙΟΤΕΡΑ ΠΟΙΗΜΑΤΑ ΓΙΑ ΤΟΝ ΠΑΤΕΡΑ. Ανθολόγηση Θανάσης Α. Καστανιώτης
- Θανάσης Θ. Νιάρχος. Αθήνα, εκδόσεις «Καστανιώτη», 1998. Σελ. 200.

«Όταν αρχίσεις να συνειδητοποιείς πως ό,τι αγαπάς πιο πολύ στον κόσμο είναι
ο πατέρας σου, ο πατέρας σου έχει πια πεθάνει». Αυτή η φράση του Θανάση
Νιάρχου από το κείμενό του «Εγκώμια για τον πατέρα», που είναι ενταγμένο στον
πρόλογο της ανθολογίας αυτής, τα λέει όλα. Η ανθολογία συγκροτήθηκε, όπως
αναφέρεται, από «ακραιφνώς υποκειμενικούς λόγους», οι οποίοι όμως καθόλου δεν
της αφαιρούν «την πληρότητα και την αντικειμενικότητα». Γιατί αυτοί οι
«ακραιφνώς υποκειμενικοί λόγοι» ισχύουν λίγο-πολύ, έτσι ή αλλιώς, για όλους
μας. Ή, κάποια στιγμή, θα ισχύσουν. Επομένως αυτομάτως καθίστανται εντελώς
αντικειμενικοί... Στον τόμο ανθολογούνται με 98 ποιήματα 93 ποιητές, παλαιοί
και σύγχρονοι (στο τέλος του βιβλίου υπάρχουν τα βιογραφικά τους). Που μέσα
από τους στίχους τους αποδεικνύεται ότι έχουν μάθει γιατί έχουν πάθει. Ένα
βιβλίο, πάνω απ' όλα, φτιαγμένο με συγκίνηση, που προσφέρει συγκίνηση. Σε
όσους έχουμε πάθει και μάθει, σε όσους κάποια στιγμή ­ καθυστερημένα ίσως ­
προσθέσαμε ανάμεσα στο όνομα και στο επώνυμό μας το αρχικό του πατρώνυμου, σε
όσους μπορεί να γράψαμε κείμενα που τα κρύψαμε και που ποτέ δεν θα
ανθολογηθούν και το μόνο που μας παρηγόρησε ήταν κουβέντες, όπως αυτή του Γ.
Π. Σαββίδη, που επίσης αναφέρεται στον πρόλογο: «Μην κλαις, σε λίγο καιρό θα
καταλάβεις ότι ο πατέρας σου είσαι εσύ». Ή εικόνες που κρατάμε σφιχτά μέσα
μας, όπως αυτή που μεταφέρει ο ανθολογούμενος Λευτέρης Ξανθόπουλος στο ποίημά
του «Ο πατέρας παντού»: «Άνοιξε το ντουλάπι της κουζίνας / και βγήκε από μέσα
ο πατέρας / κρατούσε δίχτυ με ψώνια πατάτες/μακαρόνια/μοσχαρίσιο κιμά/ τυριά
από τον Ζαφόλια / 50 δράμια καφέ· / σας έφερα να φάτε είπε / ακούμπησε το
δίχτυ στο τραπέζι / και βγήκε».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16339P083</ED>
<ID>
ID:16465

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P08&aa=3</URL></REF>


Article

<CATEGORY>vin09</CATEGORY>

 <H5>Η ΣΧΕΣΗ ΤΟΥ ΦΙΛΟΣΟΦΟΥ ΜΑΡΤΙΝ ΧΑΪΝΤΕΓΚΕΡ ΜΕ ΤΗ ΜΑΘΗΤΡΙΑ ΤΟΥ ΧΑΝΑ ΑΡΕΝΤ
</H5><H2>Ένας απόλυτος έρωτας
</H2>
<AUTHOR>ΘΕΟΔΩΡΟΣ ΓΕΩΡΓΙΟΥ</AUTHOR>

<H3>Τα πέτρινα χρόνια της δεκαετίας του '20 στο Marburg γεννήθηκε ένας απόλυτος
έρωτας ανάμεσα στον φιλόσοφο Martin Heidegger και στη νεαρή τότε μαθήτριά του
Hannah Arendt. Ο έρωτας αυτός σφράγισε τη ζωή και των δύο ανεξίτηλα και τους
οδήγησε στην πλήρη ανθρώπινη αυτογνωσία.
</H3>
Το φθινόπωρο του 1924 η Hannah Arendt εγγράφεται στο Πανεπιστήμιο του Marburg,
όπου διδάσκει ο Heidegger. Η γοητεία που ασκεί πάνω της ο μεγάλος δάσκαλος
είναι ακαταμάχητη, το πάθος που εκτρέφεται δεν μπορεί να χαλιναγωγηθεί. Όλα
μετεωρίζονται ανάμεσα στο πνεύμα και στη σάρκα και πολλές φορές το πάθος
εκρήγνυται με τρόπο που δεν εντάσσεται σε ελεγκτικούς μηχανισμούς. Η νεαρή
Εβραιοπούλα απεγνωσμένα ψάχνει να βρει μια διέξοδο των ερωτικών συναισθημάτων
της για τον δάσκαλό της. Και από την πλευρά του ο δάσκαλος αναζητεί και αυτός
τρόπους εξαΰλωσης του ερωτικού του πάθους. Ο δαίμων του έρωτος καιροφυλακτεί
στη γωνία και εμπλέκει και τους δυο σε μια συναισθηματική ερωτική περιπέτεια,
η οποία διαρκεί μέχρι τον θάνατο της Arendt, το 1975.

Όλα όσα μέχρι τώρα είχαν ακουσθεί για τον έρωτά τους ήσαν γνωστά κατά έμμεσο
τρόπο από τις βιογραφικές αναφορές για τους δύο φιλοσόφους. 
Ο Rudiger Safranski και ο Hugo Ott, δύο από τους σημαντικότερους βιογράφους
του Heidegger, αναφέρονται διεξοδικά στα βιβλία τους για τη σχέση του
Heidegger με την Arendt. Το ίδιο και η Αμερικανίδα Elzbieta Ettinger, η οποία
σ' ένα πρόσφατο βιβλίο της, με τον τίτλο: «Hannah Arendt - Martin Heidegger.
Μια ιστορία» (1995), συστηματοποιεί την αλληλογραφία των δύο φιλοσόφων για να
καταλήξει στο συμπέρασμα ότι η αισθαντικότητα του Heidegger υπήρξε η συνθήκη
για να φουντώσει ο μεγάλος αυτός έρωτας. Τώρα, όμως, διαθέτουμε την
ολοκληρωμένη έκδοση της αλληλογραφίας των δύο φιλοσόφων που επιμελήθηκε η
Ursula Lodz στις εκδόσεις Vittorio Klostermann, με τον τίτλο: «Hannah Arendt,
Martin Heidegger. Επιστολές (1925-1975) και άλλα ντοκουμέντα» (1998). Η
δημοσίευση των ίδιων των επιστολών δεν αφήνει καμία αμφιβολία, ακόμη και για
τον δύσπιστο αναγνώστη, ότι έχουμε να κάνουμε με μια κορυφαία υπαρκτική
κατάσταση ανάμεσα σε δύο στοχαστές που είναι ταυτόχρονα και πρωτίστως άνθρωποι
με ένστικτα και πάθη. 
Ο φιλόσοφος Μάρτιν Χάιντεγκερ

Δύο εραστές συναντώνται στις αίθουσες διδασκαλίας του πανεπιστημίου. Οι
διαλέξεις και τα σεμινάρια του δασκάλου διαπλέκονται με τις καθημερινές επαφές
του με τη μαθήτριά του. Η Arendt είναι αποκαλυπτική: «Αλεπού μου, μου έχεις
κλέψει την καρδιά μου». Και συνεχίζει: «Θα είχα χάσει το δικαίωμα για ζωή, εάν
έχανα την αγάπη μου για σένα». Ο Thomas Mann είναι σημείο πνευματικής αναφοράς
και για τους δύο.

Οι πνευματικές τέρψεις περιστρέφονται γύρω από τον Beethoven, τον Bach και
τον Rilke. Όσο περνάνε τα χρόνια τόσο η αγάπη τους μεγαλώνει.

Είναι η περίοδος που ο Heidegger γράφει το μείζον έργο της φιλοσοφίας του 20ού
αιώνα, το «Είναι και Χρόνος» (1927). Η Arendt, υπακούοντας στις προτροπές του
δασκάλου και εραστή της, εγκαταλείπει το Marburg και συνεχίζει τις σπουδές της
στη Χαϊδελβέργη. Εκεί θα συνειδητοποιήσει ότι ο Heidegger υπήρξε γι' αυτήν ο
μοναδικός άντρας, «στον οποίο έμεινε πιστή και άπιστη, πάντα με αγάπη». Το
ερωτικό πάθος έχει κατακτήσει δύο ψυχές που αναζητούν η καθεμιά για τον εαυτό
της τη συγκεφαλαίωση του άφατου και του ανείπωτου. Η Arendt θα κάνει δύο
γάμους, με τον Gunther Anders τον πρώτο και με τον Heinrich Blucher τον
δεύτερο. Ο Heigegger θα παραμείνει μέχρι το τέλος της ζωής του (1976) σύζυγος
και πατέρας. Η πρώτη τους, όμως, συνάντηση στο Marburg επισκιάζει τη
μελλοντική ζωή τους. Θα ακολουθήσουν τα σκοτεινά χρόνια του ναζισμού και οι
δυο τους θα τραβήξουν εντελώς διαφορετικούς δρόμους. Ο Heidegger θα σταθεί
κοντά στο εθνικοσοσιαλιστικό καθεστώς, το οποίο και θα υποστηρίξει, ενώ η
Arendt αναγκάζεται να εξορισθεί στην Αμερική, όπου και θα παραμείνει μέχρι το
θάνατό της (1975).

Η φλόγα του έρωτα καίει πάνω από τα πνευματικά τους δημιουργήματα. Είναι η
ίδια η Arendt που το 1974 ομολογεί: «Κανείς δεν μπορεί να κάνει τις παραδόσεις
που έκανες εσύ ούτε μπόρεσε κανείς πριν από σένα». Είναι η φλόγα του έρωτα που
θα ξαναφέρει κοντά δύο ανθρώπους που η λαίλαπα του ναζισμού τούς χώρισε. Τα
«δύσβατα μονοπάτια» (Holzwege) της αγάπης είναι απροσδιόριστα. Η σκληρή
αυτοεξορία της Arendt ακουμπάει στον αισθητικό και ερωτικό ρομαντισμό του
Heidegger. 
Δύο από τα βιβλία που κυκλοφόρησαν για τη σχέση του Μάρτιν Χάιντεγκερ με τη
Χάνα Άρεντ

Οι δυο τους συναντήθηκαν σ' έναν τόπο όπου δεν μπορούν να συναντηθούν οι
άνθρωποι του τεχνολογικού πολιτισμού. Συναντήθηκαν σε μια μεθόριο του πάθους
και του πνεύματος. Συναντήθηκαν εκεί όπου ενώνεται ο ουρανός και η γη. Στον
υπερουράνιο τόπο του ερωτικού πάθους. Ο τόπος αυτός υπήρξε το αρχιμήδειο
σημείο της πνευματικής δημιουργίας και των δύο. «Από τις κορφές της παλιάς μου
ευτυχίας ένα ανατρίχιασμα ήρθε αποσπερνό» (Novalis). Σίγουρα τα λόγια αυτά του
Novalis θα αποτελούσαν το κρυφό καταφύγιο του Heidegger στα δύσκολα χρόνια του
ναζισμού. Το 1950, με πρωτοβουλία της Arendt, αναζωπυρώνεται η επαφή μεταξύ
τους. Τώρα όλα έχουν αλλάξει. Έχουν αποκτήσει άλλο χρώμα. Στον υπερουράνιο
τόπο του ερωτικού πάθους έχουν κατοικήσει οι εφιάλτες της ενοχής. Η Arendt
ζητεί από τον παλιό δάσκαλό της δείγματα «συγγνώμης» για την εμπλοκή του στον
εθνικοσοσιαλισμό. 
Ο δάσκαλος Heidegger αναγνωρίζει στο πρόσωπό της έναν άνθρωπο που χάραξε νέους
δρόμους στη σκέψη. Το ερωτικό πάθος έχει μετουσιωθεί και καλλιεργείται πια μια
φιλική πνευματική σχέση.

Το ερωτικό πάθος της δεκαετίας του '20 βαραίνει στους ώμους των δύο
δημιουργών. Το πνεύμα επικρατεί και νικά κατά κράτος το πάθος. Ο άνθρωπος
υποτάσσεται στην πνευματική δημιουργία και αφήνει τον έρωτα να φτιάχνει τη
δική του μοίρα πάνω από τα γήινα. Ο απόλυτος έρωτας που σημάδεψε τη ζωή των
δύο φιλοσόφων είναι ανεξαργύρωτος. Ετέθη εντός παρενθέσεως, αλλά υπήρξε
μεγάλος. Υπήρξε τόσο μεγάλος που ούτε οι ώμοι των δύο φιλοσόφων δεν μπόρεσαν
μετά το 1950 να τον σηκώσουν. Το αναπάντητο ερώτημα και για τους δύο το
διατυπώνει και πάλι ο Novalis:

«Θα ξανοίγαν της αγάπης

το άσωστο πλούτος

και θα δόξαζαν το θρέψιμο

με σώμα και μ' αίμα»

Η ερωτική σχέση ανάμεσα στον Heidegger και στην Arendt ήταν η εκδίκηση του
έρωτα για πνευματικά δημιουργήματα του ανθρώπου του 20ού αιώνα. Η ερωτική
μοίρα δεν αντιζυγιάζει θεωρητικούς πόνους, δεν λογαριάζει ιστορικές κατακτήσεις.

Ο Θ. Γεωργίου είναι συγγραφέας.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16339P091</ED>
<ID>
ID:16387

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P09&aa=1</URL></REF>


Article

<CATEGORY>vin09</CATEGORY>

 <H5>Υψηλά ιστάμενα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Τις γιορτές βρήκα μία γνωστή μου κυρία που έψαχνε προβληματισμένη σε μεγάλο
βιβλιοπωλείο να ανακαλύψει ένα βιβλίο που «να κάνει μπαμ». Το 'θελε για να το
χαρίσει σε υψηλά ιστάμενο πρόσωπο, επειδή ήταν «υποχρεωμένη». Απ' όσο έχει
ακουστεί στην αγορά, μετρημένα στα δάχτυλα είναι εκείνα τα υψηλά ιστάμενα
πρόσωπα που πραγματικά ενδιαφέρονται για βιβλία. Όσο γι' αυτές τις τρεις
μοιραίες λέξεις, μόνο σε λίγους ταιριάζουν. Οι περισσότεροι ούτε υψηλά ούτε
ιστάμενα ούτε πρόσωπα είναι. Αλλά αφού τους λένε έτσι, τι να γίνει. Αφήνω δε
που το πιο βλακώδες δώρο είναι ένα βιβλίο για όσους ανοίγουν μόνο τον
τηλεφωνικό κατάλογο. Τελικά καταλήξαμε στα λευκώματα που, δόξα τω Θεώ, εφέτος
η ελληνική τυπογραφία έκανε πάλι το θαύμα της και που θα 'πρεπε κάποια στιγμή
να γίνει μία μεγάλη έκθεση μόνο μ' αυτά τα εξαίσια λευκώματα. Πόλεις,
κεντήματα, καράβια, λιμάνια, χάρτες, συλλογές μουσείων και ιδιωτών, προσωπικά
λευκώματα ζωγράφων, φωτογραφίες παλαιών περιηγητών, όλα θαυμάσια τυπωμένα,
αφού πια οι επιμελητές βιβλίων μας δίνουν ρέστα και η τυπογραφική τέχνη, με τη
βοήθεια και των κομπιούτερ, κάνει θαύματα. Καταλήξαμε να αγοράσει η κυρία
κάποιο βιβλίο του Βυζαντινού Μουσείου. Την έπεισα ότι ένα τέτοιο ειδικό βιβλίο
σε ένα τέτοιο «πρόσωπο» είναι ό,τι πρέπει. Χώρια που θα δείχνει και κάποια
θρησκευτική προσήλωση στα όσια της φυλής και η θέση του στο χαμηλό τραπεζάκι
του σαλονιού του θα είναι και σήμα και κουδουνάκι για εκείνους που του
αμφισβητούν και γούστο και κουλτούρα.

Το τυλίξαμε στα χρυσά και τ' αργυρά, βάλαμε και το απαραίτητο μπιλιετάκι
και πήρε τον δρόμο του.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16339P092</ED>
<ID>
ID:16429

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.40-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο μάγειρας, ο κλέφτης,
η γυναίκα του και ο εραστής της. 6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η πόλη των αγγέλων. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Μαγικά φίλτρα. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.40-6.50-9.00-11.00 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
6.30-8.40-10.50 μ.μ. / Οι Άθλιοι, κάθε μέρα 4.00 μ.μ.

ΑΘΗΝΑΙΟΝ CINEPOLIS PHILIPS 3. Η διακριτική γοητεία των αρσενικών. 8.40-10.50
μ.μ. / Ο πρίγκιπας της Αιγύπτου, κάθε μέρα 4.40 μεταγλ. - 6.40 με υπότ.

ΑΘΗΝΑΙΟΝ CINEPOLIS PHILIPS 4. Μαγικά φίλτρα. 4.10-6.20-8.30-10.40 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Halloween - Είκοσι χρόνια μετά. 7.00-9.00-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Από την άκρη της πόλης.
6.20-8.20-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η μάσκα του Ζορό. 6.15-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Μαγικά φίλτρα.
6.25-8.25-10.25 μ.μ. 
ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου, κάθε μέρα 5.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Μια αιωνιότητα και μια μέρα.
7.50-10.15 μ.μ. / Μουλάν. Κάθε μέρα 6.00 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 8.00-10.00 μ.μ. / Ο πρίγκιπας της Αιγύπτου. Κάθε μέρα 6.15 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Μαγικά
φίλτρα. 5.10-7.00 μ.μ. / Γείτονες & εραστές. Κάθε μέρα 8.50-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Ο Απόστολος.
6.00-8.30-11.05 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Dr.
Dolittle - Ο γιατρός τρελάθηκε. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Dr Dolittle - Ο γιατρός τρελάθηκε. 6.15-8.15-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Η
ονειρεμένη ζωή των αγγέλλων. 8.00-10.20 μ.μ. - Dr Dolittle - Ο γιατρός
τρελάθηκε. Κάθε μέρα 6.00 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Από την άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Dr
Dolittle - Ο γιατρός τρελάθηκε. 7.00 μ.μ. Από την άκρη της πόλης. Κάθε μέρα
8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.20-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.10-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 6.00-8.15-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Dr Dolittle - Ο
γιατρός τρελάθηκε. 6.30-8.25-11.00 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ο Απόστολος. 6.00-8.30-11.05 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244) Ζωντανή μετάδοση: The Truman show. 6.10-8.20-10.30 μ.μ.

CINE CITY ERICSSON 2 (Dolby DTS). Dr. Dolittle - Ο γιατρός τρελάθηκε.
6.50-8.50 μ.μ. Μαγικά φίλτρα. Κάθε μέρα 10.50 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
6.40-8.40-10.40 μ.μ.

CINE CITY ERICSSON 4 (Dolby DTS). Snake eyes. 7.00-9.00-11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 13.45-16.00-18.15-20.45-23.00-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 12.15-14.30-16.30-18.30-21.00-23.15-01.15.

VILLAGE CENTRE Αίθουσα 3. Το μαγικό σπαθί: Αναζητώντας το Κάμελοτ.
11.00-13.00-15.00 μεταγλ. / Χαμένοι στο διάστημα. Κάθε μέρα 17.20-20.00-22.45-01.30.

VILLAGE CENTRE Αίθουσα 4. Ολέθρια σύγκρουση. 13.30-16.15-19.00-21.30. / Ο
γητευτής των αλόγων. 00.15.

VILLAGE CENTRE Αίθουσα 5. Ο πρίγκιπας της Αιγύπτου. 11.15-13.30-15.45
μεταγλ., 18.00-20.15-22.30 με υπότ. / Κάτι τρέχει με τη Μαίρη. Κάθε μέρα 00.50.

VILLAGE CENTRE Αίθουσα 6. Η διακριτική γοητεία των αρσενικών. 12.30-14.45-17.15-19.45-22.00-00.45.

VILLAGE CENTRE Αίθουσα 7. Μουλάν. 11.15-13.15-15.30-17.30 μεταγλ., 19.30-21.45
με υπότ. / Halloween - Είκοσι χρόνια μετά. Κάθε μέρα 00.00.

VILLAGE CENTRE Αίθουσα 8. Ζωντανή μετάδοση: The Truman show. 11.30-13.50-16.15-18.40-21.15-23.30-01.45.

VILLAGE CENTRE Αίθουσα 9. Μαγικά φίλτρα. 12.45-15.15-17.45-20.30-23.00-01.45.

VILLAGE CENTRE Αίθουσα 10. Οι Άθλιοι. 13.00-16.00-18.45-21.45-00.30.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Κάθε μέρα 5.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Dr Dolittle
- Ο γιατρός τρελάθηκε. 7.00 μ.μ. / Γείτονες και εραστές. Κάθε μέρα 9.00-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Elizabeth. 6.00-8.30-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Γείτονες και εραστές. 5.50-8.00-10.10 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.20-8.20-10.20 μ.μ. / Μουλάν. Κάθε μέρα 4.20.

ΕΛΛΗ (Οδός Ακαδημίας ~ 3632.789 Dolby Stereo). Ο Απόστολος. 5.05-7.50-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Κάτω από
τα φώτα της πλατείας. 6.20-8.45-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Οι Άθλιοι. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Μαγικά φίλτρα. 8.15-10.30 μ.μ. Οι
Άθλιοι. Κάθε μέρα 5.30 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.50-8.50-10.50 μ.μ. Ο πρίγκιπας της Αιγύπτου. Κάθε μέρα 5.00 μ.μ. μεταγλ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Dr
Dolittle - Ο γιατρός τρελάθηκε. 7.10 μ.μ. / Γείτονες και εραστές. Κάθε με΄ρα
9.00-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Μαγικά φίλτρα.
8.40-10.50 μ.μ. / Οι Άθλιοι. 6.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Ο γητευτής των
αλόγων. 7.10-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 6.30-8.30-10.30 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00 μ.μ. / Halloween - Είκοσι χρόνια μετά. Κάθε μέρα 11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Από την άκρη της πόλης.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η διακριτική
γοητεία των αρσενικών. 7.00-9.00-11.00 μ.μ. / Μουλάν. Κάθε μέρα 5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Οι Άθλιοι. 5.40-8.10-10.40 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ. / Μουλάν. Κάθε μέρα
2.30-4.30 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Ο πρίγκιπας της Αιγύπτου. 4.10-6.10 μ.μ. μεταγλ. / Η διακριτική γοητεία των
αρσενικών. Κάθε μέρα 8.10-10.10 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Dr. Dolittle - Ο γιατρός τρελάθηκε. 7.00 μ.μ. / Μαγικά φίλτρα. Κάθε
μέρα 9.00-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.30-10.45 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 6.40-8.40-10.40 μ.μ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 6.00-8.10-10.20 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Δεν έχει προγραμματίσει.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διάσωση του στρατιώτη Ράιαν. 6.15-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Μαγικά φίλτρα.
8.30-10.15 μ.μ. / Μουλάν. Κάθε μέρα 5.00-6.45 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Ο γητευτής των
αλόγων. 9.30 μ.μ. / Μουλάν. Κάθε μέρα 5.50-7.45 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.:
Κουντούν. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Μουλάν. 8.30 μ.μ. / Ο
γητευτής των αλόγων.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ. - Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Από την άκρη της πόλης. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Το μαγικό σπαθί: Αναζητώντας το Κάμελοτ. Κάθε μέρα 5.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μουλάν. 6.30-10.15 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Dr. Dolittle - Ο
γιατρός τρελάθηκε. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Τα ρόδινα ακρογιάλια. 8.30 μ.μ. Τετ.: Τοπίο στην ομίχλη, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276).
Μόνο Σαβ. - Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Μαγικά φίλτρα. 6.25-8.25-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.20-8.20-10.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.40-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16339P101</ED>
<ID>
ID:16397

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P10&aa=1</URL></REF>


Article

<CATEGORY>vin15</CATEGORY>

 <H5></H5><H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Ο Νίκολας Κέιτζ στο θρίλερ του Μπράιαν ντε Πάλμα «Snake eyes»

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Ακραία σάτιρα της TV που
μετατρέπει τους ανθρώπους-θεατές σε πειραματόζωα! Του Πίτερ Γουάιρ, με τον
Τζιμ Κάρεϊ. (Αελλώ, Αθήναιον, Cinepolis 1, Άνεσις, Αττικόν, Cine City 1,
Village Centre 8, Ετουάλ, Ιντεάλ Μαρούσι, Κηφισιά 3, Νανά, Πτι Παλαί, Τιτάνια,
Τρία Αστέρια, Ζέα).

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Δυνατή ταινία για το περιθώριο στη σημερινή
Αθήνα με ήρωα έναν νεαρό Ρωσοπόντιο. Του Κωνσταντίνου Γιάνναρη, με τον Στάθη
Παπαδόπουλο. [Αλέκα, Αβάνα, Όπερα 1, Ράδιο Σίτυ, Νιρβάνα, Αττικόν (Πειρ.)].

«SNAKE EYES»: Θρίλερ του εξπέρ Μπράιαν ντε Πάλμα με τον Νίκολας Κέιτζ
ως διεφθαρμένο αστυνομικό. [Agora, Αλεξάνδρα (Καλ.), Άννα Ντορ, Αστέρια,
Άστορ, Cine City 4, Cinerama, Village Centre 1, Γαλαξίας, Μετάλλιον, Σπόρτιγκ,
Φοίβος, Μάγια].

«Ο ΑΠΟΣΤΟΛΟΣ»: Ο Ρόμπερτ Ντιβάλ σκηνοθετεί και παίζει σ' ένα δυνατό
κοινωνικό φιλμ. Δίπλα του η Μιράντα Ρίτσαρντσον. (Αρτ Στούντιο, Αφαία, Έλλη).

«HALLOWEEN - ΕΙΚΟΣΙ ΧΡΟΝΙΑ ΜΕΤΑ»: Συνέχεια της ταινίας «Η νύχτα με τις
μάσκες», πάλι με την Τζέιμι Λι Κέρτις. Ευκολίες του Στίβεν Μάινερ. (Αίγλη,
Village Centre 7).

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. (Ααβόρα,
Άστυ, Καλυψώ, Πλάζα, Τριανόν).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Σάτιρα με τρεις αδελφές να
ψάχνουν στην Αθήνα για ερωτική σχέση της προκοπής κι όλα γύρω να 'ναι κομμάτια
και θρύψαλα. Της Όλγας Μαλέα, με τους: Ναταλία Δραγούμη, Λήδα Ματσάγγου,
Ναταλία Στυλιανού, Φίλιππο Σοφιανό, Κλέωνα Γρηγοριάδη. Σωκράτη Αλαφούζο.
[Αθήναιον Cinepolis 2, 3, Αλεξάνδρα (Πατ.), Άνταμς 2, Άστρον, Άτταλος, Cine
City 3, Village Centre 6, Διάνα, Ιντεάλ, Κηφισιά 2, Μαργαρίτα 1, Μετροπόλιταν,
Όσκαρ, Χαϊλάιφ].

«ELIZABETH»: Η ιστορία της «αθώας φόνισσας» βασίλισσας της Αγγλίας του
16ου αιώνα! Σκηνοθεσία: Σεκάρ Καπούρ, με τους: Κέιτ Μπλάνσετ, Τζόφρεϊ Ρας,
Κρίστοφερ Έκλεστον. (Άττικα 1, Μαρούσι 1, Δαναός 1, Έμπασσυ, Φάληρο 1).
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16339P102</ED>
<ID>
ID:16439

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Αγωνιστής του Εικοσιένα, σύντροφος του Θ. Κολοκοτρώνη. 2.
Σκώτος εξερευνητής των πόλων. ­ Είναι ζωντανός οργανισμός. 3. Τόσα
χρόνια έζησε ο Ν. Καζαντζάκης. ­ Διάκριση και συμφώνου (αντίστρ.). 4.
Σε όλους προσιτά. ­ Πρόθεση πριν από φωνήεν. 5. Βρίσκονται μέσα στη...
μόδα. ­ Είναι και το σαράκι. 6. Βραβευμένος με Όσκαρ Αμερικανός
σκηνοθέτης. ­ Σώθηκε από μία καταστροφή. 7. Επίρρημα τροπικό ή τοπικό.
­ Είδος μικρού δεξαμενόπλοιου. 8. Χρησιμοποιείται διαζευκτικά. ­
Κυλινδρικό το σχήμα του (καθ.). 9. Διάλογος του Πλάτωνα.

ΚΑΘΕΤΑ

1. Συνέθεσε την όπερα «Πόλεμος και ειρήνη». 2. Αναφέρεται σε
πεπραγμένα. 3. Ακολουθείται από ρήμα. ­ Ο συνθέτης των «Γοτθικών
Χορών». 4. Σ' αυτήν επιδιώκουμε να... εισέλθουμε. ­ Γειτονικά στο
αλφάβητο. 5. Συχνά... κατσουφιάζει. 6. Από το όνομα παλιότερου
Καμποτζιανού δικτάτορα. 7. Τύπος ρωσικών αεροσκαφών. 8. Εκφράζει
και προϋπόθεση. ­ Είδος καλοήθους όγκου (αντίστρ.). 9. Περιέχει μικρή
ποσότητα εκρηκτικής ύλης (καθ.).

ΛΥΣΗ (13/1/99)

ΟΡΙΖΟΝΤΙΑ: 1. ΤΡΙΚΥΜΙΑ 2. ΣΑΡΩΝΙΚΟΣ 3. ΑΚΑΤΙΑ-ΥΤ
4. ΡΟ-ΣΑΟ-ΤΑ 5. ΟΣΛΟ-ΥΤ 6. Η ΣΑΛΑΤΑ 7. ΧΑΜ-ΤΑΦΗΣ
8. Η ΑΜΝΗΣΤΙΑ 9. ΣΑΑΡ-ΑΜ. ΚΑΘΕΤΑ: 1. ΤΣΑΡΟΥΧΗ 2.
ΡΑΚΟΣ-ΑΑΣ 3. ΙΡΑ-ΛΗΜΜΑ 4. ΚΩΤΣΟΣ-ΝΑ 5. ΥΝΙΑ-ΑΣΗΡ
6. ΜΙΑΟΥΛΗΣ 7. ΙΚ-ΤΑΦΤΑ 8. ΑΟΥΤ-ΤΑΙΜ 9. ΣΤΑΡΑΤΑ.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16339P103</ED>
<ID>
ID:16467

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P10&aa=3</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
Σκηνή από τη σκηνική σύνθεση «Το χρήμα» του Μπέρτολτ Μπρεχτ που παρουσιάζεται
στο θέατρο Αττις έως στις 31 Ιανουαρίου

ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Της νύχτας
τέκνα φρικτά» του Π. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Κυρ.) Ένα πρωί στην
Όπερα χωρίς τραγουδιστές: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322) Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579), «Η επιστροφή των Τσε» του Γ. Χρυσούλη Ν. Διαμαντής (σκηνοθ.),
Ι. Μακρή.

ΣΟΥΙΤΑ 57 (Κολοκοτρώνη 57, ~ 32.40.944). Αργεί.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). Αργεί.

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16339P111</ED>
<ID>
ID:16398

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P11&aa=1</URL></REF>


Article

<CATEGORY>vin09</CATEGORY>

 <H5></H5><H5>ΠΗΓΑΜΕ ΣΤΟ ΘΕΑΤΡΟ «ΚΑΠΠΑ» ΓΙΑ ΤΟ «ART»
</H5><H2>Άσπρος πίνακας, ξέξασπρος...
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Γιώργος Κωνσταντίνου, Σταμάτης Φασουλής, Γιάννης Βούρος και η... «λευκή παπάρα»

Είναι ή δεν είναι μια «λευκή παπάρα»; Ο λευκός πίνακας του διάσημου ζωγράφου
«Αντριός», με τις ­ σχεδόν, λέει, αδιόρατες ­ λευκές ρίγες, που αγόρασε έναντι
200 χιλιάδων γαλλικών φράγκων ­ κάπου δέκα εκατομμύρια ελληνικές δραχμές για
να έχετε αμέσως μια ιδέα του κόστους (άρα και της αξίας του;) ­ ο «φτιαγμένος
αρκετά καλά, δερματολόγος και προσκείμενος στη μοντέρνα τέχνη» Σερζ (Σταμάτης Φασουλής);

Ο Σερζ, που «έσκασε» τη διακοσάρα δεν θα το παραδεχτεί με τίποτα ­ ότι
πρόκειται για «λευκή παπάρα». «Μα, είναι Αντριός!», είναι το επιχείρημά του.
Καταφέρνει, μάλιστα, να διακρίνει και τις λευκές ρίγες πάνω στον λευκό φόντο...

Ο καλύτερός του φίλος, ο Μαρκ, «αρκετά ευφυής, με μια πολύ καλή δουλειά,
μηχανικός αεροναυπηγός, ένας απ' αυτούς τους νεοδιανοούμενους που είναι
ορκισμένοι εχθροί του μοντερνισμού» (Γιώργος Κωνσταντίνου), επιμένει όμως ότι
πρόκειται για «λευκή παπάρα». Και δεν... διακρίνει τις ρίγες. Και το βροντοφωνάζει.

Αυτό είναι το έναυσμα για μια σύγκρουση ­ σπαρταριστή, είναι η αλήθεια, που
καταλήγει όμως, να γίνει απειλητική ­ ανάμεσα στους δύο φίλους, παρά τη
συμβιβαστική τακτική του κοινού τους καλύτερου φίλου, του Ιβάν (Γιάννης
Βούρος), που είναι ένας «πολύ ανεκτικός» ­ μέχρις αηδίας ­ τύπος, που
καταλήγει να γίνεται του κλότσου και του μπάτσου και ο οποίος βρίσκεται στις
παραμονές ενός γάμου που δεν τον πολυθέλει, ενώ το σοβαρότερο πρόβλημα που
αντιμετωπίζει με απόγνωση είναι πώς θα... «ταιριάξει» τη μητέρα και τη μητριά
του στο προσκλητήριο ­ κάτι σαν τα ονόματα στις μαρκίζες των θεάτρων...

Πρόκειται για το «Art», το έργο της εβραϊκής καταγωγής, με ρίζες στην Περσία,
τη Ρωσία και την Ουγγαρία, Γαλλίδας Γιασμινά Ρεζά, που παίζεται σε μετάφραση
και σκηνοθεσία Σταμάτη Φασουλή και σε παραγωγή του Νίκου Κούρκουλου στο
«Κάππα» του, που άνοιξε και πάλι τις πόρτες του: ένα υπέροχα αναμορφωμένο,
«τριζάτο» θέατρο, με καλόγουστο φουαγιέ, γκρίζες αναπαυτικές πολυθρόνες,
παχιές κόκκινες μοκέτες, διακριτικά κομψή διακόσμηση, μια μεγάλη πια σκηνή με
όλες τις σύγχρονες τεχνικές ανέσεις και καμαρίνια - χαρά για τους ηθοποιούς.

Στη σκηνή, ένα ψηλοτάβανο αρχοντικό δωμάτιο ­ τοίχοι σε ανάλαφρα γκρίζους
τόνους, γύψινες διακοσμήσεις, ένας λευκός καναπές, δύο λευκές πολυθρόνες, μία
λευκή καρέκλα, ένα τραπεζάκι ­ που μεταμορφώνεται εναλλάξ ­ όπως η συγγραφέας
το θέλει ­ σε διαμέρισμα του Σερζ, του Μαρκ, του Ιβάν με την αλλαγή μόνον του
πίνακα που υπάρχει στον ένα τοίχο και που «αντιπροσωπεύει» την αισθητική του
εκάστοτε κατόχου ­ η άκρα λιτότητα στο σκηνικό του Γιώργου Ασημακόπουλου, που
υπογράφει και τα κοστούμια. Φωτισμοί του Λευτέρη Παυλόπουλου, λεπτές μουσικές
διαλεγμένες από τον Ιάκωβο Δρόσο και οι τρεις ηθοποιοί να «μονομαχούν»
λεκτικά, προκαλώντας συχνά - πυκνά το γέλιο του κοινού ­ Κυριακή απόγευμα,
γεμάτη η μισή περίπου αίθουσα, με τις γυναίκες να πλειοψηφούν και με παρούσες,
μαζί με την παρέα τους, την Κάτια Δανδουλάκη και την Κοραλία Καράντη, που έχει
σκηνοθετήσει φέτος ο Σταμάτης Φασουλής στο «Λεωφορείο ο πόθος» και οι οποίες
άδραξαν την ευκαιρία που δεν έχουν απογευματινή την Κυριακή, για να δουν το «Art».

Τα γέλια, τα οποία διαδεχόταν η προσήλωση, στο τέλος, όταν ένας μαρκαδόρος
σώζει μια φιλία, έστω και αν η αλήθεια ­ ποια αλήθεια; ­ ηττάται, έγιναν
συγκίνηση, για να καταλήξουν σε θερμότατο χειροκρότημα, με μία από τις κυρίες
να φωνάζει ενθουσιασμένη «μπράβο».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16339P121</ED>
<ID>
ID:16381

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P12&aa=1</URL></REF>


Article

<CATEGORY>vin09</CATEGORY>

 <H5></H5><H2>Σαλόνι τα μπαλκόνια της Ρούλας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ρούλα Κορομηλά

Άκου εκεί! Κοτζάμ και μάλιστα διπλή Ρούλα Κορομηλά να... δεχτεί με 20
εκατομμύρια; Μα είναι πράγματα αυτά; Αν, δηλαδή, Εκείνη (πώς λέμε... εκείνος;)
τα βγάζει τα διπλά μόνο με 20 τότε; Λέω, τότε ποια να 'ναι η αμοιβή των
διπλών, ενδεχομένως και... τετραπλών μιας Νένας Χρονοπούλου;

* Απ' το ολότελα καλή κι η Παναγιώταινα.

Αυτά, που λέτε. Τη στιγμή που απολάμβανα πολιτικό τοκ σόου και αναρωτιόμουν
ποιος να 'ναι ο υπουργός, αυτός που παίρνει ή αυτός που δίνει τη συνέντευξη,
εκεί λοιπόν που είχα διπλωθεί σκασμένος από τα γέλια, ακούω διπλανό μου να
ανακοινώνει δελτίο καιρού Ρούλας.

* Τα μπαλκόνια της Ρούλας συντόμως στα περίπτερα.

«Σιγά την είδηση», του λέω. «Ναι ­ μου απαντάει ­ αλλά πόσες...
τολμούν να το κάνουν». «Ο καθένας με τα όπλα του», τον αποστομώνω. «Ναι, αλλά
δεν ξέρεις τη συνέχεια. Πρόκειται για ρεκόρ». «Γατί, παρακαλώ;». «Γιατί
κάθε... Ρούλα από μία σελίδα».

* Ο «Γκοτζίλα» έλεγε: Το μέγεθος μετράει.
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16339P122</ED>
<ID>
ID:16424

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Φούστες κοριτσιών της μιάμισης δραχμής
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Το μέγεθος, φίλοι μου, διαμορφώνεται έκαστο Σαββατοκύριακο. Ποιο μέγεθος; Θα
σας εξηγήσω με τα λόγια και τις περιγραφές, φίλης μου μπουτικατζούς (όπως...
περιπτερούς, ψιλικατζούς κ.ο.κ.). Ονόματα δεν λέω, ουσία μεταφέρω.

* «Έχεις αναλογιστεί τίνι τρόπω κοριτσάκια της μιάμισης δραχμής αγοράζουν,
συνήθως τις Δευτέρες, φουστίτσες αξίας 70 και βάλε χιλιάδων δραχμών;». «Έλα
ντε, γιατί;». «Επειδή το Σαββατοκύριακο οι δουλειές πήγαν καλά». «Έλα ­ της
είπα ­ και καλά, πώς έτσι;».

* Έτσι και χειρότερα.

Το χειρότερο δεν είναι οι κοπελίτσες της... μιάμισης δραχμής. Είναι αυτή η
κακούργα η κοινωνία «Το σπορ του αγοραίου, μαύρου έρωτα ­ κατά το μαύρο χρήμα,
μαύρη οικονομία, μαύρε... άνθρωπε ­ είναι τόσο αποδεκτό που έχει ενσωματωθεί
ως κυρίαρχο, μοντέρνο ήθος της κοινωνίας μας». Πώς συμβαίνει με φοροφυγά φίλο
μας; Με μας τους ίδιους, όταν ξεγελάμε τους «ράμπο» του Παπαντωνίου; «Μωρέ
τους ξεγέλασα, τους έκλεψα και το φχαριστήθηκα». Κάπως έτσι!

* Να αυτή είναι γυναικάρα με τα όλα της.

Ας πούμε, διαβάζεις τις εξομολογήσεις της Σπεράντζας Βρανά και λες αυθορμήτως
στον διπλανό σου «Αυτή μάλιστα. Υπήρξε γυναικάρα». Αν όμως τα μισά, τι λέω
τώρα, το 1/10 της Σπεράντζας, τολμήσει να τα διαπράξει η πρωτοξαδέλφη σου,
είναι... Τι είναι; Ούτε στον χειρότερο εφιάλτη σου!
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16339P123</ED>
<ID>
ID:16462

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Ο Κώστας Τσάκωνας και το μέντιουμ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Για να αντιληφθείτε πόσο μετράει το μέγεθος, ένα σας λέω. Πώς εξαντλήθηκε
χριστουγεννιάτικο τεύχος μηνιαίου περιοδικού με τα διπλά και τα τετραπλά της
Μαστροκώστα. Τόσο... εξαντλήθηκε που εντός ολίγου ανατυπώνεται. Όμως η ίδια
κατάσταση νεοελληνικής σχιζοφρένειας επεκτείνεται διαρκώς. Και σε άλλους
τομείς. Ας πούμε τους... θρησκευτικούς.

* Και κάρμα και Αγία Γραφή.

Κώστας Τσάκωνας

Βλέπεις τον αοιδό Θέμη Αδαμαντίδη να ανταλλάσσει μεταφυσικές και θρησκευτικές
ανησυχίες με τη Βίκυ Μιχαλονάκου. Σκουπίδια, θα πείτε. Αμ δεν είναι τόσο απλό.
Σκουπίδια και ξεμπερδέψαμε στο πιτς φυτίλι. Οι άνθρωποι άρχισαν από τη
μετενσάρκωση, προχώρησαν στο κάρμα και κατέληξαν στην Αγία Γραφή. Όλα μαζί.
Αχταρμάς. Νομίζετε πως διαφορετικοί άνθρωποι πάνε στα μέντιουμ και
διαφορετικοί στις εκκλησίες;

* Το ίδιο άτομο φιλάει Χριστόδουλο και βλέπει Μιχαλονάκου.

Εδώ ο Κώστας Τσάκωνας, ο «κολλητός» της ελληνικής κωμωδίας εξέρχεται σε κανάλι
του πεταματού, για να διαφημίσει επιδόσεις κάποιου μέντιουμ. «Έτσι κι ανοίξω
το στόμα μου και βγάλω στη φόρα τα ονόματα των εκλεκτών της αθηναϊκής
καλλιτεχνίας που συμβουλεύονται μέντιουμ, θα δημιουργήσω τέτοιο σκάνδαλο που ο
Κοσκωτάς μπροστά του θα μοιάζει με Μίκι Μάους».
<REF><SOURCE>
ΤΑ ΝΕΑ</SOURCE>
<DATE>, 14-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16339P124</ED>
<ID>
ID:16485

</ID><URL>http://ta-nea.dolnet.gr/neaweb/neafile.print_unique?e=A&f=16339&m=P12&aa=4</URL></REF>


Article

<CATEGORY>vin04</CATEGORY>

 <H5>ΑΝΤΙΠΕΡΙΣΠΑΣΜΟΣ ΚΑΡΑΜΑΝΛΗ
</H5><H2>ΧΤΥΠΑΕΙ... Αρσένη για να πονέσει ο Αβραμόπουλος
</H2>
<H3>­ Τον Σεπτέμβριο εξετάσεις σε σχολεία υπό κατάληψη
</H3><H3>­ Πορείες σ' όλη την Ελλάδα

</H3>
ΑΝΤΙΠΕΡΙΣΠΑΣΜΟΣ του Κων. Καραμανλή στο ενδεχόμενο ίδρυσης κόμματος από τον
Δημ. Αβραμόπουλο, θεωρήθηκε στη Βουλή η πρόταση μομφής της Ν.Δ. κατά του
υπουργού Παιδείας Γεράσιμου Αρσένη. Ο υπουργός Παιδείας, στο μεταξύ,
διευκρίνισε ότι η κυβέρνηση εξετάζει το ενδεχόμενο όσοι μαθητές έχουν περάσει
το όριο των απουσιών, λόγω των καταλήψεων των σχολείων, να δώσουν εξετάσεις
τον Σεπτέμβριο.

σ ε
λ ί δ
ε ς
8, 9 και
11,
12,
13 και
ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16340N011</ED>
<ID>
ID:16567

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N01&aa=1</URL></REF>


Article

<CATEGORY>vin06</CATEGORY>

 <H2>Οι Έλληνες πρωταθλητές σε αγορά νέων Ι.Χ.
</H2>
σελίδα 14
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16340N012</ED>
<ID>
ID:16582

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N01&aa=2</URL></REF>


Article

<CATEGORY>vin04</CATEGORY>

 <H2>Πακτωλός εκατομμυρίων για ευρωβουλευτές - επιτρόπους
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16340N013</ED>
<ID>
ID:16650

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N01&aa=3</URL></REF>


Article

<CATEGORY>vin06</CATEGORY>

 <H2>Ποιοι δεν πρέπει να πάρουν Βιάγκρα
</H2>
σελίδα 19
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16340N015</ED>
<ID>
ID:16676

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N01&aa=5</URL></REF>


Article

<CATEGORY>vin06</CATEGORY>

 <H2>Βρέφος φορέας AIDS από μετάγγιση αίματος
</H2>
<H3></H3>σελίδα 21
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16340N016</ED>
<ID>
ID:16681

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N01&aa=6</URL></REF>


Article

<CATEGORY>vin06</CATEGORY>

 <H2>Ο Κοεμτζής στα «ΝΕΑ» για τη νέα περιπέτειά του
</H2>
σελίδα 20
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16340N017</ED>
<ID>
ID:16685

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΕΝΑΣ στρατιώτης πήγε μια μέρα στο σπίτι του Γ. Νταλάρα και είπε: Με
λένε Πάνο Κωνσταντόπουλο και υπηρετώ στην Κύπρο και σε λίγο απολύομαι. Είδα κι
έμαθα πολλά στην Κύπρο και επιθυμία μου είναι να φτιάξω ένα ημερολόγιο για
τους φαντάρους. Ο Λ. Παπαδόπουλος στις «Ματιές». Σελ. 4.

Η ΕΛΛΑΔΑ πλησιάζει ύστερα από κοπιώδεις προσπάθειες να μπει στο ενιαίο
νόμισμα, το ευρώ. Αλλά, πληθαίνουν τα νοσηρά φαινόμενα και συμπεριφορές που
αποκαλύπτουν «ελλείμματα» κοινωνικής ευθύνης και κοινωνικής αλληλεγγύης. Ο
Π.Κ. Ιωακειμίδης στους «Προβολείς». Σελ. 6.

Γ. ΖΥΓΟΓΙΑΝΝΗΣ: Οι τελευταίες απαιτήσεις μερίδας εργαζομένων της
Ολυμπιακής είναι εκτός τόπου και χρόνου. Έτσι δεν θα ορθοποδήσει. Την οδηγούν
σε κλείσιμο. Οι απαντήσεις στις «30 Ερωτήσεις» του Κ. Ντελέζου στη σελ. 10.

ΤΑ ΝΟΣΟΚΟΜΕΙΑ μπορεί να μην έχουν επαρκές νοσηλευτικό προσωπικό και
άλλα αναγκαία για την περίθαλψη. Αλλά, ευνοούν την ανάπτυξη του εμπορίου.
Μικρέμποροι νοικιάζουν πολυθρόνες, πουλάνε σταυρουλάκια και πιτζάμες ή κινητά
τηλέφωνα. Η Λαμπρινή Σταμάτη στη
σελ. 18.

ΝΤ. ΚΟΝ. ΜΠΕΝΤΙΤ: Παραμένω ο αλλοτινός εξεγερμένος. Η ανεργία και η
φτώχεια είναι αβάσταχτες. Αλλά, ως μεταρρυθμιστής, θέλω να συμβάλλω σήμερα ­
και όχι στο μέλλον ­ για την εξάλειψή τους. Σελ. 55.

ΟΙ ΓΕΡΟΥΣΙΑΣΤΕΣ των ΗΠΑ δικάζουν τον Μπιλ Κλίντον με έναν κώδικα
συμπεριφοράς που έχει θεσπιστεί πριν από έναν αιώνα και περισσότερο. Αλλά, δεν
έχουν λύσει ακόμη το θέμα αν θα κλητευθούν μάρτυρες στη δίκη ή όχι. Σελ. 57.

Η ALPHA Τράπεζα Πίστεως μείωσε χθες τα επιτόκια σε δάνεια και
πιστωτικές κάρτες κατά 4 ποσοστιαίες μονάδες. Διαθέτει νέα στεγαστικά δάνεια
και προϊόντα και, φυσικά, μείωσε και τα επιτόκια καταθέσεων. Σελ. 59.

ΟΙ ΔΙΕΘΝΕΙΣ τραπεζίτες θεωρούν την υπεράσπιση του βραζιλιάνικου
νομίσματος κάτι σαν τη Γραμμή Μαζινό για την αποκατάσταση της παγκόσμιας
οικονομικής σταθερότητας, αφού πολλοί επενδυτές και εταιρείες συνδέονται με τη
Βραζιλία. Από την «Washington Post» στη σελ. 64.

Η ΣΤΡΑΤΗΓΙΚΗ του «μεσαίου χώρου» υποκύπτοντας 
στη δημαγωγία ακυρώνει σε σημαντικό βαθμό την ικανότητα της Ν.Δ. 
να λειτουργήσει ως «σύγχρονο» κόμμα και την ακυρώνει στο όνομα 
του «εκσυγχρονισμού». Ο Γερ. Μοσχονάς στην 
«Τρίτη Άποψη». Σελ. 6.

ΠΑΙΡΝΩ βαθιά ανάσα, θυμάμαι τον φόβο, 
αλλά τον έδιωξα, κοιτάω τον καθρέφτη και 
ανάβω τσιγάρο. Κάνω μεταβολή και τι βλέπω; 
Το χαμόγελο του Μάγου έχει επιστρέψει... 
Οι Μάγοι δεν ξέρουν από φόβο. Η Ειρήνη Δ. 
Καρανασοπούλου «Σε πρώτο ενικό». Σελ. 11.

ΔΥΟ ΜΟΥΣΕΙΑ Σύγχρονης Τέχνης στην ίδια πόλη. 
Με δύο μεγάλες συλλογές, δύο διοικητικά συμβούλια και 
τρία κτίρια. Αυτά λένε τα χαρτιά. Οι Θεσσαλονικείς, όμως, 
«βλέπουν» ένα μουσείο και τα άλλα δεν τους πολυενδιαφέρουν. 
Η Βίκυ Χαρισοπούλου στο «Πανόραμα», σελ. 1.

Ε. ΣΑΚΑΓΙΑΝ: Η ίδια η ζωγραφική με περιορίζει 
αλλά και με βοηθά να καταλάβω τα αντικείμενα. 
Δεν υπάρχει τίποτα δεδομένο. Ούτε ο Φρόυντ 
ούτε η θρησκεία ούτε ο Μύθος. Αυτά με βοηθούν 
να βλέπω τη ζωή. «Πανόραμα», σελ. 3.

ΤΟ ΠΑΙΔΙΚΟ δωμάτιο πρέπει να έχει ζωγραφιές ή παιχνίδια και αρκουδάκια; Πώς να
διαμορφωθεί το μαγεμένο βασίλειο του παιδιού; Γονείς και ειδικοί προσπαθούν να
λύσουν το πρόβλημα στην «Καλύτερη Ζωή», σελ. 1, 2, 3.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16340N021</ED>
<ID>
ID:16535

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Μπιλιάρδο
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Γιατί ο κ. Καραμανλής κατέθεσε πρόταση δυσπιστίας για τον κ. Αρσένη; Επειδή ο
κ. Αβραμόπουλος έχει καταθέσει την κομματική του ταυτότητα και δεν μπορεί να
τον διαγράψει.

Με τιμή
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16340N022</ED>
<ID>
ID:16620

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Ξαστεριά και παγετός στα ηπειρωτικά. Ήλιος μετά και τοπικές συννεφιές στα
ανατολικά και νότια. Βοριάδες στο Ιόνιο ασθενείς, στα ανατολικά μέτριοι (4-5
Μπωφόρ), στο νότιο Αιγαίο ισχυροί (6 Μπωφόρ).


Παγετός τη νύχτα και νωρίς το πρωί στα ηπειρωτικά. Τοπικές συννεφιές μόνο στην
ανατολική ηπειρωτική χώρα και στο νότιο Αιγαίο. Εξασθενημένοι βοριάδες έντασης
μέχρι 5 Μπωφόρ στο νότιο Αιγαίο.

Article

<CATEGORY>vin01</CATEGORY>

 <H5>Ο ΠΡΟΕΔΡΟΣ ΤΗΣ Ν.Δ. ΠΡΟΣΠΑΘΕΙ ΝΑ ΑΝΤΙΜΕΤΩΠΙΣΕΙ ΤΟΝ ΔΗΜΑΡΧΟ ΜΕΣΩ... ΠΑΙΔΕΙΑΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Πρόταση... συσπείρωσης!
</H2><H2></H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Ανεξέλεγκτες πλέον καταστάσεις έχουν αρχίσει να διαμορφώνονται στο μέτωπο
της Παιδείας, ενώ το όλο πρόβλημα (επανα)πολιτικοποιείται μετά την κατάθεση
πρότασης μομφής εκ μέρους της Ν.Δ. κατά του υπουργού Παιδείας.

Η ΚΙΝΗΣΗ του κ. Καραμανλή να φέρει πάλι στη Βουλή το θέμα ­ λίγες μόλις ημέρες
μετά την προ ημερησίας διατάξεως συζήτηση ­ αιφνιδίασε μεν ακόμη και στελέχη
της Ν.Δ., ερμηνεύθηκε δε με πολιτικούς όρους λόγω των εξωκομματικών
προβλημάτων που αντιμετωπίζει η Ν.Δ. (κινήσεις και φιλοδοξίες του κ. Αβραμόπουλου).

Ο κ. Καραμανλής επιδιώκει να συσπειρώσει κυρίως την εκλογική βάση της Ν.Δ. με
πρόσχημα την αντικειμενική κρίση στην Παιδεία, ώστε να αντιμετωπίσει (και να
απομονώσει κατά τις φιλοδοξίες του) τον κ. Αβραμόπουλο.

* Από την πλευρά της, πάντως, η κυβέρνηση είναι μάλλον ικανοποιημένη από την
κίνηση του κ. Καραμανλή, αφ' ενός μεν γιατί καταφέρνει να συσπειρώσει τη δική
της κοινοβουλευτική και λαϊκή βάση, αφ' ετέρου δε γιατί αποκαλύπτει, κατά τις
προσδοκίες της, τα πραγματικά αίτια και τους υπεύθυνους για την αναταραχή στην Παιδεία.

Έτσι, τώρα η αντιπαράθεση μεταφέρθηκε πάλι στη Βουλή, η οποία από χθες το
βράδυ συζητά την πρόταση μομφής, η οποία θα καταλήξει σε ψηφοφορία τα
μεσάνυχτα του Σαββάτου. 
* Στο μεταξύ, στο «πολεμικό μέτωπο» της Παιδείας συνεχίστηκαν και χθες σε
πανελλαδική κλίμακα οι «επιχειρήσεις» μέσα και έξω από τα σχολεία, ενώ για
σήμερα έχουν προγραμματισθεί συγκεντρώσεις και συλλαλητήρια των μαθητών.

Η βασική συγκέντρωση γίνεται στην Αθήνα, στην οποία οι οργανωτές προσδίδουν
ιδιαίτερη σημασία ύστερα μάλιστα από τις εξελίξεις στο πολιτικό επίπεδο και το
κλίμα που έχει διαμορφωθεί στα σχολεία με τις δικαστικές και άλλες επεμβάσεις.

Πάντως χθες το κλίμα στα «πεδία των μαχών» ήταν ιδιαίτερα οξυμμένο και
σημειώθηκαν πολλά επεισόδια και συμπλοκές μεταξύ μαθητών, οδηγών, γονέων, σε
προσπάθειες αποκλεισμού δρόμων ή κατάληψης ή ανακατάληψης σχολείων. (Σελ. 8-9, 11-13).

* Την ίδια στιγμή το ΠΑΣΟΚ προχωρεί σε μία εφ' όλης της ύλης εξόρμηση στην
επαρχία τόσο για να προβάλει το κυβερνητικό έργο όσο και για να βελτιώσει το
εσωκομματικό κλίμα που έχει κάπως «θολώσει» λόγω των προσυνεδριακών διαφωνιών.

Προς τον σκοπό αυτό συγκροτούνται κλιμάκια με μέλη της Κεντρικής Επιτροπής για
περιοδείες και επαφές που θα ξεκινήσουν από το Σαββατοκύριακο. 
* Στο μεταξύ, στον τομέα των εθνικών θεμάτων εντοπίζεται ­ με επίκεντρο τις
Βρυξέλλες ­ μια αρνητική κινητικότητα με άξονα τις ενταξιακές συνομιλίες της Κύπρου.

Σχετικά επισημαίνεται (νέα) πρωτοβουλία εκ μέρους «φίλων», κατά τα άλλα, χωρών
που επιθυμούν να επαναφέρουν το γνωστό «πολιτικό πρόβλημα» (όπως θεωρούν την
τουρκική κατοχή στην Κύπρο) ως πρόσχημα για την επανεξέταση των ενταξιακών
διαδικασιών της Κύπρου.

Οι προθέσεις αυτές έχουν προκαλέσει δυσφορία στην Αθήνα και την Λευκωσία,
καθώς υποτίθεται ότι το θέμα αυτό έχει ήδη αντιμετωπισθεί θετικά για τα
κυπριακά συμφέροντα.

* Κατά τα άλλα, η Ελλάδα φαίνεται ότι γενικώς ευημερεί παρά τις περί του
αντιθέτου απόψεις πολλών, αν ληφθεί υπόψη ότι η χώρα είναι τρίτη στον κόσμο σε
αγορές καινούργιων αυτοκινήτων.

Από σχετική έρευνα προκύπτει ότι τον Δεκέμβριο σε σχέση με τον αντίστοιχο μήνα
του 1997, οι πωλήσεις νέων αυτοκινήτων αυξήθηκαν κατά 50%.

Πάνω από την Ελλάδα στον δείκτη αυτό βρίσκονται μόνον η Ελβετία και η
Φινλανδία. (Σελ. 14).
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16340N032</ED>
<ID>
ID:16592

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η πρόταση
</H2>
ΔΥΟ απορίες γεννά ­ και μία μόνο εξήγηση φαίνεται να έχει ­ η πρόταση
δυσπιστίας κατά του υπουργού Παιδείας...

ΠΟΥ αιφνιδιαστικά κατέθεσε χθες ο αρχηγός της Νέας Δημοκρατίας:

*ΑΠΟΡΙΑ 1η: Η πρόταση υποδηλώνει σαφώς ότι το πρόβλημα ­ για την
αξιωματική αντιπολίτευση ­ επικεντρώνεται στο πρόσωπο του υπουργού...

ΚΑΙ όχι στην κυβέρνηση που ­ κατά το παγκοίνως γνωστό ­ στήριξε και
στηρίζει τον νόμο για την εκπαιδευτική μεταρρύθμιση.

ΩΣΑΝ, δηλαδή, η λύση στο αδιέξοδο να μην είναι άλλη...

ΑΠΟ την αντικατάσταση του σημερινού υπουργού, από έναν άλλο ­ διότι
αυτό και μόνον οδηγεί στην ποθούμενη εκτόνωση!

*ΑΠΟΡΙΑ 2η: Η Νέα Δημοκρατία φαίνεται να κρίνει αναγκαία ­ προς τι,
όμως; ­ μία εξ υπαρχής συζήτηση στη Βουλή...

ΛΙΓΕΣ μόνον ημέρες μετά την πολύωρη ­ και εξαντλητική ­ συζήτηση σε
επίπεδο αρχηγών...

ΠΟΥ έγινε για την εκπαιδευτική μεταρρύθμιση...

ΟΠΟΥ όλοι είχαν τη δυνατότητα να αναπτύξουν δια μακρών τις θέσεις, τις
απόψεις και τις αντιρρήσεις τους.

*ΕΞΗΓΗΣΗ μόνη: Με αυτά τα ­ αυταπόδεικτα ­ δεδομένα, η υποβολή της
πρότασης δυσπιστίας...

ΦΑΙΝΕΤΑΙ να συνιστά ­ απλώς και μόνο ­ μία κίνηση αντιπερισπασμού...

ΣΕ όσα εσωτερικά προβλήματα προκάλεσαν στη Νέα Δημοκρατία οι δηλώσεις
του δημάρχου Αθηναίων και η διαφαινόμενη πρόθεσή του...

ΝΑ προχωρήσει στην ίδρυση δικού του πολιτικού κινήματος.

ΑΝ στην πολιτική τα πράγματα είναι καμιά φορά δυσδιάκριτα...

ΑΥΤΟ ασφαλώς δεν συμβαίνει σε τούτη την περίπτωση που μάλλον υποτιμά
την κοινή νοημοσύνη.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16340N033</ED>
<ID>
ID:16633

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
<H3></H3>Αλέκα Παπαρήγα:(η γ.γ. της Κ.Ε. του ΚΚΕ στον «Πλάνετ»)

«Οι αγώνες έχουν όρια. Η πολιτική της κυβέρνησης δεν έχει όρια;».

Δημήτριος Καραγκούνης:

(ο πρόεδρος της Ένωσης Μετόχων Εταιρειών Χρηματιστηρίου Αθηνών, στον
«Οικονομικό Ταχυδρόμο»)

«Εγώ δεν έπαιξα ούτε παίζω στο Χρηματιστήριο. Εγώ είμαι επενδυτής».

Τάκις:

(ο γλύπτης εξηγεί στο «Jeweller» γιατί έφτιαξε χρυσές ζαρτιέρες)

«Γιατί είναι σέξι. Για φαντάσου από την σχισμή του φορέματος που δείχνει το
μπούτι η ζαρτιέρα να είναι χρυσή!».

Σοφία Αλιμπέρτη:

(η ηθοποιός κάνει διαπιστώσεις ­ από την «Απογευματινή»)

«Έχουν σταματήσει πια οι άνδρες να είναι κυνηγοί».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16340N034</ED>
<ID>
ID:16673

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Για την Κύπρο
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΛΕΝΕ πολλοί ότι ο Άκης Τσοχατζόπουλος αργεί, πάντοτε, στα ραντεβού. Μπορεί.
Προχθές, πάντως, έφτασε στην ώρα του στο Πολεμικό Μουσείο. Και ήταν
ευδιάθετος. Και συγκινημένος. Αιτία, η Κύπρος. Και ένα καταπληκτικό λεύκωμα,
που έβγαλε το υπουργείο Εθνικής Άμυνας «Για την Κύπρο». Ένα λεύκωμα, που θα
βρίσκεται στους σάκους όλων των στρατιωτών. Και θα τους μιλάει, με χάρτες, με
φωτογραφίες, με ζωγραφιές και ζωντανά κείμενα, για την ιστορία, τον πολιτισμό
και τους αγώνες του πολύπαθου νησιού.

Το λεύκωμα αυτό άρχισε να... γράφεται κατά παράδοξο τρόπο: ένας στρατιώτης
πήγε κάποια μέρα στο σπίτι του Γιώργου Νταλάρα, του χτύπησε την πόρτα και του
είπε: «Με λένε Πάνο Κωνσταντόπουλο και υπηρετώ στην Κύπρο. Είμαι γραφίστας και
σε λίγο απολύομαι. Δεν θέλω, όμως, να πάει χαμένη η θητεία μου στο νησί. Είδα
κι έμαθα πολλά στην Κύπρο και επιθυμία μου είναι να φτιάξω κάτι, ένα
ημερολόγιο, ας πούμε, για τους φαντάρους. Ένα ημερολόγιο, που θα έχει λίγα
στοιχεία για τον τόπο και την ιστορία του. Κι αυτό, γιατί διαπίστωσα ότι
πολλοί στρατιώτες έρχονται και φεύγουν από το νησί, χωρίς να έχουν καταλάβει
σχεδόν τίποτα απ' όσα έχουν συμβεί εκεί...».

Ο τραγουδιστής που αγωνίζεται, εδώ και πολλά χρόνια, για την υπόθεση της
Κύπρου, συγκινήθηκε από την πρωτοβουλία του Κωνσταντόπουλου. Και εμπνεύστηκε.
Αμέσως επισκέφθηκε τον Άκη Τσοχατζόπουλο και του πρότεινε την έκδοση του
λευκώματος. Ο υπουργός ενθουσιάστηκε, με τη σειρά του, από την ιδέα και
προχώρησε αμέσως στην εφαρμογή της. Έτσι, με συντονιστή τον Γρηγόρη
Σιωμόπουλο, κείμενα του στρατηγού Ι. Μ. Ζαμπάρτα, καλλιτεχνική επιμέλεια του
Π. Κωνσταντόπουλου, ζωγραφιές του Ε. Ανδρεόπουλου και φωτογραφίες του Ντ.
Διαμαντόπουλου, βγήκε το «Για την Κύπρο».

Μίλησαν πολλοί στην προχθεσινή εκδήλωση για το λεύκωμα. Ανάμεσά τους, ο Γ.
Νταλάρας. Που είπε ότι το «Για την Κύπρο» κυκλοφορεί σε μια περίοδο, που είναι
διάχυτο ένα αίσθημα πικρίας στον Ελληνισμό λόγω της έκβασης που είχε η υπόθεση
των πυραύλων S-300. Με αφορμή αυτή την παρατήρηση τού τραγουδιστή, ο υπουργός
Άμυνας τόνισε, παίρνοντας τον λόγο, ότι όντως υπάρχει αυτή η πικρία, αλλά
είναι αδικαιολόγητη. «Διότι, πρόσθεσε, η άμυνα της Κύπρου δεν πρέπει να
ταυτίζεται με συγκεκριμένα οπλικά συστήματα. Ούτε υποχωρήσαμε ούτε ηττηθήκαμε.
Κάναμε μια κίνηση, μια αναδίπλωση που στη στρατηγική τέχνη είναι αναγκαίες».

Πολύς κόσμος στο Πολεμικό Μουσείο. Και όχι μόνον αξιωματικοί. Αλλά και αρκετοί
συγγραφείς και καλλιτέχνες. Συγγραφέας γνωστός, άλλωστε, είναι και ο ειδικός
σύμβουλος του υπουργού Θέμις Λιβεριάδης, που μίλησε, μετά τον στρατηγό
Ζαμπάρτα, με βαθύ πόνο, για τις περιπέτειες του κυπριακού λαού την εποχή,
ιδίως, που στην Ελλάδα έκαναν κουμάντο τα γνωστά ανδρείκελα...
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16340N043</ED>
<ID>
ID:16655

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N04&aa=3</URL></REF>


Article

<CATEGORY>vin05</CATEGORY>

 <H2>Τη γλίτωσε ο Τσοβόλας
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, παρ' ολίγον η πρόταση δυσπιστίας εναντίον του κ. Γερ. Αρσένη που
κατέθεσε χθες ο κ. Κ. Καραμανλής, να... χτυπούσε τον κ. Δημ. Τσοβόλα. Γιατί;
Μα, βλέπετε, για την Κυριακή το βράδυ έχει προγραμματιστεί η συνεστίαση του
κόμματός του για τα τρία χρόνια από την ίδρυσή του ­ κι αν η συζήτηση στη
Βουλή άρχιζε σήμερα, ε, αύριο το βράδυ θα είχαμε ψηφοφορία...

ΤΕΛΙΚΑ, τον διευκόλυνε η επιμονή της κυβέρνησης να αρχίσει αμέσως η συζήτηση.
Έτσι, ο κ. Τσοβόλας και τα στελέχη του θα απολαύσουν χωρίς άλλες έγνοιες την
ερμηνευτική δεινότητα του κ. Τ. Βοσκόπουλου ­ ο πρόεδρος του ΔΗΚΚΙ δεν ξεχνά
ότι του είχε συμπαρασταθεί μετά την καταδίκη του από το Ειδικό Δικαστήριο...
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16340N044</ED>
<ID>
ID:16661

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N04&aa=4</URL></REF>


Article

<CATEGORY>vin05</CATEGORY>

 <H2>Περπατώντας στη Μαδρίτη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟ ΓΕΥΜΑ με το βασιλικό ζεύγος της Ισπανίας είχε ολοκληρωθεί για τον κ. Κ.
Σημίτη. Λίγο μετά, είχε τη συνέντευξη Τύπου ­ όπου για πρώτη φορά παρέβη τις
συνήθειές του στο εξωτερικό: Μίλησε για ώρα, σχεδόν εφ' όλης της ύλης των
εσωτερικών μας πραγμάτων...

ΩΣΤΟΣΟ, μια άλλη συνήθεια, την τήρησε ευλαβικά ­ αμέσως μετά: Φόρεσε ένα
κόκκινο πουλόβερ, πήρε τη σύζυγό του Δάφνη και άρχισε το περπάτημα στην ­
παγωμένη, σημειώστε ­ Μαδρίτη!

Η ΒΟΛΤΑ κράτησε μία ώρα ­ και έτσι, το ζεύγος Σημίτη δεν επισκέφθηκε τελικά,
παρ' ότι προβλεπόταν στο πρόγραμμα, τα μουσεία «Πράδο» και «Βασίλισσα Σοφία»..

Α, ΚΑΙ το άλλο: Δεν έγινε τελικά η συνάντηση Σημίτη - Σάμαρανκ, λόγω
ανειλημμένων υποχρεώσεων του Ισπανού...
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16340N045</ED>
<ID>
ID:16678

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N04&aa=5</URL></REF>


Article

<CATEGORY>vin05</CATEGORY>

 <H2>Ενημέρωση στο 20λεπτο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΠΩΣ λέτε ότι ενημερώθηκε ο κ. Κ. Σημίτης για την κατάθεση της πρότασης
δυσπιστίας εναντίον του κ. Γερ. Αρσένη από τον κ. Κ. Καραμανλή; Κανονικά, την
ώρα που άρχισε να γίνεται γνωστή η κίνηση του προέδρου της Ν.Δ. στην Αθήνα, ο
Πρωθυπουργός θα έπρεπε να ήταν εν πτήσει από Ισπανία προς Ελλάδα.

Τι συνέβη όμως; Απλώς, το αεροπλάνο του είχε μία εικοσάλεπτη καθυστέρηση στην
απογείωση ­ και λίγο πριν κλείσουν οι πόρτες για την απογείωση, δέχθηκε το
τηλεφώνημα από τους κ.κ. Απ. Κακλαμάνη και Αλ. Παπαδόπουλο. Σημειώστε ότι ο
Πρωθυπουργός συμφώνησε χαμογελώντας για την επίσπευση της έναρξης της σχετικής συζήτησης...
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16340N046</ED>
<ID>
ID:16683

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N04&aa=6</URL></REF>


Article

<CATEGORY>vin05</CATEGORY>

 <H2>«Περίεργος» Άκης...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΛΛΟΙ ΑΝΑΡΩΤΙΟΥΝΤΑΝ χθες, μόλις άκουσαν τα πρώτα λόγια του χαιρετισμού του κ.
Α. Τσοχατζόπουλου, στην εκδήλωση για την κοπή της πίτας της Γενικής Διεύθυνσης
Εξοπλισμών του υπουργείου Άμυνας. Τι αναρωτιούνταν; «Πού το πάει;».

Τι είπε ο υπουργός Άμυνας; Ξεκίνησε λέγοντας ότι έχει συμφωνήσει με τον κ. Δ.
Αποστολάκη, ότι το μάξιμουμ θητείας για τη στρατιωτική ηγεσία είναι «δύο συν
ένα» χρόνια, για να είναι όλοι ευχαριστημένοι...

Αμέσως μετά, όμως, άρχισε να λέει ότι... και η πολιτική ηγεσία δεν πρέπει
«επομένως» να εξαιρείται αυτής της διάρκειας θητείας ­ εκεί άρχισαν όλοι να
αναρωτιούνται, αφού κι αυτός είναι στον τρίτο χρόνο θητείας...

Βέβαια, αμέσως μετά έσπευσε να διευκρινίσει ότι το είπε για να
συνειδητοποιήσουν όλοι πόσο κρίσιμη είναι αυτή η χρονιά. Αλλά μερικοί, έμειναν
ν' αναρωτιούνται...
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16340N047</ED>
<ID>
ID:16687

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΓΕΥΜΑ ΣΤΟ ΓΝΩΣΤΟ «δώμα» του υπουργείου Άμυνας παρέθεσε χθες το μεσημέρι ο
κ. Α. Τσοχατζόπουλος στην κ. Βάσω Παπανδρέου. Πώς; Α, ναι ­ υπηρεσιακή ήταν η
συνάντηση, μιας και τα υπουργεία τους έχουν κοινά ανοικτά θέματα, αλλά τα
είπαν εν τάχει και για τα υπόλοιπα...

ΕΥΡΩΣΥΝΕΝΤΕΥΞΗ έδωσε ο κ. Κ. Σημίτης στην ισπανική «Ελ Παΐς». Και,
βέβαια, έδωσε ιδιαίτερη έμφαση στα θέματα της χρηματοδότησης των φτωχότερων
χωρών ­ όπου περιμένουμε τη στήριξη της Ισπανίας...

ΩΡΑΙΟ: ΕΙΜΑΣΤΕ πρωταθλητές στην αγορά νέων αυτοκινήτων, εν μέσω σκληρής
λιτότητας ­ αυτό είναι που λένε ότι η φτώχεια θέλει καλοπέραση...

ΤΩΡΑ, ΤΙ ΣΚΕΦΤΗΚΕ ακριβώς ο κ. Καραμανλής, πριν καταθέσει την πρόταση
μομφής για τον κ. Αρσένη; Ε, όσο να 'ναι, όλο και κάποιες δημοσκοπήσεις για
τον κ. Δ. Αβραμόπουλο θα μελέτησε...

ΤΙ ΤΗΝ ΗΘΕΛΑΝ οι νεοδημοκράτες την πρόταση μομφής; Δεν πήγαιναν να
αγοράσουν κανένα αυτοκίνητο, να πιάσουν και το λαϊκό αίσθημα;
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16340N048</ED>
<ID>
ID:16688

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N04&aa=8</URL></REF>


Article

<CATEGORY>vin02</CATEGORY>

 <H5>ΝΕΑ ΔΙΑΣΤΑΣΗ ΣΤΙΣ ΣΧΕΣΕΙΣ ΚΚΕ - ΔΗΚΚΙ
</H5><H2>ΠΡΟΕΚΤΑΣΕΙΣ
</H2><H2>Λιώνουν οι πάγοι...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Έλιωσαν οι πάγοι ανάμεσα στον πρόεδρο του ΔΗΚΚΙ Δημήτρη Τσοβόλα και στη γενική
γραμματέα του ΚΚΕ Αλέκα Παπαρήγα, με αφορμή τη συζήτηση, προ ημερησίας
διατάξεως, για την Παιδεία.

Δύο φορές ο κ. Τσοβόλας κατά την ομιλία του αναφέρθηκε θετικά «στους αγώνες
του ΚΚΕ» και στις «επισημάνσεις της κ. Παπαρήγα», προκαλώντας ποικίλα σχόλια
στην αίθουσα.

Ο ίδιος ο κ. Τσοβόλας όταν ερωτάται, πάντως, γιατί έκανε αυτή την κίνηση
σημειώνει ότι «αυτό θα γίνεται πάντα όποτε αυτό είναι δίκαιο» και «κυρίως όταν
επιχειρείται να λασπωθούν μεγάλοι αγώνες του λαού μας και της νεολαίας μας».

Είναι γεγονός ότι ο πρόεδρος του ΔΗΚΚΙ, στο παρελθόν, έχει επικρίνει τόσο τον
Συνασπισμό όσο και στο ΚΚΕ για «την απορριπτική στάση τους σε πρότασή του για
συνεργασία στις δημοτικές και νομαρχιακές εκλογές».

Αυτό προκάλεσε κάποια προβλήματα στις σχέσεις των τριών μικρότερων κομμάτων,
και όλα έδειχναν ότι αυτές είχαν, πλέον, ψυχρανθεί, μέχρι που προχθές το βράδυ
απεκατεστάθησαν τα πράγματα «λόγω της επίθεσης του Πρωθυπουργού».

Ούτως ή άλλως, πάντως, προς την πλευρά του ΚΚΕ το ΔΗΚΚΙ δείχνει μία
ανεκτικότητα, «παρά τα πολλά επικριτικά σχόλια για το κόμμα μας, που έχουν
δημοσιευθεί στον "Ριζοσπάστη"», όπως παρατηρεί συνεργάτης του κ. Τσοβόλα.

«Θα πρέπει», προσθέτει, «να λαμβάνονται πάντα υπόψη οι αγώνες του
Κομμουνιστικού Κόμματος και να μη δηλητηριάζουν αυτά τα γραπτά τις σχέσεις των κομμάτων».

Βεβαίως, το πρόβλημα στις σχέσεις του ΔΗΚΚΙ με το ΚΚΕ ­ ανεξαρτήτως αν αυτό
επισήμως το αποδέχονται οι ηγεσίες των δύο κομμάτων ­ παραμένει. Άλλωστε, το
εκλογικό κοινό στο οποίο απευθύνονται είναι κυρίως εργαζόμενοι και περίπου
ταυτόσημο, κάνοντας, ορισμένες φορές, ανταγωνιστική τη σχέση τους.

«Το ΔΗΚΚΙ δεν θέλει να χάσει πόντους προς το ΚΚΕ», σχολίαζε χθες στέλεχος του
Κομμουνιστικού Κόμματος, «και επομένως σε κάθε περίπτωση που το Κομμουνιστικό
Κόμμα κυνηγιέται θέλει να παρουσιάζεται ότι το υπερασπίζει».

Οι ερμηνείες είναι πολλές για τη στάση του κ. Τσοβόλα και το «άνοιγμα» του
προς το ΚΚΕ. «Τίποτα, όμως, δεν είναι παράξενο για όποιον ξέρει τον πρόεδρο
του ΔΗΚΚΙ», παρατηρεί συνεργάτης του. «Πολλές φορές τον πνίγει το δίκιο και
εξεγείρεται. Αυτή είναι η λογική του. Γι' αυτό και συμπεριφέρθηκε έτσι όταν
άκουσε από την κυβέρνηση να ανακοινώνει χαρτιά που ασφαλώς να είχαν στα χέρια
τους υπηρεσίες και της τα έδωσαν για τη δραστηριότητα στελεχών της ΚΝΕ. Το
θεωρεί αντιδημοκρατικό και θα το χτυπήσει, όποτε ξανααντιληφθεί κάτι τέτοιο».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16340N051</ED>
<ID>
ID:16576

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N05&aa=1</URL></REF>


Article

<CATEGORY>vin04</CATEGORY>

 <H5>ΚΛΗΡΙΔΗΣ
</H5><H2>Μονομερές πάγωμα των εξοπλισμών της Κύπρου
</H2>
<AUTHOR>ΓΙΩΡΓΟΣ ΤΣΑΛΑΚΟΣ - ΓΙΩΡΓΟΣ ΚΟΥΒΑΡΑΣ</AUTHOR>

ΜΟΝΟΜΕΡΕΣ πάγωμα των εξοπλισμών της Κύπρου, για λογικό χρονικό διάστημα, ώστε
να διαφανεί αν η τουρκική πλευρά έχει την πρόθεση να συμμορφωθεί στο ψήφισμα
1218, αποφάσισε ο πρόεδρος Κληρίδης. Ενημέρωσε μάλιστα με προσωπική επιστολή
τον γενικό γραμματέα των Ηνωμένων Εθνών.

Στην επιστολή του ο κ. Κληρίδης ανακοινώνει στον Κόφι Ανάν ότι εκτός από τη
ματαίωση της εγκατάστασης των πυραύλων S-300 αποφάσισε να αναβάλει και την
αγορά νέων οπλικών συστημάτων «για ένα λογικό χρονικό διάστημα συμμορφούμενος
με το ψήφισμα 1218 του Συμβουλίου Ασφαλείας».

Ξεκαθαρίζει όμως ότι η αναβολή δεν θα είναι επ' αόριστον και ότι εξαρτάται από
το κατά πόσον η τουρκική πλευρά είναι έτοιμη να αποδεχθεί, όπως κάνει ο ίδιος,
το ψήφισμα 1218 στο σύνολό του.

Σύμφωνα με κυβερνητικές πηγές το «λογικό χρονικό διάστημα» που αναφέρει ο
πρόεδρος πρέπει να προσδιοριστεί τουλάχιστον μέχρι τις αρχές του καλοκαιριού,
ώστε να υπάρχει χρόνος από τις εκλογές στην Τουρκία για διαβουλεύσεις και πρωτοβουλίες.

«ΝΑ ΔΙΑΧΩΡΙΣΤΕΙ Η ΕΝΤΑΞΗ ΚΥΠΡΟΥ»

Την ίδια στιγμή ευθύ διαχωρισμό της ενταξιακής πορείας της Κύπρου από τις
υπόλοιπες πέντε υποψήφιες προς ένταξη χώρες της Κεντρικής και Ανατολικής
Ευρώπης προωθούν ορισμένες κοινοτικές χώρες μεταξύ αυτών και η Γερμανία.

* Ο πρώην πρόεδρος της Ν.Δ., Μιλτιάδης Έβερτ, σε συνέντευξή του (στον Skai)
υπογράμμισε ότι «μετά την απόσυρση της ελληνικής μεραρχίας από την Κύπρο, που
όπως θα θυμάστε έγινε με απόφαση του Παπαδόπουλου, αλλά και με το πραξικόπημα
του Ιωαννίδη, η μη εγκατάσταση των S-300 αποτελεί το μεγαλύτερο σφάλμα του
Ελληνισμού στη μαρτυρική Μεγαλόνησο».

Ο κ. Έβερτ κάλεσε επίσης τα κόμματα της αντιπολίτευσης ­ περιλαμβανομένης της
Ν.Δ. ­ να ζητήσουν προ ημερησίας διατάξεως συζήτηση στη Βουλή για το θέμα των S-300.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16340N052</ED>
<ID>
ID:16615

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N05&aa=2</URL></REF>


Article

<CATEGORY>vin04</CATEGORY>

 <H5></H5><H5>Ψάχνουν για λύση στην «Αυγή»
</H5><H5>Προβλήματα με τον Καποδίστρια
</H5><H5>7 αντιδήμαρχοι Θεσσαλονίκης
</H5><H5>Εξορμήσεις του ΠΑΣΟΚ
</H5><H2>ΚΑΙ ΤΑ ΛΟΙΠΑ...
</H2>
ΑΡΧΙΣΕ χθες η «διαπραγμάτευση» μεταξύ του νέου Διοικητικού Συμβουλίου της
«Αυγής» και των εκπροσώπων των εργαζομένων, με στόχο την εξεύρεση συναινετικής
λύσης που θα επιτρέψει το ξεπέρασμα της κρίσης στην εφημερίδα.

Έπειτα από απόφαση της προχθεσινής τους συνέλευσης, οι εργαζόμενοι ζητούν: α)
συμμετοχή εκπροσώπου ή εκπροσώπων του συνεταιρισμού τους με δικαίωμα ψήφου στο
Δ.Σ., β) μεταβίβαση ποσοστού 10% των μετοχών στον συνεταιρισμό των
εργαζομένων, γ) επιδοκιμασία του διευθυντή και των διευθυντικών οργάνων από
τους εργαζόμενους με μυστική ψηφοφορία, δ) ανασύνθεση του νεοδιορισθέντος Δ.Σ.
της εταιρείας.

Πηγές του Δ.Σ. έλεγαν ότι το δυσκολότερο σημείο για να επέλθει συμφωνία είναι
το δεύτερο, καθώς ­ όπως έλεγαν ­ τέσσερις εκ των εργαζομένων διαθέτουν ήδη το
ποσοστό του 40% των μετοχών. Εάν, λοιπόν, αποκτήσουν ένα επιπρόσθετο 10%,
χάνεται η πλειοψηφία που υφίσταται σήμερα στο Δ.Σ.

ΠΡΟΒΛΗΜΑΤΑ στη διαδικασία συγκρότησης των Τοπικών Ενώσεων Δήμων και
Κοινοτήτων (ΤΕΔΚ) και στη συνέχεια της Κεντρικής Ένωσης Δήμων και Κοινοτήτων
Ελλάδας (ΚΕΔΚΕ) ενδέχεται να δημιουργήσει γνωμοδότηση του Συμβουλίου της
Επικρατείας, με την οποία μπλοκάρεται το σχέδιο διατάγματος για τον νέο τρόπο
ανάδειξης των εκπροσώπων των δήμων και κοινοτήτων στα όργανα των ΤΕΔΚ.

Όπως αναφέρεται στο σχετικό πρακτικό του ΣτΕ, το σχέδιο διατάγματος δεν
προωθείται νομίμως, καθώς εξαιρούνται από τα όργανα των ΤΕΔΚ εκπρόσωποι των
Συνδέσμων Δήμων και Κοινοτήτων, αν και αυτοί δεν καταργήθηκαν στο σύνολό τους
με την εφαρμογή του νόμου για τον νέο χωροταξικό χάρτη των ΟΤΑ (Σχέδιο
Καποδίστριας). Έτσι, το επίμαχο σχέδιο διατάγματος επιστράφηκε στο υπουργείο
Εσωτερικών, Δημόσιας Διοίκησης και Αποκέντρωσης με εντολή, ουσιαστικά, για αναπροσαρμογές.

ΕΠΤΑ νέους αντιδημάρχους όρισε χθες ο νεοεκλεγείς δήμαρχος Θεσσαλονίκης κ.
Βασίλης Παπαγεωργόπουλος. Με την ίδια απόφαση του δημάρχου ορίστηκαν επίσης οι
επικεφαλής και οι εκπρόσωποι δημοτικοί σύμβουλοι σε δημοτικές επιχειρήσεις,
επιτροπές και δημαρχιακά όργανα.

Οι νέοι αντιδήμαρχοι είναι:

Αρχετεκτονικού: Σταμάτης Καραμανλής

Δημοτικών Έργων και Κυκλοφορίας: Θόδωρος Αθανάσαρος

Πολιτισμού και Νεολαίας: Νικόλαος Μακραντωνάκης

Κοινωνικής Πολιτικής: Λεμονιά Κολοβού

Περιβάλλοντος και Πρασίνου: Σταύρος Καλαφάτης

Οικονομικών: Αναστάσιος Γερογιάννης και Καθαριότητας: Ευάγγελος Δημητρίου.

ΚΛΙΜΑΚΙΑ στελεχών του ΠΑΣΟΚ θα ταξιδέψουν το Σαββατοκύριακο σε όλους τους
νομούς για τον τοπικό προγραμματισμό δράσης του κόμματος με επικεφαλής μέλη
του Ε.Γ.

Παράλληλα σε σύσκεψη που έγινε υπό την προεδρία του υπουργού Επικρατείας κ. Κ.
Γείτονα και τη συμμετοχή των κ.κ. Θ. Τσουκάτου, Ν. Ακριτίδη και Μιχ. Νεονάκη,
αποφασίστηκε η ενεργοποίηση και των κυβερνητικών στελεχών. Μία φορά τον μήνα
οι υπουργοί θα επισκέπτονται για ολόκληρο Σαββατοκύριακο μια περιοχή
συνδυάζοντας κυβερνητική και κομματική δραστηριότητα. Ανάλογα προγράμματα θα
έχουν και οι βουλευτές όπως και πρόεδροι, διοικητές και γεν. διευθυντές των
δημοσίων οργανισμών με στόχο να δίνουν επιτόπου λύσεις σε καυτά προβλήματα των
περιοχών που επισκέπτονται. Ειδικά δε για την Αττική το πρόγραμμα περιλαμβάνει
και επισκέψεις σε μαγαζιά, ομιλίες σε καφενεία κ.ά.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16340N053</ED>
<ID>
ID:16651

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ν.Δ. και «μεσαίος χώρος»
</H2>
<AUTHOR>ΓΕΡΑΣΙΜΟΣ ΜΟΣΧΟΝΑΣ</AUTHOR>

Στις εκλογές του 1996, η Ν.Δ. εγκατέλειψε εν μέρει ­ και εν πλω ­ τον
φιλελευθερισμό και ανέλαβε τον πρωτόγνωρο, για τον μεταδικτατορικό
συντηρητισμό, ρόλο του «υπερασπιστή των κατατρεγμένων».

Η «ΕΘΝΙΚΗ-λαϊκιστική» πολιτική Έβερτ αποτέλεσε βέβαια ένα θνησιγενές εγχείρημα
και κατεγράφη έκτοτε ­ σιωπηρά ­ ως μια «κακή στιγμή» στη διαδικασία
ιδεολογικής διαμόρφωσης του δεξιού πόλου. Η πολιτική ωστόσο του Μ. Έβερτ,
παρότι έπληξε την προγραμματική συνοχή της Ν.Δ., έφερε τη σφραγίδα του
ιστορικού «λαϊκού» λόγου της παραδοσιακής Δεξιάς. Ο κοινωνικός λόγος του τότε
αρχηγού της Ν.Δ. δεν απευθυνόταν εξίσου σε «όλους»: προνομιακοί αποδέκτες
υπήρξαν κυρίως οι αγρότες και οι μικρομεσαίοι, ιστορικά προπύργια της
μετεμφυλιακής Δεξιάς των «νοικοκυραίων».

Η στροφή στον «μεσαίο χώρο» του σημερινού προέδρου της Ν.Δ., χωρίς να αθετεί
ριζικά προηγούμενες επιλογές, αποτελεί την πρώτη «ιδεολογική» πράξη του νέου
αρχηγού. Η πράξη αυτή ήρθε ύστερα από μία μακρά περίοδο ιδεολογικού -
προγραμματικού λήθαργου, κατά τη διάρκεια του οποίου ο Κ. Καραμανλής είχε
δραματικά συρρικνώσει τον πολιτικό λόγο της Ν.Δ. στην κατάχρηση κουραστικών ­
και επικίνδυνων για τον ίδιο ­ αντιπολιτευτικών ρητορικών σχημάτων.

Η στροφή αυτή αποσκοπεί να προσδώσει στη συντηρητική παράταξη τον χαρακτήρα
μιας μετριοπαθούς, υπεύθυνης, οικονομικά μοντέρνας, κοινωνικά ευαίσθητης και
ιδεολογικά «ανοιχτής» πολιτικής δύναμης. Μιας δηλαδή δύναμης ικανής να
διεισδύσει στον «ενδιάμεσο χώρο» των ταλαντευόμενων και αβέβαιων ψηφοφόρων.
Βέβαια, ο «μεσαίος χώρος» (ο οποίος θυμίζει υπερβολικά το «κόμμα των μεσαίων
τάξεων» του Τ. Μπλερ και το Νέο Κέντρο του Γκ. Σρέντερ) είναι μια ευρύτατη
πολιτική και κοινωνική «περιοχή» που η Ν.Δ. δεν ορίζει. Άλλωστε, κάθε ορισμός
είναι περιορισμός. Όμως ο «μεσαίος χώρος» δεν φαίνεται ­ στην οπτική της Ν.Δ.
­ να ταυτίζεται με το κέντρο (αν και είναι προπάντων το κέντρο) ούτε με τις
μεσαίες τάξεις (αν και είναι προπάντων οι μεσαίες τάξεις).

Η στρατηγική του «μεσαίου χώρου» επιχειρεί να συνδυάσει τη νεοφιλελεύθερη
σειρά προτεραιοτήτων (ιδιωτικοποιήσεις, αξιοδότηση της αγοράς, εξυγίανση του
δημόσιου τομέα) με «σοσιαλδημοκρατικής» έμπνευσης προτάσεις (ριζική αναμόρφωση
του φορολογικού συστήματος ώστε να υπάρξει μια «εντυπωσιακή ελάφρυνση της
φορολογικής επιβάρυνσης χαμηλόμισθων και χαμηλοσυνταξιούχων»), παράλληλα με
μια πολιτική «γενναίων μέτρων» για την προστασία των μικρομεσαίων επιχειρήσεων
και τη στήριξη του αγροτικού κόσμου. Το πώς θα επιτευχθεί αυτός ο «μαγικός»
συνδυασμός ­ που ισοδυναμεί οικονομικά με τον τετραγωνισμό του κύκλου ­ δεν
έχει ακόμη διευκρινιστεί από το οικονομικό επιτελείο της Ν.Δ. Πάντως,
προνομιακοί παραλήπτες του οικονομικού μηνύματος της Ν.Δ. είναι όλες χωρίς
διάκριση οι κοινωνικές ομάδες, με τη μικρή εξαίρεση του μεγάλου κεφαλαίου!

Η πολιτική αυτή, συγκρινόμενη με εκείνη της περιόδου Έβερτ, διαφέρει σε
τέσσερα κυρίως σημεία. Είναι σαφέστερα και δυναμικότερα προσανατολισμένη προς
το κέντρο και τους αναποφάσιστους ψηφοφόρους. Εμφανίζεται ως περισσότερο
«μοντέρνα» και «επαγγελματική», με μεγαλύτερο βάθος από εκείνη του Έβερτ.
Είναι περισσότερο «ρεαλιστική» και «υπεύθυνη» στα θέματα εξωτερικής πολιτικής.
Είναι εμφανώς πιο πολυσυλλεκτική από την ήδη πολυσυλλεκτική πολιτική του τέως
αρχηγού της Ν.Δ.

Αναμφίβολα, το νοητό σύνορο ανάμεσα σε μια «πολυσυλλεκτική» και μια
«δημαγωγική» πολιτική, όπως και το σύνορο ανάμεσα στη «λαϊκή» και τη
«λαϊκιστική» πολιτική, είναι δύσκολο να προσδιοριστεί. Η σημερινή Ν.Δ.
φαίνεται ωστόσο να καταργεί αυτό το «σύνορο», κάτι που είχε κάνει με πιο
παραδοσιακό, πιο βαρύγδουπο, αλλά ­ παραδόξως ­ λιγότερο ρηξικέλευθο τρόπο και
η ηγεσία Έβερτ. Επιχειρώντας να ενισχύσει ­ όπως ακριβώς και η πολιτική Έβερτ
­ το «λαϊκό» προφίλ της Ν.Δ., η πολιτική Καραμανλή «παραβλέπει» ότι, σε
συνθήκες βραδείας οικονομικής επέκτασης, όλοι οι στόχοι δεν είναι ισοδύναμα υλοποιήσιμοι.

Αναμφίβολα, η στρατηγική του «μεσαίου χώρου» μειώνει (χωρίς να καταργεί) τα
περιθώρια κίνησης του Κ. Σημίτη, όπως άλλωστε και εκείνα του Δ. Αβραμόπουλου.
Τείνει δε να παγιδεύσει τους αντιπάλους της Ν.Δ. χρησιμοποιώντας τη δική τους
στρατηγική. Υπ' αυτό το πρίσμα είναι μια «ευφυής» κίνηση στην κομματική
σκακιέρα. Συγχρόνως η στρατηγική αυτή ­ υποκύπτοντας στη δημαγωγία ­ ακυρώνει
σε σημαντικό βαθμό την ικανότητα της Ν.Δ. να λειτουργήσει ως «σύγχρονο» κόμμα.
Και την ακυρώνει στο όνομα του «εκσυγχρονισμού»!

Ο Γεράσιμος Μοσχονάς είναι επίκουρος καθηγητής του Παντείου Πανεπιστημίου.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16340N062</ED>
<ID>
ID:16623

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Έλλειμμα ευθύνης και αλληλεγγύης
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

ΚΑΘΩΣ η Ελλάδα πλησιάζει, ύστερα από κοπιώδεις προσπάθειες, προς την εκπλήρωση
ενός βασικού στόχου που είχε θέσει, δηλαδή την είσοδό της στο ενιαίο νόμισμα
(ευρώ), πληθαίνουν νοσηρά φαινόμενα και συμπεριφορές που αποκαλύπτουν
«ελλείμματα» κοινωνικής ευθύνης και κοινωνικής αλληλεγγύης στον ελληνικό χώρο.
Η ένταση στην παιδεία, οι απαράδεκτες εκδηλώσεις και αξιώσεις των πιλότων της
Ολυμπιακής Αεροπορίας, οι αντιδράσεις των ψαράδων στην εφαρμογή κοινοτικής
οδηγίας, ορισμένες αντιδράσεις μερίδας των αγροτών, οι αυξανόμενες καταλήψεις
δρόμων και δημόσιων κτιρίων, η αυξανόμενη εγκληματικότητα, οι εκδηλώσεις
ρατσισμού και ξενοφοβίας, καθώς και ορισμένα από τα προγράμματα κυρίως της
ιδιωτικής τηλεόρασης αποκαλύπτουν ότι, ενώ η οικονομία σημειώνει σοβαρά βήματα
προόδου και εκσυγχρονισμού, ορισμένα κοινωνικά στρώματα συμπεριφέρονται με
έκδηλο εγωισμό χωρίς αίσθηση κοινωνικής ευθύνης και πολύ λιγότερο την αίσθηση
κοινωνικής αλληλεγγύης. Άλλα στρώματα συμπεριφέρονται με τρόπο που προδίδει
πρωτόγονο μιμητισμό καταναλωτικών προτύπων που κάθε άλλο παρά ταιριάζουν σε
μια χώρα που αγωνίζεται με ιδιαίτερα αυστηρή οικονομική πολιτική να πετύχει
βασικούς στόχους με ιστορική προοπτική και σημασία για τη χώρα, μια χώρα που
αντιμετωπίζει ιδιαίτερα σημαντικές ανάγκες σε τομείς βασικών υποδομών και
κοινωνικών υπηρεσιών (υγεία, παιδεία, πολιτισμός, περιβάλλον κ.ά.). Ορισμένα
από τα φαινόμενα αυτά έχουν ως αφετηρία την παθολογία του διοικητικού
συστήματος. Εκτρέφονται δηλαδή από την αδυναμία της διοίκησης να εφαρμόσει με
αποτελεσματικό και χρηστό τρόπο τον νόμο και να διασφαλίσει με αδιάβλητο τρόπο
και διαφάνεια τη λειτουργία του κανονιστικού προτύπου ­ της δέσμης δηλαδή των
κανόνων και ρυθμίσεων που ορίζουν το πλαίσιο της κοινωνικής συμπεριφοράς ­ και
που θα πρέπει να δεσμεύει, εφαρμόζεται και γίνεται σεβαστό απ' όλους χωρίς
διακρίσεις καμιάς μορφής. Η παθολογία της διοίκησης εξακολουθεί, παρά τις
πρόσφατες μεταρρυθμίσεις, να συνιστά μείζον πολιτικό πρόβλημα και βασικό
εμπόδιο στη διαδικασία εκσυγχρονισμού της χώρας. Η διαμόρφωση μιας νέας
αντίληψης κοινωνικής ευθύνης και κοινωνικής αλληλεγγύης ­ προϋποθέσεις
διάπλασης της κοινωνίας των πολιτών ­ αποτελεί τη νέα πρόκληση. Και στο σημείο
αυτό η ευθύνη όλων και ιδιαίτερα των ηγετικών κοινωνικών ομάδων είναι προφανής.

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16340N063</ED>
<ID>
ID:16656

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N06&aa=3</URL></REF>


Article

<CATEGORY>vin04</CATEGORY>

 <H5>ΤΑ ΕΣΟΔΑ ΕΠΙΤΡΟΠΩΝ - ΒΟΥΛΕΥΤΩΝ - ΥΠΑΛΛΗΛΩΝ ΣΤΙΣ ΒΡΥΞΕΛΛΕΣ
</H5><H5>Φθάνουν τα 9,5 εκατ. αφορολόγητα
</H5><H5>Τα έσοδά τους περιγράφονται σε 20 σελίδες
</H5><H5>610.000 δρχ. για την καθαρίστρια
</H5><H2>«Ομερτά» για τις ευρωαμοιβές
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ο πλέον πολυχρησιμοποιημένος όρος των τελευταίων ετών από μέρους των
Ευρωπαίων πολιτικών είναι η «διαφάνεια» ­ και πράγματι η Ένωση έχει κάνει μια
ολόκληρη εκστρατεία για να γίνουν η λειτουργία της και η πολιτική της πιο
προσιτές στους πολίτες των 15 χωρών-μελών.

ΜΕ ΜΙΑ ΕΞΑΙΡΕΣΗ: τις αμοιβές και τα έσοδα των άμεσα εμπλεκομένων κι
επιφορτισμένων με την ευρωπαϊκή πολιτική και πράξη ­ δηλαδή, των
ευρωβουλευτών, των επιτρόπων και των ευρωϋπαλλήλων.

«Ομερτά» είναι η λέξη που χρησιμοποιείται στους διαδρόμους των Βρυξελλών για
να περιγράψει την κατάσταση: οι ευρω-αμειβόμενοι δεν αποκαλύπτουν οικεία
βουλήσει τις αμοιβές και απολαβές τους. Είναι χαρακτηριστικό ότι με όλους
όσους μίλησαν «ΤΑ ΝΕΑ» για να λάβουν απαντήσεις ­ πέραν της επισήμου κι
εξαιρετικά ασαφούς οδού ­ μία ήταν η επωδός: «προς Θεού, μη γράψεις ότι εγώ
σου είπα τίποτε».

ΛΟΓΙΚΕΣ ΕΞΗΓΗΣΕΙΣ

Βέβαια, υπάρχουν και οι εντελώς λογικές εξηγήσεις. Σε μια εποχή που τα
βρετανικά, ως επί το πλείστον, μέσα ενημέρωσης έχουν εξαπολύσει ολόκληρο
κυνήγι μαγισσών εις βάρος ανθρώπων που στελεχώνουν τα ευρωπαϊκά θεσμικά
όργανα, θα ήταν αφελής να τους δώσει κανείς... νερό στο μύλο τους.

Μια άλλη εξήγηση είναι ότι αυτή τη στιγμή η Ευρώπη εξέρχεται μετά βίας και
διστακτικά από μια σκληρή λιτότητα ­ προκειμένου να πετύχει την πραγμάτωση του
ευρώ. Ως εκ τούτου, η αποκάλυψη των δυσθεώρητων μισθών που λαμβάνουν οι
αρμόδιοι για την Ευρώπη δημιουργεί ­ ή μπορεί να δημιουργήσει ­ αντιδράσεις
που θα έθεταν σε ακόμη δυσχερέστερη θέση το όποιο ευρωπαϊκό εγχείρημα.

Υπάρχει, όμως, ακόμη μια εξήγηση: αυτή την εποχή συζητείται ­ σε διόλου
πολιτισμένο κλίμα ­ η νέα «μοιρασιά» των κοινοτικών κονδυλίων. Και στους
τόσους καβγάδες που υπάρχουν ­ Βορράς εναντίον Νότου, απασχόληση εναντίον
συνοχής και δεν συμμαζεύεται ­ ουδείς έχει διάθεση να προσθέσει ακόμη έναν.

ΤΟ ΕΠΙΧΕΙΡΗΜΑ

Όπως και να έχει, υπάρχει τουλάχιστον ένα επιχείρημα από μέρους των
ευρωαμειβόμενων, για να δικαιολογήσουν τα δεκάδες εκατομμύρια που παίρνουν στη
διάρκεια της θητείας τους: η Ευρωπαϊκή Ένωση δεν είναι ένας διακοσμητικός ή
συμβολικός οργανισμός ­ παράγει πολιτική και νόμους, η σημασία των οποίων
είναι πολύ υψηλότερη των εθνικών. Ως εκ τούτου οι λειτουργοί της δεν πρέπει να
κινδυνεύουν από πάσης φύσεως «λαδώματα». Ένα παράδειγμα: η οδηγία που ρυθμίζει
τις προδιαγραφές των παραγομένων στην Ένωση αγγουριών, είναι προϊόν αρχικά
ενός ή δύο υπαλλήλων, και στο τελικό της στάδιο εγκρίνεται από την Κομισιόν
και την ολομέλεια του Ευρωκοινοβουλίου. Τα οριζόμενα μπορούν να καταστρέψουν
τον έναν επιχειρηματία και να «φτιάξουν» τον άλλο ­ άρα...

<H3>ΕΥΡΩΒΟΥΛΕΥΤΕΣ
</H3>
ΤΟΝ ΠΕΡΑΣΜΕΝΟ Δεκέμβριο, η Ολομέλεια του Ευρωκοινοβουλίου αναμόρφωσε τον τρόπο
αμοιβής των ευρωβουλευτών ­ αλλά η αναμόρφωση αυτή πρέπει να εγκριθεί από το
Συμβούλιο Υπουργών. Βάσει, πάντως, της απόφασης που ενεκρίθη, η μηνιαία
αποζημίωση του κάθε ευρωβουλευτή ορίζεται στα 6.800 δολάρια (2.040.000 δρχ.).
Πρόκειται για τον μέσο όρο της αποζημίωσης που παίρνουν οι βουλευτές των
εθνικών κοινοβουλίων των 15 χωρών-μελών. Επί του παρόντος, βασικός μισθός του
ευρωβουλευτή είναι αυτός του βουλευτή ­ δηλαδή, για τους Έλληνες, 1.300.000 δραχμές

Όμως, τα έσοδα δεν σταματούν εδώ. Το νέο σχέδιο προβλέπει πρόσθετα έσοδα για
τον κάθε ευρωβουλευτή ­ για γενικά έξοδα ­ 3.910 δολάρια (1.173.000 δρχ.).
Επιπλέον, θα λαμβάνει ­ κάτι που λίγο - πολύ ισχύει και σήμερα ­ πρόσθετη
αποζημίωση 280 δολαρίων (74.000 δρχ.) για κάθε ημέρα συμμετοχής στις επίσημες
συνεδριάσεις του Ευρωκοινοβουλίου. Σε μηνιαία βάση, το ποσό αυτό φθάνει
τουλάχιστον στις 888.000 δρχ., αλλά είναι στη διακριτική ευχέρεια του
ευρωβουλευτή να είναι πολύ πιο... συνεπής ­ κατά το κοινώς λεγόμενον, να μην
αφήνει επιτροπή για επιτροπή όπου να μην υπογράφει ότι παρέστη ­ και το ποσό
να φθάνει το 1.500.000 δρχ. ή και παραπάνω. Άρα, μέχρι στιγμής, μιλούμε για
καθαρά έσοδα της τάξεως των 4.101.000 δρχ. το ελάχιστο.

Από εκεί και πέρα, όμως, υπάρχουν και άλλα έσοδα, τα οποία υποτίθεται ότι το
νέο σχέδιο εξορθολογικοποιεί. Για παράδειγμα, επί του παρόντος ο κάθε
ευρωβουλευτής για κάθε ταξίδι παίρνει 550.000 δραχμές. Ένα εισιτήριο, όμως,
ακόμη και Α' θέσης, στοιχίζει πολύ λιγότερο ­ άρα εξοικονομεί περίπου 250.000
δρχ. ανά ταξίδι και δύο εκατομμύρια τον μήνα. Εάν εγκριθεί το νέο σύστημα, οι
ευρωβουλευτές θα παίρνουν μονάχα την καθαρή τιμή του εισιτηρίου.

Το μεγάλο, όμως, σκάνδαλο της Ευρωβουλής ονομάζεται «αμοιβές βοηθών». Βάσει
του νέου συστήματος, για το σύνολο των βοηθών ενός ευρωβουλευτή
δικαιολογούνται 11.520 δολάρια (3.456.000 δρχ.) ­ και τα χρήματα δίνονται
απευθείας στους ενδιαφερομένους. Επί του παρόντος, όμως, τα χρήματα αυτά
δίνονται στον κάθε ευρωβουλευτή «εν τη παλάμη» ­ κι αυτός μπορεί κάλλιστα να
εμφανίσει ως βοηθό τη σύζυγό του ή την κόρη του και το ποσόν να περιέλθει εξ
ολοκλήρου στον ίδιο. Ήτοι, να «καθαρίζει» νόμιμα και αφορολόγητα συνολικά
9.557.000 δρχ. μηνιαίως!

<H3>ΕΠΙΤΡΟΠΟΙ
</H3>
ΠΡΙΝ ΑΠΟ λίγο καιρό, ένας ευρωβουλευτής ζήτησε διά της επισήμου οδού τα πλήρη
στοιχεία για τα έσοδα και τις απολαβές, άμεσες ή έμμεσες, των επιτρόπων. Μετά
παρέλευση κάποιου χρονικού διαστήματος, έλαβε ένα κείμενο... 20 (!) περίπου
σελίδων ­ διότι, όπως άλλωστε και στη δική του περίπτωση, τα οικονομικά των
κομισαρίων περιβάλλονται από τον ασφαλή μανδύα της γραφειοκρατίας (σωρεία
διαφορετικών εγκυκλίων, με τη γνωστή ξύλινη κοινοτική γλώσσα).

Βάσει των έως τώρα γνωστών, ένας επίτροπος έχει βασικό μισθό τον ανώτερο μισθό
υπαλλήλου της Ένωσης, προσαυξημένο κατά τουλάχιστον 10%. Σύμφωνα με την
επίσημη εφημερίδα των Ευρωπαϊκών Κοινοτήτων, ο ανώτερος μισθός υπαλλήλου είναι
559.550 βελγικά φράγκα (4.776.400 δρχ.). Ως εκ τούτου ο πλέον χαμηλόμισθος
επίτροπος έχει βασικό μισθό 5.254.040 δρχ. Ανάλογα με το χαρτοφυλάκιο, την
προϋπηρεσία και τα προσόντα, το ποσό αυξάνεται ­ όπως αυξάνεται δυσθεώρητα για
την περίπτωση του προέδρου και των αντιπροέδρων της Κομισιόν (ο πρόεδρος
παίρνει τον ανώτερο μισθό προσαυξημένο κατά 38%).

Από κει και πέρα, όλοι οι επίτροποι πλην του Βέλγου παίρνουν επίδομα
εκπατρισμού ­ το οποίο ισούται με το 16% του βασικού τους μισθού ­ δηλαδή,
τουλάχιστον 840.646 δρχ.

Το επίδομα «οίκου» (δηλαδή, γάμου) είναι περίπου 5%, ενώ για κάθε παιδί
εισπράττουν κατ' αποκοπήν 8.000 βελγικά φράγκα (64.000 δρχ.). Το επίδομα
σχολείου είναι επίσης κατ' αποκοπήν, και είναι τουλάχιστον 7.000 βελγικά
φράγκα (56.000 δρχ.).

Από κει και πέρα... υπάρχει το χάος: χρήματα για τα ταξίδια (2.500 - 3.500
βελγικά φράγκα, ήτοι 200.000 έως 280.000 δρχ. ημερησίως). Χρήματα για έξοδα
παραστάσεως, τα οποία κανείς δεν γνωρίζει επακριβώς πόσα είναι, αλλά κινούνται
στο 20% του μισθού, με αποδείξεις. Αυτοκίνητο με οδηγό. Δυνατότητα διορισμού
στην Κομισιόν 15-20 ανθρώπων, σε όλες τις βαθμίδες.

Σύμφωνα με μετριοπαθείς υπολογισμούς, ένας επίτροπος εισπράττει νομίμως περί
τα 10-15 εκατομμύρια δρχ. μηνιαίως!

<H3>ΥΠΑΛΛΗΛΟΙ
</H3>
Η ΠΛΕΟΝ χαμηλόμισθη καθαρίστρια στα κοινοτικά γραφεία λαμβάνει μηνιαίως ­
χωρίς επιδόματα κ.λπ. ­ 76.223 βελγικά φράγκα (609.784 δρχ.). Ο υπάλληλος στην
ανώτερη δυνατή θέση αμείβεται με μισθό 559.550 βελγικά φράγκα (5.254.040 δρχ.)
­ εννοείται χωρίς τα εκτός έδρας, τα οικογενειακά επιδόματα, τα επιδόματα
σχολείων κ.λπ.

Οι περίφημοι «ευρωκράτες» έχουν δεχτεί συχνά τα πυρά για τις υπέρογκες αμοιβές
τους ­ αλλά, σε αντίθεση με την περίπτωση των ευρωβουλευτών και των επιτρόπων,
αυτοί απαντούν ότι προσλαμβάνονται με αδιάβλητους διαγωνισμούς σε πανευρωπαϊκό
επίπεδο ­ όπως και επίσης ότι η ευρωπαϊκή διοίκηση είναι πολύ πιο
αποτελεσματική από τη δημόσια διοίκηση οποιασδήποτε εκ των 15 χωρών-μελών.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16340N071</ED>
<ID>
ID:16569

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N07&aa=1</URL></REF>


Article

<CATEGORY>vin04</CATEGORY>

 <H5>ΙΚΑΝΟΠΟΙΗΣΗ ΤΗΣ ΚΥΒΕΡΝΗΣΗΣ ΑΠΟ ΤΗΝ «ΚΙΝΗΣΗ ΑΝΤΙΠΕΡΙΣΠΑΣΜΟΥ» ΤΟΥ ΠΡΟΕΔΡΟΥ ΤΗΣ Ν.Δ.
</H5><H2>Εγκαλεί Αρσένη για τον ... φόβο Αβραμόπουλου
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Τέσσερις μόλις ημέρες μετά την έντονη συζήτηση σε επίπεδο αρχηγών των
κομμάτων, το θέμα της Παιδείας επανήλθε αιφνιδίως χθες στη Βουλή. Ο πρόεδρος
της Ν.Δ. ενεργοποίησε μια διάταξη του Συντάγματος για πρώτη φορά μετά τη
μεταπολίτευση και κατέθεσε πρόταση δυσπιστίας εναντίον του Γεράσιμου Αρσένη.

Η ΚΙΝΗΣΗ αυτή του κ. Κ. Καραμανλή ερμηνεύτηκε ως κίνηση αντιπερισπασμού διά
της πλαγίας οδού εναντίον του κ. Δ. Αβραμόπουλου. Στελέχη του ΠΑΣΟΚ, αλλά και
της Ν.Δ. επισημαίνουν ότι ο πρόεδρος της Ν.Δ., ανήσυχος για τις εξελίξεις,
επιχειρεί με κάθε τρόπο να ανεβάσει το ηθικό των οπαδών του και να κρατήσει
συσπειρωμένο το κόμμα του. Οι συνεργάτες του, πάντως, επισημαίνουν ότι «η
ενότητα του κόμματος δεν κινδυνεύει και εάν ο δήμαρχος επιχειρήσει να
εμποδίσει την πορεία του προς την εξουσία, θα βρεθεί προ άσχημων εκπλήξεων».
Την πρόταση της Ν.Δ. ο Πρωθυπουργός και ο Γεράσιμος Αρσένης την υποδέχθηκαν με
μεγάλη ικανοποίηση, αφού έχουν τη βεβαιότητα ότι το σύνολο της
Κοινοβουλευτικής Ομάδας του ΠΑΣΟΚ θα σταθεί στο πλευρό της κυβέρνησης.

Η απόφαση για κατάθεση της πρότασης ελήφθη το πρωί από το ίδιο τον κ. Κ.
Καραμανλή και ένα στενό πυρήνα συνεργατών του και το μεσημέρι κατατέθηκε στη
Βουλή με επεισοδιακό τρόπο, ενώ το κείμενο το συνέταξαν ο Προκόπης Παυλόπουλος
και η Άννα Ψαρούδα - Μπενάκη.

ΕΠΙΚΡΙΣΕΙΣ

Κορυφαία στελέχη της κυβέρνησης και του ΠΑΣΟΚ, με πρώτους τον Αλέκο
Παπαδόπουλο και τον Κώστα Σκανδαλίδη, έσπευσαν αμέσως να επικρίνουν τον κ. Κ.
Καραμανλή ότι χρησιμοποιεί το Κοινοβούλιο και μάλιστα στο φλέγον θέμα της
Παιδείας αναζητώντας διέξοδο στα εσωκομματικά προβλήματα καθώς προβάλλει
απειλητικά το ενδεχόμενο ίδρυσης κόμματος από τον Δημήτρη Αβραμόπουλο.
Αμηχανία επικρατούσε και μεταξύ των βουλευτών της Ν.Δ., οι οποίοι επιχειρούσαν
να ερμηνεύσουν την κίνηση του προέδρου να προκαλέσει νέα συζήτηση για την
Παιδεία μόλις τέσσερις ημέρες μετά τη συζήτηση σε επίπεδο αρχηγών, η οποία
έγινε στο Κοινοβούλιο.

Αντίθετα, οι επιτελείς του κ. Κ. Καραμανλή απαντούσαν ότι το μόνο μέλημα του
προέδρου αυτή την ώρα είναι να βρεθεί λύση στο θέμα της Παιδείας και να
επιστρέψουν οι μαθητές στα σχολεία. Μάλιστα, το πρωί, όταν πήρε την απόφαση,
είπε στους συνεργάτες του χτυπώντας το χέρι στο γραφείο: «Εγώ θα μεταφέρω την
αντιπαράθεση από τους δρόμους στη Βουλή». Όσο για τις επικρίσεις ότι «χτυπάει
το σαμάρι για να πονέσει ο γάιδαρος», τα κορυφαία στελέχη της Ν.Δ. απαντούν:
«Δεν φοβόμαστε τον Αβραμόπουλο. Η συσπείρωση του κόμματος ξεπερνά το 90% και
είναι μπετόν. Όποιος επιχειρήσει να διασπάσει αυτό το ισχυρό μέτωπο θα βρεθεί
αντιμέτωπος με τους δίκαια αγανακτισμένους ψηφοφόρους του κόμματος».

ΣΤΟ ΦΑΝΑΡΙ

Η αλήθεια, όμως, είναι ότι κάθε ημέρα που περνά η αγωνία στη Ν.Δ.
κλιμακώνεται. Οι πληροφορίες που φθάνουν στη Ρηγίλλης είναι ότι συνεργάτες του
δημάρχου διερευνούν τις διαθέσεις τοπικών στελεχών, ενώ ταυτόχρονα ο ίδιος ο
δήμαρχος συνομιλεί με προσωπικότητες που θα πλαισιώσουν το ευρωψηφοδέλτιό του.
Ταυτόχρονα ο κ. Δ. Αβραμόπουλος επιδιώκει κάθε ημέρα και μια εντυπωσιακή
εμφάνιση. 
Χθες πήγε στο Φανάρι, συναντήθηκε με τον Πατριάρχη, τον οποίο έχει προσκαλέσει
επισήμως στην Αθήνα, και με τις απαντήσεις που έδωσε στους δημοσιογράφους όχι
μόνο δεν διέψευσε ότι προχωρεί στην ίδρυση κόμματος, αλλά θόλωσε ακόμη
περισσότερο τα νερά. 
Όταν ρωτήθηκε εάν θα υποδεχθεί στις 2Ο Μαΐου τον Πατριάρχη στην Αθήνα ως
δήμαρχος ή ως αρχηγός κόμματος, απάντησε: «Η πόλις των Αθηνών, από πέρυσι, διά
στόματός μου είχε δημόσια προσκαλέσει τον Παναγιώτατο στην Αθήνα. 
Κάτι που πραγματοποιείται και μας καθιστά ιδιαίτερα ευτυχείς. 
Η πόλις τον υποδέχεται και βέβαια ο δήμαρχός της». Παλιά κοινοβουλευτικά
στελέχη, ερμηνεύοντας τη δήλωσή του, επισημαίνουν ότι βρίσκεται στην τελική
ευθεία για την ίδρυση κόμματος. «Τώρα πια», λένε, «θα είναι χειρότερα για τον
ίδιο εάν κάνει πίσω. Είναι μονόδρομος η ανακοίνωση της ίδρυσης κόμματος. Εάν
δεν ήταν σίγουρος, θα έπρεπε από τη Δευτέρα κιόλας να το είχε διαψεύσει, πριν
στρέψει εναντίον του ένα μεγάλο μέρος της Ν.Δ. 
Σε λίγο το ρήγμα που θα έχει δημιουργηθεί θα είναι αγεφύρωτο». Ο κ. Δ.
Αβραμόπουλος θα παραμείνει και σήμερα στην Κωνσταντινούπολη μαζί με τη σύζυγο
του και θα επισκεφθούν τους ναούς της πόλης.

Προβληματισμός επικρατεί και στο ΠΑΣΟΚ, εάν και επισήμως τα ηγετικά στελέχη
δηλώνουν ότι το θέμα Αβραμόπουλου αφορά μόνο τη συντηρητική παράταξη.
Διευκρινίζουν, επίσης, ότι δεν θα γίνουν διπλές εκλογές τον Ιούνιο, όπως
κάποιοι στη Ν.Δ. προβλέπουν, εάν ιδρύσει κόμμα ο κ. Δ. Αβραμόπουλος.

Είναι ενδεικτική η δήλωση του κ. Κ. Σκανδαλίδη, ο οποίος τόνισε: «Δεν μας
αφορούν οι κινήσεις του κ. Δ. Αβραμόπουλου. Δεν θα αλλάξουν κανέναν δικό μας σχεδιασμό».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16340N081</ED>
<ID>
ID:16570

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N08&aa=1</URL></REF>


Article

<CATEGORY>vin04</CATEGORY>

 <H2>«Θα βγει ενισχυμένος» λένε οι συνδικαλιστές
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Η ΚΙΝΗΣΗ του κ. Καραμανλή με την πρόταση δυσπιστίας κατά του υπουργού Παιδείας
που κατέθεσε στη Βουλή η Νέα Δημοκρατία, εκ των πραγμάτων δίνει πλέον τον τόνο
της κορύφωσης και όχι του νέου ξεκινήματος στις σημερινές πορείες μαθητών και
καθηγητών σε όλη τη χώρα, εφ' όσον είναι λίγο πολύ προκαθορισμένο με βάση τους
αριθμούς, τις δηλωμένες προθέσεις των βουλευτών, αλλά και το γεγονός ότι η
ψηφοφορία στη Βουλή θα είναι ονομαστική, ότι ο υπουργός Παιδείας όχι μόνο δεν
θα αντικατασταθεί, αλλά θα «ριζώσει» ύστερα απ΄ όλα αυτά στην καρέκλα της οδού
Μητροπόλεως και με τις «ευλογίες» της Βουλής, οπότε το μόνο που δεν θα κάνει
είναι ούτε ένα βήμα πίσω στη μεταρρύθμιση.

Ο πρόεδρος της Νέας Δημοκρατίας κ. Κ. Καραμανλής εξήγησε, μεταξύ άλλων, ότι
πήρε την προαναφερθείσα πρωτοβουλία «για να δώσει στη Βουλή το δικαίωμα να
προχωρήσει στην αντικατάσταση του κ. Αρσένη και έτσι να εκτονωθεί η μεγάλη και
επικίνδυνη κρίση στον χώρο της Παιδείας».

Και αν από πολιτική άποψη όλοι εκτιμούν ότι την κίνηση αυτή υπαγόρευσε στον κ.
Καραμανλή η ανασφάλεια που του προκάλεσε η εκφρασθείσα πρόθεση του δημάρχου
Αθηναίων κ. Δ. Αβραμόπουλου να δημιουργήσει νέο κόμμα, από την εκπαιδευτική
και συνδικαλιστική άποψη όλοι προσπαθούν να καταλάβουν γιατί ο κ. Καραμανλής
ακύρωσε με μια του κίνηση τη βάση τής επιχειρηματολογίας του κόμματος και των
συνδικαλιστών του. «Το Σάββατο θα γίνει η ψηφοφορία, λένε καθηγητές -
συνδικαλιστές και μη γελιόμαστε, ξέρουμε ότι ο Αρσένης όχι μόνο θα μείνει στη
θέση του, αλλά θα έχει βγει και ενισχυμένος. Μέχρι τώρα λέγαμε να παραιτηθεί
και να πάρει η κυβέρνηση πίσω τη μεταρρύθμιση. Από τη Δευτέρα, τι θα λέμε στον κόσμο;».

Ακόμα και η τελείως απλή και άδολη απάντηση, ότι η κίνηση Καραμανλή έγινε μόνο
και μόνο για το θέμα της Παιδείας και για κανέναν άλλο λόγο, φαντάζει «από
απελπιστικά ψεύτικη έως απίστευτα ανόητη», όπως υποστηρίζουν συνδικαλιστές της
Νέας Δημοκρατίας, επισημαίνοντας ότι «του έπεσε του Σημίτη το κοκαλάκι της
νυχτερίδας και ο Καραμανλής όχι μόνο το σήκωσε και του το έδωσε, αλλά
προσέφερε κι άλλο ένα στον Αρσένη».

Ύστερα απ΄ αυτά και ενώ όπως αναμενόταν ο αριθμός τών υπό κατάληψη σχολείων
αυξήθηκε, είναι γενική η αίσθηση ότι αν δεν συμβούν έκτροπα ή προβοκατόρικες
ενέργειες από τη Δευτέρα η κατάσταση θα εκτονωθεί.

«Το γεγονός αυτό, πάντως, η κυβέρνηση δεν σκοπεύει σε καμιά περίπτωση να το
επενδύσει με τον μανδύα της αλαζονείας του νικητή ­ όπως έλεγαν χθες το βράδυ
υψηλά ιστάμενα στελέχη της ­ όχι μόνο γιατί δεν έχει ψευδαισθήσεις, αλλά και
γιατί εκείνο που προέχει είναι να γίνει στη συνέχεια διάλογος, όπως και ο
ίδιος ο Πρωθυπουργός έχει επισημάνει, ώστε να εντοπισθούν τα σημεία της
μεταρρύθμισης που πρέπει να βελτιωθούν».

Η κυβέρνηση, ωστόσο, δεν έχει ακόμη προσδιορίσει τον τρόπο και τα όργανα μέσα
από τα οποία θα πραγματοποιηθεί ο διάλογος. Το σίγουρο, πάντως, είναι ότι δεν
θα πάρει μέρος στη συνεδρίαση του Εθνικού Συμβουλίου Παιδείας (ΕΣΥΠ), που θα
αρχίσει στο Ζάππειο αύριο το πρωί, με πρωτοβουλία του προέδρου του, καθηγητή
κ. Ι. Πανάρετου. Σημειωτέον ότι στη συνεδρίαση δεν θα λάβουν μέρος ούτε η Νέα
Δημοκρατία ούτε το ΚΚΕ ούτε πρυτάνεις ούτε πρόεδροι των Τεχνολογικών
Εκπαιδευτικών Ιδρυμάτων (ΤΕΙ). Θα είναι όμως ανάμεσα στους παρόντες εκπρόσωποι
του Συνασπισμού, του ΔΗΚΚΙ και των εκπαιδευτικών ομοσπονδιών.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16340N083</ED>
<ID>
ID:16652

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N08&aa=3</URL></REF>


Article

<CATEGORY>vin04</CATEGORY>

 <H2>«Δώρο για το ΠΑΣΟΚ η πράξη απόγνωσης του Καραμανλή»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΩΣ «ΔΩΡΟ», και μάλιστα αναπάντεχο, υποδέχθηκε ο Πρωθυπουργός Κώστας Σημίτης
την πρόταση μομφής κατά του υπουργού Παιδείας Γεράσιμου Αρσένη, που υπέβαλε η
Νέα Δημοκρατία. Ο κ. Σημίτης που πληροφορήθηκε λίγο πριν από την πτήση της
επιστροφής του από τη Μαδρίτη την σχετική πρωτοβουλία της Νέας Δημοκρατίας,
φέρεται να εκτίμησε ότι η πρόταση μομφής «θα δώσει την ευκαιρία να
επιβεβαιωθεί για άλλη μια φορά, μέσα σε διάστημα μικρότερο των τριών μηνών,
ότι η κυβερνητική πλειοψηφία παραμένει ενιαία και αδιαίρετη στο πλευρό της κυβέρνησης».

Συνεργάτες του Πρωθυπουργού ανέφεραν αργότερα, ότι η πρωτοβουλία της Νέας
Δημοκρατίας «αποτελεί πράξη απόγνωσης του κ. Καραμανλή» μπροστά στις
κυοφορούμενες εξελίξεις στην συντηρητική παράταξη, λόγω της κινητικότητας του
δημάρχου Αθηναίων Δημήτρη Αβραμόπουλου. Και ερμήνευαν την ενέργεια του κ.
Καραμανλή ως «απόπειρα να συσπειρώσει τους οπαδούς της Ν.Δ. γύρω από το κόμμα»
και παράλληλα «να αποδείξει ότι εκείνος ηγείται της παράταξης και ουδείς
μπορεί να τον αμφισβητήσει».

Μια άλλη, δευτερεύουσας σημασίας, εκτίμηση των συνεργατών του Πρωθυπουργού
ήταν χθες ότι «ο κ. Καραμανλής επιχειρεί επίσης να δέσει τα χέρια του
Πρωθυπουργού σε μια πιθανή απομάκρυνση ακόμη και διά της παραίτησης του
υπουργού Παιδείας Γερ. Αρσένη, ως διέξοδο στην κρίση».

Νωρίτερα, ο γραμματέας της Κεντρικής Επιτροπής του ΠΑΣΟΚ Κώστας Σκανδαλίδης
είχε χαρακτηρίσει την κίνηση Καραμανλή «ύψιστο δείγμα ανευθυνότητας» και
«θεατρική κίνηση» και είχε δηλώσει ότι η πρόταση μομφής χρησιμοποιήθηκε από
τον πρόεδρο της Ν.Δ. «για να λύσει προβλήματα που αφορούν την προσωπική του
πορεία (...) και τους προβληματισμούς για το αν η αξιωματική αντιπολίτευση
έχει τη δυνατότητα να αποτελέσει μια εναλλακτική πρόταση εξουσίας».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16340N091</ED>
<ID>
ID:16571

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N09&aa=1</URL></REF>


Article

<CATEGORY>vin04</CATEGORY>

 <H5>Με φανερή ψηφοφορία σήμερα ή αύριο βράδυ
</H5><H2>«Βρώμικο παιχνίδι εις βάρος της νεολαίας»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ - ΔΗΜΗΤΡΗΣ ΤΖΑΘΑΣ</AUTHOR>

ΤΟ ΘΕΡΜΟΜΕΤΡΟ ανέβηκε χθες το μεσημέρι στη Βουλή, όταν έγινε γνωστή η πρόταση
των 90 βουλευτών της Ν.Δ. Άρχισε τότε να αναπτύσσεται μία μεγάλη κινητικότητα
στην αίθουσα, ενώ έξω από αυτήν ο υπουργός παρά τω Πρωθυπουργώ, Κώστας
Γείτονας, και ο γραμματέας της Κοινοβουλευτικής Ομάδας του ΠΑΣΟΚ Νίκος
Ακριτίδης ενημέρωναν τους βουλευτές της πλειοψηφίας.

Η απάντηση του υπουργού Προεδρίας Αλέκου Παπαδόπουλου στον αρχηγό της Ν.Δ.,
που είχε καταθέσει την πρόταση δυσπιστίας για τον υπουργό Παιδείας Γεράσιμο
Αρσένη, ήταν σκληρή.

ΚΑΤΑ ΤΗΣ ΟΜΑΛΟΤΗΤΑΣ

Ο υπουργός, σε υψηλούς τόνους, θυμίζοντας εποχές του «παλιού ΠΑΣΟΚ» και
χειροκροτούμενος θερμά από τους παρισταμένους βουλευτές του κυβερνώντος
κόμματος, είπε: «Καλοδεχούμενη η πρόταση. Να αρχίσει σήμερα η συζήτηση. Η
πρόταση δυσπιστίας είναι μία κίνηση της Ν.Δ. κατά της ομαλότητας, ενάντια στη
δημοκρατική νομιμότητα, ενάντια στην προσπάθεια της κυβέρνησης για μια σωστή
Παιδεία». Επακολούθησε πανδαιμόνιο. Οι βουλευτές του ΠΑΣΟΚ χειροκροτούσαν και
οι βουλευτές της Ν.Δ. διαμαρτύρονταν φωνάζοντας και διακόπτοντας τον ομιλητή.
Με δυσκολία κατάφερε ο πρόεδρος του Σώματος, Απόστολος Κακλαμάνης να επιβάλει
την τάξη. «Πίσω από την πρότασή σας», συνέχισε ο κ. Παπαδόπουλος, «κρύβεται
μια βαθύτατη υποκρισία που υπακούει σε μια λογική όξυνσης και σε μια
προσπάθεια δημιουργίας κάποιων μικροκομματικών ωφελημάτων. Και βεβαίως είναι
μια απάντηση για τα διαφαινόμενα εσωτερικά προβλήματα του χώρου της Δεξιάς.
Έχετε κατεβάσει χαμηλά το επίπεδο του πολιτικού αγώνα στην Ελλάδα».

Η τοποθέτηση του υπουργού προκάλεσε την αντίδραση του αρχηγού της Ν.Δ., ο
οποίος σε ήρεμο ύφος δήλωσε πως λυπάται γιατί «ένα συνταγματικό δικαίωμα που
παρέχεται για τη συζήτηση σε μια ελεύθερη κοινωνία γίνεται αντικείμενο τέτοιας
διαστροφής, τέτοιου καταντήματος».

ΓΥΡΙΣΕ ΤΗΝ ΠΛΑΤΗ

Ο κ. Καραμανλής γύρισε την πλάτη και πήρε τον δρόμο να βγει από την αίθουσα.
Στην αρχή τον συγκράτησε ο πρόεδρος του Σώματος, ο οποίος του είπε να
περιμένει να του ανακοινώσει την απόφαση του προεδρείου. Ο κ. Καραμανλής
κοντοστάθηκε στο μέσον της αίθουσας, οπότε σηκώθηκε από τη θέση ο υπουργός
Δικαιοσύνης Ευάγγελος Γιαννόπουλος και του φώναξε: «Πού πάτε; Είναι
συμπεριφορά αυτή;».

Ο αρχηγός της Ν.Δ., φανερά ενοχλημένος από την αντίδραση του κ. Γιαννόπουλου,
γύρισε την πλάτη και βγήκε από την αίθουσα, ενώ αμέσως μετά άρχισε μία
διαδικαστική συζήτηση για το αν θα διαρκέσει δύο ή τρεις ημέρες η όλη
διαδικασία. Αργότερα, ο κ. Καραμανλής έκανε λόγο σε δηλώσεις του για
«αδιάλλακτη θέση της κυβέρνησης, απώλεια επαφής με την πραγματικότητα και για
λάδι στη φωτιά που έριξε ο υπουργός Παιδείας, ο οποίος και είναι ηθικός
αυτουργός της κρίσης». Στις δηλώσεις αυτές απάντησε ο κ. Αρσένης τονίζοντας:
«Είναι βρώμικο παιχνίδι εις βάρος της νεολαίας αυτό που παίζει η Ν.Δ. και έχει
προσωπική ευθύνη. Αλλά να ξέρει ότι είναι οι τελευταίες ημέρες της κρίσης στην Παιδεία».

ΚΑΤΑ ΤΟΥ ΥΠΟΥΡΓΟΥ

Για τη χθεσινή τακτική της Ν.Δ. οι απόψεις και οι ερμηνείες «έπεφταν» στη
Βουλή η μία μετά την άλλη. «Αν θέλαμε να ρίξουμε την κυβέρνηση δεν θα κάναμε
πρόταση δυσπιστίας κατά υπουργού», ήταν η απάντηση του κοινοβουλευτικού
εκπροσώπου της Ν.Δ. Δημήτρη Σιούφα, στην ερώτηση «γιατί η πρόταση δυσπιστίας
απευθύνθηκε στον υπουργό και όχι στην κυβέρνηση».

«Όμως θεωρούμε υπεύθυνο τον κ. Αρσένη και θέλουμε να λυθεί το μεγάλο πρόβλημα
που έχει δημιουργηθεί στην Παιδεία», πρόσθεσε. «Θέλουμε να μάθει ο ελληνικός
λαός ότι τη βασική ευθύνη την έχει όλο το ΠΑΣΟΚ και κυρίως ο Πρωθυπουργός».
Συνεργάτης του κ. Καραμανλή προχωρούσε την ερμηνεία... «Ο Καραμανλής είναι
αποφασισμένος, δεν θα κάνει πίσω με τίποτα. Ξέρει πως κάποιοι τον περιμένουν
στη γωνία, δεν θα τους τη χαρίσει. Εκεί που νόμιζε η κυβέρνηση ότι θα περάσει
αβρόχοις ποσί τις κινητοποιήσεις των μαθητών, τώρα θα δεχθεί ένα συνεχές
σφυροκόπημα», σημείωσε.

Στο ίδιο θέμα αναφέρθηκε και άλλος συνεργάτης του προέδρου της Ν.Δ., ο οποίος
και σχολίασε ότι «ο Καραμανλής έπρεπε να κάνει μία κίνηση». Και «την έκανε με
επιτυχία», προσθέτοντας ότι «έκανε λάθος ο κ. Σημίτης αν νόμιζε ότι θα
φορτώσει την ιστορία μόνο στον υπουργό του». Με την κίνηση αυτή «το βάρος το
παίρνει πάνω του ο ίδιος ο Πρωθυπουργός». Αντίθετη, πάντως, γνώμη διατύπωναν
και άλλες ερμηνείες έδιναν κυβερνητικοί παράγοντες. Ο υπουργός Βορείου Ελλάδος
Γιάννης Μαγκριώτης, δήλωνε χαρακτηριστικά ότι «η κίνηση Καραμανλή συσπειρώνει
το ΠΑΣΟΚ γύρω από τον Πρωθυπουργό, αλλά και τον υπουργό Παιδείας,
πετυχαίνοντας έτσι το αντίθετο αποτέλεσμα από εκείνο που ήθελε ο κ.
Καραμανλής». Ανάλογο ήταν και το σχόλιο στενού συνεργάτη του υπουργού Παιδείας
Γεράσιμου Αρσένη, ενώ το κλίμα στην «εκσυγχρονιστική πτέρυγα» ήταν πολύ θετικό
για τον Πρωθυπουργό. «Και μόνον ότι δεν έκανε χρήση του δικαιώματος του 48ώρου
που του δίνει ο κανονισμός, αυτό είναι μία πρώτη νίκη που θα ολοκληρωθεί με
την υπερψήφιση της κυβέρνησης το βράδυ της Παρασκευής».

ΜΕ ΟΝΟΜΑΣΤΙΚΗ και φανερή ψηφοφορία, η οποία θα διεξαχθεί το νωρίτερο σήμερα
στις 12 το βράδυ και το αργότερο τα μεσάνυχτα του Σαββάτου, θα ολοκληρωθεί η
συζήτηση στη Βουλή για την πρόταση δυσπιστίας κατά του υπουργού Παιδείας
Γεράσιμου Αρσένη που κατέθεσε χθες η Νέα Δημοκρατία. Είναι η πρώτη φορά, από
τη μεταπολίτευση μέχρι σήμερα, όπως δήλωσε χθες ο κοινοβουλευτικός εκπρόσωπος
της Ν.Δ. κ. Δημήτρης Σιούφας, που κατατίθεται παρόμοια πρόταση δυσπιστίας κατά
μέλους της κυβέρνησης. Ανάλογη πρόταση, που στρεφόταν όμως κατά προσώπου -
μέλους του Κοινοβουλίου είχε συζητηθεί στην Ολομέλεια την άνοιξη του 1985 και
αφορούσε τον τότε Α' αντιπρόεδρο της Βουλής Μ. Στεφανίδη ο οποίος προήδρευε
κατά τη διαδικασία της εκλογής του Προέδρου της Δημοκρατίας. Σύμφωνα με το
Σύνταγμα και τον Κανονισμό της Βουλής, η συζήτηση δεν παρατείνεται πέρα από
τρεις ημέρες από την έναρξή της και ολοκληρώνεται με την ψηφοφορία η οποία
μπορεί να αναβληθεί για 48 ώρες εάν το ζητήσει η κυβέρνηση.

Η πρόταση γίνεται δεκτή μόνο εάν εγκριθεί από την απόλυτη πλειοψηφία του όλου
αριθμού των μελών της Βουλής, δηλαδή τουλάχιστον από 151 βουλευτές.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16340N092</ED>
<ID>
ID:16616

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N09&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Δεν προσφέρει στην Παιδεία
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

ΠΕΡΙΣΣΟΤΕΡΟ με προσπάθεια επίλυσης εσωκομματικών προβλημάτων παρά με αγαθή
πρόθεση την αντιμετώπιση του υπαρκτού ζητήματος της Παιδείας και των
ανησυχητικών πλέον παρενεργειών του μοιάζει η (αιφνιδιαστική) κίνηση του κ.
Καραμανλή να καταθέσει πρόταση μομφής κατά του υπουργού Παιδείας.

Ο κ. Καραμανλής μπροστά στον (ορατό) κίνδυνο κομματικής και προσωπικής
αποδυνάμωσης από τις πρωτοβουλίες και φιλοδοξίες του κ. Αβραμόπουλου, επέλεξε
την Παιδεία ως μέσον συσπείρωσης της εκλογικής και κοινοβουλευτικής του βάσης
χωρίς να έχει να προσφέρει κάτι το ουσιαστικότερο για την επίλυση του
προβλήματος της Παιδείας.

Γιατί επί της ουσίας δεν έχει να προσθέσει τίποτε περισσότερο απ' όσα είπε και
έκανε στη Βουλή μόλις πριν από τέσσερις ημέρες στη συζήτηση προ ημερησίας διατάξεως.

Κατά συνέπεια, το κίνητρό του είναι διαφορετικό απ' αυτό που ψευδεπίγραφα
προβάλλεται με την πρόταση μομφής, η οποία πάντως επενεργεί ευεργετικά στο
κυβερνητικό στρατόπεδο με τα τόσα εσωτερικά προβλήματα.

Έτσι η (τριήμερη) συζήτηση στη Βουλή με το δεδομένο κλίμα και τις δεδομένες
νοοτροπίες θα πολώσει πάλι τα πράγματα με την κυβέρνηση και την αντιπολίτευση
οχυρωμένες στις θέσεις τους. Και θα επιτείνει τα αδιέξοδα σε μια φάση που
απαιτούνται ουσιαστικές κινήσεις εκτόνωσης από όλες τις πλευρές πριν φθάσουμε
σε ανεξέλεγκτες καταστάσεις.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16340N093</ED>
<ID>
ID:16657

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N09&aa=3</URL></REF>


Article

<CATEGORY>vin04</CATEGORY>

 <H5>Η Ολυμπιακή δεν χρειάζεται «αναταράξεις»
</H5><H2>30 ΕΡΩΤΗΣΕΙΣ
</H2><H2>ΓΕΩΡΓΙΟΣ ΖΥΓΟΓΙΑΝΝΗΣ
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

ΓΕΝΝΗΘΗΚΕ: Στα ορεινά Άγραφα Καρδίτσας.

ΜΕΓΑΛΩΣΕ: Στο χωριό και την πόλη.

ΣΠΟΥΔΑΣΕ: Οικονομικές επιστήμες σε Ελλάδα-εξωτερικό.

ΔΕΝ ΞΕΧΝΑ: Την αθωότητα των παιδικών χρόνων.

ΝΟΣΤΑΛΓΕΙ: Τα όρη και τα βουνά.

ΕΛΠΙΖΕΙ: Στα παιδιά όλου του κόσμου.

ΤΟΝ ΣΥΓΚΙΝΕΙ: Η ειλικρίνεια των συνομιλητών του.

ΑΠΕΧΘΑΝΕΤΑΙ: Το ψέμα και την υποκρισία.

Η Ολυμπιακή Αεροπορία δεν θα μπορέσει να αντέξει τις συνεχείς
«αναταράξεις», λέει ο νέος πρόεδρος του εθνικού αερομεταφορέα κ. Γεώργιος
Ζυγογιάννης, που ανέλαβε καθήκοντα πριν από λίγες μέρες. Ο ίδιος θεωρεί τις
τελευταίες οικονομικές διεκδικήσεις μερίδας εργαζομένων της Ο.Α. «εκτός τόπου
και χρόνου» και επισημαίνει ότι υπό αυτές τις συνθήκες η εταιρεία οδηγείται σε κλείσιμο.

ΕΡ.: Από την Τράπεζα Κεντρικής Ελλάδος στο πηδάλιο της Ολυμπιακής Αεροπορίας;

ΑΠ.: Ο καπετάνιος στη φουρτούνα φαίνεται.

ΕΡ.: Η νέα κρίση που συνέπεσε με την ανάληψη των καθηκόντων σας, θα ξεπεραστεί;

ΑΠ.: Με τη συνεργασία και τη δουλειά όλων μας.

ΕΡ.: Πώς βλέπετε το μέλλον της εταιρείας;

ΑΠ.: Υπάρχει βιώσιμη προοπτική.

ΕΡ.: Θα καταφέρει να βρει τον δρόμο της;

ΑΠ.: Δεν έχει άλλη διέξοδο.

ΕΡ.: Θα αντέξει στον ανταγωνισμό;

ΑΠ.: Αντέχει και θα αντέξει για χρόνια.

ΕΡ.: Από τι πάσχει σήμερα η Ο.Α.;

ΑΠ.: Από ηρεμία.

ΕΡ.: Τι δεν χρειάζεται;

ΑΠ.: Αναταράξεις.

ΕΡ.: Τι θα πρέπει να αποφύγει;

ΑΠ.: Τις κινήσεις που συνθέτουν εικόνα αναξιοπιστίας.

ΕΡ.: Το νέο πρόγραμμα εξυγίανσης θα φέρει αποτελέσματα;

ΑΠ.: Θα φανούν όταν ολοκληρωθεί.

ΕΡ.: Θα χρειαστεί η λήψη και νέων μέτρων;

ΑΠ.: Δεν νομίζω.

ΕΡ.: Τι έχετε να πείτε για τις περικοπές δρομολογίων;

ΑΠ.: Αναγκαιότητα για ελαχιστοποίηση των απωλειών και αξιοπρεπή εξυπηρέτηση
των επιβατών.

ΕΡ.: Κάποιοι μιλούν για σχέδια απαξίωσης. Το συμμερίζεστε;

ΑΠ.: Συμμερίζομαι μόνο το πρόγραμμα εξυγίανσης.

ΕΡ.: Πώς είδατε τις τελευταίες οικονομικές απαιτήσεις μερίδας εργαζομένων της Ο.Α.;

ΑΠ.: Εκτός τόπου και χρόνου.

ΕΡ.: Θα μπορέσει να ορθοποδήσει έτσι η εταιρεία;

ΑΠ.: Ποτέ. Την οδηγούν σε κλείσιμο.

ΕΡ.: Οι νέες προσλήψεις προσωπικού θα γίνουν εγκαίρως;

ΑΠ.: Ήδη δημοσιοποιήθηκε προκήρυξη για τεχνικούς εδάφους.

ΕΡ.: Το ΑΣΕΠ θα το επιτρέψει;

ΑΠ.: Ναι, το πιστεύουμε. Γιατί όχι;

ΕΡ.: Μήπως η Ο.Α. θα έπρεπε να απεμπλακεί από αυτές τις διαδικασίες;

ΑΠ.: Ναι, αν θέλουμε τους ίδιους κανόνες παιχνιδιού με τις ανταγωνίστριες εταιρείες.

ΕΡ.: Οι παρούσες συνθήκες ευνοούν την ένταξή της σε συμμαχίες;

ΑΠ.: Το αμέσως επόμενο διάστημα.

ΕΡ.: Η παραχώρηση μόνο του μάνατζμεντ σε ξένους δεν κρύβει κινδύνους;

ΑΠ.: Ερώτηση μόνο για τον μέτοχο.

ΕΡ.: Πότε βλέπετε να «κλείνει» ο ισολογισμός του 1997;

ΑΠ.: Από ώρα σε ώρα.

ΕΡ.: Θα είναι μεγάλο το «άνοιγμά» του;

ΑΠ.: Διψήφιο νούμερο.

ΕΡ.: Πότε έρχονται τα νέα Airbus;

ΑΠ.: Μέχρι τέλους του μήνα.

ΕΡ.: Με τα καινούργια Boeing τι θα γίνει;

ΑΠ.: Σύντομα οι οριστικές αποφάσεις παραλαβής τους.

ΕΡ.: Θα φτάσει εγκαίρως στα Σπάτα η Ο.Α.;

ΑΠ.: Αμφιβάλλετε;

ΕΡ.: Τα έργα μετεγκατάστασης πότε αναμένεται να ξεκινήσουν;

ΑΠ.: Τους επόμενους μήνες με την επιλογή του συμβούλου μετεγκατάστασης.

ΕΡ.: Με ποια εταιρεία ταξιδεύετε συνήθως;

ΑΠ.: Μόνο με την Ο.Α.

ΕΡ.: Ποιες ζηλεύετε;

ΑΠ.: Τις υγιείς ευρωπαϊκές.

ΕΡ.: Στους επιβάτες που ταλαιπωρούνται τι λέτε;

ΑΠ.: Θα αποζημιωθούν σύντομα βλέποντας το νέο πρόσωπό μας και την εξυπηρέτησή τους.

ΕΡ.: Στους εργαζόμενους της Ο.Α.;

ΑΠ.: Θα προχωρήσουμε μαζί για την Ο.Α. του 21ου αιώνα.

ΕΡ.: Στους εκπροσώπους του τουριστικού κλάδου που ανησυχούν;

ΑΠ.: Δεν αργεί η επόμενη μέρα.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16340N101</ED>
<ID>
ID:16568

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N10&aa=1</URL></REF>


Article

<CATEGORY>vin06</CATEGORY>

 <H5>ΔΙΕΥΚΡΙΝΙΣΕΙΣ ΑΡΣΕΝΗ ΓΙΑ ΤΙΣ ΧΑΜΕΝΕΣ ΩΡΕΣ
</H5><H2>Σεπτέμβριο οι εξετάσεις σε υπό κατάληψη σχολεία
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ - ΔΗΜΗΤΡΗΣ ΤΖΑΘΑΣ</AUTHOR>

Ελπίδα ότι δεν θα χάσουν τη χρονιά τους οι μαθητές που συνεχίζουν τις
καταλήψεις έδωσε χθες στη Βουλή ο υπουργός Παιδείας Γεράσιμος Αρσένης, ο
οποίος με έμφαση είπε ότι η μεταρρύθμιση δεν είναι έργο του υπουργού αλλά της κυβέρνησης.

Η ΚΙΝΗΣΗ αυτή ­ παρουσία του Πρωθυπουργού ­ χαρακτηρίσθηκε από βουλευτές του
ΠΑΣΟΚ ως πρόταση για εξομάλυνση της κατάστασης στην Παιδεία και από βουλευτές
της Ν.Δ. ως προσπάθεια αντιπερισπασμού στην πρόταση δυσπιστίας εναντίον του.
Πάντως, η συζήτηση που ξεκίνησε χθες με την προοπτική, όπως πίστευαν όλοι οι
βουλευτές, ότι θα ακολουθήσει μάχη αντιπολίτευσης - κυβέρνησης, ήταν «μία από
τα ίδια» μ' αυτήν της προ ημερησίας διατάξεως που έγινε την περασμένη Δευτέρα.
Και αυτό συνέβη παρά το ότι υπήρξαν στιγμές έντασης και ανταλλάχθηκαν, σε
ορισμένες περιπτώσεις, βαρείς χαρακτηρισμοί. Σύμφωνα με τις διευκρινίσεις που
έδωσε αργότερα στους δημοσιογράφους ο υπουργός Παιδείας Γεράσιμος Αρσένης, η
κυβέρνηση εξετάζει το ενδεχόμενο για τους μαθητές των σχολείων, που λόγω των
καταλήψεων έχουν περάσει το όριο των απουσιών και βρίσκονται στην «κόκκινη
γραμμή», να ισχύσουν οι εξής ρυθμίσεις:

1 Για την Α' και Β' Λυκείου να επιμηκυνθεί η σχολική χρονιά τον Ιούνιο,
όπως ορίζει ο νόμος, που αναφέρει ότι για κάθε ημέρα κατάληψης προστίθεται μία
ημέρα διδασκαλίας. Και, επιπλέον, παρέχεται το δικαίωμα συμμετοχής στις
εξετάσεις τον Σεπτέμβριο.

2 Για την Γ' Λυκείου να δοθεί η δυνατότητα στους μαθητές να λάβουν
μέρος κανονικά στις Γενικές Εξετάσεις του Ιουνίου και να επιστρέψουν στα
σχολεία για να δώσουν τις απολυτήριες εξετάσεις τους το αργότερο μέχρι τις 10
Αυγούστου. Το ίδιο είχε γίνει και το 1991 επί Σουφλιά.

Ο υπουργός Παιδείας υποστήριξε ότι ήδη υπάρχουν ορισμένα σχολεία τα οποία
έχουν περάσει, εξαιτίας των καταλήψεων, το όριο των χαμένων ωρών διδασκαλίας
που μπορεί να αναπληρωθούν. Δεν έδωσε στοιχεία για τον αριθμό αυτών των
σχολείων και τόνισε ότι κάθε μέρα κατάληψης θα προστίθενται και νέα σχολεία
που θα περνάνε την «κόκκινη γραμμή».

Η χθεσινή πρόταση μομφής της Ν.Δ. δεν ήταν «κεραυνός εν αιθρία». Αντίθετα,
αποτελεί το επιστέγασμα ενεργειών της αξιωματικής αντιπολίτευσης που έχουν
ξεκινήσει τους τελευταίους μήνες με επερωτήσεις, επίκαιρες ερωτήσεις, δύο
συζητήσεις προ ημερησίας διατάξεως και την κατάθεση μίας πρότασης νόμου για
την Παιδεία. Αίσθηση, πάντως, προκάλεσε χθες το απόγευμα ότι ενώ ο αρχηγός της
Ν.Δ. είχε κατηγορήσει από το μεσημέρι τον υπουργό Παιδείας, καταθέτοντας
μάλιστα πρόταση δυσπιστίας εναντίον του, εν τούτοις αποχώρησε από την
Ολομέλεια τη στιγμή που ανέβηκε στο βήμα ο κ. Αρσένης.

Από την αίθουσα αποχώρησε αργότερα και ο Πρωθυπουργός, όταν έκλεισε ο πρώτος
κύκλος των ομιλιών των βουλευτών των δύο μεγαλυτέρων κομμάτων, ενώ σχολιάστηκε
ιδιαίτερα η τοποθέτηση του πρώην υπουργού Παιδείας Βασίλη Κοντογιαννόπουλου, ο
οποίος τάχθηκε κατά της πρότασης δυσπιστίας την οποία κατέθεσε η Ν.Δ.

Η χθεσινή συζήτηση διανθίστηκε με την προσπάθεια του υπουργού Παιδείας
Γεράσιμου Αρσένη να οξύνει τα εσωκομματικά προβλήματα της Ν.Δ., κάνοντας λόγο
για διαγραφές υπουργών Παιδείας (Γιώργου Σουφλιά, Βασίλη Κοντογιαννόπουλου και
του γραμματέα του τομέα της Παιδείας, Στέφανου Μάνου), με τις καταγγελίες για
«τον ιό που κατέλαβε, λόγω Αβραμόπουλου, τον κ. Καραμανλή», με τις κατηγορίες
στο ΚΚΕ και με την άποψή του ότι «έκανε γκάφα η Ν.Δ.». Στο ίδιο μήκος κύματος
κινήθηκαν οι βουλευτές του ΠΑΣΟΚ κ.κ. Δ. Γεωργακόπουλος και Χρ. Ροκόφυλλος,
ενώ οι εισηγητές της Ν.Δ. κυρία Άννα Ψαρούδα-Μπενάκη και κ. Γιώργος Καλός
τόνισαν ότι «ο υπουργός δεν έχει επίγνωση».

«Ας μας αξιώσει ο Θεός να μην ξαναδούμε τέτοιες σκηνές στα σχολεία», είπε
χαρακτηριστικά η πρώην υπουργός, ζητώντας από τον Πρωθυπουργό να αποσύρει τον
κ. Αρσένη από την κυβέρνηση.

Το ΚΚΕ και ο ΣΥΝ δήλωσαν χθες ότι θα ψηφίσουν υπέρ της πρότασης δυσπιστίας
κατά του υπουργού, ενώ το ΔΗΚΚΙ θα εξαρτήσει τη στάση του από την πορεία της
συζήτησης. Ο βουλευτής του ΚΚΕ Θανάσης Τασούλας κατηγόρησε τον υπουργό ότι
«ακολουθεί μεθόδους χαφιεδισμού». Ο βουλευτής του ΣΥΝ, Πέτρος Κουναλάκης, είπε
ότι «χρειάζεται, επιτέλους, εθνικός διάλογος για την Παιδεία». Και ο βουλευτής
του ΔΗΚΚΙ Τάσος Ιντζές τόνισε ότι «η Παιδεία και η κοινωνία δεν προχωρούν με αστυφύλακες».

Η συζήτηση θα συνεχισθεί απόψε και το πιθανότερο και αύριο, λόγω των δεκάδων
βουλευτών ­ περισσότεροι από 125 ­ που δήλωσαν ότι θα μιλήσουν.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16340N112</ED>
<ID>
ID:16583

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N11&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Επέστρεφε...
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΕΙΝΑΙ μεσημέρι, το μωρό μου κοιμάται γαληνεμένο, ένας πολεμιστής-Αϊνστάιν που
ξεκουράζεται μετά τη μάχη ­ τα δώρα και τις αγκαλίτσες, τις εντυπώσεις και τα
φιλάκια. Αφήνομαι στην απόλυτη ησυχία του σπιτιού μου, κοιτάω γύρω μου και δε
βρίσκω ίχνος εφημερίδας, από τη γωνία της νέας κορνίζας ξεφεύγει ένα χαμόγελο,
κάνει βόλτα στους τοίχους και στο λαιμό μου με την άνεση του ιδιοκτήτη, έτσι
είναι αυτά τα χαμόγελα υποθέτω, βρίσκονται όπου θέλουν ­ κι όπου τα θέλουν οι
άλλοι ­, έπειτα, όμως, αυτό το χαμόγελο πλησιάζει στο αυτί μου, νομίζω ότι θα
με φιλήσει, αυτό μου ψιθυρίζει ειρωνικά «είσαι ευτυχισμένη ­ πρόσεχε, κορίτσι μου»...

Κι έτσι ξαφνικά, φοβάμαι ­ παράλογα ίσως κι εντελώς άδικα, φοβάμαι. Κοιτώ πάλι
γύρω μου, το χαμόγελο δε βρίσκεται πουθενά, ούτε στην κορνίζα ούτε στα βιβλία
μου που έχουν παραταχθεί παντού ούτε καν στο κρεβάτι μου. Ο ουρανός έχει
σκοτεινιάσει τόσο που μοιάζει νύχτα, αλλά η βροχή δε λέει να έρθει ­ κι εγώ
νιώθω χαμένη...

Με την έμπνευση αυτού που ξέρει πώς είναι να πνίγεσαι, ορμάω στο δωμάτιο της
Άννας ­ η κόρη μου εξακολουθεί να κοιμάται, αναπνέει ήρεμη και ικανοποιημένη. 
Μένω εκεί και την κοιτάω μέχρι να ξυπνήσει ­ και τότε την ντύνω («βάζουμε τις
μπουφανάρες μας», λέει), μπαίνουμε στο αυτοκίνητο και πάμε στο ψιλικατζίδικο,
αγοράζω όλες τις εφημερίδες και γυρνάμε σπίτι, το βραδάκι παίρνω το τηλέφωνο
αγκαλιά, «ενημερώνομαι»...

Επιτέλους, παίρνω μια βαθιά ανάσα, θυμάμαι το φόβο αλλά τον έδιωξα, κοιτάω τον
καθρέφτη ­ κάτι μου θυμίζει αυτό το βλέμμα ­ κι ανάβω τσιγάρο, κάνω μεταβολή
απότομη και το βλέπω: το χαμόγελο του Μάγου έχει επιστρέψει, έτσι, σαν να μην
έφυγε ποτέ. «Όλα καλά;», με ρωτά. 
«Ναι, όπως πάντα», απαντώ ­ και δε λέω κουβέντα για την εξαφάνισή του.

Οι Μάγοι δεν ξέρουν από φόβους...
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16340N113</ED>
<ID>
ID:16654

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N11&aa=3</URL></REF>


Article

<CATEGORY>vin06</CATEGORY>

 <H5>ΟΙ ΔΗΛΩΣΕΙΣ ΑΡΣΕΝΗ ΟΤΙ ΘΑ ΧΑΘΕΙ Η ΧΡΟΝΙΑ ΚΑΙ Η ΑΠΑΝΤΗΣΗ ΤΗΣ ΟΛΜΕ ΟΞΥΝΑΝ ΤΗΝ ΚΑΤΑΣΤΑΣΗ
</H5><H5>Επεισόδια σε Γιάννινα, Λάρισα και Ηράκλειο
</H5><H5>Το συλλαλητήριο στη Θεσσαλονίκη
</H5><H2>Στους δρόμους η Παιδεία αναστενάζει...
</H2><H2></H2>
<AUTHOR>ΝΙΚΟΣ ΜΑΣΤΟΡΑΣ - ΠΡΟΚΟΠΗΣ ΓΙΟΓΙΑΚΑΣ</AUTHOR>

Σε μια κλωστή κρέμεται σήμερα η κατάσταση στην Παιδεία. Το πανεκπαιδευτικό
συλλαλητήριο εξελίσσεται από το πρωί στην Αθήνα και τις πρωτεύουσες νομών, σε
κλίμα έντασης και απρόβλεπτη κατάληξη.

Η ΕΝΤΑΣΗ μεγάλωσε χθες ύστερα από τη δήλωση Αρσένη ότι πολλοί καταληψίες
χάνουν τη χρονιά, στην οποία, πάντως, η ΟΛΜΕ απάντησε ότι δεν μπορεί νομικά να
εφαρμοστεί, παρά έγινε για να τρομοκρατήσει τους μαθητές. Αποτέλεσμα ήταν οι
πλέον κινητοποιημένοι εκ των μαθητών να γίνουν πιο επιθετικοί, οι καταλήψεις
να ξεπεράσουν τις 520 πανελλαδικά (κατά την ΟΛΜΕ εγγίζουν τις 1.000) και να
δημιουργηθούν οι εντονότερες έως τώρα μικροσυμπλοκές μαθητών-οδηγών στα μπλόκα
που έγιναν πάλι χθες στους δρόμους.

Στα Ιωάννινα ο εκνευρισμός ήταν τόσος, ώστε ένας οδηγός παρ' ολίγον να
τραβήξει καραμπίνα (!), ενώ χαστούκια από οδηγούς σε μαθητές, αλλά και αυγά
και γιαούρτια από μαθητές σε οδηγούς, έπεσαν σε αρκετούς δρόμους της Αθήνας
και της επαρχίας. Μάλιστα, μία δημοσιογράφος τραυματίστηκε όταν οδηγός
επιχείρησε να κάνει απότομα όπισθεν για να διαφύγει από μπλόκο.

Και βέβαια, ούτε χθες έλειψαν οι αψιμαχίες μεταξύ γονέων και μαθητών σε πολλά
σχολεία σε όλη τη χώρα. Ως προϊόν αυτής της έντασης, εκφράζονταν χθες από
πολλές πλευρές φόβοι για επεισόδια στη διάρκεια της σημερινής ημέρας, αφού
κάθε τυχαίο περιστατικό είτε η δράση τών ­ συνηθισμένων να παρεισφρέουν σε
μαθητικές πορείες ­ «γνωστών-άγνωστων», μπορεί πλέον να προκαλέσει
ανεξέλεγκτες παρεκτροπές. Ας ελπίσουμε όμως ότι θα επικρατήσει η ψυχραιμία.
Στο θέμα των ποινικών διώξεων για τις καταλήψεις, παρενέβη χθες και η
Εισαγγελία Εφετών Αθήνας. Ο προϊστάμενος κ. Λ. Καράμπελας ανέθεσε στον
εισαγγελέα Εφετών κ. Ι. Γαβρίλη την εποπτεία των προκαταρκτικών εξετάσεων που
έχουν ήδη διαταχθεί.

Στην Αθήνα, μπλόκα έγιναν χθες στη Λεωφ. Αλεξάνδρας, στο ύψος της Αστυνομικής
Διεύθυνσης, στην Αχαρνών, στη Λεωφ. Δημοκρατίας στα Μελίσσια, στη διασταύρωση
Θηβών και Ιεράς Οδού, στη Μαρασλή, στο κέντρο, στους Αγ. Αναργύρους, στην
Κύμης στη Ν. Ιωνία και στην Κηφισίας, στο Μαρούσι. Εντονότερα επεισόδια
συνέβησαν στα μπλόκα της Αλεξάνδρας και της Θηβών. Στο πρώτο, οδηγοί
προσπάθησαν να μετακινήσουν τα θρανία και κάποιος χαστούκισε μαθήτρια, με
αποτέλεσμα να έρθουν στα χέρια με μαθητές, οι οποίοι μάλιστα εκσφενδόνισαν
γιαούρτια και αυγά εναντίον περαστικών. Στη Θηβών, τα ίδια σκηνικά
επαναλήφθηκαν, είχαν όμως χειρότερη κατάληξη όταν μία οδηγός που προσπάθησε να
διασπάσει το μπλόκο και φοβήθηκε γιατί οι μαθητές χτυπούσαν το αυτοκίνητό της,
έκανε απότομα όπισθεν. Δεν είχε δει όμως ότι πίσω από το Ι.Χ. βρίσκονταν
δημοσιογράφοι και καμεραμέν, με αποτέλεσμα να τραυματιστεί στο πόδι ­ ελαφρά
ευτυχώς ­ η δημοσιογράφος της ΕΡΤ Άντζελα Καραγιώργου.

Στο μεταξύ, οι αψιμαχίες γονέων που θέλουν να ανοίξουν τα σχολεία με
καταληψίες, οι «αντικαταλήψεις» και «ανακαταλήψεις», συνεχίστηκαν και χθες σε
δεκάδες Λύκεια ανά την επικράτεια. Σε Λύκειο της Πετρούπολης ο σύλλογος
γονέων, όπως λέει η πρόεδρός του κ. Κ. Καλαφάτη, κατήγγειλε ότι καθηγητές και
δημοτική αρχή παροτρύνουν τους καταληψίες-μαθητές. Στο 3ο Λύκειο Αμπελοκήπων,
όπου προχθές ο μαθητής Γ. Στεργίου έσπασε το πόδι του πέφτοντας από τον 1ο
όροφο γιατί φοβήθηκε όταν μπήκαν καθηγητές ότι θα κληθεί η Αστυνομία, η
διευθύντρια του σχολείου κ. Κ. Σαντίκου και ο καθηγητής κ. Φ. Θεοδωρακόπουλος,
υποστήριξαν με ανακοίνωσή τους ­ σε αντίθεση με τα λεγόμενα του μαθητή και της
οικογενείας του, που είπαν ότι θα υποβάλουν μηνύσεις ­ ότι έλαβαν αμέσως κάθε
μέριμνα για το τραυματισμένο παιδί και ότι ο καθηγητής προσπάθησε να το
συνοδεύσει και στο νοσοκομείο, αλλά τον απέτρεψαν φίλοι της οικογένειας του
μαθητή που μπήκαν τελικά στο ασθενοφόρο. Στις καταλήψεις αναφέρθηκε χθες και ο
Ιατρικός Σύλλογος Αθήνας τονίζοντας ότι «είναι κρίσιμη ώρα συνεύθυνης έναντι
της χώρας και του μέλλοντός της, ώστε να τεθεί φραγμός σε έναν χωρίς
προηγούμενο και τέλος κατήφορο».

Στον «χορό» όμως, έχουν μπει και οι φοιτητές, καθώς σε αρκετές σχολές του
Πολυτεχνείου, την ΑΣΟΕΕ, τη Φιλοσοφική και σε ορισμένες του Πανεπιστημίου
Αθηνών, γίνονται καταλήψεις. Η ΔΑΠ έκανε λόγο για «παρακμή» και για «νοθεία
στην ψηφοφορία» για τις καταλήψεις. Στον Πειραιά, η πρώτη ποινική δίωξη
ασκήθηκε χθες ύστερα από μήνυση που υπέβαλε προχθές το βράδυ ο πατέρας ενός
μαθητή του Α' Λυκείου Κορυδαλλού.

Μιλώντας στα «ΝΕΑ» ο Μιχάλης Πισκιτζής υποστήριξε ότι υπέβαλε την μήνυση όταν
άκουσε τον υπουργό Παιδείας να λέει ότι μερικοί μαθητές κινδυνεύουν να χάσουν
τη χρονιά τους. «Ο γιος μου, που πηγαίνει στην Α' Λυκείου, κινδυνεύει να
μείνει στην ίδια τάξη τη στιγμή που θέλει να κάνει μάθημα, αλλά εμποδίζεται
από άλλους. Για να τον προστατέψω υπέβαλα τη μήνυση», δήλωσε χαρακτηριστικά.

Ο εισαγγελέας Πλημμελειοδικών Πειραιά Αντώνης Λιόγας, άσκησε δίωξη κατά παντός
υπευθύνου για παρεμπόδιση λειτουργίας του σχολείου και έστειλε τη δικογραφία
στο Πολυδύναμο Αστυνομικό Τμήμα Νίκαιας, προκειμένου να διεξαχθεί
προκαταρκτική έρευνα.


ΜΕΧΡΙ και κυνηγετική καραμπίνα προσπάθησε να βγάλει αγανακτισμένος οδηγός χθες
στα Γιάννινα, όταν βρέθηκε μπροστά σε αποκλεισμένο δρόμο από τους μαθητές
τριών Λυκείων της πόλης. Οι μαθητές απέκλεισαν για μία ώρα τον οδικό κόμβο
Δωδώνης και Δομπόλη και ο οδηγός αφού διαπληκτίστηκε μαζί τους κινήθηκε προς
το αυτοκίνητό του για να πάρει την καραμπίνα, αλλά τον απέτρεψε κάμεραμαν που
βρισκόταν εκείνη την στιγμή δίπλα του. Ένταση όμως επικράτησε και στην Άρτα
όταν μαθητές έκαναν συλλαλητήριο και στη συνέχεια απέκλεισαν για μισή ώρα τον
εθνικό δρόμο Ιωαννίνων-Αθηνών στην είσοδο της πόλης. Στο μεταξύ, μαθήτρια του
Πολυκλαδικού Λυκείου Ιωαννίνων ισχυρίστηκε ότι την χαστούκισε ο διευθυντής του
σχολείου κ. Παπαθανασίου (είναι ιερωμένος), όταν πήγε με συμμαθητές της να
κάνει κατάληψη το πρωί στο σχολείο. Ο διευθυντής, ωστόσο, αντικρούει τους
ισχυρισμούς της μαθήτριας επιμένοντας ότι δεν την χαστούκισε.

ΠΕΤΡΕΣ

Επεισόδια σημειώθηκαν μεταξύ μαθητών και στο 1ο Λύκειο της Λάρισας, όταν 10
περίπου μαθητές μ' έναν κόφτη προσπάθησαν ν' ανοίξουν την πόρτα του σχολείου
και να διώξουν τους καταληψίες, στους οποίους πετούσαν πέτρες και κουκουνάρια.

Γονείς παρ' ολίγον να έρθουν στα χέρια διαφωνούντες. Στη συνέχεια, ομάδες
μαθητών και γονέων, που θέλουν να σταματήσουν οι καταλήψεις, διαδήλωσαν έξω
από την Νομαρχία, όπου έπεσαν και ορισμένα βεγγαλικά, ενώ άλλοι μαθητές
κατελάμβαναν ανά ημίωρο κεντρικούς δρόμους της πόλης δημιουργώντας
κυκλοφοριακή συμφόρηση. Ήδη, από γονείς κατατέθηκαν μηνυτήριες αναφορές στην
Εισαγγελία Λάρισας, η οποία διέταξε προανακριτική εξέταση, ιδιαίτερα για την
περίπτωση του 1ου Λυκείου, όπου όμως απαιτείται η αναφορά του διευθυντή για να
μπορέσει να επέμβει η Αστυνομία. Ωστόσο, ο διευθυντής δεν κατέθεσε αναφορά,
αλλά υπέβαλε την παραίτηση του.

* Μικροεπεισόδια σημειώθηκαν χθες μεταξύ γονέων έξω από το 3ο Λύκειο Βόλου για
τις καταλήψεις, ενώ στο 6ο Λύκειο σταμάτησαν την κατάληψη και όταν μπήκαν οι
μαθητές μέσα στις αίθουσες ένα τηλεφώνημα ­ φάρσα όπως αποδείχθηκε ­ για
τοποθέτηση βόμβας τούς έβγαλε και πάλι στον δρόμο.

* Στην Καβάλα, υπό κατάληψη ήταν χθες δύο Λύκεια και δεν έλειψαν οι εντάσεις
Το ίδιο συνέβη και στη Δράμα, ενώ τα υπόλοιπα Λύκεια και Γυμνάσια στον χώρο
της Αν. Μακεδονίας και Θράκης λειτούργησαν σχεδόν κανονικά.

ΣΤΟ ΔΗΜΟΤΙΚΟ

Στην Κέρκυρα, οι καθηγητές ύστερα από συνέλευση αποφάσισαν να μην προσέλθουν
για μάθημα στις εγκαταστάσεις του 14ου Δημοτικού Σχολείου, που παραχώρησε
προχθές ο νομάρχης στους γονείς και τους μαθητές του 7ου Γυμνασίου που δεν
ήθελαν τις καταλήψεις.

* Στην Αχαΐα, περισσότερα από 20 Λύκεια και δέκα Γυμνάσια είναι υπό κατάληψη.
Χθες ο πρόεδρος της ΕΛΜΕ κ. Κ. Διαμαντόπουλος συναντήθηκε με τον εισαγγελέα κ.
Ιωάννη Κωνσταντινόπουλο. Ο τελευταίος επανέλαβε ότι υπέβαλε προχθές μήνυση
κατ' αγνώστων για διακεκριμένες φθορές σε δέκα σχολεία. Εξάλλου, σε σύσκεψη
που έγινε στην Νομαρχία Αχαΐας ομόφωνα οι δήμαρχοι της περιοχής ζήτησαν να
σταματήσουν οι καταλήψεις στα σχολεία.

* Στη Κρήτη, οι καταλήψεις συνεχίζονται και η ένταση χθες μεταφέρθηκε στο
κέντρο του Ηρακλείου. Οι μαθητές φορτωμένοι με τα θρανία τους στους ώμους
έκαναν πορεία προς το κέντρο της πόλης και απέκλεισαν για περίπου 20 λεπτά την
διασταύρωση της Λεωφόρου Δικαιοσύνης με την 25ης Αυγούστου.

ΚΟΜΦΟΥΖΙΟ

Ακολούθησε κυκλοφοριακό κομφούζιο που συνοδεύτηκε από λογομαχίες ανάμεσα στους
μαθητές και τους οδηγούς που βρέθηκαν εγκλωβισμένοι στο κέντρο της
κινητοποίησης, δίχως να μπορούν να αντιδράσουν. Κάποια στιγμή τα πνεύματα
ηρέμησαν και οι μαθητές προχώρησαν προς το κτίριο της νομαρχιακής
αυτοδιοίκησης, όπου αντιπροσωπεία τους συναντήθηκε με τον αντινομάρχη
Ηρακλείου, Σήφη Αγγελιδάκη, και συζήτησαν τους λόγους για τους οποίους έχουν
προβεί σε κινητοποιήσεις. Οι μαθητές στο σχολικό συγκρότημα της οδού Κονδυλάκη
ήταν από τους πρώτους που ξαναμπήκαν, αρχές της εβδομάδας, στον χορό των καταλήψεων.


ΘΕΣΣΑΛΟΝΙΚΗ

ΠΑΝΕΚΠΑΙΔΕΥΤΙΚΟ συλλαλητήριο διοργανώνουν σήμερα το μεσημέρι, με εκκίνηση από
το άγαλμα του Ελευθερίου Βενιζέλου, οι μαθητές της Θεσσαλονίκης που δηλώνουν
αποφασισμένοι να συνεχίσουν τις κινητοποιήσεις τους ενάντια στον εκπαιδευτικό νόμο.

Στο πανεκπαιδευτικό συλλαλητήριο έχουν δηλώσει τη συμπαράσταση, αλλά και τη
συμμετοχή τους οι αδιόριστοι καθηγητές της πόλης καθώς και εκπρόσωποι ΕΛΜΕ της περιοχής.

Παράλληλα, οι μαθητές της Θεσσαλονίκης μέσω του συντονιστικού τους συμβουλίου
προαναγγέλλουν αποκλεισμούς κεντρικών οδικών αρτηριών της πόλης σε ένδειξη
διαμαρτυρίας για την εφαρμογή του εκπαιδευτικού νόμου, αλλά και για τις
συλλήψεις και τον γενικότερο εκφοβισμό τους σε περίπτωση που συνεχίσουν τις καταλήψεις.

Στο μεταξύ, σύμφωνα με το συντονιστικό συμβούλιο των μαθητών, στη Θεσσαλονίκη
τελούσαν χθες υπό κατάληψη 15 Γυμνάσια και Λύκεια, ενώ μικροεπεισόδια
σημειώθηκαν νωρίς το πρωί σε τρία σχολεία της πόλης ανάμεσα σε αγανακτισμένους
γονείς που διεκδικούν το δικαίωμα των παιδιών τους να παρακολουθήσουν τα
μαθήματά τους και σε μαθητές που επιχειρούσαν να καταλάβουν τα σχολικά κτίρια.

Σύμφωνα με τον νομάρχη Θεσσαλονίκης Κώστα Παπαδόπουλο, σε περίπτωση που οι
καταλήψεις συνεχιστούν μετά την ερχόμενη Δευτέρα, οι μαθητές ορισμένων
σχολείων θα χάσουν πλέον τη σχολική τους χρονιά καθώς θα είναι πλέον αδύνατη η
αναπλήρωση των χαμένων ωρών διδασκαλίας.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16340N121</ED>
<ID>
ID:16525

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N12&aa=1</URL></REF>


Article

<CATEGORY>vin06</CATEGORY>

 <H2>Κάνουν... «σκοπιά» στα σχολεία
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Γιώργος Σταθιάς. Φυλάει... σκοπιά τη νύχτα στο 59ο Λύκειο Αθηνών για να μην
επανακαταλάβουν το σχολείο του παιδιού του και να συνεχιστούν τα μαθήματα

ΔΕΝ ΘΥΜΑΤΑΙ πλέον ούτε και ο ίδιος πόσες ώρες έχει μείνει άγρυπνος στο...
καραούλι. «Ξέρω καλά τι συμβαίνει. Αυτοί περιμένουν να κουραστώ. Όμως, εγώ δεν
θα τους κάνω τη χάρη. Δεν κουράζομαι εύκολα...». Ο κ. Γιώργος Σταθιάς δεν το
έχει κουνήσει ρούπι εδώ και μερικές ημέρες από το κτίριο που στεγάζεται το 59ο
Λύκειο Αθηνών. Φεύγει μόνο τα πρωινά για τη δουλειά του όταν το σχολείο
γεμίζει από μαθητές και επιστρέφει την ώρα που χτυπάει το κουδούνι για
σχόλασμα, για να αναλάβει... σκοπιά. Η προσπάθεια για επανακατάληψη του
σχολείου δεν πρέπει να τον πιάσει στον ύπνο...

Το σχολείο είχε υποστεί μεγάλες καταστροφές στη διάρκεια των γιορτών. Σήμερα,
λίγες ημέρες μετά, το σχολείο μοιάζει με καινούργιο, οι ζημιές
αποκαταστάθηκαν, οι μαθητές σταμάτησαν την κατάληψη, όμως ο φόβος πάντοτε
υπάρχει. «Είναι λίγοι αυτοί που οργανώνουν τις καταλήψεις», λέει ο κ. Σταθιάς.
Και συνεχίζει: «Πρόκειται για έναν πυρήνα μαθητών που έχουν βάλει και το
σχολείο μας στο σχέδιό τους. Έχουμε τις πληροφορίες μας, γι' αυτό και
λαμβάνουμε τα μέτρα μας».

ΕΦΑΡΜΟΖΕΤΑΙ Η ΜΕΤΑΡΡΥΘΜΙΣΗ

Παρασκευή Ρούλια. «Η εκπαιδευτική μεταρρύθμιση εφαρμόζεται στο σχολείο μου.
Όμως δεν μπορούμε να βγάλουμε ασφαλή συμπεράσματα αν δεν τη δούμε σε
ολοκληρωμένη μορφή», λέει η διευθύντρια του 59ου Λυκείου Αθηνών

Ο ίδιος είναι γραμματέας του συλλόγου γονέων και κηδεμόνων στο σχολείο. Η
απόφαση για περιφρούρηση ελήφθη από τους γονείς των παιδιών, προκειμένου να
μην υπάρξουν νέες καταστροφές. «Τα αποτελέσματα της εκπαιδευτικής
μεταρρύθμισης δεν θα τα δούμε φέτος», τονίζει. «Χρειάζεται χρόνος και, φυσικά,
καλή διάθεση για να βγάλουν οι μαθητές ασφαλή συμπεράσματα». Το 59ο είναι από
τα λίγα Λύκεια στα οποία γίνεται κανονικά μάθημα, όπου η εκπαιδευτική
μεταρρύθμιση, έστω και διά πυρός και σιδήρου, εφαρμόζεται. Πόσο καλά, όμως;
«Το σχολείο ξεκίνησε φέτος με πολλές δυσκολίες. Στις αρχές Νοεμβρίου, όμως,
όλα άρχισαν να μπαίνουν σε ένα ρυθμό», λέει η διευθύντρια του Λυκείου, κυρία
Παρασκευή Ρούλια, η οποία υποστηρίζει ότι η εκπαιδευτική μεταρρύθμιση
παρουσιάζει πολλά κενά στις λεπτομέρειές της, όμως «επειδή υπάρχει ανάγκη
μεταρρύθμισης, δεν μπορώ να κατηγορήσω κάτι χωρίς να το δω σε ολοκληρωμένη
μορφή». Πάντως, τώρα το κλίμα φαίνεται να έχει αλλάξει στα σχολεία που
σταμάτησαν την κατάληψη. «Υπάρχει ένα "μούδιασμα" απ' όλους», λέει η κυρία
Ρούλια. «Δεν υπάρχει αυτή η ανεμελιά που συνδέεται με την εκπαιδευτική
διαδικασία. Παρατηρείται μια δυσπιστία προς όλους».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16340N122</ED>
<ID>
ID:16584

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N12&aa=2</URL></REF>


Article

<CATEGORY>vin06</CATEGORY>

 <H2>Οι εξετάσεις στα Αρχαία
</H2>
ΜΟΝΟΝ στην Γ' Γυμνασίου θα καλούνται οι μαθητές να δώσουν γραπτές εξετάσεις σε
αρχαίο κείμενο, όπως προβλέπεται σε σχέδιο προεδρικού διατάγματος του
υπουργείου Παιδείας με το οποίο καθορίζεται ο τρόπος εξετάσεων στο μάθημα της
ελληνικής γλώσσας (αρχαία, βυζαντινά και λόγια κείμενα) για τις τρεις τάξεις
του Γυμνασίου. Σύμφωνα με το σχέδιο, στους μαθητές θα δίνεται κείμενο από τη
διδαχθείσα ύλη και θα ζητείται να απαντήσουν:.

* Σε δύο ερωτήσεις κατανόησης περιεχομένου, καθεμιά από τις οποίες θα
βαθμολογείται για την Α' και Β' τάξη με τέσσερις μονάδες και για την Γ' τάξη
με δύο μονάδες. Επιπλέον, στη Γ' τάξη οι μαθητές θα καλούνται να μεταφράσουν
αρχαίο κείμενο, οκτώ έως δέκα στίχων, και η μετάφραση θα βαθμολογείται με
τέσσερις μονάδες.

* Σε δύο ερωτήσεις λεξικολογικές-σημασιολογικές, βάσει των ενοτήτων που
διδάχθηκαν, οι οποίες θα βαθμολογούνται με δύο μονάδες η καθεμία.

*Σε μία γραμματική και μία συντακτική ερώτηση που θα αναλύονται σε δύο
υποερωτήματα η καθεμία και τα οποία θα βαθμολογούνται με δύο μονάδες (σύνολο
βαθμολογίας για το τρίτο θέμα, οκτώ μονάδες).
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16340N131</ED>
<ID>
ID:16526

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N13&aa=1</URL></REF>


Article

<CATEGORY>vin06</CATEGORY>

 <H2>Η χαμένη ύλη
</H2>
ΤΕΛΙΚΑ πόση ύλη έχει διδαχθεί μέχρι στιγμής; Η σύγκριση που έκαναν «ΤΑ ΝΕΑ»
στην ύλη που έχουν διδαχθεί σε συγκεκριμένα μαθήματα οι μαθητές τριών σχολείων
«διαφορετικής ταχύτητας» δείχνει ότι υπάρχουν αρκετά παράδοξα.

Στη Φυσική της Β' Γυμνασίου, για παράδειγμα, η διαφορά μεταξύ σχολείου που
τελεί υπό κατάληψη εδώ και ενάμιση μήνα και ιδιωτικού σχολείου είναι μόλις...
δύο σελίδες στη Φυσική.

Στη Γ' Λυκείου, τεράστια διαφορά υπάρχει στην Ιστορία Κορμού, ένα μάθημα όμως
που, έτσι κι αλλιώς, έρχεται σε δεύτερη μοίρα για τους μαθητές της τελευταίας
τάξης, οι οποίοι και φέτος διαγωνίζονται να μπουν στο Πανεπιστήμιο με το
σύστημα των δεσμών. Στη Χημεία της Α' Δέσμης οι διαφορές στην ύλη που έχει
διδαχθεί είναι ελάχιστες. Το παράδοξο είναι ότι Λύκειο που βρίσκεται υπό
κατάληψη από τις 24 Νοεμβρίου είναι πιο μπροστά από ιδιωτικό σχολείο που δεν
σταμάτησε ούτε μία ημέρα τα μαθήματα!

Σημειώνεται, πάντως, ότι διαφορές στην ύλη υπάρχουν και από τμήμα σε τμήμα και
εξαρτώνται, ως ένα βαθμό, και από τον ρυθμό που θέλει να δώσει στην τάξη ο
καθηγητής. Έτσι εξηγούνται και οι διαφορές (που δεν είναι μικρές, σε ορισμένες
περιπτώσεις) ανάμεσα σε σχολεία που έχουν κάνει μάθημα τον ίδιο αριθμό ημερών.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16340N132</ED>
<ID>
ID:16585

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N13&aa=2</URL></REF>


Article

<CATEGORY>vin06</CATEGORY>

 <H2>Οι Έλληνες... οδηγούν την αγορά νέων Ι.Χ.
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΒΡΥΞΕΛΛΕΣ

ΜΠΟΡΕΙ οι Έλληνες να σφίγγουν το ζωνάρι στο όνομα της λιτότητας για το ευρώ,
αλλά... όλα κι όλα. Στο θέμα αγοράς καινούργιου αυτοκινήτου, τίποτα δεν τους
σταματά. Η Ελλάδα, τον Δεκέμβριο του '98, ήταν η τρίτη χώρα στην Ευρώπη, όσον
αφορά την αύξηση στις αγορές νέων αυτοκινήτων.

Σύμφωνα με τα στοιχεία της Ένωσης Ευρωπαίων Κατασκευαστών Αυτοκινήτων, στην
Ελλάδα η αγορά και ταξινόμηση νέων αυτοκινήτων ήταν αυξημένη κατά 50,6%, σε
σχέση με τον αντίστοιχο μήνα του περασμένου έτους. Γεγονός που την κατατάσσει
στην τρίτη θέση, μετά την Ελβετία (αύξηση 73,4%) και τη Φινλανδία (52%) από
όλες τις δυτικοευρωπαϊκές χώρες ­ και μη κοινοτικές.

Αυξημένος, πάντως, σύμφωνα με τα ίδια στοιχεία, ήταν ο αριθμός κυκλοφορίας
νέων αυτοκινήτων σε όλες τις κοινοτικές χώρες, αφού τα νέα αυτοκίνητα άγγιξαν
τις 14.341.246 μονάδες, δηλαδή εμφάνισαν άνοδο της τάξεως του 7% σε σχέση με
το 1997.

Ειδικότερα για την Ελλάδα, όπου θα πρέπει να επισημάνουμε και την αλλαγή
φορολογίας σε ορισμένες κατηγορίες, η αύξηση ήταν ιδιαίτερα εντυπωσιακή σε
περίοδο λιτότητας, καθώς ξεπερνά κατά πολύ το μέσο κοινοτικό όρο και φθάνει το
11,9% (159.867 νέα αυτοκίνητα το 1997, έναντι 178.959 το 1998).

Τον Δεκέμβριο του '98, η συνολική αύξηση ήταν της τάξης του 9% για τις 17
χώρες της Δυτικής Ευρώπης (956.175 νέα αυτοκίνητα, σε σχέση με το '97 που ήταν 874.211).

Όσο για το μερίδιο της πίτας, την ευρωπαϊκή αγορά μοιράσθηκαν η Φολκσβάγκεν
(18%), η Τζένεραλ Μότορς με τα ευρωπαϊκά μοντέλα Όπελ και Φορντ (11,5%), η
Πεζό Σιτροέν (11,4%), η BMW 5,7%, η Μερσεντές (4,4%), η Βόλβο (1,7%), οι
ιαπωνικές μάρκες (11,8%) και οι κορεάτικες (2,7%).
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16340N141</ED>
<ID>
ID:16527

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N14&aa=1</URL></REF>


Article

<CATEGORY>vin06</CATEGORY>

 <H5></H5><H2>300.000 ανασφάλιστα Ι.Χ. 20 δισ. «άνοιγμα» τον χρόνο
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΣΕ «ΠΛΗΓΗ» για την αγορά, αλλά και τους καταναλωτές εξελίσσεται το πρόβλημα με
τα ανασφάλιστα Ι.Χ., που υπολογίζονται σε 300.000, επισημαίνουν εκπρόσωποι
ασφαλιστικών εταιρειών, ζητώντας αντιμετώπιση στο «άνοιγμα» που δημιουργείται
στο Επικουρικό Κεφάλαιο. Από τη διαδικασία αυτή χάνονται 20 δισ. δραχμές τον χρόνο.

Ταυτόχρονα, καταναλωτές καταγγέλλουν έμμεσες αυξήσεις στα ασφάλιστρα των Ι.Χ.,
με την αλλαγή στο σύστημα «μπόνους - μάλους», αλλά και με επιβαρύνσεις που
κυμαίνονται μεταξύ 6-8% κατά τις ανανεώσεις των συμβολαίων τους.

Χθες, ο πρόεδρος της Ένωσης Ασφαλιστικών Εταιρειών Δημ. Κοντομηνάς, με την
ευκαιρία της κοπής της πίτας της Ένωσης, επανέφερε την εκκρεμότητα, όπως
τόνισε, για την προώθηση θεσμικών αλλαγών που έχουν συναποφασιστεί με το
αρμόδιο υπουργείο, ώστε να υπάρξουν οι προϋποθέσεις για συγκράτηση της αύξησης
των ασφαλίστρων στα Ι.Χ.

Από την πλευρά του υπουργείου τονιζόταν ότι το ζήτημα επικεντρώνεται στο
πρόβλημα με το Επικουρικό Κεφάλαιο και σχετικές ρυθμίσεις θα πρέπει να
αναμένονται μετά τη σημερινή γενική συνέλευση. Αναφορικά με την αλλαγή του
«μπόνους - μάλους», το θέμα αποφασίστηκε πρόσφατα κατά τη συνεδρίαση της
αρμόδιας επιτροπής (της Ένωσης Ασφαλιστικών Εταιρειών), ώστε στο εξής να μην
ισχύει ενιαία κλίμακα, αλλά κάθε εταιρεία να διαμορφώσει τη δική της πρόταση,
με βάση τα δεδομένα των πελατών της.

Όπως ανέφερε, χθες, ο κ. Κοντομηνάς, επιβεβαιώνοντας το θέμα, η μεταβολή δεν
οδηγεί σε αύξηση ασφαλίστρων, αλλά σε εξομάλυνση της ασφαλιστέας ύλης,
προκειμένου να επιβραβεύονται κάτοχοι και οδηγοί Ι.Χ. που είναι καλοί πελάτες
(δεν προκαλούν ζημιές).

Μαζί, όμως, με τους οδηγούς Ι.Χ. που διαπιστώνεται ότι προκαλούν ζημιές και το
περιορισμένο ενδιαφέρον των ασφαλιστών (πρακτόρων, συμβούλων κ.λπ.) να
ασφαλίζουν Ι.Χ. και δίκυκλα, αφού είναι περισσότερο κερδοφόροι άλλοι κλάδοι
(π.χ. ζωή, επενδυτικά κ.λπ.), τίθεται ήδη από πλευράς υπουργείου ζήτημα, με
δεδομένο «το υποχρεωτικό» της ασφάλισης των οχημάτων.

Οι εκπρόσωποι των ασφαλιστικών εταιρειών ζητούν:

* να προχωρήσει σύντομα η εξυγίανση της αγοράς,

* να καταργηθεί ή να μειωθεί σε 6% το επιτόκιο υπερημερίας, που σήμερα
είναι 24%,

* να ολοκληρωθεί σ' ένα μήνα το έργο της αρμόδιας επιτροπής για την
αντικειμενικοποίηση του κόστους των ζημιών.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16340N142</ED>
<ID>
ID:16586

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N14&aa=2</URL></REF>


Article

<CATEGORY>vin06</CATEGORY>

 <H5>ΕΠΙΑΣΕ ΤΟΠΟ Η ΗΛΕΚΤΡΟΝΙΚΗ ΔΙΑΜΑΡΤΥΡΙΑ ΓΙΑ ΜΕΙΩΜΕΝΑ ΤΙΜΟΛΟΓΙΑ ΤΟΥ ΟΤΕ
</H5><H2>Φθηνότερα στο Ίντερνετ
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ευτυχή κατάληξη φαίνεται πως θα έχει η χθεσινή μαζική διαμαρτυρία των
Ελλήνων χρηστών του Ίντερνετ για τις αυξήσεις στα τιμολόγια του ΟΤΕ. Χάρη στον
ηλεκτρονικό... θόρυβο που προκάλεσαν, δεν αποκλείεται να βρεθούν
ικανοποιητικές λύσεις, τόσο για τις εταιρείες παροχής υπηρεσιών Ίντερνετ όσο
και για τους συνδρομητές, με αποτέλεσμα να ισχύσουν για όλους οι δραστικά
μειωμένες τιμές για τη χρήση του δικτύου.

Ηλεκτρονική διαμαρτυρία. Αυτή την εικόνα έστειλαν μέσω του Ίντερνετ οι
χρήστες του δικτύου σε 31 αποδέκτες

Έτσι, μετά τις συμφωνίες που αναμένεται να υπογραφούν πριν από την 1η Μαρτίου
μεταξύ του ΟΤΕ και των τεσσάρων μεγάλων παροχέων (FORTHnet, Hellas On Line,
Compulink, HellasNet) για τη χρήση του Ενιαίου Πανελλαδικού Αριθμού Κλήσης
(ΕΠΑΚ), χθες υπήρξε παρέμβαση της Εθνικής Επιτροπής Τηλεπικοινωνιών για το
ζήτημα των μικρότερων εταιρειών.

Αρκετοί από τους φορείς που παρέχουν πρόσβαση στο Ίντερνετ δεν πληρούν τις
απαραίτητες τεχνικές προδιαγραφές του ΟΤΕ για να αποκτήσουν τον ΕΠΑΚ. Έτσι,
χθες, ο πρόεδρος της Εθνικής Επιτροπής Τηλεπικοινωνιών κ. Ανδρέας
Λαμπρινόπουλος ζήτησε από τον Εμπορικό Διευθυντή του ΟΤΕ κ. Παναγιώτη Καργάδο
να βρεθεί τεχνική λύση για τις μικρές εταιρείες και αναμένεται οι εκπρόσωποί
τους να κληθούν από τον ΟΤΕ για να συζητήσουν το θέμα. Το ζητούμενο είναι να
μπορούν να αναγνωρίζονται οι κλήσεις μέσω μόντεμ των συνδρομητών προς τα
συνοπτικά νούμερα των εταιρειών, ώστε να χρεώνονται με τα τιμολόγια που
ισχύουν για τον ΕΠΑΚ.

Οι χρήστες του δικτύου που συνδέονται μέσω του ΕΠΑΚ (προς το παρόν, μόνον οι
συνδρομητές της OTEnet), χρεώνονται πολύ λιγότερο από ό,τι οι υπόλοιποι. 
Συγκεκριμένα, τις ώρες αιχμής η χρέωση μέσω ΕΠΑΚ είναι 240 δρχ. το λεπτό, αντί
για 360 δρχ., ενώ μετά τις 10 το βράδυ είναι μόλις 60 δρχ. το λεπτό αντί για
180 δρχ.

Στο μεταξύ, χθες, περισσότεροι από 1.000 ήταν οι χρήστες που συμμετείχαν στη
διαμαρτυρία, στέλνοντας μηνύματα σε 31 ηλεκτρονικές διευθύνσεις (του
Πρωθυπουργού, του ΟΤΕ, της Βουλής, διαφόρων υπουργείων, καθώς και ελληνικών
πρεσβειών σε Αγγλία, ΗΠΑ, Καναδά, Αυστραλία, Νότια Αφρική, Γερμανία κ.λπ).
Ταυτόχρονα, περίπου 100 ηλεκτρονικές σελίδες στο Web είχαν «κατεβάσει τα
ρολά», αναρτώντας μία μαύρη οθόνη με το κείμενο της διαμαρτυρίας σε έξι γλώσσες.

Σύμφωνα με τον κ. Γιάννη Χασαπίδη, διοργανωτή της κίνησης αυτής, μόνο τρεις
από τις διευθύνσεις δεν λειτουργούσαν, ενώ η αποστολή των email στις πρεσβείες
αποφασίστηκε την τελευταία στιγμή. Πάντως, η λήψη των μηνυμάτων μπορεί να
καθυστέρησε λόγω του όγκου τους. Έτσι, μέχρι χθες το απόγευμα, στη διεύθυνση
του κ. Κώστα Σημίτη είχαν φτάσει μόνο 60 email, σύμφωνα με την κ. Ευαγγελία
Μήτρου, προϊστάμενη του Γραφείου Οργάνωσης και Διοίκησης στο Πολιτικό Γραφείο
του Πρωθυπουργού.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16340N151</ED>
<ID>
ID:16528

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N15&aa=1</URL></REF>


Article

<CATEGORY>vin06</CATEGORY>

 <H2>Αυτόματα η είσπραξη διοδίων
</H2>
ΑΥΤΟΜΑΤΟΠΟΙΕΙΤΑΙ, σε 16 μήνες, η είσπραξη των διοδίων στους περισσότερους
σταθμούς του εθνικού οδικού δικτύου και οι οδηγοί θα μπορούν αντί χρημάτων να
χρησιμοποιούν ειδικές κάρτες, που θα πωλούνται στους σταθμούς διοδίων και σε
πολλά άλλα σημεία.

Όπως ανακοίνωσε χθες ο υφυπουργός ΠΕΧΩΔΕ κ. Χρ. Βερελής, την 1η Φεβρουαρίου θα
αρχίσουν τα έργα για την εγκατάσταση αυτόματου συστήματος είσπραξης διοδίων
στους εξής σταθμούς: Ελευσίνας, Ισθμού, Αγίων Θεοδώρων, Σπαθοβουνίου,
Νεστάνης, Αφιδνών, Οινοφύτων και Σχηματαρίου, ενώ θα βελτιωθεί και το υπάρχον
σύστημα είσπραξης στους σταθμούς Ρίου και Ζευγολατιού. Τα έργα αυτά θα
στοιχίσουν 1.976.840.000 δραχμές και θα ολοκληρωθούν μέσα σε 16 μήνες. Στους
παραπάνω σταθμούς το 30% των θυρίδων είσπραξης διοδίων θα είναι για τη
χρησιμοποίηση από τους οδηγούς ειδικών καρτών, τις οποίες θα αγοράζουν είτε
επιτόπου είτε θα τις έχουν προαγοράσει από άλλα σημεία πώλησης, ώστε να μην
δημιουργούνται καθυστερήσεις και μποτιλιαρίσματα στους σταθμούς των διοδίων.

Όπως ανέφερε ο κ. Βερελής, με το νέο σύστημα, εκτός από την ταχύτερη
εξυπηρέτηση των οδηγών στους σταθμούς των διοδίων, θα καταστεί ευκολότερος και
ο έλεγχος των εισπράξεων, θα αποφεύγονται οικονομικές ατασθαλίες και θα γίνει
ορθολογικότερη κατανομή του προσωπικού στους σταθμούς των διοδίων.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16340N152</ED>
<ID>
ID:16587

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N15&aa=2</URL></REF>


Article

<CATEGORY>vin06</CATEGORY>

 <H2>Δεν αλλάζουν οι έδρες ταξί </H2>
ΔΕΝ ΑΛΛΑΖΟΥΝ προς το παρόν οι έδρες των ταξί-αγοραίων, οι οποίες βρίσκονται σε
δήμους ή κοινότητες που συγχωνεύτηκαν στο πλαίσιο της εφαρμογής του σχεδίου Καποδίστριας.

Με χτεσινή απόφαση του υπουργείου Μεταφορών αναστέλλεται κάθε διαδικασία
αλλαγής της έδρας των ταξί-αγοραίων και το όλο θέμα πρόκειται να
αντιμετωπιστεί σύντομα με ειδική νομοθετική ρύθμιση.

Στο μεταξύ, από τις 8 Ιανουαρίου έχει τεθεί σε εφαρμογή η απόφαση του
υπουργείου Μεταφορών, βάσει της οποίας το κόμιστρο για τη μικρότερη διαδρομή
έχει οριστεί στις 500 δραχμές.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16340N153</ED>
<ID>
ID:16628

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N15&aa=3</URL></REF>


Article

<CATEGORY>vin06</CATEGORY>

 <H2>Φρένο στα ρυπογόνα αυτοκίνητα από την Αλβανία </H2>
ΦΡΕΝΟ ΣΤΙΣ «μαϊμούδες», στα ρυπογόνα και με τεχνικές ελλείψεις οχήματα,
φορτηγά και Ι.Χ., που μπαινοβγαίνουν στην Ελλάδα από τη γειτονική Αλβανία,
επιχειρεί να βάλει το υπουργείο Μεταφορών.

Με χθεσινή απόφαση του υπουργού Μεταφορών και Επικοινωνιών Αναστασίου Μαντέλη
ξεκινούν οι διαδικασίες για την κατασκευή και λειτουργία Κέντρων Τεχνικού
Ελέγχου Οχημάτων (ΚΤΕΟ) στους συνοριακούς σταθμούς της Κακαβιάς και της Κρυσταλλοπηγής.

Τα συγκεκριμένα ΚΤΕΟ θα έχουν από δύο διαδρόμους το καθένα (έναν για τα Ι.Χ.
και έναν για τα φορτηγά) και θα στοιχίσουν περίπου 400 εκατ. δραχμές.

Η κατασκευή τους εντάσσεται στο ευρύτερο πρόγραμμα του υπουργείου Μεταφορών
για τη δημιουργία ΚΤΕΟ σε όλες τις πύλες εισόδου της χώρας, ενώ τη λειτουργία
τους θα αναλάβει ­ όπως και στην υπόλοιπη Ελλάδα ­ η Νομαρχιακή Αυτοδιοίκηση.
Σημειώνεται ότι από τους συνοριακούς σταθμούς της Κακαβιάς και της
Κρυσταλλοπηγής διέρχονται καθημερινά, από και προς την Αλβανία, περίπου 500 οχήματα.

Τα οχήματα αυτά στην πλειονότητά τους δεν πληρούν τις ευρωπαϊκές προδιαγραφές,
παρουσιάζουν σοβαρές τεχνικές ελλείψεις και σύμφωνα με την Τροχαία ευθύνονται
για σημαντικό αριθμό ατυχημάτων στους ελληνικούς δρόμους. Επίσης, τα
περισσότερα από τα συγκεκριμένα οχήματα, που χρησιμοποιούν ως καύσιμη ύλη το
πετρέλαιο, κινούνται πέραν των επιτρεπομένων προθεσμιών (πάνω από 40 μέρες)
στην Αττική, επιβαρύνοντας με ρύπους το περιβάλλον.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16340N154</ED>
<ID>
ID:16659

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N15&aa=4</URL></REF>


Article

<CATEGORY>vin06</CATEGORY>

 <H5>ΕΞΑΓΡΙΩΜΕΝΑ ΤΑ ΔΕΚΑΔΕΣ ΘΥΜΑΤΑ ΚΑΤΑ ΤΗΣ ΚΑΜΠΟΥΡΑΚΗ
</H5><H2>Την θέλουν στο εδώλιο
</H2>
Επίσπευση των διαδικασιών από τη Δικαιοσύνη για να παραπεμφθεί στο εδώλιο η
πενηντάχρονη δικηγόρος από τη Θεσσαλονίκη, Πηνελόπη Καμπουράκη, ζήτησαν χθες
δεκάδες άτομα που καταγγέλλουν ότι έπεσαν θύματα της παρατράπεζας που είχε ιδρύσει.

ΘΕΣΣΑΛΟΝΙΚΗ. Γραφείο Βόρειας Ελλάδας

Ανυποψίαστοι επενδυτές και θύματα παρακολουθούν τη συνέντευξη Τύπου που
δόθηκε χθες για το γνωστό θέμα της παρατράπεζας της Καμπουράκη

ΣΤΗ ΔΙΑΡΚΕΙΑ συνέντευξης Τύπου που δόθηκε, ο δικηγόρος από την Αθήνα Αλ.
Κατσαντώνης χαρακτήρισε την υπόθεση Καμπουράκη ως ένα από τα μεγαλύτερα
οικονομικά σκάνδαλα στην Ελλάδα με θύματα εκατοντάδες ανυποψίαστους επενδυτές
στους οποίους η δικηγόρος και πρώην νομική σύμβουλος τραπεζών παραχωρούσε
πλαστούς τίτλους δημοσίου αποσπώντας εκατοντάδες εκατομμύρια δραχμές.

Επενδυτές από τη Θεσσαλονίκη που έπεσαν θύματα του κυκλώματος, αναφερόμενοι
στην πρόσφατη πρόταση του εισαγγελέα Θεσσαλονίκης κ. Κ. Δημόπουλου προς το
Συμβούλιο Εφετών για παραπομπή εννέα ατόμων σε δίκη, μαζί με την Καμπουράκη ­
από τα 20 συνολικά που εμπλέκονται στην υπόθεση ­, υποστήριξαν ότι παρά το
γεγονός ότι υπήρχαν κραυγαλέα στοιχεία εις βάρος τραπεζικών υπαλλήλων το
εισαγγελικό πόρισμα τους απαλλάσσει.

Ο κ. Κατσαντώνης δήλωσε ότι κοινή πεποίθηση όλων είναι ότι θα έπρεπε να
παραπεμφθούν περισσότεροι σε δίκη. Το οικονομικό σκάνδαλο με τους πλαστούς
τίτλους δημοσίου αποκαλύφθηκε τον Ιανουάριο του 1996 όταν η Ασφάλεια
Θεσσαλονίκης έπειτα από πληροφορίες για παράνομες δραστηριότητες της δικηγόρου
Καμπουράκη πραγματοποίησε έρευνα στο σπίτι και στο δικηγορικό της γραφείο.
Εκεί βρέθηκαν και κατασχέθηκαν εικόνες διαφόρων διαστάσεων, σταυροί,
νομίσματα, πήλινα αγγεία και άλλα αντικείμενα που εμπίπτουν στις διατάξεις του
νόμου περί αρχαιοτήτων, καθώς επίσης και ένα πιστόλι με σφαίρες.

ΣΥΛΛΕΚΤΗΣ ΑΡΧΑΙΩΝ

Η Καμπουράκη ισχυρίστηκε ότι είναι συλλέκτης αρχαίων αντικειμένων, αλλά δυο
μέρες μετά τη σύλληψή της άνδρες της Ασφάλειας σε νέα έρευνα που έκαναν στο
σπίτι της βρήκαν και κατάσχεσαν εκατοντάδες πλαστές αποδείξεις προαγοράς
ομολόγων και άλλων τίτλων του δημοσίου. Μόλις δημοσιοποιήθηκε η σύλληψή της
δεκάδες άτομα άρχισαν να καταθέτουν στην εισαγγελία μηνύσεις εναντίον της
καταγγέλλοντας ότι οι τραπεζικοί τίτλοι που τους είχε εξασφαλίσει ήταν πλαστοί.

Όπως αποκαλύφθηκε στην προανάκριση, η 50χρονη δικηγόρος φέρεται ότι εξαπάτησε
τα περισσότερα θύματά της την περίοδο 1992-94 όταν συνεργαζόταν, ως νομική
σύμβουλος, με τις τράπεζες Στεγαστική και Κτηματική στη Θεσσαλονίκη.
Εκμεταλλευόμενη την ιδιότητά της πωλούσε ομόλογα στεγαστικού προγράμματος με
επιτόκιο 24%, αφορολόγητα, αλλά χωρίς αντίκρυσμα.

Η Καμπουράκη προφυλακίστηκε στις φυλακές Διαβατών και τον Φεβρουάριο του 1998
καταδικάστηκε σε φυλάκιση 3 ετών μόνο για το σκέλος της υπόθεσης που αφορά την
αρχαιοκαπηλία και την παράνομη οπλοκατοχή. Το Συμβούλιο Εφετών Θεσσαλονίκης
αναμένεται να εκδώσει βούλευμα και στη συνέχεια θα προσδιοριστεί η εκδίκαση
της υπόθεσης από το Τριμελές Εφετείο Κακουργημάτων.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16340N161</ED>
<ID>
ID:16529

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N16&aa=1</URL></REF>


Article

<CATEGORY>vin06</CATEGORY>

 <H2>Καταδίκη δικηγόρου για συνέργεια σε μαστροπεία
</H2>
ΤΗΝ ΑΠΟΠΟΜΠΗ του δικηγόρου Ηλία Αλεξανδρή από το δικηγορικό σώμα επί ένα
εξάμηνο αποφάσισε το αρμόδιο Πρωτοβάθμιο Πειθαρχικό Συμβούλιο, ύστερα από την
πρόσφατη καταδίκη του (σε φυλάκιση 7 μηνών) για απλή συνέργεια σε μαστροπεία.
Ο συγκεκριμένος δικηγόρος, ο οποίος έχει εμπλακεί και στην υπόθεση των «λιστών
της Κυψέλης», αρνήθηκε και σε πειθαρχικό επίπεδο την κατηγορία, αλλά από το
Πειθαρχικό Συμβούλιο (στον Άρειο Πάγο) κρίθηκε αναγκαία η προσωρινή
απομάκρυνσή του, ύστερα από τη δικαστική απόφαση που δέχτηκε, ότι είχε
συστήσει νεαρές γυναίκες σε ινστιτούτο μασάζ που διατηρούσε η Βέρα Πανουργιά
επί της Λεωφόρου Βουλιαγμένης 60 και το οποίο είχε μετατραπεί σε οίκο ανοχής.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16340N162</ED>
<ID>
ID:16588

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N16&aa=2</URL></REF>


Article

<CATEGORY>vin06</CATEGORY>

 <H5>ΕΝΟΙΚΙΑΖΟΥΝ ΚΑΙ ΠΩΛΟΥΝ: ΚΑΡΕΚΛΕΣ - ΤΗΛΕΟΡΑΣΕΙΣ - ΤΗΛΕΦΩΝΑ - ΠΥΤΖΑΜΕΣ - ΦΥΛΑΧΤΑ
ΚΑΙ ΟΛΑ ΑΥΤΑ ΧΩΡΙΣ ΑΠΟΔΕΙΞΗ
</H5><H5>Νοσοκομεία υπογράφουν συμβάσεις με ενοικιαστές
</H5><H5>Αδυνατούν να προσφέρουν τις ίδιες υπηρεσίες...
</H5><H2>Οι έμποροι των νοσοκομείων
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

«Από νοσηλευτικό προσωπικό μπορεί να μην πάμε καλά, από... εμπόρους όμως
σκίζουμε». Μια σειρά από μικροπωλητές και εταιρείες ενοικιάσεων έχουν
ανοίξει... υποκαταστήματα μέσα στα δημόσια νοσοκομεία!

«Ενοικιάζονται τηλεοράσεις». Με ένα τηλεφώνημα, κατευθείαν στον θάλαμο του
νοσοκομείου... Προς τρεις ή τέσσερις χιλιάδες την εβδομάδα

ΕΝΟΙΚΙΑΖΟΥΝ από πάνινες καρέκλες μέχρι κινητά τηλέφωνα και πωλούν φυλαχτά,
αλλά και πυτζάμες, κάλτσες ή... δοχεία νυκτός.

«Θα ήθελα να παραγγείλω μία πίτσα με ζαμπόν, μπέικον και ελιές. Θα την φέρετε
στο δωμάτιο 311, στο Τζάνειο Νοσοκομείο...». Οι πιτσαρίες στο γύρω οικοδομικό
τετράγωνο έχουν πια συνηθίσει τα τηλεφωνήματα από τους ασθενείς που
νοσηλεύονται στο Τζάνειο και έχουν βαρεθεί το φαγητό του νοσοκομείου. 
Όπως και οι ασθενείς με τη σειρά τους έχουν συνηθίσει στην καθημερινή...
επέλαση κάθε λογής μικροπωλητών που κινούνται άνετα στους διαδρόμους όλων των
κλινικών, επισκέπτονται τους θαλάμους, διαφημίζουν και πωλούν την πραγμάτεια
τους. Κάποιοι πουλάνε εσώρουχα, πυτζάμες, κάλτσες, φυλαχτά, σταυρουδάκια,
εικόνες ή «ματόχαντρα» και κάποιοι άλλοι ενοικιάζουν τηλεοράσεις, κινητά
τηλέφωνα ή πολυθρόνες για τους συνοδούς... «Για μια τέτοια πολυθρόνα κοντέψαμε
να έρθουμε στα χέρια με το "αφεντικό" της επιχείρησης», λέει η Αναστασία
Ευθυμιάδου, που νοσηλεύτηκε στο Τζάνειο Νοσοκομείο, στον Πειραιά, ύστερα από
τροχαίο. «Μην φανταστείτε καμιά πολυθρόνα της προκοπής. Μια πάνινη καρέκλα από
αυτές που αγοράζεις για την πλαζ ήτανε... Τις βρίσκεις στο παζάρι με 4.000 κι
αυτοί την νοικιάζουν 4.000 την εβδομάδα. Εμάς μας την έδωσε μια κυρία, που ο
άνθρωπός της έμεινε μόνο δυο μέρες στο νοσοκομείο. 
Την είχε πληρώσει μέχρι το τέλος της εβδομάδας, όμως την αμέσως επόμενη μέρα
ήρθε το "αφεντικό" απαιτώντας από εμάς να την ξαναπληρώσουμε. Δεν δεχόταν
κουβέντα. Δώσαμε κι εμείς άλλα τέσσερα χιλιάρικα... Φυσικά, χωρίς απόδειξη».
Απόδειξη δεν δίνει κανείς και για τίποτα. Ούτε για τις τηλεοράσεις ούτε για τα
κινητά τηλέφωνα ούτε για τα αναπηρικά καροτσάκια (που ενοικιάζονται σε όσους
έχουν κουραστεί να περιμένουν πότε θα βρει η νοσοκόμα κάποιο ελεύθερο...).
Φυσικά, ούτε οι μικροπωλητές με τις κάλτσες, τα εσώρουχα ή τα φυλαχτά δίνουν
αποδείξεις. 
Η παρουσία και η εμπορική δραστηριότητα όλων αυτών μέσα στον χώρο του
νοσοκομείου είναι φυσικά παράνομη. Μια παρανομία που όλοι γνωρίζουν γι' αυτήν,
κανείς όμως δεν αποφασίζει να την σταματήσει...

«Είναι μεγάλο πρόβλημα», παραδέχεται ο κ. Γιάννης Ντάνος, πρόεδρος του
Νοσοκομείου Παίδων «Αγία Σοφία». «Και σχετίζεται με το γενικότερο πρόβλημα της
ασφάλειας και της φύλαξης των νοσοκομείων. Όταν το αντιλαμβανόμαστε, τους
διώχνουμε. Δεν γίνονται, όμως, πάντα αντιληπτοί. 
Και, φυσικά, δεν μπορείς να τα βάλεις με τον γονιό που νοίκιασε μια τηλεόραση
για να περνά κάπως πιο ευχάριστα η ώρα του παιδιού του, που νοσηλεύεται στο
νοσοκομείο». Το νοσηλευτικό προσωπικό των νοσοκομείων συνήθως «κάνει τα στραβά
μάτια». Είτε γιατί θεωρούν «καθεστώς» τη δραστηριότητα των επαγγελματιών αυτού
του είδους είτε γιατί κουράστηκαν να μαλώνουν μαζί τους, να τους διώχνουν κι
εκείνοι να ξανάρχονται, προσποιούμενοι τους συγγενείς ή τους φίλους των
ασθενών που νοσηλεύονται. Ο κ. Ντάνος θεωρεί πως οι πιο ενοχλητικοί απ' όλους
είναι οι μικροπωλητές, ιδιαίτερα εκείνοι που πωλούν εικόνες, φυλαχτά... «Είναι
αισχροί εκβιαστές. Προσπαθούν να πουλήσουν την άνευ αξία πραγμάτεια τους,
επωφελούμενοι από τη συναισθηματική φόρτιση των γονιών. Είναι
μικροπραγματευτές και ζητιάνοι μαζί, χτυπούν στο ευαίσθητο σημείο, εκεί που
"πονάει" ο γονιός».


ΔΕΝ ΥΠΑΡΧΕΙ δημόσιο νοσοκομείο, στο Λεκανοπέδιο τουλάχιστον, που να έχει
κρατήσει τους πάσης φύσεως μικροπωλητές και επιχειρηματίες μακριά από τις
κλινικές και τους θαλάμους του. Αντίθετα υπάρχουν κάποια άλλα νοσοκομεία, όπως
για παράδειγμα το «Αγία Όλγα», όπου η διοίκηση έχει υπογράψει σύμβαση με μια
συγκεκριμένη εταιρεία που ενοικιάζει τηλεοράσεις. Όπως εξηγεί ο κ. Ιωάννης
Βούλγαρης, χειρουργός στο «Αγία Όλγα» και αντιπρόεδρος στο Γενικό Νομαρχιακό
Νοσοκομείο «Ελπίς», «συχνά οι επαγγελματίες αυτού του είδους στέλνουν αιτήσεις
προς τη διοίκηση. Σε κάποια νοσοκομεία, όπως στο "Αγία Όλγα", ασκούν την
επαγγελματική τους δραστηριότητα, έχοντας στα χέρια τους άδεια από το
Διοικητικό Συμβούλιο». Στο «Ελπίς», αν και έχουν γίνει σχετικές αιτήσεις,
άδειες δεν έχουν δοθεί. «Μπαίνουν όμως πίσω από την πλάτη μας. 
Κολάνε διαφημιστικά με τα τηλέφωνά τους στους διαδρόμους ή μοιράζουν τις
κάρτες τους στους θαλάμους», αναφέρει ο κ. Βούλγαρης. 
Εκείνοι που κάνουν «χρυσές δουλειές» σε όλα ανεξαιρέτως τα νοσοκομεία, είναι
όσοι ενοικιάζουν τηλεοράσεις και βίντεο. «Θα ήταν ευχής έργο να μπορούσαν τα
ίδια τα νοσοκομεία να παρέχουν τηλεοράσεις σε κάθε δωμάτιο, όπως ισχύει για τα
δωμάτια στην πρώτη θέση», επισημαίνει ο αντιπρόεδρος του νοσοκομείου «Ελπίς».
«Είναι φανερό πως η τηλεόραση καλύπτει την ανάγκη για επικοινωνία, ανάγκη που
είναι ιδιαίτερα έντονη στους ασθενείς και τους αρρώστους».


Η ΣΚΕΨΗ να παρέχουν τα ίδια τα νοσοκομεία υπηρεσίες αντίστοιχες με αυτές των
«εξωτερικών συνεργατών - επαγγελματιών και μικροπωλητών» έχει περάσει από το
μυαλό πολλών στελεχών διοίκησης στα κρατικά νοσηλευτήρια. «Η λειτουργία όμως
και η στελέχωση ενός καταστήματος μέσα στο νοσοκομείο που θα προσφέρει
αντίστοιχες υπηρεσίες είναι πολύ δύσκολη», αναφέρει ο κ. Ιωάννης Βούλγαρης,
αντιπρόεδρος στο νοσοκομείο «Ελπίς».

Όπως αναφέρει ο πρόεδρος του Νοσοκομείου Παίδων «Αγία Σοφία», κ. Γιάννης
Ντάνος, «μέχρι πέρυσι, ο νόμος επέτρεπε τη λειτουργία κυλικείου στο χώρο του
νοσοκομείου μόνον σε αναπήρους πολέμου και στους κληρονόμους τους. Ο νέος
νόμος δίνει τη δυνατότητα δημιουργίας ενός καταστήματος (ανθοπωλείου,
κυλικείου ή εστιατορίου), όμως το θέμα της οργάνωσης και της λειτουργίας του
παραμένει εξαιρετικά πολύπλοκο».

Η μόνη απάντηση στους μικροπωλητές των δημόσιων νοσοκομείων μπορεί να είναι,
σύμφωνα με τον κ. Ντάνο, η πρόσληψη προσωπικού ασφαλείας. «Συζητώνται δύο
ενδεχόμενα», λέει ο ίδιος. «Ή να αναλάβει το υπουργείο Δημοσίας Τάξεως ή να
επιτρέψουν τα υπουργεία Οικονομικών και Υγείας τη μίσθωση υπηρεσιών ασφαλείας
από σχετικές εταιρείες. Εκτιμάται πως μέχρι το τέλος του 1999, τα μεγάλα
νοσοκομεία της Αθήνας θα έχουν λύσει το πρόβλημα φύλαξής τους».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16340N181</ED>
<ID>
ID:16530

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N18&aa=1</URL></REF>


Article

<CATEGORY>vin06</CATEGORY>

 <H5>ΧΡΗΣΙΜΕΣ ΣΥΜΒΟΥΛΕΣ ΓΙΑ ΤΟ ΜΠΛΕ ΧΑΠΙ
</H5><H5>ΤΙ ΠΡΕΠΕΙ ΝΑ ΠΡΟΣΕΧΕΤΕ
</H5><H2>Ο «δεκάλογος» για το Βιάγκρα
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Προσοχή στη χρήση του Βιάγκρα, που εντός των ημερών κυκλοφορεί και στη χώρα μας.

Η ΕΥΡΕΙΑ δημοσιότητα που έχει λάβει, και στην Ελλάδα, το προϊόν αυτό από τα
μέσα ενημέρωσης δημιουργεί φόβους στην ηγεσία του Εθνικού Οργανισμού Φαρμάκων,
πράγμα που θα μπορούσε να παρασύρει στη χρήση του άτομα που δεν θα έπρεπε να
το πάρουν διακινδυνεύοντας την υγεία τους ή και την ίδια τη ζωή τους.

Με αφορμή την επικείμενη κυκλοφορία του μπλε χαπιού, τις πρώτες ημέρες του
Φεβρουαρίου, ο Εθνικός Οργανισμός Φαρμάκων εφιστά την προσοχή στους υποψήφιους
καταναλωτές, ώστε να κάνουν ορθολογική χρήση του.

ΟΙ ΓΙΑΤΡΟΙ

Αλλά και στους γιατρούς και φαρμακοποιούς που θα πρέπει να τηρούν αυστηρά τις
διαδικασίες και να ενημερώνουν τους πελάτες τους για τους όρους και τις
προϋποθέσεις χρήσης του φαρμάκου, αλλά και τον ΕΟΦ σε περίπτωση που
αντιμετωπίζουν κάποια ανεπιθύμητη ενέργεια του Βιάγκρα, ανεξάρτητα από το αν
αυτή περιλαμβάνεται στο σχετικό φυλλάδιο ή όχι.

Με την ευκαιρία, τοπνίζεται από τον ΕΟΦ ότι η ασφάλεια και η
αποτελεσματικότητα του Βιάγκρα δεν έχει μελετηθεί σε συνδυασμό με άλλες
μεθόδους θεραπείας δυσλειτουργίας στύσης και κατά συνέπεια δεν συνιστάται η
εφαρμογή τέτοιων συνδυασμών. Επίσης, επειδή το Βιάγκρα μπορεί να έχει
αλληλεπίδραση με άλλα φάρμακα που μπορεί να παίρνει κάποιος ασθενής,
απαιτείται εκτίμηση της κατάστασης του κάθε υποψήφιου χρήστη χωριστά.


Το μπλε χάπι δεν ενδιαφέρει προσωπικά τον κ. Θανάση Μάστορα, η διαφημιστική
εταιρεία του οποίου έχει συνεργαστεί με τη φαρμακευτική εταιρεία που φέρνει το
Βιάγκρα στην Ελλάδα. Ενδιαφέρει, όμως, πολλούς άλλους συμπατριώτες μας. «Είναι
τεράστια η ζήτηση», λέει. Ελπίζω μόνο να μην απογοητευθούν όσοι περιμένουν, αν
καθυστερήσει να κυκλοφορήσει, λίγο ακόμη. Όπως μαθαίνω, υπάρχει φόβος να μη
βγει στην ώρα του το Δελτίο Τιμών, από το οποίο εξαρτάται η, επίσημη,
κυκλοφορία του χαπιού

1 Το Βιάγκρα χορηγείται αυστηρά και μόνο με ιατρική συνταγή.

2 Είναι ένα ισχυρό φάρμακο και θα πρέπει να χρησιμοποιείται πάντοτε
σύμφωνα με τις οδηγίες του γιατρού. Η χρησιμοποίηση του φαρμάκου αυτού χωρίς
ιατρική παρακολούθηση ή η προμήθειά του από άλλες πηγές εκτός φαρμακείου
εγκυμονεί σοβαρούς κινδύνους για την υγεία των ασθενών, ενώ έχουν αναφερθεί
ακόμη και θάνατοι μετά τη χρήση του.

3 Η χορήγησή του αντενδείκνυται σε ασθενείς που λαμβάνουν φάρμακα τα
οποία περιέχουν δότες μονοξειδίου του αζώτου (όπως νιτρώδες αμύλιο) ή νιτρικά
σε οποιαδήποτε μορφή.

4 Δεν πρέπει να χρησιμοποιείται σε ασθενείς στους οποίους δεν
συνιστάται η σεξουαλική δραστηριότητα, π.χ. σε ασθενείς με σοβαρές
καρδιαγγειακές διαταραχές, όπως ασταθή στηθάγχη ή βαριάς μορφής καρδιακή ανεπάρκεια.

5 Η χρήση του αντενδείκνυται, επίσης, σε ασθενείς με σοβαρή ηπατική
διαταραχή, υπόταση (αρτηριακή πίεση κάτω των 90/50 mm Hg), πρόσφατο ιστορικό
εγκεφαλικού επεισοδίου ή εμφράγματος του μυοκαρδίου ή κληρονομικές
εκφυλιστικές αμφιβληστροειδοπάθειες, όπως είναι η μελαγχρωστική αμφιβληστροειδοπάθεια.

6 Πριν από τη χορήγηση του φαρμάκου, θα πρέπει να προηγείται φυσική
εξέταση και λήψη ιατρικού ιστορικού του ασθενούς, ούτως ώστε να διαγνωστεί η
πάθηση και να καθοριστούν τα πιθανά υποκειμενικά αίτια, πριν εξεταστεί το
ενδεχόμενο χορήγησης φαρμακευτικής αγωγής.

7 Ο γιατρός πρέπει να κάνει εκτίμηση της καρδιαγγειακής κατάστασης του
ασθενούς πριν από την έναρξη οποιασδήποτε θεραπείας για τη δυσλειτουργία
στύσης, λόγω του ότι υπάρχει κάποια πιθανότητα εμφάνισης καρδιαγγειακών
επεισοδίων που σχετίζονται με τη σεξουαλική δραστηριότητα.

8 Το φάρμακο αυτό παρουσιάζει αγγειοδιασταλτικές ιδιότητες, που έχουν
ως αποτέλεσμα ήπια και παροδική μείωση της αρτηριακής πίεσης και έτσι ενισχύει
το υποτασικό αποτέλεσμα των νιτρικών.

9 Ιδιαίτερη προσοχή απαιτεί η χορήγησή του σε ασθενείς με ανατομικές
δυσμορφίες του πέους ή σε ασθενείς που η κατάστασή τους μπορεί να προδιαθέτει
για πριαπισμό (όπως σε δρεπανοκυτταρική αναιμία, πολλαπλό μυέλωμα ή λευχαιμία).

10 Σε περίπτωση εμφάνισης στηθαγχικής κρίσης, μετά τη χρήση Βιάγκρα, θα
πρέπει να ενημερώνεται άμεσα ο γιατρός για τη λήψη του φαρμάκου αυτού.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16340N191</ED>
<ID>
ID:16531

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N19&aa=1</URL></REF>


Article

<CATEGORY>vin06</CATEGORY>

 <H2>Οικονομίδη το ΠΑΣΟΚ, Κουτρουμπή η Ν.Δ. στους δικηγόρους
</H2>
ΤΗΝ ΥΠΟΨΗΦΙΟΤΗΤΑ του ποινικολόγου Αριστ. Οικονομίδη προκρίνει το ΠΑΣΟΚ για τις
επερχόμενες εκλογές στον Δικηγορικό Σύλλογο της Αθήνας, ενώ το «χρίσμα» της
Ν.Δ. αναμένεται ότι θα λάβει ο επί σειρά ετών σύμβουλος της παράταξης στον ΔΣΑ
Νικ. Κουτρουμπής.

Η επιλογή Κουτρουμπή σηματοδοτεί και αυτή τη φορά διάσπαση στον χώρο της Ν.Δ.,
καθώς σημαντικός αριθμός δικηγόρων της συντηρητικής παράταξης ακολουθεί τον
σύμβουλο του ΔΣΑ Δημ. Παξινό, ο οποίος θα συμμετάσχει στις εκλογές με
ανεξάρτητο συνδυασμό. Διασπαστικές κινήσεις, εξάλλου, αναμένεται να σημαδέψουν
και τον χώρο του ΠΑΣΟΚ, καθώς στην υποβολή υποψηφιότητας προχωρεί και ο
σύμβουλος του ΔΣΑ Ιωάν. Κορκόβελος, εκ των στενών συνεργατών του πρώην
προέδρου του Συλλόγου Τάκη Παππά.

Η στήριξη του ΠΑΣΟΚ στην υποψηφιότητα Οικονομίδη οριστικοποιήθηκε χθες το
βράδυ, σε συνεδρίαση της Τομεακής Οργάνωσης Δικηγόρων του Κινήματος. Από τη
συνεδρίαση, που διεξήχθη μέσα σε κλίμα έντονων αντεγκλήσεων, αποχώρησε ο Ι.
Κορκόβελος, γνωστοποιώντας ότι θα ακολουθήσει αυτόνομη πορεία με την υποβολή
υποψηφιότητας, ενώ η συντριπτική πλειονότητα των παριστάμενων δικηγόρων
επικύρωσε την επιλογή Οικονομίδη, κι ανάμεσά τους ο υποψήφιος του Κινήματος
στις προηγούμενες εκλογές (του 1996), στενός συνεργάτης του υπουργού
Δικαιοσύνης Ευάγγ. Γιαννόπουλου, Κωνστ. Νταϊλιάνας.

Από την άλλη πλευρά, την υποψηφιότητά του ανακοίνωσε χθες το βράδυ και ο Νικ.
Κουτρουμπής, αντιπρόεδρος του ΔΣΑ επί προεδρίας Σωτ. Πολύδωρα (Ν.Δ.). Στην
ανακοίνωσή του κάνει λόγο για «ανεξάρτητη υποψηφιότητα» που «επιβάλλεται από
τη σύγχρονη συνδικαλιστική συρρίκνωση», αλλά στελέχη της Ν.Δ. στον χώρο των
δικηγόρων τόνιζαν ότι η υποβολή της υποψηφιότητάς του «προδικάζει την τελική
επιλογή της Ν.Δ., ενώ θεωρείται απίθανο να έγινε ερήμην των ηγετικών στελεχών
του κόμματος...».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16340N192</ED>
<ID>
ID:16589

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N19&aa=2</URL></REF>


Article

<CATEGORY>vin06</CATEGORY>

 <H2>Κέντρο βοήθειας για ανύπαντρες μητέρες, πρόσφυγες και ανέργους </H2>
ΑΜΕΣΗ περίθαλψη, ψυχολογική στήριξη, φιλοξενία και νομική υποστήριξη στα
παραμελημένα και κακοποιημένα παιδιά, τις ανύπαντρες και ανήλικες μητέρες,
τους αστέγους, τους ανέργους, τους πρόσφυγες, τους τοξικομανείς και γενικά
όσους βρίσκονται σε δύσκολη κοινωνική θέση, φιλοδοξεί να παράσχει το Εθνικό
Κέντρο Άμεσης Κοινωνικής Βοήθειας (ΕΚΑΚΒ), η πρώτη μονάδα του οποίου
θεμελιώθηκε χθες. Οι μονάδες του ΕΚΑΚΒ θα αποτελούνται από Κέντρο Υποδοχής και
Ξενώνα Φιλοξενίας, ενώ η δράση τους θα συντονίζεται από ειδικά Συντονιστικά
Κέντρα που θα δημιουργηθούν σε κάθε νομό. Σε πρώτη φάση, θα κατασκευασθούν 19
κέντρα υποδοχής και 8 ξενώνες, οι οποίοι θα καλύψουν τις αυξημένες ανάγκες της
Αθήνας και της Θεσσαλονίκης. Η κατασκευή αυτών των έργων υπολογίζεται ότι θα
ολοκληρωθεί εντός του 1999, ενώ σταδιακά θα γίνουν αντίστοιχες μονάδες και στα
λοιπά αστικά κέντρα της περιφέρειας.

ΓΡΑΜΜΗ SOS

Οι πολίτες που αντιμετωπίζουν δυσκολίες στην κάλυψη των αναγκών διαβιώσεώς
τους, θα μπορούν να απευθύνονται στις ειδικές υπηρεσίες του δικτύου μέσω
τηλεφωνικής γραμμής-SOS, ώστε να τύχουν άμεσης βοήθειας. Η πρώτη μονάδα του
ΕΚΑΚΒ, που θα αποτελείται από Κέντρο Υποδοχής και Ξενώνα Φιλοξενίας,
δημιουργείται στο Κέντρο Βρεφών «Η Μητέρα». Τον θεμέλιο λίθο έθεσε χθες ο
υφυπουργός Πρόνοιας κ. Θεόδωρος Κοτσώνης, ο οποίος αναφερόμενος στη μονάδα
τόνισε ότι απευθύνεται στις μονογονεϊκές οικογένειες με σοβαρά κοινωνικά,
ψυχολογικά ή οικονομικά προβλήματα, στις ανήλικες μητέρες, στις κακοποιημένες
μητέρες και στα κακοποιημένα, παραμελημένα ή εγκαταλελειμμένα παιδιά. Στη
μονάδα θα λειτουργήσουν υπηρεσίες υποδοχής, ενημέρωσης και συμβουλευτικής
βοήθειας· υπηρεσίες άμεσης ανάγκης οι οποίες θα μπορούν να επέμβουν ανά πάσα
στιγμή με τη λειτουργία κινητής μονάδας· ξενώνας φιλοξενίας των εγκύων
γυναικών που είναι μόνες, καθώς και των μονογονεϊκών οικογενειών με παιδιά
ηλικίας έως 12 ετών (ο ξενώνας θα μπορεί να φιλοξενεί έως 20 οικογένειες)·
βρεφονηπιακός σταθμός και στέγη για τα βρέφη και τα νήπια των φιλοξενουμένων
μητέρων· και μονάδα κατ' οίκον κοινωνικής βοήθειας. Θα λειτουργούν επίσης
εναλλακτικά προγράμματα κοινωνικής φροντίδας, για τις περιπτώσεις που ένα
παιδί δεν μπορεί να παραμείνει στο οικογενειακό περιβάλλον του.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16340N193</ED>
<ID>
ID:16629

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N19&aa=3</URL></REF>


Article

<CATEGORY>vin06</CATEGORY>

 <H5>Ο ΝΙΚΟΣ ΚΟΕΜΤΖΗΣ ΥΣΤΕΡΑ ΑΠΟ 3 ΧΡΟΝΙΑ ΕΛΕΥΘΕΡΙΑΣ ΑΝΤΙΜΕΤΩΠΙΖΕΙ ΚΑΙ ΠΑΛΙ ΤΗ ΔΙΚΑΙΟΣΥΝΗ
</H5><H2>Ατέλειωτο το... ζεϊμπέκικο
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

«Πώς με ψάχνει η Αστυνομία, αφού κάθε ημέρα στα πόδια τους είμαι και το
σπίτι που μένω στη Ζ. Πηγής βρίσκεται εκατό μέτρα από το Αστυνομικό Τμήμα...
Γιατί θέλουν τώρα να ξαναζήσω μια δεύτερη οδύσσεια;».

Θέλω δουλειά. Να ζήσω τίμια, γιατί τα προβλήματα που αντιμετωπίζω, και κυρίως
με την υγεία μου, είναι πολλά και για να φθάσω στο Αιγίνιο θέλω 100.000 που
δεν τα έχω, λέει ο Ν. Κοεμτζής στον Κ. Παπαπέτρου

Ο ΝΙΚΟΣ Κοεμτζής, ο άνθρωπος που χάραξε με το μαχαίρι του πριν από 26 χρόνια
τη δική του ιστορία μέσα στην αθηναϊκή νύχτα και αποφυλακίσθηκε πριν από τρία
χρόνια, βρίσκεται και πάλι αντιμέτωπος με τη Δικαιοσύνη για μη τήρηση των
περιοριστικών όρων που του επιβλήθηκαν μετά την αποφυλάκισή του. Να
εμφανίζεται δηλαδή κάθε 1η και 15 του μηνός στο Αστυνομικό Τμήμα του τόπου
κατοικίας που είχε δηλώσει, το Αιγίνιο Πιερίας. 
Τώρα καλείται να παρουσιασθεί την ερχόμενη Τετάρτη στο Συμβούλιο Εφετών
Πατρών, όπου θα συζητηθεί η άρση των περιοριστικών όρων, με το ενδεχόμενο να
επιστρέψει και πάλι στη φυλακή.

Φαίνεται πως το μακρύ ζεϊμπέκικο του Νίκου Κοεμτζή, που άρχισε εκείνη την
παγωμένη νύχτα του Φλεβάρη του 1973, δεν έχει τελειώσει ακόμη... Τι κι αν όπως
λέει ο ίδιος προσπαθεί από την ημέρα που αποφυλακίσθηκε, στις 29 Μαρτίου 1996,
να κρατηθεί με νύχια και με δόντια, τίμια, στη νέα του ζωή.

Μόλις έχει πληροφορηθεί την κλήση του για αυτοπρόσωπη παρουσία στο Συμβούλιο
Εφετών Πατρών και ξεσπάει:

«Τους τελευταίους μήνες δεν πήγα, μόνο, να δώσω «παρών» στο Αιγίνιο, γιατί
αντιμετωπίζω προβλήματα υγείας με την καρδιά μου και γιατί βρίσκομαι σε
τραγική οικονομική κατάσταση. Έπαιρνα όμως τηλέφωνο και ενημέρωνα τον δήμαρχο.

ΧΩΡΙΣ ΔΟΥΛΕΙΑ

Δεν μπορούσα να πηγαίνω δύο φορές τον μήνα στο χωριό, αφού κάθε φορά μου
κόστιζε 100.000 χιλιάδες. Σκέφτηκε άραγε κανείς πώς ζω; Στο χωριό δεν έχω ούτε
σπίτι, αλλά ούτε και δουλειά ώστε να μπορέσω να ζήσω.

­ Κανείς δεν σου πρόσφερε δουλειά;

«Πολλοί μου υποσχέθηκαν, όταν βγήκα. Πολύ μπλα μπλα και αποτέλεσμα μηδέν».

­ Και τ' αδέρφια σου;

«Έχουν τα δικά τους προβλήματα. Δεν έχουν οικονομική άνεση... Πώς θα ζούσα,
λοιπόν, στο χωριό; Κι ένα χωραφάκι τρία στρέμματα που είχα το πούλησα για να επιβιώσω».

­ Στην Αθήνα που ήρθες βρέθηκαν άνθρωποι να σε βοηθήσουν;

«Ναι πολλοί. Χαίρομαι να τους πω. Ο Γ. Λιάνης, ο Γ. Σιδέρης, ο παλιός
ποδοσφαιριστής, ο Ταβουλάρης, ο Γιδάκος, ο Τσουγκαράκης και πολλοί ανώνυμοι,
που ένιωσαν πως έπρεπε κι εγώ να ζήσω επιτέλους».

­ Η Πολιτεία δεν σε βοήθησε με κάποιο τρόπο;

«Πολλοί μού υποσχέθηκαν πολλά, αλλά μέχρι τώρα τίποτα. Περιμένω...».

­ Το βιβλίο που έβγαλες δεν σε βοήθησε να ξεπεράσεις κάποια προβλήματα;

«Ναι, στην αρχή... Όμως η ζωή συνεχίζεται και τα έξοδα τρέχουν. Αυτά που βγάζω
δεν μου φθάνουν να ζήσω. Πηγαίνω ο ίδιος στο Μοναστηράκι και σε άλλους χώρους
και το διαθέτω με κάποια αφιέρωση.

ΕΤΟΙΜΑΖΕΙ ΒΙΒΛΙΟ

Τώρα γράφω ένα δεύτερο βιβλίο που αφορά τη ζωή μου στη φυλακή και όσα έζησα
εκεί από το 1976 μέχρι το 1996, που αποφυλακίσθηκα. Όμως δεν είμαι δα και
συγγραφέας για να ζω από το γράψιμο».

­ Τι σημαίνει για σένα το «μακρύ ζεϊμπέκικο»;

«Ολόκληρη η ζωή μου, όπως την έζησα και τη ζω. Που μια με πάει από δω και μια
από την άλλη. Που τη μια σε γονατίζει κι ύστερα σε σηκώνει πάλι».

­ Πόσο διαψεύστηκες σ' αυτά που περίμενες να συναντήσεις βγαίνοντας από
τη φυλακή;

«... Ακόμη ελπίζω. Αν χάσω αυτή την ελπίδα θα πεθάνω. 
Πρώτα όμως θα πεθάνω εγώ κι ύστερα οι ελπίδες μου».

­ Και η κοινωνία που βρήκες, ήταν αυτή που περίμενες;

«Όχι, είναι αλλαγμένη. Ήρθαν τα πάνω κάτω. Τον άνθρωπο τον φθείρανε, τον
ρίξανε στον πάτο. Πάτησέ με προτού σε πατήσω. Η πόλη άλλαξε μαζί και οι
άνθρωποί της και από τους παλιούς δεν βρήκα κανέναν. Άλλοι ξενιτεύτηκαν, άλλοι
πέθαναν κι άλλοι τραβήχτηκαν στο καβούκι τους».

ΠΡΟΒΛΗΜΑΤΑ ΥΓΕΙΑΣ

­ Εκτός των άλλων είπες πως αντιμετωπίζεις και προβλήματα υγείας,
που σ' εμποδίζουν να πηγαίνεις συχνά στο Αιγίνιο.

«Έχω την καρδιά μου, αλλά και το σάκχαρο που με ταλαιπωρεί. Είναι και τα
τραύματα από τις επτά σφαίρες που είχα φάει. Όταν χαλάει ο καιρός με πεθαίνουν
τα σπασμένα κόκαλα».

­ Αυτός, λοιπόν, είναι ο λόγος που δεν δίνεις τελευταία «παρών»;

«Τρέχω για να επιβιώσω, αυτό είναι. Δεν λέω ότι υπάρχει νόμος και κανένας
ισοβίτης που αποφυλακίσθηκε δεν δίνει "παρών"... Όμως σε μένα εφάρμοσαν τον
παλιό νόμο. Αλλά και πάλι το πρόβλημα είναι το οικονομικό, το πώς θα ζήσω. Τι
θα πρέπει να γίνω, ζητιάνος, ληστής ή κλέφτης; Εγώ είμαι υπερήφανος άνθρωπος.
Τώρα στα 61 μου τι θα γίνω, λακές και επαίτης;

ΘΕΛΩ ΔΟΥΛΕΙΑ

Να 'ξερες πώς νιώθω και τι τραύματα δέχομαι όταν κάποιος φίλος βάζει το χέρι
στην τσέπη και με βοηθάει... Ζήτησα και ζητάω μια τίμια δουλειά. Και ο ίδιος ο
υπουργός Δικαιοσύνης ο Βαγγέλης Γιαννόπουλος μού είπε πως θα με βοηθούσε να
βρω κάποια δουλειά, αλλά δεν έγινε τίποτα. Περιμένω. Κάποια δουλειά που να μου
ταιριάζει, γιατί στην ηλικία μου δεν μπορώ να δουλέψω οικοδομή. Αλλά ούτε και
φύλακας, γιατί είμαι, βλέπεις, επώνυμος κι όλος ο κόσμος με γνωρίζει».

­ Αλήθεια, πώς σε αντιμετώπισε ο κόσμος αυτά τα τρία χρόνια που
βρίσκεσαι έξω;

«Με αγάπη, δεν έχω παράπονο. Αλλά ο καθένας έχει τα προβλήματά του κι εγώ δεν
μπορώ να λέω στον καθένα το δικό μου. Έτσι νιώθω απομονωμένος. Να σου πω κάτι
και να το γράψεις; Η πραγματική απομόνωση δεν είναι στη φυλακή, που την έζησα
στο πετσί μου. Είναι έξω στην κοινωνία που αντιμετωπίζεις. Κι όταν είσαι
υπερήφανος, γίνεται αυτή η απομόνωση δυσβάσταχτη, μέχρι που προτιμάς να πεθάνεις».

­ Πώς κρίνεις την απόφαση να σε καλέσουν για αυτοπρόσωπη παρουσία στο
Συμβούλιο Εφετών Πατρών, την Τετάρτη;

«Οι δικαστές κάνουν τη δουλειά τους, εφαρμόζουν τους νόμους.

ΔΕΝ ΚΡΥΒΟΜΑΙ

Σέβομαι τους νόμους και αποφεύγω να δίνω δικαιώματα, όμως υπάρχει μία
πραγματικότητα. Η ανάγκη να ζήσω. Κι αυτό δεν φαίνεται να το καταλαβαίνουν
όλοι. Αυτός, λοιπόν, είναι ο μοναδικός λόγος που δεν εμφανίσθηκα τους
τελευταίους μήνες να δώσω παρών στο Αστυνομικό Τμήμα Αιγινίου. Κανένας άλλος
λόγος δεν υπάρχει, ούτε κρύβομαι από κανέναν. Καθημερινά στους δρόμους της
Αθήνας με χαιρετούν και χαιρετώ δεκάδες αστυνομικούς. Πώς και από ποιους
κρύβομαι λοιπόν; Το όλο θέμα είναι καθαρά τυπικό. Κάνω έκκληση στην κατανόηση
των ανθρώπων της Δικαιοσύνης, αλλά και στον κ. Γιαννόπουλο να αντιληφθούν το
πρόβλημά μου. Είναι καιρός να πάψω να δίνω «παρών». Το σπίτι μου στη Ζ. Πηγής
απέχει εκατό μέτρα από το Αστυνομικό Τμήμα, ποιος ο λόγος να τρέχω στο Αιγίνιο
και να ξοδεύω ένα σωρό λεφτά, που δεν τα έχω.

Αυτά θα πω και στους δικαστές, γιατί αυτή είναι η αλήθεια. Παραξενεύομαι γιατί
δημιουργήθηκε το πρόβλημα. Γιατί με οδηγούν σε μια νέα οδύσσεια, ενώ
αντιμετωπίζω τόσα προβλήματα. Επιτέλους, δεν καταλαβαίνουν πως είμαι ένας
βασανισμένος άνθρωπος, που πλήρωσε με το παραπάνω για ό,τι έκανε;

ΝΑ ΖΗΣΩ ΤΙΜΙΑ

Τώρα το μόνο που ζητάω είναι να ζήσω όσα χρόνια μού απομένουν ήρεμα, χωρίς να
ενοχλώ κανέναν και να δίνω δικαιώματα. Ένα τελευταίο θα σου πω: Αν ήθελα θα
μπορούσα να είχα λύσει το οικονομικό όταν αποφυλακίσθηκα. Είπα όμως "όχι". Δεν
ήσαν λίγοι αυτοί που με πλησίασαν, όμως τ' αρνήθηκα όλα για να ζήσω μια νέα,
τίμια ζωή. Δεν είμαι εγώ για να κάνω λάθη. Έστω κι ένα αν κάνω θα το πληρώσω
για ολόκληρη την υπόλοιπη ζωή μου. Γι' αυτό και γράφω στο βιβλίο μου ότι τα
παθήματά μου να γίνουν μαθήματα για τους νέους...».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16340N201</ED>
<ID>
ID:16532

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N20&aa=1</URL></REF>


Article

<CATEGORY>vin06</CATEGORY>

 <H5>ΑΠΟ ΤΟΝ ΙΟ HIV ΠΟΥ ΠΡΟΚΑΛΕΙ AIDS ΠΡΟΣΒΛΗΘΗΚΕ ΜΩΡΟ ΠΟΥ ΓΕΝΝΗΘΗΚΕ ΠΡΟΩΡΑ ΚΑΙ ΑΡΡΩΣΤΟ
</H5><H2>Βρέφος φορέας από μετάγγιση
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

Φορέας του ιού HIV που προκαλεί AIDS είναι ένα βρέφος, στο οποίο αμέσως
μετά τη γέννησή του έγιναν μεταγγίσεις αίματος. Και οι γιατροί θεωρούν ως
πιθανότερη οδό μολύνσεως το αίμα που του μεταγγίστηκε.

Το βρέφος γεννήθηκε προ πέντε μηνών στο Μαιευτήριο «Έλενα». Η μητέρα του το
έφερε στον κόσμο πολύ πρόωρα και άρρωστο, καθώς έπασχε από λοίμωξη. Έτσι, οι
γιατροί αναγκάσθηκαν να το υποβάλουν σε μεταγγίσεις αίματος.

Το βρέφος νοσηλεύθηκε στο μαιευτήριο επί αρκετό καιρό, και στη συνέχεια οι
γονείς του το πήραν κι έφυγαν, δήλωσε ο πρόεδρος του «Έλενας» κ. Γκυ Μπρις
στον Skai που αποκάλυψε χθες το βράδυ το θέμα. Πριν από λίγες μέρες, το βρέφος
μεταφέρθηκε στο Νοσοκομείο Παίδων «Αγία Σοφία», όπου σε τυχαίες εξετάσεις
διαπιστώθηκε ότι είναι φορέας του ιού HIV. Σύμφωνα, μάλιστα, με πληροφορίες,
οι γονείς του έχουν ήδη υποβληθεί στις ειδικές εξετάσεις για τον ιό HIV και
έχει διαπιστωθεί ότι δεν είναι φορείς.

«ΤΑ ΝΕΑ» επικοινώνησαν χθες το βράδυ με τον κ. Ιωάννη Στρατηγό, πρόεδρο του
Κέντρου Ελέγχου Ειδικών Λοιμώξεων (ΚΕΕΛ), το οποίο παρακολουθεί, καταγράφει
και ενημερώνει την κοινή γνώμη για το AIDS. Ο κ. Στρατηγός έκανε την ακόλουθη δήλωση:

«Το περιστατικό αυτό δεν το γνωρίζω. Ωστόσο, η μετάδοση του ιού HIV διά της
μεταγγίσεως αίματος ή παραγώγων του, είναι σήμερα εξαιρετικά σπάνια.
Θεωρητικώς υπάρχει μία μικρή πιθανότητα να συμβεί κάτι τέτοιο. Η πιθανότητα
αυτή είναι μη ελεγχόμενη με τις συνήθεις εργαστηριακές μεθόδους και την
αποκαλούμε "πιθανότητα του παραθύρου". Αυτό σημαίνει ότι ένα άτομο έχει
μολυνθεί, δεν έχει ακόμα αναπτύξει αντισώματα (χρειάζονται 4 έως 5 εβδομάδες)
και στο διάστημα αυτό δίνει αίμα. Η τράπεζα αίματος, όμως, δεν έχει τον τρόπο
να το εξακριβώσει. Πρέπει να επαναλάβω ότι μιλάμε για μια φοβερά σπάνια
περίπτωση και ότι δεν εννοώ ότι αυτό συνέβη και με το συγκεκριμένο βρέφος».

Όπως και να 'χει, οι γιατροί του «Έλενας» με τους οποίους επικοινώνησαν χθες
το βράδυ «ΤΑ ΝΕΑ» (και οι οποίοι, όμως, δεν θέλησαν να αναφερθεί το όνομά
τους) θεωρούν ως πιθανότερη οδό μολύνσεως του βρέφους το αίμα που του
μεταγγίστηκε. Κάποιοι, μάλιστα, ανέφεραν ότι το αίμα μάλλον προήρχετο από
συγγενείς του. Αξίζει να σημειωθεί ότι επειδή η μόλυνση του βρέφους συνέβη στο
πρώτο εξάμηνο της ζωής του υπάρχουν ελπίδες με τη χορήγηση κατάλληλων φαρμάκων
να απαλλαγεί από τον ιό.

Σύμφωνα με τα επίσημα στοιχεία του ΚΕΕΛ, τα οποία ανακοινώθηκαν στις 2
Νοεμβρίου 1998, από τότε που αναφέρθηκε το πρώτο κρούσμα AIDS στην Ελλάδα (το
1982) έως πέρυσι, είχαν καταγραφεί στη χώρα μας 26 κρούσματα της νόσου σε
παιδιά ηλικίας κάτω των 13 ετών, ενώ ο συνολικός αριθμός των κρουσμάτων (σε
ενήλικους, εφήβους και παιδιά) ήταν 1.835. Η καταγραφή του τελευταίου
κρούσματος AIDS σε παιδί, το οποίο μολύνθηκε από τον υπαίτιο ιό έπειτα από
λίγες μεταγγίσεις, έγινε το 1989. Ο αριθμός των φορέων, τέλος, στη χώρα μας
δεν είναι γνωστός, αλλά υπολογίζεται σε περισσότερους από 10.000.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16340N211</ED>
<ID>
ID:16533

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N21&aa=1</URL></REF>


Article

<CATEGORY>vin06</CATEGORY>

 <H2>Στην προσφυγιά με ελπίδα
</H2>
Βασιλική Παπαδοπούλου. Η 17χρονη μαθήτρια έγραψε το καλύτερο δοκίμιο για
όλους αυτούς που παίρνουν τον δρόμο της προσφυγιάς

Η 17χρονη Βασιλική Παπαδοπούλου ζει στην Αμαλιάδα. Είναι μαθήτρια της Γ'
Λυκείου και προετοιμάζεται να δώσει εξετάσεις στην Ιατρική.

Είναι ένα από τα δεκαπέντε παιδιά που διακρίθηκαν στον Πανελλήνιο Διαγωνισμό
που διοργάνωσαν το υπουργειο Παιδείας και η Υπάτη Αρμοστεία των Ηνωμένων Εθνών
για τους Πρόσφυγες, με θέμα «Οι μαθητες γράφουν για τους πρόσφυγες» και θα
βραβευθούν σήμερα σε μια εκδήλωση που θα γίνει στο Ζάππειο Μέγαρο.

«Από τον πόλεμο, την πείνα και τον φόβο περνούν στον δρόμο της προσφυγιάς...
Τη φυγή προς την άγνωστη κατεύθυνση συνοδεύει όχι τόσο το όραμα μιας καλύτερης
ζωής, όσο η ελπίδα για την ζωή τους την ίδια...», έτσι περιγράφει η Βασιλική
την ανάγκη των ανθρώπων που αναγκάζονται να πάρουν τον δρόμο της προσφυγιάς. 
Στην περιοχή που μένει, τα τελευταία χρόνια αρκετοί αλλοδαποί, κυρίως Αλβανοί
και Κούρδοι, ζητούν, όπως σημειώνει, «καταφύγιο». «Ζω σε μια αγροτική περιοχή.
Εδώ ίσως είναι ευκολότερο να βρουν δουλειά και για αυτό έρχονται. 
Όλοι βλέπουμε τις δυσκολίες αυτών των ανθρώπων που είναι ξεριζωμένοι από την
πατρίδα τους και που κάποιοι από αυτούς ζουν σε συνθήκες εξαθλίωσης. Τους
δίνουν μικρές αμοιβές, τους βάζουν και εργάζονται πολλές ώρες και όλα αυτά
διότι η καθημερινή πρακτική απέχει από τους νόμους που πρέπει να ισχύουν».

Για την Βασιλική είναι άδικα πολλά από αυτά που συμβαίνουν. «Πολλοί
συμπατριώτες μας έχουν ταυτίσει την είσοδο προσφύγων στη χώρα μας με την
ανεργία. Θεωρούν ότι θα χάσουν τις δουλειές τους, ότι κινδυνεύει η ζωή τους
και των παιδιών τους. Αυτό είναι λανθασμένο και πρέπει να σταματήσει. Θα
πρέπει να πληροφορηθούν όλοι αυτοί που ζουν με προκαταλήψεις, που πιστεύουν
ότι οι πολιτισμικές διαφορές είναι ανυπέρβλητες, ότι το να είσαι πρόσφυγας
είναι μια δύσκολη κατάσταση. Ότι όλοι αυτοί οι άνθρωποι που αναζητούν ένα
καταφύγιο για τους ίδιους και τις οικογένειές τους, δεν είναι εγκληματίες».

Αν τελικά, όπως λέει, καταφέρει να σπουδάσει Ιατρική, θα ήθελε να συμμετάσχει
σε αποστολές που παρέχουν βοήθεια σε αυτούς τους πληθυσμούς. «Ξέρω ότι είναι
αρκετά δύσκολες αποστολές. Όμως εάν οι επιστήμονες και οι άνθρωποι του
πνεύματος δεν κάνουν το πρώτο βήμα πώς πρέπει να περιμένουμε να κατανοήσουν το
πρόβλημα των προσφύγων απλοί άνθρωποι, που έχουν ζήσει με προκαταλήψεις και
έχουν άγνοια. Πολλές φορές αυτή η άγνοια είναι που φέρνει τον φόβο».

Στον διαγωνισμό, όπου η Βασιλική κατέκτησε το βραβείο καλύτερου δοκιμίου, με
θέμα την παραβίαση και τον σεβασμό των ανθρωπίνων δικαιωμάτων, συμμετείχαν
συνολικά 180.000 μαθητές της πρωτοβάθμιας και δευτεροβάθμιας εκπαίδευσης, τα
οποία έγραψαν ή ζωγράφισαν για τα προβλήματα των προσφύγων. «Ο θεσμός των
διαγωνισμών αυτών ξεκίνησε πριν από τέσσερα χρόνια και αποτελεί μια προσπάθεια
συνεχούς ενημέρωσης και ευαισθητοποίησης της κοινής γνώμης και ιδιαίτερα των
νέων για τα προβλήματα που αντιμετωπίζουν περισσότεροι από 22 εκατομμύρια
άνθρωποι σε ολόκληρο τον κόσμο», λέει η κ. Κεχαγιόγλου από την Υπάτη Αρμοστεία
του Οργανισμού Ηνωμένων Εθνών για του πρόσφυγες.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16340N212</ED>
<ID>
ID:16590

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N21&aa=2</URL></REF>


Article

<CATEGORY>vin06</CATEGORY>

 <H2>Έφεραν 19 λαθρομετανάστες στην Άνδρο </H2>
ΔΕΚΑΕΝΝΕΑ λαθρομετανάστες από τη Ρουάντα εντοπίστηκαν χθες στην Άνδρο. Οι
λαθρομετανάστες (πέντε γυναίκες και τέσσερις άνδρες) μεταφέρθηκαν στο νησί από
τα τουρκικά παράλια με ταχύπλοο που οδηγούσαν ο 38χρονος Γιώργος Πανδής και ο
44χρονος Σπύρος Ζερβάκης. Οι δύο Έλληνες δουλέμποροι συνελήφθησαν, ενώ
κατασχέθηκε το ταχύπλοό τους «BLOW UP». 
Το ταχύπλοο έμεινε ακυβέρνητο προχθές το βράδυ λόγω έλλειψης καυσίμων στο
ακρωτήριο Φάσσα. Χθες αστυνομικοί εντόπισαν αρχικά οκτώ από τους
λαθρομετανάστες και ακολούθησαν έρευνες, με αποτέλεσμα να βρεθούν και οι
υπόλοιποι. 
Οι λαθρομετανάστες είπαν στους αστυνομικούς και στους λιμενικούς που τους
ανέκριναν ότι πλήρωσαν τους δύο Έλληνες για να τους μεταφέρουν από τα τουρκικά παράλια.

ΤΟΥΣ ΒΡΑΒΕΥΣΑΝ

Εξήντα ναυαγούς έσωσαν μέσα στο 1998 οι Έλληνες ναυτικοί. Χθες η Πανελλήνια
Ένωση Πλοιάρχων Εμπορικού Ναυτικού, σε ειδική τελετή που οργάνωσε στο Στάδιο
Ειρήνης και Φιλίας, τίμησε το έργο των Ελλήνων Πλοιάρχων και βράβευσε τους
πλοιάρχους που συνέβαλαν στη διάσωση των ναυαγών.

Όπως χαρακτηριστικά ειπώθηκε, τα τελευταία 20 χρόνια οι Έλληνες πλοίαρχοι
διέσωσαν 12.234 πρόσφυγες και 5.802 ναυαγούς, καθώς τα πλοία στα οποία
επέβαιναν είτε βούλιαζαν είτε έπρεπε να εγκαταλειφθούν. 
Συνολικά βραβεύτηκαν 34 πλοίαρχοι, οι οποίοι θέτοντας σε κίνδυνο την ζωή του
πληρώματός τους, αλλά και τη δική τους, συνέβαλαν στη διάσωση των ναυαγών,
αλλά και στην έγκαιρη μεταφορά ασθενών που έχρηζαν άμεσης νοσοκομειακής
περίθαλψης. Στην τελετή παρευρέθηκε και ο υπουργός Εμπορικής Ναυτιλίας κ.
Σταύρος Σουμάκης, ο οποίος τόνισε μεταξύ άλλων ότι «η ελληνική ναυτιλία που
είναι μία κατεξοχήν διεθνής βιομηχανία και επηρεάζεται από τις παγκόσμιες
εξελίξεις, πρέπει να στηριχτεί από όλους, και κυρίως από τους Έλληνες
εφοπλιστές και τους ναυτικούς, η εκπαίδευση των οποίων ­ όπως είπε ­ τα
τελευταία χρόνια έχει εκσυγχρονιστεί».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16340N213</ED>
<ID>
ID:16630

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N21&aa=3</URL></REF>


Article

<CATEGORY>vin06</CATEGORY>

 <H5>ΠΡΟΤΑΣΗ ΤΗΣ ΔΙΟΙΚΗΣΗΣ ΓΙΑ ΤΗΝ ΠΡΟΣΦΟΡΑ ΥΠΕΡΕΡΓΑΣΙΑΣ
</H5><H2>Αποφασίζουν οι πιλότοι
</H2>
Σήμερα αποφασίζουν οι πιλότοι της Ολυμπιακής Αεροπορίας εάν θα αποδεχθούν ή
όχι την πρόταση της διοίκησης της εταιρείας που τους ζητεί να συνεχίσουν να
προσφέρουν υπερεργασία για την ομαλή εκτέλεση του προγράμματος δρομολογίων
της.ΣΤΗ ΓΕΝΙΚΗ συνέλευση των μελών της, που έχει συγκαλέσει για το
απόγευμα η Ένωση Χειριστών Πολιτικής Αεροπορίας (ΕΧΠΑ), θα ληφθούν αποφάσεις
για τρία θέματα.

Ειδικότερα, σε ψηφοφορία θα τεθεί το θέμα της παροχής υπέρ της Ο.Α. δύο ρεπό
το μήνα από τον καθένα πιλότο, έως το τέλος του 1999.

Η πρόταση της εταιρείας αναφέρει ότι ως αποζημίωση για τα ρεπό αυτά, οι
πιλότοι θα παίρνουν τα ίδια χρήματα που έπαιρναν μέχρι τον περασμένο Δεκέμβριο
(περίπου 100.000 δρχ. ανά ρεπό).

Σε ψηφοφορία θα τεθεί και το θέμα του ανωτάτου ορίου ηλικίας των υποψηφίων του
διαγωνισμού για τις 45 νέες προσλήψεις πιλότων.

Η διοίκηση της Ο.Α. έχει προτείνει το όριο αυτό να καθοριστεί στα 35 χρόνια,
όμως γι' αυτό απαιτείται και η συναίνεση της ΕΧΠΑ. Κι αυτό, καθώς στους
κανονισμούς εργασίας αναφέρεται ότι οι νεοπροσλαμβανόμενοι πιλότοι δεν θα
πρέπει να υπερβαίνουν σε ηλικία τα 30 χρόνια (σε αντίθετη περίπτωση απαιτείται
η σύμφωνη γνώμη της ΕΧΠΑ).

Το τρίτο θέμα για το οποίο θα αποφασίσουν οι πιλότοι, είναι η εισήγηση της
Ο.Α. προς την κυβέρνηση να μην αυξηθεί η φορολογική επιβάρυνση των ιπταμένων
της εταιρείας έως το 2000, που θα παραμείνουν παγωμένοι οι μισθοί τους.

Στο μεταξύ, ο υπουργός Μεταφορών Αναστάσιος Μαντέλης, χθες, στη Βουλή,
απαντώντας σε σχετική ερώτηση του ΚΚΕ τόνισε ότι η κυβέρνηση δεν επιδιώκει το
ξεπούλημα της Ο.Α. «Την επιθυμία αυτή», είπε ο κ. Μαντέλης, «άλλες πτέρυγες
της Βουλής έχουν εκφράσει».

Αργά το βράδυ, ο κ. Μαντέλης είχε συνάντηση με τους νεοεκλεγέντες εκπροσώπους
της Ομοσπονδίας Σωματείων Πολιτικής Αεροπορίας (ΟΣΠΑ), όπου συζητήθηκαν οι
προοπτικές της εταιρείας και οι προθέσεις της κυβέρνησης για την ένταξή της σε
μία από τις διεθνείς αεροπορικές συμμαχίες.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16340N221</ED>
<ID>
ID:16534

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N22&aa=1</URL></REF>


Article

<CATEGORY>vin06</CATEGORY>

 <H2>Η Ιουλία ένωσε πάλι Άκη και Ελευθερία
</H2>
Η Ιουλία, η 8μηνη εγγονή του Άκη Πάνου ένωσε τον γνωστό μουσικοσυνθέτη και
πάλι με την αγαπημένη του κόρη Ελευθερία, μητέρα του μωρού.

Η συζήτηση της αγωγής της Ελευθερίας Πάνου στο Μονομελές Πρωτοδικείο της
Ξάνθης με την οποία ζητεί να αναγνωριστεί ο Σωτήρης Γιαλαμάς ως πατέρας της
κόρης της έδωσε αφορμή στην «πέτρα του σκανδάλου» της δολοφονίας που διέπραξε
πριν από ενάμιση χρόνο ο Άκης Πάνου, να επισκεφθεί τον πατέρα της στις φυλακές
της Κομοτηνής.

Η συνάντηση πατέρα και κόρης προκάλεσε μεγάλη συγκίνηση και στους δύο. Ήταν η
πρώτη φορά που ο γνωστός καλλιτέχνης ενδιαφέρθηκε για το παιδί της Ελευθερίας,
αφού έως τώρα δήλωνε πως δεν θέλει να έχει καμία σχέση με την κόρη του Σωτήρη
Γιαλαμά, του οποίου ο ίδιος αφαίρεσε τη ζωή τον Αύγουστο του 1997.

Βγαίνοντας από τη φυλακή η Ελευθερία, ύστερα από παραμονή περίπου μίας ώρας,
δεν ήταν σε θέση να αρθρώσει λέξη από τη φόρτιση που της προκάλεσε η επαφή με
τον πατέρα της.

Όσον αφορά την αγωγή για την πατρότητα της μικρής Ιουλίας, που στρέφεται κατά
της χήρας του Σωτήρη Γιαλαμά, Βασιλικής Φραγκούλη-Γιαλαμά, το δικαστήριο
προτίθεται να διατάξει τη διενέργεια εξέτασης DNA του μωρού, καθώς και κάποιου
προσώπου από την οικογένεια Γιαλαμά προκειμένου να βεβαιωθεί περί της
πατρότητας. Στο δικόγραφο αποκαλύπτονται λεπτομέρειες που, όπως τονίζει η
Ελευθερία Πάνου, αποδεικνύουν την πατρότητα του παιδιού. Ειδικότερα, στο
κείμενο της αγωγής αναφέρεται: «Λίγες ημέρες μετά τη δολοφονία του Σωτήρη
Γιαλαμά από τον πατέρα μου επισκέφθηκα γυναικολόγο με την αδελφή του Σωτήρη. Ο
γιατρός προσδιόρισε τον χρόνο σύλληψης του παιδιού. Ήταν λίγες ημέρες πριν από
τον φόνο».

Η ενέργεια της Ελευθερίας δεν αποσκοπεί στα περιουσιακά στοιχεία του Σωτήρη
Γιαλαμά, καθώς το μόνο που είχε στην κατοχή του είναι ένα διαμέρισμα, δυάρι,
που πήρε δύο χρόνια πριν από τη δολοφονία του από τον Οργανισμό Εργατικής
Κατοικίας. Για εκείνη έχει μεγάλη σημασία να αποκτήσει το παιδί της πατρότητα.
Ωστόσο, ο πατέρας της σε ένα ξέσπασμά του μέσα από τη φυλακή φωνάζει: «Το
παιδί είναι της Ελευθερίας. Λέγεται Πάνου και έχει το όνομα της μεγάλης μου
της αδελφής, της Ιουλίας». Παράλληλα, ο κατηγορούμενος για τη δολοφονία του
Σωτήρη Γιαλαμά αγανακτισμένος, όπως δείχνει, τα βάζει με όλους και με όλα. Με
τους φίλους του, τους δικηγόρους του, την κοινωνία: «Η παράσταση τελείωσε.
Είμαι ενάμιση χρόνο μέσα και δεν ενδιαφέρθηκε κανείς για μένα. Έχω φτάσει στο
φινάλε. Αν αντέξω μέχρι το Εφετείο, δείτε τι έχει να γίνει».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16340N222</ED>
<ID>
ID:16591

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N22&aa=2</URL></REF>


Article

<CATEGORY>vin06</CATEGORY>

 <H2>Κάλυψη στον Εδέσσης για τον κατάλογο </H2>
ΚΑΛΥΨΗ ΣΤΟΝ Μητροπολίτη Εδέσσης Χρυσόστομο παρέσχε χθες ο εκπρόσωπος της Ιεράς
Συνόδου για την ανάρτηση καταλόγου στις εκκλησίες της περιοχής με τις τιμές
για μυστήρια και τελετές. Ο Μητροπολίτης Ξάνθης Παντελεήμων, απαντώντας σε
σχετική ερώτηση χαρακτήρισε την ενέργεια καλοπροαίρετη, απλώς διαφώνησε με τον
τρόπο που κοινοποιήθηκε η απόφασή του..

«Η λέξη τιμοκατάλογος ήταν αυτή που ενόχλησε περισσότερο, ενώ χαρακτήρισε τα
ποσά μικρά. Μάλιστα, όπως είπε, το θέμα δεν αποκλείεται να συζητηθεί στη Σύνοδο».

Ο κ. Χρυσόστομος πριν από λίγες μέρες, με εντολή του οποίου αναρτήθηκε ο
τιμοκατάλογος, είχε δηλώσει ότι η «θρησκεία δεν είναι δωρεάν και ότι πήρε την
απόφαση για να μην δημιουργείται πρόβλημα μεταξύ των ιερέων». Σύμφωνα με τον
ιεράρχη, για βαπτίσεις, γάμους, κηδείες οι εκκλησίες θα εισπράττουν το ποσό
των 15.000 δραχμές..

Παλαιότερα, μιλώντας στον καθεδρικό ναό των Αθηνών, αναφερόμενος στα «τυχερά»
είχε πει ότι «δεν θα επιτρέψει να μετατραπούν οι ναοί σε άντρο ληστών».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16340N223</ED>
<ID>
ID:16631

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N22&aa=3</URL></REF>


Article

<CATEGORY>vin06</CATEGORY>

 <H2>Δεύτερη επίθεση κατά δικηγόρου
</H2>
ΓΙΑ ΔΕΥΤΕΡΗ φορά μέσα σε δύο μήνες ο 57χρονος δικηγόρος Γιώργος Πολυμενέας
δέχτηκε χθες επίθεση από αγνώστους. Την πρώτη φορά δύο άγνωστοι τού επιτέθηκαν
και τον χτύπησαν με σιδερολοστό και χθες στις 2.30 τα ξημερώματα επιχείρησαν
να πυρπολήσουν το γκαράζ του σπιτιού του.

Οι εμπρηστές τοποθέτησαν αυτοσχέδιο εμπρηστικό μηχανισμό, ο οποίος αποτελείτο
από τρία γκαζάκια στην είσοδο του γκαράζ, στην οδό Αγίου Δημητρίου 43 στην
Πετρούπολη. Ένα από τα γκαζάκια εξερράγη και προκάλεσαν ζημιά στην πόρτα.

Οι Αρχές Ασφαλείας εκτιμούν ότι οι επιθέσεις συνδέονται μεταξύ τους και ότι
κίνητρο των δραστών είναι προσωπικές ή επαγγελματικές διάφορες που είχαν με το θύμα.

Ο γιος του δικηγόρου κ. Γιώργου Πολυμενέα μας είπε ότι τον τελευταίο καιρό ο
πατέρας του δεχόταν απειλητικά τηλεφωνήματα, χωρίς οι δράστες, όπως
ισχυρίστηκε, να αναφέρουν τους λόγους για τους οποίους εκτόξευαν τις απειλές.

­ Καμένα γκαζάκια μάζευαν χθες το πρωί αστυνομικοί κάτω από τα τέσσερα
αυτοκίνητα που έγιναν παρανάλωμα της φωτιάς.

Οι εμπρησμοί έγιναν στις 5.30 τα ξημερώματα και οι δράστες «χτύπησαν» στη
σειρά τέσσερα αυτοκίνητα που ήταν σταθμευμένα στην οδό Πουλχερίας στα
Εξάρχεια. Από τις εκρήξεις των αυτοσχέδιων εμπρηστικών μηχανισμών αναστατώθηκε
η περιοχή και τα τέσσερα αυτοκίνητα καταστράφηκαν.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16340N224</ED>
<ID>
ID:16660

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N22&aa=4</URL></REF>


Article

<CATEGORY>vin06</CATEGORY>

 <H2>Έκλεψε τη Μερσεντές για λύτρα
</H2>
ΤΟΥ «ΓΥΑΛΙΣΕ» το αυτοκίνητο Μερσεντές του απόστρατου ταξίαρχου, το έκλεψε και
ζητούσε από τον ιδιοκτήτη του 100.000 δρχ. για να του το επιστρέψει.

Ο απόστρατος ταξίαρχος κατήγγειλε τον εκβιασμό στην Αστυνομία και ο δράστης
Νίκος Χρ. Οικονομόπουλος, 39 χρόνων, συνελήφθη χωρίς να προλάβει ούτε να
αγγίξει τα χρήματα.

Η κλοπή του αυτοκινήτου έγινε τα ξημερώματα της περασμένης Τετάρτης από την
περιοχή του Καλαμακίου. Ο δράστης δεν άφησε τον χρόνο να πάει χαμένος και
έστησε τη μηχανή του εκβιασμού. Το μεσημέρι της ίδιας ημέρας επικοινώνησε
τηλεφωνικά με τον ιδιοκτήτη του αυτοκινήτου και του ζήτησε χρήματα για να του
επιστρέψει το αυτοκίνητο. Ο κ. Αντώνης Μπιτσάκης προσποιήθηκε ότι δέχεται να
πληρώσει και το ραντεβού ορίστηκε για το απόγευμα. Στο μικρό χρονικό διάστημα
των δύο ωρών που μεσολάβησε από το τηλεφώνημα, ο κ. Μπιτσάκης ειδοποίησε την
Αστυνομία. Ο δράστης, όμως, είχε φροντίσει και είχε πάρει τα μέτρα του. Μόλις
είδε το θύμα του, σταμάτησε ένα ταξί και του ζήτησε να τον ακολουθήσει. Οι
αστυνομικοί τότε αναγκάστηκαν να επέμβουν και συνέλαβαν τον Νίκο Οικονομόπουλο
για απόπειρα εκβιασμού.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16340N225</ED>
<ID>
ID:16677

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N22&aa=5</URL></REF>


Article

<CATEGORY>vin06</CATEGORY>

 <H2>Πρόσφεραν τα όργανα 66χρονου
</H2>
ΙΩΑΝΝΙΝΑ

ΟΙ ΣΥΓΓΕΝΕΙΣ 66χρονου από την περιοχή της Πρέβεζας, ο οποίος πέθανε από βαρύ
εγκεφαλικό στο Πανεπιστημιακό Νοσοκομείο Ιωαννίνων, πρόσφεραν τα όργανά του
για να μεταμοσχευθούν σε έχοντες ανάγκη.

Αργά προχθές το βράδυ, κλιμάκιο γιατρών αφαίρεσε από τον δότη τους δύο νεφρούς
και με ασθενοφόρο του ΕΚΑΒ μεταφέρθηκαν στο Πανεπιστημιακό Νοσοκομείο Πατρών.

Λήπτης του ενός νεφρού είναι ο 40χρονος δημόσιος υπάλληλος από την Αθήνα
Κωνσταντίνος Μούγιος. Τη μεταμόσχευση έκανε με επιτυχία ο καθηγητής Ι.
Βλαχογιάννης και διήρκεσε πολλές ώρες. Αργά το απόγευμα μέλη της οικογένειας
του 40χρονου λήπτη έλεγαν ότι ο άτυχος 66χρονος πρόσφερε ζωή στον δικό τους άνθρωπο.

Όμως, τα υπόλοιπα όργανα του δότη κρίθηκαν ακατάλληλα για μεταμόσχευση, παρά
το ότι αρχικά υπήρχε αισιοδοξία για το ήπαρ και την καρδιά του. Οι συγγενείς
του 66χρονου δεν θέλησαν να αποκαλυφθεί η ταυτότητά του.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16340N226</ED>
<ID>
ID:16682

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N22&aa=6</URL></REF>


Article

<CATEGORY>vin06</CATEGORY>

 <H2>Φυλάκιση στους μαθητές </H2>
ΠΑΤΡΑ

ΣΕ ΤΕΣΣΕΡΙΣ μήνες φυλάκιση με τριετή αναστολή δικάστηκαν οι τέσσερις μαθητές
και ένας εξωσχολικός, που είχαν συλληφθεί προχθές να κάνουν χρήση χασίς σε
σχολείο της Πάτρας. Οι 4 μαθητές και ο 19χρονος εξωσχολικός Νίκ. Στόλας μετά
την καταδίκη τους αφέθηκαν ελεύθεροι
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16340N227</ED>
<ID>
ID:16686

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N22&aa=7</URL></REF>


Article

<CATEGORY>vin07</CATEGORY>

 <H5>ΜΟΝΟΜΑΧΙΑ ΝΤΑΝΙΕΛ ΚΟΝ - ΜΠΕΝΤΙΤ ΚΑΙ ΠΙΕΡ ΜΠΟΥΡΝΤΙΕ
</H5><H5>Η απάντηση και η εξήγηση του διανοούμενου
</H5><H2>«Παραμένω εξεγερμένος»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η είσοδος του Ντανιέλ Κον-Μπεντίτ στον γαλλικό πολιτικό στίβο δεν ανησύχησε
μόνο την «πλουραλιστική Αριστερά» που κυβερνά τη χώρα και βλέπει τώρα στους
οικολόγους έναν υπολογίσιμο αντίπαλο για τις προσεχείς ευρωεκλογές. Ο πρώην
ηγέτης του Μάη εξοργίζει και μερικούς διανοουμένους.

«Άμεση λύση!» Νεαροί διαδηλωτές στη Μασσαλία ζητούν να αντιμετωπιστεί ριζικά
το πρόβλημα της ανεργίας

«ΠΑΡΑΜΕΝΩ ο αλλοτινός εξεγερμένος, η ανεργία και η φτώχεια είναι αβάσταχτες,
αλλά ως μεταρρυθμιστής που είμαι θέλω να συμβάλω σήμερα, κι όχι στο προσεχές
μέλλον, στην εξάλειψή τους. Στη μάχη αυτή, τα κινήματα των ανέργων, των
αστέγων, των μεταναστών, αποτελούν απαραίτητα όπλα. Αγωνίζονται κι αυτοί με
τον ίδιο ριζοσπαστικό τρόπο για άμεσες αλλαγές».

Έτσι κατέληγε η ανοιχτή επιστολή που έστειλε πριν από λίγες εβδομάδες ο
Κον-Μπεντίτ μέσω της «Λιμπερασιόν» στον Πιερ Μπουρντιέ, έναν από τους πιο
γνωστούς και πιο μαχητικούς διανοουμένους της Γαλλίας. Αφορμή για την επιστολή
του αποτέλεσε η άρνηση του Μπουρντιέ να λάβει μέρος σε μια τηλεοπτική συζήτηση
με τον Κον-Μπεντίτ που θα μεταδιδόταν από το κανάλι ARTE και στη συνέχεια θα
δημοσιευόταν στον Τύπο. Μέσα από την επιστολή αυτή, όμως, διεφάνησαν δύο
αντιλήψεις για την πολιτική, δύο στάσεις ζωής σε τελευταία ανάλυση, η μία
περισσότερο «πρακτική» και προσανατολισμένη στα άμεσα προβλήματα, η άλλη πιο
θεωρητική, πιο ιδεολογική, πιο αδιάλλακτη.

Ο ΑΛΛΟΤΕ «ΚΟΚΚΙΝΟΣ ΝΤΑΝΙ»

Η δημοκρατία ­ γράφει ο άλλοτε «κόκκινος Ντάνι» ­ έχει ανάγκη από πραγματικές
συγκρούσεις, πραγματικές συζητήσεις, ο πολιτικός και πνευματικός αγώνας δεν
μπορεί να εκφυλιστεί χωρίς κίνδυνο στις εκδικητικές προκηρύξεις μερικών
ηρωικών τύπων που αντιστέκονται στη «μονόδρομη σκέψη», αυτή τη θαυμαστή
εφεύρεση που δεν λέει τίποτα. Αυτοί οι γενναίοι υπερασπιστές των καταπιεσμένων
σε μετατρέπουν πολύ γρήγορα σε «εχθρό του λαού» που τον χρησιμοποιεί ο
κοσμοπολίτικος καπιταλισμός, σε αποστάτη, σε πράκτορα της αστικής τάξης και
του ιμπεριαλισμού, όπως έγραφε κάποτε η «Ουμανιτέ».

Ο σημερινός αριστερός, συνεχίζει ο Ντανιέλ Κον-Μπεντίτ, δεν είναι κατ' ανάγκη
αντίθετος προς την ανεξαρτησία των κεντρικών τραπεζών. Στο κάτω-κάτω, μια
υπερ-φιλελεύθερη σαν τη Μάργκαρετ Θάτσερ ήταν πολύ ικανοποιημένη με μια
«εξαρτημένη» κεντρική τράπεζα. Η Αριστερά της Νότιας Κορέας αγωνίζεται για μια
ανεξάρτητη τράπεζα γιατί θυμάται πώς είχε χρησιμοποιήσει την τράπεζα το
στρατιωτικό καθεστώς. Την εποχή της ενοποίησης της Γερμανίας, ο καγκελάριος
Κολ επέβαλε στην ανεξάρτητη Μπούντεσμπανκ, που ήταν αντίθετη, την ισοτιμία του
μάρκου στη Δυτική και την Ανατολική Γερμανία.

Κι ακόμη, υπενθυμίζει ο Κον-Μπεντίτ, όλος ο κόσμος αναγνωρίζει ότι η
ανεξάρτητη Κεντρική Τράπεζα της Αμερικής εφαρμόζει μια πολιτική με την οποία
θα συμφωνούσαν και οι φανατικότεροι κεϋνσιανοί. 
Τα πράγματα είναι λοιπόν πιο πολύπλοκα απ' ό,τι φαίνονται. Μια ανεξάρτητη
τράπεζα μπορεί να είναι λιγότερο ανεξάρτητη απ' ό,τι νομίζουν οι ειδικοί. Μια
«εξαρτημένη» τράπεζα μπορεί θαυμάσια να υπηρετεί τον πιο ακραίο νεοφιλελευθερισμό.

Ο αριστερός μπορεί να θέτει κι άλλα ερωτήματα σε σχέση, ας πούμε, με τον
δημόσιο χαρακτήρα ορισμένων επιχειρήσεων ή με το συνταξιοδοτικό πρόβλημα. Θα
πρέπει δηλαδή ­ αναρωτιέται ο επιστολογράφος ­ να τον χαρακτηρίζουν γι' αυτόν
τον λόγο κάθε φορά «κλώνο των νεοφιλελευθέρων»;


Η ΑΠΑΝΤΗΣΗ του Μπουρντιέ ήλθε αυτή την εβδομάδα, πάλι από τις στήλες της
«Λιμπερασιόν». «Ο λόγος που αρνήθηκα μια τηλεοπτική συζήτηση με τον Ντανιέλ
Κον-Μπεντίτ», γράφει ο Γάλλος διανοούμενος, «είναι ότι αυτή η συζήτηση, που
είχε εξεταστεί πριν από ένα χρόνο, άλλαζε χαρακτήρα από τη στιγμή που εκείνος
ορίστηκε επικεφαλής ενός κόμματος στις ευρωεκλογές. Με τον τρόπο αυτό
μετετράπη σε ένα στοιχείο της προεκλογικής εκστρατείας. Πολύ περισσότερο
μάλιστα που έσπευσε να ανακοινώσει στις εφημερίδες την υποψηφιότητά του χωρίς
να περιμένει να επικυρωθεί από τα όργανα».

πί της ουσίας των θεμάτων που θίγει ο συνομιλητής του, ο Μπουρντιέ ­ δυστυχώς
­ δεν υπεισέρχεται. Αρκείται να σημειώσει ότι ο ίδιος δεν απηύθυνε ποτέ τις
κατηγορίες στις οποίες αναφέρεται ο Κον-Μπεντίτ. Άλλοι το έκαναν. 
Είναι αλήθεια, βέβαια, ότι το περιοδικό που διευθύνει, το «Inrockuptibles»,
δεν είναι και τόσο φιλικό προς τον ηγέτη των Πρασίνων. 
Από πότε, όμως, ο διευθυντής ενός εντύπου ταυτίζεται με τις απόψεις των
συνεργατών του και πρέπει να δικαιολογηθεί γι' αυτές; Μήπως η αντίληψη αυτή
παραπέμπει περισσότερο στα παραδοσιακά πολιτικά κόμματα, με τα οποία ούτε ο
ίδιος ούτε ο Κον-Μπεντίτ έχουν ή θέλουν να έχουν σχέση;

Είναι καιρός, καταλήγει ο Μπουρντιέ, να καταλάβουν όλοι ότι μια δήλωση μπορεί
να είναι σημαντική κι ας προέρχεται από έναν ανώνυμο και, αντίθετα, να είναι
απολύτως ασήμαντη και ανιαρή κι ας την έχει κάνει ο εξουσιοδοτημένος
εκπρόσωπος ενός υπουργείου, μιας εκκλησίας ή ενός κόμματος.

Η συζήτηση θα συνεχιστεί. Κι όσο πλησιάζουν οι ευρωεκλογές, θα γίνεται όλο και
πιο 
ενδιαφέρουσα.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16340N551</ED>
<ID>
ID:16521

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N55&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>ΟΗΕ και Μεγάλοι
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΣΑΛΟΣ έχει ξεσπάσει μετά τις αποκαλύψεις ότι ο ΟΗΕ και πιο συγκεκριμένα η
ομάδα επιθεωρητών στο Ιράκ α) κατασκόπευαν την κυβέρνηση της Βαγδάτης προς
όφελος των ΗΠΑ και β) προσπαθούσαν να διευκολύνουν σχέδια ανατροπής τού
καθεστώτος του Σαντάμ. Είναι γεγονός ότι, εκ πρώτης όψεως, δείχνει περίεργο ο
ΟΗΕ να προσπαθεί να ανατρέψει κυβέρνηση κράτους-μέλους του Οργανισμού, αλλά οι
αποκαλύψεις αυτές δεν πρέπει να μας εκπλήττουν. Από αυτές τις στήλες έχουμε
επανειλημμένα διακηρύξει ότι η αποτελεσματικότητα των διεθνών θεσμών
προσδιορίζεται από τους εκάστοτε συσχετισμούς δυνάμεων μεταξύ των μεγάλων
δυνάμεων και ότι οι διεθνείς οργανισμοί αποτελούν συνήθως όργανα εξυπηρέτησης
των ισχυρών. Κάτω από το πρίσμα αυτής της ανάλυσης, οι αποφάσεις στους
διεθνείς οργανισμούς λαμβάνονται με βάση τα συμφέροντα των μεγάλων δυνάμεων
και όχι με βάση νεφελώδεις καταστατικές διακηρύξεις. Η περίπτωση των
επιθεωρητών απογυμνώνει τον ΟΗΕ από το ιδεαλιστικό του περιτύλιγμα και
προφανώς δικαιώνει όσους αναλύουν τους διεθνείς οργανισμούς με βάση τις αρχές
της realpolitik. Δικαιούμεθα όμως να κατηγορούμε τις ΗΠΑ ή έστω τον ΟΗΕ;
Ασφαλώς όχι! Οι μεν ΗΠΑ συμπεριφέρονται με τρόπο που εξυπηρετεί τα συμφέροντά
τους και προς αυτό τον σκοπό χρησιμοποιούν τον ΟΗΕ, ένα από τα πολλά μέσα που
έχουν στη διάθεσή τους. Ο δε ΟΗΕ, δεν κάνει τίποτα περισσότερο από το να
εξυπηρετεί το ισχυρότερό του μέλος. Έτσι λειτουργεί η διεθνής πολιτική παρά
τις δοξασίες των ιδεαλιστών. Το μόνο πρόβλημα βρίσκεται στους δικούς μας
αιθεροβάμονες αναλυτές, που ενστερνίζονται την προπαγάνδα των ισχυρών και
προσπαθούν να μας πείσουν α) για την αυτονομία των διεθνών οργανισμών και β)
για την αποτελεσματικότητα των οργανισμών αυτών, ώστε να βασίσουμε εκεί την
ασφάλειά μας.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16340N552</ED>
<ID>
ID:16621

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N55&aa=2</URL></REF>


Article

<CATEGORY>vin07</CATEGORY>

 <H5>ΑΠΟΡΡΙΦΘΗΚΕ Η ΠΡΟΤΑΣΗ ΜΟΜΦΗΣ ΑΛΛΑ ΤΟ ΕΥΡΩΚΟΙΝΟΒΟΥΛΙΟ ΘΑ ΑΡΧΙΣΕΙ ΕΡΕΥΝΑ ΓΙΑ ΤΙΣ ΚΑΤΑΓΓΕΛΙΕΣ
</H5><H5>Ικανοποίηση του Σρέντερ
</H5><H2>Συμβιβασμός για την Κομισιόν
</H2>
Τα μέλη του Ευρωπαϊκού Κοινοβουλίου καταψήφισαν την πρόταση μομφής εναντίον
δύο μελών της Ευρωπαϊκής Επιτροπής, που κατηγορούντο για διαφθορά. Αποφάσισαν
όμως να αρχίσει έρευνα προκειμένου να αποδειχθεί αν οι κατηγορίες αληθεύουν.

Η ΣΟΣΙΑΛΙΣΤΙΚΗ Ομάδα των ευρωβουλευτών, που είναι και η μεγαλύτερη, απέσυρε
την πρόταση για την απόλυση ολόκληρης της Ευρωπαϊκής Επιτροπής. Μία δεύτερη
πρόταση μομφής, που είχε υποβληθεί από μικρή ανεξάρτητη ομάδα ευρωβουλευτών,
απορρίφθηκε με 293-232 ψήφους.

Συμβιβαστική πρόταση που εγκρίθηκε από τους ευρωβουλευτές, ύστερα από προτροπή
Σαντέρ, καλεί τη λήψη μεταρρυθμιστικών μέτρων για τον τερματισμό των
παρατυπιών από τους γραφειοκράτες των Βρυξελλών.

Αναμένεται όμως, οι επίτροποι να βρεθούν ενώπιον νέας πρότασης μομφής, όταν
ολοκληρωθεί η έρευνα.

Απευθυνόμενος στο Ευρωπαϊκό Κοινοβούλιο, στο Στρασβούργο, ο πρόεδρος της
Ευρωπαϊκής Επιτροπής Ζακ Σαντέρ δήλωσε πως είναι έτοιμος, παρά ποτέ, να
καταπολεμήσει τις οικονομικές ατασθαλίες στην Επιτροπή. Για τον λόγο αυτό
ζήτησε τη συμπαράσταση των ευρωβουλευτών.

Με την ψηφοφορία τερματίστηκε ένα κρίσιμο τριήμερο αντιπαράθεσης ανάμεσα στους
626 ευρωβουλευτές και την ισχυρή Ευρωπαϊκή Επιτροπή.

ΕΝΑΝΤΙΟΝ ΚΡΕΣΟΝ, ΜΑΡΙΝ

Στις αρχές της εβδομάδας, οι Χριστιανοδημοκράτες και οι Φιλελεύθεροι
ευρωβουλευτές υποστήριζαν την πρόταση μομφής, είτε εναντίον ολόκληρης της
Επιτροπής είτε εναντίον των επιτρόπων Εντίτ Κρεσόν και Μανιουέλ Μαρίν, με την
κατηγορία του νεποτισμού και της κακοδιαχείρισης. Αλλά 24 ώρες πριν από την
ψηφοφορία οι Χριστιανοδημοκράτες, που αποτελούν το δεύτερο σε μέγεθος κόμμα
στο Ευρωκοινοβούλιο, αποφάσισαν να υποστηρίξουν την πρόταση για τη διεξαγωγή
έρευνας στις υποθέσεις της Επιτροπής.

Μετά την ψηφοφορία, πήρε τον λόγο η πρόεδρος της Σοσιαλιστικής Ομάδας Πολίν
Γκριν που υποστήριξε ότι η διαδικασία επιβεβαίωσε τις εξουσίες του
Κοινοβουλίου, επειδή με το ψήφισμα που ενέκρινε το Ευρωκοινοβούλιο απέκτησε
επιπλέον εξουσίες ελέγχου επί των δραστηριοτήτων της Ευρωπαϊκής Επιτροπής.
Κάτι που δεν θα είχε συμβεί, αν δεν είχε κατατεθεί η πρόταση μομφής. Τότε, η
επικεφαλής των Σοσιαλιστών ανακοίνωσε ότι αποσύρει την πρόταση μομφής, αφού
θεώρησε ότι επιτεύχθηκαν όλοι οι λόγοι που οδήγησαν στην κατάθεσή της και
ζήτησε από τους ευρωβουλευτές να καταψηφίσουν τη δεύτερη πρόταση μομφής. Η
«κατηγορούμενη» επίτροπος Εντίτ Κρεσόν ανέφερε με ανακοίνωσή της ότι «άνοιξε ο
δρόμος της αλήθειας» και ότι «τις προσεχείς εβδομάδες θα δοθούν όλα τα
στοιχεία που είναι αναγκαία για τη διαλεύκανση».


Η ψηφοφορία. Η πρόεδρος της Σοσιαλιστικής Ομάδας (Βρετανή) Πολίν Γκριν με τον
αντίχειρα προς τα κάτω καταψηφίζει την πρόταση μομφής εναντίον της Επιτροπής

ΙΚΑΝΟΠΟΙΗΣΗ για την καταψήφιση της πρότασης μομφής εξέφρασε ο πρόεδρος του
Ευρωκοινοβουλίου Χοσέ Μαρία Χιλ-Ρόμπλες, λέγοντας ότι «το Ευρωκοινοβούλιο
έδωσε στην Κομισιόν την αναγκαία σταθερότητα για να επιτελέσει το έργο της,
διατηρώντας παράλληλα ένα μηχανισμό εγγυήσεων... το ζήτημα ήταν να
επικυρώσουμε την εμπιστοσύνη στην Κομισιόν, αλλά με κάποιον έλεγχο... κανένα
πρόσωπο δεν καταδικάστηκε».

Ικανοποιημένος δήλωσε και ο Γερμανός καγκελάριος Γκέρχαρντ Σρέντερ, ο οποίος
στηρίζει μια ισχυρή επιτροπή, δεδομένου μάλιστα των αυξημένων καθηκόντων που
θα αναλάβει εξαιτίας της επικείμενης μεταρρύθμισης των οικονομικών και της
προετοιμασίας για τη διεύρυνση. «Πρέπει όμως», τόνισε, «να δούμε αυτό που
έγινε και ως μέρος της χειραφέτησης του Ευρωπαϊκού Κοινοβουλίου».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16340N561</ED>
<ID>
ID:16522

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N56&aa=1</URL></REF>


Article

<CATEGORY>vin07</CATEGORY>

 <H2></H2><H2>Η διπλή μαστεκτομή μειώνει κατά 90% τον κίνδυνο καρκίνου
</H2>
ΜΙΑ ΜΕΛΕΤΗ που δημοσιεύθηκε χθες δίνει ελπίδες σε όσες γυναίκες έχουν υψηλά
ποσοστά κινδύνου να εμφανίσουν καρκίνο στο στήθος ­ αλλά με σημαντικό
αντίτιμο. Η μελέτη αυτή έδειξε ότι η αφαίρεση και των δύο μαστών, όταν είναι
ακόμη υγιείς, μειώνει κατά 90% τον κίνδυνο να προσβληθούν από καρκίνο του στήθους.

Τα ευρήματα μιας έρευνας που διεξήχθη σε 639 γυναίκες, που υποβλήθηκαν σε
διπλή μαστεκτομή από το 1960 ως το 1993, θεωρούνται ως οι πιο αξιόπιστες μέχρι
σήμερα πληροφορίες για τη μακροπρόθεσμη αποτελεσματικότητα αυτής της διπλής επέμβασης.

Χειρουργοί κάνουν αυτή τη διπλή επέμβαση προληπτικά από τη δεκαετία του 1960
υποθέτοντας ότι μειώνει τον κίνδυνο να προσβληθεί μια γυναίκα από καρκίνο. Δεν
γνώριζαν όμως αν πράγματι ή κατά πόσο μειωνόταν ο κίνδυνος, εφόσον δεν υπήρχε
εγγύηση ότι είχε αφαιρεθεί όλος ο προβληματικός ιστός.

Ένας τρόπος με τον οποίο οι γυναίκες υψηλού κινδύνου μπορούν να προσπαθήσουν
να προστατεύσουν τον εαυτό τους είναι κάνοντας τακτικά μαστογραφίες και
εξετάσεις στο στήθος τους, με την ελπίδα να εντοπίσουν εγκαίρως τη νόσο ώστε
να τη θεραπεύσουν με εγχείρηση, χημειοθεραπεία και ακτινοβολίες. Ο μοναδικός
άλλος τρόπος που οι γυναίκες αυτές μπορούσαν να προστατευθούν από τον καρκίνο
του στήθους ήταν παίρνοντας το φάρμακο ταμοξιφέν, που μια μεγάλη μελέτη έδειξε
πέρυσι ότι μειώνει τον κίνδυνο προσβολής από τη νόσο στο 45% των περιπτώσεων.
Αλλά οι γυναίκες πρέπει να παίρνουν το φάρμακο αυτό μόνο για πέντε χρόνια
επειδή μετά είναι αναποτελεσματικό. Επιπλέον το ταμοξιφέν μπορεί να προκαλέσει
σε μερικές γυναίκες θρομβώσεις ή καρκίνο στη μήτρα. Και μολονότι μειώνει τον
κίνδυνο εμφάνισης καρκίνου του στήθους, δεν υπάρχουν μελέτες που να έχουν
δείξει ότι μειώνει τη θνησιμότητα από την ασθένεια, όπως η μαστεκτομή.

ΥΨΗΛΟΥ ΚΙΝΔΥΝΟΥ

Η νέα μελέτη για τη διπλή μαστεκτομή, η οποία έγινε από ερευνητές της Κλινικής
Μάγιο στο Ρότσεστερ της Μινεσότα, δημοσιεύθηκε χθες στην επιθεώρηση «New
England Journal of Medicine». Οι γυναίκες που πήραν μέρος στη μελέτη θεωρείται
ότι ανήκουν στην κατηγορία υψηλού κινδύνου λόγω του οικογενειακού ιστορικού
τους (κρούσματα καρκίνου του στήθους) ή λόγω της προσωπικής ιστορίας τους
(όγκοι στο στήθος στους οποίους χρειάσθηκε να γίνει βιοψία). Οι ειδικοί
ωστόσο, περιλαμβανομένων αυτών που διεξήγαγαν την έρευνα, δήλωσαν ότι τα
ευρήματά τους δεν πρέπει να χρησιμοποιηθούν για να ασκηθεί πίεση σε γυναίκες
να αφαιρέσουν τα στήθη τους. «Η μελέτη δεν σημαίνει ότι θα πρέπει να
πουλήσουμε την επέμβαση αφαίρεσης του στήθους σε περισσότερες γυναίκες», λέει
ο δρ. Πάτρικ Μπόργκεν, ειδικός στον καρκίνο του στήθους. «Αλλά οι γυναίκες που
σκέφτονται να κάνουν την επέμβαση, έχουν τώρα μια εμπεριστατωμένη έρευνα για
να αποφασίσουν».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16340N562</ED>
<ID>
ID:16579

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N56&aa=2</URL></REF>


Article

<CATEGORY>vin07</CATEGORY>

 <H5>ΟΙ ΚΑΤΗΓΟΡΟΙ ΕΠΙΜΕΝΟΥΝ ΓΙΑ ΤΟΥΣ ΜΑΡΤΥΡΕΣ - Η ΔΙΚΗ ΜΕΤΑΔΙΔΕΤΑΙ ΖΩΝΤΑΝΑ
</H5><H5>Αμίλητοι στα έδρανά τους
</H5><H2>«Να κλητευθεί ο Κλίντον»
</H2>
Με έναν κώδικα συμπεριφοράς που θεσπίστηκε πριν από έναν και πλέον αιώνα, τα
μέλη της Γερουσίας εκδικάζουν από χθες την πρώτη υπόθεση καθαίρεσης Αμερικανού
προέδρου από το 1868, χωρίς ακόμα να έχει επιλυθεί το ακανθώδες θέμα αν θα
κλητευθεί ο Μπίλ Κλίντον και άλλοι ουσιαστικοί μάρτυρες ­ ζήτημα που έχει
διχάσει Δημοκρατικούς και Ρεπουμπλικανούς.

Ουρά περιέργων. Δεκάδες Αμερικανοί συγκεντρώθηκαν έξω από το Καπιτώλιο με την
ελπίδα να είναι από τους τυχερούς που θα παρακολουθήσουν τη δίκη του Μπιλ
Κλίντον στη Γερουσία

Η ΔΙΑΔΙΚΑΣΙΑ άρχισε με την παρουσίαση των επιχειρημάτων και των θέσεων των
Ρεπουμπλικανών βουλευτών-κατηγόρων της Βουλής των Αντιπροσώπων, η οποία
μεταδίδεται ζωντανά από τα μεγάλα τηλεοπτικά δίκτυα των Ηνωμένων Πολιτειών.

Οι 13 βουλευτές-κατήγοροι εξακολουθούν να ασκούν πιέσεις για την κλήτευση
μαρτύρων στη δίκη του Αμερικανού προέδρου, εκπληρώνοντας το χρέος τους προς τη
χώρα, όπως τόνισε ο πρόεδρος της Δικαστικής Επιτροπής της Βουλής των
Αντιπροσώπων, Χένρι Χάιντ.

«Πιστεύω ότι όλοι ενδιαφερόμαστε να ακούσουμε τον πρόεδρο να καταθέτει ως
μάρτυρας. Δεν ξέρω κάποιον που δεν θα ενδιαφερόταν», είπε ο Χένρι Χάιντ,
μιλώντας στο τηλεοπτικό δίκτυο ABC, όπου παραδέχτηκε ότι με βάση τον κανονισμό
της Γερουσίας, οι κατήγοροι δεν έχουν δικαίωμα να κλητεύσουν τον πρόεδρο.
Αντιδρώντας άμεσα, ο Λευκός Οίκος ανακοίνωσε ότι ο πρόεδρος Κλίντον έχει ήδη
καταθέσει επαρκώς σχετικά με την υπόθεση Λιουίνσκι αφήνοντας να εννοηθεί ότι
είναι απίθανο το ενδεχόμενο να παραστεί εθελοντικά στη δίκη του.

«Νομίζω ότι το αίτημα της τελευταίας στιγμής του Χένρι Χάιντ δείχνει για μία
ακόμα φορά ότι πρόκειται για υπόθεση πολιτικού χαρακτήρα», δήλωσε ο εκπρόσωπος
του Λευκού Οίκου Τζόε Λόκχαρντ και κατηγόρησε τη Δικαστική Επιτροπή της Βουλής
των Αντιπροσώπων ότι επιχειρεί να επιβάλει τη θέληση της στη Γερουσία,
«αγνοώντας το δικομματικό πνεύμα που διέπει τη στάση των γερουσιαστών στη δίκη».

Εκτός από τον Μπιλ Κλίντον, οι βουλευτές-κατήγοροι θέλουν να καλέσουν ως
μάρτυρες τουλάχιστον άλλα έξι πρόσωπα-κλειδιά στην υπόθεση. Ανάμεσά τους
συγκαταλέγονται η Μόνικα Λιουίνσκι, η γραμματέας του Μπιλ Κλίντον Μπέτι Κιούρι
και ο στενός συνεργάτης του προέδρου Τζόρνταν Βέρνον.

Μία ημέρα πριν από την επίσημη έναρξη της δίκης, 13 βουλευτές-κατήγοροι
έστειλαν στη Γερουσία πεντασέλιδο υπόμνημα με το οποίο αντικρούουν τα
επιχειρήματα των συνηγόρων του Αμερικανού προέδρου και καθορίζουν τη γραμμή
που θα ακολουθήσουν στη δίκη του με την κατηγορία της ψευδορκίας και της
παρακώλυσης της Δικαιοσύνης. «Η Βουλή των Αντιπροσώπων δηλώνει ότι και τα δύο
σκέλη του κατηγορητηρίου δικαιολογούν την καταδίκη, την απομάκρυνση από την
εξουσία και τον αποκλεισμό από κάθε μελλοντικό αξίωμα του προέδρου Ουίλιαμ
Τζέφερσον Κλίντον», υπογραμμίζεται στο υπόμνημα και τονίζεται ότι δεν υπάρχει
λόγος απόρριψης των κατηγοριών, όπως επιμένει ο Λευκός Οικος.


ΚΑΘΙΣΜΕΝΟΙ στα έδρανά τους εν πλήρει ησυχία και δίχως να διαβάζουν άλλο
έγγραφο πλην εκείνων που σχετίζονται με την εκδικαζόμενη υπόθεση για την
καθαίρεση του Αμερικανού προέδρου Μπιλ Κλίντον, οφείλουν να βρίσκονται οι
γερουσιαστές κατά τη διάρκεια της δίκης, σύμφωνα με τον εσωτερικό κώδικα
συμπεριφοράς του Σώματος. Κατά τη διάρκεια της ακροαματικής διαδικασίας, οι
γερουσιαστές οφείλουν «να μη συνομιλούν με τους διπλανούς τους», ενώ «η
ανάγνωση προσωπικού υλικού θα πρέπει να περιορισθεί στην εξέταση των στοιχείων
της εξεταζομένης υποθέσεως». Επίσης, οι γερουσιαστές θα πρέπει να προσέχουν τη
λειτουργία των κινητών τηλεφώνων και των βομβητών τους, και αν θελήσουν να
υποβάλουν ερωτήσεις θα το κάνουν γραπτώς. Ο κώδικας θεσπίστηκε το 1868 για τη
δίκη του προέδρου Άντρου Τζόνσον, εκσυγχρονίσθηκε το 1974, εν όψει της δίκης
του Ρίτσαρτν Νίξον, που δεν διεξήχθη ποτέ, και πήρε την οριστική μορφή του το
1986, όταν η Γερουσία εκδίκασε την πρώτη υπόθεση παραπομπής ύστερα από 50
χρόνια, με κατηγορούμενο τον δικαστή Χάρι Κλέμπορν.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16340N571</ED>
<ID>
ID:16523

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N57&aa=1</URL></REF>


Article

<CATEGORY>vin07</CATEGORY>

 <H2>Η Μις Υφήλιος ζητεί τιμωρία του βιαστή της
</H2>
ΑΠΟΦΑΣΙΣΕ να μιλήσει δημόσια για την τραυματική εμπειρία του βιασμού της,
προκειμένου να δώσει το παράδειγμα ­ να ενθαρρύνει και άλλα θύματα να πράξουν
το ίδιο. Πρόκειται για την ομορφότερη ­ επισήμως τουλάχιστον ­ γυναίκα του
κόσμου, την Ισραηλινή Λινόρ Αμπαρτζίλ, Μις Υφήλιος για το 1999. Η 18χρονη
Αμπαρτζίλ έπεσε θύμα βιασμού στις 6 Οκτωβρίου, περίπου δύο μήνες πριν εκλεγεί
Μις Υφήλιος, στα καλλιστεία που έγιναν στις Σεϋχέλλες. Καθώς γνώριζε τα
στοιχεία του βιαστή της, είχε υποβάλει μήνυση από την πρώτη στιγμή, τόσο στην
Ιταλία (τον τόπο όπου βρισκόταν την περίοδο εκείνη) όσο και στην πατρίδα της,
μόλις επέστρεψε σε αυτή. Δεν θέλησε, όμως, ποτέ μέχρι σήμερα να μιλήσει. Ο
κατηγορούμενος, που ονομάζεται Ούρι Σλόμορ και διατηρεί πρακτορείο ταξιδιών
στο Μιλάνο, συνελήφθη το περασμένο Σάββατο, στο αεροδρόμιο Μπεν-Γκουριόν του
Ισραήλ, τη στιγμή που επιχειρούσε να εισέλθει στη χώρα. Και οι λεπτομέρειες
όσον αφορά την υπόθεση αποκαλύφθηκαν μόλις χθες, όταν η Αμπαρτζίλ αποφάσισε να
μιλήσει σχετικά δημοσίως.

Γνώρισε τον Σλόμο, όπως είπε, σε μία επίδειξη μόδας στο Μιλάνο και του ζήτησε
να της κλείσει θέση σε πτήση για τη Ρώμη. Εκείνος προφασίστηκε πως δεν υπήρχαν
θέσεις και της πρότεινε να τη συνοδεύσει με το αυτοκίνητό του, μια και ο ίδιος
είχε εκεί κάποιες δουλειές. Στη συνέχεια, την οδήγησε σε ερημική τοποθεσία
και, αφού της κάλυψε το κεφάλι με μια πλαστική σακούλα, τη βίασε. <REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16340N572</ED>
<ID>
ID:16580

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N57&aa=2</URL></REF>


Article

<CATEGORY>vin07</CATEGORY>

 <H2>Λουκέτο βάζει η «Ουνιτά»
</H2>
Η ΕΦΗΜΕΡΙΔΑ «Ουνιτά», το παραδοσιακό κομματικό όργανο του Ιταλικού Κ.Κ. που
είχε ιδρύσει ο Αντόνιο Γκράμσι, απειλείται με λουκέτο. Επί τρεις μέρες θα
απουσιάζει από τα περίπτερα, ενώ αβέβαιο και σκοτεινό προδιαγράφεται το μέλλον
της. Η οικονομική κρίση που μαστίζει την εφημερίδα έγινε αιτία για δραστικές
περικοπές που είχαν ωςν αποτέλεσμα να κλείσουν αμέσως τα γραφεία σύνταξης της
Φλωρεντίας και της Μπολόνια και να απολυθούν 55 δημοσιογράφοι και 25
υπάλληλοι. Απόφαση που προκάλεσε την άμεση απεργιακή κινητοποίηση όλων των
δημοσιογράφων της εφημερίδας και έντονο κύμα δυσφορίας και αποδοκιμασιών. Τα
64.000 φύλλα που διανέμει η «Ουνιτά» δεν μπόρεσαν να καλύψουν τα 40 δισ.
λιρέτες ­ παθητικό του '97.

Το πρώην Ιταλικό Κ.Κ., οι σημερινοί Δημοκράτες της Αριστεράς, είναι ακόμα
ιδιοκτήτες της εφημερίδας, διαθέτοντας το 20% του μετοχικού κεφαλαίου. Η
πλειοψηφία, το 45%, ανήκει στον βιομήχανο Άλφιο Μαρκίνι, ενώ το 30% το έχει η
φαρμακευτική εταιρεία «Αντζελίνι».

Οι 189 δημοσιογράφοι της «Ουνιτά» διαδήλωσαν χτες κάτω από το παράθυρο του
Βάλτερ Βελτρόνι, στην Μπότεγκε Όσκουρε, την παραδοσιακή έδρα του κόμματος του
οποίου σήμερα ηγείται ο πρώην διευθυντής της εφημερίδας, για την τετραετία 1992-96.

Η πορεία διαμαρτυρίας ολοκληρώθηκε στον πρωθυπουργικό μέγαρο, όπου βρίσκεται
σήμερα και ο άλλος πρώην διευθυντής της εφημερίδας ('88-'90), ο Μάσιμο Ντ' Αλέμα.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16340N573</ED>
<ID>
ID:16626

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N57&aa=3</URL></REF>


Article

<CATEGORY>vin07</CATEGORY>

 <H2>Οι ΗΠΑ θα δώσουν Πάτριοτ στην Τουρκία
</H2>
ΚΑΘΗΜΕΡΙΝΟ φαινόμενο έχουν γίνει πλέον τα επεισόδια στη ζώνη απαγόρευσης
πτήσεων, στο βόρειο τμήμα του Ιράκ. Χθες, αμερικανικά μαχητικά αεροπλάνα
πραγματοποίησαν ­ για τέταρτη συνεχώς ημέρα ­ επίθεση εναντίον ιρακινών
συστημάτων αντιαεροπορικής άμυνας. Την ίδια ώρα, το τουρκικό υπουργείο
Εξωτερικών ανακοίνωνε ότι η Τουρκία επιθυμεί να αναπτύξει στο έδαφός της
αντιπυραυλικούς πυραύλους Πάτριοτ. «Η κυβέρνησή μας εκτιμά ότι οι πύραυλοι
Πάτριοτ μπορεί να παίξουν έναν χρήσιμο ρόλο λόγω των εξελίξεων στο βόρειο
τμήμα του Ιράκ», δήλωσε ο Νετσάτι Ουτκάν, εκπρόσωπος του τουρκικού υπουργείου.
«Οι ΗΠΑ απάντησαν θετικά στο αίτημά μας να προμηθεύσουν την Τουρκία με τους
πυραύλους αυτούς», πρόσθεσε. Και ενώ η ένταση στην περιοχή του Κόλπου
κλιμακώνεται ημέρα με την ημέρα, οι ΗΠΑ φάνηκαν χθες πιο διαλλακτικές,
προγραμματίζοντας να προτείνουν στο Συμβούλιο Ασφαλείας να επιτραπεί στο Ιράκ
να πωλεί όσο πετρέλαιο θέλει για την αγορά τροφίμων και φαρμάκων για τον λαό του.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16340N574</ED>
<ID>
ID:16658

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N57&aa=4</URL></REF>


Article

<CATEGORY>vin07</CATEGORY>

 <H2>Εκτόνωση στο Κοσσυφοπέδιο
</H2>
ΣΕ ΕΚΤΟΝΩΣΗ της κατάστασης στο Κοσσυφοπέδιο οδήγησε η απελευθέρωση οκτώ
Γιουγκοσλάβων στρατιωτών, που κρατούσαν αιχμαλώτους οι αλβανόφωνοι αντάρτες.

Ο γιουγκοσλαβικός στρατός άρχισε να αποσύρει τις δυνάμεις του από την περιοχή
όπου κρατούνταν οκτώ στρατιώτες του, η οποία ελέγχεται από τον αυτονομιστικό
Απελευθερωτικό Στρατό του Κοσσυφοπεδίου.

Η επιτυχία του Οργανισμού για την Ασφάλεια και τη Συνεργασία στην Ευρώπη, που
με τη μεσολάβησή του κατέστη δυνατή η απελευθέρωση των αιχμαλώτων, μπορεί να
ανοίξει τον δρόμο για μια διαρκή ειρήνη στο Κοσσυφοπέδιο, πιστεύουν Δυτικοί
ηγέτες. 
αΌμως, οι διεθνείς έπαινοι για τον ΟΑΣΕ συνοδεύονται από προειδοποιήσεις ότι
τα χρονικά περιθώρια εξαντλούνται και ότι οι εχθροπραξίες θα μπορούσαν να
ξαναρχίσουν την άνοιξη, ματαιώνοντας τις προσπάθειες για πολιτική συμφωνία
μεταξύ των αλβανοφώνων και των Σέρβων.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16340N575</ED>
<ID>
ID:16675

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N57&aa=5</URL></REF>


Article

<CATEGORY>vin07</CATEGORY>

 <H5>ΟΛΙΒΙΕ ΦΛΕΡΟ
</H5><H2>ΠΡΟΣΩΠΑ
</H2><H2>Ένας Γάλλος στη «Φαϊνάνσιαλ Τάιμς»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Στις αρχές του μήνα, ο Γάλλος Ολιβιέ Φλερό ανέλαβε τη διεύθυνση της
«Φαϊνάνσιαλ Τάιμς». Η «παγκοσμιοποίηση» έφτασε στο επιτελείο ενός βρετανικού θεσμού.

Ολιβιέ Φλερό. «Πώς μπορεί ένας Γάλλος να διευθύνει έναν τόσο βρετανικό θεσμό;»

ΟΤΑΝ, τον περασμένο Νοέμβριο, η βασίλισσα της Αγγλίας επισκέφθηκε το Σίτυ,
θεώρησε απολύτως φυσικό να σταματήσει για να γευματίσει στα γραφεία της
«Φαϊνάνσιαλ Τάιμς»: χαιρετισμός, είπαν, ενός βρετανικού θεσμού προς έναν άλλο,
όχι λιγότερο βρετανικού. Οι πάντες λοιπόν εξεπλάγησαν τον Οκτώβριο, όταν
ανακοινώθηκε πως τη θέση του γενικού διευθυντή της θα αναλάμβανε ο 46χρονος
Φλερό. Άλλωστε και ο ίδιος ο ενδιαφερόμενος δεν είχε κρύψει την έκπληξή του
όταν ο Ντέηβιντ Μπελ, πρόεδρος του ομίλου Pearson που εκδίδει την εφημερίδα,
του πρότεινε τη θέση. «Τον ρώτησα, "Πώς μπορεί ένας Γάλλος να διευθύνει ένα
τόσο βρετανικό θεσμό;"», λέει ο Φλερό στη «Λιμπερασιόν». «Εκείνος ξέσπασε σε
γέλια και μου είπε, "Όσο το σκέφτομαι, τόσο πιστεύω ότι μπορεί να αποδειχθεί
καλή ιδέα"». Άλλωστε στις αρχές του 1998 η κυκλοφορία της ΦΤ άρχισε να είναι
μεγαλύτερη διεθνώς απ' ό,τι στην Αγγλία ­ αν και η παγκόσμια κυκλοφορία της
(354.000 φύλλα) απέχει ακόμη πολύ από τα 1,8 εκατομμύριο φύλλα της «Ουώλ Στρητ
Τζέρναλ». Στόχος του Φλερό είναι να ενισχύσει την παρουσία της περίφημης σομόν
εφημερίδας σε όλο τον πλανήτη.

Ο Ολιβιέ Φλερό δεν... «γεννήθηκε» δημοσιογράφος. Σπούδασε μηχανικός και
δούλεψε για τη γαλλική Εταιρεία Ορυχείων στην Τουρκία, το Ιράκ, τη Λιβύη, τις
ΗΠΑ. Διαπίστωσε όμως ότι «το επάγγελμα του μηχανικού ήταν λίγο ξερό για
κάποιον σαν εμένα, που του αρέσουν οι ανθρώπινες σχέσεις». Έτσι ξεκίνησε στη
δημοσιογραφία από τη στήλη «Υδροπνευματική» της επιθεώρησης «Νέο Εργοστάσιο»,
συμβουλεύοντας όσους ήθελαν να αγοράσουν υδραυλικούς σταθμούς υψηλής πιέσεως,
και κατέληξε διευθυντής μάρκετινγκ του ομίλου «Εκό». Όσοι τον ξέρουν
υπογραμμίζουν ότι η ανέλιξή του στον όμιλο ήταν πολύ γρήγορη και μάλιστα χωρίς
να «πατήσει τον κάλο» κανενός. Ο ίδιος ωστόσο διαβεβαιώνει ότι «δεν ξέρω να
κάνω σχέδια σταδιοδρομίας, απλώς επωφελήθηκα από τις ευκαιρίες όταν αυτές
παρουσιάσθηκαν». Παντού απ' όπου πέρασε, άφησε την ανάμνηση ενός τύπου ζεστού,
ήρεμου, αποφασιστικού, χαμογελαστού, πάντα διαθέσιμου, μετριόφρονα.

Ο Φλερό δίστασε πολύ πριν δεχθεί τη θέση και πολλοί πιστεύουν ότι δύσκολα θα
μπορέσει να προσαρμοσθεί στην ατμόσφαιρα της ΦΤ. «Είναι αλήθεια ότι εκεί πέρα
ξέρουν πολύ καλά το ποιοτικό επίπεδο στο οποίο θέλουν να φτάσουν», λέει ο
Φλερό. Λιγότερο διπλωματικά, ίσως είχε πει ότι έχουν μεγάλη ιδέα για τον εαυτό
τους ­ μάλλον δικαιολογημένα, αφού συμμετέχουν στην έκδοση μιας τόσο καλής
εφημερίδας. Όπως ωστόσο σχολιάζει Βρετανός παρατηρητής, «η εφημερίδα αυτή έχει
μια δική της, πολύ ισχυρή κουλτούρα, η οποία της επιτρέπει να αφομοιώνει πολύ
διαφορετικούς ανθρώπους».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16340N581</ED>
<ID>
ID:16524

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N58&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Εγκεφαλογράφημα: ευθεία
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Εκατό μέρες κλείνουν όπου να 'ναι από εκείνη την ιστορική στιγμή που είχε
προκαλέσει ρίγη στους αριστερούς, νυν και πρώην, όλου του κόσμου. Μα η
ατμομηχανή δεν τραβάει.

Μάσσιμο Ντ' Αλέμα. Στην κυβέρνηση δεν τα καταφέρνει τόσο καλά όσο στην
αντιπολίτευση (σκίτσο από το «Εσπρέσσο»)

ΤΟ ΓΕΓΟΝΟΣ είχε ιστορική σημασία: για πρώτη φορά στην ιστορία αναλάμβανε ένας
πρώην κομμουνιστής τα ηνία μιας χώρας της Δυτικής Ευρώπης. Ο Ψυχρός Πόλεμος
είχε λοιπόν οριστικά λάβει τέλος. Το σχέδιο «Γκλάντιο», που επί μισό αιώνα
είχε εμποδίσει την άνοδο της Αριστεράς στην εξουσία, έπαιρνε επιτέλους τη θέση
που του άξιζε στον σκουπιδοτενεκέ της Ιστορίας. Η αντίδραση του Βατικανού
έδειχνε ότι ο εχθρός είχε πανικοβληθεί. Όλα πλέον μπορούσαν να αλλάξουν, αν
όχι σε πολιτικό, σίγουρα πάντως σε ψυχολογικό επίπεδο. Κι όταν «έσκασε» η
υπόθεση Οτζαλάν και ο Μάσσιμο Ντ' Αλέμα όρθωσε το ανάστημά του απέναντι στους
στρατοκράτες της Άγκυρας, όλοι αναφώνησαν: «Επιτέλους! Ένας αριστερός ηγέτης!» 
Ύστερα, αργά-αργά, άρχισε η προσγείωση. Κι όταν πέρασαν οι γιορτές του νέου
έτους και έγινε ο πρώτος απολογισμός, διαπιστώθηκε ότι ο εκσυγχρονισμός του
πολιτικού συστήματος και η ευρεία κοινωνική μεταρρύθμιση που είχε υποσχεθεί ο
πρωθυπουργός στις προγραμματικές του δηλώσεις δεν έχουν καν ξεκινήσει. Τα
μέτρα που όλοι περίμεναν για την ανεργία και τον υποβαθμισμένο Νότο δεν έχουν
ακόμη φανεί. Το νομοσχέδιο για τη χρηματοδότηση των ιδιωτικών σχολείων
κατέβασε πρόσφατα στους δρόμους 100.000 διαδηλωτές, η πλειοψηφία των οποίων
προερχόταν από την Αριστερά. Η ιρακινή κρίση έφερε στην επιφάνεια έντονες
διαφωνίες στους κόλπους της ανομοιογενούς πλειοψηφίας, που κυμαίνεται από τους
κομμουνιστές μέχρι το καθολικό κέντρο. Και με τον Οτζαλάν υπάρχει αδιέξοδο.

«Το εγκεφαλογράφημα της Αριστεράς είναι μια ευθεία», σαρκάζει το «Εσπρέσσο».
«Κάπως διστακτικός ο πρωθυπουργός μας», γράφει στην «Κοριέρε» ο Ίντρο
Μοντανέλλι. Αλλά ο «πρύτανης» της ιταλικής δημοσιογραφίας δεν εκπλήσσεται
καθόλου. Είναι αλήθεια, γράφει, ότι ο Ντ' Αλέμα είναι ένας επαγγελματίας.
Επαγγελματίας, όμως, τίνος πράγματος; Όχι του κράτους ή της κυβέρνησης αλλά
του κόμματος, ενός κόμματος μάλιστα που θεωρούσε τόσο το κράτος όσο και την
κυβέρνηση «αστικά» και «καπιταλιστικά» κατασκευάσματα, όπου μπορούσαν να
συμμετέχουν μόνο δευτεροκλασάτα στελέχη με μοναδική αποστολή να εφαρμόζουν
πιστά τα διατάγματα του κόμματος.

Ο Ντ' Αλέμα ήταν καλός στην αντιπολίτευση κατά τη διάρκεια της εφήμερης
κυβέρνησης Μπερλουσκόνι, το 1994. Επέδειξε σπουδαίες ικανότητες ως «κύριος
μέτοχος» ­ κατά την προσφιλή του έκφραση ­ της κυβέρνησης του Ρομάνο Πρόντι
που στήριζε, αν δεν καθοδηγούσε, από τα παρασκήνια. Όταν όμως έφτασε στο πιο
ψηλό σκαλί, οι δυσκολίες που αντιμετώπισε ήταν άλλου χαρακτήρα. Δεν μπορούσε
να τις ξεπεράσει μόνο με βάση την εμπειρία του «απαράτσικ». Χρειαζόταν
ταλέντο. Χρειαζόταν όραμα. Χρειαζόταν ευαισθησία. Ικανότητες που ο σύντροφος
φαίνεται να μη διαθέτει.

«Όχι, ειλικρινά, δεν νομίζω ότι η κυβέρνησή μου διατρέχει κινδύνους», δήλωσε
την περασμένη Παρασκευή ο Ιταλός πρωθυπουργός. Κι ήταν ίσως η πρώτη φορά που
χρειάστηκε να γίνει τόσο γρήγορα μια διάψευση τόσο λίγο πειστική.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16340N582</ED>
<ID>
ID:16581

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N58&aa=2</URL></REF>


Article

<CATEGORY>vin07</CATEGORY>

 <H5>Υπάρχουν...
</H5><H5>Ο Ζακ Ατταλί...
</H5><H5></H5><H5>Μόνο ο δυστυχής...
</H5><H5>Πρόχειρες...
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... χώρες που κάθε χρόνο αυξάνουν τις δαπάνες τους για την παιδεία κατά 10%,
και όπου κανένας δεν θεωρεί ότι αυτό είναι κάτι το τρομερό, το ανήκουστο,
γράφει ο Ζακ Ατταλί στη «Μοντ». Σε άλλες χώρες όμως, λόγου χάρη στη Γαλλία,
κάτι τέτοιο θα φαινόταν εξωφρενικό. Έχει καταντήσει, λέει ο πρώην σύμβουλος
του Μιττερράν, να θεωρείται ανεκτή μια αύξηση 50% στα τέλη κινητής τηλεφωνίας
και να προκαλεί αντιδράσεις ­ ως υπερβολική ­ μια αύξηση μόλις 3% στα κονδύλια
για την παιδεία. Και τούτο γιατί υπάρχουν άνθρωποι στον επιχειρηματικό κόσμο
αλλά και στην κυβέρνηση που τις δαπάνες για την εκπαίδευση τις θεωρούν, κατά
βάθος, πεταμένα λεφτά.

... που σήμερα διευθύνει ένα ινστιτούτο πολιτικών και οικονομικών μελετών,
πιστεύει ότι στα σχολεία, όπως και στην υγεία, η κρίση ξεκινά από ένα λογικό
σφάλμα: την τάση να αντιμετωπίζονται οι τομείς αυτοί ξέχωρα από την παραγωγική
διαδικασία. Οι κυβερνήσεις, λέει, ζουν με την ιδέα ότι πρέπει να ενισχυθούν
πρώτα οι παραδοσιακά θεωρούμενοι παραγωγικοί κλάδοι (βιομηχανία, γεωργία κλπ.)
αλλά ακόμη και οι υπηρεσίες (εμπόριο, τουρισμός), και κατόπιν, με ό,τι μείνει,
η εκπαίδευση και τα νοσοκομεία. Είναι απίστευτο, κατά τον Ατταλί, αλλά
φαίνεται να έχουμε λησμονήσει ότι με μορφωμένους και υγιείς πολίτες λειτουργεί
και παράγει αποδοτικότερα ολόκληρη η κοινωνία. Και ότι χωρίς αυτούς, ούτε
παραγωγή υπάρχει ούτε εμπόριο ούτε τίποτα. Δεν έχει γίνει αντιληπτό, καταλήγει
ο Γάλλος συγγραφέας, ότι τα χρήματα για την παιδεία και την υγεία δεν είναι
ελεημοσύνη προς ζητιάνους αλλά κονδύλια ­ ουσιαστικά ­ ανάπτυξης. Και αν
μάλιστα σκεφτούμε πόσο η ανθρώπινη ζωή μακραίνει και πόσο πληθαίνει η γνώση,
χωρίς την οποία δεν είναι δυνατόν πια να προχωρήσεις, είναι φανερό πού
βρίσκονται οι προτεραιότητες.

... μπορεί να ελπίζει. Η ελπίδα, άλλωστε, γι' αυτόν και μόνο έχει φτιαχτεί. Ο
ευτυχισμένος, τι να την κάνει; Το δικό του παρακολούθημα είναι άλλο: ο φόβος.
(Μήπως χάσει αυτά που έχει). Και έτσι, αποκτά νόημα ­ και αξία, τι παράξενο ­
το να είσαι δυστυχισμένος. Και εκεί που η ζωή γίνεται τέχνη, ως φαίνεται,
είναι ακριβώς μεσ' από την εναλλαγή, την αλληλογένεση, φόβου και ελπίδας ­ που
αδιάκοπα λειτουργεί γύρω μας και εντός. Αδιάκοπα, τρόπος του λέγειν. Γιατί
όλα, στο τέλος, τα επισφραγίζει μια παραίτηση: είτε όλου του εαυτού σου είτε
μέρους, τόσο καίριου όμως που παρασέρνει και το υπόλοιπο. Της δε παραίτησης η
ουσία βρίσκεται σ' εκείνο το κράμα ήττας και θριάμβου που αυτή αποτελεί. Και
που μοιάζει να είναι προϊόν συγχώνευσης, επίσης, του φόβου με την ελπίδα.

... σκέψεις. Με αφορμή, πάλι, ένα παράξενο διάλογο που είχε όντας στα
τελευταία του ο Φαμπρίτσιο Ντε Αντρέ μ' ένα φίλο του, και που δημοσιεύουν τώρα
οι ιταλικές εφημερίδες. Ο Μάριο Φεκίζ, λέει, τηλεφώνησε στις 25/12, τα
Χριστούγεννα, στον ποιητή, που ήταν καθηλωμένος στο νοσοκομείο. Του ευχήθηκε
περαστικά και χρόνια πολλά. «Πώς πάει; ­ τον ρώτησε. ­ Τι σκέφτεσαι, πώς τα
βλέπεις;». «Την πραγματικότητα τη βλέπω πάντοτε ανάλογα με το πώς είμαι εγώ ­
απάντησε ο Ντε Αντρέ. ­ Σήμερα αισθάνομαι καλά. Άρα, όλα είναι καλά. Ελπίζω να
βγω σύντομα». Ο φίλος είπε: «Μπράβο, Φαμπρίτσιο. Υπάρχουν στις μέρες μας
τρόποι για να σου φύγει κάθε αρρώστια». Αλλά ο άρρωστος μελαγχόλησε πάλι. «Α,
ναι ­ είπε. ­ Πράγματι, κάθε αρρώστια. Ακόμα και αυτή που λέγεται ζωή».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16340N583</ED>
<ID>
ID:16627

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N58&aa=3</URL></REF>


Article

<CATEGORY>vin08</CATEGORY>

 <H5>ΘΕΑΜΑΤΙΚΗ ΜΕΙΩΣΗ ΕΠΙΤΟΚΙΩΝ ΣΕ ΔΑΝΕΙΑ ΑΠΟ ΤΗΝ ALPHA ΤΡΑΠΕΖΑ ΠΙΣΤΕΩΣ
</H5><H2>Έως 4 μονάδες κάτω
</H2>
Με μειωμένα επιτόκια και νέα προϊόντα η Alpha Τράπεζα Πίστεως μπαίνει στον
«πόλεμο» του ανταγωνισμού που έχει ξεσπάσει τον τελευταίο καιρό στην τραπεζική
αγορά. 
Η μείωση των επιτοκίων συνδέθηκε από τον Πρόεδρο της Alpha Τραπέζης Πίστεως
(το κεντρικό της κτίριο στη φωτογραφία) κ. Γιάννη Κωστόπουλο με την προοπτική
αποκλιμάκωσης του πληθωρισμού στο 2% τους επόμενους μήνες

Χθες, ο πρόεδρος της Alpha Τράπεζα Πίστεως κ. Γ. Κωστόπουλος ανακοίνωσε:

Πρώτον, μείωση των επιτοκίων σε δάνεια και κάρτες μέχρι 4 ποσοστιαίες μονάδες
και σε καταθέσεις μέχρι 0,75 ποσοστιαίες μονάδες.

Δεύτερον, διάθεση νέων στεγαστικών δανείων σε ευρώ.

Τρίτον, προώθηση μιας γκάμας νέων καταναλωτικών προϊόντων το επόμενο δίμηνο.

Τέταρτον, εφαρμογή νέου μοντέλου τραπεζικού υποκαταστήματος, βασισμένο στην
εκμετάλλευση της τεχνολογίας για την προώθηση τραπεζικών προϊόντων. Σχετικό
πιλοτικό πρόγραμμα με 20 καταστήματα θα εφαρμοσθεί τους προσεχείς μήνες.

ΑΠΟ ΔΕΥΤΕΡΑ

Αναλυτικά τα νέα επιτόκια της Alpha Τράπεζα Πίστεως που ισχύουν από Δευτέρα 18
Ιανουαρίου είναι:

* Ελάχιστο δανειστικό επιτόκιο (Prime Rate).

Για Κεφάλαια Κινήσεως και για Πάγιες Εγκαταστάσεις από 15,25% σε 12,75%

* Alpha 100 (ιδιωτών) από 18,75% σε 16,25%

* Alpha 500 (επιχειρήσεων) από 15,25% σε 12,75%.

* Alpha 600 (Κεφάλαιο Κινήσεως Επιχειρήσεων, χωρίς χρονικούς περιορισμούς) από
15,25% σε 12,75%.

* Alpha 620 (Κεφάλαιο Κινήσεως Βιοτεχνίας, με σταθερό επιτόκιο για 3 έτη) από
10,00% σε 9,25%

* Alpha 630 (Κεφάλαιο Κινήσεως Επιχειρήσεων, με σταθερό επιτόκιο ορισμένου
χρόνου), διαπραγματεύσιμο.

* Alpha 650 (Κεφάλαιο Κινήσεως Επιχειρήσεων με βάση το τρέχον επιτόκιο Athibor
ενός μηνός), Athibor.

* Alpha 800 (15ετή δάνεια κατοικίας, με σταθερό επιτόκιο για τα πρώτα 5 έτη),
από 9,00% σε 7,50%

* Alpha 801/5 (15ετή δάνεια κατοικίας σε ευρώ με σταθερό επιτόκιο για τα πρώτα
5 έτη), 6,00%.

* Alpha 801/15 (15ετή δάνεια κατοικίας σε ευρώ με σταθερό επιτόκιο καθ' όλη τη
διάρκεια του δανείου) 7,00%.

* Alpha 810 (9ετή δάνεια επαγγελματικής στέγης, με σταθερό επιτόκιο για τα
πρώτα 3 έτη) από 10,00% σε 9,25%

* Προσωπικά δάνεια (Καταναλωτικής Πίστεως), 19,00%

* Δάνεια κατοικίας (με κυμαινόμενο επιτόκιο) από 15,75% σε 11,75%

ΠΙΣΤΩΤΙΚΕΣ ΚΑΡΤΕΣ

Επίσης, όσον αφορά τις πιστωτικές κάρτες τα επιτόκια διαμορφώνονται ως εξής:

* Alphacard Visa: 24% (από 26%)

* American Express: 17% (από 18%)

Όσον αφορά τα επιτόκια καταθέσεων αυτά διαμορφώνονται ως εξής:

* Alpha 100 (ιδιωτών)

Άνω των δρχ. 50 εκατ. από 10,75% σε 10,00%

Από δρχ. 30 εκατ. έως δρχ. 50 εκατ. από 9,75% σε 9,00%

Από δρχ. 10 εκατ. έως δρχ. 30 εκατ. από 9,50% σε 8,75%

Από δρχ. 1 εκατ. έως δρχ. 10 εκατ. από 9,25% σε 8,50%

Μέχρι και δρχ. 1 εκατ. από 6,25% σε 5,50%.

* Ταμιευτήρια

α. Alpha 400 από 8,75 σε 8,00%

β. Alpha 410 από 9,25% σε 8,50%

* Alpha 500 (επιχειρήσεων)

Άνω των δρχ. 50 εκατ., από 8,75% σε 8,00%

Από δρχ. 30 εκατ. έως δρχ. 50 εκατομμύρια, από 5,75% σε 5,50%

Από δρχ. 10 εκατ. έως δρχ. 30 εκατ. από 3,75% σε 3,50%

Από δρχ. 3 εκατ. έως δρχ. 10 εκατ., από 2,25% σε 2,00%

Μέχρι και δρχ. 3 εκατ., από 1,25% σε 1,00%.

ΕΠΙ ΔΙΜΗΝΟ

Όπως τόνισε ο πρόεδρος της Alhpa Τράπεζα Πίστεως, τα επιτόκια στα δάνεια
καταναλωτικής πίστεως παραμένουν αμετάβλητα, γιατί στο επόμενο δίμηνο θα
ανακοινωθούν νέες κατηγορίες δανείων καταναλωτικής πίστεως.

Ο κ. Κωστόπουλος συνέδεσε την απόφαση για μείωση των επιτοκίων με την
προοπτική αποκλιμάκωσης του πληθωρισμού στο 2% τους επόμενους μήνες.
Αναφερόμενος στα επιτόκια καταθέσεων είπε ότι εξασφαλίζουν αποδόσεις 6% (προ
φόρου), που είναι πολύ υψηλές σε διεθνές επίπεδο.

Η ΕΘΝΙΚΗ

Πάντως, παρέμβαση στο θέμα των επιτοκίων έκανε χθες με δηλώσεις του ο
διοικητής της Εθνικής Τράπεζας κ. Θ. Καρατζάς, ο οποίος τόνισε ότι «η μείωση
των επιτοκίων από την Τράπεζα της Ελλάδος είναι αποτέλεσμα των ευνοϊκών
εξελίξεων των μακροοικονομικών μεγεθών της ελληνικής οικονομίας. Όμως δεν
επιβάλλει στις εμπορικές τράπεζες να διαφοροποιήσουν άμεσα τα επιτόκιά τους».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16340N591</ED>
<ID>
ID:16536

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N59&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Και εδώ κατάληψη;
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΚΑΛΑ ΜΕ τα τρακτέρ.

Τώρα η... «απειλή» είναι τα χοιρινά.

Χθες οι χοιροτρόφοι ήταν κατηγορηματικοί.

Θα κατεβάσουν, λέει, ολόκληρο κοπάδι στην Πλατεία Συντάγματος σαν απάντηση:

­ Για τα πανωτόκια.

­ Για τα χρέη τους που δεν ρυθμίσθηκαν παρά τις δηλώσεις του αρμόδιου υπουργού.

Μοιάζει κάπως με... μεταρρύθμιση, σε ό,τι ξέρουμε μέχρι τώρα, για τις
αγροτικές κινητοποιήσεις.

Αλλά κάποιοι (από την αντιπολίτευση) επιχειρούν να επωφεληθούν, φαίνεται, από
το αγροτικό ζήτημα. 
Γιατί τα προβλήματα υπάρχουν. 
Δεν προσφέρονται όμως για τέτοια εκμετάλλευση. Ούτε βέβαια οι αγρότες.

ΥΓ. 1. Γιατί (τους) γνωρίζουν.

2. Και ξέρουν ποιοι τους εκφράζουν.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16340N592</ED>
<ID>
ID:16622

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N59&aa=2</URL></REF>


Article

<CATEGORY>vin08</CATEGORY>

 <H2>Γύρισαν πάλι στη Σοφοκλέους
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

ΣΗΜΑΝΤΙΚΗ άνοδο σημείωσε χθες ο Γενικός Δείκτης για τις τιμές των μετοχών στο
Χρηματιστήριο Αθηνών, το οποίο μετά τη μεγάλη προχθεσινή «βουτιά», επανήλθε
στο επίπεδο των 2.896,4 μονάδων. Η άνοδος έφθασε τις 3,51% ποσοστιαίες
μονάδες. Αυτό, όταν την προηγουμένη ο δείκτης απώλεσε 6,21%. Πολλοί επενδυτές
και μαζί τους και αρκετοί χρηματιστές ρωτούσαν χθες: «Άλλαξε κάτι στη..
Βραζιλία και ανέβηκαν τώρα οι τιμές;». Γεγονός παραμένει ότι το έντονο
αγοραστικό ενδιαφέρον στην αρχή της συνεδρίασης διαμόρφωσε και το τελικό
αποτέλεσμα παρά τις ρευστοποιήσεις και τις διακυμάνσεις στο μέσον της
συνεδρίασης. Οι ίδιοι παρατηρούσαν ότι οι απότομες αυτές μεταβολές είναι
υπερβολικές και δείχνουν «άστατο ταπεραμέντο».

Η συνεδρίαση ξεκίνησε με άνοδο μέχρι και 3,25% ποσοστιαίες μονάδες. Στο
επίπεδο αυτό, οι αγοραστές «χάθηκαν» και εμφανίσθηκαν πωλητές που «έριξαν» τις
τιμές χαμηλά και τον Γενικό Δείκτη εκεί που είχε κλείσει την προηγούμενη
ημέρα. Από το σημείο αυτό άρχισε και πάλι η άνοδος με την εμφάνιση αγοραστών
που ειδικά στο τελευταίο τέταρτο της συνεδρίασης έφθασαν τον Δείκτη στα
υψηλότερα επίπεδα της ημέρας. Σημειώνεται ότι «άλλαξαν χέρια» έστω και
προσωρινά μετοχές αξίας περί τα 101,172 δισ. δρχ.

ΕΛΕΓΧΟΙ

Σήμερα παρουσιάζει στα αρμόδια όργανα ο πρόεδρος του Χρηματιστηρίου κ. Σπ.
Κουνιάκης τις ρυθμίσεις που προωθεί, για να εξασφαλίζεται καλύτερος έλεγχος
στα στοιχεία εισαγωγής των εταιρειών που μπαίνουν στο Χρηματιστήριο, μέσω
συγχωνεύσεων ή εξαγορών. Οι ρυθμίσεις έχουν στόχο να εξισώσουν τους όρους
εισαγωγής, για όσους μπαίνουν στο Χρηματιστήριο με τον τρόπο αυτό, με τις
άλλες εταιρείες που εισάγονται αυτόνομα. Θα περιλαμβάνονται επίσης διατάξεις
με στόχο τη μεγαλύτερη διαφάνεια και τη διασπορά μετοχών. Ειδικότερα προβλέπεται:.

* Όσες εταιρείες συγχωνεύονται διά απορροφήσεως της μεγαλύτερης εταιρείας από
τη μικρότερη που είναι ήδη εισηγμένη στο Χρηματιστήριο, θα πρέπει να παρέχουν
αναλυτικά οικονομικά στοιχεία και να εξασφαλίζουν την επαρκή διασπορά των
μετοχών. Αυτό ισχύει και για τις εταιρείες που αργότερα αλλάζουν σκοπό.

* Όταν γενικά αλλάζει ο σκοπός μιας εισηγμένης εταιρείας, θα πρέπει να
προσκομίζονται δικαιολογητικά και στοιχεία για τον κλάδο στον οποίο μετατάσσονται.

* Σε περιπτώσεις εξαγορών θα ζητούνται στοιχεία για την εξαγορασθείσα
εταιρεία, την οικονομική της θέση, τις προοπτικές και τις δραστηριότητες καθώς
και για τις επιπτώσεις που θα έχει η εξαγορά στην εισηγμένη εταιρεία.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16340N593</ED>
<ID>
ID:16634

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N59&aa=3</URL></REF>


Article

<CATEGORY>vin08</CATEGORY>

 <H5>ΚΑΤΑΛΥΤΙΚΟΣ Ο ΡΟΛΟΣ ΙΟΝΙΚΗΣ - ΕΜΠΟΡΙΚΗΣ ΣΤΗ ΔΙΑΔΙΚΑΣΙΑ ΑΛΛΑΓΩΝ ΤΟΥ ΤΡΑΠΕΖΙΚΟΥ ΣΥΣΤΗΜΑΤΟΣ
</H5><H5></H5><H5>Ζήτηση παρουσιάζει η Ιονική Τράπεζα
</H5><H2>Εξαγορών συνέχεια...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

«Θα συνεχιστεί να υπάρχει κινητικότητα». Με αυτή την έκφραση ο πρόεδρος της
Alpha Τραπέζης Πίστεως κ. Ι. Κωστόπουλος περιέγραψε χθες το πλαίσιο μέσα στο
οποίο θα κινηθεί ο τραπεζικός τομέας στα επόμενα χρόνια, αφήνοντας έτσι να
εννοηθεί ότι θα συνεχιστούν οι εξαγορές και οι συγχωνεύσεις στα πλαίσια της
συγκέντρωσης στο τραπεζικό σύστημα.

Ο πρόεδρος της Alpha Τραπέζης Πίστεως κ. Γιάννης Σ. Κωστόπουλοςδεν άνοιξε τα
χαρτιά του κρατώντας έτσι κρυφές τις προθέσεις του για το θέμα της Ιονικής Τράπεζας

Ο κ. Κωστόπουλος όμως προχώρησε ένα βήμα παραπέρα, αναδεικνύοντας τον
καταλυτικό ρόλο που θα διαδραματίσουν η Ιονική και η Εμπορική στη διαδικασία
αλλαγών του ελληνικού τραπεζικού συστήματος. «Υπάρχουν ερωτήματα για την
Ιονική και για την Εμπορική αργότερα», είπε χαρακτηριστικά όταν ρωτήθηκε για
τις εξελίξεις στο τραπεζικό σύστημα.

Πάντως, και χθες ο πρόεδρος της Alpha Τραπέζης Πίστεως δεν άνοιξε τα χαρτιά
του κρατώντας έτσι κρυφές τις προθέσεις του τόσο για το θέμα της Ιονικής
Τράπεζας όσο και για ενδεχόμενη συνεργασία με τράπεζες του εξωτερικού, αλλά
και για εξαγορές τραπεζών που δραστηριοποιούνται στην ελληνική αγορά.

ΔΕΝ ΕΝΔΙΑΦΕΡΟΥΝ ΟΙ ΜΙΚΡΕΣ

«Μελετάμε τον φάκελο», είπε χαρακτηριστικά όταν ρωτήθηκε για τη στάση του στο
θέμα της πώλησης της Ιονικής Τράπεζας. Όταν μάλιστα ρωτήθηκε για το ενδεχόμενο
συνεργασίας με κάποια ξένη τράπεζα ώστε να διαμορφωθεί μια κοινή προσφορά,
περιορίστηκε στο να πει: «Δεν έχω τίποτε». Ανάλογη ήταν η θέση που τήρησε σε
ερώτημα σχετικά με πληροφορίες που εμφανίζουν ως πιθανή τη συνεργασία της
Alpha Τραπέζης Πίστεως με τη «Μέρυλ Λύντς» για την Ιονική, καθώς και για το
ενδεχόμενο εξαγοράς είτε της ΝΑΤ WEST είτε της American Express στην Ελλάδα.
Μιλώντας μάλιστα για το ενδεχόμενο εξαγοράς μιας μικρότερης τράπεζας που
λειτουργεί στην ελληνική αγορά, αφού τόνισε ότι «καταρχήν δεν μας ενδιαφέρουν
οι μικρές τράπεζες», διευκρίνισε όμως ότι δεν αποκλείει «κάτι που ταιριάζει».

Ανάλογες ήταν και οι θέσεις που διατύπωσε για το ενδεχόμενο συνεργασίας με
κάποια μεγάλη τράπεζα του εξωτερικού. «Οι τράπεζες ψάχνονται. Βεβαίως μιλάμε»,
είπε χαρακτηριστικά και αφού ανέφερε ότι «δεν είναι κάτι που αποκλείεται»,
κατέληξε ότι «δεν υπάρχει κάτι συγκεκριμένο».

ΣΤΗ ΔΕΥΤΕΡΗ ΘΕΣΗ

Λίγο αργότερα όμως αναφέρθηκε στη διεύρυνση του μεριδίου της τράπεζας του στην
ελληνική αγορά, αλλά και στις κινήσεις που έγιναν στη διάρκεια της
προηγούμενης χρονιάς στα πλαίσια ενίσχυσής της. Συγκεκριμένα τόνισε ότι η
Alpha Τράπεζα Πίστεως «εδραιώνεται στη δεύτερη θέση των εμπορικών τραπεζών»
και απεκάλυψε ότι το μερίδιο της τράπεζας στις χορηγήσεις έφτασε στο 16%.

Αναφερόμενος στα μεγέθη της τράπεζας είπε ότι το ενεργητικό αυξήθηκε κατά 18%,
οι χορηγήσεις κατά 31%, οι καταθέσεις και τα ρέπος κατά 30% και των καθαρών
κερδών (προ φόρων) κατά 19%, ενώ υπερέβησαν τα 86 δισ. δραχμές.

ΑΥΤΟΔΥΝΑΜΗ ΠΑΡΟΥΣΙΑ

Επισήμανε μάλιστα ότι «το αποτέλεσμα αυτό που οφείλεται σε προσπάθεια και έργο
ετών και αντανακλά μία μακροπρόθεσμη πορεία σταθερής ανόδου και επιτυχιών,
προέρχεται από την οργανική αυτοδύναμη ανάπτυξη της τράπεζας, η οποία έχει
προσδώσει ομοιογένεια και ενιαία επιχειρηματική νοοτροπία», δίνοντας με τον
τρόπο αυτό ένα στίγμα της πρόθεσης για αυτοδύναμη παρουσία της τράπεζας.
Χαρακτηριστικό άλλωστε γι' αυτό θα πρέπει να θεωρηθεί το γεγονός ότι στο
κείμενο της ανακοίνωσης γίνονται αναφορές στην «ομοιογένεια», στην «ενότητα
αντιλήψεως», αλλά και στην «οργανική αυτοδύναμη ανάπτυξη».


ΤΟΝ ΦΑΚΕΛΟ με τα πληροφοριακά στοιχεία που αφορούν την Ιονική Τράπεζα πήραν
χθες 14 τράπεζες και εταιρείες επενδύσεων της Ελλάδας και του εξωτερικού.
Πρόκειται για επιχειρήσεις και τράπεζες οι οποίες έχουν ενδιαφέρον για την
εξαγορά της Ιονικής και θέλουν να μάθουν το «πρόσωπό» της, είτε για τους
ίδιους είτε για λογαριασμό πελατών τους.

Σύμφωνα με πληροφορίες τον φάκελο της Ιονικής πήραν χθες οι τράπεζες Alpha
Τράπεζα Πίστεως, Eurobank και Πειραιώς. Οι υπόλοιποι ήταν τράπεζες και
επενδυτικές εταιρείες από την Ευρώπη και τις ΗΠΑ. Αν και χθες επικράτησε
μυστικότητα για την ταυτότητα των φορέων που πήραν το φάκελο εν τούτοις
τραπεζικές πηγές ανέφεραν ότι πρόκειται για φορείς απ' όλες τις χώρες της
Ευρωπαϊκής Ένωσης που έχουν ισχυρό τραπεζικό σύστημα και οι τράπεζές τους
έχουν επεκταθεί και σε άλλες χώρες της Ευρωπαϊκής Ένωσης καθώς και στις ΗΠΑ.
Υπενθυμίζεται ότι το εμπιστευτικό πληροφοριακό μνημόνιο διατίθεται σε ενδιαφερόμενους:

* που έχουν άδεια τραπεζικών εργασιών στην Ελλάδα ή σε χώρες της Ευρωπαϊκής
Ένωσης ή σε τρίτη χώρα με κανόνες ανάλογους μ' αυτούς της Ευρωπαϊκής Ένωσης

* που συμμετέχουν τουλάχιστον 30% σε χρηματοοικονομικό οργανισμό που έχει
τραπεζική άδεια

* που έχουν την ικανότητα να αποδείξουν με συστάσεις τραπεζών ότι μπορούν να
καταβάλουν το τίμημα για την αγορά του 51% της Ιονικής Τράπεζας.

Οι φορείς που θα πάρουν το πληροφοριακό δελτίο θα υποβάλλουν μέχρι τις 8
Φεβρουαρίου ενδεικτικές μη δεσμευτικές προσφορές για την αγορά του 51% της Ιονικής.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16340N601</ED>
<ID>
ID:16537

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N60&aa=1</URL></REF>


Article

<CATEGORY>vin08</CATEGORY>

 <H2>Πώς θα λειτουργούν τα ιδιωτικά γραφεία ευρέσεως εργασίας
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ιδιωτικά γραφεία ευρέσεως εργασίας θα μπορούν να λειτουργούν και στη χώρα μας.
Το προεδρικό διάταγμα, το οποίο αναφέρεται στους όρους και στις προϋποθέσεις
για τη λειτουργία των ιδιωτικών γραφείων, παρουσιάστηκε χθες από τον υπουργό
Εργασίας και Κοινωνικών Ασφαλίσεων Μ. Παπαϊωάννου.

Σύμφωνα με το π.δ., το σχέδιο του οποίου δόθηκε στους κοινωνικούς φορείς, ώστε
να υποβάλουν τις παρατηρήσεις τους, οι κατηγορίες θέσεων εργασίας για την
εύρεση των οποίων επιτρέπεται η σύσταση ιδιωτικών γραφείων εργασίας είναι κυρίως:

* καλλιτέχνες ακροάματος και θεάματος, ξεναγοί, μοντέλα, οικιακό προσωπικό,
αποκλειστικές νοσοκόμες, προσωπικό καθαριότητας χώρων, πρόσωπα φροντίδας
ηλικιωμένων κ.ά.

Επίσης προβλέπονται και τα εξής:

* Για τη σύσταση αυτών των γραφείων απαιτείται άδεια, η οποία χορηγείται από
τον υπουργό Εργασίας και Κοινωνικών Ασφαλίσεων.

* Η διαμεσολάβηση των γραφείων θα γίνεται χωρίς οικονομική επιβάρυνση για τον εργαζόμενο

* Ο αιτών για την απόκτηση της αδείας λειτουργίας των γραφείων πρέπει να μην
έχει καταδικαστεί αμετάκλητα για απάτη, υπεξαίρεση, κλοπή, πλαστογραφία,
εμπορία, κατοχή και χρήση ναρκωτικών, σωματεμπορία, λαθρεμπορία ή για έγκλημα
κατά των ηθών.

* Τα γραφεία θα πρέπει να διαθέτουν αυτόνομο επαγγελματικό χώρο, τεχνικό
εξοπλισμό, προσωπικό, ενώ στο π.δ. περιγράφεται αναλυτικά και η διαδικασία
πιστοποίησης των γραφείων.

* Η άδεια σύστασης των γραφείων μπορεί να ανακληθεί, ενώ δεν μπορεί να εκχωρηθεί.

* Ο εργοδότης που θα προσλαμβάνει άνεργο με μεσολάβηση αυτών των γραφείων
υποχρεούται να καταβάλλει στο γραφείο ως τίμημα μεσολάβησης για κάθε
εργαζόμενο ποσό ανερχόμενο έως 10% των ετήσιων αποδοχών, εάν πρόκειται για
σύμβαση αορίστου χρόνου ή έως 10% των συνολικών αποδοχών, εάν πρόκειται για
σύμβαση ορισμένου χρόνου μέχρι ενός έτους.

* Τα στελέχη που διοικούν τα γραφεία πρέπει να είναι κάτοχοι πτυχίου ΑΕΙ ή
ΤΕΙ, ημεδαπής ή αλλοδαπής, σε αντικείμενο συναφές με τα θέματα της αγοράς
εργασίας και της διαχείρισης ανθρώπινου δυναμικού ή κάτοχοι πτυχίου ΑΕΙ ή ΤΕΙ
με 4ετή εμπειρία στα αντίστοιχα θέματα.

* Οι ενδιαφερόμενοι για τη σύσταση γραφείου ευρέσεως εργασίας θα πρέπει να
υποβάλουν αίτηση και τα απαραίτητα δικαιολογητικά εντός 5 μηνών από τη
δημοσίευση του π.δ. Τέλος, προβλέπεται ότι φυσικά ή νομικά πρόσωπα ιδιωτικού
δικαίου που έχουν ως αντικείμενο την εύρεση θέσεων εργασίας σε ημεδαπούς ή
αλλοδαπούς υποχρεούνται μέσα σε 5 μήνες από τη δημοσίευση του π.δ. να
υποβάλουν στο υπουργείο Εργασίας και Κοινωνικών Ασφαλίσεων αίτηση για τη
χορήγηση της σχετικής άδειας με τις προϋποθέσεις, τους όρους και τη διαδικασία
που περιγράφει το προεδρικό διάταγμα.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16340N602</ED>
<ID>
ID:16593

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N60&aa=2</URL></REF>


Article

<CATEGORY>vin08</CATEGORY>

 <H2>Νέα δικαστική απόφαση υπέρ του Β. Βαρδινογιάννη
</H2>
Η ΣΥΜΒΑΣΗ Αράμκο - Βαρδινογιάννη για τις μετοχές της Μότορ Όιλ προβλέπει την
προσφυγή στη διαιτησία όταν ανακύπτουν διαφωνίες επί των όρων εφαρμογής της σύμβασης.

Έτσι έκρινε αγγλικό δικαστήριο, το οποίο με την απόφασή του ανακάλεσε
προηγούμενη προσωρινή διαταγή επίσης βρετανικού δικαστηρίου που δέσμευε την
περιουσία του κ. Βαρδή Βαρδινογιάννη.

Την προσωρινή διαταγή, που είχε εκδοθεί στις 21 Δεκεμβρίου, πέτυχε τότε η
Αράμκο, η οποία έχει αγοράσει το 50% της Μότορ Όιλ, αλλά διεκδικεί από τον κ.
Βαρδινογιάννη το ποσό των 117 εκατ. δολαρίων.

Κατά της διαταγής αυτής εστράφη ο κ. Βαρδινογιάννης με αίτησή του στο αγγλικό
δικαστήριο, το οποίο με το σκεπτικό του χαρακτήρισε παράνομη την προσφυγή της
Αράμκο και της απαγόρευσε να ασκήσει έφεση στην απόφασή του.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16340N603</ED>
<ID>
ID:16635

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N60&aa=3</URL></REF>


Article

<CATEGORY>vin08</CATEGORY>

 <H5>Αύξηση της απασχόλησης στις ελληνικές τράπεζες
</H5><H2>Κλείστε την ψαλίδα...
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Από τις μεγαλύτερες αυξήσεις στην απασχόληση στον ευρωπαϊκό τραπεζικό χώρο
είχαν οι ελληνικές τράπεζες τα τελευταία χρόνια. Αυτό προκύπτει από μελέτη της
Ένωσης Ελληνικών Τραπεζών με θέμα «τις διαρθρωτικές μεταβολές και την
απασχόληση στις τράπεζες» (Γ. Κανελλόπουλος, Τ. Τσατήρης, Θ. Μητράκος), η
οποία παρουσιάστηκε χθες. 
Η Ελλάδα είχε αύξηση της απασχόλησης στις τράπεζες κατά την περίοδο 1992 -
1996 κατά 16,17%, όταν σε άλλες χώρες υπάρχει μείωση της απασχόλησης που
φθάνει και το 17%.

Στη μελέτη τονίζεται ότι εάν οι ελληνικές τράπεζες δεν μπορέσουν μετά την
πλήρη ένταξη της χώρας στην ΟΝΕ να προσφέρουν τις υπηρεσίες τους σε
ανταγωνιστικούς όρους, οι απώλειες σε δραστηριότητα μπορεί να είναι μεσοχρόνια
εκτεταμένες. Έτσι, τονίζεται, υπολογίσιμος όγκος τραπεζικών εργασιών, μάλλον
των πιο κερδοφόρων, θα υποκατασταθεί από εισαγόμενο, όπως συνέβη την περασμένη
δεκαετία με τα βιομηχανικά προϊόντα. Για να αποφευχθεί αυτό, υπογραμμίζεται
στη μελέτη, θα πρέπει να μειωθεί η διαφορά μεταξύ επιτοκίων δανεισμού και
καταθέσεων, η οποία είναι από τις υψηλότερες στις χώρες του ΟΟΣΑ.

Σύμφωνα με τα συμπεράσματα της μελέτης:

* Οι ελληνικές εμπορικές τράπεζες, παρά τις σημαντικές μεταβολές τα τελευταία
χρόνια, έχουν ακόμη περιθώρια να αναπτύξουν εντυπωσιακά τα έσοδα από παροχή
υπηρεσιών συμβούλου καθώς και από δραστηριότητες στις αγορές χρήματος και χρεογράφων.

* Υπάρχουν για τη χώρα μας περιθώρια περαιτέρω ανάπτυξης της τραπεζικής απασχόλησης.

* Η διείσδυση ξένων τραπεζών, που σε άλλες χώρες έχει λάβει σημαντικές
διαστάσεις, στην Ελλάδα είναι συγκριτικά περιορισμένη για πολλούς λόγους. 
Στην παρουσίαση της μελέτης ο υφυπουργός Εργασίας και Κοινωνικών Ασφαλίσεων
Χρ. Πρωτόπαπας ζήτησε την άμεση έναρξη διαλόγου μεταξύ της Ένωσης Ελληνικών
Τραπεζών και της ΟΤΟΕ για την καλύτερη προσαρμογή των τραπεζών στα νέα
δεδομένα της αγοράς εργασίας, με στόχο την ενίσχυση της απασχόλησης.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16340N611</ED>
<ID>
ID:16538

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N61&aa=1</URL></REF>


Article

<CATEGORY>vin08</CATEGORY>

 <H2>Η Moody's συνιστά ξένους συνεταίρους
</H2>
ΤΑ ΕΜΠΟΔΙΑ για τη μακροπρόθεσμη σταθερότητα του ελληνικού τραπεζικού
συστήματος διαπιστώνει σε έκθεσή του ο διεθνής οίκος αξιολόγησης πιστοληπτικής
ικανότητας Moody's.

Η λειτουργία του ελληνικού τραπεζικού συστήματος, καθορίζεται από τη μεγάλη
συμμετοχή του κρατικού τομέα, δημιουργώντας εμπόδια στην ανταγωνιστική του λειτουργία.

Οι κρατικές τράπεζες αντιμετωπίζουν υψηλές δαπάνες προσωπικού και η ανάγκη για
αναβάθμιση των πληροφοριακών τους συστημάτων και της ικανότητάς τους
διαχείρισης των κινδύνων είναι επιτακτική.

Τέλος, επισημαίνεται ότι οι ελληνικές τράπεζες πρέπει να αναζητήσουν ξένους
«συνεταίρους», προκειμένου να επωφεληθούν από την εμπειρία τους.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16340N612</ED>
<ID>
ID:16594

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N61&aa=2</URL></REF>


Article

<CATEGORY>vin08</CATEGORY>

 <H5>ΒΛΕΠΕΙ ΤΗΝ ΕΛΛΑΔΑ ΝΑ ΜΠΑΙΝΕΙ ΣΤΗΝ ΟΝΕ, ΑΛΛΑ ΠΙΕΖΕΙ ΓΙΑ ΕΠΙΣΠΕΥΣΗ ΤΩΝ
ΔΙΑΡΘΡΩΤΙΚΩΝ ΑΛΛΑΓΩΝ
</H5><H2>Ίδια γεύση ο ΟΟΣΑ
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Σκληρά μέτρα και γενναίες διαρθρωτικές μεταρρυθμίσεις προτείνει ο
Οργανισμός Οικονομικής Συνεργασίας και Ανάπτυξης στην ετήσια έκθεσή του για
την ελληνική οικονομία.

Το σφίξιμο της δημοσιονομικής και νομισματικής πολιτικής, η απελευθέρωση των
αγορών, οι μεταρρυθμίσεις στην αγορά εργασίας και το ασφαλιστικό σύστημα είναι
τα αναγκαία βήματα που θα οδηγήσουν στην πραγματική σύγκλιση της ελληνικής
οικονομίας. Δεν παραλείπονται, όμως, και οι θετικές διαπιστώσεις, με κυριότερη
αυτήν που μας τοποθετεί στο κατώφλι της ΟΝΕ.

ΣΦΙΞΙΜΟ

Οι κυριότερες επισημάνσεις των συντακτών της έκθεσης είναι οι εξής:

* Η ελληνική οικονομία, ύστερα από μια πολύχρονη προσπάθεια εξυγίανσης,
βρίσκεται προ των πυλών της Οικονομικής και Νομισματικής Ενοποίησης. Δύο
κριτήρια, ωστόσο, δεν έχουν ακόμη εκπληρωθεί. Το ύψος του δημόσιου χρέους και
του πληθωρισμού.

* Οι ρυθμοί ανάπτυξης το 1999 και το 2000 πρόκειται να κυμανθούν μεταξύ του 3%
και 3,5%.

* Η ανεργία θα μειωθεί το '99, αλλά δεν πρόκειται να βρεθεί κάτω από το 9,5%.

* Μέχρι το 2000 ο πληθωρισμός θα μειωθεί κάτω από το 3%. Για να συνεχιστεί,
όμως, η πτωτική του πορεία πρέπει να διατηρηθεί η σφιχτή νομισματική πολιτική.
Η δημοσιονομική πολιτική πρέπει να γίνει πιο σφιχτή το 1999, με περιορισμό της
εισοδηματικής πολιτικής και συγκράτηση των δαπανών που δεν προβλέπονται από
τον προϋπολογισμό.

* Η μείωση του δημόσιου χρέους μπορεί να επιτευχθεί με μέτρα συγκράτησης των
δαπανών προσωπικού στον δημόσιο τομέα, με ενίσχυση της ευελιξίας της αγοράς
εργασίας και επέκταση της αυτοχρηματοδότησης στις δημόσιες επενδύσεις.

* Το ασφαλιστικό σύστημα της χώρας, από το 2000, θα αρχίσει να αντιμετωπίζει
προβλήματα. Τα μέτρα που προτείνει ο ΟΟΣΑ είναι η αύξηση των ορίων
συνταξιοδότησης για διάφορες κατηγορίες «προνομιούχων», η μείωση της κατώτερης
σύνταξης με την καθιέρωση ενός επιδόματος ανάλογα με τα χρόνια ασφάλισης.

ΕΣΥ - ΦΑΡΜΑΚΑ

* Η εφαρμογή του νόμου για την αναβάθμιση του τομέα Υγείας καθυστερεί. Η
μεγαλύτερη αδυναμία του Εθνικού Συστήματος Υγείας είναι η παροχή πρωτοβάθμιας
περίθαλψης. Ωστόσο, διαπιστώνεται ότι οι δαπάνες για φάρμακα έχουν μειωθεί.

* Απαιτείται μια γενναία μεταρρύθμιση τη αγοράς εργασίας για την τόνωση της
απασχόλησης. Απαιτούνται πρόσθετα μέτρα από αυτά που προβλέπει το Εθνικό
Σχέδιο για την Απασχόληση, όπως είναι η μείωση του κόστους εργασίας ­ με
κατάργηση διάφορων εισφορών ­ και η αναβάθμιση του ΟΑΕΔ.

* Στον τραπεζικό τομέα έχουν γίνει θετικά βήματα με την πώληση κρατικών
εμπορικών τραπεζών. Ο ΟΟΣΑ διαπιστώνει ότι η Εθνική Τράπεζα και η ΕΤΒΑ έχουν
σε μεγάλο βαθμό εξυγιάνει τα χαρτοφυλάκιά τους. Εθνική και Αγροτική είναι οι
μόνες τράπεζες που θα παραμείνουν σε κρατικά χέρια, εκτιμούν οι συντάκτες της έκθεσης.

* Η ανεξαρτητοποίηση των διοικήσεων των ΔΕΚΟ είναι αναγκαία για την εξυγίανσή
τους, επισημαίνεται στην έκθεση. Μάλιστα, αναφέρεται ότι τα συμβόλαια
διαχείρισης που υπέγραψε η κυβέρνηση με τις διοικήσεις των ΔΕΚΟ δεν επαρκούν,
αφού εφαρμόστηκαν και σε άλλα κράτη χωρίς ιδιαίτερο αποτέλεσμα.

ΟΤΕ - ΔΕΗ

Αυτό που απαιτείται είναι η ταχεία απελευθέρωση των αγορών. Συγκεκριμένα,
είναι αναγκαία η άμεση απελευθέρωση της αγοράς σταθερής τηλεφωνίας και του
ηλεκτρισμού. Ο ΟΟΣΑ διαπιστώνει ότι οι τιμές των προϊόντων αυτών είναι
ιδιαίτερα υψηλές. Για την Ολυμπιακή τονίζεται ότι θα πρέπει να αναζητήσει
στρατηγική συμμαχία, αφού σε αντίθετη περίπτωση θα οδηγηθεί στη χρεοκοπία.

* Στην έκθεση γίνεται εκτενής λόγος για την ανάγκη διερεύνησης της
σκοπιμότητας των κρατικών δαπανών για τη διατήρηση της γραμμής Νότιας
Πελοποννήσου του ΟΣΕ, την παροχή υπηρεσιών από τα ΕΛΤΑ στις μη αστικές
περιοχές και τη λειτουργία της ΕΡΤ, η οποία έχει πολύ χαμηλά ποσοστά
τηλεθέασης και ακρόασης. Ερωτηματικά τίθενται και για την αναγκαιότητα των
υπερπόντιων πτήσεων της Ολυμπιακής.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16340N621</ED>
<ID>
ID:16539

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N62&aa=1</URL></REF>


Article

<CATEGORY>vin08</CATEGORY>

 <H2>Με σκύλους κατά ανδρών του ΣΔΟΕ
</H2>
ΛΑΡΙΣΑ

ΟΙ «ΡΑΜΠΟ» του Σώματος Δίωξης Οικονομικού Εγκλήματος δεν μπόρεσαν να
πραγματοποιήσουν έλεγχο σε αποθήκη ενός αγρότη στα Νάματα Λάρισας, αφού οι
σκύλοι-φύλακες τους κράτησαν μακριά. Το κλιμάκιο του ΣΔΟΕ Λάρισας επιχείρησε
να ελέγξει τον Αθανάσιο Ντιζέ, για τον οποίο υπήρξαν ενδείξεις ότι
χρησιμοποιούσε πετρέλαιο θέρμανσης στα αγροτικά του μηχανήματα. Οι άνδρες του
ΣΔΟΕ εντόπισαν πράγματι δεξαμενή με 8,5 τόνους πετρέλαιο και θέλησαν να
ελέγξουν και μία αποθήκη. Τότε ο αγρότης άφησε ελεύθερα τα σκυλιά που είχε ως
φύλακες και έφυγε. Αν και ζητήθηκε η συνδρομή του εισαγγελέα και της
Αστυνομίας, δεν κατέστη δυνατό να αντιμετωπιστούν τα σκυλιά ώστε να ερευνηθεί
και η αποθήκη και τελικά υπεβλήθη μόνο μήνυση κατά του κ. Ντιζέ. Πάντως ο
ίδιος ισχυρίζεται πως δεν του έδειξαν οι άνδρες του ΣΔΟΕ ταυτότητα.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16340N622</ED>
<ID>
ID:16595

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N62&aa=2</URL></REF>


Article

<CATEGORY>vin08</CATEGORY>

 <H2>Στα σκαριά το εξοπλιστικό πρόγραμμα 2001-2006
</H2>
ΝΕΟ 5ΕΤΕΣ εξοπλιστικό πρόγραμμα για το 2001-2006 ­ με έμφαση και αυτό στις
συμπαραγωγές στην Ελλάδα ­ καταρτίζει το υπουργείο Άμυνας, ανακοίνωσε χθες ο
κ. Α. Τσοχατζόπουλος. 
Παράλληλα, αίτημα επαναδιαπραγμάτευσης του δυσβάσταχτου χρέους προς τις ΗΠΑ
από αγορές όπλων έθεσε και πάλι η Ελλάδα με παρέμβαση του υφυπουργού κ. Δ. Αποστολάκη.

Για το νέο πρόγραμμα (ΕΜΛΑΕ) ο κ. Τσοχατζόπουλος μίλησε σε εκδήλωση στη Γενική
Διεύθυνση Εξοπλισμών, όπου και επεσήμανε τη συμβολή της υπηρεσίας και του
διευθυντή της κ. Γ. Σμπώκου στην υλοποίηση του τρέχοντος προγράμματος.

ΚΟΝΔΥΛΙΑ

Πέραν των γνωστών αγορών που σχεδιάζονται για φέτος (μαχητικά και μεταφορικά
αεροσκάφη, αερόστρωμνα τανκς κ.λπ.) ο υπουργός τόνισε ότι το 1999 θα δοθεί
βάρος στα συστήματα ελέγχου, διοίκησης και πληροφοριών και ενιαίου συντονισμού
των κλάδων στο πλαίσιο ενίσχυσης της διακλαδικότητας.

Σε μία προσπάθεια να εξευρεθούν κονδύλια και για τα τρέχοντα προγράμματα το
τρέχον ΕΜΛΑΕ θα ενοποιηθεί με το επόμενο, ενώ επιδιώκεται η συνεργασία με άλλα
υπουργεία (Ανάπτυξης κ.ά.) για αύξηση της ελληνικής συμμετοχής στις κατασκευές όπλων.

Την ίδια στιγμή εξοικονόμηση κονδυλίων θα επιχειρηθεί και από τα χρέη του
υπουργείου προς τις ΗΠΑ.

ΧΡΕΗ

Ο κ. Δημ. Αποστολάκης, που συναντήθηκε με μέλη του αμερικανικού Κογκρέσου,
τόνισε ότι τα «υψηλά χρέη» σχηματίστηκαν από υψηλότοκα δανειστικά συμβόλαια
στο παρελθόν, την ώρα που σε άλλες χώρες οι ΗΠΑ έδιναν δωρεάν βοήθεια ή
χαμηλότοκα δάνεια. «Εκτιμούμε ότι είναι θέμα ίσης μεταχείρισης σύμμαχων χωρών
να αντιμετωπιστεί θετικώς το θέμα όταν εισαχθεί προς συζήτηση στα νομοθετικά
σώματα των ΗΠΑ», είπε.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16340N623</ED>
<ID>
ID:16636

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N62&aa=3</URL></REF>


Article

<CATEGORY>vin08</CATEGORY>

 <H2>Αθώος ο ΦΠΑ για τα τσιγάρα
</H2>
ΑΠΟ 10-30 δραχμές ακριβότερα έχουν αρχίσει να πωλούνται τα τσιγάρα. Οι
αυξήσεις δεν οφείλονται σε αύξηση του ΦΠΑ, αλλά στην αναπροσαρμογή της τιμής
πώλησης από τις καπνοβιομηχανίες. Οι νέες τιμές θα φθάσουν στα σημεία λιανικής
πώλησης μέσα σε σύντομο χρονικό διάστημα για όλες σχεδόν τις μάρκες των
τσιγάρων. Ειδικότερα:

* Οι τιμές θα αυξηθούν κατά 30 δραχμές το πακέτο για το σύνολο των ξένων
σημάτων, ανεξάρτητα από το αν πρόκειται για προϊόντα εισαγωγής ή για τσιγάρα
που κατασκευάζονται στην Ελλάδα από ελληνικές επιχειρήσεις. Σύμφωνα με τον
Σύνδεσμο Ελληνικών Καπνοβιομηχανιών (ΣΕΚ) η μέση αύξηση θα φθάνει το 4,6%.

* Από τα ελληνικά σήματα αυξάνεται η τιμή για τις περισσότερες μάρκες τσιγάρων
(σχεδόν για το 75%). Οι τιμές θα είναι ακριβότερες κατά 10-30 δρχ. το πακέτο
ανάλογα με τον τύπο των τσιγάρων και η μέση αύξηση σύμφωνα με τον ΣΕΚ θα
φθάνει το 2,2%, ενώ για το σύνολο της αγοράς (δηλαδή ελληνικά και ξένα σήματα
τσιγάρων) η μέση αύξηση φθάνει το 3,9%.

Στο μεταξύ, σύμφωνα με στοιχεία του Συνδέσμου αυξήθηκε και πάλι πέρσι η
κατανάλωση. Το 1998 καταναλώσαμε 30,608 δισεκατομμύρια τσιγάρα έναντι 29,924
δισεκατομμύρια τσιγάρα το 1997. Η κατανάλωση τσιγάρων αυξήθηκε πέρσι στη χώρα
μας κατά 2,29%.

Σύμφωνα με στοιχεία του Συνδέσμου από τα τσιγάρα αυτά περίπου το 40% είναι
ελληνικά σήματα (δηλαδή ελληνικές μάρκες τσιγάρων) και το 60% είναι ξένα
σήματα. Όμως οι ελληνικές καπνοβιομηχανίες έχουν το μεγαλύτερο μερίδιο στην
αγορά, αφού τα 2/3 των τσιγάρων που καταναλώνουν οι Έλληνες και οι Ελληνίδες
είναι ελληνικά ή ξένα σήματα που παράγονται στη χώρα μας. Το υπόλοιπο ποσοστό
είναι εισαγόμενα τσιγάρα.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16340N624</ED>
<ID>
ID:16662

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N62&aa=4</URL></REF>


Article

<CATEGORY>vin08</CATEGORY>

 <H5>ΘΑ ΕΛΕΓΞΟΥΝ ΦΕΤΟΣ 7.096 ΜΙΚΡΟΜΕΣΑΙΕΣ ΚΑΙ 1.398 ΜΕΓΑΛΕΣ ΕΠΙΧΕΙΡΗΣΕΙΣ ΣΕ ΟΛΗ ΤΗΝ ΕΛΛΑΔΑ
</H5><H2>Επέλαση της Εφορίας
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Δύο λίστες, η μία με 7.906 μικρομεσαίες επιχειρήσεις από όλη τη χώρα με
ετήσιο τζίρο από 350 εκατ. δρχ. μέχρι 2 δισ. δρχ. και η άλλη με 1.398 μεγάλες
επιχειρήσεις που έχουν τζίρο πάνω από 2 δισ. δρχ. έχει καταρτίσει το υπουργείο
Οικονομικών. Οι επιχειρήσεις αυτές θα περάσουν από τον τακτικό έλεγχο των
Περιφερειακών Ελεγκτικών Κέντρων (ΠΕΚ) και του Εθνικού Ελεγκτικού Κέντρου. 
Στόχος του υπουργείου Οικονομικών είναι το 1999 να εντατικοποιηθούν οι
φορολογικοί έλεγχοι σε όλα τα επίπεδα, ώστε να στηριχθεί η προσπάθεια αύξησης
των εσόδων από την πάταξη της φοροδιαφυγής.

Πρόκειται για τις επιχειρήσεις αυτές που είχαν ανέλεγκτες φορολογικές
υποθέσεις το 1997. Ειδικότερα, οι έλεγχοι θα γίνουν στις ανέλεγκτες υποθέσεις
των επιχειρήσεων αυτών για το έτος 1997, ενώ μόλις ολοκληρωθεί αυτή η
διαδικασία οι έλεγχοι θα συνεχισθούν και στις υποθέσεις των ίδιων επιχειρήσεων
στα προηγούμενα έτη, ώστε να αποφευχθεί ο κίνδυνος της παραγραφής τους λόγω
παρέλευσης δεκαετίας.

ΞΕΚΙΝΗΜΑ

Σύμφωνα με τις οδηγίες που έχει δώσει το υπουργείο Οικονομιών και στα έξι
περιφερειακά ελεγκτικά κέντρα που λειτουργούν στη χώρα, οι έλεγχοι στις
μικρομεσαίες επιχειρήσεις θα ξεκινήσουν τις επόμενες ημέρες. Οι έλεγχοι στις
άλλες μεγάλες εταιρείες έχουν ήδη ξεκινήσει.

Οι αναλυτικές οδηγίες του υπουργείου περιλαμβάνονται σε εγκύκλιό του που
έστειλε σε όλα τα ελεγκτικά κέντρα και στις τοπικές Εφορίες, οι οποίες
συγκέντρωσαν όλα τα στοιχεία για τις επιχειρήσεις που θα υποστούν τον έλεγχο. 
ΕΞΑΙΡΕΣΕΙΣ

Στην εγκύκλιο, αφού αναφέρεται ο αριθμός των επιχειρήσεων που θα ελέγξει κάθε
ένα από τα έξι Περιφερειακά Ελεγκτικά Κέντρα, διευκρινίζεται ότι εξαιρούνται
των ελέγχων οι συνεταιρισμοί καθώς και οι ναυτιλιακές εταιρείες.

Ειδικότερα, από το μικροσκόπιο των Περιφερειακών Ελεγκτικών Κέντρων θα
περάσουν 2.760 επιχειρήσεις από την περιοχή της Αθήνας, 1.919 από τον Πειραιά,
1.911 από τη Θεσσαλονίκη, 563 από την Πάρτα, 405 από τη Λάρισα και 348 από την
περιοχή των Ιωαννίνων.

ΤΑΞΙΝΟΜΗΜΕΝΑ

Θα πρέπει να σημειωθεί ότι όλες οι υποθέσεις των εταιρειών αυτών έχουν ήδη
συγκεντρωθεί και ταξινομηθεί από τις κατά τόπους Εφορίες και είναι στη διάθεση
των ελεγκτικών κέντρων. Οι Εφορίες έχουν φακελώσει όλες αυτές τις υποθέσεις
και τις έχουν ξεχωρίσει ανάλογα με το φορολογικό τους αντικείμενο. Δηλαδή,
ανάλογα αν είναι εισοδήματος, του Κώδικα Βιβλίων και Στοιχείων ή ΦΠΑ.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N63</CAT>
<ED>
Κωδικός άρθρου: A16340N631</ED>
<ID>
ID:16540

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N63&aa=1</URL></REF>


Article

<CATEGORY>vin08</CATEGORY>

 <H2>Αρχίζει ο διάλογος για το μεγάλο πακέτο του ασφαλιστικού
</H2>
ΤΗΝ ΕΝΑΡΞΗ διαλόγου για το μεγάλο πακέτο του ασφαλιστικού συστήματος επανέλαβε
χθες ο υπουργός Εργασίας - Κοιν. Ασφαλίσεων κ. Μ. Παπαϊωάννου. Όπως είπε ο
υπουργός Εργασίας, ο διάλογος θα ξεκινήσει σύντομα και βρίσκεται σε επαφή με
τον Πρωθυπουργό κ. Κ. Σημίτη για τη διαδικασία που θα ακολουθηθεί. Όπως είναι
γνωστό, πρόθεση της κυβέρνησης είναι στο τραπέζι του διαλόγου να τεθούν όλα τα
προβλήματα που απασχολούν το κοινωνικοασφαλιστικό σύστημα, όπως η
χρηματοδότηση του συστήματος, οι ανισότητες στις παροχές κ.ά.

Ο κ. Παπαϊωάννου αναφέρθηκε στους στόχους του υπουργείου για το 1999,
επισημαίνοντας ότι η αντιμετώπιση της ανεργίας θα είναι η πρώτη προτεραιότητα
του υπουργείου.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N63</CAT>
<ED>
Κωδικός άρθρου: A16340N632</ED>
<ID>
ID:16596

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N63&aa=2</URL></REF>


Article

<CATEGORY>vin08</CATEGORY>

 <H5>ΠΩΣ ΜΙΑ ΤΟΠΙΚΗ ΟΙΚΟΝΟΜΙΚΗ ΚΡΙΣΗ ΓΙΝΕΤΑΙ ΠΑΓΚΟΣΜΙΑ
</H5><H5>Διακοπή συναλλαγών
</H5><H5>Δεν έχει ομαλοποιηθεί ακόμη η κατάσταση
</H5><H2></H2><H2>Το ντόμινο της Βραζιλίας
</H2>
Ποιος είχε ξανακούσει τη Μίνα Ζεράις, μέχρι προχθές; Και όμως, από αυτή τη
βραζιλιάνικη πολιτεία ξεκίνησε η ψυχρολουσία που δέχτηκαν τα Χρηματιστήρια σε
όλον τον κόσμο. Πώς μια τοπική κρίση γίνεται παγκόσμια;

ΑΣ ΟΨΕΤΑΙ ο κυβερνήτης της Μίνα Ζεράις. Στην κόντρα του με τον πρόεδρο
Καρντόσο ­ για τις ιδιωτικοποιήσεις ­ ανακοίνωσε ότι η πολιτεία του δεν θα
πληρώσει το χρέος της προς την κεντρική κυβέρνηση της χώρας. Άλλες δύο
πολιτείες συντάχθηκαν μαζί του. Με αποτέλεσμα να κλονιστεί η εμπιστοσύνη των
επενδυτών και να καταρρεύσει το νόμισμα της χώρας.

ΤΕΣΣΕΡΑ ΔΙΟΤΙ

Εδώ και τέσσερις μήνες, οι διεθνείς τραπεζίτες θεωρούν την υπεράσπιση του
βραζιλιάνικου νομίσματος ως τη γραμμή Μαζινό για την αποκατάσταση της
παγκόσμιας οικονομικής σταθερότητας.

Γιατί συμβαίνει αυτό;

1 Πάρα πολλοί επενδυτές, εταιρείες και εργαζόμενοι είναι συνδεδεμένοι
με τις τύχες της Βραζιλίας.

2 Επειδή η Βραζιλία αντιπροσωπεύει το 40% του προϊόντος της Λατινικής
Αμερικής, τα προβλήματά της είναι αυτομάτως και προβλήματα της Αργεντινής, της
Βενεζουέλας, της Χιλής και του Μεξικού.

3 Επειδή το 20% των αμερικανικών εξαγωγών καταλήγει στη Λατινική
Αμερική, τα λατινοαμερικανικά προβλήματα είναι και προβλήματα των ΗΠΑ.

4 Και τέλος, επειδή οι επενδυτές έχουν την τάση να βάζουν όλες τις
αναδυόμενες αγορές στο ίδιο «καλάθι», η αστάθεια στη Βραζιλία μπορεί να
κλονίσει τις αγορές στην Τουρκία, την Τσεχία, τη Νότια Αφρική και το Χονγκ Κονγκ.

ΣΤΕΝΟΙ ΔΕΣΜΟΙ

«Αυτή είναι σήμερα η φύση της παγκόσμιας κρίσης», λέει ο Έντουαρντ Γιαρντένι,
οικονομολόγος της χρηματιστηριακής Ντόιτσε Μπανκ στη Νέα Υόρκη. «Ξεπηδάει από
εκεί που δεν μπορεί να φανταστεί κανείς, από την Ταϊλάνδη ή μία επαρχία της Βραζιλίας».

«Επικρατούσε πάντα η πεποίθηση ότι μπορεί κανείς να διαφοροποιήσει τους
κινδύνους ανάμεσα στις ΗΠΑ και στις αναπτυσσόμενες αγορές. Όμως, σήμερα
υπάρχει σύγκλιση και ολοένα πιο στενοί δεσμοί», υποστηρίζει η Λέιλα Χέκμαν,
διευθύντρια κατανομής επενδύσεων στη Σάλομον Σμιθ Μπάρνεϊ.

ΣΤΡΑΓΓΑΛΙΣΜΟΣ

Τώρα, οι οικονομικοί αναλυτές προβλέπουν βάθεμα της ύφεσης σε ολόκληρη τη
λατινοαμερικανική ήπειρο. Τα βραζιλιάνικα επιτόκια θα μπορούσαν να ανεβούν
ακόμη υψηλότερα, αφού η αξιοπιστία της κυβέρνησης Καρντόσο έχει τρωθεί. Κάτι
τέτοιο θα στραγγάλιζε την οικονομική ανάπτυξη στη Βραζιλία, θα αύξανε τον
πληθωρισμό και θα εξαθλίωνε εκατομμύρια Βραζιλιάνων. Το βραζιλιάνικο
δημοσιονομικό έλλειμμα θα διογκωνόταν καθώς θα μειώνονταν τα φορολογικά έσοδα,
υποχρεώνοντας τη χώρα να δανειστεί με ακόμη υψηλότερα επιτόκια.

ΦΑΥΛΟΣ ΚΥΚΛΟΣ

Πολλοί αναλυτές ανησυχούν ότι η προχθεσινή υποτίμηση του βραζιλιάνικου
νομίσματος μπορεί να προκαλέσει ένα νέο γύρο παγκόσμιων κραδασμών, ασκώντας
πιέσεις σε όλες τις αναδυόμενες αγορές. Έτσι, η απόφαση για υποτίμηση θα
μπορούσε να ενεργοποιήσει έναν επικίνδυνο παγκόσμιο φαύλο κύκλο: πτώση των
τιμών, των εισοδημάτων και της καταναλωτικής ζήτησης αγαθών (μεταξύ των οποίων
και αυτών που παράγονται από αμερικανικές επιχειρήσεις).

«Ένα μεγάλο τμήμα του παγκόσμιου πληθυσμού θα χάσει την αγοραστική του δύναμη
και θα αναζητεί απεγνωσμένα εισόδημα για να εξοφλήσει τα χρέη του και να
ζήσει», υποστηρίζει ο Γιαρντένι. Αυτό θα μπορούσε να σημαίνει ακόμη
χαμηλότερες τιμές και ακόμη χαμηλότερη ζήτηση. Θα περιόριζε τα κέρδη των
αμερικανικών επιχειρήσεων και θα έπληττε την Ευρώπη, όπου η ανάπτυξη έχει
περισσότερο εξαγωγικό προσανατολισμό από ό,τι στις ΗΠΑ.

«ΓΕΝΝΗΘΗΚΑΜΕ ΓΙΑ ΝΑ ΨΩΝΙΖΟΥΜΕ»

Όλα αυτά φέρνουν τους αναλυτές πίσω στις αμερικανικές αγορές, που τα
δυσθεώρητα ύψη τους ενέπνευσαν εμπιστοσύνη στους επενδυτές και τροφοδότησαν
την καταναλωτική δαπάνη. «Το μόνο εμπόδιο στο δρόμο προς την παγκόσμια κρίση
είναι ο Αμερικανός καταναλωτής. Δόξα τω Θεώ, γεννηθήκαμε για να ψωνίζουμε»,
λέει ο Γιαρντένι. Όμως, προειδοποιεί: «Αν η Λατινική Αμερική και η Ασία
συμπιέσουν τα κέρδη των αμερικανικών επιχειρήσεων και ισοπεδώσουν τις μετοχές,
τότε όλοι θα την έχουμε άσχημα».

ΜΙΑΜΙΣΗ ώρα πριν λήξει η χθεσινή συνεδρίαση, διακόπηκαν επί ένα ημίωρο οι
συναλλαγές στο Χρηματιστήριο του Σάο Πάολο, ενώ ο γενικός δείκτης του έχανε
ποσοστό 10,3%. Προηγουμένως είχε ανακοινωθεί η παραίτηση ενός ακόμη στελέχους
της κεντρικής τράπεζας της Βραζιλίας ­ μετά την παραίτηση του προέδρου της,
Γκουστάβο Φράνκο.

ΧΑΜΗΛΟΤΕΡΑ έκλεισαν χθες τα περισσότερα μεγάλα ευρωπαϊκά χρηματιστήρια. Το
αρχικό ράλι τους «εξέπνευσε», όταν η Γουώλ Στρητ άνοιξε με πτώση πάνω από 100
μονάδες, σε κλίμα νευρικότητας από τις επιπτώσεις που ενδέχεται να έχει η
υποτίμηση του βραζιλιανού νομίσματος στην σταθερότητα του διεθνούς οικονομικού συστήματος.

Παρά τη σχετική ψυχραιμία που έδειξαν χθες οι ευρωπαϊκές αγορές, η προσοχή των
επενδυτών παραμένει στραμμένη στα Χρηματιστήρια της Νέας Υόρκης και του Σάο
Πάολο. Οι πρώτες ενδείξεις μετά την εκδήλωση της κρίσης είναι ότι η κατάσταση
δεν έχει ομαλοποιηθεί ακόμη. Έτσι, μολονότι άνοιξε κατά 4% ανοδικά, το
βραζιλιανό χρηματιστήριο υποχώρησε στη συνέχεια. Το βραζιλιανό νόμισμα, το
ρεάλ, υποχώρησε ακόμη περισσότερο έναντι του δολαρίου.

Στην Ευρώπη, χωρίς προβλήματα έκλεισε το Παρίσι, με άνοδο 0,97%. Αντίθετα, με
περιορισμένη πτώση 0,51% και 1,59% έκλεισαν το Λονδίνο και η Φρανκφούρτη.

Περισσότερη ηρεμία επικράτησε στην Ασία. Η εξασθένηση του γιεν οδήγησε σε
άνοδο 2,55% το Χρηματιστήριο του Τόκιο, ενώ με περιορισμένη πτώση 0,88%
έκλεισε το Χονγκ Κονγκ
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N64</CAT>
<ED>
Κωδικός άρθρου: A16340N641</ED>
<ID>
ID:16541

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N64&aa=1</URL></REF>


Article

<CATEGORY>vin08</CATEGORY>

 <H2>Αναζητούνται ιδιωτικά κεφάλαια για κατασκευή αυτοκινητοδρόμων
</H2>
ΣΤΗΝ ΤΕΛΙΚΗ ευθεία βρίσκεται η διαδικασία για την επιλογή χρηματοοικονομικού
συμβούλου, με σκοπό την προσέλκυση ιδιωτικών κεφαλαίων για συμβάσεις
παραχώρησης στην κατασκευή των ελληνικών αυτοκινητοδρόμων, με προτεραιότητα
στους οδικούς άξονες ΠΑΘΕ, Εγνατίας, Κορίνθου - Τρίπολης - Καλαμάτας, καθώς
και άλλων βασικών αξόνων.

Σύμφωνα με την προβλεπόμενη διαδικασία του διαγωνισμού, το υπουργείο Εθνικής
Οικονομίας έχει καλέσει τους έξι προεπιλεγέντες οίκους να υποβάλουν
δεσμευτικές προσφορές, προκειμένου να προχωρήσει στην αξιολόγηση και στην
πρόσληψη του συμβούλου.

Στην πρόσκληση ανταποκρίθηκαν και υπέβαλαν δεσμευτικές τεχνικές και
οικονομικές προσφορές οι παρακάτω όμιλοι:

1. Price Water House - EFG Eurobank

2. Bank of America - ΕΤΕΒΑ

3. Bank of Tokyo Mitsubishi - Charterhouse - Ioniki Finance - Lamda

Οι προσφορές αυτές θα αξιολογηθούν από την Επιτροπή Αξιολόγησης που ορίζεται
με απόφαση του υφυπουργού Εθνικής Οικονομίας Χρήστου Πάχτα, για την ανάδειξη
και πρόσληψη χρηματοοικονομικού συμβούλου.

Αποστολή του συμβούλου είναι η υποστήριξη των ελληνικών αρχών για τη
διεκπεραίωση του συνόλου των διαδικασιών προετοιμασίας, προκήρυξης και σύναψης
των παραχωρητικών και δανειακών συμβάσεων.

Συγκεκριμένα, στις εργασίες του χρηματοοικονομικού συμβούλου περιλαμβάνονται ο
σχεδιασμός και προγραμματισμός των διαδικασιών που οδηγούν στην επιλογή των
αναδόχων παραχώρησης για τις συμβάσεις παραχώρησης, όπως και ο καθορισμός των
όρων και των προϋποθέσεων συμμετοχής στους σχετικούς διαγωνισμούς, η
υποστήριξη κατά τη συγκριτική αξιολόγηση των προσφορών των υποψήφιων αναδόχων,
καθώς και η επεξεργασία τυχόν αναγκαίων σχεδίων νομοθετικών ρυθμίσεων που θα
αναφέρονται στις προκηρύξεις για υποβολή προτάσεων εκ μέρους των υποψήφιων
αναδόχων είτε στο κανονιστικό πλαίσιο και στις συμβάσεις παραχώρησης.

Η υπογραφή των συμβάσεων παραχώρησηςπροβλέπεται να αρχίσει το 2000. Με δήλωσή
του, ο υφυπουργός Εθνικής Οικονομίας Χρήστος Πάχτας επισήμανε ότι η ελληνική
κυβέρνηση εξετάζει όλες τις δυνατότητες αξιοποίησης και αυξημένης συμμετοχής
του ιδιωτικού τομέα, με στόχο την προσέλκυση κεφαλαίων για την κατασκευή και
χρηματοδότηση και άλλων έργων υποδομής στη χώρα, όπως είναι έργα που
απαιτούνται για τη διοργάνωση των Ολυμπιακών Αγώνων του 2004, έργα τα οποία θα
ενταχθούν στο Γ' ΚΠΣ, καθώς και έργα μη επιλέξιμα για συγχρηματοδότηση από τα
Διαρθρωτικά Ταμεία της Ε.Ε.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N64</CAT>
<ED>
Κωδικός άρθρου: A16340N642</ED>
<ID>
ID:16597

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N64&aa=2</URL></REF>


Article

<CATEGORY>vin08</CATEGORY>

 <H2>Ανάκαμψη
</H2><H2></H2>
Ανέκαμψαν οι τιμές των μετοχών κατά τη χθεσινή συνεδρίαση της Σοφοκλέους
ύστερα από την προχθεσινή μεγάλη υποχώρηση. Ο Γενικός Δείκτης Τιμών έκλεισε
στις 2.896,40 μονάδες, σημειώνοντας άνοδο κατά 98,19 μονάδες ή ποσοστό 3,51%.
Η μεγαλύτερη ενδοσυνεδριακή τιμή σημειώθηκε στις 2.896,79 μονάδες ενώ η
μικρότερη στις 2.790,68 μονάδες. Ο FTSE/ΧΑΑ 20 έκλεισε στην ανώτατη τιμή της
ημέρας των 1.827,34 μονάδων σημειώνοντας άνοδο της τάξεως του 3,89%. Η
Παράλληλη Αγορά έκλεισε στις 220,64 μονάδες ενισχυμένη κατά 4,81%.Όλοι οι
επιμέρους Κλαδικοί Δείκτες κινήθηκαν ανοδικά με την μεγαλύτερη άνοδο να
σημειώνουν οι κλάδοι των Τραπεζών και των Επενδυτικών εταιρειών με ποσοστό
4,64% και 3,87% αντίστοιχα. Από τις 275 μετοχές που πραγματοποίησαν
συναλλαγές, 235 σημείωσαν άνοδο, 26 παρουσίασαν πτώση και 14 παρέμειναν
σταθερές ενώ 82 έκλεισαν με αγοραστές και 149 με πωλητές. Η αξία συναλλαγών
διαμορφώθηκε σε 103,441 δισ. δρχ. (19.795.434 τεμάχια). Αναλυτικά, τα
17.816.809 τεμάχια συνολικής αξίας 97,806 δισ. δρχ. αφορούσαν στην Κύρια
Αγορά, ενώ τα 1.978.625 τεμάχια συνολικής αξίας 5,634 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 48,859 δισ.
δρχ. (2.353.869 τεμάχια), ενώ ακολούθησαν οι Μεταλ/κες Επιχειρήσεις με 14,462
δισ. δρχ. (4.583.085 τεμάχια).
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N65</CAT>
<ED>
Κωδικός άρθρου: A16340N651</ED>
<ID>
ID:16542

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N65&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

275.931 
282.906 
275.792 
283.325 
ΜΑΡΚΟ ΓΕΡΜΑΝΙΑΣ

164.367 
168.522 
164.284 
168.771 
ΦΡΑΓΚΟ ΓΑΛΛΙΑΣ

49.008 
50.247 
48.984 
50.322 
ΛΙΡΑ ΑΓΓΛΙΑΣ

455.276 
466.785 
455.046 
467.475 
ΦΡΑΓΚΟ ΕΛΒΕΤΙΑΣ

201.568 
206.663 
201.466 
206.969 
ΦΡΑΓΚΟ ΒΕΛΓΙΟΥ

7.969 
8.171 
7.965 
8.183 
ΦΙΟΡΙΝΙ ΟΛΛΑΝΔΙΑΣ

145.879 
149.566 
145.805 
149.787 
ΛΙΡΕΤΤΑ ΙΤΑΛ. (ΑΝΑ
100) 
0.166 
0.170 
0.166

0.171 
ΚΟΡΩΝΑ ΔΑΝΙΑΣ

43.188 
44.279 
43.166 
44.345 
ΛΙΡΑ ΙΡΛΑΝΔΙΑΣ

408.188 
418.507 
407.982 
419.125 
ΣΕΛΙΝΙ ΑΥΣΤΡΙΑΣ

23.362 
23.953 
23.350 
23.988 
ΚΟΡΩΝΑ ΣΟΥΗΔΙΑΣ

35.193 
36.082 
35.175 
36.136 
ΚΟΡΩΝΑ ΝΟΡΒΗΓΙΑΣ

36.840 
37.772 
36.822 
37.827 
ΔΟΛΑΡΙΟ ΚΑΝΑΔΑ

180.730 
185.298 
180.638 
185.572 
ΔΟΛΑΡΙΟ ΑΥΣΤΡΑΛΙΑΣ

174.756 
179.174 
174.668 
179.439 
ΓΙΕΝ ΙΑΠΩΝΙΑΣ (ΑΝΑ
100) 
2.420 
2.481 
2.419

2.485 
ΛΙΡΑ ΚΥΠΡΟΥ

550.873 
564.798 
550.595 
565.634 
ΕΥΡΩ 
321.474 
329.601 
321.312 
330.088 
ΠΕΣΕΤΑ ΙΣΠΑΝΙΑΣ

1.932 
1.981 
1.932 
1.984 
ΕΣΚΟΥΔΟ ΠΟΡΤΟΓΑΛΙΑΣ

1.604 
1.644 
1.602 
1.646 
ΜΑΡΚΟ ΦΙΝΛΑΝΔΙΑΣ

54.068 
55.435 
54.040 
55.516


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.510 
Ελισάβετ 1974 και μεταγενέστερα: 19.510 
Παλαιάς κοπής: 19.230 
Πώληση: 20.910 
<REF><SOURCE>ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N66</CAT>
<ED>
Κωδικός άρθρου: A16340N661</ED>
<ID>
ID:16543

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N66&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Όλο αυτό το διάστημα ίσως να έχετε λίγο
ξεφύγει από τη σωστή διαχείριση των οικονομικών σας. Σήμερα, ιδιαίτερα τις
πρωινές ώρες, αποφύγετε τα περιττά έξοδα και επανεξετάστε τις προτεραιότητες
στις οικονομικές οφειλές σας.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η ευγλωττία και η πειστικότητα των
επιχειρημάτων σας θα μπορούσαν να πείσουν ακόμα και τους πιο δύσπιστους
απέναντι σας, χρησιμοποιήστε λοιπόν τις έμφυτες ικανότητές σας προκειμένου να
υλοποιήσετε τα σχέδιά σας, οι φίλοι είναι στο πλευρό σας.

ΙΧΘΥΕΣ

(19 Φεβρουαρίου - 20 Μαρτίου). Το τέλος της εβδομάδας πλησιάζει και εσείς
νιώθετε την ανάγκη για ξεκούραση. Όμως καλό θα ήταν να ασχοληθείτε περισσότερο
με τα επαγγελματικά σας και να αξιοποιήσετε ιδέες, πληροφορίες και μηνύματα
που θα βοηθήσουν στη σταθερή ανοδική σας πορεία.

ΚΡΙΟΣ

(21 Μαρτίου - 19 Απριλίου). Ημέρα δημοσίων σχέσεων η σημερινή και φροντίστε να
συσφίγξετε περισσότερο χρήσιμες και ευχάριστες σχέσεις κοινωνικού και φιλικού
περιεχόμενου. Μέσα από τη συζήτηση μπορείτε να αντλήσετε αξιόλογες πληροφορίες
για τα ενδιαφέροντά σας.

ΤΑΥΡΟΣ

(20 Απριλίου - 20 Μαΐου). Η σημερινή ημέρα ευνοεί το κλείσιμο πάσης φύσεως
εκκρεμοτήτων γύρω από οικονομικά και περιουσιακά θέματα, καθώς και επίλυση
διαφορών με το Δημόσιο. Φροντίστε ιδιαίτερα να είστε προσεκτικοί σε επενδύσεις
και αγοραπωλησίες.

ΔΙΔΥΜΟΙ

(21 Μαΐου - 21 Ιουνίου). Μην ασχοληθείτε σήμερα με επουσιώδη θέματα και
διαφορές που αφορούν τις προσωπικές και επαγγελματικές σας σχέσεις, αξίζει τον
κόπο να δείτε την ουσία των πραγμάτων, καθώς υπάρχει μεγάλη πιθανότητα να
λυθούν προβλήματα που σας απασχολούν από καιρό.

ΚΑΡΚΙΝΟΣ

(22 Ιουνίου - 22 Ιουλίου). Καθώς ένας νέος κύκλος αρχίζει στον εργασιακό χώρο,
η αλλαγή του τρόπου σκέψης θα βοηθήσει προς το καλύτερο, τουλάχιστον σε σοβαρά
θέματα, οι καλές σχέσεις θα βοηθήσουν στην πρόοδο και την ευχάριστη καθημερινή διαβίωση.

ΛΕΩΝ

(23 Ιουλίου - 22 Αυγούστου). Έφθασε πια ο καιρός να αξιοποιήσετε τα θετικά
στον τομέα της εργασίας σας και να απορρίψετε ή να βελτιώσετε τα δύσκολα
σημεία που υπάρχουν. Η εμπειρία των τελευταίων ετών θα δείξει πόσο μπορείτε να
τα καταφέρετε.

ΠΑΡΘΕΝΟΣ

(23 Αυγούστου - 23 Σεπτεμβρίου). Καθώς υπάρχουν διάφορα προβλήματα που
χρειάζονται τη λύση τους στον οικογενειακό τομέα, εσείς φροντίζετε να μοχθείτε
πάντα για τα δύσκολα και να αφήνετε τα ευχάριστα για τους άλλους. Μήπως ήρθε η
στιγμή να αλλάξετε λίγο την τακτική και να φροντίσετε περισσότερο τον εαυτό σας;

ΖΥΓΟΣ

(24 Σεπτεμβρίου - 23 Οκτωβρίου). Σήμερα σας δίνεται η δυνατότητα μιας
ουσιαστικής επαφής με τα συγγενικά σας πρόσωπα, πλησιάστε περισσότερο τους
δικούς σας ανθρώπους και, γιατί όχι, δείξτε και εσείς τις αδυναμίες σας, έτσι
ίσως να έχετε περισσότερο τα δείγματα της αγάπης και της συμπαράστασής τους.

ΣΚΟΡΠΙΟΣ

(24 Οκτωβρίου - 22 Νοεμβρίου). Τα οικονομικά σας φαίνεται να βελτιώνονται,
τελευταίως. Όμως αυτός δεν είναι λόγος να ξεπεράσετε τις δυνατότητές σας,
κινηθείτε συντηρητικά προς το παρόν, έχοντας πάντα υπόψη σας πως η ζωή σας
μπορεί να αλλάξει σύντομα προς το καλύτερο.

ΤΟΞΟΤΗΣ

(23 Νοεμβρίου - 21 Δεκεμβρίου). Φανείτε τολμηροί, επίμονοι και ευέλικτοι
προκειμένου να προχωρήσετε πιο κοντά στους στόχους σας. Προσέξτε όμως, οι
πρωτοβουλίες σας αυτές δεν είναι ανάγκη να σας φέρουν αντιμέτωπους με
συνεργάτες ή ανθρώπους του περιβάλλοντός σας.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: N74</CAT>
<ED>
Κωδικός άρθρου: A16340N741</ED>
<ID>
ID:16520

</ID><URL>http://ta-nea.dolnet.gr/neaweb/neafile.print_unique?e=A&f=16340&m=N74&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΣΤΙΣ «8» ΤΟΥ ΚΥΠΕΛΛΟΥ - ΡΕΚΟΡ ΣΤΗΝ ΕΥΡΩΛΙΓΚΑ
</H5><H2>Διπλός θρίαμβος
</H2>
ΕΠΙΤΥΧΙΑ στο... τετράγωνο για το «τριφύλλι». Στο ποδόσφαιρο, ο Παναθηναϊκός
νίκησε με 2-0 τον Πανηλειακό στον Πύργο, εξασφαλίζοντας την πρόκριση στις «8»
του Κυπέλλου. Στο μπάσκετ, οι «πράσινοι» συμπλήρωσαν δώδεκα ματς αήττητοι στην
Ευρωλίγκα, νικώντας τη Βαρέζε με 82-71 στο ΟΑΚΑ και εξασφάλισαν το πλεονέκτημα
έδρας μέχρι την επόμενη φάση.

σελ
ίδες
6,
7,
9
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16340O001</ED>
<ID>
ID:16544

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O00&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Οι οπαδοί αποδοκίμασαν Αναστασιάδη και παίκτες
</H2>
σελίδα 6
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16340O002</ED>
<ID>
ID:16598

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O00&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Πρωταθλητής στις μεταγραφές
</H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16340O003</ED>
<ID>
ID:16637

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O00&aa=3</URL></REF>


Article

<CATEGORY>vin10</CATEGORY>

 <H2>Γεύση Α2 </H2>
Το Supersport θα μεταδώσει στις 19.00 τον αγώνα Π. Φάληρο - Πειραϊκός,
για το πρωτάθλημα μπάσκετ της Α2.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16340O004</ED>
<ID>
ID:16663

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O00&aa=4</URL></REF>


Article

<CATEGORY>vin10</CATEGORY>

 <H5>Ο ΠΕΡΟΥΒΙΑΝΟΣ ΦΑΡΦΑΝ ΑΠΟ ΧΘΕΣ ΤΑ ΜΕΣΑΝΥΧΤΑ ΣΤΗΝ ΑΘΗΝΑ
</H5><H2>Ήρθα να υπογράψω
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

<H3>«Μου έχουν μιλήσει για τον ΠΑΟ οι φίλοι μου Κομίνχες, Ολιβάρες»
</H3>
«ΗΡΘΑ στον Παναθηναϊκό για να υπογράψω και όχι για να δοκιμαστώ. Αύριο
(σήμερα) θα συναντηθώ με τον κ. Βαρδινογιάννη. Δεν ξέρω πολλά για τον
Παναθηναϊκό. Ό,τι μου είπαν οι φίλοι μου Ροντρίγκεζ, Κομίνχες, Μουτσοντρίγκο
και Ολιβάρες».

Ο Ρομπέρτο Φαρφάν ήρθε τα μεσάνυχτα στην Αθήνα μαζί με τον μάνατζέρ του και
τον υποδέχτηκε... στρατιά γνωστών του και ανθρώπων του ΠΑΟ (για κάθε ενδεχόμενο...).

Ταλαιπωρημένος από το σχεδόν 24ωρο ταξίδι του, αλλά χαμογελαστός, ο Φαρφάν
δεν σου γεμίζει το μάτι, αλλά παρ' όλα αυτά οι συστάσεις ομιλούν για άσο:

«Ο Παναθηναϊκός, μου είπαν, είναι πολύ μεγάλη ομάδα. Ελπίζω να παίξω με τα
χρώματά του κι αν γίνει αυτό θα κάνω το παν για να ευχαριστηθούν όλοι», κατέληξε.

Σήμερα το μεσημέρι θα συναντηθούν Βαρδινογιάννης και Φαρφάν. Εκτός σοβαρού
απροόπτου, ο Περουβιανός άσος θα υπογράψει στον Παναθηναϊκό.

* Αναλυτικό ρεπορτάζ στη σελ. 7.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16340O011</ED>
<ID>
ID:16545

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΤΕΛΕΙΩΝΕΙ ΤΟ ΘΕΜΑ ΤΟΥ ΑΤΜΑΤΣΙΔΗ ΠΟΥ ΧΘΕΣ ΓΥΜΝΑΣΤΗΚΕ ΚΑΝΟΝΙΚΑ
</H5><H2>Είναι θέμα χρόνου
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΘΕΜΑ ΧΡΟΝΟΥ είναι να λήξει η υπόθεση της παραμονής του Ηλία Ατματσίδη στην
ΑΕΚ. Και πηγές αναφέρουν ότι αυτό θα συμβεί πολύ γρήγορα, με όλες τις
ενδείξεις να συγκλίνουν ότι ο παίκτης θα συνεχίσει την καριέρα του στη Νέα Φιλαδέλφεια.

Στην ΑΕΚ ελπίζουν, βάσιμα, στο «ναι» του Ηλία Ατματσίδη

Ο Ατματσίδης ως γνωστόν συναντήθηκε πρόσφατα με τον Δημήτρη Μελισσανίδη και η
διαφορά δεν ήταν απαγορευτική για να κάνουν όνειρα παράτασης συμβίωσης οι δύο
πλευρές. Άλλωστε, εκατέρωθεν υπήρχε η καλή θέληση. Μόνο που όσο το θέμα
βρίσκεται σε εκκρεμότητα, η ανησυχία παραμένει. Χθες, υπήρξαν φήμες για
συνάντηση Ατματσίδη-Μελισσανίδη. Ο διεθνής «κίπερ» δεν επιβεβαίωσε τα περί
ραντεβού και για την ακρίβεια, άφησε να εννοηθεί ότι αυτό προβλέπεται να γίνει
εντός των προσεχών ημερών. Αύριο βράδυ στο ξενοδοχείο; Ή μήπως μετά τον αγώνα
της Κυριακής με τον Ηρακλή; Στην εκδοχή ότι το βράδυ δεν έγινε συνάντηση του
Ατματσίδη με τον πρώην πρόεδρο της ΠΑΕ, προστίθεται και το δείπνο των κ.κ.
Μελισσανίδη-Στάθη με τον εκπρόσωπο της ENIC, Σμιθ. Ωστόσο, καλά ενημερωμένη
πηγή ήθελε στο πρόγραμμα να υπήρχε συνάντηση! Και μάλιστα, επέμενε πως ο
Ατματσίδης θα συνεχίσει στην ΑΕΚ και απλά είναι θέμα ανακοινώσεων. Μένει να
δούμε πότε θα μπει το «τέλος»...

ΟΙ ΜΕΤΑΓΡΑΦΕΣ

Μία και μοναδική οδό έχει πλέον τη δυνατότητα να ακολουθήσει η ΑΕΚ στον
ελληνικό χώρο, αν θέλει να κερδίσει εντυπώσεις και να ενισχυθεί με άσους
πρώτης γραμμής: αυτή του Ηρακλή!

Οι Σωτήρης Κωνσταντινίδης και Μιχάλης Κωνσταντίνου είναι τούτη την ώρα οι
ορατοί στόχοι της ΑΕΚ και μάλιστα για τον επιθετικό της Εθνικής Ελπίδων, οι
ελπίδες δεν είναι λίγες. Ως γνωστόν ο ποδοσφαιριστής φέρεται να συμφωνεί να
αγωνιστεί στη Νέα Φιλαδέλφεια και άρα μένει το «πράσινο φως» του Ηρακλή. Για
τον Κωνσταντίνου τα πράγματα είναι μπλεγμένα, με δεδομένο ότι λόγο έχει και το
Παραλίμνι. Το κύριο ερώτημα όμως αφορά στο ποιος θα πληρώσει τις μεταγραφές, ή
έστω την προσπάθεια απόκτησης των ποδοσφαιριστών. Ο Δ. Μελισσανίδης; Θα κάνει
δηλαδή αυτό που δεν έκανε τόσο καιρό ­ την επίθεση που περιμένει ο κόσμος της
ΑΕΚ; Ή μήπως θα στείλει (επιτέλους) χρήματα η ENIC, κόντρα σε όλες τις
προβλέψεις και σε μια περίοδο ανακατατάξεων στην εταιρεία και βουτιάς της
μετοχής στο Χρηματιστήριο. Αν είναι να δώσουν χρήματα οι Άγγλοι όταν οι
προοπτικές των επενδύσεών τους δεν είναι μεγάλες, τότε θα μιλάμε για έκπληξη.
Για τις μεταγραφές, να τονιστεί ότι ο Ηρακλής ενδιαφέρεται και για τον Τόμιτς
της Ανόρθωσης και αυτό μπορεί να έχει τη σημασία του.

ΚΑΙ ΑΛΛΕΣ ΑΓΟΡΕΣ

Στην κυπριακή αγορά εξάλλου θα στραφεί ξανά και η ΑΕΚ. Ο Α. Σταματιάδης κρατά
λίστα, οι... παικταράδες από τη Μεγαλόνησο αναζητούνται. Μπορεί να «πέσει το
μάτι» και στο εξωτερικό, διότι οι μάνατζερ άρχισαν ξανά να προτείνουν παίκτες
με το... τσουβάλι. Ποιος ξέρει. Μπορεί να βρεθεί κάποιος καλός Σέρβος και να
αποκτηθεί. Αν όντως η ΑΕΚ «παίξει» με ξένους, απλά θα επιβεβαιωθεί το ναυάγιο
στους ελληνικούς στόχους.

Αγωνιστικά, ο Ατματσίδης προπονήθηκε χθες κανονικά και κατά πάσα πιθανότητα θα
αγωνιστεί. Σοβαρές αμφιβολίες εκφράζονται για τον Γκρέταρσον, ενώ όλα είναι
ανοιχτά για την ενδεκάδα.

*** Και το όνομα του Γ.Χ. Γεωργιάδη ήρθε ξανά στην επικαιρότητα. Προτάθηκε ο
πρώην «πράσινος» από μάνατζερ στην ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16340O021</ED>
<ID>
ID:16549

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O02&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ: </H5><H2>Και τρεις Τετάρτες
</H2>
ΤΡΕΙΣ εμβόλιμες αγωνιστικές (Τετάρτη) θα «βάλει» η ΕΠΑΕ προκειμένου το
πρωτάθλημα της Α' εθνικής κατηγορίας να ολοκληρωθεί στις 30 Μαΐου.

Σύμφωνα λοιπόν με όσα ανακοινώθηκαν χθες από τη διοργανώτρια, θα γίνουν αγώνες
πρωταθλήματος στις 10 και 24 Φεβρουαρίου, καθώς και στις 28 Μαρτίου, ώστε να
μην επιμηκυνθεί η φετινή αγωνιστική περίοδος.

Το παιχνίδι Καβάλας - Βέροιας θα μεταδώσει την Κυριακή (5 μ.μ.) το Filmnet,
αντί αυτού της ΑΕΚ με τον Ηρακλή (3 μ.μ.) όπως αρχικά είχε αποφασίσει η ΕΠΑΕ.

Ο ΟΠΑΠ άρχισε χθες να διαθέτει στις ΠΑΕ τα χρήματα που οφείλονται από το
ποσοστό που δικαιούνται από το ΠΡΟ-ΠΟ (8%).
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16340O022</ED>
<ID>
ID:16602

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Πήρε Γκουμπς
</H2>
ΥΠΕΓΡΑΨΕ ­ τελικά ­ συμβόλαιο για 1,5 χρόνο ο Κιθ Γκουμπς στον Πανιώνιο. Ο
Λουκάς Σιότροπος συζήτησε με τον μάνατζερ του παίκτη και βρέθηκε λύση στο
πρόβλημα που είχε και ήθελε να φεύγει συχνά για την πατρίδα του.

Χθες εξάλλου ήρθε στην Αθήνα ο Ιρλανδός Γκάρεφ Ρόμπερντ. Ο παίκτης είναι 20
ετών, αγωνιζόταν στη δεύτερη ομάδα της Λίβερπουλ και τον πρότεινε στον Γουίλαν
ο Σάμι Λι, παλιός συμπαίκτης του Γουίλαν και προπονητής του Ρόμπερντ.
Αγωνίζεται στη θέση του αριστερού μπακ-χαφ, ο Γουίλαν τον είδε από δύο κασέτες
που του έστειλε ο Σάμι Λι, τον ενέκρινε και έδωσε τη συγκατάθεσή του για να αποκτηθεί.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16340O023</ED>
<ID>
ID:16641

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O02&aa=3</URL></REF>


Article

<CATEGORY>vin10</CATEGORY>

 <H5>ΜΙΧΑΛΟΠΟΥΛΟΣ:
</H5><H2>Πρώτα ο Εθνικός
</H2>
«ΣΚΕΦΤΟΜΑΣΤΕ μόνο το παιχνίδι με τον Εθνικό και τίποτα άλλο. Οι μεταγραφές
έρχονται προς το παρόν σε δεύτερη μοίρα, αφού το ματς αυτό είναι για μας "ζωής
ή θανάτου"», είπε χθες ο Ανδρέας Μιχαλόπουλος. Ο προπονητής του Απόλλωνα
προσπάθησε να συγκεντρώσει το μυαλό των ποδοσφαιριστών του στον κρίσιμο αγώνα
με τον Εθνικό και συνέχισε: «Επαναλαμβάνω, δεν πρέπει να σκεφτόμαστε τις
μεταγραφές. Για να έχουμε ελπίδες για τη σωτηρία πρέπει να πάρουμε τους τρεις
βαθμούς της νίκης. Οι μεταγραφές θα μας απασχολήσουν ξανά από τη Δευτέρα».

Ο τεχνικός της «Ελαφράς Ταξιαρχίας» περιμένει την επιστροφή του Κώστα Χαλκιά
και είναι πολύ πιθανό σήμερα να τον έχει στην προπόνηση.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16340O024</ED>
<ID>
ID:16667

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O02&aa=4</URL></REF>


Article

<CATEGORY>vin10</CATEGORY>

 <H5>ΑΓΑΘΟΚΛΕΟΥΣ: ΑΠΟ ΤΟ ΛΙΑΡ ΤΖΕΤ ΣΤΗΝ ΥΠΟΓΡΑΦΗ
</H5><H2>Έτσι με έπεισαν
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΘΕΣΣΑΛΟΝΙΚΗ 
Ο Μάριος Αγαθοκλέους για τα επόμενα τέσσερα χρόνια θα φοράει τη φανέλα του Άρη

ΠΑΙΚΤΗΣ του Άρη για τα επόμενα τέσσερα χρόνια είναι από χθες και τυπικά ο
Μάριος Αγαθοκλέους, που έκανε ταξίδι-αστραπή στη Θεσσαλονίκη με το λίαρ τζετ
του μεγαλομέτοχου του Άρη, Δημήτρη Κοντομηνά, προκειμένου να ολοκληρωθεί η μεταγραφή.

Τον παίκτη συνόδευαν οι δύο εκπρόσωποί του, παράγοντες του Αθηναϊκού, και ο
Βαγγέλης Θωμόπουλος από την πλευρά του Άρη. 
Μετά την προσγείωση του λίαρ τζετ επιβιβάστηκαν σε δύο πολυτελή αυτοκίνητα που
τους μετέφεραν στα γραφεία της ΠΑΕ, στις εγκαταστάσεις της Ιντεραμέρικαν, στην
περιοχή της Θέρμης.

«Στόχος μου είναι να πάρω τίτλους και να κάνω μεταγραφή σε μία μεγάλη ομάδα
του εξωτερικού. Θέλω όμως να μείνω για χρόνια στον Άρη», δήλωσε ο Κύπριος
επιθετικός και δεν αρνήθηκε ότι οι φίλαθλες προτιμήσεις του κλείνουν προς την ΑΕΚ.

«Οι άνθρωποι του Άρη με έπεισαν ότι η ομάδα θα μεγαλουργήσει. Μίλησα με φίλους
μου στη Θεσσαλονίκη και μου είπαν τα καλύτερα λόγια», συμπλήρωσε ο
Αγαθοκλέους, ο οποίος έφτασε στη Θεσσαλονίκη στις 12.30 και δύο λεπτά μετά τις
4 μ.μ. ανακοινώθηκε ως παίκτης του Άρη.

«Από τη στιγμή που υπέγραψε, είναι 100% ασφαλισμένος για το ποδοσφαιρικό του
μέλλον. Έχει να αντιμετωπίσει μόνο τους αντιπάλους του στο γήπεδο. Τους
υπόλοιπους θα τους αντιμετωπίσουμε εμείς», δήλωσε ο πρόεδρος της ΠΑΕ Λάκης
Ιωαννίδης, για τα προβλήματα που ενδεχομένως προτίθεται να δημιουργήσει η ΑΕΚ
στον Κύπριο.

«Δεν μπορώ να περιγράψω τα συναισθήματά μου. Στα επόμενα τρία χρόνια ο Άρης θα
είναι από τις μεγαλύτερες ομάδες στην Ελλάδα. 
Γι' ήρθα στο Χαρίλαου», συμπλήρωσε ο Αγαθοκλέους, που θα κοστίσει στον Άρη
περίπου 615 εκατομμύρια δραχμές. Τα 295 ανήκουν στον Αθηναϊκό, ενώ οι πάγιες
ετήσιες αποδοχές του παίκτη φτάνουν τα 80 εκατ.

Στα ανταλλάγματα της μεταγραφής ενδέχεται να συμπεριληφθούν οι Γ. Σπ.
Θεοδωρίδης, Χαριστέας και Γ.Κ. Θεοδωρίδης. «Ο Αθηναϊκός μάς φέρθηκε
λεβέντικα», υπογράμμισε ο Λάκης Ιωαννίδης και επισημοποίησε την πρόθεση για
μελλοντικές συνεργασίες των «κιτρίνων» με την ομάδα του Βύρωνα.

Στο μεταξύ, σήμερα ολοκληρώνεται και η μεταγραφή του Αλέκου Δέλλιου, που θα
υπογράψει για 3,5 χρόνια. 
Ωστόσο, οι «κίτρινοι» είναι οργισμένοι με την απαίτηση της Βέροιας να παίξει
με τα κυανέρυθρα ακόμη ένα παιχνίδι ο Γιάννης Μαλλούς, αλλά δεν μπορούν να αντιδράσουν.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16340O031</ED>
<ID>
ID:16550

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΙΔΝΕΪ: «Μαύρη τρύπα» 125 δισ.
</H5><H2>Έκθεση - φωτιά
</H2>
«ΜΑΥΡΗ ΤΡΥΠΑ» 125 δισ. δραχμών στα οικονομικά των Ολυμπιακών Αγώνων του Σίδνεϊ
2000 ανακάλυψε ο γενικός ελεγκτής της Νέας Νότιας Ουαλίας, Τόνι Χάρις.

Στην έκθεσή του ο Χάρις κάνει γνωστό πως η πολιτεία της Νέας Νότιας Ουαλίας
θα χρεωθεί κατά 125 δισ. δραχμές περισσότερα απ' όσα έχουν υπολογίσει το
κυβερνών κόμμα και η ηγεσία της οργανωτικής επιτροπής.

Η έκθεση του Χάρις αποτελεί σημαντικό πλήγμα για το κεντροαριστερό Εργατικό
Κόμμα που βρίσκεται στην εξουσία, καθώς τον Μάρτιο θα διεξαχθούν εκλογές για
την ανάδειξη τοπικής κυβέρνησης.

Η έκθεση του Χάρις προκάλεσε, όπως ήταν αναμενόμενο, την αντίδραση του
υπουργού των Ολυμπιακών Αγώνων και προέδρου της οργανωτικής επιτροπής, Μάικλ
Νάιτ, ο οποίος κατηγόρησε τον γενικό ελεγκτή για διαστρέβλωση των στοιχείων,
γιατί απέκρυψε πως η πολιτεία θα έχει έμμεσα έσοδα από φόρους 108 δισ. δραχμών

Στο μάτι του κυκλώνα βρίσκεται, στο μεταξύ, ο Ολλανδός «αθάνατος» Άντον
Γκέσινκ, μετά τη γνωστοποίηση πως δέχθηκε 5.000 δολάρια από την επιτροπή
ιεκδίκησης του Σολτ Λέικ.

Οι Αμερικανοί, πάντως, υποστηρίζουν πως έδωσαν τα 5.000 δολάρια στον
Γκέσινκ για να πάρει ποδήλατο!
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16340O032</ED>
<ID>
ID:16603

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004: Εκπρόσωπος από τη ΔΟΕ
</H5><H2></H2><H2>Επιθεώρηση στα έργα
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΕΠΙΣΚΕΨΗ «εκτός προγράμματος» ενδέχεται να πραγματοποιήσει ο εκπρόσωπος της
Διεθνούς Ολυμπιακής Επιτροπής Φελί, μέλος της συντονιστικής επιτροπής για τους
Ολυμπιακούς Αγώνες της Αθήνας (2004).

Όπως πληροφορούμαστε, ένας από τους κύριους σκοπούς της επίσκεψης, του εκ των
στενών συνεργατών του Χουάν Αντόνιο Σάμαρανκ, είναι «η αξιολόγηση των νέων
προτεινόμενων για την κατασκευή ολυμπιακών εγκαταστάσεων, ιδιαίτερα στην
περιοχή του Ασπροπύργου. Σύμφωνα με τις αρχικές προθέσεις που περιλαμβάνονται
στον φάκελο υποψηφιότητας, η περιοχή αυτή δεν έχει προγραμματισθεί για την
διεξαγωγή αθλημάτων στη διάρκεια των Ολυμπιακών Αγώνων.

- Στη ΔΟΕ, οι προθέσεις αυτές είναι μεν γνωστές, αλλά καμία προς το παρόν
εισήγηση δεν έχει γίνει από τις αντίστοιχες διεθνείς ομοσπονδίες, ώστε να
συζητηθούν από την συντονιστική επιτροπή και ακολούθως την εκτελεστική.

Ο κ. Φελί θα επισκεφθεί τον Ασπρόπυργο και τους χώρους που έχουν τοποθετηθεί
οι επαναπροσδιορισμοί της κατασκευής των νέων ολυμπιακών εγκαταστάσεων για το
μπέιζμπολ, το σοφτ μπολ, το ταεκβοντό, το βόλεϊ, την ξιφασκία, την πάλη, την
πυγμαχία και ίσως το χάντμπολ και το τζούντο. Συγκλίνουσες πληροφορίες λένε
ότι δύσκολα θα γίνουν αποδεκτά τα αιτήματα του «Αθήνα 2004» με τον πρόσθετο
λόγο των καθυστερήσεων για τις οριστικές αποφάσεις.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16340O033</ED>
<ID>
ID:16642

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O03&aa=3</URL></REF>


Article

<CATEGORY>vin10</CATEGORY>

 <H5>ΜΠΑΚΟΥΡΗΣ
</H5><H2>Δεν έχουμε χρήματα για τις Ομοσπονδίες
</H2>
ΤΗΝ ΑΝΑΓΚΗ τακτικής επικοινωνίας με τις αθλητικές Ομοσπονδίες, ο ρόλος των
οποίων είναι σημαντικός για την επιτυχή διοργάνωση των Ολυμπιακών Αγώνων του
2004, επεσήμανε χθες ο πρόεδρος της Οργανωτικής Επιτροπής Στρατής Στρατήγης
στη συνάντηση με τους προέδρους των Ομοσπονδιών.

Στη διάρκεια της σύσκεψης ­ παρόμοιες θα γίνονται σε τακτά χρονικά
διαστήματα ­ έγινε ευρεία ανταλλαγή απόψεων και ακούσθηκαν θέσεις,
προβληματισμοί και προτάσεις για την πορεία της προετοιμασίας των Ολυμπιακών Αγώνων.

Ο διευθύνων σύμβουλος της Α.Ε. «Αθήνα 2004» Κώστας Μπακούρης, αναφέρθηκε
στην καθοριστική σημασία που θα έχει η συνεργασία με τις Ομοσπονδίες.
Συγχρόνως όμως άκουσε και το αίτημα αρκετών Ομοσπονδιών για οικονομική
ενίσχυση και απάντησε ότι «εδώ δεν έχουμε λεφτά εμείς, πού θα βρούμε να
δώσουμε σε εσάς».

Ο κ. Μπακούρης ανακοίνωσε επίσης τα αθλήματα στα οποία θα δραστηριοποιηθούν
οι τρεις υπεύθυνοι της Οργανωτικής Επιτροπής: Γ. Γερόλυμπος σε πυγμαχία, άρση
βαρών, τζούντο, ταεκβοντό, ιστιοπλοΐα, ποδηλασία, χόκεϊ, στίβος και μοντέρνο
πένταθλο, Ευθ. Κιουμουρτζόγλου σε ποδόσφαιρο, μπάσκετ, χάντμπολ, μπιτς βόλεϊ,
βόλεϊ, σοφτ μπολ, μπέιζ μπολ, κωπηλασία, κανό, σκοποβολή, τοξοβολία και Ελ.
Μιχοπούλου σε γυμναστική, τένις, κολύμβηση, πόλο, πινγκ πονγκ, πάλη, τρίαθλο,
ιππασία, μπάντιμντον και ξιφασκία.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16340O034</ED>
<ID>
ID:16668

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O03&aa=4</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 3ου (ΤΕ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Ξανά χωρίς 10ρηδες
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Η απουσία της δεκάδας του 10 για δεύτερη συνεχή φορά δεν άφησε αδιάφορους τους
30ρηδες. Για δεύτερη φορά στους τρεις τελευταίους διαγωνισμούς η δεκάδα του 30
σημειώνει τριπλή εμφάνιση και με 856 συνολικές εμφανίσεις διατηρεί την 2η θέση
ενώ μειώνει την απόστασή της από την δεκάδα του 10 σε 5 μονάδες! Απούσα και η
δεκάδα του 20 παραμένει στην 3η θέση με 831 συνολικές εμφανίσεις ενώ 6 μονάδες
πιο πίσω ακολουθεί η δεκάδα του 1 που είχε διπλή εμφάνιση. Σταθερά ουραγός
παραμένει η δεκάδα του 40 η οποία έχει φτάσει τις 809 συνολικές παρουσίες. Για
τρίτη συνεχή φορά οι Μονοί σημειώνουν ισοπαλία και διατηρούν την κυριαρχία
τους στο συνολικό σκορ το οποίο διαμορφώνεται σε 2.128Μ - 2.054Ζ. Αντίθετα στα
Μικρά - Μεγάλα ενώ εναλλάσσονται τα σκορ, κανείς από τους δύο αντιπάλους δεν
κατορθώνει να επικρατήσει στο συνολικό σκορ. Αυτή τη φορά η ομάδα των Μεγάλων
νίκησε με 4 - 2 αλλά το συνολικό σκορ είναι ισόπαλο αφού και οι δύο ομάδες
έχουν συμπληρώσει 2.091 συνολικές εμφανίσεις. Καμία κίνηση δεν σημειώθηκε τόσο
από τους αριθμούς της κορυφής όσο και από τους... καθυστερημένους. Από την
ομάδα των καθυστερημένων ο 4 με 26 διαγωνισμούς απουσίας διατηρείται σταθερά
στην κορυφή ενώ οι 8 και 11 ακολουθούν με 21 και 20 απουσίες αντίστοιχα. Παρ'
όλες τις παραξενιές της κληρωτίδας βρέθηκε ένα τυχερό δελτίο με τους έξι
τυχερούς αριθμούς. Ο μοναδικός εξάρης από το Ηράκλειο με ένα απλό δελτίο
κέρδισε 67.933.525 δρχ. Στο ΠΡΟΤΟ για άλλη μία φορά είχαμε Jack - Pot στην 1η
κατηγορία και το ποσό που μεταφέρεται στην επόμενη κλήρωση είναι 60.619.613
δρχ.Όμως στην 2η κατηγορία βρέθηκε ένας τυχερός που κερδίζει 17,3 εκατ. Δρχ. περίπου!

* Κληρώθηκαν οι αριθμοί 2, 5, 30, 33, 38, 43.

* Συμπληρώθηκαν 8.254.177 στήλες.

* Μοιράστηκαν 156.169.029 δρχ.

* Βρέθηκε 1 εξάρι που κερδίζει 67.933.525 δρχ., 80 5άρια που κερδίζουν από
468.505 δρχ., 5.299 4άρια που κερδίζουν από 5.300 δρχ. και 115.537 3άρια που
κερδίζουν από 195 δρχ.

ΠΡΟΤΟ: Κληρώθηκε ο αριθμός 5124884. 
* Συμμετοχές: 2.048.743 
Δεν βρέθηκε νικητής στην 1η κατηγορία.

<H3>Σε 697 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16340O041</ED>
<ID>
ID:16551

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O04&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΠΡΟΣΕΞΤΕ ΤΗΝ ΕΞΩΓΗΠΕΔΙΚΗ ΖΩΗ ΣΑΣ
</H5><H2>Σήμα κινδύνου
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Επιστροφή Λουτσιάνο. Ο Βραζιλιάνος μέσος προορίζεται για την ενδεκάδα του
Ολυμπιακού εν όψει του κυριακάτικου αγώνα με τη Skoda Ξάνθη στο Άργος

«ΚΑΜΠΑΝΑΚΙ» του Ντούσαν Μπάγιεβιτς χθες στους παίκτες του Ολυμπιακού και
μάλιστα την Πρωτοχρονιά που γιορτάζεται από τους Σέρβους βάσει του παλιού ημερολογίου.

Ο κόουτς των πρωταθλητών περίμενε λοιπόν την ημέρα για να μιλήσει σε σκληρή
γλώσσα στους παίκτες του: «Πληρώνουμε τις διακοπές, τις γιορτές και τα
πανηγύρια. Δείξατε απαράδεκτη χαλαρότητα στον αγώνα με τον Ιωνικό. Η εικόνα
που παρουσιάσατε ήταν χειρότερη απ' αυτή που είχατε πριν από τις γιορτές. Δεν
είχατε σωστή αντίδραση όταν αγωνιστήκαμε με παίκτη παραπάνω. Έγιναν λάθη στα
τέσσερα γκολ που δεχτήκαμε. Αυτά τα λάθη μπορεί κάποια στιγμή να τα
πληρώσουμε. Έχουμε αυξημένες αγωνιστικές υποχρεώσεις και προσέξτε την
εξωγηπεδική σας ζωή».

Ο Μπάγιεβιτς εντόπισε τα λάθη που έγιναν στον αγώνα Κυπέλλου με τον Ιωνικό στη
Νεάπολη και έκανε παρατηρήσεις σε ατομικό επίπεδο για τα τέσσερα γκολ που
δέχτηκε ο Ολυμπιακός.

Στο μεταξύ «νέα» ενδεκάδα δοκίμασε ο Ντούσκο στη χθεσινή προπόνηση. Στο
οικογενειακό δίτερμα με τους βασικούς αγωνίστηκαν οι: Ελευθερόπουλος,
Μαυρογενίδης, Καραταΐδης, Ανατολάκης, Γεωργάτος, Πουρσανίδης, Γιαννακόπουλος,
Λουτσιάνο, Οφορίκουε, Νινιάδης, Τζόρτζεβιτς.

Ο Μπάγιεβιτς αναμένεται λοιπόν να επαναφέρει στην ενδεκάδα ­ εν όψει του αγώνα
του Κυριακής με τη Skoda Ξάνθη στο ουδέτερο γήπεδο του Άργους ­ τους:
Μαυρογενίδη, Ανατολάκη, Λουτσιάνο στις θέσεις των Αμανατίδη (τραυματίας),
Άντζα, Καραπιάλη (τιμωρημένος), αντίστοιχα. Στην επίθεση προβάδισμα έχει ο
Ίβιτς, αλλά δεν αποκλείεται να χρησιμοποιηθεί ο Οφορίκουε.

Οι φίλοι το Ολυμπιακού δείχνουν μεγάλο ενδιαφέρον για τα εισιτήρια του αγώνα
του Άργους. Κυκλοφόρησαν χθες 7.500 εισιτήρια (τιμώνται 1.500 και 2.500 δρχ.).
Τα 5.000 είναι καθημένων και τα 2.500 ορθίων.

* Ο Ολυμπιακός θα έχει αντίπαλο στο Τσάμπιονς Λιγκ τον Αργεντίνο άσο Εσνάιντερ
που υπέγραψε χθες συμβόλαιο στη Γιουβέντους (έως το 2003). Η Εσπανιόλ θα
εισπράξει για τη μεταγραφή από τους Ιταλούς 1,4 δισ.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16340O051</ED>
<ID>
ID:16552

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O05&aa=1</URL></REF>


Article

<CATEGORY>vin10</CATEGORY>

 <H5>ΑΓΓΛΙΚΟΣ ΤΥΠΟΣ: Τον θέλουν Ολυμπιακός, ΠΑΟ
</H5><H2>Παιχνίδι με τον Ιταλό Ντι Κάνιο
</H2>
«Τον Ντι Κάνιο, θέλουν Ολυμπιακός και ΠΑΟ»

ΠΑΝΑΘΗΝΑΪΚΟΣ και Ολυμπιακός ερίζουν για την απόκτηση του Ιταλού άσου της
Σέφιλντ Γουένζντεϊ, Πάολο Ντι Κάνιο, όπως τουλάχιστον υποστηρίζουν τα αγγλικά ταμπλόιντ.

Η «Ντέιλι Μίρορ» αποκαλύπτει πως οι δύο ελληνικές ομάδες είναι έτοιμες να
προσφέρουν 1,5 εκατ. στερλίνες (περίπου 700 εκατ. δραχμές) για να αποκτήσουν
τον 30χρονο Ιταλό, ο οποίος θεωρείται «αποδιοπομπαίος τράγος» στο αγγλικό
ποδόσφαιρο, μετά το επεισόδιο που προκάλεσε εις βάρος του διαιτητή Πολ Άλκοκ
(τον έσπρωξε και τον έριξε στον αγωνιστικό χώρο).

Η «Ντέιλι Μέιλ» αναφέρει πως ενδιαφέρον για τον παίκτη έδειξαν ακόμη η Τζένοα
και η Νάπολι, οι οποίες ωστόσο προσέφεραν μόλις 400.000 στερλίνες (περίπου 186
εκατ. δραχμές).

Εκπρόσωπος της Σέφιλντ Γουένζντεϊ υπογράμμισε χθες, πως δεν υπάρχει καμία
επίσημη πρόταση για τον Ντι Κάνιο, ο οποίος αυτές τις ημέρες βρίσκεται στη
Ρώμη. Ο Ιταλός πρώην διεθνής, πάντως, έχει δηλώσει πρόσφατα πως θέλει να
συνεχίσει την καριέρα του στη Σέφιλντ και για τον λόγο αυτό δέχτηκε να
υποβληθεί σε ειδικά τεστ για να διαπιστωθεί αν διαθέτει την ψυχική ηρεμία που
απαιτείται για να αγωνιστεί σε ποδοσφαιρικό αγώνα.

Ο μάνατζέρ του υπολογίζει πως θα επιστρέψει στους αγωνιστικούς χώρους στο
τέλος του μήνα. Αντίθετα, η «Ντέιλι Μίρορ» είναι πεπεισμένη πως οι ημέρες του
Ντι Κάνιο στο αγγλικό πρωτάθλημα είναι μετρημένες, ενώ αποκαλύπτει πως ήδη η
Σέφιλντ Γουένζντεϊ έχει αναθέσει την υπόθεση στους δικηγόρους της για να λυθεί
το συμβόλαιο του παίκτη.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16340O052</ED>
<ID>
ID:16604

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O05&aa=2</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΗ
</H5><H2>Υπέγραψε ο Άντερσον στον Ηρακλή
</H2>
* ΘΕΣΣΑΛΟΝΙΚΗ

Ο ΡΟΜΠΕΡΤ Άντερσον υπέγραψε συμβόλαιο με τον Ηρακλή και χθες έκανε την πρώτη
του προπόνηση υπό τις οδηγίες του συμπατριώτη του Ματς Γίνγκμπλαντ.

Ο Άντερσον υπέγραψε για ενάμιση χρόνο. Στη συνέχεια τα δικαιώματά του θα
ανήκουν στον «γηραιό», αν η διοίκηση του πληρώσει έως τις 31/12/99 το σύνολο
του ποσού (600.000 δολάρια) που έχει συμφωνήσει με την Γκέτεμποργκ.

«Πρόκειται για έναν παίκτη που μοιάζει με τον Γιώργο Νασιόπουλο, χωρίς να
μπαίνω στη διαδικασία της σύγκρισης. "Μυρίζεται" το γκολ και τρέχει πίσω από
την άμυνα, όπως ακριβώς θέλουμε», δήλωσε ο Γίνγκμπλαντ για την επιλογή του. 
Ο Σουηδός συνεχίζει να δοκιμάζει τον 18χρονο ομογενή Στεφανίδη κι απομένει να
δώσει τη συγκατάθεσή του για να γίνει κι αυτή η μεταγραφή.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16340O053</ED>
<ID>
ID:16643

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O05&aa=3</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16340O054</ED>
<ID>
ID:16669

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O05&aa=4</URL></REF>


Article

<CATEGORY>vin10</CATEGORY>

 <H5>ΠΑΟ: ΣΤΟΥΣ ΠΡΟΗΜΙΤΕΛΙΚΟΥΣ ΤΟΥ ΚΥΠΕΛΛΟΥ ΜΕ ΔΥΟ ΓΚΟΛ ΤΟΥ ΚΑΛΑΜΑΤΙΑΝΟΥ ΑΣΟΥ
</H5><H5>ΛΥΜΠΕΡΟΠΟΥΛΟΣ
</H5><H5>Αγωνιστήκαμε με πάθος
</H5><H2>Πύργος ο Λυμπερόπουλος
</H2>
<AUTHOR>ΘΕΜΗΣ ΜΑΝΤΑΣ</AUTHOR>

<H3>* Σπουδαία εμφάνιση του Νικοπολίδη που με θεαματικές αποκρούσεις κράτησε
ανέπαφη την εστία του
</H3><H3>* Χωρίς τρακ ο Τάκης Φύσσας έκανε πετυχημένο ντεμπούτο με τη φανέλα του ΠΑΟ
</H3>
* ΠΥΡΓΟΣ 
Η πρώτη εμφάνιση του Τάκη Φύσσα με τα χρώματα του Παναθηναϊκού κρίνεται
θετική. Στο στιγμιότυπο κοντράρεται με τον Ροζάλες

Ο ΝΙΚΟΣ Λυμπερόπουλος επέστρεψε στις σπουδαίες εμφανίσεις και με δύο δικά του
γκολ οδήγησε τον Παναθηναϊκό στους προημιτελικούς του Κυπέλλου. Οι «πράσινοι»
νίκησαν (2-0) τον Πανηλειακό στον Πύργο και ο Λυμπερόπουλος ως σέντερ φορ (η
θέση τού πάει «γάντι») αναδείχθηκε κορυφαίος παίκτης του αγώνα.

Το παιχνίδι δεν είχε ποιοτικά στοιχεία. Ο βαρύς αγωνιστικός χώρος και η βροχή,
που έπεφτε κατά διαστήματα, δεν επέτρεψαν στους παίκτες να προσφέρουν θέαμα.
Ωστόσο, υπήρξε ένταση και πάθος. Γκολ και ευκαιρίες. Με τον Παναθηναϊκό
καλύτερο και πιο σοβαρό σε όλη τη διάρκεια του αγώνα.

Οι φιλοξενούμενοι, παρά το γεγονός ότι έπαιζαν με δέκα παίκτες μόλις από το 9'
λόγω αποβολής του Μιλόγιεβιτς, δεν έχασαν τον έλεγχο και απέδωσαν καλά στην
άμυνα και στη μεσαία γραμμή, όπου στις δυνατές μονομαχίες οι Μίκλαντ, Κόλα
αποδείχθηκαν εξαιρετικοί.

ΠΕΤΥΧΗΜΕΝΟ ΝΤΕΜΠΟΥΤΟ

Ο Τάκης Φύσσας έκανε πετυχημένο ντεμπούτο. Χωρίς τρακ αναπτύχθηκε και
επιθετικά, ενώ με την μπάλα στα πόδια ενέπνεε εμπιστοσύνη. Σίγουρα θα βοηθήσει
τον Παναθηναϊκό (και τον εαυτό του) να εκπληρώσει τις φιλοδοξίες του. Σπουδαία
η εμφάνιση του Αντώνη Νικοπολίδη. Κράτησε ανέπαφη την εστία του, έκανε
θεαματικές αποκρούσεις και απέδειξε ότι δικαίως παίζει βασικός στην ομάδα του «τριφυλλιού».

ΕΓΚΛΩΒΙΣΤΗΚΕ

Από την άλλη, ο Πανηλειακός εγκλωβίστηκε από το στενό μαρκάρισμα των
«πρασίνων» και ήταν άτυχος και άστοχος, σε δύο τουλάχιστον φάσεις. 
Θα μπορούσε να ισοφαρίσει προς το τέλος του αγώνα αλλά, όπως συμβαίνει σ'
αυτές τις περιπτώσεις, ο Γιαζίνσκι έχασε το γκολ και ο Λυμπερόπουλος στην
κόντρα αποτελείωσε τους γηπεδούχους...

Οι παίκτες του Πύργου δεν εκμεταλλεύθηκαν την αριθμητική τους υπεροχή και δεν
είχαν επινοήσεις. Από το 60' έμειναν κι αυτοί με δέκα παίκτες (αποβλήθηκε ο
Μοσχογιάννης με δεύτερη κίτρινη) και φυσικά δεν πίστεψαν ότι μπορούσαν να
αποκλείσουν τον Παναθηναϊκό.

Ο Φερεκίδης, ο Τάτσης και ο Ροζάλες, όσο είχε δυνάμεις, ήταν οι καλύτεροι των γηπεδούχων.

ΤΑ ΓΚΟΛ

Το σκορ άνοιξε ο Λυμπερόπουλος στο 14': ο Μοσχογιάννης «γκρέμισε» μέσα στην
περιοχή τον Καλαματιανό άσο. Ο ρέφερι Δούρος σφύριξε αμέσως την παράβαση και ο
Λυμπερόπουλος εκτέλεσε επιτυχώς το πέναλτι, ανοίγοντας το σκορ (1-0).

*** Στο 85', ο Κόλα έκανε εκπληκτική μπαλιά στον Λυμπερόπουλο που έφυγε στον
κενό χώρο, ντρίπλαρε τον αντίπαλο τερματοφύλακα και έστειλε την μπάλα στα
δίχτυα (2-0).

*** Ο Αντώνης Νικοπολίδης έκανε έξοχες αποκρούσεις σε τετ-α-τετ του Ροζάλες
(3'), κεραυνό του Φερεκίδη (78') και πλασέ του Γιαζίνσκι από κοντά (81').

*** Στο 90', ο Ντα Σίλβα τετ-α-τετ σούταρε και ο Γεωργίου με υπερένταση απέκρουσε.

*** Στο 9', ο Μιλόγιεβιτς, τελευταίος παίκτης της άμυνας, ανέτρεψε τον Ροζάλες
και αποβλήθηκε αμέσως. Στο 60', ο Μοσχογιάννης αποβλήθηκε με δεύτερη κίτρινη. 
Κάρτες είδαν επίσης οι Ροζάλες, Κόλα, Λαγωνικάκης, Τάτσης, Γκούμας και Νεμπεγλέρας.

*** Πολύ καλή η διαιτησία του Δούρου, ο οποίος έβγαλε με επιτυχία ένα δύσκολο ματς.

Πανηλειακός: Γεωργίου, Φερεκίδης, Κόλτζος (41' Παππάς), Σαρούν,
Μοσχογιάννης, Τασσιόπουλος, Νεμπεγλέρας, Τάτσης, Ροζάλες (76 Γιαζίνσκι),
Ζιάκας, Παπανδρέου.

Παναθηναϊκός: Νικοπολίδης, Λαγωνικάκης, Φύσσας, Μιλόγιεβιτς, Γκούμας,
Μπασινάς, Κωνσταντινίδης (17' Βόκολος), Μίκλαντ, Κόλα, Σιμπνιέφσκι (57'
Καραγκούνης), Λυμπερόπουλος (86' Ντα Σίλβα).


* ΠΥΡΓΟΣ 
(Του ανταποκριτή μας)

Ο Νίκος Λυμπερόπουλος σε θέση σέντερ φορ αναδείχθηκε κορυφαίος παίκτης του
αγώνα και με δύο προσωπικά γκολ έστειλε τον ΠΑΟ στις «8» του Κυπέλλου

ΔΕΚΑΔΕΣ αυτόγραφα μοίρασε στους νεαρούς θαυμαστές του, μετά το τέλος του
αγώνα, ο Νίκος Λυμπερόπουλος. Ο διεθνής επιθετικός του Παναθηναϊκού, κορυφαίος
των «πρασίνων» στο χθεσινό παιχνίδι, «πολιορκήθηκε» από αρκετούς πιτσιρικάδες,
ενώ τόνισε: «Ήταν μεγάλη πρόκριση σε δύσκολη έδρα. Αγωνιστήκαμε με πάθος και
ήρθε το αποτέλεσμα που θέλαμε». Όσον αφορά τη φάση του πέναλτι, ο
Λυμπερόπουλος αρκέστηκε να πει: «Ήταν κλασική περίπτωση. Ο αντίπαλός μου με
χτύπησε άτσαλα από πίσω».

Το νέο μεταγραφικό απόκτημα του Παναθηναϊκού, Τάκης Φύσσας, του οποίου η πρώτη
εμφάνιση με τα «πράσινα» συνοδεύτηκε από πολύ καλή απόδοση, είπε: «Έμεινα
ευχαριστημένος από την πρώτη μου εμφάνιση. Ο Παναθηναϊκός είναι μεγάλη ομάδα
και θα προσπαθήσουμε όλοι να εκπληρώσουμε τους υψηλούς στόχους μας».

Ο προπονητής του «τριφυλλιού», Βασίλης Δανιήλ, δήλωσε: «Έγινε καλό παιχνίδι σε
βαρύ και άσχημο αγωνιστικό χώρο. Είναι σημαντικό ότι οι παίκτες προσπάθησαν
παρά τη φυσιολογική δυσκολία των κινήσεων. Προηγηθήκαμε και είχαμε δύναμη και
ψυχή, αφού αγωνιστήκαμε με δέκα παίκτες για μεγάλο χρονικό διάστημα. Ο
Πανηλειακός πίεσε, ωστόσο κατορθώσαμε να αντέξουμε. Όταν επανήλθε η αριθμητική
ισορροπία, αιφνιδιάσαμε τους αντιπάλους μας».

Με την τύχη της ομάδας του τα είχε βάλει ο τεχνικός του Πανηλειακού, Γιάννης
Κυράστας. Υπογράμμισε: «Έγινε καλό παιχνίδι. Πιστέψαμε στην πρόκριση και
μπήκαμε δυνατά. Δυστυχώς, δεν αξιοποιήσαμε τις ευκαιρίες που μας
παρουσιάστηκαν. Παλέψαμε και έμεινα ικανοποιημένος από την απόδοση των παικτών
μου. Όταν, όμως αποτυγχάνεις σε τόσες ευκαιρίες είναι φυσιολογικό να έρθει η
ήττα. Η αποβολή του Μιλόγεβιτς ήταν μειονέκτημα για εμάς, αφού αμέσως μετά
δόθηκε πέναλτι στον Παναθηναϊκό. Αν δεν απέβαλε τον Μιλόγεβιτς ο διαιτητής δεν
θα έδινε και το πέναλτι. Πάντως, πληρώσαμε τις πολλές χαμένες ευκαιρίες».

*** Ο Μπλένταρ Κόλα και ο Γιάννης Γκούμας συμπλήρωσαν από τρεις κίτρινες
κάρτες και δεν θα αγωνιστούν στον αγώνα της προσεχούς Δευτέρας με αντίπαλο την
Ελευσίνα. Επίσης, ο Βλάνταν Μιλόγεβιτς που αποβλήθηκε θα τιμωρηθεί,
τουλάχιστον με δύο αγωνιστικές, επειδή είναι υπότροπος.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16340O061</ED>
<ID>
ID:16553

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Για τον αποκλεισμό από τον Πανσερραϊκό
</H5><H2>Οπαδοί αποδοκίμασαν παίκτες και Αναστασιάδη
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Φωνές και γκρίνια από τους οπαδούς του ΠΑΟΚ στη χθεσινή προπόνηση για την
ήττα-αποκλεισμό από τον Πανσερραϊκό

ΔΥΣΑΡΕΣΤΗ έκπληξη περίμενε τους παίκτες και τον προπονητή του ΠΑΟΚ στη χθεσινή
προπόνηση. Περίπου εκατό οπαδοί του δικεφάλου του βορρά αποδοκίμασαν για την
ήττα-αποκλεισμό από τον Πανσερραϊκό τους ποδοσφαιριστές της ομάδας τους. 
Τους αποκάλεσαν «πουλημένους» και «ανίκανους», ενώ τους προειδοποίησαν ότι σε
περίπτωση που δεν δίνουν τον καλύτερό τους εαυτό στο γήπεδο θα ακολουθήσουν
άλλες μεθόδους.

Τα εξ αμάξης άκουσε και ο Αναστασιάδης. Οι οπαδοί τον κατηγόρησαν για την
τακτική που ακολουθεί και δεν θέλει μεταγραφές, θεωρώντας ότι η ομάδα του
είναι πλήρης. Η προπόνηση ξεκίνησε ύστερα από 45 λεπτά, ενώ ο τεχνικός του
ΠΑΟΚ είπε στους παίκτες του ότι θα εισηγηθεί πρόστιμο ύψους ενός εκατομμυρίου.

Στο μεταξύ, ο Μπόμπαν Κρισμάρεβιτς αποδεσμεύτηκε από την Ανόρθωση. Ο
Γιουγκοσλάβος επιθετικός αναμένεται να έρθει σήμερα στη Θεσσαλονίκη, ενώ
ενδέχεται να χρησιμοποιηθεί στο ματς με την Προοδευτική.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16340O062</ED>
<ID>
ID:16605

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O06&aa=2</URL></REF>


Article

<CATEGORY>vin10</CATEGORY>

 <H5>ΓΚΕΡΑΡΝΤ: Ποιες μεταγραφές κάνουν
</H5><H2>Διαβάζουμε για τους άλλους
</H2>
<AUTHOR>ΜΑΝΟΛΗΣ ΠΑΝΤΙΝΑΚΗΣ</AUTHOR>

* ΗΡΑΚΛΕΙΟ 
Γκέραρντ: Δεν θα πέσουμε και στα πόδια του Αλεξούδη

ΤΟ ΣΙΡΙΑΛ Αλεξούδη στον ΟΦΗ συνεχίζεται. Όμως ο Έγκεν Γκέραρντ ξεκαθάρισε χθες
ότι ο παίκτης «είναι μία καλή λύση για να καλυφθεί το κενό του Αναστασίου,
όμως δεν θα πέσουμε και στα γόνατα, όπως στην εκκλησία, να τον παρακαλέσουμε».

Ο τεχνικός των Κρητικών πιστεύει πλέον ότι το εμπόδιο στον δανεισμό του είναι
οι οικονομικές απαιτήσεις του «πράσινου», που η ΠΑΕ ΟΦΗ δεν είναι διατεθειμένη
να τις ικανοποιήσει. Ωστόσο, αν και η μεταγραφική περίοδος λήγει σε δύο
εβδομάδες, ο Ολλανδός δήλωσε με νόημα: «Έχουμε ακόμη δύο εβδομάδες για να
διαβάζουμε τις μεταγραφές που κάνουν... οι άλλες ομάδες».

Πάντως, ξένοι ποδοσφαιριστές πάνε και έρχονται στο «Βαρδινογιάννειο»,
προπονούνται και δοκιμάζονται από τον κ. Γκέραρντ, αλλά και οι δύο πλευρές
μένουν με την επιθυμία.

Η αυριανή αναμέτρηση Άρη - ΟΦΗ, στον Βόλο, θα είναι μια κρίσιμη συνάντηση δύο
ομάδων που έχουν στα πλάνα τους τη συμμετοχή στο ΟΥΕΦΑ. Οι Θεσσαλονικείς αυτή
την περίοδο δαπάνησαν σημαντικά ποσά, ενώ ο ΟΦΗ μένει όπως είναι και έχασε και
τον σκόρερ του, που φοράει τη φανέλα της Άντερλεχτ.

Από το ματς αυτό θα απουσιάσει ακόμη ο Νίκος Νιόπλιας, που έχει κάρτες, ο
Κώτσιος που είναι τραυματίας, ενώ ερωτηματικό είναι η συμμετοχή του
Δερμιτζάκη. Καλύτερη είναι η εικόνα των Βάρκας και Μ. Ντιάρα, που μάλλον θα
ενισχύσουν την ομάδα τους.

*** Δεν θα φύγει κανείς παίκτης από τον ΟΦΗ, δήλωσε χθες ο κ. Γκέραρντ. Ενώ
για τον Τσιαντάκη, που είχε εκφράσει παράπονα επειδή έχει... ζεστάνει πολύ τον
πάγκο των Κρητικών, είπε: «Καλά κάνει κι έχει παράπονα επειδή δεν αγωνίζεται.
Αλλά κι εγώ πρέπει να κάνω τη δουλειά μου. Ο Νίκος είναι επαγγελματίας 100%».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16340O063</ED>
<ID>
ID:16644

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O06&aa=3</URL></REF>


Article

<CATEGORY>vin10</CATEGORY>

 <H5>ΦΑΡΦΑΝ
</H5><H2>Σημείωσε πέρυσι 50 γκολ!
</H2>
Ρομπέρτο Φαρφάν 
Ο Περουβιανός Ρομπέρτο Φαρφάν βρίσκεται από χτες τα μεσάνυχτα στην Αθήνα. Στο
αεροδρόμιο τον υποδέχθηκαν άνθρωποι του Παναθηναϊκού και ο ίδιος δήλωσε
κατηγορηματικά ότι: «Δεν ήρθα να δοκιμαστώ αλλά για να υπογράψω!». 
Καλός παίκτης λένε οι συστάσεις ότι είναι ο Ρομπέρτο Φαρφάν! Και πολύ καλό
παιδί! Χθες βράδυ, επικοινωνήσαμε με τον δημοσιογράφο Κάρλος Βεναβέντε, της
μεγαλύτερης εφημερίδας του Περού «Ελ Σολ». Ο Βεναβέντε «έσταζε μέλι» για τον Φαρφάν:

«Πρόκειται για πραγματικό άσο. Ειναι γκολτζής, δυνατός, τεχνίτης, πεισματάρης.
Παίζει μέσα κι έξω από την περιοχή. Πρόκειται για μοντέρνο σεντερ φορ».

­ Πόσα γκολ έχει σημειώσει;

«Την περίοδο 1997-98 πέτυχε 50 γκολ συνολικά! Σε πρωτάθλημα, κύπελλο και
εθνική ομάδα. Την περίοδο 1998-99 έβαλε 15 γκολ».

­ Σε μερίδα του Τύπου εδώ στην Ελλάδα γράφτηκε ότι πρόκειται για
κακό χαρακτήρα, παλιόπαιδο κλπ. Ποια είναι η γνώμη σας;

«Εμείς που τον ξέρουμε πολύ καλά απορούμε γι' αυτές τις πληροφορίες. Πρόκειται
για πολύ καλό παιδί, δεν δημιουργεί προβλήματα και έχει υψηλή αίσθηση του χιούμορ».

­ Σε ποιο ποσό κυμαίνεται το κασέ του;

«Με τα δεδομένα του Περού, ο Φαρφάν κοστίζει 300.000 ή το πολύ 350.000
δολάρια. Κι αυτό διότι το συμβόλαιό του έληξε με την Ουνιβερσιτάριο. Ο παίκτης
είναι ελεύθερος να πάει όπου θέλει».

­ Γνωρίζετε ασφαλώς ότι ο Φαρφάν έρχεται στην Αθήνα.

«Ξέρουμε ότι θέλει να υπογράψει διετές συμβόλαιο με τον Παναθηναϊκό. Ο ΠΑΟ
είναι η πιο γνωστή ελληνική ομάδα στο Περού. Ξέρουμε επίσης ότι είναι καθ'
οδόν προς την Αθήνα μαζί με τον μάνατζέρ του, Ομάρ Μεδίνα».

­ Ποια είναι η πρόβλεψή σας;

«Αν τον αποκτήσει ο Παναθηναϊκός, θα κάνει επιτυχία. Είναι πολύ καλός παίκτης
και σε ιδανική ηλικία (25 ετών). Προσωπικά πιστεύω ότι θα κάνει καριέρα στον Παναθηναϊκό».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16340O071</ED>
<ID>
ID:16554

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O07&aa=1</URL></REF>


Article

<CATEGORY>vin10</CATEGORY>

 <H2>Σήμερα η κλήρωση
</H2>
ΣΤΑ γραφεία της ΕΠΟ γίνεται το πρωί (11.00) η κλήρωση των αγώνων της
προημιτελικής φάσης του ποδοσφαιρικού κυπέλλου. Στην κλήρωση συμμετέχουν οι
Ολυμπιακός, Παναθηναϊκός, Skoda Ξάνθη, Ηρακλής, Καλαμάτα, Αθηναϊκός,
Πανσερραϊκος, Λύκοι.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16340O072</ED>
<ID>
ID:16606

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O07&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: ΣΥΝΕΧΙΖΕΙ ΑΗΤΤΗΤΟΣ ΤΗΝ ΞΕΦΡΕΝΗ ΠΟΡΕΙΑ ΤΟΥ ΠΡΟΣ ΤΟ ΜΟΝΑΧΟ
</H5><H2>Σπάει όλα τα ρεκόρ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

<H3>* Η ομάδα του Λευτέρη Σούμποτιτς εξασφάλισε το απόλυτο αβαντάζ έδρας μέχρι το
Φάιναλ Φορ
</H3>
Ο Μενεγκίν προσπαθεί να ανακόψει τον Μποντίρογκα στο χθεσινό νικηφόρο ματς με
τη Βαρέζε

ΜΕ ΤΟ ΓΚΑΖΙ στο τέρμα ο Παναθηναϊκός συνέχισε την ξέφρενη πορεία για το
Μόναχο, νικώντας χθες διά περιπάτου την πρωτοπόρο του ιταλικού πρωταθλήματος
Βαρέζε (82-71). 
Η ομάδα του Λευτέρη Σούμποτιτς συμπλήρωσε έτσι μια... ντουζίνα νίκες,
σημειώνοντας νέο ρεκόρ στην Ευρωλίγκα (12-0).

Το εντυπωσιακό είναι οι «πράσινοι» πλέον θα αγωνίζονται στην Ευρώπη μόνο για
τα ρεκόρ τους. 
ΝΙΚΗΣΕ ΚΑΙ ΤΑ ΠΡΟΒΛΗΜΑΤΑ

Από χθες εξασφάλισαν το απόλυτο αβαντάζ έδρας ως το Φάιναλ Φορ του Μονάχου
(20-22/4) και τα παιχνίδια που απομένουν ως τις 2/3, ημερομηνία έναρξης των
πλέι-οφ (φάση των «16»), είναι άνευ βαθμολογικής σημασίας.

Χθες ο Παναθηναϊκός νίκησε τους Ιταλούς αλλά και τα προβλήματά του. 
Ο Μπερκ και ο Μάγλος έμειναν με τα πολιτικά, ενώ ο Οικονόμου φόρεσε φόρμα
προκειμένου να συμπληρώσει την δεκάδα. 
ΜΕ ΦΩΤΣΗ

Ο Σούμποτιτς, απέναντι στο «ημίψηλο» σχήμα της Βαρέζε, χρησιμοποίησε τον
Αντώνη Φώτση στη θέση του πάουερ φόργουορντ, τον οποίο ετοίμαζε στις
τελευταίες προπονήσεις.

Ο νεαρός δεν ήταν κακός, αλλά αγχωμένος από την προώθησή του στην αρχική
πεντάδα δεν έπαιξε όπως τις προηγούμενες φορές. 
Ο Σούμποτιτς του δίνει τις ευκαιρίες που χρειάζεται, δείχνει εμπράκτως ό,τι
μπορεί στο ταλέντο, άρα πλέον εξαρτάται από τη δουλειά του και την
αγωνιστικότητά του αν θα κερδίζει χρόνο συμμετοχής.

Το χθεσινό ματς κρίθηκε στο ξέσπασμα του πρωταθλητή στο τελευταίο δίλεπτο του
α' μέρους. 
Απέναντι στο «ροκ» παιχνίδι της Βαρέζε (τέσσερις περιφερειακοί), ο Σούμποτιτς
έβαλε τους Μπουντούρη, Παταβούκα και Κοχ στην «πράσινη» περιφέρεια και τον
Μποντίρογκα δίπλα στον Ράτζα κάτω από τα καλάθια. 
Ο Κοχ «μπλόκαρε» τον ταχύτατο Ποτσέκο και η Βαρέζε αποσυντονίστηκε. 
ΤΡΙΠΟΝΤΑ ΚΟΧ

Ο Γερμανός με δύο τρίποντα, πρωταγωνίστησε στο ξέσπασμα του ΠΑΟ που είχε
αποτελέσματα σερί 12-0, που έστειλε τις ομάδες στα αποδυτήρια με σκορ 44-30
(από 32-30 στο 18'). 
Το ξέσπασμα δεν... σταμάτησε ούτε από την ανάπαυλα. Το 12-0 σερί αυξήθηκε σε
18-0 και το 50-30 στο 22' έδωσε ουσιαστικό τέλος στον αγώνα. 
Ο Σούμποτιτς άρχισε αλλαγές (παικτών και σχημάτων, όπως η ζώνη που
χρησιμοποίησε), ο κόσμος ασχολούνταν με τα συνθήματα εις βάρος του
Βαρδινογιάννη και οι παίκτες περίμεναν πότε θα ολοκληρωθεί το 40λεπτο.


<REF><SOURCE>ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16340O091</ED>
<ID>
ID:16555

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O09&aa=1</URL></REF>


Article

<CATEGORY>vin10</CATEGORY>

 <H5>ΚΟΧ: Έφυγε ο Τζόρνταν, γυρίζω εγώ
</H5><H2>Μεθυσμένος από τον θρίαμβο
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΔΙΑΘΕΣΗ για χιούμορ είχε ο Μίκαελ Κοχ, αφού η επιστροφή του μετά τον
τραυματισμό του ήταν επιτυχής.

Και μετά το «Ι am gone» του Μάικλ Τζόρνταν ο... Μάικλ Κοχ τόνισε χαριτολογώντας:

«Ι am back». Και ο Γερμανός, που χειροκροτήθηκε έντονα από τους φίλους του
Παναθηναϊκού, συνέχισε για να μην... παρεξηγηθεί:

«Κάνω χιούμορ. Ο Μάικλ Τζόρνταν αποχώρησε, ίσως να είναι η σειρά του», είπε ο
Κοχ, που «έκλεισε» προχθές τα 34 χρόνια του.

«Είχα γενέθλια, ήπια πολύ, μέθυσα και έμπαιναν όλα», συνέχισε ο «τρομερός»
Γερμανός, που δεν έλεγε να σταματήσει τα αστεία.

Ο Αντώνης Φώτσης, που αγωνίστηκε για πρώτη φορά στην πεντάδα του Παναθηναϊκού, υποστήριξε:

«Είναι θέμα προπονητή. Εγώ είμαι πάντα έτοιμος».

Ο Λευτέρης Σούμποτιτς έμεινε ικανοποιημένος από την απόδοση των παικτών του
και από την πρώτη θέση στον όμιλο:

«Είμαστε πρώτοι και μαθηματικά. Η Βαρέζε έχει μεγάλη ιστορία και δεν μπορείς
να την υποτιμήσεις. Το κέρδος για μας είναι η επιστροφή του Κοχ, που έδειξε
ότι ξεπέρασε τον τραυματισμό του, και ο Φώτσης, που έπαιξε για 19 λεπτά στην
Ευρώπη. Ελπίζω στο ματς με τον Ηρακλή να επιστρέψει ο Οικονόμου».

Ο Κάρλο Ρεκαλκάτι χαρακτήρισε «σκληρή ομάδα» τον Παναθηναϊκό και επισήμανε πως
η Βαρέζε μαθαίνει στην Ευρώπη.

«Ο Παναθηναϊκός είναι ομάδα άλλου βεληνεκούς. Έμπειρη στην Ευρώπη και ξέρει να
επιβάλλει τον ρυθμό της. 
Εμείς θέλαμε να βγούμε στον αιφνιδιασμό, αλλά δεν τα καταφέραμε. Στόχος μας να
νικήσουμε στην έδρα μας τη Μακάμπι και τον Παναθηναϊκό για να τερματίσουμε
τρίτοι ή τέταρτοι στον όμιλο».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16340O092</ED>
<ID>
ID:16607

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O09&aa=2</URL></REF>


Article

<CATEGORY>vin10</CATEGORY>

 <H5>Αποθέωση Χριστοδούλου
</H5><H5></H5><H5>Αποδοκίμασαν Βαρδινογιάννη
</H5><H2>Εμπιστευτικά </H2>
*ΑΠΟΘΕΩΣΗ Φάνη Χριστοδούλου από τους λίγους θεατές που βρίσκονταν στο ΟΑΚΑ,
μία ώρα πριν από την έναρξη του αγώνα. Ο «μπέμπης» έκανε προπόνηση με σουτ και
γνώρισε το θερμό χειροκρότημα από τους «πράσινους» που ήταν στις εξέδρες του γηπέδου.

*Η ΠΡΟΚΡΙΣΗ του Παναθηναϊκού στις «8» του Κυπέλλου Ελλάδας στο ποδόσφαιρο
δεν... συγκίνησε τους φίλους του «Τριφυλλιού» που περιμένοντας μεταγραφές
καταφέρθηκαν και χθες εναντίον του προέδρου της ΠΑΕ Γιώργου Βαρδινογιάννη. Οι
οπαδοί του ΠΑΟ προκάλεσαν την αντίδραση του Παύλου Γιαννακόπουλου, που παρά
τις εκκλήσεις του δεν έπεισε τους «πράσινους». <REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16340O093</ED>
<ID>
ID:16645

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O09&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Ο ΙΒΚΟΒΙΤΣ ΘΑ ΤΟΝ ΧΡΗΣΙΜΟΠΟΙΗΣΕΙ ΑΥΡΙΟ ΜΕ ΤΟ ΜΑΡΟΥΣΙ
</H5><H2>Γυρίζει ο Άριαν
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Ντούσαν Ίβκοβιτς αναμένεται να χρησιμοποιήσει αύριο στο ματς με το Μαρούσι,
τον Άριαν Κόμαζετς.

Ο ΝΤΟΥΣΑΝ Ίβκοβιτς θα χρησιμοποιήσει ­ έστω και για λίγο ­ τον Άριαν Κόμαζετς
στον αυριανό αγώνα του Ολυμπιακού με το Μαρούσι, στο Νέο Φάληρο. 
Ο Σέρβος τεχνικός είχε προβληματιστεί αρκετά για τη στιγμή της επιστροφής του
Κόμαζετς στους αγωνιστικούς χώρους. «Θα ήθελα να είχαμε χρόνο για ένα δύο
φιλικά, ειδικά για να αγωνιστεί ο Κόμαζετς. Ίσως, του δώσουμε λίγο χρόνο
συμμετοχής στο ματς με το Μαρούσι», έλεγε ο Ίβκοβιτς. Να σημειώσουμε ότι ο
Κόμαζετς μετέχει στις προπονήσεις χωρίς προβλήματα.

Ο Σέρβος τεχνικός έκανε (όπως ήταν φυσικό άλλωστε) δριμύτατες παρατηρήσεις
στους παίκτες του για την προχθεσινή εμφάνιση στον αγώνα με τον ΠΑΟΚ. Είναι
χαρακτηριστικό ότι στο παιχνίδι αυτό οι «ερυθρόλευκοι» έπεσαν, για τρίτη φορά
σε ευρωπαϊκό παιχνίδι, κάτω από τους 60 πόντους στην επίθεση.


<REF><SOURCE>ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16340O101</ED>
<ID>
ID:16546

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: Συμφωνία έως τη Δευτέρα
</H5><H2>Περιμένουν επιχειρηματία
</H2>
«ΚΑΤΙ καλό» περιμένουν στον Πανιώνιο, όσον αφορά την ΚΑΕ. Έτσι τουλάχιστον
υποστηρίζουν στη Νέα Σμύρνη, προσθέτοντας ότι πρόκειται για επιχειρηματία ο
οποίος εξετάζει το ενδεχόμενο να αναλάβει την ΚΑΕ και ενδέχεται να επέλθει
συμφωνία έως τη Δευτέρα!

Έως τώρα, όσοι ενδιαφέρθηκαν να αναλάβουν την ΚΑΕ δεν προχώρησαν, μάλιστα
είναι ενδεικτικό ότι η κίνηση σε ό,τι αφορά τις μετοχές ήταν ελάχιστη. Σύμφωνα
με τον πρόεδρο του ερασιτέχνη, Μίλτο Λαζαρίδη, το ποσόν που συγκεντρώθηκε από
την ημέρα που άνοιξε ο λογαριασμός είναι μόλις 500.000! Κάποια χρήματα που
μπήκαν στο ταμείο από την επιχορήγηση βοήθησαν την ομάδα να ταξιδέψει στο
Βελιγράδι για τον προχθεσινό αγώνα με την Ραντίτσκι. Γενικά, στη Νέα Σμύρνη
παρατηρείται έλλειψη ενδιαφέροντος σε ό,τι αφορά την ομάδα. Ο Μίλτος Λαζαρίδης
στάθηκε ιδιαίτερα στα 4.000 εισιτήρια που έχει διαθέσει έως τώρα η ομάδα στα
εντός έδρας παιχνίδια. «Όσα δηλαδή διέθεσε η Ρέτζιο Εμίλια στο μεταξύ μας
παιχνίδι για το Κόρατς», σχολίασε.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16340O102</ED>
<ID>
ID:16599

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>«Με ενοχλεί η αστάθεια»
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
«ΕΛΕΓΞΑΜΕ τον ρυθμό από το πρώτο μέχρι το τελευταίο λεπτό». Έτσι εξήγησε ο
Γιώργος Μασλαρινός, μεγάλος πρωταγωνιστής του ΠΑΟΚ, τη νίκη του «δικεφάλου»
επί του Ολυμπιακού. «Αυτό που ζητάμε τώρα είναι να σταθεροποιήσουμε την
απόδοσή μας. Είναι κάτι που με ενοχλεί και μένα αυτή η αστάθεια, αλλά δεν
μπορώ να την εξηγήσω», συνέχισε ο πρώτος σκόρερ του ΠΑΟΚ. Μία λογική εξήγηση
δίνει ο Γιάννης Γιαννούλης. «Η ομάδα προσπαθεί να βρει μία νέα ταυτότητα», τόνισε.

Επόμενος ευρωπαϊκός στόχος του ΠΑΟΚ είναι η νίκη επί της ΤΣΣΚΑ, την οποία
αντιμετωπίζει στο Αλεξάνδρειο. Η ρωσική ομάδα είναι η άμεση διεκδικήτρια της
τέταρτης θέσης στον όμιλο και ο ΠΑΟΚ θα επιδιώξει εκτός από τη νίκη και τη
διαφορά, που θα φανεί πολύ χρήσιμη στην περίπτωση ισοβαθμίας.Στο μεταξύ
συνεχίσθηκαν χθες τα ευχάριστα μηνύματα από το ΑΣΕΑΔ προς τον ΠΑΟΚ. Η ποινή
των τριών αγωνιστικών εξαιτίας όσων συνέβησαν κατά τη διάρκεια του ντέρμπι με
τον Ολυμπιακό, έπεσε στις δύο και κατά συνέπεια ο αγώνας του Παναθηναϊκού θα
γίνει παρουσία φιλάθλων.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16340O103</ED>
<ID>
ID:16638

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O10&aa=3</URL></REF>


Article

<CATEGORY>vin10</CATEGORY>

 <H5>Ανακοινώνει προπονητή
</H5><H5></H5><H5>Αγωνία στα Πατήσια
</H5><H5></H5><H5>Με Μιχαήλοφ
</H5><H5></H5><H5>«Θα παλέψουμε»
</H5><H5>Συμφώνησε
</H5><H2>Εμπιστευτικά </H2>
* ΣΗΜΕΡΑ ­ εκτός απροόπτου ­ θα ανακοινώσει η ΑΕΚ τον νέο προπονητή της
ομάδας. Ο πρόεδρος της ΚΑΕ Γιάννης Φιλίππου, που επέστρεψε χθες το βράδυ από
την Ισπανία, είχε συζήτηση με τον αντιπρόεδρο της ομάδας Γιάννη Γρανίτσα και
σήμερα αναμένεται να δώσει το χρίσμα. Ο Κώστας Πολίτης θεωρείται το φαβορί για
την ανάληψη της θέσης στην τεχνική ηγεσία, ενώ δεύτερη επιλογή είναι ο Σβι Σερφ.

* ΤΗΝ ΜΠΛΕ κάρτα (letter of clearense) του Τζούλιους Νουόσου περιμένουν με
αγωνία στον Σπόρτιγκ. Το ναυάγιο της μεταγραφής του Μακ Κι, στον οποίο δεν
εκδόθηκε δελτίο, έχει ανησυχήσει τους ιθύνοντες της ομάδας των Πατησίων που
φοβούνται μήπως πάει κάτι στραβά και στην περίπτωση του Νιγηριανού σέντερ. Ο
Νουόσου παίρνει κανονικά μέρος στις προπονήσεις και αν του εκδοθεί δελτίο θα
κάνει ντεμπούτο στο Ηράκλειο.

* Ο ΜΙΧΑΗΛ Μιχαήλοφ θα είναι ο παρτενέρ του Γκάρι Γκραντ στο αυριανό
παιχνίδι του Άρη για το πρωτάθλημα κατά του Παπάγου, καθώς ο Στάνλεϊ Ρόμπερτς
αποδεικνύεται ότι δεν είναι σε καλή φυσική κατάσταση.

Ο Ρώσος ­ «κομμένος» ουσιαστικά από το πρωτάθλημα ­ μπήκε χθες για πρώτη
φορά στην προπόνηση των «κιτρίνων» μετά τον τραυματισμό του, χωρίς να
φορτσάρει. Ταυτόχρονα, ο διάδοχός του στο πρωτάθλημα έκανε ειδικό πρόγραμμα
για να βρεθεί στην επιθυμητή φυσική κατάσταση, στην οποία αναμένεται να φθάσει
σε περίπου δέκα ημέρες.

* Η ΗΤΤΑ του Απόλλωνα από την Ντιζόν δεν προβλημάτισε ιδιαίτερα τον Κώστα
Μίσσα. Ο προπονητής της πατρινής ομάδας εξήγησε γιατί: «Παίξαμε με έναν ξένο
και παρά το γεγονός ότι χάναμε με μεγάλη διαφορά, καταφέραμε να μειώσουμε. Στο
μπάσκετ όλα είναι ανοιχτά ­ θα παλέψουμε στον επαναληπτικό».

* ΤΟ ΝΒΑ άρχισε να... κινείται. Ο Κρις Φορντ συμφώνησε με τους Λος Άντζελες
Κλίπερς και θα αναλάβει την ομάδα στη θέση του Μπιλ Φιτς, ο οποίος απολύθηκε
ύστερα από θητεία τεσσάρων χρόνων.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16340O104</ED>
<ID>
ID:16664

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O10&aa=4</URL></REF>


Article

<CATEGORY>vin10</CATEGORY>

 <H5>ΤΣΑΜΠΙΟΝΣ ΛΙΓΚ: ΟΙ ΓΥΝΑΙΚΕΣ ΝΙΚΗΣΑΝ 3-0 ΤΗΝ ΤΣΕΡΚΑΖΙ
</H5><H5>ΠΑΝΑΘΗΝΑΪΚΟΣ
</H5><H5>Ξανά με Προσαλίκα!
</H5><H2>Σούπερ ΠΑΟ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η φοβερή χθες Νατάλια Ντουάρτε-Ρομάνοβα «χτυπά» στο μπλοκ των Μαρτσινιούκ, Σεργκιένκο

ΚΟΝΤΡΑΣΤ συναισθημάτων χθες στη «Λεωφόρο» με τα κορίτσια του Παναθηναϊκού να
θριαμβεύουν ύστερα από εκπληκτική ­ χωρίς ίχνος υπερβολής ­ εμφάνιση με 3-0
επί της ουκρανικής Τσερκάζι στην πρεμιέρα του Τσάμπιονς Λιγκ και από την άλλη
να απομακρύνεται με πικρία άδικης απόλυσης ο προπονητής της ανδρικής ομάδας
Τάσος Κουμπλής.

Με εντυπωσιακή και απίστευτα σταθερή απόδοση σε σερβίς (10 άσοι!), άμυνα,
επίθεση και θετική υποδοχή απέναντι στο δυνατό σερβίς της ουκρανικής ομάδας το
συγκρότημα του Γιάννη Νικολάκη κατάφερε να υποτάξει έναν αντίπαλο υψηλού επιπέδου.

Τα σετ: 25-21 (20'), 25-22, (21'), 25-18 (19').

Ο Παναθηναϊκός, με Μπάμπουλη αντί Σαπαρέφσκα, στο 1ο σετ ξέφυγε 16-8 και 22-16
και ξεπέρασε τις «κακοτοπιές» (17-13 και 22-19), στο αμφίρροπο 2ο ανέτρεψε το
13-17 και το 20-21 και στο 3ο πήρε διαφορά από την αρχή και ανησύχησε μόνο στο 17-14.

Δεν υπάρχει παίκτρια που να υστέρησε στην πλευρά της νικήτριας αλλά γοήτευσαν
Ντουάρτε, Φεντότοβα (2 άσοι), Μάσσου (2 άσοι), Μπάμπουλη (4 άσοι). Από τη
σπουδαία ουκρανική ομάδα ξεχώρισαν Βορόνινα (αρ. 15), Σουχαρούκ (αρ. 8),
Σεργκιένκο (αρ. 4).

Ο προπονητής Γιάννης Νικολάκης δήλωσε μετά τον αγώνα: «Συγχαρητήρια στα
κορίτσια. Δείξαμε τι ομάδα είμαστε χωρίς το άγχος που μας κόστισε στο ντέρμπι
με τα Βριλήσσια.

ΠΑΝΑΘΗΝΑΪΚΟΣ (Ι. Νικολάκης): Γιαλένιου 4, Ντουάρτε 21, Μπάμπουλη
8, Φεντότοβα 15, Αγγελάκη 6, Μάσσου 10 - Ντούλε.

ΤΣΕΡΚΑΖΙ (Σ. Γκολότοφ): Ζούκοβα 2, Σουχαρούκ 15, Βορόνινα 12,
Μαρτσινιούκ 6, Σεργκιένκο 11, Ιγκνάτουσα - Κορμιλίτσινα (λίμπερο), Πλέσκο 2,
Σβάτσκα, Γκασένκο.


ΚΟΥΜΠΛΗΣ τέλος από χθες στην ομάδα βόλεϊ ανδρών του Παναθηναϊκού και ήδη στο
«τιμόνι» της βρίσκεται ο Στέλιος Προσαλίκας!

Το ΤΑΠ του Παναθηναϊκού βρήκε αφορμή (το επεισόδιο Κουμπλή - Ανδρεόπουλου) να
ρίξει δικές του ευθύνες στον προπονητή σε εποχή αφαίμαξης της ομάδας από
μεγάλα ονόματα και επιπλέον αδικαιολόγητων λαθών σε Ευρώπη και Ελλάδα (δελτία
Ορλένκο, Α. Κοβάτσεφ) αλλά και τραυματισμών ή ασθενειών παικτών που κόστισαν.

Και βέβαια δεν αρκεί η επιστροφή του προπονητή των τίτλων Στέλιου Προσαλίκα
αλλά θα πρέπει να υπάρξει παράλληλα ουσιαστική αλλαγή στη νοοτροπία των
αρμοδίων και να έλθουν κοντά σε παίκτες και προπονητή που μέχρι τώρα δεν ήταν.

Ο απολυθείς (δεν αποδέχθηκε πρόταση παραίτησης) Τάσος Κουμπλής δήλωσε: «Δεν
έχω πρόβλημα με τη διοίκηση του Παναθηναϊκού αλλά με τους κ.κ. Χασάπη και
Βιέρρο που με έστελναν ο ένας στον άλλον όταν ζητούσα κάποια πράγματα για την
ομάδα και τελικά με υπονόμευαν».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16340O111</ED>
<ID>
ID:16547

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O11&aa=1</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ: Νέες ελπίδες για Μπεκατώρου και Τσουλφά
</H5><H2>Αγκαλιά με το χρυσό ο Μπουγιούρης
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΕΛΒΟΥΡΝΗ

Η ΚΑΤΕΡΙΝΑ Μπεκατώρου και η Αιμιλία Τσουλφά στα 470 είχαν την καλύτερη
παρουσία στη χθεσινή ημέρα του παγκοσμίου πρωταθλήματος της Μελβούρνης, ενώ
αγκαλιά με το χρυσό μετάλλιο (αλλά στην κατηγορία των νέων στα ΦΙΝ) βρίσκεται
ο Γιώργος Μπουγιούρης.

Οι δύο Ελληνίδες έχουν 68 βαθμούς ποινής και δεν απέχουν πολύ από τα πληρώματα
που προηγούνται, έτσι στις επόμενες τέσσερις ή πέντε κούρσες ­ οι οποίες είναι
και οι πιο κρίσιμες ­ όλα μπορούν να συμβούν.

Στους άνδρες των 470 ο Αντρέας Κοσματόπουλος και ο Κώστας Τριγκώνης δεν τα
πήγαν τόσο καλά χθες. Αν και ξεκίνησαν δυναμικά και τερμάτισαν 10οι στην πρώτη
κούρσα, στις άλλες δύο (έγιναν τρεις ιστιοδρομίες στα αγόρια) ήρθαν 23οι και
26οι. 
Έτσι, στη γενική κατάταξη είναι 13οι και θεωρητικά δεν έχουν ελπίδες πλέον για
κάποιο μετάλλιο.

Στην κατηγορία των ΦΙΝ, τόσο ο Αιμίλιος Παπαθανασίου όσο και ο Γιώργος
Μπουγιούρης δεν τα πήγαν καλά χθες, όμως ο δεύτερος είναι πάντα πρώτος στην
κατηγορία των νέων στο αγώνισμα (ισχύει η ίδια βαθμολογία). Μάλιστα, έχει και
οκτώ βαθμούς από τον δεύτερο και σήμερα αναμένεται να πάρει το χρυσό μετάλλιο!.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16340O112</ED>
<ID>
ID:16600

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O11&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Τραπεζική ανάσα
</H2>
ΒΑΘΙΑ οικονομική ανάσα για οκτώ πρωταθλητές του στίβου (αλλά και τον ΣΕΓΑΣ που
θα περισώσει αρκετά χρήματα) η χορηγία της Εθνικής Τράπεζας της Ελλάδος που
ανακοινώθηκε επίσημα χθες από τον διοικητή της Θόδωρο Καρατζά.

Ο κ. Καρατζάς, υλοποιώντας τη βούληση που είχε εκφράσει προ μηνός στον
υφυπουργό Αθλητισμού Ανδρέα Φούρα, κάλεσε χθες στο γραφείο του τους Κατερίνα
Θάνου, Νίκη Ξάνθου, Τασία Κελεσίδου, Άγγελο Παυλακάκη, Χάρη Παπαδιά, Κώστα
Γκατσιούδη και τους εφήβους Περικλή Ιακωβάκη και Γιάννη Μπαρλή και τους
ανακοίνωσε προσωπικά την απόφαση της ΕΤΕ.

Το εντυπωσιακό με τη χορηγία της ΕΤΕ είναι ότι «θα συμβάλει στη βελτίωση
της προετοιμασίας των αθλητών εν όψει των Ολυμπιακών Αγώνων 2004 χωρίς να
διεκδικεί απαραίτητα τον τίτλο του χορηγού»!

Ο κ. Φούρας (ο οποίος συνόδευσε τους αθλητές μαζί με τον πρόεδρο του ΣΕΓΑΣ
κ. Σεβαστή και τους προπονητές τους κ.κ. Ευαγγελόπουλο, Τζέκο, Πομάσκι,
Μανολόπουλο και Παπαδημητρίου) τόνισε: «Η άδολη πρωτοβουλία της πρωτοπόρου
όπως πάντα Εθνικής Τράπεζας αξίζει να βρει μιμητές, αφού ο σύγχρονος
πρωταθλητισμός παρά τη γενναία οικονομική αρωγή της πολιτείας απαιτεί
αυξημένους πόρους».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16340O113</ED>
<ID>
ID:16639

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O11&aa=3</URL></REF>


Article

<CATEGORY>vin10</CATEGORY>

 <H5>ΤΡΙΑΘΛΟ
</H5><H2>Βραβεύει τους πρώτους
</H2>
ΤΟΥΣ ΚΟΡΥΦΑΙΟΥΣ αθλητές του τριάθλου στη χρονιά που πέρασε θα βραβεύσει η
Ελληνική Ομοσπονδία Ερασιτεχνικού Τριάθλου με την ευκαιρία της κοπής της πίτας
της αύριο Σάββατο (19.00) στο Παλαιό Δημαρχείο Αμαρουσίου, στην Πλατεία Ηρώων.

Θα τιμηθούν ανάμεσα σε άλλους οι κορυφαίοι των κατηγοριών ανδρών και
γυναικών Βασίλης Κρομμύδας και Μαρία Παραγιού.

Στο μεταξύ, οριστικοποιήθηκαν η διεξαγωγή της Βαλκανιάδας '99 (19 Ιουνίου)
και η Γενική Συνέλευση της ΕΟΕΤ (23 Ιανουαρίου).
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16340O114</ED>
<ID>
ID:16665

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O11&aa=4</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ
</H5><H2>Τόλμησε. Χρειαζόταν
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Ο ΠΑΝΑΘΗΝΑΪΚΟΣ, λοιπόν, είναι η 8η ομάδα που θα μπει σήμερα στην κληρωτίδα της
ΕΠΟ για την προκριματική φάση του Κυπέλλου. Άξια πέρασε η ομάδα του Δανιήλ.

*** Ενός Δανιήλ, ο οποίος αυτή τη φορά τόλμησε να εμπιστευτεί νιάτα.

*** Αν παρακολουθήσατε τον αγώνα του Πύργου, θα διαπιστώσατε ότι τόσο ο
Νικοπολίδης όσο και ο Λυμπερόπουλος, φουνταριστός αυτή τη φορά αντί του απόντα
Βαζέχα, άρεσαν ιδιαίτερα και ήταν οι θεμελιωτές της πρόκρισης.

*** Ο Παναθηναϊκός βρίσκεται σήμερα σε μια φάση που πρέπει να πιστέψει στους
νέους του.

*** Άλλωστε, σε όλο τον ποδοσφαιρικό πλανήτη, «το ποδόσφαιρο το παίζουν οι
νέοι» πλαισιωμένοι από τους έμπειρους παλιούς.

*** Ο Πανηλειακός μπορεί να διέθετε όνειρα και βλέψεις για την επόμενη φάση,
όμως δεν είχε τα φόντα να αντιπαλέσει.

*** Στην ΕΠΟ σήμερα αναμένεται κλήρωση υψηλού ενδιαφέροντος και έχει γούστο το
πρώτο ζευγάρι να αποτελέσουν οι δύο «μεγάλοι» του ελληνικού ποδοσφαίρου.

*** Οι άλλες δύο ομάδες της Α' Εθνικής, δηλαδή ο Ηρακλής και η Ξάνθη,
θεωρούνται συγκροτήματα με δυνατότητες και ισχυρή έδρα.

*** Να δούμε τι θα γίνει. Και αν αυτή τη φορά ο Θανάσης Γιαννακόπουλος (της
επιτροπής Κυπέλλου) θα προσφέρει στους φωτορεπόρτερ το ωραίο του χαμόγελο.

*** Ξέρετε, αυτό που προσπαθεί να κρύψει, όταν λειτουργεί ως παράγων της ΕΠΟ...

*** Μεταξύ μας: Τον προτιμώ από τον Γιώργο Δραμουντάνη...

Η ΕΠΟ αγρίεψε!

*** Σε απολογία κλήθηκε ο βετεράνος διεθνής Στράτος Αποστολάκης, επειδή, λέει,
με δηλώσεις του σε ραδιοφωνικό σταθμό ειρωνεύτηκε τα στελέχη της Ομοσπονδίας.

*** Οι «αθάνατοι» της Συγγρού ενοχλήθηκαν, διότι ο Στράτος, προφανώς χολωμένος
από τις επιλογές Ιορντανέσκου, είπε ότι η ΕΠΟ έχει γεμίσει από διπλοθεσίτες...

*** Ο έτερος διεθνής του Παναθηναϊκού Νίκος Λυμπερόπουλος σχεδόν απαλλάχτηκε
με τη φόρμουλα της έγγραφης επίπληξης για όσα είχε δηλώσει.

*** Τι είχε δηλώσει ο Καλαματιανός;

*** Ότι η ΕΠΟ ισοδυναμεί με καφενείο!

*** Οπότε, δικαίως δεν τιμωρήθηκε σκληρά.

*** Το σκεπτικό; Μα οι «διπλοθεσίτες» προλαβαίνουν να πάνε καφενείο;

*** (Υποθέτω...)

ΦΟΥΛ για επιστροφή στον φυσικό του σύλλογο ο στόπερ από την Γκάνα, Κόφι Αμπονσάι.

*** Έξι μήνες στη «φωτιά» της Ελευσίνας ψήθηκε και είναι έτοιμος για νέες
δυνατές συγκινήσεις με τη φανέλα του Θρύλου.

*** Βέβαια, τον παίκτη θα φέρουν οι επιτελείς στον Ολυμπιακό για ένα πολύ
σοβαρό λόγο: στρατεύεται τέλος του μήνα ο Ανατολάκης. Στο Ναυτικό.

*** Που σημαίνει ότι θα παίρνει άδειες, αλλά δεν θα γυμνάζεται επαρκώς...

*** Η επιστροφή Αμπονσάι αναμένεται να προκύψει αμέσως μετά τον αγώνα Ελευσίνας-Παναθηναϊκού.

*** Καλά τώρα...

*** Θα φάει σίδερα ο 21χρονος!

ΚΑΛΑ τα πήγε στο Βελιγράδι, προχθές βράδυ ο Πανιώνιος.

*** Μετά την ταπεινωτική ήττα στη Νέα Σμύρνη από τον Α.Ο. Παπάγου, η ευρεία
νίκη επί της γιουγκοσλαβικής Ραντνίσκι για το «Κόρατς» ήταν βάλσαμο εξ ουρανού
για τον Καράγκουτη και τα άλλα παιδιά.

*** Παράλληλα, όπως έμαθα, η φιλοξενία των Σέρβων στους Νεοσμυρνιούς ήταν κάτι
παραπάνω από άψογη ­ στο ξενοδοχείο «Χαγιάτ», πέντε αστέρων, τους είχαν
κλείσει δωμάτια.

*** Όμως, τι να το κάνεις...

*** Με το που γύρισε χθες η ομάδα από το εξωτερικό, πάλι στη μιζέρια της έμπλεξε...

*** Σκεφθείτε ότι το κομμένο τηλέφωνο (εδώ και μήνες) στο ΤΑΚ, κομμένο παραμένει.

*** Ουδείς σκέφτηκε να πληρώσει τον λογαριασμό.

*** Μίλτο;
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16340O121</ED>
<ID>
ID:16548

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O12&aa=1</URL></REF>


Article

<CATEGORY>vin10</CATEGORY>

 <H5>ΑΤΛΕΤΙΚΟ
</H5><H2>Ελεύθερος με εγγύηση
</H2>
ΕΛΕΥΘΕΡΟΣ υπό όρους είναι από χθες ο Χεσούς Χιλ. Ο πρόεδρος της Ατλέτικο
Μαδρίτης αφέθηκε ελεύθερος ύστερα από σχετική απόφαση δικαστηρίου της
Μαρμπέγια, καταβάλλοντας όμως χρηματική εγγύηση ύψους 200 εκατ. δραχμών! Ο
Χιλ, ωστόσο, θα συνεχίσει να νοσηλεύεται για τουλάχιστον δύο ακόμη ημέρες,
λόγω υπέρτασης και προβλημάτων που αντιμετωπίζει με την καρδιά του.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16340O122</ED>
<ID>
ID:16601

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O12&aa=2</URL></REF>


Article

<CATEGORY>vin10</CATEGORY>

 <H5>ΦΟΓΚΤΣ
</H5><H2>Πρόταση από το Ιράν
</H2>
ΜΠΟΡΕΙ ο Μπέρτι Φογκτς να εμφανίζεται σε ένα από τα πιο δημοφιλή σίριαλ της
γερμανικής τηλεόρασης, ωστόσο πολλές ομοσπονδίες σε όλο τον κόσμο προσπαθούν
να τον επαναφέρουν στον χώρο του ποδοσφαίρου. Η τελευταία πρόταση που δέχθηκε
ο Φογκτς προέρχεται από το Ιράν. Η ομοσπονδία της ασιατικής αυτής χώρας έχει
υποβάλει δεκάδες προτάσεις στον Φογκτς από το περασμένο καλοκαίρι, αλλά ο
κόουτς κάνει τον... Γερμανό.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16340O123</ED>
<ID>
ID:16640

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O12&aa=3</URL></REF>


Article

<CATEGORY>vin10</CATEGORY>

 <H5>ΚΑΝΟΥ
</H5><H2>Κρίνεται το μέλλον του
</H2>
ΤΟ ΜΕΛΛΟΝ του Κανού στο αγγλικό ποδόσφαιρο κρίνεται σήμερα, καθώς η Άρσεναλ θα
ανακοινώσει αν θα προχωρήσει στην ολοκλήρωση της μεταγραφής του Νιγηριανού
παίκτη ή θα στρέψει αλλού το ενδιαφέρον της. Όλα θα εξαρτηθούν από τα
αποτελέσματα των ιατρικών τεστ που θα υποβληθεί ο Κανού, ο οποίος ως γνωστόν
έχει υποβληθεί σε εγχείρηση ανοιχτής καρδιάς.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16340O124</ED>
<ID>
ID:16666

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O12&aa=4</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Ήρεμα κόουτς... </H2>
Ο ΝΤΟΥΣΑΝ Ίβκοβιτς ­ δικαιολογημένα ­ ξεσπά στον Τάκι Κωνσταντινίδη
(Τάρλατς) κάποια στιγμή του προχθεσινού άτυχου αγώνα στο ΣΕΦ. Ζεβροσένκο,
Μενσά, Ρότζερς και Παπανικολάου «βλέπουν αλλού»! Όπως πληροφορηθήκατε, η νίκη
του ΠΑΟΚ ήταν δίκαιη και άνετη.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16340O125</ED>
<ID>
ID:16679

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O12&aa=5</URL></REF>


Article

<CATEGORY>vin10</CATEGORY>

 <H2>Κανείς δεν μιλάει </H2>
ΜΠΟΡΕΙ να είναι... αόρατο, εν τούτοις το πρόβλημα υπάρχει στο ποδοσφαιρικό
τμήμα της ΑΕΚ, βασανίζει όλους τους παίκτες και τους απασχολεί σε καθημερινή
βάση. Πρόκειται για την έλλειψη πριμ από τον αγώνα με τη Φερεντσβάρος και
μετά! Η πρόταση Μελισσανίδη («Θα πάρετε πριμ στο τέλος, αν κατακτήσετε πρώτη ή
δεύτερη θέση») φάνηκε ­ όταν διατυπώθηκε ­ ενδιαφέρουσα, όμως στην πορεία
κρίθηκε ανεδαφική. Έτσι, οι ΑΕΚτζήδες ζουν μόνο με τον μισθό τους, βρίσκονται
συχνά στις τράπεζες (για αναλήψεις από τα «υπάρχοντα») και κανείς δεν μιλάει.
Χωρίς υπερβολή, οι περισσότεροι παίκτες «τρέμουν» τον Μελισσανίδη, ενώ ο μόνος
που κάπως διαμαρτύρεται είναι ο Ντέμης Νικολαΐδης. Λεπτομέρεια: με καθημερινή
γκρίνια οικονομικού περιεχομένου, δεν θέλει πολύ να καταρρεύσει η
πολυδιαφημισμένη «σιδερένια πειθαρχία Μπλαχίν». Είναι θέμα.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16340O126</ED>
<ID>
ID:16684

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O12&aa=6</URL></REF>


Article

<CATEGORY>vin10</CATEGORY>

 <H5>Θεσμοθετούνται διεθνή ΕΛΟ γρήγορου σκακιού
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΚΥΚΛΟΦΟΡΗΣΑΝ ­ με καθυστέρηση ­ τα ΕΛΟ της διεθνούς ομοσπονδίας για το τρέχον
εξάμηνο. Είναι η πρώτη φορά που τα διεθνή ΕΛΟ υπολογίζονται με ακρίβεια
μονάδας και όχι ανά 5 μονάδες όπως γινόταν ως τώρα. Επίσης ανακοινώθηκε η
θεσμοθέτηση διεθνών ΕΛΟ και για τους αγώνες ράπιντ από 1/1/99. Ως αγώνες
ράπιντ θεωρούνται αγώνες με χρόνο σκέψης από 15' μέχρι 59' ανά παίκτη σε κάθε
παρτίδα. Επίσης με χρόνο σκέψης 10' και με επιπρόσθετο χρόνο 10'' ανά κίνηση.

Σοβαρή ανανέωση στην κορυφή των διεθνών ΕΛΟ παρατηρείται αυτή τη φορά. Δύο
πρόσωπα της νέας γενιάς μπαίνουν στην πρώτη 10άδα, ενώ διατηρείται σε αυτήν
και ο Σβίντλερ που είχε μπει στο προηγούμενο εξάμηνο. Επίσης ο Σίροβ φαίνεται
να σταθεροποιείται στην πρώτη πεντάδα. Το πιο εντυπωσιακό άλμα έκανε ο Ρώσος
Μορόζεβιτς που κέρδισε 98 μονάδες και με ΕΛΟ 2.723 βρίσκεται πλέον στην 5η
θέση της σχετικής λίστας. Μεγάλο ήταν και το άλμα του νεαρού (19 ετών) Ούγγρου
Πίτερ Λέκο που κέρδισε 46 μονάδες φτάνοντας στις 2.711 και στην 7η θέση.
Σταθερά πρώτος ο Γκάρι Κασπάροβ με το «εξωπραγματικό» 2.812, ακολουθεί ο Ανάντ
με 2.783 και ο Κράμνικ, αρκετά πιο πίσω, με 2.740. Στην τέταρτη θέση ο Σίροβ
με 2.726, στην έκτη ο Ιβαντσούκ με 2.714, στην 8η και στην 9η οι Κάρποβ,
Άνταμς αντίστοιχα με 2.710 και στη 10η ο Σβίντλερ με 2.703. Η Τζούντιθ Πόλγκαρ
παραμένει πάντοτε με χαώδη διαφορά η πρώτη γυναίκα στον κόσμο ενώ κατέχει και
τη 16η θέση της γενικής λίστας με 2.677. Ο 15χρονος Ουκρανός Πονομαριόφ
βρίσκεται στην 65η θέση με 2.609. Μεγάλη η άνοδος και του γνωστού από τις
εμφανίσεις του στην Ελλάδα Ρώσου Σίποβ που βρίσκεται πλέον στην 23η θέση με
ΕΛΟ 2.662.

Από τους σκακιστές τούς εγγεγραμμένους στην ελληνική ομοσπονδία το καλύτερο
ΕΛΟ έχει ο Παπαϊωάννου (2.542). Ακολουθούν: Γρίβας 2.528, Μπανίκας 2.518, Ι.
Νικολαΐδης 2.510, Μιλαντίνοβιτς 2.501, Βουλδής 2.482, Τζερμιαδιανός 2.454,
Άγκνος 2.450, Μουτούσης 2.445, Σκέμπρης 2.445, Γαβριλάκης 2.415, Χαλκιάς
2.414, Καλέσης 2.409, Κουρκουνάκης 2.407. Πρώτη Ελληνίδα ξανά η Άννα-Μαρία
Μπότσαρη με 2.333 ενώ το 2.300 πλησίασε η Μακροπούλου. Μέρος του καταλόγου των
εχόντων διεθνές ΕΛΟ Ελλήνων παικτών θα δημοσιεύσουμε σε επόμενο φύλλο. Ο
Βασίλης Κοτρωνιάς που ανήκει στη δύναμη της κυπριακής ομοσπονδίας έχει 2.561.

Αξίζει να σημειώσουμε ότι αρκετοί σκακιστές θεωρούν ότι υπάρχουν λάθη. Ο
Τοπάλοβ λέει ότι το Τίλμπουργκ υπολογίστηκε δύο φορές ενώ το ίδιο φαίνεται να
έχει συμβεί και σε άλλα τουρνουά.

ΝΕΟ ΤΟΥΡΝΟΥΑ

Τουρνουά διοργανώνει ο σύλλογος των Αμπελοκήπων στο εντευκτήριό του,
Μακρυνίτσας 12-14. Οι αγώνες θα ξεκινήσουν το Σάββατο 16 Ιανουαρίου και θα
ολοκληρωθούν στις 6 Φεβρουαρίου. Το σύστημα είναι ελβετικό 7 γύρων και οι
αγώνες θα γίνονται Τετάρτη και Σάββατο. Το παράβολο συμμετοχής είναι 6.000
δρχ. (έφηβοι και μέλη του συλλόγου 3.000). Δηλώσεις συμμετοχής στους Γιάννη
Σταματόπουλο (τηλ. 6774.415), Βασίλη Βλαχόπουλο (6724.858), Στέφανο Τζιρίτη
(6456.378) καθώς και στον αυτόματο τηλεφωνητή του ομίλου (6433.584).

* Τελική βαθμολογία στο Ρέτζιο Εμίλια: 1) Σολοζένκιν (Ρωσ.) 7 βαθμοί (σε 9
αγώνες), 2-3) Κομάροβ (Ουκρ.), Λπουτιάν (Αρμ.) 6,5, 4) Αλντροβάντι (Ιταλ.) 5,
5) Εφίμοβ (Ιταλ.) 4,5, 6) Βετζόζι (Ιταλ.) 4, 7-9) Μπόργκο (Ιταλ.), Τομέσκου
(Ρουμ.), Ντρέι (Ιταλ.) 3, 10) Αντσέσι (Ιταλ.) 2,5 βαθμοί. Το τουρνουά ήταν
κατηγορίας 8 (μέσος όρος ΕΛΟ 2.435).
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16340O991</ED>
<ID>
ID:16556

</ID><URL>http://ta-nea.dolnet.gr/neaweb/neafile.print_unique?e=A&f=16340&m=O99&aa=1</URL></REF>


Article

<CATEGORY>vin09</CATEGORY>

 <H5>ΚΡΑΤΙΚΟ ΚΑΙ ΜΑΚΕΔΟΝΙΚΟ ΜΟΥΣΕΙΟ ΜΑΖΙ ΣΤΗ ΘΕΣΣΑΛΟΝΙΚΗ
</H5><H2>Σύγχρονη τέχνη επί δύο
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

Μακεδονικό Μουσείο Σύγχρονης Τέχνης: Το κτίριο-προσφορά της ΔΕΘ φιλοξενεί τις
εκθέσεις του

Δύο μουσεία, με το ίδιο αντικείμενο, στην ίδια πόλη. Δύο μουσεία σύγχρονης
τέχνης, δύο μεγάλες συλλογές, δύο διοικητικά συμβούλια, τρία κτίρια. Αυτά λένε
τα «χαρτιά». Στα όμματα των φιλοτέχνων της Θεσσαλονίκης, όμως, υπάρχει ένα
μουσείο, μία μεγάλη συλλογή που αποτελεί τον πυρήνα του δευτέρου, ένα κτίριο
για το πρώτο μουσείο, ένα άλλο δανεικό κι ένα τρίτο που όταν, και αν,
ανεγερθεί θα αποτελέσει τη μόνιμη στέγη του δευτέρου.

Η Θεσσαλονίκη διαθέτει δύο μουσεία σύγχρονης τέχνης. Το Μακεδονικό Μουσείο
Σύγχρονης Τέχνης - ΜΜΣΤ και το νεοϊδρυθέν ­ «κληρονομιά» του Πολιτιστικού '97,
Κρατικό Μουσείο Σύγχρονης Τέχνης - ΚΜΣΤ.

Το πρώτο έχει 20ετή ιστορία, έχει συλλογές, έχει κτίριο όπου στεγάζεται, έχει
παρουσία στα εικαστικά πράγματα της πόλης.

Το δεύτερο ιδρύθηκε με το πολυνομοσχέδιο 2557/97, έχει υλικό προς έκθεση (τη
Συλλογή Κωστάκη), έχει προσωρινή στέγη πτέρυγα της Μονής Λαζαριστών που
«επιστρατεύτηκε» και θα έχει μόνιμη στέγη στο πρώην βιομηχανικό συγκρότημα της ΥΦΑΝΕΤ.

Το συγκρότημα παραχωρήθηκε με 20ετές χρησιδάνειο από την Εθνική Τράπεζα
(περιήλθε στην ιδιοκτησία της το 1960 και έκτοτε παρέμενε αναξιοποίητο) στον
ΟΠΠΕΘ για τη στέγαση του Μουσείου (αφού προηγηθεί η ανάπλαση του χώρου με
αρχικό προϋπολογισμό 2,2 δισ.). Η έναρξη του έργου ανάπλασης ορίστηκε για τον
Νοέμβριο του 1996 και η περάτωσή του για τον Δεκέμβριο του 1997. Νομικά και
πολεοδομικά κωλύματα (εκκρεμεί η έκδοση αδείας από την Πολεοδομία, καθώς
«κολλάει» στο γενικό πολεοδομικό σχέδιο αλλά και σε τοπικές πολεοδομικές
ρυθμίσεις) εξακολουθούν να αναβάλλουν την έναρξη των εργασιών.

«Είναι μια θλιβερή και μακρά ιστορία», λέει με νόημα στα «ΝΕΑ» ο επικεφαλής
του τεχνικού γραφείου που ανέλαβε και ολοκλήρωσε τη μελέτη συντήρησης
κατασκευής του κτιρίου, καθηγητής κ. Π. Τζώνος. «Το έργο εκκρεμεί προς
δημοπράτηση εδώ και τέσσερα χρόνια. Ελπίζω κάποτε να επιτευχθεί...».

Μονή Λαζαριστών: Οι στενοί διάδρομοι και οι μικροί χώροι-κελιά δεν
ενδείκνυνται για εκθέσεις

Το ερώτημα ­ ανεξάρτητα από την «τραγωδία» των τεχνικών έργων που ανέλαβε το
«κράτος» του ΟΠΠΕΘ ­ προκύπτει αβίαστα. Γιατί η πλειονότητα των νέων «θεσμών»
που ορίζει το πολυνομοσχέδιο 2557 (μουσείο ντιζάιν, φωτογραφίας κ.ά.) έθεσαν
ουσιαστικά υπό την «κρατική ομπρέλα» ήδη υπάρχουσες ιδιωτικές πρωτοβουλίες και
ειδικά για το Μουσείο Σύγχρονης Τέχνης επελέγη η ίδρυση ανεξάρτητου κρατικού
μουσείου και η συλλειτουργία (με το ίδιο ουσιαστικά αντικείμενο) του ήδη
υπάρχοντος και μάλιστα πρωτοπόρου στην Ελλάδα Μακεδονικού Μουσείου και όχι η
μετονομασία του (τυπική και ουσιαστική) σε Κρατικό Μουσείο Σύγχρονης Τέχνης;

Το αναπάντητο «ερώτημα» δημιούργησε ­ όπως ήταν φυσικό ­ πικρίες, διαφωνίες
και δυσαρέσκειες στους δημιουργούς του πρωτοπόρου και πενιχρά μέχρι σήμερα
ενισχυόμενου από την Πολιτεία Μακεδονικού Μουσείου.

«Εμείς υπάρχουμε εδώ και 20 χρόνια. Η προσπάθειά μας ­ αλλά και το αποτέλεσμά
της ­ έχει ήδη καταγραφεί και θα συνεχίσουμε να υπάρχουμε. Η ίδρυση και
λειτουργία ενός ακόμη μουσείου, με το ίδιο ή παρόμοιο αντικείμενο, δεν
δημιουργεί προβλήματα. Η Βαρκελώνη έχει πέντε μουσεία. Της Θεσσαλονίκης, με
την προοπτική μάλιστα της πρωτεύουσας της Βαλκανικής και στον πολιτιστικό
τομέα, της αξίζουν ­ γιατί όχι; ­ δεκαπέντε», λέει στα «ΝΕΑ» η αντιπρόεδρος
του Δ.Σ. του Μακεδονικού Μουσείου Σύγχρονης Τέχνης κ. Κατερίνα Καμάρα.

Στο μεταξύ το Μακεδονικό Μουσείο Σύγχρονης Τέχνης συνεχίζει αδιάλειπτα τις
δραστηριότητές του και γιορτάζει τον επόμενο μήνα την 20ετή δραστηριότητά του
με την έκθεση της συλλογής ­ δωρεάς Ιόλα.

«Από την ίδρυσή του μέχρι σήμερα», έγραφε λίγους μόνο μήνες πριν από τον
θάνατό του ο αείμνηστος καθηγητής Μανόλης Ανδρόνικος, για το Μακεδονικό
Μουσείο Σύγχρονης Τέχνης, «το ΜΜΣΤ προσφέρει στην πόλη χωρίς καμία ουσιαστική
βοήθεια της Πολιτείας που έχει υποχρέωση να φροντίζει όχι μόνο τις υλικές
ανάγκες των πολιτών αλλά και για την παιδεία τους».

Το συγκρότημα της ΥΦΑΝΕΤ. Η απόφαση για τη συντήρησή του «κολλάει» επί
τέσσερα χρόνια

«Η μόνιμη συλλογή του Μουσείου ανήκει προ πολλού στο εικαστικό απόθεμα όχι
μόνο της πόλης αλλά και ολόκληρης της χώρας. Το ΜΜΣΤ είναι μια από τις πιο
γοητευτικές και αποτελεσματικές πρωτοβουλίες της κοινωνίας των πολιτών της
Θεσσαλονίκης και χάρη στις συλλογές, τις εκθέσεις, τα εκπαιδευτικά του
προγράμματα η Θεσσαλονίκη εισέρχεται με ιδιαίτερες αξιώσεις στο νέο τοπίο των
εικαστικών πραγμάτων που διαμορφώθηκαν με αφετηρία τον Νόμο 2557/97, με τον
οποίο ιδρύθηκαν και τα δύο δημόσια μουσεία σύγχρονης τέχνης, το Εθνικό στην
Αθήνα και το Κρατικό στη Θεσσαλονίκη», αναφέρει ο υπουργός Πολιτισμού στο
κείμενό του στον υπό έκδοση κατάλογο για τα 20χρονα του ΜΜΣΤ. 
Ο πρόεδρος του ΚΜΣΤ, καθηγητής κ. Δημήτρης Φατούρος, υπογραμμίζει την
αναγκαιότητα της συνεργασίας των δύο Μουσείων, ευελπιστεί στην έναρξη των
εργασιών συντήρησης της ΥΦΑΝΕΤ και προαναγγέλλει για τον ερχόμενο Μάρτιο την
πρώτη έκθεση στο κοινό (στη Μονή Λαζαριστών) μέρους της Συλλογής Κωστάκη.

Τα δύο Μουσεία καλούνται να συνυπάρξουν. Προκειμένου λοιπόν «να ρυθμιστούν τα
σχετικά με τη συνεργασία των δύο μουσείων και τους ειδικότερους καλλιτεχνικούς
και μουσειολογικούς προσανατολισμούς τους», υπογράφηκε τον περασμένο Οκτώβριο
μεταξύ του προέδρου του ΚΜΣΤ, καθηγητού κ. Δημήτρη Φατούρου, της προέδρου του
ΜΜΣΤ, καθηγήτριας κ. Ξανθίππης Χόιπελ και του υπουργού Πολιτισμού κ.
Βενιζέλου, προγραμματική σύμβαση, σύμφωνα με την οποία «το κάθε μουσείο έχει
έναν ιδιαίτερο χαρακτήρα που σχετίζεται με τη συλλογή-πυρήνα των συλλογών του
που κατέχει (της Συλλογής Κωστάκη για το ΚΜΣΤ και της Συλλογής Ιόλα για το
ΜΜΣΤ)». <REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16340P011</ED>
<ID>
ID:16557

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P01&aa=1</URL></REF>


Article

<CATEGORY>vin09</CATEGORY>

 <H2>Σινεμά </H2>
Ο Ρόμπιν Ουίλιαμς ερωτεύεται έως τον παράδεισο!

σελ. 4-5
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16340P012</ED>
<ID>
ID:16608

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P01&aa=2</URL></REF>


Article

<CATEGORY>vin09</CATEGORY>

 <H2>Τηλεκριτική </H2>
Τηλεοπτικές... συντομογραφίες από την Μαρία Παπαδοπούλου

σελ. 7
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16340P013</ED>
<ID>
ID:16646

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P01&aa=3</URL></REF>


Article

<CATEGORY>vin09</CATEGORY>

 <H5>«ΒΟΜΒΙΣΤΗΣ» ΣΤΗΝ ΚΑΒΑΛΑ, «ΔΕΙΠΝΟ ΗΛΙΘΙΩΝ» ΣΤΟ «ΑΝΑΛΥΤΗ»
</H5><H5>«ΖΩΝΤΑΝΑ»
</H5><H2>Έρχονται οι Μακρυκωσταίοι!
</H2>
Ο Πέτρος Φιλιππίδης και ο Γιώργος Γαλίτης στους «Μακρυκωσταίους και
Κοντογιώργηδες» του Εθνικού Θεάτρου

«Μακρυκωσταίοι και Κοντογιώργηδες» των Σακελλάριου και Γιαννακόπουλου, ύστερα
από 44 χρόνια ξανά, από απόψε, στο Εθνικό Θέατρο (Αγίου Κωνσταντίνου 22-24,
τηλ. 5220.585), σε σκηνοθεσία Κώστα Τσιάνου, σκηνικά και κοστούμια Ρένας
Γεωργιάδου, μουσική επιμέλεια Ιάκωβου Δρόσου και φωτισμούς Σπύρου Κάρδαρη.
Παίζουν Πέτρος Φιλιππίδης, Γιώργος Γαλίτης, Γιώργος Λέφας, Αθηνόδωρος
Προύσαλης, Θόδωρος Κατσαφάδος, Αγγελική Γκιργκινούδη, Δημήτρης Ζακυνθινός,
Μαρία Κωνσταντάρου, Τρύφων Παπουτσής, Ρέα Φορτούνα, Λουκία Στεργίου, Λουκάς
Ζήκος κ.ά..

*** Η κωμωδία του Φράνσις Βέμπερ «Δείπνο ηλιθίων» ανεβαίνει απόψε στο θέατρο
«Αναλυτή» (Αντωνιάδου 4, τηλ. 8239.739), σε μετάφραση και σκηνοθεσία Κώστα
Σπυρόπουλου, σκηνικά Νίκου Κασαπάκη, κοστούμια Θανάση Μυλωνά και Αθηνάς
Παρνασσά και μουσική επιμέλεια Τόλη Σταματίκου. Παίζουν Κώστας Σπυρόπουλος,
Αντώνης Ζαχαράτος, Μάριος Αθανασίου, Φανή Γέμτου, Ιάκωβος Μυλωνάς, Θεώνη
Σκαλέρη και Χρήστος Συριώτης.

«Μανωλάκης ο Βομβιστής» στην Καβάλα. Με Ισαβέλλα Βλασιάδου, Φίλιππο Σοφιανό,
Ρίκα Βαγιάννη, Δημήτρη Καλλιβωκά

*** «Μανωλάκης ο Βομβιστής» του Αλέκου Σακελλάριου από σήμερα, στο Δημοτικό
Περιφερειακό Θέατρο Καβάλας, Θ. Πουλίδου 14, στην Καβάλα, τηλ. (051) 220876. Η
σκηνοθεσία είναι του Πέρη Μιχαηλίδη, τα σκηνικά του Μιχάλη Αργυρού, τα
κοστούμια της Μπιάνκα Νικολαρέιζι, η μουσική του Πλάτωνα Ανδριτσάκη και οι
φωτισμοί του Ηλία Κωνσταντακόπουλου. Παίζουν Ρίκα Βαγιάννη, Δημήτρης
Καλλιβωκάς, Εύη Σαουλίδου, Ισαβέλλα Βλασιάδου, Παναγιώτης Ραπτάκης, Βασίλης
Σιάφης και Φίλιππος Σοφιανός.

*** Bad Actors, στο θέατρο «AMORE» (Πριγκιποννήσων 10, τηλ. 6442.869), με
πειραματική δουλειά τους πάνω σε σαιξπηρικά κείμενα. Πρόκειται για συμπαραγωγή
του Θεάτρου του Νότου και του Θεάτρου Μαχαγκόνι. Παίζουν Ναταλία Δραγούμη,
Oliver Dresser, Adrian Frieling, Carsten Hentrich, Albrecht Hirche, Γιώργος
Κακανάκης, Ακύλλας Καραζήσης, Άννα Μάσχα, Carsten Schneider και Felix von Hugo.

ΣΥΝΑΥΛΙΑ

Ρ. Στράους ερμηνεύει το βράδυ στις 8.30, στο «Παλλάς» (Βουκουρεστίου 1, τηλ.
3224.434) η Κρατική Ορχήστρα Αθηνών, υπό τη διεύθυνση του Βύρωνα Φιδετζή.
Κόρνο: Αντώνης Λαγός.

ΕΚΘΕΣΕΙΣ

Έκθεση ζωγραφικής της Μαρίας Κελαϊδή, της Μαρίας Κουναλάκη, του Μιχάλη Μαδένη,
της Κατερίνας Μαυραγάνη και της Μαρίας Παπαγεωργίου εγκαινιάζεται το βράδυ
στις 8, στην Ένωση Πτυχιούχων Ανωτάτης Σχολής Καλών Τεχνών (Θόλου και Πανός
19α, στην Πλάκα, τηλ. 3215.654).

*** Εγκαίνια έκθεσης του Thomas Schutte το βράδυ στις 8, στον νέο χώρο της
γκαλερί «Bernier-Ηλιάδη» (Επταχάλκου 11, στο Θησείο, τηλ. 3413.935).

*** Έκθεση του φωτογράφου του «MAGNUM» Νίκου Οικονομόπουλου εγκαινιάζεται
σήμερα, στο Ζάππειο, με πρωτοβουλία της ΔΕΗ.

ΔΙΑΛΕΞΗ

«Το Ιλίου Μέλαθρον: Το κλασικό έργο του Τσίλερ και η οφειλή μας στους
συντελεστές» είναι το θέμα της διάλεξης που δίνει ο καθηγητής της Αρχαιολογίας
και μελετητής του Ιλίου Μελάθρου κ. Γεώργιος Κορρές στο Μουσείο της Πόλεως των
Αθηνών (Πλ. Κλαυθμώνος). Ο κ. Κορρές θα αναπτύξει και θα δείξει, με προβολή
διαφανειών, το χρονικό της ανέγερσης, τη σημασία του κτιρίου που αποτέλεσε
σταθμό στην αρχιτεκτονική του Ε. Τσίλερ, θα το περιγράψει και θα αναφερθεί
στην ιστορία των παραχωρήσεών του. Ώρα 7.30 μ.μ.


Θανάσης Γκαϊφύλλιας

Θανάσης Γκαϊφύλλιας, με ελληνικά και τουρκικά τραγούδια, απόψε, στο «8 Δυτικά»
(Λεωφ. Αθηνών 387, στο Αιγάλεω, τηλ. 5985.775). Μαζί του οι Χαλήλ Μουσταφά,
Λία Τζιαμπάτζη, Μεχμέτ Μουστάφα, Νίκος Βερβερίδης και Ισμαήλ Αχμέτ.

*** Συναυλία της Λαϊκής Ορχήστρας «Μίκης Θεοδωράκης» απόψε, στην «Αθηνά»
(Λεωφ. Ποσειδώνος 3, στο Μοσχάτο, τηλ. 4813.605).

*** «Καληνύχτα κύριε... Τάκι» απόψε και αύριο, στο «Ρεσιτάλ» (Ερεσού 64 και
Θεμιστοκλέους, στα Εξάρχεια, τηλ. 3805.556), σε σενάριο, σκηνοθεσία και
χορογραφίες Felix. Παίζουν Πέννυ Σταθάκη, Μαρία Αθανασοπούλου, Νίκη Φραγκούλη
και Θοδωρής Τσουκαλάς.

*** Απόψε στο Winebar ΚΕΛΣΟΣ (Λ. Βουλιαγμένης 63 & Κέλσου 4, τηλ.
9217.951) εμφανίζονται οι Blues Finger με σόουλ-φανκ μουσική.

*** ΖΟΟΛΙΧΟ λίγο, το βράδυ, στο «ΒΕ-ΡΟΡ» (Ορμηνίου 6, στο Χίλτον).

*** OCEAN με ροκ και τζαζ απόψε, στο «GENESIS» (7ης Μαρτίου 47, στη Νίκαια,
τηλ. 4935.527).

*** Πέτρος Συνοδινός και AYTOmix, σε μια ηλεκτρική ροκ βραδιά, απόψε στις 10,
στο «STONE ΙΝΝ» (Δραγούμη 17, στην Παραλία Ελευσίνας, τηλ. 5561.731).

*** FATA MORGANA, σε μια βραδιά αφιερωμένη στη μνήμη του Μάνου Χατζιδάκι,
απόψε στις 11, στο «Αλλότρια» (Αγίου Ιωάννου 65, στην Αγία Παρασκευή, τηλ. 6398.174).

*** Ο Νίκος Γράψας και το Πολυφωνικό της Ηπείρου εμφανίζονται το βράδυ στις
11, στην Πανελλήνια Πολιτιστική Κίνηση (Υπατίας 1Β και Μητροπόλεως, τηλ. 3312.928).

*** Bokomolech απόψε, στο «Plan Β» (Λεμπέση 19, τηλ. 9242.737).

*** Βαγγέλης Γερμανός απόψε και αύριο, στην «Πινακοθήκη» (Αγίας Θέκλας 5, στου
Ψυρή, τηλ. 3247.741).

*** Στη μουσική σκηνή «Στον αέρα» (στην Κεντρική Πλατεία της Πετρούπολης, τηλ.
5056.099) εμφανίζονται απόψε τα Κινούμενα Σχέδια.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16340P021</ED>
<ID>
ID:16562

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P02&aa=1</URL></REF>


Article

<CATEGORY>vin09</CATEGORY>

 <H5>... και δύσκολες επιλογές
</H5><H2>Κομψότητος αντίθετον...
</H2>
<AUTHOR>Ε.Φ.</AUTHOR>

Αν και η Λίντα Τριπ πρόσφερε «έργο» στην απόδοση δικαιοσύνης, μαγνητοφωνώντας
λάθρα τις εκμυστηρεύσεις που της εμπιστεύθηκε η Μόνικα Λιουίνσκι για τον δεσμό
της με τον Μπιλ Κλίντον, ο Μίστερ Μπλάκγουελ δεν μπόρεσε να κρατήσει για τον
εαυτό του τη γνώμη του πως «μοιάζει με τσοπανόσκυλο που έχει μεταμορφωθεί σε
γυναίκα». Κι έτσι ο Αμερικανός κοσμικογράφος, υπεύθυνος για τον ετήσιο
κατάλογο αντί-κομψότητας επέλεξε ως πλέον κακοντυμένη γυναίκα της χρονιάς τη
μία από τις πρωταγωνίστριες του «Μόνικα Γκέιτ». Στη δεύτερη θέση των
κακοντυμένων κατέταξε τη Μαντόνα, παρομοιάζοντάς τη με «ξωτικό που αποζητά μία
ακτίδα κομψότητας» και στην τρίτη την Κέιτ Ουίνσλετ με το σκεπτικό πως «η
γκαρνταρόμπα της θα έπρεπε να έχει βυθισθεί μαζί με τον Τιτανικό».

Σύμφωνα με τον Μίστερ Μπλάκγουελ, η επιλογή δεν υπήρξε εύκολη. «Κατά τη
διάρκεια στην οποία όλοι γίναμε μάρτυρες ενός ατέρμονου κύματος
ενδυματολογικών καταστροφών και βλασφημίας έναντι της μόδας, να περιορίσεις σε
μόνο δέκα τις ενόχους που προκαλούν τη μόδα είναι εξίσου δύσκολο με το να
μείνεις και να παρακολουθήσεις έως το τέλος την ταινία "Γκοτζίλα"». Αυτά θα
μπορούσε να υποστηρίξει κανείς που τα κριτήριά του θεωρούνται τόσο κλασικά όσο
και το αρχιτεκτόνημα του Παρθενώνα.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16340P022</ED>
<ID>
ID:16611

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P02&aa=2</URL></REF>


Article

<CATEGORY>vin09</CATEGORY>

 <H2>Νύχτα ανδρική
</H2>
<AUTHOR>Χ.Π.</AUTHOR>

Γ. Νταλάρας - Γκ. Μπρέγκοβιτς

Φέτος η νύχτα είναι γένους... αρσενικού. Μη γελάτε. Η επιτυχία των ανδρικών
σχημάτων αυτής της σεζόν καταρρίπτει τον μύθο που κυριαρχούσε μέχρι τώρα, και
ο οποίος υπαγόρευε σώνει και καλά την ανάμειξη αρώματος γυναίκας στην συνταγή
της επιτυχίας. Για παράδειγμα, τελευταία ακούμε για την Ιερά Οδό (η οποία πήρε
παράταση μέχρι τις 24 Ιανουαρίου). Εκτός του ότι το μαγαζί λειτούργησε και
πολλές Τρίτες τις ημέρες των γιορτών, τώρα είναι δύσκολο να κλείσει κανείς
τραπέζι μέχρι το τέλος των παραστάσεων. Νταλάρας, Μπρέγκοβιτς, Βαρδής, το τρίο
... μπελκάντο της Ιεράς Οδού είναι ένα καλό παράδειγμα της φετινής ανδρικής
δύναμης στη νύχτα. Όπως για παράδειγμα ­ στον ανάλογο χώρο της πιο λάιτ
διασκέδασης ­ το σχήμα Λιβιεράτου, Ρέμου, Διονυσίου. Ή Ρουβά, Ρόκκου. Ή Ζιγκ
Ζαγκ, Εκείνος και Εκείνος και Παιδιών από την Πάτρα. Τι συμβαίνει; Μήπως
(εμείς οι γυναίκες) πρέπει να αρχίσουμε να ανησυχούμε;
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16340P023</ED>
<ID>
ID:16649

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P02&aa=3</URL></REF>


Article

<CATEGORY>vin09</CATEGORY>

 <H2>Μητρόπολη ή Μουσείο;
</H2>
<AUTHOR>Π.Κ.</AUTHOR>

Στο πάρκο της Ριζαρείου Σχολής, στο ίδιο ακριβώς «οικόπεδο» που έχει ήδη
συμφωνηθεί να παραχωρηθεί από την κυβέρνηση για την ανέγερση του Μουσείου
Σύγχρονης Τέχνης του Ιδρύματος Γουλανδρή, επιθυμεί η Ιερά Σύνοδος να δει να
αναγείρεται η νέα Μητρόπολις. Την απόφαση πήρε προχθές η Ιερά Σύνοδος, δύο
ημέρες μετά την έκθεση των αρχαιολόγων, η οποία πιστοποιεί ότι ο χώρος ευρέθη
«αρχαιολογικά ελεύθερος» και λίγο πριν περάσει από τη Βουλή το διάταγμα για
την ανταλλαγή αυτού του χώρου αντί του οικοπέδου στην οδό Ρηγίλλης που είχε
παραχωρηθεί παλαιότερα για την ανέγερση του Μουσείου Γουλανδρή. Θυμάστε ίσως
ότι οι εργασίες σταμάτησαν λόγω του Λυκείου του Αριστοτέλους.

Αγνοώ του λόγους για τους οποίους η Ιερά Σύνοδος «αποφάσισε» να κτίσει
καινούργια Μητρόπολη και μάλιστα σε... ξένο αχυρώνα. Διότι το οικόπεδο στη
γωνία Βασιλέως Κωνσταντίνου και Ρηγίλλης έχει από καιρό «ανταλλαγεί» και
ανήκει ­ αποδεδειγμένα ­ στην Κτηματική Εταιρεία του Δημοσίου. Δεν γνωρίζω τι
θα γίνει τελικά, αν δηλαδή περιμένουμε να δούμε ναό της τέχνης και μας βγει
ναός της ορθοδοξίας.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16340P024</ED>
<ID>
ID:16672

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P02&aa=4</URL></REF>


Article

<CATEGORY>vin09</CATEGORY>

 <H5>«ΠΛΗΘΟΣ»: ΝΕΑ ΔΟΥΛΕΙΑ ΤΟΥ ΕΔΟΥΑΡΔΟΥ ΣΑΚΑΓΙΑΝ
</H5><H2>«Ζωγραφίζω τη μοναδικότητα»
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Στην αίθουσα της Γκαλερί Ζουμπουλάκη, οι τοίχοι είναι γεμάτοι, ασφυκτικά
γεμάτοι, από ένα «Πλήθος» ανθρώπων. Φιγούρες ανδρών, γυναικών, παιδιών, νέων
και γέρων, κάθε ηλικίας και κάθε τάξης, όμορφων και άσχημων, συνωστίζονται
στους πίνακες της έκθεσης ζωγραφικής του Εδουάρδου Σακαγιάν, που έχει και
τίτλο «Πλήθος».
</H3><H3>
</H3>«Ζωγραφίζω ένα πλήθος με ανθρώπινα πρόσωπα που δεν είναι κλώνοι, αλλά
διατηρούν τη μοναδικότητά τους», λέει ο Εδουάρδος Σακαγιάν

Είναι ένα πλήθος ανθρώπων. Ο καθένας με τα χαρακτηριστικά του. Μερικά πρόσωπα
αιμορραγούν, άλλα είναι παραμορφωμένα από εκφράσεις οδύνης ή τρόμου. Άλλα
είναι πανέμορφα πορτρέτα και άλλων τα πρόσωπα είναι μισοσβησμένα. Μέσα από το
«πλήθος» των μορφών όλο και κάποια στρέφει το βλέμμα προς τον θεατή ­ προς εμάς.

Κάποια άλλα πρόσωπα είναι μισοκρυμμένα πίσω από μια μάσκα. Τι βλέπουν; Τι
παρακολουθούν σιωπηλοί; Σε άλλους πίνακες βλέπουμε τη σκηνή θεάτρου, τον
κομπέρ ­ τον άνθρωπο που δίνει ζωή στις κούκλες ­ και αλλού την οθόνη ενός
κινηματογράφου όπου προβάλλεται ένα πρόσωπο ­ λευκό σαν το πρόσωπο με τα
μεγάλα μάτια που μας κοιτάζει με ορθάνοιχτα μάτια πίσω από τη λευκή «μάσκα»
που κυριαρχεί σ' ένα παλαιότερο έργο. Σκυλιά και κάποια παιδικά παιχνίδια, μια
πανδαισία χρωμάτων, κλιμάκων, σκηνών, συμπληρώνουν την έκθεση. Ο Εδουάρδος
Σακαγιάν ξεκινά την κουβέντα ­ μονόλογο θα λέγαμε ­ σε μια φανερή προσπάθεια
όχι να «εξηγήσει» τα έργα του, αλλά να υποδηλώσει τη θέση του ζωγράφου που
διακατέχεται από μια «εμμονή» για την ανθρώπινη φιγούρα.

Αντί προλόγου μάς διηγείται ένα περιστατικό: Όταν πήγε να φωτογραφίσει για τις
ανάγκες της δουλειάς του την ουρά των ανθρώπων σε μια Τράπεζα και παραλίγο να
τον συλλάβουν ως... ύποπτο!

«Στη δουλειά υπάρχουν δύο οπτικές αντιφατικές. Η μία είναι αυτή που τα βλέπει
όλα και ειδικά τους ανθρώπους με αγωνία. Όταν βλέπεις στα πρόσωπα διαφορές και
ατομικές περιπτώσεις, είναι ό,τι καλύτερο μπορεί να μου συμβεί, όταν έχουν
διαρραγεί τα όρια ανάμεσα στο ξεχωριστό και στο όλοι μαζί», λέει.

­ Πότε βρισκόμαστε όλοι μαζί;

­ Πολλές φορές όταν γιορτάζουμε ­ συνεχίζει ­ και όταν πάλι είσαι μόνος σου,
δεν σημαίνει κατ' ανάγκην ότι δεν είναι ευτυχής η περίπτωση.

Μια γιορτή είναι διονυσιασμός. Είναι πολύ σημαντικό πράγμα. Έτσι ξεκινά η
ζωγραφική. Υπάρχει όμως και μια άλλη οπτική. Η έρευνα του πολιτισμού προσπαθεί
να τακτοποιήσει τα πράγματα, να απαντήσει τι είναι ο άνθρωπος εν σχέσει προς
τα υπόλοιπα ζωντανά όντα. «Αυτήν τη στιγμή η φαντασία έχει καθηλωθεί εξαιτίας
της τεχνολογίας στοχεύοντας πιο πολύ προς τις ομοιότητες δίχως τον
"διονυσιασμό" των αντικειμένων. Αναπτύσσονται ιδεολογίες που, προσπαθώντας να
δώσουν μια διέξοδο, πιπιλίζουν μια καραμέλα του στυλ είμαστε "κλώνοι", τα
αντικείμενα είναι όλα μαζικά και η φαντασία είναι βασισμένη πάντα σ' αυτά».

­ Τι είναι σήμερα η ζωγραφική;

­ Απαντώ τίποτα ­ τρεις τελείες. Ίσως, απαντώ, η ζωγραφική να είναι η σύνθεση:
ένα αντικείμενο μη μαζικό που εν τούτοις μπορεί να απευθύνεται σε όλους. Ίσως
να είναι η μελέτη της φύσης. Στα πρόσωπα που ζωγραφίζω βλέπω πάντα τον εαυτό
μου ζωγραφισμένο ως φύση. Ίσως η μόνη πολυτέλεια που έχουμε είναι να δούμε τη
ζωγραφική ατομικά. Ίσως είναι ένα ομαδικό αντικείμενο που μπορεί να μιλάει
κοινά. Σήμερα στον μοντέρνο κόσμο έχουμε ελευθερίες τις οποίες χρησιμοποιούμε
ως καταχραστές δημιουργοί και αυτό το ερωτώ όντας ζωντανός εξήντα χρόνια μετά
την κήρυξη του θανάτου της τέχνης».

­ Τι σημασία έχει, λοιπόν, να βρίσκομαι σε κατάσταση ανενεργού θεατρίνου χωρίς
το θέατρο να είναι ζωντανό;

­ Το θέμα είναι η μη συνέχεια που σου εξασφαλίζεται ακόμα και στην ίδια την
τέχνη όπως και στη ζωή, το να σπάσεις τα όρια των υλικών, γιατί έτσι είναι τα
πράγματα. Ζούμε σε εποχή ταχύτητας κίνησης. Όταν δεν καταλαβαίνουμε τον λόγο
της εμβάθυνσης καταλήγουμε να παύουμε την τέχνη. Το πρόβλημα είναι να κάνω μια
ουμανιστική τέχνη σήμερα. Ακόμα και όταν γι' αυτόν το λόγο, μπορεί έτσι να
υπογράφω τη θανατική καταδίκη μου, ως καλλιτέχνης. Μπορεί όμως, και όχι.

Η ουμανιστική διάθεση δεν υπάρχει. Ο ίδιος ο άνθρωπος απειλείται με τρόπους
που δεν επιτρέπουν να αισιοδοξείς. Όταν οι ιδεολογίες μπορούν να δώσουν
διέξοδο μόνο πιπιλίζοντας μια καραμέλα της κλωνοποίησης, όταν μιλούμε για το
παγκόσμιο χωριό, όταν τα αντικείμενα είναι όλα μαζικά και η φαντασία βασισμένη
πάντα σ' αυτό.

Υπάρχουν όμως και όρια. Με εξοργίζει να λέμε τους ανθρώπους ανθρωπάκια. Αν
έπαιρνα σαν αντικείμενο μια κάμπια, θα ήταν άλλος ο συλλογισμός. Νομίζω όμως
ότι η ίδια η ζωγραφική με περιορίζει, αλλά και με βοηθά να καταλάβω τα
αντικείμενα. Δεν υπάρχει τίποτα δεδομένο, ούτε ο Φρόυντ ούτε η θρησκεία ούτε ο
Μύθος με βοηθούν να βλέπω τη ζωή. Μόνον ο άνθρωπος αποτελεί το μέτρο, με όσα
μπορεί να αισθανθεί».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16340P031</ED>
<ID>
ID:16563

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P03&aa=1</URL></REF>


Article

<CATEGORY>vin09</CATEGORY>

 <H2>Ένα ελληνικό «μυθιστόρημα - στρατηγική» στους «Φαϊνάνσιαλ Τάιμς»
</H2>
Εκτενές άρθρο τους αφιέρωσαν στην «Αναζήτηση» του Νίκου Θέμελη οι «Φαϊνάνσιαλ Τάιμς»

Τέτοια τιμή δεν γνωρίζουν συχνά Έλληνες λογοτέχνες. Και όμως. Η έγκριτη
εφημερίδα «Φαϊνάνσιαλ Τάιμς» αφιέρωσε ένα τρίστηλο μεγάλο άρθρο (8/12/1998)
στην κριτική παρουσίαση και... αποκρυπτογράφηση ενός μυθιστορήματος γραμμένου
από έναν μη επαγγελματία λογοτέχνη. Πρόκειται για την «Αναζήτηση» του Νίκου
Θέμελη, συμβούλου του Πρωθυπουργού Κώστα Σημίτη, που κυκλοφόρησε τον
Σεπτέμβριο (ΚΕΔΡΟΣ) και σε λιγότερο από τέσσερις μήνες έχει φτάσει τις
τέσσερις εκδόσεις.

Με τίτλο «Μια αφηγηματική στρατηγική» ή «Ένα μυθιστόρημα - στρατηγική» («Α
novel strategy») και υπέρτιτλο «Μια ιστορία πολιτικής» ο Κέριν Χόουπ των
«Φαϊνάνσιαλ Τάιμς» κτίζει την κριτική του γύρω από την άποψη ότι «τα
εκσυγχρονιστικά μηνύματα είναι εύκολο να ανακαλυφθούν στο βιβλίο του Νίκου
Θέμελη». Και ειδικότερα επισημαίνει: «Ως εξέχον μέλος των εκσυγχρονιστών του
κυβερνώντος κόμματος, ο κ. Θέμελης θα μπορούσε να είχε γράψει έναν καυτό
μυθιστορηματικό απολογισμό των οικονομικών και σεξουαλικών σκανδάλων που
καταδυνάστευαν το κόμμα κατά τη δεκαετία του '80, όταν επικρατούσε η αντίπαλη,
λαϊκίστικη, τάση. Αντ' αυτού κατέθεσε ένα μυθιστόρημα ιδεών, μεταμφιεσμένο σαν
ιστορία ­ του ­ φτωχού ­ που ­ έγινε ­ πλούσιος με πρωταγωνιστή τον γιο ενός
χρεοκοπημένου εμπόρου που μεταναστεύει στην αιγαιοπελαγίτικη ακτή της Τουρκίας
προκειμένου να αναλάβει τη διαχείριση ενός παρηκμασμένου τσιφλικιού.
Δημοσιευμένη τον Σεπτέμβριο η "Αναζήτηση" έχει γίνει αντικείμενο αποδόμησης
που επιχειρούν οι πολιτικοί σ' αυτό το κείμενο των 400 σελίδων προκειμένου να
βρεθούν τα κλειδιά παλαιών αποφάσεων και μελλοντικών πολιτικών γραμμών. Την
ίδια ώρα οι κριτικοί μοιάζουν ξαφνιασμένοι που κάποιος από τους συμβούλους του
κ. Σημίτη ­ οι οποίοι συνήθως αντιμετωπίζονται σαν βαρετοί φορείς της
ακαδημαϊκής σκέψης ­ κατάφερε να παράγει ένα τόσο συναρπαστικό έργο.

"Η ιστορία βασίζεται στη ζωή του παππού μου, του Νίκου που άφησε έφηβος το
σπίτι του αλλά πέθανε το 1917 κι έτσι χρησιμοποίησα πολλή από τη φαντασία
μου", λέει ο κ. Θέμελης. Παρ' όλα αυτά τα εκσυγχρονιστικά μηνύματα
εντοπίζονται εύκολα στο βιβλίο του π.χ. σχετικά με την άνθηση του εμπορίου και
του τουρισμού που θα προέκυπτε από τη βελτίωση των σχέσεων Ελλήνων και Τούρκων».

Από την άλλη πλευρά, συνεχίζει η κριτική παρουσίαση των «Φαϊνάνσιαλ Τάιμς»,
«ο κ. Θέμελης κατακρίνει τον στόχο των παραδοσιακών Ελλήνων επιχειρηματιών που
επικεντρώνονται αποκλειστικά στο να κτίσουν μια περιουσία για τις οικογένειές
τους. Εξ ου και αντί να γίνει ένας εκατομμυριούχος, ο ήρωάς του γίνεται ένας
επιτυχημένος μάνατζερ που καθιστά κερδοφόρα τη γη του εκσυγχρονίζοντας τις
δραστηριότητές του και βελτιώνοντας τις δεξιότητες των εργατών (...). Και παρ'
ότι οι χαρακτήρες του έχουν να αντιμετωπίσουν ναυάγια, χρεοκοπίες,
καταστροφικές ερωτικές σχέσεις, ο κ. Θέμελης επιμένει να αποκηρύσσει την
ελληνική μιζέρια, την μοιρολατρική ανάμειξη απαισιοδοξίας και αυτοοικτιρμού
που όπως λέει έχει σημαδέψει τις ελληνικές συμπεριφορές για πολύ καιρό». Το
άρθρο τελειώνει με μια φράση του Ν. Θέμελη που τονίζει «Η πολιτική, η
λογοτεχνία, η ζωή στην Ελλάδα ­ δεν πιστεύω ότι τίποτα απ' όλα αυτά οφείλει να
αποτελεί τραγωδία».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16340P032</ED>
<ID>
ID:16612

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P03&aa=2</URL></REF>


Article

<CATEGORY>vin09</CATEGORY>

 <H5>Τα πιο γρήγορα χέρια του πλανήτη
</H5><H5>Θα σε βρω στην κόλαση γιατρέ μου
</H5><H5>Τα Όσκαρ της εβδομάδας
</H5><H2>Θα σε περιμένω στον παράδεισο, αγάπη μου
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Ε, καλά τώρα, παραμύθι είναι. Παραμύθι με άφθονα χαρτομάντιλα στο χέρι. Έλα
όμως που ο «παράδεισος» του συγγραφέα Ρίτσαρντ Μάθεσον είναι κάτι παραπάνω από
ένα love story.
</H3>
Μας αρέσει, δεν μας αρέσει, φιλοσοφικό, ιδεολογικό γεγονός της εβδομάδας είναι
(πάλι) το Χόλιγουντ. Είπαμε, διαθέτουν τα «μέσα» και τα «εργαλεία» για να
διαπράξουν τα πάντα. Από το πιο εύγευστο ποπ κορν, μέχρι το πιο αθώο,
κολασμένο... μελό. Απόδειξη; «Θα σε βρω στον παράδεισο», από το μυθιστόρημα
του Ρίτσαρντ Μάθεσον «What dreams may come», σε σενάριο του Ρόναλντ Μπας και
σε σκηνοθεσία Βίνσεντ Γουόρντ, μιας... ασήμαντης, μέχρι πρότινος, υπογραφής.

Όμως, μονίμως, λανθάνουμε. Ταυτίζουμε το αποτέλεσμα της ταινίας με το όνομα
του σκηνοθέτη (πρώτο). Και το στόρι με την... ταινία (δεύτερο). Για να
τοποθετήσουμε τα πράγματα στη θέση τους. Η πρώτη ύλη-φιλοσοφική, ιδεολογική ­
του «παραδείσου», είναι του Μάθεσον. Και η δεύτερη, η εικαστική (ντεκόρ,
οπτικά εφέ, πίνακες ζωγραφικής) είναι μιας χούφτας, «ανωνύμων», σε μας,
καλλιτεχνών, που έχουν την ικανότητα να μεταμορφώνουν πλαστικά υλικά σε ένα
πρωτόγνωρα φωταγωγημένο σύμπαν.

Η δεύτερη παγίδα, είναι ακόμα χειρότερη. Για ξανασκεφτείτε το. Τι είναι ο
«παράδεισος»; Μελό είναι. Που καταλήγει στην αθάνατη ρήση love never dies (η
αγάπη ποτέ δεν πεθαίνει). Ναι, είναι κι αυτό. Για να το σκαλίσουμε. Αξίζει τον
κόπο. Η σύνθεση του φλοιού αποτελείται από τα γνωστά υλικά. Πανευτυχές ζευγάρι
­ εκείνη ζωγράφος, εκείνος παιδίατρος ­ χάνουν τα δύο παιδιά τους σε
αυτοκινητικό δυστύχημα. Το... τυχαίο. Η μοίρα. Το αόρατο χέρι που αφαιρεί,
έτσι, χάριν δοκιμασίας, την ευτυχία από τη ζωή αθώων πλασμάτων. Πάμε παρακάτω.
Ακολουθεί τρίτη απώλεια. Σε τροχαία καραμπόλα σκοτώνεται και ο πατέρας. Γιατί
άραγε το ίδιο... αόρατο χέρι επιμένει τόσο πολύ; Τι διάολο του έφταιξε αυτή η
τόσο αγαθή, αγαπημένη οικογένεια; Πάμε πιο κάτω. Η απελπισμένη σύζυγος και
μάνα τούς ακολουθεί στον τάφο. Αυτοκτονεί. Το απόλυτο, έσχατο... θανατερό.
Χειρότερα δεν γίνεται!

Λέτε; Κι όμως είναι... καλύτερα. Ακόμα και για τα ευκατάστατα, ευτυχισμένα
πλάσματα, τούτη εδώ η πραγματική «πλάση» είναι.. κόλαση. Περαστικοί είμαστε.
Κανείς δεν ξέρει τι θα του συμβεί από τη μια στιγμή στην άλλη. Επομένως; Οι
ελπίδες μας εναποτίθενται σ' ένα καλύτερο, αόρατο, μεταθανάτιο σύμπαν. Τι
μπορεί να είναι αυτό; Ο παράδεισος των θρησκειών. Όχι, λέει ο Μάθεσον. Και το
λέει κρυφίως. Το επέκεινα είναι. Το «μετά». Το μεταφυσικό. Και πώς μπορούμε να
το συλλάβουμε; Με τον διαλογισμό μας. Με το μυαλό μας. «Όλα είναι και
συμβαίνουν στο μυαλό μας», λέει διαρκώς, σε κάθε κρίσιμη περίπτωση, ο Μάθεσον.

Πώς επινοούμε και φτιάχνουμε έναν πίνακα ζωγραφικής; Κάπως έτσι μπορεί ο
καθένας να φτιάξει τον δικό του παράδεισο. Προσέξτε βάθος ψευδαίσθησης. Ο
υλικός κόσμος είναι προσωρινός. Η διαδρομή μας εξαρτάται από το τυχαίο. Μια
νταλίκα μπορεί να κόψει το νήμα που μας συνδέει με τη ζωή. Ακόμα και μια
γλάστρα. Το οτιδήποτε. Μόνο τα αισθήματα, η φαντασία, οι ιδέες, οι ευαισθησίες
είναι διαρκούς ισχύος. Η ύλη, κάθε ύλη, έχει ημερομηνία λήξεως. Πόσο να
ζήσεις; «Ήθελα να ζήσω με τη γυναίκα μου μέχρι τα βαθιά γεράματα. Να είμαστε
ραμολιμέντα και να γελάμε μπροστά στο τζάκι», εξομολογείται, κατευθυνόμενος
προς τον παράδεισο, ο νεκρός Ρόμπιν Ουίλιαμς, στον άγγελό του Κούμπα
Γκούντινγκ τζούνιορ.

Ο έρωτας ποτέ δεν πεθαίνει. Ο Ρόμπιν Ουίλιαμς βρίσκει την Αναμπέλα Σιόρα στον παράδεισο

Μα άνθρωπέ μου... νεκρέ μου, γιατί να γεράσεις, όταν μπορείς να είσαι πάντα
νέος και, πάλι, διαρκώς ερωτευμένος; Πώς; Είναι απλό, «λέει» ο Μάθεσον. Τα
αισθήματα, οι ευαισθησίες, οι καρδιές μετενσαρκώνονται! Οι καλλιτεχνικές,
ευαίσθητες, ερωτευμένες ψυχές πάνε στον δικό τους παράδεισο. Κατοικούν στους
προσωπικούς τους πίνακες ζωγραφικής. Ο Ουίλιαμς κολυμπάει στα χρώματα του
καμβά που ζωγράφισε η γυναίκα του με τα πινέλα και τις μπογιές της. Θα τη
συναντήσει, ύστερα από δοκιμασίες, σ'έναν άλλο κόσμο. Και κάπου αλλού, στον
δικό μας, υλικό, κόσμο, ο ίδιος έρωτας θα ανάψει στις καρδιές δυο παιδιών.
Ενός πιτσιρικά Ρόμπιν Ουίλιαμς και μιας πιτσιρίκας Αναμπέλας Σιόρα..

Όλα, μα όλα, κάνουν επάλληλους κύκλους. Μεταμορφώνονται, μετενσαρκώνονται,
μεταλλάσσονται. Τίποτα δεν χάνεται μέσα στο σύμπαν. Άλλωστε τι είναι το
σύμπαν; Ένα, δύο άπειρα; Άπειρα. Το ένα συνδέεται με τ' άλλο. Μια αλυσίδα
αντιδράσεων και μετακινήσεων. Πεθαίνεις εδώ, για να ζήσεις καλύτερα εκεί. Πού;
Στη σκέψη σου, στο όνειρό σου, στη φαντασία σου, στο επέκεινα. Στο... πουθενά.
Πεθαίνεις σήμερα, για να ξαναζήσεις αύριο καλύτερα!

Ο Μάθεσον συνθέτει κοκτέιλ μεταφυσικών, φιλοσοφικών θεωριών, θρησκειών ­ από
τον προ-Χριστιανισμό μέχρι τον Βουδισμό ­ και καλλιτεχνικών, πνευματιστικών
ρευμάτων. Άπαικτος. Μια τόσο δακρύβρεκτη μελοδραματική ιστοριούλα, συνοψίζει
στα «εντός» της, τις μεταφυσικές ανησυχίες και αγωνίες της εποχής μας.
Άπαιχτο. Διαφωνώ ­ καθέτως και οριζοντίως μαζί του ­ αλλά του βγάζω το καπέλο.

Να πάω παρακάτω; Θα εκπλαγείτε περισσότερο. Πλήθος από ευρωπαϊκές επιρροές.
Μπέργκμαν, Βέντερς, Κισλόφσκι (για όσους... σκαλίσουν, έτσι;) Κι όμως, το
μυθιστόρημα είναι γραμμένο πριν από τα «Φτερά του έρωτα» και τη «Διπλή ζωή της
Βερονίκ». Το δίδυμο Ρόμπιν Ουίλιμας-Κούμπα Γκούντινγκ τζούνιορ παραπέμπει στα
«Φτερά του έρωτα». Ο Μαξ φον Σίντοφ στην «Έβδομη σφραγίδα». Η Αναμπέλα Σιόρα
στη Ζακόμπ της «Βερονίκ». Και μέρος της εικαστικής σύνθεσης στο «Μπαζίλ» του
Τέρι Γκίλιαμ. Μυστήρια πράγματα; Καθόλου! Οι θεατές συνήθως δεν βλέπουν
ευρωπαϊκή, κινηματογραφική, κουλτούρα. Οι μάγκες, Αμερικανοί, δημιουργοί
βλέπουν και παραβλέπουν. Πολλες φορές, απ' αυτήν εμπνέονται. Ξέρετε τι μου
'λέγε ο σεναριογράφος του «Στρατιώτη Ράιαν». Πως μαζί με τον Σπίλμπεργκ είχαν
δει... άπειρες φορές την αριστουργηματική, πολεμική, ρωσική ταινία «Έλα και
δες», του Έλεμ Κλίμοφ. Πόσοι την έχουμε δει στην Αθήνα; Μια χούφτα; Και
πολλούς λέω!

Και το καλαμπούρι της εβδομάδας. «Αλεξίσφαοροι ντετέκτιβ» (Rush hour) με τα
γρήγορα χέρια του Τζάκι Τσαν!

Γρήγορα χέρια που μέχρι στιγμής συγκέντρωσαν ­ καταβρόχθισαν να λέμε ­ 150
εκατομμύρια δολάρια από το box office των ΗΠΑ... παρακαλώ! 
Καταλαβαίνετε τώρα. 
Ο Τζάκι Τσαν σε ρόλο σούπερ μπάτσου του Χονγκ Κονγκ, μεταβαίνει στην Αμερική
για να ελευθερώσει 11χρονη μαθητριούλα του στο καράτε, κόρη Κινέζουν προξένου,
που απήγαγε σατανικός, εγκληματικός εγκέφαλος. 
Και τα κάνει όλα... καλοκαιρινά.

Από τον μεταθανάτιο ερωτικό παράδεισο του Μάθεσον, στην κόλαση των Ινδιάνων
της Λατινικής Αμερικής, στην τελευταία δημιουργία του Τζον Σέιλς «Οι άντρες με
τα όπλα» (Men with guns).

Κι εδώ περιπλάνηση. Επίγεια, ρεαλιστική, κοινωνική, πολιτική, επιστημονική
αλλά και υπαρξιακή. «Οι άγριες φράουλες» του Τζον Σέιλς. Από τις πιο ατίθασες,
ανυπότακτες, ανεξάρτητες υπογραφές του αμερικανικού κινηματογράφου. Το
«Μοναχικό αστέρι» (Lone star) ήταν υπόδειγμα πολυεπίπεδης σεναριακής γραφής,
με αρχετυπικές αναφορές στο αθάνατο γουέστερν. Τέλος πάντων.

Ο άντρας του Σέιλς ­ ένας μεσήλιξ γιατρός της προόδου ­ δεν κοιτάει πίσω, στο
παρελθόν του, όπως ο ήρωας του Μπέργκμαν στις «Άγριες φράουλες». Κοιτάει
μπροστά. Αναγκάζεται να κοιτάξει μπροστά. Μπροστά και ψηλά. Εγκαταλείπει τις
ευκολίες της πόλης, κάποιας χώρας της Νότιας Αμερικής, προφανώς του Μεξικού,
και τραβάει προς τη ζούγκλα, προς τα βουνά, για να δει τι διάολο απέγιναν οι
μαθητές του. Θεραπεύουν φτωχούς ασθενείς, ανεξάρτητα από το χρώμα των στολών τους;

Μπορεί η επιστήμη να σώσει τον κόσμο; Ο γιατρός, ένας αληθινά ευυπόληπτος
πολίτης του πλανήτη, πιστεύει ακράδαντα στις αξίες και τις ιδέες της προόδου.
Ο κόσμος καλυτερεύει. Ή τουλάχιστον μπορεί να καλυτερεύσει με την επιστήμη,
την αφοσίωση, τη δικαιοσύνη, την ανιδιοτέλεια και την προσφορά. Πάνω απ' όλα
ορθολογισμός και ακεραιότητα. Όσο όμως ο γιατρός σκαρφαλώνει στη ζούγκλα, στα
όρη και τα βουνά, τόσο πέφτει πάνω στον «παράλογο» κόσμο. Τι απέγιναν οι
«απόστολοι» του γιατρού-Ιησού; Εκτελέστηκαν! Αδύνατον να το χωρέσει ο νους
του. Εκτελέστηκαν από εξεγερμένους Ινδιάνους, από αγράμματους χωρικούς, από
αποσπάσματα των κυβερνητικών στρατιωτικών δυνάμεων που καίνε χωριά εξεγερμένων ιθαγενών..

Ο πλανήτης είναι χωρισμένος σε δύο κόσμους. Ο κάθε «πλανήτης». Ακόμα και μέσα
στην ίδια μας την πατρίδα. Από τη μια ο δικός μας μικρόκοσμος. Ήρεμος,
τακτοποιημένος, άνετος, «πολιτισμένος». Από την άλλη τα... οδοφράγματα. Οι
Βόρειοι και οι Νότιοι. Η Ανατολική και Δυτική όχθη. Και εν προκειμένω, στους
«Άντρες», οι απόγονοι των Ισπανών και οι Ινδιάνοι. Όσο σκαλίζεις όσο
σκαρφαλώνεις, όσο αναζητάς τη χώρα της ουτοπίας με την ονομασία Σέρκα ντελ
Σιέλο, τόσο συναντάς την ανθρώπινη βαρβαρότητα.

Άσφαιρα τα εξάσφαιρα του Τζον Σέιλς! «Οι άντρες με τα όπλα»

Ο Τζον Σέιλς είναι ο... γιατρός. Αυτοβιογραφικό, στο βάθος, το
φιλοσοφικό-κοινωνικό οδοιπορικό της ταινίας. Ο Τζον Σέιλς ψάχνεται. Βλέπει,
πονάει, διαπιστώνει, επιμένει, αλλά θέση δεν παίρνει. Η επιστήμη, η κάθε
επιστήμη, σηκώνει τα χέρια ψηλά. Τα ζητήματα είναι βαθύτερα. Ίσως και άλυτα.
Περίπλοκα πράγματα. Εντός του ίδιου ατόμου, ενός λιποτάκτη που συναντάει ο
γιατρός, τυχαία στον δρόμο, επιβιώνουν και λειτουργούν δύο άνθρωποι. Ο πρώτος
με τη στολή. Όσο τη φορούσε σκότωνε εν ψυχρώ. Υπό τις ιαχές των συντρόφων του
φαντάρων. Όταν την πετάει, μεταμορφώνεται. Στο τέλος, μάλιστα, αρπάζει την
ιατρική τσάντα για να προσφέρει τις πρώτες, ιατρικές, βοήθειες.

Η στολή! Ποια στολή; Οποιαδήποτε στολή. Του κυβερνητικού φαντάρου ή του
εξεγερμένου Ινδιάνου. Χωρίς στολές θα γίνουμε καλύτεροι. Καλά ακούγεται στ'
αυτιά μας. Είναι έτσι; Δεν είναι! Ξέρετε γιατί; Επειδή και ο Σέιλς σηκώνει τα
χέρια ψηλά. Παρατηρεί, δεν μετέχει. Αμέτοχος μένει και ο θεατής. Η ταινία τον
αφήνει «έξω». Μετέωρο. Σαν εκκρεμές. Αμήχανο. Και ο Σέιλς είναι αμήχανος.
Αμήχανος και βραδυφλεγής. Ίσως και... πρόχειρος. Μέχρι να πάρει μπροστά το
σενάριο, να προκύψουν οι πρώτες συγκρούσεις, περνάει μια ώρα. Στο δεύτερο
μέρος ο Σέιλς συναντάει, πλαγίως, την αλληγορική διάσταση του Μπουνιουέλ.
Αργά, πολύ αργά. Ξέρετε τι πιστεύω; Πως οι «Άντρες» είναι σχεδίασμα, δοκίμιο,
πρώτη ύλη, «περάσματα» μιας μυθοπλασίας που σύντομα θα μετασχηματιστεί σε μια
άλλη ύλη. Πυκνή, δραματουργική και συναρπαστική!


Καλύτερης ταινίας: ;

Καλύτερου μελό: «Θα σε βρω στον παράδεισο».

Καλύτερων, αιώνια, ερωτευμένων: Αναμπέλα Σιόρα - Ρόμπιν
Ουίλιαμς (του παραδείσου)

Καλύτερης γυναικείας ερμηνείας: Αναμπέλα Σιόρα (πάλι του παραδείσου).

Καλύτερων σκηνικών: Εουτζένιο Ζανέτι (κι αυτός του... παραδείσου).

Καλύτερων ειδικών εφέ: Έλεν Σόμερς (κι αυτή με τον... παράδεισο).

Καλύτερης φεστιβαλικής ταινίας: «Οι άντρες με τα όπλα»

Καλύτερων προθέσεων: «Οι άντρες με τα όπλα».

Καλύτερης φλυαρίας: «Οι άντρες με τα όπλα».

Καλύτερης... απογοήτευσης: Τζον Σέιλς («Οι άντρες με τα όπλα»).

Καλύτερων γρήγορων χεριών: Τζάκι Τσαν.

Καλύτερου καράτε: 
Το καλαμπούρι της εβδομάδας! «Αλεξίσφαιροι ντετέκτιβ»

«Αλεξίσφαιροι ντετέκτιβ» με Τζάκι Τσαν.

Καλύτερη εβδομάδα 1999: Αυτή που μας πέρασε.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16340P041</ED>
<ID>
ID:16564

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P04&aa=1</URL></REF>


Article

<CATEGORY>vin09</CATEGORY>

 <H5>Η... δολοφονική ζάχαρη
</H5><H2>ΒΙΒΛΙΟπαρουσίαση
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

ΚΩΣΤΑ ΜΠΑΖΑΙΟΥ, «Πώς να τον σκοτώσεις χωρίς να πας φυλακή ή πώς να τον
σώσεις αν τον αγαπάς», εκδόσεις «Διατροφή και Υγεία».

Καταρχάς πρόκειται για δύο βιβλία σε ένα. Ή ένα βιβλίο με δύο όψεις, γι'
αυτό διαβάζεται και ανάποδα, ανάλογα με τους σκοπούς του αναγνώστη, ή τη
διάθεσή σας στο ξεφύλλισμα. Γραμμένο σπαρταριστά για το πώς η ζάχαρη γίνεται
δολοφονική, πώς τα πολλά τυριά είναι έτοιμα να πυροβολήσουν, πώς οι τροφές
«Φραγκενστάιν» παραμονεύουν στο πιάτο μας και τι γίνεται με το οπλοπολυβόλο
των λιπαρών εκεί που δεν το περιμένεις. Υπάρχουν πάρα πολλοί εύκολοι τρόποι να
τον σκοτώσεις, όπως ας πούμε να τον βάζεις να τρώει στην κουζίνα ή να μην
τρώει ποτέ πρωινό, λέει ο Κώστας Μπαζαίος, που πριν τον... κακοχαρακτηρίσετε
γι' αυτές τις «συμβουλές» του, σπεύδει να δώσει σωτήριες οδηγίες. Πώς να τον
σώσεις, λοιπόν, εκείνον ή τον εαυτό σου. Πώς να χάνεις λιγότερες βιταμίνες,
ποιες είναι οι θετικές χρήσεις της ζάχαρης, πώς να αποφεύγεις το πολύ αλάτι,
τι να παγώνεις και τι όχι. Σύμβουλος διατροφής με τίτλους ο Κώστας Μπαζαίος
και δημοσιογράφος, κάνει τις τόσο χρήσιμες για την καθημερινή διατροφή
συμβουλές του απολαυστικό ανάγνωσμα για τα καλά, τα κακά, τα περίεργα και τα
πονηρά του τραπεζιού. Γιατί ένα πιάτο φαγητό μπορεί να κρύβει ακόμη και έναν
δολοφόνο. Που κανείς δεν θα τον υποπτευθεί ούτε θα τον κατηγορήσει. Ενώ θα
είναι! ­ λέει ο συγγραφέας. Έστω και «εξ αμελείας».
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16340P042</ED>
<ID>
ID:16613

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P04&aa=2</URL></REF>


Article

<CATEGORY>vin09</CATEGORY>

 <H5>Άσυλο παρανόμων
</H5><H2>ΤΟ ΠΝΕΥΜΑ του τόνου
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Περιγράφω κοινότατη εικόνα από τις εισόδους τών υπό κατάληψη πανεπιστημιακών
χώρων. Είσοδοι ή πύλες δημοσίων κτιρίων φυλασσόμενες από ομάδες περιφρούρησης.
Απαγόρευση σε φοιτητές να προσέλθουν στο κτίριο, στις αίθουσες διδασκαλίας,
στις γραμματείες, στα σπουδαστήρια και στις βιβλιοθήκες. Δηλαδή κάποιοι
αποφασίζουν να καταλυθεί το ΑΣΥΛΟ. Γιατί άλλο πράγμα είναι η αποχή από τα
μαθήματα, η παρεμπόδιση του εκπαιδευτικού έργου, αν αυτό είναι (όπως κι αν
επιτυγχάνεται) απόφαση των συντεταγμένων φοιτητικών συλλόγων και άλλο πράγμα η
παρεμπόδιση προσέγγισης στο πανεπιστημιακό ΑΣΥΛΟ, το οποίο στην Ελλάδα μάς
συνήθισαν να παραχωρείται και να προστατεύει ακόμη και εξωπανεπιστημιακά
στοιχεία, ακόμη και εγκληματικές ενέργειες.

Οι ομάδες περιφρούρησης απαγορεύουν κυρίως την είσοδο των καθηγητών στα
γραφεία τους, στα εργαστήριά τους και στις βιβλιοθήκες. Εργασίες
μισοτελειωμένες, έρευνες που έχουν χρονοδιαγράμματα, πειράματα εν εξελίξει,
τυχόν αλληλογραφία, μέσω φαξ, ηλεκτρονικού ταχυδρομείου με ξένα επιστημονικά
ιδρύματα απαγορεύεται να πλησιαστούν. Πρόκειται για κατάφωρη, αντισυνταγματική
και ποινικά κολάσιμη πράξη και ηθικά καταδικαστέα, αφού αποκλείουν ανθρώπους,
όχι από το επάγγελμά τους αλλά από το συνταγματικώς θεσπισμένο δικαίωμα
ανάπτυξης της προσωπικότητάς τους μέσω της έρευνας και της σπουδής. Το ΑΣΥΛΟ
ΙΔΕΩΝ έχει μετατραπεί σε φυλακή ιδεών.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16340P051</ED>
<ID>
ID:16565

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P05&aa=1</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Στα όρια του τίποτα...
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Ενώ η Μαλβίνα διαλύει το Κανάλι 5, για να προκύψει η διαφορετικότητα με έναν
άλλο σταθμό που ονόμασε Alter, οι τηλεοπτικοί εγκέφαλοι κρατικών και ιδιωτικών
σταθμών επιδίδονται στο «παράδοξο του Ζήνωνος». Με τη διαίρεση της...
απόστασης των προγραμμάτων που συρρικνώνουν συνεχώς μέχρι να προκύψει το
απειροελάχιστο... Γεμίσαμε εκπομπές-αστραπές, εκπομπές-φλας στα όρια του τίποτα.
</H3>
Η νέα τηλεοπτική μόδα με εκπομπές... σταγονίδια ξεκίνησε από την τετραπέρατη
ΕΡΤ που ήθελε να ξεπετάξει στα γρήγορα τα επιβεβλημένα για κρατικό τηλεοπτικό
φορέα προγράμματα κουλτούρας.

Άρχισε, λοιπόν, από τον δικό μας κριτικό θεάτρου και άριστο φιλόλογο Κώστα
Γεωργουσόπουλο με την εκπομπή «Αυτοσχεδιάζοντας στην κόψη του καιρού» (ΕΤ1).
Αποτέλεσμα; Σκέτο άγχος. Διότι είναι αδύνατον πρώτα πρώτα να εντοπίσεις το
πεντάλεπτο σχόλιό του, που μετατίθεται συνεχώς ανάλογα με τη διάρκεια του
τελευταίου βραδινού δελτίου ειδήσεων. Δηλαδή, ώρα έναρξης συγκεκριμένη δεν
υπάρχει. Ο θεατής, εάν παρακολουθεί άλλο πρόγραμμα σε ιδιωτικό ή κρατικό
κανάλι, πρέπει να κάνει συνεχώς ζάπινγκ. Έτσι, όμως, μπορεί να χάσει τις
πρώτες φράσεις της μικροσκοπικής εκπομπούλας και να μην καταλαβαίνει περί
τίνος πρόκειται. Ντροπή. Διότι είναι πιθανότατο να έχει ξενυκτίσει κάποιος,
θέλοντας να ακούσει όσα αναπτύσσει ο διακεκριμένος σχολιαστής επί διαφόρων
θεμάτων. Η ΕΡΤ, όμως, ύπουλα, έχει κάνει το καθήκον της με την ανάθεση (σ.σ.
κινούμενης) εκπομπής σ' ένα σπουδαίο πνευματικό άνδρα.

Δίωρη

Περιττό, βέβαια, να πούμε ότι τα ριάλιτι σόου της κυρίας Έλντας Πανοπούλου με
τίτλο που φέρει το μικρό της όνομα ­ «Έξι... με την Έλντα» ­ έχει δίωρη
διάρκεια (!) και δεν χάνεται ούτε δευτερόλεπτο από την έναρξή του. Θυμίζοντας
την ακρίβεια αναχώρησης και άφιξης των αγγλικών τρένων!

Ακόμη πιο ιδιόμορφη, όμως, αγγίζοντας απάτητες κορυφές πρωτοτυπίας, είναι η
νέα εκπομπή βιβλίου της ΝΕΤ που πήρε τον τίτλο «Με τη φωνή του συγγραφέα». Το
εύρημα εδώ είναι η διάρκεια. Μικρότερη δεν έχει ξαναγίνει, αφού κρατάει μόλις
ένα λεπτό! Με καπέλο άλλη συγκλονιστική καινοτομία: την έλλειψη συγκεκριμένης
ώρας ενάρξεως! Αρχίζει όποτε θέλει σε ζώνη τηλεοπτικής αιχμής. Το δελτίο
Τύπου, όμως, πομπώδες, πανηγυρίζει: «365 μέρες... 365 βιβλία... 365
συγγραφείς! Και εξηγεί: «Η ΝΕΤ, θέλοντας να συμβάλει στη διάδοση του βιβλίου,
καθιερώνει μια μονόλεπτη (αριθμ.1!) καθημερινή εκπομπή... όπου οι ίδιοι οι
συγγραφείς θα μιλούν για τα βιβλία τους... Στόχος της ΝΕΤ είναι μέσα στο
διάστημα ενός χρόνου, δηλαδή 365 ημερών, να προβληθούν και να μιλήσουν για το
βιβλίο τους 365 συγγραφείς. Για τον λόγο αυτό η ΝΕΤ ζητά τη συνεργασία όλων
των εκδοτών και των φορέων τους... Στο στοκ της εκπομπής έχουν ήδη
μαγνητοσκοπηθεί (σ.σ. μετά τους Τίτο Πατρίκιο, Τάκη Ψαράκη, Βαγγέλη Κατσάνη
κ.ά.) οι Αντώνης Σιμιτζής, Πέτρος Ανταίος, Ελιάνα Χουρμουζιάδου, Γιώργος
Αριστηνός, Κωστής Γκιμοσούλης κ.ά.».

Είδε κανείς τη συγκεκριμένη μονόλεπτη εκπομπή που δεν έχει συγκεκριμένη ώρα
έναρξης; Το ερώτημα βέβαια δεν απασχολεί τον εθνικό τηλεοπτικό φορέα. Γιατί το
ζητούμενο δεν είναι η προβολή της ελληνικής λογοτεχνίας αλλά το ελάχιστο του
χρόνου και του χρήματος. Τίποτα ή σχεδόν τίποτα δεν κοστίζουν οι αστραπιαίες
εκπομπούλες σε σύγκριση με μια κανονική εβδομαδιαία εκπομπή βιβλίου όπως ήταν
το «Άξιον εστί» που γνωρίζαμε και περιμέναμε σε ορισμένη ημέρα και ώρα. Τώρα
μέσα σ' ένα κυλιόμενο λεπτό (αν το πετύχουμε) τι θα καταλάβουμε οι φτωχοί;

Μαθήματα

Υπάρχουν, όμως, και χειρότερα. Η ΕΡΤ που πληρώνουμε με την υποχρεωτική μας
συνδρομή δίνει μαθήματα οικονομίας στα ιδιωτικά κανάλια. Το «Mega 2000»
διαρκεί επίσης ένα λεπτό, ενώ η νέα εκπομπή στο ίδιο κανάλι «Σκέψου» ακολουθεί
το δεδομένο πατρόν και σε μηδαμινή σχεδόν ώρα παρουσιάζει ατομικές εμπειρίες
διαφόρων προσκεκλημένων.

Αντίθετα, σε άνετες χρονικές διαστάσεις παραμένουν οι χαζοεκπομπές της κ.
Σεμίνας Διγενή, η οποία, με τόση εύνοια που την περιβάλλει η κρατική
τηλεόραση, έχει αποκτήσει τέτοια αυτοεκτίμηση, ώστε κάλεσε στο ωριαίο (!)
πρόγραμμά της «Άνθρωποι» τον Κώστα Ζουράρι χωρίς να καταλαβαίνει απολύτως
τίποτα από όσα έλεγε. Ούτε τη Γαλλίδα φιλόσοφο Ζακλίν ντε Ρομιγί εγνώριζε μήτε
πασίγνωστο στίχο του Σεφέρη για την Ωραία Ελένη έδειξε ότι έστω, κάπου,
κάποτε, έχει ακούσει. Και απλώς ρεζίλι έγινε η ΕΡΤ που σπατάλησε ολόκληρη ώρα
για την ανόητη ηγερία της. Η κ. Διγενή, ναι, δικαιούται τη σμίκρυνση. Μισό
λεπτό και πολύ τής πάει. Κι ακόμη περισσότερο τής ταιριάζει το απόλυτο μηδέν.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16340P071</ED>
<ID>
ID:16566

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Στην Ελλάδα ζούμε με αναμνήσεις. Δυστυχώς είναι μία διαπίστωση που κάθε φορά
επαληθεύεται χάρη στην ευχέρεια (;) των πρωινών εκπομπών να καλούν καλλιτέχνες
περασμένων εποχών. Από αυτήν την πλούσια παρελθοντολογική γκάμα το Mega
φιλοξένησε χθες τον Ανδρέα Μπάρκουλη. Για να πει τι; Ότι ήταν κάποτε
μέγας γόης; Για να δούμε τι; Πώς καταντάει ο άνθρωπος; Μάταια προσπαθούσε η
Πόπη Χατζηδημητρίου να βγάλει από τη σφίγγα που είχε απέναντί
της κάποιες λέξεις. Αν δεν ήταν χαμένος στη σιωπή του, αυτά που έλεγε δεν
αντιστοιχούσαν στην ερώτηση που του έκανε. Εκείνος είχε τον δικό του ρυθμό, η
παρουσιάστρια στο «Πολύ καλημέρα σας» περνούσε το προσωπικό της δράμα με τόσα
κενά σιωπής και οι θεατές αναρωτιούνταν προς τι όλη αυτή η ταλαιπωρία.

* Οι φίλοι της τζαζ, επομένως και θαυμαστές του Άρτσι Σεπ,
διαμαρτύρονται. Ο σαξοφωνίστας που πέρασε λίγες μέρες στην Αθήνα παίζοντας
μουσική και βγάζοντας συναίσθημα, δεν είχε την καλύτερη τύχη από πλευράς
τηλεοπτικής συνέντευξης. Το «Συν και πλην» που ανέλαβε τη συνέντευξη δεν
αποδείχτηκε εκπομπή με πολυπράγμονες συνεργάτες, ώστε να είναι σε θέση να
κάνουν ερωτήσεις λίγο πιο ουσιαστικές από αυτές που μιλάνε για επιτυχίες, σταρ
και δόξα. Ο Άρτσι Σεπ μιλούσε για πολιτική και το ελληνικό κανάλι τον ήθελε
ποπ σταρ. Ε, δεν είναι όλοι το ίδιο.

* Θα ήταν όλα βαρετά και μονότονα στην τηλεόραση, αν δεν υπήρχαν και αυτές οι
πραγματικά δημοσιογραφικές εκπομπές. Όπως το «Μαύρο Κουτί» και οι τρεις μάγοι
με τα σύγχρονα θέματά τους. Τέλλογλου, Τσίμας, Παπαχελάς.
Ο ένας αρχίζει, ο άλλος συμπληρώνει, ο τρίτος ολοκληρώνει. Τα παιδιά της
διαφήμισης, τα παιδιά του σωλήνα, τα παιδιά της πορφύρας. Οι τηλεοπτικές
διαφημίσεις παιχνιδιών διαμορφώνουν τις επιθυμίες των παιδιών, η πρόοδος στην
εξωσωματική γονιμοποίηση κυοφορεί νέους κανόνες ηθικής και οι έκπτωτοι
μονάρχες των Βαλκανίων ονειρεύονται την ημέρα της ανόδου τους στον θρόνο. Οι
εικόνες, οι συνεντεύξεις, οι σχολιασμοί απέδιδαν την έννοια του «τηλεοπτικού
άρθρου». Ένα παράδειγμα σίγουρα προς μίμηση.

* Για να συμπληρώνεται η καλή εντύπωση από τα προσφερόμενα προγράμματα
επιστρέφουμε στην πρωινή σειρά ντοκιμαντέρ της ΝΕΤ «Ταξιδεύοντας». Χθες είχε
έρθει η στιγμή για να αποκαλύψει το Παρίσι τα μυστικά του στην Αγγλίδα
ταξιδιώτισσα. Η οποία μπήκε στο «Lido» και φόρεσε τα φτερά από τις στολές των
χορευτριών, περιπλανήθηκε στην αγορά του Μπαρμπές Ροσεσουάρ και ανακάλυψε τα
μυστικά της αφρικανικής κουζίνας σε μία σούπα φτιαγμένη από αποξηραμένο δέρμα
αγελάδας, που της συνέστησε ο νεαρός πωλητής από την Γκάνα, πήρε μαθήματα
ρόλερ σκέιτ στον δρόμο για να μπορεί να μετακινείται άνετα και μυήθηκε από
έναν νεαρό σχεδιαστή στην ουσία της γαλλικής μόδας, μέσα στην μπουτίκ του
Τιερί Μιγκλέρ. Μπροστά σε ένα κόκκινο αεροδυναμικό σύνολο
παρουσιάστηκε το χάσμα του αγγλικού και του γαλλικού ύφους.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16340P072</ED>
<ID>
ID:16614

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P07&aa=2</URL></REF>


Article

<CATEGORY>vin15</CATEGORY>

 <H5>Έρωτες, πάθη και εξάσφαιρα
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>«ΚΟΝΤΡΑ» ΔΥΟ ΚΟΣΜΩΝ ΣΕ ΕΝΑ ΑΠΟ ΤΑ ΣΠΟΥΔΑΙΟΤΕΡΑ ΓΟΥΕΣΤΕΡΝ
</H3>
Το γουέστερν φυγείν αδύνατον. Όσα χρόνια κι αν περάσουν. Τίτλος της βραδιάς
«Μονομαχία 
στον ήλιο» τα... ξημερώματα, με Γκρέγκορι Πεκ - Τζένιφερ Τζόουνς.

Θα πείτε μπαμ... μπουμ. Νομίζετε; Στην περίπτωση της «Μονομαχίας» (Duel in the
sun) του Κινγκ Βίντορ πέφτετε έξω. Η σύγκρουση, που καταλήγει σε μονομαχία,
δεν έχει να κάνει με τον έρωτα. Έχει να κάνει με την κόντρα δύο «κόσμων». Ο
ένας έρχεται, ο άλλος φεύγει. Κρίμα. Το σπουδαίο, κλασικό αυτό γουέστερν θα
μεταδοθεί αργά προς το... ξημέρωμα. Όσοι αντέξουν, μέχρι τότε, θα αρκεστούν
στην κωμωδιούλα «Κινγκ Ραλφ» με τον Τζον Γκούντμαν, μακρινό απόγονο του
χηρεύοντος θρόνου της Μεγάλης Βρετανίας. Ποσοτικώς η Ελλάς κερδίζει τους
πάντες. Με την εξής επιθετική πεντάδα: Σταύρος Παράβας σε ρόλο «Ντιρλαντά» -
Θανάσης Βέγγος «Ποιος Θανάσης» - Παραμυθάς ο Δημήτρης Παπαμιχαήλ και η Τώνια
Μαρκετάκη στην «Τιμή της αγάπης». Η καλύτερη ταινία της και η δεύτερη καλύτερη
της βραδιάς.

«Ο Ντιρλαντάς»

15.45 Mega. Με Σταύρο Παράβα, Μίμη Φωτόπουλο, Χαριτίνη Καρόλου
και Μαρίκα Νέζερ. Υποψήφιος γαμπρός τα βάζει με τον μνηστήρα της αδελφής τής
γυναίκας που αγαπά. Παίζει και ο Μούτσιος. (Διάρκεια: 120') *

«Ποιος Θανάσης»

18.00 Star. Ο Θανάσης Βέγγος πουλάει με δόσεις σε πελάτες που
δεν έχουν «μία». Όμως η νέα υπάλληλος Άννα Φόνσου τον σώζει. Από τις
χαριτωμένες στιγμές του ασθμαίνοντος Βέγγου. (Διάρκεια: 90') *½

«Ο άνθρωπός μου ο Γκόντφρεϊ»

21.00 Seven Χ. Παλιά χολιγουντιανή ταινία με ειδύλλιο Κάρολ
Λόμπαρντ - Γουίλιαμ Πάουελ. Γερασμένο και πολυπαιγμένο. **

«Ο παραμυθάς»

22.45 ΕΤ1. Άλλο ειδύλλιο εδώ. Δημήτρης Παπαμιχαήλ - Ξένια
Καλογεροπούλου. Κωμωδιούλα του 1969 σε σκηνοθεσία Ερρίκου Θαλασσινού. Τέτοια
ώρα; Αστεία πράγματα. (Διάρκεια: 80') *

«Κινγκ Ραλφ»

23.00 Star (King Ralf). Χαριτωμένο. Χηρεύει ο θρόνος της Μεγάλης
Βρετανίας και οι επιτελείς βρίσκουν, ως μοναδικό επιζώντα της Δυναστείας,
ευτραφή Αμερικανό που πίνει μπίρα και καταβροχθίζει χάμπουργκερ. Έτσι ο
θηριώδης Τζον Γκούντμαν ενθρονίζεται στο Μπάκινγχαμ και παίρνει μαθήματα
βασιλικής συμπεριφοράς από τον Πίτερ Ο'Τουλ και τον Τζον Χαρτ. Περνάει η ώρα.
Η σκηνοθεσία είναι του Ντέιβιντ Ες Γουόρντ. (Διάρκεια: 97') **½

«Η τιμή της αγάπης»

23.00 ΝΕΤ. Η καλύτερη ταινία της Τώνιας Μαρκετάκη. Το σενάριο
βασίζεται στο ομότιτλο βιβλίο του Κωνσταντίνου Θεοτόκη. Ένα κορίτσι της
Κέρκυρας του περασμένου αιώνα αρνείται να... αλλάξει. Με την Άννυ Λούλου και
τον Στρατή Τσοπανέλη. Η Τούλα Σταθοπούλου σε ρόλο μάνας. Η Μαρκετάκη γύρισε
την ταινία της σε αυθεντικούς χώρους και χρησιμοποίησε αυθεντικούς...
ντόπιους. Η μουσική είναι της Ελένης Καραΐνδρου. (Διάρκεια: 110') ***

«Υπόθεση για φόνο».

23.00 Mega (Α Case For Murder). Οι επιτυχίες του δικηγόρου Τζακ
Χάμετ προκαλούν φθόνο στους συνεργάτες του. Ανάμεσα σ' αυτούς που ενοχλούνται
περισσότερο είναι ο Ντάρεν Γκέιτς. Πρόσφατα στο δυναμικό της εταιρείας
προστέθηκε και μια πανέξυπνη δικηγόρος απο τη Νέα Υόρκη, η Κέιτ Γουέλντον. Οι
δύο νέοι δεν θα αργήσουν να δημιουργήσουν μια σοβαρή σχέση που αργότερα θα
αποβεί μοιραία και για τους δύο. Αμερικάνικο θρίλερ του Ντάνκαν Γκίμπινς με
τους Τζένιφερ Γκρέι, Πίτερ Μπεργκ, Μπελίντα Μπάουερ. (Διάρκεια: 89') **

«Σιμόνα, η γυναίκα της νύχτας».

24.00 Seven Χ (Lady of the night). Η Σιμόνα, μια δασκάλα του
χορού είναι παντρεμένη με τον Μάρκο, έναν πολυάσχολο μηχανικό ο οποίος την
απατάει. Χωριζουν αλλά η προσπάθεια να ξαναφτιάξουν την σχέση τους είναι
μάταιη. Όλα αλλάζουν όταν μια νύχτα η Σιμόνα απάγεται από έναν άγνωστο άνδρα.
Με τους Σερένα Γκράντι, Φάμπιο Σαρτόρ. η σκηνοθεσία είναι του Πιέρο
Σκιβατζάπα. (Διάρκεια: 91') *

«Ποιος σκότωσε τον Μπάντι»

00.40 Antenna (Who killed Buddy Blue). Ερωτική... περιπέτεια.
Στα γυρίσματα δολοφονείται πορνοστάρ. Ο ντετέκτιβ, αντί να κάνει τη δουλειά
του, ερωτεύεται την... πορνοστάρ. Έτσι ο θεατής περιφέρεται στον κόσμο του
σεξ. Καλό; Απαξάπαντες και απαξάπασες άγνωστοι. (Διάρκεια: 100') (;)

«Η μάσκα»

01.00 ΕΤ3. Αισθησιακή περιπέτεια με φόντο τον 18ο αιώνα. Η
παραγωγή είναι ιταλική και η σκηνοθεσία της Φιορέλα Ινφασέλι. Με Φεοντόρ
Σαλιάπιν και Ρομπέρτο Χερλίτζκα. (Διάρκεια: 85') *

«Αναζητώντας τη νέα Εδέμ»

01.00 Star (New Eden). Θρίλερ επιστημονικής φαντασίας. Αθώος που
κατηγορείται για φόνο αλλά και ο πραγματικός φονιάς αποστέλλονται σε μακρινό
πλανήτη που κατοικείται από επίγειους εγκληματίες. Με Στίβεν Μπόλντουιν, Λίσα
Μπονέ, Τόμπιν Μπελ. Η σκηνοθεσία είναι του Άλαν Μέτζγκερ. Περνάει η ώρα.
(Διάρκεια: 120') **½

«Τροπικές νύχτες»

02.20 Antenna (Tropical nights). Ερωτική, αισθησιακή περιπέτεια!
Μαχαραγιάς, χήρα και... παιχνίδια. Παρασκευή δύο μετά τα μεσάνυχτα. Όλοι...
άγνωστοι. (Διάρκεια: 81') (;)

Δυνατός έρωτας μεταξύ του πιστολέρο Γκρέγκορι Πεκ και της αισθησιακής μιγάδας
Τζένιφερ Τζόουνς πριν από τη «Μονομαχία στον ήλιο»

«Μονομαχία στον ήλιο»

03.15 Mega(Duel in the sun). Το καλό... αργεί. Η πρώτη
(αξιολογικά) ταινία της βραδιάς. Κλασικό γουέστερν του Κινγκ Βίντορ.
Πατριάρχης και μεγαλοτσιφλικάς αρνείται να συμφιλιωθεί και να παρακολουθήσει
τις επερχόμενες, κοσμογονικές αλλαγές. Ο σιδηρόδρομος περνάει... δίπλα του.
Τζόζεφ Κότεν, Γκρέγκορι Πεκ και στη μέση η μαυριδερή, σαγηνευτική Τζένιφερ
Τζόουνς. Πιστόλια, μελό, δυνατές συγκινήσεις και κοινωνικές προεκτάσεις.
Παίζει και η Λίλιαν Γκις. Ταινία του 1946. (Διάρκεια: 131') ****

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16340P081</ED>
<ID>
ID:16578

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P08&aa=1</URL></REF>


Article

<CATEGORY>vin09</CATEGORY>

 <H5>ΝΤΟΚΙΜΑΝΤΕΡ ΑΠΟ ΤΟΝ ΓΙΑΝΝΗ ΧΟΡΝ ΣΤΗ ΜΝΗΜΗ ΤΟΥ ΑΔΕΛΦΟΥ ΤΟΥ
</H5><H2>Η πορεία του Βενιζέλου
</H2>
<H3>Ένας χρόνος συμπληρώνεται αύριο από τον θάνατο του μεγάλου ηθοποιού Δημήτρη
Χορν, και ο αδελφός του Γιάννης Χορν για να τιμήσει τη μνήμη του προσέφερε
στην ΕΤ1 το ντοκιμαντέρ «Η Ελλάδα του Ελευθερίου Βενιζέλου», που θα προβληθεί
αύριο Σάββατο, στις 18.45 μ.μ.
</H3>
Η προσωπικότητα του Ελευθερίου Βενιζέλου προβάλλει μέσα από το ντοκιμαντέρ
του Βασίλη Μάρου που θα μεταδώσει αύριο η ΕΤ-1

Το ντοκιμαντέρ «Η Ελλάδα του Ελευθερίου Βενιζέλου» σκηνοθέτησε ο κορυφαίος
ντοκιμαντερίστας Βασίλης Μάρος (ήταν ιδέα του Γιάννη Χορν, ο οποίος του
ανέθεσε την παραγωγή). Μέσα σε μια ταινία διάρκειας μιας ώρας περιγράφεται η
πορεία του Ελευθερίου Βενιζέλου από το 1909 έως τον θάνατό του το 1936 στο
Παρίσι, όπου ήταν εξόριστος.

Επί έξι μήνες συγκέντρωνε το υλικό του ντοκιμαντέρ ο Βασίλης Μάρος σε Αγγλία,
Γαλλία, Ελλάδα και Τουρκία, για να καταλήξει σ' αυτό που ενέταξε τελικά. Αυτό
που κυρίως βγαίνει από το ντοκιμαντέρ είναι ο χαρακτήρας και η προσωπικότητα
του Ελευθερίου Βενιζέλου αλλά και το μεγάλο έργο που άφησε πίσω του.

Η ταινία ξεκινά μ' ένα πλάνο της Ελλάδος του 1909, τα σύνορα της οποίας
έφταναν τότε έως τη Λάρισα. Την ίδια περίοδο στην Κρήτη ένας νέος πολιτικός, ο
Ελευθέριος Βενιζέλος, άρχισε να ανατέλλει. Παρά το γεγονός ότι ο πατέρας του
Κυριάκος τον ήθελε αντικαταστάτη του στο εμπορικό κατάστημα που διατηρούσε στα
Χανιά, ο Ελευθέριος δεν ακολούθησε την συμβουλή του και προτίμησε τη Νομική.
Επιστρέφοντας μετά τις σπουδές του στην Κρήτη μπλέκει με την πολιτική και
εκλέγεται βουλευτής. Στην Ελλάδα τα πράγματα ήταν πολύ άσχημα. Ο Στρατιωτικός
Σύνδεσμος τον καλεί στην Αθήνα και ο Βενιζέλος θα είναι ο νικητής στις εκλογές
του 1910.

Αμέσως πέφτει για τα καλά στην δουλειά. Το πρώτο που κοιτά είναι η δημιουργία
ισχυρού στρατού. Στην Ιταλία παρήγγειλε το πολεμικό πλοίο «Γεώργιος Αβέρωφ»,
από την Γαλλία αγόρασε δύο υποβρύχια, τον «Πρωτέα» και το «Δελφίνι», και δύο
χρόνια αργότερα το 1911 η χώρα μας απέκτησε το πρώτο αεροπλάνο. Ο Βενιζέλος
πίστευε πολύ στη δυνατότητα της αεροπορίας για την οποία έλεγε ότι ήταν το
όπλο του μέλλοντος.

Η Ελλάδα με τους αγώνες της το 1913 ήδη έχει διπλασιάσει τα εδάφη της αλλά ο
βασιλιάς Κωνσταντίνος αρνείται την συμμετοχή της χώρας μας στον Α' Παγκόσμιο
Πόλεμο στο πλευρό των συμμαχικών δυνάμεων, με αποτέλεσμα να αναγκάσει τον
Βενιζέλο σε παραίτηση.

Το ντοκιμαντέρ «Η Ελλάδα του Ελευθερίου Βενιζέλου» (σε αφήγηση Γιάννη Φέρτη)
καταγράφει επίσης ­ μέσα από πλούσιο οπτικό υλικό της εποχής εκείνης ­ όλη την
πορεία του, την είσοδο του Ελληνικού Στρατού στη Σμύρνη (1919), τη Συνθήκη των
Σεβρών (Παρίσι) και την ήττα του στις εκλογές του 1920, την εκτέλεση των έξι
που κρίθηκαν υπεύθυνοι για την Μικρασιατική Καταστροφή, την υπογραφή της
Συνθήκης της Λωζάννης, την εκλογική του νίκη το 1928 και την επίσκεψή του στη
Σμύρνη δύο χρόνια αργότερα όπου συναντήθηκε με τον Κεμάλ Ατατούρκ.

Στον Ελευθέριο Βενιζέλο ανήκει η δημιουργία αρκετών επιτευγμάτων του τόπου.
Όπως η Τράπεζα της Ελλάδος, η Αγροτική Τράπεζα, η Κτηματική Τράπεζα, η ύδρευση
των Αθηναίων (ΟΥΛΕΝ) με την κατασκεκή του φράγματος του Μαραθώνα, το ηλεκτρικό
ρεύμα (ΠΑΟΥΕΡ). Δημιουργήματά του είναι αρκετά ιδρύματα, ο ΕΟΤ, ο Οργανισμός
Καπνού, οι λαϊκές αγορές που λειτουργούν ακόμη και σήμερα και πολλά ακόμη έργα
στην Βόρεια Ελλάδα. Ο Ελευθέριος Βενιζέλος πέθανε στο Παρίσι, τον Μάρτιο του
1936, και η σορός του μεταφέρθηκε στην Ελλάδα όπου και ετάφη στο Ακρωτήρι Χανίων.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16340P101</ED>
<ID>
ID:16558

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P10&aa=1</URL></REF>


Article

<CATEGORY>vin09</CATEGORY>

 <H2>Το γέλιο κερδίζει τις καρδιές των περισσοτέρων τηλεθεατών
</H2>
Αν και σε επανάληψη οι κωμικές σειρές είχαν το πάνω χέρι την πρώτη εβδομάδα
του νέου χρόνου. Επικράτησαν τα ριπλέι «Και οι παντρεμένοι έχουν ψυχή», οι
«Δύο ξένοι» και τα «Εγκλήματα». Από τις δραματικές σειρές τα περισσότερα
βλέμματα συγκέντρωσαν το «Άγγιγμα ψυχής», το «Σημάδι του έρωτα» και η
«Καλημέρα ζωή». Οι ελληνικές ταινίες υπερτέρησαν των ξένων στις προτιμήσεις
των τηλεθεατών με πρώτη και καλύτερη την κωμωδία «Βίβα Ρένα» με τη Ρένα
Βλαχοπούλου, ενώ από τις ξένες διακρίθηκε η περιπέτεια «Ράμπο Νο 3» με τον
Σιλβέστερ Σταλόνε. 
<REF><SOURCE>ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16340P102</ED>
<ID>
ID:16609

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P10&aa=2</URL></REF>


Article

<CATEGORY>vin09</CATEGORY>

 <H2>Στη ρότα του Πυθέα με φουσκωτό
</H2>
Ο Θοδωρής Ρουσόπουλος την Κυριακή στο «7+7» (Mega, 14.20) «ξεφυλλίζει» σελίδες
από το... ναυτικό ημερολόγιο «Ο γύρος της Ευρώπης με φουσκωτό».

Ο δημοσιογράφος θα είναι μαζί με τους τρεις θαλασσοπόρους που ταξίδεψαν επί
τέσσερις μήνες με φουσκωτό σκάφος και από τον Πειραιά έφθασαν στην Στοκχόλμη,
ακολουθώντας τη ρότα του Πυθέα που πριν από 25 αιώνες, επιχείρησε πρώτος ένα
ανάλογο ταξίδι.

Ο Καμίλο Νόλλας, ο Βλαδίμηρος Λεβίδης και ο Αλέξης Ντάρας εξιστορούν όλες
τις δυσκολίες της διαδρομής.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16340P103</ED>
<ID>
ID:16647

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P10&aa=3</URL></REF>


Article

<CATEGORY>vin09</CATEGORY>

 <H2>Ζητεί αποζημίωση από τον Antenna
</H2>
Αποζημίωση τριάντα εκατομμυρίων δραχμών από τους υπευθύνους του ραδιοφωνικού
σταθμού Antenna ζητεί με αγωγή της που συζητήθηκε χθες στο Μονομελές
Πρωτοδικείο της Αθήνας η δημοσιογράφος Φωτεινή Πιπιλή. Σύμφωνα με όσα αναφέρει
στην αγωγή της, η πολύχρονη συνεργασία της με το σταθμό διεκόπη με υπαιτιότητα
των υπευθύνων αιφνιδιαστικά και δεν της κατέβαλαν τη νόμιμη αποζημίωση.

Από την πλευρά του Antenna υποστηρίχτηκε ότι διεκόπη η συνεργασία με τη
δημοσιογράφο μετά την αναμόρφωση του προγράμματος του.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16340P104</ED>
<ID>
ID:16670

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P10&aa=4</URL></REF>


Article

<CATEGORY>vin09</CATEGORY>

 <H2>Πέθανε στα 59 του ο Γιώργος Λεφεντάριος
</H2>
Ο Γιώργος Λεφεντάριος

Πέθανε χθες, στα 59 του, ύστερα από μακρά μάχη με τον καρκίνο, ο Γιώργος
Λεφεντάριος, ο άνθρωπος που έδωσε νόημα και ψυχή στο επάγγελμα των δημοσίων
σχέσεων σε μιαν εποχή που και η λέξη ακόμη ήταν άγνωστη στον πολύ κόσμο.

Απόφοιτος της Σχολής Θεάτρου και ενεργό μέλος της Ελληνικής Εταιρείας Δημοσίων
Σχέσεων, ο Γιώργος Λεφεντάριος υπήρξε για χρόνια ένας από τους πρωτεργάτες των
επιτυχιών της ελληνικής δισκογραφίας, στα μέσα του '60, την εποχή που στη
Minos φτιαχνόταν το νεώτερο ελληνικό τραγούδι. 
Οι άνθρωποι που δούλεψαν μαζί του μιλούν για έναν άνθρωπο έξυπνο, ευρηματικό,
με καλοσύνη και ήθος.

Από το 1967 ως το 1971 ήταν υπεύθυνος Δημοσίων Σχέσεων και Διαφήμισης στη
Μίνως Μάτσας και Υιός Ε.Ε., ενώ από το 1971 ως το 1974 ανέλαβε τα ίδια
καθήκοντα στην Columbia, για να επιστρέψει στη συνέχεια και πάλι στη Minos ως
σύμβουλος Δημοσίων Σχέσεων.

Για τρεις χρονιές ανέλαβε τις Δημόσιες Σχέσεις του Φεστιβάλ Ελληνικού
Τραγουδιού Θεσσαλονίκης, ενώ το 1989-90 υπήρξε ειδικός σύμβουλος της ΕΡΤ. Μέσα
στις δραστηριότητές του η οργάνωση συναυλιών στην Ελλάδα και στο εξωτερικό και
το 1987 οι Δημόσιες Σχέσεις, η οργάνωση και ο σχεδιασμός των πολιτιστικών και
καλλιτεχνικών εκδηλώσεων του Πνευματικού Κέντρου του Δήμου Αθηναίων.

Ο Γιώργος Λεφεντάριος ήταν ο άνθρωπος που αγάπησε τη δουλειά του με έναν τρόπο
που ίσως φαίνεται... παρωχημένος στις μέρες μας. 
Ήθελε να προσφέρει στον Πολιτισμό, να δώσει όλη του την ενέργεια και το
ταλέντο του σ' αυτόν.

Επιστήθιος φίλους του Νίκου Γκάτσου και του Μάνου Χατζιδάκι, ίδρυσε στην
Ακράτα, όπου έμενε για μεγάλα χρονικά διαστήματα, το Ίδρυμα Μάνος Χατζιδάκις -
Νίκος Γκάτσος.

Επιθυμία του ήταν να μη σταλούν στεφάνια στην κηδεία του και τα χρήματα να
διατεθούν στο Ίδρυμα αυτό (Εθνική Τράπεζα 294/29601254). Η νεκρώσιμος
ακολουθία επρόκειτο να γίνει σήμερα στα Πευκάκια, στον ναό του Αγίου Νικολάου,
στις 10 το πρωί. Η σορός του θα μεταφερθεί στην Ακράτα, όπου και θα ταφεί στον
οικογενειακό τάφο.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16340P111</ED>
<ID>
ID:16559

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P11&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Ζωντανή μετάδοση» με... Φώσκολο τον Εντ Χάρις

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Cinepolis 1,
Cine City 3, Village Centre 8, Αελλώ, Άνεσις, Ετουάλ, Ιντεάλ (Μαρ.), Κηφισιά
3, Νανά, Τιτάνια, Τρία Αστέρια, Ζέα].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Έμπασσυ, Νιρβάνα, Άττικα 1, Μαρούσι 2, Αβάνα, Φάληρο 2).

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Village Centre 4, Απόλλων, Δαναός, Ράδιο Σίτι, Ζίνα,
Κορονέτ, Τροπικάλ, Ατλαντίς, Φάληρο 1, Γλυφάδα, Μαρούσι 1, Αττικόν (Πειρ.)].

«ΟΙ ΑΝΤΡΕΣ ΜΕ ΤΑ ΟΠΛΑ»: Γιατρός περιπλανιέται στη ζούγκλα των Ινδιάνων
χώρας της Λ. Αμερικής. Η τελευταία ταινία του ανεξάρτητου Τζον Σέιλς.
Προβληματισμός και καταγραφή συγκρούσεων. (Έλλη, Αρτ Στούντιο).

«ΟΝΕΙΡΕΜΕΝΗ ΖΩΗ ΤΩΝ ΑΓΓΕΛΩΝ»: Η καλύτερη γαλλική ταινία με εξαιρετικές
ερμηνείες από τα κορίτσια Ελοντί Μπουσέζ, Ναταλιά Ρενιέ. (Αλέκα).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Τρία... κορίτσια στα πρόθυρα
σεξουαλικής κρίσης. Αλμοδοβαρική σάτιρα της Όλγας Μαλέα. [Village Centre 6,
Cine City 4, Cinepolis 4, Αλεξάνδρα (Πατ.), Άνταμς 2, Άστρον, Άτταλος, Διάνα,
Ιντεάλ, Κηφισιά 1, Μαργαρίτα 1, Μελίνα (Καματερό), Παλλάς (Ελευσίνα), Χαϊλάιφ].

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Νεαροί Ρωσοπόντιοι, αρσενικές πόρνες στην
«καλτ» ταινία του Κ. Γιάνναρη. (Όπερα, Δαναός 2, Άττικα 2, Αφαία).
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16340P141</ED>
<ID>
ID:16577

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P14&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ. Ο πρίγκιπας της Αιγύπτου. Σάβ.-Κυρ. ώρα 4.50 μ.μ. μεταγλ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο κλέψας του κλέψαντος
(Κ.). 6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβς. 6.00-8.15-10.30 μ.μ. Σάβ.-Κυρ. ώρα 4.00 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ. Μουλάν. Σάβ.-Κυρ. ώρα 5.00 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβς. 4.40-6.50-9.00-11.00 μ.μ. Παρ.-Σάβ.
μεταμεσονύκτια ώρα 01.00 π.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ. Pecker. Παρ.-Σάβ. μεταμεσονύκτια ώρα 01.00 π.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.10-6.20-8.30-10.40 μ.μ. Παρ.-Σάβ. μεταμεσονύκτια ώρα 01.00 π.μ.

ΑΘΗΝΑΙΟΝ CINEPOLIS PHILIPS 2. Μαγικά φίλτρα. 8.40-10.50 μ.μ. / Ο πρίγκιπας της
Αιγύπτου. Κάθε μέρα ώρα 4.30 μ.μ. Παρ.-Κυρ. ώρα 6.40 μ.μ. / Il Ciclone.
Παρ.-Σάβ. μεταμεσονύκτια ώρα 01.00 π.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. 6.40-8.50-11.00 μ.μ.
Παρ.-Σάβ. μεταμεσονύκτια ώρα 01.00 π.μ. / Οι Άθλιοι, κάθε μέρα ώρα 4.00 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών.
4.30-6.30-8.30-10.30 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.40-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Η ονειρεμένη ζωή των
αγγέλων. 6.00-8.20-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ. Μουλάν.
Σάβ.-Κυρ. ώρα 5.00 μ.μ. μεταγλ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Οι Άθλιοι. 6.00-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβς.
5.55-8.05-10.15 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 5.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. Μουλάν.
Σάβ.-Κυρ. ώρα 5.00 μ.μ. μεταγλ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 8.15-10.15 μ.μ.
Μουλάν. Παρ.-Κυρ. 4.00-6.00 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.10-8.00-10.00 μ.μ. / Ο πρίγκιπας της Αιγύπτου. Παρ.-Κυρ. ώρα 4.20 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Οι άντρες με τα
όπλα. 6.20-8.45-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Elizabeth. 6.00-8.30-11.00 μ.μ. Dr. Dolittle - Ο γιατρός
τρελάθηκε. Σάβ.-Κυρ. ώρα 4.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ. / Dr. Dolittle - Ο γιατρός τρελάθηκε.
Σάβ.-Κυρ. ώρα 4.40 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Γείτονες
και εραστές. 6.00-8.10-10.20 μ.μ. / Dr Dolittle - Ο γιατρός τρελάθηκε.
Σάβ.-Κυρ. ώρα 4.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ. / Dr Dolittle - Ο γιατρός
τρελάθηκε. Σάβ.-Κυρ. ώρα 4.30 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ. / Dr Dolittle - Ο γιατρός
τρελάθηκε. Σάβ.-Κυρ. ώρα 4.30 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ. Μουλάν. Παρ.-Κυρ. ώρα 4.30 μ.μ. μεταγλ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ. Παρ.-Σάβ. μεταμεσονύκτια ώρα 00.30 π.μ. / Μουλάν.
Παρ.-Κυρ. ώρα 4.30 μ.μ. μεταγλ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 5.50-8.05-10.20 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Θα σε βρω στον
παράδεισο. 5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Από την άκρη της πόλης. 9.00-11.00
μ.μ. / Dr Dolittle - Ο γιατρός τρελάθηκε. Κάθε μέρα 5.00-7.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.45-8.45-10.45 μ.μ. Σάβ.-Κυρ. ώρα 4.45 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβς. 6.50-8.50-10.50
μ.μ. Σάβ.-Κυρ. ώρα 4.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.10-8.20-10.30 μ.μ. / Ο πρίγκιπας της Αιγύπτου. Σάβ.-Κυρ. ώρα 4.10 μ.μ. μεταγλ.

CINE CITY ERICSSON 4 (Dolby DTS). Η διακριτική γοητεία των αρσενικών.
5.00-7.00-9.00 μ.μ. / Halloween - Είκοσι χρόνια μετά. Κάθε μέρα ώρα 11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. Παρ.-Σάβ.:
12.15-14.30-16.45-19.00-21.15-23.30-02.00. Κυρ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. Παρ.-Σάβ.:
12.00-14.15-16.30-18.30-20.45-23.00-01.15. Κυρ.: 11.50-14.00-16.15-18.30-20.30-22.30-00.45.

VILLAGE CENTRE Αίθουσα 3. Μουλάν. 11.20-13.30-15.45-17.50 μεταγλ. / Μαγικά
φίλτρα. 20.00-22.45-01.30.

VILLAGE CENTRE Αίθουσα 4. Θα σε βρω στον παράδεισο. Παρ.-Σάβ.:
11.15-13.45-16.15-18.45-21.30-23.50-02.20. Κυρ.: 12.45-15.15-17.45-20.15-22.45-01.15.

VILLAGE CENTRE Αίθουσα 5. Ο πρίγκιπας της Αιγύπτου. Παρ.-Σάβ.:
10.45-13.00-15.15-17.30 μεταγλ. Κυρ.: 12.15-14.30-17.00 μεταγλ. / Χαμένοι στο
διάστημα. Παρ.-Σάβ., 19.45-22.30. Κυρ.: 19.30-22.15-00.50. / Pecker.
Παρ.-Σάβ.: 01.00.

VILLAGE CENTRE Αίθουσα 6. Η διακριτική γοητεία των αρσενικών. Παρ.-Σάβ.:
18.00-20.15-22.30-00.45. Κυρ.: 17.30-19.45-22.00-00.30. / Το μαγικό σπαθί:
Αναζητώντας το Κάμελοτ. Παρ.-Σάβ.: 11.45-14.00-16.00 μεταγλ. Κυρ.:
11.15-13.15-15.30 μεταγλ.

VILLAGE CENTRE Αίθουσα 7. Οι Άθλιοι. Παρ.-Σάβ.: 12.45-15.30-18.15-21.00-23.45.
Κυρ.: 12.30-15.30-18.15-21.15-00.15.

VILLAGE CENTRE Αίθουσα 8. Ζωντανή μετάδοση: The Truman show. Παρ.-Σάβ.:
12.15-14.40-17.00-19.15-21.45-00.00-02.30. Κυρ.: 12.00-14.30-16.45-19.00-21.15.-23.30-01.45.

VILLAGE CENTRE Αίθουσα 9. Halloween - Είκοσι χρόνια μετά. Παρ.-Σάβ.:
13.15-15.30-17.45-20.00-22.15-00.30-02.40. Κυρ.: 12.50-15.00-17.15-19.15-21.30-23.45-01.45.

VILLAGE CENTRE Αίθουσα 10. Αλεξίσφαιροι ντετέκτιβς. Παρ.-Σάβ.:
12.30-14.50-17.15-19.30-22.00-00.15-02.30. Κυρ.: 13.45-16.00-18.15-20.45-23.00-01.15.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ. ώρα 5.00 μ.μ.
Κυρ. και ώρα 11.30 π.μ. μεταγλ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ. Σάβ.-Κυρ.
ώρα 4.15 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Από την άκρη της πόλης. 6.00-8.10-10.20 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ. / Μουλάν. Σάβ.-Κυρ.: 3.20-5.00 μ.μ. Κυρ.
και ώρα 11.30 π.μ. μεταγλ.

ΕΛΛΗ (Οδός Ακαδημίας ~ 3632.789 Dolby Stereo). Οι άντρες με τα όπλα.
5.30-8.00-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.40 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Θα σε
βρω στον παράδεισο. 5.40-8.00-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Αλεξίσφαιροι ντετέκτιβς. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ. Σάββατο μεταμεσονύκτια ώρα 01.00
π.μ.: Il Ciclone.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.30-8.40-10.50 μ.μ. / Ο πρίγκιπας της Αιγύπτου. Παρ.-Κυρ. ώρα 4.10 μ.μ.
μεταγλ. / Il Ciclone. Σαβ. μεταμεσονύκτια ώρα 00.40 π.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβς.
6.10-8.20-10.30 μ.μ. Σάβ. και μεταμεσονύκτια ώρα 00.30 π.μ. / Το μαγικό σπαθί:
Αναζητώντας το Κάμελοτ. Παρ.-Κυρ. ώρα 4.10 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.45 μ.μ.
Σάβ.-Κυρ. και ώρα 4.20 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Θα
σε βρω στον παράδεισο. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.30-8.45-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20
μ.μ. Μουλάν. Σάβ.-Κυρ. ώρα 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Elizabeth. 6.10-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ. / Μουλάν. Κάθε μέρα ώρα 5.00 μ.μ. μεταγλ. Κυρ. και ώρα
11.30 π.μ.

ΠΑΛΑΣ (Παγκράτι ~ 7515.434, Dolby Stereo). Μαγικά φίλτρα. 6.30-8.40-10.50 μ.μ.
/ Το μαγικό σπαθί: Αναζητώντας το Κάμελοτ. Σάβ.-Κυρ.: 11.30 π.μ. - 4.00 μ.μ.

ΠΑΛΑΣ (Οδός Βουκουρεστίου ~ 3224.434, Dolby Stereo). Αφιέρωμα Άλφρεντ Χίτσκοκ,
κάθε μέρα ώρα έναρξης 8.00 μ.μ. Σάβ.: Νοτόριους, Υπόθεση Παραντάιν. Κυρ.: Στον
αστερισμό του Αιγόκερω, Επτά χρόνια χωρισμού, Ο δολοφόνος έρχεται.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ. / Ο πρίγκιπας της
Αιγύπτου. Σάβ.-Κυρ. ώρα 4.15 μ.μ. Κυρ. και ώρα 11.30 π.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ. / Ο πρίγκιπας της Αιγύπτου. Παρ.-Κυρ. ώρα 4.45 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ. / Ο πρίγκιπας της
Αιγύπτου. Παρ.-Κυρ. ώρα 4.20 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ. / Μουλάν. Σάβ.-Κυρ. ώρα 2.20 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 5.40-8.00-10.20 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ. Παρ.-Κυρ. και ώρα 4.15 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 8.40-10.40 μ.μ. /
Μουλάν. Παρ.-Κυρ. 4.40-6.40 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Η κατάσταση των πραγμάτων.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 8.10-10.20 μ.μ. / Μουλάν.
Κάθε μέρα ώρα 6.15 μ.μ. Σάβ.-Κυρ. και ώρα 4.15 μ.μ. μεταγλ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo).
Μουλάν. 7.00 μ.μ. μεταγλ. / Ολέθρια σύγκρουση. Κάθε μέρα ώρα 9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Η διακριτική
γοητεία των αρσενικών. 6.30-8.00-10.15 μ.μ. / Μουλάν. Παρ.-Κυρ. ώρα 5.00 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η διακριτική γοητεία
των αρσενικών. 7.15-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Κουντούν.
7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ολέθρια σύγκρουση. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μουλάν. 5.30-7.30 μεταγλ., 9.30 με υπότ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). 6 μέρες, 7 νύχτες. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ. / Δίδυμοι μπελάδες. Σάβ.-Κυρ. ώρα 4.30 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. / Ο πρίγκιπας της Αιγύπτου.
Παρ.-Κυρ. ώρα 4.00 μ.μ.

ΚΑΣΤΕΛΛΑ (Οδός Παπαναστασίου 44, ~ 4226.908 Dolby SR DTS, Κλιματισμός). Snake
eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Black out. 8.00-10.40 μ.μ. Κυρ.: 5.50-8.55-11.10 μ.μ. / Αναστασία.
Σάβ. 4.00-6.00 μ.μ. Κυρ. 11.00 π.μ. - 4 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276).
Αναστασία. Σαβ. ώρα 5.00 μ.μ. Κυρ. ώρα 6.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβς. 6.05-8.15-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ. / Μουλάν. Κάθε μέρα ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16340P142</ED>
<ID>
ID:16624

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Διεθνής μουσικός όρος. 2. Ένας από αυτούς ήταν ο Μαρά.
3. Θαλάσσιος ο αγώνας τους (αιτ.). 4. «... και ηδονή» τίτλος
έργου του Β. Ράιχ. ­ Επιρρηματική έκφραση που έχει την έννοια της ομοιότητας ή
της μίμησης. 5. Διεθνής ακτογραφικός όρος. ­ Χαρακτηρισμός και για...
χείλη. 6. Αρχαίος δήμος της Αττικής, το σημερινό Μπογιάτι. ­ Ακρωτήριο
του Αγίου Όρους, στην αιτιατική (αντίστρ.). 7. Αντιθετικός σύνδεσμος
(αντίστρ.). ­ Πατρίδα του Γύζη και του Λύτρα (αιτ.). 8. Παραλιακή
τοποθεσία της Αττικής. ­ Στον αιώνα αυτόν έγινε η Κομμούνα του Παρισιού
(αντίστρ.). 9. Άτομο με προσόντα. ­ Είδος της το ραδίκι.

ΚΑΘΕΤΑ

1. Χωρίς... διαλείμματα. 2. Περιλαμβάνονται στα άμφια. ­ Λευκό,
για τουρκομαθείς. 3. Γίνεται, συνήθως, από μακριά. ­ Λέξη...
προσκλητήρια. 4. Κάτι που εύκολα... λεκιάζει. ­ Είναι και ο προστάτης
(καθ.). 5. Μεγάλης σειράς η αρχή. ­ Βελγική πόλη. ­ Το έχουν οκτώ
μήνες. 6. Συνοδεύει τον ύπνο πολλών. 7. «Γη» μυθιστορήματος του
Ηλία Βενέζη. 8. Ένα λουλούδι (αιτ.). 9. Ένα από τα τμήματά του
είναι η αίθουσα (καθ.). ­ Κίνδυνος για τη γεροντική ηλικία.

ΛΥΣΗ (14/1/99)

ΟΡΙΖΟΝΤΙΑ: 1. ΠΛΑΠΟΥΤΑΣ 2. ΡΟΣ - ΟΝ 3. ΟΓ - ΥΓΡΟ
4. ΚΟΙΝΑ - ΠΑΡ 5. ΟΔ - ΕΝΤΟΜΟ 6. ΦΟΣ - ΛΩΤ 7. ΙΣΑ
- ΣΛΕΠΙ 8. ΕΙΤΕ - ΟΦΙΣ 9. ΦΑΙΔΩΝ. ΚΑΘΕΤΑ: 1. ΠΡΟΚΟΦΙΕΦ
2. ΛΟΓΟΔΟΣΙΑ 3. ΑΣ - ΣΑΤΙ 4. ΟΝΕ - ΕΔ 5. ΟΥΡΑΝΟΣ
6. ΛΟΝ (ΝΟΛ) 7. ΤΟΥΠΟΛΕΦ 8. ΑΝ - ΛΙΠΩΜΑ 9. ΚΡΟΤΙΣ.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16340P143</ED>
<ID>
ID:16653

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P14&aa=3</URL></REF>


Article

<CATEGORY>vin09</CATEGORY>

 <H2>Οι αναστηλώσεις των μνημείων
</H2>
<AUTHOR>ΕΒΗ ΤΟΥΛΟΥΠΑ</AUTHOR>

Αποφεύγω να γράφω κριτικές για βιβλία γιατί πιστεύω ότι όλοι δεν
πρέπει να ανακατευόμαστε σε όλα. Θέλω όμως να εκφράσω τον ενθουσιασμό μου για
ένα βιβλίο που μου ήρθε φέτος μποναμάς: «Η αναστήλωση των αρχαίων μνημείων στη
νεώτερη Ελλάδα» της αρχαιολόγου Φανής Μαλλούχου - Tufano. Έκδοση της Εν
Αθήναις Αρχαιολογικής Εταιρείας, καλλιτεχνική επιμέλεια Ρ. Καπόν, χορηγία Ετ.
Οδών και Οδοστρωμάτων Α.Ε.

Η ιστορία των αναστηλώσεων είναι συνυφασμένη με την ιστορία της Ελλάδος, αφού
πρώτη μέριμνα του νέου βασιλείου ήταν η αναστήλωση των μνημείων στην Ακρόπολη,
έργο που συνεχίστηκε σχεδόν χωρίς διακοπές ώς τις μέρες μας. Την ευθύνη για
τις αναστηλώσεις των μνημείων την είχε στην αρχή και για όλο τον 19ο αιώνα η
Αρχαιολογική Εταιρεία, αργότερα η Υπηρεσία Αναστηλώσεως και σήμερα η
Αρχαιολογική Υπηρεσία. Στα αρχεία τους βασίστηκε κυρίως η Φ.Μ. για τη μελέτη
της, χωρίς να παραλείψει και αρχεία άλλων ελληνικών και ξένων ιδρυμάτων, ενώ
παράλληλα εξήντλησε τη σχετική βιβλιογραφία. Νέα στοιχεία για τις παλιές
επεμβάσεις προέκυψαν και κατά τις σύγχρονες εργασίες στα μνημεία, εφόσον
πολλές φορές ήταν αναγκαία η αποσυναρμολόγηση των αρχιτεκτονικών μελών για την
αφαίρεση των σιδηρών συνδέσμων και η επανένταξή τους στην αρχική τους θέση.
Πέρα από τα τρία βασικά κεφάλαια του βιβλίου, αφιερωμένα α) στις αναστηλωτικές
εργασίες της Οθωνικής περιόδου 1833-1863 β) από το τέλος της Οθωνικής περιόδου
έως την επανάσταση του 1909 και γ) από τον Α' έως τον Β' Παγκόσμιο Πόλεμο
1910-1939, εξετάζεται και ο ευρωπαϊκός περίγυρος.

Πιστεύω ότι ένα σπουδαίο μέρος του βιβλίου αποτελούν τα Παραρτήματα. Είναι
κυρίως εκθέσεις για τις εργασίες στα μνημεία, όπως εκείνη του 1880 για τον ναό
του Επικουρίου Απόλλωνος, που έχει συνταχθεί από τον έφορο Αρχαιοτήτων
Ευστρατιάδη και υπογράφεται από τον αγράμματο τεχνίτη Κ. Μαργαρίτη. Ακριβείς
εκθέσεις για τις εργασίες στον ναό συνέχισε να υποβάλει ο ιδιοφυής τεχνίτης Ν.
Δ. Ιωαννίτης. Μελέτη για τη στερέωση του μνημείου του Φιλοπάππου υπογράφουν το
1898 ο Ν. Μπαλάνος και ο W. Dorpfeld. Εξαιρετικά ενδιαφέρουσες οι κριτικές που
ασκήθηκαν στον Μπαλάνο για τις επεμβάσεις του στον Παρθενώνα από τον Α.
Ορλάνδο, τον Ο. Walter και τον ακόμη οξύτερο W. Β. Dinsmoor, που αν είχαν
εισακουσθεί δεν είχαμε σήμερα τόσα προβλήματα. Για πρώτη φορά δημοσιεύονται τα
Πρακτικά της συνεδρίασης στην Ακρόπολη που έγινε το 1931 στα πλαίσια της
Συνδιάσκεψης των Αθηνών, όπου αποφασίστηκαν οι βασικές αρχές για τις
επεμβάσεις στα μνημεία. Σήμερα βέβαια ισχύουν οι αρχές που ορίστηκαν το 1964
με τον Χάρτη της Βενετίας. Αν δεν μπορείτε να αποκτήσετε το βιβλίο, φροντίσετε
να ξεφυλλίσετε τις 383 σελίδες και τις 313 εικόνες. Θα γοητευθείτε και μόνο
από τη φωτογραφία του εξωφύλλου, όπου ποζάρουν μπροστά στο Ερέχθειο οι
πρωτεργάτες της αναστήλωσης του 1902-3 με τα ψηλά τους καπέλα και πίσω,
ανάμεσα στις ξύλινες βαριές σκαλωσιές, ακίνητοι, σοβαροί οι τεχνίτες, η πάντα
συμπαθής και πολύτιμη τάξη των μαρμαράδων.

Η έρευνα της συγγραφέως σταματάει το 1939, αλλά εμείς θα περιμένουμε και τη
συνέχεια, μια που η Φ.Μ. γνωρίζει όσο λίγοι την πορεία των αναστηλώσεων μετά
τη μεταπολίτευση, οπότε οι εργασίες ξανάρχισαν με βάση νέες αρχές.

Η Έβη Τουλούπα είναι αρχαιολόγος.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16340P151</ED>
<ID>
ID:16560

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P15&aa=1</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2>
Ένα ελληνικό λαϊκό παραμύθι με τον τίτλο «Ο χρουσαϊτός Άτυς και η
βασιλιοπούλα Ροδογάλη», διασκευασμένο για παιδιά και σκηνοθετημένο από τον
Τάσο Ράτζο, παρουσιάζει για τα παιδιά η Νέα Ελληνική Σκηνή του Βαγγέλη
Θεοδωρόπουλου στο θέατρο «Αθηνών», μέσα στο μαγευτικό σκηνικό και στα
κοστούμια ­ αφρός και ροδοζάχαρη και σύννεφα ­ του Νίκου Αλεξίου. Στη
φωτογραφία, η Ιωάννα Παγιατάκη και ο Κωστής Καλλιβρετάκης, δύο από τους
νεαρούς ηθοποιούς του θιάσου

ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Της νύχτας
τέκνα φρικτά» του Π. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Badactors» των
Αλμπερτ Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βιμπέρ
Σπυρόπουλος, Ζαχαυτός.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Κυρ.) Ένα πρωί στην
Όπερα χωρίς τραγουδιστές: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργης» των Α. Σακελλαρίου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751), «Ο κ.
Θεοχάρης» του Ρ. Αταΐντε Σπαθής, (σκηνοθεσ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579), «Η επιστροφή των Τσε» του Γ. Χρυσούλη Ν. Διαμαντής (σκηνοθ.),
Ι. Μακρή.

ΣΟΥΙΤΑ 57 (Κολοκοτρώνη 57, ~ 32.40.944). Αργεί.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χανάν Μπαζάκα, Συσσοβίτης

ΤΣΙΡΚΟ ΜΕΝΤΡΑΝΟ (δίπλα στο γήπεδο Καραϊσκάκη, Νέο Φάληρο, ~ 48.20.002, 48.20.910).
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16340P152</ED>
<ID>
ID:16625

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P15&aa=2</URL></REF>


Article

<CATEGORY>vin09</CATEGORY>

 <H5>ΓΕΡΜΑΝΙΚΗ ΕΚΘΕΣΗ ΣΤΟ ΣΠΙΤΙ ΤΗΣ ΚΥΠΡΟΥ
</H5><H2></H2><H2>Τι Βερολίνο, τι Αθήνα...
</H2>
Άνθρωπος-κάμπια ή άνθρωπος σε... διαστημόπλοιο οδηγεί τη βέσπα; Φωτογραφία
από έργο του Χανς Χέμερτ στην έκθεση «Made in Berlin» στο Σπίτι της Κύπρου

Στο Βερολίνο συμβαίνουν πολλά στο πεδίο της τέχνης. Γίνονται καινούργια
πράγματα, τόσο καινούργια, τόσο ελάχιστα διακοσμητικά, τόσο ασυμβίβαστα, που
δύσκολα θα μπορούσαν να κατονομασθούν και να ταξινομηθούν στα γνωστά κλισέ
περί τέχνης. Είναι όμως σύγχρονη τέχνη, διότι τα έργα αυτά είναι έργα
καλλιτεχνών και εμείς στεκόμαστε μπροστά τους ως θεατές στις αίθουσες του
Σπιτιού της Κύπρου (Ηρακλείτου 7) ως θεατές. Είναι μάλιστα η τέχνη που ανήκει
περισσότερο στον 21ο αιώνα, μας λέει η επιμελήτρια της έκθεσης, μια πανύψηλη
Βερολινέζα, η Μπιργκίτ Χοφμάιστερ, που έτρεξε για λογαριασμό μας σε ατελιέ και
γκαλερί του Βερολίνου, συζήτησε με Γερμανούς, πρώην Ανατολικογερμανούς
καλλιτέχνες και μας έφερε στην Αθήνα έργα «Made in Berlin». Η ίδια, πριν από
λίγα χρόνια, είχε δείξει στο Βερολίνο τους νέους Έλληνες καλλιτέχνες. Η
έκθεση, λοιπόν, στην Αθήνα ­ πρωτοπαρουσιάστηκε στο Ρέθυμνο ­ είναι ένα είδος
ανταπόδοσης. Αυτό θα πει επικοινωνία στο παγκόσμιο χωριό, όπου ζούμε. Οι νέοι
καλλιτέχνες από το Βερολίνο, όλοι γεννημένοι μετά το 1962, άνθρωποι απλοί,
χωρίς πόζα, παραβρέθηκαν στα εγκαίνια, συνάντησαν πολλούς δικούς μας
καλλιτέχνες κaι εγκατέστησαν τις «ιδέες» και τα έργα τους στις αίθουσες. Ας
δούμε μερικά: «Το πάρκο». Είναι ένα τοπίο. Αντί για χρώμα κολάζ φωτογραφιών,
πράσινα δέντρα, άνθρωποι που αναπαύονται, της Αντγιέ Μαγιέφσκι, που συνέθεσε
μια εικόνα φύσης από τεχνητό υλικό. «Στο μπαλόνι». Μια κίτρινη φουσκωτή
μεμβράνη που παίρνει τη μορφή του αυτοκινήτου που οδηγούμε, του δωματίου όπου
ζούμε, του χώρου όπου ζούμε, του Χανς Χέμερτ, μέχρι που φτάνει να μας κλείσει
μέσα της σαν κάμπια και να μας κάνει αόρατους.

«Στον προκατασκευασμένο κήπο». Ακούμε το κελάιδισμα των πουλιών, βλέπουμε σε
φωτογραφίες εξωτικά φυτά που φύονται πάνω σε ηφαιστειογενή λάβα ­ μια
απομίμηση της φύσης του Όλαφ Νικολάι. «Η πίσω πόρτα». Μισάνοιχτες ή κλειστές ­
μοιάζουν τρομερά οι πίσω πόρτες των τραπεζών, των γκαράζ, των εργατικών
κατοικιών και των εν γένει μεγάλων κτιρίων, που αποτύπωσε η Σαμπίνε Χαρντ
(φωτογραφίες από μεγάλες εγκαταστάσεις που έχει κάνει).

«Μακέτα της φύσης». Μια μακέτα-γλυπτό από νοβοπάν, σε γαιώδεις αποχρώσεις και
λίγο πράσινο χρώμα, της Γκούντα Φόρστερ, που απομιμείται έναν αμπελώνα στην
επικλινή πλαγιά.

«Τα βασικά χρώματα». Έξι βίντεο οθόνες, όπου ο καλλιτέχνης Γιόρκ Ντεφ Κνέφελ
φουσκώνει μέχρι... σκασμού μπαλόνια με τα βασικά χρώματα της ζωγραφικής.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16340P161</ED>
<ID>
ID:16561

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P16&aa=1</URL></REF>


Article

<CATEGORY>vin09</CATEGORY>

 <H2>Τα πλατό παίρνουν φωτιά
</H2>
Όχι πως δεν το ξέρατε. Αλλά εκεί, στην Ερμού, όλο και κάτι σε... καπνό
βλέπουμε τις νύχτες. Και επειδή όπου υπάρχει καπνός υπάρχει και φωτιά, θα
πρέπει να συμπεράνουμε ότι είναι τα πλατό των πικάπ που φλέγονται. 
Και πώς να μη γίνει αυτό, όταν ο d.j. στο «+ Soda» είναι, απόψε ας πούμε, ο
διάσημος και πολύς κύριος Ντέιβιντ Μοράλες μετά της Κάθι Μπράουν, και αύριο
ετοιμάζεται μια Big Surprise (πώς λέμε μεγάλη έκπληξη; έτσι) και για τις 12
Φεβρουαρίου ετοιμάζονται ­ από τώρα ­ να υποδεχθούν τον ακαταμάχητο των d.js
Dimitri from Paris. 
Και τέτοιες φωτιές (στα πλατό) μόνον ο χορός μπορεί να τις σβήσει ­ στα σίγουρα...
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16340P162</ED>
<ID>
ID:16610

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P16&aa=2</URL></REF>


Article

<CATEGORY>vin09</CATEGORY>

 <H2>Dogs στην Αθηνάς
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τόλης Βοσκόπουλος

Τζέφερσον που είσαι; Η ελληνική αντιρατσιστική νομοθεσία σε ξεπέρασε. Και
εξηγώ τάχιστα.

* Δύο οι πιάτσες της ελληνικής CD... πειρατείας (κατά το «κασετοπειρατίας»). Η
πρώτη είναι η λαϊκή. Κατά Αθηνάς μεριά. Εκεί όπου διανέμονται πειρατικά dog...
CDάκια (κατά το «σκυλοσιντάκια»). Το επίπεδο των εκποιούμενων, πειρατικών
«σκύλων» είναι τόσο dog μα τόσο dog, που μπροστά τους Βοσκόπουλος και Γαρμπή
εκλαμβάνονται ως Μπομπ Ντίλαν και Τζόαν Μπαέζ (αντιστοίχως).

* Γαβ, γαβ στην Αθηνάς.

Αλλά και στα πανεπιστήμια. Έτερο, δεύτερο σημείο CD... πειρατείας η
Τριτοβάθμιος Εκπαίδευση. Φοιτητές ­ σου λέει ­ είναι, επομένως αποκλείεται να
ακούν Βασίλη Καρρά (μ' αυτό το πλευρό να κοιμούνται). Τι ν' ακούν, τι ν'
ακούν; Ε να μην ακούν Πυξ Λαξ, Κατσιμιχαίους, Τρύπες και Σωκράτη Μάλαμα;*
Παρεμπιπτόντως, για να μην το ξεχάσω. Τέτοιο και τόσο φανατικό hardcore κοινό
διαθέτει ο Σωκράτης, που μερικοί εκ των οπαδών έχουν κλείσει τραπέζι στο
«Μετρό» και για τα τέσσερα Δευτερότριτα του Μάλαμα, αρχής γενομένης της
Δευτέρας που μας έρχεται. Τάδε έφα διά χειλέων Γεωργίου Τσατσούλη, υπευθύνου
του μαγαζιού (του «Μετρό» ντε).
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16340P163</ED>
<ID>
ID:16648

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P16&aa=3</URL></REF>


Article

<CATEGORY>vin09</CATEGORY>

 <H2>Νέο όνομα στην ζωή του Καρβέλα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πάμε παρακάτω. Σε αυτό το δεύτερο σημείο CD... πειρατείας της τριτοβάθμιας
εκπαίδευσης, σκίζει η αφρόκρεμα της καλτ ελληνικής σύγχρονης μουσικής σκηνής.
Από Πυξ Λαξ και άνω.

* Μαύρος και φυλακισμένος ποτέ.

Συνδετικός κρίκος και των δύο σημείων CD... πειρατείας ­ της Αθηνάς και του
Πενεπιστημίου ­ το σκούρο, μαύρο χρώμα επιδερμίδας των πωλητών! «Όλοι είναι
μαύροι», μου έλεγε μεγαλοπαράγων δισκογραφικής εταιρείας που έχει χάσει τα
μαλλιά της κεφαλής του από τις παράνομες πωλήσεις «δικών» του ονομάτων ­
«Σκέφτηκες γιατί χρησιμοποιούν φτωχούς μαύρους; Γιατί οι αστυνομικοί δεν
μπορούν να τους κλείσουν φυλακή».

* Μαύρη και άραχλη ζωή.

Κι όμως υπάρχουν άνθρωποι που διάγουν ζωή χαρισάμενη. Όχι εδώ, αλλού. Ακούτε,
λοιπόν, πώς σκοτώνει τον ελεύθερο χρόνο του ο Νίκος Καρβέλας στο Λονδίνο.
Γράφοντας ροκ όπερα! Ξέρετε με τι τίτλο; «Ρεβέκκα». Λες; Να 'ναι εμπνευσμένο
από την Ντι Μοριέ και τον Άλφρεντ Χίτσκοκ;

* Λος Άντζελες - Λονδίνο σαν να λέμε Αθήνα - Αίγινα.

Την ίδια στιγμή που ο Νίκος γράφει τη «Ρεβέκκα», η καλή του Άννα Βίσση
προφανώς σκέφτηκε να τον αφήσει ήσυχο στην έμπνευσή του και πετάχτηκε από το
Λονδίνο μέχρι το Λος Άντζελες. Και τούμπαλιν.

* Όπου να 'ναι σου 'ρχομαι.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16340P164</ED>
<ID>
ID:16671

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P16&aa=4</URL></REF>


Article

<CATEGORY>vin09</CATEGORY>

 <H2>Η Βίσση διδάσκει σε ωδείο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Λία Βίσση

Η Άννα ­ θυμίζω ­ παραμένει στο Λονδίνο για την ολοκλήρωση της πρώτης διεθνούς
εξόδου της με τον πρώτο της διεθνή της δίσκο, που ηχογραφήθηκε στην Αγγλία.
Τυχεροί άνθρωποι, θα πείτε. Εξαρτάται ποιος το λέει, για ποιον το λέει.

* Δυό πόρτες έχει η ζωή.

Να πάρτε για παράδειγμα την περίπτωση της «άλλης» Βίσση. Της Λίας. Αδελφής της
Άννας. Κόντρα... καριέρα η Λία. Κι αν την ρωτήσετε, δεν θα πει «περνάω
άσχημα». Περίφημα περνάει. Ακολουθώντας κόντρα διαδρομή. Με μουσική για το
θέατρο, μουσικοθεατρικές παραστάσεις και με ερμηνείες ποιημάτων και τραγουδιών
Μπρεχτ, Βάιλ, Άισλερ, Χατζιδάκι, Μικρούτσικου.

Για να καταλάβετε τη διαφορετικότητα των αδελφών Βίσση, ένα σας λέω. Η Λία
παραδίδει μαθήματα μοντέρνου τραγουδιού ­ ποπ, τζαζ, ροκ ­ στο Ωδείο Φίλιππος
Νάκας. Άντε και εις ανώτερα.

* Από χθες η ψυχούλα του Γιώργου Λεφεντάριου μας κοιτάει από ψηλά.
<REF><SOURCE>
ΤΑ ΝΕΑ</SOURCE>
<DATE>, 15-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16340P165</ED>
<ID>
ID:16680

</ID><URL>http://ta-nea.dolnet.gr/neaweb/neafile.print_unique?e=A&f=16340&m=P16&aa=5</URL></REF>


Article

<CATEGORY>vin06</CATEGORY>

 <H5>ΟΙ ΠΟΡΕΙΕΣ ΠΡΟΒΛΗΜΑΤΙΣΑΝ ΤΗΝ ΚΥΒΕΡΝΗΣΗ
</H5><H2>ΕΙΜΑΣΤΕ ΕΔΩ! απάντησαν οι μαθητές στον Αρσένη
</H2><H2></H2>
σελίδες
8 - 9
και 11, 12,
13,
15
και ΡΙΠΕΣ
(σελ. 3)
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16341N011</ED>
<ID>
ID:16695

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N01&aa=1</URL></REF>


Article

<CATEGORY>vin06</CATEGORY>

 <H2>Πώς μολύνθηκαν 3 από αίμα του ίδιου φορέα
</H2>
ΕΝΑ ΝΕΟΓΕΝΝΗΤΟ κοριτσάκι και δύο γυναίκες ήταν οι τελικοί αποδέκτες του
αίματος που έδωσε 24χρονος νεαρός, χωρίς να γνωρίζει ότι είναι φορέας του
AIDS. Η μία γυναίκα, 58 ετών, πέθανε από καρκίνο - την αρρώστια που την είχε
οδηγήσει αρχικά στο νοσοκομείο. Η άλλη είναι 71 ετών και ενημερώθηκε μόλις
χθες το βράδυ για τη μολυσμένη μετάγγιση που της έγινε. Το κοριτσάκι και ο
δότης έχουν ήδη αρχίσει αγωγή με αντιρετροϊκά φάρμακα, και οι ειδικοί είναι
αισιόδοξοι για την πορεία της υγείας τους. Οι αρμόδιοι, πάντως, τονίζουν ότι η
μόλυνση υπό αυτές τις συνθήκες είναι κάτι που συμβαίνει εξαιρετικά σπάνια και
διαβεβαιώνουν ότι οι μεταγγίσεις είναι ασφαλείς.

σελίδες
16 -17
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16341N012</ED>
<ID>
ID:16754

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N01&aa=2</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο Κ. ΚΑΡΑΜΑΝΛΗΣ, ενώ ήταν παρών στην απαγγελία του κατηγορητηρίου κατά
του Γεράσιμου Αρσένη, συμπεριφέρθηκε περιφρονητικά προς τον «κατηγορούμενο».
Δεν έμεινε στην αίθουσα να τον ακούσει. Ο Γ.Ε. Διακογιάννης στους «Προβολείς».
Σελ. 6.

Η ΣΚΙΑΘΟΣ όπως και τα περισσότερα τουριστικά νησιά δεν είναι για
χειμερινούς επισκέπτες. Μετά δυσκολίας θα βρεθεί ξενοδοχείο με θέρμανση.
Πρωινό δεν σερβίρεται ως περιττή πολυτέλεια και τα εστιατόρια έχουν βάλει
λουκέτο, περιμένοντας το Πάσχα. Ο Η. Ευθυμιόπουλος στην «Τρίτη Άποψη». Σελ. 6.

Θ. ΚΟΥΜΑΡΙΑΝΟΣ: Ο Κανονισμός που είναι προαιρετικός, έγινε
τιμοκατάλογος... Όλα στην Εκκλησία, για να επιτελέσει το έργο της, τα δίνουν
πλούσια οι ίδιοι οι πιστοί. Η Εκκλησία είναι σύγχρονη στην έκφραση του
μηνύματος. Οι απαντήσεις στις «30 Ερωτήσεις» του Π. Μπαΐλη στη σελ. 10.

ΟΛΕΣ οι αποφάσεις της Αρχής της Επιτροπείας Ανηλίκων στην Ελβετία ­ που
ελέγχει τη διαχείριση της περιουσίας της Αθηνάς Ωνάση, με τις οποίες
(αποφάσεις) είχαν δεσμευθεί οι περισσότεροι λογαριασμοί της Αθηνάς ­
ακυρώθηκαν από το αρμόδιο Εφετείο της Ελβετίας. Ο Στ. Διανέλλος στη σελ. 20.

Ο Δ. ΧΡΙΣΤΟΔΟΥΛΟΥ δεν είναι συνηθισμένος επιστήμονας. Διέκοψε το
Γυμνάσιο για να πάει στα μεταπτυχιακά του Πρίνστον. Τώρα είναι καθηγητής των
Μαθηματικών στο ίδιο Πανεπιστήμιο και πήρε το βραβείο Bocher, που απονέμεται
κάθε πέντε χρόνια. Η Εύη Ελευθεριάδου στη σελ. 21.

ΑΠΑΓΟΡΕΥΕΤΑΙ από φέτος να πωλούνται στην Ελλάδα παιχνίδια ­ για παιδιά
μέχρι τριών ετών ­ κατασκευασμένα από PVC, που περιέχει τοξικά υλικά. Η
απαγόρευση επιβλήθηκε με κοινή απόφαση δύο υπουργών διότι το PVC ενοχοποιείται
για πρόκληση βλαβών στην υγεία. Σελ. 22.

ΜΙΑ ΝΥΧΤΑ πάγου στην Ουάσιγκτον είχε δώσει στην πρωτεύουσα της Αμερικής
την όψη βομβαρδισμένης πόλης. Τα φανάρια δεν λειτουργούσαν, τα σπίτια δεν
είχαν φως και θέρμανση και παγωμένα δέντρα είχαν καταπλακώσει αυτοκίνητα. Ο
Νότης Παπαδόπουλος από την Ουάσιγκτον στη σελ. 43.

Γ. ΜΑΥΡΩΤΑΣ: Πίσω από μια επιτυχία κρύβεται 
πάντα ένας καλός δάσκαλος. 
Άρχισα σαν παιδί του Ι. Γιαννουρή. 
Τώρα είμαστε πολύ καλοί φίλοι. 
Είναι μεγάλη τιμή να σε λένε καλό δάσκαλο. 
Προσωπικά, μου έδωσε πάρα πολλά πράγματα.

Ο Γ. Χούπης στην «ΟΜΑΔΑ» σελ. 6-7.

ΕΞΕΛΕΓΗ στην προεδρία της Αμερικής και χαιρετίστηκε

ως προπομπός της γενιάς των ανά τον κόσμο σαραντάρηδων...

Τώρα σχολιάζεται και βάλλεται από όλες τις γενιές...

Τελικά μόνο η Χίλαρι έμεινε σιωπηλή. 
Η Τζώρτζια Κοντράρου «Σε πρώτο ενικό». Σελ. 11.

«Η ΔΙΑΚΡΙΤΙΚΗ γοητεία των ανδρών» πάει για 200.000 εισιτήρια. 
Η «Άκρη της πόλης» πάει για 10.000 εισιτήρια.

Δύο ελληνικές ταινίες που χωρίζει χάος τα ταμεία τους. 
Γιατί; Φαίνεται ότι η Όλγα Μαλέα ξέρει τι θέλει. 
Ο Δ. Δανίκας στο ΠΑΝΟΡΑΜΑ, σελ. 1.

ΜΟΔΑ για τους 
άντρες του 2000 
παρουσιάστηκε 
στο Μιλάνο. Οι 
άντρες της αρχής 
του νέου αιώνα 
λοιπόν θα έχουν 
αμφίεση τρομοκρατών, 
κατά τον οίκο Πράντα,

ή θα φορούν γούνες 
και φτερά, κατά 
τον οίκο Βερσάτσε.

ΠΑΝΟΡΑΜΑ, σελ. 5.

Θ. ΜΠΑΖΑΚΑ: Ο χώρος της τέχνης είναι ο μόνος χώρος που νιώθω ότι με χωράει
ολόκληρη. Εκφράζονται όλες οι πτυχές της ψυχής μου, της σκέψης μου και του
χαρακτήρα μου. Η συνέντευξη στη Λεονί Σταφυλά στις σελ. 18-19.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16341N021</ED>
<ID>
ID:16708

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Εξετάσεις
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ζήτημα 1ον: Φωτιά στα μπατζάκια μας.

Με τιμή
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16341N022</ED>
<ID>
ID:16783

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N02&aa=2</URL></REF>


Article

<CATEGORY>vin12</CATEGORY>

 <H5></H5><H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Πιθανότητα ασθενών βροχών στην Ανατολική και Νότια Ελλάδα, μικρής διάρκειας.
Ήλιος στην υπόλοιπη. Στο Ιόνιο νοτιάδες τοπικά ισχυροί (5-6 Μπωφόρ), στο
Αιγαίο βόρειοι. Μικρή πτώση της θερμοκρασίας στα ανατολικά.

Διατήρηση των ισχυρών νοτιάδων στο Ιόνιο και των ίδιας έντασης (5-6 Μπωφόρ)
βοριάδων στο Αιγαίο. 
Ασθενείς βροχές ίσως πέσουν τοπικά στα ανατολικά και νότια. Η θερμοκρασία δεν
θα μεταβληθεί σημαντικά.

Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2><H2></H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16341N032</ED>
<ID>
ID:16758

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η αλήθεια
</H2>
ΜΕ τις πορείες τους ­ τον όγκο τους και τον παλμό τους ­ ένα πράγμα...

ΚΑΤΕΔΕΙΞΑΝ σ' όλους χθες οι μαθητές:

ΠΩΣ ούτε υποκινούμενη ­ όπως από τόσους υποστηρίχθηκε ­ είναι η
αντίθεσή τους στην εκπαιδευτική μεταρρύθμιση...

ΟΥΤΕ οι ίδιοι ­ όπως από επίσημα χείλη ειπώθηκε ­ «καπελωμένοι» είναι.

ΚΑΙ η μαζικότητα της συμμετοχής τους στις πορείες αυτές όχι μόνο στην
Αθήνα μα και σε άλλες πόλεις...

ΚΑΤΕΔΕΙΞΕ ­ αν χρειαζόταν ­ πως η αντίδρασή τους δεν περιορίζεται στην πρωτεύουσα...

ΠΑΡΑ αναπτύσσεται σε πανελλήνια κλίμακα.

ΑΠΟ τις απλές ­ αλλά σημαντικές ­ αυτές διαπιστώσεις καταδεικνύεται...

ΠΟΣΟ απαραίτητη είναι μία πρωτοβουλία εκτόνωσης που ­ όσο κοινότοπο ή
δυσάρεστο και αν από κάποιους ακούγεται ­ μόνον από την κυβέρνηση μπορεί να προέλθει.

ΛΥΣΗ ανώδυνη σε τούτη την παρατεταμένη κρίση είναι δύσκολο να φανταστεί κανείς...

ΚΑΙ, βεβαίως, σοβαρά δεν μπορεί να υποστηριχθεί ­ όπως η Νέα Δημοκρατία
με την πρόταση δυσπιστίας διατείνεται ­ πως...

ΤΟ πρόβλημα είναι το πρόσωπο του υπουργού Παιδείας και μπορεί να λυθεί
με την παραίτησή του.

ΚΑΙ αν μάλιστα λογαριάσει κανείς το κόστος των καταλήψεων...

ΤΗΝ απώλεια ­ κυρίως ­ πολύτιμου χρόνου σε διδακτικές ώρες και κατ'
επέκταση σε μαθησιακή πρόοδο...

ΙΔΙΩΣ των νέων που βρίσκονται στις τελευταίες Τάξεις του Λυκείου...

ΤΟΤΕ ασφαλώς τίθεται θέμα ευθύνης να βρεθεί η διέξοδος.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16341N033</ED>
<ID>
ID:16796

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
<H3></H3>Αλέκος Χρυσανθακόπουλος:

(ο βουλευτής του ΠΑΣΟΚ, προς τη Ν.Δ. ­ απ' το βήμα της Βουλής)

«Τα προϊόντα του τεχνητού μάρκετινγκ που παράγετε αυτονομούνται και διεκδικούν
δική τους ετικέτα».

Δημήτρης Κωστόπουλος:

(ο βουλευτής του ΚΚΕ, στη Βουλή, για τον κ. Γκορμπατσώφ)

«Διαφάνεια έλεγε, αλλά στο τέλος μας την έφτιαξε. Αποδείχτηκε... φωτοφάνεια».

Μελίνα Ζαχαράκη:

(το μοντέλο ερωτάται από το «Dolce Vita» πότε θα επισημοποιήσει τον δεσμό της)

«Στο άμεσο μέλλον. Μέχρι στιγμής έχουμε γράψει έναν πρόλογο επισημοποίησης».

Ελίνα Καντζά:

(η τηλεπαρουσιάστρια στο «Μαξίμ»)

«Είναι απίστευτη η ικανότητα των ανδρών να πλασάρουν τον εαυτό τους σαν το καλύτερο».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16341N034</ED>
<ID>
ID:16834

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Στη Ζάτουνα
</H2>
Ο ΛΟΓΟΣ στους αναγνώστες. Ο Γ. ΚΟΥΤΡΟΣ, Μονής Σέκου 3, Παγκράτι, γράφει:
«Διάβασα για την εκδρομή που κάνατε στη Ζάτουνα, όπου εκτοπίσθηκε ο Μίκης επί
χούντας. Στην εκδρομή αυτή, που οργάνωσε ο δήμαρχος Αβραμόπουλος, ήταν και ο
πρώην ενωμοτάρχης, που φύλαγε τον Μίκη, με τους άνδρες του. Ο Μίκης θυμήθηκε
όλα εκείνα τα δύσκολα χρόνια και, όπως γράψατε, ο πρώην ενωμοτάρχης ένιωθε
σαν... αντιστασιακός!

Ο ενωμοτάρχης, πιστεύω, ένιωθε δικαιωμένος, γιατί όλα εκείνα τα μέτρα που
έπαιρνε τότε έπιασαν τόπο. Οδήγησαν τον Μίκη στον "ίσιο δρόμο". Τον έφεραν στο
ίδιο μαντρί μαζί του. Στο μαντρί της δεξιάς, που βρίσκεται όλη η τοτινή
χούντα. Να συναγελάζεται π.χ. με τον Ανδρεουλάκο και όλους τους άλλους
αστέρες, που δεν χάνουν ευκαιρία να μας θυμίζουν, οσάκις χρειασθεί, την
χουντική τους προέλευση.

Γιατί δεν μπορούμε να ξεχάσουμε ότι ο Μίκης έγινε υπουργός (Επικρατείας) του
Μητσοτάκη, που είναι ο κύριος υπεύθυνος για την επιβολή της χούντας.

Αυτά λοιπόν που θυμηθήκατε εκεί πέρα, ο Μίκης τα πέταξε, χωρίς να υπολογίσει
ότι κλείστηκαν άνθρωποι στη φυλακή ή στα φοβερά κρατητήρια του ΕΑΤ-ΕΣΑ όπου
και βασανίστηκαν, γιατί τους έπιασαν μόνο και μόνο να σιγοτραγουδάνε τα
τραγούδια του».

Ο Γ. Γεωργίου, Νέα Σμύρνη, γράφει: «Είμαι άνθρωπος της τρίτης ηλικίας. Στη
θέση μου υπάρχουν χιλιάδες. Εμείς, μόνη μας παρηγοριά έχουμε το τηλέφωνο. Αυτό
μας βγάζει από την απομόνωση και τη σιωπή. Δυστυχώς, όμως, ο απάνθρωπος ΟΤΕ,
από τον Μάρτιο, θα μας αναγκάσει να σιωπούμε. Θα χάσουμε την επαφή μας με τους
ανθρώπους μας, γιατί δεν θα μπορούμε να πληρώσουμε τους υπέρογκους
λογαριασμούς της ψηφιακής τηλεφωνίας. Διάβασα ότι στη Γερμανία οι βραδινές
τηλεφωνικές κλήσεις θα είναι δωρεάν, όταν οι συνδρομητές θα μιλούν λιγότερο
από ένα λεπτό. Δεν μπορεί να κάνει το ίδιο και ο ΟΤΕ; Έλεος! Ας μην μας
σκοτώσει ο ΟΤΕ, υποχρεώνοντάς με σε σιωπή!».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16341N043</ED>
<ID>
ID:16816

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N04&aa=3</URL></REF>


Article

<CATEGORY>vin05</CATEGORY>

 <H2>Οι εργαζόμενοι το φλουρί...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΥΤΕΡΕΣ ημέρες για τους εργαζομένους και τους χαμηλοσυνταξιούχους, αλλά και
για την εθνική μας οικονομία, υποσχέθηκε ο κ. Γ. Παπαντωνίου ­ το είπε και
χθες, στην εκδήλωση για την κοπή της πίτας στην Οικονομική και Κοινωνική
Επιτροπή. Ναι, τη γνωστή ΟΚΕ...

ΚΑΙ, ω του θαύματος, όταν στη συνέχεια κλήθηκε να κόψει την πίτα, φρόντισε να
δώσει και μία πρώτη επιβεβαίωση των λεγομένων του, έστω και συμβολική: Που
λέτε, το φλουρί έπεσε... στους εργαζομένους ­ το κομμάτι τους ήταν ανάμεσα σ'
εκείνο του υπουργού και σ' εκείνο των εργοδοτών...

(ΠΟΤΕ θα περάσουμε στα... μη συμβολικά;).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16341N044</ED>
<ID>
ID:16823

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N04&aa=4</URL></REF>


Article

<CATEGORY>vin05</CATEGORY>

 <H2>Ενωτικό το πάρτι...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΕΔΩ που τα λέμε, δεν διοργανώνονται δα και πολύ συχνά ­ εδώ και μερικά
χρόνια, για να εξηγούμαστε... ­ πάρτι από στελέχη του ΠΑΣΟΚ, που να έχουν ένα
... διαφυλετικό χαρακτήρα, δηλαδή να εκπροσωπούνται όλες οι «φυλές» του ΠΑΣΟΚ.

Ε, ΣΥΝΕΒΗ κι αυτό ­ προχθές το βράδυ, στο ετεροχρονισμένο πάρτι που διοργάνωσε
στο «Τάνγκο» για την ονομαστική της γιορτή, η κ. Σούλα Ευθυμίου της Κεντρικής
Επιτροπής του κυβερνώντος κόμματος. Τη «βοήθησε» βέβαια και η συζήτηση στη
Βουλή ­ οι βουλευτές από την επαρχία παρέμειναν στην Αθήνα. Έδωσαν λοιπόν το
«παρών» όλες οι «φυλές», αλλά διαβάστε περισσότερα παρακάτω...
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16341N045</ED>
<ID>
ID:16838

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N04&aa=5</URL></REF>


Article

<CATEGORY>vin05</CATEGORY>

 <H2>Ήταν όλοι τους εκεί
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ ΛΕΤΕ, ΛΟΙΠΟΝ, στη γιορτή του «Τάνγκο», μπορούσε κανείς να δει τον κ. Θ.
Τσουκάτο να τα λέει για τα της Παιδείας με τον κ. Μιχ. Καρχιμάκη και τον κ. Χ.
Τσιόκα, τον κ. Βασ. Κεδίκογλου να σχολιάζει την πρόταση μομφής της Ν.Δ.
εναντίον του υπουργού Παιδείας με τον κ. Λαζ. Λωτίδη, την κ. Βάσω Παπανδρέου
να ζητεί πληροφορίες από τον κ. Γρ. Νιώτη εν όψει του επικείμενου ταξιδιού της
στις ΗΠΑ, την κ. Ροδούλα Ζήση να τα συζητάει με τον κ. Στ. Τζουμάκα, τον κ. Γ.
Μαγκριώτη να αναβάλλει την αναχώρησή του προς Θεσσαλονίκη για το επόμενο πρωί
­ έστω και με τον κίνδυνο να χάσει την πτήση λόγω ομίχλης...

Βέβαια, ήταν ένα πάρτι ­ και τα πάρτι κάποια στιγμή τελειώνουν...
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16341N046</ED>
<ID>
ID:16848

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N04&aa=6</URL></REF>


Article

<CATEGORY>vin05</CATEGORY>

 <H2>Τα 'λεγαν στο «Κόττον»
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΙ Ο κ. ΣΤ. ΜΑΝΙΚΑΣ, το μέλος του Εκτελεστικού Γραφείου του ΠΑΣΟΚ που είναι
υπεύθυνος για τα θέματα Παιδείας, ήταν στο «Τάνγκο» ­ προηγουμένως, όμως, ήταν
από νωρίς (και για ώρες) στο «Κόττον» της Σταδίου, μαζί με τον πρόεδρο της
ΟΛΜΕ κ. Ν. Τσούλια. Τι βγήκε; Ε, αν κρίνουμε από τις εξελίξεις, πολλή
συμπάθεια, αλλά από αποτέλεσμα όχι και πολύ...
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16341N047</ED>
<ID>
ID:16852

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N04&aa=7</URL></REF>


Article

<CATEGORY>vin05</CATEGORY>

 <H2>Σταματάει τα ταξίδια
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΣΥΝΕΔΡΙΟ έρχεται στο ΠΑΣΟΚ ­ και ο κ. Α. Τσοχατζόπουλος σταματάει τα
ταξίδια στο εξωτερικό. Στο επόμενο διάστημα, θα κινηθεί κυρίως στο εσωτερικό
της χώρας.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16341N048</ED>
<ID>
ID:16853

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΕΔΩ ΠΟΥ ΤΑ ΛΕΜΕ, άνετα μπορεί να πει κανείς μετά τα χθεσινά, ότι η
κατάσταση στην Παιδεία είναι εκρηκτική...

ΤΙ ΕΚΡΗΚΤΙΚΗ; Σαν κοκτέιλ μολότοφ...

ΛΟΙΠΟΝ, ΜΙΑΣ ΚΑΙ μ' αυτά δεν βγάζουμε άκρη, να σημειώσουμε ότι ο κ. Ντ.
Μάντεν, που είναι Ύπατος Αρμοστής στην Κύπρο, έρχεται ως πρεσβευτής της
Βρετανίας στην Αθήνα, στη θέση του σερ Μάικλ Λιούελιν Σμιθ, ο οποίος αποχωρεί
από την ενεργό υπηρεσία...

ΚΑΙ ΤΟ ΑΛΛΟ: Ενώ εμείς εδώ ασχολούμαστε με τα δικά μας, ο πρεσβευτής
μας στην Ουάσιγκτον, ο κ. Αλ. Φίλων, πήρε το αεροπλάνο και πήγε στο Τέξας,
όπου συναντήθηκε με τον κυβερνήτη Τζ. Μπους τζούνιορ, που θα 'θελε (κι αυτός)
να διεκδικήσει μέσα στα επόμενα χρόνια το αξίωμα του πλανητάρχη...

ΗΡΕΜΗΣΑΤΕ ΤΩΡΑ από τα της Παιδείας; Λοιπόν, άγνωστοι πέταξαν μολότοφ σε
δικηγορικό γραφείο στη Σόλωνος, όπου παλαιότερα ήταν ένοικος ο κ. Στ.
Τζουμάκας ­ ο οποίος τους βγήκε από αριστερά με τη δήλωση, ότι οι «γκαζάκηδες»
της δεκαετίας του '80 είναι σήμερα οι... καλύτερες θεραπαινίδες του συστήματος...
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16341N049</ED>
<ID>
ID:16854

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N04&aa=9</URL></REF>


Article

<CATEGORY>vin04</CATEGORY>

 <H5>ΜΕΤΑ ΤΗΝ «ΑΔΙΑΦΟΡΙΑ» ΓΙΑ ΤΟ ΚΟΜΜΑ ΑΒΡΑΜΟΠΟΥΛΟΥ, ΤΩΡΑ ΠΡΟΒΛΗΜΑΤΙΖΟΝΤΑΙ
</H5><H5></H5><H2>Μελετούν σενάρια στο ΠΑΣΟΚ
</H2>
<AUTHOR>ΛΟΥΚΑΣ ΔΗΜΑΚΑΣ-ΣΤΕΦΑΝΟΣ ΤΖΑΝΑΚΗΣ</AUTHOR>

Δεύτερη ανάγνωση του ενδεχόμενου ίδρυσης κόμματος από τον Δημ. Αβραμόπουλο
και των επιπτώσεών του στο πολιτικό σκηνικό επιχειρούν τώρα στο ΠΑΣΟΚ.

ΤΗΝ ΙΚΑΝΟΠΟΙΗΣΗ των πρώτων ημερών, που δημοσίως βέβαια καλυπτόταν πίσω από την
έκφραση αδιαφορίας για το πιθανό εγχείρημα του δημάρχου Αθηναίων, διαδέχεται ο
προβληματισμός σχετικά με το αν ­ και πότε ­ οι ενδεχόμενες διαρροές θα
αφορούν μόνο τη Ν.Δ. ή και το ΠΑΣΟΚ.

Ο ουσιαστικός προβληματισμός που θα ξεκινήσει τις επόμενες ημέρες, καθώς θα
υπάρχουν πλέον και οι μετρήσεις για το «κόμμα Αβραμόπουλου», θα αφορά, όπως
όλα δείχνουν, ένα νέο πολιτικό σκηνικό. Ένα σκηνικό όπου διαφαίνεται ότι το
ΠΑΣΟΚ θα είναι μάλλον πρώτο κόμμα, αλλά που με τον ισχύοντα εκλογικό νόμο δεν
θα έχει πλέον αυτοδυναμία. Το ποσοστό-κλειδί σ' αυτή την περίπτωση είναι,
σύμφωνα με αναλυτές του εκλογικού συστήματος, το 36%, που δύσκολα θα
συγκεντρώσει ένα κόμμα, αν ισχύσουν τα περί «διαρροών» προς Αβραμόπουλο.

ΠΟΝΟΚΕΦΑΛΟΣ

Η έλλειψη, αυτή τη στιγμή, μιας αξιόπιστης ένδειξης για την πιθανή εκλογική
απήχηση ενός κομματικού σχηματισμού υπό τον Δημ. Αβραμόπουλο περιορίζει μεν το
εύρος των αναλύσεων των στελεχών του ΠΑΣΟΚ, δεν ακυρώνει, ωστόσο, ορισμένα
στοιχεία που βγαίνουν από τις σφυγμομετρήσεις και που αποτελούν τον πονοκέφαλο
του ΠΑΣΟΚ:

* Πρώτον, η υψηλή δημοτικότητα του κ. Αβραμόπουλου.

* Δεύτερον, η διεισδυτικότητά του σχεδόν σ' όλους τους κομματικούς χώρους ­
κυρίως, όμως, στη Ν.Δ. και λιγότερο στο ΠΑΣΟΚ και στα άλλα κόμματα.

* Τρίτον, η ύπαρξη ενός μεγάλου ποσοστού ψηφοφόρων που με τον έναν ή τον άλλον
τρόπο δεν είναι ικανοποιημένοι από τους υπάρχοντες κομματικούς σχηματισμούς ή
τις πολιτικές που εφαρμόζουν.

Υπό το πρίσμα αυτό και παρ' όλο που για τα στελέχη του ΠΑΣΟΚ δεν προκύπτει από
τις μέχρι τώρα σφυγμομετρήσεις η ανάγκη «κεντρώου» κόμματος μεταξύ Ν.Δ. και
ΠΑΣΟΚ, στη Χαρ. Τρικούπη δεν αποκλείουν εντελώς το ενδεχόμενο ενός «μπαμ». Να
υπάρξει δηλαδή μια «σπίθα» που θα μπορούσε να φουντώσει τα ποσοστά του
φημολογούμενου κόμματος Αβραμόπουλου.

Είναι προφανές για όλους στο ΠΑΣΟΚ ότι το διαφαινόμενο νέο πολιτικό σκηνικό
δίνει τη δυνατότητα για πολλά σενάρια. Αν, όπως αναμένεται, οι δημοσκοπήσεις
δείξουν πρώτο κόμμα το ΠΑΣΟΚ αλλά χωρίς αυτοδυναμία, ο πονοκέφαλος για τη
Χαριλάου Τρικούπη θα είναι ισχυρός:

«Πώς γνωρίζουμε ότι ο κ. Αβραμόπουλος δεν θα προχωρήσει σε μετεκλογική
συνεργασία με τη Ν.Δ.;», ρωτούσε χθες κομματικό στέλεχος που από την αρχή
είναι «κουμπωμένο» με την υπόθεση Αβραμόπουλου.

ΔΥΟ ΕΠΙΛΟΓΕΣ

Στην περίπτωση αυτή δύο είναι, όπως επισημαίνουν στελέχη της Χαρ. Τρικούπη, οι
πιθανές επιλογές του ΠΑΣΟΚ: να προχωρήσει σε αλλαγή του εκλογικού νόμου και να
αναπροσαρμόσει τις θέσεις του για τις κυβερνητικές συνεργασίες.

Και εδώ, βέβαια, τα σενάρια είναι πολλά, ενώ αρχίζει να παίζει ρόλο και η
«εσωκομματική γεωγραφία»: Αλλιώς σταθμίζει π.χ. το θέμα των συνεργασιών και
του εκλογικού νόμου η πλευρά των εκσυγχρονιστών, αλλιώς η πλευρά της λεγόμενης
εσωκομματικής αντιπολίτευσης και του κ. Τσοχατζόπουλου.

Αλλά και ως προς το «εύρος» των αλλαγών στον εκλογικό νόμο τα σενάρια
ποικίλλουν. «Για παράδειγμα, ένα αρκετά αναλογικότερο σύστημα»,
προβληματιζόταν χθες στέλεχος του ΠΑΣΟΚ, «θα έδινε το ισχυρό επιχείρημα στον
κ. Αβραμόπουλο ότι η δημιουργία του κόμματός του δεν διασπά την παράταξη. Και
αυτό, καθώς θα μπορεί να ισχυρισθεί ότι το άθροισμα των ποσοστών των δύο
συντηρητικών κομμάτων θα είναι μεγαλύτερο από αυτό της Ν.Δ.».

ΔΙΠΛΕΣ ΕΚΛΟΓΕΣ

Πέρα, όμως, από τα σενάρια για τον εκλογικό νόμο υπάρχει και το σενάριο των
διπλών εκλογών τον Ιούνιο, που εδώ και μήνες συζητήθηκε και αποκλείστηκε. Το
διαφαινόμενο νέο σκηνικό ωθεί ορισμένους να εισηγούνται και πάλι με έμφαση το
σενάριο αυτό ως διέξοδο.

ΤΡΕΙΣ ΤΑΣΕΙΣ

Στο εσωτερικό του ΠΑΣΟΚ, πάντως, έχουν αρχίσει να διαμορφώνονται τρεις
«τάσεις» αντιμετώπισης του κ. Αβραμόπουλου. Κατ' αρχήν η επίσημη, που
ανεξαρτήτως προθέσεων, αντιμετωπίζει τη διαφαινόμενη πρόθεση του δημάρχου
Αθηναίων «αδιάφορα» και προσπαθώντας να τον περιχαρακώσει στη συντηρητική παράταξη.

Η δεύτερη άποψη θέλει τον κ. Αβραμόπουλο να διασπά, με το κόμμα που πιθανώς θα
ιδρύσει, τη Ν.Δ., πράγμα που, όπως θεωρούν, θα δώσει την πρωτιά στο ΠΑΣΟΚ.

Η τρίτη άποψη, που διατυπώνεται κυρίως από την πλευρά Τσοχατζόπουλου, ζητεί
σκληρή αντιμετώπιση του Δημ. Αβραμόπουλου και των κινήσεων του ως επικίνδυνων
για την πολιτική ζωή του τόπου.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16341N052</ED>
<ID>
ID:16779

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Όψεις της Ελλάδας
</H2><H2></H2>
<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

Οι χειμερινές εξορμήσεις στην ελληνική ύπαιθρο και μάλιστα εκτός του πλαισίου
των εορτών μάς δίνουν την ευκαιρία να ανακαλύψουμε το πραγματικό πρόσωπο της
χώρας, αυτό που συχνά η τουριστική περίοδος συγκαλύπτει και συχνά παραμορφώνει.

ΒΡΕΘΗΚΑ για λίγες ημέρες στη Σκιάθο, για λόγους επαγγελματικούς. Ένα από τα
ωραιότερα κατά τεκμήριο νησιά της Ελλάδας, με τις ονειρεμένες παραλίες που
κοσμούν τους τουριστικούς οδηγούς διεθνώς και την καταπράσινη ενδοχώρα.
Εντυπωσιακό το τοπίο αν το συγκρίνεις με την αγριότητα και τη φτωχή βλάστηση
των γειτονικών Κυκλάδων. Εκείνο όμως που οι Κυκλάδες και πολλά από τα
Δωδεκάνησα κράτησαν, η αρχιτεκτονική των οικισμών και ενσωμάτωσή τους στη
διαδικασία της παραγωγής του τοπίου, λείπει παντελώς από τη Σκιάθο. Παλιοί και
νέοι οικιστές, έχοντας καταστρέψει όποιο στοιχείο τούς συνέδεε με την
παράδοση, επιδόθηκαν σε άναρχη οικοδομική δραστηριότητα, σαν κι αυτήν που
συναντάμε στις περισσότερες πόλεις της Ελλάδας. Ο νησιωτικός χαρακτήρας έτσι
υποχωρεί και η ομοιομορφία της ασχήμιας παίρνει τη θέση της γραφικής επαρχίας
που οι περισσότεροι από μας πρωτογνώρισαν μέσα από τις σελίδες του
Παπαδιαμάντη. Οι διάσημες σήμερα Κουκουναριές, την εποχή του μεγάλου Σκιαθίτη
συγγραφέα δεν ήταν παρά ένα σημείο στον χάρτη που το έβλεπαν από μακριά όσοι
έκαναν τον περίπλου του νησιού και στο Κάστρο δεν έφθαναν παρά αποφασισμένοι
προσκυνητές και σκληροτράχηλοι κτηνοτρόφοι.

Θα ήταν άδικο βέβαια αν ξεχνούσα τον δήμαρχο και τη φιλοξενία του, όσο και την
προσπάθειά του να με ξεναγήσει στο νησί. Όμως η Σκιάθος, όπως και τα
περισσότερα τουριστικά νησιά, δεν είναι για χειμερινούς επισκέπτες. Μετά
δυσκολίας θα βρεθεί ξενοδοχείο με θέρμανση, πρωινό δεν σερβίρεται ως περιττή
πολυτέλεια και τα εστιατόρια έχουν βάλει λουκέτο περιμένοντας το Πάσχα. Ένα
νησί που το καλοκαίρι φιλοξενεί δεκάδες χιλιάδες τουρίστες από τα πέρατα της
Γης, δεν μπορεί στη λεγόμενη νεκρή περίοδο να συντηρήσει ούτε μια καφετέρια
και όσοι από τους μόνιμους κατοίκους του μπορούν φεύγουν κι αυτοί για
χειμερινές διακοπές ή για συμπληρωματική απασχόληση στα αστικά κέντρα. Αυτός ο
τόπος που τον μισό χρόνο ξεχειλίζει από ζωή, τον άλλο μισό τής γυρίζει το
πρόσωπο, γίνεται απόκοσμος, θλιβερός, έρημος, εγκαταλελειμμένος.

Όμως, υπάρχει και η άλλη όψη. Λίγες ημέρες πριν επισκέφθηκα το Βάμμο. Ένα
χωριό βορειοανατολικά από τα Χανιά, που ήταν κάποτε κεφαλοχώρι και που σιγά
σιγά η ιστορία το έριξε στο περιθώριο. Όμως, δεν έχασε την ψυχή του. Η φλόγα
που συνέχιζε να υπάρχει στις καρδιές των ανθρώπων, πέρασε και στις νεώτερες
γενιές. Μια ομάδα από αυτούς, με ρίζες στο παρελθόν και νοσταλγία για τον
όμορφο τόπο των παιδικών τους χρόνων, έστησε μια τουριστική επιχείρηση. Όχι
σαν όλες τις άλλες. Όχι σαν τον τουρισμό της αρπαχτής και της ευκαιρίας που
αφήνει πίσω του ερείπια.

Η Βάμμος Α.Ε. βρίσκεται πάντα εκεί και θα σας δεχτεί και τις δύσκολες ακόμη
ημέρες του χειμώνα. Θα σας φιλοξενήσει στους παραδοσιακούς ξενώνες που
φτιάχτηκαν με μεράκι και αυτοχρηματοδότηση από ντόπιους τεχνίτες και ντόπια
υλικά. Θα σας σερβίρει νόστιμο μαγειρεμένο φαγητό στο μικρό και κατακάθαρο
εστιατόριο της επιχείρησης. Θα σας κεράσει ρακί στο παλιό, αλλά ανακαινισμένο
μπακάλικο με τα ξύλινα πατώματα, τις παλιές φωτογραφίες στους τοίχους και την
πρόσχαρη κοπέλα που το κρατάει ζωντανό (εκεί θα βρείτε εξαιρετικά τοπικά και
κρητικά προϊόντα, πολλά από τα οποία έχουν καλλιεργηθεί βιολογικά). Θα σας
δώσουν χρήσιμες πληροφορίες στο μικρό τουριστικό γραφείο που διατηρούν στην
είσοδο του χωριού και δεν θα διστάσουν να βγουν μαζί σας στον δρόμο για να σας
δείξουν πού πέφτει το παλιό ερειπωμένο μοναστήρι.

Θα ψάξουν, τέλος, τα κλειδιά για να σας δείξουν το εξαιρετικά φροντισμένο
καφενείο, με το τζάκι και τη μοναδική θέα, που ανοίγει τις πόρτες του τα
Σαββατοκύριακα στους λίγους, μα απαιτητικούς, επισκέπτες που αγαπούν την καλή
μουσική και την καλή φωτογραφία (είχε έκθεση όταν εμείς το επισκεφθήκαμε).
Εκεί θα βρείτε την Ελλάδα που αντιστέκεται.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16341N062</ED>
<ID>
ID:16786

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Δάσκαλε που δίδασκες...
</H2><H2></H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ο ΥΠΟΥΡΓΟΣ Παιδείας Γεράσιμος Αρσένης βρέθηκε τελικώς με την πρόταση
δυσπιστίας που κατέθεσε ο αρχηγός της Ν.Δ. Κώστας Καραμανλής στο «εδώλιο του κατηγορουμένου».

Και ήρθε η ώρα να «απολογηθεί». Αυτό έγινε την πρώτη ημέρα της τριήμερης
συζήτησης στη Βουλή, που καθορίσθηκε για την πρόταση δυσπιστίας εναντίον του.

Ο αρχηγός της Ν.Δ. άκουσε τους δύο εισηγητές του κόμματός του, την Άννα
Ψαρούδα - Μπενάκη και τον Γιώργο Καλό, που άνοιξαν τη συνεδρίαση. Και όταν ­
αμέσως μετά ­ ανέβηκε στο βήμα ο Γεράσιμος Αρσένης, αποχώρησε από την αίθουσα.

Έτσι, ενώ ήταν παρών στην απαγγελία του «κατηγορητηρίου», συμπεριφέρθηκε
περιφρονητικά προς τον «κατηγορούμενο». Δεν έμεινε στην αίθουσα να τον
ακούσει, παρά το ότι ο ίδιος και το κόμμα του θεώρησαν υπεύθυνο τον υπουργό
για τα μεγάλα προβλήματα, τα οποία έχουν δημιουργηθεί στην παιδεία και στην εκπαίδευση.

Το πρόβλημα με τη συμπεριφορά αυτή του κ. Καραμανλή είναι ακόμη μεγαλύτερο.
Γιατί ο αρχηγός της Ν.Δ. έχει κατηγορήσει κατ' επανάληψη τον Πρωθυπουργό Κώστα
Σημίτη ότι «δεν προσέρχεται στη Βουλή στις συζητήσεις των νομοσχεδίων».
Πρόσφατα μάλιστα, κατηγόρησε τον κ. Σημίτη ότι «ελάχιστα παρακολούθησε τη
συζήτηση του προϋπολογισμού».

Έχει ακόμη πει ­ και πολλές φορές ­ ότι ο Πρωθυπουργός «αποχωρεί από την
αίθουσα, όταν οι αρχηγοί των μικρότερων κομμάτων παίρνουν τον λόγο». Και έχει
προκαλέσει, με τον κοινοβουλευτικό εκπρόσωπο του κόμματός του Δημήτρη Σιούφα,
συζήτηση στη διάσκεψη των προέδρων της Βουλής για το ότι «ο κ. Σημίτης έχει
ξεχάσει την "Ώρα του Πρωθυπουργού" και δεν έρχεται στην αίθουσα να απαντήσει
στις ερωτήσεις», αλλά και για το ότι «με ευθύνη του προέδρου της κυβερνήσεως
μόνον 4 φορές από τον περασμένο Μάιο απαντήθηκαν ερωτήσεις που του είχαν απευθυνθεί».

Τελικώς, για τον αρχηγό της Ν.Δ. Κώστα Καραμανλή ισχύει αυτό που πολύ σοφά
λέει ο λαός μας: «Δάσκαλε που δίδασκες και νόμο δεν εκράτεις»...
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16341N063</ED>
<ID>
ID:16817

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N06&aa=3</URL></REF>


Article

<CATEGORY>vin04</CATEGORY>

 <H5>ΟΙ ΣΤΕΝΟΙ ΣΥΝΕΡΓΑΤΕΣ ΤΟΥ ΑΒΡΑΜΟΠΟΥΛΟΥ ΑΠΟΦΕΥΓΟΥΝ ΣΥΣΤΗΜΑΤΙΚΑ ΤΑ ΦΩΤΑ ΤΗΣ ΔΗΜΟΣΙΟΤΗΤΑΣ
</H5><H5></H5><H2>Οι 9 άνθρωποι του δημάρχου
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Εννέα πρόσωπα που αποφεύγουν συστηματικά την δημοσιότητα, δεν συνομιλούν με
δημοσιογράφους ­ πλην του εκπροσώπου Τύπου ­ και δεν αυτοαποκαλούνται
περιβάλλον του δημάρχου Αθηναίων, είναι οι στενοί συνεργάτες του Δημήτρη Αβραμόπουλου.

ΕΙΝΑΙ τα πρόσωπα που οργανώνουν με κάθε λεπτομέρεια τις δημόσιες εμφανίσεις
του και θα αποτελέσουν τον πρώτο στελεχικό πυρήνα του νέου κόμματος. Είναι
όλοι εκτός Δημοτικού Συμβουλίου, δύσκολα θα βρει κανείς φωτογραφίες τους στα
αρχεία των εφημερίδων και «πλάνα» τους στους τηλεοπτικούς σταθμούς. Και είναι
το μόνο επιτελείο προβεβλημένου πολιτικού στελέχους που δεν το γνωρίζει ο
κόσμος. Ο λόγος είναι απλός: ο δήμαρχος απαγορεύει την δημοσιότητα.
Συγκεντρωτικός από την φύση του ο δήμαρχος Αθηναίων, έχει τον πρώτο και
τελευταίο λόγο στα πράγματα που τον αφορούν. Ακόμη και στους πιο έμπιστους
συνεργάτες του δεν τους επιτρέπει να μιλούν εξ ονόματός του και να δίνουν
πληροφορίες ως κύκλοι του δημάρχου. Πολύ περισσότερο δεν παραχωρούν
συνεντεύξεις και δεν μιλούν για εκείνον την προσωπικότητα και το έργο του. Η
δημόσια εικόνα του και το πολιτικό του προφίλ δημιουργείται από τον ίδιο και
για τον ίδιο. Ακόμη και το πιο απλό πράγμα περνά από τα χέρια του.

ΚΑΘ' ΥΠΑΓΟΡΕΥΣΗ

Είναι μεσημέρι στις αρχές Νοεμβρίου και βρισκόμαστε στο γραφείο του δημάρχου
για μια συνέντευξή του στα «ΝΕΑ». Η υπεύθυνη του ιδιαιτέρου γραφείου μάς
διακόπτει ευγενικά για να του δώσει μια πρόσκληση, που ήταν για το ίδιο βράδυ
από ένα σωματείο. «Κύριε δήμαρχε, δυστυχώς την έστειλαν με καθυστέρηση, μόλις
την πήρα στα χέρια μου». «Χμ, κρίμα, έχω άλλη υποχρέωση απόψε. Λοιπόν γράψε
την απάντησή μου και ένα σύντομο χαιρετισμό και να σταλεί αμέσως». Ο δήμαρχος
υπαγορεύει το κείμενο με το «νι» και με το «σίγμα». Εκείνη επιστρέφει στο
γραφείο της, το δακτυλογραφεί και του φέρνει πάλι πίσω να πάρει την τελική
έγκριση. Αυτό το παράδειγμα είναι ενδεικτικό του τρόπου με τον οποίο
λειτουργεί ο δήμαρχος στην καθημερινότητά του. Ακούει τους συνεργάτες του,
τους συμβουλεύεται για όλες τις σημαντικές πρωτοβουλίες, αλλά παίρνει μόνος
του την απόφαση και μόνος του την υλοποιεί. Δηλαδή, δεν παίρνει το ρίσκο να
αναθέσει την παρουσίαση προς τα έξω της δουλειάς του σε άλλα πρόσωπα.

Από τους πρώτους τη τάξει συνεργάτες τού Δημήτρη Αβραμόπουλου, είναι ο Άκης
Παπαγεωργίου, συνταξιούχος πρέσβης, ο οποίος έχει υπηρετήσει σε πολλές
ευρωπαϊκές πρωτεύουσες και την Αμερική. Είναι διπλωματικός σύμβουλος του
δημάρχου. Δηλαδή, οργανώνει τις επαφές του με ξένους πολιτικούς, ενώ ρυθμίζει
και τα θέματα του πρωτοκόλλου, τα οποία στην Πλατειά Κοτζιά τηρούνται με
μεγάλη αυστηρότητα.

ΠΡΟΣΩΠΟ - ΚΛΕΙΔΙ

Πρόσωπο κλειδί είναι ο γενικός γραμματέας του δήμου Γιώργος Λαδικός, πρώην
ανώτατο διευθυντικό στέλεχος του υπουργείου Εξωτερικών. Ο δήμαρχος συνδέεται
με στενή φιλία μαζί του, από τα χρόνια που ήταν στο διπλωματικό σώμα.

Οι καθηγητές τού Πολυτεχνείου Θάνος Βλαστός και Γιάννης Γκόλιας.
Επεξεργάζονται το πρόγραμμα του δημάρχου για την πρωτεύουσα.

Οι σύμβουλοι του δημάρχου για τα οικονομικά θέματα είναι ο πρώην πρόεδρος του
Ελεγκτικού Συνεδρίου Γιάννης Ντελάκης και ο πρώην διευθυντής του υπουργείου
Οικονομικών Βασίλης Ριζάς.

Το πρωτοχρονιάτικο ρεβεγιόν στο Σύνταγμα και τον εορταστικό φωτισμό της πόλης
οργανώνει ο ηλεκτρολόγος μηχανολόγος Χρήστος Στάνζος, ο οποίος είναι τεχνικός
σύμβουλος του δημάρχου.

ΟΙ ΠΙΟ ΙΣΧΥΡΟΙ

Όλοι όμως στην Πλατεία Κοτζιά γνωρίζουν ότι τα πιο ισχυρά πρόσωπα αυτή την ώρα
στο περιβάλλον του δημάρχου είναι ο διευθυντής του Γραφείου Κώστας
Τριανταφύλλου, ελεύθερος επαγγελματίας, και ο σύμβουλος Τύπου και γενικός
διευθυντής του 9,84, Βασίλης Ταλαμάγκας. Ο Κώστας Τριανταφύλλου κατηγορείται
από την Ρηγίλλης, ότι ήδη έχει έρθει σε επαφή με κομματικά στελέχη της Ν.Δ. σε
όλη τη χώρα και τους ζητά να πάρουν θέση εάν θα στηρίξουν ή όχι τον Δημήτρη Αβραμόπουλο.

Εκτός από τους επίσημους συνεργάτες του δημάρχου, υπάρχουν και πολλά πρόσωπα
τα οποία βρίσκονται δίπλα του από όλους τους πολιτικούς και αποτελούν το άτυπο
επιτελείο του. Πρόσωπα που δεν ανακοινώνονται ποτέ επίσημα και συνήθως
διαψεύδεται ότι συμμετέχουν σε συσκέψεις και έχουν ρόλο σημαντικό. Στην
περίπτωση του δημάρχου, για παράδειγμα, διαψεύδεται ότι ο Νίκος Μητρόπουλος,
που ήταν στο επιτελείο του Μάικλ Δουκάκη, είναι σύμβουλος επικοινωνίας του
δημάρχου. Με μεγαλύτερη έμφαση διαψεύδονται και οι επικρίσεις επιτελών της
Ρηγίλλης, ότι παλιά στελέχη του κόμματος και ανάμεσά τους κάποιοι βουλευτές
διατηρούν στενές σχέσεις με τον δήμαρχο.

Πάντως, όσο θα πλησιάζει η στιγμή για την ίδρυση του κόμματος, πολλοί νέοι
συνεργάτες θα προστεθούν στο περιβάλλον του δημάρχου και αναπόφευκτα κάποιοι
στο παρελθόν θα έχουν υπηρετήσει το κόμμα της Ν.Δ.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16341N071</ED>
<ID>
ID:16738

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N07&aa=1</URL></REF>


Article

<CATEGORY>vin04</CATEGORY>

 <H2>Διευκρινίσεις για τις ευρωαμοιβές
</H2>
ΜΙΑ ΕΝΔΙΑΦΕΡΟΥΣΑ επιστολή από τον διευθυντή της αντιπροσωπείας της Ευρωπαϊκής
Επιτροπής στην Ελλάδα, Μάριο Καμχή, έλαβαν «ΤΑ ΝΕΑ».

Στην επιστολή, που αναφέρεται στο χθεσινό δημοσίευμα με τίτλο «Ομερτά για τις
ευρωαμοιβές», παρέχονται χρήσιμες διευκρινίσεις, οι οποίες δεν διαψεύδουν το
περιεχόμενο του ρεπορτάζ.

Η επιστολή του κ. Καμχή έχει ως εξής:

«Αξιότιμε κύριε διευθυντά,

Σε σχέση με το σημερινό δημοσίευμα της εφημερίδας σας, με τίτλο "Ομερτά για
ευρωαμοιβές", θα ήθελα να διευκρινίσω τα παρακάτω στοιχεία, σε σχέση με τις
αναφορές σας στους επιτρόπους και τους υπαλλήλους της Ευρωπαϊκής Επιτροπής.

α) Οι διατάξεις που ρυθμίζουν θέματα αμοιβών του προσωπικού της Ε.Ε. είναι
δημοσιευμένες στην Επίσημη Εφημερίδα των Ευρωπαϊκών Κοινοτήτων και προσβάσιμες
από κάθε ενδιαφερόμενο. Σημειωτέον ότι το σύνολο αυτών των κανονιστικών
διατάξεων έχει εγκριθεί με σειρά αποφάσεων του Συμβουλίου Υπουργών και
σκοπεύει στην κατοχύρωση της ανεξαρτησίας της Ευρωπαϊκής Δημόσιας Διοίκησης.

β) Το προσωπικό της Ε.Ε. καταβάλλει σημαντικό ποσοστό φόρου επί των αποδοχών
του, ο οποίος παρακρατείται στην πηγή, υπέρ του κοινοτικού προϋπολογισμού.

γ) Τα έξοδα αποστολών και παράστασης των επιτρόπων και του προσωπικού της
Ε.Ε., που συνδέονται με την πραγματοποίηση μετακινήσεων και υπαγορεύονται από
υπηρεσιακές ανάγκες, δεν αποτελούν μέρος των αποδοχών των στελεχών της Ε.Ε.
Αυτές οι δαπάνες εντάσσονται στα λειτουργικά έξοδα της Ε.Ε. και το ύψος τους
εξαρτάται από το αντικείμενο της εργασίας του μετακινούμενου υπαλλήλου.

Με τη βεβαιότητα ότι οι παραπάνω διευκρινίσεις συμβάλλουν στην πληρέστερη
ενημέρωση των αναγνωστών σας».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16341N072</ED>
<ID>
ID:16780

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N07&aa=2</URL></REF>


Article

<CATEGORY>vin04</CATEGORY>

 <H5>Νέοι αρχηγοί Στρατού - Αεροπορίας
</H5><H5>Για την ταυτότητα της Δήμητρας
</H5><H2>ΚΑΙ ΤΑ ΛΟΙΠΑ...
</H2>
Κ. Παναγιωτάκης, αρχηγός ΓΕΣ - Δ. Λυντζεράκος, αρχηγός ΓΕΑ

ΣΤΙΣ 15 Φεβρουαρίου αναλαμβάνουν τα καθήκοντά τους οι νέοι αρχηγοί Στρατού και
Αεροπορίας, οι οποίοι επελέγησαν χθες από το ΚΥΣΕΑ.

Για το Γενικό Επιτελείο Στρατού αρχηγός επελέγη ο αντιστράτηγος Κωνσταντίνος
Παναγιωτάκης μέχρι τώρα διοικητής του Α' Σώματος Στρατού. Για το Γενικό
Επιτελείο Αεροπορίας επελέγη ο αντιπτέραρχος Δημήτριος Λυντζεράκος, αρχηγός
Τακτικής Αεροπορίας μέχρι σήμερα, που ήταν ουσιαστικά και ο μοναδικός
κρινόμενος για τη θέση αυτή. Αντίθετα, για τη θέση του αρχηγού ΓΕΣ οι
κυριότεροι υποψήφιοι ήταν δύο, οι κ.κ. Κ. Παναγιωτάκης και Δημ. Αρβανιτίδης.

Η εισήγηση του κ. Τσοχατζόπουλου ήταν υπέρ του αρχαιότερου κ. Παναγιωτάκη, ενώ
θετικά αναφέρθηκε στο ΚΥΣΕΑ και για τον κ. Αρβανιτίδη, ο οποίος προς το παρόν
παραμένει γενικός επιθεωρητής του Στρατού. Για τη θέση του αρχηγού Τακτικής
Αεροπορίας προορίζεται ο αντιπτέραρχος Π. Μανούσος, διοικητής της Σχολής
Εθνικής Άμυνας.

ΣΤΗ συνεδρίαση της προσεχούς Πέμπτης θα συζητήσει η Επιτροπή Δεοντολογίας την
επιστολή της κ. Δήμητρας Παπανδρέου, με την οποία ζητεί την παρέμβαση του
Πειθαρχικού για να ανανεωθεί η κομματική της ταυτότητα.

Η κ. Δήμητρα Παπανδρέου με την επιστολή της ­ που υπογράφει «συντροφικά» ­
αναφέρει ότι η πρώτη Τοπική Οργάνωση της Κηφισιάς του ΠΑΣΟΚ αρνήθηκε να
ανανεώσει την κάρτα της, παρ' ότι απευθύνθηκε σε αυτή έγκαιρα. Το επιχείρημα
της οργάνωσης ήταν ότι η κ. Παπανδρέου είχε χάσει το δικαίωμα, επειδή κατά την
προηγούμενη περίοδο δεν είχε ανανεώσει την εγγραφή της.

Τη στάση αυτή της Τοπικής Οργάνωσης Κηφισιάς η κ. Παπανδρέου τη χαρακτηρίζει
προσβλητική για την ίδια και τη μνήμη του ιδρυτή του ΠΑΣΟΚ Ανδρέα Παπανδρέου
και ζητεί από το αρμόδιο καταστατικό όργανο να εξετάσει το θέμα «και να δοθεί
εντολή για ανανέωση της κάρτας».

Στην Επιτροπή Δεοντολογίας τη σχετική εισήγηση θα κάνουν οι κ.κ. Θ.
Χρονόπουλος και Γ. Σμπώκος.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16341N073</ED>
<ID>
ID:16812

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N07&aa=3</URL></REF>


Article

<CATEGORY>vin04</CATEGORY>

 <H5>ΚΑΤΑ ΤΗ ΣΥΝΑΝΤΗΣΗ ΤΟΥ ΜΕ ΤΟΝ ΠΡΟΕΔΡΟ ΤΟΥ ΣΥΝ Ν. ΚΩΝΣΤΑΝΤΟΠΟΥΛΟ, Ο ΠΡΟΕΔΡΟΣ ΤΗΣ
ΔΗΜΟΚΡΑΤΙΑΣ ΣΗΜΕΙΩΣΕ ΟΤΙ ΠΡΕΠΕΙ ΝΑ ΥΠΑΡΞΕΙ ΜΕΤΑΡΡΥΘΜΙΣΗ ΑΛΛΑ ΜΕ ΤΑ ΝΕΑ
ΔΕΔΟΜΕΝΑ ΘΑ ΠΡΕΠΕΙ ΝΑ ΞΑΝΑΔΟΥΜΕ ΤΟ ΘΕΜΑ
</H5><H2>Προβληματισμός Στεφανόπουλου για την Παιδεία
</H2>
Έντονα προβληματισμένος για την κατάσταση που επικρατεί στην Παιδεία
εμφανίσθηκε χθες ο Πρόεδρος της Δημοκρατίας Κ. Στεφανόπουλος διερμηνεύοντας
και τις ανάλογες ανησυχίες της κοινής γνώμης.

Στον Πρόεδρο. Για τη μεταρρύθμιση στην Παιδεία συζήτησαν ο Πρόεδρος της
Δημοκρατίας κ. Κ. Στεφανόπουλος και ο πρόεδρος του ΣΥΝ κ. Ν. Κωνσταντόπουλος

ΥΠΟΔΕΧΟΜΕΝΟΣ στο Προεδρικό Μέγαρο τον πρόεδρο του Συνασπισμού Ν.
Κωνσταντόπουλο ο Πρόεδρος της Δημοκρατίας αναφέρθηκε στο θέμα των
κινητοποιήσεων και σημείωσε ότι πρέπει μεν να υπάρξει μεταρρύθμιση στην
Παιδεία, αλλά υπό τα νέα δεδομένα ­ υπαινισσόμενος προφανώς την ένταση των
κινητοποιήσεων ­ ίσως θα πρέπει να το ξαναδούμε το θέμα.

Υπενθυμίζεται ότι μόλις προ 15ημέρου ο Πρόεδρος της Δημοκρατίας είχε ταχθεί
υπέρ της εκπαιδευτικής μεταρρύθμισης και κατά των μαθητικών καταλήψεων. Μετά
τη συνάντηση ο πρόεδρος του ΣΥΝ Ν. Κωνσταντόπουλος ανέφερε ότι πρότεινε στον
κ. Στεφανόπουλο την πραγματοποίηση σύσκεψης των αρχηγών των πολιτικών κομμάτων
υπό τον Πρόεδρο της Δημοκρατίας, αλλά όπως ανέφερε «τα περιθώρια του Προέδρου
για να αναλάβει μια τέτοια πρωτοβουλία, είναι ασφυκτικά». Ο κ. Κωνσταντόπουλος
ζήτησε από την κυβέρνηση να αναλάβει την σχετική πρωτοβουλία. Και ανακοίνωσε
ότι ο ΣΥΝ θα υπερψηφίσει την πρόταση μομφής κατά του υπουργού Παιδείας.

ΔΕΝ ΚΑΝΕΙ ΠΙΣΩ

Το βράδυ, πάντως, ο υπουργός Παιδείας Γερ. Αρσένης δήλωσε στο περιθώριο της
συζήτησης στη Βουλή ότι «ούτε μία στο εκατομμύριο» δεν πρόκειται να κάνει πίσω
η κυβέρνηση στο θέμα της εκπαιδευτικής μεταρρύθμισης.

Όπως έγινε γνωστό, ο κ. Σημίτης είχε μία ολιγόλεπτη συνεργασία με τον κ.
Αρσένη, παρουσία και των υπουργών Πολιτισμού και Ανάπτυξης κ.κ. Ε. Βενιζέλου
και Β. Παπανδρέου. Η συνεργασία αφορούσε το ύφος και το είδος της απάντησης
που θα έπρεπε να δοθεί στον πρόεδρο της Ν.Δ. Κ. Καραμανλή, ο οποίος επρόκειτο
να λάβει τον λόγο στις 8 το βράδυ. Επίσης αποφασίσθηκε και η κοινοβουλευτική
τακτική που θα ακολουθούσε το ΠΑΣΟΚ από χθες το βράδυ έως και σήμερα, που θα
μιλήσει ο Πρωθυπουργός Κ. Σημίτης.

Ο Πρωθυπουργός ζήτησε πληροφορίες από τα μέτωπα των κινητοποιήσεων και οι
εκτιμήσεις που του διαβίβασε ο υπουργός Παιδείας είναι ότι τις επόμενες ημέρες
θα εκτονωθεί η κατάσταση. Υποστηρίχθηκε ακόμη ότι θα υπάρχουν ενδεχομένως
μερικές εστίες καταλήψεων, αλλά και αυτές θα φθίνουν.

Το περιβάλλον του Πρωθυπουργού, που ρωτήθηκε και πάλι σχετικά με την τύχη του
υπουργού Παιδείας, επαναλάμβανε και χθες το βράδυ ότι δεν υπάρχει θέμα
παραίτησης του υπουργού Παιδείας.

ΑΜΦΙΒΟΛΙΕΣ

Πάντως, ο προβληματισμός που υπήρχε όλες τις προηγούμενες ημέρες στην
Κοινοβουλευτική Ομάδα του ΠΑΣΟΚ, έγινε φανερός και χθες το βράδυ στους
διαδρόμους της Βουλής, όπου αρκετοί βουλευτές της κυβερνητικής παράταξης
εξέφραζαν έντονες αμφιβολίες για το αν θα εξελιχθεί ομαλά η κατάσταση.
Προβληματισμό εξέφραζαν και για τον υπουργό Παιδείας και είναι ενδεικτικές οι
φράσεις που απηύθυνε ο βουλευτής Θεσσαλονίκης Κ. Σπυριούνης, ο οποίος φώναζε
ότι «δεν θα πληρώσουμε όλοι τον Αρσένη» και «δεν βλέπετε τι γίνεται γύρω σας,
πού πάμε». Βουλευτές προσκείμενοι στην εσωκομματική αντιπολίτευση σημείωναν
επίσης ότι «οι (χθεσινές) κινητοποιήσεις ήταν πολύ μεγάλες και ειδικά στην
Αθήνα εντυπωσιακή», εκτιμήσεις που θεωρήθηκαν από άλλους βουλευτές
προσκείμενους στην πλειοψηφία του ΠΑΣΟΚ ως «υπερβολικές».

Επίσης κυκλοφόρησε σε κάποια στιγμή έντονα η φήμη, ότι από βουλευτές όλων των
τάσεων του ΠΑΣΟΚ έχει συνταχθεί κείμενο με το οποίο ζητείται από τον
Πρωθυπουργό να πάρει άμεσα όλα τα αναγκαία μέτρα, για την εξεύρεση λύσης στο
εκπαιδευτικό πρόβλημα.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16341N081</ED>
<ID>
ID:16739

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η ώρα των τρίτων
</H2>
<AUTHOR>Γ. ΠΑΝΟΥΣΗΣ</AUTHOR>

ΗΡΘΕ Η ώρα της κοινωνίας των πολιτών. Όχι των κυριλέ δια(γ)νοούμενων. Ούτε των
παρακαθήμενων ή παρακοιμώμενων στα κυβερνητικά ανάκλιντρα. Ήρθε η ώρα της
ευθύνης των ανθρώπων της Παιδείας και του Πολιτισμού. Όχι των ισορροπιστών.
Ούτε των «φευγάτων». Οι πολιτικοί, ως κληρονόμοι των μηχανισμών και οι
οιονεί-πολιτικοί, ως διαπλεκόμενες σύγχρονες δυνάμεις, απέτυχαν στο να
στηρίξουν τις ορθές εκπαιδευτικές επιλογές Αρσένη και να δια-χειριστούν τις
λαθεμένες κινήσεις.

Το ιδεολογικό, πολιτικό, κοινωνικό οπλοστάσιο της κυβέρνησης εκπυρσοκρότησε
στα χέρια της και τα 'καψε. Ο στόχος χάθηκε. Όλοι κινούνται εναντίον όλων. Δεν
έχει πια σημασία να μάθεις ποιος είχε αρχικά δίκιο. Δεν βοηθάνε οι
ανα-μετρησιές. Ούτε τα τεχν-άσματα. Δεν κινδυνεύει μόνο το σχολείο ή η
οικογένεια ή η κυκλοφοριακή ελευθερία. Αμφισβητείται ευθέως η συνοχή και η
συνέχεια. Η Δημοκρατία υποψιάζεται τα κόμματα και ο λαός εμπιστεύεται ό,τι και
όποιον δεν έχει «δοκιμάσει» (ή υποστεί).

Όλοι περιμένουν το θαύμα. Του (εκπροσώπου του) Θεού ή των (τοπικών) Αρχόντων.
Με τις μομφές ξεχάστηκαν οι μορφές. Μήπως ήρθε η ώρα να μιλήσουν, να
παρέμβουν, να πείσουν, να συνεγείρουν, να πιάσουν τη χαμένη άκρη του διαλόγου
ο Μάνεσης, ο Σαμαράκης, ο Γεωργουσόπουλος, ο Δημαράς, ο Σταθόπουλος, η Αρβελέρ
και τόσοι, τόσοι άλλοι;
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16341N082</ED>
<ID>
ID:16787

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N08&aa=2</URL></REF>


Article

<CATEGORY>vin04</CATEGORY>

 <H2>Η απ-ουσία της δυσπιστίας
</H2>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Η ΔΙΟΛΟΥ τυχαία σύμπτωση του ξαφνικού κινδύνου διάσπασης της Νέας Δημοκρατίας
με την εξίσου αιφνίδια πρόταση δυσπιστίας που προκάλεσε ο αρχηγός της κατά του
υπουργού Παιδείας φανερώνει τη μετατόπιση του ύψιστου αυτού κοινοβουλευτικού
εργαλείου από το θεσμικό επίπεδο στο πεδίο δημιουργίας εντυπώσεων. Η
μετατόπιση αυτή βέβαια κάθε άλλο παρά αποτελεί πρωτόφαντο φαινόμενο. Η
εξαιρετικά σπάνια όμως αυτή πρόταση «ατομικής δυσπιστίας» αποκαλύπτεται
πολλαπλώς προβληματική και από την άποψη του συνταγματικού δικαίου:

α) Ο εμπνευστής της δήλωσε επισήμως ότι την αποφάσισε «για να δώσει στη Βουλή
το δικαίωμα να προχωρήσει στην αντικατάσταση» του συγκεκριμένου υπουργού.
Όμως, όχι μόνο η απόφαση περί τυχόν αντικατάστασης και γενικώς περί της εν
γένει συμμετοχής των υπουργών στην κυβέρνηση αποτελεί, σύμφωνα με το Σύνταγμά
μας, αποκλειστικό προνόμιο του Πρωθυπουργού, αλλά η επιδίωξη αυτή έρχεται και
σε ευθεία αντίθεση με τη λογική και τη λειτουργία της ίδιας της πρότασης
δυσπιστίας, που δεν αποσκοπεί στην αναδιανομή των ρόλων εντός της κυβέρνησης,
αλλά στην έκφραση πολιτικής αποδοκιμασίας με βάση συγκεκριμένη συμπεριφορά.

β) Η συμπεριφορά αυτή, για να δικαιολογείται εναντίον της πρόταση δυσπιστίας,
πρέπει να αφορά όχι την εφαρμογή μιας πολιτικής διαφορετικής από αυτήν που θα
επιθυμούσαν οι καταθέσαντες την πρόταση, αλλά πράξη ή παράλειψη από την οποία
να πλήττεται το δημόσιο συμφέρον. Όμως, αυτό για το οποίο κατηγορείται εδώ ο
υπουργός αποτελεί ακριβώς την πολιτική άποψή του για το τι πραγματώνει το
δημόσιο συμφέρον στη συγκεκριμένη περίπτωση, άποψη που περιβλήθηκε μάλιστα την
τυπική μορφή του νόμου, μόνου εκφραστή της λαϊκής κυριαρχίας.

γ) Από τους δύο νοητούς σκοπούς της πρότασης δυσπιστίας, ο πρώτος είναι η
πτώση της κυβέρνησης. Όμως, στη συγκεκριμένη περίπτωση, η Νέα Δημοκρατία τον
απέκλεισε διά του κοινοβουλευτικού εκπροσώπου της: «Αν θέλαμε να ρίξουμε την
κυβέρνηση, δεν θα κάναμε πρόταση δυσπιστίας κατά υπουργού». Πώς όμως είναι
δυνατό να σκοπείται η πτώση μόνου του υπουργού, όταν υπάρχει ρητή και
επανειλημμένη δέσμευση της κυβέρνησης, διά του ίδιου του Πρωθυπουργού, ότι
στηρίζει την πολιτική λογική της μεταρρύθμισης και τάσσεται αλληλέγγυα του
τρόπου δράσης του αρμόδιου υπουργού;

δ) Αλλά και ο δεύτερος πιθανός σκοπός της πρότασης δυσπιστίας, η πρόκληση
συζήτησης για ένα σοβαρό θέμα εθνικής σημασίας, έχει εκ των πραγμάτων
εκλείψει, αφού η συζήτηση αυτή έχει ήδη λάβει χώρα στη Βουλή ­ και μάλιστα
πολύ πρόσφατα. Η μόνη διαφορά είναι ότι η αναπόφευκτη πλέον επανάληψη θα
οδηγήσει σε ψηφοφορία, η οποία, όμως, όχι μόνο δεν έχει αριθμητικές
πιθανότητες να ανατρέψει τον υπουργό αλλά, όπως είδαμε, είναι και εξαρχής
αδιέξοδη: δεν επιδιώκει να ρίξει την κυβέρνηση συλλογικά, αλλά και δεν είναι
νοητό να πλήξει τον υπουργό ατομικά.

Οι βουλευτές της Νέας Δημοκρατίας, που λέγεται ότι συνέταξαν το κείμενο της
πρότασης δυσπιστίας, ήταν αμφότεροι καθηγητές της Νομικής. 
Φαίνεται πως για μια ακόμα φορά η πολιτική τους υπόσταση υπερίσχυσε της
επιστημονικής, με αποτέλεσμα να μην αποτραπεί μια νέα θεσμικά μετέωρη πρωτοβουλία.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16341N083</ED>
<ID>
ID:16813

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N08&aa=3</URL></REF>


Article

<CATEGORY>vin04</CATEGORY>

 <H2>Κ. Σημίτης: Είμαστε πρόθυμοι να πληρώσουμε το κόστος
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ - ΔΗΜΗΤΡΗΣ ΤΖΑΘΑΣ</AUTHOR>

«ΕΙΜΑΣΤΕ πρόθυμοι να πληρώσουμε το κόστος για την εκπαιδευτική μεταρρύθμιση»,
δήλωσε χθες το βράδυ στη Βουλή ο Πρωθυπουργός Κώστας Σημίτης. Ωστόσο, τα
σενάρια για πιθανές αλλαγές στον επίμαχο νόμο έδιναν και έπαιρναν.

Παρά την κατηγορηματική διάψευση του υπουργού Παιδείας, στη μία μετά τα
μεσάνυχτα, ότι δεν θα γίνουν μεταβολές, υπήρχε σύγχυση. Βουλευτές διατύπωναν
αντικρουόμενες απόψεις. Άλλοι διέψευδαν κατηγορηματικά ότι θα γίνουν αλλαγές
μέχρι την αποψινή ψηφοφορία επί της πρότασης δυσπιστίας, και άλλοι έριχναν
ιδιαίτερο βάρος στην συνεργασία που είχαν ο Πρωθυπουργός με τον υπουργό
Παιδείας, αφήνοντας μάλιστα ανοιχτό το ενδεχόμενο κάποιων αλλαγών στον επίμαχο
νόμο, υπό την προϋπόθεση ότι θα επιστρέψουν οι μαθητές στα σχολεία.

ΤΑ ΣΕΝΑΡΙΑ

Ορισμένοι έκαναν λόγο για διορθωτικές κινήσεις σε σημεία που αφορούν στις
απουσίες και στο καθεστώς για τους μαθητές της Β' Λυκείου, ενώ την ίδια ώρα
στενοί συνεργάτες τού κ. Αρσένη διαβεβαίωναν ότι δεν τίθεται θέμα παραίτησης
του υπουργού Παιδείας. (Προοπτικές για τη διέξοδο από την κρίση στην Παιδεία
συζήτησε ο Πρωθυπουργός και με τον υπουργό Εθνικής Άμυνας).

Πάντως, ο κ. Σημίτης, μιλώντας στην Ολομέλεια, κατέστησε σαφές ότι οφείλουν
όλοι να κατανοήσουν πως «επιτέλους η χώρα πρέπει να πάει μπροστά».

Αυτό επανέλαβε και κατά τη διάρκεια της κόντρας που είχε με τον αρχηγό της
Ν.Δ. Κώστα Καραμανλή, μπροστά σε μια γεμάτη Βουλή, η οποία έζησε χθες στιγμές
οξύτητας και «άκουσε» από πολλές πλευρές να εκτοξεύονται βαρείς χαρακτηρισμοί.

Στην ίδια κατεύθυνση κινήθηκε και η κατηγορηματική δήλωση του υπουργού
Παιδείας Γεράσιμου Αρσένη, ο οποίος με έμφαση τόνισε ότι ο νόμος του θα
εφαρμοσθεί και πως «η εκπαιδευτική μεταρρύθμιση δεν αποτελεί έργο προσωπικά
ενός υπουργού, αλλά συνολικά της κυβέρνησης».

Και ο υπουργός Δικαιοσύνης Ευάγγελος Γιαννόπουλος επέμεινε στο ίδιο θέμα,
τονίζοντας χαρακτηριστικά ότι πρέπει να βρεθούν «οι υπεύθυνοι της καταστροφής
στα σχολεία, που ανέρχεται σε 1,5 δισ. δραχμές».

Η συνεδρίαση, πάντως, σημαδεύτηκε από τις έντονες αντιπαραθέσεις των αρχηγών
των κομμάτων. Ενδεικτικό, μάλιστα, του κλίματος που υπήρξε ήταν ότι, μετά το
τέλος της διαμάχης, ο πρόεδρος της Βουλής Απόστολος Κακλαμάνης διέκοψε την
συνεδρίαση όταν είδε στο βάθος της αίθουσας να γίνεται επεισόδιο ανάμεσα σε
βουλευτές του ΠΑΣΟΚ και της Ν.Δ. Είχε αρχίσει να μιλάει ο υπουργός Παιδείας
Γεράσιμος Αρσένης, ενώ την ίδια ώρα αποχωρούσε από την αίθουσα ο αρχηγός της
Ν.Δ. Κώστας Καραμανλής, κάτι που αποδοκίμασαν οι βουλευτές του ΠΑΣΟΚ Νόρα
Κατσέλη και Ροδούλα Ζήση, γιατί «το έκανε για δεύτερη φορά».

Οι διαμαρτυρίες αυτές προκάλεσαν την έντονη αντίδραση βουλευτών της Ν.Δ.,
κυρίως του κ. Ν. Ζαφειρόπουλου, με αποτέλεσμα να δημιουργηθεί γενικευμένος θόρυβος.

Όταν επανήλθε στην έδρα ο κ. Κακλαμάνης έκανε έκκληση στους βουλευτές του
ΠΑΣΟΚ και της Ν.Δ. να χαμηλώσουν τους τόνους και να βοηθήσουν στην εύρυθμη
λειτουργία του Κοινοβουλίου.

ΟΙ ΚΟΝΤΡΕΣ

Πάντως, η χθεσινή συνεδρίαση σφραγίσθηκε από την κόντρα των κ.κ. Σημίτη,
Καραμανλή, αλλά και των κ.κ. Παπαντωνίου και Παπαρήγα.

Ο Πρωθυπουργός απέδωσε την πρόταση δυσπιστίας της Ν.Δ. σε δύο λόγους:
υποστήριξε ότι η αξιωματική αντιπολίτευση θέλησε να ρίξει λάδι στη φωτιά και
να εκμεταλλευθεί τις μαθητικές κινητοποιήσεις, ώστε να χτυπήσει πολιτικά την κυβέρνηση.

Και επιπλέον, όπως είπε, επειδή η Ν.Δ. επιδιώκει να ξεπεράσει τα δικά της
εσωτερικά προβλήματα. «Κάπου υπάρχει μεταξύ σας πρόβλημα», τόνισε. «Είναι το
παρασκήνιο στο οποίο αναφερθήκατε, κ. Καραμανλή. Και δεν γνωρίζετε ποιος και
πώς θα πάει στις εκλογές. Θέλετε και τον σκύλο χορτάτο και την πίτα ολάκερη.
Υποκρισία χαρακτηρίζει την στάση σας».

Η κόντρα συνεχίστηκε με τον αρχηγό της Ν.Δ., ο οποίος κατηγόρησε την κυβέρνηση
για επίδειξη αδιαλλαξίας και αλαζονείας, παροτρύνοντας κοινωνικές ομάδες σε
αντιπαράθεση και αδιαφορώντας για το κοινωνικό κόστος».

Ο κ. Καραμανλής, ο οποίος χθες υποστήριξε ότι στις επισκέψεις του στα σχολεία
καλεί τους μαθητές να επιστρέψουν στα θρανία, κατηγόρησε τον Πρωθυπουργό ότι
«πάει με το παρασκήνιο», ενώ χαρακτήρισε τον κ. Αρσένη ως «ηθικό αυτουργό της κρίσης».

Η εμμονή του αρχηγού της Ν.Δ. και κυρίως το έντονο ύφος του για «τις
μεθοδεύσεις του παρασκηνίου» ­ χειροκροτήθηκε ιδιαίτερα γι' αυτό - έγινε θέμα
ευρύτατου σχολιασμού στο ΠΑΣΟΚ. Ο πρώην υπουργός Νίκος Σηφουνάκης σημείωσε
χαρακτηριστικά ότι «ο Καραμανλής σηματοδότησε την έναρξη περιχαράκωσης του
χώρου του από το μαύρο πρόβατο που λέγεται, γι' αυτόν, Αβραμόπουλος».

Πάντως, η χθεσινή συζήτηση είχε πολλές αψιμαχίες. Όξυνση δημιουργήθηκε μετά
τις καταγγελίες από το βήμα του υπουργού Εθνικής Οικονομίας Γιάννου
Παπαντωνίου, ότι στελέχη του ΚΚΕ υποκινούν τις καταστροφές στα σχολεία.

­ Δεν ξέρω αν έχει ξανασυμβεί υπουργός Οικονομικών να χρησιμοποιεί γλώσσα
χωροφύλακα και ασφαλίτη, είπε η γενική γραμματέας του ΚΚΕ.

­ Παρακαλώ να χαμηλώσουν οι τόνοι, παρενέβη ο πρόεδρος της Βουλής Απόστολος Κακλαμάνης.

­ Δεν κάνουμε εδώ καλλιστεία πολιτικού λόγου.

­ Ο υπουργός έκανε εξαγγελία διώξεων, αντέτεινε η κ. Παπαρήγα.

­ Τις ύβρεις, κ. Παπαρήγα, σας τις επιστρέφω στο ακέραιο, είπε ο υπουργός. Η
κυβέρνηση καταδικάζει πολιτικά το ΚΚΕ. Το γεγονός είναι ότι υπάρχει κομματική
υποκίνηση. Να ανακαλέσετε τις ύβρεις και να ντρέπεστε.

ΟΙ ΠΡΟΒΛΗΜΑΤΙΣΜΟΙ

Πέρα όμως από τις κόντρες που σημειώθηκαν χθες, κυρίως στο περιστύλιο της
Βουλής καταγράφονταν προβληματισμοί και διαφοροποιήσεις βουλευτών από τις
επίσημες θέσεις των κομμάτων τους. Μέλη της Κοινοβουλευτικής Ομάδας του ΠΑΣΟΚ,
κυρίως από την επαρχία, χαρακτήριζαν χθες ως πολωμένη την κατάσταση στην
Παιδεία. Και δήλωναν ότι η παρατεταμένη κρίση θα τους δημιουργήσει σοβαρά
προβλήματα στις εκλογικές τους περιφέρειες, ιδιαίτερα όπου έχει φουντώσει το
κύμα των καταλήψεων

Ορισμένοι απ' αυτούς σημείωναν ότι ίσως θα έπρεπε η κυβέρνηση να επανεξετάσει
τη στάση της και να ανοίξει έναν διάλογο, όπως πρότεινε χθες και ο Πρόεδρος
της Δημοκρατίας.

Την ίδια στιγμή, άλλοι βουλευτές του ΠΑΣΟΚ πρότειναν ­ με τις ομιλίες τους
στην Ολομέλεια ­ να υπάρξει ένα μέτωπο κατά των συντεχνιών και των μικρότερων
κομμάτων της αντιπολίτευσης, τα οποία, όπως υποστήριξαν, βρίσκονται πίσω από
τις κινητοποιήσεις και τις καταλήψεις. Οι βουλευτές αυτοί, μάλιστα, με πλέον
χαρακτηριστική περίπτωση αυτήν του κ. Λεωνίδα Τζαννή, επικαλέστηκαν τα
συνθήματα που ακούγονται στις διαδηλώσεις των μαθητών και έκαναν λόγο για
«ποδοσφαιροποίηση της πολιτικής».

Διαφοροποιήσεις σημειώθηκαν όμως και στην άλλη πλευρά. Μετά τον κ.
Κοντογιαννόπουλο, η δήλωση του κ. Στέφανου Μάνου ήρθε να ταράξει τα νερά. Στη
δήλωσή του αυτή ο πρώην υπουργός γνωστοποιεί ότι θα καταψηφίσει την πρόταση
της αξιωματικής αντιπολίτευσης και τονίζει ότι «η Ν.Δ. αντιγράφει το ΠΑΣΟΚ του
1990 απέναντι στις μεταρρυθμίσεις Κοντογιαννόπουλου», σημειώνοντας ότι «έτσι,
δυστυχώς, λειτουργεί το πολιτικό σύστημα. Γι' αυτό χρειάζεται ανατροπή».

Οι διαφοροποιήσεις άγγιξαν και την ίδια τη Ν.Δ., με πιο χαρακτηριστική
περίπτωση τη δήλωση του κ. Γιώργου Καρατζαφέρη, ο οποίος μέμφεται τον κ. Κ.
Καραμανλή για την πρόταση δυσπιστίας στον κ. Αρσένη, αλλά και για τις
διαγραφές πρώην υπουργών Παιδείας.

Πάντως, οι πρόεδροι του ΣΥΝ και του ΔΗΚΚΙ μίλησαν χθες σε υψηλούς τόνους και
κατηγόρησαν την κυβέρνηση για αλαζονεία και αδιαλλαξία.

Ο κ. Ν. Κωνσταντόπουλος έκανε λόγο για εξωθεσμικούς παράγοντες που παίζουν
ενεργό ρόλο στην εκπαιδευτική κρίση. Και κατηγόρησε τον κ. Αρσένη για
αντιδημοκρατική συμπεριφορά, όταν συγκρίνει την κρίση της «Αυγής» με τη
σημερινή κρίση της Παιδείας.

Και ο κ. Δ. Τσοβόλας, αφού διευκρίνισε ότι το κόμμα του αναμένει την αναστολή
του νόμου, μίλησε για «βρώμικα παιχνίδια» καταγγέλλοντας ότι «αυτοί που
στηρίζουν την κυβέρνηση και τον κ. Σημίτη, προωθούν τώρα έναν εκκολαπτόμενο Μεσσία».

Κατά τα άλλα, τη σκυτάλη της υπεράσπισης της «εκπαιδευτικής μεταρρύθμισης» και
προσωπικά του υπουργού Παιδείας, κ. Αρσένη, ανέλαβαν χθες υπουργοί της
κυβέρνησης, όπως οι κ.κ. Γ. Παπαντωνίου, Α. Τσοχατζόπουλος και Φ. Πετσάλνικος.

Ο υπουργός Εθνικής Άμυνας σημείωσε ότι δεν υπάρχουν νικητές και ηττημένοι σε
αυτό που σπεύδουν ορισμένοι επιπόλαια να ονομάσουν αναμέτρηση στον χώρο της Παιδείας.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16341N091</ED>
<ID>
ID:16740

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N09&aa=1</URL></REF>


Article

<CATEGORY>vin04</CATEGORY>

 <H5>Ο Χριστόδουλος μιλάει όσο και όταν πρέπει
</H5><H2>30 ΕΡΩΤΗΣΕΙΣ
</H2><H2>ΘΕΟΚΛΗΤΟΣ ΚΟΥΜΑΡΙΑΝΟΣ
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

ΝΟΣΤΑΛΓΕΙ: Τα παιδικά του χρόνια.

ΕΠΙΜΕΝΕΙ: Σπάνια.

ΑΠΟΓΟΗΤΕΥΕΤΑΙ: Εύκολα.

ΧΑΙΡΕΤΑΙ: Επίσης εύκολα.

ΕΚΝΕΥΡΙΖΕΤΑΙ: Δύσκολα.

ΣΥΜΠΑΣΧΕΙ: Με τον αδικούμενο.

ΕΛΠΙΖΕΙ: Πάντα.

Δεν θα είχε αντίρρηση με τους νέους σε ντισκοτέκ. Εκτιμά ότι ο κ.
Χριστόδουλος «έχει σπείρει το αναγεννητικό πνεύμα στην Εκκλησία το διάστημα
που είναι Αρχιεπίσκοπος». Ο εκπρόσωπος Τύπου του Αρχιεπισκόπου και της Ιεράς
Συνόδου αρχιμανδρίτης Θεόκλητος Κουμαριανός είναι από αυτούς οι οποίοι θεωρούν
περιττές τις δημοσκοπήσεις που αναφέρονται στον κ. Χριστόδουλο, ενώ για τα
μεγάλα θέματα (καύση νεκρών, ράσα, πολιτικό γάμο) παραπέμπει στις αποφάσεις
της Συνόδου.

ΕΡ.: Από τον Βόλο στην Αθήνα. Άλμα στο χάος;

ΑΠ.: Άλμα με πίστη στην ελπίδα.

ΕΡ.: Εκπρόσωπος και φίλος του Αρχιεπισκόπου. Πώς τον κρίνετε οκτώ μήνες μετά
την εκλογή του;

ΑΠ.: Το Ευαγγέλιο τονίζει να μην κρίνουμε για να μην κριθούμε. Αλλά και αν
έκρινα με το κοσμικό πνεύμα, θα ήμουν υποκειμενικός. Με το εκκλησιαστικό
πνεύμα μπορώ να πω ότι είναι ο άνθρωπος που μας εμπνέει και έχει σπείρει το
αναγεννητικό πνεύμα στην Εκκλησία μη εργαζόμενος απάνθρωπα, αλλά αποτελεσματικά.

ΕΡ.: Ο κόσμος έχει την αίσθηση ότι ο κ. Χριστόδουλος μιλάει πολύ. Εσείς τι λέτε;

ΑΠ.: Μιλάει όσο, όταν και όπου πρέπει.

ΕΡ.: Ο Αρχιεπίσκοπος πολλές φορές έχει κατηγορήσει τα μέσα ενημέρωσης. Τελικά
για όλα φταίνε οι δημοσιογράφοι;

ΑΠ.: Ο Μακαριώτατος τιμά τα ΜΜΕ και αγαπά τους δημοσιογράφους.

ΕΡ.: Μετά τη συνάντηση με τον Σημίτη οδεύουμε σε μια νέα εποχή στις σχέσεις με
την κυβέρνηση;

ΑΠ.: Οι προσωπικές επαφές ωφελούν πάντοτε.

ΕΡ.: Τιμοκατάλογος για μυστήρια και τελετές. Τελικά τίποτε δεν γίνεται δωρεάν
και στην Εκκλησία;

ΑΠ.: Ο κανονισμός που είναι προαιρετικός έγινε τιμοκατάλογος... Όλα στην
Εκκλησία για να επιτελέσει το έργο της, τα δίνουν πλούσια οι ίδιοι οι πιστοί.

ΕΡ.: Καταδίκη των προγαμιαίων σχέσεων, αρνητική στάση για όσους έχουν τελέσει
πολιτικό γάμο. Τελικά πόσο σύγχρονη είναι η Εκκλησία;

ΑΠ.: Σύγχρονη στην έκφραση του μηνύματος. Σταθερή στην ευαγγελική αλήθεια και
τις αρχές της.

ΕΡ.: Η Εκκλησία είναι αυστηρή με τους πολιτικούς και τη διαφθορά, με το
πρόβλημα όμως της διαχείρισης των οικονομικών όλα έληξαν με μια συγγνώμη;

ΑΠ.: Η Εκκλησία έχει τη δική της λογική, που δεν αναιρεί ούτε την αυστηρότητα
ούτε την επιείκεια, όταν και όπου πρέπει.

ΕΡ.: Δίνετε συμβουλές στον Αρχιεπίσκοπο;

ΑΠ.: Ο Αρχιεπίσκοπος τους ακούει όλους.

ΕΡ.: Έχετε ερωτευθεί ποτέ;

ΑΠ.: Τον έρωτα προς τον Ιησού έχω μπροστά μου.

ΕΡ.: Τα ράσα κάνουν τον παπά;

ΑΠ.: Και τα ράσα.

ΕΡ.: Θα συμφωνούσατε με την κατάργησή τους;

ΑΠ.: Όχι τώρα και πάντως είναι θέμα αποφάσεως συλλογικής της Εκκλησίας.

ΕΡ.: Η καύση των νεκρών είναι ένα από τα θέματα που θα μπορούσε η Εκκλησία
στην πορεία να το δεχτεί;

ΑΠ.: Η Σύνοδος αποφασίζει.

ΕΡ.: Ο εκκλησιαστικές οργανώσεις επιμένουν να δίνουν συμβουλές για αποφυγή
αμαρτιών και μάλιστα εγγράφως. Έχουμε και στην Εκκλησία σύγκρουση
εκσυγχρονιστών - συντηρητικών;

ΑΠ.: Πάντοτε και σήμερα στην Εκκλησία συνυπάρχουν όλες οι τάσεις μαζί.

ΕΡ.: Πολλοί κληρικοί δίνουν βάρος στην εξωτερική εμφάνιση. Εστιάζουν την
αμαρτία στο σώμα. Τελικά η σωτηρία της ψυχής έχει σχέση με την αμφίεση ή τη μουσική;

ΑΠ.: Η σωτηρία της ψυχής είναι μεγάλο πράγμα, αλλά και δυσχερές ­ αν όχι
αδύνατο ­ με τις δικές μας τις δυνάμεις.

ΕΡ.: Έγγαμοι μητροπολίτες;

ΑΠ.: Δεν είναι θέμα δογματικό, γι' αυτό και εξ εγγάμων πολλοί σήμερα.

ΕΡ.: Τοις ευσεβέσι ή τοις βασιλεύσι;

ΑΠ.: Ό, τι αποφάσισε η Ιεραρχία.

ΕΡ.: Θα πηγαίνατε ποτέ σε γήπεδο;

ΑΠ.: Είχα συμβάλει στην οργάνωση ποδοσφαιρικών αγώνων στον Βόλο.

ΕΡ.: Σε μια ντισκοτέκ;

ΑΠ.: Με συντροφιά νέων παιδιών γιατί όχι, εάν τους βοηθούσε στη σωτηρία τους.

ΕΡ.: Ποιο βιβλίο θα συνιστούσατε να διαβάσει ο κ. Χριστόδουλος;

ΑΠ.: Διαβάζει περισσότερο από μένα και με προλαβαίνει.

ΕΡ.: Συμφωνείτε με τις δημοσκοπήσεις που γίνονται και για τον Αρχιεπίσκοπο;

ΑΠ.: Είναι περιττές.

ΕΡ.: Θα μπορούσε η Εκκλησία να εκπροσωπηθεί και στη Βουλή;

ΑΠ.: Παράλογο και αντικανονικό, θα έλεγα και ανορθόδοξο. Η Εκκλησία δεν έχει
σχέση με την πολιτική και δεν κομματίζεται.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16341N102</ED>
<ID>
ID:16778

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N10&aa=2</URL></REF>


Article

<CATEGORY>vin06</CATEGORY>

 <H5>ΝΕΕΣ ΚΙΝΗΤΟΠΟΙΗΣΕΙΣ ΕΤΟΙΜΑΖΟΥΝ ΟΙ ΜΑΘΗΤΕΣ
</H5><H2>Ανυποχώρητοι
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

«Είμαστε εδώ, δυνατοί και ανυποχώρητοι» ήταν το μήνυμα που έστειλαν οι
μαθητές με τα εντυπωσιακά συλλαλητήρια που πραγματοποίησαν χθες στην Αθήνα και
στις άλλες πόλεις της χώρας, προβληματίζοντας την κυβέρνηση.

Μεταρρύθμιση - μαθητές. Όπου λείπει η ουσία, περισσεύει η φαντασία

ΟΙ ΜΑΘΗΤΕΣ είναι αποφασισμένοι να συνεχίσουν με νέες καταλήψεις από μεθαύριο
Δευτέρα. Παράλληλα συνδιοργανώνουν με τις εκπαιδευτικές ομοσπονδίες δύο νέα
συλλαλητήρια μέσα στην ερχόμενη εβδομάδα. Το ένα την Τρίτη 19 του μηνός και το
άλλο την Πέμπτη 21 του μηνός.

Στο πλευρό των μαθητών θα βρεθούν όχι μόνο θεωρητικά, αλλά και πρακτικά και οι
καθηγητές. Οι πρόεδροι των τοπικών ενώσεων των καθηγητών (ΕΛΜΕ) θα
συνεδριάσουν μεθαύριο Δευτέρα, προκειμένου να αποφασίσουν επί της πρότασης του
Διοικητικού Συμβουλίου της Ομοσπονδίας των καθηγητών (ΟΛΜΕ) για δύο
εικοσιτετράωρες απεργίες στις 21 και στις 27 του μηνός. 
ΠΡΟΤΑΣΕΙΣ

Σημειώνεται δε ότι κατά τις γενικές συνελεύσεις των ΕΛΜΕ κερδίζουν έδαφος και
προτάσεις για τριήμερες και πενθήμερες απεργίες. Εκτιμάται ωστόσο ότι τελικώς
μάλλον θα υπερψηφισθεί η πρόταση του Διοικητικού Συμβουλίου της ΟΛΜΕ, την
οποίαν υπενθυμίζεται ότι δεν εψήφισε η ΠΑΣΚ.

Στο μεταξύ, κι ενώ στη Βουλή συνεχίζεται η συζήτηση της πρότασης δυσπιστίας
κατά του υπουργού Παιδείας κ. Γερ. Αρσένη, την οποίαν έχει καταθέσει η Νέα
Δημοκρατία, στην υπόθεση των καταλήψεων παρενέβη και ο Πρόεδρος της
Δημοκρατίας με δηλώσεις του μετά τη συνάντηση που είχε με τον πρόεδρο του
Συνασπισμού κ. Ν. Κωνσταντόπουλο. «Όλοι παραδέχονται την ανάγκη για αλλαγές
και μεταρρυθμίσεις στην Παιδεία. Έτσι όπως ήρθαν τα πράγματα, ίσως πρέπει να
τα ξαναδούμε», είπε χαρακτηριστικά ο κ. Στεφανόπουλος.

«ΣΥΜΜΕΡΙΖΟΜΑΙ»

«Δεν θα σχολιάσω τις δηλώσεις του Προέδρου της Δημοκρατίας» είπε ο
κυβερνητικός εκπρόσωπος κ. Δ. Ρέππας, όταν ρωτήθηκε επί του θέματος και
πρόσθεσε: «Μπορώ όμως να συμμεριστώ απολύτως τις ανησυχίες του Προέδρου της
Δημοκρατίας, τις ανησυχίες τις δικές σας, και του συνόλου του ελληνικού λαού
για την κατάσταση που έχει δημιουργηθεί. Γι΄ αυτό ακριβώς η κυβέρνηση, όπως
και όλοι οι Έλληνες, πιστεύει ότι τα σχολεία πρέπει να λειτουργήσουν αμέσως.
Και με ανοικτά και λειτουργούντα πλέον τα σχολεία να συζητηθούν τα σχετικά
θέματα για την εφαρμογή της μεταρρύθμισης, με τον αρτιότερο δυνατό τρόπο».

Ο Ν. ΤΣΟΥΛΙΑΣ

Την κρισιμότητα της κατάστασης επισήμανε χθες με δήλωσή του και ο πρόεδρος της
ΟΛΜΕ κ. Ν. Τσούλιας, τονίζοντας ότι: «Η παράταση των καταλήψεων δημιουργεί
σοβαρά προβλήματα στη Δημόσια Εκπαίδευση. Θεωρώ ότι δεν μπορεί να συνεχιστεί
αυτή η κατάσταση. Η ομαλή λειτουργία του σχολείου θέτει όλους προ των ευθυνών
τους και πρώτα απ΄ όλους την κυβέρνηση. Απαιτείται ειλικρινής διάλογος με
όλους τους φορείς της εκπαιδευτικής κοινότητας και με αφετηρία κοινά αποδεκτά σημεία».

Ενας πρώτος διάλογος πάντως θα επιχειρηθεί έστω και χωρίς τις ευλογίες της
κυβέρνησης σήμερα και αύριο στο Ζάππειο κατά τη διάρκεια της συνεδρίασης του
Εθνικού Συμβουλίου Παιδείας (ΕΣΥΠ), υπό τον πρόεδρό του, καθηγητή κ. Ι.
Πανάρετο. Από τη συνεδρίαση αυτή θα απουσιάζουν οι εκπρόσωποι και του
κυβερνώντος κόμματος και της αξιωματικής αντιπολίτευσης και του ΚΚΕ. Θα είναι
παρόντες όμως αυτοί του Συνασπισμού και του ΔΗΚΚΙ, καθώς και εκπρόσωποι των
εκπαιδευτικών ομοσπονδιών. Παρά το γεγονός πάντως ότι το ΕΣΥΠ δεν εκπροσωπεί
την κυβέρνηση, έξω από το Ζάππειο, όπου θα συνεδριάζει, έχουν προαναγγείλει
ότι θα συγκεντρωθούν φοιτητές από τη Φιλοσοφική, τη Φυσικομαθηματική και το
Πολυτεχνείο, που έχουν προχωρήσει και αυτοί σε κατάληψη, διεκδικώντας την
ικανοποίηση εκπαιδευτικών αιτημάτων μεταξύ των οποίων και την κατάργηση των
Προγραμμάτων Σπουδών Επιλογής (ΠΣΕ), που λειτουργούν στο πλαίσιο της
εκπαιδευτικής μεταρρύθμισης.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16341N111</ED>
<ID>
ID:16696

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Πάλη γενεών...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΕΞΕΛΕΓΗ στην προεδρία της Αμερικής και χαιρετίστηκε ως προπομπός της γενιάς
των ανά τον κόσμο 40ρηδων πολιτικών. Εξανάγκασε δεινόσαυρους της διεθνούς
πολιτικής να αποδεχθούν τη συνταξιοδότησή τους και να παραδώσουν τη σκυτάλη σε
εκείνους που υπόσχονταν να ανανεώσουν με τις ιδέες τους, το σφρίγος και τον
δυναμισμό τους τη δημόσια ζωή.

Με οξύτερη ακοή, όραση και όσφρηση προοιωνίζεται ευοίωνο το μέλλον του κόσμου
εν προκειμένω, αφού πρόκειται για πλανητάρχη. Αλλά και σε μικρότερης εμβέλειας
αρχηγούς ανάλογες είναι οι απαιτήσεις μας. Ζητάμε να αφουγκράζεται την αγωνία,
τον λόγο και τον πόνο μας. Να διεισδύει στην καθημερινότητά μας και να
διαβλέπει την παραμικρή λεπτομέρεια. Να ξεχωρίζει την αγνή από τη νοθευμένη
βότκα, ενώ βρίσκεται μίλια μακριά. Με λίγα λόγια ζητάμε έναν σούπερμαν,
αναγνωρίζοντάς του μόνο τις υπερφυσικές δυνάμεις. Στις φυσικές θέτουμε
περιορισμούς. Για την ικανοποίηση της γεύσης αρκεί η εξουσία. Όσο για την αφή;
Αυτή η αίσθηση μπορεί να εξαντληθεί από τη χρήση ενός σύγχρονου πληκτρολογίου.
Αλίμονο εάν εμφανιστούν ίχνη γήινου στοιχείου. Το ίνδαλμα καταρρέει.

Σχολιάζεται, αλλά και βάλλεται από όλες τις γενιές. Από την ίδια γενιά γιατί
την χρέωσε την αποτυχία του, από την παλαιότερη για λόγους σκοπιμότητας και
από τη νεώτερη, τη δική μας, για τον σοβαρότατο, κατά τη γνώμη μου, λόγο να
χρησιμοποιήσει παρωχημένες και ανορθόδοξες μεθόδους ώστε να την γλιτώσει.
Τελικά μόνο η Χίλαρι έμεινε σιωπηλή. Ίσως γιατί έχει τον ίδιο στόχο με τον
σύζυγό της. Να μείνει στην εξουσία με όποιο κόστος...
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16341N112</ED>
<ID>
ID:16782

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N11&aa=2</URL></REF>


Article

<CATEGORY>vin06</CATEGORY>

 <H5>ΟΙ ΜΑΖΙΚΕΣ ΠΟΡΕΙΕΣ ΣΕ ΟΛΗ ΤΗ ΧΩΡΑ ΕΔΕΙΞΑΝ ΑΜΕΙΩΤΗ ΤΗΝ ΕΝΤΑΣΗ ΣΤΟΝ ΧΩΡΟ ΤΗΣ
ΠΑΙΔΕΙΑΣ ΚΑΙ ΠΡΟΒΛΗΜΑΤΙΣΑΝ ΤΗΝ ΚΥΒΕΡΝΗΣΗ ­ ΣΤΟΝ ΔΡΟΜΟ ΠΑΛΙ ΤΗΝ ΤΡΙΤΗ ΚΑΙ ΤΗΝ
ΠΕΜΠΤΗ ΜΑΖΙ ΜΕ ΚΑΘΗΓΗΤΕΣ ΚΑΙ ΕΡΓΑΤΙΚΟΥΣ ΦΟΡΕΙΣ
</H5><H5>Καταδικάζουν τα θλιβερά έκτροπα που προκάλεσαν οι «γνωστοί - άγνωστοι»
</H5><H5>Οι συλληφθέντες
</H5><H5>Ποινικές διώξεις από την Εισαγγελία της Αθήνας
</H5><H2>Νέες καταλήψεις και συλλαλητήρια σχεδιάζουν οι μαθητές
</H2>
<AUTHOR>ΝΙΚΟΣ ΜΑΣΤΟΡΑΣ - ΛΙΑ ΝΕΣΦΥΓΕ</AUTHOR>

Αντί του «θριαμβευτικού επιλόγου» που πολλοί περίμεναν να γραφτεί στις
καταλήψεις, με τα χθεσινά ­ ογκωδέστατα και με εντυπωσιακό παλμό ­
πανεκπαιδευτικά συλλαλητήρια, οι μαθητές επιμένουν ότι έγραψαν... πρόλογο!

Το Συντονιστικό Αγώνα Σχολείων Αθήνας ανακοίνωσε ύστερα από το χθεσινό
συλλαλητήριο ­ που, παρά τις προσπάθειες περιφρούρησης, σημαδεύτηκε για μια
ακόμα φορά από θλιβερά έκτροπα σε αρκετές πόλεις, με χειρότερο τα σοβαρά
εγκαύματα που υπέστη αστυνομικός από μολότοφ, τα οποία καταδίκασαν και οι
ίδιοι οι μαθητές ­ ότι συνεχίζουν. Έτσι, από τη Δευτέρα, θα έχουμε πάλι
καταλήψεις, μπλόκα και κινητοποιήσεις με «αμείωτη ένταση», όπως είπαν, ενώ οι
μαθητές συμμετέχουν και σε δύο νέα συλλαλητήρια, την ερχόμενη Τρίτη και
Πέμπτη, μαζί με καθηγητές και εργατικούς φορείς, ενώ στις 24 Ιανουαρίου τα
Συντονιστικά όλης της χώρας θα αποφασίσουν τις περαιτέρω κινήσεις τους. «Δεν
μας τρομάζουν οι απειλές ότι θα χάσουμε τη χρονιά, είναι κινήσεις απελπισίας
του κ. Αρσένη», είπαν οι 16χρονοι «στρατηγοί» των μαθητικών κινητοποιήσεων
(σ.σ. το Συντονιστικό τους επηρεάζεται ­ κυρίως ­ από την ΚΝΕ) και
προανήγγειλαν ένταση των αντιδράσεών τους.

Στο πλευρό τους, μάλιστα, είναι και η πλειοψηφία της ΟΛΜΕ, αλλά και οι
οργανωμένες Ομοσπονδίες Γονέων, σε αντίθεση με τους ­ ουκ ολίγους, πάντως ­
αγανακτισμένους γονείς. Μάλιστα, όπως είπε χθες ο εκπρόσωπος της Ομοσπονδίας
Γονέων Αθήνας κ. Λ. Ριτζάκης, ύστερα από τον παλμό των χθεσινών συλλαλητηρίων
διαφαίνεται τάση κλιμάκωσης των καταλήψεων, καθώς στην Αγ. Παρασκευή που έως
τώρα 4 Λύκεια από 5 ήταν υπό κατάληψη, χθες κατελήφθη και το πέμπτο. Ωστόσο,
το υπουργείο Παιδείας συνεχίζει να εκτιμά ότι οι καταλήψεις (που υπολογίζονται
σε 520 ανά την Ελλάδα κατά τις Διευθύνσεις Εκπαίδευσης, ή σε 900-1.000 κατά
την ΟΛΜΕ και τους μαθητές) θα αρχίσουν να φθίνουν. Έτσι, κανείς δεν είναι πια
σε θέση να προβλέψει πού θα οδηγήσει η χαοτική κατάσταση...


Σοβαρά εγκαύματα στα χέρια και στο πρόσωπο υπέστη ο αστυνομικός των ΜΑΤ
Κώστας Νικολάου, που τυλίχτηκε στις φλόγες όταν έσκασε στα πόδια του μία από
τις μολότοφ των κουκουλοφόρων

ΣΤΗΝ ΑΘΗΝΑ το χθεσινό κοινό συλλαλητήριο μαθητών, φοιτητών, δασκάλων και
καθηγητών ήταν εντυπωσιακό σε παλμό και όγκο και πιθανότατα το μεγαλύτερο εδώ
και χρόνια, καθώς οι διαδηλωτές υπολογίστηκαν σε 12-15.000. Αυτό προφανώς
σημαίνει ότι δεν συμμετείχαν μόνο οι καταληψίες, αλλά και χιλιάδες μαθητές που
δεν κάνουν καταλήψεις. Χαρακτηριστικά, όταν η κεφαλή της πορείας έφθασε στην
πλατεία Κλαυθμώνος, η ουρά της ήταν ακόμα στα Προπύλαια και τότε ξεκινούσε.
Εξυπακούεται ότι η Αθήνα έως το μεσημέρι υπέστη κυκλοφοριακό έμφραγμα.

«Φεγγαράκι μου λαμπρό φέγγε μου να περπατώ να πηγαίνω... φροντιστήριο μπας και
πάρω απολυτήριο», έγραφε ένα ευρηματικό πανό, ενώ το «κάτσε καλά Γεράσιμε»
ακουγόταν συνεχώς. Οι μαθητές έκαψαν ένα ομοίωμα του κ. Αρσένη και μια σημαία
της Ευρωπαϊκής Ένωσης. Οι ίδιοι, επίσης, περιφρούρησαν την πορεία τους και
προσπάθησαν μάλιστα να απομονώσουν μερικές δεκάδες «γνωστούς - αγνώστους» με
κράνη και κουκούλες που είχαν παρεισφρήσει ­ ως συνήθως... ­ στην πορεία.

Όταν όμως έφθασαν στη Μητροπόλεως, μια ομάδα κουκουλοφόρων συγκεντρώθηκαν και
άρχισαν να πετούν όλοι μαζί μολότοφ προς το ταχυδρομείο. Μία από τις μολότοφ
έσκασε μπροστά στα πόδια του αστυνομικού των ΜΑΤ Κώστα Νικολάου, ο οποίος
τυλίχτηκε στις φλόγες και υπέστη σοβαρά εγκαύματα στα χέρια και στο πρόσωπο
ώσπου να σβήσουν τις φλόγες οι συνάδελφοί του. Ο αστυνομικός μεταφέρθηκε στο
401 στρατιωτικό νοσοκομείο, όπου νοσηλεύεται εκτός κίνδυνου. Η μανία των
βανδάλων, όμως, δεν σταμάτησε εδώ. Συνέχισαν να πετούν πέτρες και μολότοφ στη
Φιλελλήνων κοντά στο υπουργείο Μεταφορών, στην Όθωνος και αργότερα στην
Καποδιστρίου και στην Αρσάκη καθώς μετακινούνταν συνεχώς, τραυματίζοντας άλλον
έναν αστυνομικό και τον συνταξιούχο Ν. Καψοκέφαλο με πέτρες στο κεφάλι...

Έσπασαν επίσης βιτρίνες τραπεζών και ξενοδοχείων και κατέστρεψαν 5 αυτοκίνητα.
Οι αστυνομικοί ­ που χθες επέδειξαν ψυχραιμία και δεν εξετράπησαν μετά τους
τραυματισμούς των συναδέλφων τους ­ συνέλαβαν μετά τον εκτεταμένο κλεφτοπόλεμο
στους γύρω δρόμους αρχικά 13 ύποπτους νεαρούς, εκ των οποίων τελικά κρατούνται
οι δέκα, 7 μαθητές (οι 5 ανήλικοι), 2 φοιτητές και έναν άνεργο καθηγητή, που
οδηγούνται σήμερα στον εισαγγελέα. Μεταξύ των συλληφθέντων φέρεται και ο
νεαρός που πέταξε τη μολότοφ στον αστυνομικό, ο οποίος είναι 18χρονος μαθητής
αλβανικής καταγωγής.

ΣΤΗΝ ΠΑΤΗΣΙΩΝ

Διμοιρίες των ΜΑΤ επενέβησαν για να εμποδίσουν τους νεαρούς να προχωρήσουν
προς το Πολυτεχνείο

Μετά το τέλος της πορείας, το κέντρο βάρους των σοβαρών επεισοδίων
μετατοπίσθηκε στην Πατησίων και στους δρόμους γύρω από την πλατεία Ομονοίας.
Ήταν η σειρά της Πατησίων να μετατραπεί, στη 1.30 το μεσημέρι, σε πεδίο μάχης
στη νέα αναμέτρηση μεταξύ ομάδων νεαρών κουκουλοφόρων και αστυνομικών των ΜΑΤ.
Ξύλα, πέτρες, τούβλα, μολότοφ, νεράντζια εκτοξεύθηκαν από νεαρούς εναντίον
αστυνομικών των ΜΑΤ που τους κυνήγησαν και τους απώθησαν στην Ομόνοια.
Αστυνομικοί των ΜΑΤ εισέβαλαν ακόμα και στον Υπόγειο της Ομόνοιας και έκαναν προσαγωγές.

Ενώ οι διαδηλωτές είχαν αρχίσει να αποχωρούν, μια ομάδα νεαρών κατευθύνθηκε
στην Πατησίων με σκοπό, όπως φάνηκε, να καταλάβει το Πολυτεχνείο. Τα επεισόδια
άρχισαν όταν στη διασταύρωση της Καποδιστρίου με την οδό Πατησίων έσπασαν με
πέτρες τα τζάμια δύο αυτοκινήτων Μερσεντές του ΟΓΑ και στη συνέχεια τα
πυρπόλησαν με μολότοφ.

Διμοιρίες των ΜΑΤ επενέβησαν και σχημάτισαν «αλυσίδα» για να εμποδίσουν τους
νεαρούς να προχωρήσουν προς το Πολυτεχνείο.

Οι νεαροί αντέδρασαν πετώντας ξύλα και πέτρες.

Ακολούθησε «κλεφτοπόλεμος» στους δρόμους της Πατησίων, της πλατείας Ομονοίας
και στην περιοχή των Χαυτείων, μέχρι που οι ομάδες των νεαρών διαλύθηκαν και
τα επεισόδια δεν πήραν άλλες διαστάσεις.

* Συλλαλητήριο έγινε χθες και στον Πειραιά, όπου μαθητές έκλεισαν και δρόμους,
προκαλώντας χάος για λίγη ώρα, αλλά και στο Λαύριο, που παρέμεινε αποκλεισμένο
για περίπου 2 ώρες, καθώς οι μαθητές είχαν αποκλείσει τους τέσσερις δρόμους
εισόδου στην πόλη. Τις κινητοποιήσεις χαιρέτησε η ΚΝΕ, που έκανε λόγο για
τρομοκρατία, αλλά και «προβοκάτσια» για τα επεισόδια, ενώ η ΔΑΠ καταδίκασε τα
επεισόδια και επανέλαβε την αντίθεσή της στις καταλήψεις σχολείων και σχολών.


Οι δέκα συλληφθέντες στα επεισόδια, εις βάρος των οποίων σχηματίσθηκε
δικογραφία και θα οδηγηθούν σήμερα στον εισαγγελέα, είναι οι: Ευάγγελος Β.
Καραγάτσουλης, 19 χρόνων, μαθητής, Χαράλαμπος Δ. Φάρρος, 22 χρόνων, Ισαάκ Θ.
Παπαδόπουλος, 22 χρόνων (και οι δύο φοιτητές) και ο άνεργος καθηγητής Βασίλης
Γ. Ευαγγελίδης, 30 χρόνων. Οι υπόλοιποι έξι συλληφθέντες είναι ένας 18χρονος
μαθητής αλβανικής καταγωγής και πέντε ανήλικοι μαθητές.


ΤΗ ΝΕΑ επέμβαση των εισαγγελικών αρχών σε Αθήνα και Πειραιά προκάλεσαν οι
καταγγελίες διευθυντών σχολείων, καθηγητών αλλά και γονέων, που ζητούσαν τη
δική τους συνδρομή για να σταματήσουν οι καταλήψεις. Από την Εισαγγελία
Πρωτοδικών της Αθήνας ασκήθηκε χθες ποινική δίωξη κατά παντός υπευθύνου για
παράνομη βία και διατάραξη οικιακής ειρήνης. Αυτήν τη φορά οι εισαγγελείς
έφθασαν στην άσκηση των διώξεων ύστερα από έγγραφες καταγγελίες, στις οποίες
προέβησαν όχι μόνο διευθυντές τών υπό κατάληψη σχολείων, αλλά και καθηγητές
και γονείς ή και εκπρόσωποι των Συλλόγων Γονέων και Κηδεμόνων σχολείων που
τελούν υπό κατάληψη. Είναι χαρακτηριστικό σε ένα από τα σχολεία που επενέβη
χθες ο εισαγγελέας, στο 24ο Λύκειο και Γυμνάσιο Αθηνών, στην περιοχή της
Κυψέλης, οι γονείς έχουν συστήσει και Συντονιστική Επιτροπή Αγώνα για την λήξη
της κατάληψης και σε ψήφισμά τους εκφράζουν την αγανάκτησή τους για την
παράταση αυτής της κατάστασης και καλούν όσους γονείς θέλουν να ανοίξουν τα
σχολεία να συμβάλουν στο πλαίσιο μιας αποτελεσματικής επικοινωνίας, που
εξασφαλίζεται από δημοκρατικές διαδικασίες και την εφαρμογή των σχετικών
διατάξεων της ομαλής λειτουργίας του σχολείου. Συγκεκριμένα, οι νέες ποινικές
διώξεις στρέφονται κατά παντός υπευθύνου των εξής σχολείων: Λύκειο Νέας
Ερυθραίας, 2ο Λύκειο Διονύσου, 7ο Λύκειο Καλλιθέας, 24ο Γυμνάσιο Αθηνών και 1ο
Λύκειο Φιλαδελφείας. Εξάλλου, ο εισαγγελέας Πειραιά Γρηγόρης Πεπόνης άσκησε
χθες δίωξη για διακεκριμένες φθορές κατά παντός υπεύθυνου για τις ζημιές που
σημειώθηκαν στο Ενιαίο Πολυκλαδικό Λύκειο Πειραιά και στο 1ο Λύκειο
Δραπετσώνας. Η δίωξη ασκήθηκε μετά την ολοκλήρωση της έκθεσης που συνέταξε το
προϊστάμενος της Δευτεροβάθμιας Εκπαίδευσης Πειραιά Ιωάννης Συγκελάκης και από
την οποία προκύπτει ότι στα προαναφερόμενα σχολεία σημειώθηκαν φθορές στα
θρανία, στις πόρτες, στα ηλεκτρολογικά και στα υδραυλικά.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16341N121</ED>
<ID>
ID:16697

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N12&aa=1</URL></REF>


Article

<CATEGORY>vin06</CATEGORY>

 <H2>Συλλήψεις και στη Θεσσαλονίκη ­ αυγοπόλεμος στην περιφέρεια
</H2>
<AUTHOR>ΛΙΤΣΑ ΓΚΟΥΝΗ</AUTHOR>

Οι μαθητές έκαψαν ­ ανάμεσα στα άλλα ­ και ένα ομοίωμα του Γ. Αρσένη

Ο «αυγοπόλεμος» κυριάρχησε στις κινητοποιήσεις μαθητών και καθηγητών χθες σε
πολλές επαρχιακές πόλεις. Το σκηνικό συμπλήρωσαν τα γιαούρτια, τα νεράντζια
και οι πέτρες, ενώ η ένταση και οι διαπληκτισμοί στην Κέρκυρα, λόγω του
κυκλοφοριακού προβλήματος που προκάλεσε το μαθητικό συλλαλητήριο, είχαν ως
συνέπεια να χάσει τις αισθήσεις του από τον εκνευρισμό ο 65χρονος Νίκος
Μεταλληνός που είχε εγκλωβιστεί με τ' αυτοκίνητό του σε κεντρικό δρόμο της
πόλης. Ο 65χρονος μεταφέρθηκε στο νοσοκομείο όπου του παρασχέθηκαν οι πρώτες βοήθειες.

* Στον Βόλο, έγινε η «κηδεία» της «νεκρής εκπαιδευτικής μεταρρύθμισης» με
«προεξάρχοντα» της τελετής καθηγητή που είχε μεταμφιεσθεί σε ιερέα, ενώ άλλοι
συνάδελφοί του, μέλη της τοπικής ΕΛΜΕ, ντυμένοι στρατιωτικοί συνόδευαν το
φέρετρο πάνω στο οποίο αναγραφόταν «εκπαιδευτική μεταρρύθμιση κηδεύεται 1,5 έτους».

* Στα Χανιά, ομάδα 200 περίπου μαθητών ακόμα και του Δημοτικού Σχολείου μαζί
με φοιτητές, αποκόπηκαν από τον κύριο κορμό της συγκέντρωσης που γινόταν στην
πλατεία Αγοράς και κατευθύνθηκαν στο κτίριο της Νομαρχίας. Μάλιστα μια ομάδα
των νεαρών μπήκε μέσα στη Νομαρχία, όπου την ώρα εκείνη γινόταν εκδήλωση για
την κοπή της βασιλόπιτας. Άρπαξαν κομμάτια από τη βασιλόπιτα τα οποία πέταξαν
στον νομάρχη, σε εργαζομένους και δημοσιογράφους, ενώ άλλοι μαθητές που
βρίσκονταν απέξω πετούσαν πυροτεχνήματα δημιουργώντας αποπνικτική ατμόσφαιρα
μέσα στο κτίριο.

* Σε... «ομελέτες» μετέτρεψαν τα κτίρια της Νομαρχίας και της Αστυνομίας στα
Γιάννινα οι μαθητές εκτοξεύοντας εκατοντάδες αυγά, που τους προμήθευαν
διασκορπισμένοι ανάμεσά τους εξωσχολικοί, οι οποίοι ανήκαν σε συγκεκριμένους
πολιτικούς χώρους.

* «Βροχή» από αυγά έπεσαν επίσης στο κτίριο της Νομαρχίας των Τρικάλων.
Αποδέκτες όμως ήταν και αστυνομικοί και δημοσιογράφοι.

* Στη Λάρισα οι μαθητές πραγματοποίησαν πορεία στους κεντρικούς δρόμους
δημιουργώντας προβλήματα στην κυκλοφορία των αυτοκινήτων και κατέληξαν στο
Δικαστικό Μέγαρο. Ένταση δημιουργήθηκε όταν κάποιος από τους υπαλλήλους του
Δικαστικού Μεγάρου πέταξε από το παράθυρο νερό στους συγκεντρωμένους μαθητές.

* Στην Καρδίτσα, οι μαθητές έπειτα από πορεία στους κεντρικούς δρόμους
κατέληξαν στην κεντρική πλατεία κι ενώθηκαν με τους αγρότες στην είσοδο της
πόλης, όπου και κατέλαβαν το οδόστρωμα για μία περίπου ώρα.

* Ηλεκτρισμένη ήταν η ατμόσφαιρα και στη Πάτρα. Τα σοβαρότερα επεισόδια έγιναν
στη συμβολή των οδών Κορίνθου και Γούναρη, όταν διαδηλωτές έσπασαν τα τζάμια
του υποκαταστήματος της Εθνικής Τράπεζας και του ισογείου της Νομαρχίας. Με
πέτρες, αυγά και νεράντζια στη συνέχεια επιτέθηκαν σε δημοσιογράφους και
τηλεοπτικά συνεργεία. Λίγο αργότερα, πενήτα περίπου άτομα, μαθητές αλλά και
εξωσχολικοί, δημιούργησαν οδοφράγματα με κάδους απορριμμάτων στην οδό Αγίου
Νικολάου ανάβοντας φωτιές.


ΘΕΣΣΑΛΟΝΙΚΗ

ΤΡΙΑ ΝΕΑΡΑ άτομα συνελήφθησαν και κρατούνται στην Ασφάλεια Θεσσαλονίκης με την
κατηγορία ότι συμμετείχαν στα θλιβερά επεισόδια που σημειώθηκαν χθες έξω από
το Δικαστικό Μέγαρο, όπου κατέληξε η μαθητική πορεία. Στη διάρκεια των
επεισοδίων άγνωστοι επιτέθηκαν και τραυμάτισαν τέσσερις ρεπόρτερ και τεχνικούς
τηλεοπτικών σταθμών και αστυνομικούς, συνεπλάκησαν με διερχόμενους οδηγούς
αυτοκινήτων, ενώ πραγματοποίησαν επίθεση διαρκείας με κροτίδες, βεγγαλικά,
αυγά και άλλα αντικείμενα κατά του Δικαστικού Μεγάρου και γειτονικών πολυκατοικιών.

Από την Εισαγγελία Πρωτοδικών Θεσσαλονίκης ασκήθηκαν ήδη ποινικές διώξεις κατά
παντός υπευθύνου για πρόκληση σωματικών βλαβών, φθορές, παρακώλυση
συγκοινωνίας και άλλα αδικήματα κατά παντός υπευθύνου, ενώ δόθηκε εντολή στην
Ασφάλεια Θεσσαλονίκης να διενεργηθεί προανάκριση προκειμένου να εντοπιστούν οι
υπαίτιοι των επεισοδίων.

Όλα ξεκίνησαν στη 1.30 το μεσημέρι όταν εκατοντάδες άτομα που συμμετείχαν στο
πανεκπαιδευτικό συλλαλητήριο έφθασαν έξω από το Δικαστικό Μέγαρο της Θεσσαλονίκης.

Σε κάποια στιγμή ομάδες διαδηλωτών που είχαν αποκλείσει την οδό 26ης
Οκτωβρίου, μπροστά από το Δικαστικό Μέγαρο, άρχισαν να συμπλέκονται με
διερχόμενους οδηγούς αυτοκινήτων που επιχειρούσαν να σπάσουν τον κλοιό και
χωρίς λόγο και αιτία τα επεισόδια γενικεύτηκαν.

Αγανακτισμένοι νεαροί σε κάποια στιγμή επιτέθηκαν με κράνη μοτοσυκλέτας που
κρατούσαν στα χέρια τους και άρχισαν να χτυπούν τις ρεπόρτερ των τηλεοπτικών
σταθμών Skai και Antenna Ντίνα Σπύρου και Κλαούντια Έγκελς, καθώς επίσης και
τους τεχνικούς Στέφανο Κουτανίδη και Θόδωρο Αλτινόπη. Και οι τέσσερις
διακομίστηκαν με μώλωπες στο πρόσωπο και αμυχές σε διάφορα σημεία του σώματος
σε νοσοκομείο όπου αποχώρησαν μετά την παροχή των πρώτων βοηθειών.

Από την Αστυνομία συνελήφθησαν τρία άτομα, ενώ σύμφωνα με πληροφορίες ένας από
τους συλληφθέντες επιχειρούσε να τοποθετήσει αυτοσχέδιο εκρηκτικό μηχανισμό με
γκαζάκια σε σταθμευμένα αυτοκίνητα, στο πίσω μέρος του Δικαστικού Μεγάρου.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16341N131</ED>
<ID>
ID:16698

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N13&aa=1</URL></REF>


Article

<CATEGORY>vin06</CATEGORY>

 <H2>Κινητοποιήσεις και σε 11 σχολές των ΑΕΙ
</H2>
ΣΤΟ ΜΕΤΩΠΟ όμως των κινητοποιήσεων έχουν προστεθεί και 11 πανεπιστημιακές
σχολές. Όπως ανακοίνωσε χθες ο εκπρόσωπος του Συντονιστικού των φοιτητών Δημ.
Κουσουρής (σ.σ.: αυτό το Συντονιστικό επηρεάζεται ­ κυρίως ­ από το ΝΑΡ και
άλλες ομάδες της εξωκοινοβουλευτικής Αριστεράς) υπό κατάληψη βρίσκονται η
Φιλοσοφική, η ΑΣΟΕΕ, το Πάντειο, το Βιολογικό, το Φυσικό και το Γεωλογικό του
Πανεπιστημίου Αθηνών και οι Σχολές Αρχιτεκτόνων, Ηλεκτρολόγων, Μεταλλειολόγων,
Πολιτικών Μηχανικών και Τοπογράφων του Πολυτεχνείου, ενώ τις επόμενες ημέρες
γίνονται συνελεύσεις με το ερώτημα της κατάληψης και σε άλλες σχολές. Οι
φοιτητές αντιδρούν στα Προγράμματα Σπουδών Επιλογής (ΠΣΕ) και στα νέα τμήματα,
αλλά και στη σύγκληση του ΕΣΥΠ. Μάλιστα, σήμερα που συνεδριάζει το ΕΣΥΠ,
προγραμματίζουν συγκέντρωση διαμαρτυρίας στον τόπο της συνεδρίασης.

ΧΑΘΗΚΕ ΤΟ ΕΞΑΜΗΝΟ

Όμως οι καταλήψεις αυτές έχουν δημιουργήσει πρόβλημα χαμένων εξαμήνων και στα
Πανεπιστήμια. Στη Φιλοσοφική ειδικά, όπως ανακοίνωσε ο κοσμήτορας της Σχολής
κ. Εμ. Μικρογινανάκης, το χειμερινό εξάμηνο χάθηκε ήδη. Ενώ ο νόμος προβλέπει
διδασκαλία τουλάχιστον 13 εβδομάδων, σημείωσε, έγιναν μαθήματα μόλις 3-7
εβδομάδων, λόγω των καταλήψεων «από ελάχιστο ποσοστό φοιτητών». Οι φοιτητές
πάλι, έκαναν λόγο για «τρομοκρατία του καθηγητικού κατεστημένου».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16341N132</ED>
<ID>
ID:16755

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N13&aa=2</URL></REF>


Article

<CATEGORY>vin06</CATEGORY>

 <H5>ΜΕΤΑ ΤΙΣ ΧΘΕΣΙΝΕΣ ΚΙΝΗΤΟΠΟΙΗΣΕΙΣ ΟΙ ΑΓΡΟΤΕΣ ΑΠΟΦΑΣΙΣΑΝ ΝΑ ΞΑΝΑΒΓΟΥΝ ΣΤΙΣ
ΕΘΝΙΚΕΣ ΟΔΟΥΣ
</H5><H2>Μπλόκα πάλι τον Φεβρουάριο
</H2>
Στη σκιά των κινητοποιήσεων των μαθητών έγιναν χθες τα συλλαλητήρια των
αγροτών της Θεσσαλίας χωρίς ιδιαίτερη συμμετοχή στη Λάρισα, αλλά με οριστική
πλέον απόφαση να προχωρήσουν σε μπλόκα στην εθνική οδό στο πρώτο δεκαήμερο του Φεβρουαρίου.

Οριστική απόφαση πήραν χθες οι αγρότες για μπλόκα το πρώτο δεκαήμερο του Φεβρουαρίου

Οι αγρότες της Καρδίτσας έβγαλαν για μια ακόμη φορά «ασπροπρόσωπους» τους
αγρότες της Θεσσαλίας, βγάζοντας τρακτέρ στο Δέλτα Σοφάδων, στο Νέο Μοναστήριο
και στον δρόμο Καρδίτσας - Τρικάλων, στήνοντας μπλόκα για πολλές ώρες,
στέλνοντας μήνυμα στην κυβέρνηση πως θα βρεθούν στους δρόμους αν δεν
ικανοποιηθούν τα αιτήματά τους.

Στη συνέχεια, οι αγρότες συγκεντρώθηκαν στην κεντρική πλατεία της Καρδίτσας
όπου ήταν συγκεντρωμένοι και οι μαθητές. 
Χθες παρέμειναν κλειστά τα εμπορικά καταστήματα, οι υπηρεσίες του δήμου, της
νομαρχίας, ενώ οι εκπαιδευτικοί πραγματοποίησαν τρίωρη στάση εργασίας, σε
ένδειξη συμπαράστασης στους αγρότες και μαθητές.

ΣΤΑ ΤΡΙΚΑΛΑ

Στα Τρίκαλα οι αγρότες συγκεντρώθηκαν στην κεντρική πλατεία χωρίς γεωργικά
μηχανήματα, στέλνοντας όμως και αυτοί το μήνυμα πως αν δεν ικανοποιηθούν τα
βασικά αιτήματά τους θα «φθάσουν με τα τρακτέρ έως την Αθήνα αυτήν τη φορά».

Στη Λάρισα, δεν συγκεντρώθηκαν ούτε εκατό αγρότες μπροστά στη νομαρχία, ενώ
αντίθετα σε Φάρσαλα και Τύρναβο συγκεντρώθηκαν περίπου τετρακόσια τρακτέρ και
πολλοί αγρότες έτοιμοι, όπως δήλωσαν, να προχωρήσουν σε δυναμικές κινητοποιήσεις.

ΣΤΟ ΒΕΛΕΣΤΙΝΟ

Πενιχρή ήταν και η συμμετοχή των αγροτών στη χθεσινή εκδήλωση διαμαρτυρίας έξω
από το υποκατάστημα της Αγροτικής Τράπεζας Βελεστίνου. Μόλις 20 τρακτέρ και
αγρότες συγκεντρώθηκαν ανταποκρινόμενοι στο κάλεσμα της Πανθεσσαλικής
Συντονιστικής Επιτροπής για κινητοποιήσεις και απέκλεισαν την ΑΤΕ από τις 10
το πρωί έως τις 2 το μεσημέρι.

Αντιθέτως, δεν πραγματοποιήθηκαν κινητοποιήσεις στον Βόλο και τον Αλμυρό.

ΣΤΟΝ ΔΟΜΟΚΟ

Εξάλλου, σε τρίωρο αποκλεισμό της εθνικής οδού Λαμίας - Δομοκού προχώρησαν οι
αγρότες από την περιοχή του Δομοκού και της Καρδίτσας, ζητώντας την
ικανοποίηση των αιτημάτων τους.

Οι αγρότες με 500 περίπου τρακτέρ συγκεντρώθηκαν στο 51ο χιλιόμετρο της
εθνικής οδού στις 11 το πρωί, ενώ μία ώρα αργότερα απέκλεισαν και
παρακαμπτηρίους από τους οποίους η Τροχαία διοχέτευε την κυκλοφορία,
δημιουργώντας τεράστιο κυκλοφοριακό πρόβλημα, αφού για περισσότερο από δύο
ώρες είχε κοπεί κάθε πρόσβαση προς Καρδίτσα και Τρίκαλα μέσω Δομοκού.

«Είναι προειδοποιητική η συγκέντρωσή μας και αν μέχρι τέλος του μήνα η
κυβέρνηση δεν ικανοποιήσει τα αιτήματά μας, την 1η Φεβρουαρίου θα επανέλθουμε
με δυναμικότερη μορφή», τόνισε το μέλος της Συντονιστικής Επιτροπής Βαγγέλης Γάκης».

Κινητοποιήσεις αγροτών έγιναν χθες επίσης στον Έβρο και την Ορεστιάδα.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16341N141</ED>
<ID>
ID:16699

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N14&aa=1</URL></REF>


Article

<CATEGORY>vin06</CATEGORY>

 <H5>ΑΚΑΔΗΜΑΪΚΗ ΕΛΕΥΘΕΡΙΑ
</H5><H2>Η σιωπή των αμνών - Η ώρα της ευθύνης
</H2>
<AUTHOR>ΜΙΧΑΛΗΣ ΑΓ. ΠΑΠΑΔΟΠΟΥΛΟΣ</AUTHOR>

Γινόμαστε μάρτυρες της δυναμικής επιβολής καταστάσεων και όχι απλώς απόψεων
από ομάδες μειοψηφίας, στην καθημερινή πραγματικότητα της λειτουργίας των
ανωτάτων πνευματικών ιδρυμάτων.

ΟΙ ΟΜΑΔΕΣ αυτές κάθε φορά που μια απόφαση δεν εναρμονίζεται με όσα αυτές
προσπαθούν να επιβάλουν, διαλύουν συνεδριάσεις Συγκλήτων, Τμημάτων, Τομέων
δημιουργώντας καταστάσεις που καμία σχέση δεν έχουν με την ακαδημαϊκή ζωή και δεοντολογία.

Τα συνθήματά τους γράφονται ­ χωρίς ενδοιασμούς ­ επάνω σε μάρμαρα δαπέδων, σε
έργα τέχνης και σε μνημεία πολιτισμού.

Επιβάλλουν καταλήψεις σε αίθουσες διδασκαλίας και γραφεία καθηγητών, εκδιώκουν
υπαλλήλους από τα γραφεία τους, καταλαμβάνουν Πρυτανείες και καταλύουν την
πανεπιστημιακή λειτουργία. Προφασίζονται ότι εκφράζουν αποφάσεις Γενικών
Συνελεύσεων φοιτητικών συλλόγων. Μολονότι καμία «νομιμότητα πλειοψηφίας» δεν
νομιμοποιεί την κατάλυση του Πανεπιστημίου, όλοι γνωρίζουμε ότι οι αποφάσεις
παίρνονται από μικρούς αριθμούς φοιτητών, που είναι παρόντες και που αντέχουν
στις εξοντωτικής διάρκειας διαδικασίες. Αποτέλεσμα: το Πανεπιστήμιο
δυσλειτουργεί, χάνονται πολλές ώρες μαθημάτων, μειώνεται η ύλη,
«διευκολύνονται» οι εξετάσεις, καταρρακώνεται η αξιοπρέπεια του Πανεπιστημίου,
των δασκάλων του και τελικά βεβαίως και των αποφοίτων του.

Όποιοι ακόμη δυσανασχετούν και δεν αποδέχονται μοιρολατρικά τα τεκταινόμενα,
απορούν για τα φαινόμενα και επιρρίπτουν τις ευθύνες στη μειοψηφία του 5%.

Ωστόσο, πολιτικές προσωπικότητες, κυβέρνηση, κόμματα της αντιπολίτευσης,
εκκλησιαστικοί αρχηγοί, πρυτάνεις, ακαδημαϊκοί, καθηγητές, φοιτητές ­ το 95% ­
στη συντριπτική τους πλειοψηφία σιωπούν, θαρρείς κι έχουμε αποδεχθεί ότι δεν
μας μένει τίποτε άλλο από το να «περιμένουμε τους βαρβάρους».

Φαίνεται ότι ο εθισμός σε όσα συμβαίνουν στον ευρύτερο κοινωνικό χώρο (γήπεδα,
εθνικές οδούς, σχολεία) έχει αμβλύνει τις αντιδράσεις μας.

Αν συνεχιστούν αυτά τα φαινόμενα της διάλυσης και ταυτόχρονα συνεχιστεί η
σιωπή της συνενοχής, τότε ακόμα και όταν πετύχουμε τους οικονομικούς δείκτες
της ΟΝΕ και μετά την είσοδό μας σ' αυτήν, δεν θα λειτουργούμε πλέον ως
κοινωνία οργανωμένη, με σεβασμό στην παράδοση και τους κανόνες της κοινής
λογικής και της δημοκρατίας. Σημαντικός αριθμός γονέων που μεγαλώνουν τα
παιδιά τους χωρίς την αυστηρή τήρηση της αρχής της μείζονος προσπάθειας, κάτι
που φαίνεται να αποδέχονται ευχαρίστως και πολλοί από τους δημόσιους
υπαλλήλους ­ συμπεριλαμβανομένων και ημών των εκπαιδευτικών ­ σιωπούν και
αυτοί. Αποτέλεσμα: διαμορφώνονται διαλυτικές καταστάσεις, σε μια εποχή που ο
ανταγωνισμός είναι δεδομένος και οξυνόμενος και τα εφόδια της γνώσης, της
εργατικότητας, της διαρκούς εκπαίδευσης και επιμόρφωσης αποτελούν στοιχεία εκ
των ων ουκ άνευ, αν θέλουμε να προκόψει ο τόπος και να επιβιώσουμε ως χώρα και
ως πολίτες στο πλαίσιο της Ενωμένης Ευρώπης.

Οι περισσότεροι από εμάς γνωρίζουν. Αν συνεχίσουμε να σιωπούμε γινόμαστε
συνένοχοι για όσα συμβαίνουν και συνυπεύθυνοι για όσα πρόκειται να επακολουθήσουν.

Ο καθηγητής Μιχάλης Αγ. Παπαδόπουλος είναι πρύτανης στο Αριστοτέλειο
Πανεπιστήμιο Θεσσαλονίκης
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16341N151</ED>
<ID>
ID:16700

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N15&aa=1</URL></REF>


Article

<CATEGORY>vin06</CATEGORY>

 <H5>ΤΟ ΑΙΜΑ 24ΧΡΟΝΟΥ ΝΕΟΥ ΔΟΘΗΚΕ ΓΙΑ ΜΕΤΑΓΓΙΣΗ ΣΕ ΕΝΑ ΒΡΕΦΟΣ ΠΟΥ ΓΕΝΝΗΘΗΚΕ ΠΡΟΩΡΑ
ΚΑΙ ΣΕ ΔΥΟ ΗΛΙΚΙΩΜΕΝΕΣ ΓΥΝΑΙΚΕΣ ΑΠΟ ΤΙΣ ΟΠΟΙΕΣ Η ΜΙΑ ΠΕΘΑΝΕ
</H5><H5></H5><H2>Μολύνθηκαν τρεις από φορέα που δεν το ήξερε!
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

Τραγικές διαστάσεις έχει λάβει η υπόθεση με το βρέφος που μολύνθηκε με τον
ιό του AIDS ύστερα από μετάγγιση. Παράγωγα του ίδιου αίματος μεταγγίσθηκαν σε
δύο ακόμα ασθενείς ­ δύο γυναίκες, η μία από τις οποίες πέθανε και η άλλη ζει,
αλλά δεν ήξερε τι της συνέβη μέχρι χθες το βράδυ -που ενημερώθηκε επισήμως...
Την ίδια στιγμή, οι αρμόδιοι διαβεβαιώνουν ότι φαινόμενα σαν αυτά είναι
εξαιρετικά σπάνια και ότι οι μεταγγίσεις δεν κρύβουν κινδύνους.

Τα παράγωγα. Ύστερα από τις ειδικές εργαστηριακές εξετάσεις που γίνονται για
να βεβαιωθεί ότι το αίμα από μια αιμοδοσία δεν περιέχει τον HIV ή ιούς άλλων
νοσημάτων, το αίμα διαχωρίζεται στα παράγωγά του (ερυθρά αιμοσφαίρια,
αιμοπετάλια και πλάσμα) που χρησιμοποιούνται αναλόγως με τις ανάγκες

Σύμφωνα με πληροφορίες, το αίμα του δότη-φορέα (ενός 24χρονου γνωστού της
οικογενείας του βρέφους, ο οποίος δεν γνώριζε ότι λίγον καιρό πριν από την
αιμοδοσία είχε μολυνθεί με τον ιό του AIDS) χωρίσθηκε αμέσως μετά τον
απαιτούμενο (και αναποτελεσματικό όπως αποδείχθηκε) έλεγχο στα παράγωγά του:
σε ερυθρά αιμοσφαίρια, σε πλάσμα και σε αιμοπετάλια.

Μικρή ποσότητα από τα ερυθρά αιμοσφαίρια (περίπου 15 κυβικά εκατοστά)
μεταγγίσθηκαν στο νεογέννητο ­ το κοριτσάκι μιας οικογένειας βιοπαλαιστών από
την ΑΘήνα. Την ίδια μέρα, τα υπόλοιπα ερυθρά αιμοσφαίρια στάλθηκαν στο Λαϊκό
Νοσοκομείο, για να μεταγγισθούν σε ασθενή ηλικίας 71 ετών που θα υποβαλλόταν
σε εγχείρηση. Το πλάσμα, εξάλλου, μεταγγίσθηκε σε 58χρονη νοσηλευόμενη του
«Έλενα», η οποία έπασχε από καρκίνο του τραχήλου της μήτρας σε προχωρημένο
στάδιο. Η 58χρονη πέθανε λίγον καιρό αργότερα από τον καρκίνο (και όχι από
AIDS, αφού για να αναπτυχθεί η νόσος συνήθως περνούν αρκετά χρόνια από τη
μόλυνση με τον HIV ­ τον ιό που προκαλεί το AIDS).

Το θέμα ήταν γνωστό εδώ και 10 μέρες στις αρμόδιες υπηρεσίες του υπουργείου
Υγείας. Όπως τόνισε χθες η κ. Ντίνα Πολίτη, διευθύντρια του Κέντρου Αιμοδοσίας
του Γενικού Κρατικού Αθηνών και υπεύθυνη του Κέντρου Αιμοεπαγρύπνησης στο
Κέντρο Ελέγχου Ειδικών Λοιμώξεων (ΚΕΕΛ), ειδική επιτροπή του υπουργείου είχε
ασχοληθεί προσφάτως με την υπόθεση του βρέφους και είχε καταλήξει στο
συμπέρασμα ότι το κοριτσάκι είχε μολυνθεί από το αίμα που του μεταγγίσθηκε.

ΠΡΟΩΡΟ

Το κοριτσάκι γεννήθηκε πρόωρα στο Μαιευτήριο «Έλενα», στις 5 του περασμένου
Αυγούστου, όταν η μητέρα του μόλις είχε μπει στον 6ο μήνα της κυήσεως. Ζύγιζε
660 γραμμάρια και έπασχε από γενικευμένη λοίμωξη. Η κατάσταση της υγείας του
κρίθηκε πολύ σοβαρή, και οι γιατροί αναγκάσθηκαν να το υποβάλλουν σε απανωτές
μεταγγίσεις αίματος ­ 15 συνολικά. Κάποιες από τις μεταγγίσεις, μάλιστα,
έγιναν με αιμοπετάλια που ζητήθηκαν από άλλα κέντρα αιμοδοσίας του
Λεκανοπεδίου, όπως από το κέντρο του «Ευαγγελισμού».

ΤΗ ΔΕΥΤΕΡΗ ΦΟΡΑ

Το κοριτσάκι πήρε εξιτήριο από το «Έλενα» περίπου τρεις μήνες μετά τη γέννησή
του. Στις αρχές του νέου χρόνου αρρώστησε και πάλι, παρουσιάζοντας απώλεια
βάρους, πυρετούς και έντονη καχεξία. Έτσι, οι γονείς του το μετέφεραν στο
Νοσοκομείο Παίδων «Αγία Σοφία», όπου στις 5 Ιανουαρίου οι γιατροί διαπίστωσαν
ότι ήταν φορέας του AIDS.

Από εκείνη την ημέρα άρχισε ένας αγώνας δρόμου για να διαπιστωθεί πώς είχε
μολυνθεί. Οι πρώτοι που εξετάσθηκαν ήταν οι γονείς του, οι εξετάσεις των
οποίων ήταν αρνητικές. Στη συνέχεια, οι γιατροί άρχισαν να καλούν έναν έναν
τους εθελοντές που είχαν δώσει αίμα για το μωρό, για να λάβουν νέα δείγματα
αίματος. Η διαδικασία αυτή γίνεται πάντοτε σε τέτοιες περιπτώσεις, και είναι
πλήρως εναρμονισμένη με τα διεθνή πρότυπα της Ευρωπαϊκής Ένωσης, του
Συμβουλίου της Ευρώπης και του Παγκόσμιου Οργανισμού Υγείας, κατά την κ. Πολίτη.

ΕΝΗΜΕΡΩΘΗΚΕ

Ο επανέλεγχος αυτός απεκάλυψε ότι ο 24χρονος νεαρός ήταν οροθετικός. Ο νεαρός
δότης ενημερώθηκε για το πρόβλημά του πριν από τρεις ημέρες. Για την κατάσταση
του παιδιού τους, εξάλλου, οι γονείς του βρέφους ενημερώθηκαν προχθές, ενώ η
71χρονη γυναίκα ενημερώθηκε επισήμως χθες το βράδυ. Σημειώνεται ότι το βρέφος
πήρε χθες εξιτήριο από το νοσοκομείο, αλλά δεν αποκλείεται να εισαχθεί ξανά.

Όπως τονίζουν οι επιστήμονες, ο νεαρός πρέπει να μολύνθηκε από τον ιό του AIDS
στα τέλη του περασμένου Ιουλίου, ενώ αίμα έδωσε στις 12 Αυγούστου. Το χρονικό
διάστημα που μεσολάβησε από τη μόλυνση έως την αιμοδοσία είναι πολύ μικρό για
να προλάβει ο οργανισμός να αναπτύξει αντισώματα στη νόσο. Από την άλλη
πλευρά, οι εξετάσεις που γίνονται στο αίμα των αιμοδοτών ανιχνεύουν αντισώματα
και όχι τον ιό καθεαυτό. Η αναντιστοιχία αυτή εξηγεί γιατί κατά τον έλεγχο του
αίματος του νεαρού δεν εντοπίσθηκε ο ιός του AIDS.

ΟΙ ΕΛΕΓΧΟΙ

Όπως, πάντως, εξήγησε χθες η κ. Πολίτη, οι εξετάσεις του αίματος των εθελοντών
είναι το τελευταίο από τα μέτρα που λαμβάνονται για να εξασφαλισθεί ­ στο
μέτρο του δυνατού ­ ότι το αίμα που λαμβάνεται είναι καθαρό.

Ο πρώτος έλεγχος που γίνεται αφορά την κλινική εξέταση του αιμοδότη, που
γίνεται για να διαπιστωθεί κυρίως εάν έχει διογκωμένους λεμφαδένες. Στη
συνέχεια, ενημερώνεται ο υποψήφιος αιμοδότης για όλους τους πιθανούς τρόπους
μεταδόσεως του HIV, ενώ καλείται να απαντήσει και σε μια σειρά προσωπικών ερωτήσεων.

Εάν οι απαντήσεις του σε όλες τις σχετικές ερωτήσεις είναι αρνητικές, οι
γιατροί προχωρούν στη λήψη αίματος, το οποίο εν συνεχεία εξετάζεται
προσεκτικά. Εάν, αντιθέτως, οι απαντήσεις του δημιουργήσουν αμφιβολίες στους
γιατρούς, εκείνοι δεν προχωρούν στη λήψη του αίματος.

«Στην περίπτωση του 24χρονου νεαρού φορέα, εφαρμόσθηκε όλη η προβλεπόμενη
διαδικασία», είπε χθες η αιματολόγος και μέλος της Επιτροπής Επιδημιολογίας
του ΚΕΕΛ κ. Τιτίκα Μανδυλάκη. Επειδή, όμως, η μόλυνσή του είχε γίνει πολύ
πρόσφατα, δεν διαπιστώθηκε κανένα πρόβλημα, ενώ ούτε ο ίδιος ανέφερε
λεπτομέρειες για την προσωπική του ζωή.

ΣΥΣΚΕΨΗ

Το όλο ζήτημα που έχει προκύψει εξετάσθηκε χθες, ύστερα από εντολή του
υφυπουργού Υγείας και Πρόνοιας κ. Θεόδωρου Κοτσώνη, σε σύσκεψη που
πραγματοποιήθηκε στο ΚΕΕΛ. Στη σύσκεψη συμμετέσχον ο πρόεδρος του ΚΕΕΛ
καθηγητής κ. Ιωάννης Στρατηγός, ο καθηγητής κ. Ιωάννης Κοσμίδης, η κ. Πολίτη,
και τα μέλη της Επιτροπής Επιδημιολογίας και της Επιτροπής Ιατρονοσηλευτικής
Φροντίδας και Περίθαλψης του ΚΕΕΛ.

Όπως δήλωσε μετά το πέρας της συσκέψεως ο κ. Κοσμίδης, το ενθαρρυντικό είναι
ότι τόσο ο φορέας όσο και το κοριτσάκι έχουν ήδη αρχίσει να υποβάλλονται σε
αντιρετροϊκή θεραπεία. Ο κ. Στρατηγός, από την πλευρά του, δήλωσε στα «ΝΕΑ»
ότι «είμαστε αισιόδοξοι και για τους δύο, διότι άρχισαν πολύ γρήγορα τη θεραπεία».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16341N161</ED>
<ID>
ID:16701

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N16&aa=1</URL></REF>


Article

<CATEGORY>vin06</CATEGORY>

 <H2>Η σπάνια «πιθανότητα του παραθύρου»
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Ελάχιστες πιθανότητες. Οι ειδικοί διαβεβαιώνουν ότι είναι εξαιρετικά σπάνιο
το φαινόμενο να μεταγγισθεί αίμα μολυσμένο από τον ιό του AIDS, την ύπαρξη του
οποίου δεν κατόρθωσαν να αποκαλύψουν οι εργαστηριακές εξετάσεις. Οι
πιθανότητες, λένε, είναι 1 στις 1.200.000 για τη χώρα μας

ΠΕΡΙΣΤΑΤΙΚΑ σαν αυτό με τη μόλυνση του βρέφους από τον ιό του AIDS θα μπορούν
στο μέλλον να αποφευχθούν, όπως υποστηρίζει η διευθύντρια του Κρατικού Κέντρου
Αιμοδοσίας και Παραγώγων Αίματος κ. Κυριακή Σωφρονιάδου. Υπό την προϋπόθεση
ότι θα πετύχει μία εργαστηριακή μέθοδος που δοκιμάζεται αυτή την εποχή στις ΗΠΑ.

Η μέθοδος αυτή βασίζεται στην ανίχνευση απευθείας του ιού HIV ­ και όχι των
αντισωμάτων του, όπως γίνεται σήμερα. Αποτελέσματα αυτών των δοκιμών
αναμένονται τον ερχόμενο Ιούλιο ­ και αν όλα πάνε καλά, η μέθοδος θα έρθει στη
χώρα μας σχεδόν αμέσως.

Έως ότου συμβεί αυτό, όμως, θα υπάρχει πάντοτε η πιθανότητα να πάει κάτι
στραβά ­ έστω κι αν αυτή η πιθανότητα είναι απελπιστικά μικρή.

Είναι η λεγόμενη «πιθανότητα του παραθύρου», όπως την αποκαλούν οι γιατροί.
Όπως εξηγεί η κ. Σωφρονιάδου αν κάποιος αιμοδότης μολυνθεί από τον ιό του AIDS
και δώσει αίμα, τα αντισώματα του ιού μπορούν να μην ανιχνευτούν από τις
εργαστηριακές εξετάσεις για χρονικό διάστημα που κυμαίνεται από 20 μέρες έως
έξι μήνες.

Η πιθανότητα αυτή αφορά μία στις 600.000 φιάλες έως μία στις 1.200.000 φιάλες.
Οι αναλογίες αυτές αφορούν όλες τις χώρες του κόσμου, ενώ στη χώρα μας
αντιστοιχεί η μικρότερη απ' όλες.

Όπως επισήμανε χθες η αιματολόγος κ. Ντίνα Πολίτη, «στην Ελλάδα υπάρχει μία
στις 1.200.000 πιθανότητες να μολυνθεί ασθενής από τον ιό του AIDS λόγω
μεταγγίσεως μολυσμένου, μη ανιχνευμένου αίματος». Η εκτίμηση αυτή βασίζεται
στο γεγονός ότι τα τελευταία 10 χρόνια έχει καταγραφεί στη χώρα μας μία μόνον
τέτοια περίπτωση (το 1989). Και αυτό, τη στιγμή που γίνονται κάθε χρόνο
περισσότερες από 550.000 μεταγγίσεις.

Στα περισσότερα κέντρα αιμοδοσίας των μεγαλύτερων νοσοκομείων, αντιθέτως,
έχουν εντοπισθεί αρκετοί αιμοδότες, που ήσαν φορείς του AIDS. Σύμφωνα,
μάλιστα, με τα στοιχεία του Κρατικού Κέντρου Αιμοδοσίας και Παρασκευής
Παραγώγων Αίματος (στεγάζεται στο Γενικό Κρατικό Νικαίας) και του Κέντρου
Αιμοδοσίας του Τζανείου Νοσοκομείου, στην Ελλάδα ένας στους δώδεκα χιλιάδες
αιμοδότες αποδεικνύεται φορέας του AIDS. Οι εξετάσεις για την ανίχνευση
αντισωμάτων του ιού του AIDS άρχισαν να εφαρμόζονται στα ελληνικά νοσοκομεία
από το 1985. Το αίμα εξετάζεται επίσης για σύφιλη, ηπατίτιδα Β και ηπατίτιδα C.

«Αν δούμε ότι ο αιμοδότης έχει ηπατίτιδα Β ή C, τον ενημερώνουμε γραπτώς»,
λέει η κ. Σωφρονιάδου. «Αν εμφανίσει αντισώματα του ιού του τηλεφωνούμε να
περάσει για συμπληρωματική εξέταση».

Οι ειδικοί τονίζουν επίσης ότι το μεγαλύτερο λάθος, εκείνο που μπορεί να έχει
καταστροφικά αποτελέσματα, είναι να δίνει κάποιος αίμα για να μάθει αν είναι
φορέας του ιού του AIDS ή όχι. Και συνιστούν, στην παραμικρή υποψία, να
απευθύνονται στα ειδικά κέντρα, όπου μπορούν να κάνουν τις εξετάσεις, και όχι
στα Κέντρα Αιμοδοσίας.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16341N171</ED>
<ID>
ID:16702

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N17&aa=1</URL></REF>


Article

<CATEGORY>vin06</CATEGORY>

 <H5>ΞΕΚΙΝΗΣΕ ΑΠΟ ΤΗΝ ΤΗΛΕΟΡΑΣΗ, ΛΑΤΡΕΨΕ ΤΟΝ ΚΙΝΗΜΑΤΟΓΡΑΦΟ, ΜΑΘΑΙΝΕΙ ΤΟΝ ΡΟΛΟ ΤΗΣ ΜΗΤΕΡΑΣ
</H5><H5>Θέλω αυτό που παίζω να με κρατάει ξύπνια
</H5><H5>«Δύσκολο να μεγαλώνεις παιδί. Και γίνονται τρομερά λάθη»
</H5><H2></H2><H2>Θέμις Μπαζάκα
</H2><H2>«Γεννήθηκα άλογο κούρσας»
</H2>
<AUTHOR>ΛΕΟΝΙ ΣΤΑΦΥΛΑ</AUTHOR>

Από χθες, στο θέατρο «Χώρα» της Κυψέλης, παίζει τον ρόλο ενός άντρα που
μεταμορφώνεται σε γκέισα για να πάρει εκδίκηση από τον σαμουράι - Αλέκο
Συσσοβίτη. Στην τηλεόραση, στο σίριαλ που θα αρχίσει να προβάλλεται σε λίγο
από την ΕΤ1, ζει καταστάσεις με γέλιο και νευρώσεις μαζί με τη φίλη της Ελένη
Ζιώγα, με την οποία είναι «Σαν αδελφές». Στο σπίτι, αφήνει αυτούς τους ρόλους
και γίνεται μια χαζομαμά για χάρη της Σοφίας. Και ως γνήσιο «άλογο κούρσας»,
μόλις υπέγραψε με τον Καστανιώτη για να μεταφράσει ένα βιβλίο. Το «Acting in
film» (η υποκριτική στον κινηματογράφο) του Μάικλ Κέιν. Μια φράση αυτού του
βιβλίου την έκανε να κυνηγήσει τη μετάφρασή του. Γράφει ο ηθοποιός πως ό,τι
έχει γίνει το οφείλει στους συναδέλφους του, που ήταν πάντα γενναιόδωροι να
προσφέρουν. «Ε, το βρίσκω τρομερά γενναιόδωρο και εκ μέρους του», λέει η Θέμις Μπαζάκα.

ΕΝΑ ΚΟΡΙΤΣΑΚΙ με γυαλιά στην Αθήνα. Άγνωστη μεταξύ αγνώστων. Με τη ζωή της,
την οικογένειά της, τις φιλίες της και τις σχέσεις της αφημένα όλα πίσω, στη
Θεσσαλονίκη. Αλλά με φοβερό πείσμα. «Έπρεπε να επιβιώσω και μάλιστα έτσι όπως
ήθελα. Να κάνω σινεμά». Άλλωστε, «εγώ γεννήθηκα για άλογο κούρσας. Και μη
γελάς, πέφτουν στοιχήματα για το αν θα βγάλω τη διαδρομή κάθε φορά». Το μόνο
που ήξερε ήταν ένα τηλέφωνο. Της Όλιας Λαζαρίδου. «Την είχα γνωρίσει όταν
έπαιξα ως κομπάρσος στην "Παραγγελιά" του Τάσσιου». Κάπως έτσι, στα τελευταία
χρόνια της δεκαετίας του '70, η Θέμις Μπαζάκα βρίσκεται φιλοξενούμενη στο
σπίτι της Όλιας Λαζαρίδου ­ «δεν θα το ξεχάσω ποτέ το πώς μου φέρθηκε. Έμεινα
ένα μήνα μαζί της, μέχρι να βρω σπίτι, δουλειά. Ερχόταν κάθε μέρα και μου
'λεγε "κάνουν οντισιόν εκεί, πήγαινε"».

Έτρεχε παντού. Σε θέατρα, τηλεόραση, κινηματογράφο. «Σε όλα, και όποιο
καθόταν». «Πρωτοκάθησε» η τηλεόραση και το «Μινόρε της Αυγής», του Φώτη
Μεσθεναίου. «Όταν πήγα στο "Μινόρε", η οντισιόν είχε τελειώσει, είχαν κλείσει
όλοι οι ρόλοι. Ο Φώτης ο Μεσθεναίος όμως με ήθελε. Κάτι πρέπει να κάνω για
σένα μου είπε, και κάθησε να μου γράψει ένα ρολάκι. 
Το 'γραφε και κάθε μέρα μεγάλωνε ο ρόλος. Και βρέθηκα να παίζω κυριολεκτικά
πρωταγωνίστρια σε τέσσερα επεισόδια». 
Όλα καλά, αλλά όταν προβλήθηκαν τα επεισόδια υπήρξαν ατυχίες. «Την πρώτη φορά
δεν έπεσε η ταμπέλα με το όνομά μου. Τη δεύτερη, έπεσε ανάποδα. Και στο τέλος
δεν ήξερε κανείς ποια ήταν αυτή που έπαιζε, όλοι έλεγαν μια Θεσσαλονικιά».

Το «Μινόρε της Αυγής» της άνοιξε την επόμενη πόρτα. Αφού εκεί την πρωτοείδε ο
Κώστας Φέρρης. Κι έρχεται μια μέρα ο Κωνσταντίνος Τζούμας και της λέει «μ'
έχει καλέσει στο σπίτι του ο Φέρρης, έλα κι εσύ μήπως έχει κανένα ρολάκι να
σου δώσει». Ήταν η εποχή του «Ρεμπέτικου». Στο σπίτι του σκηνοθέτη κανείς δεν
την γνώρισε. Σε τέτοιο σημείο, που ενώ ήταν παρούσα ρωτάει ο Φέρρης τον
Τζούμα: «Μωρέ, πως τη λένε αυτή την κοπέλα που παίζει στο "Μινόρε";». «Ε,
λοιπόν, αυτό το πράγμα με ακολουθεί μέχρι σήμερα. Παρ' όλο που είμαι γνωστή
πια. Ακόμη και τώρα εκπλήσσονται όταν με βλέπουν από κοντά, μου λένε "μα είσαι
τόσο διαφορετική"».

ΤΟ ΑΓΑΠΑΕΙ

Η αλήθεια είναι ότι πραγματικά μοιάζει διαφορετική από κοντά, όταν την έχεις
στο μυαλό σου με τους ρόλους της. Όχι ότι δεν την γνωρίζεις, αλλά ούτε
«Πέτρινα χρόνια», ούτε «Δεσποινίς Μαργαρίτα», ούτε «Γυναίκες» σου θυμίζει. Η
Θέμις Μπαζάκα, με τα κοντά-κοντά μαλλιά της (την ημέρα που συναντηθήκαμε είχε
ραντεβού στο κομμωτήριο για να τα κόψει ακόμη πιο κοντά), άβαφη τελείως, λεπτή
και κινητική, σου αφήνει κατ' αρχήν την εντύπωση μιας πολύ προσγειωμένης
γυναίκας. 
Το κυριότερο, σου κάνει σαφές με την κίνηση και τις εκφράσεις της ότι αυτό που
κάνει το αγαπάει πολύ: Από τον τρόπο με τον οποίο μιμείται το θόρυβο που κάνει
η σαύρα για να εξηγήσει τον τίτλο του θεατρικού έργου «Tuko Tuko η πριγκίπισσα
του φεγγαριού της σαύρας», που από χθες παίζεται στο θέατρο «Χώρα» της
Κυψέλης, μέχρι το πάθος με το οποίο περιγράφει τις συνθήκες στα
κινηματογραφικά γυρίσματα. «Ο χώρος της τέχνης είναι ο μόνος χώρος που νιώθω
ότι με χωράει ολόκληρη, εκφράζονται όλες οι πτυχές της ψυχής μου, της σκέψης
μου και του χαρακτήρα μου», λέει κάποια στιγμή, και το εννοεί.

Είναι, επίσης, μια γυναίκα που κοιτάει προς την Ανατολή ­ και σ' αυτό δεν
έπαιξε ρόλο μόνο ο Ιάπωνας πρώην σύζυγός της, μουσικός στη Νέα Υόρκη. «Είμαι
από εκείνη τη μεριά παρά πολύ και φιλοσοφικά και αισθητικά και μεταφυσικά». 
Γι' αυτό το σπίτι της είναι γεμάτο με βιβλία και θέματα από την Ιαπωνία, γι'
αυτό και το έργο που παίζει τώρα, του Φιλιππινέζου Άντον Χουάν, της έχει πάρει
τα μυαλά, γι' αυτό και ονειρεύεται ένα ταξίδι στις Φιλιππίνες αμέσως μόλις
τελειώσουν οι παραστάσεις, γι' αυτό λατρεύει και το σούσι, το κλασικό
γιαπωνέζικο πιάτο με ωμό ψάρι.

ΗΜΟΥΝ ΤΥΧΕΡΗ

Στην καριέρα της υπήρξαν τυχαία γεγονότα που την βοήθησαν. «Ήμουν τυχερή, αλλά
βέβαια η τύχη είναι αυτό που ζητάς, μπορεί να μην είναι συνειδητό, αλλά σου
'ρχεται και σε καθορίζει». Για παράδειγμα το «Ρεμπέτικο», στο οποίο βρέθηκε
«από μια συγκυρία ατυχιών για κάποιους άλλους αλλά τύχης για μένα, καθώς το
ρόλο μου επρόκειτο να τον παίξει η Κατερίνα Γώγου». Και δεν ήταν η μοναδική
φορά που συνέβη κάτι τέτοιο. «Πάρα πολλούς ρόλους έχω πάρει γιατί έφυγε
κάποιος άλλος. Και δεν με πειράζει καθόλου». Και τονίζει τις λέξεις και
γελάει. Με το «Ρεμπέτικο» ήρθε το Φεστιβάλ Θεσσαλονίκης και η βράβευση και
μετά 8 χρόνια μόνο σινεμά. «Δεν με πλησίαζαν από το θέατρο, λέγανε αυτή είναι
κινηματογραφική. Εγώ, όμως, ηθοποιός είμαι, ήθελα να εκφραστώ παντού. 
Το ότι αγαπάω πιο πολύ τον κινηματογράφο δεν σημαίνει ότι δεν αγαπάω το
θέατρο. Αλλά όταν προέρχεσαι από κάτι άλλο, δεν σε δέχονται εύκολα. 
Ακόμη θυμάμαι την πρώτη μου θεατρική κριτική: "Η κυρία Μπαζάκα να επιστρέψει
στον κινηματογράφο". Λες και ήταν κάτι κακό αυτό που έκανα».

ΜΕ ΤΟΝ ΒΟΥΛΓΑΡΗ

Μια σχέση, όμως, νιώθει ότι την καθόρισε. Αυτή με τον Παντελή Βούλγαρη. Με τον
οποίο συνδέθηκε με βαθιά φιλία. «Η γνωριμία με τον Παντελή και τη γυναίκα του,
την Ιωάννα Καρυστιάνη. Δεν είναι μόνο ότι ο Παντελής μου έμαθε κινηματογράφο.
Με εμπιστεύθηκε, είδε πέρα και πίσω από πολλά πράγματα. Δέθηκα μαζί τους,
γιατί πιστεύω ότι είναι πραγματικά πνευματικοί άνθρωποι. Ο τρόπος που
σκέφτονται, η προσωπικότητά τους, ο τρόπος που αντιμετωπίζουν τη ζωή, η σχέση
τους με τα πράγματα, η θέση τους, οι γνώσεις τους, το μυαλό τους», δεν βρίσκει
λέξεις για να μιλήσει γι' αυτούς τους δύο ανθρώπους. Οι οποίοι «μου δώσανε
απλόχερα τη φιλία τους, τότε που ήμουν ένα κοριτσάκι που ψαχνόταν».

Την αγαπάει και την εκτιμάει πολύ αυτή τη φιλία. Όπως και τις άλλες φιλίες
της. 
Η ΦΙΛΙΑ

«Είμαι ένας άνθρωπος που αποζητά τη φιλία παντού, και στον επαγγελματικό μου
χώρο, επειδή είμαι πολύ ανασφαλής. Τρώγομαι πολύ και δεν μπορώ τις τυπικές,
επιφανειακές σχέσεις. Κι αυτό δεν το βρίσκω πάντα, γιατί δεν είναι όλοι
διατεθειμένοι να σου ανοίξουν την ψυχή τους. Ή, δεν ταιριάζω πάντα με εκείνους
με τους οποίους δουλεύω. Αλλά η μαγεία σ' αυτή τη δουλειά είναι ότι έρχεσαι σε
επαφή με κόσμο, ανταλλάσσεις με τους άλλους, δίνεις και παίρνεις».

Ίσως αυτή τη μαγεία έχει καταφέρει να την μεταφέρει και στη ζωή της. Γι' αυτό,
ύστερα από μια κουβέντα μαζί της, εκτός από τον ήχο του γέλιου της, που
βγαίνει εύκολα και αβίαστα, σου μένει κάτι το ανοιχτόκαρδο που σε κάνει να
νιώθεις ότι μόλις έφυγες από ένα φιλικό σπίτι.


Μάθημα χορού στη Δραματική Σχολή του Κρατικού Θεάτρου Βορείου Ελλάδος

ΟΤΑΝ της ζήτησα να συναντηθούμε Κυριακή απογευματάκι, αντέδρασε αμέσως. «Είναι
η μόνη μέρα για να χαρώ ένα απογευματινό σινεμαδάκι». Γιατί, είτε ως θεατής
είτε ως πρωταγωνίστρια, το σινεμά είναι η μεγάλη της αγάπη. Κι ας παίζει
λιγότερο τώρα, το αντικαθιστά κατά κάποιον τρόπο με την τηλεόραση, που είναι
σαν «μια ψευδαίσθηση του κινηματογράφου». Όσο για το θέατρο, το θέλει αλλά με
τους «όρους» της. «Οι δουλειές που επιλέγω είναι μικρές, δεν διαρκούν ποτέ
πάνω από 3 μήνες».

Τελευταία δεν παίζει στον κινηματογράφο, γιατί «πόσοι ρόλοι πια να υπάρχουν
για μένα, για την ηλικία μου, για την ιδιοσυγκρασία μου, όταν υπάρχουν άλλες
10 καλές ηθοποιοί, στην ηλικία μου και την ιδιοσυγκρασία μου». Παίζει, λοιπόν,
επιλεκτικά στην τηλεόραση. Για έναν επιπλέον λόγο, αφού είναι μια πολύ καλή
οικονομική πηγή ­ «έχω κάνει 13 ταινίες και όλες μαζί δεν μου φέρανε όσα μου
φέρνει μισό σίριαλ». Εξάλλου, στα γυρίσματα της τηλεόρασης διασκεδάζει. Όπως
τώρα, με το καινούργιο σίριαλ της ΕΤ1, που θ' αρχίσει σύντομα να προβάλλεται.
«Περνάμε υπέροχα», λέει γι' αυτή τη δουλειά που γράφει η συμπρωταγωνίστριά
της, η Ελένη Ζιώγα, με τίτλο «Σαν αδελφές».

«ΕΙΝΑΙ ΠΕΡΙΠΕΤΕΙΑ»

«Ο Παντελής Βούλγαρης μου έδωσε απλόχερα τη φιλία του, όταν ήμουν κοριτσάκι
και ψαχνόμουν»

Δεν επιλέγει την κάμερα επειδή είναι πιο εύκολη. Απλώς, δεν αντέχει το
κλείσιμο στο καμαρίνι. «Αγαπώ τον τρόπο ζωής στο πλατό πολύ περισσότερο από το
καμαρίνι. Δημιουργούνται πολύ πιο ελεύθερες σχέσεις. Μ' αρέσει αυτό το
"γύφτικο", που τη μια μέρα είσαι εδώ και την άλλη εκεί. Δεν κάνεις κάθε μέρα
το ίδιο πράγμα, μέσα σε τέσσερις τοίχους». 
Στον κινηματογράφο μπορεί να συναντήσει πιο άγρια πράγματα. «Να είσαι σε
θερμοκρασία μείον δύο, με κοντομάνικο σε παραλία και να φιλιέσαι με πάθος μ'
έναν άντρα που πολλές φορές δεν γουστάρεις. Να είσαι μέχρι τη μέση μέσα στο
νερό και να είσαι καλοκαιρινή και ευτυχισμένη και τα πόδια σου να είναι μπλε
από το κρύο. Να σου βάζουν παγάκι μέσα στο στόμα για να μη βγάζεις χνώτα.
Άγρια πράγματα. Αλλά εμένα μ' αρέσουν. Είναι μια περιπέτεια».

Αρκεί αυτό που κάνει να την εκφράζει. «Αν δεν μιλάει σε μένα κατά κάποιον
τρόπο, δεν μπορώ να συμμετέχω. Πρέπει να βρω τις αναφορές μου μέσα μου, θέλω
αυτό το οποίο παίζω να με κρατάει ξύπνια. Διαφορετικά, δεν μπορώ να το υποστηρίξω».


«Για την κόρη μου, αυτό που θα 'θελα είναι να κάνει με πάθος και να αγαπάει
τη δουλειά που θα διαλέξει. Μόνο τότε θα είναι ευτυχισμένη»

ΤΑ ΠΙΟ όμορφα χρόνια της ζωής της, τα χρόνια που την καθορίσανε, ήταν εκείνα
που γύρναγε με τους δασκάλους γονείς της στα χωριά της Μακεδονίας. «Σε χωριά
που δεν είχαν ηλεκτρικό ή όπου τα παιδιά έρχονταν σχολείο και 'δέναν την
κατσίκα απ' έξω», αλλά «υπήρχαν αλάνες, υπήρχαν σπίτια με μεγάλες αυλές για
παιχνίδι, υπήρχαν χιόνια, είχες επαφή με τη φύση».

Στα δεκατρία της, οι γονείς της πήραν μόνιμη μετάθεση για τη Θεσσαλονίκη. Όπου
και το πρώτο σοκ. «Μέχρι τότε, είχα να κάνω με τη φύση. Εκεί βρέθηκα
αντιμέτωπη με τη ζωή. Τα παιδιά στο σχολείο έμοιαζαν κατά πολλά χρόνια
μεγαλύτερα από εμένα. Εγώ δεν είχα δεύτερη σκέψη για τα πράγματα, αυτά είχαν.
Είχα συμμαθήτριες στη Β' Γυμνασίου που είχαν φίλο. Εγώ, ούτε καν τα είχα
σκεφτεί έτσι τα αγόρια μέχρι τότε».

Από τότε πέρασαν πολλά χρόνια. Μεσολάβησε η δραματική σχολή του Κρατικού
Θεάτρου Βορείου Ελλάδος («στους γονείς μου ήρθε ταμπλάς, αλλά τώρα νομίζω ότι
είναι περήφανοι»), η «εσωτερική μετανάστευση» στην Αθήνα («το δεύτερο σοκ της
ζωής μου»), οι επιτυχίες στον κινηματογράφο, η γνωριμία της με τον πρώην άντρα
της («γνωριστήκαμε στην Αθήνα και με πήρε στην Αμερική») και τα 4 χρόνια στη
Νέα Υόρκη.

Όπου, εκτός από τις επαγγελματικές εμπειρίες ­ «βρήκα αυτό που ζητάω στη
δουλειά μου, να "μπαίνω" σε άλλα πράγματα, να ανταλλάσσω γνώσεις και εμπειρίες
με ανθρώπους από διαφορετικές κουλτούρες και ιδεολογίες» ­ η Θέμις Μπαζάκα
έγινε μαμά. Για την ακρίβεια «χαζομαμά», όπως λέει η ίδια.

Ζούνε οι δυο τους τώρα με τη Σοφία σε ένα διαμέρισμα στο Παγκράτι. Κι έχει τις
ενοχές που έχει κάθε γυναίκα που μεγαλώνει ένα παιδί, ενώ τρέχει από το πρωί
μέχρι το βράδυ στις δουλειές της. Ευτυχώς, έχει τη βοήθεια των γονιών της, που
μετακόμισαν από τη Θεσσαλονίκη για να 'ναι κοντά στη μοναχοκόρη και τη μοναχο-εγγονή.

«Είναι δύσκολο να μεγαλώνεις ένα παιδί. Δεν έχεις προηγούμενη αναφορά, δεν σου
θυμίζει τίποτα. Και γίνονται τρομερά λάθη. Καμιά φορά, μου παραπονιέται για
κάτι που έκανα και της λέω συγγνώμη, δεν έχω σπουδάσει μαμά, δεν έχω
προηγούμενη πείρα κι εγώ ψηλαφητά πάω σ' αυτό το θέμα». Η Σοφία προσαρμόστηκε
στον τρόπο ζωής της μαμάς της. «Είναι ένα παιδί που μπορεί να μαγειρέψει μόνο
του, να φάει, να κοιμηθεί, έχει μάθει να είναι πολλές ώρες μόνη στο σπίτι. Από
την αρχή επέμενα πολύ στο να μάθει να διαβάζει μόνη της. Όλα αυτά βέβαια έχουν
ένα ρίσκο. Γιατί, ναι μεν έχεις εμπιστοσύνη στο παιδί, αλλά δεν παύει να είναι παιδί».

Με τις ενοχές, με τις δυσκολίες της εφηβείας, με τις απουσίες, οι δυο τους τα
πάνε μια χαρά. Η Σοφία βλέπει σχεδόν όλες τις δουλειές της μαμάς της, «αν και
τα έργα που παίζω δεν είναι για να τα βλέπει ένα παιδί, πρέπει να έρχεται για
να ξέρει τι ακριβώς κάνω». Καμιά φορά στις πρόβες, της κρατάει και τα λόγια.
Μέχρι τώρα, δεν έχει εκδηλώσει την επιθυμία για καλλιτεχνικό μέλλον. «Αλλά
ποτέ δεν ξέρεις. Εγώ εκείνο που θα 'θελα είναι αυτό που θα διαλέξει να το
αγαπάει πολύ. Και να το κάνει με πάθος. Μια δουλειά θα αναγκαστεί να την
κάνει. Τουλάχιστον να την αγαπάει και να την εκφράζει. Γιατί, μόνο έτσι
πιστεύω ότι είσαι ευτυχισμένος».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16341N181</ED>
<ID>
ID:16703

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N18&aa=1</URL></REF>


Article

<CATEGORY>vin06</CATEGORY>

 <H5>ΕΚΑΤΟΜΜΥΡΙΑ ΔΟΛΑΡΙΑ «ΔΕΣΜΕΥΜΕΝΑ» ΛΕΝΕ ΟΙ «4»
</H5><H2>Νέα διαμάχη για την περιουσία
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Εκατομμύρια δολάρια που ανήκουν στην περιουσία της Αθηνάς Ωνάση είναι
«δεσμευμένα» αναφέρουν οι 4 Έλληνες, μέλη της επιτροπής διαχείρισης της
περιουσίας της 14χρονης «χρυσής κληρονόμου» σε χθεσινή ανακοίνωσή τους, που
πυροδότησε και πάλι την ένταση ανάμεσα στο Ίδρυμα Ωνάση και τον κ. Τιερί Ρουσέλ.

Παπαδημητρίου, Ρουσέλ. «Εκατομμύρια δολάρια της περιουσίας της Αθηνάς
συνεχίζουν κακώς να είναι δεσμευμένα», λέει η μία πλευρά. «Η απόφαση δεν είναι
τελεσίδικη, επομένως, δεν υπάρχει πρόβλημα», απαντά η άλλη

ΣΤΗΝ ΑΝΑΚΟΙΝΩΣΗ που υπογράφεται από τους κ.κ. Στέλιο Παπαδημητρίου, Παύλο
Ιωαννίδη, Απόστολο Ζαμπέλα και Θεόδωρο Γαβριηλίδη υπογραμμίζεται ότι όλες οι
αποφάσεις της Αρχής της Επιτροπείας Ανηλίκων στην Ελβετία (που ελέγχει τη
διαχείριση της περιουσίας της Αθηνάς), με τις οποίες είχαν δεσμευθεί οι
περισσότεροι λογαριασμοί της τελευταίας απογόνου των Ωνάσηδων, ακυρώθηκαν από
το αρμόδιο Εφετείο της Ελβετίας. Όμως, «ο πρόεδρος της Αρχής και ενδεχομένως
και άλλα μέλη της αντί να εκτελέσουν την τελεσίδικη αυτή απόφαση απέχουν από
την επίδοσή της στις τράπεζες, ενώ εξέδωσαν νέα απόφαση δεσμεύσεως του
περιεχομένου δύο μόνο τραπεζικών θυρίδων».

Οι 4 Έλληνες προσέβαλαν τη νέα απόφαση της Αρχής, ενώ σημειώνεται ότι εκκρεμεί
και αίτησή τους για την εξαίρεση όλης της Αρχής της Επιτροπείας.

Ο ΤΙΕΡΙ ΡΟΥΣΕΛ

Ανακοίνωση για το θέμα εξέδωσε και ο εκπρόσωπος Τύπου του Τιερί Ρουσέλ κ.
Αλέξης Μανθεάκης, όπου αναφέρει ότι η απόφαση και πάλι δεν είναι τελεσίδικη
και ότι έχει εκδοθεί μεταγενέστερη απόφαση από την Αρχή Ανηλίκων σε σχέση με
την απαγόρευση στους «4» να ανοίξουν από μόνοι τους τις θυρίδες με τις μετοχές
της Αθηνάς. Ο κ. Μανθέακης εξαπολύει επίθεση στους 4 Έλληνες υποστηρίζοντας
ότι έχουν ζητήσει από τα ελβετικά δικαστήρια διπλασιασμό της αμοιβής τους και
την αποβολή του κ. Ρουσέλ από τη διαχείριση της περιουσίας της Αθηνάς. Και
τονίζει ότι προσπάθησαν να πετύχουν την ποινική δίωξη του κ. Ρουσέλ για
εκβιασμό, όμως «απέτυχαν».

Στο μεταξύ, όπως αναφέρεται στην ίδια ανακοίνωση, ήδη συγκροτήθηκε η νέα ομάδα
δικηγόρων που έχει αναλάβει τη νομική εκπροσώπηση του κ. Τιερί Ρουσέλ.
Επικεφαλής είναι ο κ. Αλέξανδρος Κατσαντώνης και μετέχουν ο καθηγητής της
Νομικής Σχολής του Πανεπιστημίου Αθηνών κ. Παναγιώτης Παπανικολάου, η κυρία
Ελίζα Βόζεμπεργκ και ο κ. Ιωάννης Αλετράς (οι δύο τελευταίοι ήταν στο πλευρό
του και στο παρελθόν). Στην ανακοίνωση του κ. Μανθεάκη δεν αναφέρονται τα
ονόματα του κ. Νέστορα Κουράκη και του κ. Αργύρη Καρρά, που ήταν για καιρό
δικηγόροι του πατέρα της Αθηνάς Ωνάση στην Ελλάδα.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16341N201</ED>
<ID>
ID:16704

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N20&aa=1</URL></REF>


Article

<CATEGORY>vin06</CATEGORY>

 <H5>Ο ΜΑΘΗΜΑΤΙΚΟΣ ΤΟΥ ΠΡΙΝΣΤΟΝ ΔΗΜΗΤΡΗΣ ΧΡΙΣΤΟΔΟΥΛΟΥ ΕΛΑΒΕ ΤΟ ΒΡΑΒΕΙΟ BOCHER ΤΗΣ
ΑΜΕΡΙΚΑΝΙΚΗΣ ΜΑΘΗΜΑΤΙΚΗΣ ΕΤΑΙΡΕΙΑΣ
</H5><H5>Η έβδομη διάκριση
</H5><H2>Τίμησαν κορυφαίο Έλληνα
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ένας διάσημος Έλληνας μαθηματικός τιμήθηκε προχθές με μία από τις
σημαντικότερες επιστημονικές διακρίσεις στον κόσμο. Ο Δημήτρης Χριστοδούλου,
καθηγητής στο Πανεπιστήμιο του Πρίνστον, έλαβε το βραβείο Bocher από την
Αμερικανική Μαθηματική Εταιρεία (AMS) για το έργο του πάνω στις εξισώσεις του
Αϊνστάιν της γενικής θεωρίας της σχετικότητας.

Δημήτρης Χριστοδούλου. Η διδακτορική διατριβή του για τις μαύρες τρύπες έθεσε
τις βάσεις για το θεώρημα του Στίβεν Χόκινγκ

Η ΤΕΛΕΤΗ απονομής του βραβείου έγινε παρουσία 4.000 μαθηματικών και άλλων
επιστημόνων από όλο τον κόσμο, στη διάρκεια διεθνούς συνεδρίου στο Σαν Αντόνιο
του Τέξας. Πρόκειται για τη μεγαλύτερη και αρχαιότερη διάκριση της AMS, που
θεσπίστηκε το 1923. Απονέμεται κάθε πέντε χρόνια στους επιστήμονες που έχουν
επιδείξει το σπουδαιότερο έργο την τελευταία πενταετία στους τομείς της
μαθηματικής ανάλυσης. Για πρώτη φορά απονεμήθηκε σε Έλληνα μαθηματικό.

Ο 47χρονος Δημήτρης Χριστοδούλου είναι ο 21ος επιστήμονας που βραβεύεται με το
Bocher, ακολουθώντας μία σειρά κορυφαίων μαθηματικών του 20ού αιώνα (ανάμεσά
τους οι Birkhoff, Lefschetz, Morse, Wiener, Von Neumann, Nirenberg, Cohen, Calderon).

Οι συνάδελφοί του τον θεωρούν τον σημαντικότερο Έλληνα μαθηματικό. Σύμφωνα με
τον κ. Στυλιανό Νεγρεπόντη, καθηγητή Μαθηματικών στο Πανεπιστήμιο Αθηνών, ο κ.
Χριστοδούλου βάζει σοβαρή υποψηφιότητα για τον τίτλο του κορυφαίου Έλληνα
επιστήμονα της σύγχρονης νεοελληνικής περιόδου.

Ο Δημήτρης Χριστοδούλου ήταν το παιδί-θαύμα στη Φυσική τη δεκαετία του '60. Σε
ηλικία 16 χρόνων έγινε φανερό στους γύρω του ότι το ταλέντο του στις θετικές
επιστήμες ήταν ξεχωριστό. Ο μαθητής της 4ης Γυμνασίου στη Σχολή Μωραΐτη
σύχναζε σε κεντρικά βιβλιοπωλεία διαβάζοντας τα πάντα γύρω από τις επιστήμες
της Φυσικής και των Μαθηματικών. Μέσω ενός φίλου της οικογένειας ήρθε σε επαφή
με τον θεωρητικό φυσικό Αχιλλέα Παπαπέτρου, που ζούσε στο Παρίσι. Κατά
σύμπτωση, εκείνο το διάστημα στο Παρίσι βρισκόταν ένας καθηγητής Φυσικής ­
ειδικός στη θεωρία της βαρύτητας ­ από το Πρίνστον, φίλος του Παπαπέτρου, ο
Τζον Γουίλερ.

Όπως θυμάται η μητέρα του Δημήτρη Χριστοδούλου, οι δύο επιστήμονες συνάντησαν
τον μικρό μαθητή στο Παρίσι τον Ιανουάριο του 1968. Έμεινε κοντά τους μία
εβδομάδα εντυπωσιάζοντας τους ειδικούς. Έτσι, τον επόμενο μήνα, ο Δημήτρης
πήγε ως φοιτητής «υπό δοκιμασία» στο Πρίνστον, αφήνοντας στη μέση την 5η
Γυμνασίου. Επτά μήνες αργότερα έγινε δεκτός στο μεταπτυχιακό τμήμα του
διάσημου πανεπιστημίου. «Από μικρός το όνειρό του ήταν να πάει στην Αμερική
και να ασχοληθεί με τις επιστήμες», λέει η μητέρα του.

Από εκεί και μετά, η εξέλιξή του ήταν ραγδαία. Το 1970 πήρε το μάστερ στη
Φυσική και τον επόμενο χρόνο το διδακτορικό, κάνοντας παράλληλα την πρώτη του
δημοσίευση σε επιστημονικό έντυπο. Η διδακτορική διατριβή του πάνω στις μαύρες
τρύπες έθεσε τις βάσεις για το σχετικό θεώρημα του Στίβεν Χόουκινγκ. Μέχρι το
1977 ασχολήθηκε με θέματα θεωρητικής φυσικής στη θεωρία της βαρύτητας και
δημοσίευσε περισσότερες από 20 εργασίες υψηλού επιπέδου, αποκτώντας «όνομα»
στην επιστημονική κοινότητα.

Στη συνέχεια έγινε ερευνητής στο Τεχνολογικό Ινστιτούτο στην Καλιφόρνια, στο
CERN της Γενεύης, στο Διεθνές Κέντρο Θεωρητικής Φυσικής στην Τεργέστη,
υπότροφος στο Ινστιτούτο Μαξ Πλανκ στο Μόναχο, μέλος του Μαθηματικού
Ινστιτούτου Courant στο Πανεπιστήμιο της Νέας Υόρκης, καθηγητής στα
Πανεπιστήμια Αθηνών και Σίρακιους. Το 1992 εξελέγη τακτικός καθηγητής στο
Πανεπιστήμιο του Πρίνστον, κέντρο του μαθηματικού κόσμου τα τελευταία 70 χρόνια.

Το 1977, σύμφωνα με τον κ. Νεγρεπόντη, ήταν μία κρίσιμη χρονιά στην καριέρα
του Δημήτρη Χριστοδούλου. Τότε στράφηκε προς τα Μαθηματικά, όπου παραμένει
μέχρι σήμερα. «Ήταν μία ιδιαίτερα σημαντική και ευτυχής στιγμή για τα ελληνικά
Μαθηματικά, αλλά και για τα Μαθηματικά στο σύνολό τους», επισημαίνει ο κ.
Νεγρεπόντης. Από τα τέλη της δεκαετίας του '70 μέχρι σήμερα μελετά αυστηρά
μαθηματικά προβλήματα γύρω από τη θεωρία της γενικής σχετικότητας.


ΟΙ ΤΙΜΗΤΙΚΕΣ διακρίσεις και τα βραβεία δεν είναι πρωτόγνωρα για τον Δημήτρη
Χριστοδούλου. Το βραβείο Bocher είναι η έβδομη σημαντική διάκριση για τον
47χρονο μαθηματικό. Το 1981 πήρε το μετάλλιο Otto Hahn στη μαθηματική φυσική,
ενώ το 1991 τιμήθηκε με το βραβείο Βασίλη Ξανθόπουλου στη θεωρία της
σχετικότητας. Η τρίτη διάκριση ήταν το βραβείο Μακάρθουρ στα μαθηματικά το
'93, ένα από τα μεγαλύτερα και σπουδαιότερα διεθνή βραβεία στον χώρο των
μαθηματικών ­ όπου δεν απονέμεται Νόμπελ. Ακολούθησαν το Αριστείο των Θετικών
Επιστημών της Ακαδημίας Αθηνών, ο τίτλος του επίτιμου διδάκτορα των Θετικών
Επιστημών από το Μαθηματικό Τμήμα του Πανεπιστημιου Αθηνών το '96 και πέρυσι η
χορηγία Γκούγκενχαϊμ.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16341N211</ED>
<ID>
ID:16705

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N21&aa=1</URL></REF>


Article

<CATEGORY>vin06</CATEGORY>

 <H2>Γκαζάκια στο... πρώην γραφείο του Τζουμάκα
</H2>
ΕΝΑ ΑΔΕΙΟ διαμέρισμα, στο οποίο πριν από δύο μήνες στεγαζόταν το πολιτικό
γραφείο του πρώην υπουργού Γεωργίας Στέφανου Τζουμάκα, χτύπησαν με γκαζάκια οι
εμπρηστές, για να συμπαρασταθούν σε αγρότες και μαθητές. «Τα παιδιά του
Νοέμβρη», της οργάνωσης που ανέλαβε την ευθύνη για την επίθεση, δεν είχαν
προετοιμασθεί καλά και δεν είχαν σωστές πληροφορίες. Τους παραπλάνησε η
πινακίδα με το όνομα του πρώην υπουργού που είχε παραμείνει στο γραφείο μετά
την αποχώρησή του.

Οι δράστες τοποθέτησαν δύο γκαζάκια στην είσοδο των γραφείων, που βρίσκονται
στον 6ο όροφο πολυκατοικίας στην οδό Σόλωνος 51, και με βενζίνη έβαλαν φωτιά.

Λίγο αργότερα, άγνωστος τηλεφώνησε στις εφημερίδες «Αθηναϊκή» και
«Ελευθεροτυπία», ανέλαβε την ευθύνη για λογαριασμό της οργάνωσης και είπε
ανάμεσα στα άλλα ότι: «Το ΚΚΕ ετοιμάζεται να παρασύρει και πάλι τους αγρότες
στην ήττα. Αλληλεγγύη στις αγροτικές κινητοποιήσεις. Λευτεριά στους
συλληφθέντες μαθητές».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16341N212</ED>
<ID>
ID:16756

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N21&aa=2</URL></REF>


Article

<CATEGORY>vin06</CATEGORY>

 <H2>Έρευνα κατά Αβραμόπουλου
</H2>
ΤΗΝ ΕΠΕΜΒΑΣΗ της Εισαγγελίας Πρωτοδικών της Αθήνας προκάλεσε η αναφορά του
Δημήτρη Γεωργακόπουλου, προέδρου της Συντονιστικής Επιτροπής Αττικής (ΣΕΑ)
«Δημότες κατά των παρκομέτρων», σχετικά με τη διάθεση χρημάτων υπέρ των
αστέγων από τον δήμαρχο Δημήτρη Αβραμόπουλο κατά την προεκλογική περίοδο.

Η διενέργεια της σχετικής προκαταρκτικής εξέτασης ανατέθηκε στον 5ο
πταισματοδίκη, ο οποίος καλείται να διερευνήσει τη βασιμότητα των σχετικών
καταγγελιών, καθώς και εάν προκύπτουν αξιόποινες πράξεις.

Για την ίδια υπόθεση οι εκπρόσωποι της ΣΕΑ έχουν προσφύγει και στα διοικητικά
δικαστήρια. Όπως επισημαίνεται, μάλιστα, σε χθεσινή ανακοίνωσή τους, «εάν
διαπιστωθεί ότι έχει διαπραχθεί το αδίκημα το οποίο καταγγέλλεται, προβλέπεται
από τον νόμο ποινή φυλάκισης και έκπτωση από το αξίωμα του δημάρχου».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16341N213</ED>
<ID>
ID:16793

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N21&aa=3</URL></REF>


Article

<CATEGORY>vin06</CATEGORY>

 <H2>Θ' απολογηθεί ο Κερκύρας
</H2>
ΣΕ ΑΠΟΛΟΓΙΑ καλεί την ερχόμενη Τρίτη η Ιερά Σύνοδος τον Μητροπολίτη Κερκύρας
για την προσπάθεια που έκανε να εξασφαλίσει δάνεια από το εξωτερικό δίνοντας
σε ξένους οργανισμούς λίστα με τα περιουσιακά στοιχεία της Μητρόπολης. Όλα
άρχισαν πριν από δύο χρόνια, όταν δικηγόρος από την Αθήνα προσφέρθηκε να τον
φέρει σε επαφή με ξένα χρηματοπιστωτικά ιδρύματα, τα οποία υποστηρίζουν
«εκκλησιαστικούς αγαθοεργούς σκοπούς». Έγινε καταγραφή της περιουσίας,
συμπεριλαμβανομένων των κειμηλίων.

Τελικά, πριν από λίγον καιρό, ο Μητροπολίτης κ. Τιμόθεος σταμάτησε κάθε
διαδικασία και η συμφωνία δεν προχώρησε. Χθες, ο κ. Τιμόθεος έδωσε συνέντευξη
Τύπου, όπου υποστήριξε ότι δεν υπήρξε καμία προσημείωση ακινήτου και ότι
σταμάτησε κάθε συνεργασία.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16341N214</ED>
<ID>
ID:16821

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N21&aa=4</URL></REF>


Article

<CATEGORY>vin06</CATEGORY>

 <H2>Προσγείωση λόγω βλάβης
</H2>
ΤΗΝ ΑΜΕΣΗ κινητοποίηση των αερολιμενικών αρχών του αεροδρομίου του Ελληνικού
προκάλεσε χθες ένα βρετανικό αεροσκάφος που εκτελούσε το δρομολόγιο Μπαχρέιν -
Λονδίνο και εντός του ελληνικού εναερίου χώρου δήλωσε «κατάσταση κινδύνου».

Ο κυβερνήτης του αεροσκάφους λίγο μετά τις 3 το απόγευμα ζήτησε από τον πύργο
ελέγχου του αεροδρομίου Ελληνικού προσγείωση ανάγκης, καθώς προηγουμένως είχε
θέσει εκτός λειτουργίας έναν από τους κινητήρες (τον Νο 3), ύστερα από ένδειξη
βλάβης στη βαλβίδα πίεσης του λαδιού.

Το αεροσκάφος της εταιρείας British Caledonian, με 352 επιβάτες και 14μελές
πλήρωμα, στις 3.45 το απόγευμα προσγειώθηκε στο αεροδρόμιο του Ελληνικού και
παρέμεινε έως αργά, ενώ οι επιβάτες του μεταφέρθηκαν σε ξενοδοχεία.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16341N215</ED>
<ID>
ID:16837

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N21&aa=5</URL></REF>


Article

<CATEGORY>vin06</CATEGORY>

 <H5>ΤΟ ΣΥΜΒΟΥΛΙΟ ΕΦΕΤΩΝ ΔΕΝ ΠΕΙΣΘΗΚΕ ΑΠΟ ΤΟΥΣ ΙΣΧΥΡΙΣΜΟΥΣ ΤΟΥ ΤΟΛΗ ΒΟΣΚΟΠΟΥΛΟΥ
</H5><H2>Βαριές κατηγορίες χωρίς να τις στηρίζει
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Χαμένος βγήκε τελικά ο Τόλης Βοσκόπουλος από τη μάχη που έδωσε κατά της
Τζούλιας Παπαδημητρίου για τα τέσσερα «χαμένα» δισεκατομμύρια...

Δεν έπεισε. Αστήρικτους και υπερβολικούς χαρακτήρισε το Συμβούλιο Εφετών τους
ισχυρισμούς του Τόλη Βοσκόπουλου κατά της Τζούλιας Παπαδημητρίου

ΤΟ Συμβούλιο Εφετών της Αθήνας, όπως άλλωστε και ο εισαγγελέας Εφετών κ. Δημ.
Μαλακάσης, δεν πείσθηκαν από τους ισχυρισμούς του, θεωρώντας τους μάλιστα
αστήρικτους και υπερβολικούς. Οι τρεις εφέτες που εξέδωσαν το απαλλακτικό
βούλευμα για την άλλοτε σύζυγο του γνωστού τραγουδιστή, τη μητέρα της και τα
αδέλφια της, χαρακτηρίζουν «γενικότητες» τα στοιχεία που προσκόμισε ο μηνυτής
προκειμένου να στηρίξει τις κατηγορίες εις βάρος τους. Αντίθετα, εκείνα που
προσκόμισε η Τζούλια, είτε εγγράφως, είτε δια μαρτυρικών καταθέσεων, έπεισαν
το δικαστικό συμβούλιο περί της αθωότητάς της.

«Η προσπάθεια του μηνυτή να διογκώσει τις εισπράξεις και να εκμηδενίσει τις
δαπάνες του (κατά τη διάρκεια της έγγαμης συμβίωσής του με την κατηγορουμένη)
και να στηρίξει με γενικότητες, ελάχιστα δυνάμενες να ελεγχθούν, πολύ σοβαρές
κατηγορίες, είναι φανερή. Γίνεται περισσότερο φανερή με την έλλειψη εγγράφων
αποδεικτικών στοιχείων και τις επίσης γενικές καταθέσεις των μαρτύρων που
εξετάστηκαν». Το απόσπασμα αυτό του υπ' αριθμ. 50/1999 βουλεύματος του
Συμβουλίου Εφετών Αθηνών, είναι χαρακτηριστικό. Οι δικαστές, σχεδόν σε όλα τα
σημεία του σκεπτικού, τονίζουν πως ο Τόλης Βοσκόπουλος, αν και απευθύνει
βαρύτατες κατηγορίες κατά της Τζούλιας Παπαδημητρίου (απάτη και πλαστογραφία
εις βάρος του Δημοσίου, υπεξαίρεση από τον ίδιο 4 δισ. δρχ. και άλλα), δεν
είναι σε θέση να τις στηρίξει.

«Η έλλειψη ενδιαφέροντος του μηνυτή για τη διαχείριση των οικονομικών του από
την κατηγορουμένη (πριν φθάσει το ζευγάρι σε χωρισμό) τον οδήγησε και στην
ανυπαρξία ασφαλών στοιχείων», επισημαίνεται στο βούλευμα.

Ωστόσο ο ίδιος ο δημοφιλής καλλιτέχνης, που προσανατολίζεται στην αίτηση
άσκησης αναίρεσης από τον Άρειο Πάγο, δήλωσε μόλις πληροφορήθηκε την έκδοση
του απαλλακτικού βουλεύματος: «Θα μπορούσαν να ειπωθούν πολλά και πολύ
δυσάρεστα προς πολλές κατευθύνσεις. Η αξιοπρέπειά μας όμως δεν το επιτρέπει.
Προτιμούμε να απαντήσουμε μέσω της τελικής απόφασης που θα δοθεί από τον Άρειο Πάγο».

Η Τζούλια Παπαδημητρίου, από την Ελβετία όπου βρίσκεται, είπε: «Ευχαριστώ τον
Θεό και την ελληνική Δικαιοσύνη. Λυπάμαι όμως για εκείνον που προσπάθησε να
σπιλώσει ακόμη και τη μνήμη του πεθαμένου πατέρα μου». <REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16341N221</ED>
<ID>
ID:16706

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N22&aa=1</URL></REF>


Article

<CATEGORY>vin06</CATEGORY>

 <H2>Φρένο στα παιχνίδια από PVC για παιδάκια μέχρι τριών ετών
</H2>
ΑΠΑΓΟΡΕΥΕΤΑΙ η εμπορία παιχνιδιών από PVC που περιέχουν τοξικά φθαλικά άλατα
και απευθύνονται σε παιδιά κάτω των 3 ετών, από φέτος στις 30 Ιουνίου, με
κοινή απόφαση των υπουργών Ανάπτυξης Βάσως Παπανδρέου και Υγείας - Πρόνοιας
Λάμπρου Παπαδήμα.

Η απαγόρευση κρίνεται αναγκαία επειδή τα φθαλικά άλατα, που χρησιμοποιούνται
ως πλαστικοποιητές στα αντικείμενα από PVC, θεωρείται ότι προκαλούν βλάβες
στην ανθρώπινη υγεία στην περίπτωση της μακροπρόθεσμης επαφής.

Με την ίδια απόφαση ορίζεται ότι:

Από χθες, 15 Ιανουαρίου 1999, απαγορεύεται η διάθεση στην αγορά μαλακών
μασητικών ειδών από PVC που προορίζονται για βρέφη.

­ Όσα αποθέματα υπάρχουν θα πρέπει να αποσυρθούν αμέσως από τα σημεία πώλησης
με ευθύνη των εμπόρων.

­ Από 28 Φεβρουαρίου 1999 απαγορεύεται η εισαγωγή ή η είσοδος στην ελληνική
επικράτεια κάθε είδους μαλακών παιχνιδιών από PVC για παιδιά μέχρι 3 ετών
βάσει καταλόγου που θα εκδοθεί μέχρι το τέλος Ιανουαρίου με κοινή απόφαση των
υπουργών Ανάπτυξης και Υγείας.

­ Από τις 30 Ιουνίου 1999 απαγορεύεται οριστικά η εμπορία αυτών των ειδών και
εφαρμόζονται και σε αυτά οι διατάξεις για την απόσυρση και τις κυρώσεις στους
κατόχους τους.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16341N222</ED>
<ID>
ID:16757

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N22&aa=2</URL></REF>


Article

<CATEGORY>vin06</CATEGORY>

 <H2>Απειλούν κι άλλα στελέχη του ΣΔΟΕ
</H2>
«Θ' ΑΚΟΛΟΥΘΗΣΟΥΝ ακόμη 5 κτυπήματα κατά στελεχών του ΣΔΟΕ και τελωνειακών της
Θεσσαλονίκης», αναφέρει, μεταξύ άλλων, η τρισέλιδη προκήρυξη που έστειλε χθες
το βράδυ στα μέσα ενημέρωσης η αυτοαποκαλούμενη οργάνωση «Αντίσταση του Έλληνα
Πολίτη στην αυθαιρεσία και την εμπάθεια της διεφθαρμένης Δημόσιας Διοίκησης».
Η περίεργη οργάνωση αναλαμβάνει την ευθύνη για το «προειδοποιητκό χτύπημα»
κατά του στελέχους του ΣΔΟΕ, Νίκου Κοκόσια, το οποίο όπως αναφέρει στην
προκήρυξη, που είναι γραμμένη με κεφαλαία γράμματα σε ηλεκτρονικό υπολογιστή
και γεμάτη από ορθογραφικά λάθη, «είναι μόνον η αρχή μιας δυναμικής απάντησης».

Η οργάνωση αναλύει τις απόψεις της για το ρόλο και τη δράση του ΣΔΟΕ καθώς και
τους στόχους του υπουργείου Οικονομικών και καταλήγει επισημαίνοντας τη
διαφορά της με τη «17 Νοέμβρη»: «Εμείς δεν είμαστε ψυχροί δολοφόνοι αλλά
τιμωροί και δεν θα κάνουμε τυφλά χτυπήματα, αλλά τα χτυπήματά μας θα
τεκμηριώνονται απολύτως με το ιστορικό και τις πράξεις ενός εκάστου που θα
δέχεται το χτύπημα»...

Ως γνωστόν, ο αναπληρωτής διευθυντής της Διεύθυνσης Αττικής του ΣΔΟΕ, Νίκος
Κοκόσιας, είχε δεχθεί επίθεση για εκφοβισμό, την παραμονή των Φώτων μέσα στο
αυτοκίνητό του, τη στιγμή που ξεκινούσε από την πυλωτή της πολυκατοικίας όπου
διαμένει, στην οδό Νικίου 1, στην Αγία Παρασκευή. Ένα άτομο με κουκούλα τον
πυροβόλησε τέσσερις φορές χωρίς όμως να τον τραυματίσει. Στελέχη του ΣΔΟΕ
είχαν αποδώσει την επίθεση στα κυκλώματα λαθρεμπορίας πετρελαίου.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16341N223</ED>
<ID>
ID:16794

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N22&aa=3</URL></REF>


Article

<CATEGORY>vin06</CATEGORY>

 <H2>Ανέλαβε καθήκοντα ο Σ. Φέλιος
</H2>
ΜΕ ΣΤΟΧΟ να συμβάλει στην ενίσχυση, όπως ανέφερε, της θέσης του Έλληνα
δικηγόρου στην Ενωμένη Ευρώπη ­ η οποία συναντά το τέλος της χιλιετίας μέσα
από ριζικές αλλαγές σε νομισματικό - οικονομικό και, κατ' επέκταση, σε νομικό
επίπεδο ­ ο νυν αντιπρόεδρος του Δικηγορικού Συλλόγου Αθήνας Σωτ. Φέλιος
ανέλαβε επισήμως χθες (σε πανηγυρική εκδήλωση που πραγματοποιήθηκε σε κεντρικό
ξενοδοχείο της Αθήνας) την προεδρία της Ένωσης Ευρωπαϊκών Δικηγορικών Συλλόγων.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16341N224</ED>
<ID>
ID:16822

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N22&aa=4</URL></REF>


Article

<CATEGORY>vin06</CATEGORY>

 <H5>ΣΥΜΒΟΥΛΕΣ ΤΟΥ ΠΑΓΚΟΣΜΙΟΥ ΠΡΩΤΑΘΛΗΤΗ ΠΡΟΣ ΟΔΗΓΟΥΣ
</H5><H5>Στην κορυφή με περιουσία 35 δισ.
</H5><H2>ΜΙΧΑΕΛ ΣΟΥΜΑΧΕΡ
</H2><H2>Οι τέσσερις κινήσεις που σώζουν ζωές
</H2>
«Πρέπει όλοι να κατανοήσουμε πόσο σημαντικό είναι να τηρούμε πιστά τους
κανόνες οδικής ασφαλείας και να φοράμε τις ζώνες ασφαλείας. Αν το κάνουμε
πιστά, τότε 7.500 ζωές θα σώζονται κάθε χρόνο στην Ευρώπη». Τέσσερις απλές
κινήσεις μπορούν να μας προστατεύσουν σε περίπτωση ατυχήματος: Αυτά ­ μεταξύ
άλλων ­ τόνισε χτες ο δύο φορές παγκόσμιος πρωταθλητής της φόρμουλα 1, Μίχαελ
Σούμαχερ, στην διάρκεια συνέντευξης Τύπου, παρουσία του υπουργού Μεταφορών
Τάσου Μαντέλη, στο Ζάππειο Μέγαρο.

Ο ΓΕΡΜΑΝΟΣ πρωταθλητής ήρθε στην Αθήνα για λίγες ώρες, προσκεκλημένος της
ΕΛΠΑ, στα πλαίσια της πανευρωπαϊκής εκστρατείας (υπό την αιγίδα της Παγκόσμιας
Ομοσπονδίας Αυτοκινήτου και της Ευρωπαϊκής Ένωσης) για την οδική ασφάλεια και
τη διάδοση κανόνων ορθής συμπεριφοράς στο δρόμο, που έχει σαν κεντρικό σύνθημα
«δέκα δευτερόλεπτα που μπορούν να σώσουν τη ζωή σου».

Ελάχιστα αυτόγραφα υπέγραψε ο Μίχαελ Σούμαχερ χθες στο Ζάππειο, καθώς έφυγε
βιαστικά μετά τις συμβουλές προς τους οδηγούς

Ο Μίχαελ Σούμαχερ τόνισε πως είναι απαραίτητο να καθιερωθεί σε όλες τις χώρες
της Ευρωπαϊκής Ένωσης το μάθημα της κυκλοφοριακής αγωγής στα δημοτικά σχολεία.
«Στις περισσότερες χώρες της Ευρώπης ­ συνέχισε ο "Σούμι" ­ υπάρχει αυστηρή
νομοθεσία που επιβάλλει την χρήση των ζωνών ασφαλείας. Οι οδηγοί όμως που δεν
πειθαρχούν είναι πολλοί. Πάντως, θα πρέπει να σημειώσω, πως όσο μεγαλώνουμε
τόσο πιο ευσυνείδητοι γινόμαστε. Το μήνυμα πρέπει να προσπαθήσουμε να το
δώσουμε κυρίως στους νεαρούς οδηγούς, αφού αυτοί είναι που αψηφούν περισσότερο
από κάθε άλλον τους κινδύνους».

Ποια είναι όμως αυτά τα «δέκα δευτερόλεπτα που μπορούν να σώσουν τη ζωή σου»;

«Πρόκειται ­ επισήμανε ο Μίχαελ Σούμαχερ ­ για τέσσερα απλά βήματα, τα οποία
απαιτούνται προκειμένου να αυξήσουμε σημαντικά τις πιθανότητες να σωθούμε
έπειτα από ένα τροχαίο ατύχημα. Πρώτον, ασφαλίστε τα παιδιά στα ειδικά
καθίσματα που υπάρχουν και εφαρμόζουν στις πίσω θέσεις του αυτοκινήτου.
Δεύτερον, μην αφήνετε πράγματα στο αυτοκίνητο. Τοποθετήστε τα όλα στο πορτ
μπαγκάζ, γιατί διαφορετικά μπορούν να γίνουν φονικά όπλα στη διάρκεια ενός
ατυχήματος. Τρίτον, ρυθμίστε σωστά το μαξιλαράκι του καθίσματος, έτσι ώστε να
προστατεύται ο αυχένας και φυσικά να αποφύγετε τραυματισμούς στο ευαίσθητο
αυτό μέρος του σώματος. Τέταρτο, πριν ξεκινήσετε, φορέστε τη ζώνη ασφαλείας
και ζητήστε το ίδιο να κάνουν όλοι οι επιβάτες του αυτοκινήτου».

Ο Γερμανός οδηγός αναφέρθηκε ακόμη στις 45.000 ζωές που χάνονται κάθε χρόνο σε
δυστυχήματα με αυτοκίνητο στις χώρες της Ε.Ε., επισημαίνοντας πως ένας στους
80 Ευρωπαίους θα πεθάνει σε αυτοκινητιστικό δυστύχημα 40 χρόνια νωρίτερα από
όσο θα μπορούσε να ζήσει υπό κανονικές συνθήκες.

Οι ερωτήσεις προς τον Σούμαχερ ήταν αποκλειστικά για το συγκεκριμένο θέμα και
όχι για το παγκόσμιο πρωτάθλημα ταχύτητας με αυτοκίνητα φόρμουλα 1. 
Πάντως, δεν έλειψαν και οι... προκλήσεις. Και ο επιθετικός τρόπος με τον οποίο
οδηγεί στις πίστες, έγινε αφορμή να δώσει την εξής απάντηση: «Ο τρόπος που
οδηγώ στους αγώνες δεν έχει καμιά σχέση με ό,τι κάνω στον δρόμο, οδηγώντας το
δικό μου αυτοκίνητο. Στους δρόμους υπάρχουν κανόνες ασφαλείας τους οποίους
τηρώ και το ίδιο πρέπει να κάνουμε όλοι. Διαφορετικά, όποιος παραβαίνει την
νομοθεσία πρέπει να τιμωρείται».

Ο υπουργός Μεταφορών αναφέρθηκε στην πρωτοβουλία της ΕΛΠΑ, τονίζοντας ότι
«υιοθετείται» από το υπουργείο και προσκάλεσε τον Μίχαελ Σούμαχερ να έρθει
ξανά στην Ελλάδα.

Ο «Σούμι» αποχώρησε... βιαστικά, αμέσως μετά την ολοκλήρωση της συνέντευξης,
και από τους αρκετούς θαυμαστές του που είχαν συγκεντρωθεί έξω από την
αίθουσα, και περίμεναν για ένα αυτόγραφο, ελάχιστοι ικανοποιήθηκαν.


Μίχαελ Σούμαχερ. Δύο φορές παγκόσμιος πρωταθλητής της Φόρμουλα 1, ο Γερμανός
πιλότος θεωρείται σήμερα ο καλύτερος οδηγός αγώνων

Ο 30ΧΡΟΝΟΣ Γερμανός θεωρείται αυτή την στιγμή από τους περισσότερους ειδικούς
ως ο καλύτερος πιλότος της Φόρμουλα 1. Γεννημένος στην πόλη Κέρπεν, λίγα
χιλιόμετρα έξω από την Κολωνία, ο Μίχαελ μαθαίνει να οδηγεί πριν καλά-καλά
περπατήσει, αφού οι γονείς του ήταν ιδιοκτήτες πίστας καρτ. Επισκέπτεται μία
τεχνική σχολή μηχανικών αυτοκινήτων, ενώ παράλληλα ανεβαίνει μία-μία τις
βαθμίδες στους αγώνες. Ξεκινώντας από τα καρτ και συνεχίζοντας στις
χαμηλότερες κατηγορίες της Φόρμουλα, όπου σαρώνει τους τίτλους, ο Σούμαχερ
κάνει το ντεμπούτο του στη «βασιλική κατηγορία» της Φόρμουλα 1 στις 25
Αυγούστου 1991, στην πίστα Σπα του Βελγίου.

Το ταλέντο του εντυπωσιάζει από την πρώτη στιγμή, με αποτέλεσμα να πληρώσει
ένα σεβαστό ποσόν η Benetton-Ford στην Jordan-Ford για να σπάσει το συμβόλαιό
του με την τελευταία. Σχεδόν έναν χρόνο αργότερα (30 Αυγούστου 1992), και
μάλιστα στην ίδια πίστα όπου πραγματοποίησε την παρθενική του εμφάνιση, ο
Σούμαχερ κατακτά την πρώτη του νίκη με τα χρώματα της Benetton-Ford. Μετά τον
θάνατο του Βραζιλιάνου Άιρτον Σένα και την αποχώρηση του Αλέν Προστ ο Γερμανός
ξεχωρίζει αυτόματα από τον υπόλοιπο ανταγωνισμό και κυριαρχεί το 1994 και το
1995, κατακτώντας δύο χρονιές συνέχεια με την Benetton το παγκόσμιο πρωτάθλημα
της Φόρμουλα 1. Έναν χρόνο νωρίτερα, δηλαδή το 1993, παντρεύτηκε τη
συμπατριώτισσά του Κορίνα, κάτι που έδωσε πολλή τροφή για σχόλια, καθώς
επρόκειτο για την αρραβωνιαστικιά του φίλου του και επίσης πιλότου της
Φόρμουλα 1 Χάιντς Χάραλντ Φρέντσεν. Από το 1996 ο Σούμαχερ προσφέρει τις
υπηρεσίες του στη Ferrari, όπου το πενταετές συμβόλαιό του προβλέπει ετήσια
αποζημίωση της τάξης των 30 εκατ. δολαρίων και τον αναγορεύει στον πλέον
καλοπληρωμένο οδηγό αγώνων. Η περιουσία του υπολογίζεται αυτή την στιγμή σε
περίπου 35 δισ. δρχ. Στα περιουσιακά του στοιχεία περιλαμβάνονται μία βίλα
στην Ελβετία, όπου διαμένει μόνιμα πλέον μαζί με ένα πλήθος σκυλιών, τη σύζυγο
και τη δίχρονη κόρη τους Τζίνα-Μαρία (τον Ιούνιο αναμένεται και δεύτερο
παιδί), καθώς επίσης ένα ιδιωτικό τζετ.

Θεωρείται κλειστός χαρακτήρας γι' αυτό, όπως ομολογεί και ο ίδιος, οι καλοί
του φίλοι μετριούνται στα δάχτυλα του ενός χεριού, ενώ δημιούργησε το πρότυπο
του αθλητή-πιλότου δουλεύοντας πολύ πάνω στη φυσική του κατάσταση. Είναι
χαρακτηριστικό το γεγονός ότι σε κάθε αγώνα του σε ευρωπαϊκό έδαφος τον
συνοδεύει ένα φορτηγό διαμορφωμένο σε γυμναστήριο, ενώ και τα υπόλοιπα χόμπι
του (ποδόσφαιρο, ποδηλασία, καρτ) συμβάλλουν με τον τρόπο τους στη διατήρηση
της σωματικής του ευεξίας.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16341N391</ED>
<ID>
ID:16707

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N39&aa=1</URL></REF>


Article

<CATEGORY>vin11</CATEGORY>

 <H2>Απαραίτητη η μελέτη της κοινωνίας
</H2>
Ο φιλόλογος Ζαχαρίας Καραταράκης μάς έστειλε από την Κρήτη την ακόλουθη,
ενδιαφέρουσα, επιστολή:«Αν συμφωνήσουμε ότι σήμερα υπάρχει κάποια κρίση
πρέπει, πιστεύω, να δεχτούμε, επίσης, ότι ενδιαφέρει, κυρίως, επειδή είναι
κρίση ηθική και αισθητική.

Το χάσμα μεταξύ αναπτυγμένων και υπανάπτυκτων χωρών, η ανισοκατανομή της
δύναμης, η ανάδειξη των ΗΠΑ σε κοσμοκράτειρα είναι σοβαρά προβλήματα, αλλά
στην ιστορία υπήρξαν πολλά αντίστοιχα παραδείγματα. 
Η περίφημη παγκοσμιοποίηση, επίσης, υπήρξε και άλλοτε, μόνο που ο κόσμος ήταν
όχι η γη, αλλά η Μεσόγειος και οι όμορες χώρες.

Ενδιαφέρει δε η ηθική αισθητική κρίση, ιδιαίτερα τη χώρα μας, επειδή βασικές
αξίες του ευρωπαϊκού πολιτισμού δημιουργήθηκαν στο χώρο που ζούμε.

Η αναξιοπιστία του πολιτικού λόγου, σοβαρά προβλήματα κοινωνικής παθογένειας,
η ανασφάλεια των νέων που σπουδάζουν, ο έντονος ρυθμός ζωής που επιβάλλει η
αγορά και μετατρέπει σε αγοραίες τις ανθρώπινες σχέσεις, αναγορεύουν την
εκπαίδευση και την παιδεία σε κυρίαρχο θεσμό. Επίσης, επιβάλλουν τη μελέτη της
κοινωνίας και των φαινομένων της. 
Μια μελέτη που σαφώς παρέχεται από γηραιές επιστήμες π.χ. Ιστορία, αλλά
διακονείται σήμερα και από τη νεαρή σχετικώς Κοινωνιολογία, αφού οργανώθηκε ως
επιστήμη μόλις τον 19ο αιώνα.

Η Κοινωνιολογία και η μελέτη της θα επιτρέψει στο νέο:

1. Να αφομοιώσει την έννοια των θεσμών, ώστε να κατανοήσει, γιατί δημοκρατικό
πολίτευμα με ρευστότητα και απαξίωση των πάντων δεν υπάρχει· κι αν ονομάζεται
έτσι, είναι απλώς απάτη.

2. Να αντιληφθεί ότι η ιδεολογία που επικρατεί δεν είναι ιερή και αιώνια. Ότι
στους κόλπους της ανθούν πολλές άλλες περιθωριακές ιδέες που εμπλουτίζουν τον
κυρίαρχο λόγο, τον αμφισβητούν και κάποτε συνθέτουν ρεύμα δυναμικό και τον ανατρέπουν.

3. Να κατανοήσει ότι η αντίσταση και η αμφισβήτηση εκείνου που μεταδίδεται στο
σχολείο και προβάλλεται είναι όχι μόνο δικαίωμα αλλά καθήκον.

Η τοποθέτηση ως υπουργού Παιδείας του κ. Γερ. Αρσένη είχε δημιουργήσει καλές
ελπίδες, αφού διέθετε γνώση, πείρα κυβερνητική και προπαντός χιούμορ και τη
γνωστή ευφυΐα των Ιονίων Νήσων. 
Φαίνεται ότι και για το μάθημα της Κοινωνιολογίας και για τον γενικότερο
σχεδιασμό και εφαρμογή της μεταρρύθμισης υπήρξε θύμα ανεπαρκών συμβούλων.

Συγκρούσεις η πολιτική απαιτεί συχνά. Έχει ανάγκη και από συναινέσεις.

Σύγκρουση με τους εκπαιδευτικούς, σύγκρουση με τους μαθητές, σύγκρουση με τα
άλλα κόμματα, καθυστερημένη αλλαγή σχολικών συμβούλων και ελλιπώς ενημερωμένοι πολλαπλασιαστές.

Τέτοια λάθη έκαναν και άλλοι Σύγκρουση, όμως, με θεμελιώδεις αρχές του ίδιου
του ΠΑΣΟΚ μόνον από πολύ κακούς σχεδιαστές και εμπνευστές της μεταρρύθμισης
ήταν δυνατόν να γίνει.

Επειδή η υποχώρηση όχι μόνο δεν είναι ήττα, αλλά απλώς τακτικός ελιγμός και ο
κ. υπουργός διαθέτει γενναιότητα, αφού ανέλαβε προσωπικώς την ευθύνη για λάθη
που άλλοι προφανώς διέπραξαν, είναι καιρός να βρεθεί τρόπος ώστε και η
μεταρρύθμιση να σωθεί και η επαφή ΟΛΜΕ και υπουργείου να υπάρξει, αλλά και να
πάψουν να επιλέγονται λύσεις που αρμόζουν σε άλλους καιρούς και φυσικά σε
πολιτικούς άνδρες με διαφορετική ιστορία».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16341N401</ED>
<ID>
ID:16694

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N40&aa=1</URL></REF>


Article

<CATEGORY>vin11</CATEGORY>

 <H2>Για τις προσωποκρατήσεις οφειλετών του ΙΚΑ
</H2>
ΤΟ ΘΕΜΑ της προσωποκράτησης για οφειλές προς το Δημόσιο, ιδίως σε ό,τι αφορά
πρώην κινηματογραφικούς επιχειρηματίες, απασχολεί τον κ. Βασίλη Παπαδόπουλο,
από τη Θεσσαλονίκη:

«Είναι γνωστό πως με την κρίση του κινηματογράφου έκλεισαν εκατοντάδες
αίθουσες, με συνέπεια να βρεθούν αυτοί οι άνθρωποι ­ που προσέφεραν στο
Δημόσιο το δεύτερο έσοδο του φόρου, με πρώτο το χαρτόσημο ­ σε άθλια
οικονομική κατάσταση.

Πολλές φορές διάβασα, και στα "ΝΕΑ" και στο "Βήμα", σχόλια για την
προσωποκράτηση για οφειλές προς το ΙΚΑ, που την χαρακτηρίζατε βάρβαρο και
απάνθρωπο μέσον είσπραξης.

Με τη γνώμη αυτή συμφώνησε και το Διαιτητικό Πρωτοδικείο Αθηνών, όπου στην
απόφασή του λέει τα εξής:

"Η προσωποκράτησις οφειλετών του ΙΚΑ θα πρέπει να είναι το έσχατον μέτρον
εισπράξεως των οφειλών, και επιβάλλεται μόνον εάν εξασφαλίζεται με αυτόν τον
τρόπον η ικανοποίησις των σχετικών απαιτήσεων".

Εξ αρχής δηλώνουμε ότι δεν θέλουμε το ΙΚΑ να ζημιώσει ούτε μία δραχμή. Και τι
ζητούν οι "νοικοκυραίοι" επιχειρηματίες που έκλεισαν τις επιχειρήσεις τους; Να
γίνει ό,τι έγινε και παλαιά ­ και μ' αυτόν τον τρόπο το ΙΚΑ είχε εισπράξει
σχεδόν το σύνολον των οφειλών ­ δηλαδή να ρυθμισθούν οι οφειλές σε 60 μηνιαίες
δόσεις, χωρίς πρόσθετα και με προκαταβολή ­ όπως και παλαιά ­ το 5%. Αν όχι
για όλους, τουλάχιστον γι' αυτούς που από το ΙΚΑ οι επιχειρήσεις τους
χαρακτηρίζονται με τον όρο "Διάλυσις" που σημαίνει ότι έπαυσαν να λειτουργούν,
άρα δεν υπάρχουν έσοδα - τζίρος.

Και να μην ισχύει το έσχατο μέτρο της προσωποκράτησης, εάν:

1ον Κατέβαλε ο οφειλέτης τα τρία τελευταία χρόνια, έναντι της οφειλής του, ένα
σεβαστό ποσόν, τουλάχιστον το 1/3.

2ον Εάν το ΙΚΑ έχει πρόγραμμα πλειστηριασμού ακινήτων του οφειλέτη.

3ον Εάν τα εκκαθαριστικά της Εφορίας, των 3 τελευταίων ετών, είναι αρνητικά.

Σε όσους αρμοδίους ανέπτυξα τα επιχειρήματά μου όλοι μου έδωσαν δίκαιο.

Αλλά τελικά δεν είχαμε κανένα αποτέλεσμα. Τώρα δίδεται η ευκαιρία στο ΙΚΑ, μια
που συζητείται το μίνι νομοσχέδιο του Ασφαλιστικού, να κάνει πράξη αυτά που
διατυμπάνιζε το ΠΑΣΟΚ όταν ήταν στην αντιπολίτευση, ότι "η προσωποκράτησις για
οφειλές προς το ΙΚΑ είναι ένα αντιδημοκρατικό μέτρο που καταρρακώνει την
προσωπικότητα του ανθρώπου, γι' αυτό και εμείς θα την καταργήσουμε"».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16341N402</ED>
<ID>
ID:16753

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N40&aa=2</URL></REF>


Article

<CATEGORY>vin11</CATEGORY>

 <H2>Να προχωρήσει η μεταρρύθμιση
</H2>
Η ΕΚΠΑΙΔΕΥΣΗ είναι πολύ σοβαρή υπόθεση και η μεταρρύθμιση οφείλει να
προχωρήσει. Αυτό υπογραμμίζει ο κ. Ευάγγελος Κυτίνος, χημικός μηχανικός, από
το Παγκράτι, που παρατηρεί:

«Επιτρέψτε μου να θυμίσω κάποια ιστορικά στοιχεία:

α) Νοέμβρης 1901: Δράση: Ο Αλέξ. Πάλλης μετέφρασε στη δημοτική το Ευαγγέλιο.
Αντίδραση: Όλοι οι αντιδραστικοί συσπειρώθηκαν με το καταλυτικό "επιχείρημα"
ότι η δημοτική γλώσσα είναι "σλαβική προπαγάνδα". Επεισόδια, νεκροί,
τραυματίες. Τελικά οι αντιδραστικοί "νίκησαν" και η μετάφραση αποσύρθηκε.

β) Νοέμβρης 1903: Δράση: Το Εθνικό Θέατρο παρουσιάζει την "Ορέστεια" του
Αισχύλου στη δημοτική γλώσσα. Αντίδραση: Οι οπαδοί της καθαρεύουσας θέλησαν να
σταματήσουν την παράσταση με χρήση βίας. Επεισόδια, νεκροί τραυματίες...

Θα παραλείψω αμέτρητα ακόμη ιστορικά παραδείγματα και θα έρθω στο σήμερα.

Δράση: Ο υπουργός Παιδείας προσπαθεί να κάνει κάποιες αναγκαίες αλλαγές στο
εκπαιδευτικό σύστημα, γιατί όπως όλα βελτιώνονται, όπως όλα αλλάζουν, έτσι
πρέπει να γίνεται και με την εκπαίδευση. 
Αντίδραση: Οι οπαδοί τού να μην αλλάξει τίποτε, με το πρόσχημα του "διαλόγου
για το διάλογο" καταφεύγουν σε κάθε νόμιμη (απεργία) ή και παράνομη (κατάληψη)
πράξη για να παραμείνει η εκπαίδευση στη σημερινή της φάση...

Νομίζω ότι μπορούμε να παραφράσουμε το γνωστό ρητό ως εξής: "Η εκπαίδευση
είναι πολύ σοβαρή υπόθεση για να την αφήσουμε στους εκπαιδευτικούς"».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16341N403</ED>
<ID>
ID:16792

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N40&aa=3</URL></REF>


Article

<CATEGORY>vin11</CATEGORY>

 <H2>«Μπορούν να γίνουν βελτιώσεις στο περιβάλλον»
</H2><H2></H2>
ΜΕ ΑΦΟΡΜΗ άρθρο του κ. Ηλία Ευθυμιόπουλου στα «ΝΕΑ» για το περιβάλλον, ο κ.
Βασίλειος Κωνσταντινίδης, από τη Νίκαια, σημειώνει: «Μπορούν να γίνουν
βελτιώσεις όπως: αντικατάσταση παλαιών αυτοκινήτων, όλα καταλυτικά, βελτίωση
συγκοινωνιακών μέσων (λεωφορεία με φυσικό αέριο, Ι.Χ. ηλεκτροκίνητα, τραμ,
μετρό, αραίωση βιομηχανιών, απαγόρευση αεροζόλ, δημιουργία ΧΥΤΑ, μέτρα για
αποτροπή και έγκαιρη καταστολή πυρκαγιών στα δάση, δημιουργία πρασίνου,
περιορισμός κυνηγίου, οι δρόμοι με υπόγειες διαβάσεις όπου είναι δυνατόν,
λελογισμένη χρήση πλαστικών, απορρυπαντικών, φυτοφαρμάκων, ζιζανιοκτόνων, όχι
σπατάλη στη χρήση του χαρτιού, ανακύκλωση των απορριμμάτων».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16341N404</ED>
<ID>
ID:16820

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N40&aa=4</URL></REF>


Article

<CATEGORY>vin11</CATEGORY>

 <H2>Ανασφαλείς πολίτες λόγω εγκληματικότητας
</H2><H2></H2>
ΑΥΞΑΝΕΙ ΚΑΘΗΜΕΡΙΝΩΣ η ανασφάλεια των πολιτών με τη διόγκωση της
εγκληματικότητας, που τους εξαναγκάζει να κλείνονται έντρομοι στα σπίτια τους,
ενόσω η κυβέρνηση δεν παίρνει τα μέτρα τα οποία χρειάζονται. Αυτό παρατηρεί ο
κ. Πέτρος Γ. Φατούρος, από τον Χολαργό.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16341N405</ED>
<ID>
ID:16836

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N40&aa=5</URL></REF>


Article

<CATEGORY>vin11</CATEGORY>

 <H2>Κριτική στον Μπάγιεβιτς
</H2>
ΑΝΑΦΕΡΟΜΕΝΟΣ σε δηλώσεις του Ντούσαν Μπάγιεβιτς με αφορμή ερώτηση που του
υπεβλήθη για τη διαιτησία σε πρόσφατο αγώνα του Ολυμπιακού, ο κ. Αλέξανδρος
Σιδηρόπουλος, που ζει μακριά από την Ελλάδα, γράφει:

«Σχετικά με τη συνέντευξη του "Έλληνα" προπονητή ποδοσφαίρου του Ολυμπιακού
στο φύλλο 16.338, στις 13.1.99, στη σελίδα 7 της "ΟΜΑΔΑΣ", και συγκεκριμένα
όταν λέει: "Δεν μπορώ να γιατρέψω εγώ τη νοοτροπία που έχετε εδώ στην Ελλάδα",
ένα έχω να πω: Να μην ξεχνάει αυτός ο άνθρωπος ότι η Ελλάδα τού έδωσε κάτι να
φάει. Φυσικά δεν ξεχνάω κι εγώ το τι έκανε για να ανέβει το ελληνικό
ποδόσφαιρο. Άμα δεν του αρέσει, να δώσει πίσω το ελληνικό διαβατήριο που
κατέχει και λέγεται πλέον Ευρωπαίος και να πάει να πολεμήσει με τους Σέρβους.

Μπορεί να χαρακτηριστώ ρατσιστής, αλλά κάτι τέτοιο δεν είμαι. Αλλά σαν
μετανάστης δεν μπορώ να διαβάζω τέτοιες απόψεις».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16341N406</ED>
<ID>
ID:16847

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N40&aa=6</URL></REF>


Article

<CATEGORY>vin07</CATEGORY>

 <H5>ΤΟ ΑΝΤΙΔΟΤΟ ΓΙΑ ΤΙΣ ΗΠΑ - ΕΜΦΑΝΙΖΟΥΝ ΣΗΜΕΡΑ ΜΙΑ ΠΟΛΥ ΚΑΛΥΤΕΡΗ ΕΙΚΟΝΑ
</H5><H5>Και η Τσιλέρ υποκύπτει στους πειρασμούς
</H5><H2></H2><H2>Γυναίκες στην εξουσία
</H2>
Αν οι άνδρες έχουν χάσει τον έλεγχο, πού μπορεί πια να ελπίζει το αμερικανικό
έθνος; Οι δύσκολοι καιροί απαιτούν δραστικά μέτρα. Κάποιοι μάλιστα πιστεύουν
ότι βρήκαν το αντίδοτο στη δυσοσμία που αναδίδει σήμερα η Ουάσιγκτον: μια
γυναίκα πρόεδρο.

Τρεις γυναίκες. Χίλαρι: το «ισχυρό» φύλο στον Λευκό Οίκο. Λιζ: το αουτσάιντερ
στις προεδρικές εκλογές του 2000. Τσιλέρ: ρυθμιστής της εξουσίας στην Τουρκία

ΕΙΤΕ ΧΙΛΑΡΙ Κλίντον είτε Λιζ Ντόουλ, οι γυναίκες παρουσιάζουν σήμερα μια πολύ
καλύτερη εικόνα, ύστερα από όλα όσα συνέβησαν στην Ουάσιγκτον. Αναφερόμενος σε
ενδεχόμενη υποψηφιότητα της Λιζ Ντόουλ για την προεδρία, η ρεπόρτερ της
τηλεόρασης του ABC Κούκι Ρόμπερτς λέει: «Ύστερα από όσα είδαμε στην
Ουάσιγκτον, οι γυναίκες είναι προτιμότερες. Και το προεκλογικό τους σλόγκαν θα
μπορούσε να είναι: «Δεν θα σας ντροπιάσουμε ποτέ μπροστά στα παιδιά σας».

Οι γυναίκες θεωρούνταν πάντα ορμονικά ακατάλληλες για υψηλά αξιώματα ή μάχες.
Ποιος μπορεί να ξεχάσει τα λόγια του Νιουτ Γκίνγκριτς; Στον πόλεμο, οι
γυναίκες «έχουν βιολογικά προβλήματα ­ αν βρεθούν τριάντα μέρες μέσα σε ένα
χαράκωμα, παθαίνουν μολύνσεις». Για τον πρώην πρόεδρο της αμερικανικής Βουλής,
«οι άνδρες έχουν τη βιολογική τάση να βγαίνουν για κυνήγι», ενώ οι γυναίκες
προτιμούν την ησυχία τους.

ΥΣΤΕΡΙΑ ΤΩΝ ΑΝΔΡΩΝ

Να, όμως, που τώρα οι άνδρες είναι εκείνοι που μοιάζουν να έχουν κυριευτεί από
υστερία: ο Μπιλ Κλίντον και ο Κένεθ Σταρ προσπαθούν να βγάλουν ο ένας τα μάτια
του άλλου. Οι γυναίκες μπορεί να επηρεάζονται από τις σεληνιακές φάσεις. Όμως,
οι άνδρες είναι εκείνοι που δείχνουν σεληνιασμένοι. Οι γυναίκες βρίσκονται
μερικές φορές στο έλεος των ορμονών τους. Όμως, οι άνδρες είναι εκείνοι που
γίνονται έρμαιό τους.

Οι Αμερικανοί έχουν έναν πρόεδρο που νιώθει εκ γενετής τον ακατανίκητο
πειρασμό να χώνει το δάχτυλό του στο βαζάκι με το απαγορευμένο γλυκό ­ και που
κάθε τόσο η έξυπνη γυναίκα του τον ανακαλεί στην τάξη. Έχουν έναν «εισαγγελέα»
που μαδάει τα φτερά από τα «κοκόρια». Έχουν ένα σωρό συντηρητικούς πολιτικούς
που δεν κρύβουν την υποκρισία τους.

Τώρα πια, που η αμερικανική πρωτεύουσα έχει τόσο πολύ μολυνθεί από την
τεστοστερόνη, γιατί να μη δοκιμάσουμε τα οιστρογόνα;

«Ίσως, οι άνδρες να έχουν παραδεχτεί πια ότι οι γυναίκες είναι καλύτερες από
αυτούς», λέει ο Τζωρτζ Στεφανόπουλος, ο πρώην συνεργάτης του προέδρου Κλίντον.

Ένα από τα μεγαλύτερα λάθη που κάνουν οι γυναίκες είναι ότι εμπιστεύονται τους
άνδρες. Ποιος έκανε το μεγαλύτερο λάθος κρίσεως, η Χίλαρι ή ο Μπιλ; Σίγουρα η
Χίλαρι. Αλλιώς δεν θα θυσίαζε 375.000 δολάρια από το ταμείο της για να
πληρώσει την Πόλα Τζόουνς να αποσύρει την αγωγή της.

Η ιστορικός Ντόρις Κερνς Γκούντγουιν δεν ξέρει, πάντως, αν οι γυναίκες είναι
περισσότερο αγνές ή αν απλώς έχουν λιγότερες ευκαιρίες. «Ο κόσμος για τις
γυναίκες είναι πολύ πιο περιορισμένος», λέει. «Θα ήταν ωραίο να πιστεύουμε ότι
οι γυναίκες έχουν τόσο υψηλές ηθικές αξίες που τους επιτρέπουν να ξεπερνούν
τους πειρασμούς. Όμως, ίσως δεν έχουν φτάσει ακόμη σε αυτό το σημείο».


ΣΤΟΥΣ ΠΕΙΡΑΣΜΟΥΣ της τουρκικής πολιτικής η Τανσού Τσιλέρ ποτέ δεν αρνήθηκε να
υποκύψει. Για άλλη μία φορά αναδύθηκε από το παρασκήνιο, για να γίνει
ρυθμιστής της εξουσίας.

Ήταν μία θεαματική επιστροφή, ακόμη και για μία πολιτικό που είναι γνωστή για
την ανθεκτικότητά της. Μόλις πριν από μερικούς μήνες αντιμετώπιζε τόσο σοβαρές
κατηγορίες διαφθοράς, που πολλοί νόμιζαν ότι θα κατέληγε στη φυλακή ή στην
εξορία. Τώρα «χρίζει βασιλιάδες»: μέσα σε δύο εβδομάδες έριξε έναν πρωθυπουργό
και «διόρισε» έναν άλλον.

Στα τέλη της δεκαετίας του 1980, όταν αναρριχήθηκε για πρώτη φορά στην
πολιτική σκηνή, όλοι τη θεώρησαν σωτήρα του έθνους. Όμως, ως πρωθυπουργός
απογοήτευσε τους οπαδούς της. Η οικονομία της χώρας βούλιαξε, ενώ αποσπάσματα
θανάτου εξαπέλυσαν διωγμό κατά των Κούρδων αυτονομιστών.

Μετά την πτώση της κυβέρνησης Γιλμάζ, όλα έδειχναν ότι θα τον διαδεχόταν ο
Γιαλίμ Ερέζ, ένας από τους δριμύτερους επικριτές της Τσιλέρ.

Όμως, με έναν ελιγμό που εξέπληξε τον πολιτικό κόσμο της χώρας, η Τσιλέρ
ανακοίνωσε ότι θα υποστήριζε μία κυβέρνηση υπό τον Ετζεβίτ, μολονότι ελάχιστα
κοινά σημεία τη συνδέουν μαζί του. Έτσι, οι προσπάθειες του εντολοδόχου
πρωθυπουργού Ερέζ κατέρρευσαν και ο Ετζεβίτ παρουσιάζει αύριο νέα κυβέρνηση
για ψήφο εμπιστοσύνης στην τουρκική εθνοσυνέλευση.

Εξασφαλίζοντας ανταλλάγματα για την υποστήριξή της, η Τσιλέρ έπεισε τον
Ετζεβίτ να απομακρύνει τον αντιισλαμιστή υπουργό Παιδείας Χικμέτ Ουλογκμπάι.
Έτσι, η Τσιλέρ μπορεί να υπολογίζει στην ψήφο των ισλαμιστών στις εκλογές του Απριλίου.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16341N411</ED>
<ID>
ID:16690

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Δεν πείθουν
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΤΟ ΘΕΑΜΑ μιας ηλικιωμένης Ιρακινής να ψάχνει στα σκουπίδια για να βρει κάτι
φαγώσιμο, που μεταδόθηκε από το BBC, αποτελεί την καλύτερη απόδειξη για το
ποιος υποφέρει από το εμπάργκο στο Ιράκ.

Η Γαλλία τώρα επιμένει πως θα πρέπει να αρθεί το εμπάργκο που επιβλήθηκε μετά
τον πόλεμο στον Κόλπο εναντίον του Ιράκ. 
Οι ΗΠΑ θέτουν όρους για την άρση του, μερικώς, αλλά η ιρακινή κυβέρνηση
απορρίπτει οποιονδήποτε όρο... 
Και ο ιρακινός λαός εξακολουθεί να υποφέρει. Όχι τόσο από το αυταρχικό
καθεστώς του εχθρού της Δύσης, Σαντάμ Χουσεΐν, ο οποίος άλλωστε ελάχιστα
διαφέρει από τους ομοίους του κυβερνήτες των συμμαχικών χωρών των ΗΠΑ στην
περιοχή (ιδέ Σαουδική Αραβία, Κουβέιτ κ.λπ.), όσο από το απάνθρωπο εμπάργκο
που του στερεί τα εντελώς χρειώδη. Δεν ξενίζει η δήλωση ότι για μια ακόμα φορά
η CIA έχει αναλάβει το καθήκον να «απαλλαγεί η ανθρωπότητα» από τον Σαντάμ.
Ανάλογες αποστολές, κατά καιρούς, έχει φέρει με επιτυχία εις πέρας. Το
παράδοξο είναι πως με τον Σαντάμ δεν τα έχει καταφέρει. Για να δημιουργεί
ποικίλες υποψίες.

Μόνο ότι έχει αναλάβει την εκστρατεία υποστήριξης της αντιπολίτευσης στην
Γιουγκοσλαβία για την ανατροπή του Μιλόσεβιτς διαψεύδει. Χωρίς να πείθει όμως πια...
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16341N412</ED>
<ID>
ID:16784

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N41&aa=2</URL></REF>


Article

<CATEGORY>vin07</CATEGORY>

 <H5>ΝΕΚΡΟΙ 15 ΑΝΤΑΡΤΕΣ ­ ΠΥΡΑ ΠΥΡΟΒΟΛΩΝ ΕΝΑΝΤΙΟΝ ΑΝΔΡΩΝ ΤΟΥ ΟΑΣΕ
</H5><H2>Μάχες στο Κοσσυφοπέδιο
</H2>
Άγριες συγκρούσεις ξέσπασαν χτες ανάμεσα στις σερβικές δυνάμεις και αντάρτες
του Απελευθερωτικού Στρατού Κοσσυφοπεδίου σε τρία χωριά της ταραγμένης αυτής
σερβικής επαρχίας.

Σφοδρά πυρά. Σέρβοι στρατιώτες καλύπτονται πίσω από πυργίσκο τανκ, καθώς
δέχονται καταιγισμό πυρών από αλβανόφωνους αντάρτες κοντά στο χωριό Ρατσάκ του Κοσσυφοπεδίου

ΟΠΩΣ ανακοίνωσαν σερβικές πηγές, 15 αντάρτες σκοτώθηκαν κατά τις συγκρούσεις.

Σε άλλο επεισόδιο κοντά στην Ντετσάνι, δύο μέλη της διεθνούς Αποστολής
Επαλήθευσης του Οργανισμού για την Ασφάλεια και τη Συνεργασία στην Ευρώπη
(ΟΑΣΕ) στο Κοσσυφοπέδιο δέχτηκαν πυρά πυροβόλων όπλων και τραυματίστηκαν
δήλωσε εκπρόσωπος του Οργανισμού. Δεν διευκρινίσθηκε πάντως αν οι παρατηρητές
δέχθηκαν απευθείας πυρά ή τραυματίστηκαν από διασταυρούμενα πυρά των αντιμαχομένων.

Στο Σαράγεβο της Βοσνίας όπου βρισκόταν χθες για να επιθεωρήσει τη ΝΑΤΟϊκή
δύναμη ο ανώτατος στρατιωτικός διοικητής του ΝΑΤΟ, στρατηγός Γουέσλι Κλαρκ,
εξέφρασε ανησυχία μήπως ξεσπάσουν εκτεταμένα βίαια επεισόδια αν παραβιαστεί η
εκεχειρία που ισχύει από τον Οκτώβριο στο Κοσσυφοπέδιο.

Όσο παρατείνονται τα αιματηρά επεισόδια στο Κοσσυφοπέδιο τόσο δυσεπίλυτο θα
γίνεται το πρόβλημα, κατέληξε ο Αμερικανός στρατηγός.

Αλλά και ο Αλβανός πρωθυπουργός Παντελί Μάικο εξέφρασε χτες, με συνέντευξή του
στο Ρώυτερ, τους φόβους του μήπως η κρίση στο Κοσσυφοπέδιο επεκταθεί και στις
γειτονικές χώρες όπως η Αλβανία, το Μαυροβούνιο και η Πρώην Γιουγκοσλαβική
Δημοκρατία της Μακεδονίας.

Σε ερώτηση αν φοβάται μήπως η Αλβανία εμπλακεί στη σύγκρουση, ο Αλβανός
πρωθυπουργός απάντησε: «Δεν νομίζω πως υπάρχει κίνδυνος μόνο για την Αλβανία,
αλλά για ολόκληρη την περιοχή, το Μαυροβούνιο και την ΠΓΔΜ».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16341N421</ED>
<ID>
ID:16691

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N42&aa=1</URL></REF>


Article

<CATEGORY>vin07</CATEGORY>

 <H2>Διαβεβαιώσεις της Βουλγαρίας για το Κοζλοντούι
</H2>
<AUTHOR>ΕΙΡΗΝΗ ΚΑΡΑΝΑΣΟΠΟΥΛΟΥ</AUTHOR>

Ο Βούλγαρος πρέσβης. Διαβεβαιώσεις για το Κοζλοντούι

ΤΗ ΔΕΣΜΕΥΣΗ της Ελλάδας ότι θα συνεχίσει να υποστηρίζει την υποψηφιότητα της
Βουλγαρίας «σε όλες τις συναντήσεις και τα φόρουμ της Ευρωπαϊκής Ένωσης και
του ΝΑΤΟ» επιδιώκει η Βουλγαρία ­ η οποία παράλληλα επιχειρεί να καθησυχάσει
την Αθήνα στις ανησυχίες της για τη λειτουργία του Κοζλοντούι.

Σε συνέντευξή του στα «ΝΕΑ» ο πρέσβης της Βουλγαρίας στην Αθήνα, Κίριλ
Τοπάλοβ, προδιαγράφει και την ατζέντα των θεμάτων που θα συζητήσει την Τρίτη,
στη Σόφια, ο Θόδωρος Πάγκαλος.

Αναφερόμενος στην κρίση στο Κοσσυφοπέδιο, ο κ. Τοπάλοβ λέει ότι «η ιστορία της
περιοχής μας δείχνει ότι μια τέτοια αποσταθεροποίηση μπορεί να αποφευχθεί όταν
οι εκπρόσωποι των πλευρών που μετέχουν στη διένεξη τηρούν τις δικές τους
υποχρεώσεις». 
Και, σε άλλο σημείο, τονίζει ότι «από γεωπολιτικής πλευράς η θέση της
Βουλγαρίας είναι να μην αλλάξουν τα σύνορα, αλλά αυτά να γίνουν άχρηστα. 
Με αυτόν τον τρόπο οι λαοί μας θα πλησιάσουν προς την ονειρεμένη και από τον
Ρήγα και από τους Βουλγάρους αποστόλους της εθνικοαπελευθερωτικής επανάστασης
ελεύθερη και ισχυρή βαλκανική κοινωνία».

Για το Κοζλοντούι ­ θέμα που αναμένεται να συζητηθεί κατά την επίσκεψη του
Έλληνα υπουργού Εξωτερικών ­ ο Βούλγαρος πρέσβης υποστηρίζει πως «στα τέλη
Νοεμβρίου, εμπειρογνώμονες από τη Ρωσία, τη Γαλλία, την Ελβετία και τη
Βουλγαρία πραγματοποίησαν προληπτικό έλεγχο της ασφάλειας εκμετάλλευσης του
πυρηνικού σταθμού. Η ομάδα των εμπειρογνωμόνων διαπίστωσε ικανοποιητική
κατάσταση των εγκαταστάσεων, του κύκλου εργασιών και επισκευών στον σταθμό,
της οργάνωσης και της διοίκησης, της εξασφάλισης από μηχανικούς του σχεδιασμού
σε περίπτωση αβαριών και της προστασίας από ραδιενέργεια». Και ο κ. Τοπάλοβ
προσθέτει πως κατά την πρόσφατη συνάντηση του Βούλγαρου πρωθυπουργού με τον κ.
Κ. Σημίτη παρεδόθη ευρεία έρευνα που τεκμηριώνει τα περί ασφάλειας της
λειτουργίας του Κοζλοντούι.

Ο Βούλγαρος πρέσβης δεν εμφανίζεται ιδιαίτερα αισιόδοξος για το θέμα του
αγωγού Μπουργκάς - Αλεξανδρούπολης. Άλλωστε, και η ελληνική πλευρά δεν έχει
περιλάβει το θέμα καν στην ατζέντα των συνομιλιών του υπουργού Εξωτερικών στη
Σόφια. 
Ο κ. Τοπάλοβ εντοπίζει δύο προβλήματα: το γεγονός ότι «η ρωσική πλευρά και οι
εταίροι στο κονσόρτσιουμ της Κασπίας δεν έχουν εγγυηθεί τις απαραίτητες
ποσότητες που θα κάνουν τον αγωγό βιώσιμο». Και, επίσης, «την ανάγκη να
τεκμηριώσουμε στους μελλοντικούς μας πελάτες πως το δικό μας σχέδιο είναι το
πιο ανταγωνιστικό σχετικά με το σχέδιο Μπακού - Τζεϊχάν και Μπουργκάς - Αυλώνας».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16341N422</ED>
<ID>
ID:16750

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N42&aa=2</URL></REF>


Article

<CATEGORY>vin07</CATEGORY>

 <H2>Η Αθήνα η πιο φθηνή στην Ευρώπη
</H2>
ΑΝ ΤΑ οικονομικά σας δεν βρίσκονται σε πολύ καλή κατάσταση, αποφύγετε να
μετακομίσετε στο Τόκιο, την Οζάκα ή το Χονγκ-Κονγκ. Σύμφωνα με το γραφείο
μελετών του «Economist» πρόκειται για τις ακριβότερες πόλεις στον κόσμο και
ελάχιστα προσφέρονται για μετρημένη ­ από οικονομική άποψη ­ ζωή.

Προτιμήστε λοιπόν καλύτερα την Αθήνα και τη Λισαβόνα, που ανακηρύχθηκαν οι
φθηνότερες πόλεις στην Ευρωπαϊκή Ένωση ή την Πετρούπολη, που ανακηρύχθηκε η
φθηνότερη πόλη της Ευρώπης ­ αντίθετα με την Ζυρίχη, που φέρει πλέον τον
δυσάρεστο τίτλο της ακριβότερης ευρωπαϊκής πόλης και το Παρίσι, που είναι η
πιο ακριβή πόλη της Ευρωπαϊκής Ένωσης. Μπορείτε επίσης να σκεφτείτε ως
εναλλακτική λύση το Νέο Δελχί, την πιο οικονομική πόλη της Ασίας. Αν τώρα σας
ενδιαφέρουν οι ΗΠΑ, μάθετε ότι η Νέα Υόρκη είναι μάλλον απλησίαστη, ενώ η
Ατλάντα, η πιο φρόνιμη επιλογή. Η πιο ακριβή πόλη της Αφρικής είναι η
Λιμπρεβίλ, της Μέσης Ανατολής η Ιερουσαλήμ και της Αυστραλίας το Σίδνεϊ. Όσο
για τη Ρωσία, η κατάρρευση του ρουβλίου επέφερε και τις ανάλογες αλλαγές: η
Μόσχα, που πριν από έναν χρόνο ήταν η τρίτη πιο ακριβή πόλη στον κόσμο, έπεσε
τώρα στην 88η θέση. Κάτι που σίγουρα ενθουσιάζει τους τουρίστες, αλλά μάλλον
όχι και τους κατοίκους της πόλης αυτής.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16341N423</ED>
<ID>
ID:16789

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N42&aa=3</URL></REF>


Article

<CATEGORY>vin07</CATEGORY>

 <H2>Όσοι καπνίζουν θα δουλεύουν υπερωριακά!
</H2>
ΥΠΕΡΩΡΙΕΣ θα χρειαστεί να κάνουν οι καπνιστές δημοτικοί υπάλληλοι μιας πόλης
στη Βρετανία, προκειμένου να καλύψουν τον χρόνο των διαλειμμάτων που έχουν
κάνει για να καπνίσουν, γράφει η εφημερίδα «Τάιμς». Το Δημοτικό Συμβούλιο του
Θάροκ στη Νοτιοανατολική Βρετανία θα ζητήσει από τους καπνιστές δημοτικούς
υπαλλήλους να υπογράψουν συμβόλαιο, το οποίο θα αυξάνει τον χρόνο εργασίας
τους από 37 σε 39,5 ώρες. Κάθε φορά που ένας καπνιστής βγαίνει από το κτίριο
της εργασίας του για ένα 15λεπτο διάλειμμα καπνίσματος, αφήνει πίσω στον μη
καπνιστή συνάδελφό του έναν επιπλέον φόρτο εργασίας, κάτι το οποίο είναι
άδικο, υποστηρίζει το Δημοτικό Συμβούλιο. «Δεν επιθυμούμε να φανούμε
υπερβολικά σκληροί, αλλά η υγεία αποτελεί για μας προτεραιότητα. Γιατί όμως οι
καπνιστές να κάνουνε διαλείμματα, τα οποία οι άλλοι εργαζόμενοι δεν
δικαιούνται;», είπε ο εκπρόσωπος του Συμβουλίου Μάρτιν Μάλιν.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16341N424</ED>
<ID>
ID:16818

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N42&aa=4</URL></REF>


Article

<CATEGORY>vin07</CATEGORY>

 <H2>Εμβόλιο κατά του AIDS
</H2>
ΕΜΒΟΛΙΟ κατά του AIDS, που παράγει αντισώματα τα οποίο μπορούν να επιτεθούν
και να σκοτώσουν όλα τα στελέχη του ιού HIV, παρασκεύασαν Αμερικανοί
ερευνητές. 
Το εμβόλιο αυτό, που βρίσκεται σε πρώτο πειραματικό στάδιο, είναι το μόνο από
τα δεκάδες που δοκιμάζονται, το οποίο εξουδετερώνει όλα τα στελέχη του ιού που
προκαλεί το AIDS. «Το εμβόλιό μας είναι το πρώτο το οποίο αναπτύσσει
αντισώματα, που μπορούν να σκοτώσουν κάθε είδους ιό στον ανθρώπινο οργανισμό. 
Αυτό μας γεννά την ελπίδα ότι θα προκύψει τελικά ένα αποτελεσματικό εμβόλιο
κατά του AIDS», δήλωσε ο καθηγητής Τζακ Νάμπεργκ, επικεφαλής της ερευνητικής
ομάδας του Πανεπιστημίου της Μοντάνα.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16341N425</ED>
<ID>
ID:16835

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N42&aa=5</URL></REF>


Article

<CATEGORY>vin07</CATEGORY>

 <H2>Αποζημιώσεις σε Αμερικανούς
</H2>
ΜΙΑ κίνηση «καλής θέλησης» αποφάσισε να κάνει η γερμανική κυβέρνηση απέναντι
σε όλους εκείνους τους Αμερικανούς πολίτες που είχαν εγκλειστεί σε ναζιστικά
στρατόπεδα συγκέντρωσης κατά τη διάρκεια του Β' Παγκοσμίου Πολέμου. Και τους
οποίους προτίθεται να αποζημιώσει ύστερα από συμφωνία με την κυβέρνηση των
ΗΠΑ. Όπως αναφέρει η αμερικανική εφημερίδα «USA Tuday», η συμφωνία προβλέπει
την καταβολή αποζημίωσης συνολικού ύψους περίπου 20 εκατομμυρίων δολαρίων (5,6
δισεκατομμυρίων δραχμών), σε 230 περίπου επιζώντες.

«Η συμφωνία προβλέπει την αποζημίωση όλων των Αμερικανών πολιτών που είχαν
κρατηθεί σε ναζιστικά στρατόπεδα συγκέντρωσης, αλλά είχαν μέχρι σήμερα
αποκλεισθεί από ανάλογα προγράμματα αποζημίωσης για τυπικούς λόγους», ανέφερε
η κυβερνητική ανακοίνωση.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16341N426</ED>
<ID>
ID:16846

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N42&aa=6</URL></REF>


Article

<CATEGORY>vin07</CATEGORY>

 <H5>Η ΝΕΑ ΚΙΝΗΣΗ ΤΩΝ ΗΠΑ ΓΙΑ ΤΗΝ ΑΝΑΤΡΟΠΗ ΤΟΥ ΣΑΝΤΑΜ
</H5><H2>«Επιστρατεύουν» τους αντικαθεστωτικούς
</H2>
Η επιχείρηση «Αλεπού της Ερήμου» και οι συνεχιζόμενες αμερικανικές αεροπορικές
επιθέσεις εναντίον ιρακινών συστημάτων αντιαεροπορικής άμυνας στη ζώνη
απαγόρευσης πτήσεων δεν γονάτισαν το καθεστώς της Βαγδάτης, και οι Ηνωμένες
Πολιτείες ετοιμάζονται να παίξουν το χαρτί των αντικαθεστωτικών οργανώσεων για
να ανατρέψουν τον Σαντάμ Χουσεΐν.

Η ΙΔΙΑ η υπουργός Εξωτερικών των Ηνωμένων Πολιτειών Μαντλίν Ολμπράιτ θα θέσει
σύντομα σε λειτουργία πρόγραμμα που προβλέπει την παροχή βοήθειας σε Ιρακινούς
αντικαθεστωτικούς, οι οποίοι επιδιώκουν την ανατροπή του Σαντάμ Χουσεΐν.

Όπως δήλωσε Αμερικανός αξιωματούχος, «εντός των προσεχών ημερών» η Μαντλίν
Ολμπράιτ θα ανακοινώσει την τοποθέτηση Αμερικανού συντονιστή και θα
διευκρινίσει ποιες από τις πολυπληθείς ιρακινές αντιπολιτευόμενες ομάδες θα
λάβουν μέρος της βοήθειας, ύψους 97 εκατομμυρίων δολαρίων, για την στήριξη των
προσπαθειών ανατροπής του Ιρακινού προέδρου.

«Προσπαθούμε να διασφαλίσουμε ότι θα μπορέσουν να συνεργαστούν μεταξύ τους,
εκμεταλλευόμενες τα πρόσφατα γεγονότα», είπε ο Αμερικανός αξιωματούχος
αναφερόμενος στις δεκάδες αντικαθεστωτικές οργανώσεις, που έχουν την έδρα τους
έξω από το Ιράκ.

Τον περασμένο χρόνο, το Κογκρέσο ενέκρινε νομοσχέδιο, το οποίο είναι γνωστό ως
Νόμος για την Απελευθέρωση του Ιράκ και υποχρεώνει την αμερικανική κυβέρνηση
να χορηγήσει βοήθεια ύψους 97 εκατομμυρίων δολαρίων στις ιρακινές
αντικαθεστωτικές ομάδες. Το μεγαλύτερο μέρος της βοήθειας αυτής θα δοθεί υπό
μορφήν στρατιωτικού υλικού, που θα προέρχεται από το πλεονάζον υλικό του Πενταγώνου.

<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16341N431</ED>
<ID>
ID:16692

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N43&aa=1</URL></REF>


Article

<CATEGORY>vin07</CATEGORY>

 <H2>«Βαρετή» γίνεται η δίκη του Κλίντον
</H2>
ΤΗ ΔΕΥΤΕΡΗ μέρα της ουσιαστικής της φάσης διήνυσε χθες η «Δίκη του Αιώνα» και
ο παγκόσμιος Τύπος μάλλον έχει αρχίσει να μετανιώνει που της έδωσε αυτόν τον
τίτλο. Στη Γερουσία, η κατηγορούσα αρχή συνέχισε την αγόρευσή της, ελάχιστα
όμως κατόρθωσε να εντυπωσιάσει. Η αλήθεια είναι ότι μάλλον κούρασε, τόσο τους
γερουσιαστές - ενόρκους όσο και τους δημοσιογράφους.

Ακόμα και στις ΗΠΑ, όπου η υπόθεση καλύπτει ακόμα τα πρωτοσέλιδα των
εφημερίδων, αρκετοί σχολιαστές έχουν αρχίσει να παραπονούνται ανοιχτά για τον
βαρετό χαρακτήρα της διαδικασίας. «Το πιο αξιοσημείωτο χαρακτηριστικό της
αγόρευσης των Ρεπουμπλικανών ήταν η περιττολογία της» δηλώνουν οι «New York
Times», επισημαίνοντας ότι δεν παρουσιάστηκε κανένα καινούργιο σημαντικό
στοιχείο εναντίον του Μπιλ Κλίντον. «Ποιος θα είχε φανταστεί ότι η ιστορική
αυτή δίκη θα εξελισσόταν σε ένα τόσο αφόρητα βαθυστόχαστο μαρτύριο;»,
αναρωτιέται ο Τομ Σέιλς της «Washigton Post». Στο κύριο άρθρο της η εφημερίδα
αφήνει σαφείς αιχμές εναντίον των Ρεπουμπλικανών βουλευτών που έχουν αναλάβει
τον ρόλο των κατηγόρων, επισημαίνοντας ότι εξακολουθούν να παρουσιάζουν
στοιχεία που δεν δικαιολογούν την καθαίρεση του Αμερικανού προέδρου. Η
εφημερίδα «Boston Globe» καλεί τους γερουσιαστές - ενόρκους να αποφασίσουν με
γνώμονα τόσο την πολιτική όσο και τη δικαιοσύνη. «Πολιτική απόφαση όμως δεν
σημαίνει κομματική απόφαση», επισημαίνει η εφημερίδα. «Οι γερουσιαστές πρέπει
να ψηφίσουν κατά συνείδηση».

Η στιγμή πάντως που οι γερουσιαστές θα κληθούν να ψηφίσουν αργεί ακόμα, και
προς το παρόν η δίκη διατηρεί τη μορφή μιας ανούσιας παράθεσης επιχειρημάτων
εναντίον του Κλίντον. Οι Ρεπουμπλικανοί κατήγοροι προειδοποίησαν χθες ότι αν ο
Αμερικανός πρόεδρος δεν τιμωρηθεί, «θα δημιουργηθεί ένα καρκίνωμα στην κοινωνία».

Ο ίδιος ο Κλίντον, πάντως, έχοντας και ως σύμμαχο τις δημοσκοπήσεις που
τάσσονται καθαρά υπέρ του, μοιάζει να αδιαφορεί ­ ή τουλάχιστον θέλει να
δείχνει πως αδιαφορεί ­ για τα τεκταινόμενα στη Γερουσία. Και συνεχίζει να
ασκεί τα προεδρικά του καθήκοντα, σαν να μην συμβαίνει τίποτα.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16341N432</ED>
<ID>
ID:16751

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N43&aa=2</URL></REF>


Article

<CATEGORY>vin07</CATEGORY>

 <H2>Μια νύχτα πάγου παραλύει τα πάντα
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΕΓΡΑΦΑ την προηγούμενη εβδομάδα ότι η Ουάσιγκτον δεν φοβάται... το χιόνι.
Βιάστηκα. Χθες, την ώρα που ήμουν έτοιμος να ολοκληρώσω το κομμάτι και να το
στείλω στην εφημερίδα... «μπαμ ηκούσθη στον αέρα»!

Ο μετασχηματιστής της γωνιακής κολόνας που δίνει ρεύμα στη γειτονιά μου έσκασε
σαν πυροτέχνημα. Και βέβαια κόπηκε αμέσως το ηλεκτρικό.

Υπεύθυνος για τη ζημιά ήταν ο... πάγος που είχε καλύψει όλη την πόλη τη νύχτα
και, όπως μου εξήγησαν οι γείτονες, προκάλεσε βραχυκύκλωμα!

Εγώ, όμως, έπρεπε να στείλω κομμάτι στην εφημερίδα. Και δεν είχα καν τηλέφωνο.
Βλέπετε, οι συσκευές υψηλής τεχνολογίας ­ π' ανάθεμά τες ­ δεν λειτουργούν
χωρίς ρεύμα και η μπαταρία του φορητού μου τηλεφώνου ήταν άδεια.

ΕΠΙΠΛΕΟΝ, το ωραίο μου κομμάτι για τη δίκη Κλίντον ήταν αποθηκευμένο σε...
ψηφιακή ­ παρακαλώ ­ μορφή, στον νεκρό υπολογιστή μου. Και το χειρότερο, μέσα
σε λίγα λεπτά το κρύο μέσα στο σπίτι είχε αρχίσει να γίνεται ανυπόφορο ­ τα
περισσότερα κτίρια στην Αμερική ζεσταίνονται με θερμό αέρα και όχι με καλοριφέρ.

Στον δρόμο για το γραφείο Τύπου της ελληνικής πρεσβείας, όπου βρήκα καταφύγιο,
είδα μιαν άλλη Ουάσιγκτον.

Τα φανάρια στα σταυροδρόμια δεν λειτουργούσαν, και οι οδηγοί συμπεριφέρονταν
σαν... χαμένοι, ελλείψει τροχονόμων.

Το οδόστρωμα ήταν σπαρμένο με μεγάλα κομμάτια παγωμένων δέντρων, πολλά από τα
οποία είχαν πλακώσει και κάποια παρκαρισμένα αυτοκίνητα.

Πολλοί κάτοικοι είχαν εγκαταλείψει τα σπίτια τους και κάθονταν στα αυτοκίνητά
τους για να ζεσταθούν.

Δηλαδή, μια νύχτα πάγου είχε δώσει στην πρωτεύουσα της Αμερικής την όψη της
βομβαρδισμένης πόλης.

ΜΙΑ κακοκαιρία, απολύτως αναμενόμενη για τις καιρικές συνθήκες της περιοχής,
είχε δημιουργήσει τεράστια προβλήματα σε μια πόλη που θα έπρεπε να ήταν
πανέτοιμη να την αντιμετωπίσει ανά πάσα στιγμή.

Δεν λέω, παντού υπήρχαν πυροσβεστικές και συνεργεία της ηλεκτρικής υπηρεσίας
που προσπαθούσαν να επισκευάσουν, εκ των υστέρων, τις ζημιές.

Όμως, οι τόσες καταστροφές στο ηλεκτρικό δίκτυο ήταν αδικαιολόγητες. Όπως
αδικαιολόγητη ήταν και η πτώση τόσων δέντρων, σε μια πόλη που έχει ειδικές
υπηρεσίες ελέγχου μόνο και μόνο για να προλάβει τέτοιου είδους φαινόμενα.

Παρ' όλ' αυτά το κομμάτι έφτασε στην Αθήνα...
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16341N433</ED>
<ID>
ID:16790

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N43&aa=3</URL></REF>


Article

<CATEGORY>vin07</CATEGORY>

 <H2></H2><H2>Ο Ετζεβίτ απειλεί να κλείσει τη βάση του Ιντσιρλίκ
</H2>
Τουρκικές προειδοποιήσεις. Αποστάσεις από την αμερικανική πολιτική στο θέμα
του Ιράκ παίρνει η Τουρκία, όπως προκύπτει από τις δηλώσεις τού Μπουλέντ Ετζεβίτ

ΔΡΙΜΕΙΑ επίθεση εναντίον της αμερικανικής πολιτικής στο Ιράκ εξαπέλυσε ο νέος
πρωθυπουργός της Τουρκίας Μπουλέντ Ετζεβίτ, προειδοποιώντας ότι η κλιμάκωση
της αντιπαράθεσης με τη Βαγδάτη ενδέχεται να υπονομεύσει την τουρκική
υποστήριξη για τη χρήση από τους Αμερικανούς της τουρκικής αεροπορικής βάσης
του Ιντσιρλίκ, η οποία είναι απαραίτητη για τον έλεγχο στη ζώνη απαγόρευσης
πτήσεων, στο Βόρειο Ιράκ. Ο Τούρκος πρωθυπουργός εξέφρασε την ανησυχία του ότι
η συμφωνία, που επετεύχθη και με αμερικανική παρότρυνση, μεταξύ των δύο
κυριότερων κουρδικών παρατάξεων του Βόρειου Ιράκ για το μοίρασμα των
οικονομικών τους πόρων μπορεί να οδηγήσει στη διχοτόμηση του Ιράκ και στη
δημιουργία ανεξάρτητου κουρδικού κράτους στα τουρκικά σύνορα. Μία ακόμα
ένδειξη της αυξανόμενης διαφοροποίησης μεταξύ της αμερικανικής και της
τουρκικής πολιτικής είναι το ταξίδι αξιωματούχου του Στέιτ Ντιπάρτμεντ στο
Βόρειο Ιράκ, όπου συναντήθηκε με τους Κούρδους ηγέτες Μασούντ Μπαρζανί και
Τζαλάλ Ταλαμπανί, για να τους πείσει να συνενώσουν τις δυνάμεις τους εναντίον
του Σαντάμ Χουσεΐν. Η επίσκεψη αυτή πραγματοποιήθηκε με στόχο να διαπιστωθεί
αν οι ομάδες της αντιπολίτευσης μπορούν να αποτελέσουν ουσιαστική απειλή για
τον Σαντάμ Χουσεΐν. Ο εκπρόσωπος του Στέιτ Ντιπάρτμεντ Τζέιμς Ρούμπιν
επιβεβαίωσε, χθες, πως οι ΗΠΑ συμφώνησαν «κατ' αρχήν να στείλουν μία
πυροβολαρχία πυραύλων Πάτριοτ στην Τουρκία, ύστερα από επίσημη αίτηση που
υπέβαλε η τουρκική κυβέρνηση, εξαιτίας της ατμόσφαιρας που επικρατεί στο
γειτονικό Ιράκ». Σε ερώτηση δημοσιογράφου πώς δέχεται η αμερικανική κυβέρνηση
τις επικρίσεις που διατυπώθηκαν για την αμερικανική πολιτική του Ιράκ, από
επίσημα τουρκικά χείλη, ο Τζέιμς Ρούμπιν είπε πως η Τουρκία είναι «ζωτικός
σύμμαχος στο ΝΑΤΟ, και στις επιχειρήσεις εναντίον του Ιράκ διέθεσε την
αεροπορική βάση του Ιντσιρλίκ».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16341N434</ED>
<ID>
ID:16819

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N43&aa=4</URL></REF>


Article

<CATEGORY>vin07</CATEGORY>

 <H5>ΣΤΡΟΜ ΘΕΡΜΟΝΤ
</H5><H2>ΠΡΟΣΩΠΑ
</H2><H2>Ο πρεσβύτερος του Καπιτωλίου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Ο Ρήγκαν ήταν καλός. Κι ο Μπους. Και τούτος εδώ... (προσπαθεί να θυμηθεί το
όνομα του Τζέραλντ Φορντ). Ο Νίξον ήταν από τους εξυπνότερους, αλλά είχε κάτι
φασαρίες, αν ενθυμείσθε...».

Στρομ Θέρμοντ. «Οι πρόεδροι έρχονται και παρέρχονται, αλλά εγώ παραμένω»

ΕΤΣΙ θυμάται ο Στρομ Θέρμοντ μερικούς από τους προέδρους κατά τη διάρκεια της
θητείας των οποίων υπηρέτησε και οι φωτογραφίες τους, με προσωπικές
αφιερώσεις, στολίζουν το γραφείο του στη Γερουσία. Καθώς όμως, στα 96 του,
είναι το πιο ηλικιωμένο μέλος του Κογκρέσου και ο γερουσιαστής με την πιο
μακρά θητεία στην αμερικανική ιστορία, δεν ανησυχεί και πολύ για τα
πηγαιν'-έλα των προέδρων. Όταν οι νεώτεροι στο Καπιτώλιο θέλουν να εξηγήσουν
την ιστορική σημασία της δίκης του προέδρου Κλίντον, υπογραμμίζουν ότι «ούτε ο
Στρομ έχει δει κάτι τέτοιο». Ως ο πρεσβύτερος Ρεπουμπλικανός στη Γερουσία και
προσωρινός πρόεδρος της Άνω Βουλής του Κοινοβουλίου των ΗΠΑ, ο Θέρμοντ ήταν
αυτός που όρκισε πρόεδρο του Ανωτάτου Δικαστηρίου τον Ουΐλιαμ Ρένκουϊστ κατά
την επίσημη έναρξη της δίκης του Κλίντον.

Όταν, στα τέλη της δεκαετίας του 1920, ο Θέρμοντ έβαλε για πρώτη φορά
υποψηφιότητα για κάποιο τοπικό αξίωμα στη γενέτειρά του, στη Νότια Καρολίνα,
ψηφοφόροι του ήταν οι βετεράνοι του Εμφυλίου Πολέμου. Παρασημοφορήθηκε για τον
ηρωισμό του κατά την απόβαση στη Νορμανδία και είναι γερουσιαστής από το 1954
­ πρώτα με τους Δημοκρατικούς και από το 1964 με τους Ρεπουμπλικανούς. Υπήρξε
υποστηρικτής του φυλετικού διαχωρισμού, αλλά και από τους πρώτους νότιους
γερουσιαστές που προσέλαβαν μαύρους στο πολιτικό γραφείο τους. Ως τον
περασμένο μήνα, ήταν πρόεδρος της Επιτροπής Ενόπλων Υπηρεσιών της Γερουσίας.

Η προσωπική του ζωή ήταν επίσης πολυτάραχη. Όταν η πρώτη σύζυγός του πέθανε
από καρκίνο, παντρεύτηκε μια «βασίλισσα της ομορφιάς» κατά 44 χρόνια νεώτερή
του και έγινε πατέρας του πρώτου από τα τέσσερα παιδιά του σε ηλικία 69 ετών.
Εξακολουθεί να έχει τη φήμη του θαυμαστή των ωραίων γυναικών και στο 40μελές
γραφείο του υπάρχει σημαντικός αριθμός ωραίων ασκουμένων. Αποδίδει τη
ζωτικότητά του «στην καλή διατροφή και στα καλά γονίδια». Στις δεξιώσεις,
καταναλώνει άνετα δύο δωδεκάδες στρείδια, δεν πίνει καθόλου οινοπνευματώδη και
κάνει καθημερινά βάρη επί 45 λεπτά. Ο Θέρμοντ βρίσκεται στον ένατο πρόεδρο αφ'
ότου μπήκε στη Γερουσία. «Οι πρόεδροι έρχονται και παρέρχονται, αλλά εγώ
παραμένω», του αρέσει να λέει στο προσωπικό του. Πρώην σύμμαχος του Νίξον,
στον οποίο «παρέδωσε» τον Νότο στις εκλογές του 1968, θα περίμενε κανείς να
είναι πολέμιος του σημερινού προέδρου. 
Έχει όμως φιλοξενηθεί από τον Κλίντον στον Λευκό Οίκο και ο πρόεδρος παρευρέθη
στο πάρτι των 90ών γενεθλίων του. «Δεν είμαστε στο ίδιο κόμμα, αλλά είχα μια
καλή σχέση μαζί του», λέει. Θεωρεί τη συμπεριφορά του προέδρου λυπηρή, αλλά
τίποτε παραπάνω: «Απλώς έτσι συμβαίνουν τα πράγματα», λέει σηκώνοντας τους ώμους.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16341N441</ED>
<ID>
ID:16693

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N44&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ποιητές, οι σωτήρες μας
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η ποίηση γνωρίζει άνθηση, αλλά οι ποιητικές συλλογές δεν πουλάνε και κανείς
δεν τις διαβάζει. Ποιος χρειάζεται λοιπόν τους ποιητές; Ο «Εκόνομιστ» έχει μια απάντηση.

Τεντ Χιούζ. Όπως είπε κάποτε σε μια εφημερίδα, χρειαζόταν να χαράζει έναν
κύκλο γύρω του για να συγκεντρώνεται

ΓΙΑ ΤΟΝ Σέλλεϋ, οι ποιητές είναι οι μη αναγνωρισμένοι νομοθέτες του κόσμου. Ο
Έζρα Πάουντ τους χαρακτήρισε κάποτε κεραίες της φυλής. Η Έμιλυ Ντίκινσον έλεγε
ότι οι ποιητές ξεπλένουν τη γλώσσα. Και ο άγγλος συγγραφέας του 19ου αιώνα
Μάθιου Άρνολντ τους θεωρούσε μια κάστα ιερατικού σχεδόν χαρακτήρα, ικανή να
καλύπτει το κενό που αφήνει η οργανωμένη θρησκεία. Παρά ταύτα, σημειώνει η
«Ιντιπέντεντ», οι μεγάλοι εκδοτικοί οίκοι αποφεύγουν τα τελευταία χρόνια να
επενδύουν στην ποίηση. Και τούτο, επειδή σπανίως βγάζουν τα λεφτά τους.

Ποιος ευθύνεται γι' αυτό; Πού οφείλεται η τόσο διαδεδομένη σύγχυση στο
αναγνωστικό κοινό σχετικά με τον χαρακτήρα της ποίησης και τον ρόλο των
ποιητών; Γιατί ένα βιβλίο ποιημάτων θεωρείται εξ ορισμού «δύσκολο», δυσνόητο,
σκοτεινό και εν τέλει ακριβό σε σύγκριση μ' ένα χαρτόδετο βιβλίο λογοτεχνίας;

Υπάρχει κατ' αρχήν ένα εγγενές πρόβλημα: κάποιος που διατρέχει τις προθήκες
ενός βιβλιοπωλείου και ξεφυλλίζει μια ποιητική συλλογή θα δυσκολευτεί αρκετά
για να καταλάβει τι περιλαμβάνει και αν τον ενδιαφέρει. Επιπλέον, ο Τύπος
αντιμετωπίζει τους ποιητές μ' ένα σεβασμό κι ένα δέος που δεν συμβάλλει
ασφαλώς στην «εκλαϊκευσή» τους. Όταν ο πράκτορας του Μάρτιν Έημις
διαπραγματευόταν την προκαταβολή για την «Πληροφορία», οι εφημερίδες είχαν
βουίξει από υποθέσεις, σχόλια, επικρίσεις και κουτσομπολιά. Όταν όμως τα
«Γενέθλια Γράμματα» του Τεντ Χιουζ άρχισαν να δημοσιεύονται στους «Τάιμς»,
ελάχιστοι ασχολήθηκαν με την οικονομική διάσταση του θέματος. Μόνο ο
«Εκόνομιστ» τόλμησε να αποκαλύψει το τεράστιο ποσό που φέρεται να έλαβε ο
πρώην σύζυγος της Σίλβια Πλαθ.

Το ίδιο περιοδικό έχει μια ιδέα για την «αξιοποίηση» των ποιητών. Ούτε ένας
χρόνος δεν μένει μέχρι την αλλαγή της χιλιετίας ­ έγραφε πρόσφατα ­ και κανείς
δεν μπορεί να είναι σίγουρος ότι τα μεσάνυχτα της προσεχούς 31ης Δεκεμβρίου
δεν θα πλημμυρίσουμε ξαφνικά με μικρούς πράσινους κοριούς. Ορισμένοι
προβλέπουν ότι θα υπάρξει γενική διακοπή ρεύματος, άλλοι ότι θα πέσουν
αεροπλάνα, θα χαλάσουν τα μηχανήματα των νοσοκομείων, θα εκτοξευθούν πύραυλοι
χωρίς να δώσει εντολή κανείς και θα αρχίσουν να σφυρίζουν τα πυρηνικά όπλα.
Ποιος θα μας σώσει; Οι ειδικοί της πληροφορικής; Μα αυτοί δεν φέρουν την κύρια
ευθύνη για τον μπελά που έχουμε βρει;

Η μόνη λύση για να αποφευχθεί η καταστροφή είναι να σταματήσει το καταραμένο
το ρολόι. Και οι μόνοι που μπορούν να το σταματήσουν είναι οι ποιητές. Αυτή η
κάστα ανθρώπων από τους οποίους γεννήθηκαν οι παρακάτω στίχοι: «Το πρόσωπό σου
θα σταματούσε ένα ρολόι/ Γιατί είναι τόσο απίστευτα ωραίο/ Που κι ο ίδιος ο
χρόνος θα ήθελε να σταματήσει/ Και να παραμείνει εκεί».

Δεν μένει παρά να βρεθεί το μαγικό εκείνο πρόσωπο. Τα χρονικά περιθώρια είναι στενά.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16341N442</ED>
<ID>
ID:16752

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N44&aa=2</URL></REF>


Article

<CATEGORY>vin07</CATEGORY>

 <H5>Σύγκρουση...
</H5><H5>Ο Ντάρεντορφ...
</H5><H5>Οι αντιρρήσεις...
</H5><H5>Το μεγάλο τεστ
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... ιδεών: Ο Καρλ Πόππερ αμφισβητείται ξαφνικά από τον Ραλφ Ντάρεντορφ.
«Φιλελεύθερος της αριστεράς», ο Ντάρεντορφ έχει αρχίσει να δυσπιστεί σε ό,τι
αφορά την αξία της περίφημης «Ανοιχτής Κοινωνίας» του Πόππερ. Και πρόβαλε τις
αντιρρήσεις του απερίφραστα σ' ένα συνέδριο που οργάνωσε αυτές τις μέρες το
Λόντον Σκουλ οβ Εκονόμικς. Τι είναι ανοιχτή κοινωνία; Κατά τον Πόππερ είναι
αυτή που επιτρέπει τη δοκιμή και το λάθος. Αυτή που έχει την απαραίτητη
ανεκτικότητα ώστε να προχωρεί και μέσα απ' τα σφάλματά της. Ακόμη και
αλλοιώνοντας, «πλαστογραφώντας», τις ίδιες τις θεωρίες της. Ο Ντάρεντορφ
(άργησε αλλά) εξανέστη. Δήλαδή; ρωτά. Η ανοιχτή κοινωνία ­ η θεωρητικά ιδανική
­ είναι μήπως αυτή που δεν έχει κανόνες; Αυτή που οι αρχές της μπορούν να
τεντώνονται ή να μαζεύουν σαν το λάστιχο; Λέγεται αυτό μάθημα πολιτικού ήθους;

... δεν δίστασε να παγιδεύσει τον Πόππερ μέσα στις δάφνες του. Τόσο ρευστά,
είπε, τόσο «φλου» ήταν τα κηρύγματα του σερ Καρλ, ώστε έδρεψε άνετα επαίνους
απ' όλο σχεδόν το πολιτικό φάσμα. Η κεντροαριστερά, η σοσιαλδημοκρατία,
ενθουσιάστηκε με την ανοιχτή κοινωνία του. Της ήρθε γάντι: Πλαστογραφώντας
λιγάκι κάποιες «βασικές αρχές», μπορούσε να τις εφαρμόζει ή να τις αγνοεί κατά
το δοκούν. Αντιστρόφως ανάλογα χάρηκε και η κεντροδεξιά ­ μπορούσε και αυτή να
παραχαράξει οτιδήποτε. Και έτσι, όλοι χειροκρότησαν τον Πόππερ:
Σοσιαλδημοκράτες όπως ο Χέλμουτ Σμιτ και ο Μπρούνο Κράισκυ, και συντηρητικοί
όπως ο Χέλμουτ Κολ και η Μάργκαρετ Θάτσερ εκστασιάσθηκαν από τις θεωρίες του
και εκθείασαν την «προοδευτική» του σκέψη.

... που διατυπώνονται τώρα κατά του Πόππερ συνδέονται, κατά τον Ντάρεντορφ, με
την «passe-partout» φύση της θεωρίας του. Ο ομιλητής του Λόντον Σκουλ δεν
παρέλειψε να καρφώσει τον Πόππερ για τη δημοτικότητα που απέκτησαν οι ιδέες
του μεταξύ πολιτικών ποικίλων αποχρώσεων. Αλλά επεξέτεινε την κριτική του και
σε άλλα σημεία. Είναι φανερό, είπε, ότι η ανοιχτή κοινωνία, όπως τη συνέλαβε ο
Πόππερ, δεν αποτελεί σώνει και καλά κατάκτηση αλλά μάλλον υποχώρηση ­ απέναντι
στην ιδεολογική καθαρότητα που θα έπρεπε, κανονικά, ν' αποτελεί οδηγό της
πολιτικής σκέψης. Αποτελεί δηλαδή, εν τέλει, κίνδυνο. Και τούτο διότι μια
τέτοια μορφή κοινωνίας, εύπλαστης και ανεκτικής, είναι φυσικό να γεννά στους
κόλπους της, η ίδια, τους εχθρούς της: αυτούς που αργά ή γρήγορα θα θελήσουν
να την ανατρέψουν. Από την άποψη αυτή, είπε ο Ντάρεντορφ, η ανοιχτή κοινωνία
είναι ουσιαστικά αυτοκτονική.

... της ανοιχτής κοινωνίας, κατά τον Ντάρεντορφ (φωτ.), ήταν η εισαγωγή της
στις πρώην κομμουνιστικές χώρες. Παντού όπου κατέρρευσε ο κομμουνισμός, έγιναν
προσπάθειες να καθιερωθούν τύποι πολιτικών και κοινωνικών σχέσεων που
χαρακτηρίζουν το ποππεριανό σχήμα. Και παντού απέτυχαν παταγωδώς. Η
μετακομμουνιστική Ανατολική Ευρώπη έγινε ένα απέραντο πεδίο δοκιμής των ιδεών
του Πόππερ ­ και παντού το πείραμα είχε οικτρή κατάληξη. Γιατί; Διότι, είπε ο
Ντάρεντορφ, το να επιβάλεις τις αρχές της ελευθερίας εκ των άνω είναι τόσο
ενοχλητικό και προκαλεί τόση δυσφορία όσο ­ σχεδόν ­ και το να επιβάλεις αρχές
καταπίεσης. (Ιδίως, βέβαια, αν η νεόκοπη ελευθερία προσφέρεται ως έλεος από
κάποιον «φωτισμένο» κυβερνήτη, που διαπνέεται κατά βάθος από δικτατορικές
τάσεις). Έχουν ίσως κάποιο ενδιαφέρον όλα αυτά. Μόνο που ο Πόππερ δεν μπορεί
πια να απαντήσει.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16341N443</ED>
<ID>
ID:16791

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N44&aa=3</URL></REF>


Article

<CATEGORY>vin08</CATEGORY>

 <H5>Ο ΠΛΗΘΩΡΙΣΜΟΣ ΚΑΙ Ο ΑΝΤΑΓΩΝΙΣΜΟΣ ΡΙΧΝΟΥΝ ΤΑ ΕΠΙΤΟΚΙΑ ΓΙΑ ΤΑ ΔΑΝΕΙΑ
</H5><H2>Πιο προσιτή η στέγη
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Από τον πρώτο κιόλας μήνα του νέου έτους ξεκίνησε η «μάχη των επιτοκίων»
στα στεγαστικά δάνεια, για τα οποία οι καταναλωτές ενδιαφέρονται σφόδρα, αφού
παραδοσιακά «ο Έλληνας θέλει να αποκτήσει το δικό του κεραμίδι». Τον χορό της
μείωσης των επιτοκίων «σύρει» η Τράπεζα Πίστεως, που από μεθαύριο Δευτέρα θα
προσφέρει στεγαστικά δάνεια με σταθερό επιτόκιο 7,5%.

ΑΥΤΗ τη στιγμή δύο Τράπεζες, η Eurobank και η Τράπεζα Πίστεως, προσφέρουν
15ετή στεγαστικά δάνεια με σταθερό επιτόκιο 7,5%. Δηλαδή όχι μόνο έχουν πέσει
τα επιτόκια των στεγαστικών δανείων σε μονοψήφια νούμερα ­ όπως έγινε προ
μηνός με την πρώτη μεγάλη μείωση των επιτοκίων ­, αλλά αρχίζουν και
εμφανίζονται στην αγορά της στεγαστικής πίστης επιτόκια πολύ κοντινά στα
αντίστοιχα ευρωπαϊκά.

Στα στεγαστικά δάνεια διαμορφώνεται ένα ευρωπαϊκό σκηνικό. Τα δάνεια με
κυμαινόμενο επιτόκιο ξεκινούν πλέον από 11,75% και φθάνουν μέχρι το 16%, όταν
μέχρι πριν από ένα μήνα η χαμηλότερη τιμή που θα μπορούσε να βρει ο
ενδιαφερόμενος ήταν το 12,3%.

Στα δάνεια με σταθερό επιτόκιο η χαμηλότερη τιμή όπως προαναφέρθηκε είναι το
7,50% (για την Πίστεως σταθερό για 15 χρόνια, ενώ για τη Eurobank σταθερό για
15 χρόνια), και φθάνουν μέχρι και 13,50% για ορισμένα δάνεια.

ΟΙ ΑΛΛΕΣ ΤΡΑΠΕΖΕΣ

Οι πρώτες πτώσεις στα επιτόκια των στεγαστικών δανείων για το 1999, οφείλονται
πέρα από την εμπορική πολιτική των Τραπεζών και στις δυνατότητες που δίνει η
πρόσφατη ξαφνική πτώση των επιτοκίων παρέμβασης από την Τράπεζα της Ελλάδος. 
Όσο για την τελευταία, αυτή αιφνιδίασε την προηγούμενη Τετάρτη καθώς ύστερα
από πολλούς μήνες μειώθηκε και ο λεγόμενος «σκληρός πυρήνας» του πληθωρισμού
και αυτό επιτρέπει τη συγκεκριμένη πολιτική.

Αυτό σημαίνει, ότι ακόμα και αν δεν μπουν στον χορό των μειώσεων και οι άλλες
Τράπεζες, στα επιτόκια των στεγαστικών δανείων τους ­ τουλάχιστον σε αυτή τη
φάση ­ πιθανότατα θα το πράξουν μέσα στις επόμενες εβδομάδες, και για λόγους
ανταγωνισμού. Αυτό, σύμφωνα με εκτιμήσεις έμπειρων τραπεζικών, ισχύει για τις
μεγάλες Τράπεζες. Άγνωστο, όμως, παραμένει το πώς θα αντιδράσουν στις
προσεχείς εβδομάδες οι μικρότερες Τράπεζες.

ΘΑ ΣΥΝΕΧΙΣΘΕΙ

Οι ίδιοι παράγοντες, όμως, θεωρούν βέβαιο ότι όλες ανεξαρτήτως οι Τράπεζες θα
είναι σε θέση να παρέχουν στεγαστικά δάνεια με χαμηλότερα ακόμα επιτόκια,
εντός του έτους, αν δεν υπάρξει κάποιο απρόοπτο. Αυτό γιατί, σύμφωνα με τις
κυβερνητικές διαβεβαιώσεις, αλλά και τις εκτιμήσεις των ειδικών, η ελληνική
αγορά έχει μπει σε κύκλο παρατεταμένης πτώσης των επιτοκίων. Έτσι ο «χορός»,
που ξεκίνησε ήδη από τον Ιανουάριο, αναμένεται να συνεχισθεί και στους
επόμενους μήνες.

Σημειώνεται ακόμα ότι οι Τράπεζες δεν θα αρκεστούν μόνο στη μείωση των
επιτοκίων, αλλά θα προσφέρουν και νέα προϊόντα, όπως είναι για παράδειγμα τώρα
τα δάνεια σε ευρώ. Το ίδιο το ευρώ, άλλωστε, που θα είναι το κοινό νόμισμα των
Ευρωπαίων, δίνει την αφορμή για συγκρίσεις μεταξύ των επιτοκίων στην Ελλάδα
και στις άλλες χώρες και παρακινεί τις ελληνικές Τράπεζες να ρίχνουν στα
στεγαστικά και στα υπόλοιπα δάνεια τα επιτόκιά τους.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16341N451</ED>
<ID>
ID:16709

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N45&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ταμεία - μονοπώλια
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΩΣ ΠΡΟΣ την μακροοικονομική πολιτική, όντως και η εφετινή έκθεση του ΟΟΣΑ έχει
την ίδια γεύση, αφού προτείνει την ίδια συνταγή της δημοσιονομικής εξυγίανσης,
της συγκράτησης των εισοδημάτων και της αυστηρής νομισματικής πολιτικής. Όμως
η εφετινή έκθεση έχει δύο νέα ποιοτικά στοιχεία που και την αναβαθμίζουν αλλά
και την καθιστούν ιδιαίτερα ενδιαφέρουσα για τα πολιτικά κόμματα, τους φορείς,
αλλά και την κοινή γνώμη.

Πρώτον, την εκτίμηση του ΟΟΣΑ ότι φθάσαμε στα όρια αντοχής και από το 2000 το
ασφαλιστικό μας σύστημα θα αντιμετωπίζει προβλήματα βιωσιμότητας για τα
περισσότερα Ταμεία. Όπερ σημαίνει ότι ο κοινωνικός διάλογος που πρόκειται να
αρχίσει εφέτος πρέπει και να καταλήγει σε λύσεις αμέσου εφαρμογής.

Δεύτερον, την πρόταση του ΟΟΣΑ για ταχεία απελευθέρωση των αγορών ενέργειας,
μεταφορών και τηλεπικοινωνιών, η οποία μπορεί να εξελιχθεί σε βασική
προωθητική δύναμη της οικονομίας στα επόμενα χρόνια επιταχύνοντας τον ρυθμό
ανάπτυξης έως και δέκα εκατοστιαίες μονάδες.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16341N452</ED>
<ID>
ID:16785

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N45&aa=2</URL></REF>


Article

<CATEGORY>vin08</CATEGORY>

 <H5>ΟΙ ΙΔΙΩΤΙΚΕΣ ΑΕΡΟΠΟΡΙΚΕΣ ΕΤΑΙΡΕΙΕΣ ΒΛΕΠΟΥΝ ΝΑ ΕΡΧΕΤΑΙ Η ΩΡΑ ΤΟΥΣ
</H5><H2>Απογείωση ενδιαφέροντος
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Επιχειρηματίες, εφοπλιστές και Τράπεζες στην Ελλάδα βλέπουν μέλλον στις
ιδιωτικές αεροπορικές εταιρείες, που ήδη διακινούν περισσότερους από 1.000.000 επιβάτες

ΕΤΟΙΜΟΙ να εκμεταλλευθούν τα κενά που κρίνουν ότι αφήνει η Ολυμπιακή Αεροπορία
εμφανίζονται τώρα ιδιώτες, που κινούνται δραστήρια στον χώρο των ιδιωτικών
αεροπορικών εταιρειών. Παρά τις ζημίες που είχαν τα προηγούμενα χρόνια οι
περισσότερες από τις ιδιωτικές εταιρείες, νέοι επενδυτές και νέα κεφάλαια
επενδύονται στον χώρο αυτό.

Η αγορά της Cronus και της Αεροπορίας Αιγαίου «είναι μόνον η αρχή των
επερχόμενων εξελίξεων, καθώς οι ιδιώτες προσδοκούν κέρδη από την υποχώρηση της
Ολυμπιακής Αεροπορίας από δραστηριότητές της και έτσι, τώρα, όλοι... μιλούν με
όλους», έλεγαν διευθυντές από δύο διαφορετικές ιδιωτικές εταιρείες.

Σύμφωνα με πληροφορίες, εκτός από τους βιομηχανικούς, τραπεζικούς και
εφοπλιστικούς ομίλους που ήδη εισήλθαν στον κλάδο και άλλες ναυτιλιακές
επιχειρήσεις, συνεταιριστικές ή ιδιωτικές, ενδιαφέρονται για την αεροπορία.
Για παράδειγμα, οι Επιχειρήσεις Αττικής, η ΑΝΕΚ και οι Μινωικές Γραμμές
εξετάζουν τώρα και την περίπτωση αυτή.

ΔΕΚΑ ΧΡΟΝΙΑ ΠΡΙΝ

Παρουσίαση του μοντέλου της αεροπορικής εταιρείας Kronus

Οι ιδιωτικές αεροπορικές επιχειρήσεις εμφανίστηκαν στην Ελλάδα περίπου πριν
από 10 χρόνια. Από τις πρώτες επιχειρήσεις ήταν η Creta (έκλεισε), μετά ήρθε η
Αεροπορία Αιγαίου (μεγεθύνεται τώρα με τη συμμετοχή μεγάλων εφοπλιστικών,
τραπεζικών και βιομηχανικών ομίλων), η Apollo (έκλεισε) και η Venus (έκλεισε
και άνοιξε ξανά με την επωνυμία Princess). Αυτή η τελευταία θεωρείται από τις
μεγαλύτερες ιδιωτικές εταιρείες. 
Η μεγαλύτερη είναι η Cronus, την πλειοψηφία της οποίας αγόρασαν οι αδελφοί
Λασκαρίδη (εφοπλιστές) τις τελευταίες ημέρες. Η εταιρεία κάνει τακτικές
πτήσεις και στο εξωτερικό. Έπεται η Air Greece, στην οποία συμμετέχουν γνωστοί
Κρήτες επιχειρηματίες (κ.κ. Μπαντουβάς, Καλογεράκης, Βλατάκης,
Δασκαλαντωνάκης, Μεταξάς). 
Η Αεροπορία Αιγαίου είναι μικρή εταιρεία για την ώρα. Με τη συμμετοχή όμως των
ομίλων των επιχειρηματιών κ.κ. Δαυίδ, Λεβέντη (3Ε), Δ. Ιωάννου (S&Ρ), Β.
Κωνσταντακόπουλου και του Ομίλου της Τραπέζης Πειραιώς, που θα ενισxύσουν τον
επιχειρηματία κ. Θ. Βασιλάκη (Seat, Saab), αναμένεται να μεγαλώσει.

Ήδη, η εταιρεία ανακοίνωσε την αγορά τριών νέων αεροσκαφών British Aerospace
AVRO RJ των 100 θέσεων, την αύξηση του μετοχικού της κεφαλαίου κατά 7 δισ.
δρχ. και σε πρώτη φάση τη δημιουργία γραμμών για πτήσεις προς Ηράκλειο, Χανιά,
Θεσσαλονίκη και Ρόδο.

Η άλλη μεγάλη εταιρεία είναι η Avionic με δύο αεροσκάφη 40 θέσεων (Short 360),
από τα οποία το δεύτερο αγοράστηκε μόλις τον Δεκέμβριο του 1998. Για την ώρα
εκτελεί ναυλωμένες πτήσεις, όμως σχεδιάζει τακτικές πτήσεις από τον προσεχή
Μάρτιο. Η Princess, στο μεταξύ, που στηρίζεται για την ώρα κεφαλαιακά από την
εταιρεία Vacance Ηλιάδης (από τα μεγαλύτερα ταξιδιωτικά γραφεία της Γαλλίας),
ετοιμάζεται να βγει επίσης στο προσκήνιο.

ΕΞΩΤΕΡΙΚΟ ΚΥΡΙΩΣ

Αεροπλάνο της Αεροπορίας Αιγαίου ­ στιγμιότυπο από την παρουσίαση

Η μεγαλύτερη, πάντως, εταιρεία είναι για την ώρα η Cronus, της οποίας η
πλειοψηφία πέρασε στις επιχειρήσεις του εφοπλιστικού ομίλου των αδελφών
Λασκαρίδη (πλοία ψυγεία και συμμετοχή στο ξενοδοχείο και καζίνο «Hyatt» στη
Θεσσαλονίκη). Ο κ. Μανέτας παραμένει πρόεδρος της εταιρείας. Η Cronus έχει
τρία μεγάλα αεροσκάφη (737) και τακτικές καθημερινές πτήσεις για το εξωτερικό
(Λονδίνο, Παρίσι και πόλεις της Γερμανίας).

Για την εταιρεία, της οποίας το 70% των πτήσεων αφορά το εξωτερικό, αλλά
διαθέτει και καθημερινές γραμμές για πόλεις της Ελλάδας, είχε ενδιαφερθεί
αρχικά η εφοπλιστική εταιρεία Αθηναϊκές Επιχειρήσεις. Είναι εταιρεία του
εφοπλιστή κ. Περ. Παναγόπουλου με τα Super Fast Ferries στις ακτοπλοϊκές
γραμμές Πάτρας - Αγκώνας και Ηγουμενίτσας - Μπάρι. Ο ίδιος είχε παλαιότερα
πλειοψηφική συμμετοχή στο Άκρον Ίλιον Κρυστάλ, το οποίο και μεταβίβασε στον
τελευταίο ιδιοκτήτη. Σύμφωνα με πληροφορίες, το ενδιαφέρον του για τις
αεροπορικές επιχειρήσεις δεν έπαψε να υπάρχει.

Οι δύο μεγαλύτερες εταιρείες αυτή τη στιγμή, η Cronus και η Air Greece (με
καθημερινές πτήσεις στις μεγαλύτερες ελληνικές πόλεις), μετέφεραν πέρυσι
περίπου 1.000.000 επιβάτες. Γύρω στους 400.000 η Air Greece (που διαθέτει τρία
αεροσκάφη ATR των 100 θέσεων) και περίπου 600.000 η Cronuς, αν υπολογιστούν
και οι πτήσεις τσάρτερ.

Η ΔΥΣΚΑΜΨΙΑ ΤΗΣ Ο.Α.

Οι εταιρείες και οι ιδιώτες, σύμφωνα με δήλωση του προέδρου της Ένωσης των
Ιδιωτικών Αεροπορικών Εταιρειών κ. Πέτρου Καλογεράκη, «προσπαθούν να
εκμεταλλευθούν τη δυσκαμψία που εμφανίζει η Ολυμπιακή. Υπολογίζουν σε κέρδη αν
η κατάσταση μείνει ως έχει για την κρατική εταιρεία». Σημειώνεται ότι μεταξύ
των ιδιωτικών εταιρειών που λειτουργούν ήδη στην Ελλάδα είναι και οι εταιρείες
InterJet (Interamerican), Kal Aviaton (από τις μεγάλες εταιρείες που κάνει
κυρίως τακτικά δρομολόγια για εμπορεύματα), η Aviator, η Kappa Air και άλλες
με αντικείμενο κυρίως τις ναυλωμένες πτήσεις (τσάρτερ), αεροταξί και ενοικίαση
των αεροσκαφών.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16341N461</ED>
<ID>
ID:16710

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N46&aa=1</URL></REF>


Article

<CATEGORY>vin08</CATEGORY>

 <H2>Οι πιλότοι απέρριψαν τις προτάσεις της Ολυμπιακής
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

ΠΑΡΑΤΕΙΝΕΤΑΙ η κρίση στην Ολυμπιακή Αεροπορία, καθώς οι πιλότοι απέρριψαν χτες
την πρόταση της διοίκησης της εταιρείας που τους ζητούσε να συνεχίσουν να
προσφέρουν υπερεργασία για την ομαλοποίηση του προγράμματος δρομολογίων.

Την ίδια στιγμή, στην Ο.Α. απειλείται το άνοιγμα και νέων μετώπων με άλλους
κλάδους εργαζομένων της.

Σε γενική συνέλευση των μελών της που συγκάλεσε χτες το βράδυ η Ένωση
Χειριστών Πολιτικής Αεροπορίας (ΕΧΠΑ), οι πιλότοι δεν έκαναν αποδεκτή την
πρόταση της Ο.Α. για την προσφορά δύο ρεπό το μήνα από τον καθένα τους ως το
τέλος του 1999.

Η πρόταση της εταιρείας ανέφερε ότι ως αποζημίωση για τα ρεπό αυτά, οι πιλότοι
θα έπαιρναν τα ίδια χρήματα που τους καταβάλλονταν μέχρι τον περασμένο
Δεκέμβριο (περίπου 100.000 δρχ. ανά ρεπό).

Μετά την εξέλιξη αυτή, το ήδη μειωμένο πρόγραμμα δρομολογίων της εταιρείας που
έχει εκδοθεί για τον Ιανουάριο, θεωρείται βέβαιο ότι θα ισχύσει και τους
επόμενους μήνες, με άμεσο αντίκτυπο στα οικονομικά αποτελέσματα και τους
στόχους του επιχειρησιακού προγράμματος της Ο.Α. Επίσης, σε ψηφοφορία μπήκε
και το θέμα του ανωτάτου ορίου ηλικίας των υποψηφίων του διαγωνισμού για τις
45 νέες προσλήψεις πιλότων.

Η διοίκηση της Ο.Α. πρότεινε το όριο αυτό να καθοριστεί στα 35 χρόνια. Όμως,
δεδομένου ότι στους κανονισμούς εργασίας των χειριστών αναφέρεται ότι οι
νεοπροσλαμβανόμενοι πιλότοι δεν θα πρέπει να υπερβαίνουν σε ηλικία τα 30
χρόνια, απαιτείται η σύμφωνη γνώμη της ΕΧΠΑ για την αλλαγή του ορίου ηλικίας.
Οι πιλότοι καταψήφισαν και το όριο των 35 χρόνων. Μετά από αυτό η διοίκηση της
Ο.Α θα προχωρήσει στην τήρηση των κανονισμών εργασίας. 
Τις προτάσεις της Ο.Α. προς τους πιλότους συνόδευε η εισήγηση της εταιρείας
προς την κυβέρνηση να μην αυξηθεί η φορολογική επιβάρυνση των ιπταμένων της
εταιρείας έως το 2000, που θα παραμείνουν παγωμένοι οι μισθοί τους. Στο
μεταξύ, μετά τους πιλότους απειλείται το άνοιγμα μετώπου και με τους
ιπτάμενους συνοδούς και φροντιστές, με άμεσο κίνδυνο να καθηλωθούν στο έδαφος
τα δύο καινούργια Airbus 340 που πρόκειται να έρθουν στην Ελλάδα ως τα τέλη Ιανουαρίου.

Για την επάνδρωση των νέων αεροσκαφών η διοίκηση της Ο.Α. προχώρησε σε
συμφωνία με τους εκπροσώπους της Ένωσης Ιπταμένων Συνοδών και Φροντιστών
(ΕΙΣΦ). Όμως, τη συμφωνία αυτή δεν είχαν εγκρίνει στο σύνολό της έως προχτές
μέλη του Διοικητικού Συμβουλίου της Ο.Α.

Συγκεκριμένα, διατύπωσαν αντιρρήσεις για το σημείο της συμφωνίας που προβλέπει
να έχουν οι αεροσυνοδοί την ίδια μεταχείριση με τους πιλότους στο θέμα της
ιατροφαρμακευτικής-νοσοκομειακής περίθαλψης και στην ασφάλιση πτυχίου. Πάντως,
χτες η αρμόδια επιτροπή του Υπουργικού Συμβουλίου ενέκρινε την πρόσληψη 280
μονίμων αεροσυνοδών και 140 ελεγκτών εναέριας κυκλοφορίας.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16341N462</ED>
<ID>
ID:16759

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N46&aa=2</URL></REF>


Article

<CATEGORY>vin08</CATEGORY>

 <H5>Καθ' οδόν η μείωση του φόρου εισοδήματος
</H5><H2>Μετρούν το κόστος
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Τον Μάρτιο, με μία επιστολή που θα σταλεί στους εκπροσώπους των εργαζομένων
και των εργοδοτών θα ξεκινήσει ο κοινωνικός διάλογος για τις αλλαγές στο
φορολογικό σύστημα.

Στο υπουργείο Οικονομικών τονίζουν ότι δεν θα υπάρξει κλειστή λίστα με θέματα
αλλά όλα μπορούν να συζητηθούν. Όμως οι αποφάσεις θα ληφθούν αφού συνεκτιμηθεί
το δημοσιονομικό κόστος κάθε πρότασης. Για το λόγο αυτό το ΚΕΠΕ θα εκτελέσει
χρέη συμβούλου με αντικείμενο τη μέτρηση των επιπτώσεων από τις προτάσεις.

ΤΑ ΣΕΝΑΡΙΑ

Παρά το γεγονός ότι στο υπουργείο Οικονομικών δεν υπάρχει κάποια ολοκληρωμένη
πρόταση εν τούτοις υπάρχουν επιμέρους σενάρια που αφορούν:

1 Την αύξηση του αφορολογήτου ποσού στα 2.000.000 δραχμές (από
1.300.000 που είναι σήμερα για μισθωτούς - συνταξιούχους).

2 Την αύξηση του αριθμού των φορολογικών κλιμακίων, ώστε η φορολογική
κλίμακα να γίνει πιο προοδευτική.

3 Τη μείωση του ανωτάτου φορολογικού συντελεστή από 45% που είναι τώρα
σε 42,5%.

4 Την αύξηση του ύψους των δαπανών που εκπίπτουν από το εισόδημα.

5 Την αύξηση των μειώσεων φόρου που παρέχονται για τα παιδιά του φορολογουμένου.

6 Την κατάργηση της έκπτωσης των δαπανών με αποδείξεις. Αρμόδιοι
τόνιζαν ότι το όφελος που έχουν οι φορολογούμενοι είναι περιορισμένο, ενώ από
την άλλη πλευρά οι αποδείξεις γίνονται πολλές φορές αντικείμενο συναλλαγής
μεταξύ φορολογουμένων και επαγγελματιών.

7 Αλλαγές στα τεκμήρια όπως, για παράδειγμα, το τεκμήριο στα Ι.Χ. να
μην καθορίζεται πλέον με βάση τον κυβισμό του αλλά με βάση την αξία του.

ΤΑ ΑΝΤΙΚΕΙΜΕΝΙΚΑ

Ανάλογος είναι και ο προβληματισμός που επικρατεί για το θέμα της κατάργησης
των αντικειμενικών κριτηρίων. Μία πρόταση που έχει μπει στο τραπέζι είναι ότι
σε πρώτη φάση το ελάχιστο εισόδημα που θα δηλώσουν οι φορολογούμενοι που
υπόκεινται τώρα στα αντικειμενικά κριτήρια όταν θα καταργηθούν δεν θα μπορεί
να είναι χαμηλότερο από τον μέσο όρο των τριών τελευταίων ετών.

Πάντως, εκτός από τη συνδρομή του ΚΕΠΕ, για την ανάλυση των προτάσεων που θα
υποβληθούν από τους εκπροσώπους εργαζομένων και εργοδοτών θα συσταθούν στο
υπουργείο Οικονομικών ομάδες εργασίας, έργο των οποίων θα είναι η
λεπτομερειακή εξέταση των προτάσεων.

Πρέπει να σημειωθεί ότι ήδη στο υπουργείο Οικονομικών υπάρχει μία πρώτη
καταγραφή προτάσεων για αλλαγές που αφορούν τη φορολογία εισοδήματος.
Πρόκειται για τα υπομνήματα που έστειλαν το προηγούμενο καλοκαίρι οι
επικεφαλής των Εφοριών όλης της χώρας, ανταποκρινόμενοι σε σχετικό αίτημα του
υφυπουργού Οικονομικών, κ. Γ. Δρυ.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16341N471</ED>
<ID>
ID:16711

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N47&aa=1</URL></REF>


Article

<CATEGORY>vin08</CATEGORY>

 <H2>ΤΕΒΕ - ΤΣΑ - ΤΑΕ: Άμεση ενοποίηση
</H2><H2></H2>
ΤΗΝ ΑΜΕΣΗ εφαρμογή των διατάξεων του νόμου 2676/99 για τη συγχώνευση -
ομαδοποίηση ασφαλιστικών Ταμείων και ειδικότερα του νέου ταμείου κύριας
ασφάλισης των επαγγελματιών (ΤΕΒΕ, εμπόρων, αυτοκινητιστών) παραγγέλλει ο
υπουργός Εργασίας και Κοινωνικών Ασφαλίσεων κ. Μ. Παπαϊωάννου. Σε σχετική του
εγκύκλιο προς τις διοικήσεις των Ταμείων ΤΕΒΕ, ΤΣΑ και ΤΑΕ (εμπόρων) δίνει
οδηγίες για τη γρήγορη εφαρμογή της ενοποίησης των Ταμείων και τονίζει ότι για
την επίτευξη του τελικού στόχου είναι απαραίτητη η συμμετοχή όλου του
ανθρώπινου δυναμικού των Ταμείων που ενοποιούνται.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16341N472</ED>
<ID>
ID:16760

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N47&aa=2</URL></REF>


Article

<CATEGORY>vin08</CATEGORY>

 <H2>Οκτώ παρατάξεις στο σωματείο της Ιονικής
</H2><H2></H2>
ΑΠΟ ΤΙΣ 18 έως τις 21 Ιανουαρίου θα γίνουν οι εκλογές για την ανάδειξη νέας
διοίκησης στον σύλλογο υπαλλήλων στην Ιονική Τράπεζα. Στις εκλογές θα λάβουν
μέρος οκτώ παρατάξεις. Η ΔΗΣΚ του κ. Γιάννη Μαρκάκη, η οποία στις προηγούμενες
εκλογές είχε αναδειχθεί πρώτη δύναμη με ποσοστό 55% και είχε την αυτοδυναμία
στον σύλλογο, σε ανακοίνωσή της τονίζει ότι θα είναι και πάλι πρώτη δύναμη.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16341N473</ED>
<ID>
ID:16797

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N47&aa=3</URL></REF>


Article

<CATEGORY>vin08</CATEGORY>

 <H2>Κτίζουμε όλο και περισσότερο ­ πρωταθλήτρια η Κρήτη
</H2>
ΑΥΞΗΣΗ κατά 10,1% παρουσίασε η νόμιμη ιδιωτική οικοδομική δραστηριότητα το
δεκάμηνο Ιανουαρίου - Οκτωβρίου 1998, σε σχέση με την αντίστοιχη περίοδο του
1997. Αναλυτικά, ο όγκος κτισμάτων, με βάση τις άδειες που εκδόθηκαν από τις
Πολεοδομίες της χώρας, ανήλθε την περίοδο αυτή σε 53.447 κυβικά μέτρα, ενώ το
αντίστοιχο χρονικό διάστημα του 1997 ήταν 48.523 κυβικά. Ειδικότερα, η
οικοδομική δραστηριότητα σημείωσε αύξηση κατά 15,8% στον Νομό Αττικής και κατά
8,2% στην υπόλοιπη χώρα (με πρωταθλήτρια την Κρήτη όπου το ποσοστό μεταβολής
μεταξύ '97 και '98 έφθασε το 24%).

Όσον αφορά τον Οκτώβριο του 1998, ο οικοδομικός όγκος στο σύνολο της χώρας
ανήλθε σε 5.568 κυβικά μέτρα έναντι 5.193 κυβικών του Οκτωβρίου 1997 (αύξηση 17,2%).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16341N481</ED>
<ID>
ID:16712

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N48&aa=1</URL></REF>


Article

<CATEGORY>vin08</CATEGORY>

 <H2>Ευέλικτοι και ανταγωνιστικοί οι Οργανισμοί Λιμένων
</H2>
ΤΟ ΣΧΕΔΙΟ νόμου για τη μετατροπή των Οργανισμών Λιμένος Πειραιά και
Θεσσαλονίκης σε Ανώνυμες Εταιρείες, κατατέθηκε χθες στη Βουλή. Όπως
χαρακτηριστικά αναφέρεται στο σχέδιο νόμου, με τη μετατροπή τους σε Ανώνυμες
Εταιρείες, οι Οργανισμοί γίνονται περισσότερο ευέλικτοι, ανεξάρτητοι και
ανταγωνιστικοί με δυνατότητα βελτίωσης των προσφερόμενων υπηρεσιών, χωρίς να
θίγονται τα δικαιώματα των εργαζομένων.

Οι βασικοί στόχοι της θεσμικής μετεξέλιξης ­ σύμφωνα με το σχέδιο νόμου ­
είναι, μεταξύ άλλων, η οικονομική και λειτουργική εξυγίανσή τους, η ριζική
αναβάθμιση των παρεχόμενων υπηρεσιών, η προσέλκυση κεφαλαίων που είναι
απαραίτητα για τη δυναμική ανάπτυξη των λιμανιών κ.ά.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16341N482</ED>
<ID>
ID:16761

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N48&aa=2</URL></REF>


Article

<CATEGORY>vin08</CATEGORY>

 <H2>Στις 29 Ιανουαρίου οι αποφάσεις για τη μετοχή της Εθνικής
</H2>
ΑΝΑΒΛΗΘΗΚΕ η χθεσινή έκτακτη γενική συνέλευση των μετόχων της Εθνικής
Τράπεζας, λόγω έλλειψης απαρτίας. Κατά την επαναληπτική γενική συνέλευση, που
θα πραγματοποιηθεί την Παρασκευή 29 Ιανουαρίου στη 1 μ.μ., θα συζητηθούν και
θα ληφθούν, μεταξύ άλλων, αποφάσεις για:

* τη διαίρεση (split) της μετοχής της τράπεζας σε τέσσερις αυτοτελείς μετοχές
με ταυτόχρονη μείωση της ονομαστικής της αξίας από 5.800 δραχμές σε 1.450.

* τη ρύθμιση κλασματικών μετοχικών δικαιωμάτων.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16341N483</ED>
<ID>
ID:16798

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N48&aa=3</URL></REF>


Article

<CATEGORY>vin08</CATEGORY>

 <H2>Κονδύλια για συνδικαλιστικές δραστηριότητες
</H2>
ΟΙ ΟΡΟΙ και οι προϋποθέσεις καταβολής δαπανών για συνέδρια των συνδικαλιστικών
οργανώσεων το 1999 καθορίζονται με απόφαση του υφυπουργού Εργασίας - Κοιν.
Ασφαλίσεων κ. Χρ. Πρωτόπαπα. Επίσης καθορίζεται η καταβολή εξόδων αμοιβών
δικαστικών αντιπροσώπων για τη διεξαγωγή αρχαιρεσιών. Δικαιούχοι είναι οι
ομοσπονδίες και τα εργατικά κέντρα που θα πραγματοποιήσουν εκλογοαπολογιστικά
συνέδρια εντός του τρέχοντος έτους.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16341N484</ED>
<ID>
ID:16824

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N48&aa=4</URL></REF>


Article

<CATEGORY>vin08</CATEGORY>

 <H5>ΠΡΟΣΠΕΛΑΣΙΜΕΣ ΚΑΙ ΓΙΑ ΕΛΛΗΝΕΣ ΕΠΕΝΔΥΣΕΙΣ ΣΕ ΜΕΤΟΧΕΣ, ΟΜΟΛΟΓΑ ΚΑΙ ΑΜΟΙΒΑΙΑ ΣΤΟ ΕΞΩΤΕΡΙΚΟ
</H5><H5>Τριετή ομόλογα με επιτόκιο 7,6%
</H5><H2>Υπάρχουν και αλλού ευκαιρίες
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Ευκαιρίες για κέρδη δεν υπάρχουν μόνο στην Ελλάδα. Υπάρχουν και στο
εξωτερικό. Αλλά είναι για όσους θέλουν να αναλάβουν το ρίσκο της επένδυσης σε
μετοχές, ομόλογα, αμοιβαία κεφάλαια ή και σε νομίσματα στις ξένες αγορές.

ΠΑΡ' ΟΤΙ αυτή την περίοδο το ελληνικό χρηματιστήριο και τα ομόλογα του
Ελληνικού Δημοσίου συγκαταλέγονται στις πιο ελκυστικές τοποθετήσεις σε
παγκόσμιο επίπεδο, υπάρχουν επιλογές και σε άλλες αγορές, που μπορούν επίσης
να αποδειχθούν αποδοτικές για τον επενδυτή που θα τοποθετήσει μέρος των
χρημάτων του σε αυτές.

ΤΡΙΑ «ΚΛΕΙΔΙΑ»

Υπάρχουν τρεις τρόποι για να ανοίξει κάποιος την «πόρτα» στις αγορές του εξωτερικού.

1 Ο πρώτος είναι να αγοράσει μερίδια των διεθνών αμοιβαίων κεφαλαίων.
Τα διαθέτουν οι περισσότερες εταιρείες αμοιβαίων κεφαλαίων που
δραστηριοποιούνται στη χώρα. Αυτό το είδος των αμοιβαίων κεφαλαίων επενδύει το
μεγαλύτερο ποσοστό των διαθεσίμων τους σε τοποθετήσεις στις ξένες αγορές.
Δηλαδή σε μετοχές, σε ομόλογα, σε νομίσματα μέσω καταθετικών λογαριασμών ή
άλλες επενδύσεις.

2 Ο δεύτερος δρόμος είναι μέσω των χρηματιστηριακών ή των επενδυτικών
(ΕΠΕΙ) εταιρειών που αναλαμβάνουν να κάνουν επενδύσεις στις ξένες αγορές για
λογαριασμό των πελατών τους, αφού τους συμβουλέψουν κατάλληλα.

3 Ο τρίτος, είναι ο δρόμος της «προσωπικής αναζήτησης» και εξακρίβωσης
των ευκαιριών που υπάρχουν στις ξένες αγορές για επικερδείς επενδύσεις. Αφορά
κυρίως τους καλά ενημερωμένους επενδυτές, οι οποίοι με μία εντολή προς την
τράπεζά τους μπορούν να επενδύσουν τα κεφάλαιά τους στη μία ή στην άλλη μετοχή
στις ευρωπαϊκές αγορές ή στην αγορά των ΗΠΑ και γενικά σε όλες τις αγορές του κόσμου.

ΕΤΑΙΡΕΙΕΣ ΑΜΟΙΒΑΙΩΝ

Ειδικότερα, η αγορά μεριδίων διεθνών αμοιβαίων κεφαλαίων είναι ο πιο άμεσος
δρόμος για να έρθει κάποιος σε «επαφή» με τις «ευκαιρίες» του εξωτερικού.
Υπάρχουν αρκετές ελληνικές εταιρείες διαχείρισης αμοιβαίων κεφαλαίων που έχουν
διεθνή αμοιβαία κεφάλαια, ενώ στη χώρα δραστηριοποιούνται πάνω από 100
αντίστοιχες εταιρείες που αντιπροσωπεύουν τις μεγάλες μητρικές τους στο
εξωτερικό. Όλες αυτές οι εταιρείες επενδύουν το ενεργητικό του αμοιβαίου
κεφαλαίου στο οποίο συμμετέχει ο επενδυτής σε μετοχές, ομόλογα, νομίσματα ή
άλλου είδους επενδύσεις στις αγορές της Ευρώπης, των ΗΠΑ και της Ασίας.

Η προμήθεια που παίρνουν οι εταιρείες για την αγορά μεριδίων κυμαίνεται από
1%-3%, ενώ για την εξαργύρωση κυμαίνεται κατά μέσο όρο σε 1%. Στις εταιρείες
διεθνών αμοιβαίων κεφαλαίων που είναι αντιπρόσωποι μεγάλων ξένων εταιρειών οι
προμήθειες συνήθως ανέρχονται σε μεγαλύτερα ποσοστά και φθάνουν μέχρι και
5%-6% ανάλογα με την περίπτωση. Θα πρέπει να σημειωθεί ότι οι τοποθετήσεις σε
αμοιβαία κεφάλαια φορολογούνται με συντελεστή 0,3% επί του ενεργητικού τους.

ΤΑ ΕΙΔΗ

Τα διεθνή αμοιβαία κεφάλαια μπορεί να είναι ομολογιακά, δηλαδή να επενδύουν το
μεγαλύτερο μέρος του ενεργητικού τους σε ξένα ομόλογα, ή να είναι μετοχικά που
σημαίνει ότι τη μερίδα του λέοντος κατέχουν οι επενδύσεις σε μετοχές στα ξένα
χρηματιστήρια, ή να είναι μεικτά, ειδικού τύπου και διαχείρισης διαθεσίμων που
απευθύνονται σε πιο συντηρητικούς επενδυτές.

Όπως συμβουλεύει ο κ. Αναστάσιος Τσοπανίδης, διευθυντής μάρκετινγκ της
εταιρείας διαχειρίσεως αμοιβαίων κεφαλαίων Alico - Eurobank, ο υποψήφιος
επενδυτής διεθνούς αμοιβαίου κεφαλαίου «πριν κάνει οποιαδήποτε κίνηση
απαιτείται να ζητήσει λεπτομερή ενημέρωση για τα ακριβή χαρακτηριστικά του
αμοιβαίου κεφαλαίου, να πιστοποιήσει ότι η εταιρεία έχει την άδεια της
Επιτροπής Κεφαλαιαγοράς, να μάθει για το ύψος των προμηθειών με τις οποίες θα
επιβαρυνθεί και να αξιολογήσει την φερεγγυότητα του οργανισμού που βρίσκεται
πίσω από το αμοιβαίο κεφάλαιο».

ΠΕΡΙΣΣΟΤΕΡΟ ΡΙΣΚΟ

Μέσω χρηματιστηριακών ή επενδυτικών εταιρειών ο δρόμος των τοποθετήσεων σε
ξένες αγορές δεν είναι τόσο άμεσος και συνήθως συνδυάζεται με περισσότερο
ρίσκο για τους επενδυτές. Μέσω της χρηματιστηριακής ή της επενδυτικής
εταιρείας ο επενδυτής μπορεί να κάνει όλες τις πράξεις που θα έκανε αν ήταν ο
ίδιος κάτοικος εξωτερικού στην χώρα όπου θα κάνει την τοποθέτηση των χρημάτων
του. Η ελληνική χρηματιστηριακή ή επενδυτική εταιρεία συμβουλεύει τον πελάτη
για το πού πρέπει να τοποθετήσει το κεφάλαιό του ώστε να επιτύχει ­ με τις
μεγαλύτερες πιθανότητες ­ την απόδοση που αναζητά.

Ο κ. Θεόδωρος Πρινιωτάκης, αναλυτής επενδύσεων στην εταιρεία Ακρόπολη
Επενδυτική Α.Ε. τονίζει ότι στην περίπτωση αυτή για να μειωθεί όσο το δυνατόν
περισσότερο το ρίσκο «ο επενδυτής θα πρέπει να λάβει υπόψη του τις συμβουλές
που θα του δώσει η χρηματιστηριακή ή επενδυτική εταιρεία σχετικά με το πού
πρέπει να επενδύσει τα χρήματά του».

ΟΙ ΕΠΙΒΑΡΥΝΣΕΙΣ

Όταν ο πελάτης «ανάψει το πράσινο φως» για την επενδυτική πράξη τότε η
εταιρεία έρχεται σε επαφή με την αντίστοιχη εταιρεία που συνεργάζεται στη χώρα
που θα γίνει η τοποθέτηση. Επίσης αναλαμβάνει την αποστολή του ποσού της
επένδυσης μέσω τραπεζικού λογαριασμού. Ο πελάτης θα πρέπει να γνωρίζει ότι για
τις επενδύσεις αυτές επιβαρύνεται με την προμήθεια για τη διαμεσολάβηση της
ελληνικής εταιρείας, καθώς και την προμήθεια για τις υπηρεσίες της ξένης
χρηματιστηριακής ή επενδυτικής εταιρείας. Για αγορά μετοχών στις ελληνικές
χρηματιστηριακές εταιρείες οι προμήθειες κυμαίνονται από 0,5% μέχρι 1% επί του
κεφαλαίου της επένδυσης, ενώ στις ξένες αντίστοιχες εταιρείες είναι από 1%
μέχρι 1,5%.

Να σημειωθεί ότι:

* Οι επενδύσεις στις χρηματαγορές του εξωτερικού φορολογούνται με συντελεστή
20%-25% επί του κεφαλαίου και επί της απόδοσης. Δηλαδή επιβαρύνονται
φορολογικά περισσότερο από ό,τι στην Ελλάδα όπου οι μετοχές φορολογούνται με
συντελεστή από 0,5% μέχρι 1% επί της αξίας των πωλήσεων.


ΔΗΜΟΠΡΑΣΙΑ τριετών ομολόγων του Ελληνικού Δημοσίου, με σταθερό επιτόκιο 7,6%,
θα πργματοποιηθεί την ερχόμενη Τρίτη, σύμφωνα με ανακοίνωση του υπουργείου Οικονομικών.

Το ποσόν της έκδοσης ανέρχεται στα 180 δισεκατομμύρια δραχμές, με ημερομηνία
έκδοσης και διακανονισμού την Παρασκευή 22 Ιανουαρίου 1999.

Η δημοπρασία θα γίνει με ανταγωνιστικές προσφορές από τους βασικούς
διαπραγματευτές αγοράς, με την υποβολή σφραγισμένων προσφορών καθώς και μέσω
του Ηλεκτρονικού Δικτύου Άυλων Τίτλων.

Επίσης, όπως ανακοινώθηκε από το υπουργείο Οικονομικών, στις 27 Ιανουαρίου θα
γίνει αντικατάσταση των ομολόγων τριετούς διάρκειας έκδοσης της 20ής Νοεμβρίου
1998, σταθερού επιτοκίου 9,30%, με ομόλογα της νέας έκδοσης της 22ας
Ιανουαρίου 1999.

Οι κάτοχοι των παραπάνω τίτλων πρέπει την ερχόμενη Τρίτη να εκδηλώσουν το
ενδιαφέρον τους, στο υπουργείο Οικονομικών, για το ποσό των ομολόγων που
επιθυμούν να αντικαταστήσουν.

Η τιμή στην οποία θα διατεθεί το επιπλέον ποσό της νέας έκδοσης, για την
αντικατάσταση της παλαιάς, θα καθοριστεί από τη δημοπρασία της ερχόμενης Τρίτης.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16341N501</ED>
<ID>
ID:16713

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N50&aa=1</URL></REF>


Article

<CATEGORY>vin08</CATEGORY>

 <H2>Διαφάνεια... υποχρεωτικώς στο Χρηματιστήριο Αθηνών
</H2>
ΕΝΕΚΡΙΝΕ χθες το Διοικητικό Συμβούλιο του Χρηματιστηρίου το πλαίσιο
υποχρεώσεων των εισηγμένων εταιρειών για περιπτώσεις συγχωνεύσεων, εξαγορών,
αλλαγής της κύριας δραστηριότητας, καθώς και το πλαίσιο για την καλύτερη
διασπορά στην εισαγωγή νέων μετοχών.

Το νέο πλαίσιο παρουσίασε ο πρόεδρος του Χρηματιστηρίου κ. Σπ. Κουνιάκης στο
Διοικητικό Συμβούλιο.

ΣΤΟΙΧΕΙΑ

Επίσης εγκρίθηκαν οι ενέργειες για την επίλυση των προβλημάτων που παρουσίασε
τελευταία το ηλεκτρονικό σύστημα του Χρηματιστηρίου.

Όπως έγραψαν χθες «ΤΑ ΝΕΑ», η διοίκηση του Χρηματιστηρίου στοχεύει σε
μεγαλύτερη διαφάνεια σε περιπτώσεις που κάποια εταιρεία αγοράζει εισηγμένη και
έτσι μπαίνει στο Χρηματιστήριο. 
Επίσης, όταν αλλάζει τον σκοπό της εισηγμένης και την μετατρέπει σε εταιρεία
άλλου κλάδου.

Για τον λόγο αυτό θα ζητούνται αναλυτικά οικονομικά στοιχεία, όπως αντίστοιχα
γίνεται, όταν μία εταιρεία μπαίνει αυτόνομα στο Χρηματιστήριο. Ακόμα θα
ζητούνται μελέτες για τις επιπτώσεις που αναμένεται να φέρει η αλλαγή του
σκοπού ­ από έναν κλάδο σε άλλο ­ της επιχείρησης.

Όσον αφορά το ηλεκτρονικό σύστημα, εγκρίθηκαν οι ενέργειες για την αναβάθμισή
του μέχρι να αλλάξει οριστικά, καθώς και οι ενέργειες για να μην καθυστερούν
τα στοιχεία όταν μεταδίδονται σε επενδυτές του εξωτερικού.

ΤΟ MEGA

Το Διοικητικό Συμβούλιο του Χρηματιστηρίου ενέκρινε χθες την εισαγωγή για
διαπραγμάτευση στη Σοφοκλέους των νέων μετοχών του MEGA, της Εμπορικής
Τράπεζας, της Ιντεάλ κ.λπ. Ειδικότερα εγκρίθηκε: η εισαγωγή των 1.875.000 νέων
κοινών ονομαστικών μετοχών της εταιρείας Τηλέτυπος (Mega).

* Η εισαγωγή των 2.455.554 νέων κοινών ανωνύμων μετοχών της εταιρείας Όμιλος
Ιντεάλ ΑΒΕΕΔΕΣ, που προέκυψαν από αύξηση μετοχικού κεφαλαίου με μετρητά.

* Η εισαγωγή των 390.000 νέων δωρεάν κοινών ονομαστικών μετοχών της εταιρείας
Γνώμων Α.Ε.

* Η εισαγωγή των 1.194.700 νέων δωρεάν κοινών ανωνύμων μετοχών της εταιρείας
Κυλινδρόμυλοι Σαραντόπουλος Α.Ε.

* Η εισαγωγή προς διαπραγμάτευση των 4.351.066 νέων δωρεάν κοινών ονομαστικών
μετοχών της Εμπορικής Τράπεζας της Ελλάδος Α.Ε.

Τέλος, το Χρηματιστήριο ενημερώθηκε για την αύξηση της ονομαστικής αξίας της
μετοχής των εταιρειών ΑΒΑΞ Α.Ε. από 150 σε 180 δρχ. και Τράπεζας Αθηνών Α.Ε.
από 900 σε 1.022 δρχ.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16341N502</ED>
<ID>
ID:16762

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N50&aa=2</URL></REF>


Article

<CATEGORY>vin08</CATEGORY>

 <H2>Με... άστατο χαρακτήρα η Σοφοκλέους
</H2>
ΜΕ ΜΙΚΡΗ υποχώρηση κατά 0,45% «έκλεισε» χθες ο Γενικός Δείκτης για τις τιμές
των μετοχών, αφού πρώτα έδειξε τον... άστατο χαρακτήρα του με προσωρινή πτώση
και διακυμάνσεις. Τελικά «έκλεισε» στις 2.883,39 μονάδες. Η συνεδρίαση όμως
(παρά την προχθεσινή μεγάλη άνοδο) ξεκίνησε με μεγάλη πτώση, περισσότερο από 3
ποσοστιαίες μονάδες. Όμως οι τιμές των μετοχών σύντομα άρχισαν να ανακάμπτουν.
Οι συναλλαγές ήταν και πάλι υψηλές και έφθασαν τα 88,784 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16341N503</ED>
<ID>
ID:16799

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N50&aa=3</URL></REF>


Article

<CATEGORY>vin08</CATEGORY>

 <H5>Η ΕΚΡΗΞΗ ΤΗΣ ΒΡΑΖΙΛΙΑΝΗΣ ΚΡΙΣΗΣ ΔΕΝ ΣΚΟΡΠΙΣΕ ΤΟΝ ΠΑΝΙΚΟ
</H5><H2></H2><H2>Το σύστημα άντεξε
</H2>
Αυτή τη φορά, οι επενδυτές ήταν καλύτερα προετοιμασμένοι για να αντιμετωπίσουν
το σοκ. Η έκρηξη της βραζιλιανής κρίσης δεν σκόρπισε τον πανικό. Αντίθετα με
ό,τι είχε συμβεί με την κατάρρευση της Ρωσίας, τον περασμένο Αύγουστο, τώρα, η
φυγή των κεφαλαίων που παρατηρήθηκε μετά την υποτίμηση του βραζιλιανού
νομίσματος δεν μετατράπηκε σε πανικό.

Παρά τους ενοχλητικούς φόβους για το μέλλον, η αντίδραση των αμερικανικών
χρηματοπιστωτικών αγορών την περασμένη Τετάρτη έδειξε ότι το σύστημα δεν είναι
πια τόσο ευάλωτο στις δυσάρεστες ειδήσεις όσο ήταν τον Αύγουστο.

ΤΟ ΠΡΟΗΓΟΥΜΕΝΟ ΤΗΣ ΡΩΣΙΑΣ

Όταν έξαφνα η Ρωσία υποτίμησε το ρούβλι και δήλωσε αδυναμία να πληρώσει το
χρέος της, στα μέσα Αυγούστου, οι επενδυτές σε όλον τον κόσμο αιφνιδιάστηκαν.
Πολλοί δεν μπορούσαν να πιστέψουν ότι οι ΗΠΑ και το Διεθνές Νομισματικό Ταμείο
θα άφηναν ποτέ τη Ρωσία να καταρρεύσει, ώσπου το είδαν με τα ίδια τους τα μάτια.

Όμως, με εκείνη την ανάμνηση ακόμη φρέσκια στο μυαλό τους, οι επενδυτές αυτή
τη φορά δεν αιφνιδιάστηκαν από τη μεταβολή πολιτικής της Βραζιλίας (που πάντως
δεν περιλαμβάνει μεγάλη υποτίμηση ούτε χρεοστάσιο).

Οι μεγάλοι επενδυτές έχουν μάθει το μάθημά τους: «Το δις εξαμαρτείν, ουκ
ανδρός σοφού».

ΜΑΚΡΙΑ ΑΠΟ ΚΙΝΔΥΝΟΥΣ

Όλο αυτό το διάστημα, οι επενδυτές έμαθαν να αποφεύγουν τους κινδύνους, να
απομακρύνονται από αγορές που τους φαίνονται ευάλωτες. Δεν δανείζονται πια
τεράστια ποσά για να κάνουν μεγάλες τοποθετήσεις. 
Αυτό σημαίνει ότι δεν μπορούν να υποστούν υπέρμετρες απώλειες που θα τους
υποχρέωναν σε πωλήσεις πανικού για να καλύψουν τα δάνειά τους. (Αυτές ακριβώς
οι μαζικές πωλήσεις είχαν προκαλέσει την κατάρρευση του κεφαλαίου υψηλού
κινδύνου LTCM).

«Οι αγορές πρόλαβαν να μειώσουν τον βαθμό έκθεσής τους στους κινδύνους», λέει
ο Λόρενς Μπρέναρντ, επικεφαλής αναδυόμενων αγορών της χρηματιστηριακής
εταιρείας Chase. Το ίδιο πιστεύει και ο Τζιμ Κλερ, επικεφαλής του τμήματος
επενδύσεων σταθερού εισοδήματος στην First Capital Group: «Δεν πρόκειται για
τη συντέλεια του κόσμου. Έχουμε ξαναπεράσει από αυτό το δρόμο».

ΑΛΛΑΞΑΝ ΟΙ «ΠΑΙΚΤΕΣ»

Η ρωσική κρίση υποχρέωσε πολλούς θεσμικούς επενδυτές να ρευστοποιήσουν
κερδοφόρες τοποθετήσεις που, σε φυσιολογικές συνθήκες, θα είχαν διατηρήσει,
προκειμένου να καλύψουν τις τεράστιες απώλειές τους στη Ρωσία και άλλες
αναδυόμενες αγορές όπου ήταν δύσκολες οι πωλήσεις. 
Όμως, αυτή τη φορά, ίσως ένας άλλος παράγοντας να κράτησε μακριά τον πανικό:
οι βασικοί «παίκτες» ήταν πολύ διαφορετικοί.

Στη Ρωσία, τις μεγαλύτερες απώλειες υπέστησαν κερδοσκοπικά κεφάλαια που είχαν
βάλει πάρα πολλά «αβγά» σε ένα καλάθι. Αυτό τα υποχρέωσε να «ξεπουλήσουν» γρήγορα.

Στη Βραζιλία, βασικοί παίκτες στη χρηματαγορά είναι σημαντικές αμερικανικές
και άλλες ξένες τράπεζες. Είναι μεγάλες και με πιο διαφοροποιημένες
τοποθετήσεις και γι' αυτό αισθάνονται λιγότερη πίεση να προχωρήσουν σε
πωλήσεις. Επίσης, αυτοί οι οργανισμοί, μετά τη ρωσική εμπειρία, έχουν
περιορίσει τις επενδύσεις τους στη Βραζιλία και τη Λατινική Αμερική για να
μειώσουν τους κινδύνους.

Η κατάσταση εξακολουθεί βέβαια να είναι λεπτή και οι ειδήσεις από τη Βραζιλία
κάθε άλλο παρά θετικές είναι για τους επενδυτές. Η αβεβαιότητα για το τι θα
συμβεί στη Βραζιλία θα επικρέμαται πάνω από τις διεθνείς αγορές για κάμποσο
καιρό ακόμη.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16341N511</ED>
<ID>
ID:16714

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N51&aa=1</URL></REF>


Article

<CATEGORY>vin08</CATEGORY>

 <H2>Επανέρχεται η αισιοδοξία στις διεθνείς αγορές
</H2>
ΙΣΧΥΡΗ ανάκαμψη σημείωσαν χθες οι τιμές των μετοχών στη Νέα Υόρκη, μετά την
απόφαση της βραζιλιανής κυβέρνησης να αφήσει το νόμισμα της χώρας να
κυμαίνεται ελεύθερα έναντι του δολαρίου. Έτσι επανέρχεται η αισιοδοξία στις
διεθνείς αγορές, ότι μπορεί να αποφευχθεί η γενίκευση της κρίσης στη Λατινική Αμερική.

Λίγο πριν από το χθεσινό κλείσιμο, ο δείκτης της Γουώλ Στρητ ­ που προχθές
είχε απολέσει όλα τα κέρδη της χρονιάς ­ είχε ξεπεράσει τις 9.250 μονάδες.

Με άνοδο έκλεισε τη χρηματιστηριακή εβδομάδα και η Ευρώπη, όπου τα καλά νέα
από τη Γουώλ Στρητ βοήθησαν τα χρηματιστήρια να καλύψουν τις αρχικές
σημαντικές απώλειες της χθεσινής συνεδρίασης.

Επιτρέποντας την ελεύθερη διακύμανση του νομίσματος της χώρας, του ρεάλ, η
βραζιλιανή κυβέρνηση δεν θα είναι πια υποχρεωμένη να χρησιμοποιήσει το
αποθεματικό της σε δολάρια για να στηρίξει το νόμισμά της (αγοράζοντας ρεάλ
και πουλώντας δολάρια). Αυτό θα βοηθήσει την κυβέρνηση Καρντόσο να αποπληρώσει
το εξωτερικό χρέος της.

Έτσι, το ρεάλ υποτιμήθηκε εκ νέου χθες στην αγορά κατά 9%, ενώ το
χρηματιστήριο του Σάο Πάολο εκτοξεύτηκε στα ύψη, σημειώνοντας άνοδο 25%. Με
την υποτίμηση του νομίσματος οι τιμές των μετοχών έγιναν φθηνότερες για τους
ξένους επενδυτές, που τοποθετήθηκαν μαζικά. Άνοδο σημείωσαν και τα
χρηματιστήρια στην Αργεντινή, τη Χιλή και το Μεξικό.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16341N512</ED>
<ID>
ID:16763

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N51&aa=2</URL></REF>


Article

<CATEGORY>vin08</CATEGORY>

 <H2>Μια κάποια αποκατάσταση
</H2><H2></H2>
Σημαντική ανάκαμψη πραγματοποίησαν οι τιμές των μετοχών στη χθεσινή συνεδρίαση
της Σοφοκλέους, καθώς από την μικρότερη ενδοσυνεδριακή τιμή που σημειώθηκε
στις 2.777,82 μονάδες στην αρχή της συνεδρίασης τελικά έκλεισε στην ανώτερη
τιμή της ημέρας των 2.883,34 μονάδων, οριακά μειωμένος κατά 13,06 μονάδες ή
ποσοστό 0,45%. Ο FTSE/ΧΑΑ 20 έκλεισε στις 1.809,01 μονάδες σημειώνοντας πτώση
της τάξεως του 1,00%. Η Παράλληλη Αγορά έκλεισε στις 235,86 μονάδες ενισχυμένη
κατά 6,90%. Από τους επιμέρους Κλαδικούς Δείκτες την μεγαλύτερη άνοδο σημείωσε
ο κλάδος των Κατασκευαστικών εταιρειών με ποσοστό 1,42% ενώ την μεγαλύτερη
πτώση σημείωσε ο κλάδος των εταιρειών Χρημ/κής Μίσθωσης - Leasing με ποσοστό
1,45%. Από τις 280 μετοχές που πραγματοποίησαν συναλλαγές, 155 σημείωσαν
άνοδο, 116 παρουσίασαν πτώση και 9 παρέμειναν σταθερές, ενώ 110 έκλεισαν με
αγοραστές και 126 με πωλητές. Η αξία συναλλαγών διαμορφώθηκε σε 87,383 δισ.
δρχ. (20.221.603 τεμάχια). Αναλυτικά, τα 18.059.159 τεμάχια συνολικής αξίας
81,755 δισ. δρχ. αφορούσαν στην Κύρια Αγορά, ενώ τα 2.162.444 τεμάχια
συνολικής αξίας 5,628 δισ. δρχ. την Παράλληλη Αγορά. Τη μεγαλύτερη αξία
συναλλαγών παρουσίασαν οι Τράπεζες με 35,339 δισ. δρχ. (1.967.020 τεμάχια),
ενώ ακολούθησαν οι Μεταλ/κες Επιχειρήσεις με 10,518 δισ. δρχ. (2.981.049 τεμάχια).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16341N521</ED>
<ID>
ID:16715

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N52&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

275.654 
282.622 
275.515

283.040 
ΜΑΡΚΟ ΓΕΡΜΑΝΙΑΣ

164.393 
168.548 
164.309

168.797 
ΦΡΑΓΚΟ ΓΑΛΛΙΑΣ

490.160 
50.255 
48.991

50.329 
ΛΙΡΑ ΑΓΓΛΙΑΣ

457.175 
468.732 
456.944

469.425 
ΦΡΑΓΚΟ ΕΛΒΕΤΙΑΣ

202.473 
207.591 
202.371

207.898 
ΦΡΑΓΚΟ ΒΕΛΓΙΟΥ

7.970 
8.172 
7.966

8.184 
ΦΙΟΡΙΝΙ ΟΛΛΑΝΔΙΑΣ

145.901 
149.589 
145.827

149.811 
ΛΙΡΕΤΤΑ ΙΤΑΛ. (ΑΝΑ
100) 
0.166 
0.170 
0.166

0.171 
ΚΟΡΩΝΑ ΔΑΝΙΑΣ

43.188 
44.279 
43.166

44.345 
ΛΙΡΑ ΙΡΛΑΝΔΙΑΣ

408.251 
418.571 
408.045

419.190 
ΣΕΛΙΝΙ ΑΥΣΤΡΙΑΣ

23.366 
23.957 
23.354

23.992 
ΚΟΡΩΝΑ ΣΟΥΗΔΙΑΣ

35.094 
35.981 
35.076

36.034 
ΚΟΡΩΝΑ ΝΟΡΒΗΓΙΑΣ

36.882 
37.814 
36.863

37.870 
ΔΟΛΑΡΙΟ ΚΑΝΑΔΑ

179.405 
183.940 
179.314

184.212 
ΔΟΛΑΡΙΟ ΑΥΣΤΡΑΛΙΑΣ

173.876 
178.271 
173.788

178.535 
ΓΙΕΝ ΙΑΠΩΝΙΑΣ (ΑΝΑ
100) 
2.448 
2.510 
2.447

2.514 
ΛΙΡΑ ΚΥΠΡΟΥ

551.387 
565.325 
551.109

566.162 
ΕΥΡΩ 
321.524 
329.651 
321.361 
330.139 
ΠΕΣΕΤΑ ΙΣΠΑΝΙΑΣ

1.932 
1.981 
1.932

1.984 
ΕΣΚΟΥΔΟ ΠΟΡΤΟΓΑΛΙΑΣ

1.604 
1.644 
1.603

1.647 
ΜΑΡΚΟ ΦΙΝΛΑΝΔΙΑΣ

54.076 
55.443 
54.049

55.526 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.510 
Ελισάβετ 1974 και μεταγενέστερα: 19.510 
Παλαιάς κοπής: 19.230 
Πώληση: 20.910 
<REF><SOURCE>ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N53</CAT>
<ED>
Κωδικός άρθρου: A16341N531</ED>
<ID>
ID:16716

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N53&aa=1</URL></REF>


Article

<CATEGORY>vin14</CATEGORY>

 <H5></H5><H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Μία εβδομάδα φθάνει στο τέλος της και εσείς
ακόμα νιώθετε κουρασμένοι από το βάρος των υποχρεώσεων. Αφήστε τα γνωστά σας
«πρέπει» στην άκρη, αποφύγετε αντιθέσεις με ανθρώπους του περιβάλλοντός σας
και βρείτε λίγο χρόνο για διασκέδαση και ξεκούραση.

ΥΔΡΟΧΟΟΣ

(20 Ιανουαρίου - 18 Φεβρουαρίου). Μην αφήσετε τους ασυνείδητους φόβους και τις
ανασφάλειές σας να σας χαλάσουν το Σαββατοκύριακο, έχετε ανάγκη να μείνετε για
λίγο μόνοι και να ανασυγκροτήσετε τις δυνάμεις σας, προκειμένου να
ανταποκριθείτε «στο κάλεσμα των καιρών».

ΙΧΘΥΕΣ

(19 Φεβρουαρίου - 20 Μαρτίου). Μην κρατάτε τα όνειρα και τις προσδοκίες σας
για τον εαυτό σας, ίσως κάποιοι φίλοι να σας αγαπούν και είναι διατεθειμένοι
να σας συμπαρασταθούν. Προς το παρόν χρειάζεστε μια γερή δόση ψυχαγωγίας και
διασκέδασης για να «γεμίσετε τις μπαταρίες σας».

ΚΡΙΟΣ

(21 Μαρτίου - 19 Απριλίου). Δεν είναι η κατάλληλη στιγμή να λύσετε τις
διαφορές σας με τους δικούς σας ανθρώπους και να έρθετε αντιμέτωποι με την
άκαμπτη νοοτροπία τους, αφήστε τις καταστάσεις να κυλήσουν ομαλά, άλλωστε το
Σαββατοκύριακο ενδείκνυται για χαλάρωση και ξεκούραση.

ΤΑΥΡΟΣ

(20 Απριλίου - 20 Μαΐου). Παρ' όλο που νιώθετε την ανάγκη να ξεκουραστείτε
αυτό το Σαββατοκύριακο, η προοπτική ενός ταξιδιού θα μπορούσε να σας ανατρέψει
τα σχέδια, μπορείτε να το τολμήσετε αν φυσικά πάρετε όλες τις προφυλάξεις που
είναι απαραίτητες.

ΔΙΔΥΜΟΙ

(21 Μαΐου - 21 Ιουνίου). Με την ευκαιρία του Σαββατοκύριακου καλό θα ήταν να
συζητήσετε με τους δικούς σας για θέματα αγοραπωλησίας ακινήτων, κληρονομικά ή
περιουσιακά που αφορούν όλη την οικογένεια, με πνεύμα αλληλοκατανόησης βρείτε
τον τρόπο να ρυθμίσετε κάποιες εκκρεμότητες αν υπάρχουν.

ΚΑΡΚΙΝΟΣ

(22 Ιουνίου - 22 Ιουλίου). Παρ' όλη τη συσσωρευμένη κούραση της εβδομάδας, στη
διάρκεια του Σαββατοκύριακου σας δίνεται η ευκαιρία να δείξετε την ειλικρίνεια
των αισθημάτων σας στον δικό σας άνθρωπο ή να μιλήσετε με συνεργάτες για
θέματα που σας απασχολούν όλους.

ΛΕΩΝ

(23 Ιουλίου - 22 Αυγούστου). Έχετε ξεκινήσει πολύ δυναμικά την καινούργια
χρονιά και φυσικά είναι δύσκολο να οριοθετήσετε τις νέες εξελίξεις, οι
καθημερινές υποχρεώσεις τρέχουν, εσείς όμως πρέπει να ξεκουραστείτε λίγο για
να ανταποκριθείτε σε καταστάσεις και γεγονότα της ερχόμενης εβδομάδας.

ΠΑΡΘΕΝΟΣ

(23 Αυγούστου - 23 Σεπτεμβρίου). Αφήστε για λίγο τις υποχρεώσεις στην άκρη και
ασχοληθείτε με το χόμπι σας και τη διασκέδασή σας, το δικαιούστε άλλωστε. Οι
γονείς προγραμματίστε μια όμορφη έξοδο με τα παιδιά σας που θα τα φέρει πιο
κοντά σας.

ΖΥΓΟΣ

(24 Σεπτεμβρίου - 23 Οκτωβρίου). Η παρουσία του Άρη στο ζώδιό σας σε
δυσαρμονική όψη με τον Ήλιο θα μπορούσε να δημιουργήσει μια εκρηκτική
ατμόσφαιρα στο σπίτι, γι' αυτό δείξτε κατανόηση στις υπερβολικές απαιτήσεις
των δικών σας και δεχθείτε τις χωρίς γκρίνια.

ΣΚΟΡΠΙΟΣ

(24 Οκτωβρίου - 22 Νοεμβρίου). Στη διάρκεια αυτού του Σαββατοκύριακου σας
δίνεται η ευκαιρία να εκτιμήσετε πιο σωστά τις προσφορές των δικών σας
ανθρώπων που σας παρέχονται απλόχερα και εσείς, από κεκτημένη ταχύτητα και από
τη συνήθεια της καθημερινότητας, δεν τις εκτιμάτε δεόντως.

ΤΟΞΟΤΗΣ

(23 Νοεμβρίου - 21 Δεκεμβρίου). Σας δίνεται αρκετός χρόνος σήμερα για να
εκτιμήσετε και να διορθώσετε ό,τι δεν έχει πάει καλά με τα οικονομικά σας.
Αξιοποιήστε τις δυνατότητες και τις γνωστές σας ικανότητες ώστε να διατηρήσετε
τις ισορροπίες που απαιτούν οι υποχρεώσεις σας.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16341N541</ED>
<ID>
ID:16689

</ID><URL>http://ta-nea.dolnet.gr/neaweb/neafile.print_unique?e=A&f=16341&m=N54&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΥΠΟΔΕΧΕΤΑΙ ΣΤΟ ΑΡΓΟΣ ΤΗ SKODA ΞΑΝΘΗ
</H5><H5></H5><H2>Ξανά με Ίβιτς
</H2>
<H3>Ο Μπάγιεβιτς του εμπιστεύεται τη θέση του σέντερ φορ για δεύτερη συνεχόμενη φορά
</H3>
ΣΕΛΙΔΑ 3
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16341O011</ED>
<ID>
ID:16717

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O01&aa=1</URL></REF>


Article

<CATEGORY>vin10</CATEGORY>

 <H5>ΔΟΕ
</H5><H5></H5><H2>Ο Σάμαρανκ δείχνει την έξοδο σε «αθανάτους»
</H2>
ΣΕΛΙΔΑ 5
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16341O012</ED>
<ID>
ID:16764

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O01&aa=2</URL></REF>


Article

<CATEGORY>vin10</CATEGORY>

 <H5>Γ. ΜΑΥΡΩΤΑΣ
</H5><H2>Ο επιστήμονας των τεσσάρων Ολυμπιάδων </H2><H2></H2><H2>Γιώργος Μαυρωτάς. Υπόδειγμα αθλητή και επιστήμονα
</H2>
ΣΕΛΙΔΕΣ. 6-7
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16341O013</ED>
<ID>
ID:16800

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O01&aa=3</URL></REF>


Article

<CATEGORY>vin10</CATEGORY>

 <H5>ΣΤΟΝ ΒΟΛΟ
</H5><H2>Ο Άρης υποδέχεται τον ΟΦΗ </H2>
ΣΕΛΙΔΑ 4
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16341O014</ED>
<ID>
ID:16825

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O01&aa=4</URL></REF>


Article

<CATEGORY>vin10</CATEGORY>

 <H5>ΦΑΡΦΑΝ: Ο ΠΕΡΟΥΒΙΑΝΟΣ ΣΥΜΦΩΝΗΣΕ ΜΕ ΤΟΝ ΠΑΝΑΘΗΝΑΪΚΟ
</H5><H2>«Ναι» σε όλα
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Ρομπέρτο Φαρφάν γυμνάστηκε χθες στην Παιανία αλλά ήταν κουρασμένος από το
πολύωρο ταξίδι. Στιγμιότυπο από την άφιξη του Περουβιανού στην Αθήνα

ΠΑΙΚΤΗΣ του Παναθηναϊκού είναι ο Ρομπέρτο Φαρφάν! Ο Περουβιανός άσος
συναντήθηκε χθες με τον πρόεδρο του ΠΑΟ, κ. Γ. Βαρδινογιάννη και συμφώνησε σε
όλα μαζί του. Ο πρόεδρος του Παναθηναϊκού έμεινε ενθουσιασμένος από τη
συζήτηση και τη γενικότερη παρουσία του Φαρφάν.

Καλά ενημερωμένη πηγή μίλησε χθες «για κατ' αρχήν συμφωνία» του παίκτη με τον
Παναθηναϊκό. Άλλη πηγή υπήρξε κατηγορηματική: «Ο Φαρφάν υπέγραψε διετές
συμβόλαιο με δικαίωμα του Παναθηναϊκού να το ανανεώσει για άλλα τρία χρόνια».

Από το Περού μας ενημέρωσαν χθες (στην Παιανία όλα τα στόματα παραμένουν
κλειστά και επίσημη ανακοίνωση αναφέρει πως το θέμα χειρίζεται αποκλειστικά ο
κ. Βαρδινογιάννης) ότι ο Φαρφάν θα εισπράξει για δύο χρόνια 300.000 δολάρια
(περίπου 90.000.000 δραχμές).

Ο διεθνής Περουβιανός φορ γυμνάστηκε χθες κανονικά με τους υπόλοιπους παίκτες
του ΠΑΟ. Δεν έκανε σπριντ γιατί ήταν κουρασμένος από το πολύωρο ταξίδι του.
Την προσεχή Δευτέρα θα υπάρξει επίσημη ανακοίνωση.

Όταν η «ΟΜΑΔΑ» ρώτησε χθες τον κ. Βαρδινογιάννη πώς έχουν τα πράγματα, ο
πρόεδρος απάντησε: «Τη Δευτέρα θα υπάρξουν εξελίξεις. Θα κάνω αυτό που πρέπει
για να επανέλθει ο Παναθηναϊκός στη θέση που του αρμόζει».

Μέχρι την 31η Ιανουαρίου ο ΠΑΟ θα δοκιμάζει παίκτες και δεν θα κλείσει κανένα
μεταγραφικό θέμα απ' όσα τον ενδιαφέρουν. Εννοείται ότι και η περίπτωση
Νασιόπουλου «θα παίζει» μέχρι την τελευταία στιγμή.

Χθες Βαρδινογιάννης και Δανιήλ τα είπαν για άλλη μια φορά χωρίς να διαρρεύσει
καμία πληροφορία. Αργότερα, ο προπονητής του ΠΑΟ αναφερόμενος στην κλήρωση του
κυπέλλου με τον Πανσερραϊκό, δήλωσε:

«Η κλήρωση είναι καλή χωρίς αυτό να σημαίνει ότι θα έχουμε εύκολο έργο. Ο
Πανσερραϊκός είναι αξιόλογη ομάδα και μάλιστα απέκλεισε τον ΠΑΟΚ. Θα
αντιμετωπίσουμε τον Πανσερραϊκό με τη δέουσα σοβαρότητα και προσοχή».

*** Ασάνοβιτς, Βαζέχα και Αλεξόπουλος επανέρχονται στην ομάδα. Θα πάρουν τις
θέσεις των τιμωρημένων Κόλα, Γκούμα, Λαγωνικάκη. Ο ΠΑΟ παίζει τη Δευτερα με
την Ελευσίνα, στην ομώνυμη πόλη.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16341O021</ED>
<ID>
ID:16721

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: Νομικά αστήρικτες οι αξιώσεις του Ιωνικού
</H5><H2>Εξώδικο για τον Αντριόλι
</H2>
Πάολο Αντριόλι. Η ΕΠΑΕ δεν έχει εκδώσει δελτίο του παίκτη του Άρη

ΕΞΩΔΙΚΟ στην ΕΠΑΕ έστειλε χθες ο Άρης, επιφυλασσόμενος κάθε νομίμου
δικαιώματός του από την μη συμμετοχή του Αντριόλι στο αυριανό ματς, επειδή η
διοργανώτρια δεν έχει εκδώσει δελτίο για τον παίκτη.

Ο Άρης χαρακτηρίζει ως «νομικά και ηθικά αστήρικτες» τις αξιώσεις του Ιωνικού,
επισημαίνει πως με την ομάδα της Νίκαιας ο ποδοσφαιριστής είχε ελεύθερο
συμβόλαιο και τονίζει πως οποιαδήποτε διαφορά μεταξύ των δύο ΠΑΕ σχετικά με το
ύψος της αποζημίωσης δεν μπορεί να επηρεάσει τη δραστηριότητα του παίκτη.

*** Στα 664 εκάτ. δρχ. έφθασε το κόστος της μεταγραφής του Μάριου Αγαθοκλέους,
από τον Αθηναϊκό στον Άρη. Σύμφωνα με το συμβόλαιο του παίκτη, που κατατέθηκε
χθες στην ΕΠΑΕ, ο Αθηναϊκός πήρε για την παραχώρηση του ποδοσφαιριστή το ποσό
των 240 εκατ. δρχ. Ο παίκτης θα λάβει 323 εκατ. δρχ., ενώ 101 εκατ. δρχ. θα
κατατεθούν στην Εφορία.

*** Την έντονη διαμαρτυρία του στην ΕΠΑΕ εξέφρασε χθες ο Πανηλειακός, επειδή
αγωνίζεται αύριο κατά του Ιωνικού. Η ομάδα του Πύργου ζήτησε να παίξει την
Δευτέρα, όπως και ο Παναθηναϊκός, επειδή την Πέμπτη υπήρχε το μεταξύ τους
παιχνίδι Κυπέλλου. 
Ο Κώστας Αλαμάνος παραδέχθηκε πως το αίτημα του Πανηλειακού είναι δίκαιο, όπως
όμως τόνισε το παιχνίδι με τον Ιωνικό περιλαμβάνεται στο δελτίο ΠΡΟ-ΠΟ, από
λάθος υπολογισμό, και είναι δύσκολο να μεταφερθεί και να γίνει Δευτέρα.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16341O022</ED>
<ID>
ID:16768

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΥΡΓΟΣ
</H5><H2>Τελευταίο ματς για Κυράστα
</H2>
ΤΟ ΑΥΡΙΑΝΟ παιχνίδι Ιωνικού-Πανηλειακού θα είναι το τελευταίο του Γιάννη
Κυράστα στον πάγκο της ομάδας του Πύργου. Ο Κυράστας αντιμετωπίζει σοβαρό
οικογενειακό πρόβλημα και για τον λόγο αυτό πρέπει οπωσδήποτε να βρίσκεται
στην Αθήνα. Έχει ήδη συζητήσει με τον Σάκη Σταυρόπουλο, του έχει αναφέρει το
πρόβλημά του και συμφώνησε να αποχωρήσει από την ομάδα. Ο πρόεδρος του
Πανηλειακού έκανε πρόταση στον Μπάμπη Τεννέ να αναλάβει την ομάδα, αλλά ακόμα
δεν έχει πάρει απάντηση. Αν ο Τεννές απαντήσει αρνητικά, τότε θα στραφεί σε
κάποιον άλλο τεχνικό.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16341O023</ED>
<ID>
ID:16803

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O02&aa=3</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Απέφυγαν τη μετωπική οι «μεγάλοι»
</H2>
Κλήρωση «μέλι» μπορεί να χαρακτηριστεί, για τον Ολυμπιακό και τον Παναθηναϊκό,
η χθεσινή διαδικασία της ανάδειξης «ζευγαριών» στους προημιτελικούς του
ποδοσφαιρικού κυπέλλου. Και είναι «μέλι» για τους αιωνίους επειδή η τύχη τα
έφερε έτσι, ώστε να αποφευχθεί κάποια μετωπική σύγκρουσή τους, χωρίς αυτό να
σημαίνει ότι θα περάσουν εύκολα, με τους αντιπάλους που κληρώθηκαν. Ειδικά ο
Ολυμπιακός, ο οποίος ναι μεν έχει τον πρώτο λόγο στις αναμετρήσεις του με τη
SKODA Ξάνθη, ωστόσο η ομάδα της Θράκης είναι σε φόρμα και θωρείται δύσκολος αντίπαλος.

Για τον Παναθηναϊκό τα πράγματα είναι καλύτερα, αφού αντιμετωπίζει, σαφώς,
πιο αδύναμη ομάδα, τον Πανσερραϊκό, ενώ έχει και το πλεονέκτημα του
επαναληπτικού, που θα διεξαχθεί στο Ολυμπιακό Στάδιο.

Στους άλλους αγώνες προβλέπεται ότι θα γίνει μεγάλη μάχη, για την πρόκριση
στην ημιτελική φάση. Και το πέρασμα στους «4», δεν αποκλείεται να κριθεί στο
δεύτερο ενενηντάλεπτο, αφού οι ομάδες διεκδικούν, σχεδόν, με τις ίδιες
πιθανότητες την πρόκριση. Ο Αθηναϊκός κληρώθηκε με την Καλαμάτα και οι Λύκοι
με τον Ηρακλή.

Τα ζευγάρια: Λύκοι - Ηρακλής, Πανσερραϊκός - Παναθηναϊκός, Ολυμπιακός -
SKODA Ξάνθη, Αθηναϊκός - Καλαμάτα.

Οι αγώνες της προημιτελικής φάσης είναι διπλοί και θα διεξαχθούν, εκτός
απροόπτου, στις 27 Ιανουαρίου και στις 17 Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16341O024</ED>
<ID>
ID:16828

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O02&aa=4</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΚΑΙ ΠΑΛΙ ΕΠΙΘΕΤΙΚΗ ΑΙΧΜΗ Ο ΙΒΙΤΣ
</H5><H2>Εμπιστοσύνη
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Ίβιτς και κατά της Skoda Ξάνθης στο Άργος. Στιγμιότυπο από παλαιότερη αναμέτρηση

ΜΕ ΤΟΝ Ίλια Ίβιτς προωθημένο επιθετικό θα αντιμετωπίσει αύριο ο Ολυμπιακός την
Skoda Ξάνθη στο ουδέτερο γήπεδο του Άργους, όπου θα εκτίσει την ποινή
αποκλεισμού μιας αγωνιστικής της έδρας του. Ο Ντούσαν Μπάγιεβιτς θα
εμπιστευτεί για δεύτερη συνεχόμενη φορά τη θέση του σέντερ φορ στον 28χρονο
διεθνή Σέρβο, με δεδομένο την καλή παρουσία του στη Νεάπολη.

Ο Ίβιτς θα έχει συνεργάτες στην επίθεση τους Γιαννακόπουλο (δεξιά), Λουτσιάνο
(αριστερά). Ο κόουτς των πρωταθλητών προσανατολίζεται να πραγματοποιήσει τρεις
αλλαγές: Μαυρογενίδης (αντί του τραυματία Αμανατίδη), Ανατολάκης (στη θέση του
Άντζα), Λουτσιάνο (θα καλύψει το κενό του τιμωρημένου Καραπιάλη).

Η πιθανή ενδεκάδα του Ολυμπιακού ­ σύμφωνα με την τελευταία πρόβα χθες στου
Ρέντη ­ θα είναι: Ελευθερόπουλος, Μαυρογενίδης, Καραταΐδης, Ανατολάκης,
Γεωργάτος, Πουρσανίδης, Γιαννακόπουλος, Λουτσιάνο, Ίβιτς, Νινιάδης, Τζόρτζεβιτς.

«Θα αντιμετωπίσουμε μία πάρα πολύ καλή ομάδα. Εκτιμάμε και σεβόμαστε την
Ξάνθη. Πρέπει να δούμε το παιχνίδι με μεγάλη σοβαρότητα και να παίξουμε
δυνατά. Χρειάζεται μεγάλη προσοχή, ενώ δεν πρέπει να επαναλάβουμε τα λάθη που
κάναμε, για να πετύχουμε το στόχο μας», τόνισε ο Μπάγιεβιτς στο site του
Ολυμπιακού στο Ίντερνετ.

Αναφερόμενος στη διεξαγωγή τού αγώνα στο Άργος, ο Ντούσκο είπε: «Το γήπεδο θα
είναι το ίδιο και για τις δύο ομάδες. Πιστεύω ότι και στο Άργος θα έχουμε τη
συμπαράσταση των φιλάθλων μας».

Ο Ολυμπιακός θα διαθέσει τελικά 11.000 εισιτήρια, τα οποία σύμφωνα με τις
εκτιμήσεις των υπευθύνων της ΠΑΕ θα εξαντληθούν.

Σχετικά με την χθεσινή κλήρωση του Κυπέλλου που έφερε αντίπαλο του Ολυμπιακού
την SKODA Ξάνθη, ο διευθύνων σύμβουλος της πειραϊκής εταιρείας Γιώργος
Λούβαρης (ήταν παρών στην κλήρωση), τόνισε: «Εμείς μπορούμε να τα καταφέρουμε
απέναντι σε οποιονδήποτε αντίπαλο. Δεν έχουμε πρόβλημα για το γεγονός ότι ο
αγώνας ρεβάνς θα γίνει στην Ξάνθη. Ο Ολυμπιακός θα βρεθεί στον τελικό και θα
κατακτήσει το Κύπελλο».

*** Ο Ιταλός επιθετικός της Ρέιτζερ, Μάρκο Νέγκι, προτάθηκε στον Ολυμπιακό,
αλλά από τη διοίκηση ειπώθηκε ότι δεν υφίσταται θέμα μεταγραφής του.

*** Σύμφωνα με τη Διεθνή Ομοσπονδία Στατιστικής και Ιστορίας του Ποδοσφαίρου,
ο Ολυμπιακός βρίσκεται στην 26η θέση μεταξύ των 30 καλυτέρων ομάδων του
κόσμου. Στην πρώτη θέση βρίσκεται η Ίντερ.

*** Σύμφωνα με δημοσίευμα της «Κοριέρε Ντέλο Σπορτ», ο Ολυμπιακός έχει μπει
στο στάδιο των διαπραγματεύσεων με την Κάλιαρι για τη μεταγραφή του Ίβιτς και
περιμένει την ερχόμενη εβδομάδα απάντηση από τους Ιταλούς στο οικονομικό θέμα.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16341O031</ED>
<ID>
ID:16722

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O03&aa=1</URL></REF>


Article

<CATEGORY>vin10</CATEGORY>

 <H5>ΡΟΔΟΣ: Διάσκεψη υπουργών Αθλητισμού
</H5><H2>Φούρας: Ανάγκη αναβάθμισης των βαλκανικών αγώνων
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

* ΡΟΔΟΣ

«ΟΙ ΒΑΛΚΑΝΙΚΕΣ χώρες μπορούν να συναντηθούν το 2004 στην Αθήνα. Και εφαλτήριο
θα αποτελέσει η αναβάθμιση των βαλκανικών αγώνων», δήλωσε ο υφυπουργός
Αθλητισμού Ανδρέας Φούρας κατά τη διάρκεια συνέντευξης Τύπου στο πλαίσιο της
βαλκανικής διάσκεψης υπουργών αρμοδίων για τον Αθλητισμό, που γίνεται στη Ρόδο.

Ο κ. Φούρας υπογράμμισε την ανάγκη αναβάθμισης των βαλκανικών αγώνων και αυτό
είναι το βασικό θέμα της διάσκεψης της Ρόδου, στην οποία μετέχουν υπουργοί
Αθλητισμού από επτά χώρες (πλην της Τουρκίας, που εκπροσωπείται από τον γενικό
διευθυντή Αθλητισμού, επειδή δεν έχει οριστεί αρμόδιος υπουργός από τη νέα κυβέρνηση).

Κατά τη διάσκεψη ­ που οι εργασίες της γίνονται στο Μέγαρο των Ιπποτών, ο κ.
Φούρας αναφέρθηκε στις δυνατότητες εκσυγχρονισμού των αγώνων, ενώ είπε ότι η
Γενική Γραμματεία Αθλητισμού, σε συνεργασία με την Παγκόσμια Ομοσπονδία
Στίβου, θα βοηθήσει στην κατασκευή των απαραίτητων έργων στο Στάδιο της Δυναμό
Τιράνων, ώστε να γίνονται βαλκανικοί αγώνες και στην Αλβανία.

Επίσης, η κ. Κατερίνα Παναγοπούλου, πρέσβειρα της Ελλάδας στο Συμβούλιο της
Ευρώπης, θα μιλήσει για «"το ευ αγωνίζεσθαι"» και την ανοχή στον Αθλητισμό».
Άλλα θέματα που θα συζητηθούν είναι οι μορφές ανάπτυξης στον κοινωνικό
αθλητισμό, μέτρα πρόληψης ενάντια στη χρήση απαγορευμένων ουσιών κ.ά.

Στο μεταξύ, το πρωί, ο κ. Φούρας, συνοδευόμενος από τον δήμαρχο Ρόδου κ.
Γιώργο Γιαννόπουλο, επισκέφθηκαν όλες τις αθλητικές εγκαταστάσεις, όπως επίσης
και τα εκτελούμενα αθλητικά έργα στην πόλη, σύμφωνα με την προγραμματική
σύμβαση Δήμου Ρόδου και ΓΓΑ.

Στη διάρκεια της συνέντευξης Τύπου, ο κ. Φούρας έκανε δεκτό αίτημα του
δημάρχου για την κατασκευή κλειστού αθλητικού κέντρου 3.000 θέσεων στην
περιοχή πίσω από το σχολικό συγκρότημα του Τεχνικού Λυκείου. «Θα προτείνω στο
υπουργείο Εθνικής Οικονομίας την ένταξη του εν λόγω έργου στο εθνικό
πρόγραμμα», τόνισε ο κ. υφυπουργός.

Τέλος, ανήγγειλε ότι ο θεμέλιος λίθος για το κολυμβητήριο θα γίνει τον
ερχόμενο Απρίλιο.

³³³ Σε ερώτηση για το θέμα του Χοσέ Ορτίθ, ο κ. Φούρας επέρριψε ευθύνες και
στην ΕΟΚ, υποστηρίζοντας ότι υπέπεσε σε αρκετές παραλείψεις. Απάντηση σε αυτό
δόθηκε από τον γενικό γραμματέα της ομοσπονδίας, Πέτρο Καπαγέρωφ: «Ο κ. Φούρας
προσπαθεί με αόριστες και αφηρημένες δηλώσεις να στηρίξει μία διάτρητη και
σκανδαλώδη απόφαση ενός οργάνου, του οποίου φέρει την ευθύνη του διορισμού. Με
αυτές τις δηλώσεις του ο υφυπουργός Αθλητισμού όχι μόνον υποπίπτει σε ατόπημα,
αλλά και αποδεικνύει για άλλη μία φορά το μένος του κατά του ελληνικού μπάσκετ».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16341O032</ED>
<ID>
ID:16769

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Άτυχος ο Μαλαδένης
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΕΝΑΝ από τους λίγους πολυσύνθετους παίκτες της «έχασε» με τραυματισμό η ΑΕΚ. Ο
Χρήστος Μαλαδένης έσπασε το μικρό δάχτυλο του δεξιού του ποδιού στο σπίτι
του(!) και τώρα δίνει αγώνα για να προλάβει το ντέρμπι με τον Ολυμπιακό. Ο
Μαλαδένης εξετάστηκε από τον κ. Νικολάου, το δάχτυλο δέθηκε, αλλά η πρώτη
διάγνωση μιλά για αποχή τριών εβδομάδων. Ωστόσο, από χθες ο ποδοσφαιριστής
άρχισε τρέξιμο, με στόχο να επιστρέψει το συντομότερο δυνατόν και να τεθεί στη
διάθεση του Μπλαχίν ­ μην ξεχνάμε ότι ο τεχνικός δοκίμαζε σε νέους ρόλους τον
Μαλαδένη. «Είμαι πολύ άτυχος, αλλά θα κάνω τα πάντα για να επιστρέψω γρήγορα
στην ομάδα», έλεγε χθες ο μέσος, ελπίζοντας την προσεχή εβδομάδα να μπει σε
εντατικότερο ρυθμό. Κατά συνέπεια, μία λύση λιγότερη για τον Ουκρανό προπονητή
(χαρακτήρισε ως «σοκ» την απώλεια Μαλαδένη). Ο Μπλαχίν έως το τέλος του πρώτου
γύρου θέλει τρεις νίκες και είπε: «Αυτός είναι ο στόχος μας. Όσο για τη
διακοπή, θα δούμε αν έκανε καλό ή κακό. Το καλό της όμως ήταν ότι κέρδισε
χρόνο ο Κασάπης και μπορεί να τον έχουμε με τον Ολυμπιακό. Ξέρουμε τους
Κωνσταντινίδη - Κωνσταντίνου. Αυτοί έχουν πρόβλημα αν μείνουν ή φύγουν».
Πιθανή ενδεκάδα: Ατματσίδης, Λάκης, Κοπιτσής, Μπαμπούνσκι, Κωστένογλου,
Μάρκος, Ζήκος, Δώνης, Σαβέβσκι, Μπατίστα, Νικολαΐδης. Στα μεταγραφικά, στην
ΑΕΚ επιμένουν ότι θα γίνει μεταγραφή. Μιλάνε για υπόσχεση(!) της ENIC για ξένο
όνομα. Αν οι Άγγλοι έχουν δείξει ότι κρατούν όσα υπόσχονται, καλά κάνουν οι
διοικούντες και ελπίζουν. Ακούγεται από τη Σκωτία το όνομα του Νέγκρι της
«ομόσταβλης» ENIC, ως δανεικού για έξι μήνες. Πρώτος σκόρερ πέρυσι, τώρα εκτός
ομάδας. Του Ατματσίδη λένε πως θα έχουμε ανακοινώσεις, ο Σταματιάδης ξαναπάει
στην Κύπρο (μπράβο επιμονή στην αγορά!) και από τη Δευτέρα προβλέπεται
πρέσινγκ για τους επιθετικούς του Ηρακλή.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16341O033</ED>
<ID>
ID:16804

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O03&aa=3</URL></REF>


Article

<CATEGORY>vin10</CATEGORY>

 <H2>Πλούσιο μενού
</H2>
ΠΛΟΥΣΙΟ είναι το αθλητικό μενού του τηλεοπτικού προγράμματος, το
Σαββατοκύριακο. Αναλυτικά οι αθλητικές μεταδόσεις του διημέρου:

Σήμερα: 14.45 (Κανάλι 5): Αγ. Σώστης - Άρης (γυναικείο βόλεϊ, Α1), 15.00
(Supersport): Άρης - ΟΦΗ (ποδόσφαιρο, Α' Εθνική), 17.00 (Supersport): Λιντς -
Μίντλεσμπρο (αγγλικό ποδόσφαιρο), 17.15 (ΕΤ1): Ορεστιάδα - ΠΑΟΚ (βόλεϊ, Α1),
19.00 (Supersport): ΠΑΟΚ - Πανιώνιος (μπάσκετ, Α1), 22.00 (Supersport): Θέλτα
- Μαγιόρκα (ισπανικό ποδόσφαιρο).

Αύριο: 06.15 (Supersport): Μ. Τάισον - Φ. Μπόθα (αγώνας πυγμαχίας), 15.00
(Κανάλι 5): Ακαδημία Ηλ. - Σπόρτιγκ (γυναικείο μπάσκετ, Α1), 17.00
(Supersport): Καβάλα - Βέροια (ποδόσφαιρο, Α' Εθνική), 19.00 (Supersport):
Ηρακλής - ΠΑΟ (μπάσκετ, Α1), 22.15 (Supersport): Πάρμα - Λάτσιο (μαγν.,
ιταλικό ποδόσφαιρο), 24.00 (ΕΤ1): Ολυμπιακός - SKODA Ξάνθη (μαγν., ποδόσφαιρο,
Α' Εθνική), 24.00 (Supersport): Τσάρλτον - Νιούκαστλ (μαγν., αγγλικό
ποδόσφαιρο), 01.30 (ΕΤ1): Ηρακλής - ΠΑΟ (μαγν.).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16341O041</ED>
<ID>
ID:16723

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O04&aa=1</URL></REF>


Article

<CATEGORY>vin10</CATEGORY>

 <H5>ΔΟΕ: ΕΚΤΑΚΤΗ ΓΕΝΙΚΗ ΣΥΝΕΛΕΥΣΗ ΜΕ ΘΕΜΑ ΑΠΟΠΟΜΠΗ «ΑΘΑΝΑΤΩΝ»
</H5><H2>Προς την έξοδο
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Στο στόχαστρο της ΔΟΕ οι «αθάνατοι» που αμάρτησαν. Ακριβά δώρα όμως, όπως το
δίκαννο της φωτογραφίας, πήρε και ο πρόεδρος Χ. Α. Σάμαρανκ

ΕΚΤΑΚΤΗ γενική συνέλευση της Διεθνούς Ολυμπιακής Επιτροπής συγκάλεσε ο
πρόεδρός της Χουάν Αντόνιο Σάμαρανκ για τις 17-18 Μαρτίου, με θέμα την
αποπομπή από το Ολυμπιακό Κίνημα των μελών που εμπλέκονται στην υπόθεση «Σολτ
Λέικ Σίτι».

Κατά τη διάρκεια της έκτακτης γενικής συνέλευσης θα συζητηθεί η αλλαγή του
τρόπου αξιολόγησης των υποψηφίων για ανάληψη των Αγώνων πόλεων, ενώ αναμένεται
να εισηγηθεί ο Χ. Α. Σάμαρανκ την απαγόρευση των επισκέψεων των μελών της ΔΟΕ
στις υποψήφιες πόλεις.

Τα μέλη του Ολυμπιακού Κινήματος που εμπλέκονται στην υπόθεση δωροδοκίας είναι
13, αλλά μόνο τα εννέα θα προσαχθούν στην εκτελεστική επιτροπή με το ερώτημα
της αποπομπής. Για τους υπόλοιπους τέσσερις προβλέπεται πως θα δεχτούν
επίπληξη και θα πέσουν σε δυσμένεια.

Για να είναι νόμιμη η αποπομπή των μελών της ΔΟΕ πρέπει να ψηφίσουν υπέρ της
τα 2/3 της γενικής συνέλευσης.

Ο υπεύθυνος των διεθνών δημοσίων σχέσεων της Επιτροπής Ολυμπιακών Αγώνων των
ΗΠΑ, Αλφρέδο Λα Μοντ είναι το πρώτο «θύμα» της υπόθεσης του Σολτ Λέικ. Ο Λα
Μοντ απομακρύνθηκε από το πόστο του, όταν έγινε γνωστό πως συγκέντρωσε
πληροφορίες για τις «αδυναμίες» των «αθανάτων» της Λατινικής Αμερικής για
λογαριασμό του Σολτ Λέικ.

Στο μεταξύ, αίσθηση προκάλεσε στη διεθνή κοινή γνώμη το γεγονός ότι οι
υπεύθυνοι της οργανωτικής επιτροπής των Ολυμπιακών Αγώνων του Ναγκάνο έκαψαν
τα αρχεία στα οποία αναφέρονταν όλες οι δραστηριότητες των μελών της Επιτροπής
Διεκδίκησης. Το Ναγκάνο είναι μεταξύ των πόλεων για τις οποίες υπάρχουν
υποψίες πως κέρδισε τους Αγώνες δωροδοκώντας «αθανάτους».

Οι Γιαπωνέζοι, πάντως, υποστηρίζουν πως τα αρχεία τα έκαψαν το 1992 και όχι
τώρα, γιατί περιείχαν «απόρρητες πληροφορίες».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16341O051</ED>
<ID>
ID:16724

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O05&aa=1</URL></REF>


Article

<CATEGORY>vin10</CATEGORY>

 <H5>ΟΥΕΦΑ: Διχάζει η πρόταση για Μουντιάλ κάθε 2 χρόνια
</H5><H2>Αν συνεχίσει ο Μπλάτερ θα αποχωρήσουμε
</H2>
ΑΚΟΜΗ και με απόσχιση από τη ΦΙΦΑ απειλεί η ΟΥΕΦΑ αν ο Γιόζεφ Μπλάτερ
επιμείνει στην πρότασή του να διεξάγεται το Παγκόσμιο Κύπελλο κάθε δύο χρόνια.

«Αν ο Μπλάτερ συνεχίσει να εμμένει στις απόψεις του, τότε θα αποχωρήσουμε»,
δήλωσε στην εφημερίδα «Frankfurter Allgemeine Zeitung» ο γενικός γραμματέας
της ΟΥΕΦΑ Γκερντ Άιγκνερ. Και συνέχισε: «Δεν λέω ότι θέλουμε να μποϊκοτάρουμε
το Παγκόσμιο Κύπελλο, αλλά οι ομοσπονδίες μας δεν έχουν υποχρέωση να πάρουν
μέρος σε Μουντιάλ, το οποίο θα διεξάγεται κάθε δύο χρόνια. Το στυλ του Μπλάτερ
μόνο κακό θα κάνει στο ποδόσφαιρο. Η ΦΙΦΑ συνεχίζει ακόμη να μη δέχεται πως οι
συνομοσπονδίες είναι μέρος της δομής της».

Οι δηλώσεις του Άιγκνερ δεν φαίνεται να συνετίζουν τον Μπλάτερ. Το αντίθετο. Ο
πρόεδρος της ΦΙΦΑ ύστερα από πεντάωρη σύσκεψη με τους γενικούς γραμματείς των
έξι συνομοσπονδιών, κατά τη διάρκεια της οποίας συζήτησαν τη δημιουργία ενός
παγκόσμιου ποδοσφαιρικού προγράμματος, δήλωσε πως οι αντιδράσεις του Άιγκνερ
για τις προτάσεις του είναι «μαλακές» και πως «το πρώτο εμπόδιο για την
επίτευξη των στόχων ξεπεράστηκε».

Κατά τη διάρκεια της σύσκεψης ο Μπλάτερ πρότεινε τη δημιουργία ενός Παγκοσμίου
Κυπέλλου Συλλόγων, το οποίο θα αρχίσει να διεξάγεται από το καλοκαίρι του
2000, έναν μήνα μετά τους αγώνες του Ευρωπαϊκού Πρωταθλήματος.

Ο Μπλάτερ βρήκε στήριγμα στις απόψεις του στο πρόσωπο του γενικού γραμματέα
της CONCACAF (Κεντρικής-Βόρειας Αμερικής και Καραϊβικής) Τζακ Μπλέιζερ, ο
οποίος βρήκε «θαυμάσιες όλες τις προτάσεις του προέδρου της ΦΙΦΑ».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16341O052</ED>
<ID>
ID:16770

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O05&aa=2</URL></REF>


Article

<CATEGORY>vin10</CATEGORY>

 <H5>Κ. Παπάζογλου: Ένας πικραμένος «ερυθρόλευκος»
</H5><H5>Άννα-Μίλτος βάρκα- γιαλό
</H5><H2>Για θυμήσου...
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΤΟ ΠΟΡΤΡΕΤΟ ενός παλιού ποδοσφαιριστή του Ολυμπιακού, του Κώστα
Παπάζογλου, και ένα σπάνιο στιγμιότυπο μεταξύ μιας πρωταγωνίστριας και ενός
ποδοσφαιριστή, μας γυρίζουν 39 χρόνια πίσω. Ιανουάριος 1959!

Ήταν ένας παίκτης-όνειρο! Οι γρήγορες και αποτελεσματικές επιθετικές
του ενέργειες ξεσήκωναν τις κερκίδες. Ο Κώστας Παπάζογλου μετεγράφη το 1957
από την Α.Ε. Μοσχάτου στον Ολυμπιακό, όπου έπαιξε 7 χρόνια και διακρίθηκε στη
θέση του δεξιού εξτρέμ. Είχε όμως άσχημη κατάληξη. 
Το 1964 δόθηκε ως αντάλλαγμα στον Παναιγιάλειο για την μεταγραφή του Αγανιάν
στους «ερυθρόλευκους». Δύο χρόνια αργότερα ο Παναιγιάλειος τον «πούλησε» στον
Παναθηναϊκό! Το παράπονό του ήταν ότι από τον Ολυμπιακό που αγάπησε τόσο πολύ
τον έδιωξαν. 
Στον πρώτο αγώνα Ολυμπιακού-Μίλαν 2-2, είχε πετύχει το πρώτο γκολ κατά των
Ιταλών με κεφαλιά βολίδα. Ήταν ο μεγαλύτερος αδελφός του αξέχαστου Αριστείδη
Παπάζογλου, ενός εκ των μεγαλυτέρων Ελλήνων κυνηγών.

ΦΑΝΤΑΣΙΑ σκηνοθέτη διέθετε ο φωτορεπόρτερ Τάσος Μάρτογλου (που έφυγε από
κοντά μας πριν από τρεις μήνες) όταν οργάνωνε ακόμη και κρουαζιέρες για να
φτιάξει ένα πολύ καλό φωτογραφικό θέμα. Εδώ, σ' αυτό το στιγμιότυπο, κατάφερε
μία συνάντηση στη νεαρή τότε πρωταγωνίστρια Άννα Φόνσου με τον νεαρό διεθνή
ποδοσφαιριστή της ΑΕΚ Μίλτο Παπαποστόλου. Βάρκα γιαλό. Απ' τα βοτσαλάκια της
Καστέλλας ως το Πασαλιμάνι! Έχουν περάσει 39 χρόνια.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16341O053</ED>
<ID>
ID:16805

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O05&aa=3</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΟΥ
</H5><H2>Πετυχημένο ντεμπούτο
</H2>
ΕΠΙΤΥΧΗΜΕΝΗ ήταν η πρώτη εμφάνιση του Γιάννη Αναστασίου με τα χρώματα της
Άντερλεχτ, στον χθεσινό αγώνα του βελγικού πρωταθλήματος με αντίπαλο τη
Μουσκρούν. Η ομάδα του νίκησε εκτός έδρας με 3-2, ενώ ο διεθνής επιθετικός
ξεκίνησε στη βασική ενδεκάδα και αγωνίστηκε για ογδόντα λεπτά. Ο Αναστασίου
έδειξε πολλές πτυχές από τα πλούσια προσόντα του και ικανοποίησε με την
απόδοσή του, δίνοντας παράλληλα υποσχέσεις για το μέλλον.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16341O054</ED>
<ID>
ID:16829

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O05&aa=4</URL></REF>


Article

<CATEGORY>vin10</CATEGORY>

 <H5>ΕΚΠΟΜΠΗ
</H5><H2>Ο Μαυρίδης στο μικρόφωνο
</H2>
ΚΑΘΗΣΕ στον πάγκο της Εθνικής Ομάδας 19(!) φορές, αλλά έπαιξε σε έξι διεθνείς
αγώνες. Ο Στάθης Μαυρίδης, του Πανιωνίου (1957 - 1968), μιλάει στον Πάνο
Γεραμάνη και τη Μαριάνθη Πελεβάνη, στην εκπομπή «Οι άσοι των γηπέδων», στην
ΕΡΑ-Σπορ, σήμερα 2-3 μ.μ. (101,8 FM).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16341O055</ED>
<ID>
ID:16841

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O05&aa=5</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Το ντέρμπι στην Καλαμάτα
</H2>
ΤΟ ΠΕΛΟΠΟΝΝΗΣΙΑΚΟ ντέρμπι Καλαμάτας - Παναχαϊκής ξεχωρίζει στην αυριανή 16η
αγωνιστική του πρωταθλήματος της Β' Εθνικής. Η μεσσηνιακή ομάδα (τρίτη με 28
β.) και οι Πατρινοί (δεύτεροι με 29 β.) θέλουν εκτός από το θετικό αποτέλεσμα
να εκμεταλλευτούν τυχόν «στραβοπάτημα» της πρωτοπόρου Καλλιθέας (31 β.) που
αγωνίζεται εκτός έδρας με τα Τρίκαλα..

Τα υπόλοιπα παιχνίδια (αύριο, 15.00): Δόξα Βύρωνα - Παναιτωλικός, Λάρισα -
Εδεσσαϊκός, Καλαμαριά - Πιερικός, Γιάννινα - ΗΛΤΕΞ Λύκοι, Πανσερραϊκός - Νίκη
Βόλου, Αγ. Νικόλαος - Αθηναϊκός, Ιάλυσος - Αν. Καρδίτσας...
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16341O056</ED>
<ID>
ID:16850

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O05&aa=6</URL></REF>


Article

<CATEGORY>vin10</CATEGORY>

 <H5>Γιώργος Μαυρωτάς: ΠΡΩΤΟΣ ΣΤΟ ΣΧΟΛΕΙΟ, ΤΟ ΠΟΛΟ ΚΑΙ ΤΟ ΠΑΝΕΠΙΣΤΗΜΙΟ ΓΙΑΤΙ ΔΕΝ
ΗΘΕΛΕ ΝΑ ΠΕΡΝΑΕΙ Ο ΧΡΟΝΟΣ ΑΝΕΚΜΕΤΑΛΛΕΥΤΟΣ
</H5><H5>ΟΝΕΙΡΟ
</H5><H5>«Θα ήθελα κι ένα ταξίδι ως τουρίστας»
</H5><H5>ΔΙΔΑΚΤΟΡΙΚΟ
</H5><H5>Πρώτο βραβείο
</H5><H5>ΜΕ ΤΗΝ ΕΘΝΙΚΗ
</H5><H5>Θέλω να είμαι και στο Σίδνεϊ
</H5><H2></H2><H2>Όλοι τον φωνάζουν αρχηγό
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Γιώργος Μαυρωτάς με τη σύζυγό του Φανή

ΑΠΟ ΤΑ κλάματα, για ένα χαμένο παιχνίδι στο παιδικό πρωτάθλημα πόλο, στην
καταξίωση που προσφέρει ένας ευρωπαϊκός τίτλος. Και από τα ιδιαίτερα μαθήματα
­ στην προετοιμασία για τις Πανελλήνιες ­ στην «υπογραφή» του διδακτορικού για
μια θέση καθηγητή στο Πολυτεχνείο. Κοινό σημείο, ανάμεσα στην αθλητική και την
επαγγελματική σταδιοδρομία του Γιώργου Μαυρωτά, η... χημική ένωση
Η2Ο (=νερό).

Ο Γιωργάκης, όπως τον φωνάζουν ακόμα και τώρα στη Βουλιαγμένη, μεγάλωσε.
«Πάτησε» τα τριάντα ένα, είναι αρχηγός της Εθνικής πόλο, σπούδασε, έκανε δική
του οικογένεια. «Όλα έγιναν με πρόγραμμα». Το σχολείο, το πόλο, το
Πανεπιστήμιο, ο Γιώργος Μαυρωτάς κατάφερε να συνδυάσει αρκετά πράγματα γιατί
απλά από μικρό παιδί δεν ήθελε «να αφήνω τον χρόνο να περνάει ανεκμετάλλευτος»

ΚΑΛΟΣ ΔΑΣΚΑΛΟΣ

Υποστηρίζει ότι «δεν αφήνει τίποτα στην τύχη». Ίσως όμως για να γίνει ένας
καλός δάσκαλος, είχε την τύχη να έχει και ο ίδιος καλούς δασκάλους. Το
παραδέχεται: «Πίσω από μια επιτυχία, κρύβεται πάντα ένας καλός δάσκαλος». Στο
πόλο, τον Γιάννη Γιαννουρή, προπονητή για πολλά χρόνια (και έως σήμερα) στην
ομάδα πόλο της Βουλιαγμένης: «Άρχισα σαν... παιδί του. Τώρα, είμαστε πολύ
καλοί φίλοι. Είναι μεγάλη τιμή να σε λένε καλό δάσκαλο. Προσωπικά, μου έδωσε
πάρα πολλά πράγματα».

Στο σχολείο, έναν συμμαθητή του αδελφού του, Δημήτρη, πρώην πολίστα της
Βουλιαγμένης και βοηθό σήμερα του Γιαννουρή, στην πρώτη ομάδα: «Ο Δημήτρης
Μαρούδας μου έκανε ιδιαίτερα μαθήματα, όταν προετοιμαζόμουν για τις
Πανελλήνιες Εξετάσεις. Είχε καταπληκτική μεταδοτικότητα. Αυτός με έπεισε να
επιλέξω τη Σχολή Χημικών Μηχανικών και σε αυτόν οφείλω την είσοδό μου στο
Πολυτεχνείο. Να σκεφθείς, θυμάμαι ακόμα τα θέματα. Τώρα, είναι καθηγητής στο
Λος Άντζελες».

ΕΙΜΑΙ ΤΥΧΕΡΟΣ

Ο Μαυρωτάς θεωρεί τυχερό τον εαυτό του. Πιστεύει βέβαια στο «συν Αθηνά και
χείρα κίνει», αλλά σίγουρα αισθάνεται ευτυχής που δεν συνάντησε στη ζωή του
αναποδιές. «Όλα έγιναν χωρίς μεγάλη πίεση. Ήθελα και τα πέτυχα. Στο σχολείο,
δεν είχα πίεση από τους γονείς μου. Ήμουν καλός μαθητής (βαθμός απολυτηρίου
Λυκείου 19,6!), ενώ είχα τη συμπαράστασή τους και στον αθλητισμό. Πήγαινε-έλα
στην προπόνηση κάθε ημέρα δεν είναι και λίγο. Πάντως, ήμουν και είμαι ακόμα
άνθρωπος του προγράμματος».

Αλλά και της σκληρής δουλειάς: «Συχνά λέω ότι τα σωματικά μου προσόντα δεν με
έχουν βοηθήσει. Ίσως όμως αν ήμουν πιο ψηλός να μην είχα τόση πίστη στη
δουλειά, αυτοπεποίθηση στην προσπάθεια».

ΣΤΗ ΒΟΥΛΙΑΓΜΕΝΗ

«Δεν θέλω να αφήνω τον χρόνο να περνάει ανεκμετάλλευτος» λέει ο Γιώργος
Μαυρωτάς στον συντάκτη της «ΟΜΑΔΑΣ» Γιώργο Χούπη

Μόνιμος κάτοικος Βουλιαγμένης. Από τα παιδικά χρόνια, όταν πλατσούριζε στα
νερά του Κόλπου της Βουλιαγμένης, αφού εκεί παραθέριζε κάθε καλοκαίρι η
οικογένεια Μαυρωτά. Μετά, σε ηλικία 13 χρόνων, βούτηξε στα νερά της πισίνας,
πρώτα, ως κολυμβητής στο πρόσθιο: «Συνήθως ήμουν τρίτος-τέταρτος. Σιγά-σιγά,
έμαθα ότι η νίκη δεν αποτελεί αυτοσκοπό. Η αλήθεια είναι ότι μου φαινόταν
βαρετό το κολύμπι. Έτσι, όταν μου πρότεινε ο Γιαννουρής να ασχοληθώ με το
πόλο, δεν το σκέφθηκα και πολύ».

Τότε, ήρθε και το... πρώτο κλάμα: το '81, όταν έχασαν τον τίτλο στο παιδικό
πρωτάθλημα από την Γλυφάδα: «Για μια εβδομάδα δεν πηγαίναμε στην προπόνηση.
Εκεί να δεις κλάματα. Μέχρι που σκέφθηκα να τα παρατήσω. Μάλλον ούτε και ο
Γιαννουρής θα πήγε πάντως στην πισίνα. Βλέπεις, τότε ήταν κι αυτός πολύ
νεαρός. Οφείλω όμως να ομολογήσω, ότι ήταν ένα καλό μάθημα».

ΔΑΚΡΥΑ ΧΑΡΑΣ

Δέκα χρόνια αργότερα, τα δάκρυα ήταν της χαράς! Η Βουλιαγμένη κατέκτησε τον
πρώτο της τίτλο, αναδείχθηκε πρωταθλήτρια με μια ομάδα που θύμιζε σε πολλά την
παιδική εκείνη παρέα. Προπονητής ο Γιαννουρής, ο Μαυρωτάς, ο Κ. Πρωτόπαπας, ο
Χ. Δήμου. Και ο Μαυρωτάς, ως αρχηγός, σήκωσε πρώτος το τρόπαιο: ο τίτλος του
αρχηγού δεν του λέει κάτι το ιδιαίτερο. Δεν θέλει να παραστήσει τον...
σύμβουλο ή να δείξει ότι αυτός είναι «κάποιος». Λέει: «Κάθε άνθρωπος έχει τις
δικές του φιλοδοξίες, συμφέροντα, ιδιοσυγκρασία. Ο αρχηγός οφείλει να βάζει
πάνω απ' όλα το συμφέρον της ομάδας. Ο Καντ έχει πει ότι κανένας δεν διδάσκει
καλύτερα από ένα μυρμήγκι που δεν λέει τίποτα. Το καλύτερο που έχεις να
προσφέρεις είναι το παράδειγμα με τις πράξεις. Αυτές δείχνουν μια στάση ζωής.
Γενικά, ηγέτη σε κάνουν οι καταστάσεις, η συνολική εμπειρία. Στη Βουλιαγμένη,
ο ρόλος μου είναι να κρατάω τα... μπόσικα. Βλέπω τον ρόλο μου σαν προέκταση
του Γιαννουρή, στο νερό.»

ΜΕΓΑΛΕΣ ΔΟΞΕΣ

Ο Γιώργος Μαυρωτάς, στο... δεύτερο σπίτι του. Το κολυμβητήριο της Βουλιαγμένης

Και το 1997, ήρθε η μεγάλη δόξα: η κατάκτηση του Κυπέλλου Κυπελλούχων, κόντρα
στην ιταλική Ρόμα. Λίγους μήνες πριν, διαπραγματευόταν την παραμονή του στην
ομάδα: «Φαντάζεσαι να είχα φύγει; Θα είχα χάσει αυτή τη σπουδαία διάκριση.
Προτάσεις είχα και μάλιστα καλύτερες οικονομικά. Πάντως, σκέπτομαι με το
συναίσθημα και όχι μόνο με γνώμονα τα χρήματα».

Προς το παρόν, εκτός των άλλων ασχολιών «στάση ζωής» είναι η οικογένεια: η
Φανή και ο ­ 2 χρόνων ­ Λεωνίδας. 
Ο οποίος έχει ήδη αρχίσει να κάνει τα «πρώτα μπάνια» του στην ίδια θάλασσα που
πλατσούριζε και ο πατέρας του. «Με το παιδί, ολοκληρώνεσαι ως άνθρωπος.
Αποκτάς μεγαλύτερη υπευθυνότητα. 
Ο Λεωνίδας είναι ίσως ο... πιο ριγμένος. Τον βλέπω το πρωί, όταν ξυπνήσουμε
και το βράδυ, πριν κοιμηθεί. Φυσικά και τα Σαββατοκύριακα. Αργότερα θα με
χρειαστεί περισσότερο κι ελπίζω ότι θα μπορώ να τον βοηθήσω».

ΓΙΑ ΤΗΝ ΟΙΚΟΓΕΝΕΙΑ

«Η οικογένεια, συνεχίζει, είναι ο προορισμός του ανθρώπου. Ευθύνη, ασφάλεια,
καταφύγιο. Αν δεν είχα οικογένεια, ίσως υπήρχε χρόνος για να ασχοληθώ
περισσότερο με το πόλο ή το Πολυτεχνείο. Όμως, κάπου θα υπήρχε ένα κενό».
Καθημερινά κάνει τη διαδρομή Βουλιαγμένη-Πανεπιστημιούπολη, χωρίς να
ενοχλείται και τόσο από το κυκλοφοριακό: «Οι διαδρομές με το αυτοκίνητο είναι
μια ευκαιρία να σκεφθείς κάποια πράγματα. Θεωρώ αυτές τις ώρες αποδοτικές. Άσε
που δεν εκνευρίζομαι εύκολα. Όταν δε θέλω να χαλαρώσω, ακούω την εκπομπή του
Τσίμα, στον Φλας. Γενικά, είμαι ήπιος άνθρωπος. Μέχρι παρεξήγησης!».

ΔΙΑΚΟΠΕΣ; Τι είναι αυτό; Έτσι δεν απαντούν οι περισσότεροι αθλητές; Όλα
άλλαξαν λοιπόν αυτό το καλοκαίρι για τον Γιώργο Μαυρωτά. Κι εκεί που δεν είχε
παρά ελάχιστες ημέρες κάθε χρόνο για ξεκούραση, αυτό το καλοκαίρι... ξεσάλωσε!
«Σαράντα ημέρες διακοπές στην Κάλυμνο. Οικογενειακώς. Οι τελευταίες μεγάλες σε
χρονική διάρκεια διακοπές, πρέπει να ήταν το 1980!».

Όσο για ταξίδια; «Θα ήθελα κι ένα ταξίδι ως τουρίστας! Να επισκεφθώ τη
Βαρκελώνη ή τη Βουδαπέστη. Αλλά και ΗΠΑ, Καναδά, Αυστραλία, άλλοι... κόσμοι».

Η ΚΑΤΑΞΙΩΣΗ στη ζωή δεν έρχεται μόνο μέσα από τον αθλητισμό. Ο Γιώργος
Μαυρωτάς κατάφερε να αναρριχηθεί και στον επιστημονικό τομέα, και η πρώτη
διάκριση ήρθε επίσης νωρίς.

Στο 12ο Εθνικό Συνέδριο της Ελληνικής Εταιρείας Επιχειρησιακών Ερευνών, στη
Σάμο, πήρε το πρώτο βραβείο για την καλύτερη σπουδαστική εργασία στην
επιχειρησιακή έρευνα: «Ήμασταν στην αρχή δεκαεπτά. Στη συνέχεια επιλέχθηκαν οι
τρεις εργασίες, οι οποίες θα παρουσιάζονταν στο Συνέδριο. Στη λήξη του,
ανακοίνωσαν ότι το πρώτο βραβείο ήταν δικό μου. Ασφαλώς, αποτελεί μεγάλη τιμή
για μένα και κυρίως για τη δουλειά που έχω κάνει τόσα χρόνια. Η εργασία μου
στηρίχθηκε στο διδακτορικό. Αντικείμενό του είναι η επιχειρησιακή έρευνα, η
«μοντελοποίηση και η λύση των προβλημάτων»...

Ο Γιώργος Μαυρωτάς με το Κύπελλο Κυπελλούχων που υπάρχει στην τροπαιοθήκη της Βουλιαγμένης

Ο ΓΙΩΡΓΟΣ Μαυρωτάς ετοιμάζεται να συμπληρώσει τους... πέντε κύκλους στο σήμα
των Ολυμπιακών Αγώνων. Του λείπει βέβαια μία... ήπειρος, αλλά σε αυτό μάλλον
ευθύνεται η ΔΟΕ! Ηνωμένες Πολιτείες (δύο φορές), Ασία, Ευρώπη, ετοιμάζεται για
την Αυστραλία, το 2000, ε, στην Αθήνα μάλλον θα κάθεται στην εξέδρα.

Από το 1984 έως το 1996, ο Μαυρωτάς είδε την ιστορία του ελληνικού αθλητισμού
να περνάει μπροστά του και γεύτηκε κάθε στιγμή της. Από το χρυσό μετάλλιο της
Βούλας Πατουλίδου, το '92 στη Βαρκελώνη, τον Κακιασβίλι στην Ατλάντα το '96,
δεν έχασε ούτε την ντριμ-τιμ.

«Τη συμμετοχή σε Ολυμπιακους Αγώνες δεν μπορείς να την ξεχάσεις ποτέ. Δεν
είναι μία απλή διοργάνωση. Σε δένει πιο πολύ με άλλη αθλήματα. Εκεί όλοι οι
αθλητές, σημαντικοί και όχι, είναι το ίδιο. Κυκλοφορείς μαζί τους στο
Ολυμπιακό Χωριό, τρως στην ίδια αίθουσα».

ΣΤΟ ΛΟΣ ΑΝΤΖΕΛΕΣ

Την πιο μεγάλη γιορτή του αθλητισμού την γνώρισε επίσης πολύ μικρός. Μόλις στα
17 του χρόνια, ο Μπράσκο Κατά τον συμπεριέλαβε στην αποστολή για το Λος
Άντζελες. Ένας 17χρονος παρέα με παίκτες όπως ο Σιταρένιος, ο Σταθάκης, ο
Γούνας, ο Γιαννόπουλος. «Όλα ήταν φανταστικά», θυμάται. «Να φανταστείς, ότι
δεν έχασα ούτε ένα παιχνίδι. Συνεχώς ήμουν στην πισίνα. Άσε που είχα την
ευκαιρία να δω από κοντά το μεγάλο ίνδαλμά μου, τον Ισπανό Μανουέλ Εστιάρτε».

Τέσσερα χρόνια αργότερα ταξιδεύει στη Σεούλ, αλλά αυτό που θυμάται έντονα δεν
είναι τόσο οι Ολυμπιακοί Αγώνες όσο η αγωνία του προολυμπιακού τουρνουά στο
Περθ, τρεις μήνες νωρίτερα: «Κινδυνεύαμε σοβαρά να αποκλειστούμε. Έτσι απέμενε
ένα παιχνίδι, Βουλγαρία - Μεξικό, και δεν θέλαμε νίκη της Βουλγαρίας, αφού με
αυτόν τον τρόπο μέναμε εκτός με την τριπλή ισοβαθμία. Σε εκείνο το παιχνίδι
χάσαμε δέκα χρόνια από την ζωή μας. Ελάχιστοι κάθησαν στην εξέδρα να το
παρακολουθήσουν. Οι περισσότεροι κάναμε βόλτες έξω από τις εγκαταστάσεις,
μπαίναμε να δούμε το σκορ και ξαναβγαίναμε!».

ΣΤΗ ΒΑΡΚΕΛΩΝΗ

Η πιο σημαντική στιγμή στην καριέρα του: η κατάκτηση του Κυπέλλου Κυπελλούχων

Το 1992 στη Βαρκελώνη, «μπαίνει» η άνοιξη του ελληνικού αθλητισμού: οι
περισσότεροι πολίστες πηγαίνουν στο Στάδιο για να δουν τον Κουκοδήμο που
μετέχει στον τελικό του μήκους: «Μπαίνοντας στο στάδιο μαθαίνουμε ότι η Βούλα
έχει προκριθεί στον τελικό των 100 μ. εμποδίων. Στεφτόμαστε μέχρι πού μπορούσε
να φτάσει. Η αλήθεια είναι ότι καταλάβαμε ­ όπως οι περισσότεροι άλλωστε ­ ότι
η Βούλα ήταν πρώτη βλέποντας τα αποτελέσματα στον φωτεινό πίνακα. Μπήκαμε στο
ταρτάν ο Σελετόπουλος, ο Παπαναστασίου, ο Καϊάφας και εγώ και τρέξαμε προς τη
Βούλα. Μας πήραν είδηση από την Ασφάλεια και μας ανάγκασαν να επιστρέψουμε
στις εξέδρες. Απίθανες στιγμές ε;».

ΣΤΗΝ ΑΤΛΑΝΤΑ

Το '96 στην Ατλάντα γιορτάζει και το πόλο με την 6η θέση, την καλύτερη που
έχει κατακτήσει στην Ιστορία: «Αυτό που θα μου μείνει αξέχαστο είναι ο κόσμος.
Τόσους φιλάθλους στην εξέδρα δεν είχα δει ποτέ έως τότε. Το άσχημο ήταν ότι
λόγω των αγώνων, επειδή κι εμείς είχαμε προχωρήσει αρκετά στο τουρνουά, δεν
είδαμε πολλά πράγματα από τις υπόλοιπες ελληνικές συμμετοχές. Προλάβαμε,
πάντως, να πανηγυρίσουμε το χρυσό τον Κακιασβίλι, να παρακολουθήσουμε ένα ματς
της Εθνικής μπάσκετ και είδαμε και την ντριμ-τιμ». 
Η ώρα του Σίδνεϊ; «Πρώτα ο Θεός. Δεν εξαρτάται βέβαια μόνο από εμένα (τ' ακούς
Κούλη;), θέλω όμως να κλείσω την καριέρα μου στην Εθνική με μία συμμετοχή σε
πέμπτη Ολυμπιάδα. Δεν με ενδιαφέρει τόσο το ρεκόρ. Πιστεύω, όμως, ότι το
ελληνικό πόλο έχει τη δυνατότητα για μία επιτυχία στο Σίδνεϊ. Για αυτό θέλω
και εγώ να είμαι εκεί. Άλλωστε και ο Εστιάρτε στην 5η του συμμετοχή σε
Ολυμπιακούς Αγώνες δεν γεύτηκε την πιο μεγάλη του επιτυχία;».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16341O061</ED>
<ID>
ID:16725

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Ο ΣΒΙ ΣΕΡΦ ΕΝΑ ΒΗΜΑ ΑΠΟ ΤΗ ΝΕΑ ΦΙΛΑΔΕΛΦΕΙΑ
</H5><H2>Προ των πυλών
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Στροφή προς τον Σβι Σερφ έκανε η ΑΕΚ. Οι συζητήσεις με τον Ισραηλινό τεχνικό
θα συνεχίζονταν σήμερα

ΕΝΑ βήμα από την ΑΕΚ βρίσκεται ο Σβι Σερφ. Ο Ισραηλινός προπονητής είχε χθες
επικοινωνία από το τηλέφωνο με τους διοικούντες της ΑΕΚ και απέμειναν κάποιες
οικονομικές εκκρεμότητες για να επιτευχθεί συμφωνία. Οι συζητήσεις
συνεχίζονταν μέχρι αργά το βράδυ, χωρίς όμως να είναι τίποτα οριστικό, αφού οι
ιθύνοντες της «Ένωσης» συνέχιζαν να μελετούν όλες τις περιπτώσεις.

Η σύζυγος του Σερφ, που απαντούσε στο τηλέφωνο στο σπίτι του Σερφ στο Ισραήλ,
έδωσε την εξής απάντηση:

«Ετοιμάζεται... να έρθει στην Αθήνα».

Ο Σερφ φαίνεται να είναι πλέον το φαβορί για την ανάληψη της τεχνικής ηγεσίας
της ΑΕΚ, ενώ το αουτσάιντερ ο Κώστας Πολίτης χθες ήταν εκνευρισμένος από την
τροπή που πήρε το θέμα και κυρίως επειδή δεν είχε καμία απάντηση θετική ή
αρνητική από τη διοίκηση της ΑΕΚ. Η πλευρά της «Ένωσης» αποδέχτηκε το ενάμιση
χρόνου συμβόλαιο συνεργασίας που επιθυμούσε ο «Σβίκα», όμως έβαλε όρο σε
περίπτωση που οι δύο πλευρές δεν επιθυμούν να συνεχίσουν το καλοκαίρι να μην
καταβληθεί ολόκληρη η αποζημίωση στον Σερφ.

Τι έπαιξε ρόλο όμως στην αλλαγή πλεύσης της ΑΕΚ;

Πρώτον: ότι ο Σβι Σερφ γνωρίζει πολύ καλά το ελληνικό πρωτάθλημα και τους αντιπάλους.

Δεύτερον: ότι ξέρει τα μονοπάτια για να βγάλει την ΑΕΚ στην... Ευρωλίγκα.

Και τρίτον: ότι ήταν η επιθυμία των οπαδών της ΑΕΚ. Το είχαν επισημάνει οι
φίλοι της «Ένωσης» στον Γρανίτσα έξω από το κλειστό των Πατησίων.

Την ΑΕΚ απόψε κόντρα στο Περιστέρι θα κοουτσάρει ο Φώτης Κατσικάρης. Ο Σβι
Σερφ αν πάρει το «Ο.Κ.» για να αναλάβει το τιμόνι της ομάδας, θα έρθει στην
Αθήνα αύριο, αφού σήμερα δεν υπήρχε πτήση από το Ισραήλ για την Ελλάδα.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16341O091</ED>
<ID>
ID:16726

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O09&aa=1</URL></REF>


Article

<CATEGORY>vin10</CATEGORY>

 <H5>ΕΟΚ: Μετέχει και ο πρόεδρος Γ. Βασιλακόπουλος
</H5><H2>Συνδιάσκεψη στη Λιθουανία
</H2>
Ο ΠΡΟΕΔΡΟΣ της ΕΟΚ Γιώργος Βασιλακόπουλος μετέχει σήμερα και αύριο σε
συνδιάσκεψη στο Βίλνιους, σχετικά με την αναθεώρηση της απόφασης περί
ελεύθερης κυκλοφορίας όλων των αθλητών. Στη συνέχεια, ο κ. Βασιλακόπουλος θα
ταξιδέψει στο Μόναχο και το Άμστερνταμ, προκειμένου να έχει συζητήσεις για το
ίδιο θέμα με τη γερμανική και ολλανδική ομοσπονδία.

Ο πρόεδρος της ΕΟΚ προσκλήθηκε να συμμετάσχει και σε συνδιάσκεψη, την οποία
διοργανώνει, για τον ίδιο λόγο, ο πρόεδρος της γαλλικής ομοσπονδίας (και της
ευρωπαϊκής ζώνης της ΦΙΜΠΑ), Ιβάν Μαϊνινί, στις 5 Φεβρουαρίου, στο Παρίσι.

Στη σύσκεψη αυτή θα λάβουν μέρος οι πρόεδροι των ομοσπονδιών της Γαλλίας, της
Ελλάδας, της Ιταλίας, της Ισπανίας, της Τουρκίας και της Γερμανίας. Μάλιστα, ο
κ. Βασιλακόπουλος έχει αποστείλει σε όλες τις ευρωπαϊκές ομοσπονδίες επιστολή,
με την οποία επισημαίνει τις αρνητικές συνέπειες της απόφασης του κεντρικού
συμβουλίου της ΦΙΜΠΑ και εισηγειται σειρά μέτρων για την αντιμετώπιση του προβλήματος.

Στο μεταξύ, 1.140 αγώνες (1.075 των τοπικών και 65 των εθνικών πρωταθλημάτων)
αναβάλλονται στο διάστημα 18-24 Ιανουαρίου, σε ένδειξη διαμαρτυρίας της ΕΟΚ
για «την πολιτική της αθητικής ηγεσίας». Παράλληλα με την αναβολή των αγώνων
θα πραγματοποιηθούν συγκεντρώσεις σε όλες τις Ενώσεις και τις τοπικές
επιτροπές με τη συμμετοχή και μελών του Δ.Σ. της ΕΟΚ.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16341O092</ED>
<ID>
ID:16771

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Στην αποστολή ο Οικονόμου
</H2>
Ο ΝΙΚΟΣ Οικονόμου έλαβε μέρος στη χθεσινοβραδυνή προπόνηση του Παναθηναϊκού
και ο Λευτέρης Σούμποτιτς τον συμπεριέλαβε στην αποστολή για το αυριανό ματς
με τον Ηρακλή, στη Θεσσαλονίκη. Στο μεταξύ, ο μεγαλομέτοχος του Παναθηναϊκού
Παύλος Γιαννακόπουλος παρέθεσε χθες το βράδυ σε ταβέρνα της Κηφισιάς, δείπνο
στους παίκτες, τους προπονητές και τα υπόλοιπα μέλη του τμήματος.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16341O093</ED>
<ID>
ID:16806

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O09&aa=3</URL></REF>


Article

<CATEGORY>vin10</CATEGORY>

 <H5>ΒΙΛΝΙΟΥΣ
</H5><H2>Ιδρύθηκε νέα λίγκα
</H2>
Η ΙΔΡΥΣΗ μιας νέας λίγκας, με ομάδες από τις βαλτικές και σκανδιναβικές χώρες,
αποφασίστηκε χθες στο Βίλνιους. Η ιδέα ανήκει στον Σαρούνας Μαρτσουλιόνις, ο
οποίος επέστρεψε στη Λιθουανία, ύστερα από πολυετή καριέρα στο ΝΒΑ. Το νέο
πρωτάθλημα θα αρχίσει σε δύο χρόνια.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16341O094</ED>
<ID>
ID:16830

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O09&aa=4</URL></REF>


Article

<CATEGORY>vin10</CATEGORY>

 <H5>Α2
</H5><H2>Νίκησε το Π. Φάληρο
</H2>
ΤΟ ΠΑΛΑΙΟ Φάληρο νίκησε 75-54 τον Πειραϊκό, στη 12η αγωνιστική του
πρωταθλήματος της Α2 κατηγορίας. Από το σημερινό πρόγραμμα ξεχωρίζει το
ντέρμπι Δάφνη - Ιωνικού ΝΦ. Αναλυτικά το πρόγραμμα: (όλα τα ματς θα αρχίσουν
στις 17.30): γηπ. Νεάπολης: Λάρισα - Φίλιππος, γηπ. Μίλωνα: Μίλωνας - Έσπερος,
γηπ. Υμηττού: Αμύντας - Μακεδονικός, γηπ. Δάφνης: Δάφνη -Ι ωνικός ΝΦ, γηπ.
Μετς: Αρίωνας - ΜΕΝΤ, γηπ. Ιλισίων: Ηλυσιακός - Ολύμπια Λάρισας.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16341O095</ED>
<ID>
ID:16842

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O09&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες (έναρξη 3.00 μ.μ.) και τα προγνωστικά μας. (Σημ.: Το
«ΣΚΟΡ ΓΚΑΝΙΑΝ 4» περιλαμβάνει σήμερα την 5η, 7η, 8η, 9η ιπποδρομία και το
«ΣΚΟΡ ΓΚΑΝΙΑΝ 6» την 3η, 4η, 5η, 7η, 8η και 9 κούρσα):

1η ΙΠΠΟΔΡΟΜΙΑ / Ώρα 3.00, 1.400 μέτρα

1. Μ. ΥΑΚΙΝΘΟΣ 62 Σταύρου&#0091

2. ΔΑΪΤΗΣ 59,5 Αχιλλέας&#0092

3. ΧΙΟΣ ΜΠΟΫ 56,5 Νίκος&#0094

4. ΙΠΠ. ΜΟΝΟΚΛ 56 Χαραλάμπ&#0093

5. ΕΠΩΝΥΜΟΣ 55 Χατζηγεωργίου&#0096

6. ΝΤΕΖΕΡΤ ΓΟΥΕΪ 48,5 Λάος&#0095

* Οι ίπποι 4-6 είναι ομόσταβλοι.

­ Υπόδ.: ΣΤΑΒΛΟΣ - ΕΠΩΝΥΜΟΣ.

2η ΙΠΠΟΔΡΟΜΙΑ / Ώρα 3.30, 1.400 μέτρα

1. Ε ΝΤΕΖ. ΤΟΥ ΦΑΡ 58 Λιάκος&#0092

2. ΧΑΡΟΥΜΕΝΟΣ 57,5 Δημητσάνης&#0091

3. ΚΟΛΕΚΑΣ 57 Σωτηρόπουλος&#0094

4. ΗΡΑΚ. ΠΟΥΑΡΩ 54 Νικολαΐδης&#0097

5. ΘΕΑΤΗΣ 54 Τσεργάς&#0093

6. ΠΟΛΙΤΗΣ 54,5 Ζευγώλης&#0098

7. ΤΖΙΜ ΜΠΟΫ 54 Γεωργίου&#0095

8. ΤΟΠ ΤΣΟΪΣ 51 Αλίκη&#0096

­ Υπόδ.: ΧΑΡΟΥΜΕΝΟΣ - ΤΖΙΜ ΜΠΟΫ (Ε Ντέζερτ Του Φαρ).

3η ΙΠΠΟΔΡΟΜΙΑ / Ώρα 4.00, 1.400 μέτρα

1. ΡΟΥΑΓ. ΡΑΝΝΕΡ 58 Σωτηρόπουλος&#0094

2. ΘΕΟΦΑΝΗΣ 57 Μπάμπης&#0097

3. ΡΟΥΜΠΙ ΡΟΖΑ 57 Οικονομίδης&#0091

4. ΧΑΛΥΒΔΙΝΟΣ 57 Δημητσάνης&#0098

5. ΨΩΜΑΘΙΑΝΟΣ 55,5 Ζευγώλης&#0096

6. ΚΡΟΝΟΣ 55 Νικολαΐδης&#0092

7. ΓΚΑΛΑΝΤ 54,5 Αντώνης&#0095

8. ΒΑΡΔΟΣ 54 Βαλακούδ. Ν.&#0093

­ Υπόδ.: ΧΑΛΥΒΔΙΝΟΣ - ΒΑΡΔΟΣ (Ρούμπι Ρόζα).

4η ΙΠΠΟΔΡΟΜΙΑ / Ώρα 4.30, 1.000 μέτρα

1. ΒΑΛΛΙΣΤΡΑ 58 Σταύρου&#0097

2. ΩΡ. ΕΡΜΙΟΝΗ 57,5 Δημητσάνης&#0094

3. Μ. ΜΑΝΤΑΛΕΝΑ 57 Μπάκος&#0093

4. ΣΟΥΗΤ ΕΦΗ 56,5 Οικονομίδης&#0095

5. ΚΙΡΚΗ 54,5 Τσεργάς&#0092

6. ΚΟΚΚ. ΑΛΕΠΟΥ 55 Νίκος&#00910

7. Μ. ΚΑΛΛΟΝΗ 54,5 Αλέξης&#0091

8. ΠΡΙΝΣΕΣ ΝΙΚΗ 55,5 Μπάμπης&#0096

9. ΧΑΛΑΣΤΡΑ 54,5 Αντώνης&#0098

10. ΩΡ. ΤΟΥ ΠΕΡΑ 54,5 Γεωργίου&#0099

­ Υπόδ.: ΠΡΙΝΣΕΣ ΝΙΚΗ - ΩΡΑΙΑ ΕΡΜΙΟΝΗ (Χαλάστρα).

5η ΙΠΠΟΔΡΟΜΙΑ / Ώρα 5.00, 1.000 μέτρα

1. ΕΤΕΡΝ. ΓΟΥΕΪ 58 Φίλιππος&#0099

2. ΚΑΡΡΑΣ 58 Μπάκος&#0091

3. ΚΑΣΤΕΛΛΟΡΙΖΟ 58 Βασίλης&#0093

4. ΝΑΠΟ 58 Ζευγώλης&#0098

5. ΝΤΙΣΤΡΟΓΙΕΡ 58 Νικολαΐδης&#0094

6. Ρ. ΓΟΥΪΝΝΕΡ 58 Σωτηρόπουλος&#0092

7. ΤΖΟΥΠΙΤΕΡ 58 Τριανταφύλ.&#0097

8. ΓΚ. ΦΟΡ ΓΚΟΟΥ 56,5 Νίκος&#00910

9. ΝΤΕΚΛΑΡΕ 56,5 Λιάκος&#0096

10. ΧΑΠΠΥ ΓΟΥΕΪ 58 Σταύρου&#0095

* Οι ίπποι 1-10 είναι ομόσταβλοι.

­ Υπόδ.: ΚΑΣΤΕΛΛΟΡΙΖΟ - ΝΤΕΚΛΑΡΕ (Χάππυ Γουέι).

6η ΙΠΠΟΔΡΟΜΙΑ / Ώρα 5.30, 1.000 μέτρα

1. ΓΡΗΓ. ΠΑΝΟΣ 58 Τσεργάς&#0098

2. ΗΓΗΣΑΝΔΡΟΣ 58 Λάος&#00910

3. Μ. ΟΦ ΓΚΟΛΝΤ 58 Λιάκος&#0097

4. ΦΕΡΕΛΠΙΣ 58 Δημητσάνης&#0096

5. ΧΡΥΣΗΝΙΟΣ 58 Σωτηρόπουλος&#0091

6. ΝΕΦΕΡΤΑΤΗ 56,5 Σκιαδόπ/λος&#0093

7. ΜΕΓΑΛΗ ΦΑΝΗ 49,5 Γεωργίου&#0094

8. ΗΣΙΟΔΟΣ 58 Οικονομίδης&#0095

9. ΝΤΕΝΕΜΠ. ΓΟΥΕΪ 58 Σταύρου&#0099

10. ΙΜΠΕΡΙΟΥΣ ΓΟΥΕΪ 51 Χαραλάμπ.&#0092

* Οι ίπποι 2-8 και 3-9-10 είναι ομόσταβλοι.

­ Υπόδ.: ΦΕΡΕΛΠΙΣ - ΗΣΗΣΑΝΔΡΟΣ (Μεγ. Φανή).

7η ΙΠΠΟΔΡΟΜΙΑ / Ώρα 6.00, 1.400 μέτρα

1. Ξ. ΠΕΙΡΑΣΜΟΣ 58 Μπάμπης&#0098

2. ΒΙΑΣΤΙΚΗ 56 Λάος&#0097

3. ΛΑΖΙΖΑ 56 Οικονομίδης&#0092

4. ΑΛΚΗ 55,5 Ζευγώλης&#0091

5. ΘΑΜΝΑ 55,5 Βαλακούδ. Ν.&#0093

6. ΣΥΜΠΑΘΕΙΑ 53 Τριανταφύλ.&#0094

7. ΧΟΡΕΥΤΡΙΑ 53 Δημητσάνης&#0096

8. ΘΕΣΠΕΣΙΑ 52 Γεωργίου&#00910

9. ΒΑΣΙΣ 55 Φίλιππος&#0099

10. ΧΑΪΛΑΪΤΣ ΓΟΥΕΪ 54,5 Ντίνος&#0095

* Οι ίπποι 2-9-10 είναι ομόσταβλοι.

­ Υπόδ.: ΛΑΖΙΖΑ - ΘΕΣΠΕΣΙΑ (Ξανθός Πειρασμός).

8η ΙΠΠΟΔΡΟΜΙΑ / Ώρα 6.30, 1.400 μέτρα

1. ΜΕΓ. ΣΤΑΥΡΟΣ 58 Νίκος&#0098

2. ΑΒΙΟΡ 57 Βασίλης&#0094

3. ΡΟΥΑΓ. ΝΤΑΝΣΕΡ 57 Σωτηρόπουλος&#0092

4. ΓΚΡΙΝΓΚΟ 56 Οικονομίδης&#0095

5. ΛΗΓΚ. ΛΟΒΕΡ 54,5 Νικολαΐδης&#0093

6. ΡΟΥΑΓ. ΣΕΒΑΛΙΕ 54,5 Αλέξης&#0097

7. ΧΑΡΜΟΝ ΓΟΥΕΪ 54,5 Ντίνος&#0099

8. ΒΥΡΩΝ 54,5 Ζευγώλης&#0096

9. ΘΟΡΥΒΩΔΗΣ 54 Αντώνης&#0091

­ Υπόδ.: ΧΑΡΜΟΝΙΟΥΣ ΓΟΥΕΪ - ΑΒΙΟΡ (Γκρίνγκο).

9η ΙΠΠΟΔΡΟΜΙΑ / Ώρα 7.00, 1.800 μέτρα

1. ΜΙΝΤ ΣΑΜΜΕΡ 58 Χατζημίμης&#0092

2. ΝΤΡΗΜ'Σ ΓΟΥΕΪ 57 Φίλιππος&#00910

3. ΣΤ. ΛΥΚΟΥΡΓΟΣ 57 Σταύρου&#0093

4. ΝΤ. ΟΦ ΤΡΑΒΕΛ 55 Σαμοθρακίτ.&#0099

5. ΘΑΝΤΕΡΜΠΟΛΤ 51 Γκιγεμέν&#0095

6. ΛΕΥΤΕΡΗΣ ΤΖ. 50,5 Τσεργάς&#0096

7. ΤΑΓΟΣ 48,5 Λάος&#0097

8. ΧΡΥΣΤΑΛΕΝΙΟΣ 48,5 Δάλαρης&#0091

9. ΙΠΠ. ΛΟΥΣΙΟΥΣ 53,5 Ντίνος&#0094

10. ΣΤ. ΛΕΥΤΕΡΗΣ 53,5 Νικολαΐδης&#0098

* Οι ίπποι 2-9 και 3-10 είναι ομόσταβλοι.

­ Υπόδ.: ΝΤΡΗΜ'Σ ΓΟΥΕΪ - ΜΙΝΤ ΣΑΜΜΕΡ (Ντ. Οφ Τράβελ).

10η ΙΠΠΟΔΡΟΜΙΑ / Ώρα 7.30, 1.400 μέτρα

1. ΕΠΙΚΤΗΤΟΣ 61,5 Ζευγώλης&#0098

2. ΚΟΚΙΝ 54 Γεωργίου&#0093

3. ΑΜΕΡ. ΝΕΪΣΟΝ 50 Καρακατσ. Κ.&#0096

4. ΣΤ. ΒΑΓΓΕΛΗΣ 52,5 Γκιγεμέν&#0091

5. ΕΝΔΟΞΟΣ 50,5 Τσεργάς&#0092

6. ΛΑΪΤΕΝ. ΣΤΑΡ 49 Δάλαρης&#00910

7. ΣΑΡΑ ΒΟΝ 50,5 Αντώνης&#0095

8. ΦΙΛΟΤΙΜΟΣ 50 Χαραλάμπ.&#0094

9. ΜΟΥΒ. ΕΓΟΥΕΪ 52,5 Ντίνος&#0099

10. ΤΖΕΪΝ 47 Γεωργία&#0097

* Οι ίπποι 3-9 και 8-10 είναι ομόσταβλοι.

­ Υπόδ.: ΜΟΥΒΙΝΓΚ ΕΓΟΥΕΪ - ΤΖΕΪΝ (Ένδοξος).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16341O096</ED>
<ID>
ID:16851

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O09&aa=6</URL></REF>


Article

<CATEGORY>vin10</CATEGORY>

 <H5>Α1: Ο ΗΡΑΚΛΗΣ ΥΠΟΔΕΧΕΤΑΙ ΤΟΝ ΠΑΟ
</H5><H2>Πρόβλεψη για... Μπωφόρ
</H2>
Ο Μποτίρογκα με αντίπαλο τον Ναχάρ σε στιγμιότυπο από το ματς Παναθηναϊκού -
Ηρακλή, στον πρώτο γύρο

«ΕΠΙΚΙΝΔΥΝΑ ταξίδια» περιλαμβάνει η 17η αγωνιστική του πρωταθλήματος της Α1. Η
Μετεωρολογική Υπηρεσία προβλέπει για το Σαββατοκύριακο ενίσχυση των ανέμων και
εδώ θα φανούν οι... καλοί καπετάνιοι!

Ο Παναθηναϊκός αγωνίζεται αύριο στη Θεσσαλονίκη με τον φιλόδοξο Ηρακλή. Κι ο
Λευτέρης Σούμποτιτς, με δεδομένο τον τραυματισμό του Μπερκ, τα προβλήματα που
αντιμετώπιζε ο Οικονόμου, έχει να σκεφτεί πολλά σε ό,τι αφορά την αντιμετώπιση
του Μπάιρον Ντίνκινς και του Μπακ Τζόνσον. Μάλλον, ο νεαρός Φώτσης θα πρέπει
να ετοιμάζεται για το μαρκάρισμα του δεύτερου. Σούμποτιτς και Σάκοτα δεν έχουν
και τις καλύτερες σχέσεις από την περίοδο συνεργασίας τους στον Ηρακλή. Το
ενδιαφέρον του αγώνα εντοπίζεται και σε αυτό το «ταμπλό».

Μήπως όμως επικίνδυνο δεν είναι και το ταξίδι του Άρη στο γήπεδο του Παπάγου;
Οι γηπεδούχοι έχουν δύο συνεχόμενες νίκες και με ανανεωμένο ηθικό δεν...
αστειεύονται! Σκεφτείτε δε ότι ο Άρης μάλλον θα αγωνιστεί χωρίς τον Μιχαΐλοφ,
κατά συνέπεια ο Άντονι Πελ θα βρει και πάλι χώρο για δράση.

Πάτρα και Ηράκλειο φιλοξενούν δύο πολύ σημαντικά παιχνίδια για τη μάχη της
παραμονής στην κατηγορία: Ο Απόλλωνας υποδέχεται τη Νήαρ Ηστ, ενώ το Ηράκλειο
τον Σπόρτιγκ. Ο Βαγγέλης Αλεξανδρής δεν ξέρει αν θα έχει στη διάθεσή του τον
τραυματία Μυριούνη. Με τον Σπόρτιγκ, θα αγωνιστεί και ο νέος ξένος, ο
Τζούλιους Νουόσου.

Στο ΟΑΚΑ, η ΑΕΚ υποδέχεται το Περιστέρι με τη σκέψη στον... νέο προπονητή. Στο
Νέο Φάληρο, το ματς Ολυμπιακού-Αμαρουσίου θα διεξαχθεί σε... στενό κύκλο. Κι
αυτό, αφού οι «ερυθρόλευκοι» εκτίουν ποινή μίας αγωνιστικής. Ο Ίβκοβιτς θα
έχει στη 12άδα και τον Άριαν Κόμαζετς (για πρώτη φορά ύστερα από τον
τραυματισμό του) και ενδέχεται να τον χρησιμοποιήσει έστω και για λίγα λεπτά.
Τέλος, στο Αλεξάνδρειο συγκρούονται οι δύο μεγάλοι νικητές των ευρωπαϊκών
αγώνων της εβδομάδας. Ο ΠΑΟΚ (νίκησε τον Ολυμπιακό στον Πειραιά) θα
αντιμετωπίσει τον Πανιώνιο που προέρχεται από την εντός έδρας ήττα από τον
Παπάγου, αλλά έφυγε νικητής από το Βελιγράδι, εις βάρος της Ραντίτσκι.

Αναλυτικά, το πρόγραμμα: Σήμερα: ΟΑΚΑ (17.00): ΑΕΚ-Περιστέρι
(Συμεωνίδης-Μπακάλης), Αλεξάνδρειο (19.00-Supersport): ΠΑΟΚ-Πανιώνιος
(Μαγγανάς-Τανατζής), ΕΑΚ Παπάγου (17.00): Παπάγου-Άρης
(Παπαδημητρίου-Σπυρίδωνος), γήπ. Απόλλωνα (17.00): Απόλλων Πάτρας-Νήαρ Ηστ
(Τσανίδης-Μαστραφτσής), Στάδιο Ειρήνης και Φιλίας (17.00): Ολυμπιακός-Μαρούσι
(Ταβουλαρέας-Χουλιάρας), Κ. Γ. Ηρακλείου (17.00): Ηράκλειο-Σπόρτιγκ.

Αυριο: Ιβανωφειο (19.00, Supersport): Ηρακλής-Παναθηναϊκός (Κορομηλάς-Μουζάκης).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16341O101</ED>
<ID>
ID:16718

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O10&aa=1</URL></REF>


Article

<CATEGORY>vin10</CATEGORY>

 <H5>Μεγαλώνει ο κουμπαράς, μεγαλώνουν και οι Μικροί
</H5><H5>ΑΠΟΤΕΛΕΣΜΑΤΑ ΤΟΥ 3ου (ΤΕ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

<H3></H3>Σε μεγάλη φόρμα οι Μικροί επικράτησαν με 4 - 1 στον περασμένο διαγωνισμό και
συμπληρώνουν την τέταρτη συνεχή τους νίκη. Παρ' όλα αυτά οι Μεγάλοι με 311
συνολικές εμφανίσεις συνεχίζουν να επικρατούν στο συνολικό σκορ έναντι των
Μικρών με 294. Παράλληλα με τους Μικρούς μεγαλώνει και ο κουμπαράς. Στην 1η
κατηγορία για 6η συνεχή φορά δεν βρέθηκε νικητής και οι τυχεροί αυτής της
κατηγορίας στον επόμενο διαγωνισμό θα μοιραστούν 1,7 δισ. δρχ. τουλάχιστον. Η
ομάδα των Μονών επικράτησε αυτήν τη φορά με 3 - 2 και αυξάνει την διαφορά στο
τελικό σκορ (333Μ - 272Ζ). Στην κορυφή παραμένει ο 23 με 22 συνολικές
εμφανίσεις και δεν απειλείται, προς το παρόν, από τον 14 που με την εμφάνισή
του έφθασε τις 19. Τον ρόλο Τζόκερ αυτήν τη φορά ανέλαβε ο 18, ο οποίος
επέστρεψε ύστερα από 31 διαγωνισμούς απουσίας, ενώ οι 14 και 16 παραμένουν
ακίνητοι στην κορυφή με 10 συνολικές εμφανίσεις ο καθένας.

*Κληρώθηκαν οι αριθμοί: 9, 14, 15, 17, 24 (5 από 45).

*Τζόκερ: 18

*Συμπληρώθηκαν 14.45.030 στήλες. *Μοιράστηκαν 433.892.405 δρχ.

*Δεν μοιράστηκαν 1.417.691.383 δρχ.

*Η διανομή των κερδών έχει ως εξής: 
1η κατηγορία: Δεν βρέθηκε επιτυχία. 2η κατηγορία: 10 επιτυχίες
από 12.757.300 δρχ., 3η κατηγορία: 154 επιτυχίες από 439.935 δρχ.,
4η κατηγορία: 2.851 επιτυχίες από 9.100 δρχ., 5η κατηγορία:
5.994 επιτυχίες από 8.775 δρχ., 6η κατηγορία: 122.273 επιτυχίες από 440
δρχ., 7η κατηγορία: 65.042 επιτυχίες από 440 δρχ. και 8η
κατηγορία: 273.050 επιτυχίες από 280 δρχ. 
<REF><SOURCE>ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16341O102</ED>
<ID>
ID:16765

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O10&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΝΤΕΡΜΠΙ ΣΕ ΚΟΡΥΦΗ ΚΑΙ ΒΑΣΗ dolnet.gr/neaweb/neafile.print_unique?e=A&f=16346&m=O0>ΓΙΩΡΓΟΣ ΡΟΥΣΑΚΗΣ</AUTHOR>

ΠΑΟΚ και Παναθηναϊκός (εδώ ο Αμερικανός Ντιλ «καρφώνει» στο μπλοκ των
Μαυράκη-Ορλένκο) δίνουν αποφασιστικής σημασίας αγώνες σήμερα

ΚΑΙ ΣΑΝ «ημέρα κρίσης» θα μπορούσε να χαρακτηριστεί η σημερινή 9η αγωνιστική
του πρωταθλήματος Α1 βόλεϊ ανδρών Panafon, αφού υπάρχουν στο πρόγραμμα ντέρμπι
διεκδικητών της πρώτης τετράδας και επιπλέον αναμετρήσεις μεταξύ ομάδων που κινδυνεύουν.

Όσον αφορά την κορυφή του βαθμολογικού πίνακα, ανεβάζουν τον «πυρετό» οι
συγκρούσεις Ορεστιάδας DIANA-ΠΑΟΚ (17.15', ζωντανά από ΕΤ1) και Ηρακλή
PALLINI-ΑΕΚ (19.00'). Αναμένεται υψηλό θέαμα και στους δύο αγώνες, αφού οι
νικητές θα ενισχύσουν περισσότερο τη θέση τους στο κυνήγι της μεγάλης διάκρισης.

Για διαφορετικούς λόγους συναρπάζουν οι αγώνες Παναθηναϊκού-Φιλίας (19.00')
και Ιωνικού Νικαίας-Ηφαίστου MARABOU Δράμας («Καραμπίνη», 18.30'), στους
οποίους οι ομάδες χρειάζονται τη νίκη για να πατήσουν πιο γερά στη μεγάλη
κατηγορία. Ιδιαίτερο ενδιαφέρον παρουσιάζει ο αγώνας της Λεωφόρου, στον οποίο
ο Παναθηναϊκός με τον Στέλιο Προσαλίκα στον πάγκο θα προσπαθήσει να πάρει τη
νίκη που θα του δώσει ώθηση για να ξεφύγει σιγά σιγά τις τελευταίες θέσεις. 
Διαφορετικά, θα υπάρξει ακόμη μεγαλύτερη αμφισβήτηση ομάδας και διοίκησης του ΠΑΟ.

Όμως ακόμη και ματς με μεγάλα φαβορί τους φιλοξενούμενους όπως Α.Ε. Κομοτηνής-
Άρης (18.00') και Κτησιφώντας-Ολυμπιακός δεν αποκλείεται λόγω συνθηκών
(προβληματικός και κουρασμένος από το ταξίδι στην Πόλη ο Άρης ­ κουρασμένος
από το ταξίδι στη Γερμανία ο Ολυμπιακός), δεν αποκλείεται να κρύβουν έκπληξη.

ΣΤΙΣ ΓΥΝΑΙΚΕΣ

Στη 14η αγωνιστική του πρωταθλήματος Α1 βόλεϊ γυναικών Panafon, τα Βριλήσσια
BMW ΚΟΥΛΟΥΡΗΣ αμέσως μετά τη μεγάλη νίκη επί του Παναθηναϊκού δοκιμάζονται
αύριο στη Θεσσαλονίκη (Αλεξάνδρειο, 12.00') από τον ισχυρό Φιλαθλητικό.

Όλα τα άλλα ματς διεξάγονται σήμερα με το εξής πρόγραμμα: Νίκη Αλεξανδρούπολης
-Πανελλήνιος (17.00'). Αγ. Σώστης VITAPLUS-Άρης (Μετς, 14.45').
Παναθηναϊκός-Ε.Α. Λάρισας (17.00'). Ολυμπιακός-Ιωνικός Ν.Φ. (13.00'). Γ.Σ.
Ηλιούπολης-Βύρωνας (17.30').
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16341O111</ED>
<ID>
ID:16719

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O11&aa=1</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ: Οι κριτές τού στέρησαν το χρυσό
</H5><H2>Ασημένιο μετάλλιο για Κοντογούρη στα ΦΙΝ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

* ΜΕΛΒΟΥΡΝΗ 
Η ΥΠΕΡΒΟΛΙΚΗ αυστηρότητα των Αυστραλών κριτών στέρησε από τον Γιώργο
Κοντογούρη το χρυσό μετάλλιο στην κατηγορία νέων στα ΦΙΝ, στο Παγκόσμιο
Πρωτάθλημα Ιστιοπλοΐας της Μελβούρνης. Ο Έλληνας αθλητής, που είχε αγκαλιάσει
την πρώτη θέση, υποχρεώθηκε σε δύο επιπλέον στροφές, επειδή οι κριτές θεώρησαν
πως κουνούσε ο ίδιος το σκάφος του για ν' αποκτήσει μεγαλύτερη ταχύτητα, και
έτσι έμεινε 2ος πίσω από τον Βρετανό Τσάρλι Κάμπλεϊ. Θα επιστρέψει, όμως, στην
Ελλάδα με ένα ασημένιο μετάλλιο στις αποσκευές του και, παράλληλα, με πολλές εμπειρίες.

Σε θρίλερ εξελίχθηκε η κατάκτηση του χρυσού μεταλλίου στα ΦΙΝ ανδρών από τον
Σουηδό Φρέντρικ Λουφ, που νίκησε με έναν πόντο διαφορά τον Πολωνό Ματέους
Κουσνιέρεβιτς, ο οποίος δεν μπόρεσε να τερματίσει στη χθεσινή κούρσα και από
1ος που ήταν περιορίστηκε στο ασημένιο μετάλλιο. Τρίτος ήρθε ο Καναδός
Ρίτσαρντ Κλαρκ, ενώ ο Αιμίλιος Παπαθανασίου κατέλαβε την 25η θέση.

Στη κατηγορία των 470, σήμερα θα ξέρουμε αν τελικά η Σοφία Μπεκατώρου και η
Αιμιλία Τσουλφά θα ανέβουν στο βάθρο. Οι δύο αθλήτριες μας, μετά μία πολύ καλή
κούρσα χθες κατέλαβαν την 5η θέση, ενώ στη δεύτερη ιστιοδρομία τερμάτισαν στη
12η. Έτσι κράτησαν την 6η θέση στη γενική βαθμολογία με λίγους μόνο βαθμούς
διαφορά από τα πληρώματα που βρίσκονται στο ασημένιο και στο χάλκινο μετάλλιο.

Από την πλευρά τους, ο Αντρέας Κοσματόπουλος και ο Κώστας Τριγκώνης, αν και
ξεκίνησαν εντυπωσιακά την 1η κούρσα και ήταν για αρκετή ώρα πρώτοι, τερμάτισαν
τελικά στη 15η θέση. Στη δεύτερη ιστιοδρομία ήρθαν 28οι και στη γενική
βαθμολογία βρίσκονται στη 14η θέση. Ο στόχος τους στο φινάλε της κατηγορίας
σήμερα θα είναι να προσπαθήσουν να μπουν στην πρώτη δεκάδα του χρυσού στόλου,
που αναμφίβολα είναι επιτυχία.

Στα Γιούροπ ο καιρός δεν επέτρεψε χθες να διεξαχθεί καμία κούρσα και η
κατάσταση παρέμεινε αμετάβλητη.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16341O112</ED>
<ID>
ID:16766

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O11&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Ημερίδα ανδρών - γυναικών στο ΣΕΦ
</H5><H2>Δυνατή από αύριο η σεζόν του κλειστού
</H2>
ΜΕΡΙΚΑ γνωστά ονόματα που βρίσκονται σε καλή κατάσταση και προετοιμάζονται για
κάτι καλό στην τρέχουσα περίοδο του κλειστού στίβου (αποκορύφωμα το Παγκόσμιο
Πρωτάθλημα στο Μαεμπάσι Ιαπωνίας, 5-7 Μαρτίου) δίνουν έντονο «χρώμα» στην
ημερίδα ανδρών και γυναικών που διεξάγεται αύριο στο στάδιο «Ειρήνης και
Φιλίας». Αναμένεται να κάνουν πρεμιέρα στη σεζόν ανάμεσα σε άλλους οι Αλέξης
Αλεξόπουλος (60μ.- 200μ.), Χρήστος Μελέτογλου (τριπλούν), Γωγώ Τσιλιγκίρη και
Λίλη Ιακωβίδου (επί κοντώ).

Το πρόγραμμα της αυριανής ημερίδας ξεκινά 16.00 με επί κοντώ και ύψος
γυναικών, μήκος ανδρών και 60μ. εμπόδια γυναικών, ενώ τελευταίο αγώνισμα του
προγράμματος είναι τα 400μ. ανδρών (20.00).

* Αρκετοί γνωστοί ξένοι αθλητές προστίθενται σ' εκείνους που έχουν ήδη δηλώσει
συμμετοχή στο διεθνές μίτινγκ κλειστού ΑΘΗΝΑ '99 που οργανώνει ο ΣΕΓΑΣ στο ΣΕΦ
(10 Φεβρουαρίου). Ξεχωρίζουν η Σάρκα Κασπάρκοβα (κορυφαία αντίπαλος της Όλγας
Βασδέκη στο τριπλούν), ο Τζαμαϊκανός Μάικλ ΜακΝτόναλντ (44.92 στα 400μ.), ο
Άγγλος Στιβ Σμιθ (2,30 πέρυσι στο ύψος), η Ουκρανή Άτζελα Μπαλαχόνοβα
(πρωταθλήτρια Ευρώπης στο επί κοντώ).

* Σε πριμ που θα αγγίζει συνολικά τα 200 εκατ. δραχμές (και εντός δέκα ημερών
θα πρέπει να εγκριθεί από το Δ.Σ.) για τα καθυστερούμενα του 1997 συμφώνησαν
χθες οι πρωταθλητές και ο πρόεδρος του ΣΕΓΑΣ Βασίλης Σεβαστής. Δεν έλειψε και
αντιπαράθεση του κ. Σεβαστή, σε έντονο ύφος, με τον προπονητή Χάρη Παπαδιά,
Κατερίνας Θάνου και Γιώργου Παναγιωτόπουλου, Χρήστο Τζέκο.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16341O113</ED>
<ID>
ID:16801

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O11&aa=3</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H5></H5><H2>Τιμητική επιλογή της Παπαδάκη
</H2>
Η ΧΡΙΣΤΙΝΑ Παπαδάκη κατάφερε τελικά να συμπεριληφθεί στο κυρίως ταμπλό του
Όπεν της Αυστραλίας, που αρχίζει τη Δευτέρα στη Μελβούρνη. Η Ελληνίδα
πρωταθλήτρια του τένις είναι Νο 130 στην παγκόσμια κατάταξη και «κέρδισε» τη
θέση, αφού δεν παρουσιάστηκαν άλλες δύο αθλήτριες. Έτσι, απέφυγε τα παιχνίδια
στον προκριματικό γύρο. Πρώτη αντίπαλος της Παπαδάκη θα είναι η Γερμανίδα,
πλέον, Έλενα Βάγκνερ, Νο 68 στην παγκόσμια κατάταξη. Η Βάγκνερ, πρώην
Παμπούλοβα, ήταν πρωταθλήτρια Βουλγαρίας, παντρεύτηκε Γερμανό και άλλαξε
υπηκοότητα. Στο μεταξύ, η Λένα Δανιηλίδου δεν έγινε δεκτή από τους διοργανωτές
στο ταμπλό των προκριματικών και θα αγωνιστεί σε ένα άλλο τουρνουά, που
αρχίζει αύριο στη Μελβούρνη, το Οστράλιαν Χάρντκορντ Τζούνιορ Τσάμπιονσιπς.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16341O114</ED>
<ID>
ID:16826

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H5></H5><H2>Πρεμιέρα β' γύρου
</H2>
Ο ΔΕΥΤΕΡΟΣ γύρος στο πρωτάθλημα πόλο της Α1 αρχίζει απόψε, όμως, τα δύο
σημαντικότερα παιχνίδια θα διεξαχθούν αύριο και τη Δευτέρα. Στο ΟΑΚΑ, ο
Παναθηναϊκός θα αντιμετωπίσει τον Ν.Ο. Πάτρας, ενώ για τη Δευτέρα είναι
προγραμματισμένο το ντέρμπι Βουλιαγμένης-Ολυμπιακού.

Αναλυτικά το πρόγραμμα: Σήμερα: Κολ. Αγίου Κοσμά (18.00): Γλυφάδα-ΟΦΘ, Κολ.
Χανίων (18.30): Ν.Ο. Χανίων-Άρης Νικαίας, Κολ. Πειραιά (19.00):
Εθνικός-Γλυφάδα, Ιωνικό (20.00): Ν.Ο. Χίου-Ν.Ο. Χαλκίδας. Αύριο: ΟΑΚΑ (20.00):
Παναθηναϊκός-Ν.Ο. Πάτρας.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16341O115</ED>
<ID>
ID:16839

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΡΩΤΑΘΛΗΜΑ
</H5><H2>Πόσο το επιθυμήσαμε;
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

ΞΑΝΑΚΥΛΑΕΙ από σήμερα η μπάλα σε βαθμό πρωταθλήματος, και να δούμε αν και πόσο
επιθύμησε ποδόσφαιρο ο φίλαθλος κόσμος.

*** Η σέντρα της αγωνιστικής στο εθνικό στάδιο του Βόλου, σήμερα από τους Άρη
και ΟΦΗ.

*** Θα παίξει ο Αγαθοκλέους, νέο ακριβοπληρωμένο απόκτημα του Άρη (και σημείο
τριβής με την ΑΕΚ...), όχι όμως και ο Πάουλο Αντριόλι.

*** Ο Βραζιλιάνος πήγε Θεσσαλονίκη, υπέγραψε, φωτογραφήθηκε, προέβη σε
εκτενείς δηλώσεις για τη νέα του καριέρα, αλλά... δεν παίζει.

*** Η ΕΠΑΕ, λέει, δεν του έφτιαξε δελτίο, διότι «χαρτιά» έστειλε και ο Ιωνικός.

*** Πρόβλεψη; Αν ο Άρης (δηλαδή ο Κοντομηνάς) δεν «τα βρει» με Κανελλάκη,
αναμένεται καθυστέρηση.

*** Τους (καλούς) παίκτες πολλοί ξέχασαν, το χρήμα ελάχιστοι έως κανείς (στο
επαγγελματικό ποδόσφαιρο έτσι όπως λειτουργεί σήμερα...).

Κατά τα άλλα, όλες οι ομάδες ετοιμάστηκαν επαρκώς και σφράγισαν τα εισιτήρια
για την πελατεία. Τα ακριβότερα θα τα βρείτε στη Νεάπολη (δεκαχίλιαρο τα
διακεκριμένα) στον αγώνα Ιωνικού - Πανηλειακού.

*** Όπως πληροφορήθηκα, ο προπονητής του Πανηλειακού Γιάννης Κυράστας δεν
βλέπει με καλό μάτι την παραμονή του στον Πύργο, όχι επειδή κουράστηκε,
βαρέθηκε ή θέλει να αλλάξει αέρα.

*** Ο ικανός προπονητής αντιμετωπίζει κάποιο οικογενειακό πρόβλημα και θα
ήθελε να επιστρέψει για μεγάλο διάστημα στην Αθήνα.

*** Λεπτομέρεια: τα περισσότερα μέλη του οικογενειακού δέντρου του Κυράστα
«παναθηναϊκοί» είναι...

*** Αυτά και βλέπουμε!

ΜΕ ΠΡΟΒΛΗΜΑΤΑ ολοκληρώθηκε η ετοιμασία της ΑΕΚ, ένεκα τεράστιων προβλημάτων
από τραυματισμούς βασικών ποδοσφαιριστών.

*** Σκεφτείτε ότι απουσίασαν τόσοι πολλοί, που το δίτερμα στους Θρακομακεδόνες
ολοκληρώθηκε με τη συμμετοχή βετεράνων.

*** Δηλαδή «μετ' εμποδίων», αν και οι Καραγκιοζόπουλος, Δημητριάδης, όσο και
να πέρασε ο καιρός την μπάλα δεν την έχουν ξεχάσει.

*** Γενικά, το μεταγραφικό κλίμα στην ΠΑΕ ΑΕΚ, για την ακρίβεια ο μεταγραφικός
σχεδιασμός, έχει αποδώσει «ικανοποιητικά» μέχρι τώρα.

*** Θυμίζω ότι αποκτήθηκε ο Μιχάλης Καψής (έτοιμος, όπως έμαθα, για ντεμπούτο)
και παραχωρήθηκαν τέσσερις νεαροί.

*** Χιώτης, Πλατάκης, Αναστασάκος και Καρτάλης.

*** (Και στους τέσσερις καλή τύχη στις νέες τους ομάδες).

*** Εξυπακούεται ότι ­ όπως με την αφλογιστία στα πριμ ­ η στασιμότητα των
μεταγραφών χρεώνεται στον Δημήτρη Μελισσανίδη.

Ο 21ΧΡΟΝΟΣ Αμπονσάι Κόφι (αυτό είναι το επώνυμο στη φανέλα) ολοκληρώνει κατά
πάσα βεβαιότητα την «ελευσίνια» καριέρα του, κόντρα στον Παναθηναϊκό.

*** Αναμένεται να τα δώσει όλα ο Αφρικανός, γνωρίζοντας πως κάτι τέτοιο θα
υποχρέωνε τους οπαδούς του Ολυμπιακού να τον αγαπήσουν πριν καν φορέσει τη
φανέλα με τις (ερυθρόλευκες) ρίγες.

*** Από Τρίτη, ο Αμπονσάι, είπαμε, προορίζεται για άλλο λιμάνι.

*** Το «μεγάλο».

ΧΩΡΙΣ δυνατές συγκινήσεις η χθεσινή κλήρωση της φάσης των «8» του Κυπέλλου Ελλάδας.

*** Οι «μεγάλοι» αισιοδοξούν ­ οι «μεσαίοι» ελπίζουν (με το δίκιο τους).

*** Νομίζω ότι το σημαντικότερο ζευγάρι αποτελούν οι Αθηναϊκός - Καλαμάτα.
Σαργκάνης εναντίον Γιάτσεκ Γκμοχ.

*** Όταν μάλιστα η ομάδα του Βύρωνα «σαρώνει» τελευταία εντός-εκτός έδρας.

*** Περίεργο παιγνίδι έπαιξε η κληρωτίδα στην ομάδα της Ξάνθης, η οποία θα
αντιμετωπίσει τον Ολυμπιακό τρεις φορές, με πρώτη αύριο για το πρωτάθλημα, στο
ουδέτερο γήπεδο του Άργους.

ΕΙΔΗΣΗ καλή (αν και λίγο «δύσκολη» από άποψη ώρας) για τους φανατικούς της πυγμαχίας.

*** Ξημερώματα Κυριακής, το συνδρομητικό κανάλι θα συνδεθεί με το Λας Βέγκας
της Νεβάδα για να δείξει τον σούπερ αγώνα μεταξύ Μάικ Τάισον και Φρανσουά Μπόθα.

*** Πρόκειται για αγώνα με... ευγενικό χαρακτήρα, αφού ο νεαρός στα υπερβαρέα
θέλει να αφαιρέσει τη δόξα από τον διάσημο αντίπαλό του.

*** Στο πλευρό του νεαρού, πιστεύω πως θα βρεθούν οι θαυμαστές του Εβάντερ Χόλιφιλντ.

*** Θυμάστε, εκείνο το αστέρι του μποξ, που είχε χάσει μέρος του αυτιού του
πάνω στο ρινγκ από τα... δόντια του Τάισον.

*** Το ματς είναι τόσο σημαντικό, που το κανάλι της Κατεχάκη προγραμμάτισε να
το (ξανα)δείξει αύριο Κυριακή απόγευμα και μεθαύριο Δευτέρα βραδάκι.

*** Με τόσες προβολές, να δείτε που θα εμπεδώσουμε στα μυστικά των κροσέ,
ντιρέκτ και λοιπών εκδηλώσεων γύρω στο καναβάτσο.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16341O121</ED>
<ID>
ID:16720

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O12&aa=1</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>Ρεκόρ για τη Γουίμπλεντον </H2><H2></H2>
ΕΙΝΑΙ ο Ουαλός Τζον Χάρτσον, νέο απόκτημα της Γουίμπλεντον στην πρώτη του
προπόνηση με την ομάδα του Λονδίνου. Γιατί προκάλεσε το ενδιαφέρον του Ρώυτερ
ο εν λόγω παίκτης; Είναι η ακριβότερη μεταγραφή στην ιστορία της Γουίμπλεντον,
αφού κόστισε 7,5 εκατ. στερλίνες ή 12,4 εκατ. δολάρια ή 3,5 δισ. δραχμές!
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16341O122</ED>
<ID>
ID:16767

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O12&aa=2</URL></REF>


Article

<CATEGORY>vin10</CATEGORY>

 <H2>Γαλλική παρουσία </H2><H2></H2>
ΤΟ ΖΙΟΥ ζίτσου, από τις γνωστότερες παγκοσμίως πολεμικές τέχνες με μεγάλη
διάδοση παλαιότερα και στην Ελλάδα, πραγματοποιεί τελευταία την αντεπίθεσή
του. Στο πλαίσιο της προσπάθειας της Ελληνικής Ομοσπονδίας ήλθε στην Αθήνα και
δίδαξε σε σεμινάριο ο Γάλλος Μπερτράν Αμουσού, από τους κορυφαίους αθλητές του κόσμου.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16341O123</ED>
<ID>
ID:16802

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O12&aa=3</URL></REF>


Article

<CATEGORY>vin10</CATEGORY>

 <H5>ΑΝΤΕΡΛΕΧΤ
</H5><H2>Θέλει και Δερμιτζάκη </H2>
ΜΕΤΑ τους Χρήστο Κωστή και Γιάννη Αναστασίου, η Άντερλεχτ επιθυμεί να
εντάξει στο δυναμικό της και τον Μανώλη Δερμιτζάκη. Κατά την παρουσίαση του
νέου προπονητή της Έντερλεχτ Έμε Ανθουένις, παράγοντες της βελγικής ομάδας
αποκάλυψαν πως ο άσος του ΟΦΗ αποτελεί τον πρώτο μεταγραφικό τους στόχο για τη
νέα περίοδο καθώς τον θεωρούν ως έναν από τους πιο ταλαντούχος αριστερούς
αμυντικούς της Ευρώπης!
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16341O124</ED>
<ID>
ID:16827

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O12&aa=4</URL></REF>


Article

<CATEGORY>vin10</CATEGORY>

 <H5>ΚΑΝΟΥ
</H5><H2>Υπέγραψε στην Άρσεναλ </H2>
ΣΤΗΝ ΑΡΣΕΝΑΛ θα συνεχίσει τελικά την καριέρα του ο Νουάνου Κανού. Ο
Νιγηριανός άσος πέρασε με επιτυχία τα ιατρικά τεστ και στη συνέχεια υπέγραψε
εξαετές συμβόλαιο έναντι 2,1 δισ. δραχμών. Ο Άρσεν Βενγκέρ θεωρεί τον Κανού
ιδανικό παρτενέρ των δύο Ολλανδών επιθετικών της ομάδας του, Μπέργκαμπ και
Όβερμαρς. Με τον τελευταίο μάλιστα, ο Κανού ήταν συμπαίκτες στον Άγιαξ όταν ο
«Αίαντας» κατέκτησε το Κύπελλο Πρωταθλητριών το 1995.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16341O125</ED>
<ID>
ID:16840

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O12&aa=5</URL></REF>


Article

<CATEGORY>vin10</CATEGORY>

 <H5>ΑΓΙΑΞ
</H5><H2>Ενέδωσε στις πιέσεις </H2><H2></H2>
ΑΙΣΙΟ ΤΕΛΟΣ είχε για τους αδερφούς Ντε Μπουρ η μεταγραφή τους στην
Μπαρτσελόνα. Ο Άγιαξ ενέδωσε τελικά στις πιέσεις και δέχτηκε να παραχωρήσει
τους παίκτες έναντι 6,2 δισ. δραχμών, αντί των 9,1 δισ. που διεκδικούσε. Έτσι,
οι Ολλανδοί που θα αγωνίζονται στο εξής στην καταλανική ομάδα θα είναι οκτώ,
αφού ήδη τη φανέλα της Μπάρτσα φορούν οι Χεσπ, Μπογκάρντε, Κοκού, Ζεντέν,
Κλάιφερτ και Ράισινγκερ.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16341O126</ED>
<ID>
ID:16849

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O12&aa=6</URL></REF>


Article

<CATEGORY>vin10</CATEGORY>

 <H5>Στην Ολλανδία το πρωτάθλημα Ευρώπης
</H5><H2>ΣΚΑΚΙ
</H2><H2></H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η ΟΛΛΑΝΔΙΚΗ Πάνφοξ Μπρέντα είναι η νέα πρωταθλήτρια Ευρώπης. Οι αγώνες της
τελικής φάσης έγιναν στο Βελιγράδι με τη συμμετοχή 8 κορυφαίων ομάδων.

Δύο λόγοι οδήγησαν την ομάδα της Μπρέντα στον ευρωπαϊκό τίτλο. Πρώτον η
εξαιρετική και ισορροπημένη σύνθεση σε όλες τις σκακιέρες (Βαν Βέλι, Τίμαν,
Άνταμς, Λοτιέ, Γκούρεβιτς, Βαγκανιάν). Δεύτερον η διατήρηση, παρά την παρουσία
μεγάλων ονομάτων του εξωτερικού στη σύνθεση, Ολλανδών σκακιστών στις δυο
πρώτες σκακιέρες, κάτι που ήταν άλλωστε εφικτό λόγω του υψηλού επιπέδου
κορυφής του ολλανδικού σκακιού. Είναι χαρακτηριστικό ότι η Αγκρουνιβερσάλ του
Ζέμουντ, ομάδα φιλόδοξη που έπαιζε εντός έδρας, αποκλείστηκε από τον πρώτο
γύρο και αγωνίστηκε μετά για την 4η θέση. Κι αυτό παρά τη σύνθεση - όνειρο που
διέθετε με τους Κράμνικ, Ανάντ, Μπελιάβσκι, Γκέλφαντ, Νταμλιάνοβιτς και
Ίλινσιτς. Ο Κράμνικ έκανε δύο ισοπαλίες και μία ήττα. Το ενδιαφέρον είναι ότι
ηττήθηκε ξανά από τον Σίροβ που τείνει να γίνει ο εφιάλτης του επίδοξου
παγκόσμιου πρωταθλητή. Υπενθυμίζουμε τη συντριβή του Κράμνικ από τον Σίροβ
πέρσι στο ματς για την ανάδειξη του αντιπάλου του Κασπάροβ για τον παγκόσμιο
τίτλο (ο τελικός δεν έγινε ακόμη και είναι πλέον αμφίβολο και αν θα γίνει).

Αξιοπρόσεκτη και η ανεπιτυχής εμφάνιση της ομάδας της Αγίας Πετρούπολης που
τερμάτισε στην 7η θέση διαθέτοντας τη μισή εθνική Ρωσίας που κέρδισε το χρυσό
μετάλλιο στην τελευταία Ολυμπιάδα.

Η τελική κατάταξη του ευρωπαϊκού πρωταθλήματος έχει ως εξής: 1) Πάνφοξ Μπρέντα
(μ.ο. ΕΛΟ 2.670) 2) «Πολόνια» Βαρσοβίας (μ.ο. ΕΛΟ 2.573: Σίροβ, Ολ,
Ροζεντάλις, Γκντάνσκι, Μασιέγια, Σόκο), 3) Μπέερ Σεβά Ισραήλ (μ.ο. ΕΛΟ 2.542:
Χούζμαν, Γκόλοντ, Αβρούκ, Γκρίνφελντ, Μιχαλέβσκι, Τσέιτλιν), 4) Μπόσνα
Σεράγιεβο (μ.ο. ΕΛΟ 2.585: Ι. Σοκόλοβ, Απουτιάν, Κόζουλ, Κουράγιτσα, Πίκετ,
Ντιζντάρεβιτς), 5) Αγκρουνιβερσάλ (μ.ο. ΕΛΟ 2.670), 6) Ελιτζούρ Ισραήλ (μ.ο.
ΕΛΟ 2.572: Σμίριν, Άλτερμαν, Γιουντάσιν, Ορατόβσκι, Φίνκελ, Τιόμκιν), 7) Αγία
Πετρούπολη (2.613: Σβίντλερ, Χάλιφμαν, Σακάεβ, Επίσιν, Ιβάνοβ, Σολοζένκιν,
Ποπόφ), 8) Στίλον Πολωνίας (2.545: Κρασένκοβ, Σίποβ, Χένκιν, Μαρκόβσκι,
Γιάρατς, Τσερβόνσκι).

Σίροβ - Κράμνικ

1. ε4 ε5 2. Ιζ3 Ιζ6 3. Ι: ε5 δ6 4. Ιζ3 Ι: ε4 5. δ4 δ5 6. Αδ3 Ιγ6 7. 0-0 Αε7 8.
Πε1 Αη4 9. γ3 ζ5 10. Ββ3 0-0 11. Ιβδ2 Ια5 12. Βα4 Ιγ6 13. Αβ5 Αθ4 14. η3 Αζ6
15. Α: γ6 β: γ6 16. Β: γ6 Πε8 17. Ιε5 Α: ε5 18. δ: ε5 Ιη5 19. ζ4 Πε6 20. Βγ5
Ιε4 21. Ι: ε4 δ: ε4 22. Αε3 α6 23. Βγ4 Βδ7 24. Παγ1 Πδ8 25. Πγ2 Βζ7 26. Πδ2 Π:
δ2 27. Α: δ2 Πβ6 28. Β: ζ7+ Ρ: ζ7 29. β4 Πγ6 30. Ρζ2 Πθ6 31. θ4 Πγ6 32. Ρε3
Αθ5 33. Ρδ4 Ρε7 34. γ4 Αζ7 35. Πγ1 Πβ6 36. Ργ5 Αε8 37. Αε3 Πγ6+ 38. Ρδ5 Πη6
39. Αγ5+ Ρδ7 40. Πγ3 Αζ7+ 41. Ρδ4 θ6 42. α4 Πη4 43. β5 α: β5 44. α5 ε3 45. Π:
ε3 η5 46. ε6+ Α: ε6 47. γ: β5 η: ζ4 48. η: ζ4 Π: ζ4+ 49. Ρε5 Πγ4 50. Πδ3+ Ργ8
51. Ρ: ε6 Π: γ5 52. Πδ5 Πγ4 53. Π: ζ5 Πε4+ 54. Ρδ5 Π: θ4 55. α6 Πα4 56. Πζ8+
Ρδ7 57. Πζ7+ Ργ8 58. Πζ8+ Ρδ7 59. Πα8 Πα1 60. α7 Πδ1+ 61. Ρε4 Πε1+ 62. Ρζ3 Πα1
63. β6 γ: β6 64. Πθ8 1-0

ΚΑΪΣΣΑ

Οι νεαροί Βουλδής και Χαλκιάς είχαν το καλύτερο ξεκίνημα στο τουρνουά νόρμας
γκραν μετρ «Κάισσα», που εντάσσεται στις εκδηλώσεις Ίκαρος '99. Αντίθετα ο
Κοτρωνιάς μετράει ήδη δύο ήττες στους δύο πρώτους αγώνες.

Αποτελέσματα 2ου γύρου: Τσέλα - Μαναγκάτζε 1-0 (44 κινήσεις), Κετσουριάνι -
Σαχταχτίνσκι 0,5-0,5 (13), Βουλδής - Γκελασβίλι 0,5-0,5 (13), Κοτρωνιάς - Τ.
Πανταβός 0,5-0,5 (59), Σκαλκώτας - Ι. Νικολαΐδης 0,5-0,5 (17), Γκέσος -
Χαλκιάς 0-1 (29), Τζερμιαδιανός - Αναγνωστόπουλος (Άγκνος) 1-0 (57).

Αποτελέσματα 3ου γύρου: Χαλκιάς - Τσέλα αναβολή, Νικολαΐδης - Γκέσος 0,5-0,5
(25), Αναγνωστόπουλος - Σκαλκώτας 1-0 (41), Πανταβός - Τζερμιαδιανός 0,5-0,5
(42), Γκελασβίλι - Κοτρωνιάς 1-0 (38), Σαχταχτίνσκι - Βουλδής 0-1 (42),
Μαναγκάτζε - Κετσουριάνι αναβολή.

Βαθμολογία: 1) Βουλδής 2,5 βαθμοί σε 3 αγώνες, 2) Χαλκιάς 2 (σε 2 αγ.), 3-4)
Αναγνωστόπουλος (Άγκνος), Τζερμιαδιανός 2 (σε 3), 5-6) Γκελασβίλι, Τσέλα 1,5
(σε 2), 7) Ι. Νικολαΐδης 1,5 (σε 3), 8-10) Γκέσος, Πανταβός, Σαχταχτίνσκι 1
βαθμός (σε 3), 13-14) Κοτρωνιάς, Σκαλκώτας 0,5 βαθμός σε 3 αγώνες.

Γκελασβίλι - Κοτρωνιάς

1. ε4 γ5 2. ζ4 η6 3. Ιζ3 Αη7 4. Ιγ3 Ιγ6 5. Αβ5 Ιδ4 6. Ι: δ4 γ: δ4 7. Ιε2 Ββ6
8. Αα4 Ιζ6 9. δ3 0-0 10. Αβ3 δ5 11. ε5 Ιδ7 12. γ3 δ: γ3 13. β: γ3 ε6 14. α4 ζ6
15. α5 Βδ8 16. ε: ζ6 Π: ζ6 17. Αε3 Αζ8 18. 0-0 Ιγ5 19. Αγ2 Αδ7 20. δ4 Ια6 21.
ζ5 Π: ζ5 22. Α: ζ5 η: ζ5 23. Ιζ4 Πγ8 24. Αδ2 Ιγ7 25. Πζ3 Αε8 26. Πη3+ Ρθ8 27.
Ιδ3 Αδ6 28. Ιε5 Ιβ5 29. α6 β6 30. Βε2 Βγ7 31. Πβ1 Α: ε5 32. δ: ε5 ζ4 33. Πθ3
Βγ4 34. Βη4 Βα2 35. Πζ1 Β: δ2 36. Β: ε6 Πα8 37. Βθ6 Αη6 38. Β: η6 1-0

Σαχταχτίνσκι - Βουλδής

1. δ4 Ιζ6 2. Αη5 Ιε4 3. Αζ4 γ5 4. ζ3 Βα5+ 5. γ3 Ιζ6 6. δ5 Ββ6 7. β3 ε6 8. ε4
ε: δ5 9. ε: δ5 Αδ6 10. Α: δ6 Β: δ6 11. Αγ4 0-0 12. Ιε2 Ια6 13. Α: α6 Β: α6 14.
γ4 β5 15. Ιδ2 β: γ4 16. β: γ4 Πε8 17. 0-0 Ι: δ5 18. γ: δ5 Β: ε2 19. Ιε4 Βε3+
20. Ρθ1 Αα6 21. Πε1 Βα3 22. Βγ1 Β: γ1 23. Πε: γ1 γ4 24. Ιγ5 Αβ5 25. α4 Πεγ8
26. α: β5 Π: γ5 27. β6 α5 28. Ρη1 Ρζ8 29. δ6 Πβ8 30. Παβ1 Πβ7 31. Ρζ2 Πγ6 32.
Πβ5 Πβ: β6 33. Π: α5 Π: δ6 34. Π: γ4 Πβ2+ 35. Ρη3 Πδδ2 36. Πα8+ Ρε7 37. Πε4+
Ρδ6 38. Πα6+ Ργ5 39. Πε7 Π: η2+ 40. Ρζ4 Πβ4+ 41. Ρε3 Πβ3+ 42. Ρζ4 η5+ 0-1

* Αποτελέσματα 1ου γύρου στο τουρνουά νόρμας ομοσπονδιακού μετρ «Κάισσα»
(Ίκαρος '99): Σπ. Κοφίδης - Ποτέας 1-0, Κουράντ - Πετράκη 0,5-0,5, Βαζελάκης -
Βάιλ 1-0, Τσεκούρας - Μπαμπανιώτης 1-0, Ζαμίτ - Ευθυμίου 0,5-0,5. Οι αγώνες
γίνονται Δευτέρα, Τετάρτη και Παρασκευή στο εντευκτήριο του Πανελληνίου.

* Ξεκινάει σήμερα ένα πολύ μεγάλο τουρνουά στην Ολλανδία. Μεγάλα ονόματα
λαμβάνουν μέρος με πρώτο και καλύτερο τον Κασπάροβ αλλά και τους Ανάντ,
Κράμνικ. Ακόμη οι Σίροβ, Ιβαντσούκ, Σβίντλερ, Τοπάλοβ, Τίμαν, Γιερμολίνσκι,
Σοκόλοβ, Βαν Βέλι, Πίκετ συμπληρώνουν μια πολύ κι ισχυρή σύνθεση. Η συμμετοχή
των Καζιμτζάνοβ, Ράιντερμαν μάλλον ως παράταιρη μπορεί να χαρακτηριστεί,
ανάμεσα σε τόσα «θηρία».

<REF><SOURCE>ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16341O991</ED>
<ID>
ID:16727

</ID><URL>http://ta-nea.dolnet.gr/neaweb/neafile.print_unique?e=A&f=16341&m=O99&aa=1</URL></REF>


Article

<CATEGORY>vin09</CATEGORY>

 <H5>ΓΙΑΤΙ Η ΤΑΙΝΙΑ ΤΗΣ ΟΛΓΑΣ ΜΑΛΕΑ ΞΕΠΕΡΑΣΕ ΤΗΝ ΤΑΙΝΙΑ ΤΟΥ ΚΩΝΣΤΑΝΤΙΝΟΥ ΓΙΑΝΝΑΡΗ
</H5><H5>Μπερδέματα, εξεγέρσεις και επαναστάσεις χωρίς αιτία
</H5><H5>Πεντακάθαροι στόχοι, κουβάρι σχέσεων και στο κλίμα της εποχής
</H5><H2>Πώς η «γοητεία» νίκησε την... «πόλη»
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Αίμα, δάκρυα και ιδρώτας στο «Από την άκρη της πόλης» του Κωνσταντίνου
Γιάνναρη - Οι τρεις ... χάριτες και η «Διακριτική γοητεία των αρσενικών» της
Όλγας Μαλέα πάνε για 200.000 εισιτήρια

Είκοσι για την Όλγα Μαλέα, ένας για τον Κωνσταντίνο Γιάνναρη. Χαοτική διαφορά.
Προς τις 200.000 εισιτήρια ­ πανελλαδικώς ­ τραβάει «Η διακριτική γοητεία των
αρσενικών». Στις 10.000 ­ πάνω κάτω ­ θα καθηλωθεί η «Άκρη της πόλης». Και οι
δύο είναι... ελληνικές. Και οι δύο εξήλθαν σχεδόν μαζί. Και οι δύο εγκαινίασαν
τον νέο χρόνο. Και οι δύο υπογραφές ανήκουν στη νέα γενιά σκηνοθετών. Και οι
δύο στη δεύτερη ταινία τους. Αυτά τους ενώνουν, πολλά τους χωρίζουν. Κόντρα
ταινίες. Και για να συνεννοούμαστε. Δεν μιλάω για σκηνοθετικές ικανότητες,
αλλά για αποτελέσματα. Γυαλισμένη κομεντί η «γοητεία» της Μαλέα. Του
«βρώμικου» πεζοδρομίου οι Ρωσοπόντιοι του Γιάνναρη. Αντικειμενικά, το κοινό
της Μαλέα είναι το πλήθος. Πάνω κάτω 200.000 θεατές. Θα τους «πιάσει».
Αντικειμενικά ­ εμπειρικά με τις επιδόσεις αντίστοιχων ταινιών ­ το κοινό του
Γιάνναρη είναι το «δύσκολο», το απαιτητικό. Πάνω κάτω 50.000. Ούτε που θα τους
πλησιάσει. Γιατί κέρδισε η Μαλέα τον Γιάνναρη; Γιατί ήξερε τι ήθελε.
<H3>ΚΩΝΣΤΑΝΤΙΝΟΣ ΓΙΑΝΝΑΡΗΣ
</H3>
Στόχος: Μπερδεμένος. Οι Ρωσοπόντιοι; Μα είναι δυνατόν να πάνε να δουν
τον εαυτό τους σε ρόλο αρσενικής πουτάνας;

Θέμα: Εκ πρώτης όψεως το αθηναϊκό «περιθώριο». Εκ δευτέρας, όμως, το
«θέμα» είναι προσωπικό. Για όνομα του Θεού, το πλήθος των λαθρομεταναστών
είναι μεροκαματιάρηδες.

Περιβάλλον: Και εδώ μπέρδεμα. Το περιθώριο πάει παντού. Από το Μενίδι
στο Κολωνάκι.

Χαρακτήρες: Παιδιά της πιάτσας. Το πιο δυνατό σημείο του Γιάνναρη, αλλά
δεν φτάνει.

Είδος: Καλτ. Αλλά ­ σου λέει ο θεατής ­ οι ξένοι το ξέρουν και το
κάνουν καλύτερα.

Αντικείμενο: Η... επίδειξη σκηνοθετικών ικανοτήτων του Γιάνναρη. Ούτε
αυτό αρκεί.

Στυλ: Εξεγερμένο, αλλά το «Μίσος» (π.χ.) είναι απείρως καλύτερο. Τα
είπε όλα.

Δημόσιες σχέσεις: Οι χειρότερες. Ο Γιάνναρης μόνος του «βγάζει» τα
μάτια του. Έχει τη φήμη του επαναστάτη χωρίς αιτία.

Κοινό: Οι δύσκολοι, οι ψαγμένοι, οι «λίγοι». Για αυτό έχασε. Περίμεναν
περισσότερα, είδαν λιγότερα. Αλλιώτικα τι σόι «δύσκολο» κοινό θα ήταν;
<H3>ΟΛΓΑ ΜΑΛΕΑ
</H3>
Στόχος: Πεντακάθαρος. Το γέλιο και το γελοίο του πράγματος. Να γαργαλίσει.

Θέμα: Ευκρινέστατο. Οι μπερδεμένες σεξουαλικές σχέσεις. Το κουβάρι.
Εντός, εκτός και επί τα αυτά. Πάνω κάτω και πλαγίως.

Περιβάλλον: Το αστικό (στις «Αγελάδες» το αγροτικό). Κολωνάκι και πέριξ.

Χαρακτήρες: Γυναικείοι. «Πουλάνε» περισσότερο (το λένε οι πορτιέρηδες
όλης της επικράτειας). Τρία κορίτσια συμπυκνώνουν το θηλυκό φάσμα. Η πρώτη
πάει με παντρεμένο και το «κάνει» με τη βούρτσα. Η δεύτερη το κάνει μόνο με τη
δουλειά της. Και η τρίτη το κάνει με όλους. Κοινός παρονομαστής; Μηδέν στο πηλίκον.

Είδος: Πιασάρικο, ευχάριστο, της εποχής.

Αντικείμενο: Το σεξ! Πουλάει σαν τρελό.

Στυλ: Γυαλιστερό, κοσμοπολίτικο, κολωνακιώτικο με αλμοδοβαρικό κλείσιμο
του ματιού.

Δημόσιες σχέσεις: Πρώτες! Και μάλιστα χωρίς «γραφείο». Χωρίς σκάνδαλα,
διαμαρτυρίες, «απόψεις». Απλώς η Μαλέα γυρίζει ταινίες που πιάνουν. Της εποχής.

Κοινό: Όλοι. Με «όχημα» τη νέα γυναίκα. Το δέκα το καλό.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16341P011</ED>
<ID>
ID:16728

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Μόδα
</H2>
Οι κολεξιόν του Μιλάνου θέλουν τους άνδρες... τρομοκράτες ή γουνοφόρους!

σελ 5
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16341P012</ED>
<ID>
ID:16772

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Αρχαιολογία
</H2>
Βρέθηκαν αρχαία του 4ου π.Χ. αιώνα που είχαν κλαπεί από τον Ραμνούντα

σελ 13
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16341P013</ED>
<ID>
ID:16807

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P01&aa=3</URL></REF>


Article

<CATEGORY>vin09</CATEGORY>

 <H5>«ΞΑΦΝΙΚΑ ΠΕΡΣΙ ΤΟ ΚΑΛΟΚΑΙΡΙ» ΣΤΗ ΝΕΑ ΣΚΗΝΗ ΤΟΥ ΕΘΝΙΚΟΥ
</H5><H5>«ΖΩΝΤΑΝΑ»
</H5><H2>Μάσκα του κόκκινου
</H2>
Η όπερα του Δημήτρη Μαραγκόπουλου «Μάσκα του κόκκινου», εμπνευσμένη από το
μυθιστόρημα του Έντγκαρ Άλαν Πόε «Η μάσκα του κόκκινου θανάτου», ανεβαίνει
αύριο, στην Εθνική Λυρική Σκηνή. Πάνω σε μια ιδέα της Φωτεινής Σωτήρχου, με
στίχους της Τούλιας Τόλια και του Στρατή Πασχάλη, μουσική διεύθυνση του Νίκου
Τσούχλου, σκηνοθεσία του Σπύρου Σακκά, σκηνικά και κοστούμια του Μανώλη
Παντελιδάκη και χορογραφία της Νατάσας Ζούκα. Τους ρόλους ερμηνεύουν οι
Δημήτρης Κασιούμης, Νίκος Πετρίδης, Γεωργία Ηλιοπούλου, Βιβιάνα Γιαννάκη,
Δημήτρης Σιγαλός, Δημήτρης Ναλπαντής, Χρυσάνθη Βελουδάκη, Ευδοκία
Χατζηιωάννου, Μίνα Πολυχρόνου κ.ά.

ΘΕΑΤΡΟ

Η Ειρήνη Ιγγλέση (κυρία Χόλι) και η Μαρία Ναυπλιώτου (Κάθριν) στο «Ξαφνικά
πέρσι το καλοκαίρι», που ανεβάζει το Εθνικό Θέατρο

Τρίτη πρεμιέρα μέσα στην ίδια εβδομάδα στο Εθνικό Θέατρο. Απόψε, στη Νέα Σκηνή
(Αγίου Κωνσταντίνου 22-24, τηλ. 5223.242), ο Κοραής Δαμάτης ανεβάζει για πρώτη
φορά στο Εθνικό το ολιγοπαιγμένο στην Ελλάδα έργο του Τενεσί Ουίλιαμς «Ξαφνικά
πέρσι το καλοκαίρι», που πρωτοπαρουσίασε εδώ ο Κάρολος Κουν πριν από σαράντα
χρόνια. Η μετάφραση είναι του Ερρίκου Μπελιέ, τα σκηνικά του Ανδρέα
Σαραντόπουλου, τα κοστούμια της Άννας Μαχαιριανάκη και η μουσική της Θέμιδος
Μαρσέλλου. Παίζουν η Νέλλη Αγγελίδου (κυρία Βέναμπλ), ο Κωνσταντίνος
Κωνσταντόπουλος (Κούκροβιτς) και οι Ειρήνη Ιγγλέση, Χρήστος Σπανός, Ειρήνη
Κονίδου, ενώ στο ρόλο της Κάθριν το Εθνικό Θέατρο δίνει την ευκαιρία να
επωμιστούν (εναλλάξ) δύο νεώτατες ηθοποιοί, η Θάλεια Προκοπίου και η
πρωτοεμφανιζόμενη στη θεατρική σκηνή Μαρία Ναυπλιώτου, που όταν δεν ερμηνεύουν
τον κεντρικό ρόλο θα συμμετέχουν στην παράσταση κρατώντας εναλλάξ το σύντομο
ρόλο της δεσποινίδας Φόξχιλ. Στις 9 μ.μ. Εισιτήρια προς 4.000 δρχ., 3.000 δρχ.
(λαϊκή απογευματινή) και 2.000 δρχ. (για φοιτητές).

*** Το έργο του Φιλιππινέζου συγγραφέα και σκηνοθέτη Αντόν Χουάν «Tuko! Tuko!
ή Η Πριγκίπισσα του Φεγγαριού της Σαύρας» παρουσιάζεται στη «Χώρα» (Αμοργού
18, στην Κυψέλη, τηλ. 8673.945), σε σκηνοθεσία του ίδιου και με χορηγό το
Ίδρυμα Ωνάση. Η μετάφραση είναι της Κατερίνας Δεσποτοπούλου, τα σκηνικά του
Κυριάκου Κατζουράκη και οι φωτισμοί της Κατερίνας Μαραγκουδάκη. Παίζουν Θέμις
Μπαζάκα, Αλέκος Συσσοβίτης, Θάλεια Αργυρίου, Χρίστος Σολωμός, Μιχάλης Γκίνος
κ.ά. Ζωντανή μουσική επί σκηνής από τον Ηλία Πιλάλη.

*** «Ο κ. Θεοχάρης» του Ρομπέρτο Ατάιντε απόψε στις 10, στο «Πολύτροπο Τέχνης»
(Λένορμαν 172, στον Κολωνό, τηλ. 5151.885), σε σκηνοθεσία Γεράσιμου Σπαθή και
μουσική Μανόλη Παπαδάκη. Παίζει ο Γιώργος Αδαμίδης και ο μικρός Γιώργος Ασημάκης.

*** Η ομηρική «Ιλιάδα», σε μετάφραση Νίκου Καζαντζάκη και Ιωάννη Κακριδή,
παρουσιάζεται αύριο στις 11 το πρωί και στις 3 το μεσημέρι, στο «Πολύτεχνο»
(Μαυρομιχάλη 157 και Διγενή Ακρίτα, τηλ. 6434.700). Η σκηνοθεσία είναι του
Αργύρη Παυλίδη, η θεατρική διασκευή του ίδιου και του Χάρη Εμμανουήλ, τα
σκηνικά και οι κατασκευές των Βασίλη Παπαγεωργίου και Βάσως Μοσχοβίτη, τα
κοστούμια του Ιωάννη Παρθένη και η μουσική του Νίκου Μενουδάκη. Παίζουν Χάρης
Εμμανουήλ, Αργυρώ Λούπη και Νίκος Μενουδάκης.

*** «Κραυγές γυναικών», από απόψε στις 9, στη Νέα Σκηνή του Δημοτικού
Περιφερειακού Θεάτρου Καλαμάτας. Η παράσταση περιλαμβάνει τρία μονόπρακτα: τον
«Μανώλη» του Γ. Νεοφύτου, σε ερμηνεία της Αλίκης Αλεξανδράκη, την
«Κλυταιμνήτρα», σε μετάφραση Μ. Θ. Φωστιέρη και ερμηνεία της Μαρίας Μίχα, και
το «Φάντασμα της Μασσαλίας» του Ζαν Κοκτώ, σε μετάφραση Μάριου Πλωρίτη και
ερμηνεία της Ιφιγένειας Δεληγιαννίδου. Η σκηνοθεσία, η σκηνική διευθέτηση, η
μουσική επιμέλεια και η κίνηση είναι του Νίκου Χαραλάμπους.

*** «Suburbia» του Έρικ Μπογκοσιάν απόψε στις 10.15 και αύριο στις 7, στον
«Φούρνο» (Μαυρομιχάλη 168, τηλ. 6460.748), σε σκηνοθεσία Ελένης Σκότη,
σκηνογραφία Γιώργου Χατζηνικολάου, φωτισμούς Αντώνη Παναγιωτόπουλου και
κινησιολογία Εύης Χατζημητάκου. Παίζουν Δάνης Απτόσογλου, Γιάννης
Δρίτσας-Βηζυρέας, Φαίη Καρρά, Ζαχαρίας Κεφαλογιάννης κ.ά.

*** «Αντίο, κύριε Τσέχωφ» της Σελίν Μονσαρά απόψε και αύριο στις 9, στο
«Θέατρο της Ημέρας» (Γεννηματά 20, στους Αμπελοκήπους, τηλ. 6929.090), σε
μετάφραση Ανδρομάχης Μοντζολή, σκηνοθεσία, δραματουργική επεξεργασία και
μουσική επιμέλεια Λάκη Κουρετζή, σκηνικά και κοστούμια Ανδρομάχης Μοντζολή και
φωτισμούς Ανδρέα Αλεξόπουλου. Πρωταγωνιστούν η Δέσποινα Στυλιανοπούλου και ο
Γιώργος Κυριακίδης.

*** Τον «Μικρό Πρίγκιπα» του Αντουάν ντε Σεν Εξιπερί ανεβάζει απόψε στις 9,
στην Παιδική Σκηνή, το Δημοτικό Περιφερειακό Θέατρο Σερρών, Ορφέως 16, στις
Σέρρες, τηλ. (0321) 20500. 
ΛΟΡΚΑ

Εκδήλωση για τα 100 χρόνια από τη γέννηση του Λόρκα διοργανώνει αύριο στις
8.30, στο Αθηναϊκό Δημοτικό Θέατρο (Τιμοκρέοντος 6Α, στον Άγιο Σώστη, τηλ.
9344.131), ο Πολιτσιμικός Οργανισμός του Δήμου Αθηναίων. Αποσπάσματα από τον
«Ματωμένο Γάμο» θα διαβάσουν η Μαίρη Βιδάλη, η Ζωή Φυτούση και η Κατερίνα
Χέλμη. Συνθέσεις του Μάνου Χατζιδάκι θα ερμηνεύσουν οι Λάκης Παππάς,
Παναγιώτης Μάργαρης και Νότης Μαυρουδής.

ΧΙΤΣΚΟΚ

Οι ταινίες του Άλφρεντ Χίτσκοκ «Notorius» και «Υπόθεση Παραντάιν» προβάλλονται
σήμερα, στην Ταινιοθήκη της Ελλάδος (Κανάρη 1, τηλ. 3612.046), στο πλαίσιο
σχετικού αφιερώματος. Αύριο, «Στον αστερισμό του Αιγόκερω» και «Ο δολοφόνος
έρχεται κάθε βράδυ».


Σαββίνα Γιαννάτου και Primavera en salonico απόψε και αύριο, στο «Club» του
Μύλου, στη Θεσσαλονίκη.

*** Βραδιά ρεγκέ θα είναι η αποψινή στο Winebar Κέλσος (Λ. Βουλιαγμένης 63 και
Κέλσου 4, τηλ. 9217.951) με τους Stir it up, ενώ αύριο βράδυ οι Cosa Nostra
παρουσιάζουν το top 40 και άλλα από τις δεκαετίες '70 έως '90.

*** Καλειδοσκόπιο, με μελοποιημένο Καρυωτάκη, το βράδυ στις 10.30, στο «Pique»
(Κυψέλης 73).

*** Υπόγεια Ρεύματα το βράδυ στις 10.30, στο «ΜΑΝΤΖΑΤΟ», στα Γιάννενα.

*** Μη μου άγχου, με έντεχνο λαϊκό, απόψε, στο «Μακάρι» (Ζωοδόχου Πηγής 125
και Κομνηνών, στα Εξάρχεια, τηλ. 6458.958).

*** Στη μουσική σκηνή «Αθηνά» (Λεωφ. Ποσειδώνος 3, στο Παλαιό Φάληρο, τηλ.
4813.605) εμφανίζεται σήμερα και αύριο η Λαϊκή Ορχήστρα «Μίκης Θεοδωράκης», με
τη Μαρία Δημητριάδη και τον Κώστα Θωμαΐδη σε έντεχνα λαϊκά τραγούδια.

*** Julie Massino και The Groovemakers, με ροκ, σόουλ και ποπ, το βράδυ στις
11, στο «ΗΙ-ΗΑΤ cafe» (Κρουσόβου 1, στο Χίλτον, τηλ. 7218.171). Αύριο, στον
ίδιο χώρο και την ίδια ώρα, Αλλότριο, με τζαζ-φανκ.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16341P021</ED>
<ID>
ID:16732

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P02&aa=1</URL></REF>


Article

<CATEGORY>vin09</CATEGORY>

 <H2>15 χρόνια χωρίς Τσιτσάνη
</H2>
<AUTHOR>Π.Α.Γ.</AUTHOR>

Βασίλης Τσιτσάνης

Η μουσική και τα τραγούδια του Βασίλη Τσιτσάνη μας κρατούν αδιάκοπα συντροφιά
και για πολλούς αυτές οι αξέχαστες μελωδίες αποτελούν ανάγκη, αν σκεφθούμε ότι
περνάμε μια ισχνή περίοδο δημιουργίας και στο τραγούδι. Όμως ο Τσιτσάνης
απουσιάζει από κοντά μας εδώ και αρκετά χρόνια. Την ερχόμενη Δευτέρα, 18
Ιανουαρίου, συμπληρώνονται 15 χρόνια. Η κόρη του Βικτωρία και ο γιος του
Κώστας, οικογενειακώς, με συγγενείς και φίλους, τελούν αύριο Κυριακή, στις
12.30 το μεσημέρι, μνημόσυνο στον τάφο του λαϊκού συνθέτη στο Α' Νεκροταφείο.
Μια Κυριακή συννεφιασμένη σαν εκείνο το τραγούδι-ορόσημο που θα μας θυμίζει
τον μεγάλο δημιουργό του, αλλά παράλληλα τα πάθη του λαού μας και τον μουσικό
μας πολιτισμό. Ο Τσιτσάνης μπορεί να μας λείπει 15 χρόνια, αλλά τα τραγούδια
του, το μεγάλο έργο του παραμένουν αθάνατα.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16341P022</ED>
<ID>
ID:16776

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P02&aa=2</URL></REF>


Article

<CATEGORY>vin09</CATEGORY>

 <H2>Ζωγραφικά ήθη
</H2>
<AUTHOR>Μ.Χ.</AUTHOR>

Την πρώτη του ατομική έκθεση την έκανε στα 28 του, σε μία από τις πιο έγκυρες
και παρεμβατικές γκαλερί, τις «Νέες Μορφές». Από τότε, από το 1968 μέχρι
σήμερα, ακολούθησαν πλήθος εκθέσεις και πλήθος έργα του αγοράστηκαν όχι μόνο
από ιδιώτες αλλά και από την Εθνική Πινακοθήκη, δημοτικές πινακοθήκες και
δημόσιους φορείς. Ο ίδιος ο Γιάννης Μιχαηλίδης παρέμεινε ωστόσο το ίδιο
χαμηλότονος, αγνός, γενναιόψυχος, ανεξάρτητος και χωρίς φιλοδοξίες
εντυπωσιασμού όσο όταν ήταν παιδί στη Σκιάθο. Τόσο πολύ που για την καινούργια
του έκθεση με πίνακες μεικτής τεχνικής, που πραγματοποιείται στην γκαλερί
«Άστρα» (Καρυατιδων 8, Ακρόπολη), προτίμησε σαν εισαγωγικό κείμενο όχι ένα
άρθρο τεχνοκριτικού ούτε ένα σημείωμα κάποιου από τους ονομαστούς φίλους του
αλλά ένα κείμενο του γιου του. Όχι του Μίλτου, που τελειώνει σπουδές
ζωγραφικής στο Μιλάνο, αλλά του Μιχάλη που είναι εκκολαπτόμενος συγγραφέας,
από το καλτ μυθιστόρημά του «Ο μηχανισμός της σύγχυσης» («Κέδρος»). Ένα
κείμενο καθόλου τυχαίο, ωδή στην ταπεινότητα που τόσο λείπει από τον
καλλιτεχνικό χώρο.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16341P023</ED>
<ID>
ID:16811

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P02&aa=3</URL></REF>


Article

<CATEGORY>vin09</CATEGORY>

 <H2>Ο άνθρωπος, το κτήνος και η... απορία
</H2>
<AUTHOR>Γ.Δ.Σ.</AUTHOR>

Η Βέρα Κρούσκα

Απορώ! Απορώ και εξίσταμαι, όπως έλεγαν παλιά. Πολύ καλά γνωρίζω ότι ο φετινός
χειμώνας για τα θέατρα αποδείχτηκε πολύ σκληρός ­ δριμύς. Όμως, ανάμεσα σ'
αυτά που δεν πάνε καθόλου καλά να είναι και το «Αμιράλ», με την κωμωδία του
Πιραντέλο «Ο άνθρωπος, το κτήνος και η αρετή», ε, αυτό, με τίποτα δεν το
περίμενα. Δηλαδή, δεν το καταλαβαίνω. Ειλικρινά απορώ. Η κριτική δεν μίλησε
ακόμη ­ τι να πρωτοπρολάβουν και οι έρημοι οι κριτικοί από τις 160-170
παραστάσεις που έχουν ανεβεί έως τώρα... ­ αλλά εγώ, προσωπικά (όχι, δεν είμαι
βαλτός από τον Λιβαδά...), εισέπραξα ένα λαϊκής εμβέλειας, ανάλαφρο,
χαριτωμένο έργο ­ μια φάρσα σπαρταριστή, μια παράσταση του Γιάννη Ιορδανίδη
«αφρό», μια αστραφτερή, δοκιμασμένη μετάφραση του Παύλου Μάτεσι, τον Κατρανίδη
και την Κρούσκα στα καλύτερά τους, έναν καλό θίασο, μια μαζική, παραμυθένια,
φελινική ατμόσφαιρα από τα σκηνικά και τα κοστούμια του Γιώργου Ασημακόπουλου.
Και γέλασα. Πολύ καλά πέρασα, δηλαδή. Σίγουρα, κάθε γνώμη υποκειμενική είναι,
αλλά εγώ την παράσταση αυτή θα την συνιστούσα με το χέρι στην καρδιά. Και το
ευρύ κοινό να μην ανταποκρίνεται! Άγνωσται, βέβαια, αι βουλαί του ­ γιατί αν
τις ξέραμε... ­ αλλά και ως εκεί;
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16341P024</ED>
<ID>
ID:16833

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P02&aa=4</URL></REF>


Article

<CATEGORY>vin09</CATEGORY>

 <H2>Δωρίζει τα έργα του
</H2>
<AUTHOR>Π.Κ.</AUTHOR>

Περισσότερα από ενενήντα έργα ζωγραφικής δώρισε ο Θεόδωρος Μάρκελλος στη
Δημοτική Πινακοθήκη των Τρικάλων κι αυτή την Κυριακή εγκαινιάζεται η
Πινακοθήκη. Καρπός μιας ζωής αφιερωμένης στην τέχνη, τα έργα αυτά είναι μια
πινακοθήκη της Ελλάδας και της φύσης. Ύδρα, Πήλιο, Κέρκυρα, Άνδρος, Αράχοβα,
για ν' αναφέρουμε μερικούς τόπους, λουλούδια, τοπία ζωγραφισμένα με
αυθορμητισμό, λεπτότητα, πλούσια χρώματα. Ο όρος της δωρεάς είναι η δημοτική
πινακοθήκη να φέρει το όνομά του. Και ο Θεόδωρος Μάρκελλος θα είναι παρών στα
εγκαίνια για να χαρεί την τιμή. Το έχουν αυτό το καλό οι δωρεές όταν γίνονται
εν ζωή.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16341P025</ED>
<ID>
ID:16845

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P02&aa=5</URL></REF>


Article

<CATEGORY>vin09</CATEGORY>

 <H5>Ο ΘΑΝΟΣ ΜΙΚΡΟΥΤΣΙΚΟΣ ΜΙΛΑ ΣΤΑ «ΝΕΑ» ΓΙΑ ΤΗΝ ΟΠΕΡΑ ΤΟΥ
</H5><H5></H5><H2>Η επανάσταση της Ελένης
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

<H3>Πριν από πεντέμισι, περίπου, χρόνια, όταν η όπερά του «Η επιστροφή της Ελένης»
παρουσιαζόταν για πρώτη φορά στο Μέγαρο Μουσικής, ο Θάνος Μικρούτσικος
θεωρούσε την ηρωίδα του, την Ελένη, ως «ένα πρόσχημα για να προσπαθήσει να
υπερβεί τον εαυτό του». Σήμερα, στον ίδιο χώρο, η ίδια ηρωίδα του φωτίζει μια
κρυφή, ίσως, τότε, πλευρά της: την επανάστασή της!
</H3>
Η Ελένη της Αιγύπτου (σοπράνο η Τζούλια Σουγλάκου) και ο Άρχοντας της
Αιγύπτου (ο διάσημος μπάσος Δημήτρης Καβράκος) σε μια σκηνή της όπερας «Η
επιστροφή της Ελένης»

Η αρχική ιδέα αυτής της σύγχρονης «Ελένης» ­ που σε λίγους μήνες θα
εκπροσωπήσει και τη σύγχρονη ελληνική δημιουργία στο περίφημο Φεστιβάλ του
Μονπελιέ, αλλά και στον Φλωρεντινό Μουσικό Μάη ­ ήταν η «μετενσάρκωσή» της,
κατά κάποιον τρόπο, σε μια σημερινή ηρωίδα, που επισκέπτεται τον ψυχίατρό της,
ο οποίος τη βοηθά να επιστρέψει σε δύο στιγμές του παρελθόντος της. Δύο
στιγμές που αποτελούν και τα δύο προγενέστερα και διαφορετικά πρόσωπά της. Να
επιστρέψει, δηλαδή, όπως έλεγε και ο Θάνος Μικρούτσικος, στην Τροία και στην
Αίγυπτο. Και αυτό είχε και μουσικό ενδιαφέρον, καθώς η Ελένη ­ η τριπλή Ελένη
της όπεράς του ­ μπορεί να μιλά και τρεις διαφορετικές μουσικές γλώσσες.

«Η Ελένη είναι σύμβολο, που υφίστατο, υφίσταται και θα υφίσταται», ξεκαθαρίζει
από την αρχή ο συνθέτης στην κουβέντα μας κάπου πεντέμισι χρόνια μετά ­ και,
επίσης, τρεις παραστάσεις μετά, καθώς τόσες είχε δώσει, τον Ιούνιο του 1993
στο Μέγαρο, η «Επιστροφή της Ελένης».

«Είναι μια γυναίκα άκρατα ερωτευμένη με τον εαυτό της. Κι αυτό μας το δίνουν
ανάγλυφα και οι στίχοι του Γιάννη Ρίτσου (σ.σ.: που ενσωματώθηκαν στην πλοκή
της όπερας). Εκείνο που υφίσταται, όμως, ακόμη περισσότερο είναι το πρόσωπο
της άλλης Ελένης ­ μια δημιουργική αυθαιρεσία του Χρήστου Λαμπράκη.

Ψάχνοντας στις όπερες του Στράους και του Χόφμανσταλ ­ και εννοώ την «Ηλέκτρα»
και την «Αιγυπτία Ελένη» ­ δεν βρίσκω τέτοιο κλειδί. Ο Χρήστος Λαμπράκης
αναποδογυρίζει τον Ευριπίδη. Το γεγονός ότι η Ελένη επιστρέφει στη Σπάρτη, ενώ
είναι πολύ ερωτευμένη με τον βασιλιά της Αιγύπτου, είναι το κλειδί. Δεν είναι
ερωτευμένη μαζί του μόνον σωματικά, αλλά είναι δοσμένη ολόκληρη σ' εκείνον.
Λέει: "Μου έμαθες το ήθος και το πάθος. Όμως θα γυρίσω στη Σπάρτη, ακριβώς
επειδή μου κλείνουν τον δρόμο οι θεοί". Είναι, δηλαδή, μια Ελένη που τα βάζει
με την υπέρτατη δύναμη, που είναι οι θεοί. Μια Ελένη Επαναστάτρια! Έχει να
κάνει με το άτομο που θεοποιείται, αφού τα βάζει με τους θεούς.

Δεν το 'χω ξαναβρεί αλλού αυτό το κλειδί του επαναστατικού ανθρώπου. Να
επαναστατεί, δηλαδή, κάποιος σε τέτοιο βαθμό, χάνοντας και την προσωπική του
ευτυχία. Είναι το σημείο της προσωπικής αξιοπρέπειας. Αυτό το σημείο δεν το
είδε, στην πρώτη παρουσίαση της "Επιστροφής της Ελένης", κανένας κριτικός.

Σ' αυτή την όπερα υπάρχει, εν τέλει, η πιο σπουδαία επαναστατική πράξη. Αυτή
που μας πάει περισσότερο, σήμερα, που τα οράματα έχουν ηττηθεί κατά κράτος.
Αυτή είναι η ­ μοναδική ­ επανάσταση του σήμερα»!

Στην εικόνα της Ελένης δεν άλλαξε τίποτα όλα αυτά τα χρόνια. Ούτε και στην
όπερά του. Το γεγονός ότι φωτίζεται πια ­ και για τον συνθέτη ­ αυτή η
επαναστατική πράξη, που τότε είχε ίσως μείνει εν μέρει στο σκοτάδι. Είναι το
πιο καινούργιο και σημαντικό στοιχείο. Απ' αυτά που μόνον ο χρόνος μπορεί να
διαλευκάνει και να αναδεικνύει.

«Η επιστροφή της Ελένης στη Σπάρτη, που σημαίνει πως χάνει και την προσωπική
της ευτυχία, τον έρωτά της στην Αίγυπτο, μόνο και μόνο επειδή της κλείνουν τον
δρόμο οι θεοί, είναι η πιο σπουδαία επαναστατική πράξη», λέει ο Θάνος Μικρούτσικος

«Στην παραγωγή του '93 φτάσαμε μέχρι ένα σημείο», παρατηρεί ο Θάνος
Μικρούτσικος. Στη νέα παραγωγή γίνονται κάποια κοψίματα, που πίστευε, σε
συνεργασία βεβαίως με τον σκηνοθέτη Δημήτρη Παπαϊωάννου και τον μαέστρο (που
διευθύνει και πάλι την Καμεράτα - Ορχήστρα των Φίλων της Μουσικής) Αλέξανδρο
Μυράτ, πως θα λειτουργούσαν καλύτερα στην παράσταση.

Στην ηχογράφηση, όμως, της όπερας, που γίνεται από το Ηχογραφικό Κέντρο του
Μεγάρου Μουσικής, ώστε να εκδοθεί σε CD, σε παγκόσμια κυκλοφορία, από τη ­
διεθνή ­ ΕΜΙ Classics (όπως και πρόσφατα και άλλα έργα του Έλληνα συνθέτη),
έχει κρατηθεί ολόκληρο το έργο.

Πάντως, στις νέες παραστάσεις της όπερας «Η επιστροφή της Ελένης» (που εκτός
από το Μονπελιέ και τη Φλωρεντία, θα παρουσιαστεί και στη Γερμανία, αλλά και
σε άλλες χώρες του εξωτερικού, αργότερα) βλέπει κανείς κάτι καινούργιο,
τελικά, παρατηρεί ο Θάνος Μικρούτσικος. «Ακόμη κι εγώ ακούω και βλέπω
διαφορετικά το έργο».

Ποιοι είναι οι ­ νέοι ­ παράγοντες, που καθιστούν την όπερα ενδιαφέρουσα,
ακόμη και για εκείνους που την είχαν παρακολουθήσει το 1993; «Έχουν να κάνουν
πρώτα απ' όλα με τη σκηνοθεσία και την κατεύθυνση που παίρνει η όπερα», απαντά
αμέσως ο συνθέτης. «Ο Δημήτρης Παπαϊωάννου, τον οποίο εκτιμώ ιδιαιτέρως και
τον θεωρώ ως το πιο σημαντικό ίσως νέο πρόσωπο που προέκυψε στον καλλιτεχνικό
χώρο, τα τελευταία χρόνια, κάνει την πρώτη του προσπάθεια στην όπερα. Και δεν
έχουμε απλώς μια ενδιαφέρουσα πρόταση, αλλά μια ιδιοφυή σύλληψη, που σεβάστηκε
100% τη μουσική και τα στάνταρντς της όπερας. Η πλήρης ακρίβεια και ο πλήρης
σεβασμός σ' αυτά δημιούργησαν μια παράσταση, που και στο εξωτερικό θα
εντυπωσιάσει με τη λιτότητα και τη φαντασία της. Έχω την αίσθηση ότι κερδίσαμε
έναν σκηνοθέτη όπερας ευρωπαϊκού επιπέδου.

Το δεύτερο στοιχείο είναι οι 18 τραγουδιστές ­ και των δύο διανομών ­ που
πραγματικά είναι εντυπωσιακοί. Εκείνο που με εντυπωσίασε ιδιαιτέρως είναι ότι
δούλεψαν με τέτοιο πάθος, που με πήγαν πίσω στα χρόνια που ξεκινούσα ως
συνθέτης. Ήταν κάτι, που όχι μόνον το είχα ξεχάσει, αλλά και έχει ξεχαστεί
στην εποχή μας».

«Τρίτον, η όπερα θα ακούγεται εκατό φορές καλύτερα», συμπληρώνει με
ενθουσιασμό ο Θάνος Μικρούτσικος, «καθώς ο μαέστρος και η ορχήστρα φωτίζουν
όλα τα κρυμμένα επίπεδα του έργου και δίνει το 100%».

«Τέταρτος παράγοντας; Τέτοιες παραγωγές, όπως αυτή, είναι σπάνιο φαινόμενο για
την εποχή μας ­ ακόμη και για το εξωτερικό. Αυτό που είχα στο Μέγαρο Μουσικής,
δεν θα το είχα ούτε στο Κόβεντ Γκάρντεν, ούτε στη Μετροπόλιταν Όπερα. Πιστεύω
ότι οι Έλληνες συνθέτες είμαστε τυχεροί που υπάρχει το Μέγαρο. Το οποίο σε μια
εποχή, που έχουμε ανοίξει τις πόρτες στη βαρβαρότητα, δείχνει ότι μπορεί να μη
σβηστεί η ελπίδα».

«Η επιστροφή της Ελένης» θα παρουσιαστεί στο Μέγαρο Μουσικής, σε σκηνικά
Λίλης Πεζανού, κοστούμια Δαμιανού Ζαρίφη, με χορευτικό σύνολο της Ομάδας
Εδάφους και τη Χορωδία της Ελληνικής Ραδιοφωνίας, υπό τον Αντώνη
Κοντογεωργίου, την Τρίτη 19 Ιανουαρίου, αλλά και στις 20 και 21 Ιανουαρίου.
Ελένη της Σπάρτης οι Πάμελα Πάντος / Μαίρη - Έλεν Νέζη, Γιατρός οι Τάσης
Χριστογιαννόπουλος / Χάρης Αδριανός, Ελένη της Τροίας οι Μάτα Κατσούλη / Μαρία
Μητσοπούλου, Μενέλαος της Σπάρτης οι Χριστόφορος Σταμπόγλης / Γιάννης
Γιαννίσης, Μάντισσα οι Λουσίλ Βινιόν / Ελένη Λιώνα, Ελένη της Αιγύπτου οι
Τζούλια Σουγλάκου / Σοφία Κυανίδου, Υπηρέτης ο Αντώνης Κορωναίος, Μενέλαος της
Αιγύπτου οι Ούντο Χόλντορφ / Γιάννης Χριστόπουλος και Άρχοντας της Αιγύπτου οι
Δημήτρης Καβράκος / Χριστόφορος Σταμπόγλης. Με τη χορηγία της Ελληνικής
Τεχνοδομικής Α.Ε. και της Τεχνικής Εταιρείας Βόλου ΤΕΒ Α.Ε

Εισιτήρια προς 12.000, 8.000, 5.500, 3.500 και 2.000 (φοιτητικά).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16341P031</ED>
<ID>
ID:16733

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P03&aa=1</URL></REF>


Article

<CATEGORY>vin09</CATEGORY>

 <H5>ΔΗΜΗΤΡΗΣ ΧΟΡΝ
</H5><H2>Ένας χρόνος χωρίς τη ζεστή φωνή
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ένας χρόνος κλείνει σήμερα από τη μέρα που έφυγε ο ευπατρίδης του θεάτρου μας

Ένας χρόνος κλείνει σήμερα, στις εξίμισι το απόγευμα, από τη μέρα που η ζεστή,
αγαπησιάρικη φωνή του Δημήτρη Χορν σίγησε οριστικά.

Απών, οικεία βουλήσει, από το σανίδι 14 σχεδόν χρόνια ­ ο «Αρχιτέκτονας
Σόλνες» του Ίψεν σε σκηνοθεσία Αλέξη Σολομού, στο θέατρο «Διονύσια», τον
χειμώνα 1983-'84 ήταν το τελευταίο έργο που έπαιξε ­ μακριά από συνεντεύξεις
και δηλώσεις για 8 χρόνια ­ σιωπή την οποία διέκοψε το 1992 για να μιλήσει
στον Παύλο Αγιαννίδη για «ΤΑ ΝΕΑ», συνέντευξη που ακολούθησαν και άλλες επί
αρκετό χρονικό διάστημα ­ ο Δημήτρης Χορν είχε αφήσει τη φωνή του να ακουστεί
για τελευταία φορά δημόσια στις 20 και 21 Δεκεμβρίου του 1992, στο Μέγαρο
Μουσικής, κρατώντας το μέρος του αφηγητή στο έργο του Προκόφιεφ «Ο Πέτρος και
ο λύκος», που είχε παρουσιάσει η Καμεράτα, Ορχήστρα των Φίλων της Μουσικής.

Γοητευτικός άνθρωπος, λαμπερός, γαλαντόμος, ανοιχτοχέρης ώς τη σπατάλη ­ όταν
είχε, αλλά και όταν δεν είχε λεφτά... ­ φίλος καλός και πιστός, πονόψυχος,
διακριτικός, αρωγός και συμπαραστάτης ­ και όχι, βέβαια, με λόγια μόνον... ­
γνωστών του και άγνωστων όταν βρίσκονταν σε δύσκολη θέση, με χιούμορ μοναδικό
­ αφρός σαμπάνιας ­, φίλος στενός του Κωνσταντίνου Καραμανλή, του Οδυσσέα
Ελύτη, του Μάνου Χατζιδάκι, του Τάκη Λαμπρία και άλλων προσωπικοτήτων, ο Χορν
ήταν ένας ευπατρίδης του θεάτρου μας.

Γεννημένος στην Αθήνα το 1921, γιος του συγγραφέα Παντελή Χορν και με ρίζες
από τη μητέρα του Ευτέρπη Αποστολίδου στην Κερασιά του Πηλίου, αδελφός του
εκδότη του «Athens News» Γιάννη Χορν, ο Δημήτρης Χορν ­ Τάκης για τους δικούς
του και τους συναδέλφους του ­ εκτοξεύτηκε στο θεατρικό στερέωμα ως άστρο
λαμπρό το 1940. Απόφοιτος της Δραματικής Σχολής του Εθνικού ­ Βασιλικού, τότε
­ Θεάτρου, στην οποία μπήκε πριν ακόμη τελειώσει το Γυμνάσιο, πρωτοεμφανίστηκε
στη σκηνή τον Αύγουστο του 1940, στο Βασιλικό Θέατρο της Θεσσαλονίκης,
καλλίφωνος ων, σε... οπερέτα: έπαιξε τον Φάλκε στην επανάληψη της «Νυχτερίδας»
του Γιόχαν Στράους ­ εναρκτήριας παράστασης, τον Μάρτιο του ίδιου χρόνου, της
Λυρικής Σκηνής, που ιδρύθηκε το 1939 «προσαρτημένη» στο Βασιλικό Θέατρο.

Η παράσταση επαναλήφθηκε τον Δεκέμβριο στο «Παλλάς», όπου για λόγους ασφαλείας
είχαν μεταφερθεί οι παραστάσεις του Βασιλικού. Εκεί ο Χορν έπαιξε και τον
δεύτερο ρόλο του ­ πάλι στην οπερέτα: πρίγκιπας Πέτρος στον «Βοκκάκιο» του
Σουπέ, παράσταση με την οποία ντεμπουτάρησε επαγγελματικά στη σκηνή η σοπράνο
Μαριάννα Καλογεροπούλου, ήτοι η Μαρία Κάλλας.

Οι πρώτοι ρόλοι του στην πρόζα θα είναι στον «Ερρίκο Ε'» του Σαίξπηρ, πάντα
στο «Παλλάς» και στην επανάληψη των «Φοιτητών» του Ξενόπουλου, στο θέατρο της
οδού Αγ. Κωνσταντίνου πια.

Το '41 θα περάσει στον θίασο της Μαρίκας Κοτοπούλη, για να αναδειχθεί σχεδόν
αμέσως σε πρωταγωνιστή. Οι μουσικές κωμωδίες («Ταξίδι γάμου», «Αλάτι και
πιπέρι» κ.ά.) που παίζει εκεί θα κάνουν πάταγο και ο Δημήτρης Χορν, που μόλις
είχε κλείσει τα είκοσι, θα κατακτήσει το κοινό.

Αφού περάσει από την Κατερίνα, θα γίνει συνθιασάρχης με τη Μαίρη Αρώνη, ενώ
στη συνέχεια θα προστεθεί στο θιασαρχικό σχήμα η Βάσω Μανωλίδου. Από το 1946
έως το 1950 θα συνεργαστεί με το Εθνικό παίζοντας ­ με Δάσκαλο τον Δημήτρη
Ροντήρη ­ Ουγκό, Μπέρναρντ Σο, Ριχάρδο Β' του Σαίξπηρ, Φίγκαρο στον «Κουρέα
της Σεβίλλης» του Μπομαρσέ, Μόσκα στο «Βολπόνε», το 1952 είναι, όμως, που
αρχίζει η χρυσή του περίοδος. Θα σμίξουν με την Έλλη Λαμπέτη, ζευγάρι και στην
ζωή και στο θέατρο θα κάνουν θίασο μαζί με τον Γιώργο Παππά, θα συνεργαστούν
με τον Κώστα Μουσούρη και μετά θα λάμψουν οι δυο τους σε ήσσονα, ίσως, έργα,
που η λάμψη και η ερμηνεία τους τα έκανε όμως μεγάλα.

Όταν η Λαμπέτη θα εγκαταλείψει τον θίασο και τον Χορν, εκείνος θα συνεχίσει
στην ίδια πάνω-κάτω γραμμή, με έργα ανάλαφρα κυρίως.

Σιγά-σιγά, όμως, ο Χορν θα αρχίσει να επιστρέφει στο ρεπερτόριο. Θα κάνει στο
Εθνικό «Λορεντζάτσιο», «Ταξίδι μακριάς μέρας μέσα στη νύχτα», «Ιβάνωφ»,
«Ερρίκο Δ'». Από το '69 κυριαρχούμενος από φοβίες, κυρίως για τις αρρώστιες,
αρχίζει να αραιώνει τις εμφανίσεις του. Παίζει κάθε δύο-τρία χρόνια, ωσότου
αποσυρθεί το '84.

Τον τελευταίο καιρό, όταν άρχισε να «μιλάει» πια, έδινε την εικόνα ενός
βαθύτατα μετριόφρονα ανθρώπου με «γνώθι σαυτόν», που έμοιαζε να μην εκτιμά
τόσο τις υποκριτικές δυνατότητές του και την καριέρα του, αυτοσαρκαζόμενος και
απορώντας πώς ακόμη τον θυμούνται ή πώς τον γνωρίζουν οι νεώτεροι. Ίσως δεν
είχε αντιληφθεί ή ίσως δεν ήθελε να αντιληφθεί ότι ήταν πια ένας από τους
μύθους του ελληνικού θεάτρου. Γιατί θέατρο δεν είναι μόνον οι μεγάλοι,
κλασικοί ρόλοι, που ο Χορν δεν έπαιξε πολλούς, ή που κάποιους δεν τους έπαιξε
με τόση επιτυχία. Θέατρο είναι και η λάμψη, η γοητεία του ηθοποιού, που μπορεί
να μαγέψει με το τίποτα το κοινό. Το οποίο ξέρει να αγαπά και να μην ξεχνά.
Γι' αυτό θυμάται τον Δημήτρη Χορν. Όπως τον θυμούνται και οι άνθρωποί του, οι
φίλοι του, αυτοί που ευεργέτησε, αυτοί που τους στάθηκε, οι συνάδελφοί του που
τους βοήθησε, οι νέοι που δεν τσιγκουνεύτηκε να τους προσφέρει απλόχερα τον
λόγο τον καλό και το Ίδρυμα Γουλανδρή - Χορν, που ίδρυσαν το 1981 μαζί με τη
γυναίκα του Άννα Γουλανδρή, η οποία «έφυγε» πρώτη ­ ένας θάνατος που βαθιά τον
έθλιψε. Και όσο τον θυμόμαστε, ο Δημήτρης Χορν υπάρχει.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16341P041</ED>
<ID>
ID:16734

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P04&aa=1</URL></REF>


Article

<CATEGORY>vin09</CATEGORY>

 <H5>ΟΙ ΝΕΕΣ ΑΝΔΡΙΚΕΣ ΚΟΛΕΞΙΟΝ ΣΤΟ ΜΙΛΑΝΟ ΠΡΟΤΕΙΝΟΥΝ ΓΙΑ ΤΟ 2000
</H5><H2>Γούνες και τρομοκράτες!
</H2>
<AUTHOR>ΕΦΗ ΦΑΛΙΔΑ</AUTHOR>

<H3>Πώς τον φαντάζεστε τον σύγχρονο άνδρα; Αποφασιστικό τύπο, μανιώδη αθλητή,
εραστή της περιπέτειας, τρυφερό με τις γυναίκες, πλούσιο σε συναισθήματα και
σε εισοδήματα. Αυτή τουλάχιστον είναι η επικρατέστερη άποψη που κυκλοφορεί
ανάμεσα σε άνδρες και γυναίκες που βαδίζουν για να συναντήσουν το πεπρωμένο
τους το 2000. Μόνο που ο κόσμος της μόδας έχει σχηματίσει διαφορετική γνώμη
και άλλα άρχισε να δείχνει στις πασαρέλες περί του σύγχρονου ανδρικού
προτύπου. Τα φτερά, τα στρας και οι γούνες, λένε οι ειδικοί, ταιριάζουν στους
αρσενικούς του μέλλοντος. Βέβαια, αν είναι πολύ άγριοι, ε, τότε ας ντυθούν ως
αντάρτες και τρομοκράτες των πόλεων.
</H3>
Και ολίγον από θεατρική παράσταση στο σόου της Μιου-Μιου

Τι συνέβη στους άνδρες; Μια κάποια μετάλλαξη από αυτές τις βιοτεχνολογικές που
φέρνουν νέα ήθη και αναγγέλλουν νέους κώδικες συμπεριφοράς; Ή μήπως και αυτοί
συνυπολογίζονται στα «θύματα» της κρίσης ιδεών, αξιών και επιχειρηματικών
χειρισμών που πλήττουν την παγκόσμια αγορά; Η απάντηση βρίσκεται κάπου στη
μέση. Έστω στις πασαρέλες του Μιλάνου, όπου, την περασμένη εβδομάδα, οι μετρ
της επιτήδευσης, της ευζωίας, της πολυτέλειας παρουσίασαν στα ντεφιλέ τους
συλλογές ανδρικών ενδυμάτων για τον χειμώνα του 2000. Και από αυτές τις
επιδείξεις ένα είναι βέβαιο: πως με το άνοιγμα στον 21ο αιώνα, η
καταστροφολογία που επαπειλεί τις ηλεκτρονικές συνήθειές μας, τις αεροπορικές
μεταβάσεις μας, μέχρι και τις υπερκόσμιες επικοινωνίες μας, θα πλήξει αυτήν
την παραδοσιακή εικόνα του άνδρα.

Γούνες εξωτικές και στρας για τον παρακμιακό τύπο του οίκου Βερσάτσε

Ξεχάστε την αυστηρότητα και τη χρωματική απουσία να αποτελούν κανόνες της
ανδρικής γκαρνταρόμπας. Το απόλυτο ύφος που εθεωρείτο γνώρισμα της
αρρενωπότητας, απλά περιορίστηκε σε σημασία. Κατά τους επιμελητές του
σύγχρονου τρόπου εμφάνισης, οι άνδρες έχουν δικαίωμα να εκφράσουν την ανεμελιά
τους, είναι ελεύθεροι να νιώθουν και να δείχνουν φιλάρεσκοι. Αν και το
οικονομικό μέλλον δεν φαντάζει διόλου σταθερό και ευοίωνο, για να αφήνει
περιθώρια ανέμελης διάθεσης, το Μιλάνο υπολογίζει τον ρόλο της μόδας ως
βαρόμετρο κοινωνικών και οικονομικών αλλαγών και παρουσιάζει έναν δρόμο
διαφυγής, προς μια πολυτελή παρακμή. Στην πράξη αυτό ερμηνεύθηκε με την τάση
του σπορ ντυσίματος, για το οποίο χρησιμοποιούνται γούνες εξωτικής προέλευσης,
ρούχα με αποδομημένη φόρμα από κασμίρ και σκούρο ντένιμ και λεπτομέρειες σε
κεντήματα και στρας με τεχνική που μόνο η υψηλή ραπτική μπορεί να
συναγωνιστεί. Σε αυτήν την πλευρά της φιλαρέσκειας και της πολυτέλειας έκλινε
η συλλογή της Ντονατέλα Βερσάτσε, την οποία ενέκριναν και μόνο με την παρουσία
τους οι σταρ της ροκ και της μεγάλης οθόνης, όπως ο Ίγκι Ποπ και ο Γιούαν
ΜακΓκρέγκορ. Που θαύμασαν μια ξεχασμένη λόγω κόστους και χρόνου τεχνική
«συγκόλλησης» στο χέρι των μανικιών στο σακάκι, τα παλτό με γιακάδες από
τρίχωμα λύκου και με κεντήματα στην πλάτη από στρας που θύμιζαν πολύτιμα
κοσμήματα. Το μήνυμα Βερσάτσε ήταν σαφές: ο άνδρας που θα προτιμήσει αυτή τη
συλλογή ανήκει στη χορία των μανιακών με τα πάρτι και στη λίστα των VIP
καλεσμένων της πόλης.

Τρομοκράτες των πόλεων οι άνδρες του 2000 κατά τον οίκο Πράντα

Ανάλογη ήταν και η πρόταση του Τομ Φορντ για τον Gucci. Με μια συμπάθεια προς
απογοητευμένους νομάδες στους οποίους απέμεινε μια συλλογή από φθαρμένες
φανέλες από κασμίρι, τζιν παντελόνια κεντημένα με λουλούδια, βελούδινες
ζακέτες σε ρετρό σχέδια του Pucci, παλτό από τρίχωμα πόνι. Όσο για τη συλλογή
του Ζαν Πολ Γκοτιέ, αποτέλεσε την επιτομή αυτής της παρεκτροπής με παντελόνια
ποδηλάτη κεντημένα με στρας και παγιέτες και πλεκτά υφασμένα με προσμείξεις
από γούνα μινκ.

Η υπόθεση σύγχρονος άνδρας στις συνθήκες της μόδας είχε και κοινωνιολογική
συνέχεια. Με τον εκκωφαντικό ήχο μιας πιστολιάς επί πασαρέλας η Μιούτσια
Πράντα έστειλε τα μοντέλα της να παρουσιάσουν ταυτόχρονα τη συλλογή ανδρικών
ρούχων της σειράς Μιου-Μιου και να δώσουν μια παράσταση: δύο νέοι
παρουσιάζονται να έχουν μια δύσκολη και επιθετική σχέση μαλώνοντας από μικροί
για λόγους οικονομικούς. Η σχέση τους όμως αλλάζει καθώς στο τέλος της
παράστασης-ντεφιλέ ανακαλύπτουν ότι είναι αδέλφια. Πέρα όμως από το χάπι εντ
που μόνο η σχεδιάστρια είδε στο σόου της, οι παραβρισκόμενοι κοιτάζοντας το
μιλιτέρ ύφος των ρούχων δεν μπόρεσαν να μη διακρίνουν ίχνη βίας και
τρομοκρατίας που πλήττουν τελευταία το Μιλάνο. Το τελευταίο όμως πλήγμα που η
μόδα προκάλεσε με αναφορά στο αβέβαιο οικονομικό μέλλον, προήλθε από τους
Ντομένικο Ντόλτσε και Στέφανο Γκαμπάνα. Τα κοστούμια τους, φορέθηκαν από τα
μοντέλα με ανατομικούς κορσέδες που υποστήριζαν τη σπονδυλική τους στήλη. Ό,
τι πιο κατάλληλο για εκείνους τους επιχειρηματίες που στο μέλλον θα υποφέρουν
διαρκώς από το στρες και την υπερκόπωση, παρακολουθώντας τις διακυμάνσεις στα
διεθνή χρηματιστήρια...
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16341P051</ED>
<ID>
ID:16735

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P05&aa=1</URL></REF>


Article

<CATEGORY>vin09</CATEGORY>

 <H5>Ευτυχής συνύπαρξη Μητσιά - Τόκα - Γράψα
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«ΒΙΟΣ ΑΝΘΟΣΠΑΡΤΟΣ»: Μουσική Μάριος Τόκας. Στίχοι: Φίλιππος Γράψας. Τραγούδι:
Μανώλης Μητσιάς (ΜΙΝΟΣ-ΕΜΙ)

Η ψυχολογία υπήρξε ένας πολύ αποφασιστικός παράγοντας για τον Μανώλη
Μητσιά, στην προσπάθειά του να ερμηνεύσει τα καινούργια τραγούδια του φίλου
του συνθέτη Μάριου Τόκα, σε στίχους Φίλιππου Γράψα, που ακούγονται στην
τηλεοπτική σειρά «Βίος ανθόσπαρτος». Αυτός είναι και ο τίτλος του κύκλου των
13 τραγουδιών και ορχηστρικών.

Τονίζουμε το στοιχείο της καλής ψυχολογίας στις θαυμάσιες (και γιατί όχι
μοναδικές) ερμηνείες του Μανώλη Μητσιά, γιατί παίρνουμε σαν δεδομένο ότι ο
τραγουδιστής πριν από 21 χρόνια ερμήνευσε (και τότε θαυμάσια) το πρώτο έργο
του νεαρού Κύπριου συνθέτη «Τα τραγούδια της παρέας». Έτοιμος, λοιπόν, για τις
νέες ερμηνείες στα τραγούδια τού Τόκα, δίνει τον πολύ καλό εαυτό του και μας
θυμίζει ότι υπάρχουν και σήμερα ακόμα καλλιτέχνες του τραγουδιού, που σέβονται
το λειτούργημα και επάγγελμα που κάνουν. Η σοβαρότητα του Μητσιά μπροστά στο
μικρόφωνο, έχει ασφαλώς σχέση και με την υποχρέωση που νιώθει ο ίδιος ότι τα
τραγούδια ακούγονται και κατά τη διάρκεια της εβδομαδιαίας προβολής του «Βίου
ανθόσπαρτου». Είναι όμως και τα λόγια όμορφα και η μουσική πολύ καλή, γι' αυτό
έχουμε ένα θετικό αποτέλεσμα. Στην «Παναγιά του έρωτα» παρατηρούμε έναν
θαυμάσιο συνδυασμό ντουέτου, όπου δεύτερη φωνή στον Μητσιά κάνει η Λιζέτα
Νικολάου. Το ίδιο ισχύει και σε άλλα δύο τραγούδια: «Ήρθαν οι έρωτες» με το
σιγόντο της Γλυκερίας και «Στο χέρι σου η απόφαση» με δεύτερη φωνή της Μαρίας
Αλεξίου. Το ότι ο Μητσιάς διακρίνεται για τις πολύ καλές ερμηνείες του, το
καταλαβαίνει κανείς αν τις συγκρίνει με ανάλογες των τελευταίων χρόνων. Βέβαια
διαφέρουν μεταξύ τους οι μουσικές δουλειές, αλλά η ερμηνεία έχει άλλο χρώμα.
Εκτός από τα ωραία τραγούδια, υπάρχουν πολλά ορχηστρικά κομμάτια που παίζει η
16μελής ορχήστρα. <REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16341P052</ED>
<ID>
ID:16777

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P05&aa=2</URL></REF>


Article

<CATEGORY>vin09</CATEGORY>

 <H2>Μια εκδήλωση
</H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Στη δεκαετία του '70, και ιδίως στα πρώτα μεταπολιτευτικά χρόνια, όταν ακόμη
επικρατούσε η γενική ευφορία του ελεύθερου και πάλι βίου, οι βασικοί χώροι
γύρω από τους οποίους περιστρεφόταν η πνευματική και καλλιτεχνική ζωή της
πρωτεύουσας ήταν δύο: η «Ώρα» του Ασαντούρ Μπαχαριάν και το εντευκτήριο της
Εταιρείας Σπουδών Μωραΐτη στην ανηφόρα της οδού Σίνα, με τις σκάλες του
παλαιού κτιρίου να τρίζουν μονίμως, αποσπώντας την προσοχή του ακροατηρίου.
Εκείνα ακριβώς τα χρόνια, με τα σεμινάρια, τις διαλέξεις, τους κύκλους
μαθημάτων και τις εκθέσεις, εκτονώθηκε η καταπιεσμένη στην επταετία δίψα όλων
μας για έκφραση και για αναπροσανατολισμό στη νέα πραγματικότητα που
διαμορφωνόταν. Στην ίδια περίοδο καθιερώθηκαν στη συλλογική συνείδηση, αλλά
και διαμόρφωσαν το αισθητήριο και τα κριτήριά μας συγγραφείς, ιστορικοί,
καλλιτέχνες και πανεπιστημιακοί. Πέρασε από τότε πολύς καιρός, καινούργια
προβλήματα φάνηκαν στον ορίζοντα, οι διαλέξεις και παρουσιάσεις βιβλίων έγιναν
ανιαρό ψωμοτύρι, εξατμίστηκε η γοητεία και ισοπεδώθηκε η ιδιαιτερότητα κάθε εκδήλωσης.

Το ενδιαφέρον και πρωταρχικό στοιχείο αυτών των παλαιότερων εκδηλώσεων δεν
ήταν, πιστεύω, μόνον το θέμα τους ή ο ομιλητής τους που τραβούσε τον κόσμο και
τον έκανε να πλημμυρίζει τις αίθουσες, αλλά, κυρίως, η επιθυμία του
ακροατηρίου για συμμετοχή, η ολόψυχη μέθεξή του στην εξέλιξη κάθε βραδιάς. 
Δεν επρόκειτο για παθητική παρακολούθηση, αλλά για πλήρη διάλογο ομιλητών και
ακροατών, για ανταλλαγή απόψεων και γνώμης, για εποικοδομητική και αμοιβαίως
επωφελή συνύπαρξη.

Αυτό το κλίμα και αυτή η ατμόσφαιρα αναβίωσαν πριν από μέρες στη Θεσσαλονίκη,
στην εκδήλωση που πραγματοποίησε το περιοδικό «Εντευκτήριο» για τον Δ.Ν.
Μαρωνίτη στο Μακεδονικό Μουσείο Σύγχρονης Τέχνης της συμπρωτεύουσας. Διάβασα
σε αρκετές εφημερίδες τη σχετική ειδησεογραφία, αλλά πολύ φοβάμαι ότι τα
ιδιαίτερα και μοναδικά γνωρίσματα εκείνης της βραδιάς δεν μπορούν να αποδοθούν
με λιγοστές λέξεις, όσο πιστές και περιεκτικές κι αν είναι. Η κατάμεστη
αίθουσα είχε αποκτήσει ένα εντελώς «άπιαστο» κλίμα, μιαν ιδιοτυπία και μια
δυναμική, που μόνον όσοι ήταν παρόντες μπόρεσαν να αισθανθούν. Με δυο λόγια,
ξαναγύρισαν οι παλιές καλές βραδιές των προηγούμενων δεκαετιών σε σημείο που,
αν περίπου δεν εκβιαζόταν από τους οργανωτές, ύστερα από δύο ολόκληρες ώρες, η
λήξη της εκδήλωσης, θα μπορούσε η βραδιά να συνεχιστεί άνετα και χωρίς κόπωση
μέχρι τα μεσάνυχτα.

Ο παιγνιώδης τρόπος με τον οποίον είχε συνταχθεί η πρόσκληση του περιοδικού εν
μέρει διασώθηκε στη συζήτηση που επακολούθησε. Υπερκεράστηκε πάντως από τις
συγκινημένες και συγκινητικές στο σύνολό τους ομιλίες των εισηγητών και από
τις παρεμβάσεις των παρευρισκομένων. Μαθητές και φίλοι του Δ.Ν. Μαρωνίτη
μίλησαν για τον άνθρωπο, το έργο του, τη γενικότερη προσφορά του και τη συνεχή
παρεμβατική παρουσία του στα πνευματικά ζητήματα. Η υπερβολή απουσίασε. Ο
έπαινος, μα και ο επιθυμητός ψόγος ­ όπως έγραφε η πρόσκληση ­ και τον οποίον
ανέλαβε να διεκπεραιώσει ο ίδιος ο τιμώμενος με ασυνήθη εξομολογητική
ειλικρίνεια, ουδέποτε προσέλαβε γνωρίσματα κενού λόγου ή αγιογραφικών
προθέσεων. Ό,τι ακούστηκε ακούστηκε από καρδιάς, δίχως παραχωρήσεις σε εύκολα
λεκτικά κλισέ ή σε τυποποιημένα εκφραστικά σχήματα.

Έχω αναρωτηθεί πολλές φορές πού οφείλεται τελικώς η επιτυχία μιας εκδήλωσης ή
η αποτυχία της, όταν συχνά συντρέχουν όλες οι προϋποθέσεις για αίσια έκβαση.
Πιστεύω ότι στις περισσότερες ανάλογες περιπτώσεις όσοι μετέχουν σε μια βραδιά
προσπαθούν να είναι κάτι διαφορετικό απ' ό,τι πράγματι είναι ή προσπαθούν να
εκφέρουν έναν προσποιητό λόγο που θα προσδώσει, υποτίθεται, εντυπωσιακή
ιδιαιτερότητα. Πρέπει, όμως, να καταλάβουμε ότι το κοινό που παρακολουθεί
αυτές τις συγκεντρώσεις έχει σε μεγάλο βαθμό κουραστεί από το
επαναλαμβανόμενο, μονότονο μοτίβο και από το προβλέψιμο τέλος των εκδηλώσεων,
από τις οποίες δεν αποκομίζει, παρά σπανίως, τη γεύση της μοναδικότητας και
του εξαιρετικού γεγονότος. Η εκδήλωση της περασμένης Δευτέρας πρόσφερε αυτή τη
μοναδικότητα και ήταν πράγματι εξαιρετικό γεγονός που αποζημίωσε στο ακέραιο
όσους αψήφησαν την παγωνιά και την ομιχλώδη υγρασία της νύχτας και έσπευσαν να
γεμίσουν την αίθουσα του Μακεδονικού Μουσείου για να παραμείνουν, πολλοί απ'
αυτούς, όρθιοι και αμετακίνητοι σε όλη τη διάρκεια της εκδήλωσης.

Το «Εντευκτήριο» μπορεί να είναι υπερήφανο για τη διοργάνωση, μα και για την
όλη εξέλιξη της βραδιάς, καθώς επίσης και για το κομψό τεύχος που κυκλοφόρησε
με την ευκαιρία της εκδήλωσης, στο οποίο περιλαμβάνονται κείμενα του
τιμώμενου, υπό τον τίτλο «Ημεροδρόμιο».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16341P061</ED>
<ID>
ID:16736

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P06&aa=1</URL></REF>


Article

<CATEGORY>vin09</CATEGORY>

 <H5>ΟΙ ΓΙΟΡΤΕΣ ΑΠΟΜΑΚΡΥΝΑΝ ΠΟΛΛΟΥΣ ΑΠΟ ΤΗ ΜΙΚΡΗ ΟΘΟΝΗ
</H5><H2>Πτώση... τηλεθεατών
</H2>
<H3>Επαναλήψεις και συνόψεις σίριαλ, αλλά και ταινίες, ελληνικές και ξένες,
συγκέντρωσαν τα βλέμματα των τηλεθεατών την πρώτη εβδομάδα του νέου χρόνου.
</H3>
Οικονομία δυνάμεων έκαναν τα κανάλια το περασμένο επταήμερο. Χρονιάρες μέρες
άλλωστε δεν ήταν δυνατόν ο ίδιος αριθμός τηλεθεατών που στήνονταν μπροστά
στους δέκτες του το προηγούμενο της εορταστικής περιόδου διάστημα, για να
παρακολουθήσει τα προγράμματα της αρεσκείας του, να είναι απέναντι από τις
μικρές οθόνες και τη δεύτερη εβδομάδα των γιορτών. Λάβετε δε υπ' όψιν πως ουκ
ολίγοι σχεδίασαν ένα μακρύ γουικέντ εκμεταλλευόμενοι την αργία των Φώτων.

Η απομάκρυνση μερίδας τηλεθεατών από την τηλεόραση αποτυπώνεται και στα
ποσοστά τηλεθέασης των προγραμμάτων που φιγουράρουν στην 15άδα. 
Ο δείκτης υποχώρησε κατά δύο ποσοστιαίες μονάδες, παρά το γεγονός ότι το
αντιπροσωπευτικό δείγμα πληθυσμού που χρησιμοποιεί στις μετρήσεις η AGB Hellas
αυξήθηκε με την προσθήκη νοικοκυριών επτά επιπλέον πόλεων. 
Έτσι εκτός από τις Πάτρα, Ηράκλειο, Λάρισα, Καβάλα και Ιωάννινα, η AGB θα
αντλεί στοιχεία και από Αγρίνιο, Αλεξανδρούπολη, Βόλο, Καλαμάτα, Σέρρες,
Χαλκίδα και Χανιά.

Όπως και να έχει η κατάσταση, η κωμωδία «Και οι παντρεμένοι έχουν ψυχή», αν
και σε επανάληψη, έκαναν ποδαρικό, καθώς ήταν το δημοφιλέστερο πρόγραμμα του
προηγούμενου επταήμερου.

Στο δεύτερο σκαλοπάτι εμφανίστηκαν οι ­ σε επανάληψη ­ «Δύο ξένοι», οι οποίοι
εκτόπισαν το «Άγγιγμα ψυχής», που πριν από δύο εβδομάδες κατείχαν τη δεύτερη
βαθμίδα επειδή «απουσίαζε» το σίριαλ με τους Νίκο Σεργιανόπουλο - Εβελίνα
Παπούλια. 
Τη σύνοψη των επεισοδίων της δραματικής σειράς του Μανούσου Μανουσάκη
παρακολουθήσαν 995.000 τηλεθεατές.

Στην τέταρτη βαθμίδα πλασαρίστηκε η ελληνική κωμωδία «Βίβα Ρένα» και στην
αμέσως επόμενη το επεισόδιο της δραματικής ερωτικής σειράς «Το σημάδι του έρωτα».

Στο έκτο σκαλοπάτι επέστρεψαν τα «Εγκλήματα» με την επανάληψη τεσσάρων από τα
12 επεισόδια που έχουν μεταδοθεί έως τώρα, ενώ στο έβδομο σκαρφάλωσε ο
Σιλβέστερ Σταλόνε με την τρίτη συνέχεια της σειράς ταινιών «Ράμπο».

Από τα δελτία των καναλιών της προηγούμενης εβδομάδας, οι κυριακάτικες
βραδινές ειδήσεις του Mega ήταν εκείνες που πλασαρίστηκαν στην δεκάδα καθώς
τις επέλεξαν για την ενημέρωση τους 737.000 τηλεθεατές, ενώ 725.000 ζευγάρια
μάτια είδαν το βράδυ του περασμένου Σαββάτου το σόου «Άνδρες με τα όλα τους»
του Antenna.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16341P071</ED>
<ID>
ID:16737

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

Μάικ Τάισον. Εκτός ότι υπήρξε για ένα σύντομο διάστημα αγαπημένος σύντροφος
της Ναόμι Κάμπελ, έγινε διάσημος ως ο νεώτερος παγκόσμιος πρωταθλητής
υπερβαρέων στην ιστορία της επαγγελματικής πυγμαχίας. Αλλά επειδή ως νέος το
αίμα του «έβραζε», σε έναν αγώνα του δάγκωσε το αυτί του αντιπάλου του Εβάντερ
Χόλιφιλντ, με συνέπεια να αποκλειστεί για 18 μήνες από το ρινγκ. Η τιμωρία
όμως έληξε και ο Τάισον επιστρέφει, για να διεκδικήσει και πάλι, τα ξημερώματα
Σαββάτου προς Κυριακή στις 6.15, τον τίτλο του παγκόσμιου πρωταθλητή. Το
Supersport μεταδίδει σε απευθείας σύνδεση με το Λας Βέγκας τον αγώνα του Μάικ
Τάισον με τον Νοτιοαφρικανό Φρανσουά Μπόθα.

* Πρωινή εμφάνιση για τηλεοπτική εκπομπή της Κατερίνας Γιατζόγλου: κόκκινο
δαντελένιο εσώρουχο, μέσα από μαύρο διαφανές ημικουμπωμένο μίζερο στενό
πουκάμισο και μαύρο σατέν παντελόνι. Και ανάλογα δραματικά ­ έντονα
μακιγιαρισμένη ­ υποδέχεται τον χθεσινό καλεσμένο της Γιώργο Τράγκα, ντυμένο
με μπλε σκούρο κοστούμι και γραβάτα. Και τι βρίσκει να τον ρωτήσει; «Γιώργο
μου, γιατί είσαι πρωινιάτικα έτσι επίσημα ντυμένος;». Σχόλιον, υπολείπεται
μιας τέτοιας εικόνας.

* Τι τα θέλει η ΝΕΤ τα ντοκιμαντέρ για τη μόδα, τις πρόσφατες γαλλικές
παραγωγές με συνεντεύξεις και πορτρέτα σχεδιαστών, παρουσιάσεις κολεξιόν,
έρευνες γύρω από τη μόδα και άλλων χωρών και διάφορα νέα από όλον τον κόσμο;
Γιατί έτσι είχε προετοιμάσει τον κόσμο να βλέπει στις 11 το πρωί τη «Μόδα
σήμερα». Μόνο που κάτι έγινε, μια αποστροφή ένιωσε για το θέμα και άξαφνα οι
γαλλικές παραγωγές μεταστράφηκαν σε ελληνικό ντοκιμαντέρ με φόντο εθνικές
ενδυμασίες σε προθήκες λαογραφικών μουσείων.

* Πώς φαίνεται ότι η φύση δεν είναι είδος εν αφθονία στα γύρω από την Αττική
μέρη; Από την παρατήρηση του φυσικού χώρου που έχει επιλεγεί για τον «Βίο
ανθόσπαρτο» και «Το σημάδι της αγάπης». Η αγροικία του Γιάννη Μπέζου
που κατά το σίριαλ τοποθετείται στη Χαλκίδα, είναι ακριβώς η ίδια και η αυτή
με το αγροτόσπιτο που μένουν η Βάνα Μπάρμπα και ο Γιάννης Καρατζογιάννης.

* Γιατί οι λατινοαμερικάνικες σαπουνόπερες είναι προτιμότερες από τις
καθαρόαιμες της Δυτικής Ακτής και της Φλόριδας; Γιατί στις πρώτες, οι
πρωταγωνίστριες που είναι όμορφες και εξωτικές, κάνουν καριέρα στο Χόλιγουντ
και ανέρχονται σε σταρ θηλυκότητας. Πρόσφατη μεταγραφή, η ηθοποιός και
τραγουδίστρια Ταλία, μεξικανικής καταγωγής, που πρωταγωνιστεί στις
σαπουνόπερες του Skai «Μαριμάρ» και «Μαρία». Η Ταλία λοιπόν πάει Χόλιγουντ και
συμπρωταγωνιστεί με τον Ντάνι Αϊέλο και τον Στιβ Μπουσέμι στην
ταινία «The Salsa Cafe», όπου υποδύεται ένα όμορφο κορίτσι από το Πουέρτο
Ρίκο, που μαζί με την οικογένειά της διατηρούν ένα εστιατόριο στην ισπανόφωνη
συνοικία του Χάρλεμ.

falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16341P072</ED>
<ID>
ID:16855

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P07&aa=2</URL></REF>


Article

<CATEGORY>vin15</CATEGORY>

 <H5>Πόλεμος και συμφιλίωση
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΜΕΛΕΤΗ ΧΑΡΑΚΤΗΡΩΝ ΣΕ ΔΥΟ ΔΙΑΦΟΡΕΤΙΚΕΣ ΤΑΙΝΙΕΣ
</H3>
ΝΩΡΙΣ

13.40 ΕΤ1 «Ποτέ δεν σε ξέχασα». Η Κάκια Αναλυτή του 1961 σε ρόλο
φτωχής, εγκαταλελειμμένης κοπέλας. Ο Δημήτρης Παπαμιχαήλ είναι ο μεγάλος
έρωτας της ζωής της. Από το ανθολόγιο ελληνικής μελούρας. *1/2

15.00 Seven Χ «Οι υπέροχοι Ντόρσεϊς» (The fabulous Dorsey's).
Μιούζικαλ με Τόμι και Τζίμι Ντόρσεϊ. Αυστηρώς για Αμερικανόπαιδες. (Διάρκεια:
90') *

15.15 ΝΕΤ «Η Πατ και ο Μάικ» (Pat and Mike). Η Κάθριν Χέπμπορν
σώζει τον δάσκαλό της Σπένσερ Τρέισι, με... τζούντο. Ευχάριστη, κλασική
κωμωδία, με το θρυλικό δίδυμο, σε σκηνοθεσία του μετρ του είδους Τζορτζ
Κιούκορ. Η καλύτερη επιλογή γι' αυτή την ώρα. ***

16.10 Mega «Ο φιλοξενούμενος» (Houseguest). Χρεωμένος σε
τοκογλύφους καταδιώκεται από μπράβους και από φίλο του μεγαλοδικηγόρο.
Κωμωδιούλα με Σίνμπαντ και Φιλ Χάρτμαν. (Διάρκεια: 104') *1/2

16.30 Skai «Και κλάααμα στα σχολεία». Οι τρέλες των μαθητών σ'
ένα σχολείο είναι το θέμα της κωμωδίας που σκηνοθετεί ο Παύλος Φιλίππου.
Πρωταγωνιστούν ο Ντίνος Ηλιόπουλος, ο Νίκος Ρίζος και η Σπεράντζα Βρανά.
(Διάρκεια: 85')

18.10 Antenna «Το πιο λαμπρό μπουζούκι». Η Ξένια Καλογεροπούλου
της... Κρήτης είναι ερωτευμένη με τον μπουζουκτσή Κώστα Βουτσά. Ουδέν.
(Διάρκεια: 84') *

18.15 Skai «Η μικρή μου αδελφή» (Little sister). Νεανική
κωμωδία... αγνώστων επιδόσεων. Ομορφούλης πάει σε κολέγιο θηλέων. (Διάρκεια: 96')

18.15 Mega «Ο δασκαλάκος ήταν λεβεντιά». Ο Κώστας Βουτσάς
κατεβαίνει από όρη και βουνά για να βρει λεφτά για το σχολειό του χωριού. Με
την Ελένη Ερήμου. Κι αυτό... ουδέν. (Διάρκεια: 83').

20.15 ΕΤ1 «Όλα για την υποτροφία» (Soul man). Λευκός φοιτητής
για να κερδίσει υποτροφία... σκουραίνει το χρώμα της επιδερμίδας του.
Ελάχιστη, κωμωδία με Τόμας Χάουελ. *1/2

ΑΡΓΑ

21.00 Seven Χ «Μπλόκο στο λιμάνι της Ν. Υόρκης» (Port of New
York). Αστυνομικό δράμα στο λιμάνι της Νέας Υόρκης με υπόθεση ναρκωτικών. Του
Λάζλο Μπένεντεκ, με Σκοτ Μπράντι και Γιούλ Μπρίνερ. (Διάρκεια: 86') ***

21.05 Antenna «Η σιωπή των αχαμνών». Σάτιρα της «Σιωπής των
Αμνών», σε σκηνοθεσία Έτζιο Γκράτζιο με Δρ... Άνιμαλ (ζώο). Εξαιρετικός ο Ντομ
ντε Λουίζ. Παίζει και η Τζοάνα Πακούλα σε ρόλο Τζόντι Φόστερ. Περνάει η ώρα.
(Διάρκεια: 76') **

21.10 Mega «Αχ αυτή η γυναίκα μου». Με το ζεύγος Αλίκη -
Παπαμιχαήλ. Η σκηνοθεσία είναι του Γιώργου Σκαλενάκη. Καλύτερη όλων η Σαπφώ
Νοταρά. Κατά τα άλλα, άσε καλύτερα. (Διάρκεια: 89') *

22.00 Star «Η μεγάλη των μπάτσων σχολή Νο 6» (Police Academy 6:
city under siege). Κι αυτό για... προσπέρασμα. Μόνο για φυτά που γελάνε.
(Διάρκεια: 83') Τηλεκοντρόλ

22.30 ΝΕΤ «Κομβόι - άγρια σύγκρουση» (Convoy). Επιτέλους, η
πρώτη καλή ταινία της βραδιάς. Πάλι από τη ΝΕΤ. Ο Σαμ Πέκινπα σκηνοθετεί
γουέστερν με κομβόι νταλικέρηδων στις εθνικές των ΗΠΑ. Με Κρις Κριστόφερσον
και Άλι Μακ Γκρο. Παίζει και ο Έρνεστ Μποργκνάιν. ***

22.40 Antenna «Η αρχόντισσα και ο αλήτης». Πάλι το δίδυμο Αλίκη
- Δημήτρης. Κακομαθημένη εκείνη, φτωχός εκείνος. Τελικά, επεμβαίνει ο
χαριτωμένος μπαμπάς Παπαγιαννόπουλος και αυτοί ζήσανε καλά κι εμείς...
(Διάρκεια: 103') *1/2

23.00 ΕΤ3 «Παιδί χωρίς στοργή» (Νο man's daughter). Δράμα του
1930 στην Ουγγαρία. Επτάχρονο κορίτσι υποφέρει τα πάνδεινα από υιοθετημένους
γονείς. Η σκηνοθεσία είναι του Λάζλο Ράνοντι. (Διάρκεια: 85') *

23.45 Star «Η κατάρα» (Halloween: the curse of Michael Myers).
Το προτελευταίο «Χάλοουιν». Επίκαιρο λόγω κι άλλου «Χάλοουιν» που προβάλλεται
στις αίθουσες. Ο δολοφόνος επιστρέφει και κατακρεουργεί. Παίζει και ο Ντόναλντ
Πλέζανς. Ό, τι πρέπει για τους λάτρεις του «σπλας». (Διάρκεια: 88') **

23.45 Seven Χ «Η μοίρα των ηρώων» (North to Alaska). Κλασικό
γουέστερν στα χιόνια με Τζον Γουέιν, Ένρι Κόβακς. Η σκηνοθεσία είναι του Χένρι
Χαθαγουέι. Η καλύτερη επιλογή για τους φίλους του είδους. Γυρίστηκε το 1960,
αλλά ακόμα αξίζει. (Διάρκεια: 122') ***

ΠΟΛΥ ΑΡΓΑ
<H3></H3>
«Φράουλα και σοκολάτα». Είμαι γκέι και μ' αρέσει στην Κούβα!

24.00 ΕΤ1 «Φράουλα και σοκολάτα» (Fresa Υ chocolate).
Αισθησιακή. Μεγάλη επιτυχία Κούβας - Μεξικού - Ισπανίας. Με την υπογραφή του
Κουβανού Τόμας Γκουτιέρεζ Αλέα. Ομοφυλόφιλος, που απειλείται από το καθεστώς
του Κάστρο, συναντά νεαρό κομμουνιστή, παιδί της επανάστασης. Συμφιλίωση και
ανθρωπιά. Αξίζει. ***1/2

01.00 ΕΤ3 «Προγεφύρωμα σφαγής» (Α walk in the sun). Η καλύτερη
ταινία της βραδιάς. Παλιό, κλασικό, πολεμικό, «αθόρυβο» και ψυχολογικό. Ομάδα
Αμερικανών στην απόβαση στη Νότια Ιταλία. Περικυκλώμενοι από αόρατους εχθρούς.
Πορτρέτα ανθρώπων που ζουν στον φόβο. Μια άλλη εικόνα «πολεμικής ταινίας». Σε
σκηνοθεσία Λούις Μαϊλστόουν, με Ρίτσαρντ Κόντε, Ντάνα Άντριους, Τζον Άιρλαντ.
(Διάρκεια: 117') ****

01.50 Antenna «Νύχτες γεμάτες κίνδυνο» (The Harvest). Νεαρός
Αμερικανός σεναριογράφος ζει τον εφιάλτη του παγιδευμένος από γυναίκα σε
θέρετρο του Μεξικού. Ουδείς... γνωστός. (Διάρκεια: 91') **

01.30 Skai «Θύτης και θύμα» (Face down). Άγνωστο, αλλά με τον
Τζο Μαντένια. Σαν φιλμ νουάρ, με αθώα γυναίκα που παρασύρει ιδιωτικό
ντετέκτιβ. Πρόσφατης παραγωγής σε σκηνοθεσία Τομ Έμπερχαρντ. (Διάρκεια: 93')

01.50 ΕΤ1 «Φαμπιόλα» (Fabiola). Ταινία εποχής σε σκηνοθεσία
Αλεσάντρο Μπλαζέτι, με τη Μισέλ Μοργκάν, τον Μισέλ Σιμόν και τον Ανρί Βιντάλ.
Νεαρός Γαλάτης φθάνει στη Ρώμη για να γίνει μονομάχος και ερωτεύεται την κόρη
γερουσιαστή. Κλασικό για τους Ιταλούς. Τώρα όμως **1/2.

03.30 Mega «Η μουσική των αισθήσεων» (Tap). Μουσικοχορευτικό με
τον Γκρέγκορι Χάινς σε ρεσιτάλ κλακέτας (Tap). Παίζει και ο Σάμι Ντέιβις
τζούνιορ. Καληνύχτα σας. (Διάρκεια: 106') **

1.«Προγεφύρωμα σφαγής» ­ Από τις καλύτερες πολεμικές ταινίες (ΕΤ3, 01.00)

2.«Φράουλα και σοκολάτα» ­ Το φιλί της γυναίκας αράχνης της Κούβας του
Κάστρο (ΕΤ1, 24.00)

3.«Η μοίρα των ηρώων» ­ Γουέστερν στα χιόνια με χρυσοθήρα τον Τζον
Γουέιν (Seven Χ, 23.45)

Τηλεκοντρόλ = δοκιμάστε αλλού την τύχη σας, * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16341P081</ED>
<ID>
ID:16749

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P08&aa=1</URL></REF>


Article

<CATEGORY>vin15</CATEGORY>

 <H5>Μαθήματα σασπένς από έναν μετρ
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΑΡΙΣΤΟΥΡΓΗΜΑΤΙΚΟ ΘΡΙΛΕΡ ΤΟΥ ΑΛΦΡΕΝΤ ΧΙΤΣΚΟΚ
</H3>
ΝΩΡΙΣ

13.30 ΝΕΤ «Τι έκανες στον πόλεμο Θανάση;». Το αντιχουντικό,
αλληγορικό, εμβατήριο του Βέγγου και του Ντίνου Κατσουρίδη. (Διάρκεια: 80') **

13.40 ΕΤ1 «Φοβάται ο Γιάννης το θεριό». Ντουέτο φουκαράδων
κουρέων. Με Γιάννη Βογιατζή και Σωτήρη Μουστάκα. Παίζει και ο Βασίλης
Αυλωνίτης. *

15.00 Seven Χ «Οι κίνδυνοι της Πολίν» (The perils of Pauline).
Μεταπολεμική βιογραφία της Περλ Γουάιτ του βωβού κινηματογράφου. Με Μπέτι
Χάτον. Για κουρασμένα παλικάρια. (Διάρκεια: 90') *

15.15 ΕΤ1 «Χειροκροτήματα». Του πολέμου (φτιαγμένο) το 1944 με
τον Αττίκ και τη... μικρούλα Ζινέτ Λακάζ. Παίζει και ο πιτσιρίκος Δημήτρης
Χορν. Σενάριο-σκηνοθεσία Γιώργου Τζαβέλλα. **

15.45 ΕΤ3 «Το βατραχάκι και η φάλαινα» (Tadpole and the whale).
Δωδεκάχρονη μικρούλα επικοινωνεί με πλάσματα του βυθού. Παιδική ταινία,
καναδικής παραγωγής, σε σκηνοθεσία Ζαν Κλοντ Λορντ. Άγνωστο. (Διάρκεια: 90') (;)

16.10 Mega «Και τα ρομπότ τρελάθηκαν» (Short circuit ΙΙ). Είναι
το δεύτερο... επεισόδιο. Στρατιωτικό ρομπότ 11 εκατομμυρίων δολαρίων την
κοπανάει από τη... βάση του. (Διάρκεια: 105') **

16.15 Skai «Θου-Βου, φαλακρός πράκτωρ 000: επιχείρηση γης μαδιάμ».
Πλακίτσες με ασθμαίνοντα τον Θανάση. (Διάρκεια: 68') *½

17.15 ΕΤ1 «Ελ Σιντ» (El Cid). Η μεγάλη ταινία αυτής της «ζώνης».
Χορταστικό, σχεδόν τετράωρο. Το έπος που γύρισε ο Άντονι Μαν με τον Τσάρλτον
Ίστον ηρωικό, θρυλικό καβαλάρη των Ισπανών του 11ου αιώνα. Εισβάλλουν οι
Αλμοραβίδες Άραβες, αλλά οι Ισπανοί «βγάζουν»... Ελ Σιντ. Παίζει και η κούκλα
Σοφία Λόρεν. ***½

18.10 Antenna «Ο Νάνος και οι επτά Χιονάτες». Νάνος ο Νίκος
Ρίζος και Χιονάτες η Στυλιανοπούλου, η Βανίτα και άλλες. Ουδέν πλην Ρίζου.
(Διάρκεια: 87') *

18.15 Mega «Φουκαράδες και λεφτάδες». Υπηρετικό προσωπικό βίλας,
με επικεφαλής τη Στυλιανοπούλου, το ρίχνει έξω. (Διάρκεια: 95') *

ΑΡΓΑ

21.00 Star «Χαμός στο Μπρονξ» (Rumble in the Bronx). Τζάκι Τσαν,
τα γρηγορότερα χέρια του πλανήτη, σύμφωνα με εκτιμήσεις του Κουέντιν
Ταραντίνο. Βρωμόξυλο στο Μπρονξ. (Διάρκεια: 90') **

«Ο άνθρωπος που γνώριζε πολλά». Ντόρις Ντέι, Τζέιμς Στιούαρτ και Ντανιέλ Ζελέν

21.00 Seven Χ «Ο άνθρωπος που ήξερε πολλά» (The man who
knew too much). Το δεύτερο, το ριμέικ, το καλύτερο. Το σκηνοθέτησε ο ίδιος ο
Χίτσκοκ. Μαθήματα σασπένς, ιδιαίτερα στη σκηνή της συναυλίας με τα κύμβαλα.
Παιδί ζεύγους αθώων Αμερικανών απάγεται από μυστικές δυνάμεις. Ουδείς αθώος
του εγκλήματος. Με ζεύγος Τζίμι Στιούαρτ - Ντόρις Ντέι. Και σερά σερά.
(Διάρκεια: 120') ****

21.00 ΕΤ3 «Αγκίρε, η μάστιγα του Θεού» (Aguirre, der zorn
Gottes). Η καλύτερη ταινία του Γερμανού Βέρνερ Χέρτζογκ. Φύση και... αόρατες
δυνάμεις Ινδιάνων-Ιθαγενών εξολοθρεύουν ομάδα Ισπανών Κονκισταντόρ. Ο εχθρός
ελλοχεύει παντού. Εξαιρετικό. Το μεγαλύτερο μέρος διαδραματίζεται στον
Αμαζόνιο... εν πλω. Ο καλύτερος Κλάους Κίνσκι. Του 1972. (Διάρκεια: 98') ***½

21.30 Skai «Γκαρσονιέρα για δέκα». Κωμωδία του Ντίμη Δαδήρα με
τους Χρόνη Εξαρχάκο, Ντίνο Ηλιόπουλο, Μπέτυ Αρβανίτη, Ηλία Λογοθέτη.
(Διάρκεια: 91') *

22.00 ΝΕΤ «Μόνον εσένα» (Only you). Νεανική αισθηματική κομεντί
με Άντριου Μακ Κάρθι, Κέλι Πρέστον και Έλεν Χαντ. Κυνηγάει το σεξ, αλλά
καταλήγει στον Πλάτωνα. (Διάρκεια: 90') **½

23.00 Star «Η εκδίκηση» (The crossing guard). Η σκηνοθεσία είναι
του Σον Πεν. Με καλλιτεχνικές προθέσεις αλλά τελικά αποτυχημένο. Ο Τζακ
Νίκολσον το 'χει ρίξει στο ποτό επειδή έχασε στην άσφαλτο την κόρη του.
Τελικά, «σκοτώνεται» με την Αντζέλικα Χιούστον. Παίζει και η Ρόμπιν Ράιτ.
(Διάρκεια: 114') **½

23.30 Mega «Απαγορευμένη έλξη» (Unlawful entry). Ένα ακόμη
θρίλερ του επιτυχημένου σκηνοθέτη Τζόναθαν με θέμα την απειλή της
οικογενειακής εστίας και την ασυδοσία της αστυνομίας. Παίζουν οι Κερτ Ράσελ,
Ρέι Λιότα, Μάντλιν Στόου. (Διάρκεια: 107') **½

ΠΟΛΥ ΑΡΓΑ

01.00 Star «Ο επιθεωρητής Χάρπερ» (The drowning pool). Από τα
καλά φιλμ νουάρ του '70. Μια πλούσια κληρονόμος ζητάει βοήθεια από τον Πολ
Νιούμαν. Κουβάρι και αδιέξοδα. Ατμόσφαιρα και η Μέλανι Γκρίφιθ του '70 σε στυλ
Λολίτας. Με την Τζόαν Γούντγουορντ και τον Τόνι Φραντσιόζα. Η σκηνοθεσία είναι
του Στιούαρτ Ρόζενμπεργκ. Για όσους βλέπουν... καπνίζοντας και πίνοντας ένα
ποτήρι ουίσκι. (Διάρκεια: 98') ***½

01.00 ΕΤ3 «Οι τρομοκράτες» (Suddenly). Τρομοκράτες του 1954
σχεδιάζουν τη δολοφονία τού (τότε)... Κλίντον. Ψυχρός Πόλεμος γαρ. Με Σινάτρα
και Στέρλινγκ Χέιντεν. Η σκηνοθεσία είναι του Λιούις Άλεν. Μόνο για ενημέρωση.
(Διάρκεια: 78') **½

01.30 Antenna «Εκείνη τη νύχτα» (That night). Ο πρώτος,
τραυματικός έρωτας μικρής κοπέλας. Νεανική, κοινωνική περιπέτεια κάποιου Κρεγκ
Μπόλοτιν. Άγνωστο. Με την Τζούλιετ Λιούις. Τέλος πάντων. (Διάρκεια: 90') (;)

02.00 Mega «Κώδικας τιμής» (Men of respect). Γκανγκστερικό και
καθόλου κακό. «Στρατιώτης» της μαφίας προάγεται, λόγω επιδόσεων, αλλά η
γυναίκα του με τις φιλοδοξίες της, τον σπρώχνει στον χαμό. Με Τζον Τορτούρο,
Πίτερ Μπόιλ και Κάθριν Μπόροβιτς. (Διάρκεια: 99') ***

03.45 Antenna «Άγγελοι και δαίμονες» (Whistle stop). Ρεσιτάλ Άβα
Γκάρντνερ του 1946, σε σκηνοθεσία του Ρώσου εμιγκρέ Λεονίντ Μογκί.
Κοσμοπολίτισσα επιστρέφει στη γενέτειρα και τραμπαλίζεται μεταξύ ιδιοκτήτη
μπαρ και κάποιου πλέι μπόι. Με Τζορτζ Ραφτ και Τομ Κόνγουεϊ. Παλιομοδίτικο και
φωτορομάντσο επιπέδου. (Διάρκεια: 85') **

1. «Ο άνθρωπος που ήξερε πολλά» ­ Του Χίτσκοκ... φυσικά με Τζίμι
Στιούαρτ (Seven Χ, 21.00).

2. «Ο επιθεωρητής Χάρπερ» ­ Φιλμ νουάρ με ντετέκτιβ τον Πολ Νιούμαν
(Star, 01.00).

3. «Αγκίρε, η μάστιγα του Θεού» ­ Ρεσιτάλ Κλάους Κίνσκι (ΕΤ3, 21.00).

Τηλεκοντρόλ = δοκιμάστε αλλού την τύχη σας, * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16341P101</ED>
<ID>
ID:16746

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P10&aa=1</URL></REF>


Article

<CATEGORY>vin09</CATEGORY>

 <H5>ΜΕΙΩΘΗΚΑΝ ΚΑΤΑ 30% ΟΙ ΤΗΛΕΘΕΑΤΕΣ ΤΟΥ ΒΡΕΤΑΝΙΚΟΥ ΚΑΝΑΛΙΟΥ
</H5><H2>Καλωδιακή κατά BBC
</H2>
<H3>Σοκ στο BBC και την ITV. Το μερίδιο του κρατικού βρετανικού ραδιοτηλεοπτικού
οργανισμού, από την πίτα τηλεθέασης, συρρικνώθηκε κατά 30% ενώ πέρσι η
Ανεξάρτητη Τηλεόραση (Independent Television) «είδε» τον αριθμό των τηλεθεατών
της να μειώνεται αισθητά. Αιτία; Τα ψηφιακά δορυφορικά προγράμματα και η
καλωδιακή τηλεόραση.
</H3>
Γενική πτώση τηλεθέασης παρατηρείται σε όλα τα προγράμματα των βρετανικών
καναλιών ακόμα και σε δημοφιλείς σειρές όπως η «Coronation Street» (στη
φωτογραφία σκηνή από τη δημοφιλή σειρά)

Στο τηλεοπτικό τοπίο της Βρετανίας παρατηρείται μετακίνηση τηλεθεατών και όλα
τα στοιχεία δείχνουν πως αφήνουν τα παραδοσιακά κανάλια και στρέφουν τα
βλέμματά τους προς τα ψηφιακά δορυφορικά και καλωδιακά τηλεοπτικά προγράμματα.

Αυτή είναι η μία όψη του νομίσματος. Την άλλη δείχνουν οι τηλεκριτικοί που
υποστηρίζουν πως το πρόγραμμα του BBC1, ειδικότερα, απαρτίζεται από παλιές
«κουρασμένες» εκπομπές οι οποίες μπορεί κάποτε να βρέθηκαν στις κορυφαίες
θέσεις τηλεθέασης, αλλά πλέον δεν αφορούν κανέναν αφού είναι γνωστές και έχουν
«φθαρεί» από τις πολλές επαναπροβολές τους.

Ακόμη, προσπάθειες να τονωθούν δημοφιλείς σειρές, δίνοντας ρόλους που
«κρατούσαν» γνωστοί ηθοποιοί σε άλλους νεώτερους, δεν στέφθηκαν με επιτυχία σε
σημαντικό βαθμό. Κάτι τέτοιο παρατηρήθηκε σε μία από τις τελευταίες παραγωγές
του BBC1, τη σειρά Ballykissangel. Τον Μάρτιο του '96 τα επεισόδιά της
παρακολουθούσαν κατά μέσο όρο 15 εκατομμύρια τηλεθεατές. Όταν όμως η παραγωγή
αποφάσισε να αντικαταστήσει δύο ηθοποιούς οι οποίοι είχαν πρωταγωνιστικούς
ρόλους, η τηλεθέαση της σειράς «έπεσε» στα 8,7 εκατ. τηλεθεατές τον περασμένο Δεκέμβριο.

Σημάδια... κόπωσης παρουσίασε και η σειρά «EastEnders». Τον Νοέμβριο του '94
την παρακολουθούσαν κατά μέσο όρο 16,5 εκατ. τηλεθεατές. Τέσσερα χρόνια
αργότερα ο δείκτης κατέβηκε στα 14 εκατ. τηλεθεατές και τον Δεκέμβριο του '98
«βούτηξε» στα 13 εκατ. τηλεθεατές. Αν και οι δημιουργοί της σειράς κατέφυγαν
σε διάφορα τρικ για να προσελκύσουν τηλεθεατές, όπως ο θάνατος μιας από τις
βασικές ηρωίδες, ο αριθμός τηλεθεατών που παρακολουθεί τα επεισόδια του σίριαλ
υπολείπεται κατά 2,5 εκατ. τηλεθεατές από εκείνον της «αντίπαλης» «Coronation
street» που προβάλλεται από την ITV.

Αλλά δεν είναι μόνον τα σίριαλ που... αιμορραγούν. Το φαινόμενο είναι μάλλον
γενικευμένο. Απώλεια δυνάμεων παρατηρήθηκε ως και στην κλήρωση του εθνικού
λαχείου που μεταδίδεται κάθε Σάββατο από το BBC1. Ο αριθμός τηλεθεατών που το
βλέπουν μειώθηκε από τα 17,1 εκατ. τηλεθεατές (Νοέμβριος '94) στα 8,7 εκατ.
τηλεθεατές (Νοέμβριος '98).

Από τα επίσημα στοιχεία της βρετανικής υπηρεσίας ερευνών και μετρήσεων
τηλεθέασης (British Audience Research Bureau) προκύπτει πως το μερίδιο του
BBC1 από το 30,8% που είχε το 1997 «κατέβηκε» στο 29,5% πέρσι. Ειδικοί
αναλυτές εκτιμούν πως αυτή η κάμψη είναι μόνον η αρχή, καθώς υποστηρίζουν ότι
το μερίδιο του καναλιού θα συρρικνωθεί κι άλλο για να φθάσει, όπως λένε, κάτω
από το 25% μέσα στα επόμενα πέντε χρόνια.

Τα επιτελικά στελέχη του βρετανικού ραδιοτηλεοπτικού δικτύου εκφράζουν φόβους
για περαιτέρω πτώση της τηλεθέασης καθώς αναμένεται αύξηση της εισφοράς από
τον ερχόμενο Απρίλιο. Από την άλλη, ο υπεύθυνος του BC1, Πίτερ Σάλμον, είναι
υπό ασφυκτική πίεση καθώς πρέπει να καταφέρει με τους σχεδιασμούς του η
τηλεθέαση του καναλιού να ανέβει ικανοποιητικά μέσα στο επόμενο τρίμηνο!
Παράλληλα έχει ξεκινήσει οικονομικός έλεγχος στα έσοδα του BBC, καθώς το
δίκτυο πέρσι δαπάνησε 783 εκατ. λίρες (ήτοι 356.265.000.000 δραχμές) από τα
συνολικά 2,1 δισ. λίρες (955.500.000.000 δραχμές) του BBC1 που προήλθαν από
τις εισφορές των τηλεθεατών.

Ο επικεφαλής της επιτροπής που ερευνά τα οικονομικά του Οργανισμού θα ζητήσει
να μειωθεί η μηνιαία εισφορά που καταβάλλουν οι συνταξιούχοι για να
απολαμβάνουν τα προγράμματα του BBC και θα εισηγηθεί την ένταξη διαφημιστικών
προγραμμάτων ή εκπομπών που θα προσφέρουν χορηγοί.

Όπως και να 'χει το πράγμα χρειάζονται αλλαγές στο BBC1, όπως είπαν επίσημα
χείλη του BBC, διότι το κανάλι έχει να ανταγωνιστεί 19 νέα ψηφιακά κανάλια που
βγήκαν στον αέρα προς το τέλος του περασμένου χρόνου, γι' αυτό και πρέπει να
εστιάσει την προσοχή του στην ποιότητα των προγραμμάτων του παρά στην βελτίωση
των ποσοστών τηλεθέασής του, προς χάρη των διαφημιστών.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16341P121</ED>
<ID>
ID:16729

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P12&aa=1</URL></REF>


Article

<CATEGORY>vin09</CATEGORY>

 <H2>Ξεκινούν τρεις για την Ευρώπη μέσω ΝΕΤ
</H2>
Κώστας Μπετινάκης («Ενιαία Ευρώπη») - Χρυσάνθη Φραντζεσκάκη («Βουλή Ευρώπης»)
- Σταμάτης Γιαννίσης («Επι-θέσεις»)

Τα όσα συμβαίνουν στο Ευρωπαϊκό Κοινοβούλιο αλλά και στα άλλα όργανα της
Ευρωπαϊκής Ένωσης θα καλύπτει η Νέα Ελληνική Τηλεόραση (ΝΕΤ) μέσα από τις
τρεις νέες πολιτικές εκπομπές «Ενιαία Ευρώπη», «Επι-θέσεις», «Με τη Βουλή της
Ευρώπης» που προγραμματίζει από την ερχόμενη εβδομάδα.

* «Ενιαία Ευρώπη». Ο δημοσιογράφος Κώστας Μπετινάκης είναι ο
οικοδεσπότης αυτής της δεκαπενθήμερης εκπομπής που θα αρχίσει να προβάλλεται
από την Παρασκευή 22 Ιανουαρίου, στις 6.30 το απόγευμα. Η εκπομπή θα
παρακολουθεί τις γενικότερες εξελίξεις στην Ευρωπαϊκή Ένωση (Ευρωπαϊκό
Κοινοβούλιο, Συμβούλια Κορυφής, Συμβούλια Υπουργών, Ευρωπαϊκή Επιτροπή κ.ά).
Επίσης θα καλύπτει θέματα ειδικού ενδιαφέροντος για τον Έλληνα πολίτη ώστε να
αξιοποιεί τις δυνατότητες και τις ευκαιρίες που του παρουσιάζονται από τη
συμμετοχή της χώρας μας στην Ευρωπαϊκή Ένωση.

* «Επι-θέσεις». Εβδομαδιαία εκπομπή που θα παρουσιάζει ο δημοσιογράφος
Σταμάτης Γιαννίσης από την Παρασκευή 22 του μηνός, στις 7.00 μ.μ. Η εκπομπή
έχει ως στόχο να αναζητά τη σύνθεση των απόψεων όσον αφορά διάφορα ευρωπαϊκά
θέματα που θα εξετάζουν κάθε φορά οι διάφορες επιτροπές.

* «Με τη Βουλή της Ευρώπης». Δεκαπενθήμερη εκπομπή την οποία θα
παρουσιάζει η δημοσιογράφος Χρυσάνθη Φραντζεσκάκη από την Παρασκευή 29
Ιανουαρίου, στις 6.30 το απόγευμα. Στο στούντιο Έλληνες ευρωβουλευτές θα
συζητούν επίκαιρα θέματα που θα αφορούν στις ευρωπαϊκές εξελίξεις.

*Επίσης αυτή την Τρίτη (ΝΕΤ, 18.30) ξεκινά ο νέος κύκλος της
πολιτικοοικονομικής εκπομπής «Ευρωπαϊκή γραμμή» την οποία επιμελείται και
παρουσιάζει η Νάσια Μιχαλοπούλου.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16341P122</ED>
<ID>
ID:16773

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P12&aa=2</URL></REF>


Article

<CATEGORY>vin09</CATEGORY>

 <H2>Μιούζικαλ με Βοσκόπουλο την Κυριακή
</H2>
Το μιούζικαλ των Λάκη Μιχαηλίδη και Γιάννη Τζιώτη «Ήρθες σαν όνειρο», που
ανέβηκε στο θέατρο «Ακροπόλ» τον χειμώνα του 1998 με πρωταγωνιστές τον Τόλη
Βοσκόπουλο και την Άντζελα Γκερέκου, θα δείξει σε μαγνητοσκόπηση αύριο Κυριακή
ο Antenna (στις 22.30).

Η υπόθεση έχει ως θέμα τη γνωριμία ενός ζευγαριού σ' ένα πάρτι
μεταμφιεσμένων, όπου ο έρωτας που γεννιέται γίνεται αφορμή για μια μεγάλη
διαδρομή ανάμεσα στο όνειρο και την πραγματικότητα.

Η σκηνοθεσία είναι του Τζανφράνκο Αντζελούτσι, ενώ τα τραγούδια της
παράστασης έγραψαν ο Χρήστος Νικολόπουλος, ο Μάικ Ροζάκης και ο Τόλης Βοσκόπουλος.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16341P123</ED>
<ID>
ID:16808

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P12&aa=3</URL></REF>


Article

<CATEGORY>vin09</CATEGORY>

 <H2>Κορυφαίοι ραλίστες στο Mega
</H2>
Με... πατημένο «γκάζι» η εκπομπή του Mega «Traction» που θα μεταδοθεί αύριο το
μεσημέρι (13.15), θα παρουσιάσει τη συναρπαστική πλευρά της αυτοκίνησης: τον
αγώνα των κορυφαίων πιλότων του παγκοσμίου πρωταθλήματος ράλι, που φέτος έγινε
στα Κανάρια νησιά.

Επίσης ένα οδοιπορικό στην ορεινή Αρκαδία, όπου καταγράφεται το απίστευτης
ομορφιάς φαράγγι του Λούσιου. Και τέλος, την... κόντρα ανάμεσα στο Fiat Punto
και το Peugeot 106 Rally, την πορεία του αυτοκινήτου από την πρώτη του
εμφάνιση έως σήμερα, καθώς και τις πραγματικές εικόνες καταστροφής των
αυτοκινήτων στους δρόμους του Παρισιού για τις ανάγκες της ταινίας του Τζον
Φρανκεχάιμερ «Romin» με πρωταγωνιστή τον Ρόμπερτ Ντε Νίρο.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16341P124</ED>
<ID>
ID:16831

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P12&aa=4</URL></REF>


Article

<CATEGORY>vin09</CATEGORY>

 <H2>Ο Τέρενς Κουίκ στον «οδοντογιατρό»
</H2>
Ο Τέρενς Κουίκ και η παρέα του φιλοξενούν στην εκπομπή τους «Μαζί την Κυριακή»
(Antenna, 12.00) τον... «οδοντογιατρό» του σίριαλ «Και οι παντρεμένοι έχουν
ψυχή», Μάκη(Γιώργο Παρτσαλάκη).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16341P125</ED>
<ID>
ID:16843

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P12&aa=5</URL></REF>


Article

<CATEGORY>vin09</CATEGORY>

 <H5>ΣΕ ΒΙΛΑ ΙΑΠΩΝΑ Ή ΣΑΟΥΔΑΡΑΒΑ ΘΑ ΚΑΤΕΛΗΓΑΝ ΑΓΑΛΜΑΤΑ ΠΟΥ ΕΙΧΑΝ ΚΛΑΠΕΙ ΤΟ 1997
</H5><H2>Ο Ραμνούς δεν έχασε την αρχαία δούλη του
</H2>
Δύο χρόνια τα μέλη της συμμορίας έκρυβαν τα αρχαία θαμμένα σε αλσύλλια και
αγροκτήματα στην περιοχή της Δροσιάς και αναζητούσαν αγοραστή στις πλούσιες
αγορές του εξωτερικού. 
Τα πολύτιμα αλλά και «επώνυμα» αρχαία, καταγεγραμμένα στις λίστες της
Ιντερπόλ, ήταν αδύνατον να διοχετευθούν στις ευρωπαϊκες ή αμερικανικές αγορές,
όπου μπορεί να επέμβει η Ιντερπόλ.

Τα μέλη της σπείρας που οργάνωσαν την «επιχείρηση» Σπύρος Αθ. Μπέκας, 40
χρόνων, ελαιοχρωματιστής, ο κτηματίας Χρήστος Γ. Πάντος, 62 χρόνων, και οι δύο
από τον Μαραθώνα, και ο Παναγιώτης Β. Κλεφτάκης, 46 χρόνων, ιδιοκτήτης
χωματουργικών μηχανημάτων, από τη Σταμάτα, αναζήτησαν αλλού τη λύση. Ήρθαν σε
επαφή με κυκλώματα του εξωτερικού και άρχισαν τις σκληρές διαπραγματεύσεις για
την πώληση των αρχαίων του Ραμνούντα.

Για το μοναδικό και σπάνιο στην μορφή του επιτύμβιο άγαλμα ύψους 1.40 μ., στο
οποίο εικονίζεται νεαρή δούλη και για την επιτύμβια στήλη με αέτωμα και τα δύο
από πεντελικό μάρμαρο, οι αρχαιοκάπηλοι ζητούσαν, σύμφωνα με πληροφορίες της
Αστυνομίας, 300.000.000 δρχ.

Οι δράστες είχαν φθάσει στο τελικό στάδιο των διαπραγματεύσεων και είχαν
προετοιμάσει ακόμα και τον τρόπο με τον οποίο θα φυγάδευαν τα αρχαία στο
εξωτερικό. Μία νταλίκα με γερμανικές πινακίδες κυκλοφορίας θα τους περίμενε
στην εθνικη οδό Αθηνών-Λαμίας, θα φόρτωναν τα αρχαία και θα τα περνούσαν από
τα σύνορα. Την τελευταία στιγμή αξιωματικοί του Τμήματος Αρχαιοκαπηλίας της
Ασφάλειας Αττικής κατάφεραν να μπλοκάρουν την επιχείρηση φυγάδευσης και
διοχέτευσης των αρχαίων στην αγορά. 
Τα αρχαία βρέθηκαν και θα πάρουν τον δρόμο για το Μουσείο όπου ανήκουν. Δύο
από τα μέλη της σπείρας, ο Κλεφτάκης και ο Μπέκας, συνελήφθησαν, ενώ ο Πάντος
αναζητείται. Η αντίστροφη μέτρηση για την εξάρθρωση της σπείρας άρχισε την
περασμένη Τρίτη το πρωί όταν ο Μπέκας μαζί με ένα άγνωστο στην Αστυνομία
άτομο, το οποίο προφανώς ενδιαφερόταν για την αγορά, πήγαν στο αγρόκτημα του
Κλεφτάκη στη Σταμάτα και στη συνέχεια σε αλσύλλιο στην περιοχή της Ροδόπολης,
όπου ο Μπέκας υπέδειξε τα σημεία όπου βρίσκονταν θαμμένα τα αρχαία. Η κλοπή
των αρχαιοτήτων από τον Ραμνούντα, τον Φεβρουάριο του 1997, έφερε στο φως τα
μεγάλα προβλήματα φύλαξης και ασφάλειας των αρχαιοτήτων στον ειδυλλιακά
απομονωμένο τόπο και προκάλεσε μία σειρά παρεμβάσεων για την θωράκισή του. Ο
έφορος Αρχαιοτήτων Γιώργος Σταϊνχάουερ, εξηγεί στα «ΝΕΑ», ότι ο Ραμνούς
συνδέθηκε με τη ΔΕΗ ­ με υπόγειο δίκτυο ­ και έτσι εγκαταστάθηκε συναγερμός, ο
οποίος προστατεύει πλέον τα εργαστήρια και τις αποθήκες.

Το σπουδαιότερο όμως είναι ότι ηλεκτροφωτίσθηκε ο περιβάλλων χώρος και οι
διάδρομοι που έχουν δημιουργηθεί, ώστε να μπορεί ο φύλακας να ελέγχει την
περιοχή. Οι φύλακες εξοπλίσθηκαν με κινητά τηλέφωνα, οι πόρτες θωρακίσθηκαν.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16341P131</ED>
<ID>
ID:16730

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P13&aa=1</URL></REF>


Article

<CATEGORY>vin09</CATEGORY>

 <H2>Τριάντα Κρήτες ζωγράφοι σε μία γκαλερί
</H2>
«Αυτοπροσωπογραφία» του Αντώνη Πετρουλάκη

Η έκθεση «Στο Σταυροδρόμι της Κρήτης» παρουσιάζει στα Χανιά τριάντα σύγχρονους
καλλιτέχνες. Μπορεί τα ονόματά τους να μη λήγουν όλα σε «άκης», είναι όμως
όλοι Κρητικοί.

Άλλοι από αυτούς ζουν στην Κρήτη, άλλοι έχουν μεταναστεύσει για αλλού. Στόχος
της έκθεσης, που εγκαινιάζεται στις 26 Ιανουαρίου στην αίθουσα «Τζάμια και
Κρύσταλλα» και θα διαρκέσει ενάμιση μήνα ώστε να δειχθούν τα έργα σε τρεις
«δόσεις», είναι διπλός: να γίνουν γνωστοί αυτοί οι καλλιτέχνες πρώτα στην
ιδιαίτερη πατρίδα τους, Κρήτη, όπου τελευταία παρουσιάζεται έντονη εικαστική
κίνηση και ζύμωση, και δεύτερον, να γνωρίσουν οι ίδιοι οι καλλιτέχνες ο ένας
τον άλλον. «Η νεώτερη γενιά των Κρητών» σημειώνει στον κατάλογο η επιμελήτρια
της έκθεσης Πέγκυ Κουνενάκη, «αποδεικνύεται παραγωγική και ευφάνταστη
συμμετοχή και ενεργός στον παγκόσμιο καλλιτεχνικό διάλογο και οι περισσότεροι
έχουν σπάσει το φράγμα της εντοπιότητας». Ο κοσμοπολιτισμός τους είναι
στοιχείο που έχει να κάνει με τη θέση, την ιστορία και την παράδοση του
νησιού, όπου η ζωγραφική και γενικά οι τέχνες άνθησαν σε όλους σχεδόν τους
τομείς, έχει αφήσει την σφραγίδα του και στο σύγχρονο εικαστικό πρόσωπο της
Κρήτης. Το σημαντικότερο, όμως, είναι τα μεστά και σύντομα κείμενα με τα οποία
εισάγεται ο αναγνώστης του καταλόγου στο έργο και την προσωπικότητα των
καλλιτεχνών. Η έκθεση πραγματοποιείται με τη χορηγία του Πολυτεχνείου Κρήτης.
Συμμετέχουν οι Νίκος Αλεξίου, Δημήτρης Ανδρεαδάκης, Καλλιόπη Ασαριωτάκη,
Γιώργος Αυγέρος, Μαρία Γιαννακάκη, Γιώργος Γυπαράκης, Μανώλης Ζαχαριουδάκης,
Βαλέριος Καλλούτσης, Κυριάκος Κατζουράκης, Βασίλης Κελαΐδης, Γιώργος Κουνάλης,
Γιάννης Λασηθιωτάκης, Κοσμάς Αλικάκης, Γιάννης Μαρκαντωνάκης, Ιάνις Κ.
Μαρκαντωνάκης, Γιάννης Μιγάδης, Πέτρος Ξενάκης, Γιάννης Παπαδάκης, Ηλίας
Παπαηλιάκης, Αντωνία Παπατζανάκη, Αντώνης Πετρουλάκης, Σοφία Πορταλάκη, Τιτίκα
Σάλλα-Δοκουμετζίδη, Βασίλης Σολιδάκης, Γιάννης Στεφανάκης, Μαριάννα
Στραπατσάκη, Βαγγέλης Τζερμιάς, Γιάννης Τζερμιάς και Ρένα Τζολάκη.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16341P132</ED>
<ID>
ID:16774

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P13&aa=2</URL></REF>


Article

<CATEGORY>vin09</CATEGORY>

 <H5>Επιχείρηση «μουσική διάσωση»
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΓΙΩΡΓΟΣ Ε. ΡΑΥΤΟΠΟΥΛΟΣ. Πέτρος Σκαρλάτος, 1820-1904.
Ο ριζοσπάστης μουσουργός της Επτανησιακής Μουσικής Σχολής.
Αθήνα, Μουσική Εταιρεία «Διονύσης Λαυράγκας» - εκδόσεις
«Αλκυών», 1999. Σελ. 176.

Γεννήθηκε στο Ληξούρι της Κεφαλονιάς το 1820 όπου και πέθανε το 1904 «μέχρι
εσχάτου γήρατος ωραίος και θαλερός πρεσβύτης». Έζησε, δηλαδή, τους σκληρούς
και αιματηρούς αγώνες του λαού των Ιόνιων Νησιών κατά της αγγλοκρατίας, αλλά
ευτύχησε να ζήσει και την ένωση των Επτανήσων με την Ελλάδα. Ο συνθέτης Πέτρος
Σκαρλάτος, όμως, τέκνο της πρώτης περιόδου της Επτανησιακής Μουσικής Σχολής, η
οποία υπήρξε αιμοδότρια της φτωχής μουσικής ζωής του νεοσύστατου ελληνικού
κράτους, είχε την τύχη να μεγαλώσει και μέσα σε μια έντονη μουσική ζωή, με
τους ιταλικούς μελοδραματικούς θιάσους να πηγαινοέρχονται στα Επτάνησα.
Σπούδασε φλάουτο, αλλά και πιάνο και ανώτερα θεωρητικά και αρμονία και το 1837
μαζί με τον φίλο του Γιάννη Χαριτάτο ίδρυσαν την Πρώτη Φιλαρμονική Σχολή στο
Ληξούρι ­ έργο ζωής ­ που αυτοδιαλύθηκε το 1839, όταν η μπάντα αρνήθηκε να
παίξει τον αγγλικό εθνικό ύμνο ­ η Φιλαρμονική ήταν θερμοκήπιο των ιδεών του
ριζοσπαστισμού. Ο Σκαρλάτος την ανασυγκρότησε το 1855 και τη διηύθυνε ώς το
1863, μετά διορίστηκε μαέστρος στις στρατιωτικές μπάντες της Πάτρας και του
Μεσολογγίου, αλλά το 1897 ξαναγύρισε στο Ληξούρι του και στη Φιλαρμονική του,
ενώ παράλληλα πάντα συνέθετε. Άφησε λυρικά τραγούδια, θούρια, πένθιμα
εμβατήρια και άλλα έργα. Το συνθετικό του έργο διασώζει ο καλόγουστος αυτός
τόμος ­ μια έκδοση πολύτιμη για την ιστορία της ελληνικής μουσικής ­ που
περιλαμβάνει τις χειρόγραφες παρτιτούρες του και άλλα έργα του συνθέτη, ενώ
προηγείται μια άψογη εμπεριστατωμένη και γλαφυρή μελέτη για τον Σκαρλάτο από
τον Γιώργο Ραυτόπουλο, ταμένο στην υπόθεση «μουσική» και στην υπόθεση
«Κεφαλονιά», και έπεται πλούσιο παράρτημα με υλικό για τον συνθέτη.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16341P133</ED>
<ID>
ID:16809

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P13&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ. Ο πρίγκιπας της Αιγύπτου. Σάβ.-Κυρ. ώρα 4.50 μ.μ. μεταγλ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο κλέψας του κλέψαντος
(Κ.). 6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβς. 6.00-8.15-10.30 μ.μ. Σάβ.-Κυρ. ώρα 4.00 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ. Μουλάν. Σάβ.-Κυρ. ώρα 5.00 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβς. 4.40-6.50-9.00-11.00 μ.μ. Παρ.-Σάβ.
μεταμεσονύκτια ώρα 01.00 π.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ. Pecker. Παρ.-Σάβ. μεταμεσονύκτια ώρα 01.00 π.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.10-6.20-8.30-10.40 μ.μ. Παρ.-Σάβ. μεταμεσονύκτια ώρα 01.00 π.μ.

ΑΘΗΝΑΙΟΝ CINEPOLIS PHILIPS 2. Μαγικά φίλτρα. 8.40-10.50 μ.μ. / Ο πρίγκιπας της
Αιγύπτου. Κάθε μέρα ώρα 4.30 μ.μ. Παρ.-Κυρ. ώρα 6.40 μ.μ. / Il Ciclone.
Παρ.-Σάβ. μεταμεσονύκτια ώρα 01.00 π.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. 6.40-8.50-11.00 μ.μ.
Παρ.-Σάβ. μεταμεσονύκτια ώρα 01.00 π.μ. / Οι Άθλιοι, κάθε μέρα ώρα 4.00 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών.
4.30-6.30-8.30-10.30 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.40-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Η ονειρεμένη ζωή των
αγγέλων. 6.00-8.20-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ. Μουλάν.
Σάβ.-Κυρ. ώρα 5.00 μ.μ. μεταγλ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Οι Άθλιοι. 6.00-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβς.
5.55-8.05-10.15 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 5.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. Μουλάν.
Σάβ.-Κυρ. ώρα 5.00 μ.μ. μεταγλ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 8.15-10.15 μ.μ.
Μουλάν. Παρ.-Κυρ. 4.00-6.00 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.10-8.00-10.00 μ.μ. / Ο πρίγκιπας της Αιγύπτου. Παρ.-Κυρ. ώρα 4.20 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Οι άντρες με τα
όπλα. 6.20-8.45-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Elizabeth. 6.00-8.30-11.00 μ.μ. Dr. Dolittle - Ο γιατρός
τρελάθηκε. Σάβ.-Κυρ. ώρα 4.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ. / Dr. Dolittle - Ο γιατρός τρελάθηκε.
Σάβ.-Κυρ. ώρα 4.40 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Γείτονες
και εραστές. 6.00-8.10-10.20 μ.μ. / Dr Dolittle - Ο γιατρός τρελάθηκε.
Σάβ.-Κυρ. ώρα 4.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ. / Dr Dolittle - Ο γιατρός
τρελάθηκε. Σάβ.-Κυρ. ώρα 4.30 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ. / Dr Dolittle - Ο γιατρός
τρελάθηκε. Σάβ.-Κυρ. ώρα 4.30 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ. Μουλάν. Παρ.-Κυρ. ώρα 4.30 μ.μ. μεταγλ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ. Παρ.-Σάβ. μεταμεσονύκτια ώρα 00.30 π.μ. / Μουλάν.
Παρ.-Κυρ. ώρα 4.30 μ.μ. μεταγλ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 5.50-8.05-10.20 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Θα σε βρω στον
παράδεισο. 5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Από την άκρη της πόλης. 9.00-11.00
μ.μ. / Dr Dolittle - Ο γιατρός τρελάθηκε. Κάθε μέρα 5.00-7.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.45-8.45-10.45 μ.μ. Σάβ.-Κυρ. ώρα 4.45 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβς. 6.50-8.50-10.50
μ.μ. Σάβ.-Κυρ. ώρα 4.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.10-8.20-10.30 μ.μ. / Ο πρίγκιπας της Αιγύπτου. Σάβ.-Κυρ. ώρα 4.10 μ.μ. μεταγλ.

CINE CITY ERICSSON 4 (Dolby DTS). Η διακριτική γοητεία των αρσενικών.
5.00-7.00-9.00 μ.μ. / Halloween - Είκοσι χρόνια μετά. Κάθε μέρα ώρα 11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. Παρ.-Σάβ.:
12.15-14.30-16.45-19.00-21.15-23.30-02.00. Κυρ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. Παρ.-Σάβ.:
12.00-14.15-16.30-18.30-20.45-23.00-01.15. Κυρ.: 11.50-14.00-16.15-18.30-20.30-22.30-00.45.

VILLAGE CENTRE Αίθουσα 3. Μουλάν. 11.20-13.30-15.45-17.50 μεταγλ. / Μαγικά
φίλτρα. 20.00-22.45-01.30.

VILLAGE CENTRE Αίθουσα 4. Θα σε βρω στον παράδεισο. Παρ.-Σάβ.:
11.15-13.45-16.15-18.45-21.30-23.50-02.20. Κυρ.: 12.45-15.15-17.45-20.15-22.45-01.15.

VILLAGE CENTRE Αίθουσα 5. Ο πρίγκιπας της Αιγύπτου. Παρ.-Σάβ.:
10.45-13.00-15.15-17.30 μεταγλ. Κυρ.: 12.15-14.30-17.00 μεταγλ. / Χαμένοι στο
διάστημα. Παρ.-Σάβ., 19.45-22.30. Κυρ.: 19.30-22.15-00.50. / Pecker.
Παρ.-Σάβ.: 01.00.

VILLAGE CENTRE Αίθουσα 6. Η διακριτική γοητεία των αρσενικών. Παρ.-Σάβ.:
18.00-20.15-22.30-00.45. Κυρ.: 17.30-19.45-22.00-00.30. / Το μαγικό σπαθί:
Αναζητώντας το Κάμελοτ. Παρ.-Σάβ.: 11.45-14.00-16.00 μεταγλ. Κυρ.:
11.15-13.15-15.30 μεταγλ.

VILLAGE CENTRE Αίθουσα 7. Οι Άθλιοι. Παρ.-Σάβ.: 12.45-15.30-18.15-21.00-23.45.
Κυρ.: 12.30-15.30-18.15-21.15-00.15.

VILLAGE CENTRE Αίθουσα 8. Ζωντανή μετάδοση: The Truman show. Παρ.-Σάβ.:
12.15-14.40-17.00-19.15-21.45-00.00-02.30. Κυρ.: 12.00-14.30-16.45-19.00-21.15.-23.30-01.45.

VILLAGE CENTRE Αίθουσα 9. Halloween - Είκοσι χρόνια μετά. Παρ.-Σάβ.:
13.15-15.30-17.45-20.00-22.15-00.30-02.40. Κυρ.: 12.50-15.00-17.15-19.15-21.30-23.45-01.45.

VILLAGE CENTRE Αίθουσα 10. Αλεξίσφαιροι ντετέκτιβς. Παρ.-Σάβ.:
12.30-14.50-17.15-19.30-22.00-00.15-02.30. Κυρ.: 13.45-16.00-18.15-20.45-23.00-01.15.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ. ώρα 5.00 μ.μ.
Κυρ. και ώρα 11.30 π.μ. μεταγλ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ. Σάβ.-Κυρ.
ώρα 4.15 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Από την άκρη της πόλης. 6.00-8.10-10.20 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ. / Μουλάν. Σάβ.-Κυρ.: 3.20-5.00 μ.μ. Κυρ.
και ώρα 11.30 π.μ. μεταγλ.

ΕΛΛΗ (Οδός Ακαδημίας ~ 3632.789 Dolby Stereo). Οι άντρες με τα όπλα.
5.30-8.00-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.40 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Θα σε
βρω στον παράδεισο. 5.40-8.00-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Αλεξίσφαιροι ντετέκτιβς. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ. Σάββατο μεταμεσονύκτια ώρα 01.00
π.μ.: Il Ciclone.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.30-8.40-10.50 μ.μ. / Ο πρίγκιπας της Αιγύπτου. Παρ.-Κυρ. ώρα 4.10 μ.μ.
μεταγλ. / Il Ciclone. Σαβ. μεταμεσονύκτια ώρα 00.40 π.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβς.
6.10-8.20-10.30 μ.μ. Σάβ. και μεταμεσονύκτια ώρα 00.30 π.μ. / Το μαγικό σπαθί:
Αναζητώντας το Κάμελοτ. Παρ.-Κυρ. ώρα 4.10 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.45 μ.μ.
Σάβ.-Κυρ. και ώρα 4.20 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Θα
σε βρω στον παράδεισο. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.30-8.45-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20
μ.μ. Μουλάν. Σάβ.-Κυρ. ώρα 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Elizabeth. 6.10-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ. / Μουλάν. Κάθε μέρα ώρα 5.00 μ.μ. μεταγλ. Κυρ. και ώρα
11.30 π.μ.

ΠΑΛΑΣ (Παγκράτι ~ 7515.434, Dolby Stereo). Μαγικά φίλτρα. 6.30-8.40-10.50 μ.μ.
/ Το μαγικό σπαθί: Αναζητώντας το Κάμελοτ. Σάβ.-Κυρ.: 11.30 π.μ. - 4.00 μ.μ.

ΠΑΛΑΣ (Οδός Βουκουρεστίου ~ 3224.434, Dolby Stereo). Αφιέρωμα Άλφρεντ Χίτσκοκ,
κάθε μέρα ώρα έναρξης 8.00 μ.μ. Σάβ.: Νοτόριους, Υπόθεση Παραντάιν. Κυρ.: Στον
αστερισμό του Αιγόκερω, Επτά χρόνια χωρισμού, Ο δολοφόνος έρχεται.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ. / Ο πρίγκιπας της
Αιγύπτου. Σάβ.-Κυρ. ώρα 4.15 μ.μ. Κυρ. και ώρα 11.30 π.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ. / Ο πρίγκιπας της Αιγύπτου. Παρ.-Κυρ. ώρα 4.45 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ. / Ο πρίγκιπας της
Αιγύπτου. Παρ.-Κυρ. ώρα 4.20 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ. / Μουλάν. Σάβ.-Κυρ. ώρα 2.20 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 5.40-8.00-10.20 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ. Παρ.-Κυρ. και ώρα 4.15 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 8.40-10.40 μ.μ. /
Μουλάν. Παρ.-Κυρ. 4.40-6.40 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Η κατάσταση των πραγμάτων.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 8.10-10.20 μ.μ. / Μουλάν.
Κάθε μέρα ώρα 6.15 μ.μ. Σάβ.-Κυρ. και ώρα 4.15 μ.μ. μεταγλ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo).
Μουλάν. 7.00 μ.μ. μεταγλ. / Ολέθρια σύγκρουση. Κάθε μέρα ώρα 9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Η διακριτική
γοητεία των αρσενικών. 6.30-8.00-10.15 μ.μ. / Μουλάν. Παρ.-Κυρ. ώρα 5.00 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η διακριτική γοητεία
των αρσενικών. 7.15-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Κουντούν.
7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ολέθρια σύγκρουση. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μουλάν. 5.30-7.30 μεταγλ., 9.30 με υπότ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). 6 μέρες, 7 νύχτες. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ. / Δίδυμοι μπελάδες. Σάβ.-Κυρ. ώρα 4.30 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. / Ο πρίγκιπας της Αιγύπτου.
Παρ.-Κυρ. ώρα 4.00 μ.μ.

ΚΑΣΤΕΛΛΑ (Οδός Παπαναστασίου 44, ~ 4226.908 Dolby SR DTS, Κλιματισμός). Snake
eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Black out. 8.00-10.40 μ.μ. Κυρ.: 5.50-8.55-11.10 μ.μ. / Αναστασία.
Σάβ. 4.00-6.00 μ.μ. Κυρ. 11.00 π.μ. - 4 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. σταθμός Μοσχάτο ~ 9416669, 4816276).
Αναστασία. Σαβ. ώρα 5.00 μ.μ. Κυρ. ώρα 6.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβς. 6.05-8.15-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ. / Μουλάν. Κάθε μέρα ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16341P141</ED>
<ID>
ID:16747

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Θα σε βρω στον παράδεισο», Ρόμπιν Ουίλιαμς - Αναμπέλα Σιόρα

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Cinepolis 1,
Cine City 3, Village Centre 8, Αελλώ, Άνεσις, Ετουάλ, Ιντεάλ (Μαρ.), Κηφισιά
3, Νανά, Τιτάνια, Τρία Αστέρια, Ζέα].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Έμπασσυ, Νιρβάνα, Άττικα 1, Μαρούσι 2, Αβάνα, Φάληρο 2).

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Village Centre 4, Απόλλων, Δαναός, Ράδιο Σίτι, Ζίνα,
Κορονέτ, Τροπικάλ, Ατλαντίς, Φάληρο 1, Γλυφάδα, Μαρούσι 1, Αττικόν (Πειρ.)].

«ΟΙ ΑΝΤΡΕΣ ΜΕ ΤΑ ΟΠΛΑ»: Γιατρός περιπλανιέται στη ζούγκλα των Ινδιάνων
χώρας της Λ. Αμερικής. Η τελευταία ταινία του ανεξάρτητου Τζον Σέιλς.
Προβληματισμός και καταγραφή συγκρούσεων. (Έλλη, Αρτ Στούντιο).

«ΟΝΕΙΡΕΜΕΝΗ ΖΩΗ ΤΩΝ ΑΓΓΕΛΩΝ»: Η καλύτερη γαλλική ταινία με εξαιρετικές
ερμηνείες από τα κορίτσια Ελοντί Μπουσέζ, Ναταλιά Ρενιέ. (Αλέκα).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Τρία... κορίτσια στα πρόθυρα
σεξουαλικής κρίσης. Αλμοδοβαρική σάτιρα της Όλγας Μαλέα. [Village Centre 6,
Cine City 4, Cinepolis 4, Αλεξάνδρα (Πατ.), Άνταμς 2, Άστρον, Άτταλος, Διάνα,
Ιντεάλ, Κηφισιά 1, Μαργαρίτα 1, Μελίνα (Καματερό), Παλλάς (Ελευσίνα), Χαϊλάιφ].

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Νεαροί Ρωσοπόντιοι, αρσενικές πόρνες στην
«καλτ» ταινία του Κ. Γιάνναρη. (Όπερα, Δαναός 2, Άττικα 2, Αφαία).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16341P142</ED>
<ID>
ID:16788

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Μυθικός Βοιωτός ήρωας, γιος του Κηφισού και της Λειριώπης. 2.
Βοήθησε τον Θησέα σε έναν άθλο του. 3. Πρωτεύουσα ελληνικού νομού. ­
Νομπελίστας Γερμανός συγγραφέας. 4. Όρος του τένις. 5. Σχολικό
μάθημα. ­ Βρίσκεται μεταξύ Εκάλης και Διονύσου. 6. Χαρακτηριστική η
φωνή τους. 7. Βρέχεται από την Κασπία. ­ Εξυπηρετούν καλλιεργητές.
8. Από τα δέκα τα... μισά. ­ Παλιός Ιταλός κωμικός. 9. Και η
πολιτική αναφέρεται (γεν.).

ΚΑΘΕΤΑ

1. Τα αναφερόμενα σε ελληνικό νησί. 2. Ο Σοφοκλής τη μνημονεύει
σαν ιδιαίτερη θεότητα. ­ Αυτό ζητούσαν οι Αργοναύτες. 3. «Ρέμπραντ
βαν...», μεγάλος ζωγράφος. ­ Η λεπτότητα τη χαρακτηρίζει. 4. Ηθικές
υποχρεώσεις. 5. Βουνό μεγάλου νησιού μας. ­ Σύμβολο μονάδας της
μηχανικής. ­ Τόσα χρόνια έζησε ο Γκάντι. 6. Σύμφωνα από τα... σύμφωνα.
­ Συμπλεκτικός σύνδεσμος. 7. Σύγχρονοι, σύμφωνα με μία έννοια.
8. Τα αρχικά πιστωτικού μας ιδρύματος. 9. Σύμβολό του ο σταυρός.
­ Αδυνατεί να μας διαφωτίσει.

ΛΥΣΗ (15/1/99)

ΟΡΙΖΟΝΤΙΑ: 1. ΜΟΝΤΕΡΑΤΟ 2. ΟΡΕΙΝΟΙ 3. ΝΑΥΜΑΧΟΥΣ 4.
ΟΡΜΗ - ΑΛΑ 5. ΡΙΑ - ΑΛΙΚΑ 6. ΟΑ - ΝΙΚΗΤΑ 7. ΔΕ - ΤΗΝΟ
8. ΦΑΛΗΡΟ - ΙΘ 9. ΙΚΑΝΟ - ΠΟΑ. ΚΑΘΕΤΑ: 1. ΜΟΝΟΡΟΥΦΙ
2. ΟΡΑΡΙΑ - ΑΚ 3. ΝΕΥΡΑ - ΕΛΑ 4. ΤΙΜΗ - ΑΔΗΝ 5.
ΕΝΑ - ΑΤ - ΡΟ 6. ΡΟΧΑΛΗΤΟ 7. ΑΙΟΛΙΚΗ 8. ΥΑΚΙΝΘΟ 9.
ΟΥΣ - ΑΝΟΙΑ
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16341P143</ED>
<ID>
ID:16815

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P14&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Της νύχτας
τέκνα φρικτά» του Π. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

Ο... αγνώριστος Κώστας Σπυρόπουλος στο «Δείπνο ηλιθίων» του Φρανσίς Βεμπέρ,
που μετέφρασε και σκηνοθέτησε ο ίδιος, κρατώντας και τον βασικό ρόλο

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ. Βέντεκιντ
Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν Γ. Μιχαηλίδης,
Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ. Ξενουδάκη
Ξενουδάκη, Λούρμπα. Δεύτερη Σκηνή. «Τσέρι, όπως πάντα» του Σπ. Γεωργουλά
Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ Π.
Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Κυρ.) Ένα πρωί στην
Όπερα χωρίς τραγουδιστές: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Μυθική ζώνη»: «Τόπος κλειστός» - «Χαμένοι» - «Πινγκ» του Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις χώρισα»
του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231). Κεντρική
Σκηνή. «Η βασίλισσα της... ομορφιάς» του Μ. Μακ Ντόναφ Καρακατσάνης, Βαγενά.
Δεύτερη Σκηνή. «Κάσπαρ» του Π. Χάντκε Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης, Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579), «Η επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΟΥΙΤΑ 57 (Κολοκοτρώνη 57, ~ 32.40.944). Αργεί.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). «Suburbia (Υποάστια)» του Ε.
Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης

ΓΙΑ ΠΑΙΔΙΑ

ΑΘΗΝΑ (Δεριγνύ 10 - Πατησίων, ~ 82.37.330, 82.38.698). «Σχολείο για κλόουν»
του Φρ. Κ. Βέχτερ Γ. Χριστοδούλου.

ΑΘΗΝΑ (Αβύδου 93, Άνω Ιλίσια, ~ 77.92.568). «Ο Ηρακλής κι εγώ» του Κ. Μακέδου
Σ. Μαρτίνος.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Ο χρουσαϊτός Άτυς και
η βασιλοπούλα Ροδογάλη» του Τ. Ράτζου Ανωγιάτη, Παγιατάκη.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). Εναλλάξ: «Ο
Τοσοδούλης μικρός ήρωας και η Ασημένια» της Μ. Γουμενοπούλου ­ «Η
Κοκκινοσκουφίτσα και ο λύκος τρελογιατρός» του Γ. Γεωργέλλη Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Ο αρχοντοχωριάτης» (Μολιέρος) του Γ.
Καλατζόπουλου Καλατζόπουλος.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ροβινσών Κρούσος»
(Ντεφόε) του Γ. Μεσσάλα Μεσσάλας.

ΑΤΤΙΚΟ (Φωκαίας 4 ­ Αριστοτέλους, πλατεία Βικτωρίας, ~ 82.21.111, 86.74.355).
Εναλλάξ: «Υπηρέτης δύο αφεντάδων» (Γκολντόνι) της Τ. Ζαχαριουδάκη ­ «Ιπτάμενη
παρέα» της Σ. Αλατά Ζαχαριουδάκη.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι, ~ 42.96.414). Πρώτη
Σκηνή. «Η Κοκκινοσκουφίτσα και ο ροζ Πάνθηρας» της Μ. Αναιρούση - Κουρτζίδου
Αναιρούση - Κουρτζίδου. Δεύτερη Σκηνή. «Πινόκιο» του Β. Αθανασάκη Αθανασάκης.

ΑΥΛΩΝΙΤΗ (Βουκουρεστίου 1, ~ 33.13.321). «Η ιστορία της Κοκκινοσκουφίτσας» του
Γ. Κόκκινου Γ. Κόκκινος.

ΒΡΕΤΑΝΙΑ (Πανεπιστημίου 7, ~ 32.21.579). «Επιθεωρητής Τούτου: υπόθεση μαγικό
ραβδί» του Π. Γρυπάρη Σταματίου.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Πινόκιο» (Κολόντι) του Τ.
Γεωργέλη Μολυβιάτης.

ΔΕΣΥΛΛΑ (Ησαΐα Σαλώνων 4, πλατεία Γκύζη, ~ 64.30.739, 64.66.788). Καραγκιόζης Δανέλλης.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Η Αλίκη στη χώρα
των θαυμάτων» (Κάρολ) του Δ. Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). «Τα
καινούργια ρούχα του βασιλιά» (Άντερσεν) του Γ. Καλατζόπουλου Τσικής.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). Εναλλάξ: «Ο
εγωιστής γίγαντας» (Ουάιλντ) των Κ. Αλεξοπούλου - Φ. Δενδρινού Κ. Αλεξοπούλου,
Δενδρινού. ­ «Μια φορά... χωρίς καιρό» του Β. Βασιλάκη Β. Βασιλάκης (κουκλοθέατρο).

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881). «Η αγάπη και
τα τρία πορτοκάλια» (Γκότζι) της Β. Σελούρου - Τροβά Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ανδρομέδα» της Μ.
Κυριάκη Τζ. Φωτίου.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Ένα δέντρο που το λένε Νικόλα»
των Δ. Ποταμίτη - Γ. Πιτσούνη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Το παραμύθι της ανέμης»
του Β. Ρώτα Παπασπύρος.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Η Κατερίνα και ο αόρατος» (Λοΐζου) του Λ. Κουρετζή Κουρετζής.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286). «Η χώρα
της κοκκοφοινικιάς» του Γρ. Παπαδογιάννη Αντ. Αντωνίου.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). Εναλλάξ: «Το κοριτσάκι
με τα σπίρτα» (Άντερσεν) του Δ. Κούτση - «Η βασίλισσα του χιονιού» (Άντερσεν)
της Ε. Βοζικιάδου Βοζικιάδου.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Ένα αστέρι στη γη» της Μ.
Λιτσοπούλου Κουκλοθέατρο Λιτσοπούλου.

Το «Μαγικό φίλτρο» του Μίχαελ Έντε σε διασκευή για το θέατρο Γιάννη
Οικονομίδη, παρουσιάζεται κάθε Κυριακή στις 3 μ.μ. στο θέατρο «Κάτω απ' τη
γέφυρα» (στο Νέο Φάληρο) από την Παιδική Σκηνή του

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Το
μαγικό φίλτρο» (Έντε) του Γ. Οικονομίδη Δαφνής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Ο πρίγκιπας της γομολάστιχας» της Υβ. Μεταξάκη Λ. Τσάγκας.

ΜΙΝΩΑ (Πατησίων 91, ~ 82.10.048, 82.32.578). «Το φάντασμα του Κάντερβιλ»
(Ουάιλντ) της Μ. Σακκά Λιοντής.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Η
πεντάμορφη και το τέρας» του Γ. Λιούμπη Λιούμπης.

ΝΕΟ ΡΙΑΛΤΟ (Κυψέλης 54, Αγίου Μελετίου, ~ 88.27.000, 82.18.973). «Πίτερ Παν»
(Μπάρι) της Ν. Νικολάου «Θίασος '81».

ΠΑΛΑΙΟΘΟΔΩΡΟΥ (Αργολίδος 92 ­ Δουκίσσης Πλακεντίας, Αμπελόκηποι, ~ 64.35.153,
74.89.811). Καραγκιόζης Παλαιοθόδωρος.

ΠΕΙΡΑΙΩΣ 131 (Πειραιώς 131, ~ 34.50.922). «Όνειρο καλοκαιριάτικης νύχτας»
(Σαίξπηρ) της Κ. Ιγερινού Μπενέκου. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «Ιλιάδα» (Όμηρος)
του Α. Παυλίδη Παυλίδης.

ΠΟΡΤΑ (Μεσογείων 59, ~ 77.11.333, 77.80.518). «Μια ιστορία με ιστορίες» του
Τζ. Ροντάρι Ξ. Καλογεροπούλου.

ΡΟΕΣ (Ιάκου 14-16, Γκάζι, ~ 34.79.426, 34.72.664). «Η βουή του μύθου» της Σ.
Σπυράτου Χοροθέατρο «Ροές».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Με το νι και με το σίγμα»
του Ε. Τριβιζά Πρωτοψάλτη.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Η τρικυμία» (Σαίξπηρ) του
Ν. Καμτσή Καμτσής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16341P151</ED>
<ID>
ID:16748

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P15&aa=1</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟ ΔΗΜΟΤΙΚΟ ΘΕΑΤΡΟ ΚΑΛΛΙΘΕΑΣ ΓΙΑ ΤΗΝ ΑΛΙΚΗ
</H5><H2></H2><H2>Στη χώρα της μαγείας
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Η Μαρίτα Αμοργιάνου - Αλίκη και η Βίκυ Ψαλτίδου - Κάμπια στη «Χώρα των θαυμάτων»

Όπου ανοίγει μια καταπακτή, πετάγεται ο κούνελος με τα μεγάλα λευκά, μαλακά,
γούνινα αυτιά του και αρχίζει να τρέχει ανάμεσα στην πιτσιρικάδα φωνάζοντας
«αρχίζει η παράσταση! - αρχίζει η παράσταση!».

Τρεις φορές επαναλαμβάνεται αυτό, όσα και τα «κλασικά» κουδούνια στο θέατρο
και μετά η παράσταση αρχίζει. Μια κοριτσίστικη φωνή που διαβάζει «off» την
«Αλίκη στη χώρα των θαυμάτων», ναι, την κλασική, του Λιούις Κάρολ. Και πάνω
στην αυλαία, σε προβολή βίντεο, η Αλίκη, με την αδελφή της πλάι, κάτω από ένα
δέντρο, να αποκοιμιέται. Και η αυλαία σηκώνεται και η Αλίκη με την αδελφή της
είναι εκεί «ζωντανές». Και ο κούνελος περνάει μπροστά τους, χώνεται σε μια
τρύπα, η Αλίκη τον ακολουθεί και μετά αρχίζει να πέφτει ­ μέσα από την προβολή
του βίντεο πια ­ και να πέφτει και να στροβιλίζεται και να πέφτει και να
στροβιλίζεται, λες και θα φτάσει στην άλλη «άκρη» της γης.

Όταν προσγειωθεί, θα αρχίσουν οι περιπέτειές της στη «χώρα των θαυμάτων», όπως
τις μόρφωσε σε θέατρο για παιδιά και τις σκηνοθέτησε ο Δημήτρης Σεϊτάνης και
όπως τις παρουσιάζει με το δικό του «Θέατρο Νέων» στο Δημοτικό Θέατρο της
Καλλιθέας, όπου ο θίασος έκανε πέρυσι την πρώτη, ευοίωνη εμφάνισή του με την
«Παραμυθιάδα» του ίδιου του Δημήτρη Σεϊτάνη, για να επιβεβαιώσει φέτος τις
ελπίδες που έδωσε.

Η ξανθιά, γαλανή, γλυκιά Αλίκη (Μαρίτα Αμοργιάνου) θα πιει από το μπουκάλι και
θα μικρύνει πολύ - πολύ, μετά θα φάει το κέικ και θα μεγαλώσει πολύ - πολύ,
μετά θα φορέσει τα λευκά γάντια και θα ξαναμικρύνει, σε ένα μαγικό παιχνίδι
σκιών που κάνει τους μικρούς (και τους μεγάλους, σας διαβεβαιώνω) να
«χαζέψουν», θα «χάσει» τις μελωδίες των παιδικών τραγουδιών που τόσο καλά
ήξερε κάποτε, θα συναντήσει την ξαπλωμένη πάνω σ' ένα τεράστιο μανιτάρι Κάμπια
(την απολαυστική Ευρυδίκη Ψαλτίδου) που θα της δώσει συμβουλές, θα βρεθεί στο
μαγειρείο της θεότρελης Δούκισσας (Θωμαΐς Ανδρούτσου) που κανακεύει ένα
γουρουνάκι, ενώ η... θηριώδης μαγείρισσά της, γένους προς το αρσενικό (ο
Δημήτρης Δεγαΐτης) δεν φείδεται σε ό,τι πιάτο ετοιμάζει του... πιπεριού, θα
συναντήσει τον γάτο του Τσεσάιρ που χαμογελάει, θα της «παρατεθεί» τσάι με
συνδαιτυμόνες τον καπελά, τον λαγό και τον τυφλοπόντικα ­ άλλη τρελοπαρέα... ­
θα συναντήσει τους υπέροχους δίδυμους Τουίντλ Ντι και Τουίντλ Νταμ, που
τρύπωσαν «αυθαίρετα» στην «Αλίκη» του Δημήτρη Σεϊτάνη από ένα παιδικό
τραγουδάκι ­ μια σκηνή ανθολογίας ­, θα συμμετάσχει στη σουρεαλιστική παρτίδα
κρίκετ ­ φλαμίνγκος για μπαστούνια και σκαντζοχοιράκια για μπάλες ­ με τη
βασίλισσα που, σύμφωνα με το... έθιμο, πάντα κερδίζει και της οποίας η συνήθης
καθημερινότητα είναι να διατάζει να κόβουν κεφάλια, θα συναντήσει έναν γρύπα
και μια χελώνα και θα βρεθεί, στο τέλος, στη δίκη - παρωδία όπου, όταν η
βασίλισσα διατάζει να πάρουν και το δικό της κεφάλι, θα τολμήσει να φωνάξει
«μα είστε τραπουλόχαρτα» (όπως ένας πιτσιρίκος, σε ένα άλλο παραμύθι, τόλμησε
να φωνάξει «ο βασιλιάς είναι γυμνός»), για να ξυπνήσει κάτω από το δέντρο όπου
είχε αποκοιμηθεί.

Μια παράσταση εξαιρετικά σύνθετη ­ φωτισμοί, σκιές, μουσικές, προβολές βίντεο,
κινούμενα σχέδια, τραγούδια, χοροί ­ αλλά που, κατά περίεργο τρόπο, παραμένει
απλή και καθόλου «φορτωμένη», με μαγευτικές στιγμές, με τον Άγγελο Αγγελή να
οργιάζει με τα σκηνικά και τα κοστούμια του βουτηγμένα σε σχέδια και χρώματα
συναρπαστικά, με μουσικές του Νίκου Κυπουργού και χορογραφίες της Έφης
Καρακώστα που δένουν αρμονικά μια παράσταση η οποία, ενώ μοιάζει να
απευθύνεται σε μεγάλα παιδιά, έβλεπα να κρατάει «μαγκωμένα» στις πολυθρόνες
τους και τα πολύ μικρά.

«Η Αλίκη στη χώρα των θαυμάτων» του Δημήτρη Σεϊτάνη με τους οκτώ νέους και
ταλαντούχους ηθοποιούς, που συνοδεύεται από ένα κομψό πρόγραμμα και ένα
θαυμάσιο, πληρέστατο βιβλιαράκι που ετοίμασε η Ιωάννα Ροϊλού με στόχους
εκπαιδευτικούς ­ πληροφορίες για τον Λιούις Κάρολ και την «Αλίκη» του και
«δράσεις» με αφορμή το έργο, ώστε «η παράσταση να συνεχίζεται» και στο σχολείο
­ δεν τιμά μόνο τον θεσμό των επιχορηγήσεων του υπουργείου Πολιτισμού στον
οποίο έχει ενταχθεί, αλλά από δω και πέρα θα αποτελέσει πρόκριμα για τις άλλες
παραστάσεις για παιδιά. Και ως προς το αποτέλεσμα και ως προς τον τρόπο που
«τοποθετούνται» και ξοδεύονται τα χρήματα των επιχορηγήσεων (όταν δίνονται, βεβαίως...).
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16341P161</ED>
<ID>
ID:16731

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P16&aa=1</URL></REF>


Article

<CATEGORY>vin09</CATEGORY>

 <H2>Μάλαμας με έγχορδα στο «Μετρό»
</H2>
Ο Σωκράτης Μάλαμας

Από τη Δευτέρα και για τις επόμενες τρεις Δευτέρες - Τρίτες θα έχουμε τον
Σωκράτη Μάλαμα στο «Μετρό». Δευτέρες, Τρίτες ο Σωκράτης, Πέμπτη μέχρι την
Κυριακή (μέχρι τις 24/1) το τρέχον πρόγραμμα του «Μετρό» με τους Διονύση
Τσακνή, Λαυρέντη Μαχαιρίτσα. Δηλαδή ό,τι καλύτερο για να κατηφορίσουμε μια
μέρα απ' όλες στην Γκύζη και Κάλβου. Βέβαια τον Σωκράτη δεν τον βλέπουμε συχνά
(μάλλον σπάνια θα έλεγα) γι' αυτό τον πεθυμούμε. Το ίδιο συμβαίνει και σ'
αυτόν. Αν δεν πεθυμήσει αέρα αθηναϊκό, πάλκο και φώτα, αδύνατον να τον
μεταπείσεις να μπει στη διαδικασία. Τι θα δούμε; Το πρόγραμμα αυτή τη φορά θα
βασιστεί στη μελωδία και το στίχο κυρίως, γι' αυτό και η ορχήστρα θα είναι
λιτή, μόνο με έγχορδα (κοντραμπάσο, μπουζούκι, κιθάρες, βιολί, τζουρά), όργανα
που αφήνουν πολύ χώρο στη φωνή και το αίσθημα του καλλιτέχνη. Ο οποίος θα μας
εισαγάγει στον κόσμο του ανάλαφρα (με τραγούδια όπως το «Καλημέρα», «Μια βόλτα
στα βαθιά», «Δώρο του κόσμου» κ.ά.) για να συνεχίσει με κομμάτια πιο εσωστρεφή
(«Πίνω πληρώνω», «Έρωτες», «Τα παιδιά στην πλατεία» κ.ά.) και να ξεκινήσει το
δεύτερο μέρος με διάθεση πιο λαϊκή ­ τραγούδια που στηρίζονται κυρίως στο
μπουζούκι. Βέβαια Μάλαμας είναι αυτός, ποτέ δεν μπορεί να είσαι σίγουρος τι θα
συμβεί την τελευταία στιγμή.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16341P162</ED>
<ID>
ID:16775

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P16&aa=2</URL></REF>


Article

<CATEGORY>vin09</CATEGORY>

 <H2>Τρία τραπέζια έπαιζαν
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μάρω Δούκα

Αχ τα χρόνια εκείνα τα παλιά. Εξοργισμένος ο καθηγητής φώναζε «ποιος το 'κανε
αυτό;». Τσιμουδιά «Εσύ παιδί μου;». «Όχι κύριε εγώ, ο... πισινός μου». «Εσύ;»,
ρωτούσε ο καθηγητής τον... πισινό. «Όχι κύριε, ο... πισινός μου». Έφτανε στον
τελευταίο, πάλι το ίδιο.

* Τοίχος ο... πισινός.

Κάπως έτσι συνέβη στο «Ιντεάλ». Στο πρώτο τραπέζι η Μάρω Δούκα, ο Λιοντάκης, ο
Γιάννης Κοντός, ο Θανάσης Νιάρχος (οι συνήθεις ύποπτοι). Στο παραδίπλα τραπέζι
ο Μένης (ουδείς τον... προσφωνεί Κουμανταρέα ούτε εγώ), ο Γκιμοσούλης και ο
Αδαμάντιος Πεπελάσης (οι συνήθεις... ανύποπτοι). Στο τρίτο τραπέζι οι άνθρωποι
των Μουσείων, η Μαρίνα Πλάκα και ο Άγγελος Δεληβορριάς (οι συνήθεις διευθυντές).

* Μερικοί τσιμπολογούσαν, άλλοι έτρωγαν και τινές εξ αυτών καταβρόχθιζαν.

Ώσπου, κάποιοι εξ αυτών έτσι για να σκοτώσουν την ώρα τους, ζούλαγαν ψίχες
ψωμιού, τις έκαναν σβώλους και τις εκτόξευαν στις κεφαλές των... αντιπάλων
τους. Τα παιδία παίζει. Ώσπου (υπάρχει και έτερο «ώσπου») εμφανίζεται ο
υπουργός. Πού θα καθήσει ο υπουργός; Μα, πού αλλού; Στο τραπέζι των διευθυντών.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16341P163</ED>
<ID>
ID:16810

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P16&aa=3</URL></REF>


Article

<CATEGORY>vin09</CATEGORY>

 <H2>Δεν το 'κανα εγώ, κύριε υπουργέ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ηρεμούν κάπως τα πνεύματα, οι μαθητές εγκαταλείπουν τους σβώλους και αρχίζουν
να ξεφλουδίζουν λουλουδάκια που είχαν τοποθετηθεί στα... θρανία. Ώσπου
(υπάρχει και τρίτο «ώσπου») αρχίζουν να εκτοξεύουν σβώλους λουλουδιών στα
κεφάλια των... συμμαθητών τους. Ένας (σβώλος) εξ αυτών προσγειώνεται στο
κεφάλι του λυκειάρχη. Του Βενιζέλου. Εκ τύχης, εκ προθέσεως; Ποιος ξέρει.

* Αν είσαι άντρας να το πεις.

«Ποιος το 'κανε αυτό;». Γελάκια, χαχανητά και μια φωνή «Ο Κοντός, ο Κοντός το
'κανε». Πετάγεται ο Γιαννάκης ο... μαθητής και λέει «Όχι εγώ, κύριε υπουργέ».
Και μεγαλόψυχος εκείνος, ο καθηγητής, ανταπαντάει (περίπου): «Πέστε εσείς, και
του χρόνου ο Κοντός θα πάρει το βραβείο».

*Εκ του πλησίον.

Αυτά συμβαίνουν στα... σχολεία. Και μετά τολμούν να διαμαρτύρονται εναντίον
της εκπαιδευτικής μεταρρυθμίσεως Γεράσιμου Αρσένη. Να δούμε τώρα τι συμβαίνει
στα βιβλιοπωλεία με τα... δύσκολα βιβλία. Στην όγδοη χιλιάδα «μπαίνει» του
Οδυσσέα Ελύτη «Εκ του πλησίον». Είναι καλό αυτό; Αν είναι; Φανταστείτε πως
πρωτοκυκλοφόρησε από τον Νοέμβριο 8.000 αντίτυπα ποίησης. Ρεκόρ. Σαν να κάνει
ελληνική ταινία 100.000 εισιτήρια και βάλε.
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16341P164</ED>
<ID>
ID:16832

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P16&aa=4</URL></REF>


Article

<CATEGORY>vin09</CATEGORY>

 <H2>Ποιητής ανειδίκευτος εργάτης
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κική Δημουλά

Ασε που το αστυνομικό «Νυχτερινό δελτίο» του Πέτρου Μάρκαρη κυκλοφορεί από τον
Νοέμβριο στη Γαλλία, εκδοθέν σε 10.000 αντίτυπα. Ευρωπαϊκός θρίαμβος κι εδώ.
Παρόμοιας εμβέλειας με τον κινηματογραφικό «Καβάφη» που εξακολουθεί να
προβάλλεται στο Παρίσι, έστω σε μία αίθουσα.

*Ενός λεπτού μαζί.

Επιστρέφω στην ποίηση. Η... δύσκολη Κική Δημουλά έφτασε την έβδομη χιλιάδα με
την τελευταία της ποιητική συλλογή «Ενός λεπτού μαζί». Αρχίζω να αισθάνομαι
περικυκλωμένος από χιλιάδες ποιητές. «Ωραία ­ λέω σε στέλεχος εκδοτικού οίκου
­ για να δούμε το "ψητό". Τι ακριβώς σημαίνουν 8.000 αντίτυπα για τον ποιητή;».

* Μεταξύ φθοράς και αφθαρσίας.

«Σημαίνει πως με τα 8.000 "κομμάτια" ζήτημα είναι αν θα εισπράξει 2.800.000
χωρίς τις κρατήσεις». Και με τις κρατήσεις τι μένει στη Δημουλά; Με κοίταξε με
κείνο το βλέμμα του ανθρώπου που λέει «άντε παιδάκι μου σπιτάκι σου, δεν
ξέρεις τι σου γίνεται» και μου απάντησε μ' ένα παράδειγμα «Να ο Κοντός από τα
βιβλία του εισπράττει ετησίως τον μισθό ανειδίκευτου εργάτη. Πάνω-κάτω 150.000».
<REF><SOURCE>
ΤΑ ΝΕΑ</SOURCE>
<DATE>, 16-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16341P165</ED>
<ID>
ID:16844

</ID><URL>http://ta-nea.dolnet.gr/neaweb/neafile.print_unique?e=A&f=16341&m=P16&aa=5</URL></REF>


Article

<CATEGORY>vin06</CATEGORY>

 <H5>ΝΑΥΑΓΗΣΑΝ ΟΙ ΚΙΝΗΣΕΙΣ ΓΙΑ ΔΙΑΛΟΓΟ
</H5><H2>ΣΗΜΕΙΟ ΜΗΔΕΝ και πάλι στις καταλήψεις
</H2><H2></H2>
ΣΤΟ ΣΗΜΕΙΟ μηδέν βρίσκεται και πάλι η υπόθεση των μαθητικών καταλήψεων, μετά
και το νέο ναυάγιο στο οποίο κατέληξαν πρακτικά τόσο η συζήτηση στη Βουλή επί
της προτάσεως δυσπιστίας εναντίον του υπουργού Παιδείας όσο και η νέα
πρωτοβουλία του τελευταίου να ξανασυναντηθεί για διάλογο με την Ομοσπονδία των
καθηγητών (ΟΛΜΕ). Η ΟΛΜΕ ζητεί πλέον από τον Πρωθυπουργό να αναλάβει
πρωτοβουλία διαλόγου με την εκπαιδευτική κοινότητα. Στο μεταξύ οι καταλήψεις
συνεχίζονται. Μαθητές και καθηγητές ετοιμάζουν νέα συλλαλητήρια μέσα στην
εβδομάδα και οι πρόεδροι των τοπικών ενώσεων των καθηγητών αποφασίζουν σήμερα απεργίες.

σελίδα 16 κ
α
ι
ΡΙΠΕΣ
(σελ. 3)
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16342N011</ED>
<ID>
ID:16861

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N01&aa=1</URL></REF>


Article

<CATEGORY>vin06</CATEGORY>

 <H2>800.000 Έλληνες με δεύτερη δουλειά
</H2><H2></H2>
σελίδες 24, 37
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16342N013</ED>
<ID>
ID:16975

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N01&aa=3</URL></REF>


Article

<CATEGORY>vin06</CATEGORY>

 <H2>Ασυγκράτητος ο Ολυμπιακός
</H2><H2></H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16342N014</ED>
<ID>
ID:17004

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N01&aa=4</URL></REF>


Article

<CATEGORY>vin06</CATEGORY>

 <H2>Αγριεύουν οι ληστές στις πόλεις
</H2><H2></H2>
σελίδα
13
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16342N015</ED>
<ID>
ID:17019

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N01&aa=5</URL></REF>


Article

<CATEGORY>vin04</CATEGORY>

 <H2>Πεπονής στα «ΝΕΑ»: Νοσηρότητα στις τάξεις του ΠΑΣΟΚ </H2><H2></H2>
σελίδες 10-11
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16342N016</ED>
<ID>
ID:17032

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N01&aa=6</URL></REF>


Article

<CATEGORY>vin07</CATEGORY>

 <H5></H5><H2>Ανησυχεί η Αθήνα για το Κόσοβο </H2>
σελίδα
43
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16342N017</ED>
<ID>
ID:17033

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N01&aa=7</URL></REF>


Article

<CATEGORY>vin06</CATEGORY>

 <H2>32 ΣΕΛΙΔΕΣ με θέσεις εργασίας </H2>
ειδικό ένθετο
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16342N018</ED>
<ID>
ID:17035

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N01&aa=8</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΠΑΡΑΚΟΛΟΥΘΗΣΑ με προσοχή τη συζήτηση στη Βουλή. Πλήρης η απογοήτευση.
Δεν επρόκειτο για συζήτηση, αλλά για καβγά. Τα επιχειρήματα τις περισσότερες
φορές ήταν κραυγές και ύβρεις. Και χτυπήματα κάτω από τη μέση. Ο Λ.
Παπαδόπουλος στις «Ματιές». Σελ. 4, βλ. και Λίνα Αλεξίου
«Σε Πρώτο Ενικό», σελ. 13.

Ο Δ. ΑΒΡΑΜΟΠΟΥΛΟΣ έχει αποφύγει έως σήμερα ­ και με εξαιρετική φροντίδα
μάλιστα ­ να πάρει θέση για οποιοδήποτε πολιτικό πρόβλημα, πράγμα που αποτελεί
ένα ανησυχητικό σημάδι για το πώς αντιλαμβάνεται την πολιτική, αλλά και τη
δημοκρατία. Ο Παντελής Καψής στους «Προβολείς». Σελ. 6.

ΤΟ «ΔΩΡΕΑΝ» είναι που κάνει γονείς, μαθητές και δασκάλους να θεωρούν το
δημόσιο σχολείο χαμηλής εκπαιδευτικής και κοινωνικής αξίας θεσμό, που κάνει να
μη δέχονται ούτε οι δάσκαλοι ούτε οι μαθητές να κοπιάσουν περισσότερο και να
μη διστάζουν να του βάλουν φωτιά. Ο Π. Τσίμας στην «Τρίτη Άποψη». Σελ. 6.

Ι. ΒΛΑΧΟΓΙΑΝΝΗΣ: Οι δωρεές οργάνων στην Ελλάδα είναι δρόμος μετ'
εμποδίων. Παρ' όλα αυτά, αύξηση μοσχευμάτων 100% σε ένα έτος. Το Νεφρολογικό
Κέντρο Πάτρας (είναι) κιβωτός του Νώε. Οι απαντήσεις στις «30 Ερωτήσεις» του
Π. Θεοδωρακόπουλου στη σελ. 12.

Η ΑΝΑΣΥΣΤΑΣΗ όλης της ανθρώπινης φυλής μοιάζει να πλησιάζει βήμα-βήμα.
Ο νεο-θάνατος, η κατάψυξη των εμβρύων, οι συνθετικοί γόνοι μεταβάλλουν το
περιεχόμενο του όρου «ανθρωπότητα», καθώς ο άνθρωπος είναι εν μέρει
πρωτόπλασμα και εν μέρει τρανζίστορ. Ο Ι. Πανούσης στη σελ. 20.

Η ΤΟΥΡΚΙΑ είναι μια ανώριμη δημοκρατία στη σκιά του στρατού. Τα
βασανιστήρια και η καταστολή στη σημερινή Τουρκία ελάχιστα διαφέρουν από τον
τρόπο που ο Ατατούρκ κατέστειλε με τη βία την εξέγερση των Κούρδων και
ισλαμιστών. Από τους «New York Times» στη σελ. 41.

Η ΕΦΗΜΕΡΙΔΑ μέσα στη θύελλα των τηλεοράσεων, των ραδιοφώνων, του
Ίντερνετ, παραμένει το τελειότερο μέσο ενημέρωσης. Ο αναγνώστης τα έχει όλα
μπροστά του. Στέρεα και ξεκάθαρα, όχι φευγαλέα. Διαβάζει μόνο ό,τι επιθυμεί.
Από έναν αποχαιρετισμό στα «Σήματα». Βλ. και «Πρόσωπα» και «Διαστάσεις». Σ ε
λ. 44.

Η VODAFONE έφτασε στην άλλη άκρη του Ατλαντικού για να πραγματοποιήσει
τη μεγαλύτερη συμφωνία συνεργασίας βρετανικής εταιρείας. Έτσι ανακοίνωσε την
εξαγορά τής Air Touch έναντι 16,5 τρισ. δραχμών. Από τους «Times» στη σελ. 50.

Α. ΣΑΜΑΡΑΚΗΣ: Έγραψα το βιβλίο εν ονόματι 
των δραματικών ωρών που έχω ζήσει,

διότι υπήρξα κι εγώ θύμα τών «εν ονόματι». 
Φοβάμαι ότι ακόμα και σήμερα είμαι, 
διότι τα «εν ονόματι» είναι μία Λερναία Ύδρα. 
Η συνέντευξη στη Μικέλα Χαρτουλάρη στο «ΠΑΝΟΡΑΜΑ», σελ. 3.

«ΤΑ ΝΕΑ» είναι σταθερά πρώτα όχι μόνο σε κυκλοφορία, αλλά και σε
αναγνωσιμότητα. Διαβάζονται καθημερινά από 340.000 αναγνώστες κατά μέσον όρο.
Ιδιαίτερα σημαντικό είναι ότι η εφημερίδα έρχεται πρώτη και στους νέους 18-24
ετών. Η έρευνα στη
σελ. 14.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16342N021</ED>
<ID>
ID:16872

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Στοιχήματα </H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Το στοίχημα των ημερών: Θα ανοίξει πρώτα το κόμμα Αβραμόπουλου ή τα σχολεία;

Με τιμή
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16342N022</ED>
<ID>
ID:16968

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N02&aa=2</URL></REF>


Article

<CATEGORY>vin12</CATEGORY>

 <H5></H5><H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Διατήρηση των χαμηλών θερμοκρασιών, ιδίως νύχτα και πρωί στα ηπειρωτικά.
Πιθανότητα ασθενών βροχών στην ανατολική και κυρίως τη νότια χώρα. Άνεμοι
βορειοανατολικοί (4-5 Μπωφόρ), στο Αιγαίο 6 Μπωφόρ.

Αμετάβλητος σχεδόν καιρός με σποραδικές βροχές στην ανατολική και κυρίως τη
νότια Ελλάδα, μέτριοι και στο Αιγαίο ισχυροί βορειοανατολικοί άνεμοι (5-6
Μπωφόρ) και θερμοκρασία στα ίδια περίπου επίπεδα.

Article

<CATEGORY>vin01</CATEGORY>

 <H5>ΑΠΕΤΥΧΑΝ ΟΛΕΣ ΟΙ ΚΙΝΗΣΕΙΣ ΓΙΑ ΑΝΟΙΧΤΑ ΣΧΟΛΕΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ναυάγιο διαλόγου και σενάρια
</H2><H2></H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Θολό τοπίο, ημέρες που μυρίζουν θειάφι και κρύβουν οργή και... εξελίξεις.
Στη Βουλή, κυβέρνηση και αντιπολίτευση συνέχισαν την παράδοση ­ κατέφυγαν σ'
έναν διάλογο κωφών για την Παιδεία, επιβεβαιώνοντας αυτό που όλοι πλέον
γνωρίζουν: ότι είναι μακριά από τα προβλήματα των παιδιών.

ΕΥΤΥΧΩΣ, που η κορύφωση της συζήτησης έγινε το βράδυ του Σαββάτου. Την
παρακολούθησαν όσο το δυνατόν λιγότεροι, και η μόνη ένδειξη ότι «κάτι» γινόταν
στη Βουλή, ήταν το μποτιλιάρισμα στη Βασ. Σοφίας στη 1 το πρωί, αμέσως μετά
την απόρριψη της πρότασης μομφής κατά του υπουργού Παιδείας Γεράσιμου Αρσένη.
Σήμερα ξημέρωσε μια άλλη ημέρα, αλλά τίποτα το ελπιδοφόρο δεν διαφαίνεται
σχετικά με τις μαθητικές κινητοποιήσεις. Τίποτα που να συμβαδίζει με την
προσμονή της κυβέρνησης ότι οι κινητοποιήσεις θα εκφυλίζονται σταδιακά από
σήμερα. Άλλωστε, όλες οι κινήσεις που έγιναν το Σαββατοκύριακο για διάλογο ­
και ανοιχτά σχολεία ­ ναυάγησαν...

Παρά το γεγονός ότι ο Γ. Αρσένης ουσιαστικά και τυπικά απολαμβάνει της
εμπιστοσύνης της κυβέρνησης και της Βουλής, τα σενάρια που υποστηρίζουν ότι
μια ενδεχόμενη απομάκρυνση του υπουργού Παιδείας ­ με όποιον τρόπο και να
γίνει ­ θα μπορούσε να αποτελέσει τη διέξοδο στην κρίση, δίνουν και παίρνουν.
Αλλά τα σενάρια είναι για να διαψεύδονται από τη ζωή. Όταν δεν επαληθεύονται.
(Σελ. 16).

* Στην υπόλοιπη πολιτική δραστηριότητα, το (κυοφορούμενο) κόμμα του Δημήτρη
Αβραμόπουλου ταράζει τον ύπνο, όχι μόνο της αξιωματικής αντιπολίτευσης αλλά
και της συμπολίτευσης. Ο ίδιος ο Πρωθυπουργός Κ. Σημίτης, έμμεσα, αλλά και ο
Κώστας Λαλιώτης, πιο έντονα, έφεραν από το βήμα της Βουλής τον Δημ.
Αβραμόπουλο στο προσκήνιο, την ίδια ώρα που εκείνος τηρεί εύγλωττη σιωπή. Και
ο Άκης Τσοχατζόπουλος έκανε λόγο για κόμματα του σωλήνα ­ ξέρει κάτι
περισσότερο, που δεν ξέρουμε; 
* Η Νέα Δημοκρατία αντιμετωπίζει το «κόμμα» Αβραμόπουλου ωσάν να έχει
δημιουργηθεί ήδη. Και έχει βάλει εμπρός τον μηχανισμό «έγκυρων κύκλων», που
διαβλέπουν (κόντρα σε όλες τις δημοσκοπήσεις) ότι το «κόμμα» θα έχει την τύχη
της Πολιτικής Άνοιξης του εορτάζοντος χθες Αντώνη Σαμαρά. Κοντός (τον Ιούνιο,
δηλαδή) ψαλμός, αλληλούια. (Σελ. 8-9).

* Τρία χρόνια συμπληρώνονται σήμερα από την 18η Ιανουαρίου 1996, όταν ο Κώστας
Σημίτης κέρδισε στα σημεία τον Άκη Τσοχατζόπουλο και έγινε Πρωθυπουργός στη
θέση του Ανδρέα Παπανδρέου. Οι επέτειοι είναι ως γνωστόν ιδανικές για
απολογισμούς. Και η αλήθεια είναι ότι ο ισολογισμός του Κώστα Σημίτη είναι στο
θετικό ­ κι αυτό δεν αφορά μόνο την οικονομία. (Σελ. 7).

* ΤΟ ΚΚΕ πριν πεινάσει, μαγειρεύει. Το κόμμα προετοιμάζεται πυρετωδώς για τις
ευρωεκλογές και χθες έδωσε στη δημοσιότητα τη διακήρυξη για τη σημασία της
μάχης που θα δώσει τον Ιούνιο. Απουσιάζει, το ότι τον Ιούνιο θα κριθεί το
είδος και η αποτελεσματικότητα του αγώνα που έχει δώσει έως τώρα, αλλά τα
ευκόλως εννοούμενα παραλείπονται. (Σελ. 5).
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16342N032</ED>
<ID>
ID:16934

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η κρίση
</H2>
ΚΑΙ η μεν συζήτηση για την πρόταση δυσπιστίας ολοκληρώθηκε στη Βουλή...

ΧΩΡΙΣ ­ ασφαλώς ­ να προσφέρει οτιδήποτε για την αντιμετώπιση της
κρίσης στην Παιδεία...

Η ΔΕ κυβέρνηση μπορεί να είναι ικανοποιημένη από το αποτέλεσμα της ψηφοφορίας...

ΧΩΡΙΣ ­ ωστόσο ­ να της διαφεύγει ότι τα δύσκολα βρίσκονται ακόμα
μπροστά της.

ΚΑΙ αν είναι ευνόητη η εμμονή του Πρωθυπουργού στην υλοποίηση των
μεταρρυθμίσεων που έχει προωθήσει η κυβέρνηση...

ΔΕΝ μπορεί να διαφεύγει είτε από τον ίδιο είτε από τους συνεργάτες του...

ΟΤΙ η κρίση στην Παιδεία τείνει να καταστεί σύμπτωμα μιας βαθύτερης
κρίσης αξιοπιστίας του πολιτικού μας συστήματος.

ΚΑΙ μόνο το γεγονός ότι τόσο τα κόμματα όσο και τα κάθε λογής μέσα ενημέρωσης...

ΑΣΧΟΛΟΥΝΤΑΙ ­ και σε τέτοιο βαθμό! ­ με ένα κόμμα που ακόμα δεν έχει δημιουργηθεί...

ΑΠΟΤΕΛΕΙ τεκμήριο μιας γενικευμένης πολιτικής ρευστότητας.

ΕΙΝΑΙ γι' αυτό ανάγκη όσοι στο κυβερνητικό επιτελείο έχουν συναίσθηση
της σοβαρότητας των προβλημάτων...

ΚΑΙ δεν επιδίδονται ­ και αυτοί ­ στην άκριτη σεναριολογία και στις
επιπόλαιες «διαρροές» των ημερών...

ΝΑ ασχοληθούν με τα μέτρα εκείνα που έχουν από καιρό τώρα καταστεί αναγκαία...

ΓΙΑ να αποκατασταθεί η εμπιστοσύνη ­ ιδίως όσων ψήφισαν ΠΑΣΟΚ ­ στην κυβέρνηση.

ΠΕΡΙΤΤΕΥΕΙ ασφαλώς να επισημανθεί ότι σε πρώτη προτεραιότητα...

ΕΡΧΟΝΤΑΙ εκείνα τα μέτρα και οι πρωτοβουλίες...

ΠΟΥ θα αποκαταστήσουν την ηρεμία στα σχολεία.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16342N033</ED>
<ID>
ID:16982

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
<H3></H3>Αλέκος Βούλγαρης:

(ο βουλευτής του ΠΑΣΟΚ, στη Βουλή)

«Το σεξ και η εκπαιδευτική μεταρρύθμιση κρίνονται από το αποτέλεσμα».

Ιωάννης Βαρβιτσιώτης:

(ο βουλευτής της Ν.Δ., για τον κ. Δ. Αβραμόπουλο, στην «Απογευματινή»)

«Δεν νομίζω ότι χρειάζεται συμβουλές. Ως παλαιότερος, πάντως, θα του έλεγα να
μείνει πιστός στην εκλογική βάση που τον εξέλεξε με τεράστια πλειοψηφία
δήμαρχο της Αθήνας, τιμώντας πάντοτε, όπως έπραξε μέχρι σήμερα, την παράταξη
από την οποία προέρχεται».

Νίκος Σηφουνάκης:

(ο βουλευτής του ΠΑΣΟΚ, ζητεί να μην υπάρχουν αποκλεισμοί και μικροπολιτικές
σκοπιμότητες στο Συνέδριο - απ' την «Απογευματινή»)

«Ας μην αφήσουμε τις καταστάσεις να μας κάνουν ξένους στην ίδια πόλη».

Κατερίνα Κούκα:

(η τραγουδίστρια, στο «Έθνος»)

«Η γυναίκα στις μέρες μας είναι απ' όλα, έως και άντρας...».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16342N034</ED>
<ID>
ID:17017

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N03&aa=4</URL></REF>


Article

<CATEGORY>vin05</CATEGORY>

 <H2>Μιζούρι καλεί Αθήνα...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΔΕΞΙΩΣΗ προς τιμήν του κυβερνήτη της Πολιτείας του Μιζούρι, που επισκέπτεται
τη χώρα μας, παρέθεσε τις προάλλες ο πρεσβευτής των ΗΠΑ στην Αθήνα, κ. Ν.
Μπερνς. Πώς και επισκέφθηκε την Ελλάδα ο κυβερνήτης του Μιζούρι; Λοιπόν, προσέξτε...

Ο κ. ΜΠΕΡΝΣ υποδεχόταν τους περισσότερους καλεσμένους του με μία αναφορά στα
μεγάλα προβλήματα της επικαιρότητας ­ Παιδεία κ.λπ. ­ και στο τέλος «πετούσε»
με χιούμορ: Όλα σας τα προβλήματα θα λυθούν, αν αγοράσετε αεροπλάνα F-15!

ΛΕΠΤΟΜΕΡΕΙΑ: Τα αεροπλάνα αυτά κατασκευάζονται στο Μιζούρι ­ και ναι: Ο
κυβερνήτης ήλθε στην Ελλάδα για να τα προωθήσει...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16342N043</ED>
<ID>
ID:16981

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N04&aa=3</URL></REF>


Article

<CATEGORY>vin05</CATEGORY>

 <H2>Ο ΟΠΕΚ στον Νταλάρα...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΠΩΣ είναι γνωστό, ο κ. Γ. Νταλάρας εμφανίζεται φέτος με τον κ. Γκ.
Μπρέγκοβιτς στην «Ιερά Οδό». Όπως είναι λιγότερο γνωστό, ο κ. Γ. Νταλάρας
είναι μεταξύ εκείνων πού ασχολούνται ­ και ­ με την υπόθεση «Κεντροαριστερά».
(Για τον κ. Μπρέγκοβιτς δεν έχει ακουστεί τίποτα...).

Ε, ΛΟΙΠΟΝ, το παράρτημα Πειραιά του ΟΠΕΚ ­ του Ομίλου Προβληματισμού για τον
Εκσυγχρονισμό της Κοινωνίας ­ στο οποίο πρόεδρος είναι ο κ. Γ. Πανταγιάς,
διοργανώνει την Παρασκευή εκεί, στην «Ιερά Οδό», την ετήσια γιορτή του.

ΠΡΟΒΛΕΠΕΤΑΙ κοσμοσυρροή, όπως σε κάθε γιορτή του ΟΠΕΚ ­ κεντροαριστεροί
υπάρχουν. Κεντροαριστερά όμως;
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16342N044</ED>
<ID>
ID:17008

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N04&aa=4</URL></REF>


Article

<CATEGORY>vin05</CATEGORY>

 <H2>Βόλτα στο Σούνιο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕ ΜΙΑ ΜΙΚΡΗ εκδρομή στο Σούνιο, μαζί με τη σύζυγό του Γεωργία και τα παιδιά
του, πέρασε το πρωινό της ονομαστικής του γιορτής ο κ. Αντώνης Σαμαράς, πριν
πάει στο Γαλάτσι, για την κοπή της πίτας μιας οργάνωσης της «Άνοιξης». Που
λέτε, λοιπόν, ο πρόεδρος της «Άνοιξης» διηγιόταν μετά συγκινημένος το εξής
περιστατικό: Στον αρχαιολογικό χώρο του Σουνίου, ένα παιδάκι πλησιάζει την
κόρη του και της προσφέρει λίγα λουλούδια που είχε μαζέψει. «Για τον μπαμπά
σου», της είπε!!! (Μόνο που δεν ψηφίζει, προς το παρόν...).
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16342N045</ED>
<ID>
ID:17021

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N04&aa=5</URL></REF>


Article

<CATEGORY>vin05</CATEGORY>

 <H2>Όρθιοι για τον Άκη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗΝ ΙΔΙΑ αίθουσα που είχε μιλήσει και το '93 και πάλι σε εκδήλωση της
Νομαρχιακής Οργάνωσης Βάδης - Βυτεμβέργης του ΠΑΣΟΚ ­ σε ένα δημαρχιακό
μέγαρο, στα περίχωρα της Στουτγκάρδης ­ εμφανίστηκε το Σάββατο ο κ. Α.
Τσοχατζόπουλος. Και έτσι, οι συνεργάτες του είχαν την ευκαιρία να κάνουν
συγκρίσεις ­ διέγνωσαν λοιπόν αύξηση του ακροατηρίου κατά 50%, αλλά και πολύ
έντονο χειροκρότημα όταν ο υπουργός Άμυνας αναφέρθηκε στον Ανδρέα Παπανδρέου,
αλλά και στην ΟΝΕ!!!
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16342N046</ED>
<ID>
ID:17029

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N04&aa=6</URL></REF>


Article

<CATEGORY>vin05</CATEGORY>

 <H2>Κουρδικό μαχαίρι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΤΑΔΙΑΣΚΕΔΑΣΑΝ οι κ.κ. Θ. Πάγκαλος και Γ. Παπανδρέου στην εκδήλωση που
διοργάνωσε η Γραμματεία Απόδημου Ελληνισμού για τα παιδιά των Ελληνοποντίων ­
μάλιστα, ο υπουργός Εξωτερικών λίγο πριν κόψει την πίτα, έδειξε το κουρδικό
μαχαίρι που κρατούσε και είπε γελώντας ότι αυτό είναι... μήνυμα για τους γείτονες.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16342N047</ED>
<ID>
ID:17034

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N04&aa=7</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Τα σχολεία
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΠΑΡΑΚΟΛΟΥΘΗΣΑ με προσοχή τη συζήτηση στη Βουλή για την πρόταση μομφής που
κατέθεσε η Νέα Δημοκρατία εναντίον του υπουργού Παιδείας Γ. Αρσένη. Πλήρης η
απογοήτευση. Δεν επρόκειτο για συζήτηση, αλλά για καβγά. Τα επιχειρήματα, τις
περισσότερες φορές, ήταν κραυγές και ύβρεις. Και χτυπήματα κάτω από τη ζώνη.
Μέσα σε μια αίθουσα, όπου επικρατούσαν, συνεχώς, η ένταση και το πάθος.

Βλέπω στην τηλεόραση, κάθε βράδυ, τις κινητοποιήσεις των μαθητών, για «να μην
περάσει» η «μεταρρύθμιση». Πλήρης η απογοήτευση κι εδώ. Γιατί παρέα με το
χαριτωμένο, πολλές φορές, αντικυβερνητικό σύνθημα, πάνε και οι τραμπουκισμοί,
οι επιθέσεις εναντίον γονέων, οι ξυλοδαρμοί, το σπάσιμο των βιτρινών και
κυρίως οι μολότοφ των κουκουλοφόρων, που λίγο έλειψε να σκοτώσουν κάποιον αστυνομικό.

Μια εξήγηση: Είμαι κι εγώ με το συλλαλητήριο. Είμαι κι εγώ με τα νιάτα.
Αλίμονο αν δεν ήμουνα. Αλλά όχι με κατεστραμμένα θρανία και κλεμμένα εποπτικά
όργανα. Όχι με καταλήψεις των σχολείων, αλλά και των δρόμων, ώστε να μην
μπορεί να κυκλοφορήσουν οι εργαζόμενοι για να πάνε στις δουλειές τους. Όχι σε
σύριγγες από χρήση ηρωίνης παρατημένες σε σχολικές αίθουσες. Όχι με το κάψιμο
ομοιωμάτων του υπουργού.

Να πάμε, τώρα, παραπέρα: Όλοι λέγαμε, εδώ και χρόνια, ότι «δεν πάει άλλο» με
την παπαγαλία των τεσσάρων μαθημάτων της Δέσμης, για την είσοδο στο
Πανεπιστήμιο. Όλοι λέγαμε ότι το σύστημα αυτό, που ταλαιπωρεί τους μαθητές και
πλουτίζει τους φροντιστές, πρέπει ν' αλλάξει. Το άλλαξε ο Γ. Αρσένης. Με τη
λεγόμενη «μεταρρύθμιση». Τώρα, οι μαθητές διαβάζουν στο σχολείο. Και
μαθαίνουν. Και όσοι δεν μπορούν να μάθουν έχουν καθηγητές που τους πληρώνει το
κράτος, για να τους βοηθούν. Το φροντιστήριο καταργείται. Πού είναι, λοιπόν,
το έγκλημα του υπουργού που έχει προκαλέσει αυτόν τον φοβερό ξεσηκωμό; Μήπως,
όλο το πρόβλημα έχει σχέση με λεπτομέρειες και διαδικασίες; Με μικρολάθη και
παραλείψεις, που εύκολα ή δύσκολα διορθώνονται;

Είπε στη Βουλή ο υπουργός Πολιτισμού, νομίζω: ποιοι, αλήθεια, αποκομίζουν
οφέλη από τη συνέχιση των καταλήψεων, από τα κλειστά σχολεία, από την
αναταραχή; Και ποιοι χάνουν απ' όλην αυτή την ιστορία; Δεν χάνουν οι μαθητές,
δεν χάνουν οι γονείς τους, δεν χάνει ο τόπος; Δεν κερδίζουν οι φροντιστές; Δεν
κερδίζουν οι καθηγητές εκείνοι ­ και είναι πάρα πολλοί ­ που εργάζονται σε
φροντιστήρια; Δεν κερδίζουν οι συνδικαλιστές που επιθυμούν ένα διαρκή διάλογο,
για να μείνουν τα πράγματα ώς έχουν;

Ο Στ. Μάνος, την περασμένη Κυριακή («Το Βήμα»), είπε μια κουβέντα που πρέπει
να την σκεφτούν, κυρίως οι μαθητές και οι γονείς του: «Όλα ξεκινούν από ένα
σημείο: την αντίδραση των καθηγητών και των δασκάλων στην προοπτική ότι θα
αξιολογηθούν. Είναι δυνατόν; Η ελληνική κοινωνία αντιδρά στο να διαλέξουμε
τους καλύτερους!». Και ο Στ. Μάνος δεν είναι φίλος της κυβέρνησης ως γνωστόν...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16342N048</ED>
<ID>
ID:17036

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΥΖΗΤΗΣΗ, ΚΟΝΤΡΕΣ, ψηφοφορίες, αποτέλεσμα. Και τώρα, τι κάνουμε;

ΤΑ ΙΔΙΑ ΜΕ ΤΗΝ προηγούμενη εβδομάδα: Καταλήψεις, κι όποιος αντέξει...

ΑΠΟ ΤΗ ΜΟΡΦΩΣΗ στην παραμόρφωση...

ΚΙ ΑΠΟ ΤΟΝ ΔΗΜΑΡΧΟ, στον Αβραμόπουλο...

ΤΕΛΙΚΑ, Η ΝΕΑ Δημοκρατία το 'χει πιστέψει ότι θα κάνει κόμμα ο
δήμαρχος. Σκεφτείτε να βγει αργότερα και να πει «καλά, ούτε ένα αστείο δεν
μπορούμε να κάνουμε;».

ΑΝ ΚΑΙ ΕΔΩ ΠΟΥ τα λέμε, στην πολιτική τα αστεία έχουν τελειώσει προ πολλού...

ΑΣΤΕΙΑ - ΑΣΤΕΙΑ, πάει το πέντε κόμματα, δύο πολιτικές. Πάμε για επτά -
οκτώ κόμματα, χωρίς πολλή πολιτική...

Ο ΛΑΟΣ ΔΕΝ ΞΕΧΝΑ τι σημαίνει Δεξιά ­ αλλά για Αβραμόπουλο δεν έχει
ακουστεί τίποτα...

ΤΕΛΙΚΑ, ΤΙ ΘΑ γίνει με τις καταλήψεις; Μήπως πρέπει να τις εντάξουν στο
ωρολόγιο πρόγραμμα;

ΠΡΟΤΑΣΗ ΓΙΑ ΤΙΤΛΟ ταινίας: Γνώρισα και μαθητές που δεν κάνουν φροντιστήριο...

ΠΩΣ; Ε, ΒΕΒΑΙΑ ­ κωμωδία θα είναι...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16342N049</ED>
<ID>
ID:17037

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N04&aa=9</URL></REF>


Article

<CATEGORY>vin04</CATEGORY>

 <H5>ΤΟ ΚΚΕ ΓΙΑ ΤΙΣ ΕΥΡΩΕΚΛΟΓΕΣ
</H5><H2>«Εμπρός μαρς αριστερά»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

<H3></H3>«Μέτωπο αντεπίθεσης για μια λαϊκή εξουσία» είναι ο στόχος του ΚΚΕ. Στη
διακήρυξη του Κομμουνιστικού Κόμματος για τις ευρωεκλογές, η οποία δόθηκε χθες
στη δημοσιότητα, τονίζεται ότι «είναι μεγάλο ψέμα για να το πιστέψεις το
όνειρο της πλουτοκρατίας και είναι αδιέξοδο αν μόνον αγανακτείς».

ΣΤΗΝ μπροσούρα, την οποία άρχισαν να μοιράζουν από χθες μέλη της ΚΝΕ και έχει
τίτλο «η ζωή απαιτεί ρήξη με την Ευρωπαϊκή Ένωση και την ΟΝΕ ­ ισχυρό ΚΚΕ»,
γίνεται αναφορά «στους εργαζόμενους της Ευρώπης, οι οποίοι παλεύουν κατά των
επιλογών των πολυεθνικών», αλλά και στην ανάγκη για «αγώνα για μια λαϊκή εξουσία».

Στη διακήρυξη για «να δοθεί μαζικά ψήφος στο ΚΚΕ», τονίζεται ότι «δεν πρέπει
να επιτρέψουν οι εργαζόμενοι να τους τσουβαλιάσουν και να τους θεωρήσουν την
επόμενη ημέρα συνενόχους στα νέα αντιλαϊκά μέτρα που ετοιμάζουν».

«ΛΑΪΚΟ ΜΕΤΩΠΟ»

Γι' αυτό, προσθέτει στο κάλεσμά της η Κ.Ε. του Κομμουνιστικού Κόμματος, πρέπει
οι εργαζόμενοι «να βάλουν πλάτη, ώστε να κτισθεί ένα ισχυρό μέτωπο αντίστασης
και αντεπίθεσης στη συντήρηση και στο συμβιβασμό, να κτισθεί το λαϊκό μέτωπο».

«Απαντήστε και με την ψήφο σας», καλεί τον ελληνικό λαό, «ώστε να ακουστεί
δυνατά η φωνή του ελληνικού λαού ότι διεκδικεί μια Ευρώπη της φιλίας, της
ισότιμης συνεργασίας, της δημοκρατίας, της ειρήνης και της κοινωνικής προόδου».

Στη διακήρυξη τίθενται σε ίση μοίρα η Ν.Δ., ο ΣΥΝ, το ΔΗΚΚΙ και η Πολιτική
Άνοιξη που «έχουν αναγορεύσει την ΟΝΕ και την ευρωπαϊκή καπιταλιστική
ενοποίηση σε εθνικό στόχο».

Αλλά, προστίθεται, «η ΟΝΕ δεν αποτελεί εθνικό στόχο για το λαό και τους
εργαζόμενους παρά μόνο για το κεφάλαιο και την αστική τάξη, που όλο και
περισσότερο θα γίνονται πιο βάρβαροι».

Ακόμη, επισημαίνεται στη διακήρυξη ότι «ένα ισχυρό ΚΚΕ θα βοηθήσει
αποφασιστικά στη χειραφέτηση των λαϊκών δυνάμεων από την εναλλαγή ΠΑΣΟΚ και
Ν.Δ. και τα κάθε είδους "κεντροαριστερά" και "κεντροδεξιά" σενάρια, όπου
επιδιώκουν να εγκλωβίσουν τίμιους αγωνιστές που προβληματίζονται και αναζητούν διέξοδο».

Στο πολύχρωμο φυλλάδιο που μοιράζεται υπάρχουν και πολλές αναφορές στον
Μπρεχτ, με κορυφαία αυτή στην αρχή: «Τι περιμένετε; Ότι οι κουφοί παραχωρήσεις
θα σας κάνουν και ότι οι αχόρταγοι κάτι θε να σας δώσουν; Από φιλία θα σας
προσκαλέσει η τίγρη να της βγάλετε τα δόντια! Τέτοια περιμένετε; Γι' αυτό
εμπρός μαρς αριστερά! Είναι η θέση σου εκεί, στο μεγάλο το μέτωπο της
εργατιάς, γιατί εργάτης είσαι και συ».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16342N051</ED>
<ID>
ID:16918

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Δημόσιοι και ιδιωτικοί
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

<H3></H3>Το ερώτημα το έθεσε προ καιρού από αυτήν εδώ τη σελίδα των «ΝΕΩΝ» ένας
συνάδελφος που ξεχωρίζει για την ευθυκρισία του. Γιατί, αναρωτήθηκε, αφού η
μεταρρύθμιση Αρσένη αφορά εξίσου δημόσια και ιδιωτικά σχολεία, στα μεν
ιδιωτικά δεν κουνιέται φύλλο, στα δε δημόσια ξεσπά η καταιγίδα των καταλήψεων;

Την ίδια ύλη διδάσκονται, τα ίδια βιβλία διαβάζουν, τις ίδιες εξετάσεις θα
δώσουν, στα ίδια φροντιστήρια ξημεροβραδιάζονται, με τον ίδιο τρόπο θα μπουν
στα Πανεπιστήμια, την ίδια ηλικία έχουν, κοινού πολιτισμού και κοινών αγωνιών
μετέχουν. Γιατί, λοιπόν, οι μεν εξεγείρονται και οι δε σιωπούν;

Αν βρίσκαμε την απάντηση στο απλό αυτό ερώτημα, ίσως να αρχίζαμε να
καταλαβαίνουμε καλύτερα και τι ακριβώς συμβαίνει στα λύκεια της χώρας. Και
εξηγήσεις έχω ακούσει πολλές. Κάποιες προφανώς αβάσιμες:

Όπως ότι οι χιλιάδες μαθητές των ιδιωτικών είναι τάχα όλοι ζάπλουτοι,
προνομιούχοι και θα συνεχίσουν όλοι τις σπουδές τους στο Χάρβαρντ ή στο
Καίμπριτζ. Ή ότι η σιωπή των ιδιωτικών αποδεικνύει απλώς ότι τους άλλους, τους
δημόσιους, τούς υποκινούν οι δάσκαλοί τους, οι «ΟΛΜΕδες», οι συνδικαλιστές του
δημόσιου σχολείου, που χρησιμοποιούν τα παιδιά ως πολεμοφόδια στη μάχη τους με
το υπουργείο. Όχι ότι δεν υπάρχουν προνομιούχοι στα ιδιωτικά. Ούτε ότι τα
συνδικάτα των εργαζομένων στο Δημόσιο γενικά και στη δημόσια εκπαίδευση ειδικά
είναι αθώα (ακόμη και τη Γαλλία, ο σοσιαλιστής υπουργός Παιδείας,
εκπαιδευτικός ο ίδιος, είχε αποκαλέσει «βαρίδι που τραβά τη γαλλική παιδεία
προς τα κάτω» το συνδικάτο των εκπαιδευτικών πριν υποχρεωθεί να συμβιβαστεί
μαζί του). Μα, για να πιστέψει κανείς ότι η μαθητική εξέγερση είναι απλώς
προϊόν υποκίνησης και μάλιστα εκ μέρους των καθηγητών, θα πρέπει ή να πάσχει
από αθεράπευτο «μισονεϊσμό, όπως έλεγε ο Γρ. Ξενόπουλος, ή να μην έχει
συναντήσει ποτέ αληθινούς μαθητές έξω από τα παράθυρα των τηλεοπτικών δελτίων.

Άλλες εξηγήσεις, λοιπόν, ας αναζητήσουμε.

Αν, λένε κάποιοι, η μεταρρύθμιση Αρσένη ήταν η αληθινή ή η κύρια αιτία των
καταλήψεων, αν δηλαδή οι μαθητές είχαν απλώς θυμώσει επειδή άλλαξε η «τεχνική
διευθέτηση» του τρόπου εισαγωγής τους (τόσα μαθήματα αντί τόσα, σε τόσες
δόσεις, αντί τόσων) στην τριτοβάθμια εκπαίδευση, τότε και οι των ιδιωτικών θα
κατέβαιναν στον δρόμο. Αν, πάλι, οι μαθητές βγήκαν στον δρόμο για χαβαλέ,
επαναστατική γυμναστική ή εκτόνωση εφηβικού άγχους, τότε και οι των ιδιωτικών
θα έσπευδαν να «γυμναστούν», δεν είναι από άλλο πλανήτη αυτοί.

Αν, όμως, η βασική αιτία της μαθητικής έκρηξης είναι η αντίδραση σ' ένα
σχολείο που δεν προσφέρει πια ούτε τη χαρά της γνώσης ούτε την σιγουριά του
κοινωνικού ασανσέρ, ούτε επαφή με τον κόσμο της γνώσης ούτε εισιτήριο για τον
κόσμο της αγοράς, σ' ένα σχολείο εγκαταλελειμμένο και από εκείνους που
διδάσκουν ανόρεκτα σ' αυτό και από εκείνους που το διευθύνουν, και από
εκείνους που το διοικούν πολιτικά, τότε είναι ευκολότερα κατανοητό γιατί η
αντίδραση ξεσπά εντονότερα, εκεί όπου η εγκατάλειψη είναι βαρύτερη ­ στο
δημόσιο σχολείο.

Από κάποιους άλλους άκουσα ότι ο εντοπισμός της αναταραχής στα δημόσια σχολεία
δείχνει πως το πρόβλημα είναι βαθύτερο. Πρόβλημα απαξίωσης του δημόσιου
σχολείου στη συνείδηση των μαθητών (μα και των γονιών τους). Πρόβλημα κρίσης
του μοντέλου της «δωρεάν Παιδείας», που κατακτήθηκε στη δεκαετία του '60. Αυτό
το «δωρεάν» (που αναιρείται στο ταμείο του συνοικιακού φροντιστηρίου, μα και
στην ανύπαρκτη ανταλλακτική αξία του απολυτηρίου) είναι που κάνει γονείς,
μαθητές και δασκάλους να θεωρούν το δημόσιο σχολείο χαμηλής εκπαιδευτικής και
κοινωνικής αξίας θεσμό, που κάνει να μη δέχονται ούτε οι δάσκαλοι ούτε οι
μαθητές να κοπιάσουν περισσότερο για χάρη του και να μη διστάζουν, και οι μεν
και οι δε, να του βάλουν φωτιά σε πρώτη ευκαιρία και ελαφρά τη καρδία ­ πράγμα
που δεν κάνουν όσοι πληρώνουν, και μάλιστα ακριβά.

Δεν ξέρω πόσο κοντά στην αλήθεια είναι αυτές οι εξηγήσεις. Μα αν έστω και λίγο
ανταποκρίνονται στα πράγματα, δεν είναι δύσκολο να καταλάβει κανείς γιατί
εκείνοι που υφίστανται την καθημερινή αθλιότητα του σχολείου αντιδρούν τόσο
βίαια σε μια μεταρρύθμιση που αλλάζει απλώς τον τρόπο με τον οποίο θα
μοιραστούν οι απόφοιτοι του λυκείου στα δυο: σ' εκείνους που θα μπουν σε
κάποια σχολή και σ' εκείνους που θα καταφύγουν στα ΙΕΚ και τα Πανεπιστήμια του
Λονδίνου, του Βουκουρεστίου ή της Φιλιππούπολης...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16342N062</ED>
<ID>
ID:16970

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Περισσότερο φως...
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

<H3></H3>ΕΝΑΣ ΑΠΟ τους μεγάλους μύθους της κοινοβουλευτικής δημοκρατίας είναι ότι τα
κόμματα εκλέγονται για να εφαρμόσουν τα προεκλογικά τους προγράμματα. Εάν αυτό
συνέβαινε, τότε είναι περίπου βέβαιο ότι θα είχαμε πολύ κακές ­ ή αν προτιμάτε
ακόμα χειρότερες ­ κυβερνήσεις. Γιατί φυσικά κανένα προεκλογικό πρόγραμμα δεν
μπορεί να προβλέψει τι θα συμβεί δύο ή τρία χρόνια μετά ­ με άλλα λόγια ποιες
αλλαγές και για ποιους λόγους θα καταστούν αναγκαίες. Ακόμα κι αν αυτό ισχύει
όμως, η διαδικασία διαλόγου ενώπιον των εκλογέων πάνω στις διαφορετικές
προτάσεις που κάνουν τα κόμματα αποτελεί συστατικό στοιχείο της δημοκρατίας.
Μόνο έτσι μπορεί ο ψηφοφόρος να πάρει μια ιδέα για το «τι» και το «γιατί» όσων
ζητούν την ψήφο του. Το ότι ο κ. Δημήτρης Αβραμόπουλος έχει αποφύγει ως σήμερα
­ και με εξαιρετική φροντίδα μάλιστα ­ να πάρει θέση για οποιοδήποτε πολιτικό
πρόβλημα, αποτελεί κατά συνέπεια ένα ανησυχητικό σημάδι για το πώς
αντιλαμβάνεται την πολιτική αλλά και τη δημοκρατία. Πόσο μάλλον αν είναι, όπως
όλα δείχνουν, έτοιμος να ιδρύσει κόμμα. Δεν είναι το μόνο. Εξίσου ανησυχητικό
είναι το γεγονός ότι ο δήμαρχος Αθηναίων μοιάζει αυτή τη στιγμή να προχωρά
στους σχεδιασμούς του χωρίς ­ ουσιαστικά ­ συνεργάτες και χωρίς πολιτικούς
συμμάχους. Καλλιεργεί μάλιστα την ιδέα ενός ψηφοδελτίου για τις ευρωεκλογές
στο οποίο δεν θα μετέχει κανένας πολιτικός. Πρόκειται βέβαια για μία
μεσσιανική αντίληψη περί της πολιτικής: οι ιδέες και οι πολιτικές θέσεις
προκύπτουν από παρθενογένεση και κρατούνται ως επτασφράγιστο μυστικό στο μυαλό
του δημάρχου. Οι δε συνεργάτες του ­ όσο καταξιωμένοι κοινωνικά και αν θα
είναι ­ θα αντλούν την πολιτική τους νομιμοποίηση απευθείας από το πρόσωπο του
κ. Αβραμόπουλου. Όλα αυτά βέβαια μπορεί να είναι πρόωρα και άδικα. Στο
κάτω-κάτω ο κ. Αβραμόπουλος μπορεί τελικώς να τηρήσει τις υποσχέσεις του και
να παραμείνει δήμαρχος για όλη την τετραετία. Αν όχι, θα πρέπει σύντομα να
προχωρήσει πέρα από τις σιβυλλικές του δηλώσεις για «περισσότερο φως»: Μπορεί
να είναι καλές για διαφημιστικά σλόγκαν, δεν έχουν όμως καμία σχέση με την πολιτική...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16342N063</ED>
<ID>
ID:17001

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N06&aa=3</URL></REF>


Article

<CATEGORY>vin02</CATEGORY>

 <H5>ΤΡΙΑ ΧΡΟΝΙΑ ΣΤΟ ΜΑΞΙΜΟΥ ΣΥΜΠΛΗΡΩΝΕΙ Ο ΚΩΣΤΑΣ ΣΗΜΙΤΗΣ
</H5><H2>ΠΡΟΕΚΤΑΣΕΙΣ
</H2><H2>Δύσκολα γενέθλια
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

<H3></H3>Τρία χρόνια συμπληρώνονται σήμερα από την ημέρα που ο Κώστας Σημίτης
κέρδισε στα σημεία τον Άκη Τσοχατζόπουλο και εγκαταστάθηκε στο Μέγαρο Μαξίμου
ως διάδοχος του Ανδρέα Παπανδρέου. «Θα το γιορτάσετε;», ρωτήθηκε συνεργάτης
του Πρωθυπουργού. «Αστειεύεστε;», ήταν η απάντηση. Και πραγματικά. Υπό τις
παρούσες συνθήκες, με τους μαθητές στους δρόμους, και τις προγραμματιζόμενες
κινητοποιήσεις αγροτών και εργαζομένων, το τελευταίο που σκέπτονται στο Μέγαρο
Μαξίμου είναι να γιορτάσουν.

ΠΟΣΟ διαφορετικά ήταν τα πράγματα εκείνο το κρύο απόγευμα της 18ης Ιανουαρίου
του 1996. Η ψηφοφορία στην αίθουσα Γερουσίας της Βουλής είχε ολοκληρωθεί, ο
Κώστας Σημίτης είχε κερδίσει με 86-75 τον Άκη Τσοχατζόπουλο, και ήρεμος πια
δεχόταν τα συγχαρητήρια των υποστηρικτών του στο Πολιτικό Γραφείο. Όλα
ξεχείλιζαν από ευτυχία ­ τα πρώτα μεγάλα προβλήματα ήρθαν 13 μέρες αργότερα,
τη μεγάλη νύχτα της 31ης Ιανουαρίου. Όταν Ελλάδα και Τουρκία βρέθηκαν στο
χείλος του πολέμου για τα Ίμια, πόλεμος που αποτράπηκε ύστερα από αμερικανική
παρέμβαση. Ανακουφισμένος ο Κ. Σημίτης, που οι περιγραφές για τα όσα συνέβησαν
εκείνη τη νύχτα στο Πολιτικό Γραφείο καθόλου δεν τον κολακεύουν, ανέβηκε στο
βήμα της Βουλής για να αναφέρει εκείνο το «ευχαριστώ» στην αμερικανική
κυβέρνηση, που έκανε την αντιαμερικανικών φρονημάτων βάση του ΠΑΣΟΚ να φρυάξει...

Η ΝΕΑ ΕΠΟΧΗ

18 Ιανουαρίου 1996. Η ψηφοφορία στην αίθουσα Γερουσίας της Βουλής έχει
ολοκληρωθεί, ο Κώστας Σημίτης έχει κερδίσει στον β' γύρο με 86-75 τον Άκη
Τσοχατζόπουλο και δέχεται με πλατύ χαμόγελο τα συγχαρητήριά του

Ήταν ίσως η πρώτη, και μεγαλύτερη, ένδειξη ότι το ΠΑΣΟΚ μπαίνει σε μια νέα
εποχή, όπου τίποτε από το παρελθόν δεν σηματοδοτεί την πορεία για το μέλλον.
Σχεδόν τρία χρόνια αργότερα, και με αφορμή ένα νέο επεισόδιο στον Πόλεμο του
Κόλπου, η κυβέρνηση Σημίτη θα επικροτούσε τους βομβαρδισμούς των αμερικανικών
πολεμικών στο Ιράκ, αλλά λίγοι πια βρέθηκαν να την ψέξουν γι' αυτό ­ οι
τελευταίοι, ίσως, που απέμειναν να πιστεύουν ότι το ΠΑΣΟΚ σήμερα είναι το ίδιο
με το ΠΑΣΟΚ της προηγούμενης δεκαετίας...

Οι επέτειοι, λένε, είναι μια καλή ευκαιρία για κάθε είδους απολογισμούς. Η
σημερινή επέτειος θα μπορούσε να αποτελέσει ευκαιρία για μια ψύχραιμη
προσέγγιση στα συν και τα πλην αυτής της τρίχρονης πορείας του Κ. Σημίτη στην
ηγεσία του ΠΑΣΟΚ και στην πρωθυπουργία. Αν επρόκειτο για έναν ισολογισμό,
αντικειμενικά η παρουσία του Κ. Σημίτη έχει θετικό αποτέλεσμα. Οδήγησε το
ΠΑΣΟΚ στη νίκη στις εκλογές του Σεπτεμβρίου του 1996, αμφισβητούμενος από ένα
μεγάλο κομμάτι της Κοινοβουλευτικής Ομάδας του ΠΑΣΟΚ, αλλά και της Κεντρικής Επιτροπής.

ΠΡΟΣ ΤΗΝ ΟΝΕ

Οδήγησε τη χώρα πολύ κοντά στην ένταξη στην Οικονομική και Νομισματική Ένωση,
έχοντας να υπερκεράσει ένα πλήθος εμπόδια προερχόμενα τόσο από τα κόμματα της
αντιπολίτευσης όσο και από το εσωτερικό μέτωπο του ΠΑΣΟΚ. Συγκρούστηκε με
κατεστημένα συμφέροντα στον χώρο του συνδικαλισμού, της αυτοδιοίκησης, της
οικονομίας, και τα κατάφερε, έστω και αν κάθε φορά έδινε την εικόνα ότι
κέρδιζε πύρρειες νίκες.

Τον κατηγόρησαν, και τον κατηγορούν, ότι δεν έχει θάρρος να βάλει το μαχαίρι
στο κόκαλο, ότι «το συζητάει πολύ», ότι δύσκολα να πάρει τη σωστή απόφαση υπό
καθεστώς πίεσης ή πολύ περισσότερο κρίσης. Του επιρρίπτουν ότι ευθύνεται για
στενόκαρδες επιλογές στο περιβάλλον του και στην κυβέρνηση, και πως αδιαφορεί
για τις αντιδράσεις που προκαλεί η σχεδόν μεροληπτική στάση του έναντι των
υποστηρικτών του, ακόμη και όταν κάνουν κραυγαλέα λάθη.

ΠΡΟΓΡΑΜΜΑΤΙΣΜΕΝΟΣ

Αλλά του αναγνωρίζουν ότι είναι έντιμος, καθαρός στις σχέσεις του, και
απόλυτος στις προτεραιότητές του. Ότι είναι άνθρωπος προγραμματισμένος, ότι
έχει σταθερό προσανατολισμό και αρχές. Ότι δεν κοροϊδεύει, αλλά ούτε και
εκστομίζει εύκολα ψέματα. Και το ότι συχνά επαναλαμβάνει πράγματα αυτονόητα,
οφείλεται στο ότι πιστεύει σταθερά στην εμπέδωση των κανόνων του παιχνιδιού
από όλους. Αλλιώς δεν μπορεί να γίνει παιχνίδι...

Είναι χαρακτηριστικό αυτό που συνέβη το Σάββατο, με το κλείσιμο της τριήμερης
συζήτησης στη Βουλή για την πρόταση μομφής κατά του Γεράσιμου Αρσένη. Ανέφερε
ότι «αν η κυβέρνηση αυτή δεν ανακοπεί στην πορεία της, στις εκλογές του 2000
θα έχει επιτύχει τους βασικούς στόχους της», και το αποτέλεσμα ήταν πολλοί να
χάσουν τον ύπνο τους από τα σενάρια που κυκλοφόρησαν. Πρόωρες εκλογές
υπονοούσε; «Τίποτε δεν πρόκειται να ανακόψει αυτή την πορεία», δήλωσε από τη
Λάρισα ο στενός συνεργάτης του Θ. Τσουκάτος. «Στο τέλος της τετραετίας θα
πρέπει να γίνουν οι εκλογές», ανέφερε ο Α. Τσοχατζόπουλος από τη Στουτγάρδη,
χαρακτηρίζοντας «λάθος» τυχόν διπλές εκλογές τον Ιούνιο. Κι όλα αυτά γιατί;
Διότι, δεδομένου του χαρακτήρα του Κ. Σημίτη, όλοι γνωρίζουν πως όταν δηλώνει
«εκλογές το 2000», σημαίνει ότι αυτός είναι ο προγραμματισμός του και δεν
υπάρχει περίπτωση να αποστεί από αυτόν...

ΝΕΑ ΤΕΤΡΑΕΤΙΑ

Και όσοι τον ξέρουν καλά, στοιχηματίζουν ότι του χρόνου, σαν σήμερα, θα
γιορτάσει 4 χρόνια στην πρωθυπουργία, βαδίζοντας για μια δεύτερη τετραετία.
Ίσως να ηχεί σήμερα παράταιρα κάτι τέτοιο ­ υπό τις παρούσες συνθήκες δηλαδή.
Αλλά ποιος ξεχνάει το άστρο του σημερινού Πρωθυπουργού; Και το γεγονός ότι
μέχρι τώρα τα έχει καταφέρει; Το πόσο καλά, ή το πόσο πολύ, είναι μια άλλη
κουβέντα. Το πρώτιστο είναι ότι τα έχει καταφέρει. Και έχει δοκιμαστεί στα
δύσκολα. Αυτό δεν μπορεί να του το αμφισβητήσει κανείς...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16342N071</ED>
<ID>
ID:16924

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N07&aa=1</URL></REF>


Article

<CATEGORY>vin04</CATEGORY>

 <H2>Ομιλία Τσοβόλα για τα 3 χρόνια του ΔΗΚΚΙ
</H2>
ΤΟ ΔΗΚΚΙ γιόρτασε χθες το βράδυ τρία χρόνια από την ίδρυσή του, σε μεγάλη
εκδήλωση που διοργάνωσε στο κέντρο «Νέος Απόλλων», με κεντρικό ομιλητή τον
πρόεδρό του Δημήτρη Τσοβόλα.

«Περάσαμε ήδη τρία χρόνια με αγώνες, τρία χρόνια με αγωνία», τόνισε ο πρόεδρος
του ΔΗΚΚΙ. Κλείσαμε τρία χρόνια ζωής με αποκαλύψεις και αντίσταση κατά του
νεοφιλελευθερισμού, δίνοντας στο λαό οράματα και όνειρα που του στέρησε η
σημερινή ηγεσία του ΠΑΣΟΚ».

Ο κ. Τσοβόλας, ο οποίος είχε πλάι του τον Μανώλη Γλέζο, κατηγόρησε τον
Πρωθυπουργό για «τον εθνικό κατήφορο στον οποίο οδηγεί τη χώρα», αλλά και για
«τα αδιέξοδα στην οικονομική ζωή, με θύματα τους ίδιους τους εργαζόμενους ενός
άκρατου νεοφιλελευθερισμού».
<H3>ΓΙΑ ΤΗ ΝΕΟΛΑΙΑ
</H3>
Για την Παιδεία και τις μαθητικές κινητοποιήσεις έκανε ειδική αναφορά, καθώς
και για «την περήφανη νεολαία που δίνει τον ωραίο αγώνα της για την αναβάθμιση
των σπουδών της, κόντρα στη λογική του βολέματος που καλλιεργεί η κυβέρνηση
και η Ν.Δ.».

Ο πρόεδρος του ΔΗΚΚΙ μίλησε για ορισμένα κέντρα εξουσίας που θέλουν, όπως
είπε, να ανακατανείμουν ρόλους και αρμοδιότητες, ανακατεύοντας και πάλι την
τράπουλα, ερήμην του λαού.

Όμως, πρόσθεσε, ο λαός έχει γνώση και επαγρυπνεί. Και θα ενισχύσει, πρόσθεσε,
το ΔΗΚΚΙ στις ευρωεκλογές ως τη φερέγγυα δύναμη αντίστασης, δίνοντας παράλληλα
όραμα και νόημα στην πολιτική ζωή που τόσο πολύ ορισμένοι θέλουν να υποβαθμιστεί.

«Το ΔΗΚΚΙ είναι η ελπίδα του ελληνικού λαού», κατέληξε καλώντας τους οπαδούς
του κόμματος να οργανωθούν. «Το κόμμα μας δίνει προοπτική στον αγώνα του
ελληνικού λαού. Τον κάνει να εμπιστεύεται το αύριο, ότι μπορεί και ο απλός
Έλληνας να χαράξει την πορεία του».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16342N072</ED>
<ID>
ID:16964

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N07&aa=2</URL></REF>


Article

<CATEGORY>vin04</CATEGORY>

 <H5>Η ΠΟΡΕΙΑ ΤΟΥ ΔΗΜΗΤΡΗ ΑΒΡΑΜΟΠΟΥΛΟΥ ΑΠΟ ΤΗΝ ΚΑΡΥΤΑΙΝΑ ΣΤΟ ΔΙΠΛΩΜΑΤΙΚΟ ΣΩΜΑ, ΚΑΙ
ΑΠΟ ΚΕΙ ΣΤΗ ΔΗΜΑΡΧΙΑ ΤΗΣ ΑΘΗΝΑΣ
</H5><H5>Βαθαίνει το ρήγμα στις σχέσεις του Καραμανλή με τον Αβραμόπουλο
</H5><H5>Διπλωματικές «επαφές» με Ανδρέα και Μητσοτάκη
</H5><H2>Δεν αφήνει τίποτα στην τύχη...
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Μέσα Ιουλίου και ο δήμαρχος Αθηναίων τηλεφωνεί σε δημοσιογράφο ο οποίος τον
είχε ζητήσει. Το κινητό χτυπάει, ενώ εκείνος είναι στη γέφυρα του φέρι μπόουτ
με το οποίο πηγαίνει στην ιδιαίτερη πατρίδα μου. 
Ο καπετάνιος, που καταλαβαίνει με ποιον μιλάει ο δημοσιογράφος, φωνάζει
δυνατά: «Πες του ότι θα σκίσει στις δημοτικές». Ο δήμαρχος Αθηναίων ακούει τον
καπετάνιο και του λέει «Δώσ' τον στο τηλέφωνο να του πω μια καλημέρα».
«Δήμαρχε, πολύ χαίρομαι που σου μιλάω. Άκουσες τι είπα, θα σκίσεις και στο λέω
εγώ που είμαι ΠΑΣΟΚ». Και η απάντηση του δημάρχου: «Άκου φίλε μου. Τώρα
τελείωσε η αντιπαράθεση. Δεν υπάρχει ΠΑΣΟΚ και Ν.Δ.. Τώρα υπάρχουμε εμείς».
Μέχρι το βράδυ όλο το νησί είχε πληροφορηθεί από τον καπετάνιο το περιεχόμενο
της συνομιλίας του με τον δήμαρχο. Και τώρα, 6 μήνες μετά, ο δήμαρχος, αν μη
τι άλλο, διαθέτει σε αυτό το μικρό νησί έναν ένθερμο υποστηρικτή του, είτε στο
τέλος τον ψηφίσει είτε όχι.

Το Σάββατο το βράδυ πήγαμε στο σπίτι του με τον φωτορεπόρτερ των «ΝΕΩΝ» για
την φωτογράφιση που απαιτούσαν οι ανάγκες του ρεπορτάζ. Για πρώτη φορά έβλεπε
τον συνάδελφό μου και τον υποδέχθηκε με ιδιαίτερη θέρμη. Και όταν εκείνος
τελείωσε τη δουλειά του και έπρεπε να φύγει, ο δήμαρχος διέκοψε τη συνομιλία
μας που γινόταν στο υπόγειο, δίπλα στο τζάκι, για να τον ξεπροβοδίσει μέχρι
την έξοδο του σπιτιού, να τον χαιρετήσει και να τον ευχαριστήσει θερμά.

ΕΠΙΚΡΙΣΕΙΣ

Είναι δύο ενδεικτικά παραδείγματα της καθημερινής συμπεριφοράς του δημάρχου
Αθηναίων με τους ανθρώπους που έρχεται σε επαφή. Ανθρώπους από τους οποίους
δεν έχει να προσδοκά άμεση εξαργύρωση της ζεστής του συμπεριφοράς. Αυτός ο
τρόπος επικοινωνίας του είναι που συγκεντρώνει τις επικρίσεις των περισσότερων
πολιτικών. «Η ζωή του όλη ­ λένε ­ είναι οι δημόσιες σχέσεις. Είναι η βασική
συνταγή στη διαμόρφωση του προφίλ του, που του εξασφαλίζει την υψηλότατη
δημοτικότητα». Οι φίλοι απαντούν ότι είναι αυτονόητο πως η καλή σχέση με τους
απλούς ανθρώπους που συναντά ο δήμαρχος καθημερινά στη ζωή του κάθε άλλο παρά
δημόσιες σχέσεις είναι. Αντίθετα, από αυτό μπορεί κανείς να διακρίνει το
χαρακτήρα και την αγωγή του πολιτικού. Και προσθέτουν ότι «η συνηθισμένη
τακτική των πολιτικών είναι να συμπεριφέρονται με δουλικό τρόπο στους ισχυρούς
και σε αυτούς που χρειάζονται και απαξιωτικά στους απλούς ανθρώπους».

Πάντως, είτε η καλή του αγωγή είτε ο χαρακτήρας του είτε η σκοπιμότητα
υπαγορεύουν τη συμπεριφορά του δημάρχου Αθηναίων, η αλήθεια είναι ότι μόνο
κέρδη έχει αποκομίσει από αυτό. Είναι μια στάση ζωής η οποία κεφαλοποιειται
καθημερινά στην πολιτική. Χιλιάδες απλοί άνθρωποι που έχουν έρθει σε επαφή
μαζί του και άκουσαν την καλή του την κουβέντα είναι οι καθημερινοί πρέσβεις
του στα καφενεία, στις γειτονιές, και στις πολιτικές συζητήσεις στα σπίτια και
στα γραφεία.

ΤΟ ΤΗΛΕΦΩΝΗΜΑ

Την ίδια τακτική που ακολουθεί με τους απλούς πολίτες, ακολουθεί και με τους
πολιτικούς. Σχεδόν ποτέ δεν αντιπαρατίθεται σε προσωπική βάση και όταν μπορεί
να πει τον καλό το λόγο, τον λέει. Είναι εντυπωσιακό πώς κατάφερε να
δημιουργήσει καλές σχέσεις με τον Θεόδωρο Πάγκαλο, λίγους μήνες μετά τα όσα
είχε πει εναντίον του το κορυφαίο στέλεχος του ΠΑΣΟΚ στη μάχη τους για τον
Δήμο της Αθήνας. Παραθέτουμε μια ιστορία, όπως την αφηγείται ο Θεόδωρος
Πάγκαλος. «Ήμουν ­ λέει ­ σε μια εκπομπή της ΕΡΤ, η οποία τελείωσε τα
μεσάνυχτα. Και ενώ ήμουν στο μακιγιάζ, χτυπάει το τηλέφωνο. "Κύριε υπουργέ,
σας ζητούν", λέει η κοπέλα. Ποιος να είναι τέτοια ώρα, σκέφτηκα και ανήσυχος
παίρνω το τηλέφωνο και ακούω: "Θόδωρε, παρακολούθησα όλη την εκπομπή σου,
ήσουν υπέροχος, συγχαρητήρια"».

Παρακολουθώντας κανείς τη διαδρομή του δημάρχου Αθηναίων μέσα από τις
συνεντεύξεις αλλά και τις αφηγήσεις του σε κοινωνικές εκδηλώσεις και
δημοσιογραφικές συναντήσεις, διαπιστώνει από την πρώτη στιγμή ότι επικαλείται
συχνά τη λαϊκή του καταγωγή, τα δύσκολα παιδικά του χρόνια και την προσπάθειά
του για επαγγελματική και κοινωνική ανάδειξη. Το αξίωμά του, όπως ο ίδιος έχει
πει, είναι ένα: «Χρειάζεται διαρκής προσπάθεια ο άνθρωπος για να αλλάξει τη
μοίρα του».

Ο Δημήτρης Αβραμόπουλος γεννήθηκε στις 6 Ιουνίου του 1953 στην Καρύταινα
Αρκαδίας. Εκεί υπηρετούσε τότε ο πατέρας του Λάμπρος ως ενωμοτάρχης της
Χωροφυλακής. Η μητέρα του Ελένη Γεωργαντά καταγόταν από το γειτονικό χωριό,
Ελληνικό, εκεί όπου έχει τώρα το εξοχικό του ο δήμαρχος. Το 1961 ο πατέρας του
μετατέθηκε στην Αθήνα. Η οικογένεια εγκαθίσταται στην Ακαδημία Πλάτωνος και 4
χρόνια αργότερα ο Δημήτρης Αβραμόπουλος φοιτά στον Α' Γυμνάσιο της Πλάκας.

«ΑΥΤΟΔΗΜΙΟΥΡΓΗΤΟΣ»

Στην Γ' Γυμνασίου για πρώτη φορά έγραψε στην έκθεση ότι θέλει να γίνει
διπλωμάτης. Ποτέ δεν παρεξέκλινε από αυτό το στόχο του. Δηλώνει
αυτοδημιούργητος. 
Του αρέσουν ­ λέει ­ οι άνθρωποι που παλεύουν στη ζωή και κατευθύνουν οι ίδιοι
την τύχη τους. Από αυτή την πάστα ­ λένε οι φίλοι του ­ θα ήθελε να είναι οι
άνθρωποι που θα τον πλαισιώσουν όταν θα κατέβει στην κεντρική πολιτική σκηνή.
Δεν είναι λίγες οι φορές που έχει περιγράψει τη διαδρομή του θυμίζοντας ότι
βγήκε στο μεροκάματο από τα 12. Την επόμενη εβδομάδα θα συναντήσει έναν από
τους εργοδότες του όταν ήταν 15 χρόνων. 
Τον 90χρονο πλέον κινηματογραφιστή, τον κυρ Ανέστη, ιδιοκτήτη του παλιού
κινηματογράφου «Λαΐς». Όπως συναντά κάθε φορά που κατεβαίνει στην Πάτρα τους
απογόνους της οικογένειας Καϊάφα που δούλεψε στο τυπογραφείο τους στην οδό
Αιόλου. Πρόλαβε και συνάντησε ως δήμαρχος και τον πρώτο του εργοδότη, τον κυρ
Κώστα, στο κουρείο του οποίου δούλεψε σε ηλικία 12 ετών.

Στα φοιτητικά του χρόνια είχε ένα σύντομο πέρασμα από την Αριστερά.
Δραστηριοποιήθηκε ενεργά στον Δημοκρατικό Αγώνα, όμως σύντομα κατάλαβε ότι για
να πετύχει τους στόχους του πρέπει να αξιοποιεί το χρόνο του διαφορετικά.

ΒΑΘΑΙΝΕΙ καθημερινά το ρήγμα στις σχέσεις του Κώστα Καραμανλή με τον Δημήτρη
Αβραμόπουλο. Κανείς από τους δύο δεν μιλάει επισήμως για το νέο κόμμα, όμως
στο παρασκήνιο η μάχη των χαρακωμάτων φουντώνει και απειλεί να κλείσει όλους
τους διαύλους για συνεννόηση προσώπων που μέχρι σήμερα βρίσκονται στον ίδιο
ιδεολογικοπολιτικό χώρο. Έντονες είναι οι συζητήσεις και στο ΠΑΣΟΚ, ενώ
ιδιαίτερο ενδιαφέρον παρουσιάζει η παρέμβαση του Άκη Τσοχατζόπουλου, ο οποίος
μίλησε για «κόμματα του σωλήνα» διευκρινίζοντας ότι δεν αναφέρεται κατ'
ανάγκην στις κινήσεις Αβραμόπουλου.

ΑΥΣΤΗΡΟΣ

Ο Κώστας Καραμανλής απηύθυνε δύο αυστηρές προειδοποιήσεις στον Δημήτρη
Αβραμόπουλο ­ μία στη συγκέντρωση γυναικών και μία από τη βήμα της Βουλής ­
και ύστερα συνέστησε στα στελέχη να αποφεύγουν τις δηλώσεις και να μην
δημιουργούν κλίμα έντασης. Η οδηγία του όμως φαίνεται να πέφτει στο κενό. Οι
δημόσιες δηλώσεις είναι περιορισμένες, αλλά ανεπίσημα μεσαία και κορυφαία
στελέχη έχουν περάσει στην αντεπίθεση και αντιδρούν ως ήδη να έχει γίνει το
νέο κόμμα. Οι περισσότεροι εκφράζουν τη βεβαιότητα ότι η επίσημη ανακοίνωση θα
γίνει τις προσεχείς εβδομάδες. «Θα έχει την τύχη του Σαμαρά, θα τον
καταγγείλουμε για προδοσία. Δεν θα τολμήσει να περπατήσει στην επαρχία. Θα τον
προπηλακίζουν οι οπαδοί μας και δεν θα μπορούμε να τους σταματήσουμε. Είναι
ανέντιμο αυτό που πάει να κάνει την ώρα που η Ν.Δ. είναι στο κατώφλι της
εξουσίας», είναι μόνο μερικές από τις εκφράσεις των στελεχών της Ν.Δ., ενώ
ιδιαίτερα έντονη ήταν και η δήλωση του κ. Γ. Κεφαλογιάννη, ο οποίος είπε από
το βήμα Βουλής: «Δεν πιστεύω ότι θα υπάρξουν άφρονες αποστάτες που θα έρθουν
σε αντίθεση με το λαό.»

ΠΡΟΕΤΟΙΜΑΣΙΑ

Την ίδια ώρα στο στρατόπεδο του Δημήτρη Αβραμόπουλου όλα δείχνουν ότι το νέο
κόμμα σχεδιάζεται πυρετωδώς αλλά με διακριτικότητα. Στελέχη της Ρηγίλλης
κατηγορούν τους επιτελείς του κ. Δ. Αβραμόπουλου ότι πιέζουν κομματικά στελέχη
να προσχωρήσουν στο υπό ίδρυσιν κόμμα. Οι συνεργάτες του δημάρχου λένε ότι
συμβαίνει το εντελώς αντίθετο. Σε όσους σπεύδουν να επικροτήσουν μια τέτοια
κίνηση, τους συνιστούν ψυχραιμία. Πολιτικοί φίλοι του δημάρχου εκφράζουν την
άποψη ότι είναι λάθος τακτική η πόλωση που επιχειρεί η Ν.Δ.. Και εξηγούν πως
στην περίπτωση που κάνει κόμμα ο Αβραμόπουλος, αυτό σημαίνει ότι για πρώτη
φορά στην Ελλάδα θα δημιουργηθεί κεντροδεξιά πλειοψηφία. Προσθέτουν ότι το
καλύτερο θα ήταν με πρωτοβουλία της Ν.Δ. να γίνει μια συμφωνία κυρίων μεταξύ
Καραμανλή- Αβραμόπουλου. Μια συμφωνία η οποία θα λέει πως θα υπάρξει
κυβερνητική συνεργασία μεταξύ των δύο κομμάτων. Και όποιου το κόμμα έρθει
πρώτο, εκείνος θα γίνει πρωθυπουργός.

Ο Κ. ΜΗΤΣΟΤΑΚΗΣ

Με ιδιαίτερο ενδιαφέρον αναμένεται πάντως στη Ρηγίλλης η θέση που θα πάρει ο
κ. Κ. Μητσοτάκης μετά την επιστροφή του από το εξωτερικό. Χθες, ο πρώην
πρωθυπουργός είπε ότι δεν αξίζει διάψευσης δημοσίευμα του «Βήματος» που τον
εμφανίζει να έχει συμφωνήσει με τον κ. Κ. Καραμανλή να τον προτείνει για
Πρόεδρο Δημοκρατίας και εκείνος να αποδεχθεί την επιστροφή Σαμαρά. Την Τρίτη
επίσης σε τηλεοπτική συνέντευξη στη ΝΕΤ θα τοποθετηθεί για πρώτη φορά στο θέμα
ο κ. Μ. Έβερτ, ενώ ο κ. Γ. Σουφλιάς αναβάλλει τη δημοσιοποίηση των επόμενων
κινήσεών του που επρόκειτο να γίνει στις αρχές Φεβρουαρίου. Όσο για τον
Στέφανο Μάνο δηλώνει ότι θα προχωρήσει στην ίδρυση δικού του κόμματος, ενώ
άγνωστο είναι εάν ο κ. Β. Κοντογιαννόπουλος θα προσχωρήσει στο κόμμα
Αβραμόπουλου, θα επιστρέψει στη Ν. Δ εάν τού το ζητήσουν, ή θα συνεργαστεί με
το ΠΑΣΟΚ.

Την ίδια ώρα πολλές συζητήσεις γίνονται και στο ΠΑΣΟΚ καθώς πληθαίνουν οι
απόψεις ότι το κόμμα Αβραμόπουλου θα δημιουργήσει μεγάλο πρόβλημα και στο
κυβερνών κόμμα. Σημαντική είναι η δήλωση του κ. Α. Τσοχατζόπουλου, ο οποίος
από την Στουτκγάρδη, αφού χαρακτήρισε συμπαθή τον δήμαρχο, τόνισε ότι «δεν
μπορώ να φανταστώ ότι την επομένη της εκλογής του ως δήμαρχος με τέτοια
σημαντική εμπιστοσύνη, θα διολισθήσει σε άλλες ατραπούς».

Η τύχη χαμογέλασε πολύ νωρίς στον Δημήτρη Αβραμόπουλο και μαζί με την τύχη τον
βοήθησαν και οι δικοί του ευέλικτοι και μεθοδικοί χειρισμοί. Έτσι από τα πρώτα
βήματα της διπλωματικής του καριέρας υπηρέτησε στα γραφεία του Ανδρέα
Παπανδρέου και του Κωνσταντίνου Μητσοτάκη. Όταν φοιτούσε στη Διπλωματική
Ακαδημία επελέγη από τον τότε προσωπάρχη του υπουργείου μαζί με έναν
συμφοιτητή του να εργαστούν στο γραφείο του τότε υπουργού Εξωτερικών,
Κωνσταντίνου Μητσοτάκη. Και το 1981 ο διευθυντής του διπλωματικού γραφείου του
πρωθυπουργού Ανδρέα Παπανδρέου επέλεξε τον νεαρό διπλωμάτη για στενό του
συνεργάτη. Καθε φορά που οι νεοδημοκρατες τον επικρίνουν για αυτή τη θητεία
του, εκείνος περνά στην αντεπίθεση: «Λυπάμαι ­ λέει ­ που ήμουν χαμηλόβαθμος
και δεν είχα την ανεπανάληπτη εμπειρία να συνεργαστώ από κοντά με αυτό τον
χαρισματικό ηγέτη».

ΜΕ ΦΩΤΟΓΡΑΦΙΑ ΚΑΡΑΜΑΝΛΗ

Ο Δημήτρης Αβραμόπουλος διαφωνεί με πολλούς χειρισμούς και πολιτικές επιλογές
του Ανδρέα Παπανδρέου, αλλά αναγνωρίζει ότι ήταν μεγάλος πολιτικός αρχηγός.
Τον μεγαλύτερο θαυμασμό όμως τον έχει για τον Κωνσταντίνο Καραμανλή. Η μόνη
φωτογραφία πολιτικού που έχει στο γραφείο του στο δημαρχείο είναι του ιδρυτή
της Ν.Δ.. Με κάθε ευκαιρία λέει ότι το διαχρονικό μοντέλο ηγέτη είναι το κράμα
Καραμανλή-Παπανδρέου. Δηλαδή να υπάρχει συνδυασμός της γοητείας, του οράματος,
της ρητορείας και του ανατρεπτικού λόγου του Ανδρέα με τη στιβαρότητα, την
αυστηρότητα και την εμμονή στις απόψεις του πατριάρχη της συντηρητικής παράταξης.

Μεγάλη πολιτική φυσιογνωμία χαρακτηρίζει και τον Κωνσταντίνο Μητσοτάκη ο
δήμαρχος Αθηναίων, με τον οποίο συναντήθηκαν πολλές φορές μετά την πρώτη
συνεργασία τους το 1980. Ο Δημήτρης Αβραμόπουλος υπηρέτησε ως διευθυντής του
διπλωματικού του γραφείου και εκπρόσωπος του υπουργείου Εξωτερικών όταν το
ανέλαβε ο ίδιος ο κ. Κ. Μητσοτάκης μετά την απομάκρυνση του Αντώνη Σαμαρά. Ο
δήμαρχος με κάθε ευκαιρία λέει ότι ο Κωνσταντίνος Μητσοτάκης τού φέρθηκε πολύ
καλά. Και θυμάται την έκπληξή του όταν πριν από τις εκλογές του '93 μπήκε στο
πρωθυπουργικό γραφείο και του είπε ότι επιθυμεί να εγκαταλείψει τη διπλωματική
καριέρα και να είναι υποψήφιος βουλευτής στην Α' Αθηνών.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16342N081</ED>
<ID>
ID:16919

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N08&aa=1</URL></REF>


Article

<CATEGORY>vin04</CATEGORY>

 <H2>Θέμα FIR Αθηνών και βραχονησίδων πάλι από την Άγκυρα
</H2>
ΘΕΜΑ FIR, αλλά και βραχονησίδων, έθεσε εκ νέου η Άγκυρα στη διάρκεια του
Σαββατοκύριακου, σε μια προσπάθεια διαρκούς παγιοποίησης διεκδικήσεων εις
βάρος της Ελλάδας.

Ο εκπρόσωπος του τουρκικού υπουργείου Εξωτερικών, Νετζατί Ουτκάν, ο οποίος για
άλλη μια φορά έκανε λόγο για «διάλογο» στο θέμα των βραχονησίδων στο Αιγαίο,
υποστήριξε ότι «η Ελλάδα, παραβλέποντας τους όρους και τους κανόνες που
προβλέπει ο ICAO, αντιμετωπίζει τα λάθη και τις ελλείψεις που προκαλεί η
αντίληψή της με την οποία, εδώ και χρόνια, παρακωλύει την εναέρια κυκλοφορία
στο FIR Αθηνών, θέτει σε κίνδυνο την ασφάλεια και αυξάνει το κόστος των πτήσεων».

Ο ίδιος προσέθεσε πως η Ελλάδα «προβαίνει σε μονομερείς ρυθμίσεις, καθορίζει
νέους αεροδιαδρόμους και καταργεί προηγούμενους, θεωρώντας εαυτόν μοναδικό
υπεύθυνο, πράγμα που δεν έχει δικαίωμα να πράξει».

Αναφερόμενος στο θέμα των βραχονησίδων, ο κ. Ουτκάν είπε πως «είναι απαράδεκτο
το γεγονός ότι η Ελλάδα επιχειρεί με μονομερείς ενέργειες και τετελεσμένα
γεγονότα να αλλάξει το καθεστώς βραχονησίδων στο Αιγαίο, οι οποίες δεν
ανήκουν, με βάση διεθνείς συμφωνίες, στην κυριότητά της».

Ο εκπρόσωπος του τουρκικού υπουργείου Εξωτερικών επανέλαβε, τέλος, ότι «οι
ενέργειες αυτές της Ελλάδας θα κλιμακώσουν την ένταση στο Αιγαίο», τονίζοντας
πως η τουρκική πλευρά «είναι της άποψης της συζήτησης και επίλυσης όλων των
προβλημάτων του Αιγαίου».

Στην Αθήνα, κυβερνητικές πηγές έλεγαν ότι είναι φανερή η προσπάθεια της
Άγκυρας να αυξάνει και να παγιοποιεί τις διεκδικήσεις της εις βάρος της
Ελλάδας ­ αλλά η Αθήνα επιμένει πως όποιος διεκδικεί κάτι οφείλει να
προσφεύγει στο Διεθνές Δικαστήριο της Χάγης. Κάτι που, έλεγαν, η Τουρκία
αρνείται να κάνει.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16342N091</ED>
<ID>
ID:16920

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N09&aa=1</URL></REF>


Article

<CATEGORY>vin04</CATEGORY>

 <H5>Ο ΠΡΩΗΝ ΥΠΟΥΡΓΟΣ ΜΙΛΑΕΙ ΣΤΑ «ΝΕΑ» ΕΝ ΟΨΕΙ ΤΟΥ ΣΥΝΕΔΡΙΟΥ ΤΟΥ ΠΑΣΟΚ
</H5><H5>Τα φαινόμενα Αβραμόπουλου και Χριστόδουλου
</H5><H5>S-300: Μειώθηκε το γόητρο της Ελλάδας
</H5><H5>Δεν χρειαζόμαστε δεκανίκι
</H5><H5>«Υποβαθμίστηκε ο ρόλος του σχολείου και των γονέων»
</H5><H5>Τι ήθελαν οι «11»
</H5><H2>ΑΝΑΣΤΑΣΙΟΣ ΠΕΠΟΝΗΣ
</H2><H2>Χώρισαν το ΠΑΣΟΚ στους «δικούς μας... και στους άλλους»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΕΝΑ ΚΑΤΗΓΟΡΩ στην ηγεσία του ΠΑΣΟΚ και προσωπικά στον Πρωθυπουργό Κώστα Σημίτη
απευθύνει ο πρώην υπουργός Αναστάσιος Πεπονής, εν όψει του Συνεδρίου του
κυβερνώντος κόμματος τονίζοντας πως χώρισαν το ΠΑΣΟΚ «στους δικούς μας» και
τους «άλλους».

«Όποιος μπορεί να πληρώσει, εγγράφει οπαδούς. Ευτελίστηκαν οι κομματικοί μας
θεσμοί. Αντί να συμβάλουμε στην εξυγίανση της δημόσιας ζωής, αναπτύσσουμε τη
νοσηρότητα στις ίδιες τις τάξεις μας», τονίζει στη συνέντευξή του στα «ΝΕΑ».

Και όταν ερωτάται γιατί δείχνει τόσο απογοητευμένος από τον κ. Κώστα Σημίτη,
τον οποίο ψήφισε πριν από τρία χρόνια στην Κοινοβουλευτική Ομάδα του ΠΑΣΟΚ για
την ανάδειξή του στο πρωθυπουργικό αξίωμα, δηλώνει: «Δεν ψήφισα αρχηγό ομάδας
ή παρέας. Δεν μπορούσα καν να υποθέσω ότι η ανάδειξη πρωθυπουργού θα
εχρησιμοποιείτο ως εφαλτήριο όχι απλώς για την εκλογή ύστερα ενός προέδρου του
ΠΑΣΟΚ, αλλά ως ορμητήριο για την επιβολή μιας νικήτριας ομάδας, που θα
εξουσίαζε το ΠΑΣΟΚ...».

Ο Αναστάσιος Πεπονής, με μακρά προσωπική και οικογενειακή παράδοση στο
«δημοκρατικό στρατόπεδο» και κυρίως με μια έκδηλη αυστηρότητα για όλους, και
πρωτίστως για τον εαυτό του, δεν υψώνει τον τόνο της φωνής του, ακόμη και όταν
προβαίνει σε βαριές καταγγελίες.

Νηφάλιος, με συναίσθηση «των ιστορικών στιγμών», έχοντας στο ενεργητικό του,
όπως λένε «εχθροί» και «φίλοι» του, ότι στάθηκε στις δύσκολες στιγμές της
«δημοκρατικής παράταξης» και των Παπανδρέου, το '65 και το '89, εκδηλώνει την
έντονη ανησυχία του για την Ελλάδα.

Η χώρα επαφίεται, όπως χαρακτηριστικά παρατηρεί, «σε έναν χειρισμό των εθνικών
της θεμάτων με νοοτροπία σπουδαστηρίου του Διεθνούς Δικαίου και με καλλιέργεια
ψευδαισθήσεων στο λαό για την ευρωπαϊκή αλληλεγγύη και την "κοινή ευρωπαϊκή
εξωτερική πολιτική", που τον αφοπλίζει ψυχολογικά».

Ο πρώην υπουργός και κορυφαίο στέλεχος της λεγόμενης «εσωκομματικής
αντιπολίτευσης» του ΠΑΣΟΚ, κατηγορεί την κυβέρνηση για «το φιάσκο της
Μαδρίτης» και επισημαίνει ότι «η περιπέτεια με τους S-300 μείωσε οδυνηρά το
γόητρο της Ελλάδας».

Ο κ. Πεπονής στη συνέντευξή του στα «ΝΕΑ» κάνει λόγο για ιδεολογική σύγχυση
στις τάξεις του ΠΑΣΟΚ, για τις ομάδες που άρχισαν να εμφανίζονται από το 1988,
για επιτεινόμενη αποδυνάμωση της λαϊκής κυριαρχίας, για συμπίεση του λαϊκού
εισοδήματος, για ακμάζουσα παραοικονομία και αναφέρεται στο κείμενο των «11».

Μιλάει για τα φαινόμενα Αβραμόπουλου και Χριστόδουλου, που έρχονται πρώτοι
στις δημοσκοπήσεις. Τονίζει ότι όλα αυτά που παρατηρούνται έχουν την εξήγησή
τους στην «εγκατάλειψη των αξιών, στην υποτίμηση του πατριωτισμού, στην έξαρση
του οικονομισμού και του εγωκεντρισμού». Και επισημαίνει ότι οι μεγάλοι ηγέτες
δεν αναδεικνύονται μέσα από τα γκάλοπ.

Όσο για το φλέγον πρόβλημα της Παιδείας, ο κ. Πεπονής αποφεύγει τις
επιφανειακές αναλύσεις. Αν και πιστεύει ότι «ο υπουργός Παιδείας αποβλέπει στο
σωστό αποτέλεσμα», σημειώνει ότι εκπαιδευτική μεταρρύθμιση χωρίς την ψυχική
συμμετοχή των εκπαιδευτικών δεν γίνεται. Και επισημαίνει: «Το κλειδί της
επιτυχίας βρίσκεται στον εκπαιδευτικό κόσμο. Η συμμετοχή του στην προσπάθεια,
ως προϊόν διαπραγμάτευσης, δεν θα αποδώσει».

Ο κ. ΠΕΠΟΝΗΣ στη συνέντευξή του στα «ΝΕΑ» εξηγεί στην αρχή ποια είναι η ουσία
της διαφωνίας του με την ηγεσία του ΠΑΣΟΚ:

«Ξεκινά από τις βασικές αρχές και την πολιτική ταυτότητα του ΠΑΣΟΚ. Η σημερινή
ηγεσία αποφεύγει να αναδείξει τα βασικά θέματα και να προτείνει σαφείς
απαντήσεις, με τις οποίες να προσδιορίζεται η φυσιογνωμία και η αποστολή του
Κινήματος. Τα ισοπεδώνει όλα και καλλιεργείται έτσι στις τάξεις του η
ιδεολογική σύγχυση».

ΕΡ.: Ας το συγκεκριμενοποιήσουμε. Μπορείτε να αναφέρετε
ενδεικτικά συγκεκριμένα θέματα βασικής διαφωνίας;

ΑΠ.: Αποφεύγει να αντιμετωπίσει την επεκτεινόμενη αποδυνάμωση της λαϊκής
κυριαρχίας και τη μεταφορά εξουσιαστικής δύναμης στα οικονομικά κέντρα.
Πρόκειται για το καίριο πρόβλημα της δημοκρατίας σήμερα. Οφείλομε σαφή
απάντηση, που να την επιβεβαιώνει βέβαια η πολιτική μας πρακτική. Μας
παραπέμπει η ηγεσία στην «κοινωνία των πολιτών». Αποφεύγει να αναφερθεί στο
λαό ως πολιτικό σώμα. Και παρακολουθεί παθητικά μια κοινωνία που δεν
εξελίσσεται σε κοινωνία πολιτών, αλλά ιδιωτών και καταναλωτών.

Ενθαρρύνει τη λανθασμένη εντύπωση ότι το κράτος - έθνος παρακμάζει και τα
εθνικά συμφέροντα τάχα παραμερίζονται. Παρασιωπά ότι άλλα κράτη - μέλη της
Ευρωπαϊκής Ένωσης διατηρούν στο ακέραιο την επιδίωξη των εθνικών συμφερόντων,
με φορέα βέβαια το κράτος - έθνος. Πριν από λίγες μέρες, ο σοσιαλιστής
πρωθυπουργός Ζοσπέν ξεκαθάρισε ότι η Γαλλία δεν θα παραιτηθεί από το έθνος, οι
Γάλλοι θα επιζήσουν και ως λαός και ως έθνος.

Αποφεύγει να απαντήσει εάν αποβλέπουμε σε μια Ευρωπαϊκή Ένωση των λαών και της
κρατικής τους έκφρασης ή εάν αποδεχόμαστε μια Ευρώπη υποταγμένη στα κέντρα των
Βρυξελλών και στην ηγεμονία των ισχυρών μελών της.

Η ΟΙΚΟΝΟΜΙΑ

ΕΡ.: Πάντως, η ηγεσία του ΠΑΣΟΚ και η κυβέρνηση εμφανίζουν θετικούς
δείκτες στην οικονομία. Για παράδειγμα θεωρούν ως
επίτευγμα ότι ο πληθωρισμός κινείται σε πολύ ικανοποιητικά επίπεδα...

ΑΠ.: Η κυβέρνηση δίνει με αποτελεσματικότητα τη μάχη για τη μείωση του
πληθωρισμού. Αλλά αυτή η μάχη μεθοδεύεται με συμπίεση του εισοδήματος των
λαϊκών στρωμάτων, ενώ τα μεγάλα κέρδη των ισχυρών γίνονται μεγαλύτερα.
Παράλληλα αφήνει να ακμάζει η παραοικονομία. Ζητεί περικοπές δημοσίων δαπανών.
Εγκρίνει όμως δαπάνες για περιττές πολυτέλειες και δεν τολμά επιβαλλόμενες περικοπές.

Αποδέχεται παθητικά την παγκοσμιοποίηση, την ωραιοποιεί ως «παγκοσμιοποίηση
της παραγωγής», ακόμα ανακαλύπτει και θετικές πλευρές! Άλλο όμως η αναγνώριση
μιας πραγματικότητας για να αντιμετωπιστεί, και άλλο η πρόθυμη υποταγή.

ΕΡ.: Κι ενώ τα γεγονότα «τρέχουν», το Συνέδριο του ΠΑΣΟΚ
πραγματοποιείται μέσα σ' αυτές τις συγκυρίες,
τρεις μόλις μήνες πριν από τις ευρωεκλογές. Τι προβλέπετε
για τη διεξαγωγή του, και, αλήθεια, γιατί
αντιταχθήκατε στις ομαδικές εγγραφές;

ΑΠ.: Η ένταξη στις οργανώσεις μας πρέπει να είναι προσωπική συνειδητή επιλογή.
Αυτό ορίζει σαφέστατα το Καταστατικό μας. Οι ομαδικές εγγραφές δεν απέβλεπαν
σε ενδυνάμωση του ΠΑΣΟΚ αλλά σε εξασφάλιση ψηφοφόρων για την ανάδειξη συνέδρων
και τον έλεγχο του Συνεδρίου. Ακόμα, αυτές οι εγγραφές οδήγησαν σε
συγκεντρωτική καταβολή από τρίτους χρηματικών ποσών για το δικαίωμα εγγραφής,
όπως και ανανέωσής της. Ανταγωνισμός δηλαδή και στο επίπεδο της ταμειακής
ισχύος. Όποιος μπορεί να πληρώσει, εγγράφει οπαδούς.

Ευτελίστηκαν οι κομματικοί θεσμοί μας. Αντί να συμβάλουμε στην εξυγίανση της
δημόσιας ζωής, αναπτύσσουμε τη νοσηρότητα στις ίδιες τις τάξεις μας.

ΠΡΟΣΧΗΜΑ

ΕΡ.: Επομένως διαβλέπετε μια σειρά από κινδύνους για το επικείμενο Συνέδριο
του ΠΑΣΟΚ...

ΑΠ.: Μπορεί να οδηγηθούμε έτσι σε Συνέδριο, στο οποίο οι πολιτικές
αντιπαραθέσεις θα είναι προσχηματικές. Μπορεί ακόμα να επιδιωχθούν
προσυμφωνημένες διανομές της κομματικής εξουσίας, που να καταλήξουν στον πλήρη
έλεγχο της κομματικής ζωής από ορισμένη ομάδα. Αυτά όχι μόνο δεν εμπνέουν το
λαό, αλλά ενισχύουν την αδιαφορία του για τα πολιτικά πράγματα.

ΕΡ.: Εσείς τι ρόλο έχετε σκεφθεί ότι θα μπορούσατε να διαδραματίσετε;
Θα αποδεχόσασταν, για παράδειγμα, μία πρόταση
υποψηφιότητάς σας για το αξίωμα του προέδρου;

ΑΠ.: Προσωπικά δεν είχα καν σκεφθεί υποψηφιότητά μου για τη θέση του προέδρου
του ΠΑΣΟΚ. Ανεξάρτητα όμως από το πρόσωπο, μια υποψηφιότητα αντιπαράθεσης θα
έπρεπε να είναι έκφραση συγκροτημένου συλλογικού υποκειμένου, στο πλαίσιο
πάντα της κομματικής νομιμότητας, με σαφείς θέσεις αρχών και πολιτικής. Θα
έπρεπε ακόμα να μπορεί να συμβάλει, αυτή η υποψηφιότητα, στην ανάκτηση της
κοινωνικής και πολιτικής δυναμικής του ΠΑΣΟΚ, ώστε να αντιπαρατεθεί ουσιαστικά
και όχι ρητορικά στη Ν.Δ., ή και σε κάποιο άλλο νεόκοπο σχήμα της Δεξιάς.

ΕΡ.: Έχουν κυκλοφορήσει ήδη μία σειρά από εισηγήσεις της ηγεσίας του ΠΑΣΟΚ
για το Συνέδριο. Θα τις έχετε διαβάσει ασφαλώς. Ποια
είναι η γνώμη σας;

ΑΠ.: Κείμενα άνευρης πολυλογίας με μακρόσυρτες και κοινότοπες καταγγελίες κατά
του οικονομικού φιλελευθερισμού. Μαζί με αυτές τις καταγγελίες, διακρίνονται
και ρητορικές απόπειρες εξωραϊσμού της πραγματικότητας. Περιορίζομαι να
αναφέρω, ως ένα δείγμα, τη θέση ότι «οι θετικές πλευρές της παγκοσμιοποίησης
δεν ανήκουν σε τάξεις. Ανήκουν στην ανθρωπότητα»!!

Φοβούμαι ότι θα αφήσουν και αυτά τα κείμενα αδιάφορη τη λαϊκή βάση του ΠΑΣΟΚ.
Υπενθυμίζω, τέλος, ότι ένα κόμμα εξουσίας κρίνεται κατά κύριο λόγο από τη
φυσιογνωμία που διαμορφώνει η ασκούμενη πολιτική και η συμπεριφορά της
κυβέρνησης που στηρίζει.

ΕΡ.: Εσείς κύριε Πεπονή στηρίξατε με την ψήφο σας, στη συνεδρίαση
της Κοινοβουλευτικής Ομάδας του ΠΑΣΟΚ, τον Ιανουάριο του
'96, τον κ. Κώστα Σημίτη, ο οποίος και εξελέγη
τότε για το πρωθυπουργικό αξίωμα. Δείχνετε όμως να σας έχει
απογοητεύσει η πολιτική που ακολουθεί. Τελικώς, σε τι
διέψευσε τις ελπίδες σας ο Πρωθυπουργός;

ΑΠ.: Δεν ψήφισα αρχηγό ομάδας ή παρέας. Δεν μπορούσα καν να υποθέσω ότι η
ανάδειξη πρωθυπουργού από το ΠΑΣΟΚ τον Ιανουάριο του 1996 θα εχρησιμοποιείτο
ως εφαλτήριο όχι απλώς για την εκλογή ύστερα ενός προέδρου του ΠΑΣΟΚ, αλλά ως
ορμητήριο για την επιβολή μιας νικήτριας ομάδας, που θα εξουσίαζε το ΠΑΣΟΚ.
Που θα το χώριζε στους «δικούς μας» και στους «άλλους».

Ήλπιζα, αντίθετα, ότι θα ήταν η απαρχή μιας εξυγίανσης του ΠΑΣΟΚ, η οποία θα
διέλυε τις ομάδες που είχαν αρχίσει να διαμορφώνονται από το 1988.

ΟΡΙΣΜΕΝΟΙ υποστηρίζουν ότι μετά τον Ανδρέα Παπανδρέου και τον Κωνσταντίνο
Καραμανλή πέρασε η εποχή των μεγάλων ηγετών... 
Ωστόσο, δύο πρόσωπα, ο δήμαρχος της Αθήνας Δημήτρης Αβραμόπουλος και ο
Αρχιεπίσκοπος Χριστόδουλος, συγκεντρώνουν υψηλά ποσοστά στις δημοσκοπήσεις...

ΕΡ.: Πώς το εξηγείτε, κύριε Πεπονή, αυτό το φαινόμενο;
Και τι εκτιμάτε ειδικότερα για την περίπτωση του κ. Αβραμόπουλου;

ΑΠ.: Οι μεγάλοι ηγέτες αναδεικνύονται εάν και αφού κινητοποιήσουν τον λαό ή
ορισμένα στρώματα στην επιδίωξη μεγάλων στόχων. 
Οι μεγάλοι ηγέτες δεν αναδεικνύονται μέσα από τις δημοσκοπήσεις. 
Ο Αρχιεπίσκοπος έχει ευρεία απήχηση και διότι βρήκε στην κοινωνία μας ένα
μεγάλο κενό.

Την εγκατάλειψη των αξιών, την υποτίμηση του πατριωτισμού, την έξαρση του
οικονομισμού και του εγωκεντρισμού. 
Ο δήμαρχος Αθηναίων έχει καταστεί βέβαια πολιτικά υπαρκτός, ταυτόχρονα όμως
και αστάθμητος παράγοντας της πολιτικής ζωής. 
Η γενικευμένη, γι' αυτό και αυθαίρετη, επίκληση της φθοράς του πολιτικού
κόσμου δεν αρκεί βέβαια για να δικαιώσει τη θορυβώδη δημοσιότητα μιας
ενδεχόμενης πολιτικής πρωτοβουλίας του δημάρχου Αθηναίων.

Στήριξη Σημίτη. Τον Ιανουάριο του '96 ο κ. Πεπονής τον ψήφισε για το
πρωθυπουργικό αξίωμα. «Χώρισε το ΠΑΣΟΚ στους δικούς μας και στους άλλους»,
λέει σήμερα

ΤΗΝ ΕΝΤΟΝΗ ανησυχία του για την πορεία των εθνικών θεμάτων εκφράζει στα «ΝΕΑ»
ο κ. Αναστάσιος Πεπονής.

ΕΡ.: Τα εθνικά θέματα δείχνουν να 'ναι στο... ψυγείο!
Ορισμένοι κουράζονται ακόμη και να μιλήσουν γι' αυτά. Ακούς
κάποιους να λένε «να τελειώνουμε με το Κυπριακό». Ακόμη και το
θέμα των πυραύλων S-300 φάνηκε να ξεχνιέται... Συνδέεται αυτό το
τελευταίο ζήτημα με τα μεγάλα εθνικά ζητήματα, Αιγαίο,
Κύπρος, και τον ρόλο μας στα Βαλκάνια; Τι θα επισημαίνατε;

ΑΠ.: Η εγκατάλειψη της πολιτικής του Ανδρέα Παπανδρέου από το 1996, είχε
συνέπειες οδυνηρές. Τώρα η κυβέρνηση προσπαθεί να ξεχάσουμε τα όσα έλεγε για
την περίφημη «κινητικότητα», για την πολιτική της «βήμα-βήμα» προσέγγισης και
σιωπά για το φιάσκο της Μαδρίτης. Όμως, τα αποτελέσματα είναι σαφή. Είναι η
ενθάρρυνση της τουρκικής αδιαλλαξίας και επιθετικότητας.

Είχα εκφράσει και από τις στήλες σας τη συμφωνία μου για ορισμένους από τους
χειρισμούς στην Αλβανία καθώς και για την πολιτική μας στα Βαλκάνια, όπως
εξαγγέλλεται. Όμως, σ' αυτήν ακριβώς την περιοχή, η περιπέτεια των S-300
μείωσε οδυνηρά το γόητρο της Ελλάδας.

Τώρα στην Κύπρο, ο κίνδυνος να εμπεδωθεί η ομηρεία της είναι υπαρκτός. Ο
κίνδυνος να εξαρτηθεί η εισδοχή της στην Ευρωπαϊκή Ένωση από την καλούμενη
«λύση» του Κυπριακού, είναι επίσης υπαρκτός. Στο Αιγαίο, οι πιέσεις θα
συνεχιστούν. Τα περί κοιτασμάτων πετρελαίου προς εκμετάλλευση είναι
προσχήματα, που καλύπτουν μόνο την πάγια επιδίωξη της Άγκυρας για συγκυριαρχία
στο Αιγαίο.

Επανέρχομαι στα Βαλκάνια. Η συμμετοχή της Ιταλίας στη Βαλκανική Ταξιαρχία,
σηματοδοτεί ότι κάποια μέλη της Ευρωπαϊκής Ένωσης εμμένουν στην αντίληψη των
«ζωνών ειδικού ενδιαφέροντος» με αντίστοιχη υποβάθμιση του ρόλου της Ελλάδας
στα Βαλκάνια.

Ο χειρισμός των εθνικών θεμάτων με νοοτροπία σπουδαστηρίου του Διεθνούς
Δικαίου και με καλλιέργεια ψευδαισθήσεων στον Λαό για την ευρωπαϊκή αλληλεγγύη
και «κοινή ευρωπαϊκή εξωτερική πολιτική», αφοπλίζουν ψυχολογικά τον Λαό μας.
Απαιτείται πρώτα απ' όλα προτεραιότητα στα εθνικά θέματα, εγρήγορση του Λαού
μας. Να σταματήσει η ενθάρρυνση του εγωκεντρικού ευδαιμονισμού και της
αδιαφορίας για τα εθνικά θέματα.

Ακόμα, να εγκαταλειφθεί η πρακτική των λεκτικών πυροτεχνημάτων για εσωτερική
κατανάλωση. Επιβάλλεται η Ελλάδα να καταστήσει ξανά σαφή την ανυποχώρητη
γραμμή της. Πειστικά έναντι διεκδικητών, αλλά και έναντι όλων όσων επίστεψαν
ότι είμαστε επιρρεπείς σε «συμβουλές» και πιέσεις, ώριμοι για επικίνδυνες
διολισθήσεις και παραδοχές. Και χωρίς, βέβαια, πολιτικά απερίσκεπτες δήθεν
επιθετικές πρωτοβουλίες, που καταλήγουν σε τραγικές υποχωρήσεις.

ΠΟΛΛΕΣ φορές και από διαφορετικές πλευρές έχει τεθεί το θέμα συνεργασιών. Το
ΠΑΣΟΚ αρκετές φορές στην ιστορία του έχει αναφερθεί στο ζήτημα αυτό, με πλέον
πρόσφατη περίπτωση αυτή του γραμματέα του κυβερνώντος κόμματος, ο οποίος
ζήτησε να υπάρξει συνεργασία με τον Συνασπισμό.

ΕΡ.: Πιστεύετε πως ήταν μία καλή κίνηση για το ΠΑΣΟΚ;

ΑΠ.: Με λύπη μου διαπιστώνω τη σύγχυση που προκαλούν και την ηττοπάθεια που
ενσπείρουν αντιφατικές δηλώσεις μελών της ηγετικής ομάδας του ΠΑΣΟΚ. Άλλοι
προβάλλουν την ανάγκη πολυκομματικής κυβέρνησης. Άλλοι εμμένουν στην αντίληψη
της εκλογικής αυτονομίας και της κοινοβουλευτικής αυτοδυναμίας. Άλλος,
προτείνει κοινούς συνδυασμούς με τον Συνασπισμό και περνάει έτσι μήνυμα, ότι
για να πάμε σε εκλογές, χρειαζόμαστε και κάποιο δεκανίκι. Αυτά δίνουν την
εικόνα μιας ηγεσίας ανήμπορης να διαμορφώσει και να εκφράσει μια ενιαία άποψη
και θέση σε βασικά ζητήματα κομματικής στρατηγικής. Θέλει, λέει, να
αποκαταστήσει συνοχή στη λαϊκή βάση. Δεν το καταφέρνει, όμως, ούτε στον δικό
της κύκλο.


ΤΟΥΣ τελευταίους μήνες συγκλονίζεται η χώρα από τις μαθητικές και τις
εκπαιδευτικές κινητοποιήσεις. Πέραν τούτου, έχει διαμορφωθεί μία εκρηκτική
κατάσταση στον χώρο της εκπαίδευσης. Ο Αναστάσιος Πεπονής τονίζει για το
πρόβλημα αυτό στα «ΝΕΑ»:

«Η απάντησή μου, ίσως ξενίσει. Οι ακραίες αντιδράσεις οφείλονται και σ' έναν
λόγο που παραβλέπεται. Ασχολούμαστε με την εκπαίδευση, αλλά αδιαφορούμε για
την Παιδεία του λαού μας και των νέων. Υποβαθμίστηκε ο παιδευτικός ρόλος
σχολείου και γονέων και εκχωρείται σε άλλα κέντρα. Διαμορφώνεται μία κοινωνία
που μειώνει το αίσθημα της ευθύνης, που ενθαρρύνει τη συντεχνιακή νοοτροπία
και τον ατομισμό, που τροφοδοτείται με το άγριο ή ευτελές θέαμα.

Εκπαιδευτική μεταρρύθμιση χωρίς την ψυχική συμμετοχή των εκπαιδευτικών, χωρίς
να κατέχονται οι δάσκαλοι από το αίσθημα υψηλής αποστολής, αλλά και χωρίς
αναγνώριση αυτού του ρόλου τους, δεν επιτυγχάνει.

Στο εντοπισμένο πλαίσιο της εκπαίδευσης, νομίζω ότι ο υπουργός Παιδείας
αποβλέπει σε σωστό αποτέλεσμα. Ασφαλώς, οι καταλήψεις πρέπει να σταματήσουν.
Το κλειδί της επιτυχίας, όμως, βρίσκεται στον εκπαιδευτικό κόσμο. Η συμμετοχή
του στην προσπάθεια, ως προϊόν διαπραγμάτευσης, δεν θα αποδώσει».

ΠΡΙΝ από τις γιορτές των Χριστουγέννων 11 βουλευτές του ΠΑΣΟΚ, μεταξύ των
οποίων και ο Αναστάσιος Πεπονής, θέλησαν να παρέμβουν καταθέτοντας ένα κείμενο
στη Βουλή.

«Το κείμενο των 11», σημειώνει ο πρώην υπουργός στα «ΝΕΑ», «ήταν απλώς ένα
κείμενο διαμαρτυρίας στην απόπειρα της ηγεσίας να εμφανίσει την έκτοτε
δεδομένη θετική ψήφο μας στη Βουλή, ως προϊόν απειλής και εξαναγκασμού.
Λυπάμαι που ορισμένοι στο δίλημμα που μας τέθηκε "ή δεν επιμένετε στην
κατάθεση της επιστολής ή κάνω πρόωρες εκλογές", χειροκροτήσανε την απειλή και
επικρίνανε εκείνους, που συμπεριφερθήκανε με συνέπεια και πολιτική ευθύνη».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16342N101</ED>
<ID>
ID:16916

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N10&aa=1</URL></REF>


Article

<CATEGORY>vin04</CATEGORY>

 <H5>Δωρεές οργάνων, δρόμος μετ' εμποδίων
</H5><H2>30 ΕΡΩΤΗΣΕΙΣ
</H2><H2>ΙΩΑΝΝΗΣ Γ. ΒΛΑΧΟΓΙΑΝΝΗΣ
</H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

ΓΕΝΝΗΘΗΚΕ: 4.4.1942, Κύμη Ευβοίας.

ΠΙΣΤΕΥΕΙ: Πως το όνειρο και η πραγματικότητα μπορούν να συμπτυχθούν σε
μία ενότητα.

ΑΠΟΦΕΥΓΕΙ: Την πολλή συνάφεια του κόσμου.

ΑΚΟΥΕΙ: Ελληνική μουσική στο σεληνόφως του Αιγαίου.

ΣΥΓΚΙΝΕΙΤΑΙ: Από τον νέο που βρίσκεται στο σκαλί το πρώτο.

ΑΓΝΑΝΤΕΥΕΙ: Το Αιγαίο.

ΝΟΣΤΑΛΓΕΙ: Την Αλεξάνδρεια που χάθηκε.

«Καθαρός είμαι απ' άκρη σ' άκρη και στα χέρια του θανάτου άχρηστο σκεύος».
Το μήνυμα ευκρινές του προέδρου του Εθνικού Συμβουλίου Μεταμοσχεύσεων,
καθηγητή Νεφρολογίας στο Πανεπιστήμιο της Πάτρας, Ι. Βλαχογιάννη, τη στιγμή
που στη χώρα μας σημειώνεται η 14η μεταμόσχευση καρδιάς και οι δωρητές οργάνων
παρουσιάζουν αύξηση κατά 100%. Ο ίδιος στο λυκόφως του 20ού αιώνα
ενοραματίζεται την Παιδεία του επόμενου αιώνα με τα λόγια του ποιητή: «Στ'
ανοικτά του κάβου στέκει αρόδο μ' αναμμένα φώτα...»

ΕΡ.: Πρόεδρος του Εθνικού Συμβουλίου Μεταμοσχεύσεων;

ΑΠ.: «... έχεις ανακατώσει τόσο τους καιρούς, που μήτε ο ίδιος ξέρεις από πού
το μήνυμα θα λάβεις...».

ΕΡ.: Δωρεές οργάνων στην Ελλάδα;

ΑΠ.: Δρόμος μετ' εμποδίων.

ΕΡ.: Στάδιο ανάπτυξης των μεταμοσχεύσεων στη χώρα μας;

ΑΠ.: Παρ' όλα αυτά, αύξηση μοσχευμάτων 100% σε ένα έτος.

ΕΡ.: Νεφρολογικό Κέντρο Πανεπιστημιακού Νοσοκομείου Πάτρας;

ΑΠ.: Η κιβωτός του Νώε.

ΕΡ.: Πανεπιστημιακός δάσκαλος, ερευνητής ή γιατρός;

ΑΠ.: «... Όμνυμι Απόλλωνα ιατρόν και υγείαν και πανάκειαν και θεούς πάντας...».

ΕΡ.: Δότης;

ΑΠ.: «... καθαρός είμαι απ' άκρη σ' άκρη και στα χέρια του θανάτου άχρηστο σκεύος...».

ΕΡ.: Λήπτης;

ΑΠ.: «... και δόξα τω Θεώ...».

ΕΡ.: Αερογέφυρα ζωής;

ΑΠ.: «Άξιον εστί»

ΕΡ.: Η λίστα νεφροπαθών;

ΑΠ.: «Μοίρα συνανθρώπων, είσαι δική μου μοίρα».

ΕΡ.: Ελπίζετε;

ΑΠ.: Σε ηθική και πνευματική αφύπνιση του καιρού μας.

ΕΡ.: Σημαντικές στιγμές σας;

ΑΠ.: Ελ Γκρέκο και Βεργίνα, σύντομες επισκέψεις.

ΕΡ.: Οι αγώνες για 15% στην Παιδεία;

ΑΠ.: «Μνήμη μου, φύλαξέ τα συ ως ήσαν».

ΕΡ.: 1-1-4.

ΑΠ.: «Πάντα συ ο οδηγός και γω το σκοτεινό πλεούμενο»

ΕΡ.: Ανδρέας Παπανδρέου;

ΑΠ.: «Καημένε μεγάλε άνθρωπε, μας χώρισαν οι καιροί, ήρθες νωρίς για την
Ελλάδα και μεις ήρθαμε αργά, πώς μπορούμε πια να δούμε πόσο μεγάλος είσαι...».

ΕΡ.: Οι στιγμές στο Ωνάσειο;

ΑΠ.: «Τι λαχτάρες, αλήθεια, εδέησε να περάσεις με το λίγο του ιπποκρατικού
όρκου στα μάτια σου και τα χέρια έξω από τη φθορά...».

ΕΡ.: Ο μυστικός πόθος σας για την Παιδεία;

ΑΠ.: Να περάσει από την άλλη όψη των πραγμάτων.

ΕΡ.: Φρανκφούρτη;

ΑΠ.: «... σε πόλεις αιγυπτιακές πολλές να πας, να μάθεις και να μάθεις από
τους σπουδασμένους...».

ΕΡ.: Πάτρα;

ΑΠ.: «Πάντα στην πόλη αυτή θα φθάνεις. Γι' αλλού μην ελπίζεις, δεν έχει πλοίο
για σε, δεν έχει οδό...».

ΕΡ.: Η ταυτότητα της Παιδείας στον 21ο αιώνα;

ΑΠ.: «Στ' ανοικτά του κάβου στέκει αρόδο μ' αναμμένα φώτα...».

ΕΡ.: Το ιδιαίτερο χαρακτηριστικό του Πανεπιστημίου της Πάτρας;

ΑΠ.: «Ο κύκλος των χαμένων ποιητών».

ΕΡ.: Η προοπτική του;

ΑΠ.: «Δεν εδεσμεύτηκα. Τελείως αφέθηκα και επήγα».

ΕΡ.: Καρδιοχειρουργική Κλινική στο Πανεπιστημιακό Νοσοκομείο της Πάτρας;

ΑΠ.: Ιώβεια πάθη.

ΕΡ.: Με δύο λόγια οι μεταμοσχεύσεις για τον Ι. Βλαχογιάννη;

ΑΠ.: «Ζωή άλλη, τρίτη, από 'να τίποτα γίνεται ο Παράδεισος...».

ΕΡ.: Πανεπιστημιακός, ιστιοπλόος και μουσική;

ΑΠ.: Αφελής περιηγητής στο τέλος του αιώνα.

ΕΡ.: Τι σας ενοχλεί σήμερα περισσότερο;

ΑΠ.: Το θαύμα που επιτελεί δήθεν ο άνθρωπος και είναι απάνθρωπο.

ΕΡ.: Τι χάνεται ανεπιστρεπτί στο πέρασμα των χρόνων;

ΑΠ.: Τίποτε, απλώς μεταλλάσσεται.

ΕΡ.: Και τι κερδίζει κανείς;

ΑΠ.: Γλώσσα χωρίς αλφάβητο.

ΕΡ.: Τι πρέπει να αποφεύγει με κάθε τρόπο ο νέος γιατρός;

ΑΠ.: Υπεροψία και μέθη.

ΕΡ.: Τι θεωρείτε το πιο τολμηρό που κάνατε στην καριέρα σας;

ΑΠ.: Έκαμα;

ΕΡ.: Πανεπιστημιακό πτυχίο, διαβατήριο προκοπής;

ΑΠ.: «Ανέγνως, αλλ' ουκ έγνως, ει γαρ έγνως ουκ αν κατέγνως...».

ΕΡ.: Κύμη.

ΑΠ.: Το περιγιάλι το κρυφό...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16342N121</ED>
<ID>
ID:16917

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N12&aa=1</URL></REF>


Article

<CATEGORY>vin04</CATEGORY>

 <H5></H5><H5>Σοσιαλιστές στη Βιέννη
</H5><H5>Το βέτο στο τραπέζι της Ευρωπαϊκής Ένωσης
</H5><H5>Στη μνήμη Ανδρέα Κάλβου
</H5><H2>ΚΑΙ ΤΑ ΛΟΙΠΑ...
</H2>
ΤΑ ΠΡΟΒΛΗΜΑΤΑ στη χάραξη κοινών πολιτικών στην Ευρωπαϊκή Ένωση θα κυριαρχήσουν
στη διήμερη Σύνοδο των κομμάτων του Ευρωπαϊκού Σοσιαλιστικού Κόμματος, που θα
πραγματοποιηθεί στη Βιέννη στις 29 και 30 Ιανουαρίου 1999.

Στη Σύνοδο θα μετάσχει και ο Πρωθυπουργός Κώστας Σημίτης, και όπως έγινε
γνωστό έχουν δηλώσει συμμετοχή και οι υπόλοιποι 12 σοσιαλιστές πρωθυπουργοί
των χωρών-μελών της Ευρωπαϊκής Ένωσης.

Στη Σύνοδο αναμένεται να συζητηθεί και η προεκλογική καμπάνια του Ευρωπαϊκού
Σοσιαλιστικού Κόμματος για τις ευρωεκλογές του Ιουνίου.

Η ΣΥΝΘΗΚΗ του Άμστερνταμ δεν έχει καν εγκριθεί ακόμη από τις 15 χώρες - μέλη
της Ευρωπαϊκής Ένωσης ­ στην ελληνική Βουλή αρχίζει να συζητείται την 1η
Φεβρουαρίου ­ αλλά ορισμένοι εταίροι έχουν αρχίσει ήδη να προωθούν την
κατάργηση του βέτο.

Αφορμή είναι το θέμα της φορολογικής εναρμόνισης που προωθείται στην Ένωση ­
και για το οποίο οι μεν Γερμανοί «καίγονται» να γίνει, οι δε Βρετανοί
αρνούνται και να το συζητήσουν. Πρόσφατα, ο Γερμανός υπουργός Εξωτερικών,
Γιόσκα Φίσερ, μιλώντας και με την ιδιότητα του προεδρεύοντας του Συμβουλίου,
είπε ότι η Βόννη θα πιέσει για κατάργηση του βέτο στη σύνοδο κορυφής του
Ιουνίου στην Κολωνία. Προσέθεσε πως η χώρα του επιθυμεί τη διατήρηση του βέτο
μονάχα για αλλαγές στις συνθήκες της Ε.Ε.

Πιο σαφής των γερμανικών προθέσεων υπήρξε ο Γερμανός αρμόδιος για ευρωπαϊκές
υποθέσεις, Γκίντερ Βερχόγιερ, ο οποίος εξήγησε πως η επέκταση της λήψης
αποφάσεων με πλειοψηφία δεν απειλεί τα γερμανικά συμφέροντα ­ διότι η Βόννη
πάντα θα είναι σε θέση στο Συμβούλιο να συγκεντρώσει τον απαραίτητο αριθμό
ψήφων για να μην περάσει κάτι που δεν επιθυμεί.

Ακριβώς αυτά τα σχόλια είναι που έκαναν ορισμένους στην Αθήνα να δείξουν
μια... μεγαλύτερη προσοχή: Η Ελλάδα, στον τομέα της εξωτερικής πολιτικής, έχει
θέματα στα οποία βρίσκεται αντιμέτωπη και με τους 14 εταίρους της. Ένα
πρόσφατο παράδειγμα είναι οι κοινοτικές χρηματοδοτήσεις προς την Άγκυρα. Ως εκ
τούτου, δεν είναι διατεθειμένη να συζητήσει ­ και μάλιστα, εκτός ατζέντας
θεσμικών αναθεωρήσεων ­ κανέναν περιορισμό του βέτο.

Επιπλέον, και στο ζήτημα της φορολογικής εναρμόνισης, που προωθούν οι
Γερμανοί, η Αθήνα έχει έντονες επιφυλάξεις. Κάποιες από τις προτάσεις της
Βόννης αντιμετωπίζονται μάλλον αρνητικά από την ελληνική πλευρά ­ για
παράδειγμα, ο περιβαλλοντικός φόρος.

Όμως, η πλέον αρνητική είναι η Βρετανία ­ η οποία θεωρεί ότι συνολικά το θέμα
της φορολογίας δεν είναι αρμοδιότητα της Ένωσης ούτε θέμα προς διαπραγμάτευση.
Ως εκ τούτου, πριν καν ολοκληρωθούν τα σχόλια του κ. Φίσερ, το Λονδίνο έσπευσε
να του κόψει τον βήχα. Και λίγε μέρες μετά, το ίδιο έπραξε η Φινλανδία, η
οποία αναλαμβάνει την προεδρία μετά τη Βόννη.

ΠΕΡΙΣΣΟΤΕΡΑ από 400.000 άτομα πέρασαν τα δύο τελευταία χρόνια από τη Βουλή και
επισκέφθηκαν τις εκθέσεις που είναι αφιερωμένες σε σημαντικές μορφές της
νεώτερης ελληνικής Ιστορίας.

Μετά την απήχηση που είχαν τα εκθέματα για τον Ρήγα Φεραίο, τον Διονύσιο
Σολωμό και τον Γεώργιο Παπανδρέου, το Ελληνικό Κοινοβούλιο προγραμματίζει,
αυτό το διάστημα, την οργάνωση έκθεσης στη μνήμη του ποιητή Ανδρέα Κάλβου.

Αξίζει μάλιστα να σημειωθεί ότι, με πρωτοβουλία του προέδρου της Βουλής κ.
Απόστολου Κακλαμάνη, το έργο του ποιητή «Ωδές», σε μουσική Ηλία Ανδριόπουλου,
πρόκειται να παρουσιαστεί τον Ιούνιο στο Μέγαρο Μουσικής.

Σημαντικό ενδιαφέρον εξάλλου για τους χρήστες πληροφορικής παρουσιάζει η
σελίδα του Κοινοβουλίου στο Ίντερνετ. Γι' αυτό τον λόγο, τις επόμενες μέρες,
το προεδρείο της Βουλής θα κυκλοφορήσει CD με τα πρακτικά όλων των
συνεδριάσεων της Ολομέλειας που πραγματοποιήθηκαν το 1997.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16342N122</ED>
<ID>
ID:16963

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N12&aa=2</URL></REF>


Article

<CATEGORY>vin06</CATEGORY>

 <H5>ΑΓΡΙΕΨΑΝ ΟΙ ΣΥΜΜΟΡΙΕΣ ΚΑΙ ΠΑΝΙΚΟΒΑΛΛΟΥΝ ΑΝΗΜΠΟΡΟΥΣ ΠΟΛΙΤΕΣ
</H5><H2>Ληστές σκορπούν τον τρόμο στις πόλεις μας
</H2>
Αγριεύουν, οι συμμορίες των ληστών που για ένα ακόμα Σαββατοκύριακο σκόρπισαν
τον τρόμο με τις επιθέσεις τους σε Αθήνα και Ηράκλειο.

Μαρτυρικό τέλος στα χέρια αδίστακτων κακοποιών βρήκε ο 48χρονος υπάλληλος
ζαχαροπλαστείου Γιώργος Παπαδόπουλος. Οι «επισκέπτες» όρμησαν πάνω του τον
έδεσαν και τον χτύπησαν αλύπητα στο κεφάλι για να τον ληστέψουν

ΣΤΙΣ ΑΙΜΑΤΗΡΕΣ επιθέσεις τους οι ληστές δολοφόνησαν εν ψυχρώ δύο από τα θύματά
τους και ένα άλλο το τραυμάτισαν βαριά με μαχαίρι. Σε άλλη ληστεία οι δράστες
σκόρπισαν τον πανικό σε μια μητέρα και τα δύο ανήλικα παιδιά της όταν
εισέβαλαν στο σπίτι τους.

Με μία άγρια δολοφονία και δύο ακόμα επιθέσεις ληστών «σημαδεύτηκε» το
Σαββατοκύριακο στην Αθήνα.

Μαρτυρικό θάνατο μέσα στο σπίτι του βρήκε ο 48χρονος Γιώργος Χρ. Παπαδόπουλος,
υπάλληλος ζαχαροπλαστείου, από τους δράστες που του επιτέθηκαν και τον λήστεψαν.

Οι δολοφόνοι θα πρέπει να ήταν γνωστοί του θύματος και ο 48χρονος ανυποψίαστος
τους άνοιξε την πόρτα.

Οι «επισκέπτες» τού επιτέθηκαν και προσπάθησαν να τον ακινητοποιήσουν. Με ένα
ηλεκτρικό καλώδιο του έδεσαν τα χέρια και του τύλιξαν μια γάζα στο λαιμό. Το
θύμα προσπάθησε να αντισταθεί και πάλεψε μαζί τους. Οι δολοφόνοι τότε άρπαξαν
ένα βαρύ διακοσμητικό κερί, όρμησαν πάνω του και τον χτύπησαν αλύπητα στο
πρόσωπο και στο κεφάλι. Αιμόφυρτος αυτός έπεσε μπρούμυτα στα πάτωμα του
σαλονιού. Οι δράστες τότε αφού έκαναν άνω-κάτω το σπίτι, ερεύνησαν όλες τις
πιθανές κρυψώνες, άρπαξαν όσα χρήματα βρήκαν. Πήραν μαζί τους το βίντεο και
κάποιες άλλες ηλεκτρικές συσκευές που ο άτυχος Παπαδόπουλος είχε στο σπίτι του.

Ένας φίλος τού Γιώργου Παπαδόπουλου, ο οποίος ανησύχησε, πήγε χθες το πρωί στο
διαμέρισμά του στον 2ο όροφο πολυκατοικίας στην οδό Ακομινάτου 11-13, τον
βρήκε νεκρό και ειδοποίησε την Αστυνομία.

Το θύμα τον τελευταίο καιρό ησχολείτο και με την αστρολογία και στο σπίτι του
βρέθηκαν κάποιες κάρτες.

Ήταν πατέρας ενός παιδιού, αλλά βρισκόταν σε διάσταση με την γυναίκα του.
Σύμφωνα με πληροφορίες της Αστυνομίας, δεχόταν επισκέψεις από νεαρούς Έλληνες
και αλλοδαπούς.

* Καρτέρι κοντά στο σπίτι του είχαν στήσει προχθές στις 9 το βράδυ, δύο
άγνωστοι νεαροί στον 65χρονο Αθανάσιο Ν. Κυριαζή. Του επιτέθηκαν και τον
τραυμάτισαν με μαχαίρι στην κοιλιά και στον θώρακα. Ο 65χρονος κλονίσθηκε από
τα χτυπήματα των δραστών και σωριάσθηκε στο έδαφος. Οι δράστες τότε του
άρπαξαν το σακάκι με τα χρήματα που είχε στο πορτοφόλι του και εξαφανίσθηκαν.

Ο Κυριαζής αιμόφυρτος κατάφερε να συρθεί από την οδό Γραβιάς 1 στην περιοχή
Αχαρνών, μέχρι το σπίτι του και να ειδοποιήσει τον γιο του.

Βαριά τραυματισμένος μεταφέρθηκε στο Γενικό Νοσοκομείο της Πατησίων, αλλά
επειδή δεν υπάρχει Μονάδα Εντατικής Θεραπείας διεκομίσθη στον Ευαγγελισμό,
όπου νοσηλεύεται σε κρίσιμη κατάσταση.

* Οι φωνές των δραστών και οι απειλές τους ξύπνησαν την κ. Θεοδώρα
Νοταροπούλου ενώ κοιμόταν με τα δύο ανήλικα παιδιά της στην μονοκατοικία της
οδού Λαΐου 6, στην Κηφισιά.

Οι δράστες εισέβαλαν στην μονοκατοικία στις 5.30 τα ξημερώματα αφού παραβίασαν
την μπαλκονόπορτα, την απείλησαν με τα όπλα τους και άρπαξαν 400.000 δρχ.,
ηλεκτρικές συσκευές και κοσμήματα.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16342N131</ED>
<ID>
ID:16862

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>«Επιτέλους, κάτι κινείται», αλλά τι;
</H2>
<AUTHOR>ΛΙΝΑ ΑΛΕΞΙΟΥ</AUTHOR>

ΕΙΣ ΤΟ όνομα τού «κάτι επιτέλους κινείται» επιχαίρουμε που οι 16χρονοι και
17χρονοι γιαουρτώνουν περαστικούς που το λάθος τους είναι να θέλουν να φτάσουν
στον προορισμό τους; Μπράβο σε όλα; Μπράβο στις βρισιές, τα γρονθοκοπήματα σε
αυτοκίνητα, τα τρελαμένα χοροπηδητά μπροστά στις κάμερες ωσάν η «θύρα τάδε» να
εξεγείρεται ­ όπως συνήθως συμβαίνει ­ στα τυφλά;

Δεν είμαι εγώ που θα πω πως τα παιδιά δεν δικαιούνται να φωνάζουν και πρέπει
«κοσμίως» να εκδηλώνουν την αντίθεση και τη διαμαρτυρία τους. Δεν είμαι όμως
και από εκείνους που μένουν ασυγκίνητοι μπροστά σε λουκέτα όταν απ' έξω άλλα
παιδιά ­ και όχι λίγα ­ περιμένουν να μπουν ή όταν η πυρά εμφανίζεται ως ­
συμβολικό έστω ­ μέσο εξαφάνισης του αντιπάλου. Κατανοώ δεν σημαίνει για μένα
και επιβραβεύω τα πάντα.

Μπορεί να είμαι ένα από τα «σκουριασμένα μυαλά» που στον καιρό τους μάθαιναν
πως η Παιδεία με κόπο κατακτάται και από τον δάσκαλο πολλά εκπορεύονται ­ και
το φως στα γκρίζα μονοπάτια κάθε συστήματος και η αντίσταση σε ό,τι
αντιμάχεται την ελευθερία της έκφρασης, κυρίως, αυτό. Τόσες δα ήταν στο μπόι ­
σε σχέση με μένα ­ οι δασκάλες μου, πώς γινόταν και στην έδρα τις έβλεπα
γιγάντιες; Πώς έριχνα πάνω τους την σκληρή αμφισβήτηση ­ και αν ήταν δίκαιη
τότε, σε χρόνια ολωσδιόλου αγκυλωμένα... ­ και εκείνες άνοιγαν άλλους δρόμους
που λάτρευα να περπατώ; Υπήρξαμε ­ και εγώ και άλλοι ­ τυχεροί στην ατυχία
μας; Μπορεί και αυτό ­ και ας μην μας άκουσε κανένας υπουργός. Κανένας
«αξιωματούχος». Τώρα ακούω ­ και βλέπω ­ και από δω και από κει και δεν
καταλαβαίνω. Ούτε καν τα συνθήματα. Και μακαρίζω αυτούς που τα 'χουν ­ τόσο
σίγουροι... ­ ξεδιαλύνει...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16342N132</ED>
<ID>
ID:16967

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N13&aa=2</URL></REF>


Article

<CATEGORY>vin06</CATEGORY>

 <H2>Έστησαν καρτέρι σε 58χρονο επιχειρηματία
</H2><H2></H2>
ΗΡΑΚΛΕΙΟ

ΜΕ ΤΕΣΣΕΡΙΣ σφαίρες στο σώμα του βρέθηκε νεκρός ο 58χρονος επιχειρηματίας από
το Ηράκλειο, Ανδρέας Πουλιός, από τον οποίο εκλάπη άγνωστο ποσό χρημάτων.

Ο 58χρονος που είχε διατελέσει παλαιότερα και πρόεδρος της ποδοσφαιρικής
ομάδας του Ηροδότου ήταν ιδιοκτήτης κρεοπωλείου και δύο καφενείων.

Όπως κάθε βράδυ, ο Πουλιός, έτσι και το περασμένο Σάββατο, συγκέντρωσε τα
χρήματα των επιχειρήσεών του και κατευθύνθηκε στο σπίτι του στην Αμουδάρα όπου
διέθετε και πανσιόν στην οποία κατοικούσαν αλλοδαποί.

Στις 12 τα μεσάνυχτα του Σαββάτου κι ενώ ήταν έτοιμος να βάλει το κλειδί στην
πόρτα πετάχτηκε μέσα από τις καλαμιές ένα άτομο με το οποίο ­ σύμφωνα με τους
γείτονες ­ λογομάχησε. Ακούστηκαν τέσσερις πυροβολισμοί και ο Πουλιός έκανε
μερικά βήματα και προσπάθησε να στηριχθεί πάνω σε μια κολόνα της ΔΕΗ. Σε λίγα
λεπτά όμως έπεσε. Μεταφέρθηκε στο νοσοκομείο όπου διαπιστώθηκε ο θάνατός του.

* Επάνω του δεν βρέθηκαν χρήματα και η Αστυνομία εξετάζει δύο εκδοχές. Ή να
είχε οικονομικές διαφορές με κάποιον, που τον εκδικήθηκε μ' αυτόν τον τρόπο
και πήρε τα χρήματα για να παραπέμψει σε ληστεία, ή έπεσε θύμα αλλοδαπών.

Έρευνες για την υπόθεση κάνει η Ασφάλεια Ηρακλείου.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16342N133</ED>
<ID>
ID:16976

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N13&aa=3</URL></REF>


Article

<CATEGORY>vin06</CATEGORY>

 <H5>ΣΕ ΚΥΚΛΟΦΟΡΙΑ, ΣΕ ΑΝΑΓΝΩΣΙΜΟΤΗΤΑ ΣΤΟΥΣ ΝΕΟΥΣ ΚΑΙ ΣΕ ΟΛΕΣ ΤΙΣ ΗΛΙΚΙΕΣ
</H5><H2>Πρώτα παντού ΤΑ ΝΕΑ
</H2>
Σταθερά πρώτα όχι μόνο σε κυκλοφορία αλλά και αναγνωσιμότητα είναι «ΤΑ ΝΕΑ»
μεταξύ όλων των ημερησίων εφημερίδων.

ΣΥΜΦΩΝΑ με πανελλαδική έρευνα αναγνωσιμότητας της εταιρείας Focus (Bari) για
την περίοδο Σεπτεμβρίου-Νοεμβρίου 1998, «ΤΑ ΝΕΑ» διαβάζονται καθημερινά (κατά
μέσον όρο) από 340.000 αναγνώστες, δηλαδή 37,6% περισσότερους από την δεύτερη
εφημερίδα. Με ποσοστό αναγνωσιμότητας 5,8% στις ηλικίες 13-70 ετών, «ΤΑ ΝΕΑ»
είναι πρώτα σε αναγνωσιμότητα μεταξύ των ημερησίων εφημερίδων.

Τη δεύτερη θέση κατέχει η «Ελευθεροτυπία» με 247.000 αναγνώστες και ακολουθούν
το «ΈΘνος» με 193.000, ο «Ελεύθερος Τύπος» με 139.000 και η «Απογευματινή» με
105.000 αναγνώστες.

«ΤΑ ΝΕΑ» υπερέχουν σε όλες τις ηλικιακές ομάδες. Η κατανομή της
αναγνωσιμότητας της εφημερίδας στα δυναμικά κοινά (18-54 ετών) επιβεβαιώνει
τόσο την πολυσυλλεκτικότητά της όσο και την αποδοχή της από μεγάλες κατηγορίες
αναγνωστών. Ιδιαίτερα σημαντικό όμως είναι ότι η εφημερίδα έρχεται πρώτη στους
νέους 18-24 ετών, οι οποίοι διαβάζουν την εφημερίδα σε ποσοστό 5%. Το στοιχείο
αυτό επιβεβαιώνει την αποδοχή της εφημερίδας από ένα κοινό που θεωρείται
δύσκολο και επιλεκτικό.

Το ίδιο ποσοστό (5%) συγκεντρώνουν «ΤΑ ΝΕΑ» και στους αναγνώστες 25-34 ετών. Η
αναγνωσιμότητα αυξάνεται στις μεγαλύτερες ηλικίες όπου και πάλι «ΤΑ ΝΕΑ»
υπερέχουν των άλλων εφημερίδων. Στους αναγνώστες 35-44 ετών φθάνει το 7,6% και
στις ηλικίες 45-54 ετών το 7%.

Το δείγμα της πανελλαδικής έρευνας Focus (Bari) είναι 10.570 άτομα ηλικίας
13-70 ετών, που κατοικούν σε αστικές, ημιαστικές και αγροτικές περιοχές
(συμπεριλαμβανομμένων Αθήνας, Πειραιά και Θεσσαλονίκης). Το μέγεθος του
δείγματος αντιστοιχεί σε πληθυσμό 5.823.000 ατόμων, σύμφωνα με τα στοιχεία
πληθυσμού ΕΣΥΕ από την απογραφή του 1991.

Πρώτα έρχονται «ΤΑ ΝΕΑ» και στην Αθήνα όπου διαβάζονται από το 10,8% του
πληθυσμού. Το 11,1% των αναγνωστών της εφημερίδας έχουν ανώτερη - ανώτατη
μόρφωση. 
Η σύνθεση του αναγνωστικού κοινού χαρακτηρίζεται από μεγάλα ποσοστά στην
ανώτερη και μέση κοινωνικοοικονομική τάξη, ανώτερου και μέσου μορφωτικού επιπέδου.

Ενδεικτικό της δυναμικής της εφημερίδας είναι το γεγονός ότι το 60% των
αναγνωστών είναι 25-54 ετών. Οι γυναίκες αποτελούν το 41% του αναγνωστικού
κοινού, ενώ οι άνδρες το 59%.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16342N141</ED>
<ID>
ID:16863

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N14&aa=1</URL></REF>


Article

<CATEGORY>vin06</CATEGORY>

 <H5>ΣΕ ΣΗΜΕΙΟ ΜΗΔΕΝ ΤΟ ΘΕΜΑ ΤΩΝ ΚΑΤΑΛΗΨΕΩΝ ΣΤΑ ΣΧΟΛΕΙΑ
</H5><H5>Χριστόδουλος: Γυρίστε στα σχολεία
</H5><H5>Οι απουσίες άγγιξαν το όριο
</H5><H5>Ανοιχτό σχολείο ζήτησε στη Βουλή ο Πρωθυπουργός
</H5><H2>Παραμένει το αδιέξοδο
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Στο σημείο μηδέν βρίσκεται και πάλι το θέμα των καταλήψεων και της
αναστάτωσης που επικρατεί στα Λύκεια, καθώς σε ναυάγιο οδηγήθηκαν πρακτικά
τόσο η συζήτηση στη Βουλή με αφορμή την πρόταση δυσπιστίας της Νέας
Δημοκρατίας εναντίον του κ. Αρσένη όσο και η νέα πρωτοβουλία του υπουργού για
συνάντηση και διάλογο με την Ομοσπονδία των καθηγητών (ΟΛΜΕ).

Κατάληψη σχολείου. Οι μαθητές προγραμματίζουν νέες κινητοποιήσεις

ΥΣΤΕΡΑ απ΄ όλα αυτά το κλειδί που θα ξανανοίξει τα σχολεία βρίσκεται πλέον στα
χέρια του Πρωθυπουργού Κ. Σημίτη. Από αυτόν ζήτησε και περιμένει πλέον η
Ομοσπονδία των καθηγητών (ΟΛΜΕ) να αναλάβει πρωτοβουλία διαλόγου τόσο με την
ίδια όσο και με ολόκληρη την εκπαιδευτική κοινότητα.

Στο μεταξύ, οι καταλήψεις συνεχίζονται και μαθητές και καθηγητές έχουν ήδη
προαναγγείλει δύο συλλαλητήρια μέσα στην εβδομάδα. Το πρώτο θα πραγματοποιηθεί
αύριο το απόγευμα, στις 7, στην Πλατεία Κάνιγγος, και το άλλο την Πέμπτη 21
του μηνός, στις 10.30 το πρωί, στα Προπύλαια του Πανεπιστημίου Αθηνών.

Παράλληλα, σήμερα συνεδριάζουν στην Αθήνα οι πρόεδροι των τοπικών ενώσεων των
καθηγητών (ΕΛΜΕ) προκειμένου να αποφασίσουν επί της προτάσεως του Διοικητικού
Συμβουλίου της Ομοσπονδίας των καθηγητών (ΟΛΜΕ) για δύο εικοσιτετράωρες
απεργίες στις 21 και 27 του μηνός.

Η ΟΛΜΕ απευθύνθηκε στον ίδιο τον Πρωθυπουργό, αφού προηγουμένως είχε απαντήσει
αρνητικά σε πρόσκληση του υπουργού Παιδείας Γερ. Αρσένη, για χθεσινοβραδινή
συνάντηση με ατζέντα, που περιελάμβανε τα ίδια θέματα, με τα οποία κατέληξε
άδοξα η προ δεκαημέρου συνάντησή τους.

Υπενθυμίζεται ότι τα θέματα αυτά αφορούσαν, μεταξύ άλλων, την επιμόρφωση των
καθηγητών, το πιστοποιητικό διδακτικής επάρκειας και τη συγκρότηση επιτροπής
με αντικείμενο εργασίας την εκπαιδευτική και οικονομική αναβάθμιση των καθηγητών.

«Η ηθική και η αξιοπρέπειά μας ως δασκάλων δεν μας επιτρέπει να προτάξουμε
κλαδικά ζητήματα την ώρα που οι μαθητές ολόκληρης της χώρας βρίσκονται στους
δρόμους του αγώνα», επισήμανε, μεταξύ άλλων, το Διοικητικό Συμβούλιο της ΟΛΜΕ,
υπογραμμίζοντας, παράλληλα, ότι «ο υπουργός Παιδείας βρίσκεται εκτός
πραγματικότητας και ότι έχει απολέσει κάθε ίχνος αξιοπιστίας».

Ο κ. Αρσένης, πάντως, «παραμένει στη θέση του, και μάλιστα ιδιαίτερα
ενισχυμένος, ιδίως μετά την καταψήφιση στη Βουλή της πρότασης δυσπιστίας που
κατέθεσε εναντίον του η Νέα Δημοκρατία», έλεγε χθες κυβερνητική πηγή,
επισημαίνοντας ότι «ακόμη κι αν ο ίδιος ο υπουργός επιθυμούσε να παραιτηθεί
δεν θα άλλαζε τίποτα, δεδομένου ότι η εκπαιδευτική μεταρρύθμιση θα παρέμενε,
διότι η κυβέρνηση πιστεύει ότι την έχει ανάγκη ο τόπος». Η ίδια πηγή πρόσθεσε
ότι η κυβέρνηση είναι πάντοτε διατεθειμένη να κάνει διάλογο με την
εκπαιδευτική κοινότητα, με προϋπόθεση, όμως, να ανοίξουν και να
επαναλειτουργήσουν τα σχολεία.

Την αισιοδοξία του ότι «θα υπάρξουν πρωτοβουλίες που θα απαντήσουν ουσιαστικά
σε αυτό το θέμα, έτσι ώστε να μπορέσουμε να επανέλθουμε ταχύτατα σε έναν ομαλό
ρυθμό» εξέφρασε και ο υπουργός Εθνικής Άμυνας Α. Τσοχατζόπουλος. Στο ίδιο
μήκος κύματος κινήθηκε και ο γραμματέας του ΠΑΣΟΚ Κ. Σκανδαλίδης
επισημαίνοντας, μεταξύ άλλων, ότι το υπαρκτό πρόβλημα της Παιδείας απαιτεί
λύση «εδώ και τώρα» με τη λειτουργία των σχολείων και το διάλογο της
κυβέρνησης με όλους τους φορείς της εκπαίδευσης.

Αναφερόμενος επίσης στο θέμα της Παιδείας, το μέλος του Ε.Γ. του ΠΑΣΟΚ Θ.
Τσουκάτος ξεκαθάρισε ότι θέση της κυβέρνησης είναι να προχωρήσει σε διάλογο με
ανοικτά, όμως, τα σχολεία και όχι με εκβιαστικά διλήμματα και με καταλήψεις
σχολείων. Όσον αφορά το θέμα Αρσένη, είπε πώς αυτό ξεκαθάρισε προχθές στη Βουλή.


ΝΑ ΓΥΡΙΣΟΥΝ στα σχολεία, κάλεσε τους μαθητές, μιλώντας αργά χθες το βράδυ στον
ναό του Αγίου Αθανασίου, ο Αρχιεπίσκοπος Αθηνών κ. Χριστόδουλος. Ο κ.
Χριστόδουλος ανέφερε πως οι μαθητές υποκινούνται από άλλους και τόνισε ότι η
δουλειά τους είναι στο σχολείο και τα μαθήματά τους.

Νωρίτερα είχε χαρακτηρίσει απαράδεκτη την κατάσταση που επικρατεί στην
Παιδεία, απαντώντας σε σχετική ερώτηση έξω από τον ναό του Αγίου Αντωνίου, στα Πατήσια.

Το Σάββατο το μεσημέρι, ο Αρχιεπίσκοπος παρέθεσε γεύμα στους ευρωβουλευτές
στην Αθηναϊκή Λέσχη. Ο κ. Χριστόδουλος συζήτησε μαζί τους για το γραφείο της
Εκκλησίας στις Βρυξέλλες. Όπως είπε, δεν υπάρχει κανένα πρόβλημα με το
Πατριαρχείο για το θέμα και ότι βρίσκεται σε συνεννόηση με τον κ. Βαρθολομαίο.
Επίσης, είπε ότι η ελλαδική Εκκλησία είναι υπέρ της ενωμένης Ευρώπης.

Όπως εξήγησε, ο λόγος που θέλει να ιδρυθεί το γραφείο, είναι ότι πρέπει να
είναι κοντά στα κέντρα των αποφάσεων που αφορούν θέματα ηθικής (π.χ.
βιοϊατρική) αλλά και για την αξιοποίηση των προγραμμάτων χρηματοδότησης, ώστε
η Εκκλησία να προχωρήσει το κοινωνικό της έργο.


ΘΕΣΣΑΛΟΝΙΚΗ. 
Γραφείο Βορ. Ελλάδας

ΩΣ ΗΜΕΡΑ κλειδί για τη συνέχιση ή μη των καταλήψεων στα σχολεία της
Θεσσαλονίκης κρίνεται η σημερινή, καθώς το σύνολο των απουσιών που έχουν ήδη
συγκεντρώσει ορισμένοι μαθητές έχει αγγίξει τα όρια και κινδυνεύουν να χάσουν
το διδακτικό έτος.

Το αδιέξοδο της συνέχισης των κινητοποιήσεων φαίνεται ότι αντιλαμβάνονται και
οι ίδιοι οι μαθητές, οι οποίοι μετά τα επεισόδια της περασμένης Παρασκευής και
στη Θεσσαλονίκη αναζήτησαν νέους τρόπους διαμαρτυρίας και έφτασαν ακόμα και
στην 24ωρη («προειδοποιητική» δηλώνουν) απεργία πείνας, προκειμένου να πείσουν
για το ανυποχώρητο των αιτημάτων τους.

Έτσι, από το Σάββατο μέχρι και χθες το μεσημέρι, τέσσερα παιδιά (τρεις
μαθήτριες και ένας μαθητής) «εγκαταστάθηκαν» στην Καμάρα και άρχισαν απεργία πείνας.

Στην προσπάθειά τους να αντιμετωπίσουν το τσουχτερό κρύο ­ ειδικά τη νύχτα ­
αλλά και για συμβολικούς λόγους φόρεσαν πάνω από τα ρούχα τους σακούλες
σκουπιδιών, στις οποίες καρφίτσωσαν αριθμούς, για να δείξουν ­ όπως εξήγησαν ­
ότι νιώθουν σαν φυλακισμένοι στα σχολεία τους, που μετατρέπονται με τον νέο
εκπαιδευτικό νόμο σε εξεταστικά κέντρα.

«Είναι μία ακόμη συμβολική κίνηση. Δεν μας έμεινε τίποτ' άλλο να κάνουμε.
Ψάχνουμε νέους και δημιουργικούς τρόπους, για να αντιδράσουμε στον νόμο
Αρσένη», δήλωναν τα τέσσερα παιδιά, που αποχώρησαν τελικά χθες το απόγευμα.

Στο μεταξύ, νέο συλλαλητήριο προγραμματίζουν για την ερχόμενη Πέμπτη στις 12
το μεσημέρι οι μαθητές της Θεσσαλονίκης.


Ο ΤΕΡΜΑΤΙΣΜΟΣ των καταλήψεων και η άμεση επαναλειτουργία των σχολείων
αποτελούν για την κυβέρνηση τη βασική προϋπόθεση ώστε να υπάρξει διάλογος για
τη βελτίωση της εκπαιδευτικής μεταρρύθμισης.

Η τριήμερη συζήτηση στη Βουλή, η οποία έληξε με την απόρριψη της πρότασης
δυσπιστίας της Νέας Δημοκρατίας προς τον υπουργό Παιδείας Γεράσιμο Αρσένη, με
ψήφους 163 «όχι» (ανάμεσά τους και οι κ.κ. Β. Κοντογιαννόπουλος και Στ. Μάνος)
και 127 (μεταξύ αυτών και ο κ. Γ. Σουφλιάς) «ναι», επί συνόλου 290 ψηφισάντων,
δεν ήρε το αδιέξοδο που έχει δημιουργηθεί στον χώρο της Παιδείας.

Ο Πρωθυπουργός Κώστας Σημίτης έθεσε αρκετές φορές το θέμα του «ανοιχτού
σχολείου» τονίζοντας ότι μόνον υπ' αυτές τις συνθήκες είναι δυνατόν να
πραγματοποιηθεί «γόνιμος, μακρύς και αναγκαίος διάλογος» και ζήτησε τη συμβολή
όλων των φορέων της εκπαιδευτικής κοινότητας.

Αμετακίνητα όμως στις θέσεις τους έμειναν τα κόμματα της αντιπολίτευσης, τα
οποία ζήτησαν την άμεση απόσυρση του νομοσχεδίου και την έναρξη εθνικού
διαλόγου για την εκπαίδευση, ενώ ο αρχηγός της Νέας Δημοκρατίας κάλεσε τους
μαθητές να επιστρέψουν στα σχολεία ώστε να δείξουν ­ όπως είπε ­ μεγαλύτερη
υπευθυνότητα από την κυβέρνηση.

Στην ομιλία του πάντως ο κ. Κώστας Σημίτης απευθύνθηκε ιδιαίτερα στους
καθηγητές, επικαλέστηκε την «επιστημονική τους γνώση» και την «παιδαγωγική
τους ευαισθησία», ενώ τους παρότρυνε να «δράσουν ως παιδαγωγοί». Από τους
μαθητές ζήτησε να επιλέξουν ανάμεσα «στην απομνημόνευση, την παπαγαλία και τη
ρουλέτα των εξετάσεων» και το νέο εκπαιδευτικό σύστημα που προσφέρει «σιγουριά
για τις σπουδές τους και το μέλλον τους». Και κάλεσε τους γονείς να διαλέξουν
εάν «θέλουν να δώσουν δύναμη στο δημόσιο σχολείο ή επιθυμούν τα παιδιά του
δημοσίου να πληρώνουν πιο πολλά στα φροντιστήρια απ' ό,τι στα ιδιωτικά σχολεία».

Αίσθηση ωστόσο προκάλεσαν την τελευταία μέρα της συζήτησης στη Βουλή οι
καταγγελίες του κ. Γεράσιμου Αρσένη και της κ. Βάσως Παπανδρέου για ύποπτες
συναλλαγές που γίνονται στον χώρο της εκπαίδευσης. Ο υπουργός Παιδείας δήλωσε
ότι με το ισχύον εξεταστικό σύστημα στις προαγωγικές εξετάσεις υπάρχει
συναλλαγή μεταξύ καθηγητών, γονέων και μαθητών και τόνισε πως «αυτό πρέπει να
αποκαλυφθεί από τη Βουλή». Στην ίδια κατεύθυνση ήταν και η υπουργός Ανάπτυξης
η οποία έκανε λόγο για διασπάθιση πόρων στα κοινοτικά προγράμματα που
αναλαμβάνουν μέλη της πανεπιστημιακής κοινότητας, ενώ κατήγγειλε τη δράση
κομματικών οργανώσεων στα σχολεία που ­ όπως σημείωσε ­ οδηγούν στην αγκύλωση
της εκπαίδευσης.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16342N161</ED>
<ID>
ID:16864

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N16&aa=1</URL></REF>


Article

<CATEGORY>vin06</CATEGORY>

 <H5>ΣΥΝΕΛΗΦΘΗΣΑΝ ΚΑΤΑ ΤΗ ΔΙΑΡΚΕΙΑ ΤΩΝ ΕΠΕΙΣΟΔΙΩΝ ΣΤΟ ΠΑΝΕΚΠΑΙΔΕΥΤΙΚΟ ΣΥΛΛΑΛΗΤΗΡΙΟ
</H5><H2>Δύο για κακούργημα
</H2>
Κακουργηματικές κατηγορίες αντιμετωπίζουν δύο από τους δέκα νεαρούς που
συνελήφθησαν την περασμένη Παρασκευή, στο κέντρο της Αθήνας, κατά τη διάρκεια
των επεισοδίων στο πανεκπαιδευτικό συλλαλητήριο.

Στον εισαγγελέα. Βαριές κατηγορίες για δύο από τους δέκα συλληφθέντες
ανήγγειλε ο εισαγγελέας

ΟΙ ΥΠΟΛΟΙΠΟΙ οκτώ, τέσσερις από τους οποίους είναι ανήλικοι, βαρύνονται με
πλημμεληματικές κατηγορίες και παραπέμφθηκαν να δικαστούν σε ρητή δικάσιμο σε
Τριμελές Πλημμελειοδικείο.

Νωρίς το πρωί του περασμένου Σαββάτου, οι δέκα συλληφθέντες, με τη συνοδεία
ισχυρής αστυνομικής δύναμης, προσήχθησαν ενώπιον του εισαγγελέα Πρωτοδικών
Λεωνίδα Λαζαράκου. Στα δικαστήρια της οδού Ευελπίδων είχαν ήδη συγκεντρωθεί
γονείς, συμμαθητές, αλλά καθηγητές τους, προκειμένου να τους συμπαρασταθούν.

Επί δύο ώρες ο εισαγγελικός λειτουργός μελετούσε τα στοιχεία της
προανακριτικής δικογραφίας πριν ασκήσει κατά περίπτωση τις δέουσες ποινικές διώξεις.

Δύο από τους συλληφθέντες, εις βάρος των οποίων προέκυπταν επιβαρυντικά
στοιχεία, ο εισαγγελέας τούς παρέπεμψε να απολογηθούν σε ανακριτή για
κακουργηματικές πράξεις. Ο πρώτος φέρεται ότι πέταξε τη μολότοφ εναντίον του
αστυνομικού και ο δεύτερος θεωρείται υπεύθυνος για απόπειρα εμπρησμού στο
κέντρο της πόλης.

Ειδικότερα, ο πρώτος από αυτούς τους δύο που παραμένουν κρατούμενοι
κατηγορείται για εμπρησμό σε βαθμό κακουργήματος και για επικίνδυνη απρόκλητη
διακεκριμένη σωματική βλάβη. Εναντίον του δεύτερου ασκήθηκε ποινική δίωξη για
απόπειρα εμπρησμού εκ προθέσεως, στάση και διατάραξη κοινής ειρήνης.

Και οι δύο ζήτησαν και πήραν τριήμερη προθεσμία για να προετοιμάσουν την
υπεράσπισή τους.

Η δικογραφία για τους άλλους οκτώ διαχωρίστηκε, καθώς γι' αυτούς δεν
στοιχειοθετούνταν αδικήματα κακουργηματικού χαρακτήρα. 
Έτσι, ο εισαγγελέας κ. Λαζαράκος προέβη κατά περίπτωση στην άσκηση ποινικής
δίωξης για τις εξής πλημμεληματικές πράξεις: εξύβριση, διατάραξη κοινής
ειρήνης, διατάραξη οικιακής ειρήνης, παράνομη οπλοφορία και στάση. Οι τέσσερις
από αυτούς, που δεν έχουν συμπληρώσει το 17ο έτος της ηλικίας τους,
παραπέμφθηκαν να λογοδοτήσουν σε δικαστήριο ανηλίκων.

Τέλος, όπως έγινε γνωστό, σχηματίζεται δικογραφία και κατ' αγνώστων που
διέπραξαν διάφορες αξιόποινες πράξεις, αλλά προς το παρόν παραμένουν ασύλληπτοι.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16342N181</ED>
<ID>
ID:16865

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N18&aa=1</URL></REF>


Article

<CATEGORY>vin06</CATEGORY>

 <H2>Η πτήση από Ν. Υόρκη καθυστέρησε 16 ώρες
</H2>
ΜΕ ΚΑΘΥΣΤΕΡΗΣΗ περίπου 16 ωρών έφθασαν χθες το πρωί στην Αθήνα οι επιβάτες της
πτήσης του Σαββάτου της Ολυμπιακής Αεροπορίας από τη Νέα Υόρκη λόγω τεχνικού
προβλήματος που παρουσιάστηκε στο αεροσκάφος, το οποίο θα εκτελούσε το
συγκεκριμένο δρομολόγιο.

Η πτήση 418 με τους περίπου 270 επιβάτες ήταν προγραμματισμένη να φθάσει στην
Αθήνα στις 13.00 το μεσημέρι του Σαββάτου. Όμως, λόγω του προβλήματος που
παρουσιάστηκε στο αεροσκάφος, έφθασε τελικά στις 5 χθες το πρωί.

Η τεχνική βλάβη παρουσιάστηκε σε έναν από τους τέσσερις κινητήρες του Τζάμπο
(στο Νο 4), την ώρα που αυτό βρισκόταν στο αεροδρόμιο της Νέας Υόρκης και ο
κυβερνήτης του το είχε θέσει σε δοκιμαστική λειτουργία.

Όταν διαπιστώθηκε ότι η επισκευή της βλάβης του κινητήρα θα καθυστερούσε, οι
επιβάτες μεταφέρθηκαν με μέριμνα της Ο.Α. σε κοντινό ξενοδοχείο στο οποίο,
όπως ορισμένοι ανέφεραν, υπήρχαν και... μπουζούκια!

Τελικά, η βλάβη του κινητήρα αποκαταστάθηκε ύστερα από 12 ώρες. Όμως, τα 21
μέλη του πληρώματος του αεροσκάφους (πιλότοι, ιπτάμενοι μηχανικοί,
αεροσυνοδοί) που όλες αυτές τις ώρες βρίσκονταν στο αεροδρόμιο σε κατάσταση
αναμονής, αποσύρθηκαν για τετράωρη ανάπαυση. Σύμφωνα με την Ο.Α., αυτό
προβλέπεται από τους κανονισμούς εργασίας, ακολουθείται πάντα σε τέτοιες
περιπτώσεις και δεν σχετίζεται με τα μέτρα που παίρνουν τις τελευταίες ημέρες
οι πιλότοι.

Στο μεταξύ, λόγω της καθυστερημένης άφιξης της πτήσης 418 της Ο.Α., η
αντίστοιχη πτήση του Σαββάτου από την Αθήνα προς τη Νέα Υόρκη εκτελέστηκε χθες
στις 7 το πρωί.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16342N182</ED>
<ID>
ID:16930

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N18&aa=2</URL></REF>


Article

<CATEGORY>vin06</CATEGORY>

 <H2>Κάηκε ζωντανός στο κοντέινερ
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

ΗΡΘΕ ΣΤΗΝ Ελλάδα για να εργαστεί, αλλά κάηκε ζωντανός γλεντώντας τα πρώτα
χρήματα που εξασφάλισε από τη δουλειά του. Η τραγωδία του 40χρονου
Βορειοηπειρώτη από το Πόγραδετς αποκαλύφθηκε μετά τον εντοπισμό του
απανθρακωμένου πτώματός του στο εγκαταλειμμένο κοντέινερ του στρατού στο οποίο έμενε.

Ο άτυχος Βασίλης Παπάς από το Πόγραδετς, πατέρας δύο ανήλικων παιδιών που ζουν
με τη μητέρα τους στην Αλβανία, ήρθε πριν από δύο μήνες στην Ελλάδα για να
εργαστεί και να βοηθήσει την οικογένειά του. Βρήκε εργασία στην περιοχή του
Καλοχωρίου και προσωρινό κατάλυμα σε εγκαταλειμμένο κοντέινερ του στρατού, σε
γειτονική αγροτική περιοχή.

Προχθές, ο άτυχος άνδρας πήγε στο καφενείο της περιοχής, όπου γλέντησε με
φίλους για τα πρώτα χρήματα που εξασφάλισε στην Ελλάδα με τη δουλειά του και
επέστρεψε στο κοντέινερ, αφού κατανάλωσε μεγάλη ποσότητα αλκοόλ. Τα ξημερώματα
κάτοικοι της περιοχής ειδοποίησαν την Πυροσβεστική όταν είδαν πυκνούς καπνούς
να τυλίγουν το κοντέινερ. Οι πυροσβέστες βρήκαν απανθρακωμένο τον άτυχο Βορειοηπειρώτη.

Σύμφωνα με τις πρώτες εκτιμήσεις, η φωτιά προκλήθηκε είτε από αναμμένο τσιγάρο
είτε από το καντήλι που είχε ανάψει προτού κοιμηθεί ο άτυχος άνδρας.

* Σε αναμμένο τσιγάρο οφείλεται σύμφωνα με τις πρώτες εκτιμήσεις και η φωτιά
που ξέσπασε το μεσημέρι του Σαββάτου στο δωμάτιο-απομόνωση ιδιωτικής
ψυχιατρικής κλινικής έξω από τη Θεσσαλονίκη, που είχε αποτέλεσμα να
απανθρακωθεί ο 32χρονος ασθενής-τρόφιμός της.

Ο άτυχος Κωνσταντίνος Μπίμπος, ο οποίος μεταφέρθηκε εδώ και έναν, περίπου,
μήνα στην ιδιωτική ψυχιατρική κλινική «Καρύπη-Πισσαλίδη» στην Περαία από το
Δημόσιο Ψυχιατρείο της Θεσσαλονίκης, βρέθηκε νεκρός από τις αναθυμιάσεις των
καπνών. Η φωτιά σβήστηκε έγκαιρα προτού επεκταθεί στους υπόλοιπους χώρους της
κλινικής, όπου νοσηλεύονται συνολικά περί τους 130 ασθενείς.

ΠΕΘΑΝΕ ΠΑΝΩ ΣΤΟΝ ΚΑΒΓΑ...

Δεκαεπτάχρονος πέθανε ξαφνικά καβγαδίζοντας με συνομηλίκους του σε καφετέρια
της Ξηροκρήνης Θεσσαλονίκης.

Ο άτυχος Βλαδίμηρος Ζαχαριάδης βρισκόταν σε καφετέρια στην οδό Γρ. Κολωνιάρη
53 όταν άρχισε να διαπληκτίζεται με τρεις συνομηλίκους του. Οι τέσσερις νέοι
βγήκαν έξω από το κατάστημα για να συνεχίσουν την αψιμαχία τους όταν ξαφνικά ο
Ζαχαριάδης έχασε τις αισθήσεις του και κατέρρευσε στο πεζοδρόμιο. Στη διάρκεια
της μεταφοράς του στο νοσοκομείο ο νεαρός, που έπασχε από χρόνια καρδιοπάθεια, εξέπνευσε.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16342N183</ED>
<ID>
ID:16977

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N18&aa=3</URL></REF>


Article

<CATEGORY>vin06</CATEGORY>

 <H2>Ένα βήμα πριν από το «χρίσμα» στον χώρο της Ν.Δ. ο Δημ. Παξινός
</H2>
ΣΕ ΑΛΛΑΓΗ σκηνικού οδήγησε χθες η συνεδρίαση των συμβούλων του Δικηγορικού
Συλλόγου Αθήνας που κινούνται στον χώρο της Ν.Δ., καθώς ένα βήμα από το
κομματικό «χρίσμα» στις επερχόμενες δικηγορικές εκλογές βρίσκεται πλέον ο Δημ.
Παξινός, με τον Νικ. Κουτρουμπή να δεσμεύεται ότι θα αποσύρει τη δική του υποψηφιότητα.

Σε ψηφοφορία που έγινε στο τέλος της συνεδρίασης, έξι σύμβουλοι τάχθηκαν υπέρ
της υποψηφιότητας Παξινού και τέσσερις υπέρ του Νικ. Κουτρουμπή. Και είναι
αξιοσημείωτο ότι ο Δημ. Παξινός επικράτησε στην συγκεκριμένη αναμέτρηση παρά
το γεγονός ότι ψήφισε εναντίον του και η Ελ. Βόζεμπεργκ, η οποία είχε εκλεγεί
στις προηγούμενες εκλογές (το 1996) σύμβουλος του ΔΣΑ με τον δικό του
ανεξάρτητο συνδυασμό.

Το αποτέλεσμα της ψηφοφορίας καλείται να επικυρώσει, πιθανότατα την προσεχή
Πέμπτη, η τομεακή οργάνωση δικηγόρων της Ν.Δ.. Και εν αναμονή αυτής της
απόφασης φέρεται να βρίσκεται ο Νικ. Κουτρουμπής, ο οποίος είχε ανακοινώσει
επισήμως την περασμένη εβδομάδα ότι θα είναι υποψήφιος, ενώ στην συνεδρίαση
των συμβούλων της παράταξης δεσμεύτηκε πως εάν ηττηθεί, στην ψηφοφορία που
ακολούθησε, θα αποσυρθεί.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16342N184</ED>
<ID>
ID:17005

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N18&aa=4</URL></REF>


Article

<CATEGORY>vin06</CATEGORY>

 <H2>Πέντε μαθητές έκλεβαν μοτοσυκλέτες
</H2>
ΠΕΝΤΕ μαθητές ηλικίας 17 και 18 χρόνων είχαν συστήσει συμμορία στη Σαλαμίνα
και έκλεβαν μοτοσυκλέτες.

Το βράδυ του Σαββάτου συνελήφθησαν από αστυνομικούς του νησιού οι Α.Κ, 17
χρόνων, και Ν.Κ., 17 χρόνων, οι οποίοι είχαν κλέψει μία μοτοσυκλέτα μάρκας
Honda στην περιοχή Αγία Παρασκευή της Σαλαμίνας.

Οι συλληφθέντες ομολόγησαν στους αστυνομικούς που τους ανέκριναν ότι μαζί με
άλλους πέντε φίλους τους, που αναζητούνται, είχαν συστήσει συμμορία και είχαν
κλέψει τέσσερις μοτοσυκλέτες από τον Νοέμβριο του 1998. Όπως αποκαλύφθηκε, τις
μοτοσυκλέτες τις διέλυαν και πωλούσαν τα εξαρτήματα.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16342N185</ED>
<ID>
ID:17020

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N18&aa=5</URL></REF>


Article

<CATEGORY>vin06</CATEGORY>

 <H5>ΠΡΩΤΗ ΠΡΟΣΕΓΓΙΣΗ ΣΤΑ ΗΘΙΚΑ, ΝΟΜΙΚΑ ΚΑΙ ΚΟΙΝΩΝΙΚΑ ΔΙΛΗΜΜΑΤΑ
</H5><H2></H2><H2>Οι συνέπειες της κλωνοποίησης
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Η κλωνοποίηση παραπέμπει σε δημιουργία «πιστών γενετικά αντιγράφων» με
ειδικότερη αναφορά σε DNA και γονίδια, σε κύτταρα ή σε οργανισμούς. Αυτή η
μίμηση της φύσης δημιουργεί μια σειρά ηθικών, νομικών και κοινωνικών
προβλημάτων, αφού η επιστήμη του ανθρώπου κατόρθωσε όχι απλώς το ακατόρθωτο
αλλά το αδιανόητο.

ΤΟ ΠΕΡΑΣΜΑ από τη διερεύνηση του κόσμου στη μεταβολή του, δηλαδή η δυνατότητα
συναρμολόγησης, ανακατασκευής ή επισκευής των όντων με βάση την πλήρη γνώση
της αρχικής δημιουργίας, συνδέθηκε με τη «βλασφημία», με το «ελιξίριο
νεότητας», ακόμα και με την «αθανασία». Το βιολογικό τσιπ, ο βιονικός
άνθρωπος, ο Φρανκενστάιν, τα κλωνοποιημένα έμβρυα, τα ακέφαλα όντα, αφενός
έθεσαν ερωτήματα για τα όρια της επιστήμης (ιδιαίτερα της γενετικής μηχανικής)
και αφετέρου προβλημάτισαν τους διανοητές για το τίμημα που ενδέχεται να
πληρώσει η κοινωνία μας εισερχόμενη σε αυτόν τον νέο, θαυμαστό κόσμο.

ΤΑ ΥΠΕΡ ΚΑΙ ΤΑ ΚΑΤΑ

Οι ειδικοί μοιάζει να διχάζονται ή να ισορροπούν σε τεντωμένο σχοινί ανάμεσα
στα υπέρ και στα κατά. Για τους περισσότερους η κλωνοποίηση είναι επιστημονική
επιτυχία και πρόκληση και όχι απειλή, και δεν μπορεί να σταματήσει με
απαγορεύσεις. Ισχυρίζονται ότι η προκατάληψη και τα συμφέροντα φράζουν τις
πύλες της επιστημονικής προόδου και ότι το ζητούμενο δεν είναι η βιομηχανική
παραγωγή ανθρώπων, αλλά η βελτίωση της ζωής, της υγείας, της ποιότητας πολλών
υπηρεσιών προς τον άνθρωπο.

Ο κατ' εικόνα και καθ' ομοίωση πλασμένος άνθρωπος, ο κτιστός αλλά και θνητός,
ο υπάρχων εκ της ζωοποιού ενεργείας του Θεού, δεν είναι δυνατόν να μετατραπεί
σε «αποθήκη ανταλλακτικών», ανταπαντούν οι αντίθετοι.

Το ερώτημα λοιπόν της πηγής των ηθικών μας αξιών, αν δηλαδή είναι ο ουρανός ή
η γη, επανέρχεται δριμύτερο, καθώς επενδύεται και με τον επικρεμάμενο κίνδυνο
της αυθαιρετούσης άλογης βιοεξουσίας των επιστημόνων. 
Από τη μια η αλαζονεία και από την άλλη ο φόβος μπροστά στη νέα γνώση. Από τη
μια τα προσδοκώμενα κέρδη από την εμπορική εκμετάλλευση παρόμοιων επιτευγμάτων
και από την άλλη η μοναδικότητα της ανθρώπινης αξίας και αξιοπρέπειας.

ΜΕΤΑ-ΑΝΘΡΩΠΙΝΗ ΑΛΑΖΟΝΕΙΑ

Το να θέλουμε να γίνουμε άλλοι από αυτοί που είμαστε ή να ολοκληρωθούμε έξω
από τη λογική της ζωής, το να μην αναγνωρίζεται στον «άλλον» η ελευθερία τού
να είναι και να μένει «άλλος», συνιστά για μερικούς μετα-ανθρώπινη
(post-human) αλαζονεία.

Από την άλλη δεν μπορεί και δεν πρέπει να γίνουμε «σκλάβοι της μελλοντικής
ανθρωπότητας», δηλαδή να μετατρέψουμε τη δική μας επιθυμία σε άλλοθι για έναν
βιολογικό απολυταρχισμό ή καλύτερα για μια βιολογική Αποκάλυψη που θα αφορά τη
«βελτίωση των απο/επι/γόνων μας».

Στο όνομα της ελευθερίας, στην ποιότητα ζωής των αυριανών ανθρώπων
αναμιγνύουμε επικίνδυνα κατάλοιπα μαγείας, ευγονικές τυραννίες και
επιστημονικές αλχημείες.

Η επινόηση του μέλλοντός μας, η (προ)κατασκευή πανομοιότυπων ή ομοιαζόντων με
άνθρωπο πλασμάτων συνδέεται με την αποκληρονομοποίηση των κληρονομικών
δεδομένων, με το δικαίωμα καθενός να γνωρίζει τις βιολογικές του ρίζες, δηλαδή
με την ίδια την αυτογνωσία του ανθρώπου (αλλά και των λαών και των εθνών).

Η ανασύσταση / κατασκευή όλης της ανθρώπινης φυλής μοιάζει να πλησιάζει βήμα-
βήμα. Ο νεο-θάνατος, η κατάψυξη των εμβρύων ή των νεκρών, οι συνθετικοί γόνοι,
τα μηχανικά πρόσθετα μεταβάλλουν το ίδιο το περιεχόμενο του όρου
«ανθρωπότητα», καθώς ο άνθρωπος είναι εν μέρει πρωτόπλασμα και εν μέρει
τρανζίστορ. 
Η σχεδόν ατέρμονη δυνατότητα παρέμβασης της τεχνοεπιστήμης πάνω στον «φυσικό
άνθρωπο» επαναφέρει το ερώτημα «τι είδους άνθρωπο θέλουμε να κατασκευάσουμε».

ΣΧΕΣΕΙΣ ΔΟΥΛΕΙΑΣ

Η επιλογή ανάμεσα στον φυσικό άνθρωπο, στον τεχνικό/τεχνητό άνθρωπο και στη
μέση λύση δεν είναι πάντοτε εύκολη. 
Η Γενετική κατηγορείται ότι στον τομέα της κλωνοποίησης δημιουργεί σχέσεις
δουλείας, ασύμβατες με τα ανθρώπινα δικαιώματα και την αξιοπρέπεια του
ανθρώπου. 
Ο γενετικός κατασκευαστής (κύριος του «υλικού») μετατρέπεται και σε ιδιοκτήτη
των γονιδίων του «άλλου».

Επιτροπές ηθικής ή δεοντολογίας, εθνικά συμβούλια ηθικής, συναινετικά συνέδρια
ή και νομοθετικές ad hoc ρυθμίσεις επιχειρούν να απαντήσουν στο κρίσιμο
δίλημμα: επιλέγουμε βιοτεχνολογίες για την ελευθερία του ανθρώπου ή ελευθερίες
ανάλογες με τη βιοτεχνολογία;

Η προστασία των ανθρωπίνων γονιδίων έχει αναληφθεί από τη Διεθνή Επιτροπή
Βιοηθικής της ΟΥΝΕΣΚΟ. 
Στη Διακήρυξη της Γενικής Διάσκεψης της ΟΥΝΕΣΚΟ (11-11-1997) διαβάζουμε:

«Κάθε άτομο δικαιούται τον σεβασμό της αξιοπρέπειάς του και των δικαιωμάτων
του, όποια και αν είναι τα γενετικά χαρακτηριστικά του. Αυτή η αξιοπρέπεια
επιβάλλει να μην συρρικνούται το άτομο στα γενετικά χαρακτηριστικά του και να
γίνεται σεβαστή η μοναδικότητά του, καθώς και η διαφορετικότητά του».

Στο ίδιο πνεύμα κινείται και το Πρωτόκολλο που υπέγραψαν 18 χώρες (και η
Ελλάδα) για την απαγόρευση του κλωνισμού ανθρώπων στο πλαίσιο του Συμβουλίου
της Ευρώπης (Παρίσι 2-1-1998). Κατά το Πρωτόκολλο η μετατροπή του ανθρώπου σε
αντικείμενο ­ διά της προμελετημένης δημιουργίας γενετικά πανομοιότυπων όντων
­ είναι αντίθετη προς την ανθρώπινη αξιοπρέπεια, συνιστά κακή χρήση των
επιτευγμάτων της Βιολογίας και της Ιατρικής, γι' αυτό και απαγορεύεται κάθε
σχετική παρέμβαση.

Η επιστήμη όμως ούτε επιβεβαιώνει ούτε αντιτάσσεται στην ηθική. 
Ο πειραματισμός ανέκαθεν συνιστούσε «τίμημα» ή σκλαβιάς ή ελευθερίας, γι' αυτό
και πρέπει να γίνεται ύστερα από σοβαρό διάλογο ανάμεσα στους ειδικούς, στην
κοινωνία και στους διεθνείς οργανισμούς.

Η ΧΑΡΑΞΗ ΟΡΙΩΝ

Η προστασία της επιστημονικής ελευθερίας και σκέψης από τη μια, αλλά και ο
σεβασμός στην αξία της ηθικής προσωπικότητας του ανθρώπου από την άλλη (ως
μοναδικής οντότητας, ως ειδοποιού διαφοράς) μπορούν είτε να συμπορευτούν είτε
να συγκρουστούν. Πρόκειται για ένα κρίσιμο ζήτημα χάραξης ορίων.

Η κωδικοποίηση των κανόνων της βιοηθικής για μια καλύτερη προστασία των
δικαιωμάτων του ανθρώπου από την ανάπτυξη της τεχνολογίας είναι το μέγα
ζητούμενο του 21ου αιώνα.

Ο μετα-άνθρωπος (post human being) είναι τελικά ο αληθινός άνθρωπος και ο
καλύτερος δρόμος για την ανεύρεση της ουσιαστικής αλήθειας γύρω από την ουσία
του ανθρώπου;

Το γονιδίωμα θα μας (απο)δείξει «τι είναι ο άνθρωπος» (ή «τι σημαίνει να είσαι άνθρωπος»);

Στο ερώτημα «τι τελικά κερδίζουμε ως ανθρωπότητα από την κλωνοποίηση;» δεν
είναι εύκολο να απαντήσουμε με ηθικά ­ και μόνον ­ επιχειρήματα ή με
αφορισμούς ή με παραπομπή στην κοινή γνώμη.

Πρέπει να μεταθέσουμε το βάρος από τη λύση στη θέση του προβλήματος. Άλλο τα
επιτεύγματα της επιστήμης και άλλο η πρόοδος της ανθρωπότητας.

Πόσο όμως είμαστε έτοιμοι για μια νέα προσέγγιση όχι μόνον της βιοπροέλευσης,
αλλά κυρίως της βιοκατεύθυνσης του ανθρώπου: αυτό είναι το κρίσιμο ερώτημα.

Δεν είναι, λοιπόν, η Γενετική που φοβόμαστε. Τον εαυτόν μας τρέμουμε.

Ο Γιάννης Πανούσης είναι καθηγητής Εγκληματολογίας του Τμήματος Επικοινωνίας
και ΜΜΕ στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16342N201</ED>
<ID>
ID:16866

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N20&aa=1</URL></REF>


Article

<CATEGORY>vin06</CATEGORY>

 <H5>30ΧΡΟΝΗ ΕΜΕΙΝΕ 2 ΩΡΕΣ ΣΤΟΝ 16ο ΟΡΟΦΟ ΟΥΡΑΝΟΞΥΣΤΗ
</H5><H5>Τηλεφωνικό... κουράγιο από τον άνδρα της
</H5><H5>Επιφυλακή για τα ψηλά κτίρια
</H5><H2>Φυλακισμένη στις φλόγες!
</H2>
<AUTHOR>ΛΙΑ ΝΕΣΦΥΓΕ - ΚΩΣΤΑΣ ΧΑΤΖΙΔΗΣ - ΛΑΜΠΡΙΝΗ ΣΤΑΜΑΤΗ</AUTHOR>

Τον λόγο τώρα έχουν οι ειδικοί πραγματογνώμονες. Στα αποκαΐδια του 8ου
ορόφου του πολυώροφου κτιρίου της οδού Κηφισίας αναζητούν από χθες οι ειδικοί
πραγματογνώμονες της Πυροσβεστικής τα αίτια της πυρκαγιάς, που έθεσε σε
κίνδυνο τη ζωή της 30χρονης ιδιωτικής υπαλλήλου Μάρθας Φερέιρα, η οποία για
περισσότερες από 2.30 ώρες βρισκόταν εγκλωβισμένη στον 16ο όροφο του κτιρίου.

ΜΕΤΑ το αίσιο τέλος που είχε η επέμβαση της Πυροσβεστικής στο πολυώροφο κτίριο
της οδού Κηφισίας, τα μέλη της επιτροπής πραγματογνωμόνων χθες το πρωί
πραγματοποίησαν την πρώτη αυτοψία στον 8ο όροφο του κτιρίου, στον οποίο
εκδηλώθηκε η πυρκαγιά λίγο μετά τις τέσσερις το απόγευμα του Σαββάτου.

Ήδη, τα μέλη της επιτροπής ζήτησαν και εξέτασαν τα βιβλία των εισερχομένων και
εξερχομένων που κρατάει το προσωπικό ασφαλείας του κτιρίου. Σύμφωνα με
πληροφορίες, που εξετάζονται με ιδιαίτερη προσοχή από τους πραγματογνώμονες,
στον πύργο της οδού Κηφισίας είχε εισέλθει στις 11 το πρωί ένας υπάλληλος της
φαρμακοβιομηχανίας Χεξ Μάριον Ρουσέλ, στα γραφεία της οποίας εκδηλώθηκε η
πυρκαγιά κάτω από άγνωστες αιτίες, στον 8ο όροφο.

Ο ΥΠΑΛΛΗΛΟΣ

Η ξένη φαρμακοβιομηχανία διατηρεί γραφεία στον 8ο όροφο του κτιρίου, αλλά και
στον 6ο όροφο. Όπως διαπιστώθηκε, ο υπάλληλος της εταιρείας ζήτησε από το
προσωπικό ασφαλείας του κτιρίου να εισέλθει στον 6ο όροφο του κτιρίου, όπου η
εταιρεία Χεξ Μάριον Ρουσέλ, διαθέτει επίσης γραφεία. Από τα βιβλία προκύπτει
ότι ο υπάλληλος αυτός, ενώ μπήκε στο κτίριο στις 11 το πρωί, παραμένει άγνωστο
εάν και πότε αποχώρησε από το κτίριο, καθώς στα βιβλία του προσωπικού
ασφαλείας δεν αναγράφεται ώρα εξόδου. Όπως καταθέτει ο θυρωρός, που είχε
πρωινή βάρδια, «ο υπάλληλος αυτός μέχρι τις 2 το μεσημέρι δεν είχε φύγει από
το κτίριο»!

Ήταν λίγο μετά της 4.30 το μεσημέρι όταν η Πυροβεστική, ύστερα από γενική
κινητοποίηση των δυνάμεών της, είχε ζώσει με ειδικά βραχειονοφόρα τον
«γυάλινο» ουρανοξύστη της οδού Κηφισίας, ρίχνοντας τόνους νερού στον 8ο όροφο.
«Ευτυχώς την ώρα της πυρκαγιάς οι δρόμοι της Αθήνας ήταν άδειοι και οι
δυνάμεις μας επενέβησαν έγκαιρα στον τόπο του συμβάντος», λέει στα «ΝΕΑ» ο
υπαρχηγός της Πυροσβεστικής κ. Νίκος Κοτσιώρης.

Οι καπνοί βγαίνουν από τον 8ο όροφο του ουρανοξύστη. Οι πραγματογνώμονες
καλούνται να δώσουν απάντηση για τα αίτια της φωτιάς

«ΣΑΣ αγαπώ πολύ. Και σένα και το παιδί μας. Οι δυνάμεις μου με έχουν πια
εγκαταλείψει. Δεν αντέχω άλλο. Δεν έχω ελπίδες ότι θα με προλάβουν ζωντανή».
Με σβησμένη φωνή που μόλις ακουγόταν, η 30χρονη Μάρσια Φερέιρα απευθύνεται
στον σύζυγό της. Ήταν η τελευταία τηλεφωνική επικοινωνία που είχε μαζί του,
μισή ώρα πριν την απεγκλωβίσουν οι πυροσβέστες. Είχαν περάσει ήδη δύο
εφιαλτικές ώρες, που η 30χρονη συντηρήτρια κομπιούτερ παρέμενε παγιδευμένη
στον 16ο όροφο του φλεγόμενου γυάλινου πύργου. Για δύο ώρες έδινε μια αγωνιώδη
μάχη περιμένοντας τη σωτηρία από τους πυροσβέστες. Έβρεχε τα ρούχα της, έβαζε
βρεγμένες πετσέτες στο πρόσωπό της, προσπαθούσε να ακολουθήσει πιστά τις
οδηγίες που της έδιναν από το τηλέφωνο. Μέχρι που οι δυνάμεις της την είχαν
πια εγκαταλείψει και απελπισμένη τηλεφώνησε στον σύζυγό της Δημήτρη Χριστοφή,
για να ακούσει τη φωνή του. «Σκέψου εμένα και το παιδί μας», της έλεγε εκείνος
για να την εμψυχώσει. «Πρέπει να φανείς δυνατή. Άντεξες τόσες ώρες, μη
λυγίσεις στο τέλος. Η φωτιά σβήνει και οι πυροσβέστες θα έρθουν να σε σώσουν.
Προσπάθησε να φθάσεις μέχρι την τουαλέτα και άνοιξε τις βρύσες». Στις 6.30
προχθές το απόγευμα, η Μάρσια Φερέιρα άκουσε τον σωτήριο θόρυβο από τους
πυροσβέστες που έσπαγαν τις πόρτες. Μπήκαν στο γραφείο όπου είχε εγκλωβισθεί
και την κατέβασαν με φορείο. Με ασθενοφόρο, στη συνέχεια, μεταφέρθηκε στο
νοσοκομείο Σισμανόγλειο, όπου εξακολουθεί να νοσηλεύεται στην Πνευμονολογική
Κλινική. «Έχει εισπνεύσει πολύ καπνό. Έχει πρόβλημα με τα μάτια της και τα
βλέπει όλα θολά. Μας είπαν ότι βρέθηκε σε οριακό σημείο. Λίγο ακόμα να
παρέμενε στους καπνούς, ο οργανισμός της δεν θα άντεχε», μας έλεγε χθες η
κουνιάδα της.

Η ΑΘΗΝΑ είναι η μόνη μεγάλη πόλη της Ευρώπης στην οποία δεν έχει επιτραπεί να
χτίζονται ουρανοξύστες. Με βάση τους ισχύοντες περιορισμούς ως προς το ύψος
των κτιρίων, αυτό δεν μπορεί να ξεπεράσει τα 30-35 μέτρα (το 1/3, δηλαδή, του
πρώτου ουρανοξύστη που κτίστηκε στο Σικάγο, ο οποίος είχε ύψος 100 μέτρων. (Οι
σημερινοί ξεπερνούν κατά πολύ τα 300 μέτρα!).

Τα πιο ψηλά κτίρια της Αθήνας βρίσκονται στο Χαλάνδρι, το Μαρούσι και την Αγία
Παρασκευή. Από τα πιο γνωστά παραδείγματα... ύψους, ο «Πύργος των Αθηνών» και
το κτίριο του ΟΤΕ στην Κηφισίας. «Τα κτίρια αυτά κτίστηκαν με βάση τη μεταφορά
συντελεστή ­ ένα καθεστώς που ίσχυε πριν από μερικά χρόνια, αλλά κρίθηκε
πρόσφατα από το Συμβούλιο της Επικρατείας ως αντισυνταγματικό», αναφέρει ο
πολεοδόμος κ. Σπύρος Τσαγκαράτος.

ΠΛΕΟΝΕΚΤΗΜΑ

Στη χώρα μας, ήδη από τη δεκαετία του 1970 και μέχρι σήμερα, επικρατεί μια
«επιφύλαξη» απέναντι στα πολύ ψηλά κτίρια. «Είναι μια από τις χαρακτηριστικές
πόλεις η Αθήνα, που δεν έχουν ψηλά κτίρια», αναφέρει η κ. Θεανώ Φωτίου,
αναπληρώτρια καθηγήτρια στο Εθνικό Μετσόβιο Πολυτεχνείο. «Κι αυτό είναι ένα
από τα πλεονεκτήματά της. Στον Πειραιά, για παράδειγμα, το ύψος των πλοίων
φτάνει σχεδόν στο ύψος των πολυκατοικιών».

Το ύψος ενός κτιρίου εξαρτάται, κυρίως, από το πλάτος των δρόμων μιας πόλης.
«Με δεδομένο το πλάτος του δρόμου, η δόμηση ενός κτιρίου, οι συνολικές
επιφάνειες, δηλαδή, που μπορείς να κτίσεις σε ένα κτίριο, μπορεί, αν είναι
μεγάλες, να διαταχθούν χαμηλά και σε πλάτος», σημειώνει η κ. Φωτίου.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16342N221</ED>
<ID>
ID:16867

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N22&aa=1</URL></REF>


Article

<CATEGORY>vin06</CATEGORY>

 <H5>ΟΙ ΠΕΡΙΣΣΟΤΕΡΟΙ ΕΠΙΛΕΓΟΥΝ ΤΗ ΓΕΩΡΓΙΑ ΚΑΙ ΤΗΝ ΚΤΗΝΟΤΡΟΦΙΑ ΩΣ ΔΕΥΤΕΡΗ ΑΠΑΣΧΟΛΗΣΗ
ΑΛΛΑ ΕΡΓΑΖΟΝΤΑΙ ΚΑΙ ΣΤΟ ΕΜΠΟΡΙΟ, ΤΑ ΕΣΤΙΑΤΟΡΙΑ ΚΑΙ ΤΑ ΞΕΝΟΔΟΧΕΙΑ
</H5><H5>Ξοδεύω δημιουργικά μέρος του ελεύθερου χρόνου μου
</H5><H5>«Για να περνάει καλά» εργάζεται έως τις 2.30 τα ξημερώματα
</H5><H5>Εργασία και μετά τη σύνταξη
</H5><H2>800.000 Έλληνες έχουν δύο δουλειές
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ - ΔΗΜΗΤΡΑ ΣΚΟΥΦΟΥ</AUTHOR>

Πάνω από 800.000 Έλληνες έχουν δεύτερη δουλειά, όμως μόνο οι 500.000 το
έχουν δηλώσει. Ένας στους πέντε εργαζόμενους, με άλλα λόγια, δουλεύει σε
παραπάνω από μία δουλειά για να αυξήσει το εισόδημά του.

ΣΥΜΦΩΝΑ με πρόσφατη έρευνα του Ινστιτούτου Εργασίας της ΓΣΕΕ, το 81% δηλώνει
ότι προσέφυγε στην πολυαπασχόληση λόγω οικονομικών προβλημάτων. Την ίδια
στιγμή τα στοιχεία λένε ότι κάθε Έλληνας δουλεύει κατά μέσο όρο 41,5 ώρες την
εβδομάδα, ενώ για τους υπόλοιπους Ευρωπαίους ο αντίστοιχος μέσος όρος είναι
37,5 ώρες. Την αιτία αναζητήστε την στην πολυαπασχόληση...

Οι περισσότεροι επιλέγουν τη γεωργία και την κτηνοτροφία ως δεύτερη
απασχόληση, όμως πολλοί είναι αυτοί που απασχολούνται στο εμπόριο, στα
εστιατόρια και στα ξενοδοχεία ως δεύτερη εργασία. «Τα στοιχεία δείχνουν ότι η
πολυαπασχόληση συνδέεται άμεσα με την παραοικονομία», λέει ο κ. Γιάννης
Κουζής, που είναι λέκτορας Εργασιακών Σχέσεων στο Πάντειο Πανεπιστήμιο και
σύμβουλος στο Ινστιτούτο Εργασίας της ΓΣΕΕ. «Το φαινόμενο παρουσιάζεται
ιδιαίτερα στην ύπαιθρο, επειδή αυτοί που έχουν μικρές ιδιοκτησίες είναι
πολλοί, έχουν χαμηλό εισόδημα και ψάχνουν για κάτι ακόμα ώστε να το
συμπληρώσουν. Η παράλληλη απασχόληση συνδέεται άμεσα με τα χαμηλά εισοδήματα
και ευνοείται ανάλογα με την εποχικότητα, ιδιαίτερα για εργασίες που έχουν να
κάνουν με τις κατασκευές, τις αγροτικές καλλιέργειες και τον τουρισμό». Έρευνα
που έγινε πρόσφατα στην Ευρωπαϊκή Επιτροπή έδειξε ότι οι «διπλοθεσίτες»
κάτοικοι της γηραιάς ηπείρου ανέρχονται σε 4 εκατομμύρια, αριθμός που
αντιπροσωπεύει περίπου το 3% του ευρωπαϊκού εργατικού δυναμικού. Στην Ελλάδα
το αντίστοιχο ποσοστό είναι 20%, με βάση τις εκτιμήσεις που λαμβάνουν υπόψη
τους και την παράλληλη απασχόληση που δεν έχει δηλωθεί.

«Η δεύτερη δουλειά συνδέεται άμεσα με το ωράριο εργασίας», λέει η δικηγόρος
και εργατολόγος κ. Άννα Δάρρα. «Παράλληλη απασχόληση κάνουν αυτοί που έχουν
χρόνο από την πρώτη τους δουλειά, αλλά και αυτοί που επιθυμούν να συμπληρώσουν
το εισόδημά τους. Αρκετές επιχειρήσεις, από την άλλη πλευρά, δεν δείχνουν
αδιάφορες σε τέτοιου είδους "ελαστικές" μορφές εργασίας, αφού τους συμφέρει να
μην λαμβάνουν συγκεκριμένες δεσμεύσεις απέναντι σε ορισμένους εργαζομένους.
Γι' αυτό και το φαινόμενο παίρνει διαστάσεις». Τι λέει, όμως, ο νόμος; Όπως
λέει η κυρία Δάρρα, το ανώτατο όριο της ελληνικής νομοθεσίας (που ισχύει σε
ορισμένες εργασίες) είναι οι 48 ώρες την εβδομάδα. Έτσι όσοι επιθυμούν να
έχουν δεύτερη δουλειά πρέπει να γνωρίζουν ότι αν θέλουν να είναι καθ' όλα
νομοταγείς, πρέπει να δουλεύουν μέχρι 48 ώρες την εβδομάδα. Τυπικά δεύτερη
δουλειά δεν έχουν δικαίωμα να κάνουν οι δημόσιοι υπάλληλοι, ενώ και οι
συνταξιούχοι που επιλέγουν να γεμίσουν τον ελεύθερο χρόνο δουλεύοντας είναι...
παράνομοι. Στην πράξη, πάντως, οι επιταγές της νομοθεσίας ελάχιστους απασχολούν...

Η καθηγήτρια Κοινωνιολογίας στο Τμήμα Κοινωνικής Πολιτικής και Κοινωνικής
Ανθρωπολογίας του Παντείου Πανεπιστημίου κ. Κούλα Κασιμάτη καταγράφει στο
βιβλίο της «Έρευνα για τα κοινωνικά χαρακτηριστικά της απασχόλησης» τους
λόγους που οδηγούν τον εργαζόμενο να αναζητεί δεύτερη απασχόληση. Ο πρώτος
λόγος έχει να κάνει με το γεγονός ότι η πρώτη απασχόληση δεν εξασφαλίζει τα
οικονομικά μέσα που έχει ανάγκη ο εργαζόμενος, ενώ δεν είναι αμελητέα και η
«ψυχική» ικανοποίηση που του δίνει η δεύτερη δουλειά του.


ΠΟΛΛΕΣ φορές η δεύτερη εργασία είναι ένας τρόπος διεύρυνσης των γνωριμιών και
δημιουργίας καλύτερων προϋποθέσεων για την πορεία ενός εργαζόμενου. «Εργάζομαι
ως βιβλιοθηκονόμος στο Ερευνητικό Κέντρο του Νοσοκομείου ΚΑΤ», λέει η Ελένη
Κουστούκου. Όπως εξηγεί, η δική της περίπτωση δεν έχει να κάνει με άμεσα
οικονομικά προβλήματα που συνήθως λύνει η δεύτερη δουλειά. «Δεν ήταν η αύξηση
του εισοδήματος που με οδήγησε στο να βρω δεύτερη εργασία. Έχω στη διάθεσή μου
αρκετό ελεύθερο χρόνο και ήθελα να κάνω κάτι περισσότερο. Έτσι μου δόθηκε η
ευκαιρία να εργάζομαι τρεις φορές την εβδομάδα και στη βιβλιοθήκη της
Ορθοπεδικής Εταιρείας. Για εμένα δεν υπάρχει ασυμβίβαστο και έτσι δεν έχω
κανένα τυπικό κώλυμα. Ταυτόχρονα μπορώ και ασχολούμαι με νέα πράγματα,
διευρύνω των κύκλο των γνωριμιών μου και ξοδεύω δημιουργικά ένα μέρος του
ελεύθερου χρόνου μου», συνεχίζει η Ελένη. Αν και, όπως λέει, οι περισσότεροι
εργαζόμενοι που έχουν και δεύτερη εργασία δεν ανήκουν στη δική της κατηγόρια,
είναι σε θέση να κατανοήσει τα οικονομικά κίνητρα. «Χωρίς να έχω εγώ πρόβλημα,
βλέπω ότι αυτό το πρόσθετο εισόδημα μού δίνει μια μεγαλύτερη άνεση. Όταν
μάλιστα στη θέση μου βρίσκεται κάποιος που έχει να καλύψει τα έξοδα των
παιδιών του στα φροντιστήρια, η ανάγκη της δεύτερης εργασίας είναι
επιβεβλημένη για να τα βγάλει η οικογένεια πέρα. Άλλωστε είναι κοινό μυστικό
στο περιβάλλον του καθενός μας, η δεύτερη απασχόληση κάποιων ­ πολλές φορές
και ανθρώπων που έχουν τυπικά κωλύματα λόγω του ασυμβίβαστου που πολλές φορές
ισχύει», καταλήγει η Ελένη Κουστούκου.

«Αυτό το πρόσθετο εισόδημα μού δίνει μια μεγαλύτερη άνεση. Σαν στη θέση μου
να βρίσκεται κάποιος που θέλει να καλύψει τα έξοδα των φροντιστηρίων των
παιδιών του ­ η δεύτερη εργασία βοηθά να τα βγάλει πέρα η οικογένεια», λέει η
Ελένη Κουστούκου


Ναταλία Στυλιανού. Πρωταγωνίστρια στην καινούργια ταινία της Όλγας Μαλέα, η
24χρονη ηθοποιός απολαμβάνει τη... διακριτική γοητεία της εργασίας,
δουλεύοντας σε ένα μπαρ για να συμπληρώσει το εισόδημά της

Μπορεί η ταινία στην οποία πρωταγωνιστεί να σαρώνει στα ταμεία, όμως η ζωή της
Ναταλίας Στυλιανού δεν έχει καμία σχέση με τη «Διακριτική γοητεία των
αρσενικών». Στη μεγάλη οθόνη υποδύεται ένα κορίτσι που ενδιαφέρεται μόνο «για
να περνάει καλά», όμως στην πραγματικότητα για να το επιτύχει αυτό είναι
αναγκασμένη να δουλεύει μέχρι τις 2.30 τα ξημερώματα. «Ο βασικός λόγος που έχω
δεύτερη δουλειά είναι ο οικονομικός. Δεν θα μπορούσα να τα καταφέρω αλλιώς από
την στιγμή που μένω μένη μου. Άλλωστε πολλοί ηθοποιοί κάνουν και άλλη δουλειά
για να τα βγάλουν πέρα», λέει η 24χρονη Ναταλία που, παρά την ξαφνική δόξα που
της έφερε η ταινία της Όλγας Μαλέα, παραμένει προσγειωμένη. Συνεχίζει να
σερβίρει ποτά στο μπαράκι που δούλευε και πριν, στο κέντρο της Αθήνας, και
ετοιμάζεται για την επόμενη μέρα, αφού γνωρίζει ότι «η δόξα είναι εφήμερη». 
Επέλεξε να δουλεύει στο μπαρ ενός φίλου της («ένα μέρος όπου κυριαρχούν οι
χαμηλοί τόνοι», όπως λέει) και αυτός είναι ένας λόγος που δεν περνάει και
άσχημα την ώρα της δουλειάς. Όμως «παρότι η δουλειά αυτή με βοήθησε αρκετά, το
ωράριο, σε συνδυασμό με τις άλλες υποχρεώσεις που έχω, μου δημιουργεί μεγάλη
κούραση ορισμένες φορές».

Η δουλειά, πάντως, αρέσει στη Ναταλία. Θυμάται ότι από τα 13 έως τα 17 δούλευε
σε ένα ανθοπωλείο όχι επειδή το είχε ανάγκη, αλλά γιατί ήταν κάτι που την
«γέμιζε». 
Σύντομα θα αναγκαστεί να φύγει από το μπαρ, όμως θα συνεχίσει να έχει δύο
δουλειές ­ όλες θεατρικές αυτή τη φορά. Και να είναι δέσμια της... διακριτικής
γοητείας της εργασίας...


ΚΑΙ ΣΤΟΥΣ συνταξιούχους όμως υπάρχει ένα μεγάλο ποσοστό ανθρώπων που, αν και
βγαίνουν στη σύνταξη, συνεχίζουν να εργάζονται. Πολλές φορές, όπως οι ίδιοι
λένε, αναγκάζονται να καταφύγουν στην εργασία και μετά τη σύνταξη, για να
αντιμετωπίσουν τις ανάγκες τους, αφού τα μεγέθη των συντάξεών τους πολλές
φορές δεν φτάνουν ούτε για να καλύψουν τα βασικά τους έξοδα.

Ο κ. Παναγιώτης είναι 73 ετών, συμπληρώνει το εισόδημά του με λίγες ώρες
εργασίας καθημερινά στο κατάστημα ενός συγγενούς του. «Είμαι συνταξιούχος και
παίρνω 167.570 δραχμές τον μήνα. Ζω με τη γυναίκα μου σε ενοικιαζόμενο σπίτι.
Δεν έχουμε παιδιά και φυσικά κανέναν άλλο να μας βοηθήσει. Το επάγγελμά μου
ήταν μαραγκός. Τωρα λόγω της ηλικίας μου αδυνατώ να κάνω έστω και
μικροεπεισκευές που είναι η τέχνη μου, έτσι λοιπόν η λύση που μου πρότεινε ο
συγγενής μου βολεύει και τους δύο. Παίρνω 50.000 τον μήνα για 4 ώρες δουλειά
καθημερινά. Δεν κουράζομαι και ταυτόχρονα τον εξυπηρετώ, αφού τα έσοδα του
μαγαζιού δεν επιτρέπουν να προσλάβει κάποιον άλλο υπάλληλο. Άλλωστε ξέρει ότι
εγώ δεν θα ζητήσω τίποτα περισσότερο και είμαι και έμπιστος άνθρωπος». Όπως
εξηγεί ο κ. Παναγιώτης, γνωρίζει ότι αυτό που κάνει δεν είναι νόμιμο και ότι
οι κυρώσεις που θα έχει είναι αυστηρές. «Ξέρω ότι εμείς οι συνταξιούχοι δεν
επιτρέπεται να εργαζόμαστε. Όμως κανείς δεν έχει αναρωτηθεί εάν μάς φτάνουν τα
χρήματα της σύνταξης. Είναι για μένα εξευτελιστικό να μην μπορώ να διαθέσω
έστω και 10.000 δραχμές για να πάω σε ένα γιατρό που δεν είναι του Ταμείου μου
αλλά νιώθω πως τον εμπιστεύομαι. Παίρνω το ρίσκο και εργάζομαι, ελπίζω να μη
βρω ούτε εγώ ούτε ο συγγενής μου το μπελά μας. Άλλωστε αυτός καλό κάνει και
εγώ φυσικά την δουλειά μου. Ας μας δώσουν αυξήσεις, και σταματάμε αμέσως και
εγώ και τόσοι άλλοι ηλικιωμένοι».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16342N241</ED>
<ID>
ID:16868

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N24&aa=1</URL></REF>


Article

<CATEGORY>vin06</CATEGORY>

 <H5>ΝΕΑ ΜΕΘΟΔΟΣ ΑΜΕΣΗΣ ΔΙΑΓΝΩΣΗΣ ΤΟΥ AIDS
</H5><H2>Θα εντοπίζουν άμεσα τον ιό
</H2>
Σε μία νέα διαγνωστική εξέταση εναποθέτουν οι ειδικοί τις ελπίδες τους για την
εξάλειψη της μικρής ­ αλλά δυστυχώς υπαρκτής ­ πιθανότητας να είναι το αίμα
που μεταγγίζουν μολυσμένο με τον ιό του AIDS, χωρίς αυτό να έχει γίνει αντιληπτό.

Η ΠΙΘΑΝΟΤΗΤΑ αυτή, η αποκαλούμενη «πιθανότητα του παραθύρου», ισούται στην
χώρα μας με μία στις 1.200.000, και οφείλεται στο ότι ο ανθρώπινος οργανισμός
χρειάζεται λίγο καιρό (από 2 εβδομάδες έως 6 μήνες) για να δημιουργήσει τα
αντισώματα του ιού HIV, τα οποία και εντοπίζονται με τις υπάρχουσες εξετάσεις αίματος.

Η νέα εξέταση, όμως, θα έχει την δυνατότητα να εντοπίζει τον ίδιο τον ιό,
οπότε η διάγνωση θα μπορεί να γίνει σχεδόν αμέσως μετά την μόλυνση.

Η εξέταση αυτή έχει επινοηθεί από Αμερικανούς επιστήμονες και βρίσκεται στο
στάδιο της εγκρίσεως από την αμερικανική Υπηρεσία Τροφίμων και Φαρμάκων (FDA),
ώστε να διατεθεί επίσημα και να χρησιμοποιηθεί ευρέως. 
Όπως έγραψαν «ΤΑ ΝΕΑ» το Σάββατο, έως τον Ιούλιο η εξέταση αναμένεται να
βρίσκεται και στην χώρα μας ­ οπότε υπάρχουν βάσιμες ελπίδες να μην
επαναληφθεί το φαινόμενο με το νεογέννητο κοριτσάκι και τις δύο ηλικιωμένες
γυναίκες που μολύνθηκαν από τον ιό του AIDS τον περασμένο Αύγουστο όταν τους
έγινε μετάγγιση από μολυσμένο αίμα.

Τόσο ο δότης του αίματος, ένας 24χρονος γνωστός της οικογένειας του
νεογέννητου βρέφους όσο και το ίδιο το κοριτσάκι, έχουν ήδη αρχίσει να
υποβάλλονται σε αντιρρετροϊκή θεραπεία. 
Η μία από τις δύο ηλικιωμένες γυναίκες πέθανε, λίγο καιρό μετά την μετάγγιση,
από καρκίνο του τραχήλου της μήτρας, ενώ η δεύτερη ενημερώθηκε μόλις την
περασμένη Παρασκευή το βράδυ για το τι συνέβη.

Οι γιατροί δηλώνουν αισιόδοξοι για την πορεία της υγείας του βρέφους και του
δότη, ακριβώς επειδή άρχισαν εγκαίρως την αντιρρετροϊκή θεραπεία.

Όσο για τους γονείς του βρέφους, φέρονται δυσαρεστημένοι από την δημοσιότητα
που έχει πάρει η περίπτωση της νεογέννητης κόρης τους.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16342N381</ED>
<ID>
ID:16869

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N38&aa=1</URL></REF>


Article

<CATEGORY>vin06</CATEGORY>

 <H2>Ανέλαβαν την ευθύνη της... αφλογιστίας
</H2>
ΤΗΝ κινητοποίηση της Αντιτρομοκρατικής Υπηρεσίας προκάλεσε χθες αργά το βράδυ
τηλεφώνημα σε ραδιοφωνικό σταθμό, με το οποίο άγνωστος αναλάμβανε την ευθύνη
για εμπρησμό σε κτίριο της λεωφόρου Μεσογείων 396, όπου στεγάζεται το
Παιδαγωγικό Ινστιτούτο. Ο άγνωστος, στο τηλεφώνημά του, είπε ότι ο εμπρησμός
έγινε στις 7.10 το βράδυ και ότι την ευθύνη αναλαμβάνει η οργάνωση που φέρει
το όνομα ενός Ιταλού αναρχικού, «Φρατζίσκο Φερέ». Οι αστυνομικοί της
Ασφάλειας, που μέχρι το τηλεφώνημα δεν είχαν καμιά άλλη ειδοποίηση για
εμπρησμό σε γραφεία, έσπευσαν στο κτίριο που τους υπέδειξε ο άγνωστος. Στην
είσοδο βρήκαν ένα χαρτοκιβώτιο μέσα στο οποίο υπήρχε ένα μπιτόνι γεμάτο με
εύφλεκτο υγρό. Πάνω του ήταν κολλημένα κουτιά με σπίρτα. Ο εμπρηστικός
μηχανισμός από κάποιο λάθος των δραστών δεν ανεφλέγη και περισυνελέγη από
αστυνομικούς της Ασφάλειας προκειμένου να εξεταστεί στα εργαστήρια.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16342N382</ED>
<ID>
ID:16931

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N38&aa=2</URL></REF>


Article

<CATEGORY>vin06</CATEGORY>

 <H2>Έκλεβαν ό,τι έβρισκαν
</H2>
ΙΩΑΝΝΙΝΑ

ΣΠΕΙΡΑ Αλβανών εξαρθρώθηκε χθες τα ξημερώματα, ενώ ήταν έτοιμη να μεταφέρει με
τέσσερα αυτοκίνητα, από τα οποία μια πολυτελής Μερσεντές, κλεμμένη από την
Αθήνα (Βούλα), φορτίο με κλοπιμαία.Οι Αλβανοί εντοπίστηκαν λίγο πριν από το
Τελωνείο της Κακαβιάς και οι αστυνομικοί έκπληκτοι βρήκαν στ' αυτοκίνητα αιρ
κοντίσιον, φουσκωτές βάρκες, διαλυμένες μοτοσυκλέτες και ποδήλατα, ηλεκτρικά
είδη καθώς και είδη υγιεινής.

Πολλά από τα κλεμμένα, που δεν χωρούσαν στα πορτ-μπαγκάζ, τα είχαν στο
εσωτερικό των αυτοκινήτων, πάνω στα καθίσματα.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16342N383</ED>
<ID>
ID:16978

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N38&aa=3</URL></REF>


Article

<CATEGORY>vin06</CATEGORY>

 <H2>Καλούνται να περάσουν ΚΤΕΟ
</H2>
ΤΑ ΑΥΤΟΚΙΝΗΤΑ με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτή την εβδομάδα:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
4001 μέχρι ΥΧΑ 4500.

Εξάλλου την εβδομάδα από 25 Ιανουαρίου μέχρι 29 Ιανουαρίου θα περάσουν από
ΚΤΕΟ τα αυτοκίνητα με τους αριθμούς:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
4501 μέχρι ΥΧΑ 5000.

Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167 για
να καθορίσουν την ακριβή ημέρα και ώρα που θα πάνε το όχημά τους για έλεγχο.
Κατά τον έλεγχο πρέπει επίσης να έχουν μαζί τους την άδεια κυκλοφορίας, το
βιβλιάριο μεταβολών και την τελευταία απόδειξη πληρωμής των τελών κυκλοφορίας.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16342N384</ED>
<ID>
ID:17006

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N38&aa=4</URL></REF>


Article

<CATEGORY>vin06</CATEGORY>

 <H5>ΕΥΧΑΡΙΣΤΗ ΕΚΠΛΗΞΗ ΣΤΟ ΤΡΟΚΑΝΤΕΡΟ
</H5><H2>Δελφίνι στη μαρίνα
</H2>
Μια ευχάριστη έκπληξη έζησαν όσοι έτυχε να βρεθούν το απόγευμα της Παρασκευής
και το πρωί του Σαββάτου στη μαρίνα του Τροκαντερό. Ένα όμορφο ρινοδέλφινο,
μήκους περίπου εξίμισι μέτρων, κολυμπούσε στη λιμενολεκάνη συγκεντρώνοντας
πάνω του τα βλέμματα όλων.

Ζήτησε ξεκούραση. Το ρινοδέλφινο κοντά στην ακτή του Τροκαντερό

ΟΠΩΣ είπε στα «ΝΕΑ» η διευθύντρια της Εταιρείας Προστασίας Δελφινιών και
Φαλαινών «ΔΕΛΦΙΣ» κ. Αιμιλία Δρούγα «το νεαρό δελφίνι ήταν υγιές, αφού η
κίνησή του ήταν καλή και η συχνότητα ανάδυσής του φυσιολογική. Μάλιστα
επιζητούσε την προσοχή χτυπώντας την ουρά του στο νερό». Σύμφωνα με την κ.
Αιμιλία Δρούγα «το δελφίνι πρέπει να αναζήτησε ξεκούραση στον όρμο έπειτα από
την κακοκαιρία που επικράτησε στ' ανοιχτά τις προηγούμενες μέρες». Δυστυχώς
όμως σε λίγη απόσταση από τη μαρίνα του Τροκαντερό, στην παραλία του Παλαιού
Φαλήρου, βρέθηκε αποκεφαλισμένο ένα δελφίνι ηλικίας περίπου ενός έτους. 
Το υπόλοιπο σώμα του ήταν ανέπαφο και όπως είπε η διευθύντρια της Εταιρείας
Προστασίας Δελφινιών και Φαλαινών «ο αποκεφαλισμός έγινε έντεχνα από ανθρώπινο χέρι».

Το ζωνοδέλφινο, όπως αποκαλείται το συγκεκριμένο είδος, εντοπίστηκε νωρίς το
πρωί του Σαββάτου από περαστικούς και αμέσως ειδοποιήθηκε το Λιμεναρχείο. Τα
ζωνοδέλφινα, που, σύμφωνα με τους ειδικούς, έχουν προσβληφθεί τον τελευταίο
καιρό από μια ίωση, εμφανίζονται συχνά στις ελληνικές θάλασσες. Στις θαλάσσιες
περιοχές Πρόβατα και Ψάθι της Μήλου εντοπίστηκαν το μεσημέρι του Σαββάτου δυο
νεκρά φαλαινοειδή, μήκους περίπου πέντε μέτρων. Από το τοπικό Λιμεναρχείο
ειδοποιήθηκαν οι αρμόδιες υπηρεσίες για την υγειονομική ταφή τους.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16342N391</ED>
<ID>
ID:16870

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N39&aa=1</URL></REF>


Article

<CATEGORY>vin06</CATEGORY>

 <H2>Ζητούν τσίρκα χωρίς ζώα
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΝΤΥΘΗΚΑΝ αρκούδες, τίγρεις, λιοντάρια, κουνέλια, αλεπούδες και... βγήκαν στους δρόμους.

Διαμαρτύρονταν για την ταλαιπωρία των ζώων και ζητούσαν... «Τσίρκα χωρίς ζώα».

Τα ιδιόρρυθμα ζώα που συγκεντρώθηκαν και υποδέχονταν γονείς και παιδιά ­
υποψήφιους θεατές ­ έξω από το τσίρκο που δίνει παραστάσεις σε περιοχή της
Νέας Ευκαρπίας, στη Θεσσαλονίκη, δεν ήταν... υλικό του τσίρκου. Ήταν δεκάδες
μέλη οικολογικών οργανώσεων από τη Θεσσαλονίκη που επέλεξαν τον ιδιόρρυθμο
αλλά και άκρως «προσεγγιστικό», για τα παιδιά τουλάχιστον, αυτόν τρόπο για να
διαδηλώσουν το αίτημά τους.

Στο έντυπο υλικό που μοίρασαν στους επισκέπτες του τσίρκου οι οικολόγοι
υποστηρίζουν πως τα ζώα των τσίρκων ζουν κάτω από απαράδεκτες συνθήκες,
υποσιτίζονται και ταλαιπωρούνται μακριά από τον φυσικό τους χώρο. Σύμφωνα με
τους οικολόγους, η πλειονότητα των ζώων των τσίρκων προέρχεται από λαθροθηρία.

Οι διαμαρτυρόμενοι οικολόγοι πραγματοποίησαν στη συνέχεια δίωρη καθιστική
διαμαρτυρία έξω από τις εγκαταστάσεις του τσίρκου.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16342N392</ED>
<ID>
ID:16932

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N39&aa=2</URL></REF>


Article

<CATEGORY>vin06</CATEGORY>

 <H2>Θανατηφόρο κουνούπι σκοτώνει ζώα στη Ρόδο
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

ΘΑΝΑΤΗΦΟΡΟ κουνούπι (που μάλλον ήρθε από την Τουρκία) σκοτώνει τα πρόβατα και
τα βοοειδή της Ρόδου, που προσβάλλονται από καταρροϊκό πυρετό. Είναι
χαρακτηριστικό ότι μέχρι τώρα έχουν ψοφήσει πάνω από 2.500 πρόβατα, ενώ ο ιός
έχει εξαπλωθεί και σε βοοειδή, με αποτέλεσμα να απειλείται με ολοκληρωτική
καταστροφή η κτηνοτροφία του νησιού.

Οι κτηνιατρικές υπηρεσίες της Ρόδου διαβεβαιώνουν ότι δεν υπάρχει κίνδυνος για
μετάδοση του ιού στον άνθρωπο, όπως επίσης και από τα παράγωγα ζωικά προϊόντα
(γάλα, γιαούρτι, τυριά κ.λπ.). Κίνδυνος ­ όπως λένε οι κτηνίατροι ­ δεν
υπάρχει και από την κατανάλωση κρέατος.

Ο καταρροϊκός πυρετός έχει πλήξει, ακόμη, τα πρόβατα στην Κω και στη Σάμο, η
δε μεταφορά των κουνουπιών έχει γίνει από τα ρεύματα αέρος που ευνοήθηκαν από
τις καιρικές συνθήκες. Πάντως, όσα μέτρα έχουν παρθεί για την αντιμετώπιση του
προβλήματος αποδείχτηκαν αναποτελεσματικά, και ο ιός εξαπλώνεται συνεχώς στα
πρόβατα και στα βοοειδή.

Οι κτηνοτρόφοι και οι γαλακτοπαραγωγοί βρίσκονται σε απόγνωση, διότι οι μεν
πρώτοι χάνουν τα ζώα τους, οι δε δεύτεροι ζημιώνονται, επειδή το καταναλωτικό
κοινό φοβάται ν' αγοράσει φρέσκο γάλα, παρά τις διαβεβαιώσεις των ειδικών ότι
δεν υπάρχει κανένας κίνδυνος.

Το πρόβλημα εμφανίστηκε πριν από μερικούς μήνες, αλλά τον τελευταίον καιρό
πήρε τεράστιες διαστάσεις στη Ρόδο, με αποτέλεσμα σήμερα να καταφτάνει στο
νησί κλιμάκιο ειδικών και επιστημόνων του υπουργείου Γεωργίας, για να εξετάσει
την κατάσταση που έχει δημιουργηθεί. Στο κλιμάκιο μετέχουν καθηγητές λοιμωδών
νοσημάτων, ιολόγοι, κτηνίατροι κ.λπ. που θα επισκεφτούν όλες τις κτηνοτροφικές
μονάδες του νησιού.

Επίσης, στις αρχές Φεβρουαρίου, θα φτάσει κλιμάκιο από την Ευρωπαϊκή Ένωση,
για να εξετάσει το θέμα της αποζημίωσης των πληγέντων κτηνοτρόφων.

Πάντως, σύμφωνα με την τελευταία οδηγία του υπουργείου Γεωργίας, επιβάλλεται η
συνέχιση της απεντόμωσης με αντιπαρασιτικά φάρμακα και όταν διαπιστώνεται ότι
τα ζώα έχουν προσβληθεί από καταρροϊκό πυρετό, να θανατώνονται αμέσως.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16342N393</ED>
<ID>
ID:16979

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N39&aa=3</URL></REF>


Article

<CATEGORY>vin06</CATEGORY>

 <H2>Πνίγουν πάπιες σε βιότοπο-λίμνη στη Δράμα
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΔΡΑΜΑ

ΣΚΟΤΩΝΟΥΝ ΠΑΠΙΕΣ και χήνες στον ιστορικό χώρο-βιότοπο της Αγίας Βαρβάρας, στη
Δράμα. Το γεγονός αυτό καταγγέλλουν κάτοικοι της πόλης.

Ντόπιοι καταγγέλλουν πως οι βάνδαλοι άγνωστοι τις πλησιάζουν, κι ενώ εκείνες
περιμένουν ότι θα τους ρίξουν λίγα ψίχουλα ψωμιού, αυτοί τις πνίγουν. Οι
κάτοικοι της Δράμας και ιδιαίτερα οι νέοι προσπαθούν να διαφυλάξουν όσες
πάπιες και χήνες απέμειναν, ύστερα από τον αποδεκατισμό πολλών άλλων που
κολυμπούσαν στα νερά της Αγίας Βαρβάρας. Πολλοί απ' αυτούς δρουν τις νύχτες.
Επωφελούμενοι από το σκοτάδι, αρπάζουν τα πτηνά. Αρκετοί απ' αυτούς δεν το
κάνουνν μόνο για να γεμίσουν το πιάτο τους, αλλά και για να προκαλέσουν όλους
αυτούς που προστατεύουν τον συγκεκριμένο βιότοπο. Και ξεπέρασαν προχθές κάθε
όριο λογικής, όταν σκότωσαν μία πάπια και την κρέμασαν έξω από πόρτα γραφείου ιδιώτη!

Κάτοικος της περιοχής δήλωσε ότι «στη λίμνη της Αγίας Βαρβάρας ζούσαν
περισσότερες από 140 πάπιες και χήνες. Και τώρα έχουν μείνει ελάχιστες». Ο
βιότοπος αποτελεί είδος προστατευόμενο από διεθνείς συνθήκες, αλλά και από
τους ίδιους τους κατοίκους της Δράμας. 
Τα παιδιά, κυρίως, που βλέπουν τις πάπιες και τις χήνες να «χάνονται», δεν
κρύβουν τη θλίψη και τη συγκίνησή τους.

Ο δήμαρχος της πόλης κ. Μαργαρίτης Τζίμας που ρωτήθηκε για το θέμα, δήλωσε:
«Οι θαυμάσιες χήνες, αλλά και οι πάπιες και αρκετές φορές και οι κύκνοι, είναι
απαράδεκτο να αντιμετωπίζουν την οργή ορισμένων ασυνείδητων».

Ήδη, στη Δράμα οι κάτοικοι ανέλαβαν από μόνοι τους να προστατεύσουν τον
βιότοπο με τις πάπιες και τις χήνες και να αποτρέψουν νέες βαναυσότητες και
θανατώσεις των πτηνών.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16342N394</ED>
<ID>
ID:17007

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N39&aa=4</URL></REF>


Article

<CATEGORY>vin06</CATEGORY>

 <H2>«Είναι δεδομένη η υπευθυνότητα των πιλότων»
</H2>
Απαντώντας στον αρθρογράφο των «ΝΕΩΝ» κ. Π. Ιωακειμίδη, ο κυβερνήτης της
Ολυμπιακής Αεροπορίας κ. Μιχάλης Τσιγώνης σημειώνει:

«Από πότε η τήρηση των νόμων που υπερασπίζεστε στο άρθρο σας αποτελεί
"απαράδεκτες εκδηλώσεις και αξιώσεις"; Είναι άραγε απευκταία η τήρηση από τους
πιλότους της Ο.Α. των νόμων του ελληνικού κράτους; Είναι απαράδεκτη η αξίωση
των πιλότων της Ο.Α. να αποκτήσει η εταιρεία το προσωπικό που απαιτείται για
την εύρυθμη λειτουργία της σύμφωνα με τον νόμο 2602/98; Είναι απαράδεκτη
εκδήλωση η ομαδική διαπίστωση των πιλότων της Ο.Α., ότι η εταιρεία δεν μπορεί
να λειτουργήσει εύρυθμα εξαιτίας έλλειψης του απαραίτητου προσωπικού στις
κατάλληλες ειδικότητες; Είναι απαράδεκτη αξίωση η μη αποδοχή εκ μέρους των
πιλότων των καλυμμένων αυξήσεων με τη μορφή υπερωριών; Είναι απαράδεκτη αξίωση
η εμμονή των πιλότων σε προγραμματισμό του έργου και της πολιτικής τής Ο.Α.
σύμφωνα με το νόμο, που ο εργοδότης μονομερώς ψήφισε στα όρια του Συντάγματος
­ όπως πρέπει να γνωρίζετε με την ιδιότητά σας;

Είναι απαράδεκτη αξίωση η εφαρμογή των συμβουλών της επιτροπής αναγκών σε
προσωπικό που συστήθηκε σύμφωνα με τον νόμο 2602/98; Αντίθετα, πιστεύω, κ.
Ιωακειμίδη, ότι η παθολογία του συστήματος που περιγράφετε στο άρθρο σας έχει
τα συμπτώματά της στις επιλογές της διοίκησης, στην έλλειψη θαρραλέων
αποφάσεων από ανθρώπους σε υπεύθυνες θέσεις, στην εν τέλει "αδυναμία της
διοίκησης να εφαρμόσει με αποτελεσματικό και χρηστό τρόπο τον νόμο". Δικά σας
λόγια κ. Ιωακειμίδη και συμφωνώ απόλυτα. Οι πιλότοι της Ο.Α., κ. Ιωακειμίδη,
εφαρμόζουν νόμους με την ποινή του θανάτου. 
Η μη συμμόρφωσή τους με αυτούς θα είχε ως συνέπεια τον θάνατο των ιδίων και
πολλών αθώων ανθρώπων. Η υπευθυνότητά τους, λοιπόν, είναι και δεδομένη και
αναπόφευκτη. Οι αξιώσεις τους δεν θα μπορούσαν ποτέ να είναι εκτός των
πλαισίων του νόμου και της κοινωνίας που υπηρετούν. Θα σεβόμουν περισσότερο
αυτούς που αρνούνται με οικονομικά ανταλλάγματα να παραβλέψουν την έλλειψη
χρηστότητας που εύστοχα αναφέρετε στο άρθρο σας, αλλά διεκδικούν την επιβίωση
του εθνικού κεφαλαίου που λέγεται Ολυμπιακή Αεροπορία».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16342N401</ED>
<ID>
ID:16871

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N40&aa=1</URL></REF>


Article

<CATEGORY>vin06</CATEGORY>

 <H2>Το αγροτικό εισόδημα
</H2>
«ΧΡΟΝΙΑ ΤΩΡΑ συνεχίζεται η καθίζηση του αγροτικού εισοδήματος», παρατηρεί ο κ.
Αντώνης Γ. Καλύβας, από την Κορώνη, που υπογραμμίζει: «Ο μικρός κλήρος, η
κατατεμάχιση του αγροτικού τόπου, η διαμόρφωση του εδάφους ­ αφορά τα 3/4 της
Μεσσηνίας ­ με τις αλλεπάλληλες επικλινείς λοφοπλαγιές, περιβαλλόμενες από
συνεχείς ρεματιές και μικρολαγκαδιές, εμποδίζουν την μηχανοκαλλιέργεια σε μια
επέλαση παραγωγικότητας και ανταγωνισμού από το ένα μέρος και η
παγκοσμιοποίηση της αγοράς ­ αναπόφευκτη άλλωστε ­ από το άλλο μέρος,
έσπρωξαν, στρίμωξαν τον αγρότη μας στην άκρη και παραιτήθηκε τελείως από την
καλλιέργεια μιας μεγάλης σειράς δημητριακών, παραιτείται συνεχώς από την
σταφιδοκαλλιέρεια (μεγάλη η πτώση της τιμής) και όπου καλλιεργείται την κρατά
στη ζωή η "ένεση" της στρεμματικής επιδότησης. Εάν σταματήσει, δεν θα μείνει
κούρβουλο ούτε για δείγμα. Έτσι οι νέοι μας αποχαιρέτησαν τα χωριά, έμειναν
εκεί ζευγαράκια γερόντων! αφυδατώθηκε, έμεινε αναιμική η κοκαλοραχιά, η
σπονδυλική στήλη της πατρίδας (κάτι ήξερε ο Παπάγος όταν το 1940 έστειλε πρώτα
πρώτα τα χωριατόπουλα ­ αγρότες, τσοπάνηδες ­ που δεν είχαν δρόμους και
αυτοκίνητα στα χωριά και μέρα-νύχτα ανεβοκατέβαιναν τρεχάλα πλαγιές, λόφους
και βουνά, που σημαίνει ότι ήσαν έτοιμοι γυμνασμένοι ΛΟΚατζήδες, αλλά και
είχαν μέσα τους κάποια φλογίτσα πατριωτισμού. Η άμυνα στο μέτωπο έγινε επίθεση
και τότε μετά 20-25 ημέρες έφερε στο μέτωπο τους Αθηναίους).

Έγινε στροφή προς τις ελαιοφυτείες. Γέμισαν οι πλαγιές ελιές, αλλά η καμπάνα
δεν χτυπάει χαρούμενα. Ένα κιλό λάδι = ένα κιλό ντομάτες ή δύο καφέδες. Εάν
είναι προσωρινό το φαινόμενο για να πέσει ο πληθωρισμός και να γίνει η
σύγκλιση με την ΟΝΕ, ας είναι χαλάλι. Το περσινό λάδι 485 δρχ., το φρέσκο από
τις 730 δρχ. κατρακύλησε και ο αγρότης παίρνει δεν παίρνει 600 δρχ. καθαρές,
αλλά υπάρχει μεγάλο άνοιγμα με την τιμή που πληρώνει ο καταναλωτής. Θα γίνει
κλείσιμο της ψαλίδας; Εδώ θέλει δουλειά».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16342N402</ED>
<ID>
ID:16933

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N40&aa=2</URL></REF>


Article

<CATEGORY>vin07</CATEGORY>

 <H5>ΑΠΟΚΑΛΥΠΤΙΚΟ ΒΙΒΛΙΟ ΔΥΟ ΔΗΜΟΣΙΟΓΡΑΦΩΝ
</H5><H5>Οι στρατιωτικοί κατευθύνουν πάντα την πολιτική
</H5><H2></H2><H2>Ο τουρκικός αυταρχισμός ξεκινάει από τον Κεμάλ
</H2>
<AUTHOR>ROBERT KAPLAN</AUTHOR>

Ανώριμη Δημοκρατία είναι η Τουρκία, στη σκιά του Στρατού. Τις σφαγές των
Αρμενίων, των Κούρδων και των ισλαμιστών, καθώς και τον ρόλο των στρατηγών
μετά την εισβολή στην Κύπρο, αποκαλύπτουν οι δημοσιογράφοι Νικόλ και Χιου
Πόουπ, που είναι εγκατεστημένοι στην Κωνσταντινούπολη, στο βιβλίο τους «Η
Τουρκία χωρίς φερετζέ» («Turkey Unveiled»).

Κεμάλ Ατατούρκ. Στον αυταρχισμό του ιδρυτή του σύγχρονου τουρκικού κράτους
οφείλονται οι σημερινές παραβιάσεις των ανθρωπίνων δικαιωμάτων, γράφουν οι
Νικόλ και Χιου Πόουπ

Η ΤΟΥΡΚΙΑ, μια απέραντη χώρα χωρίς πετρέλαιο, αλλά με μπόλικο νερό και
στρατιωτική πειθαρχία, διαμορφώνει τη μεταπολεμική Μέση Ανατολή. Η αυξανόμενη
ισχύς του Στρατού και των ισλαμιστών της θα μπορούσε να οδηγήσει σε ένα νέου
τύπου χαλιφάτο.

Από την Κωνσταντινούπολη, οι δύο δημοσιογράφοι έγραψαν έναν αποκαλυπτικό οδηγό
για τη σύγχρονη κουλτούρα και πολιτική της Τουρκίας. Τολμούν να δείξουν πως η
προέλευση των παραβιάσεων των ανθρωπίνων δικαιωμάτων ανάγεται στον αυταρχισμό
του Κεμάλ Ατατούρκ. Πως η τουρκική δημοκρατία έπαιξε ρόλο στην επιδείνωση του
κυπριακού ζητήματος. Πως με το πραξικόπημα του 1980, ο στρατηγός Κενάν Εβρέν
άφησε τη χώρα σε πολύ καλύτερη κατάσταση από ό,τι την είχε βρει, οδηγώντας την
στην οικονομική άνθηση του 1980 και του 1990. Και πως η αξία του Τουργκούτ
Οζάλ ήταν αδιαχώριστη από τη διαφθορά του.

Ο ΑΝΤΝΑΝ ΜΕΝΤΕΡΕΣ

Το πρώτο αληθινό δημοκρατικό πείραμα έγινε το 1950, όταν ο Αντνάν Μεντερές
εκλέχθηκε πρωθυπουργός, θέτοντας τέρμα στη μονοκομματική αρχή. Η ένταξη της
χώρας στο ΝΑΤΟ, το 1952, έπαιξε ρόλο στο τραγικό τέλος του Μεντερές, ο οποίος
κατέληξε στην κρεμάλα το 1961. Μέσα στην Ατλαντική Συμμαχία, οι νεαροί Τούρκοι
στρατιωτικοί είχαν την ευκαιρία να συγκρίνουν το βιοτικό τους επίπεδο, που
κατέρρεε, με το βιοτικό επίπεδο των Δυτικών συναδέλφων τους. Αυτοί οι
στρατιωτικοί ήταν που ανέτρεψαν τον Μεντερές.

Το δημοκρατικό πείραμα, γράφουν οι Πόουπ, επέφερε μια «φθηνή εθνικιστική
πολιτική» και «διαστρέβλωσε τη δημοσιογραφική κάλυψη» της κατάστασης στην
Κύπρο, η οποία επιδεινώθηκε καθώς οι Τούρκοι πολιτικοί συναγωνίζονταν ο ένας
τον άλλο σε εθνικισμό και οι στρατιωτικοί εκμεταλλεύονταν τους ασταθείς
κοινοβουλευτικούς συσχετισμούς για να εκφοβίζουν πρωθυπουργούς. Αντίθετα με τα
εθνικιστικά στοιχεία στον κυβερνητικό συνασπισμό εκείνης της εποχής, οι
στρατιωτικοί ήταν διατεθειμένοι να εξετάσουν την επιστροφή ορισμένων εδαφών
στους Τουρκοκυπρίους μετά την τουρκική εισβολή στο νησί, το 1974.

Το καλύτερο ίσως μέρος του βιβλίου είναι αυτό που πραγματεύεται τη σφαγή των
Αρμενίων, το 1915. «Οι σφαγές έμοιαζαν εντοπισμένες, αλλά το σχέδιο ήταν τόσο
απαράλλαχτο, που δείχνουν οργανωμένες», γράφουν οι Πόουπ. Οι Γερμανοί ανέλαβαν
τις ευθύνες τους για το Ολοκαύτωμα των Εβραίων από τους ναζί, αλλά η αρμενική
τραγωδία είναι ένα φάντασμα που το τουρκικό κράτος αποφεύγει να αντιμετωπίσει.
Αυτό οφείλεται εν μέρει στους περιορισμούς που θέτει ο τουρκικός στρατός στη
δημοκρατία, οι οποίοι πηγάζουν από τη δική του ανασφάλεια - που είναι ριζωμένη
στον Α' Παγκόσμιο Πόλεμο και στον τρόπο που η Οθωμανική αυτοκρατορία
ταπεινώθηκε από τους συμμάχους.


«Η Τουρκία χωρίς φερετζέ. Ιστορία της Σύγχρονης Τουρκίας» (Turkey Unveiled, Α
History of Modern Turkey, Εκδόσεις Overlook Press, Γούντστοκ, Νέα Υόρκη), των
Νικόλ και Χιού Πόουπ

ΟΙ ΣΤΡΑΤΗΓΟΙ δεν δείχνουν ανοχή. Τα βασανιστήρια και η καταστολή στη σημερινή
Τουρκία, παρατηρούν οι συγγραφείς, ελάχιστα διαφέρουν από τον τρόπο που ο
Ατατούρκ κατέστειλε με τη βία εξέγερση των Κούρδων και των ισλαμιστών στη
δεκαετία του 1920. Η αδιάλλακτη στάση έναντι των δικαιωμάτων των Κούρδων που
εξακολουθεί να τηρεί ο τουρκικός στρατός, όπως και η αδυναμία του να
αντικρύσει την αλήθεια για τις σφαγές των Αρμενίων, πηγάζει από την πεποίθηση
ότι οι δυτικές πιέσεις για τα δικαιώματα των μειονοτήτων δεν είναι παρά μία
πρόφαση για την αποσταθεροποίηση της Τουρκίας (γιατί με την υποστήριξη των
δικαιωμάτων των μειονοτήτων οι ευρωπαϊκές κυβερνήσεις είχαν προσπαθήσει να
διαμελίσουν την Οθωμανική Αυτοκρατορία).

Η Τουρκία είναι σήμερα ευημερούσα και πολύπλοκη όσο ποτέ άλλοτε. Το ισλαμικό
κίνημα διαθέτει κοινοβουλευτική πείρα. Ωστόσο, οι τουρκικές κυβερνήσεις
παραμένουν ασταθείς και οι κομματικοί ηγέτες είναι το ίδιο ανεύθυνοι όπως ήταν
πάντα. 
Έτσι, οι στρατιωτικοί εξακολουθούν να ελέγχουν την πραγματική πολιτική. Αν
κάτι μπορεί να εξασφαλίσει σταθερότητα στην Τουρκία, διαπιστώνει σοφά το
ζεύγος των συγγραφέων, είναι «η σύγκλιση της τουρκικής κοινωνίας με τον
υπόλοιπο κόσμο».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16342N411</ED>
<ID>
ID:16857

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Casus belli
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΤΟ ΦΙΑΣΚΟ των πυραύλων εξαπέλυσε παλιρροϊκό κύμα ψευδολογιών, ανοησιών προς
συγκάλυψη των ψευδών και μικροπρεπών κατηγοριών μεταξύ Αθηνών - Λευκωσίας,
προς μετακύλιση αλλήλαις ευθυνών. Βεβαίως, οι «μπηχτές» ανταλλάσσονται ηπίως
«για να μη διαταραχθεί το κλίμα εθνικής σύμπνοιας»! Θλιβερός ο ελλαδίτης ­
λεοντόμορφος ­ υπουργός Άμυνας, που βαρύγδουπα λέει πια ό,τι του κατέβει για
να δικαιολογήσει τα αδικαιολόγητα. Παρόμοια Κύπριοι αξιωματούχοι.

* Σχετικώς θα αναφερθώ μόνον και στη σημειολογικά βαρυσήμαντη διακήρυξη ότι
τουρκική επίθεση κατά της Κύπρου θα αποτελούσε casus belli για την Ελλάδα.
Ωστόσο, στη σημίτειο εποχή, η καθαρή αυτή δήλωση «ανεπαισθήτως» μεταλλάσσεται,
αναλόγως της συγκυρίας, ως προς τους όρους ενεργοποίησής της. Έτσι, ο
Πρωθυπουργός πρόσφατα δήλωνε ότι «απρόκλητη» τουρκική επίθεση και προέλαση(!)
θα συνεπήγετο εμπλοκή μας σε πόλεμο.

Δεν σχολιάζω το αναξιοπρεπές της προϋπόθεσης της «απρόκλητης επίθεσης».
Διερωτώμαι μόνον, αν η τουρκική αεροπορία κατέκαιγε την Κύπρο με εκατοντάδες
θύματα, χωρίς να επακολουθήσει προέλαση, αυτό δεν θα 'ταν αιτία πολέμου; Θα
'ταν απλώς αιτία διαμαρτυριών και ­ συνήθους ­ εθνικού θρήνου; Από casus belli
casus lamentationis;

* Όμως η απειλή του casus belli απαρχής λειτούργησε ως όργανο παραπλάνησης του
λαού. Γιατί θα 'ταν αξιόπιστη μόνον αν ο προς ον απηυθύνετο γνώριζε ότι ο
απειλών και ήθελε και ­ κυρίως ­ μπορούσε να πραγματώσει την απειλή. Αλλά οι
Τούρκοι γνώριζαν ότι αδυνατούσαμε να διεξαγάγομε πόλεμο ιδίως λόγω ­
ασυγγνώστου ­ ελλείμματος ένοπλης ισχύος. Συνεπώς η απειλή επέπρωτο να
εκληφθεί έκτοτε ως κουφός παλικαρισμός. Και έκτοτε εγελιοποιήθημεν. Ανάλογα
ισχύουν και για το περίφημο κοινό αμυντικό δόγμα. Ξεδιάντροπο θέατρο!
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16342N412</ED>
<ID>
ID:16969

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N41&aa=2</URL></REF>


Article

<CATEGORY>vin07</CATEGORY>

 <H5>Ο ΟΤΖΑΛΑΝ ΕΓΚΑΤΕΛΕΙΨΕ ΤΗΝ ΙΤΑΛΙΑ ­ ΠΡΩΤΟΣ ΠΡΟΟΡΙΣΜΟΣ Η ΜΟΣΧΑ ΚΑΙ ΑΚΟΛΟΥΘΩΣ
ΕΣΘΟΝΙΑ Ή ΑΡΜΕΝΙΑ
</H5><H2>Σε ασφαλές καταφύγιο
</H2>
Πεπεισμένος ότι η Ευρώπη δεν είναι έτοιμη να καταπιαστεί με το κουρδικό
ζήτημα, ο Αμπντουλάχ Οτζαλάν εγκατέλειψε ύστερα από έντονες πιέσεις την
Ιταλία, η οποία μπορεί βέβαια να απηλλάγη από έναν διπλωματικό πονοκέφαλο,
δέχτηκε όμως τις επικρίσεις της Τουρκίας ότι «δεν ενήργησε σύμφωνα με το
δίκαιο και τον νόμο».

ΣΥΝΟΔΕΥΟΜΕΝΟΣ από ισχυρές δυνάμεις της αντιτρομοκρατικής υπηρεσίας, ο Κούρδος
ηγέτης αναχώρησε το Σάββατο το μεσημέρι από το αεροδρόμιο Τσιαμπίνο με
αεροσκάφος που έθεσε στη διάθεσή του η ιταλική κυβέρνηση, για άγνωστο
προορισμό. Σύμφωνα με τα δημοσιεύματα, πρώτος προορισμός του ηγέτη του ΡΚΚ
ήταν η Μόσχα και στη συνέχεια η Αρμενία ή η Εσθονία. Εκπρόσωπος της ιταλικής
κυβέρνησης εξέφρασε αμφιβολίες αν ο Αμπντουλάχ Οτζαλάν αναχώρησε για τη Μόσχα,
το ίδιο και ο υπουργός Εξωτερικών Λαμπέρτο Ντίνι, ο οποίος σε σχετική ερώτηση
απάντησε: «Δεν νομίζω, αλλά ούτε μπορώ να το πω».

Με τη δήλωση «Δεν διαθέτουμε καμία πληροφορία», το ρωσικό υπουργείο Εξωτερικών
αρνήθηκε να επιβεβαιώσει ή να διαψεύσει αν μετέβη στη Μόσχα ο Οτζαλάν, ο
οποίος πάντως «έφθασε σώος και αβλαβής στον προορισμό του» και «βρίσκεται σε
ασφαλές μέρος», όπως μετέδωσε το κουρδικό πρακτορείο ειδήσεων DEM, που εδρεύει
στη Γερμανία.

Η ΤΟΥΡΚΙΑ

Το γεγονός ότι ο «πλέον καταζητούμενος εγκληματίας» στην Τουρκία αναχώρησε ως
ελεύθερος άνθρωπος από τη Ρώμη προκάλεσε την οργή της Άγκυρας, που κατηγόρησε
την Ιταλία ότι «δεν ενήργησε σύμφωνα με το δίκαιο και τον νόμο».

«Παρά την επιμονή των τουρκικών αρχών για την εφαρμογή του νόμου, η ιταλική
κυβέρνηση, λαμβάνοντας μονομερή απόφαση, επέτρεψε την αναχώρηση του ηγέτη των
τρομοκρατών», υπογραμμίζεται σε ανακοίνωση του τουρκικού υπουργείου Εξωτερικών.

Ο Τούρκος υπουργός εξωτερικών Ισμαήλ Τζεμ είχε έκτακτη σύνοδο με τους στενούς
συνεργάτες του στην κατοικία του, για να εξετάσουν την κατάσταση όπως
διαμορφώθηκε με την αναχώρηση του Κούρδου ηγέτη, όπως δήλωσε Τούρκος
αξιωματούχος, ο οποίος πρόσθεσε οτι «θα ήταν μη αναμενόμενη εξέλιξη να
επιστρέψει στη Μόσχα».

Σύμφωνα με δημοσιογραφικές πληροφορίες από τη Ρώμη, ο Αμπντουλάχ Οτζαλάν πήρε
την οριστική απόφαση να εγκαταλείψει τη Ρώμη την Παρασκευή το βράδυ, ύστερα
από σύσκεψη που είχε με τους στενούς συνεργάτες του, τους δικηγόρους του και
αξιωματούχους της ιταλικής Αστυνομίας.

«Δεχόταν έντονες πιέσεις να εγκαταλείψει την Ιταλία με τη θέλησή του. Στην
ουσία, η ιταλική κυβέρνηση τού ζήτησε να φύγει», δήλωσε στο πρακτορείο Ρώυτερ
η Μιζγκίν Σεν, εκπρόσωπος στην Ευρώπη της πολιτικής πτέρυγας του ΡΚΚ, ERNK.
«Επιπλέον, ο Οτζαλάν δεν ήθελε να φέρει την ιταλική κυβέρνηση σε δύσκολη θέση.
Πίστεψε ότι η Ευρώπη δεν ήταν ακόμα έτοιμη να ασχοληθεί με το κουρδικό ζήτημα.
Και γι' αυτό αποφάσισε να εγκαταλείψει την Ευρώπη. Δεν εγκαταλείπει μόνο την
Ιταλία, αλλά και την Ευρώπη», κατέληξε η εκπρόσωπος των Κούρδων στην Ευρώπη.

ΕΚΠΛΗΞΗ ΣΤΗΝ ΙΤΑΛΙΑ

Το κλίμα στη Ρώμη δεν ήταν πλέον ευνοϊκό για τον ηγέτη του ΡΚΚ. Την περασμένη
Τετάρτη, μιλώντας στο Κοινοβούλιο, ο Ιταλός πρωθυπουργός Μάσιμο Ντ' Αλέμα
άφησε να εννοηθεί ότι η «άδεια παραμονής» του Κούρδου ηγέτη στην Ιταλία είχε
λήξει. Ο Ιταλός πρωθυπουργός είπε ότι ο ηγέτης του ΡΚΚ δεν πληροί τις
προϋποθέσεις για παροχή πολιτικού ασύλου, αλλά τόνισε ότι δεν είναι δυνατόν να
απελαθεί. «Είναι ελεύθερος πολίτης», κατέληξε και πρόσθεσε ότι αναμένει να
εγκαταλείψει σύντομα την Ιταλία.

Ο Κούρδος ηγέτης δεν είχε πλέον καμία πολιτική υποστήριξη στη Ρώμη και γι'
αυτό μέσα σε λίγες ημέρες σχεδιάστηκε η αναχώρησή του ­ εξέλιξη που ανακούφισε
την ιταλική κυβέρνηση.

«Τελείωσε μια άσχημη ιστορία», είπε ο Λαμπέρτο Ντίνι, προσθέτοντας ότι ο
Οτζαλάν «επέλεξε μόνος του τη χώρα όπου θα μπορούσε να βρει φιλοξενία και ασφάλεια».

Πάντως, η ξαφνική αυτή αναχώρηση απετέλεσε έκπληξη και για τους πολιτικούς
κύκλους της Ιταλίας, αφού ακόμη και ο ηγέτης της Κομμουνιστικής Επανίδρυσης,
Φάουστο Μπερτινότι, που είχε συνοδεύσει τον Οτζαλάν από τη Μόσχα στη Ρώμη,
στις 13 του περασμένου Νοεμβρίου, εξέφρασε άγνοια.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16342N421</ED>
<ID>
ID:16858

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N42&aa=1</URL></REF>


Article

<CATEGORY>vin07</CATEGORY>

 <H2>Θέλει να φιλοξενηθεί προσωρινά στην Ελλάδα
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Κανί Γιλμάζ. Ήδη ξεκίνησε επαφές μεταφέροντας την επιθυμία του Οτζαλάν για
παραμονή τουλάχιστον έξι μηνών στην Ελλάδα

ΕΠΑΦΕΣ με μέλη της κυβέρνησης και στελέχη του ΠΑΣΟΚ έχει ήδη ξεκινήσει ο κ.
Κανί Γιλμάζ, εκπρόσωπος του ΡΚΚ στην Ευρώπη, προκειμένου να διερευνηθεί η
περίπτωση φιλοξενίας του Αμπντουλάχ Οτζαλάν στην Ελλάδα. Ο κ. Γιλμάζ μίλησε
προχθές με τον Κούρδο ηγέτη τηλεφωνικά, πριν ο τελευταίος αναχωρήσει
αεροπορικώς από τη Ρώμη και μετέφερε προφορικό μήνυμά του, στο οποίο δεν
κρύβεται η απογοήτευση του Οτζαλάν για τη στάση της Ελλάδας όσο διάστημα
παρέμεινε στην Ιταλία.

«Ο πρόεδρος θα ήθελε να μείνει ένα διάστημα έξι μηνών στην Ελλάδα, θα
επιθυμούσε να έρθει εδώ», δηλώνει ο κ. Γιλμάζ στα «ΝΕΑ» ο οποίος σήμερα έχει
κρίσιμες, άτυπες επαφές για το θέμα αυτό. Στο μήνυμά του ο Οτζαλάν, αφού
«διαπιστώνει με λύπη ότι η ιστορική συνείδηση του ελληνικού λαού εξαφανίζεται
και αποδυναμώνεται, ξεχνώντας πολύ γρήγορα γεγονότα όπως τη γενοκτονία των
Ποντίων, τους διωγμούς το '55 στην Κωνσταντινούπολη, τα θύματα και τους
αγνοούμενους στην Κύπρο», καταλήγει: «Εμείς, όμως, πολεμάμε και για την Ελλάδα
και η Ελλάδα θα μπορούσε, θα έπρεπε να με φιλοξενήσει, έστω και για έξι μήνες.
Ζητώ γι' αυτό την υποστήριξη των κομμάτων, των διανοουμένων και του Τύπου».

Όπως επισημαίνει ο κ. Γιλμάζ, παρ' ότι στο παρελθόν, και μάλιστα πριν γίνει η
επιλογή της Ιταλίας, είχε ασκηθεί πίεση για το ίδιο ζήτημα στην Ελλάδα και η
απάντηση ήταν αρνητική, «διατηρούμε τις ελπίδες μας, αφού για μας πρωταρχικό
ρόλο παίζει η διεθνοποίηση του Κουρδικού που ενισχύεται αν ο πρόεδρος
βρίσκεται σε ευρωπαϊκό έδαφος».

Ο κ. Γιλμάζ, που γνωρίζει προσωπικά τον Οτζαλάν από το 1975, επισημαίνει τη
σπουδαιότητα που έχει η στάση της Ελλάδας στην επίλυση του Κουρδικού και δεν
παραλείπει να πληροφορήσει ότι «σε ένα - δυο μήνες πρόκειται να ληφθούν
σημαντικές αποφάσεις στο 6ο Συνέδριο του ΡΚΚ, για επέκταση των πολεμικών
συρράξεων και στις μητροπόλεις της Τουρκίας».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16342N422</ED>
<ID>
ID:16927

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N42&aa=2</URL></REF>


Article

<CATEGORY>vin07</CATEGORY>

 <H2>Άνετη ψήφο πήρε ο Ετζεβίτ
</H2>
Η ΚΥΒΕΡΝΗΣΗ μειοψηφίας του Μπουλέντ Ετζεβίτ εξασφάλισε χθες την ψήφο
εμπιστοσύνης της τουρκικής εθνοσυνέλευσης με ευρεία πλειοψηφία 306 ψήφων υπέρ
έναντι 188 κατά και μία αποχή.

Ο Ετζεβίτ σχημάτισε την κυβέρνηση αυτή, που αποτελείται αμιγώς από στελέχη του
κόμματός του, της Δημοκρατικής Αριστεράς, στις 11 Ιανουαρίου, τερματίζοντας
έτσι κυβερνητική κρίση διάρκειας έξι εβδομάδων. Η νέα κυβέρνηση, που θα
οδηγήσει την Τουρκία στις πρόωρες εκλογές της 18ης Απριλίου, έχει τη
δεδηλωμένη υποστήριξη των δύο άσπονδων αντιπάλων του συντηρητικού πολιτικού
χώρου της χώρας ­ του Κόμματος του Ορθού Δρόμου της Τανσού Τσιλέρ και του
Κόμματος της Μητέρας Πατρίδας του Μεσούτ Γιλμάζ ­ γεγονός που της εξασφαλίζει
άνετη πλειοψηφία στη Βουλή.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16342N423</ED>
<ID>
ID:16972

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N42&aa=3</URL></REF>


Article

<CATEGORY>vin07</CATEGORY>

 <H2>Είχε οργανωθεί αναχώρηση του Πινοσέτ
</H2>
ΕΙΧΕ ενημερωθεί για την πιθανότητα σύλληψής του και σχεδίαζε να εγκαταλείψει
τη Βρετανία. Με τη σύμφωνη γνώμη του βρετανικού υπουργείου Εξωτερικών, που τον
είχε μάλιστα βοηθήσει να βρει αεροπορικό εισιτήριο για τη Χιλή. Ο λόγος για
τον Αουγκούστο Πινοτσέτ και το σχετικό χθεσινό δημοσίευμα της εφημερίδας
«Σάντεϊ Τέλεγκραφ».

Σύμφωνα, λοιπόν, με τη βρετανική εφημερίδα, στις 14 Οκτωβρίου 1998 ο
στρατιωτικός ακόλουθος της πρεσβείας της Χιλής στη Μαδρίτη ενημέρωσε τον
ομόλογό του στο Λονδίνο, στρατηγό Όσκαρ Ισουριέτα, για τη «μεγάλη πιθανότητα»
που υπήρχε να συλληφθεί ο Πινοσέτ. Κατόπιν τούτου, και αφού έλαβε τη σχετική
συγκατάθεση των γιατρών του Πινοσέτ, ο Ισουριέτα προσπάθησε να κλείσει
εισιτήρια με την εταιρεία «British Airways» για τις 19 Οκτωβρίου.

Η «Σάντεϊ Τέλεγκραφ» υποστηρίζει ότι το μεσημέρι της 16ης Οκτωβρίου, το
βρετανικό υπουργείο Εξωτερικών διαβεβαίωσε τον πρέσβη της Χιλής στη Βρετανία,
Μάριο Αρτάσα, ότι δεν θα γινόταν καμία κίνηση εις βάρος του Πινοσέτ πριν από
την προγραμματισμένη αναχώρησή του. Δώδεκα ώρες αργότερα, όμως, η Σκότλαντ
Γιαρντ συνέλαβε τον πρώην δικτάτορα της Χιλής στην κλινική όπου νοσηλευόταν.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16342N424</ED>
<ID>
ID:17002

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N42&aa=4</URL></REF>


Article

<CATEGORY>vin07</CATEGORY>

 <H5>ΞΕΣΠΑΣΑΝ ΑΓΡΙΕΣ ΜΑΧΕΣ ΜΕΤΑ ΤΗ ΣΦΑΓΗ 45 ΑΛΒΑΝΟΦΩΝΩΝ
</H5><H2>Βράζει πάλι το Κοσσυφοπέδιο
</H2>
Η σφαγή 45 αλβανοφώνων στάθηκε αφορμή να αναζωπυρωθούν οι μάχες στο
Κοσσυφοπέδιο, καθώς οι Σέρβοι θεωρούνται υπεύθυνοι για τη νέα τραγωδία. Ο
επικεφαλής των διεθνών παρατηρητών κατηγόρησε τις σερβικές αστυνομικές
δυνάμεις στο Κοσσυφοπέδιο ως υπεύθυνες για τη σφαγή.

Αποτρόπαιο θέαμα. Τα πτώματα των αλβανοφώνων στο Ρατσάκ και οι φωτορεπόρτερ
αμήχανοι αποτυπώνουν τη νέα τραγωδία

Ο ΕΠΙΚΕΦΑΛΗΣ της αποστολής παρατηρητών, Αμερικανός Γουίλιαμ Γουόκερ, είπε σε
συνέντευξη Τύπου πως η σφαγή παραβιάζει τις υποσχέσεις που είχε δώσει ο
πρόεδρος της Γιουγκοσλαβίας Σλόμπονταν Μιλόσεβιτς τον περασμένο Οκτώβριο, για
να αποτραπούν οι ΝΑΤΟϊκοί βομβαρδισμοί. Το Διεθνές Ποινικό Δικαστήριο της
Χάγης για την πρώην Γιουγκοσλαβία αποφάσισε «να αναλάβει δράση» μετά την
αποκάλυψη της ομαδικής σφαγής 45 τουλάχιστον Αλβανών πολιτών, τα πτώματα των
οποίων βρέθηκαν χθες στην περιοχή Ρατσάκ του Νοτίου Κοσσυφοπεδίου.

Η Καναδή εισαγγελέας του Ποινικού Δικαστηρίου, Λουίζ Αρμπούρ, πρόκειται να
αναχωρήσει σήμερα από τη Χάγη, προκειμένου να διενεργήσει αυτοπροσώπως
επιτόπια έρευνα για τη διαλεύκανση της σφαγής.

ΣΥΓΚΡΟΥΣΕΙΣ

Άγρια μάχη ξέσπασε χθες όταν σερβικές αστυνομικές δυνάμεις προσπάθησαν να
εισέλθουν στο χωριό, όπου βρέθηκαν τα πτώματα 45 αλβανοφώνων. Στόχος των
αστυνομικών ήταν η διεξαγωγή ανακρίσεων, αλλά λόγω των σφοδρών πυρών που
δέχτηκαν ζήτησαν στρατιωτικές ενισχύσεις. Από τα πυρά, πανικόβλητοι οι
κάτοικοι του χωριού Ρατσάκ και οι παρατηρητές του Οργανισμού Ευρωπαϊκής
Συνεργασίας και Ασφάλειας προσπαθούσαν να βρουν καταφύγιο. Αργότερα σερβικές
δυνάμεις που έσπευσαν στην περιοχή, απέκλεισαν την πρόσβαση στα γύρω χωριά,
ενώ υπήρχαν πληροφορίες πως σερβικά τανκς και θωρακισμένα οχήματα μεταφοράς
προσωπικού κατευθύνονταν και στο Ποντούγεβο, 30 χιλιόμετρα από την Πρίστινα. Ο
γενικός γραμματέας του ΟΗΕ, Κόφι Ανάν, δήλωσε ότι είναι σοκαρισμένος από τη
σφαγή των πολιτών του Κοσσυφοπεδίου και δήλωσε εξαιρετικά ανήσυχος για τις
εξελίξεις. Οι σερβικές αρχές κατηγορούν τους παρατηρητές του ΟΑΣΕ ότι έχουν
εκδώσει χαλκευμένες αποδείξεις προς όφελος των αλβανοφώνων του Απελευθερωτικού
Στρατού Κοσσυφοπεδίου, που μάχεται για την ανεξαρτησία από τη Σερβία. Ο
πρόεδρος της Σερβίας, Μίλαν Μιλουτίνοβιτς, επιτέθηκε στον επικεφαλής της
Αποστολής Επαλήθευσης του Οργανισμού για την Ασφάλεια και τη Συνεργασία στην
Ευρώπη, Γουίλιαμ Γουόκερ, κατηγορώντας τον ότι μεροληπτεί υπέρ των αλβανόφωνων
ανταρτών στη σερβική επαρχία του Κοσσυφοπεδίου. «Ενεργείτε ως εισαγγελέας και
δικαστής ταυτόχρονα», αναφέρει μεταξύ άλλων η δήλωση του Μιλουτίνοβιτς που
μεταδόθηκε από την κρατική τηλεόραση της Σερβίας. Ο Μιλουτίνοβιτς είπε ακόμα
ότι η αστυνομία «απάντησε σε επίθεση που δέχτηκε» και ανέφερε ότι οι δικαστές
που ανέλαβαν να ερευνήσουν το θέμα δεν μπόρεσαν να έχουν πρόσβαση στην
περιοχή, πράγμα που συνιστά «παραβίαση της εθνικής κυριαρχίας της
Γιουγκοσλαβίας στο έδαφός της».

Ο υπερεθνικιστής αντιπρόεδρος της σερβικής κυβέρνησης, Βόγισλαβ Σέσελι,
κατηγόρησε τις Ηνωμένες Πολιτείες και τη Βρετανία πως «εκπαιδεύουν τους
αλβανόφωνους αντάρτες και μάχονται στο πλευρό τους με την προπαγάνδα».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16342N431</ED>
<ID>
ID:16859

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N43&aa=1</URL></REF>


Article

<CATEGORY>vin07</CATEGORY>

 <H2>Η Αθήνα παρακολουθεί με ανησυχία
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΜΕ ΜΕΓΑΛΗ ανησυχία παρακολουθεί η Αθήνα τα τεκταινόμενα στο Κοσσυφοπέδιο,
καθώς εκτιμά ότι η δημιουργία περαιτέρω αστάθειας στην ευρύτερη περιοχή θα
βλάψει και τα ελληνικά συμφέροντα. Ειδικότερα, κύκλοι του υπουργείου
Εξωτερικών έλεγαν ότι εάν τα πράγματα στο Κόσοβο φθάσουν στο απροχώρητο ­ και
παρέμβει το ΝΑΤΟ ­ η επίτευξη των στόχων της ελληνικής οικονομίας για είσοδο
στην ΟΝΕ θα δυσκολέψει σημαντικά. Όπως επίσης, θα βρεθούν σε κίνδυνο και οι
επενδύσεις στις οποίες έχουν προχωρήσει ελληνικές επιχειρήσεις στα Βαλκάνια.
Παρ' όλα αυτά, η Αθήνα εξακολουθεί να επιμένει ότι λύση πρέπει να βρεθεί από
τους εμπλεκομένους και να αποφευχθεί η επέμβαση τρίτου (του ΝΑΤΟ, εν
προκειμένω). Όπως λένε διπλωματικές πηγές, «κανέναν μας δεν συμφέρει η
αναζωπύρωση του μύθου των απρόβλεπτων Βαλκανίων, όπου η ειρήνη δεν μπορεί ποτέ
να έλθει χωρίς την επιβολή από έξω». Ωστόσο, οι ίδιες πηγές διευκρίνιζαν πως
εάν τελικώς δεν γίνει δυνατή η επίτευξη «τοπικής λύσης», η Αθήνα θα υποχρεωθεί
να συμφωνήσει με τους εταίρους της στο ΝΑΤΟ, καθώς ­ εκτός των άλλων ­ δεν
μπορεί να παρακολουθεί απαθής την αιματοχυσία δίπλα της. Πάντως, ο Θόδωρος
Πάγκαλος, εκτός από την επίσκεψη που πραγματοποιεί αύριο και μεθαύριο σε Σόφια
και Βουκουρέστι, έχει προγραμματίσει για τις 8 και 9 Φεβρουαρίου, επίσκεψη
στο... τετράγωνο της φωτιάς στην πρώην Γιουγκοσλαβία: Ζάγκρεμπ, Σεράγεβο,
Βελιγράδι, Ποντγκόριτσα, Πρίστινα. Πρώτο θέμα συζήτησης, φυσικά, το Κόσοβο.
Διπλωματικές πηγές έλεγαν ότι η Αθήνα επιθυμεί καλές σχέσεις τόσο με το
Βελιγράδι όσο και με τα Τίρανα. Διευκρίνιζαν, πάντως, ότι ο κ. Πάγκαλος έχει
επανειλημμένως κάνει σαφές στο Βελιγράδι πως η Ελλάδα δεν είναι πλέον
διατεθειμένη να κάνει τα στραβά μάτια στις παραβιάσεις των ανθρωπίνων
δικαιωμάτων και αρνείται την επιχειρηματολογία, ότι είναι «εσωτερική υπόθεση».
Άλλωστε, προσέθεταν, η Αθήνα υποστηρίζει, όπως και οι εταίροι της στην
Ευρωπαϊκή Ένωση και το ΝΑΤΟ, την παροχή καθεστώτος διευρυμένης αυτονομίας στο
Κόσοβο, κάτι που ο Σλόμπονταν Μιλόσεβιτς αρνείται επιμόνως.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16342N432</ED>
<ID>
ID:16928

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N43&aa=2</URL></REF>


Article

<CATEGORY>vin07</CATEGORY>

 <H2>Ο Πριμακόφ ασκεί καθήκοντα προέδρου
</H2>
ΤΙΣ ΤΕΛΕΥΤΑΙΕΣ εβδομάδες η υγεία του παρουσίαζε μια σχετική βελτίωση. Ή,
τουλάχιστον, αυτήν την εικόνα επιθυμούσε να περάσει προς τα έξω το Κρεμλίνο.
Χθες, όμως, ο Ρώσος πρόεδρος Μπορίς Γέλτσιν, εισήχθη εσπευσμένα στο Κεντρικό
Νοσοκομείο της Μόσχας με γαστρορραγία. Τους τελευταίους μήνες, άλλωστε,
καθήκοντα προέδρου ασκεί ουσιαστικά ο πρωθυπουργός της Ρωσίας Γεβγένι
Πριμακόφ. Και σε περίπτωση που ο Γέλτσιν, για οποιονδήποτε λόγο, απομακρυνθεί
από το αξίωμά του, ο Πριμακόφ θα αναλάβει και τυπικά τα καθήκοντά του για
τρεις μήνες, έως ότου διεξαχθούν, όπως προβλέπει το Σύνταγμα, οι επόμενες εκλογές.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16342N433</ED>
<ID>
ID:16973

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N43&aa=3</URL></REF>


Article

<CATEGORY>vin07</CATEGORY>

 <H2>Το ΝΑΤΟ καταδίκασε το μακελειό
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΟΙ πρέσβεις του ΝΑΤΟ, που συνεδρίασαν εκτάκτως στις Βρυξέλλες, καταδίκασαν
έντονα τη σφαγή των 45 αλβανοφώνων στο χωριό Ρατσάκ, στο νότιο Κοσσυφοπέδιο
και αποφάσισαν την αποστολή σήμερα στο Βελιγράδι δύο αξιωματούχων της
Συμμαχίας, στρατηγών Κλάους Νάουμαν και Ουέσλι Κλαρκ. Οι δύο θα
προειδοποιήσουν τον πρόεδρο της Γιουγκοσλαβίας Σλόμπονταν Μιλόσεβιτς ότι
πρέπει να συμμορφωθεί με τα αιτήματα της Διεθνόυς Κοινότητας και τις
δεσμεύσεις που ανέλαβε πριν από τρεις μήνες για να σταματήσει η αιματοχυσία
στη σερβική επαρχία. Σε ανακοίνωσή του ο γενικός γραμματέας του ΝΑΤΟ Χαβιέ
Σολάνα χαρακτηρίζει τη σφαγή «ωμή παραβίαση των διεθνών κανόνων» αλλά δεν
απειλεί για την ανάληψη στρατιωτικών μέτρων εναντίον του Βελιγραδίου. Ωστόσο
στην ίδια ανακοίνωση τονίζεται ότι παραμένει σε ισχύ η εντολή ενεργοποίησης
του ΝΑΤΟ ­ που ελήφθη τον περασμένο Οκτώβριο ­ για την έναρξη αεροπορικών
επιδρομών κατά γιουγκοσλαβικών στρατιωτικών στόχων.

Υπενθυμίζεται ότι η επίμαχη εντολή ανεστάλη στις 27 Οκτωβρίου όταν ο Σλ.
Μιλόσεβιτς συμφώνησε να μειώσει τη σερβική στρατιωτική παρουσία στο
Κοσσυφοπέδιο και να μην προχωρήσει σε στρατιωτικές ενέργειες κατά των πολιτών.
Για τις εξελίξεις στο Κοσσυφοπέδιο συνεδριάζει απόψε και το Συμβούλιο
Ασφαλείας του ΟΗΕ. 
Τη συνεδρίαση είχε ζητήσει νωρίτερα η Αλβανία.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16342N434</ED>
<ID>
ID:17003

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N43&aa=4</URL></REF>


Article

<CATEGORY>vin07</CATEGORY>

 <H5>Ο ΔΗΜΟΣΙΟΓΡΑΦΟΣ
</H5><H2>ΠΡΟΣΩΠΑ
</H2><H2>«Τα ανεκτίμητα εύγε»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Τι περιγραφές να κάνεις τώρα ως δημοσιογράφος; Η εικόνα σ' έχει προλάβει.
Μέσα σε δευτερόλεπτα έχει πει όσα εσύ ­ γράφοντας ­ θα χρειαζόσουν ατέλειωτες
σελίδες για να εξιστορήσεις».

Ο δημοσιογράφος ­ απέναντι στους συντηρητικούς και τους αντιδραστικούς
(αναδημοσίευση της «Λε Μοντ» από το περιοδικό «Γιούγκεντ»)

ΑΛΛΟΤΕ ο δημοσιογράφος εθεωρείτο «ο φρουρός του λαού». Του εζητείτο να
αναλάβει την αποστολή «να αφυπνίζει συνειδήσεις», να μην κολακεύει τους
αναγνώστες, αλλά «να τους καθοδηγεί, να τους διδάσκει, να τους μορφώνει».
Σήμερα, «ο μύθος του δημοσιογράφου-ιππότη της ελευθερίας, σταυροφόρου της
αλήθειας, καθηγητή του λαού» τείνει να εκλείψει, γράφει ο Κριστιάν Ντελπόρτ
στο βιβλίο του «Οι δημοσιογράφοι στη Γαλλία, Γέννηση και οικοδόμηση ενός
επαγγέλματος» (εκδ. Seuil). Η ψυχαγωγική δημοσιογραφία, η εντυπωσιθηρία
κυριαρχούν. Στην εποχή της «ενιαίας σκέψης» και του θριάμβου της τηλεόρασης,
πολλοί είναι εκείνοι που ανησυχούν για την υποβάθμιση της ποιότητας της
δημοσιογραφίας. Για το γεγονός ότι η πληροφόρηση αρχίζει να αντιμετωπίζεται
«σαν ένα χυδαίο καταναλωτικό προϊόν».

Οι γενικεύσεις πάντα αδικούν. Η τηλεόραση, η δημοσιογραφία του Ίντερνετ, έχουν
σίγουρα αλλάξει τα δεδομένα, αλλά όχι απαραίτητα προς την κατεύθυνση της
υποβάθμισης της ποιότητας της δημοσιογραφίας. Μπορεί ο δημοσιογράφος να μην
χρειάζεται πια να περιγράφει, αφού ο αναγνώστης έχει δει την εικόνα στην
τηλεόραση· χρειάζεται όμως, όσο ποτέ άλλοτε, «να μεταφέρει σκέψεις και ιδέες,
να φωτίζει σε βάθος». Και για να το καταφέρει, πρέπει να είναι διαβασμένος, να
έχει εμβαθύνει. «Όσοι έμειναν ακαλλιέργητοι, όσοι δεν πρόσεξαν τον εαυτό τους,
ήρθε η τηλεόραση και τους σκότωσε», έγραφε πέρυσι η στήλη ΑΥΤΟΙ σ' ένα
σημείωμα για τον Ρίσαρντ Καπουσίνσκι ­ έναν από τους εξέχοντες Ευρωπαίους
δημοσιογράφους που διακρίθηκε για τα διεθνή ρεπορτάζ του στο «Τάιμ», το
«Σπίγκελ» και στη «Μοντ Ντιπλοματίκ».

Είναι όμως εκείνοι οι άλλοι, αυτοί που συνδυάζουν το αναμφισβήτητο ταλέντο με
μια παιδεία την οποία φροντίζουν διαρκώς να διευρύνουν· και με τη σκληρή
δουλειά και την καθημερινή προσπάθεια ­ όχι για να εξαργυρώσουν αργότερα ή
επιδιώκοντας την ιεραρχική ανέλιξή τους, αλλά από προσωπική αξιοπρέπεια και
εντιμότητα. Είναι αυτοί που γράφουν για τον έστω ένα και μοναδικό αναγνώστη
που βλέπει τα λάθη, συγχύζεται με τις φανερές ευκολίες, ενοχλείται με τις
κοινοτοπίες. Είναι δροσιά γι' αυτόν τον αναγνώστη, πολύτιμοι για τους
ανθρώπους που έχουν την τύχη να είναι και να μαθαίνουν κοντά τους ­ σημεία
αναφοράς ήθους και γνώσης. Είναι προσωπικότητες σημαντικές, που έχουν «των
σοφιστών τα ανεκτίμητα εύγε». Όπως ο συντάκτης της στήλης που αποχαιρετά
σήμερα τη σελίδα αυτή· και που, ως πιστοί αναγνώστες του, ελπίζουμε ότι
σταματά προσωρινά μόνο να «γράφει δημοσίως»· και ότι σύντομα θα μας προσφέρει
και πάλι γνώσεις, ιδέες, αισθήματα.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16342N441</ED>
<ID>
ID:16860

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N44&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Διαψεύδοντας τον Όσκαρ Ουάιλντ
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Πολλά είναι τα πλεονεκτήματα της σύγχρονης δημοσιογραφίας. Με το να μας
προσφέρει τις απόψεις των απαιδεύτων, μας κρατά σε επαφή με την άγνοια της
κοινότητας». Όσκαρ Ουάιλντ.

«Εσείς συνεχίστε. Πηγαίνω να δω τις ειδήσεις» (σκίτσο από τον «Νιου Γιόρκερ»)

Η ΣΥΓΚΑΤΟΙΚΗΣΗ είναι συνήθως μια δύσκολη υπόθεση. Η κοινή στέγη, ο κοινός
χώρος έκφρασης καθημερινών αναγκών, η υποχρέωση της επικοινωνίας ανεξαρτήτως
της διάθεσης των συγκατοικούντων, δημιουργούν εντάσεις, παρεξηγήσεις, και ένα
κλίμα εν γένει αντιπαραγωγικό. Όταν ο Αριστοτέλης Ωνάσης έλεγε ότι «ο γάμος
είναι ο δολοφόνος του έρωτα» (φράση που θεωρήθηκε τόσο σπουδαία ώστε
περιελήφθη σε μια πρόσφατη βρετανική Ανθολογία της Περιφρόνησης), στη
συγκατοίκηση ουσιαστικά αναφερόταν. Είτε αποκλείει είτε περικλείει, θύλακος ή
παγίδα, η συγκατοίκηση κρύβει άλλοτε το φως κι άλλοτε το σκοτάδι. Χρειάζεται
κόπος, έτσι, για να βρίσκει πέρασμα η αλήθεια.

Δύσκολη, και συχνά παραμορφωτική, είναι η συγκατοίκηση και στο πολιτικό
επίπεδο. Δείτε τι γίνεται αυτόν τον καιρό στη Γαλλία: σε μια κωμική αντιστροφή
των ρόλων με στόχο την παρουσίαση ενός όσο το δυνατόν πειστικότερου ηγετικού
προφίλ, ο δεξιός πρόεδρος ζητεί τον εκσυγχρονισμό της δημόσιας ζωής και ο
αριστερός πρωθυπουργός δίνει έμφαση στην ασφάλεια και το έθνος. «Μια υψηλή και
ισχυρή ιδέα ενώνει όλους τους Γάλλους: η αγάπη της πατρίδας», πέταξε με θράσος
ο Λιονέλ Ζοσπέν παρουσιάζοντας στις αρχές του χρόνου τις ευχές της κυβέρνησής
του προς τον Ζακ Σιράκ. Κι ο σοφός οικονομολόγος από την άλλη άκρη του
Ατλαντικού, εκείνος που είπε κάποτε ότι «ο πατριωτισμός είναι το τελευταίο
καταφύγιο των ανοήτων», χαμογέλασε με νόημα.

Στον επαγγελματικό χώρο ­ κατ' εξοχήν δε στον δημοσιογραφικό ­ τα πράγματα δεν
είναι λιγότερο μπερδεμένα. Με μια εξαίρεση: όταν εκείνοι που συγκατοικούν δεν
είναι άνθρωποι με τους εγωισμούς τους και τους ανταγωνισμούς τους, αλλά
κείμενα. Όταν συμπαρατίθενται ή αντιπαρατίθενται απόψεις. Όταν γίνεται μια
διαρκής, ελεύθερη κυκλοφορία ιδεών. Όταν χορεύουν οι λέξεις. Η συνύπαρξη τότε
γίνεται ευλογία. Ένα πνευματικό παιχνίδι, προς όφελος βέβαια πρωτίστως εκείνων
που το μαθαίνουν και που, όταν ο δάσκαλος αποχωρήσει, θα πρέπει να το συνεχίσουν.

Είτε προσέφερε τις απόψεις του δημιουργού της είτε τις ιδέες άλλων,
φιλοξενουμένων, η στήλη που αποχαιρετά σήμερα αυτή τη σελίδα διέψευδε
καθημερινά τον (σκόπιμο) κυνισμό του Όσκαρ Ουάιλντ. Βαθύτατης παιδείας ο
δημοσιογράφος, πεπεισμένος μαζί με τον Ελίας Κανέττι ότι ο ίδιος είναι μεν το
κέντρο του κόσμου αλλά το αυτό ακριβώς ισχύει και για όλους τους άλλους
ανθρώπους, αποδείκνυε με τα γραπτά του ότι η άγνοια δεν είναι ένα οικουμενικό
χαρακτηριστικό της κοινότητας. Συναντά κανείς ­ αν ψάξει ­ κι άλλα στοιχεία,
αντιφατικά συχνά μεταξύ τους: τη σοφία, την ευαισθησία, την ελπίδα. Κυρίως την ελπίδα.

Όταν αποχωρεί ένας μεγάλος, δεν έχεις άλλο να κάνεις από το να υποκλιθείς. Να
τον ευχαριστήσεις από βάθους καρδίας για όλα. Και να ευχηθείς να επιστρέψει το
συντομότερο, σε ρόλους ίσως διαφορετικούς, αλλά πάντα παιδευτικούς, πάντα δημιουργικούς.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16342N442</ED>
<ID>
ID:16929

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N44&aa=2</URL></REF>


Article

<CATEGORY>vin07</CATEGORY>

 <H5>Όλα έχουν...
</H5><H5>Ψάχνοντας...
</H5><H5>Η εφημερίδα...
</H5><H5></H5><H5>Συμπερασματικά...
</H5><H2>ΣΗΜΑΤΑ </H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... ένα τέλος, ακόμη και αυτή μας η επικοινωνία. Αποχωρώντας σήμερα από τον
αθηναϊκό Τύπο, ύστερα από 39 χρόνια, ενδίδω στον πειρασμό ενός αποχαιρετισμού.
Τελευταία μέρα: Η φιλόξενη αυτή και άξια ­ στο πείσμα των καιρών ­ εφημερίδα
και οι άξιοι αναγνώστες της, οι πιο ενήμεροι στον τόπο μας, ας μου επιτρέψουν
το πρώτο πρόσωπο. Γιατί δεν είναι ένας φτηνός αποχαιρετισμός. Θα ήθελα, λίγο
ακόμη, να μοιραστώ κάποια αισθήματα που με κατακλύζουν. Έμαθα τη λέξη
δημοσιογράφος στις αρχές του εμφυλίου, έξη χρόνων. Τότε, σ' ένα ορεινό χωριό
της Αχαΐας, όπου διωγμοί και φυματίωση μας είχαν οδηγήσει, έφτανε κάθε
μεσημέρι στο καφενείο μια εφημερίδα. Κανένας δεν μπορούσε να τη διαβάσει.
Κοίταζαν τις φωτογραφίες. Όταν κατάλαβαν ότι τα κατάφερνα, μου ανέθεσαν να την
απαγγέλλω στην ομήγυρη. Γινόταν άκρα σιγή, άκουγαν όλοι με αγωνία. Δεν
καταλάβαινα γρυ, αλλά ένοιωθα μεγάλη τιμή. Μια μέρα, ρώτησα ποιοι γράφουν τις
εφημερίδες. «Οι δημοσιογράφοι», μου είπαν. Και έτσι, το αποφάσισα.

... μέσα μου, τώρα στο τέρμα, αυτό που κυρίως βλέπω είναι ευγνωμοσύνη.
Αισθάνομαι βαθειά υποχρεωμένος απέναντι στο κοινό μας, που καθόταν και με
άκουγε τόσα χρόνια. Και που περίμενε ενημέρωση και ιδέες μέσα απ' ό,τι είχα
ψάξει και σκαλίσει και μέσα από τις μυριάδες λέξεις που σχημάτισα, αρχικά με
μπικ, έπειτα με γραφομηχανές, τέλος με κομπιούτερ. Έχει κάτι το σεβαστό και
συγκινητικό μαζί ­ πώς αλλοιώς να το πω ­ ο άνθρωπος που κρατάει σταθερά την
εφημερίδα του, σαν πηδάλιο, σαν χάρτη ναυτικό, και προχωρεί στην
αποκρυπτογράφηση του κόσμου.

... μέσα στη θύελλα των τηλεοράσεων, των ραδιοφώνων, του Ιντερνέτ, παραμένει
το τελειότερο μέσο ενημέρωσης. Ο αναγνώστης τα έχει όλα μπροστά του. Στέρεα
και ξεκάθαρα, όχι φευγαλέα. Διαβάζει μόνο ό,τι επιθυμεί. Και το ξαναδιαβάζει,
αν θέλει. Πείσθηκα, στα χρόνια αυτά, ότι η υπευθυνότητα του συντάκτη κάνει και
το κοινό πιο υπεύθυνο. Δεν θα ξεχάσω τον αναγνώστη που μου τηλεφώνησε: «Μη μας
υποτιμάτε. Είμαστε έξυπνοι. Να μας λέτε δύσκολα. Για ιδέες, για αισθήματα, απ'
όλα». Δύσκολα και εριζόμενα, ακόμη και πορεία στον δρυμό των αισθημάτων και
της συνείδησης: Ώστε το ήθελε το κοινό. Το προσπάθησα. Είμαι ευγνώμων και στη
Ρένα, αμείλικτο κριτή μου αλλά και συνεργάτιδα ­ στις πιο φωτεινές στιγμές
αυτών των σημειωμάτων ­ τη σύντροφό μου 30 χρόνων, που μου έφυγε ξαφνικά,
έχοντάς με όμως κατοικήσει για πάντα.

... θα έλεγα ότι αισθάνομαι πως αφήνω την επικαιρότητα νευρικότερη, πιο γοργή
απ' ό,τι τη βρήκα ξεκινώντας, το μακρυνό 1960. Ο κόσμος μοιάζει ασφαλέστερος
τώρα, αλλά σαν λιγότερο ανοιχτός στη χαρά. Ο κυνισμός έχει ολοφάνερα αυξηθεί.
Η άδολη συμμετοχή (σε οτιδήποτε) γίνεται διαρκώς σπανιότερη. Όλο και πιο
δύσκολο είναι επίσης, σήμερα, το να πιστεύεις. Ακόμα και οι αφελείς, ακόμα και
οι αθώοι, έχουν μείνει χωρίς θρησκεία και χωρίς σύμβολα. Γνωρίζουμε βέβαια
περισσότερα. Αλλά όχι και σπουδαιότερα. Και στην Ελλάδα, τη γη του πιο
προικισμένου και πολύτροπου των λαών, συνεχίζεται το αγαπημένο σπορ: η ευφυία
του καθενός να πολεμά τις προσπάθειες του κάθε άλλου. Η αδράνεια αγκαλιά με τη
μάχη για αλλαγή. Το αίτημα για μάθηση πλάι στο διεκδικούμενο δικαίωμα στην
αμάθεια. Η παράλυση ως «κινητοποίηση». Όμως, φάσεις είναι. Στάδια, περαστικά.
Θα έρθουν και καλύτερα και χειρότερα και πάλι καλύτερα. Αντίο, αγαπημένε μου αναγνώστη.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16342N443</ED>
<ID>
ID:16974

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N44&aa=3</URL></REF>


Article

<CATEGORY>vin08</CATEGORY>

 <H5>ΣΕ ΙΟΝΙΚΗ, ΚΑΕ, ΕΥΔΑΠ, Ο.Α. ΚΑΙ ΛΙΜΑΝΙΑ ΠΕΙΡΑΙΑ ΚΑΙ ΘΕΣΣΑΛΟΝΙΚΗΣ ΕΧΕΙ ΡΙΞΕΙ
ΟΛΟ ΤΟ ΒΑΡΟΣ Η ΚΥΒΕΡΝΗΣΗ </H5><H2>Πέντε μετέωρα βήματα
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Πέντε βήματα που κρύβουν «παγίδες» πρέπει να κάνει η κυβέρνηση και το
οικονομικό της επιτελείο το 1999 ώστε να ολοκληρώσει το πρόγραμμα
μετοχοποιήσεων, αποκρατικοποιήσεων και εξυγιάνσεων που έχει εξαγγείλει από τον
Μάρτιο του προηγούμενου χρόνου. Στην Ιονική, στα ΚΑΕ, στην ΕΥΔΑΠ, στους
Οργανισμούς Λιμένος Πειραιώς και Θεσσαλονίκης, αλλά και στην Ο.Α.
επικεντρώνονται πλέον οι προσπάθειες της κυβέρνησης, ώστε να καλύψει τη
διαδρομή μέσα στο χρονοδιάγραμμα που η ίδια έχει θέσει.

ΟΛΑ δείχνουν ότι η άνοιξη θα είναι η κρίσιμη περίοδος για την εξέλιξη του όλου
εγχειρήματος. Ήδη υπάρχει ο δεσμευτικός στόχος για την πώληση του 51% της
Ιονικής τον Μάρτιο, ενώ τον ίδιο μήνα θα ληφθούν οι οριστικές αποφάσεις για τα
ΚΑΕ. Τους μήνες της άνοιξης όμως θα έχει ξεκαθαρίσει τόσο το νέο τοπίο
λειτουργίας της Ο.Α. όσο και η στρατηγική που θα ακολουθηθεί στις περιπτώσεις
της ΕΥΔΑΠ και των λιμανιών.

1. Η ΙΟΝΙΚΗ

Το σίγουρο είναι ότι στο α' δεκαήμερο Μαρτίου τα περισσότερα στελέχη του
οικονομικού επιτελείου θα μείνουν άγρυπνα περιμένοντας με αγωνία τις εξελίξεις
στην Ιονική Τράπεζα. Αν και αυτή τη στιγμή το γεγονός ότι ο φάκελος της
τέταρτης μεγαλύτερης εμπορικής τράπεζας έχει πάει σε 14 παραλήπτες προκαλεί
κάποια αισιοδοξία, εν τούτοις κανείς δεν μπορεί να είναι σίγουρος για την
τελική κατάληξη. Ενδιαφέρον για την Ιονική μέχρι αυτή τη στιγμή έχουν
εκδηλώσει από ελληνικής πλευράς η Alpha Τράπεζα Πίστεως, ο όμιλος Λάτση (με το
τριπλό σχήμα Eurobank - Εργασίας - Deutche) και ο όμιλος Πειραιώς. Ανεπίσημα
δεν κρύβουν το ενδιαφέρον τους και μικρότεροι όμιλοι, οι οποίοι βλέπουν τη
συμμετοχή τους σε συνεργασία με ξένες τράπεζες. Από το εξωτερικό το ενδιαφέρον
έχει εκδηλωθεί από «σχήματα» της Γερμανίας, της Ολλανδίας, της Πορτογαλίας,
της Ισπανίας και των ΗΠΑ.

2 .ΤΑ ΝΤΙΟΥΤΙ ΦΡΙ

Αμέσως μετά την Ιονική τη σκυτάλη θα πάρουν τα ΚΑΕ. Από κυβερνητικής πλευράς
τονιζόταν ότι οι τελικές αποφάσεις θα ληφθούν μετά τη συνεδρίαση του ECOFIN,
οπότε θα ξεκαθαρίσει το σκηνικό με το νέο πλαίσιο λειτουργίας όλων των
ευρωπαϊκών ομοειδών επιχειρήσεων. Πάντως αυτό που θα πρέπει να τονισθεί είναι
ότι την προηγούμενη εβδομάδα κορυφαίο στέλεχος του υπουργείου Εθνικής
Οικονομίας, που συμμετέχει σε κορυφαία ευρωπαϊκή οικονομική επιτροπή, ανέλαβε
να διερευνήσει τις προθέσεις των Ευρωπαίων για τις νέες προθεσμίες που θα
ισχύσουν στην προνομιακή λειτουργία των ΚΑΕ.

3. ΟΙ ΕΤΑΙΡΕΙΕΣ ΥΔΡΕΥΣΗΣ

Νεφελώδες είναι ακόμα και το πλαίσιο στο οποίο θα κινηθεί η ιδιωτικοποίηση των
εταιρειών ύδρευσης Αθήνας και Θεσσαλονίκης. Αν και το οικονομικό επιτελείο και
οι σύμβουλοι έχουν καταλήξει στην πρόταση διάσπασης των εταιρειών, εν τούτοις
απομένουν να γίνουν πολλά προκειμένου να ολοκληρωθεί η διαδικασία
μετοχοποίησης. Συγκεκριμένα προωθείται η διάσπαση των εταιρειών, με το ένα
σκέλος να «προικίζεται» με τα πάγια στοιχεία των εταιρειών (εγκαταστάσεις,
δίκτυα κ.ά.) και το άλλο να ασχολείται με την εκμετάλλευση (λιανική πώληση,
είσπραξη κ.ά.). Σύμφωνα με πλάνα της κυβέρνησης το δεύτερο σκέλος θα πάρει το
δρόμο προς το χρηματιστήριο. Μέχρι τότε όμως απομένουν πολλά και το κυριότερο
ο καθορισμός της χονδρικής τιμής πώλησης του νερού στη νέα εταιρεία. Σύμβουλοι
έχουν προσληφθεί εκτός από την ΕΤΕΒΑ, η Ροτσαϊλντ και η Χάιντερ.

4. ΟΙ ΟΡΓΑΝΙΣΜΟΙ ΛΙΜΕΝΩΝ

Όσον αφορά τους Οργανισμούς Λιμένων Πειραιώς και Θεσσαλονίκης και εκεί τα
σενάρια που επεξεργάζονται οι αρμόδιοι βασίζονται στην προοπτική παραχώρησης
εκμετάλλευσης συγκεκριμένων εργασιών, π.χ. εκφόρτωση, αποθήκευση κ.ά. στον
ιδιωτικό τομέα, είτε με αναθέσεις μέσω διαγωνισμών είτε μέσω χρηματιστηρίου.
Ας σημειωθεί ότι η δεύτερη διέξοδος παρουσιάζει αρκετά προβλήματα που έχουν να
κάνουν με τη δυνατότητα δημιουργίας ενός τέτοιου σχήματος.

5. Η ΟΛΥΜΠΙΑΚΗ

Το μεγαλύτερο αγκάθι απ' όλα όμως είναι η πορεία εξυγίανσης της Ο.Α. Η
κυβέρνηση δια των υπουργών Εθνικής Οικονομίας, Οικονομικών και Μεταφορών κ.κ.
Γ. Παπαντωνίου, Τ. Μαντέλη έχει δώσει το στίγμα των προθέσεών της μιλώντας για
ένα σχήμα που θα μπορέσει σε πρώτη φάση να αναλάβει το management και πιθανόν
είτε άμεσα είτε σε δεύτερη φάση ένα πακέτο μετοχών.

(Σχετικό ρεπορτάζ δημοσιεύεται και στη σελίδα 49).

Η πραγματοποίηση των προθέσεων αυτών όμως δεν είναι ούτε εύκολη ούτε απλή
υπόθεση, εξαιτίας τόσο της ίδιας της Ο.Α. όσο και των δεδομένων που έχουν
διαμορφωθεί με τις στρατηγικές συμμαχίες που έχουν συνάψει οι μεγαλύτερες
αεροπορικές εταιρείες του κόσμου. «Η καθεμια συμμαχία έχει εντελώς διαφορετική
επιχειρηματική κουλτούρα την οποία θα πρέπει να λάβουμε υπόψη στις
διαπραγματεύσεις που γίνονται. Για παράδειγμα οι Γερμανοί δεν αντιμετωπίζουν
εύκολα το ενδεχόμενο εξαγοράς πακέτων μετοχών, ενώ κάτι τέτοιο δεν ισχύει για
τους αγγλοσάξονες. Άλλοι πάλι βλέπουν μία συνεργασία να καλύπτει όλο το φάσμα
της δραστηριότητας από τις μεταφορές ανθρώπων και φορτίων μέχρι το κέτερινγκ,
ενώ άλλοι βλέπουν τη συνεργασία μόνο στο επίπεδο της μεταφοράς», έλεγε
χαρακτηριστικά αρμόδιος παράγοντας που γνωρίζει πολύ καλά τι συμβαίνει με τις
συζητήσεις που έχουν γίνει με τους 5 ευρωπαϊκούς αεροπορικούς κολοσσούς (KLM,
Lufthansa, British Airways, SuissAir και Air France), που ουσιαστικά
αντιπροσωπεύουν ισάριθμες παγκόσμιες συμμαχίες.

Πάντως, όπως τονιζόταν το πιο πιθανό ενδεχόμενο είναι η παροχή του management
αρχικά και στη συνέχεια ενός μειοψηφικού πακέτου μετοχών ταυτόχρονα με την
ένταξη της Ο.Α. σε μία από τις ήδη διαμορφωμένες συμμαχίες. Παράλληλα έχει
αποκλεισθεί το ενδεχόμενο να κλείσει η εταιρεία, εξαιτίας και των τεράστιων
προβλημάτων που θα προκύψουν από μία ενδεχόμενη αθέτηση των συμφωνιών που
τρέχουν. Ένα ακόμα άγνωστο στοιχείο είναι το πλαίσιο μέσα στο οποίο ο
«σύμμαχος» της Ο.Α. θα πραγματοποιήσει το management. Δεν έχει ακόμα
αποφασισθεί λένε οι αρμόδιοι και διατυπώνουν τη θέση ότι αυτό θα έχει
σχηματοποιηθεί τους επόμενους μήνες και πάντως μέσα στην άνοιξη. Όμως λένε ότι
στόχος είναι να αποτραπούν οι απολύσεις, αφού η εκμετάλλευση των
πλεονεκτημάτων του εθνικού αερομεταφορέα δίνει τεράστια περιθώρια ανάπτυξης
τόσο ως χώρα προορισμού όσο και ως κέντρο των αεροπορικών συγκοινωνιών προς
την Ασία, τα Βαλκάνια και την Ανατολική Ευρώπη.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16342N451</ED>
<ID>
ID:16873

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N45&aa=1</URL></REF>


Article

<CATEGORY>vin08</CATEGORY>

 <H2>Στην Κάνιγγος αύριο οι συνταξιούχοι
</H2><H2></H2>
ΜΕ ΑΙΤΗΜΑ αιχμής την αύξηση των συντάξεων η Συντονιστική Επιτροπή Αγώνα
Συνταξιοτικών Οργανώσεων, καλεί τους συνταξιούχους να πάρουν μέρος αύριο στις
10.30 π.μ. σε συγκέντρωση στην πλατεία Κάνιγγος. Θα ακολουθήσει πορεία προς το
Μέγαρο Μαξίμου όπου η Συντονιστική Επιτροπή έχει ζητήσει συνάντηση με τον
Πρωθυπουργό Κ. Σημίτη.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16342N452</ED>
<ID>
ID:16935

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N45&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Μην ομιλείτε για χαλάρωση
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΝΑ ΣΥΝΕΧΙΣΩ με μερικές ακόμη σκέψεις ενισχύοντας το επιχείρημα στο σχόλιο της
προηγούμενης Δευτέρας, ότι δηλαδή έχουμε πολύ δύσκολη δουλειά μπροστά μας και
να μην απατώμεθα ότι το ευρώ και η ευφορία που προκάλεσε θα λύσουν τα δικά μας
προβλήματα. Απεναντίας, όταν και η δραχμή αργότερα απορροφηθεί από το ευρώ,
τότε ορισμένα προβλήματα και ορισμένες αδυναμίες μας θα γίνουν ακόμη πιο
σύνθετες και σύμμεικτες, πιο δύσκολες να λυθούν.

Ακόμη σκεφθείτε και τούτο, ότι όταν εισέλθουμε και εμείς στην ευρωζώνη θα
έχουμε βέβαια την προστατευτική κάλυψη της ενιαίας πορείας, αλλά θα είμεθα
περισσότερο από τώρα εκτεθειμένοι σε ορισμένους κινδύνους από την παγκόσμια
οικονομία που θα πλήττουν πιο άμεσα τις ανεπτυγμένες οικονομίες της ζώνης.

Πριν από λίγες ημέρες το Γερμανικό Ινστιτούτο Οικονομικών Ερευνών δημοσίευσε
προβλέψεις για την πορεία της γερμανικής οικονομίας το 1999. Είναι
συγκρατημένες και κινούνται γύρω από την περιορισμένη αύξηση του 1,4%. Αλλά οι
δυσμενείς προοπτικές της ευρωπαϊκής οικονομίας αναδύονται και από την
τελευταία έρευνα του Ρώυτερ σχετικά με τα σοβαρά διαρθρωτικά προβλήματα της ευρωζώνης.

Γράφω αυτά για να επαναλάβω ότι εμείς έχουμε δυστυχώς παραμελήσει την
ουσιαστική αναμόρφωση των δομών της οικονομίας μας, ιδιαίτερα στον δημόσιο
τομέα, διοίκηση, συγκοινωνίες, Ιονική - Εμπορική, επικοινωνίες κ.ά. και θα
αντιμετωπίσουμε πνιγηρές ανταγωνιστικές πιέσεις. Αυτές θα γίνουν ως έναν βαθμό
ανεξέλεγκτες μετά το ευρώ, καθώς η συνολική παραγωγικότητά μας είναι έσχατη,
στον βυθό της ευρωζώνης.

Λοιπόν, στον λίγο χρόνο που απομένει θα χρειασθεί υπέρμετρη προσπάθεια ­ και
να μη μας παραπλανούν οι χαϊδευτικοί ψίθυροι ότι σε λίγο αρχίζει η χαλάρωση
προς την... ευδαιμονίαν.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16342N453</ED>
<ID>
ID:17000

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N45&aa=3</URL></REF>


Article

<CATEGORY>vin08</CATEGORY>

 <H5>Η ΣΤΡΑΤΙΩΤΙΚΗ ΘΗΤΕΙΑ ΔΕΝ ΘΕΩΡΕΙΤΑΙ ΧΡΟΝΟΣ ΠΡΑΓΜΑΤΙΚΗΣ ΥΠΗΡΕΣΙΑΣ ΣΤΟ ΔΗΜΟΣΙΟ
</H5><H5>Ενιαίος τρόπος υπολογισμού της σύνταξης δημοσίων υπαλλήλων
</H5><H2>Δεν θα υποχρεώνονται σε πρόωρη αποχώρηση
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Δεν περιλαμβάνεται ο χρόνος στράτευσης του δημοσίου υπαλλήλου κατά την
υποχρεωτική αποχώρησή του από το Δημόσιο, στο περιεχόμενο του όρου πραγματική
δημόσια υπηρεσία. Η διευκρίνιση αυτή γίνεται στον νέο δημοσιοϋπαλληλικό
κώδικα, ο οποίος τις προσεχείς ημέρες θα τεθεί προς συζήτηση στη Βουλή.

Η ΔΙΑΤΑΞΗ κρίθηκε αναγκαία να ενταχθεί στον νέο κώδικα μετά τη σύγχυση που
επικράτησε στις δημόσιες υπηρεσίες από την υπάρχουσα νομοθεσία και την
υποχρεωτική απόλυση υπαλλήλων, στους οποίους στην 35ετία προσμετρώνταν
υποχρεωτικά και η στρατιωτική θητεία και έφευγαν από τη θέση τους χωρίς τη
θέλησή τους.

ΠΟΙΟΙ ΕΥΝΟΟΥΝΤΑΙ

Η διάταξη είναι ευνοϊκή για τους υπαλλήλους, αφού σε πολλές περιπτώσεις ήταν
υποχρεωτική η πρόωρη αποχώρησή τους από την υπηρεσία τους και αναγκάζονταν να
προσφύγουν στα δικαστήρια για να δικαιωθούν. Για παράδειγμα, ένας υπάλληλος με
33 έτη πραγματικής δημόσιας υπηρεσίας και 65 ετών, απολύθηκε υποχρεωτικά από
την υπηρεσία του ­ χωρίς τη θέλησή του ­ αφού η στρατιωτική θητεία
συνυπολογιζόταν στα έτη υπηρεσίας και έτσι συμπλήρωνε 35ετία στο 65ο έτος της
ηλικίας του.

Η ΠΡΟΒΛΕΨΗ

Το σχετικό άρθρο 156 του νέου κώδικα (απόλυση λόγω ορίου ηλικίας και 35ετίας)
έχει ως εξής:

* Ο υπάλληλος απολύεται αυτοδίκαια από την υπηρεσία με τη συμπλήρωση του 65ου
έτους της ηλικίας του. Κατ' εξαίρεση ο υπάλληλος απολύεται αυτοδίκαια από την
υπηρεσία με τη συμπλήρωση του 60ού έτους της ηλικίας και 35 ετών πραγματικής
και συντάξιμης δημόσιας υπηρεσίας. Αν ο υπάλληλος κατά τη συμπλήρωση του 65ου
έτους της ηλικίας δεν έχει συμπληρώσει 35 ετών πραγματική και συντάξιμη
υπηρεσία, παρατείνεται η παραμονή του στην υπηρεσία έως τη συμπλήρωση της
υπηρεσίας αυτής και πάντως όχι πέραν του 67ου έτους της ηλικίας.

* Ως πραγματική δημόσια υπηρεσία θεωρείται κάθε υπηρεσία που έχει παρασχεθεί
στο Δημόσιο, νομικό πρόσωπο δημοσίου δικαίου ή ΟΤΑ, με σχέση εργασίας δημοσίου
ή ιδιωτικού δικαίου ή που αναγνωρίζεται ως πραγματική δημόσια υπηρεσία με βάση
ειδικές διατάξεις. Ο χρόνος στράτευσης πριν από την έναρξη της υπαλληλικής
σχέσης δεν θεωρείται χρόνος πραγματικής δημόσιας υπηρεσίας.


ΣΤΟ μεταξύ έντονες πιέσεις ασκούνται στο υπουργείο Οικονομικών για να εντάξει
σε υπό ψήφιση νομοσχέδιο διάταξη σύμφωνα με την οποία θα καταστεί ενιαίος ο
τρόπος υπολογισμού της σύνταξης των δημοσίων υπαλλήλων. Η διάταξη θα ευνοεί
τούς εν ενεργεία υπαλλήλους του Δημοσίου, των ΝΠΔΔ και των ΟΤΑ, οι οποίοι
είχαν προσληφθεί από το 1982 έως το 1993. Στην κατηγορία αυτή των υπαλλήλων
ζητείται να επανέλθουν τα τριακοστά πέμπτα.

Μάλιστα, όπως είχαν γράψει «ΤΑ ΝΕΑ», η σχετική διάταξη είχε αρχικά περιληφθεί
σε νομοσχέδιο του υπουργείου Οικονομικών (για την αναπροσαρμογή συντάξεων
συνταξιούχων μελών ΔΕΠ των ΑΕΙ, ΤΕΙ και γιατρών ΕΣΥ και διπλωματικών
υπαλλήλων), αλλά στη συνέχεια αποσύρθηκε.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16342N461</ED>
<ID>
ID:16874

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N46&aa=1</URL></REF>


Article

<CATEGORY>vin08</CATEGORY>

 <H2>Χάνει έδαφος το απόρρητο των καταθέσεων
</H2>
ΜΕ ΤΟ διατραπεζικό σύστημα συναλλαγών ΔΙΑΣ, που περιέχει όλους τους
τραπεζικούς λογαριασμούς, θα συνδεθεί το ηλεκτρονικό σύστημα της Εφορίας
TAXIS. Η σύνδεση όμως που αποφασίσθηκε να γίνει για λόγους ευκολίας του
φορολογουμένου (δηλαδή για να μεταβιβάζει ηλεκτρονικά στα δημόσια ταμεία, ποσά
που καταβάλλει ο ίδιος) δίνει και τη δυνατότητα ανοίγματος των τραπεζικών λογαριασμών.

Συγκεκριμένα, όπως έγραψε χθες «Το Βήμα της Κυριακής», η σύνδεση του
συστήματος TAXIS της Εφορίας με το διατραπεζικό σύστημα συναλλαγών ΔΙΑΣ που
περιέχει και όλους τους λογαριασμούς των Τραπεζών, έχει δύο παραμέτρους:.

Πρώτον, θα βοηθά στην διαλεύκανση φορολογικών υποθέσεων με τη δυνατότητα
παροχής στοιχείων από καταθέσεις και κινήσεις τραπεζικών λογαριασμών.

Δεύτερον, όμως καταργεί, έστω και μερικώς, το απόρρητο των καταθέσεων σε
περίπτωση που εφαρμοστεί το μέτρο, κατόπιν βεβαίως ειδικής άδειας των
δικαστικών αρχών.

Η δυνατότητα της ηλεκτρονικής σύνδεσης για την Εφορία, με τις Τράπεζες,
δίνεται μέσω του συστήματος TAXIS, που θα έχει πλήρως εγκατασταθεί στο τέλος
του 1999 σε όλες τις Εφορίες της χώρας και θα τις συνδέει μεταξύ τους. Θα
διαθέτει καταχωρημένους τους ηλεκτρονικούς φακέλους με τα φορολογικά στοιχεία
ιδιωτών και εταιρειών και παράλληλα θα είναι συνδεδεμένο και με τις Τράπεζες.

Μεταξύ των ωφελημάτων που θα έχει το σύστημα αυτό για τον φορολογούμενο και
ειδικά τον επιτηδευματία και επιχειρηματία, είναι η κατάργηση των
αναχρονιστικών και χρονοβόρων καταβολής του ΦΠΑ από τους φορολογουμένους προς
την Εφορία.

Έτσι η σύνδεση του TAXIS με τις Εφορίες θα επιτρέπει την καταβολή
(ηλεκτρονικά) του ΦΠΑ από λογαριασμό του φορολογουμένου και πελάτη Τράπεζας,
προς την Εφορία. Αυτό σημαίνει πρακτικά ότι καταργούνται οι ουρές. Όμως η
σύνδεση καθαυτή για τις Εφορίες με τις Τράπεζες ανοίγει και άλλους δρόμους που
σκοπεύει να εκμεταλλευθεί η Εφορία.

Όπως μετέφεραν αρμόδιες αρχές στο «Βήμα», αυτό θα γίνεται μόνον κατόπιν αδείας
του ΣΔΟΕ ή άλλων δικαστικών αρχών, και εφόσον το ζητήσουν τα αρμόδια όργανα
της Εφορίας για να διασταυρώσουν στοιχεία κάποιων φορολοφικών υποθέσεων.
Μάλιστα τη δυνατότητα να μπαίνουν σε τραπεζικούς λογαριασμούς, θα έχουν
συγκεκριμένα ανώτατα διοικητικά όργανα και όχι ο κάθε απλός υπάλληλος, σύμφωνα
με τις πρώτες εισηγήσεις για το σχέδιο. «Αν οι ελεγκτικές αρχές διαπιστώσουν
κάτι ύποπτο στο πόθεν έσχες ενός φορολογουμένου, δεν έχουν παρά να πάρουν την
άδεια της Εισαγγελίας, του ΣΔΟΕ ή κάποιας άλλης αρμόδιας δικαστικής αρχής και
πατώντας ένα πλήκτρο να γνωρίζουν επακριβώς τις καταθέσεις και τις κινήσεις
λογαριασμών του πολίτη αυτού».

Έτσι όμως καταργείται το απόρρητο των τραπεζικών λογαριασμών, παρόλο που στις
φορολογικές δηλώσεις για το 1999 δεν θα υπάρχει για τους φορολογουμένους η
υποχρέωση για αναγραφή των τόκων από τραπεζικές καταθέσεις και των μερισμάτων
από μετοχές.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16342N471</ED>
<ID>
ID:16875

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N47&aa=1</URL></REF>


Article

<CATEGORY>vin08</CATEGORY>

 <H2>Η ΓΣΕΕ «νομοθετεί» το 35ωρο
</H2>
ΠΡΩΤΟΒΟΥΛΙΑ ΓΙΑ την νομοθετική κατοχύρωση του 35ώρου εργασίας, χωρίς μείωση
των αποδοχών, θα αναλάβει η ΓΣΕΕ. Η ηγεσία της Συνομοσπονδίας σχεδιάζει να
συντάξει σχέδιο νομοθετικής ρύθμισης του 35ώρου και να το αποστείλει στην
κυβέρνηση και στους βουλευτές. Πάντως η κυβέρνηση έχει ανακοινώσει ότι δεν
προτίθεται να προχωρήσει σε μία τέτοια ρύθμιση, ενώ οι εργοδοτικές οργανώσεις
απέρριψαν την πρόταση της ΓΣΕΕ για το 35ωρο χωρίς μείωση των αποδοχών.

Στο μεταξύ το εθνικό σχέδιο δράσης για την απασχόληση θα είναι το θέμα της
σύσκεψης που θα γίνει την Τετάρτη στο υπουργείο Εργασίας με τη συμμετοχή της
πολιτικής ηγεσίας του υπουργείου και των κοινωνικών εταίρων (ΓΣΕΕ, έμποροι,
βιομήχανοι, επαγγελματοβιοτέχνες).
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16342N472</ED>
<ID>
ID:16936

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N47&aa=2</URL></REF>


Article

<CATEGORY>vin08</CATEGORY>

 <H5>Θετική αξιολόγηση των επιδόσεών μας από την Κομισιόν
</H5><H2>Γερμανική πειθαρχία...
</H2>
Οι προτεραιότητες της γερμανικής προεδρίας στο επίπεδο του Συμβουλίου των
υπουργών Οικονομικών και Νομισματικών Υποθέσεων της Ε.Ε. για τις
δημοσιονομικές προοπτικές της Ένωσης την περίοδο 2000-2006, θα είναι τα βασικά
θέματα που θα απασχολήσουν στις Βρυξέλλες τους 15 υπουργούς Οικονομίας.

Η συνεδρίαση θα είναι δημόσια και αναμένεται ότι τόσο ο Γερμανός προεδρεύων
Όσκαρ Λαφοντέν όσο και ο πρόεδρος της Επιτροπής Ζακ Σαντέρ θα αναφερθούν στην
ανάγκη συντονισμού των οικονομικών πολιτικών των κρατών-μελών, τονίζοντας με
έμφαση το ζήτημα της αυστηρής τήρησης της δημοσιονομικής πειθαρχίας. Η
Ευρωπαϊκή Επιτροπή αναμένεται εξάλλου να υιοθετήσει την ερχόμενη Τετάρτη την
ετήσια Οικονομική της Έκθεση για την ευρωπαϊκή οικονομία και την κατάσταση των
οικονομιών των κρατών- μελών.

Για την Ελλάδα επισημαίνονται τα εξαιρετικά θετικά αποτελέσματα σε ό,τι αφορά
τη μείωση του δημοσιονομικού ελλείμματος και υπογραμμίζεται ότι στον τομέα
αυτό οι επιδόσεις της ελληνικής οικονομίας υπερκέρασαν τους στόχους που είχε
θέσει το Πρόγραμμα Σύγκλισης.

Από την άλλη πλευρά όμως στην Έκθεση υπογραμμίζεται η ανάγκη έντασης των
προσπαθειών στο μέτωπο του πληθωρισμού και υπογραμμίζεται η ανάγκη τήρησης
περιοριστικών πολιτικών στον μισθολογικό τομέα, ώστε να αποφευχθούν
πληθωριστικές πιέσεις. Ανάλογες αναφορές υπάρχουν και ως προς την ανάγκη
ενίσχυσης της διαδικασίας των αποκρατικοποιήσεων, αλλά και της αναμόρφωσης του
ασφαλιστικού τομέα.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16342N481</ED>
<ID>
ID:16876

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N48&aa=1</URL></REF>


Article

<CATEGORY>vin08</CATEGORY>

 <H2>«Στοιβάζονται» 7,5 εκατομμύρια ανέλεγκτες φορολογικές υποθέσεις!
</H2>
ΝΕΕΣ προτάσεις για ρυθμίσεις στις εκκρεμείς και τις ανέλεγκτες φορολογικές
υποθέσεις δέχονται ο υπουργός Εθνικής Οικονομίας κ. Γ. Παπαντωνίου και ο
υφυπουργός Οικονομικών κ. Γ. Δρυς. Οι ανέλεγκτες φορολογικές υποθέσεις έχουν
φθάσει πλέον τα 7,5 εκατομμύρια και οι προτάσεις των υπηρεσιακών παραγόντων
είναι να κλείσουν εφάπαξ οι υποθέσεις αυτές, με νέα ρύθμιση. Συγκεκριμένα,
σύμφωνα με στοιχεία από το «Βήμα της Κυριακής», οι υπηρεσιακοί παράγοντες
πρότειναν στον υπουργό κ. Γ. Παπαντωνίου να γίνει και νέα ρύθμιση με το
σκεπτικό ότι ο αριθμός των υποθέσεων είναι τεράστιος και συνεπώς ακόμα και με
τη συνδρομή του TAXIS η περαίωση των εκκρεμοτήτων και οι έλεγχοι θα γίνονται
με πολύ αργό ρυθμό. Οι προτάσεις αυτές λέγεται πως συνάντησαν την αντίδραση
του κ. Παπαντωνίου. Η ηγεσία του υπουργείου προτιμά να προωθήσει τον έλεγχο
και την ολοκλήρωση των μεγάλων υποθέσεων.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16342N482</ED>
<ID>
ID:16937

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N48&aa=2</URL></REF>


Article

<CATEGORY>vin08</CATEGORY>

 <H2>Σύσκεψη σωτηρίας για τον Πρίνο
</H2>
ΚΑΒΑΛΑ

ΚΡΙΝΕΤΑΙ ΑΥΡΙΟ το μέλλον των πετρελαίων του Πρίνου σε σύσκεψη που θα γίνει στο
υπουργείο Ανάπτυξης και στην οποία θα προεδρεύσει η υπουργός κ. Βάσω
Παπανδρέου. Θα πάρουν μέρος εκπρόσωποι του υπουργείου Εργασίας, οι τέσσερις
βουλευτές του Νομού Καβάλας, ηγετικά στελέχη της NAPC, των εργαζομένων,
εκπρόσωποι φορέων της Καβάλας κ.ά.

Στο μεταξύ, από τις 15 Δεκεμβρίου 1998 βρίσκονται σε εργασιακή αδράνεια οι 400
εργαζόμενοι της εταιρείας, ενώ οι απολύσεις τους έχουν χαρακτηριστεί μη
νόμιμες από το υπουργείο Εργασίας.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16342N483</ED>
<ID>
ID:16983

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N48&aa=3</URL></REF>


Article

<CATEGORY>vin08</CATEGORY>

 <H5>ΕΠΙΣΠΕΥΔΕΤΑΙ Η ΕΠΙΛΟΓΗ ΞΕΝΟΥ ΜΑΝΑΤΖΕΡ ΓΙΑ ΤΗΝ ΟΛΥΜΠΙΑΚΗ
</H5><H2>Ζητείται διαχειριστής
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Επισπεύδει η κυβέρνηση τις διαδικασίες για την είσοδο ξένου μάνατζερ στην
Ολυμπιακή Αεροπορία, η οποία για άλλη μια φορά βρίσκεται σε κρίση μετά την
άρνηση των πιλότων της να συνεχίσουν να προσφέρουν υπερεργασία για την ομαλή
εκτέλεση του προγράμματος δρομολογίων.

ΗΑΝΑΘΕΣΗ του μάνατζμεντ της Ο.Α. σε ξένο αερομεταφορέα θεωρείται, από την
πλευρά της κυβέρνησης, ως η μοναδική λύση, καθώς η εταιρεία δεν θα μπορέσει να
επιβιώσει μόνη της μέσα στο διεθνές ανταγωνιστικό περιβάλλον και γρήγορα θα
μπει στο περιθώριο.

Ήδη, μετά την άρνηση των πιλότων να εργαστούν υπερωριακά, η Ο.Α. έχει
περικόψει το πτητικό της έργο, γεγονός που θα έχει άμεσες επιπτώσεις στην
πορεία της ολοκλήρωσης της εξυγίανσής της και στο επιχειρησιακό της πρόγραμμα.

ΕΝΤΟΣ ΤΗΣ ΕΒΔΟΜΑΔΑΣ

Κυβερνητικοί κύκλοι ανέφεραν, χθες, ότι ίσως και εντός της εβδομάδας να
ληφθούν αποφάσεις για την τυπική διαδικασία που θα ακολουθηθεί για την επιλογή
του ξένου μάνατζερ, ο οποίος θα οδηγήσει την Ο.Α. σε μια από τις διεθνείς
αεροπορικές συμμαχίες.

Οι συναρμόδιοι υπουργοί Μεταφορών και Εθνικής Οικονομίας, μαζί με τους
συμβούλους (ΕΤΕΒΑ και Salomon Smith Barney) στους οποίους έχει ανατεθεί το
έργο της αναζήτησης ξένου συμμάχου για την Ο.Α, θα αποφασίσουν εάν θα
ακολουθηθεί μια ανοιχτή διαδικασία με δημόσια πρόσκληση ενδιαφέροντος ή μια
κλειστή διαδικασία την οποία θα διαχειριστούν οι σύμβουλοι.

Στόχος της κυβέρνησης είναι το θέμα του ξένου μάνατζερ να κλείσει μέσα στο
ερχόμενο τρίμηνο, πριν από την έναρξη της νέας τουριστικής περιόδου.

ΣΥΜΜΑΧΟΣ Ή ΦΤΩΧΟΣ ΣΥΓΓΕΝΗΣ

Ωστόσο, το όλο εγχείρημα θεωρείται ιδιαίτερα δύσκολο καθώς, όπως επισημαίνουν
στελέχη της εταιρείας, «για να ενταχθεί ο εθνικός αερομεταφορέας σε μια
στρατηγική συμμαχία ως σύμμαχος και όχι ως "φτωχός συγγενής", θα πρέπει να
διαθέτει συγκριτικά πλεονεκτήματα και κέρδη».

Επίσης, θα πρέπει να λειτουργεί αξιόπιστα, και το επίπεδο των παρεχόμενων
υπηρεσιών του να μην απέχει πολύ από αυτό των ξένων μεγάλων αερομεταφορέων που
έχουν συγκροτήσει τις διάφορες συμμαχίες.

ΤΑ ΑΚΑΝΘΩΔΗ ΖΗΤΗΜΑΤΑ

Πάντως, όσον αφορά την επιλογή του ξένου μάνατζερ παραμένουν ανοιχτά αρκετά
«ακανθώδη» ζητήματα που αφορούν κυρίως τις δικαιοδοσίες που θα έχει στην Ο.Α.,
δηλαδή εάν θα έχει λόγο σε εργασιακά ζητήματα, στον ανασχεδιασμό του
προγράμματος δρομολογίων και στο όλο έργο της μετεγκατάστασης του εθνικού
αερομεταφορέα στα Σπάτα.

Στο μεταξύ, εντός της εβδομάδας αναμένεται να δημοσιευτεί η προκήρυξη του
διαγωνισμού για την πρόσληψη των 45 νέων πιλότων.

Στην προκήρυξη θα αναφέρεται ότι οι ενδιαφερόμενοι θα πρέπει να έχουν ανώτατο
όριο ηλικίας τα 30 χρόνια, όπως προβλέπεται από τους κανονισμούς εργασίας των πιλότων.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16342N491</ED>
<ID>
ID:16877

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N49&aa=1</URL></REF>


Article

<CATEGORY>vin08</CATEGORY>

 <H2>Συρρικνώνει τη συμμετοχή του το κράτος στις Κυπριακές Αερογραμμές
</H2>
Ο ΥΠΟΥΡΓΟΣ Οικονομικών της Κύπρου Χριστόδουλος Χριστοδούλου δήλωσε ότι η
κυβέρνηση μελετά το θέμα περαιτέρω μείωσης της συμμετοχής του κράτους στις
Κυπριακές Αερογραμμές ­ σύμφωνα με ανταπόκριση του ΑΠΕ.

Η προσέγγιση που υπάρχει, είναι στο άμεσο μέλλον η συμμετοχή του κράτους να
μειωθεί στο 50%.

Ο κ. Χριστοδούλου σχολιάζοντας τις εξαγγελθείσες απεργιακές κινητοποιήσεις
στις Κυπριακές Αερογραμμές, είπε ότι ορισμένοι δεν έχουν συνειδητοποιήσει τη
δύσκολη κατάσταση στην οποία βρίσκεται η εταιρεία και ότι το κράτος δεν μπορεί
να βρίσκεται συνεχώς προ τετελεσμένων γεγονότων. Τέτοιες ενέργειες, ανέφερε,
δεν συνάδουν με την ανάγκη στήριξης της εταιρείας ώστε να μπορέσει να επιβιώσει.

Εξάλλου ο κ. Χριστοδούλου σημείωσε ότι η κυβέρνηση αντιμετωπίζει θετικά τις
συγχωνεύσεις μεγάλων εταιρειών εν όψει της ευρωπαϊκής προοπτικής της Κύπρου,
αλλά και του αναμενόμενου ανταγωνισμού.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16342N492</ED>
<ID>
ID:16938

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N49&aa=2</URL></REF>


Article

<CATEGORY>vin08</CATEGORY>

 <H5>ΔΗΜΙΟΥΡΓΕΙΤΑΙ ΝΕΟΣ ΓΙΓΑΝΤΑΣ ΣΤΗΝ ΚΙΝΗΤΗ ΤΗΛΕΦΩΝΙΑ ΜΕ ΤΗΝ ΕΞΑΓΟΡΑ ΤΗΣ
ΑΜΕΡΙΚΑΝΙΚΗΣ AIRTOUCH ΑΠΟ ΤΗΝ ΒΡΕΤΑΝΙΚΗ VODAFONE
</H5><H2>23 εκατομμύρια πελάτες!
</H2>
Στην άλλη άκρη του Ατλαντικού έφτασε η Vodafone για να πραγματοποιήσει τη
μεγαλύτερη συμφωνία συνεργασίας που έγινε ποτέ από βρετανική εταιρεία. Η
Vodafone, η μεγαλύτερη εταιρεία κινητής τηλεφωνίας της Βρετανίας, ανακοίνωσε
την εξαγορά της αμερικανικής AirTouch έναντι 16,5 τρισ. δραχμών.

Το αφεντικό. Ο ισχυρός άνδρας της Vodafone, Κρις Τζεντ θα διευθύνει τον νέο όμιλο

Η ΕΠΙΤΥΧΙΑ της Vodafone έγινε σχεδόν αναπόφευκτη, όταν η Bell Atlantic,
ανταγωνίστριά της στην εξαγορά της AirTouch, αποσύρθηκε την Παρασκευή από τη
μάχη των προσφορών. Η Bell εγκατέλειψε τις συνομιλίες, όταν η βρετανική
εταιρεία ανέβασε την αρχική προσφορά της, που ήταν 15,5 τρισ. δραχμές.

ΤΡΙΤΗ ΣΤΗ ΒΡΕΤΑΝΙΑ

Με τη συμφωνία, που αναμένεται να έχει ολοκληρωθεί στο δεύτερο εξάμηνο του
έτους, θα δημιουργηθεί η τρίτη σε μέγεθος εταιρεία στη Βρετανία, με
χρηματιστηριακή αξία 31,5 τρισ. δραχμών.

Ο νέος όμιλος θα ονομάζεται Vodafone AirTouch και θα φτάνει σε ένα
δισεκατομμύριο ανθρώπους σε 23 χώρες, σε τέσσερις ηπείρους. 
Εξυπηρετώντας περισσότερους από 23 εκατομμύρια πελάτες, θα είναι σαφώς η
μεγαλύτερη εταιρεία κινητής τηλεφωνίας στον κόσμο.

ΚΥΡΙΟ ΠΕΔΙΟ

«Η συγχώνευση είναι μία απαράμιλλη συμμαχία ανάμεσα σε δύο από τις μεγαλύτερες
εταιρείες κινητής τηλεφωνίας στον κόσμο», δήλωσε ο Κρις Τζεντ, πρόεδρος της
Vodafone. «Θεωρούμε ότι η κινητή τηλεφωνία θα είναι το κύριο πεδίο ανάπτυξης
των επικοινωνιών φωνής και δεδομένων τον επόμενο αιώνα και διαθέτουμε τους
ανθρώπους και τα μέσα για να πραγματοποιήσουμε αυτό το όραμά μας».

Ο Τζεντ θα γίνει διευθυντής του νέου ομίλου, ενώ ο Σαμ Τζιν, επικεφαλής της
AirTouch, θα γίνει πρόεδρος χωρίς εκτελεστικές αρμοδιότητες.

Θετικά υποδέχτηκε την είδηση το χρηματιστήριο του Λονδίνου, όπου η μετοχή της
Vodafone σημείωσε σημαντική άνοδο. 
5 ΕΚΑΤ. ΠΕΛΑΤΕΣ

Οι πωλήσεις της εταιρείας ήταν πολύ καλές τα Χριστούγεννα, ιδιαίτερα στη
Βρετανία, όπου η κινητή τηλεφωνία είναι ένας από τους λίγους κλάδους που
γνωρίζουν ανάπτυξη. Η Vodafone απέκτησε σχεδόν ένα εκατομμύριο νέους πελάτες
μέσα σε τρεις μήνες ­ την περασμένη Παρασκευή ανακοίνωσε ότι οι πελάτες της
έφτασαν τα 5 εκατομμύρια.

Με τη συνένωση της Vodafone με την AirTouch, ο Τζεντ φιλοδοξεί να δημιουργήσει
την «Microsoft της κινητής τηλεφωνίας». Οι δύο εταιρείες αναπτύσσουν έντονη
δραστηριότητα στην Ευρώπη. Η AirTouch δραστηριοποιείται ιδιαίτερα στην
Αμερική, όπου όμως η κινητή τηλεφωνία δεν αναπτύσσεται με τους ρυθμούς που
αναπτύσσεται στην Ευρώπη.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16342N501</ED>
<ID>
ID:16878

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N50&aa=1</URL></REF>


Article

<CATEGORY>vin08</CATEGORY>

 <H2>Θα συνεχισθεί και το 1999 ο πυρετός των συγχωνεύσεων
</H2>
ΜΕΓΑΛΕΣ συγχωνεύσεις, όπως αυτή της Vodafone με την AirTouch, προμηνύουν από
τις πρώτες κιόλας εβδομάδες του 1999 ότι και τη νέα χρονιά θα συνεχιστεί ο
«υψηλός πυρετός» των συγχωνεύσεων του 1998.

Τη χρονιά που πέρασε εκδηλώθηκε ένα κύμα συγχωνεύσεων που ξεπέρασε όλα τα
ρεκόρ, με συμφωνίες συνεργασίας συνολικής αξίας 670 τρισ. δραχμών.

Ποια όμως ήταν η κινητήρια δύναμη πίσω από αυτές τις συνεργασίες;

ΠΕΤΡΕΛΑΙΟ

Ο τομέας όπου σημειώθηκε η πιο έντονη δραστηριότητα ήταν η βιομηχανία
πετρελαίου, που επλήγη ιδιαίτερα από την πτώση των τιμών του πετρελαίου. Οι
συμφωνίες συγχώνευσης της ΒΡ με την Amoco και της Exxon με την Mobil ήταν οι
δύο μεγαλύτερες στη βιομηχανική ιστορία. Στην πορεία, από τις «επτά αδελφές»
που για δεκαετίες κυριάρχησαν στην πετρελαϊκή βιομηχανία (Exxon, Shell,
Texaco, Mobil, Chevron, Gulf και ΒΡ) προβλέπεται να απομείνουν μόνο τρεις.

ΑΥΤΟΚΙΝΗΤΑ

Άλλη μία βιομηχανία που πλήττεται από την υπερπαραγωγή και το υψηλό κεφαλαιακό
κόστος είναι η αυτοκινητοβιομηχανία. Μετά τη γιγάντια συγχώνευση
Daimler-Chrysler, οργιάζουν οι φήμες για ένα κύμα από παρόμοιες συνεργασίες,
στις οποίες εμπλέκονται μεγάλα ονόματα όπως η Volvo, η Fiat, η Ford, η BMW και
η Honda.

ΤΗΛΕΠΙΚΟΙΝΩΝΙΕΣ

Η συνεχιζόμενη απελευθέρωση των τηλεπικοινωνιακών αγορών, τόσο στις ΗΠΑ όσο
και στην Ευρώπη, οδήγησε σε αναζήτηση παγκόσμιων συμμαχιών. Στην κινητή
τηλεφωνία, στον κλιμακούμενο ανταγωνισμό ανάμεσα στην Bell Atlantic, την MCI
και την Vodafone, η βρετανική εταιρεία κέρδισε μία μεγάλη μάχη.

ΑΕΡΟΠΟΡΙΚΕΣ - ΦΑΡΜΑΚΑ

Οι αερομεταφορές και η φαρμακοβιομηχανία είναι δύο τομείς όπου ο μειωμένος
βαθμός απελευθέρωσης δεν επέτρεψε επιτυχείς συγχωνεύσεις. Στους αιθέρες, η
μεγαλύτερη συνεργασία, ανάμεσα στην British Airways και την American Airlines,
περιμένει ακόμη την έγκριση των αρμόδιων αρχών. Στα φάρμακα, δύο από τις
μεγαλύτερες συγχωνεύσεις ­ SmithKline Beecham με Glaxo και Monsanto με ΑΗΡ ­
ανακλήθηκαν γιατί δεν υπήρξε συμφωνία ποια από τις δύο πλευρές θα διευθύνει
τον νέο όμιλο.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16342N502</ED>
<ID>
ID:16939

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N50&aa=2</URL></REF>


Article

<CATEGORY>vin08</CATEGORY>

 <H2>Συνενώνονται δύο μεγάλες ισπανικές τράπεζες
</H2>
ΔΥΟ ΑΠΟ τις μεγαλύτερες ισπανικές τράπεζες, η Santander και η Banco Central
Hispano, συμφώνησαν προχθές να ενώσουν τις δυνάμεις τους. Είναι η πρώτη
συγχώνευση στις χώρες της ζώνης του ευρώ.

Από την πρώτη μεγάλη συγχώνευση μετά την εισαγωγή του ενιαίου ευρωπαϊκού
νομίσματος, στις 4 Ιανουαρίου, θα δημιουργηθεί η έβδομη σε μέγεθος τράπεζα
στην ζώνη του ευρώ, με ενεργητικό 240 δισ. ευρώ (77,5 τρισ. δραχμές).

Οι δύο τράπεζες έχουν σημαντικά συμφέροντα στη Λατινική Αμερική, αλλά το
κίνητρο για τη συγχώνευσή τους εκτιμάται ότι ήταν η ανάγκη περιορισμού του
κόστους στο εσωτερικό της χώρας. Ο νέος όμιλος θα ονομάζεται Banco Santander
Central Hispano και υπολογίζεται να πραγματοποιήσει οικονομίες 200 δισ.
δραχμών μέσα σε τρία χρόνια από την ολοκλήρωση της συγχώνευσης.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16342N503</ED>
<ID>
ID:16984

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N50&aa=3</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Μία καινούργια εβδομάδα αρχίζει κάτω από την
επίδραση της Νέας Σελήνης που έγινε στο ζώδιό σας, δίνοντας έμφαση στον τομέα
της προσωπικότητας. Αντιμετωπίστε, λοιπόν, πρώτα τις δικές σας ανάγκες και στη
συνέχεια τις ανάγκες που επιβάλλουν οι σχέσεις σας με τους άλλους.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η παρουσία της Σελήνης στο ζώδιό σας σε
σύνοδο με τον Ουρανό και τον Ποσειδώνα, αλλά και η Νέα Σελήνη του μήνα φέρνουν
σημαντικές αλλαγές στη ζωή σας και εσείς οφείλετε να την αντιμετωπίσετε με
ψυχραιμία και λογική.

ΙΧΘΥΕΣ

(19 Φεβρουαρίου - 20 Μαρτίου). Καθώς η εβδομάδα ξεκινά κάτω από την επίδραση
της Νέας Σελήνης και εσείς νιώθετε καλά έχοντας γύρω σας φίλους που
υποστηρίζουν τις ιδέες σας, μην επιτρέψετε σε κακοπροαίρετα άτομα να χαλάσουν
το κέφι σας, χαρείτε τη ζωή, τον έρωτα και τη δημιουργικότητα.

ΚΡΙΟΣ

(21 Μαρτίου - 19 Απριλίου). Νέα περίοδος στον τομέα των επαγγελματικών ξεκινά
για σας. Φροντίστε λοιπόν να τακτοποιήσετε πάσης φύσεως εκκρεμότητες και να
προωθήσετε τα συμφέροντά σας με τον καλύτερο δυνατόν τρόπο.

ΤΑΥΡΟΣ

(20 Απριλίου - 20 Μαΐου). Μην επιτρέψετε σε εξωτερικά γεγονότα και καταστάσεις
να επηρεάσουν τη διάθεσή σας και την ψυχική σας κατάσταση. Καλό θα ήταν να
αποφύγετε μετακινήσεις και ενασχόληση με μηχανήματα, τουλάχιστον όταν είσαστε αφηρημένοι.

ΔΙΔΥΜΟΙ

(21 Μαΐου - 21 Ιουνίου). Πάψτε, επιτέλους, να είστε προσκολλημένοι σε παλιά
πρόσωπα και μοντέλα ζωής. Η Νέα Σελήνη σάς βοηθά, ενδεχομένως μέσα από την
ανατροπή ισορροπιών, να προχωρήσετε υλοποιώντας τα σχέδιά σας πάνω σε νέες βάσεις.

ΚΑΡΚΙΝΟΣ

(22 Ιουνίου - 22 Ιουλίου). Ο τομέας των προσωπικών σχέσεων καθώς και των
συνεργασιών στο προσκήνιο και εσείς καλείστε κάτω από την επίδραση της Νέας
Σελήνης να εξομαλύνετε με υπευθυνότητα τις διαφωνίες και τις διαφορές που
υπάρχουν και να επικοινωνήσετε σε βαθύτερο επίπεδο.

ΛΕΩΝ

(23 Ιουλίου - 22 Αυγούστου). Μην επιτρέψετε στην κακή σας διάθεση να επηρεάσει
τόσο την υγεία όσο και τη συμπεριφορά σας στις καθημερινές σας ενέργειες. Η
βελτίωση των υφισταμένων συνθηκών θα σας επιτρέψουν να ικανοποιήσετε κάποιες απαιτήσεις.

ΠΑΡΘΕΝΟΣ

(23 Αυγούστου - 23 Σεπτεμβρίου). Νιώθετε την ανάγκη να ασχοληθείτε περισσότερο
με την προσωπική και την αισθηματική σας ζωή, απρόοπτες όμως καταστάσεις στον
οικογενειακό τομέα σάς υποχρεώνουν να ασχοληθείτε με τους άλλους.
Χρησιμοποιήστε και πάλι την έμφυτη ψυχραιμία και τη λογική σας για να τα
βγάλετε πέρα.

ΖΥΓΟΣ

(24 Σεπτεμβρίου - 23 Οκτωβρίου). Πολλά από όσα συμβαίνουν γύρω σας σάς
ενοχλούν, δεν εξαρτάται όμως από εσάς η επίλυσή τους. Οπλιστείτε με υπομονή
και επιμονή, έστω και αν αυτό είναι δύσκολο, και μη βιαστείτε να
οριστικοποιήσετε αποφάσεις για την προσωπική σας ζωή.

ΣΚΟΡΠΙΟΣ

(24 Οκτωβρίου - 22 Νοεμβρίου). Κρατήστε μια επιφυλακτική στάση με όσα
συμβαίνουν στο περιβάλλον σας. Το τέλος του μήνα προδιαγράφεται ιδιαίτερα
δύσκολο για τις συνεννοήσεις σας. Αξιολογήστε λοιπόν προσεκτικά κάθε πρόταση
που σας γίνεται.

ΤΟΞΟΤΗΣ

(23 Νοεμβρίου - 21 Δεκεμβρίου). Η Νέα Σελήνη του μήνα αναμένεται να επηρεάσει
ιδιαίτερα τον οικονομικό τομέα. Φανείτε λοιπόν προσεκτικοί στις συναλλαγές,
στις υπογραφές και στις υποσχέσεις σας. Κάποιο δάνειο ή μια σημαντική αγορά
καλό θα ήταν να αναβληθεί για αργότερα.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16342N581</ED>
<ID>
ID:16856

</ID><URL>http://ta-nea.dolnet.gr/neaweb/neafile.print_unique?e=A&f=16342&m=N58&aa=1</URL></REF>


Article

<CATEGORY>vin10</CATEGORY>

 <H5>ΙΒΙΤΣ: ΟΔΗΓΗΣΕ ΤΟΝ ΟΛΥΜΠΙΑΚΟ ΠΙΟ ΨΗΛΑ
</H5><H2>Πάτησε το γκάζι
</H2><H2></H2>
Ο ΟΛΥΜΠΙΑΚΟΣ πέρασε με επιτυχία και την «ειδική διαδρομή» του Άργους! Οι
«ερυθρόλευκοι» εξέτισαν χωρίς απώλειες την ποινή αποκλεισμού της έδρας τους
για μία αγωνιστική, αφού επικράτησαν της SKODA Ξάνθης με 3-1. Πρωταγωνιστής
της επιτυχίας του Ολυμπιακού ήταν ο Ίλια Ίβις, που πέτυχε το τρίτο γκολ της
ομάδας του, ενώ δημιούργησε το δεύτερο στον Γρηγόρη Γεωργάτο. Με τη νίκη αυτή
η ομάδα του Ντούσαν Μπάγιεβιτς αύξησε τη διαφορά που την χωρίζει από τη
δεύτερη της βαθμολογίας ΑΕΚ στους τέσσερις βαθμούς.

σελ
ίδες
4-5
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16342O001</ED>
<ID>
ID:16879

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O00&aa=1</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Γκρίνια μετά την ισοπαλία
</H2><H2></H2>
σελίδες
14-15
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16342O002</ED>
<ID>
ID:16940

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Στο τέλος είχε τον Μποντίρογκα
</H2><H2></H2>
σελίδες 1, 17
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16342O003</ED>
<ID>
ID:16985

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O00&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Άγριο ξύλο και στην πισίνα! </H2>
σελίδα 24
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16342O004</ED>
<ID>
ID:17009

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O00&aa=4</URL></REF>


Article

<CATEGORY>vin10</CATEGORY>

 <H2>ΠΑΟΚ και Άρης φουλ για την Ευρώπη
</H2><H2></H2>
σελίδες
2, 6
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16342O005</ED>
<ID>
ID:17022

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Πλούσιο θέαμα
</H2>
15.00 (Supersport): Ελευσίνα - ΠΑΟ,

19.00 (ΕΤ1): Γιορτή ΠΣΑΤ,

19.00 (Supersport): Βουλιαγμένη - Ολυμπιακός, 
22.00 (Supersport): Άστον Βίλα - Έβερτον,

01.40 (ΕΤ1): Ελευσίνα - ΠΑΟ (μαγν.).
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16342O006</ED>
<ID>
ID:17030

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΠΑΟ ΛΥΓΙΣΕ ΣΤΗΝ ΠΑΡΑΤΑΣΗ ΤΟΝ ΗΡΑΚΛΗ ΣΤΟ ΙΒΑΝΩΦΕΙΟ
</H5><H5></H5><H2>Είχε ψυχή
</H2>
<H3>Με κορυφαίους τους δύο ξένους έμεινε στο ρετιρέ μαζί με τον Ολυμπιακό
</H3>
ΡΕΠΟΡΤΑΖ ΣΤΗ ΣΕΛ. 17
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16342O011</ED>
<ID>
ID:16880

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: ΝΤΕΜΠΟΥΤΟ ΚΥΖΕΡΙΔΗ, ΓΕΩΡΓΙΑΔΗ ΜΕ ΓΚΟΛ
</H5><H2>Νέο πρόσωπο
</H2>
* ΒΟΛΟΣ

ΜΕ ΝΕΟ πρόσωπο παρουσιάστηκε ο Άρης στο Βόλο και επικράτησε εύκολα του ΟΦΗ με
3-1. Πέντε από τα επτά αποκτήματα της ομάδας της Θεσσαλονίκης χρησιμοποιήθηκαν
από τον Γιώργο Παράσχο (οι δύο ως αλλαγή) και πήραν σχεδόν άριστα στην πρώτη
τους εμφάνιση με τα «κιτρινόμαυρα». Μάλιστα, δύο από αυτούς συνδύασαν το
ντεμπούτο τους με γκολ. Ο ΟΦΗ για μία ακόμα φορά ήταν σκιά του εαυτού του και
επιβεβαίωσε την κρίση που περνάει τον τελευταίο καιρό.

Ο Άρης «καθάρισε» το παιχνίδι από το πρώτο μέρος. Πέτυχε τρία γκολ, έχασε
πολλές ευκαιρίες και δεν άφησε περιθώρια στους Κρητικούς να πιστέψουν για κάτι
θετικό. Ο Κούτσης ήταν από τους κορυφαίους των ­ τυπικά ­ γηπεδούχων. Μοίρασε
πολλές μπαλιές, αλώνισε το γήπεδο και γενικά ήταν το «άλυτο σταυρόλεξο» για
την άμυνα του ΟΦΗ. Ο Δημήτρης Κυζερίδης έδειξε τα πλούσια προσόντα του στην
επίθεση, πετυχαίνοντας έξοχο γκολ, ενώ με την απόδοσή του υποσχέθηκε ανάλογα
επιτεύγματα και στο μέλλον. Ακόμα και ο Γιώργος Γεωργιάδης δεν φάνηκε να έχει
επηρεαστεί από την αποχή του από τα γήπεδα και «όργωσε» τη δεξιά πλευρά του
γηπέδου δημιουργώντας ρήγματα στην αντίπαλη άμυνα.

Στο δεύτερο μέρος η ομάδα της Θεσσαλονίκης έκανε συντήρηση δυνάμεων. Ναι μεν
είχε την πρωτοβουλία, ωστόσο δεν κυνήγησε με τον ίδιο φανατισμό το γκολ. Ο ΟΦΗ
προσπάθησε να βγει στην αντεπίθεση και να μειώσει στο σκορ. 
Το κατάφερε στο 86', με τον Παπαγιαννάκη να πετυχαίνει το γκολ της τιμής, ενώ
τέσσερα λεπτά αργότερα, με τη λήξη του αγώνα, οι παίκτες του Άρη γνώρισαν την
αποθέωση από περίπου 2.000 οπαδούς τους, οι οποίοι κατέκλυσαν το Βόλο.

ΟΙ ΠΡΟΠΟΝΗΤΕΣ

Παράσταση για ένα ρόλο ήταν η Σαββατιάτικη αναμέτρηση στο Βόλο. Ο ανανεωμένος
Άρης ήταν κυρίαρχος του παιχνιδιού. Στο στιγμιότυπο οι Μοχάμεντ Ντιάρα και Κένεντι

«Πριν από τον αγώνα ήμουν φοβισμένος, αφού είχαμε πολλά νέα πρόσωπα στην ομάδα
και δεν γνώριζα κατά πόσο είχαν αφομοιώσει τον τρόπο παιχνιδιού», τόνισε ο
προπονητής του Άρη, Γιώργος Παράσχος, ο οποίος έτριβε τα χέρια του από
ικανοποίηση. Συνέχισε: «Στο πρώτο μέρος παίξαμε καλό ποδόσφαιρο. Είχαμε σωστή
ανάπτυξη και καλό ρυθμό στο παιχνίδι μας. Οι νέοι παίκτες έδειξαν ότι
προσαρμόστηκαν γρήγορα. Έχουμε πολλές εναλλακτικές λύσεις. Μετά το 3-0 ο
ρυθμός έπεσε. Οι παίκτες μου, με τη σιγουριά του μεγάλου σκορ, κοίταξαν να
διακριθούν σε ατομικό επίπεδο».

Ρόλο... διαιτητή έπαιξε ο τεχνικός του ΟΦΗ, Έγκεν Γκέραρντ, μετά το τέλος του
αγώνα. Δήλωσε: Έχω δύο κόκκινες κάρτες να βγάλω. Μία στην ΕΠΑΕ, αφού το γήπεδο
που όρισε δεν γινόταν να παιχτεί ποδόσφαιρο και μία σε ορισμένους παίκτες μου.
Η απόδοσή τους στο πρώτο μέρος ήταν ντροπή. Είχαμε κάποιες απουσίες, αλλά αυτό
δεν αποτελεί δικαιολογία. Από το παιχνίδι πρέπει να έμειναν ευχαριστημένοι οι
φίλαθλοι του Άρη».

<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16342O021</ED>
<ID>
ID:16890

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O02&aa=1</URL></REF>


Article

<CATEGORY>vin10</CATEGORY>

 <H2></H2><H2>Νέος αέρας ή κοπανιστός;
</H2><H2></H2>
<AUTHOR>ΦΙΛΑΘΛΕΩΝ</AUTHOR>

*ΤΟ ΣΗΜΑΝΤΙΚΟΤΕΡΟ ίσως γεγονός της
επανέναρξης του πρωταθλήματος ήταν η εμφάνιση του νέου Άρη. Ύστερα από μια
μεταγραφική περίοδο που οι κίτρινοι του Βορρά ξόδεψαν πολλά χρήματα και ακόμα
περισσότερα λόγια για μια σειρά από παίκτες που κανείς τους δεν μπορεί να
θεωρηθεί πραγματικά πρώτης γραμμής, αναμένονταν με περιέργεια τα αγωνιστικά
αποτελέσματα μιας τέτοιας συνταγής.

* Η ευρεία νίκη επί του ΟΦΗ, ο τρόπος που
επιτεύχθηκε και η μεγάλη συμβολή των νεοαποκτηθέντων παικτών, φαίνονται να
δικαιώνουν κατ' αρχήν τη στρατηγική των παραγόντων του Άρη. Φυσικά είναι ακόμα
πολύ νωρίς να μιλήσουμε για αλλαγή κλίματος ­ εξάλλου η κρίση θα στηριχθεί σε
πολύ μεγάλο βαθμό στο κατά πόσο θα επιτευχθεί ο διακηρυγμένος από το νέο
προπονητή στόχος της εξόδου στο πρώην Κύπελλο ΟΥΕΦΑ, που μετά τις
φιγουρατζίδικες πρωτοβουλίες της διεθνούς ομοσπονδίας είναι αμφίβολο αν θα
ονομάζεται έτσι και του χρόνου.

* Με την είσοδο φρέσκου ­ και σίγουρα
ασφαλισμένου ­ χρήματος στα ταμεία της και μαζί με τη σχεδόν βέβαιη προσεχή
ανάθεση του τμήματος μπάσκετ στα χέρια του Γιάννη Ιωαννίδη (είπαμε ότι σε
πεθυμήσαμε, αλλά σε παρακαλούμε όχι άλλες συνεντεύξεις), θα μπορούσαμε να
πούμε ­ αν το σχήμα λόγου δεν είχε ήδη χρησιμοποιηθεί μέχρις εξαντλήσεως ­ ότι
η «αρειανή αυτοκρατορία» δείχνει διαθέσεις αντεπίθεσης. Πιο ενδιαφέρουσα όμως
ίσως για τους φιλάθλους είναι η έμμεση επαναφορά ενός γενικότερου ερωτήματος:
οι καλές ομάδες φτιάχνονται ή χτίζονται;

* Τρανό παράδειγμα της πρώτης λογικής, την
οποία σαφώς ακολουθεί και ο Άρης '99, είναι ο Ολυμπιακός της αλησμόνητης
εποχής Κοσκωτά και, στο εξωτερικό, η Μπαρτσελόνα της μετα-Κρόιφ ­ αλλά όλο και
ολλανδικότερης ­ περιόδου. Και στις δύο περιπτώσεις οι νέοι παίκτες και οι
τελετές υποδοχής τους έπεφταν σαν χιονοστιβάδα, αλλά τα αγωνιστικά
αποτελέσματα ουδόλως δικαίωναν τη φασαρία. Στους αντίποδες βρίσκεται η τακτική
του Παναθηναϊκού στα τελευταία χρόνια του Προέδρου (ένας είναι ο Πρόεδρος,
αλλά μπόλικα τα χρόνια αυτά), τακτική που θα μείνει κυρίως στην ιστορία γιατί
ξανάφερε στη μόδα το ευγενές γένος των καβουριών.

* Κάπου ανάμεσα ­ και με τα καλύτερα
αποτελέσματα ­ βρίσκονται τακτικές σαν της Γιουβέντους του Λίπι (δίνω έναν
καλό παίκτη, που μέχρι πέρσι ήταν άγνωστος και παίρνω δύο άγνωστους, που
ελπίζω να μου βγουν καλοί) και σαν του Μπάγιεβιτς, όπως τη δίδαξε στη ΑΕΚ
(μαζεύω σιγά σιγά ό,τι καλύτερο υπάρχει στην ελληνική αγορά, μόνο όμως στις
θέσεις που μου χρειάζεται). Η αγωνία των οπαδών του Ολυμπιακού είναι μήπως η
λογική αυτή είναι άριστη για τα εσωτερικά πρωτεία αλλά δεν ανταποκρίνεται σε
φιλοδοξίες επιπέδου διάκρισης στο Τσάμπιονς Λιγκ. Υπομονή μέχρι το Μάρτη ­ κι
όσο η ομάδα ρολάρει τόσο η λογική Μπάγιεβιτς θα υπερισχύει.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16342O022</ED>
<ID>
ID:16947

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O02&aa=2</URL></REF>


Article

<CATEGORY>vin10</CATEGORY>

 <H5>στον Δημήτρη Μελισσανίδη
</H5><H5>ΑΚΟΜΑ ΜΙΑ ΤΡΑΓΩΔΙΑ ΑΠΟ ΤΟΤΕ ΠΟΥ ΑΝΕΛΑΒΕ Ο «ΕΚΣΥΓΧΡΟΝΙΣΤΗΣ»
</H5><H5>ΜΕ ΑΔΕΙΟ ΣΤΟΜΑΧΙ ΠΩΣ ΘΑ ΑΝΤΕΞΟΥΝ ΟΙ ΠΑΙΚΤΕΣ ΣΤΗΝ ΠΙΕΣΗ
</H5><H2></H2><H2>«Τίγρης» με μασέλα
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3>Από τη σημερινή ΑΕΚ λείπουν πολλά και κυρίως διοίκηση με άποψη και πυγμή
</H3><H3>
</H3>Στα... χάπενινγκ ο Μελισσανίδης δεν έχει αντίπαλο. Εδώ το χθεσινό στο «Νίκος
Γκούμας». Φεράρι κάμπριο γεμάτη «δωράκια» παρκάρισε στη «Θύρα 3» και δύο
πανέμορφες δεσποινίδες ανέλαβαν τη διανομή. Το πριμ (οι κοπέλες) το είχαν εξασφαλίσει...

ΠΩΣ ΤΟ είχε πει ο Δημήτρης Μελισσανίδης; Α, ναι. «Όποιος πειράξει την ΑΕΚ θα
το μετανιώσει πικρά».

Ιδού που βρέθηκε κάποιος να την «πειράξει» την ομάδα, αλλά δύσκολα θα βρει τον
μπελά του. Ο Εμπενέζερ Χάγκαν ήταν αυτός, ο Αφρικανός χαφ του Ηρακλή, ο οποίος
αφού «πέρασε» και τον Ατματσίδη, σκοράρισε χθες, βυθίζοντας τους οπαδούς ­
συντηρητικούς, αισιόδοξους και ορίτζιναλ ­ στη λύπη.

Πού το πάει αλήθεια η ΑΕΚ του «εκσυγχρονιστή» Δημήτρη Μελισσανίδη; Αν ρίξετε
μια ματιά στα αποτελέσματα της δημοφιλούς ομάδας από τη μέρα που ανέλαβε, θα
διαπιστώσετε μπόλικες «τραγωδίες». Μία απ' όλες αυτή η οποία προέκυψε στο
ψαροχώρι της Μηχανιώνας, για το Κύπελλο Ελλάδας. Εκεί δηλαδή όπου η άλλοτε
πανίσχυρη και αξιόπιστη ομάδα του «Δικεφάλου» αποκλείστηκε χωρίς να παλέψει
(κάτι που επαναλήφθηκε στη γειτονική Καβάλα για το πρωτάθλημα).

Φαίνεται ότι το νέο κλίμα που προσπαθεί να «περάσει» στο «Νίκος Γκούμας» και
στους Θρακομακεδόνες ο Μελισσανίδης έχει αρχίσει να αποδίδει. Οι
ποδοσφαιριστές λέγεται πως τρέμουν στο άκουσμα του βήματός του ­ πολύ
περισσότερο τις φωνές του, αφού φυσικά δεν μπορούν ­ οι άτυχοι ­ να μαντέψουν
αν μιλάει σοβαρά ή έχει ιμιτασιόν κίνητρο στο μυαλό του όταν οργίζεται μαζί
τους. Ο Στέλιος Μανωλάς, παίκτης μεγαλωμένος μέσα στα «σαφώς» αλλά και τα
«δήθεν» της ΑΕΚ, δεν υπάρχει πια στο ποδοσφαιρικό τμήμα για να βάλει σε τάξη
τις σκέψεις όλων των μαχητών. Αντίπαλο δέος επίσης δεν υφίσταται αυτή τη
στιγμή στη διοίκηση, αφού ο προεδρεύων Κώστας Γενεράκης μια ζωή θεωρείται
χαμηλών τόνων, δηλαδή απλά πρόεδρος...

ΦΟΒΟΣ ΓΙΑ ΤΡΙΒΕΣ

Τις τελευταίες εβδομάδες, και πάντως από τότε που επέστρεψε ο Μελισσανίδης
στην αγαπημένη του ομάδα, η «ΟΜΑΔΑ» είχε επισημάνει τις περίεργες κινήσεις
του, εκφράζοντας τον φόβο για τριβές, άρα για πτώση ψυχολογίας και
αγωνιστικότητας στην ομάδα. Όταν ο Μελισσανίδης ανέλαβε, κατάφερε να
αναχαιτίσει την έλλειψη ταμείου στην ΠΑΕ αποφασίζοντας πάγωμα των πριμ. Λες
και οι παίκτες της ΑΕΚ ήταν αυτοί οι οποίοι «βρήκαν» την ENIC και της
μεταβίβασαν τα προβλήματα της διοίκησης. Ο Μελισσανίδης, με ακραία εντελώς
απόφασή του, δήλωσε στους επαγγελματίες ποδοσφαιριστές ότι δεν πρόκειται να
πάρουν πριμ νίκης, αν δεν οδηγήσουν την ομάδα στο προσεχές... Τσάμπιονς Λιγκ.
Τότε, σχεδόν όλοι παγιδεύτηκαν, πιστεύοντας ότι επρόκειτο για προσωρινή
απειλή, ή σχήμα λόγου, ώστε να αποκτηθεί κίνητρο μέσα στους αγωνιστικούς
χώρους. Έλα όμως που «νηστικός αετός δεν μπορεί να πετάξει»... Τα αποτελέσματα
το απέδειξαν...

ΤΟ ΠΡΟΒΛΗΜΑ

Είτε το θέλει ο Μελισσανίδης είτε όχι, τις τελευταίες εβδομάδες βασικό
πρόβλημα στο ποδοσφαιρικό τμήμα ήταν η στάση πληρωμών. Ας αφήσουμε την
ψυχολογία στην άκρη (που δεν θα 'πρεπε...). Με άδειο στομάχι πώς θ' αντέξουν
την πίεση; Μοιραία οι ψίθυροι και τα παράπονα έγιναν δικαιολογημένη γκρίνια
και δεν θέλει πολύ να ξεσπάσει εμφύλιος στην ΠΑΕ. Θέλει;

Να πάμε στις μεταγραφές. Ο Μελισσανίδης συχνά βγήκε και τοποθετήθηκε λέγοντας
ότι θα γίνει το καλύτερο δυνατό, ώστε η ομάδα να ενισχυθεί και να παλέψει γερά
για τον τίτλο. Τα είπε! Σήμερα, αυτή η «ενίσχυση» δεν είναι δυνατόν να
σημαίνει τίποτε άλλο από σχήμα λόγου, το οποίο ενδεχομένως ο φερόμενος ως
γενικό κουμάντο στα ποδοσφαιρικά πράματα έχει ξεχάσει. Ποδοσφαιριστές όχι μόνο
δεν αγοράστηκαν, αντίθετα νεαροί εκποιήθηκαν με συνοπτικές διαδικασίες. Πάλι
καλά που «μπήκαν» εγγυητικές στους δανεισμούς κάποιων ταλαντούχων. Ακούστηκε
ότι ο Αναστασάκος, ο οποίος ντεμπουτάρισε χθες με τον Απόλλωνα, είναι σπουδαίο
ταλέντο. Λοιπόν, η εγγυητική του, ανέρχεται στα τριακόσια εκατομμύρια δραχμές.
Αν οι φίλοι της ΑΕΚ πιστεύουν ότι ο νεαρός (και εξελίξιμος) Αναστασάκος δόθηκε
για να έρθει στη θέση του ο... Μαρσέλο Σάλας, να το ξεχάσουν. Αξιόλογες
μεταγραφές στην ΑΕΚ δεν προβλέπονται, κι αυτό το αντελήφθησαν χθες τόσο ο
Μπλαχίν (δεν είχε παίκτες στον πάγκο να κάνει αλλαγές) αλλά και οι θερμοί
οπαδοί, οι οποίοι ναι μεν απέφυγαν «μετωπική» αποδοκιμασία σε Μελισσανίδη, εν
τούτοις φώναξαν οργισμένα «Κάντε κάτι ως διοίκηση ­ μας έχετε πρήξει με την ENIC...»

Μάλλον δεν τους άκουσε ο Μελισσανίδης, διότι γύρω στο 85' φρόντισε να
συντηρήσει το... γούρι του τρυπώνοντας στα αποδυτήρια... Όμως, με γούρι,
απειλές και φωνές, δεν γίνεται δουλειά. Ο Μελισσανίδης επέστρεψε με φόρα
«τίγρη» στην αγαπημένη του ΑΕΚ, έτοιμος να «δαγκώσει», και ιδού που
αποδεικνύεται «τίγρης με μασέλα». Μήπως του λείπει ο Γιάννης Καρράς;

ΛΕΙΠΟΥΝ ΠΟΛΛΑ

Το βέβαιο είναι ότι από τη σημερινή ΑΕΚ λείπουν πολλά, πάρα πολλά. Διοίκηση με
άποψη και πυγμή. Ηγέτης που να μπορεί να χτυπήσει το χέρι του στο τραπέζι και
να πείσει με πράξεις ότι ενδιαφέρεται για την ομάδα του. Φρεσκάρισμα σε έμψυχο
υλικό, ικανό που να «κλείσει την ψαλίδα» δυναμικότητας των λοιπών διεκδικητών
του τίτλου. Αν οι ΑΕΚτζήδες πιστεύουν πως όλα αυτά τα απαραίτητα στοιχεία
μπορεί να τα λειτουργήσει ο Δημήτρης Μελισσανίδης, δεν έχουν παρά να
περιμένουν τα γεγονότα. Αν αντέχουν την απογοήτευση βέβαια (με βάση τη
σημερινή πραγματικότητα, να εξηγούμεθα...).
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16342O031</ED>
<ID>
ID:16899

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Δοκιμάζεται σήμερα με Πανελευσινιακό
</H2><H2></H2>
Λυμπερόπουλος με αντίπαλο τον Ποδαρά. Ο ΠΑΟ σήμερα παίζει στην Ελευσίνα

ΝΑ ΣΥΝΕΧΙΣΕΙ την ανοδική πορεία των τελευταίων εβδομάδων θα επιδιώξει σήμερα
(15.00) ο Παναθηναϊκός με αντίπαλο την Ελευσίνα στην ομώνυμη πόλη. Οι
«πράσινοι» θέλουν τη νίκη πάση θυσία, ώστε να μη χάσουν την επαφή τους με τις
πρώτες θέσεις της βαθμολογίας και φυσικά να παραμείνουν μέσα στο παιχνίδι του τίτλου.

Στην ομάδα επανέρχονται οι Βαζέχα, Ασάνοβιτς, Αλεξόπουλος, ενώ δεν θα
αγωνιστούν οι τιμωρημένοι Γκούμας, Κόλα και Μιλόγιεβιτς. Σύμφωνα με όλες τις
ενδείξεις ο ΠΑΟ θα παίξει φουλ επίθεση με Σίμπι, Βαζέχα και Λυμπερόπουλο.

Πιθανή σύνθεση: Νικοπολίδης, Λαγωνικάκης, Φύσσας, Μπασινάς, Αλεξόπουλος (ή
Βόκολος), Κωνσταντινίδης, Μίκλαντ, Ασάνοβιτς, Βαζέχα, Λυμπερόπουλος, Σιμπνιέφσκι.

Ο ΦΑΡΦΑΝ

Στο μεταξύ σήμερα αναμένεται να κλείσει και τυπικά το θέμα του Ρομπέρτο
Φαρφάν. Ο Περουβιανός σέντερ φορ εξακολουθεί να γυμνάζεται καθημερινά με τον
Παναθηναϊκό και χθες διανυκτέρευσε στην Παιανία για να εξοικειωθεί και να
γνωριστεί περισσότερο με τους παίκτες του ΠΑΟ.

Επαναλαμβάνουμε, ότι Βαρδινογιάννης και Φαρφάν τα έχουν βρει σε όλα και
απομένει η ανακοίνωση της μεταγραφής του πρώτου σκόρερ του Περού. Οι αριθμοί
είναι τόσο ενδεικτικοί για την αξία του Φαρφάν (65 γκολ σε ενάμιση χρόνο!),
ώστε ο Παναθηναϊκός δεν μπορεί να μείνει αδιάφορος για την περίπτωσή του.

Ανοικτό παραμένει πάντοτε το θέμα της επιστροφής του Γιώργου Νασιόπουλου που
και χθες υπήρξε πρωταγωνιστής στο ματς Καβάλας-Βέροιας (2-1).Ο «Νασιό» πέτυχε
το πρώτο γκολ της ομάδας του και δημιούργησε το δεύτερο (κέρδισε πέναλτι).

ΣΤΗΝ ΕΛΕΥΣΙΝΑ

Δύο ποδοσφαιριστές απέκτησε ο Πανελευσινιακός. Προχθές το πρωί υπέγραψε για
ένα χρόνο ο Στεβάνοβιτς, ο οποίος αγωνιζόταν μέχρι τώρα στη Βέροια, ενώ χθες
για δύο χρόνια ο Δημήτρης Αργυρόπουλος και αν βγει το δελτίο του θα αγωνιστεί
σήμερα κατά του Παναθηναϊκού. Σε ό,τι αφορά το θέμα του προπονητή ούτε χθες
υπήρξε κάποια εξέλιξη, όμως η διοίκηση των «σταχυοφόρων» είναι πολύ κοντά στη
συμφωνία με τον Γιώργο Φοιρό.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16342O041</ED>
<ID>
ID:16900

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O04&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΜΕ ΓΡΗΓΟΡΟ ΡΥΘΜΟ, ΤΑΧΥΤΗΤΑ, ΔΥΝΑΜΗ ΚΑΙ ΑΛΛΗΛΟΚΑΛΥΨΗ ΛΥΓΙΣΕ ΤΗΝ
ΑΝΤΙΣΤΑΣΗ ΤΗΣ SKODA ΞΑΝΘΗΣ
</H5><H5>ΜΠΑΓΙΕΒΙΤΣ: Καλοί στο α' μέρος
</H5><H5>Μας φόβισε το γκολ
</H5><H2>Ομάδα ­ μοντέλο στο Άργος
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

<H3>* Κορυφαίος και σκόρερ των «ερυθρολεύκων» ξανά ο Ίλια Ίβιτς, που δημιούργησε
ρήγματα στην άμυνα των «ακριτών»
</H3><H3>
</H3>* ΑΡΓΟΣ 
ΜΕ ΠΡΩΤΑΓΩΝΙΣΤΗ τον Ίλια Ίβιτς, ο πρωτοπόρος Ολυμπιακός νίκησε χθες στο εθνικό
στάδιο του Άργους τη SKODA Ξάνθη με σκορ 3-1 και ξέφυγε τέσσερις βαθμούς από
την ΑΕΚ.

Η ομάδα του Μπάγιεβιτς εξέτισε με επιτυχία την ποινή αποκλεισμού της έδρας της
για μια αγωνιστική και καλπάζει για την κατάκτηση του άτυπου τίτλου της
πρωταθλήτριας χειμώνα.

Οι πρωταθλητές χειροκροτήθηκαν στο α' ημίχρονο από τους 10.000 οπαδούς τους,
που κατέκλυσαν το γήπεδο. Πράγματι ο Ολυμπιακός του πρώτου 45λέπτου ήταν χάρμα
ιδέσθαι! Ομάδα με προσωπικότητα. Γρήγορος ρυθμός, κίνηση με ή χωρίς την μπάλα,
ταχύτητα, δύναμη, αλληλοκάλυψη ήταν τα στοιχεία που παρουσίασαν οι τυπικά γηπεδούχοι.

Η ομάδα του Γιάννη Μαντζουράκη περιορίστηκε σε παθητικό ρόλο και παίζοντας με
διπλής ζώνης άμυνα προσπαθούσε να κρατήσει το μηδέν στην εστία της. Άντεξε για
32 λεπτά.

Ο Ίλια Ίβιτς πιο γρήγορος από τον προσωπικό του φρουρό Νίκο Κεχαγιά
δημιουργούσε ρήγματα πότε από την αριστερή και πότε από τη δεξιά πλευρά. Ο
λίμπερο Πατσατζόγλου με συνεργάτες τους Παπαδημητρίου (δεξιά), Βενετίδη
(αριστερά) έδιναν λύσεις στην άμυνα έως το 32'. Τότε ο Γεωργάτος από τα
αριστερά έβαλε φάλτσο στη σέντρα σουτ και ο Λουτσιάνο από κοντά δεν χαρίστηκε
στην πρώην του ομάδα. Η άμυνα της SKODA Ξάνθης αποδιοργανώθηκε και τέσσερα
λεπτά αργότερα (36') έγινε το 2-0, ύστερα από υποδειγματικό «1-2» Γεωργάτου -
Ίβιτς. 
Ο Γεωργάτος αναδείχτηκε σκόρερ και ο 28χρονος Σέρβος επιθετικός προσπάθησε να
τον μιμηθεί στις καθυστερήσεις του α' ημιχρόνου, αλλά ο Γελαδάρης του έκοψε
τον δρόμο προς τα δίχτυα.

Ο προπονητής της SKODA Ξάνθης Γιάννης Μαντζουράκης βλέποντας τον Κεχαγιά να
έρχεται πάντα δεύτερος στην μπάλα από τον Ίβιτς, τον απέσυρε από το παιχνίδι
(32') και τη θέση του πήρε ο Καραγεωργίου ύστερα από αρκετό χρονικό διάστημα
απουσίας του από τους αγωνιστικούς χώρους. Το μαρκάρισμα του Ίβιτς ανέλαβε ο
Γελαδάρης, ενώ ο Καραγεωργίου πέρασε λίμπερο. Παράλληλα στο β' ημίχρονο ο
Μαντζουράκης έβγαλε τον Πατσατζόγλου τοποθετώντας τον Ιρανό Αλί Μανσουριάν, ο
οποίος είχε πετυχημένο ντεμπούτο με τα χρώματα της ακριτικής ομάδας.

Η απόδοση των παικτών της SKODA Ξάνθης ανέβηκε στο β' ημίχρονο, ενώ έπεσε
κατακόρυφα ο ρυθμός του Ολυμπιακού. Οι φιλοξενούμενοι με πρωταγωνιστή τον
Σενεγαλέζο Ιμπραήμ Μπα δημιούργησαν προβλήματα στην «ερυθρόλευκη» άμυνα.

Στο μεταξύ οι Νινιάδης, Πουρσανίδης, Τζόρτζεβιτς έκαναν αρκετές λάθος επιλογές
στην τελική προσπάθεια, γεγονός που εκνεύρισε τον Ντούσαν Μπάγιεβιτς.

Ο Μπα απάντησε με γκολ στο 50' (2-1), δίνοντας στην Ξάνθη το δικαίωμα να
ελπίζει για την ισοφάριση. Η ομάδα του Μαντζουράκη με σωστούς αγωνιστικούς
προσανατολισμούς έκανε αισθητή την παρουσία της στο τερέν. Ωστόσο δύο καλές
ευκαιρίες χάθηκαν από τον Νινιάδη.

Το παιχνίδι «καθάρισε» ο Ίλια Ίβιτς στο 77' παραδίδοντας μάθημα άριστης
τεχνικής κατάρτισης. Ο 28χρονος Σέρβος επιθετικός έβγαλε για δεύτερη
συνεχόμενη φορά ασπροπρόσωπο τον προπονητή του για τη θέση που του
εμπιστεύτηκε στην ενδεκάδα.

Η Ξάνθη δεν μπόρεσε να αντιδράσει. Ο Μπάγιεβιτς που είχε βάλει στο 71' τον
Γκόγκιτς (στη θέση του Λουτσιάνο), βρήκε την ευκαιρία να πραγματοποιήσει με
καθυστέρηση τις δύο αλλαγές (86' Άντζας αντί Ίβιτς, 90' Οφορίκουε αντί Γιαννακόπουλου).

Ο Λουτσιάνο σε μια προσπάθειά του, με αντίπαλο τον Παπαδημητρίου. Ο
Βραζιλιάνος άνοιξε το σκορ στο Άργος

Οι 10.000 θεατές απόλαυσαν γκολ και καλό θέαμα στη λιακάδα, ενώ οι δύο ομάδες
σύμφωνα με την απόδοση που είχαν σε όλη τη διάρκεια του αγώνα, έδειξαν ότι
βρίσκονται σε καλή κατάσταση ύστερα από την αγωνιστική απραξία των 22 ημερών.

Ικανοποιητική ήταν η διαιτησία σε γενικές γραμμές του Θεσσαλονικιού Χ. Δαγκλή.
Με λάθη οι επόπτες Αστρινίδης, Μαυρόπουλος.

* ΑΡΓΟΣ 
Ο Γεωργάτος πανηγυρίζει το δεύτερο γκολ του Ολυμπιακού

ΙΚΑΝΟΠΟΙΗΜΕΝΟΣ μόνο από την απόδοση του α' ημιχρόνου ήταν ο Ντούσαν
Μπάγιεβιτς: «Ο Ολυμπιακός ήταν καλύτερος στο πρώτο μέρος και θα μπορούσε να
είχε "καθαρίσει" το παιχνίδι. Στο β' ημίχρονο παίξαμε χαλαρά. Δεν μαρκάραμε
και δώσαμε χώρο στην Ξάνθη. Δεχτήκαμε το γκολ και αποκτήσαμε φόβο. Οι
αντίπαλοί μας για 20-25 λεπτά είχαν τον έλεγχο του αγώνα. Παρ' όλα αυτά εμείς
χάσαμε δύο καλές ευκαιρίες με τον Νινιάδη, πριν πετύχουμε το τρίτο γκολ. Ο
Ολυμπιακός δεν ήταν αυτός που έπρεπε στο β' ημίχρονο. Αν παίξουμε με τον ίδιο
τρόπο στο Κύπελλο με την Ξάνθη, δεν θα είναι καλά τα πράγματα για εμάς. Για
τον αντίπαλο έχω πει ότι είναι καλή ομάδα, που δουλεύει σωστά στον αγωνιστικό χώρο».

Ο ΜΑΝΤΖΟΥΡΑΚΗΣ

Ο τεχνικός της SKODA Ξάνθης Γιάννης Μαντζουράκης υπογράμμισε ότι ο Ολυμπιακός
του α' ημιχρόνου ήταν η καλύτερη ομάδα που έχει αντιμετωπίσει μέχρι τώρα: «Το
παιχνίδι ήταν καλό, παρότι προερχόμαστε από την απεργία. Ο Ολυμπιακός στο
πρώτο 45λεπτο ήταν η καλύτερη ομάδα και εμείς είχαμε την τύχη με το μέρος μας.
Στο β' ημίχρονο λύσαμε την απεργία. Παίξαμε καλό ποδόσφαιρο για 30-35 λεπτά.
Πετύχαμε το 2-1 και δημιουργήσαμε τις προϋποθέσεις για την ισοφάριση. Έχουμε
ενδοιασμούς για το τρίτο γκολ. Ο κανονισμός για την κάρτα αναφέρει ότι δεν
παίζεται η μπάλα. Ο Ολυμπιακός πάντως νίκησε δίκαια και με την απόδοση του α'
ημιχρόνου απέδειξε ότι σωστά βρίσκεται στην πρώτη θέση της βαθμολογίας. Στους
αγώνες Κυπέλλου δεν θα έχουμε τύχη αν αγωνιστούμε όπως στο α' ημίχρονο».

Ο σκόρερ του πρώτου γκολ του Ολυμπιακού Λουτσιάνο ντε Σόουζα υπογράμμισε: «Δεν
ξεχνάω την Ξάνθη. Τώρα όμως είμαι παίκτης του Ολυμπιακού και προσπάθησα να
δώσω τον καλύτερό μου εαυτό για να νικήσει η ομάδα μου. Παίξαμε πολύ καλά στο
α' ημίχρονο και με τη νίκη μας αποκτήσαμε αβαντάζ από τους άλλους διεκδικητές
του τίτλου».


<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16342O042</ED>
<ID>
ID:16953

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O04&aa=2</URL></REF>


Article

<CATEGORY>vin10</CATEGORY>

 <H5>Κόκκινο χρώμα στο Άργος
</H5><H5>Ορθιοι
</H5><H5>Δεν μίλησε
</H5><H5>Στην αγκαλιά
</H5><H5>Έψαχναν
</H5><H2>Εμπιστευτικά
</H2><H2></H2>
*«ΚΟΚΚΙΝΙΣΕ» το Άργος. Χιλιάδες εκδρομείς κατέκλυσαν το Ναύπλιο και το
Άργος και λίγες ώρες πριν από τον αγώνα Ολυμπιακού - Ξάνθης η ατμόσφαιρα ήταν πανηγυρική...

*Περίπου 5.000 οπαδοί του Ολυμπιακού παρακολούθησαν τον αγώνα όρθιοι πίσω
από τα κάγκελα, αφού το εθνικό στάδιο του Άργους διαθέτει εξέδρα 5.500 καθημένων.

*Χειροκροτήθηκε θερμά για δεύτερη συνεχόμενη φορά ο Ίλια Ίβιτς από τον
κόσμο του Ολυμπιακού, όταν ο Μπάγιεβιτς τον αντικατέστησε. Ο Σέρβος επιθετικός
δεν θέλησε να κάνει δηλώσεις μετά τη λήξη του αγώνα.

*Ο Γιάννης Μαντζουράκης έσφιξε στην αγκαλιά του τον Βραζιλιάνο μέσο του
Ολυμπιακού, Λουτσιάνο, μετά τη λήξη του αγώνα, ενώ ο Παρασκευάς Άντζας είχε
ανοίξει «πηγαδάκι» έξω από τα αποδυτήρια με τους πρώην συμπαίκτες του.

*Πρόβλημα παρουσιάστηκε με τους κατόχους των εισιτηρίων διαρκείας, καθώς
δεν ήταν δυνατόν να βρουν τη θέση τους στο εθνικό στάδιο του Άργους, όπου ο
Ολυμπιακός ήταν γηπεδούχος.

*** Πολλά αυτόγραφα μοίρασαν ο Ντούσαν Μπάγιεβιτς και οι παίκτες του στους
μικρούς θαυμαστές τους στο Άργος.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16342O051</ED>
<ID>
ID:16901

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: ΕΝΑ ΓΚΟΛ ΕΚΡΙΝΕ ΤΗ ΣΥΝΑΝΤΗΣΗ ΣΤΗΝ ΚΑΡΔΙΤΣΑ
</H5><H5>ΑΝΑΣΤΑΣΙΑΔΗΣ
</H5><H5>Η διακοπή μάς απο συντόνισε
</H5><H2>Η λύση από τον Νάγκμπε
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

<H3>* Ο Λιβεριανός ήταν ο κορυφαίος παίκτης του ΠΑΟΚ και αυτός που πέτυχε το γκολ
της νίκης
</H3>
* ΚΑΡΔΙΤΣΑ

ΕΝΑ γκολ ήταν αρκετό να κρίνει τον αγώνα ΠΑΟΚ - Προοδευτικής (1-0), στο γήπεδο
της Καρδίτσας. Οι ­ τυπικά ­ γηπεδούχοι, καλύτεροι σε όλη τη διάρκεια του
ματς, είχαν την υπεροχή και αν ήταν πιο προσεκτικοί και αξιοποιούσαν έστω τις
μισές ευκαιρίες που τους παρουσιάστηκαν, θα μπορούσαν πετύχουν ευρύ σκορ.

Η ομάδα της Θεσσαλονίκης, «μεταμορφωμένη» από τον αγώνα Κυπέλλου με τον
Πανσερραϊκό, γνώριζε από την αρχή τι ήθελε και πώς να το πάρει απέναντι στη
διπλή αμυντική ζώνη της Προοδευτικής. 
Ο Τζο Νάγκμπε ήταν ο κορυφαίος του ΠΑΟΚ. Κρατούσε την μπάλα όταν έπρεπε,
άνοιγε διαδρόμους και, το σημαντικότερο, πέτυχε το γκολ της νίκης.

Προτάσοφ, Νάγκμπε μονομαχούν. Ο δεύτερος πανηγύρισε στην Καρδίτσα

Από την άλλη πλευρά, η ομάδα του Κορυδαλλού αμύνθηκε στο μεγαλύτερο διάστημα
του αγώνα και μόνο με αντεπιθέσεις προσπαθούσε να απειλήσει την εστία του
Μιχόπουλου. Ο Σάκης Αλμανίδης, αποκομμένος από την υπόλοιπη ομάδα (βρισκόταν
μόνος στην επίθεση), δεν κατάφερε να βρει τους διαδρόμους και να σκοράρει
απέναντι στην καλά οργανωμένη άμυνα του ΠΑΟΚ. Μάλιστα, οι φιλοξενούμενοι δεν
μπόρεσαν να δημιουργήσουν έστω και μία ευκαιρία!

Στο δεύτερο μέρος, ο ΠΑΟΚ ενέτεινε τις προσπάθειές του, προκειμένου να
σιγουρέψει τη νίκη, παρ' όλ' αυτά, τόσο ο Τουρσουνίδης όσο και ο Κομίνχες
απέτυχαν να σκοράρουν σε κλασικές ευκαιρίες. 
Στα τελευταία λεπτά, οι γηπεδούχοι «βραχυκύκλωσαν» με το άγχος της ισοφάρισης
και κράτησαν πολλές φορές την μπάλα, παρακινδυνευμένα, στον χώρο του κέντρου.
Ο «εφιάλτης» του αποκλεισμού-σοκ από τις Σέρρες ήταν ακόμα στο μυαλό τους.

ΙΚΑΝΟΠΟΙΗΜΕΝΟΣ από την απόδοση των παικτών του ήταν ο προπονητής του ΠΑΟΚ
Άγγελος Αναστασιάδης. Δήλωσε: «Η Προοδευτική αγωνίστηκε με μαζική άμυνα.
Δημιουργήσαμε ευκαιρίες και θα μπορούσαμε να πετύχουμε κι άλλα γκολ. Στα
τελευταία λεπτά αγχωθήκαμε, λόγω του πρόσφατου αποκλεισμού από το Κύπελλο. Δεν
επιτρέψαμε στην Προοδευτική να κάνει την παραμικρή ευκαιρία. Είμαι
ευχαριστημένος από την απόδοση της ομάδας μου, αν σκεφτεί κανείς ότι η διακοπή
του πρωταθλήματος μάς αποσυντόνισε».

Ο συνεργάτης του τεχνικού της Προοδευτικής Νίκου Αλέφαντου, Σταύρος
Νικολακάκος, τόνισε: «Παίξαμε απέναντι σε μεγάλη ομάδα. Είχαμε πολλούς
απόντες, ενώ στο δεύτερο ημίχρονο σταθήκαμε καλά και κλείσαμε τους διαδρόμους.
Ο ΠΑΟΚ νίκησε δίκαια. 
Δικός μας στόχος είναι η παραμονή στην Α' εθνική κατηγορία».

Στο μεταξύ, μεγάλη μεταγραφή ετοιμάζει ο ΠΑΟΚ. Ο Νίκος Βεζυρτζής σε στενό
του περιβάλλον εκμυστηρεύθηκε ότι το αεροδρόμιο της Μακεδονίας είναι πολύ
μικρό για να φιλοξενήσει τον άσο που αναμένεται να έρθει στον «δικέφαλο» του
Βορρά, χωρίς ωστόσο να αποκαλύψει το όνομά του. 
Πάντως, σύμφωνα με ενημερωμένες πηγές, τα ονόματα που είναι υποψήφια είναι
οι Σαβίσεβιτς, Γουεά, Ραμπούλα και Μπάλμπο. Αύριο αναμένεται στη Θεσσαλονίκη ο
Μπόμπαν Κρισμάρεβιτς.

<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16342O061</ED>
<ID>
ID:16902

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O06&aa=1</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ: Τρόμαξε από τη δυνατή Βέροια
</H5><H2>Με οδηγό τον Νασιόπουλο, μακριά από την «ουρά»
</H2>
<AUTHOR>ΚΩΣΤΑΣ ΚΟΥΓΙΟΥΜΤΖΟΓΛΟΥ</AUTHOR>

* ΚΑΒΑΛΑ

ΜΕ ΗΓΕΤΗ και σκόρερ τον Γιώργο Νασιόπουλο, η Καβάλα νίκησε 2-1 τη Βέροια και
απομακρύνθηκε 10 βαθμούς από την επικίνδυνη ζώνη. Ο Γ. Νασιόπουλος ήταν ο
παίκτης που άνοιξε το σκορ, ενώ ο ίδιος κέρδισε το πέναλτι με το οποίο η
Καβάλα πήρε τους τρεις βαθμούς.

Η Καβάλα ήταν σαφώς ανώτερη από την αντίπαλό της, που ενισχύθηκε σημαντικά σε
αυτή τη μεταγραφική περίοδο. Η γηπεδούχος κατάφερε να προηγηθεί στο σκορ στο
13' με τον Νασιόπουλο, αλλά τα χρειάστηκε όταν η Βέροια ισοφάρισε στο 56' με
σουτ του Δερμιτζόγλου. Όμως, στη συνέχεια ο τεχνικός της Καβάλας ρισκάρισε
δίνοντας εντολή στους παίκτες του για φουλ επίθεση. Και η Καβάλα με ένα
πέναλτι που κέρδισε ο Νασιόπουλος 14' πριν από τη λήξη κατάφερε να πάρει τη νίκη.

Ο Νίκος Γκουλής ήταν ιδιαίτερα ικανοποιημένος από την επιτυχία της ομάδας του:
«Τα πράγματα έγιναν δύσκολα για μας με την ισοφάριση, αλλά ρισκάραμε, βγήκαμε
στην επίθεση και πήραμε τη νίκη. Είμαι ικανοποιημένος από την προσπάθεια των
παικτών μου».

Ο τεχνικός της Βέροιας Γιώργος Χατζάρας υποστήριξε ότι η ομάδα του άξιζε της
ισοπαλίας: «Αξίζαμε να φύγουμε με ένα θετικό αποτέλεσμα από την Καβάλα. Με
δικό μας τραγικό λάθος δόθηκε η ευκαιρία στους αντιπάλους μας να προηγηθούν
στο σκορ. Κι ενώ ισοφαρίσαμε, συνεχίσαμε να είμαστε επιπόλαιοι».

Σε γενικές γραμμές, ήταν καλή η διαιτησία του κ. Παπαδάκου.

<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16342O062</ED>
<ID>
ID:16954

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O06&aa=2</URL></REF>


Article

<CATEGORY>vin10</CATEGORY>

 <H5>ΡΙΖΟΥΠΟΛΗ: Η «ΕΛΑΦΡΑ ΤΑΞΙΑΡΧΙΑ» ΑΙΦΝΙΔΙΑΣΕ ΜΕ ΣΦΥΡΟΚΟΠΗΜΑ ΑΠΟ ΓΚΟΛ ΣΤΟ ΦΙΝΑΛΕ
</H5><H2>Επέλαση μετά το 89'!
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΜΕ θρίαμβο 4-0 (τα τρία γκολ στα τελευταία πέντε λεπτά) επί του Εθνικού,
συνδύασε ο Απόλλων την επάνοδό του στη Ριζούπολη. Ο Ανδρέας Μιχαλόπουλος δεν
μπορούσε να φαντασθεί καλύτερο ντεμπούτο στον πάγκο της ομάδας της Ριζούπολης,
ενώ για τους Πειραιώτες η απογοήτευση ήταν διάχυτη.

Το παιχνίδι ήταν μέτριο ποιοτικά και στα 90 λεπτά της συνάντησης. Στο πρώτο
ημίχρονο η υπεροχή ήταν μοιρασμένη, όμως στο δεύτερο οι γηπεδούχοι κινήθηκαν
καλύτερα και σ' αυτό συνέβαλαν σημαντικά οι αλλαγές που έκανε ο Ανδρέας Μιχαλόπουλος.

Μία φάση στο 21' ήταν αυτή που «σημάδεψε» το πρώτο ημίχρονο. Ο Ντίβερς κέρδισε
την μπάλα από δύο αντιπάλους του, προχώρησε και πέτυχε το γκολ. Ο επόπτης
Τάπρατζης είχε μείνει «καρφωμένος» στη θέση του υποδεικνύοντας οφσάιντ τον
παίκτη του Εθνικού στο ξεκίνημα της φάσης, όμως ο διαιτητής Βαλλιάνος δεν τον
είδε, κινήθηκε προς τη σέντρα και τελικά γύρισε πίσω μετά τις φωνές των
παικτών του Απόλλωνα.

Λαχανάς - Ντικουμέ πανηγυρίζουν. Ο Απόλλων χθες ήταν ασταμάτητος

Με τον Αναστασάκο από αριστερά να αποτελεί μόνιμη πηγή κινδύνων για την εστία
του Εθνικού, ο Απόλλων είχε εγκλωβισθεί στο πρώτο ημίχρονο επιθετικά, αφού ο
Μ. Χατζής και ο Ντικουμέ έπαιζαν πολύ μπροστά και δεν μπορούσαν να πάρουν τις
κατάλληλες προσπάθειες.

Στην επανάληψη ο Ανδρέας Μιχαλόπουλοπς απέσυρε τον Μ. Χατζή στον πάγκο και
ενίσχυσε τη μεσαία γραμμή της ομάδας του με έναν ακόμη χαφ, τον Μπουέλε. Ο
Αναστασάκος γύρισε προς τα χαφ, ενώ ο Ντικουμέ σε ελεύθερο ρόλο θύμισε τις
παλιές καλές ημέρες. Σημαντική η συμβολή και του Μπέρτχολντ, τόσο σε ρόλο
οργανωτή στα χαφ, όσο και σε ρόλο εκτελεστή.

Οι παίκτες του Εθνικού «παρέδωσαν» τα όπλα στα τελευταία λεπτά και σ' αυτήν
την ολιγωρία τους οφείλεται και το ευρύ σκορ. Οι γηπεδούχοι προηγήθηκαν με
κεφαλιά του Αναστασάκου στο 58' σε σέντρα του Ντικουμέ. Κι ενώ ο κόσμος
(περίπου 1.500 φίλαθλοι ήταν χθες στη Ριζούπολη) είχε αρχίσει να αποχωρεί, ο
Μπέρτχολντ στο 89' πέτυχε το 2-0. Στις καθυστερήσεις ο Αυστριακός πέτυχε ένα
ακόμη γκολ και ο Μπουέλε «έκλεισε» το σκορ με το θριαμβευτικό 4-0.

Μετριότατη η διαιτησία του Βαλλιάνου. Εκτός από την τεράστια γκάφα στη φάση
του 21', ο Αγρινιώτης ρέφερι ήταν αργός στις αντιδράσεις του, είχε εντελώς
λανθασμένη άποψη για το πλεονέκτημα, ενώ, προκειμένου να «κρατήσει» το
(εύκολο) παιχνίδι, μοίραζε αφειδώς κίτρινες κάρτες.

«Ήταν δύσκολο παιχνίδι, θέλαμε τη νίκη, αλλά είχαμε πολύ άγχος στο πρώτο
ημίχρονο. Μετά το γκολ "λύθηκαν" τα πόδια των παικτών μου και φθάσαμε στο
θρίαμβο», τόνισε ο Ανδρέας Μιχαλόπουλος και πρόσθεσε: «Εμπιστεύθηκα νέους
παίκτες και με δικαίωσαν. Έχουμε ακόμη πολύ δρόμο μπροστά μας, αλλά θα πρέπει
να ενισχυθούμε κι άλλο. Η άμυνά μας δεχόταν εύκολα γκολ, σήμερα (χθες) όμως τα
πήγε καλά». Όσο για την επιστροφή στη Ριζούπολη, σχολίασε: «Είναι καλύτερα ν'
αγωνίζεσαι σπίτι σου, από το να είσαι Τσιγγάνος από γήπεδο σε γήπεδο».

Ο Χάουαρντ Κένταλ έδωσε συγχαρητήρια στον Απόλλωνα, ενώ τόνισε πως το γκολ του
Απόλλωνα «σκόρπισε» την απογοήτευση στους παίκτες του. «Δεν θέλω να δικαιολογώ
καταστάσεις, όμως πιστεύω πως το γκολ του Μπίβερς ήταν κανονικό», πρόσθεσε.


<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16342O071</ED>
<ID>
ID:16903

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O07&aa=1</URL></REF>


Article

<CATEGORY>vin10</CATEGORY>

 <H5>ΝΕΑΠΟΛΗ: Δίκαιη η μοιρασιά
</H5><H5>ΚΥΡΑΣΤΑΣ
</H5><H5>Αποχαιρέτησε
</H5><H2>Θέαμα και μπαράζ ευκαιριών
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΟΥ</AUTHOR>

ΤΡΙΛΙΖΑ χαμένων ευκαιριών είχαμε χθες στη Νεάπολη, όπου ο Ιωνικός και ο
Πανηλειακός μοιράστηκαν τα γκολ και τους βαθμούς της ισοπαλίας (1-1). Και
ειδικότερα από την πλευρά της ομάδας του Πύργου, που αιφνιδίασε με την απόδοσή
της, καθότι αγωνίστηκε χωρίς 6 βασικά στελέχη της, αλλά όσες φορές (και ήταν
παρά πολλές) βρέθηκε σε θέση βολής, έβλεπε την άδεια εστία σαν κουμπότρυπα.

Βεβαίως και από την ομάδα της Νίκαιας χάθηκαν ευκαιρίες, κυρίως, λόγω της
εντυπωσιακής απόδοσης του τερματοφύλακα Κοψαχείλη, ωστόσο δεν έχουν καμία
ομοιότητα μ' εκείνες του Πανηλειακού. Πάντως, έτσι όπως εξελίχθηκε το
παιχνίδι, Ιωνικός και Πανηλειακός εύκολα θα είχαν ηττηθεί... Οι γηπεδούχοι
ξεκίνησαν με δοκάρι (3' Μπρούστερ), συνέχισαν με δυο πολύ καλές ευκαιρίες για
γκολ με τους Φρούσσο (22') και Μπρούστερ (40'). Οι φιλοξενούμενοι με γκολ, στη
μοναδική αξιόλογη επιθετική τους προσπάθεια (44' με πέναλτι του Παπανδρέου),
μπήκαν φουριόζοι στην επανάληψη, έχασαν ευκαιρία να κάνουν το 0-2, ισοφάρισαν
στο 53' από σουτ του Μπρούστερ, γλίτωσαν από δεύτερο γκολ σε κεφαλιά του
Σταμπουλή, ύστερα, τρεις φορές σημάδεψαν τα... πουλιά σε κενή εστία. Στο
δεύτερο λεπτό των καθυστερήσεων, σώθηκαν από στραβοκλωτσιά του Αφεντουλίδη.

Ο αγώνας ήταν καλός. Παίχθηκε γρήγορο και δυνατό ποδόσφαιρο και οι θεατές
έμειναν ευχαριστημένοι. Στον Ιωνικό έκανε αίσθηση η απουσία του Αντριόλι, αφού
κουμανταδόρος δεν υπήρχε και αναγκαζόταν ο Μπρούστερ να γυρίζει πίσω για να
προωθήσει το παιχνίδι, ενώ στον Πανηλειακό, που δεν έκανε καμιά αλλαγή καθώς
στον πάγκο του υπήρχαν τρεις πιτσιρίκοι για... παν ενδεχόμενο, η απλότητα με
την οποία ξεδιπλωνόταν όταν είχε την μπάλα στην κατοχή του. Ήταν τόσα τα
προβλήματα που αντιμετώπιζε η ομάδα του Πύργου, ώστε ο Γιάννης Κυράστας
υποχρεώθηκε να αχρηστεύσει έναν καθαρόαιμο κυνηγό του, τον Παπανδρέου, τον
οποίο τοποθέτησε φρουρό του Μπρούστερ.

Απο τον Ιωνικό, εξαιρετική απόδοση είχε ο Μπρούστερ, ενώ διακρίθηκαν και οι
Ξανθόπουλος, Σταμπουλής. Από τον Πανηλειακό, σπουδαίος αλλά και μοιραίος
παίκτης ο Ζιάκας και θαυμάσιοι οι Κοψαχείλης, Τασιόπουλος, Ροζάλες, Γιαννακίδης.

Καλή ήταν η διαιτησία του Τσαγκαράκη.

ΓΙΑ τελευταία φορά κάθησε χθες στον πάγκο του Πανηλειακού ο Γιάννης
Κυράστας καθώς, όπως δήλωσε, έχει υποβάλει την παραίτησή του από τις 8
Ιανουαρίου για οικογενειακούς λόγους. Αποχώρησε, όμως, ικανοποιημένος από την
απόδοση της ομάδας του, τονίζοντας χαρακτηριστικά τα ακούλουθα: «Με περιμένουν
δύσκολες ώρες λόγω κάποιου σοβαρού οικογενειακού προβλήματος και πρέπει να
κάνω κουράγιο. Ήταν το τελευταίο παιχνίδι μου στον Πανηλειακό και νιώθω ηθική
ικανοποίηση από την παρουσία της ομάδας μου. Χάσαμε πολλές ευκαιρίες, αλλά στο
τέλος σταθήκαμε τυχεροί, αφού δεν χάσαμε».

Μαρκαριάν: «Είχαμε δύο όψεις. Στο πρώτο ημίχρονο διατηρήσαμε την υπεροχή
και δεν αξιοποιήσαμε τις ευκαιρίες που δημιουργήσαμε, ενώ στο δεύτερο μέρος
παίξαμε πολύ νευρικά και δεν τα καταφέραμε».


<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16342O072</ED>
<ID>
ID:16955

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O07&aa=2</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 3ου (ΣΑ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Επίθεση από... 30ρηδες
</H2><H2></H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Το περασμένο Σάββατο το μεγαλύτερο βραβείο προήλθε από την 1η κατηγορία του
ΠΡΟΤΟ. Ο μοναδικός νικητής αυτής της κατηγορίας, που το δελτίο του βρέθηκε στη
Λεμεσό της Κύπρου, κέρδισε 79.906.370 δρχ.! Στο ΛΟΤΤΟ ύστερα από δύο
διαγωνισμούς με επιτυχίες αυτήν τη φορά δεν βρέθηκε εξάρης και το ποσό που
μεταφέρεται στον επόμενο διαγωνισμό είναι 62.916.784 δρχ. Η απρόσμενη εξέλιξη
στη μάχη των δεκάδων ήταν ο κυριότερος λόγος της αποτυχίας των παικτών. Η
πρωτοπόρος δεκάδα του 10 επιμένει να απουσιάζει για τρίτη συνεχή φορά από την
κληρωτίδα και έχει κολλήσει στις 861 συνολικές εμφανίσεις, ενώ οι 30ρηδες
είχαν διπλή εμφάνιση και την πλησιάζουν. Πιο συγκεκριμένα στο διάστημα της
απουσίας των 10ρηδων η δεκάδα του 30 έκανε 6 παρουσίες και μείωσε την διαφορά
της από την πρωτοπόρο σε 3 μονάδες. Η δεκάδα του 20 απουσιάζει για δεύτερη
φορά και παραμένει στην τρίτη θέση με 831 συνολικές παρουσίες, ενώ η δεκάδα
του 1 σημείωσε διπλή εμφάνιση και ακολουθεί 4 μονάδες πιο πίσω. Τέλος διπλή
εμφάνιση είχε και η δεκάδα του 40, αλλά με 811 συνολικές εμφανίσεις παραμένει
ουραγός. Οι Μεγάλοι νίκησαν για δεύτερη συνεχή φορά με 4 - 2 και με 2.095
συνολικές εμφανίσεις επικρατούν έναντι των Μικρών με 2.093. Η ομάδα των
καθυστερημένων συνεχίζει να... καθυστερεί. Ο 4 έφτασε τους 27 διαγωνισμούς
απουσίας, ενώ οι 8 και 11 ακολουθούν με 22 και 21 απουσίες αντίστοιχα.
Ακινησία είχαμε και στην κορυφή. Ο 7 διατηρεί άνετα την κορυφή με 106
συνολικές εμφανίσεις, ενώ οι 26 και 13 αρκετά πιο πίσω ακολουθούν με 101 και
100 συνολικές παρουσίες, αντίστοιχα.

* Κληρώθηκαν οι αριθμοί 6, 9, 37, 38, 41, 45.

* Συμπληρώθηκαν 7.644.624 στήλες.

* Μοιράστηκαν 156.169.029 δρχ.

* Δεν βρέθηκε εξάρι, ενώ βρέθηκαν 72 5άρια που κερδίζουν από 482.120 δρχ.,
5.314 4άρια που κερδίζουν από 4.895 δρχ. και 111.186 3άρια που κερδίζουν από
185 δρχ.

ΠΡΟΤΟ: Κληρώθηκε ο αριθμός 2336849. * Συμμετοχές: 1.929.905 
Βρέθηκε 1 νικητής στην 1η κατηγορία.

<H3>Σε 698 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16342O081</ED>
<ID>
ID:16904

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O08&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: ΤΙΣΝΤΕΪΛ ΚΑΙ ΡΟΜΠΙΝΣ ΟΔΗΓΗΣΑΝ ΤΟΥΣ ΝΕΟΣΜΥΡΝΙΩΤΕΣ ΣΤΗ ΝΙΚΗ
</H5><H2>Αγγλική υπογραφή
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

<H3>*Αισιόδοξα μηνύματα από την παρουσία των νεοαποκτηθέντων ποδοσφαιριστών στη
Νέα Σμύρνη
</H3>
ΣΤΙΣ ΚΑΘΥΣΤΕΡΗΣΕΙΣ του πρώτου ημιχρόνου ο Μαρκ Ρόμπινς σημείωσε το δεύτερο
γκολ του Πανιωνίου και σ' αυτό ακριβώς το σημείο η πρώτη συνάντηση στην
ιστορία της Α' Εθνικής μεταξύ Πανιωνίου - Εθνικού Αστέρα (2-0) κατ' ουσία τελείωσε.

Οι φιλοξενούμενοι δεν πρόλαβαν να κάνουν ούτε σέντρα, αφού ο Μπίκας σφύριξε τη
λήξη του ημιχρόνου και πήγαν στα αποδυτήρια με δύο γκολ παθητικό. Τα πράγματα
ήταν δύσκολο να αλλάξουν στο δεύτερο ημίχρονο. Ο Πανιώνιος παρουσιάστηκε με
δύο (από τους τέσσερις) νεοαποκτηθέντες παίκτες στη σύνθεσή του. Οι Μπάκερουτ
και Τισντέιλ έδειξαν ότι θα βοηθήσουν σημαντικά την ομάδα της Νέας Σμύρνης. Ο
δεύτερος μάλιστα στην πρώτη του εμφάνιση ευτύχησε να σημειώσει το πρώτο
προσωπικό του γκολ, αλλά και του Πανιωνίου, ύστερα από περίπου δύο μήνες (από
τις 29/11/1998 είχε να πετύχει γκολ, στο ματς με τον Πανηλειακό).

Ο Μαρκ Ρόμπινς σε μια προσπάθειά του. Ο Άγγλος πέτυχε γκολ στην εκπνοή του
ημιχρόνου σφραγίζοντας τη νίκη του Πανιωνίου

Και οι δύο ομάδες ήταν φανερά επηρεασμένες από τη μεγάλη αποχή. Ο Πανιώνιος
ήταν πιο τυχερός χθες, ενώ είχε όλους τους παίκτες της άμυνάς του σε
καταπληκτική ημέρα. Ο Γαζής χειροκροτήθηκε δίκαια και απέδειξε ότι αξίζει μία
θέση στην άμυνα, αφού όχι μόνο κατάφερε να «εξαφανίσει» τον Γιακόβλεβιτς, αλλά
έδωσε και άλλες λύσεις όταν χρειάστηκε. Οι Ζαχόπουλος, Ιωαννίδης, Κούβαλης,
Καμίτσης ήταν άψογοι, ενώ ο Στρακόσα βρίσκεται σε παρατεταμένη περίοδο φόρμας.

Ο Εθνικός Αστέρας σε τίποτα δεν δικαιολόγησε τη μέχρι τώρα βαθμολογική του
συγκομιδή. Ομάδα χωρίς προσωπικότητα (τουλάχιστον χθες) και με τους
περισσότερους παίκτες του σε κακή ημέρα. Μάταια ο Λιβαθηνός προσπαθούσε να
τους συνεφέρει με φωνές από τον πάγκο, αλλά και αλλαγές. Οι παίκτες «κλειδιά»
δεν λειτούργησαν και η ήττα ήρθε φυσιολογικά. Στο δεύτερο ημίχρονο οι
φιλοξενούμενοι προσπάθησαν να πετύχουν γκολ, αλλά τελικά δεν τα κατάφεραν.

Ο Εθνικός Αστέρας ατύχησε πάντως στον χθεσινό αγώνα, αφού και τα δύο γκολ
προήλθαν από λάθη της άμυνας. Το πρώτο στο 14' έδωσε την ευκαιρία στον
Τισντέιλ, να χριστεί σκόρερ, ενώ το δεύτερο (λάθος) έγινε σε καθοριστικό σημείο.

Εύκολο έργο είχε ο Μπίκας, αλλά σ' αυτό τον βοήθησαν οι παίκτες και των δύο ομάδων.

ΟΙ ΠΡΟΠΟΝΗΤΕΣ

Πανηγυρισμοί στο στρατόπεδο του Πανιωνίου. Ο Εθνικός Αστέρας παραδόθηκε νωρίς

«Η αποχή επηρέασε τις ομάδες». Σ' αυτό συμφώνησαν και οι δύο προπονητές μετά
το τέλος του αγώνα, ενώ ο Γουίλαν ήταν στενοχωρημένος από κάποια πανό που
κρέμασαν οι οργανωμένοι οπαδοί ενάντια στη διοίκηση, για την πώληση του Τάκη
Φύσσα: «Είμαι ευχαριστημένος από τους τρεις βαθμούς, αφού ύστερα από την αποχή
κανείς δεν γνώριζε σε ποια κατάσταση θα ήταν οι ομάδες», είπε ο Γουίλαν και
συνέχισε: «Η αποχή φάνηκε και στους δύο αντιπάλους. Είμαι όμως απογοητευμένος
από την αντίδραση των οπαδών μας. Σίγουρα έτσι δεν βοηθούν τον Πανιώνιο. Δεν
πουλήσαμε τον Φύσσα για να γίνουμε χειρότεροι. Τόσο ο Μπάκερουτ όσο και ο
Τίστνέιλ έδειξαν ότι θα μας βοηθήσουν αρκετά».

Ο Ιρλανδός τεχνικός κατέληξε μιλώντας για τον Ναλιτζή: «Είναι η τελευταία φορά
που μιλώ γι' αυτόν τον παίκτη. Έχουμε συζητήσει και συμφωνήσαμε ότι είναι
καλύτερα να φύγει από την ομάδα και έτσι θα γίνει».

Ο Σπύρος Λιβαθηνός, τόνισε: «Το παιχνίδι ήταν μέτριο και αυτό ήταν
φυσιολογικό, αφού η μεγάλη αποχή μας κόστισε. Δεχτήκαμε το πρώτο γκολ από
λάθος δικό μας και το δεύτερο, πάλι από λάθος σε καθοριστικό σημείο. Στο
δεύτερο ημίχρονο προσπαθήσαμε αλλά μόλις φτάναμε στη μεγάλη περιοχή
σταματούσαμε. Εύχομαι στον Πανιώνιο καλή επιτυχία στην Ευρώπη και κάποια μέρα
να φτάσουμε και εμείς εκεί».


<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16342O091</ED>
<ID>
ID:16905

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O09&aa=1</URL></REF>


Article

<CATEGORY>vin10</CATEGORY>

 <H5>Ο Ολυμπιακός αύξησε τη διαφορά
</H5><H5>Νίκη του Πανιωνίου με Μπίκα
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ίβιτς και Γεωργάτος πέτυχαν τα δύο από τα τρία γκολ του Ολυμπιακού στον
χθεσινό αγώνα με την Skoda Ξάνθη

Ο ΟΛΥΜΠΙΑΚΟΣ πέτυχε νίκη με... σημασία. Κατ' αρχήν νίκησε την Ξάνθη, που
εφέτος διανύει πολύ καλή πορεία. Στη συνέχεια κράτησε το αήττητο στην έδρα του
απ' την ακριτική ομάδα (αγ. 10, ν. 7, ισοπ. 3, τερ. 34-7), νίκησε για πρώτη
φορά την ομάδα της Θράκης εκτός της φυσικής του έδρας (29.5.1996 Λιβαδειά
1-1), νίκησε μια Ξάνθη, που είχε 7 αγωνιστικές χωρίς ήττα, παραβίασε την εστία
της, που δεν δεχόταν γκολ στις 2 τελευταίες αγωνιστικές και το πιο σπουδαίο,
αύξησε τη διαφορά του απ' την κορυφή (από 2 σε 4 βαθμούς)!

*** Ο Στέλιος Γιαννακόπουλος συμπλήρωσε 100 αγώνες στην Α' Εθνική (27
Πανηλειακός - 73 Ολυμπιακός).

*** Θρίαμβο πέτυχε ο Απόλλων επί του Εθνικού, ισοφαρίζοντας το 4-0 της
5.3.1989. Η «ελαφρά ταξιαρχία» γυρίζοντας στη Ριζούπολη, όχι μόνον άρχισε καλά
την υπερπροσπάθεια για να μείνει στην κατηγορία αλλά στους τελευταίους 8
αγώνες νικούσε πάντα την πειραϊκή ομάδα, δεχθείσα μάλιστα μόνο ένα γκολ
(Αναστασίου). Έτσι οι φιλοξενούμενοι δεν γνώρισαν ακόμη τη νίκη. Πάντως,
συμπλήρωσαν τους 500 αγώνες στο επαγγελματικό πρωτάθλημα (16 συμμετοχές).

*** Ο Πανηλειακός έχει να νικήσει 7 συνεχείς αγωνιστικές (από 1.11.1998 με
Πανελευσινιακό στην Ελευσίνα 2-1). Έτσι ο Ιωνικός παρέμεινε αήττητος από τον
Πανηλειακό σε όποια κατηγορία κι αν φιλοξένησε την ομάδα του Πύργου. Πάντως
αξιοπρόσεκτο ήταν το ότι οι τρεις τελευταίες συναντήσεις των αντιπάλων στην
έδρα του Ιωνικού έληξαν ισόπαλοι!

<H3>15η ΑΓΩΝΙΣΤΙΚΗ
</H3>
Ο ΠΑΝΙΩΝΙΟΣ είχε να νικήσει σε αγώνα πρωταθλήματος, όταν τον «σφύριζε» ο
Μπίκας, από τις 19.5.1996 (με Εθνικό 2-1). Χρειάστηκαν να περάσουν 34
διαιτησίες, για να ξανανικήσει η ομάδα της Ν. Σμύρνης.

*** Ένας ακριβώς χρόνος χρειάστηκε να περάσει, για να έλθει ισόπαλος αγώνας,
που «σφύριζε» ο Τσαγκαράκης (8 αγώνες μετά ­ 18.1.1998 Πανηλειακός - Καλαμάτα 1-1).

*** Έπειτα από 4 συνεχείς αγωνιστικές αφλογιστίας, ο Πανιώνιος σκόραρε ξανά χθες.

*** Η ΑΕΚ παραβιάζει πάντα την εστία του Ηρακλή στην έδρα της από καταβολής Α'
εθνικής κατηγορίας.

*** Πρώτο γκολ του Τζο Νάγκμπε εφέτος.

21. ΚΟΨΑΧΕΙΛΗΣ (Πανηλειακού)

12. ΚΑΣΙΜΠΑ (Ηρακλή)

5. ΞΑΝΘΟΠΟΥΛΟΣ (Ιωνικού)

4. ΓΑΖΗΣ (Πανιωνίου)

5. ΜΑΛΛΟΥΣ (Βέροιας)

12. ΝΑΓΚΜΠΕ (ΠΑΟΚ)

29. ΚΥΖΕΡΙΔΗΣ (Άρη)

12. ΜΠΕΡΤΧΟΛΝΤ (Απόλλωνα)

17. ΝΑΣΙΟΠΟΥΛΟΣ (Καβάλας)

7. ΜΠΑ (Skoda Ξάνθης)

10. ΙΒΙΤΣ (Ολυμπιακού)

<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16342O101</ED>
<ID>
ID:16881

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O10&aa=1</URL></REF>


Article

<CATEGORY>vin10</CATEGORY>

 <H2>Τρίτη ισοπαλία
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ο ΗΡΑΚΛΗΣ πήρε χθες την τρίτη του ισοπαλία στη Ν. Φιλαδέλφεια στις 39
συμμετοχές του στην Α' Εθνική. Το εκπληκτικό όμως ήταν, ότι το σκορ ήταν πάντα
2-2! Η αρχή έγινε στις 13.5.1973, όταν οι Ψιμόγιαννος κεφαλιά (18'), Νικολάου
(65') και Μπατάκης (4'), Κουτρουμπέλης (75') έγραψαν την πρώτη ισοπαλία με το
πιο πάνω σκορ. Στις 27.11.1983 ο Ηρακλής πέτυχε την τελευταία του νίκη στην
«κιτρινόμαυρη» έδρα. Στη συνέχεια ακολούθησαν 12 νίκες των γηπεδούχων, για να
έλθει η 15η Φεβρουαρίου 1998, όταν η ΑΕΚ, αν και προηγήθηκε 2-0 (5' Μαλαδένης,
68' Ντόμπος), δεν μπόρεσε να κρατήσει τη νίκη και ισοφαρίστηκε απ' τους:
Ξενίδη (83') και Κασίμπα με κεφαλιά (85').

<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16342O102</ED>
<ID>
ID:16941

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O10&aa=2</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2></H2><H2>ΤΟ ΠΡΟ - ΠΟ
</H2>
<H3>Λίγα χρήματα
</H3>
<H3>11 Σούπερ 13άρια
</H3>
<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16342O103</ED>
<ID>
ID:16986

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O10&aa=3</URL></REF>


Article

<CATEGORY>vin10</CATEGORY>

 <H5></H5><H5>Ένας υπερ-τυχερός
</H5><H2>Τζόκερ
</H2>
ΕΝΑΣ ΥΠΕΡΤΥΧΕΡΟΣ με 5+1 επιτυχίες βρέθηκε στο χθεσινό (17/1) διαγωνισμό του
ΤΖΟΚΕΡ, ο οποίος κερδίζει 1.793.911.251 δρχ. Στις άλλες κατηγορίες τα κέρδη
είναι: 16 τυχεροί με 5 επιτυχίες θα πάρουν από 10.457.115 δρχ., 185 με 4+1
επιτ. θα εισπράξουν από 480.300 δρχ., 4.311 με 4 επιτ. θα μοιραστούν από 8.680
δρχ., 7.557 με 3+1 επιτ. θα πάρουν από 8.680 δρχ., 165.773 με 3 επιτ. θα
εισπράξουν από 430 δρχ., 85.656 με 2+1 επιτ. θα μοιραστούν από 430 δρχ. και
342.258 με 1+1 επιτυχίες θα πάρουν από 295 δρχ. Τα πέντε νούμερα είναι: 37,
24, 13, 23, 28, ενώ ο αριθμός του ΤΖΟΚΕΡ είναι το 11.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16342O111</ED>
<ID>
ID:16882

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O11&aa=1</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟγκόλ
</H2>
<H3></H3>ΣΤΟ ΠΡΟ-ΠΟγκόλ κερδίζουν οι αριθμοί: 1, 2, 4, 5, 19, 24, 27, 29.

Στην πρώτη κατηγορία (8άρια) είχαμε τζακ-ποτ. Βρέθηκαν 36 7άρια που κερδίζουν
από 228.235 δρχ. και 1.577 6άρια (μερίδιο 4.260 δρχ.).
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16342O112</ED>
<ID>
ID:16942

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O11&aa=2</URL></REF>


Article

<CATEGORY>vin10</CATEGORY>

 <H5></H5><H2>ΤΟ ΠΑΝΟΡΑΜΑ ΤΗΣ Β' ΕΘΝΙΚΗΣ
</H2>
<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16342O121</ED>
<ID>
ID:16883

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O12&aa=1</URL></REF>


Article

<CATEGORY>vin10</CATEGORY>

 <H5>ΚΑΛΑΜΑΤΑ: Η ΙΣΟΠΑΛΙΑ (1-1) ΑΔΙΚΕΙ ΤΗΝ ΠΑΝΑΧΑΙΚΗ
</H5><H2>Έχασε έδαφος
</H2>
Ο Σάμπσον προσπαθεί να αποφύγει τους Καπουράνη, Κορδονούρη στο χθεσινό
ισόπαλο παιχνίδι Καλαμάτας - Παναχαϊκής

ΠΟΛΥΤΙΜΟΥΣ βαθμούς στην έδρα της έχασε η Καλαμάτα. Το τελικό 1-1 με την
Παναχαϊκή αδικεί την ομάδα της Πάτρας που είχε περισσότερες ευκαιρίες για
γκολ. Αντίθετα, η ομάδα της Μεσσηνίας διατήρησε ανούσια υπεροχή και αν ο
Καπουράνης δεν έκανε το λάθος να υποπέσει σε πέναλτι, θα γνώριζε την ήττα. Στο
17' ο Σολάκης και στο 39' ο Γκίτσης σημάδεψαν τα δοκάρια της εστίας της Καλαμάτας.

ΤΡΙΚΑΛΑ - ΚΑΛΛΙΘΕΑ 1-0. Αν και έπαιζαν με δέκα παίκτες από το 37', λόγω
αποβολής του Λαγούγια που χτύπησε αντίπαλο, τα Τρίκαλα νίκησαν 1-0 την
πρωτοπόρο Καλλιθέα. Οι γηπεδούχοι ήταν καλύτεροι σε όλη τη διάρκεια του αγώνα
και η επιτυχία τους κρίνεται δίκαιη. Αντίθετα, η Καλλιθέα δεν κατάφερε να
αξιοποιήσει τις λίγες ευκαιρίες που δημιούργησε.

ΠΑΣ ΓΙΑΝΝΙΝΑ - ΗΛΤΕΞ ΛΥΚΟΙ 1-0. Ανώτερος σε όλη τη διάρκεια του αγώνα ο
ΠΑΣ Γιάννινα νίκησε 1-0 τους Λύκους. Το μικρό σκορ οφείλεται στην εξαιρετική
απόδοση του Γκιζέλη, ο οποίος πραγματοποίησε σωρεία θετικών και
αποτελεσματικών επεμβάσεων. Το μοναδικό γκολ του αγώνα πέτυχε με πέναλτι στο
49' ο Μένταν (χέρι ο Χαλδογερίδης), ενώ στο 22' ο σκόρερ είχε σουτ στο δοκάρι.

ΚΑΛΑΜΑΡΙΑ - ΠΙΕΡΙΚΟΣ 0-0. Καλαμαριά και Πιερικός μοιράστηκαν βαθμούς,
αλλά όχι και εντυπώσεις. Το 0-0 αδικεί τους φιλοξενούμενους που είχαν καλύτερη
παρουσία στον αγωνιστικό χώρο. Μάλιστα στο 88' έχασαν μεγάλη ευκαιρία όταν
διαδοχικά οι Παπακωνσταντίνου-Ντότσης σημάδεψαν το δοκάρι της εστίας της Καλαμαριάς.

ΠΑΝΣΕΡΡΑΪΚΟΣ - ΝΙΚΗ Β. 3-0. Περισσότερο εύκολα απ' ό,τι δείχνει το
τελικό 3-0, ο Πανσερραϊκός νίκησε τη Νίκη Βόλου. Οι γηπεδούχοι με ευκολία
άνοιγαν διαδρόμους και έφταναν στην εστία του Κοντοβά, την οποία παραβίασαν
τρεις φορές. Η Νίκη Βόλου απλά αρκέστηκε να παρακολουθεί τις προσπάθειες των
αντιπάλων της και δεν πρόβαλε ιδιαίτερη αντίσταση

ΑΓ. ΝΙΚΟΛΑΟΣ - ΑΘΗΝΑΪΚΟΣ 1-0. Σε αμφίρροπο παιχνίδι όπου κάθε ομάδα
διατήρησε την υπεροχή για 45', ο Άγιος Νικόλαος επικράτησε 1-0 του Αθηναϊκού.
Οι γηπεδούχοι ήταν καλύτεροι στο πρώτο ημίχρονο, ενώ το δεύτερο ανήκει στην
αθηναϊκή ομάδα, την οποία σταμάτησε με την απόδοσή του ο Μπαρτζώκας.

ΛΑΡΙΣΑ - ΕΔΕΣΣΑΪΚΟΣ 2-0. Μέτριο παιχνίδι στη Λάρισα, όπου η τοπική
ομάδα έχοντας την πρωτοβουλία των κινήσεων νίκησε 2-0 τον Εδεσσαϊκό. Οι
παίκτες των γηπεδούχων, έχοντας μάθει την αλλαγή στο ιδιοκτησιακό καθεστώς της
ΠΑΕ, προσπάθησαν, χωρίς όμως να αποδώσουν ποδόσφαιρο ποιότητας. Ο Εδεσσαϊκός απογοήτευσε.

ΔΟΞΑ ΒΥΡ. - ΠΑΝΑΙΤΩΛΙΚΟΣ 2-1. Οκτώ λεπτά πριν από τη λήξη του αγώνα, η
Δόξα Βύρωνα κατάφερε να κάμψει την αντίσταση του Παναιτωλικού και να πάρει τη
νίκη με 2-1. Οι γηπεδούχοι είχαν την πρωτοβουλία των κινήσεων, αλλά ο
Παναιτωλικός ήταν επικίνδυνος στις αντεπιθέσεις.

ΙΑΛΥΣΟΣ - ΚΑΡΔΙΤΣΑ 2-0. Καλύτερος και χωρίς να αντιμετωπίσει ιδιαίτερη
δυσκολία, ο Ιάλυσος νίκησε 2-0 της Καρδίτσα. Οι γηπεδούχοι «καθάρισαν» το
παιχνίδι στο πρώτο ημίχρονο, όπου πέτυχε και τα δύο γκολ. Στο δεύτερο οι
προσπάθειες και των δύο ομάδων μειώθηκαν, με αποτέλεσμα να υπάρχουν
αποδοκιμασίες από τους φιλάθλους που παρακολούθησαν το παιχνίδι.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16342O131</ED>
<ID>
ID:16884

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O13&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Χωρίς νικητή το ντέρμπι
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

ΧΩΡΙΣ εκπλήξεις πέρασε η 16η αγωνιστική του πρωταθλήματος της Β' Εθνικής. Η
πρωτοπόρος Καλλιθέα γνώρισε την ήττα με 1-0 στα Τρίκαλα από την τοπική ομάδα,
ενώ η Παναχαϊκή πήρε πολύτιμη ισοπαλία 1-1 στη δύσκολη έδρα της Καλαμάτας και
πλησίασε σε απόσταση αναπνοής την κορυφή του βαθμολογικού πίνακα.. Ο ΠΑΣ
Γιάννινα σε ανοδική πορεία, παρά την καταλυτική του υπεροχή νίκησε με το
«φτωχό» 1-0 τους Λύκους και ισοβάθμησε στην τρίτη θέση της βαθμολογίας με την
Καλαμάτα. Στην Καλαμαριά, ο Απόλλων μοιράστηκε βαθμούς και εντυπώσεις με τον
Πιερικό, ενώ στον Άγιο Νικόλαο η τοπική ομάδα νίκησε δίκαια 1-0 τον Αθηναϊκό
και τον απομάκρυνε ακόμα περισσότερο από τις προνομιούχες θέσεις της βαθμολογίας..

Ιδιαίτερα αποτελεσματικός, ο Πανσερραϊκός δεν συνάντησε δυσκολίες με
αντίπαλο τη Νίκη Βόλου, την οποία νίκησε με 3-0. Στη Λάρισα η πάλαι ποτέ
ισχυρή ομάδα επικράτησε 2-0 του Εδεσσαϊκού και ελπίζει σε καλύτερες μέρες με
την αλλαγή του ιδιοκτησιακού καθεστώτος, αφού ο εκπρόσωπος των Ελβετών
αγοραστών κ. Ψαρογιώργος ανακοίνωσε προχθές την επίτευξη συμφωνίας με τον κ. Παπανικολάου..

Τέλος στο Βύρωνα η Δόξα νίκησε 2-1 τον Παναιτωλικό, ενώ στη Ρόδο ο Ιάλυσος
επικράτησε εύκολα 2-0 της Καρδίτσας..
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16342O132</ED>
<ID>
ID:16943

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O13&aa=2</URL></REF>


Article

<CATEGORY>vin10</CATEGORY>

 <H5>Δ' ΕΘΝΙΚΗ: Το Λεωνίδιο συνέχισε το εκπληκτικό σερί (17 νίκες σε 17 ματς) </H5><H2>«Πρωταθλητής χειμώνα» ο Αχαρναϊκός
</H2>
ΠΡΩΤΑΘΛΗΤΗΣ χειμώνα με νίκη (2-1) εναντίον της Λαμίας αναδείχθηκε ο Αχαρναϊκός
(1ος όμιλος), στη χθεσινή τελευταία αγωνιστική του πρώτου γύρου (17η), στο
πρωτάθλημα της Δ' Εθνικής. Τον άτυπο τίτλο του πρωταθλητή χειμώνα κατέκτησαν
με νίκες και οι υπόλοιπες ομάδες που φιγουράρουν στην πρώτη θέση των ομίλων
τους:. Τα Χανιά (2ος όμιλος) που συνέτριψαν με 6-1 τον Ηρακλή Θυμ., το
Λεωνίδιο (3ος όμιλος) που νίκησε με 3-1 τον Αστέρα Βλαχιώτη και συνέχισε το
εκπληκτικό σερί των επιτυχιών του (17 στα 17), ο Θεσπρωτός (4ος όμιλος) που
επικράτησε με 3-1 των Ν. Καρυών, ο Αγροτικός Αστέρας (5ος όμιλος) που
επιβλήθηκε με 4-0 του Μάνδαλου και η Νεάπολη (6ος όμιλος) που ξεπέρασε το
εμπόδιο (2-0) της Ν. Καλλικράτειας.

Τα αποτελέσματα της 17ης αγωνιστικής και οι βαθμολογίες των ομίλων:.

1ος όμιλος: Δόξα Προκ.-Αστέρας Ζωγρ., 2-1 Αγ. Ελεούσα-Ακράτητος 0-3,
Εύρυτος-Χαλκίδα 1-6, Άρης Πετρ.-Αστέρας Ιτ. 3-0, Ηρακλής Ροδ.-Ολυμπιακός Λ.
2-0, Αχαρναϊκός-Λαμία 2-1, Φωκικός-Παμβαγιακός 1-3, Χαϊδάρι-Βελούχι 2-0,
Θρασύβουλος-Αήττητος Σπ. 1-0.

Η ΒΑΘΜΟΛΟΓΙΑ: Αχαρναϊκός 42, Ακράτητος 37, Λαμία 34, Χαϊδάρι 32, Άρης
Πετρ. 32, Αγ. Ελεούσα 31, Θρασύβουλος 28, Ηρακλής Ροδ. 27, Αστέρας Ζωγρ. 26,
Χαλκίδα 25, Φωκικός 21, Ολυμπιακός Λ. 19, Αήττητος Σπ. 19, Παμβαγιακός 18,
Δόξα Προκ. 16, Αστέρας Ιτ. 12, Βελούχι 12, Εύρυτος 0.

2ος όμιλος: Πόντιοι-Αστέρας Ρεθ. 0-2 α.α., Χανιά-Ηρακλής Θυμ. 6-1,
Εργοτέλης-Μανδραϊκός 3-1, Ηρακλής Μαρ.-Μάλλια 0-1, Ασπρόπυργος-Ιεράπετρα 5-1,
Φωστήρας-Βύζας 0-0, Ίκαρος Αγ. Κηρ.-Σύρος 0-4, Χαλκηδόνα-Ατσαλένιος 3-1, Αετός
Λουτρ.-Μύκονος 1-1.

Η ΒΑΘΜΟΛΟΓΙΑ: Χανιά 39, Χαλκηδόνα 37, Φωστήρας 36, Ατσαλένιος 35,
Αστέρας Ρεθ. 33, Εργοτέλης 32, Βύζας 31, Μανδραϊκός 30, Μάλλια 29, Σύρος 22,
Ηρακλής Μαρ. 20, Μύκονος 18, Ασπρόπυργος 16, Ιεράπετρα 12, Ηρακλής Θυμ. 9,
Αετός Λουτρ. 7, Ίκαρος Αγ. Κηρ. 1.

* Ο Αετός Λουτρ. έχει ένα μηδενισμό και -3 βαθμούς, ο Φωστήρας ένα μηδενισμό
και -1 β., οι Πόντιοι έχουν παραιτηθεί από το πρωτάθλημα, ενώ οι Μάλλια,
Ηρακλής Θυμ., Αετός Λουτρ. και Ίκαρος Αγ. Κηρ. έχουν από έναν αγώνα λιγότερο.

3ος όμιλος: ΑΕΚ Πύργου-Εύγερος 5-0, Εθνικός Σαγ.-Παγκορινθιακός 0-0,
Ζάκυνθος-Πύργος 2-0 α.α., Μολαϊκός-Απόλλων Καλ. 3-2, Λεωνίδιο-Αστέρας Βλαχ.
3-1, Πάτρα-Πανθυρεατικός 4-2, Μεσσηνιακός-Δαφνί 0-0, Πανναυπλιακός-Δόξα Λιθ.
2-0, Κόρινθος-Πάμισος 2-4.

Η ΒΑΘΜΟΛΟΓΙΑ: Λεωνίδιο 51, Πάμισος 38, Παγκορινθιακός 37, Αστέρας Βλαχ.
33, Ζάκυνθος 31, Πάτρα 31, Κόρινθος 30, Απόλλων Καλ. 30, Πανθυρεατικός 25, ΑΕΚ
Πύργου 24, Μεσσηνιακός 20, Μολαϊκός 20, Πανναυπλιακός 18, Εθνικός Σαγ. 17,
Δόξα Λιθ. 16, Δαφνί 9, Εύγερος 4.

* Ο Εύγερος έχει ένα μηδενισμό και -3 βαθμούς...

4ος όμιλος: Αλμυρός-Λύκοι Πινδ. 0-2, Ακαρνανικός-Ν. Σελεύκεια 5-0,
Τηλυκράτης-Εθνικός Φιλ. 1-0, Ολυμπιακός Παν.-Αν. Άρτας 1-4, Ηρακλής
Σοφ.-Ελαιόφυτο 3-1, Ροδοτόπι-Ερμής Μαυρ. 1-0, Μέλισσα-Θιναλιακός 1-0, Αχιλλέας
Φαρσ.-Κέρκυρα 0-2, Θεσπρωτός-Ν. Καρυές 3-1.

Η ΒΑΘΜΟΛΟΓΙΑ: Θεσπρωτός 43, Ν. Καρυές 34, Λύκοι Πινδ. 34, Κέρκυρα 31,
Ελαιόφυτο 30, Τηλυκράτης 27, Ροδοτόπι 25, Ακαρνανικός 25, Αν. Άρτας 25,
Ηρακλής Σοφ. 24, Μέλισσα 24, Αλμυρός 21, Ολυμπιακός Παν. 19, Ν. Σελεύκεια 17,
Ερμής Μαυρ. 17, Εθνικός Φιλ. 12, Αχιλλέας Φαρσ. 11, Θιναλιακός 7.

* Οι Ολυμπιακός Παν. και Ερμής Μαυρ. έχουν από ένα μηδενισμό και -1 βαθμό, ενώ
οι Θεσπρωτός και Ροδοτόπι έχουν από έναν αγώνα λιγότερο.

5ος όμιλος: Πτολεμαΐδα-Κεραυνός Αγ.Γ. 4-1, Αλμωπός Αρ.-Ηρακλής Χ. 0-2,
Γιαννιτσά-Ελλάς Καλ. 7-1, Τύρναβος-Εθνικός Κατ. 0-4, Αγρ. Αστέρας-Μάνδαλο 4-0,
Απόλλων Λαρ.-Οδυσσέας Κ. 3-1, Καρύτσα-Άρης Ποντ. 1-2, Μ. Αλεξ. Τρικ.-Ορεστιάδα
Π. 2-0, Ποσειδών Π.-Κουφάλια 1-1.

Η ΒΑΘΜΟΛΟΓΙΑ: Αγρ. Αστέρας 41, Εθνικός Κατ. 38, Κουφάλια 37, Ποσειδών
Π. 37, Απόλλων Λαρ. 34, Ηρακλής Χ. 33, Άρης Ποντ. 29, Γιαννιτσά 27, Αλμωπός
Αρ. 24, Μ. Αλεξ. Τρικ. 23, Ορεστιάδα Π. 22, Τύρναβος 21, Πτολεμαΐδα 21,
Μάνδαλο 17, Οδυσσέας Κ. 15, Καρύτσα 8, Κεραυνός Αγ.Γ. 6, Ελλάς Καλ. 3.

6ος όμιλος: Ν. Κρήνη-Ορφέας Αλεξ. 3-1, Πναδραμαϊκός-Ορφέας Ξ. 2-2,
Αστέρας Αιγ.-Αχιλλέας Τρ. 1-2, Εθνικός Σιδ.-Ακρίτας Ν.Β. 7-0, Αγ. Αθανάσιος-Ν.
Πετρίτσι 1-2, Πολύκαστρο-Ορφέας Ελευθ. 3-2, Ορέστης Ορ.-Νέστος Χρ. 2-1, Ν.
Καλλικράτεια-Νεάπολη 0-2, Ακαδ. Ξάνθης-Ακρίτας Ν. Κρ. 2-0.

Η ΒΑΘΜΟΛΟΓΙΑ: Νεάπολη 42, Ορφέας Αλεξ. 38, Ορέστης Ορ. 32, Ορφέας Ξ.
30, Πολύκαστρο 30, Εθνικός Σιδ. 29, Ν. Πετρίτσι 29, Αχιλλέας Τρ. 28, Ν. Κρήνη
28, Ορφέας Ελευθ. 26, Πανδραμαϊκός 26, Νέστος Χρυσ. 19, Ακαδ. Ξάνθης 19,
Ακρίτας Ν.Β. 16, Αγ. Αθανάσιος 13, Ν. Καλλικράτεια 7, Ακρίτας Ν. Κρ. 6,
Αστέρας Αιγ. 6.

* Οι Ορέστης Ορ. και Άγιος Αθανάσιος έχουν από ένα μηδενισμό και -1 βαθμό.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16342O133</ED>
<ID>
ID:16987

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O13&aa=3</URL></REF>


Article

<CATEGORY>vin10</CATEGORY>

 <H5>ΑΕΚ: ΟΠΩΣ ΚΑΙ ΠΕΡΥΣΙ Ο ΗΡΑΚΛΗΣ ΑΝΕΤΡΕΨΕ ΤΟ 2-0 ΚΑΙ ΠΗΡΕ «Χ» ΣΤΗ ΝΕΑ ΦΙΛΑΔΕΛΦΕΙΑ
</H5><H5>ΜΠΛΑΧΙΝ: Κάναμε ντέρμπι το δεύτερο ημίχρονο
</H5><H5>Οι παίκτες δεν αγωνίστηκαν όπως του Ηρακλή
</H5><H5>ΑΠΟΔΟΚΙΜΑΣΙΕΣ
</H5><H5>Επίθεση στον Δώνη, τ' άκουσε ο Μάρκος
</H5><H2>Αιχμάλωτη στο... παρελθόν της
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΤΟ ΜΑΤΣ έμοιαζε με το αντίστοιχο της περασμένης χρονιάς. Για την ακρίβεια,
ήταν ριπλέι, λες και βγήκε με καρμπόν. ΑΕΚ - Ηρακλής 2-2 (από 2-0!) και πρώτοι
βαθμοί πεταμένοι για την ΑΕΚ την εφετινή περίοδο στην έδρα της. Ο Ηρακλής πήρε
την ισοπαλία με άνεση και στο τέλος, ίσως, αν είχε τόλμη, να στόχευε καλύτερα
προς τους τρεις βαθμούς της νίκης.

Το γεγονός ότι η ΑΕΚ απομακρύνθηκε από την κορυφή μπορεί να έχει τη μικρότερη
σημασία τούτες τις ώρες. 
Το ζητούμενο είναι να δουν άπαντες τις αδυναμίες της ομάδας, να διορθώσουν τα
«κακώς κείμενα», να καλύψουν τα κενά, ώστε να επανέλθει στον σωστό δρόμο και
να κάνει όνειρα για έξοδο στο Τσάμπιονς Λιγκ. 
Η ΑΕΚ ναι, είχε χθες απουσίες. Σαφώς έχασε και στην πορεία του αγώνα
σημαντικούς παίκτες της. Ωστόσο, δεν δικαιολογείται η εμφάνιση του δεύτερου
ημιχρόνου, διάστημα που οι παίκτες του Ηρακλή επιτίθονταν κατά κύματα και
απειλούσαν έμμεσα ή άμεσα την εστία του Ατματσίδη. Και, βέβαια, όταν το 2-0
γίνεται 2-2, δεν μπορεί να φταίει μόνο η τύχη...

ΔΕΝ ΑΝΗΣΥΧΟΥΣΑΝ

Στο πρώτο ημίχρονο η ΑΕΚ, χωρίς να έχει σούπερ ρυθμό, έδειχνε να ελέγχει το
ματς. Μια ευκαιρία νωρίς με τον Ντέμη (4'), κλείσιμο του Ηρακλή στην περιοχή
του και μηδέν ανησυχία από τους υποψήφιους για μεταγραφή και μάλλον
επηρεασμένους χθες Κωνσταντινίδη - Κωνσταντίνου. 
Όταν, μάλιστα, οι γηπεδούχοι με δίλεπτη «έκρηξη» προηγήθηκαν με 2-0, ουδείς
αμφέβαλε για τον τελικό νικητή. 
Διότι ­ ξαναλέμε ­ ο Ηρακλής δεν έπειθε πως ήταν ικανός να αντισταθεί, να
απειλήσει, να μπει ξανά στο παιχνίδι μετά το σοκ. Κι όμως τα κατάφερε. 
Προς το τέλος του ημιχρόνου με κεφαλιά ο Σέμος έκανε το 2-1, σε φάση που οι
αμυντικοί της ΑΕΚ άνοιξαν διάδρομο και άφησαν ανενόχλητο τον αμυντικό να...
αλωνίζει στην επίθεση. Η συνέχεια ανήκει στους προπονητές. Με δύο αλλαγές
άλλαξαν τη μορφή του αγώνα. 
Ο Γίνμπλαντ έβγαλε και τον Βελέντζα και έβαλε τον μαχητή Καρατζόφ «δένοντας»
την άμυνά του, ενώ ο Μπλαχίν ατύχησε βγάζοντας τον Μπατίστα (θέλοντας να
ενισχύσει τη μεσαία γραμμή) και βάζοντας τον... αόρατο (εκτός των κίτρινων
παπουτσιών!) Σέμπουε. 
Ο Ηρακλής βγήκε και μάλιστα με θάρρος στην επίθεση. Στο 58' θα μπορούσε να
δοθεί πέναλτι σε κράτημα του Κωστένογλου στον Κωνσταντίνου (ο Κύπριος «έκοψε»
έξοχα την μπάλα), αλλά στο 62' ήρθε η ισοφάριση. Ο Στολτίδης την πάσα, ο
Χάγκαν από το κέντρο δεν είχε το παραμικρό πρόβλημα να αποφύγει και τον
Ατματσίδη, «γράφοντας» το 2-2. Την περασμένη χρονιά το 2-2 έκανε ο Κασίμπα,
χθες ο ομόχρωμος Χάγκαν. Διαφορά;

ΑΛΛΟΙ ΕΙΧΑΝ ΠΑΘΟΣ

Εύκολη υπόθεση ήταν το 2-2 για τον Χάγκαν

Τώρα η ΑΕΚ είχε χρόνο να αντιδράσει. Πώς, όμως, να γίνει αυτό όταν μόνο οι
φιλοξενούμενοι ξεχείλιζαν από πάθος; Πώς να συμβεί με τους αμυντικούς να
γυρίζουν την μπάλα προς τον τερματοφύλακα; Πώς να μπει γκολ όταν ο Σέμπουε
δίκην αμυντικού προλαβαίνει (74') σε σέντρα του Δώνη τον Σαβέβσκι; 
Και ­ τέλος ­ γιατί να έρθει το νικητήριο γκολ όταν ο Δώνης σουτάρει με όλη
του τη δύναμη (90'), αλλά πάνω στον Στογιάννη; Πάλι καλά, δηλαδή, που
ανακόπηκε με οφσάιντ ο Κωνσταντίνου (83') από τον με «αδυναμία» στο σήκωμα της
σημαίας α' επόπτη Ρεντζή. Διαφορετικά...

Συνεπώς, στους φίλους της ΑΕΚ έμεινε η απόλαυση των δύο γκολ. Από τους Ντέμη
(26', ύστερα από άριστη σέντρα του Δώνη) και Λάκη (27', σε σόλο πέρασε και τον
Στογιάννη). 
Και, βέβαια, η πίκρα για τους βαθμούς που χάθηκαν, την απόδοση των
περισσότερων παικτών, την έλλειψη πάθους και σωστής ψυχολογίας μετά την
παρατεταμένη διακοπή. Το μακρόσυρτο «ουουου» που ακούστηκε κατά πάντων με τη
λήξη του αγώνα ήταν απολύτως δικαιολογημένο.

Κορυφαίος του Ηρακλή ο Κασίμπα. Λες και έχει... άχτι την ΑΕΚ, κάνει σπουδαίες
εμφανίσεις αντίπαλός της. Δύναμη ο Στολτίδης, καλός στην άμυνα ο Κιντόντα, με
εμπνεύσεις ο Χάγκαν. 
Το δίδυμο της επίθεσης, όχι στην καλύτερη μέρα του. Από την ΑΕΚ, φιλότιμος ο
Ζήκος και άτυχος ο... Μπλαχίν που επιτρέπονται ακόμη μόνο τρεις αλλαγές.

Η διαιτησία του Ηλιάδη με λάθη.

ΜΕ ΤΟΥΣ παίκτες της ΑΕΚ τα έβαλε στις δηλώσεις του ο Όλεγκ Μπλαχίν. Ο Ουκρανός
προπονητής μιλούσε για έλλειψη μαχητικότητας, απώλεια σπουδαίων ευκαιριών, ενώ
αναφέρθηκε (μόνος του!) στην αλλαγή του Μπατίστα και στις ατυχίες με τους
τραυματισμούς των Λάκη - Κοπιτσή.

Είπε ο Μπλαχίν: «Θέλαμε μόνο τη νίκη, διότι έρχονται δύο δύσκολα παιχνίδια. Με
Ξάνθη και Ολυμπιακό. Μπορούσαμε να εξασφαλίσουμε τους βαθμούς από το πρώτο
ημίχρονο, όταν και χάσαμε πολλές ευκαιρίες. Αν όμως δεν βάζεις γκολ, δέχεσαι.
Και στο 2-1 κανείς δεν μάρκαρε τον παίκτη του Ηρακλή. Έτσι, ο αντίπαλος μπήκε
στον αγώνα. Από ένα εύκολο παιχνίδι, παίξαμε στο δεύτερο ημίχρονο ντέρμπι. Στο
2-2 δεν κατάλαβα πώς ένας παίκτης περνά μέσα από δύο-τρεις παίκτες μας, χωρίς
να τον μαρκάρει κανείς. Ξέρω ότι θα γράφετε για τον Μπατίστα. Νομίζω, όμως,
ότι είναι κουρασμένος και είχε να παίξει 11 μήνες. Έβαλα τον Σέμπουε, αλλά η
αλλαγή δεν μου βγήκε. Αν είχα άλλη, θα τον άλλαζα! Μην ξεχνάτε ότι έκανα και
δύο αναγκαστικές ­ έχασα τους δύο ταχύτερους παίκτες μου (Κοπιτσής - Λάκης)
και αυτό μας έκοψε τον ρυθμό μας».

Και ακόμη: «Έχω παράπονο ότι οι παίκτες δεν έπαιξαν όπως αυτοί του Ηρακλή στα
τάκλιν. Ήταν χωρίς δύναμη. Τώρα μας πλησιάζουν και τα πράγματα στο πρωτάθλημα
δυσκολεύουν. Περίμενα τον Ηρακλή να παίξει με αντεπιθέσεις. Μαρκάραμε στο
πρώτο ημίχρονο σωστά, στο δεύτερο όμως ήμασταν χάλια! Είχαμε τύχη, γιατί
αλλιώς θα χάναμε. Σε κάθε ευκαιρία ο Ηρακλής ήταν επικίνδυνος. Συμφωνώ ότι
κάπου υπήρχε χάος! Στο κόρνερ του 2-1 φώναζα πέντε λεπτά να μαρκάρουν οι
παίκτες μου. Και όταν έβαλα τον Γκρέταρσον, υπήρχε δεύτερος αμυντικός χαφ στην
ομάδα, χωρίς να μαρκάρουμε στο κέντρο. Φωνάζεις δεν φωνάζεις, τι άλλο να κάνω;
Δεν γίνεται στις προπονήσεις να κάνουμε μόνο μαθήματα για τις στημένες φάσεις.
Ούτε να κάνουμε μάθημα στα τετ-α-τετ».

Πώς έκλεισε τις δηλώσεις του ο Μπλαχίν; Με την επισήμανση ότι «ο Ντέμης και ο
Μπατίστα συνεργάστηκαν καλά» και επίσης με το «ο Καραγιάννης δεν είναι ακόμη
όπως πριν από δύο-τρία χρόνια».

Ο ΓΙΝΜΠΛΑΝΤ

Ο Σουηδός τεχνικός του Ηρακλή, Ματς Γίνμπλαντ, δήλωσε: «Θέλαμε τον έναν βαθμό.
Και η παράδοση ήταν εναντίον μας με μόνο 2 ισοπαλίες και 2 νίκες σε 37 ματς. Η
αρχή μας είναι να κυνηγάμε τη νίκη, αλλά είμαστε και ρεαλιστές. Η ΑΕΚ παίζει
το καλύτερο ποδόσφαιρο στην Ελλάδα και μετά το 2-0 μπορούσε να κάνει και το
3-0. Τα πράγματα για τον Ηρακλή ήταν μαύρα! Αν όμως είχαμε τύχη, θα κάναμε
εμείς το 3-2. Δεν ήταν εύκολος ο αγώνας, η ΑΕΚ έπαιξε καλά και δεν είναι
χειρότερη ομάδα, επειδή έμεινε στην ισοπαλία».

Μόνο ευχαριστημένος δεν δείχνει ο Ντέμης Νικολαΐδης από την εξέλιξη του αγώνα
με τον Ηρακλή

ΟΙ ΑΠΟΔΟΚΙΜΑΣΙΕΣ προς τους παίκτες της ΑΕΚ δεν σταμάτησαν με τη λήξη του αγώνα
με τον Ηρακλή. Οι πικραμένοι από το 2-2 οπαδοί ανέμεναν αρκετή ώρα μετά το
τέλος του ματς στην έξοδο και περίπου 50-60 έδωσαν συνέχεια.

Τα άκουσε κυρίως ο Γιώργος Δώνης, ίσως γιατί είχε την... έμπνευση να δώσει
συνέχεια και θέλησε να ανοίξει διάλογο μαζί τους. «Αρκετά χρήματα πήρες. Τώρα
κάθεσαι», είπαν στον εξτρέμ, αυτός «κάτι» απάντησε («τόσο μπορούμε, τα δίνω
πίσω και φεύγω»), με αποτέλεσμα ορισμένοι να προσπαθήσουν να κινηθούν εναντίον
του. Ωστόσο, με την επέμβαση των ψύχραιμων το θέμα έληξε. Κοντά στον Δώνη τα
άκουσε και ο Δημήτρης Μάρκος. «Εδώ δεν είναι Παναθηναϊκός, η ΑΕΚ είναι μεγάλη
ομάδα», ήταν κάποιες από τις εκφράσεις του κόσμου, που θυμήθηκε το «πράσινο»
παρελθόν των δύο ποδοσφαιριστών.

Ποιοι άλλοι έγιναν στόχος; Ο Νίκος Κωστένογλου («τα έχεις πάρει μαζεμένα και
δεν κάνεις τίποτα, έχεις παχυλό συμβόλαιο»), ο Σέμπουε («σήκω φύγε ρε...
παλτό»), ενώ ο Μπαμπούνσκι, βασικός στόχος, φυγαδεύτηκε από άλλη θύρα για να
γλιτώσει. Αν και ορισμένοι λένε ότι προπηλακίστηκε! Χειροκροτήθηκαν οι
Σαβέβσκι, Ατματσίδης, Μπατίστα, Γκρέταρσον. Επίσης, στόχος έγινε αναίτια ο
Νίκος Στράτος («έχουν έρθει τόσα χρήματα, πάρε τον Μελισσανίδη και φύγετε,
κάντε καμία μεταγραφή, όλο οι Άγγλοι σας φταίνε»). Ο κ. Μελισσανίδης δεν έγινε
αντιληπτός από τον κόσμο, προφανώς αποφάσισε να αποχωρήσει όταν οι οπαδοί
αποδοκίμαζαν τους παίκτες! Να σημειωθεί ότι σύμφωνα με πηγές νωρίτερα ο πρώην
πρόεδρος έθεσε θέμα απόκτησης των Κωνσταντινίδη - Κωνσταντίνου. Για τον πρώτο
ο Ηρακλής φέρεται να ζητεί 200 εκατ. και για τον δεύτερο μόνο η ρήτρα για το
Παραλίμνι φτάνει τα 250 εκατ. Έτσι, μπορεί να κινηθεί το καλοκαίρι για τον
Κωνσταντινίδη, όταν και λήγει το συμβόλαιο του νεαρού επιθετικού. Εκτός κι αν
αλλάξει σύντομα γνώμη ο κ. Θεοδωρίδης, ο οποίος έλεγε χθες «μα, η ΑΕΚ δεν μου
δίνει τα χρήματα, ας τα βρει και τα λέμε».

Αξίζει να τονιστεί ότι απόψε επίκειται στο Λονδίνο κρίσιμο ραντεβού για το
μέλλον της ΑΕΚ. Οι κ.κ. Στάθης - Αγγελόπουλος θα μιλήσουν με ανθρώπους της
ENIC, προκειμένου να καθοριστούν οι κινήσεις μετά τις αλλαγές στην εταιρεία.
Και θα διαπιστωθεί αν οι Άγγλοι θέλουν όντως να βοηθήσουν τους Έλληνες.
Διαφορετικά, η συμφωνία με τον κ. Μελισσανίδη θα είναι στον αέρα!

Τέλος, η ΑΕΚ έχασε χθες και δύο παίκτες. Τον Βασίλη Λάκη και τον Χάρη Κοπιτσή.
Ο Λάκης βγήκε με εξάρθρωση ωμοπλάτης και προβλέπεται να απουσιάσει για δυο
τρεις εβδομάδες. Ο Κοπιτσής αντικαταστάθηκε με διάστρεμμα και εντός της ημέρας
θα διαπιστωθεί η σοβαρότητα της κατάστασής του.

<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O14</CAT>
<ED>
Κωδικός άρθρου: A16342O141</ED>
<ID>
ID:16885

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O14&aa=1</URL></REF>


Article

<CATEGORY>vin10</CATEGORY>

 <H5>Τα δώρα δεν... έπιασαν τόπο
</H5><H5>Τα παράπονα του Ουκρανού
</H5><H5>Εκνευρίστηκε ο Μπατίστα
</H5><H5>Προτάσεις
</H5><H2>Εμπιστευτικά
</H2><H2></H2>
*ΠΡΩΤΟ ματς για τη νέα χρονιά (μετά τη γνωστή αποχή των ΠΑΕ) και στην ΑΕΚ
σκέφθηκαν να κάνουν δώρα στον κόσμο. Έτσι, λοιπόν, πριν από την έναρξη του
χθεσινού αγώνα με τον Ηρακλή, πολυτελές αυτοκίνητο μετέφερε δεκάδες σακούλες
με μικροδωράκια που πετούσαν (μοίραζαν) στους φίλους της ΑΕΚ, καλλίγραμμες
κοπέλες ντυμένες με τη στολή του Άη Βασίλη!

*ΣΤΗ ΣΗΜΕΡΙΝΗ προπόνηση θα γίνει η ομιλία του Όλεγκ Μπλαχίν προς τους
παίκτες της ΑΕΚ. Ο Ουκρανός έχει παράπονα, χθες όμως απέφυγε να πει πολλά,
κυρίως διότι ο εκνευρισμός στα αποδυτήρια ήταν διάχυτος.

*ΜΕ ΝΕΥΡΑ έφυγε ο Ντανιέλ Μπατίστα, διότι τον άλλαξε νωρίς ο Όλεγκ Μπλαχίν.
Ο Μπατίστα πιστεύει ότι πρέπει να παίζει παραπάνω, ώστε να βρεθεί σύντομα σε
καλή κατάσταση και ο Ουκρανός δεν αποφασίζει ακόμη να χρησιμοποιεί επί 90' τον
επιθετικό άσο. Ούτε στα φιλικά τον έβαζε σε όλο το ματς και τα παράπονα δεν λείπουν.

*** «Μας αδίκησες σε τρεις φάσεις καθοριστικές». Αυτά είπε στον διαιτητή
Ηλιάδη ο Δ. Μελισσανίδης, αυτά γράφτηκαν από τον ρέφερι στο φύλλο αγώνα.

*ΣΥΝΕΧΙΖΟΥΝ να προτείνουν παίκτες στην ΑΕΚ. Έστω και αν αρκετοί είναι
αμφιβόλου αξίας ή ποδοσφαιρικά στα... τελειώματά τους (όπως ο Βούλγαρος
Στόιτσκοφ). Ο ηλικίας 25 ετών Σάσα Μίχοβιτς, της Μπέογκραντ (σέντερ φορ),
είναι ο τελευταίος που πρότειναν οι μάνατζερ στην ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O15</CAT>
<ED>
Κωδικός άρθρου: A16342O151</ED>
<ID>
ID:16886

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O15&aa=1</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ:
</H5><H2>Πιο εύστοχοι στο ματς-διαφήμιση
</H2><H2></H2>
Σούμποτιτς - Σάκοτα. Στη συνέντευξη Τύπου δεν αντάλλαξαν ούτε ματιά. Η κόντρα
κρατάει ακόμη

«ΔΙΑΦΗΜΙΣΗ του μπάσκετ» χαρακτήρισε τον αγώνα με τον Ηρακλή ο Λευτέρης
Σούμποτιτς και υποστήριξε ότι έγινε ντέρμπι που κρίθηκε στις... λεπτομέρειες. 
Ο προπονητής του Παναθηναϊκού, παρά τη νίκη, δεν έκρυψε ότι η απόδοση της
ομάδας του δεν τον ικανοποίησε:

«Κρίθηκε στις δικές μας εύστοχες βολές στο τέλος του αγώνα. Πάντως, δεν είμαι
ευχαριστημένος από την απόδοσή μας: άλλα είπαμε, άλλα κάναμε. Ίσως να
αποτελούν κατά κάποιον τρόπο δικαιολογία τα συνεχόμενα παιχνίδια».

Ο Λευτέρης Σούμποτιτς μίλησε για τα προβλήματα της ομάδας του:

«Αγωνιστήκαμε χωρίς τον Τζεντίλε, ενώ ο Οικονόμου έκανε μόνο δύο προπονήσεις.
Αυτό που μετράει είναι η νίκη ­ συνεχίζουμε».

Ο Ντράγκαν Σάκοτα, που δεν αντάλλαξε ούτε ματιά με τον Λευτέρη Σούμποτιτς
(είναι γνωστή η κόντρα τους), δήλωσε πως ο Ηρακλής άξιζε επίσης τη νίκη:

«Σε ένα τόσο μεγάλο παιχνίδι, αξίζαμε και εμείς τη νίκη. Ήταν μεγάλης σημασίας
η απουσία του Ναχάρ και φάνηκε στο δεύτερο ημίχρονο, όπου χάσαμε πολλά
ριμπάουντ. Προσθέσαμε άλλη μια καλή εμφάνιση απέναντι σε μεγάλη αντίπαλο, όμως
δυστυχώς ηττηθήκαμε. Ένα σουτ έκρινε το ματς».

Ο Ράτζα προσπαθεί να ξεφύγει από τον Παπαδόπουλο. Και χθες ο Κροάτης ήταν από
τους καλύτερους

Για την τελευταία κρίσιμη επίθεση στην κανονική διάρκεια του αγώνα, όπου ο
Ηρακλής θα μπορούσε να πάρει τη νίκη, ο Σέρβος προπονητής εξήγησε:

«Ο Ντίνκινς είναι αυτός που θέλει, όπως και εμείς, να κάνει την τελευταία
επίθεση. Όμως βγήκε στην επίθεση ο Μαματζιόλας, τι να... κάνουμε».

Ο Σάκοτα εξέφρασε παράπονα για τη διαιτησία:

«Σε τόσο μεγάλα παιχνίδια χρειάζονται καλύτεροι διαιτητές».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O17</CAT>
<ED>
Κωδικός άρθρου: A16342O171</ED>
<ID>
ID:16887

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O17&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΜΠΟΝΤΙΡΟΓΚΑ, ΡΑΤΖΑ, ΕΛΥΣΑΝ ΤΑ ΠΡΟΒΛΗΜΑΤΑ
</H5><H2>Όρθιος με δύο ξένους
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Μποντίρογκα, Οικονόμου και στη μέση ο Χατζηβρέττας. Ο ΠΑΟ είχε τους ξένους του
χθες σε φόρμα

Ο ΠΑΝΑΘΗΝΑΪΚΟΣ εκτέλεσε με επιτυχία την πρώτη ­ από τις τρεις ­ επικίνδυνη
αποστολή στη Θεσσαλονίκη, όπου οι «πράσινοι» αναμένεται να παίξουν την πρώτη
θέση της κανονικής περιόδου.

Η ομάδα του Λευτέρη Σούμποτιτς, που αγωνίστηκε ξανά με προβλήματα (χωρίς τους
Τζεντίλε, Μπερκ, Μάγλο και ανέτοιμο τον Οικονόμου), έφθασε στη πολύτιμη νίκη
(78-76) ύστερα από 5λεπτη παράταση (65-65 κ.δ.) χάρη στη... διακριτική γοητεία
των ξένων της.

Ο Ντίνο Ράτζα παρά την εκπληκτική απόδοση του νεαρού Λάζαρου Παπαδόπουλου και
την σκληρή άμυνα του Ηρακλή στάθηκε στο... ύψος του, αγωνιζόμενος «χωρίς
ανάσα» (45 λεπτά) και με επίδοση για βραβείο: 29 πόντους και 16 ριμπάουντ.

Ανάσα δεν πήρε ούτε ο Μποντίρογκα (επίσης 45 λεπτά), που μάλιστα στο τέλος δεν
άφησε ούτε τον Ηρακλή να αναπνεύσει. Ο MVP του μουντομπάσκετ πήρε την
κατάσταση στα χέρια του, όταν οι γηπεδούχοι διεκδικούσαν με αξιώσεις στο
φινάλε του αγώνα τη νίκη. Ο Μποντίρογκα πέρασε σε ρόλο πλέι-μέικερ και
εκμεταλλευόμενος την ικανότητά του στο «ένας εναντίον ενός», την ευστοχία του
στις βολές (11/12β) και τη διαφορά ύψους από τους αντιπάλους του (Χατζηβρέτας
και Γάκης) κράτησε όρθιο τον Παναθηναϊκό στο Ιβανώφειο. Όλα αυτά
πιστοποιούνται από το γεγονός ότι στην παράταση ο «Μπόντι» σημείωσε τους 8
τελευταίους πόντους της ομάδας του (από τους 13 που πέτυχε ο ΠΑΟ!), ενώ στο α'
μέρος είχε μόνον τέσσερις!

Ο Ηρακλής με κορυφαίους τον Ντίνκινς, που φάνηκε κουρασμένος στην παράταση και
τον Παπαδόπουλο (εκπληκτικές ικανότητες, αλλά πλήρωσε την απειρία του και την
έλλειψη βοήθειας από τον πάγκο αφού ο Ναχάρ ήταν τραυματίας) κρατούσε επαφή με
το σκορ. «Λύγισε» όμως στο τέλος, αν και είχε το τελευταίο σουτ της κανονικής
διάρκειας με τον Μαματζιόλα (ύστερα από νταμπλ-τιμ στον Ντίνκινς).

Σημαντικά στοιχεία για τη νίκη των πρωταθλητών ότι ο ΠΑΟ μέχρι το 37' είχε
μόλις τρία επιθετικά ριμπάουντ, αλλά έπειτα από δύο άστοχα τρίποντα
(Μπουντούρης, Αλβέρτης αντίστοιχα) πήρε ισάριθμα ριμπάουντ, ενώ μάζεψε άλλα
πέντε στην παράταση! Και επίσης η άμυνα του Κοχ στον Ντίνκινς και του Αλβέρτη
στον Μπακ Τζόνσον, στο «χαμηλό σχήμα» που χρησιμοποίησε ο Σούμποτιτς.

Τέλος, αξίζει να σημειωθεί ότι οι παίκτες του Ηρακλή πανηγύρισαν σαν νικητές
μετά τη λήξη του 45λεπτου, με τον Ντράγκαν Σάκοτα να τους χειροκροτεί. Σε κάτι
τέτοια ματς αναλογίζεται κανείς μήπως ήταν σωστό να ισχύσει και στο μπάσκετ η ισοπαλία...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O17</CAT>
<ED>
Κωδικός άρθρου: A16342O172</ED>
<ID>
ID:16944

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O17&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ: ΜΕ ΚΟΡΥΦΑΙΟΥΣ ΤΟΥΣ ΜΠΕΡΙ - ΓΙΑΝΝΟΥΛΗ
</H5><H5>ΦΛΕΒΑΡΑΚΗΣ: Πρώτη φορά είδα κάτι ανάλογο
</H5><H5>Εκνευρισμός με τους διαιτητές
</H5><H2>Υπέκυψε με 5 φάουλ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
(Γραφείο Βόρειας Ελλάδας)

ΟΙ ΑΠΟΒΟΛΕΣ με πέντε φάουλ όλων των βασικών παικτών του Πανιωνίου αποδεκάτισαν
την ομάδα του Αντρέα Ματσόν, που υπέκυψε (74-70, ημίχ.: 36-41) τελικά στην
πίεση του ΠΑΟΚ.

Πρωταγωνιστές του αγώνα αναδείχθηκαν οι διαιτητές Ανδρέας Μαγγανάς και Γιώργος
Τανατζής. Οι λανθασμένες υποδείξεις τους, προκάλεσαν την πρώτη τεχνική ποινή
στην καριέρα του Κώστα Φλεβαράκη, εκνευρισμό στους δύο πάγκους και γκρίνια που
κυριάρχησε μετά το τέλος φυσιολογικά στο στρατόπεδο των ηττημένων.

Ο ΠΑΟΚ επικράτησε στα πρώτα λεπτά (8': 22-8) με άξονες τους Μπέρι και
Γιαννούλη, αλλά η είσοδος του Γέλιτς έδωσε το προβάδισμα (12'30'': 24-25)
καταρχήν στον Πανιώνιο και την αξιόλογη διαφορά (38-45, 42-49) στη συνέχεια.

Κινγκ και Καμαριώτης διεκδικούν την μπάλα στον αγώνα ΠΑΟΚ - Πανιωνίου

Ο «δικέφαλος» πήρε κεφάλι (56-55) με τρίποντο του Μπαλογιάννη 3'41'' πριν από
το τέλος και το διατήρησε παρά την κακή απόδοσή του.

ΜΕ ΤΟΥΣ διαιτητές τα έβαλαν οι προπονητές του ΠΑΟΚ και του Πανιωνίου.
«Κατάφεραν να εκνευρίσουν τους πάντες εντός αγωνιστικού χώρου. Πρώτη φορά
βλέπω να συμβαίνει κάτι τέτοιο. Δεν μου λέει τίποτε η στατιστική για τα φάουλ
που δόθηκαν υπέρ μας. Αυτό δεν σημαίνει ότι ο αντίπαλος μπορεί να παίζει όπως
θέλει», δήλωσε ο Κώστας Φλεβαράκης, επισημαίνοντας ότι για πρώτη φορά από το
1995 δέχθηκε τεχνική ποινή και δεν έδωσε το χέρι του στους διαιτητές μολονότι
η ομάδα του ήταν η νικήτρια.

Ο Αντρέα Ματσόν εκτίμησε ότι οι αιτίες της ήττας των «κυανέρυθρων» ήταν οι
πολύ περισσότερες ελεύθερες βολές (32/47 - 19/27) που εκτέλεσαν οι γηπεδούχοι
και οι αποβολές με πέντε φάουλ της βασικής πεντάδας του. «Δεν μπορώ να πιστέψω
αυτά που έγιναν. Στα δύο τελευταία παιχνίδια έλειψε ο σεβασμός προς τους
ψηλούς της ομάδας μου. Ο ΠΑΟΚ έπαιξε έξυπνα, αλλά πιστεύω ότι στο πρωτάθλημα
ένας λευκός σέντερ δεν μπορεί να παίξει καλή άμυνα όσο καλός κι αν είναι»,
είπε ο Ιταλός, που δεν παρέλειψε να στολίσει με αγγλοελληνική αργκό τους
διαιτητές λίγο μετά την αποβολή του Γιέλιτς, ενώ ο Νίκος Μίχαλος απάντησε στις
προκλήσεις της εξέδρας, πετώντας ένα μπουκάλι νερό μετά τη λήξη του αγώνα.

«Δεν έχουμε καμία βοήθεια από τη διοίκηση, γι' αυτό μας πατάνε», δήλωσε ο
Γιώργος Καράγκουτης, ενώ η απόδοση του Κινγκ δεν έμεινε ασχολίαστη από τον
προπονητή του ΠΑΟΚ. «Θα έχουμε πρόβλημα στη συνολική απόδοσή μας αν είναι ο
ίδιος Κινγκ και στη συνέχεια», είπε ο Φλεβαράκης.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O18</CAT>
<ED>
Κωδικός άρθρου: A16342O181</ED>
<ID>
ID:16888

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O18&aa=1</URL></REF>


Article

<CATEGORY>vin10</CATEGORY>

 <H5>ΝΗΑΡ ΗΣΤ: Ελπίδες σωτηρίας
</H5><H2>Ο Χιλ με 46 πόντους έδωσε τη νίκη
</H2>
ΕΣΠΑΣΕ τα... κοντέρ ο Σέιν Χιλ. Πράγματα και θαύματα έκανε ο Αυστραλός, ο
οποίος οδήγησε (σχεδόν μόνος του) τη Νήαρ Ήστ στη σούπερ νίκη επί του Απόλλωνα
στην Πάτρα (93-80). 
Τι έκανε ο Χιλ; 46 πόντοι με 9/14 τρίποντα κι ακόμα, πέντε ασίστ και τρία κλεψίματα.

Το διάστημα πάντως που... τρέλανε κόσμο ήταν στο α' μέρος: ο Χιλ είχε 7/7
τρίποντα (!) σουτάροντας από τα οκτώ μέτρα. Ο Κώστας Μίσσας χρησιμοποίησε στο
μαρκάρισμά του Βετούλα, Μολφέτα, Αργυρόπουλο, αλλά... 
Ούτε ο Αργυρόπουλος κατάφερε να περιορίσει τον Σέιν Χιλ, ο οποίος «σταμάτησε»
στους 46 πόντους

Ο Μολφέτας μάλιστα, υποστήριζε ότι του έκανε αρκετές φορές φάουλ, αλλά τα σουτ
κατέληγαν στο καλάθι! Με αυτόν τον τρόπο λοιπόν, η Νήαρ Ήστ προηγήθηκε 42-22
στο 15' και 57-39 στο ημίχρονο. Ο Χιλ πήγε στα αποδυτήρια με 33 πόντους, ρεκόρ
για την Α1. 
Και κάτι άλλο: ήταν μόλις η δεύτερη εκτός έδρας νίκη της Νήαρ Ήστ σε αγώνα της
στην Α1 (την περίοδο '85-'86 είχε νικήσει στις Σέρρες).

Ένα λεπτό πριν από το τέλος, οι γηπεδούχοι κατέφεραν να μειώσουν στους οκτώ
πόντους, αλλά οι παίκτες της Νήαρ Ήστ κράτησαν τη νίκη.

«Ο Χιλ ήταν ασταμάτητος. Χρειαζόμαστε πάντως και άλλες νίκες για να
παραμείνουμε στην κατηγορία», είπε ο προπονητής της Νήαρ Ήστ Γιώργος Ζευγώλης.
«Είμαστε υποχρεωμένοι να παραμείνουμε σοβαροί. Ο Απόλλωνας δεν κατάφερε να
βρει λύσεις, όταν αποκτήσαμε διαφορά στο σκορ».

«Δυστυχώς, με αυτή την ήττα μένουμε πίσω σε ό,τι αφορά τους στόχους μας», είπε
ο Κώστας Μίσσας. «Είχαμε προβλήματα με τον Χιλ και ό,τι και αν κάναμε ήταν
αδύνατο να τον σταματήσουμε. Υποτιμήσαμε τη Νήαρ Ήστ και το πληρώσαμε. Ο
καθένας θα πρέπει πλέον να αναλάβει τις ευθύνες του».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O18</CAT>
<ED>
Κωδικός άρθρου: A16342O182</ED>
<ID>
ID:16945

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O18&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΦΑΝΗΚΕ ΟΤΙ ΞΑΝΑΒΡΙΣΚΕΙ ΤΟΝ ΕΑΥΤΟ ΤΟΥ ΜΕ ΤΗΝ ΕΠΙΣΤΡΟΦΗ ΤΟΥ ΚΡΟΑΤΗ
</H5><H5>ΤΕΧΝΙΚΗ ΠΟΙΝΗ
</H5><H5>Την... πλήρωσε ο Πετρόπουλος
</H5><H2>Ο φόβος του Κόμαζετς
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΟΙ ΣΥΝΘΗΚΕΣ βέβαια δεν το επέτρεπαν (το ματς έγινε σε άδειες εξέδρες), αλλά ο
Ντούσαν Ίβκοβιτς ήθελε να δει κάποια πράγματα από τους παίκτες του, στο
σαββατιάτικο παιχνίδι με το Μαρούσι (68-50).

Τι είδε λοιπόν ο τεχνικός του Ολυμπιακού; Καταρχήν τους παίκτες του να παίζουν
πολύ καλή άμυνα, ιδιαίτερα στο α' μέρος. Σε αυτό το διάστημα, το Μαρούσι
έμεινε στους 19 πόντους με 6/17 σουτ. «Η πίεση που εξασκήθηκε ήταν τόσο δυνατή
που νόμιζα ότι θα... σκάσουμε», παραδέχτηκε στο τέλος ο προπονητής του
Αμαρουσίου Κώστας Πετρόπουλος.

Στη συνέχεια ήταν και η επιστροφή (ύστερα από έξι εβδομάδες) του Άριαν
Κόμαζετς. Ο Κροάτης χρησιμοποιήθηκε για 17 λεπτά, είχε 4 π. με 2/6 σουτ και
έδειξε ότι θέλει λίγο χρόνο προσαρμογής: «Του είπα να μην σταματήσει. Επίτηδες
του ζήτησα να μαρκάρει περιφερειακό παίκτη. Η επιστροφή του Κόμαζετς είναι μία
επιτυχία του ιατρικού τιμ της ομάδας. Είμαι αρκετά ευχαριστημένος από αυτόν»,
είπε ο Ίβκοβιτς.

Ο Κόμαζετς παραδέχτηκε ότι μπήκε στο γήπεδο φοβισμένος: «Δεν το κρύβω,
φοβόμουν. Είχα αρκετό χρόνο να αγωνιστώ και ήμουν συγκρατημένος. Όταν σημείωσα
το πρώτο καλάθι, απέκτησα αυτοπεποίθηση. Πιστεύω ότι σιγά-σιγά θα είμαι
καλύτερος», είπε ο Κόμαζετς.

«Η ομάδα ξαναβρήκε τον εαυτό της ­ συνέχισε ο Ντούσαν Ίβκοβιτς. Μετά τα τρία
ματς όπου είχαμε χαλαρό ρυθμό, εναντίον του Αμαρουσίου δείξαμε ένα καλύτερο
πρόσωπο. Πιστεύω ότι ήταν η καλύτερη δυνατή προετοιμασία εν όψει του αγώνα με
την Τιμσύστεμ. Θέλαμε να σπρώξουμε λίγο παραπάνω την ομάδα, όμως ήταν πρόβλημα
και η απουσία του κόσμου. Καταφέραμε πάντως σε κάποια διαστήματα, να παίξουμε
το μπάσκετ που θέλαμε».

Ο Άριαν Κόμαζετς (στο στιγμιότυπο με τον Φαλέκα) επέστρεψε στο γήπεδο ύστερα
από απουσία έξι εβδομάδων

«Το παιχνίδι είχε διαδικαστικό χαρακτήρα. Ο Ολυμπιακός δεν μπορεί να ηττηθεί
σε τέτοια ματς στην έδρα του. Οι παίκτες μου πάλεψαν στο β' μέρος. Είχαμε 22
λάθη, αριθμός μεγάλος όταν αντιμετωπίζεις τον Ολυμπιακό. Για το Μαρούσι
τέλειωσε η ανηφόρα και ουσιαστικά, το πρωτάθλημα αρχίζει το επόμενο Σάββατο,
στο ματς με τον Απόλλωνα Πάτρας».

Όσον αφορά το παιχνίδι, η πολύ καλή άμυνα των «ερυθρολεύκων», η δύναμή τους
κάτω από τα καλάθια (14 επιθετικά ριμπάουντ) και η πολύ καλή απόδοση των
Ρότζερς, Παπανικολάου είχαν αποτέλεσμα το 38-19 στο α' μέρος. 
Οι φιλοξενούμενοι προηγήθηκαν 6-2, ο Ολυμπιακός απάντησε με σερί 12-0
εκμεταλλευόμενος την άμυνα ζώνης που χρησιμοποίησε ο Πετρόπουλος και με
τρίποντα των Γκόλντγουαϊρ, Παπανικολάου έφτασε το σκορ στο 26-13. Ρότζερς και
Ομπέρτο μάρκαραν αποτελεσματικά τον Μικ, ενώ στο β' μέρος ο Ίβκοβιτς βρήκε την
ευκαιρία να δοκιμάσει διάφορα σχήματα.

ΓΙΑ ΜΕΡΙΚΑ δευτερόλεπτα, ο Ολυμπιακός βρέθηκε να παίζει με... έξι παίκτες.
Οι διαιτητές Ταβουλαρέας και Χουλιάρας δεν το κατάλαβαν, ο πάγκος του
Αμαρουσίου άρχισε να φωνάζει και, τελικά, την... πλήρωσε ο Κώστας Πετρόπουλος.
Ο τεχνικός του Αμαρουσίου πήγε στη γραμματεία για να υποβάλει ένσταση και
τελικά χρεώθηκε με τεχνική ποινή. Νωρίτερα, ο Παπανικολάου είχε προλάβει να
καθήσει στον πάγκο! «Ο κανονισμός είναι σαφής. Ο Ολυμπιακός έπρεπε να χρεωθεί
με τεχνική ποινή, όπως κι εμείς, στον αγώνα με τον Παναθηναϊκό», έλεγε στο
τέλος ο Πετρόπουλος.

Μπορεί ο αγώνας στο Νέο Φάληρο να ήταν με κλειστές πόρτες λόγω της τιμωρίας
του Ολυμπιακού, όμως, στο γήπεδο βρέθηκαν και 21 φίλοι του Αμαρουσίου. Ανάμεσά
τους και ο δήμαρχος του Αμαρουσίου, κ. Τζανίκος. 
Πάντως, και από τον Ολυμπιακό στην εξέδρα ήταν μάλλον περισσότερος κόσμος,
απ' ό,τι κανονικά επιτρέπεται.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O19</CAT>
<ED>
Κωδικός άρθρου: A16342O191</ED>
<ID>
ID:16889

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O19&aa=1</URL></REF>


Article

<CATEGORY>vin10</CATEGORY>

 <H5>Α2
</H5><H2>Παραίτηση - διαμαρτυρία </H2>
ΜΠΟΡΕΙ η Λάρισα να κέρδισε στην παράταση τον Φίλιππο Θεσσαλονίκης για την
Α2, αλλά ο προπονητής της Στιβ Γιατζόγλου παραιτήθηκε με αφορμή τη διαιτησία
του Γκόντα και της Σκούρτη, την οποία χαρακτήρισε απαράδεκτη. «Με τέτοιες
διαιτησίες δεν έχουμε καμιά τύχη» τόνισε ο Γιατζόγλου, ενώ ο πρόεδρος της
ομάδας Θάναση Μπίζος δεν έκανε αποδεκτή την παραίτηση. Στο ντέρμπι της 12ης
αγωνιστικής η Δάφνη επικράτησε εύκολα του Ιωνικού Ν.Φ. 65-63. Τα αποτελέσματα:

Λάρισα - Φίλιππος 80-76 στην παρ. (68-68), Μίλωνας - Έσπερος 71-66, Αμύντας
- Μακεδονικός 73-66, Δάφνη - Ιωνικός Ν.Φ. 66-53, Αρίωνας - ΜΕΝΤ 71-67,
Ηλυσιακός - Ολύμπια 77-86, Π. Φάληρο - Πειραϊκός 75-54.

Η βαθμολογία (σε 12 αγώνες): Δάφνη 23, Λάρισα 20, Ιωνικός Ν.Φ. 20, Αρίωνας
19, Έσπερος 19, Π. Φάληρο 19, Ολύμπια Λάρ. 18, Μακεδονικός 18, Μίλωνας 18,
ΜΕΝΤ 17, Πειραϊκός 16, Φίλιππος 15, Αμύντας 15, Ηλυσιακός 15.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O19</CAT>
<ED>
Κωδικός άρθρου: A16342O192</ED>
<ID>
ID:16946

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O19&aa=2</URL></REF>


Article

<CATEGORY>vin10</CATEGORY>

 <H5>ΣΙΚΑΓΟ ΜΠΟΥΛΣ: Αποδυναμώνονται συνεχώς
</H5><H2>Εγκαταλείπει και ο Κερ
</H2>
ΕΝΑΣ, ΕΝΑΣ οι παίκτες των Μπουλς που έχουν μείνει ελεύθεροι εγκαταλείπουν την
ομάδα. Ο Μάικλ Τζόρνταν σταμάτησε, αλλά φαίνεται εξαιρετικά δύσκολο για τον
μάνατζερ Τζέρι Κράουζε να συμφωνήσει και με τους υπόλοιπους. Σύμφωνα λοιπόν με
ρεπορτάζ ραδιοφωνικού σταθμού του Σικάγο, ο Στιβ Κερ, ένας από τους καλύτερους
σουτέρ τριών πόντων στο ΝΒΑ, έχει συμφωνήσει να υπογράψει συμβόλαιο με τους
Σαν Αντόνιο Σπερς. Το σουτ του Κερ είχε δώσει το 1997 τον τίτλο στους Μπουλς,
κόντρα στη Γιούτα. Πέρυσι, ο Κερ είχε μο 7,5 πόντους, ενώ στην καριέρα του
έχει ποσοστό 47,3% στα σουτ τριών πόντων. Να σημειώσουμε, ότι σύμφωνα με τα
δημοσιευματα του Τύπου στις Ηνωμένες Πολιτείες, ο Σκότι Πίπεν συζητά το
ενδεχόμενο συνεργασίας με τους Χιούστον Ρόκετς, ενώ ακόμα δεν έχει...
εκδηλωθεί ο Ντένις Ρόντμαν.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O19</CAT>
<ED>
Κωδικός άρθρου: A16342O193</ED>
<ID>
ID:16988

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O19&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ: Ο ΜΙΧΑΗΛΟΦ «ΣΚΕΠΑΣΕ» ΤΑ ΚΑΛΑΘΙΑ ΣΤΟΥ ΠΑΠΑΓΟΥ
</H5><H2>Ιπτάμενος Τσάρος
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΥΠΟΘΕΣΗ... Τσάρου ήταν ο αγώνας Παπάγου - Άρη. Ο Μιχαήλ Μιχαήλοφ, αν και
τραυματίας (αγωνίστηκε 21 λεπτά), είχε τις λύσεις στα τελευταία λεπτά του
παιχνιδιού και οι «κιτρινόμαυροι» της Θεσσαλονίκης έφυγαν νικητές από το
«σαλούν» με 60-55.

Στο πρώτο μέρος, οι γηπεδούχοι με τον Πελ να κάνει «πάρτι» κάτω από τα δύο
καλάθια (16 ριμπάουντ, 7 κοψίματα), πήραν προβάδισμα πέντε πόντων (22-17 στο
16') και έδειχναν να ελέγχουν το ματς. Από την άλλη πλευρά, οι φιλοξενούμενοι
χωρίς τον Μιχαήλοφ έμειναν κοντά στο σκορ χάρη στις επιθετικές επινοήσεις των
Λαδιέλη - Κουλ.

Ο Γιώργος Μποσγανάς απάντησε στο δυνατό ξεκίνημα του Άρη στο δεύτερο μέρος
(σερί 6-0) και με οκτώ διαδοχικούς πόντους ισοφάρισε (34-34 στο 26'). Οι
«κιτρινόμαυροι»... ξύπνησαν και με εντυπωσιακό σερί 12-0 φάνηκαν να έχουν τον
πρώτο λόγο, αφού η άμυνα ζώνης που γύρισε ο Παπάγου αποδείχτηκε έκτος παίκτης...

Ο Μιχαήλ Μιχαήλοφ (στη φωτό μονομαχεί με τους Πελ - Ζουρπένκο) είχε τις
λύσεις, και με δύο κρίσιμα ριμπάουντ χάρισε τη νίκη στον Άρη

Ωστόσο, όσοι πίστεψαν ότι έληξε ο αγώνας διαψεύστηκαν. Διαμαντόπουλος,
Κανταρτζής και Μποσγανάς δεν παράτησαν τα όπλα και με διαδοχικές προσπάθειες
«έσπρωξαν» την ομάδα τους να πραγματοποιήσει σερί 14-4 και να φτάσει το
παιχνίδι στους δύο πόντους (48-50 στο 35'). Ο Μιχαήλοφ με δύο
ριμπάουντ-χρυσάφι έκοψε τη φόρα που είχαν πάρει οι «στρατηγοί» και ο Άρης
έφυγε νικητής από το «σαλούν».

«Ήμασταν αρνητικά φορτισμένοι από τα δύο άτυχα αποτελέσματα» τόνισε ο
προπονητής του Άρη Σούλης Μαρκόπουλος, εξηγώντας τα «σκαμπανεβάσματα» της
ομάδας του. Και συνέχισε: «Η συμμετοχή του Μιχαήλοφ ήταν αμφίβολη, ο Γκραντ
είχε 39 πυρετό την παραμονή του αγώνα, ενώ ο Σιούτης είχε ίωση και δεν γνώριζα
αν θα μπορούσε να ανταπεξέλθει».

Η πείρα των παικτών του Άρη ήταν αυτή που έπαιξε καθοριστικό ρόλο στην εξέλιξη
του αγώνα, σύμφωνα με τον κόουτς του Παπάγου Τάκη Κορωναίο: «Ο Άρης ήταν πιο
έμπειρος και είχε πιο σωστές επιλογές. Εμείς κάναμε πολλά λάθη σε κρίσιμα
χρονικά σημεία. Δεν έχει τελειώσει τίποτα και θεωρώ ότι στο τέλος θα τα καταφέρουμε».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O21</CAT>
<ED>
Κωδικός άρθρου: A16342O211</ED>
<ID>
ID:16891

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O21&aa=1</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Ιπποτούρ Μονόκλ (Χαραλάμπους) 135-142. Μαύρος Υάκινθος 172. Δίδυμο
1Χ4=168. Φορκάστ 4Χ1=237.

2η: Κολέκας (Σωτηρόπουλος) 588-278. Ε. Ντέζερτ, Του Φαρ 149. Τρίτος και
τέταρτος, Χαρούμενος και Ηρακλής Πουαρώ. Δίδυμο 1Χ3=764. Φορκάστ 3Χ1=1.982.
Σύνθετο 4Χ3=1.040. Σ.Δ. 1Χ4Χ1Χ3=1.586. Τρίο 1Χ2Χ3=573. Τρικάστ 3Χ1Χ2=4.891.
Τετραπλό 3Χ1Χ2Χ4=15.071.

3η: Κρόνος (Νικολαΐδης) 1.184-597. Βάρδος 262. Τρίτος και τέταρτος, Γκάλαντ
και Ρουμπιρόζα. Δίδυμο 6Χ8=2.333. Φορκάστ 6Χ8=5.061. Σύνθετο 3Χ6=5.723. Σ.Δ.
1Χ3Χ6Χ8=27.157. Τρίο 6Χ7Χ8=7.450. Τρικάστ 6Χ8Χ7=56.576. Τετραπλό 6Χ8Χ7Χ3=126.744

4η: Ωραία Ερμιόνη (Δημητσάνης) 482-270. Μαύρη Καλλονή 1.768. Τρίτος και
τέταρτος, Κόκκινη Αλεπού και Πρίνσες Νίκη. Δίδυμο 2Χ7=11.213. Φορκάστ
2Χ7=15.280. Σύνθετο 6Χ2=6.872. Σ.Δ. 6Χ8Χ2Χ7=408.295. Τρίο 2Χ6Χ7=43.918.
Τρικάστ 2Χ7Χ6=175.014. Τετραπλό 2Χ7Χ6Χ8=855.969.

5η: Καστελλόριζο (Βασίλης) 224-159. Έτερναλ Γουέι 432. Τρίτος και τέταρτος,
Ντεκλαρέ, Χάππυ Γουέι (ομόσταβλος του Έτερναλ Γουέι) και πέμπτος, Γκρην Φορ
Γκόου. Δίδυμο 1Χ3=512. Φορκάστ 3Χ1=681. Σύνθετο 2Χ3=1.940. Σ.Δ.
2Χ7Χ1Χ3=85.117. Τετραπλό 3Χ1Χ9Χ8=11.526.

6η: Ηγήσανδρος (Λάος) 225-393. Νεφερτίτη 374. Τρίτος, Μεγάλη Φανή. Δίδυμο
2Χ6=1.229. Φορκάστ 2Χ6=2.300. Σύνθετο 3Χ2=669. Σ.Δ. 1Χ3Χ2Χ6=8.315. Τρίο
2Χ6Χ7=3.771. Τρικάστ 2Χ6Χ7=11.593.

7η: Βάσις (Φίλιππος) 381-402. Χορεύτρια 191. Τρίτος και τέταρτος, Λαζίζα
και Θάμνα. Δίδυμο 2Χ7=896. Φορκάστ 2Χ7=1.673. Σύνθετο 2Χ2=1.357. Σ.Δ.
2Χ6Χ2Χ7=16.847. Τρίο 2Χ3Χ7=745. Τρικάστ 2Χ7Χ3=6.359. Τετραπλό 2Χ7Χ3Χ5=15.670.

8η: Μέγας Σταύρος (Νίκος) 414-307. Βύρων 296. Τρίτος και τέταρτος, Αβιόρ
και Ρουαγιάλ Ντάνσερ. Δίδυμο 1Χ8=1.880. Φορκάστ 1Χ8=3.169. Σύνθετο 2Χ1=1.842.
Σ.Δ. 2Χ7Χ1Χ8=20.487. Τρίο 1Χ2Χ8=2.759. Τρικάστ 1Χ8Χ2=10.944. Τετραπλό 1Χ8Χ2Χ3=88.427.

9η: Ντριμς Γουέι (Φίλιππος) 152-173. Μιντ Σάμμερ 315. Τρίτος και τέταρτος,
Χρυσταλένιος και Ταγός. Δίδυμο 1Χ2=463. Φορκάστ 2Χ1=652. Σύνθετο 1Χ2=715. Σ.Δ.
1Χ8Χ1Χ2=12.060. Τρίο 1Χ2Χ8=4.591. Τρικάστ 2Χ1Χ8=13.385. Τετραπλό 2Χ1Χ8Χ7=55.347.

10η: Ένδοξος (Τσεργάς) 379-190. Μούβινγκ Εγουέι 242. Τρίτος, τέταρτος και
πέμπτος, Επίκτητος, Αμέρικαν Νέισον (ομόσταβλος του Μ. Εγουέι) και Κοκίν.
Δίδυμο 3Χ5=319. Φορκάστ 5Χ3=800. Σύνθετο 2Χ5=817. Σ.Δ. 1Χ2Χ3Χ5=1.617. Τρίο
1Χ3Χ5=389. Τρικάστ 5Χ3Χ1=2.455. Τετραπλό 5Χ3Χ1Χ2=8.652.

* Το «Σκορ Γκανιάν 4» έδωσε στους νικητές από 59.413, ενώ στο «Σκορ Γκανιάν
6» σημειώθηκε Τζακ Ποτ και το ποσό του 1.848.400 δρχ. μεταφέρθηκε στο σημερινό παιχνίδι.

Οι σημερινές κούρσες και τα προγνωστικά μας. (Σημ.: Το «ΣΚΟΡ ΓΚΑΝΙΑΝ 4»
περιλαμβάνει σήμερα την 5η, 6η, 7η, 8η ιπποδρομία και το «ΣΚΟΡ ΓΚΑΝΙΑΝ 6» την
3η, 4η, 5η, 6η, 7η, και 8η κούρσα):

1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΓΚΡ. ΣΤΑΥΡΟΣ 58 Μπάμπης&#0098

2. ΙΑΣΩΝ ΦΟΥΣΚ 58 Αλέξης&#0096

3. ΙΠΠΙΑΣ 58 Οικονομίδης&#0097

4. ΚΕΚΕΛΟΣ 58 Λιάκος&#0092

5. ΡΩΜΙΟΣ 58 Ζευγώλης&#0091

6. ΣΠΕΪΣ ΣΤΑΡ 58 Σωτηρόπ/λος&#0095

7. ΨΥΧΡΟΣ 58 Δημητσάνης&#0094

8. ΣΕΪΧΗΣ 58 Γεωργίου&#0093

* Οι ίπποι 1-8 είναι ομόσταβλοι.

­ Υπόδ.: ΨΥΧΡΟΣ - ΚΕΚΕΛΟΣ (Σεΐχης).

2η ΙΠΠΟΔΡΟΜΙΑ / Ώρα 3.30, 1.400 μέτρα

1. ΑΧΑΪΟΣ 58 Ματζαβίδης&#0099

2. ΓΟΥΩΡ. ΛΙΝΤΕΡ 58 Λιάκος&#0094

3. ΙΔΑΝΙΚΟΣ 58 Σταύρου&#0098

4. ΙΛΙΣΣΟΣ 58 Οικονομίδης&#0093

5. ΜΑΛΑΣΑΪΤ 58 Βασίλης&#0096

6. ΜΕΣΕΡΣΜΙΘ 58 Σωτηρόπ/λος&#0097

7. ΤΣΗΦ ΘΑΝΤΕΡ 58 Αντώνης&#0091

8. Φ. ΕΝ ΝΤΑΝΣΕΡ 58 Νικολαΐδης&#0092

9. ΨΥΧΡΑΙΜΟΣ 58 Δημητσάνης&#0095

­ Υπόδ.: ΙΔΑΝΙΚΟΣ - ΓΟΥΩΡ. ΛΙΝΤΕΡ (Μέ-

σερσμιθ).

3η ΙΠΠΟΔΡΟΜΙΑ / Ώρα 4.00, 1.400 μέτρα

1. ΔΙΚΕΦ. ΑΕΤΟΣ 60,5 Βενιχάκης&#0097

2. ΓΚ. ΟΝΤΥΣΣΥ 59,5 Σταυρινός&#0094

3. ΝΤΑΜΟΥΡ 56 Περαντινός&#0093

4. ΑΒΡΩΤΗ 55 Δρόσος&#0091

5. ΜΑΡΙΛΙΖΑ 52,5 Μπακάλης&#0095

6. ΠΡΙΝΖ 51 Κουτσοπέτρ.&#0092

7. ΟΛΓ. ΤΟΤΝΑΜ 50 Κατσιφός&#0099

8. ΣΤΑΜΜΕΡ 49,5 Μάριος&#0098

9. ΒΑΪΟΛΕΤ 49 Λαγουτάρης&#0096

* Οι ίπποι 1-9 είναι ομόσταβλοι.

­ Υπόδ.: ΝΤΑΜΟΥΡ - ΑΒΡΩΤΗ (Στάμμερ).

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΜΑΓΕΜ. ΑΥΛΟΣ 58 Οικονομίδης&#00910

2. ΦΛΑΣ ΡΑΝΝΕΡ 58 Νικολαΐδης&#0094

3. ΜΑΓΚΑΝΑΡΙΩΤΗΣ 56,5 Καρασαβίδης&#0098

4. ΧΡΥΣΟΘΗΡΑΣ 56,5 Χατζηγεωργ.&#0097

5. ΡΑΟΥΛ ΣΑΛΑΝ 55 Αντώνης&#0092

6. ΣΕΡ ΓΙΑΝΝΗΣ 55 Μανώλης&#0096

7. Α. ΠΟΛΙΤΙΣΜΟΣ 54,5 Κουτσούκος&#0091

8. ΒΡΙΛΗΣΣΟΣ 54 Δημητσάνης&#0093

9. ΘΗΡΙΩΔΗΣ 54 Ντίνος&#0095

10. ΡΑΦΑΗΛ 54 Σίντλερ&#0099

­ Υπόδ.: ΜΑΓΕΜ. ΑΥΛΟΣ - ΧΡΥΣΟΘΗΡΑΣ (Ραούλ Σαλάν).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΔΑΜΙΑΝΟΣ 58 Τσεργάς&#0099

2. ΝΤΑΝΣ. ΓΚΕΡΛ 58 Σωτηρόπ/λος&#0092

3. ΗΜΙΘΕΑ 57,5 Σταύρου&#0098

4. ΣΕΜΠΑΣΤ. ΕΜΜ 57 Ντίνος&#0091

5. ΛΕΪΝ. ΑΜΑΛΙΑ 55,5 Ζευγώλης&#0097

6. ΠΟΛΕΜΙΣΤΗΣ 56 Οικονομίδης&#0093

7. ΒΟΥΚΕΦΑΛΑΣ 55 Φίλιππος&#0095

8. ΑΝΕΦΕΛΗ 51,5 Σκιαδόπ/λος&#0096

9. ΑΚΡΑΤΗΤΟΣ 51 Λάος&#00910

10. ΠΑΠΑΖΟΓΛΟΥ 49,5 Γεωργίου&#0094

­ Υπόδ.: ΗΜΙΘΕΑ - ΑΝΕΦΕΛΗ (Δαμιανός).

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΠΡΑΣ. ΘΥΕΛΛΑ 58 Χατζημίμης&#0097

2. ΜΙΚΡΗ ΗΡΩ 57,5 Βασίλης&#0091

3. ΗΠΙΤΗΣ 57 Γεωργίου&#0093

4. ΦΥΓΑΣ 56 Θοδωράκης&#0098

5. ΦΑΣΙΟΝ. ΓΟΥΕΪ 55 Φίλιππος&#0092

6. ΣΙΛΒ. ΝΤΟΛΛΑΡ 52 Χαραλάμπ.&#0096

7. ΣΤΡΑΤΑΡΧΗΣ 52 Αντώνης&#0095

8. ΕΛΕΩΝ. ΣΤΑΡ 51 Τσεργάς&#0094

­ Υπόδ.: ΗΠΙΤΗΣ - ΦΑΣΙΟΝ. ΓΟΥΕΪ (Φυγάς).

7η ΙΠΠΟΔΡΟΜΙΑ / Ώρα 6.00, 1.400 μέτρα

1. ΜΙΣ ΕΥΑ 58,5 Τσεργάς&#0093

2. ΑΥΤΟΛΥΚΟΣ 56 Οικονομίδης&#0096

3. ΔΗΜΗΤΣΑΝΑ 55,5 Νικολαΐδης&#00910

4. ΑΠΟΨΗ 52,5 Ντίνος&#0094

5. ΗΓΗΣΙΠΥΛΗ 51,5 Γεωργίου&#0091

6. Λ. ΚΙΝΓΚΤΟΜ 51 Μανώλης&#0098

7. ΤΟΤ. ΦΟΡ ΕΒΕΡ 50,5 Λάος&#0097

8. ΠΑΥΣΙΛΥΠΟΣ 50 Χαραλάμπ.&#0095

9. ΗΡΩΔΗΣ 48 Καρακατσ. Κ.&#0099

10. ΚΟΒΑΤΣ 50 Αντώνης&#0092

­ Υπόδ.: ΚΟΒΑΤΣ - ΑΥΤΟΛΥΚΟΣ (Παυσίλυπος).

8η ΙΠΠΟΔΡΟΜΙΑ / Ώρα 6.30, 1.800 μέτρα

1. ΣΕΡ ΝΤΙΟΝ 61 Μανώλης&#0099

2. ΑΛΜΑΖ 60 Χατζηγεωργ.&#0095

3. ΜΙΣΤ. ΣΟΔΟΜΑ 58,5 Βασίλης&#0092

4. ΜΙΑ ΚΟΥΚΛΑ 54 Δημητσάνης&#0097

5. ΛΗΘΗ 50,5 Καρακατσ. Κ.&#0094

6. ΦΡΙΝΤΑ 46,5 Μάριος&#0091

7. ΚΡΕΪΖΥ ΛΑΒ 48 Αλίκη&#0098

8. ΓΙΩΤΑ ΚΡΙΣΤΙ 47,5 Γεωργία&#0093

9. ΚΙΟΥΡΑΝΑ 48 Δάλαρης&#0096

­ Υπόδ.: ΣΕΡ ΝΤΙΟΝ - ΜΙΣΤΕΡ ΣΟΔΟΜΑ (Μια Κούκλα).

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΑΝΤΑΙΟΣ 58 Σταύρου&#0096

2. ΩΡΑΙΑ ΜΕΛΙΝΑ 58 Ζευγώλης&#0093

3. ΦΟΡΤΣΑ 52,5 Γκιγεμέν&#0099

4. ΠΡΑΟΥΝΤ ΓΚΡΕΚ 52 Δούκας&#0094

5. Μ. ΣΤΡΑΤΑΡΧΗΣ 51,5 Τσεργάς&#0091

6. ΧΑΡ. ΑΛ ΡΑΣΙΝΤ 51,5 Αντώνης&#0092

7. ΒΑΣΑΚ 51 Γεωργία&#0098

8. ΝΙΚΙΑΣ 50 Χαραλάμπ.&#0095

9. ΦΙΛΟΔΟΞΗ 50 Λάος&#0097

­ Υπόδ.: ΑΝΤΑΙΟΣ - Μ. ΣΤΡΑΤΑΡΧΗΣ (Χαρ. Αλ Ρασίντ).

_ Δύο αουτσάιντερ: ΑΚΡΑΤΗΤΟΣ (5η) - ΛΗΘΗ (8η).
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O21</CAT>
<ED>
Κωδικός άρθρου: A16342O212</ED>
<ID>
ID:16948

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O21&aa=2</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Ξέφυγε ο ΚΑΟ Δράμας </H2>
Ο ΚΑΟ Δράμας επικράτησε του Αλίμου στο ντέρμπι της Β' Εθνικής μπάσκετ και
του ξέφυγε με δύο βαθμούς στην κορυφή του πρωταθλήματος, που βρίσκεται επίσης
και η ομάδα των Άνω Λιοσίων. Αναλυτικά τα αποτελέσματα της 14ης αγωνιστικής:
Αστέρας Εξαρχείων - Άνω Λιόσια 56-58, Αίας Ευόσμου - Κομοτηνή 65-37, Δράμα -
Άλιμος 75-66, Ηλιούπολη - Δαναός 63-53, Μαντουλίδης - ΟΦΗ 67-72, Καβάλα -
Ιωνικός Νικαίας 77-86, ΒΑΟ - Αμπελόκηποι 81-58. Στη βαθμολογία προηγούνται η
Δράμα και τα Λιόσια με 25 βαθμούς και ακολουθούν με 23 ο Ιωνικός Νικαίας, ο
ΟΦΗ και ο Άλιμος.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O21</CAT>
<ED>
Κωδικός άρθρου: A16342O213</ED>
<ID>
ID:16989

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O21&aa=3</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Δύο οδηγούν την κούρσα </H2>
Ο ΣΠΟΡΤΙΓΚ πέρασε νικηφόρα από την Ηλιούπολη κόντρα στην Ακαδημία (55-47)
και μαζί με τη ΜΕΝΤ ­ που είχε εύκολο έργο κόντρα στον Ολυμπιακό Βόλου ­
συνεχίζει να οδηγεί την κούρσα στο πρωτάθλημα γυναικών. Τα αποτελέσματα της
12ης αγωνιστικής: Ακαδημία - Σπόρτιγκ 47-55, Παναθηναϊκός - Ηρακλής 82-44,
Απόλλων Πτολεμαΐδας - Μέγας Αλέξανδρος 70-58, ΜΕΝΤ - Ολυμπιακός Βόλου 77-34,
Καλαμαριά - Εσπερίδες 49-55, Θρίαμβος - ΑΕΚ Τρίπολης 77-56. Στη βαθμολογία
προηγούνται ο Σπόρτιγκ και η ΜΕΝΤ με 23 βαθμούς.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O21</CAT>
<ED>
Κωδικός άρθρου: A16342O214</ED>
<ID>
ID:17010

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O21&aa=4</URL></REF>


Article

<CATEGORY>vin10</CATEGORY>

 <H5>ΣΒΙ ΣΕΡΦ
</H5><H2>Υπέγραψε για 1,5 χρόνο </H2>
Ο ΣΒΙ ΣΕΡΦ διαδέχεται τον Σούλη Μαρκόπουλο στον πάγκο του Άρη, παρά τις
πιέσεις που άσκησαν οι οπαδοί του Άρη προς τη διοίκηση της «κίτρινης» ΚΑΕ για
να κάνει πρόταση συνεργασίας στον Γιάννη Ιωαννίδη.

Ο Ισραηλινός υπέγραψε συμβόλαιο για ενάμιση χρόνο, που προβλέπει αμοιβές
800.000 δολαρίων. «Θα τα πούμε μετά», ήταν η δήλωση που έκανε ο Ιωαννίδης μετά
την κοπή της πρωτοχρονιάτικης πίτας της ΕΚΑΣΘ για την πιθανότητα επιστροφής
του στην ομάδα που αναδείχθηκε. Σύμφωνα με πληροφορίες, ηγετικά στελέχη του
μαζικότερου συνδέσμου του Άρη τον συνάντησαν κατά την παραμονή του στη
Θεσσαλονίκη και εξέφρασε την πικρία του για την προτίμηση της νυν διοίκησης σε
άλλους προπονητές.

Η ΑΕΚ

Στη λύση του Κώστα Πολίτη φαίνεται ότι καταλήγει η ΑΕΚ για τη θέση του
προπονητή, ύστερα από το ναυάγιο στις συζητήσεις με τον Σβι Σερφ. Οι ιθύνοντες
της «Ένωσης», βλέποντας ότι η ομάδα κινδυνεύει να μείνει χωρίς προπονητή,
επικοινώνησαν με τον Κώστα Πολίτη, που ήταν ενοχλημένος (λόγω των συζητήσεων
με τον Σερφ είχε τεθεί στο περιθώριο). Ο ευρωκόουτς, που ήταν στη Θεσσαλονίκη,
δέχθηκε την πρόταση («έλα να τελειώνουμε») του αντιπροέδρου της ΚΑΕ Γιάννη
Γρανίτσα και το ραντεβού έγινε χθες αργά το βράδυ.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O21</CAT>
<ED>
Κωδικός άρθρου: A16342O215</ED>
<ID>
ID:17023

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O21&aa=5</URL></REF>


Article

<CATEGORY>vin10</CATEGORY>

 <H5></H5><H5>Σέιν Χιλ
</H5><H5></H5><H5>Η ΕΠΟΜΕΝΗ ΑΓΩΝΙΣΤΙΚΗ (18η)
</H5><H5>Η ΚΑΛΥΤΕΡΗ ΠΕΝΤΑΔΑ
</H5><H2>ΤΟ ΠΑΝΟΡΑΜΑ ΤΟΥ ΜΠΑΣΚΕΤ
</H2>
<H3>ΤΟ ΠΡΟΣΩΠΟ
</H3>
ΣΟΥΠΕΡ σταρ ο Σέιν Χιλ, σημείωσε 46 πόντους (33 στο α' μέρος) οδηγώντας τη
Νήαρ Ηστ σε μια πολύ σημαντική νίκη στην Πάτρα επί του Απόλλωνα. 
Ο Αυστραλός είχε 9/14 τρίποντα, αρχίζοντας στο α' μέρος με 7/7! Είχε επίσης
5/6 διπ., 9/12 βολές, δύο ριμπ., πέντε ασίστ και τρία κλεψίματα. 
Οι 46 πόντοι είναι ρεκόρ για την εφετινή περίοδο.

Σάββατο 23/1:

Πανιώνιος - ΑΕΚ (ΔΓ Νέας Σμύρνης, 19.00, Supersport), Παναθηναϊκός -
Παπάγου (ΟΑΚΑ, 17.00), Νήαρ Ήστ - Ηρακλής (ΚΓ Νήαρ Ήστ, 17.00),
Μαρούσι - Απόλλων Πάτρας (ΓΔ Αμαρουσίου, 17.00), Περιστέρι -
Ηράκλειο (ΚΓ Περιστερίου, 17.00).

Κυριακή 24/1:

Σπόρτιγκ - Ολυμπιακός (γηπ. Σπόρτιγκ, 17.00), Άρης - ΠΑΟΚ
(Αλεξάνδρειο, 19.00, Supersport).

1. Χιλ

2. Μποντίρογκα

3. Μιριούνης

4. Μιχαΐλοφ

5. Ράτζα

<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O22</CAT>
<ED>
Κωδικός άρθρου: A16342O221</ED>
<ID>
ID:16892

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O22&aa=1</URL></REF>


Article

<CATEGORY>vin10</CATEGORY>

 <H5>ΜΑΞΕΪ: ΜΟΙΡΑΙΟΣ ΠΑΙΚΤΗΣ ΤΟΥ ΠΕΡΙΣΤΕΡΙΟΥ 4'' ΠΡΙΝ ΑΠΟ ΤΟ ΤΕΛΟΣ ΑΠΟ ΤΗ ΓΡΑΜΜΗ
ΤΟΥ ΦΑΟΥΛ
</H5><H5>ΦΙΛΙΠΠΟΥ: Ακόμη και στην Α2 θα πάμε
</H5><H5>Όσο με βρίζουν, θα ρίχνω την ομάδα
</H5><H5>ΚΑΤΣΙΚΑΡΗΣ
</H5><H5>Πάθαμε μπλακ άουτ
</H5><H2>Βολές με το ζόρι
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΑ ΠΑΙΧΝΙΔΙΑ της... μοίρας. Ο Μάρλον Μάξεϊ στη μεγαλύτερη διάρκεια του αγώνα
με την ΑΕΚ στο ΟΑΚΑ ήταν ο καλύτερος παίκτης του Περιστερίου ­ ό,τι έκανε του
έβγαινε. Ακόμη και μια πάσα του στον Μαρτίνεθ κατέληξε σε καλάθι (ταμπλό και
μέσα)... 
Ο Αμερικανός σέντερ έκλεψε την μπάλα στα 6'' από τον Πρέλεβιτς και ξεχύθηκε
στον αιφνιδιασμό. Λίγο πριν φτάσει στην ισοφάριση (70-68 το σκορ) ο Χατζής τον
σταμάτησε στα 4'' κάπως άτσαλα. Ο Μάξεϊ αρνήθηκε μετά το τάιμ άουτ να
εκτελέσει ο ίδιος τις βολές προφασιζόμενος τραυματισμό. 
Ο Συμεωνίδης (είναι στην κρίση του διαιτητή, ύστερα από τάιμ άουτ) σήκωσε με
το ζόρι τον Μάξεϊ, που κρατούσε το χέρι του, δείχνοντας ότι πονάει. Αστόχησε
στην πρώτη, επίτηδες στη δεύτερη και πήρε το επιθετικό ριμπάουντ για να
στείλει την μπάλα στο σίδερο... και να γίνει ο μοιραίος παίκτης του αγώνα με
22 π. και 12 ριμπάουντ! 
Πρωταγωνιστής για 39 λεπτά ο Μάρλον Μάξεϊ (εδώ διεκδικεί την μπάλα από τον
Κορωνιό), μοιραίος στα τελευταία δευτερόλεπτα για το Περιστέρι

Οι καρδιές των φίλων της ΑΕΚ πήγαν στη θέση τους, αφού η ομάδα τους πήρε τη
νίκη (70-68), όμως έφυγαν χωρίς να μείνουν ικανοποιημένοι. 
Ο Μπάνε Πρέλεβιτς άλλη μια φορά απέδειξε ότι είναι το βαρόμετρο της ομάδας. Ο
έμπειρος γκάρντ με 14 π. στο δεύτερο ημίχρονο έφερε τα πάνω κάτω (το Περιστέρι
προηγήθηκε με 25-35 και 30-39 στο ημίχρονο) και ο Πεδουλάκης δεν βρήκε
αντίδοτο για να τον σταματήσει.

Το Περιστέρι έφτασε πολύ κοντά στην πρώτη του εκτός έδρας νίκη, όμως στοίχισε
ακριβά η απειρία (έγινε κακή επίθεση στα 34'' και η μπάλα έμεινε στα χέρια του
Μπακατσιά...). Καλή η διαιτησία των Συμεωνίδη, Μπακάλη.

Η ΑΕΚ ήταν εννέα πόντους πίσω στο σκορ στο ημίχρονο, οι προσπάθειες για
προπονητή δεν είχαν καρποφορήσει, όμως ο πρόεδρος της ΚΑΕ Γιάννης Φιλίππου
είχε όρεξη για... μπλακ χιούμορ στο φουαγιέ του ΟΑΚΑ. Ο πρόεδρος της ομάδας
επιμένει και στις απόψεις του και με τις δηλώσεις έδειξε ότι η κόντρα με τον
κόσμο της ΑΕΚ (ή έστω με μερίδα των φανατικών) θα συνεχιστεί. Τι είπε ο πρόεδρος;

*** «Όσο με βρίζουν, εγώ θα ρίχνω την ομάδα πιο κάτω. Και στην Α2 θα πάμε, αν
χρειαστεί ν' απαλλαγούμε απ' αυτούς».

*** «Μπορεί να παίζουμε στην Α2 κατηγορία, όμως απ' αυτό το γήπεδο δεν θα φύγουμε».

*** «Θα πάρουμε προπονητή. Αν ήταν άλλος στη θέση του Κατσικάρη, θα
προσπαθούσε να κρατήσει την καρέκλα με νύχια και δόντια. Όμως, μας ζητά να
προσλάβουμε άλλον. Δεν ψάχνουμε προπονητή για έξι μήνες αλλά μόνιμο. Έχουμε
πέντε υποψηφίους».

*** «Στην Ελλάδα, οι προπονητές παίρνουν ξένους παίκτες από τον τηλεφωνικό
κατάλογο. Κοιτούν τα στατιστικά του και αγοράζουν», τόνισε ο πρόεδρος
φωτογραφίζοντας ουσιαστικά τον Γιώργο Καλαφατάκη για την επιλογή του Μπράντον
Ουίλιαμς. Ο Αμερικανός έφυγε πριν από τον αγώνα με το Περιστέρι, για να
αναζητήσει την τύχη του στο ΝΒΑ, βλέποντας πως δεν είχε μέλλον στην ΑΕΚ. Να
σημειώσουμε ότι ο Ουίλιαμς είχε δηλωθεί και στη ΦΙΜΠΑ για το Κύπελλο Σαπόρτα,
όμως τα λεπτά συμμετοχής του ήταν πολύ λίγα.

ΤΕΤΑΡΤΗ νίκη πέτυχε ο Φώτης Κατσικάρης στον πάγκο της ΑΕΚ. Ο (υπηρεσιακός)
προπονητής της «Ένωσης» μίλησε, ωστόσο, για... μπλακ άουτ της ομαδας του:

«Ξεκινήσαμε καλά και πάθαμε μπλακ άουτ για άλλη μία φορά. Το καλό πρόσωπο
που δείξαμε στο δεύτερο ημίχρονο, πρέπει να το έχουμε για σαράντα λεπτά.

Μετράει η νίκη αυτήν τη στιγμή, αφού δεν έχουμε περιθώρια για στραβοπάτημα».

Ο Αργύρης Πεδουλάκης ήταν στενοχωρημένος απο τον τρόπο που ηττήθηκε η ομάδα
του, ενώ επισήμανε πως οι διαιτητές ­ αν ήθελαν ­ μπορούσαν να είχαν δεχθεί
την αλλαγή του Μάξεϊ στις βολές:

«Πονούσε πολύ το χέρι του. Αν ήμασταν πιο καλοί στις βολές, μπορούσαμε να
παίρναμε τη νίκη. Ο Πρέλεβιτς μάς έκανε τη ζημιά».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O23</CAT>
<ED>
Κωδικός άρθρου: A16342O231</ED>
<ID>
ID:16893

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O23&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ: Με αιχμή τον Ντόναλτσον που σταμάτησε τον Φορντ
</H5><H2>Στην Κρήτη κάλυψαν και τη διαφορά
</H2>
ΕΔΩ ΚΑΙ αρκετό καιρό το Ηράκλειο παίζει με την πλάτη στον τοίχο, αλλά είναι
πολλές φορές που αυτό βοηθάει τους Κρητικούς. Όπως έγινε το Σάββατο που σε
ματς χωρίς αύριο γι' αυτούς κατάφεραν όχι μόνο να κερδίσουν τον Σπόρτιγκ
(81-62), αλλά και να υπερκαλύψουν τη διαφορά των τριών πόντων που έχασαν στην
Αθήνα. Ο Μάριο Ντόναλτσον ήταν η αιχμή του δόρατος για τους γηπεδούχους και
ουσιαστικά στο μεγαλύτερο μέρος του ο αγώνας ήταν μία προσωπική μονομαχία
μεταξύ του Αμερικανού του Ηρακλείου και του Αλφόνσο Φορντ. Μόνο που οι
φιλοξενούμενοι δεν είχαν άλλες λύσεις, σε αντίθεση με την ομάδα του Βαγγέλη
Αλεξανδρή, που ευτύχησε να δει τον Αντόνιο Χάρβεϊ να κάνει «πάρτι» κάτω απο τα
καλάθια, αλλά και τον Χρήστο Μυριούνη να «σφίγγει» τα δόντια και να παίζει
εντυπωσιακά αν και προερχόμενος από διάστρεμμα.

«Συγχαρητήρια στα παιδιά που νίκησαν και το άγχος. Έτσι όπως εξελίσσεται το
πρωτάθλημα, οι ομάδες που βρίσκονται κάτω από την όγδοη θέση μπορούν συγχρόνως
να διεκδικούν την έξοδο στην Ευρώπη, αλλά και να κινδυνεύουν με υποβιβασμό»,
τόνισε ο Βαγγέλης Αλεξανδρής, ενώ ο Κώστας Διαμαντόπουλος παραδέχθηκε: «Ο
αντίπαλός μας ήταν καλύτερος. Εμείς παίζαμε ουσιαστικά με έναν ξένο (ο Νουόσου
δεν έχει προλάβει να προσαρμοστεί), αλλά έτσι και αλλιώς το Ηράκλειο είναι από
τις πιο δύσκολες έδρες»..
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O23</CAT>
<ED>
Κωδικός άρθρου: A16342O232</ED>
<ID>
ID:16949

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O23&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Ημερίδα στο ΣΕΦ
</H5><H2>Πανελλήνια ρεκόρ σε τριπλούν και επί κοντώ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΤΡΙΑ ΠΑΝΕΛΛΗΝΙΑ ρεκόρ (από Μελέτογλου στο τριπλούν, Ιακωβίδου και Τσιλιγκίρη
στο επί κοντώ γυναικών) στη χθεσινή ημερίδα του Σταδίου Ειρήνης και Φιλίας
σηματοδότησαν την είσοδο στη σεζόν του κλειστού στίβου '99, που υπόσχεται
πολλά μέχρι το τέρμα στο Παγκόσμιο Πρωτάθλημα του Μαεμπάσι Ιαπωνίας, 5-7 Μαρτίου.

Στο τριπλούν ο Χρήστος Μελέτογλου έδειξε ότι βρίσκεται σε πολύ καλή κατάσταση
με τα 16.70 που σημείωσε, καταρρίπτοντας το πανελλήνιο ρεκόρ που κατείχε με
16.62 ο Θόδωρος Ταντανόζης από το 1992.

Τα δύο πανελλήνια ρεκόρ στο επί κοντώ γυναικών σημειώθηκαν πρώτα από τη Θάλεια
Ιακωβίδου με 3.91, με το οποίο ξεπέρασε το 3.90 που είχε από πέρυσι η Γωγώ Τσιλιγκίρη.

Όμως η Τσιλιγκίρη ήταν εκεί και «απάντησε» λίγο αργότερα με 3.96
ξαναπαίρνοντας στην κατοχή της το ρεκόρ. Στο ίδιο αγώνισμα σημειώθηκε άλλο ένα
εθνικό ρεκόρ από την Κυπρία Άννα Φυτίδου, με 3.85.

Αξιόλογες επίσης επιδόσεις σημειώθηκαν στα 60μ. ανδρών από τον Αλέξανδρο
Γενοβέλη που πρώτευσε με 6.74 έναντι 6.75 του Τούρκου Ογκούζ, 6.77 του
Αμερικανού Μπράουνσκιλ και 6.80 του διάσημου Βρετανού Ρίτζις (οι τρεις
τελευταίοι προετοιμάζονται στην Αθήνα).

Στα 60μ. γυναικών την καλύτερη επίδοση από ελληνικής πλευράς σημείωσε η Φρόσω
Πατσού με 7.46, αλλά κατετάγη 3η με 7.49 πίσω από τις Ιβάνοβα (Βουλγαρία) και
Γιουξέλ (Τουρκία), που σημείωσαν 7.23 και 7.46, αντίστοιχα.

Καλή επίδοση σημείωσε και η Χριστίνα Ταμπάκη στα 60μ. με εμπόδια με 8.41.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16342O241</ED>
<ID>
ID:16894

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O24&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: ΝΕΑ ΕΠΕΙΣΟΔΙΑ, ΑΥΤΗ ΤΗ ΦΟΡΑ ΣΤΟ ΜΑΡΟΥΣΙ
</H5><H2>Κύμα... βίας
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Πολίστες του Παναθηναϊκού προσπαθούν να ηρεμήσουν τους οπαδούς

ΣΕ ΑΣΧΗΜΕΣ διαδρομές κολυμπά το ελληνικό πόλο. Μετά τα επεισόδια στον Πειραιά,
πριν από δέκα ημέρες (Ολυμπιακός - Παναθηναϊκός), χτες, είχαμε σοβαρά νέα
κρούσματα στο ΟΑΚΑ, που σίγουρα θα πρέπει να προβληματίσουν τους υπευθύνους.
Το παιχνίδι Παναθηναϊκού - Ν.Ο. Πάτρας διακόπηκε για αρκετή ώρα, αφού οπαδοί
των «πρασίνων» συνεπλάκησαν με κάποιους οπαδούς από την Πάτρα, μεταξύ αυτών δε
ήταν και η ομάδα γυναικών του Ποσειδώνα Πάτρας! Τραυματίστηκε μία πολίστρια
καθώς και ένα ακόμα άτομο. Και οι δύο διακομίστηκαν στο ΚΑΤ απ' όπου εξήλθαν
αφού τους προσφέρθηκαν οι πρώτες βοήθειες.

Πριν από την έναρξη του αγώνα ο διαιτητής Μαθιουδάκης έθεσε θέμα για το χρώμα
στο σκουφάκι που θα φορούσαν οι δυο τερματοφύλακες. Μάλιστα, τελικά, αποχώρησε
(!) και με τη σύμφωνη γνώμη των δύο ομάδων σφύριξε μόνον ο Ηλιάδης! Ο
τελευταίος ζήτησε να εκκενωθούν οι εξέδρες και το ματς τέλειωσε με μία ώρα
καθυστέρηση! 
Τα αποτελέσματα της 12ης αγωνιστικής: Παναθηναϊκός - ΝΟ Πάτρας 15-12, Εθνικός
- Ηλυσιακός 7-6, ΝΟ Χίου - ΝΟ Χαλκίδας 6-12, Γλυφάδα - ΟΦΘ 19-4, ΝΟ Χανίων -
Άρης Νικαίας 22-7. Σήμερα θα διεξαχθεί το ντέρμπι Βουλιαγμένης - Ολυμπιακού
(κολ. Βουλιαγμένης, 19.00 - Supersport).
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16342O242</ED>
<ID>
ID:16950

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O24&aa=2</URL></REF>


Article

<CATEGORY>vin10</CATEGORY>

 <H5>ΡΟΔΟΣ: Διάσκεψη υπουργών για τον αθλητισμό
</H5><H2>«Υπόθεση των Βαλκανίων»
</H2>
* ΡΟΔΟΣ

«ΟΙ ΟΛΥΜΠΙΑΚΟΙ Αγώνες του 2004 μπορούν να γίνουν υπόθεση όχι μόνον της
Ελλάδας, αλλά και των Βαλκανίων». 
Αυτό υπογράμμισε στην ομιλία του ο υφυπουργός Αθλητισμού κ. Ανδρέας Φούρας,
κατά τη διάρκεια της Βαλκανικής Διάσκεψης Υπουργών για τον Αθλητισμό, που οι
εργασίες της ολοκληρώθηκαν στη Ρόδο. Οι υπουργοί των χωρών της Βαλκανικής
υιοθέτησαν ομόφωνα την ελληνική πρόταση.

Ακόμη, αποδέχτηκαν πρόταση του προέδρου της Οργανωτικής Επιτροπής των
Ολυμπιακών Αγώνων της Αθήνας, κ. Στρατή Στρατήγη, για τη σύσταση ενημερωτικής
συνδιάσκεψης των Επιτροπών Ολυμπιακών Αγώνων των παρευξείνιων κρατών, που θα
συνέρχεται ανά εξάμηνο στη Θεσσαλονίκη.

Κατά τη διάρκεια της συνδιάσκεψης, τον λόγο πήρε και η πρέσβειρα της Ελλάδας
στο Συμβούλιο της Ευρώπης για το «Ευ Αγωνίζεσθαι» κυρία Κατερίνα Παναγοπούλου,
η οποία στην εισήγησή της τόνισε ότι «στο πλαίσιο των Ολυμπιακών Αγώνων της
Αθήνας οργανώνονται σημαντικές πρωτοβουλίες, όπως η επανεμφάνιση της
ολυμπιακής εκεχειρίας».

Η συνδιάσκεψη ασχολήθηκε ακόμη και με το θέμα της χρήσεως απαγορευμένων ουσιών
από τους αθλητές. 
Ο ΒΑΣΙΛΑΚΟΠΟΥΛΟΣ

Στο μεταξύ, ο πρόεδρος της ΕΟΚ Γιώργος Βασιλακόπουλος απάντησε στον υφυπουργό
Αθλητισμού Ανδρέα Φούρα σχετικά με όσα είπε ο τελευταίος για την υπόθεση
Ορτίθ. 
«Οι δηλώσεις του κ. Φούρα δίνουν απάντηση στα ερωτήματα, τα οποία είχαν
προκύψει και έθεσα δημοσίως, κατά την περίοδο της παράξενης, αν όχι σκοτεινής,
παρακώλυσης της ανάλυσης του δείγματος ντόπινγκ του Ορτίθ. Φαίνεται ότι ο
υφυπουργός ή δεν έχει διαβάσει το σκεπτικό του ΑΣΕΑΔ ή ότι το διάβασε και δεν
το κατάλαβε ή ότι γνώριζε εκ των προτέρων την απόφαση. Το μόνο που έχει να
κάνει ο κ. Φούρας, είναι να αφήσει ήσυχο το μπάσκετ και να είναι συνεπής ως
προς τα θεσμικά καθήκοντά του», δήλωσε ο κ. Βασιλακόπουλος.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16342O243</ED>
<ID>
ID:16990

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O24&aa=3</URL></REF>


Article

<CATEGORY>vin10</CATEGORY>

 <H5>ΠΣΑΤ
</H5><H2>Η βράβευση των κορυφαίων </H2>
ΜΕ ΤΗΝ παρουσία του Προέδρου της Δημοκρατίας κ. Κωνσταντίνου Στεφανόπουλου,
ο Πανελλήνιος Σύνδεσμος Αθλητικού Τύπου θα βραβεύσει απόψε (19.00, ΕΤ1) στο
ΣΕΦ τα πρόσωπα που διακρίθηκαν το 1998 στον αθλητικό χώρο.

Οι κορυφαίοι των σπορ στη χώρα μας αναδείχτηκαν ύστερα από ψηφοφορία των
αθλητικών συντακτών και φωτοειδησεογράφων απ' όλη την Ελλάδα, ενώ θα
απονεμηθούν και ειδικές τιμητικές διακρίσεις.

Βραβεύσεις θα γίνουν στους Λεωνίδα Σαμπάνη (πρώτος αθλητής), Όλγα Βασδέκη
(πρώτη αθλήτρια), Εθνική Ελπίδων (πρώτη ομάδα) και Δημήτρη Σαραβάκο (έπαθλο
αθλητικής προσφοράς και ήθους). Ειδικά έπαθλα θα απονεμηθούν στους Κατερίνα
Μπλιάμου, Ευάγγελο Ζαμπράκο, Γιάννη Ταμουρίδη, Βασίλη Μαζαράκη και Εθνική
ομάδα κορασίδων συγχρονισμένης κολύμβησης.

Τιμητικές διακρίσεις θα πάρουν οι Ζαχαρίας Αλεξάνδρου, Δημήτρης
Παπαναγιώτου, Τόνι Σαβέβσκι, Γιώργος Μαθάς, Αντώνης Μυγιάκης, Αχιλλέας
Γραμματικόπουλος, Λεωνίδας Ανδριανόπουλος και ο Πανελλήνιος Σύλλογος Γυναικών
«Η ΚΑΛΛΙΠΑΤΕΙΡΑ».

Το έπαθλο «FAIR PLAY» θα απονεμηθεί στους Ντούσαν Μπάγιεβιτς και Βασίλη
Δανιήλ, ενώ ο ΠΣΑΤ θα τιμήσει την Εθνική Συνομοσπονδία Ατόμων με Ειδικές
Ανάγκες και τη Βιβή Χριστοδουλοπούλου.

Επίσης θα βραβευτούν ο Αθλητικός Σύλλογος Πέρα της Κωνσταντινούπολης και το
έπαθλο «Λήδας Βεντούρα» θα δοθεί στο ίδρυμα για τα παιδιά των φαναριών.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16342O244</ED>
<ID>
ID:17011

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O24&aa=4</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Στην 7η θέση Τσουλφά και Μπεκατώρου </H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΔΕΝ ΚΑΤΑΦΕΡΑΝ τελικά να πάρουν ένα μετάλλιο η Αιμιλία Τσουλφά και η Σοφία
Μπεκατώρου στην κατηγορία των 470, στο Παγκόσμιο Πρωτάθλημα Ιστιοπλοΐας της
Μελβούρνης. 
Στη δεύτερη και κρίσιμη κούρσα τερμάτισαν στην 9η θέση και έτσι συνολικά
έμειναν στην 7η θέση της γενικής κατάταξης. Το χρυσό μετάλλιο κατέκτησαν οι
Ουκρανές Ρουσλάνα Τάραν και Ολένα Πακόλικ, το ασημένιο οι Δανέζες Σούζαν και
Μικαέλα Γουόρντ και το χάλκινο οι Ιταλίδες Φεντερίκα Σάλβα και Εμμανουέλα Σοσί.

Στους άνδρες, ο Αντρέας Κοσματόπουλος και ο Κώστας Τριγκώνης απογοήτευσαν στο
φινάλε, αφού έμειναν στην 28η και 34η θέση στις δύο τελευταίες ιστιοδρομίες
και έτσι συνολικά τερμάτισαν στη 18η θέση της γενικής κατάταξης. Το χρυσό
μετάλλιο κατέκτησαν οι Γάλλοι Μπενόιτ Πετίτ και Φρανσουά Κουζόν, το ασημένιο
οι Σουηδοί Γιόχαν Μόλουντ και Ματίας Ραχμ και το χάλκινο οι Πολωνοί Στάνζικ
και Γιακούμπιακ Τόμαζ.

Στα γιούροπ, οι Ελληνίδες αθλήτριες κατάφεραν στο φινάλε να βελτιώσουν τις
θέσεις τους στη γενική κατάταξη, εκτός απο την Έλενα Δημητρακοπούλου η οποία
τερμάτισε τελευταία. Η Ερμιόνη Οικονομοπούλου ήρθε 10η και 12η στις δύο
τελευταίες ιστιοδρομίες και κατέλαβε την 13η θέση στον ασημένιο στόλο (50ή στη
γενική κατάταξη), ενώ η Κατερίνα Γιακουμίδου ήταν 23η στον ασημένιο στόλο και
60ή στη γενική κατάταξη, αφού στις δύο τελευταίες ιστιοδρομίες ήρθε 18η και 24η.

Το χρυσό μετάλλιο κατέκτησε η Ολλανδέζα Μαργκιέτ Ματίς, το ασημένιο η
Αυστραλέζα Μέλανι Ντένισον και το χάλκινο η Βρετανίδα Σίρλεϊ Ρόμπερτσον.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16342O245</ED>
<ID>
ID:17024

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O24&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΑΝΑΝΕΩΜΕΝΟΣ ΝΙΚΗΣΕ ΕΥΚΟΛΑ ΤΗ ΦΙΛΙΑ ΜΕ 3-0
</H5><H5>ΓΥΝΑΙΚΕΣ
</H5><H5>«Σίφουνας» τα Βριλήσσια
</H5><H2>Ξύπνησε ο ΠΑΟ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Στιγμιότυπο που επαναλήφθηκε συχνά στη «Λεωφόρο» το Σάββατο (εδώ Α. Κοβάτσεφ,
Πεσλ, Σ. Κοβάτσεφ, Ορλένκο, Μαυράκης)

Ηρακλής και Ορεστιάδα ήταν οι θριαμβευτές των ντέρμπι κορυφής, ο Ολυμπιακός
σημείωσε 9η νίκη, αλλά ο σφριγηλός «νέος» Παναθηναϊκός του Στέλιου Προσαλίκα
«έκλεψε την παράσταση» στην αρκετά θεαματική 9η αγωνιστική του Πρωταθλήματος
βόλεϊ Α1 ανδρών PANAFON.

*** ΗΡΑΚΛΗΣ PALLINI - ΑΕΚ 3-2 (25-19, 22-25, 21-25, 25-14, 15-7).

Σε πραγματικά μεγάλο ντέρμπι ο γηπεδούχος αποδείχθηκε πιο αποφασισμένος για τη
νίκη με ηγέτες Κατζ (71% επιθ.- 2 μπλοκ), Χατζηαντωνίου (74% επιθ.- 5 μπλοκ)
και θαυμάσιους Κυριαζή (80% υποδ.- 76% επιθ.), Δεσλή (78% επιθ.- 4 μπλοκ).

Η ΑΕΚ ήταν ανώτερη στο 2ο και 3ο σετ με επικεφαλής Πανούσο (72% υποδ.- 65%
επιθ.), Μουσένκο (64% επιθ.), αλλά λύγισε επικαλούμενη και την πολεμική
ατμόσφαιρα στο κατάμεστο «Κατσάνειο» (ο α' διαιτητής Κούλης έγραψε στο φύλλο
αγώνα ότι είδε αρκετά φτυσίματα στο πουκάμισο του προπονητή των φιλοξενουμένων
Στέφανου Πολύζου).

ΗΡΑΚΛΗΣ (Α. Λεώνης): Μέλκας 2, Κατζ 28, Κυριαζής 14, Μπρουκς 17, Χατζηαντωνίου
14, Δεσλής 12-Ιωαννίδης 2, Μπελουμπέκοφ, Δεληκώστας.

ΑΕΚ (Σ. Πολύζος): Κωνσταντινίδης 2, Μουσένκο 21, Πανούσος 11, Αγγελίδης 2,
Γκουντίμα 7, Κλήμος 8-Τσιακμάκης, Αδάμ 5, Χατζηπροδρόμου, Φάκας, Μπουγάς 1.

*** ΟΡΕΣΤΙΑΔΑ DIANA - ΠΑΟΚ 3-1 (27-24, 22-25, 25-18, 25-20).

Το σερβίς (Γραμματικόπουλος 3 δίποντα, Μπάεφ, Κόβατς από 2-Λαμπέρτ 3) και το
μπλοκ (7 τελειωμένα έναντι 3) έκαναν τη διαφορά υπέρ της Ορεστιάδας από την
οποία εντυπωσίασαν Μπάεφ (78% υποδ. - 80% επιθ. - 2 δίποντα), Κεμαντεζής (90%
επιθ. - 3 μπλοκ), Μποζίδης.

Από τον ΠΑΟΚ Ντιλ (72% επιθ.), Λαμπέρτ (82% υποδ. - 77% επιθ.), Μητρούδης 85%
επιθ.) βοήθησαν να γίνει ωραίο ματς αλλά βάρυνε αρνητικά η ανυπαρξία στο μπλοκ.

ΟΡΕΣΤΙΑΔΑ (Ντ. Μιχαήλοβιτς): Μποζίδης 3, Γραμματικόπουλος 15, Μπάεφ 21, Ποπόφ
11, Κεμανετζής 13, Κόβατς 13-Αμαξόπουλος.

ΠΑΟΚ (Χ. Πάτρας): Καλμαζίδης 2, Ντιλ 25, Φλώρος 3, Λαμπέρτ 18, Μητρούδης 10,
Χριστοφορίδης 9-Προύσαλης, Γεωργιάδης, Τσιγγίδης.

*** ΠΑΝΑΘΗΝΑΙΚΟΣ - ΦΙΛΙΑ 3-0 (25-20, 25-9, 25-19).

Μεταμορφωμένος ο Παναθηναϊκός με ηγέτη τον Ανδρεόπουλο, άριστο σε ρόλο μπλοκέρ
τον Σ. Κοβάτσεφ (100% επιθ. με 3/3 προσπ. - 3 μπλοκ) και 300 οπαδούς (ανάμεσα
σε 1.000 θεατές!) να τραγουδάνε ασταμάτητα, δεν άφησε περιθώρια αντίδρασης στη
Φιλία που είχε καλύτερο τον Οικονόμου (72% υποδ. - 69% επιθ.).

Εντυπωσιακοί Α. Κοβάτσεφ (71% επιθ.), Πεσλ (78% υποδ. - 97% επιθ. - 3 μπλοκ),
Ορλένκο (74% επιθ.). Ο Στέλιος Προσαλίκας δήλωσε: «Ξαναγύρισα με μεγάλο στόχο,
αυτή τη φορά τη σωτηρία, για την οποία χρειαζόμαστε άλλες τέσσερις νίκες. Για
ψηλότερα, βλέπουμε».

ΠΑΝΑΘΗΝΑΪΚΟΣ (Σ. Προσαλίκας): Ανδρεόπουλος 2, Α. Κοβάτσεφ 21, Μαυράκης 4, Πεσλ
19, Σ. Κοβάτσεφ 8, Ορλένκο 11.

ΦΙΛΙΑ (Π. Μπακοδήμος): Τσέργας 1, Μπατιστάτος 10, Οικονόμου 9, Μίχελσονς 6,
Πισιμίσης, Πλεσάκοφ 9-Παπανικολάου 2, Διονυσόπουλος, Χατζηκάλφας.

*** ΚΤΗΣΙΦΩΝΤΑΣ - ΟΛΥΜΠΙΑΚΟΣ 1-3 (15-25, 25-23, 15-25, 23-25).

Με καλύτερους Βούγεβιτς (90% υποδ. - 73% επιθ.), Ζελιάσκοφ (71% επιθ. - 3
μπλοκ), Ντράκοβιτς (75% επιθ. - 4 μπλοκ) ο ασταθής Ολυμπιακός λύγισε την
αντίσταση του Αμερικανού Χοφ (81% υποδ. - 67% επιθ.- 3 μπλοκ) και των
συμπαικτών του.

ΟΛΥΜΠΙΑΚΟΣ (Ζ. Γκάιτς): Κουρνέτας 4, Ντράκοβιτς 15, Γκιούρδας 18, Βούγεβιτς
13, Τσακιρόπουλος 7, Ζελιάσκοφ 10-Θεοδωρίδης, Μηνούδης, Ουτζής.

ΚΤΗΣΙΦΩΝΤΑΣ (Δ. Κοτσαράς): Λιάσκος 2, Χάργκερ 11, Φλέσσας 6, Κουρούπης 13, Χοφ
18, Κατσανεβάκης 7- Σιώλας.

*** ΙΩΝΙΚΟΣ ΝΙΚΑΙΑΣ - ΗΦΑΙΣΤΟΣ MARABOU 3-2 (21-25, 25-22, 25-20, 19-25, 16-14).

Ρίσκο Μπαρμπούδη (δίποντο στο 13-14 του 5ου σετ!) και μπλοκ Αμαριανάκη
ανέδειξαν νικητή τον γηπεδούχο σε ματς-θρίλερ με καλύτερους Αμαριανάκη (79%
επιθ. - 4 μπλοκ), Προδρομίδη (71% επιθ.), Δημητρακάκο (83% υποδ. - 68% επιθ.),
Γιόκινεν (80% υποδ. - 72% επιθ.) - Μίλιτς (70% επιθ.), Ντίας (3 μπλοκ).

ΙΩΝΙΚΟΣ (Γ. Λυκούδης): Παπαθανασίου 1, Μπαρμπούδης 10, Δημητρακάκος 14,
Γιόκινεν 20, Αμαριανάκης 12, Τσούμαρης 10 - Νανάς 2, Προδρομίδης 22,
Κελεπούρης, Σαμουήλης.

ΗΦΑΙΣΤΟΣ (Τ. Φλώρος): Μοσχοφίδης 1, Μίλιτς 30, Χρυσόπουλος 7, Μητράκας 16,
Ντίας 8, Τερζής 6 - Ηλιόπουλος, Τελλίδης.

*** Α.Ε. ΚΟΜΟΤΗΝΗΣ - ΑΡΗΣ 0-3 (13-25, 19-25, 24-26).

Η υψηλή απόδοση Τζούριτς (76% επιθ.), Ναϊντένοφ (70% επιθ.), Παπακοσμά ((87%
υποδ. - 73% επιθ.) απέφερε στον Άρη σχετικά εύκολη νίκη αφού απέναντι «υπήρχε»
μόνο ο Αρσόφ (76% επιθ. - 4 διπ.).

ΑΡΗΣ (Κ. Χαριτωνίδης): Δούκας 3, Τζούριτς 20, Παπακοσμάς 12, Ναϊντένοφ 13,
Αλεξανδρόπουλος 8, Μούχλιας 6 - Κουτσονίκας.

ΚΟΜΟΤΗΝΗ (Α. Μασσιάς): Σ. Μασσιάς 2, Αρσόφ 24, Μελάς 3, Μπεκιάρης 1,
Γκιρτζίκης 2, Γκορτσανιούκ 6 - Λιάπης 1, Καρχιαδάκης.

ΣΑΝ... Φόρμουλα 1 πέρασαν τα Βριλήσσια BMW ΚΟΥΛΟΥΡΗΣ από τη Θεσσαλονίκη,
νικώντας στο «Αλεξάνδρειο» τον Φιλαθλητικό με 3-0 (25-19, 26-24, 25-21) και
διατηρώντας την 1η θέση στο Πρωτάθλημα Α1 βόλεϊ γυναικών PANAFON.

Τα άλλα αποτελέσματα της 14ης αγωνιστικής: Νίκη Αλεξ. - Πανελλήνιος
3-1, Αγ. Σώστης VITAPLUS - Άρης 3-2, Παναθηναϊκός - Ε.Α. Λάρισας 3-1,
Ολυμπιακός - Ιωνικός 3-2, Γ.Σ. Ηλιούπολη - Βύρωνας 1-3.

Βαθμολογία (σε 14 αγ.): Βριλήσσια 27, Παναθηναϊκός 26, Πανελλήνιος 24, Αγ.
Σώστης και Φιλαθλητικός 23, Νίκη 
και Λάρισα 21, Άρης και Βύρωνας 19, Ηλιούπολη 18, Ολυμπιακός 17, Ιωνικός 14.

<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O25</CAT>
<ED>
Κωδικός άρθρου: A16342O251</ED>
<ID>
ID:16895

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O25&aa=1</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ: Εντυπωσιακό το γκολ του Ζαγοράκη
</H5><H2>Πρώτη στις... καθυστερήσεις
</H2>
Κορυφαίος παίκτης της Λέστερ αναδείχθηκε ο Ζαγοράκης στον αγώνα με τη Μάντσεστερ

ΣΤΙΣ καθυστερήσεις... κατάφερε η Τσέλσι να διατηρηθεί στην κορυφή της
βαθμολογίας της Πρέμιερ Λιγκ, νικώντας την Κόβεντρι 2-1, την ίδια στιγμή που η
Μάντσεστερ Γιουνάιτεντ νικούσε 6-2 τη Λέστερ και έθετε υποψηφιότητα για την
κατάκτηση της πρώτης θέσης

Οι «μπλε» του Τζιανλούκα Βιάλι κατάφεραν να πάρουν τους τρεις βαθμούς της
νίκης από την Κόβεντρι χάρη στο γκολ που πέτυχε ο Ρομπέρτο Ντι Ματέο στο τρίτο
λεπτό των καθυστερήσεων. Έτσι, οι «κόκκινοι διάβολοι» του Μάντσεστερ είναι
αναγκασμένοι να περιμένουν σε άλλον αγώνα στραβοπάτημα των Λονδρέζων για να
πάρουν τα ηνία της Πρέμιερ Λιγκ.

Στον αγώνα του Λέστερ, εντυπωσιακός ήταν ο Θοδωρής Ζαγοράκης, που κατάφερε να
πετύχει το γκολ της ισοφάρισης για τους γηπεδούχους στο 35' πριν ζεσταθεί η
μηχανή της Μάντσεστερ και πετύχει πέντε γκολ στο δεύτερο 45λεπτο.

Στο Τσάρλτον, ο Νίκος Νταμπίζας είδε την κόκκινη κάρτα (δεύτερη φετινή) στο
78', ωστόσο η Νιούκαστλ κατάφερε να φύγει με τον βαθμό της ισοπαλίας (2-2). Με
τους «ανθρακωρύχους» αγωνίστηκε και ο Γεωργιάδης.

Σαρωτική ήταν η Λίβερπουλ, που πέτυχε το σκορ της ημέρας στον αγώνα με τη
Σαουθάμπτον (7-1).

Ο Ρόμπι Φάουλερ αναδείχθηκε σε πρωταγωνιστή των «κόκκινων» με τα τρία γκολ που
πέτυχε, φθάνοντας τα 101 στην καριέρα του με την ομάδα του Άνφιλντ.

ΤΑ ΑΠΟΤΕΛΕΣΜΑΤΑ: Τσέλσι - Κόβεντρι 2-1 (Λεμπάφ 45', Ντι Ματέο 90' -
Χάκερμπι 9'). Ντέρμπι - Μπλάκμπερν 1-0 (Μπάρτον 84'). Λιντς - Μίντλεσμπρο 2-0
(Σμιθ 21', Μπόιερ 27'). Λέστερ - Μάντσεστερ Γιουνάιτεντ 2-6 (Ζαγοράκης 35',
Ουόλς 73' - Γιορκ 10', 63', 84', Κόουλ 49', 61', Σταμ 90'). Λίβερπουλ -
Σαουθάμπτον 7-1 (Φάουλερ 22', 37', 47', Ματέο 35', Κάραγκερ 55', Όουεν 63',
Τόμπσον 73' - Όστενσταντ 59'). Νότιγχαμ - Άρσεναλ 0-1 (Κίοουν 34'). Τότεναμ -
Γουίμπλεντον 0-0. Γουέστ Χαμ - Σέφιλντ Γουένσντεϊ 0-4 (Χίνκλιφ 26', Ρούντι
31', Χάμφρεϊ 68', Καρμπόνε 73' πέν.). Τσάρλτον - Νιούκαστλ 2-2 (Μπράιτ 62',
Πρινγκλ 90' - Κετσμπάια 15', Σολάνο 56').

<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O26</CAT>
<ED>
Κωδικός άρθρου: A16342O261</ED>
<ID>
ID:16896

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O26&aa=1</URL></REF>


Article

<CATEGORY>vin10</CATEGORY>

 <H5>ΤΑΪΣΟΝ: Είμαι έτοιμος για την κατάκτηση του τίτλου
</H5><H2>Επέστρεψε με νίκη
</H2>
Πέντε γύρους άντεξε ο Μπόθα με αντίπαλο τον Τάισον

ΕΝΤΥΠΩΣΙΑΚΗ επάνοδο στα ρινγκ πραγματοποίησε ο Μάικ Τάισον. Ο Αμερικανός πρώην
πρωτοπυγμάχος στον πρώτο του αγώνα, ύστερα από 19 μήνες, νίκησε τον
Νοτιοαφρικανό Φρανσουά Μπόθα με νοκ άουτ στο τέλος του πέμπτου γύρου.

Ο Τάισον ήταν εντυπωσιακός καθ' όλη τη διάρκεια του αγώνα που φιλοξενήθηκε στο
MGM Grand του Λας Βέγκας και όπως δήλωσε ο ίδιος «τώρα είμαι καλύτερος
πυγμάχος και έτοιμος για την κατάκτηση του τίτλου».

«Ο πιο κακός άνθρωπος του κόσμου», όπως έχουν αποκαλέσει κατά καιρούς τον
Τάισον, είχε τιμωρηθεί με αποκλεισμό από τα ρινγκ, όταν στον αγώνα εναντίον
του Χόλιφιλντ στις 28 Ιουνίου του 1997 έκοψε με τα δόντια του το αυτί του
αντιπάλου του!
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O26</CAT>
<ED>
Κωδικός άρθρου: A16342O262</ED>
<ID>
ID:16951

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O26&aa=2</URL></REF>


Article

<CATEGORY>vin10</CATEGORY>

 <H5>ΑΠΟΦΑΣΗ: ΑΥΤΗ Η ΕΒΔΟΜΑΔΑ ΘΕΩΡΕΙΤΑΙ Η ΠΙΟ ΚΡΙΣΙΜΗ ΓΙΑ ΤΟ ΟΛΥΜΠΙΑΚΟ ΚΙΝΗΜΑ
</H5><H2>Μουσείο από... δωρεές
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο δήμαρχος του Ναγκάνο, Ταβούκου Τσουκάδα (αριστερά), και ο αντιπρόεδρος της
επιτροπής διεκδίκησης «Ναγκάνο '98», Γιουνίτσι Γιαμαγκούτσι, «απολογούνται»
στους Ιάπωνες δημοσιογράφους

ΤΟ ΟΛΥΜΠΙΑΚΟ Μουσείο στη Λωζάνη κτίστηκε με χρήματα Γιαπωνέζων, Ισπανών,
Αμερικανών και Νοτιοκορεατών που, κατά σύμπτωση, φιλοξένησαν τις δύο
τελευταίες δεκαετίες Ολυμπιακούς Αγώνες!

Ιδιαίτερα αποκαλυπτική είναι η ελβετική εφημερίδα «Le Matin», η οποία,
επικαλούμενη πηγές από το μάνατζμεντ του Μουσείου, αναφέρει πως το ένα τρίτο
των χρημάτων για την κατασκευή του (6,5 δισ. δραχμές) προέρχονται από δωρεές
Γιαπωνέζων (Τογιότα, Χιτάτσι, Τζάπαν Αιρλάινς, κ.τ.λ). Το Ναγκάνο κέρδισε τους
Αγώνες το 1991, την περίοδο που το Μουσείο ήταν υπό κατασκευήν.

Η «Le Matin» αποκαλύπτει επίσης, πως χρήματα για την κατασκευή του Μουσείου
έδωσαν οι Αμερικανοί 6 εκατ. δολάρια (στη συνέχεια διοργάνωσαν τους Αγώνες του
'96), οι Ισπανοί επίσης 6 εκατ. δολάρια (σ.σ.: Μπαρτσελόνα '92) και οι
Νοτιοκορεάτες 4,5 εκατ. δολάρια (σ.σ.: Σεούλ '88). Η εφημερίδα σημειώνει,
πάντως, πως δεν πρόκειται για δωροδοκία αλλά για μπίζνες, «Πρόκειται μόνο για
χρήματα. Πολλά χρήματα», ενώ τονίζει πως οι Νορβηγοί (Λίλεχαμερ '94) και οι
Αυστραλοί (Σίδνεϊ 2000) δεν έδωσαν χρήματα για την κατασκευή του Μουσείου.

ΚΡΙΣΙΜΗ ΕΒΔΟΜΑΔΑ

Στη δύση του 20ού αιώνα, το ολυμπιακό κίνημα έμελλε να αντιμετωπίσει τη
μεγαλύτερη κρίση στη σύγχρονη ιστορία του.

Η εβδομάδα που ξημέρωσε θεωρείται η πιο κρίσιμη και καθοριστική για τη
συνέχεια των Ολυμπιακών Αγώνων και ο εξαγνισμός που επιδιώκει το ολυμπιακό
κίνημα δεν είναι βέβαιο πως θα επιτευχθεί.

Στο μάτι του κυκλώνα βρίσκεται ο επί 18 χρόνια πρόεδρος της ΔΟΕ Χουάν Αντόνιο
Σάμαρανκ, ο οποίος, ωστόσο, αρνείται πεισματικά να παραιτηθεί παρά τις φωνές
διαμαρτυρίας που ακούγονται απ' όλο τον κόσμο.

«Για πόσο καιρό θα κρεμόμαστε από τον Σάμαρανκ;» αναρωτιέται η εβδομαδιαία
ελβετική εφημερίδα «L' Hebdo».

Ο Ισπανός παράγοντας φέρεται αποφασισμένος να παλέψει. «Το ολυμπιακό κίνημα,
λέει ο Σάμαρανκ, με έχει τώρα περισσότερη ανάγκη παρά ποτέ. Πρέπει να βγούμε
από την καταιγίδα και να οδηγήσουμε το ολυμπιακό σκάφος σε ήσυχα νερά». Ο Χ.
Α. Σάμαρανκ επιμένει πεισματικά να υποστηρίζει το Σολτ Λέικ, όχι μόνον ηθικά
αλλά και οικονομικά, προκειμένου να καλύψουν οι Αμερικανοί την «τρύπα» των 250
εκατ. δολαρίων που έχει δημιουργηθεί στο μπάτζετ των Αγώνων, μετά το ξέσπασμα
του σκανδάλου.

Ωστόσο, τρεις πόλεις, το Ίνσμπρουκ (Αυστρία), το Όστερσουντ (Σουηδία) και το
Λίλεχαμε (Γαλλία) έχουν προσφερθεί να αντικαταστήσουν το Σολτ Λέικ, ελπίζοντας
πως η ΔΟΕ στη γενική της συνέλευση τον Μάρτιο, θα αφαιρέσει το δικαίωμα
διοργάνωσης των Αγώνων του 2002 από τους Αμερικανούς.

Η έκταση που έχει λάβει το σκάνδαλο έχει «ακουμπήσει» δύο ακόμη πόλεις, την
Ατλάντα και το Ναγκάνο.

Ο πρώην δήμαρχος της αμερικανικής πόλης και πρώην πρεσβευτής των ΗΠΑ στα
Ηνωμένα Έθνη Άντριου Γιάνγκ χαρακτήρισε «ανθρωπιστικές» τις προσφορές τής τότε
επιτροπής διεκδίκησης προς τους Αφρικανούς ­ κυρίως ­ «αθανάτους» και όχι «δωροδοκίες».

Στο Ναγκάνο, οι υπεύθυνοι της υποψηφιότητας είχαν προϋπολογισμό 6,2 εκατ.
δραχμές για κάθε μέλος της ΔΟΕ που επισκεπτόταν την πόλη τους, κατά την
περίοδο της διεκδίκησης.

Όλες οι συναλλαγές των Γιαπωνέζων με τους «αθάνατους» αρχειοθετούνταν, με
αποτέλεσμα να συγκροτηθούν ενενήντα τόμοι με «άκρως απόρρητα στοιχεία» τα
οποία καταστράφηκαν μετά την επιτυχή κατάληξη της «επιχείρησης».

Παράλληλα, για πρώτη φορά οι εκπρόσωποι του Ναγκάνο παραδέχονται πως είχαν
δώσει την περίοδο εκείνη χρήματα σε πρακτορείο δημοσίων σχέσεων που εδρεύει
στην Ελβετία, αλλά τονίζουν πως το γεγονός δεν έχει καμία σχέση με απόπειρα
εξαγοράς ψήφων.

Η υπόθεση, πάντως, εξελίσσεται σε θρίλερ, αφού το FBI, που ερευνά το σκάνδαλο
για λογαριασμό της αμερικανικής κυβέρνησης, είναι έτοιμο να διευρύνει τις
έρευνές του και στην Ιαπωνία. Οι Γιαπωνέζοι, ωστόσο, προειδοποιούν πως αν
συμβεί κάτι τέτοιο είναι πιθανό να προκληθεί διπλωματικό επεισόδιο.

Την κρίσιμη αυτή περίοδο είναι επίκαιρο παρά ποτέ το δημοσίευμα του «Der
Spiegel» του 1992, που αποκάλυπτε πως:

­ Μέλη της ΔΟΕ που επιθεώρησαν την Ατλάντα έλαβαν χρυσές πιστωτικές κάρτες
(μερικές από τις οποίες έληγαν ύστερα από αρκετά χρόνια).

­ Υποβλήθηκαν σε εγχειρήσεις καρδιάς δωρεάν.

­ Δέχθηκαν 120.000 δολάρια ως δώρο (τουλάχιστον 18 μέλη).

­ Δέχθηκαν πανάκριβα δώρα (26 μέλη).

Το ίδιο περιοδικό είχε αποκαλύψει τότε, πως αρκετά μέλη της ΔΟΕ είχαν
συναντηθεί κρυφά στο ξενοδοχείο «Κινγκ Ντέιβιντ», στην Ιερουσαλήμ, για να
καθορίσουν τις... τιμές των ψήφων! Εκείνη τη συνάντηση την είχε οργανώσει
μέλος του ολυμπιακού κινήματος από την Αφρική.

Ο Χουάν Αντόνιο Σάμαρανκ δήλωσε πρόσφατα πως 13 μέλη της ΔΟΕ είχαν συναλλαγές
με την επιτροπή διεκδίκησης του Σολτ Λέικ. Άλλοι παράγοντες υποστηρίζουν πως ο
αριθμός αυτός είναι κατά πολύ μεγαλύτερος.

Τελευταίο όνομα «αθανάτου» που έγινε γνωστό πως δέχθηκε επιστολή από τον
πρόεδρο της ΔΟΕ για να δώσει εξηγήσεις για συναλλαγές με το Σολτ Λέικ, είναι ο
Ρώσος Βιτάλι Σμιρνόφ. Όπως όλοι οι κατηγορούμενοι, έτσι και ο Σμιρνόφ
υποστήριξε πως δεν έπραξε τίποτα παράνομο.

Η 23η Ιανουαρίου, ημέρα που θα συνεδριάσει η Εκτελεστική Επιτροπή για να
εξετάσει το πόρισμα της ειδικής επιτροπής που ερευνά το σκάνδαλο, θεωρείται
ημερομηνία ορόσημο για τους Ολυμπιακούς Αγώνες.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O26</CAT>
<ED>
Κωδικός άρθρου: A16342O263</ED>
<ID>
ID:16991

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O26&aa=3</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ
</H5><H2>Στο ρετιρέ η Θέλτα </H2>
ΣΤΗΝ κορυφή του ισπανικού πρωταθλήματος αναρριχήθηκε η Θέλτα, νικώντας τη
μέχρι πρότινος πρωτοπόρο Μαγιόρκα με 4-2. Εντυπωσιακή η Ρεάλ επικράτησε 4-2
της Ατλέτικο στο ντέρμπι της Μαδρίτης, ενώ η Μπαρτσελόνα νίκησε εύκολα 3-0
εκτός έδρας την Μπέτις. Στα άλλα παιχνίδια: Αλαβες - Ατλέτικο Μπιλμπάο 1-2,
Σαραγόσα - Βαγιαδολίδ 2-0, Σανταντέρ - Βιγιαρεάλ 1-2, Εξτρεμαδούρα -
Ντεμπορτίβο 1-2, Βαλένθια - Τενερίφη 1-1, Σαλαμάνκα - Οβιέδο 1-1, Εσπανιόλ -
Ρεάλ Σοσιεδάδ 0-0.

Η βαθμολογία: Θέλτα 34, Μαγιόρκα 32, Ρεάλ και Μπαρτσελόνα 31.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O26</CAT>
<ED>
Κωδικός άρθρου: A16342O264</ED>
<ID>
ID:17012

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O26&aa=4</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ: Έκτη ισοπαλία σε 17 αγώνες η Γιουβέντους
</H5><H2>Το ρεκόρ του Μπατιστούτα
</H2>
ΣΤΑ ΚΑΝΑΛΙΑ της Βενετίας λίγο έλειψε να πνιγεί η «Μεγάλη Κυρία», Γιουβέντους. 
Η αντίπαλος του Ολυμπιακού στο Τσάμπιονς Λιγκ υποχρεώθηκε σε νέα ισοπαλία ­
έκτη σε 17 αγώνες ­ από την Βενέτσια (1-1), παρουσιάζοντας τα ίδια συμπτώματα ανομοιογένειας.

Τους «μπιανκονέρι» έβγαλε και πάλι από το αδιέξοδο, όπως στο παιχνίδι με τη
Μίλαν, ο Ντανιέλ Φονσέκα, ο οποίος ωστόσο είναι υπό διωγμόν από το Ντέλε Άλπι.

Πριν από την έναρξη του αγώνα, οι οπαδοί των δύο ομάδων συνεπλάκησαν στο
πάρκινγκ του σταδίου.

Σοβαρή υποψηφιότητα για την κατάκτηση του Σκουντέτο έβαλε η Λάτσιο, μετά την
εντυπωσιακή της νίκη με 3-1 επί της Πάρμα, στην ομώνυμη πόλη, που την έφερε
ισόβαθμη στη δεύτερη θέση με τους Παρμεζάνι.

Πρωταγωνιστής της τελευταίας αγωνιστικής του πρώτου γύρου αναδείχτηκε ο
Γκαμπριέλ Μπατιστούτα, χάρη στα τρία γκολ που πέτυχε εις βάρος της Κάλιαρι που
ήταν αρκετά για να χαρίσουν στη Φιορεντίνα τη νίκη (4-2).

Ο Μπατιστούτα πέτυχε παράλληλα και προσωπικό ρεκόρ, αφού έφτασε τα 17 γκολ σε
αντίστοιχους αγώνες και φυσικά θεωρείται φαβορί για την κατάκτηση του τίτλου
του πρώτου σκόρερ.

Στην Μπολώνια, η ομώνυμη ομάδα επικράτησε της Ίντερ (2-0) για πρώτη φορά
ύστερα από 17 χρόνια!.

Στο Μιλάνο, ο αγώνας Μίλαν-Περούτζια άρχισε με 13 λεπτά καθυστέρηση, γιατί οι
παίκτες της φιλοξενούμενης ομάδας χρειάστηκε να μεταβούν στο γήπεδο με ταξί,
καθώς άγνωστοι έσκασαν τα λάστιχα του πούλμαν που τους μετέφερε.

ΤΑ ΑΠΟΤΕΛΕΣΜΑΤΑ: Μπάρι - Σαμπντόρια 3-1 (Μασίνγκα 34', Ντε Ρόσα 47',
Ολιβάρες 65'- Λεγκλ 65'). Μπολώνια - Ίντερ 2-0 (Σινιόρι 41', Φοντολάν 52').
Φιορεντίνα - Κάλιαρι 4-2 (Μπατιστούτα 7', 79', 90', Εντμούντο 76'-Ο'Νηλ 32',
Ντε Πάτρε 58'). Μίλαν - Περούτζια 2-1 (Τζούλι 36', Μπίρχοφ 39'-Νακάτα
90'πεν.). Ρόμα - Βιτσέντζα 3-0 (Ντι Φραντσέσκο 12', Ντελβέκιο 45', Γκαουτιέρι
79'). Σαλερνιτάνα - Πιασέντζα 1-1 (Φρέζι 19'-Ντιονίγκι 58'). Ουντινέζε -
Έμπολι 0-0. Βενέτσια - Γιουβέντους 1-1 (Πεντόνε 5'-Φονσέκα 53'). Πάρμα -
Λάτσιο 1-3 (Κρέσπο 53'-Σάλας 51'πεν., Μαντσίνι 68', Βιέρι 90').

<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O26</CAT>
<ED>
Κωδικός άρθρου: A16342O265</ED>
<ID>
ID:17025

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O26&aa=5</URL></REF>


Article

<CATEGORY>vin10</CATEGORY>

 <H5>ΤΕΝΙΣ: Στη μάχη η Παπαδάκη
</H5><H2>Ξεκίνησε το ΟΠΕΝ της Αυστραλίας
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Σε ένα ακόμα τουρνουά Γκραν Σλαμ ­ το τέταρτο στην καριέρα της ­ μετέχει η
Χριστίνα Παπαδάκη. Η Ελληνίδα πρωταθλήτρια επρόκειτο το πρωί να αγωνιστεί στον
πρώτο γύρο του ΟΠΕΝ της Αυστραλίας, στη Μελβούρνη

ΜΕ ΕΛΛΗΝΙΚΗ συμμετοχή άρχισε τα ξημερώματα στη Μελβούρνη το ΟΠΕΝ της
Αυστραλίας, το πρώτο τουρνουά της σειράς Γκραν Σλαμ, για το 1999. Η Χριστίνα
Παπαδάκη επρόκειτο να αντιμετωπίσει το πρωί, στον πρώτο γύρο, την Γερμανίδα
Έλενα Βάγκνερ, Νο 68 στην παγκόσμια κατάταξη.

Η Ελληνίδα πρωταθλήτρια είναι Νο 126 και αγωνίζεται για τέταρτη φορά σε
τουρνουά Γκραν Σλαμ. Είναι η δεύτερη συμμετοχή της στη Μελβούρνη, ενώ έχει
λάβει μέρος στο ΟΠΕΝ των Ηνωμένων Πολιτειών στη Νέα Υόρκη και στο Ρολάν
Γκαρός. Στο Παρίσι το 1993 κατάφερε να προκριθεί στον δεύτερο γύρο, αλλά εκεί
αποκλείστηκε από τη Γιάνα Νοβότνα.

Στο «Φλίντερς Πάρκ» της Μελβούρνης, λοιπόν, η Λίντσεϊ Ντάβενπορτ θα
προσπαθήσει να κρατήσει την πρώτη θέση στην παγκόσμια κατάταξη, κόντρα στην
Μαρτίνα Χίνγκις. Είναι και η Μόνικα Σέλες, η οποία σε τέσσερις συμμετοχές
παραμένει αήττητη (έχει κατακτήσει ισάριθμους τίτλους). Στη Μελβούρνη θα είναι
επίσης όλη η... παλιοπαρέα που πρωταγωνιστεί στα τουρνουά Γκραν Σλαμ: η Γιάνα
Νοβότνα, η Αράντχα Σάντσεθ, η Βένους Ουίλιαμς, η Μαρί Πιρς, η Κοντσίτα
Μαρτίνεθ, η Άννα Κουρνίκοβα.

Στο ταμπλό των ανδρών, ο Μαρσέλο Ρίος θα προσπαθήσει να εκμεταλλευτεί την
απουσία του Πητ Σάμπρας (λόγω κόπωσης) και να επιστρέψει στην κορυφή. Ο Ρίος
δεν έχει νικήσει ποτέ σε τουρνουά Γκραν Σλαμ, όμως θα έχει να αντιμετωπίσει
τους... οικοδεσπότες της διοργάνωσης. Ο Πάτρικ Ράφτερ ήταν νικητής στη Νέα
Υόρκη τον περασμένο Αύγουστο, αλλά στην πατρίδα του δεν έχει περάσει ποτέ στην
προημιτελική φάση. Όσον αφορά τον Μαρκ Φιλιπούση, είναι πάντα ικανός για όλα.
Ο Φιλιπούσης είναι στο Νο 14 του ταμπλό. Στις πέντε πρώτες θέσεις θα
συναντήσουμε επίσης δύο Ισπανούς (Κορέτχα και Μόγια) και τον Αντρέ Αγκάσι.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O27</CAT>
<ED>
Κωδικός άρθρου: A16342O271</ED>
<ID>
ID:16897

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O27&aa=1</URL></REF>


Article

<CATEGORY>vin10</CATEGORY>

 <H5>15η ΚΥΡΙΑΚΗ
</H5><H2>Των τιμωρημένων...
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

ΙΔΟΥ λοιπόν που το καθυστερημένο ποδαρικό των τιμωρημένων δεν ήταν
γρουσούζικο. Και ο Ολυμπιακός νίκησε στο Άργος και ο ΠΑΟΚ στην Καρδίτσα και ο
Άρης Θεσσαλονίκης στον Βόλο...

*** Η ΑΕΚ, η οποία μεσοβδόμαδα είχε καταφέρει να «σβήσει» την ποινή
αποκλεισμού του γηπεδου της, αστόχησε.

*** Να ήταν η πρώτη φορά!

*** Η ουσία ήταν που το πρωτάθλημα ξαναγύρισε στα γήπεδα χωρίς παρατράγουδα
και άθλιες διαιτησίες.

*** Να υποθέσουμε πως ήταν «μια παρένθεση και μόνο;».

*** Πολύ το φοβάμαι (όταν έχεις να κάνεις με διαιτητές) και ας θεωρηθεί
«κίτρινη» η άποψη.

*** Στο Άργος, η ομάδα της Ξάνθης πήρε μια γεύση απ' ό,τι την περιμένει στα
ματς Κυπέλλου που ακολουθούν.

*** Ο Ολυμπιακός, σοβαρός και ψύχραιμος, πήρε τους τρεις βαθμούς σημειώνοντας
τρία γκολ.

*** Και με απόντα τον Αλεξανδρή...

*** Ο Άρης, με πέντε από τους έξι νέους παίκτες στη σύνθεση, επισήμανε δύο
πολύ σοβαρά στοιχεία. Πρώτον, ότι μπορεί να φτιάξει ομάδα με φιλοδοξίες και να
στείλει τον Κοντομηνά στο «χρηματιστήριο» της Ευρώπης.

*** Δεύτερον, ότι αν ο (χαμένος) ΟΦΗ δεν ενισχυθεί ­ μετά τις αλλεπάλληλες
εκποιήσεις ικανών ποδοσφαιριστών του τα τελευταία χρόνια ­ τον περιμένουν
δύσκολες ημέρες.

*** (Κι έχει «φύγει» κι ο Θόδωρας, γαμώτο).

Η ΑΕΚ, όπως άκουσα, «έπαιξε τρία λεπτά αξιόλογη μπάλα» και πέτυχε δύο γκολ.

*** Μετά μπάλα έπαιξε ο Ηρακλής και δικαιώθηκε.

*** Απλά πράματα.

*** Στη Νέα Σμύρνη, αν και ο Πανιώνιος πέτυχε την πρώτη νίκη επί του Εθνικού
Αστέρα στην ιστορία τους, δεν ικανοποίησε τους «πάνθηρες».

*** Τα «παλιόπαιδα» είχαν αναρτήσει πανό υποστηρίζοντας ότι η ομάδα τους έχει
γίνει «σούπερ μάρκετ».

*** «Πωλούνται φθηνά ποδοσφαιριστές. Δύο σε τιμή ενός».

*** Τους έχει πειράξει πολύ το όνομα του τελευταίου «πελάτη».

*** Μεταξύ μας, με τα δίκια τους έχουν θυμώσει.

*** Διότι οι Σαραβάκος, Λαγωνικάκης, Μαραγκός, αντί πινακίου φακής είχαν
αλλάξει φανέλα.

ΜΕ ΤΗΝ ευκαιρία, να αποκαλύψω κάτι πολύ σοβαρό από Νέα Σμύρνη.

*** Ο Αντώνης Σαπουντζής, δηλαδή ο «καθ' ύλην ανώτερος» παίκτης του Πανιωνίου,
αγωνίστηκε ­ στο τέλος ­ γύρω στα 20 λεπτά.

*** Δεν φάνηκε, διότι έχει να αγωνιστεί χωρίς να πονάει κάπου δύο μήνες.

*** Θα αναρωτηθείτε, «γιατί πονάει;».

*** Εδώ υπάρχει η είδηση.

*** Ο Αντώνης (χρόνια πολλά μεγάλε) Σαπουντζής, έπρεπε εδώ και αρκετές
εβδομαδες να επισκεφθεί γιατρό, φυσιοθεραπευτή κ.λπ., προκειμένου να 
γίνει καλά στην κοιλιακή χώρα, αλλά αρνείται επιμόνως να το κάνει.

*** Και τι κάνει; Περιμένει την βοήθεια του Θεού. Κάνει γιατροσόφια δικής του
επιλογής, σφίγγει τα δεκάδες χαϊμαλιά στο μπράτσο και περιμένει.

*** Πώς ακούγεται;

*** Λεπτομέρεια με σημασία: ο γυμναστής του Πανιωνίου πιστεύει ότι ο καλός
ποδοσφαιριστής έχει αρχίσει τη θεραπεία.

*** Μακάρι.

ΤΟ ΑΠΙΣΤΕΥΤΟ της αγωνιστικής προέκυψε στον ανακαινισθέντα χλοοτάπητα του
γηπέδου της Ριζούπολης.

*** 1 - 0 προηγούνταν ο Απόλλωνας του Εθνικού στο 90' ­ 4 - 0 έληξε το ματς.

*** Κι όμως, ο Εθνικός μπήκε στο γήπεδο ενισχυμένος, αλλά με άπειρο εντελώς
τερματοφύλακα και τον έμπειρο Γεωργαμλή στον πάγκο από το 46'.

*** Μιλάμε για ανικανότητα χωρίς τέλος.

*** Ο Αλαμάνος ήταν στο γήπεδο, αλλά απέφευγε χαμόγελα ή δημόσιες σχέσεις.

*** Θα έχει τον λόγο του ο μεγάλος.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O28</CAT>
<ED>
Κωδικός άρθρου: A16342O281</ED>
<ID>
ID:16898

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O28&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Αγιασμός εντός έδρας </H2>
ΚΑΛΟΣ και χρήσιμος ο αγιασμός σε ποδοσφαιρικό τμήμα, όμως για να επιτευχθεί
«η πρώτη νίκη» χρειάζεται να έχεις και ομάδα. Ο Βασίλης Τσιαμάκης του Εθνικού
ασπάζεται τον σταυρό. Οι ποδοσφαιριστές σε κατάνυξη τον ακολουθούν. Τι άλλο να κάνουν;
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O28</CAT>
<ED>
Κωδικός άρθρου: A16342O282</ED>
<ID>
ID:16952

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O28&aa=2</URL></REF>


Article

<CATEGORY>vin10</CATEGORY>

 <H2>Γύρισε ήρεμος </H2>
ΚΑΛΥΤΕΡΗ επιστροφή δεν γινόταν για έναν παίκτη που ήλθε σε σύγκρουση με τον
προπονητή (έγινε αιτία ­ η σύγκρουση ­ για απομάκρυνση του κόουτς), όπως αυτή
του Δημήτρη Ανδρεόπουλου. Ο διεθνής πασέρ του Παναθηναϊκού ξαναγύρισε στην
εξάδα των «πρασίνων» μετά την απομάκρυνση του προπονητή Τάσου Κουμπλή (ο
οποίος είχε προτείνει να προπονείται ο 35χρονος άσος με τους εφήβους λόγω
πειθαρχικού παραπτώματος) και όχι μόνο ήταν από τους κορυφαίους του αγώνα,
αλλά οδήγησε την ομάδα σε άνετη όσο και πολύτιμη νίκη επί της αξιόλογης
Φιλίας. Τώρα βέβαια ο ανανεωμένος ψυχολογικά Παναθηναϊκός με τον Στέλιο
Προσαλίκα στον πάγκο καλείται να αντιμετωπίσει τον Ολυμπιακό, αλλά... έχει ο Θεός.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O28</CAT>
<ED>
Κωδικός άρθρου: A16342O283</ED>
<ID>
ID:16992

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O28&aa=3</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ
</H5><H2>Τα σχέδια του Ζάμερ </H2><H2></H2>
ΣΧΕΔΙΑ για να επιστρέψει στην Μπουντεσλίγκα καταστρώνει ο Ματίας Ζάμερ. Ο
Γερμανός διεθνής αμυντικός έχει συμπληρώσει 15 μήνες μακριά από τους
αγωνιστικούς χώρους λόγω του σοβαρού τραυματισμού του στο γόνατο και πολλές
φορές οι γιατροί έχουν εκφράσει αμφιβολίες αν θα καταφέρει να αγωνιστεί και
πάλι. Μιλώντας στην «Μπιλντ» ο Ζάμερ υποστήριξε πως δεν αντιμετωπίζει πια
προβλήματα με το τραυματισμένο γόνατό του και την επόμενη σεζόν θα δώσει και
πάλι το «παρών» με τα χρώματα της Ντόρτμουντ.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O28</CAT>
<ED>
Κωδικός άρθρου: A16342O284</ED>
<ID>
ID:17013

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O28&aa=4</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ Γ.
</H5><H2>Θέλει 15 δισ. για Μπέκαμ! </H2><H2></H2>
ΠΕΡΙΣΣΟΤΕΡΑ από 15 δισ. δραχμές θέλει η Μάντσεστερ Γιουνάιτεντ για να
αποδεσμεύσει τον Ντέιβιντ Μπέκαμ. Η Μπάγερν κατέθεσε πρόταση ύψους 7,2 δισ.
δραχμών για την απόκτηση του Άγγλου ποδοσφαιριστή, αλλά η διοίκηση της
Μάντσεστερ έκανε γνωστό στους Βαυαρούς πως τα χρήματα που δίνουν δεν είναι
ούτε τα μισά απ' αυτά που έχει κοστολογήσει τον Μπέκαμ. Ο μάνατζερ της
Μπάγερν, Ούλι Χένες, σχολίασε πως «όποιος επιθυμεί να αγοράσει τον Μπέκαμ
είναι σαν να θέλει να αγοράσει και το συγκρότημα Spice Girls».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O28</CAT>
<ED>
Κωδικός άρθρου: A16342O285</ED>
<ID>
ID:17026

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O28&aa=5</URL></REF>


Article

<CATEGORY>vin10</CATEGORY>

 <H5>ΡΑΪ
</H5><H2>Απέκτησε εγγονάκι </H2>
ΣΤΑ 33 του μόλις χρόνια ο Ράι απέκτησε εγγονάκι. Ο Βραζιλιάνος πρώην
διεθνής άσος έγινε παππούς από τη 16χρονη κόρη του Εμανουέλα που γέννησε ένα
υγιέστατο κοριτσάκι.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O28</CAT>
<ED>
Κωδικός άρθρου: A16342O286</ED>
<ID>
ID:17031

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O28&aa=6</URL></REF>


Article

<CATEGORY>vin10</CATEGORY>

 <H5>Ο Κασπάροβ ύστερα από καιρό στη σκακιέρα
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΞΕΚΙΝΗΣΕ ΤΟ Σάββατο το μεγάλο τουρνουά της ολλανδικής πόλης Βικ ααν Ζέε.
Πρόκειται για ετήσιο τουρνουά που χρηματοδοτεί η μεταλλουργική βιομηχανία
Χουγκόβενς και το οποίο συγκεντρώνει κάθε χρόνο μερικούς από τους
σπουδαιότερους σκακιστές στον κόσμο. Εφέτος μετέχει, για πρώτη φορά, ο Γκάρι
Κασπάροβ, πλαισιωμένος από όλους τους δελφίνους της παγκόσμιας σκακιστικής
κυριαρχίας. Ο Ανάντ, ο Κράμνικ, ο Σίροβ, ο Σβίντλερ, ο Τοπάλοβ και άλλοι
σπουδαίοι παίκτες είναι εκεί.

Το τουρνουά ξεκίνησε με ισοπαλίες στις συναντήσεις Κασπάροβ - Ιβαντσούκ, Πίκετ
- Σοκόλοβ, Σίροβ - Καζιμτζάνοβ, Βαν Βέλι - Κράμνικ και Γιερμολινσκι -
Σβίντλερ. Νικηφόρα κατάληξη είχαν οι συναντήσεις Τοπάλοβ - Τίμαν 1-0, και
Ράιντερμαν - Ανάντ 0-1.

Πρώτα αποτελέσματα 2ου γύρου, χθες βράδυ: Ανάντ - Πίκετ 1-0, Ιβαντσούκ -
Καζιμτζάνοβ 0,5-0,5, Κασπάροβ - Βαν Βέλι 1-0, Κράμνικ - Γιερμολίνσκι 1-0,
Σβίντλερ - Τοπάλοβ 0,5-0,5, ενώ οι παρτίδες Σοκόλοβ - Σίροβ, Τίμαν -
Ράιντερμαν συνεχίζονταν μέχρι αργά. Ούτως ή άλλως μοναδικός παίκτης με δύο
νίκες είναι ο Ανάντ.

Ενδιαφέρον είχαν τα όσα είπαν Κασπάροβ και Σίροβ κατά την τελετή έναρξης. Ως
γνωστόν, ο Κασπάροβ, σε συνεργασία με τον Ρεντέρο, τον Ισπανό διοργανωτή του
Λινάρες, ανέλαβαν να διεκπεραιώσουν ένα μίνι τουρνουά για τον παγκόσμιο τίτλο,
δεδομένου ότι ο Γκάρι δεν μετέχει στις διαδικασίες της διεθνούς ομοσπονδίας.
Λαμβανομένου υπόψη ότι ο Ανάντ είχε ήδη υπογράψει σύμβαση με τη ΦΙΝΤΕ για το
δικό της παγκόσμιο πρωτάθλημα και δεν θέλησε να αθετήσει τις υποχρεώσεις του,
Κασπάροβ και Ρεντέρο επέλεξαν τους δύο επόμενους της λίστας ΕΛΟ, τους Κράμνικ
και Σίροβ δηλαδή, για ένα μεταξύ τους ματς που θα αναδείκνυε τον αντίπαλο του
Κασπάροβ. Το ματς έγινε, ο Σίροβ διέλυσε τον Κράμνικ, ωστόσο τελικός δεν έχει
ακόμη γίνει αφού ο Ρεντέρο δεν είχε διασφαλίσει το απαιτούμενο ποσό. Ο Σίροβ
δε, δεν έχει πάρει καθόλου χρήματα αφού επρόκειτο να αμειφθεί από το ματς με
τον Κασπάροβ, ανεξαρτήτως αποτελέσματος.

Ο Κασπάροβ μίλησε αρκετά για την υπόθεση αυτή κατά την τελετή έναρξης στο Βικ
ααν Ζέε. Παραδέχτηκε ότι κακώς εμπιστεύθηκε τον Ισπανό διοργανωτή Ρεντέρο,
δικαιολογήθηκε όμως ότι δεν υπήρχε άλλο παρόμοιο προηγούμενο από τη μέχρι τότε
συνεργασία τους. Είπε ότι ο Σίροβ απέρριψε μια πρόταση 1.000.000 δολαρίων από
την Καλιφόρνια προσθέτοντας ότι ο μόνος αντίπαλος για τον οποίο οι χορηγοί
δίνουν μεγαλύτερα ποσά είναι ο Ινδός Βισβανάθαν Ανάντ. Όσο για τον Κάρποβ, ένα
μεταξύ τους ματς δεν θα αποτελούσε παρά νοσταλγία, είπε ο Κασπάροβ. «Με όλο το
αλλοτινό του μεγαλείο, ο Κάρποβ είναι σήμερα ιστορία», κατέληξε.

Τι λέει όμως και ο Σίροβ για όλα αυτά; Ο Ισπανολετονός παίκτης ισχυρίστηκε ότι
η αμερικανική πρόταση δεν δόθηκε ποτέ γραπτά, όπως ο ίδιος ζητούσε, και
παρέμεινε υπόθεση τηλεφωνικών συνδιαλέξεων. Και προσέθεσε πως δεν είναι δίκαιο
για τον ίδιο, ο Κασπάροβ να μιλάει δημόσια για ματς με τον Ανάντ την ώρα που
εκείνος κάνει προσπάθειες για εξεύρεση χορηγών στη Βαρκελώνη.

Όσον αφορά στο αγωνιστικό μέρος: ο Κασπάροβ δήλωσε αρκετά νευρικός εν όψει των
αγώνων αυτών. Έχει καιρό να παίξει και πρέπει σε κάθε περίπτωση να
επιβεβαιώσει ξανά την ισχύ του. Επιπλέον νιώθει υποχρεωμένος, όταν παίζει με
παίκτες που δεν ανήκουν στην πρώτη πεντάδα της παγκόσμιας κατάταξης, να
κερδίζει και αυτό του δημιουργεί πρόσθετο άγχος. Είναι όμως τυχερός, είπε, που
στον τελευταίο γύρο, που είναι πρωινός, παίζει με τον Κράμνικ. Γιατί ο Κράμνικ
είναι ο μόνος παίκτης που ξυπνάει αργότερα από αυτόν!

Ράιντερμαν - Ανάντ

1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 α6 6. Αγ4 ε6 7. Αβ3 β5 8.
0-0 β4. 9. Ια4 Αδ7 10. ζ4 Ιγ6 11. ζ5 ε5 12. Ιζ3 θ6 13. Βε1 Αε7 14. Βη3 Ρζ8 15.
Βε1 Πβ8 16. Αδ2 Βε8 17. α3 α5 18. Ρθ1 Ρη8 19. Πη1 β: α3 20. Π: α3 Ιδ4 21. Ι:δ4
ε: δ4 22. Πα1 Αγ6 23. Α: α5 Ι: ε4 24. Πζ1 θ5 25. Ιβ6 θ4 26. Αδ5 Αη5 27. Πζ3 θ3
28. Α: γ6 Β: γ6 29. Βε2 Αζ4 30. Ρη1 Αε3+ 31. Ρθ1 Πε8 32. Βγ4 Ιζ2+ 33. Π: ζ2 Β:
γ4 34. Ι: γ4 Α: ζ2 35. Ι: δ6 Πε2 36. β4 Αη3 37. η: θ3 Α: δ6 0-1

Μερικά σχόλια του Ανάντ μετά το τέλος της παρτίδας: το 15. Βε1 μου φάνηκε
παράξενο αλλά εν τέλει ήταν εξαιρετικό, γιατί η βασίλισσα δεν έκανε πια τίποτα
χρήσιμο στο η3. Επίσης το 19. Πη1;! με ανησύχησε προς στιγμήν. Δεν μπορούσα να
βρω ένα καλό σχέδιο για τα μαύρα. 19... Ρθ7 ήταν κακό εν όψει του 20. η4 Ιδ4
21. Ι: δ4 (όχι 21. η5 Ι: ζ3 22. η6 ζ: η6 23. ζ: η6 Β:η6!) 21... ε: δ4 22. η5!
θ: η5 (22. Α:α4; 23. η6+) 23. Π: η5 και τα μαύρα δεν έχουν άμυνα. Ύστερα από
23... Ρη8 π.χ., 24. Π: η7+ κερδίζει αμέσως, ενώ στο 23... Αγ6 υπάρχει 24. Βθ4+
Ρη8 25. Π: η7 Ρ: η7 26. Πη1+. Όταν όμως είδα τη θέση λίγο καλύτερα, βρήκα ότι
το 19. Πη1 άφηνε το ζ2 σοβαρά αδυνατισμένο. Σκέφτηκα ότι ήταν σωστό να αφήσω
τον πύργο στο θ8 και να σπρώξω το θ πιόνι αργότερα, όπως κι έγινε. 19. θ3 θα
ήταν καλύτερη προσπάθεια.

Τοπάλοβ - Τίμαν

1. γ4 ε5 2. η3 Ιζ6 3. Αη2 δ5 4. γ: δ5 Ι: δ5 5. Ιζ3 Ιγ6 6. 0-0 Αε7 7. δ4 ε4 8.
Ιε5 ζ5 9. Ι: γ6 β: γ6 10. Βα4 Βδ7 11. Πδ1 γ5 12. Β: δ7+ Α: δ7 13. δ: γ5 Αε6
14. Ιδ2 0-0-0 15. α3 ε3 16. Ιζ1 ε: ζ2+ 17. Ρ: ζ2 Α: γ5+ 18. Ρε1 Πθε8 19. Αη5
Πδ6 20. Παγ1 Αβ6 21. Αζ3 θ6 22. Αζ4 Πδ7 23. Αε5 η5 24. Αδ4 η4 25. Αθ1 Αζ7 26.
Α: β6 α: β6 27. Πγ6 ζ4 28. Ρζ2 θ5 29. Πδ4 ζ: η3+ 30. Ι: η3 Πε5 31. Πθ6 Πδ8 32.
Ρε1 Πδ6 33. Πθ8+ Ρδ7 34. Πθ7 Ρε8 35. Πα4 Ιζ4 36. Π: ζ4 1-0

«ΚΑΪΣΣΑ»

Βουλδής και Γκελασβίλι συνεχίζουν την καλή πορεία τους στο τουρνουά νόρμας
γκραν μετρ «Κάισσα» που εντάσσεται στις εκδηλώσεις «Ίκαρος '99». Άγκνος και
Τσέλα πάνε επίσης καλά, ο Χαλκιάς έχει αρκετές αναβολές αλλά και δύο νίκες σε
δύο αγώνες ενώ ο Κοτρωνιάς, μετά το άσχημο ξεκίνημά του, έχει μείνει πίσω.

Τα αποτελέσματα του 4ου και του 5ου γύρου καθώς και η βαθμολογία έχουν ως εξής:

4ος γύρος: Τζερμιαδιανός - Γκελασβίλι 0-1, Κοτρωνιάς - Σαχταχτίνσκι 1-0,
Σκαλκώτας - Πανταβός 1-0, Γκέσος - Άγκνος 0-1, Βουλδής - Μαναγκάτζε 0,5-0,5,
Τσέλα - Κετσουριάνι 1-0.

5ος γύρος: Νικολαΐδης - Τσέλα 0,5-0,5, Πανταβός - Γκέσος 0,5-0,5, Γκελασβίλι -
Σκαλκώτας 1-0, Σαχταχτίνσκι - Τζερμιαδιανός 0,5-0,5, Μαναγκάτζε - Κοτρωνιάς
0,5-0,5, Κετσουριάνι - Βουλδής 0-1.

Βαθμολογία: Βουλδής 4 β. σε 5 αγ., Γκελασβίλι 3,5/4, Άγκνος, Τσέλα 3 β. σε 4
αγ., Τζερμιαδιανός 2,5/5, Χαλκιάς 2/2, Νικολαΐδης 2/4, Κοτρωνιάς 2/5,
Μαναγκάτζε 1,5/4, Γκέσος, Πανταβός, Σαχταχτίνσκι, Σκαλκώτας 1,5/5, Κετσουριάνι 0,5/3.


<REF><SOURCE>ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16342O991</ED>
<ID>
ID:16906

</ID><URL>http://ta-nea.dolnet.gr/neaweb/neafile.print_unique?e=A&f=16342&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΖΟΝ ΑΠΝΤΑΪΚ: ΑΠΟ ΤΙΣ «ΜΑΓΙΣΣΕΣ ΤΟΥ ΙΣΤΓΟΥΙΚ» ΣΤΟΝ ΕΚΔΙΚΗΤΙΚΟ ΣΥΓΓΡΑΦΕΑ ΜΠΕΚ
</H5><H2>Δολοφόνος κριτικών ετών 74!
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Ο 74χρονος συγγραφέας-ήρωας στο νέο μυθιστόρημα του Τζον Άπνταϊκ (φωτογραφία)
γίνεται ευτυχέστερος σκοτώνοντας τους κριτικούς που αρνήθηκαν το έργο του ­ με
τη βοήθεια της 20χρονης ερωμένης του

Ο πρώτος φόνος, ενός έγκριτου κριτικού λογοτεχνίας, ήταν τυχαίος ­ ένα ατύχημα
που τάραξε τον Μπεκ και την 20χρονη ερωμένη του, Ραχήλ. Ύστερα όμως, και αφού
το σκέφθηκαν, καλά σχεδίασαν μαζί έναν δεύτερο φόνο ­ ναι, εκείνη την
στριμμένη κριτικό που μια ζωή «έθαβε» τα βιβλία του. Της έστειλαν μία βόμβα με
το ταχυδρομείο. Και πέτυχε! ­ το διάβασαν στην εφημερίδα την επόμενη ημέρα.
Τότε, η Ραχήλ άρχισε να τον κοιτάει με μια πρωτόγνωρα λάγνα ματιά... Κι
εκείνος πήρε θάρρος ­ γιατί, όσο να 'ναι, όταν είσαι ένας 74χρονος Εβραίος
συγγραφέας και έχεις μία ζουμερή κατά 54 χρόνια νεώτερη σύντροφο, νιώθεις μια
κάποια ανασφάλεια... Και έπεσε με νεανική ορμή και λαχτάρα στην πορεία της
μεγάλης του εκδίκησης κατά των κριτικών λογοτεχνίας και στον τελικό του θρίαμβο.

Ξεπαστρεύει λοιπόν ο Μπεκ καμιά ντουζίνα κριτικούς λογοτεχνίας που μισεί·
κερδίζει το Βραβείο Νόμπελ Λογοτεχνίας για το 1999· και ολοκληρώνει την
ευτυχία της ερωτικής ­ και οικογενειακής ­ ζωής του, με την αφοσίωση και το
τρελό πάθος που τρέφει γι' αυτόν η Ραχήλ και με την αγάπη της μικρής του κόρης
Γκόλντα. Όλα ωραία λοιπόν και αγγελικά πλασμένα για τον Μπεκ ­ τον πάλαι ποτέ
ταλαίπωρο ήρωα πολλών βιβλίων του περίφημου Αμερικανού συγγραφέα Τζον Άπνταϊκ
(«Οι μάγισσες του Ίστγουικ»).

Ο Μπεκ όμως στο νέο βιβλίο του Άπνταϊκ, «Ο Μπεκ σε δύσκολη θέση: ένα σχεδόν ­
μυθιστόρημα», παθαίνει, στη χαραυγή της νέας χιλιετίας, μία μετάλλαξη, ένα
κάτι... Και μαζί του, όλοι εμείς ταξιδεύουμε στα «γκρίζα» σύνορα του καλού και
του κακού, της ευτυχίας και της δυστυχίας.

Η σύγχρονη πολιτική σκηνή ­ ένας κόσμος που προχώρησε προοδευτικά από τον
Δευτέρο Παγκόσμιο Πόλεμο στη Μακαρθική αντικομμουνιστική υστερία, στον Ψυχρό
Πόλεμο, και από εκεί στον θάνατο των ιδεολογιών και τη γενικότερη πλήξη. Το
σημερινό παγκόσμιο λογοτεχνικό «γίγνεσθαι», οι κλίκες ­ τα παρασκήνια της
Επιτροπής για την απονομή του Βραβείου Νόμπελ Λογοτεχνίας στη Στοκχόλμη ­ και
οι συγκρούσεις τους, που οδηγούν σε εμπάθειες χρόνων και προκαλούν ακόμη και
φόνους! Η κοινή εβραϊκή μοίρα ­ από το Ολοκαύτωμα μέχρι τη σειρά αξιολογότατων
Εβραίων συγγραφέων που κυριάρχησαν στην αμερικανική λογοτεχνική σκηνή τη
δεκαετία του '60. Η «ευδαιμονία» της εκδίκησης. Και οι ολίγον «διακοσμητικές»
γυναίκες που, εν τούτοις, κάνουν τη δουλειά τους όσον αφορά την ορμονική
ικανοποίηση των ανδρών. Η έλλειψη κάθε ηθικής, προτύπου και μη διαβλημένου
θεσμού. Και ο Μπεκ, ο εκδικητικός, ερωτιάρης, μα και σκεπτόμενος ηλικιωμένος
συγγραφέας, ο οποίος επιτέλους μέσα από μία σειρά λογοτεχνικών επιτυχιών και
φόνων των λογοτεχνικών κριτικών που ποτέ δεν τον εξετίμησαν, βρήκε την
ευτυχία! Μέσα από όλα αυτά, με τον συνήθη χαρισματικό τρόπο του, ο Άπνταϊκ
αποτυπώνει γλαφυρά τα έργα και τις ημέρες της εποχής μας και των ανθρώπων της.
Αυτό το «σχεδόν μυθιστόρημα» ­ όπως ο ίδιος ο συγγραφέας το αποκαλεί ­ είναι ο
τρίτος τόμος των περιπετειών του Χένρι Μπεκ, μερικές από τις οποίες έχουν
δημοσιευθεί κατά καιρούς στο «New Yorker», στο οποίο εργάζεται χρόνια τώρα ο
Άπνταϊκ. 
Όπως μας αποκαλύπτει ο Άπνταϊκ στα δύο προηγούμενα βιβλία του, ο Χένρι Μπεκ
έχει γεννηθεί το 1923 και είναι γιος του Άμπε Μπεκ, πωλητή διαμαντιών. Ο Μπεκ
μπήκε στον στρατό των ΗΠΑ, νέος, και πολέμησε εναντίον των Γερμανών, με μεγάλη
ζέση ­ του άρεσε, λέει, να σκοτώνει Γερμανούς. Μετά τον πόλεμο αποφοίτησε από
το Πανεπιστήμιο της Νέας Υόρκης και έγινε μάλλον μέτριος συγγραφέας. Μια ζωή,
παμπόνηροι συνάδελφοί του συγγραφείς, τον χρησιμοποιούν δόλια και πληθώρα
κριτικών γράφουν αρνητικά και σαρκαστικά για τα βιβλία του. Αυτά έως τώρα.
Μέχρι τη στιγμή δηλαδή που ο Μπεκ αλλάζει και η ζωή γίνεται καταπληκτική!
Δηλαδή, έως αυτό το νέο βιβλίο, «Ο Μπεκ σε δύσκολη θέση»...

Γιατί τώρα ο Μπεκ, με την προτροπή ψυχιάτρων, ψυχολόγων και ψυχαναλυτών,
εξωτερικεύει τον θυμό του και φορτισμένος με πρόσθετη ενέργεια από τη νέα του
ερωμένη, τη Ραχήλ Τίγκαρντεν, γίνεται... σίριαλ κίλερ! Τα θύματά του; Οι
κριτικοί που του έχουν φερθεί τόσο αγενώς: «Αγγλίδες στρίγγλες» που γράφουν
για το New York Review of Books· Εβραίοι «σοφοί», που με στόμφο επιδιώκουν να
τον πείσουν ότι το «λάθος» του είναι πως προσπαθεί να γράψει «αμερικανικά»·
άξεστοι, σκληροί και κυνικοί νέοι δημοσιογράφοι που τον βρίσκουν μαλθακό. Ο
Μπεκ τούς τελειώνει όλους, με την άνεση του αρχιγκάνγκστερ των κλασικών
ταινιών, αλλά και την αθωότητα και τον αμοραλισμό ενός παιδιού. Και φυσικά,
ακολουθεί και το Βραβείο Νόμπελ που, όπως «αποκαλύπτει» ο Άπνταϊκ, απονέμεται
στον λαμπερό και ευτυχή Μπεκ!

Ο Εβραίος, ολίγον κακομοίρης, Μπεκ απέχει έτη φωτός από τον «πατρίκιο»
Άπνταϊκ, ο οποίος εκφράζει την πεμπτουσία της καλλιέργειας και της
κοινωνικοοικονομικής άνεσης. Αυτό όμως δεν εμποδίζει τον συγγραφέα να
εισχωρήσει σε βάθος στον ψυχισμό και τον τρόπο σκέψης του. «Για έναν Εβραίο»,
γράφει, «το να ταξιδέψει στη μεταπολεμική Ευρώπη, ισοδυναμεί με το πέρασμα
μέσα από ορδές φαντασμάτων, αχανή πλήθη πνευμάτων που, από το 1945 και μετά,
δεν υπάρχουν πια...».

Το βιβλίο του, πάντως, με τα σκωπτικά ιδωμένα δρώμενα της σύγχρονης
λογοτεχνικής σκηνής, ακόμη και παρωδίες και το «ξεσκέπασμα» των λογοτεχνικών
ερίδων και παθών, θεωρήθηκε αμέσως ως ένα από τα κορυφαία μυθιστορήματα του
1999. Συγγραφείς και αναγνωστικό κοινό το λατρεύουν. Και οι κριτικοί; Δεν
βρέθηκε κανείς να μιλήσει αρνητικά. Ίσως επειδή όλοι το αγάπησαν ­ πράγμα
δύσκολο, γιατί και η αποστασιοποίηση έχει τα όριά της! Ίσως επειδή γνωρίζουν
την παράφραση του Όσκαρ Ουάιλντ: ενίοτε, η ζωή μιμείται την τέχνη. Ή φυλούν τα
ρούχα τους για να 'χουν τα μισά...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16342P011</ED>
<ID>
ID:16907

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P01&aa=1</URL></REF>


Article

<CATEGORY>vin09</CATEGORY>

 <H2>Συνέντευξη
</H2>
Αντώνης Σαμαράκης: «Είμαι κι εγώ θύμα των εν ονόματι»

σελ. 3
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16342P012</ED>
<ID>
ID:16956

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P01&aa=2</URL></REF>


Article

<CATEGORY>vin09</CATEGORY>

 <H2>Μέρα-Νύχτα
</H2>
Οι ελληνικές μέρες της Σαρλότ Ράμπλινγκ

σελ. 12
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16342P013</ED>
<ID>
ID:16993

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P01&aa=3</URL></REF>


Article

<CATEGORY>vin09</CATEGORY>

 <H5>ΚΟΣΜΗΜΑΤΑ ΤΗΣ ΝΥΧΤΑΣ ΤΟΥ ΗΛΙΑ ΠΑΚΑ ΣΤΟ «ΧΥΤΗΡΙΟ»
</H5><H5>«ΖΩΝΤΑΝΑ»
</H5><H5>Έκδοση προς τιμήν του Ευτ. Μπιτσάκη
</H5><H2>Χρώμα και σχήμα
</H2>
Έργο του Ηλία Πάκα (στο «Χυτήριο» της Ιεράς Οδού)

«Κοσμήματα της νύχτας» είναι ο τίτλος της έκθεσης γυάλινων φωτιστικών του Ηλία
Πάκα, που εγκαινιάζεται σήμερα στο «Χυτήριο» (Ιερά Οδός 44, τηλ. 3412.313). Ο
καλλιτέχνης δουλεύει με άμμο, ασβέστη και νερό.

*** Εννέα Σουηδοί καλλιτέχνες παρουσιάζουν από σήμερα τη δουλειά τους στην
Πινακοθήκη του Δήμου Αθηναίων (Πειραιώς 51). Τίτλος της έκθεσης, «Ιδιαίτερες πατρίδες».

*** Εγκαίνια δύο εκθέσεων απόψε στις 7.30, στην «Ιλεάνα Τούντα» (Αρματολών και
Κλεφτών 48, τηλ. 6439.466): ο Τηλέμαχος Wiesinger παρουσιάζει φωτογραφίες του
από τη Γαλλία, την Πορτογαλία, τη Νορβηγία, την Ισπανία και την Αγγλία, ενώ η
Φρύνη Μουζακίτου εκθέτει, υπό τον τίτλο «Ελευθέρας βοσκής», έργα της με μικτή
τεχνική (φωτογραφία, γλυπτική, ζωγραφική).

*** Στη «Μετόπη» (Ερεχθείου και Καλλισπέρη 27, στην Ακρόπολη, τηλ. 9238.970)
εκθέτουν από σήμερα ζωγραφικά τους έργα η Όλγα Βερυκοκάκη και η Κατερίνα Χατζηγιαννούλη.

*** Έκθεση ζωγραφικής του Γιώργου Μήλιου εγκαινιάζεται απόψε στις 8, στην
γκαλερί «Αδάμ» (Ν. Βάμβα 5, στο Κολωνάκι, τηλ. 3601.779).

*** Εγκαίνια έκθεσης ζωγραφικής του Απόστολου Ηλιάδη σήμερα, στο «ΠΕΡΙ/ΤΕΧΝΩΝ»
(Νικαίας 10, στην πλατεία Βικτωρίας, τηλ. 8239.465).

*** Ζωγραφική από τις Φιλιππίνες (συμμετέχουν έξι καλλιτέχνες) από σήμερα,
στην Αίθουσα Τέχνης του Θεάτρου του Κολλεγίου Αθηνών (Στεφάνου Δέλτα 15, στο
Παλαιό Ψυχικό, πληροφορίες στο τηλ. 6721.837).

*** «Μια εποχή, ένας κόσμος, μια διάσταση»: αυτός είναι ο τίτλος της έκθεσης
ζωγραφικής της Λίτσας Φραγκούλη - Ταλαμπέκου, που εγκαινιάζεται σήμερα, στον
Ελληνογαλλικό Σύνδεσμο (πλατεία Κολωνακίου 2, τηλ. 3606.231).

*** 2 καλλιτέχνες συμμετέχουν στην έκθεση ζωγραφικής που εγκαινιάζεται σήμερα
στο «Αέναον» (Στουρνάρη 30, τηλ. 5228.688).

ΣΥΝΑΥΛΙΑ

Μότσαρτ, Χέντελ και Μπετόβεν ερμηνεύουν το βράδυ στις 8, στον «Παρνασσό»
(πλατεία Καρύτση), μαθητές και τελειόφοιτοι του Σύγχρονου Ωδείου Αθήνας.

ΘΕΑΤΡΟ

«Sex, Drugs, Rock n' Roll» του Έρικ Μπογκοσιάν, από τη θεατρική ομάδα «Νάμα»,
στον «Φούρνο» (Μαυρομιχάλη 168, τηλ. 6460.748), σε σκηνοθεσία Ελένης Σκότη,
σκηνογραφία Γιώργου Χατζηνικολάου και φωτισμούς Αντώνη Παναγιωτόπουλου. Παίζει
ο Γιάννης Νταλιάνης.

*** Το έργο του Roberto Kossa «La Nonna» παρουσιάζει το βράδυ στις 9.30, στο
θέατρο «Πολύτεχνο» (Μαυρομιχάλη 157 και Διγενή Ακρίτα, τηλ. 6434.700), σε μια
παράσταση ειδικά για φίλους και ηθοποιούς, η εταιρεία θεάτρου «Commedia».

ΤΙΜΗΤΙΚΗ

Ντίνος Δημόπουλος

Τιμητική βραδυά για τον Ντίνο Δημόπουλο απόψε τις 8.30, στις «Πλειάδες» του
Πολιτιστικού Κέντρου του Δήμου Κορυδαλλού (Γρ. Λαμπράκη και Ταξιαρχών, τηλ.
4970.475). Για τον σκηνοθέτη θα μιλήσουν οι Αλέκος Αλεξανδράκης, Παντελής
Βούλγαρης, Σπύρος Καλογήρου, Μήτσος Κασόλας, Νίκος Κούνδουρος, Άγγελος
Σιδεράτος και Πέτρος Φυσσούν. Στην εκδήλωση θα παρουσιαστεί και το βιβλίο του
Δημόπουλου «Ένας σκηνοθέτης θυμάται», που κυκλοφορεί από τις εκδόσεις «Παρασκήνιο».

ΠΡΟΒΟΛΗ

Η ταινία «Μαχαίρι στο κεφάλι» του Ράινχαρντ Χάουφ προβάλλεται το βράδυ στις 8,
στο Ινστιτούτο Γκαίτε (Ομήρου 14-16, τηλ. 3608.111), στο πλαίσιο του
αφιερώματος στον Μπρούνο Γκαντζ.

ΕΚΔΗΛΩΣΗ

Εκδήλωση αφιερωμένη στη μνήμη του Φαίδωνα Βεγλερή το απόγευμα στις 7, στην
ΕΣΗΕΑ (Ακαδημίας 20). Συμμετέχουν Απόστολος Κακλαμάνης, Λεωνίδας Κύρκος,
Προκόπης Παυλόπουλος, Νίκος Φραγκάκης και Σπήλιος Παπασπηλιόπουλος. Την
εκδήλωση διοργανώνει η Κίνηση Πολιτών.

ΣΥΖΗΤΗΣΗ

Με θέμα «Τα ΜΜΕ και η επίδρασή τους στη διαμόρφωση των κοινωνικών αξιών»
συζητούν το απόγευμα στις 7, στο ξενοδοχείο «DIVANI CARAVEL», ο Στέλιος
Παπαθεμελής, ο Στ. Καργάκος, ο Κώστας Χαρδαβέλλας και ο Παύλος Τσίμας.

ΣΥΜΠΟΣΙΟ

«Μητρόπολις 2000: ενέργεια και βιώσιμη ανάπτυξη των ευρωπαϊκών πόλεων» είναι ο
τίτλος του διήμερου συμποσίου που αρχίζει σήμερα στο «Χίλτον» με πρωτοβουλία
της Ευρωπαϊκής Επιτροπής. Στην εναρκτήρια τελετή θα λάβουν μέρος ο Έλληνας
επίτροπος Χρήστος Παπουτσής, η υπουργός Ανάπτυξης Βάσω Παπανδρέου, ο υπουργός
ΠΕΧΩΔΕ Κώστας Λαλιώτης, ο υπουργός Μεταφορών και Επικοινωνιών Τάσος Μαντέλης,
ο δήμαρχος Αθηναίων Δημήτρης Αβραμόπουλος και ο πρόεδρος του Τεχνικού
Επιμελητηρίου Κωνσταντίνος Λάσκας.

ΕΓΚΑΙΝΙΑ

Εγκαίνια του Φιλολογικού Καφενείου, στο πατάρι του βιβλιοπωλείου «Σοφίας
Μέλαθρον» (Σταδίου 44, τηλ. 3313.312), θα κάνει το βράδυ στις 8.30 ο δήμαρχος
Αθηναίων Δημήτρης Αβραμόπουλος.

ΣΕΜΙΝΑΡΙΟ

Σεμινάριο θεάτρου με θέμα «Η εμψύχωση, έννοια και πρακτική στο πλαίσιο της
θεατρικής παιδείας», που απευθύνεται κυρίως σε εκπαιδευτικούς της
δευτεροβάθμιας εκπαίδευσης, χωρίς να αποκλείονται οι παιδαγωγοί και των
υπολοίπων βαθμίδων και οι ευαισθητοποιημένοι στο θέμα πολίτες, οργανώνει η
Ισαβέλλα Μαρτζοπούλου, στο Ινστιτούτο Γκαίτε της Θεσσαλονίκης, τα Σάββατα 30
Ιανουαρίου και 6 Φεβρουαρίου. Τιμή συμμετοχής 20.000 δρχ. Πληροφορίες στο τηλ.
272.644 (Πολιτιστικό Πρόγραμμα).


Σωκράτης Μάλαμας το βράδυ στις 10, στο «Μετρό» (Γκύζη 47 και Κάλβου 83, τηλ. 6461.980).

*** Ο Στράτος Βουγάς και το κουαρτέτο του εμφανίζονται το βράδυ στις 11, στο
«Αλλότρια» (Αγίου Ιωάννου 65, στην Αγία Παρασκευή, τηλ. 6398.174).

*** Συναυλία με έργα για φωνή και κιθάρα των Δ. Πανουργιά και Β. Τιγγιρίδη
απόψε στις 8.30, στην αίθουσα συναυλιών «Φίλιππος Νάκας» (Ιπποκράτους 41, τηλ. 3634.000).

Στο Σπίτι του Βιβλίου (Θεμιστοκλέους 73, β' όροφος), παρουσιάζεται στις 12 μ.
ο τόμος ­ 500 σελίδων ­ με θέμα τις σχέσεις επιστημών, φιλοσοφίας και
πολιτικής. Το έργο αυτό που κυκλοφόρησε από τις εκδόσεις «Gutenberg»,
περιλαμβάνει το σύνολο των εισηγήσεων σε συνέδριο που οργανώθηκε στο
Πανεπιστήμιο Ιωαννίνων προς τιμήν του καθηγητή Ευτύχη Μπιτσάκη. Για το βιβλίο
θα μιλήσουν οι καθηγητές Ε. Καψωμένος, Π. Νούτσος και Δ. Ρόκος.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16342P021</ED>
<ID>
ID:16910

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P02&aa=1</URL></REF>


Article

<CATEGORY>vin09</CATEGORY>

 <H2>Κλείνει το μάτι
</H2>
<AUTHOR>Μ.Χ.</AUTHOR>

Τάσος Παυλόπουλος

Δεν είναι εύκολο για έναν καλλιτέχνη να σχολιάζει την κοινωνία όπου ζει και
ταυτόχρονα τον εαυτό του και τη δουλειά του. Δεν είναι εύκολο να
αποστασιοποιείται από τον κόσμο του και ταυτόχρονα να τον υπονομεύει. Δεν
είναι εύκολο να είναι κυνικός ή ωμός, με τρυφερή καρδιά και χωρίς συμπλέγματα.
Δεν είναι εύκολο, όμως ούτε και ακατόρθωτο. Απόδειξη η δουλειά του Τάσου
Παυλόπουλου, που από έκθεση σε έκθεση επιβεβαιώνει με τους πίνακές του την
ικανότητά του να χειρίζεται το ίδιο δραστικά το πινέλο και τις λέξεις σε ένα
πάντρεμα καταλυτικό. Παράδειγμα το περσινό έργο του με τον άνετο άντρα κάτω
από την επιγραφή που κοσμούσε τα στρατόπεδα συγκέντρωσης. Παράδειγμα η σειρά
που παρουσίασε με το «Αγκάθι» στην ART-ΑΤΗΙΝΑ '98 με τις μοιραίες χωρίς
πρόσωπο γυναίκες που αφιέρωνε «στους ανέραστους εραστές της Τέχνης». Ευτυχώς
πρόλαβε ο Σταύρος Πετσόπουλος των Εκδόσεων Άγρα και τις... φυλάκισε (με
ζωγραφισμένα πρόσωπα) σε ένα βιβλιαράκι: τη φλύαρη, την ανυπόμονη, την «θα με
βοηθήσεις;», τη νοικοκυρά, την «κάνε μου λίγο μασάζ» και τις άλλες ποπ μούσες.
Παράδειγμα και η τωρινή του έκθεση στην γκαλερί Καλφαγιάν της Θεσσαλονίκης που
έχει τον τίτλο «Απ-ουσίες». Γιατί ο, και λεξιπλάστης, Παυλόπουλος αρέσκεται να
κλείνει το μάτι στο κοινό του που ίσως γι' αυτό ακριβώς δεν είναι μόνο
ελληνικό αλλά και διεθνές.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16342P022</ED>
<ID>
ID:16958

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P02&aa=2</URL></REF>


Article

<CATEGORY>vin09</CATEGORY>

 <H2>Τον θυμήθηκαν...
</H2>
Δεκαπέντε χρόνια πέρασαν από τις 18 Ιανουαρίου του 1984 που ο μεγάλος βάρδος
Βασίλης Τσιτσάνης, ο δημιουργός της «Συννεφιασμένης Κυριακής», άφησε την
τελευταία του πνοή στο Λονδίνο, όπου νοσηλευόταν. Και χθες στο Α' Νεκροταφείο,
τα παιδιά του Βασίλη Τσιτσάνη, Βικτωρία και Κώστας, μαζί με συγγενείς και
φίλους τέλεσαν μνημόσυνο στο τάφο του λαϊκού συνθέτη. Ήταν αρκετοί αυτοί που
τον θυμήθηκαν. Όχι μόνον καλλιτέχνες και πολιτικοί, αλλά και άνθρωποι που
μεγάλωσαν με τα τραγούδια του και τη φωνή του. Ανάμεσά τους διακρίναμε τον
Ευάγγελο Γιαννόπουλο, τον Βύρωνα Πολύδωρα, τον Ντίνο Χριστιανόπουλο, τον
Γιώργο Νταλάρα με τη σύζυγό του Άννα, την Καίτη Γκραίυ, τη Χαρούλα Λαμπράκη,
την Αλεξάνδρα και τον Γιωργο Κοινούση. Ήταν ακόμη η κόρη του Γιάννη
Παπαϊωάννου, Χρύσα, ο Βαγγέλης Φάμπας, γιος του δεξιοτέχνη της κλασικής
κιθάρας Δημήτρη Φάμπα, οι παλιοί συνεργάτες του Βασίλη Τσιτσάνη στο συγκρότημά
του Γιάννης Δέδες (κιθάρα) και Τάκης Καλέργης (ντραμς), ο παλιός
ποδοσφαιριστής Τάκης Λουκανίδης και η εκδότρια Τζούλια Τσακίρη (εκδόσεις «Ροδακιό»).
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16342P023</ED>
<ID>
ID:16995

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P02&aa=3</URL></REF>


Article

<CATEGORY>vin09</CATEGORY>

 <H5>... και άλλα «τσίρκα»
</H5><H2>Τσίρκο, η ανευθυνότητα... </H2>
<AUTHOR>Γ.Δ.Σ.</AUTHOR>

Τηλεφώνησε κάποια κυρία για να διαμαρτυρηθεί ότι ξεκίνησε και πήγε με τα
παιδιά της στο τσίρκο Μεντράνο, στο Στάδιο Καραϊσκάκη ­ όπως γράφαμε στη στήλη
μας των θεαμάτων ­ αλλά το τσίρκο Μεντράνο πάπαλα... Τηλεφώνησα στα νούμερα
που μας είχαν δώσει οι αξιότιμοι «αρμόδιοι» κύριοι να βάλουμε στη στήλη. Στο
πρώτο, κάποιοι αλλόγλωσσοι ­ μπαϊλντισμένοι, προφανώς, από τις διαρκείς
ενοχλήσεις ­ φωνάζουν έξαλλοι «λάτος!, λάτος!». Στο δεύτερο ουδείς απαντά.
Προφανώς το τσίρκο Μεντράνο μάς άφησε γεια. Και οι αξιότιμοι «υπεύθυνοι»
κύριοι που το έφεραν και που μας ειδοποίησαν όταν άρχιζε παραστάσεις, δεν
θεώρησαν σκόπιμο να μας ενημερώσουν. Και τα προσωρινά, φαίνεται, τηλέφωνα
έχουν δοθεί σε άλλους. Οι ίδιοι, όμως, όταν ξαναφέρουν το ίδιο τσίρκο ή άλλο
θα σπεύσουν να μας ζητήσουν να το καταχωρήσουμε στην αρμόδια στήλη, που
ιδροκοπάει να είναι σωστά ενημερωμένη. Η ανευθυνότητα δεν περισσεύει απλώς,
ξεχειλίζει στις βαλκανικές χώρες, έστω και αν ανήκουν στην ΟΝΕ... Κι άσε τον
κοσμάκη να ταλαιπωρείται.

Και δεν είναι μόνο το τσίρκο Μεντράνο. «Τσίρκα» είναι και πλείστοι όσοι
θεατρικοί επιχειρηματίες ή θιασάρχες ­ παλαιοί, αλλά, δυστυχώς και νεώτεροι ­
που πάγια ακολουθούν την τακτική αυτή, να μην μας ενημερώνουν όταν κλείνουν τα
θέατρά τους και πρέπει να είναι ένας άνθρωπος όλη μέρα στο τηλέφωνο και να
ρωτάει «κλείσατε;», «δεν κλείσατε;», «πότε κλείνετε;». Γι' αυτό καλό είναι ­
επιβάλλεται δηλαδή ­ πριν ξεκινήσετε για οποιοδήποτε θέατρο ­ ή και
κινηματογράφο... ­ να κάνετε ένα τηλεφώνημα. Δεν είμαστε και εμείς
παντογνώστες. Εκατόν δέκα θέατρα είναι αυτά και σαράντα οι παιδικές σκηνές,
σύνολον εκατόν πενήντα. Και να αλλάζουν έργα σαν τα πουκάμισα... Πού να τα
προλάβεις... Εξάλλου, παντογνώστης μόνον ο Θεός είναι.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16342P024</ED>
<ID>
ID:17015

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P02&aa=4</URL></REF>


Article

<CATEGORY>vin09</CATEGORY>

 <H5>ΤΑ 15.000 ΑΝΤΙΤΥΠΑ ΕΦΤΑΣΕ ΤΟ «ΕΝ ΟΝΟΜΑΤΙ» ΤΟΥ ΑΝΤΩΝΗ ΣΑΜΑΡΑΚΗ
</H5><H5></H5><H5>Να μένεις ο εαυτός σου
</H5><H5>Στο Νταβός
</H5><H2>Τι φταίω αν υπάρχουν «Σαμαρακικοί»;
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

<H3>Λένε ότι έχετε πιο πολύ ταλέντο επικοινωνίας παρά συγγραφικό...«Α! συμφωνώ.
Μου αρέσει πολύ αυτό. Γιατί πιστεύω πως δεν κοστίζει τίποτα να πεις έναν καλό
λόγο σε κάθε άνθρωπο. Σε κάτι θα μετασχηματιστεί αυτό που θα πεις. Έτσι
γίνεται στη φύση. Η ύλη μετασχηματίζεται. Πρέπει, λοιπόν, να διακινδυνεύεις.
Δεν είναι καλό να είσαι κουμπωμένος. Κι ας σε κατηγορούν για δημοσιοσχεσίτη...».
</H3>
Για κείνην έκανε την ηρωίδα του ξανθιά. Ο Αντώνης Σαμαράκης αφιέρωσε «Στην
Ελενίτσα μου», την εδώ και περισσότερο από τριάντα χρόνια σύντροφό του, την
καινούργια του νουβέλα. Ένα έργο καταγγελίας με τίτλο «Εν ονόματι»
(ΚΑΣΤΑΝΙΩΤΗΣ) που το είχε στο μυαλό του από τα νιάτα του

Ο Αντώνης Σαμαράκης καμαρώνει. Τόσα χρόνια τώρα, έφτασε πια τα 80 (τα γενέθλιά
του είναι τον ερχόμενο Αύγουστο), αντιμετωπίζει τη δουλειά του συγγραφέα σαν
επάγγελμα συνδρομής προς τον κάθε κατατρεγμένο, καταφρονεμένο, πληγωμένο,
αδικημένο. Και δίνει όλο του το είναι σ' αυτό, βρίσκοντας τη μεγαλύτερη
ανταπόκριση (τηλέφωνα, γράμματα, τιμές) τόσο στο κοινό ­ ενήλικο και ανήλικο,
γραμματιζούμενο ή μη ­ όσο και στους εκλεγμένους άρχοντες ανεξαρτήτως
παρατάξεων. Απόδειξη οι αστέρες του πολιτικού κόσμου που πέρασαν χθες από το
σπίτι του να του ευχηθούν για τη γιορτή του. Απόδειξη και το τελευταίο βιβλίο
του, το όγδοο μέσα σε 45 χρόνια, που κυκλοφόρησε στις 6 Δεκεμβρίου από τον
ΚΑΣΤΑΝΙΩΤΗ και έχει φτάσει τα 15.000 αντίτυπα.

Πρόκειται για τη νουβέλα «Εν ονόματι», όπου με ήρωα έναν έφηβο καταγγέλλει τις
αδικίες που διαπράττονται εν ονόματι δήθεν της προόδου, δήθεν της ειρήνης,
δήθεν της ελευθερίας, δήθεν της δημοκρατίας, δήθεν της κοινωνικής δικαιοσύνης,
δήθεν του χριστιανισμού.

Το βιβλίο αυτό είναι ίσως το πιο παλιό του ­ πιο παλιό και από το «Ζητείται
ελπίς» (1954) ­ παρά τα επίκαιρα γεγονότα στα οποία αναφέρεται. «Ως ιδέα
υπήρχε μέσα μου από το 1948-49 γιατί ήμουν επηρεασμένος από τον Εμφύλιο, όπου
τα "εν ονόματι" πήγαιναν σύννεφο. Πρώτος τίτλος του ήταν "Η επανάσταση των
παιδιών". Μετά το 1962 άρχισα να σκέφτομαι τον σημερινό τίτλο του», λέει ο
συγγραφέας στα «ΝΕΑ» και εξηγεί ότι τη μεγάλη περίοδο σιωπής ­ από το 1973
μέχρι το 1992 ­ από τα διηγήματα του «Διαβατηρίου» μέχρι τα διηγήματα της
«Κόντρας», όταν ανθούσε η μεταπολιτευτική πεζογραφία, εκείνος δούλευε το «Εν
ονόματι» στο μυαλό και στα χαρτιά του.

«Το έγραψα εν ονόματι των δραματικών ωρών και στιγμών που έχω ζήσει, διότι
υπήρξα και εγώ θύμα των "εν ονόματι". Φοβάμαι ότι ακόμα και σήμερα είμαι,
διότι τα "εν ονόματι" είναι μια Λερναία Ύδρα. Και θέλει μεγάλο αγώνα για να
απαλλαγεί κανείς».

Ωστόσο, παρ' όλη τη δηλωμένη πίστη του στον ανθρώπινο παράγοντα, ο Σαμαράκης
βάζει τον ήρωά του να αυτοκτονεί. Αντιφατικό; «Όχι», υποστηρίζει. «Πρώτα πρώτα
επισημαίνω ότι σε όλα τα βιβλία μου μιλάω για αυτοκτονία. Εδώ, θέλω να δείξω
την ευαισθησία των νέων που δεν την έχουν οι μεγάλοι, αλλά και ότι η βία δεν
οδηγεί πουθενά, παρά σε διόγκωση της βίας. Γιατί η εξουσία παραμένει φοβερά
εξοπλισμένη. Όπως, εξάλλου, συμβαίνει στην αρχαία τραγωδία, η αυτοκτονία του
ήρωά μου είναι μια θυσία, μια προσφορά, προκειμένου να φύγει το άγος από
ολόκληρη την πόλη. Δεν εννοώ πάντως ότι οι εξεγέρσεις δεν έχουν ελπίδα. Απλώς
το παιχνίδι άλλοτε χάνεται, άλλοτε κερδίζεται...».

­ Και για τη μαθητική εξέγερση σήμερα τι λέτε;

«Χάθηκε πολύτιμος χρόνος για την ενημέρωση των παιδιών. Το τάιμινγκ ήταν
λάθος. Όσο για τις καταλήψεις, όταν αυτές έχουν ισχυρό background αποτελούν
ισχυρό αντίδοτο στην καταληψία ­ στην υπνηλία ­ που διακατέχει τη νεοελληνική
πολιτική, κοινωνική, πολιτιστική ζωή. Όμως το πράγμα έχει φτάσει πια σε
αδιέξοδο και οι καταλήψεις ξέφτισαν. Κατάληψη κάνουν και οι γονείς και οι
καθηγητές και οι εισαγγελείς και οι... πυροσβέστες. Αλλά με... πυροσβεστικά
μέτρα δεν λύνεται το πρόβλημα της Παιδείας. Διότι μπορεί να έχουμε
εκπαιδευτικά προγράμματα, αλλά Παιδεία εξακολουθούμε να μην έχουμε. Πρέπει,
λοιπόν, και οι δύο πλευρές να ξαναδούν το θέμα».

Ο Αντώνης Σαμαράκης, πάντως, ξέρει από τώρα πώς θα ξεκινήσει την ομιλία του
στη Βουλή των Εφήβων, το ερχόμενο καλοκαίρι. Με τη λέξη «κατάληψη. Κατάληψη
στη Βουλή των μεγάλων», γιατί, καθώς εξομολογείται, «Μου αρέσει το χάπενινγκ».
Τέτοια κάνει και κερδίζει πάντα τις εντυπώσεις. Και πετάει και τα καρφιά του.
«Είστε Έλληνες, αλλά καιρός να γίνετε και φιλέλληνες», λέει στους πολιτικούς
που τον περιτριγυρίζουν για να... ποτιστούν κι αυτοί μαζί του. Δεν είναι
καθόλου τυχαίο λοιπόν που κατηγορείται συχνά ότι όλη του την ενέργεια τη
διοχετεύει στις δημόσιες σχέσεις.

«Μα... δεν καταλαβαίνω», απαντά. «Αυτός είναι ο χαρακτήρας μου. Γι' αυτό και
από το 1954 σ' όλα τα βιβλία μου υπάρχει η διεύθυνσή μου και το τηλέφωνό μου
στον κατάλογο. Από τις χίλιες συγκεντρώσεις που με καλούν, πηγαίνω ωστόσο στις
δύο. Κι έπειτα, προς όφελος τίνος να καλλιεργώ δημόσιες σχέσεις; Για τα βιβλία
μου; Μα, τα βιβλία μου περπατούν μόνα τους. Το "Λάθος" έχει φτάσει τα 270.000
αντίτυπα (σ.σ.: από το 1965) και το "Ζητείται ελπίς" (σ.σ.: από το 1954) τα
260.000. Τι φταίω εγώ αν υπάρχουν σαμαρακικοί!


Με τον Αντώνη Σαμαράκη συμβαίνει το εξής αντιφατικό. Ενώ ως πασίγνωστος
συγγραφέας αποτελεί συχνά άλλοθι στο σύστημα, με αποτέλεσμα να παραγκωνίζονται
ή να αγνοούνται αξιόλογοι νεώτεροι συγγραφείς, ο ίδιος βοηθά όπως μπορεί τους
νέους ομοτέχνους του. Παράδειγμα η Ζυράννα Ζατέλη, που, προτού γίνει αυτή που
είναι, είχε μια μεγάλη αλληλογραφία μαζί του. Παράδειγμα και πλήθος άλλοι.

«Η αλήθεια είναι, παραδέχεται ο Σαμαράκης, ότι υπάρχει μια γεροντοκρατία. Και
εν ονόματι των καθιερωμένων συγγραφέων, οι νέοι καταδικάζονται σε αφασία. Θα
προτείνω να κάνουμε μια κίνηση εμείς οι φτασμένοι, μια διακήρυξη, για την
προώθησή τους».

Ποια συμβουλή δίνετε στους επίδοξους συγγραφείς;

«Συμβουλές δεν μου αρέσει να δίνω. Θα τους έλεγα όμως μια κουβέντα: ότι ο
θάνατος του συγγραφέα είναι η οίηση. Ότι η καλλιτεχνική δημιουργία γενικά, ότι
η λογοτεχνία ειδικότερα, είναι δύσκολη υπόθεση. Πρέπει να παίζεις με τους
νόμους του παιχνιδιού. Και στο παιχνίδι της λογοτεχνίας βασικό στοιχείο είναι
η ταπεινοσύνη. Όσο κι αν το μέλλον είναι στρωμένο με επιτυχίες, να αγωνίζεσαι
για να μείνεις πάντα ο εαυτός σου. Να μην προδώσεις τα οράματα που είχες παιδί».

Ο ίδιος εξομολογείται ότι αν κάτι από αυτά που ήθελε να κάνει δεν έκανε
είναι... οι τρέλες! «Δεν έκανα όσες τρέλες ήθελα και μπορούσα να κάνω όταν
ήμουν παιδί. Γι' αυτό λέω σε ένα ποίημα μου που θα εκδοθεί σύντομα "Αφήστε τα
παιδιά να κάνουν φασαρία"».

Και η ελπίδα; Από πού την αντλείτε;

«Από την κουβέντα του λαού μας ότι το πιο βαθύ σκοτάδι είναι πριν από την
αυγή. Πρέπει όμως να μην κιοτέψεις. Κι αυτό θέλει αγώνα. Και το σημαντικότερο
είναι να πιστεύουμε ότι υπάρχει ελπίδα που με την ατομική και συλλογική
προσπάθεια θα τη βρούμε».


Ο Αντώνης Σαμαράκης θα είναι ο πρώτος και μόνος Έλληνας συγγραφέας που θα
βρίσκεται στο Νταβός της Ελβετίας από τις 28 Ιανουαρίου μαζί με πλήθος άλλες
διεθνούς κύρους προσωπικότητες ­ όπως ο Χόρχε Σεμπρούν, ο Γιεχούντι Μενουχίν,
ο Έλι Βίζελ, ο Πάουλο Κοέλιο, ο Μπράιαν Ίνο, ο Φόλκερ Σλέντορφ, ο Μάικλ Μαν, η
Ναντίν Γκόρντιμερ κ.ά. ­ προκειμένου να συμμετάσχει σε συζητήσεις στο πλαίσιο
του Διεθνούς Οικονομικού Φόρουμ. Άλλοι Έλληνες, εκτός από τους αρμόδιους
κυβερνητικούς αξιωματούχους, θα είναι μόνον ο Πατριάρχης Βαρθολομαίος και ο
καθηγητής Σπύρος Σημίτης.

Επίκεντρο της ομιλίας του Α. Σαμαράκη θα είναι η παγκοσμιοποίηση και οι
κίνδυνοί της για τις μικρές χώρες.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16342P031</ED>
<ID>
ID:16911

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P03&aa=1</URL></REF>


Article

<CATEGORY>vin09</CATEGORY>

 <H2>Κερδισμένα στοιχήματα
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Η αντοχή ενός θεατρικού κειμένου δοκιμάζεται μέσα στον χρόνο με κριτήρια τις
επανειλημμένες παραστάσεις του. Όταν μάλιστα ανάμεσα στην πρώτη παράσταση και
στις επόμενες μεσολαβούν πολλά χρόνια, τότε είναι λογικό να υποθέτει κανείς
πως η αναζήτηση μιας νέας σκηνικής επικοινωνίας έχει να κάνει και με την
αντοχή της φόρμας και με τη διαχρονικότητα του θέματος. Αυτή την εποχή δύο νέα
ελληνικά έργα σταδιοδρομούν και πάλι ύστερα από χρόνια στη σκηνή. Και
αποδεικνύουν πως αντέχουν και δικαιώνουν αυτούς που τα ανακάλεσαν.

Ο Γιώργος Αρμένης στον «Φαντάρο» από τα «Κομμάτια και θρύψαλα» του Γιώργου Σκούρτη

Τα «κομμάτια και θρύψαλα» του Γιώργου Σκούρτη που ανέβασε ο Γιώργος Αρμένης
στο νέο κόσμημα-θέατρο που εγκαινίασε στη Σπυρίδωνος Τρικούπη και
Κουντουριώτη, στα Εξάρχεια, είναι ένας σταθμός και στη δραματουργία του Γ.
Σκούρτη και στη μεταπολεμική μας θεατρική παραγωγή. Όταν το ανέβασε ο Κουν το
1976 αισθανθήκαμε όλοι πως ο συγγραφέας τούς κρατούσε για καλά μπροστά στην
κομμένη κεφαλή της Μέδουσας τον καθρέφτη. Η μεταχουντική μας κοινωνία
καθρεπτιζόταν ωμή, ανελέητη, αφτιασίδωτη, αποτρόπαιη, ο Σκούρτης στα μεστά,
γυμνά, δυνατά του μονόπρακτα που συγκροτούν αυτό το απαίσιο κοινωνικό παζλ
κατόρθωσε να τα πει σχεδόν όλα χωρίς περιστροφές, ν' αναλάβει ως υπεύθυνος
πνευματικός άνθρωπος την ευθύνη και το ρίσκο της μοιραίας διάγνωσης.

Σπάνια συγγραφέας στο θέατρό μας μπόρεσε να ταυτίσει περιεχόμενο και μορφή με
τόσο συνταρακτικό τρόπο. Ο Σκούρτης δεν χαρίζει κάστανα αλλά και δεν κρύβει,
όσο κι αν καμώνεται τον άτεγκτο, την παιδική του τρυφερότητα, τον καημό του
και τον λυγμό που του πνίγει το λαρύγγι. Ουρλιάζει και φτύνει· ξορκίζει και
προσεύχεται. Αγαπά τα πρόσωπά του μ' όλη τη μιζέρια τους, τις αντιφάσεις τους,
τον δολοφονικό εγωισμό τους.

Έγραψα πριν από 22 χρόνια πως αν περάσει αυτό το έργο απαρατήρητο, αν δεν
ενοχλήσει τη βολή μας, αν δεν μας αφυπνίσει κάθε ελπίδα σωτηρίας σ' αυτό τον
τόπο, έχει πετάξει πια. Τα 22 χρόνια σιωπής μετά την ταραχή της τότε
παράστασης μαρτυρούν πως δίσταζαν κάποιοι να ξαναδούν το πρόσωπο της κοινωνίας
μας στον καθρέφτη.

Ο Αρμένης τώρα το τολμά και στήνει μια έξοχη παράσταση, ευθύβολη, καίρια,
ουσιαστική, ειλικρινή, αδυσώπητη. Ο Αρμένης είναι ένας ηθοποιός ουσίας και στα
τέσσερα μονόπρακτα που εμφανίζεται, αποδεικνύει πόσο μεγάλη γκάμα διαθέτει, τι
εύρος υποκριτικό, πόση λιτότητα και πόση ποικιλία μέσων.

Η Μαρίκα Τζιραλίδου, λιτή και άμεση, πλάθει σημαντικές φιγούρες με
εξπρεσιονιστική παλέτα.

Ο Γκόγκος στους δύο ρόλους του απέριττος, με έντονες όμως χαράξεις.

Ο Κώστας Μπάρας δημιουργεί δύο υποκριτικές στιγμές γεμάτες αυθεντική συγκίνηση.

Ο Τσίρτσης και η Καβουκίδη εύφορες παρουσίες.

Η έκπληξη όμως της παράστασης είναι η Τζένη Σκαρλάτου και μόνο για την
ερμηνεία της, ανάμεσα σε άλλες, στο μονόπρακτο «Θρύψαλα» αξίζει τον κόπο να
παρακολουθήσετε την παράσταση. Ώριμη υποκριτική, υποκριτική φαντασία, έξοχη
τεχνική και αυτοσχεδιαστικός οίστρος.

Τα κοστούμια της Θεώνης Βαχλιώτη διακριτικά αλλά παρόντα, όπως πανταχού
παρούσα είναι, πάλι όμως σεμνή, η σκηνοθεσία του Αρμένη.

Στο θέατρο «Κεφαλληνίας» και στη Νέα Σκηνή ο Δημήτρης Οικονόμου σκηνοθέτησε το
«Μαγικό Δωμάτιο» του Γιάννη Χρυσούλη, έργο που πρωτοανέβασε ο Βουτέρης στο
θέατρο του «Πειραιά» πριν από δώδεκα χρόνια, ενώ με το έργο αυτό ο νέος τότε
συγγραφέας είχε βραβευτεί με το «Βραβείο Καρόλου Κουν».

Το έργο αντέχει έξοχα στη δεύτερη ανάγνωσή του, τελείως διαφορετική από την
πρώτη. Άλλο ένα τεκμήριο αντοχής οι διαφορετικές ερμηνευτικές εκδοχές που
μπορεί να δεχτεί ένα θεατρικό κείμενο.

Ο ήρωας του Χρυσούλης είναι καλλιτέχνης φωτογράφος και ο συγγραφέας συγχέει
έντεχνα τον χώρο διαμονής του με τον σκοτεινό θάλαμο, όπου «εμφανίζονται» και
προβάλλονται οι εφιαλτικές μνήμες της ερωτικής του ζωής. Και όπως το γεγονός
αποτυπωνόμενο στο αρνητικό φιλμ και από αυτό στο θετικό χαρτί της φωτογραφίας,
έτσι και οι αρνητικές μνήμες αναπαριστάμενες και υλοποιημένες εν χώρω
ξορκίζονται και εξαντικειμενικοποιούνται.

Ένα έξυπνα γραμμένο έργο, με γρήγορους ρυθμούς και εναλλαγές καταιγιστικές,
όπως τα φλας των φωτογράφων και οι συνειρμοί της φαντασίας.

Ο Οικονόμου σεμνά, διακριτικά, χωρίς εφέ, με ρεαλιστική βάση και
υπερρεαλιστικές μεταβάσεις μέσα στο λιτό σκηνικό του Άγγελου Αγγελή καθοδήγησε
τους τρεις ηθοποιούς του.

Ο Αντ. Ραμπαούνης συνδύασε τον αιφνιδιασμό με την αποφασιστικότητα με σίγουρα
μέσα, ο Ηλίας Στρατάκος χωρίς τις αναμενόμενες φωτοσκιάσεις δεν έβλαψε εν
τέλει το αποτέλεσμα. Η έμπειρη και ευφάνταστη, ευλύγιστη εκφραστικά Σοφία
Σεϊρλή πέρασε με ευχέρεια μέσα από τις «συμπληγάδες» των μεταπτώσεων και
κέρδισε το παιχνίδι.

Δύο παραστάσεις που τίμησαν δύο έργα, που κέρδισαν κι αυτά το στοίχημα του χρόνου.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16342P041</ED>
<ID>
ID:16912

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Συνέπεια
</H2><H2></H2>
<AUTHOR>ΝΙΚΟΣ ΚΕΣΣΑΝΛΗΣ</AUTHOR>

Είναι όλο και πιο δύσκολο στον τόπο μας να υπάρχει συνέχεια και συνέπεια στον
χώρο τον πολιτιστικό, στην πολεοδομία, την αρχιτεκτονική, τη γλυπτική.

Είναι πια δυστυχώς αναμφισβήτητο ότι η Αθήνα σιγά-σιγά, και κυρίως την
τελευταία 30ετία, έγινε ένα τέρας που δεν γίνεται να διορθωθεί με τα... μυαλά
στα κάγκελα.

Δεν υπάρχει ένα σχέδιο πνοής ή δεν υπήρξε ή υπάρχει και μένει κλειδωμένο, όπως
άλλα πολλά, στα συρτάρια των υπουργείων.

Είναι πασιφανές πως τα κόμματα όταν πάρουν την αρχή λειτουργούν αυταρχικά σαν
κοτζαμπάσηδες, σαν νταήδες της γειτονιάς, πράγμα που δείχνει και τη μέση
πολιτιστική τοποθέτησή τους. Θα αναφερθώ σήμερα σε ένα παράδειγμα που είναι
σημαντικό, τον κήπο του Κεραμεικού στο Παρίσι, που τον ονειρεύτηκε ο Μέγας
Ναπολέων, τον πραγματοποίησε ο Ναπολέων ο Γ' και που η Commune του 'βαλε
φωτιά. Αντίθετα με την Ελλάδα, όπου κι αν υπάρχουν αγάλματα σηματοδοτούν την
έξοδο ή είσοδο ενός κακόγουστου νεκροταφείου, ο κήπος του Κεραμεικού, οι
Tuilleries, στην καρδιά του Παρισιού, συνέχεια των μεγάλων έργων του Λούβρου, ξαναζωντανεύει.

Κάνω μια παρένθεση σκεπτόμενος τη χαρά των εγκεφάλων αν είχαν τέτοιο χώρο να
στήσουν ένα δένδρο με λαμπιόνια που θα το 'γράφε και το Guines (τι θρίαμβος)
κι όπου θα παρήλαυναν, όπως φέτος, λίγο πιο κάτω ημίγυμνες λυγερές κατοχικές
υπάρξεις, με see throu ρουχαλάκια, προς μεγάλη ανάταση ψυχής των
παρευρισκομένων Κούρδων και άλλων Φιλιππινέζων. Το μοντέλο Οτζαλάν με σιρίτι
τουρκο-ιρακινό έκανε θραύση. Τέλος παρένθεσης.

Πίσω στον Κεραμεικό. Τον καιρό του υπουργού Lang είχε γίνει μία παραγγελία
στον γλύπτη και πολύ καλό φίλο μας, τον Allain Kirilli. Ο Lang έφυγε και
μπροστά στον καινούργιο υπουργό, τον Douste - Blazy, ο Kirilli διαμαρτυρήθηκε
(άκουσον) ότι δεν είναι σωστό να 'ναι μόνος του με τους Μαγγιόλ, και ότι
χρειάζονται γλυπτά σύγχρονα στον κήπο. Έτσι ξεκίνησε η ιδέα. Ο νέος και παλιός
υπουργός τα είπανε, συμφώνησαν και ανατέθηκε στον Kirilli η πρόταση για τη
διαμόρφωση, τη σύγχρονη, του Κεραμεικού.

Έτσι μια ιστορία 150 χρόνων πάει να κλείσει. Κι ανάμεσα στους Mallol, θα
υπάρχουν Ernst, Giacometti, Ε. Martin Dubuffet, Moore, David Smith, Rodin
etc., etc.: να 'χαμε εδώ κι εμείς ένα απ' αυτά τα etc.!!

Μιλάγαμε για συνέπεια. Να ένα παράδειγμα: αύριο ίσως ένας νέος υπουργός μπορεί
στη θέση του Smith να βάλει έναν Cesar. Ή ό,τι άλλο ακόμη θα αλλάζουν, θα
βγαίνουν άλλες προοπτικές.

Ξανακοιτάξτε την Αθήνα στο περίπατό σας. Θα δείτε ένα μάτσο χάλια γιατί αυτοί
που αποφασίζουν δεν έχουν ούτε θέλουν, προφανώς, να έχουν καμία σχέση με τον
πολιτισμό, τη γνώση της τέχνης, την κριτική ματιά που ακονίζεται μονάχα με τη
συνεχή επαφή με τα αριστουργήματα. Αλλά έχω την εντύπωση πως οι δικοί μας σ'
ένα ταξίδι στο Λονδίνο π.χ. δεν πάνε στη National Gallery, αλλά στη Saville Row.

Ο Ν. Κεσσανλής είναι ζωγράφος και καθηγητής της ΑΣΚΤ.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16342P042</ED>
<ID>
ID:16959

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P04&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Επανήλθε και λάμπει
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Ένα από τα πιο μακρόβια προγράμματα της κρατικής τηλεόρασης εντάχθηκε και πάλι
στο τηλεοπτικό μας πεδίο. Είναι η εκπομπή που ξεκίνησε με τίτλο «Η ΕΡΤ στη
Βόρεια Ελλάδα» και στη συνέχεια μετονομάστηκε «Η ΕΤ1 σε όλη την Ελλάδα», για
να γίνει τελικά «Η ΕΡΤ σε όλη την Ελλάδα». Κράτησε δεκατέσσερα ολόκληρα
χρόνια, από το 1978 μέχρι το 1992. Πρόσφατα επανήλθε και λάμπει εκ νέου,
τοποθετημένη στο τελευταίο Σάββατο κάθε μήνα.
</H3>
Δημιούργημα του δημοσιογράφου Χρήστου Χριστοδούλου, η εν λόγω εκπομπή
παρουσιάστηκε σε ωριαία διάρκεια προτείνοντας τον συγκερασμό αισθητικής και
πληροφορίας. Παλαιότερα, η ίδια σειρά έρευνας είχε ως βάση τις αρχές και τη
νοοτροπία του κινηματογράφου με ύλη εγγραφής τη μεμβράνη του φιλμ. Αντίληψη
που υπηρέτησαν τότε οι σημερινοί σκηνοθέτες Παπαγιαννίδης, Χούρσογλου,
Γκορίτσας, Καραμαγγιώλης κ.ά. Είκοσι χρόνια μετά το παλιό υλικό
χρησιμοποιείται πάντοτε σε συνδυασμό με τα δεδομένα της σημερινής πραγματικότητας.

Πρόκειται για σπουδαίο εύρημα του Χρήστου Χριστοδούλου, με στόχο τη σύγκριση
του παρελθόντος με την τωρινή λαλίστατη εικόνα της Ελλάδας.

Η σύγκριση αυτή, με στόχο τη Χαλκιδική, πρέπει να πούμε εξαρχής ότι
λειτούργησε σαν δυνατό, φοβερό σοκ. Διότι καθώς ξεκίνησε η εκπομπή, ωραία και
καλά, με τις ανασκαφές του 1928 στη Χαλκιδική που απέδωσαν σπουδαία ευρήματα
του 4ου και 5ου π.Χ. αιώνα περάσαμε και στη σημερινή ελεεινή πραγματικότητα.

Το όνομα

Το ωραίο και απολύτως κατατοπιστικό σχόλιο μάς λέει πολύ σωστά ότι το όνομα
της χερσονήσου προέρχεται από τους Χαλκιδαίους της Εύβοιας, που μαζί με τους
Ερετριείς ίδρυσαν εκεί αποικίες κατά τον 8ο π.Χ. αιώνα. Ο φακός μάς ξεναγεί σε
ένα ονειρώδες τοπίο, βλέπουμε το Άγιον Όρος και τα αρχαία σε έξοχες λήψεις του
σκηνοθέτη Ευστρατιάδη, κι ακόμα μια ήπια ανάπτυξη του τουρισμού, φιλική στο περιβάλλον.

Και ξαφνικά έρχεται η φρίκη! Το απαίσιο παρόν, η εγκληματική βεβήλωση της
Χαλκιδικής με κτίρια - βουνά από μπετόν!!!

«Εκατόν είκοσι μεγάλα ξενοδοχεία και ενοικιαζόμενα δωμάτια για κάθε βαλάντιο»
μάς πληροφορούν ότι υπάρχουν στην πανέμορφη αυτή γη. Βλέπουμε, χάρη στην
κάμερα της ΕΡΤ, κάτι ξενοδοχειακά τέρατα σε στυλ γιαπωνέζικης παγόδας όπως το
«Ωνάσειο» της Συγγρού και συνειδητοποιούμε τι ακριβώς εννοεί ο νομάρχης
Χαλκιδικής όταν λέει: «Δεν έχουμε σχεδιασμό. Δεν ξέρουμε πώς θα γίνει η
Χαλκιδική σε 20 χρόνια. Πόσο αντέχει η περιοχή τα μελλοντικά έργα. Ένα μέρος
του περιβάλλοντος το καταστρέψαμε...».

Ατάκα έρχεται το φλας-μπακ σε ντοκιμαντέρ του 1979. Μιλάει ο κ. Τ. Λαμπρίας,
γ.γ. του ΕΟΤ τότε, και δείχνει μακάριος χωρίς ίχνος ανησυχίας. Οι εικόνες
επιμένουν πίσω μπρος. Και η διαφορά του 1999 από το 1979 ουρλιάζει σαν την
ελεεινή μας κατάντια απόλυτης ασχήμιας σε στυλ... υποουρανοξύστη. Η κάμερα
ξαναρίχνει μια ματιά στο πανέμορφο τοπίο και στα τερατώδη κτίρια. Οικοδομικός
οργασμός, το συγκρότημα και το Καζίνο Καρρά ως τέρατα... βουδιστικού
πολιτισμού, άλλα «τουριστικά» τοπία όπου βασιλεύει η άσπρη πλαστική πολυθρόνα
του Γύφτου, πισίνες μεγάλες και μικρές δίπλα στην υπέροχη θάλασσα και πάντοτε,
ως ρεφρέν, να έρχεται και να ξανάρχεται η λέξη τουρισμός.

Ενώ τα υπέροχα «Ξενία» του Κωνσταντινίδη βγαίνουν στο σφυρί...

Κι αυτό που πειράζει την ιδιωτική τηλεόραση αισθητικά είναι η φούστα που
φοράει ο Σάκης Ρουβάς, επειδή η αμορφωσιά πάει σύννεφο, καθώς κανένας δεν
γνωρίζει ότι προέρχεται (σ.σ. η δήθεν φούστα) από το ανδρικό παλαιό ένδυμα των
Ιαπώνων πολεμιστών, ένδυμα που φορούσε σε διάφορα φιλμ, ως σαμουράι, ο
ηθοποιός Τοσίρο Μιφούνε!

Ενημερώνει

Η κρατική τηλεόραση, όμως, που επανέφερε την εξαιρετική σειρά «Η ΕΡΤ σε όλη
την Ελλάδα», επιμένει και ενημερώνει επίσης για τις ανασκαφές στην Αίγυπτο,
που έχουν στόχο να φέρουν στο φως οτιδήποτε έχει σχέση με τον Μακεδόνα
στρατηλάτη που έκτισε την Αλεξάνδρεια.

Η συγκεκριμένη εκπομπή, λοιπόν, με υπότιτλο «Αναζητώντας τον τάφο του
Μεγαλέξανδρου», ταξίδεψε στην Αίγυπτο και βασισμένη σε έρευνα του Χρήστου
Χριστοδούλου μετέδωσε ό,τι νεώτερο υπάρχει. Εκεί συνάντησε ο υπεύθυνος τον
ευλογημένο, από απέραντη αγάπη, Κωστή Μοσκώφ, πλάσμα άγιο που μίλησε ως
εκπρόσωπος της ελληνικής πρεσβείας στη χώρα του Νείλου για λογοτεχνία.
Τονίζοντας ότι «ο πολιτικός Καβάφης, η τριλογία του Τσίρκα και του Ντάρελ
είναι η καλύτερη εισαγωγή στην Αίγυπτο».

Όσο για τον Μέγα Αλέξανδρο οι Αιγύπτιοι αρχαιολόγοι πιστεύουν με βεβαιότητα
πλέον ότι έχει ταφεί στην Αλεξάνδρεια και ιδιαίτερα στο τζαμί του Δανιήλ ή
κοντά στο σπίτι του Καβάφη...

Ωραίο το κλείσιμο αυτής της εκπομπής. Αφού μας έδειξε τον Νείλο όπου θα πλέει
στα νερά του η φελούκα «Κωστής», που είχε αγοράσει με τον μισθό του ο Μοσκώφ ­
δώρο σε φτωχούλη φελάχο.

Είναι σπουδαίο όταν η εικόνα συλλαμβάνει εκτός από το φαινόμενο και το υφέρπον...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16342P051</ED>
<ID>
ID:16913

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Μετά τη χιλιοστή προβολή του «Αλέξανδρου Νιέφσκι» του Σεργκέι Αϊζενστάιν,
την τρισχιλιοστή της «Μητρόπολης» του Φριτς Λανγκ, την πεντακοσιοστή του
«Ανθρώπου που γνώριζε πολλά» του Άλφρεντ Χίτσκοκ, το Seven Χ ­ υποστηρικτής
του παλιού ποιοτικού κινηματογράφου και των εκπομπών λόγου και τέχνης ­ έκανε
το βράδυ της Παρασκευής ένα εκπληκτικό ακροβατικό, για να περάσει στην
απέναντι όχθη με τη «Σιμόνα, η γυναίκα της νύχτας» σε σκηνοθεσία Πιέρο
Σκιβατζάπα. Τι ήταν αυτό; Τηλεοπτικό εγχειρίδιο σεξουαλικής συμπεριφοράς, από
αυτά τα φτηνά και γρήγορα που γυρίζονταν τη δεκαετία του '70. Καμία σχέση με
πειραματική ταινία αβανγκάρντ σκηνοθέτη, όπως νόμισαν στην αρχή οι φίλοι του καναλιού.

* «Σκότωσε την αγάπη σου για μένα. ­ Δεν μπορώ. Θα μάθω όμως να σε μισώ».
Βαρύγδουπο και μελωμένο σαν αραβικό γλυκό. Είναι από την επέλαση του αραβικού
στοιχείου στην Ισπανία, που ο Ελ Σιντ του Χόλιγουντ Τσάρλτον
Ίστον πάλευε να αναχαιτίσει, και τις προθέσεις του παρεξήγησε η αγαπημένη
του Δόνα Ζερμέν - Σοφία Λόρεν. Χλωμή και πανέμορφη
στη χορταστική τετράωρης διάρκειας ταινία του κυριακάτικου απογεύματος.

* Κόντρες Mega και Antenna με ταινίες της Αλίκης Βουγιουκλάκη και του
Κώστα Βουτσά. Απογευματινή συντροφιά «Ο δασκαλάκος ήταν λεβεντιά» και
«Το πιο λαμπρό μπουζούκι» του Βουτσά. Και για βράδυ, μια «Αρχόντισσα και ο
αλήτης» ή «Αχ αυτή η γυναίκα μου» ταίριαζαν με τη γεύση του σπαγγέτι μπολονέζ.

* Star και «Οι ριψοκίνδυνοι της Νέας Υόρκης» ενεργούν σεβόμενοι τους κανόνες
και τους περιορισμούς της πολιτικής ορθότητας. Η σκηνή φόνου του δεσμοφύλακα
στις φυλακές ανδρών γυρίστηκε χωρίς ίχνος αίματος. Το μαχαίρι βγήκε στο πλάνο,
η λεπίδα του άστραψε στο φως, η κίνηση έγινε αργή, αλλά η φορά του όπλου στο
σώμα του άντρα καλύφθηκε από το επιδέξιο μοντάζ. Παρ' όλα αυτά όμως ήταν μια
άγρια σκηνή βίας.

* Μια που βρισκόμαστε στα ύδατα του Star, να μην πούμε κι έναν λόγο για αυτήν
την καμπάνια ανανέωσης του ειδησεογραφικού τμήματος; Με τους ρεπόρτερ να
συστήνονται και να παρουσιάζουν τη δουλειά τους, τονίζοντας την πάλη τους για
αντικειμενικότητα και τους παρουσιαστές των δελτίων σε ένα τρέιλερ άλλου
τύπου: μέσα στο κοντρόλ να εκφωνούν τα θέματα του δελτίου, σαν να ρίχνουν
χαστούκια στον θεατή. Τόσο αγχωτικό, που και να μην είσαι χρήστης του Προζάκ γίνεσαι.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16342P052</ED>
<ID>
ID:16960

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P05&aa=2</URL></REF>


Article

<CATEGORY>vin15</CATEGORY>

 <H5>Η τιμή ενός ήρωα
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Ο ΤΖΟΡΤΖ ΚΙΟΥΚΟΡ ΕΡΕΥΝΑ ΤΗΝ ΑΘΕΑΤΗ ΠΛΕΥΡΑ ΠΑΤΡΙΩΤΗ ΣΤΟΝ ΠΟΛΕΜΟ
</H3>
Ελάχιστα πράγματα. Και όλα καταλήγουν στο θρυλικό δίδυμο Σπένσερ Τρέισι -
Κάθριν Χέπμπορν, με ρεσιτάλ ερμηνείας στο φιλμ «Ο φύλακας της φλόγας»

Πάμε πίσω; Υποχρεωτικά στο 1943. Όταν ο Τζορτζ Κιούκορ σκηνοθετεί μία ταινία
για την προσωπικότητα ήρωα πολέμου. Είναι... ήρωας; Για να δούμε. Ο Σπένσερ
ψάχνει για να γράψει (είναι συγγραφέας), αλλά διαρκώς πέφτει πάνω σε ανθρώπινα
εμπόδια. Απέναντί του και δίπλα του η Κάθριν Χέπμπορν.

«Ο φύλακας της φλόγας», καλύτερη ταινία της βραδιάς. Παλιά και η «Βροχή» με
την Τζόαν Κρόφορντ.

Παλιός και ο «Ριψοκίνδυνος» Τσαρλς Μπρόνσον. Από 'κεί και κάτω ο... Τσακ Νόρις
στο Βιετνάμ! Α, ξέχασα. Έχουμε και ελληνικό «Αγκίστρι» με την κουκλάρα ­ τότε
το '70 ­ Ζακλίν Μπισέ ερωτευμένη με το Αιγαίο και τους Έλληνες του αρσενικού φύλου.

«Το αγκίστρι»

23.30 ΕΤ1 Πήγε και στο Φεστιβάλ Μόσχας. Τρομάρα μας! Ελληνική
παραγωγή με διεθνή ονόματα, όπως Ζακλίν Μπισέ, Μπάρμπαρα Μπουσέ, Γκούντερ
Στολ. Σκηνές βυθού και αιγαιοπελαγίτικα τοπία. Η μουσική είναι του
Χατζηνάσιου. Από ελληνικής πλευράς η Σοφία Ρούμπου (κούκλα τότε, το 1976). *1/2

«Η βροχή»

21.00 Seven Χ (Rain). Από βιβλίο του Σόμερσετ Μομ. Αποκλεισμένα
δύο ετερόκλητα πλάσματα. Ιεραπόστολος και... πόρνη. Ρεσιτάλ Τζόαν Κρόφορντ,
παίζει και ο Γουόλτερ Χιούστον. Η σκηνοθεσία είναι του Λούις Μαϊλστόουν.
Κλασικό και προπολεμικό. (Διάρκεια: 93') ***

«Ο αρχιψεύταρος»

21.15 ΕΤ1. Ο Γιώργος Πάντζας δουλεύει σε πρατήριο βενζίνης. Η
Άννα Φόνσου φτωχοκόριτσο. Εκείνος παριστάνει τον πλούσιο, εκείνη την
Ελληνοαμερικανίδα. Ψεύτες και οι δύο. Κωμωδιούλα του Ερρίκου Θαλασσινού,
γυρισμένη το 1971. Παίζει και ο Μουστάκας. *1/2

«Ο φύλακας της φλόγας»

Ρεσιτάλ ερμηνείας δίνουν ο Σπένσερ Τρέισι και η Κάθριν Χέπμπορν στο δυνατό
κοινωνικό δράμα «Ο φύλακας της φλόγας»

22.00 ΝΕΤ (Keeper of the flame). Κοινωνικό δράμα που
διαδραματίζεται μεσούντος του Β' Παγκοσμίου Πολέμου. Πολεμικός ανταποκριτής
γράφει για εκλιπόντα ήρωα, αλλά η γυναίκα και η πεθερά του νεκρού εμποδίζουν
τον... συγγραφέα. Η σκηνοθεσία είναι του Τζορτζ Κιούκορ, με ντουέτο
πρωταγωνιστών το θρυλικό δίδυμο Σπένσερ Τρέισι - Κάρθριν Χέπμπορν του 1943. Σε
μεγάλες φόρμες. Αξίζει, γιατί είναι κλασικό. (Διάρκεια: 100') ***

* Η ΝΕΤ είχε προγραμματίσει την ταινία αυτή για την περασμένη Δευτέρα
(11.1.99), αλλά η προβολή της αναβλήθηκε λόγω της ζωντανής μετάδοσης από τη
Βουλή της συζήτησης για την Παιδεία

«Μπράντοκ, ο βετεράνος»

23.00 Star (Missing in action). Το πρώτο... missing in action
ήταν καλό, από 'κεί και πέρα μάς... τελείωσε. Ο Τσακ Νόρις αποδρά από
στρατόπεδο Βιετκόνγκ και στη συνέχεια επιχειρεί έφοδο για να ελευθερώσει
συμπατριώτες του. Καρικατούρα... Ράμπο, σε σκηνοθεσία Ααρόν Νόρις. (Διάρκεια:
101') *1/2

«Στη δίνη του πάθους»

00.30 Skai (Dark tide). Ναυτικός απόμερου νησιού με αχόρταγες
σεξουαλικές ορέξεις καταδιώκει σύζυγο δύτη που ψάχνει δηλητηριώδη θαλάσσια
φίδια. Μυστήρια πράγματα και άγνωστη... ταινία. Με τον Κρις Σάραντον και την
Μπριγκίτε Μπάκο. (Διάρκεια: 92')

«Ακριβές... γυναίκες»

01.00 ΕΤ3 (Lady ice). Περιπέτεια του 1973 με τον νεαρό, τότε,
Ντόναλντ Σάδερλναντ να ψάχνει συμμορία κλεφτών κοσμημάτων και ακριβών
αυτοκινήτων. Λούστρο και... ακριβές γυναίκες, με Ρόμπερτ Ντιβάλ, Τζένιφερ Ο'
Νιλ και Πάτρικ Μαγκί. Χαριτωμένο. (Διάρκεια: 93') **1/2

«Ο ριψοκίνδυνος»

Ο Τσαρλς Μπρόνσον είναι «Ριψοκίνδυνος»

01.15 Antenna (Breakheart pass). Γουέστερν του 1975, σε
σκηνοθεσία Τομ Γκράις, από μυθιστόρημα του Άλιστερ Μακλίν («Τα κανόνια του
Ναβαρόνε»). Μυστικός πράκτωρ της κυβέρνησης ερευνά σχέδιο κλοπής χρυσού από
εμπόλεμο οχυρό. Βρισκόμαστε στα 1873. 
Καλογυρισμένο με πρώτα ονόματα: Τσαρλς Μπρόνσον, Μπεν Τζόνσον, Τζιλ Άιρλαντ,
Τσαρλς Ντέρνινγκ και Ρίτσαρντ Κρένα. Ό, τι πρέπει για τους λάτρεις του είδους.
(Διάρκεια: 91') ***

«Οι καμπάνες του Σαν Άντζελο»

03.30 Antenna (The bells of San Angelo). Κι αυτό είναι
γουέστερν. Κατώτερο από τον «Ριψοκίνδυνο». Καουμπόι αναζητά πλούσιο... χαμένο
κληρονόμο. Ταινία του 1947, με Ρόι Ρότζερς και Ντέιλ Έβανς. Παίζει και το...
άλογο Τρίγκερ. Δεν είμαστε με τα καλά μας. (Διάρκεια: 76') *

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16342P061</ED>
<ID>
ID:16926

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P06&aa=1</URL></REF>


Article

<CATEGORY>vin09</CATEGORY>

 <H5>ΠΙΚΡΑΜΕΝΟΣ Ο ΣΠΥΡΟΣ ΦΩΚΑΣ ΓΙΑ ΤΟΝ ΠΑΡΑΓΚΩΝΙΣΜΟ ΤΟΥ
</H5><H2>«Υπάρχουν πολλοί Φωκάδες»...
</H2><H2></H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>«Φαίνεται ότι εδώ στην Ελλάδα υπάρχουν πολλοί Φωκάδες. Κι εγώ περισσεύω». Ο
Σπύρος Φωκάς, ένας ηθοποιός με διεθνή καριέρα στο Χόλιγουντ και στην Ιταλία,
αισθάνεται στη χώρα του πικραμένος. Δεν τον καλούν σε δουλειές (στην τηλεόραση
και τον κινηματογράφο) και αυτό τον στενοχωρεί πολύ.
</H3>
Ο Σπύρος Φωκάς, ως Ομάρ, με τη Ρενέ Πάπας στην αμερικανική ταινία «Το
διαμάντι του Νείλου» (1985) όπου είχε συμπρωταγωνιστές τον Μάικλ Ντάγκλας και
την Κάθλιν Τέρνερ

Και όχι άδικα. «Έχω την εντύπωση ότι δεν μπορούν να μου συγχωρήσουν ότι πήγα
πιο πέρα από τη Λάρισα» μας είπε ο Σπύρος Φωκάς σ' ένα διάλειμμα, στα
γυρίσματα της αστυνομικής σειράς του Πάνου Κοκκινόπουλου «Νυχτερινό δελτίο»
(του Πέτρου Μάρκαρη), όπου υποδύεται τον μεγαλοεπιχειρηματία Χρήστο Πυλαρινό.

Τα τελευταία πέντε χρόνια ο ηθοποιός έχει ρίξει... άγκυρα στην πατρίδα του.
Άλλωστε απουσίαζε αρκετά χρόνια στην Αμερική και την Ιταλία. Πάντως στην
Αμερική δεν σκέπτεται να ξαναπάει για να ξανακάνει ταινία στο Χόλιγουντ: «Η
Ιταλία για μένα είναι δεύτερη πατρίδα μου. Εκεί έζησα 15 ολόκληρα χρόνια
κάνοντας 30 ταινίες. Είναι η μόνη χώρα που με συνδέουν πολλά».

­ Ποια θεωρείτε ως την καλύτερη ταινία σας;

«Ίσως να είναι "Ο θάνατος ενός φίλου" του Φράνκο Ρόσι. Μια ταινία που
γυρίστηκε την εποχή της "Ντόλτσε Βίτα", που επικρατούσε πυρετός στα
κινηματογραφικά πλατό».

­ Τι νοσταλγείτε από εκείνα τα χρόνια στο Χόλιγουντ;

«Τίποτα. Το Χόλιγουντ είναι μια... ψευτούπολη που πουλάει όνειρα, τα οποία
όμως αφήνουν πικρή γεύση στο τέλος. Εμένα αυτό το κλίμα δεν μου πήγαινε. Είναι
μια χώρα με πάρα πολλούς ανθρώπους, δήθεν που διαφέρουν από τους Ευρωπαίους».

­ Γιατί δεν σας βλέπουμε στην ελληνική τηλεόραση και το σινεμά;

«Να ρωτήσετε τους σκηνοθέτες. Ίσως υπάρχουν πολλοί Φωκάδες κι εγώ να
περισσεύω. Σε οποιαδήποτε άλλη χώρα θα αναγνώριζαν την πορεία μου στο εξωτερικό».

­ Εσείς τι πιστεύετε ότι συμβαίνει πραγματικά;

«Κοιτάξτε: σε οποιαδήποτε δουλειά στην Ελλάδα, τα χρήματα που θα έπαιρνα θα
ήταν αστεία μπροστά σ' αυτά που θα κέρδιζα έξω. Θα το 'κανα όμως για το κέφι
μου, για το μεράκι μου. Μου λένε κάποιοι ότι οι νέοι σκηνοθέτες ντρέπονται να
με καλέσουν για να παίξω. Εγώ δεν δαγκώνω. Εάν πω όχι, θα είναι επειδή θα έχω
κάποια άλλη δουλειά την ίδια περίοδο».

Οι σκηνοθέτες δεν καλούν τον Σπύρο Φωκά σε δουλειές, είτε στην τηλεόραση είτε
στον κινηματογράφο

Ο Σπύρος Φωκάς προτιμά να βλέπει στην τηλεόραση κάποιες καλές ταινίες. Οι
κωμωδίες (σίριαλ) που προβάλλονται αυτόν τον καιρό τον έχουν απογοητεύσει. Και
ο λόγος; «Η ποιότητά τους και το επίπεδό τους».

Στη «χρυσή» εποχή του ελληνικού κινηματογράφου ο Σπύρος Φωκάς συμμετείχε σε
τρεις κωμωδίες και σήμερα, ύστερα από 30 χρόνια, τις παλιές αυτές ταινίες τις
βλέπει ευχάριστα: «Είναι ωραιότατες. Σημαίνει ότι κάτι κάναμε τότε. Και
μάλιστα με πενιχρά μέσα. Ήταν τότε μια γενιά πολύ προικισμένη. Ιδιαίτερα των
συγγραφέων. Για φανταστείτε ότι υπήρχε τότε ένας Τσιφόρος, ένας Πρετεντέρης.
Άνθρωποι που "γεννούσαν" συνεχώς ιδέες».
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16342P081</ED>
<ID>
ID:16914

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P08&aa=1</URL></REF>


Article

<CATEGORY>vin09</CATEGORY>

 <H2>Η νομιμότητα του ΕΣΡ θα κριθεί από το Συμβούλιο της Επικρατείας
</H2>
Η Ολομέλεια του Συμβουλίου της Επικρατείας καλείται να αποφανθεί οριστικά εάν
είναι νόμιμη ή όχι η συγκρότηση του Εθνικού Συμβουλίου Ραδιοτηλεόρασης (ΕΣΡ),
επειδή δεν μετέχει σε αυτό εκπρόσωπος του ΔΗΚΚΙ.

Την παραπομπή του ζητήματος στην Ολομέλεια αποφάσισε (λόγω μείζονος
σπουδαιότητας) το αρμόδιο Ε' Τμήμα του Ανωτάτου Διοικητικού Δικαστηρίου, το
οποίο κατά πλειοψηφία έκρινε παράνομη και αντισυνταγματική την συγκρότηση του
ΕΣΡ, απόφαση που επέχει θέση εισήγησης προς την Ολομέλεια.

Η παραπεμπτική απόφαση έχει ήδη ληφθεί σε διάσκεψη του Ε' Τμήματος και θα
δημοσιευθεί τις προσεχείς εβδομάδες. Και στην περίπτωση που υιοθετηθεί από την
Ολομέλεια του ΣτΕ, τότε θα βρεθούν στον «αέρα» χρηματικά πρόστιμα και άλλες
διοικητικές ποινές που έχουν επιβληθεί σε τηλεοπτικούς και ραδιοφωνικούς
σταθμούς από το ΕΣΡ τους τελευταίους μήνες.

Σημειώνεται ότι στο ΣτΕ έχει προσφύγει ο πρόεδρος του ΔΗΚΚΙ Δημ. Τσοβόλας, ενώ
η πλειοψηφία του Ε' Τμήματος υιοθέτησε την εισήγηση υπέρ της
αντισυνταγματικότητας που είχε υποβάλει ο σύμβουλος Στ. Σαρηβαλάσης.

Η πλειοψηφία του Τμήματος αποφάνθηκε ότι η εξαίρεση εκπροσώπου του ΔΗΚΚΙ από
το ΕΣΡ οδηγεί σε παραβίαση του άρθρου 15 του Συντάγματος, που «υπαγορεύει την
αντικειμενικότητα του ΕΣΡ, καθώς έχει τον χαρακτήρα ανεξάρτητης διοικητικής
αρχής». Επιπλέον, το Ε' Τμήμα εισηγείται στην Ολομέλεια ότι δεν μπορεί να
υποδεικνύεται η σύνθεση του ΕΣΡ από τα κόμματα, ούτε να έχει κομματική επίδραση.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16342P082</ED>
<ID>
ID:16961

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P08&aa=2</URL></REF>


Article

<CATEGORY>vin09</CATEGORY>

 <H2>Το «εξπρές» ξεκινάει στις 4 Φεβρουαρίου
</H2>
«ΤΟ εξπρές του μεσονυχτίου» τιτλοφορείται η εβδομαδιαία νυχτερινή εκπομπή του
Mega που θα παρουσιάζει η Λιάνα Κανέλλη. Το πρώτο μεταμεσονύχτιο... δρομολόγιο
είναι προγραμματισμένο για τις 4 Φεβρουαρίου, αμέσως μετά το τελευταίο δελτίο
του καναλιού. 
Η εκπομπή θα είναι πολιτισμικού περιεχομένου και την αρχισυνταξία θα έχει η
Μένυα Παπαδοπούλου.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16342P083</ED>
<ID>
ID:16996

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P08&aa=3</URL></REF>


Article

<CATEGORY>vin09</CATEGORY>

 <H2>Η ώρα της αλήθειας για τον υπουργό Παιδείας
</H2>
Τον υπουργό Παιδείας και Θρησκευμάτων Γεράσιμο Αρσένη φιλοξενεί στην «Ώρα της
αλήθειας» (Antenna, 23.30) ο Γιάννης Πρετεντέρης, για μια συζήτηση για το
φλέγον θέμα της Παιδείας, μετά τις τελευταίες εξελίξεις και την ψηφοφορία στη Βουλή.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16342P084</ED>
<ID>
ID:17016

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P08&aa=4</URL></REF>


Article

<CATEGORY>vin09</CATEGORY>

 <H2>Διημερίδα για τη μεταγλώττιση
</H2>
«Ο ρόλος της ποιότητας του υποτιτλισμού - μεταγλώττισης στη διεθνή διανομή των
οπτικοακουστικών έργων» θα απασχολήσει τους ομιλητές της διημερίδας που
διοργανώνουν, στις 20 και 21 Ιανουαρίου, το ελληνικό γραφείο του προγράμματος
Media (το Media Desk Hellas του υπουργείου Τύπου) με το Γαλλικό Ινστιτούτο
Αθηνών και σε συνεργασία με το Ελληνικό Κέντρο Κινηματογράφου και την ΕΡΤ Α.Ε.

Μεταξύ των ομιλητών θα είναι ο Philippe de Chaisemartin (της εταιρείας
κινηματογραφικών - τηλεοπτικών παραγωγών Gaumont), ο George Roubicek (της
World Wide Pictures) και ο καθηγητής Yves Gambier. Συμμετέχουν, επίσης, η
σκηνοθέτρια Λουκία Ρικάκη, ο παραγωγός Διονύσης Σαμιώτης, ο Μάνος Ζαχαρίας εκ
μέρους της ΕΡΤ .
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16342P085</ED>
<ID>
ID:17028

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P08&aa=5</URL></REF>


Article

<CATEGORY>vin09</CATEGORY>

 <H5>ΔΥΟ ΠΡΕΜΙΕΡΕΣ ΣΤΟ ΕΘΝΙΚΟ ΘΕΑΤΡΟ
</H5><H2>Ξαφνικά... οι «Μακρυκωσταίοι»
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Η αισθαντική Μαρία Ναυπλιώτου με την Ειρήνη Κονίδου, σε σκηνή από την
παράσταση «Ξαφνικά πέρυσι το καλοκαίρι»

Ουδείς αμφιβάλλει ότι ο Νίκος Κούρκουλος θα συνεχίσει και για δεύτερη τριετία
ως διευθυντής του Εθνικού Θεάτρου. Η πρώτη του θητεία, που ήταν τετραετής,
έληξε στις 10 Ιανουαρίου 1999. Στις επόμενες μέρες αναμένεται η ανανέωσή της
από τον υπουργό Πολιτισμού κ. Ευάγγελο Βενιζέλο. Επί της ουσίας, πάντως, το
Εθνικό δεν αντιμετωπίζει κενό εξουσίας. Και σ' αυτό το κλίμα της σιγουριάς και
της «ανανέωσης» δόθηκαν οι δύο πρεμιέρες της Κεντρικής και της Νέας Σκηνής.

Σχεδόν οι ίδιοι επίσημοι προσκεκλημένοι παρακολούθησαν την περασμένη Παρασκευή
μια ελληνική, λαϊκή κωμωδία ­ «Μακρυκωσταίοι και Κοντογιώργηδες» του Αλέκου
Σακελλάριου και του Χρήστου Γιαννακόπουλου ­ και την επομένη, το Σάββατο, ένα
αμερικανικό δράμα «Ξαφνικά πέρυσι το καλοκαίρι» του Τενεσί Ουίλιαμς.

Η δεκαετία του '50 στην Αθήνα και στη Νέα Ορλεάνη παρουσιάζεται και στις δύο
σκηνές ρεαλιστικά.

Δύο διαφορετικά είδη θεάτρου, στον ίδιο χρόνο, στο ίδιο θέατρο, με το ίδιο
κοινό και τις πανομοιότυπες αντιδράσεις του.

Χειροκροτήματα, ευγενικά συγχαρητήρια στους «παραλήπτες» και «πηγαδάκια» με
συγκρουόμενες απόψεις.

Σακελλάριος - Γιαννακόπουλος...

Δύο κωμικοί της νέας γενιάς, ο Πέτρος Φιλιππίδης και ο ακόμα νεώτερος Γιώργος
Γαλίτης, σε σκηνή από τους «Μακρυκωσταίους και Κοντογιώργηδες»

Στην πρεμιέρα των «Μακρυκωσταίων» οι δύο διαφορετικές θέσεις που
αντιπαρατέθηκαν από τους θεατές αφορούσαν στην επιλογή του έργου. Η μία άποψη
υποστήριζε θερμά την αντίληψη ότι αυτές οι καλές λαϊκές κωμωδίες πρέπει να
μπαίνουν στο ρεπερτόριο ενός «ζωντανού» Εθνικού Θεάτρου και να φρεσκάρουν την
ύπαρξή τους μέσα από το νέο αίμα των κωμικών μας. Και σ' αυτή την περίπτωση ο
Πέτρος Φιλιππίδης με τον ανερχόμενο Γιώργο Γαλίτη είναι ένα ευφρόσυνο δίδυμο,
που διάλεξε ο σκηνοθέτης Κώστας Τσιάνος για να μας παρουσιάσει τη δημοφιλή,
αγέραστη κωμωδία των Σακελλάριου - Γιαννακόπουλου.

Η άλλη άποψη όμως μίλαγε για ανέβασμα που «καίγεται» εκ των πραγμάτων, αφού η
ταινία «Μακρυκωσταίοι και Κοντογιώργηδες» με το σπαρταριστό δίδυμο Ηλιόπουλο -
Χατζηχρήστο παίζεται διαρκώς στην ελληνική τηλεόραση. Η σύγκριση δηλαδή δεν
γίνεται από μνήμης, αλλά είναι παρούσα.

Εξάλλου, πώς να συγκρίνεις μια πετυχημένη ταινία που παρουσιάζει την αλήθεια
της εποχής της με μια παράσταση που την αναπαριστά;

Πάντως, οι αντιδράσεις εντός της αιθούσης, το γέλιο των θεατών και το
χειροκρότημα στο τέλος θέτουν τον προβληματισμό αυτό σε θεωρητικό επίπεδο.

Ο δαιμόνιος Πέτρος Φιλιππίδης κέρδισε, γι' άλλη μια φορά, τις εντυπώσεις, όπως
και ο νεαρός Γιώργος Γαλίτης και οι έμπειροι Αθηνόδωρος Προύσαλης, Γιώργος
Λέφας, Μαρία Κωνσταντάρου, Δημήτρης Ζακυνθινός κ.ά., που καταχειροκροτήθηκαν.

Τα σκηνικά και τα κοστούμια έκανε η Ρένα Γεωργιάδου, που κράτησε με γνώση και
λεπτομέρεια την εποχή του '50. Ο σκηνοθέτης Κώστας Τσιάνος έφτασε ασθμαίνων
στο τέλος, αφού παίζει ως ηθοποιός στο θέατρο «Βεάκη» στο έργο του Ιάκωβου
Καμπανέλλη «Η αυλή των θαυμάτων», το οποίο και έχει σκηνοθετήσει.

* Αλλαγή ατμόσφαιρας την επομένη στην πρεμιέρα της Νέας Σκηνής «Ξαφνικά πέρυσι
το καλοκαίρι», που σκηνοθέτησε ο Κοραής Δαμάτης στη μετάφραση του Ερρίκου Μπελιέ.

Όλο το θέατρο έχει διαμορφωθεί από τον Ανδρέα Σαραντόπουλο σ' έναν κήπο με
οργιώδη βλάστηση, ενώ ένας φαρδύς μαύρος διάδρομος που διασχίζει την αίθουσα
γίνεται και η σκηνή. Πάνω σ' αυτή διαδραματίζεται η ιστορία της ζωής και του
θανάτου ενός ποιητή, μέσα από τα άλλα πρόσωπα. Την αυταρχική μητέρα του νεκρού
(Νέλλη Αγγελίδου), τον ψύχραιμο, γοητευτικό γιατρό (Κωνσταντίνο
Κωνσταντόπουλο), την όμορφη, ερωτική ξαδέλφη του νεκρού (Μαρία Ναυπλιώτου). Κι
εδώ μια ταινία έγινε αφορμή για συγκρίσεις ­ άλλου τύπου αυτή τη φορά ­
αισθητικές και ερμηνευτικές. Μιλάμε για τη διάσημη ταινία του Τζόζεφ Μάνκεβιτς
με τους Κάθριν Χέμπορν, Μοντγκόμερι Κλιφτ και Ελίζαμπεθ Τέιλορ. Βεβαίως, αυτές
οι αντιπαραθέσεις είναι ανέλεγκτες και αναπόφευκτες. Το ενδιαφέρον πάντως στην
παράσταση του Εθνικού είναι η ευκαιρία που δίνεται σε νέους ηθοποιούς. Χθες
παρακολουθήσαμε το ντεμπούτο της πανέμορφης Μαρίας Ναυπλιώτου στον ρόλο της
Κάθριν και προσδοκούμε λαμπρό μέλλον.

Η Νέλλη Αγγελίδου με γενναιοδωρία την ώθησε μπροστά δύο φορές κατά τη διάρκεια
του χειροκροτήματος που ήταν θερμό για την ίδια, τον αδρό Κωνσταντίνο
Κωνσταντόπουλο, την ειλικρινή Ειρήνη Ιγγλέση και βέβαια τη νέα ντάμα του
θεάτρου μας, Μαρία Ναυπλιώτου
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16342P091</ED>
<ID>
ID:16915

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P09&aa=1</URL></REF>


Article

<CATEGORY>vin09</CATEGORY>

 <H2>Το Ευρωκοινοβούλιο υιοθέτησε τις ελληνικές θέσεις για την επιστροφή των Μαρμάρων
</H2>
Οι ελληνικές θέσεις για την επιστροφή των Μαρμάρων του Παρθενώνα υιοθετήθηκαν
από την πλειοψηφία των μελών του Ευρωπαϊκού Κοινοβουλίου ­ τριακόσιοι τριάντα
επτά ευρωβουλευτές ­ και αποτελεί πλέον επίσημη θέση του Ευρωκοινοβουλίου.

Πρόκειται για μια μεγάλη ελληνική επιτυχία, ένα θετικό βήμα στην προώθηση των
ελληνικών θέσεων, που οφείλεται στην κινητοποίηση πέντε Ελλήνων ευρωβουλευτών
όλων των κομμάτων και στον παλαίμαχο Άγγλο Εργατικό ευρωβουλευτή κ. Άλφρεντ
Λόμας. Οι Έλληνες που συνεργάσθηκαν για τη συγκέντρωση των υπογραφών είναι οι
Αλέκος Αλαβάνος, Κατερίνα Δασκαλάκη, Γιώργος Δημητρακόπουλος, Γιάννης Θεωνάς
και Ειρήνη Λαμπράκη. Οι ίδιοι αυτοί πρόκειται σήμερα να δώσουν λεπτομέρειες
για τη σημασία των υπογραφών που συγκεντρώθηκαν και των βημάτων που θα πρέπει
να γίνουν σε συνέντευξη Τύπου και θα ενημερώσουν το μεσημέρι τον Πρόεδρο της
Δημοκρατίας κ. Κωστή Στεφανόπουλο.

Στο μεταξύ, στον τρίτο όροφο του Ευρωπαϊκού Κοινοβουλίου στις Βρυξέλλες
εγκαινιάζεται επίκαιρη έκθεση φωτογραφιών και ντοκουμέντων για την επιστροφή
των Μαρμάρων του Παρθενώνα που έχει τίτλο «Πέτρες άνευ αξίας - Μνημεία των
Θεών». Η έκθεση, που οργανώνεται από τη Βρετανική Επιτροπή για την Επιστροφή
των Μαρμάρων του Παρθενώνα, έχει χορηγό την ευρωβουλευτή κ. Νάνα Μούσχουρη.

Η ίδια έκθεση έχει παρουσιασθεί σε πόλεις και πανεπιστήμια της Αγγλίας και θα
συνεχίσει να περιοδεύει στο Ινστιτούτο Αρχαιολογίας του Λονδίνου, τη Γλασκώβη
- πρωτεύουσα της αρχιτεκτονικής κ.α.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16342P092</ED>
<ID>
ID:16962

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P09&aa=2</URL></REF>


Article

<CATEGORY>vin09</CATEGORY>

 <H5>Ιστορία με στρας
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Κάθε βράδυ. Και μια και δυο φορές. Έρχεται στο μπαρ, περνάει σαν άυλη ανάμεσα
απ' τους άλλους, φτάνει στην μπάρα, περιμένει να την προσέξουν, χαιρετάει
ευγενικά και μετά περιμένει να της δώσουν το «ποτό» της. Νερό. Κάθε βράδυ
έρχεται και παίρνει ένα ποτήρι νερό. Το πίνει μονορούφι, αλλά σε πολύ αργό
ρυθμό, λέει ευχαριστώ, στη συνέχεια κάνει τράκα ένα τσιγάρο και φωτιά και
βγαίνει. Πάει πάλι στη δουλειά της. Πεζοδρόμιο. Πάνω κάτω, πάνω κάτω. Δεν
σταματάει στιγμή. Μόνο όταν σταματήσει κάνας πελάτης με το αυτοκίνητο. Πάει
κοντά, λέει δυο κουβέντες και, ανάλογα, μπαίνει ή συνεχίζει το νευρικό της
περπάτημα. Πάνω κάτω, πάνω κάτω. Μόνο για ένα πράγμα σταματάει. Έτσι, ξαφνικά.
Να κάνει τον σταυρό της. Μια, δυο, είκοσι φορές! Νευρικά κι αυτό, όπως το
περπάτημά της. Κάνει συνέχεια σταυρούς και φαίνεται πως κάτι μουρμουρίζει.
Προσευχές; Σε ποιον; Για την ίδια ή για άλλο πρόσωπο; Έχει κανέναν στη ζωή
της; Από πού κρατάει η σκούφια της; Πού μένει; Πώς μένει; Πώς και γιατί κι από
πότε πουλάει το αδύνατο, μίζερο κορμάκι της; Τι κάνει τα λεφτά που βγάζει; Το
πρωί που γυρίζει να ξεκουραστεί τι να κάνει άραγε; Τρώει; Πλένεται; Βλέπει
τηλεόραση; Ανάβει καντήλι; Κάνει προσευχές; Τηλεφωνάει σε κάποιον ή κάποιους;
Τι φοβάται πιο πολύ, τη ζωή ή το θάνατο;

ΥΓ: Κι όταν κάθε χρόνο βλέπω τις ταινίες των μικρομηκάδων απορώ. Σκατά
έχουν στο κεφάλι τους; Τι βλακείες θέματα είναι αυτά που καταπιάνονται;

Κι όχι μόνο οι μικρομηκάδες...
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16342P093</ED>
<ID>
ID:16997

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P09&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ρασομόν (Κ.).
6.30-8.30-10.30 μ.μ. Τετ.: Η νύχτα του Σαν Λορέντζο.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβ. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβ. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.10-6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 2. Μαγικά φίλτρα. 6.40-8.40-10.50 μ.μ. / Ο
πρίγκιπας της Αιγύπτου. Κάθε μέρα ώρα 4.30 μ.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. 6.40-8.50-11.00 μ.μ. /
Οι Άθλιοι, κάθε μέρα ώρα 4.00 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών.
4.30-6.30-8.30-10.30 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.40-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Η ονειρεμένη ζωή των
αγγέλων. 6.00-8.20-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Οι Άθλιοι. 6.00-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβ.
5.55-8.05-10.15 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.10-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Οι άντρες με τα
όπλα. 6.20-8.45-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Elizabeth. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Γείτονες
και εραστές. 6.00-8.10-10.20 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 5.50-8.05-10.20 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Θα σε βρω στον
παράδεισο. 5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Από την άκρη της πόλης. 9.00-11.00
μ.μ. / Dr Dolittle - Ο γιατρός τρελάθηκε. Κάθε μέρα 5.00-7.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.45-8.45-10.45 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβ. 6.50-8.50-10.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.10-8.20-10.30 μ.μ.

CINE CITY ERICSSON 4 (Dolby DTS). Η διακριτική γοητεία των αρσενικών.
5.00-7.00-9.00 μ.μ. / Halloween - Είκοσι χρόνια μετά. Κάθε μέρα ώρα 11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 11.50-14.00-16.15-18.30-20.30-22.30-00.45.

VILLAGE CENTRE Αίθουσα 3. Μουλάν. 11.20-13.30-15.45-17.50 μεταγλ. / Μαγικά
φίλτρα. 20.00-22.45-01.30.

VILLAGE CENTRE Αίθουσα 4. Θα σε βρω στον παράδεισο. 12.45-15.15-17.45-20.15-22.45-01.15.

VILLAGE CENTRE Αίθουσα 5. Ο πρίγκιπας της Αιγύπτου. 12.15-14.30-17.00
μεταγλ. / Χαμένοι στο Διάστημα. 19.30-22.15-00.50.

VILLAGE CENTRE Αίθουσα 6. Η διακριτική γοητεία των αρσενικών.
17.30-19.45-22.00-00.30. / Το μαγικό σπαθί: Αναζητώντας το Κάμελοτ.
11.15-13.15-15.30 μεταγλ.

VILLAGE CENTRE Αίθουσα 7. Οι Άθλιοι. 12.30-15.30-18.15-21.15-00.15.

VILLAGE CENTRE Αίθουσα 8. Ζωντανή μετάδοση: The Truman show. 12.00-14.30-16.45-19.00-21.15.-23.30-01.45.

VILLAGE CENTRE Αίθουσα 9. Halloween - Είκοσι χρόνια μετά. 12.50-15.00-17.15-19.15-21.30-23.45-01.45.

VILLAGE CENTRE Αίθουσα 10. Αλεξίσφαιροι ντετέκτιβς. 13.45-16.00-18.15-20.45-23.00-01.15.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Από την άκρη της πόλης. 6.00-8.10-10.20 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Οι άντρες με τα όπλα.
5.30-8.00-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Θα σε
βρω στον παράδεισο. 5.40-8.00-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Αλεξίσφαιροι ντετέκτιβ. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.30-8.40-10.50 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβ.
6.10-8.20-10.30 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.45 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Θα
σε βρω στον παράδεισο. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβ. 6.30-8.45-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Elizabeth. 6.10-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ. / Μουλάν. Κάθε μέρα ώρα 5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Μαγικά φίλτρα. 6.30-8.40-10.50 μ.μ.

ΠΑΛΑΣ (Οδός Βουκουρεστίου ~ 3224.434, Dolby Stereo). Αφιέρωμα Άλφρεντ Χίτσκοκ,
κάθε μέρα ώρα έναρξης 8.00 μ.μ. Δευτ.: Ο άγνωστος του εξπρές, Η εξομολόγηση.
Τρ.: Τηλεφωνήσατε ασφάλεια αμέσου δράσεως, 13 εγκλήματα ζητούν ένοχο. Τετ.:
Βόρεια με βορειοδυτικά, Στη σκιά των τεσσάρων γιγάντων.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 5.40-8.00-10.20 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 6.40-8.40-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρ. ώρα 9.00 μ.μ.: Χοιροστάσιο. Παρ. ώρα 9.00 μ.μ.: Φάννυ και Αλέξανδρος.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 8.10-10.20 μ.μ. / Μουλάν.
Κάθε μέρα ώρα 6.15 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo).
Μουλάν. 7.00 μ.μ. μεταγλ. / Ολέθρια σύγκρουση. Κάθε μέρα ώρα 9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Η διακριτική
γοητεία των αρσενικών. 6.00-8.15-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η διακριτική γοητεία
των αρσενικών. 7.15-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Μόνο Πέμπ.-Κυρ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ολέθρια σύγκρουση. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). 6 μέρες, 7 νύχτες. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΚΑΣΤΕΛΛΑ (Οδός Παπαναστασίου 44, ~ 4226.908 Dolby SR DTS, Κλιματισμός). Snake
eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δευτ.: Τιμητική βραδιά στον Ντίνο Ηλιόπουλο. Τετ.: Το μετέωρο βήμα
του πελαργού, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο ~ 9416669, 4816276).
Μόνο Σάβ.-Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβ. 6.05-8.15-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ. / Μουλάν. Κάθε μέρα ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16342P101</ED>
<ID>
ID:16925

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Ελίζαμπεθ». Η Κέητ Μπλάνσετ πάει για... Όσκαρ

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Cinepolis 1,
Cine City 3, Village Centre 8, Αελλώ, Άνεσις, Ετουάλ, Ιντεάλ (Μαρ.), Κηφισιά
3, Νανά, Τιτάνια, Τρία Αστέρια, Ζέα].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Έμπασσυ, Νιρβάνα, Άττικα 1, Μαρούσι 2, Αβάνα, Φάληρο 2).

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Village Centre 4, Απόλλων, Δαναός, Ράδιο Σίτι, Ζίνα,
Κορονέτ, Τροπικάλ, Ατλαντίς, Φάληρο 1, Γλυφάδα, Μαρούσι 1, Αττικόν (Πειρ.)].

«ΟΙ ΑΝΤΡΕΣ ΜΕ ΤΑ ΟΠΛΑ»: Γιατρός περιπλανιέται στη ζούγκλα των Ινδιάνων
χώρας της Λ. Αμερικής. Η τελευταία ταινία του ανεξάρτητου Τζον Σέιλς.
Προβληματισμός και καταγραφή συγκρούσεων. (Έλλη, Αρτ Στούντιο).

«ΟΝΕΙΡΕΜΕΝΗ ΖΩΗ ΤΩΝ ΑΓΓΕΛΩΝ»: Η καλύτερη γαλλική ταινία με εξαιρετικές
ερμηνείες από τα κορίτσια Ελοντί Μπουσέζ, Ναταλιά Ρενιέ. (Αλέκα).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Τρία... κορίτσια στα πρόθυρα
σεξουαλικής κρίσης. Αλμοδοβαρική σάτιρα της Όλγας Μαλέα. [Village Centre 6,
Cine City 4, Cinepolis 4, Αλεξάνδρα (Πατ.), Άνταμς 2, Άστρον, Άτταλος, Διάνα,
Ιντεάλ, Κηφισιά 1, Μαργαρίτα 1, Μελίνα (Καματερό), Παλλάς (Ελευσίνα), Χαϊλάιφ].

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Νεαροί Ρωσοπόντιοι, αρσενικές πόρνες στην
«καλτ» ταινία του Κ. Γιάνναρη. (Όπερα, Δαναός 2, Άττικα 2, Αφαία).
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16342P102</ED>
<ID>
ID:16971

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Η μόνη επαρχία ομώνυμου ελληνικού νομού. 2. Ενδιαφέρει η
σύνθεσή της. - «Ο θρήνος του...», ποιητικό έργο του Γ. Ρίτσου. 3.
Περιλαμβάνονται στα πλεκτά. 4. Είναι και επιφώνημα δυσπιστίας ή
έκπληξης. - Γυναικείο υποκοριστικό. 5. Τίτλος έργου του Ζολά (χωρίς
άρθρο). - Κίνδυνος για τα δίχτυα. 6. Αρχαία ποιητική ονομασία του Άδη.
7. Ισούται με τέσσερα στρέμματα. - Αρχιπέλαγος του Ν. Ειρηνικού.
8. Πρέπει να περπατάει με προσοχή (καθ). 9. Σε ναό της στο Άργος
ήταν ιέρεια η Ιώ. - Διπλωματική απάντηση (αντίστρ.).

ΚΑΘΕΤΑ

1. Ευρωπαϊκή πρωτεύουσα. 2. Χαρακτηρισμός επιφάνειας. - Από
κύριο όνομα ακολουθείται. 3. Επιστημονική ονομασία του βατράχου. - Όπλο
του σύγχρονου στρατού ξηράς. 4. Παραπέμπει στη βιβλιογραφία. - Ένα
σύμφωνο. 5. Έχει έντονο άρωμα. 6. Το περιορίζουν συχνά οι
γιατροί (αντίστρ.). - Ανατολή, γεωγραφικά αναφερόμενη. 7. Των παιδιών
ανανεώνεται συχνότερα (καθ). 8. Όμοια... ποιοτικά. - Από τα τρία τα...
μισά. - Ξενική κατάφαση (αντίστρ.). 9. Κάθε λέξη έχει τη δική της (γεν.).

ΛΥΣΗ (16/1/99)

ΟΡΙΖΟΝΤΙΑ: 1. ΝΑΡΚΙΣΣΟΣ 2. ΑΡΙΑΔΝΗ 3. ΞΑΝΘΗ-ΜΑΝ 4.
ΣΕΤ 5. ΩΔΙΚΑ-ΡΕΑ 6. ΤΕΝΟΡΟΙ 7. ΙΡΑΝ-ΥΝΙΑ 8.ΚΑ-ΤΟΤΟ
9. ΑΣΤΑΘΕΙΑΣ. ΚΑΘΕΤΑ: 1. ΝΑΞΙΩΤΙΚΑ 2. ΑΡΑ-ΔΕΡΑΣ 3.
ΡΙΝ-ΙΝΑ 4. ΚΑΘΗΚΟΝΤΑ 5. ΙΔΗ-ΑΡ-ΟΘ 6. ΣΝ-ΟΥΤΕ 7.
ΣΗΜΕΡΙΝΟΙ 8. ΑΤΕ 9. ΣΥΝ-ΑΔΑΗΣ.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16342P103</ED>
<ID>
ID:16999

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P10&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168). «Τσέρι,
όπως πάντα» του Σπ. Γεωργουλά Μήτρη, Γεωργουλάς.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΜΕΛΙΝΑ (Βουκουρεστίου 3, ~ 32.44.480). «Μόλις χώρισα» του Group Β
Μυριανθόπουλος (σκηνοθ.), Σαουσοπούλου.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231). «Κάσπαρ»
του Π. Χάντκε Α. Καρακατσάνη, Αγγελίδης.

ΦΟΥΡΝΟΣ (Μαυρομιχάλη 168, ~ 64.60.748). «Sex, drugs, rock n' roll» του
Ε. Μπογκοσιάν Σκότη (σκηνοθ.), Γ. Νταλιάνης.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16342P104</ED>
<ID>
ID:17018

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P10&aa=4</URL></REF>


Article

<CATEGORY>vin09</CATEGORY>

 <H5>«Ο ΧΡΟΝΟΣ ΚΑΙ Η ΠΟΛΗ» ΘΑ ΕΙΝΑΙ ΤΟ ΓΕΝΙΚΟ ΘΕΜΑ ΤΩΝ ΕΚΔΗΛΩΣΕΩΝ ΣΤΗ ΘΕΣΣΑΛΟΝΙΚΗ
ΕΩΣ ΤΟ 2000
</H5><H5>Ανάθεση έργου για το 2000 στον Μίκη Θεοδωράκη
</H5><H2>2,3 δισ. για τις εκκρεμότητες της Πολιτιστικής Πρωτεύουσας
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Έως τον Οκτώβριο θα έχει ολοκληρωθεί το Μέγαρο Μουσικής Θεσσαλονίκης, που θα
υποδεχθεί με πρωτοχρονιάτικη συναυλία το 2000 ­ όπως ανακοίνωσε ο υπουργός
Πολιτισμού Ε. Βενιζέλος

Οι εκδηλώσεις με τις οποίες θα υποδεχθεί η Θεσσαλονίκη το 2000 θα έχουν πλέον
θέμα: «Ο χρόνος και η πόλη», ενώ οι εκκρεμότητες του Οργανισμού Πολιτιστικής
Πρωτεύουσας 1997 θα τακτοποιηθούν από το υπουργείο Πολιτισμού, που θα
χρηματοδοτήσει τον ΟΠΠΕΘ με 2,3 δισ., όπως ανακοίνωσε ο υπουργός Πολιτισμού
Ευάγγελος Βενιζέλος. Τα κτίρια ολοκληρώνονται, τα κονδύλια εξασφαλίζονται, οι
οφειλές εξοφλούνται, οι νέοι θεσμοί οργανώνονται, οι καλλιτέχνες ετοιμάζονται,
το θέμα ορίστηκε και ο πολιτιστικός «στρατός» θεσμών και ανθρώπων που
ορίστηκαν να τους υπηρετήσουν καλούνται πλέον να δράσουν. Η αίσθηση πως μια
νέα διαχρονική πλέον «πολιτιστική πρωτεύουσα» κυοφορείται στη Θεσσαλονίκη
διαφάνηκε σαφώς χθες, στη διάρκεια συνάντησης των πολιτιστικών φορέων της
Θεσσαλονίκης με τον υπουργό Πολιτισμού, που ανακοίνωσε σειρά ρυθμίσεων για το
πολιτιστικό παρόν και μέλλον της πόλης. Έτσι, σύμφωνα με τον κ. Βενιζέλο,
προωθείται άμεσα η χρηματοδότηση με 2,3 δισ. δραχμές (κονδύλια του ΥΠΠΟ και
του υπουργείου Εθνικής Οικονομίας) για την εξόφληση των χρεών του ΟΠΠΕΘ, με
σειρά προτεραιότητας που θα καθορισθεί από το ΥΠΠΟ.

Με τις νέες χρηματοδοτήσεις αναμένεται μέχρι τον ερχόμενο Μάιο να ολοκληρωθούν
τα έργα ανέγερσης του Βασιλικού Θεάτρου (ο τελικός προϋπολογισμός του φτάνει
τα 11,3 δισ.) και το Θέατρο της Εταιρείας Μακεδονικών Σπουδών που, παρ' ότι
ανολοκλήρωτο, θα στεγάσει από τον ερχόμενο μήνα τις δραστηριότητες της Όπερας
Θεσσαλονίκης. Έτοιμα ­ όπως ανακοίνωσε ο υπουργός ­ είναι και τα κτίρια
(αποθήκες) στο λιμάνι της Θεσσαλονίκης, όπου πρόκειται να στεγασθούν τις
επόμενες μέρες τα Μουσεία Κινηματογράφου, Design, και Φωτογραφίας. Τον
προγραμματισμό των δραστηριοτήτων τους για το χρονικό διάστημα 1999 - 2000
ανακοίνωσαν χθες στον υπουργό και οι εκπρόσωποι καλλιτεχνικών οργανισμών της
πόλης. Ειδικότερα:

Το ΚΘΒΕ: Ο ιστορικός θεατρικός οργανισμός της πόλης έχει αναπτύξει ήδη σειρά
δραστηριοτήτων με καθημερινές παραστάσεις στα δύο θέατρα της Μονής Λαζαριστών,
στο Δημοτικό Θέατρο Καλαμαριάς και στην ΕΜΣ, ενώ ετοιμάζεται ήδη να παραλάβει
τον ερχόμενο Οκτώβριο (με την έναρξη της χειμερινής σεζόν) το νεοανεγερθέν
Βασιλικό Θέατρο, αλλά και το Θέατρο Δάσους για τις καλοκαιρινές παραγωγές που
ήδη προγραμματίζει. Το Κρατικό Μουσείο Σύγχρονης Τέχνης: Ετοιμάζει για τον
ερχόμενο μήνα την έκθεση στο κοινό μέρους της συλλογής Κωστάκη (σύμφωνα με τον
υπουργό, βρίσκεται σε εξέλιξη ο προσδιορισμός της αξίας της σε τιμή με
κριτήρια δημοπρασίας).

Το Μακεδονικό Μουσείο Σύγχρονης Τέχνης: Εγκαινιάζει στις 6 Φεβρουαρίου την
έκθεση της συλλογής Ιόλα καθώς και τη φιλοξενία της έκθεσης «Η ζωγραφική στο
θέατρο» (με έργα Τσαρούχη, Μόραλη και Ν. Χατζηκυριάκου - Γκίκα) σε συνεργασία
με το Μέγαρο Μουσικής Αθηνών, ενώ αναζητεί χρηματοδότες για την προετοιμασία
μεγάλης έκθεσης για την ιαπωνική τέχνη.

Το Φεστιβάλ Κινηματογράφου: Συνεχίζει την καθημερινή παρουσία του στο
«Ολύμπιον» με σειρά προβολών - κινηματογραφικών αφιερωμάτων σε ταινίες τέχνης,
κυριακάτικες πρωινές προβολές (σινεάκ), εκπαιδευτικά προγράμματα για μαθητές
και μεταμεσονύχτιες προβολές.

Το Μουσείο Κινηματογράφου: Ετοιμάζεται για τη «μετακόμισή» του στην αποθήκη Α'
του ΟΛΘ, προετοιμάζει το Διεθνές Φεστιβάλ Ντοκιμαντέρ και διεκδικεί την αγορά
νέων συλλογών καθώς και την εξασφάλιση απόρρητων ιστορικών κινηματογραφικών
αρχείων από τον Στρατό.

Το Μέγαρο Μουσικής: Με εξασφαλισμένα τα κονδύλια ανέγερσής του, αναμένεται να
έχει ολοκληρωθεί μέχρι τον ερχόμενο Οκτώβριο και να δοθεί στους χώρους του
πανηγυρική πρωτοχρονιάτικη συναυλία για την «υποδοχή» του 2000. Συζητείται ήδη
η συνεργασία του με καλλιτεχνικούς φορείς της πόλης (Κρατική Ορχήστρα
Θεσσαλονίκης κ.ά.) ενώ εξασφαλισμένη είναι η συνεργασία του με το Μέγαρο
Μουσικής Αθηνών για την οργάνωση της ηλεκτρονικής μουσικής βιβλιοθήκης του.

Για την οργάνωση των δραστηριοτήτων του Οργανισμού Θεσσαλονίκης υπογράφηκε ήδη
προγραμματική σύμβαση μεταξύ του ΥΠΠΟ και του Οργανισμού και αναμένεται η
σύσταση πενταμελούς επιτροπής (δύο εκπρόσωποι του ΥΠΠΟ, δύο του Οργανισμού και
μία προσωπικότητα του πολιτισμού από τη Θεσσαλονίκη) που θα χειρίζεται τα
θέματα του Οργανισμού. Για τη διοργάνωση του Φεστιβάλ Θεσσαλονίκης και τη
χρηματοδότηση των φορέων του ­ ως ελάχιστη διασφάλιση της βιωσιμότητας του
Οργανισμού ­ το ΥΠΠΟ ενέκρινε ήδη πρόσθετη χρηματοδότηση ύψους 150
εκατομμυρίων δραχμών. 
Για την εποπτεία - διοργάνωση των πολιτιστικών δραστηριοτήτων του Β' εξαμήνου
1999, με κοινό θεματικό άξονα «Ο χρόνος και η πόλη», θα ορισθεί ένας (εκ των
μετεχόντων φορέων) καλλιτεχνικός διευθυντής. Το σχεδιάγραμμα για τον επίσημο
πανελλήνιο γιορτασμό του 2000 ­ που θα ενταχθεί στο πρώτο έτος της
Πολιτιστικής Ολυμπιάδας ­ θα ανακοινώσουν από κοινού στα τέλη Ιανουαρίου ο
Πρωθυπουργός κ. Σημίτης και ο υπουργός Πολιτισμού.


Τη σύνθεση ειδικού συμφωνικού έργου για την υποδοχή του 2000 από την Ελλάδα
ανέθεσε το υπουργείο Πολιτισμού στον συνθέτη Μίκη Θεοδωράκη. Το συμφωνικό έργο
θα παρουσιασθεί, σε χώρο που δεν έχει προσδιορισθεί, με την είσοδο της νέας
χιλιετίας, ενώ προγραμματίζονται συναυλίες για την παρουσίασή του σε σειρά
ελληνικών πόλεων ­ πέραν της Αθήνας. Ανάλογες αναθέσεις προγραμματίζει το
υπουργείο Πολιτισμού και για σειρά άλλων μουσικών έργων ­ με θέμα την είσοδο
της νέας χιλιετίας ­ οι οποίες, όμως, όπως ανακοίνωσε χθες από τη θεσσαλονίκη
ο υπουργός Πολιτισμού, δεν θα γίνουν απευθείας σε συνθέτες, αλλά ύστερα από
σχετικό διαγωνισμό.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16342P111</ED>
<ID>
ID:16908

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P11&aa=1</URL></REF>


Article

<CATEGORY>vin09</CATEGORY>

 <H5>ΟΙ ΕΛΛΗΝΙΚΕΣ ΗΜΕΡΕΣ ΤΗΣ ΡΑΜΠΛΙΝΓΚ
</H5><H2></H2><H2>Η όμορφη Σαρλότ ανάμεσά μας...
</H2>
Η ­ όμορφη ­ Σαρλότ Ράμπλινγκ «έριξε» δύο γέφυρες προς την Ελλάδα. Πρώτα με
τον «Βυσσινόκηπο» του Μιχάλη Κακογιάννη και έπειτα με τα γυρίσματα
αμερικανικής ταινίας στην Αθήνα

Δεν είναι πολλές οι σταρ του κινηματογράφου, που μπορούν να διεκδικούν τις
ιδιότητες του καλού κρασιού: να γίνονται ακόμη πιο φίνες, ακόμη πιο όμορφες
όσο ωριμάζουν και να συγκινούν τους θαυμαστές τους ακόμη και κοντά στα -ήντα,
ακόμη κι αν οι εμφανίσεις τους στη μεγάλη οθόνη δεν τυχαίνουν της προβολής των
αστραφτερών αστέρων του Χόλιγουντ. Η εισαγωγή αυτή δεν θα μπορούσε να αφορά
άλλη από τη Σαρλότ Ράμπλινγκ, το πρότυπο της παράξενης ομορφιάς το '60, που
φαίνεται πως φέρει επαξίως τον τίτλο «πρότυπο» ακόμη και κοντά στο 2000...

Και ήταν λίγοι και εκλεκτοί εκείνοι που είχαν την τύχη να το πιστοποιήσουν
χθες, στην Αθήνα. Ίσως και όσοι πρόλαβαν να την αναγνωρίσουν την ώρα που
έμπαινε, βιαστική και αιθέρια, στον κινηματογράφο «Απόλλων» της Σταδίου, για
την πρώτη προβολή σε κλειστό κύκλο (πολύ κλειστό κύκλο, είκοσι τριάντα ατόμων)
της νέας ταινίας του Μιχάλη Κακογιάννη «Ο Βυσσινόκηπος», με βάση το
αριστούργημα του Τσέχωφ. Δεν την είδαν δε μόνον δίπλα τους, στις πρώτες σειρές
του «Απόλλωνα», αλλά και στη μεγάλη οθόνη, στον ρόλο της Λιούμπα. Ποιοι; Ο
Πρωθυπουργός Κώστας Σημίτης με τη σύζυγό του Δάφνη, ο αναπληρωτής υπουργός
Εξωτερικών και ο υφυπουργός Γιώργος Παπανδρέου και Γιάννος Κρανιδιώτης, ο Ζυλ
Ντασσέν, ο Διονύσης Φωτόπουλος και οι υπόλοιποι προσκεκλημένοι του Μιχάλη Κακογιάννη.

Όμως, η Σαρλότ Ράμπλινγκ ­ το προκλητικό θηλυκό του «Θυρωρού της νύχτας», που
το 1997 είχε ξαναεμφανιστεί στη μεγάλη οθόνη στα «Φτερά της Αγάπης» ­ δεν ήρθε
στην Αθήνα μόνο για την αβάν πρεμιέρ της ταινίας. Ήρθε για να μείνει, ίσως και
μέχρι τα γενέθλιά της, στις 5 Φεβρουαρίου, για τα γυρίσματα μιας άλλης
ταινίας, υπό τον τίτλο «Πάμε!».

Πρόκειται για μία ανεξάρτητη αμερικανική παραγωγή, με συμμετοχή και Γάλλων
παραγωγών, που ετοιμάζει ο Μάριν Κάρμιτς, ο παραγωγός των ταινιών του Κριστόφ
Κισλόφσκι και θα σκηνοθετήσει ο Τζόναθαν Νόσιτερ (τον θυμόμαστε από την ταινία «Sunday»).

Εκτός δε από την όμορφη Σαρλότ, πρωταγωνιστούν και η Ντέμπρα Άνγκερ (γνωστή
μας από το ακραίο «Crash» του Ντέιβιντ Κρόνενμπεργκ), ο Στέλαν Σκάρσγκαντ (του
«Δαμάζοντας τα κύματα») και, πιθανότατα, ο Δημήτρης Καταλειφός, ενώ το άλλο
ελληνικό όνομα της ταινίας είναι ο διευθυντής φωτογραφίας Γιώργος Αρβανίτης.
Τα γυρίσματα της ταινίας (το στόρι παραμένει «κρυφό», αλλά λέγεται πως
πρόκειται για μία ερωτική περιπέτεια με φόντο την Ελλάδα) θα αρχίσουν αυτές
τις ημέρες στην Αθήνα ­ και σε γραφεία που θα μετατραπούν σε... γραφεία της
Αμερικανικής Πρεσβείας για τις ανάγκες του φιλμ. Στη συνέχεια, η σύζυγος του
«κυρίου σόου» Ζαν Μισέλ Ζαρ και το υπόλοιπο καστ προγραμματίζουν γυρίσματα και
στα Ζαγόρια, ίσως και στους Δελφούς.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16342P121</ED>
<ID>
ID:16909

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P12&aa=1</URL></REF>


Article

<CATEGORY>vin09</CATEGORY>

 <H2>Διεθνή εγκαίνια στην Αθήνα
</H2><H2></H2>
Η μόνη διεθνής γκαλερί της Αθήνας, η Γκαλερί Μπερνιέ, του Ζαν Μπερνιέ και της
Μαρίνας Ηλιάδη, μετακόμισε στο Θησείο, σε νέους χώρους ­ σε ένα αναπαλαιωμένο
διώροφο αρχοντικό στην οδό Επταχάλκου. Εκεί γιόρτασαν την Παρασκευή το βράδυ
λαμπρά εγκαίνια με διεθνείς παρουσίες. Πρώτη έκθεση ­ ειδικά φτιαγμένη για την
Γκαλερί Μπερνιέ ­ του Γερμανού Τόμας Σίτε, που παρουσίασε δύο μεγάλα
αστραφτερά γλυπτά ­ με ανθρωποειδείς μορφές ­ από αλουμίνιο, αλλά και πενήντα
φωτογραφίες από όλα τα στάδια παραγωγής στο χυτήριο.

Ο Σίτε παρουσιάζει και ένα γλυπτό κεφάλι από κεραμικό, ακουαρέλες κ.ά. έργα,
στα εκατόν δέκα τετραγωνικά μέτρα ­ μαζί με τους τοίχους ­ του εκθεσιακού
χώρου. Το μεγάλο προσόν δεν είναι τόσο η σε πλάτος επέκταση ­ αλλά το μεγάλο
ύψος των αιθουσών του κτιρίου, που διαθέτει βιβλιοθήκη, «ξενώνα» και βεράντα
με θέα προς την Ακρόπολη. Βέβαια, ο στενός χώρος των 50 τ.μ. της παλιάς
γκαλερί, σε διαμέρισμα του Κολωνακίου, διόλου δεν εμπόδισε τους Μπερνιέ να
παρουσιάζουν επί 20 χρόνια πολύ σημαντικές εκθέσεις με ξένους καλλιτέχνες που
απευθύνονταν περισσότερο στο ευρωπαϊκό αγοραστικό κοινό. Μερικοί από αυτούς, η
Κριστίνα Ιγκλέσιας, ο Χουάν Μουνιόζ, η Πία Σταντμπόιμερ, ο Χάραλντ
Κλινγκερχέλερ, παραβρέθηκαν στα εγκαίνια που τίμησαν με την παρουσία τους και
διευθυντές ξένων μουσείων, όπως και ξένοι δημοσιογράφοι.

Από ελληνικής πλευράς, αίσθηση προκάλεσε η παρουσία της κυρίας Δάφνης Σημίτη.
Ο Γιώργος Παπανδρέου, ο Νίκος Κεσσανλής, η Χρύσα Ρωμανού, ο Ζαχαρίας
Πορταλάκης, ο Θανάσης Τότσικας, ο Δημήτρης Αντωνίτσης, η Κατερίνα Γρέγου, ήταν
μερικά μόνο από τα πρόσωπα που διακρίναμε στο αδιαχώρητο που επικράτησε.
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16342P122</ED>
<ID>
ID:16957

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P12&aa=2</URL></REF>


Article

<CATEGORY>vin09</CATEGORY>

 <H2>Κοιτάξτε με στα μάτια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Νατάσα Θεοδωρίδου

Κάποιος Γιώργος Ντάβλας, καθόταν σε γωνιακό καφέ της Πλατείας
Κολωνακίου, παρέα με τη Νατάσα Θεοδωρίδου. 
* Πώς καταλαβαίνουμε αν κάποιος ή κάποια φωνάζει «κοιτάτε με» χωρίς να το...
λέει; Απλό! Από τον θόρυβο που προκαλεί. Με ποιο τρόπο τα παιδιά τραβούν την
προσοχή της γιαγιάς; Κάπως έτσι. Φωνάζεις, χαχανίζεις, μπαινοβγαίνεις, ενίοτε
μπουγελώνεις για να αποσπάσεις την προσοχή μιας... φωτογραφίας.

* Και ο Ντάβλας, ρε παιδιά, ποιος είναι;
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16342P123</ED>
<ID>
ID:16994

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P12&aa=3</URL></REF>


Article

<CATEGORY>vin09</CATEGORY>

 <H2>Άφαντος ο Μοσχόπουλος
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Καλά η Νατάσα Θεοδωρίδου, αλλά ο Ντάβλας; Τι είναι τούτο; Πώς έλεγε η
μακαρίτισσα Τζένη Καρέζη; «Ούτε για να μεταφέρει το παλτό μου μέχρι την
κρεμάστρα». «Ξέρεις ­ μου έλεγε φίλος ­ κυκλοφορούν κάτι απίστευτοι τύποι που
κολλάνε δίπλα σε διασημότητες για να φωτογραφηθούν μαζί».

* Συμβαίνει και στις καλύτερες οικογένειες.

Αν νομίζετε πως το ανωτέρω σπορ είναι αμιγώς ελληνικό πλανάσθε πλάνη μεγάλη.
Εισαγόμενο είναι. Εδώ ο Σταλόνε παραλίγο να λιώσει θηλυκό που όρμησε να
τον φιλήσει δημοσίως.

*Κάποιος να μας προσέχει.

* Ποιος όμως; Ο Γιάννης Χουβαρδάς.

Και μπαίνω, εισβάλλω, ορμάω, σε σοβαρότερες καταστάσεις. Καλά ο Ντάβλας. Όνομα
και πράγμα που λέει και ο Σαββόπουλος (όχι για τον Ντάβλα, αλλά το ίδιο
κάνει). Ανοίγω, που λέτε, μηνιαίο περιοδικό και βλέπω φωτογραφημένο όλο το
επιτελείο του «Αμόρε». Και τα «παιδιά» του «Shoping and fucking» και τα παιδιά
του «Closer». Όλοι;

*Προσέχω καλύτερα και τι νομίζετε πως πίπτει στην αντίληψή μου; Ακόμα και ο
θιασάρχης Χουβαρδάς στη φωτογραφία. Αλλά άφαντος ο σκηνοθέτης και των
δύο παραστάσεων. Ρε παιδιά, πού είναι ο Θωμάς Μοσχόπουλος;

*Amore δεν είναι, hate είναι!
<REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16342P124</ED>
<ID>
ID:17014

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P12&aa=4</URL></REF>


Article

<CATEGORY>vin09</CATEGORY>

 <H2>Για μια χούφτα ψιχία
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιάννης Χουβαρδάς

Εκτός φωτογραφήσεως το «παιδί» που έφερε ­ και φέρνει ­ κόσμο και ντουνιά στο
θέατρο του Χουβαρδά. Βάλτε με το μυαλό σας πως σε κάθε παράσταση του «Closer»
εγγράφονται σε λίστα αναμονής 20 με 30, ακόμα και 40 νοματαίοι. «Μέσα σε
τρεις, θέλεις τέσσερις, πέντε παραστάσεις ο Γιαννάκης καθάρισε», διαπίστωνε,
ταμειακώς, παράγων του χώρου. «Τι... καθάρισε», ρωτάω αφελώς. «Με τα έξοδα της
παραγωγής. Οι υπόλοιπες παραστάσεις είναι κέρδος».

* Μπράβο στο παιδί.

Και εις ανώτερα στο «παιδί». Α, το σωστό να λέγεται. Αλλά και το «άλλο» να
λέγεται. Ποιο; Τα ψιχία της αμοιβής που έλαβε ο Μοσχόπουλος από το Amore...
του. Θα μου πείτε ­ και δικαίως ­ ας μην τα έπαιρνε. Τα 'θελε, τα 'παθε.
Σωστό; Κι αυτό σωστό. Όμως και το «άλλο» είναι σωστό.

* Άρον άρον τον καναπέ σου.

Υπάρχει κι άλλο; Όχι νομίζετε πως θα μου διέφευγε. Τα περισσότερα αντικείμενα
του σκηνικού στο «Shopping and fucking» δεν είναι αγορασμένα. Τα 'φεραν από τα
σπίτια τους. Η Έλλη Παπαγεωργακοπούλου, σκηνογράφος, η Μαριλένα
Παναγιωτοπούλου που έκανε τη δραματουργική επεξεργασία και ο
Θωμάς Μοσχόπουλος... Θα μου πείτε ­ και δικαίως ­ ας μην τα
'φερναν. <REF><SOURCE>
ΤΑ ΝΕΑ</SOURCE>
<DATE>, 18-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16342P125</ED>
<ID>
ID:17027

</ID><URL>http://ta-nea.dolnet.gr/neaweb/neafile.print_unique?e=A&f=16342&m=P12&aa=5</URL></REF>


Article

<CATEGORY>vin06</CATEGORY>

 <H5>ΠΙΕΣΕΙΣ ΓΙΑ ΠΑΡΕΜΒΑΣΗ ΣΗΜΙΤΗ ΣΤΗΝ ΠΑΙΔΕΙΑ
</H5><H2>ΤΥΦΛΑ ΜΠΛΟΚΑ και επεισόδια στους δρόμους
</H2><H2></H2>
ΜΕ ΤΥΦΛΑ μπλόκα και επεισόδια στους δρόμους, που οδήγησαν μάλιστα στον
τραυματισμό μιάς μαθήτριας, συνεχίστηκε χθες το αδιέξοδο στον χώρο της
Παιδείας. Από πολλές πλευρές (πολιτικές, πνευματικές, κοινωνικές) ασκούνται
πιέσεις για παρέμβαση του Πρωθυπουργού Κ. Σημίτη, ώστε η κρίση στην Παιδεία να
οδηγηθεί σε λύση. Στο μεταξύ, οι αιφνιδιαστικές καταλήψεις δρόμων από μαθητές,
που αναμένεται να επαναληφθούν και σήμερα, οδήγησαν σε κυκλοφοριακό κομφούζιο
στην Αθήνα, εκτός κέντρου. Σήμερα, εξάλλου, θα πραγματοποιηθεί πορεία
συνταξιούχων στους δρόμους του κέντρου προς το Μέγαρο Μαξίμου.

σ ε
λ ί
δ ε
ς
12,
13,
14 ,
15
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16343N011</ED>
<ID>
ID:17045

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N01&aa=1</URL></REF>


Article

<CATEGORY>vin06</CATEGORY>

 <H2>Συνελήφθη και ο τελευταίος της εταιρείας δολοφόνων </H2><H2></H2>
σελίδες 22-23
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16343N013</ED>
<ID>
ID:17141

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N01&aa=3</URL></REF>


Article

<CATEGORY>vin06</CATEGORY>

 <H2>20.000 χάπια Βιάγκρα έρχονται από το Βέλγιο
</H2><H2></H2>
σελίδα 21
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16343N014</ED>
<ID>
ID:17173

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N01&aa=4</URL></REF>


Article

<CATEGORY>vin06</CATEGORY>

 <H2>400.000 τηλεθεατές γύρισαν την πλάτη στα ριάλιτι σόου
</H2><H2></H2>
Η ΦΘΙΝΟΥΣΑ πορεία των ριάλιτι σόου αποτυπώνεται στα στοιχεία από τις μετρήσεις
τηλεθέασης: 400.000 τηλεθεατές γύρισαν την πλάτη τους στις εκπομπές που
«εκμεταλλεύονται τον ανθρώπινο πόνο και δεν σέβονται την προσωπικότητα των συμμετεχόντων».

στο ένθετο
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16343N015</ED>
<ID>
ID:17193

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N01&aa=5</URL></REF>


Article

<CATEGORY>vin04</CATEGORY>

 <H2>Μισή... διάψευση Αβραμόπουλου
</H2>
<H3></H3>σελίδα 9
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16343N016</ED>
<ID>
ID:17209

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N01&aa=6</URL></REF>


Article

<CATEGORY>vin04</CATEGORY>

 <H2>Δίωξη της Δήμητρας για την αγορά της βίλας
</H2><H2></H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16343N017</ED>
<ID>
ID:17211

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N01&aa=7</URL></REF>


Article

<CATEGORY>vin06</CATEGORY>

 <H2>Γλιτώστε φόρους από ακίνητα
</H2><H2></H2>
ΕΝΘΕΤΟ 32 ΣΕΛΙΔΕΣ
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16343N018</ED>
<ID>
ID:17212

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N01&aa=8</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΠ. ΚΟΥΝΙΑΚΗΣ: Το 1999 θα είναι έτος-σταθμός για την ελληνική
οικονομία: θα διασφαλισθεί η είσοδος της χώρας στην ΟΝΕ. Άρα, έτος με θετικές
προοπτικές για το ελληνικό Χρηματιστήριο. Οι απαντήσεις στις «30 ερωτήσεις»
του Η. Γεωργάκη, στη σελ. 10.

Ο ΚΩΣΤΑΣ μάς είπε τα νέα λίγο πριν από τις Γιορτές. Ύστερα από 39
χρόνια αποφάσισε πως ήρθε η ώρα της σύνταξης. Προσπαθήσαμε να τον
μεταπείσουμε, αλλά μάταια. Κι έτσι από χθες το γραφείο του είναι άδειο. Η
Νατάσα Μπαστέα, «Σε πρώτο ενικό». Σελ. 11.

Η ΙΣΙΔΩΡΑ Ντάνκαν σαν σήμερα, το 1911, θριάμβευσε στο Παρίσι χορεύοντας
τον «Ορφέα» του Γκλουκ. Επίσης, σαν σήμερα, το 1989, ο στρατηγός Γιαρουζέλσκι
νομιμοποίησε το συνδικάτο Αλληλεγγύη του Λεχ Βαλέσα. Ο Β. Βασιλικός, στη σελ. 11.

Η ΤΗΛΕΟΡΑΣΗ πέθανε. Ζήτω η τηλεόραση του Ίντερνετ! Οι τηλεθεατές δεν θα
χρειάζεται πια να παίζουν με το τηλεκοντρόλ, θα πρέπει να μάθουν να
χειρίζονται το «ποντίκι». Ιντερνετικά κανάλια παράγουν και προβάλλουν ήδη
δικές τους εκπομπές. Η Εύη Ελευθεριάδου, στις σελ. 18-19.

Ο Ζ. ΣΑΝΤΕΡ δεν έχει πια καμιά ελπίδα να διαδεχτεί τον εαυτό του.
Εξάλλου, ο πρόεδρος και η Ευρωπαϊκή Επιτροπή πρέπει να εγκριθούν από το
Ευρωπαϊκό Κοινοβούλιο, αφού πια θα αποτελούν την οιονεί κυβέρνηση της Ευρώπης.
Από «Le Monde», στη σελ. 37.

ΤΗΝ ΕΠΑΝΕΞΕΤΑΣΗ της υπόθεσης του πρώην δικτάτορα Πινοσέτ άρχισαν από
χθες οι επτά δικαστές της Βουλής των Λόρδων. Οι αντίπαλοι του δικτάτορα
ελπίζουν ότι δεν θα του αναγνωριστεί και πάλι το διπλωματικό άσυλο. Τους
υποστηρίζουν 700.000 Ευρωπαίοι ενυπογράφως. Σελ. 38.

ΣΥΝΤΑΓΗ για την εξυγίανση των ΔΕΚΟ και την απελευθέρωση των αγορών στον
ανταγωνισμό προτείνει ο ΟΟΣΑ στην ετήσια έκθεσή του για την ελληνική
οικονομία. Πιστεύει ότι, αν εφαρμοστούν τα 12 μέτρα, αυτό θα οδηγήσει στην
αύξηση του ΑΕΠ κατά 10%. Ο Σπ. Δημητρέλης, στη σελ. 43

ΤΟ 1999 δεν είναι η χρονιά του Κλίντον, αλλά η χρονιά της Βραζιλίας,
καθώς επίσης και η χρονιά της Amazon. com. Η παγκοσμιοποίηση έφερε τη Βραζιλία
στα πρόθυρα της χρεοκοπίας και τη μετοχή της Amazon. com στα ύψη. Από «The New
York Times», στη σελ. 48

ΗΘΟΓΡΑΦΙΑ δεν είναι τίποτα άλλο από απογραφή, 
καταγραφή, διαγραφή του τρόπου, της συμπεριφοράς, 
του ποιού, μιας ομάδας ανθρώπων μέσα σ' έναν ορισμένο χώρο, 
σε συγκεκριμένο χρόνο. Ο πρώτος ηθογράφος είναι ο Μένανδρος. 
Ο Κ. Γεωργουσόπουλος στην «Τρίτη Άποψη». Σελ. 6.

ΤΗΝ ΘΥΜΑΜΑΙ πάντα την Αποστολία των 12 χαμένων

και λησμονημένων φθινοπώρων! 
Παιδί της νεφρικής ανεπάρκειας και της γονεϊκής εγκατάλειψης, 
που συστρατεύθηκε με τους ουράνιους αγγέλους. 
Αφού το μόσχευμα δεν είχε αποστολέα και δεν βρήκε αποδέκτη. 
Η Αρετή Αθανασίου στους «Προβολείς». Σελ. 6.

ΤΑ ΠΛΑΣΤΑ και αμφισβητούμενα έργα του Βαν Γκογκ, 
αλλά και του Ρέμπραντ, του Βέρμεερ, του Σεζάν και του Πιζαρό θα

παρουσιαστούν σε έκθεση ζωγραφικής στο Παρίσι. 
Δίπλα στα γνήσια «Χρυσάνθεμα», η αμφισβητούμενη «Αρλεζιάνα»...

«Πανόραμα», σελ. 1.

Η ΣΚΗΝΟΓΡΑΦΙΑ σιγά σιγά αλλάζει φύλο.

Γίνεται γένους θηλυκού. Η φετινή χρονιά

είναι η πιο χαρακτηριστική της εισβολής των γυναικών

σ' έναν πάλαι ποτέ ανδροκρατούμενο χώρο. 
Η Έλενα Δ. Χατζηιωάννου στο «Πανόραμα», σελ. 6-7.

Ο ΣΛ. ΜΙΛΟΣΕΒΙΤΣ βρίσκεται σε τροχιά σύγκρουσης για το Κοσσυφοπέδιο με τη
διεθνή κοινότητα. Οι Δυτικοί τον θεωρούν υπεύθυνο για την απέλαση του
επικεφαλής των παρατηρητών Γουίλιαμ Γουόκερ. Κάτι θυμίζουν όμως όλα αυτά. Σελ. 39.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16343N021</ED>
<ID>
ID:17057

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Κανόνες
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Νομίζω ότι ο κ. Αβραμόπουλος ακολουθεί τον εξής κανόνα: Δεν έχει σημασία τι
διαψεύδεις, αν έχεις εξασφαλίσει ότι δεν θα γίνεις πιστευτός.

Με τιμή
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16343N022</ED>
<ID>
ID:17133

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N02&aa=2</URL></REF>


Article

<CATEGORY>vin12</CATEGORY>

 <H5></H5><H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Χαμηλές πάλι θερμοκρασίες στα ηπειρωτικά, ιδίως τη νύχτα. Πιθανότητα
σποραδικών βροχών στην ανατολική και κυρίως νότια χώρα. Ήλιος στην υπόλοιπη.
Άνεμοι βορειοανατολικοί μέτριοι, στο Αιγαίο μέχρι 6 Μπωφόρ.

Ίδιες περίπου καιρικές συνθήκες με θερμοκρασία σχεδόν αμετάβλητη, μέτριους και
στο Αιγαίο ισχυρούς βοριάδες (5-6 Μπωφόρ) και ίσως σποραδικές βροχές στην
ανατολική και κυρίως στη νότια χώρα.

Article

<CATEGORY>vin01</CATEGORY>

 <H5>ΟΛΟΙ ΠΕΡΙΜΕΝΟΥΝ ΤΗΝ ΕΠΟΜΕΝΗ ΚΙΝΗΣΗ ΑΡΣΕΝΗ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Αμετακίνητοι...
</H2><H2></H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Εκείνοι στους δρόμους, εκείνος στη θέση του. Αμετακίνητοι. Και η κοινωνία
να παρακολουθεί αυτά που γίνονται στους δρόμους, αδύναμη να παρέμβει και
προφανώς αδύναμη να δώσει λύση. Το εκπαιδευτικό πρόβλημα βρίσκεται πλέον σε
τέλμα και τίποτε δεν δείχνει σήμερα ικανό να ανατρέψει αυτήν την εικόνα.

Ο ΓΕΡΑΣΙΜΟΣ Αρσένης απολαμβάνει της εμπιστοσύνης της κυβέρνησης, οι μαθητές
απολαμβάνουν προφανώς την... πλάκα της κατάληψης των δρόμων και της
συνακόλουθης αναταραχής, και οι γονείς δεν ξέρουν με ποιον να τα βάλουν. Το
θέμα είναι ότι όλοι τώρα περιμένουν να δοθεί μια λύση από τον υπουργό
Παιδείας. Θα κάνει κάτι; Και τι θα είναι αυτό; Μόνο εκείνος ξέρει. Ακόμη και
οι συνάδελφοί του στην κυβέρνηση περιμένουν μια κίνηση. Ας ελπίσουμε ότι θα
είναι ματ. (Σελ. 12, 13, 14, 15).

Στα αμιγώς πολιτικά θέματα της ημέρας κυριαρχεί πάντα το κυοφορούμενο (;)
κόμμα του Δημήτρη Αβραμόπουλου. Το γραφείο του δημάρχου Αθήνας διέψευσε χθες
όσα γράφονται για πρόσωπα που φέρονται να συνεργάζονται μαζί του, αλλά το πιο
σημαντικό είναι ότι, από το περιβάλλον του, εμφανίζεται σήμερα μια διαφορετική
εικόνα απ' ό,τι στο παρελθόν. Ένα βήμα μπρος, δύο βήματα πίσω, είναι μεν μια
τακτική, αλλά δεν είναι ακριβώς αυτό που εκφράζει το δίλημμα του δημάρχου. Ο
Δ. Αβραμόπουλος φαίνεται ότι το τελευταίο διάστημα έχει πολλούς δισταγμούς για
το αν πρέπει να κάνει το μεγάλο βήμα τώρα.
(Σελ. 9).

Η Νέα Δημοκρατία τον αντιμετωπίζει ωσάν να έχει δημιουργήσει το κόμμα και
είναι έτοιμη να του επιτεθεί να τον κατασπαράξει. Οι πληροφορίες από τη
Ρηγίλλης αναφέρουν ότι έχει αποφασιστεί η τακτική με την οποία θα τον
αντιμετωπίσουν και που μπορεί να συνοψισθεί στη φράση «τσακίστε τον». Κάτι
ανάλογο δηλαδή που είχε γίνει με τον Αντώνη Σαμαρά και είχε τα γνωστά
αποτελέσματα - βίδες στο κεφάλι του αρχηγού της ΠΟΛ.ΑΝ. Ψυχραιμία, παιδιά... 
Ο ίδιος ο Αντ. Σαμαράς, τώρα, ετοιμάζεται για αυτόνομη κάθοδο στις
ευρωεκλογές, με το βλέμμα στραμμένο στις εθνικές εκλογές, όπου υπάρχει πάντα η
προοπτική της συνεργασίας με τη Νέα Δημοκρατία. Αυτά την ίδια ώρα που ο Κ.
Μητσοτάκης διαμηνύει σε όλους τους τόνους ότι δεν θα δεχθεί την επανάκαμψη του
Α. Σαμαρά στη Ν.Δ. Μην ορκίζεσαι, πρόεδρε... (Σελ. 9).

Αυτά όμως τα αγχώδη αφορούν πολιτικούς εν ενεργεία. Πολιτικοί όπως ο Πρόεδρος
της Δημοκρατίας Κων. Στεφανόπουλος, δεν έχουν κανένα άγχος. Πολλοί που
διερωτώνται ποια είναι η θέση του Προέδρου σε όλα αυτά που ακούγονται, για το
αν θα είναι ή δεν θα είναι και πάλι υποψήφιος το 2000, ας αρκεστούν στη
διαβεβαίωση των ανθρώπων του ότι δεν τον πειράζει καθόλου το γεγονός αν δεν
ξαναπροταθεί για υποψήφιος. Ο Πρόεδρος δίνει το παράδειγμα, αλλά πόσοι είναι
διατεθειμένοι να το ακολουθήσουν; (Σελ. 8).
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16343N032</ED>
<ID>
ID:17107

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Συμμαχίες
</H2>
ΔΕΝ είναι και λίγο ­ μέσα σε όλη τη μιζέρια των ημερών ­ αυτό που
επετεύχθη στο Ευρωπαϊκό Κοινοβούλιο...

ΝΑ υιοθετηθούν, δηλαδή, οι ελληνικές θέσεις για την επιστροφή των
Μαρμάρων του Παρθενώνα...

ΚΑΙ του λοιπού το αίτημα να μη μένει στενά υπόθεση που αφορά την Ελλάδα
και τη Βρετανία...

ΑΛΛΑ διευρωπαϊκό ­ με την υποστήριξή του από την πλειοψηφία των
ευρωβουλευτών όλων των παρατάξεων.

ΚΑΙ αν κάποιοι ­ εκ προοιμίου απαισιόδοξοι ­ αποφαίνονται πως όλες οι
προσπάθειες τελικώς θ' αποβούν άκαρπες...

ΤΩΡΑ έχουν και την απτή απόδειξη πως το θέμα δεν έχει λησμονηθεί...

ΑΛΛΑ κερδίζει έδαφος στη συνείδηση όλο και περισσότερων Ευρωπαίων πολιτικών.

ΟΧΙ πως η λύση του είναι ζήτημα ημερών...

ΚΑΝΕΙΣ, άλλωστε, δεν τρέφει αυταπάτες.

ΩΣΤΟΣΟ, είναι σημαντικό στον αγώνα που διεξάγει η χώρα μας ­ από την
εποχή της αείμνηστης Μελίνας ­ να κερδίζονται σύμμαχοι...

ΚΑΙ μάλιστα από εκείνους που μπορούν ν' ασκήσουν πίεση σε διεθνή κέντρα...

ΝΑ επιχειρηματολογήσουν και ­ επιτέλους ­ ν' ακουσθούν από τους μονίμως κωφεύοντες.

ΚΑΙ πώς να μην επισημανθεί ότι η απόφαση ­ και το ψήφισμα ­ του Ευρωκοινοβουλίου...

ΗΤΑΝ αποτέλεσμα συλλογικής και επίμονης εργασίας των Ελλήνων βουλευτών
όλων των κομμάτων...

ΓΕΓΟΝΟΣ που αποδεικνύει και την αξία της στρατηγικής και τη σημασία της
διακομματικής σύμπραξης...

ΣΤΗΝ προβολή των εθνικών θέσεων και στη διεκδίκηση της υιοθέτησής τους
από θεσμοθετημένα διεθνή όργανα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16343N033</ED>
<ID>
ID:17149

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Χριστόδουλος:

(ο Αρχιεπίσκοπος Αθηνών, από τον ναό του Άγιου Αθανάσιου)

«Δεν είμαι τσιράκι κανενός».

Κοσμάς Σφυρίου:

(ο κοινοβουλευτικός εκπρόσωπος του ΠΑΣΟΚ ερωτάται από την «Αυριανή» αν ο
διάλογος για την Κεντροαριστερά ναυάγησε)

«Δεν ταξίδεψε ώστε να πούμε ότι ναυάγησε».

Τάσος Μαντέλης:

(ο υπουργός Μεταφορών ­ από την «Ελευθεροτυπία»)

«Πραγματικός αντίπαλος για τον Σημίτη δεν υπάρχει!».

Νίκος Σηφουνάκης:

(ο βουλευτής του ΠΑΣΟΚ για τις εγγραφές μελών στο κόμμα του, στην
«Απογευματινή της Κυριακής»)

«Να μη μετατρέψουμε ένα μεγάλο κόμμα από κόμμα συνειδητών πολιτών σε κόμμα κολλητών».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16343N034</ED>
<ID>
ID:17191

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N03&aa=4</URL></REF>


Article

<CATEGORY>vin05</CATEGORY>

 <H2>Δυο πόρτες έχει η ζωή...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, η αλήθεια είναι ότι στη συνεστίαση για τα τρία χρόνια του ΔΗΚΚΙ, έγινε
πανζουρλισμός. Στον «Νέο Απόλλωνα», οι κ.κ. Τ. Βοσκόπουλος και Άντζελα
Δημητρίου έβγαιναν στην πίστα περνώντας πρώτα από το τραπέζι του κ. Δ. Τσοβόλα
για να τον ασπαστούν, ενώ οι όρθιοι ήταν περισσότεροι από τους καθημένους. Ο
πρόεδρος του ΔΗΚΚΙ εντόπισε μέσα στον συνωστισμό τον κ. Μ. Γλέζο σ' ένα από τα
πίσω τραπέζια και τον έβαλε να καθήσει μπροστά - μπροστά, δίπλα στη σύζυγό
του, Ρένα. Α, και βέβαια, χόρεψε: τσάμικα, αλλά και ζεϊμπέκικα ­
καταχειροκροτήθηκε στο «Δυο πόρτες έχει η ζωή». Άλλωστε, «όλα είναι ένα ψέμα,
μια ανάσα, μια πνοή...».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16343N043</ED>
<ID>
ID:17148

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N04&aa=3</URL></REF>


Article

<CATEGORY>vin05</CATEGORY>

 <H2>Πήρε το μικρόφωνο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΑΙ ΤΟ ΑΛΛΟ: Στη συνεστίαση του ΔΗΚΚΙ πήρε το μικρόφωνο και ένα μέλος της
Κοινοβουλευτικής Ομάδας του κόμματος. Ο κ. Γ. Δημαράς τραγούδησε με τέτοιο
πάθος το «Όταν θα λάβεις αυτό το γράμμα», που πολλοί είπαν ότι με την
αποχώρησή του από τη δημοσιογραφία κέρδισε η πολιτική, αλλά έχασε η καλλιτεχνία...
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16343N044</ED>
<ID>
ID:17177

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N04&aa=4</URL></REF>


Article

<CATEGORY>vin05</CATEGORY>

 <H2>Πηγαδάκι για τρεις
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

«ΠΗΓΑΔΑΚΙ» είχαν στήσει για αρκετή ώρα προχθές το βράδυ έξω από το «Απρεβουάρ»
του Κολωνακίου οι κ.κ. Κ. Σημίτης ­ μετά πήγε σπίτι περπατώντας ­ Γ.
Παπανδρέου και Γ. Κρανιδιώτης. Είχε προηγηθεί δείπνο, κατά τη διάρκεια του
οποίου δεν συζητήθηκε το ζήτημα της Παιδείας...
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16343N045</ED>
<ID>
ID:17196

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N04&aa=5</URL></REF>


Article

<CATEGORY>vin05</CATEGORY>

 <H2>Ευχαριστίες σε Παπουτσή
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΩΡΑ ΠΟΥ σιγά - σιγά ολοκληρώνεται η θητεία Παπουτσή στην Ευρωπαϊκή Επιτροπή,
αρχίζουν οι ευχαριστίες. Τόσο ο κ. Κ. Λαλιώτης όσο και ο κ. Δ. Αβραμόπουλος
τον ευχαρίστησαν, χθες, στο συνέδριο «Μητρόπολις 2000», που διοργανώθηκε στην
Αθήνα με πρωτοβουλία του ιδίου, για το γεγονός ότι εργάστηκε με
«φιλοπεριβαλλοντικό πνεύμα» ως επίτροπος, αρμόδιος για την ενέργεια.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16343N046</ED>
<ID>
ID:17205

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N04&aa=6</URL></REF>


Article

<CATEGORY>vin05</CATEGORY>

 <H2>Γενέθλια Λαλιώτη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΣ ΓΝΩΣΤΟΝ, ο κ. Κ. Λαλιώτης, που κλείνει πλέον εξαετία στο ΠΕΧΩΔΕ, θα είναι
49 ετών το 2000. Χθες, έγινε 48 και στην κοπή της πίτας τού ΤΕΕ είπε στους
μηχανικούς ότι έχει περάσει το ένα όγδοο της ζωής του μαζί τους και «αφού
απουσιάζει ο Αρχιεπίσκοπος, μπορώ να ισχυριστώ ότι σας πάω και με πάτε»!!!

Και βέβαια, το χειροκρότημα έπεσε βροχή.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16343N047</ED>
<ID>
ID:17210

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N04&aa=7</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Ευχαριστίες
</H2>
ΟΛΟΓΟΣ στους αναγνώστες. Ο Γ. Κυριαφίνης, Ρούσβελτ 470,
Θεσσαλονίκη, γράφει: «Ύστερα από μακροχρόνιες γκρίνιες για όλους και για όλα,
τις περισσότερες φορές δίκαια, ίσως κάποτε πρέπει να πούμε και ένα ευχαριστώ.
Ευχαριστώ τον Πρωθυπουργό και την κυβέρνηση που με τα στελέχη της
διαχειρίζεται τα τόσο σοβαρά εσωτερικά και εξωτερικά θέματα, προσφέροντάς μας
σιγουριά και ηρεμία με τα όποια μη σκόπιμα λάθη. Ευχαριστώ το ΕΣΥ που με τα
νοσοκομεία και τα Κέντρα Υγείας φροντίζουν για όλους επιτελώντας πράγματι
λειτούργημα κατά κανόνα. Η επιστημονική τους κατάρτιση και το αίσθημα ευθύνης
δίνουν αίσθηση σιγουριάς στον απλό πολίτη και απαλύνουν τον ανθρώπινο πόνο.

Ευχαριστώ τις δημοτικές αρχές που επωμίζονται το βάρος της καθημερινής
διαχείρισης, βελτίωσης και φροντίζουν ανάλογα με τις ικανότητές τους και τις
δυνατότητες που τους παρέχονται για το καλύτερο.

Ευχαριστώ τις Ένοπλες Δυνάμεις για την προσπάθεια που καταβάλλουν ώστε να
νιώθουμε ασφαλείς στον ανασφαλή περίγυρο που ζούμε.

Ευχαριστώ την Ελληνική Αστυνομία γιατί επιτελεί ένα πολύ σοβαρό έργο, που
άπτεται της καθημερινής μας ζωής. Παρά τις όποιες ελλείψεις και τα μεμονωμένα
κακά δείγματα και στον χώρο αυτό, υπάρχουν πολλοί που μοχθούν για το καλύτερο.

Ευχαριστώ τους καθηγητές και δασκάλους γιατί σχεδόν όλοι προετοιμάζουν το
μέλλον των παιδιών μας και κατά συνέπεια ένα καλύτερο αύριο για την πατρίδα.

Ευχαριστώ το οικολογικό κίνημα γιατί δίχως αξιοπρεπές, τουλάχιστον, περιβάλλον
η διαρκώς υποβαθμιζόμενη ποιότητα ζωής ίσως φθάσει σε καταστροφικό σημείο.

Ευχαριστώ όλους όσους ελπίζουν ότι κάποιοι προσπαθούν για κάτι καλύτερο για το
σύνολο των Ελλήνων.

Έτσι για να μη χαθεί η ελπίδα και για να μη στερέψει η προσπάθεια».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16343N048</ED>
<ID>
ID:17213

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΧΩΡΙΣ ΣΧΟΛΙΑ: Ο κ. Στ. Λογοθέτης, πρώην δήμαρχος Πειραιά, δίνει σήμερα
συνέντευξη Τύπου για τα θέματα της καθαριότητας της πόλης!!!

ΣΕ ΠΟΛΙΤΙΚΟΔΗΜΟΣΙΟΓΡΑΦΙΚΟ πάρτι ­ στο κοσμικό «9+9» ­ βρέθηκαν προχθές
το βράδυ (μεταξύ πολλών άλλων, εννοείται) οι κ.κ. Α. Τσοχατζόπουλος και Αντ.
Σαμαράς. Γιατί το αναφέρουμε; Επειδή απομονώθηκαν για αρκετή ώρα και τα έλεγαν
με πολύ σοβαρό ύφος. Πώς; Ε, ναι, μάλλον το όνομα Αβραμόπουλος ακούστηκε κατά
τη διάρκεια της κουβέντας...

ΣΤΟ ΙΔΙΟ ΠΑΡΤΙ, ο κ. Β. Βενιζέλος κουράστηκε να... αρνείται τα
προκαταβολικά συγχαρητήρια (!) που κατά κόρον δεχόταν, επί τη επικειμένη
αναλήψει των καθηκόντων του υπουργού Παιδείας. «Δεν φεύγει ο Αρσένης», ήταν η
στερεότυπη απάντησή του...

ΠΑΝΤΑ ΣΤΟ «9+9»: Τι λέτε ότι είπε ο κ. Ι. Βαρβιτσιώτης, όταν είδε μαζί
τούς κ.κ. Α. Τσοχατζόπουλο και Μ. Έβερτ; «Ιδού ο νυν και ο επόμενος υπουργός
Άμυνας». Το είπε αναφερόμενος και στους δύο, άραγε;

ΑΠΟ ΚΑΤΑΛΗΨΕΙΣ, πώς πάμε; Όλα καλά, οι μαθητές πάνε για το διδακτορικό τους...
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16343N049</ED>
<ID>
ID:17214

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N04&aa=9</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Περί ηθογραφίας
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Είδα πριν από λίγον καιρό στη Θεσσαλονίκη και στο θέατρο «Αμαλία» που στεγάζει
εδώ και χρόνια την Πειραματική Σκηνή της «Τέχνης» που διευθύνει με κύρος ο
Νικηφόρος Παπανδρέου μια άκρως ερεθιστική, εξόχου αισθητικής ακριβείας και,
για να μη μασάω τα λόγια μου, αριστοτεχνική παράσταση του αριστουργήματος του
Μπράιαν Φρίελ «Χορεύοντας στη Λούνασα» που σκηνοθέτησε ο Νίκος Χουρμουζιάδης,
αφού το μετέφρασε υπέροχα.

ΕΡΓΟ και σκηνοθεσία μού έθεσαν ευθέως και πάλι το ερώτημα περί Ηθογραφίας και
περί της παγίας εννοιολογικής και σημασιολογικής παρεξηγήσεως που κυνηγάει
αυτόν τον όρο εδώ και εκατόν πενήντα χρόνια. Ο Αντώνιος Μάτεσις στον πρόλογο
του «Βασιλικού» καταγράφει με ακρίβεια τους σκοπούς της «ηθογραφίας» του και
για τον αναγνώστη ή το θεατή του αριστουργήματος αυτού του θεάτρου μας ο όρος
σημαίνει ό,τι προφανώς υποβάλλει η λέξη: η καταγραφή των ηθών, δηλαδή ο τρόπος
εν τόπω. Ας μη μας διαφεύγει ποτέ ότι η πρώτη σημασία της λέξεως ήθος στην
αρχαία ελληνική λογοτεχνία ήταν ο τόπος, η διαμονή, το ενδιαίτημα, η φωλιά.
Ήθεα ορνίθων, ήθεα Περσών, οι φωλιές των πουλιών, ο τόπος, η χώρα των Περσών.
Αν όμως συλλογιστεί κανείς πως κάθε τόπος είναι ένα προσανατολισμένο σύνολο
σημείων, τότε αυτονόητα η μετάβαση από τον τόπο στον τρόπο μάς επιβάλλεται αναγκαία.

Πες μου πού είσαι, πού κάθεσαι, πού κατοικείς για να σου πω πώς είσαι, ποιος
είσαι. Έτσι η λέξη ήθος κατέληξε πρώιμα και έως σήμερα να σημαίνει τρόπο,
χαρακτήρα, σύνολο συμπεριφορών.

Έτσι λοιπόν Ηθογραφία δεν είναι τίποτε άλλο από απογραφή, καταγραφή, διαγραφή
του τρόπου, της συμπεριφοράς, του ποιού μιας ομάδας ανθρώπων μέσα σ' έναν
ορισμένο χώρο σε συγκεκριμένο χρόνο.

Στο θέατρο π.χ. ο πρώτος ηθογράφος που μας σώζεται είναι ο Μένανδρος, πατέρας
κυριολεκτικά μέσω Ρώμης του ευρωπαϊκού θεάτρου. Είναι ο ποιητής που πρώτος
κατέγραψε χαρακτήρες και τύπους συναρτήσει του κοινωνικού περιβάλλοντος και
των πολιτικών, οικονομικών και πολιτισμικών συμφραζομένων της εποχής τους.

Ο Μολιέρος, ο Γκολντόνι, ο Μαριβώ, ο Μπωμαρσαί, ο Λέσσιγκ, ο Γκόγκολ μάς
προίκισαν με έξοχες ηθογραφικές απόψεις της εποχής τους. Η κωμωδία ηθών
προσπαθεί να ερμηνεύσει κίνητρα, σκοπούς, στάσεις, αντιδράσεις, απόπειρες,
προοπτικές ανθρώπων βάσει του δοσμένου φυσικού και θεσμικού τους περιβάλλοντος.

Σε μας εδώ ο Χουρμούζης, ο Βυζάντιος, ο Σοφοκλής Καρύδης, ο Άγγελος Βλάχος,
αλλά και ο Ραγκαβής και όπως προείπα ο Μάτεσις ηθογραφίες έγραψαν.

Πώς αυτός ο όρος νοθεύτηκε και ψεύτισε κάπου εκεί στο τέλος του περασμένου
αιώνα και η σύγχυση έφτασε ως τις μέρες μας, όπου η ηθογραφία ταυτίζεται με τη
γραφικότητα, τη ρωπογραφία, την υπαίθρια ζωή; Όπως και να 'χει το πράγμα η
σύγχυση έγινε, όταν χρειάστηκε να μεταγραφούν στην ελληνική λογοτεχνία και στο
θέατρο τα διδάγματα του ευρωπαϊκού νατουραλισμού. Το γεγονός αυτό συνέπεσε με
μια μεθοδευμένη καχυποψία για την αστική ιδεολογία. Έτσι η ρομαντική στροφή
προς τα ήθη της υπαίθρου, την απλή ζωή του βουνού και των νησιών για να
αποφευχθεί ο μιμητισμός της Ευρώπης που ταυτιζόταν με τα αστικά ήθη
συνδυάστηκε με την πιστή καταγραφή της γλώσσας, των συνηθειών και των τύπων,
όπως δίδασκε το νατουραλιστικό δόγμα. Έτσι γεννήθηκε η παρεξήγηση παρ' όλο που
πολλοί ενημερωμένοι δημιουργοί μιλούσαν για «αστική ηθογραφία», η κυριαρχούσα
αντίληψη ταύτιζε τον όρο με τη φουστανέλα, τον τσάμικο, τις ποιμενίδες, τα
προβατάκια και τους τσέλιγκες, τους βρακοφόρους νησιώτες, τους σφουγγαράδες
και τις σταχομαζώχτρες.

Ηθογραφία ο «Πατούχας», αλλά και η «Πάπισσα Ιωάννα» και ο «Λουκής Λάρας», η
«Φόνισσα», αλλά και η «Κερένια κούκλα» και ο «Θάνατος του παλικαριού».
Ηθογραφία η «Τύχη της Μαρούλας», αλλά και η «Στέλλα Βιολάντη», και η
«Τρισεύγενη» και το «Κόκκινο πουκάμισο» του Μελά. Ηθογραφία το «Φιντανάκι»,
αλλά ηθογραφία και η «Αυλή των θαυμάτων», το «Τάβλι» του Κεχαΐδη και το «Μάνα,
μητέρα, μαμά» του Διαλεγμένου.

Ηθογραφία ο «Πατέρας» του Στρίνμπεργκ, οι «Τρεις αδελφές» του Τσέχωφ, ο
«Γυάλινος κόσμος» του Τ. Ουίλλιαμς, ο «Θάνατος του εμποράκου», η «Μικρή μας
πόλη» του Ουάιλντερ και το «Χορεύοντας στη Λούνασα».

Οι ήρωες, αντιήρωες αυτού του έξοχου ηθογραφικού ποιήματος είναι γνήσιοι
Ιρλανδοί, Εβραίοι, ιθαγενείς εκφράζουν και φαίνονται μέσα στο τοπίο τους, την
ιστορία τους, τους μύθους τους, τις δοξασίες τους, τις αντιφάσεις τους, τις
προκαταλήψεις τους και τις ψευδαισθήσεις τους, δηλαδή ως αποτυπώσεις των ηθέων
και των ηθών τους.

Η ηθογραφία δεν ωραιοποιεί, δεν χαϊδεύει, δεν λαϊκίζει, δεν απλοποιεί και δεν
αποτυπώνεται φωτογραφικά ή φωνογραφικά. Ας πάψουμε πλέον να τη συγχέουμε με
την αφέλεια και το γραφικό εξωραϊσμό. Είναι ακριβής καταγραφή των ηθών,
κριτική των ηθών και αναζήτηση των κινήτρων και των προθέσεων συγκεκριμένων
ανθρώπων εντός τόπου και χρόνου.

Για την ιστορία αναφέρω τους έξοχους ερμηνευτές της αξιοσημείωτης παράστασης
του Χουρμουζιάδη: Γλάστρας, Ελ. Δημοπούλου, Κυριάκογλου, Λύτρας, Μανισσάνου,
Μαυρόπολος, Στ. Μιχαηλίδου και Έφη Σταμούλη, πλαισιωμένοι από ένα σκηνογραφικό
διαμάντι της Μανωλεδάκη.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16343N062</ED>
<ID>
ID:17135

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>«Δεύτερη» ζωή...
</H2><H2></H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

ΤΗΝ ΘΥΜΑΜΑΙ πάντα την Αποστολία των 12 χαμένων και λησμονημένων φθινοπώρων!
Την Αποστολία των Αγγέλων που κατοικούσαν μέσα της και των «δαιμόνων» που
είχαν πάρει στο κατόπι τη ζωή της απ' τη στιγμή την πρώτη που γεννήθηκε ­ αλλά
ποτέ δεν αναγεννήθηκε. Αρχές δεκαετίας του '90 και η Αποστολία είχε μόνιμο
κρεβάτι στο «Αγλαΐα Κυριακού». Παιδί της νεφρικής ανεπάρκειας και της γονεϊκής
εγκατάλειψης, ανέμενε το ποθητό μόσχευμα που θα τη γλίτωνε από το κέντημα της
φλέβας, από την προσωρινή «παράταση», από την αιμοκάθαρση.

Την θυμήθηκα ξανά την Αποστολία που συστρατεύθηκε με τους ουράνιους αγγέλους
(αφού το μόσχευμα δεν είχε αποστολέα και δεν βρήκε αποδέκτη) διαβάζοντας αυτήν
την υπέροχη επισήμανση του κ. Ι. Βλαχογιάννη για τον δότη οργάνων: «...
καθαρός είμαι απ' άκρη σε άκρη και, στα χέρια του θανάτου, άχρηστο σκεύος...».
Η εικόνα της αέρινης και απείθαρχης Αποστολίας που βρήκε για πρώτη φορά
«σπίτι» σε ένα νοσοκομείο, είναι η εικόνα που ανασύρω από τη μνήμη κάθε φορά
που ακούω γι' αυτή την περίφημη «κιβωτό του Νώε», την κιβωτό των εν Ελλάδι
Μεταμοσχεύσεων. Χάσαμε την Αποστολία και πολλές άλλες Αποστολίες γιατί ποτέ,
ως άνθρωποι, δεν δεχθήκαμε ότι είμαστε πεπερασμένων ορίων. Κι όσο κι αν τα
μοσχεύματα «κέρδισαν» ­ σε προσφορά ­ το 100% τους, δεν είμαστε παρά στην αρχή
του δρόμου κι έχουμε πολλά «κατοστάρια» ακόμη να τρέξουμε για τα «μέσα» του
δρόμου ­ της γενναιόδωρης πλευράς της ανθρώπινης ύπαρξης! Άκουγα τις προάλλες
εμβρόντητη ένα φίλο που είναι αιμοδότης αλλά όχι υποψήφιος δότης οργάνων:
«Δίνοντας αίμα, έχω την αίσθηση ότι προσφέρω ένα κομμάτι απ' τη ζωή μου. Αν
γίνω δωρητής οργάνων, έχω την ψευδαίσθηση ότι γίνομαι υποψήφιος... θανάτου»!
Δεν συζητά ποτέ για θάνατο ο φίλος μου, είναι επιμένει «σαν να τον προσκαλείς
να σου κάνει παρέα». Και προτιμά να λειτουργεί ως «χαϊλάντερ». Για τους
περισσότερους δεν είναι θέμα διαπαιδαγώγησης, είναι ζήτημα χαλιναγώγησης
φοβιών και ανασφαλειών. Στα απροσμέτρητα βάθη του ανθρώπου, ελλοχεύει, ως
ασπίδα προστασίας, μία αίσθηση παντοδυναμίας που πάντα καταρρίπτεται. Ζωή και
φύση, «γεννιούνται, ζουν, πεθαίνουν και αναγεννώνται ανά τους αιώνες». Το
ξέρουμε αλλά δεν το αναγνωρίζουμε! Ναι, «απ' το τίποτα γίνεται ο παράδεισος»
μόνο που δεν είμαστε κάτοικοί του... Αγνοώντας το πρόβλημα τής ­ μετά θάνατον
­ δωρεάς οργάνων αμπαρώνουμε την πόρτα του εντός μας παραδείσου. «Δεύτερη ζωή»
μπορεί να μην έχει αλλά κάποιες φορές δεν έχει ούτε πρώτη!
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16343N063</ED>
<ID>
ID:17171

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N06&aa=3</URL></REF>


Article

<CATEGORY>vin04</CATEGORY>

 <H5>ΕΙΣΑΓΓΕΛΙΚΟ ΠΟΡΙΣΜΑ: ΑΠΕΚΡΥΨΕ ΑΠΟ ΤΗΝ ΕΦΟΡΙΑ ΤΟ ΠΡΑΓΜΑΤΙΚΟ ΤΙΜΗΜΑ ΤΗΣ ΒΙΛΑΣ
</H5><H2>Δίωξη για τη Δήμητρα
</H2>
Την κακουργηματική κατηγορία της απάτης εις βάρος του Δημοσίου αντιμετωπίζει η
κ. Δήμητρα Λιάνη - Παπανδρέου καθώς, σύμφωνα με το εισαγγελικό πόρισμα,
απέκρυψε από την Εφορία το πραγματικό τίμημα της οικίας επί της οδού
Αγράμπελης, στην Εκάλη.

Τη μισή αξία αγοράς της βίλας της οδού Αγράμπελης, κατά τον εισαγγελέα,
δήλωσε η κ. Δήμητρα Λιάνη - Παπανδρέου

Η ΠΟΙΝΙΚΗ δίωξη ασκήθηκε χθες από τον εισαγγελέα Πρωτοδικών κ. Ισίδωρο
Ντογιάκο, ο οποίος ως επικεφαλής του ΣΔΟΕ διενήργησε επί δεκατέσσερις μήνες
σχετική έρευνα. Συγκατηγορούμενοι της χήρας του ιδρυτή του ΠΑΣΟΚ είναι οι
αδελφοί Αριστείδης και Σωτήρης Λουμίδης ­ πωλητές του ακινήτου ­ και ο Γιάννης
Θεοτικός - Αλεξίου, που εμφανίστηκε ως πληρεξούσιος της κ. Παπανδρέου κατά την
υπογραφή του συμβολαίου για την αγορά του ακινήτου.

Το αδίκημα της απάτης συνίσταται στο γεγονός ότι όλοι οι εμπλεκόμενοι δήλωσαν
ενώπιον της συμβολαιογράφου κ. Γασπαρινάτου - Τζουγανάτου πως το τίμημα που
κατέβαλε η αγοράστρια στους πωλητές ανερχόταν στο ποσό των 170.000.000
δραχμών. Από την εισαγγελική έρευνα, όμως, προέκυψε πως το πραγματικό τίμημα
ήταν 350.000.000 δραχμές.

ΖΗΜΙΑ

Η απόκρυψη των 180.000.000 δραχμών είχε ως αποτέλεσμα την πρόκληση ζημίας εις
βάρος του Ελληνικού Δημοσίου, συνολικού ύψους 76.000.000 δραχμών. Το ποσό αυτό
όφειλε να καταβάλει στην Εφορία αν είχε δηλώσει την πραγματική τιμή των δύο
οικοπέδων συνολικής έκτασης τριών στρεμμάτων, επί της οδού Αγράμπελης, καθώς
και της κατοικίας που στη συνέχεια ανακαίνισε.

Ο κ. Ντογιάκος κατέληξε στην άσκηση ποινικής δίωξης, αφού βεβαιώθηκε πως οι
κατηγορούμενοι είχαν αποκρύψει την πραγματική τιμή του ακινήτου, προχωρώντας
στο άνοιγμα των τραπεζικών λογαριασμών τους. Στην ενέργεια αυτή προέβη βάσει
του ιδρυτικού νόμου 2343/1995 του ΣΔΟΕ, ο οποίος προβλέπει πως ο εισαγγελέας
του Σώματος έχει τη δυνατότητα να ενημερωθεί για την κίνηση λογαριασμών χωρίς
προηγούμενη απόφαση δικαστικού συμβουλίου, όπως απαιτείται για τη διερεύνηση
οποιασδήποτε άλλης υπόθεσης.

Τα στοιχεία που τέθηκαν υπ' όψιν του τον ανάγκασαν να καλέσει εκ νέου τους
αδελφούς Λουμίδη (οι οποίοι στην πρώτη τους κατάθεση επέμειναν στο ποσό των
170.000.000 δραχμών), προκειμένου να επιβεβαιώσει όσα ήδη γνώριζε. Πράγματι οι
πωλητές του ακινήτου παραδέχτηκαν πως είχαν εισπράξει από την κ. Παπανδρέου
350.000.000 δραχμές. 
Η πρώτη τους ψευδής κατάθεση, όμως, οδήγησε τον εισαγγελέα να απαγγείλει τώρα
εναντίον τους και την κατηγορία της ψευδορκίας μάρτυρος.

Ο ΣΤΟΧΟΣ

Αντίθετα, η κ. Δήμητρα Λιάνη - Παπανδρέου όταν κλήθηκε να εξεταστεί για
δεύτερη φορά, δήλωσε άγνοια. Ειδικότερα, δήλωσε τα εξής: «Το όλο θέμα
χειρίστηκε προσωπικά και αποκλειστικά ο Ανδρέας Παπανδρέου». Ωστόσο, όπως
προκύπτει από τα στοιχεία της δικογραφίας, ο ιδρυτής του ΠΑΣΟΚ δεν είχε καμία
ανάμιξη στην αγοραπωλησία. Όλες οι υπογραφές είχαν τεθεί από την κ.
Παπανδρέου, γι' αυτό αν ο Ανδρέας Παπανδρέου ήταν εν ζωή δεν θα αντιμετώπιζε
τώρα καμία κατηγορία.

Μόλις πληροφορήθηκε η κ. Παπανδρέου την άσκηση ποινικής δίωξης, δήλωσε τα
εξής: «Σήμερα, επτά χρόνια μετά το τέλος της μεγάλης δίκης που σκηνοθέτησαν οι
αντίπαλοι του Ανδρέα Παπανδρέου, αρχίζει μία άλλη δίκη εναντίον του». Και
προσθέτει: «Το ερώτημα είναι ξεκάθαρο: γιατί να θεωρείται μη παραδεκτό κάτι
που είναι, θεωρείται και αντιμετωπίζεται καθημερινά ως παραδεκτό για όλους
τους Έλληνες μέχρι σήμερα. Κακά τα ψέματα. Δεν είμαι ο στόχος εγώ. Ο Ανδρέας
Παπανδρέου είναι ο ουσιαστικός στόχος. Και η καθαρότητα της ιστορικής
προσφοράς του. Κάποιοι θέλουν να τα αμφισβητήσουν αυτά. Οφείλω να τους
διαψεύσω. Και γι' αυτό είμαι αποφασισμένη να παλέψω. Είμαι βέβαιη ότι δεν
είμαι μόνη μου».

ΣΤΗ ΒΟΥΛΗ

Αντίγραφο του πολυσέλιδου πορίσματος που συνέταξε ο κ. Ντογιάκος, διαβιβάστηκε
ήδη στον Πρόεδρο της Βουλής κ. Απ. Κακλαμάνη, προκειμένου να ελεγχθεί αν στη
δήλωση «πόθεν έσχες» του ζεύγους Παπανδρέου αναγράφεται το πραγματικό τίμημα.
Παράλληλα διαβιβάστηκε και στη ΔΟΥ Κηφισιάς για να κινηθούν οι διαδικασίες της
επιβολής φόρων και διοικητικών προστίμων. Να σημειωθεί ότι οι προϊστάμενοι της
συγκεκριμένης Εφορίας, που υπηρέτησαν στη θέση αυτή από το 1993 έως το 1998,
διώκονται για παράβαση καθήκοντος, διότι αγνοούσαν συστηματικά τις
εισαγγελικές παραγγελίες για τη διερεύνηση της επίμαχης αγοραπωλησίας.

Όσον αφορά τα πρόσωπα που φέρονται ότι δάνεισαν χρήματα στην κ. Παπανδρέου για
την αγορά του ακινήτου, από την έρευνα δεν προέκυψε πως διέπραξαν κάποιο
ποινικό αδίκημα.

ΚΑΙ ΟΙΚΟΠΕΔΟ

Αντικείμενο της εισαγγελικής έρευνας αποτέλεσε παράλληλα και η αγορά έκτασης
δέκα στρεμμάτων στο Φισκάρδο της Κεφαλονιάς από την εταιρεία ΗΛΙΟΣ Α.Ε. Ως
μέτοχοι της συγκεκριμένης εταιρείας φέρονται η φίλη της κ. Παπανδρέου
Σταυρούλα Τουρλουμούση, ο αδελφός της Παντελής και ο σύζυγός της Ιωάννης
Κοτοπούλης. Όπως προέκυψε, όμως, από τα στοιχεία που συγκέντρωσε ο κ.
Ντογιάκος, η εταιρεία δεν ανήκε πράγματι στους τρεις προαναφερόμενους, διότι
οι ίδιοι δεν φαίνεται ότι εκταμίευσαν χρήματα για την αγορά της. Οι μετοχές
ήταν στην κατοχή τού εκ των κατηγορουμένων Γιάννη Αλεξίου, ο οποίος όμως δεν
προσκόμισε κανένα αποδεικτικό στοιχείο για την αγορά τους.

Η έρευνα ξεκίνησε με αφορμή δημοσίευμα της εφημερίδας «Ελεύθερος Τύπος», στις
4 Μαρτίου 1995. Ο τότε πρόεδρος του Αρείου Πάγου κ. Β. Κόκκινος έδωσε εντολή
για τη διενέργεια προκαταρκτικής εξέτασης, η οποία ανατέθηκε αρχικά στον
σημερινό προϊστάμενο της Εισαγγελίας Πρωτοδικών κ. Γ. Κολιοκώστα. Ύστερα από
έρευνα έθεσε στο αρχείο το σκέλος της υπόθεσης που αφορούσε σε οικοδομικές και
πολεοδομικές παραβάσεις. Έμενε όμως υπό διερεύνηση το ζήτημα της
αγοραπωλησίας. Τον Νοέμβριο του 1997 ο κ. Ντογιάκος ανέλαβε τη διενέργεια της
έρευνας, που κατέληξε στην άσκηση της ποινικής δίωξης.

Η κύρια ανάκριση ανατέθηκε στον 2ο ειδικό ανακριτή κ. Γιώργο Ζώη, ο οποίος
αφού μελετήσει τη δικογραφία, θα εξετάσει μάρτυρες και κατηγορουμένους.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16343N071</ED>
<ID>
ID:17086

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N07&aa=1</URL></REF>


Article

<CATEGORY>vin02</CATEGORY>

 <H5>ΣΕ ΕΝΑ ΧΡΟΝΟ ΘΑ ΑΝΟΙΞΟΥΝ ΤΑ ΚΟΜΜΑΤΑ ΤΑ ΧΑΡΤΙΑ ΤΟΥΣ ΓΙΑ ΤΗΝ ΠΡΟΕΔΡΙΚΗ ΕΚΛΟΓΗ
</H5><H2>ΠΡΟΕΚΤΑΣΕΙΣ
</H2><H2>Ο Πρόεδρος είναι εδώ...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Σε ένα χρόνο τα κόμματα θα ανοίξουν υποχρεωτικά τα χαρτιά τους για την εκλογή
Προέδρου της Δημοκρατίας. Μάλιστα, η προεδρική εκλογή την άνοιξη του 2000,
όπως πιστεύουν πολλές πλευρές της πολιτικής ζωής, θα οδηγήσει και σε
βουλευτικές εκλογές, αφού κανείς υποψήφιος δεν αναμένεται να συγκεντρώσει 180
ψήφους στη Βουλή.

Ο ΙΔΙΟΣ ο Πρόεδρος της Δημοκρατίας Κωστής Στεφανόπουλος φέρεται να είναι
πεισμένος γι' αυτό, ενώ, όταν ερωτάται από φίλους του τι προβλέπει να κάνει
τότε το ΠΑΣΟΚ ή η Ν.Δ., απαντά ότι είναι πολύ ενωρίς για να έχουν πάρει τα
κόμματα από τώρα τις αποφάσεις τους.

Η προχθεσινή του παρέμβαση, πάντως, για το εκπαιδευτικό πρόβλημα της χώρας και
η άποψή του ότι χρειάζεται περισσότερος διάλογος έτυχε να γίνει αντικείμενο
πολλαπλών ερμηνειών και αξιολογήσεων από βουλευτές.

Άλλοι υποστήριξαν ότι η κίνηση αυτή του κ. Στεφανόπουλου έγινε ύστερα από
συνεννόηση με την κυβέρνηση και άλλοι ότι προχώρησε στις δηλώσεις από μια
διάθεση περιορισμένης παρέμβασης στα δρώμενα.

Συνεργάτης του Προέδρου της Δημοκρατίας σημειώνει, ωστόσο, ότι ο κ.
Στεφανόπουλος ουδόλως έχει λόγους να παρεμβαίνει. Σε κάθε περίπτωση, όμως,
κυρίως για τα μεγάλα προβλήματα της χώρας, έχει κάθε δικαίωμα και υποχρέωση να
διατυπώνει ευθαρσώς την άποψή του.

Κωστής Στεφανόπουλος. Είναι πρόωρο να προδικάσει αν θα προταθεί και πάλι από
τα κόμματα για υποψήφιος

Ειδικότερα για το εκπαιδευτικό πρόβλημα ο Πρόεδρος της Δημοκρατίας
διερμηνεύοντας και τη βούληση πολλών πολιτών αντιλαμβάνεται ότι πολύ λίγα
πράγματα από τη λεγόμενη «εκπαιδευτική μεταρρύθμιση» έχουν εξηγηθεί στον λαό.
Περισσότερο έχει γίνει συζήτηση για το ποιος κρύβεται πίσω από τις
κινητοποιήσεις παρά για την ουσία των μέτρων, γεγονός που οδηγεί στο
συμπέρασμα ότι χρειάζεται περισσότερος διάλογος.

Προ ημερών ο κ. Στεφανόπουλος, «ο έντιμος, ο λιτοδίαιτος κάτοικος εδώ και
είκοσι πέντε χρόνια ενός διαμερίσματος στο Ψυχικό, ο απλός πολιτικός που με
επιμονή αρνείται να μετατρέψει το Προεδρικό Μέγαρο σε κατοικία», είχε και πάλι
αιφνιδιάσει με δηλώσεις του που κατεγράφησαν ως θετικές για τον δήμαρχο
Αθηναίων Δημήτρη Αβραμόπουλο.

Ο Πρόεδρος ­ παρατηρεί συνεργάτης του ­ δεν είπε τίποτα περισσότερο από αυτό
που συμβαίνει. Απεκάλεσε επιτυχημένο τον κ. Αβραμόπουλο ως δήμαρχο, με την
έννοια ότι τον ψηφίζει ο αθηναϊκός λαός και του δίνει υψηλό ποσοστό.

Ίσως, περισσότερο εντυπωσιακές ήταν οι παρεμβάσεις του Προέδρου της
Δημοκρατίας πριν από ένα χρόνο για τα εθνικά θέματα, όταν επέκρινε τους
«συμμάχους» και τις «μεγάλες δυνάμεις», που χρησιμοποιούν δύο μέτρα και δύο
σταθμά στις διεθνείς σχέσεις και δεν επιτρέπουν να λυθεί το Κυπριακό.

Ο Πρόεδρος της Δημοκρατίας, ο οποίος έχει για το '99 ένα πολύ βεβαρημένο
πρόγραμμα 30 επισκέψεων στο εξωτερικό και επισκέψεων υψηλών προσκεκλημένων
στην Ελλάδα, θα συνεχίσει στο ίδιο μοτίβο.

Οι ομιλίες του θα είναι χαμηλών τόνων, τα τρία του παιδιά ­ «γιατί αυτή την
αγωγή έχουν πάρει από το σπίτι» ­ θα συνεχίσουν να απέχουν της όποιας
δημοσιότητας και ο ίδιος θα επιμένει να αναδεικνύει θέματα που «ωφελούν
μεσοπρόθεσμα και μακροπρόθεσμα τον Ελληνισμό».

Όσο για το αν θα είναι εκ νέου υποψήφιος, παλιός φίλος του παρατηρεί ότι ο
Πρόεδρος της Δημοκρατίας το έχει φιλοσοφήσει. Γνωρίζει ότι κάτω από
συγκεκριμένες συγκυρίες προτάθηκε το '95 από τον Ανδρέα Παπανδρέου και τον
Αντώνη Σαμαρά. Αν κάτι ανάλογο συμβεί και σ' ένα χρόνο, είναι πρόωρο να το προδικάσει.

Και μόνον ότι έδωσε με την απλότητά του, τη σύνεση και την εντιμότητά του,
προσθέτει ο ίδιος παλιός φίλος του, έναν άλλο τόνο στην άσκηση των προεδρικών
καθηκόντων και ανέδειξε τα εθνικά θέματα αλλά και την προσφορά των απόδημων
Ελλήνων, αυτό δεν είναι μικρή υπόθεση για μια χώρα που γνώρισε οδυνηρές εμπειρίες.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16343N081</ED>
<ID>
ID:17091

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N08&aa=1</URL></REF>


Article

<CATEGORY>vin04</CATEGORY>

 <H2>Στ. Μάνος: Να εκλέγονται με σταυρό οι ευρωβουλευτές
</H2>
ΜΕ ΑΦΟΡΜΗ το ρεπορτάζ για τις αμοιβές ευρωβουλευτών, επιτρόπων και υπαλλήλων
της Κομισιόν, «ΤΑ ΝΕΑ» έλαβαν από τον ανεξάρτητο βουλευτή Στέφανο Μάνο την
ακόλουθη επιστολή:

«Κύριε διευθυντά,

Σχετικά με το ρεπορτάζ της περασμένης Παρασκευής για τις μεγάλες αμοιβές και
τα έσοδα των ευρωβουλευτών, θέλω να σας υπενθυμίσω ότι στην Ελλάδα οι
ευρωβουλευτές που τελικώς λαμβάνουν αυτές τις αμοιβές διορίζονται από τους
αρχηγούς των κομμάτων, και, όπως προκύπτει από έρευνες, δεν είναι γνωστοί στον
ελληνικό λαό τον οποίο εκπροσωπούν.

Την 26η Νοεμβρίου 1998 κατέθεσα στη Βουλή πρόταση νόμου για να αλλάξει ο
τρόπος ανάδειξης των ευρωβουλευτών με την καθιέρωση του σταυρού προτίμησης και
την εκπροσώπηση των διοικητικών περιφερειών.

Η εφαρμογή της πρότασης νόμου:

* Ενδυναμώνει την περιφέρεια και αποδυναμώνει το κέντρο. Το κέντρο βάρους της
προσπάθειας κάθε ευρωβουλευτή μετακινείται από την Αθήνα στην εκλογική του περιφέρεια.

* Ενδυναμώνει τους πολίτες και αποδυναμώνει το κόμμα. Με το σύστημα της
εθνικής λίστας που ισχύει σήμερα, οι ευρωβουλευτές διορίζονται από το κόμμα
ή/και τον αρχηγό του. Με την καθιέρωση του σταυρού προτίμησης και τον αυξημένο
αριθμό υποψηφίων, το κόμμα προτείνει υποψηφίους και οι πολίτες επιλέγουν.

* Δίνει την ευκαιρία στο πολιτικό σύστημα της χώρας να αποδείξει στην πράξη με
την υπερψήφιση της πρότασης ότι ενδιαφέρεται να ενδυναμώσει τους δημοκρατικούς
θεσμούς. Η πρόταση νόμου μετατρέπει τις ευρωεκλογές, από διαδικασία εκδήλωσης
διαμαρτυρίας (σε όλες τις ευρωεκλογές τα μεγάλα κόμματα συγκέντρωσαν
χαμηλότερα ποσοστά από ό,τι συγκέντρωσαν στις εθνικές εκλογές), σε θετική
επιλογή προσώπων και πολιτικής.

* Οι εκπρόσωποι της Ελλάδας στην Ευρωβουλή, επειδή θα εκλέγονται με σταυρό και
κατά περιφέρεια, θα αλλάξουν συμπεριφορά, θα φέρουν την Ευρωπαϊκή Ένωση πολύ
πιο κοντά στους Έλληνες πολίτες, θα μεταφέρουν στην Ευρωπαϊκή Ένωση πολύ
εγκυρότερα και αμεσότερα τα προβλήματα και τις ανάγκες τους και θα
διεκδικήσουν μαχητικότερα την αντιμετώπισή τους.

Με την εφαρμογή της πρότασης δεν θα αλλάξουν οι αμοιβές, αλλά τουλάχιστον θα
ξέρουμε ποιοι τις λαμβάνουν και γιατί (μια και θα τους έχουμε επιλέξει εμείς
και όχι ο αρχηγός του κόμματος).

Κατά τη συζήτηση της πρότασης μομφής κατά του κ. Αρσένη καταδικάστηκε από την
κυβέρνηση η άρνηση των κομμάτων να συμμετάσχουν στο διάλογο που η κυβέρνηση
επεδίωκε. Την 27η Νοεμβρίου 1998 έστειλα γράμμα στον πρωθυπουργό και τους
αρχηγούς των κομμάτων με την πρόταση νόμου. Μέχρι σήμερα δεν υπήρξε απάντηση,
διότι υποθέτω ότι οι κ.κ. αρχηγοί δεν θέλουν να χάσουν το δικαίωμα να
διορίζουν αυτοί τους εκλεκτούς τους στην Ευρωβουλή».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16343N082</ED>
<ID>
ID:17128

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N08&aa=2</URL></REF>


Article

<CATEGORY>vin04</CATEGORY>

 <H2>Συζήτηση στη Βουλή για τους S-300
</H2>
ΟΙ ΧΕΙΡΙΣΜΟΙ της κυβέρνησης για τους S-300 συζητούνται αυτή την εβδομάδα στη
Βουλή μετά την κατάθεση πολλών σχετικών ερωτήσεων. Το θέμα αναμένεται να
συζητηθεί την Τετάρτη στην «Ώρα του πρωθυπουργού» έπειτα από ερώτηση του κ. Δ.
Σιούφα της Ν.Δ., αλλά και στην Επιτροπή Εξωτερικών και Άμυνας.

Χθες, μετά τους κ.κ. Γ. Χαραλαμπόπουλο και Στ. Παπαθεμελή, σχετικό αίτημα
διατύπωσε ο κ. Μ. Έβερτ. Με επιστολή του στους κ.κ. Θ. Πάγκαλο, Α.
Τσοχατζόπουλο και Κ. Παπούλια, ο πρώην πρόεδρος της Ν.Δ. ασκεί σκληρή κριτική
στην κυβέρνηση για την μη εγκατάσταση των ρωσικών πυραύλων στην Κύπρο την
οποία χαρακτηρίζει ως το μεγαλύτερο σφάλμα του Ελληνισμού στη Μεγαλόνησο μετά
την απόσυρση της μεραρχίας και το πραξικόπημα που έκανε η χούντα. Παράλληλα ο
κ. Έβερτ επικρίνει εμμέσως στην επιστολή του την ηγεσία της Ν.Δ. που δεν
ζήτησε προ ημερησίας διατάξεως συζήτηση στη Βουλή, ενώ επισημαίνει ότι το θέμα
δεν μπορεί να εξαντληθεί με μία επίκαιρη ερώτηση προς τον Πρωθυπουργό.

Τη συζήτηση στην επιτροπή, με πρωτοβουλία του, όπως είπε, ανακοίνωσε ο κ. Α.
Τσοχατζόπουλος από προχθές. Επίκαιρη ερώτηση για τους S-300 κατέθεσε χθες και
η κ. Μαρία Δαμανάκη, ενώ έχουν προηγηθεί και άλλες ανάλογες του ΚΚΕ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16343N083</ED>
<ID>
ID:17167

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N08&aa=3</URL></REF>


Article

<CATEGORY>vin04</CATEGORY>

 <H5>Ο ΑΒΡΑΜΟΠΟΥΛΟΣ ΠΕΡΙΠΛΕΚΕΙ ΠΕΡΙΣΣΟΤΕΡΟ ΤΙΣ ΚΙΝΗΣΕΙΣ ΤΟΥ
</H5><H5>Νέα δεδομένα για τους διαγραφέντες της Ν.Δ.
</H5><H2>Διαψεύδει μεν, αλλά...
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Ένα βήμα εμπρός και ένα πίσω κάνει ο δήμαρχος Αθηναίων, με αποτέλεσμα να
βρίσκεται διαρκώς στο σημείο από όπου ξεκίνησε. Μία εβδομάδα μετά τον θόρυβο
που ξεσήκωσε η συνέντευξή του στο «ΒΗΜΑ» για την ίδρυση νέου κόμματος,
παρενέβη με μια δήλωση η οποία περιπλέκει ακόμη περισσότερο τα πράγματα αντί
να τα ξεδιαλύνει.

Για την ταμπακέρα δεν είπε λέξη, δηλαδή για τον εάν θα ιδρύσει κόμμα και πότε,
ενώ σπεύδει να διαψεύσει ότι είχε επαφές με προσωπικότητες που θα στελεχώσουν
τον ευρωψηφοδέλτιο του κόμματός του. Και όλα αυτά σε μια στιγμή που στη Ν.Δ. η
απόφαση έχει ληφθεί και μένει να δοθεί το σύνθημα από την ηγεσία προς την
βάση, που θα λέει «τσακίστε τον». Αυτό σημαίνει πως όταν ανακοινώσει το κόμμα
και αρχίσει περιοδείες στην επαρχία, ομάδες οπαδών της Ν.Δ. θα τον
αποδοκιμάζουν «αυθορμήτως» σε κάθε του βήμα.

Ο Δημήτρης Αβραμόπουλος από νωρίς το πρωί είχε γνωστοποιήσει μέσω του γραφείου
του, ότι μεσημέρι θα προβεί σε δήλωση η οποία θα απαντά στα όσα λέγονται και
γράφονται αυτές τις ημέρες. Η δήλωση βγήκε στη 1 το μεσημέρι και το αποτέλεσμα
ήταν ότι «ώδινεν όρος και έτεκε μυν». Η αόριστη δήλωση του Γραφείου Τύπου του
δημάρχου αναφέρει τα εξής: «Τα όσα διοχετεύονται τον τελευταίο καιρό στα Μέσα
Ενημέρωσης σχετικά με κινήσεις και ονόματα, ανήκουν στη σφαίρα της φαντασίας.
Η πολιτική δεν κρίνεται από φημολογίες και ψίθυρους, αλλά από πράξεις. Είναι
γνωστό ότι ο δήμαρχος Αθηναίων κ. Δημήτρης Αβραμόπουλος ενεργεί πάντοτε με
γνώμονα το δημόσιο όφελος και το συμφέρον».

Κοινοβουλευτικα στελέχη της Ν.Δ. σχολιάζοντας τη δήλωση του δημάρχου, έλεγαν
ότι ο κ. Δ. Αβραμόπουλος διακατέχεται από πανικό μετά την υποδοχή που έτυχε η
ενδεχόμενη πρωτοβουλία του για νέο κόμμα από τα στελέχη της παράταξης και
κυρίως από τη βάση. Άλλοι τόνιζαν ότι ήταν φανερή η ανησυχία από το
πρωτοσέλιδο δημοσίευμα εφημερίδας της παράταξης, το οποίο ανέφερε ότι ο
δήμαρχος διατηρεί σχέσεις με τον έκπτωτο μονάρχη Κωνσταντίνο.

Οι συνεργάτες του δημάρχου από την πλευρά τους επεσήμαιναν ότι η δήλωση είχε
στόχο να διαψεύσει τα σενάρια που βλέπουν την δημοσιότητα για δήθεν επαφές με
πρόσωπα που θα στελεχώσουν το νέο κόμμα, καθώς και τις πληροφορίες για το τι
θα αναφέρει η ιδρυτική διακήρυξη. Και πρόσθεταν, ότι τίποτα δεν είναι ακόμη
σίγουρο ότι θα συμβεί και ο δήμαρχος δεν έχει πει την τελευταία λέξη. Πάντως,
οι επιθέσεις των κορυφαίων στελεχών προς τον κ. Δ. Αβραμόπουλο διαδέχονται η
μία την άλλη. Ο κοινοβουλευτικός εκπρόσωπος κ. Δ. Σιούφας δήλωσε ότι «η Ν.Δ.
αυτή την ώρα προηγείται 10 μονάδες του ΠΑΣΟΚ, πρωταγνωστεί στις εξελίξεις και
καμιά δύναμη δεν μπορεί να την ανακόψει».


Εκεί που οι διαγραφέντες της Ν.Δ. είχαν περίπου καταλήξει ποιον δρόμο θα
ακολουθήσουν ένα χρόνο μετά την απομάκρυνσή τους από το κόμμα, οι
αιφνιδιαστικές εξελίξεις περί κόμματος Αβραμόπουλου αν μη τι άλλο δημιουργούν
νέα δεδομένα.

Ο Γιώργος Σουφλιάς επρόκειτο στις αρχές Φεβρουαρίου να δημοσιοποιήσει τα
σχέδιά του και ορισμένοι πίστευαν ότι θα προχωρήσει στην ίδρυση κάποιας δικής
του πολιτικής κίνησης ή ακόμη και κόμματος. Τώρα, ο Θεσσαλός πολιτικός
αναβάλλει, προς το παρόν, τα σχέδιά του αναμένοντας τις εξελίξεις. Στην
Ρηγίλλης πολλά κορυφαία στελέχη πιστεύουν ότι πρέπει ο κ. Γ. Σουφλιάς να
επιστρέψει στο κόμμα τώρα που δοκιμάζεται η συνοχή του. Κάποια όμως στελέχη
του ΠΑΣΟΚ δεν βλέπουν αρνητικά μια ενδεχόμενη συνεργασία του με το κυβερνών
κόμμα. Έτσι προς το παρόν όλα τα ενδεχόμενα είναι ανοιχτά.

Ο Στέφανος Μάνος δηλώνει ότι τίποτε δεν αλλάζει από τα δικά του σχέδια μετά
τις πρωτοβουλίες Αβραμόπουλου, τις οποίες χαρακτηρίζει θετικές. Είναι
αποφασισμένος να ανακοινώσει την ίδρυση του κόμματος και προς το παρόν
συνεχίζει τις περιοδείες του σε όλη τη χώρα. Χθες, βρέθηκε στην Καβάλα και
συνεχίζει την περιοδεία του προς Δράμα, Ξάνθη και Κομοτηνή. Ο κ. Σ. Μάνος
επιμένει μεν ότι θα ιδρύσει κόμμα, κορυφαία στελέχη της Ν.Δ. εκτιμούν όμως πως
ίσως και εκείνος επιστρέψει στην Ρηγίλλης αν και θεωρούν ότι κάτι τέτοιο δεν
είναι εύκολη υπόθεση. Στην περίπτωση, πάντως, που ο Δημήτρης Αβραμόπουλος
ιδρύσει κόμμα, το τοπίο θα είναι διαφορετικό και για τον κ. Κ. Καραμανλή και
για τον κ. Σ. Μάνο και θα χρειασθεί ίσως και οι δύο να δουν τη ζωή και την
πολιτική με άλλο μάτι.

Και ενώ για τους δύο πρώτους δεν θεωρείται αδύνατη η επιστροφή τους στη Ν.Δ.,
για τον Βασίλη Κοντογιαννόπουλο τα πράγματα φαίνεται να είναι διαφορετικά.
Κάθε ημέρα που περνά όλο και πιο κοντά έρχεται με στελέχη του ΠΑΣΟΚ, κυρίως
προσκείμενα στον Κώστα Σημίτη. Το σημείο-κλειδί που θα καθορίσει τις επόμενες
κινήσεις τού κ. Β. Κοντογιαννόπουλου δεν είναι τόσο το κόμμα Αβραμόπουλου όσο
το Συνέδριο του ΠΑΣΟΚ. Εάν κυριαρχήσουν οι απόψεις και οι θέσεις του Κώστα
Σημίτη, ουδείς θα εκπλαγεί εάν δει τον βουλευτή Ηλείας να ετοιμάζει τις
βαλίτσες του για την Χαρ. Τρικούπη. Άλλωστε, πολλοί προσωπικοί του φίλοι
κατοικοεδρεύουν εκεί.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16343N092</ED>
<ID>
ID:17129

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N09&aa=2</URL></REF>


Article

<CATEGORY>vin04</CATEGORY>

 <H2>Κινητοποίηση Σαμαρά με δύο στόχους
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΜΕ ΠΥΡΕΤΩΔΕΙΣ ­ για τα σημερινά οργανωτικά δεδομένα του κόμματος ­ ρυθμούς,
έχει ξεκινήσει η κινητοποίηση της Πολιτικής Άνοιξης εν όψει ευρωεκλογών.
Μάλιστα, το όλο και πιθανότερο ενδεχόμενο για ίδρυση νέου κομματικού φορέα υπό
τον κ. Δημ. Αβραμόπουλο οδηγεί την ηγεσία του κόμματος της Αιόλου σε
μεγαλύτερη ένταση των προσπαθειών της ­ αλλά ο στόχος δεν είναι πλέον ένας.

Όπως είναι γνωστόν, ο κ. Αντ. Σαμαράς έχει επαναλάβει σε πλείστες όσες
περιπτώσεις ότι η Πολιτική Άνοιξη σχεδιάζει την αυτόνομη κάθοδό της στις
ευρωεκλογές. Ωστόσο και καθώς πληθαίνουν τα σενάρια για αλλαγή στο πολιτικό
σκηνικό με «καταλύτη» τον δήμαρχο Αθηναίων, στην Αιόλου αντιλαμβάνονται ότι η
«χρηματιστηριακή αξία» του κόμματός τους ανεβαίνει στη Ρηγίλλης ­ και
επιθυμούν να βρεθούν στην καλύτερη δυνατή διαπραγματευτική θέση.

Στην Πολιτική Άνοιξη εκφράζουν τώρα την εκτίμηση ότι ο κ. Καραμανλής, ο οποίος
έχει δημοσίως αρνηθεί ότι συζητεί σενάριο επιστροφής του κ. Σαμαρά στη Ν.Δ.,
είναι υποχρεωμένος να εξετάσει κάθε τέτοιο ενδεχόμενο, από τη στιγμή που ένα
ενδεχόμενο κόμμα Αβραμόπουλου θα προκαλούσε σοβαρές διαρροές ψηφοφόρων της Ν.Δ.

Ο κ. Σαμαράς αντιλαμβάνεται τη σταθερή διαφωνία του κ. Κ. Μητσοτάκη σε κάθε
ενδεχόμενο επανάκαμψής του στη Νέα Δημοκρατία, ως ένα «διαπραγματευτικό χαρτί»
του επίτιμου προέδρου του κόμματος της αξιωματικής αντιπολίτευσης στην
προσπάθειά του, όπως αναφέρεται, «να πάρει το χρίσμα του υποψήφιου προέδρου
της Δημοκρατίας» από τον κ. Κ. Καραμανλή.

Σημειώνεται, πάντως, ότι κάτι τέτοιο δεν προκύπτει από τις σχετικές δηλώσεις
του κ. Μητσοτάκη ­ ο οποίος σε κάθε περίπτωση αποκλείει τη συναίνεσή του στην
επανάκαμψη του κ. Σαμαρά.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16343N093</ED>
<ID>
ID:17168

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N09&aa=3</URL></REF>


Article

<CATEGORY>vin04</CATEGORY>

 <H5>Στη Σοφοκλέους κερδίζουν οι ψύχραιμοι
</H5><H2>30 ΕΡΩΤΗΣΕΙΣ
</H2><H2>ΣΠΥΡΟΣ ΚΟΥΝΙΑΚΗΣ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΓΕΝΝΗΘΗΚΕ: Στο Σπανοχώρι Λευκάδος.

ΠΙΣΤΕΥΕΙ: Στην αξιοκρατία.

ΕΛΠΙΖΕΙ: Σ' ένα καλύτερο μέλλον.

ΠΡΟΣΠΑΘΕΙ: Να είναι συνεπής με τον εαυτό του και να δικαιώνει αυτούς
που τον εμπιστεύονται.

ΟΝΕΙΡΕΥΕΤΑΙ: Μία δικαιότερη κοινωνία.

ΠΡΟΒΛΕΠΕΙ: Σημαντικές εξελίξεις στην οικονομία και στο Χρηματιστήριο
κατά την προσεχή διετία.

Οι ψύχραιμοι επενδυτές κερδίζουν στο Χρηματιστήριο. Αυτό τονίζει ο πρόεδρος
του Χρηματιστηρίου Αξιών Αθηνών κ. Σπύρος Κουνιάκης, ο οποίος εκτιμά ότι το
1999 θα είναι έτος του Χρηματιστηρίου, με αισιόδοξες προοπτικές για τις τιμές
των μετοχών. Ο κ. Κουνιάκης επισημαίνει ότι νέες μεγάλες εταιρείες θα
εισέλθουν εφέτος στο Χρηματιστήριο, ενώ υπογραμμίζει ότι οι «αεριτζήδες»
αρχίζουν να νιώθουν ασφυξία...

ΕΡ.: Έτος του Χρηματιστηρίου το 1999;

ΑΠ.: Πιστεύω ότι το 1999 θα είναι έτος-σταθμός για την ελληνική οικονομία,
δεδομένου ότι θα διασφαλισθεί η είσοδος της χώρας στην ΟΝΕ και άρα έτος με
θετικές προοπτικές για το ελληνικό Χρηματιστήριο.

ΕΡ.: Ο Γενικός Δείκτης είναι σε πορεία για τις 3.500 μονάδες;

ΑΠ.: Δεν κάνω αριθμητικές προβλέψεις. Οι προοπτικές για την πορεία του Δείκτη
πιστεύω ότι είναι αισιόδοξες.

ΕΡ.: Ποιος είναι ο επενδυτής που κερδίζει;

ΑΠ.: Ασφαλώς, ο ψύχραιμος επενδυτής, αυτός που λειτουργεί με σύνεση και δεν
παρασύρεται από ενθουσιασμό και καταστροφολογίες.

ΕΡ.: Με τους «αεριτζήδες» τι γίνεται;

ΑΠ.: Με τις αποφάσεις που παίρνουμε πιστεύω ότι θα αρχίσουν να αισθάνονται
ασφυκτικά. Έπεται συνέχεια.

ΕΡ.: Πότε θα αλλάξει το ηλεκτρονικό σύστημα συναλλαγών;

ΑΠ.: Μέχρι το τέλος του πρώτου εξαμήνου θα έχει τεθεί σε εφαρμογή το νέο
Ολοκληρωμένο Αυτόματο Σύστημα Ηλεκτρονικών Συναλλαγών.

ΕΡ.: Μέχρι να αλλάξει θα έχουμε πρόβλημα;

ΑΠ.: Όχι, δεδομένου ότι έχουμε ήδη αναβαθμίσει το υπάρχον σύστημα.

ΕΡ.: Μία συμβουλή για τους μικρομετόχους;

ΑΠ.: Ψυχραιμία και αυτοσυγκράτηση.

ΕΡ.: Οι τρεις προτεραιότητες για το Χρηματιστήριο για το 1999;

ΑΠ.: Βελτίωση της ποιότητας των παρεχόμενων υπηρεσιών, ενίσχυση της διαφάνειας
και της αξιοπιστίας του και αύξηση του βάθους του με την εισαγωγή νέων μεγάλων εταιρειών.

ΕΡ.: Εσείς παίζετε στο Χρηματιστήριο;

ΑΠ.: Ελάχιστα. Πάντως, δεν συμφωνώ με τον όρο «παίζετε». Το Χρηματιστήριο δεν
το βλέπω σαν «τζόγο».

ΕΡ.: Η εμπειρία σας από τη σύντομη θητεία σας στη θέση του προέδρου του ΧΑΑ;

ΑΠ.: Συναρπαστική. Δεν υπάρχει ούτε το ελάχιστο περιθώριο χαλάρωσης.

ΕΡ.: Η χειρότερη στιγμή της θητείας σας;

ΑΠ.: Σχεδόν καθημερινά αντιμετωπίζω πολύ δύσκολες καταστάσεις, όμως ευτυχώς
μέχρι σήμερα με πολλή προσπάθεια κατορθώνω να ελέγχω τα πράγματα. Έτσι, δεν
μπορώ να θεωρήσω κάποια στιγμή ως τη χειρότερη. Η περίοδος της τελευταίας
μεγάλης κρίσης, πάντως, ήταν από τις πιο δύσκολες.

ΕΡ.: Και η καλύτερη;

ΑΠ.: Όταν ο Δείκτης ξεπέρασε τις 3.000 μονάδες.

ΕΡ.: Τα «παπαγαλάκια» στο Χρηματιστήριο;

ΑΠ.: Όσο ενισχύεται η διαφάνεια στο Χρηματιστήριο νομίζω ότι αυτά που
διαδίδουν τα «παπαγαλάκια» θα τα λαμβάνουν υπόψη τους όλο και λιγότεροι.

ΕΡ.: Θα αυξηθεί ο χρόνος των συνεδριάσεων; Και αν ναι, πότε θα το περιμένουμε;

ΑΠ.: Το θέμα θα το εξετάσουμε μέσα στο 1999.

ΕΡ.: Πτώση των επιτοκίων σημαίνει;

ΑΠ.: Αύξηση της ελκυστικότητας των μετοχών.

ΕΡ.: Θα γίνει και δεύτερη παράλληλη αγορά για μικρές επιχειρήσεις;

ΑΠ.: Έχει σχεδόν ολοκληρωθεί η σχετική μελέτη από την ΑΣΥΚ και σε πολύ σύντομο
διάστημα θα την υποβάλουμε στο ΥΠΕΘΟ με σχετική εισήγηση για τη λήψη αποφάσεων.

ΕΡ.: Πότε ξεκινάει η λειτουργία των παράγωγων χρηματιστηριακών προϊόντων;

ΑΠ.: Μέσα στο πρώτο εξάμηνο του 1999. Τον Μάρτιο - Απρίλιο προβλέπεται να
ξεκινήσει η πιλοτική λειτουργία τους.

ΕΡ.: Είναι ώριμη η ελληνική αγορά για τα παράγωγα;

ΑΠ.: Νομίζω, ναι. Άλλωστε, η ανάπτυξη των προϊόντων θα είναι σταδιακή.

ΕΡ.: Η πορεία της ελληνικής οικονομίας;

ΑΠ.: Ιδιαίτερα θετική.

ΕΡ.: Τα κέρδη από την ένταξη της χώρας μας στην ΟΝΕ;

ΑΠ.: Πολλά και σημαντικά.

ΕΡ.: Γιάννος Παπαντωνίου;

ΑΠ.: Ο αρχιτέκτονας της οικονομικής πολιτικής που οδηγεί τη χώρα στην ΟΝΕ.

ΕΡ.: Η φιλοσοφία σας για τη ζωή;

ΑΠ.: Για να πετύχει κανείς τους στόχους του χρειάζεται αγώνα και συνεχή
προσπάθεια, τίποτε δεν χαρίζεται.

ΕΡ.: Ένα λάθος που δεν συγχωρείτε στον εαυτό σας;

ΑΠ.: Δεν συγχωρώ την αδράνεια και την ολιγωρία.

ΕΡ.: Τι κάνετε στον ελεύθερο χρόνο σας;

ΑΠ.: Ο ελεύθερος χρόνος μου είναι πολύ περιορισμένος γι' αυτό και προσπαθώ να
ξεκουράζομαι. Πάντως, είμαι φίλος του κινηματογράφου.

ΕΡ.: Η μεταρρύθμιση στην παιδεία;

ΑΠ.: Απαραίτητη, αλλά νομίζω ότι απαιτούσε μεγαλύτερο χρόνο προσαρμογής.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16343N101</ED>
<ID>
ID:17085

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N10&aa=1</URL></REF>


Article

<CATEGORY>vin04</CATEGORY>

 <H5>«Θρίλερ» στο Χαλάνδρι με νικητή τον Παττακό
</H5><H5>Συνήγορος και για τους ένστολους πολίτες
</H5><H5>Έμφαση θα δοθεί στα ανθρώπινα δικαιώματα
</H5><H5>Αναμένεται η απόφαση για τη Νομική στο Πάντειο
</H5><H2>ΚΑΙ ΤΑ ΛΟΙΠΑ...
</H2>
ΔΗΜΑΡΧΟΣ Χαλανδρίου τρίτη συνεχή τετραετία ορκίζεται τις επόμενες ημέρες ο
Κώστας Παττακός, ύστερα από την (τελεσίδικη) χθεσινή απόφαση του Διοικητικού
Εφετείου της Αθήνας που τον ανέδειξε νικητή της αναμέτρησης «θρίλερ» στον
δήμο, με διαφορά δύο ψήφων από τον αντίπαλό του Νικ. Καυκάλα.

Το Εφετείο ανέτρεψε την απόφαση του Διοικητικού Πρωτοδικείου που είχε οδηγήσει
σε προσωρινή επικράτηση του Νικ. Καυκάλα, ο οποίος είχε υποστηριχθεί από τη
Ν.Δ., κρίνοντας ότι ο συνδυασμός του Κων. Παττακού (ΠΑΣΟΚ - ΣΥΝ) έλαβε
συνολικά 11.364 ψηφοδέλτια έναντι 11.362 του αντιπάλου του.

Την εφετειακή απόφαση θα αμφισβητήσει η πλευρά του Νικ. Καυκάλα στο Συμβούλιο
της Επικρατείας, αλλά πλέον ο Κων. Παττακός θα αναλάβει νομίμως τα δημαρχιακά
καθήκοντά του. Ουσιαστικά, το Διοικητικό Εφετείο επικύρωσε το αποτέλεσμα της
κάλπης που επίσης είχε αναδείξει, με την οριακή διαφορά της μιας ψήφου, τον
Κων. Παττακό.

Υπενθυμίζεται ότι το αποτέλεσμα που είχε επικυρώσει το πολιτικό Πρωτοδικείο
της Αθήνας ήταν 11.369 ψήφοι για τον κ. Παττακό και 11.368 για τον κ. Καυκάλα.
Αλλά το Διοικητικό Πρωτοδικείο (που είχε αποδεχθεί την ένσταση Καυκάλα) είχε
προχωρήσει σε περαιτέρω ακύρωση ψηφοδελτίων, με αποτέλεσμα να ανατραπεί το
αποτέλεσμα και ο κ. Καυκάλας να λάβει 11.362 έναντι 11.360 του κ. Παττακού,
ενώ χθες το Διοικητικό Εφετείο καταμέτρησε ουσιαστικά ως έγκυρα τέσσερα ακόμη
ψηφοδέλτια του κ. Παττακού, ανατρέποντας εκ νέου τη διαφορά.

Σχολιάζοντας την τελεσίδικη απόφαση που τον δικαιώνει, ο Κων. Παττακός τόνισε,
χθες, ότι ο συνδυασμός του «απέδειξε έμπρακτα την εμπιστοσύνη του προς τον
θεσμό της Δικαιοσύνης» και πρόσθεσε: «Η διαφορά των δύο ψήφων μάς δίνει την
ίδια δύναμη, ευθύνη και αισιοδοξία που μας έδωσε η διαφορά των 2.373 ψήφων της
πρώτης Κυριακής των εκλογών. Στην προσπάθεια αυτή κανείς δεν περισσεύει...».

ΤΗΝ ΑΜΕΣΗ θέσπιση του Συνηγόρου του Ένστολου Πολίτη ζήτησε μεταξύ άλλων χθες η
ηγεσία του Εθνικού Συμβουλίου Νεολαίας, σε συνάντηση που είχε με το επιτελείο
του υπουργού Εθνικής Άμυνας.

Τα στελέχη του Εθνικού Συμβουλίου Νεολαίας, που επισκέφτηκε για πρώτη φορά το
Πεντάγωνο, ζήτησαν να γίνεται απόλυτα σεβαστή η θητεία των νέων από τα στελέχη
των Ενόπλων Δυνάμεων, ενώ χαρακτήρισαν «κατάφωρα αντισυνταγματικό» και ντροπή
για το πολίτευμα τον ισχύοντα στρατιωτικό κανονισμό 20-1.

Ο γενικός διευθυντής του επιτελείου του υπουργού, κ. Β. Χωραφάς δεσμεύτηκε ότι
οι προτάσεις του ΕΣΝ θα αποτελέσουν αντικείμενο μελέτης και τόνισε ότι αρκετές
από αυτές (όπως π.χ. η επαγγελματική κατάρτιση) βρίσκονται 
στο στάδιο της υλοποίησης.

ΙΔΙΑΙΤΕΡΗ έμφαση στον τομέα των ανθρωπίνων δικαιωμάτων δίνει πλέον η ελληνική
εξωτερική πολιτική: καταρχήν, η ελληνική κυβέρνηση θα υποβάλει σχέδιο
ψηφίσματος ­ σε διεθνείς οργανισμούς ­ που θα αφορά στις «τουρκικές
βαρβαρότητες στον 20ό αιώνα», όπως ενημέρωσε χθες τη Βουλή ο αναπληρωτής
υπουργός Εξωτερικών Γιώργος Παπανδρέου.

Επιπλέον, ο υφυπουργός Εξωτερικών, Γιάννος Κρανιδιώτης, προήδρευσε χθες στην
πρώτη σύνοδο της Συμβουλευτικής Επιτροπής για θέματα ανθρωπίνων δικαιωμάτων,
που συστάθηκε στο υπουργείο Εξωτερικών. Και υπογράμμισε ότι η κυβέρνηση
σκοπεύει να αναγάγει την πολιτική της στον τομέα των ανθρωπίνων δικαιωμάτων σε
μία από τις βασικές παραμέτρους της εξωτερικής της πολιτικής.

ΜΕΣΑ ΣΤΙΣ επόμενες ημέρες θα δοθεί στη δημοσιότητα η απόφαση της ειδικής
επιστημονικής επιτροπής για την ίδρυση τμήματος Νομικής στο Πάντειο
Πανεπιστήμιο. Ο υφυπουργός Παιδείας κ. Ιωάννης Ανθόπουλος, απαντώντας χθες στη
Βουλή σε σχετική ερώτηση της βουλευτού της Νέας Δημοκρατίας κ. Άννας Ψαρούδα -
Μπενάκη, ανακοίνωσε ότι «είναι θέμα ημερών η έκδοση της απόφασης», η οποία θα
αφορά συνολικά τις επτά προτάσεις που έχουν υποβληθεί από το Πάντειο, αλλά και
από τα άλλα Πανεπιστήμια για τη δημιουργία νέων τμημάτων. Αντίθετη για την
ίδρυση νέας νομικής σχολής στο Πάντειο ήταν η βουλευτής της Ν.Δ., που εξέφρασε
την άποψη ότι η ίδρυση καλύπτει προσωπικές φιλοδοξίες διδασκόντων. Η κ.
Ψαρούδα - Μπενάκη επικαλέστηκε τις αντιδράσεις του ΔΣΑ για την προοπτική
λειτουργίας νομικής σχολής στο Πάντειο, καθώς και τις θέσεις των φοιτητικών
συλλόγων στις τρεις σχολές Νομικής της χώρας (Αθήνα - Θεσσαλονίκη - Θράκη) που
υποστηρίζουν ότι η δημιουργία ενός ακόμη τμήματος θα αυξήσει την ανεργία του κλάδου.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16343N102</ED>
<ID>
ID:17127

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N10&aa=2</URL></REF>


Article

<CATEGORY>vin06</CATEGORY>

 <H5>1999: ΕΠΕΤΕΙΟΙ ΜΕΓΑΛΩΝ ΓΕΓΟΝΟΤΩΝ
</H5><H2>Ο Αλ Καπόνε και η κούκλα Μπάρμπι
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Σαν σήμερα, πριν από ογδόντα οκτώ χρόνια, δηλαδή στις 19 Ιανουαρίου του 1911,
η Ισιδώρα Ντάνκαν θριάμβευσε στο Παρίσι χορεύοντας στο θέατρο του Σατελέ (που
ακόμα υπάρχει) τον «Ορφέα» του Γκλουκ, στον ρόλο φυσικά της Ευρυδίκης.

ΑΠΟ ΤΗΝ «Ιστορία του χορού» (2ος τόμος στις εκδόσεις Γκαλιμάρ) αντιγράφουμε:
«Ντυμένη μ' έναν αρχαίο χιτώνα, η χορεύτρια θέλησε να σπάσει την ακαδημαϊκή
παράδοση. Ευέλικτη και σβέλτη αντιπροσωπεύει την πλέρια άνθηση του σώματος
στις χορογραφίες της, που είναι εμπνευσμένες από τις αρχαιοελληνικές υδρίες».

Σαν σήμερα πάλι, το 1989, ο στρατηγός Γιαρουζέλσκι νομιμοποίησε το συνδικάτο
της «Αλληλεγγύης» του Λεχ Βαλέσα, ενώ το 1839 σαν σήμερα, 19 Ιανουαρίου,
γεννήθηκε ο Σεζάν.

Το 1998 είχαμε τις δύο επετείους της γέννησης και του θανάτου του Σολωμού και
του Ρήγα αντιστοίχως ­ κάτι που τίμησε με τα μετάλλια που εξέδωσε η Βουλή των
Ελλήνων, με την πρωτοβουλία του φωτισμένου προέδρου της κ. Απόστολου Κακλαμάνη.

Όμως ας δούμε και μερικές άλλες επετείους που εμπίπτουν στα πλαίσια αυτής της
χρονιάς, που όπως πολλοί έχουν επισημάνει δεν είναι η τελευταία, αλλά η
προτελευταία της χιλιετίας.

40 χρόνια απο την Επανάσταση στην Κούβα.

100 χρόνια από τη γέννηση του Αλ Καπόνε στο Μπρούκλιν. (Προχθές, 17 Ιανουαρίου).

Τον Μάρτιο συμπληρώνονται τα σαράντα χρόνια της κούκλας Μπάρμπι.

Τον Απρίλιο τα πενηντάχρονα του ΝΑΤΟ.

Τον Μάιο τα πενηντάχρονα του Συμβουλίου της Ευρώπης.

Τον Ιούνιο τα 400 χρόνια από τη γέννηση του Ισπανού ζωγράφου Βελάσκουεθ, τα
300 από τον θάνατο του Ρακίνα και τα 200 από τη γέννηση του πεζογράφου,
θεατρικού συγγραφέα και ποιητή Αλεξάνδρου Πούσκιν.

Τον Ιούλιο τα 30χρονα που ο Neil Armstrong και ο Buzz Aldrin περπάτησαν στη
Σελήνη, την ίδια ημέρα που 70 χρόνια πριν (δηλαδή εκατό από μας) γεννιόταν ο
Έρνεστ Χέμινγουαίη.

Τον Αύγουστο ο Αργεντινός Χόρχε Λούις Μπόρχες θα ήταν εκατό ετών. Ενώ ο Γκαίτε διακοσίων.

Τον Οκτώβριο η Λαϊκή Δημοκρατία της Κίνας συμπληρώνει τα πρώτα της
πενηντάχρονα. Ενώ ο Μπαλζάκ θα ήταν κι αυτός διακοσίων ετών αν δεν πέθαινε στα
πενήντα του. 70 χρόνια από το οικονομικό «κραχ» του 1929.

Τον Νοέμβριο η δέκατη επέτειος από την πτώση του τείχους του αίσχους
(Βερολίνου). Τι διάστημα μικρό! που λέει κι ο ποιητής.

Σαν σήμερα πάλι συμπληρώνονται τα πρώτα 20 χρόνια της ιρανικής επανάστασης,
ενώ σε άλλες εποχές του χρόνου τα 25χρονα της Επανάστασης των Γαριφάλων στην
Πορτογαλία, τα 50χρονα της πρώτης έκδοσης του «Δεύτερου φύλου» της Σιμόν ντε
Μπωβουάρ, τα εκατοντάχρονα από τη γέννηση του Γάλλου συνθέτη Φρανσίς Πουλένκ,
τα δεκάχρονα από τον πρώτο επίσημο ομοφυλόφιλο γάμο στη Δανία κ.ο.κ.

Απευθυνθήκαμε στην εταιρεία δημοσκοπήσεων, τη ΛΟΘ (μόνο και μόνο γιατί
χρησιμοποιεί το ελληνικό αλφάβητο, που τόσο έντονα προπαγανδίζει στο βιβλίο
του «Η λευκή Θεά» ο Ρόμπερτ Γκρέιβς) ­ ΛΟΘ = Λέμε Ό,τι Θέλουμε ­ και να τα
αποτελέσματα που προέκυψαν:

Στην ερώτηση ποια από τις παραπάνω επετείους θεωρούν σημαντικότερη οι
Νεοέλληνες, από ένα μάγμα 1.001 ερωτηθέντων βρέθηκε ότι ένα σκανδαλώδες 40%
θεωρεί ότι η πιο σημαντική επέτειος είναι τα 100 χρόνια από τη γέννηση του Αλ
Καπόνε. (Ακολουθούν με 32% η κατάκτηση της Σελήνης, ενώ τα υπόλοιπα
μοιράζονται σε: 8% στα δεκάχρονα του πρώτου επίσημου γάμου μεταξύ ομοφύλων, 9%
στην πτώση του Τείχους). Τα υπόλοιπα Αττικής παίρνουν τα εξής ποσοστά: 3,5% τα
σαραντάχρονα της κούκλας Μπάρμπι, 2,5% το οικονομικό «κραχ». Εκ των αδιαθέτων
συνάγεται ότι το υπόλοιπο 4% θεωρεί ως πιο σημαντική επέτειο την ημέρα της
γέννησής των.

Στην πιο εξειδικευμένη ερώτηση αν γνωρίζουν και από πού τον Μπαλζάκ, ένα
μαζικό 92% αποκρίθηκε «από την προκήρυξη της 17ης Νοέμβρη». (Πράγματι το όνομα
και η φράση του Μπαλζάκ για τον Τύπο αναφερόταν στην περί ου ο λόγος προκήρυξη
με αφορμή τη δολοφονία του Αθανασιάδη).

Στην ερώτηση αν θεωρούν ότι έχουν καμιά σχέση μεταξύ τους η ταυτόχρονη γέννηση
του ΝΑΤΟ και του Συμβουλίου της Ευρώπης, το 79% απάντησε «καμία» (με το
αιτιολογικό ότι το ένα εδρεύει στο Πεντάγωνο και το άλλο στο Στρασβούργο). Ένα
13% απάντησε πως «ναι, έχουν σχέση, διότι το ένα θωρακίζει το άλλο». Οι
υπόλοιποι μουγκοί.

Τέλος στην ερώτηση ποιο έργο των δύο διάσημων ποιητών των οποίων
συνεορτάζονται τα διακόσια χρόνια φέτος από τη γέννησή τους γνωρίζουν
καλύτερα, ένα 17% για τον Γκαίτε απάντησε το έργο του «Περισσότερον φως», ενώ
του Πούσκιν γνώριζαν καλύτερα (κυρίως το 80% που παίζουν στο καζίνο) την
«Ντάμα Πίκα».

Υπήρξε και μια παραπλανητική ερώτηση για τον Μπόρχες, αν έχει κανένα παιδί με
ελληνικό όνομα. Κι εκεί, ω του θαύματος, ένα 60% ήξερε πως έχει ένα γιο από
άλλο γάμο, τον Δημήτρη Καλοκύρη.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16343N111</ED>
<ID>
ID:17046

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ένα ευχαριστώ...
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΘΑ ΗΘΕΛΑ να αρχίσω αυτό το σημείωμα με κάτι σημαντικό που είπε κάποιος μεγάλος
του πνεύματος. Ίσως γιατί σε στιγμές φόρτισης αισθανόμαστε ότι οι δικές μας
σκέψεις δεν επαρκούν, οι λέξεις που μας έρχονται είναι λειψές, η διατύπωση των
αισθημάτων μας μελό.

Στο γραφείο τις τελευταίες εβδομάδες η ατμόσφαιρα είναι βαριά. Οι πλάκες που
κάνουμε έχουν στόχο να καλύψουν την αμηχανία μας, να κρύψουν το γεγονός ότι
αισθανόμαστε ήδη να μας λείπει ένα κομμάτι, το πιο φωτεινό ίσως, αυτού του
χώρου στον οποίο περνάμε τόσες και τόσες ώρες κάθε μέρα.

Ο Κώστας μάς είπε τα νέα λίγο πριν από τις γιορτές ­ ύστερα από 39 χρόνια
αποφάσισε ότι ήρθε η ώρα να πάρει τη σύνταξή του. Προσπαθήσαμε να τον
μεταπείσουμε επειδή όλοι μας αισθανόμαστε ότι στην περίπτωσή του δεν ισχύει το
«ουδείς αναντικατάστατος». Μάταια. Κι έτσι από χθες, το γραφείο του είναι άδειο...

Δεν είναι μόνο η ακεραιότητα, η ευπρέπεια, η ευρυμάθειά του, η καλλιέργεια και
η μοναδική του γραφή που θα μας λείψουν. Οι απίθανες ιστορίες του, το χιούμορ
που έβρισκε ακόμα και στις δύσκολες καταστάσεις, οι διηγήσεις του από ταξίδια
ανά τον κόσμο και οι συχνά προκλητικές απόψεις του ήταν δώρο για μας που
μοιραστήκαμε τόσα χρόνια τον ίδιο χώρο μαζί του.

Φαίνεται όμως ότι λείπει ήδη και από εκείνους που τον διάβαζαν καθημερινά.
Έσπασαν τα τηλέφωνα χθες από γνωστούς και αγνώστους που ήθελαν να του πουν ένα
ευχαριστώ για τους ορίζοντες που τους άνοιξε μέσα από τα γραπτά του. Ένας
κύριος από το Αγρίνιο το είπε χαρακτηριστικά: «Τον ευχαριστώ γιατί μας έκανε
πιο πλούσιους».

Ελπίδα όλων μας ότι δεν θα μπορέσει να κάτσει για καιρό άπρακτος. Εξάλλου έχει
ήδη κάνει τις «προγραμματικές του δηλώσεις». Καλή νέα αρχή, Κώστα. Και σε
ευχαριστούμε κι εμείς...
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16343N112</ED>
<ID>
ID:17132

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N11&aa=2</URL></REF>


Article

<CATEGORY>vin06</CATEGORY>

 <H5>ΤΥΦΛΑ ΜΠΛΟΚΑ ΚΑΙ ΕΠΕΙΣΟΔΙΑ ΜΑΘΗΤΩΝ ΜΕ ΟΔΗΓΟΥΣ * ΔΥΟ 24ΩΡΕΣ ΑΠΟΦΑΣΙΣΑΝ ΟΙ
ΚΑΘΗΓΗΤΕΣ ΣΤΙΣ 21 ΚΑΙ 25 ΙΑΝΟΥΑΡΙΟΥ
</H5><H5>Σχεδόν άδειο το κέντρο - μπλοκαρισμένη η περιφέρεια
</H5><H2>Αδιέξοδα στην Παιδεία και στους δρόμους...
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Μαθητές, καθηγητές αλλά και συνταξιούχοι αναμένεται να αναστατώσουν και
σήμερα με τυφλά μπλόκα την πρωτεύουσα και άλλες πόλεις της χώρας, ενώ το
απόγευμα θα πραγματοποιηθεί πανεκπαιδευτικό συλλαλητήριο στην πλατεία Κάνιγγος.

ΠΑΡΑΛΛΗΛΑ οι πρόεδροι των τοπικών ενώσεων των καθηγητών (ΕΛΜΕ) υπερψήφισαν
χθες το βράδυ με 255 υπέρ, 39 κατά και 13 λευκά την πρόταση του Διοικητικού
Συμβουλίου της ΟΛΜΕ για δύο εικοσιτετράωρες απεργίες στις 21 και στις 25 του μηνός

Στο μεταξύ συνεχίζονται τόσο οι καταλήψεις όσο και οι διαβεβαιώσεις του
κυβερνητικού εκπροσώπου ότι ο υπουργός Παιδείας χαίρει της εμπιστοσύνης του
Πρωθυπουργού και της κυβέρνησης. 
ΚΑΙ Ο ΧΡΙΣΤΟΔΟΥΛΟΣ

Στην υπόθεση των καταλήψεων και του αδιεξόδου που έχει δημιουργηθεί στο χώρο
της Παιδείας ενεπλάκη και ο Αρχιεπίσκοπος, εκδηλώνοντας πρόθεση για
διαμεσολάβηση μεταξύ των δύο πλευρών, για να εισπράξει όμως, τουλάχιστον από
τους μαθητές, αρνητική απάντηση.

Παράλληλα, το θέμα θα απασχολήσει και τη ΓΣΕΕ, το Διοικητικό Συμβούλιο της
οποίας θα συνεδριάσει την Παρασκευή 22 του μηνός για να ασχοληθεί ειδικά με το
θέμα της Παιδείας έτσι ώστε, όπως τόνισε ο πρόεδρός της κ. Χρ. Πολυζωγόπουλος,
«να συμβάλει με κάθε τρόπο και με όποιες δυνατότητες έχει στη λύση του προβλήματος».

Ειδικότερα χθες, ο κυβερνητικός εκπρόσωπος κ. Δ. Ρέππας τόνισε για άλλη μία
φορά ότι «είναι αυτονόητο ότι ο κ. Αρσένης απολαμβάνει της εμπιστοσύνης του
Πρωθυπουργού και της κυβέρνησης», ότι «εφαρμόζει την κυβερνητική πολιτική» και
ότι «όλα όσα λέγονται ή γράφονται (περί ενδεχόμενης παραίτησής του) δεν
ανταποκρίνονται στα πράγματα».

ΚΑΛΥΨΗ ΣΕ ΑΡΣΕΝΗ

Σε ερώτηση δε δημοσιογράφου για το τι θα κάνει ο Πρωθυπουργός αν ο κ. Αρσένης
υποβάλει παραίτηση, ο κ. Ρέππας ήταν κατηγορηματικός: «Δεν έχει εκδηλωθεί
οποιαδήποτε τέτοια πρόθεση από την πλευρά του κ. Αρσένη. Μπορώ να κάνω ένα
σχόλιο μόνο ότι ο κ. Αρσένης δεν έχει κανένα λόγο να επιλέξει αυτήν την οδό».

Η κυβέρνηση είναι γεγονός ότι βασίζεται πολύ στον κ. Αρσένη και όπως έλεγε
χθες κυβερνητική πηγή, περιμένει τις δικές τους κινήσεις-προτάσεις το ερχόμενο
διάστημα ώστε να εκτονωθεί η κρίση. Όλα αυτά όμως στο πλαίσιο της σταθερής
γραμμής για συνέχιση της εκπαιδευτικής μεταρρύθμισης.

ΖΗΤΕΙ ΠΡΩΤΟΒΟΥΛΙΑ

Όσον αφορά την πρωτοβουλία που ζητά η ΟΛΜΕ να αναλάβει ο Πρωθυπουργός κ. Κ.
Σημίτης ώστε να αρθεί το αδιέξοδο, από την ίδια κυβερνητική πηγή επισημάνθηκε
ότι όταν ζητηθεί επισήμως κάτι τέτοιο από τον Πρωθυπουργό δεν αποκλείεται να
ανταποκριθεί, αλλά σε καμία περίπτωση «αδειάζοντας» τον αρμόδιο υπουργό. Και
σίγουρα η ΟΛΜΕ, ζητώντας να συναντηθεί μαζί του, θα πρέπει να έχει και κάποιες
συγκεκριμένες προτάσεις επί της δεδομένης κατάστασης.

Από την πλευρά του βέβαια και ο Πρωθυπουργός σε συνεννόηση με τον κ. Αρσένη
δεν θα δεχθεί την ΟΛΜΕ δίχως ένα... «κέρασμα».

Το Διοικητικό Συμβούλιο της ΟΛΜΕ αναμένεται πάντως να συνεδριάσει εντός της
ημέρας προκειμένου να καταλήξει στη σύνταξη επιστολής με την οποία θα ζητά
επισήμως παρέμβαση του Πρωθυπουργού.

Ωστόσο δεν λείπουν και οι πιέσεις προς τον Πρωθυπουργό από κυβερνητικά στελέχη
για περισσότερο δραστικές ενέργειες, που θα αφορούσαν ίσως και κάποιες
επιμέρους αλλαγές τον πρώτο χρόνο εφαρμογής της μεταρρύθμισης «έτσι ώστε να
εκτονωθεί σε πρώτη φάση η κρίση, που φαίνεται να έχει ποικιλόμορφο κόστος και
μετά... βλέπουμε». Οι πιέσεις αφορούν κυρίως στην αναστολή για φέτος του
εξεταστικού μέρους της μεταρρύθμισης και στην παράλληλη έναρξη διαλόγου με την
ΟΛΜΕ τόσο επί κλαδικών αιτημάτων των καθηγητών όσο και επί των σημείων της
εκπαιδευτικής μεταρρύθμισης που επιδέχονται βελτιώσεις και διορθωτικές παρεμβάσεις.

Και αυτά τα κυβερνητικά στελέχη πάντως αναγνωρίζουν ότι προϋπόθεση για διάλογο
είναι το να ξαναλειτουργήσουν τα σχολεία.

<H3>ΑΘΗΝΑ
</H3>
Μετακινούμενα θρανία... ... ακίνητα αυτοκίνητα! Καθημερινό πλέον το
κυκλοφοριακό χάος και οι διαπληκτισμοί οδηγών - μαθητών, στα μπλόκα. Μόνο
χθες, έγιναν 16 μπλόκα σε Αθήνα - Πειραιά και οι μαθητές συνεχίζουν, όπως
είπαν, απτόητοι...

ΗΤΑΝ ΤΟ πιο παράξενο... μποτιλιάρισμα όλων των εποχών, αυτό που γνώρισε χθες η
Αθήνα. Στο κέντρο οι δρόμοι ήταν σχεδόν άδειοι, τα αυτοκίνητα κινούνταν με
ταχύτητα μεγαλύτερη των 20 χιλιομέτρων την ώρα και οι οδηγοί δεν πίστευαν
στα... κοντέρ τους. Λίγα χιλιόμετρα πιο μακριά όμως, περιμετρικά του κέντρου,
το κυκλοφοριακό κομφούζιο ήταν χειρότερο από κάθε άλλη φορά.

Αιτία, τα μπλόκα των μαθητών, που ­ σαν να είχαν... οργανώσει το σχέδιό τους ­
περικύκλωσαν το κέντρο απ' άκρου σ' άκρη. Στην Κηφισίας, στη Βουλιαγμένης, στη
Νέα Φιλαδέλφεια, στην Ηλιούπολη, στο Χαλάνδρι, στην Τοσίτσα, πίσω από το
Μουσείο, οι ομάδες των μαθητών έκλεισαν δρόμους προκαλώντας κυκλοφοριακό χάος
αλλά και την... οργή των οδηγών. Σύμφωνα με τα στοιχεία της Τροχαίας, οι
μαθητές είχαν κλείσει οδικές αρτηρίες που οδηγούσαν στο κέντρο της Αθήνας, ενώ
οι συγκεντρωμένοι, σε καμία περίπτωση, δεν ξεπερνούσαν τα 300 άτομα.

«Ήταν μια πολύ περίεργη μέρα», λέει χαρακτηριστικά ο αναπληρωτής καθηγητής
στον Τομέα Μεταφορών του ΕΜΠ, κ. Γιάννης Γκόλιας. «Τα αυτοκίνητα διέσχιζαν
χωρίς κανένα πρόβλημα τη διαδρομή από το Χίλτον μέχρι τη Σόλωνος, την ίδια
στιγμή που κάπου αλλού ­ εκεί όπου οι μαθητές πραγματοποιούσαν συγκεντρώσεις
διαμαρτυρίας ­ κινούνταν με ταχύτητα μικρότερη από... πέντε χιλιόμετρα την ώρα».

Πρόσφατη έρευνα της Αττικό Μετρό έδειξε ότι τα Ι.Χ. κινούνται γύρω από το
κέντρο της Αθήνας με μέση ταχύτητα 22 χιλιόμετρα την ώρα. Μέση ταχύτητα που
χθες έπεσε στα... πέντε χιλιόμετρα/ώρα, σπάζοντας κάθε αρνητικό ρεκόρ.
Αντίθετα, στο κέντρο της Αθήνας, σύμφωνα με την ίδια έρευνα, η μέση ταχύτητα
είναι 18 χιλιόμετρα/ώρα. Χθες ωστόσο, με βάση τα στοιχεία των
συγκοινωνιολόγων, τα αυτοκίνητα κινούνταν στο κέντρο με ταχύτητα μεγαλύτερη
από 20 χιλιόμετρα την ώρα. Νούμερο εξαιρετικά υψηλό για μια «δύσκολη»
κυκλοφοριακά ημέρα, όπως η χθεσινή. (Εκτιμάται πως στη διάρκεια του
Δεκεμβρίου, λόγω των γιορτών, των εκδηλώσεων του Δήμου Αθηναίων, αλλά και των
μαθητικών κινητοποιήσεων, η μέση ταχύτητα των Ι.Χ. στο κέντρο είχε πέσει στα
10 χιλιόμετρα ανά ώρα).
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16343N121</ED>
<ID>
ID:17047

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N12&aa=1</URL></REF>


Article

<CATEGORY>vin06</CATEGORY>

 <H2>Επιστολή από «απελπισμένους μαθητές» υπό κατάληψη σχολείου
</H2>
ΚΑΠΟΙΟΙ «απελπισμένοι μαθητές τού υπό κατάληψη 2ου Λυκείου Άρτας», όπως
υπογράφουν, στη λαχτάρα τους να βρουν μια λύση στράφηκαν στα... αδελφάκια τους
του Δημοτικού!

Άνοιξαν ένα βιβλίο της Στ' Δημοτικού, διάβασαν κάτι που γράφει και τους
δημιουργήθηκε μια εύλογη απορία, την οποία «ΤΑ ΝΕΑ» μεταφέρουν:

«Τα τελευταία χρόνια γίνεται μια προσπάθεια από το ΥΕΠΘ και το Παιδαγωγικό
Ινστιτούτο κατανόησης από τους μικρούς μαθητές της λειτουργίας του
"δημοκρατικού κράτους", έτσι ώστε να αποφεύγονται οι συγχύσεις της έννοιας της
δημοκρατίας από τα άλλα πολιτεύματα.

Στο σημείο λοιπόν αυτό σας παραπέμπουμε στο βιβλίο

"Κοινωνική και Πολιτική Αγωγή"

Στ' Δημοτικού

ΟΕΔΒ

Έκδοση 1998

σελ. 32 "Η σύγκριση των Τριών Πολιτευμάτων" και σας παρακαλούμε να διαβάσετε
μαζί μας:

5. Σε μια χώρα ψηφίστηκε ένας νόμος για τα Πανεπιστήμια. Αμέσως οι φοιτητές
άρχισαν διαμαρτυρίες και απεργίες εναντίον του νόμου αυτού. Πολλές εφημερίδες
και διάφορες οργανώσεις υποστήριξαν τους φοιτητές στην προσπάθειά τους αυτή.
Ύστερα από όλα αυτά, η κυβέρνηση υποχρεώθηκε να τον αλλάξει. Τι πολίτευμα είχε
αυτή η χώρα; Να δικαιολογήσετε τη γνώμη σας.

Ύστερα βέβαια από αυτό δεν θεωρούμε ικανούς τους εαυτούς μας να απαντήσουμε
στο παραπάνω ερώτημα γιατί δεν ξέρουμε, αν και έχουμε διδαχθεί τι πολίτευμα
είχε αυτή η χώρα, αν εμείς έχουμε δημοκρατία.

Την απάντηση ας τη δώσει ο υπουργός Παιδείας ως πιο αρμόδιος και ελπίζουμε
αυτός να μας διαφωτίσει».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16343N122</ED>
<ID>
ID:17100

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N12&aa=2</URL></REF>


Article

<CATEGORY>vin06</CATEGORY>

 <H2>Τραυματισμός μαθήτριας σε μπλόκο
</H2>
ΤΡΑΓΙΚΗ κατάληξη κινδύνευσε να έχει το μπλόκο μαθητών στην οδό Μουσών στο Π.
Ψυχικό. Οδηγός αυτοκινήτου αδιαφόρησε στα σήματα που του έκαναν μαθητές να
σταματήσει και συνέχισε, όπως καταγγέλλουν, την πορεία του. Το αποτέλεσμα ήταν
να παρασύρει και να τραυματίσει ελαφρά μια 16χρονη μαθήτρια, ενώ την τελευταία
στιγμή πρόλαβαν και απομακρύνθηκαν άλλα δύο παιδιά και δεν βρέθηκαν κάτω από
τις ρόδες του αυτοκινήτου του.

Μαθητές, όταν είδαν τη συμμαθήτριά τους πεσμένη στον δρόμο, εξαγριώθηκαν και
προκάλεσαν μεγάλες ζημιές στο αυτοκίνητο, ενώ ο οδηγός του φυγαδεύθηκε από
αστυνομικούς. Για αρκετή ώρα μετά το ατύχημα, επικράτησε ένταση από μαθητές
που διαμαρτύρονταν συνεχίζοντας την κατάληψη του δρόμου, ενώ οργισμένοι γονείς
των παιδιών πήγαν στο σχολείο.

Ο οδηγός του Ι.Χ. Γιώργος Ν. Θεοδώρου, 47 χρόνων, μηχανολόγος-ηλεκτρολόγος,
οδηγήθηκε στην Τροχαία Κηφισιάς, ενώ η 16χρονη μαθήτρια της Β' Λυκείου του
Βαρβάκειου Πειραματικού Αννέτα Γιωτοπούλου μεταφέρθηκε στο νοσοκομείο ΚΑΤ και
μετά τις πρώτες βοήθειες αποχώρησε.

Οι μαθητές του σχολείου που βρίσκεται υπό κατάληψη αποφάσισαν χθες το μεσημέρι
να κλείσουν την οδό Μουσών.

«Είχαμε ήδη κλείσει την αριστερή λωρίδα του δρόμου και ετοιμαζόμασταν να
κλείσουμε και την άλλη», περιγράφει η μαθήτρια Παρασκευή Πιπερίδου. «Τότε
πέρασε το αυτοκίνητο. Του κάναμε σήμα να σταματήσει, αλλά αυτός συνέχισε. Εγώ
και ο αδελφός μου παραμερίσαμε. Η Αννέτα δεν πρόλαβε, έπεσε και πιάστηκε η
ζώνη της στις ρόδες. Ο οδηγός την έσυρε σε αρκετή απόσταση. Προσπάθησε να
ξεφύγει και εμείς πέσαμε πάνω στο αυτοκίνητο για να το σταματήσουμε».

Ο οδηγός του αυτοκινήτου είπε στους αστυνομικούς της Τροχαίας ότι δεν είχε δει
τη μαθήτρια και ότι δεν προσπάθησε να την εγκαταλείψει και να φύγει.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16343N131</ED>
<ID>
ID:17048

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N13&aa=1</URL></REF>


Article

<CATEGORY>vin06</CATEGORY>

 <H2>Λιάσκας: Το λάθος του υπουργού
</H2>
«ΤΟ ΜΕΓΑΛΥΤΕΡΟ λάθος του υπουργού Παιδείας είναι ότι τάζει στους νέους μας ότι
τώρα γίνεται ευκολότερη η είσοδός τους στα πανεπιστήμια. Γιατί οι νέοι πρέπει
να μπαίνουν ευκολότερα στα ΑΕΙ; Σκέφτηκε ο υπουργός τις ολέθριες συνέπειες που
θα έχει κάτι τέτοιο;»

Αυτό τόνισε χθες ο πρόεδρος του Τεχνικού Επιμελητηρίου Ελλάδας κ. Κ. Λιάσκας,
μιλώντας κατά τη διάρκεια της κοπής της πίτας του ΤΕΕ, ενώπιον του προέδρου
της Βουλής κ. Απ. Κακλαμάνη, πολλών υπουργών και υφυπουργών, καθώς και
εκπροσώπων του επιστημονικού και τεχνικού κόσμου.

Ο κ. Λιάσκας τόνισε ότι ναι μεν οι νέοι δικαιούνται να έχουν ελεύθερο χρόνο
και να απολαμβάνουν τη νιότη τους, αλλά εμείς οι μεγάλοι πρέπει να τους
τονίσουμε ότι δεν μπορούν να μπαίνουν εύκολα στα πανεπιστήμια γιατί αυτό δεν
συμβαδίζει με τις μεγάλες απαιτήσεις του κόσμου σήμερα και δεν θα τους
βοηθήσει στις συνθήκες έντονου ανταγωνισμού μέσα στον οποίο αναπτύσσονται οι
σύγχρονες κοινωνίες. «Στη Γαλλία, πρόσθεσε ο πρόεδρος του ΤΕΕ, οι μαθητές
διαδήλωναν και ζητούσαν περισσότερη παιδεία και εμείς υποσχόμαστε ευκολότερη
είσοδο στα πανεπιστήμια, δηλαδή λιγότερο διάβασμα. Είναι ανεπίτρεπτο να
χαϊδεύουμε τα αυτιά των παιδιών λέγοντάς τους για μείωση της ύλης που πρέπει
να διαβάσουν. Αυτό είναι εναντίον της ανάπτυξης της χώρας».

Ακόμη, ο κ. Λιάσκας τόνισε ότι τα προβλήματα της παιδείας στη χώρα μας είναι
πολλά και μεγάλα, εκκρεμούν εδώ και χρόνια και μάλιστα διάβασε απόσπασμα
ομιλίας του, πάλι στο κόψιμο της πίτας του ΤΕΕ πριν από δύο χρόνια, όπου
αναφερόταν ότι υπάρχει συνεχής υποβάθμιση των πανεπιστημίων, έλλειψη
προγραμματισμού και προοπτικής κ.λπ.

Στην ίδια εκδήλωση, ο πρόεδρος της Βουλής κ. Απ. Κακλαμάνης εξέφρασε την ευχή
να ανοίξει κάποια μορφή διαλόγου για το θέμα της παιδείας, ευχή που υιοθέτησε
και ο υπουργός ΠΕΧΩΔΕ κ. Κ. Λαλιώτης.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16343N132</ED>
<ID>
ID:17101

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N13&aa=2</URL></REF>


Article

<CATEGORY>vin06</CATEGORY>

 <H5>ΜΕΤΑ ΤΑ ΜΠΛΟΚΑ ΚΑΙ ΤΑ ΟΔΟΦΡΑΓΜΑΤΑ, ΠΑΝΕΚΠΑΙΔΕΥΤΙΚΟ ΣΥΛΛΑΛΗΤΗΡΙΟ ΑΠΟΨΕ ΣΤΗΝ ΑΘΗΝΑ
</H5><H2>Νέα αναμέτρηση στις 7
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Με τυφλά μπλόκα στους δρόμους, που οδήγησαν μάλιστα χθες στον ελαφρύ
τραυματισμό μαθήτριας από οδηγό και σε πλήρες κυκλοφοριακό κομφούζιο την
Αθήνα, αλλά και με νέα αναμέτρηση ­ και καταμέτρηση δύναμης ­ μαθητών και
υπουργείου Παιδείας, σήμερα, συνεχίζεται το αδιέξοδο της Παιδείας.

Μπλόκα μαθητών. Μια οδηγός προσπαθεί να πείσει τους μαθητές να την αφήσουν να
περάσει. Μάταια όμως...

ΣΤΙΣ 7 το απόγευμα θα γίνει στην Αθήνα ακόμα ένα πανεκπαιδευτικό συλλαλητήριο,
με τη συμμετοχή και εργατικών φορέων, ενώ οι καταλήψεις σχολείων και τα μπλόκα
δρόμων συνεχίζονται με την ίδια ένταση, αλλά και τις ίδιες μικροσυμπλοκές των
προηγούμενων ημερών.

Οι καταλήψεις υπολογίζονται από την Αστυνομία σε περίπου 300 στην Αττική, ενώ
υπάρχουν και κάπου 50 σχολεία σε αποχή. Πανελλαδικά οι καταλήψεις
υπολογίζονται σε περίπου 600 από τα στοιχεία των Διευθύνσεων Δευτεροβάθμιας
Εκπαίδευσης, όμως οι εκπρόσωποι των μαθητών και η ΟΛΜΕ υποστηρίζουν ότι
ανέρχονται σε 600 στην Αθήνα και σε περισσότερες από 1.000 στη χώρα. Υπήρξαν,
δηλαδή, μικρές αυξομειώσεις σε σχέση με την περασμένη εβδομάδα.

ΔΕΝ ΥΠΟΧΩΡΟΥΜΕ

«Δεν υποχωρούμε και συνεχίζουμε μέχρι την ανατροπή του νόμου», δήλωσαν χθες οι
εκπρόσωποι του Συντονιστικού μαθητών της Αθήνας. Οι μαθητές ζήτησαν να τους
δεχθεί ο κ. Γερ. Αρσένης και είπαν ότι δεν αποδέχονται την πρόθεση του
Αρχιεπισκόπου να διαδραματίσει μεσολαβητικό ρόλο, «επειδή μας έχει ήδη
χαρακτηρίσει υποκινούμενους, τεμπέληδες και έχει πάρει θέση υπέρ του νόμου». Ο
Γαβρίλος Τσαρκάντογλου είπε χαρακτηριστικά: «Μας θέλει με τα σκουλαρίκια στην
εκκλησία, αλλά όχι να αγωνιζόμαστε».

ΣΕ 16 ΣΗΜΕΙΑ

Στην Αθήνα και στον Πειραιά, χθες, μαθητές απέκλεισαν και πάλι δρόμους σε 16
κομβικά σημεία, προκαλώντας ατελείωτες ουρές, κυκλοφοριακό χάος ως το μεσημέρι
και τον συνακόλουθο μεγάλο εκνευρισμό στους οδηγούς, που κορυφώθηκε με
μικροσυμπλοκές μεταξύ μαθητών και αγανακτισμένων οδηγών. Και στο Ν. Ψυχικό,
έξω από το Βαρβάκειο, με τον ελαφρύ τραυματισμό μαθήτριας. Είναι ο δεύτερος
τραυματισμός μαθητή μετά τον 16χρονο που έσπασε το πόδι του μέσα σε υπό
κατάληψη σχολείο. Στα περισσότερα μπλόκα τα οδοφράγματα αποτελούνταν από
θρανία, με αποτέλεσμα να δημιουργείται μια εικόνα βγαλμένη λες κατευθείαν από
θέατρο του παραλόγου, με τα θρανία μετακινούμενα από μπλόκο σε μπλόκο και τα
αυτοκίνητα ακινητοποιημένα από δρόμο σε δρόμο... Ένταση υπήρξε και στα μπλόκα
της Θεσσαλονίκης, της Λάρισας, του Ηρακλείου και των Ιωαννίνων.

ΠΙΟ ΩΡΙΜΟΙ...

Στην Ηλιούπολη, πάντως, οι μαθητές εμφανίστηκαν πιο ώριμοι και διαλλακτικοί,
καθώς άφηναν τους οδηγούς να διασχίσουν το μπλόκο της Βουλιαγμένης ύστερα από
λίγα λεπτά στάσης και αφού προηγουμένως τους ενημέρωναν για τον αγώνα τους,
ζητώντας κατανόηση. Μπλόκα έγιναν επίσης στην Εθνική Οδό στη Ν. Φιλαδέλφεια
(το οποίο προκάλεσε και τον μεγαλύτερο εκνευρισμό καθώς ήταν πολύωρο), στην
Αχαρνών, στους Αγ. Αναργύρους ­ όπου ορισμένοι πετούσαν αυγά και νεράντζια
στους οδηγούς που διαμαρτύρονταν... ­, στην Αλεξανδρας μπροστά από την
αστυνομική διεύθυνση, στο κέντρο του Πειραιά, στο Κερατσίνι, στη Λιοσίων, στη
Λ. Ηρακλείου, στη Λένορμαν και αλλού.

Στην Ιωνίδειο Σχολή του Πειραιά, όπου συνεχίζεται κατάληψη, γονείς μαθητών του
Γυμνάσιου ζητούν να μη ληφθούν υπόψη οι απουσίες των μαθητών που
παρεμποδίζονται να κάνουν μάθημα, ενώ ανάλογα αιτήματα υπάρχουν και σε άλλα
σχολεία. Από την πλευρά της, όμως, η Ομοσπονδία Γονέων Αθήνας, με χθεσινή της
ανακοίνωση, καλεί τους γονείς να σταθούν στο πλευρό των παιδιών τους,
υπενθυμίζοντας πως «είναι σημαντικό ότι μας ξυπνούν».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16343N141</ED>
<ID>
ID:17049

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N14&aa=1</URL></REF>


Article

<CATEGORY>vin06</CATEGORY>

 <H2>Υποχώρηση καταλήψεων στη Θεσσαλονίκη
</H2>
ΘΕΣΣΑΛΟΝΙΚΗ

ΝΕΑ ΚΙΝΗΤΟΠΟΙΗΣΗ (την Πέμπτη στις 6 στην Πλατεία Αριστοτέλους) ενάντια
στον νόμο, από συνδικαλιστές που πρόσκεινται στην ΕΣΑΚ, για την εκπαιδευτική
μεταρρύθμιση στη Θεσσαλονίκη. Πάντως χθες η κατάσταση ομαλοποιήθηκε με
υποχώρηση του κύματος των καταλήψεων στα σχολεία.

Χθες, με εξαίρεση τον αποκλεισμό, για περίπου μισή ώρα, του δρόμου
Θεσσαλονίκης - Ασβεστοχωρίου από μαθητές, η κατάσταση σε όλα τα σχολεία της
Κεντροδυτικής Μακεδονίας ήταν ομαλή.

Όπως ανακοινώθηκε από τις δύο διευθύνσεις Δευτεροβάθμιας Εκπαίδευσης, στην
περιοχή της Θεσσαλονίκης παρέμειναν κατειλημμένα τρία μόνο σχολεία, ενώ άλλα
επτά Γυμνάσια και Λύκεια στους νομούς Κοζάνης, Γρεβενών και Χαλκιδικής
τελούσαν χθες υπό κατάληψη.

ΛΑΡΙΣΑ: Μόνο 4 Λύκεια και τρία συστεγαζόμενα Γυμνάσια δεν λειτούργησαν
χθες στη Λάρισα, ενώ στα υπόλοιπα σχολεία τα μαθήματα έγιναν κανονικά. Στην
Καρδίτσα δεν λειτούργησαν 3 Λύκεια και στα Τρίκαλα δεν υπήρξε κατάληψη σε
κανένα σχολείο.

Νωρίς το πρωί καταληψίες του 1ου Λυκείου Λάρισας έκλεισαν με θρανία για
περίπου μισή ώρα την οδό Ηπείρου, δημιουργώντας κυκλοφοριακό κομφούζιο.
Ορισμένοι οδηγοί διαπληκτίστηκαν με μαθητές χωρίς όμως τα φραστικά επεισόδια
να πάρουν έκταση.

ΚΑΒΑΛΑ: Ο Άγιος Αθανάσιος έγινε αιτία να αναστείλουν ­ τουλάχιστον για
χθες ­ τις καταλήψεις οι μαθητές και οι μαθήτριες στο Δοξάτο Δράμας και το
Διδυμότειχο. Στις δύο πόλεις ο Άγιος είναι πολιούχος και στις 18 Ιανουαρίου
τιμάται η μνήμη του και τα πάντα είναι κλειστά λόγω τοπικής αργίας. Έτσι ο
μαθητόκοσμος έκανε, με δική του πρωτοβουλία, «ανακωχή». Από σήμερα όμως οι
καταλήψεις ή οι αποχές θα επαναληφθούν.

Στο μεταξύ συνεχίζεται η κατάληψη στο 2ο και το 6ο Λύκειο της Καβάλας, σε ένα
Λύκειο της Δράμας, σε ένα της Ορεστιάδας, ενώ σε άλλο ένα της Κομοτηνής
μαθητές και μαθήτριες κάνουν αποχή.

ΛΑΜΙΑ: Σε ανακαταλήψεις των σχολείων πέρασαν οι μαθητές στη Φθιώτιδα,
που για σήμερα έχουν οργανώσει συλλαλητήριο στο κέντρο της Λαμίας.

Ύστερα από ύφεση λίγων ημερών, σήμερα οι μαθητές κατέλαβαν το 1ο και 4ο Λύκειο
της Λαμίας, το 1ο και το Πειραματικό Γυμνάσιο, ενώ συνεχίζεται η κατάληψη στο
3ο Γυμνάσιο και Λύκειο της Λαμίας.

Σύλλογοι γονέων που έκαναν παράσταση σήμερα στον εισαγγελέα Λαμίας, από τον
οποίο ζήτησαν να παρέμβει, απέφυγαν να καταθέσουν σχετικές αναφορές θέλοντας
να εξαντλήσουν τα περιθώρια διαλόγου. Την ίδια τακτική ακολουθούν και οι
διευθυντές των σχολείων που μέχρι σήμερα δεν έχουν προσφύγει στις εισαγγελικές αρχές.

ΒΟΛΟΣ: Σε νέο συλλαλητήριο προσανατολίζεται αύριο το συντονιστικό
όργανο των μαθητών του Βόλου, που συνήλθε χθες προκειμένου να καθορίσει τη
στάση του. Με δεδομένες και τις χθεσινές γενικές συνελεύσεις των μαθητών, αλλά
και τη συμμετοχή 20 σχολείων στο σύνολο του νομού, οι καταλήψεις αναμένεται να
συνεχιστούν και την τρέχουσα εβδομάδα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16343N142</ED>
<ID>
ID:17102

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N14&aa=2</URL></REF>


Article

<CATEGORY>vin06</CATEGORY>

 <H2>Στη φυλακή ο άνεργος φιλόλογος για τα επεισόδια
</H2>
ΣΤΗ ΦΥΛΑΚΗ οδηγήθηκε, χθες, μετά την απολογία του στην 6η τακτική ανακρίτρια,
ο Βασίλης Ευαγγελίδης, άνεργος φιλόλογος, ο οποίος συνελήφθη την περασμένη
Παρασκευή στα επεισόδια κατά τη διάρκεια του πανεκπαιδευτικού συλλαλητηρίου,
ενώ σήμερα απολογείται ο 19χρονος Αλβανός μαθητής που φέρεται ότι πέταξε
μολότοφ εναντίον αστυνομικού.

Η απόφαση ανακριτή και εισαγγελέα για την προφυλάκιση του κατηγορουμένου
προκάλεσε την αντίδραση των λίγων νεαρών που είχαν συγκεντρωθεί χθες στα
δικαστήρια, για να συμπαρασταθούν στον Ευαγγελίδη.

Οι κατηγορίες που αντιμετωπίζει και τον οδήγησαν στη φυλακή είναι απόπειρα
εμπρησμού εκ προθέσεως, διατάραξη κοινής ειρήνης και στάση. Ο ίδιος, πάντως,
στην απολογία του, αρνήθηκε ότι έχει σχέση με τις κατηγορίες που του αποδίδονται.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16343N143</ED>
<ID>
ID:17142

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N14&aa=3</URL></REF>


Article

<CATEGORY>vin06</CATEGORY>

 <H5>ΤΗΝ ΕΝΝΟΙΑ ΤΗΣ ΣΥΜΠΛΗΡΩΜΑΤΙΚΗΣ ΔΙΔΑΣΚΑΛΙΑΣ ­ ΚΥΡΙΩΣ ΓΙΑ ΑΔΥΝΑΤΟΥΣ ΜΑΘΗΤΕΣ ­
ΕΧΟΥΝ ΤΑ ΜΑΘΗΜΑΤΑ ΠΟΥ ΠΡΟΣΦΕΡΟΝΤΑΙ ΕΚΤΟΣ ΣΧΟΛΕΙΟΥ
</H5><H5>Η Ιαπωνία έχει τα «Τούκου»
</H5><H2>Και στην Ευρώπη έχουν φροντιστήρια
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Πάντα σε περιόδους κρίσης της Δημόσιας Παιδείας στην Ελλάδα, συμβαίνει
κάτι που δεν συμβαίνει σε καμία άλλη χώρα: τα φροντιστήρια υποκαθιστούν σχεδόν
πλήρως τα κλειστά δημόσια σχολεία...

Φροντιστήρια-σχολεία. Ούτε οι ίδιοι οι φροντιστές πιστεύουν ότι το
φροντιστήριο μπορεί να υποκαθιστά το σχολείο. Όμως, «αν ήμουν καθηγητής του
Δημοσίου θα αναρωτιόμουν γιατί να δουλέψω περισσότερο και να πληρωθώ το ίδιο,
και θα αντιδρούσα», υποστηρίζει ο ειδικός γραμματέας των φροντιστηρίων κ.
Γιάννης Τσαρπαλής στην κάτω φωτογραφία

ΚΑΙ ΕΙΝΑΙ οι ίδιοι μαθητές που το πρωί καταλαμβάνουν δρόμους και σχολεία
αντιδρώντας στη μεταρρύθμιση, που το απόγευμα την εφαρμόζουν κανονικότατα,
πληρώνοντας μάλιστα γι' αυτό, στα φροντιστήρια. Τα οποία, μάλιστα, έχουν από
καιρό προσαρμοστεί στο νέο σύστημα, έχουν αλλάξει τη διδακτική μεθοδολογία,
τις εξεταστικές διαδικασίες (δηλαδή, τον τρόπο εξετάσεων για τον οποίο
αντιδρούν το πρωί οι μαθητές) και τις σημειώσεις τους, προσδοκώντας βέβαια και
τα ανάλογα ­ αυξημένα ­ οφέλη. Αυτό δεν συμβαίνει πουθενά αλλού, παρ' ότι
φροντιστήρια υπάρχουν και σε ορισμένες άλλες χώρες, όχι όμως στην έκταση, ούτε
με τον τρόπο που λειτουργούν εδώ. 
Στο εξωτερικό, τα φροντιστήρια ­ όπου υπάρχουν ­ επιβλέπουν σχολικές εργασίες,
φροντίζουν να διαβάζουν τα παιδιά με εργαζόμενους γονείς και υποβοηθούν
αδύνατους μαθητές σε δύσκολα μαθήματα, κυρίως σε περιόδους εξετάσεων και όχι
όλο τον χρόνο σε πλήθος μαθημάτων...

Στην Ελλάδα, τα περίπου 5.000 φροντιστήρια Μέσης Εκπαίδευσης, έχουν «δύναμη»
καθηγητών σχεδόν διπλάσια από την ΟΛΜΕ κατά τους ίδιους (60.000 έχει η ΟΛΜΕ,
πάνω από 100.000 τα φροντιστήρια) είτε ίση κατά την ΟΙΕΛΕ, καθώς 9 στους 10
μαθητές Γ' Λυκείου (και Β' ΛυκεΊου τώρα) παρακολουθούν μαθήματα. Η πρόεδρος
της Ομοσπονδίας Εκπαιδευτικών-Φροντιστών Ελλαδας κ. Έφη Παπαδέα εξηγεί ότι για
να προετοιμαστούν για το νέο σύστημα τα φροντιστήρια έκαναν ως τώρα 7 συνέδρια
και 17 σεμινάρια. Και ο ειδικός γραμματέας κ. Γιάννης Τσαρπαλής, δίνει τη δική
του εκδοχή γιατί δεν συνέβη το ίδιο με τους καθηγητές του Δημοσίου ­ πέραν
σύντομης σεμιναριακής επιμόρφωσης. 
«Μόνο και μόνο για να προσαρμόσω τις σημειώσεις μου στο νέο σύστημα, στο πρώτο
από τα 5 κεφάλαια της ύλης μαθηματικών κατεύθυνσης Β' Λυκείου, χρειάστηκα...
60 ώρες εργασίας. Αν ήμουν στο Δημόσιο, θα αναρωτιόμουν γιατί να δουλέψω 4
φορές περισσότερο και να πληρωθώ το ίδιο και θα αντιδρούσα...».

ΕΚΤΟΣ ΕΛΛΑΔΟΣ

Τι γίνεται όμως εκτός Ελλάδος; Και αλλού υπάρχουν φροντιστήρια, όμως η
λειτουργία τους ουδέποτε έφτασε να υποκαθιστά τα σχολεία.

«Η πρακτική που ακολουθούν οι γονείς στην Ελλάδα να στέλνουν το απόγευμα τα
παιδιά τους στα φροντιστήρια και σε ιδιαίτερα, δεν είναι ιδιαίτερα διαδεδομένη
στη Βρετανία», λέει ο εκπρόσωπος του Βρετανικού Συμβουλίου κ. Άντριαν Όντελ.
«Μερικές φορές μόνο, στέλνουν τα παιδιά σε ιδιαίτερα, εάν αισθάνονται ότι
υπάρχει ειδικό πρόβλημα σε κάποιο μάθημα. Συμβαίνει κυρίως όταν οι εξετάσεις
πλησιάζουν (σ.σ.: και όχι όλο τον χρόνο). Αφορά περισσότερο τα μεγάλα παιδιά,
είναι σπανιότατο στις μικρότερες ηλικίες και, σίγουρα, δεν συμβαίνει στην
έκταση που το συναντάμε στην Ελλάδα». Στη Βρετανία φροντιστήρια δεν υπάρχουν
και η προετοιμασία των πιο αδυνάτων για τις εξετάσεις, γίνεται μέσω ιδιαιτέρων.

* «Στη Γαλλία υπάρχει η δυνατότητα για ιδιαίτερα μαθήματα, όμως η οργάνωση δεν
είναι ίδια με τη χώρα σας. Πρόκειται για ιδιωτικά ινστιτούτα και για ειδικά
σχολικά τμήματα (σ.σ.: εκτεταμένη η ενισχυτική διδασκαλία) που λειτουργούν
πέραν του επίσημου προγράμματος», αναφέρει το Κέντρο Πληροφόρησης Ντεκάρτ του
Γαλλικού Ινστιτούτου.

Ο κ. Γιάννης Τσαρπαλής προσθέτει τη δική του εμπειρία: «Στο Καρτιέ Λατέν, τη
φοιτητική συνοικία του Παρισιού, πίσω από το βιβλιοπωλείο του Giber, υπάρχουν
ταμπέλες που γράφουν "La boit a bachot". Είναι τα ομαδικά φροντιστήρια που σε
τάξεις των 8-10 μαθητών, τους προετοιμάζουν για τις εξετάσεις του BAC.
Παράλληλα, ανθεί το φροντιστηριακό βιβλίο "Prepa Bac". 
Στην Ιατρική του Παρισιού (σ.σ.: σχολή μεγάλης αιχμής και ανταγωνισμού όμως)
έχει καταγραφεί ότι από 5.000 φοιτητές οι 3.500 παρακολουθούν φροντιστηριακά
μαθήματα για να πετύχουν».

ΣΤΗΝ ΙΣΠΑΝΙΑ

«Υπάρχουν και στην Ισπανία φροντιστήρια, αλλά η πρακτική έχει παρά πολύ
μικρότερες διαστάσεις από την Ελλάδα. Ο νέος εκπαιδευτικός νόμος μας εξάλλου,
έχει εισάγει ρυθμιστικά μέτρα (σ.σ.: ενισχυτική διδασκαλία) υποβοήθησης της
μάθησης για τους αδύνατους μαθητές», τονίζει το εκπαιδευτικό τμήμα της
ισπανικής πρεσβείας. «Στη Σεβίλλη, για παράδειγμα, στη συνοικία Σάντα Κρουζ,
υπάρχουν φροντιστήρια για Μαθηματικά, Φυσική, Χημεία και Σχέδιο», προσθέτει ο
κ. Τσαρπαλής.

* «Πάντα υπήρχαν ενισχυτικά μαθήματα στη Γερμανία κυρίως μέσα στα σχολεία,
αλλά και έξω από αυτά, σε ιδρύματα με το όνομα "Ναchhilfe" (σ.σ.: υποβοήθηση).
Τα τελευταία χρόνια πάντως, ο αριθμός των ινστιτούτων τύπου "φροντιστηρίου"
έχει μεγαλώσει. 
Προσφέρουν όμως εποπτεία για κατ' οίκον εργασίες, επαναλήψεις μαθημάτων και
απευθύνονται κυρίως σε μαθητές με εργαζόμενους και τους δυο γονείς», τονίζει ο
μορφωτικός ακόλουθος της γερμανικής πρεσβείας. 
Στη Γερμανία πάντως, φροντιστηριακά μαθήματα μπορούν να κάνουν και οι δημόσιοι
καθηγητές το απόγευμα, φυσικά επί πληρωμή. 
Φροντιστήρια υπάρχουν και στην Ελβετία, για τα δύσκολα μαθήματα, πάλι χωρίς
την έκταση του φαινομένου της Ελλάδας. 
Και, όπως αναφέρει ο εκπαιδευτικός-φροντιστής κ. Γ. Ψαλτόπουλος, παλαιότερα ο
δήμαρχος του Βερολίνου είχε ψηφίσει υπέρ της χορήγησης υποτροφιών σε μαθητές
ιδιωτικών φροντιστηρίων, ώστε να ενισχυθούν οι οικονομικά αδύνατοι «και να μη
χαθούν κάποια φωτεινά μυαλά».


ΑΝΤΙΘΕΤΑ στο Βελγιο, «η έννοια φροντιστήριο είναι άγνωστη, γιατί τα παιδιά
περνάνε πολλές ώρες στο σχολείο και υπάρχει ενισχυτική διδασκαλία σε ώρες μετά
το κανονικό ωράριο, που εφαρμόζεται αμέσως μόλις ο καθηγητής διαπιστώσει
αδυναμία του μαθητή, κατόπιν συναπόφασης», λέει η εκπρόσωπος της βελγικής πρεσβείας.

* Σε άλλες ευρωπαϊκές χώρες, αναφέρει ο κ. Γ. Τσαρπαλής και
καταγράφεται στο φετινό ημερολόγιο των Φροντιστών Ελλάδας, οργανωμένα
φροντιστήρια υπάρχουν στην Πορτογαλία και πρόσφατα στην Ιταλία (όπου υπάρχουν
και «φροντιστήρια» της Καθολικής Εκκλησίας), όχι όμως με τη μορφή που υπάρχουν
στην Ελλάδα και σε μικρότερη έκταση.

* Άγνωστα είναι τα φροντιστήρια και στις σκανδιναβικές χώρες.

Στην Αν. Ευρώπη, φροντιστήρια υπάρχουν κυρίως σε Ρουμανία, Βουλγαρία, Πολωνία
και Ουγγαρία. Εκτός Ευρώπης, τα φροντιστήρια ανθούν στη Βραζιλία, την Ιαπωνία,
τη Ρωσία και λιγότερο στο Ισραήλ. Η Βραζιλία είναι η μόνη χώρα του κόσμου που
συναγωνίζεται τη δική μας στο θέμα αυτό, «λειτουργούν ομαδικά φροντιστήρια στα
οποία υπολογίζεται ότι φοιτούν το 70% των μαθητών και η ζήτηση είναι τόσο
μεγάλη, ώστε φροντιστηριακά μαθήματα γίνονται ακόμα και... σε γήπεδα»!

* Στην Ιαπωνία, ο συναγωνισμός για τα λίγα πανεπιστήμια «αιχμής» που
εξασφαλίζουν στον απόφοιτο μια καλή δουλειά είναι τόσο μεγάλος, ώστε
παρατηρήθηκε εκρηκτική άνθηση των «τούκου», όπως λέγονται εκεί τα
φροντιστήρια, που στεγάζονται κυρίως σε μικρά διαμερίσματα-γκαρσονιέρες και
έχουν μια αντιστοιχία με τα ελληνικά φροντιστήρια όπου οι μαθητές, μετά το
σχολείο, απασχολούνται για πολλές ώρες. Στο Τελ Αβίβ, οι περισσότεροι
υποψήφιοι για τα ΑΕΙ, πάνε σε φροντιστήριο για τις εξετάσεις «Ψυχομετρικά»,
όπως λέγονται.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16343N151</ED>
<ID>
ID:17050

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N15&aa=1</URL></REF>


Article

<CATEGORY>vin06</CATEGORY>

 <H5>ΠΑΡΑΠΕΜΠΕΤΑΙ ΑΥΡΙΟ ΣΤΟ ΠΡΩΤΟΒΑΘΜΙΟ ΕΚΚΛΗΣΙΑΣΤΙΚΟ ΣΥΜΒΟΥΛΙΟ ΓΙΑ ΣΚΑΝΔΑΛΙΣΜΟ
</H5><H5>Εξηγήσεις δίνει και ο Κερκύρας Τιμόθεος
</H5><H2>Σε δίκη ο Χρυσόστομος
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Με την κατηγορία του σκανδαλισμού των πιστών παραπέμπεται αύριο στο
πρωτοβάθμιο εκκλησιαστικό δικαστήριο ο Μητροπολίτης Ζακύνθου Χρυσόστομος.

Ο Χρυσόστομος. Καλείται να λογοδοτήσει για τη συνέντευξή του σε περιοδικό
κατηγορούμενος για σκανδαλισμό

Ο ΙΔΙΟΣ ο κ. Χρυσόστομος αποφεύγει να μιλήσει πριν από τη δίκη, ωστόσο φίλοι
του εκτιμούν ότι η εξέλιξη αυτή δεν έχει να κάνει με τις δηλώσεις, αλλά με την
προσπάθεια ορισμένων ιεραρχών να φιμώσουν τον Μητροπολίτη, ο οποίος αρκετές
φορές βρέθηκε απέναντί τους, ειδικά σε θέματα που έχουν σχέση με τις
χριστιανικές οργανώσεις. Ως παράδειγμα αναφέρουν τον Μητροπολίτη Κονίτσης, τον
οποίον ο Χρυσόστομος τον είχε καταγγείλει αμέσως μετά την εκλογή του.

Πέρα από αυτά, όμως, στους κόλπους της Ιεραρχίας επικρατεί η άποψη ότι η
υπόθεση συνεχίζεται γιατί ο κ. Χρυσόστομος δεν ζητεί συγγνώμη. Άλλωστε και ο
ίδιος ο Αρχιεπίσκοπος έχει ζητήσει από τον ίδιο τον Χρυσόστομο να «κάνει
πίσω», ώστε να λήξει η υπόθεση. Ο Μητροπολίτης Ζακύνθου, από την πλευρά του,
υποστηρίζει ότι δεν γνώριζε το περιεχόμενο του περιοδικού και ότι τα όσα είπε
δεν έχουν καμία σχέση με αιρέσεις και ότι οι απόψεις του δεν σκανδαλίζουν.
Ενώ, όπως έχει τονίσει κατά καιρούς, είναι αντίθετος στις ελευθεριάζουσες σχέσεις.

Άλλοι κάνουν λόγω για ρεβανσιστικές τάσεις ιεραρχών, καθώς ο Ζακύνθου είχε
κατ' επανάληψη αναφερθεί στα οικονομικά, λέγοντας ότι ο σχετικός θόρυβος
εξυπηρετεί σκοπιμότητες, ενώ πολλές φορές είχε κάνει λόγο και για περιβάλλον
του νέου Αρχιεπισκόπου. Επίσης, έλεγαν χθες ότι ο κ. Χριστόδουλος θα ήθελε μια
συγγνώμη, ώστε να κλείσει το θέμα, όπως έγινε με τον Μητροπολίτη Θηβών
Ιερώνυμο, τον περασμένο Οκτώβριο, στη συνεδρίαση της Ιεράς Συνόδου.

Το πρωτοβάθμιο εκκλησιαστικό δικαστήριο θα συνεδριάσει με πρόεδρο των
Μητροπολίτη Σταγών και Μετεώρων και αποτελείται από τα μέλη της Διαρκούς Ιεράς Συνόδου.

Ιδιαίτερα αυστηρή μπορεί να είναι η ποινή που αντιμετωπίζει ο κ. Χρυσόστομος.
Σύμφωνα με τους νόμους της Εκκλησίας, μπορεί να τιμωρηθεί με αργία, αλλά και
με καθαίρεση, σε περίπτωση που οι ιεράρχες δικαστές δεν δεχτούν τις εξηγήσεις
του Μητροπολίτου Ζακύνθου. Μια τέτοια εξέλιξη, όπως έλεγαν συνεργάτες του
Αρχιεπισκόπου, θα ήταν υπερβολική και δεν θα βοηθούσε στο νέο πνεύμα που θέλει
να περάσει στην Εκκλησία ο κ. Χριστόδουλος. Το εκκλησιαστικό δικαστήριο
αποτελείται από τους Μητροπολίτες Σταγών και Μετεώρων Σεραφείμ (πρόεδρος),
Καισαριανής Γεώργιο, Λήμνου Ιερόθεο, Βεροίας Παντελεήμονα, Μεγάρων
Βαρθολομαίο, Ξάνθης Παντελεήμονα, Δριυνουπόλεως Ανδρέα, Κορίνθου Παντελεήμονα,
Πατρών Νικόδημο, Γουμενίσσης Δημήτριο και Περιστερίου Χρυσόστομο.

Στη σύγχρονη ιστορία της Ελλαδικής Εκκλησίας έχουν παραπεμφθεί στα δικαστήρια
οι πρώην Μητροπολίτες Δράμας Φίλιππος (1965), ο τέως Μητροπολίτης Πρεβέζης
Στυλιανός (1976), και οι δύο για σεξουαλικά σκάνδαλα, και το 1984 ο τέως
Κεφαλληνίας Προκόπιος, κατηγορούμενος ότι τεμάχισε το λείψανο του Αγίου
Γερασίμου. Τη διαδικασία του δικαστηρίου απέφυγε ο τέως Μητροπολίτης Κυθήρων
Ιάκωβος, οποίος παραιτήθηκε πέρυσι.


ΣΤΗ ΔΙΑΡΚΗ Ιερά Σύνοδο θα δώσει εξηγήσεις σήμερα ο Μητροπολίτης Κερκύρας
Τιμόθεος για το πρόβλημα που έχει προκύψει με την επιχορήγησή του από ξένους
οργανισμούς για έργα στην περιφέρειά του. Όλα άρχισαν πριν από περίπου ένα
χρόνο όταν σε συνεργασία με δικηγορικό γραφείο προσπάθησε να βρει χορηγούς στο
εξωτερικό ώστε να επιτελέσει κοινωφελή έργα. Μάλιστα, για να αποδείξει ότι η
Μητρόπολή του έχει περιουσία κατέγραψε όλα τα ακίνητα των οποίων η αξία
ξεπερνά το ένα τρισεκατομμύριο δραχμές. Σχετική βεβαίωση έδωσε ύστερα από
αίτημα του Μητροπολίτη και η νομαρχία.

Η υπόθεση δεν προχώρησε, ωστόσο έχει προκαλέσει σάλο στην Κέρκυρα αλλά και
στην Ιεραρχία.

Σύμφωνα με τον δικηγόρο κ. Πέτρο Γιατράκο, ο οποίος ήρθε σε επαφή με τον
Τιμόθεο, η Μητρόπολη δεν θα έπαιρνε δάνειο αλλά επιδοτήσεις από διάφορους
οργανισμούς. Το θέμα δεν προχώρησε και ο κ. Τιμόθεος ακύρωσε κάθε ενέργεια,
ενώ διέψευσε κατηγορηματικά ότι εισέπραξε χρήματα και ότι έβαλε υποθήκη το
λείψανο του Αγίου Σπυρίδωνος.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16343N161</ED>
<ID>
ID:17051

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N16&aa=1</URL></REF>


Article

<CATEGORY>vin06</CATEGORY>

 <H2>Ληστεία για ένα χιλιάρικο
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΓΙΑ ΕΝΑ χιλιάρικο νεαροί μαθητές επιτέθηκαν σε δύο συνομηλίκους τους και τους
λήστεψαν την ώρα που διασκέδαζαν σε λούνα παρκ στη Θεσσαλονίκη.

Όπως κατήγγειλαν στην Ασφάλεια ο 13χρονος Β.Δ. και ο Γ.Γ., 14 ετών, μαθητές
Γυμνασίου, την ώρα που βρίσκονταν στο λούνα παρκ πίσω από το «Ποσειδώνιο»
κολυμβητήριο, δέχτηκαν επίθεση από πέντε συνομηλίκους τους, ηλικίας 13 έως 15 χρόνων.

Με απειλές τους ακινητοποίησαν, τους χτύπησαν με γροθιές και στη συνέχεια
άρπαξαν το χαρτζιλίκι τους, γύρω στις 1.000 δραχμές, μαζί με μια μάρκα
συμμετοχής στα παιχνίδια, αξίας 500 δραχμών. Οι δράστες έγιναν αντιληπτοί από
περαστικούς, που ειδοποίησαν την Αστυνομία.

Ο εισαγγελέας ποινικής δίωξης Πέτρος Ραφτόπουλος άσκησε εις βάρος των πέντε
νεαρών δίωξη για ληστεία κατά συρροή από κοινού και τους παρέπεμψε στον
τακτικό ανακριτή για να απολογηθούν.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16343N162</ED>
<ID>
ID:17103

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N16&aa=2</URL></REF>


Article

<CATEGORY>vin06</CATEGORY>

 <H2>Οι εφοπλιστές βράβευσαν τον Πατριάρχη
</H2>
ΤΟ ΒΡΑΒΕΙΟ «Γεωργίου Π. Λιβανού» για το έργο του στην προστασία του θαλασσίου
περιβάλλοντος παρέδωσε προχθές στον Οικουμενικό Πατριάρχη κ. Βαρθολομαίο ο
πρόεδρος της Ένωσης Ελλήνων Εφοπλιστών κ. Γιάννης Λύρας. Τον πρόεδρο της
Ένωσης Ελλήνων Εφοπλιστών συνόδευσαν στην Κωνσταντινούπολη μέλη της
οικογένειας του Γεωργίου Π. Λιβανού, καθώς και το Δ.Σ. της ΕΕΕ.

«Με ιδιαίτερη συγκίνηση η Ένωση Ελλήνων Εφοπλιστών έχει την τιμή να σας
απονείμει το βραβείο "Γεωργίου Π. Λιβανού" για το μεγάλο ενδιαφέρον σας και το
μέχρι τώρα έργο σας στην προστασία του περιβάλλοντος και τη διαφύλαξη της
ισορροπίας του παγκοσμίου οικοσυστήματος», τόνισε μεταξύ άλλων ο κ. Λύρας.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16343N163</ED>
<ID>
ID:17143

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N16&aa=3</URL></REF>


Article

<CATEGORY>vin06</CATEGORY>

 <H2>Έρευνα για ατασθαλίες στον Δήμο Θεσσαλονίκης
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΚΑΤΑΓΓΕΛΙΕΣ για οικονομικές ατασθαλίες και διαχειριστικές παρατυπίες από τις
διοικήσεις των τελευταίων ετών στον Δήμο Θεσσαλονίκης ερευνά από χθες η
Εισαγγελία Πρωτοδικών.

Ο προϊστάμενος στην Εισαγγελία παρήγγειλε χθες σε πταισματοδίκη τη διενέργεια
προκαταρκτικής εξέτασης με αφορμή καταγγελίες που κάνουν λόγο για σειρά
παρατυπιών στη δημοτική επιχείρηση ιματισμού, αλλά και για περίεργες
ανταλλαγές δημοτικών οικοπέδων με ιδιωτικά.

Η δικαστική έρευνα διατάχθηκε με αφορμή τα όσα καταγγέλλει σε συνέντευξή του,
στην εφημερίδα «Αγγελιοφόρος», ο επικεφαλής της παράταξης της αντιπολίτευσης
στον Δήμο Θεσσαλονίκης Θρασύβουλος Λαζαρίδης. Ο κ. Λαζαρίδης, επικαλούμενος τα
συμπεράσματα της έκθεσης των ελεγκτών για το 1997, αναφέρει ότι ο συντελεστής
πωλήσεων είναι μόλις 0,27%, ενώ καταγγέλλει ότι η παράταξη της πλειοψηφίας
ζήτησε παράνομα από το δημοτικό συμβούλιο έγκριση του ισολογισμού της
επιχείρησης με καθυστέρηση περίπου ενός έτους.

Εξάλλου, ο κ. Λαζαρίδης αποκαλύπτει ότι η δημοτική επιχείρηση ιματισμού, παρά
τις επισημάνσεις που έγιναν, εξακολουθεί να μην καταθέτει φορολογικές
δηλώσεις, όπως έχει υποχρέωση, στην αρμόδια ΔΟΥ. Επίσης, ο επικεφαλής της
δημοτικής αντιπολίτευσης αναφέρει ότι στο τελευταίο δημοτικό συμβούλιο
ζητήθηκε από το Σώμα να εγκρίνει ανταλλαγές δημοτικών οικοπέδων με ιδιωτικά,
χωρίς να συμπεριλαμβάνονται στους φακέλους οι εκτιμήσεις της αξίας τους.

Όπως υπογραμμίζει ο κ. Λαζαρίδης, η αντιπολίτευση θα περιμένει την έκδοση των
πρακτικών της τελευταίας συνεδρίασης και μέσα στην εβδομάδα θα προσφύγει στις
αρμόδιες αρχές ζητώντας νέο διαχειριστικό έλεγχο για όλα τα προηγούμενα χρόνια.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16343N164</ED>
<ID>
ID:17174

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N16&aa=4</URL></REF>


Article

<CATEGORY>vin06</CATEGORY>

 <H2>28 μήνες φυλάκιση σε μαιευτήρα
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΣΕ ΦΥΛΑΚΙΣΗ είκοσι οκτώ μηνών, κατά συγχώνευση, καταδικάστηκε χθες από
δικαστήριο της Θεσσαλονίκης μαιευτήρας-γιατρός που κατηγορήθηκε ως υπαίτιος
για τον θάνατο εμβρύου από αμέλεια. Πρόκειται για τον επίκουρο καθηγητή της
Μαιευτικής Διαμαντή Κελαρτζή, ο οποίος παραπέμφθηκε στο Τριμελές
Πλημμελειοδικείο για ανθρωποκτονία από αμέλεια και για σωματική βλάβη. Σύμφωνα
με το κατηγορητήριο, ο γιατρός παρακολουθούσε στη διάρκεια της εγκυμοσύνης της
τη Χάιδω Τσαρούχα - Σιτζόγλου, η οποία τον Μάιο του 1995 εισήχθη στη μαιευτική
κλινική του Ιπποκράτειου Νοσοκομείου για τον τοκετό. Ο γιατρός φέρεται ότι
καθυστέρησε περίπου έξι μέρες τις διαδικασίες του τοκετού, με αποτέλεσμα να
πεθάνει το έμβρυο. Ο καταδικασθείς γιατρός άσκησε έφεση και αφέθηκε ελεύθερος.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16343N165</ED>
<ID>
ID:17194

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N16&aa=5</URL></REF>


Article

<CATEGORY>vin06</CATEGORY>

 <H5></H5><H5>Το «ποντίκι» έφαγε το... τηλεκοντρόλ
</H5><H5>Η ΤΗΛΕΟΡΑΣΗ ΤΟΥ ΜΕΛΛΟΝΤΟΣ ΕΚΠΕΜΠΕΙ ΜΕΣΩ ΤΟΥ ΙΝΤΕΡΝΕΤ
</H5><H5>Τα πουλιά χρειάζονται τη βοήθεια
</H5><H5>Ο «Όρασις» είναι γρήγορος και ελληνοαμερικανικός
</H5><H5>Καθιερώνεται η «εβδομάδα δάσους»
</H5><H5>Κούρεμα μετά... Ίντερνετ
</H5>
<AUTHOR>ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Από το ζάπινγκ στο σέρφινγκ και από το τηλεκοντρόλ στο «ποντίκι». «Η τηλεόρασή
σας πέθανε. Ζήτω η τηλεόραση του μέλλοντος», που έχει ήδη ξεκινήσει να
εκπέμπει στα κύματα του κυβερνοχώρου. «Ιντερνετικά» κανάλια παράγουν και
προβάλλουν δικές τους εκπομπές, αποκλειστικά στο δίκτυο, στρέφοντας συχνά την
κάμερα προς τον κυβερνο-θεατή.

ΟΙ ΣΤΑΘΜΟΙ αυτοί ακολουθούν τα αρχικά χνάρια των ηλεκτρονικών εφημερίδων και
των ραδιοφωνικών σταθμών του δικτύου αργότερα. Το πρόγραμμά τους περιέχει
σαπουνόπερες και τοκ σόου, ταινίες και ειδήσεις, μουσικά βιντεοκλίπ και
κωμωδίες. Φτιαγμένα όμως με μία άλλη ματιά, μία διαφορετική λογική,
σηματοδοτώντας μία νέα εποχή στα ηλεκτρονικά μίντια. Δεν είναι τυχαίο άλλωστε
ότι ­ σε άλλες περιοχές του πλανήτη νωρίτερα και σε άλλες αργότερα ­ η
τηλεόραση και η οθόνη του υπολογιστή θα είναι ενσωματωμένες σε μία συσκευή.

Το πιο γνωστό από όλα τα κανάλια του είδους ονομάζεται «The sync», εδρεύει στη
Νέα Υόρκη και ξεκίνησε τη λειτουργία του πριν από ένα χρόνο (www. thesync.
com). Στόχος των δημιουργών του είναι «η παραγωγή ακαταμάχητου, αμφίδρομου
περιεχομένου, ειδικά σχεδιασμένου για το κοινό του Ίντερνετ. Δεν πρόκειται για
ανακυκλωμένη τηλεόραση, αλλά το ξεκίνημα ενός καινούργιου μέσου».

Οι θεατές επικοινωνούν με τους παρουσιαστές μεταβάλλοντας τη φύση της εκπομπής
από μονόδρομο σε δρόμο διπλής κατεύθυνσης. Για τους υπεύθυνους του καναλιού,
«το Ίντερνετ είναι το πρώτο αληθινά δημοκρατικό μέσο και ο σταθμός μας είναι
το ξεκίνημα του δικτυακού προγράμματος».

Για να ακούσει και να παρακολουθήσει κανείς τις εκπομπές του συγκεκριμένου ­ ή
οποιουδήποτε άλλου ­ σταθμού, πρέπει να διαθέτει κάρτα ήχου και ηχεία, καθώς
και κάποια λογισμικά προγράμματα ­ συνήθως τα Real Player audio και video.
Αυτά παρέχονται δωρεάν από τις ηλεκτρονικές σελίδες των κατασκευαστών του Real
Player ή μέσω των site των σταθμών. Συνιστάται ακόμη, υπολογιστής Πέντιουμ στα
133 MHz ή PowerPC στα 100 MHz για την παρακολούθηση του βίντεο. Κομπιούτερ
χαμηλότερης ισχύος, θα ακούνε μόνο τον ήχο. Όσο για την ταχύτητα σύνδεσης,
πρέπει το μόντεμ να είναι στα 56k. Ο θεατής με σύνδεση χαμηλότερης ταχύτητας
θα ακούει αλλά δεν θα βλέπει.

ΟΙ ΕΚΠΟΜΠΕΣ

Οι εκπομπές μεταδίδονται «ζωντανά». Κι αν δεν τις προλάβει κανείς την ίδια
ώρα, δεν χρειάζεται να τις... γράψει στο βίντεο. Στο site υπάρχει αρχείο με
όλα τα επεισόδια. Η «Κυβερνοαγάπη» είναι μία από τις εκπομπές στο πρόγραμμα
του «The Sync». Πρόκειται για ένα «ζωντανό» τοκ σόου, όπου οι παρουσιαστές, οι
καλεσμένοι και οι θεατές ανταλλάσσουν απόψεις για τον έρωτα και τις σχέσεις
των δύο φύλων. 
Στην «Ανεξάρτητη προβολή», προβάλλονται μικρού μήκους ανεξάρτητα φιλμ, βίντεο
ή σχεδιασμένα στον υπολογιστή από όλο τον κόσμο. Οι θεατές μπορούν να στείλουν
τις δημιουργίες τους. Το «Σόου της Τζένι» μεταδίδεται δύο φορές την εβδομάδα
και οι θεατές μπορούν να στείλουν στην παρουσιάστρια ιδέες για προσεχή
επεισόδια. Στο πρόγραμμα «Meeks χωρίς φίλτρα» δύο δημοσιογράφοι παρουσιάζουν
ειδήσεις από τον κόσμο της πολιτικής και της τεχνολογίας, που «πρέπει να
γνωρίζουμε ως πολίτες του Δικτύου ώστε να μην αφήσουμε τις δυνάμεις της
εξουσίας να μας στερήσουν την ελευθερία μας».

ΑΛΛΑ ΚΑΝΑΛΙΑ

Στα χνάρια του «The Sync», βαδίζουν και άλλα κανάλια που εκπέμπουν
αποκλειστικά στο Ίντερνετ. Το Μ2 είναι δημιουργία του ευρωπαϊκού MTV με
πρόγραμμα που αποτελείται από μουσικά βιντεοκλίπ και συνεντεύξεις καλλιτεχνών.
Οι θεατές μπορούν να προτείνουν επιλογές δημιουργώντας τη δική τους ώρα
προγράμματος (www. m2europe. com). Το «ComedyNet» φιλοξενεί κωμικούς που
αυτοσχεδιάζουν «στον αέρα» κάνοντας stand-up comedy (www. comedynet. com). Το
broadcast. com δεν παράγει δικές τους εκπομπές, συγκεντρώνει όμως καθημερινά
τα προγράμματα που μεταδίδονται ζωντανά στο Ίντερνετ και κατευθύνει τα
ποντίκια-τηλεκοντρόλ στο σωστό site-κανάλι (www. broadcast. com/television).
Τέλος, υπόδειγμα προγράμματος αποτελεί ένας δικτυακός σταθμός μίας επαρχίας
στην Καλιφόρνια, όπου οι δήμοι παράγουν πρόγραμμα για τους δημότες τους,
ενημερωτικό, χρηστικό και ψυχαγωγικό, διαφημίζοντας παράλληλα τις τοπικές
επιχειρήσεις. Ως μέσον όμως, που παραχωρεί την εξουσία στα χέρια του πολίτη
της νέας εποχής, οι κυβερνο-θεατές βλέπουν τις διαφημίσεις μόνο αν το θέλουν
οι ίδιοι, αλλιώς τις παραλείπουν...

ΕΚΑΤΟΝΤΑΔΕΣ πυροβολημένα και εξαντλημένα από το ανελέητο κυνήγι πουλιά έφτασαν
τις γιορτινές μέρες στο Ελληνικό Κέντρο Περίθαλψης Αγρίων Ζώων στην Αίγινα.
«Τα Χριστούγεννα, τα πουλιά δεν γιορτάζουν στην Ελλάδα» είναι η θλιβερή
διαπίστωση των αρμοδίων του Κέντρου, που μαζί με τους εθελοντές του ΕΚΠΑΖ
έκαναν ρεβεγιόν «ανάμεσα σε χαρτόκουτα, σακατεμένα φτερά και απελπισμένα
μάτια», για μία ακόμα χρονιά. 
Επειδή, όμως, η βοήθεια της Πολιτείας είναι πολύ μικρή, τα χρέη έχουν αρχίσει
να γονατίζουν το Κέντρο. Και οι άνθρωποί του ζητούν τη βοήθεια των φίλων τους
«για να βγει ο δύσκολος χειμώνας». Μπορείτε να ζητήσετε πληροφορίες
τηλεφωνώντας στα 031-724.969, 0297-28367, 093-2-422.008, 095-376.127 και
094-362.942 ή στέλνοντας e-mail (hlcwfhos@otenet.gr).

Ο ΤΑΧΥΤΕΡΟΣ ηλεκτρονικός υπολογιστής χειρός στον κόσμο ονομάζεται «Όρασις» και
είναι δημιούργημα της εταιρείας Dauphin Technology, που ανήκει σε Ελληνοαμερικανούς.

Οι δυνατότητες του «Όρασις» είναι ίδιες με αυτές ενός μεγάλου σε μέγεθος
υπολογιστή (desktop PC). Οι μικρές του διαστάσεις του όμως (15 Χ 25 Χ 4 εκ.)
και το ελαφρύ του βάρος ­ μόλις 1,9 κιλά ­ τον καθιστούν σημαντικό
επιχειρηματικό εργαλείο για δουλειές που πρέπει να γίνουν μακριά από τον χώρο
του γραφείου. Μπορεί να χρησιμοποιηθεί στη βιομηχανία, στην ιατρική, στην
εκπαίδευση, στη δημόσια διοίκηση, στους κοινωφελείς οργανισμούς, στις
μεταφορές, στον Στρατό κ.λπ.

Η εισαγωγή πληροφοριών γίνεται φωνητικά, με ειδική πένα ή ασύρματο μικρό
πληκτρολόγιο, ενώ δέχεται και σήμα βίντεο για τηλεδιάσκεψη.

Είναι ο πρώτος Η/Υ χειρός στον κόσμο που χρησιμοποίησε επεξεργαστή Pentium ΜΜΧ
στα 266 MHz της Ίντελ. Η Dauphin εδρεύει στη Νέα Υόρκη και στις τάξεις των
μετόχων της ανήκουν 2.500 μέλη της Ομογένειας. Πρόεδρος και διευθύνων
σύμβουλος είναι ο κ. Ανδρέας Κανδαλέπας. Η εταιρεία ειδικεύεται στην
κατασκευή, στον σχεδιασμό και στην προώθηση στην αγορά υπολογιστών χειρός. Ο
«Όρασις» ήδη χρησιμοποιείται από το αμερικανικό υπουργείο Δημόσιας Τάξης,
πολυεθνικές επιχειρήσεις και οργανισμούς.

ΗΜΕΡΙΔΑ με θέμα τη σωτηρία των δασών της Αττικής διοργάνωσε το Εργατικό Κέντρο
Αθηνών, με τη συμμετοχή 18 επιστημονικών, κοινωνικών και συνδικαλιστικών
φορέων. Στόχος της ημερίδας ήταν να εκτιμηθεί συνολικά η επιτακτική ανάγκη της
προστασίας των περιαστικών δασών, ενώ ο πρόεδρος του ΕΚΑ κ. Γρηγόρης Φελώνης
ανακοίνωσε την καθιέρωση μιας «εβδομάδας δάσους», στις αρχές κάθε καλοκαιριού.
Στη διάρκεια της εβδομάδας αυτής, εθελοντές, εργαζόμενοι, μαθητές, φοιτητές,
αλλά και διάφοροι δήμοι θα συμμετάσχουν σε μια εκστρατεία καθαρισμού των δασών
της Αττικής. Από τις εισηγήσεις που παρουσιάστηκαν στην ημερίδα προέκυψε η
ανάγκη σχεδιασμού της αντιπυρικής προστασίας και δημιουργίας ενός ενιαίου
φορέα δασοπροστασίας, ενώ οι ομιλητές τόνισαν πως θα πρέπει να προχωρήσει η
σύνταξη δασικών χαρτών και να επιλυθεί οριστικά το ιδιοκτησιακό καθεστώς
δασικών εκτάσεων.

ΤΟ ΠΡΩΤΟ... κυβερνο-κομμωτήριο άνοιξε τις πύλες του στο Λονδίνο και στην
περιοχή Islington και γέμισε τις βιτρίνες του με προηγμένους υπολογιστές
Machintosh προκειμένου να ελκύσει περισσότερο κόσμο. Οι πελάτες του νέου
κομμωτηρίου θα μπορούν μέχρι να ολοκληρωθεί το νέο τους κούρεμα ή όσο διαρκεί
η περιποίηση προσώπου να σερφάρουν στο Internet ή να στέλνουν e-mail σε
φίλους, γνωστούς, αλλά και επωνύμους, από τον χώρο της μόδας.

Η εταιρεία πιστεύει πως η παροχή υπηρεσιών Internet στους πελάτες της έρχεται
ως φυσική συνέχεια των περιοδικών που πάντα στοιβάζονταν στα τραπεζάκια των
κομμωτηρίων. «Τί είναι αυτό που ζητά ένας πελάτης όταν μπαίνει στο
κομμωτήριο;», αναρωτιέται ο Richard Hallward, διευθυντής στο κατάστημα του
Islington. «Δεν θέλουν παλιά περιοδικά, αλλά νέες υπηρεσίες, που θα τους
προσφέρουν καινούργιες εμπειρίες και θα διευρύνουν τους ορίζοντές τους.

Είναι το πρώτο κομμωτήριο που αποφάσισε να προσφέρει τέτοιου είδους υπηρεσίες.
Χωρίς όμως τους εξαιρετικού σχεδιασμού υπολογιστές Mac (τους ίδιους που
επανέφεραν την Apple δυναμικά στο παιχνίδι της αγοράς και έδωσαν νέα «αστεία»
και «μοντέρνα» διάθεση στους υπολογιστές για το σπίτι) οι υπεύθυνοι του
καταστήματος θεωρούν πως το εγχείρημά τους θα είχε αποτύχει.

«Η όλη διαδικασία είναι μια δική μας προσπάθεια να διευκολύνουμε τη ζωή των
πελατών μας», αναφέρει ο διευθυντής του κομμωτηρίου. «Εδώ φτάνουν πάρα πολλοί
επαγγελματίες όπως επίσης πολύ γνωστοί ηθοποιοί και άνθρωποι από το χώρο της
μόδας που αισθάνονται φοβερά πιεσμένοι ανάμεσα σε επαγγελματικές υποχρεώσεις
και την έλλειψη ελεύθερου χρόνου. Τους δίνουμε λοιπόν την ευκαιρία να
αξιοποιήσουν την ώρα που περνούν μέσα στο κομμωτήριο».

Επιθυμία των ιθυνόντων του καταστήματος δεν είναι φυσικά να αντικαταστήσουν τα
Internet-cafe. 
«Προσφέρουμε κι εμείς, παράλληλα, τη δυνατότητα σε πολύ κόσμο να έρθει σε
επαφή με το Διαδίκτυο και να γνωρίσει νέες εμπειρίες».

Εκ Βρυξελλών Ι

Επιβεβαιώνει ο κοινοτικός επίτροπος Χανς βαν ντεν Μπρουκ την ταφή πυρηνικών
αποβλήτων κοντά στην ελληνοσκοπιανή μεθόριο, σε απάντηση που έστειλε σε
σχετικό ερώτημα του ευρωβουλευτή κ. Νικήτα Κακλαμάνη. Δηλώνει, όμως,
αναρμόδιος, τονίζοντας πως «η ταφή αυτή και κάθε ενδεχόμενη επίπτωση στον
ελληνικό πληθυσμό ενδέχεται να υποβάλλεται σε άλλες διεθνείς ρυθμίσεις».

Εκ Βρυξελλών ΙΙ

Υπέρ της αξιοποίησης της ηλιακής και αιολικής ενέργειας τάχθηκε η
ευρωβουλευτής κ. Άννα Καραμάνου, σε εισήγησή της στην έκθεση Elchlepp, που
αφορούσε τις νέες τεχνολογίες των ανανεώσιμων πηγών ενέργειας. Η κ. Καραμάνου
απηύθυνε επίσης έκκληση προς την Ευρωπαϊκή Ένωση να αξιοποιήσει τα
ανταγωνιστικά πλεονεκτήματα που διαθέτει και να προωθήσει τη χρήση ανανεώσιμων
πηγών ενέργειας.

Οι χρήστες του Ίντερνετ, που διαμαρτύρονται για τα νέα τιμολόγια του ΟΤΕ,
επισημαίνουν ότι η χρέωση για όσους συνδέονται μέσω Ενιαίου Πανελλαδικού
Αριθμού Κλήσης διαφέρει σημαντικά ανάλογα με την περιοχή διαμονής. Η Ελλάδα
χωρίζεται σε τρεις ζώνες χρέωσης όπου η τιμή κυμαίνεται από 12 δρχ. ως 80 δρχ.
το λεπτό στις ώρες αιχμής (8 π.μ. - 10 μ.μ.).

Απειλητικά σύννεφα, όμως, που σχετίζονται με τη χρονοχρέωση των χρηστών,
φαίνεται πως μαζεύονται και στην Αμερική, όπου μέχρι τώρα η τηλεφωνική σύνδεση
είναι δωρεάν. Σύμφωνα με είδηση του CNN, η κυβέρνηση θα συζητήσει αυτές τις
μέρες μία πρόταση, έπειτα από πίεση των τηλεφωνικών εταιρειών για την επιβολή
υπεραστικής χρέωσης στις κλήσεις σύνδεσης με το Ίντερνετ.

Ημερίδα με θέμα «Χρήση της γονιδιακής τεχνολογίας στα τρόφιμα και η
απελευθέρωση γενετικά τροποποιημένων οργανισμών στο περιβάλλον» διοργανώνουν
την Παρασκευή η Γενική Γραμματεία Έρευνας και Τεχνολογίας και το Βρετανικό
Συμβούλιο, στο ξενοδοχείο «Κάραβελ» (9 π.μ.). Πληροφορίες στα τηλ. 3627.874
και 7752.222, εσωτ. 304.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16343N181</ED>
<ID>
ID:17052

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N18&aa=1</URL></REF>


Article

<CATEGORY>vin06</CATEGORY>

 <H5>ΣΤΟ ΣΥΝΟΛΟ ΤΩΝ ΔΙΠΛΟΘΕΣΙΤΩΝ ΟΙ ΑΝΔΡΕΣ ΦΘΑΝΟΥΝ ΤΟ 85%
</H5><H5>Κάθε μέρα ένα διαρκές τρέξιμο
</H5><H2>Με δύο δουλειές καλό εισόδημα
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ - ΔΗΜΗΤΡΑ ΣΚΟΥΦΟΥ</AUTHOR>

Δουλεύει περίπου 15 ώρες την ημέρα. Ο 25χρονος Νίκος Κουρμπέλης έχει
επιλέξει τη διπλή απασχόληση γιατί, όπως λέει, τώρα μπορεί να αξιοποιήσει το
χρόνο του και να αυξήσει το εισόδημά του, για να επιτύχει τους στόχους του.

«Το πρωί εργάζομαι σε φαρμακευτική εταιρεία. Είμαι υπεύθυνος του κέντρου
διανομής. Το απόγευμα αναλαμβάνω τα "καθήκοντά" μου σε ένα μπαρ και, όπως λένε
οι φίλοι και οι πελάτες μου, φτιάχνω αρκετά καλό καπουτσίνο. Συνολικά δουλεύω
15 ώρες την ημέρα. Και με τις δύο δουλειές μπορώ να ενισχύω σημαντικά το
εισόδημά μου και να κάνω κάποιες αγορές που έχω προγραμματίσει. Άλλωστε, με
εξυπηρετούν τα ωράρια που έχω», προσθέτει ο κ. Κουρμπέλης.

Σύμφωνα με στοιχεία που δημοσιεύονται στο βιβλίο «Έρευνα για τα Κοινωνικά
Χαρακτηριστικά της Απασχόλησης» (ΕΚΚΕ), της Κούλας Κασιμάτη, οι άνδρες που
κάνουν δεύτερη δουλειά είναι πολύ περισσότεροι από τις γυναίκες (85% έναντι
15%). Σε ό,τι αφορά την ηλικία, παρατηρείται αύξηση της δεύτερης απασχόλησης
από τις μικρότερες στις μεγαλύτερες ηλικίες. Εξάλλου, στα επαγγέλματα του
εργάτη-τεχνίτη, επιστήμονα, εμπόρου και πωλητή δεν φαίνεται να υπάρχει
σημαντική διαφοροποίηση στην επαγγελματική διάρθρωση ανάμεσα στην κατανομή της
κύριας και της δεύτερης εργασίας (δηλαδή, το ποσοστό όσων έχουν στους
συγκεκριμένους τομείς την πρώτη εργασία τους είναι περίπου ίδιο με το ποσοστό
όσων επιλέγουν τους τομείς αυτούς για τη δεύτερη απασχόλησή τους), αντίθετα με
τις αντίστοιχες κατανομές στους γεωργούς-κτηνοτρόφους, υπαλλήλους γραφείου και
διευθύνοντα - ανώτερα διοικητικά στελέχη.

Το 42% των καθηγητών δηλώνει ότι έχει κάνει δεύτερη δουλειά τα τελευταία πέντε
χρόνια. Φαίνεται, όμως, ότι δεν είναι μόνο τα ιδιαίτερα μαθήματα, αλλά και τα
οικονομικά προβλήματα που οδηγούν πολλούς καθηγητές στην αναζήτηση δεύτερης απασχόλησης.

Στην έρευνα που πραγματοποίησε ο εκπαιδευτικός κ. Χρήστος Κάτσικας πριν από
δύο χρόνια, το 40% δεν δήλωσε ως δεύτερη απασχόληση τα ιδιαίτερα μαθήματα,
αλλά εργασίες που δεν έχουν καμιά σχέση με το κύριο επάγγελμά τους. Έτσι, το
26% των ερωτηθέντων δουλεύει ως σερβιτόρος παράλληλα με το σχολείο, ενώ ένα
ποσοστό 15% εργάζεται ως πλασιέ τις ώρες που δεν διδάσκει και το 12%
απασχολείται παράλληλα ως οικοδόμος ή μπογιατζής.

«Είμαι ένας από τους πολλούς Έλληνες που έχουν δύο δουλειές. Ο καθένας για
τους δικούς του λόγους. Συνήθως τα κίνητρα είναι οικονομικά και τις
περισσότερες φορές η δεύτερη δουλειά μπορεί να μην έχει σχέση με την πρώτη.
Αρκετοί είναι εκείνοι οι δημόσιοι ή ιδιωτικοί υπάλληλοι που καταφεύγουν στη
δεύτερη εργασία για να τα βγάλουν πέρα», συνεχίζει ο κ. Κουρμπέλης.

«Είναι φανερό ότι το φαινόμενο της δεύτερης εργασίας είναι σύμφυτο με τις
αυξημένες ανάγκες μιας καταναλωτικής κοινωνίας που παρουσιάζει σημαντικές
ελλείψεις στα επίπεδα των ελάχιστων διασφαλίσεων, των παροχών και των ίσων
ευκαιριών στους πολίτες», λέει ο πρόεδρος της ΑΔΕΔΥ κ. Γιάννης Κουτσούκος, που
τονίζει ότι το επίπεδο των εισοδημάτων των δημοσίων υπαλλήλων είναι τόσο
χαμηλό που έχει φθάσει «κάτω και από τα όρια της κάλυψης των στοιχειωδών
βιοτικών αναγκών».

Ο κ. Κουτσούκος θεωρεί ότι ο αριθμός των δημοσίων υπαλλήλων που έχει δεύτερη
δουλειά δεν είναι μεγάλος για δύο λόγους: αφενός, επειδή η ανεργία είναι
μεγάλη και, αφετέρου, γιατί «δεν μπορεί να υπάρξει εύκολη αντιστοιχία των
αυξημένων επαγγελματικών γνώσεων και ικανοτήτων ενός δημοσίου υπαλλήλου με τις
ζητούμενες εργασίες στον ιδιωτικό τομέα, με αποτέλεσμα αρκετοί δημόσιοι
υπάλληλοι, κάτω από ιδιαίτερα πιεστικές συνθήκες, να οδηγούνται σε
δευτερεύουσες και βοηθητικού χαρακτήρα εργασίες».

Συνεχές τρέξιμο. «Οι δύο δουλειές μού έχουν περιορίσει τον ελεύθερο χρόνο.
Όμως είναι αναγκαίες», λέει ο κ. Νότης Τσαμπής

ΣΠΙΤΙ ΤΟΥ δεν γυρνάει ποτέ πριν από τις 9.30-10 το βράδυ. Η μέρα του
περιλαμβάνει ένα διαρκές τρέξιμο για να τα προλάβει όλα. Αναγκάζεται να κάνει
δεύτερη δουλειά, αφού «οι οικονομικές απαιτήσεις είναι πλέον πολύ αυξημένες
και δεν βγαίνει αλλιώς».

Η εμπειρία του κ. Νότη Τσαμπή από το παρελθόν πικρή. Το μαγαζί στο οποίο
δούλευε ως υπάλληλος για χρόνια έκλεισε. Οι μέρες που πέρασε δύσκολες. Το 1999
τον βρίσκει να εργάζεται στον αθλητικό τομέα του Δήμου Καισαριανής. Όμως,
αρκετά συχνά αναγκάζεται να δουλέψει και σε μαγαζί με πόμολα και πόρτες στο
κέντρο της Αθήνας. Γνωρίζει, άλλωστε, καλά ότι η οικονομική ανάγκη δεν
επιτρέπει την πολυτέλεια του ελεύθερου χρόνου...

«Δυστυχώς οι αυξημένες υποχρεώσεις μου έχουν περιορίσει πολύ τον ελεύθερο
χρόνο. Οι δύο ώρες που επιστρέφω στο σπίτι κάθε μεσημέρι φαντάζουν βάλσαμο από
την πίεση όλης της ημέρας», λέει ο κ. Τσαμπής που έχει ένα γιο και μια μεγάλη
αγάπη ­ το ερασιτεχνικό ποδόσφαιρο ­ να χωρέσει μέσα στο εικοσιτετράωρό του.

«Αναγκάζομαι να έχω δύο απασχολήσεις λόγω ανάγκης», λέει ο ίδιος και
συνεχίζει: «Μακάρι να μπορούσα να αφοσιωθώ μόνο στα πράγματα που πραγματικά
αγαπώ και μου αρέσει να κάνω. Όμως, οι απαιτήσεις της σημερινής ζωής είναι
πολύ μεγάλες και δεν γίνεται αλλιώς. Η παρηγοριά μου είναι ότι τουλάχιστον
ασχολούμαι με τον αθλητισμό της περιοχής μου, κάτι που είναι ιδιαίτερα δημιουργικό...».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16343N201</ED>
<ID>
ID:17053

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N20&aa=1</URL></REF>


Article

<CATEGORY>vin06</CATEGORY>

 <H2>Πιο αυστηρός ο έλεγχος αίματος για ασφαλείς μεταγγίσεις
</H2>
ΤΗΝ ΠΙΘΑΝΟΤΗΤΑ να εισαχθεί όσο το δυνατόν συντομότερα στη χώρα μας μια πιο
εξελιγμένη μέθοδος ελέγχου του αίματος εξέτασε χθες η Επιτροπή Αιμοδοσίας του
υπουργείου Υγείας.

Πρόκειται για μία εξέταση γνωστή ως PCR και δίνει πιο έγκυρα και ταχύτερα
αποτελέσματα για μολυσματικές ασθένειες. Στηρίζεται στις αρχές της μοριακής
βιολογίας και επιτρέπει την ανίχνευση του ιού μέσα σε ελάχιστες ημέρες μετά
την μόλυνση από τον ιό, ανιχνεύοντας το αντιγόνο Π24 του ιού το οποίο
εμφανίζεται στον οργανισμό 10 ημέρες μετά τη μόλυνση. Το εντυπωσιακό είναι
ότι, σύμφωνα με πληροφορίες μας, στα υπόγεια του Γενικού Κρατικού Νικαίας
υπάρχει ήδη, από τον Μάιο του '97, ο εξοπλισμός για την χρησιμοποίηση της
μεθόδου αλλά η εφαρμογή της δεν προχωρά ελλείψει χώρων και προσωπικού.

Η μέθοδος που χρησιμοποιείται ήδη δοκιμαστικά στην Ελβετία από τον Ελβετικό
Ερυθρό Σταυρό, ο οποίος εντόπισε πρόσφατα, μ' αυτή την εξέταση, ότι ορισμένες
μονάδες από τις 20.000 αίμα που είχε στείλει από την Ελλάδα ήταν μολυσμένο με ηπατίτιδα.

Ας σημειωθεί ότι από το 1988 το Κρατικό Κέντρο Αιμοδοσίας και Παρασκευής
Παραγώγων Αίματος έχει αναλάβει την αποστολή πλάσματος στο κεντρικό εργαστήριο
του Ερυθρού Σταυρού της Βέρνης για κλασματοποίηση σε λευκωματίνη, που είναι
παράγωγο του αίματος. Επειδή οι μολυσμένες μονάδες είχαν εν τω μεταξύ
αναμιχθεί με μεγάλη ποσότητα αίματος την οποία μόλυναν, οι Ελβετοί
αναγκάστηκαν να καταστρέψουν όλη την ποσότητα.

Η Επιτροπή Αιμοδοσίας του υπουργείου Υγείας, η οποία συνεδρίασε χθες το πρωί,
ασχολήθηκε ιδιαίτερα με το θέμα της ασφάλειας των μεταγγίσεων αίματος στη χώρα
μας και εξέτασε, μεταξύ άλλων, το ενδεχόμένο να γίνουν αυστηρότερες οι
προϋποθέσεις μετάγγισης και να αλλάξουν οι προϋποθέσεις προσφοράς αίματος. Από
τη μεριά του ο υφυπουργός Υγείας κ. Ν. Φαρμάκης δήλωσε ότι το υπουργείο έχει
πρόθεση να προωθήσει ταχύτατα τη διαδικασία για την δημιουργία του Εθνικού
Κέντρου Αιμοδοσίας.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16343N211</ED>
<ID>
ID:17054

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N21&aa=1</URL></REF>


Article

<CATEGORY>vin06</CATEGORY>

 <H5>10-20.000 ΧΑΠΙΑ ΠΕΡΙΛΑΜΒΑΝΕΙ Η ΠΡΩΤΗ ΠΑΡΤΙΔΑ ΑΠΟ ΤΟ ΒΕΛΓΙΟ
</H5><H2>Έρχονται τα Βιάγκρα
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Από 10.000 έως 20.000 χάπια αναμένεται να περιλαμβάνει η πρώτη παρτίδα
Βιάγκρα, που θα εισαχθεί στην Ελλάδα αμέσως μόλις το υπουργείο Εμπορίου
ανακοινώσει την τιμή με την οποία θα διατίθεται στην αγορά.

Τέλη Ιανουαρίου θα ανακοινωθεί η τιμή του Βιάγκρα. Έτσι ώστε η πρώτη παρτίδα
του φαρμάκου να μπει στα ράφια των φαρμακείων

ΤΟ ΠΟΤΕ θα συμβεί αυτό κανείς δεν μπορεί να το πει με βεβαιότητα. Ούτε καν η
ίδια η εταιρεία, η οποία έχει καταθέσει τη σχετική αίτηση στο υπουργείο από
τον περασμένο Σεπτέμβριο. Πάντως το σίγουρο είναι ότι στη λίστα που θα
ανακοινώσει το υπουργείο, εκτός από το Βιάγκρα θα περιλαμβάνονται επίσης και
οι τιμές άλλων 700 καινούργιων φαρμάκων. Το μόνο σίγουρο προς το παρόν είναι
ότι «προετοιμάζουμε το δελτίο τιμών πυρετωδώς, με στόχο να καταφέρουμε να το
έχουμε έτοιμο μέχρι τα τέλη του μήνα», σύμφωνα με την κ. Πολιτοπούλου από το
υπουργείο Εμπορίου.

ΣΕ 7 ΜΕΡΕΣ

Έτσι λοιπόν, από τη μέρα που θα ανακοινωθεί η τιμή του χαπιού, θα χρειαστεί
χρόνος μιας εβδομάδας για να φέρει η παρασκευάστρια εταιρεία την πρώτη παρτίδα
στην Ελλάδα. Η εισαγωγή θα γίνει από το Βέλγιο, κατά πάσα πιθανότατα
αεροπορικώς. Στη συνέχεια, και αφού έχουν έρθει τα σκευάσματα στην Αθήνα, θα
απαιτηθεί επιπλέον χρόνος μιας ή δύο ημερών για να χτυπηθούν οι τιμές πάνω στα
κουτιά τους.

Το πόσο θα κοστίζει το Βιάγκρα είναι και αυτό άγνωστο. Όμως οι μέχρι τώρα
πληροφορίες λένε πως η τιμή για το κάθε χάπι θα κυμαίνεται από 3.500 μέχρι
4.500 δραχμές. Όσο για τη συσκευασία με την οποία θα κάνει την εμφάνισή του
στα ράφια των φαρμακείων, αυτή θα έχει δύο μορφές. Η πρώτη θα περιλαμβάνει
τέσσερα χάπια και η άλλη οκτώ. 
Και φυσικά εξυπακούεται ότι η κυκλοφορία του θα γίνει ταυτόχρονα σε ολόκληρη
τη χώρα.

Πάντως μέχρι τώρα δεν διαφαίνεται πουθενά η πρόθεση του υπουργείου Υγείας να
κινήσει τις διαδικασίες ώστε το συγκεκριμένο σκεύασμα να ενταχθεί στη λίστα με
τα χορηγούμενα από τα ασφαλιστικά ταμεία φάρμακα. «Δεν νομίζω ότι το Βιάγκρα
θα καλύπτεται από τα ασφαλιστικά ταμεία της χώρας», λέει η κ. Αναστασία
Καπετανάκη προϊσταμένη της Διεύθυνσης Φαρμακευτικής του ΙΚΑ. 
«Οι ενδιαφερόμενοι θα πρέπει να καταβάλλουν το αντίτιμο από την τσέπη τους.
Αφού προηγουμένως έχουν συμβουλευτεί τον γιατρό τους».

ΟΙ ΑΣΦΑΛΙΣΜΕΝΟΙ

Και μπορεί τα Ταμεία να μην σκοπεύουν να εντάξουν το Βιάγκρα στις λίστες τους,
όμως αυτό δεν σημαίνει πως το ενδιαφέρον των ασφαλισμένων τους είναι
ανύπαρκτο. «Πολλοί ρωτούν αν και πότε θα έρθει, αν θα το έχουμε στη λίστα
μας», λέει ο διοικητής του ΤΕΒΕ κ. Κώστας Κόντος.

Ο ίδιος προσθέτει «ότι τα ερωτήματα αυτά προέρχονται και από σχετικά νεαρούς
σε ηλικία ασφαλισμένους, από κάθε μεριά της Ελλάδας».

Και επιχειρώντας έναν πολύ πρόχειρο προσδιορισμό του αριθμού των...
ενδιαφερομένων, λέει ότι «αυτός μπορεί και να αγγίζει το 5%».

Ας θυμίσουμε ότι το ΤΕΒΕ έχει στις τάξεις του 550.000 άμεσα ασφαλισμένους,
στους οποίους αν προστεθούν και οι έμμεσα ασφαλισμένοι τότε ο παραπάνω αριθμός
φθάνει τους 1.300.000 ανθρώπους. 
Πάντως ο κ. Κ. Κόντος λέει πως αν εζητείτο η γνώμη του, θα συνηγορούσε υπέρ
τού να ενταχθεί το συγκεκριμένο σκεύασμα στη λίστα των Ταμείων, με βάση τα όσα
λέει ο κανονισμός παροχών.

ΖΗΤΗΣΗ

Πέρα όμως από τα Ταμεία, αρκετοί άνθρωποι έχουν απευθυνθεί και στον
φαρμακοποιό της γειτονιάς τους ζητώντας να τους εξασφαλίσει ένα κουτί Βιάγκρα,
όταν αυτό κυκλοφορήσει στην Ελλάδα. «Έχουν έρθει και σε μένα κάποιοι πελάτες
να μου πουν να τους κρατήσω ένα κουτί. Το θέμα βέβαια είναι ότι δεν μπορείς να
ξέρεις αν το εννοούν ή αν το λένε αστειευόμενοι», λέει ο κ. Κώστας Λουράντος,
πρόεδρος του Φαρμακευτικού Συλλόγου Αττικής. 
Ο ίδιος υποστηρίζει πως «λίγους μήνες νωρίτερα το ενδιαφέρον του κόσμου ήταν
εντονότερο γύρω από το χάπι, αλλά επειδή ακόμα δεν έχει έρθει στη χώρα μας, το
ενδιαφέρον κάπου έχει ατονήσει».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16343N212</ED>
<ID>
ID:17104

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N21&aa=2</URL></REF>


Article

<CATEGORY>vin06</CATEGORY>

 <H2>Απορρίφθηκε η αγωγή για την περιουσία Ν. Βαρδινογιάννη
</H2>
ΤΟ ΕΦΕΤΕΙΟ της Αθήνας απέρριψε την αγωγή του Παύλου και του Δημοσθένη
Βαρδινογιάννη με την οποία είχαν ασκήσει έφεση κατά της απόφασης του
Πρωτοδικείου, που διέτασσε τη διανομή της κοινής περιουσίας του αποθανόντος
Νίκου Βαρδινογιάννη κατά ίσα μερίδια στα τέσσερα παιδιά του.

Το δικαστήριο με την υπ' αριθμόν 10463/1999 απόφασή του απέρριψε ως απαράδεκτη
την έφεση του Παύλου και του Δημοσθένη Βαρδινογιάννη, οι οποίοι με την αγωγή
τους στρέφονταν κατά των αδελφών τους Πύρρου και Ιωάννας Βαρδινογιάννη.

Τον Οκτώβριο του 1996 ο Πύρρος και η Ιωάννα Βαρδινογιάννη είχαν καταθέσει
αγωγή στο Πρωτοδικείο ζητώντας την ίση διανομή των περιουσιακών στοιχείων, που
από κοινού είχαν κληρονομήσει μετά τον θάνατο του πατέρα τους Νίκου
Βαρδινογιάννη. Το Πρωτοδικείο είχε κάνει δεκτή την αγωγή τους, αλλά στη
συνέχεια τα άλλα δύο αδέλφια τους, ο Παύλος και ο Δημοσθένης, άσκησαν έφεση
κατά της πρωτόδικης απόφασης.

Οι δύο τελευταίοι υποστηρίζουν από την πλευρά τους ότι ο τρόπος με τον οποίο
έχει διανεμηθεί η περιουσία τους με βάση τη δικαστική απόφαση, καθιστά δυσχερή
τη διαχείριση των περιουσιακών τους στοιχείων..

Τον τελευταίο λόγο γι' αυτό το σκέλος της δικαστικής διαμάχης θα έχει ο Άρειος
Πάγος, όπου έχει προσδιοριστεί να συζητηθεί σχετική αίτηση αναίρεσης τον
Οκτώβριο του 1999.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16343N213</ED>
<ID>
ID:17144

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N21&aa=3</URL></REF>


Article

<CATEGORY>vin06</CATEGORY>

 <H2>ΕΟΤ κατά Πουλιανού
</H2>
ΜΗΝΥΤΗΡΙΑ αναφορά για υπεξαίρεση χρημάτων κατά του εκπροσώπου του σωματείου
Ανθρωπολογική Εταιρεία Ελλάδος κ. Άρη Πουλιανού, που διαχειρίζεται το Σπήλαιο
Πετραλώνων Χαλκιδικής, κατέθεσε χθες ο γενικός γραμματέας του ΕΟΤ κ. Μιχ.
Κυριακίδης. Ο εκπρόσωπος του σωματείου κατηγορείται από τον ΕΟΤ ότι δεν
απέδωσε στον οργανισμό έσοδα ύψους 69,1 εκατ. δρχ., τα οποία προέρχονται από
τις εισπράξεις των εισιτηρίων στο Σπήλαιο Πετραλώνων Χαλκιδικής στο διάστημα
από 15 Απριλίου 1998 μέχρι 2 Δεκεμβρίου 1998. Στα έσοδα αυτά δεν
περιλαμβάνονται τα επιπλέον έσοδα από την εκμετάλλευση του κυλικείου, την
πώληση βιβλίων και καρτών, των οποίων επίσης δικαιούχος είναι ο ΕΟΤ, ενώ
ποσοστό 10% αποδίδεται και στην κοινότητα Πετραλώνων.

Από την πλευρά του σωματείου υποστηριζόταν ότι με τα χρήματα που εισπράττονται
από τα εισιτήρια καλύπτονται οι λειτουργικές δαπάνες.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16343N214</ED>
<ID>
ID:17175

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N21&aa=4</URL></REF>


Article

<CATEGORY>vin06</CATEGORY>

 <H5>ΣΥΝΕΛΗΦΘΗ ΣΤΗ ΣΑΛΑΜΙΝΑ ΚΑΙ Ο ΤΕΛΕΥΤΑΙΟΣ ΤΗΣ «ΕΤΑΙΡΕΙΑΣ ΔΟΛΟΦΟΝΩΝ»
</H5><H2>«Εντάξει ρε παιδιά, με πιάσατε...»
</H2>
<AUTHOR>ΛΙΑ ΝΕΣΦΥΓΕ</AUTHOR>

«Εντάξει βρε παιδιά, με πιάσατε. Τελείωσε...». Ο Κώστας Κ. Χιρβαντίδης, 29
χρόνων, ο υπ' αριθμόν ένα καταζητούμενος δραπέτης και επικίνδυνος κακοποιός, ο
οποίος «ξεπάστρεψε» τα τελευταία παρακλάδια του συνδικάτου του εγκλήματος,
έπεσε τελικά ύστερα από ανθρωποκυνηγητό δύο χρόνων, στα χέρια της Αστυνομίας.

Κώστας Χιρβαντίδης

Ο ΧΙΡΒΑΝΤΙΔΗΣ συνελήφθη χθες στη 1.15 το μεσημέρι ύστερα από οργανωμένη και
καλά σχεδιασμένη επιχείρηση 20 αστυνομικών της Ασφάλειας και δύο ομάδων των
ΕΚΑΜ, στο εξοχικό σπίτι όπου κρυβόταν, στην περιοχή Γυάλα Σαλαμίνας.

Στο σπίτι της φίλης του, όπου κρυβόταν ο κακοποιός, διέμεναν τα τρία παιδιά
της ηλικίας από 4 έως 14 χρόνων και οι αστυνομικοί της Ασφάλειας ήταν πολύ
προσεκτικοί στις κινήσεις τους. Περίμεναν να απομακρυνθούν τα παιδιά από το
σπίτι για να επέμβουν αιφνιδιαστικά και να συλλάβουν τον επικίνδυνο κακοποιό.

ΟΙ ΕΡΕΥΝΕΣ

Η αντίστροφη μέτρηση για τον Χιρβαντίδη άρχισε πριν από περίπου δέκα ημέρες,
όταν πληροφορίες της Αστυνομίας ανέφεραν ότι αυτός κρυβόταν στο εξοχικό σπίτι
μιας φίλης του.

Ύστερα από έρευνες αστυνομικοί της Ασφάλειας κατάφεραν να εντοπίσουν την
γυναίκα-κλειδί Μαρία Τσαντίρη, 35 χρόνων, διαζευγμένη και μητέρα τριών
ανήλικων παιδιών, και να φθάσουν μέχρι το εξοχικό της στη θέση Γυάλα Σαλαμίνας.

Η «επιχείρηση» της Αστυνομίας άρχισε πριν από τέσσερις ημέρες, όταν
αστυνομικοί της Ασφάλειας έστησαν το παρατηρητήριό τους στην απομονωμένη
περιοχή και παρακολουθούσαν από απόσταση το σπίτι. Πρώτος στόχος ήταν να
βεβαιωθούν ότι ο κακοποιός κρυβόταν εκεί. Ο Χιρβαντίδης φρόντιζε και έπαιρνε
τα μέτρα του και όσες ημέρες τον παρακολουθούσαν δεν είχε ξεμυτίσει από το
σπίτι. Από κάποιες κινήσεις στο σπίτι, οι αστυνομικοί σιγουρεύτηκαν για το
κρησφύγετο και οργάνωσαν την επιχείρηση.

Η κατάλληλη ευκαιρία για να ανάψει το πράσινο φως της αστυνομικής επιχείρησης
ήταν χθες το μεσημέρι, όταν η φίλη του Χιρβαντιδη έφυγε από το σπίτι, τα δύο
μεγαλύτερα παιδιά της ήταν στο σχολείο και το μικρότερο ήταν σε διπλανό
διαμέρισμα με τη γιαγιά του.

ΤΑ ΣΚΥΛΙΑ

Οι αστυνομικοί της Ασφάλειας και οι δύο ομάδες των ΕΚΑΜ πλησίασαν για να
περικυκλώσουν το σπίτι. Τα τέσσερα σκυλιά που είχε στην αυλή του ο κακοποιός
και αλλά αδέσποτα, τους πρόδωσαν. Χάλασαν τον κόσμο από τα γαβγίσματα και
«ειδοποίησαν» τον Χιρβαντίδη. Αυτός τότε έκανε μία τελευταία προσπάθεια για να
ξεφύγει. Ανέβηκε στην ταράτσα τού σπιτιού και το έβαλε στα πόδια. Περνώντας
από ταράτσα σε ταράτσα τριών σπιτιών, πήδησε από ύψος τριών μέτρων και
προσπάθησε να φύγει προς το βουνό, αλλά συνελήφθη.

Στο κρησφύγετό του βρέθηκαν και κατασχέθηκαν μία χειροβομβίδα, το πιστόλι του,
σφαίρες και ένα διαβατήριο με την φωτογραφία του και πλαστά στοιχεία
ταυτότητας στο όνομα Νίκος Γκίνης. Βρέθηκε ακόμα και το πόσον των 13.792.000
δρχ. σε μετρητά.

Η ΠΟΡΕΙΑ ΤΟΥ

Στον ενδέκατο όροφο της Ασφάλειας, σε πολύ γνώριμο περιβάλλον επέστρεψε ο
πρώην διαρρηκτάκος Κ. Χιρβαντίδης, ο οποίος εξελίχθηκε σε ένα από τα πρώτα
«αστέρια» του υποκόσμου. Τα χρόνια και οι φυλακές έχουν αφήσει τα σημάδια τους
στο πρόσωπό του και τα μαλλιά του αραίωσαν. Στους αστυνομικούς της Ασφάλειας
το ξέκοψε από την αρχή. «Βάλτε με στη φυλακή να τελειώνουμε» και δεν φάνηκε
διατεθειμένος να ανοίξει το στόμα του για τις άγριες δολοφονίες που τον
συνδέουν με το συνδικάτο του εγκλήματος και για τις άλλες παράνομες
δραστηριότητές του μετά την απόδραση.

Τον Νοέμβριο του 1995 ο Χιρβαντίδης ήταν κρατούμενος στις Φυλακές Κορυδαλλού
και εξέτιε ποινή κάθειρξης 25 χρόνων για ληστείες. Τότε ξέσπασε η αιματηρή
εξέγερση και το όνομα του Χιρβαντίδη συνδέθηκε με την άγρια δολοφονία του
27χρονου κρατούμενου Δημήτρη Καραμούτη, τον οποίο οι δολοφόνοι μαχαίρωσαν και έκαψαν.

ΣΤΗΝ ΚΕΡΚΥΡΑ

Μεγάλος σταθμός στην πορεία του ήταν η μεταφορά του στις Φυλακές Κέρκυρας.
Εκεί έκανε γνωριμίες με τα ηγετικά στελέχη του συνδικάτου του εγκλήματος
Αντώνη Δίπλα και Βασίλη Καλτσά. Γνωρίστηκε και με τον Μιχάλη Αδαμαντίδη, ο
οποίος εξέτιε την ποινή του για την αιματηρή ληστεία με την εν ψυχρώ εκτέλεση
του ταμία Μαντούβαλου στο Γενικό Κρατικό της Νίκαιας. Μαζί τους οργάνωσε την
μεγάλη απόδραση τον Αύγουστο του 1997. Ο μόνος που δεν κατάφερε να τους
ακολουθήσει και να αποδράσει ήταν ο Αντώνης Δίπλας.

Οι δραπέτες αναζήτησαν καταφύγιο, μαζί με Αλβανούς που απέδρασαν μαζί τους,
στην Αλβανία. Επέστρεψαν λίγο αργότερα στην Ελλαδα και οι αστυνομικοί άρχισαν
τότε να ξεθάβουν πτώματα. Ο Χιρβαντίδης άρχισε, όπως όλα δείχνουν, να
ξεκαθαρίζει τους λογαριασμούς του. Στράφηκε ακόμα και κατά της φίλης και του
αδελφού των συνεργών του, μέχρι που παρέμεινε ο μοναδικός επιζών από την
ομαδική απόδραση.

ΤΟΥΣ ΕΚΤΕΛΕΣΕ

Πρώτα βρέθηκε στη Βοιωτία, στις 8 Νοεμβρίου 1997, το πτώμα της Αθηνάς
Βλαχοστεργίου· ακολούθησε ο φίλος της Μιχάλης Αδαμαντίδης, ενώ λίγο αργότερα
βρέθηκε γαζωμένος από σφαίρες ο αδελφός τού Βασίλη Καλτσά, Γιώργος. Τον
Δεκέμβριο, σε ένα περίεργο τροχαίο, βρήκε τον θάνατο και ο Βασίλης Καλτσάς, ο
τελευταίος κρίκος της αλυσίδας. Με τη συμμορία του ο Χιρβαντίδης λίγους μήνες
αργότερα έκανε ληστρικές επιδρομές στην Εθνική Τράπεζα στον Βάρδα Ηλείας και
«χτύπησε» την χρηματαποστολή των ΕΛΤΑ Αμαλιάδας, με λεία 32.000.000 δρχ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16343N221</ED>
<ID>
ID:17055

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N22&aa=1</URL></REF>


Article

<CATEGORY>vin06</CATEGORY>

 <H2>Με τέλεια μηχανήματα παραποιούσαν αριθμούς Ι.Χ.
</H2>
ΠΑΤΡΑ

ΕΚΛΕΒΑΝ ΠΟΛΥΤΕΛΗ Ι.Χ. και αφού παραποιούσαν τους αριθμούς των πλαισίων τα
πουλούσαν σε χαμηλές τιμές.

Η σπείρα, με κέντρο την Αθήνα, είχε αναπτύξει δραστηριότητα σε πόλεις της
Κεντρικής και Νότιας Ελλάδας.

Ανάμεσα στα κλεμμένα Ι.Χ. ήταν ένα που ανήκε στην Αντιτρομοκρατική Υπηρεσία
και κλάπηκε στις 20 Δεκεμβρίου, έξω από το Αστυνομικό Τμήμα Κολωνού. 
Ένα ακόμα Ι.Χ. ήταν υπηρεσιακό και ανήκε στον Δήμο Άνω Λιοσίων.

Από την Ασφάλεια της Πάτρας συνελήφθησαν δύο άτομα, οι Παναγ. Κοντόγεωργας 37
χρόνων και ο Βασ. Τσαλμούκος 28 χρόνων, από την Κορινθία. 
Στη σπείρα ενέχονται άλλα 6 ακόμα που διαφεύγουν τη σύλληψη. 
Οι δράστες χρησιμοποιούσαν μηχανήματα εργοστασιακών προδιαγραφών που είχαν
αφαιρέσει από συνεργεία στην Αθήνα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16343N222</ED>
<ID>
ID:17105

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N22&aa=2</URL></REF>


Article

<CATEGORY>vin06</CATEGORY>

 <H2>Δις ισόβια σε δύο Αλβανούς για τον φόνο στην Κεφαλονιά
</H2>
ΠΑΤΡΑ

ΣΕ ΙΣΟΒΙΑ κάθειρξη δις ο καθένας καταδικάστηκαν από το Κακουργιοδικείο
Λευκάδας οι δύο Αλβανοί που είχαν δολοφονήσει στις 11 Μαρτίου 1998 ένα ζευγάρι
Βρετανών στην Κεφαλονιά.

Πρόκειται για τους 27χρονους Λάμπρο Πάπας και Έντουρντ Ελμάτι.

Το διπλό έγκλημα που απασχόλησε τον αγγλικό Τύπο έγινε στο χωριό Καμιναράτα,
με θύματα τον Ρόι Εγκλες 55 χρόνων και τη γυναίκα του Τζούντιθ 49 χρόνων.

Οι Αλβανοί εκτέλεσαν εν ψυχρώ το ζευγάρι και εν συνεχεία τους λήστεψαν. Μετά
την πράξη τους αφαίρεσαν το Ι.Χ. των θυμάτων και μετέβησαν στη Σάμη, αργότερα
περιπλανήθηκαν στην Αθήνα και τελικά εντοπίστηκαν στη Λευκάδα, όπου συνελήφθησαν.

Οι δυο Αλβανοί διέμεναν στην Κεφαλονιά όπου έκαναν διάφορες αγροτικές εργασίες.

Το ζευγάρι των Βρετανών είχε επιλέξει να ζήσει στα Καμιναράτα, όπου τα
τελευταία χρόνια είχε αποκτήσει ιδιόκτητο σπίτι.

Πάντως, χθες, στη δίκη στη Λευκάδα ήταν έντονο και το ενδιαφέρον από την
Αγγλία, αφού η δολοφονία του ζευγαριού είχε συγκλονίσει την ελληνική, αλλά και
τη διεθνή κοινή γνώμη.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16343N223</ED>
<ID>
ID:17145

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N22&aa=3</URL></REF>


Article

<CATEGORY>vin06</CATEGORY>

 <H2>Δεκαπέντε ασθενοφόρα σε μικρά νησιά
</H2>
ΔΕΚΑΠΕΝΤΕ ασθενοφόρα που προορίζονται για την Αστυπάλαια, τη Θήρα, την Ίο, το
Καστελλόριζο, την Κίμωλο, την Κύθνο και άλλα νησιά του Αιγαίου παρέδωσε χθες η
υπουργός Αιγαίου Ελισάβετ Παπαζώη, παρουσία του υπουργού Υγείας κ. Λάμπρου
Παπαδήμα, σε εκπρόσωπους της Τοπικής Αυτοδιοίκησης, σε εκδήλωση που έγινε στον ΟΛΠ.

«Στοχος μας είναι μέχρι το 2000 να μην υπάρχει νησί χωρίς ασθενοφόρο όχημα»,
δήλωσε μεταξύ άλλων η κ. Παπαζώη. «Η μεταφορά του αρρώστου πρέπει να γίνεται
άμεσα, με ασφαλή και αξιοπρεπή μέσα, ώστε οι εικόνες των ασθενών που
μεταφέρονται, ελλείψει ασθενοφόρου, ακόμη και σε καρότσες φορτηγών να ανήκουν
στο παρελθόν».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16343N224</ED>
<ID>
ID:17176

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N22&aa=4</URL></REF>


Article

<CATEGORY>vin06</CATEGORY>

 <H2>Η Μ. Βαρδινογιάννη για τα παιδιά
</H2>
ΠΡΟΤΑΣΗ να πραγματοποιηθεί στην Αθήνα η επόμενη συνάντηση των ειδικών πάνω σε
θέματα παιδικής κακοποίησης, παιδικής πορνογραφίας και παιδοφιλίας έκανε η
πρόεδρος του Ιδρύματος για το Παιδί και την Οικογένεια κ. Μαριάννα
Βαρδινογιάννη, μιλώντας χθες στην έναρξη του Διεθνούς Συνεδρίου της Ουνέσκο η
οποία έγινε στο Παρίσι.

Η πρόεδρος του Ιδρύματος έθεσε το θέμα και στη συνάντηση που είχε με τον
γενικό διευθυντή της Ουνέσκο κ. Φεντερίκο Μαγιόρ, ενώ παράλληλα στην ομιλία
της τόνισε τη σημασία της ανάληψης δράσης και συντονισμού σε παγκόσμιο επίπεδο
κατά της παιδικής εκμετάλλευσης και κακοποίησης.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16343N225</ED>
<ID>
ID:17195

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N22&aa=5</URL></REF>


Article

<CATEGORY>vin06</CATEGORY>

 <H2>Σε ειρκτή 66χρονος για βιασμό αγοριού που δεν διαπιστώθηκε...
</H2>
ΚΑΘΕΙΡΞΗ έξι ετών επέβαλε χθες το Μεικτό Ορκωτό Εφετείο Θεσσαλονίκης σε
66χρονο συνταξιούχο για το βιασμό ανήλικου αγοριού βασιζόμενο στους
ισχυρισμούς γυναίκας, η οποία κατέθεσε ότι είδε τη σκηνή από το παράθυρό της
αλλά και στο ποινικό του μητρώο. Πρόκειται για σπάνια στα δικαστικά χρονικά
υπόθεση. Ο πρώην θυρωρός Μιλτιάδης Νταβέλας βρέθηκε στο εδώλιο του Μεικτού
Ορκωτού Εφετείου για δεύτερη φορά, ύστερα από αναίρεση που άσκησε ο ίδιος στον
Άρειο Πάγο. Ήδη τον βάρυνβαν δύο καταδίκες για την ιστορία αυτή: μια
πρωτόδικη, του Κακουργιοδικείου Εδέσσης σε κάθειρξη επτά χρόνων και μια
εφετειακή, με την ίδια ποινή που του επιβλήθηκε χθες.

Σύμφωνα με το κατηγορητήριο, τον Οκτώβριο του '93, μια γειτόνισσά του, που
έμενε απέναντι, η Ντίνα Δημητριάδου, τον είδε από το παράθυρο του σπιτιού της
να βιάζει ένα ανήλικο αγόρι «... ηλικίας έξι έως οκτώ ετών». Η γυναίκα
ξεσήκωσε με τις φωνές της τους ενοίκους της πολυκατοικίας. Ειδοποιήθηκε η
Αστυνομία και ο 66χρονος συνελήφθη.

Μόνο που, παρά τις επίμονες έρευνες των αρχών, το θύμα δεν βρέθηκε ποτέ! Ούτε
όνομα, ούτε επίθετο, ούτε γονείς.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16343N231</ED>
<ID>
ID:17056

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N23&aa=1</URL></REF>


Article

<CATEGORY>vin06</CATEGORY>

 <H2>Ληστής με καμουφλάζ άρπαξε 4.500.000 δρχ.
</H2>
ΜΕ ΚΑΣΚΟΛ του Ολυμπιακού μπήκε στην Τράπεζα ο νεαρός ληστής και με την απειλή
όπλου άρπαξε από τα ταμεία περίπου 4,5 εκατομμύρια δραχμές και εξαφανίστηκε. Η
έφοδος του κακοποιού, ο οποίος φορούσε για κάλυψη καπέλο τζόκεϊ και γυαλιά
ηλίου, έγινε χθες το πρωί στο υποκατάστημα της Εθνικής Τράπεζας, που βρίσκεται
στη διασταύρωση των δρόμων Αρτεμισίου και Ροδόπης, στην Αγία Σοφία Πειραιά.

Ο δράστης ήταν, σύμφωνα με αυτόπτες μάρτυρες, μετρίου αναστήματος και
παχουλός. Ακινητοποίησε τους 30 πελάτες και 6 υπαλλήλους με την απειλή
πιστολιού και αφού έβαλε τα χρήματα στο σάκο που κρατούσε διέφυγε με
μοτοσυκλέτα που οδηγούσε συνεργός του. Άνδρες της Αμέσου Δράσεως χτένισαν την
ευρύτερη περιοχή χωρίς όμως αποτέλεσμα. Συνελήφθησαν δύο άτομα τα οποία
επέβαιναν σε μηχανάκι αλλά από την ανάκριση δεν προέκυψε κανένα στοιχείο σε
βάρος τους.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16343N232</ED>
<ID>
ID:17106

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N23&aa=2</URL></REF>


Article

<CATEGORY>vin06</CATEGORY>

 <H2>Βελγίδα συνελήφθη με 1,5 κιλό ηρωίνης
</H2>
ΚΑΒΑΛΑ

ΕΝΑΜΙΣΙ κιλό ηρωίνη θα μετέφερε στην Αθήνα νεαρή Βελγίδα που συνελήφθη στον
μεθοριακό σταθμό Προμαχώνα Σερρών. 
Είναι η Μαρία-Σάντρα Γκρόσι, 26 χρόνων, η οποία ταξίδευε με τουριστικό
λεωφορείο από τη Σόφια στην Αθήνα. Η Βελγίδα ανακρινόμενη είπε πως την ηρωίνη
την αγόρασε στην Κωνσταντινούπολη και θα την παρέδιδε σε δύο Αμερικανούς, τους
οποίους θα συναντούσε σε ξενοδοχείο της Αθήνας.

Από την Ασφάλεια Αττικής καταζητούνται οι δύο μελαψοί Αμερικανοί, μέλη
διεθνούς δικτύου διακίνησης ηρωίνης και κοκαΐνης, που προμηθεύουν με ναρκωτικά
εκατοντάδες άτομα και ιδιαίτερα νέους στην Αθήνα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16343N233</ED>
<ID>
ID:17146

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N23&aa=3</URL></REF>


Article

<CATEGORY>vin11</CATEGORY>

 <H2>Οι αμοιβές των ευρωβουλευτών
</H2>
ΑΠΟ ΤΟΝ διευθυντή του Ελληνικού Γραφείου του Ευρωπαϊκού Κοινοβουλίου κ.
Γεώργιο Παπαδόπουλο πήραμε την ακόλουθη επιστολή:

«Σε σχέση με το δημοσίευμά σας της Παρασκευής 15-1-1999 με τίτλο: "Ομερτά για
τις Ευρωαμοιβές", θα ήθελα να κάνω ορισμένες διευκρινίσεις, αναφορικά με το
ισχύον καθεστώς των ευρωβουλευτών:

α. Ο βασικός μισθός των ευρωβουλευτών είναι ίδιος με των εθνικών
βουλευτών και ανέρχεται σε 1.300.000 δρχ. Το ποσό αυτό φορολογείται και οι
καθαρές αποδοχές ανέρχονται περίπου στις 900.000 δρχ.

β. Η ημερήσια αποζημίωση των ευρωβουλευτών καταβάλλεται για τη
συμμετοχή τους στις εργασίες των οργάνων του Ευρωπαϊκού Κοινοβουλίου, τις
εργάσιμες ημέρες της εβδομάδας. Σύμφωνα με στοιχεία του Ευρωπαϊκού
Κοινοβουλίου, υπολογίζεται ότι, κατά μέσο όρο, οι ευρωβουλευτές συμμετέχουν σε
11 - 14 συνεδριάσεις το μήνα.

γ. Αποζημίωση για την πραγματοποίηση ταξιδίων καταβάλλεται για ένα μόνο
ταξίδι την εβδομάδα.

δ. Οι αμοιβές των βοηθών των ευρωβουλευτών καταβάλλονται απευθείας
στους δικαιούχους και όχι στους ευρωβουλευτές.

ε. Στους υπολογισμούς που δημοσιεύθηκαν δεν λαμβάνονται υπόψη τα έξοδα
που πραγματοποιούν οι ευρωβουλευτές, διατηρώντας γραφεία στις Βρυξέλλες και
την Αθήνα. Αντιθέτως, τα έξοδα αυτά προστίθενται και εμφανίζονται ως αποδοχές
των ευρωβουλευτών.

Ελπίζω ότι οι παραπάνω διευκρινίσεις θα συμβάλουν στην καλύτερη ενημέρωση των
αναγνωστών της εφημερίδας σας».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16343N241</ED>
<ID>
ID:17044

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N24&aa=1</URL></REF>


Article

<CATEGORY>vin11</CATEGORY>

 <H2>Οριστική λύση για τη Β' Λυκείου
</H2>
«ΩΣ ΠΟΛΙΤΗΣ και πατέρας» ο κ. Λάμπρος Κουλελής (Παπάγου) γράφει:

«Μήπως πλέον θεσμοθετεί ο ίδιος ο υπουργός τις καταλήψεις μέσα στο πλαίσιο της
εκπαιδευτικής μεταρρύθμισης; (Διότι το δικαίωμα που ο κ. Αρσένης έδωσε να
υπολογισθεί στο ενιαίο απολυτήριο ο βαθμός της φετινής Β' Λυκείου μόνο αν
είναι καλύτερος ή ίδιος με τον βαθμό της Γ' Λυκείου, δεν είναι αναμενόμενο ότι
του χρόνου θα το διεκδικήσει και η νέα Β' Λυκείου, πιθανότατα και με καταλήψεις;).

Είναι βέβαιος ο κ. υπουργός ότι η εξαίρεση αυτή δεν είναι αντισυνταγματική;
(Διότι δεν είναι άραγε άνιση μεταχείριση όταν σε δύο χρόνια που θα βρεθούν
αντιμέτωποι για τις ίδιες θέσεις στα ΑΕΙ κάποιοι απόφοιτοι της φετινής Β'
Λυκείου με τους αποφοίτους της φετινής Α' Λυκείου, οι μεν να υπολογίζουν στο
ενιαίο απολυτήριο τον βαθμό της Β' Λυκείου μόνο αν είναι καλός και οι δε
υποχρεωτικά όποιος κι αν είναι;).

Γιατί λοιπόν αυτή τη δύσκολη ώρα ο υπουργός ­ ή ο πρωθυπουργός ­ δεν κάνει το
μικρό αλλά σημαντικό βήμα να καθιερώσει το δικαίωμα αυτό ως οριστική λύση για
τη Β' Λυκείου;

(Λύση που βελτιώνει ουσιαστικά τα πράγματα, αφού ο προαιρετικός υπολογισμός
του βαθμού της Β' Λυκείου στο ενιαίο απολυτήριο, αφ' ενός, μετριάζει το άγχος
της μιας χρονιάς και, αφ' ετέρου, αυξάνει τη δυνατότητα βελτίωσης του βαθμού
του ενιαίου απολυτηρίου).

Και κάτι ακόμη: Ώς τώρα οι απόφοιτοι του Λυκείου είχαν το δικαίωμα να δίνουν
εισαγωγικές εξετάσεις για τα ΑΕΙ όσες φορές ήθελαν. 
Γιατί λοιπόν δεν καθιερώνεται τουλάχιστον το δικαίωμα της βελτίωσης της
βαθμολογίας της Γ' Λυκείου περισσότερες από μία φορές;».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16343N242</ED>
<ID>
ID:17099

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N24&aa=2</URL></REF>


Article

<CATEGORY>vin11</CATEGORY>

 <H2>Για την καύση των νεκρών
</H2>
ΜΕ ΑΦΟΡΜΗ ρεπορτάζ που δημοσιεύθηκε στα «ΝΕΑ», υπό τον τίτλο «Και ορθόδοξοι
προτιμούν την καύση», ο κ. Παν. Β. Αλεξόπουλος, από την Πάτρα, σημειώνει: «Η
καύσις των νεκρών δεν είναι δυνατόν να ματαιώση την βουλήν του Θεού περί
Αναστάσεως των Νεκρών, έστω και αν μερικοί ανεγκέφαλοι μέσα στην καταχνιά του
νοός των ισχυρίζονται ή περιμένουν κάτι τέτοιο, αλλά σκοτώνουν την ελπίδα της
αναστάσεως και της αποκαταστάσεως του παντός, σκληρύνει τον άνθρωπον, φονεύει
την ιερότητα του προσώπου και τον σεβασμόν προς τους κεκοιμημένους και προωθεί
την αποκτήνωσιν του ανθρωπίνου όντος. Διότι όσον κυριεύει τον νουν του
ανθρώπου ο υλισμός και η αθεΐα, τόσον περισσότερον αποκτηνώνει το "βασιλικόν
δημιούργημα", τον άνθρωπον, τον κατ' εικόνα και ομοίωσιν Θεού πλασθέντα
άνθρωπον, και τον μεταβάλλει εις κτήνος. Και μη μας προβάλλουν πρόβλημα χώρου.
Αυτό είναι η πρόφασις και όπισθεν της προφάσεως κρύπτεται το υλικόν συμφέρον
ορισμένων βιομηχάνων του ανθρωπίνου σώματος».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16343N243</ED>
<ID>
ID:17140

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N24&aa=3</URL></REF>


Article

<CATEGORY>vin11</CATEGORY>

 <H2>Καζαντζάκης και Ζορμπάς
</H2>
«Ο Καζαντζάκης γνώρισε τον Ζορμπά στο Άγιον Όρος και όχι στην Κρήτη»,
σημειώνει ο κ. Νίκος Χ. Πετράκος, από τη Βούλα, με αφορμή σχετικό δημοσίευμα
των «ΝΕΩΝ». Για περισσότερες λεπτομέρειες, ο αναγνώστης μάς παραπέμπτει στο
βιβλίο του Γιάννη Αναπλιώτη «Ο αληθινός Ζορμπάς και ο Νίκος Καζαντζάκης»
(Εκδόσεις Δίφρος, 1960).
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16343N244</ED>
<ID>
ID:17172

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N24&aa=4</URL></REF>


Article

<CATEGORY>vin11</CATEGORY>

 <H2>Τριβές
</H2>
Η ΕΣΩΚΟΜΜΑΤΙΚΗ αντιπολίτευση του ΠΑΣΟΚ μιλάει για ενότητα, αλλά στο παρασκήνιο
κάνει ό,τι μπορεί για να προκαλέσει τριβές και συγκρούσεις. Αυτό σημειώνει ο
κ. Παναγιώτης Λούρης, από την Πετρούπολη.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16343N245</ED>
<ID>
ID:17192

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N24&aa=5</URL></REF>


Article

<CATEGORY>vin07</CATEGORY>

 <H5>ΜΑΧΗ ΓΙΑ ΤΗ ΔΙΑΔΟΧΗ ΤΟΥ ΖΑΚ ΣΑΝΤΕΡ
</H5><H5>Πολύ νωρίς για προβλέψεις
</H5><H2></H2><H2>Τέσσερις για μία θέση
</H2>
Αν ο Ζακ Σαντέρ είχε κάποια κρυφή ελπίδα ότι θα ήταν δυνατό να διαδεχτεί τον
εαυτό του μόλις τελειώσει, σ' ένα χρόνο περίπου, η θητεία του ως προέδρου της
Κομισιόν, τώρα πια μάλλον δεν πρέπει να ελπίζει.

Πρόντι, Γκονζάλες, Κολ, Λαφοντέν. Οι «υποψήφιοι». Και οι τέσσερις είναι
ηγέτες με πανευρωπαϊκή ακτινοβολία. Ποιος απ' όλους θα διαδεχθεί τον Σαντέρ;

ΟΙ πιθανότητές του είναι πολύ κοντά στο μηδέν. Ο αγώνας για τη διαδοχή έχει
ουσιαστικά αρχίσει και οι συνθήκες δεν φαίνεται να ευνοούν τον Σαντέρ.

Οι συζητήσεις και οι διαβουλεύσεις δίνουν και παίρνουν από τώρα ­ και ας μην
υπάρχει ακόμη κανένας υποψήφιος επισήμως. Οι υποψήφιοι δεν έχουν καν προταθεί,
και μερικοί από όσους προκαταβολικά αναφέρονται είναι πιθανό την τελευταία
στιγμή να αποποιηθούν την αγαθή προαίρεση των υποστηρικτών τους.

Το Ευρωπαϊκό Κοινοβούλιο υιοθέτησε ήδη από τις 13 Ιανουαρίου με ισχυρότατη
πλειοψηφία ­ 427 ψήφων έναντι 90 ­ σχέδιο απόφασης που είχε προτείνει ο
Γερμανός Χριστιανοδημοκράτης Έλμαρ Μπροκ, σύμβουλος του πρώην καγκελαρίου Κολ,
κατά την οποία στην επιλογή του προέδρου της Επιτροπής στο μέλλον «θα πρέπει
να λαμβάνεται υπόψη και το αποτέλεσμα των ευρωπαϊκών εκλογών καθώς και οι
προτιμήσεις των ευρωπαϊκών κομμάτων».

Ο Ζακ Ντελόρ πρότεινε, μέσω του ιδρύματός του «Η Ευρώπη μας», το κάθε
ευρω-κόμμα να προτείνει συγκεκριμένα πριν από την εκλογή προέδρου τον δικό του
υποψήφιο. Ταυτόχρονα, η Ευρωβουλή παρακάλεσε ήδη τις κυβερνήσεις των 15 να μη
γνωστοποιήσουν τις προτιμήσεις τους στη σύνοδο κορυφής της Κολωνίας, στις 3
Ιουνίου, όπως σκόπευαν να κάνουν, αλλά να περιμένουν να γίνει πρώτα η εκλογή
του νέου Ευρωπαϊκού Κοινοβουλίου.

ΕΝΙΣΧΥΣΗ ΕΞΟΥΣΙΩΝ

Το Συμβούλιο Υπουργών και οι κυβερνήσεις δεν μπορούν να αγνοήσουν αυτό το
αίτημα. Στη νέα Συνθήκη του Άμστερνταμ, που θα τεθεί σε ισχύ ως το καλοκαίρι
(αρκεί να ολοκληρωθεί επιτέλους και στη Γαλλια η διαδικασία κύρωσής της),
προβλέπεται για πρώτη φορά ότι ο υποψήφιος που θα επιλεγεί τελικά από το
Συμβούλιο Υπουργών θα πρέπει να έχει την έγκριση και του Ευρωπαϊκού
Κοινοβουλίου, προτού μάλιστα συγκροτηθεί η νέα Κομισιόν.

Η γενική τάση είναι να ενισχυθούν οι εξουσίες του προέδρου επί των άλλων μελών
της Επιτροπής, αλλά και να εξασφαλιστεί ένας κάποιος έλεγχος των ευρωβουλευτών
επί της Συνθήκης του Μάαστριχτ ­ κάτι που ως τώρα δεν είχαν.

Στο μεταξύ, πάντως, άτυπα αλλά αρκετά επίμονα, έχουν αρχίσει να «κυκλοφορούν»
τέσσερες υποψηφιότητες για τον επίδοξο νέο «πατέρα της Ευρώπης».

Η σοβαρότερη απ' όλες, αν πιστέψουμε όσα ακούγονται στις Βρυξελλες αλλά και σε
άλλες ευρωπαϊκές πρωτεύουσες, φαίνεται να είναι του Ιταλού πρώην πρωθυπουργού
Ρομάνο Πρόντι. Η κυβέρνηση της Ιταλίας προωθεί έντονα την υποψηφιότητά του και
υπάρχουν πολλοί ευρωβουλευτές και άλλα στελέχη της Ευρωπαϊκης Ένωσης που
βλέπουν με πολύ καλό μάτι την ιδέα να διαδεχτεί τον Σαντέρ ο Πρόντι.

Το πρόβλημα στην περίπτωση Πρόντι είναι ότι ο πολιτικός αυτός δεν είναι τόσο
εκπρόσωπος ενός κόμματος όσο προϊόν συμβιβασμού μεταξύ περισσότερων πολιτικών
δυνάμεων από αυτές που κυριαρχούν στο ευρωπαϊκό φάσμα.

Και τούτο γιατί ο Πρόντι είναι, πράγματι, ιδιάζουσα περίπτωση. Ηγήθηκε
κυβέρνησης της κεντροαριστεράς, ενώ ο ίδιος είναι χριστιανοδημοκράτης.

Πρέπει όμως να περιμένουμε λίγες εβδομάδες ακόμη ώσπου να ξεκαθαρίσει το τοπίο
γύρω από τον πιθανό διάδοχο του Σαντέρ. Γιατί και οι άλλες τρεις υποψηφιότητες
είναι σημαντικές. Και παρ' όλο που ο Πρόντι θεωρείται στο στάδιο αυτό φαβορί,
διόλου δεν αποκλείεται να επισκιασθεί στο τέλος από τους άλλους αστέρες.


ΚΑΙ ΤΑ τέσσερα ονόματα που ακούονται ήδη για τη θέση του προέδρου της Κομισιόν
από την ερχόμενη χρονιά είναι ηχηρότατα. Εκτός από τον Πρόντι, που θεωρείται
ότι καλύπτει ευρύτατο φάσμα (προς τα αριστερά και προς τα δεξιά), κάτι όμως
που μερικοί θεωρούν μειονέκτημα, όλοι οι άλλοι είναι πολύ πιο ξεκάθαρα ή το
ένα ή το άλλο. Ο Ισπανός σοσιαλιστής Φελίπε Γκονζάλες, σαφώς τοποθετούμενος
στην «εκσυγχρονιστική αριστερά», έχει πολλούς υποστηρικτές σε όλη την Ευρώπη,
και θεωρείται αποδεκτός και από την κεντροδεξιά. Οι Ισπανοί θέλουν να θεωρούν
βέβαιο ότι ο Γκονζάλες θα ειναι τελικά ο νέος πρόεδρος της Κομισιόν. Επίμονα
ακούγεται πάντα και το όνομα του Γερμανού σοσιαλδημοκράτη Όσκαρ Λαφοντέν. Ο
ίδιος το θέλει πολύ, η έξωθεν μαρτυρία γι' αυτόν είναι σχετικά καλή, και ο
σημερινός υπουργός Οικονομικών θα είναι μια από τις πιο ισχυρές υποψηφιότητες
για τη θέση του Σαντέρ.

Σχετικα «νέο» όνομα για τον κορυφαίο αυτό ρόλο στην Ευρωπαϊκη Ένωση είναι ένα
όνομα κατά τα άλλα πολύ παλιό: του Χέλμουτ Κολ. Πολλοί Γερμανοί πιστεύουν σ'
αυτόν, αλλά και άλλοι Ευρωπαίοι. Είναι νωρίς ωστόσο για προβλέψεις.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16343N371</ED>
<ID>
ID:17039

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N37&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Συμπεράσματα ... γερμανικά
</H2>
<AUTHOR>ΕΙΡΗΝΗ ΚΑΡΑΝΑΣΟΠΟΥΛΟΥ</AUTHOR>

ΑΠΟ ΤΗΝ πρόσφατη ψηφοφορία στο Ευρωπαϊκό Κοινοβούλιο, σχετικά με την πρόταση
μομφής εις βάρος της Κομισιόν, εξήχθησαν και κάποια συμπεράσματα με
γενικότερη... χρήση: Οι Γερμανοί ευρωβουλευτές, ανεξαρτήτως πολιτικής
τοποθέτησης, ψήφισαν εναντίον της Κομισιόν. Πίσω από αυτή την κίνηση ­ που
μόνο τυχαία δεν μπορεί να χαρακτηρισθεί ­ κρύβονται ασφαλώς οι νέες,
βραχυπρόθεσμες τουλάχιστον, επιδιώξεις της Βόννης. Η απόφασή της, δηλαδή, να
μεταστραφεί από την πολιτική της «ευρωπαϊκής Γερμανίας» στην πολιτική της
«γερμανικής Ευρώπης». Στο πλαίσιο αυτό επιθυμεί το «κουμάντο» να γίνεται σε
επίπεδο κυβερνήσεων ­ όπου, βέβαια, τον πρώτο και καθοριστικό λόγο θα έχει η
ίδια. Άρα, έχει κάθε συμφέρον στην ύπαρξη μιας αδύναμης, αμφισβητούμενου
κύρους και περιορισμένου πολιτικού βάρους, Ευρωπαϊκής Επιτροπής. Βέβαια, η
γερμανική επιλογή δεν χρειαζόταν την ψηφοφορία στο Ευρωκοινοβούλιο για να
φανερωθεί. Για τους παροικούντες την Ιερουσαλήμ αρκούσε ο τρόπος που
αντιμετώπισε η νέα γερμανική κυβέρνηση του Γκέρχαρντ Σρέντερ, με το
«καλημέρα», τα θέματα της «Ατζέντας 2000»: μια υπόθεση όπου την τράπουλα (εν
προκειμένω, τα κοινοτικά κονδύλια) τα μοιράζει η ίδια όπως επιθυμεί ­ και σε
όποιον αρέσει... Η μάλλον κοντόθωρη, υπαγορευόμενη από μικροπολιτικές
σκοπιμότητες νέα γερμανική πολιτική κατά πάσα πιθανότητα θα έχει αρνητικές
επιπτώσεις τόσο για την Ευρωπαϊκή Ένωση όσο και για την ίδια τη Γερμανία και
θα αναστείλει έτι περαιτέρω τη διαδικασία της πολιτικής ενοποίησης.

Το μόνο που μπορεί να εμποδίσει αυτή την εξέλιξη είναι... η ΟΝΕ και η δυναμική
που επιβάλλει...
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16343N372</ED>
<ID>
ID:17134

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N37&aa=2</URL></REF>


Article

<CATEGORY>vin07</CATEGORY>

 <H5>ΨΗΦΙΣΜΑ 700.000 ΕΥΡΩΠΑΙΩΝ ΣΤΟΥΣ ΛΟΡΔΟΥΣ ΔΙΚΑΣΤΕΣ ΓΙΑ ΕΚΔΟΣΗ ΤΟΥ ΣΤΗΝ ΙΣΠΑΝΙΑ
</H5><H2>Χαστούκι στον Πινοσέτ
</H2>
Την επανεξέταση της υπόθεσης Πινοσέτ άρχισαν από χθες οι επτά δικαστές της
Βουλής των Λόρδων, οι οποίοι καλούνται να αποφασίσουν αν ο δικτάτορας της
Χιλής χαίρει ή όχι ασυλίας.

Ισπανικό «παρών». Ο Ισπανός δικαστής Μπαλτάζαρ Γκαρθόν φτάνει στη Βουλή των
Λόρδων για να παραστεί στην ακροαματική διαδικασία

Στα χέρια τους βρίσκεται ήδη ψήφισμα το οποίο συνέταξε η «Επιτροπή Χιλή για τη
Δικαιοσύνη» και υπέγραψαν 700.000 Ευρωπαίοι, ζητώντας την έκδοση του
Αουγκούστο Πινοσέτ στην Ισπανία για να δικαστεί για τα εγκλήματα που διέπραξε
κατά την περίοδο της παντοδυναμίας του.

Οι αντίπαλοι του δικτάτορα ελπίζουν ότι και η νέα ετυμηγορία της Βουλής των
Λόρδων θα είναι ίδια με την προηγούμενη των πέντε δικαστών, οι οποίοι είχαν
αποφανθεί ότι ο Αουγκούστο Πινοσέτ δεν χαίρει ασυλίας. Σε συνέντευξη Τύπου,
εκπρόσωποι της «Επιτροπής Χιλή για τη Δικαιοσύνη» απέρριψαν τον ισχυρισμό της
χιλιανής κυβέρνησης ότι η σύλληψη και η κράτηση του δικτάτορα αποτελεί
παραβίαση της κυριαρχίας της Χιλής. Και υπογράμμισαν ότι η συστηματική
καταπάτηση των ανθρωπίνων δικαιωμάτων κατά τη 17χρονη διακυβέρνηση της χώρα
από το δικτατορικό καθεστώς αποτελούσε παραβίαση της κυριαρχίας όλων των
χιλιανών πολιτών.

Ο 83χρονος δικτάτορας, ο οποίος ζει φρουρούμενος σε μία βίλα στο Σάρεϊ, έλυσε
τη σιωπή του μία ημέρα πριν από την επανεξέταση της υπόθεσής του και δήλωσε σε
συνέντευξή του στην εφημερίδα «Σάντεϊ Τέλεγκραφ» ότι έχει αποδεχθεί το γεγονός
ότι θα πεθάνει στη Βρετανία, καθώς ο δικαστικός αγώνας για την έκδοσή του
τραβά σε μάκρος. Τόλμησε μάλιστα να χαρακτηρίσει την τύχη του ως «θυσία προς
την πατρίδα».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16343N381</ED>
<ID>
ID:17040

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N38&aa=1</URL></REF>


Article

<CATEGORY>vin07</CATEGORY>

 <H2>Αυξήθηκε το έγκλημα στο Παρίσι
</H2>
Η ΕΓΚΛΗΜΑΤΙΚΟΤΗΤΑ αυξήθηκε απότομα πέρυσι στο Παρίσι, εντείνοντας τις πιέσεις
για την υιοθέτηση μιας αυστηρότερης πολιτικής κατά της έξαρσης της βίας, για
την οποία κατηγορούνται ευρύτατα οι νέοι από τα φτωχά προάστια.

Τα τελευταία στατιστικά στοιχεία της αστυνομίας ενίσχυσαν τα αιτήματα για την
εισαγωγή μιας αμερικανικού τύπου πολιτικής «μηδενικής ανεκτικότητας» για την
καταπολέμηση σε πανεθνικό επίπεδο του κύματος εγκληματικότητας.

Η αστυνομία του Παρισιού ανακοίνωσε ότι η εγκληματικότητα αυξήθηκε συνολικά
κατά 4,6% το 1998, με καταγεγραμμένα 284,663 ποινικά αδικήματα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16343N382</ED>
<ID>
ID:17095

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N38&aa=2</URL></REF>


Article

<CATEGORY>vin07</CATEGORY>

 <H5>ΑΓΝΟΗΣΕ ΤΗ ΔΙΕΘΝΗ ΚΟΙΝΟΤΗΤΑ ΚΑΙ ΑΠΑΓΟΡΕΥΣΕ ΤΗΝ ΕΙΣΟΔΟ ΣΤΟ ΚΟΣΣΥΦΟΠΕΔΙΟ ΣΤΗΝ
ΕΙΣΑΓΓΕΛΕΑ ΤΟΥ ΔΙΚΑΣΤΗΡΙΟΥ ΤΗΣ ΧΑΓΗΣ
</H5><H5>«Θα χτυπήσουμε», απειλούν οι ΗΠΑ </H5><H5>Το ΝΑΤΟ δεν θα επέμβει
</H5><H2>Πάει για σύγκρουση ο Μιλόσεβιτς
</H2>
Σε τροχιά σύγκρουσης πλέον βρίσκεται ο πρόεδρος της Γιουγκοσλαβίας Σλόμπονταν
Μιλόσεβτς με τη Διεθνή Κοινότητα.

Σε κλοιό. Με αντιαεροπορικά πυροβόλα, οι σερβικές δυνάμεις ενισχύουν τις
θέσεις τους γύρω από το Ράτσακ

ΟΙ ΔΥΤΙΚΟΙ τον θεωρούν υπεύθυνο για την απέλαση του Αμερικανού επικεφαλής της
ομάδας των διεθνών παρατηρητών στο ταραγμένο Κοσσυφοπέδιο, Γουίλιαμ Γουόκερ.
Αψηφώντας τα Ηνωμένα Έθνη και την παγκόσμια κοινότητα δεν επέτρεψε την είσοδο
στο Κοσσυφοπέδιο στην εισαγγελέα του Διεθνούς Δικαστηρίου της Χάγης (δεν είχε
βίζα), άφησε δύο στρατηγούς του ΝΑΤΟ να περιμένουν και είχε διατάξει στα
στρατεύματά του να βάλλουν εναντίον χωριών Αλβανοφώνων στο Κοσσυφοπέδιο.

Ανακοίνωση που εξέδωσε αργά χθες το πρακτορείο «Τανγιούγκ» αναφέρει ότι ο
Γουόκερ θεωρείται «ανεπιθύμητο πρόσωπο» και θα πρέπει εντός 48 ωρών να
εγκαταλείψει τη χώρα.

Περισσότερο ενοχλημένοι ήταν οι Δυτικοί χθες, επειδή θεωρούν «ασυγκίνητο» τον
Γιουγκοσλάβο πρόεδρο από τη σφαγή των Αλβανοφώνων στο Ράτσακ. Και προβάλλουν
το ότι γιουγκοσλαβικά στρατεύματα έβαλαν και χθες με πολυβόλα εναντίον του
χωριού Ράτσακ.

Οι διεθνείς παρατηρητές, που θεώρησαν ότι οι εκκλήσεις τους για
«αυτοσυγκράτηση» δεν ακούστηκαν, παραδέχτηκαν ότι τα πυρά αυτά είχαν στόχο να
απομακρυνθούν από την περιοχή οι αντάρτες του Απελευθερωτικού Στρατού Κοσσυφοπεδίου.

Γιουγκοσλάβοι ανακριτές απομάκρυναν τελικά χθες τα πτώματα σαράντα Αλβανοφώνων
του Κοσσυφοπεδίου, που λέγεται ότι σφαγιάστηκαν από σερβικές αστυνομικές
δυνάμεις, από τέμενος όπου τα είχαν μεταφέρει οι κάτοικοι του χωριού Ράτσακ,
ανακοίνωσαν Δυτικοί αξιωματούχοι.

Οι Γιουγκοσλάβοι αξιωματούχοι αρνούνται ότι αστυνομικοί τους δολοφόνησαν
άοπλους πολίτες και «η ομάδα των Γιουγκοσλάβων ερευνητών έφτασε χθες το
απόγευμα στο χωριό Ράτσακ για να αρχίσει τις έρευνές της», δήλωσε ο Σάντι
Μπλάιθ, εκπρόσωπος των διεθνών παρατηρητών στο Κοσσυφοπέδιο και πρόσθεσε: «Υπό
την επίβλεψη των παρατηρητών μας, πήραν τα πτώματα και τα μετέφεραν στο
κεντρικό νοσοκομείο της Πρίστινα». «Οι γιουγκοσλαβικές αρχές, χρησιμοποιώ τα
ίδια τους τα λόγια, δήλωσαν ότι "δημιούργησαν τις προϋποθέσεις για να
επιτρέψουν στο εκτελεστικό τους όργανο, δηλαδή την ομάδα ανακριτών, να αρχίσει
έρευνες στο χωριό"», υποστήριξε ο Μπλάιθ.

Η αρχιεισαγγελεύς του δικαστηρίου εγκλημάτων πολέμου Λουίζ Αρμπούρ προσπάθησε
να εισέλθει στο Κοσσυφοπέδιο από τα σύνορα με το κράτος των Σκοπίων.

Οι μεθοριακοί φρουροί, αφού δήλωσαν ότι γνωρίζουν ποια είναι, δεν της
επέτρεψαν την είσοδο με τη δικαιολογία ότι στο διαβατήριό της δεν υπήρχε βίζα.

ΧΟΛΜΠΡΟΥΚ: ΒΑΡΥΤΑΤΗ ΚΡΙΣΗ

Ο Ρίτσαρντ Χόλμπρουκ, ο οποίος τον Οκτώβριο κατέληξε σε συμφωνία εκεχειρίας με
τον Σλόμπονταν Μιλόσεβιτς, μιλώντας στο τηλεοπτικό δίκτυο CNN τόνισε ότι
Γιουγκοσλαβία και ΝΑΤΟ βρίσκονται στα πρόθυρα «βαρύτατης κρίσης» και
χαρακτήρισε την κατάσταση «εξίσου σοβαρή, ίσως ακόμη πιο σοβαρή απ' ό,τι τον Οκτώβριο».

ΑΠΕΙΛΕΣ ΣΟΛΑΝΑ

«Η θερμοκρασία ανεβαίνει επικίνδυνα και ίσως χρειαστεί να κάνουμε κάτι
δραματικό», δήλωσε χθες ο γ.γ. του ΝΑΤΟ Χαβιέρ Σολάνα, επαναλαμβάνοντας τις
προειδοποιήσεις του ανώτατου στρατιωτικού διοικητή του ΝΑΤΟ στρατηγού Γουέσλι
Κλαρκ ότι «ο ολοκληρωτικός πόλεμος βρίσκεται επί θύραις».

Ο Κλαρκ μαζί με τον στρατηγό Κλάους Νόιμαν της στρατιωτικής επιτροπής του ΝΑΤΟ
περίμεναν όλη μέρα χθες στο αεροδρόμιο των Βρυξελλών, καθώς δεν υπήρχε
ενημέρωση από το Βελιγράδι αν θα τους δεχόταν ο πρόεδρος Μιλόσεβιτς.

Η Βρετανία ζήτησε την επείγουσα σύνοδο της εξαεθνούς Ομάδας Επαφής για να
εξετάσει τη σφαγή, ανακοίνωσε χθες ο Βρετανός υπουργός Εξωτερικών Ρόμπιν Κουκ.


Αυστηρή προειδοποίηση, ότι «παίζει με τη φωτιά» και στην οποία γίνεται σαφής
αναφορά στο ενδεχόμενο χρήσης βίας, απηύθυναν οι ΗΠΑ στον πρόεδρο της
Γιουγκοσλαβίας Σλόμπονταν Μιλόσεβιτς, στον οποίο υπέδειξαν να ανακαλέσει την
απόφασή του για απέλαση του Γουόκερ.

Ο Πρεσβευτής των ΗΠΑ στον Οργανισμό για την Ασφάλεια και τη Συνεργασία στην
Ευρώπη, Ντέιβιντ Τζόνσον, συνέδεσε χθες το όνομα του Σλόμπονταν Μιλόσεβιτς με
του «μεγαλύτερου ψεύτη του αιώνα» χωρίς ωστόσο να κατονομάσει ποιον εννοεί,
κατηγορώντας τον ότι διαδίδει ψεύδη για τη σφαγή στο χωριό Ράτσακ του
Κοσσυφοπεδίου. Ο Τζόνσον, που μίλησε στη διάρκεια έκτακτης συνόδου του ΟΑΣΕ
στη Βιέννη, εκτίμησε ότι ο Σέρβος πρόεδρος Μίλαν Μιλουτίνοβιτς τού θυμίζει τον
Γκέμπελς, τον επικεφαλής της προπαγάνδας του χιτλερικού καθεστώτος.


ΚΟΡΥΦΑΙΟΣ αξιωματούχος του ΝΑΤΟ φέρεται να έχει δηλώσει πως δεν αναμένει η
Συμμαχία να επέμβει σύντομα στο Κοσσυφοπέδιο ύστερα από τη σφαγή των 45
Αλβανών αμάχων που αποδόθηκε σε σερβικές δυνάμεις ασφαλείας.

Σε ερώτηση εάν το ΝΑΤΟ θα επέμβει για να τεθεί τέρμα στη διένεξη στο
Κοσσυφοπέδιο, όπως έκανε στη Βοσνία το 1995, ο στρατηγός Κλάους Ντίτερ
Νάουμαν, πρόεδρος της Στρατιωτικής Επιτροπής του ΝΑΤΟ, υποστήριξε πως αν το
ΝΑΤΟ πρόκειται να εξετάσει μια τέτοια ενέργεια αυτό θα σημαίνει παρατεταμένες διαπραγματεύσεις.

«Δεν μπορώ να δηλώσω οριστικά αν το ΝΑΤΟ θα ενεργήσει με τον ίδιο τρόπο (όπως
στη Βοσνία)», παρατήρησε ο Νάουμαν σε δηλώσεις του που δημοσιεύονται στην
εφημερίδα του Βερολίνου «Tagesspiegel».

«Θα πρόκειται πάλι για μια μακρά διαπραγματευτική διαδικασία», προσθέτει και
επισημαίνει ότι «δεν είμαστε Συμμαχία Επέμβασης, ούτε διεθνής αστυνομική δύναμη».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16343N391</ED>
<ID>
ID:17041

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N39&aa=1</URL></REF>


Article

<CATEGORY>vin07</CATEGORY>

 <H2>Ο Γιέλτσιν ένα μήνα εκτός καθηκόντων
</H2>
ΠΕΡΙΠΟΥ ΕΝΑΣ μήνας θα χρειαστεί προτού επιστρέψει στα καθήκοντά του ο Ρώσος
πρόεδρος Μπορίς Γιέλτσιν, ο οποίος εισήχθη εσπευσμένα την Κυριακή στο
νοσοκομείο με γαστρορραγία. Την εκτίμηση αυτή έκαναν χθες οι θεράποντες
γιατροί του, τονίζοντας ότι θα αποφασίσουν εάν θα χειρουργήσουν ή όχι τον
Γιέλτσιν ύστερα από εξετάσεις στις οποίες θα υποβληθεί την Τετάρτη. «Εάν τα
αποτελέσματα είναι θετικά και δεν αναγκαστούμε να τον χειρουργήσουμε, τότε η
παραμονή του στο νοσοκομείο θα περιοριστεί, πιστεύω, σε δύο με τρεις
εβδομάδες», δήλωσε στη ρωσική τηλεόραση ο επικεφαλής της ιατρικής ομάδας που
παρακολουθεί τον Ρώσο πρόεδρο, Σεργκέι Μιρόνοφ. Ο Γιέλτσιν επρόκειτο να
μεταβεί στα τέλη του μηνός στη Γαλλία, προκειμένου να συναντηθεί με τον Γάλλο
πρόεδρο Ζακ Σιράκ. Εκπρόσωπος του Κρεμλίνου, όμως, ανακοίνωσε χθες ότι το
πιθανότερο είναι η επίσκεψη αυτή να ματαιωθεί.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16343N392</ED>
<ID>
ID:17096

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N39&aa=2</URL></REF>


Article

<CATEGORY>vin07</CATEGORY>

 <H2>Φραγμός στην παιδεραστία μέσω Ίντερνετ
</H2>
ΔΕΚΑΔΕΣ εμπειρογνώμονες συναντώνται στην έδρα της Unesco για να βρουν τρόπους
να σταματήσει η εξάπλωση της παιδεραστίας στο Ίντερνετ, χωρίς ωστόσο να
παραβιαστεί η ελευθερία στον κυβερνοχώρο.

«Πρέπει να προσπαθήσουμε να συντονιστούν παγκοσμίως οι προσπάθειες για να
σταματήσει η σεξουαλική κακοποίηση παιδιών, ένα είδος βίας το οποίο είναι πάρα
πολύ νοσηρό και μη αποδεκτό», δήλωσε ο Φεντερίκο Μαγιόρ, γενικός διευθυντής
της Unesco.

Επί δύο ημέρες νομικοί εμπειρογνώμονες, αξιωματικοί της Ιντερπόλ και
αξιωματούχοι του ΟΗΕ, του Παγκόσμιου Οργανισμού Τουρισμού και μη κυβερνητικών
οργανώσεων θα συζητήσουν τρόπους με τους οποίους θα μπορούσε να αποτραπεί η
επικοινωνία των παιδεραστών στο Ίντερνετ και η αποστολή πορνογραφικού
φωτογραφικού υλικού με παιδιά στο Διαδίκτυο.

Ο Φ. Μαγιόρ πρότεινε τον σχεδιασμό εργαλείων έρευνας στο Ίντερνετ με φίλτρα ­
συστήματα που θα εμποδίζουν την πρόσβαση σε σελίδες με πορνογραφικό υλικό με
παιδιά. Ο ίδιος πρότεινε εξάλλου να ιδρυθεί παγκόσμιο ηλεκτρονικό όργανο
επαγρύπνησης και να συσταθεί μια ομάδα κορυφαίων προσωπικοτήτων από τον διεθνή
χώρο, η οποία θα υποστηρίζει τις σημαντικές ενέργειες που θα γίνονται κατά της
κακής χρήσης του Διαδικτύου.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16343N393</ED>
<ID>
ID:17137

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N39&aa=3</URL></REF>


Article

<CATEGORY>vin07</CATEGORY>

 <H5>ΟΤΖΑΛΑΝ: ΜΟΝΟ ΕΤΣΙ ΜΠΟΡΕΙ ΝΑ ΛΥΘΕΙ ΤΟ ΚΟΥΡΔΙΚΟ
</H5><H2>Ξανά στα όπλα
</H2>
«Θα ήθελα καταρχήν να σας ευχαριστήσω για τη φιλοξενία που μου παρείχε η χώρα
σας τους τελευταίους δύο μήνες. Και να εκφράσω τη θλίψη μου για την άδικη
πίεση που υπέστη η κυβέρνησή σας κατά τη διάρκεια της παραμονής μου εδώ». Έτσι
αρχίζει η επιστολή του Αμπντουλάχ Οτζαλάν ­ που αναχώρησε το Σάββατο από τη
Ρώμη με άγνωστο προορισμό ­ προς τον Ιταλό πρωθυπουργό Μάσιμο Ντ' Αλέμα.

Μάσιμο Ντ' Αλέμα. «Δεν ξέρω πού βρίσκεται ο Οτζαλάν», δήλωσε χθες ο Ιταλός
πρωθυπουργός «και ειλικρινά, δεν με ενδιαφέρει»

ΠΡΟΚΕΙΤΑΙ για τη μία εκ των τριών επιστολών που άφησε πίσω του ο ηγέτης του
ΡΚΚ πριν εγκαταλείψει ­ «με τη θέλησή μου», όπως επισημαίνει στον Ντ' Αλέμα ­
την Ιταλία. Η δεύτερη όμως, η οποία απευθύνεται σε ολόκληρο τον κουρδικό λαό
και δημοσιεύτηκε χθες στον ιταλικό Τύπο, είναι γραμμένη σε διαφορετικό ύφος:
σε αυτήν, ο Οτζαλάν επισημαίνει ότι η αντιμετώπιση που είχε στην Ιταλία, τον
έφερε αντιμέτωπο με τη σκληρή πραγματικότητα. Και τον έκανε να καταλάβει ότι ο
μόνος τρόπος να δοθεί μία λύση στο κουρδικό ζήτημα, είναι η συνέχιση του
ένοπλου αγώνα. «Ήμουν πεπεισμένος ότι η μονομερής κατάπαυση του πυρός θα
μπορούσε να αποβεί καθοριστική», δήλωσε. «Τώρα όμως φοβάμαι ότι ύστερα από
αυτή την έλλειψη θάρρους, πάνω από όλα από την Ευρωπαϊκή Ένωση, δεν υπάρχει
εναλλακτική λύση, παρά να ξαναπάρουμε τα όπλα». Παρ' όλα αυτά, ο Οτζαλάν
παραδέχτηκε ότι με επιστολή που απηύθυνε στους δικηγόρους του, τους κάλεσε να
συνεχίσουν την προσπάθεια για την εξασφάλιση πολιτικού ασύλου στην Ιταλία.

Ερωτώμενος για το θέμα, ο Ιταλός πρωθυπουργός Μάσιμο Ντ' Αλέμα κατηγόρησε την
Τουρκία για «έλλειψη ρεαλισμού»: «Εμμένοντας στο αίτημά της για έκδοση του
Οτζαλάν και απορρίπτοντας την πρόταση να δικαστεί σε μια τρίτη χώρα, η Τουρκία
έχασε μια μεγάλη ευκαιρία», τόνισε ο Ντ' Αλέμα στους δημοσιογράφους. Όσον
αφορά τώρα τη χώρα στην οποία έχει μεταβεί ο Κούρδος ηγέτης, ο Ντ' Αλέμα
εξέφρασε πλήρη άγνοια: «Δεν ξέρω πού βρίσκεται και ειλικρινά δεν με
ενδιαφέρει», δήλωσε. Ο πρωθυπουργός της Τουρκίας, πάντως, Μπουλέντ Ετζεβίτ,
υποστήριξε χθες ότι ο Οτζαλάν έχει μεταβεί στη Ρωσία. Και ο Ρώσος υπουργός
Εξωτερικών Ιγκόρ Ιβάνοφ δήλωσε ότι, παρόλο που η χώρα του δεν έχει στη διάθεσή
της πληροφορίες για το πού βρίσκεται ο Κούρδος ηγέτης, ελέγχει τις αναφορές
που τον θέλουν να βρίσκεται στη Ρωσία.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16343N411</ED>
<ID>
ID:17042

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N41&aa=1</URL></REF>


Article

<CATEGORY>vin07</CATEGORY>

 <H2>Κανένα αίτημα στην κυβέρνηση
</H2>
Ο ΚΥΒΕΡΝΗΤΙΚΟΣ εκπρόσωπος Δημήτρης Ρέππας δήλωσε χθες ότι η ελληνική κυβέρνηση
δεν έχει δεχθεί κανένα αίτημα για να έλθει ο Κούρδος ηγέτης Αμπντουλάχ Οτζαλάν
στην Ελλάδα. Τόνισε ότι το ΡΚΚ δεν είχε επαφές με κυβερνητικούς παράγοντες και
ότι η ελληνική κυβέρνηση δεν ήλθε σε καμία συνεννόηση με την ιταλική πριν από
την αναχώρηση του Οτζαλάν από την Ιταλία. Κατά συνέπεια, σχολίασε ο
κυβερνητικός εκπρόσωπος, το θέμα δεν αφορά, άμεσα τουλάχιστον, την Ελλάδα.
«Όπως έχουμε άλλωστε τονίσει και στο παρελθόν, δεν θεωρούμε σκόπιμη την έλευση
και παραμονή του Οτζαλάν στην Ελλάδα, διότι θεωρούμε ότι δεν εξυπηρετεί την
κουρδική υπόθεση», επεσήμανε ο κ. Ρέππας.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16343N412</ED>
<ID>
ID:17097

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N41&aa=2</URL></REF>


Article

<CATEGORY>vin07</CATEGORY>

 <H2>Επιδημία οι αυτοκτονίες στην Αυστραλία
</H2>
ΔΙΑΣΤΑΣΕΙΣ επιδημίας λαμβάνουν στην Αυστραλία τα κρούσματα αυτοκτονιών.
Στοιχεία που ανακοινώθηκαν χθες δείχνουν ότι το 1997 οι αυτοκτονίες
παρουσίασαν αύξηση 14% και ανήλθαν στις 2.723. 
Οι αυτοκτονίες αποτελούν δηλαδή το 2,1% του συνόλου των θανάτων που
σημειώθηκαν το 1997 σε όλη τη χώρα.

Το πρόβλημα με τις αυτοκτονίες είναι ιδιαίτερα έντονο σε άνδρες ηλικίας 15 έως
44 ετών.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16343N413</ED>
<ID>
ID:17138

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N41&aa=3</URL></REF>


Article

<CATEGORY>vin07</CATEGORY>

 <H5>ΛΟΥΪΖ ΑΡΜΠΟΥΡ
</H5><H2>ΠΡΟΣΩΠΑ
</H2><H2>Διώκτρια εγκληματιών πολέμου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η Λουΐζ Αρμπούρ είναι η δικαστικός που φροντίζει να προσαχθούν στη Δικαιοσύνη
σφαγείς αμάχων. Μπορεί να υπάρχει κανείς που να μη στηρίζει το έργο της;

Λουΐζ Αρμπούρ. «Ουδείς έχει το ακαταδίωκτο, ούτε καν οι αρχηγοί κρατών»

ΩΣΤΟΣΟ η εισαγγελέας του Διεθνούς Ποινικού Δικαστηρίου, που συστάθηκε από τον
ΟΗΕ στη Χάγη για να εκδικάσει τα εγκλήματα πολέμου στη Γιουγκοσλαβία και τη
Ρουάντα, είναι εξαιρετικά αντιπαθής στις αρχές του Βελιγραδίου. Και η απόφασή
της να ξεκινήσει έρευνα για την τελευταία σφαγή, στο Ρατσάκ του Κοσσυφοπεδίου,
την έθεσε σε πορεία σύγκρουσης με τον Σλόμπονταν Μιλόσεβιτς, ο οποίος
αμφισβητεί τη δικαιοδοσία του δικαστηρίου σ' αυτή την εμπόλεμη σερβική επαρχία.

Όταν ανέλαβε την Εισαγγελία του ΔΠΔ, την 1η Οκτωβρίου του 1996, η 52χρονη
Γαλλοκαναδή Αρμπούρ δήλωσε ότι σκοπός της είναι να οδηγήσει στη Δικαιοσύνη «το
90%» αυτών που διέπραξαν εγκλήματα πολέμου στην πρώην Γιουγκοσλαβία. «Σήμερα
είμαι απολύτως πεπεισμένη ότι όλοι οι κατηγορούμενοι θα δικασθούν»,
πλειοδότησε την περασμένη εβδομάδα. «Ουδείς έχει το ακαταδίωκτο. Ούτε καν οι
αρχηγοί κρατών». Και σε χθεσινή συνέντευξή της στη «Λιμπερασιόν» επαναλάμβανε
ότι «η στρατηγική του ΔΠΔ είναι να φτάσει τις έρευνές του στο ανώτερο δυνατό
επίπεδο». Με άλλα λόγια, στον πρόεδρο της Γιουγκοσλαβίας Μιλόσεβιτς και στον
Κροάτη ομόλογό του Φράνιο Τούτζμαν, τους οποίους έχει κατηγορήσει ότι
αρνούνται να συνεργασθούν και επιτρέπουν σε καταζητουμένους να περιφέρονται
ελεύθερα στις επικράτειές τους. Οι διπλωμάτες ανατριχιάζουν στην προοπτική
αυτή, αλλά η Λουΐζ Αρμπούρ είναι κατηγορηματική: «Ας το είχαν σκεφτεί πριν
ιδρύσουν αυτό το δικαστήριο».

Μέχρι στιγμής η Αρμπούρ έχει εξασφαλίσει μια πρώτη καταδίκη για γενοκτονία στη
Ρουάντα και τη σύλληψη δεκάδων υπόπτων για εγκλήματα πολέμου στην πρώην
Γιουγκοσλαβία. Τα κατάφερε εκδίδοντας μυστικά εντάλματα σύλληψης και καλώντας
το ΝΑΤΟ να τα εφαρμόσει ­ μια τακτική που προκάλεσε την έντονη αντίδραση του
Βελιγραδίου και επικρίσεις από τη Ρωσία. «Δεν καταλαβαίνω πώς μπορεί κάποιος
να επικρίνει μια πολύ αποτελεσματική μέθοδο σύλληψης», σχολίασε εύλογα η Αρμπούρ.

Πρώην αντιπρόεδρος της Καναδικής Ένωσης Πολιτικών Ελευθεριών, η Λουΐζ Αρμπούρ
έγινε ευρύτερα γνωστή το 1996, ως επικεφαλής μιας επιτροπής που ερεύνησε τις
καναδικές φυλακές και κατήγγειλε «την ωμή και εξευτελιστική» μεταχείριση που
υπέστησαν οι κρατούμενοι της φυλακής του Κίνγκστον στη διάρκεια μιας
εξέγερσης, το 1994. Ο διευθυντής των καναδικών σωφρονιστικών υπηρεσιών
αναγκάστηκε να παραιτηθεί όταν δημοσίευσε την έκθεσή της. Καλή ομιλήτρια,
συγγραφέας πολυάριθμων έργων, στα γαλλικά και τα αγγλικά, για το δίκαιο, τα
δικαιώματα του πολίτη και την ισότητα των φύλων, η Αρμπούρ είναι παντρεμένη
και μητέρα τριών κοριτσιών. Και όταν δεν καταδιώκει εγκληματίες, διαβάζει
αστυνομικά μυθιστορήματα και κάνει περιπάτους στη φύση με την οικογένειά της.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16343N421</ED>
<ID>
ID:17043

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N42&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η αντεπίθεση των ηττημένων
</H2>
Η ένωση Ρωσίας και Λευκορωσίας υπεγράφη στις 25 Δεκεμβρίου με στόχο την
προσεχή συγχώνευση των δύο κρατών: η αντεπίθεση των ηττημένων του Ψυχρού Πολέμου;

Αλεξάντρ Λουκασένκο. Φιλοδοξία του, να εγκατασταθεί μια μέρα στο Κρεμλίνο

ΟΙ ΕΚΤΙΜΗΣΕΙΣ για την ένωση αυτή δεν συμπίπτουν. Κάποιοι πιστεύουν ότι ήταν
απλώς μια πολιτική φάρσα. Άλλοι εκτιμούν ότι μπορεί να σημαίνει την αρχή μιας
γεωγραφικής ανακατάταξης στην Ανατολική Ευρώπη, στα σύνορα της Πολωνίας. Και η
αντιπολίτευση στον πρόεδρο της Λευκορωσίας Αλεξάντρ Λουκασένκο διακρίνει στην
ένωση αυτή την υφέρπουσα προσάρτηση μιας γειτονικής χώρας από τη Ρωσία, που
επαναλαμβάνει τις επεκτατικές βλέψεις της, όπως στη σοβιετική εποχή.

Σε πρώτο στάδιο, η συμφωνία προβλέπει προσέγγιση στην οικονομική, την
εξωτερική και την αμυντική πολιτική. Το 2000, εξήγησε ο πρώτος αντιπρόεδρος
της ρωσικής κυβέρνησης Βαντίμ Γκούστοφ, θα υπάρξουν κοινό νόμισμα και κοινός
προϋπολογισμός ­ ένα «σλαβικό ευρώ». Αλλά οι εξηγήσεις που δόθηκαν επισήμως
ήταν πολύ λειψές. Η επεξεργασία του κειμένου της συμφωνίας έγινε με άκρα
μυστικότητα και η σημασία που τα δύο μέρη θέλουν να της δώσουν δεν είναι
καθόλου σαφής. Για τον Λουκασένκο, η ένωση με τη Ρωσία συνιστά αντεπίθεση των
ηττημένων του Ψυχρού Πολέμου: «Η ρωσική πυρηνική ομπρέλα θα είναι η ομπρέλα
μας, η Ρωσία μάς εγγυήθηκε πυρηνική ασφάλεια!» τόνισε. Αλλά το ζητούμενο της
ένωσης δεν είναι μόνο γεωστρατηγικό. Όπως σημειώνει η «Λε Μοντ», μέσω αυτής
επιδιώκεται επίσης η συγκάλυψη των σοβαρών εσωτερικών προβλημάτων του Μπόρις
και του Αλεξάντρ. Οι οικονομίες των δύο χωρών παραπαίουν. Στη Λευκορωσία, δύο
από τις έξι περιφέρειές της έχουν εισαγάγει δελτίο στα τρόφιμα και οι
ελλείψεις στα είδη διατροφής πρώτης ανάγκης είναι ο κανόνας. Μολονότι η
υποβόσκουσα ιδέα, ότι η ένωση δύο φτωχών χωρών θα δημιουργήσει ένα ανθηρό
σύνολο, μοιάζει περίεργη, ενδέχεται να προσφέρει διεξόδους στην καριέρα των
αρχηγών των δύο κρατών. Η λευκορωσική αντιπολίτευση είναι από καιρό πεπεισμένη
ότι η πραγματική φιλοδοξία του Λουκασένκο ­ εξελέγη τον Ιούλιο του 1994 για
πενταετή θητεία και η εντολή του παρατάθηκε το 1996 με ένα δημοψήφισμα που η
Δύση δεν αναγνωρίζει ­ δεν είναι τίποτε λιγότερο από το να εγκατασταθεί κάποια
μέρα στο Κρεμλίνο. «Ονειρεύεται να είναι ο βασικός υποψήφιος στις ρωσικές
προεδρικές εκλογές του 2000. Το 1998, 37 κυβερνήτες ρωσικών περιφερειών
επισκέφθηκαν τη Λευκορωσία και ο Πατριάρχης Αλέξιος Β' ήρθε δύο φορές ­ αυτά
είναι ενδείξεις των προετοιμασιών που κάνει ο Λουκασένκο», λέει ο Σεργκέι
Πόπκο, αντιπρόεδρος του αντιπολιτευόμενου Λαϊκού Μετώπου της Λευκορωσίας.

Όποιοι κι αν είναι πάντως οι απώτεροι στόχοι των ηγετών, το γεγονός είναι ότι
η ιδέα της ένωσης της Ρωσίας με τη Λευκορωσία είναι δημοφιλής: σύμφωνα με
σφυγμομέτρηση, τέσσερις στους πέντε Ρώσοι την υποστηρίζουν και μόνο το 14%
αντιτίθεται σ' αυτήν.

Ο Μιχάλης Μητσός λείπει σε άδεια.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16343N422</ED>
<ID>
ID:17098

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N42&aa=2</URL></REF>


Article

<CATEGORY>vin07</CATEGORY>

 <H5>Ουδέν κακόν...
</H5><H5>«Ούτε ο πρόεδρος...
</H5><H5></H5><H5>Αν ήταν δυνατόν...
</H5><H5>Η ατμοσφαιρική...
</H5><H2>ΣΗΜΑΤΑ </H2>
... αμιγές καλού. Οι οικολογικές συνθήκες στη Ρωσία σημειώνουν συνεχώς
βελτίωση τους τελευταίους μήνες καθώς μειώνεται η βιομηχανική παραγωγή. «Μετά
την οικονομική κρίση του Αυγούστου και με τις νέες οικονομικές συνθήκες που
έχουν δημιουργηθεί και τη μείωση της βιομηχανικής παραγωγής ήταν αναπόφευκτο
να μειωθεί η μόλυνση της ατμόσφαιρας, αλλά και των ποταμών, από τα βιομηχανικά
απόβλητα», δήλωσε ο Βίκτορ Ντανίλοφ - Ντανιλιάν, επικεφαλής της κρατικής
επιτροπής για το περιβάλλον. Η Ρωσία είχε κληρονομήσει το ρυπαρό περιβάλλον,
από τα χειρότερα στον κόσμο, μετά την κατάρρευση της Σοβιετικής Ένωσης, το
1991. Το σοβιετικό καθεστώς ενδιαφερόταν επί δεκαετίες για τη βιομηχανική
παραγωγή, αλλά όχι και για τις δυσμενείς επιπτώσεις της στο περιβάλλον. Την
περασμένη δεκαετία, όμως, σημειώθηκε σταθερή μείωση της ρωσικής βιομηχανικής
παραγωγής, με άμεσο αποτέλεσμα να έχουν μειωθεί οι ατμοσφαιρικοί ρύποι κατά
35% από το 1991, ενώ κατά 18% η ρύπανση λόγω των βιομηχανικών αποβλήτων στα
ποτάμια και τις λίμνες.

Στη χώρα εξακολουθούν να υφίστανται σοβαρά οικολογικά προβλήματα, τα οποία δεν
είναι δυνατόν να αντιμετωπιστούν επειδή δεν υπάρχουν οι απαραίτητες χρηματοδοτήσεις.

... Γιέλτσιν έχει ενδιαφερθεί σοβαρά για το πρόβλημα», υποστηρίζει ο Ντανίλοφ.
Και αυτό φαίνεται από τους λόγους που εκφωνεί για την κατάσταση του έθνους,
κάθε χρόνο. Κάθε χρόνο, από το 1993 αναφερόταν όλο και λιγότερο στο
περιβαλλοντικό πρόβλημα με αποκορύφωμα το λόγο του 1998, στον οποίο δεν υπήρχε
η λέξη περιβάλλον. Παρ' όλο που πολλοί κυβερνητικοί αξιωματούχοι στη Ρωσία
έχουν κατά καιρούς εκφράσει ανησυχία για τα οικολογικά προβλήματα, κανένας
τους όμως δεν έχει αντιμετωπίσει το ρωσικό περιβάλλον όπως οι αρμόδιοι στην
Ευρώπη, τον Καναδά, τις Ηνωμένες Πολιτείες και την Ιαπωνία, παρ' όλο που τα
περιβαλλοντικά προβλήματα στη Ρωσία είναι πολύ οξύτερα.

... να εφαρμοστούν οι δείκτες των δυτικών ευρωπαϊκών χωρών, τότε το 55%-60%
του ρωσικού εδάφους θα κρινόταν ακατάλληλο να κατοικηθεί ως «οικολογικά
απαράδεκτο». Η μεγαλύτερη απειλή για την υγεία των Ρώσων πολιτών προέρχεται
από το πόσιμο νερό. Το ένα τρίτο των υδάτων που διατίθενται για κατανάλωση από
τους Ρώσους πολίτες δεν ανταποκρίνονται στους κανόνες υγιεινής. Υπολογίζεται
πως μόνο ο καθαρισμός των υδάτινων πόρων θα στοιχίσει στη Ρωσία περίπου 200
δισεκατομμύρια δολάρια. Ποσό που ούτε να ονειρευτεί δεν μπορεί η ρωσική
κυβέρνηση που δεν είναι σε θέση να αποπληρώσει το τεράστιο χρέος της από
εξωτερικούς δανεισμούς, αλλά και τις μηνιαίες υποχρεώσεις της για τους μισθούς
των δημοσίων υπαλλήλων.

... μόλυνση στις μεγάλες ρωσικές πόλεις και ιδιαίτερα στη Μόσχα έχει φτάσει σε
επικίνδυνα επίπεδα, με κύριο υπαίτιο τα πεπαλαιωμένα αυτοκίνητα που
κυκλοφορούν και την εξαιρετικά χαμηλή ποιότητα των καυσίμων που χρησιμοποιούν.
Μια άλλη επικίνδυνη περιοχή είναι γύρω από το κέντρο ανακύκλωσης πυρηνικών
αποβλήτων, στο Μαγιάκ, στα Ουράλια. Εκεί η κοντινή λίμνη έχει δηλητηριαστεί
από πυρηνικά απόβλητα και η ραδιενέργεια που υπάρχει στο νερό της λίμνης έχει
αυξηθεί, χωρίς να λαμβάνεται οποιαδήποτε μέριμνα γι' αυτό. Είναι επίσης γνωστή
η τεράστια οικολογική καταστροφή από τις πυρκαγιές στα δάση της Σιβηρίας που
μαίνονταν από το 1997 ως το 1998 οφειλόμενες σε ανθρώπινο λάθος και χωρίς να
είναι δυνατόν να κατασβεστούν, λόγω έλλειψης κατάλληλων μέσων.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16343N423</ED>
<ID>
ID:17139

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N42&aa=3</URL></REF>


Article

<CATEGORY>vin08</CATEGORY>

 <H5>ΠΡΟΤΕΙΝΕΙ ΠΛΗΡΗ ΑΝΕΞΑΡΤΗΤΟΠΟΙΗΣΗ ΤΩΝ ΔΙΟΙΚΗΣΕΩΝ, ΜΕΙΩΣΗ ΠΡΟΣΩΠΙΚΟΥ ΚΑΙ
ΕΥΡΥΤΕΡΗ ΙΔΙΩΤΙΚΟΠΟΙΗΣΗ </H5><H2>Δωδεκάλογος ΟΟΣΑ για ΔΕΚΟ
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Δώδεκα μέτρα-κλειδιά για την εξυγίανση των ΔΕΚΟ και την απελευθέρωση των
αγορών στον ανταγωνισμό, προτείνει στην κυβέρνηση ο Οργανισμός Οικονομικής
Συνεργασίας και Ανάπτυξης στην ετήσια έκθεσή του για την ελληνική οικονομία.

Η ΛΕΙΤΟΥΡΓΙΑ των Δημοσίων Επιχειρήσεων Κοινής Ωφέλειας απαιτεί σημαντική
ετήσια δαπάνη ­ περίπου 3,5% του εθνικού εισοδήματος ­ ενώ την ίδια στιγμή οι
υπηρεσίες που προσφέρονται βρίσκονται κάτω του ικανοποιητικού επιπέδου.
Επιπλέον, ο σημερινός τρόπος λειτουργίας των ΔΕΚΟ «φρενάρει» την οικονομία,
καθώς της στερεί πολύτιμες πηγές ανάπτυξης.

Μάλιστα, οι ειδικοί του ΟΟΣΑ τονίζουν ότι η εφαρμογή των διαρθρωτικών αλλαγών
μπορεί να οδηγήσει στην αύξηση του Ακαθάριστου Εγχώριου Προϊόντος τουλάχιστον
κατά 10%. Από την άλλη πλευρά επισημαίνουν ότι τα περιθώρια έχουν στενέψει,
αφού περαιτέρω αναβολές μπορούν να αφήσουν την Ελλάδα στο περιθώριο της
Ευρωπαϊκής Ένωσης.

Τα μέτρα που προτείνονται, αφορούν μεταρρυθμίσεις στις αγορές αλλά και αλλαγές
στην λειτουργία των ΔΕΚΟ. Συγκεκριμένα, η συνταγή του ΟΟΣΑ είναι:

1 Πλήρης ανεξαρτητοποίηση των διοικήσεων των ΔΕΚΟ. Η αντικατάσταση των
διοικήσεων με πεπειραμένους μάνατζερ, που έγινε πρόσφατα, θα βοηθήσει τις
επιχειρήσεις. Ωστόσο, οι νέες διοικήσεις δεν είναι αρκετές, αν δεν
εξασφαλιστεί η ανεξαρτησία τους από την κυβέρνηση και τα αρμόδια υπουργεία. Οι
νέοι μάνατζερ πρέπει να έχουν την ευθύνη για τις προσλήψεις και το ύψος των
μισθών, καθώς το υψηλό εργατικό κόστος και η χαμηλή παραγωγικότητα είναι
σημαντικοί παράγοντες για την άσχημη οικονομική κατάσταση των δημοσίων επιχειρήσεων.

2 Μείωση προσωπικού. Οι μετατάξεις προσωπικού που σχεδιάζει η κυβέρνηση
είναι μια καλή επιλογή, αρκεί οι υπάλληλοι να μεταταχθούν σε δημόσιες
υπηρεσίες που έχουν πραγματική έλλειψη προσωπικού. Η ανάπτυξη των Νομαρχιακών
Αυτοδιοικήσεων είναι μια πολύ καλή επιλογή για την απορρόφηση του πλεονάζοντος
προσωπικού των ΔΕΚΟ.

Οι διοικήσεις των εταιρειών πρέπει να αποφασίζουν για τις προμήθειες των ΔΕΚΟ,
χωρίς να δέχονται πιέσεις που συνδέονται με την εγχώρια παραγωγή και απασχόληση.

3 Η τιμολογιακή πολιτική των ΔΕΚΟ πρέπει να καθορίζεται με κριτήρια την
ανάγκη ενίσχυσης της αποτελεσματικότητας και των εσόδων τους και όχι με άλλους
βραχυπρόθεσμους μακροοικονομικούς στόχους. Γι' αυτό τον λόγο, ο καθορισμός του
εύρους των τιμολογίων είναι καλύτερα να αφεθεί σε ένα ανεξάρτητο όργανο.

4 Το χρονοδιάγραμμα του ανοίγματος των αγορών στον ανταγωνισμό είναι
σύμφωνο με τις προθεσμίες που έχει θέσει η Ευρωπαϊκή Ένωση. Ωστόσο, η Ελλάδα
μπορεί να ακολουθήσει το παράδειγμα άλλων χωρών, απελευθερώνοντάς τες με
γρηγορότερους ρυθμούς.

5 Αύξηση του ποσοστού ιδιοκτησίας των ΔΕΚΟ από ιδιώτες επενδυτές. Αυτό
μπορεί να συνδυαστεί με την επέκταση του θεσμού των πλειοδοτικών διαγωνισμών
για την εκχώρηση μετοχικού κεφαλαίου ή λειτουργιών των ΔΕΚΟ για συγκεκριμένο χρόνο.

6 Όσον αφορά τη ΔΕΗ, είναι απαραίτητος ο νομικός διαχωρισμός της
παραγωγής από τη διάθεση του ηλεκτρικού ρεύματος. Πράλληλα, η απελευθέρωση της
αγοράς ηλεκτρικού ρεύματος είναι κρίσιμη για την οικονομία.

7 Τα περιθώρια για την Ολυμπιακή Αεροπορία έχουν στενέψει. Απαιτείται
η αναδιάρθρωσή της με την παροχή υπηρεσιών σε μικρότερο κομμάτι της αγοράς από
αυτό στο οποίο δραστηριοποιείται σήμερα. Η επιλογή του στρατηγικού συμμάχου
είναι θετική, σύμφωνα με τον ΟΟΣΑ, αλλά στην περίπτωση που αποτύχει, πρέπει να
εξεταστεί σοβαρά το ενδεχόμενο της πώλησης.

8 Άμεση έκδοση δεύτερης άδειας παροχής υπηρεσιών σταθερής τηλεφωνίας.
Επιπλέον, εφόσον το υπάρχον νομοθετικό πλαίσιο το επιτρέπει, είναι αναγκαία η
χορήγηση και άλλων αδειών κινητής τηλεφωνίας. Επίσης, πρέπει να καταργηθούν τα
κατώτατα όρια των τιμολογίων των εταιρειών κινητής τηλεφωνίας.

9 Περικοπές στις υπηρεσίες που προσφέρουν οι ΔΕΚΟ. Ο ΟΟΣΑ προτείνει την
εξέταση της σκοπιμότητας λειτουργίας της νότιας γραμμής Πελοποννήσου του ΟΣΕ,
των γραφείων των ΕΛΤΑ στις μη αστικές περιοχές και των μεγάλων πτήσεων της
Ο.Α. Επίσης, επισημαίνεται ότι πρέπει να εξεταστεί το ενδεχόμενο συρρίκνωσης
της ΕΡΤ.

10 Για την εξεύρεση πόρων υπέρ των αστικών συγκοινωνιών προτείνεται η
φορολόγηση της χρήσης των Ι.Χ., η οποία, σημειωτέον, κοστίζει πολλά στην οικονομία.

11 Κατάργηση της χρηματοδότησης των ελλειμμάτων των ΔΕΚΟ και
αντικατάστασή της με κρατική επιδότηση που θα βασίζεται στην εκπλήρωση
συγκεκριμένων υποχρεώσεων (ποιοτικά και ποσοτικά κριτήρια).

12 Επέκταση του θεσμού της αυτοχρηματοδότησης. Με αυτόν το τρόπο
προτείνεται να κατασκευαστούν τα τοπικά δίκτυα φυσικού αερίου και ηλεκτρικού ρεύματος.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16343N431</ED>
<ID>
ID:17058

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N43&aa=1</URL></REF>


Article

<CATEGORY>vin08</CATEGORY>

 <H2>Στο σκαμνί για μη συμμόρφωση της νομοθεσίας
</H2>
ΣΤΟ ΕΥΡΩΠΑΪΚΟ Δικαστήριο ετοιμάζεται να παραπέμψει την Ελλάδα η Ευρωπαϊκή
Επιτροπή με την κατηγορία της μη ενσωμάτωσης κοινοτικών οδηγιών στο ελληνικό
δίκαιο, οι οποίες αφορούν τις συμβάσεις για προμήθειες του Δημοσίου στους
τομείς της ύδρευσης, της ενέργειας, των μεταφορών και των τηλεπικοινωνιών.

Η Ευρωπαϊκή Επιτροπή, σύμφωνα με σχετικό τηλεγράφημα του ΑΠΕ, έχει κάνει το
πρώτο βήμα για την παραπομπή, δηλαδή την κατάθεση αιτιολογημένης γνώμης. Στην
περίπτωση που δεν υπάρξουν ικανοποιητικές απαντήσεις από την ελληνική πλευρά,
η Κομισιόν θα καταθέσει προσφυγή στο Ευρωπαϊκό Δικαστήριο.

Σημειώνεται ότι για τους ίδιους λόγους έχουν παραπεμφθεί στο Ευρωπαϊκό
Δικαστήριο η Γαλλία και η Ιταλία, ενώ κατάθεση αιτιολογημένης γνώμης έχει
γίνει και για την Πορτογαλία.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16343N432</ED>
<ID>
ID:17108

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N43&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Άλλο διάλογος - άλλο παζάρι
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΠΡΙΝ ΚΑΝ να αρχίσει επίσημα ο κοινωνικός διάλογος για την αναμόρφωση του
φορολογικού συστήματος, οι λεγόμενοι κοινωνικοί εταίροι σπεύδουν να πάρουν
θέσεις και προβάλλουν με μία μαξιμαλιστική διάθεση το σύνολο των αιτημάτων τους.

Όμως θα πρέπει να γίνει κατανοητό ότι ο κοινωνικός διάλογος δεν είναι
διαπραγμάτευση, όπου κάθε πλευρά είναι φυσικό να προσέρχεται με έναν ατέλειωτο
κατάλογο αιτημάτων για να έχει το πλεονέκτημα να υποχωρήσει αργότερα στα
ουσιώδη και ζωτικά. Ο κοινωνικός διάλογος σημαίνει ότι οι κοινωνικοί εταίροι
και το κράτος αίρονται πάνω από τα ταξικά τους συμφέροντα και αναζητούν λύσεις
εθνικές, δηλαδή λύσεις που συνδυάζουν τα επιμέρους συμφέροντα με την πρόοδο
της οικονομίας και την συνοχή της κοινωνίας.

Άλλωστε οι φορολογικές ελαφρύνσεις έχουν ένα κόστος και αυτό σημαίνει ότι ο
διάλογος θα εξασφαλίσει τη δικαιότερη κατανομή του. Μπορεί οι εργαζόμενοι να
έχουν δίκαιο όταν ζητούν αύξηση του αφορολογήτου στα 2 εκατ. δρχ. τον χρόνο,
όπως επίσης να δικαιούνται και οι επαγγελματοβιοτέχνες να απεγκλωβιστούν από
τα αντικειμενικά κριτήρια ή οι επιχειρηματίες να διεκδικούν μείωση της
φορολογίας κερδών. Όμως, πρώτον, όλα μαζί δεν γίνονται γιατί το δημοσιονομικό
κόστος θα ήταν δυσβάστακτο και, δεύτερον, προηγούνται οι ομάδες πληθυσμού που
όλα αυτά τα χρόνια σήκωσαν τα βάρη της σταθεροποίησης.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16343N433</ED>
<ID>
ID:17170

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N43&aa=3</URL></REF>


Article

<CATEGORY>vin08</CATEGORY>

 <H5>ΕΝΘΑΡΡΥΝΤΙΚΗ Η ΕΤΗΣΙΑ ΕΚΘΕΣΗ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ ΓΙΑ ΤΗΝ ΕΛΛΑΔΑ
</H5><H5>Συντονισμός σε μισθούς-φόρους
</H5><H2>Μπαίνετε στην ΟΝΕ
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Ικανοποιημένη είναι η Κομισιόν για την πορεία της ελληνικής οικονομίας, ειδικά
για τις προβλέψεις σχετικά με τον πληθωρισμό (2,9% για το 1999 και 2,4% για το
2000), και μέσω της έκθεσής της στέλνει μήνυμα ότι εάν οι επιδόσεις
συνεχιστούν με αυτούς τους ρυθμούς η Ελλάδα θα ενταχθεί στην ΟΝΕ και στο ευρώ
στις προβλεπόμενες ημερομηνίες.

Η οικονομική έκθεση (που θα υιοθετηθεί επίσημα την Τετάρτη) για τις επιδόσεις
των οικονομιών των κρατών-μελών συζητήθηκε χθες μέχρι αργά το βράδυ από τους
διευθυντές των Γραφείων των Επιτρόπων.

Σε ειδικό κεφάλαιο για την Ελλάδα γίνεται αναφορά στις αποφάσεις για την
οικονομική πολιτική της ελληνικής κυβέρνησης, σημειώνοντας ότι για το 1998
μείζον γεγονός ήταν η ένταξη της δραχμής στον συναλλαγματικό μηχανισμό της
Κοινότητας τον Μάρτιο. 
Θετικά αναφέρεται στην ανατίμηση που ακολούθησε την αρχική υποτίμηση, ενώ με
βάση τις προβλέψεις του Προγράμματος Σύγκλισης υπογραμμίζονται ως αξιόπιστα τα
μέτρα για εξυγίανση ώστε να ενταχθεί η Ελλάδα στην ΟΝΕ.

Πάντως, η έκθεση υποστηρίζει την ανάγκη διαρθρωτικών αναμορφώσεων, συνέχιση
αυστηρής εισοδηματικής πολιτικής, μείωση των δημοσίων δαπανών για συγκράτηση
του ελλείμματος, ενώ ενθαρρύνει τις ιδιωτικοποιήσεις με συγκεκριμένες αναφορές
στον ΟΤΕ αλλά και στην προσπάθεια εξυγίανσης του τραπεζικού τομέα με αναφορά
στον στόχο πώλησης της Ιονικής πριν από τον Αύγουστο του 1999. 
Οι δυσκολίες αποκρατικοποίησης, σημειώνει, οφείλονται στις δυσκολίες της
αγοράς, ενώ επισημαίνεται ότι το κοινωνικό σύστημα είναι ευάλωτο και θα πρέπει
να γίνουν μεγάλες προσπάθειες για τη σωστή λειτουργία του.

Σχετικά με τους μακροοικονομικούς δείκτες, ιδιαίτερο ενδιαφέρον συγκεντρώνουν
οι προβλέψεις που συμπεριλαμβάνονται στην, απόρρητη προς το παρόν, έκθεση των
Υπηρεσιών της Κομισιόν (βλέπε πίνακα).

ΑΠΟΛΥΤΟ συντονισμό των οικονομικών πολιτικών των κρατών μελών για τον
καθορισμό του ύψους των μισθών και ημερομισθίων, των αμοιβών των εργαζομένων
στον ιδιωτικό τομέα αλλά και στον δημόσιο, όσο και της φορολογικής πολιτικής
απαίτησε χθες η γερμανική προεδρία στο Συμβούλιο Υπουργών Εθνικής Οικονομίας
(ΕΚΟΦΙΝ) που συνεδρίασε στις Βρυξέλλες.

Ο Γερμανός προεδρεύων υπουργός κ. Όσκαρ Λαφοντέν υπογράμμισε ωστόσο ως
πρωταρχική προτεραιότητα την ανάγκη καταπολέμησης της ανεργίας σε κοινοτικό
επίπεδο μέσα από την περαιτέρω τόνωση της οικονομικής ανάπτυξης η οποία, όπως
είπε, εξαρτάται τόσο από ένα ευνοϊκό διεθνές οικονομικό κλίμα όσο και από τη
θετική συγκυρία μέσα στην Ευρωπαϊκή Ένωση. Η όσο το δυνατόν μεγαλύτερη
δημοσιονομική πειθαρχία στις «15» χώρες μέλη και η από κοινού λήψη μέτρων θα
συμβάλλουν αποφασιστικά, τόνισε ο κ. Λαφοντέν, ο οποίος ζήτησε παράλληλα μέτρα
για τη σταθερότητα των τιμών και του πληθωρισμού.

*Αναφορικά με την «Ατζέντα 2000» και την αναμόρφωση της Κοινής Αγροτικής
Πολιτικής και των διαρθρωτικών ταμείων, ειδικότερα για το μοίρασμα της πίτας
των πόρων του κοινοτικού προϋπολογισμού για την περίοδο 2000-2006, ο
προεδρεύων Γερμανός υπουργός επισημοποίησε την πρόθεση της Βόννης να
επιχειρήσει να κλείσει το όλο θέμα μέχρι το τέλος της γερμανικής προεδρίας
(τέλος Ιουνίου).

* Στο Συμβούλιο τη χώρα μας εκπροσώπησε ο υφυπουργός Εθνικής Οικονομίας κ.
Αλέκος Μπαλτάς. Στην παρέμβασή του επεσήμανε την σημασία της ανάληψης της
προεδρίας από την Γερμανία η οποία, είπε, συμπίπτει με την έναρξη της
λειτουργίας του τρίτου σταδίου της ΟΝΕ και της καθιέρωσης του κοινού
ευρωπαϊκού νομίσματος.

Ο κ. Μπαλτάς εξέφρασε την ικανοποίησή του για την πρόθεση της προεδρίας να
προωθήσει το φορολογικό συντονισμό στην Ε.Ε. αλλά και προτάσεις για τη
βελτίωση της λειτουργίας των διαρθρωτικών ταμείων. Τέλος σημείωσε την ανησυχία
της Αθήνας σχετικά με την επάρκεια των αναγκαίων πόρων, οι οποίοι θα πρέπει να
καλύψουν το κόστος της διεύρυνσης, και τόνισε ότι η αναμόρφωση των πόρων δεν
θα πρέπει να γίνει εις βάρος των ασθενέστερων χωρών.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16343N441</ED>
<ID>
ID:17059

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N44&aa=1</URL></REF>


Article

<CATEGORY>vin08</CATEGORY>

 <H2>Τέταρτη η Ελλάδα στην απορρόφηση κοινοτικών κονδυλίων
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΣΤΗΝ ΤΕΤΑΡΤΗ θέση μεταξύ των μελών της Ευρωπαϊκής Ένωσης θα είμαστε το '99,
τόνισε χθες το βράδυ στη Βουλή ο υφυπουργός Εθνικής Οικονομίας Χρήστος Πάχτας,
ως προς την απορρόφηση των κοινοτικών κονδυλίων.

Από την 8η θέση στην οποία βρισκόμασταν το '97 είμαστε πλέον σε καλύτερη
μοίρα, και αυτό το αποκρύπτει η Ν.Δ. πρόσθεσε, απαντώντας σε επερώτηση των
βουλευτών της αξιωματικής αντιπολίτευσης και κυρίως στις καταγγελίες του
βουλευτή Γιώργου Αλογοσκούφη.

Ο βουλευτής της Ν.Δ., πάντως, υποστήριξε ότι οι ρυθμοί απορρόφησης το '98 ήταν
μόνον 48% και επεσήμανε ότι ένας από τους λόγους «αυτής της αποτυχίας είναι το
ότι απέτυχε η κυβέρνηση στην εξυγίανση της Δημόσιας Διοίκησης».

Ο κ. Αλογοσκούφης έκανε λόγο για πολλά δημόσια έργα τα οποία είναι κατά 30%
εκτός προδιαγραφών, κυρίως στην οδοποιία. «Κλέβουν στην άσφαλτο», είπε χαρακτηριστικά.

Στο θέμα των έργων οδοποιίας, όμως, αναφέρθηκε και ο κοινοβουλευτικός
εκπρόσωπος του ΠΑΣΟΚ Δημήτρης Γεωργακόπουλος, ο οποίος και επισήμανε ότι δεν
μπορεί να καταλάβει γιατί επί 15 χρόνια ένας περιφερειακός δρόμος, όπως αυτός
των Πατρών, δεν γίνεται.

Ο κ. Πάχτας στις απαντήσεις που έδωσε ήταν κατηγορηματικός. Λάθη μπορεί να
γίνονται, είπε, αλλά να ξέρετε ότι στο πρώτο εξάμηνο του '99 θα έχουμε
δεσμεύσει το 100% των κοινοτικών πόρων που μας αναλογούν. Έχει γίνει τεράστια
πρόοδος στη χώρα μας, πρόσθεσε. Το θέμα της απορρόφησης πόρων έχει κλείσει.
Έχουμε κερδίσει τη μάχη.

Οι εκπρόσωποι του ΚΚΕ, του ΣΥΝ και του ΔΗΚΚΙ κατηγόρησαν την κυβέρνηση ότι όχι
μόνον δεν υπάρχει απορρόφηση των κοινοτικών κονδυλίων, αλλά υπάρχει και
μικροπολιτική στην κατανομή των πόρων, καθώς και αδιαφανείς διαδικασίες στη
ανάθεση έργων.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16343N442</ED>
<ID>
ID:17109

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N44&aa=2</URL></REF>


Article

<CATEGORY>vin08</CATEGORY>

 <H2>Πόλεμος στην ανεργία από Ε.Ε.
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Φορολογικές ελαφρύνσεις στις επιχειρήσεις που προσλαμβάνουν ανέργους, αλλαγές
στα ωράρια απασχόλησης, αλλά και νέα πρότυπα συμβάσεων εργασίας μαζί με
αναπροσαρμογές των επιδομάτων είναι ορισμένες από τις κατευθύνσεις που δίνει η
Ευρωπαϊκή Ένωση στα κράτη-μέλη για το 1999.

Το σχέδιο των κατευθυντήριων γραμμών για τις πολιτικές απασχόλησης των
κρατών-μελών της Ε.Ε. για το τρέχον έτος εστάλη από το υπουργείο Εργασίας και
Κοινωνικών Ασφαλίσεων σε όλους τους κοινωνικούς εταίρους (ΓΣΕΕ, βιομηχάνους
κ.ά.), προκειμένου να αποτελέσει τον άξονα συζήτησης στην αυριανή συνάντηση
που θα έχουν για την κατάρτιση του εθνικού σχεδίου δράσης. Στο κείμενό της η
Ε.Ε. αναφέρει, μεταξύ άλλων, ότι κατά τους τελευταίους 12 μήνες δημιουργήθηκαν
στην Ευρωπαϊκή Ένωση περίπου 1,7 εκατ. νέες θέσεις απασχόλησης και το ποσοστό
ανεργίας έπεσε κάτω από το 10% πρώτη φορά από το 1992. Οι άξονες για τις
πολιτικές απασχόλησης που διατυπώνει η Ε.Ε. είναι οι εξής:

1. Επανεξέταση και αναπροσαρμογή με σκοπό την ενεργό προώθηση της
ικανότητας επαγγελματικής ένταξης των συστημάτων επιδομάτων, φόρων και κατάρτισης.

2. Καθιέρωση ευέλικτων εργασιακών προτύπων, προκειμένου να καταστούν οι
επιχειρήσεις παραγωγικές και ανταγωνιστικές και να επιτευχθεί η αναγκαία
ισορροπία μεταξύ ευελιξίας και ασφάλειας. Οι συμφωνίες αυτές μπορεί να αφορούν
π.χ. τον υπολογισμό του χρόνου εργασίας σε ετήσια βάση, τη μείωση του χρόνου
εργασίας, τη μείωση των υπερωριών, την ανάπτυξη της εργασίας με μερική
απασχόληση καθώς και τη διά βίου κατάρτιση.

3. Την εισαγωγή στη νομοθεσία των κρατών-μελών πιο ευπροσάρμοστων
μορφών συμβάσεων, αν ληφθεί υπόψη το γεγονός ότι αυξάνεται συνεχώς η ποικιλία
των μορφών απασχόλησης.

4. Ενίσχυση των πολιτικών για την ισότητα των ευκαιριών ανδρών και γυναικών.

Όσον αφορά τη διευκόλυνση της εκκίνησης και της διαχείρισης επιχειρήσεων,
δίνεται η κατεύθυνση στα κράτη-μέλη να δώσουν ιδιαίτερη προσοχή στην αισθητή
μείωση των γενικών εξόδων και των διοικητικών βαρών των επιχειρήσεων και
ειδικότερα των μικρομεσαίων επιχειρήσεων, ιδίως κατά τη δημιουργία μιας
επιχείρησης και κατά την πρόσληψη επιπλέον εργαζομένων.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16343N443</ED>
<ID>
ID:17150

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N44&aa=3</URL></REF>


Article

<CATEGORY>vin08</CATEGORY>

 <H2>Υπερέσοδα 200 δισ. το 1998 </H2>
ΣΤΑ 200 δισ. δρχ. διαμορφώθηκε τελικά το πλεόνασμα των εσόδων στον
προϋπολογισμό του 1998.

Αυτό προκύπτει από τα οριστικά στοιχεία για την πορεία των εσόδων το 1998 που
έχει στη διάθεσή του ο υφυπουργός Οικονομικών κ. Γεώργιος Δρυς.

Σύμφωνα με τα στοιχεία αυτά, τον Δεκέμβριο τα έσοδα αυξήθηκαν κατά 7,7%, ενώ
ολόκληρο το 1998 η αύξηση ήταν 13,7% από 10% περίπου που προβλεπόταν αρχικά. Η
κάμψη που σημείωσε ο ρυθμός αύξησης των εσόδων του Δεκεμβρίου οφείλεταιστις
απώλειες από τις μειώσεις των έμμεσων φόρων στις οποίες προχώρησε η κυβέρνηση
προκειμένου να επιταχυνθεί η πτώση του πληθωρισμού.

Όπως λένε στο υπουργείο, η καλή πορεία των εσόδων το 1998 και το πλεόνασμα των
200 δισ. δρχ. αναμένεται να διευκολύνει τις κινήσεις της κυβέρνησης στον
κοινωνικό διάλογο που θα ξεκινήσει στο τέλος Μαρτίου για τις αλλαγές στη φορολογία.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16343N444</ED>
<ID>
ID:17178

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N44&aa=4</URL></REF>


Article

<CATEGORY>vin08</CATEGORY>

 <H5>ΤΑ ΘΕΤΙΚΑ ΜΗΝΥΜΑΤΑ ΑΠΟ ΤΗ ΒΡΑΖΙΛΙΑ ΕΠΙΚΑΛΟΥΝΤΑΝ ΧΘΕΣ ΟΙ ΕΠΕΝΔΥΤΕΣ ΣΤΗ ΣΟΦΟΚΛΕΟΥΣ
</H5><H2>Ημέρα των «λίμιτ απ»
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Με μεγάλη άνοδο 3,61% έκλεισε χθες ο Γενικός Δείκτης για τις τιμές των
μετοχών στο Χρηματιστήριο Αθηνών, πλησιάζοντας και πάλι σε απόσταση αναπνοής
τις 3.000 μονάδες. Μάλιστα περισσότερες από 120 μετοχές έκλεισαν με άνοδο της
τιμής τους κατά 7,90% -8%, ενώ καμία τιμή μετοχής δεν υποχώρησε περισσότερο
από 3%.

ΗΜΕΡΑ ΤΩΝ «λίμιτ απ» αποδείχθηκε η χθεσινή για το Χρηματιστήριο Αθηνών, αφού
65 μετοχές έκλεισαν με το ανώτατο ποσοστό επιτρεπομένης ανόδου, ενώ άλλες 55
μετοχές έκλεισαν με άνοδο μεγαλύτερη από 7,90 ποσοστιαίες μονάδες. Στο σύνολο
των 285 μετοχών οι 270 μετοχές έκλεισαν με άνοδο, άλλες 5 έμειναν σταθερές και
μόνον 10 μετοχές έκλεισαν με πτώση, από τις οποίες καμία δεν είχε πτώση
μεγαλύτερη από 3 ποσοστιαίες μονάδες. Τα «λίμιτ ντάουν»... εξαφανίστηκαν χθες.

Η συνεδρίαση ξεκίνησε ανοδικά, χάρη στα θετικά μηνύματα από την Βραζιλία και
το Χρηματιστήριο της Νέας Υόρκης από την προηγούμενη Παρασκευή. Επικράτησε
κλίμα ευφορίας και ο Γενικός Δείκτης για τις τιμές των μετοχών αμέσως με το
άνοιγμα σημείωσε άνοδο περίπου κατά 4 ποσοστιαίες μονάδες και ξεπέρασε
προσωρινά τις 3.000 μονάδες, φθάνοντας τις 3.020 δρχ.

Στη συνέχεια ο Γενικός Δείκτης άρχισε να υποχωρεί και να χάνει μέρος των
κερδών του, ωστόσο σε καμία φάση της συνεδρίασης δεν έπαψε να κερδίζει από 2
ποσοστιαίες μονάδες και άνω. Τελικά οι πωλητές που ρευστοποιούσαν,
αποκομίζοντας τα κέρδη τους, έδωσαν και πάλι τη θέση τους σε αγοραστές που
έδωσαν και πάλι ώθηση στις τιμές των μετοχών. Το αποτέλεσμα ήταν να κλείσει ο
Γενικός Δείκτης για τις τιμές των μετοχών στις 2.987,36 μονάδες σημειώνοντας
άνοδο κατά 3,61%.

Όπως προκύπτει και από τα πολλά «λίμιτ απ» το μέγεθος της χθεσινής ανόδου δεν
αντικατοπτρίζεται στον Γενικό Δείκτη, ο οποίος περιλαμβάνει λίγες μόνον
μετοχές οι οποίες ανήκουν στην κατηγορία των «μπλου τσιπς» (δηλαδή σε μετοχές
υψηλής κεφαλαιοποίησης). Αντίθετα χθες η άνοδος ήταν καθολική και πολλές από
τις λεγόμενες «περιφερειακές» μετοχές, μαζί με τις μετοχές υψηλής
κεφαλαιοποίησης, συνετέλεσαν στην εικόνα αυτή.

Χρηματιστηριακοί αναλυτές έλεγαν χθες ότι πολλοί αγοραστές έμειναν
ανικανοποίητοι λόγω του υψηλού αγοραστικού ενδιαφέροντος που εκδηλώθηκε. Οι
συναλλαγές έφθασαν στα 117,463 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16343N451</ED>
<ID>
ID:17060

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N45&aa=1</URL></REF>


Article

<CATEGORY>vin08</CATEGORY>

 <H2>Η πρώτη της ΑΝΕΚ την Πέμπτη
</H2>
«ΠΡΕΜΙΕΡΑ» στο Χρηματιστήριο κάνει μεθαύριο Πέμπτη 21 Ιανουαρίου η μετοχή της
χανιώτικης ακτοπλοϊκής εταιρείας λαϊκής βάσης ΑΝΕΚ Lines.

Η εταιρεία διαθέτει σήμερα 9 πλοία, με «ναυαρχίδα» του στόλου της το
επιβατηγό- οχηματαγωγό «Ελευθέριος Βενιζέλος».

Αυτές τις ημέρες, όμως, «κλείνει» το συμβόλαιο για τη ναυπήγηση ενός νέου
σύγχρονου σκάφους, που υπολογίζεται ότι θα κοστίζει περί τα 35 δισ. δρχ. και
θα δρομολογηθεί εντός του 2000. Στο επενδυτικό της πρόγραμμα είναι η ναυπήγηση
και άλλου πλοίου.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16343N452</ED>
<ID>
ID:17110

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N45&aa=2</URL></REF>


Article

<CATEGORY>vin08</CATEGORY>

 <H2>Στεγαστικό με 12,75 από την Κύπρου
</H2>
Η ΤΡΑΠΕΖΑ Κύπρου μειώνει το βασικό επιτόκιο χορηγήσεων για επιχειρήσεις και
ελεύθερους επαγγελματίες κατά 1,75%, στο 13,75% από 15,50%, ενώ διατηρεί στα
ίδια επίπεδα τα επιτόκια καταθέσεων, όπως τον κλιμακούμενο λογαριασμό
ταμιευτηρίου Cy Plus η ετήσια απόδοση του οποίου ανέρχεται σε 10,70%. Όσον
αφορά τα στεγαστικά δάνεια, το κυμαινόμενο επιτόκιο είναι 12,75%.

Αναλυτικά, τα επιτόκια καταθέσεων και χορηγήσεων, τα οποία ισχύουν από χθες,
έχουν ως εξής:

Καταθέσεις Cyplus κλιμακούμενος έως 1.000.000 δρχ. 8,50%, 1.000.000 έως
5.000.000 δρχ. 9,00%, 5.000.000 έως 15.000.000 δρχ. 9,50%, 15.000.000 έως
35.000.000 δρχ. 10,00%, 35.000.000 δρχ. και άνω 10,50%.

Καταθέσεις όψεως 7,00%, Cyover τρεχούμενος 9,00%, μισθοδοσία 9,00, Cyprofit
μηνιαίου εισοδήματος 10,30%, Cyjunior παιδικός 9,50%.

Βασικό επιτόκιο χορηγήσεων 13,75%, προσωπικό δάνειο 21,00%, καταναλωτικό
δάνειο 19,00%, Cyauto με παρακράτηση σταθερό 15,50%, Cyauto με παρακράτηση
κυμαινόμενο 17,50%, Cyauto χωρίς παρακράτηση κυμαινόμενο 19,00%, φοιτητικό
δάνειο 19,00%, επισκευαστικό δάνειο 18,00%, στεγαστικό δάνειο, σταθερό για 3
χρόνια, 10,00%, στεγαστικό δάνειο, σταθερό για 5 χρόνια, 9,00%, στεγαστικό
δάνειο κυμαινόμενο 12,75%.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16343N453</ED>
<ID>
ID:17151

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N45&aa=3</URL></REF>


Article

<CATEGORY>vin08</CATEGORY>

 <H2>Λογαριασμοί συναλλάγματος στα ανταλλακτήρια
</H2>
ΔΙΕΥΡΥΝΟΝΤΑΙ οι πράξεις που θα μπορούν να κάνουν τα ανταλλακτήρια
συναλλάγματος, ενώ καθορίζονται ποινές για παραβάσεις της νομοθεσίας από τις
εταιρείες αυτές.

Αυτό προβλέπεται σε απόφαση του διοικητή της Τραπέζης της Ελλάδος κ. Λουκά
Παπαδήμου. Σύμφωνα με την απόφαση τα ανταλλακτήρια μπορούν να τηρούν
λογαριασμούς συναλλάγματος, οι οποίοι πιστώνονται με τις αγορές επιταγών και
ξένων τραπεζογραμματίων και χρεώνονται με την πώληση ταξιδιωτικών επιταγών και τραπεζογραμματίων.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16343N454</ED>
<ID>
ID:17179

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N45&aa=4</URL></REF>


Article

<CATEGORY>vin08</CATEGORY>

 <H2>6 στις 10 νέες μετοχές της Εργασίας
</H2>
ΜΕ ΑΛΛΕΣ 6 ακόμη μετοχές στις 10 που έχουν ήδη, θα βρεθούν οι μέτοχοι της
Τράπεζας Εργασίας, με μικρή, βεβαίως, επιβάρυνση. Έτσι οι 3 μετοχές θα δοθούν
δωρεάν και οι άλλες 3 προς 12.000 δρχ. η καθεμία για κάθε 10 παλαιές μετοχές.

Τα παραπάνω αποφάσισε και ανακοίνωσε χθες το Διοικητικό Συμβούλιο της
τράπεζας, που θα εισηγηθεί στην έκτακτη Γενική Συνέλευση, στις 25 Ιανουαρίου,
την αύξηση του μετοχικού κεφαλαίου:

1) Με την κεφαλαιοποίηση αποθεματικών και την έκδοση και δωρεάν διανομή
στους μετόχους 3 νέων μετοχών για κάθε 10 που κατέχουν.

2) Με την έκδοση νέων μετοχών που θα δοθούν στους μετόχους κατ'
αναλογία 3 νέες μετοχές για κάθε 10 που κατέχουν, με τιμή διαθέσεως των νέων
μετοχών 12.000 δρχ. ανά μετοχή. Με την αύξηση του μετοχικού κεφαλαίου, τα ίδια
τα κεφάλαια της Τράπεζας Εργασίας θα ξεπεράσουν τα 200 δισ. δρχ., από 113 δισ.
δρχ. σήμερα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16343N455</ED>
<ID>
ID:17197

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N45&aa=5</URL></REF>


Article

<CATEGORY>vin08</CATEGORY>

 <H5>ΠΟΛΕΙΣ ΓΙΑ ΤΟΥΣ ΠΟΛΙΤΕΣ ΑΛΛΑ ΚΑΙ ΓΙΑ ΤΗΝ ΟΙΚΟΝΟΜΙΚΗ ΑΝΑΠΤΥΞΗ
</H5><H2>Το βλέμμα στην Αθήνα του 2004
</H2>
Δεν μπορούν να αποτελέσουν βάση ανάπτυξης για τις επιχειρήσεις οι πόλεις που
υστερούν σε βασικά θέματα υποδομής (ενέργεια, ύδρευση, διαχείριση αποβλήτων,
τηλεπικοινωνίες, μεταφορές).

Παπουτσής, Λαλιώτης, Αβραμόπουλος στο συνέδριο «Μητρόπολις 2000»

ΠΡΕΠΕΙ να εξετάσει κανείς λύσεις σε πολλαπλά επίπεδα. Αυτό τόνισε, μεταξύ
άλλων, ο Έλληνας επίτροπος κ. Χρήστος Παπουτσής στο πλαίσιο του διεθνούς
συνεδρίου «Μητρόπολις 2000», που άρχισε χθες, για την ενέργεια και τη βιώσιμη
ανάπτυξη των ευρωπαϊκών πόλεων.

Χαιρετισμό στο συνέδριο απηύθυναν οι υπουργοί Περιβάλλοντος, Χωροταξίας και
Δημοσίων Έργων κ. Κώστας Λαλιώτης, Μεταφορών και Επικοινωνιών κ. Αναστάσιος
Μαντέλης, ο δήμαρχος Αθηναίων κ. Δημήτρης Αβραμόπουλος και ο πρόεδρος του
Τεχνικού Επιμελητηρίου κ. Κωνσταντίνος Λιάσκας.

Στο συνέδριο συμμετέχουν 400 σύνεδροι από όλη την Ευρώπη ­ στελέχη της Τοπικής
Αυτοδιοίκησης, εκπρόσωποι των κυβερνήσεων των χωρών-μελών της Ευρωπαϊκής
Ένωσης, εμπειρογνώμονες, ειδικοί, εκπρόσωποι διεθνών ινστιτούτων και
οργανισμών, μέλη της πανεπιστημιακής κοινότητας και επαγγελματίες.

Ο Χ. ΠΑΠΟΥΤΣΗΣ

Όπως τόνισε στην ομιλία του ο επίτροπος κ. Παπουτσής, στο κατώφλι του 21ου
αιώνα παρατηρούνται μεγάλες αλλαγές στις πόλεις και στον τρόπο που
εξελίσσονται οι οικονομίες. Η πίεση στο περιβάλλον και στους φυσικούς πόρους
εντείνεται, ενώ συγχρόνως αυξάνονται οι απαιτήσεις για ποιότητα ζωής. Στην
παρούσα φάση, ο τομέας που συνεισφέρει περισσότερο στο ΑΕΠ είναι ο τριτογενής,
δηλαδή η παροχή υπηρεσιών, που είναι κατά κύριο λόγο αστικός ­ γεγονός που
τοποθετεί την πόλη στο κέντρο της οικονομικής ανάπτυξης. Η βιωσιμότητα των
πόλεων είναι ένας επιπρόσθετος παράγοντας για την ανταγωνιστικότητα, ενώ
συγχρόνως αποτελεί βασικό αίτημα της κοινωνίας των πολιτών.

Η ΠΡΟΚΛΗΣΗ

Ο κ. Παπουτσής κατέληξε κάνοντας ιδιαίτερη αναφορά στην πόλη των Αθηνών, για
την οποία η πρόκληση είναι μεγάλη, πολύ περισσότερο εφόσον θα φιλοξενήσει τους
Ολυμπιακούς Αγώνες του 2004 και εξέφρασε τη θέληση της Ευρωπαϊκής Επιτροπής να
αναπτύξει στενή συνεργασία με την ελληνική κυβέρνηση και τους φορείς που
εργάζονται για τους Ολυμπιακούς Αγώνες. Ειδικότερα, ανέφερε ότι η Ευρωπαϊκή
Επιτροπή μπορεί να συμβάλει σε συγκεκριμένες κατευθύνσεις, οι οποίες, όπως
είπε, είναι: «Η προώθηση της αειφόρου χρήσης της ενέργειας στην πόλη, η ένταξη
ενεργειακών παραμέτρων στον σχεδιασμό και στην ανάπτυξη της πόλης, ο
ολοκληρωμένος προγραμματισμός για τον σχεδιασμό και την κατασκευή δικτύων
ηλεκτρικού, τηλεπικοινωνιών, ύδρευσης και αποβλήτων, η οργάνωση των μεταφορών,
η ενσωμάτωση νέων τεχνολογιών υλικών και η χρήση ήπιων μορφών ενέργειας στα
δημόσια κτίρια, η σωστή αξιοποίηση και προστασία της πολιτιστικής και
αρχιτεκτονικής κληρονομιάς και, τέλος, η ενθάρρυνση της συνεργασίας μεταξύ
επιστημονικών, βιομηχανικών και διοικητικών φορέων και αρχών για την άρση των
εμποδίων εφαρμογής αυτών των πολιτικών».

Ο Κ. ΛΑΛΙΩΤΗΣ

Ο υπουργός ΠΕΧΩΔΕ κ. Κ. Λαλιώτης αναφέρθηκε στο μεγάλο πρόγραμμα έργων που
πραγματοποιείται σ' όλη τη χώρα και ειδικότερα για την περιοχή της Αττικής
τόνισε ότι προχωρούν με δυναμικό ρυθμό και έχουν ορίζοντα ολοκλήρωσης το 2000:

* Το Αττικό Μετρό, με την ολοκλήρωσή του και τις επεκτάσεις του.

* Η ύδρευση από τον Εύηνο

* Το Νέο Διεθνές Αεροδρόμιο στα Σπάτα.

* Η Αττική Οδός (Ελευσίνα - Σταυρός - αεροδρόμιο Σπάτων και περιφερειακή Υμηττού).

* Η Λεωφόρος Αιγάλεω, οι κρίσιμες οδικές παρεμβάσεις, οι υπόγειοι και οι
ανισόπεδοι κόμβοι.

* Ο βιολογικός καθαρισμός β' βαθμού στην Ψυττάλεια.

* Η σύγχρονη και εναλλακτική διαχείριση των απορριμμάτων.

* Ο χωροταξικός, πολεοδομικός και περιβαλλοντικός σχεδιασμός της ευρύτερης περιοχής.

* Η ενοποίηση των αρχαιολογικών χώρων με τις μεγάλες αναπλάσεις στο ιστορικό
κέντρο, στην οδό Πειραιώς, στου Ψυρή και στα Εξάρχεια, στο Μεταξουργείο, στο Θησείο.

* Οι μεγάλες παρεμβάσεις και αναπλάσεις σε πολλές περιοχές της Αττικής.

* Η προστασία και η ανάπλαση της παράκτιας ζώνης

* Η παραγωγική αναδιάρθρωση και η ανάπλαση του Ελαιώνα, η αξιοποίηση του
αεροδρομίου του Ελληνικού και η μετατροπή του σε μητροπολιτική ζώνη πράσινου.

Ο Α. ΜΑΝΤΕΛΗΣ

Από την πλευρά του, ο υπουργός Μεταφορών κ. Αν. Μαντέλης αναφέρθηκε στα
συγκοινωνιακά και κυκλοφοριακά προβλήματα της πρωτεύουσας, τονίζοντας ότι
στόχος των μέτρων και των παρεμβάσεων που βρίσκονται ήδη σε εξέλιξη είναι:

* Η «βιώσιμη κινητικότητα» με μια καλύτερη «ποιότητα ζωής» σ' ένα ανθρώπινο
αστικό περιβάλλον. Αναφέρθηκε έτσι στη βελτίωση των αστικών συγκοινωνιών, στη
δημιουργία του Μετρό, στη διάδοση της χρήσης των ανανεώσιμων πηγών ενέργειας κ.ά.

Ο Δ. ΑΒΡΑΜΟΠΟΥΛΟΣ

Το οξύμωρο είναι, τόνισε στην ομιλία του ο δήμαρχος Αθηναίων κ. Δημ.
Αβραμόπουλος, ότι αυτή η συνάντηση συγκαλείται στην Αθήνα, που ίσως είναι η
τελευταία μεγάλη πόλη, πρωτεύουσα της Ευρώπης που δεν έχει ακόμη οργανωθεί σε
μητροπολιτική βάση.

Σ' άλλα σημεία της ομιλίας του ο κ. Αβραμόπουλος επισήμανε:

* Η δημοκρατία στις σύγχρονες μητροπόλεις των μεγάλων αριθμών είναι μία
πρόκληση. Οι μεγάλες κλίμακες περιορίζουν τις δυνατότητες συμμετοχής και
ελέγχου του πολίτη και απειλούν τη δημοκρατία. Ωστόσο, συνεπάγονται έναν κόσμο
πιο δυναμικό, πολυπολιτισμικό και πολυλειτουργικό, έναν κόσμο ευκολότερα
προσπελάσιμο. Η μετάβαση από τις ισχνές δομές της μικρής και μεσαίας πόλης σε
μια πολιτική οργάνωση κατάλληλη για τις ανάγκες της μεγάλης πόλης δεν έχει
ακόμη επιτευχθεί. Οι παραδοσιακές πολιτικές δομές δεν επαρκούν απέναντι στα
μεγέθη των προβλημάτων. Και αυτό χαρακτηριστικά συμβαίνει και στη χώρα μας.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16343N461</ED>
<ID>
ID:17061

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N46&aa=1</URL></REF>


Article

<CATEGORY>vin08</CATEGORY>

 <H2>Ξεσηκωμός κι από άλλα σωματεία στην Ο.Α.
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Χωρίς αποτέλεσμα έληξε και η χθεσινή νέα συνάντηση που είχε η διοίκηση της
Ολυμπιακής Αεροπορίας με τους εκπροσώπους των πιλότων, οι οποίοι από τις αρχές
Ιανουαρίου σταμάτησαν να εργάζονται υπερωριακά, αναγκάζοντας την εταιρεία να
προχωρήσει σε περικοπές δρομολογίων.

Οι εκπρόσωποι της Ένωσης Χειριστών Πολιτικής Αεροπορίας (ΕΧΠΑ) διετύπωσαν χθες
πρόταση για κατάρτιση νέου μισθολογίου πιλότων, στο οποίο ζητούσαν μαζί με τις
τακτικές τους αποδοχές να ενσωματωθεί και η υπερεργασία του 1998.

Η διοίκηση της Ο.Α. απέρριψε και αυτήν την πρόταση των πιλότων, καθώς εάν την
έκανε αποδεκτή οι μισθοί τους θα αυξάνονταν περίπου κατά 300.000 δραχμές τον μήνα!

Ωστόσο, η ΕΧΠΑ στο μόνο σημείο που φαίνεται να συμφωνεί είναι αυτό του ορίου
ηλικίας των 35 χρόνων, που σκοπεύει να συμπεριλάβει η Ο.Α. στην προκήρυξη για
τον διαγωνισμό πρόσληψης των 45 νέων πιλότων.

Στο μεταξύ, μετά τους πιλότους και άλλοι κλάδοι εργαζομένων (προσωπικό
εδάφους, τεχνικοί κ.λπ.) άρχισαν να προβάλουν οικονομικά αιτήματα, ζητώντας
ουσιαστικά την κατάργηση του νόμου και των μέτρων που ελήφθησαν πέρυσι για την
ολοκλήρωση της εξυγίανσης της εταιρείας.

Συγκεκριμένα, το νέο προεδρείο της Ομοσπονδίας Σωματείων Πολιτικής Αεροπορίας
(ΟΣΠΑ) ζητεί την κατάργηση του μέτρου για το πάγωμα των μισθών έως το 2000 και
την υπογραφή νέων συλλογικών συμβάσεων εργασίας.

Επίσης, ζητεί να εφαρμόζονται και για το προσωπικό εδάφους οι ίδιοι όροι
ιατροφαρμακευτικής περίθαλψης που ισχύουν για τους πιλότους, να καθιερωθεί
εβδομάδα 35ωρης απασχόλησης και οι ημέρες αργιών να γίνουν 14 αντί 6 που είναι τώρα.

Οι τεχνικοί από την πλευρά τους, προκειμένου να αναλάβουν τη συντήρηση των δύο
καινούργιων αεροσκαφών Airbus 340, που αναμένεται να παραλάβει η Ο.Α. έως τα
τέλη Ιανουαρίου, ζητούν επίδομα για τον συγκεκριμένο τύπο αεροπλάνου ύψους
40.000 δρχ. τον μήνα.

Επίσης, για την παραλαβή των Airbus 340 εκκρεμεί η υπογραφή σχετικού πρακτικού
συμφωνίας ανάμεσα στη διοίκηση της Ο.Α. και την Ένωση Ιπταμένων Συνοδών και
Φροντιστών (ΕΙΣΦ).
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16343N462</ED>
<ID>
ID:17111

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N46&aa=2</URL></REF>


Article

<CATEGORY>vin08</CATEGORY>

 <H2>Οι Μακεδονικές Αερογραμμές παίρνουν προσωπικό και νέα αεροπλάνα
</H2>
ΕΝΙΣΧΥΟΝΤΑΙ με πιλότους, αεροσυνοδούς και νέα αεροπλάνα οι Μακεδονικές
Αερογραμμές (Μ.Α.), η θυγατρική εταιρεία τσάρτερ της Ολυμπιακής Αεροπορίας που
δραστηριοποιήθηκε μέσα στο 1998.

Οι Μ.Α., που κατάφεραν στον πρώτο χρόνο λειτουργίας τους να παρουσιάσουν κέρδη
564 εκατ. δραχμών, για τις ανάγκες τους κατά τη νέα τουριστική περίοδο θα
προσλάβουν εποχικό προσωπικό που θα αποτελείται από 30 πιλότους και ιπτάμενους
μηχανικούς και 12 ιπτάμενους συνοδούς και φροντιστές.

Τις συγκεκριμένες προσλήψεις ενέκρινε χθες η αρμόδια τριμελής επιτροπή του
υπουργικού συμβουλίου, ενώ ήδη το μόνιμο προσωπικό των Μ.Α. ανέρχεται σε 10
διοικητικούς υπαλλήλους.

Επίσης, οι Μ.Α. θα ενισχυθούν με τρία νέα αεροσκάφη 160 θέσεων το καθένα, με
στόχο να εδραιωθούν στον τομέα των πτήσεων τσάρτερ και να «πιάσουν» τους
στόχους του επιχειρησιακού σχεδίου που προβλέπει για το 1999 τζίρο 7-8 δισ.
δρχ., για το 2000 12 δισ. δρχ. και για το 2001 περίπου 15 δισ. δρχ.

Σημειώνεται ότι η ενίσχυση των Μ.Α. με προσωπικό και αεροσκάφη συμπίπτει με
την περίοδο που η Ολυμπιακή Αεροπορία έχει αναγκαστεί να περικόψει το πτητικό
πρόγραμμά της ­ λόγω των γνωστών προβλημάτων με τους πιλότους ­ και να
εκχωρήσει μέρος των τακτικών δρομολογίων της στις Μ.Α. (περίπου 6-7 δρομολόγια
κάθε ημέρα).

Υπενθυμίζεται ότι ένα από τα αιτήματα της Ένωσης Χειριστών Πολιτικής
Αεροπορίας (ΕΧΠΑ) ­ των πιλότων της Ο.Α. ­ είναι να «πετούν» εκείνοι τα
αεροσκάφη των Μ.Α. Οι εκπρόσωποι της ΕΧΠΑ διαβλέπουν ότι η θυγατρική εταιρεία
τσάρτερ του εθνικού αερομεταφορέα μπορεί να εξελιχθεί σε φορέα που θα
λειτουργεί «ως απεργοσπαστικός μηχανισμός» κάθε φορά που η Ο.Α. θα
αντιμετωπίζει προβλήματα με τους πιλότους της.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16343N463</ED>
<ID>
ID:17152

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N46&aa=3</URL></REF>


Article

<CATEGORY>vin08</CATEGORY>

 <H2>37,3 δισ. τα «φέσια» στην αγορά και λιγότερες πτωχεύσεις τον Δεκέμβριο
</H2><H2></H2>
ΣΤΑ 361,1 δισ. δραχμές έφθασαν τα «φέσια» στην αγορά το 1998 έναντι 353,8 δισ.
δραχμών το 1997 (αύξηση 2,21%). Από τα στοιχεία της Ένωσης Ελληνικών Τραπεζών
προκύπτει ότι αυξήθηκε η αξία των ακάλυπτων επιταγών που σφραγίσθηκαν από τις
τράπεζες. Συγκεκριμένα, η αξία των ακάλυπτων επιταγών έφθασε τα 263,05 δισ.
δραχμές έναντι 253,1 δισ. δραχμές το 1997 (αύξηση 3,91%).

Αντίθετα, η αξία των απλήρωτων συναλλαγματικών ήταν μειωμένη σε σύγκριση με το
1997, αφού έπεσε στα 98,6 δισ. δραχμές από 100,7 δισ. δραχμές (μείωση 2,04%).

ΛΙΓΟΤΕΡΑ ΛΟΥΚΕΤΑ

Αξιοσημείωτο όμως είναι το γεγονός ότι μειώθηκε σημαντικά ο αριθμός των
επιχειρήσεων που είτε ζήτησαν από τα πρωτοδικεία να κηρυχθούν σε πτώχευση είτε
πτώχευσαν. Συγκεκριμένα το 1998 κατέβασαν «ρολά» 871 επιχειρήσεις σ' ολόκληρη
τη χώρα (από 1.299 το 1997) ενώ ζήτησαν να κηρυχθούν σε πτώχευση 2.212
επιχειρήσεις (από 3.477). Η εξέλιξη αυτή αποδίδεται από οικονομικούς αναλυτές
στο γεγονός ότι το 1998 σημειώθηκε επιτάχυνση στο ρυθμό μείωσης των επιτοκίων.

Πάντως, τον Δεκέμβριο σημειώθηκε στην αγορά έξαρση τόσο στις ακάλυπτες
επιταγές όσο και στις απλήρωτες συναλλαγματικές, η συνολική αξία των οποίων
ξεπέρασε τα 37,3 δισ. δραχμές. Ειδικότερα η αξία των ακάλυπτων επιταγών το
μήνα αυτό έφθασε τα 11 δισ. δραχμές (από 9,2 δισ. δραχμές) και των απλήρωτων
συναλλαγματικών στα 26,3 δισ. δραχμές (από 24,8 δισ. δραχμές). Παράλληλα
αυξήθηκε και ο αριθμός των επιχειρήσεων που έβαλαν λουκέτο αφού έφθασαν τις
102 (από 74 το 1997). 
Αυτό αποδίδεται στο γεγονός ότι τα εμπορικά κυρίως καταστήματα δεν δούλεψαν
καλά την περίοδο των εορτών, με αποτέλεσμα όσα απ' αυτά αντιμετώπιζαν ήδη
αυξημένα χρηματοοικονομικά προβλήματα να προχωρήσουν σε αναστολή των εργασιών.

Αντίθετα όμως, λιγότερες ήταν οι επιχειρήσεις που ζήτησαν από τα πρωτοδικεία
τον Δεκέμβριο να κηρυχθούν σε πτώχευση. Από 307 που ήταν τον Δεκέμβριο του
1997 περιορίσθηκαν σε 282.

Η Β. ΠΑΠΑΝΔΡΕΟΥ

Οι εξελίξεις στην αγορά δίνουν αποστομωτική απάντηση στις «Κασσάνδρες» της
Ν.Δ. και στην κινδυνολογία στην οποία επιδίδεται ανεπιτυχώς ο πρόεδρός της κ.
Κ. Καραμανλής.

Αυτό επισημαίνει με δηλώσεις της η υπουργός Ανάπτυξης κ. Β. Παπανδρέου
απαντώντας σε ερωτήσεις δημοσιογράφων σχετικά με τα στοιχεία που ανακοίνωσε
χθες η Ένωση Ελληνικών Τραπεζών για τη μείωση των πτωχεύσεων, των ακάλυπτων
επιταγών και των απλήρωτων συναλλαγματικών το δωδεκάμηνο Ιανουαρίου -
Δεκεμβρίου 1998 έναντι του 1997.

ΦΑΣΗ ΕΞΥΓΙΑΝΣΗΣ

Τονίζει η κ. Παπανδρέου: «Η ελληνική οικονομία έχει τεθεί ήδη σε αναπτυξιακή
τροχιά, γεγονός που αποδεικνύεται καθημερινά από την εξέλιξη των βασικών
οικονομικών μεγεθών. Η θετική αυτή πορεία δεν αφορά μόνο τους αριθμούς αλλά
κυρίως την πραγματική οικονομία, δηλαδή τις επιχειρήσεις. Η αγορά βρίσκεται σε
φάση εξυγίανσης και αυτό καθίσταται σαφές και από τα πρόσφατα στοιχεία της
Ένωσης Ελληνικών Τραπεζών σχετικά με την εξέλιξη των απλήρωτων
συναλλαγματικών, των ακάλυπτων επιταγών και κυρίως των πτωχεύσεων, οι οποίες
μειώνονται με πρωτοφανείς ρυθμούς.

Η κυβέρνηση είναι απόλυτα αποφασισμένη να συνεχίσει το αναπτυξιακό της έργο
και να οδηγήσει την ελληνική οικονομία στην πραγματική σύγκλιση».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16343N464</ED>
<ID>
ID:17180

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N46&aa=4</URL></REF>


Article

<CATEGORY>vin08</CATEGORY>

 <H5>Η ΑΝΑΠΤΥΞΗ ΤΗΣ ΕΤΑΙΡΕΙΑΣ «ΑΜΑΖΟΝ» ΚΑΙ Η ΠΤΩΣΗ ΤΗΣ ΑΞΙΟΠΙΣΤΙΑΣ ΤΗΣ ΒΡΑΖΙΛΙΑΣ
</H5><H2></H2><H2>Εταιρείες και χώρες: Κοινή μοίρα
</H2>
Κάποιοι θα πουν ότι το 1999 θα μείνει χαραγμένο στη μνήμη μας σαν χρονιά του
Κλίντον, του Σταρ και της Λιουίνσκι. Λάθος.

ΑΥΤΗ τη χρονιά θα τη θυμόμαστε σαν χρονιά του Αμαζονίου ­ του ομώνυμου
«ποταμού» του κυβερνοχώρου Amazon. com αλλά και του πραγματικού Αμαζονίου της
Βραζιλίας. Αυτοί οι δύο ποταμοί είναι οι δύο όψεις του ίδιου νομίσματος. Το
νόμισμα λέγεται παγκοσμιοποίηση.

Η καταπληκτική πορεία της μετοχής της εταιρείας Amazon. com και η απίστευτη
βουτιά του χρηματιστηρίου της Βραζιλίας αντανακλούν την προσπάθεια των
επενδυτών να διακρίνουν ποιες εταιρείες και ποιες χώρες θα έχουν τη μεγαλύτερη
αξία σε αυτή τη νέα εποχή της παγκοσμιοποίησης.

ΔΥΟ ΕΙΔΩΝ ΕΤΑΙΡΕΙΕΣ

Στην περίπτωση της εταιρείας Amazon. com, που πουλάει βιβλία και CD μέσω του
Ίντερνετ, κάποιοι πιστεύουν ότι η μετοχή της αξίζει 5 δολάρια και κάποιοι
άλλοι 500. Είναι δυνατόν; Ναι, οι επενδυτές που συρρέουν να αγοράσουν τη
μετοχή φαίνεται πως έχουν πιάσει το σφυγμό. Και αυτός ο σφυγμός λέει πως, στο
μέλλον, το Ίντερνετ θα καθορίζει πώς θα επικοινωνούμε, πώς θα επενδύουμε και
πώς θα κάνουμε τις συναλλαγές μας.

Έτσι, θα υπάρξουν δύο βασικά είδη εταιρειών: οι επιχειρήσεις Ίντερνετ και οι
επιχειρήσεις αντι-Ίντερνετ.

Οι επιχειρήσεις Ίντερνετ θα πραγματοποιούν τις δραστηριότητές τους μέσω του
διαδικτύου (από βιβλιοπωλεία μέχρι εταιρείες παροχής συμβουλών).

Οι επιχειρήσεις αντι-Ίντερνετ θα είναι αυτές που είτε δεν είναι δυνατόν να
δραστηριοποιηθούν στο δίκτυο (κομμωτήρια, χαλυβουργίες) είτε θα ωφεληθούν
περισσότερο από το ότι, όσο περισσότερο μένουν οι άνθρωποι στο σπίτι, μόνοι με
το Ίντερνετ, τόσο περισσότερο θα θέλουν να βγουν έξω, να δουν, να αγγίξουν και
να αγοράσουν πράγματα (κινηματογράφοι, εμπορικά κέντρα).

ΠΥΡΕΤΩΔΗΣ ΚΟΥΡΣΑ

Αν η σημερινή αξία της μετοχής της Amazon. com είναι πραγματικά 148 δολάρια ­
μολονότι η εταιρεία δεν έχει ανακοινώσει ακόμη ούτε ένα σεντς κέρδη ­ μένει να
αποδειχτεί. Όμως, αυτό που είναι γεγονός είναι μία πυρετώδης κούρσα που έχει
αρχίσει ανάμεσα σε μεγάλες εταιρείες του Ίντερνετ (AOL, Amazon, Yahoo, Excite)
με έπαθλο τις πιστωτικές κάρτες των καταναλωτών.

Η πρόβλεψη είναι ότι τελικά όλες αυτές οι επιχειρήσεις θα γίνουν «ηλεκτρονικά
εμπορικά κέντρα» που θα πουλάνε τα πάντα, όπου θα κάνει κανείς τα περισσότερα
ψώνια του.

Πάντως, καθώς ολοένα και περισσότερες τέτοιες εταιρείες στριμώχνονται στο
Ίντερνετ (Barnesandnoble. com, Buy. com κ.ά.) ­ που πολλές από αυτές κάνουν
εκπτώσεις μέχρι και 50% ­ ο ανταγωνισμός μεταξύ τους αναμένεται εξοντωτικός.
Έτσι δεν αναμένεται να επιβιώσουν περισσότερες από τέσσερις πέντε μεγάλες επιχειρήσεις.

ΟΙ ΦΙΛΟΔΟΞΙΕΣ ΤΗΣ ΒΡΑΖΙΛΙΑΣ

Όσο για τη χώρα του Αμαζονίου, προσπαθεί να περιορίσει τα ελλείμματά της και
να βάλει τάξη στην οικονομία της για να γίνει πιο ελκυστική για τους ξένους
επενδυτές. Η Βραζιλία θέλει να γίνει μεγάλη οικονομική δύναμη, αλλά δεν
διαθέτει ούτε τους πόρους ούτε την τεχνολογία για να γίνει δύναμη πρώτης
γραμμής. Γι' αυτό χρειάζεται τις διεθνείς αγορές.

Όμως, για να γίνει η Βραζιλία ελκυστική για τους ξένους επενδυτές απαιτούνται
ορισμένες επώδυνες εσωτερικές μεταρρυθμίσεις και περιορισμός του κράτους
πρόνοιας ­ πράγματα τα οποία αποδεικνύονται πολιτικώς εκρηκτικά. Και η
βραζιλιανή κυβέρνηση γνωρίζει ότι αν δεν κάνει αυτό που θέλουν οι ξένοι
επενδυτές, θα φύγουν για άλλες αγορές, όπως στην Ταϊλάνδη ή το Μεξικό.

ΚΕΡΔΙΣΜΕΝΟΙ - ΧΑΜΕΝΟΙ

Αυτό που μαθαίνουμε από την Amazon. com και τον Αμαζόνιο είναι ότι η επόμενη
φάση της παγκοσμιοποίησης θα είναι περιοριστική. Τα περιθώρια κέρδους των
εταιρειών του Ίντερνετ θα συρρικνωθούν, πράγμα θαυμάσιο για τους καταναλωτές,
αλλά τρομακτικό για τους επιχειρηματίες. Το ίδιο περιοριστική θα είναι και η
πολιτική στις αναπτυσσόμενες χώρες, πράγμα επώδυνο για τους πολίτες και
τρομακτικό για τους πολιτικούς.

Η βουτιά της Γουώλ Στρητ την περασμένη Πέμπτη, εξαιτίας της οικονομικής
αναταραχής στη Βραζιλία, είναι απλώς μία μικρή υπενθύμιση ότι η ζωή στον
πραγματικό Αμαζόνιο δεν παύει να είναι σημαντική και ότι μπορεί να επηρεάσει
και θα επηρεάσει τη ζωή στις όχθες του Amazon. com.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16343N481</ED>
<ID>
ID:17062

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N48&aa=1</URL></REF>


Article

<CATEGORY>vin08</CATEGORY>

 <H2>Η «Μίρορ» πολιορκείται από τη περιφέρεια
</H2>
ΠΡΟΣΦΟΡΑ ύψους 800 εκατομμυρίων στερλινών (370 δισ. δραχμών) υπέβαλε ο
βρετανικός επενδυτικός οίκος Candover για την εξαγορά του εκδοτικού ομίλου
Mirror Group.

Η προσφορά της εταιρείας επενδύσεων Investments Candover, που ελέγχει
περιφερειακές εφημερίδες στη Βρετανία, εξετάστηκε χθες από το διοικητικό
συμβούλιο του ομίλου Μίρορ. Εκπρόσωπος του ομίλου, που εκδίδει το ομώνυμο
ταμπλόιντ το οποίο πουλάει 2,2 εκατομμύρια φύλλα ημερησίως, διευκρίνισε ότι η
προσφορά έγινε το Σαββατοκύριακο προς τον πρόεδρο του ομίλου Βίκτορ Μπλανκ.

Σύμφωνα με την εφημερίδα «Φαϊνάνσιαλ Τάιμς», η Candover επιθυμεί τη συγχώνευση
του ομίλου Μίρορ με τη θυγατρική της Regional Independent Media, που εκδίδει
κυρίως τη «Γιόρκσαϊρ Ποστ».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16343N482</ED>
<ID>
ID:17112

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N48&aa=2</URL></REF>


Article

<CATEGORY>vin08</CATEGORY>

 <H2>Προς συγχώνευση οι κορυφαίες βρετανικές αμυντικές βιομηχανίες
</H2>
ΟΙ ΚΟΡΥΦΑΙΕΣ βρετανικές αμυντικές βιομηχανίες General Electric Company και
British Aerospace επιβεβαίωσαν χθες τις πληροφορίες ότι βρίσκονται σε
προχωρημένο στάδιο οι συζητήσεις για τη συγχώνευσή τους.

Οι δύο εταιρείες διαβεβαίωσαν ότι θα ακολουθήσει και άλλη ανακοίνωση για την
πορεία των διαπραγματεύσεων. Η British Aerospace πιστεύεται ότι είναι κοντά
στην εξαγορά τού τομέα αμυντικών ηλεκτρονικών Marconi, που ανήκει στην General
Electric Company. Η αξία τής υπό συζήτηση συγχώνευσης υπολογίζεται σε 29 δισ. δολάρια.

«Τα διοικητικά συμβούλια της GEC και της British Aerospace έλαβαν υπόψη τους
τα πρόσφατα σχόλια του Τύπου και επιβεβαιώνουν ότι οι διαπραγματεύσεις
βρίσκονται σε προχωρημένο στάδιο. Θα ακολουθήσει άλλη ανακοίνωση για την
πορεία της διαδικασίας», αναφέρουν σε κοινή ανακοίνωσή τους οι δύο εταιρείες.

Βιομηχανικές και πολιτικές πηγές αναφέρουν ότι οποιαδήποτε συμφωνία ανάμεσα
στις δύο εταιρείες θα είναι απλώς το πρώτο βήμα για τη δημιουργία μίας
ευρύτερης κοινοπραξίας ευρωπαϊκών βιομηχανιών που ειδικεύονται στους τομείς
της αεροδιαστημικής και της άμυνας. Τελικός στόχος είναι η δημιουργία μίας
ισχυρής κοινοπραξίας που θα μπορέσει να ανταγωνισθεί τους αμερικανικούς
κολοσσούς Boeing, Lockheed Martin και Raytheon.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16343N483</ED>
<ID>
ID:17153

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N48&aa=3</URL></REF>


Article

<CATEGORY>vin08</CATEGORY>

 <H2>Στριμωγμένη η Λέγκο απολύει...
</H2>
Η ΔΑΝΙΚΗ παιχνιδοβιομηχανία Lego θα προχωρήσει στην απόλυση του 1/10 του
προσωπικού της, καθώς παρουσιάζει έλλειμμα ύψους εκατοντάδων εκατομμυρίων
κορονών το 1998, γράφει η οικονομική επιθεώρηση «Μάνταγκ Μόργκεν», στην Κοπεγχάγη.

Η Λέγκο, γνωστή στον χώρο του παιχνιδιού από τις κατασκευές με πλαστικούς
κύβους, απασχολεί περίπου 10.000 εργαζόμενους σε όλο τον κόσμο, από τους
οποίους οι 4.000 στη Δανία.

Η αναδιάρθρωση αυτή στο προσωπικό της θα πλήξει κυρίως εργαζόμενους στα
τμήματα οικονομικής διαχείρισης, πωλήσεων και μάρκετινγκ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16343N484</ED>
<ID>
ID:17181

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N48&aa=4</URL></REF>


Article

<CATEGORY>vin08</CATEGORY>

 <H2>Ενίσχυση τιμών - Δείκτη </H2>
Με άνοδο κινήθηκαν κατά τη χθεσινή συνεδρίαση οι τιμές των μετοχών του
Χρηματιστηρίου Αξιών Αθηνών. Ο Γενικός Δείκτης Τιμών έκλεισε στις 2.987,36
μονάδες, ενισχυμένος κατά 104,02 μονάδες ή ποσοστό 3,61%. Η μεγαλύτερη
ενδοσυνεδριακή τιμή σημειώθηκε στις 3.021,63 μονάδες, ενώ η μικρότερη στις
2.892,12 μονάδες. Ο FTSE/ΧΑΑ 20 έκλεισε στις 1.882,70 σημαντικά ενισχυμένος
73,69 μονάδες ή ποσοστό 4,07%. Η Παράλληλη Αγορά έκλεισε στις 251,47
σημειώνοντας μεγάλη άνοδο της τάξεως του 6,62%. Όλοι οι επιμέρους κλαδικοί
δείκτες κινήθηκαν ανοδικά, με την μεγαλύτερη άνοδο να σημειώνουν οι κλάδοι των
Κατασκευαστικών και των Διαφόρων εταιρειών με ποσοστό 6,81% και 6,38%
αντίστοιχα. Από τις 285 μετοχές που πραγματοποίησαν συναλλαγές, 270 σημείωσαν
άνοδο, 10 παρουσίασαν πτώση και 5 παρέμειναν σταθερές, ενώ 160 έκλεισαν με
αγοραστές και 93 με πωλητές. Η αξία συναλλαγών διαμορφώθηκε σε 118,921 δισ.
δρχ. (23.145.245 τεμάχια). Αναλυτικά, τα 20.011.898 τεμάχια συνολικής αξίας
110,085 δισ. δρχ. αφορούσαν στην Κύρια Αγορά, ενώ τα 3.133.347 τεμάχια
συνολικής αξίας 8,836 δισ. δρχ. την Παράλληλη Αγορά. Τη μεγαλύτερη αξία
συναλλαγών παρουσίασαν οι Τράπεζες με 47,430 δισ. δρχ., (2.310.515 τεμάχια),
ενώ ακολούθησαν οι Μεταλ/κες Επιχειρήσεις με 12,780 δισ. δρχ. (2.304.253 τεμάχια).
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16343N491</ED>
<ID>
ID:17063

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N49&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

276.287 
283.271 
276.147

283.690 
ΜΑΡΚΟ ΓΕΡΜΑΝΙΑΣ

163.578 
167.713 
163.496

167.962 
ΦΡΑΓΚΟ ΓΑΛΛΙΑΣ

48.773 
50.006 
48.749

50.080 
ΛΙΡΑ ΑΓΓΛΙΑΣ

456.916 
468.468 
456.687

469.161 
ΦΡΑΓΚΟ ΕΛΒΕΤΙΑΣ

199.313 
204.351 
199.212

204.654 
ΦΡΑΓΚΟ ΒΕΛΓΙΟΥ

7.931 
8.131 
7.927

8.143 
ΦΙΟΡΙΝΙ ΟΛΛΑΝΔΙΑΣ

145.179 
148.848 
145.105

149.068 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.165

0.170 
ΚΟΡΩΝΑ ΔΑΝΙΑΣ

42.972 
44.058 
42.950

44.123 
ΛΙΡΑ ΙΡΛΑΝΔΙΑΣ

406.229 
416.498 
406.024

417.115 
ΣΕΛΙΝΙ ΑΥΣΤΡΙΑΣ

23.250 
23.838 
23.239

23.873 
ΚΟΡΩΝΑ ΣΟΥΗΔΙΑΣ

35.216 
36.107 
35.199

36.160 
ΚΟΡΩΝΑ ΝΟΡΒΗΓΙΑΣ

37.040 
37.976 
37.021

38.033 
ΔΟΛΑΡΙΟ ΚΑΝΑΔΑ

180.987 
185.562 
180.896

185.837 
ΔΟΛΑΡΙΟ ΑΥΣΤΡΑΛΙΑΣ

175.449 
179.884 
175.360

180.150 
ΓΙΕΝ ΙΑΠΩΝΙΑΣ (ΑΝΑ
100) 
2.407 
2.468 
2.406

2.471 
ΛΙΡΑ ΚΥΠΡΟΥ

550.319 
564.230 
550.041

565.065 
ΕΥΡΩ 
319.932 
329.019 
317.770 
328.504 
ΠΕΣΕΤΑ ΙΣΠΑΝΙΑΣ

1.923 
1.971 
1.922

1.974 
ΕΣΚΟΥΔΟ ΠΟΡΤΟΓΑΛΙΑΣ

1.596 
1.636 
1.595

1.639 
ΜΑΡΚΟ ΦΙΝΛΑΝΔΙΑΣ

53.809 
55.169 
53.781

55.250 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.230 
Ελισάβετ 1974 και μεταγενέστερα: 19.230 
Παλαιάς κοπής: 18.950 
Πώληση: 20.630 
<REF><SOURCE>ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16343N501</ED>
<ID>
ID:17064

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N50&aa=1</URL></REF>


Article

<CATEGORY>vin14</CATEGORY>

 <H5></H5><H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο τομέας των οικονομικών στο προσκήνιο και
εσείς οφείλετε να χειριστείτε τις υποθέσεις σας με μεγάλη σύνεση και προσοχή
αν δεν θέλετε να βρεθείτε ακάλυπτοι. Δώστε ιδιαίτερη προσοχή σε ενδιαφέρουσες
επαγγελματικές πληροφορίες.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η παρουσία της Σελήνης στο ζώδιό σας σε
θετική όψη με την Αφροδίτη και τον Άρη θα κάνουν έντονη την παρουσία σας στο
περιβάλλον. Αν λοιπόν έχετε τεκμηριωμένες απόψεις, καιρός είναι να τις
κοινοποιήσετε, οι άλλοι είναι δύσκολο να αντισταθούν στη γοητεία σας.

ΙΧΘΥΕΣ

(19 Φεβρουαρίου - 20 Μαρτίου). Η ψυχική σας γαλήνη και η ηρεμία είναι
απαραίτητα στοιχεία για να μπορέσετε να δείτε πιο ξεκάθαρα ποιοι είναι οι
λόγοι των βαθύτερων ανησυχιών σας, έτσι μόνο θα απελευθερωθείτε από τις φοβίες
σας και θα αξιολογήσετε σε ποιον τομέα αξίζει τον κόπο να δώσετε περισσότερα.

ΚΡΙΟΣ

(21 Μαρτίου - 19 Απριλίου). Υπερασπισθείτε τις απόψεις σας χωρίς να έχετε την
απαίτηση να τις ασπασθούν οι γύρω σας. Αφήστε την αισιοδοξία να φανεί σε κάθε
δραστηριότητά σας και ασχοληθείτε με δημιουργικές εργασίες.

ΤΑΥΡΟΣ

(20 Απριλίου - 20 Μαΐου). Χρησιμοποιήστε τις γνώσεις αλλά και την ευφυΐα σας
στον επαγγελματικό τομέα προκειμένου να διεκπαιρεώσετε τις υποθέσεις σας με
τον καλύτερο τρόπο, η εξέλιξή σας είναι βέβαιη, αρκεί να μην είστε
ανταγωνιστικοί με τους ανωτέρους σας.

ΔΙΔΥΜΟΙ

(21 Μαΐου - 21 Ιουνίου). Η παρουσία της Σελήνης και της Αφροδίτης στο φιλικό
για σας ζώδιο του Υδροχόου, σας χαρίζει λάμψη στις κοινωνικές σας επαφές. Με
όπλα τη γοητεία και τη διπλωματικότητά σας μπορείτε να κατακτήσετε εύκολα την
επιτυχία. Οι νεώτεροι προγραμματίστε κάποιες σπουδές στο εξωτερικό.

ΚΑΡΚΙΝΟΣ

(22 Ιουνίου - 22 Ιουλίου). Ευνοϊκή η σημερινή ημέρα για να ασχοληθείτε με την
επίλυση κληρονομικών ή περιουσιακών θεμάτων, οι λανθασμένοι υπολογισμοί και οι
κακοί χειρισμοί των υποθέσεών σας θα μπορούσαν να οδηγήσουν σε μείωση των
εσόδων σας και να σας δημιουργήσουν ανασφάλειες.

ΛΕΩΝ

(23 Ιουλίου - 22 Αυγούστου). Τα σύννεφα που υπήρχαν στις προσωπικές ή τις
επαγγελματικές σας σχέσεις φαίνεται να διαλύονται, η σημερινή ημέρα σας δίνει
τη δυνατότητα να ανανεώσετε τα ενδιαφέροντά σας και να οριοθετήσετε μαζί τους
κοινούς σας στόχους.

ΠΑΡΘΕΝΟΣ

(23 Αυγούστου - 23 Σεπτεμβρίου). Χωρίς να αμελείτε τις καθημερινές σας
υποχρεώσεις, μπορείτε να αισθάνεστε καλά ανάμεσα σε άτομα που σας εκτιμούν για
την προσφορά σας, δεν θα ήταν κακό αν τους αφήσετε για λίγο να σας παρασύρουν
στον δικό τους ρυθμό.

ΖΥΓΟΣ

(24 Σεπτεμβρίου - 23 Οκτωβρίου). Ημέρα για τη χαρά, τη διασκέδαση, τα φλερτ
και τον έρωτα, τη δημιουργικότητα γενικότερα, χαρείτε λοιπόν τις έντονες
συγκινήσεις που έρχονται και φανείτε τολμηροί χωρίς να γίνεστε παράτολμοι.
Χαρείτε τον έρωτα χωρίς να βιάζεστε να επενδύσετε σε αισθήματα.

ΣΚΟΡΠΙΟΣ

(24 Οκτωβρίου - 22 Νοεμβρίου). Οι ευθύνες και οι υποχρεώσεις σας απέναντι στην
οικογένεια δεν φαίνεται να τελειώνουν, δείξτε την τρυφερότητα και την
υποστήριξή σας στους δικούς σας ανθρώπους χωρίς να παραβλέπετε τις δικές σας
ανάγκες και να απολαμβάνετε τη ζωή.

ΤΟΞΟΤΗΣ

(23 Νοεμβρίου - 21 Δεκεμβρίου). Μη φοβηθείτε να εκφράσετε τα συναισθήματα αλλά
και να γίνετε άμεσοι και κοντινοί. Ένα μικρό επαγγελματικό ταξίδι ίσως να
είναι μια απόδραση από την καθημερινότητα. Εκτονώστε την αδρεναλίνη σας για να
μειώσετε το στρες.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16343N581</ED>
<ID>
ID:17038

</ID><URL>http://ta-nea.dolnet.gr/neaweb/neafile.print_unique?e=A&f=16343&m=N58&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΧΩΡΙΣ ΝΑ ΙΚΑΝΟΠΟΙΗΣΕΙ ΝΙΚΗΣΕ 2-1 ΤΗΝ ΕΛΕΥΣΙΝΑ
</H5><H2>Σε θέση βολής
</H2><H2></H2>
ΚΕΡΔΙΣΕ τους βαθμούς, όχι όμως και τις εντυπώσεις. Μπορεί η απόδοσή του να μην
έφτασε σε υψηλά επίπεδα, ωστόσο ο Παναθηναϊκός επικράτησε στην Ελευσίνα με
2-1. Με τη νίκη αυτή οι «πράσινοι» κράτησαν την επαφή τους με τις κορυφαίες
θέσεις της βαθμολογίας και διατήρησαν τους στόχους τους. Με πολλά λάθη η
χθεσινή διαιτησία. Πιο σημαντικό αυτό του επόπτη που δεν είδε ότι η μπάλα
πέρασε τη γραμμή της εστίας του Παναθηναϊκού, σε σουτ του Ουάγκα, ενώ
σταμάτησε με λανθασμένη υπόδειξη (οφ σάιντ) επίθεση των φιλοξενουμένων.

σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16343O001</ED>
<ID>
ID:17065

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ο Πρόεδρος τίμησε τους κορυφαίους
</H2>
<H3></H3>σελίδα
11
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16343O002</ED>
<ID>
ID:17113

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O00&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>­ Μπλαχίν: Τι σας φταίει;
</H2><H2>­ Παίκτες: Έχουμε πολύ άγχος
</H2><H2></H2>
σελίδες 1, 3
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16343O003</ED>
<ID>
ID:17154

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O00&aa=3</URL></REF>


Article

<CATEGORY>vin10</CATEGORY>

 <H5></H5><H2>Μπάσκετ
</H2>
18.15 (Σκάι): Άρης - Στατίμπα,

21.30 (ΕΤ1): Μπούντουτσνοστ - ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16343O004</ED>
<ID>
ID:17182

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O00&aa=4</URL></REF>


Article

<CATEGORY>vin10</CATEGORY>

 <H5>ΜΠΛΑΧΙΝ: Ο ΚΟΣΜΟΣ ΕΧΕΙ ΧΑΣΕΙ ΤΗΝ ΥΠΟΜΟΝΗ ΤΟΥ
</H5><H5></H5><H2>Τους πικράναμε
</H2>
<H3>Επί μία ώρα παίκτες και προπονητής αναζητούσαν τις αιτίες
</H3>
ΡΕΠΟΡΤΑΖ Σελ. 3
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16343O011</ED>
<ID>
ID:17066

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O01&aa=1</URL></REF>


Article

<CATEGORY>vin10</CATEGORY>

 <H5>Κόκκαλης, Νικολάου. Στην ευθεία για το Καραϊσκάκη
</H5><H5>Ταιριάζουν μόνο στα χρώματα
</H5><H5>Το πρόβλημα στον ΠΑΟΚ
</H5><H5>Και ο Γκάλης επιστρατεύεται για το 2004
</H5><H5>Προέχει η τσέπη του...
</H5><H5></H5><H2></H2><H2>Οι μετοχές της ΠΑΕ ΠΑΟ στη νέα γενιά της οικογένειας
</H2><H2></H2>
<AUTHOR>ΤΑΣΟΣ ΜΠΟΥΡΑΣ</AUTHOR>

ΟΤΑΝ όλοι επέμεναν ότι ο Γιώργος Βαρδινογιάννης έχει αποφασίσει να πουλήσει
την ΠΑΕ Παναθηναϊκός σε τρίτο, η στήλη επέμενε ότι η εταιρεία δεν πρόκειται να
φύγει από τα χέρια της οικογένειας Βαρδινογιάννη. Η οικογένεια Βαρδινογιάννη,
λοιπόν, προχώρησε ήδη σε ανακατανομή του πακέτου των μετοχών, πάντα μέσα στους
κόλπους της, η οποία πρόκειται σύντομα να δημοσιευτεί στην Εφημερίδα της Κυβερνήσεως.

Ο Γ. Βαρδινογιάννης παραμένει μεγαλομέτοχος και ο ισχυρός άνδρας της ΠΑΕ, αλλά
οι υπόλοιποι μέτοχοι είναι πλέον... τα παιδιά. Ο Βαρδής Βαρδινογιάννης
μεταβίβασε μεγάλο μέρος των μετοχών του στα παιδιά του και σε ανίψια του, ενώ
και τα παιδιά του Θόδωρου Βαρδινογιάννη (μαζί με τη σύζυγό του) έχουν τις
μετοχές που του ανήκαν, μετά τον θάνατό του.

Πιθανότερη εξήγηση είναι ότι με τον τρόπο αυτό η διαδοχή στην ΠΑΕ Παναθηναϊκός
θα είναι πιο ομαλή. Ο αυριανός πρόεδρος θα είναι πιθανότατα κάποιος από τα
νεαρά μέλη της οικογένειας Βαρδινογιάννη, ο οποίος όμως θα έχει αποκτήσει
μέχρι τότε σημαντική εμπειρία δίπλα στον μακροβιότερο ηγέτη ομάδας Α' Εθνικής
στο επαγγελματικό πρωτάθλημα, τον Γ. Βαρδινογιάννη.

Με την ανακατανομή των μετοχών ρυθμίστηκε ευεργετικά για την ΠΑΕ και μία
υποχρέωση της τάξεως των 2 δισ., που είχε η εταιρεία στον Βαρδή Βαρδινογιάννη.

ΘΕΤΙΚΑ για τον Ολυμπιακό εξελίσσεται η υπόθεση του Σταδίου Καραϊσκάκη. Αν και
η απόφαση για προκήρυξη διεθνούς διαγωνισμού ανακατασκευής του και πολυετούς
εκμετάλλευσής του δεν ήταν ακριβώς αυτό που είχε προτείνει η ΠΑΕ, θεωρείται
βέβαιο ότι ούτως ή άλλως ο Ολυμπιακός θα μπορεί να χρησιμοποιεί την ιστορική
του έδρα όπως ακριβώς ονειρεύεται. 
Αυτή η σύμπλευση της ΠΑΕ με την ΕΟΑ κρύβει και μία σύσφιγξη των σχέσεων των
δύο προέδρων Σωκράτη Κόκκαλη και Λάμπη Νικολάου, οι οποίες στο παρελθόν δεν
ήταν άριστες. Και επειδή όπως λέει ο λαός «στους δύο τρίτος δεν χωρεί», ο
πολεοδόμος αρχιτέκτονας Πέτρος Συναδινός, ο οποίος είχε ξεκινήσει την ιστορία
με εντολή του κ. Κόκκαλη, φαίνεται ότι μπαίνει στη «γωνία». 
Ο κ. Συναδινός είχε καλές σχέσεις με τον πρόεδρο της ΠΑΕ, αλλά αντίθετα είναι
στη «μαύρη λίστα» του Λάμπη Νικολάου. 
ΦΑΙΝΕΤΑΙ ότι το έχει η μοίρα της ΑΕΚ να βρίσκει στον δρόμο της τον Άρη κάθε
φορά που ενδιαφέρεται για παίκτη ή προπονητή, όχι μόνο στο ποδόσφαιρο, αλλά
και στο μπάσκετ. Είναι γνωστό ότι μετά την απομάκρυνση του Καλαφατάκη η ΚΑΕ
ΑΕΚ σχεδίαζε να τον αντικαταστήσει είτε με τον Κώστα Πολίτη είτε με τον Σβι
Σερφ. Για τον δεύτερο η ΑΕΚ νόμιζε ότι ήταν υποψήφιος για τον πάγκο της. Δεν
γνώριζε ότι δύο διοικητικά στελέχη της ΚΑΕ Άρης, οι κ.κ. Μπαλτάς και
Θωμόπουλος, είχαν ταξιδέψει μυστικά και είχαν αποσπάσει το «ναι» του
Ισραηλινού κόουτς. Ο Σβι Σερφ, λοιπόν, θα είναι ο νέος προπονητής της ομάδας
μπάσκετ του Άρη για τον επόμενο ενάμιση χρόνο. Προηγήθηκε, όμως, και ένα άλλο
εξίσου ενδιαφέρον παρασκήνιο. Η διοίκηση της ΚΑΕ ήλθε σε επαφή με την «ζωντανή
ιστορία» της ομάδας, τον Γιάννη Ιωαννίδη, ο οποίος όμως απάντησε ότι δεν είναι
έτοιμος να καθήσει στον πάγκο της παλιάς του ομάδας. Χωρίς να δεσμευτεί άφησε
ανοικτή την πόρτα για το καλοκαίρι.

Η ΘΕΑΜΑΤΙΚΗ ενίσχυση του Άρη στη χειμερινή μεταγραφική περίοδο έχει
δημιουργήσει μεγάλο πρόβλημα στον ιδιοκτήτη της ΠΑΕ ΠΑΟΚ Γιώργο Μπατατούδη.
Όχι μόνο γιατί κάποιοι από τους παίκτες που θα ήθελε στη Τούμπα κατέληξαν στο
Χαριλάου, αλλά κυρίως επειδή οι οπαδοί της ομάδας του κάνουν αναπόφευκτες
συγκρίσεις με τις κινήσεις του ομολόγου του στον μεγάλο αντίπαλο και αιώνιο εχθρό.

ΔΥΟ ΦΟΡΕΣ όλες κι όλες έχει συνεδριάσει η Εθνική Επιτροπή για το 2004, αν και
συστήθηκε περίπου στα μέσα του 1998. Η έλευση του νέου έτους σημαίνει πολύ
απλά έναν ακόμη χρόνο πιο κοντά στη μέρα που η χώρα μας θα διοργανώσει τους
Ολυμπιακούς Αγώνες. Και φαίνεται πως ήρθε η ώρα να αλλάξουν ταχύτητα τα
υψηλόβαθμα στελέχη της προσπάθειας. Η τρίτη συνεδρίαση της Επιτροπής, που θα
γίνει όπως και η δεύτερη στην Αθήνα, θα έχει ως θέμα τη δραστηριοποίηση των
στελεχών του «2004» και τη σύσταση υποεπιτροπών εργασίας. Η πιο ενδιαφέρουσα
κίνηση αυτής της τρίτης συνεδρίασης θα είναι η δραστηριοποίηση του παλαίμαχου
μεγάλου άσου του ελληνικού μπάσκετ Νίκου Γκάλη στην προετοιμασία για το 2004.
Το πιο πιθανό είναι ο Γκάλης να αναλάβει την ηγεσία μιας από τις υποεπιτροπές.
Το αντικείμενο είναι ακόμη άγνωστο.

Η ΠΟΔΟΣΦΑΙΡΙΚΗ αγορά έχει ανοίξει για τα καλά για μεγάλα και μικρότερα ταλέντα
από την Ελλάδα, αλλά αυτό που χαρακτηρίζει τον τελευταίο καιρό είναι ότι
κάποιο... μάτι μπορεί να εντοπίζει νεαρούς ταλαντούχους παίκτες, ακόμη και
όταν αυτοί δεν είναι σε ηλικία να παίξουν σε επίσημους αγώνες. Μην ψάχνετε για
κατασκόπους μέσα στις ποδοσφαιρικές ακαδημίες των ΠΑΕ. Λέγεται ότι υπάρχει ένα
ολόκληρο κύκλωμα με επικεφαλής γνωστό Έλληνα μάνατζερ, που προωθεί μικρούς σε
ηλικία και μεγάλους σε αξία ποδοσφαιριστές στο εξωτερικό. Έως εδώ τίποτε το
περίεργο. Διαβάστε, όμως, και τη συνέχεια:

Μέλος αυτής της ομάδας προώθησης ταλέντων που δεν τα έχουν δει καλά-καλά ούτε
οι Έλληνες φίλαθλοι, είναι ισχυρό στέλεχος της ΕΠΟ. Της Ομοσπονδίας που
υποτίθεται ότι λειτουργεί για το καλό του ελληνικού ποδοσφαίρου. Στη
συγκεκριμένη περίπτωση το καλό πρέπει να αφορά και την τσέπη του εν λόγω παράγοντα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16343O021</ED>
<ID>
ID:17070

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΜΠΛΑΧΙΝ ΚΑΙ ΠΑΙΚΤΕΣ ΣΥΖΗΤΗΣΑΝ ΤΟ ΠΡΟΒΛΗΜΑ
</H5><H2>Επί τάπητος
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Μπλαχίν - Λάκης. Ο τραυματισμός του άσου ήταν καθοριστικός στο ματς με τον Ηρακλή

ΚΟΝΤΑ μία ώρα συζητούσαν χθες οι παίκτες της ΑΕΚ με τον Όλεγκ Μπλαχίν στην
προσπάθεια όλων να βρουν τι φταίει για το 2-2 με τον Ηρακλή. Την ίδια ώρα που
από το Λονδίνο έρχονταν ενθαρρυντικά μηνύματα για τις σχέσεις της ENIC με τον
Δ. Μελισσανίδη και για το ποσό που θα διατεθεί για μεταγραφές.

Πού κατέληξαν οι παίκτες; Παντού και... πουθενά! Διότι άλλα έλεγε ο ένας, άλλα
ο άλλος και γενικώς στο μόνο που δείχνουν να συμφωνούν είναι πως δεν έπρεπε να
τεθεί θέμα πριμ. «Αυτό τέθηκε την περασμένη εβδομάδα και άλλωστε μετά την
ισοπαλία τι να πούμε», ελέχθη. 
Ο Μπλαχίν προσπάθησε να εξηγήσει: «όλοι κερδίζουμε και όλοι χάνουμε», δηλαδή
να μην ρίξει όλες τις ευθύνες στους ποδοσφαιριστές. Και μετά, ζήτησε από όλους
να πουν τη γνώμη τους για τα προβλήματα της ΑΕΚ. Ο Νικολαΐδης μιλούσε για
πεσμένο ηθικό, ο Μπατίστα για το άγχος και το φόβο των καρτών, ο Σαβέβσκι
παραδεχόταν τα περί άγχους ή φόβου μετά το 2-1, ο Ατματσίδης αναφερόταν σε
καρδιά και πάθος, ο Δώνης θυμόταν όσα περί Παναθηναϊκού του εκστόμιζε ο
κόσμος, άλλοι μιλούσαν για τα συμβόλαια τα ακριβά. Γίνεται αντιληπτό πως πήρε
θέση και ο Σαβέβσκι σε μια συζήτηση εφ' όλης της ύλης. Και ο Μπλαχίν; Στα περί
προστίμου είπε πως δεν δίνεται για κάρτες σε δυνατό παιχνίδι, αλλά για
διαμαρτυρίες, ενώ άρχισε να ρωτά δεξιά και αριστερά για φόβο ή άγχος... Άκρη
δεν βρίσκεις και η κατάσταση μόνο ωραία δεν είναι. Υποστήριξε επίσης ο
Ουκρανός πως τα λάθη δεν έγιναν μόνο από το κέντρο της άμυνας, ζήτησε πρέσινγκ
από όλους, αναρωτήθηκε γιατί δεν γίνονταν τάκλιν και κατέληξε: «Γκέλες θα
κάνουν και άλλοι. Τα επόμενα δύο παιχνίδια θα είναι τα πλέον καθοριστικά. Έτσι
όμως δεν γίνεται να προχωρήσουμε. Ο κόσμος χάνει την υπομονή του. Τους
πικράναμε». Το τελευταίο το γνωρίζουν οι ποδοσφαιριστές και σαφώς δεν
επιθυμούν να δουν και τον τεχνικό να χάνει τη δική του, άσχετα αν στις μεταξύ
τους συζητήσεις λένε ότι και ο ίδιος κάνει λάθη... Στο Λονδίνο (και ενώ το
δίδυμο των κ.κ. Στάθη - Αγγελόπουλου) επρόκειτο να επιστρέψει τις πρώτες
πρωινές ώρες), όπως βγήκε τα πάντα πήγαν καλά. Λέγεται ότι οι Έλληνες
απεσταλμένοι εξασφάλισαν τις εγγυήσεις που ήθελε ο κ. Μελισσανίδης και μένει
να δούμε το χρήμα να έρχεται για να γίνουν και μεταγραφές. Όπως ειπώθηκε,
εγκρίθηκαν όλα, τα χρήματα (500 εκατ.) που πρέπει να δοθούν. Καλά όλα αυτά,
μένει να δούμε εμπράκτως το πώς θα κινηθούν στις μεταγραφές. Φήμες μιλούν για
τον Σέρβο Μπουλάτοβιτς (Μπέογκραντ), η ΑΕΚ «παίζει» γερά στην υπόθεση
Κωνσταντινίδη με όπλο τη συμφωνία με τον παίκτη και ο Α. Σταματιάδης τσεκάρισε
τον Μιχαήλ της Α.Ε. Λεμεσού.

* Επτά ώρες κράτησε η σύσκεψη Άγγλων και Ελλήνων. Από πλευράς ENIC μετέσχον οι
Τσαρλς Λιούις, Λίβι, Μπέρτον, Τάκαρ, Τζόουνς. Στην ΑΕΚ λένε ότι εγκρίθηκε
κονδύλι και μάλιστα ακούστηκε το πρώτο «δυνατό» όνομα ξένου: Ντράγκαν
Στοΐκοβιτς (34), αρχηγός της Εθνικής Γιουγκοσλαβίας στο Μουντιάλ της Γαλλίας!
Στην ΑΕΚ ψάχνουν το θέμα και μάλλον έχει γίνει διερευνητική επαφή με τον Σέρβο χαφ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16343O031</ED>
<ID>
ID:17071

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Υπόσχεση για νέα μεταγραφή
</H5><H2>Πήρε τον Χασιώτη του Πιερικού
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

* ΘΕΣΣΑΛΟΝΙΚΗ

ΤΟΝ ΔΗΜΗΤΡΗ Χασιώτη από τον Πιερικό απέκτησε χθες ο ΠΑΟΚ. Ο παίκτης είναι 23
ετών, αγωνίζεται στην άμυνα και υπέγραψε συμβόλαιο τεσσάρων χρόνων, για τα
οποία θα πάρει 90 εκατ., ενώ η πρώην ομάδα του περίπου 50 εκατ. δραχμές.
«Είναι τιμή μου που θα αγωνιστώ στον ΠΑΟΚ, αφού είναι ομάδα που μπορεί να
εκπληρώσει τους στόχους και τις φιλοδοξίες μου» είπε στις πρώτες του δηλώσεις
λίγο μετά την υπογραφή του συμβολαίου του ο Χασιώτης και κατέληξε: «Είμαι
χαρούμενος γιατί θα βρίσκομαι κοντά στους δικούς μου (η καταγωγή του είναι από
το Λιτόχωρο). Οι άνθρωποι του ΠΑΟΚ με κατέκτησαν από την πρώτη στιγμή και
αποφάσισα να υπογράψω στην ομάδα». Οι μεταγραφές του ΠΑΟΚ δεν σταματούν στον
Χασιώτη. Ο Νίκος Βεζυρτζής, σε χθεσινές του δηλώσεις, τόνισε ότι εντός των
ημερών θα υπογράψει στον ΠΑΟΚ ποδοσφαιριστής, του οποίου το όνομα «θα
προκαλέσει πάταγο» και συμπλήρωσε: «Το αεροδρόμιο Μακεδονία θα αποδειχτεί πολύ
μικρό για την υποδοχή του ποδοσφαιριστή από τον κόσμο μας και θα δαπανηθεί
ποσό γύρω στο 1,5 δισ. για την απόκτησή του». Το όνομα του παίκτη κρατείται
μυστικό, αλλά όπως είπε ο πρόεδρος του ΠΑΟΚ, είναι επιθετικός. Αύριο
αναμένεται στη Θεσσαλονίκη ο Κρισμάρεβιτς και θα τεθεί στη διάθεση του Άγγελου
Αναστασιάδη. Εφόσον ο προπονητής του ΠΑΟΚ κρίνει σκόπιμο, μπορεί να
χρησιμοποιήσει τόσο τον Σέρβο όσο και τον Χασιώτη στον αγώνα με τον Εθνικό
Αστέρα στην Καισαριανή. Χθες, ο τεχνικός της ομάδας της Θεσσαλονίκης είπε ότι
το μόνο που έλειπε από την ομάδα του στον αγώνα με την Προοδευτική ήταν το
γκολ: «Χρειάζεται αυτοσυγκέντρωση και προσοχή στους επόμενους αγώνες για να
μην πάνε χαμένες οι μέχρι τώρα προσπάθειές μας».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16343O032</ED>
<ID>
ID:17117

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O03&aa=2</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H5></H5><H2>Πήρε διεθνή
</H2>
<AUTHOR>Μ. ΠΑΝΤΙΝΑΚΗΣ</AUTHOR>

ΗΡΑΚΛΕΙΟ

ΑΠΟ ΤΙΣ Σέρρες ήλθε η πρώτη μεταγραφή στον ΟΦΗ. Από την τοπική ομάδα της
Ένωσης Χρυσού αποκτήθηκε ο 18χρονος σέντερ φορ Νίκος Ιορδανίδης, παίκτης της
Εθνικής Νέων. Τον Ιορδανίδη παρακολουθούσε από καιρό ο Γρηγ. Τσινός, αλλά
προχθές ο Έγκεν Γκέραρντ τον είδε να αγωνίζεται σε παιχνίδι της ομάδας του και
έδωσε «το πράσινο φως» για την απόκτησή του. Χθες ο 18χρονος ήλθε στο Ηράκλειο
και υπέγραψε ημιεπαγγελματικό συμβόλαιο για 1,5 χρόνο και για 5 χρόνια
επαγγελματικό. <REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16343O033</ED>
<ID>
ID:17158

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Υπέγραψε με 110 εκατ. ο Δέλλιος </H2>
* ΘΕΣΣΑΛΟΝΙΚΗ

ΤΗ ΜΕΤΑΓΡΑΦΗ του Αλέκου Δέλλιου ολοκλήρωσε χθες ο Άρης, καθώς ο 29χρονος
τερματοφύλακας υπέγραψε συμβόλαιο 2,5 ετών, το οποίο προβλέπει αποδοχές 110 εκατομμυρίων.

Λίγο μετά ο Λάκης Ιωαννίδης είχε συνάντηση με τον Φάνη Κατεργιαννάκη,
προκειμένου να συζητήσει την επέκταση κατά 3,5 χρόνια του βασικού φέτος
τερματοφύλακα του Άρη. Το ισχύον συμβόλαιο του Κατεργιαννάκη για 1,5 χρόνο
ακόμη. Χθες ολοκληρώθηκαν οι μετακινήσεις των Χαριστέα, Γ. Σπ. Θεοδωρίδη και
Γ.Κ. Θεοδωρίδη στον Αθηναϊκό, στο πλαίσιο της μεταγραφής του Μάριου
Αγαθοκλέους. Οι δύο πρώτοι θα παίξουν στην ομάδα του Βύρωνα για 6 έως 12
μήνες, κάτι που θα αποφασιστεί από τη διοίκηση των «κιτρίνων», ενώ ο Γ.Κ.
Θεοδωρίδης μετακινείται με ελευθέρας. Την πρώτη του προπόνηση στην Νταντί
Γιουνάιτεντ έκανε ο Μιχάλης Πανόπουλος, ο οποίος δοκιμάζεται από τη σκωτσέζικη ομάδα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16343O034</ED>
<ID>
ID:17186

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O03&aa=4</URL></REF>


Article

<CATEGORY>vin10</CATEGORY>

 <H5>ΠΑΝΗΛΕΙΑΚΟΣ
</H5><H2>Πήρε Τεννέ </H2>
Ο ΠΡΟΕΔΡΟΣ του Πανηλειακού Σάκης Σταυρόπουλος επιβεβαίωσε χθες πως νέος
τεχνικός της ομάδας θα είναι για τον επόμενο 1,5 χρόνο ο Μπάμπης Τεννές. Ο
πρώην προπονητής της Ελευσίνας αναμένεται να προπονήσει τους παίκτες του για
πρώτη φορά αύριο, ενώ σήμερα στον Πύργο θα μεταβεί ο Γιάννης Κυράστας για να
αποχαιρετήσει τους ποδοσφαιριστές του Πανηλειακού. Να σημειωθεί ότι ο πρώην
τεχνικός του Πανηλειακού ενημέρωσε τηλεφωνικά τον διάδοχό του και του ευχήθηκε
«καλή επιτυχία» στο έργο του.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16343O035</ED>
<ID>
ID:17200

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O03&aa=5</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16343O036</ED>
<ID>
ID:17207

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O03&aa=6</URL></REF>


Article

<CATEGORY>vin10</CATEGORY>

 <H5>ΔΙΚΑΣΤΗΣ: ΜΙΑ ΑΓΩΝΙΣΤΙΚΗ ΚΑΙ ΠΡΟΣΤΙΜΟ
</H5><H2>Τιμωρία στον Ηρακλή
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Τα επεισόδια στον αγώνα με τον Ολυμπιακό στοίχισαν στον Ηρακλή μία αγωνιστική

ΜΕ ΑΠΟΚΛΕΙΣΜΟ του γηπέδου του για μία αγωνιστική ημέρα και χρηματικό πρόστιμο
800.000 δρχ. τιμωρήθηκε από τον αθλητικό δικαστή ο Ηρακλής για την επεισοδιακή
συμπεριφορά των οπαδών του στη συνάντηση με τον Ολυμπιακό.

Ο Ηρακλής έχει το δικαίωμα να υποβάλει έφεση ενώπιον της αρμόδιας επιτροπής
της ΕΠΟ, ζητώντας την εξαφάνιση της ποινής. Στην περίπτωση πάντως που αυτή η
ποινή παραμείνει, ο «Γηραιός» θα αγωνισθεί μακριά από το Καυταντζόγλειο την
Κυριακή, κατά του Απόλλωνα.

Ο Παναθηναϊκός ζήτησε να ορισθεί το Εθνικό Στάδιο του Αργους για την διεξαγωγή
του αγώνα του με τον ΟΦΗ στις 31 του μήνα, λόγω της γνωστής τιμωρίας που του
έχει επιβληθεί από τον αθλητικό δικαστή. Ακόμη, ο ΠΑΟ ζήτησε από την ΕΠΑΕ το
συγκεκριμένο ματς να γίνει την Δευτέρα 1η Φεβρουαρίου, στην περίπτωση που η
ΕΠΟ ορίσει για την Πέμπτη 28/1 το ματς κυπέλλου των «πρασίνων» με τον Πανσερραϊκό.

* «Δεν είναι ελεύθερος ο Αντριόλι». Αυτό υποστήριξε χθες ενώπιον της Επιτροπής
Κανονισμών της ΕΠΑΕ ο νομικός σύμβουλος της ΠΑΕ Ιωνικός, Μιχάλης
Δημητρακόπουλος. Ζήτησε δε από την επιτροπή να μην εκδοθεί δελτίο του παίκτη
με τον Άρη, μέχρι να δοθεί η τελική απάντηση της ΦΙΦΑ για το θέμα, αφού, όπως
τόνισε, ο Ιωνικός έχει τα δικαιώματα του ποδοσφαιριστή, τα οποία πήρε από την
Σεν Γκάλεν. Πάντως, όλα δείχνουν ότι η εισήγηση της επιτροπής της ΕΠΑΕ μάλλον
θα είναι υπέρ του Άρη και θα ζητήσει να εκδοθεί δελτίο υπέρ του παίκτη μέχρι
να τελεσιδικήσει η υπόθεση και ικανοποιηθεί η οικονομική διαφορά.

* Η πρώτη συνάντηση της αρμόδιας επιτροπής της ΕΠΑΕ με την διοίκηση του ΟΠΑΠ
πραγματοποιείται σήμερα, με βασικό θέμα συζήτησης το οικονομικό.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16343O041</ED>
<ID>
ID:17072

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O04&aa=1</URL></REF>


Article

<CATEGORY>vin10</CATEGORY>

 <H5>ΜΙΧΑΛΟΠΟΥΛΟΣ
</H5><H2>Η προσπάθεια συνεχίζεται
</H2><H2></H2>
ΒΡΑΧΝΙΑΣΜΕΝΟΣ (από τις φωνές στο παιχνίδι), αλλά ευχαριστημένος για πολλούς
λόγους ήταν χθες ο Ανδρέας Μιχαλόπουλος: «Πρώτα απ' όλα στο ματς με τον
Εθνικό, πήραμε τους τρεις υπερπολύτιμους βαθμούς» είπε ο τεχνικός της «Ελαφράς
Ταξιαρχίας» και συνέχισε: «Η προσπάθεια που κάνουμε συνεχίζεται. Η ομάδα δεν
δέχθηκε γκολ και αυτό είναι πολύ σημαντικό. Δεύτερο σημαντικό είναι ότι με
δικαίωσαν όλοι οι ποδοσφαιριστές που εμπιστεύτηκα. Δείξαμε ότι έχουμε σωστούς
προσανατολισμούς μέσα στο γήπεδο, ξέραμε τι ζητούσαμε και καταφέραμε να
πετύχουμε τον στόχο μας».

Ο προπονητής της «Ελαφράς Ταξιαρχίας» μίλησε χθες και στους ποδοσφαιριστές
του: «Η αρχή έγινε, αλλά χρειάζεται και συνέχεια. Πρέπει να κρατήσουμε
χαμηλούς τόνους, να δουλέψουμε περισσότερο, για να καταφέρουμε να πετύχουμε
την παραμονή μας».

*** Θέμα ημερών θεωρούν στον Απόλλωνα τη μετακίνηση του Θεοφύλακτου Νικολαΐδη
από τον Παναθηναϊκό. Ο αμυντικός του ΠΑΟ θα πάει δανεικός στη Ριζούπολη.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16343O042</ED>
<ID>
ID:17118

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O04&aa=2</URL></REF>


Article

<CATEGORY>vin10</CATEGORY>

 <H5>Ένα απλό δελτίο άδειασε τον υπερκουμπαρά
</H5><H5>ΑΠΟΤΕΛΕΣΜΑΤΑ ΤΟΥ 3ου (ΚΥ) ΔΙΑΓΩΝΙΣΜΟΥ 1999
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

<H3></H3>Χρειάστηκε να ολοκληρωθούν 6 διαγωνισμοί για να βρεθεί νικητής στην 1η
κατηγορία. Παρ' όλο που ο αριθμός των στηλών πλησίασε τα 19 εκατ. δρχ. μόνο
μία περιείχε τους τυχερούς αριθμούς. Έτσι, ο μοναδικός υπερτυχερός από την
Πεύκη με ένα απλό δελτίο 200 δρχ. κέρδισε 1.793.911.250 δρχ.! Άπιαστος ο
κορυφαίος 23 με την εμφάνισή του φτάνει τις 23 συνολικές παρουσίες και δεν
αφήνει καμία ελπίδα στους διώκτες του να πλησιάσουν. Οι Μεγάλοι πέρασαν στην
αντεπίθεση, νίκησαν με 4 - 1 και διαμορφώνουν το συνολικό σκορ σε 295μ - 315Μ.
Οι Μονοί επικράτησαν για δεύτερη συνεχή φορά με 3 - 2 και απομακρύνονται στο
συνολικό σκορ (336Μ - 274Ζ). Τζόκερ αναδείχτηκε αυτή τη φορά ο 11 ο οποίος
επέστρεψε ύστερα από 9 διαγωνισμούς απουσίας και ανεβαίνει στις 5 συνολικές
εμφανίσεις. Έτσι οι Μονοί Τζόκερ φτάνουν τις 61 συνολικές παρουσίες και
ισοφαρίζουν τους αντιπάλους στο συνολικό σκορ.

*Κληρώθηκαν οι αριθμοί: 13, 23, 24, 28, 37 (5 από 45).

*Τζόκερ: 11

*Συμπληρώθηκαν 18.905.521 στήλες.*Μοιράστηκαν 2.362.967.433 δρχ.

*Η διανομή των κερδών έχει ως εξής: 
1η κατηγορία: Βρέθηκε 1 επιτυχία που κερδίζει 1.793.911.251 δρχ., 2η
κατηγορία: 16 επιτυχίες από 10.457.115 δρχ., 3η κατηγορία: 185
επιτυχίες από 480.300 δρχ., 4η κατηγορία: 4.311 επιτυχίες από 8.680
δρχ., 5η κατηγορία: 7.557 επιτυχίες από 8.680 δρχ., 6η
κατηγορία: 165.773 επιτυχίες από 430 δρχ., 7η κατηγορία: 85.656
επιτυχίες από 430 δρχ. και 8η κατηγορία: 342.258 επιτυχίες από 295 δρχ.

<REF><SOURCE>ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16343O043</ED>
<ID>
ID:17159

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O04&aa=3</URL></REF>


Article

<CATEGORY>vin10</CATEGORY>

 <H5>ΙΒΙΤΣ: ΠΡΟΣΠΑΘΩ ΝΑ ΚΑΝΩ ΣΩΣΤΑ ΤΗ ΔΟΥΛΕΙΑ ΜΟΥ
</H5><H2>Κανένα πρόβλημα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ίλια Ίβιτς. Περιμένει πρόταση από την Κάλιαρι

«ΚΑΝΩ ΤΟ καθήκον μου και τίποτα παραπάνω. Δεν έχω κανένα πρόβλημα στον
Ολυμπιακό και, όταν ο προπονητής μου εμπιστεύεται θέση στην ενδεκάδα, προσπαθώ
να κάνω σωστά τη δουλειά μου». Ο Ίλια Ιβιτς, ο πρωταγωνιστής του Ολυμπιακού
στο Εθνικό Στάδιο Άργους στον αγώνα με τη SKODA Ξάνθη, περιμένει πρόταση από
την Κάλιαρι για να αναζητήσει την τύχη του σε άλλο λιμάνι...

Ο πρώτος σκόρερ του Ολυμπιακού (έχει φθάσει τα έξι γκολ) έχει επαφές με την
Ιταλία και σε περίπτωση που γίνει η επίσημη πρόταση από την Κάλιαρι θα
αποχαιρετίσει τους «ερυθρόλευκους». Στο μεταξύ, ο Στέλιος Γιαννακόπουλος
μετέφερε το κλίμα που επικρατεί στο ποδοσφαιρικό τμήμα του Ολυμπιακού ύστερα
από τα αποτελέσματα της 15ης αγωνιστικής: «Τίποτα δεν μας σταματά. Αποκτήσαμε
σημαντικό προβάδισμα και στόχος μας είναι να διατηρήσουμε τη διαφορά ασφαλείας
στο ντέρμπι με την ΑΕΚ». Ο Ντούσαν Μπάγιεβιτς θέλει να κρατήσει χαμηλούς
τόνους και άρχισε από χθες την προετοιμασία της ομάδας του για τον αγώνα της
Κυριακής με τον Πανιώνιο στο ΟΑΚΑ. Χθες βρέθηκε στις εγκαταστάσεις του Ρέντη
τηλεοπτικό συνεργείο της ΦΙΦΑ για να κάνει αφιέρωμα στον Ολυμπιακό. Ο κόουτς
των πρωταθλητών έκανε αναδρομή στην ποδοσφαιρική και προπονητική του καριέρα
και μίλησε για τις διαφορές που υπάρχουν μεταξύ το ελληνικού και ευρωπαϊκού
ποδοσφαίρου. 
Ο Ντούσκο υπογράμμισε ότι η Ελλάδα στερείται εγκαταστάσεων. Μίλησε για τον
Ολυμπιακό και είπε ότι τίποτα δεν είναι τυχαίο: «Ο Ολυμπιακός παίζει καλό
ποδόσφαιρο και δεν έφτασε τυχαία στην προημιτελική φάση του Τσάμπιονς Λιγκ.
Στα παιχνίδια μας με τη Γιουβέντους θα παίξουμε ελεύθερα. Το άγχος θα το έχει
η Γιουβέντους». Εκ μέρους των ποδοσφαιριστών μίλησαν οι Γιαννακόπουλος,
Γκόγκιτς, Οφορίκουε. Αναφέρθηκαν σε προσωπικό επίπεδο, στον Ολυμπιακό, στο
Τσάμπιονς Λιγκ, ενώ ο 19χρόνος Γκανέζος φορ ρωτήθηκε για το αφρικανικό ποδόσφαιρο.

Συνέντευξη στο τηλεοπτικό συνεργείο της ΦΙΦΑ παραχώρησε και ο πρόεδρος του
Ολυμπιακού Σωκράτης Κόκκαλης.

* Ο Αλέξης Αλεξανδρής περιμένει στο ακουστικό του πρόταση από την Τσάρτλον,
ενώ ο διευθύνων σύμβουλος του Ολυμπιακού Γιώργος Λούβαρης έστειλε τελεσίγραφο
στην ομάδα του Λονδίνου ότι θα περιμένει για 10 ημέρες.

* Ο Πανελευσινιακός ζήτησε από τον Ολυμπιακό να αγωνιστεί ο Κόφι Αμπονσάι στο
ματς με τον Εθνικό. Η ερυθρόλευκη ΠΑΕ αναμένεται να ανακοινώσει την ερχόμενη
εβδομάδα την ένταξη του 21χρονου Γκανέζου στόπερ στο έμψυχο υλικό.

* Εκπρόσωποι της Γιουβέντους θα συναντηθούν σήμερα με τους υπεύθυνους του
Ολυμπιακού στο ΟΑΚΑ προκειμένου να συζητήσουν για τα διαδικαστικά θέματα των
δύο αγώνων (3 και 17 Μαρτίου), για τα εισιτήρια, για τις προπονήσεις και τη
διαμονή των Ιταλών στην Αθήνα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16343O051</ED>
<ID>
ID:17073

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O05&aa=1</URL></REF>


Article

<CATEGORY>vin10</CATEGORY>

 <H5>ΚΙΜ ΟΥΝ ΓΙΟΝΓΚ
</H5><H2>Βοήθησα έναν φίλο
</H2>
ΕΝΑΣ από τους πιο ισχυρούς άνδρες της Διεθνούς Ολυμπιακής Επιτροπής και
υποψήφιος διάδοχος του Χουάν Αντόνιο Σάμαρανκ, ο Νοτιοκορεάτης Κιμ Ουν Γιονγκ,
είναι μεταξύ των 13 «αθανάτων» που δέχτηκαν τις περιβόητες επιστολές από την
ειδική επιτροπή που ερευνά την υπόθεση «Σολτ Λέικ». Το μέλος της εκτελεστικής
επιτροπής της ΔΟΕ αναγκάστηκε να δικαιολογηθεί για τις ενέργειές του να φέρει
σε επαφή νεαρό Ρώσο με την ηγεσία της επιτροπής διεκδίκησης του Σολτ Λέικ,
προκειμένου ο πρώτος να σπουδάσει σε πανεπιστήμιο των ΗΠΑ. Ο Κιμ υποστήριξε
πως ενήργησε για λογαριασμό του Ρώσου «αθάνατου» Βιτάλι Σμιρνόφ. «Απλά ήταν
μία ενέργεια για να βοηθήσω έναν φίλο», σχολίασε ο Γιονγκ.

Όπως έχει διαρρεύσει από τη ΔΟΕ, ο Γιονγκ δεν πρόκειται να αποβληθεί από το
ολυμπιακό κίνημα, αφού το αδίκημά του δεν θεωρείται ιδιαίτερα σοβαρό.

Το ίδιο ισχύει και για τον Βιτάλι Σμιρνόφ, ο οποίος επίσης δέχτηκε ανάλογη
επιστολή από την ειδική επιτροπή της ΔΟΕ. Ο Σμιρνόφ κατηγορείται πως βοήθησε
συμπατριώτη του, τον πρώην αθλητή του χόκεϊ Αλεξάντερ Ραγκούλιν, να υποβληθεί
σε θεραπεία στα πόδια του σε νοσοκομείο του Σολτ Λέικ. Ο Ρώσος κατηγορείται
επίσης, πως πήρε ως δώρο ένα όπλο από τους Αμερικανούς. Οι εξηγήσεις που έδωσε
ωστόσο ο Σμιρνόφ ικανοποίησαν τα έξι μέλη της ειδικής επιτροπής.

Να σημειωθεί πως τα μέλη της ΔΟΕ που ενέχονται στο σκάνδαλο και έχουν γίνει
γνωστά είτε από τον Τύπο είτε γιατί το έχουν οι ίδιοι παραδεχτεί, είναι
δώδεκα. Εκτός των Σμιρνόφ, Κιμ, με αποπομπή από τη ΔΟΕ κινδυνεύουν οι Αρόγιο
(Ισημερινός), Αταραμπούλσι (Λιβύη), Γκανγκά (Κονγκό), Γκέσινγκ (Ολλανδία),
Χέγκμαν (Φινλανδία), Κέιτα (Μαλί), Μαγκουάν (Μογγολία), Μουκόρα (Κένυα),
Σανταντέρ (Χιλή), Σιμπάτζε (Ζουαζιλάνδη).
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16343O052</ED>
<ID>
ID:17119

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O05&aa=2</URL></REF>


Article

<CATEGORY>vin10</CATEGORY>

 <H5>«ΤΙΜΕ»: Τι έγραψε για το Σολτ Λέικ
</H5><H2>Πηγή κακού τα χρήματα
</H2>
«ΘΥΜΑΤΑ του συστήματος» με το οποίο λειτουργεί η Διεθνής Ολυμπιακή Επιτροπή
έπεσαν οι υπεύθυνοι της Επιτροπής Διεκδίκησης Σολτ Λέικ 2002, υποστηρίζουν οι
Αμερικανοί στο περιοδικό «Time»...

Τα κέρδη επίσης που παρουσίασαν οι Ολυμπιακοί Αγώνες του Λος Άντζελες, το
1984, ήταν η πηγή του κακού για το Ολυμπιακό Κίνημα, σύμφωνα με εκτενές
ρεπορτάζ του αμερικανικού περιοδικού.

Όταν το 1976, οι Αγώνες του Μόντρεαλ υπέστησαν οικονομική καταστροφή και στη
συνέχεια η Μόσχα δεν εισέπραξε ούτε ένα ρούβλι, λόγω του μποϊκοτάζ των
Δυτικών, σχεδόν καμία πόλη δεν ενδιαφερόταν για τη διοργάνωση των επόμενων αγώνων.

Μέχρι που οι διοργανωτές των Αγώνων του Λος Άντζελες παρουσίασαν μεγάλα κέρδη,
χάρη στη συμφωνία τους με την τηλεόραση, που τους απέφερε 220 εκατ. δολάρια.

Το Σολτ Λέικ δεν κατάφερε να πάρει το χρίσμα από την Ολυμπιακή Επιτροπή των
ΗΠΑ, το 1985, γιατί οι εκπρόσωποι της αντίπαλης πόλης Ανκορέιτζ είχαν προλάβει
και ικανοποιήσει όλες τις απαιτήσεις των μελών της Ο.Ε. των ΗΠΑ.

Το 1986, και ενώ είχαν αρχίσει οι πρώτες φήμες περί δωροδοκιών, η ΔΟΕ
απαγόρευσε να δίνονται στα μέλη της δώρα των οποίων η αξία ξεπερνά τα 150 δολάρια.

Το 1991 ένας από τους πιο πλούσιους ανθρώπους στον κόσμο, ο Γιαπωνέζος
Γιοσιάκι Τσουτσούμι, αποφάσισε να διοργανώσει Χειμερινούς Ολυμπιακούς Αγώνες
στο Ναγκάνο, παρά το γεγονός ότι η ιαπωνική πόλη δεν διέθετε τις απαραίτητες
προδιαγραφές. 
Τη χρονιά εκείνη διεκδίκησε και πάλι τους Αγώνες το Σολτ Λέικ. Το «κλειδί» της
επιτυχίας για τον Τσουτσούμι ήταν το Ολυμπιακό Μουσείο της Λωζάννης, το μεγάλο
όραμα του Σάμαρανκ. 
Ο Ιάπωνας κατάφερε να συγκεντρώσει από 19 εταιρείες 20 εκατ. δολάρια, τα οποία
τα έδωσε στον πρόεδρο της ΔΟΕ για την κατασκευή του Μουσείου. Λίγους μήνες
αργότερα, το Ναγκάνο κέρδισε τους Αγώνες. 
Το Σολτ Λέικ είχε μάθει πια τον τρόπο με τον οποίο έπρεπε να αντιδράσει. Έτσι,
το 1995, παραμονές της ψηφοφορίας για την ανάδειξη της πόλης που θα
φιλοξενούσε τους Αγώνες του 2002, έδωσε χιλιάδες δολάρια για «υποτροφίες», για
μισθούς, για ακριβά δώρα (κυρίως όπλα) ακόμη και για πλαστικές εγχειρήσεις.

Το Σολτ Λέικ κέρδισε τελικά τους Αγώνες, αλλά έγινε παράλληλα και το
εξιλαστήριο θύμα για όλα όσα έχουν προηγηθεί. 
Το περιοδικό «Time» χαρακτηρίζει ­ εμμέσως πλην σαφώς ­ «δικτάτορα» τον Χουάν
Αντόνιο Σάμαρανκ και τον περιγράφει ως έναν άνθρωπο που του αρέσει η πλούσια
ζωή και η χλιδή.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16343O053</ED>
<ID>
ID:17160

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O05&aa=3</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΚΑΤΩΤΕΡΟΣ ΑΠΟ ΚΑΘΕ ΠΡΟΣΔΟΚΙΑ ΕΦΤΑΣΕ ΣΤΗ ΝΙΚΗ ΜΕΤΑ ΠΟΛΛΩΝ ΒΑΣΑΝΩΝ
ΑΠΕΝΑΝΤΙ ΣΤΟΝ ΜΑΧΗΤΙΚΟ ΠΑΝΕΛΕΥΣΙΝΙΑΚΟ ΠΟΥ ΠΑΛΕΨΕ ΕΩΣ ΤΟ ΤΕΛΟΣ
</H5><H5>ΕΠΙΘΕΣΗ: «Σωθήκαμε από θαύμα»
</H5><H5>Πέτρες στο πούλμαν του ΠΑΟ
</H5><H2>Οι βαθμοί ήταν το μόνο κέρδος
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Πανηγυρισμοί στο στρατόπεδο του Παναθηναϊκού που, έστω με το ζόρι, πήρε τους
βαθμούς στην Ελευσίνα

ΝΙΚΗ μετά πολλών βασάνων πέτυχε χθες ο Παναθηναϊκός στην Ελευσίνα, αλλά δεν
άξιζε να κερδίσει με 2-1 τον μαχητικό και ισάξιό του Πανελευσινιακό. 
Η ομάδα του μεροκάματου και της εργατιάς δεν πτοήθηκε από το όνομα του
Παναθηναϊκού και τους πλουσιοπάροχα αμειβόμενους ποδοσφαιριστές του. Έπαιξε
παθιασμένα, δυνατά και ανοιχτά για τις δυνατότητές της. 
Ο Παναθηναϊκός παρουσιάστηκε κατώτερος κάθε προσδοκίας και εκτέθηκε από τη
διαιτησία. Ένα γκολ του Πανελευσινιακού, σουτ, η μπάλα στο δοκάρι και
τουλάχιστον 15-20 πόντους μέσα στην εστία του Νικοπολίδη δεν μέτρησε όταν το
σκορ ήταν 2-1 και αυτή η «επιλογή» τόσο του κ. Αμπελάκια που ήταν σχετικά
κοντά στη φάση, αλλά ειδικότερα του επόπτη κ. Γιώτα, άφησαν πολλά παράπονα
στους γηπεδούχους.

Πέρα, όμως, από την αδικία εις βάρος του Πανελευσινιακού υπήρξε και μία
απόφαση που αδικήθηκε και ο ΠΑΟ, όταν βρέθηκε κοντά στην επιτυχία τρίτου γκολ
με τον Κωνσταντινίδη (δόθηκε από τον ίδιο επόπτη ανύπαρκτο οφσάιντ). 
ΧΩΡΙΣ ΠΡΟΣΩΠΙΚΟΤΗΤΑ

Οι «πράσινοι» τα βρήκαν πραγματικά σκούρα χθες στην πόλη της θεάς Δήμητρας και
του Αισχύλου. Ως ομάδα που φιλοδοξεί να εκπροσωπήσει το ελληνικό ποδόσφαιρο
στα ευρωπαϊκά σαλόνια, ήταν χωρίς προσωπικότητα και χωρίς τσαγανό. Γιατί αν
επικαλεστεί κάποιος ότι οι φιλοξενούμενοι επηρεάστηκαν από τη διακοπή του
πρωταθλήματος και βγήκαν έξω από τον ρυθμό τους, τότε τι να πει κανείς για την
ομάδα του σταχυού, που συγκροτήθηκε εκ των ενόντων λόγω αποχώρησης του Μπάμπη
Τεννέ. 
Ομάδα με κακό χαρακτήρα, κακή νοοτροπία, μέτρια κυκλοφορία, εξίσου μέτρια
κίνηση με ή χωρίς την μπάλα, μια ομάδα δίχως τη στόφα του μεγάλου
συγκροτήματος ήταν χθες το συγκρότημα του Βασίλη Δανιήλ.

Στο πρώτο ημίχρονο και για ένα εικοσάλεπτο (1'-20'), όσο δηλαδή διήρκεσε η
επιφυλακτικότητα και το τρακ των γηπεδούχων, οι «πράσινοι» κάτι έκαναν. Είχαν
κάποιο ­ τέλος πάντων ­ ρυθμό, σχετικά καλές επιλογές στην τακτική και στη
συγκρότηση, κάποια ενδεικτική φιλοσοφία στο επιθετικό παιχνίδι, αλλά
προοδευτικά άρχισαν να εμφανίζονται νευρικοί, κουρασμένοι και να χάνουν τα
κέφια τους. 
Ψυχολογικά έδειχναν να χάνουν την αυτοπεποίθησή τους, να «κάνουν κοιλιά» στη
μεσαία γραμμή, όπου οργανωτής δεν υπήρχε και να στηρίζονται ειδικότερα στο
ατομικό, παρά στο ομαδικό παιχνίδι.

ΟΙ «ΠΡΑΣΙΝΟΙ»

Ο Βαζέχα ξεκίνησε καλά, σιγά-σιγά, όμως, έπεσε και αντικαταστάθηκε. Ο
Σιμπνιέφσκι ξεκίνησε με τα «τρελά» του, μπήκε καλά στη μάχη, αλλά έπεσε και
αυτός. 
Ο Ασάνοβιτς, βαρύς και ασήκωτος, δεν μπόρεσε να αντέξει το βάρος, εκτός από
ορισμένες ωραίες μπαλιές και ένα σουτ στο δοκάρι, ο Μίκλαντ βρισκόταν εκτός
τόπου, χρόνου και θέσεως και να οι τρύπες του Παναθηναϊκού, στο κέντρο και την
επίθεση. Εκεί κρίθηκαν όλα, και φυσικά στη διάθεση και τη δύναμη που επέδειξε
ο Πανελευσινιακός.

Η ομάδα της Ελευσίνας ζόρισε τα... πράγματα. Μπήκε κάπως μουδιασμένη στο
παιχνίδι, έδειξε ότι την ενδιαφέρει ο βαθμός της ισοπαλίας και όταν
αντιλήφθηκε, ιδιαίτερα στο δεύτερο ημίχρονο, ότι ο Παναθηναϊκός δεν ήταν
«μπαμπούλας», έστω και αν προηγείτο στο σκορ από το πρώτο μέρος, προσπάθησε με
όλες τις δυνάμεις της τουλάχιστον να ισοφαρίσει. 
Έδωσε μεγάλο βάρος στις γρήγορες πάσες, αλλά και στις αναχαιτίσεις στο κέντρο
του γηπέδου και πότε με τον Τζιβελέκη από αριστερά, πότε με τον Ουάνγκα από
δεξιά, προσπάθησε να βρει τον δρόμο προς τα δίχτυα. Δεν τα κατάφερε, αν και
της δόθηκαν δύο ευκαιρίες στην εκπνοή του αγώνα. Την πρώτη φορά ο Καλύκας δεν
βρήκε την μπάλα, ενώ τη δεύτερη, στο 95', ο Νικοπολίδης κράτησε όρθιο τον
Παναθηναϊκό σε φοβερό φάουλ του Ανδρεάδη.

Συγκριτικά με την εικόνα των δύο ημιχρόνων, το πρώτο ήταν σαφώς καλύτερο από
το δεύτερο. Στο διάστημα αυτό σημειώθηκαν και τα τρία γκολ (προηγήθηκε,
ισοφαρίστηκε και μέσα σε ένα λεπτό πήρε πάλι το προβάδισμα ο Παναθηναϊκός),
ενώ έγιναν και μερικά σουτ της προκοπής. 
ΜΕΤΡΙΟΤΗΤΑ

Ο Δημητριάδης δεν χάρηκε για πολύ το γκολ που ισοφάρισε τον ΠΑΟ

Στο δεύτερο, πέρα από την ατυχία του Παναθηναϊκού και του Ασάνοβιτς (δοκάρι),
ένα καλό σουτ του Καραγκούνη και τις ευκαιρίες του Πανελευσινιακού στο
διάστημα των καθυστερήσεων, το παιχνίδι ήταν κάτω του μετρίου και αρκετά
νευρικό. Μέσα στη δίνη της μετριότητας και η διαιτησία του Αμπελάκια, ο οποίος
αρκετές φορές άλλα έβλεπε, άλλα σφύριζε, αλλού έπρεπε να δίνει φάουλ και
κίτρινες κάρτες, αλλού τις έδινε.

Από τον Παναθηναϊκό καλύτερος ο Αλεξόπουλος, ενώ προσπάθησαν για το καλύτερο
και οι Λυμπερόπουλος, Κωνσταντινίδης. Από τον γενναίο Πανελευσινιακό δεν
υπάρχει παίκτης που να υστέρησε. Όλοι, πλην ίσως του Ποδαρά, έδωσαν όσα μπορούσαν.

ΕΠΙΘΕΣΗ με πέτρες δέχτηκε το πούλμαν που μετέφερε την αποστολή του ΠΑΟ στην
Ελευσίνα με αποτέλεσμα να τραυματιστεί ο οδηγός από γυαλιά και να
τρομοκρατηθούν οι παίκτες. Το γεγονός συνέβη χθες το μεσημέρι στο ύψος της
Νέας Φιλαδέλφειας, στην εθνική οδό, από... αγανακτισμένους μαθητές, που
αποδείχτηκε ότι δεν ήταν μαθητές αλλά οπαδοί, οι οποίοι φορούσαν κιτρινόμαυρα κασκόλ...

Ο προπονητής του ΠΑΟ Βασίλης Δανιήλ δήλωσε:

«Αυτα τα γεγονότα είναι πρωτοφανή και απεικονίζουν το τέλμα στο οποίο
βρίσκεται η ελληνική κοινωνία. Δεν πρόκειται για μαθητική διαμαρτυρία (οι
μαθητές είχαν κλείσει την εθνική οδό την ίδια περίπου ώρα). 
Πρόκειται για αναρχικά στοιχεία, που μισούν τη δημοκρατία και τους νομοταγείς
και επικροτούν την αλητεία. Είμαστε θύματα μιας άνανδρης επίθεσης. Και είμαστε
τυχεροί που δεν έχουμε νεκρούς! Το πούλμαν είναι γεμάτο πέτρες και σπασμένα
τζάμια. Απο θαύμα σωθήκαμε».

Μιλώντας για το παιχνίδι ο Δανιήλ επισήμανε: 
«Ήταν δύσκολο ματς σε μια καυτή έδρα. Μετράει μόνον η νίκη. Αν θέλουμε να πάμε
μπροστά, πρέπει να σταθεροποιήσουμε και να βελτιώσουμε την απόδοσή μας. Το
γκολ που δεν μέτρησε; Θα δω τη φάση στην τηλεόραση και μετά θα πάρω θέση».

*** Ο εκτελών χρέη προπονητή του Πανελευσινιακού, Βαγγέλης Φιλιππής, είπε: 
«Η ομάδα μου είχε πολλά προβλήματα αλλά παρ' όλα αυτά στάθηκε καλά. Το γρήγορο
γκολ που δεχτήκαμε μάς επηρέασε. Πιστεύω ότι το δικαιότερο αποτέλεσμα θα ήταν
η ισοπαλία, διότι το τέρμα που δεν μέτρησε ήταν κανονικό. Στόχος μας είναι να
παραμείνουμε στην κατηγορία και πιστεύω ότι θα τα καταφέρουμε».

<REF><SOURCE>ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16343O061</ED>
<ID>
ID:17074

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O06&aa=1</URL></REF>


Article

<CATEGORY>vin10</CATEGORY>

 <H5>ΦΑΡΦΑΝ: Συμφώνησα για 2 χρόνια
</H5><H2>«Θα προσαρμοστώ στα ελληνικά δεδομένα»
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«Πράσινος» και επίσημα ο Ρομπέρτο Φαρφάν που χθες κάθισε στον πάγκο του ΠΑΟ

«ΣΥΜΦΩΝΗΣΑ με τον Παναθηναϊκό για δύο χρόνια! Και είμαι πολύ ευχαριστημένος. Ο
πρόεδρος μου είπε να δουλέψω σκληρά και με ηρεμία. Αυτό σκοπεύω να κάνω. Εδώ
το ποδόσφαιρο είναι διαφορετικό απ' ό,τι στο Περού. Στόχος μου είναι να
πετύχω, όπως πέτυχα και στην πατρίδα μου. Είμαι σίγουρος ότι θα προσαρμοστώ
γρήγορα στα ελληνικά δεδομένα».

Ο Ρομπέρτο Φαρφάν επιβεβαίωσε πλήρως την «ΟΜΑΔΑ», η οποία από την περασμένη
Παρασκευή έγραψε για συμφωνία σε όλα και συμβόλαιο δύο χρόνων με τον
Παναθηναϊκό. 
Ο πρώτος σκόρερ του Περού κάθισε χθες στον πάγκο του ΠΑΟ (!), γεγονός
ενδεικτικό ότι ανήκει στο δυναμικό των «πρασίνων». Το θέμα είναι πότε θα κάνει
ντεμπούτο. Την Κυριακή, εναντίον της Βέροιας, στην ομώνυμη πόλη ή στο ματς
Κυπέλλου με τον Πανσερραϊκό στις Σέρρες;

Η ουσία είναι ότι ο παίκτης, που ήρθε με τις καλύτερες συστάσεις στην Ελλάδα,
ανήκει πλέον στον Παναθηναϊκό. Στο χέρι του (και στα πόδια του) είναι να
αποδείξει την αξία του. Τα εύσημα που τον συνοδεύουν είναι πολλά. Τα υπόλοιπα
στο γήπεδο... 
*** Ο Έρικ Μίκλαντ δέχτηκε τρίτη κίτρινη κάρτα χθες και δεν θα παίξει στη
Βέροια, εναντίον της ομώνυμης ομάδας.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16343O071</ED>
<ID>
ID:17075

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: ΜΕ ΤΙΣ... ΕΥΧΕΣ ΤΩΝ ΑΝΘΡΩΠΩΝ ΤΟΥ ΠΑΟΚ Ο ΣΒΙ ΣΕΡΦ ΑΝΕΛΑΒΕ ΚΑΘΗΚΟΝΤΑ
</H5><H5>ΚΟΟΥΤΣ
</H5><H5>«Θα είμαι ασίσταντ του τεχνικού τιμ»
</H5><H2>Ξανά στο σπίτι του
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΘΕΣΣΑΛΟΝΙΚΗ

Ο Σβι Σερφ επέστρεψε στο Αλεξάνδρειο, ως προπονητής αυτή τη φορά του Άρη,
αλλά τους πρώτους που συνάντησε, ήταν οι προηγούμενοι εργοδότες του, στον
ΠΑΟΚ. Στο στιγμιότυπο με τον Χρήστο Μαγκώτσιο, ο οποίος θα είναι ο βοηθός του

ΤΑ ΚΙΤΡΙΝΟΜΑΥΡΑ του Άρη φόρεσε χθες ο Σβι Σερφ με τις... ευχές των ανθρώπων
του ΠΑΟΚ, που τον συνάντησαν στο Αλεξάνδρειο ύστερα από την επίσημη παρουσίαση
του Ισραηλινού από τη διοίκηση της ΚΑΕ Άρης, μολονότι θα τους έχει αντιπάλους
στο κλασικό ντέρμπι της Κυριακής.

«Επέστρεψα στην πόλη μου. Εδώ πέρασα τα τελευταία χρόνια περισσότερο χρόνο και
τον καλύτερο απ' ό,τι στην πατρίδα μου» ήταν η άτυπη δήλωση μεταδημότευσης που
υπέβαλε ενώπιον των εκπροσώπων του Τύπου ο Σερφ, που δεν αποφάσισε ανάμεσα
στις δύο επιλογές (Μιχαήλοφ και Ρόμπερτς πρέπει να αισθάνονται και οι δύο
ανασφαλείς) που έχει για τη θέση του δεύτερου ξένου στο ελληνικό πρωτάθλημα.

«Ο Κοντομηνάς μού μίλησε για τη σοβαρή οργάνωση που γίνεται γύρω από την
ομάδα» εξήγησε ο Σερφ γιατί επέλεξε τον Άρη από την ΑΕΚ, ελπίζοντας η αλλαγή
«να μην έχει αποσπάσει την προσοχή των παικτών».

Δεν μίλησε για συγκεκριμένους στόχους. Θα το κάνει, όπως είπε, μετά τον κύκλο
επαφών που θα πραγματοποιήσει με παίκτες, συνεργάτες και διοίκηση. Ωστόσο,
«όπου κι αν έχω δουλέψει επιδίωκα τους υψηλότερους δυνατούς στόχους. Θα δώσω,
πάντως, την καρδιά, την ψυχή μου και τον επαναστατικό τρόπο σκέψης μου» είπε
κι ευχήθηκε στον Γιάννη Ιωαννίδη «να ζήσει με υγεία 120 χρόνια», με αφορμή το
αίτημα των οπαδών του Άρη για επιστροφή του «ξανθού» στα πάτρια εδάφη. «Κι ο
προπονητής της Μακάμπι Τελ Αβίβ δεν αισθανόταν τόσο σίγουρος τον ενάμιση μήνα
που ήμουν κι εγώ στο Ισραήλ» συμπλήρωσε για την παρουσία του Ιωαννίδη στη Θεσσαλονίκη.

«Του ευχήθηκα καλή επιτυχία. Περάσαμε δύσκολες στιγμές μαζί, αλλά ό,τι και να
συνέβη δεν παύουμε να είμαστε άνθρωποι» είπε ο γενικός αρχηγός του ΠΑΟΚ Νίκος
Ζελομοσίδης. Ο άνθρωπος που ανακοίνωσε στον Σερφ την απόλυσή του από τον ΠΑΟΚ
τον συνάντησε στο Αλεξάνδρειο, στο ίδιο σημείο απ' όπου έγινε το... μοιραίο τηλεφώνημα.

Λίγες στιγμές νωρίτερα ο Σερφ διέκοψε συνέντευξη που έδινε ο νιόπαντρος Κώστας
Φλεβαράκης για να τον αγκαλιάσει, παρουσία του Χρήστου Μιχαηλίδη, να του
ευχηθεί «καλορίζικος» και να τον ρωτήσει:

«Έβαλες μπρος για παιδιά;». Απάντηση δεν πήρε, αλλά οι δύο άντρες έδωσαν
τηλεφωνικό ραντεβού για λεπτομέρειες.

«Ετοιμάσου να απολυθείς αύριο» ήταν η... απειλή του Ισραηλινού στον φροντιστή
του «Δικέφαλου» Μπάμπη Αγγελίδη. Αιτία; Η συγκατάθεσή του να φωτογραφιστούν
μαζί, μπροστά στους... διψασμένους για πικάντικα στιγμιότυπα φωτορεπόρτερ.

ΤΗΝ περίοδο 1992-93 στον δρόμο του Άρη προς τον τελικό του Ευρωπαϊκού Κυπέλλου
στο Τορίνο, ο Σβι Σερφ όταν αντικατέστησε τον Στηβ Γιατζόγλου ξεκίνησε ως
ασίσταντ του Νίκου Κεραμέα, στη Γαλλία, κόντρα στη Σολέ. Απόψε τα πράγματα
αναμένεται να είναι πιο εύκολα, αφού ο Άρης θέλει νίκη με ένα καλάθι επί της
λιθουανικής Στατίμπα Βίλνιους (από την οποία είχε χάσει 77-76) για να
προκριθεί στους «16» του Κυπέλλου Σαπόρτα.

«Θα είμαι ασίσταντ του τεχνικού τιμ», τόνισε ο Σβι Σερφ, που θα δώσει τον
πρώτο επίσημο αγώνα του ως τεχνικός του Άρη την Κυριακή κόντρα στον ΠΑΟΚ. Όσο
για το Κυπελλούχων θυμήθηκε τον ημιτελικό του 1993 με την Σαραγόσα, λέγοντας
μάλιστα πως ελπίζει να βρεθεί και πάλι εκεί (φέτος γίνεται ο τελικός του Σαπόρτα).

Ο Άρης θα έχει σήμερα την βοήθεια του Μιχαΐλ Μιχαΐλοφ, ο οποίος δεν είχε
παίξει στη Λιθουανία λόγω τραυματισμού. Το ζητούμενο είναι αν ο κόσμος
ανταποκριθεί και πάει σήμερα στο γήπεδο, αφού η λαϊκή απαίτηση ήθελε τον
Γιάννη Ιωαννίδη στον πάγκο. Το παιχνίδι θα αρχίσει στις 18.15 και θα μεταδοθεί
απο τον Skai.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16343O091</ED>
<ID>
ID:17076

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O09&aa=1</URL></REF>


Article

<CATEGORY>vin10</CATEGORY>

 <H5>ΚΟΟΥΤΣ
</H5><H2>«Θα είμαι ασίσταντ του τεχνικού τιμ»
</H2>
ΤΗΝ περίοδο 1992-93 στον δρόμο του Άρη προς τον τελικό του Ευρωπαϊκού Κυπέλλου
στο Τορίνο, ο Σβι Σερφ όταν αντικατέστησε τον Στηβ Γιατζόγλου ξεκίνησε ως
ασίσταντ του Νίκου Κεραμέα, στη Γαλλία, κόντρα στη Σολέ. Απόψε τα πράγματα
αναμένεται να είναι πιο εύκολα, αφού ο Άρης θέλει νίκη με ένα καλάθι επί της
λιθουανικής Στατίμπα Βίλνιους (από την οποία είχε χάσει 77-76) για να
προκριθεί στους «16» του Κυπέλλου Σαπόρτα.

«Θα είμαι ασίσταντ του τεχνικού τιμ», τόνισε ο Σβι Σερφ, που θα δώσει τον
πρώτο επίσημο αγώνα του ως τεχνικός του Άρη την Κυριακή κόντρα στον ΠΑΟΚ. Όσο
για το Κυπελλούχων θυμήθηκε τον ημιτελικό του 1993 με την Σαραγόσα, λέγοντας
μάλιστα πως ελπίζει να βρεθεί και πάλι εκεί (φέτος γίνεται ο τελικός του Σαπόρτα).

Ο Άρης θα έχει σήμερα την βοήθεια του Μιχαΐλ Μιχαΐλοφ, ο οποίος δεν είχε
παίξει στη Λιθουανία λόγω τραυματισμού. Το ζητούμενο είναι αν ο κόσμος
ανταποκριθεί και πάει σήμερα στο γήπεδο, αφού η λαϊκή απαίτηση ήθελε τον
Γιάννη Ιωαννίδη στον πάγκο. Το παιχνίδι θα αρχίσει στις 18.15 και θα μεταδοθεί
απο τον Skai.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16343O092</ED>
<ID>
ID:17120

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Τώρα έχουμε αυτοπεποίθηση
</H2>
«Κάναμε ένα βήμα μπροστά».

Η ήττα από την ΑΕΚ μπορεί να πίκρανε τον Αργύρη Πεδουλάκη, ωστόσο ο προπονητής
του Περιστερίου έβγαλε θετικά συμπεράσματα:

«Είχαμε πιστέψει στη νίκη, κάτι που δεν κάναμε στα προηγούμενα παιχνίδια. Όμως
ακόμη δεν έχουμε την εμπειρία να πάμε το παιχνίδι εκεί που θέλουμε. Τώρα οι
παίκτες έχουν περισσότερη αυτοπεποίθηση».

Σε ό,τι αφορά τους νέους παίκτες της ομάδας και την ολιγόλεπτη χρησιμοποίησή
τους, επισήμανε:.

«Στην Α1 κατηγορία δεν μπορείς να "ψήνεις" παίκτες. Κυνηγάμε το αποτέλεσμα,
για αυτόν το λόγο δεν παίζουν όλοι. Θα δώσουμε ευκαιρία και στον Νώντα, που
συνεχώς ανεβάζει την απόδοσή του».

Για τον Μάρλον Μάξεϊ, υποστήριξε:.

«Ο Μάξεϊ δεν έχει δώσει πάνω από το 50% των δυνατοτήτων του. Τουλάχιστον τώρα
δείχνουμε σταθερότητα».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16343O093</ED>
<ID>
ID:17161

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O09&aa=3</URL></REF>


Article

<CATEGORY>vin10</CATEGORY>

 <H5>ΒΑΣΙΛΑΚΟΠΟΥΛΟΣ
</H5><H2>Βρήκε συμμάχους
</H2>
Ο ΓΕΝ. γραμματέας της ΦΙΜΠΑ Μπόρισλαβ Στάνκοβιτς ζήτησε συνάντηση με τους
προέδρους των ομοσπονδιών (Ελλάδα, Ιταλία, Ισπανία, Γαλλία) που έχουν εκφράσει
τη διαφωνία τους για την ελευθερη κυκλοφορία ξένων παικτών στις ευρωπαϊκές
διοργανώσεις. Η συνάντηση θα πραγματοποιηθεί κατά πάσα πιθανότητα στο Παρίσι,
στις 29/1. Πάντως, ο πρόεδρος της ΕΟΚ Γιώργος Βασιλακόπουλος έχει βρει
αρκετούς συμμάχους στην προσπάθειά του να ανατρέψει την απόφαση του κεντρικού
συμβουλίου της ΦΙΜΠΑ. 
Ήταν ο βασικός εισηγητής στη σύσκεψη που πραγματοποιήθηκε στο Βίλνιους,
μάλιστα με τις απόψεις του συντάχθηκαν όλοι οι εκπρόσωποι των χωρών που
μετείχαν. Ο κ. Βασιλακόπουλος συναντήθηκε χθες στο Μόναχο με τον πρόεδρο της
γερμανικής ομοσπονδίας, ενώ σήμερα θα έχει συνάντηση με εκπροσώπους της
ολλανδικής ομοσπονδίας στο Άμστερνταμ.

*** Η «εβδομάδα αργίας» για το ελληνικό μπάσκετ σε ένδειξη διαμαρτυρίας της
ΕΟΚ για την πολιτική της αθλητικής ηγεσίας άρχισε χθες με την αναβολή 127 αγώνων.

Στο μεταξύ, χθες ξέσπασε νέα κόντρα μεταξύ ΕΟΚ και διοίκησης του ΟΑΚΑ. Η
ελληνική ομοσπονδία κατηγορεί τη διοικηση του ΟΑΚΑ για «παραβίαση» των χώρων
που της είχαν παραχωρηθεί στο ισόγειο των εγκαταστάσεων, μάλιστα έστειλε για
αυτό επιστολή και στον υφυπουργό Αθλητισμού Ανδρέα Φούρα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16343O094</ED>
<ID>
ID:17187

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O09&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Βρήκε λύση στα προβλήματα
</H2>
ΟΙΚΟΝΟΜΙΚΗ λύση εκ των έσω έδωσε τέλος στα προβλήματα που αντιμετώπισε ο
Πανιώνιος κατά τη μεταβατική περίοδο που αφορούσε τη μετατροπή του ΤΑΚ σε ΚΑΕ.
Ο Σάκης Γερασιμίδης, παράγοντας του συλλόγου, αγόρασε το 61% των μετοχών και
αναλαμβάνει την ΚΑΕ. Γνωρίζει τα προβλήματα του συλλόγου, ενώ λέγεται ότι
υποστηρίζεται από επιχειρηματικό σχήμα. Η ουσία είναι ότι ο Πανιώνιος φαίνεται
να βγαίνει από το τούνελ των προβλημάτων. Εντός των ημερών θα συσταθεί το Δ.Σ.
της ΚΑΕ και στη συνέχεια ο στόχος είναι το νοικοκύρεμα του συλλόγου και ο
σχεδιασμός της επόμενης περιόδου.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16343O095</ED>
<ID>
ID:17201

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O09&aa=5</URL></REF>


Article

<CATEGORY>vin10</CATEGORY>

 <H5>ΑΕΚ: ΤΗΝ ΠΕΜΠΤΗ ΑΝΑΛΑΜΒΑΝΕΙ ΚΑΘΗΚΟΝΤΑ Ο ΠΟΛΙΤΗΣ
</H5><H2>«Καλή επιτυχία»
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Κώστας Πολίτης στο τιμόνι της ΑΕΚ από την Πέμπτη. Για την ώρα έστειλε ευχές

ΜΕ ΤΙΣ ευχές του Κώστα Πολίτη για πρόκριση στις «16» του Κυπέλλου Σαπόρτα
αναχώρησε η αποστολή της ΑΕΚ για τη Γιουγκοσλαβία, όπου θα αντιμετωπίσει απόψε
(9.30 μ.μ. - ΕΤ1) στον αγώνα ρεβάνς την Μπουντουτσνόστ.

Ο ευρωκόουτς συμφώνησε με την ΑΕΚ (ανακοινώθηκε από την ΚΑΕ η πρόσληψή του στο
τιμόνι της ομάδας), όμως θα αναλάβει τα ηνία της ομάδας από μεθαύριο ­ μόλις
δηλαδή επιστρέψει η αποστολή από τη Γιουγκοσλαβία.

Ο Πολίτης πήγε χθες στο αεροδρόμιο, συνομίλησε με τον Φώτη Κατσικάρη και τον
Νίκο Νεσιάδη και ευχήθηκε σε όλους «καλή επιτυχία». Αρνήθηκε ωστόσο να κάνει
δηλώσεις λέγοντας «δεν έχουμε υπογράψει ακόμη με την ΑΕΚ», ενώ οι πληροφορίες
αναφέρουν πως έχει θέσει κάποιους όρους στη διοίκηση, σχετικά με τους
συνεργάτες του κ.ά.

Ακόμη, φέρεται διατεθειμένος να θωρακίσει την ομάδα σε όλους τους τομείς και
αναμένεται εντός των ημερών να γίνουν προσκλήσεις σε παίκτες της θρυλικής
ομάδας του 1968 (Κύπελλο Κυπελλούχων), όπως τον Γιώργο Αμερικάνο, τον Γιώργο
Τρόντζο, για να έρθουν ακόμη πιο κοντά στην ΑΕΚ. Οι πρώτες επαφές έγιναν.

Η διοίκηση της ΑΕΚ έχει στόχο να διατηρήσει τους Νεσιάδη και Κατσικάρη στα
αρχικά τους πόστα (μάνατζερ και ασίσταντ κόουτς αντίστοιχα).

Σε ό,τι αφορά τον αγωνιστικό τομέα, η ΑΕΚ έχει πολύ δύσκολο έργο απόψε, αφού η
διαφορά που πήρε από τον αγώνα στο ΟΑΚΑ (πέντε πόντοι) θεωρείται αρκετά
εύθραυστη. Τι είναι αυτό που κάνει πιο ανήσυχους τους ιθύνοντες της ΑΕΚ; Το
γεγονός ότι η Μπουντουτσνόστ είναι πρώτη στο πρωτάθλημα της Γιουγκοσλαβίας,
έχοντας δύο βαθμούς περισσότερους από την Παρτιζάν!.

Ο Φώτης Κατσικάρης ζήτησε τη βοήθεια των έμπειρων παικτών (Κορωνιού,
Αρλάουκας, Πρέλεβιτς) για να πάρει η ομάδα το «εισιτήριο» για την επόμενη φάση
και συνέστησε προσοχή στην περιφερειακή άμυνα, αφού η Μπουντουτσνόστ διαθέτει
αρκετούς παίκτες (ακόμη και τους ψηλούς Μπουλάτοβιτς, Τοπάλοβιτς) που
σουτάρουν τρίποντα..

Μιλώντας στους παίκτες, επισήμανε:

«Παίξτε με καρδιά για τη νίκη. Είναι λάθος να κρατήσετε τη διαφορά».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16343O101</ED>
<ID>
ID:17067

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O10&aa=1</URL></REF>


Article

<CATEGORY>vin10</CATEGORY>

 <H5>ΣΤΟΓΙΑΚΟΒΙΤΣ
</H5><H2>Με τη φανέλα των «Πλάβι» </H2>
ΓΙΑ ΠΡΩΤΗ φορά στο Πανευρωπαϊκό Πρωτάθλημα της Γαλλίας, το καλοκαίρι, θα
δούμε τον Πρέντραγκ Στογιάκοβιτς με τη φανέλα μιας εθνικής ομάδας. Ποια θα
είναι αυτή; Μα η πατρίδα τού «Πέντζα», η Γιουγκοσλαβία. Ο Στογιάκοβιτς με το
που τελείωσε το λοκ άουτ στο ΝΒΑ ξεκαθάρισε πως επιθυμεί να φορέσει τη φανέλα
των «Πλάβι», κάτι που αποτελούσε διακαή πόθο των γειτόνων μας. Τώρα ο
Στογιάκοβιτς χάνει το δικαίωμα να παίξει πλέον ως Έλληνας στο πρωτάθλημά μας,
αν κάποτε επιστρέψει, αλλά με τον νέο νόμο της ΦΙΜΠΑ θα αγωνιστεί ως κοινοτικός.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16343O102</ED>
<ID>
ID:17114

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O10&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Υπέστη λοίμωξη του αναπνευστικού
</H5><H2>Χρειάζεται ξεκούραση ο Ρότζερς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΔΕΝ ΠΡΟΛΑΒΕ να χαρεί ο Ντούσαν Ίβκοβιτς το Σάββατο που είχε όλους τους παίκτες
στη διάθεσή του και χθες έχασε τον Τζόνι Ρότζερς! 
Ο κοκκινομάλλης άσος του Ολυμπιακού, που εδώ και καιρό έπαιζε με ίωση, έχει
υποστεί ένα είδος αναπνευστικής λοίμωξης και βρίσκεται στο κρεβάτι. Δεν έκανε
προπόνηση, ενώ σήμερα αναμένεται να τον δει και παθολόγος, προκειμένου να του
συστήσει συγκεκριμένη θεραπεία. 
Ο Τζόνι Ρότζερς εδώ και είκοσι ημέρες αγωνίζεται σε όλους τους αγώνες με
δέκατα και φυσικά ο οργανισμός του αποδυναμώνεται καθημερινά. Στο παιχνίδι με
το Μαρούσι, ιδιαίτερα στο πρώτο ημίχρονο, ήταν από τους κορυφαίους παίκτες της
ομάδας του, αλλά δεν ήταν δυνατόν να παίζει συνέχεια με αντιβίωση. 
Έτσι ο γιατρός τού σύστησε ανάπαυση τριών ημερών, αρχής γενομένης από την
Κυριακή, έτσι ώστε ο οργανισμός του να ανακτήσει δυνάμεις, αλλά και να
αποφύγει τις προπονήσεις στις οποίες ο παίκτης θα ίδρωνε και θα είχε πρόβλημα.
Ο Ρότζερς βάσει προγράμματος σήμερα θα επέστρεφε το απόγευμα στις προπονήσεις
έτσι ώστε αύριο να αναχωρήσει στη Μπολόνια για το κρίσιμο ματς με την
Τίμσυστεμ. Όμως όλα θα κριθούν σήμερα, μετά και την εξέταση του παίκτη από τον
παθολόγο. Η διάγνωση είναι πνευμονία εν αποδρομή και ουσιαστικά είναι ένα
είδος λοίμωξης του αναπνευστικού, που χρειάζεται ξεκούραση, εκτός της αντιβίωσης.

Στο μεταξύ ο Άριαν Κόμαζετς έδειξε πως είναι απόλυτα καλά και σίγουρα από
παιχνίδι σε παιχνίδι θα βελτιώνεται. 
Στην Μπολόνια ο Ντούσαν Ίβκοβιτς περιμένει περισσότερα από τον Κροάτη, αν και
ξέρει πως ακόμα δεν είναι δυνατόν να φθάσει στα επίπεδα της απόδοσης που είχε
πριν τραυματιστεί.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16343O103</ED>
<ID>
ID:17155

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Αποφασίζει για τους τραυματίες </H2>
ΣΗΜΕΡΑ θα αποφασίσει ο Λευτέρης Σούμποτιτς ποιους παίκτες από αυτούς που
αντιμετωπίζουν προβλήματα τραυματισμών θα συμπεριλάβει στην αποστολή για τη
Βιτόρια, όπου ο Παναθηναϊκός θα αγωνιστεί κόντρα στην Ταουγκρές. Η εξασφάλιση
της πρώτης θέσης αφήνει τα περιθώρια στον προπονητή του Παναθηναϊκού να μη
ρισκάρει την υγεία των Τζεντίλε, Μπερκ, Μάγλου που χθες δεν προπονήθηκαν και
υποβλήθηκαν σε θεραπεία.

*** Στην Κύπρο θα ταξιδέψει ο Παναθηναϊκός την επόμενη Κυριακή (31/1), ημέρα
διεξαγωγής του τελικού στο φάιναλ φορ του Κυπέλλου Ελλάδας. Οι «πράσινοι» θα
αντιμετωπίσουν την συνονόματη ομάδα της Κύπρου (ΠΑΟ Παναθηναϊκός) με την οποία
ως γνωστόν έχουν αδελφοποιηθεί, σε αγώνα που θα έχει διάρκεια τεσσάρων
12λεπτων. Η συνάντηση των δύο Παναθηναϊκών θα πραγματοποιηθεί μόνο για τα δύο
πρώτα 12λεπτα. Στα δύο τελευταία η πρωταθλήτρια Ελλάδας θα παίξει κόντρα στη
Μεικτή Ξένων της Κύπρου, όπου θα ξεχωρίζει η παρουσία του Ρόι Τάρπλεϊ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16343O104</ED>
<ID>
ID:17183

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O10&aa=4</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H5></H5><H2>ΙΠΠΟΔΡΟΜΟΣ
</H2>
1η: Κέκελος (Λιάκος) 233-141. Ρωμιός 1.203. Τρίτος, Ιππίας. Δίδυμο
4Χ5=2.397. Φορκάστ 4Χ5=2.716. Τρίο 3Χ4Χ5=5.413. Τρικάστ 4Χ5Χ3=19.713.

2η: Ιδανικός (Σταύρου) 184-127. Ιλισσός 545. Τρίτος και τέταρτος,
Μαλασάιτ και Γουώρλντ Λίντερ. Δίδυμο 3Χ4=1.796. Φορκάστ 3Χ4=2.027. Σύνθετο
4Χ3=475. Σ.Δ. 4Χ5Χ3Χ4=27.317. Τρίο 3Χ4Χ5=4.228. Τρικάστ 3Χ4Χ5=9.250. Τετραπλό 3Χ4Χ5Χ2=18.130.

3η: Πρινζ (Κουτσοπέτρος) 646-326. Γκόλντεν Όντυσσυ 406. Τρίτος και
τέταρτος, Στάμμερ και Άβρωτη. Δίδυμο 2Χ6=2.480. Φορκάστ 6Χ2=3.289. Σύνθετο
3Χ6=1.560. Σ.Δ. 3Χ4Χ2Χ6=41.469. Τρίο 2Χ6Χ8=5.743. Τρικάστ 6Χ2Χ8=32.446.
(Διεγράφησαν οι ίπποι 7 και 9, Όλγουεϊς Τότναμ και Βάιολετ).

4η: Χρυσοθήρας (Χατζηγεωργίου) 672-341. Μαγεμένος Αυλός 105. Τρίτος και
τέταρτος, Μαγκαναριώτης και Ραφαήλ. Δίδυμο 1Χ4=367. Φορκάστ 4Χ1=1.885. Σύνθετο
6Χ4=7.343. Σ.Δ. 2Χ6Χ1Χ4=16.141. Τρίο 1Χ3Χ4=896. Τρικάστ 4Χ1Χ3=10.644. Τετραπλό
4Χ1Χ3Χ10=55.975. (Διεγράφη ο ίππος 2, Φλας Ράννερ).

5η: Ημίθεα (Σταύρου) 419-160. Πολεμιστής 214. Τρίτος και τέταρτος
Σεμπάστιαν Εμ και Ντάνσερ Γκερλ. Δίδυμο 3Χ6=1.123. Φορκάστ 3Χ6=2.478. Σύνθετο
4Χ3=4.641. Σ.Δ. 2Χ4Χ3Χ6=4.814. Τρίο 3Χ4Χ6=768. Τρικάστ 3Χ6Χ4=4.847. Τετραπλό
3Χ6Χ4Χ2=17.928. (Διεγράφη ο ίππος 1, Δαμιανός).

6η: Ηπίτης (Γεωργίου) 366-137. Φυγάς 164. Τρίτος και τέταρτος,
Φάσιοναμπολ Γουέι και Στρατάρχης. Δίδυμο 3Χ4=340. Φορκάστ 3Χ4=1.325. Σύνθετο
3Χ3=1.447. Σ.Δ. 3Χ6Χ3Χ4=3.757. Τρίο 3Χ4Χ5=386. Τρικάστ 3Χ4Χ5=2.733. Τετραπλό 3Χ4Χ5Χ7=6.144.

7η: Κόβατς (Αντώνης) 599-302. Λήγκαλ Κίνγκντομ 2.598. Τρίτος και
τέταρτος, Ηγησιπύλη και Αυτόλυκος. Δίδυμο 6Χ10=41.510. Φορκάστ 10Χ6=22.230.
Σύνθετο 3Χ10=2.840. Σ.Δ. 3Χ4Χ6Χ10=722.430. Τρίο 5Χ6Χ10=45.811. Τρικάστ
10Χ6Χ5=381.417. Τετραπλό 10Χ6Χ5Χ2=1.987.706.

8η: Κρέιζυ Λαβ (Αλίκη) 709-477. Λήθη 435. Τρίτος και τέταρτος, Μίστερ
Σόδομα και Μια Κούκλα. Δίδυμο 5Χ7=3.989. Φορκάστ 7Χ5=9.871. Σύνθετο
10Χ7=8.230. Σ.Δ. 6Χ10Χ5Χ7=1.150.640. Τρίο 3Χ5Χ7=3.251. Τρικάστ 7Χ5Χ3=24.474.
Τετραπλό 7Χ5Χ3Χ4=205.172.

9η: Ανταίος (Σταύρου) 210-104. Χαρούν Αλ Ρασίντ 280. Τρίτος και
τέταρτος, Μεγάλος Στρατάρχης και Ωραία Μελίνα. Δίδυμο 1Χ6=367. Φορκάστ
1Χ6=445. Σύνθετο 7Χ1=2.199. Σ.Δ. 5Χ7Χ1Χ6=18.716. Τρίο 1Χ5Χ6=1.524. Τρικάστ
1Χ6Χ5=4.432. Τετραπλό 1Χ6Χ5Χ2=9.992.

* Σκορ Γκανιάν 4 3Χ3Χ10Χ7 705.333

* Σκορ Γκανιάν 6 τζακ ποτ και το ποσό των 4.781.600 δρχ. μεταφέρθηκε στην
αυριανή ιπποδρομιακή συγκέντρωση.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16343O105</ED>
<ID>
ID:17198

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O10&aa=5</URL></REF>


Article

<CATEGORY>vin10</CATEGORY>

 <H5>ΒΡΑΒΕΙΑ ΠΣΑΤ: ΤΙΜΗ ΣΤΟΥΣ ΚΟΡΥΦΑΙΟΥΣ ΤΟΥ 1998
</H5><H2>Πρότυπα ζωής
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Γιάννης Διακογιάννης συγχαίρει τον θρυλικό Αντώνη Μηγιάκη κατά την απονομή
των βραβείων στους παλαιμάχους. Βασίλης Δανιήλ και Ντούσαν Μπάγιεβιτς
δίπλα-δίπλα στο βάθρο για μια βράβευση που μακάρι να αποτελέσει πρότυπο για
τους μετέχοντες σε ντέρμπι

Το ότιο αθλητισμός δίνει πολλά και έχει πολλά ακόμη να δώσει στην Ελλάδα,
έγινε φανερό για μια ακόμη φορά χθες στην ετήσια γιορτή βράβευσης των
καλυτέρων της χρονιάς από τον Πανελλήνιο Σύνδεσμο Αθλητικού Τύπου.

Ήταν διάχυτα στην ατμόσφαιρα τα αισθήματα εθνικής υπερηφάνειας για τα
επιτεύγματα του ελληνικού αθλητισμού και το 1998 και η αισιοδοξία ότι από τις
αθλητικές επιτυχίες και όχι μόνο του πρωταθλητισμού αλλά και τού όλο και πιο
πλατιάς ανταπόκρισης μαζικού αθλητισμού, η Ελλάδα βγαίνει πάντα κερδισμένη.

Χαρακτηριστικές οι δηλώσεις του υφυπουργού Αθλητισμού Ανδρέα Φούρα, ο οποίος,
αφού αναφέρθηκε σε «διακρίσεις που κάνουν υπερήφανους τους Έλληνες και φυσικά
ευτυχή τον υφυπουργό Αθλητισμού», τόνισε:

«... Σε μια τέτοια στιγμή ψυχικής ανάτασης και γνήσιας εθνικής υπερηφάνειας
νιώθω άβολα να θίξω τα κακώς κείμενα που αμαυρώνουν αυτήν τη θαυμάσια εικόνα.
Τη βία, τις εμπρηστικές δηλώσεις παραγόντων, τον καθοδηγούμενο φανατισμό και
τα θλιβερά δημοσιεύματα που αναπαράγουν μια αίσθηση μιζέριας.

Το αναφέρω, γιατί πιστεύω ότι οι αθλητές και οι αθλήτριες με τις διεθνείς
επιτυχίες τους στους στίβους και τα γήπεδα, αλλά και με το ύφος και το ήθος
τους μάς δείχνουν έναν άλλο δρόμο. Διερωτώμαι αν είναι ευχάριστο ή δυσάρεστο
το ότι πρέπει να υποσχεθούμε εμείς σ' αυτούς ότι θα φανούμε αντάξιοί τους...».

Ο κορυφαίος προσκεκλημένος της βραδιάς, ο Πρόεδρος της Δημοκρατίας
Κωνσταντίνος Στεφανόπουλος εξέφρασε επίσης τον θαυμασμό και τον ενθουσιασμό
του για τα επιτεύγματα της ελληνικής νεολαίας στον αθλητισμό, υπογραμμίζοντας:
«Νιώθουμε όλοι χαρά και ευγνωμοσύνη απέναντι στους αθλητές εκείνους που
ανυψώνουν τον ελληνικό αθλητισμό και την Ελλάδα γενικότερα. Συγχαρητήρια και
στον ΠΣΑΤ που με τη βράβευση αυτή προάγει δύο ιδανικά: το ήθος και τον αθλητισμό».

Στη διάρκεια της απονομής των τιμητικών διακρίσεων αποθεώθηκαν από όσους είχαν
κατακλύσει την τεράστια αίθουσα «Μ. Μερκούρη» του ΣΕΦ, εκτός από τους δύο
κορυφαίους της ατομικής κατάταξης Λεωνίδα Σαμπάνη - Όλγα Βασδέκη και την
Εθνική ομάδα ποδοσφαίρου Ελπίδων, οι τιμηθέντες τρεις υπέργηροι αλλά
ανθεκτικότατοι στον χρόνο ποδοσφαιριστές Αντώνης Μηγιάκης, Λεωνίδας
Ανδριανόπουλος και Αχιλλέας Γραμματικόπουλος. Ο τελευταίος βροντοφώναξε:
«Είμαι 91 ετών, αλλά γυμνάζομαι ακόμη»!

Τιμήθηκαν επίσης:

Ως αποχωρήσας αθλητής με μεγάλη καριέρα και υψηλό ήθος ο Δημήτρης Σαραβάκος.

Από πλευράς νέων ταλέντων οι Βαγγέλης Ζαμπράκας (πάλη), Βασίλης Μαζαράκης
(τένις), Γιάννης Ταμουρίδης (ποδηλασία), Κατερίνα Μπλιάμου (κολύμβηση), Εθνική
ομάδα συγχρονικής κολύμβησης κορασίδων.

Για μεγάλη προσφορά στον αθλητισμό, ο επί 22 χρόνια πρόεδρος της ΕΟΚ Ζαχαρίας
Αλεξάνδρου, ο έγκριτος πολιτικός συντάκτης και παλαιότερα αθλητικός Δημήτρης
Παπαναγιώτου, ο Πανελλήνιος Σύλλογος Γυναικών «Καλλιπάτειρα» στο πρόσωπο της
Αγάπης Βαρδινογιάννη, ο ποδοσφαιριστής της ΑΕΚ Τόνι Σαβέφσκι, ο πρώτος Έλληνας
που πέρασε κολυμπώντας τη Μάγχη Γιώργος Μάθας, ο Α.Σ. Πέρα Κωνσταντινούπολης
για την προσφορά του στον ομογενειακό αθλητισμό.

Με το έπαθλο «Fair play» για τη σωστή γενικά συμπεριφορά τους στις
αναμετρήσεις Ολυμπιακού - Παναθηναϊκού οι προπονητές Ντούσαν Μπάγιεβιτς και
Βασίλης Δανιήλ.

Ως «αθλητές της ζωής» η Εθνική Συνομοσπονδία Ατόμων με ειδικές ανάγκες και η
πρωταθλήτρια της ιππασίας Βιβή Χριστοδούλου.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16343O111</ED>
<ID>
ID:17068

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O11&aa=1</URL></REF>


Article

<CATEGORY>vin10</CATEGORY>

 <H5>ΒΟΥΛΙΑΓΜΕΝΗ: Νίκησε 5-4 τον Ολυμπιακό
</H5><H2>Εξασφάλισε την πρώτη θέση
</H2>
Η Βουλιαγμένη, μετά τη χθεσινή της νίκη, εξασφάλισε την πρώτη θέση στην
κανονική περίοδο του πρωταθλήματος πόλο της Α1

Η ΒΟΥΛΙΑΓΜΕΝΗ εξασφάλισε ουσιαστικά την πρώτη θέση στην κανονική περίοδο του
πρωταθλήματος πόλο της Α1, μετά τη χθεσινή νίκη της στο ντέρμπι με τον
Ολυμπιακό (5-4). Το παιχνίδι κρίθηκε στις πολύ δυνατές άμυνες και
πρωταγωνιστής για τη Βουλιαγμένη ήταν ο Γιώργος Αφρουδάκης, ο οποίος σημείωσε
τρία γκολ. Ο διεθνής φουνταριστός διαμόρφωσε μάλιστα το τελικό 5-4 με γκολ στα
8". Τα υπόλοιπα γκολ της Βουλιαγμένης σημείωσαν οι Μάζης και Κρέντελ, ενώ για
τον Ολυμπιακό σκόραραν οι Βλοντάκης 2, Θωμάκος και Χατζής.

Ο πρόεδρος της ΕΚΟΦ Δημήτρης Διαθεσόπουλος θα καλέσει σε σύσκεψη εντός της
εβδομάδας εκπροσώπους σωματείων και διαιτητές, προκειμένου ξεκαθαρίσει το θέμα
της βίας που παρατηρείται τελευταία στα κολυμβητήρια. Ο κ. Διαθεσόπουλος
υποστήριξε ότι ο διαιτητής Μαθιουδάκης θα παραπεμφθεί στην Πειθαρχική Επιτροπή
για την άρνησή του να σφυρίξει στο προχθεσινό ματς Παναθηναϊκού - Ν.Ο. Πάτρας
(επειδή οι τερματοφύλακες δεν φορούσαν κόκκινα σκουφάκια), επισημαίνοντας
παράλληλα όσον αφορά τα επεισόδια στο συγκεκριμένο παιχνίδι: «Έχουμε δώσει
εντολή σε διαιτητές και αλυτάρχες να σημειώνουν στο φύλλο αγώνα όσα βλέπουν
και ακούν. Τα υπόλοιπα είναι έργο του αθλητικού δικαστή, αφού η ομοσπονδία,
δυστυχώς, δεν έχει δικαιοδοτική αρμοδιότητα. Η ουσία είναι να προλάβουμε τα χειρότερα».

*** Τα ζευγάρια της προημιτελικής φάσης του Κυπέλλου στο πόλο (οι αγώνες θα
διεξαχθούν στις 3 και 17 Φεβρουαρίου): Βουλιαγμένη - Ν.Ο. Πάτρας, Ν.Ο.
Χαλκίδας - Ολυμπιακός, Εθνικός - Ν.Ο. Χίου, Ν.Ο. Χανίων - Παναθηναϊκός.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16343O112</ED>
<ID>
ID:17115

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O11&aa=2</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Η Παπαδάκη πλήρωσε τα λάθη της </H2><H2></H2>
ΤΑ ΠΟΛΛΑ ­ σχεδόν διπλάσια από την αντίπαλό της ­ λάθη στοίχισαν στη Χριστίνα
Παπαδάκη την πρόκριση στον δεύτερο γύρο του Όπεν της Αυστραλίας, στη
Μελβούρνη. Η Ελληνίδα πρωταθλήτρια ηττήθηκε με 6-4, 4-6, 2-6 από τη Γερμανίδα
Βάγκνερ, σε παιχνίδι που είχε διάρκεια δύο ώρες.

Η χθεσινή πρεμιέρα του πρώτου εφετινού τουρνουά τένις της σειράς «Γκραν Σλαμ»
επιφύλαξε δυσάρεστες εκπλήξεις για δύο από τους καλύτερους παίκτες στον κόσμο.
Ο Μαρσέλο Ρίος (Νο 1 στους αγώνες) και ο Γκόραν Ιβανίσεβιτς αποκλείστηκαν,
αφού δεν κατέφεραν να αγωνιστούν λόγω τραυματισμού.

Το πρόσωπο της πρώτης ημέρας ήταν πάντως ένας παίκτης ο οποίος...
αποκλείστηκε! Πρόκειται για τον 22χρονο Ιάπωνα Τακάο Σουζούκι, Νο 116 στην
παγκόσμια κατάταξη, ο οποίος ταλαιπώρησε αφάνταστα τον Ισπανό Άλεξ Κορέτχα (Νο
2). Ο τελευταίος νίκησε στα πέντε σετ (6-3, 4-6, 3-6, 7-6, 6-2), λόγω
εμπειρίας κι ενώ ο νεαρός Ιάπωνας είχε την ευκαιρία να νικήσει στο τέταρτο
σετ, όταν προηγήθηκε 5-4.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16343O113</ED>
<ID>
ID:17156

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O11&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Πολυτιμότεροι Πεσλ και Καφετζάκης </H2>
Ο ΤΣΕΧΟΣ Πετρ Πεσλ (Παναθηναϊκός) στους άνδρες και η Φωτεινή Καφετζάκη (Άρης)
στις γυναίκες αναδείχθηκαν πολυτιμότεροι αθλητές στην 9η και στη 14η
αγωνιστική, αντίστοιχα, των Πρωταθλημάτων Α1 βόλεϊ Panafon.

Ο 25χρονος και ύψους 2 μ. διεθνής ακραίος, που ήταν παρών με την Εθνική
Τσεχίας στο Κοσμοβόλεϊ '98 της Ιαπωνίας, είχε στατιστική για Όσκαρ στο 3-0 επί
της Φιλίας, αφού σημείωσε 19 πόντους με ποσοστά επιτυχίας 78% στην υποδοχή,
97% στην επίθεση, ενώ είχε και 3 δίποντα.

Το μεγάλο ταλέντο του ελληνικού γυναικείου βόλεϊ, 21χρονη και ύψους 1.92 μ.
διαγώνια Φωτεινή Καφετζάκη (διεθνής με την Εθνική Γυναικών), κέρδισε 21
πόντους με 71% στη υποδοχή και 73% στην επίθεση στον νικηφόρο αγώνα του Άρη
εκτός έδρας επί του Αγ. Σώστη με 3-2.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16343O114</ED>
<ID>
ID:17184

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O11&aa=4</URL></REF>


Article

<CATEGORY>vin10</CATEGORY>

 <H5>ΑΔΙΚΙΕΣ
</H5><H2>Χρόνια συμβαίνουν...
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

ΤΟ ΝΑ ΔΗΛΩΣΕΙ μη σίγουρος για την «καυτή» φάση ο Δανιήλ του Παναθηναϊκού,
ακούγεται λογικό, για δύο λόγους. Πρώτα για το αυτονόητο και ακολούθως για την
ανεπίκαιρη θέση, λόγω πάγκου.

*** Όμως, το να είναι κατηγορηματικός ο αρμόδιος επόπτης και να μη σηκώνει
σημαία σε κλασικό γκολ, αφήνει ερωτηματικά.

*** Σημείο τριβής, το πεντακάθαρο γκολ το οποίο πέτυχε χθες ο Πανελευσινιακός.

*** Η μπάλα «βρήκε» το δοκάρι και πέρασε είκοσι πόντους τη γραμμή της εστίας.

*** Ο Αμπελάκιας κοίταξε τον επόπτη Γιώτα και έδειξε να συνεχιστεί ο αγώνας.

*** Τελικά, η «μεγάλη» ομάδα νίκησε τη «μικρή» και σήμερα θα το ευχαριστηθούν
πολύ οι οπαδοί του Παναθηναϊκού που εξακολουθούν να κυνηγούν τον πρωτοπόρο.

*** Αλήθεια: ύστερα από λίγο καιρό ποιος θα θυμάται την αδικία;

*** Φάσεις όπως η χθεσινή στο γηπεδάκι της Ελευσίνας, έχουν καταντήσει ρουτίνα.

*** Όπως ρουτίνα έχουν καταλήξει οι σταθερές ύβρεις της εξέδρας για τους
διαιτητές Α' Εθνικής.

*** Στέλεχος της Επιτροπής Διαιτησίας, μου εκμυστηρεύθηκε χθες ότι σπάνια στο
φύλλο αγώνα οι διαιτητές αναφέρουν αυτά που άκουσαν από τους βλάσφημους της εξέδρας.

*** Και να σκεφθείτε ότι ο κανονισμός τούς παρέχει το δικαίωμα να διακόψουν,
έστω προσωρινά, τον αγώνα...

***Η ΕΠΑΕ γνωρίζει το πρόβλημα, γνωρίζει επίσης τις λύσεις, αλλά δεν θέλει να
κάνει κάτι.

*** Η διοργανώτρια αναλώνεται στη γνωστή πολιτική των εισπράξεων και των συμφερόντων.

*** Για παράδειγμα, ποιος ασχολήθηκε χθες στη Θεμιστοκλέους με εκείνα τα
παλιόπαιδα που ως φίλοι του Εθνικού εκτόξευσαν προχθές στη Ριζούπολη καπνογόνο
στην κερκίδα των Απολλωνιστών;

*** Όπως πληροφορηθήκατε, νεαρή κοπέλα χρειάστηκε να διακομιστεί στο
νοσοκομείο με εγκαύματα.

*** Λίγο έλειψε τα πάθει ανεπανόρθωτη ζημιά, και μάλιστα μέσα στην έδρα του
προέδρου της ΕΠΑΕ!

ΒΕΒΑΙΑ, μην περιμένετε ευαισθησίες από κανέναν. Ο πρόεδρος του Εθνικού
Τσιαμάκης, ενώ θα έπρεπε να βγει χθες και να ζητήσει συγγνώμη, έκανε κάτι
άλλο, χρησιμότερο κατά τη γνώμη του.

*** Φώναξε τους φουκαράδες τους ποδοσφαιριστές και τους τα έψαλε για τα
καλά, λες και έχει αυτός την ευθύνη και όχι ο Άγγλος προπονητής Κένταλ.

*** «Όποιος δεν θέλει ή δεν μπορεί να αγωνίζεται για τον Εθνικό, ας φύγει σήμερα».

*** Λες και ο (σημερινός) Εθνικός είναι η Έβερτον ή η Μάντσεστερ Γιουνάιτεντ.

*** Κρίμα.

ΠΡΟΒΛΗΜΑΤΙΣΜΟΣ επικρατεί στη Διαρκή Επιτροπή Καταπολέμησης της Βίας με όσα
έχουν συμβεί, αλλά και με αυτά που ενδεχομένως θα προκύψουν στα γήπεδα.

*** Και να ήταν μόνο οι ασχήμιες στο ποδόσφαιρο, κομμάτια να γίνει.

*** Πλέον, ξυλοδαρμοί και αλητείες προκύπτουν σε αγώνες βόλεϊ, πόλο κ.λπ.

*** Πού πάμε;

*** Θυμίζω ότι το Σαββατοκύριακο υπάρχουν αρκετοί «ύποπτοι» για έξαρση πάθους.

*** Σας φθάνει το Προοδευτική-Ιωνικός;

*** Τα μάτια μας ανοιχτά.

ΓΚΡΙΝΙΑ ­ όπως αναμενόταν ­ ακολούθησε χθες στην ΑΕΚ. Μιάμιση ώρα ο Όλεγκ
Μπλαχίν συζητούσε με τους παίκτες.

*** Για πριμ ούτε λέξη, 
αφού δεν είναι της αρμοδιότητάς του...

*** Οι ποδοσφαιριστές σκοράρουν τη χειρότερη μορφή ψυχολογίας ­ ορισμένοι
τα έχουν με τον Ντέμη, τον οποίο θεωρούν υπερβολικά εγωιστή μέσα στο τερέν.

*** Από την ENIC δεν υπάρχουν μηνύματα αισιοδοξίας για μεταγραφές κ.λπ.

*** Μόνο φήμες αιωρούνται για πιθανότητα εισόδου διαφόρων εταιρειών στο
μετοχικό κεφάλαιο της ΠΑΕ.

*** Το αν πρόκειται για φήμες ή υγιές συνοικέσιο, θα δείξει...

*** Κάτι ακόμη: μετά τις αλλεπάλληλες συναντήσεις του με Μελισσανίδη, τι
συμβαίνει με τον Ηλία Ατματσίδη;

*** Θα περιμένει ο κόσμος της ΑΕΚ μήνες μέχρι να μάθει;
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16343O121</ED>
<ID>
ID:17069

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O12&aa=1</URL></REF>


Article

<CATEGORY>vin10</CATEGORY>

 <H5>ΑΡΓΟΣ
</H5><H2>Εισιτήρια τέλος! </H2><H2></H2>
ΧΡΟΝΙΑ είχαμε να δούμε θεατές... εκτός γηπέδου. Συνέβη προχθές στο Άργος,
εκεί όπου ο Ολυμπιακός μαγνήτισε το κοινό. Πρόταση: δεν θα μπορούσε η ομάδα
του Πειραιά να δίνει δυο-τρία επίσημα ματς το χρόνο (όχι ντέρμπι...) σε
μεγάλες πόλεις της περιφέρειας; Δεν λέγεται ότι έχει φίλους παντού;
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16343O122</ED>
<ID>
ID:17116

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O12&aa=2</URL></REF>


Article

<CATEGORY>vin10</CATEGORY>

 <H2>Πάντα υπόδειγμα </H2>
ΑΠΟ ΤΙΣ σεμνότερες παρουσίες στην χθεσινή γιορτή βραβεύσεων του ΠΣΑΠ, αυτή του
Τόνι Σαβέβσκι. Ο Σκοπιανός ποδοσφαιριστής, μετρημένος και σοβαρός, ευχήθηκε σε
όλους και αποκάλυψε ότι δεν μετάνιωσε ποτέ που επέλεξε την Ελλάδα για να κάνει
καριέρα. Δικαίως τον αγαπάμε.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16343O123</ED>
<ID>
ID:17157

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O12&aa=3</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ
</H5><H2>Απέκτησε τον Ανρί </H2><H2></H2>
ΤΟΝ ΓΑΛΛΟ διεθνή επιθετικό Τιερί Ανρί απέκτησε η Γιουβέντους. Η ιταλική
ομάδα αιφνιδίασε με την επιλογή της, αφού ο παίκτης είχε εκφράσει προ μηνών
την επιθυμία του να συνεχίσει την καριέρα του στην Άρσεναλ. Η Γιούβε συμφώνησε
να δώσει 5 δισ. δραχμές στη Μονακό, ενώ ο παίκτης που υπέγραψε τετραετές
συμβόλαιο θα έχει ετήσιες αποδοχές που θα φτάνουν τα 430 εκατ. δρχ. Να
σημειωθεί πως ο Ανρί δεν έχει δικαίωμα συμμετοχής στους αγώνες του Τσάμπιονς
Λιγκ (έχει αγωνιστεί στο Κύπελλο ΟΥΕΦΑ με τη Μονακό) σε αντίθεση με τον Εσνάιντερ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16343O124</ED>
<ID>
ID:17185

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O12&aa=4</URL></REF>


Article

<CATEGORY>vin10</CATEGORY>

 <H5>ΓΑΛΛΙΑ
</H5><H2>«Όχι» στα αναβολικά </H2><H2></H2>
ΚΑΤΑ ΤΗΣ χρήσης απαγορευμένων ουσιών τάχθηκε ο Γάλλος πρόεδρος Ζακ Σιράκ,
με δηλώσεις του στην τελετή βράβευσης των κορυφαίων αθλητών της χώρας. Ο Σιράκ
κάλεσε τον κόσμο του αθλητισμού να σκεφθεί σοβαρά τις επιπτώσεις που έχουν τα
αναβολικά στον ανθρώπινο οργανισμό και να πάρει το μέλλον στα χέρια του.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16343O125</ED>
<ID>
ID:17199

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O12&aa=5</URL></REF>


Article

<CATEGORY>vin10</CATEGORY>

 <H5>ΣΤΡΑΧΑΝ
</H5><H2>Τον έστειλαν για τσεκ-απ </H2><H2></H2>
ΓΙΑ ΤΣΕΚ-ΑΠ έστειλαν τον Γκόρντον Στράχαν οι γονείς του, γιατί πιστεύουν
πως έχει πολύ άγχος. Όπως δήλωσε ο ίδιος στην «Ντέιλι Μίρορ», οι γονείς του
φοβούνται για την υγεία του λόγω της συμπεριφοράς του στον πάγκο της Κόβεντρι. 
Στο τελευταίο παιχνίδι της ομάδας του με την Τσέλσι, ο Στράχαν αποβλήθηκε
γιατί λίγο έλειψε να συμπλακεί με τους αναπληρωματικούς της αντίπαλης ομάδας!
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16343O126</ED>
<ID>
ID:17206

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O12&aa=6</URL></REF>


Article

<CATEGORY>vin10</CATEGORY>

 <H5>Ο Ανάντ κερδίζει τις εντυπώσεις στην έναρξη
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο 29χρονος Ινδός Βισβανάθαν Ανάντ, νούμερο 2 στην παγκόσμια κατάταξη, ξεκίνησε
εντυπωσιακά στο τουρνουά «Χουγκόβενς» της Ολλανδίας. Με δύο συνεχείς νίκες
προπορεύεται ενώ ταυτόχρονα κέρδισε και στους δύο πρώτους γύρους το βραβείο
ωραιότητος για το παιχνίδι του. Αποτελέσματα 2ου γύρου: Ανάντ - Πίκετ 1-0,
Κασπάροβ - Βαν Βέλι 1-0, Κράμνικ - Γιερμολίνσκι 1-0, Ιβαντσούκ - Καζιμτζάνοβ
0,5-0,5, Σβίντλερ - Τοπάλοβ 0,5-0,5, Σοκόλοβ - Σίροβ 0-1, Τίμαν - Ράιντερμαν 1-0.

Βαθμολογία: 1) Ανάντ 2 βαθμοί, 2-5) Κασπάροβ, Κράμνικ, Σίροβ, Τοπάλοβ 1,5,
6-9) Ιβαντσούκ, Σβίντλερ, Τίμαν, Καζιμτζάνοβ 1, 10-13) Βαν Βέλι, Πίκετ,
Γιερμολίνσκι, Σοκόλοβ 0,5, 14) Ράιντερμαν χωρίς βαθμό.

Στο παιχνίδι με τον Πίκετ ο Ινδός συνδύασε εξαιρετικό παιχνίδι θέσεων
(ποζισιονέλ) με τακτικές ενέργειες. Ήδη από το άνοιγμα ο Ανάντ απέκτησε
υπεροχή που την αύξησε υποχρεώνοντας έναν αξιωματικό του Πίκετ να μείνει εκτός
παιχνιδιού στο α6 τετράγωνο.

Ανάντ (2.784) - Πίκετ (2.609)

1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. 0-0 Αε7 6. Πε1 β5 7. Αβ3 δ6 8. γ3
0-0 9. θ3 Ια5 10. Αγ2 γ5 11. δ4 Ιδ7 12. Ιβδ2 γ: δ4 13. γ: δ4 Ιγ6 14. Ιβ3 α5
15. Αδ3 Αα6 16. δ5 Ιβ4 17. Αζ1 α4 18. Ιβδ4 ε: δ4 19. α3 Ι: δ5 20. ε: δ5 Αζ6
21. Ι: δ4 Ιγ5 22. Ιγ6 Ββ6 23. Αζ4 Πζε8 24. Βγ2 Ιβ3 25. Παδ1 Βγ7 26. Πε4 Π: ε4
27. Β: ε4 Α: β2 28. Πε1 Βδ7 29. Ββ4 Αζ6 30. Α: δ6 θ6 31. Αδ3 Πε8 32. Π: ε8+ Β:
ε8 33. Αε7 Αβ2 34. Βε4 η6 35. Αβ4 Β: ε4 36. Α: ε4 Αζ6 37. δ6 Αγ8 38. Αδ3 Αδ7
39. Ιβ8 Αε6 40. Α: β5 Ιδ4 41. Α: α4 1-0

Ο Πίκετ, όπως είπε μετά την παρτίδα, έπαιξε 24... Ιβ3 υπολογίζοντας στο 25...
Ιδ4. Ωστόσο, κατάλαβε κατόπιν εορτής ότι θα ακολουθούσε 26. Π: ε8+ Π: ε8 27.
Ι: δ4 Α: δ4 28. Π:δ4! (θυσία διαφοράς) Β: δ4 29. Βγ6 με μεγάλο πλεονέκτημα για
τα λευκά. Αν 29... Πδ8 τότε 30. Αη5 ενώ αν 29... Βε4 τότε 30. Α: δ6 Αγ8 31. Α:
β5 με απελπιστική τη θέση των μαύρων.

Κασπάροβ (2.812) - Βαν Βέλι (2.636)

1. ε4 γ5 2. Ιζ3 Ιγ6 3. δ4 γ: δ4 4. Ι: δ4 Ιζ6 5. Ιγ3 ε5 6. Ιδβ5 δ6 7. Αη5 α6 8.
Ια3 β5 9. Ιδ5 Αε7 10. Α: ζ6 Α: ζ6 11. γ3 Αη5 12. Ιγ2 0-0 13. α4 β: α4 14. Π:
α4 α5 15. Αβ5 Αβ7 16. Ιγε3 Α: ε3 17. Ι: ε3 Ιε7 18. 0-0 Πβ8 19. Βδ3 Ββ6 20. Αγ4
Αγ6 21. Πα2 Πζδ8 22. β3 Βγ5 23. Πζα1 Πα8 24. θ4 θ6 25. θ5 Αβ7 26. Πδ1 Αγ6 27.
Πδα1 Αβ7 28. Αδ5 Α: δ5 29. ε: δ5 Πδγ8 30. β4 Β: γ3 31. Β: γ3 Π: γ3 32. Π: α5
Πβ8 33. Πα7 Ρζ8 34. Πδ7 Ιγ8 35. Πδ8+ Ρε7 36. Πη8 Π: β4 37. Πα8 Ρδ7 38. Π: η7
Πγ1+ 39. Ρθ2 Πζ4 40. Ιη4 Ιε7 41. Πα7+ Ρε8 42. η3 Πζ5 43. Πθ7 Ρζ8 44. Πα8+ 1-0

Κράμνικ (2.751) - Γιερμολίνσκι (2.597)

1. δ4 Ιζ6 2. γ4 ε6 3. Ιγ3 Αβ4 4. Βγ2 δ6 5. Αη5 Ιβδ7 6. ε3 β6 7. Ιηε2 Αβ7 8. α3
Α: γ3+ 9. Ι: γ3 θ6 10. Αθ4 0-0 11. ζ3 γ5 12. δ: γ5 δ: γ5 13. 0-0-0 Βε7 14. Αε2
Πζδ8 15. η4 Ιε5 16. Π: δ8+ Π: δ8 17. Πζ1 Αγ6 18. Αη3 Ιη6 19. Αδ3 Βδ7 20. Αε2
Ββ7 21. θ4 Ιθ7 22. Πδ1 Πε8 23. Ιβ5 Α: β5 24. γ: β5 Ιζ6 25. η5 θ: η5 26. θ: η5
Ιδ5 27. Βδ2 Βε7 28. ε4 Ιγ7 29. ζ4 ε5 30. ζ5 Ιζ4 31. Α: ζ4 ε: ζ4 32. η6 Β: ε4
33. η: ζ7+ Ρ: ζ7 34. Αθ5+ Ρζ8 35. Βδ6+ Βε7 36. Α: ε8 Β: δ6 37. Πδ6 Ρ: ε8 38.
α4 Ρε7 39. Πη6 Ιδ5 40. Ρδ2 Ιε3 1-0

Χθες υπήρχε ελεύθερη μέρα στην Ολλανδία. Το τουρνουά συνεχίζεται σήμερα με τις
παρτίδες του 3ου γύρου.

* Με τη συμμετοχή 43 παικτών ξεκίνησε το ανοιχτό τουρνουά των Αμπελοκήπων.
Καλύτερο ΕΛΟ των αγώνων είναι ο Νίκος Παναγόπουλος (2.310). Παίζουν ακόμη οι
Μανάι, Μπαμπανιώτης, Ντάτσης, Μαυρογιάννης, Παρασκευαΐδης, Ντράτσι, Κολάνι,
Σίδερης, Κακκανάς, Καραμαλής κ.ά.

* Ο ΟΦ Σκακιού Χανίων κατέκτησε την πρώτη θέση στο πανελλήνιο πρωτάθλημα
παμπαίδων '98 που έγινε το Σαββατοκύριακο στη Θεσσαλονίκη (Εθνικό Σταδιο
Μίκρας). Ακολούθησαν: στη δεύτερη θέση η ΕΣΘ, στις θέσεις 3-5 ο ΑΟΔ
Τριανδρίας, ο ΣΑ Καβάλας και η ΕΠ Μελισσίων. Συνολικά συμμετείχαν 10 ομάδες.
Από 22 μέχρι 24 Ιανουαρίου θα διεξαχθεί στον ίδιο χώρο το 4ο διασυλλογικό
πρωτάθλημα Ελλάδας παίδων '98.

* Σε αγώνα εξ αναβολής του πρώτου γύρου του διεθνούς τουρνουά «Κάισσα»
(διεξάγεται καθημερινά στο εντευκτήριο του Πανελληνίου) ο Ταμάς Γκελασβίλι
κέρδισε τον Κετσουριάνι σε 54 κινήσεις. Τώρα ο νεαρός Γεωργιανός πέρασε μόνος
πρώτος με 4,5 βαθμούς σε 5 αγώνες, έχοντας βάλει σαν στόχο την πρώτη θέση αλλά
και τη νόρμα γκραν μετρ. Ακολουθεί ο Βουλδής με 4 βαθμούς.

Γκελασβίλι (2.512) - Κετσουριάνι (2.315)

1. ε4 γ6 2. Ιγ3 δ5 3. Ιζ3 δ: ε4 4. Ι: ε4 Αζ5 5. Ιη3 Αη4 6. θ3 Α: ζ3 7. Β: ζ3
Ιζ6 8. Αγ4 ε6 9. 0-0 Αε7 10. γ3 0-0 11. δ4 Ιβδ7 12. Αδ3 Πε8 13. Πε1 α5 14. α4
Βγ7 15. Αγ2 Παγ8 16. Ιε4 Ι: ε4 17. Β: ε4 Ιζ6 18. Βθ4 η6 19. Βζ4 Β: ζ4 20. Α:
ζ4 Ιδ5 21. Αδ2 Ρη7 22. η3 θ6 23. ζ4 γ5 24. δ: γ5 Α: γ5+ 25. Ρη2 Ιβ6 26. Παδ1
Ιγ4 27. Αγ1 Πγδ8 28. Ρζ3 Π: δ1 29. Π: δ1 ε5 30. Πδ5 β6 31. β3 Αα3 32. Α: α3 Ι:
α3 33. Αδ3 ε: ζ4 34. Ρ: ζ4 Πε1 35. Πδ6 Πδ1 36. Ρε3 Πη1 37. Ρζ2 Πγ1 38. Πγ6 Ιβ1
39. Α: β1 Π: β1 40. Π: β6 Πγ1 41. γ4 Πγ3 42. θ4 η5 43. θ: η5 Πγ2+ 44. Ρζ3 θ:
η5 45. Ρε4 Πζ2 46. Πβ5 Ρη6 47. Π: α5 ζ5+ 48. Ρε3 Πβ2 49. Πβ5 Πη2 50. Ρζ3 Πγ2
51. α5 Πγ3+ 52. Ρζ2 Πγ2+ 53. Ρε1 Πη2 54. β4 1-0 καθώς στο 55... Π: η3
ακολουθεί 56. α6 Πα3 57. Πα5

<REF><SOURCE>ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16343O991</ED>
<ID>
ID:17077

</ID><URL>http://ta-nea.dolnet.gr/neaweb/neafile.print_unique?e=A&f=16343&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΑ ΑΜΦΙΣΒΗΤΟΥΜΕΝΑ «ΕΡΓΑ» ΤΟΥ ΒΑΝ ΓΚΟΓΚ, ΑΛΛΑ ΚΑΙ ΤΩΝ ΡΕΜΠΡΑΝΤ ΚΑΙ ΒΕΡΜΕΕΡ ΘΑ
ΠΑΡΟΥΣΙΑΣΤΟΥΝ ΣΤΟ ΠΑΡΙΣΙ
</H5><H2>Έκθεση πλαστογραφιών!
</H2>
Το «Πορτρέτο του δρος Γκασέ» του Βαν Γκογκ, που πουλήθηκε έναντι 25 δισ. το
1990 και κάτω, η αμφισβητούμενη εκδοχή του Μουσείου του Ορσέ (θεωρήθηκε ότι
είναι απλώς... ένα αντίγραφο)

Τα έργα του Βίνσεντ βαν Γκογκ είναι τα ακριβότερα στον κόσμο. 
Είναι, όμως, και τα έργα που έχουν πλαστογραφηθεί περισσότερο από οποιουδήποτε
άλλου ζωγράφου. 
Σε σημείο, μάλιστα, που ανακαλύπτει κανείς πως τόσο τα μεγάλα μουσεία όσο και
οι πιο σπουδαίες ιδιωτικές συλλογές εκθέτουν πλαστά έργα του! Σκάνδαλα,
απατηλές ιστορίες και πολύκροτες πλαστογραφήσεις, χορός εκατομμυρίων
δολαρίων... 
Μία έκθεση-γεγονός που θα εγκαινιασθεί σε λίγες ημέρες, στο Grand Palais του
Παρισιού, αποκαλύπτει, μεταξύ άλλων, τους πίνακες του Βαν Γκογκ, που ήταν...
σχεδόν τέλειοι!

«Τα Χρυσάνθεμα»· μία «Αυτοπροσωπογραφία» του καλλιτέχνη· «Ο κήπος στην Οβέρ»·
και άλλοι ακόμη περίφημοι πίνακες του Βαν Γκογκ υπάρχουν σήμερα όχι σε μία,
αλλά σε διάφορες εκδοχές ­ οι περισσότερες, πλαστογραφημένες.

Εδώ και περίπου ένα χρόνο, η αυθεντικότητα περισσότερων από εκατό πινάκων και
σχεδίων του Βαν Γκογκ, τα οποία φυλάσσονται στις πιο γνωστές δημόσιες συλλογές
και εκθέσεις, έχει τεθεί υπό αμφισβήτηση, σε σημείο, μάλιστα, που μερικές
συλλογές έχουν προτιμήσει να τα ξεκρεμάσουν οριστικά! Αυτό ακριβώς συνέβη στο
Μουσείο Βαν Γκογκ του Άμστερνταμ, στο Εθνικό Μουσείο της Στοκχόλμης και στο
Ινστιτούτο των Τεχνών στο Ντιτρόιτ. Αλλά τα πράγματα δεν τελειώνουν εκεί. 
Ένας από τους ειδικούς στον Βαν Γκογκ, ο Τζαν Χάλσκερ, έχει μεγάλες αμφιβολίες
για ολόκληρη τη δημιουργική «περίοδο της Οβέρ», την τελευταία της ζωής του
Βίνσεντ βαν Γκογκ (Μάιος - Ιούλιος του 1890). 
Τα περίφημα «Χρυσάνθεμα» του Βαν Γκογκ, που βρίσκονται στη Νάσιοναλ Γκάλερι
του Λονδίνου. Δίπλα, ένας «χυδαίος», όπως έχει χαρακτηρισθεί, πλαστός Βαν
Γκογκ, που αγοράστηκε από ιαπωνική ασφαλιστική εταιρεία έναντι 12 δισ.

Εάν όλοι οι πίνακές του που αποδίδονται σ' αυτήν την περίοδο ήταν αυθεντικοί,
υποστηρίζει, ο Βαν Γκογκ θα είχε ζωγραφίσει μέσα σε τρεις μόνο μήνες
περισσότερους από 70 πίνακες ­ τουτέστιν, σχεδόν έναν την ημέρα. 
Ακόμη και για μίαν ιδιοφυΐα, αυτός ο αριθμός είναι πολύ μεγάλος. 
Άρα, η «υπερδραστηριότητα» αυτή θα πρέπει να αποδοθεί μάλλον στους φιλόδοξους
πλαστογράφους των έργων του Βαν Γκογκ, που πολλές φορές φτάνουν και σε χυδαίες
αναπαραστάσεις ή και ξεπερνούν ακόμη και τη φαντασία του ίδιου του ζωγράφου.
Και ορισμένες ενδεικτικές τιμές έργων που αποδόθηκαν κατά καιρούς στον Βαν
Γκογκ: προς 21 δισ. δρχ. πωλήθηκε τον Νοέμβριο, σε δημοπρασία των Κρίστις, μία
«Αυτοπροσωπογραφία» του ζωγράφου του 1889· 25 δισ. το «Πορτρέτο του δρος
Γκασέ», το 1990 και 16 δισ. για τα «Χρυσάνθεμα», το 1987. Το 1892, δύο χρόνια
μετά τον θάνατο του Βαν Γκογκ, φέρεται να είχαν αγοραστεί τα «Χρυσάνθεμά» του
προς 32 φράγκα! 
Στην έκθεση στο Grand Palais θα παρουσιαστούν ακόμη πλαστά έργα που είχαν
αποδοθεί στον Ρέμπραντ, (φέρεται να είχε ζωγραφίσει 1.000 πίνακες, ενώ σήμερα
υπάρχουν κάπου 250), στον Βέρμεερ (οι αυθεντικοί πίνακες του συγκεκριμένου
ζωγράφου, σε παγκόσμια κλίμακα, είναι ελάχιστοι), στον Σεζάν και στον Πιζάρο.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16343P011</ED>
<ID>
ID:17078

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Σινεμά
</H2>
Ο Τζον Τραβόλτα θα είναι... ο Φρανκ Σινάτρα και ο Τομ
Χανκς ο Ντιν Μάρτιν σε ταινία του Σκορστέζε

σελ 3
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16343P012</ED>
<ID>
ID:17121

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Τα ριάλιτι σόου έχασαν κάπου 400.000 τηλεθεατές!

σελ 9
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16343P013</ED>
<ID>
ID:17162

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P01&aa=3</URL></REF>


Article

<CATEGORY>vin09</CATEGORY>

 <H5>Η ΟΠΕΡΑ ΤΟΥ ΘΑΝΟΥ ΜΙΚΡΟΥΤΣΙΚΟΥ ΣΤΟ ΜΕΓΑΡΟ ΜΟΥΣΙΚΗΣ
</H5><H2>Η Ελένη «επιστρέφει»
</H2>
Εντυπωσιακή σκηνή από την όπερα «Η επιστροφή της Ελένης» του Θ. Μικρούτσικου

Η νέα παραγωγή της όπερας του Θάνου Μικρούτσικου «Η επιστροφή της Ελένης»
παρουσιάζεται απόψε, αύριο και μεθαύριο στο Μέγαρο Μουσικής Αθηνών (Βασ.
Σοφίας και Κόκκαλη, τηλ. 7282.000). Η μουσική του Μικρούτσικου είναι
εμπνευσμένη από την ποίηση του Γιάννη Ρίτσου και βασίζεται σε λιμπρέτο του
Χρήστου Δ. Λαμπράκη. Η σκηνοθεσία είναι του Δημήτρη Παπαϊωάννου. Την Καμεράτα
- Ορχήστρα Φίλων της Μουσικής (με μόνιμο χορηγό την Eurobank) θα διευθύνει ο
Αλέξανδρος Μυράτ. Συμπράττει η Χορωδία της Ελληνικής Ραδιοφωνίας υπό τη
διεύθυνση του Αντώνη Κοντογεωργίου και μέλη της «Ομάδας Εδάφους». Η παράσταση
πραγματοποιείται σε συνεργασία με τις Όπερες του Μονπελιέ και της Φλωρεντίας
και με τη χορηγία της ΕΛΛΗΝΙΚΗΣ ΤΕΧΝΟΔΟΜΙΚΗΣ Α.Ε. και της ΤΕΧΝΙΚΗΣ ΕΤΑΙΡΕΙΑΣ
ΒΟΛΟΥ ΤΕΒ Α.Ε. Στην αίθουσα Δημήτρη Μητρόπουλου, εμφανίζεταικαι το Κουαρτέτο
Εγχόρδων Ούγκο Βολφ, ερμηνεύοντας Χάιντν, Λίγκετι και Μπραμς.

ΟΜΙΛΙΕΣ

Για τον Γάλλο ιστορικό Jules Michelet, με αφορμή τα 200 χρόνια από τη γέννησή
του, μιλάει το απόγευμα στις 7, στην Ακαδημία Αθηνών, το αντεπιστέλλον μέλος
της, Ροζέ Μιλιέξ. Η ανακοίνωση του ομιλητή αποτελεί καρπό μακρόχρονης έρευνας
για τη σχέση του Michelet με τον ελληνισμό και τον νεοελληνισμό: το δημοτικό
τραγούδι, το 1821 και την αναστημένη Ελλάδα. 
*** «Χημεία και Λογοτεχνία» είναι το αντικείμενο της διάλεξης που δίνει το
απόγευμα στις 7.30, στο Εθνικό Ίδρυμα Ερευνών (Λεωφ. Βασ. Κωνσταντίνου 48,
τηλ. 7273.700), ο Αναστάσιος Βάρβογλης, καθηγητής Οργανικής Χημείας στο
Αριστοτέλειο Πανεπιστήμιο Θεσσαλονίκης.

ΘΕΑΤΡΟ

Επίσημη πρώτη απόψε της κωμωδίας του Ντέρεκ Μπένφιλντ «Υπεράνω πάσης...
απιστίας», στο θέατρο «Αυλαία», στον Πειραιά, σε μετάφραση Μιράντας Ιουλιανού
και σκηνοθεσία Κώστα Αρζόγλου. Τα σκηνικά είναι της Δέσποινας Βολίδη και η
μουσική του Νίκου Βεντουράτου.

ΕΚΘΕΣΕΙΣ

«SCRIPTORIUM» είναι ο τίτλος της έκθεσης ζωγραφικής του Κώστα Ευαγγελάτου, που
εγκαινιάζεται απόψε στις 7.30, στο Κέντρο Τεχνών του Δήμου Αθηναίων (Βασ.
Σοφίας, στο Πάρκο Ελευθερίας, πληροφορίες στο τηλ. 3644.449).

*** Με τίτλο «Λιγνιτωρύχοι» εγκαινιάζεται το βράδυ στις 8, στο Ζάππειο, η
έκθεση του φωτογράφου του «MAGNUM» Νίκου Οικονομόπουλου. Την έκθεση
διοργανώνει η ΔΕΗ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16343P021</ED>
<ID>
ID:17080

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P02&aa=1</URL></REF>


Article

<CATEGORY>vin09</CATEGORY>

 <H2></H2><H2>Ίου-Ίου
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

<H3></H3>Δεν έλεγε να 'ρθει ο ύπνος προχθές το βράδυ να με βρει, και ξανακύλησα στην
τηλεόραση. Έπεσα σε μια εκπομπή λόγου (;) με δύο παρουσιαστές και 4
καλεσμένους. Όχι, καλοί άνθρωποι φαινόντουσαν, δεν μπορώ να πω. Και οι
παρουσιαστές χαμογελαστοί, οι καλεσμένοι ήρεμοι, τίποτα δεν σε προετοίμαζε γι'
αυτό που θ' ακολουθούσε. Ήταν τέσσερις αρχιτέκτονες αν κατάλαβα καλά, ένας
άνδρας, τρεις γυναίκες, που είχαν πάρει με το σπαθί τους το πρώτο βραβείο για
την ανάπλαση μιας πλατείας και η πολιτεία θα πραγματοποιούσε το πόνημα αυτών
των επιστημόνων.

Δεν θα εξετάσω το πόσο καλό-κακό ήταν το σχέδιο ανάπλασης, με τι φόντα; Άσε
που έτσι όπως (δεν) το δείξανε οι κάμερες τι γνώμη να σχηματίσω; Σ' εκείνο που
θα 'θελα με πόνο ψυχής να σταθώ, είναι στον τρόπο που μιλούσαν (;) οι
επιστήμονες -καλεσμένοι. Από την πρώτη κιόλας ερώτηση τα πράγματα φάνηκαν να
αγριεύουν επικινδύνως. Όχι πως έπεσε κανα δύσκολο θέμα, απλά κλασικά ερωτήματα
πέσανε, του στυλ «τι αισθανθήκατε την ώρα που σας είπανε πως πήρατε το πρώτο
βραβείο» και τέτοια. Ο πανικός όμως που δημιουργήθηκε, ο γλωσσικός
τουλάχιστον, ήταν μεγάλος. Αρχίσανε και οι τέσσερις μαζί και κάνανε ίσαμε ένα
τέταρτο να καταλάβουνε το σύγχρονον της ομιλίας τους, κατόπιν όμως τόλμησαν
ένας-ένας την προσπάθεια εκφοράς του λόγου και δυστυχώς, κάποια στιγμή,
ακούσαμε πεντακάθαρα εκείνο που προσπαθούσε ο κάθε (επαναλαμβάνω) επιστήμων να
συλλαβίσει. Υπήρχε όμως μεγάλη δυσκολία! Πρώτα πρώτα όλα τα φωνήεντα με τη
μορφή κομπιάσματος μπαίνανε μέσα στην πρόταση εναλλάξ και της αλλάζανε πότε το
νόημα, πότε το ρήμα και, συχνά, τον αδόξαστο.

Παράδειγμα:

­ «Εμείς εεεεε το βραβείο δεν ααααα οοοο ηηηη καθένας μας, πουουου οοο αααααα
οοοοοοόταν αρχίσαμε δεν ιιιι αααα το λάβαρό του καθένας οοοο δεν το φέραμε
τοοοο μεεε την ανάπλαση.... το στοιχείο είναι που μετράει».

­ «Πάνω σ' αυτό που οοοο ηηη τοοοοο μεεεε θα 'θελα να προσθέσω τοοοοο μεεε
αααα φωτιστικά ηηηη πλατεία οεηοριοθετήθηκε...».

­ «Εγώ που εεεμείς τα ηη είχαμε και τον εε τη δυλοσκία... δυσλοκία... δυσκολία»

... κι έτσι πήγαινε η κουβέντα (;) μέχρι το τέλος.

Το άλαλο στα όρια του αλαλούμ. Κάθε τόσο δε, βρίσκανε μια λέξη, τη λέξη
«μεσογειακότητα» συγκεκριμένα, και πιανόντουσαν κι οι τέσσερις από δαύτηνε σαν
σανίδα σωτηρίας, να μην πνιγούνε στο πέλαγος της γλώσσας το αγριεμένο.

­ «μεσογειακότητα, μεσογειακότητα»

Εν τω μεταξύ οι προτάσεις να μη λένε να σχηματιστούν με τίποτα. Ρήματα τρέχανε
να ξετρυπώσουν το υποκείμενο που είχε κρυφτεί πίσω από κάτι εεεε, ααα, οοοοο.
Αντικείμενα σαν χαμένα κοιτούσαν δεξιά-αριστερά να βρούνε κάποιο ταίρι να
συγγενέψουν να βγάλουν κάποιο νόημα. Απαρέμφατα, απελπισμένα πιανόντουσαν
χέρι-χέρι και μες στην απελπισία τους το ρίχναν στον χορό και το τραγούδι «Στη
στεριαααάααα, δεν ζειειεί τοοο ψάααρι» και πάρ' το κάτω στον γκρεμό το έρημο
το απαρέμφατο. Κάτι παθητικές μετοχές ξεχασμένες βγήκαν στο πεζοδρόμιο της
γλώσσας και ψάρευαν πελάτες, κι ένας επιθετικός προσδιορισμός απροσδιορίστου
ηλικίας έπεσε στην πρέζα. Μιλάμε για άγριες καταστάσεις. Μόνο κάθε τόσο αυτή η
ευλογημένη «μεσογειακότητα-μεσογειακότητα» τους έφερνε σε έναν ρυθμό.

Βέβαια ήταν και άτυχοι οι καημένοι οι (επαναλαμβάνω) επιστήμονες. Η πλατεία
που τους έτυχε βραβείο ήταν σε υποκοριστικό.

Ας πούμε «Καλαμάκι», και πώς να την πεις «πλατεία στο Καλαμάκι»; Δεν λέει. Δεν
τις καταδέχονται αυτές τις λαϊκούρες, και την έλεγαν και την ξανάλεγαν
«Πλατεία Καλαμακίου» και «Πλατεία Καλαμακίου». Αυτή η κατάληξη της γενικής του
υποκοριστικού σε «ίου-ίου», πώς λέμε το παιδάκι του παιδακίου, το καπελάκι του
καπελακίου, το χαλικάκι του χαλικακίου, το πετσετάκι του πετσετακίου, αυτό
λοιπόν το «ίου-ίου» ακολουθούσε κατά πόδας τους (επαναλαμβάνω) επιστήμονες σαν
τύψη, σαν ενοχή, σαν αμπουλάνς, σαν ερινύα, σ' όλη την εκπομπή για το βραβείο
της πλατείας. Μιας πλατείας βέβαια που ποτέ δεν είδαμε. Μόνο στο τέλος
μισοφάνηκε στο πλάνο μια μακέτα, αλλά το μόνο που ξεχώριζες ήτανε προς τα
δυτικά όρθιο, τεράστιο, ένα ατσαλένιο καυλιτζέκι. Ίσως με τη μετάπλαση να
πρέπει να κάνουν και μετονομασία, να μετονομάσουν την πλατεία σε «Πλατεία Καυλιτζεκίου».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16343P022</ED>
<ID>
ID:17123

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P02&aa=2</URL></REF>


Article

<CATEGORY>vin09</CATEGORY>

 <H2>Επιτέλους, γεγονότα!
</H2>
<AUTHOR>Π.Α.</AUTHOR>

Αγνή Μπάλτσα

Δεν είναι πια απλώς η ιδέα μας. Η Εθνική Λυρική Σκηνή τα κατάφερε φέτος ύστερα
από αρκετά χρόνια να δημιουργήσει εκδηλώσεις-γεγονότα. Είτε λόγω της
εξαιρετικής ποιότητας των παραστάσεών της, είτε λόγω του νέου αίματος που κυλά
πια στις «φλέβες» της, είτε λόγω των νέων έργων που ανέθεσε ο νέος διευθυντής
Περικλής Κούκος σε δραστήριους συνθέτες, είτε λόγω της σπιρτάδας κάποιων
παραγωγών της. Πρώτα ήταν η «Τόσκα», με την απόλυτα κλασική ­ αλλά τόσο συνεπή
και εν τέλει εντυπωσιακή ­ σκηνοθεσία και σκηνογραφία του Νίκου Πετρόπουλου.
Έπειτα ήρθαν «Οι δραπέτες της σκακιέρας» του Γιώργου Κουρουπού και του
Ευγένιου Τριβιζά, σε σκηνοθεσία Λυδίας Κονιόρδου, που τράβηξε το νεανικό κοινό
­ και ως εντυπωσιακή παραγωγή και εξαιτίας του θέματος. Και ήρθε η σειρά
του... θρίλερ στον κόσμο της μόδας (με έμμεσες παραπομπές στη ζωή και το τέλος
του Τζιάνι Βερσάτσε) «Η μάσκα του κόκκινου» των Δημήτρη Μαραγκόπουλου και
Σπύρου Σακκά. Που προσείλκυσε ­ στην πρεμιέρα τουλάχιστον ­ όχι μόνον νεανικό
κοινό, αλλά και ανθρώπους που ενδιαφέρονται για τις φρέσκιες ιδέες στον τομέα
της όπερας ­ όπως η Αγνή Μπάλτσα, ο Μίκης Θεοδωράκης και ακόμη η Ιουλίτα
Ηλιοπούλου, η Λίνα Νικολακοπούλου και η Λουκία. Δικαιούται λοιπόν κανείς ­
συνυπολογίζοντας, βεβαίως, πάντα και τις εξαιρετικά φιλόδοξες και πλούσιες
παραγωγές όπερας του Μεγάρου Μουσικής ­ να πει: επιτέλους, έχουμε πολλές
όπερες-γεγονότα εν Ελλάδι!
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16343P023</ED>
<ID>
ID:17164

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P02&aa=3</URL></REF>


Article

<CATEGORY>vin09</CATEGORY>

 <H2>Coca-Cola και τέχνη
</H2>
<AUTHOR>Π.Κ.</AUTHOR>

Τι σας θυμίζει το μπουκάλι της Coca-Cola; Μήπως τους κίονες του Παρθενώνα με
τις αόρατες εντάσεις τους ­ τις καμπυλώσεις ­ στο ραβδωτό μπουκάλι; Μήπως ­
φευ ­ εκείνη τη διαφήμιση όπου παρουσιαζόταν ο Παρθενώνας με μπουκάλια της
Coca-Cola στη θέση των κιόνων; Αν έχετε καμιά καλύτερη ιδέα, μπορείτε να
συμμετάσχετε στον διαγωνισμό με θέμα «Το μπουκάλι Coca-Cola και η Ελλάδα». Ο
διαγωνισμός θα αναδείξει το έργο το οποίο θα εκπροσωπήσει τη χώρα μας σε μια
έκθεση με ανάλογα έργα απ' όλα τα μέρη του κόσμου. Μάλιστα, αυτή η έκθεση με
τίτλο «Coke art - Folk art» θα έρθει τον Μάρτιο και στην Αθήνα. Δικαίωμα
συμμετοχής έχουν οι πάντες, αρκεί το έργο να έχει ελάχιστο ύψος 1,20 μ.,
μέγιστο 2,40 μ. και μέγιστο βάρος 136 κιλά. Υπάρχουν τρία χρηματικά βραβεία
και πολυπρόσωπη κριτική επιτροπή. Τίτλος του διαγωνισμού «Μια ιδέα, ένα σχήμα,
ένας κόσμος».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16343P024</ED>
<ID>
ID:17189

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P02&aa=4</URL></REF>


Article

<CATEGORY>vin09</CATEGORY>

 <H2>Γαστριμαργίας το ανάγνωσμα...
</H2>
<AUTHOR>Α.Ν.</AUTHOR>

Ιζαμπέλ Αλιέντε

Είστε στοιχειωδώς γνωστός και αγαπημένο σας χόμπι είναι το να τρώτε καλά και
πολύ; Εάν ναι, τότε έχετε βάσιμες πιθανότητες να μπει το όνομά σας στο θρυλικό
«Who is Who»! Ως γνωστόν, οι προϋποθέσεις εισόδου στο παγκόσμιας εμβέλειας
έντυπο είναι άγνωστες και ολίγον ομιχλώδεις. Αλλά το φετινό κριτικό πάνελ
έθεσε τη γαστριμαργία ψηλά ανάμεσα στις προτεραιότητές του... Έτσι, οι Αντόνιο
Καρλούτσιο, Ρικ Στέιν και άλλοι σεφ με πρόγραμμα στην τηλεόραση μπαίνουν για
πρώτη φορά στις σελίδες του στην έκδοση 1999. Φέτος μπαίνει και η Τζένιφερ
Πάτερσον, γνωστή τηλεοπτική μαγείρισσα, καθώς και η συγγραφέας Ιζαμπέλ
Αλιέντε, που τον τελευταίο καιρό κάνει πάταγο με το νέο βιβλίο της με τις
«Αφροδισιακές συνταγές»...
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16343P025</ED>
<ID>
ID:17203

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P02&aa=5</URL></REF>


Article

<CATEGORY>vin09</CATEGORY>

 <H2>Τραγουδώντας Βιζυηνό
</H2>
<AUTHOR>Χ.Π.</AUTHOR>

Δημιουργείται σπάνια, πια, αλλά, όταν δημιουργηθεί, είναι τόσο συμπαγής και
καθαρή που σχεδόν την αγγίζεις στον αέρα. Τη συγκίνηση. Εκείνο το περίεργο
δυνατό «ηλεκτρικό πεδίο» ανάμεσα σε σκηνή και πλατεία που μετά το κλείσιμο του
προγράμματος είσαι σίγουρος ότι κάτι σημαντικό συνέβη, κάτι πιο πολύ από αυτό
το (σύνηθες πια) «πέρασα καλά», «διασκέδασα». Έτσι ξεχωριστά ένιωσε τις
προάλλες το κοινό του Νίκου Ξυδάκη στις «Γραμμές (που ήταν γεμάτες και τις
πέντε ημέρες των εμφανίσεών του). Τέσσερεις μουσικοί ­ εξαιρετικοί ­ μαζί του.
Παλιά γνωστά τραγούδια του, αλλά και νέα, σε ποίηση Βιζυηνού και Σαπφούς σε
μετάφραση Ελύτη. Μικρό πρόγραμμα, σφιχτό, γεμάτο από το ιδιαίτερο συναίσθημα
που δημιουργεί ο παραμυθένιος κόσμος του και που μόνον η δική του φωνή
(τελικά) μπορεί να μεταδώσει καλύτερα. Το σημείο αιχμής των εμφανίσεών του;
Όσο και αν φαίνεται περίεργο, τα νέα τραγούδια του Βιζυηνού και της Σαπφούς,
οι μόνοι ­ και τόσο σημαντικοί όπως αποδείχτηκε ­ «φιλοξενούμενοί του» επί
σκηνής «Γραμμών».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16343P026</ED>
<ID>
ID:17208

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P02&aa=6</URL></REF>


Article

<CATEGORY>vin09</CATEGORY>

 <H5>ΠΡΩΤΑΓΩΝΙΣΤΟΥΝ Ο ΧΑΝΚΣ ΚΑΙ Ο ΤΡΑΒΟΛΤΑ ΩΣ ΣΙΝΑΤΡΑ, ΣΚΗΝΟΘΕΤΕΙ Ο ΣΚΟΡΤΣΕΖΕ
</H5><H2>Ταινία η ζωή του Ντιν Μάρτιν
</H2>
<H3>Τι σχέση έχει ο Τζον Τραβόλτα ­ από χρόνια πρώτου μεγέθους σταρ, από τα
μεγαθήρια του Χόλιγουντ ­ με τον θρυλικό Φρανκ Σινάτρα; Όση σχέση έχει ο Τομ
Χανκς με τον Ντιν Μάρτιν και ο κωμικός Τζιμ Κάρεϊ ­ είναι αλήθεια, συχνά
αποκαλείται ο Τζέρι Λιούις της εποχής μας ­ με τον Τζέρι Λιούις!
</H3>
Ο Τζον Τραβόλτα θα είναι ο... Φρανκ Σινάτρα και ο Τομ Χανκς ο Ντιν Μάρτιν
στην ταινία που ετοιμάζεται να γυρίσει ο Μάρτιν Σκορτσέζε για τη ζωή του τελευταίου

Πρόκειται για τους σύγχρονους ηθοποιούς-αστέρες του Χόλιγουντ ­ ναι, εκείνους
που πληρώνονται περί τα 20 εκατομμύρια δολάρια για κάθε ταινία ­ που φέρεται
ότι θα ενσαρκώσουν τους πάλαι ποτέ μοναδικούς αστέρες του Χόλιγουντ σε μία
ταινία υψηλών απαιτήσεων και προσδοκιών, με θέμα τη ζωή του Ντιν Μάρτιν, που
ήδη βρίσκεται στα σκαριά. Σκηνοθέτης της ταινίας, που όταν γυρισθεί και
προβληθεί αναμένεται να σπάσει τα ταμεία, είναι ­ ποιος άλλος; ­ ο σκηνοθέτης
των μεγάλων επιτυχιών Μάρτιν Σκορτσέζε.

Είναι πλέον γεγονός: ο Τζον Τραβόλτα ­ έχει προταθεί δύο φορές για Όσκαρ ­
έχει αλλάξει αρκετά τον τελευταίο καιρό κι έτσι ο σούπερ σταρ του Χόλιγουντ
δεν είναι πλέον ένας χαρακτηριστικός αστέρας, όπως ο σταρ που πρόκειται να
υποδυθεί, ο Φρανκ Σινάτρα. Παραδείγματος χάριν, δεν δίνει πλέον αυτόγραφα ούτε
«ξεμπερδεύει» τους θαυμαστές του. Αντιθέτως, όταν τον πλησιάζουν, σταματάει
και τους μιλάει. «Οι άνθρωποι είναι διψασμένοι για επικοινωνία», λέει, «θεωρώ
ότι οι θαυμαστές μου είναι άνθρωποι που μου δίνουν αμέριστη την προσοχή τους.
Δεν θέλω να τους απογοητεύσω. Ο κόσμος πάντα μου έχει φερθεί με όμορφο τρόπο
και σεβασμό ­ δεν υπάρχει κανένας απολύτως λόγος να είμαι δυσαρεστημένος».

Όσο για την προσωπική του ζωή, ο Τζον Τραβόλτα παραμένει παντρεμένος, και
ευτυχισμένος, με την επίσης ηθοποιό Κέλι Πρέστον και χαίρεται να λέει ότι οι
δυο τους ακόμα βγαίνουν ραντεβού. «Ντυνόμαστε πολύ επίσημα», λέει, «και μετά
πάμε να χορέψουμε στο "Ρέινμποου Ρουμ" στη Νέα Υόρκη. Είναι πολύ ρομαντικό
αυτό», αναφέρει ο 44χρονος ηθοποιός, «αυτές τις στιγμές νιώθω ότι η ζωή μου
είναι μια ταινία της δεκαετίας του '30».

Στην πραγματικότητα, στη νέα ταινία που προετοιμάζει ο Μάρτιν Σκορτσέζε για τη
ζωή του Ντιν Μάρτιν (που πέθανε χρεωμένος και μόνος, το 1995), ο Τζον Τραβόλτα
θα «επιστρέψει» στη δεκαετία του '30 έως και τις αρχές της δεκαετίας του '50.
Η ταινία αυτή ήταν ιδέα του στούντιο των Warner Brothers και όταν, αρχικώς,
προτάθηκε στον Σκορτσέζε, εκείνος είχε ενδοιασμούς. «Μετά όμως», εξηγούσε ο
ίδιος ο Σκορτσέζε σε συνέντευξή του, «κατάλαβα ότι η εποχή του Ντιν Μάρτιν
ήταν εκείνη στην οποία μεγάλωσα. Τρελαινόμουν για τον Ντιν Μάρτιν και τον
Τζέρι Λιούις». Κι έτσι, αποφάσισε να προχωρήσει στη δημιουργία της ταινίας.

«Ο Νίκ Παλέτζι κι εγώ», συνεχίζει ο Σκορτσέζε, «γράφουμε ένα σενάριο επάνω
στον Ντιν Μάρτιν και, όπως ανακαλύπτουμε, έχει μεγάλη σχέση, περισσότερο από
οτιδήποτε άλλο, με την αμερικανική διασημότητα και τη δημιουργία του
"ίματζ"... Γιατί, για παράδειγμα, το αληθινό όνομα του Ντιν Μάρτιν ήταν Ντίνο
Κορτσέτι. Και είχε κόψει τη μύτη του ώστε να γίνει αποδεκτός από την
αμερικανική κοινωνία. Κι έτσι, με έναν περίεργο τρόπο, η ταινία δείχνει εν
τέλει πώς μπορεί να κρύβεται κανείς πίσω από ένα προκαθορισμένο ίματζ. Και το
πώς, έπειτα, ο ίδιος μπορεί να μην το ξεπεράσει ποτέ. Και ξέρετε, ο Ντιν
Μάρτιν έβγαλε αρκετά χρήματα και, απλούστατα, δεν ήθελε να παίξει άλλο. Δεν
ενδιαφερόταν. Αυτά είναι και τα στοιχεία που μου κέντρισαν την περιέργεια».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16343P031</ED>
<ID>
ID:17081

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P03&aa=1</URL></REF>


Article

<CATEGORY>vin09</CATEGORY>

 <H2>«Το μέλλον δεν εξαρτάται από τα χρωμοσώματά μας»
</H2>
Ο καθηγητής Ευτύχης Μπιτσάκης

«Το μέλλον δεν εξαρτάται από τα χρωμοσώματά μας», έλεγε χθες ο Ευτύχης
Μπιτσάκης, «εξαρτάται από τη δυνατότητα του ανθρώπινου είδους να δημιουργήσει
ένα σύνολο νέων κοινωνικών σχέσεων, σύμφωνο με τις πιο θετικές δυνατότητές
του... Προφανώς η υπέρβαση της αποξένωσης και της αλλοτρίωσης δεν συνεπάγεται
την ανάκτηση μιας ιδεώδους ουσίας, την επανενσωμάτωση σε κάποιο χαμένο
παράδεισο. Η ανθρώπινη ουσία είναι ιστορική κατηγορία. Θα εμπλουτιστεί και θα
αναπτυχθεί σε μία κοινωνία ελεύθερων και ελεύθερα συνταιριασμένων παραγωγών».

Στο Σπίτι του Βιβλίου παρουσιάστηκε χθες ένας τόμος 500 σελίδων υπό τον τίτλο
«Φιλοσοφία, Επιστήμες και Πολιτική. Συγκομιδή προς τιμήν του ομότιμου καθηγητή
Ευτύχη Μπιτσάκη». Το έργο, που κυκλοφόρησε από τις εκδόσεις «Gutenberg»,
αποτελεί το σύνολο των εισηγήσεων σε συνέδριο που οργανώθηκε στο Πανεπιστήμιο
Ιωαννίνων προς τιμήν του ομότιμου καθηγητή Ευτύχη Μπιτσάκη. Για το βιβλίο
μίλησαν ­ σε μία αίθουσα κατάμεστη, με τους ακροατές της παρουσίασης έμπλεους
συγκίνησης ­ οι καθηγητές Ε. Καψωμένος, Π. Νούτσος, και Δ. Ρόκος.

Η χθεσινή παρουσίαση όμως, δεν περιορίστηκε στο τρίπτυχο φιλοσοφία - επιστήμες
- πολιτική. Όλοι σχεδόν οι παρευρισκόμενοι ήταν «φίλοι απ' τα παλιά» και έτσι
αναφέρθηκαν, συζητήθηκαν όλα και ξύπνησαν μνήμες... «Ο κ. Μπιτσάκης μπορεί να
μίλησε σήμερα απλώς για την αρμονία του ισόπλευρου τριγώνου, αλλά υπάρχει και
η αρμονία του ιδίου· η αρμονία ανάμεσα στον πνευματικό άνθρωπο της Αριστεράς,
τον στρατευμένο, και η αρμονία ανάμεσα στον άνθρωπο που μπορεί να δει τα
πράγματα καθαρά στ' αλήθεια»... «Ο Ευτύχης υπήρξε πάντα υπόδειγμα
δημοκρατικότητας στην Αριστερά ­ και σε μία εποχή που η δημοκρατικότητα δεν
την χαρακτήριζε»...

Ο ίδιος ο Ευτύχης Μπιτσάκης περιορίστηκε σε ανέκδοτα και αναμνήσεις από τα
παλιά, συγκινώντας και διασκεδάζοντας συνάμα το κοινό. Μίλησε με πάθος για το
περιοδικό «Ουτοπία», του οποίου είναι η κινητήριος δύναμη. «Εκεί ­ τόνισε ο
ίδιος ­ επικρατεί η ενότητα μέσα στη διαφορά· ελλείπουν οι συνήθεις φαγωμάρες
των διανοουμένων και των αριστερών». Αρνήθηκε δε σθεναρά ότι η «Ουτοπία»
ενέχει σπέρματα του αδυνάτου και του πεσιμισμού. «Εμείς αναφερόμαστε στην
ουτοπία με την έννοια τού να κοιτάει κανείς συνέχεια μπροστά, σε αυτό που τώρα κυοφορείται».

Στη σύντομη εισαγωγική ομιλία του, ο Γιώργος Δαρδανός των εκδόσεων «Τυπωθήτω»
μίλησε για «τον διανοούμενο που δεν αρκείται σε μια στενή διαπραγμάτευση των
επινοημάτων της φαντασίας και των μελετών του, αλλά ταυτόχρονα βιώνει και δρα
μέσα στον κοινωνικό στίβο ­ κι εδώ ο φίλος Ευτύχης Μπιτσάκης αποτελεί
ολοφάνερο παράδειγμα ­ δείχνει με την ζωή και τη στάση του όμοια, όπως και με
το έργο του, πώς μπορεί και πώς πρέπει να εκμεταλλεύονται τον βίο τους
όλοι-όλοι μας».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16343P032</ED>
<ID>
ID:17124

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P03&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ. Βέντεκιντ
Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν Γ. Μιχαηλίδης,
Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ. Ξενουδάκη
Ξενουδάκη, Λούρμπα. Δεύτερη Σκηνή. «Τσέρι, όπως πάντα» του Σπ. Γεωργουλά
Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ Π.
Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Τετ., Παρ., Κυρ.) «Τα
παραμύθια του Χόφμαν» του Ζ. Όφεμπαχ (Πέμ., Σάβ.) Άθενς Μπρας Ανσάμπλ:
συναυλία (Κυρ.) Ένα πρωί στην Όπερα χωρίς τραγουδιστές: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Μυθική ζώνη»: «Τόπος κλειστός» - «Χαμένοι» - «Πινγκ» του Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Όπερα στο Μέγαρο Μουσικής. «Η επιστροφή της Ελένης» του Θ.
Μικρούτσικου (Τρ., Τετ., Πέμ.) Σειρά Μεγάλοι Ερμηνευτές. Μαουρίτσιο Πολίνι:
ρεσιτάλ πιάνου (Σάβ.). Αίθουσα Δημήτρη Μητρόπουλου. Σειρά «Rising Stars».
Κουαρτέτο «Χούγκο Βολφ»: συναυλία (Τρ.) Χορός στο Μέγαρο Μουσικής: ­ Έλληνες
Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα δεν έφυγε απ' αυτό
το σπίτι» (Σάβ., Κυρ.). Φουαγιέ Ισογείου. Τετάρτη απόγευμα στο Μέγαρο. Γ.
Συλλαίου, τραγούδι ­ Σ. Παπαδημητρίου, πιάνο: «Ανοιχτές διαδρομές» ­ Έντεκα
τραγούδια με ιστορία (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις χώρισα»
του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231). Κεντρική
Σκηνή. «Η βασίλισσα της... ομορφιάς» του Μ. Μακ Ντόναφ Καρακατσάνης, Βαγενά.
Δεύτερη Σκηνή. «Κάσπαρ» του Π. Χάντκε Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης, Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, ~ 32.40.944). «Το γαμήλιο συμβόλαιο» του Ευγ.
Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia (Υποάστια)» του
Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16343P041</ED>
<ID>
ID:17093

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P04&aa=1</URL></REF>


Article

<CATEGORY>vin09</CATEGORY>

 <H5>ΤΙ ΣΗΜΑΙΝΟΥΝ ΟΙ ΥΠΟΓΡΑΦΕΣ 339 ΕΥΡΩΒΟΥΛΕΥΤΩΝ ΥΠΕΡ ΤΗΣ ΕΠΙΣΤΡΟΦΗΣ ΤΩΝ ΜΑΡΜΑΡΩΝ
ΤΟΥ ΠΑΡΘΕΝΩΝΑ
</H5><H2>Σύμμαχος το Ευρωκοινοβούλιο
</H2>
<H3>Η επιστροφή των Μαρμάρων του Παρθενώνα δεν αποτελεί πλέον διμερή υπόθεση
μεταξύ της Ελλάδας και της Μεγάλης Βρετανίας. Είναι πλέον ζήτημα που στο εξής
θα απασχολεί και τα υπόλοιπα κράτη-μέλη της Ευρωπαϊκής Κοινότητας. Οι
υπογραφές 339 ευρωβουλευτών από το σύνολο των 626 συνοδεύουν το ψήφισμα του
Ευρωπαϊκού Κοινοβουλίου, το οποίο υιοθετεί τις ελληνικές θέσεις για την
επιστροφή των γλυπτών του Παρθενώνα.
</H3>
Τμήμα της ζωφόρου του Παρθενώνα, στο Βρετανικό Μουσείο

Ύστερα από πολύχρονες προσπάθειες, σε παγκόσμιο επίπεδο, τις οποίες είχε
ξεκινήσει το 1982 η Μελίνα Μερκούρη, η διακομματική επιτροπή των Ελλήνων
ευρωβουλευτών με τους Αλέκο Αλαβάνο, Κατερίνα Δασκαλάκη, Γιώργο
Δημητρακόπουλο, Γιάννη Θεωνά, Ειρήνη Λαμπράκη συνέχισε από την πλευρά της το
έργο της και κατόρθωσε με την κινητοποίηση και του Άγγλου ευρωβουλευτή των
Εργατικών, Άλφρεντ Λόμας, την υπογραφή του ψηφίσματος από το 55% των
ευρωβουλευτών, με το οποίο η Ευρωπαϊκή Ένωση θεωρεί την επιστροφή των Μαρμάρων
υποχρέωσή της. Μια προσπάθεια που δείχνει τη δυνατότητα πολιτικής παρέμβασης
των Ελλήνων ευρωβουλευτών για μεγάλα ζητήματα.

Τις προτάσεις του ψηφίσματος του Ευρωπαϊκού Κοινοβουλίου παρουσίασαν χθες
στους δημοσιογράφους τα μέλη της διακομματικής επιτροπής των Ελλήνων
ευρωβουλευτών Αλέκος Αλαβάνος, Κατερίνα Δασκαλάκη, Γιάννης Θεωνάς, Ειρήνη
Λαμπράκη, ενημερώνοντας οι ίδιοι και τον Πρόεδρο της Δημοκρατίας κ. Κωστή
Στεφανόπουλο για την επιτυχία της ελληνικής πλευράς. Ο Πρόεδρος δε,
συγχαίροντας τους ευρωβουλευτές, επεσήμανε πως «είναι μεγάλη η επιτυχία της
συλλογής των υπογραφών. Έχει βαρύνουσα ηθική αξία, καθώς το θέμα είναι ηθικό».

Στο ψήφισμα αυτό, μεταξύ άλλων, αναφέρονται τα εξής: «Το Ευρωπαϊκό Κοινοβούλιο
λαμβάνοντας υπόψη τη δημοσκόπηση που έγινε το φθινόπωρο στο Ηνωμένο Βασίλειο,
από την οποία προκύπτει ότι μια σημαντική πλειοψηφία του πληθυσμού της χώρας
αυτής είναι υπέρ της επιστροφής των Μαρμάρων στην Ελλάδα, καθώς και την
απόφαση της Γενικής Συνέλευσης της Ουνέσκο το 1982 στο Μεξικό, που ανακήρυξε
τον Παρθενώνα μνημείο της παγκόσμιας πολιτιστικής κληρονομιάς και υποστηρίζει
την επιστροφή των γλυπτών, όπως και την απάντηση της Επιτροπής ότι "ο
Παρθενώνας της Ακροπόλεως και τα γλυπτά του αποτελούν αναπόσπαστο και
ανεκτίμητο τμήμα της ευρωπαϊκής πολιτιστικής και αρχιτεκτονικής κληρονομιάς",
θεωρεί ότι η επιστροφή των γλυπτών του Παρθενώνα στην Ελλάδα θα αποτελούσε μια
καίρια ενέργεια για την προώθηση της κοινής μας ευρωπαϊκής πολιτιστικής
κληρονομιάς. Καλεί λοιπόν την κυβέρνηση του Ηνωμένου Βασιλείου να εξετάσει
θετικά το αίτημα της Ελλάδας για την επιστροφή των γλυπτών του Παρθενώνα στον
φυσικό τους χώρο και αναθέτει στον Πρόεδρό του να διαβιβάσει τη δήλωση αυτή
στο Συμβούλιο, την Επιτροπή, στις κυβερνήσεις του Ηνωμένου Βασιλείου και της
Ελλάδας, τα Κοινοβούλια των δύο αυτών χωρών, καθώς και στην Ουνέσκο και τον
Γενικό Γραμματέα του ΟΗΕ».

Το ψήφισμα υπέγραψαν ευρωβουλευτές από όλες ανεξαιρέτως τις πολιτικές ομάδες,
υπογράφηκε από όλους τους Έλληνες και τους Ιρλανδούς ευρωβουλευτές, ενώ οι
ομότιμοι του Βελγίου, της Ισπανίας, της Ιταλίας, της Πορτογαλίας και του
Λουξεμβούργου το υπέγραψαν με συντριπτική πλειοψηφία. Εξάλλου, πολύ σημαντικός
είναι ο αριθμός των Βρετανών που υπέγραψαν το ψήφισμα, δηλαδή το 35% των
ευρωβουλευτών τους στους οποίους αντιστοιχεί το 41% των Εργατικών.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16343P051</ED>
<ID>
ID:17082

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P05&aa=1</URL></REF>


Article

<CATEGORY>vin09</CATEGORY>

 <H5>Παιδιά η Παιδεία
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Αυτό το νεανικό, ομαδικό παιχνίδι με τις καταλήψεις σχολείων, τα κλεισίματα
δρόμων, τραγούδια, συνθήματα, χοροπηδητά, αρχίζει να εκτρέπεται σε μορφές
επικίνδυνες, ανεξέλεγκτες. Σε πράξεις βίας μέσα κι έξω από τα σχολεία. Όλοι,
μαθητές, δάσκαλοι, γονείς, εναντίον όλων, ένας φαύλος κύκλος αντιπαραθέσεων,
αντιθέσεων, ξυλοδαρμών, τραυματισμών και γύρω, ανάμεσα και πίσω, κάποιοι
φυγόπονοι συνδικαλιστές και πονηροί πολιτευτές να στήνουν το ανίερο πανηγύρι
εναντίον της μεταρρύθμισης της Παιδείας, χωρίς συγκεκριμένες προτάσεις, χωρίς
νέες ιδέες, με μόνο αίτημα την απόσυρση του νομοσχεδίου. Και του χρόνου εδώ θα
'μαστε να αλληλοφαγωθούμε. Μοιραίοι συνήγοροι και συνυπεύθυνοι της
στασιμότητας, της εν τέλει ημιμάθειας. Μα χρόνια τώρα όλοι δεν ομολογούν την
αποτυχία του εκπαιδευτικού μας συστήματος; Τις ατέλειες της προσφερόμενης
μόρφωσης; Τίποτα καλό δεν κομίζει αυτό το περίφημο νομοσχέδιο; Τίποτα δεν
διορθώνει; Τίποτα δεν βελτιώνει; Γιατί δεν συμφωνούν, στα επιμέρους, όπου
συμφωνούν και να διαφωνήσουν όπου διαφωνούν;

Αυτός ο δήθεν διάλογος, με τους παράλληλους μονολόγους, μέσα στη Βουλή,
αυτά τα ξύλινα, χωρίς χυμούς, λόγια ορισμένων ανεγκέφαλων πού απευθύνονταν;
Πού ακουμπούσαν; Στην αγωνία για το μέλλον της δημόσιας ή της ιδιωτικής εκπαίδευσης;

Στην αυριανή παιδεία ή στην παραπαιδεία; Στην προοπτική για ένα καλύτερο,
δημιουργικό σχολείο ή στην καταρράκωσή του; Ειλικρινά, παιδιά, φοβάμαι όλα
αυτά που γίνονται για σας... με πρόσχημα εσάς!

Σημ.: Το παιδιά του τίτλου, με την έννοια του παιχνιδιού, του αστείου.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16343P052</ED>
<ID>
ID:17125

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P05&aa=2</URL></REF>


Article

<CATEGORY>vin09</CATEGORY>

 <H2></H2><H2>Το θεριό κι ο Γιάννης
</H2>
<AUTHOR>ΚΩΣΤΑΣ ΛΟΓΑΡΑΣ</AUTHOR>

Θα το πω ωμά κι απ' την αρχή. Άλλη λύση από την ιδιωτικοποίηση της παιδείας
δεν φαίνεται να είναι βιώσιμη. Όποια μεταρρύθμιση κι αν γίνει από
οποιονδήποτε, θα αποτύχει. Και ξέρετε γιατί; Διότι το Δημόσιο ως παθογενής
Οργανισμός δεν καταφέρνει να ενεργοποιήσει τους καθηγητές του.

Από το '81, κυρίως, και μετά ­ μετά την κατάργηση των επιθεωρητών ­ έχει
διαβρωθεί η δημόσια εκπαίδευση από τη γάγγραινα της λούφας. Έχει γίνει
καθεστώς. Φταίνε οι γλίσχροι τους μισθοί; Φταίει ο εφησυχασμός και η
αδιαφορία; Ή η ανικανότητα των πολιτικών; Όλα μαζί. Ένα πλέγμα, μια Λερναία Ύδρα.

Με την ιδιωτικοποίηση, λοιπόν (οπότε θα αρθεί αυτομάτως και η μονιμότητα),
είτε θα αναγκαστούν έχοντας κίνητρο οι περισσότεροι να αποδώσουν είτε θα
αλλάξουν δουλειά. Καλύτερα. Ούτε επετηρίδες ούτε τίποτα. Οι ικανοί
καθηγητές-διαμάντια που τώρα τελματώνουν άπραγοι στο τίποτα του Δημοσίου, θα
λάμψουν. Και, βέβαια, θα αμειφθούν.

Εξάλλου, η ιδιωτική εκπαίδευση θα στοιχίσει οικονομικά πολύ λιγότερα απ' όσο η
δήθεν δημόσια. Υπολογίστε τα υπέρογκα ποσά που δαπανώνται σε φροντιστήρια, σε
ιδιαίτερα, σε ξένες γλώσσες, μουσική, μαθήματα κομπιούτερ και θα δείτε. (Ε,
ναι, για τέτοιας ποιότητας ιδιωτική εκπαίδευση μιλάω. Και με αμοιβαίο σεβασμό
εργαζομένων και εργοδοτών).

Θα εκτιμηθεί επίσης ­ και το λέω για τον καθένα ­ η αμειβόμενη εργασία. Γιατί
συμβαίνει το εξής παράδοξο: το ίδιο πρόσωπο να υποτιμάται ως καθηγητής μέσα
στην αίθουσα, αλλά να εκτιμάται ­ αμειβόμενος ­ στο ιδιαίτερο. Αν αυτό δεν
είναι σύγχυση, τότε πείτε μου τι είναι.

Επιπλέον, θα σταματήσει το φαινόμενο των καταλήψεων που, δικαιολογημένα ή όχι,
έχει γίνει έθιμο. Ούτε μία ούτε δύο. Κάθε χρόνο, από το '90.

Τότε, ναι. Είναι μάλλον πιθανόν να εκλείψει η ανάγκη των φροντιστηρίων. Αν δεν
μετεξελιχθούν τα πιο οργανωμένα από αυτά σε ιδιωτικά σχολεία. Πάντως, θα
σταματήσει η υποκρισία των εκάστοτε υπουργών που κολλάν στα φροντιστήρια την
ταμπέλα της «παραπαιδείας». (Φρόντισαν, βλέπετε, αυτοί να φτιάξουνε παιδεία
και κατηγορούνε την «παραπαιδεία». Τέλος πάντων, δεν είναι ώρα για χολή).

Τέλος, θέλω να πω ότι δεν πρέπει να πιαστεί κανείς από τις δυσκολίες εφαρμογής
που έχει αυτή η πρόταση, αλλά από την ουσία της. Λύσεις υπάρχουν· και
υποτροφίες να δίνονται και οι φτωχές περιοχές να χρηματοδοτούνται από την
Πολιτεία· (λέω αυτά που αποτελούν για όλους την αιχμή του δόρατος).

Ναι, το ξέρω. Καμιά κυβέρνηση δεν είναι ικανή να ανοίξει, έστω έναν, δρόμο
προς την ιδιωτικοποίηση της παιδείας. Όμως είναι μοναδική η ευκαιρία, τώρα να
ξεκινήσει μια κουβέντα. Αν στ' αλήθεια ενδιαφέρονται οι εθνοπατέρες να
χτίσουνε σωστά τη διαλυμένη, πια, εκπαίδευση, ας συγκροτήσουν μία
διακομματική. Και ας πάρουν όλοι το πολιτικό τους κόστος. Γιατί όλοι βλέπουνε
τη λύση, αλλά δεν τολμάνε ούτε να την πουν. Φοβάται ο Γιάννης το θεριό και το
θεριό τον Γιάννη.

Ο Κώστας Λογαράς είναι φιλόλογος - συγγραφέας
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16343P053</ED>
<ID>
ID:17165

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P05&aa=3</URL></REF>


Article

<CATEGORY>vin09</CATEGORY>

 <H5>ΜΕ ΠΙΝΕΛΑ, ΜΕ ΣΦΥΡΙΑ ΚΑΙ ΜΕ ΒΕΛΟΝΕΣ...: ΠΕΝΤΕ ΓΥΝΑΙΚΕΣ ΣΚΗΝΟΓΡΑΦΟΙ ΤΗΣ
ΝΕΩΤΕΡΗΣ ΓΕΝΙΑΣ ΔΙΝΟΥΝ ΣΧΗΜΑ ΚΑΙ ΧΡΩΜΑ ΣΤΟ ΘΕΑΤΡΟ
</H5><H5>Ξεκίνησε από την... εξαίρεση
</H5><H5>«Κάνεις και ευρεσιτεχνίες, αν χρειαστεί»
</H5><H5>Ανάμεσα στον τεχνίτη και τον καλλιτέχνη
</H5><H5>«Ο δρόμος είναι μακρύς»
</H5><H5>«Αγαπάω το αυθεντικό υλικό»
</H5><H2>Η σκηνογραφία φέτος είναι γένους θηλυκού
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Το «τοπίο» της πάλαι ποτέ ανδροκρατούμενης σκηνογραφίας έχει αλλάξει. Στις
δεκαετίες '80 και '90 οι γυναίκες έχουν «εισβάλει» δυναμικά στον χώρο. Η
φετινή χρονιά μάλιστα είναι η πιο χαρακτηριστική αυτής της τάσης. Όλο και
περισσότεροι σκηνοθέτες και παραγωγοί εξουσιοδοτούν νέες σκηνογράφους να
μεταφράσουν τη θεατρική ουσία σε εικόνα και να διαχειριστούν οικονομικά ένα
μεγάλο κομμάτι από την πίτα της θεατρικής παραγωγής.

Είναι γενική η παρατήρηση ότι εδώ και χρόνια οι θεατρικές παραγωγές
εξελίσσονται. Η εξέλιξή τους οφείλει πολλά στην όψη μιας παράστασης. Η πορεία
της ελληνικής σκηνογραφίας δικαιολογεί προσδοκίες. Οι Έλληνες σκηνογράφοι
παλεύοντας με τη λιτότητα προεκτείνουν εικαστικά τον συγγραφέα, τον σκηνοθέτη,
τον ηθοποιό. Σ' αυτή την πρόοδο συμβάλλουν πλέον δυναμικά και οι γυναίκες
σκηνογράφοι. Κάποτε, ήταν ελάχιστες. Υπήρχαν ως εξαιρέσεις σε μια διάχυτη
αντίληψη ότι η σκηνογραφία ανδροκρατείται.

Από τη δεκαετία του '60 και μετά, νέες γενιές γυναικών μπαίνουν επαγγελματικά
στον χώρο, ο οποίος τις δέχεται χωρίς προκατάληψη. Ο δρόμος έχει πλέον ανοίξει.

Έτσι, σήμερα, μαζί με τις παλαιότερες ­ κάποιες έχουν αποσυρθεί από την ενεργό
δράση ή δουλεύουν περιστασιακά ­ ο αριθμός των γυναικών σκηνογράφων και
ενδυματολόγων του θεάτρου έχει μεγαλώσει αισθητά: Ιωάννα Παπαντωνίου, Ντένη
Βαχλιώτη, Λίζα Ζαΐμη, Ντόρα Λελούδα, Γιούλια Γαζετοπούλου, Αναστασία Αρσένη,
Ρένα Γεωργιάδου, Ιωάννα Μανωλεδάκη, Αφροδίτη Κουτσουδάκη, Έρση Δρίνη, Ιουλία
Σταυρίδη, Λιλή Κεντάκα, Θάλεια Ιστικοπούλου, Λίλυ Πεζανού, Τότα Πρίτσα,
Φωτεινή Δήμου, Κλαιρ Μπρέκσγουελ, Άννα Μαχαιριανάκη, Μπιάνκα Νικολαρείζη,
Δέσποινα Βολίδη, Άννα Γεωργιάδου, Χριστίνα Κωστέα, Χριστίνα Μπόρλου-Παπούλια,
Χρύσα Βοδόρογλου, Έβελιν Σιούπη, Σοφία Παπαδοπούλου, Χρύσα Μάντακα, Ολυμπία
Σιδερίδου, Λίλα Καρακώστα, Μάρω Σεϊρλή, Εύα Νάθενα, Έλλη Παπαγεωργακοπούλου,
Ελένη Μανωλοπούλου και άλλες που δουλεύουν στην τηλεόραση.

Οι γυναικείες υπογραφές φέτος στη σκηνογραφία και ενδυματολογία είναι και
πολλές ποσοτικά και ενδιαφέρουσες ποιοτικά.

Από τη διάσημη Θεώνη Βαχλιώτη-Ώλντριτς που ήρθε στην Ελλάδα για τα κοστούμια
της παράστασης «Λεωφορείο ο πόθος», τη δραστήρια Λίλη Πεζανού που εντυπωσίασε
με τον «Γυάλινο κόσμο» και τώρα υπογράφει τα σκηνικά της όπερας «Ελένη», τις
Έρση Δρίνη, Ρένα Γεωργιάδου, Θάλεια Ιστικοπούλου, Αγνή Ντούτση, Τότα Πρίτσα,
Κλαιρ Μπρέκσγουελ, Αφροδίτη Κουτσουδάκη, Άννα Μαχαιριανάκη, τις σκηνογράφους
που δουλεύουν στη Θεσσαλονίκη Σοφία Παπαδοπούλου, Χρύσα Μάντακου, Ολυμπία
Σιδερίδου, Λίλα Καρακώστα έως τις πολύ «φρέσκιες» στον χώρο Χριστίνα Κωστέα,
Έβελιν Σιούπη, Ντένη Βαχλιώτη, Έλλη Παπαγεωργακοπούλου, Εύα Νάθενα, Ελένη
Μανωλοπούλου και άλλες που πρόκειται έως το τέλος της σεζόν να συμμετάσχουν με
σκηνογραφίες και κοστούμια στη θεατρική παραγωγή, η εικόνα που διαμορφώνεται
είναι ότι η σκηνογραφία φέτος είναι γένους θηλυκού.

Πέντε από τις σκηνογράφους της νέας γενιάς, η Κλαιρ Μπρέκσγουελ και η Αγνή
Ντούτση, που δουλεύουν στο θέατρο την τελευταία δεκαετία, και οι Ελένη
Μανωλοπούλου, Εύα Νάθενα και Έλλη Γεωργακοπούλου, της νεώτερης γενιάς, με δύο
και τρία μόλις χρόνια στο επάγγελμα, μας δίνουν την ατμόσφαιρα, τις συνθήκες,
τη «θερμοκρασία» του επαγγέλματός τους.

Γυναίκες που ζωγραφίζουν κόσμους σε μακέτες, κρατούν σφυρί και βελόνα,
δουλεύουν παράλληλα σε δύο επίπεδα: στο καλλιτεχνικό και το τεχνικό.


Η Ελένη Μανωλοπούλου ενώ ετοιμάζει το σκηνικό στην παράσταση του Στάθη
Λειβαθινού «Το κτήνος στο φεγγάρι» (φωτό: Μαρία Θεοδωράκη)

Η Ελένη Μανωλοπούλου γεννήθηκε στην Αθήνα. Σπούδασε στη Σχολή Βακαλό, στην
Ανωτάτη Σχολή Καλών Τεχνών και παρακολούθησε το Εργαστήρι Σκηνογραφίας του
Γιώργου Ζιάκα. Η πρώτη της δουλειά ήταν στην «Αγγέλα» στο θέατρο «Εμπρός» με
σκηνοθέτη τον Τάσο Μπαντή και τώρα ετοιμάζει «Το κτήνος στο φεγγάρι» σε
σκηνοθεσία Στάθη Λειβαθινού.

«Ξεκίνησα φτιάχνοντας ρούχα και σπίτια για τις κούκλες. Έπειτα πέρασα μια
περίοδο όπου μετέτρεπα τα πάντα σε κοσμήματα. Μετά βρέθηκα σε εργαστήρια
ζωγραφικής. Τέλος, σπούδασα στη Σχολή Βακαλό προσπαθώντας να μάθω όσο το
δυνατόν περισσότερα πράγματα από τα διάφορα εργαστήρια. Έξω από τη σχολή
μάθαινα ό,τι μπορούσα από μοδίστρες, μαραγκούς, σιδεράδες, δουλεύοντας
ταυτόχρονα σε διάφορες δουλειές.

Έφθασα, τέλος, στη Σχολή Καλών Τεχνών νομίζοντας ότι εκεί θα έχω το δικαίωμα
να κάνω πράγματα χωρίς χρησιμότητα, να κάνω δηλαδή τέχνη... Αυτό όμως που με
γοήτευσε, ήταν το Εργαστήριο Σκηνογραφίας του Γιώργου Ζιάκα. Ήταν σαν να
βρέθηκα ξαφνικά σ' αυτό που προετοιμαζόμουν όλο τον προηγούμενο καιρό. Έπρεπε
να είσαι λίγο ζωγράφος, λίγο διακοσμήτρια, να σχεδιάζεις ρούχα, να ξέρεις από
κατασκευές, από εργαλεία, να σκέφτεσαι, να σχεδιάζεις κι αν χρειασθεί ­ που θα
χρειασθεί ­ να ράβεις, να κόβεις, να καρφώνεις και να κολλάς.

Πριν καλά καλά συνειδητοποιήσω ότι βρήκα αυτό που θέλω να κάνω, με φώναξε ο
Τάσος Μπαντής να δουλέψω για την "Αγγέλα". Η εμπιστοσύνη που μου έδειξε και η
αφάνταστη γενναιοδωρία του μ' έκαναν να λατρέψω όχι μόνο τη σκηνογραφία και το
θέατρο, αλλά τους ανθρώπους και τη ζωή γενικότερα. Είχα την τύχη να γνωρίσω
από την αρχή την ιδεατή πλευρά του θεάτρου. Υποψιάζομαι όμως ­ και ακούω ­ ότι
είναι η εξαίρεση και όχι ο κανόνας. Πάντως, και στη δεύτερη δουλειά μου, "Το
κτήνος στο φεγγάρι", έχω πέσει πάλι πάνω στην εξαίρεση.

Ζητούμενο από μένα είναι ένα σκηνικό που σέβεται το κείμενο και το όραμα του
σκηνοθέτη, αλλά κι ένα σκηνικό όπου ο θεατής δεν αναρωτιέται "γιατί βρίσκεται
αυτό εκεί;", αλλά του γεννώνται αβίαστα εικόνες ζωής, αρώματα και αισθήματα.
Πολλές φορές βλέπω "ρεαλιστικά" στοιχεία στα σκηνικά να φαίνονται ψεύτικα και
αντίθετα σκηνικές λύσεις καθόλου ρεαλιστικές που βγάζουν την αίσθηση του
έργου. Ποτέ δεν κατάλαβα σε ποιες περιπτώσεις λέμε "ωραίο σαν ψεύτικο".

Ίσως, τελικά, ένα σκηνικό να μην πρέπει να είναι το ίδιο ωραίο ή αληθινό, αλλά
να υπηρετεί την ομορφιά και την αλήθεια».


Η Έλλη Παπαγεωργακοπούλου με φόντο μια μακέτα της από την παράσταση του Θωμά
Μοσχόπουλου «Closer» - «Τόσο κοντά» (φωτό: Τάκης Διαμαντόπουλος)

Η Έλλη Παπαγεωργακοπούλου γεννήθηκε στην Αθήνα. Σπούδασε στην ΑΣΚΤ και στη
Δραματική Σχολή του Εθνικού Θεάτρου. Δούλεψε τρία χρόνια ως ηθοποιός και
παρακολούθησε θεατρικά σεμινάρια και σεμινάρια σκηνογραφίας του Κέντρου
Μεσογειακού Θεάτρου στη Μαδρίτη. Υπήρξε βοηθός του Διονύση Φωτόπουλου. Πρώτη
της σκηνογραφική δουλειά στη «Βενετσιάνα», σκηνοθεσία Θωμά Μοσχόπουλου, το
1996. Μέσα σε τρία χρόνια έχει υπογράψει 12 θεατρικές δουλειές. Φέτος, έχει
κάνει το σκηνικό και τα κοστούμια στο «Τόσο κοντά», «Shopping and fucking»,
«Μια νύχτα λάθος», «Ο άνθρωπος χωρίς ιδιότητες», «Μοτέλ επτά αστέρων».

«Μπήκα στον χώρο βουτώντας στα βαθιά. Το πρώτο αίνιγμα που έπρεπε να λύσω,
ήταν η στεγανοποίηση στο υπόγειο του "Τεχνοχώρου", όπου το 'χαμε γεμίσει νερό
για τη "Βενετσιάνα". Τώρα που το σκέφτομαι, καταλαβαίνω ότι αυτό που με έσωσε
ήταν ο ενθουσιασμός και η λατρεία μου για το θέατρο. Μπήκα σαν "ούφο" και δεν
καταλάβαινα τις δυσκολίες. Ακόμα και τώρα, δεν ντρέπομαι να το πω, η
σκηνογραφία δεν μ' ενδιαφέρει ως επάγγελμα. Το ψώνιο μου κάνω. Η αλήθεια είναι
ότι αν κάνεις κάτι καλό, μετά έρχονται βροχή οι προτάσεις, με κίνδυνο να "καείς".

Όχι, δεν ακολουθώ κανένα κλισέ ­ τι πρέπει και τι δεν πρέπει στη σκηνογραφία.
Όλα μπορούν να γίνουν και με όλα τα υλικά. Πολλές φορές δεν χρειάζεται να
μιμείσαι το αυθεντικό. Το χρησιμοποιείς. Ο χώρος της σκηνογραφίας είναι μέσα
στην ταχύτητα. Υπάρχει σαφώς οικονομικό πρόβλημα. Τα χρήματα που έχεις να
διαχειριστείς σε μια παραγωγή είναι περιορισμένα. Βρίσκεις όμως λύσεις. Ακόμα
και ευρεσιτεχνίες κάνεις. Και είναι χαρά. Η αλήθεια είναι ότι η εμπειρία είναι
μεγάλο κεφάλαιο σ' ένα σκηνογράφο. Εγώ δεν την έχω.

Το πιο μεγάλο σχολείο μου ήταν η φιλία μου με τον Διονύση Φωτόπουλο. Οι
γνώσεις και η αίσθησή του για ό,τι κινείται και ό,τι υπάρχει. Δεν ντρέπομαι να
ρωτάω. Το θέατρό μας είναι σε πολύ καλό επίπεδο. Το αισθητικό αποτέλεσμα είναι
υψηλό, οι σκηνοθετικές προσεγγίσεις ενδιαφέρουσες και οι ερμηνείες καταπληκτικές».


Η Αγνή Ντούτση ετοιμάζει το σκηνικό της παράστασης του Γιάννη Ιορδανίδη «Ούτε
κρύο ούτε ζέστη» (φωτό: Πρίσμα)

Η Αγνή Ντούτση γεννήθηκε στην Αμάραντο της Ηπείρου. Σπούδασε ζωγραφική,
ψηφιδωτό, ενδυματολογία, σκηνογραφία και δούλεψε ως βοηθός με τους
σκηνογράφους Ζωγράφο, Στεφάνου, Καραπιπέρη, Πετρόπουλο. Η πρώτη της θεατρική
δουλειά ήταν το 1989 στο «Ανοιχτό Θέατρο» με τον Γιώργο Μιχαηλίδη, ο οποίος
της εμπιστεύθηκε τη σκηνογραφία 30 παραστάσεών του. Συνολικά έχει υπογράψει 50
θεατρικές δουλειές, 7 κινηματογραφικές και 20 τηλεοπτικές. Φέτος, έχει κάνει
τα σκηνικά και κοστούμια στο «Χορωδείον» του Γιάννη Μαργαρίτη και ετοιμάζει τα
«Ούτε κρύο ούτε ζέστη», σε σκηνοθεσία Γιάννη Ιορδανίδη, «Η όπερα της
πεντάρας», σκηνοθεσία Γ. Μαργαρίτη, «Η χώρα του Ίψεν», «Μάνα Κουράγιο»
σκηνοθεσία Γιώργου Μιχαηλίδη.

«Ο σκηνογράφος στο θέατρο είναι μια προσωπικότητα κομμένη στα δύο: ο
καλλιτέχνης και ο τεχνικός. Ο καλλιτέχνης σκηνογράφος εκφράζεται με τις
μακέτες. Και ο Έλληνας σκηνογράφος είναι τυχερός, γιατί έχει αντλήσει από μια
σπουδαία σκηνογραφική παράδοση. Ο τεχνικός σκηνογράφος είναι εκείνος που θα
σταματήσει την αυθαιρεσία του μολυβιού ως μη εφαρμόσιμη ή θα προχωρήσει
γνωρίζοντας μια πιο προχωρημένη τεχνική. Εδώ βρίσκεται και το κλειδί της καλής
εκτέλεσης ιδέας-μακέτας. Γιατί όσο πιο ακριβής και σαφής γίνεσαι στο τεχνικό
συνεργείο που αναλαμβάνει να εκτελέσει τη μακέτα σου ­ κοστούμι, σκηνικό,
καπέλο, περούκα, παπούτσι, ειδικές κατασκευές ­ τόσο πιο βέβαιο είναι ότι το
τελικό αποτέλεσμα θα είναι αυτό που έχεις φανταστεί. Είναι χαρακτηριστική η
πονεμένη φράση των συνεργείων "... με το μολύβι είναι όλα εύκολα".

Παρ' όλα αυτά δεν είναι λίγες οι φορές που ο σκηνογράφος δεν παίρνει καν υπόψη
του την τεχνική εφαρμογή μιας μακέτας και αναλαμβάνει εξ ολοκλήρου να βρει τις
όποιες λύσεις μέσα στο δεδομένο κοστολόγιο, και συνήθως το αποτέλεσμα είναι θεαματικό.

Πιστεύω ότι στην Ελλάδα έχουμε εύστροφους και ευρηματικούς τεχνικούς, ικανούς
να απογειώσουν τη δουλειά του σκηνογράφου. Αυτό ίσως κάποιες φορές είναι το
ιδιαίτερο πρόβλημα στις γυναίκες σκηνογράφους, επειδή επί σειρά ετών η
σκηνογραφία ήταν ανδροκρατούμενη περιοχή. Η γυναίκα σκηνογράφος στις πρώτες
της συνεργασίες θα πρέπει να δώσει μια μικρή μάχη, για να κερδίσει την
εκτίμηση και την εμπιστοσύνη των τεχνικών».


Η Κλαιρ Μπρέκσγουελ και μερικά από τα 80 κοστούμια της για την παράσταση του
Δημήτρη Καταλειφού «Ο Δον Ζουάν έρχεται από τον πόλεμο» (φωτό: Πρίσμα)

Η Κλαιρ Μπρέκσγουελ γεννήθηκε στο Λονδίνο. Απόφοιτος του Πανεπιστημίου
Μάντσεστερ και Old Vic Theatre εργάστηκε για τρία έργα στο Stephen Joseph
Theatre Scarborough. Είναι πολιτογραφημένη Ελληνίδα, αφού από το 1989 ήρθε
στην Αθήνα, παντρεύτηκε και έκανε οικογένεια ­ έχει μια κόρη 3,5 ετών.
Δουλεύει κυρίως ως ενδυματολόγος και έχει υπογράψει 40 έργα. Φέτος έκανε τα
κοστούμια στις παραστάσεις «Τα παιδιά», σε σκηνοθεσία Βιρβιδάκη, «Η άποψη της
Έιμυ», σε σκηνοθεσία Μαστοράκη, «Ο Δον Ζουάν έρχεται από τον πόλεμο», σε
σκηνοθεσία Καταλειφού, «Περλιμπλίν και Μπελίσα» σε σκηνοθεσία Θεοδωρόπουλου.

«Ήρθα στην Ελλάδα, με τη σκέψη ότι έχω ένα επάγγελμα που μπορώ να το κάνω
παντού. Η σκηνογραφία είναι διεθνής. Το πρώτο πρόβλημα που αντιμετώπισα, ήταν
η γλώσσα. Το δεύτερο η έλλειψη γνωριμιών. Το γεγονός ότι ήμουν άγνωστη μεταξύ
αγνώστων το αντιμετώπισα με εγγλέζικο τρόπο. 
Έγραψα γράμματα παντού. Ο Γιώργος Πάτσας ανταποκρίθηκε στο γράμμα μου. Το ίδιο
έστειλα και στην Ξένια Καλογεροπούλου. Συμπτωματικά και εκείνη θέλησε να με
γνωρίσει. Τους πήγα ντοσιέ με τις δουλειές μου. Έτσι είχα την εξαιρετική τύχη
να δουλέψω μαζί τους στην "Ελίζα". Ήμουν τυχερή. Ένας πολύ καλός σκηνογράφος,
μία πολύ καλή θιασάρχης. Η μία δουλειά φέρνει την άλλη. Και εδώ ήμουν τυχερή.
Γιατί αυτό δεν ισχύει πάντα στην Ελλάδα. Εδώ, συχνά, οι δουλειές κλείνονται σε παρέες.

Το θέατρο στην Ελλάδα είναι σε πολύ καλό επίπεδο. Το ρεπερτόριο είναι πλούσιο
και οι δουλειές προσεγμένες. Ίσως το επίπεδο κατασκευής είναι χαμηλότερο
συγκριτικά με τις παραστάσεις του Λονδίνου. Και είναι χαμηλότερο όχι μόνον
γιατί οι παραγωγές είναι φθηνότερες, τα θέατρα πιο μικρά και ο τεχνικός
εξοπλισμός πιο χαμηλός, αλλά και γιατί τα συνεργεία των κατασκευαστών είναι
λίγα. 
Όχι, η Επίδαυρος δεν είναι το όνειρό μου. Η Επίδαυρος είναι η μεγάλη επιθυμία
του Έλληνα σκηνογράφου που μεγαλώνει μ' αυτό το όνειρο. Η Ελλάδα το καλοκαίρι
προσφέρει κι άλλες χαρές. Διακοπές κυρίως. Αυτό που μ' ενδιαφέρει, είναι να
προχωράω ως καλλιτέχνις. Και στη σκηνογραφία και την ενδυματολογία ο δρόμος
είναι μακρύς».


Η Εύα Νάθενα σε λεπτομέρεια του σκηνικού της στην παράσταση του Γιώργου
Μιχαηλίδη «Λούλου» (φωτό: Πρίσμα)

Η Εύα Νάθενα γεννήθηκε στο Ηράκλειο Κρήτης. Σπούδασε στην Ανωτάτη Σχολή Καλών
Τεχνών (ζωγραφική με τον Χ. Μπότσογλου και σκηνογραφία με τον Γ. Ζιάκα). Έκανε
την πρώτη της ατομική έκθεση το 1996, αλλά ασχολείται με τη σκηνογραφία από το
1992. Βοηθός του Δαμιανού Ζαρίφη και του Διονύση Φωτόπουλου, συνεργάστηκε με
την Έλλη Παπαγεωργακοπούλου και έχει υπογράψει δύο ταινίες μικρού μήκους,
τρεις παραστάσεις χοροθεάτρου και δέκα θεατρικές. Φέτος, έχει κάνει τα σκηνικά
και κοστούμια στη «Λούλου», σκηνοθεσία Γ. Μιχαηλίδη, στις «Ιστορίες αιδοίου»,
σκηνοθεσία Κωνσταντίνου Αρβανιτάκη ενώ ετοιμάζει το σκηνικό στην «Κοιλιά του
ψύλλου» και στους «Δύο θεούς».

«Προετοιμαζόμουν για τραγουδίστρια της όπερας. Από παιδάκι όμως εκφραζόμουν
ζωγραφίζοντας. Κι όμως, δεν μπορούσα να υποψιαστώ ότι η ζωγραφική θα ήταν ο
χώρος που θα με βοηθούσε να βρω τον εαυτό μου, γιατί παράλληλα χίλια δυο
πράγματα με ενδιέφεραν. Όταν φοιτώντας στη Σχολή Καλών Τεχνών μπήκα στο
Εργαστήρι του Γιώργου Ζιάκα, ήξερα πια ότι η σκηνογραφία ήταν για μένα το
μέλλον μου. Από τεμπέλα που ήμουν είχα μεταμορφωθεί σε εργατική, υπομονετική
και επίμονη. Δεν ξέρω πόσο βοηθάνε τα χρόνια των σπουδών, αλλά ξέρω ότι η
πρακτική που κάνεις ως βοηθός σκηνογράφου μετράνε σαν μάστερ. 
Τώρα ξέρω ότι όλα γίνονται. Κι αν δεν τα γνωρίζεις, τα εφευρίσκεις. Φέτος, στη
"Λούλου" χρειάστηκε να κάνω ορθομαρμάρωση! Δεν είχα ιδέα πώς. Είχα την ιδέα,
όμως, ότι έπρεπε το υλικό να είναι αυθεντικό. Η αλήθεια είναι ότι το ντιζάιν
έχει μπει στη σκηνογραφία. Όλο και πιο πολλοί είναι αυτοί που αγαπάμε το
αυθεντικό υλικό και όχι αυτό που μιμείται. Έχω πολύ λίγα χρόνια στο θέατρο και
όμως του χρωστάω πολλά. Έχω γίνει καλύτερος άνθρωπος. Αυτή η δουλειά μου
έβγαλε τα καλά μου στοιχεία. Είναι ένα μαγικό είδος καλλιέργειας.

Η αλήθεια είναι ότι υπήρξα και πολύ τυχερή με τις συνεργασίες που είχα. Δεν
ξέρω τι ζητείται ακριβώς από τον νέο σκηνογράφο. Ίσως, η ματιά του και η επαφή
του με το σήμερα. Σέβομαι το παλιό, το μαθαίνω, το εκτιμώ, αλλά περπατάω στους
δρόμους του σήμερα. Μέσα απ' αυτούς κοιτάζω τον κόσμο στο παρελθόν και στο
μέλλον του».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16343P061</ED>
<ID>
ID:17083

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P06&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ρασομόν (Κ.).
6.30-8.30-10.30 μ.μ. Τετ.: Η νύχτα του Σαν Λορέντζο.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβ. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβ. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.10-6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 2. Μαγικά φίλτρα. 6.40-8.40-10.50 μ.μ. / Ο
πρίγκιπας της Αιγύπτου. Κάθε μέρα ώρα 4.30 μ.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. 6.40-8.50-11.00 μ.μ. /
Οι Άθλιοι, κάθε μέρα ώρα 4.00 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών.
4.30-6.30-8.30-10.30 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.40-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Η ονειρεμένη ζωή των
αγγέλων. 6.00-8.20-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Οι Άθλιοι. 6.00-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβ.
5.55-8.05-10.15 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.10-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Οι άντρες με τα
όπλα. 6.20-8.45-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Elizabeth. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Γείτονες
και εραστές. 6.00-8.10-10.20 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 5.50-8.05-10.20 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Θα σε βρω στον
παράδεισο. 5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Από την άκρη της πόλης. 9.00-11.00
μ.μ. / Dr Dolittle - Ο γιατρός τρελάθηκε. Κάθε μέρα 5.00-7.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.45-8.45-10.45 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβ. 6.50-8.50-10.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.10-8.20-10.30 μ.μ.

CINE CITY ERICSSON 4 (Dolby DTS). Η διακριτική γοητεία των αρσενικών.
5.00-7.00-9.00 μ.μ. / Halloween - Είκοσι χρόνια μετά. Κάθε μέρα ώρα 11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 11.50-14.00-16.15-18.30-20.30-22.30-00.45.

VILLAGE CENTRE Αίθουσα 3. Μουλάν. 11.20-13.30-15.45-17.50 μεταγλ. / Μαγικά
φίλτρα. 20.00-22.45-01.30.

VILLAGE CENTRE Αίθουσα 4. Θα σε βρω στον παράδεισο. 12.45-15.15-17.45-20.15-22.45-01.15.

VILLAGE CENTRE Αίθουσα 5. Ο πρίγκιπας της Αιγύπτου. 12.15-14.30-17.00
μεταγλ. / Χαμένοι στο Διάστημα. 19.30-22.15-00.50.

VILLAGE CENTRE Αίθουσα 6. Η διακριτική γοητεία των αρσενικών.
17.30-19.45-22.00-00.30. / Το μαγικό σπαθί: Αναζητώντας το Κάμελοτ.
11.15-13.15-15.30 μεταγλ.

VILLAGE CENTRE Αίθουσα 7. Οι Άθλιοι. 12.30-15.30-18.15-21.15-00.15.

VILLAGE CENTRE Αίθουσα 8. Ζωντανή μετάδοση: The Truman show. 12.00-14.30-16.45-19.00-21.15.-23.30-01.45.

VILLAGE CENTRE Αίθουσα 9. Halloween - Είκοσι χρόνια μετά. 12.50-15.00-17.15-19.15-21.30-23.45-01.45.

VILLAGE CENTRE Αίθουσα 10. Αλεξίσφαιροι ντετέκτιβς. 13.45-16.00-18.15-20.45-23.00-01.15.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Από την άκρη της πόλης. 6.00-8.10-10.20 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Οι άντρες με τα όπλα.
5.30-8.00-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Θα σε
βρω στον παράδεισο. 5.40-8.00-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Αλεξίσφαιροι ντετέκτιβ. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.30-8.40-10.50 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβ.
6.10-8.20-10.30 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.45 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Θα
σε βρω στον παράδεισο. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβ. 6.30-8.45-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Elizabeth. 6.10-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ. / Μουλάν. Κάθε μέρα ώρα 5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Μαγικά φίλτρα. 6.30-8.40-10.50 μ.μ.

ΠΑΛΑΣ (Οδός Βουκουρεστίου ~ 3224.434, Dolby Stereo). Αφιέρωμα Άλφρεντ Χίτσκοκ,
κάθε μέρα ώρα έναρξης 8.00 μ.μ. Δευτ.: Ο άγνωστος του εξπρές, Η εξομολόγηση.
Τρ.: Τηλεφωνήσατε ασφάλεια αμέσου δράσεως, 13 εγκλήματα ζητούν ένοχο. Τετ.:
Βόρεια με βορειοδυτικά, Στη σκιά των τεσσάρων γιγάντων.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 5.40-8.00-10.20 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 6.40-8.40-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρ. ώρα 9.00 μ.μ.: Χοιροστάσιο. Παρ. ώρα 9.00 μ.μ.: Φάννυ και Αλέξανδρος.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 8.10-10.20 μ.μ. / Μουλάν.
Κάθε μέρα ώρα 6.15 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo).
Μουλάν. 7.00 μ.μ. μεταγλ. / Ολέθρια σύγκρουση. Κάθε μέρα ώρα 9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Η διακριτική
γοητεία των αρσενικών. 6.00-8.15-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η διακριτική γοητεία
των αρσενικών. 7.15-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Μόνο Πέμπ.-Κυρ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ολέθρια σύγκρουση. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). 6 μέρες, 7 νύχτες. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΚΑΣΤΕΛΛΑ (Οδός Παπαναστασίου 44, ~ 4226.908 Dolby SR DTS, Κλιματισμός). Snake
eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δευτ.: Τιμητική βραδιά στον Ντίνο Ηλιόπουλο. Τετ.: Το μετέωρο βήμα
του πελαργού, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο ~ 9416669, 4816276).
Μόνο Σάβ.-Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβ. 6.05-8.15-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ. / Μουλάν. Κάθε μέρα ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16343P081</ED>
<ID>
ID:17094

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P08&aa=1</URL></REF>


Article

<CATEGORY>vin15</CATEGORY>

 <H5></H5><H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Από την άκρη της πόλης». Περιθώριο Ρωσοπόντιων στην Αθήνα

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Cinepolis 1,
Cine City 3, Village Centre 8, Αελλώ, Άνεσις, Ετουάλ, Ιντεάλ (Μαρ.), Κηφισιά
3, Νανά, Τιτάνια, Τρία Αστέρια, Ζέα].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Έμπασσυ, Νιρβάνα, Άττικα 1, Μαρούσι 2, Αβάνα, Φάληρο 2).

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Village Centre 4, Απόλλων, Δαναός, Ράδιο Σίτι, Ζίνα,
Κορονέτ, Τροπικάλ, Ατλαντίς, Φάληρο 1, Γλυφάδα, Μαρούσι 1, Αττικόν (Πειρ.)].

«ΟΙ ΑΝΤΡΕΣ ΜΕ ΤΑ ΟΠΛΑ»: Γιατρός περιπλανιέται στη ζούγκλα των Ινδιάνων
χώρας της Λ. Αμερικής. Η τελευταία ταινία του ανεξάρτητου Τζον Σέιλς.
Προβληματισμός και καταγραφή συγκρούσεων. (Έλλη, Αρτ Στούντιο).

«ΟΝΕΙΡΕΜΕΝΗ ΖΩΗ ΤΩΝ ΑΓΓΕΛΩΝ»: Η καλύτερη γαλλική ταινία με εξαιρετικές
ερμηνείες από τα κορίτσια Ελοντί Μπουσέζ, Ναταλιά Ρενιέ. (Αλέκα).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Τρία... κορίτσια στα πρόθυρα
σεξουαλικής κρίσης. Αλμοδοβαρική σάτιρα της Όλγας Μαλέα. [Village Centre 6,
Cine City 4, Cinepolis 4, Αλεξάνδρα (Πατ.), Άνταμς 2, Άστρον, Άτταλος, Διάνα,
Ιντεάλ, Κηφισιά 1, Μαργαρίτα 1, Μελίνα (Καματερό), Παλλάς (Ελευσίνα), Χαϊλάιφ].

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Νεαροί Ρωσοπόντιοι, αρσενικές πόρνες στην
«καλτ» ταινία του Κ. Γιάνναρη. (Όπερα, Δαναός 2, Άττικα 2, Αφαία).
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16343P082</ED>
<ID>
ID:17136

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P08&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Σκοπός τους η... κάμψη της αντίστασης. 2. Φαραώ του 14ου π.Χ.
αιώνα, που προχώρησε σε θρησκευτική και πολιτική μεταρρύθμιση. 3.
Τίτλος ταινίας του Κουροσάβα. ­ Πατρίδα του Λυκούργου Λογοθέτη. 4.
Χρονικό ή υποθετικό. ­ Και αυτά τα... κλείνουμε. 5. Η λεπτή πρωινή
δροσιά. 6. Γίνονται από την κορυφή της καρδιάς. ­ Μία αρχαία
προστακτική που έγινε πολύ γνωστή από τον Αισχύλο. 7. Ευπαθές τμήμα
στρατιωτικής παράταξης. ­ Γαλλικός νομός. 8. Κόρη του Δία και της
Θέμιδος. 9. Μαθητής του Κένταυρου Χείρωνα (αιτ.). ­ Όμοια... ποιοτικά.

ΚΑΘΕΤΑ

1. Διακρίνονται, αλλά κατά τρόπο... ενοχλητικό. 2. «... Ρόμα»,
τίτλος ταινίας του Παζολίνι (αντίστρ.). ­ Στρατιωτική μονάδα. 3.
Γυναικείο υποκοριστικό. ­ Αρχίζει και τελειώνει με... κρύο. 4.
Ακολουθείται από ρήμα. ­ Ανέδειξε και τον Ρίχτερ. 5. Αδελφός του
Δαμιανού. ­ Έχει και φιλοσοφική έννοια. 6. Άλλη ονομασία της Αφαίας. ­
Χρησιμοποιείται και διαζευκτικά. 7. Κατηγορία δημόσιων έργων. 8.
Ένα από τα συνθήματα της Γαλλικής Επανάστασης. 9. Γραφή του αριθμού
208. ­ Τα επισημαίνει μία πινακίδα της Τροχαίας.

ΛΥΣΗ (18/1/99)

ΟΡΙΖΟΝΤΙΑ: 1. ΚΟΡΙΝΘΙΑΣ 2. ΟΜΑΔΑ - ΜΑΗ 3. ΠΑΝΕΡΙΑ
4. ΕΛΑ - ΚΑΤΙΑ 5. ΓΗ - ΞΙΦΙΑΣ 6. ΑΙΣ 7. ΑΚΡ -
ΣΑΜΟΑ 8. ΓΥΜΝΟΠΟΥΣ 9. ΗΡΑ - ΙΣΩΣ. ΚΑΘΕΤΑ: 1. ΚΟΠΕΓΧΑΓΗ
2. ΟΜΑΛΗ - ΚΥΡ 3. ΡΑΝΑ - ΑΡΜΑ 4. ΙΔΕ - ΞΙ 5.
ΝΑΡΚΙΣΣΟΣ 6. ΦΑΙ - ΑΠΩ 7. ΙΜΑΤΙΣΜΟΣ 8. ΑΑ - ΙΑ - ΟΥΙ
9. ΣΗΜΑΣΙΑΣ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16343P083</ED>
<ID>
ID:17169

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P08&aa=3</URL></REF>


Article

<CATEGORY>vin09</CATEGORY>

 <H5>ΤΑ ΡΙΑΛΙΤΙ ΣΟΟΥ ΔΕΝ ΣΥΓΚΙΝΟΥΝ ΤΟΥΣ ΠΙΣΤΟΥΣ ΤΗΣ ΜΙΚΡΗΣ ΟΘΟΝΗΣ
</H5><H2>Έχασαν 400.000 τηλεθεατές
</H2>
Τα ριάλιτι σόου εμφανίζουν έντονα σημάδια φθοράς. Η πτώση της τηλεθέασης είναι
σταθερή από χρόνο σε χρόνο. Μέσα σε δύο σεζόν έχασαν κάπου 400.000 τηλεθεατές.

Οι τηλεθεατές βαρέθηκαν πια τα ριάλιτι σόου και έχουν αρχίσει να τους γυρνούν
την πλάτη. Στη φωτογραφία το «Επιτέλους μαζί» (με τον Ανδρέα Μικρούτσικο)

Οι δακρύβρεχτες ιστορίες, τα οικογενειακά δράματα, αλλά και τα προσωπικά δεν
συγκινούν πλέον μεγάλη μερίδα των τηλεθεατών, που προτιμά στη μικρή οθόνη το
γέλιο («Δύο ξένοι», «Και οι παντρεμένοι έχουν ψυχή») παρά το κλάμα.

Ο μέσος όρος που έχουν πετύχει φέτος τα ριάλιτι σόου κυμαίνεται γύρω στο 9,5%
(567.000 τηλεθεατές), αν αναλογιστεί κανείς ότι οι κωμωδίες «Και οι
παντρεμένοι έχουν ψυχή» αλλά και «Δύο ξένοι» έχουν ξεπεράσει αρκετές εβδομάδες
το 20% (1.190.000 τηλεθεατές) η καθεμία.

Τα ριάλιτι σόου είναι ένα φαινόμενο που μπήκε στην ζωή μας την τηλεοπτική
περίοδο 1995-'96. Τότε έκαναν την εμφάνισή τους στη μικρή οθόνη η «Ζούγκλα», ο
«Κίτρινος Τύπος» και το «Χωρίς αναισθητικό», που κατάφεραν να ξεπερνούν
αρκετές φορές ακόμη και το 16% (περίπου 960.000 τηλεθεατές), ποσοστό αρκετά υψηλό.

Οι επικεφαλής των καναλιών βλέποντας ότι τα προσωπικά δράματα έφερναν υψηλή
τηλεθέαση, την επόμενη τηλεοπτική σεζόν (1996-'97) πολλαπλασίασαν τα ριάλιτι
σόου και από τρία έφτασαν τα εννέα («Επιτέλους μαζί», «Κεντρί», «Εν θερμώ»,
«Γόρδιος δεσμός», «Αληθινές ιστορίες», «Ζούγκλα», «Κίτρινος Τύπος», κ.ά.).

Σε αυτά προστέθηκαν ακόμη το «Μια νέα αρχή», «Ιστορίες της διπλανής πόρτας»,
«Σημείο επαφής», «Ζήτημα αγάπης», «Τώρα είναι η σειρά σου», «Μεταξύ άλλων», κ.ά.

Οι υπεύθυνοι των ριάλιτι σόου όλα αυτά τα χρόνια έκαναν ό,τι μπορούσαν για να
εντοπίζουν τους καλεσμένους τους και να τους φέρουν στο πλατό, ώστε να
εκθέσουν με κάθε λεπτομέρεια τις προσωπικές τους ιστορίες και τα δράματά τους.
Φεύγοντας από τα στούντιο οι περισσότεροι διαπίστωσαν πως τα προβλήματά τους
κάθε άλλο παρά βρήκαν τη λύση τους. 
Η κοινή γνώμη θορυβήθηκε, το Εθνικό Συμβούλιο Ραδιοτηλεόρασης δέχτηκε
επιστολές διαμαρτυρίας και δραστηριοποιήθηκε (επέβαλε χρηματικές κυρώσεις),
ενώ το θέμα απασχόλησε ακόμη και τον ίδιο τον Πρωθυπουργό. Φέτος όμως οι
εκπομπές αυτές, παρά τις προσπάθειες των συντελεστών τους να παραμείνουν στον
«αφρό», δεν καρποφόρησαν.

Η χαμηλή τηλεθέαση που σημείωναν είχαν ως αποτέλεσμα αρκετά από τα ριάλιτι
σόου να σταματήσουν πριν από την ώρα τους. Όπως για παράδειγμα: «Ζήτημα
αγάπης», «Σημείο επαφής», «Εν θερμώ», «Γόρδιος δεσμός», «Αληθινές ιστορίες»,
«Τώρα είναι η σειρά σου».

Την αντιπάθειά τους στα ριάλιτι σόου κατέγραψε πριν από δύο χρόνια και η
έρευνα του ραδιοφωνικού σταθμού Flash 9.61, που έδειξε πως οι τηλεθεατές τα
έβλεπαν από «περιέργεια και όχι από ενδιαφέρον», ενώ στην πλειοψηφία τους δεν
θα ήθελαν να βρίσκονται στη θέση αυτών των ανθρώπων.

Το ΕΣΡ μπροστά σε αυτή την κατάσταση δεν έμεινε με σταυρωμένα χέρια. Εκτός από
τα χρηματικά πρόστιμα και τις συστάσεις προς τα κανάλια, ανέθεσε σε τρεις
καθηγητές Πανεπιστημίου να μελετήσουν τα ριάλιτι σόου και να βγάλουν τα
συμπεράσματά τους. 
Στο μικροσκόπιο της καθηγήτριας Ψυχολογίας του Παντείου Πανεπιστημίου Φωτεινής
Τσαλίκογλου, της επίκουρης καθηγήτριας στο Πανεπιστήμιο Αθηνών Αλέκας
Κορωναίου και του δρος Εγκληματολογίας Γιώργου Νικολόπουλου μπήκαν όλες αυτές
οι εκπομπές, που βγήκαν στον αέρα από τις 3 έως τις 14 Νοεμβρίου του 1997.
Σύμφωνα με τα συμπεράσματά τους, τα ριάλιτι σόου «προσβάλλουν το απόρρητο της
ιδιωτικής ζωής, την προσωπικότητα του ατόμου, εκείνων που συμμετέχουν σε
τέτοιου είδους εκπομπές», ενώ «τροφή» στα ριάλιτι σόου δίνουν οι προβληματικές σχέσεις.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16343P091</ED>
<ID>
ID:17084

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P09&aa=1</URL></REF>


Article

<CATEGORY>vin09</CATEGORY>

 <H5>ΑΙΧΜΕΣ
</H5><H2>Έλξη για το θέαμα της δυστυχίας
</H2>
<AUTHOR>ΦΩΤΕΙΝΗ ΤΣΑΛΙΚΟΓΛΟΥ</AUTHOR>

Να 'ναι άραγε μόνον η κόπωση; Η κόπωση για τα επαναλαμβανόμενα σενάρια της
αφήγησης μιας ξένης δυστυχίας; Μιας ξένης μιζέριας που πασχίζει να μας πείσει
ότι εκεί έξω μόνον υπάρχει η νύχτα, η παθολογία και το σκοτάδι, ενώ μέσα στο
σπίτι μας και στον ψυχισμό μας είναι άπλετο το φως και η υγεία; Ή μήπως είναι
ότι η έλξη για το θέαμα της δυστυχίας δεν σταμάτησε ποτέ; Μετακινήθηκε απλά
κάπου αλλού. Άλλαξε γειτονιά. Εξακολουθεί να ελκύει, να ταράζει και να
ηδονίζει μέσα στα δελτία ειδήσεων των 8.00. Καλά κρυμμένο εκεί το θέαμα της
δυστυχίας διαιωνίζεται μέσα από το πρόσχημα της είδησης και της πληροφόρησης.

Η Φωτεινή Τσαλίκογλου είναι καθηγήτρια Ψυχολογίας στο Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16343P092</ED>
<ID>
ID:17126

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P09&aa=2</URL></REF>


Article

<CATEGORY>vin09</CATEGORY>

 <H2>Δεν θα δοθεί η ΕΡΤ σε ιδιώτες
</H2>
Η κυβέρνηση δεν προτίθεται να προχωρήσει στην ιδιωτικοποίηση της ΕΡΤ. Ο
υπουργός Τύπου, στη Βουλή, διέψευσε κατηγορηματικά τα σενάρια για την πώληση
της ΕΡΤ σε ιδιώτες, ενώ χαρακτήρισε ανυπόστατους τους ισχυρισμούς ότι θα
παραχωρηθεί μέρος του προγράμματός της σε ανεξάρτητους παραγωγούς. Αντίθετα, ο
κ. Δημήτρης Ρέππας, απαντώντας σε σχετική ερώτηση βουλευτή του ΚΚΕ, τόνισε ότι
το σύνολο των μέτρων, που περιέ-χονται στο επιχειρησιακό σχέδιο της
κυβέρνησης, ενισχύει τον δημόσιο χαρακτήρα της ΕΡΤ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16343P093</ED>
<ID>
ID:17166

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P09&aa=3</URL></REF>


Article

<CATEGORY>vin09</CATEGORY>

 <H2>Προσφυγή για το ποσοστό 0,3%
</H2>
Να ακυρωθεί ως παράνομη και αντισυνταγματική η παρακράτηση ποσοστού 0,3% από
τα ακαθάριστα έσοδα των ραδιοτηλεοπτικών σταθμών ως συμμετοχή στα προγράμματα
εκπαίδευσης των τυφλών, ζητεί ο ΑΝΤ1 με προσφυγή του στο Συμβούλιο της Επικρατείας.

Ο τηλεοπτικός σταθμός καλείται να καταβάλει (έως το τέλος 1999) 78,7 εκατ.
δρχ. για τη χρήση 1996. Στην προσφυγή μιλά για «επιβολή φόρου» που προσκρούει
­ όπως υποστηρίζει ­ στις συνταγματικές αρχές της ισότητας και της οικονομικής
ελευθερίας, ενώ παραβιάζονται διατάξεις της Συνθήκης ΕΟΚ.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16343P094</ED>
<ID>
ID:17190

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P09&aa=4</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

Όταν υπάρχει ταινία σαν τη «Ζωντανή Μετάδοση: The Truman Show», αναρωτιέσαι
γιατί να υπάρχει τηλεόραση. Κι όταν τη δεις την ταινία αρχίζουν να μπαίνουν τα
ζιζάνια μέσα σου, γιατί πρέπει να περνάς έστω και λίγα λεπτά κάθε μέρα από τη
ζωή σου με το κοντρόλ στο χέρι, μπαίνοντας στην παγίδα της τηλεόρασης. Όχι,
δεν είναι μόνον οι σαπουνόπερες που εθίζουν τον οργανισμό στην έκκριση σαχλών
συναισθημάτων. Είναι κι αυτές οι τεχνολογικές δυνατότητες της ζωντανής
μετάδοσης και της απευθείας προσέγγισης. Αυτές οι υποχρεωτικές συμβάσεις
διαφήμισης-κατανάλωσης, οι οποίες δεν αφορούν μόνο προϊόντα αλλά και πρόσωπα.
Η μικρή οθόνη διαφημίζει τους πρωταγωνιστές της και οι θεατές τους
καταναλώνουν. Εισβάλλουν στη ζωή τους και ασυνείδητα υιοθετούν συνήθειες,
συμπεριφορές, αξίες των ηρώων τους. Τα δημητριακά του γίνονται το πρωινό μας.
Πίνουμε από το ίδιο κουτάκι μπίρας. Και όλοι μας πιστεύουμε στον τηλεοπτικό
δημιουργό μας. Εκείνον που μας έδωσε υπόσταση και μας έκανε να νομίζουμε ότι
έχουμε τη δική μας, ανεξάρτητη ζωή. Μπορούμε άραγε να κόψουμε τον ορό από τον
δότη μας πατώντας «Off»;.

Απογευματινό κρόουλ στον Skai για το θέμα του κεντρικού δελτίου με
αποκαλύψεις γαργαλιστικές γύρω από τη σχέση Γιοβανούδα-Καταβάτη,
με επίκεντρο την ερωτική αλληλογραφία τους. Όσο και να εζήλωσαν τα κατορθώματα
του πλανητάρχη, ο βυθός της ερωτικής λίμνης ενός βουλευτή δεν μπορεί να
παραβγεί σε πούρα και λεκιασμένα φορέματα. Κι αυτή η επιπρόσθετη σάλτσα του
καναλιού να αναφέρεται στο «ερωτικό θρίλερ» του Γιοβανούδα; Πού είναι ο τρόμος
και πού το στοιχείο αγωνίας;

Με εορτάζοντες καλεσμένους έκανε τις εκπομπές του το Mega. Ο Θανάσης
Ζέρβας στο «Τι νέα σήμερα» έλεγε τη γνώμη του για τις πορείες των μαθητών
στους δρόμους. Και υποστήριζε πως οι μαθητές κόβουν φάτσες και αφήνουν
επιλεκτικά τους οδηγούς να περάσουν. Κι επειδή εκείνος είναι μαζί τους,
θεωρούσε πως αν του συνέβαινε να πέσει πάνω σε κάποιο μπλόκο τους, θα ήταν από
αυτούς που θα ξέφευγαν με άνεση από την ταλαιπωρία. Και όχι επειδή έτυχε να
παίζει τον αδελφό της Ερατώς στους «Ψίθυρους Καρδιάς».

Με μια έξαρση στη φωνή η Κατερίνα Γιατζόγλου ανακοίνωνε την παρουσία
της Φαίης Μπέη, κοσμικογράφου, η οποία πήρε την τελευταία
συνέντευξη από τη Νένα Χρονοπούλου και στην οποία τα λέει όλα.
Τι της λέει δηλαδή; Για τον προδομένο έρωτά της που την οδήγησε εκτός εαυτού.
Στην πρωινή εκπομπή δεν βγήκαν άλλες λεπτομέρειες. Μόνο κάποιες εκφράσεις
συμπάθειας και υποστήριξης εκδηλώθηκαν προς την όμορφη Νένα. Τις οποίες
συμπλήρωσε και ο σεξολόγος Βαΐτσης Αποστολάτος. Μετά, η κουβέντα
στράφηκε γύρω από το κοσμικό ρεπορτάζ και τη χάρη η δουλειά σου να έχει γίνει
πια τρόπος ζωής.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16343P095</ED>
<ID>
ID:17204

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P09&aa=5</URL></REF>


Article

<CATEGORY>vin15</CATEGORY>

 <H5>Μέριλιν Μονρόε η Τερέζα Ράσελ
</H5><H2>ΤΗΛΕΟΡΑΣΗ ΤΡΙΤΗΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Ο ΝΙΚΟΛΑΣ ΡΕΓΚ ΦΛΕΡΤΑΡΕΙ ΜΕ ΤΗ ΦΑΝΤΑΣΙΑ
</H3>
Αϊνστάιν, ΜακΆρθουρ, Ντι Μάτζιο συνομιλούν με Μέριλιν Μονρόε. Ο σκηνοθέτης
Νίκολας Ρεγκ φλερτάρει με τη φαντασία.

Αν με ρωτήσετε «ποια είναι καλύτερη» θα δυσκολευτώ. Δεν με ενθουσιάζουν, αλλά
ούτε και με απωθούν. Ζήτημα γούστου; Για να δούμε. Με ιντριγκάρει η περίπτωση
μιας ταινίας που προβλήθηκε για πρώτη φορά πριν από 15 ­ πάνω κάτω ­ χρόνια
«Μια νύχτα με τη Μέριλιν», όπου ο σκηνοθέτης Νίκολας Ρεγκ «βάζει» τη γυναίκα
του Τερέζα Ράσελ, σε στυλ Μονρόε, να συνομιλεί με Αϊνστάιν, ΜακΆρθουρ, Ντι
Μάτζιο. Μαθηματικά, πολιτική, πυγμαχία στα πόδια του γαργαλιστικότερου
πλάσματος όλης της πλάσης. Περίεργη η αποψινή βραδιά. Από τη μία Μέριλιν, από
την άλλη ύμνος στους Κόκκινους με την άκρως καλτ ουγγρική ταινία «Κόκκινος
ψαλμός» του Μίκλος Γιάντσο, του οποίου οι αισθητικοί πειραματισμοί επηρέασαν
τον Θόδωρο Αγγελόπουλο. Ενδιαμέσως ο Τζον Χιούστον στην πολυπαιγμένη
περιπέτεια «Πιο δυνατός από τον διάβολο» με Χάμφρεϊ Μπόγκαρτ και η
«Παραφροσύνη», η πρώτη ταινία του πιτσιρικά (τότε, το 1963) Φράνσις Φορντ
Κόπολα. Ελληνικώς το μενού αποτελείται από Βέγγο και αστυνόμο Αντωνόπουλο.

«Ο παπατρέχας»

18.00 Star. Ο Θανάσης είναι θυρωρός και διαθέτει επτά ανύπαντρες
αδελφές. Λαχείο. Με Σούλη Σαμπάχ και Κατερίνα Γιουλάκη του 1966. (Διάρκεια:
86') *1/2

«Πιο δυνατός από τον διάβολο»

21.00 Seven Χ (Beat the devil). Ο Τζον Χιούστον ταλαιπωρεί
Αμερικανούς τυχοδιώκτες. Καλά τούς κάνει. Μια χούφτα από δαύτους περιφέρεται
σε τόπο που υποτίθεται «βγάζει» ουράνιο. Σκοτώνονται μεταξύ τους. Με Μπόγκαρτ,
Τζένιφερ Τζόουνς και Πίτερ Λόρε. (Διάρκεια: 89') ***

«Οι επαναστάτες»

21.00 ΕΤ3 (Companeros). Σπαγγέτι γουέστερν του Σέρτζιο
Κορμπούτσι. Του δεύτερου τη τάξει σκηνοθέτη σπαγγέτι μετά τον Λεόνε.
Κουμπούρια στη διάρκεια της επανάστασης στο Μεξικό. Καλοφτιαγμένο με Φράνκο
Νέρο και Τόμας Μίλιαν. (Διάρκεια: 111') **1/2

«New Jack city»

21.45 Skai. Ο Γουέσλεϊ Σνάιπς (πρωταγωνιστής του Σπάικ Λι)
πουλάει κοκαΐνη στο Χάρλεμ. Κάποιος ντετέκτιβ προσλαμβάνει πρώην αστυνομικούς
για να τον πιάσουν. Περιπέτεια του Μάριο Βαν Πιμπλς, με Άις Τι, Κέις Ροκ και
Τζουντ Νέλσον. (Διάρκεια: 97') **

«Μια νύχτα με τη Μέριλιν»

Ο αγνώριστος Τόνι Κέρτις ζει «Μια νύχτα με τη Μέριλιν» Τερέζα Ράσελ

23.30 ΕΤ1 (Insignificance). Αχαλίνωτη, γαργαλιστική φαντασία. Η
Μέριλιν συναντάει Αϊνστάιν, ΜακΆρθουρ και Ντι Μάτζιο. Πώς θα ήταν ο κόσμος
χωρίς περίπλοκες σκοπιμότητες; Αθώο κορίτσι ρωτάει. Με την Τερέζα Ράσελ σε
ρόλο Μέριλιν. Με Γκάρι Μπιούσεϊ, Τόνι Κέρτις, Μάικλ Έμιλ. Από τις καλές
ταινίες του Νίκολας Ρεγκ. Ίσως η καλύτερη επιλογή της βραδιάς. ***1/2

«Η μεγάλη απόφαση»

23.40 Skai. Ελληνική αστυνομική ταινία, με ντετέκτιβ τον Άγγελο
Αντωνόπουλο. Αναζητεί τα ίχνη δολοφόνου της ασφάλτου που άφησε το θύμα του
αβοήθητο. Με Νέλλη Γκίνη, Παύλο Λιάρο και Τζόλυ Γαρμπή. Η σκηνοθεσία είναι του
Ντίμη Δαδήρα. Χλωμούτσικο. (Διάρκεια: 80') *1/2

«Alien Nation:Ψυχή και σώμα»

23.50 Mega (Alien nation body and soul). Από την ομότιτλη
τηλεοπτική σειρά. Γήινος αστυνομικός με εξωγήινο συνεργάτη αποκαλύπτουν
ανατριχιαστική συνωμοσία. Διαστημόπλοιο μεταφέρει «ξένους» σκλάβους, τα πρώτα
υβρίδια εξωγήινων. Με Γκάρι Γκράχαμ, Έρικ Πιρπόιντ. (Διάρκεια: 90') **

«Η Άντζελα πεθαίνει ξανά»

00.30 ΝΕΤ (Angela Mooney dies again). Μια μέρα η Μία Φάροου
σηκώνεται από το κρεβάτι της, φιλάει τον άντρα της και τον πληροφορεί πως θα
αυτοκτονήσει... ξανά. Ο λόγος; Για να αποτρέψει την πώληση συνεταιρικής
τοπικής εταιρείας προϊόντων γάλακτος. Συμπαθές, σε σκηνοθεσία Τόμι Μαρκαντέλ,
με Μπρένταν Γκίσον και Πάτρικ Μπέργκιν. Η παραγωγή είναι ιρλανδική. **1/2

«Κόκκινος ψαλμός»

01.00 ΕΤ3 (Red psalm). Η ιστορία είναι υποτυπώδης. Σημασία έχουν
οι σκηνές, ο χορός, η χορογραφία και η ιδεολογία. Αγόρια και κορίτσια, με
κόκκινες σημαίες, απαγγέλλουν σε καταπράσινα λιβάδια της Ουγγαρίας. Ύμνος
στους Κόκκινους με αισθητική πρωτοτυπία. Τεράστια πλάνα μεγάλης διάρκειας. Η
ταινία του Γιάντσο επηρέασε την ευρωπαϊκή πρωτοπορία των αρχών της δεκαετίας
του '70. Σαν αφηρημένος πίνακας ζωγραφικής. (Διάρκεια: 81') ***

«Ο δρόμος για την κόλαση»

01.40 Antenna (Highway to hell). Επικίνδυνος δολοφόνος
δραπετεύει για νέες... επιδόσεις. Ο μόνος που μπορεί να τον σταματήσει είναι
κάποιος σκληροτράχηλος αστυνομικός. Με Ρίτσαρντ Χάρισον, σε σκηνοθεσία Μπι Έι
Τζένκινς. (Διάρκεια: 89')

«Παραφροσύνη»

03.45 Antenna (Dementia 13). Η πρώτη μεγάλου μήκους ταινία του
Κόπολα. Έχει μεταδοθεί άφθονες φορές από τα κανάλια. Ψυχοπαθής δολοφόνος
επιτίθεται, με άγριες διαθέσεις, σε κάστρο απομονωμένων Ιρλανδών, γόνων
αριστοκρατικής οικογένειας. Άσκηση ύφους και θρίλερ. Με Λαούνα Άντερς και
Πάτρικ Μαγκί. (Διάρκεια: 75') **1/2

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16343P101</ED>
<ID>
ID:17092

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P10&aa=1</URL></REF>


Article

<CATEGORY>vin09</CATEGORY>

 <H2>«Χάρτινα Φυλαχτά», γραμμές του ονείρου
</H2><H2></H2>
Τα συναντάμε καθημερινά μέσα από το... στέκι τους, στα «ΝΕΑ». Πάλαι πότε στο
Αερόστατό τους και τώρα σε κατάδυση, ως πλήρωμα στο Υποβρύχιό τους, αλλά και
στη σελίδα 6. Με πηδαλιούχο πάντα τον συνάδελφο Στάθη (Σταυρόπουλο, στο επίθετο).

Τα «Χάρτινα Φυλαχτά» του, τα σκίτσα του δηλαδή, παίρνουν την ανηφόρα που
βγάζει προς τον Λυκαβηττό. 
Τα «Χάρτινα ανθρωπάκια» του θα εκτίθενται από τις 25 Ιανουαρίου (20.00) στην
αίθουσα τέχνης «Αστρολάβος - Δεξαμενή», επί της οδού Ξανθίππου 11, στο
Κολωνάκι (τηλ. 7294.342-3, φαξ 7293.317). Πρόκειται για μια σειρά έργων
μαυρόασπρων και έγχρωμων από παλαιότερη αλλά κυρίως από πρόσφατη δουλειά του
Στάθη, που αποτυπώνουν τα σημεία και σημειώνουν τα τέρατα της εποχής. 
Άλλοτε ξεφεύγουν στον δικό τους (μας) κόσμο και ιχνηλατούν χάρτινα όνειρα,
εσωτερικά χρώματα και μαγικές σιωπές, που αφηγούνται ιστορίες.

Ο Στάθης σπούδασε, «πριν από πολλές εκπαιδευτικές μεταρρυθμίσεις», Πολιτικές
Επιστήμες στο Πάντειο Πανεπιστήμιο και σκηνοθεσία κινηματογράφου. 
Ζωγράφιζε από πιτσιρικάς και στο μεταξύ άλλαξε 18 δουλειές. Τα πρώτα σκίτσα
του δημοσιεύτηκαν στη «Σύγχρονη Γυναίκα» και αμέσως μετά στον «Οδηγητή», το
1981-'82, ενώ παράλληλα ξεκίνησε στον «Ριζοσπάστη», όπου έμεινε έως το 1991.
Εκείνη τη χρονιά ήρθε στα «ΝΕΑ» και παραμένει.

Η έκθεση «Χάρτινα Φυλαχτά» στην αίθουσα τέχνης «Αστρολάβος - Δεξαμενή» θα
διαρκέσει έως τις 13 Φεβρουαρίου (ώρες λειτουργίας 10.30-14.00 &
18.00-21.00, Σάββατο απόγευμα, Κυριακή & Δευτέρα κλειστά).
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16343P121</ED>
<ID>
ID:17079

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P12&aa=1</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΤΟΥ ΧΑΡΑΚΤΗ ΚΑΡΛΟ ΚΑΡΟΣΟ
</H5><H2></H2><H2>Ποιημάτων εικόνες...
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Ανέκδοτα ποιήματα του Τίτου Πατρίκιου και του Γιάννη Ρίτσου εικονογράφησε ο
χαράκτης Κάρλο Καρόσο

Πώς εικονογραφείται ένα ποίημα; Πρώτα το διαβάζεις. Ύστερα το κατανοείς. Το
νιώθεις. Σε αφορά. Έτσι σε αφορά και ο δημιουργός του. Τον νιώθεις κι αυτόν.
Ύστερα θέλεις να του χαρίσεις κάτι, αυτός σου χάρισε τις λέξεις, τις έννοιες.
Εσύ του χαρίζεις την εικόνα σου. Τι να χαρίσει, εξάλλου, ένας ζωγράφος σ' έναν
ποιητή παρά την εικόνα του. Έτσι, στο έργο που προκύπτει υπάρχουν και οι δύο.
Και ο ποιητής και ο ζωγράφος... Και το ποίημα και η εικόνα του.

«Ποιητική εικόνα» ή «εικονική ποίηση» θα μπορούσε να είναι ο τίτλος της νέας
έκθεσης του Ελληνοϊταλού ζωγράφου, γλύπτη και χαράκτη Κάρλο Καρόσο στο Γαλλικό
Ινστιτούτο της Θεσσαλονίκης. Ανέκδοτα ποιήματα του Γιάννη Ρίτσου, του Τίτου
Πατρίκιου, του Σενεγαλέζου Leopold Sedar Senghor και του Ιταλού Edoardo
Sanguineti, εικονογραφημένα ή απλώς συνοδευόμενα από 24 ξυλογραφίες του
καλλιτέχνη επιζωγραφισμένες με ακουαρέλα, είναι ένα μέρος από τον μαχόμενο
αλλά και λυτρωμένο κόσμο (ανάλογα με το ερέθισμα του ποιητή) του Κάρλο Καρόσο.

«Χαραγμένος» κι ο ίδιος βαθιά από τον «πνευματικό του δάσκαλο» τον Γιάννη
Ρίτσο, από την Ελλάδα που φέρει μέσα του όσο λίγοι Έλληνες (είναι γεννημένος
από Σαμιώτισσα μητέρα και Ιταλό πατέρα) και την Αριστερά, ο Κάρλο Καρόσο
δηλώνει σήμερα σοσιαλδημοκράτης αλλά νιώθει την ανάγκη να απολογηθεί γι' αυτή
του τη μετεξέλιξη, διευκρινίζοντας πως πρόκειται απλώς για... διαφοροποίηση -
άμυνα στη μετάλλαξη των αριστερών στην Ιταλία όπου ζει, αλλά και αλλού.
«Σήμερα η πολιτική είναι οικονομική. Δεν έχει ιδέες, έχει μόνο οικονομικές
μεθόδους. Όλα αλλάζουν άρδην. Ακόμα και οι γενιές. Κάποτε άλλαζαν κάθε 20-30
χρόνια. Τώρα το πολύ κάθε πέντε»... Έχει ­ αν όχι άποψη ­ σίγουρα όμως έχει
σκεφτεί, έχει προβληματιστεί για όλα. Για την παιδεία που πλήττεται τούτες τις
μέρες στην Ελλάδα, για την πολιτική, για την ειρήνη, για την Ευρωπαϊκή Ένωση,
για το ευρώ, για την Ελλάδα, για την Ελλάδα που «όταν στην Ευρώπη πετούσαν
πέτρες, στην Ελλάδα άνθιζε η πρώτη δημοκρατία».

Πέρασαν χρόνια από τότε που ζωγράφιζε τη μια μεριά (στην άλλη «δούλευε» τα
όνειρά του ο Γιάννης Ρίτσος) από τις πήλινες υδρίες στο Καρλόβασι της Σάμου.
Πέρασε καιρός ακόμα κι από τότε που εικονογραφούσε στίχους ποιητών. Και τώρα
που οι ποιητές δεν υπάρχουν πια; «Τώρα είναι καιρός να γίνουμε οι ίδιοι
ποιητές, να εικονογραφήσουμε τους εαυτούς μας», δηλώνει απερίφραστα και
συνεχίζει. Ζωγραφίζει, χαράσσει, συνδυάζει τις καλές με τις εφαρμοσμένες
τέχνες (είναι γνωστές στην Ιταλία οι ετικέτες που φιλοτέχνησε για τα κρασιά
μεγάλης οινοβιομηχανίας). Δίπλα σε ένα έργο του ­ από αυτά που θα εκτίθενται
έως τις 13 Φεβρουαρίου στο Γαλλικό Ινστιτούτο της Θεσσαλονίκης ­ φαντάζουν οι
στίχοι του ποιητή: «Συνεχίζουμε βάζοντας τ' όνομά μας / δίπλα σ'
άλλα ονόματα / ακόμα και σ' εκείνα / που θα θέλαμε να σβήσουμε»...
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16343P122</ED>
<ID>
ID:17122

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H5></H5><H2>Όλοι μαζί και ο Βέγγος χώρια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Χρόνια πολλά Θανάση μου, χρόνια πολλά Θανάση μου, χρόνια πολλά Θανάση μου. Εις
επταπλούν, παρακαλώ. Μάλλιασε η γλώσσα μας.

Θανάσης Βέγγος

* Ελάτε τώρα στη θέση μου. Να ανεβαίνεις την Ηρακλείτου με τη γλώσσα έξω, να
σκαρφαλώνεις τα σκαλιά του Σπιτιού της Κύπρου (λίγα είναι, αλλά είχε προηγηθεί
η Ανάβασις της Ακαδημίας) και να πέφτεις πάνω σε δεκάδες προσκυνητές επτά
Θανάσηδων. Να μόλις χθες. Κατά αλφαβητική σειρά επιθέτου:

* Αραπίδης, Βαγενάς, Βαλτινός, Θεοφίλου, Καστανιώτης, Λάλας, Νιάρχος. 
Άλλος κανείς Θανάσης; Ο Βέγγος. Α δεν παίζω. Και γιατί, παρακαλώ, ο Βέγγος
έξω; Ξεχάσατε πως ο Κύπριος - Κύπριος Ντίνος Κατσουρίδης είχε σκηνοθετήσει
μερικές από τις πιο δημοφιλείς κωμωδίες του ασθμαίνοντος Βέγγου;

* Θανάση, πάρε το γουρουνόπουλό σου. Και σας παρακαλώ, απαξάπασες και
απαξάπαντες ερρίφθησαν επί του γουρουνόπουλου. Πνευματικός άνθρωπος και ν'
αφήσει γουρουνόπουλο; Απαπαπα! «Κυπριακό είναι;», ρωτάω κάποιον που εφορμούσε
στην στοματική του κοιλότητα με το πιρούνι στον αέρα «Ξέρω κι εγώ; Από την
Αφροδίτη είναι».

* Η Αφροδίτη του Θανάση.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16343P123</ED>
<ID>
ID:17163

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Το παιδί, ο παίδαρος, η κούκλα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Αφροδίτη, Αφροδίτη, κάτι μου θυμίζει αυτό το όνομα», συνεχίζω απτόητος. «Μπα,
όνομα ταβέρνας είναι», συμπληρώνει η... στοματική κοιλότητα. Και μάλιστα
μεσημεριάτικα. Μεταξύ δύο με τρεις το μεσημέρι με την μπάκα τιγκαρισμένη από
σεφταλιές, γουρουνόπουλα και άφθονο οίνο. Φάγανε, ήπιανε και ενίοτε μιλούσανε.

* Εκτός από τρεις Θανάσηδες. Ο πρώτος, ο Λάλας... άφαντος. Πήγε δύο και
τέταρτο, δυόμισι, τρεις παρά τέταρτο τίποτα. Ένα είναι σίγουρο. Αποκλείεται να
χάθηκε στο πλήθος. Πώς να σας το διατυπώσω, είναι ζήτημα όγκου. Ο δεύτερος, ο
Νιάρχος, γλώσσα δεν έβαλε μέσα.

* Η ηθική των μέσων επικοινωνίας. Τον πλησιάζει ­ τον Νιάρχο ­ κάποιος και του
λέει στ' αυτί «ρε συ, ποιο είναι αυτό το "παιδί" πλάι σου;» (σ.σ.: «παιδί» ή
«παίδαρος» ή «κούκλα» ή και άλλα πολλά, τα οποία είναι αδύνατον να μεταφέρω
αυτούσια στη στήλη). «Α πού να στα λέω», απαντάει ο Νιάρχος, «Μεγάλο απόκτημα.
Είναι μόλις 22, τέλειωσε το Κολλέγιο, πήγε στην Αμερική ­ στο Πανεπιστήμιο
Στάνφορντ της Καλιφόρνια ­ και επέστρεψε με άριστα και τόνο, σπουδάζοντας
Ηθική των Μέσων Επικοινωνίας».

* Πεδίον δόξης λαμπρό στην Ελλάδα.
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16343P124</ED>
<ID>
ID:17188

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H5></H5><H2>Πλάτη με πλάτη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και το όνομα του «παιδιού» Βασιλική Αλμπάνη. «Είσαι βέβαιος; Μπας και την
κάνει όπως η Δέσποινα Βανδή», που τέλειωσε Αριστοτέλη, Πλάτωνα και Μαρξ, αλλά
το 'ριξε στην πασαρέλα του τραγουδιού;». «Κόβω τον λαιμό μου, το κορίτσι είναι σοβαρό».

Μιχάλης Κακογιάννης

* Ο τρίτος Θανάσης, ο Καστανιώτης, κάθησε
δίπλα στην Ζυράννα Ζατέλη. Ε ποιος είναι τόσο τολμηρός ώστε να
καταβροχθίζει γουρουνόπουλο, έστω και Κύπρου, καθήμενος στο πλευρό της Ζατέλη;
Ποιος; Γι' αυτό και ο Καστανιώτης την έκανε προς το τραπέζι του
Κούνδουρου, το οποίο ήταν τοποθετημένο διαγωνίως... πλάτη με το τραπέζι
του Μιχάλη Κακογιάννη.

* Πλάτη με πλάτη.

«Α, που να στα λέω», ψιθύρισε το διπλανό μου μαχαιροπίρουνο. «Τι, τι;» (αυτή η
περιέργεια θα μας φάει). «Προχθές την Κυριακή το μεσημέρι, ο Σημίτης είδε στον
"Απόλλωνα" τον "Βυσσινόκηπο" του Μιχάλη Κακογιάννη». «Γνωστό. Τίποτε άλλο; Ας
πούμε, του άρεσε;».
<REF><SOURCE>
ΤΑ ΝΕΑ</SOURCE>
<DATE>, 19-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16343P125</ED>
<ID>
ID:17202

</ID><URL>http://ta-nea.dolnet.gr/neaweb/neafile.print_unique?e=A&f=16343&m=P12&aa=5</URL></REF>


Article

<CATEGORY>vin06</CATEGORY>

 <H5>ΕΞΑΝΤΛΗΘΗΚΑΝ ΠΛΕΟΝ ΟΛΑ ΤΑ ΟΡΙΑ
</H5><H2>ΔΙΑΛΟΓΟΣ ΤΩΡΑ για την κρίση στα σχολεία
</H2><H2></H2>
(Από τις ΡΙΠΕΣ, σελίδα 3)

Ρ ε π
ο ρ τ
ά ζ στις
σελ
ίδες
12
- 15
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16344N011</ED>
<ID>
ID:17220

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N01&aa=1</URL></REF>


Article

<CATEGORY>vin06</CATEGORY>

 <H2>Αερόσακοι και για τα πόδια
</H2><H2></H2>
24 σελίδες φωτοαγγελίες
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16344N013</ED>
<ID>
ID:17316

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N01&aa=3</URL></REF>


Article

<CATEGORY>vin06</CATEGORY>

 <H2></H2><H2>Η γυναίκα με την πιο δύσκολη αποστολή
</H2><H2></H2>
Η κ. Ελίζα Νικολοπούλου, κλινική ψυχολόγος, έχει μια δύσκολη αποστολή: ανήκει
στην ομάδα των ειδικών που ανακοινώνει στους φορείς του AIDS τ' αποτελέσματα
των εξετάσεων.

σελίδα 11
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16344N014</ED>
<ID>
ID:17347

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N01&aa=4</URL></REF>


Article

<CATEGORY>vin06</CATEGORY>

 <H2>Όλος ο φάκελος για τη δίωξη του Χρυσόστομου
</H2><H2></H2>
σελίδες 20-21
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16344N015</ED>
<ID>
ID:17367

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N01&aa=5</URL></REF>


Article

<CATEGORY>vin08</CATEGORY>

 <H5></H5><H2>Μάχη για τις πωλήσεις των κινητών
</H2>
σελίδα 47
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16344N016</ED>
<ID>
ID:17381

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N01&aa=6</URL></REF>


Article

<CATEGORY>vin04</CATEGORY>

 <H2>Φιάσκο η δίωξη της Δήμητρας για τη βίλα
</H2><H2></H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16344N017</ED>
<ID>
ID:17391

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N01&aa=7</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

«ΤΑ ΜΠΛΟΚΑ θα συνεχισθούν». Που σημαίνει ότι θα συνεχισθεί και η
ταλαιπωρία όλων των εργαζομένων, όχι μόνον στην πρωτεύουσα, αλλά και στη
Θεσσαλονίκη, και στον Πειραιά, και στην Πάτρα ­ παντού. Τα παιδία ΔΕΝ παίζει.
Αντίθετα, δείχνουν πεισμωμένα κι ανυποχώρητα. Ο Λ. Παπαδόπουλος, στις
«Ματιές». Σελ. 4.

Η. ΑΝΔΡΙΟΠΟΥΛΟΣ: Διεθνές φεστιβάλ για να έχει αντιστοιχία με το κύρος
και τη λάμψη της αρχαίας Ολυμπίας. Για το Φεστιβάλ Πάτρας, ο κύκλος έκλεισε.
Αποτελεί παρελθόν για μένα. Μετά τους «Αργοναύτες», οι «Ωδές» του Ανδρέα
Κάλβου. Οι απαντήσεις στις «30 Ερωτήσεις» του Γ.Ε. Διακογιάννη, στη σελ. 10.

ΑΝ ΕΙΧΕΣ τη δυνατότητα να ταξιδέψεις στον χρόνο και συναντούσες γύρω
στα 1910 σε μια μπιραρία της Βιέννης ένα νεαρό, λάτρη της ζωγραφικής και της
μουσικής του Βάγκνερ, ονόματι Αδόλφο Χίτλερ, θα τον σκότωνες; Η Λεονί Σταφυλά,
«Σε πρώτο ενικό», σελ. 11.

Η Ν.Δ. είναι σήμερα «τιμητής» των μαθητικών κινητοποιήσεων, που
παλαιότερα αντιμετώπισε με τη μεγαλύτερη σκληρότητα, με αποτέλεσμα τη
δολοφονία του καθηγητή Ν. Τεμπονέρα. Και η κυβέρνηση σήμερα σκηνοθετεί το ίδιο
«έργο», αλλάζοντας μόνο ηθοποιούς... Ο Χρ. Κάτσικας, στις σελ. 16-17.

Ο ΘΟΡΥΒΟΣ ταλαιπωρεί και τους κατοίκους και τους εργαζομένους στα όρια
του Δήμου Ζωγράφου. Ένας στους τέσσερις ζει και εργάζεται σε κακές, πολύ κακές
ή απαράδεκτες συνθήκες θορύβου. Ρεπορτάζ και χάρτης, στις σελ. 18-19.

ΦΡ. ΝΤΕΚΛΕΡΚ: Η Ελίτα με σαγήνευσε από την πρώτη στιγμή. Δεν ήταν μόνο
όμορφη. Είχε μια αστραφτερή προσωπικότητα. Αργά, αλλά σταθερά, ένιωθα μια
ακατανίκητη έλξη. Αργότερα, το ίδιο μού είπε πως ένιωθε κι εκείνη. Από τα
«Απομνημονεύματά του». Από «The Times», στη σελ. 37

Ο ΣΛ. ΜΙΛΟΣΕΒΙΤΣ, μαέστρος της πολιτικής των ακροτήτων, ισορροπώντας
στην κόψη του ξυραφιού, εμφανίζεται να έχει με το μέρος του το σύνολο των
Σέρβων στην αντιπαράθεσή του με τη Δύση. Ανέθεσε στον Βουκ Ντράσκοβιτς
καθήκοντα αντιπροέδρου. Ο Κ. Μπετινάκης, στη σελ. 39.

Η ΠΡΟΟΠΤΙΚΗ που θα συνέβαλλε στην παραπέρα υποβάθμιση της κοινωνικής
ασφάλισης και στη διάβρωση της κοινωνικής συνοχής και αλληλεγγύης θα
καθιστούσε την ευρωπαϊκή ολοκλήρωση εφιάλτη των πολιτών της Ευρωπαϊκής Ένωσης.
Ο Σ. Γ. Ρομπόλης στη σελ. 46

Ο ΕΦΗΒΟΣ μεταμορφώνεται σε «ήρωα»,

άλλοτε σε «υποκινούμενο θύμα»

ή «ανατρεπτικό στοιχείο» 
κι άλλοτε πάλι σε «ανεπρόκοπο χαβαλετζή». 
Σε κάθε περίπτωση όμως δεν γλιτώνει τη μυθοποίηση.

Η Φωτεινή Τσαλίκογλου στην «Τρίτη Άποψη». Σελ. 6.

ΜΕΣΑ από την ηθική απαξίωση

της χήρας του ιδρυτή του ΠΑΣΟΚ, 
επιδιώκουν στην ουσία τη σπίλωση,

την απαξία και την παραγραφή της ιστορικής 
προσφοράς του ίδιου στον τόπο. 
Κι αυτό δεν μπορεί και δεν πρέπει να μείνει αναπάντητο. 
Ο Γ.Χ. Παπαχρήστος στους «Προβολείς». Σελ. 6.

Η ΚΑΤΑΛΥΣΗ του καθεστώτος Σαντάμ γεννά φόβους

μήπως συμπαρασύρει και την ενότητα του ιρακινού κράτους. 
Και συνακόλουθα κλονίσει κρίσιμες ισορροπίες 
προς όφελος του Ιράν και εις βάρος Αράβων 
και Ισραήλ, αλλά και της Τουρκίας. 
Ο Γ.Ε. Σέκερης «Εκτός Συνόρων». Σελ. 37.

Ο ΕΔ. ΣΑΚΑΓΙΑΝ είναι πιο συγκεκριμένος: 
οι φιγούρες που αναδύονται από το αφαιρετικό 
χρώμα είναι λυπημένα ανθρώπινα πρόσωπα.

Από το ξεκίνημά του επιχειρεί διακριτικά μια ιστορική αναγωγή 
στους προγόνους και εμμέσως στη μοίρα του. 
Ο Χ. Καμπουρίδης στο «Πανόραμα», σελ. 4.

Ο Τ. ΚΙΤΑΝΟ με τα «Πυροτεχνήματα» απέσπασε τον Χρυσό Λέοντα της Βενετίας. Η
ιστορία ενός μπάτσου που αποφασίζει ένα σάλτο μορτάλε, ορμώντας με το
περίστροφο στο χέρι σε μια τράπεζα. Αβάν πρεμιέ στο Cine Club. «Πανόραμα», σελ. 1.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16344N021</ED>
<ID>
ID:17231

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δεν
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Η κυβέρνηση δεν υπαναχωρεί και οι μαθητές δεν σταματούν τα μπλόκα: Σ' αυτή τη
χώρα δεν γνωρίζουμε πάντοτε τι πρέπει να κάνουμε, αλλά σε όλες τις περιπτώσεις
διαισθανόμαστε τι πρέπει να αποφεύγουμε.

Με τιμή
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16344N022</ED>
<ID>
ID:17310

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N02&aa=2</URL></REF>


Article

<CATEGORY>vin12</CATEGORY>

 <H5></H5><H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Παγετός στα ηπειρωτικά. Βοριάδες στο Ιόνιο ασθενείς, στο Αιγαίο έως ισχυροί (6
Μπωφόρ). Λιακάδα στη Δυτική και Βόρεια Ελλάδα. Συννεφιά στην υπόλοιπη, τοπικές
βροχές κυρίως στο Ν. Αιγαίο και τα Δωδεκάνησα.


Μικρή άνοδος της θερμοκρασίας. Ελαφρά εξασθενημένοι βοριάδες στο Αιγαίο
έντασης 4-5 Μπωφόρ. Τοπικές συννεφιές και πιθανότητα ασθενών βροχών στην
ανατολική και νότια χώρα. Λιακάδα στην υπόλοιπη.

Article

<CATEGORY>vin01</CATEGORY>

 <H5>ΕΠΕΚΤΕΙΝΕΤΑΙ Η ΑΝΑΤΑΡΑΧΗ ΜΕ ΚΙΝΗΤΟΠΟΙΗΣΕΙΣ ΔΑΣΚΑΛΩΝ ΚΑΙ ΚΑΘΗΓΗΤΩΝ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Αδιεξόδου παράτασις...
</H2><H2></H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Στα χαρακώματα ­ με άδηλο ακόμα το μέλλον ­ εξακολουθούν να βρίσκονται η
κυβέρνηση και η μερίδα της εκπαιδευτικής κοινότητας που αντιδρά δυναμικά στα
μέτρα του υπουργείου Παιδείας.

ΚΑΙ οι δύο πλευρές εμφανίζονται αμετακίνητες στις απόψεις τους, με συνέπεια να
παρατείνεται το αδιέξοδο και να δημιουργούνται και ανεξέλεγκτες καταστάσεις
(π.χ. συμπλοκές και τραυματισμοί σε μπλόκα μαθητών σε δρόμους κ.λπ.). Στο
κλίμα αυτό το Μέγαρο Μαξίμου εξακολουθεί να καλύπτει απόλυτα τους χειρισμούς
του υπουργού Παιδείας, ενώ η αναταραχή επεκτείνεται με τις απεργιακές
κινητοποιήσεις στις οποίες προχωρούν δάσκαλοι και καθηγητές. Οι εκπαιδευτικοί
εμφανίζονται να επιδιώκουν συνάντηση με τον Πρωθυπουργό «υπερβαίνοντας» τον
υπουργό Παιδείας, αλλά ο κ. Σημίτης συναρτά οποιαδήποτε επαφή από την παρουσία
και τον ενεργό ρόλο του κ. Αρσένη.

* Χθες το βράδυ οι μαθητές, συνεπικουρούμενοι από καθηγητές, φοιτητές,
συνδικαλιστές κ.λπ., πραγματοποίησαν νέα ογκώδη πορεία στο κέντρο της Αθήνας,
με προοπτική να επαναλάβουν και αύριο την κινητοποίησή τους. (Σελ. 12-15).

* Την ίδια, όμως, στιγμή νέο μέτωπο άνοιξε αιφνιδιαστικά στο ΠΑΣΟΚ με αφορμή
την εισαγγελική πρωτοβουλία για το φορολογικό καθεστώς της βίλας της Εκάλης,
για το οποίο διώκεται η χήρα του ιδρυτή του ΠΑΣΟΚ. Η εισαγγελική πρωτοβουλία
προκάλεσε πολλές αντιδράσεις στο κυβερνητικό στρατόπεδο, όπου έγιναν και
επώνυμες αναφορές ότι πραγματικός στόχος είναι ο Α. Παπανδρέου.

Επίσημα η κυβέρνηση διά του εκπροσώπου της διαχώρισε τη θέση της από την
εισαγγελική πρωτοβουλία αφήνοντας σαφώς να εννοηθεί ότι την αποδοκιμάζει, ενώ
και από νομικής πλευράς διατυπώθηκαν εκτιμήσεις και απόψεις ότι η όλη υπόθεση
δεν ευσταθεί επί της ουσίας, με συνέπεια η δίωξη να πέφτει στο κενό. (Σελ 8-9).

* Εξάλλου, στον χώρο της Ν.Δ. επικρατεί ανήσυχη ηρεμία μετά τον θόρυβο και τη
φημολογία για τις πολιτικές φιλοδοξίες του δημάρχου Αθηναίων.

Και οι δύο πλευρές (Ρηγίλλης και Πλατεία Κοτζιά) εξακολουθούν στο προσκήνιο να
κρατούν κλειστά τα χαρτιά τους αναμένοντας η μια τις κινήσεις της άλλης για να
διατυπώσουν ευθέως τις απόψεις τους. Στο παιχνίδι εισήλθε από χθες και ο
επίτιμος πρόεδρος της Ν.Δ. αποφεύγοντας, όμως, να πάρει θέση επί της ουσίας,
πράγμα που ερμηνεύτηκε από τη Ρηγίλλης ως έμμεση στήριξη του κ. Αβραμόπουλου,
από τη στιγμή που δεν αποδοκιμάζεται ανοιχτά στα πλαίσια του «κομματικού
πατριωτισμού». (Σελ 7).

* Κατά τα άλλα, η έκρυθμη κατάσταση στο Κόσοβο ανησυχεί σοβαρά την Αθήνα, η
οποία φοβάται κλιμάκωση της έντασης και των επιχειρήσεων.

Την ελληνική ανησυχία μετέφερε και στη Σόφια ο υπουργός Εξωτερικών κ.
Πάγκαλος, ο οποίος ζήτησε και τον κολασμό των υπευθύνων για τις
καταγγελλόμενες εκκαθαρίσεις αμάχων.

Ο κ. Πάγκαλος πραγματοποιεί μια μίνι βαλκανική περιοδεία (Βουλγαρία, Ρουμανία)
(Σελ 8).

* Στο μεταξύ, οι ΗΠΑ προσβλέπουν και επιδιώκουν πάντοτε την παραπέρα ανάπτυξη
των ελληνοαμερικανικών σχέσεων τόσο στον πολιτικό και στρατιωτικό όσο και στον
οικονομικό τομέα και επιδεικνύουν ιδιαίτερο ενδιαφέρον για τις προμήθειες
στρατιωτικού υλικού στα πλαίσια του εξοπλιστικού προγράμματος. Τις προθέσεις
των ΗΠΑ διερμήνευσε ο πρέσβης τους στην Αθήνα κ. Μπερνς, σε εκδήλωση στον
Πειραιά, όπου εξέφρασε και τη δυσφορία των ΗΠΑ για την πειρατεία στα
πνευματικά δικαιώματα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16344N032</ED>
<ID>
ID:17282

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Όλοι
</H2>
ΟΣΕΣ παρεξηγήσεις και αν έχουν γίνει...

ΟΣΗ ένταση και αν έχει προκληθεί όλον τον τελευταίο καιρό γύρω από την
εκπαιδευτική μεταρρύθμιση...

ΤΗ μία στα υπό κατάληψη δημόσια σχολεία...

ΤΗΝ άλλη στη Βουλή...

ΤΗΝ τρίτη στους δρόμους με τα μπλοκαρίσματα και τις πορείες...

ΜΕ κάθε ειλικρίνεια η κάθε πλευρά πρέπει να εννοήσει πως δεν πάει άλλο
αυτή η κατάσταση.

ΚΑΙ να κάνουν όλοι ­ τώρα ­ ένα γενναίο βήμα για διάλογο...

* Η ΚΥΒΕΡΝΗΣΗ εγκαταλείποντας την προσδιορισμένη ατζέντα και δεχόμενη
πως όλα τα θέματα θα είναι ανοιχτά για συζήτηση...

* ΟΙ ΔΙΔΑΣΚΟΝΤΕΣ αναλαμβάνοντας τον ρόλο που τους ανήκει για εκτόνωση
της κρίσης αντί το συνδικαλιστικό τους όργανο να αναλώνει ­ ατελεσφόρως ­ ώρες
για τη σύνταξη επιστολής προς τον Πρωθυπουργό...

* ΚΑΙ οι μαθητές που δικαίως ζητούν «δικαίωμα στη μόρφωση» να δουν πως,
με κλειστά εκατοντάδες Λύκεια, έληξε σήμερα το πρώτο από τα δύο σχολικά τετράμηνα...

ΔΙΧΩΣ να έχουν διδαχθεί και αυτά ακόμα ­ τα ασφαλώς λίγα για τον
σκληρότατο διεθνή ανταγωνισμό που περιμένει και αυτούς και τον τόπο μας ­ που
το σχολικό πρόγραμμα προβλέπει.

ΑΣ μην περιμένει η μεν κυβέρνηση τον «εκφυλισμό των αντιδράσεων» διότι
σε τέτοιες καταστάσεις δεν τίθεται θέμα γοήτρου...

ΚΑΙ ας μη δράττονται της ευκαιρίας άλλοι να παίζουν πάνω στις πλάτες
παιδιών που έκλεισαν τα σχολεία τους...

ΓΙΑΤΙ κανένας δεν ανέλαβε να τα στηρίξει στην αγωνία και την
αβεβαιότητά τους.

ΑΝΕΥΘΥΝΟΣ ­ και απαθής ­ κανείς δεν μπορεί πια να εμφανίζεται.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16344N033</ED>
<ID>
ID:17324

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Παναγιώτης Κρητικός:

(ο αντιπρόεδρος της Βουλής)

«Έχω την εντύπωση ότι μερικοί επιδιώκουν προεγγραφές προκειμένου να αγοράσουν
μετοχές της "Αβραμόπουλος Α.Ε. " όταν θα μπει στο πολιτικό χρηματιστήριο».

Κώστας Σπηλιόπουλος:

(ο βουλευτής Αχαΐας του ΠΑΣΟΚ για το φαινόμενο Αβραμόπουλου)

«Αποτελεί προϊόν του σταρ σύστεμ και δεν έχει καμιά προοπτική για το μέλλον».

Γιώργος Βουλγαράκης:

(ο βουλευτής της Ν.Δ., στον Φλας, με αφορμή τη φημολογία περί κόμματος Αβραμόπουλου)

«Η πολιτική δεν είναι κατ' αρχήν ένας αγώνας ταχύτητας, είναι αγώνας μαραθώνιος».

Αλέξανδρος Χρυσανθακόπουλος:

(ο βουλευτής του ΠΑΣΟΚ, στον 9.84)

«Ο Ανδρέας Παπανδρέου διώκεται από υποχθόνιους πολιτικούς καθοδηγητές
τρισάθλιων ζόμπι. Η αντικειμενική αξία του τάφου του είναι απείρως μεγαλύτερη
από την έκταση της ατιμασμένης αττικής γης των περιστασιακών εισαγγελέων».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16344N034</ED>
<ID>
ID:17365

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N03&aa=4</URL></REF>


Article

<CATEGORY>vin05</CATEGORY>

 <H2>Και πράσινος και κόκκινος...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, όπως είναι γνωστό, ο πρεσβευτής των ΗΠΑ στην Αθήνα κ. Ν. Μπερνς
φρόντισε να δηλώσει από τις πρώτες ημέρες της παρουσίας του στην Ελλάδα ότι
λόγω καταγωγής (είναι από τη Βοστώνη, όπου εδρεύουν οι Σέλτικς οι οποίοι έχουν
ως έμβλημα το τριφύλλι) είναι Παναθηναϊκός...

Ε, ΧΘΕΣ, που βρέθηκε καλεσμένος στη Ναυτιλιακή Λέσχη Πειραιά, φρόντισε να
κάνει τα πρώτα του ανοίγματα: αφού ξεκαθάρισε στους Πειραιώτες ότι παραμένει
οπαδός του Παναθηναϊκού, ευχήθηκε καλή επιτυχία στον Ολυμπιακό που
αντιμετωπίζει σε λίγες ημέρες την ιταλική Γιουβέντους.

(ΑΝ χάσουν οι Ιταλοί, θα μιλήσουν για αμερικανικό δάκτυλο;...).
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16344N043</ED>
<ID>
ID:17323

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N04&aa=3</URL></REF>


Article

<CATEGORY>vin05</CATEGORY>

 <H2>Παραγγέλλουν γκάλοπ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΟΠΩΣ αντιλαμβάνεστε, στα επιτελεία των κομμάτων ασχολούνται όλο και
εντονότερα με τις διαφαινόμενες (;) αλλαγές στο πολιτικό σκηνικό ­ και,
βέβαια, προκειμένου να αρχίσουν οι αναλύσεις που θα καθορίσουν την τακτική των
κομμάτων το επόμενο διάστημα, απαιτούνται κατ' αρχάς δημοσκοπήσεις...

ΛΟΙΠΟΝ, παρά το γεγονός ότι βρίσκονται σε εξέλιξη οι μαθητικές κινητοποιήσεις,
που όσο νά 'ναι «συσκοτίζουν» την εικόνα των διαθέσεων των ψηφοφόρων, τα
κόμματα προχωρούν, το ένα μετά το άλλο, σε παραγγελίες πανελλαδικών δημοσκοπήσεων.

ΜΑΛΙΣΤΑ, δεν αποκλείεται να μη δημοσιοποιηθούν τα αποτελέσματα των
περισσότερων αυτών γκάλοπ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16344N044</ED>
<ID>
ID:17351

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N04&aa=4</URL></REF>


Article

<CATEGORY>vin05</CATEGORY>

 <H2>Μυστικά και υποθετικά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΑΣ ΓΡΑΦΟΥΜΕ πιο πάνω για τα γκάλοπ που παραγγέλλουν αυτές τις ημέρες τα
κόμματα ­ και αν αναρωτιέστε για ποιο λόγο δεν προβλέπεται να δημοσιοποιηθούν
(τα περισσότερα τουλάχιστον...) η απάντηση είναι απλή. Ο κώδικας δεοντολογίας
των εταιρειών δημοσκοπήσεων απαγορεύει τη δημοσιοποίηση γκάλοπ που
περιλαμβάνουν ερωτήσεις πρόθεσης ψήφου για κόμματα τα οποία δεν έχουν ιδρυθεί ακόμη...

Ελάτε όμως, που για το κόμμα το οποίο δεν έχει ιδρυθεί ακόμη παραγγέλθηκαν οι δημοσκοπήσεις...
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16344N045</ED>
<ID>
ID:17369

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N04&aa=5</URL></REF>


Article

<CATEGORY>vin05</CATEGORY>

 <H2>Όμορφη ευρω... Θεσσαλονίκη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΟΣΜΟΣ ΚΑΙ κοσμάκης ­ σοσιαλιστικής προελεύσεως ­ συγκεντρώνεται στη
Θεσσαλονίκη την Παρασκευή και το Σάββατο. Διοργανώνεται η δεύτερη διάσκεψη των
ευρωσοσιαλιστών για τα Βαλκάνια και θα μιλήσει και ο πρόεδρος του Ευρωπαϊκού
Σοσιαλιστικού Κόμματος κ. Ρ. Σάρπινγκ ­ από τους δικούς μας, θα είναι εκεί ο
κ. Κ. Σκανδαλίδης, ο κ. Ά. Τσοχατζόπουλος, ο κ. Παρ. Αυγερινός και πολλοί άλλοι.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16344N046</ED>
<ID>
ID:17380

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N04&aa=6</URL></REF>


Article

<CATEGORY>vin05</CATEGORY>

 <H2>Γράφει ο Ανδρέας
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΠΟΡΕΙ ΕΔΩ στην Αθήνα να φουντώνουν τα σενάρια για επιστροφή του στην πολιτική
μας σκηνή, αλλά ο κ. Α. Ανδριανόπουλος περί άλλα τυρβάζει: Να, στο τεύχος
Ιανουαρίου του περιοδικού «Link» τού πολύ γνωστού ιδρύματος Woodrow Wilson
δημοσιεύεται άρθρο του για τις «Γεωστρατηγικές διαστάσεις του ζητήματος της
μεταφοράς πετρελαίου της Κασπίας»...
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16344N047</ED>
<ID>
ID:17388

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N04&aa=7</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Τα μπλόκα
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

«... ΟΙ ΜΑΘΗΤΕΣ της Αττικής πραγματοποίησαν συνολικά 16 αποκλεισμούς
μετατρέποντας την κυκλοφορία της πόλης σε ένα ατέλειωτο εκνευριστικό
μποτιλιάρισμα. Η εθνική οδός, η λεωφόρος Βουλιαγμένης, η λεωφόρος Αλεξάνδρας,
η λεωφόρος Γαλατσίου, η λεωφόρος Ηρακλείου, η λεωφόρος Κατεχάκη, η οδός Μουσών
στο Ψυχικό, η Βασ. Γεωργίου στο Χαλάνδρι, η λεωφόρος Δεκελείας, η Π. Ιωακείμ
στη Ν. Σμύρνη, ήταν οι δρόμοι που απέκλεισαν χθες οι μαθητές (...). Τα μπλόκα
θα συνεχισθούν, δήλωσαν αργά χθες οι εκπρόσωποι των μαθητών, αδιαφορώντας, για
το αν θα κάνουν δύσκολη τη ζωή χιλιάδων Αθηναίων, που χασομερούν μέσα στα
παγιδευμένα αυτοκίνητά τους με τεντωμένα νεύρα...» («Καθημερινή», Τρίτη 19/1/99).

«Τα μπλόκα θα συνεχισθούν...». Που σημαίνει, ότι θα συνεχισθεί και η
ταλαιπωρία όλων των εργαζομένων, όχι μόνο στην πρωτεύουσα, αλλά και στη
Θεσσαλονίκη και στον Πειραιά και στην Πάτρα ­ παντού. Τα παιδία ΔΕΝ παίζει.
Αντίθετα, δείχνουν πεισμωμένα και ανυποχώρητα. Το διαβάζω στα μάτια του μικρού
Γαβρήλου, που κάνει δηλώσεις, εκ μέρους των συμμαθητών του, κάθε βράδυ, σε
όλες τις τηλεοράσεις.

«Τα μπλόκα θα συνεχισθούν...». Αυτό μάθαμε στα παιδιά. Στα παιδιά μας. Τα
μάθαμε να κάνουν μπλόκα. Να κλείνουν τους δρόμους, για να μην μπορεί να
περάσει κανένα αυτοκίνητο. Πόσες και πόσες φορές δεν έχουν αποκλεισθεί οι
εθνικές οδοί, από τα τρακτέρ των αγροτών; Πόσες και πόσες φορές, δεν έχει
κοπεί η Ελλάδα στα δύο; Πόσες και πόσες φορές, η Σταδίου, η Πανεπιστημίου, η
Βασ. Σοφίας, η Ακαδημίας, δεν έχουν μείνει εκτός κυκλοφορίας, για να περάσουν
με τα πανό τους, 150 εργάτες, υπάλληλοι, δημοσιογράφοι, συνταξιούχοι, μικρομεσαίοι;

Τα 'παμε και τα ξανάπαμε, χίλιες φορές, σ' αυτή τη στήλη: δεν μπορεί, ο
υπάλληλος της ΔΕΗ, που διεκδικεί αύξηση και δεν την παίρνει, να πατάει ένα
κουμπί και να βυθίζει τη χώρα στο σκοτάδι. Δεν μπορεί, ο υπάλληλος της ΕΥΔΑΠ,
για τον ίδιο λόγο, να αφήνει την Αθήνα χωρίς νερό. Δεν μπορεί ο ταξιτζής, που
η κυβέρνηση δεν του ικανοποιεί κάποιο αίτημα, να κλείνει την πλατεία
Συντάγματος, από πάνω κι από κάτω, δημιουργώντας έμφραγμα σε μια πόλη με
εκατομμύρια κατοίκους.

Εμείς τα είπαμε, εμείς τ' ακούσαμε. Ποτέ, κανείς, εν ονόματι της δημοκρατίας,
δεν θέλησε να βάλει φρένο σ' αυτή την τακτική. Στην τακτική τού να κάνουν
δύσκολη τη ζωή των πολλών, κάποιες μειοψηφίες, που αδικούνται ή νομίζουν ότι
αδικούνται. Γιατί να μη γίνεται η όποια πορεία στο πεζοδρόμιο, αλλά στο
κατάστρωμα της Σταδίου; Γιατί οι μαθητές να μην κάνουν συλλαλητήριο στο Πεδίον
του Άρεως; Γιατί η ζωή μας να στριμώχνεται, συνεχώς, σε αδιέξοδα; Ρωτάω και
απάντηση, βέβαια, δεν περιμένω...
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16344N048</ED>
<ID>
ID:17392

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΦΤΩΧΕΙΑ: ΦΑΤΕ μάτια ψάρια και... Παιδεία διάλογο...

ΕΝΤΑΞΕΙ, ΝΑ ΓΙΝΕΙ διάλογος ­ αλλά με ανοικτά ή κλειστά σχολεία;

Ε, ΕΙΝΑΙ ΕΝΑ ΘΕΜΑ ­ ας γίνει, λοιπόν, ένας διάλογος...

ΚΑΙ ΜΕ ΠΟΙΟΥΣ θα γίνει ο διάλογος; Ε, είναι ένα θέμα ­ ας γίνει πρώτα
γι' αυτό ένας διάλογος...

ΠΟΛΥ ΩΡΑΙΑ ΤΟ έθεσε ο βουλευτής του ΠΑΣΟΚ κ. Δ. Γεωργακόπουλος στη
Βουλή, μιλώντας για την αναγκαιότητα να αλλάξει το εκπαιδευτικό σύστημα: «Οι
νόμοι ρυθμίζουν περιστάσεις και, όταν οι περιστάσεις αλλάζουν, οι νόμοι
αλλάζουν, διότι είναι αδύνατο να αλλάξουν οι περιστάσεις».

ΤΟΥΣ ΠΡΟΕΔΡΟΥΣ όλων των μεγάλων συνδικαλιστικών οργανώσεων κάλεσε στο
υπουργείο Εξωτερικών και τους ενημέρωσε για τη Συνθήκη του Άμστερνταμ ο κ. Γ.
Παπανδρέου. Γιατί αυτό; Μα, επίκειται συζήτηση επί του θέματος στη Βουλή ­
έχουμε ν' ακούσουμε πάλι για καπιταλισμό, σοσιαλισμό και Μάαστριχτ, σε βαθμό
που η μόρφωσή μας είναι εγγυημένη...

ΚΑΝΤΕ ΔΙΑΛΟΓΟ, όχι κουβέντα...
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16344N049</ED>
<ID>
ID:17393

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N04&aa=9</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Στοίχημα για εφήβους
</H2>
<AUTHOR>ΦΩΤΕΙΝΗ ΤΣΑΛΙΚΟΓΛΟΥ</AUTHOR>

«Επαναστάτης», «θύμα», «ανατρεπτικό στοιχείο», «ανεπρόκοπος χαβαλετζής». Οι
ετικέτες που είτε δαιμονοποιούν είτε εξιδανικεύουν.

Τα πλέον σύγχρονα παιδιά με ανοικτά τα στόματα Και τις ψυχές τους απλωμένες
στον αέρα.

Ανδρέας Εμπειρίκος

Ο ΕΦΗΒΟΣ, μέσα από την εκπαιδευτική κρίση των ημερών μας, βρίσκεται στο
επίκεντρο ενός καθημερινού, μυθοπλαστικού λόγου, που μετά πάθους αναπτύσσεται
και αναπαράγεται διά του Τύπου και των μέσων μαζικής ενημέρωσης. Το αποτέλεσμα
είναι να χάνεται και να διαστρέφεται η δυνατότητα επαφής μας με την
πραγματικότητα του εφήβου.

Η ψυχολογία θα είχε κάποιο λόγο εδώ, προκειμένου να γίνει κατανοητή η
ξεχωριστή σημασία μιας περιόδου, που ανέκαθεν γεννούσε στον ενήλικο απορία,
θαυμασμό, οργή, τρυφερότητα, φόβο, αμηχανία. Και έναν καλά συγκαλυμμένο και
λογοκριμένο «φθόνο της νεότητας».

Πιο υποψιασμένες από εμάς, οι πρωτόγονες φυλές, αναγνώριζαν την ιδιαιτερότητα
της εποχής αυτής μέσα από τη θεσμοθέτηση των τελετουργιών μύησης. Ζώντας
χωριστά από την υπόλοιπη κοινότητα, αγόρια και κορίτσια, μαθαίνανε την τέχνη
να γίνουν άνδρες και γυναίκες, μέσα από εκπαίδευση και σκληρές δοκιμασίες
(στέρηση ύπνου, τροφής κ.λπ.). Επιστρέφοντας στο τέλος της χρονιάς στο χωριό
τούς περίμεναν γιορτές, πανηγυρισμοί και μια καινούργια θέση με ξεκάθαρους
ρόλους και προσδοκίες μέσα στην κοινότητα της φυλής.

Με την εξέλιξη ήρθαν και οι αναπόφευκτες κακοδαιμονίες! Οι δυσδιάκριτοι και
αντινομικοί ρόλοι, η αβέβαιη θέση, η σύγχυση ως προς τους ρόλους και την
ταυτότητα. Μόνος του ο έφηβος καλείται να τα βγάλει πέρα με το αίτημα της
ενηλικίωσης σε μια ολοένα και πιο ανταγωνιστική κοινωνία, όπου η παρατεταμένη
εφηβεία σημαίνει και μία επ' αόριστον αναβολή πρόσβασης στους μοχλούς της εξουσίας.

Κι όμως, δεν είναι φαινόμενο του αιώνα μας. «Μακάρι η νεότητα να μπορούσε τα
χρόνια αυτά να πέσει σε έναν ύπνο βαθύ».

Η ευχή που διατύπωνε ο Σαίξπηρ στο «Χειμωνιάτικο παραμύθι» φανέρωνε τη
διαχρονικότητα της εφηβικής κρίσης. Οι εκρηκτικές ψυχικές εναλλαγές, η
δυσθυμία, οι απογοητεύσεις, οι ευφορικές εξάρσεις, κάθε άλλο παρά άγνωστες ήταν.

Την εποχή εκείνη, όμως, τα εφηβικά πάθη δεν καταγράφονταν με εντυπωσιακούς και
συχνά παραπλανητικούς τίτλους από τον ανύπαρκτο καθημερινό Τύπο. Τροβαδούροι,
μάγοι, εξορκιστές, ποιητές, αναλάμβαναν να διαχειρισθούν τα πάθη της εφηβικής
ψυχής μέσα από τη διαίσθηση και την ενόραση.

Η ανάπτυξη της επιστημονικής ψυχολογικής σκέψης στη διάρκεια του αιώνα μας
κατόρθωσε να ρίξει φως στους δαιδάλους του εφηβικού ψυχισμού. Έγινε φανερό ότι
η αποδέσμευση από τις ισχυρές γονικές εικόνες, ο οικογενειακός απογαλακτισμός
βρίσκεται στην καρδιά των διεργασιών της εφηβείας. Αμφιθυμίες, φόβοι, αγωνίες,
παλινδρομήσεις συνοδεύουν το άλμα προς τα εμπρός, που προϋποθέτει το πέρασμα
από την παιδική στην ενήλικη ζωή. Το βασανιστικό ερώτημα «ποιος είμαι» και η
αγωνιώδης προσπάθεια να υπάρξει σαν μια ενιαία και ξεχωριστή ταυτότητα,
χρωματίζουν με σκοτεινά και φωτεινά χρώματα την εφηβεία. Αν λάβουμε υπόψη μας
αυτά τα δεδομένα που μας προσφέρει η ψυχολογία, έχω την αίσθηση ότι η
διαχείριση της σημερινής εκπαιδευτικής κρίσης έχει αποτύχει ως προς τον τρόπο
αντιμετώπισης του εφήβου.

Ιδιαίτερα ευαίσθητος στο βλέμμα του «άλλου», ο έφηβος θα χρησιμοποιήσει τον
άλλον ως καθρέφτη της εικόνας του εαυτού του. Ο μηχανισμός της
αυτο-εκπληρούμενης προφητείας, είναι εδώ δραματικά παρών. «Αν ορίσεις κάτι σαν
πραγματικό, γίνεται πραγματικό στις συνέπειές του».

«Επικίνδυνο, ανατρεπτικό στοιχείο», «χαβαλετζής», «αθώο θύμα ξένων κέντρων
απόφασης», τι άλλο κάνουν οι ετικέτες αυτές από το να υπονομεύουν την πιο
θεμελιώδη εφηβική διεργασία; Εκείνη που στοχεύει στην αναζήτηση του εαυτού,
στη διαμόρφωση ενός «εγώ» μη χειραγωγήσιμου, μη ελεγχόμενου. Η ανάγκη
επενέργειας στο περιβάλλον, η μη υποταγή σε ξένους επικαθορισμούς, η ανάγκη να
πει «υπάρχω», «εγώ είμαι που θέλω», «εγώ είμαι που επιθυμώ», «τα πράγματα δεν
εξελίσσονται ερήμην μου», «είμαι υποκείμενο του λόγου και των επιθυμιών μου».
Σε αυτές τις προτάσεις περικλείεται το στοίχημα που θέτει ο έφηβος με τον
εαυτό του.

Αν θέλουμε υπεύθυνους και συνειδητούς νέους, αν δεν θέλουμε αλλοτριωμένους,
απαθείς και αδιατάρακτους εφήβους, ή αναίτια και ακατάπαυστα εξοργισμένους,
οφείλουμε να τους αντιμετωπίσουμε όπως τους αξίζει. Ως άτομα που παλεύουν για
την υπόθεση της ύπαρξής τους.

Έχω την αίσθηση πως πίσω από το εκπαιδευτικό στοίχημα, κρύβεται ένα στοίχημα
ακόμα μεγαλύτερο από εκείνο της γνώσης. Το στοίχημα μιας αυτόνομης ύπαρξης. Ας
μην αφήσουμε το στοίχημα αυτό να υπονομευθεί ηθελημένα ή ίσως και αθέλητα.

Η Φωτεινή Τσαλίκογλου είναι καθηγήτρια στο Τμήμα Ψυχολογίας του Παντείου Πανεπιστημίου.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16344N062</ED>
<ID>
ID:17312

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>«Ένοχη» και συνένοχοι
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΕΧΕΙ γενικότερο ενδιαφέρον αυτή η δίωξη ­ σε βαθμό κακουργήματος!! ­ που
ασκήθηκε εις βάρος της χήρας του Ανδρέα Παπανδρέου, Δήμητρας. Γιατί με τη
λογική που αναπτύσσεται στο κατηγορητήριο, θεωρητικά όλοι οι Έλληνες, δηλαδή
όλοι όσοι έχουν προχωρήσει σε αγορά ή πώληση ακινήτων, είναι πλέον υπόδικοι.
Αφού οι πάντες που αγόρασαν και πώλησαν, φορολογήθηκαν με βάση τις από το
Δημόσιο θεσπισθείσες αντικειμενικές αξίες των ακινήτων. Μηδέ και του ρέκτη
εισαγγελέως ενδεχομένως. Ή του προϊσταμένου του ΣΔΟΕ, υφυπουργού...

Δεν είναι η πρώτη φορά που το Δημόσιο κονταροχτυπιέται με τον εαυτό του. Ούτε
είναι η πρώτη φορά που εισαγγελικοί λειτουργοί οραματίζονται τα κλέη του Ντι
Πιέτρο. Αλλά είναι η πρώτη φορά που μεθοδευμένα πια, επιχειρείται η προσβολή
της μνήμης τεθνεώτος ­ και ποιου; Του Ανδρέα Παπανδρέου!

Τα κυβερνητικά στελέχη διαρρηγνύουν τα ιμάτιά τους, ότι «δεν γνώριζαν». Οι
συνεργάτες του Πρωθυπουργού επισημαίνουν ότι «ο Πρωθυπουργός δεν είχε ιδέα».
Πολύ ωραία. Άρα να υποθέσουμε ότι αυτοβούλως το υπουργείο Οικονομικών προέβη
μέσα στις γιορτές στην κατάθεση της τροπολογίας για τη μη παραγραφή του
«αδικήματος» στο οποίο έχουν, όπως προαναφέρθηκε, υποπέσει οι περισσότεροι
Έλληνες! (Για την πρωτοβουλία του βουλευτή της Ν.Δ. Δ. Κωστόπουλου να
καταθέσει στη Βουλή πριν από την τροπολογία ερώτηση για το «θέμα», καλύτερα να
μην υπάρξουν σχολιασμοί ­ το θέμα αφορά εξ ολοκλήρου τον Κώστα Καραμανλή...).

Όπως αυτοβούλως υποθέτουμε, η Τ.Ο. Κηφισιάς δεν ανανέωσε την κάρτα μέλους της
χήρας του ιδρυτή του ΠΑΣΟΚ ­ για να μην μετάσχει στο Συνέδριο.

Η Δήμητρα Παπανδρέου είναι αυτή που είναι και ο καθένας μπορεί να έχει τη
γνώμη του, τόσο για τη συμπεριφορά της την περίοδο που βρισκόταν εν ζωή ο Α.
Παπανδρέου όσο και για τώρα. Αλλά αυτό δεν μειώνει σε τίποτε την ντροπή που
πρέπει να αισθάνονται όσοι εμπνεύστηκαν αυτές τις αθλιότητες εις βάρος της.

Κυρίως γιατί μέσα από την ηθική απαξίωση της χήρας του ιδρυτή του ΠΑΣΟΚ,
επιδιώκουν στην ουσία τη σπίλωση, την απαξία και την παραγραφή της ιστορικής
προσφοράς του ίδιου στον τόπο. Και αυτό δεν μπορεί ­ και δεν πρέπει ­ να
μείνει αναπάντητο. Ιδίως από εκείνους που έχουν ­ ακόμη ­ μνήμη, κρίση και αξίες...
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16344N063</ED>
<ID>
ID:17344

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΕ ΑΝΤΙΘΕΣΗ ΜΕ ΤΗΝ ΝΤΟΡΑ ΜΠΑΚΟΓΙΑΝΝΗ, ΘΑ ΤΗΡΗΣΕΙ ΟΥΔΕΤΕΡΗ ΣΤΑΣΗ ΣΤΗ ΔΙΑΜΑΧΗ
ΚΑΡΑΜΑΝΛΗ - ΑΒΡΑΜΟΠΟΥΛΟΥ
</H5><H5></H5><H2>Παιχνίδι Μητσοτάκη
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Ο Κωνσταντίνος Μητσοτάκης και η Ντόρα Μπακογιάννη πέρασαν 10 ημέρες μαζί
στην Ταϊλάνδη και την Καμπότζη, αλλά από χθες που βρίσκονται στην Αθήνα οι
δρόμοι τους χωρίζουν. Και για να μην πάει ο νους κανενός στο κακό, η
οικογένεια Μητσοτάκη είναι ενιαία και αδιαίρετη και τα μεσημέρια της Κυριακής
θα συνεχίσουν να τρώνε μαζί.

Διαφορετική πορεία θα ακολουθήσουν στο θέμα Αβραμόπουλου ο Κώστας Μητσοτάκης
και η Ντόρα Μπακογιάννη

ΜΟΝΟ ΣΤΟ θέμα Αβραμόπουλου οι περιστάσεις τούς αναγκάζουν να ακολουθήσουν
διαφορετική πορεία. Την άποψή του για ενδεχόμενο νέο κόμμα αποκάλυψε χθες και
ο κ. Μ. Έβερτ, ο οποίος κάλεσε τον δήμαρχο Αθηναίων, εμμέσως πλην σαφώς, να
μην προχωρήσει τώρα στην ίδρυση κόμματος και να σκεφθεί πρώτα το εθνικό
συμφέρον, μετά το παραταξιακό και μετά το προσωπικό. Όσο για τον κ. Κ.
Καραμανλή, οργανώνει την αντεπίθεσή του και ξεκινά περιοδείες στην επαρχία.

«ΠΑΤΡΙΑΡΧΗΣ»

Ο Κωνσταντίνος Μητσοτάκης δείχνει ότι επιθυμεί να συμπεριφέρεται ως
«πατριάρχης» της παράταξης και όχι ως στέλεχος της Ρηγίλλης. Ο πρώην
Πρωθυπουργός, χθες, πρώτη ημέρα στην Αθήνα, έδωσε το στίγμα της ουδέτερης
στάσης που θα κρατήσει όταν Καραμανλής και Αβραμόπουλος θα διασταυρώνουν τα
ξίφη τους σε μια μάχη που, όπως όλα δείχνουν, δεν θα έχει κανόνες. Όταν
ρωτήθηκε ο κ. Κ. Μητσοτάκης για το κυοφορούμενο κόμμα Αβραμόπουλου, απάντησε
με το γνωστό ψύχραιμο ύφος του: «Εγώ εξελίξεις δεν βλέπω. Υποθέσεις ακούω.
Σενάρια ακούω. Αλλά τα πράγματα τα βρίσκω όπως τ' άφησα. Αν υπάρξουν
εξελίξεις, θα τα πούμε».

ΑΠΟΣΤΑΣΕΙΣ

Η δήλωση του κ. Κ. Μητσοτάκη πυροδότησε αμέσως συζητήσεις, σχόλια και
ερμηνείες μεταξύ των βουλευτών και στελεχών της Ν.Δ. Οι φίλοι του πρώην
Πρωθυπουργού έλεγαν ότι «κατέστησε σαφές ο πρόεδρος πως επιθυμεί στην παρούσα
φάση να κρατήσει αποστάσεις από τα σενάρια για το νέο κόμμα. Δεν αποκλείει,
όμως, να υπάρξουν εξελίξεις στο μέλλον».

ΓΕΦΥΡΟΠΟΙΟΣ

Βουλευτές προσκείμενοι στον κ. Κ. Καραμανλή, όμως, είχαν διαφορετική άποψη.
Εκτιμούσαν ότι ο κ. Κ. Μητσοτάκης θα έπρεπε να «φρενάρει» τον δήμαρχο Αθηναίων
καθιστώντας σαφές ότι εάν προχωρήσει σε ίδρυση κόμματος, θα τον βρει απέναντί
του. Ένα από τα σενάρια που ακούστηκαν στους διαδρόμους της Βουλής είναι ότι ο
κ. Κ. Μητσοτάκης δεν θα εμποδίσει τον δήμαρχο να προχωρήσει σε κόμμα και εάν
συμβεί κάτι τέτοιο, εκείνος θα επιφυλάξει για τον εαυτό του τον ρόλο του
γεφυροποιού μεταξύ των δύο κεντροδεξιών κομμάτων, τα οποία ενδεχομένως να
αποτελούν την πλειοψηφία, αλλάζοντας τα δεδομένα, αφού στην Ελλάδα υπήρχε
πάντα κεντροαριστερή πλειοψηφία.

Όσο για τον κ. Δ. Αβραμόπουλο, μιλάει πάντα με τα καλύτερα λόγια για τον πρώην
Πρωθυπουργό, τον χαρακτηρίζει μεγάλη προσωπικότητα και προσθέτει ότι δεν είναι
αχάριστος προς τον πρώην Πρωθυπουργό, ο οποίος του έδωσε την ευκαιρία να μπει
στην πολιτική.

Η ΝΤΟΡΑ ΚΑΤΑ

Αντίθετα με τον κ. Κ. Μητσοτάκη, η Ντόρα Μπακογιάννη βρίσκεται σε ρόλο του
υψηλόβαθμου κομματικού στελέχους. Μέχρι το Σάββατο δεν θα πάρει θέση στο θέμα
αυτό. Την Κυριακή, όμως, θα μιλήσει σε κομματική εκδήλωση στα Τρίκαλα και εκεί
θα ταχθεί σαφώς κατά της δημιουργίας νέων κομμάτων και θα εκφράσει την άποψη
ότι ο πολυκερματισμός των κομμάτων δεν θα ωφελήσει την πολιτική ζωή. 
Η πρώην υπουργός θα σηκώσει τα κομματικά λάβαρα όσο πιο ψηλά μπορεί, δεν θα
επιτεθεί, όμως, με προσωπικούς χαρακτηρισμούς στον κ. Δ. Αβραμόπουλο. Στις
κατ' ιδίαν συζητήσεις της επισημαίνει ότι με τις εξελίξεις αυτές δικαιώνεται η
πρόταση που έκανε στη συνδιάσκεψη του Δεκεμβρίου για επανίδρυση του κόμματος
με κάλεσμα όλων των στελεχών, ώστε να εμποδιστεί κάθε φυγόκεντρη τάση.

Ο ΕΒΕΡΤ

Ο κ. Μ. Έβερτ, μιλώντας στη ΝΕΤ και τον Πέτρο Ευθυμίου, είπε για το ενδεχόμενο
κόμμα Αβραμόπουλου ότι «το εθνικό και το παραταξιακό συμφέρον δεν επιτρέπει
μια τέτοια κίνηση με τον υφιστάμενο εκλογικό νόμο. Δεν πρέπει να δημιουργηθούν
καταστάσεις οι οποίες μπορεί να μας οδηγήσουν σε πρόωρες εκλογές. Ούτε να
υπάρξει διάσπαση πολιτικών δυνάμεων που μπορεί να οδηγήσει τον τόπο σε
αδιέξοδα». Και πρόσθεσε: «Εάν είχαμε ένα σύστημα απλής αναλογικής και
σχηματίζονταν κυβερνήσεις συνεργασίας, η θέση μου θα ήταν: Κοίταξε το
προσωπικό σου συμφέρον».

Τις κινήσεις του κ. Δ. Αβραμόπουλου αρνήθηκε να σχολιάσει, όταν ρωτήθηκε, ο κ.
Γ. Ράλλης, τονίζοντας χαρακτηριστικά: «Εάν επρόκειτο να ιδρύσω δικό μου κόμμα,
θα μπορούσατε να με ρωτήσετε».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16344N071</ED>
<ID>
ID:17264

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N07&aa=1</URL></REF>


Article

<CATEGORY>vin04</CATEGORY>

 <H5>«ΝΟΜΙΚΩΣ ΕΣΦΑΛΜΕΝΗ» ΧΑΡΑΚΤΗΡΙΖΕΤΑΙ Η ΑΠΟΦΑΣΗ ΝΤΟΓΙΑΚΟΥ * «ΣΚΟΠΟΣ ΝΑ ΘΙΓΕΙ Η
ΜΝΗΜΗ ΤΟΥ ΑΝΔΡΕΑ ΠΑΠΑΝΔΡΕΟΥ», ΚΑΤΑΓΓΕΛΛΟΥΝ ΣΤΕΛΕΧΗ ΤΟΥ ΠΑΣΟΚ
</H5><H5>Οι αναφερόμενες φορολογικές παραβάσεις δεν μπορούν να χαρακτηριστούν ως απάτη
</H5><H2>Οργή στο ΠΑΣΟΚ για τη δίωξη-φιάσκο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Σε εισαγγελικό φιάσκο εξελίσσεται η υπόθεση της ποινικής δίωξης που
ασκήθηκε εις βάρος της κ. Δήμητρας Παπανδρέου για την υπόθεση της βίλας μετά
τη δήλωση ανώτατης πηγής της Εισαγγελίας του Αρείου Πάγου ότι η άσκηση δίωξης
είναι εσφαλμένη.

Δεν προκύπτουν ευθύνες για κανέναν με βάση τη φορολογική νομοθεσία, δήλωσε ο
γενικός γραμματέας του ΣΔΟΕ

ΤΗΝ ΙΔΙΑ στιγμή με οργισμένες αντιδράσεις από αρκετά στελέχη, αλλά και έμμεση
αποδοκιμασία από την κυβέρνηση υποδέχθηκε το ΠΑΣΟΚ την απόφαση του εισαγγελέα
Πρωτοδικών κ. Ι. Ντογιάκου να ασκήσει δίωξη για απάτη σε βαθμό κακουργήματος.
Στελέχη μάλιστα κατήγγειλαν ότι σκοπός είναι να θιγεί η μνήμη του ιδρυτή του
ΠΑΣΟΚ Ανδρέα Παπανδρέου.

ΚΑΙ Ο ΣΔΟΕ

Η κυβερνητική ενόχληση επιτείνεται και από τη βεβαιότητα της ηγεσίας του ΣΔΟΕ
που πραγματοποίησε την έρευνα ότι δεν υπάρχουν ποινικές ευθύνες στην υπόθεση.
«Από το πόρισμα που συνέταξε το ΣΔΟΕ και υπέβαλε στην Εισαγγελία Πρωτοδικών
Αθηνών μετά από παραγγελία της, δήλωσε στα «ΝΕΑ» ο γενικός γραμματέας του ΣΔΟΕ
κ. Γιώργος Κανελλόπουλος, δεν προκύπτουν, με βάση τη φορολογική νομοθεσία,
ποινικές ευθύνες για κανέναν». Ενώ κύκλοι του ΣΔΟΕ πρόσθεταν ότι τα περί
ποινικής δίωξης αφορούν «εισαγγελική υπερβολή».

Κυβερνητικά στελέχη έλεγαν ότι η ανακίνηση, σε δικαστικό επίπεδο, της υπόθεσης
της αγοράς του οικοπέδου της οδού Αγράμπελης αντικειμενικά πλήττει την
κυβερνητική παράταξη σε μια στιγμή που κυβέρνηση και ΠΑΣΟΚ έχουν μπροστά τους
πολλά ανοιχτά μέτωπα. Και επιπρόσθετα, τόνιζαν, ότι η κίνηση ενισχύει εκ των
πραγμάτων τη Ν.Δ. που αντιμετωπίζει πρόβλημα από τις φημολογούμενες κινήσεις Αβραμόπουλου.

ΤΟ ΙΣΤΟΡΙΚΟ

Στην κατεύθυνση αυτή κυβερνητικά στελέχη σημείωναν ότι:

* Η αρχική εισαγγελική παραγγελία για τη βίλα έγινε το 1995 από τον τότε
πρόεδρο του Αρείου Πάγου κ. Κόκκινο.

* Η εισαγγελική παραγγελία έμεινε για σχεδόν δύο χρόνια στο συρτάρι του
αρμόδιου εισαγγελέα.

* Η εντολή προς το ΣΔΟΕ για έρευνα προαναγγέλθηκε πανηγυρικά από τον κ.
Κολιοκώστα τον Νοέμβριο του 1997.

* Για τα δύο από τα τρία αντικείμενα της έρευνας δεν προέκυψε τίποτε από την
έρευνα του ΣΔΟΕ, το πόρισμα του οποίου επισημαίνει μόνο φορολογικές παραβάσεις
για το τρίτο (αγορά οικοπέδου).

* Η υποβολή του πορίσματος από το ΣΔΟΕ έγινε προς τον εισαγγελέα κ. Ντογιάκο
τον Σεπτέμβριο και αυτός το διαβίβασε στην Εισαγγελία Πρωτοδικών τον
Δεκέμβριο. Η δίωξη ωστόσο ασκήθηκε στα μέσα Ιανουαρίου, «άγνωστο γιατί», όπως
σημείωναν κυβερνητικές πηγές.

ΑΝΤΙΚΕΙΜΕΝΙΚΗ ΑΞΙΑ

Τα κυριότερα πάντως επιχειρήματα που προβάλλουν τα στελέχη του ΠΑΣΟΚ είναι
καθαρά νομικά και αφορούν τη «φοροτεχνική» πλευρά του θέματος, σύμφωνα με την
οποία δεν υπάρχει ποινικό αδίκημα και ότι στην υπόθεση της αγοράς του
οικοπέδου της οδού Αγράμπελης δεν έγινε τίποτε άλλο από αυτό που κάνουν όλοι
οι Έλληνες. Δηλαδή, να δηλώνουν ως τίμημα της αγοράς την αντικειμενική αξία με
βάση σχετικές δικαστικές αποφάσεις.

Σαφή αναφορά σ' αυτό έκανε και ο υπουργός Δικαιοσύνης κ. Ε. Γιαννόπουλος, που
δήλωσε «στενοχωρημένος» προσωπικά από την εξέλιξη. «Αυτό όμως που δικαιούμαι
να πω είναι ότι αν περιμένει κανείς να πληρώσει φόρο πέρα από την
αντικειμενική αξία όπως την έχει καθορίσει η Εφορία, τότε θα πρέπει να πάνε
στη φυλακή οι μισοί Έλληνες». 
«ΣΠΡΩΧΤΗΚΕ»

Πέραν αυτών ωστόσο ορισμένα στελέχη της λεγόμενης «εσωκομματικής
αντιπολίτευσης» επιχείρησαν με έμμεσο τρόπο να αναδείξουν ενδοκομματική πτυχή
στο θέμα αφήνοντας υπαινιγμούς ότι στην υπόθεση εμπλέκεται μερίδα στελεχών του
εκσυγχρονιστικού μπλοκ. Σε κατ' ιδίαν μάλιστα συζητήσεις ανέφεραν ότι στόχος
είναι να θιγεί η μνήμη του Ανδρέα Παπανδρέου εν όψει του Συνεδρίου ώστε να
διευκολυνθεί, όπως λένε, το εγχείρημα για ένα «άλλο» ΠΑΣΟΚ. Και υποστηρίζουν
ότι η όλη υπόθεση «σπρώχτηκε» αρχικά από τη μερίδα των στελεχών αυτών.

* Για καθαρή «εισαγγελική πρωτοβουλία» μίλησαν τόσο ο κυβερνητικός εκπρόσωπος
κ. Δημ. Ρέππας όσο και ο υπουργός Δικαιοσύνης κ. Ε. Γιαννόπουλος ο οποίος
μάλιστα χαρακτήρισε «μέγα λάθος» της κ. Δήμητρας Παπανδρέου αν πιστεύει ότι τα
περί πολιτικής δίωξης που είπε τα απευθύνει στην κυβέρνηση. Το στίγμα της
κυβέρνησης με την έμμεση αποδοκιμασία της κίνησης του εισαγγελέα έδωσε ο κ.
Δημ. Ρέππας. Ο κυβερνητικός εκπρόσωπος μίλησε μεν για «λεπτότητα και
ευαισθησία» απέναντι στις δικαστικές πρωτοβουλίες, τόνισε ωστόσο ότι «η
ενασχόληση με θέματα που εθεωρείτο ότι έχουν κλείσει, δεν συμβάλλει στην ομαλή
πολιτική εξέλιξη. Τίποτα, συνέχισε, δεν μπορεί να σκιάσει την προσωπικότητα
του Ανδρέα Παπανδρέου».

«ΣΚΑΝΔΑΛΟΛΟΓΙΑ»

Ο υπουργός ΠΕΧΩΔΕ κ. Κ. Λαλιώτης, εξάλλου, αντέδρασε με έντονο τρόπο. Σε
γραπτή δήλωσή του τονίζει ότι «ορισμένοι κύκλοι» επιδιώκουν με την υπόθεση
αυτή, «να πυροδοτήσουν ένα νέο κύκλο σκανδαλολογίας» με «ουσιαστικό στόχο και
πάλι» τον Ανδρέα Παπανδρέου. «Ας γνωρίζουν όλοι, υπογραμμίζει, ότι το 1999 δεν
είναι 1989. Γι' αυτό κάθε προσπάθεια ανακύκλωσης της σκανδαλολογίας είναι
πολιτικά, ιστορικά και ηθικά καταδικασμένη». 
Στον ίδιο τόνο κινήθηκε και ο επίτροπος κ. Χρ. Παπουτσής που χαρακτήρισε
«ανανδρία» τη συνεχιζόμενη προσπάθεια «ορισμένων» να αμαυρώσουν το όνομα του
Α. Παπανδρέου. «Προσπαθούν να πετύχουν τώρα ό,τι δεν πέτυχαν όσο ζούσε», τόνισε.

* Αιχμές ότι οι εισαγγελείς και η Δικαιοσύνη κινήθηκαν «από σκοπιμότητα»
αφήνει ο γενικός γραμματέας Τύπου κ. Ν. Αθανασάκης και τονίζει ότι το θέμα δεν
είναι τα συμβόλαια και οι αντικειμενικές αξίες, αλλά ο Ανδρέας Παπανδρέου.
«Είτε όμως έχουμε να κάνουμε με κακέκτυπα όψιμων Ντι Πιέτρο, είτε αναζητείται
εναγώνια αποπροσανατολισμός σε μια περίοδο εξελίξεων στο χώρο της συντηρητικής
παράταξης, όλα έχουν τα όριά τους».

Ο Α. ΛΙΒΑΝΗΣ

Από την πλευρά του, ο στενός συνεργάτης του ιδρυτή του ΠΑΣΟΚ κ. Α. Λιβάνης
δήλωσε ότι θεωρεί «αδιανόητο» μέλη και στελέχη του ΠΑΣΟΚ να συμμετέχουν στην
επιχειρούμενη σπίλωση του Α. Παπανδρέου, ενώ ο κ. Τ. Χυτήρης κάνει λόγο για
μικροψυχία και υποκρισία.

* Αιχμηρή προς πολλές κατευθύνσεις ήταν η δήλωση 4 μελών της Κ.Ε. που
προέρχονται από τη Νεολαία (Τώνια Αντωνίου, Κρ. Βασιλικόπουλος, Δ.
Καλογερόπουλος και Ν. Μαδεμλής), που κάνουν λόγο για νέα προσπάθεια των
«σημαιοφόρων της κάθαρσης» να πάρουν εκδίκηση από τον Α. Παπανδρέου. «Στην
εποχή των γκρίζων πολιτικών - υπαλλήλων του Μεγάλου Αφεντικού, το όνειρο
πρέπει να σβήσει», αναφέρουν χαρακτηριστικά.

ΜΕΤΕΩΡΗ καθίσταται, ουσιαστικά, από την Εισαγγελία του Αρείου Πάγου η δίωξη
εις βάρος της Δήμητρας Λιάνη - Παπανδρέου, καθώς χθες ανώτατοι εισαγγελικοί
λειτουργοί τόνιζαν ότι η επίμαχη δίωξη για απάτη σε βαθμό κακουργήματος εις
βάρος του Δημοσίου, με τις επιβαρυντικές περιστάσεις του νόμου 1608/50 περί
καταχραστών του Δημοσίου, είναι «νομικώς εσφαλμένη», αφού «οι αναφερόμενες
φορολογικές παραβάσεις δεν μπορούν να χαρακτηρισθούν ως απάτη και, συνεπώς,
δεν μπορούν να έχουν κακουργηματικό χαρακτήρα...».

Οι ίδιοι ανώτατοι εισαγγελείς σημείωναν, μάλιστα, ότι από τη στιγμή που οι
σχετικές παραβάσεις διώκονται μόνο σε βαθμό πλημμελήματος, τότε τίθεται ζήτημα
οριστικής παύσης της ποινικής δίωξης λόγω παραγραφής (πενταετία).

Για το θέμα που έχει ανακύψει, από κύκλους της Εισαγγελίας του Ανωτάτου
Δικαστηρίου τονιζόταν, εξάλλου, ότι η νομολογία του Αρείου Πάγου «δίνει
απαντήσεις που επίσης οδηγούν στο συμπέρασμα ότι η δίωξη της Δήμητρας Λιάνη -
Παπανδρέου είναι εσφαλμένη». Ειδικότερα, γίνεται επίκληση αποφάσεων της
Ολομελείας του Αρείου Πάγου από το 1988, σύμφωνα με τις οποίες «η φορολογική
παράβαση δεν μπορεί να τυποποιηθεί ως απάτη».

Σύμφωνα με πληροφορίες, η Εισαγγελία του Αρείου Πάγου θα παρέμβει επισήμως στο
ζήτημα αποκλειστικά στο πλαίσιο της δικαιοδοσίας της (αναιρετική διαδικασία
κ.λπ.), αλλά θεωρείται βέβαιο ότι οι θέσεις των ανωτάτων εισαγγελικών
λειτουργών θα ληφθούν υπόψη στο πλαίσιο της ανάκρισης που ξεκινά στο
Πρωτοδικείο Αθήνας για την υπόθεση. Και στην περίπτωση που κατά την ανάκριση
γίνει αποδεκτό ότι το ζήτημα αφορά φορολογικές παραβάσεις που δεν μπορούν να
χαρακτηρισθούν ως απάτη, τότε με βούλευμα οι διώξεις θα παύσουν οριστικά, λόγω
παραγραφής, τόσο για την κ. Λιάνη - Παπανδρέου όσο και για τους υπόλοιπους διωκόμενους.

Νομικοί κύκλοι σημείωναν ακόμα ότι στις δύο αποφάσεις του Αρείου Πάγου μπορεί
να προστεθεί και σχετική γνωμάτευση του Νομικύ Συμβουλίου του Κράτους. Σύμφωνα
με αυτήν, όταν γίνονται δηλώσεις μεταβίβασης με βάση τις αντικειμενικές αξίες,
το Δημόσιο δεν μπορεί να τις ελέγξει, ακόμη και αν οι δύο συμβαλλόμενοι
(πωλητής, αγοραστής) ομολογήσουν ότι δόθηκε άλλο τίμημα. Το ίδιο ισχύει,
υποστηρίζεται, ακόμη και στην περίπτωση που έχει εκδοθεί δικαστική απόφαση που
αναγνωρίζει ότι το τίμημα δεν ήταν το πραγματικό.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16344N081</ED>
<ID>
ID:17265

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N08&aa=1</URL></REF>


Article

<CATEGORY>vin04</CATEGORY>

 <H2>Επίτροπος Σιλγκί: Να ενταχθεί η δραχμή στη ζώνη του ευρώ
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΝΕΑ ΕΠΙΒΕΒΑΙΩΣΗ μέσα σε 24 ώρες για την προοπτική ένταξης της Ελλάδας στην ΟΝΕ
ή της δραχμής στο ευρώ μέσα στις προβλεπόμενες ημερομηνίες, έρχεται από τα πιο
επίσημα χείλη της Κομισιόν.

Μετά την οικονομική έκθεση που δίνεται και επίσημα σήμερα στη δημοσιότητα,
όπου σκιαγραφείται η ικανοποίηση της Επιτροπής για τη θετική πορεία της
οικονομίας, ειδικότερα για την πρόβλεψη μείωσης του πληθωρισμού, τώρα και ο
αρχιτέκτονας του κοινού νομίσματος ο Γάλλος επίτροπος Ιβ Τιλμπό ντε Σιλγκί
δηλώνει την ανάγκη ένταξης και του ελληνικού νομίσματος στην ζώνη του ευρώ.
Κάτι που όπως είπε θεωρεί προϋπόθεση, μεταξύ των άλλων, για να ενισχυθεί το
ευρωπαϊκό νόμισμα σήμερα των «11».

Ο αρμόδιος για τη νομισματική και οικονομική πολιτική στην Ευρωπαϊκή Επιτροπή,
μιλώντας στην οικονομική και νομισματική επιτροπή του Ευρωκοινοβουλίου
επεσήμανε ότι οι συνθήκες για την πλήρη επιτυχία του ευρώ είναι η ενίσχυση των
οικονομικών πολιτικών των χωρών που συμμετέχουν, η ικανότητα της Ευρώπης να
εκφράζεται με μία μόνο φωνή, καθώς και η ενσωμάτωση των χωρών της Ε.Ε. που δεν
συμμετέχουν ακόμη, όπως η Μ. Βρετανία, η Σουηδία, η Δανία και η Ελλάδα.

Ο κ. Ντε Σιλγκί μίλησε για έναν ενθουσιασμό που περιβάλλει αυτή τη στιγμή το
ευρώ στον τραπεζικό τομέα και δεν απέκλεισε να κυκλοφορήσουν χαρτονομίσματα
του κοινού νομίσματος νωρίτερα από την 1η Ιανουαρίου του 2002, κυρίως σε
επίπεδο εμπόρων.

Εν τω μεταξύ, σήμερα η ολομέλεια της Ευρωπαϊκής Επιτροπής πρόκειται και
επίσημα να υιοθετήσει την οικονομική έκθεση για την πορεία της οικονομίας των
χωρών - μελών της Ευρωπαϊκής Ένωσης. Τα νέα στοιχεία και προβλέψεις θα
σχολιάσει σε συνέντευξη Τύπου ο αρμόδιος επίτροπος κ. Ντε Σιλγκί.

Όπως ήδη έχουν γράψει «ΤΑ ΝΕΑ», η έκθεση εκφράζει ικανοποίηση για την πορεία
της ελληνικής οικονομίας και ενθαρρύνει τη συνέχεια του Προγράμματος Σύγκλισης.

Σε ειδικό κεφάλαιο για την Ελλάδα γίνεται αναφορά στις αποφάσεις για την
οικονομική πολιτική της ελληνικής κυβέρνησης, σημειώνοντας ότι το 1988 μείζον
γεγονός ήταν η ένταξη της δραχμής στον συναλλαγματικό μηχανισμό της Κοινότητας
τον Μάρτιο. Θετικά αναφέρεται στην ανατίμηση που ακολούθησε την αρχική
υποτίμηση, ενώ με βάση τις προβλέψεις του Προγράμματος Σύγκλισης
υπογραμμίζονται ως αξιόπιστα τα μέτρα για εξυγίανση, ώστε να ενταχθεί η Ελλάδα
στην ΟΝΕ. Επισημαίνει ωστόσο ότι το ελληνικό νόμισμα είναι ευάλωτο στις κρίσεις.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16344N082</ED>
<ID>
ID:17306

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N08&aa=2</URL></REF>


Article

<CATEGORY>vin04</CATEGORY>

 <H2>Απρόκλητη επίθεση Πάγκαλου κατά του ελληνικού Τύπου
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΣΟΦΙΑ

ΑΠΡΟΚΛΗΤΗ επίθεση κατά του ελληνικού Τύπου εξαπέλυσε χθες ο Θεόδωρος Πάγκαλος,
επιβεβαιώνοντας τις περίεργες αντιλήψεις που διαθέτει για τη λειτουργία του.

Θεωρεί τους δημοσιογράφους ως «τους χειρότερους εχθρούς της ελληνικής
κυβέρνησης» και την άποψη αυτή τη διατύπωσε στη Σόφια, στη διάρκεια κοινής
συνέντευξης Τύπου με τη συνάδελφό του υπουργό Εξωτερικών της Βουλγαρίας Ν. Μιχαήλοβα.

Αφορμή αποτέλεσε ερώτηση των «ΝΕΩΝ» για τον επικίνδυνο πυρηνικό αντιδραστήρα
του Κοζλοντούι, που προκάλεσε την απροσδόκητη οργή του υπουργού.

«Αυτήν την ερώτηση», είπε ο κ. Πάγκαλος, «την περίμενα από ένα Βούλγαρο
δημοσιογράφο ­ ιδιαίτερα από μερικές εφημερίδες που όπως βλέπω δεν με
συμπαθούν ιδιαίτερα. Αυτό είναι δικαίωμά τους. Αλλά αποδείχθηκε ακόμη μια φορά
ότι οι Έλληνες δημοσιογράφοι είναι οι χειρότεροι εχθροί της ελληνικής
κυβέρνησης και κάνουν όλες τις ενοχλητικές ερωτήσεις παντού. Εμένα δεν με
ενοχλεί, πάντως, αυτή η ερώτηση».

Η ΘΕΣΗ ΤΗΣ ΑΘΗΝΑΣ

Πάγκαλος - Στογιάνοβ. Στις ελληνοβουλγαρικές συνομιλίες διαπιστώθηκε η
διάθεση και των δύο πλευρών να υλοποιηθεί η δημιουργία ζώνης ελεύθερης
διακίνησης πολιτών

Εν συνεχεία, ο υπουργός Εξωτερικών είπε πως «κακώς γράφεται» πως το Κοζλοντούι
είναι ελληνοβουλγαρικό ζήτημα. 
Και διευκρίνισε τη θέση της Αθήνας: η Ελλάδα είναι εχθρός της πυρηνικής
ενέργειας, «είτε πρόκειται για πολεμικούς είτε για ειρηνικούς σκοπούς»,
οπουδήποτε κι αν βρίσκεται. «Υπάρχει μια αντιπυρηνική πλειοψηφία στον ελληνικό
λαό κι είναι δικαίωμά μας», είπε ο κ. Πάγκαλος, διευκρινίζοντας πως το
Κοζλοντούι είναι «μια επιλογή που έγινε σε άλλες εποχές» και δεν ξέρουμε εάν
αυτή γινόταν σήμερα, ποια θα ήταν. Και ο υπουργός Εξωτερικών κατέληξε λέγοντας
πως είναι ένα θέμα που πρέπει να συζητηθεί μεταξύ της βουλγαρικής κυβέρνησης
και των αρμοδίων, δηλαδή του Διεθνούς Οργανισμού Ατομικής Ενέργειας και της
Ευρωπαϊκής Ένωσης.

Από την πλευρά της, η κ. Μιχαήλοβα είπε πως υπάρχει αλληλοενημέρωση των δύο
χωρών ­ κι επανέλαβε τη δέσμευση της Σόφιας για κλείσιμο τεσσάρων μονάδων του
Κοζλοντούι. Έκανε, πάντως, λόγο για ρεαλιστικές επιλογές, σε συνάρτηση με το
οικονομικό κόστος.

ΕΥΘΥΝΕΣ ΓΙΑ ΚΟΣΟΒΟ

Σε ό,τι αφορά το βασικό θέμα των συνομιλιών, την κατάσταση στο Κόσοβο, ο κ.
Πάγκαλος προχώρησε σε «κατανομή ευθυνών».

Ο υπουργός Εξωτερικών τόνισε πως «οι υπεύθυνοι της σφαγής πρέπει να
καταδικαστούν, να απομονωθούν και να αντιμετωπιστούν ως εγκληματίες». Και
πρόσθεσε πως «η κυβέρνηση της Γιουγκοσλαβίας έχει σοβαρές ευθύνες».
Διευκρίνσε, πάντως, ότι «πρέπει επίσης να καταδικαστούν οι προκλητικές και
ανεύθυνες ενέργειες της αλβανικής πλευράς ­ χωρίς αυτό να αποτελεί δικαιολογία
για τη σφαγή».

Ο κ. Πάγκαλος υποστήριξε ότι πρέπει να ενταθεί η διεθνής παρουσία στην περιοχή
­ και συμφώνησε με την πρόταση της ομολόγου του, Ναντέζντα Μιχαήλοβα, να
μετάσχουν και οι γειτονικές χώρες στους παρατηρητές (σ.σ.: η Σόφια επιθυμεί
διακαώς τη συμμετοχή της).

ΚΑΤΑ ΒΟΜΒΑΡΔΙΣΜΩΝ

Πάντως, ο Έλληνας υπουργός Εξωτερικών, απαντώντας σε ερώτηση σχετικά με το
ενδεχόμενο ΝΑΤΟϊκών βομβαρδισμών, τάχθηκε εναντίον ­ σημειώνοντας
χαρακτηριστικά: «Κανείς δεν έχει μπορέσει ποτέ να μου εξηγήσει τι θα
βομβαρδίσουμε και πώς θα βομβαρδίσουμε ­ το μόνο που μου λένε είναι ποιος θα
βομβαρδίσει». Και τόνισε πως «το Ιράκ είναι μια διαφορετική υπόθεση».

Στο επίπεδο των ελληνοβουλγαρικών σχέσεων η επίσκεψη του Θεόδωρου Πάγκαλου
σημαδεύτηκε από τη διάθεση και των δύο πλευρών να προχωρήσει η υλοποίηση της
δημιουργίας ζώνης ελεύθερης διακίνησης πολιτών, σε ακτίνα 25 χιλιομέτρων
εκατέρωθεν των ελληνοβουλγαρικών συνόρων. Μάλιστα, ο κ. Πάγκαλος παρέδωσε και
συγκεκριμένο σχέδιο, το οποίο η βουλγαρική πλευρά θα μελετήσει τάχιστα.

Σημειώνεται πως η ζώνη αυτή συζητείται εδώ και καιρό στις διμερείς επαφές
Σόφιας - Αθήνας, αλλά δεν έχει προχωρήσει λόγω της καχυποψίας ορισμένων κύκλων
και των δύο πλευρών, καθώς πρόκειται για περιοχή με ισχυρό μουσουλμανικό
στοιχείο, τόσο στη βουλγαρική όσο και στην ελληνική πλευρά.

Στο πλαίσιο της επίσκεψης του υπουργού Εξωτερικών υπεγράφη κι η συμφωνία
τελωνειακής συνεργασίας, από τον Γιώργο Δρυ και τον Βούγλαρο υπουργό Οικονομικών.

Ο ΑΓΩΓΟΣ

Η κ. Μιχαήλοβα εξέφρασε την ικανοποίησή της για την εκ νέου διαβεβαίωση από
τον κ. Πάγκαλο ότι η Αθήνα θα συνεχίσει να προωθεί την ένταξη της Βουλγαρίας
στο ΝΑΤΟ και στην Ευρωπαϊκή Ένωση. Ο Θεόδωρος Πάγκαλος, επίσης, υπογράμμισε
πως και μετά την ανάλυση των νέων δεδομένων της πετρελαϊκής αγοράς, ο αγωγός
Μπουργκάς - Αλεξανδρούπολης γίνεται ακόμη πιο απαραίτητος. Όπως και να έχει,
στα μέσα του έτους θα ολοκληρωθεί η μελέτη των ειδικών ­ και θα ληφθούν οι
σχετικές αποφάσεις.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16344N083</ED>
<ID>
ID:17342

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N08&aa=3</URL></REF>


Article

<CATEGORY>vin04</CATEGORY>

 <H5>Το σύστημα άλλαξε τη γενιά μας
</H5><H2>30 ΕΡΩΤΗΣΕΙΣ
</H2><H2>ΗΛΙΑΣ ΑΝΔΡΙΟΠΟΥΛΟΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΝΗΘΗΚΕ: Δίπλα στην Αρχαία Ολυμπία

ΑΓΑΠΑ: Να συζητά με καλούς φίλους

ΑΠΟΡΡΙΠΤΕΙ: Τον κυνισμό της «νέας εποχής»

ΤΟΥ ΑΡΕΣΕΙ: Η ένταση της δημιουργίας

ΔΙΑΒΑΖΕΙ: «Εκ του πλησίον», Οδυσσέα Ελύτη

ΝΟΣΤΑΛΓΕΙ: Τον παλιό «Φλόκα». Υπήρξε η «Μεγάλη του Γένους Σχολή»

ΘΑ ΚΑΛΟΥΣΕ ΓΙΑ ΓΕΥΜΑ: Την εκλεκτή του φίλη Ιουλίτα Ηλιοπούλου

Ο Ηλίας Ανδριόπουλος ετοιμάζεται πυρετωδώς να ξεκινήσει ένα καινούργιο
Διεθνές Φεστιβάλ στην Αρχαία Ολυμπία, έχοντας τη φιλοδοξία «των υψηλών στόχων
και προδιαγραφών». Τα δύο τελευταία χρόνια, από τη θέση του καλλιτεχνικού
διευθυντή στο Φεστιβάλ Πάτρας, έδωσε εξαιρετικά δείγματα γραφής.Παράλληλα
γράφει μουσική πάνω στις «Ωδές» του Ανδρέα Κάλβου, που θα παρουσιαστούν μαζί
με τους «Προσανατολισμούς» του Ελύτη, τον Ιούνιο, στο Μέγαρο Μουσικής Αθηνών.
Και ετοιμάζεται να ξανακατέβει ­ αφιλοκερδώς ­ στο Φεστιβάλ της Σύμης.

ΕΡ.: Διεθνές Φεστιβάλ Αρχαίας Ολυμπίας;

ΑΠ.: Καινούργιο ταξίδι στο όνειρο και στην περιπέτεια.

ΕΡ.: Γιατί διεθνές;

ΑΠ.: Για να έχει αντιστοιχία με το κύρος και τη λάμψη της Ολυμπίας.

ΕΡ.: Γιώργος Αηδόνης και Τάκης Δημητρουλόπουλος;

ΑΠ.: Δήμαρχος Αρχαίας Ολυμπίας ο πρώτος, νομάρχης Ηλείας ο δεύτερος. Πολύτιμοι
φίλοι και συνοδοιπόροι στην προσπάθεια αυτή.

ΕΡ.: Ο Ευάγγελος Βενιζέλος θα στηρίξει;

ΑΠ.: Ελπίζω και προσδοκώ στη συμπαράστασή του.

ΕΡ.: Το Φεστιβάλ Πάτρας;

ΑΠ.: Ο κύκλος που έκλεισε. Αποτελεί παρελθόν για μένα.

ΕΡ.: Τι σας άφησε;

ΑΠ.: Εμπειρία στον χώρο του πολιτιστικού μάνατζμεντ και ποικίλες αναμνήσεις.

ΕΡ.: Θάνος Μικρούτσικος;

ΑΠ.: Εκλεκτός συνάδελφος, μπλεγμένος και αυτός πάλι στην ίδια περιπέτεια.

ΕΡ.: Χατζιδάκις - Θεοδωράκης;

ΑΠ.: Μεγάλοι Διδάσκαλοι, που με τίμησαν με την αγάπη τους.

ΕΡ.: Σεφέρης, Ελύτης, Γκάτσος;

ΑΠ.: Η Ελλάδα που δίνει νόημα, περιεχόμενο και αυτογνωσία.

ΕΡ.: Μας λείπει σήμερα αυτή η Ελλάδα...

ΑΠ.: Απελπιστικά. Ναι.

ΕΡ.: Μετά τους «Αργοναύτες» τι;

ΑΠ.: «Ωδές» Ανδρέα Κάλβου. «Ω, Φιλτάτη πατρίς...».

ΕΡ.: Πότε θα το ακούσουμε;

ΑΠ.: Τον Ιούνιο, στο Μέγαρο Μουσικής. Υπό την αιγίδα της Βουλής των Ελλήνων
και με πρωτοβουλία του προέδρου της Απόστολου Κακλαμάνη.

ΕΡ.: Μέγαρο Μουσικής Αθηνών;

ΑΠ.: Βήμα της καλής μουσικής και όσων εμπλέκονται σ' αυτήν: συνθέτες,
μαέστροι, ορχήστρες, σολίστ.

ΕΡ.: Ερμηνευτές που ομόρφυναν ιδιαίτερα το έργο σας;

ΑΠ.: Μπέλλου, Πρωτοψάλτη, Μητσιάς.

ΕΡ.: Είκοσι και πλέον χρόνια μουσικής πορείας. Τι σας έχει αποτυπωθεί έντονα;

ΑΠ.: Σεπτέμβρης 1994. «Προσανατολισμοί» στο Ηρώδειο.

ΕΡ.: Άλλο;

ΑΠ.: Μάιος 1996. «Αργοναύτες» στην παλιά Όπερα της Φρανκφούρτης.

ΕΡ.: Σκέφτεστε καθόλου το εξωτερικό;

ΑΠ.: Την άνοιξη. Συναυλίες στις Αυστρία, Γερμανία.

ΕΡ.: Με αεροπλάνο;

ΑΠ.: Όχι, βέβαια. Με αυτοκίνητο, είμαι οπαδός του Κώστα του Μητρόπουλου.

ΕΡ.: Τα «Γράμματα στο Μακρυγιάννη» τι σημαίνουν;

ΑΠ.: Καταγραφή μιας εποχής, που ο απόηχός της φτάνει ζωντανός ως τις μέρες μας.

ΕΡ.: Ποιοι δίνουν το στίγμα του έργου;

ΑΠ.: Ελευθερίου, Μπουρμπούλης, Πρωτοψάλτη, Καλογιάννης.

ΕΡ.: «Λαϊκά προάστια»;

ΑΠ.: Η Ελλάδα που νοσταλγούμε με την εικόνα της Μπέλλου.

ΕΡ.: Τι απέγινε η γενιά σας;

ΑΠ.: Από τον Σαρτρ, τον Μαρξ και τον Μαρκούζε, στα μπαλκόνια της εξουσίας!

ΕΡ.: Τα οράματά της;

ΑΠ.: Χρηματιστήριο και μπίζνες.

ΕΡ.: Άλλαξαν το σύστημα;

ΑΠ.: Το αντίθετο. Το σύστημα τους άλλαξε.

ΕΡ.: Εσείς, όμως, ταξιδεύετε ακόμα...

ΑΠ.: «Μ' έναν αγέρα κάποιας νιότης περασμένης στα μαλλιά...», όπως στη Σύμη,
πρόσφατα, με τη Μαρία Δημητριάδη.

ΕΡ.: Έχει ανάγκη η εποχή μας το καινούργιο;

ΑΠ.: Ναι, αλλά το ανατρεπτικό, με την ποιοτική του διάσταση.

ΕΡ.: Ο ρόλος της τέχνης σ' αυτό;

ΑΠ.: Να ερμηνεύσει και όχι να περιγράψει.

ΕΡ.: Ακουμπούν οι νέοι σε καλές μουσικές;

ΑΠ.: Συνήθως σε αυτές που τους προσφέρουν.

ΕΡ.: Ποιοι πρέπει να είναι οι όροι της επιτυχίας ενός καλλιτέχνη;

ΑΠ.: Όχι αυτοί του εμπορίου.

ΕΡ.: Τι δικαιώνει τον δημιουργό;

ΑΠ.: Η αντοχή του έργου του στον χρόνο.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16344N101</ED>
<ID>
ID:17263

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N10&aa=1</URL></REF>


Article

<CATEGORY>vin04</CATEGORY>

 <H5>Η Ολμπράιτ στην Αθήνα
</H5><H5>Θα πάνε στην Αίγυπτο οι S-300;
</H5><H5>Θέλει διάκριση στην Ευρώπη
</H5><H5>Η Βάσω στις ΗΠΑ
</H5><H2>ΚΑΙ ΤΑ ΛΟΙΠΑ...
</H2>
ΕΠΙΣΚΕΨΗ της υπουργού Εξωτερικών των ΗΠΑ Μαντλίν Ολμπράιτ στην Ελλάδα εντός
του 1999 προανήγγειλε χθες ο Αμερικανός πρέσβης στην Αθήνα Νίκολας Μπερνς.
Μιλώντας στη Ναυτιλιακή Λέσχη Πειραιά, ο κ. Μπερνς ανέφερε ότι «έχει
αποκατασταθεί το αίσθημα εμπιστοσύνης μεταξύ των δύο χωρών».

Κατά τα λοιπά, ο κ. Μπερνς δήλωσε ότι οι ΗΠΑ δεν θα πωλούσαν στην Κύπρο
πυραύλους Πάτριοτ αν η χώρα τούς επέλεγε αντί για τους S-300, ενώ ερωτηθείς
γιατί οι ΗΠΑ δεν τήρησαν στο Κυπριακό τη στάση που τήρησαν κατά την εισβολή
του Ιράκ στο Κουβέιτ απάντησε ότι Ελλάδα και Τουρκία «είναι σύμμαχοί μας και
επιλέξαμε τη διπλωματία για το θέμα»...

Ο Αμερικανός πρέσβης προανήγγειλε για την επόμενη δεκαετία ανάπτυξη των
εμπορικών σχέσεων με τις ΗΠΑ και των αμερικανικών επενδύσεων στην Ελλάδα, αλλά
χαρακτήρισε «αγκάθι» την κασετοπειρατεία στην Ελλάδα.

ΣΤΗΝ... Αίγυπτο γίνεται διαπραγμάτευση να πάνε οι S-300 και όχι στην Κρήτη,
υποστηρίζει με ερώτηση που κατέθεσε στη Βουλή ο βουλευτής του ΠΑΣΟΚ Ελ. Βερυβάκης.

Πέραν αυτού οι βουλευτές ­ της εσωκομματικής αντιπολίτευσης ­ Γ.
Χαραλαμπόπουλος και Α. Πεπονής υπέβαλαν αίτημα να συζητηθεί το θέμα των
ρωσικών πυραύλων στην Επιτροπή Εξωτερικών και Άμυνας της Βουλής.

Πάντως, απόψε στη Βουλή, στην «ώρα του Πρωθυπουργού», ο Κ. Σημίτης θα
απαντήσει για τους S-300 σε επίκαιρη ερώτηση του κοινοβουλευτικού εκπροσώπου
της Ν.Δ. Δ. Σιούφα.

ΤΗ ΘΕΣΗ του αντιπροέδρου του Ευρωπαϊκού Λαϊκού Κόμματος «φλερτάρει» ο πρόεδρος
της Ν.Δ. Κ. Καραμανλής. Για την ακρίβεια, τη «φλερτάρει» ύστερα από σχετική
υπόσχεση του Ισπανού πρωθυπουργού Χοσέ Μαρία Αθνάρ, με τον οποίο συναντήθηκε
στη Μαδρίτη.

Ο κ. Αθνάρ πρότεινε στον κ. Καραμανλή ακόμη μεγαλύτερη συνεργασία των δύο
κομμάτων που εκπροσωπούν, γεγονός το οποίο αποδέχθηκε πλήρως ο πρόεδρος της Ν.Δ.

ΕΠΤΑΗΜΕΡΗ επίσημη επίσκεψη στις Ηνωμένες Πολιτείες πραγματοποιεί από σήμερα η
υπουργός Ανάπτυξης. Η κ. Β. Παπανδρέου θα συναντηθεί στην Ουάσιγκτον με
σημαντικές προσωπικότητες της αμερικανικής πολιτικής ζωής, καθώς και με μέλη
της κυβέρνησης. Η υπουργός Ανάπτυξης θα επισκεφθεί επίσης το Χιούστον,
προκειμένου να έχει συνομιλίες με εκπροσώπους αμερικανικών εταιρειών πετρελαίου.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16344N102</ED>
<ID>
ID:17305

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N10&aa=2</URL></REF>


Article

<CATEGORY>vin06</CATEGORY>

 <H5>ΜΙΛΑΕΙ Η ΓΥΝΑΙΚΑ ΜΕ ΤΗΝ ΠΙΟ ΔΥΣΚΟΛΗ ΑΠΟΣΤΟΛΗ: ΝΑ ΑΝΑΚΟΙΝΩΣΕΙ ΣΤΟΥΣ ΦΟΡΕΙΣ ΟΤΙ ΠΑΣΧΟΥΝ
</H5><H2>AIDS. Πώς να πεις αυτή τη λέξη...
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Τα πρόσωπα που στέκονται απέναντί της δεν έχουν όνομα.

Λίζα Νικολοπούλου: «Οι λέξεις με τις οποίες "ανακοινώνεις" τα αποτελέσματα,
είναι αυτές που χρησιμοποιεί ο ίδιος ο ασθενής»

ΕΧΟΥΝ φύλο, ηλικία, οικογενειακή κατάσταση, ίσως τόπο διαμονής, σχέσεις.
Κυρίως, όμως, έχουν συναισθήματα: πανικού, απόγνωσης, αγωνίας, θυμού,
ελάχιστοι δείχνουν ψύχραιμοι. Στέκονται απέναντί της για πρώτη φορά και εκείνη
καταγράφει τις εκφράσεις τους, ακούει με ευαισθησία τις σιωπές, με σεβασμό τα
κενά, με προσοχή τις λέξεις.

Τις τελευταίες θα προσπαθήσει με διακριτική επιμονή να ενθαρρύνει. Γιατί «από
τη στιγμή που θα ονοματίσεις "κάτι", έχεις κάνει το πρώτο βήμα να το
αποδεχτείς», όπως λέει χαρακτηριστικά η κ. Λίζα Νικολοπούλου, κλινική
ψυχολόγος. Μια νέα γυναίκα, με χαμογελαστά μάτια και ήρεμη φωνή, η οποία έχει
πολλές φορές από το '92 έως σήμερα φέρει εις πέρας την πιο δύσκολη αποστολή:
να ανακοινώσει σε αυτόν που στέκεται στην μπλε καρέκλα απέναντι από τη δική
της, στο μικρό γραφείο του Συμβουλευτικού Σταθμού που στεγάζεται στον χώρο του
Νοσοκομείου Ανδρέας Συγγρός, τα αποτελέσματα των εξετάσεων του AIDS.

ΤΟ ΒΛΕΜΜΑ

«Από τις δυσκολότερες στιγμές είναι όταν έχεις απέναντί σου, στο βλέμμα μιας
γυναίκας, συνήθως, ή ενός άνδρα, την εικόνα παιδιών. Πρέπει να σημειώσουμε εδώ
ότι οι ομάδες υψηλού κινδύνου έχουν πάψει προ καιρού να υφίστανται. Ο αριθμός
των ανθρώπων, για παράδειγμα, που είναι φορείς και έχουν ομοφυλοφιλικές
σχέσεις παραμένει σταθερός, ενώ αυξάνεται ο αριθμός στα ετερόφυλα ζευγάρια.
Όταν ένας από τους δύο κάνει το τεστ και είναι θετικός, σ' εμάς θα έρθει και ο
σύντροφός του που πολύ πιθανόν δεν ξέρει τίποτα. Άλλωστε, το πιο συχνό ερώτημα
όσων μαθαίνουν πως είναι φορείς είναι ακόμα "πώς θα το πω". Πώς θα το πει σε
όσους οφείλει, δηλαδή στα άτομα με τα οποία είχε σεξουαλική επαφή και σε όσους
θα ήθελε, δηλαδή γονείς, αδέλφια, φίλους, εργοδότες και όλους απ' όσους θα
περίμενε συμπαράσταση».

Απέναντί της έχουν βρεθεί ακόμα και γυναίκες που έμαθαν ότι είναι φορείς μετά
τη γέννηση του παιδιού της. «Δηλαδή ήταν χρόνια φορείς, δεν το ήξεραν, συχνά
ήταν και ο σύντροφός τους και η γνώση της πραγματικότητας βγαίνει στην
επιφάνεια με τη γέννηση του μωρού».

ΝΑ ΜΗΝ ΠΡΟΔΩΣΩ

Η κ. Νικολοπούλου εξηγεί τη διαδικασία, υπενθυμίζει ποσοστά, μιλάει για τους
30.000 φορείς που έχει η Ελλάδα σήμερα, σκαλίζει τη μνήμη της, αλλά δεν θα
παραλείψει να εξηγηθεί από την αρχή. «Αυτή η πληροφορία, το αποτέλεσμα των
εξετάσεων από το Οροδιαγνωστικό Κέντρο, μην το ξεχνάμε είναι εντελώς
εμπιστευτική. Και αυτό που μας ενδιαφέρει, πέρα από την ενημέρωση του
πληθυσμού μέσα από ένα δημοσιογραφικό ρεπορτάζ, είναι να μην προδώσουμε αυτή
τη σχέση, να μη "δει" κανείς από τους ανθρώπους που στάθηκαν απέναντί μας τη
δική του ιστορία διαβάζοντας αυτές τις γραμμές».

Χίλιοι εξακόσιοι άνθρωποι πέρασαν από το '92 έως σήμερα από το Συμβουλευτικό
Κέντρο, που ανήκει στο Κέντρο Ελέγχου Ειδικών Λοιμώξεων του υπουργείου Υγείας
και εποπτεύεται από το Ψυχολογικό Τμήμα της Ψυχιατρικής Κλινικής του
Πανεπιστημίου Αθηνών. Από αυτούς ένα ποσοστό που φθάνει το 35% ήταν θετικό. 
Και από το σύνολο όσων έφθασαν στον Συμβουλευτικό Σταθμό για το AIDS στον
οποίο λειτουργεί και ανοικτή τηλεφωνική γραμμή (στα νούμερα 7222.222 -
7239.945) για οποιαδήποτε πληροφορία, μόλις 25%-30% είχαν περάσει από τη
διαδικασία της συμβουλευτικής πριν φθάσουν έξω από το ιατρείο για τις εξετάσεις.

«Η διαδικασία της συμβουλευτικής πριν από την εξέταση είναι ίσως το
σημαντικότερο βήμα, γιατί προετοιμάζει τους ανθρώπους. Έρχονται πιο κοντά στην
πιθανότητα να είναι φορείς όταν βγουν τα αποτελέσματα, δηλαδή βρεθούν ενώπιον
μιας κατάστασης που δεν αλλάζει, αλλά πρέπει να αντιμετωπίσουν, είναι κάπως
προετοιμασμένοι. Το χειρότερο είναι να μάθει κάποιος ότι είναι φορέας μετά μια
αιμοδοσία, όπως συνέβη και πρόσφατα», επισημαίνει η ψυχολόγος.

Η ΑΝΑΚΟΙΝΩΣΗ

Η ίδια επιλέγει να «ανακοινώσει» τα αποτελέσματα της εξέτασης χρησιμοποιώντας
τις λέξεις που χρησιμοποιεί και αυτός που κάθεται απέναντί της . «Σ' αυτή τη
φάση ο καθένας αντιδρά με τον δικό του τρόπο, δεν υπάρχει κανόνας. Άλλοι
μιλούν για τα συναισθήματά τους, άλλοι ανησυχούν πολύ για το αν μπορεί να
μεταδώσουν τον ιό στα παιδιά τους στην περίπτωση που έχουν οικογένεια, κάποιοι
είναι ψυχραιμότεροι, κάποιοι άλλοι σιωπούν και είναι δύσκολο να εκφράσουν αυτό
που νιώθουν. Και ο δικός μας ρόλος είναι ακριβώς αυτή τη στιγμή της
ανακοίνωσης της είδησης, τη στιγμή δηλαδή της κρίσης, να βοηθήσουμε ώστε να
υποχωρήσουν τα συναισθήματα πανικού και απόγνωσης. 
Και σ' αυτό μας βοηθάει φοβερά, τα τελευταία χρόνια, η ύπαρξη των φαρμάκων που
μειώνουν τρομερά την κατάληξη. Αν πριν από χρόνια λέγαμε ή δεν ξέραμε τι να
πούμε, τώρα ξέρουμε ότι το AIDS δεν είναι κατ' ανάγκην θανατηφόρο, ότι
υπάρχουν φορείς που ζουν πολλά χρόνια φυσιολογικά, ιδιαίτερα αν εντοπιστεί ο
ιός στα πρώιμα στάδια».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16344N111</ED>
<ID>
ID:17221

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Στο όνομα της Δημοκρατίας
</H2>
<AUTHOR>ΛΕΟΝΙ ΣΤΑΦΥΛΑ</AUTHOR>

ΕΒΛΕΠΑ πριν από λίγες ημέρες μια ταινία στην τηλεόραση. «Καλή όρεξη κι αντίο»
ο τίτλος της στα ελληνικά και ομολογώ ότι την παρακολούθησα με το ίδιο
ενδιαφέρον με το οποίο την είχα πρωτοδεί πριν από δύο χρόνια σε καλοκαιρινό
σινεμά. Το θέμα της, οι ερμηνείες του καλού και του κακού (και τελικά της
Δημοκρατίας) και η λογική της άγρια.

Μια παρέα αριστερών και έντονα προβληματισμένων φοιτητών αποφασίζει να
καθαρίσει τον κόσμο από όλους εκείνους που με τη δράση τους και τις ιδέες τους
τον κάνουν χειρότερο. Έτσι, εξαφα-νίζονται από προσώπου Γης, ένας ένας, ο ναζί
πεζο-ναύτης, ήρωας της «Καταιγί-δας της ερήμου» αλλά και δολοφόνος μικρού
κοριτσιού, ο καλοζωισμένος παπάς που προτείνει μια Σπιναλόγκα για τους φορείς
του AIDS που πρέπει να τιμωρηθούν, και άλλοι. 
Τόσο ακραίοι που ως θεατής αισθάνεσαι ανακούφιση για την απόδοση της
δικαιοσύνης. 
Και μετά φόβο καθώς οι πέντε φίλοι γίνονται χειρότεροι από τα θύματά τους: Στο
όνομα της Δημοκρατίας τους, σκοτώνουν όποιον απλώς διαφωνεί μαζί τους.

Τι μου έμεινε από αυτή την ταινία;

Το δίλημμα πάνω στο οποίο στηρίζεται: Αν είχες τη δυνατότητα να ταξιδέψεις
στο χρόνο και συναντούσες γύρω στο 1910, σε μια μπιραρία της Βιέννης, έναν
νεαρό λάτρη της ζωγραφικής και γοητευμένο από τη μουσική του Βάγκνερ, ονόματι
Αδόλφο Χίτλερ, θα τον σκότωνες;
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16344N112</ED>
<ID>
ID:17309

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N11&aa=2</URL></REF>


Article

<CATEGORY>vin06</CATEGORY>

 <H5>ΔΙΑΛΟΓΟΣ ΤΩΡΑ ΓΙΑ ΤΑ ΣΧΟΛΕΙΑ, ΓΙΑ ΝΑ ΒΓΕΙ Η ΠΑΙΔΕΙΑ ΑΠΟ ΤΗΝ ΑΠΕΛΠΙΣΤΙΚΗ ΚΑΤΑΣΤΑΣΗ
</H5><H2>Η ώρα να μπουν στην άκρη τα πείσματα!
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Διάλογος αμέσως, χωρίς κομπασμούς και πείσματα, είναι η μόνη ορατή λύση στο
αδιέξοδο που έχει πλέον ξεπεράσει κάθε λογικό όριο στον χώρο της Παιδείας.
Υπουργείο Παιδείας και ΟΛΜΕ επιβάλλεται να καθήσουν γύρω από ένα τραπέζι και
να μη σηκωθούν αν δεν βρεθεί λύση.

Συγκρούσεις στο κέντρο της Αθήνας χθες το βράδυ στην πορεία μαθητών - γονέων

ΤΟΣΟ Η επιστολή του προέδρου της ΟΛΜΕ κ. Ν. Τσούλια, με την οποία διαπιστώνει
την ανάγκη διαλόγου πάνω σε κοινά αποδεκτά σημεία, όσο και η απάντηση του
υπουργού Παιδείας κ. Γερ. Αρσένη να ορίσει αμέσως συνάντηση και να
προσδιορίσει ένα μίνιμουμ πακέτο από κοινά αποδεκτά σημεία δεν έχουν πάψει να
διατηρούν την επικαιρότητά τους κι ας μην υπήρξε ανταπόκριση της ΟΛΜΕ για
εκείνο το πρώτο κάλεσμα την περασμένη Κυριακή το απόγευμα.

Το παιχνίδι με τις λέξεις πρέπει να σταματήσει στο όνομα της απελπιστικής
κατάστασης στην οποία έχουν περιέλθει οι γονείς, που δεν γνωρίζουν πλέον αν το
παιδί τους θα επιστρέψει στο σπίτι από την κατάληψη ή από το μπλόκο του δρόμου
αρτιμελές ή όχι.

Η ΑΤΖΕΝΤΑ

Ο κ. Αρσένης έχει προσδιορίσει με κάθε τρόπο ότι η ατζέντα δεν είναι κλειστή.
Στο τραπέζι του διαλόγου η ατζέντα μπορεί να εμπλουτισθεί, όπως άλλωστε είχε
γίνει και στην προ δεκαημέρου συζήτησή του με την ΟΛΜΕ. Δεν είναι άλλωστε
τυχαίο ότι η νέα κατ΄ αρχήν ατζέντα που πρότεινε ο κ. Αρσένης περιλαμβάνει έξι
σημεία. Τα τρία από αυτά ήταν όντως τα ίδια με τα οποία είχε προτείνει την προ
δεκαημέρου συνάντηση: η μεσοπρόθεσμη επιμόρφωση των καθηγητών, η δημιουργία
Σχολής Επιμόρφωσης και το Πιστοποιητικό Διδακτικής Επάρκειας. Τα άλλα τρία
σημεία ετέθησαν στο τραπέζι σ΄ εκείνη την άκαρπη, στην κατάληξή της, συνάντηση
και τώρα έχουν θέση στην ατζέντα που προτείνει εκ νέου ο κ. Αρσένης. Πρόκειται
για τη μείωση του αριθμού των μαθητών ανά τμήμα σε συνδυασμό με ένα πρόγραμμα
κατάργησης της διπλοβάρδιας ως το 2002, για τη συγκρότηση επιτροπής
προσωπικοτήτων που θα εξετάσει τα θέματα της εκπαιδευτικής και οικονομικής
αναβάθμισης των καθηγητών και για τη λειτουργία των Τεχνικών Επαγγελματικών
Εκπαιδευτηρίων (ΤΕΕ) και τα επαγγελματικά δικαιώματα των αποφοίτων τους.

Η ΟΛΜΕ δεν ανταποκρίθηκε στο δεύτερο κάλεσμα, με αφορμή ότι στην ατζέντα δεν
περιλαμβανόταν ο νόμος για την εκπαιδευτική μεταρρύθμισης και ο νόμος για την
τεχνικοεπαγγελματική εκπαίδευση. Παράλληλα έκανε την άστοχη κίνηση να χτυπήσει
την πόρτα του Πρωθυπουργού κ. Κ. Σημίτη, τη στιγμή μάλιστα που ο κ. Αρσένης
κέρδιζε την εναντίον του πρόταση δυσπιστίας, που είχε καταθέσει η Νέα Δημοκρατία.

Η πόρτα του Πρωθυπουργού όμως, σύμφωνα με κυβερνητική πηγή, θα μείνει κλειστή
από τη στιγμή που είναι ολάνοιχτη η πόρτα του υπουργού Παιδείας, στον οποίον
έχει ανατεθεί από κυβερνητικής πλευράς να χειρισθεί την όλη υπόθεση.

Και οι δυο πλευρές έχουν κάνει σαφείς τις προθέσεις τους και οι δυο πλευρές
έχουν δείξει ότι «αντέχουν». Φτάνει τόσο. Είναι η ώρα να καθήσουν γύρω από το
τραπέζι του διαλόγου. Γιατί μόνον ο διάλογος αυτή τη στιγμή, που έχουν πλέον
ξεπεραστεί τα όρια, μπορεί να οδηγήσει σε ένα ομαλό αποτέλεσμα.

ΔΙΟΡΘΩΣΕΙΣ

Από πηγή του υπουργείου Παιδείας εθεωρείτο χθες βράδυ αυτονόητος ο
εμπλουτισμός της ατζέντας με την έναρξη του διαλόγου. Η ίδια πηγή υπενθύμισε
ότι τόσο ο κ. Σημίτης όσο και ο κ. Αρσένης έχουν επανειλημμένως δηλώσει ότι
είναι πρόθυμοι να δεχθούν βελτιωτικές παρεμβάσεις στο νομικό πλαίσιο της
μεταρρύθμισης με την προϋπόθεση ότι θα υπάρξει προηγουμένως και η σχετική εμπειρία.

Όσον αφορά το θέμα των εξετάσεων της Β΄ Λυκείου, η ίδια πηγή επεσήμανε ότι για
φέτος το θέμα είναι λυμένο και μάλιστα με τον καλύτερο τρόπο για τους μαθητές
της Β΄ Λυκείου, με την τροποποίηση που έκανε ο κ. Αρσένης λίγο πριν από τις
γιορτές, σύμφωνα με την οποία ο βαθμός της Β΄ Λυκείου λαμβάνεται υπόψη μόνο αν
είναι προς όφελος του μαθητή. Επιπλέον και ο κ. Σημίτης έχει τονίσει, στην
ομιλία του στη Βουλή, ότι δεν είναι το θέμα το ποσοστό με το οποίο θα μετρά η
βαθμολογία της Β΄ ή της Γ΄ Λυκείου, αλλά το συνολικό πλαίσιο της εκπαιδευτικής
μεταρρύθμισης, που βγάζει το Λύκειο από την ιδιότυπη απομόνωση στην οποία είχε
καταδικαστεί με το σύστημα των Γενικών Εξετάσεων.

Προς το παρόν η ΟΛΜΕ έχει καταρτίσει ένα πρόγραμμα διευκόλυνσης των μαθητών
μέσα από δύο εικοσιτετράωρες απεργίες, στις 21 και 25 του μηνός, και μέσα από
δίωρες στάσεις εργασίας τις υπόλοιπες ημέρες. Παράλληλα αποφάσισε ότι θα
πραγματοποιηθούν νέες γενικές συνελεύσεις των καθηγητών, αμέσως μετά τη
δεύτερη εικοσιτετράωρη απεργία, ώστε να επανεκτιμηθεί η κατάσταση.

Ως κύριο πάντως ζήτημα η ΟΛΜΕ θέτει την κατάργηση των Πανελλαδικών Εξετάσεων
της Β΄ Λυκείου εκτιμώντας ότι «θα είναι άμεσο μέτρο άμβλυνσης του εξεταστικού
πλέγματος και των εξοντωτικών συνεπειών του κυρίως για τους μαθητές, αλλά και
για τους διδάσκοντες».

Εικοσιτετράωρη απεργία για τις 25 του μηνός εξήγγειλε και η Διδασκαλική
Ομοσπονδία Ελλάδας (ΔΟΕ), ενώ για αύριο αποφάσισε τρίωρες στάσεις εργασίας,
ώστε να διευκολυνθούν οι δάσκαλοι για τη συμμετοχή τους στο νέο συλλαλητήριο
που έχουν προγραμματίσει μαθητές και καθηγητές στις 10.30 το πρωί στα
Προπύλαια του Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16344N121</ED>
<ID>
ID:17222

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N12&aa=1</URL></REF>


Article

<CATEGORY>vin06</CATEGORY>

 <H2>Τραυματίσθηκε μαθήτρια στη Ρόδο
</H2>
ΠΟΡΕΙΕΣ μαθητών έγιναν χθες στη Λαμία, στα Χανιά, στη Λάρισα, στην Κέρκυρα,
στη Ρόδο και στην Ανατολική Μακεδονία και Θράκη.

Στη Ρόδο, μάλιστα, σημειώθηκαν σοβαρά επεισόδια χθες το πρωί στην οδό
Δημοκρατίας, και συγκεκριμένα έξω από το 3ο Λύκειο της πόλης, όπου οι μαθητές
απέκλεισαν τον δρόμο και δεν επέτρεπαν τη διέλευση των αυτοκινήτων.

Τα επεισόδια είχαν ως αποτέλεσμα να τραυματιστεί ελαφρά η μαθήτρια Ιωάννα Στ.
Καγλατζή, 17 χρόνων, που χτυπήθηκε στο πόδι από αυτοκίνητο-κλούβα που οδηγούσε
ο Αναστάσιος Αναστασίου. Είχε προηγηθεί επεισόδιο μεταξύ μαθητών και ενός
άλλου οδηγού αυτοκινήτου στο ίδιο σημείο, που κατέληξε στη σύλληψη του μαθητή
Αλέξανδρου Σωτηράκη, 17 χρόνων, ο οποίος αργότερα αφέθη ελεύθερος.

Κατά τη στιγμή του επεισοδίου επιχείρησε να περάσει με το αυτοκίνητό του ο Αν.
Αναστασίου, ο οποίος τραυμάτισε τη μαθήτρια Ι. Καγλατζή στο πόδι. Μετά το
περιστατικό ο οδηγός του αυτοκινήτου εξαφανίστηκε και αναζητείται, ενώ η
μαθήτρια μεταφέρθηκε στο νοσοκομείο, όπου διαπιστώθηκε ότι υπέστη ρωγμώδες
κάταγμα στο αριστερό πόδι και αργότερα επέστρεψε στο σπίτι της.

Να σημειωθεί ότι μέχρι τώρα βρίσκονται υπό κατάληψη τρία Λύκεια στη Ρόδο, δύο
στην Κω, δύο στην Κάλυμνο, δύο στην Κάρπαθο και ένα στη Σύμη.

Πορεία μαθητών με... «αυγοπόλεμο» έγινε χθες το μεσημέρι στην Καβάλα και
προκλήθηκε κυκλοφοριακή αναστάτωση σε κεντρικούς δρόμους. Ομάδες μαθητών
απέκλεισαν για χρονικό διάστημα περίπου μισής ώρας τον κόμβο του Φαλήρου
(δυτική έξοδος προς Θεσσαλονίκη και Δράμα), και υπήρξαν αντιδράσεις από
οδηγούς. Προηγήθηκε συγκέντρωση των μαθητών στην πλατεία Καπνεργάτη της πόλης.
Κατά τη διέλευσή τους σε κεντρικούς δρόμους έριξαν αυγά και γιαούρτια,
ευτυχώς, όμως, δεν υπήρξε κανένας τραυματισμός.

Μαθητές κρατούσαν πανό, στα οποία ανέγραφαν τα συνθήματα: «Θα νικήσουμε, δεν
θα περάσει», «Η μόρφωση δεν είναι εμπόρευμα, είναι δικαίωμα». Λίγο μετά το
μεσημέρι η συγκέντρωση διαλύθηκε, χωρίς να σημειωθούν έκτροπα.

ΧΑΝΙΑ

Στα Χανιά η πορεία περίπου 200 μαθητών και φοιτητών του Πολυτεχνείου ήταν
επεισοδιακή αφού πέταξαν πορτοκάλια στην είσοδο του δημαρχείου με αποτέλεσμα
να σπάσουν τα τζάμια.

Στη συνέχεια προχώρησαν στο κτίριο της νομαρχίας, όπου έριξαν αυγά και
πορτοκάλια και επιχείρησαν να αποκλείσουν το δρόμο. Τους απέτρεψαν, όμως,
αστυνομικοί και κατευθύνθηκαν προς τη Δημοτική Αγορά, όπου παρέμειναν για λίγη
ώρα και ύστερα διαλύθηκαν.

ΚΕΡΚΥΡΑ

Στην Κέρκυρα οι μαθητές τών υπό κατάληψη σχολείων της πόλης συγκεντρώθηκαν έξω
από το κτίριο της νομαρχίας και έκοψαν πρωτοχρονιάτικη πίτα. Τα κομμάτια
μοιράστηκαν ως εξής: το πρώτο στους μαθητές, το δεύτερο στον Αρχιεπίσκοπο
Χριστόδουλο, για να τον φωτίσει ο Θεός, το τρίτο στην «κυβέρνηση: να μην
πέσει» και το τέταρτο στον υπουργό Παιδείας Γερ. Αρσένη.

ΛΑΡΙΣΑ

Στη Λάρισα αυξήθηκαν σε 12 τα σχολεία που βρίσκονται υπό κατάληψη μετά τις
χθεσινές ψηφοφορίες, δημιουργώντας έτσι νέο αδιέξοδο. Κάποιοι γονείς, μάλιστα,
προσπάθησαν να μετεγγράψουν τα παιδιά τους σε κάποια άλλα Λύκεια που δεν
βρίσκονται υπό κατάληψη, αλλά δεν έγινε βέβαια δεκτό από τους διευθυντές των
σχολείων με το αιτιολογικό πως δεν μπορεί να γίνει στη μέση της σχολικής χρονιάς.

Νωρίς το πρωί μαθητές συγκεντρώθηκαν στη διασταύρωση της οδού Φαρσάλων
κλείνοντας το δρόμο για περίπου μία ώρα, προκαλώντας κυκλοφοριακό κομφούζιο
στην πόλη. Επίσης αργά το απόγευμα πραγματοποίησαν πορεία σε κεντρικούς
δρόμους της πόλης.

Στην Καρδίτσα μόνο δύο Λύκεια βρίσκονται υπό κατάληψη, όπου μάλιστα
δημιουργήθηκαν μικροεντάσεις μεταξύ γονέων και μαθητών.

Στα Τρίκαλα λειτούργησαν όλα τα Λύκεια κανονικά.

ΠΑΤΡΑ

Πανεκπαιδευτικό συλλαλητήριο πραγματοποιήθηκε χθες το βράδυ και στην Πάτρα με
πρωτοβουλία της ΕΛΜΕ και σωματείων της πόλης.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16344N122</ED>
<ID>
ID:17275

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N12&aa=2</URL></REF>


Article

<CATEGORY>vin06</CATEGORY>

 <H2>Επεισόδια στο κέντρο της Αθήνας
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Επικίνδυνα «παιχνίδια»... Μαθητής δεν δίστασε να σκαρφαλώσει στην οροφή ενός
ταξί που διέσπασε το μπλόκο στη Λ. Κηφισίας για να το σταματήσει. Από καθαρή
τύχη δεν τραυματίστηκε... (η φωτογραφία από την τηλεόραση του Mega)

ΕΠΕΙΣΟΔΙΑ μικρής έκτασης έγιναν και χθες το βράδυ, ύστερα από την πορεία
μαθητών, καθηγητών και εργατικών φορέων στο κέντρο της Αθήνας, στην οποία
συμμετείχαν πάνω από 4.000 διαδηλωτές. Πολλοί μαθητές δεν πήγαν, αφού
προετοιμάζονται για το αυριανό νέο πανεκπαιδευτικό συλλαλητήριο το πρωί στα
Προπύλαια, είτε, πιθανώς, ήταν κουρασμένοι από τα πολλά πρωινά μπλόκα. Στο
τέλος της πορείας, άγνωστοι ξεκίνησαν πετροπόλεμο με τα ΜΑΤ στην
Πανεπιστημίου, τραυματίζοντας έναν αστυνομικό, σπάζοντας βιτρίνες και πετώντας
(2-3) μολότοφ. Τα ΜΑΤ απάντησαν με δακρυγόνα όταν η ομάδα των νεαρών ταραξιών
έφτασε στην Ομόνοια, όπου έγιναν και δύο προσαγωγές. Τα νέα συνθήματα που
ακούστηκαν ήταν «πού είναι ο νέος υπουργός» και «κάτσε καλά Χριστόδουλε»!
Νωρίτερα, αντιπροσωπείες μαθητών, καθηγητών και γονέων συναντήθηκαν με τον
πρόεδρο της Βουλής κ. Απ. Κακλαμάνη, ο οποίος διερωτήθη για τις διαδικασίες
εκπροσώπησης των μαθητών, ενώ ρώτησε γονείς και καθηγητές πώς είναι δυνατόν να
μην ανησυχούν με όσα συμβαίνουν στους δρόμους. 
ΜΠΛΟΚΑ

Το πρωί, χθες, οι κινητοποιημένοι μαθητές έκαναν τα περισσότερα μπλόκα από
κάθε άλλη φορά στην Αθηνα και τον Πειραιά, σε 20 κομβικά σημεία διαδοχικά από
το πρωί ως το απόγευμα, αλλά και στη Θεσσαλονίκη και άλλες μεγάλες πόλεις,
προκαλώντας το γνώριμο πια κυκλοφοριακό κομφούζιο που κατέληξε πάλι σε
αψιμαχίες και μικροσυμπλοκές με οδηγούς. Αποκορύφωμα ο τραυματισμός στη Ρόδο ­
δεύτερος τραυματισμός μαθητή από οδηγό σε δύο ημέρες ­ αλλά και η απίστευτη
εικόνα ενός μαθητή στο μπλόκο της οδού Κηφισίας, που δεν δίστασε να πηδήσει
στην οροφή ενός ταξί που κατάφερε να διασπάσει το μπλόκο. Ο οδηγός του ταξί,
πανικόβλητος καθώς τον κατεδίωκαν και άλλοι μαθητές που χτυπούσαν απειλητικά
το αυτοκίνητο, δεν σταμάτησε. Αποτέλεσμα ήταν να προκύψει άμεσος κίνδυνος
σοβαρού ατυχήματος, αφού το αυτοκίνητο έτρεχε με το παιδί πιασμένο στην οροφή,
να χτυπάει με τη γροθιά του το ταξί... Ευτυχώς άλλοι οδηγοί σταμάτησαν το ταξί
λίγα μέτρα παρακάτω και ο θερμόαιμος μαθητής δεν τραυματίστηκε. Η Αστυνομία
δεν επεμβαίνει ως τώρα στα μπλόκα παρά μόνο για να ηρεμήσει τα πνεύματα, αφού
υπάρχει κίνδυνος ανεξέλεγκτων συγκρούσεων σε περίπτωση επιχείρησης καταστολής. 
Πρέπει να σημειωθεί όμως ότι οι μαθητές δεν ξεκινούν τα επεισόδια ­ αν
εξαιρέσει βέβαια κανείς αυτό καθαυτό το γεγονός των εκνευριστικών «τυφλών»
μπλόκων, που πάντως δεν εφηύραν οι ανήλικοι ως πρακτική αλλά αντέγραψαν από
τους μεγάλους. Πάντως οι μαθητές αντιδρούν έντονα, και ενίοτε επιθετικά και
βίαια, στις περιπτώσεις αγανακτισμένων οδηγών που προσπαθούν να διασπάσουν τα
μπλόκα. Αυτό έγινε και χθες στη Θεσσαλονίκη, τον Πειραια και αλλού, όπου
μαθητές πετούσαν αυγά, νεράντζια και μπουκάλια εναντίον αυτοκινήτων και
αυτοκινητιστών. Στην Αθήνα, χθες, μπλόκα έγιναν επίσης στην Αλεξάνδρας, στην
Καλλιθέα, στη Λ. Βουλιαγμενης, στους Αγ. Αναργύρους, στο Περιστέρι, στην
Αχαρνών, στο Χολαργό, στη Ν. Σμύρνη, στο Παγκράτι, στο Γαλάτσι, στον Κολωνό
και αλλού, ενώ πορεία και μπλόκα μαθητών έγιναν και στον Πειραιά.

Η ένταση μεταξύ γονέων και μαθητών που θέλουν «ανοικτά σχολεία» και
καταληψιών, συνεχίστηκε και χθες σε πολλά σημεία. Όπως για παράδειγμα στη Ν.
Ιωνία, το Ράλλειο στον Πειραιά, στον Βύρωνα και αλλού, όπου οι γονείς παιδιών,
κυρίως του Γυμνασίου που θέλουν να κάνουν μάθημα, ήλθαν σε αντιπαράθεση με
καταληψίες του Λυκείου και του Γυμνασίου. Οι «σκληροί πυρήνες» των καταλήψεων
παραμένουν στην Αθήνα, τον Πειραιά, την Πάτρα, τον Βόλο και την Κέρκυρα. Στο
Δήμο Αθηναίων και τους όμορους δήμους 95 από 270 σχολεία τελούν υπό κατάληψη.
Τα περισσότερα είναι Λύκεια, με αποτέλεσμα ελάχιστα από τα 118 Λύκεια των
κεντρικών συνοικιών της πόλης να λειτουργούν. Στη Βόρεια και στη Δυτική Αθήνα
περίπου 100 από 270 σχολεία (συνολικά) τελούν υπό κατάληψη, ενώ στον Πειραιά
52 από 136 σχολεία κάνουν αποχή ή κατάληψη. Οι καταλήψεις πανελλαδικά
υπολογίζονται από πηγές του υπουργείου Παιδείας σε λιγότερες από 600 με
φθίνουσα πορεία. Αντιθέτως, κατά τον αντιπρόεδρο της ΟΛΜΕ κ. Γρηγ. Καλομοίρη
αυξάνονται καθημερινά και έχουν πλησιάσει τις 1.200 πανελλαδικά, με 650
περίπου στην Αθήνα.

Σε ανακοίνωσή της η ΟΝΝΕΔ κάνει λόγο για «κοινωνική έκρηξη» και για «αλαζονεία
του Πρωθυπουργού και υπουργού Παιδείας».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16344N131</ED>
<ID>
ID:17223

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N13&aa=1</URL></REF>


Article

<CATEGORY>vin06</CATEGORY>

 <H2>Πρωτοβουλία Κακλαμάνη μετά την κόντρα με την ΟΛΜΕ
</H2>
ΚΟΝΤΡΑ ΤΟΥ προέδρου της Βουλής Απόστολου Κακλαμάνη με τον αντιπρόεδρο της ΟΛΜΕ
Γρηγόρη Καλομοίρη σημειώθηκε χθες, μετά την πορεία.

Κάποια στιγμή μάλιστα, και στη διάρκεια της οξείας συζήτησης που έγινε στο
γραφείο του προέδρου της Βουλής, ο κ. Κακλαμάνης, απευθυνόμενος στον κ.
Καλομοίρη, του είπε ότι πρέπει να αφήσει και τα παιδιά να μιλήσουν.

«Δεν μπορείτε να μιλάτε ως εκπρόσωπος των μαθητών», είπε προς τον κ. Καλομοίρη
και πρόσθεσε ότι οι νόμοι μπορούν να διορθώνονται όταν έχουν προβλήματα. Δεν
μπορεί όμως, εξήγησε, να αποσύρεται νόμος που έχει ψηφισθεί από τη Βουλή.

Ο πρόεδρος της Βουλής συνεννοήθηκε με τα παιδιά να ξαναβρεθούν αύριο μετά το
συλλαλητήριο για να συζητήσουν όση ώρα θέλουν μαζί του για τα προβλήματα που
έχουν δημιουργηθεί.

Ο κ. Κακλαμάνης υποσχέθηκε να επικοινωνήσει σήμερα με τον υπουργό Παιδείας και
να του εκθέσει τους προβληματισμούς καθηγητών, γονέων και μαθητών, ενώ
απευθυνόμενος στους μαθητές τούς κάλεσε να σταματήσουν τις καταλήψεις και να
αρχίσει ο διάλογος με τον υπουργείο Παιδείας.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16344N132</ED>
<ID>
ID:17276

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N13&aa=2</URL></REF>


Article

<CATEGORY>vin06</CATEGORY>

 <H2>Αποχώρησε η TV στη Θεσσαλονίκη
</H2>
ΘΕΣΣΑΛΟΝΙΚΗ

ΜΕ ΝΕΟΥΣ αλλεπάλληλους και χωρίς προειδοποίηση αποκλεισμούς δρόμων αλλά και
νέες επιθέσεις εναντίον τηλεοπτικών ρεπόρτερ και συνεργείων συνέχισαν και χθες
οι μαθητές της Θεσσαλονίκης τις κινητοποιήσεις τους εναντίον του νέου
εκπαιδευτικού νόμου.

Στη διάρκεια του δίωρου αποκλεισμού της οδού Αλ. Παπαναστασίου (βασικός οδικός
κόμβος μέσω του οποίου διοχετεύεται η κυκλοφορία από την ανατολική και βόρεια
πλευρά στο κέντρο της πόλης) μαθητές επιτέθηκαν φραστικά εναντίον του
τηλεοπτικού συνεργείου της ΕΤ3 που επιχείρησε να καλύψει την εκδήλωση. Η
επίθεση ολοκληρώθηκε και με εκσφενδονισμούς αυγών αλλά και προπηλακισμούς των
τηλεοπτικών ρεπόρτερ που αναγκάστηκαν να αποχωρήσουν προκειμένου να
αποφευχθούν σοβαρότερα επεισόδια.

Υπό κατάληψη πάντως χθες στη Θεσσαλονίκη ήταν συνολικά 5 σχολεία σε σύνολο 253
που λειτουργούν στον νομό.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16344N133</ED>
<ID>
ID:17317

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N13&aa=3</URL></REF>


Article

<CATEGORY>vin06</CATEGORY>

 <H5>ΟΙ ΔΙΑΦΟΡΕΣ ΤΟΥ ΠΑΛΑΙΟΥ ΚΑΙ ΤΟΥ ΝΕΟΥ ΣΥΣΤΗΜΑΤΟΣ ΕΙΣΑΓΩΓΗΣ ΣΤΑ ΑΕΙ - ΤΕΙ
</H5><H5>ΤΟ ΧΤΕΣ ...
</H5><H5>... ΚΑΙ ΤΟ ΣΗΜΕΡΑ
</H5><H2>Από τις εξετάσεις, στα μόρια
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Πόσοι και πόσοι δεν νοστάλγησαν αυτές τις ημέρες το σύστημα των Γενικών
Εξετάσεων για τα ΑΕΙ και τα ΤΕΙ, με το οποίο «διαβάζαμε τα τέσσερα μαθηματάκια
μας, κατοχυρώναμε και βαθμούς, και είχαμε το κεφάλι μας ήσυχο»...

Οι Γενικές «πέθαναν», ζήτω τα τεστ!

ΞΕΧΝΟΥΝ ΟΛΟΙ κάτι τέτοιες στιγμές το ανάθεμα που έχουν ρίξει στις Γενικές
Εξετάσεις, το παλλαϊκό αίτημα που ξεπηδάει από τα σπλάγχνα της κοινής γνώμης
κάθε Ιούνιο που διενεργούνται οι εξετάσεις και κάθε Σεπτέμβριο που βγαίνουν να
αποτελέσματα: «Να αλλάξει επιτέλους αυτό το σύστημα, που προωθεί την παπαγαλία
και επιτρέπει στην τύχη να παίξει τεράστιο ρόλο». Περιγράμματα προτάσεων για
το σύστημα που θα έπρεπε να αντικαταστήσει τις Γενικές Εξετάσεις είχαν
διατυπωθεί πολλά, όπως και θεωρητικά πλαίσια. Συγκεκριμένα πράγματα όμως δεν υπήρξαν.

Το νέο σύστημα, χωρίς ίσως να είναι το καλύτερο ­ άλλωστε τόσο ο πρωθυπουργός
όσο και ο αρμόδιος υπουργός έχουν δηλώσει ότι στην πορεία θα υπάρξουν αλλαγές
­ εκμηδενίζει τον παράγοντα τύχη και μετράει τον μαθητή στη διάρκεια των δύο
τελευταίων τάξεων του λυκείου, ώστε να μην πάει στράφι η προσπάθειά του, αν
του τύχει μια κακιά στιγμή την ώρα των γραπτών εξετάσεων. Παράλληλα δε,
μετράει και την επίδοσή του σε δύο μαθήματα πιο ειδικά ανάλογα με την
κατεύθυνση που έχει επιλέξει ο υποψήφιος.

ΔΟΥΛΕΙΑ

Δεν είναι ψέμα ότι αυτή η αλλαγή σημαίνει περισσότερη δουλειά και για τον
μαθητή και για τον καθηγητή. Τόσο ο πρώτος όσο και ο δεύτερος πρέπει να
θυμηθούν ότι εκτός από το φροντιστήριο υπάρχει και το λύκειο, που τους ζητάει
να αποδώσουν, για τους το ανταπο-δώσει με τη σειρά του.

Κι είναι αλήθεια ότι είναι πάρα πολλά και δύσκολα ξεπερνιούνται 15 χρόνια
εθισμού σε ένα μοντέλο που λέει ότι «μελετώ τα τέσσερα μαθήματα της Δέσμης μου
δύο χρόνια κάθε απόγευμα στο φροντιστήριο και το πρωί πηγαίνω αναγκαστικά στο
λύκειο, γιατί πρέπει να πάρω το απολυτήριο, μόνο και μόνο γιατί η σχετική
γραφειοκρατία απαιτεί να το καταθέσω μαζί με τα υπόλοιπα δικαιολογητικά για να
λάβω μέρος στις Γενικές Εξετάσεις».

Ο ασθενής «Παιδεία» υπάρχει. Οι απόψεις διίστανται ως προς τη μέθοδο
θεραπείας. Κάποιοι λένε ότι είναι τελείως λάθος το φάρμακο, αλλά δεν έχουν και
κάτι έτοιμο να προτείνουν. Παραπέμπουν σε εργαστηριακές έρευνες. Ο ασθενής
όμως αργοπεθαίνει...

ΤΟ... ΦΑΡΜΑΚΟ

Κάποιοι άλλοι εκτιμούν ότι το φάρμακο είναι μεν το ενδεδειγμένο, αλλά πρέπει
να ελεγχθεί ως προς τη δοσολογία. Η μία άποψη είναι ότι πρέπει να χορηγηθεί
αμέσως και να αντιμετωπισθούν μετά οι παρενέργειες. Η άλλη άποψη είναι ότι θα
πρέπει να χορηγηθεί με δόσεις και σιγά σιγά, ώστε να προσαρμοστεί ο οργανισμός.

Υπάρχει βέβαια και ο δρόμος της επιστροφής. Διακόπτεται η χορήγηση του
φαρμάκου πριν καλά καλά φανούν τα αποτελέσματα. Μόνο που τότε ο ασθενής θα
είναι σε πολύ χειρότερη κατάσταση από αυτήν στην οποίαν ήταν όταν ξεκίνησε τη
θεραπεία ή τη «θεραπεία» και το περισσότερο πιθανόν είναι να μην ιαθεί ποτέ.
Γιατί πολύ δύσκολα θα τολμήσει εκ νέου άλλος... ειδήμων οποιαδήποτε νέα... θεραπεία.


Η αγωνία των μαθητών μένει πάντα ίδια στη σκληρή μάχη για μια θέση στον ήλιο..

* Τα τμήματα των Πανεπιστημίων και των Τεχνολογικών Εκπαιδευτικών
Ιδρυμάτων (ΤΕΙ) χωρίζονται σε τέσσερις Δέσμες.

* Η εισαγωγή στα ΑΕΙ και τα ΤΕΙ γίνεται με εξετάσεις σε πανελλαδικό
επίπεδο, σε τέσσερα μαθήματα, ανάλογα με τη Δέσμη επιλογής του μαθητή.

* Ο βαθμός του Απολυτηρίου και γενικότερα η βαθμολογία του σχολείου δεν
παίζει κανένα ρόλο για την εισαγωγή στην Τριτοβάθμια Εκπαίδευση.

* Οι υποψήφιοι δηλώνουν προτίμηση για τις σχολές στις οποίες επιθυμούν
να εισαχθούν πριν δώσουν εξετάσεις.

* Οι αποτυχόντες έχουν δικαίωμα να ξαναδώσουν εξετάσεις όσες φορές
θέλουν. 
Τις αμέσως δύο πρώτες φορές μάλιστα μετά την πρώτη αποτυχία έχουν δικαίωμα να
κατοχυρώσουν βαθμούς σε ένα έως τρία από τα τέσσερα μαθήματα της Δέσμης που
έχουν επιλέξει και να βελτιώσουν τη βαθμολογία τους το πολύ σε τρία μαθήματα.

* Ο ελάχιστος μέσος όρος βαθμών για την προαγωγή του μαθητή από τη μια
τάξη του λυκείου στην άλλη είναι το 13 και υπάρχει ο θεσμός των μεταξεταστέων.


* Τα πανεπιστημιακά τμήματα και τα τμήματα των ΤΕΙ κατανέμονται σε
τρεις κατευθύνσεις.

* Η εισαγωγή στα ΑΕΙ και στα ΤΕΙ γίνεται με το σύνολο μορίων που θα
συγκεντρώσει ο υποψήφιος από το Απολυτήριο του Ενιαίου Λυκείου και από τους
βαθμούς σε δύο μαθήματα για κάθε κατεύθυνση και από την επίδοσή του στο τεστ
δεξιοτήτων. Αυτό πρακτικά σημαίνει ότι ο υποψήφιος περνάει πανελλαδικές
εξετάσεις σε 12 μαθήματα για τη Β΄ Λυκείου και σε 14 μαθήματα για την Γ΄ Λυκείου.

* Ο βαθμός του Απολυτηρίου μετράει, άρα, για την εισαγωγή στα ΑΕΙ και
τα ΤΕΙ και κατά συνέπεια μετράει και ο προφορικός βαθμός σε κάθε μάθημα.

Παρά το γεγονός ότι ο βαθμός του Απολυτηρίου αποτελεί το 25% του συνόλου των
μορίων που θα συγκεντρώσει ο υποψήφιος, παίζει καταλυτικό ρόλο για τις
περιζήτητες σχολές, όπου οι θέσεις δεν θα είναι όσες και οι αιτήσεις.

* Οι υποψήφιοι δηλώνουν προτίμηση για το τμήμα στο οποίο επιθυμούν να
εισαχθούν μετά τις εξετάσεις και, άρα, γνωρίζοντας το σύνολο των μορίων που συγκέντρωσαν.

* Οι αποτυχόντες έχουν δικαίωμα είτε να επαναλάβουν την Γ΄ Λυκείου είτε
να ζητήσουν να εκδοθεί προσωρινός τίτλος απόλυσης και στη συνέχεια να
ξαναδώσουν εξετάσεις στα μαθήματα της Γ΄ Λυκείου για μία και μοναδική φορά.
Έχουν πάντως το δικαίωμα με το σύνολο των μορίων που συγκέντρωσαν να
διεκδικήσουν κι άλλες φορές την εισαγωγή τους στο τμήμα που επιθυμούν
πριμοδοτούμενοι μάλιστα ανάλογα με τον χρόνο αναμονής και έως τα πέντε χρόνια.

* Ο ελάχιστος μέσος όρος βαθμών για την προαγωγή ενός μαθητή από την
μιά τάξη στην άλλη είναι το 10, αλλά δεν υπάρχει ο θεσμός του μετεξεταστέου.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16344N142</ED>
<ID>
ID:17277

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N14&aa=2</URL></REF>


Article

<CATEGORY>vin06</CATEGORY>

 <H2>Φυλακή για τον Αλβανό μαθητή
</H2>
ΤΟΝ ΔΡΟΜΟ για τις φυλακές του Κορυδαλλού πήρε χθες το μεσημέρι και ο 18χρονος
Αλβανός Αρμπάν Περλάλα, ο οποίος είναι μαθητής της Β' Λυκείου στο 46ο Λύκειο Αθηνών.

Ο νεαρός συνελήφθη στα επεισόδια κατά τη διάρκεια του πανεκπαιδευτικού
συλλαλητηρίου, στο κέντρο της Αθήνας, και κατηγορείται ότι πέταξε βόμβα
μολότοφ εναντίον ενός αστυνομικού.

Εναντίον του ασκήθηκε ποινική δίωξη για εμπρησμό σε βαθμό κακουργήματος και
επικίνδυνη απρόκλητη σωματική βλάβη. Για τις πράξεις αυτές ο 18χρονος Αλβανός
απολογήθηκε χθες ενώπιον της 6ης τακτικής ανακρίτριας, αλλά αρνήθηκε ότι
εκείνος ήταν ο άνθρωπος που πέταξε τη μολότοφ στον αστυνομικό.

Καθ' όλη τη διάρκεια της απολογίας του στο πλευρό του κατηγορουμένου ήταν η
καθηγήτριά του, αλλά και συμμαθητές του που συγκεντρώθηκαν στα δικαστήρια για
να του συμπαρασταθούν, ενώ τις επόμενες μέρες κάποιοι από αυτούς θα καταθέσουν
ως μάρτυρες υπεράσπισής του.

Υπενθυμίζεται ότι προχθές το μεσημέρι οι δικαστικοί λειτουργοί έστειλαν με
απόφασή τους στη φυλακή τον συγκατηγορούμενό του, άνεργο φιλόλογο Βασίλη
Ευαγγελίδη, ο οποίος είχε συλληφθεί στα ίδια επεισόδια και κατηγορείται για
απόπειρα εμπρησμού σε βαθμό κακουργήματος και δύο ακόμη πλημμεληματικές πράξεις.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16344N143</ED>
<ID>
ID:17318

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N14&aa=3</URL></REF>


Article

<CATEGORY>vin06</CATEGORY>

 <H2>Δικάζεται για τον τραυματισμό
</H2>
ΣΤΟ ΕΔΩΛΙΟ του Τριμελούς Πλημμελειοδικείου της Αθήνας θα καθίσει ο 47χρονος
μηχανολόγος-ηλεκτρολόγος Γιώργος Θεοδώρου, ο οποίος τραυμάτισε την 16χρονη
Αννέτα Γιωτοπούλου σε μπλόκο μαθητών στην οδό Μουσών, στο Παλαιό Ψυχικό.

Ο οδηγός προσήχθη χθες ενώπιον του εισαγγελέα Πρωτοδικών Ιωάννη Σακελλάκου, ο
οποίος άσκησε εναντίον του ποινική δίωξη για επικίνδυνη σωματική βλάβη με
ενδεχόμενο δόλο.

Ο Γ. Θεοδώρου, από την πλευρά του, κατέθεσε μήνυση κατά αγνώστων για απρόκλητη
επίθεση, φθορά ξένης ιδιοκτησίας, απειλή και εξύβριση.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16344N144</ED>
<ID>
ID:17348

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N14&aa=4</URL></REF>


Article

<CATEGORY>vin06</CATEGORY>

 <H2>Τον άλλο μήνα ραντεβού Σημίτη - συνταξιούχων
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΡΑΝΤΕΒΟΥ τον Φεβρουάριο έδωσε στους εκπροσώπους των συνταξιούχων, που τον
επισκέφθηκαν χθες κατά τη διάρκεια διαδήλωσης στο κέντρο της Αθήνας, ο
Πρωθυπουργός κ. Κ. Σημίτης.

Θα προηγηθεί συνεδρίαση της διυπουργικής επιτροπής, η οποία θα εξετάσει τα
αιτήματα των συνταξιούχων. Πληροφορίες αναφέρουν ότι εκτός από την αύξηση του
αφορολόγητου ορίου στα 2 εκατ. δρχ., ρύθμιση που αναμένεται να ισχύσει για τα
εισοδήματα που θα αποκτηθούν το 1999, θα εξεταστεί και η ενίσχυση των
συντάξεων πέραν της αύξησης της εισοδηματικής πολιτικής. Το βασικό αίτημα της
συντονιστικής επιτροπής συνταξιούχων για εξίσωση των κατώτερων συντάξεων με τα
20 ημερομίσθια του ανειδίκευτου εργάτη δεν αντιμετωπίζεται από την κυβέρνηση.

Σημειώνεται ότι το τρέχον έτος οι χαμηλοσυνταξιούχοι που παίρνουν το ΕΚΑΣ
(Επίδομα Κοινωνικής Αλληλεγγύης Συνταξιούχων) θα έχουν αύξηση του επιδόματος
κατά 50% και έτσι το ανώτερο ποσό του επιδόματος θα φτάσει στις 18.000 δρχ.
από 12.000 δρχ. Επίσης από 1.1.1999 μειώθηκε η συμμετοχή των δικαιούχων του
ΕΚΑΣ στο κόστος των φαρμάκων από 25% που είναι σήμερα στο 10%. Αυτό σημαίνει
ότι ένας χαμηλοσυνταξιούχος ο οποίος σήμερα αγοράζει 50.000 δρχ. τον μήνα
φάρμακα και δαπανά για την αγορά τους ο ίδιος 13.000 δρχ., με το νέο μέτρο θα
δαπανά 5.000 δρχ.

Η ΔΙΑΔΗΛΩΣΗ

Η χθεσινή διαδήλωση των συνταξιούχων, που είχε πανελλαδικό χαρακτήρα, ήταν
δυναμική. Οι διαδηλωτές συγκεντρώθηκαν στην πλατεία Κάνιγγος στις 10.30 π.μ.
και ακολούθησε διαδήλωση στο κέντρο της Αθήνας. Οι διαδηλωτές σταμάτησαν έξω
από το Μέγαρο Μαξίμου παρουσία ισχυρής αστυνομικής δύναμης. Αντιπροσωπεία των
συνταξιούχων συναντήθηκε με τον υφυπουργό παρά τω Πρωθυπουργώ κ. Γ. Πασχαλίδη
και τον υφυπουργό Εργασίας - Κοινωνικών Ασφαλίσεων κ. Φ. Ιωαννίδη, ενώ στη
συνάντηση μετείχε για λίγο και ο Πρωθυπουργός κ. Κ. Σημίτης, ο οποίος διέκοψε
κυβερνητική σύσκεψη για να συναντηθεί με τους εκπροσώπους των απομάχων της
δουλειάς. Ο κ. Σημίτης σύμφωνα με πληροφορίες είπε στους συνταξιούχους ότι στη
συνάντηση που θα γίνει τον Φεβρουάριο θα δοθούν συγκεκριμένες απαντήσεις στα
αιτήματά τους, τα οποία είναι:

­ Εξίσωση των κατώτερων συντάξεων με τα 20 ημερομίσθια του ανειδίκευτου εργάτη.

­ Τιμαριθμοποίηση της φορολογικής κλίμακας και αύξηση του αφορολόγητου ορίου
στα 2 εκατ. δρχ. κ.ά.

«Θα υπάρξει μία επεξεργασία αυτών των αιτημάτων από μια διυπουργική επιτροπή,
στην οποία θα συμμετέχουν εκπρόσωποι του υπουργείου Εργασίας - Κοινωνικών
Ασφαλίσεων και του υπουργείου Οικονομικών, και στη συνέχεια θα γίνει μέσα στον
Φεβρουάριο μία συνάντηση ουσίας με τον Πρωθυπουργό», δήλωσε ο κ. Πασχαλίδης.
Από την πλευρά του ο πρόεδρος της Πανελλήνιας Ομοσπονδίας Συνταξιούχων ΙΚΑ κ.
Διαμαντής Μαυροδόγλου δήλωσε μετά τη συνάντηση: «Η απάντηση του κ.
Πρωθυπουργού ήταν μια από τα ίδια: αφήστε το ψήφισμά σας και θα
ξανασυναντηθούμε στις αρχές Φεβρουαρίου». Για να προσθέσει ο κ. Μαυροδόγλου:
«Φεύγουμε με άδεια χέρια, χωρίς καμία απολύτως απάντηση».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16344N151</ED>
<ID>
ID:17224

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N15&aa=1</URL></REF>


Article

<CATEGORY>vin06</CATEGORY>

 <H5>1991-1999: ΟΙ «ΟΒΙΔΙΑΚΕΣ» ΜΕΤΑΜΟΡΦΩΣΕΙΣ ΤΩΝ ΚΟΜΜΑΤΩΝ ΣΤΗΝ ΑΝΤΙΜΕΤΩΠΙΣΗ ΤΩΝ
ΕΚΠΑΙΔΕΥΤΙΚΩΝ ΚΡΙΣΕΩΝ
</H5><H5>Τα γεγονότα επαναλαμβάνονται
</H5><H2>«Εντατικά μαθήματα»... διγλωσσίας!
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

«Για μειοψηφίες μαθητών που κινούνται κάτω από την επιρροή καθηγητών μίλησε
χθες ο κυβερνητικός εκπρόσωπος επιχειρώντας να πείσει ότι οι καταλήψεις των
σχολείων σταματούν, ενώ αντίθετα τα κόμματα της αντιπολίτευσης εξαπέλυσαν
δριμεία επίθεση κατά της κυβερνητικής πολιτικής» (από ρεπορτάζ των εφημερίδων
- Ιανουάριος του 1991).

ΑΝ ΘΕΛΗΣΕΙ κανείς, ανασύροντας τον «σκληρό δίσκο» της μνήμης και κάνοντας
ζάπινγκ στον χρόνο, να οριοθετήσει το παραπάνω απόσπασμα από ρεπορτάζ
εφημερίδας θα βρεθεί σε μια έκπληξη. Τα παραπάνω λόγια έχουν «προνομιακή
μεταχείριση» στην ειδησεογραφία του Ιανουαρίου του 1991 στη διάρκεια
κινητοποιήσεων των μαθητών, και ακριβώς τα ίδια «συγκατοικούν» στα ρεπορτάζ
των ΜΜΕ τις τελευταίες ημέρες.

Δεκέμβριος 1990. Κυβέρνηση της Ν.Δ. Υπουργός Παιδείας ο Β. Κοντογιαννόπουλος.
Θύελλα μαθητικών αντιδράσεων στο πολυνομοσχέδιο του ΥΠΕΠΘ, που επιχειρεί έναν
ασφυκτικό έλεγχο στα σχολεία με καθαρά αντιπαιδαγωγικά χαρακτηριστικά και
αναδεικνύει την ιδιωτικοποίηση της παιδείας σε κυρίαρχη κυβερνητική επιλογή.

Πορείες, διαδηλώσεις, καταλήψεις σχολείων. Η κυβέρνηση της Ν.Δ. καλεί
εισαγγελείς και Αστυνομία στα κατειλημμένα σχολεία, πιέζει τους εκπαιδευτικούς
να παίρνουν απουσίες των μαθητών στα «πεζοδρόμια», ενώ την ίδια στιγμή
«αγανακτισμένοι» γονείς πολιορκούν τα σχολεία ζητώντας το άνοιγμά τους.

Ας παρακολουθήσουμε, όμως, τα γεγονότα της εποχής «αλιεύοντας» την καταγραφή
τους από τα ρεπορτάζ του ημερήσιου Τύπου της εποχής (1990 - 1991):

ΤΙ ΕΛΕΓΑΝ

«Είναι λίγα τα κατειλημμένα σχολεία και οι καταλήψεις γίνονται από λίγα
παιδιά. Υπάρχουν περιπτώσεις που 30 παιδιά έχουν καταλάβει συγκρότημα σχολείων
και δεν κάνουν μάθημα 700 μαθητές» (Γ. Σουφλιάς, υπουργός Παιδείας Ν.Δ.
11/10/91 - πρακτικά Βουλής).

«Θα κάνουμε τα όνειρά μας εφιάλτες τους». Αυτό έγραφε το πανό που βρίσκονταν
στην κεφαλή της μεγαλειώδους πορείας την Τρίτη 15 Ιανουαρίου 1991. «Χιλιάδες
μαθητές, φοιτητές, καθηγητές γέμισαν κάθε γωνιά της Πανεπιστημίου από τα
Προπύλαια μέχρι την Ομόνοια αψηφώντας τη δυνατή βροχή και διαδηλώνοντας
εναντίον των αντιεκπαιδευτικών νόμων της κυβέρνησης». (Ρεπορτάζ του Τύπου, 18/1/91).

«Οι καταλήψεις υποκινούνται από το ΠΑΣΟΚ, την Αριστερά και την ΟΛΜΕ», δηλώνει
ο κυβερνητικός εκπρόσωπος. «Αυτό δεν μπορεί να συνεχιστεί... υπάρχει αναρχία,
υπάρχει διάλυση». (Ρεπορτάζ του Τύπου, Ιανουάριος 1991).

«Οι καταλήψεις», σύμφωνα με την Τόνια Αντωνίου, εκπρόσωπο της μαθητικής
νεολαίας του ΠΑΣΟΚ, «ως τρόπος έκφρασης της μαθητικής αγωνίας, αποτελούν μια
επιλογή που πρέπει να γίνει σεβαστή από όλους, εφόσον αποφασίζονται μέσα από
δημοκρατικές διαδικασίες, τις γενικές συνελεύσεις των μαθητών. Υπό την έννοια
αυτή, κανείς δεν έχει το δικαίωμα να τις καταδικάσει». («Η Καθημερινή», 20/10/91).

Παράλληλα η ΟΛΜΕ καταγγέλλει την κυβέρνηση ότι «έστρωσε τον δρόμο για την
εμφάνιση "αγανακτισμένων πολιτών", που προβαίνουν σε πράξεις αυτοδικίας στις
υπό κατάληψη σχολικές μονάδες». (Ανακοίνωση ΟΛΜΕ, 13/1/91).

Με τίτλο «Μαθητικό κίνημα και αντιμεταρρύθμιση», και με αφορμή τις μαθητικές
κινητοποιήσεις του Δεκεμβρίου του 1990 επί κυβερνήσεων Ν.Δ., ο Χρίστος
Μιχαλές, μέλος της ΠΑΣΚ και του Δ.Σ. της ΟΛΜΕ τότε, στέλεχος του ΥΠΕΠΘ σήμερα,
δημοσιεύει κείμενο στο περιοδικό «Δημόσιος Τομέας» (τεύχος 63, Δεκέμβριος
1990). Αντιγράφουμε από τη σελ. 27: «Όλα τα παραπάνω προφανώς είναι αρκετά για
να καταγράψουν αντικειμενικά την κρίσιμη κατάσταση στη Δευτεροβάθμια
Εκπαίδευση. Αν προστεθεί και το επικείμενο πολυνομοσχέδιο, γίνεται πλέον
εύκολα αντιληπτό γιατί ο μαθητόκοσμος δικαιολογημένα βρίσκεται σε αναβρασμό.
Αντί λοιπόν να καταβληθεί προσπάθεια για την επίλυση των προβλημάτων της
εκπαίδευσης επιχειρείται οργανωμένα η συκοφάντηση του μαθητικού κινήματος.
Καλλιεργείται επίμονα η λογική της "υποκίνησης" των παιδιών από εξωμαθητικά
κέντρα, ενώ ακούγονται "κορόνες" για ανωριμότητα των μαθητών και άλλα ηχηρά
παρόμοια. Ανασύρεται οργανωμένα στην επιφάνεια το σχέδιο των "αγανακτισμένων
γονέων" που ανησυχούν για την τύχη των μαθητών και ιδιαίτερα εκείνων που
φοιτούν στα Λύκεια.

ΟΙ ΓΟΝΕΙΣ

Μαζική διαμαρτυρία. Οι μαθητές ζητούν την απόσυρση του νομοσχεδίου

Οι ίδιοι όμως γονείς ούτε "αγανάκτησαν" ούτε "ανησύχησαν" για τις 600.000
διδακτικές ώρες που ήδη χάθηκαν εξαιτίας της μέχρι τώρα πολιτικής του
υπουργείου Παιδείας.

Διάχυτη εξάλλου είναι και η μεθόδευση τρομοκράτησης των μαθητών μέσα από τις
απειλές των απουσιών, τις περικοπές των διακοπών και των εκδρομών κ.λπ.

Σε ορισμένες περιπτώσεις εκδηλώνονται και μορφές ενός ιδιότυπου αυταρχισμού
που περιλαμβάνει επεμβάσεις αστυνομικών και δικαστικών αρχών με προφανή στόχο
να κάμψουν το φρόνημα των μαθητών».

Η ΑΝΤΙΣΤΡΟΦΗ ΤΩΝ ΡΟΛΩΝ

Η Ν.Δ. σήμερα είναι «τιμητής» των δικαιωμάτων των μαθητών και των μαθητικών
κινητοποιήσεων που παλιότερα αντιμετώπισε με τη μεγαλύτερη σκληρότητα, με
αποτέλεσμα τη δολοφονία του καθηγητή Νίκου Τεμπονέρα τον Ιανουάριο του 1991!
Από την άλλη, η σημερινή κυβέρνηση σκηνοθετεί το ίδιο «έργο» αλλάζοντας μόνο
τους ηθοποιούς...

Κι εδώ αρχίζουν όλα!

Ο βιασμός της σημασίας των λέξεων και των νοημάτων! Η αλλαγή των ρόλων, η
νεκρολογία της αξιοπιστίας, η φαεθόντεια πτήση και ο ενταφιασμός της
πολιτικής, η βικτωριανή υποκρισία.

Τα πάντα μετασημασιολογούνται και αναστρέφονται.

Στις 8 Ιανουαρίου 1999 το ΥΠΕΠΘ, με εγκύκλιο που φθάνει σε όλα τα σχολεία με
την υπογραφή του ειδικού γραμματέα κ. Δ. Κ. Παπαϊωάννου, καλεί τους διευθυντές
των σχολικών μονάδων να ζητήσουν «τη συνδρομή της εισαγγελικής αρχής για τη
διασφάλιση της ανεμπόδιστης λειτουργίας του σχολείου, σε περίπτωση που αυτή
παρακωλύεται ή αποκλείεται,... να καταθέτουν μηνυτήρια αναφορά κατά παντός
υπευθύνου (σ.σ.: των καταληψιών) και να εγείρουν τις σχετικές αγωγές αποζημίωσης».

Ο ίδιος άνθρωπος, που υπογράφει την παραπάνω «οδηγία», λίγα χρόνια πριν, στις
18 Ιανουαρίου του 1991, σε άρθρο του σε καθημερινή εφημερίδα με τίτλο
«Κατάληψη ή Απελευθέρωση», αφού καταγγέλλει το ΥΠΕΠΘ για την πολιτική του στις
καταλήψεις που «βασίστηκε στον εκφοβισμό, στον εξευτελισμό των εκπαιδευτικών,
στις ανακαταλήψεις, στους εισαγγελείς», επισημαίνει ότι «ο κοινωνικός
αυθορμητισμός του νεολαιίστικου κινήματος, έστω και με τη μορφή των
καταλήψεων, δεν είναι η διάθεση των μελών του να κυριαρχήσουν σ' ένα χώρο,
αλλά να τον απελευθερώσουν... Με αυτή την προοπτική οι καταλήψεις ήταν η αιτία
για την απελευθέρωση της Παιδείας». (Δ. Κ. Παπαϊωάννου - «Ελευθεροτυπία» 18/1/91).

ΚΑΙ... ΤΟΤΕ

Αν διαβάσει κανείς τα ρεπορτάζ των εφημερίδων της περιόδου 1990-91 και του
1998-99 θα βρεθεί μπροστά και σε μια άλλη έκπληξη. Η «ιστορία» επαναλαμβάνεται
σε όλα της τα «επεισόδια», «στοιχειώνοντας» τον χρόνο και τους διαχειριστές
της. Διαβάστε:

* Την Τετάρτη 14 Ιανουαρίου 1999 στο 3ο Λύκειο Αμπελοκήπων ο 16χρονος Γιώργος
Στεργίου «τραυματίζεται σοβαρά καθώς πήδησε από τον 1ο όροφο του σχολείου στην
προσπάθειά του να αποφύγει τη διευθύντρια του σχολείου και έναν καθηγητή που
τον κυνηγούσαν».

* 8 χρόνια πριν, στις καταλήψεις του 1991, η 13χρονη μαθήτρια Αναστασία
Καραθανάση «στην απόπειρά της να βγει από παράθυρο κατειλημμένου σχολείου για
να αποφύγει καθηγητές και γονείς που είχαν εισβάλει στο σχολείο και την
κυνηγούσαν, έπεσε στο έδαφος από ύψος 4,5 μέτρων, με αποτέλεσμα να
τραυματιστεί σοβαρά» (ρεπορτάζ από τον Τύπο, 9 Οκτωβρίου 1991).

* Την Πέμπτη 14 Ιανουαρίου του 1999, «μέχρι και κυνηγετική καραμπίνα
προσπάθησε να βγάλει αγανακτισμένος οδηγός στα Γιάννινα, όταν βρέθηκε μπροστά
σε αποκλεισμένο δρόμο από τους μαθητές τριών Λυκείων της πόλης» (ρεπορτάζ από
τον Τύπο).

* Την Τρίτη 8 Ιανουαρίου 1991, «οι μαθητές του 2ου Πειραματικού Λυκείου
Τούμπας κατήγγειλαν ότι οι συγκεντρωμένοι γονείς δεν περιορίστηκαν μόνο στις
βρισιές, αλλά τους απείλησαν ότι εάν δεν σταματήσουν την κατάληψη και δεν
ανοίξουν τις πόρτες του σχολείου θα επανέλθουν με καραμπίνες» (ρεπορτάζ από
τον Τύπο).

* Στις 13 Ιανουαρίου 1999 «την άσκηση των πρώτων διώξεων προκάλεσαν οι
καταγγελίες διευθυντών τριών κατειλημμένων σχολείων της πρωτεύουσας και άλλων
στην Άρτα και την Πάτρα», ενώ στις 8 Ιανουαρίου του 1991 «Οι διευθυντές
Λυκείων στη Θεσσαλονίκη ζήτησαν να επέμβουν τα ΜΑΤ» (ρεπορτάζ από τον Τύπο).


Οι πορείες. Όπως και οι καταλήψεις, σε όλες τις περιπτώσεις, όποιος και να
κυβερνά είναι κατευθυνόμενες από τους άλλους

1991 «Έξω από αρκετά σχολεία απειλήθηκαν επεισόδια... Οι βρισιές και οι
απειλές γονέων βρήκαν σαν απάντηση σακούλες με νερό που πέταξαν εναντίον τους
οι μαθητές... Σε Λύκειο Θεσσαλονίκης άτομο, που σύμφωνα με καταγγελίες δεν
έχει καμία σχέση με το χώρο των γονέων, χτύπησε μαθήτρια. Και πάλι απειλήθηκαν
επεισόδια όταν επενέβη ο πατέρας της μαθήτριας...» (ρεπορτάζ από τον Τύπο, 8
Ιανουαρίου 1991)... «Επεισόδια σημειώθηκαν χθες το πρωί και μεταξύ γονέων έξω
από πολλά Λύκεια υπέρ των καταληψιών μαθητών και άλλοι ήθελαν να λήξουν οι
καταλήψεις και να επιστρέψουν οι μαθητές στα μαθήματά τους» (ρεπορτάζ από τον
Τύπο, 14/1/1991).

1999 «Σκηνές με διαπληκτισμούς μεταξύ γονέων διαδραματίστηκαν σε αρκετά
σχολεία της Αθήνας, όπως στον Βύρωνα, τη Δάφνη, την Κυψέλη (όπου γονείς
κατέλαβαν οι ίδιοι το σχολείο, όπως είχε γίνει και προχθές στη Θεσσαλονίκη,
για να μην το καταλάβουν οι μαθητές), αλλά και στον Πειραιά, τον Βόλο, την
Πάτρα, τη Λάρισα και αλλού. Οι περισσότεροι από τους γονείς εκφράζονται
εναντίον των καταλήψεων, υπάρχουν όμως και εκείνοι που τοποθετούνται υπέρ, με
αποτέλεσμα να δημιουργούνται προστριβές και μικροεπεισόδια μεταξύ τους»
(ρεπορτάζ από τον Τύπο, 12/1/1999)... «στην Ιωνίδειο Σχολή του Πειραιά, μία
μητέρα χαστούκισε μαθήτρια - καταληψία».

* Στις 14 Ιανουαρίου 1999 «επεισόδια σημειώθηκαν μεταξύ μαθητών και στο 1ο
Λύκειο της Λάρισας, όταν περίπου 10 μαθητές μ' έναν κόφτη προσπάθησαν ν'
ανοίξουν την πόρτα του σχολείου και να διώξουν τους καταληψίες, στους οποίους
πετούσαν πέτρες και κουκουνάρια», ενώ πριν ακριβώς 8 χρόνια, 8/1/91, «ένας από
τους μαθητές που ήταν κατά των καταλήψεων προσπάθησε και τελικά κατάφερε να
σπάσει τις αλυσίδες της πόρτας εισόδου, αλλά δεν κατάφεραν τελικά να μπούνε
στο σχολείο» (ρεπορτάζ του Τύπου).

* «Ο σημερινός υπουργός Παιδείας με την αυταρχική και οπισθοδρομική του
νοοτροπία, την τακτική της παραπλάνησης και του εκφοβισμού δεν αποτελεί
φερέγγυο συνομιλητή και θα έπρεπε προ πολλού να παραιτηθεί» (ανακοίνωση Ε.Γ.
ΠΑΣΟΚ, 8/1/91), και από την άλλη «ας μας αξιώσει ο Θεός να μην ξαναδούμε
τέτοιες σκηνές στα σχολεία», είπε χαρακτηριστικά η πρώην υπουργός, ζητώντας
από τον Πρωθυπουργό «να αποσύρει τον κ. Αρσένη από την κυβέρνηση» (Άννα
Ψαρούδα-Μπενάκη, εισηγήτρια της Ν.Δ., 14/1/99).
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16344N161</ED>
<ID>
ID:17225

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N16&aa=1</URL></REF>


Article

<CATEGORY>vin06</CATEGORY>

 <H5>ΕΝΑΣ ΣΤΟΥΣ 4 ΚΑΤΟΙΚΟΥΣ ΖΕΙ ΚΑΤΩ ΑΠΟ ΑΠΑΡΑΔΕΚΤΕΣ ΣΥΝΘΗΚΕΣ - ΥΠΑΡΧΟΥΝ ΚΑΙ ΛΙΓΕΣ
ΗΣΥΧΕΣ ΓΕΙΤΟΝΙΕΣ
</H5><H2>Οι θόρυβοι «πνίγουν» τον Ζωγράφου
</H2>
Σε πολύ κακές έως απαράδεκτες συνθήκες θορύβου ζει και εργάζεται περίπου ο
ένας στους τέσσερις κατοίκους του Δήμου Ζωγράφου, όπως προκύπτει από την
επίσημη μελέτη καταγραφής του θορύβου στην περιοχή, που έγινε από το υπουργείο
Περιβάλλοντος - Χωροταξίας και Δημοσίων Έργων.

Από τη μελέτη, που ολοκληρώθηκε πρόσφατα, προκύπτει ότι κύρια πηγή του θορύβου
και στου Ζωγράφου είναι η κυκλοφορία των αυτοκινήτων και οι μεγαλύτερες εστίες
θορύβου είναι λεωφόροι όπως η Κοκκινοπούλου (οδηγεί στην Αλίμου - Κατεχάκη και
προκαλεί περιμετρικά υψηλό θόρυβο στην περιοχή), η Ούλοφ Πάλμε, η Παπάγου και
η Ιλισίων, που στον χάρτη σημειώνονται με μαύρο χρώμα.

Με κόκκινο χρώμα (που σημαίνει πολύ κακές και μέτριες συνθήκες ακουστικού
περιβάλλοντος) σημειώνονται πολλοί δρόμοι του Δήμου όπως η Ηρώων Πολυτεχνείου,
η Αυξεντίου, η Παπαδιαμαντοπούλου, η Παναγούλη, η Παπανδρέου, η Νυμφαίου, η Γ.
Ζωγράφου κ.λπ.

Σύμφωνα με τη μελέτη το 3,54% των κατοίκων του Ζωγράφου ζει και εργάζεται σε
απαράδεκτες συνθήκες ακουστικού περιβάλλοντος, το 7,9% σε πολύ κακές, το 11,8%
σε κακές, το 10,68% σε μέτριες, το 18,46% σε αποδεκτές και το 47,54% σε καλές
συνθήκες ακουστικού περιβάλλοντος.

Το ιδιαίτερο χαρακτηριστικό στον Δήμο Ζωγράφου είναι ότι υπάρχουν πολύ ήσυχες
γειτονιές, κυρίως αυτές που γειτνιάζουν με τα όρια της Πανεπιστημιούπολης και
της Πολυτεχνειούπολης ή με το πάρκο στο Γουδί, αλλά και γειτονιές με πολύ
θόρυβο και είναι αυτές που διασχίζονται από τους μεγάλους δρόμους που
αναφέρθηκαν προηγουμένως.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16344N181</ED>
<ID>
ID:17226

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N18&aa=1</URL></REF>


Article

<CATEGORY>vin06</CATEGORY>

 <H5>ΟΛΟΣ Ο ΦΑΚΕΛΟΣ ΓΙΑ ΤΗ ΔΙΩΞΗ ΤΟΥ ΜΗΤΡΟΠΟΛΙΤΗ ΖΑΚΥΝΘΟΥ ΜΕΤΑ ΤΗ ΔΗΛΩΣΗ ΓΙΑ ΤΙΣ
ΠΡΟΓΑΜΙΑΙΕΣ ΣΧΕΣΕΙΣ * «ΑΙΡΕΤΙΚΟΣ, ΛΑΪΚΙΣΤΗΣ ΚΑΙ ΣΚΑΝΔΑΛΙΖΕΙ ΤΟΥΣ ΠΙΣΤΟΥΣ»
</H5><H5>«Εχθρός του Έθνους και της Ορθοδοξίας»
</H5><H5>«Ουδέποτε εκήρυξε την αίρεσιν του Νικολαϊτισμού»
</H5><H2>Μεσαιωνικές κατηγορίες κατά Χρυσόστομου
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Ακόμη και ως εχθρό της Ορθοδοξίας κατηγορούν τον Μητροπολίτη Ζακύνθου
Χρυσόστομο οι μάρτυρες οι οποίοι κατέθεσαν εναντίον του για όσα υποστήριξε σε
περιοδικό περί των προγαμιαίων σχέσεων.

Ζακύνθου Χρυσόστομος. Δεν πρόκειται να ζητήσει συγγνώμη σήμερα στο
εκκλησιαστικό δικαστήριο, αφού ­ όπως λέει ­ δεν είναι ούτε αιρετικός ούτε ετερόδοξος

Οι περισσότεροι από τους 28 μάρτυρες (κυρίως θεολόγοι και φοιτητές της
Θεολογίας), αλλά και ο κ. Χατζηφώτης, οι οποίοι κλήθηκαν από τον ανακριτή
Μητροπολίτη Μεσσηνίας, κατηγόρησαν τον κ. Χρυσόστομο ως «αιρετικό, λαϊκιστή
και ως άνθρωπο ο οποίος γκρεμίζει όσα κτίζονται στα σχολεία» ­ εκφράσεις οι
οποίες παραπέμπουν στον Μεσαίωνα ­, κάνουν λόγο για πραγματικό σκανδαλισμό των
πιστών, ενώ άλλοι υποστηρίζουν ότι προκάλεσε «ζημία ανεπανόρθωτον» στην Εκκλησία.

Στον αντίποδα, καθηγητές Πανεπιστημίου, δημοσιογράφοι, γιατροί, αλλά και
παράγοντες της Ζακύνθου υποστηρίζουν ότι ο Μητροπολίτης δεν είχε σκοπό τον
σκανδαλισμό των πιστών. Ούτε, βεβαίως, ότι έχει αιρετικές απόψεις. Παρ' όλ'
αυτά η Σύνοδος απεφάσισε την παραπομπή του κ. Χρυσόστομου και σήμερα τα μέλη
του πρωτοβάθμιου εκκλησιαστικού δικαστηρίου καλούνται να αποφασίσουν αν θα τον
καταδικάσουν ή θα τον αθωώσουν. Ο ίδιος ο Ζακύνθου δεν φαίνεται διατεθειμένος
να ζητήσει συγγνώμη, αφού ­ όπως λέει ­ δεν δίδαξε την πορνεία ούτε οι απόψεις
του έχουν καμία σχέση με αιρέσεις...

ΣΥΜΠΑΡΑΣΤΑΣΗ

Συμπαραστάτες του στη σημερινή δική θα έχει και αρκετούς κληρικούς από τη
Ζάκυνθο, αλλά και απλούς πολίτες, οι οποίοι από την πρώτη στιγμή βρέθηκαν στο
πλευρό του Μητροπολίτη τους. 
Το γεγονός ότι ακόμη δεν έχει ζητήσει συγγνώμη είναι, όπως εκτιμούν ακόμη και
οι συνεργάτες του Αρχιεπισκόπου, ένα από τα αρνητικά στοιχεία.

Ο κ. Χριστόδουλος αυτό που θέλει τώρα είναι να κλείσει και αυτό το μέτωπο,
όπως έγινε και με τα σκάνδαλα για τη διαχείριση της περιουσίας.

Όμως, στη σύνθεση του δικαστηρίου υπάρχουν ιεράρχες οι οποίοι κατά το
παρελθόν έχουν έρθει σε σύγκρουση με τον Ζακύνθου και αυτό είναι ένα από τα προβλήματα.

Πέρα από αυτά, όμως, στο ανακριτικό υλικό, το οποίο βρίσκεται στα χέρια των
δικαστών ιεραρχών, υπάρχουν θέσεις σαφέστατες κατά του Ζακύνθου, τις οποίες
θεωρούν «σοβαρές», ενώ αφήνουν να εννοηθεί ότι σε περίπτωση που δεν ζητηθεί
συγγνώμη θα τις λάβουν υπόψη.

ΟΙ ΜΑΡΤΥΡΕΣ

Ως μάρτυρες κατηγορίας κατέθεσαν οι καθηγητές Πανεπιστημίου: Στυλιανός
Παπαδόπουλος, Κωνσταντίνος Μουρατίδης, Παναγιώτης Μπούμης, Ξενοφών
Παπαχαραλάμπους, Κωνσταντίνος Σκουτέρης, Δημήτριος Τεγγελίδης, Νικόλαος
Μπρατσιώτης, Γεώργιος Χριστοδούλου, οι θεολόγοι Παναγιώτης Ανδιόπουλος,
Δημήτριος Παπαχατζής, Παναγιώτης Πυρομάλλης, οι ιερείς Βασίλειος Βολουδάκης,
Γεώργιος Μεταλληνός, Νικόλαος Ιωαννίδης, Ευστάθιος Κολλάς, Θεόδωρος Ζήσης,
Κωνσταντίνος Στρατηγόπουλος, Νικόλαος Φίλιας, Διονύσιος Λιβέρης, Εφραίμ
Τρανάκας, ο δημοσιογράφος - συγγραφέας Γιάννης Χατζηφώτης, οι φοιτητές
Γεώργιος Ανδρουτσόπουλος, Δημήτριος Ιεραπετρίτης, Αναστάσιος Βασιλόπουλος,
Θρασύβουλος Μπαταγιάννης.

ΥΠΕΡΑΣΠΙΣΗ

Ως μάρτυρες υπεράσπισης κατέθεσαν οι: Νικόλαος Κασκανίδης, συνδικαλιστής,
Νικόλαος Λούντζης, δικηγόρος, Στυλιανός Αραβαντινός, καθηγητής θεολόγος,
Αιμίλιος Μεταξόπουλος, πρώην πρύτανης του Παντείου Πανεπιστημίου, Ηλίας
Γεωργόπουλος, καθηγητής Ιατρικής, Κωνσταντίνος Κοντογιάννης, γενικός
γραμματέας του υπουργείου Παιδείας, Σταύρος Ψυχάρης, εκδότης του «Βήματος»,
διοικητής του Αγίου Όρους, Μιχάλης Σταθόπουλος, καθηγητής Νομικής, Σπυρίδων
Τρωιανός, καθηγητής Νομικής επίσης, Μάριος Μπέζγος, καθηγητής Πανεπιστημίου,
Δημήτρης Παπαϊωάννου, θεολόγος, Χρήστος Βούλγαρης, κοσμήτωρ της Θεολογικής
Σχολής, Βλάσσης Φειδάς, καθηγητής της Θεολογικής Σχολής, Αριστόβουλος Μάνεσης,
ομότιμος καθηγητής της Νομικής, Παναγιώτης Καποδίστριας, ιερέας, Ιωάννης
Τουρίκης, νομάρχης Ζακύνθου, Φώτης Αλδικός, δήμαρχος Ζακυνθίων, Αντώνης
Αντίοχος, πρόεδρος αγροτικών συνεταιρισμών, Ιωάννης Παπαδάτος, βουλευτής,
Κωνσταντίνος Μαλαπέτσας, δημοσιογράφος, Σπύρος Χαμπιώτης, δημοσιογράφος,
Παναγιώτης Σούλης, επιχειρηματίας, Χαράλαμπος Παπαστάθης καθηγητής Νομικής,
Δημήτρης Γκλαβάς, δημοσιογράφος, Αριστείδης Μανωλάκος, δημοσιογράφος, Λευτέρης
Παπαδόπουλος, δημοσιογράφος - ποιητής, Αλέξανδρος Μαγκάκης, πρώην υπουργός,
Χαράλαμπος Μουτσόπουλος, καθηγητής Ιατρικής.

<H3>ΜΑΡΤΥΡΕΣ ΚΑΤΗΓΟΡΙΑΣ
</H3>
Το ντοκουμέντο. Ακόμη κι ότι είναι εχθρός της Ορθοδοξίας κατηγορούν τον
Μητροπολίτη Ζακύνθου Χρυσόστομο. Θεολόγοι, επίσης, τον χαρακτηρίζουν αιρετικό,
αλλά και άνθρωπο ο οποίος γκρεμίζει τα πάντα..., στα αποσπάσματα των
καταθέσεων που δημοσιεύουμε

ΣΕ ΑΛΛΟΥΣ αιώνες παραπέμπουν οι καταθέσεις των μαρτύρων κατηγορίας οι οποίοι
κατέθεσαν στον Μητροπολίτη Μεσσηνίας Χρυσόστομο. Δεν διστάζουν να τον
καταγγείλουν ως εχθρό του Έθνους και της Ορθοδοξίας, ζητώντας την κεφαλήν του
επί πίνακι: Ο ομότιμος καθηγητής της Θεολογικής Σχολής Αθηνών κ. Κωνσταντίνος
Μουρατίδης μεταξύ των άλλων αναφέρει: «Οι ερωτικές σχέσεις εκτός γάμου
χαρακτηρίζονται ως πορνεία... Η αμετανόητος εμμονή του Μητροπολίτου Ζακύνθου
τον κατατάσσει εις την κατηγορίαν των αιρετικών. Κατατάσσεται ακόμη εις την
κατηγορίαν των επιόρκων». Και ακόμη: «Οι αιρετικές αυτές δοξασίες του
Μητροπολίτου και η εμμονή του σ' αυτές, που συνιστούν την αίρεση του
Νικολαϊτισμού, καθιστούν αυτόν επικίνδυνον μακροχρονίως δια την Εκκλησίαν»...

Ο κ. Παναγιώτης Ανδριόπουλος, καθηγητής θεολόγος, υποστηρίζει: «Με όσα εδήλωσε
για τις προγαμιαίες σχέσεις θέτει στα θεμέλια της οικογενείας και του έθνους
μας δυναμίτιδα. Γκρεμίζει τα όσα εμείς οι καθηγηταί κτίζουμε στα σχολεία».

Ο πρωτοπρεσβύτερος Βασίλειος Βολουδάκης, εφημέριος της Αρχιεπισκοπής Αθηνών,
καταθέτει: «Υψοί το ανάστημά του υπεράνω της Εκκλησίας και επιχειρεί να φέρει
την κακοδοξία του αυτήν ώστε εις τον ναόν του Θεού καθίσαι», ενώ, απαντώντας
στο αν προκάλεσαν σκανδαλισμό οι απόψεις του Μητροπολίτη, λέει ότι αυτός είναι
προφανής και μέγιστος.

Ο κ. Γιάννης Χατζηφώτης καταθέτει: «Αι προγαμιαίαι σχέσεις δεν πρέπει να
ταυτισθούν με τον Νικολαϊτισμόν. Είναι τελείως αδιανόητοι και απαράδεκτοι. Έχω
γίνει δέκτης ποικίλων αντιδράσεων και δι' επιστολών και δια τηλεφωνημάτων και
συζητήσεων χαρακτηριστικών της προκληθείσης εις το χριστεπώνυμον πλήρωμα
ανησυχίας μέχρι και αγανακτήσεως». Αναφερόμενος στο περιοδικό ο κ. Χατζηφώτης
είπε ότι αυτό «χαρακτηρίζεται δια το ευτελές και εξαθλιωτικόν της ανθρωπίνης
φύσεως περιεχόμενόν του».

Ο πρόεδρος του ΙΣΚΕ (βρίσκεται σε διαρκή κόντρα με τον Χρυσόστομο) κ.
Ευστάθιος Κολλάς κάνει λόγο για εχθρό της Ορθοδοξίας: «Έβλαψε και
κατασκανδάλισε τους πιστούς εντός και εκτός Ελλάδος. Είναι γνωστόν ότι ουδείς
δύναται να γίνει ιερεύς, κατά τους ιερούς κανόνες, όταν έχει προγαμιαίες
σχέσεις. Υποστηρίζει την επάρατον αίρεσιν του Νικολαϊτισμού. Παραθεολογεί και ετεροδιδασκαλεί».

Ο φοιτητής κ. Δημήτριος Ιεραπετρίτης δηλώνει στενοχωρημένος από τη συνέντευξη
του Χρυσοστόμου και συμπληρώνει: «Η συγκεκριμένη συνέντευξις είναι εκτός
παραδόσεως και σίγουρα ταυτίζεται με τον Νικολαϊτισμό. Ως συνειδητός
χριστιανός, κάνοντας κάποιον αγώνα, θεωρώ ως απαράδεκτον την προτροπήν αυτήν
του Μητροπολίτου, η οποία προσβάλλει τον χριστιανικόν αγώνα περί ηθικού βίου
των νέων».

<H3>ΜΑΡΤΥΡΕΣ ΥΠΕΡΑΣΠΙΣΗΣ
</H3>
ΟΙ ΜΑΡΤΥΡΕΣ υπερασπίσεως εκτιμούν ότι οι δηλώσεις του Μητροπολίτη Ζακύνθου δεν
έχουν καμία σχέση με αιρέσεις, ενώ υποστηρίζουν ότι ο ιεράρχης ουδέποτε
προέτρεψε τους νέους σε προγαμιαίες σχέσεις ­ το αντίθετο.

Ο θεολόγος καθηγητής Μέσης Εκπαίδευσης κ. Στυλιανός Αραβαντινός αναφέρει:
«Ουδέποτε ο μητροπολίτης εκήρυξε ούτε γραπτώς ούτε προφορικώς, ούτε εμμέσως,
ούτε αμέσως την αίρεσιν του Νικολαϊτισμού. Αντιθέτως, την απεχθάνεται μετά βδελυγμίας».

Ο Αιμίλιος Μεταξόπουλος, πρώην πρύτανης του Παντείου Πανεπιστημίου,
υποστηρίζει: «Ο μητροπολίτης δεν ήταν δυνατόν να μεταμεληθεί για αμάρτημα που
κατά την γνώμη μου δεν διέπραξε. Δεν είναι δυνατόν να αγνοήσουμε την
περιρρέουσα κοινωνική πραγματικότητα, αλλά με έμφαση ετόνισε ο Ζακύνθου ότι
είναι πολέμιος της ελαφρότητος στις διανθρώπινες σχέσεις όσον και της
ακόλαστης σεξουαλικής συμπεριφοράς». Ο Κωνσταντίνος Κοντογιάννης, γενικός
γραμματέας του υπουργείου Παιδείας, κατέθεσε: «Πιστεύω ότι η πρόθεση του
Μητροπολίτη Ζακύνθου και τα καλόπιστα ελατήριά του ήταν να προσεγγίσει με
θάρρος αλλά και αγάπη ένα κοινωνικό θέμα και να αποδεχτεί σε σχετική ερώτηση
την προγαμιαία σαρκική σχέση ως προϋπόθεση προετοιμασίας για έναν επιτυχημένο
γάμο. Έχω επισκεφθεί τη Ζάκυνθο και έχω διαπίστωση τον σεβασμό και την αγάπη
που έχει εμπνεύσει στο ποίμνιό του».

Ο καθηγητής της Νομικής Σχολής του Πανεπιστημίου Αθηνών κ. Μιχάλης Σταθόπουλος
λέει: «Όπως ήδη ετόνισα συμφωνώ με τις απόψεις του Μητροπολίτου Ζακύνθου ως
προς τις προγαμιαίες σχέσεις και επομένως δεν βλέπω κάτι το επίμεμπτον στο ότι
εμμένει στις απόψεις του»...

Ο θεολόγος σύμβουλος του υπουργού Παιδείας κ. Δημήτριος Παπαϊωάνου αναφέρει:
«Πιστεύω ότι δεν υπάρχει γυμνή τη κεφαλή κήρυξις του Νικολαϊτισμού, δεδομένου
ότι και στην απολογία του αρνείται και αποκηρύσσει την αίρεσιν του
Νικολαϊτισμού. Πιστεώω ότι πρόκειται διά μιαν κατ' οικονομίαν προσέγγισιν των
αδυνάτων επ' ωφελεία της Εκκλησίας». Ο ομότιμος καθηγητής της Νομικής Σχολής
του Πανεπιστημίου Αθηνων κ. Αριστόβουλος Μάνεσης τονίζει: «Νομίζω ότι δεν
διαφαίνεται εκ της διατυπώσεως ότι πρόκειται περί προτροπής ούτε ότι κάμνει
διδαχήν εν προκειμένω υπέρ των προγαμιαίων σχέσεων. Απλώς συζητεί με
δημοσιογράφον και θέτει το ζήτημα το οποίον εκφράζει την ισχύουσα κοινωνικήν πραγματικότητα».

Ο κ. Αλέξανδρος Μαγκάκης, πρώην υπουργός, υποστήριξε μεταξύ άλλων: «Πιστεύω
ότι ο μητροπολίτης με την συνέντευξή του γενικότερα αλλά και με την θέση του
σχετικά με τις προγαμιαίες σχέσεις θέλησε να φέρει εγγύτερα τους νέους στη Εκκλησία».

«Ο επίσκοπος ετάχθη υπέρ των προγαμιαίων σχέσεων όχι γιατί πιστεύει στον
έκλυτο βίο, αλλά διότι, όπως τόνισε, ένα ζευγάρι που ζει μαζί γνωρίζεται πολύ
καλύτερα και φθάνει σ' ένα γάμο με θεμέλια όταν έχει αυτή τη γνωριμία», λέγει
στην κατάθεσή του ο γνωστός δημοσιογράφος και ποιητής κ. Λευτέρης
Παπαδόπουλος. Κια συμπληρώνει: «Και όπως ο Αρχιεπισκοπος καλεί τους νέους με
σκουλαρίκια και με τα μίνι και μιλάει στη γλώσσα τους λέγοντας "σάς πάω", έτσι
και ο Χρυσόστομος μιλάει έχοντας στον νου του τη ζωή των νέων. Εγώ δεν
σκανδαλίστηκα. Η γυναίκα μου δεν σκανδαλίστηκε. Τα παιδιά μου δεν
σκανδαλίστηκαν. Αντιθέτως, όλοι είπαν μπράβο σ' αυτόν τον αρχιερέα που είναι
κοντά στην εποχή του».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16344N201</ED>
<ID>
ID:17227

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N20&aa=1</URL></REF>


Article

<CATEGORY>vin06</CATEGORY>

 <H2>Στήριξαν και αποδοκίμασαν τον Τιμόθεο </H2>
ΓΙΑ ΤΡΕΙΣ ώρες η Διαρκής Ιερά Σύνοδος εξέταζε την υπόθεση της εκκλησιαστικής
περιουσίας της Μητρόπολης της Κέρκυρας και τις προσπάθειες του Μητροπολίτη να
εξασφαλίσει δάνεια από το εξωτερικό. Ο Μητροπολίτης Τιμόθεος ενημέρωσε τη
Διαρκή Ιερά Σύνοδο παρουσιάζοντας μια σειρά από έγγραφα, τα γνήσια όπως είπε,
τα οποία αποδεικνύουν πως η υπόθεση δεν προχώρησε, απλώς υπήρξαν
προκαταρκτικές επαφές με σκοπό την επιχορήγηση της μητρόπολης. Η Διαρκής Ιερά
Σύνοδος εξέτασε το όλο θέμα. Όπως είπε ο Μητροπολίτης Ξάνθης Παντελεήμων, οι
Ιεράρχες κατανόησαν την προσπάθεια του Μητροπολίτη Κερκύρας να αναζητήσει
πόρους για να στηρίξει το κοινωνικό και εκκλησιαστικό του έργο. Ταυτόχρονα,
όμως, θεώρησαν ως ατυχή ενέργεια την καταγραφή και αποτίμηση ιερών ναών και
ιερών μονών από τον Μητροπολίτη Κέρκυρας στην προσπάθεια υποστήριξης αυτών των
ενεργειών. Η Διαρκής Ιερά Σύνοδος της Εκκλησίας της Ελλάδος, για να προλάβει
παρόμοια φαινόμενα στο μέλλον, πήρε την απόφαση στο εξής κάθε μητρόπολη που
αναζητεί πόρους να την ενημερώνει, καθώς και την Αρχιεπισκοπή Αθηνών, είπε ο Παντελεήμων.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16344N202</ED>
<ID>
ID:17278

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N20&aa=2</URL></REF>


Article

<CATEGORY>vin06</CATEGORY>

 <H5>ΑΛΛΑΖΕΙ ΚΟΥΒΕΝΤΑ ΟΤΑΝ ΤΟΝ ΡΩΤΟΥΝ ΓΙΑ ΤΙΣ ΔΟΛΟΦΟΝΙΕΣ ΤΟΥ «ΣΥΝΔΙΚΑΤΟΥ ΤΟΥ
ΕΓΚΛΗΜΑΤΟΣ» Ο Κ. ΧΙΡΒΑΝΤΙΔΗΣ
</H5><H5>Καταδικάστηκε σε 30 μήνες φυλακή
</H5><H2>Κρατά κλειστό το στόμα
</H2>
Για τις τρεις άγριες δολοφονίες και για το περίεργο τροχαίο δυστύχημα ενός εκ
των αρχηγών του «συνδικάτου του εγκλήματος» ο Κώστας Χιρβαντίδης δεν άνοιξε το
στόμα του στην Ασφάλεια. Άλλαζε κουβέντα στις επίμονες ερωτήσεις των
αστυνομικών για τους λόγους που έγινε το άγριο ξεκαθάρισμα μετά την ομαδική
απόδραση από τις φυλακές της Κέρκυρας.

Κ. Χιρβαντίδης. Καταδικάστηκε σήμερα σε φυλάκιση 30 μηνών για κατοχή όπλων

ΟΙ ΑΣΤΥΝΟΜΙΚΟΙ της Ασφάλειας λένε ότι έχουν στοιχεία και καταθέσεις για τη
συμμετοχή του Χιρβαντίδη στις δολοφονίες του Μιχάλη Αδαμαντίδη, της φίλης του
Αθηνάς Βλαχοστεργίου και του Γιώργου Καλτσά, αδελφού ενός από τα μεγάλα
«κεφάλια» της συμμορίας των πληρωμένων δολοφόνων, του Βασίλη Καλτσά. Ο
Χιρβαντίδης όμως στην εξέτασή του στην Ασφάλεια δεν παραδέχθηκε ότι έχει σχέση
με τις τρεις εν ψυχρώ εκτελέσεις.

Πάντως, ομολόγησε άλλες τρεις ένοπλες ληστείες:

1. Την ένοπλη ληστεία στην Εθνική Τράπεζα Αιγείρας που έγινε στις 2
Δεκεμβρίου του 1998 με λεία 7.903.000 δρχ.

2. Την πρόσφατη μεγάλη ληστρική επίθεση σε χρηματαποστολή της εταιρείας
«GROUP-4» στα Μέγαρα, από την οποία οι δράστες έβαλαν στην τσέπη 67.500.000 δρχ.

3. Και μια ακόμα «ψιλικατζίδικη» ληστεία στο σούπερ μάρκετ DIA στην
περιοχή της Δραπετσώνας. Τα μέλη της τρομερής συμμορίας ακινητοποίησαν
υπαλλήλους και πελάτες, αλλά στο ταμείο βρήκαν μόνο 300.000 δρχ.

Με τις τρεις παραπάνω ληστείες που ομολόγησε, ο αριθμός των επιθέσεων από τότε
που απέδρασε, τον Αύγουστο του 1997, ανέρχεται στις πέντε. Οι αστυνομικοί της
Ασφάλειας έχουν υπόνοιες ότι ο Χιρβαντίδης και η ομάδα του έχουν διαπράξει και
άλλες ληστείες στην Αττική και στην Πελοπόννησο.

Από τα μεγάλα κέρδη που εισέπραξε από τις ληστείες, στο κρησφύγετό του στη
Σαλαμίνα βρέθηκαν μόνο 13.792.000 δρχ. Τα υπόλοιπα ή έχει φροντίσει να τα
«αποταμιεύσει» σε κάποια κρυψώνα ή τα έχει ξοδέψει.

Μέρος των χρημάτων που «κέρδιζε» από τις ληστείες το χρησιμοποιούσε για να
αγοράζει τη δόση του, καθώς τον τελευταίο καιρό είχε πέσει στην ηρωίνη.

Με διακοπές γινόταν η εξέτασή του στην Ασφάλεια επειδή ο ίδιος έλεγε στους
αξιωματικούς ότι δεν αισθανόταν καλά και ότι είχε πόνους από τη στέρηση.

Η ΑΝΑΚΡΙΤΡΙΑ

Και ενώ ο Χιρβαντίδης οδηγείτο στον εισαγγελέα Πειραιά, στις Σέρρες η τακτική
ανακρίτρια άνοιξε χθες έναν άλλο φάκελο με την αιματηρή δραστηριότητα του
«συνδικάτου» των δολοφόνων. Κάλεσε σε απολογία τον απότακτο αστυνομικό Μιχάλη
Χάιτα, εις βάρος του οποίου υπάρχουν μαρτυρίες για συμμετοχή του σε μία από
τις «δουλειές» του «συνδικάτου», στην αιματηρή ένοπλη ληστεία τον Ιούλιο του
1993 στην Εθνική Τράπεζα της Νιγρίτας Σερρών.

Για πέντε ώρες κατέθετε χθες στην ανακρίτρια ο Χάιτας, ο οποίος, σύμφωνα με
πληροφορίες, αρνήθηκε κατηγορηματικά ότι μετείχε στη ληστεία, καθώς και σε
άλλες κακουργηματικές πράξεις του «συνδικάτου». Μαρτυρία μέλους του
«συνδικάτου» όμως αναφέρει ότι ο Χάιτας περίμενε τους ληστές σε κλεμμένο Ι.Χ.
και τους διευκόλυνε στη διαφυγή τους.

Μετά την απολογία του ο Χάιτας αφέθηκε ελεύθερος με περιοριστικούς όρους και
και αφού κατέβαλε χρηματική εγγύηση.

Τις επόμενες ημέρες η ανακρίτρια κ. Βασιλική Μουγιαντζη αναμένεται να καλέσει
σε απολογία και άλλον έναν απότακτο αστυνομικό ο οποίος φέρεται αναμεμειγμένος
στην υπόθεση του «συνδικάτου».

ΣΕ 30 μήνες φυλάκιση καταδίκασε χθες το Αυτόφωρο Τριμελές Πλημμελειοδικείο
Πειραιά τον Κώστα Χιρβαντίδη, που συνελήφθη προχθές το μεσημέρι στη Σαλαμίνα.
Το δικαστήριο τού επέβαλε την προαναφερόμενη ποινή για τις κατηγορίες της
παράνομης κατοχής όπλων και χειροβομβίδας, καθώς και για πλαστογραφία πιστοποιητικού.

Στη φίλη του, Μαρία Καστρινού, το Αυτόφωρο Τριμελές Πλημμελειοδικείο επέβαλε
15μηνη ποινή φυλάκισης με τριετή αναστολή για την κατηγορία της υπόθαλψης
εγκληματία, ενώ την απήλλαξε για την κατηγορία της άμεσης συνεργίας στην οπλοκατοχή.

Στην απολογία του ο Κώστας Χιρβαντίδης είπε ότι απέδρασε από τις φυλακές της
Κέρκυρας στις 6 Αυγούστου του 1997 και ότι κατά διαστήματα πήγαινε στην
Αλβανία, όπου προμηθεύθηκε το πλαστό πιστοποιητικό, ενώ γνώρισε τη Μαρία
Καστρινού λίγο πριν από τα Χριστούγεννα σε μπαρ στο Άργος. «Η ίδια δεν ήξερε
τίποτα για τα όπλα, ούτε για το ποιος είμαι», υποστήριξε.

Ο συνήγορός του είπε ότι «τώρα αρχίζει ένας αγώνας προκειμένου να αποδειχθεί
ότι ο Κώστας Χιρβαντίδης δεν έχει καμία ανάμειξη στις τρεις δολοφονίες για τις
οποίες κατηγορείται».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16344N221</ED>
<ID>
ID:17228

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N22&aa=1</URL></REF>


Article

<CATEGORY>vin06</CATEGORY>

 <H2>Έκρηξη αναστάτωσε τη νύχτα τον Περισσό
</H2>
ΕΚΤΕΤΑΜΕΝΕΣ ζημιές σε τρία καταστήματα και ένα σταθμευμένο αυτοκίνητο
προκλήθηκαν από έκρηξη που σημειώθηκε τη νύχτα στον Περισσό και αναστάτωσε τη
γύρω περιοχή. 
Η έκρηξη σημειώθηκε στις 03.20 στη διασταύρωση των δρόμων Αναγεννήσεως και
Αίνου. Σύμφωνα με τις πρώτες πληροφορίες πρόκειται για βομβιστική επίθεση.

Σ' αυτό συνηγορεί και το γεγονός ότι άγνωστος τηλεφώνησε λίγα λετά μετά την
έκρηξη στον ραδιοφωνικό σταθμό Σκάι και, αφού ανέλαβε την ευθύνη της επίθεσης,
χωρίς να αναφέρει το όνομα κάποιας οργάνωσης, είπε μεταξύ άλλων: «Θέλουμε να
χτυπήσουμε τους διεφθαρμένους αξιωματικούς της Αστυνομίας και συγκεκριμένα της
Δίωξης Ναρκωτικών» και πρόσθεσε ότι «αυτή η επίθεση αποτελεί μόνον την αρχή
μιας σειράς επιλεγμένων στόχων». Ανάλογο τηλεφώνημα έγινε και στον Antenna.

Μέχρι τις πρωινές ώρες δεν είχε γίνει γνωστό το είδος του εκρηκτικού
μηχανισμού που χρησιμοποιήθηκε. Η βόμβα είχε τοποθετηθεί στην είσοδο
πρακτορείου ΠΡΟ-ΠΟ που βρίσκεται ακριβώς στη γωνία των δρόμων Αναγεννήσεως και
Αίνου. Λίγα μέτρα πιο κάτω επί της οδού Αίνου, στον πρώτο όροφο διώροφης
κατοικίας, διαμένει ο αστυνόμος Α', Γιάννης Ραχοβίτσας, ο οποίος υπηρετεί στη
Δίωξη Ναρκωτικών και πρόσφατα είχε τιμηθεί από την πολιτεία με δύο παράσημα
ανδρείας. 
Εκτιμάται λοιπόν από αξιωματικούς που διενεργούν τις έρευνες ότι «αποδέκτης»
της βομβιστικής επίθεσης είναι ο συνάδελφός τους. 
Οι δράστες πιθανόν να χτύπησαν σε αυτό το σημείο για λόγους εκφοβισμού. Η
έκρηξη αναστάτωσε τους κατοίκους της περιοχής, οι οποίοι πετάχτηκαν
πανικόβλητοι από τα σπίτια τους για να δουν τι έχει συμβεί. Επιτόπου έσπευσαν
ισχυρές δυνάμεις της Αστυνομίας και απέκλεισαν τους γύρω δρόμους, καθώς και
άνδρες του ΤΕΕΜ (Τμήμα Εξουδετέρωσης Εκρηκτικών Μηχανισμών) και της
Αντιτρομοκρατικής Υπηρεσίας.

Σύμφωνα με τα πρώτα στοιχεία έσπασαν τα τζάμια από τις βιτρίνες κρεοπωλείου,
οπωροπωλείου και του πρακτορείου ΠΡΟ-ΠΟ. Επίσης, προκλήθηκαν ζημιές και σε ένα
αυτοκίνητο. 
Τραυματισμοί ευτυχώς δεν σημειώθηκαν αν και δεν έγινε προειδοποιητικό τηλεφώνημα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16344N222</ED>
<ID>
ID:17279

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N22&aa=2</URL></REF>


Article

<CATEGORY>vin06</CATEGORY>

 <H2>«Τορπίλισαν» τη σύμβαση για την παιδική εργασία
</H2>
Η ΠΑΙΔΙΚΗ εργασία, κυρίως στις χώρες του τρίτου κόσμου, απασχόλησε γι' άλλη
μια φορά το Ίδρυμα Μαραγκοπούλου για τα Δικαιώματα του Ανθρώπου. Η πρόεδρος
του Ιδρύματος, καθηγήτρια Α. Γιωτοπούλου - Μαραγκοπούλου, σε σχετική
συνέντευξη Τύπου αναφέρθηκε στη Διάσκεψη της Γενεύης για την παιδική εργασία,
που πραγματοποιήθηκε τον περασμένο Ιούνιο. Όπως τόνισε η ομιλήτρια, το κείμενο
της διάσκεψης δεν ψηφίστηκε τελικά αλλά «πέρασε» με τη μορφή συμπερασμάτων,
ώστε να μελετηθεί εκ νέου από τις κυβερνήσεις. 
Η νέα Σύμβαση κατά της παιδικής εργασίας, όπως υποστήριξε η κ. Μαραγκοπούλου,
έγινε αντικείμενο αντίδρασης και ουσιαστικά «τορπιλίστηκε» όχι από χώρες του
τρίτου κόσμου όπως θα ήταν αναμενόμενο, αλλά από ευρωπαϊκές, των οποίων
πολίτες είναι ιδιοκτήτες πολυεθνικών βιομηχανιών στις περιοχές αυτές. Σύμφωνα
με στατιστικές, τα 250 εκατομμύρια παιδιά που σήμερα εργάζονται σε όλο τον
κόσμο, δεν έχουν κανένα μέλλον. Δεν πηγαίνουν στο σχολείο και δουλεύουν μόνο
για την επιβίωσή τους.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16344N223</ED>
<ID>
ID:17319

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N22&aa=3</URL></REF>


Article

<CATEGORY>vin06</CATEGORY>

 <H2>Συνεργασία Ο.Α και κυπριακών αερογραμμών
</H2>
ΣΤΕΝΟΤΕΡΗ ΣΥΝΕΡΓΑΣΙΑ μεταξύ της Ολυμπιακής Αεροπορίας και των Κυπριακών
Αερογραμμών με στόχο να γίνονται πτήσεις ανάμεσα σε Ελλάδα και Κύπρο κάθε
τρεις ώρες, εγκαινιάζεται σύντομα μεταξύ των δύο εταιρειών στο πλαίσιο της
στενότερης τουριστικής συνεργασίας μεταξύ Ελλάδας και Κύπρου. 
Για το θέμα αυτό έγινε χθες σύσκεψη στην Αθήνα στην οποία πήραν μέρος οι
ηγεσίες των Οργανισμών Τουρισμού Ελλάδας και Κύπρου, στελέχη της Ο.Α. και των
Κυπριακών Αερογραμμών κ.ά. Στη σύσκεψη τονίστηκε ότι κάθε χρόνο έρχονται στην
Ελλάδα περίπου 140.000 τουρίστες από την Κύπρο, ενώ περίπου 70.000 Έλληνες
τουρίστες προτιμούν κάθε χρόνο την Κύπρο.

Συζητήθηκε επίσης το ενδεχόμενο, όταν αγοραστούν τα νέα αεροσκάφη της Ο.Α.,
να γίνονται πτήσεις από Αθήνα προς Νότια Αφρική και Αυστραλία μέσω Λάρνακας,
ενώ οι δύο εταιρείες θα συνεργάζονται και για την αλληλοεξυπηρέτησή τους και
σε διεθνές επίπεδο.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16344N224</ED>
<ID>
ID:17349

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N22&aa=4</URL></REF>


Article

<CATEGORY>vin06</CATEGORY>

 <H5>ΠΡΩΤΟΠΟΡΙΑΚΗ ΕΠΕΜΒΑΣΗ ΣΤΗΝ ΟΦΘΑΛΜΟΛΟΓΙΚΗ ΚΛΙΝΙΚΗ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
</H5><H2>Εμφύτευσαν φακό σε μάτι
</H2>
Η πρώτη εμφύτευση μόνιμου τηλεσκοπικού ενδοφακού επαφής στην Ελλάδα (που είναι
και η τρίτη στον κόσμο) πραγματοποιήθηκε χθες στην οφθαλμολογική κλινική του
Πανεπιστημίου Κρήτης. Η επέμβαση διήρκεσε μόλις μισή ώρα και αμέσως μετά ο
ασθενής ήταν σε θέση να αποχωριστεί τα μέχρι πρότινος απαραίτητα γυαλιά του.

Η πρωτοποριακή αυτή επέμβαση δίνει τη δυνατότητα σε ανθρώπους, κυρίως μεγάλης
ηλικίας που αντιμετωπίζουν σοβαρά προβλήματα ελάττωσης της όρασής τους, να την
ανακτήσουν με την προσθήκη ενός μικροσκοπικού μεγεθυντικού φακού: ο υψηλής
τεχνολογίας τηλεσκοπικός φακός εμφυτεύεται στο μάτι του ασθενούς και
λειτουργεί σαν ένα τηλεσκόπιο, μεγεθύνοντας τις εικόνες.

Το νέο αυτό τεχνολογικό και ιατρικό επίτευγμα μπορεί να αντιμετωπίσει, με
εξαιρετικά ποσοστά επιτυχίας, οφθαλμολογικές αναπηρίες που συνήθως οφείλονται
στη γεροντική εκφύλιση της ωχράς κηλίδος. Έτσι ένα μεγάλο κοινωνικό πρόβλημα
μπορεί να αντιμετωπιστεί, όπως χαρακτηριστικά είπε ο διευθυντής της
οφθαλμολογικής κλινικής του ΠΕΠΑΓΝΗ, καθηγητής κ. Γιάννης Παλλήκαρης, ο οποίος
πραγματοποίησε και τη χθεσινή επέμβαση.

Ο υψηλής τεχνολογίας τηλεσκοπικός φακός σχεδιάστηκε και κατασκευάστηκε στο
Ισραήλ, σε συνεργασία με γερμανικά και ελβετικά επιστημονικά κέντρα.

Στόχος ήταν η μεγέθυνση των γραμμάτων και η δυνατότητα ανάγνωσης κειμένων.
Ακόμη, στόχος των ερευνητών ήταν η καλύτερη δυνατή αξιολόγηση της
υπολειπόμενης όρασης σε ασθενείς με μελαχρωστική αμφιβληστροειδοπάθεια.

Αποτέλεσμα της προσπάθειας αυτής είναι η δυνατότητα αντιμετώπισης σοβαρών
προβλημάτων όρασης λόγω μυωπίας ή πρεσβυωπίας με μια απλή επέμβαση και με
μόνιμα αποτελέσματα, αφού ο φακός παραμένει μόνιμα στο μάτι χωρίς να
χρειάζεται αντικατάσταση.

Στο μεταξύ, με επιτυχία ολοκληρώθηκε η τελευταία εμφύτευση ενδοφακού επαφής,
στα πλαίσια του ερευνητικού προγράμματος που εδώ και δύο χρόνια υλοποιείται
στο Βαρδινογιάννειο Οφθαλμολογικό Κέντρο. Στην προκειμένη περίπτωση πρόκειται
για νέας τεχνολογίας φακούς που προσομοιάζουν με τους κοινούς φακούς επαφής,
με μόνη διαφορά ότι εμφυτεύονται από μια μικροσκοπική τομή στο μάτι όπου και
παραμένουν μόνιμα.

Με τον τρόπο αυτό διορθώνονται υψηλές μυωπίες και υπερμετρωπίες σε συνδυασμό ή
όχι με λέιζερ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16344N231</ED>
<ID>
ID:17229

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N23&aa=1</URL></REF>


Article

<CATEGORY>vin06</CATEGORY>

 <H2>Περίθαλψη σε 17 παιδιά των φαναριών της Αθήνας
</H2>
ΟΙ ΥΠΕΥΘΥΝΟΙ του ιδρύματος Αγία Βαρβάρα ανέλαβαν την φροντίδα των 17 παιδιών
που απομάκρυναν από τα φανάρια δρόμων της Αθήνας αστυνομικοί σε χθεσινή
επιχείρηση. Τα παιδιά, ηλικίας από επτά έως 14 χρόνων, θα φιλοξενηθούν στην
επαγγελματική στέγη Αγία Βαρβάρα μέχρι να βρεθούν οι οικογένειές τους στην
Ελλαδα ή στο εξωτερικό. Δεκαπέντε από τα παιδιά αυτά, που βρέθηκαν να
ζητιανεύουν σε δρόμους της Αθήνας, είναι από την Αλβανία, ένα από την Σερβία
και ένα προέρχεται από οικογένεια Τσιγγάνων. Στην επιχείρηση της Αστυνομίας
συνελήφθησαν ακόμα δύο γονείς παιδιών που ζητιάνευαν, ο Σέρβος Ζόραν Γιάνκοβικ
και η Αλβανίδα Μιμιζα Μπρέγκου, 33 χρόνων. Οι δύο γονείς θα οδηγηθούν στο
Αυτόφωρο κατηγορούμενοι για παραμέληση αποτροπής από επαιτεία.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16344N232</ED>
<ID>
ID:17280

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N23&aa=2</URL></REF>


Article

<CATEGORY>vin06</CATEGORY>

 <H2>Δεν θέλουν να αναδασωθεί έκταση Χριστόδουλος και δύο τέως δικαστικοί
</H2>
ΚΑΙ ΑΙΤΗΣΗ για άμεση αναστολή της απόφασης του υπουργείου Γεωργίας να κηρύξει
αναδασωτέα έκταση 10.000 στρεμμάτων στα Καλύβια Αττικής υπέβαλαν χθες στο
Συμβούλιο της Επικρατείας ο Αρχιεπίσκοπος Χριστόδουλος και οι επίτιμοι
αντιπρόεδροι του Αρείου Πάγου Δ. Σταματόπουλος και του Ελεγκτικού Συνεδρίου Ι. Ντελάκης.

Οι προσφεύγοντες, που επικαλούνται έννομο συμφέρον, ως εκτελεστές της διαθήκης
της Ανθής Γ. Μελισσουργού, στην οποία ανήκε μεγάλο τμήμα της επίμαχης έκτασης,
ζητούν να ανασταλεί η απόφαση αναδάσωσης, γιατί αφορά και γαιοκτήματα τα οποία
επινοικιάζονται για την δημιουργία και συντήρηση της Γεωργικής Σχολής Κωφαλάλων.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16344N233</ED>
<ID>
ID:17320

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N23&aa=3</URL></REF>


Article

<CATEGORY>vin06</CATEGORY>

 <H5>Η ΣΥΜΒΑΣΗ ΕΡΓΑΣΙΑΣ ΔΕΝ ΑΝΑΝΕΩΝΕΤΑΙ ΣΕ 14 ΕΡΓΑΖΟΜΕΝΟΥΣ
</H5><H2>Κίνδυνος να κλείσει το «18 Άνω»
</H2>
Για άλλη μία φορά η Μονάδα Απεξάρτησης Τοξικομανών του Ψυχιατρικού Νοσοκομείου
Αττικής, το γνωστό «18 Άνω», αντιμετωπίζει την απειλή κλεισίματος.

Ο ΛΟΓΟΣ, ο ίδιος που τα τελευταία χρόνια προκαλεί προβλήματα στη λειτουργία
της Μονάδας και ανασφάλεια στους εργαζόμενους: η σύμβαση εργασίας, η οποία
φέτος δεν ανανεώνεται σε 14 εργαζόμενους, οι οποίοι ουσιαστικά απολύονται,
αφήνοντας ένα τεράστιο κενό που κάνει τη λειτουργία της Μονάδας αδύνατη.

Το υπουργείο Υγείας απαντώντας στις καταγγελίες των εργαζομένων ότι για άλλη
μία φορά δεν έλυσε το πρόβλημα, αλλά προσέφυγε στην ίδια πρόχειρη λύση, απαντά
ότι οι θέσεις θα προκηρυχθούν μέσω του ΑΣΕΠ γιατί αν ανανεωθούν οι υπάρχουσες
συμβάσεις αυτό θα θεωρηθεί μονιμοποίηση από το παράθυρο.

ΑΝΤΑΠΑΝΤΗΣΗ

Σε αυτό το επιχείρημα οι εργαζόμενοι ανταπαντούν ότι είναι η τρίτη φορά που το
Κέντρο περιέρχεται στην ίδια κατάσταση, άρα υπήρχε όλο το περιθώριο για να
δοθεί μία υπεύθυνη λύση στο πρόβλημα της στελέχωσης της Μονάδας. Και όπως
τονίζουν, η σχέση που αναπτύσσεται ανάμεσα στους θεραπευτές και τους
τοξικομανείς θα μπορούσε να χαρακτηριστεί μοναδική. «Οι χρήστες ­ λένε ­ έχουν
με τους θεραπευτές μία ειδική σχέση, που αν χαθεί θα χαθεί μαζί της και η ελπίδα».

Ας σημειωθεί ότι το έργο που προσφέρει το Κέντρο ­ με τον συμβουλευτικό
σταθμό, την κοινωνική επανένταξη, την ανοιχτή γραμμή ­ έχει κριθεί ιδιαίτερα
σημαντικό, καθώς καθημερινά περισσότεροι από 500 άνθρωποι ηλικίας 13-60 ετών
ζητούν πληροφορίες για τα ναρκωτικά και τις μεθόδους απεξάρτησης και πολλοί
από τους νέους ζητούν βοήθεια από το προσωπικό της Μονάδας για να ξεφύγουν από
τα ναρκωτικά.

Για το θέμα αυτό η βουλευτής του Συνασπισμού κ. Μαρία Δαμανάκη κατέθεσε στη
Βουλή ερώτηση προς τον υπουργό Υγείας, στην οποία ρωτά τι μέτρα θα πάρει το
υπουργείο ώστε να αποφευχθεί η υπολειτουργία της Μονάδας Απεξάρτησης.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16344N241</ED>
<ID>
ID:17230

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N24&aa=1</URL></REF>


Article

<CATEGORY>vin06</CATEGORY>

 <H2>Μαχαίρωσε Αλβανίδα μπροστά στο παιδί της
</H2>
ΑΓΝΩΣΤΟΣ μαχαίρωσε χθες το βράδυ 33χρονη Αλβανίδα μπροστά στα μάτια του
ανήλικου παιδιού της και εξαφανίστηκε. Θύμα της επίθεσης, η οποία έγινε στην
οδό Λιοσίων 92, είναι η Γιοβάνα Ισλάμι, που αρχικά μεταφέρθηκε στο Γ'
Θεραπευτήριο ΙΚΑ Αθηνών. Εκεί της προσφέρθηκαν οι πρώτες βοήθειες και επειδή ο
τραυματισμός της κρίθηκε σοβαρός διακομίστηκε στο Γενικό Κρατικό Νοσοκομείο
«Γιώργος Γεννηματάς» όπου νοσηλεύεται. Ο δράστης μπήκε λίγο μετά τις 8 στο
διαμέρισμα της 33χρονης και της επετέθη. Η άγρια σκηνή εκτυλίχθηκε μπροστά στα
μάτια του ανήλικου παιδιού της Αλβανίδας, το οποίο, μετά το συμβάν,
μεταφέρθηκε από τους αστυνομικούς στο νοσοκομείο Παίδων για φύλαξη. Η
Αστυνομία που ερευνά τα αίτια της επίθεσης εκτιμά ότι ο δράστης πιθανόν να
είναι Αλβανός. Δεν διευκρινίστηκε αν γνωριζόταν ή όχι με το θύμα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16344N242</ED>
<ID>
ID:17281

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N24&aa=2</URL></REF>


Article

<CATEGORY>vin06</CATEGORY>

 <H2>Απειλούσε τη σύζυγο
</H2>
ΜΥΤΙΛΗΝΗ

ΚΛΕΙΣΜΕΝΟΣ ΣΤΟ σπίτι του, στην οδό Ολυμπίου Γυμνασιάρχου στη Μυτιλήνη, ο
35χρονος Αλβανός Νανζί Ρότκα από την Κορυτσά απειλούσε τη γυναίκα του και το
μωρό τους. Το περιστατικό συνέβη στις 10 το πρωί χθες, κινητοποιώντας δυνάμεις
της Αστυνομίας, οι οποίες ύστερα από επιτυχημένη, και προπαντός αναίμακτη
,επιχείρηση συνέλαβαν τον 35χρονο, δίνοντας τέλος σε μία πιθανή τραγωδία.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16344N243</ED>
<ID>
ID:17321

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N24&aa=3</URL></REF>


Article

<CATEGORY>vin06</CATEGORY>

 <H2>Πρότεινε αναίρεση για την καταδίκη της Βάσιας
</H2>
ΝΑ ΑΝΑΙΡΕΘΕΙ η καταδίκη της ηθοποιού Βάσιας Παναγοπούλου σε 6μηνη φυλάκιση με
τριετή αναστολή για εξύβριση και συκοφαντική δυσφήμηση του πρώην συζύγου της
Απ. Δοξιάδη πρότεινε χθες στο ποινικό τμήμα του Αρείου Πάγου ο αντεισαγγελέας
του Ανωτάτου Δικαστηρίου Χρ. Αναστασόπουλος, κρίνοντας ότι η σχετική εφετειακή
απόφαση δεν είναι επαρκώς αιτιολογημένη.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16344N244</ED>
<ID>
ID:17350

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N24&aa=4</URL></REF>


Article

<CATEGORY>vin06</CATEGORY>

 <H2>Η Ένωση Εφημεριδοπωλών τιμάει τον Απ. Κακλαμάνη
</H2>
ΣΤΟΝ ΠΡΟΕΔΡΟ της Βουλής κ. Απόστολο Κακλαμάνη θα απονείμει την τιμητική
αναμνηστική της πλακέτα η Ένωση Εφημεριδοπωλών Αθηνών, κατά τη διάρκεια της
γιορτής για την κοπή της πίτας της, που θα γίνει την Παρασκευή στις 10 το
βράδυ, στα «Νέα Δειλινά», στη Γλυφάδα. Στην καθιερωμένη πρωτοχρονιάτικη
εκδήλωσή της η Ένωση θα βραβεύσει και τα παιδιά των εφημεριδοπωλών που
διακρίθηκαν στη σχολική περίοδο 1996-'97. Βραβεία θα λάβουν και όσοι πέτυχαν
σε ανώτερα και ανώτατα εκπαιδευτικά ιδρύματα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16344N245</ED>
<ID>
ID:17368

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N24&aa=5</URL></REF>


Article

<CATEGORY>vin07</CATEGORY>

 <H5>Ο ΝΤΕΚΛΕΡΚ ΠΕΡΙΓΡΑΦΕΙ ΠΩΣ ΣΥΝΕΡΓΑΣΤΗΚΕ ΜΕ ΤΟΝ ΝΕΛΣΟΝ ΜΑΝΤΕΛΑ
</H5><H5>«Η Ελίτα με σαγήνευσε από την πρώτη στιγμή»
</H5><H2></H2><H2>Φέραμε μαζί την αλλαγή
</H2>
Τον είδα για πρώτη φορά μια νύχτα, στις 13 Δεκεμβρίου 1989. Με αυτό τον
άνθρωπο έμελλε να φέρουμε την αλλαγή στη Νότια Αφρική. Έτσι θυμάται την πρώτη
του συνάντηση με τον Νέλσον Μαντέλα ο τελευταίος λευκός πρόεδρος της Νότιας
Αφρικής Φρεντερίκ Ντεκλέρκ στο παρακάτω απόσπασμα από τα απομνημονεύματά του,
που κυκλοφόρησαν πρόσφατα (The Last Trek - Α New Beginning, Η Τελευταία Πορεία
- Ένα Νέο Ξεκίνημα, εκδόσεις Macmillan).

Ντεκλέρκ-Μαντέλα. «Ο Μαντέλα ήξερε να ακτινοβολεί μια ασυνήθιστη ζεστασιά και
γοητεία, όποτε το ήθελε», γράφει στα απομνημονεύματά του ο τελευταίος λευκός
πρόεδρος της Νότιας Αφρικής

ΚΡΥΜΜΕΝΟΣ ΜΕΣΑ στο σκοτάδι, γλίστρησε απαρατήρητος στο υπόγειο γκαράζ του
προεδρικού γραφείου. Ώστε αυτός είναι λοιπόν ο άνθρωπος, σκέφτηκα, που για 27
ολόκληρα χρόνια στη φυλακή έγινε η ενσάρκωση του αγώνα κατά του απαρτχάιντ.
Σαν ένας κόκκος από άμμο στη σάρκα του στρειδιού, ο Μαντέλα είχε γίνει μια
μόνιμη πηγή ερεθισμού για τις προηγούμενες κυβερνήσεις. Με τα χρόνια, ένας
ολόκληρος μύθος πλέχτηκε γύρω του.

Ήταν ψηλότερος από ό,τι περίμενα και λιγάκι σκυφτός. Ακτινοβολούσε
αξιοπρέπεια, ευγένεια και αυτοπεποίθηση. Αναμετρηθήκαμε με τα μάτια. Και
νομίζω πως καταλήξαμε και οι δύο στο ίδιο συμπέρασμα: πως μπορούσαμε να
συνεργαστούμε. Αποχαιρετηθήκαμε φιλικά και συμφωνήσαμε να ξανασυναντηθούμε -
την άλλη φορά για να κουβεντιάσουμε για την αποφυλάκισή του.

ΠΩΣ ΕΓΙΝΕ Η ΑΡΧΗ

Άρχισα να θέτω τα θεμέλια της νέας Νότιας Αφρικής πριν ακόμη γίνω πρόεδρος.
Λίγες μόνο ημέρες μετά την ορκωμοσία μου, στις 12 Σεπτεμβρίου 1989, επέτρεψα
τις διαδηλώσεις διαμαρτυρίας, που έως τότε απαγορεύονταν. Αυτό με έφερε σε
αντίθεση με τους συνεργάτες μου. Όμως έτσι έστειλα παντού το μήνυμα που ήθελα.
Άρχισα τη συστηματική απελευθέρωση σημαντικών κρατουμένων. Έπρεπε να
προετοιμάσω το έδαφος για την αποφυλάκιση του Μαντέλα.

Όλος ο κόσμος περίμενε εκείνη την Κυριακή, στις 11 Φεβρουαρίου 1990, με τα
μάτια καρφωμένα στον Νέλσον Μαντέλα, καθώς έκανε τα πρώτα του βήματα προς την
ελευθερία. Μίλησε στις μάζες. Τα λόγια του, προφανώς γραμμένα από κάποιους
σκληροπυρηνικούς του Αφρικανικού Εθνικού Κογκρέσου, δεν ήταν αυτά που περίμενα
να ακούσω. Όμως, βλέποντάς τον να ξεπροβάλλει, χέρι χέρι με την Ουίνι, από τις
πύλες των φυλακών Βίκτορ Βέρστερ, συνειδητοποιούσα μια αναντίρρητη αλήθεια:
ότι είχε ήδη αρχίσει μια αμετάκλητη διαδικασία που κανείς δεν μπορούσε να
προβλέψει την έκβασή της.

ΤΑ ΓΕΓΟΝΟΤΑ ΤΟΥ ΜΠΙΣΟ

Τον Μάιο του 1992, οι συνομιλίες για τις συνταγματικές αλλαγές δεν βόλευαν πια
το Κογκρέσο και τους συμμάχους του. Άρχισαν οι κινητοποιήσεις, οι απεργίες, οι
διαδηλώσεις. Με αποκορύφωμα τη σφαγή 48 ανθρώπων στο Μποϊπατόνγκ. Το Κογκρέσο
έριξε όλη την ευθύνη σε μένα. Η αποστροφή μου για τη σφαγή με έσπρωξε να δείξω
προσωπικό ενδιαφέρον για τα θύματα και τους συγγενείς τους και να επισκεφθώ το
Μποϊπατόνγκ. Ο Μαντέλα, που έως τότε με κατέκρινε για αδιαφορία μπροστά στους
θανάτους των μαύρων, με κατηγόρησε που θέλησα να δείξω τη συμπόνια μου.

Τον άλλο μήνα, η επιτροπή Γκόλντστοουν με απάλλαξε από κάθε ευθύνη για εκείνα
τα γεγονότα. Όμως, ο Μαντέλα ανακοίνωσε την απόσυρση του Κογκρέσου από τις
συνομιλίες. Ακολούθησαν νέες διαμαρτυρίες, νέες διαδηλώσεις. Και νέες σφαγές,
όταν 28 διαδηλωτές έχασαν τη ζωή τους στο Μπίσο από τα πυρά στρατιωτών.

Τα γεγονότα του Μπίσο αποτέλεσαν καμπή. Το κέντρο βάρους μετατοπίστηκε στους
μετριοπαθείς του Κογκρέσου. Και έτσι επέστρεψε στις συνομιλίες.


ΓΝΩΡΙΣΑ την Ελίτα και τον σύζυγό της Τόνι Γεωργιάδη το 1989, στο Λονδίνο.
Αποκτήσαμε οικογενειακές σχέσεις. Μαζί τα Σαββατοκύριακα και αργότερα διακοπές
στην Ελλάδα.

Η Ελίτα με σαγήνευσε από την πρώτη στιγμή. Δεν ήταν μόνο όμορφη. Είχε μια
αστραφτερή προσωπικότητα. Αργά αλλά σταθερά, ένιωθα μια ακατανίκητη έλξη.
Αργότερα, το ίδιο μου είπε πως ένιωθε και αυτή. Όμως κανένας από τους δυο μας
δεν έδειξε τίποτα στον άλλο. Τον Οκτώβριο του 1993, ένιωσα πως δεν άντεχα πια
να πνίγω τα αισθήματά μου. Βρήκα μια ευκαιρία να τα εκμυστηρευτώ. Και τότε
ανακουφιστήκαμε και οι δυο. Ύστερα, η σχέση μας προχώρησε γοργά. Τον Ιούλιο
του 1994, σε ένα ταξίδι με θαλαμηγό στην Ελλάδα, καταλάβαμε πως είχαμε πια
φτάσει σε μια καμπή. Δεν μπορούσαμε να κρυβόμαστε άλλο. Μόλις επιστρέψαμε στο
Κέιπ Τάοουν, ο Τόνι μου είπε ότι είχε μάθει για τον έρωτά μου με την Ελίτα.
Δεν του έκρυψα την αλήθεια. Αποφάσισα με την Ελίτα να διακόψουμε τη σχέση μας
για να σώσουμε τους γάμους μας. Αντέξαμε έτσι μόνο δυο χρόνια. Η αγάπη μας
ήταν πιο δυνατή. Αποφασίσαμε να το πούμε στους συζύγους μας. Πέρυσι χώρισα με
τη Μαρίκε. Αναλαμβάνω όλη την ευθύνη γι' αυτό. Όμως ήταν πέρα από τις δυνάμεις
μου. Ελπίζω κάποτε η Ιστορία να με κρίνει με επιείκεια.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16344N371</ED>
<ID>
ID:17216

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N37&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>«Ενισχυμένη ανάσχεση»
</H2>
<AUTHOR>Γ. Ε. ΣΕΚΕΡΗΣ</AUTHOR>

ΒΑΣΙΚΗ επιδίωξη των ΗΠΑ μετά το τέλος του πολέμου του Περσικού Κόλπου υπήρξε η
εξουδετέρωση του Ιράκ ως στρατιωτικού παράγοντα ικανού να επαπειλήσει εκ νέου
την περιφερειακή «νέα τάξη». Εξ ου και η ανάδειξη της «ανάσχεσης» σε κεντρικό
άξονα της ιρακινής πολιτικής της Ουάσιγκτον. Η οποία, όμως, καθώς επισημαίνει
σε πρόσφατο άρθρο του και ο δυνάμενος να γνωρίζει Κίσινγκερ, είχε συγχρόνως
ελπίσει ότι η ήττα θα αποδεικνυόταν μοιραία για τον Ιρακινό πρόεδρο.

Δεν εκπλήσσει, συνεπώς, ότι η πολιτική επιβίωση του τελευταίου αυτού και
κυρίως η εμμονή του να ανασυγκροτήσει το στρατιωτικό του οπλοστάσιο,
περιλαμβανομένων και των όπλων μαζικής καταστροφής, οδήγησαν σε σκλήρυνση της
αμερικανικής στάσης. Με την αντικατάσταση της απλής ανάσχεσης από μια
ενισχυμένη εκδοχή της ­ αποκληθείσα από ευρηματικό Αμερικανό δημοσιογράφο
«ανάσχεση συν» (Containment Plus). Στοχεύουσα δε ευθέως στην ανατροπή του
Σαντάμ. Αλλά και υποκείμενη στους περιορισμούς που ­ όπως και το 1991 ­ γεννά
και σήμερα ο φόβος μήπως η κατάλυση του ιρακινού καθεστώτος συμπαρασύρει και
την ενότητα του ιρακινού κράτους. Και συνακόλουθα κλονίσει κρίσιμες
γεωπολιτικές ισορροπίες προς όφελος του Ιράν και εις βάρος Αράβων και Ισραήλ ­
αλλά και μιας Τουρκίας κατατρυχόμενης από τον εφιάλτη της ανάδυσης ενός
κουρδικού κράτους επί των συνόρων της. Ζητούμενο, επομένως, από αμερικανικής
σκοπιάς, προκειμένου να αποφευχθούν τέτοιες επικίνδυνες παρενέργειες: Η αλλαγή
ηγεσίας στη Βαγδάτη να επιβληθεί συνοπτικώς με πραξικόπημα εκ των κόλπων του
πολιτικοστρατιωτικού κατεστημένου. Μείζων αστάθμητος παράγοντας: Οι
ενδεχόμενες επιπτώσεις της προσωπικής περιπέτειας του προέδρου Κλίντον στη
σταθερότητα των προσανατολισμών της υπερδύναμης.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16344N372</ED>
<ID>
ID:17311

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N37&aa=2</URL></REF>


Article

<CATEGORY>vin07</CATEGORY>

 <H5>Η ΟΥΑΣΙΓΚΤΟΝ ΑΠΕΙΛΕΙ ΜΕ ΧΡΗΣΗ ΒΙΑΣ ΣΤΟ ΚΟΣΣΥΦΟΠΕΔΙΟ
</H5><H2>Αυστηρό «μήνυμα» στον Μιλόσεβιτς
</H2>
Οι Ηνωμένες Πολιτείες προειδοποίησαν και πάλι τον πρόεδρο της Γιουγκοσλαβίας
ότι η χρήση βίας εξακολουθεί να είναι ένα ενδεχόμενο για το Κοσσυφοπέδιο.

ΚΑΜΙΑ πρόοδος δεν σημειώθηκε στις πολύωρες συνομιλίες που είχε χθες στο
Βελιγράδι ο Σλ. Μιλόσεβιτς με τους δύο στρατηγούς του ΝΑΤΟ, Κλαρκ και Νόιμαν.
Ανακοίνωση της γιουγκοσλαβικής προεδρίας, μέσω του πρακτορείου Τανγιούγκ,
αναφέρει ότι ο Μιλόσεβιτς τόνισε πως «καμία πίεση από το εξωτερικό δεν μπορεί
να αφαιρέσει από τη Γιουγκοσλαβία το δικαίωμά της να μάχεται την
"τρομοκρατία». Όσον αφορά την απόφαση για απέλαση Γουόκερ «το μέτρο αφορά τον
συγκεκριμένο διπλωμάτη» και όχι ολόκληρο τον ΟΑΣΕ.

Ο εκπρόσωπος του Στέιτ Ντιπάρτμεντ, Τζ. Ρούμπιν, χαρακτήρισε μη ενθαρρυντικές
τις συνομιλίες και απαράδεκτη την απόφαση για απέλαση του αρχιεπιθεωρητή του
ΟΑΣΕ. Οι δύο στρατηγοί επέστρεψαν στις Βρυξέλλες όπου και θα ενημερώσουν το
αρχηγείο του ΝΑΤΟ.

Η υπουργός Εξωτερικών των ΗΠΑ Μαντλίν Ολμπράιτ είχε προειδοποιήσει νωρίτερα
ότι «το ενδεχόμενο των αεροπορικών επιδρομών βρίσκεται και πάλι στο τραπέζι».

ΠΑΡΑΤΑΣΗ 24 ΩΡΩΝ

Χθες, οι γιουγκοσλαβικές αρχές έδωσαν παράταση 24 ωρών στον αρχιεπιθεωρητή του
ΟΑΣΕ Αμερικανό Γουίλιαμ Γουόκερ που έχει θεωρηθεί «ανεπιθύμητο πρόσωπο», ενώ
δεν έχει διευκρινισθεί αν υπάρχουν σχέδια να ανακληθεί η απέλασή του. Ο
Γερμανός υπουργός Εξωτερικών Γιόσκα Φίσερ κατήγγειλε, για λογαριασμό της
Ευρωπαϊκής Ένωσης (Ε.Ε.), την «κατάφωρη παραβίαση από το Βελιγράδι των
δεσμεύσεών του» με τη στάση του απέναντι στον επικεφαλής της αποστολής του
ΟΑΣΕ Γουίλιαμ Γουόκερ.

Η επιμονή της γιουγκοσλαβικής κυβέρνησης να θεωρήσει τον Γουόκερ ανεπιθύμητο
πρόσωπο και να του ζητήσει να εγκαταλείψει τη χώρα μέσα σε 48 ώρες είναι μια
«κατάφωρη παραβίαση των δεσμεύσεων που έχει αναλάβει το Βελιγράδι απέναντι
στον ΟΑΣΕ», προσθέτει ο Φίσερ στην ανακοίνωσή του, η οποία έγινε πριν από την
παράταση της διορίας κατά 24 ώρες, από το Βελιγράδι.

ΝΕΕΣ ΣΥΝΑΝΤΗΣΕΙΣ

Σήμερα αναμένεται στο Βελιγράδι για συνομιλίες με τον Γιουγκοσλάβο πρόεδρο, ο
πρόεδρος του Οργανισμού για την Ευρωπαϊκή Συνεργασία και Ασφάλεια Κνουτ
Βόλεμπεκ, υπουργός Εξωτερικών της Νορβηγίας.

Ο υπουργός Άμυνας της Γερμανίας Ρούντολφ Σάρπινγκ, πάντως, δήλωνε πως δεν
είναι έτοιμος να εγκαταλείψει τη διπλωματία. Ο Ιταλός πρωθυπουργός Μάσιμο ντ'
Αλέμα, όμως, είπε στη Ρώμη πως θα επιτραπεί στο ΝΑΤΟ να χρησιμοποιήσει τις
ιταλικές αεροπορικές βάσεις για να εξαπολύσουν ενδεχομένως αεροπορικές επιδρομές.

Η τελευταία αστυνομική επιχείρηση των Σέρβων στο Κοσσυφοπέδιο ακολούθησε σειρά
προκλητικών ενεργειών από τους αλβανόφωνους αυτονομιστές αντάρτες και
επανειλημμένες εκκλήσεις της σερβικής μειονότητας του Κοσσυφοπεδίου αλλά και
τους υπερεθνικιστές στο Βελιγράδι ότι ο Απελευθερωτικός Στρατός Κοσσυφοπεδίου
θα πρέπει να ηττηθεί.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16344N391</ED>
<ID>
ID:17217

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N39&aa=1</URL></REF>


Article

<CATEGORY>vin07</CATEGORY>

 <H2>Η Αλεπού και ο Λύκος
</H2><H2></H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Βουκ Ντράσκοβιτς. Από πολέμιος του Μιλόσεβιτς, σύμμαχος και αντιπρόεδρος της
γιουγκοσλαβικής κυβέρνησης

ΙΣΟΡΡΟΠΩΝΤΑΣ στην κόψη του ξυραφιού ο πρόεδρος της Γιουγκοσλαβίας Σλόμπονταν
Μιλόσεβιτς, μαέστρος της πολιτικής των ακροτήτων, εμφανίζεται να έχει πλέον με
το μέρος του το σύνολο του σερβικού λαού, στην αντιπαράθεσή του με τη Δύση.

Εδώ και δύο μέρες, ο συντηρητικός, αλλά εθνικιστής Βουκ (Λύκος) Ντράσκοβιτς
έχει παύσει να είναι ο ορκισμένος αντίπαλος του Μιλόσεβιτς.

Ο ρυθμιστής της πολιτικής ζωής της (νέας) Γιουγκοσλαβίας αιφνιδίασε για μια
ακόμη φορά αναθέτοντας στον φιλοδυτικό Βουκ Ντράσκοβιτς καθήκοντα αντιπροέδρου
της ομοσπονδιακής κυβέρνησης, με αρμοδιότητα τις Διεθνείς Σχέσεις.

Οι Δυτικοί τώρα θα πρέπει να γνωρίζουν πως την πολιτική Μιλόσεβιτς στηρίζει
και η αντιπολίτευση.

Ψηλός, λιγνός, με περιποιημένη γενειάδα, μειλίχιος και με ευαισθησίες ποιητή,
ήταν τα τελευταία χρόνια ο κύριος ηγέτης της σερβικής αντιπολίτευσης.

ΠΡΙΝ ΑΠΟ ΤΗ ΒΟΣΝΙΑ

Θυμάμαι τον Ντράσκοβιτς, την ταραγμένη περίοδο λίγο πριν ξεσπάσει ο πόλεμος
στη Βοσνία, σε συνέντευξη Τύπου που έδωσε στην αίθουσα Τύπου, στο κέντρο του
Βελιγραδίου. Είχε αναγγείλει, την κρίσιμη εκείνη περίοδο, συγκέντρωση
διαμαρτυρίας εναντίον του προέδρου Μιλόσεβιτς.

Στην ισχνή συγκέντρωση μερικών χιλιάδων ­ γηραιών κυρίως ­ νοσταλγών άλλων
εποχών ντυμένων με τις παραδοσιακές στολές, που είχε γίνει στον λόφο πίσω από
τον μητροπολιτικό ναό, δέσποζαν τα βασιλικά λάβαρα με τα στέμματα και οι
μαύρες στολές των κληρικών.

Η σερβική ορθόδοξη Εκκλησία είχε σταθεί στο πλευρό του Ντράσκοβιτς, ενώ ποτέ
δεν είχε καλές σχέσεις με τον πρώην κομμουνιστή Μιλόσεβιτς.

Τα συνθήματα ήταν άκρως εθνικιστικά και είχαν ακουστεί επικλήσεις στο όνομα
του βασιλιά Καραγκιόργκεβιτς.

ΟΙ ΔΙΑΔΗΛΩΣΕΙΣ

Ακριβώς πριν από δύο χρόνια, το Βελιγράδι συγκλόνιζαν οι μεγάλες διαδηλώσεις
της αντιπολίτευσης. Επικεφαλής ήταν οι ηγέτες του συνασπισμού της
αντιπολίτευσης «Ζάγεντνο» (Μαζί) Βέσνα Πέσιτς της Συμμαχίας Πολιτών, Ζόραν
Ντζίντζιτς του Δημοκρατικού Κόμματος και ο Βουκ Ντράσκοβιτς του Σερβικού
Ανανεωτικού Κινήματος.

Διεκδικούσαν την αναγνώριση της νίκης τους στις τοπικές εκλογές της 17ης
Νοεμβρίου 1996.

Η σύζυγος του Ντράσκοβιτς, Ντάνιτσα, είχε ανακοινώσει μία από τις ημέρες
εκείνες πως η μυστική αστυνομία του Μιλόσεβιτς την είχε απαγάγει και είχε
απειλήσει να σκοτώσει τον σύζυγό της αν δεν σταματούσε τις διαδηλώσεις. Επί
ενενήντα μέρες, καθημερινά η ζωή στο κέντρο του Βελιγραδίου παρέλυε από τις
διαδηλώσεις. Αλλά η αναγνώριση της νίκης τους και η ανάληψη της δημαρχίας του
Βελιγραδίου σήμανε την αρχή της διάλυσης αυτής της εκλογικής συμμαχίας.

Η ΜΟΙΡΑΣΙΑ

Η μοιρασιά που είχε γίνει έδινε τη δημαρχία στον Ντζίντζιτς και την
υποψηφιότητα για την προεδρία στον Ντράσκοβιτς. Πρόεδρος εκλέχθηκε όμως ο
Σλόμπονταν Μιλόσεβιτς. Ο Ντράσκοβιτς είχε διεκδικήσει επίσης την προεδρία το
1990, όταν είχε εκλεγεί πρόεδρος της Σερβίας με συντριπτική πλειοψηφία ο Μιλόσεβιτς.

Η τελευταία πράξη της ενωμένης αντιπολίτευσης ήταν η μεγάλη συγκέντρωση στην
κεντρική πλατεία της Δημοκρατίας του Βελιγραδίου. Είχαν πετύχει να
συγκεντρώσουν περισσότερους από 200.000 οπαδούς τους.

Από τότε ο καθένας από τους τρεις ηγέτες ακολούθησε τον δικό του χωριστό δρόμο.

Τον περασμένο μήνα, ο Ντράσκοβιτς μιλώντας στα στελέχη του κόμματός του έλεγε:
«Οι Αλβανοί τρομοκράτες και αυτονομιστές επιτίθενται για να μας τυφλώσουν, να
μας αφαιρέσουν το παρελθόν, το παρόν και το μέλλον μας, να πάρουν τα σπίτια
μας, να μας αφήσουν ένα κράτος χωρίς ρίζες, χωρίς προέλευση, χωρίς συνείδηση,
χωρίς πίστη, χωρίς τίποτα. Θέλουν να μας πάρουν το ιερό Κόσοβο - Μετόχια.
Βλέπουμε τι έγινε στην Τσετσενία... Βλέπουμε όμως και το τι γίνεται στη
"Μακεδονία". Όπου οι αλβανόφωνοι είναι το 30% του πληθυσμού. Κι όμως κανένας
στη Δύση δεν τους υποστηρίζει. Επειδή αυτοί έχουν καταλάβει πως δεν είναι
υποχρέωσή τους να αλλάξουν την παγκόσμια τάξη...».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16344N392</ED>
<ID>
ID:17272

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N39&aa=2</URL></REF>


Article

<CATEGORY>vin07</CATEGORY>

 <H5>ΣΤΗ ΒΟΥΛΗ ΤΩΝ ΛΟΡΔΩΝ ΑΝΑΒΙΩΝΕΙ Η ΕΠΟΧΗ ΤΡΟΜΟΥ ΤΗΣ ΧΙΛΗΣ ΕΠΙ ΠΙΝΟΣΕΤ
</H5><H2>Τα πιο απάνθρωπα βασανιστήρια
</H2>
Η εποχή του τρόμου που έζησε η Χιλή υπό το καθεστώς του Πινοσέτ αναβίωσε στη
Βουλή των Λόρδων, που θα κρίνει την τύχη του στυγερού δικτάτορα της Χιλής. Οι
κατήγοροί του περιέγραφαν τις πιο απάνθρωπες μεθόδους βασανιστηρίων, ενώ οι
υποστηρικτές του ισχυρίζονταν ότι είναι «θύμα πολιτικής βεντέτας», πίσω από
την οποία κρύβεται στενός συνεργάτης του δολοφονημένου προέδρου Σαλβαδόρ Αλιέντε.

Λόρδος Μπράουνι-Ουίλκινσον 68 ετών. Θεωρείται ανθρωπιστής και φιλελεύθερος -
Λόρδος Γκοφ του Τσίβλι 72 ετών. Έχει τη φήμη του μετριοπαθούς - Λόρδος Χόουπ
του Κρέιγκχεντ 60 ετών. Θεωρείται χαμηλών τόνων και κεντρώος - Λόρδος Χάτον 67
ετών. Χαρακτηρίζεται ως συντηρητικός

ΜΕ ΤΟ επιχείρημα ότι διέταξε βασανιστήρια και πριν γίνει αρχηγός κράτους,
οπότε δεν μπορεί να απολαμβάνει ασυλίας, άρχισε την αγόρευσή του ο δικηγόρος
Αλούν Τζόουνς, ο οποίος εκπροσωπεί την Ισπανία στην επανεξέταση της υπόθεσης
Πινοσέτ από τους επτά δικαστές της Βουλής των Λόρδων.

«Με καλά επιλεγμένες λέξεις, η κυβέρνηση της Χιλής αποδέχεται ότι ο Αουγκούστο
Πινοσέτ έγινε αρχηγός κράτους τον Ιούνιο του 1974 και προβάλλει το επιχείρημα
ότι ως αρχηγός κράτους δεν μπορεί να διωχθεί για εγκλήματα που διεπράχθησαν.
Αλλά οι δολοφονίες, τα βασανιστήρια και οι εξαφανίσεις των πολιτικών αντιπάλων
της χούντας διεπράχθησαν και πριν ο Πινοσέτ αναλάβει το ύπατο αξίωμα της
χώρας», τόνισε ο Αλούν Τζόουνς. Τα συστηματικά βασανιστήρια, που δεν είχαν
στόχο μόνο να αποσπάσουν πληροφορίες από τα θύματα αλλά και να τρομοκρατήσουν
τους αντιπάλους του καθεστώτος, μέσω των διηγήσεων όσων απελευθερώνονταν,
περιέγραψε ο εκπρόσωπος της ισπανικής κυβέρνησης στους επτά δικαστές.

Λόρδος Σαβίλ του Νιούντιγκεϊτ 62 ετών. Θεωρείται κεντρώος - Λόρδος Μίλετ 66
ετών. Θεωρείται μετριοπαθής - Λόρδος Φίλιπς 60 ετών. Θεωρείται ως ο πιο
φιλελεύθερος από τους επτά - Οι επτά. Στα χέρια τους κρατούν την τύχη του δικτάτορα

Ο Αλούν Τζόουνς υπογράμμισε ότι ο Αουγκούστο Πινοσέτ είχε σχεδιάσει τη
συνωμοσία των βασανιστηρίων πριν ακόμα πραγματοποιήσει το πραξικόπημά του, που
ανέτρεψε τον εκλεγμένο πρόεδρο Σαλβαδόρ Αλιέντε, στις 11 Σεπτεμβρίου 1973.

Οι υποστηρικτές του Χιλιανού δικτάτορα κατηγορούν ως εγκέφαλο της «πολιτικής
βεντέτας» που υφίσταται ο Πινοσέτ τον πρώην νομικό σύμβουλο του Σαλβαδόρ
Αλιέντε, Χοάν Γκαρσές. Υποστηρίζουν ότι ο 54χρονος Γκρασές συγκέντρωσε τα
στοιχεία πάνω στα οποία βασίστηκε ο Ισπανός δικαστής Μπαλτάζαρ Γκαρθόν για να
ζητήσει την έκδοση του Αουγκούστο Πινοσέτ στην Ισπανία.

Ο Χοάν Γκρασές, ένας από τους πιο στενούς συνεργάτες του ανατραπέντος από τον
δικτάτορα πρόεδρο, πολέμησε στο πλευρό του μέσα στο προεδρικό μέγαρο και
συνελήφθη μετά την επικράτηση του πραξικοπήματος. Με τη μεσολάβηση του Ισπανού
πρέσβη ο Γκαρσές, που ήταν Ισπανός πολίτης, απελευθερώθηκε και επέστρεψε στην
Ευρώπη. Από τότε, λένε οι υποστηρικτές του Πινοσέτ, προσπαθεί να τον εμφανίσει
ως βασανιστή και δολοφόνο.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16344N401</ED>
<ID>
ID:17218

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N40&aa=1</URL></REF>


Article

<CATEGORY>vin07</CATEGORY>

 <H2>Νέα καταδίκη της Τουρκίας από το Συμβούλιο Ευρώπης
</H2>
ΟΙ ΤΟΥΡΚΙΚΕΣ αρχές επικρίνονται αυστηρά για έλλειψη σεβασμού στα ανθρώπινα
δικαιώματα σε έκθεση της Κοινοβουλευτικής Συνέλευσης του Συμβουλίου της
Ευρώπης, που θα συζητηθεί στις 25 Ιανουαρίου στο Στρασβούργο. Οι εισηγητές
Άντρας Μπαρσόνι (Ουγγαρία, σοσιαλιστής) και Βάλτερ Σβίμερ (Αυστρία, Ευρωπαϊκό
Λαϊκό Κόμμα) υπογραμμίζουν ότι η ελευθερία έκφρασης των κουρδικών μέσων
επικοινωνίας είναι αυστηρά περιορισμένη, πολλές κουρδικές εκδόσεις έχουν
απαγορευτεί και η πρόσβαση στις άλλες κουρδικές εκδόσεις είναι δύσκολη παρά
τις διαψεύσεις των τουρκικών αρχών. Οι εισηγητές εκτιμούν επίσης ότι η
τρομοκρατία θα μπορούσε αναμφίβολα «να τεθεί σταδιακά υπό έλεγχο», αν οι αρχές
παρείχαν στους Κούρδους την προστασία που προβλέπει για τις εθνικές
μειονότητες η Ευρωπαϊκή Σύμβαση για τα Δικαιώματα του Ανθρώπου. «Η ανησυχία
για τη συνέχιση των βασανισμών και της απάνθρωπης ή εξευτελιστικής
μεταχείρισης είναι δικαιολογημένη», αναφέρουν οι εισηγητές.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16344N402</ED>
<ID>
ID:17273

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N40&aa=2</URL></REF>


Article

<CATEGORY>vin07</CATEGORY>

 <H2></H2><H2>Καμιά αναφορά για τη δίκη στην ομιλία του Κλίντον
</H2>
Ο ΠΡΟΕΔΡΟΣ των ΗΠΑ Μπιλ Κλίντον κάνει τις πρώτες πρωινές ώρες σήμερα (ώρα
Ελλάδας) την ετήσια ομιλία του προς το έθνος για την Κατάσταση της Ένωσης.
Συνεργάτες του έλεγαν νωρίτερα ότι δεν πρόκειται να αναφερθεί στη δίκη του που
διεξάγεται στη Γερουσία, όπου οι δικηγόροι του πρόκειται σήμερα να αναπτύξουν
τα επιχειρήματά τους. Όπως είχε γίνει εκ των προτέρων γνωστό από κυβερνητικούς
αξιωματούχους, ο πρόεδρος πρόκειται στην ομιλία του να υπογραμμίσει ότι οι ΗΠΑ
θα αυξήσουν σημαντικά την οικονομική βοήθειά τους προς τη Ρωσία, για να
ελαχιστοποιήσουν την απειλή που δημιουργείται από το ρωσικό πυρηνικό
οπλοστάσιο. «Ο πρόεδρος πιστεύει ότι είναι προς το συμφέρον της εθνικής
ασφάλειας του αμερικανικού λαού να συνεργαστούμε με τη Ρωσία και άλλες πρώην
σοβιετικές χώρες για να μειώσουμε τον κίνδυνο να πέσουν σε χέρια αναξιόπιστων
κρατών ή τρομοκρατών υλικά, τεχνολογία και εμπειρογνωμοσύνη για την παραγωγή
όπλων μαζικής καταστροφής», δήλωσε ο Ντέιβιντ Λίβι, εκπρόσωπος του Συμβουλίου
Εθνικής Ασφαλείας.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16344N403</ED>
<ID>
ID:17314

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N40&aa=3</URL></REF>


Article

<CATEGORY>vin07</CATEGORY>

 <H2>Εκπαίδευση στις πολεμικές τέχνες νεαρών μουσουλμάνων
</H2>
ΝΕΑΡΟΙ μουσουλμάνοι εκπαιδεύονται στις πολεμικές τέχνες. Μαθαίνουν πώς να
μάχονται σώμα με σώμα. Πώς να συμαρμολογούν και να τοποθετούν εμπρηστικούς
μηχανισμούς. Προετοιμάζονται για το ενδεχόμενο ενός ιερού πολέμου. Ή «για την
αναπόφευκτη σύγκρουση», όπως δήλωσε ένας από τους εκπαιδευτές τους. Είναι όλοι
Βρετανοί υπήκοοι και φιλόδοξα μέλη ενός εκκολαπτόμενου ισλαμικού στρατού. Αυτό
τουλάχιστον υποστηρίζει η βρετανική εφημερίδα «Σάντεϊ Τάιμς».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16344N404</ED>
<ID>
ID:17346

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N40&aa=4</URL></REF>


Article

<CATEGORY>vin07</CATEGORY>

 <H2>Καλύτερο το σπέρμα των πενηντάρηδων
</H2>
Η ΠΟΙΟΤΗΤΑ του σπέρματος των Δανών που βρίσκονται γύρω στα 50 είναι καλύτερη
από αυτή του σπέρματος των νέων, έδειξαν δύο έρευνες κατά τις οποίες αναλύθηκε
το σπέρμα 10.000 ανδρών.

Σύμφωνα με τα πορίσματα των ερευνών αυτών, που δημοσιεύονται στην εφημερίδα
«Information», η ποιότητα του σπέρματος των μεγαλύτερων ανδρών χαρακτηρίζεται
από μεγαλύτερο αριθμό σπερματοζωαρίων, τα οποία είναι πιο κινητικά και
παρουσιάζουν λιγότερες ανωμαλίες, αυξάνοντας έτσι τις πιθανότητες γονιμοποίησης.

Οι δύο έρευνες έδειξαν επίσης ότι η ποιότητα του σπέρματος των ανδρών έχει
υποβαθμιστεί κατά 2% ετησίως στη διάρκεια των δύο τελευταίων δεκαετιών.

«Τρομερή έκπληξη προξενεί το πόρισμα ότι οι άνδρες γύρω στα πενήντα εκκρίνουν
τόσο πλούσιο σπέρμα, ενώ μέχρι σήμερα πιστεύαμε ότι η ποιότητα του σπέρματος
υποβαθμιζόταν με την αύξηση της ηλικίας», δήλωνε στην εφημερίδα ο γιατρός
Γιενς Πέτερ Μπόντε της κλινικής του νοσοκομείου Κομουνεχόσπιταλ στο Όρχους,
στην Κεντρική Δανία.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16344N405</ED>
<ID>
ID:17366

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N40&aa=5</URL></REF>


Article

<CATEGORY>vin07</CATEGORY>

 <H5>ΗΛΙΑΣ ΚΑΖΑΝ
</H5><H2>ΠΡΟΣΩΠΑ
</H2><H2>Το στίγμα ξεθώριασε
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο Ηλίας Καζάν θα τιμηθεί με Όσκαρ για το σύνολο της προσφοράς του στον
κινηματογράφο· στην τέχνη, όχι στους ανθρώπους του...

Ηλίας Καζάν. «Εκτός από την παλιά φρουρά, δεν υπάρχουν και πολλοί σήμερα στο
Χόλιγουντ που να θυμούνται ποιος ήταν»

ΠΟΛΛΟΙ είναι αυτοί που ουδέποτε συγχώρησαν τον Ηλία Καζάν για την απόφασή του
να σώσει την επαγγελματική καριέρα του, το 1952, κατονομάζοντας συναδέλφους
του ως κομμουνιστές στην καρδιά της μακαρθικής περιόδου. Μολονότι το έργο του
τον κατατάσσει στους κορυφαίους σκηνοθέτες του αιώνα, η υποψηφιότητά του για
ένα Όσκαρ που θα τιμούσε ολόκληρη τη σταδιοδρομία του πάντα απορριπτόταν: είχε
προδώσει τους φίλους και το επάγγελμά του συμμετέχοντας στο αντικομμουνιστικό
κυνήγι μαγισσών που ξεκίνησε στο Χόλιγουντ ο διαβόητος γερουσιαστής ΜακΚάρθυ.
Φαίνεται όμως ότι το στίγμα έχει πια ξεθωριάσει. Η αμερικανική Ακαδημία
Κινηματογράφου ανακοίνωσε πως ο 88χρονος Καζάν θα τιμηθεί τον Μάρτιο με Όσκαρ
για το σύνολο της σταδιοδρομίας του, στη διάρκεια της οποίας δημιούργησε
ταινίες-ορόσημα της Έβδομης Τέχνης ­ «Λεωφορείον ο Πόθος», «Το Λιμάνι της
Αγωνίας», «Ανατολικά της Εδέμ».

«Αν κάποιος αξίζει αυτό το τιμητικό βραβείο λόγω του ταλέντου και του έργου
του, αυτός είναι ο Καζάν», δήλωσε ο ηθοποιός Καρλ Μώλντεν. Είναι πράγματι ο
σκηνοθέτης που γνώρισε στον πολύ κόσμο τον Άρθουρ Μίλερ και τον Τένεση
Ουΐλιαμς και έκανε σταρ τον Μάρλον Μπράντο, τον Τζέημς Ντην και τον Ουώρεν
Μπήτυ. Ουδείς αμφισβήτησε ποτέ την καλλιτεχνική αξία του. Αυτό που του
καταμαρτυρούσαν οι ομότεχνοί του ήταν ότι αποφάσισε ­ αυτός ο κοινωνικά και
πολιτικά στρατευμένος καλλιτέχνης ­ να συνεργαστεί με την Επιτροπή
Αντιαμερικανικών Δραστηριοτήτων και να κατονομάσει οκτώ παλιούς φίλους του ως
μέλη ή συνοδοιπόρους του Κομμουνιστικού Κόμματος καταστρέφοντας την καριέρα
τους. Και σαν να μην έφτανε αυτό, δημοσίευσε στη συνέχεια ολοσέλιδη καταχώρηση
στους «Νιου Γιορκ Τάιμς», στην οποία προσπαθούσε να δικαιολογήσει τη
συμπεριφορά του και καλούσε και άλλους να ακολουθήσουν το παράδειγμά του.

Ο Μάρλον Μπράντο έκλαψε, ο Άρθουρ Μίλερ δεν του μιλούσε επί δέκα χρόνια. Ο
ηθοποιός Σαμ Τζάφι αρνήθηκε να καθήσει δίπλα του σ' ένα θέατρο. Ο Μάρτιν Ριτ,
ο νεαρός σκηνοθέτης που γύρισε τη «Βιτρίνα» ­ μία από τις λίγες ταινίες για
την αντικομμουνιστική καταστολή στο Χόλιγουντ ­ δήλωσε αργότερα: «Ουδέποτε
μπόρεσα να τον κοιτάξω ξανά στα μάτια, ούτε αυτός εμένα, γιατί γνωρίζει ότι γνωρίζω».

Οι περισσότεροι στο Χόλιγουντ έχουν όμως πια ξεχάσει τα πάθη της μακαρθικής
περιόδου. «Είμαι σίγουρος ότι στην τελετή θα τον επευφημήσουν», λέει στην
«Ιντιπέντεντ» ο Πάτρικ Γκολντστάιν, μελετητής του έργου του Καζάν και της
εποχής της «μαύρης λίστας». «Εκτός από την παλιά φρουρά, δεν υπάρχουν και
πολλοί σήμερα που να θυμούνται ποιος ήταν ο Ηλίας Καζάν».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16344N421</ED>
<ID>
ID:17219

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N42&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Πενηντάρηδες χαίρονται το μπέιμπι-σίτινγκ
</H2>
Μεγαλωμένοι με τον άνεμο της ελευθερίας που έφεραν οι παιδαγωγικές ιδέες του
δρα Μπέντζαμιν Σποκ, οι σημερινοί πενηντάρηδες, νέοι ακόμα και ενεργητικοί,
απολαμβάνουν τις χαρές του μπέιμπι-σίτινγκ, σφυρηλατώντας νέες σχέσεις με τα
εγγόνια τους.

Νέες σχέσεις. Η γενιά του μπέιμπι-μπουμ κάνει μπέιμπι-σίτινγκ

ΦΟΡΟΥΝ μπλουτζίν και ακούνε ροκ. Το 1968, αρκετοί ανάμεσά τους κατέβηκαν στους
δρόμους, για να απαιτήσουν «τη φαντασία στην εξουσία». Στη δεκαετία του 1970,
πολλοί από αυτούς ακολούθησαν τα ρεύματα της εποχής, σε πείσμα των γονιών τους
που παρακολουθούσαν αμήχανοι τους νέους κοινωνικούς πειραματισμούς. Προτίμησαν
τη συμβίωση από τον γάμο, πήραν διαζύγιο, ανάθρεψαν μόνοι τα παιδιά τους,
ξανάφτιαξαν καινούργιες οικογένειες. Αλλά, ο καιρός περνά και η γενιά του
μπέιμπι-μπουμ αναλαμβάνει νέο ρόλο. Οι πρώτοι εκπρόσωποί της έγιναν παππούδες
και γιαγιάδες. Μακριά από απαγορεύσεις και καταναγκασμούς, είχαν επινοήσει
νέους τρόπους επικοινωνίας με τα παιδιά τους. Και τώρα, στα 50-55 τους
δημιουργούν νέες σχέσεις και με τα εγγόνια τους ­ φαινόμενο που άρχισαν ήδη να
μελετούν οι κοινωνιολόγοι.

Οι σημερινοί παππούδες και γιαγιάδες απέχουν πολύ από τη στερεότυπη εικόνα του
παρελθόντος. Είδος υπό εξαφάνιση είναι το καμπουριασμένο γεροντάκι, που
στηρίζεται στο μπαστούνι του. Το ίδιο και η ασπρομάλλα γιαγιά, που περνά την
ώρα της πλέκοντας.

Μέχρι τώρα, οι κοινωνιολόγοι είχαν εντοπίσει την παρουσία μιας νέας γενιάς
νέων σε ηλικία συνταξιούχων, λίγο-πολύ ευκατάστατων, που είχαν το πλεονέκτημα
μιας αγοραστικής δύναμης μεγαλύτερης από των παιδιών τους, που αντίθετα εκείνα
είχαν να παλέψουν με την ανεργία και την οικονομική ύφεση. Γενιά που έχει και
εγγόνια. Οι νέοι αυτοί συνταξιούχοι, δραστήριοι και ενεργητικοί, αφιερώνουν
πολύ χρόνο στα εγγόνια τους ­ πολύ περισσότερο απ' ό,τι αφιέρωναν στα ίδια
τους τα παιδιά. Αυτά είναι τα συμπεράσματα των κοινωνιολόγων, που αναλύουν τη
συμπεριφορά τους. Και όλες οι σχετικές έρευνες συγκλίνουν στη ριζική αλλαγή
που έχει συντελεστεί στις σχέσεις της πρώτης και της τρίτης γιενιάς.

Κατά μέσο όρο, οι γυναίκες γίνονται γιαγιάδες στα 50 τους και οι άνδρες
παππούδες στα 54 τους ­ αλλά δεν θέλουν να τους αποκαλούν έτσι. Νιώθουν γέροι
και δεν είναι.

«Η άρνηση αυτή πρέπει να εκληφθεί ως απόρριψη του παραδοσιακού μοντέλου»,
εξηγεί η Κλοντίν Ντονφί, συγγραφέας του βιβλίου «Παππούδες και γιαγιάδες: η
οικογένεια διά μέσου των γενεών». Αλλά, ο χαρακτηρισμός αυτός, που τους
προκαλεί κατάθλιψη, είναι το μόνο που αρνούνται από τον ρόλο του παππού και
της γιαγιάς. Και πιστοί στην παράδοση, φροντίζουν τα εγγόνια τους, σε ποσοστό
82% ­ όπως και οι προηγούμενες γενιές.

Και οι σχέσεις με τα εγγόνια μπορούν να περιγραφούν σαν μία κατάσταση διαρκούς
ευτυχίας. Οι γονείς έχουν όλες τις ευθύνες. Οι παππούδες και οι γιαγιάδες
απολαμβάνουν την πολυτέλεια του παιγνιδιού, της χαράς και της συνενοχής.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16344N422</ED>
<ID>
ID:17274

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N42&aa=2</URL></REF>


Article

<CATEGORY>vin07</CATEGORY>

 <H5>Στη Γαλλία...
</H5><H5>Φαίνεται...
</H5><H5></H5><H5>Εξακόσια...
</H5><H5>Πολλοί...
</H5><H2>ΣΗΜΑΤΑ </H2>
... του Β' Παγκοσμίου Πολέμου, δεν ήταν λίγοι οι πολίτες που συμμετείχαν, ο
καθένας με τον τρόπο του, στην αντίσταση κατά των Γερμανών. Στον αντίποδά
τους, όμως, υπήρχαν οι «άλλοι» ­ οι συνεργάτες του εχθρού, αυτοί που δεν
δίστασαν να παίξουν τον ρόλο του κατασκόπου προς όφελος της Γκεστάπο ή της
Άμπβερ, της γερμανικής στρατιωτικής υπηρεσίας πληροφοριών. Και ήταν πολλοί. Το
αποδεικνύουν άλλωστε τα απόρρητα έγγραφα που δόθηκαν πρόσφατα στη δημοσιότητα
­ 53 χρόνια μετά τη λήξη του πολέμου. Έγγραφα που περιλαμβάνονται στα αρχεία
των γαλλικών μυστικών υπηρεσιών της εποχής εκείνης που κατονομάζουν χιλιάδες
Γάλλους πολίτες, άνδρες και γυναίκες, που παρείχαν τις υπηρεσίες τους στους
Γερμανούς. Με το αζημίωτο φυσικά.

... λοιπόν, πως η κλασική εικόνα του πράκτορα της Γκεστάπο ­ ενός ανθρώπου με
αλαζονικό ύφος και μαύρο δερμάτινο πανωφόρι ­ ελάχιστα ανταποκρίνεται στην
πραγματικότητα: τα έγγραφα των γαλλικών μυστικών υπηρεσιών αποδεικνύουν πως οι
Γάλλοι που ανελάμβαναν οικειοθελώς να κατασκοπεύουν τους συμπατριώτες τους για
λογαριασμό των γερμανικών δυνάμεων κατοχής προέρχονταν από όλα τα κοινωνικά
στρώματα. Ανάμεσά τους, κομμώτριες, ηθοποιοί, αστυνομικοί, κρεοπώλες, πιλότοι,
μάγοι, ακόμα και ο... υπεύθυνος κάποιου οίκου ανοχής. Πολλοί εξ αυτών,
μάλιστα, αμείβονταν πραγματικά πλουσιοπάροχα: ο Ρεμόν Σ., Παριζιάνος ηθοποιός
ήταν «ένας από τους σημαντικότερους πράκτορες, με μηνιαίες απολαβές 10.000
γαλλικών φράγκων». Και ο Γάλλος πιλότος, που είχε αναλάβει ως αποστολή να
ταξιδεύει στις ΗΠΑ προκειμένου να προσκομίζει στους Γερμανούς σχέδια από
αμερικανικά εργοστάσια κατασκευής αεροσκαφών, εισέπραξε, τον Αύγουστο του
1942, 4 εκατομμύρια γαλλικά φράγκα.

... κιβώτια γεμάτα απόρρητα έγγραφα είχε συγκεντρώσει η γαλλική υπηρεσία
αντικατασκοπίας. Εξακόσια κιβώτια στα οποία το κοινό απέκτησε πρόσβαση, μόλις
πρόσφατα, ­ πέντε χρόνια νωρίτερα από ό,τι είχε προγραμματιστεί ­ κατόπιν
εντολής του Γάλλου πρωθυπουργού Λιονέλ Ζοσπέν. Αφότου ξέσπασε το σκάνδαλο για
τους θησαυρούς των ναζί, οι Εβραίοι ηγέτες, καθώς και ο γαλλικός λαός,
ζητούσαν μεγαλύτερη διαφάνεια όσον αφορά τον ρόλο της Γαλλίας κατά τη διάρκεια
της ναζιστικής κατοχής. Μελετώντας τα αρχεία αυτά, μπορεί κανείς να πάρει μια
γεύση από τη ζωή πολλών Γερμανών αξιωματούχων την εποχή εκείνη.

Όπως του ταγματάρχη Μπέκερ, ο οποίος στρατολογούσε πράκτορες μεταξύ των Γάλλων
μεγαλοβιομηχάνων, ενώ διέμενε στο δωμάτιο 229 του ξενοδοχείου «Claridge», στο
Παρίσι. Ή του επονομαζόμενου «Κάρλος», ενός μυστικού Γερμανού πράκτορα, που
κατάφερνε να περνάει για Γάλλος.

... πράκτορες εμφανίζονται στα έγγραφα με ψευδώνυμα. Ο «Μικρός Πωλ», λοιπόν,
αναζητούσε δυνάμει πράκτορες της Γκεστάπο. Η «Ζανέτ» εκπαίδευε τους άψητους
νεοσύλλεκτους. Και η λίστα συνεχίζεται... Άνθρωποι που επέτρεπαν να
χρησιμοποιείται το γραμματοκιβώτιό τους ως μέσο ανταλλαγής μηνυμάτων, θυρωροί
πολυκατοικιών που εκμεταλλεύονταν την έμφυτη περιέργειά τους για την ιδιωτική
ζωή των ενοίκων, δημοσιογράφοι που ανελάμβαναν να εκμαιεύουν απόρρητες
πληροφορίες από Γάλλους στρατιώτες και τόσοι άλλοι... Κοινό τους
χαρακτηριστικό; Κοινό τους κίνητρο; Μα το οικονομικό όφελος. Απλό. Μα και τόσο απογοητευτικό.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16344N423</ED>
<ID>
ID:17315

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N42&aa=3</URL></REF>


Article

<CATEGORY>vin08</CATEGORY>

 <H5>ΠΤΩΣΗ ΚΑΤΑ 1,8% ΣΤΗ ΔΗΜΟΠΡΑΣΙΑ ΟΜΟΛΟΓΩΝ ΤΡΙΕΤΟΥΣ ΔΙΑΡΚΕΙΑΣ
</H5><H2>Βουτιά επιτοκίων
</H2>
Νέα θεαματική πτώση σημείωσαν τα επιτόκια των ομολόγων του Δημοσίου τριετούς
διάρκειας κάνοντας ακόμη ένα βήμα πιο κοντά στη σύγκλιση με τα αντίστοιχα ευρωπαϊκά.

ΣΤΗ χθεσινή δημοπρασία των ομολόγων τριετούς διάρκειας που έκανε το υπουργείο
Οικονομικών το μέσο σταθμικό επιτόκιο διαμορφώθηκε στο 7,56% από 9,36% που
ήταν στην προηγούμενη δημοπρασία. Δηλαδή έκανε βουτιά 1,8 ποσοστιαίες μονάδες.

Οικονομικοί αναλυτές και παράγοντες της αγοράς εκτιμούν ότι η νέα πτώση των
επιτοκίων δείχνει ότι οι αγορές έχουν προεξοφλήσει την περαιτέρω πτώση του
πληθωρισμού και θεωρούν εφικτή την επίτευξη του στόχου 2% στο τέλος του 1999.

ΠΡΟΒΛΕΨΕΙΣ

Μάλιστα, σύμφωνα με τις προβλέψεις του υπουργείου Εθνικής Οικονομίας και της
Τραπέζης της Ελλάδος, ο πληθωρισμός αναμένεται να σημειώσει νέα μείωση τον
Ιανουάριο κατά 0,1 -0,2 ποσοστιαίες μονάδες με αποτέλεσμα να διαμορφωθεί
μεταξύ 3,7% -3,8% από 3,9% που ήταν τον Δεκέμβριο. Οι εξελίξεις αυτές
δημιουργούν τις προϋποθέσεις για μια νέα μείωση των επιτοκίων παρέμβασης από
την Τράπεζα της Ελλάδος, που δεν αποκλείεται να εκδηλωθεί μέχρι το τέλος του
μήνα. Αν γίνει κάτι τέτοιο, τότε θα ανάψει το πράσινο φως στις εμπορικές
τράπεζες να προχωρήσουν σε έναν νέο γύρο μείωσης των επιτοκίων στα δάνεια και
στις καταθέσεις προκειμένου να ενισχύσουν τη θέση τους στην αγορά. Αρμόδια
τραπεζικά στελέχη εκτιμούν επίσης ότι αν επιβεβαιωθούν οι προβλέψεις για πτώση
του πληθωρισμού στο 2% από τον Απρίλιο, τότε θα ακολουθήσει μία δεύτερη,
ραγδαία αυτή τη φορά, μείωση των επιτοκίων από τις τράπεζες.

Η ΧΙΟΣ ΜΠΑΝΚ

Πάντως, μετά την Τράπεζα Πίστεως και η ΧiοςΒank ανακοίνωσε χθες ότι μειώνει
κατά 0,5 ποσοστιαίες μονάδες τα επιτόκια καταθέσεων ταμιευτηρίου και
καταναλωτικών δανείων για αγορά αυτοκινήτου. Έτσι το επιτόκιο του ταμιευτηρίου
διαμορφώνεται στο 8% από 8,5% που ήταν και του δανείου Χiος Auto για την αγορά
αυτοκινήτου σε 17% από 17,5%.

10 ΜΟΝΑΔΕΣ ΣΕ 5 ΧΡΟΝΙΑ

Σύμφωνα με τις εκτιμήσεις του υπουργείου Εθνικής Οικονομίας το 1999 και το
2000 λόγω της πτώσης του πληθωρισμού τα τραπεζικά επιτόκια θα μειωθούν μέχρι
και 5 ποσοστιαίες μονάδες και θα επιτευχθεί σύγκλιση με τα αντίστοιχα
ευρωπαϊκά. Η μείωση αυτή θα είναι το τελευταίο στάδιο της πτωτικής τροχιάς των
επιτοκίων η οποία έχει ξεκινήσει από το 1993. Ενδεικτικά είναι τα στοιχεία για
το μέγεθος της πτώσης που σημείωσαν τα επιτόκια των τίτλων του Δημοσίου στο
διάστημα αυτό. Τα επιτόκια των εντόκων γραμματίων ετήσιας διάρκειας μειώθηκαν
τα τελευταία πέντε χρόνια κατά 10 ποσοστιαίες μονάδες. Από 20,3% που ήταν τον
Δεκέμβριο του 1993 σήμερα έχουν πέσει στο 10,3%.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16344N431</ED>
<ID>
ID:17232

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N43&aa=1</URL></REF>


Article

<CATEGORY>vin08</CATEGORY>

 <H2>Μακρυπίδης: Δικαιότερη κατανομή των φόρων
</H2>
ΤΗΝ ΑΝΑΓΚΗ δραστικών αλλαγών στο φορολογικό σύστημα προκειμένου να υπάρξει
δικαιότερη κατανομή των βαρών και να εξαλειφθούν οι αδικίες, επισήμανε ο
πρόεδρος της Πανελλήνιας Ομοσπονδίας Εφοριακών Α. Μακρυπίδης, μιλώντας χθες σε
συμπόσιο του Ιταλικού Εμπορικού Επιμελητηρίου.

Ο πρόεδρος των εργαζομένων στις Εφορίες χαρακτήρισε το ισχύον φορολογικό
σύστημα κοινωνικά άδικο, δημοσιονομικά ατελέσφορο και χωρίς αναπτυξιακή
κατεύθυνση, σημειώνοντας ότι τα κύρια χαρακτηριστικά του είναι:

* Η εκτεταμένη φοροδιαφυγή, καθώς στη χώρα μας το ποσοστό των φορολογικών
εσόδων ως προς το ΑΕΠ είναι πολύ χαμηλό και η Ελλάδα κατέχει την τελευταία
θέση στην Ε.Ε.

* Η μεγάλη αναλογία των έμμεσων φόρων προς τους άμεσους φόρους που πλήττει τα
χαμηλά και μεσαία εισοδήματα.

* Η μεγάλη επιβάρυνση μισθωτών και συνταξιούχων στη φορολογία εισοδήματος.

* Το μεγάλο κόστος διαχείρισης και λειτουργίας του φορολογικού συστήματος.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16344N432</ED>
<ID>
ID:17283

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N43&aa=2</URL></REF>


Article

<CATEGORY>vin08</CATEGORY>

 <H2>Πληθωρισμό κάτω από 3% τον Μάρτιο προβλέπουν Ιάπωνες αναλυτές
</H2><H2></H2>
Η ΕΛΛΑΔΑ κατευθύνεται προς την Οικονομική και Νομισματική Ενοποίηση της
Ευρώπης μέσα σε ένα θετικό οικονομικό περιβάλλον: οικονομική ανάπτυξη, ταχεία
αποκλιμάκωση του πληθωρισμού και βελτιωμένες διεθνείς χρηματο-οικονομικές
συνθήκες λόγω της εισαγωγής του ευρώ. Σε έκθεση της ιαπωνικής τράπεζας Nomura,
που αφορά τις οικονομικές επιδόσεις της Ελλάδας, τονίζεται ότι είναι πολύ
πιθανή η επίτευξη του στόχου 2% για τον πληθωρισμό έως το τέλος του χρόνου.
Μάλιστα γίνεται πρόβλεψη για πτώση του πληθωρισμού κάτω από το 3% τον Μάρτιο.
Στην έκθεση αναφέρεται ότι:

* Ο πληθωρισμός στην Ελλάδα παρουσιάζει καθοδική τάση από μήνα σε μήνα.

* Οι αυξήσεις στους μισθούς είναι συγκρατημένες.

* Υπάρχει συμφωνία μεταξύ κυβέρνησης για συγκράτηση τιμών.

*Υπάρχει φανερή διάθεση των Ελλήνων να κάνουν θυσίες, προκειμένου η χώρα να
εξασφαλίσει την είσοδό της στη ζώνη ευρώ.

Οι αναλυτές είναι, παράλληλα, αισιόδοξοι για τη σύγκλιση των ελληνικών
επιτοκίων τα επόμενα δύο χρόνια και αναμένουν ότι η αγορά θα κινηθεί, σύμφωνα
με τις θετικές προσδοκίες για την πορεία του πληθωρισμού και τις συγκρατημένες
μισθολογικές αυξήσεις.

Όσον αφορά το δημοσιονομικό έλλειμμα, προβλέπουν μείωση στα επίπεδα του 2,1%
του Ακαθάριστου Εγχώριου Προϊόντος αντί για 1,9% που προβλέπει η κυβέρνηση.

Το γενικότερο δημοσιονομικό περιβάλλον είναι ευνοϊκό, γεγονός που
επιβεβαιώνεται και από την αναβάθμιση της πιστοληπτικής ικανότητας της Ελλάδας
από τη Στάνταρντς εντ Πούρς (S&Ρ) όσον αφορά το μακροπρόθεσμο χρέος σε
ξένο νόμισμα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16344N433</ED>
<ID>
ID:17325

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N43&aa=3</URL></REF>


Article

<CATEGORY>vin08</CATEGORY>

 <H2>ΕΚΑΣ και σε κάποιους ασφαλισμένους του ΟΓΑ
</H2>
ΤΟ ΕΝΔΕΧΟΜΕΝΟ χορήγησης του Επιδόματος Κοινωνικής Αλληλεγγύης Συνταξιούχων
(ΕΚΑΣ) και σε ορισμένες κατηγορίες ασφαλισμένων στον ΟΓΑ εξετάζει η κυβέρνηση.

Ο υφυπουργός Κοινωνικών Ασφαλίσεων Φοίβος Ιωαννίδης, απατώντας χθες στη Βουλή
σε σχετική ερώτηση του βουλευτή της Ν.Δ. Αν. Καραμάριου, δήλωσε ότι το
υπουργείο Εργασίας μελετά σοβαρά αυτή την προοπτική, μέσα βεβαίως στο πλαίσιο
των δυνατοτήτων της ελληνικής οικονομίας.

Πάντως, ο κ. Ιωαννίδης διευκρίνισε ότι η σημερινή συγκυρία δεν επιτρέπει την
επέκταση του ΕΚΑΣ και στους 800.000 ασφαλισμένους του ΟΓΑ διότι, όπως
σημείωσε, το συγκεκριμένο κονδύλι ανέρχεται στα 202 δισεκατομμύρια δραχμές ετησίως.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16344N434</ED>
<ID>
ID:17352

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N43&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι υπήκοοι των Εφοριών...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η ΚΥΒΕΡΝΗΣΗ με τον υπουργό Οικονομικών έχει θέσει θέμα αλλαγών στη φορολογία
εισοδήματος και σύντομα ξεκινά ο σχετικός διάλογος. Σίγουρα, από τις αποφάσεις
αυτές θα προκύψει όφελος για εκατοντάδες χιλιάδες φορολογούμενους. Το ερώτημα
όμως που ανακύπτει είναι τι θα γίνει με τις λεγόμενες φορολογικές υπηρεσίες,
οι οποίες τουλάχιστον αυτή τη στιγμή αποτελούν την αιτία για ταλαιπωρία, άγχος
εκνευρισμό, καθώς και για το χάσιμο χιλιάδων εργατοωρών από χιλιάδες
φορολογουμένους σε καθημερινή βάση. Το δίχως άλλο χιλιάδες φορολογούμενοι ­
είτε μισθωτοί και συνταξιούχοι είτε επιχειρηματίες και ελεύθεροι επαγγελματίες
­ θα «πλήρωναν» για να γλιτώσουν τις ουρές, να λύσουν άμεσα τις
φοροεκκρεμότητές τους και, το κυριότερο, να εξασφαλίσουν συνθήκες διαφάνειας
και ειλικρίνειας στις συναλλαγές τους με τις φορολογικές αρχές. Για όλους
αυτούς το ζητούμενο δεν είναι μόνο να γλιτώσουν φόρους, αλλά και να κλείνουν
γρήγορα, άνετα και με ασφάλεια τις υποχρεώσεις τους με την Εφορία. Η επίτευξη
αυτών των συνθηκών αποτελεί για τους περισσότερους την πραγματική επανάσταση
στο φορολογικό σύστημα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16344N435</ED>
<ID>
ID:17379

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N43&aa=5</URL></REF>


Article

<CATEGORY>vin08</CATEGORY>

 <H5>ΕΠΩΦΕΛΟΥΝΤΑΙ ΟΙ ΠΑΛΑΙΟΙ ΔΑΝΕΙΟΛΗΠΤΕΣ ΤΗΣ ΚΤΗΜΑΤΙΚΗΣ
</H5><H2>Φθηναίνουν τα ακριβά στεγαστικά
</H2>
Μέτρα για χιλιάδες δανειολήπτες, που είχαν πάρει στο παρελθόν στεγαστικά
δάνεια με υψηλά επιτόκια και τώρα δεν μπορούν να επωφεληθούν από την πτώση των
επιτοκίων, ετοιμάζει η Εθνική Τράπεζα.

Θα παρέχεται η δυνατότητα στους δανειολήπτες της Κτηματικής ή της Εθνικής
Τράπεζας, που πήραν στο παρελθόν στεγαστικά δάνεια σταθερού επιτοκίου σε υψηλά
επίπεδα, να αλλάξουν το δάνειό τους σε στεγαστικό με κυμαινόμενο επιτόκιο

Σύμφωνα με πληροφορίες, οι αρμόδιες υπηρεσίες της Εθνικής Τράπεζας έχουν ήδη
ετοιμάσει σχέδιο με το οποίο οι παλαιοί δανειολήπτες στεγαστικών δανείων της
Κτηματικής Τράπεζας θα μπορούν να προχωρήσουν σε αναχρηματοδότηση του δανείου τους.

Με το σχέδιο αυτό θα παρέχεται η δυνατότητα στους δανειολήπτες της Τράπεζας,
που πήραν στο παρελθόν στεγαστικά δάνεια σταθερού επιτοκίου σε υψηλά επίπεδα,
να αλλάξουν το δάνειό τους σε στεγαστικό δάνειο με κυμαινόμενο επιτόκιο.

ΕΠΙΒΑΡΥΝΣΗ

Για παράδειγμα, ένας πελάτης της Τράπεζας ο οποίος στις αρχές της δεκαετίας
δανείστηκε με σταθερό επιτόκιο 23% θα μπορεί να μετατρέψει το δάνειό του και
να πληρώνει επιτόκιο 13,74%. Έτσι, θα επωφεληθεί τη διαφορά των 9,25 μονάδων
και θα περιορίσει το ύψος των τοκοχρεολυτικών δόσεων που πληρώνει για την
εξόφληση του δανείου.

Πρέπει να σημειωθεί ότι για την αλλαγή του δανείου θα υπάρχει μία επιβάρυνση,
η οποία όμως θα είναι μικρότερη από τη σημερινή των 90.000 δραχμών, περίπου.

233 ΔΙΣ. ΑΠΟ '91 - '93

Όπως τόνιζαν αρμόδιες τραπεζικές πηγές, η αναχρηματοδότηση των στεγαστικών
δανείων παρέχει τη δυνατότητα στον δανειολήπτη να επωφεληθεί από την πτώση των
επιτοκίων στην περίπτωση που έχει δανειστεί στο παρελθόν με υψηλά επιτόκια. 
Σημειώνεται ότι μόνο στην τριετία 1991-1993 είχαν χορηγηθεί στεγαστικά δάνεια
συνολικού ύψους 233 δισ. δραχμών (76,1 δισ. δραχμές το 1991, 80,2 δισ. δραχμές
το 1992 και 87,1 δισ. δραχμές το 1993) και σημαντικό μερίδιο στην πίτα των
δανείων είχαν η Κτηματική και η Στεγαστική Τράπεζα. Τα περισσότερα από αυτά τα
δάνεια είχαν σταθερό επιτόκιο.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16344N441</ED>
<ID>
ID:17233

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N44&aa=1</URL></REF>


Article

<CATEGORY>vin08</CATEGORY>

 <H2>Διατηρεί το πακέτο μετοχών στην Εγνατία
</H2>
ΣΤΟ ΑΚΕΡΑΙΟ διατηρεί το πακέτο των μετοχών του στην Εγνατία ο αντιπρόεδρος της
Τράπεζας κ. Αλέξανδρος Μπακατσέλος. Αυτό τονίζεται σε ανακοίνωση που εξέδωσε
χθες ο κ. Α. Μπακατσέλος, με αφορμή φήμες που κυκλοφόρησαν ότι διέθεσε το
μεγαλύτερο μέρος του μετοχών του στην τράπεζα. Ο κ. Μπακατσέλος χαρακτηρίζει
ψεύδη τις φήμες αυτές και προειδοποιεί ότι θα καταφύγει με κάθε νόμιμο μέσο
εναντίον οποιουδήποτε τις αναπαράγει. Ειδικότερα στην ανακοίνωσή του αναφέρει ότι:

«Τις τελευταίες ημέρες κυκλοφόρησαν τεχνηέντως φήμες ότι διέθεσα μεγάλο μέρος
των μετοχών που έχω στην Εγνατία Τράπεζα.

Κατηγορηματικά δηλώνω ότι πρόκειται περί ψεύδους και τονίζω ότι διατηρώ
ακέραιο το πακέτο των μετοχών μου στην Εγνατία Τράπεζα και ότι, πλέον, μετά
την ανακοίνωση αυτήν, θα στραφώ ­ με κάθε νόμιμο μέσο ­ κατά οποιουδήποτε
αναπαραγάγει τις φήμες αυτές».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16344N442</ED>
<ID>
ID:17284

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N44&aa=2</URL></REF>


Article

<CATEGORY>vin08</CATEGORY>

 <H2>Άλλοι πέντε Οργανισμοί Λιμένων θα γίνουν Α.Ε.
</H2>
Η ΜΕΤΑΤΡΟΠΗ των Οργανισμών Λιμένος Πειραιά και του αντίστοιχου φορέα της
Θεσσαλονίκης σε ανώνυμες εταιρείες θα αποτελέσει μοντέλο και για άλλα πέντε
σημαντικά λιμάνια της χώρας.

Σύμφωνα με το σχετικό νομοσχέδιο του υπουργείου Εμπορικής Ναυτιλίας, που
συζητήθηκε χθες στη Διαρκή Κοινοβουλευτική Επιτροπή Παραγωγής και Εμπορίου,
σειρά προβλέπεται να πάρουν στη συνέχεια και τα λιμάνια της Αλεξανδρούπολης,
του Βόλου, της Ηγουμενίτσας, της Καβάλας και της Πάτρας.

Ο υπουργός κ. Σταύρος Σουμάκης υπογράμμισε ότι με αυτόν τον τρόπο «μπαίνει σε
σωστή ανάπτυξη το λιμενικό σύστημα», ενώ πρόσθεσε πως «σ' αυτή την περίπτωση
τα λιμάνια ως Α.Ε. μετατρέπονται σε σύγχρονες παραγωγικές μονάδες, ώστε να
παρέχουν καλύτερες υπηρεσίες».

Ακόμη ο κ. Σουμάκης διαβεβαίωσε κατηγορηματικά ότι δεν πρόκειται να θιγούν σε
καμία περίπτωση τα δικαιώματα των εργαζομένων στα λιμάνια και διευκρίνισε ότι
το 51% των μετοχών θα παραμείνει στο Ελληνικό Δημόσιο.

Τη διασφάλιση των δικαιωμάτων των εργαζομένων ζήτησε και ο βουλευτής του ΠΑΣΟΚ
κ. Γιάννης Καψής, ο οποίος πρότεινε στις νέες θυγατρικές να συμμετέχουν οι
εργαζόμενοι ­ και ενδεχομένως των παράκτιων δήμων ­ σε ποσοστό 10% και να
καταγγέλλεται η σύμβαση εργασίας μόνον για προσωπικούς λόγους.

Στο ίδιο πλαίσιο κινήθηκε και ο εισηγητής του ΠΑΣΟΚ κ. Ευάγγελος Βλασσόπουλος
τονίζοντας επιπλέον ότι με τις διατάξεις του νομοσχεδίου προβλέπεται στην
περίπτωση διάλυσης των θυγατρικών εταιρειών, το μόνιμο προσωπικό των
οργανισμών να μετατάσσεται στον ευρύτερο δημόσιο τομέα.

Επιφυλάξεις διατύπωσε ο βουλευτής Επικρατείας της Νέας Δημοκρατίας Ιωάννης
Τζωάννος, ο οποίος εξέφρασε την άποψη ότι και με το νέο καθεστώς θα
συνεχιστούν οι μονοπωλιακές καταστάσεις, ενώ υποστήριξε πως με τις
συγκεκριμένες μετοχοποιήσεις δεν πρόκειται να υπάρξει πραγματική απελευθέρωση υπηρεσιών.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16344N443</ED>
<ID>
ID:17326

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N44&aa=3</URL></REF>


Article

<CATEGORY>vin08</CATEGORY>

 <H2>Συζητήσεις Βάσως στις ΗΠΑ για τουρισμό - ενέργεια
</H2>
Κατά την επίσημη επίσκεψη που πραγματοποιεί από σήμερα η κ. Β. Παπανδρέου στις
ΗΠΑ (βλ. και σελ. 10) θα συναντηθεί στην Ουάσιγκτον με τους υπουργούς
Ενέργειας κ. William Rlchardson και Εμπορίου κ. William Daley με τους
υφυπουργούς Εξωτερικών αρμόδιους για Οικονομικές Υποθέσεις κ. Stuart Eizenstat
και για τις Ευρωπαϊκές Σχέσεις κ. Mark Grossman.

Τη Δευτέρα 25 Ιανουαρίου η υπουργός Ανάπτυξης θα βρίσκεται στη Νέα Υόρκη και
θα μιλήσει σε εκδήλωση που διοργανώνει η Foreign Policy Accosiation. Στη
συνέχεια, θα συναντηθεί με τον Αρχιεπίσκοπο Βορείου και Νοτίου Αμερικής κ.
Σπυρίδωνα και αργότερα την ίδια ημέρα με τουριστικούς πράκτορες και επιχειρηματίες.

Την Τρίτη 26 Ιανουαρίου η κ. Παπανδρέου θα βρίσκεται στο Χιούστον, όπου θα
συναντηθεί με εκπροσώπους μεγάλων επιχειρήσεων του ενεργειακού τομέα, όπως η
Enron, Unocal, Exon, Benz Oil κ.λπ. και θα συζητήσει τις δυνατότητες
συνεργασίας στον ενεργειακό τομέα.

Την κ. Παπανδρέου συνοδεύουν οι βουλευτές κ. Ι. Τσακλίδης και κ. Ροδούλα Ζήση,
μέλη της Επιτροπής Παραγωγής και Εμπορίου της Βουλής, ο γενικός γραμματέας του
ΕΟΤ κ. Μ. Κυριακίδης, ο πρόεδρος και διευθύνων σύμβουλος των «Ελληνικών
Πετρελαίων» κ. Ελ. Τζέλλας και ο διευθύνων σύμβουλος της ΔΕΠΑ κ. Σάββας Παπαφιλίππου.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16344N444</ED>
<ID>
ID:17353

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N44&aa=4</URL></REF>


Article

<CATEGORY>vin08</CATEGORY>

 <H2>Η Sanyo αυξάνει το μετοχικό της κεφάλαιο
</H2>
ΤΗΝ ΑΥΞΗΣΗ του μετοχικού της κεφαλαίου αποφάσισε χθες η Sanyo Hellas σε γενική
συνέλευση. Η αύξηση θα πραγματοποιηθεί με την κεφαλαιοποίηση αποθεματικών και
τη δωρεάν διανομή μετοχών (μία νέα για μία παλαιά), καθώς και με καταβολή
μετρητών και δικαίωμα προτίμησης των παλαιών μετόχων.

Χθες αποφασίσθηκε κατ' αρχάς η άσκηση δικαιώματος των παλαιών μετόχων για 3
νέες μετοχές ανά 10 παλαιές.

Στη χθεσινή συνέλευση αποφασίσθηκε επίσης η εξαγορά της εταιρείας Βελμάν ΑΕΒΕ,
η οποία έχει ήδη μεταβάλει την επωνυμία της σε Sanyo Ελλάς Εμπορική Α.Ε. και η
οποία θα αναλάβει σταδιακά όλη την εμπορική δραστηριότητα στον τομέα των
εισαγωγών και χονδρικής πώλησης ηλεκτρικών συσκευών.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16344N445</ED>
<ID>
ID:17370

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N44&aa=5</URL></REF>


Article

<CATEGORY>vin08</CATEGORY>

 <H2>Θα ρυθμιστούν χρέη κτηνοτρόφων ύψους 20 δισ. δρχ.
</H2>
ΡΥΘΜΙΣΗ κτηνοτροφικών χρεών ύψους 20 δισ. δραχμών προωθείται με πρωτοβουλία
του υπουργού Γεωργίας κ. Γ. Ανωμερίτη και της διοίκησης της ΑΤΕ.

Σύμφωνα με πληροφορίες, προγραμματίζεται να υπάρξει παράταση για την τρίτη και
την τέταρτη δόση ληξιπρόθεσμων οφειλών κτηνοτρόφων, που είχαν ενταχθεί σε
παλαιότερη ρύθμιση.

Στο μεταξύ με το θέμα της αναθεώρησης της ΚΑΠ (Κοινής Αγροτικής Πολιτικής) στα
πλαίσια της «Ατζέντα 2000» ασχολήθηκε μεταξύ άλλων το Συμβούλιο Υπουργών
Γεωργίας στις Βρυξέλλες, όπου τη χώρα μας εκπροσωπεί ο υπουργός Γεωργίας κ. Γ. Ανωμερίτης.

Ο υπουργός επισήμανε μεταξύ άλλων ότι οι γεωργικές εγγυήσεις πρέπει να
χρηματοδοτούνται καθ' ολοκληρία από τον κοινοτικό προϋπολογισμό και δεν πρέπει
να οδηγηθούμε σε ένα σύστημα εθνικοποίησης της ΚΑΠ.

Συζητήθηκαν επίσης προτάσεις της Επιτροπής που αφορούν:

* Την αναμόρφωση του καθεστώτος για το βόειο κρέας.

* Αναμόρφωση του καθεστώτος στο γάλα και τα γαλακτοκομικά προϊόντα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16344N446</ED>
<ID>
ID:17382

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N44&aa=6</URL></REF>


Article

<CATEGORY>vin08</CATEGORY>

 <H2>Άκαρπη η σύσκεψη για τα πετρέλαια της Θάσου
</H2>
ΑΚΑΡΠΗ απέβη η χθεσινή σύσκεψη για τα πετρέλαια της Θάσου που έγινε στο
υπουργείο Ανάπτυξης, υπό την προεδρία της υπουργού κ. Βάσως Παπανδρέου. Στη
σύσκεψη «επικράτησαν» οι προτάσεις της NAPC, η οποία επέμενε από την αρχή να
παραμείνουν στις εγκαταστάσεις της θάλασσας του Πρίνου και ξηράς της Νέας
Καρβάλης Καβάλας συνολικά 164 εργαζόμενοι και 88 εργολάβοι. Αυτό σημαίνει πως
θα πρέπει να απολυθούν 120 εργαζόμενοι, είτε οικειοθελώς είτε με απολύσεις και
με την καταβολή των ανάλογων αποζημιώσεων.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16344N447</ED>
<ID>
ID:17389

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N44&aa=7</URL></REF>


Article

<CATEGORY>vin08</CATEGORY>

 <H5>ΑΝΕΠΑΡΚΗΣ Ο ΕΛΕΓΧΟΣ ΣΤΗΝ ΚΑΤΑΣΚΕΥΗ ΤΩΝ ΔΗΜΟΣΙΩΝ ΕΡΓΩΝ ΠΑΡΑΔΕΧΕΤΑΙ Ο ΥΦΥΠΟΥΡΓΟΣ
</H5><H2>Καθυστερεί η Εγνατία
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Παρατείνεται κατά δύο με τρία χρόνια το χρονοδιάγραμμα κατασκευής της
Εγνατίας Οδού. Ο γραμματέας Δημοσίων Έργων Γιάννης Χρυσικόπουλος έκανε χθες
γνωστό στη Διαρκή Κοινοβουλευτική Επιτροπή Θεσμών και Διαφάνειας ότι η
καθυστέρηση οφείλεται σε διάφορα προβλήματα που έχουν προκύψει σε τμήματα της
Εγνατίας. 
Ιδιαίτερα, απαντώντας σε σχετική ερώτηση του βουλευτή Ιωαννίνων του ΠΑΣΟΚ κ.
Ευάγγελου Μαλέσιου, αναγνώρισε ότι το έργο «έχει πάει πίσω στην Ήπειρο»
εξαιτίας των γεωτεχνικών προβλημάτων, του καθεστώτος απαλλοτριώσεων εκτάσεων
και των μεγάλων εκπτώσεων που έχουν δοθεί από τεχνικές εταιρείες. Εξέφρασε,
ωστόσο, την αισιοδοξία του πως μέσα στο 1999 τα εμπόδια θα ξεπεραστούν με την
πρόσκληση από το εξωτερικό ειδικών (γεωλόγων και υδραυλικών) οι οποίοι θα
εξετάσουν το έδαφος και θα κάνουν σχετικές εισηγήσεις προς την κατασκευάστρια
εταιρεία Εγνατία Α.Ε.

ΠΑΡΑΔΟΧΗ

Πάντως, ο γραμματέας του υπουργείου παραδέχθηκε ότι ο υφιστάμενος έλεγχος στην
κατασκευή των δημοσίων έργων δεν είναι επαρκής και προανήγγειλε ότι μέσα στις
επόμενες μέρες (πιθανά και σήμερα, όπως είπε) θα κατατεθεί τροπολογία στη
Βουλή, με την οποία θα ενισχύεται το Σώμα Επιθεωρητών Δημοσίων Έργων. Και
εξήγησε πως το πρόβλημα προκύπτει από τη στιγμή που στην Ελλάδα υπάρχουν
σήμερα 1.245 φορείς του ευρύτερου δημόσιου τομέα οι οποίοι ασχολούνται με την
κατασκευή παρόμοιων τεχνικών έργων.

Ακόμη, ανακοίνωσε ότι μέσα στο α' τρίμηνο του 1999 θα κατατεθεί προεδρικό
διάταγμα, με το οποίο θα καθορίζεται το ποινολόγιο των τεχνικών εταιρειών που
έχουν αποδεδειγμένα εμφανίσει ποιοτικές αποκλίσεις κατά την εκτέλεση έργων. Ο
συγκεκριμένος κατάλογος θα διοχετεύεται στη Γενική Διεύθυνση Μητρώου και στη
συνέχεια θα γνωστοποιείται σε όλες τις ενδιαφερόμενες υπηρεσίες που αναθέτουν
τεχνικά έργα.

ΑΝΤΙΚΕΙΜΕΝΙΚΟΤΗΤΑ

Ο κ. Χρυσικόπουλος, απαντώντας σε σχετική ερώτηση του προέδρου της Επιτροπής
κ. Γιάννη Καψή, αναγνώρισε ότι οι αρμόδιες επιτροπές ανάθεσης έργων δεν
εργάζονται με σταθερά και αντικειμενικά κριτήρια και ότι με το ισχύον καθεστώς
δεν εξασφαλίζεται κατά 100% η αντικειμενικότητα.

Επίσης, στις καταγγελίες του κ. Καψή ότι «από προσωπική αντίληψη, οι προτάσεις
10 έργων δημοσίου ενδιαφέροντος έγιναν από εργολάβους», ο κ. Χρυσικόπουλος
δέχθηκε ως παράνομη τη διαδικασία και διευκρίνισε ότι για εθνικού χαρακτήρα
έργα αποφασίζει η κυβέρνηση και για τοπικού ενδιαφέροντος οι αρμόδιες νομαρχίες.

Τέλος, ο γραμματέας Δημοσίων Έργων πληροφόρησε ότι η Επιτροπή Κεφαλαιαγοράς
ασκεί τον έλεγχο στις τεχνικές εταιρείες που έχουν εισαχθεί στο Χρηματιστήριο.
Και πρόσθεσε ότι πριν από κάθε διαγωνισμό οι συγκεκριμένες εταιρείες οφείλουν
να υποβάλλουν στην αρμόδια επιτροπή τον κατάλογο των μετόχων, ενώ σε
διαφορετική περίπτωση χάνουν το δικαίωμα συμμετοχής στη διαδικασία.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16344N451</ED>
<ID>
ID:17234

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N45&aa=1</URL></REF>


Article

<CATEGORY>vin08</CATEGORY>

 <H2>Έκλεισαν 64 τεχνικές εταιρείες το '98
</H2>
ΣΤΙΣ 64 έφθασαν οι τεχνικές εταιρείες που έκλεισαν μέσα στο 1998 και
διεγράφησαν από τα σχετικά μητρώα του υπουργείου ΠΕΧΩΔΕ. Πρόκειται για μεσαίες
εταιρείες πέμπτης και έκτης τάξης εργοληπτικού πτυχίου.

Το ίδιο χρονικό διάστημα ενεγράφησαν στα μητρώα 95 τεχνικές εταιρείες με
εργοληπτικό πτυχίο από πρώτης μέχρι τέταρτης τάξης. Γενικά μέσα στο 1998 και
στο πλαίσιο της παρακολούθησης των τεχνικών εταιρειών, από την αρμόδια
Διεύθυνση του ΥΠΕΧΩΔΕ εξετάστηκαν 2.982 υποθέσεις τεχνικών εταιρειών που
αφορούσαν διάφορα θέματα, όπως αναθεώρηση του εργοληπτικού πτυχίου τους,
αλλαγή έδρας, αλλαγή της σύνθεσής τους κ.λπ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16344N452</ED>
<ID>
ID:17285

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N45&aa=2</URL></REF>


Article

<CATEGORY>vin08</CATEGORY>

 <H5>ΟΝΕ ΚΑΙ ΚΟΙΝΩΝΙΚΗ ΑΣΦΑΛΙΣΗ
</H5><H2></H2><H2>Ελπίδα ή εφιάλτης;
</H2>
<AUTHOR>ΣΑΒΒΑΣ ΡΟΜΠΟΛΗΣ</AUTHOR>

Η πλήρης ένταξη της Ελλάδας στην Οικονομική και Νομισματική Ένωση θα αλλάξει
ριζικά της συνθήκες και τους όρους, τόσο στη σφαίρα της παραγωγής όσο και στη
σφαίρα της κυκλοφορίας, του οικονομικού και κοινωνικού σχηματισμού.

Ειδικότερα, στον τομέα της κοινωνικής ασφάλισης, οι θεωρητικοί προβληματισμοί
που έχουν αναπτυχθεί για τις πολιτικές και το μέλλον της αναφέρονται στην
αναγκαιότητα μετεξέλιξης της κρατικής ευθύνης παροχής υπηρεσιών για την
ικανοποίηση των κοινωνικών αναγκών, σε ευθύνη για την αντιμετώπιση του
κοινωνικού κινδύνου που απειλεί το κάθε άτομο. Η αντίληψη αυτή προδιαγράφει
μία προοπτική εξατομίκευσης της παροχής υπηρεσιών για κάθε άτομο που έχει
ανάγκη και όχι για το σύνολο του πληθυσμού και της κοινωνίας.

Παράλληλα, άλλες αντιλήψεις που έχουν διατυπωθεί μέχρι σήμερα υποστηρίζουν: 
α) την εισαγωγή στοιχείων αγοράς στη λειτουργία του συστήματος
κοινωνικής ασφάλισης, με την έννοια εγκαθίδρυσης ενός «ελεγχόμενου
ανταγωνισμού», 
β) την επιλεκτικότητα των παροχών με άξονα τα άτομα που έχουν
μεγαλύτερη ανάγκη, δηλαδή τους φτωχούς και τους κοινωνικά αποκλεισμένους, 
γ) την ανάπτυξη της ιδιωτικής κερδοσκοπικής δραστηριότητας στην
ασφάλιση και την υγεία, 
δ) τη διαμόρφωση δύο ομοσπονδιών κοινωνικής προστασίας, οι οποίες θα
αντιστοιχούν στις βόρειες και νότιες χώρες της Ευρωπαϊκής Ένωσης, με προοπτική
την ενιαιοποίησή τους, αφού προηγουμένως επιτευχθούν οι αναγκαίες συγκλίσεις
στα συστήματα κοινωνικής ασφάλισης,

ε) την ανάπτυξη του λεγόμενου «προνοιακού πλουραλισμού» με την έννοια
δημιουργίας τοπικών συμφώνων, μεταξύ κρατικών οργανισμών, τοπικής
αυτοδιοίκησης, κοινωνικών φορέων, μη κερδοσκοπικών οργανισμών κ.λπ. για την
αντιμετώπιση ενός συγκεκριμένου κοινωνικού κινδύνου, π.χ. ανεργία, στέγαση,
φτώχεια, κοινωνικός αποκλεισμός, με παράλληλη μείωση των κοινωνικών ευθυνών
του κράτους.

Είναι φανερό ότι οι προαναφερόμενες αντιλήψεις χαρακτηρίζονται από μια
συρρίκνωση της αναδιανεμητικής λειτουργίας της κοινωνικής ασφάλισης, με
παράλληλο προσανατολισμό σε διαχειριστικές ρυθμίσεις περιοριστικού χαρακτήρα.
Έτσι, οι κοινωνικές δαπάνες στην Ευρωπαϊκή Ένωση, το 1991, είχαν μικρή διαφορά
σε σχέση με το ΑΕΠ, απ' ό,τι δέκα χρόνια πριν.

Γι' αυτούς τους λόγους η αποτελεσματικότητα των μέτρων που έχουν εφαρμοστεί τα
τελευταία χρόνια στις χώρες της Ευρωπαϊκής Ένωσης είναι περιορισμένη και
βραχυχρόνια στην οικονομική σφαίρα και αρνητική στην κοινωνική σφαίρα.

Κατά συνέπεια το ερώτημα είναι σαφές: η μετά το ευρώ Ευρωπαϊκή Ένωση επιδιώκει
ή όχι την οικοδόμηση ενός ενιαίου ευρωπαϊκού κοινωνικού μοντέλου; Ποιες όμως
προϋποθέσεις απαιτούνται, ποιες υπάρχουν και ποιες αλλαγές χρειάζεται να
γίνουν για μια τέτοια προοπτική στον τομέα της κοινωνικής ασφάλισης;

Βασικές προϋποθέσεις για τη διατύπωση μιας εναλλακτικής πρότασης οικοδόμησης
του ευρωπαϊκού συστήματος κοινωνικής ασφάλισης, που θα εξασφαλίζει την
κοινωνική αποτελεσματικότητα, αλληλεγγύη και συνοχή, αποτελούν: 
α) η στρατηγική και το περιεχόμενο της ευρωπαϊκής οικονομικής
πολιτικής, 
β) η προοπτική συρρίκνωσης ή διεύρυνσης του κοινοτικού προϋπολογισμού
και του εύρους της αλληλεγγύης που αυτός θα αναπτύξει μεταξύ των κρατών-μελών
και 
γ) η ανάπτυξη συνθηκών κοινωνικής ολοκλήρωσης στην Ευρωπαϊκή Ένωση.

Προς την κατεύθυνση αυτή (Α. Dantec - F. Pelgrin, 1998), παρά το γεγονός ότι
μεταξύ των συστημάτων κοινωνικής ασφάλισης των κρατών-μελών παρατηρούνται
ορισμένες διαφοροποιήσεις, εν τούτοις οι συγκλίσεις που υπάρχουν σε σημαντικές
πτυχές της κοινωνικής ασφάλισης (επίπεδο δαπανών 28% του ΑΕΠ, ύπαρξη διμερών
κρατικών συμφωνιών κοινωνικής ασφάλισης μεταξύ των κρατών-μελών, ποσοστό
αναπλήρωσης εισοδήματος 60% - 80% των συντάξιμων αποδοχών για την κύρια
ασφάλιση, αναδιανεμητικότητα του συστήματος κοινωνικής ασφάλισης, όρια ηλικίας
συνταξιοδότησης 60 ετών για τις γυναίκες και 65 ετών για τους άνδρες κ.λπ.)
συγκροτούν τις αναγκαίες ασφαλιστικές προϋποθέσεις δημιουργίας ενός ευρωπαϊκού
συστήματος κοινωνικής ασφάλισης.

Όμως παρ' όλ' αυτά σε ορισμένες άλλες πτυχές των συστημάτων κοινωνικής
ασφάλισης απαιτούνται κάποιες αλλαγές για την ολοκλήρωση των συγκλίσεων, όπως
για παράδειγμα την οργάνωση του κοινωνικο-ασφαλιστικού συστήματος (συγκρότηση
σε δύο πυλώνες: ευρωπαϊκή κύρια ασφάλιση και ευρωπαϊκή επικουρική ασφάλιση),
την αυτόνομη διοίκηση της κοινωνικής ασφάλισης, την αυτοτελή και
αποτελεσματική αξιοποίηση των πόρων της καθώς και την τυπολογική επιλογή του
ευρωπαϊκού συστήματος κοινωνικής ασφάλισης ανάμεσα στο ομοσπονδιακό (Σουηδία,
Δανία), το κορπορατίστικο (Γερμανία, Αυστρία), το φιλελεύθερο (Αγγλία) και το
λιγότερο ανεπτυγμένο σύστημα κοινωνικής ασφάλισης (Ισπανία, Ιταλία, Ελλάδα,
Πορτογαλία). Μια άλλη προοπτική, που θα συνέβαλε στην παραπέρα υποβάθμιση της
κοινωνικής ασφάλισης και τη διάβρωση της κοινωνικής συνοχής και αλληλεγγύης,
θα καθιστούσε την ευρωπαϊκή ολοκλήρωση εφιάλτη των πολιτών των κρατών-μελών
της Ευρωπαϊκής Ένωσης.

Ο Σ. Ρομπόλης είναι καθηγητής του Παντείου Πανεπιστημίου, επιστ. διευθυντής ΙΝΕ/ΓΣΕΕ-ΑΔΕΔΥ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16344N461</ED>
<ID>
ID:17235

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N46&aa=1</URL></REF>


Article

<CATEGORY>vin08</CATEGORY>

 <H2>Κεφάλαιο για ενίσχυση ανέργων
</H2>
ΤΗΝ ΕΠΙΔΟΤΗΣΗ των εργοδοτικών εισφορών και των μισθών τών νεοπροσλαμβανόμενων
ανέργων μέσω ειδικού κεφαλαίου-λογαριασμού (στον οποίο θα εισρέουν οι πόροι
από τη μείωση των δημόσιων ελλειμμάτων) και τη σταδιακή εφαρμογή του 35ώρου
προανήγγειλε, χθες, ο υφυπουργός Εργασίας και Κοινωνικών Ασφαλίσεων Χρ.
Πρωτόπαπας καλώντας τους κοινωνικούς εταίρους να στηρίξουν τα μέτρα αυτά
προσυπογράφοντας ένα Σύμφωνο Εμπιστοσύνης για την Απασχόληση. Την πρόταση
παρουσίασε ο υφυπουργός Εργασίας και Κοινωνικών Ασφαλίσεων μιλώντας, χθες, σε
ημερίδα του Ελληνοϊταλικού Εμπορικού Επιμελητηρίου, με θέμα το ευρώ και τις
προοπτικές για την απασχόληση.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16344N462</ED>
<ID>
ID:17286

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N46&aa=2</URL></REF>


Article

<CATEGORY>vin08</CATEGORY>

 <H2>Συγχώνευση ΕΤΕΜ - ΙΚΑ/ΤΕΑΜ
</H2>
ΤΗ ΣΥΓΧΩΝΕΥΣΗ του κλάδου σύνταξης του Επικουρικού Ταμείου Εργατοϋπαλλήλων
Μετάλλου (ΕΤΕΜ) στον Τομέα Επικουρικής Ασφάλισης του ΙΚΑ, δηλαδή στο ΙΚΑ ΤΕΑΜ,
ανακοίνωσε χθες το ΙΚΑ. Ως γνωστόν η συγχώνευση προβλέπεται από το νόμο
2676/99. Έτσι οι εργοδότες από την 1.3.1999 πρέπει να απευθύνονται στα κατά
τόπους αρμόδια υποταστήματα του ΙΚΑ, προκειμένου να ενημερώνονται για κάθε
ζήτημα σχετικό με τη συγχώνευση, τα νέα ισχύοντα ασφάλιστρα, αντικατάσταση
βιβλιαρίων αγοράς ενσήμων κ.ά.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16344N463</ED>
<ID>
ID:17327

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N46&aa=3</URL></REF>


Article

<CATEGORY>vin08</CATEGORY>

 <H2>Στα 718 δισ. το πραγματικό έλλειμμα του ΙΚΑ!
</H2>
ΤΙΣ ΕΝΤΟΝΕΣ ανησυχίες τους ότι το σωρευτικό έλλειμμα του ΙΚΑ θα ξεπεράσει τα
370 δισεκατομμύρια δραχμές εξέφρασαν χθες οι βουλευτές του ΠΑΣΟΚ Ευτύχης
Κοντομάρης και Θόδωρος Κατσανέβας. Με ερώτηση που κατέθεσαν στη Βουλή οι δύο
βουλευτές υποστηρίζουν ότι, στην περίπτωση μάλιστα που συνυπολογισθούν τα χρέη
του Ιδρύματος προς τον ΟΑΕΔ, την Εργατική Εστία και τον Οργανισμό Εργατικής
Κατοικίας, το πραγματικό έλλειμμα του ΙΚΑ ανέρχεται στα 718 δισ.

Ακόμη, εκφράζουν την άποψη ότι τα διαφεύγοντα έσοδα του Ιδρύματος από την
εισφοροδιαφυγή ανέρχονται σε 850 δισεκατομμύρια δραχμές. Και ζητούν να γίνει
γνωστό στη Βουλή από τους αρμόδιους υπουργούς εάν αυτά τα ελλείμματα έχουν
συνυπολογιστεί στον κρατικό προϋπολογισμό καθώς και αν υφίσταται κάποιο
συγκεκριμένο σχέδιο παρέμβασης ώστε να αναστραφεί αυτή η κατάσταση.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16344N464</ED>
<ID>
ID:17354

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N46&aa=4</URL></REF>


Article

<CATEGORY>vin08</CATEGORY>

 <H5>ΜΑΧΗ ΓΙΑ ΤΙΣ ΠΩΛΗΣΕΙΣ ΚΙΝΗΤΩΝ ΤΗΛΕΦΩΝΩΝ
</H5><H5></H5><H2>Κάθε γωνιά και βιτρίνα...
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

«Μάχη» για μεγαλύτερα μερίδια στην αγορά κινητών τηλεφώνων, αξεσουάρ, αλλά
και συνδέσεων έχει ξεσπάσει τους τελευταίους μήνες. Στη μάχη έχουν μπει
περισσότερες από 10 αλυσίδες λιανικής πώλησης, καθώς και τα τρία δίκτυα και οι
εταιρείες που προμηθεύουν τα προϊόντα στις αλυσίδες. Βασική επιδίωξη όλων
είναι είτε να αποκτήσουν περισσότερα δικά τους σημεία πώλησης είτε να
συνεταιρισθούν με άλλες αλυσίδες.

Οι αλλαγές και οι ανακατατάξεις στον κλάδο της κινητής τηλεφωνίας είναι
ταχύτατες και έντονες, καθώς ο χώρος είναι αναπτυσσόμενος και οι προοπτικές
κερδών μεγάλες.

Αρχικά στον χώρο υπήρχαν τα δύο δίκτυα, δηλαδή η Panafon και η Telestet, στα
οποία προστέθηκε αργότερα και το δίκτυο του CosmOTE. Στο μεταξύ, τα δίκτυα
πουλούσαν τις συνδέσεις τους στα καταστήματα λιανικής πώλησης από όπου
μπορούσε να αγοράσει ο καταναλωτής συσκευή και σύνδεση.

Τα καταστήματα προμηθεύονταν τις συνδέσεις, αλλά και συσκευές από τις
εταιρείες που συνεργάζονταν με τα δίκτυα, οι οποίες αρχικά δεν είχαν δικούς
τους χώρους λιανικής πώλησης.

Τα πράγματα άλλαξαν αργότερα και τώρα η «μάχη» είναι άγρια. Δίκτυα και
εταιρείες που προμηθεύουν τα προϊόντα προσπαθούν να αποκτήσουν όσο το δυνατόν
περισσότερους δικούς τους χώρους λιανικής πώλησης. Στο μεταξύ, τα καταστήματα
εξελίχθηκαν σε αλυσίδες και εξακολουθούν να αναπτύσσονται και να μεγαλώνουν,
ενώ παράλληλα περνούν και στον τομέα της πληροφορικής και των πολυμέσων.

Η ΠΕΡΙΠΤΩΣΗ «ΓΕΡΜΑΝΟΣ»

Από τα πιο χαρακτηριστικά παραδείγματα είναι ο «Γερμανός». Πρόκειται για
μεγάλη αλυσίδα λιανικής πώλησης προϊόντων και υπηρεσιών κινητής τηλεφωνίας. Με
το σύστημα φραντσάιζινγκ έχει φθάσει να διαθέτει περί τα 120 - 130 σημεία
πώλησης σε όλη την Ελλάδα και συνεχίζει να μεγαλώνει. Έτσι, όταν πρόσφατα
εγκατέλειψε το δίκτυο της Panafon και τον προμηθευτή του, που ήταν η εταιρεία
Unifon (ο μεγαλύτερος συνεργάτης της Panafon), για να περάσει στο άλλο δίκτυο,
της Telestet, θεωρήθηκε το μεγαλύτερο γεγονός στον κλάδο.

Η αλυσίδα «Γερμανός» στα καταστήματά της πωλεί τώρα και τηλέφωνα καθώς και
συνδέσεις του CosmOTE. Παράλληλα, η ίδια εταιρεία φρόντισε να αναπτύξει 15
ιδιόκτητα καταστήματα Multirama, που πωλούν προϊόντα πληροφορικής και
πολυμέσων. Δηλαδή υπολογιστές, προγράμματα κ.λπ. Στους στόχους της εταιρείας
είναι να δημιουργήσει άλλα 4 σημεία πώλησης μέχρι τέλους Φεβρουαρίου.

ΑΝΤΙΔΡΑΣΗ

Στο μεταξύ, η πλευρά της Panafon και της Unifon αντέδρασε άμεσα. Έτσι και οι
δύο εταιρείες φρόντισαν να ενισχυθούν. Η Unifon ήταν εταιρεία που προέκυψε από
τη συγχώνευση των προμηθευτικών εταιρειών Palmaphone του ομίλου Μαρινόπουλου
(βιομηχανία, σούπερ μάρκετ, καλλυντικά, φάρμακα κ.λπ.) και Παλαιολόγου
(ασφάλειες) με την εταιρεία Q-Phone του ομίλου Quest, που δραστηριοποιείται
στην πληροφορική και στην κινητή τηλεφωνία (επιχειρηματίας κ. Θεόδ. Φέσσας).

Η Unifon, λοιπόν, επέκτεινε την αλυσίδα Ε-motion και πουλά, λιανικώς, προϊόντα
και συνδέσεις κινητής τηλεφωνίας και πληροφορικής, από 11 σημεία πώλησης που
διαθέτει. Παράλληλα, ως προμηθευτική εταιρεία η Unifon εξακολούθησε να
διαθέτει και σε άλλα καταστήματα λιανικής πώλησης. Στο μεταξύ, η Panafon
απέκτησε μετοχικό μερίδιο στην Unifon που σύμφωνα με πληροφορίες φθάνει
περίπου το 25%.

Ο ΚΟΡΑΣΙΔΗΣ

Μία από τις εταιρείες που ενδιέφεραν την Panafon ήταν ο Κορασίδης. Το δίκτυο
απέκτησε το 30% της εταιρείας Κορασίδης Telecom, που είναι το εξειδικευμένο
δίκτυο για πωλήσεις συσκευών και συνδέσεων κινητής τηλεφωνίας της αλυσίδας.
Διαθέτει 3 κέντρα, τα οποία εντός του 1999 θα γίνουν 7. Όμως, στο δίκτυο
πώλησης ηλεκτρικών συσκευών Ραδιο-Κορασίδης (που αριθμεί 30 μικρά και μεγάλα
καταστήματα) καθώς και της αλυσίδας Elepfant (που διαθέτει για την ώρα περί τα
15 καταστήματα και πέρασε στον όμιλο Κορασίδη) πωλούνται επίσης προϊόντα
κινητής τηλεφωνίας. Ο επιχειρηματίας κ. Α. Κορασίδης σχεδιάζει να δημιουργήσει
άλλα 14 καταστήματα Micro, ενώ μέσω της εταιρείας MIKOR, που δημιουργήθηκε από
συγχώνευση, περνά και στα συστήματα υποστήριξης γραφείου και σε άλλες συναφείς δραστηριότητες.

Ο ΚΩΤΣΟΒΟΛΟΣ

Η εταιρεία Κωτσόβολος, βλέποντας να συμβαίνουν όλα αυτά στο δίκτυο της
Panafon, με το οποίο συνεργαζόταν, δραστηριοποιήθηκε επίσης. Έτσι, αγόρασε
ποσοστό 65% της αλυσίδας One Way, που ειδικεύεται στην πώληση προϊόντων και
υπηρεσιών κινητής τηλεφωνίας και πληροφορικής. Το εξειδικευμένο δίκτυο One Way
διαθέτει ήδη 55 καταστήματα και εντός του 1999 προγραμματίζει να τα αυξήσει σε
80. Η εταιρεία δεν αποκλείει τη σκέψη να χρησιμοποιήσει τη μέθοδο
φραντσάιζινγκ για να δημιουργήσει άλλα 25 - 30 σημεία πώλησης. Στην One Way
Telecom συμμετέχει με ποσοστό περίπου 13% η εταιρεία Panavox, που είναι
θυγατρική 100% της Panafon και έχει ως αντικείμενο να προμηθεύει υπηρεσίες της
Panafon στα καταστήματα λιανικής πώλησης.

ΘΥΓΑΤΡΙΚΗ ΤΗΣ STET

Επίσης, η Telestet τις τελευταίες ημέρες υλοποιεί το σχέδιο για την ανάπτυξη
θυγατρικής εταιρείας πωλήσεων. Πρόκειται για την εταιρεία Telepolis, που τις
τελευταίες ημέρες αναζητεί χώρους και συνεργάτες για να δημιουργήσει περί τα
50 καταστήματα στην Ελλάδα που θα πωλούν κινητά τηλέφωνα, συνδέσεις της STET
και άλλα προϊόντα και υπηρεσίες κινητής τηλεφωνίας. Στο δίκτυο αυτό, που θα
αναπτυχθεί με φραντσάιζινγκ, πιθανότατα θα προστεθούν τα περίπου 10
καταστήματα λιανικής πώλησης που διέθετε η Telestet.

Παράλληλα, η εταιρεία εκτός από την προσέλκυση του «Γερμανού» στο δικό της
δίκτυο φροντίζει να αποκτήσει συμμετοχές και σε άλλους εμπορικούς της
συνεργάτες. Κυριότεροι εμπορικοί συνεργάτες της Telestet είναι, μεταξύ άλλων,
οι Mobitel, Βασιληάς Κινητή Τηλεφωνία, Clevernet (του ομίλου Φειδάκη) και Lantec.

Έτσι, η STET απέκτησε συμμετοχή στις εταιρείες Βασιληάς και Clevernet.
Παράλληλα, το δίκτυο λιανικής πώλησης της εταιρείας Βασιληάς, αναπτύσσεται
ταχύτατα και ήδη διαθέτει περίπου 40 καταστήματα λιανικής πώλησης, με στόχο να
φθάσει τα 50 μέχρι τέλους Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16344N471</ED>
<ID>
ID:17236

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N47&aa=1</URL></REF>


Article

<CATEGORY>vin08</CATEGORY>

 <H2>Εγκαινιάζεται η EXPRO '99
</H2>
ΑΝΟΙΓΕΙ ΑΥΡΙΟ τις πύλες της η 6η διεθνής έκθεση επαγγελματικού και
ξενοδοχειακού εξοπλισμού EXPRO '99. Στη φετινή έκθεση δημιουργείται νέο ρεκόρ
συμμετοχών-εκθετών με 250 περίπτερα επιχειρήσεων από την Ελλάδα και το
εξωτερικό, ενώ πρόκειται να παρουσιαστούν περισσότερα από 30.000 νέα προϊόντα
επαγγελματικού, ξενοδοχειακού και επισιτιστικού εξοπλισμού.

Μεταξύ των 250 περιπτέρων περιλαμβάνονται οι μεγαλύτερες ελληνικές βιομηχανίες
του κλάδου, οι αντιπρόσωποι ξένων επιχειρήσεων από την Ευρώπη και τις ΗΠΑ,
καθώς και εταιρείες από την Κύπρο, τον Καναδά, το Ισραήλ, την Τουρκία, την
Ισπανία και τη Βουλγαρία. Η έκθεση, που πραγματοποιείται στο εκθεσιακό κέντρο
ΕΚΕΠ (12ο χιλιόμετρο αυτοκινητοδρόμου Αθηνών-Λαμίας), θα λειτουργεί από το
πρωί τα Σαββατοκύριακα και το απόγευμα τις υπόλοιπες ημέρες, μέχρι τις 25 Ιανουαρίου.

Την EXPRO '99 θα εγκαινιάσει την Πέμπτη 21 Ιανουαρίου στις 7 μ.μ. ο δήμαρχος
Αθηναίων κ. Δ. Αβραμόπουλος.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16344N472</ED>
<ID>
ID:17287

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N47&aa=2</URL></REF>


Article

<CATEGORY>vin08</CATEGORY>

 <H5>Η ΒΡΑΖΙΛΙΑ ΜΑΣ ΘΥΜΙΖΕΙ ΟΤΙ Η ΚΡΙΣΗ ΕΙΝΑΙ ΠΡΑΓΜΑΤΙΚΗ
</H5><H2></H2><H2>Τα χειρότερα δεν πέρασαν
</H2>
<AUTHOR>ΡΟΜΠΕΡΤ ΣΑΜΟΥΕΛΣΟΝ</AUTHOR>

Αν μη τι άλλο, η Βραζιλία θρυμμάτισε την καθησυχαστική πεποίθηση ότι η
παγκόσμια οικονομία βαδίζει αργά αλλά σταθερά στον δρόμο της ανάκαμψης.

Η ΑΙΦΝΙΔΙΑΣΤΙΚΗ υποτίμηση του βραζιλιανού νομίσματος υποδηλώνει ότι οι
πρόσφατοι μήνες της οικονομικής ηρεμίας (στη διάρκεια των οποίων το
αμερικανικό χρηματιστήριο έφτασε σε νέα ύψη) ίσως να μοιάζουν με την περίοδο
του «ψευδούς πολέμου» του 1940 ­ τότε που όλοι είχαν την ψευδαίσθηση ότι
μπορούσε να αποτραπεί η συμφορά.

Βέβαια, αυτός ο παραλληλισμός μπορεί να είναι παρατραβηγμένος.

Ας θυμηθούμε. Μετά την ήττα της Πολωνίας το 1939, η Βρετανία και η Γαλλία
κήρυξαν τον πόλεμο στη Γερμανία. Δεν ακολούθησαν σπουδαίες μάχες και
επικρατούσε η πεποίθηση πως καμία πλευρά δεν επιθυμούσε ακόμη έναν
ολοκληρωτικό πόλεμο.

Μία παρόμοια αισιοδοξία αναδίδουν και οι οικονομικές εξαγγελίες των τελευταίων
μηνών. «Τα χειρότερα έχουν περάσει». «Η κατάσταση σταθεροποιείται».

Όμως, οι πανίσχυρες δυνάμεις που πιέζουν την παγκόσμια οικονομία εξακολουθούν
να μαίνονται.

1 ΦΥΓΗ ΚΕΦΑΛΑΙΩΝ. Οι ξένοι επενδυτές (τράπεζες, αμοιβαία κεφάλαια,
πολυεθνικές εταιρείες) αποσύρουν κεφάλαια από τις αναδυόμενες αγορές. Από τον
περασμένο Απρίλιο, τα συναλλαγματικά αποθέματα της Βραζιλίας μειώθηκαν κατά
50%, στα 73 δισ. δολάρια. Η απώλεια κεφαλαίων βυθίζει τις χώρες στην κρίση,
γιατί δεν μπορούν πια να πληρώνουν για όλες τις εισαγωγές που συνεπάγεται η
ταχύτερη οικονομική ανάπτυξη.

2 ΚΑΤΑΡΡΕΥΣΗ ΕΜΠΟΡΙΟΥ. Η οικονομική κάμψη αναπόφευκτα συρρικνώνει το
παγκόσμιο εμπόριο. Από το 1990 έως το 1995, το παγκόσμιο εμπόριο (σε δολάρια)
αναπτύχθηκε κατά μέσο όρο 2,7% ετησίως, αλλά μειώθηκε 5,8% το 1997, ενώ
μειωμένο κατά 4,1% αναμένεται και το 1998.

3 ΠΤΩΣΗ ΤΙΜΩΝ. Η μειωμένη ζήτηση πρώτων υλών προκαλεί κατάρρευση των
τιμών και ζημιώνει τους μεγάλους εξαγωγείς. Από τα μέσα του 1997 οι τιμές του
πετρελαίου έπεσαν 40%, με θύματα τη Ρωσία, το Μεξικό και τη Σαουδική Αραβία.
Οι τιμές του καφέ έπεσαν 44%, ζημιώνοντας τη Βραζιλία και την Κολομβία. Οι
τιμές του χαλκού έχασαν 41%, πλήττοντας τη Χιλή.

ΣΥΡΡΙΚΝΩΣΗ ΤΟ '99

Η βραζιλιανή κρίση θα μπορούσε να επιταχύνει την κίνηση προς τα κάτω. Αν το
ξένο κεφάλαιο φύγει από τη Βραζιλία, πιθανόν θα εγκαταλείψει και άλλες
λατινοαμερικανικές χώρες, αφού οι επενδυτές θα προσπαθήσουν να προστατευτούν
αποσύροντας τα κεφάλαιά τους πριν υποτιμηθούν άλλα νομίσματα. Η Βραζιλία θα
εισάγει λιγότερα από τους γείτονές της.

Το 1999 οι λατινοαμερικανικές οικονομίες θα συρρικνωθούν κατά 1,2%, προβλέπει
η χρηματιστηριακή εταιρεία Standard & Poors DRI. Οι συνέπειες θα είναι
εκτεταμένες. Στη Λατινική Αμερική καταλήγουν το 20% των αμερικανικών και το 6%
των ευρωπαϊκών εξαγωγών. Θα επηρεαστούν άμεσα. Το ίδιο και τα κέρδη των
πολυεθνικών επιχειρήσεων και των τραπεζών που δραστηριοποιούνται στην περιοχή.
Αυτό εκθέτει σε κινδύνους την αμερικανική και ευρωπαϊκή ευημερία, ιδιαίτερα αν
η μειωμένη κερδοφορία προκαλέσει πτώση των τιμών των μετοχών.

ΚΡΙΣΗ ΔΙΑΧΕΙΡΙΣΗΣ

Η κρίση στη Βραζιλία εκθέτει επίσης σε κινδύνους τη γενικότερη εμπιστοσύνη,
ανανεώνοντας τους φόβους ότι η παγκόσμια οικονομία διευθύνεται εσφαλμένα ή δεν
διευθύνεται καθόλου. Στην κρίση διαχείρισης της παγκόσμιας οικονομίας
διακρίθηκαν ιδιαίτερα οι ΗΠΑ και το Διεθνές Νομισματικό Ταμείο. Οι κυριότεροι
επικριτές του λένε ότι, σε μία ανώφελη προσπάθεια να ικανοποιήσουν τους
διεθνείς επενδυτές, το Διεθνές Νομισματικό Ταμείο και το αμερικανικό υπουργείο
Οικονομικών υποχρέωσαν τις προβληματικές χώρες να υιοθετήσουν αυστηρές
πολιτικές που επιδείνωσαν τις οικονομίες τους.

Το κυριότερο πρόβλημα της Βραζιλίας, λέει ο οικονομολόγος του Χάρβαρντ Τζέφρι
Σακς, ήταν το υπερτιμημένο νόμισμα που έκανε τις εξαγωγές της πάρα πολύ
ακριβές και τις εισαγωγές της πάρα πολύ φθηνές. Αποτέλεσμα ήταν ένα μεγάλο
έλλειμμα τρεχουσών συναλλαγών που έπρεπε να καλυφθεί με εισροές ξένων κεφαλαίων.

Το προφανές «φάρμακο», λέει ο Σακς, θα ήταν να υποτιμηθεί το νόμισμα επαρκώς
(ίσως 20%-30%) ώστε να κλείσει το έλλειμμα. Αντίθετα, η Βραζιλία προσπάθησε να
διατηρήσει τις συναλλαγματικές ισοτιμίες με τιμωρητικά επιτόκια που οδήγησαν
την οικονομία στην ύφεση. Το ΔΝΤ και οι ΗΠΑ την υποστήριξαν σε αυτό.

ΣΩΣΤΟ ΚΑΙ ΛΑΘΟΣ

Τελικά, τα ξένα κεφάλαια έφυγαν έτσι κι αλλιώς. Οι επενδυτές αμφέβαλλαν αν τα
υψηλά βραζιλιανά επιτόκια θα αντιστάθμιζαν τους κινδύνους μιας μεγάλης
υποτίμησης ή ενός χρεοστασίου.

Συμπέρασμα: Ό, τι θα μπορούσε να είναι καλό για τη Βραζιλία ­ μία έγκαιρη,
μεγάλη υποτίμηση ­ μπορεί να αποβεί ολέθριο για την παγκόσμια οικονομία,
προκαλώντας μαζικές εκροές κεφαλαίων από πολλές αναδυόμενες αγορές. Οι ΗΠΑ και
το ΔΝΤ θέλησαν να αποτρέψουν κάτι τέτοιο. Για δικούς της λόγους, επίσης, η
Βραζιλία ήταν αντίθετη σε μία μεγάλη υποτίμηση.

Το θέμα δεν είναι ότι η μία επιλογή είναι σωστή και η άλλη λανθασμένη. Μπορούν
να είναι ταυτόχρονα και σωστές και λανθασμένες.

Η εξάρτηση τόσων πολλών χωρών από τόσο πολύ ασταθή ξένα κεφάλαια έχει
δημιουργήσει μία εγγενώς εύθραυστη κατάσταση. Οι τεράστιες ροές κεφαλαίων
έδωσαν τη δυνατότητα σε χώρες να εισάγουν περισσότερα από όσα σήμερα μπορούν
να πληρώσουν. Όμως, αυτές οι εισαγωγές βοήθησαν άλλες οικονομίες. Όσο θα
μειώνεται η παγκόσμια ζήτηση, η κρίση θα βαθαίνει. Δεν υπάρχει καμία προφανής
λύση που θα μπορούσε να απαλλάξει ανώδυνα τον κόσμο από αυτή τη διαδικασία.

Η ύφεση βαθαίνει στην Ιαπωνία. Η οικονομία εξασθενίζει στην Ευρώπη. Η
οικονομική εικόνα είναι σκοτεινή στην Κίνα. Η αμερικανική οικονομία έμοιαζε να
έχει ανοσία. Η εσωτερική κατανάλωση αντιστάθμιζε τις συνέπειες από την
επιβράδυνση στο εξωτερικό. Όμως, οι απειλές πολλαπλασιάζονται και η ανοσία δεν
είναι απεριόριστη. Αυτή η κρίση δεν είναι ψευδής, αλλά πραγματική.

Ο Ρόμπερτ Σάμουελσον είναι αρθρογράφος στο «Newsweek» και την «Washington
Post». <REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16344N481</ED>
<ID>
ID:17237

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N48&aa=1</URL></REF>


Article

<CATEGORY>vin08</CATEGORY>

 <H2>Επίσκεψη Νεγροπόντε στην Ιντρακόμ
</H2>
ΤΙΣ ΕΓΚΑΤΑΣΤΑΣΕΙΣ του Ομίλου Ιντρακόμ επισκέφθηκε ο ιδρυτής και διευθυντής του
Τεχνολογικού Ινστιτούτου της Μασαχουσέτης (ΜΙΤ), καθηγητής Νίκολας Νεγροπόντε.

Ο κ. Νεγροπόντε βρίσκεται στην Αθήνα ως προσκεκλημένος του Ελληνοαμερικανικού
Εμπορικού Επιμελητηρίου και θα είναι ο κεντρικός ομιλητής στα σεμινάρια της
έκθεσης αμερικανικής υψηλής τεχνολογίας (AMTECH), της οποίας χορηγός είναι η
Hewlett PacKard.

Υπενθυμίζεται ότι στις 23 Δεκεμβρίου 1998 η Ιντρακόμ υπέγραψε τριετή συμφωνία
συνεργασίας με το Media Laboratory του ΜΙΤ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16344N482</ED>
<ID>
ID:17288

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N48&aa=2</URL></REF>


Article

<CATEGORY>vin08</CATEGORY>

 <H2>Διάκριση στον καθηγητή Κ. Γραμμένο
</H2>
ΤΗΝ ΑΝΩΤΑΤΗ πανεπιστημιακή διάκριση τού «Δρος των επιστημών» απονέμει το
Πανεπιστήμιο Σίτυ του Λονδίνου στον Έλληνα καθηγητή και αντιπρύτανη του
Πανεπιστημίου κ. Κώστα Γραμμένο, για τη σημαντική προσφορά του στον τομέα της
χρηματοδότησης της ναυτιλίας.

Η διάκριση αυτή, που ανακοινώθηκε χθες στο Λονδίνο, απονέμεται, όπως μεταδίδει
από τη βρετανική πρωτεύουσα το ΑΠΕ, σε εξαιρετικά επιλεγμένες περιπτώσεις και
σε πρόσωπα τα οποία με την έρευνά τους δημιουργούν και καθιερώνουν νέες
επιστημονικές απόψεις. Στην επίσημη ανακοίνωση του Πανεπιστημίου τονίζεται ότι
ο καθηγητής κ. Κ. Γραμμένος έθεσε τις βασικές αρχές για τη χρηματοδότηση στη
ναυτιλία με τη δημοσίευση του βιβλίου του «Τραπεζική χρηματοδότηση για την
αγορά πλοίων» και έκτοτε ανέπτυξε, διερεύνησε, βελτίωσε και επαναπροσδιόρισε
τις απόψεις του. Καθιέρωσε επίσης, στο πανεπιστήμιο του Σίτυ, ένα μοναδικό
παγκόσμιας αποδοχής πτυχίο μάστερ στη ναυτιλία, στο εμπόριο και τη
χρηματοδότηση. Ο ίδιος έχει διδάξει μέχρι σήμερα σε 850 και πλέον αποφοίτους
από 70 χώρες από όλο τον κόσμο, πολλοί από τους οποίους σήμερα επανδρώνουν με
μεγάλη επιτυχία σημαντικούς τομείς της διεθνούς οικονομίας όπως στις τράπεζες,
στη ναυτιλία, στο εμπόριο, στη βιομηχανία, στα χρηματιστήρια στο Λονδίνο και
σε άλλα διεθνή οικονομικά κέντρα.

Το 1994, στον καθηγητή Κώστα Γραμμένο, η βασίλισσα της Αγγλίας Ελισάβετ
απένειμε τον Χρυσό Σταυρό της βρετανικής αυτοκρατορίας για την εργασία του στη
διεθνή ναυτιλία και τη χρηματοδότηση.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16344N483</ED>
<ID>
ID:17328

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N48&aa=3</URL></REF>


Article

<CATEGORY>vin08</CATEGORY>

 <H2>Μικρή πτώση </H2>
Με μικρή πτώση έκλεισαν οι τιμές των μετοχών του Χρηματιστηρίου Αξιών Αθηνών
κατά τη χθεσινή συνεδρίαση. Ο Γενικός Δείκτης Τιμών έκλεισε στις 2.960,85
μονάδες, μειωμένος κατά 26,51 μονάδες ή ποσοστό 0,89%. Η μεγαλύτερη
ενδοσυνεδριακή τιμή σημειώθηκε στις 3.017,46 μονάδες ενώ η μικρότερη στις
2.950,56 μονάδες. Ο FTSE/ΧΑΑ 20 έκλεισε στις 1.871,56 μονάδες, μειωμένος κατά
0,59%. Η Παράλληλη Αγορά έκλεισε στις 249,35 σημειώνοντας πτώση της τάξεως του
0,84%. Από τους επιμέρους Κλαδικούς Δείκτες άνοδο σημείωσε ο κλάδος των
Κατασκευαστικών με ποσοστό 0,56% ενώ τη μεγαλύτερη πτώση σημείωσε ο κλάδος των
εταιρειών Χρημ/κής Μίσθωσης - Leasing με ποσοστό 4,39%. Από τις 291μετοχές που
πραγματοποίησαν συναλλαγές, 149 σημείωσαν άνοδο, 131 παρουσίασαν πτώση και 11
παρέμειναν σταθερές, ενώ 112 έκλεισαν με αγοραστές και 122 με πωλητές. Η αξία
συναλλαγών διαμορφώθηκε σε 97,243 δισ. δρχ. (22.314.373 τεμάχια). Αναλυτικά,
τα 19.913.964 τεμάχια συνολικής αξίας 90,745 δισ. δρχ. αφορούσαν στην Κύρια
Αγορά, ενώ τα 2.400.409 τεμάχια συνολικής αξίας 6,498 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 39,783 δισ.
δρχ. (2.949.015 τεμάχια), ενώ ακολούθησαν οι Μεταλ/κες Επιχειρήσεις με 11,554
δισ. δρχ. (2.399.337 τεμάχια).
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16344N491</ED>
<ID>
ID:17238

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N49&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)
</H3><H3>
</H3>ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

275.130 
282.085 
274.991

282.502 
ΜΑΡΚΟ ΓΕΡΜΑΝΙΑΣ

163.649 
167.786 
163.566

168.034 
ΦΡΑΓΚΟ ΓΑΛΛΙΑΣ

48.794 
50.028 
48.770

50.102 
ΛΙΡΑ ΑΓΓΛΙΑΣ

456.661 
468.204 
456.430

468.897 
ΦΡΑΓΚΟ ΕΛΒΕΤΙΑΣ

200.297 
205.360 
200.196

205.664 
ΦΡΑΓΚΟ ΒΕΛΓΙΟΥ

7.934 
8.135 
7.960

8.147 
ΦΙΟΡΙΝΙ ΟΛΛΑΝΔΙΑΣ

145.241 
148.913 
145.168

149.133 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.165

0.170 
ΚΟΡΩΝΑ ΔΑΝΙΑΣ

43.023 
44.111 
43.002

44.176 
ΛΙΡΑ ΙΡΛΑΝΔΙΑΣ

406.405 
416.678 
406.199

417.294 
ΣΕΛΙΝΙ ΑΥΣΤΡΙΑΣ

23.260 
23.848 
23.249

23.884 
ΚΟΡΩΝΑ ΣΟΥΗΔΙΑΣ

35.432 
36.328 
35.414

36.381 
ΚΟΡΩΝΑ ΝΟΡΒΗΓΙΑΣ

37.028 
37.964 
37.009

38.020 
ΔΟΛΑΡΙΟ ΚΑΝΑΔΑ

178.851 
183.372 
178.760

183.643 
ΔΟΛΑΡΙΟ ΑΥΣΤΡΑΛΙΑΣ

174.074 
178.474 
173.986

178.738 
ΓΙΕΝ ΙΑΠΩΝΙΑΣ (ΑΝΑ
100) 
2.416 
2.478 
2.415

2.481 
ΛΙΡΑ ΚΥΠΡΟΥ

549.884 
563.784 
549.606

564.618 
ΕΥΡΩ 
320.070 
328.161 
319.908 
328.646 
ΠΕΣΕΤΑ ΙΣΠΑΝΙΑΣ

1.924 
1.972 
1.923

1.975 
ΕΣΚΟΥΔΟ ΠΟΡΤΟΓΑΛΙΑΣ

1.597 
1.637 
1.595

1.639 
ΜΑΡΚΟ ΦΙΝΛΑΝΔΙΑΣ

53.832 
55.193 
53.805

55.275 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.230 
Ελισάβετ 1974 και μεταγενέστερα: 19.230 
Παλαιάς κοπής: 18.950 
Πώληση: 20.630 
<REF><SOURCE>ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16344N501</ED>
<ID>
ID:17239

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N50&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Ήλιος κάνει την είσοδό του στο ζώδιό σας
και εσείς βλέπετε τα πράγματα με πιο ρεαλιστικό τρόπο, ενεργείτε δραστήρια και
αποτελεσματικά προκειμένου να επιτύχετε τους στόχους σας. Μην επιτρέψετε
καταστάσεις του παρελθόντος να ανακόψουν την ανοδική πορεία σας.

ΙΧΘΥΕΣ

(19 Φεβρουαρίου - 20 Μαρτίου). Ήρθε η στιγμή να απαλλαγείτε από τους
ενδοιασμούς και τους φόβους σας, χρησιμοποιήστε τις εμπειρίες του παρελθόντος
για να προχωρήσετε σε ουσιαστικές αλλαγές στη ζωή σας, με θάρρος και ψυχική
δύναμη τολμήστε ό,τι το καλύτερο για σας.

ΚΡΙΟΣ

(21 Μαρτίου - 19 Απριλίου). Με την είσοδο του Ήλιου στο φιλικό για σας ζώδιο
του Υδροχόου, αρχίζετε να δείχνετε περισσότερο το ενδιαφέρον σας για τις
κοινωνικές και τις φιλικές σας δραστηριότητες, μην παραμελείτε όμως τις
υποχρεώσεις σας και προχωρήστε στην ανάπτυξη ενός σχεδίου που θα προωθήσει την
ανοδική σας πορεία.

ΤΑΥΡΟΣ

(20 Απριλίου - 20 Μαΐου). Ο τομέας της επαγγελματικής σας ανάπτυξης έρχεται
στο προσκήνιο και εσείς οφείλετε να είστε συνεπείς στις υποχρεώσεις σας και
στις οφειλές σας απέναντι σε συνεργάτες και προϊσταμένους. Δεχθείτε τις
προκλήσεις της νέας εποχής και προχωρήστε με επιμονή και υπομονή.

ΔΙΔΥΜΟΙ

(21 Μαΐου - 21 Ιουνίου). Το πέρασμα στον Ήλιο από το φιλικό για σας ζώδιο του
Υδροχόου σάς δίνει τη δυνατότητα να ασχοληθείτε με τη διεύρυνση του κύκλου των
γνωριμιών σας, που θα βοηθήσουν την καριέρα σας. Οι νεώτεροι ασχοληθείτε
δημιουργικά με τη μόρφωση.

ΚΑΡΚΙΝΟΣ

(22 Ιουνίου - 22 Ιουλίου). Όσο και αν δυσκολεύεστε να δεχθείτε νεωτερισμούς
στη ζωή σας, από σήμερα σας δίνεται η ευκαιρία να αλλάξετε τον παλιό τρόπο
σκέψης και να αντικαταστήσετε τις παλιές σχέσεις με καινούργιες για να νιώσετε
καλυμμένοι συναισθηματικά, κινηθείτε μόνο χωρίς βιασύνες, αργά και σταθερά.

ΛΕΩΝ

(23 Ιουλίου - 22 Αυγούστου). Από σήμερα γεγονότα και καταστάσεις σάς φέρνουν
αντιμέτωπους με τις προσωπικές και επαγγελματικές σας σχέσεις. Με ευελιξία και
διπλωματικότητα λοιπόν προσπαθήστε να γεφυρώσετε τις αποστάσεις που σας
χωρίζουν, η αμοιβαία κατανόηση λύνει τις παρεξηγήσεις.

ΠΑΡΘΕΝΟΣ

(23 Αυγούστου - 23 Σεπτεμβίου). Οι καθημερινές σας επαγγελματικές υποχρεώσεις
δεν σας αφήνουν περιθώρια ξεκούρασης και χαλάρωσης, προσέξτε λοιπόν μην κάνετε
λάθη στη δουλειά σας και φροντίστε περισσότερο την υγεία σας και τον
ταλαιπωρημένο σας εαυτό.

ΖΥΓΟΣ

(24 Σεπτεμβρίου - 23 Οκτωβρίου). Όσο και αν υπάρχουν δυσκολίες και προβλήματα
στη ζωή σας, βρείτε τον χρόνο να ασχοληθείτε με τα φλερτ, τον έρωτα, τα χόμπι
και τη δημιουργική ενασχόληση, πλησιάστε τους ανθρώπους με τρυφερότητα και
εμπιστοσύνη και δεχθείτε τη χαρά της ζωής.

ΣΚΟΡΠΙΟΣ

(24 Οκτωβρίου - 22 Νοεμβρίου). Τα «του οίκου» σας στο προσκήνιο και εσείς
οφείλετε να ασχοληθείτε με τα προβλήματα των δικών σας ανθρώπων, αντιμετωπίστε
με χιούμορ την κατάσταση και αν είναι δυνατόν αναβάλλετε για αργότερα
διαδικασίες και συζητήσεις που οδηγούν σε αδιέξοδα.

ΤΟΞΟΤΗΣ

(23 Νοεμβρίου - 21 Δεκεμβρίου). Καιρός να βγείτε από την απομόνωση των
καθημερινών σας υποχρεώσεων και να έρθετε σε μια ουσιαστικότερη επαφή με τους
ανθρώπους του περιβάλλοντός σας, βάλτε τις αξίες της ζωής σας σε νέες βάσεις
και δεχθείτε τη βοήθεια συγγενών και φίλων.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Αρχίζει μία περίοδος καλυτέρευσης των
οικονομικών σας, καθώς οι εργασιακοί σας στόχοι έχουν όλες τις προϋποθέσεις
επιτυχίας, φροντίστε μόνο τα «κεκτημένα» σας ιδιαιτέρως και μην ενδώσετε στη
διάθεση σπατάλης που σας κυριεύει τελευταίως.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16344N591</ED>
<ID>
ID:17215

</ID><URL>http://ta-nea.dolnet.gr/neaweb/neafile.print_unique?e=A&f=16344&m=N59&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΚΑΛΥΨΕ ΤΟΥΣ ΠΑΙΚΤΕΣ ΚΑΙ ΤΗ ΔΙΟΙΚΗΣΗ
</H5><H2>Ασπίδα Μπλαχίν
</H2><H2></H2>
ΠΡΟΣΤΑΣΙΑ στους παίκτες της ΑΕΚ από τον Όλεγκ Μπλαχίν! Με χθεσινές δηλώσεις
του ο Ουκρανός τεχνικός κάλυψε τους ποδοσφαιριστές του αλλά και την ηγεσία της
ΠΑΕ, αναλαμβάνοντας ο ίδιος τις ευθύνες για τα αποτυχημένα αποτελέσματα.
Παράλληλα, ο Όλεγκ Μπλαχίν κατέθεσε την άποψή του για το πολυσυζητημένο θέμα
των μεταγραφών της ΑΕΚ.

σελίδα 3
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16344O001</ED>
<ID>
ID:17240

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O00&aa=1</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ ΣΑΠΟΡΤΑ
</H5><H2>Πέρασε ο Άρης, στην παράταση λύγισε η ΑΕΚ </H2>
σελίδα
9
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16344O002</ED>
<ID>
ID:17289

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O00&aa=2</URL></REF>


Article

<CATEGORY>vin10</CATEGORY>

 <H5>ΣΙΚΑΓΟ ΜΠΟΥΛΣ
</H5><H2>Διαλύεται η ομάδα των 6 τίτλων
</H2><H2></H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16344O003</ED>
<ID>
ID:17329

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O00&aa=3</URL></REF>


Article

<CATEGORY>vin10</CATEGORY>

 <H5>ΚΩΝΣΤΑΝΤΙΝΙΔΗΣ
</H5><H2>Πιο κοντά στην ΑΕΚ
</H2><H2></H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16344O004</ED>
<ID>
ID:17355

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O00&aa=4</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H5></H5><H2>Φιλικό για τον Φαρφάν
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16344O005</ED>
<ID>
ID:17371

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Πλούσιο θέαμα
</H2>
Πλούσιο είναι το αθλητικό μενού του τηλεοπτικού προγράμματος.

Σελ. 2
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16344O006</ED>
<ID>
ID:17383

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O00&aa=6</URL></REF>


Article

<CATEGORY>vin10</CATEGORY>

 <H5>ΧΡΙΣΤΟΔΟΥΛΟΥ
</H5><H2>Με ραντεβού γυρίζει στο παρκέ </H2><H2></H2>
σελίδες
1, 8
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16344O007</ED>
<ID>
ID:17390

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O00&aa=7</URL></REF>


Article

<CATEGORY>vin10</CATEGORY>

 <H5>ΠΑΟ: Ο ΧΡΙΣΤΟΔΟΥΛΟΥ ΕΠΙΣΤΡΕΦΕΙ ΣΤΑ ΓΗΠΕΔΑ
</H5><H5></H5><H2>Παρών!
</H2>
<H3>Με 10 εκατομμύρια τον μήνα έως το τέλος της περιόδου
</H3>
<REF><SOURCE>ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16344O011</ED>
<ID>
ID:17241

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΕΝΔΙΑΦΕΡΟΝ ΓΙΑ ΤΑ ΕΙΣΙΤΗΡΙΑ ΤΟΥ ΜΑΤΣ ΜΕ ΓΙΟΥΒΕ
</H5><H5></H5><H2>Κόκκινο Τορίνο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ακριβός για τους Άγγλους ο Αλεξανδρής

ΑΜΟΚ στον Ολυμπιακό για τα εισιτήρια του αγώνα με τη Γιουβέντους στις 3
Μαρτίου για την προημιτελική φάση του Τσάμπιονς Λιγκ. Ο Ολυμπιακός ζήτησε χθες
από τους Ιταλούς 6.500 εισιτήρια προκειμένου να καλύψει τις ανάγκες των
«ερυθρόλευκων» οπαδών που ετοιμάζουν εκστρατεία στο Τορίνο.

Ο εκπρόσωπος της Γιούβε, Αλέσιο Σέκο, και η υπεύθυνη του ταξιδιωτικού γραφείου
της ιταλικής ομάδας Πάολα Νεϊρόνι συναντήθηκαν χθες στο ΟΑΚΑ με τους
υπευθύνους του Ολυμπιακού, Πέτρο Κόκκαλη, Γιώργο Αλεξόπουλο, Αγγελική Αρκάδη
και συζήτησαν διαδικαστικά θέματα των αγώνων. 
Ο απεσταλμένος της Γιουβέντους έκανε επιθεώρηση των εγκαταστάσεων του
Ολυμπιακού Σταδίου και ενημέρωσε ότι η αποστολή της πρωταθλήτριας Ιταλίας θα
φθάσει στην Αθήνα παραμονή του αγώνα. Όσον αφορά τα εισιτήρια, η Γιουβέντους
δεν πρόκειται να ζητήσει πάνω από 4.000.

Στο μεταξύ, όπως μετέδωσε το αγγλικό αθλητικό κανάλι Σkai news στο Ίντερνετ, η
Τσάρλτον απέσυρε το ενδιαφέρον της για τον Αλέξη Αλεξανδρή! 
Η διοίκηση του λονδρέζικου συλλόγου έκρινε ότι το κόστος της μεταγραφής ήταν
υψηλό (700 εκατ. δρχ.). Μάλιστα για το συγκεκριμένο θέμα οι αγγλικές
εφημερίδες φιλοξενούν δηλώσεις του μάνατζερ της Τσάρλτον, Κίμπερσλεϊ: «Ο
Αλεξανδρής είναι καλός ποδοσφαιριστής, αλλά ακριβός για τις οικονομικά
δεδομένα του συλλόγου μας». Το ίδιο είπε ο Κίμπερσλεϊ για τον Αργεντινό
Γκουστάβο Ρέγι, ο οποίος μαζί με τον Αλεξανδρή δοκιμάστηκαν πρόσφατα στην Τσάρλτον.

Κορυφαίο διοικητικό στέλεχος του Ολυμπιακού, σχολιάζοντας τις τελευταίες
εξελίξεις, υπογράμμισε: «Πρόταση δεν έφθασε ποτέ στον Ολυμπιακό και τους
Αλεξανδρή, Ίβιτς και η δική μας εκτίμηση είναι ότι θα παραμείνουν στην ομάδα μας».

Στο μεταξύ αναχώρησε χθες για την Αφρική ο Πίτερ Οφορίκουε προκειμένου να
λάβει μέρος στον αγώνα της εθνικής ομάδας της Γκάνα με τη Μοζαμβίκη στις 24
του μήνα για την προκριματική φάση του παναφρικανικού Κυπέλλου.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16344O021</ED>
<ID>
ID:17245

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΟΛΙΣΤΑΣ: Συνελήφθη με κοκαΐνη
</H5><H2>Στη φυλακή αθλητής για ναρκωτικά
</H2>
* ΘΕΣΣΑΛΟΝΙΚΗ

ΕΝΕΝΗΝΤΑ ΠΕΡΙΠΟΥ γραμμάρια κοκαΐνης είχε στην κατοχή του αθλητής
υδατοσφαίρισης από τη Θεσσαλονίκη, που καταδικάστηκε χθες σε κάθειρξη εξίμισι
ετών και οδηγήθηκε στις φυλακές.

Πρόκειται για τον 28χρονο Γιάννη Καπογιάννη, από τη Θεσσαλονίκη, αθλητή με
δεκαετή παρουσία στις ομάδες υδατοσφαίρισης του ΠΑΟΚ, του Ηρακλή και του
Ναυτικού Ομίλου Αλεξανδρούπολης, που παραπέμφθηκε στο Τριμελές Εφετείο
Κακουργημάτων για κατοχή και αγορά ναρκωτικών.

Το ίδιο δικαστήριο καταδίκασε σε κάθειρξη 10 ετών και χρηματική ποινή
1.000.000 δραχμών και τον 26χρονο Γιάννη Πεχλιβανίδη, που φέρεται ότι πούλησε
στον Καπογιάννη την κοκαΐνη.

Σύμφωνα με το κατηγορητήριο, σε έλεγχο για αλκοτέστ που έγινε στον αθλητή από
άνδρες της Τροχαίας, στις 18 Σεπτεμβρίου 1997 στη Θεσσαλονίκη, βρέθηκαν τυχαία
στο αυτοκίνητό του και κατασχέθηκαν τα ναρκωτικά, ενώ οι αστυνομικοί συνέλαβαν
και τον συνεργάτη του Πεχλιβανίδη.

Στην απολογία του ο αθλητής ­ που είναι και πτυχιούχος φοιτητής γυμναστικής
ακαδημίας ­ ισχυρίστηκε ότι ο Πεχλιβανίδης τού χρωστούσε δύο εκατομμύρια
δραχμές και επειδή αδυνατούσε να εξοφλήσει το χρέος, τού παράδωσε την κοκαΐνη
ως... ενέχυρο. Υποστήριξε ακόμα ότι κρατούσε κρυμμένα τα ναρκωτικά ενάμιση
περίπου μήνα, καθώς δεν υπήρχε άλλος τρόπος για να εισπράξει τα χρήματα. Ο
Πεχλιβανίδης αντίθετα, υποστήριξε ότι δεν γνωρίζει τον αθλητή και ισχυρίστηκε
ότι κάποια άλλα άτομα του προμήθευσαν την κοκαΐνη.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16344O022</ED>
<ID>
ID:17292

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O02&aa=2</URL></REF>


Article

<CATEGORY>vin10</CATEGORY>

 <H5>ΜΟΥΝΤΙΑΛ '66: Μια παλιά ιστορία
</H5><H2>Ο επόπτης πλήρωσε με χαβιάρι!
</H2>
Σκίτσο με το πολυσυζητημένο γκολ του Χαρστ

ΔΥΟ ΒΑΖΑ γεμάτα χαβιάρι ήταν το αντίτιμο που πλήρωσε ο διαιτητής Τόφικ
Μπαχράμοφ, προκειμένου να είναι επόπτης στον τελικό του Παγκοσμίου Κυπέλλου
του 1966!

Την ιστορία αποκάλυψε ο Ρώσος Νικολάι Λατίσεφ που είχε διαιτητεύσει τον τελικό
του 1962 ανάμεσα στη Χιλή και τη Βραζιλία, ενώ ήταν μέλος της επιτροπής
ορισμού διαιτητών στο επόμενο Μουντιάλ, στην Αγγλία.

«Ο Μπαχράμοφ ήθελε πάρα πολύ να διαιτητεύσει στον τελικό του Παγκοσμίου
Κυπέλλου και ήρθε σε μένα για βοήθεια, αλλά εγώ του την αρνήθηκα και του είπα
να απευθυνθεί αλλού. 
Ο Μπαχράμοφ τότε πήγε σε ένα άλλο μέλος της επιτροπής, που ήταν από τη
Μαλαισία και απ' ό,τι γνωρίζω το τίμημα για τον τελικό ήταν δύο βάζα με
χαβιάρι», αποκαλύπτει ύστερα από 33 χρόνια ο Λατίσεφ.

Η συνέχεια είναι γνωστή. Ο Μπαχράμοφ ως αρμόδιος επόπτης συμβούλευσε τον
διαιτητή του τελικού Γκότφριντ Ντινστ να κατακυρώσει το αμφισβητούμενο τρίτο
γκολ των Αγγλών, υποστηρίζοντας πως η μπάλα μετά το σουτ του Χαρστ πέρασε τη
γραμμή του τέρματος.

Ο Μπαχράμοφ πέθανε το 1993, ο Ντινστ τον περασμένο Ιούνιο, ενώ η ΦΙΦΑ
ενημέρωσε πως ο Μαλαίος που ήταν μέλος της επιτροπής λεγόταν Κοέ Εβε Τέικ και
πέθανε επίσης, πριν από μερικά χρόνια.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16344O023</ED>
<ID>
ID:17332

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O02&aa=3</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Ισλανδός στην Κρήτη </H2>
* ΗΡΑΚΛΕΙΟ

Η ΕΠΟΜΕΝΗ μεταγραφή στον ΟΦΗ ήλθε από τη μακρινή Ισλανδία. Χθες, λοιπόν,
που είχε τα γενέθλιά του, ο Αϊνερ Ντάνιελσον (γεννήθηκε στις 19 Ιανουαρίου του
'70) συμφώνησε σε όλα με τον ΟΦΗ και σήμερα αναμένεται να υπογράψει συμβόλαιο
με την κρητική ομάδα στην Αθήνα. Τον Ντάνιελσον θυμούνται πολύ καλά οι
Κρητικοί από τότε που έπαιξαν στο ΟΥΕΦΑ με αντίπαλο τη Ρέκιαβικ. Είχε
αγωνιστεί και στις δύο συναντήσεις με τον ΟΦΗ στη θέση του αριστερού
επιθετικού χαφ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16344O024</ED>
<ID>
ID:17358

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O02&aa=4</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Από Πιερία, Μαρούσι </H2>
Ο ΧΡΗΣΤΟΣ Αθανασόπουλος από την Πιερία ορίστηκε να διευθύνει το παιχνίδι
Ολυμπιακού - Πανιωνίου, ενώ στον αγώνα SKODA Ξάνθη - ΑΕΚ διαιτητής θα είναι ο
Νίκος Αγγελάκης από τη Θεσσαλονίκη. Στα υπόλοιπα ματς της 16ης αγωνιστικής του
επαγγελματικού πρωταθλήματος ορίστηκαν οι παρακάτω διαιτητές: Εθνικός Αστ. -
ΠΑΟΚ: Καλύβας, Βέροια - Παναθηναϊκός: Μποροβήλος, Ηρακλής - Απόλλων: Μπριάκος,
ΟΦΗ - Καβάλα: Μήττας, Προοδευτική - Ιωνικός: Δούρος, Πανηλειακός - Άρης:
Κουτσογιάννης και Εθνικός - Ελευσίνα: Φασόλης.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16344O025</ED>
<ID>
ID:17374

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O02&aa=5</URL></REF>


Article

<CATEGORY>vin10</CATEGORY>

 <H2>Σπορ για όλα τα γούστα </H2>
Αναλυτικά οι αθλητικές μεταδόσεις: 15.30 (Supersport): Πανελλήνιος -
Ιωνικός Ν.Φ. (χάντμπολ, Α1), 17.10 (Κανάλι 5): ΠΑΟ - Μπρατισλάβα (γυναικείο
βόλεϊ, Τσάμπιονς Λιγκ), 17.15 (Skai): Πανιώνιος - Ραντίνσκι (μπάσκετ, Κόρατς),
18.00 (ΕΤ1): Ολυμπιακός - Κέντζερζιν (βόλεϊ, Τσάμπιονς Λιγκ), 18.00 (Star):
ΠΑΟΚ - ΤΣΣΚΑ Μ. (μπάσκετ, Ευρωλίγκα), 19.30 (Supersport): Παρί Σεν Ζερμέν -
Νανσί (μαγν., γαλλικό πρωτάθλημα), 21.15 (Supersport): Ρεάλ Σοσιεδάδ -
Ατλέτικο Μαδρίτης (ποδόσφαιρο, Κύπελλο Ισπανίας).
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16344O026</ED>
<ID>
ID:17385

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O02&aa=6</URL></REF>


Article

<CATEGORY>vin10</CATEGORY>

 <H5>ΜΠΛΑΧΙΝ: ΞΕΣΠΑΣΕ Ο ΠΡΟΠΟΝΗΤΗΣ ΤΗΣ ΑΕΚ ΣΤΗ ΣΥΝΕΝΤΕΥΞΗ ΤΥΠΟΥ
</H5><H2>«Χτυπήστε εμένα»
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Όλεγκ Μπλαχίν. «Η ΑΕΚ είναι μεγάλη, με ή χωρίς εμένα»

ΞΕΣΠΑΣΕ χθες στη συνέντευξη Τύπου ο Όλεγκ Μπλαχίν! Και ζήτησε να μη γίνονται
επιθέσεις στους παίκτες, ξεκαθαρίζοντας παράλληλα πως είναι έτοιμος να πάρει
όλη την ευθύνη.

«Χτυπήστε εμένα. Αναλαμβάνω όλη την ευθύνη. Ποτέ δεν είπα ότι φταίνε οι
ποδοσφαιριστές. Δεν μαρκάρουν, ναι. Αλλά είναι θέμα προπονητή. Για να
αλλάξουμε τόσα πράγματα χρειάζεται χρόνος. Όχι βολές σε διοίκηση, παίκτες,
στην ΑΕΚ. Μόνο στον Μπλαχίν! Αν θέλετε να τον αλλάξετε! Διαφορετικά θα έρθει η
καταστροφή. Η ΑΕΚ είναι μεγάλη και θα μείνει μεγάλη ομάδα. Με ή δίχως τον Μπλαχίν».

Βεβαίως, ο Μπλαχίν δεν ξεχνά τα όσα δήλωσε αμέσως μετά τον αγώνα, ωστόσο
επιθυμεί τούτες τις ώρες να κυριαρχήσει στα αποδυτήρια αυτό που είπε προχθές
στους παίκτες του: «Όλοι κερδίζουν και όλοι χάνουν!», τόνισε. «Μιλήσαμε φιλικά
και είπαμε τι πρέπει να αλλάξουμε στην ομάδα. Δεν έβαλα τις φωνές. Έχουμε έξι
τραυματίες και δεν μπορώ να πιστέψω πως στην έδρα μας υπάρχουν τόσες απώλειες.
Οι παίκτες πρέπει να έχουν πάθος και δύναμη. Χωρίς αυτά δεν γίνεται μια ομάδα
μεγάλη. Να αλλάξουμε τη νοοτροπία της ΑΕΚ! Και αυτό γίνεται σιγά σιγά, όχι
αμέσως. Και εσείς δεν κοιτάτε τι υπήρχε πριν από τον Μπλαχίν».

Επόμενο κεφάλαιο οι μεταγραφές. Ο Ουκρανός φάνηκε κατατοπιστικός, αν και
απέφυγε να πει «διευθύνσεις και ονόματα» των άγνωστων στόχων: «Στην Ελλάδα
μόνο οι Κωνσταντίνου-Κωνσταντινίδης υπάρχουν. Και πριν, ο Δέλλιος και ο
Αντριόλι. Θα κάνουμε όμως μεταγραφές. Δηλαδή, να κινηθούμε όπως ο Άρης που
αγόρασε οκτώ παίκτες; Να αλλάξουμε τη μισή ομάδα; Και το καλοκαίρι η ΑΕΚ πήρε
μεγάλο όνομα, δεν βγήκε όμως στην πράξη. Ξαναλέω πως το υλικό μας είναι καλό,
αλλά θέλουμε δουλειά. Συμφωνώ πως δεν γίνεται από το 2-0 μια μεγάλη ομάδα να
φτάνει στο 2-2. Ξέρω όμως και το εξής: κάθε αγωνιστική είμαστε υποχρεωμένοι να
νικάμε, δεν έχουμε μικρή ομάδα». Ο Μπλαχίν θυμήθηκε απουσίες και τραυματισμούς
(Καλλιτζάκης-Κοπιτσής), αρνήθηκε ... μαντικές ικανότητες («δεν είμαι μάγος να
προβλέπω το μέλλον, θα παλέψουμε όμως ως το τέλος του πρωταθλήματος») και
ανέφερε τα συστατικά της επιτυχίας: «Δεν είναι τόσο η φυσική κατάσταση και η
τακτική ­ το πρώτο που μετρά είναι το πάθος. Αν παίξουμε όπως μετά το 2-1 με
τον Ηρακλή στην Ξάνθη, τότε δεν θα πάρουμε τίποτα».

Ασχολήθηκε και με τις αποδοκιμασίες: «Δεν συμφωνώ όταν αποδοκιμάζουν τους
παίκτες. Έλεγαν τους Δώνη-Μάρκο βαζέλες. Στο μέλλον μπορεί να λένε κάποιους
Βούλγαρους. Μα, οι περισσότεροι παίκτες μας προέρχονται από τη Βόρεια Ελλάδα!
Θέλω να μας χειροκροτεί ο κόσμος. Αρκεί να παίζουμε με πάθος, όπως γίνεται
στην Αγγλία, ανεξάρτητα με το αποτέλεσμα».

Επόμενο κεφάλαιο οι στατικές φάσεις: «Ναι, έχουμε πρόβλημα. Είναι βασικό. Και
στις προπονήσεις κάνουμε 50 κόρνερ και μόνο ένα ή δύο καταλήγουν σε γκολ. Δεν
φταίνε όμως μόνον οι ποδοσφαιριστές. Αν δείτε το βίντεο θα διαπιστώσετε ότι
στο γκολ του Ηρακλή τρεις τέσσερις αντίπαλοι βρέθηκαν ελεύθεροι. Θέλω να
αλλάξουμε την πειθαρχία μας στον αγωνιστικό χώρο».

Όσο για τον στόχο της ΑΕΚ, παρά την ισοπαλία με τον Ηρακλή ο Μπλαχίν δεν το
βάζει κάτω: «Είμαστε μέσα στην υπόθεση τίτλου και μπορούμε να καλύψουμε τη
διαφορά από τον Ολυμπιακό. Όταν όμως δεν παίρνουμε βαθμούς από Ηρακλή-Καβάλα,
πρέπει να νικάμε στα ντέρμπι. Το ΟΥΕΦΑ δεν αποτελεί στόχο για την ΑΕΚ, εκεί
μπορεί να βγει και χωρίς να παίζει»!

Πόσες όμως μεταγραφές θα γίνουν; «Είπα για 3-4. Πήραμε ως τώρα τον Καψή. Θέλω
όμως ποδοσφαιριστή να κάνει 100% τη διαφορά. Και δεν λέω ποιον προτιμώ από
τους Κωνσταντίνου-Κωνσταντινίδη. Και νομίζω ότι η ΑΕΚ δεν πρέπει να πληρώσει
500-600 εκατ. για παίκτες-ταλέντα. Αυτό γίνεται το καλοκαίρι, όταν γνωρίζεις
πού θα παίξει η ομάδα και κάνεις τον προγραμματισμό σου. Έλληνας να κάνει τη
διαφορά δεν υπάρχει, ούτε και θέλω ξένο που θα κάνει βόλτες! Και φυσικά, δεν
ζητώ ταλέντο από Ουκρανία, Σερβία, Ρωσία. Ήδη δεν κάνουν δύο μήνες προπόνηση ­
όταν ετοιμαστούν θα τελειώσει το πρωτάθλημα»!

Μετά τον Μπάγιεβιτς έλειψε η οργάνωση

Το... μενού στη χθεσινή συνέντευξη Τύπου είχε και Ντούσαν Μπάγιεβιτς! Όχι
βέβαια άμεσα, αλλά όταν ο Όλεγκ Μπλαχίν ρωτήθηκε για τα παλιά τα χρόνια,
απάντησε δίχως κανένα ενδοιασμό: «Μετά την εποχή Μπάγιεβιτς βλέπετε τι
γίνεται. Τότε στην ΑΕΚ έπαιζαν οι Σάμπα, Μανωλάς ("κολοσσός στην άμυνα"),
Κετσπάγια, Δημητριάδης, Κωστής, Τσάρτας, Μπορμπόκης. Ηταν παικταράδες! Μετά
τον Μπάγιεβιτς έλειψε η οργάνωση, όχι μόνο στο τμήμα, αλλά και μέσα στη
διοίκηση. Έτσι όμως έρχεται η αναρχία! Δεν ήξεραν ποιον να πάρουν, τι γίνεται
στις μεταγραφές... Η ομάδα μεταβλήθηκε σε ασανσέρ. Ο Βασίλης Δημητριάδης και
εγώ θέλουμε να αλλάξουμε τα πράγματα. Είναι όμως δύσκολο. Χρειάζεται υπομονή,
καθώς λάθη στις μεταγραφές έγιναν και το προηγούμενο καλοκαίρι. Στόχος μας
όμως είναι το Τσάμπιονς Λιγκ».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16344O031</ED>
<ID>
ID:17246

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O03&aa=1</URL></REF>


Article

<CATEGORY>vin10</CATEGORY>

 <H5>ΚΟΝΤΡΑ: Σημείο τριβής η επόμενη Τετάρτη
</H5><H2>Οι ημερομηνίες διχάζουν ΕΠΑΕ, ΕΠΟ
</H2>
ΚΟΝΤΡΑ ΕΠΑΕ και ΕΠΟ ξέσπασε χθες, αφού η διοργανώτρια δεν συμφωνεί με τις
προτάσεις της ΕΠΟ για αλλαγές των ημερομηνιών διεξαγωγής τόσο του
πρωταθλήματος όσο και του Κυπέλλου.

Η ΕΠΟ ζητεί να γίνουν παιχνίδια πρωταθλήματος την Τετάρτη 27 του μήνα και να
μετατεθούν οι προγραμματισμένοι γι' αυτή την ημέρα αγώνες Κυπέλλου για τις 10
Φεβρουαρίου. Η Ομοσπονδία έκανε τη συγκεκριμένη πρόταση με βάση σχετικό αίτημα
του Ολυμπιακού. Οι «ερυθρόλευκοι» εφόσον το πρόγραμμα μείνει ως έχει, είναι
αναγκασμένοι να αγωνιστούν διαδοχικά: με τον Πανιώνιο την Κυριακή, με την
Ξάνθη για το Κύπελλο την Τετάρτη 27 του μήνα και με την ΑΕΚ στις 31. 
Το πρόγραμμα θεωρείται αρκετά βεβαρημένο και οι «ερυθρόλευκοι» ζητούν να αλλάξει.

Από την πλευρά της, η ΕΠΑΕ δεν θέλει να γίνουν όλες αυτές οι αλλαγές και
προτείνει στην Ομοσπονδία να αφήσει το πρόγραμμα όπως έχει και εκείνη να
ορίσει εμβόλιμες αγωνιστικές ορισμένες Τετάρτες.

Το θέμα αναμένεται να απασχολήσει την ΕΠΑΕ και την ΕΠΟ τις προσεχείς ημέρες,
αφού οποιεσδήποτε αλλαγές θα πρέπει να έχουν ολοκληρωθεί μέχρι το τέλος της εβδομάδας.

Στο μεταξύ σήμερα αναμένεται η εισήγηση της Επιτροπής Κανονισμών της ΕΠΑΕ, για
ό,τι αφορά το δελτίο του Αντριόλι στον Άρη. Οι παράγοντες της ομάδας της
Θεσσαλονίκης έκαναν παράσταση χθες στην ΕΠΑΕ και όλα δείχνουν πως η
διοργανώτρια θα προχωρήσει στην έκδοση δελτίου, μέχρι να δοθεί τέλος στην
διαμάχη Άρη και Ιωνικού.

Για σήμερα μετατέθηκε η συνάντηση εκπροσώπων της ΕΠΑΕ και του ΟΠΑΠ για
οικονομικά, κυρίως, θέματα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16344O032</ED>
<ID>
ID:17293

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O03&aa=2</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ
</H5><H2>Κοντά στον Κωνσταντινίδη </H2>
Ο Σωτήρης Κωνσταντινίδης είναι πολύ κοντά στο να αποτελέσει τη δεύτερη
μεταγραφή της ΑΕΚ.

Ο διεθνής με τις Ελπίδες παίκτης του Ηρακλή, ως γνωστόν, έχει συμφωνήσει σε
όλα με την κιτρινόμαυρη ΠΑΕ και αυτό που έμενε ήταν το «ναι» του «γηραιού».

Η ΑΕΚ φέρεται να ανεβάζει την προσφορά της στα 130-140 εκατ. δρχ. και άρα
αναμένονται εξελίξεις από ώρα σε ώρα, μια και το συμβόλαιο του νεαρού παίκτη
λήγει το καλοκαίρι

Απαραίτητη προϋπόθεση για όλα αυτά να σταλούν τα χρήματα από τους Άγγλους.

ΣΤΟ ΛΟΝΔΙΝΟ

Πηγές προσκείμενες στην ΠΑΕ προσθέτουν ότι στο Λονδίνο τα πάντα πήγαν κατ'
ευχήν. Οι Βρετανοί ­ όπως ειπώθηκε ­ τώρα κατάλαβαν τη σχέση ελληνικών ομάδων
με τον κόσμο και εξήγησαν ότι κανείς δεν έχει δώσει 8,7 δισ. σε ομάδα.
Συνεπώς, το δίδυμο Στάθη - Αγγελόπουλου επέστρεψε «ενισχυμένο». Αγωνιστικά,
κανονικά γυμνάζεται ο Μαλαδένης και υπάρχουν ελπίδες συμμετοχής του στην
Ξάνθη. Ο Μπατίστα έβγαλε το μισό πρόγραμμα, κανονικά μετείχε ο Γκρέταρσον, ενώ
καλύτερα πηγαίνει και ο Κασάπης.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16344O033</ED>
<ID>
ID:17333

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ: ΘΕΛΩ ΝΙΚΗ ΣΤΗΝ ΚΑΙΣΑΡΙΑΝΗ
</H5><H2>Σε μονόδρομο
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Οι παίκτες του ΠΑΟΚ φιλοδοξούν να πανηγυρίσουν και στην Καισαριανή

«ΣΤΗΝ ΚΑΙΣΑΡΙΑΝΗ μας ενδιαφέρει μόνο η νίκη. Γνωρίζουμε ότι ο Εθνικός Αστέρας
είναι ιδιαίτερα ισχυρός στην έδρα του, αλλά έχω εμπιστοσύνη στους παίκτες μου,
οι οποίοι μπορούν να φύγουν με τους τρεις βαθμούς».

Αυτά τόνισε χθες ο Άγγελος Αναστασιάδης, ο οποίος συνεχώς υπενθυμίζει στους
παίκτες του ΠΑΟΚ ότι μπορούν να υλοποιήσουν τον στόχο που έχουν θέσει και
είναι η έξοδος της ομάδας στο Τσάμπιονς Λιγκ. Ο τεχνικός του «δικεφάλου» θα
έχει στη διάθεσή του και τον νεοαποκτηθέντα Μπόμπαν Κρισμάρεβιτς, ο οποίος
αναμένεται να φτάσει αύριο στη Θεσσαλονίκη για μόνιμη εγκατάσταση. Ο κ.
Αναστασιάδης θα δει τον πρώην παίκτη της Ανόρθωσης στην αυριανή προπόνηση και
ανάλογα θα αποφασίσει αν θα τον συμπεριλάβει στην αποστολή για την Αθήνα.

Πάντως κοντά στον ΠΑΟΚ θα βρεθούν την Κυριακή 3.000 οπαδοί του, αφού τόσα
εισιτήρια ζήτησε η ΠΑΕ από τον Εθνικό Αστέρα, προκειμένου να καλύψει τις
ανάγκες της.

Οι νεαροί Χασιώτης, Ζαβαντίας που αποκτήθηκαν πρόσφατα από τον ΠΑΟΚ, θα
παραμείνουν στον Πιερικό για να βοηθήσουν την ομάδα της Κατερίνης να
διεκδικήσει την άνοδό της στην Α' Εθνική κατηγορία. Στην απόφαση αυτή κατέληξε
ο Άγγελος Αναστασιάδης, ο οποίος έκρινε ότι οι δύο παίκτες με τη συνεχή
παρουσία τους στο δύσκολο πρωτάθλημα της Β' Εθνικής θα βελτιωθούν ακόμη
περισσότερο, ώστε το καλοκαίρι που θα ενσωματωθούν στον ΠΑΟΚ να έχουν
περισσότερες ελπίδες για την καθιέρωσή τους. Σε ό,τι αφορά το θέμα της
απόκτησης ενός ακόμα ξένου παίκτη, παραμένει ανοικτό. Οι προτάσεις που φτάνουν
στα γραφεία της ΠΑΕ από διάφορους μάνατζερ είναι πολλές, όμως όλες εξετάζονται
με ιδιαίτερη προσοχή ώστε να υπάρξει η καλύτερη δυνατόν επιλογή.

Σήμερα ο ΠΑΟΚ θα δώσει φιλικό αγώνα με αντίπαλο την ομάδα ΠΑΟ Νέων Επιβατών.
Στη χθεσινή προπόνηση δεν πήρε μέρος ο Κώστας Φραντζέσκος, ο οποίος έπαθε δηλητηρίαση.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16344O041</ED>
<ID>
ID:17247

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O04&aa=1</URL></REF>


Article

<CATEGORY>vin10</CATEGORY>

 <H5>ΦΟΙΡΟΣ
</H5><H2>Τιμονιέρης στην Ελευσίνα
</H2><H2></H2>
Ο ΓΙΩΡΓΟΣ Φοιρός είναι ο νέος τεχνικός του Πανελευσινιακού. Ο Φοιρός συζήτησε
με τον Κλέαρχο Τζαφέρη και συμφώνησαν για συνεργασία έξι μηνών με προοπτική
ανανέωσης. Στις πρώτες του δηλώσεις ως προπονητής της ομάδας της Ελευσίνας
τόνισε: «Είμαι πολύ ευχαριστημένος που θα δουλέψω στον Πανελευσινιακό, αφού
διαπίστωσα ότι οι άνθρωποι που αποτελούν το διοικητικό συμβούλιο είναι μία
οικογένεια. Ξεκινάμε την προσπάθεια για να αποφύγουμε τον υποβιβασμό και είμαι
σίγουρος ότι όλοι μαζί θα τα καταφέρουμε». Ο Φοιρός θα αναλάβει επίσημα τα
καθήκοντά του αύριο.

*** Με ανακοίνωσή της η ΠΑΕ Πανελευσινιακός καταγγέλλει τον επόπτη του αγώνα
με τον Παναθηναϊκό Γιώτα, αλλά και τον διαιτητή Αμπελάκια, για αλλοίωση
αποτελέσματος. Η ομάδα της Ελευσίνας διαμαρτύρεται για το γκολ που πέτυχε στο
40'' ο Ουάνγκα και δεν μέτρησε και ζητεί την παραδειγματική τιμωρία τους. Οι
Αργυρόπουλος και Στεβάνοβιτς πήραν χθες μέρος (για πρώτη φορά) στην προπόνηση,
ενώ χωρίς πρόβλημα γυμνάστηκε ο Αλέκος Κακλαμάνος. Έτσι ο Πανελευσινιακός θα
πάει χωρίς προβλήματα το Σάββατο στον αγώνα με τον Εθνικό στο Καραϊσκάκη.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16344O042</ED>
<ID>
ID:17294

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O04&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004
</H5><H2>Ώρα για έργα </H2>
ΜΕ ΘΕΜΑ την απόφαση για τη δημιουργία της ανώνυμης εταιρείας που θα
ασχοληθεί με τα ολυμπιακά έργα συνεδριάζει σήμερα η διυπουργική επιτροπή για
τους Ολυμπιακούς Αγώνες του 2004.

Η Α.Ε. για τα έργα θα είναι θυγατρική της Οργανωτικής Επιτροπής. Μέχρι και
χθες υπήρξαν έντονες ζυμώσεις σχετικά με το πρόσωπο που θα τεθεί επικεφαλής
της εταιρείας. Ο πρόεδρος της Οργανωτικής Επιτροπής Στρατής Στρατήγης, τόνισε
χθες ότι θα προτείνει γι' αυτή τη θέση τον διευθύνοντα σύμβουλο της ΑΕ «Αθήνα
2004» Κώστα Μπακούρη.

Τα μεγάλα έργα που θα επιφορτιστεί η ΑΕ να φέρει σε πέρας, είναι: το
κωπηλατήριο του Σχινιά, το κέντρο ιστιοπλοΐας στον Άγιο Κοσμά, το Ολυμπιακό
Χωριό στους Θρακομακεδόνες, καθώς και το συγκρότημα πολλαπλών χρήσεων στον
χώρο όπου βρίσκεται σήμερα ο ιππόδρομος ή στον Ασπρόπυργο (χάνει έδαφος η
συγκεκριμένη λύση).

Στο μεταξύ χθες, έγινε η άτυπη συνεδρίαση της Οργανωτικής Επιτροπής, στη
διάρκεια της οποίας έγινε ανταλλαγή απόψεων για όσα έχουν γίνει μέχρι σήμερα,
αλλά και για τις παραλείψεις που έχουν παρατηρηθεί.

Σύμφωνα με όσα έγιναν γνωστά, από αρκετά μέλη της Επιτροπής εκφράστηκαν
παράπονα για παραγκωνισμό τους και ζήτησαν πριν το προεδρείο καταλήγει σε
αποφάσεις που δεσμεύουν την ΑΕ, να ενημερώνονται όλα τα μέλη του Δ.Σ.

Η Επιτροπή αποφάσισε τακτικότερες επαφές με τα Μέσα Μαζικής Ενημέρωσης, ενώ
έγινε ανταλλαγή απόψεων επί θεμάτων που έχουν να κάνουν με τον προγραμματισμό
και το οργανόγραμμα των έργων.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16344O043</ED>
<ID>
ID:17334

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O04&aa=3</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H5></H5><H2>Έξοδος κινδύνου
</H2>
ΣΤΟ ΠΕΡΙΣΤΕΡΙ κόντρα στον Ατρόμητο Αθηνών «δοκιμάζεται» ο πρωτοπόρος του
Νοτίου Ομίλου Παναιγιάλειος (16 β.), στη σημερινή 8η αγωνιστική του
πρωταθλήματος της Γ' Εθνικής.

Δύσκολο έργο έχουν και οι τρεις ομάδες (ΕΑΡ, Αιγάλεω, Ναυπακτιακός με 13 β.)
που καταδιώκουν το συγκρότημα του Αιγίου, αφού θα αντιμετωπίσουν εκτός έδρας
το Αγερσανί, τον Λεβαδειακό και τον Αιολικό, αντίστοιχα.

Η Κοζάνη (18 β.), η οποία οδηγεί την κούρσα του Βορείου Ομίλου, φιλοξενεί τον
Κιλκισιακό, ενώ η Νάουσα, που απέχει μόλις ένα βαθμό από την κορυφή,
αγωνίζεται στην Καστοριά με την τοπική ομάδα.

Όλο το πρόγραμμα (15.00): Νότιος Όμιλος: Αγερσανί Νάξου - ΕΑΡ, Αχαϊκή -
Κερατσίνι, Λεβαδειακός - Αιγάλεω, Ατρόμητος Αθ. - Παναιγιάλειος, Μαρκό -
Παναργειακός, Αιολικός - Ναυπακτιακός.

Βόρειος Όμιλος: Δόξα Δράμας - Πρέβεζα, Καρδίτσα - Αμπελόκηποι, Κοζάνη -
Κιλκισιακός, Απόλλων Κρ. Βρ. - Ολυμπιακός Βόλου, Αετός Σκύδρας - Ποσειδών
Ν.Μ., Καστοριά - Νάουσα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16344O044</ED>
<ID>
ID:17359

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O04&aa=4</URL></REF>


Article

<CATEGORY>vin10</CATEGORY>

 <H5></H5><H2>ΙΠΠΟΔΡΟΜΟΣ
</H2>
Οι σημερινές κούρσες, έναρξη 3.00 μ.μ., και τα προγνωστικά μας. (Σημ.: Το
«ΣΚΟΡ 4» περιλαμβάνει σήμερα την 5η, 6η, 8η & 9η ιπποδρομία ενώ το «ΣΚΟΡ
6» την 4η, 5η, 6η, 7η, 8η και 9η κούρσα):

1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΑΓΓΕΛΙΚΑ 58 Σωτηρόπ/λος&#0091

2. ΓΑΡΔΕΝΙΑ 58 Καρακατσάν.&#0098

3. ΓΚΑΛΑΝΤΙΕΛ 58 Αντώνης&#0097

4. ΙΩΛΚΟΣ 58 Οικονομίδης&#0092

5. ΚΑΛΟΜΟΙΡΑ 58 Τσεργάς&#0094

6. ΚΟΧΑΝΑ ΑΝΙΑ 58 Νίνος&#0095

7. ΜΙΣ ΡΟΥΛΑ 58 Βασίλης&#0093

8. ΜΥΡΤΩ 58 Δημητσάνης&#0096

9. ΨΑΛΙΔΙΑ 58 Λιάκος&#0099

10. ΙΟΥΛΙΣ 58 Σταύρου&#00910

* Οι ίπποι 4-10 είναι ομόσταβλοι.

­ Υπόδ.: ΣΤΑΒΛΟΣ - ΓΑΡΔΕΝΙΑ (Ψαλιδιά).

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΓΟΥΩΡ. ΠΡΑΪΝΤ 58 Καρακατσάν.&#0097

2. ΓΡΗΓΟΡΗ 58 Λιάκος&#0092

3. ΙΩΝΙΑ 58 Αντώνης&#0091

4. ΛΙΝΤΑ 58 Βαλακούδ. Ν.&#00910

5. ΝΑΤΑΣΣΑΚΙ 58 Δημητσάνης&#0096

6. ΟΜΟΡΦ. ΚΟΠΕΛΑ 58 Αχιλλέας&#0093

7. ΣΠΟΤ ΜΙΟΥΖΙΚ 58 Μπάμπης&#0095

8. ΣΩΤΗΡΟΥΛΑ 58 Σωτηρόπ/λος&#0098

9. ΨΑΜΑΘΗ 58 Βασίλης&#0099

10. ΓΡΟΝΘΙΑ 58 Ντίνος&#0094

* Οι ίπποι 2-10 είναι ομόσταβλοι.

­ Υπόδ.: ΨΑΜΑΘΗ - ΣΩΤΗΡΟΥΛΑ (Σποτ Μιούζικ).

3η ΙΠΠΟΔΡΟΜΙΑ / Ώρα 4.00, 1.400 μέτρα

1. ΚΡ. ΜΑΡΙΑΝΝΑ 58 Καρακατσάν.&#0095

2. ΔΑΝΑΗ 54 Κουτσοπέτρ.&#0094

3. Λ. ΝΤΡΟΓΚΑΝ 56,5 Ντίνος&#0093

4. ΘΑΥΜΑΤΟΥΡΓΗ 56 Οικονομίδης&#0099

5. ΚΑΡΛΙΑΝΑ 56 Σίντλερ&#0091

6. ΕΞΙΠΕΡΥ 54 Τσεργάς&#0096

7. ΜΑΖΟΥΡΚΑ 55 Φίλιππος&#0098

8. ΜΕΣΟΥΑ 54 Καραμάνογ.&#0097

9. ΘΑΥΜΑΣΙΑ 54 Μπάκος&#0092

* Οι ίπποι 1-9 είναι ομόσταβλοι.

­ Υπόδ.: ΜΑΖΟΥΡΚΑ - ΘΑΥΜΑΤΟΥΡΓΗ (Κρ. Μαριάννα).

4η ΙΠΠΟΔΡΟΜΙΑ / Ώρα 4.30, 1.800 μέτρα

1. ΦΟΡΤΣ. ΓΟΥΕΪ 60,5 Σταύρου&#0098

2. ΜΙΝΤ. ΕΞΠΡΕΣ 57,5 Οικονομίδης&#0091

3. ΗΝΙΟΧΗ 54,5 Δημητσάνης&#0094

4. ΗΘΙΚΟΣ 53 Αντώνης&#0096

5. ΜΠΙΛ ΤΟΝΥ 51,5 Κυριακόπ.&#0093

6. ΝΙΝΟΣ 49,5 Τσεργάς&#0092

7. ΧΑΛΙΦΗΣ 48,5 Λάος&#0095

8. ΑΔΙΑΦΘΟΡΟΣ 57,5 Φίλιππος&#0097

* Οι ίπποι 1-8 είναι ομόσταβλοι.

­ Υπόδ.: ΗΝΙΟΧΗ - ΑΔΙΑΦΘΟΡΟΣ (Νίνος).

5η ΙΠΠΟΔΡΟΜΙΑ / Ώρα 5.00, 1.800 μέτρα

1. ΣΤΑΥΡΟΦΟΡΟΣ 58 Φίλιππος&#0097

2. ΦΕΪΜΟΥΣ ΓΟΥΕΪ 57 Ντίνος&#0096

3. ΓΚΑΝ ΦΑΪΤΕΡ 56 Οικονομίδης&#0091

4. ΚΑΜΕΛΟΤ 50 Τσεργάς&#0092

5. ΚΟΡΣΑΙΡ 50,5 Αντώνης&#0095

6. ΠΙΚ. ΙΓΝΑΤΙΟΣ 49 Δούκας&#0094

7. ΠΡΟΝΤΙΤΖΙΟΥΣ 48 Δάλαρης&#0093

8. ΜΠΡΕΗΒΧΑΡΤ 48,5 Λάος&#0098

* Οι ίπποι 2-8 είναι ομόσταβλοι.

­ Υπόδ.: ΜΠΡΕΗΒ ΧΑΡΤ - ΠΡΟΝΤΙΤΖΙΟΥΣ (Πικολ. Ιγνάτιος).

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΔΡΑΠΕΤΗΣ 58 Σωτηρόπ/λος&#0092

2. ΝΤΑΝΟΣ 58 Ντίνος&#0097

3. ΟΡΑΤΙΟΣ 56,5 Λιάκος&#0094

4. ΜΟΝΑΔΙΚΟΣ 56 Νικολαΐδης&#0093

5. ΠΡΙΓΚΙΠ. ΣΟΦΗ 50,5 Μπακάλης&#0095

6. ΦΡΑΝΣΟΥΑ 54 Αντώνης&#0096

7. ΖΑΠΛΟΥΤΟΣ 52,5 Τσεργάς&#0098

8. ΕΛΒΑ 52 Κυριακόπ.&#0091

9. ΣΤΡΟΝ. ΠΟΘΟΣ 51,5 Μανώλης&#0099

-- ΚΑΝΤΑΡΑ 57 Βαλακούδ. Ν.&#00910

* Ο ίππος ΚΑΝΤΑΡΑ τρέχει εκτός στοιχήματος.

­ Υπόδ.: ΣΤΡΟΝ. ΠΟΘΟΣ - ΦΡΑΝΣΟΥΑ (Οράτιος).

7η ΙΠΠΟΔΡΟΜΙΑ / Ώρα 6.00, 1.400 μέτρα

1. ΣΤΡ. ΑΛΕΚΟΣ 60,5 Λιάκος&#0094

2. ΡΙΜΠΕΛΛΕ 59 Σωτηρόπ/λος&#0097

3. ΥΠΕΡΟΧΗ 59 Δημητσάνης&#0098

4. ΑΧΑΛΙΝΩΤΟΣ 57,5 Οικονομίδης&#0091

5. ΜΙΣΤΕΡ ΝΙΚΟΣ 54 Τσεργάς&#0099

6. Ν. ΤΡΑΝΤΙΣΙΟΝ 50 Λάος&#0092

7. ΥΕΤΙΟΣ 50 Γεωργίου&#0093

8. ΓΑΤΑ 47 Κατσιμίχας&#0096

9. ΣΤΡ. ΓΡΗΓΟΡΗΣ 55 Ζευγώλης&#0095

* Οι ίπποι 1-9 είναι ομόσταβλοι.

­ Υπόδ.: ΑΧΑΛΙΝΩΤΟΣ - ΡΙΜΠΕΛΛΕ (Μίστερ Νίκος).

8η ΙΠΠΟΔΡΟΜΙΑ / Ώρα 6.30, 1.400 μέτρα

1. ΜΕΝΕΣΘΕΑΣ 58 Τσεργάς&#0097

2. ΕΛΑ ΓΑΥΡΕ Μ. 56,5 Νικολαΐδης&#0098

3. ΕΞΠΛΟΖΙΟΥΡ 53 Μπακάλης&#0095

4. ΜΠΙΟΥΤ. ΚΟΥΛΗΣ 56,5 Σαμοθρακίτ.&#00910

5. Π.Σ. ΖΕΡΜΑΙΝ 53 Δρόσος&#0094

6. Φ. ΕΝ ΤΑΪΓΚΕΡ 53,5 Αντώνης&#0093

7. ΣΤΡ. ΘΟΔΩΡΗΣ 52,5 Μανώλης&#0092

8. ΑΜΕΡΙΚ. ΠΡΙΝΣ 51,5 Λάος&#0099

9. ΓΚΕΛΥ ΦΟΥΣΚ 51 Δάλαρης&#0091

10. ΑΝΤΩΝΙΝΑ 50 Γεωργία&#0096

­ Υπόδ.: ΜΕΝΕΣΘΕΑΣ - ΕΛΑ ΓΑΥΡΕ ΜΟΥ (Στ. Θοδωρής).

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΣΤ. ΑΠΟΣΤΟΛΗΣ 58 Σωτηρόπ/λος&#0096

2. ΑΡΗΣ 54,5 Χατζημίμης&#0099

3. Ι. ΝΕΜΠΟΥΛΟΥΣ 54,5 Ντίνος&#0095

4. ΑΓΓΕΛΑ ΜΟΥ 54 Δάλαρης&#0094

5. ΠΑΡΑΦ. ΕΡΩΤΑΣ 53 Αντώνης&#0097

6. ΜΠΙΓΚ ΤΣΗΦ 52,5 Τσεργάς&#0091

7. ΖΙΡΕΣ 53 Δημητσάνης&#0093

8. ΜΑΡΛΕΝΑ 52 Λάος&#0092

9. ΦΩΦΑΚΙ 52 Μανώλης&#0098

­ Υπόδ.: ΖΙΡΕΣ - ΠΑΡΑΦ. ΕΡΩΤΑΣ (Ιπποτ. Νέμπουλους).

_10η ΙΠΠΟΔΡΟΜΙΑ / Ώρα 7.30, 1.400 μέτρα

1. ΞΑΝΘΕΙΑ ΜΟΥ 58 Σωτηρόπ/λος&#0097

2. ΛΕΪΝΤΥ ΦΡΙΝΤΑ 55 Μανώλης&#00910

3. ΜΠΕΤΑ ΜΠΕΣΤ 56 Αλέξης&#0092

4. ΑΠΡΟΒΛΕΠΤΟΣ 55 Φίλιππος&#0094

5. ΑΣΤΑΡΤΗ 54 Τσεργάς&#0099

6. ΡΟΜΠΕΡΤΙΝΟ 54 Βαλακούδ. Ν.&#0093

7. ΤΡΟΠΑΙΟΥΧΟΣ 54 Αντώνης&#0095

8. ΚΑΡΑΤΑΣΟΣ 53 Δημητσάνης&#0098

9. ΚΡΙΣ ΠΩΛ 53 Δάλαρης&#0096

10. ΤΣΙΓΓΑΝΑ 53 Χαραλάμπ.&#0091

­ Υπόδ.: ΤΡΟΠΑΙΟΥΧΟΣ - ΤΣΙΓΓΑΝΑ (Ξανθειά μου).

-- Δύο αουτσάιντερ: ΑΝΤΩΝΙΝΑ (8η) - ΚΡΙΣ ΠΩΛ (10η).
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16344O045</ED>
<ID>
ID:17375

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O04&aa=5</URL></REF>


Article

<CATEGORY>vin10</CATEGORY>

 <H5>ΔΟΕ: ΚΡΙΣΙΜΟ ΣΑΒΒΑΤΟΚΥΡΙΑΚΟ ΣΤΗ ΛΩΖΑΝΝΗ ΓΙΑ ΤΟ ΣΚΑΝΔΑΛΟ
</H5><H5>ΧΕΓΚΜΑΝ
</H5><H5>Πρώτη παραίτηση
</H5><H2>«Αθάνατοι» υπό αίρεση
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Χουάν Αντόνιο Σάμαρανκ. Πολλοί θεωρούν ότι αυτός είναι ο στόχος

ΣΤΗΝ ΕΥΘΕΙΑ βρίσκονται οι διαδικασίες της έρευνας για το σκάνδαλο από την
ειδική επιτροπή της Διεθνούς Ολυμπιακής Επιτροπής, μετά και τις λεπτομέρειες
που δημοσιεύθηκαν για ποσά και τρόπους συναλλαγής με μέλη των επιτροπών
διεκδίκησης των χειμερινών, κυρίως, Ολυμπιακών Αγώνων και «αθανάτους».

Το Σολτ Λέικ Σίτι βρίσκεται στο στόχαστρο και καθώς περνούν οι ημέρες η θέση
για πολλά από τα μέλη της επιτροπής των Αγώνων του 2002 γίνεται όλο και πιο δύσκολη!

Το βάρος, όμως, πέφτει στους «αθανάτους» που έχουν ήδη λάβει τις επιστολές για
να δώσουν εξηγήσεις. Ουδείς μπορεί ακόμα να προσδιορίσει τον αριθμό των
επιστολών που έχουν αποσταλεί. 
Κι αυτό γιατί, πέραν των «αθανάτων» οι οποίοι ελέγχονται για σοβαρά
παραπτώματα, ένας άλλος αριθμός επιστολών έχει αποδέκτες μέλη της ΔΟΕ τα οποία
«αφελώς δέχθηκαν να συνδράμουν υποψήφιες πόλεις ή συναδέλφους (π.χ. Κιμ,
Σμιρνόφ κ.λπ.) με συστατικές επιστολές προσώπων που επιθυμούσαν να εργαστούν
στην πόλη που ανέλαβε τους Αγώνες. 
Τέλος, υπάρχει μια άλλη κατηγορία "αθανάτων" που δέχθηκε να ταξιδέψει σε
υποψήφιες πόλεις, μετά την ανάθεση των Ολυμπιακών και της ψηφοφορίας που είχε προηγηθεί».

Πολλά τα σταυρόλεξα τα οποία καλούνται να λύσουν τα μέλη της επιτροπής, που
ορίστηκε από τον Σάμαρανκ, με πρόεδρο τον Πάουντ, και τα οποία έχουν σχεδόν
ολοκληρώσει τις έρευνες και ανακρίσεις, προκειμένου στις 23 και 24 Ιανουαρίου
να καταθέσουν τα αποτελέσματα και στη συνέχεια η Εκτελεστική Επιτροπή, που θα
συνεδριάσει στη Λωζάννη, να ανακοινώσει το μέγεθος του σκανδάλου και να
αποφασίσει για τις ποινές που θα επιβληθούν.

«Η ημερομηνία αυτή ίσως αποδειχθεί καταλυτική για τις νέες εξελίξεις στο
Ολυμπιακό Κίνημα. Η έκρηξη του μήνα και όλα όσα βλέπουν το φως της
δημοσιότητας», λένε στη Λωζάννη, «δεν έχουν άλλον στόχο παρά τον ίδιο τον
πρόεδρο της ΔΟΕ, ιδιαίτερα δε οι ελβετικές εφημερίδες, που συνεχίζουν τον
πόλεμο, έχουν σκοπό να προετοιμάσουν το έδαφος για διαδοχή του Σάμαρανκ, με
άτομο που θα έχουν τον απόλυτο έλεγχό του...».

ΑΛΛΑΓΗ ΠΟΛΗΣ

Ένα από τα θέματα που θα απασχολήσουν την Εκτελεστική αλλά και την Ολομέλεια
της ΔΟΕ ­ η οποία κατόπιν επιθυμίας και απόφασης του Σάμαρανκ θα
πραγματοποιηθεί στις 17 και 18 Μαρτίου, στο Ολυμπιακό Μουσείο της Λωζάννης ­
είναι και η εξεύρεση νέας μεθόδου επιλογής της πόλης που θα αναλάβει τους
Ολυμπιακούς Αγώνες του 2008 και μετέπειτα.

Οι σκέψεις είναι πολλές και οι ιδέες του προέδρου της ΔΟΕ, αλλά και των στενών
συνεργατών του, επίσης.

Η πρώτη «μελετά την περίπτωση απόφασης από τα μέλη της Εκτελεστικής Επιτροπής,
όχι όμως με τον σημερινό αριθμό μελών της. 
Συζητείται, μεταξύ των άλλων, και η αύξηση του αριθμού σε 25-35 μέλη».

Μια άλλη εκδοχή που μελετάται είναι στην Εκτελεστική Επιτροπή «να προωθηθούν
αρκετές γυναίκες του Ολυμπιακού Κινήματος, έτσι ώστε να υπάρχει ισορροπία και
φυσικά μια άλλη δομή που θα συγκροτούν εκπρόσωποι και των δύο φύλων».

Τρίτη και η πλέον πλησιέστερη στις προθέσεις της ΔΟΕ είναι «η Εκτελεστική
Επιτροπή που εισηγείται την πόλη που θα αναλαμβάνει τους Ολυμπιακούς Αγώνες να
αποτελείται από 35 μέλη, αλλά την τελική απόφαση να λαμβάνουν 75 μέλη της ΔΟΕ,
συμπεριλαμβανομένου του προέδρου που, αυτή τη στιγμή, δεν ψηφίζει στη διάρκεια
της διαδικασίας».

«Στα αρχικά και μετέπειτα μέλη», συνεχίζει η ίδια πληροφορία, «να
συγκαταλέγονται μέλη από τις διεθνείς ομοσπονδίες, τις εθνικές ολυμπιακές
επιτροπές και τις διεθνείς ομοσπονδίες ή ενώσεις αθλητών ολυμπιονικών».

Η αρχική πρόταση που ήθελε την Εκτελεστική Επιτροπή να αποφασίζει απορρίφθηκε,
παρά το γεγονός ότι ο ισχυρισμός ήταν βάσιμος. 
Ήτοι «αφού και η ΦΙΦΑ και η ΟΥΕΦΑ για την ανάθεση της χώρας που θα διοργανώσει
το Παγκόσμιο Κύπελλο και το Κύπελλο των Εθνών αναθέτει την επιλογή στην
Εκτελεστική Επιτροπή, τότε γιατί να μη συμβαίνει το ίδιο και με τη ΔΟΕ;».

Τέλος, έγινε γνωστό πως «οι χώρες από τις οποίες θα προέρχονται τα μέλη που
βρίσκονται υπό κατηγορία και στις 18 Μαρτίου αποβληθούν οριστικά από τη ΔΟΕ
δεν θα έχουν δικαίωμα αντικατάστασης με άλλο, τουλάχιστον επί δύο χρόνια».

Στα υπόλοιπα μέλη που δεν αποβληθούν, θα γίνουν «συστάσεις» και ίσως να μην
ανακοινωθούν τα ονόματά τους.

Η Φινλανδέζα Πίριο Χέγκμαν πρώτο θύμα του σκανδάλου

ΤΗΝ ΠΑΡΑΙΤΗΣΗ της από τη Διεθνή Ολυμπιακή Επιτροπή ανακοίνωσε προσωπικά στον
πρόεδρο της ΔΟΕ, Χουάν Αντόνιο Σάμαρανκ, η Φινλανδέζα Πίριο Χέγκμαν, μία από
τις «αθανάτους» που εμπλέκονται στο σκάνδαλο «Σολτ Λέικ». «Ο πρόεδρος της ΔΟΕ
ευχαριστεί την κυρία Χέγκμαν για όλες τις υπηρεσίες που προσέφερε στο
ολυμπιακό κίνημα ως αθλήτρια και ως μέλος του οργανισμού», ήταν η λιτή
ανακοίνωση που εξέδωσε το γραφείο Τύπου του Χ. Α. Σάμαρανκ. Στις δηλώσεις της
η Χέγκμαν υποστήριξε πως ποτέ δεν δωροδοκήθηκε, αλλά έπεσε θύμα της αφέλειάς
της και παραιτείται γιατί δεν μπορεί να προσφέρει στο ολυμπιακό κίνημα, από τη
θέση που βρίσκεται τώρα. Η Χέγκμαν βρέθηκε στο μάτι του κυκλώνα, όταν έγινε
γνωστό πως ο σύζυγός της Μπιάρνε εργαζόταν για λογαριασμό της επιτροπής
διεκδίκησης «Σολτ Λέικ 2002», καθώς επίσης και για την καναδική κυβέρνηση
έχοντας άμεση σχέση με την επιτροπή διεκδίκησης «Τορόντο 1996». Η Χέγκμαν, 47
ετών, ήταν μία από τις δύο πρώτες γυναίκες που πέρασαν το 1981 το κατώφλι της
ΔΟΕ. Ήταν 12 φορές πρωταθλήτρια Φινλανδίας στα 100 και στα 400 μέτρα, ενώ είχε
λάβει μέρος στους Ολυμπιακούς των ετών '72, '76 και '80. Στο μεταξύ, οι
αποκαλύψεις για το σκάνδαλο διαφθοράς των μελών της ΔΟΕ συνεχίζονται με τον
ίδιο ρυθμό. Η εφημερίδα «Ντε Τέλεγκραφ» αναφέρει σε δημοσίευμά της πως τα μέλη
της επιτροπής διεκδίκησης «Άμστερνταμ 1992» είχαν προσφέρει σε «αθάνατους»
πόρνες και διαμάντια.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16344O051</ED>
<ID>
ID:17248

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O05&aa=1</URL></REF>


Article

<CATEGORY>vin10</CATEGORY>

 <H5></H5><H5>ΣΙΚΑΓΟ ΜΠΟΥΛΣ: ΕΝΑΣ ΕΝΑΣ ΟΙ ΠΡΩΤΑΓΩΝΙΣΤΕΣ ΤΩΝ ΕΞΙ ΤΙΤΛΩΝ ΕΓΚΑΤΑΛΕΙΠΟΥΝ ΤΗΝ ΟΜΑΔΑ
</H5><H5>ΤΖΟΡΝΤΑΝ: Η φανέλα που έγραψε ιστορία
</H5><H5>Οι 23 αριθμοί-σταθμοί
</H5><H2>Η αυτοκρατορία διαλύεται
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

<H3>* Ο Στιβ Κερ στους Σαν Αντόνιο Σπερς και ο Σκότι Πίπεν παραχωρείται στους
Χιούστον Ρόκετς
</H3><H3>* Ο Αντόνιο Μακ Ντάιες, πρώτος στη λίστα των Μπουλς, δεν ενδιαφέρεται να
αγωνιστεί στο Σικάγο
</H3>
Ο Μάικλ Τζόρταν αποχώρησε από τα γήπεδα. Οι «αριθμοί» του πάντως αποτελούν
ρεκόρ τα οποία θα καταρριφθούν πολύ δύσκολα

ΟΙ ΣΙΚΑΓΟ Μπουλς «έκλεισαν» το κεφάλαιο του πρωταθλητισμού στο βιβλίο του ΝΒΑ
και «άνοιξαν» ένα άλλο, για το οποίο έχουν σκεφτεί μεν την υπόθεση (ανανέωση),
αλλά τους λείπουν οι ήρωες.

Μετά τον Μάικλ Τζόρνταν, ο οποίος αποφάσισε να αποχωρήσει από τα γήπεδα του
μπάσκετ, ένας ένας οι πρωταγωνιστές των έξι τίτλων εγκαταλείπουν την ομάδα.
Μετά τον Στιβ Κερ, ο οποίος θα πάει στους Σαν Αντόνιο Σπερς (με αντάλλαγμα τον
Τσακ Πέρσον και μια επιλογή στο ντραφτ), έρχεται το δεύτερο χτύπημα, το οποίο
θα είναι και το καθοριστικό. 
Όλες οι πληροφορίες των ειδησεογραφικών πρακτορείων συμφωνούν σε ένα σημείο: ο
Σκότι Πίπεν αποτελεί παρελθόν. Το σενάριο, μάλιστα, θέλει τον Πίπεν να
υπογράφει πενταετές συμβόλαιο με τους Μπουλς έναντι 67,2 εκατ. δολαρίων και
μετά να παραχωρείται στους Χιούστον Ρόκετς με αντάλλαγμα τον Ρόι Ρότζερς και
μία επιλογή στο ντραφτ του καλοκαιριού. 
Ο Πίπεν μίλησε με σιγουριά γι' αυτή την προοπτική, υποστηρίζοντας μάλιστα:
«Είμαι ενθουσιασμένος σχετικά με τη νέα καριέρα μου στο Χιούστον. Ελπίζω ότι
οι φίλοι των Μπουλς θα καταλάβουν ότι είναι η στιγμή για μια νέα εποχή στο
Σικάγο. Η πόλη αυτή ήταν το σπίτι μου σχεδόν στη μισή μου ζωή. Ευχαριστώ όλους
για αυτές τις υπέροχες στιγμές και ελπίζω ότι όλοι στο Σικάγο θα
εξακολουθήσουν να με θεωρούν δικό τους άνθρωπο».

Η παρουσία του Πίπεν στους Χιούστον Ρόκετς συνεπάγεται την ανανέωση του
συμβολαίου του Τσαρλς Μπάρκλεϊ. Έτσι οι Ρόκετς ενισχύονται ακόμα περισσότερο,
και με τον Χακίμ Ολάζουον κάτω από τα καλάθια είναι από τα φαβορί για να
αντικαταστήσουν τους Μπουλς στην κορυφή του ΝΒΑ.

Επιστροφή στο Σικάγο όμως: ο Αυστραλός Λιουκ Λόνγκλεϊ, βασικός σέντερ της
ομάδας τα δύο τελευταία χρόνια, θα υπογράψει πενταετές συμβόλαιο έναντι 30
εκατ. δολ. και μετά θα παραχωρηθεί στους Φοίνιξ Σανς. Τα ανταλλάγματα, σύμφωνα
με αυτό το σενάριο, θα είναι ο Εσθονός φόργουορντ Μάρτιν Μιούσερπ, ο σέντερ
Μαρκ Μπράιαντ και ο γκαρντ Μπομπ Ουέλς.

Τα άσχημα νέα για τους Μπουλς δεν σταματούν, όμως, εδώ: ο Αντόνιο Μακ Ντάιες,
πρώτος στη λίστα του μάνατζερ Τσέρι Κράουζε, δήλωσε ότι δεν τον ενδιαφέρει να
παίξει στο Σικάγο! Σύμφωνα με τον εκπρόσωπό του Τζέιμς Μπράιαντ, θέλει για
αγωνιστεί για μια ομάδα που θα μπορεί να νικά! «Χιούστον και Σικάγο είναι έξω
από τα σχέδιά μας. Ο Τόνι έχει αναλύσει την κατάσταση προσεκτικά. Ήδη έχει δύο
επιλογές: οι Σανς θα συνεχίσουν να είναι νικητές, ενώ οι Νάγκετς μπορούν να γίνουν».

Επίλογος με Μπουλς: τα άσχημα νέα θα συνεχίσουν έως το καλοκαίρι. Κατόπιν ο
στόχος είναι να αποδεσμεύσουν τους περισσότερους παίκτες των οποίων λήγουν τα
συμβόλαια, να κινηθούν στις πρώτες επιλογές στο ντραφτ του καλοκαιριού και να
έχουν χώρο στο «σάλαρι καπ», για να φέρουν στο Σικάγο τον Αντουάν Ουόκερ των
Μπόστον Σέλτικς.

ΚΑΙ Ο ΡΟΝΤΜΑΝ!

Στην πρόθεσή του να αποχωρήσει από τα γήπεδα μπάσκετ του ΝΒΑ εμμένει ο Ντένις
Ρόντμαν, προκαλώντας άλλο ένα πλήγμα στους Σικάγο Μπουλς.

«Είναι αμετάπειστος» τόνισε χθες ο μάνατζέρ του και εξήγησε πως ο
τρελο-Ρόντμαν επιθυμεί να συνεχίσει τους αγώνες του στο... «wrestling»!

Σκότι Πίπεν - Στιβ Κερ: Στις επόμενες ημέρες θα αναχωρήσουν για Χιούστον και
Σαν Αντόνιο

ΤΟ Νο 23 θα μείνει στην ιστορία του παγκόσμιου μπάσκετ. Ήταν το νούμερο της
φανέλας του Μάικλ Τζόρνταν και φυσικά δεν πρόκειται κανείς άλλος να το
φορέσει. Ιδού, λοιπόν, οι... 23 αριθμοί που χρειάζεται να γνωρίζετε για την
καριέρα του μεγάλου άσου.

1 φορά έμεινε κάτω από διψήφιο αριθμό πόντων σε 1.109 ματς στο ΝΒΑ. Στις 22
Μαρτίου 1986 είχε 8 πόντους στην ήττα των Μπουλς (123-97), στο Κλίβελαντ.

2 παίκτες επιλέγηκαν στο ντραφτ του '84 πριν από τον Τζόρνταν. Ο Χιούστον
επέλεξε τον Χακίμ Ολάζουον και το Πόρτλαντ τον Σαμ Μπόουι.

5 παίκτες φόρεσαν το Νο 23 πριν από αυτόν. Τελευταίος, ήταν ο Μάικ Μπρατζ την
περίοδο 1981-82.

8 φορές ο Τζόρνταν σκόραρε πάνω από 50 πόντους στα πλέι οφ. Ρεκόρ οι 63 πόντοι
στον αγώνα με τους Σέλτικς, στις 20/4/86. Σε κανονική περίοδο σκόραρε 29 φορές
πάνω από 50 πόντους.

10 φορές αναδείχτηκε πρώτος σκόρερ στο ΝΒΑ.

13 είναι το νούμερο των φημισμένων παπουτσιών του, Air Jordan.

16 πόντους σημείωσε στο πρώτο ματς με τους Μπουλς στις 26/10/84, στη νίκη
109-93 επί των Ουόσιγκτον Μπούλετς.

17 ασίστ μοίρασε στις 24/3/89, στον αγώνα με το Πόρτλαντ (128-113).

22 αγώνες φορούσε το Νο 45. Ήταν αμέσως μετά την επιστροφή του στα γήπεδα.
Επίσης, φόρεσε μία φορά το Νο 12, όταν του έκλεψαν τη φανέλα σε ένα ταξίδι στο
Ορλάντο, το 1990.

23 συνεχόμενους πόντους πέτυχε στις 16/3/87 εναντίον της Ατλάντα. Τέλειωσε
εκείνο το ματς με 61 πόντους. Ήταν η πρώτη από τις τέσσερις φορές που είχε
πάνω από 60 πόντους.

25 φορές σημείωσε το νικητήριο καλάθι των Μπουλς. Η τελευταία, 5"2 πριν από το
τέλος του έκτου τελικού με τη Γιούτα κόντρα στον Μπάιρον Ράσελ και οι Μπουλς
κατέκτησαν τον 6ο τίτλο.

30 φορές σημείωσε τριμπλ-νταμπλ-φίγκιουρ. Είναι ο μοναδικός που έχει πετύχει
κάτι ανάλογο και σε Ολ Σταρ (το '97).

35 πόντους σημείωσε σε ένα ημίχρονο. Ήταν ο πρώτος τελικός με το Πόρτλαντ,
στις 3/6/92 και στο διάστημα αυτό είχε 6/6 τρίποντα!

39 πόντοι είναι το ρεκόρ του σε αγώνα κολεγιακού πρωταθλήματος, με το Νορθ
Καρολάινα. Ήταν στις 23/1/83 εναντίον του Τζόρτζια Τεκ.

47 φορές έγινε εξώφυλλο στο περιοδικό «Sports Illustrated».

69 πόντοι είναι το ρεκόρ του. Το πέτυχε στις 28/3/90, στο 117-113 επί των
Καβαλίερς, στο Κλίβελαντ. Σε αυτό το ματς είχε 23/37 σουτ, ενώ μάζεψε 18
ριμπάουντ (επίσης ρεκόρ καριέρας).

93 φορές συμπεριλήφθηκε στο τοπ 100, που περιλαμβάνει τις καλύτερες εμφανίσεις
ενός παίκτη με τη φανέλα των Μπουλς.

131 φορές «μπλόκαρε» σουτ αντιπάλων. Είναι το καλύτερο ρεκόρ για περιφερειακό παίκτη.

354 χτυπήματα της μπάλας χρειάστηκε για να πετύχει τον πρώτο πόντο στο
μπέιζμπολ. Τελείωσε την καριέρα του σε αυτό το άθλημα με τρεις πόντους (0,202).

411 παιχνίδια πέρασαν από την ημέρα που αποβλήθηκε με φάουλ. Αυτό έγινε στις
22/11/91, αλλά οι Μπουλς είχαν νικήσει στο Σιάτλ, με 112-109.

793 φορές ήταν πρώτος σκόρερ των Μπουλς, σε σύνολο 930 αγώνων κανονικής περιόδου.

2.306 είναι τα κλεψίματα που είχε στην καριέρα του. Είναι τρίτος στη λίστα
όλων των εποχών. Συμπεριλήφθηκε στην καλύτερη αμυντική πεντάδα του ΝΒΑ εννέα φορές.

9.111 πόντοι του απέμεναν για να γίνει πρώτος σκόρερ στην ιστορία του ΝΒΑ. 
Έχει σημειώσει 29.277 πόντους, για να γίνει ρέκορντμαν υπολογίζεται ότι θα
χρειαζόταν περίπου τρεισήμισι αγωνιστικές περιόδους.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16344O061</ED>
<ID>
ID:17249

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Σήμερα στην Παιανία
</H5><H2>Φιλικό για Φαρφάν
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Σήμερα ο Δανιήλ θα δει αγωνιζόμενο τον Ρομπέρτο Φαρφάν

Ο ΡΟΜΠΕΡΤΟ Φαρφάν παίζει σήμερα για πρώτη φορά σε φιλικό παιχνίδι του
Παναθηναϊκού στην Παιανία και τα μάτια του Βασίλη Δανιήλ θα είναι καρφωμένα
πάνω του, σε μια προσπάθεια να ανιχνεύσει αν ο Περουβιανός σέντερ φορ είναι σε
θέση να βοηθήσει σημαντικά την ομάδα των «πρασίνων».

Το φιλικό (με αντιπάλους τούς ερασιτέχνες) θα γίνει κεκλεισμένων των θυρών,
στις 4 το απόγευμα. Ειναι πολύ πιθανό στην Παιανία να μεταβεί και ο πρόεδρος
Γ. Βαρδινογιάννης, για να πάρει «γεύση» από τον παίκτη, ο οποίος στο Περού
είναι πρώτος σκόρερ και στην Ελλάδα ­ άγνωστο γιατί ­ ορισμένοι πάνε να τον
βγάλουν άχρηστο, χωρίς καν να τον έχουν δει αγωνιζόμενο!

Ο Δανιήλ αρνήθηκε και χθες να πάρει θέση για το «αν κάνει ή δεν κάνει ο Φαρφάν
για τον Παναθηναϊκό». Μας είπε ο προπονητής: «Ό, τι έχω να πω θα το πω στον
πρόεδρο αύριο (σήμερα) το βράδυ και αφού δω τον παίκτη. Μη με ρωτήσετε τίποτα περισσότερο».

Το ερώτημα είναι πώς από ένα φιλικό μπορεί να υπάρξει θετική ή αρνητική άποψη
για έναν παίκτη ο οποίος ήρθε στην Παιανία ως πρώτος σκόρερ του Περού. Δηλαδή
αν παίξει καλά θα αποκτηθεί και αν δεν παίξει θα απορριφθεί; Κάθε απάντηση δεκτή...

*** Στο Άργος ζήτησε να παίξει ο Παναθηναϊκός το παιχνίδι με τον ΟΦΗ στις 31
Ιανουαρίου. Ως γνωστόν οι «πράσινοι» έχουν τιμωρηθεί με αποκλεισμό της έδρας
τους για δύο αγωνιστικές.

*** «Προσγειωθείτε, γιατί δεν πάμε καλά» επισήμανε χθες ο Δανιήλ μιλώντας
στους παίκτες του. Ο προπονητής ζήτησε διάρκεια και αγωνιστική πειθαρχία στους
αγώνες, καυτηριάζοντας την απόδοση που είχαν οι «πράσινοι» στο ματς με την
Ελευσίνα. Ο Δανιήλ θα δώσει σήμερα (13.30) συνέντευξη Τύπου στην Παιανία.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16344O071</ED>
<ID>
ID:17250

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Ο ΦΑΝΗΣ ΧΡΙΣΤΟΔΟΥΛΟΥ ΕΠΙΣΤΡΕΦΕΙ ΣΤΑ ΓΗΠΕΔΑ
</H5><H2>Ξανά δυνατός
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Φάνης Χριστοδούλου είναι έτοιμος να μπει ξανά στη μάχη των παρκέ

Η ΕΠΙΣΤΡΟΦΗ του Φάνη Χριστοδούλου από τα λόγια, όπου εξακολουθεί να βρίσκεται,
αναμένεται να επισημοποιηθεί με χαρτιά και υπογραφές, εντός των επόμενων ημερών!

Ο διεθνής άσος βγήκε νικητής στη μάχη με το τραυματισμένο πόδι του και, όπως
είναι γνωστό, εδώ και μερικές εβδομάδες άρχισε δειλά δειλά τις προπονήσεις.
Σουτ, ελαφρό τρεξιματάκι και θεραπεία, σύμφωνα με το πρόγραμμα που του έδωσε ο
καθηγητής Αργύρης Μήτσου. Ο Χριστοδούλου αισθάνεται ξανά δυνατός και στις
επόμενες ημέρες θα συναντηθεί με τους διοικούντες τον ΠΑΟ, προκειμένου να
συζητήσουν την επιστροφή του.

Επί της ουσίας οικονομικό θέμα δεν υπάρχει και δεν αναμένεται να υπάρξει. Η
συνάντηση και από τις δύο πλευρές θεωρείται τυπική. Πρόσφατα, άλλωστε, ο
Θανάσης Γιαννακόπουλος εξήρε τη στάση του Χριστοδούλου το καλοκαίρι
(ανακοίνωσε ότι θα σταματήσει μία ημέρα πριν εισπράξει την προκαταβολή, την
οποία αρνήθηκε να πάρει!) τονίζοντας ότι είναι σίγουρη η συμφωνία τους, εφόσον
όλα πάνε καλά με την αποθεραπεία του παίκτη.

Ο «μπέμπης», τον οποίο υπολογίζει σοβαρά ο Λευτέρης Σούμποτιτς για τα δύσκολα
ματς της άνοιξης, εισέπραττε ένα συμβολικό ποσό (περί τις 100.000 δρχ.
μηνιαίως) ως τώρα. Έτσι είχε συμφωνηθεί με τον ΠΑΟ, προκειμένου να μείνει σε
ισχύ η δέσμευσή του με τον πρωταθλητή και να δηλωθεί στον ΕΣΑΚΕ και στη ΦΙΜΠΑ
με την ελπίδα ότι θα ξεπεράσει το πρόβλημά του και θα επιστρέψει. Η ημέρα αυτή
έφτασε και, όπως λένε οι πληροφορίες, οι δύο πλευρές συγκλίνουν σε ποσό γύρω
στα 10 εκατ. δρχ. μηνιαίως, ενώ αναμένεται να ισχύσουν και τα προ τραυματισμού
καθορισμένα πριμ για κατάκτηση των δύο τίτλων που διεκδικούν οι «πράσινοι».

*** Χωρίς τους Τζεντίλε, Μπερκ, Μάγλο θα ταξιδέψει σήμερα ο Παναθηναϊκός για
τον αυριανό αγώνα του με την Ταουγκρές, για την 3η αγωνιστική της β' φάσης της
Ευρωλίγκας. Η αναχώρηση είναι προγραμματισμένη για τις 6.10 το απόγευμα, ενώ
νωρίτερα οι «πράσινοι» θα προπονηθούν στο ΟΑΚΑ, αφού λόγω της πτήσης δεν θα
προλάβουν να κάνουν απόψε προπόνηση στο γήπεδο όπου θα γίνει ο αγώνας.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16344O081</ED>
<ID>
ID:17251

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O08&aa=1</URL></REF>


Article

<CATEGORY>vin10</CATEGORY>

 <H5>ΕΡΕΜΙΝ: Πρέπει να σταματήσουμε τα τρίποντα του Μπαλογιάννη
</H5><H2>Θέλει ρυθμό και αυτοσυγκέντρωση
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

ΤΗΝ ΤΡΙΤΗ νίκη σε ισάριθμους αγώνες της δεύτερης φάσης της Ευρωλίγκα θα
επιδιώξει σήμερα (6.15 μ.μ., απευθείας από το Star) ο ΠΑΟΚ με αντίπαλο την
ΤΣΣΚΑ Μόσχας, η οποία αποτελεί τον άμεσο διεκδικητή της τέταρτης θέσης που
οδηγεί στα πλέι οφ.

«Αν δεν καταφέρουμε να ελέγξουμε τον ρυθμό απέναντι σ' αυτή την ομάδα, σίγουρα
θα έχουμε πρόβλημα. Βασίζεται στο ταλέντο των παικτών και στη φιλοσοφία του
προπονητή της», δήλωσε ο Κώστας Φλεβαράκης και χαρακτήρισε τον Βασίλι Καράσεφ
«παίκτη ρυθμού που μπορεί να σκοτώσει τον αντίπαλο ανά πάσα στιγμή».

Ταυτόχρονα όμως η αποστολή της ρωσικής ομάδας έφθανε στο αεροδρόμιο
«Μακεδονία» χωρίς τον βασικό της πλέι μέικερ, που υποφέρει από ίωση. Αν δεν τα
καταφέρει να φτάσει σήμερα στη Θεσσαλονίκη, όπως προσπαθούν οι παράγοντες της
ΤΣΣΚΑ, ο ΠΑΟΚ αποφεύγει ένα σημαντικό κίνδυνο.

Ο άλλος κίνδυνος ονομάζεται έλλειψη αυτοσυγκέντρωσης. «Πρέπει να μείνουμε
αυτοσυγκεντρωμένοι σ' αυτόν τον αγώνα και πουθενά αλλού», τόνισε ο Φλεβαράκης,
που δεν αντιμετωπίζει προβλήματα. Ο Γιώργος Μπαλογιάννης μπορεί να μην είναι
έτοιμος 100%, αλλά προπονείται και είναι στη διάθεση του προπονητή.

«Θα κριθεί στις μάχες κάτω από το καλάθι. Πρέπει να σταματήσουμε τα τρίποντα
του Μπαλογιάννη», δήλωσε ο Στάνισλαβ Ερέμιν.

Προσφυγή κατά της ΕΟΚ κατέθεσε χθες στο ΑΣΕΑΔ η ΚΑΕ ΠΑΟΚ, εξαιτίας της άρνησης
της Ομοσπονδίας να εκδώσει δελτίο στον Χοσέ Ορτίθ. Η εκδίκηση της προσφυγής θα
γίνει την επόμενη Πέμπτη.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16344O082</ED>
<ID>
ID:17295

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O08&aa=2</URL></REF>


Article

<CATEGORY>vin10</CATEGORY>

 <H5>ΚΟΡΑΤΣ
</H5><H5></H5><H2>Σφραγίζει το εισιτήριο ο Πανιώνιος
</H2>
Ο Πανιώνιος «σφραγίζει» σήμερα (17.15, Skai) το εισιτήριο για την
προημιτελική φάση του Κυπέλλου Κόρατς, ενώ ο Απόλλων Πάτρας θα επιδιώξει να
καλύψει διαφορά 16 πόντων.

Στη Νέα Σμύρνη, λοιπόν, ο Πανιώνιος υποδέχεται στον επαναληπτικό τη
Ραντνίτσκι, την οποία νίκησε στο Βελιγράδι την περασμένη εβδομάδα με 88-74. Ο
Αντρέα Ματζόν υπολογίζει και τον Γέλιτς, ο οποίος έχει ενοχλήσεις στη μέση.

Στην Πάτρα (20.00), ο Απόλλων χωρίς τον Χάουαρντ (δεν έχει δικαίωμα
συμμετοχής) έχει το δύσκολο έργο να καλύψει μία διαφορά 16 πόντων (68-52), με
την οποία είχε ηττηθεί στο Ντιζόν την περασμένη εβδομάδα. Ο προπονητής του
Απόλλωνα Κώστας Μίσσας εξέφρασε, πάντως, την αισιοδοξία του ότι η ομάδα του
μπορεί να αποκλείσει την Ντιζόν.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16344O083</ED>
<ID>
ID:17335

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O08&aa=3</URL></REF>


Article

<CATEGORY>vin10</CATEGORY>

 <H5>ΝΗΑΡ ΗΣΤ
</H5><H2>«Είμαστε αγαπημένοι» </H2>
ΤΟ ΚΑΛΟ κλίμα («οικογενειακό» όπως το χαρακτήρισε) είναι το «κλειδί» της
επιτυχίας της Νήαρ Ηστ, σύμφωνα με τον προπονητή της Γιώργο Ζευγώλη. Ο κόουτς
της ομάδας της Καισαριανής τόνισε:

«Στην Πάτρα είχαμε ηρεμία και αυτοσυγκέντρωση. Οι παίκτες μου είναι πολύ
αγαπημένοι μεταξύ τους και έχουν κατανοήσει ο καθένας τον ρόλο του. Περιμένουν
την κατάλληλη στιγμή για να βοηθήσουν την ομάδα».

Σε ό,τι αφορά το εντός έδρας παιχνίδι με τον Ηρακλή, δήλωσε:

«Αν θέλουμε να διατηρήσουμε το προβάδισμα που μας έδωσε η εκτός έδρας νίκη
στην Πάτρα, πρέπει να νικήσουμε τον Ηρακλή. Μου δίνει κάποια σιγουριά το
γεγονός ότι ο κόσμος θα γεμίσει το γήπεδο».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16344O084</ED>
<ID>
ID:17360

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O08&aa=4</URL></REF>


Article

<CATEGORY>vin10</CATEGORY>

 <H5>ΑΡΗΣ: ΟΙ ΠΡΩΤΟΒΟΥΛΙΕΣ ΓΚΡΑΝΤ, ΧΡΥΣΑΝΘΟΠΟΥΛΟΥ ΕΔΩΣΑΝ ΤΗ ΝΙΚΗ
</H5><H2>Πέρασε δύσκολα
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ. 
Γραφείο Βόρειας Ελλάδας

Σερφ και Μαγκώτσιος πέτυχαν στην πρώτη τους παρουσία στον πάγκο του Άρη

Ο ΑΡΗΣ δυσκολεύτηκε να υποτάξει (85-72, ημίχρ: 35-38) τη Στατίμπα Βίλνιους,
στην πρεμιέρα του Σβι Σερφ στον πάγκο των «κιτρίνων». Ο Ισραηλινός στο πρώτο
ημίχρονο ήταν πραγματικός ασίσταντ του Χρήστου Μαγκώτσιου, που αναγγέλθηκε
κατά την παρουσία των ομάδων ως ο προπονητής του Άρη.

Σηκώθηκε από τον πάγκο μόνο μία φορά (στο 16') για να δώσει οδηγίες στον
Γιάννη Σιούτη, αλλά στο δεύτερο ημίχρονο είχε μεγαλύτερη συμμετοχή στο
κοουτσάρισμα. Όταν οι «κίτρινοι» πήραν για πρώτη φορά το προβάδισμα (54-52)
στο β' ημίχρονο έφτασε ακόμη και μέσα στον αγωνιστικό χώρο από τον ενθουσιασμό
του, ενώ στην κοινή συνέντευξη Τύπου ανέλαβε το ρόλο του πρώτου προπονητή. Η
λιθουανική ομάδα άφησε πολύ καλές εντυπώσεις και κυρίως ο Γιασικεβίτσιους που
οδήγησε την ομάδα του σε διαφορά δέκα πόντων (23':37-47) την ομάδα του. Ο πιο
σοβαρός κίνδυνος για το καλάθια του Άρη σίγησε όταν ανέλαβε το μαρκάρισμά του
ο Σιγάλας. Ταυτόχρονα πήρε επιθετικές πρωτοβουλίες ο Γκραντ, ενώ ο
Χρυσανθόπουλος είχε σταθερά καλή απόδοση, «Η διαφορά του ενός πόντου που
είχαμε να καλύψουμε δημιούργησε την αίσθηση ενός εύκολου παιχνιδιού. Ήταν
μεγάλο λάθος», δήλωσε ο Σερφ χαρακτηρίζοντας πολύ καλή την απόδοση του Μιχαήλ
Μιχαήλοφ. «Θα εκμεταλλευθούμε και το τελευταίο δευτερόλεπτο της προθεσμίας»,
συμπλήρωσε για το θέμα του δεύτερου ξένου.

Οι επιθετικές πρωτοβουλίες του Γκάρι Γκραντ βοήθησαν τον Άρη στο χθεσινό ματς
με τη Στατίμπα Βίλνιους

ΑΡΗΣ (21/47 διπ., 8/14 τριπ., 19/20 β., 17-10 ριμπ.): Λιαδέλης 10,
Χρυσανθόπουλος 18(4), Σιγάλας 8, Σιούτης 2, Γαλακτερός 7(1), Κουλ, Αγγελίδης
7, Γκραντ 22, Μιχαήλοφ 11.

ΣΤΑΤΙΜΠΑ (14/27 διπ. 8/17 τριπ., 20/27 β., 23-8 ριμπ.): Καζλάουσκας 4,
Γκιεντραΐτις 20(1), Πάλσις 1, Ντιμαβίτσιους 3, Γιασικεβίτσιους 25(5),
Βισνιάουσκας 6, Σισκάουσκας 13(2).

* Από τη Λιθουανία στην... Λετονία θα βρεθεί τώρα ο Άρης. Στη φάση των «16» θα
αντιμετωπίσει την Βέντσπιλς η οποία απέκλεισε με δύο νίκες τη ρωσική Ούνιξ
(88-73, 79-74).
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16344O091</ED>
<ID>
ID:17252

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O09&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Είπε νωρίς αντίο στο Κύπελλο Σαπόρτα
</H5><H5>Θέλει τον Νταϊνένκο
</H5><H2>Οι διαιτητές τής... έκοψαν τα φτερά
</H2>
ΕΥΡΩΠΑΪΚΟ αντίο από την ΑΕΚ νωρίς-νωρίς (φάση των 32) στο Κύπελλο Σαπόρτα. Η
«Ένωση» «λύγισε» (74-63) στη Γιουγκοσλαβία ύστερα από 45 λεπτά αγώνα
(παράταση) κόντρα στην Μπούντουτσνοστ. Στην κανονική διάρκεια είχε την
ευκαιρία να πάρει το εισιτήριο της πρόκρισης, όμως της το στέρησαν οι
διαιτητές Βιρόβνικ (κυρίως) και Αραούζο. Συγκεκριμένα, αδίκησαν την ΑΕΚ
τουλάχιστον σε έξι φάσεις(!), ενώ στο πιο κρίσιμο σημείο, ένα δευτερόλεπτο
πριν από τη λήξη, δεν σφύριξαν το φάουλ που έγινε στον Κορωνιό και έμεινε το
62-57! Νωρίτερα (5'') ο Ράντονιτς είχε αστοχήσει σε μια από τις δύο βολές,
αλλά στην παράταση έγινε... ο παίκτης του αγώνα.

Ο Νίκος Χατζής που ήταν από τους καλύτερους παίκτες της ΑΕΚ στο μεγαλύτερο
διάστημα του αγώνα, δεν άντεξε την πίεση (ήταν κατάμεστο το γήπεδο) στο τέλος
και αστόχησε σε μια βολή 12'' πριν από τη λήξη της κανονικής διάρκειας και
άλλη μια στην αρχή της παράτασης. Μοιραίος στην παράταση ήταν και ο Κορωνιός,
που αστόχησε σε μια βολή και σε τρίποντο, όταν το σκορ ήταν 68-61.

«Στην κανονική διάρκεια χάθηκε το παιχνίδι, όταν ο Βιρόβνικ δεν έδωσε το φάουλ
στον Κορωνιό. Τα παιδιά πάλεψαν και αξίζουν συγχαρητήρια» παρατήρησε ο Φώτης
Κατσικάρης, που κοουτσάρισε την ΑΕΚ.Κρίμα, γιατί η ΑΕΚ άξιζε χθες την
πρόκριση, αγωνίστηκε μυαλωμένα και είχε καρδιά. ΜΠΟΥΝΤΟΥΤΣΝΟΣΤ:
Ράντονιτς 17, Μπουλάτοβιτς 11, Τοπάλοβιτς 11, Σκεπάνοβιτς 6, Πάγιοβιτς 12,
Βούκσεβιτς 13, Τσέρανιτς 4. ΑΕΚ: Άντερσεν 15, Πρέλεβιτς 12, Κορωνιός
12, Κακιούζης 2, Παπαδόπουλος 1, Χατζής 9, Αρλάουκας 10, Τσακαλίδης 2, Παπανικολόπουλος.

ΕΝΔΙΑΦΕΡΟΝ για τον Βαλερί Νταϊνένκο έδειξε η ΑΕΚ (για τη θέση του ξένου
παίκτη) ύστερα από υπόδειξη του Κώστα Πολίτη και έστειλε άνθρωπό της στη
Θεσσαλονίκη για να «κλείσει» τον 29χρονο παίκτη. 
Ο Ρώσος φόργουορντ της ΤΣΣΚΑ Μόσχας, που βρίσκεται στη Θεσσαλονίκη για τον
αγώνα με τον ΠΑΟΚ στην Ευρωλίγκα, είναι ο παίκτης, που σύμφωνα με τον
ευρωκόουτς ταιριάζει στην «Ένωση» (στα πλεονεκτήματά του ότι βοηθάει πολύ και
στα ριμπάουντ λόγω του ύψους του, 2μ09). Ο 29χρονος φόργουορντ δεσμεύεται με
συμβόλαιο με την ΤΣΣΚΑ, όμως είναι γνωστό ότι η ρωσική ομάδα αντιμετωπίζει
οικονομικά προβλήματα και για αυτό τον λόγο πήγε στη συμπρωτεύουσα ο νομικός
σύμβουλος της ΚΑΕ κ. Λαμπρόπουλος. Ο προπονητής της ρωσικής ομάδας Στάνισλαβ
Ερέμιν, που έχει μάθει για το ενδιαφέρον της ΑΕΚ, τόνισε σχετικά:

«Ξέρω ότι η ΑΕΚ ενδιαφέρεται για τον Νταϊνένκο και θέλει να τον εντάξει στη
δύναμή της».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16344O092</ED>
<ID>
ID:17296

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O09&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Ο Ρότζερς πονάει, αλλά προπονήθηκε </H2>
Ο ΤΖΟΝΙ Ρότζερς (που έχει δείξει και στο παρελθόν τη φιλοτιμία του) χθες
βρέθηκε στο γήπεδο και έκανε κανονικά προπόνηση παρά τη σύσταση που του έγινε
από το ιατρικό τιμ για ξεκούραση. Ο Ντούσαν Ίβκοβιτς αποφάσισε να τον
συμπεριλάβει σήμερα στην αποστολή για την Μπολόνια (για το αυριανό ματς με την
Τίμσυστεμ), αλλά στην ιταλική πόλη λίγες ώρες πριν από τον αγώνα θα
αποφασιστεί η συμμετοχή του ή όχι. Χθες ο παίκτης εξετάστηκε και από παθολόγο,
έχει μία φλεγμονή του ανωτέρου αναπνευστικού συστήματος και χρειάζεται
ξεκούραση, αλλά ο ίδιος ούτε που θέλει να σκέφτεται πως δεν θα παίξει.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16344O093</ED>
<ID>
ID:17336

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O09&aa=3</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Κορομηλάς, Μουζάκης στο ντέρμπι </H2>
ΟΙ ΚΩΣΤΑΣ Κορομηλάς και ο Κώστας Μουζάκης κληρώθηκαν να διευθύνουν το
ντέρμπι Άρη - ΠΑΟΚ, το οποίο θα διεξαχθεί την Κυριακή. Στη χθεσινή συνεδρίαση,
ο Πανιώνιος ζήτησε να αλλάξει το σύστημα αξιολόγησης των αγώνων, κάτι με το
οποίο συμφώνησαν και τα περισσότερα σωματεία. Στα υπόλοιπα ματς της 17ης
αγωνιστικής θα «σφυρίξουν»: Πανιώνιος - ΑΕΚ: Βορεάδης - Ζαβλανός, Παναθηναϊκός
- Παπάγου: Πιτσίλκας - Χριστοδούλου, Νήαρ Ηστ - Ηρακλής: Παπαδημητρίου -
Αρβανιτίδης, Μαρούσι - Απόλλων Πατρών: Κουκουλεκίδης - Νιγιάννης, Περιστέρι -
Ηράκλειο: Μαστραφτσής - Λαϊνιώτης, Σπόρτιγκ - Ολυμπιακός: Σπυρίδωνος -
Μπακάλης. Τέλος, το ντέρμπι ΠΑΟΚ - Παναθηναϊκού, στις 27/1, θα διευθύνουν ο
Σταύρος Τσανίδης και ο Λάζαρος Βορεάδης.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16344O094</ED>
<ID>
ID:17361

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O09&aa=4</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Ο Στογιάκοβιτς συμπαίκτης του Ντίβατς </H2>
Ο ΒΛΑΝΤΕ Ντίβατς θα είναι κατά πάσα πιθανότητα συμπαίκτης του Πρέντραγκ
Στογιάκοβιτς, στους Σακραμέντο Κινγκς. Σύμφωνα με όσα δήλωσε στο Βελιγράδι, ο
Ντίβατς έχει συμφωνήσει με την ομάδα του Σακραμέντο για 6ετές συμβόλαιο. Στο
μεταξύ, οι Νιου Γιορκ Νικς συμφώνησαν με τους Γκόλντεν Στέιτ Ουόριορς για την
απόκτηση του Λάτρελ Σπρίουελ. Στο Γκόλντεν Στέιτ θα δώσουν τους Σταρκς και Μιλς.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16344O095</ED>
<ID>
ID:17376

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O09&aa=5</URL></REF>


Article

<CATEGORY>vin10</CATEGORY>

 <H5>ΔΕΛΤΙΟ: Ο «ΑΣΟΣ» ΜΠΟΡΕΙ ΝΑ ΕΙΝΑΙ ΕΚΠΛΗΞΗ
</H5><H2>Ένα στάνταρ
</H2>
ΑΝΑΖΗΤΟΥΝΤΑΙ στάνταρ στο δελτίο της Κυριακής! Αν εξαιρεθεί ο Ολυμπιακός, στα
υπόλοιπα παιχνίδια όλα τα αποτελέσματα «είναι μέσα». Αφήστε που σε αρκετούς
αγώνες ο «άσος» μπορεί να αποτελέσει έκπληξη.

Μια ματιά στην ετοιμασία των ομάδων:

1. ΒΕΡΟΙΑ - ΠΑΝΑΘΗΝΑΪΚΟΣ: Στη Βέροια είναι τιμωρημένοι οι Θωμαΐδης,
Καστανιώτης. Ο Βασίλης Δανιήλ στον Παναθηναϊκό έχει στη διάθεσή του Κόλα,
Γκούμα και Μιλόγεβιτς, οι οποίοι εξέτισαν την ποινή τους, όχι όμως και τον
Μίκλαντ που συμπλήρωσε τρεις κίτρινες στο ματς με τον Πανελευσινιακό.

2. ΕΘΝΙΚΟΣ ΑΣΤΕΡΑΣ - ΠΑΟΚ: Ο Σπύρος Λιβαθηνός στον Εθνικό Αστέρα δεν
αντιμετωπίζει αγωνιστικά προβλήματα, ενώ με τον ΠΑΟΚ δεν μπορεί να αγωνιστεί ο
τιμωρημένος Τουρσουνίδης.

3. ΟΛΥΜΠΙΑΚΟΣ - ΠΑΝΙΩΝΙΟΣ: Στον Ολυμπιακό επιστρέφει ο Καραπιάλης, ενώ
εκτός ομάδας ίσως μείνει ο τραυματίας Αμανατίδης. Από τον Πανιώνιο θα
απουσιάσουν οι τιμωρημένοι Ζαχόπουλος και Καμίτσης.

4. ΟΦΗ - ΚΑΒΑΛΑ: Ο Έγκεν Γκέραρντ θα έχει στη διάθεσή του τον Νιόπλια,
όχι όμως και τον τιμωρημένο Παπαδόπουλο. Ο Νίκος Γκουλής, στην Καβάλα, δεν
αντιμετωπίζει προβλήματα.

5. ΠΑΝΗΛΕΙΑΚΟΣ - ΑΡΗΣ: Από τον Πανηλειακό θα απουσιάσουν οι τιμωρημένοι
Σαπάνης, Νεμπεγλέρας και Φερεκίδης. Ο Γιώργος Παράσχος στον Άρη μπορεί να
παρατάξει την καλύτερη δυνατή ενδεκάδα.

6. ΠΡΟΟΔΕΥΤΙΚΗ - ΙΩΝΙΚΟΣ: Στην Προοδευτική, είναι τιμωρημένοι οι
Αγγελόπουλος, Χουζούρης, ενώ πρόβλημα τραυματισμού αντιμετωπίζουν οι Προτάσοφ,
Ζαΐμι. Από τον Ιωνικό θα απουσιάσει ο τιμωρημένος Φίλης.

7. ΞΑΝΘΗ - ΑΕΚ: Ο Γιάννης Ματζουράκης στην Ξάνθη δεν αντιμετωπίζει
προβλήματα στην κατάρτιση της ενδεκάδας, ενώ ο Όλεγκ Μπλαχίν στην ΑΕΚ
προβληματίζεται με τους τραυματισμούς των Κοπιτσή και Λάκη.

8. ΕΔΕΣΣΑΪΚΟΣ - ΚΑΛΑΜΑΤΑ: Οι δύο ομάδες συναντήθηκαν τα τελευταία
χρόνια δύο φορές, στα πλαίσια της Α' Εθνικής. Η ομάδα της Έδεσσας νίκησε
ισάριθμες φορές.

9. ΛΥΚΟΙ - ΛΑΡΙΣΑ: Λύκοι και Λάρισα συναντήθηκαν για πρώτη φορά πέρυσι
και οι γηπεδούχοι νίκησαν 1-0.

10. ΙΑΛΥΣΟΣ - ΠΑΝΣΕΡΡΑΪΚΟΣ: Από τον Ιάλυσο θα απουσιάσουν οι
τιμωρημένοι Χατζησταμάτης και Παργιανάς. Δεν υπάρχουν προβλήματα στον Πανσερραϊκό.

11. ΚΑΛΛΙΘΕΑ - ΠΑΝΑΧΑΪΚΗ: Οι γηπεδούχοι αναμένεται να παραταχθούν με
την καλύτερη δυνατή σύνθεση, ενώ με την Παναχαϊκή δεν μπορεί να αγωνιστεί ο
τιμωρημένος Καπουράνης.

12. ΒΙΤΣΕΝΤΣΑ - ΠΑΡΜΑ: Η Πάρμα είναι αήττητη σε τρία εκτός έδρας ματς
με τη Βιτσέντσα (μία νίκη - δύο ισοπαλίες).

13. ΣΑΛΕΡΝΙΤΑΝΑ - ΡΟΜΑ: Η Σαλερνιτάνα καταφέρνει να μαζεύει βαθμούς στο
γήπεδό της, αντίθετα με τη Ρόμα που δεν έχει νικήσει εκτός έδρας (4 ισοπ. - 4 ητ.).

ΣΟΥΠΕΡ 13: ΜΠΟΛΟΝΙΑ - ΜΙΛΑΝ: Η Μπολόνια νίκησε πέρυσι για πρώτη φορά τη
Μίλαν, και μάλιστα με 3-0.

<REF><SOURCE>ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16344O101</ED>
<ID>
ID:17242

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O10&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΓΙΑΤΙ ΘΕΛΟΥΝ ΝΙΚΗ ΟΙ ΕΚΠΡΟΣΩΠΟΙ ΜΑΣ ΣΤΗΝ ΕΥΡΩΠΗ
</H5><H2>Βαρόμετρο Νο 2
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Την πρώτη του διεθνή νίκη το 1999 θα προσπαθήσει να πανηγυρίσει σήμερα στη
Γλυφάδα ο Ολυμπιακός

«ΤΕΣΤ - κλειδί» Νο 2 σήμερα για τις τέσσερις ελληνικές ομάδες στους
ημιτελικούς ομίλους των Κυπέλλων Ευρώπης βόλεϊ, με αναμετρήσεις των οποίων τα
αποτελέσματα θα δείξουν κατά πόσο οι εκπρόσωποί μας είναι ανταγωνιστικοί με το
νέο σύστημα πόντων και διατηρούν πολλές ελπίδες πρόκρισης στα Φάιναλ Φορ.

Οι ηττημένες εκτός έδρας στην πρεμιέρα ανδρικές ομάδες Ολυμπιακού (Τσάμπιονς
Λιγκ) και Άρη (Κυπελλούχων) θέλουν οπωσδήποτε νίκη για να μην βρεθούν σε
δυσχερέστερη θέση, ενώ οι νικήτριες ομάδες γυναικών Παναθηναϊκού (Τσάμπιονς
Λιγκ) και Βριλησσίων BMW ΚΟΥΛΟΥΡΗΣ (Κυπελλούχων) με δεύτερη νίκη εδραιώνονται
ως ομάδες ικανές να πρωταγωνιστήσουν.

Ο Ολυμπιακός υποδέχεται στη Γλυφάδα (18.00) την ισχυρή πολωνική Κέντζερζιν,
νικήτρια στην πρεμιέρα της γαλλικής Παρί με 3-0. 
Η Κέντζερζιν έχει στις τάξεις της τους βασικούς διεθνείς Μάρτσιν Πρους (αρ. 4,
ύψος 1.98, 20 ετών), Μίχαλ Τσάνταλα (αρ. 5, 1.96, 21) και Πάβελ Πάπκε (αρ. 14,
1.98, 21), ενώ είναι διεθνείς και οι Σόλσκι (αρ. 7, 1.98, 29), Σέρμπανικ (αρ.
10, 1.99, 21).

Με στόχο δεύτερη νίκη (μετά το εντυπωσιακό 3-0 επί της ουκρανικής Τσερκάζι) τα
κορίτσια του Παναθηναϊκού υποδέχονται στη «Λεωφόρο» (17.00) την επικίνδυνη
σλοβακική Σλόβαν Μπρατισλάβα, που διαθέτει τρεις Κινέζες παίκτριες!

Δύσκολο έργο εκτός έδρας θα έχουν ο Άρης που αγωνίζεται στην Κροατία (17.00)
με την Ζουπάνια, και τα Βριλήσσια που αντιμετωπίζουν στη Μόσχα (19.00) την
πανίσχυρη κυπελλούχο Ευρώπης ΤΣΣΚΑ.

ΛΥΣΗ «ΚΟΙΝΗ ΣΥΝΑΙΝΕΣΕΙ»

Και τυπικά τέλος από χθες ο Στέλιος Καζάζης από τη θέση του ομοσπονδιακού
προπονητή βόλεϊ ανδρών, ύστερα από τη λύση «κοινή συναινέσει» του συμβολαίου
του, που ήταν μέχρι τον Μάρτιο του 2000.

Άλλη μια «κυκλοθυμική» (με μόνο λόγο την όχι καλή εμφάνιση στην Ιαπωνία)
επιλογή του προέδρου της ΕΟΠΕ Θανάση Μπελιγράτη. 
Απομακρύνεται ο προπονητής που πήγε την Εθνική ομάδα για δεύτερη φορά στην
ιστορία στα τελικά του Κοσμοβόλεϊ και την οδήγησε ανανεωμένη σε μεγάλη πορεία
στα προκριματικά του Ευρωβόλεϊ '99.

Ο Στέλιος Καζάζης δήλωσε χθες: «Το μόνο που με έχει πληγώσει είναι ότι
συζητούσαν για νέους προπονητές, χωρίς να μου έχουν πει για αντικατάστασή μου».

ΝΕΟ ΞΕΚΙΝΗΜΑ

Για νέα αισιόδοξη αρχή στην ομάδα βόλεϊ ανδρών μίλησαν σε χθεσινή συνέντευξη
Τύπου διοικούντες του Παναθηναϊκού και τα μέλη του ΤΑΠ.

Ο νέος προπονητής Στέλιος Προσαλίκας εξέφρασε ικανοποίηση για το κλίμα που
επικρατεί και την τοποθέτηση πολλών στελεχών δίπλα στην ομάδα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16344O111</ED>
<ID>
ID:17243

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O11&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Πανελλήνιο πρωτάθλημα βετεράνων
</H5><H2>Παγκόσμιο ρεκόρ στο βάδην
</H2>
ΤΟ ΠΑΓΚΟΣΜΙΟ ρεκόρ του 46χρονου Χρήστου Καραγιώργου στα 3.000 μ. βάδην
κατηγορίας 45-49 ετών με 12'12''2 (παλαιό Άρη Καραγιώργου 12.43.0 από πέρυσι)
ξεχώρισε στο Πανελλήνιο Πρωτάθλημα κλειστού στίβου βετεράνων στο Στάδιο
Ειρήνης και Φιλίας. Αξιόλογα επίσης το 1.80 του Ανδρεάδη (45-49 ετών) στο
ύψος, τα 9.14.0 του Μάλλιαρη (35-39) στα 3.000μ., τα 24.8 του Πολίτη (35-39)
στα 200μ., τα 7.00 του Χατζηκαλημέρη (35-39) στα 60μ., τα 7.5 του Τσαταλιού
(45-49) στα 60μ. και τα 11.83 της Γεωργίου (35-39) στο τριπλούν.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16344O112</ED>
<ID>
ID:17290

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O11&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Ο Πανελλήνιος υποδέχεται τον Ιωνικό
</H2>
ΞΑΝΑ πρωτάθλημα χάντμπολ Α1 ανδρών από σήμερα με την πρεμιέρα του β' γύρου,
στην οποία το μεγαλύτερο ενδιαφέρον συγκεντρώνει η αναμέτρηση Πανελληνίου Γ.Σ.
- Ιωνικού Ν.Φ. (15.30' - «ζωντανό» από Supersport). Το υπόλοιπο σημερινό
πρόγραμμα: ΣΑΚΑ - ΑΣΕ Δούκα (Μετς, 14.30'). Τρίτων Θεσ. - Αθηναϊκός Κορέλκο
(Μίκρα, 18.00'). Κιλκίς Ελβιάλ - Αρχέλαος (18.00'). Φίλιππος - ΒΑΟ (18.00').
Γ.Ε. Βέροιας - ΙΕΚ Ξυνή (19.30').
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16344O113</ED>
<ID>
ID:17330

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O11&aa=3</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H5></H5><H2>Καταγγελίες από Κούριερ
</H2>
ΟΙ ΣΥΖΗΤΗΣΕΙΣ για ντόπινγκ συνεχίζονται στη Μελβούρνη, μετά τα όσα συνέβησαν
με τον Πετρ Κόρντα και χτες, η παρέμβαση του Τζιμ Κούριερ άναψε τα αίματα:
«Δεν μπορείς να παίζεις τένις 35 εβδομάδες τον χρόνο και ο Θεός ξέρει πόσα
ματς σε αυτό το διάστημα και να είσαι σε καλή κατάσταση. Εγώ δεν μπορώ να το
κάνω και νομίζω ότι δεν μπορεί να το κάνει κανένας», είπε ο Κούριερ,
προσπαθώντας να στηρίξει την άποψή του ότι μερικοί παίκτες χρησιμοποιούν
ντόπινγκ αίματος για να διατηρούνται σε καλή κατάσταση.

Στη χτεσινή δεύτερη ημέρα αποκλείστηκαν δύο Ισπανοί. Ο Κάρλος Μόγια
(ηττήθηκε 6-7, 6-4, 7-6, 6-3 από τον Γερμανό Κίφερ) και ο Αλμπερτο Κόστα (6-4,
4-6, 7-6, 6-3 από τον Τσέχο Νταμ). Πολύ καλή ήταν η εμφάνιση του Αντρέ Αγκάσι,
ο οποίος προκρίθηκε στο β' γύρο με νίκη επί του Αργεντίνου Γκιουμι, με 6-0,
6-3, 6-0.

Τα αποτελέσματα στο απλό γυναικών: Γκραφ (Γερμανια)-Σουάρεθ (Αργεντινή)
6-0, 6-3, Σέλες (ΗΠΑ)-Κριζάν (Σλοβεκία) 6-1, 6-0, Κουρνίκοβα (Ρωσία)-Κρέιμπας
(ΗΠΑ) 7-6, 7-5.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16344O114</ED>
<ID>
ID:17356

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H5></H5><H2>Σε δύο δόσεις η Α1
</H2>
ΜΕ ΤΕΣΣΕΡΑ παιχνίδια συνεχίζεται απόψε το πρωτάθλημα πόλο της Α1 κατηγορίας.
Η 13η αγωνιστική θα διεξαχθεί σε... δύο δόσεις και το αποψινό πρόγραμμα έχει
ως εξής:

Κολ. Αγίου Κοσμά (17.00): Γλυφάδα-ΝΟ Χανίων, κολ. Ιλίσιο (20.00): Ηλυσιακός
- Άρης Νικαίας, Ποσειδώνιο (20.00): ΟΦΘ-Παναθηναϊκός, Κολ. Πάτρας (20.00): ΝΟ
Πάτρας-ΝΟ Χίου.

Αυριο, θα διεξαχθούν δύο πολύ σημαντικά παιχνίδια: Στον Πειραιά, ο
Ολυμπιακός θα αντιμετωπίσει τον Εθνικό, ενώ στη Χαλκίδα, ο τοπικός ναυτικός
όμιλος θα υποδεχτεί τη Βουλιαγμένη.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16344O115</ED>
<ID>
ID:17372

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΑΡΑΤΗΡΗΤΗΣ </H5><H2>Τα έβλεπε διπλά!
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

ΥΠΑΡΧΟΥΝ νέα από τον «θαυμαστό κόσμο» των παρατηρητών...

*** Θυμάστε τον Ελευθέριο Γενεράλη, που δεν «αναγνώριζε τη φωνή του»;

*** Αυτή τη φορά συνέβη κάτι διαφορετικό. Παρατηρητής αγώνα Α' Εθνικής, δεν
αναγνώρισε τις... ομάδες που είχε πάει να παρατηρήσει.

*** Στον αγώνα Πανιωνίου - Εθνικού Αστέρα Καισαριανής, λοιπόν, εμφανίστηκε
παρατηρητής (δεν λέμε ονόματα...) με βαμμένο μαλλί στο χρώμα του Καμίτση, αλλά
αυτό δεν ενδιαφέρει πολύ.

*** Δικό του είναι, όπως θέλει το βάφει.

*** Όμως, όσοι πλησίασαν τον εν λόγω παρατηρητή του αγώνα, διαπίστωσαν ότι
κάτι δεν πήγαινε καλά.

*** Ο άνθρωπος ήταν σχεδόν «τύφλα» στο μεθύσι, μέρα μεσημέρι!

*** Σκεφτείτε πως όταν χρειάστηκε να μιλήσει με τον αντιπρόεδρο του Πανιωνίου
Θόδωρο Τρουπάκη, τον ρώτησε:

*** «Φίλε μου, είσαι παράγων του Απόλλωνα ή του Εθνικού;»!!!

*** Οπότε ο παράγων του Πανιωνίου με πολλή συμπάθεια πέταξε:

*** «Όχι μεγάλε, λέγομαι Γιώργος Βαρδινογιάννης».

*** (Δεν έγινε γνωστό αν τον προβλημάτισε...)

*** Αυτά και μην νομιστεί ότι η στήλη θα ζητήσει από την ΕΠΑΕ να ελέγχει με
αλκοτέστ τους παρατηρητές πριν τους ορίσει.

*** Όσο για το συγκεκριμένο άτομο, δεν αναφέρονται τα στοιχεία του, διότι δεν
έχει νόημα.

*** Άλλωστε, στην ΕΠΑΕ (τον) ξέρουν...

ΣΤΗΝ ΕΠΟ, φαίνεται, οι περιπέτειες δεν τελειώνουν.

*** Μία από τις πρώτες ενέργειες του (νέου) συντονιστή της τεχνικής επιτροπής
Γιώργου Θωμαΐδη ήταν μια καταπληκτική επιστολή προς το Δ.Σ.

*** Ο Θωμαΐδης, παλιά καραβάνα στην Ομοσπονδία και με θυγατέρα εργαζόμενη στην
ΕΠΟ, με την επιστολή του ζητεί να επισκεφθεί με την κόρη του τη Λεττονία,
προκειμένου να επιθεωρήσουν γήπεδα και ξενοδοχεία!

*** Θα έχει γούστο να εγκριθεί το αίτημα.

*** Όσο για τον Τ. Ανδριά, τον άνθρωπο ο οποίος υποχρεώθηκε σε «καπέλωμα»,
έμαθα ότι τηρεί στάση αναμονής.

*** Ήδη πρώτη αντίδραση Ανδριά ήταν να στηρίξει το αίτημα της ΠΑΕ Άρη για
έκδοση δελτίου του ποδοσφαιριστή Αντριόλι.

*** Μια αγαπημένη οικογένεια είναι όλοι εκεί στη Συγγρού, τρίτος όροφος...

ΚΑΛΟΣ τερματοφύλακας και... έξυπνο παιδί ο Αλέκος Δέλιος.

*** Ο μάγκας, θέλοντας να φλερτάρει το κοινό του Άρη, με το που υπέγραψε στην
ομάδα του Χαριλάου δήλωσε κάτι που, φαίνεται, είχε «απωθημένο».

*** «Παιδικό μου όνειρο ήταν να φορέσω τη φανέλα του Άρη».

*** Το είπε και δημοσιεύτηκε.

*** Που σημαίνει ότι ο Δέλιος εξασφάλισε ήδη την αγάπη των ΠΑΟΚτζήδων.

*** Η ιστορία με τον ποδοσφαιριστή από τη Βέροια μου θύμισε μια άλλη εδώ και
κάμποσα χρόνια, που είχε προκύψει στο βοηθητικό του Καραϊσκάκη.

*** Ο μακαρίτης ο Καρέλλας είχε συναινέσει στο να έρθει στον Εθνικό ο Τότης
Φυλακούρης, ώστε να κλείσει την καριέρα του και να πάρει κάποιο (καλό) χαρτζιλίκι.

*** Ο Φυλακούρης υπέγραψε, εισέπραξε και κατέβηκε για την πρώτη του προπόνηση.

*** Στο γήπεδο είχαν συγκεντρωθεί καμιά εκατοστή οργανωμένοι «εθνικοί», οι
οποίοι χειροκροτούσαν τον νέο παίκτη:

*** «Παικταράς είσαι, Τότη», «θα παίξεις μεγάλη μπάλα», τέτοια.

*** Ο Φυλακούρης τους άκουσε και πλησίασε στο κάγκελο: «Παιδιά, να ξέρετε πως
εγώ μια ζωή εθνικάρα ήμουνα».

*** Έπεσε τόση καζούρα, που ακόμη την θυμάται ο Φυλακούρης.

*** Ευτυχώς που δεν υπήρχε κοντά κάποιο «μπουγέλο».

ΡΑΝΤΕΒΟΥ είχαν χθες στον ΟΠΑΠ ο πρόεδρος του Οργανισμού Σ. Αλημίσης με τον
πρόεδρο της ΕΠΑΕ Κ. Αλαμάνο, όμως η συνάντηση αναβλήθηκε και θα γίνει σήμερα.

*** Αιτία της αναβολής;

*** Δεν έγιναν, λέει, οι πτήσεις από τη Θεσσαλονίκη στην Αθήνα!

*** Μην ξαφνιάζεστε. Ντιρεκτίβα της διοίκησης της ΕΠΑΕ ήταν να μεταβεί ο
Αλαμάνος στον Αλημίση, αλλά παρέα με τον αντιπρόεδρο Θεοδωρίδη, τον
Θεσσαλονικέα, ο οποίος είχε καθηλωθεί στη συμπρωτεύουσα.

*** Περιττό να τονιστεί ότι ο Αλαμάνος ήταν πυρ και μανία για το γεγονός.

*** Νιώθει ότι δεν τον εμπιστεύονται σε τίποτα.

*** Χα!
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16344O121</ED>
<ID>
ID:17244

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O12&aa=1</URL></REF>


Article

<CATEGORY>vin10</CATEGORY>

 <H5>ΜΑΣΣΑΛΙΑ
</H5><H2>Μπάλες για τον Ερυθρό Σταυρό </H2><H2></H2>
Ο ΓΑΛΛΟΣ διεθνής σταρ της Γιουβέντους Ζινεντίν Ζιντάν προσφέρει μία μπάλα
στον πρόεδρο του γαλλικού Ερυθρού Σταυρού Μαρκ Ζεντιλινί, στο πλαίσιο
εκδήλωσης που πραγματοποιήθηκε χθες στη Μασσαλία. Η Εθνική Γαλλίας
αντιμετωπίζει σήμερα ­ σε φιλικό ­ την ομάδα του Μαρόκου. Δεξιά ο ικανός (στη
μέρα του...) τερματοφύλακας Φαμπιάν Μπαρτέζ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16344O122</ED>
<ID>
ID:17291

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O12&aa=2</URL></REF>


Article

<CATEGORY>vin10</CATEGORY>

 <H2>Επιστολή για Αντριόλι
</H2><H2></H2>
Η ΔΙΑΣΤΑΣΗ απόψεων που υπάρχει μεταξύ Άρη - Ιωνικού για τη νομιμότητα της
μεταγραφής του Πάολο Αντριόλι, οδήγησε χθες την ομάδα της Θεσσαλονίκης στην
απόφαση να ζητήσει τη συμβολή της FIFA, ώστε να δοθεί λύση στο πρόβλημα. Στην
επιστολή του Άρη προς την Διεθνή Συνομοσπονδία Ποδοσφαίρου υποστηρίζεται ότι
δεν υπάρχουν οικονομικές διαφορές με τον Ιωνικό και κακώς η ΕΠΟ δεν εκδίδει
δελτίο στον παίκτη.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16344O123</ED>
<ID>
ID:17331

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O12&aa=3</URL></REF>


Article

<CATEGORY>vin10</CATEGORY>

 <H5>ΦΕΡΓΚΙΟΥΣΟΝ
</H5><H2>Στο Μάντσεστερ έως το 2003 </H2><H2></H2>
ΤΟ 2003 ίσως αποτελέσει χρονιά-ορόσημο για τον Άλεξ Φέργκιουσον αλλά και τη
Μάντσεστερ Γιουνάιτεντ, αφού τότε σκοπεύει να αποσυρθεί ο Σκωτσέζος μάνατζερ.
Το συμβόλαιο του Φέργκιουσον με την αγγλική ομάδα λήγει το 2000, αλλά οι δύο
πλευρές συμφώνησαν να ανανεώσουν από τώρα τη συνεργασία τους για τέσσερα ακόμη
χρόνια. Αν τελικά ο Φέργκι αποσυρθεί, όπως έχει προγραμματίσει, τότε θα έχει
συμπληρώσει 17 χρόνια στον πάγκο της ιστορικής ομάδας!
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16344O124</ED>
<ID>
ID:17357

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O12&aa=4</URL></REF>


Article

<CATEGORY>vin10</CATEGORY>

 <H5>ΝΤΕΣΑΓΙ
</H5><H2>Θέλει να κάνει ρεκόρ </H2><H2></H2>
ΑΝ Η ΤΣΕΛΣΙ κερδίσει το πρωτάθλημα στην Αγγλία, τότε ο Μαρσέλ Ντεσαγί θα
αλλάξει ομάδα! Ο Γάλλος διεθνής αμυντικός έχει πανηγυρίσει την κατάκτηση του
τίτλου με τη Μαρσέιγ και τη Μίλαν και αν τα καταφέρει και με την Τσέλσι, τότε
θα προσπαθήσει να δοκιμάσει την τύχη του και με κάποια ισπανική ομάδα. Ο
Ντεσαγί αποκάλυψε, επίσης, πως πρωταρχικός του στόχος είναι να αγωνιστεί με τη
Γαλλία στο Μουντιάλ του 2002 για να υπερασπιστεί τον τίτλο που κατέκτησαν πριν
από λίγους μήνες οι «τρικολόρ».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16344O125</ED>
<ID>
ID:17373

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O12&aa=5</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Πρώτος στόχος της Τσέλσι </H2><H2></H2>
ΣΤΗΝ ΑΓΓΛΙΑ ίσως επιστρέψει ο Φαουστίνο Ασπρίγια. Όπως αναφέρει ο ιταλικός
Τύπος, ο Κολομβιανός επιθετικός αποτελεί τον πρώτο μεταγραφικό στόχο της
Τσέλσι. Ο άσος της Πάρμα δήλωσε άγνοια για το θέμα, αλλά δεν απέκλεισε το
ενδεχόμενο ­ αν τελικά δεχτεί πρόταση ­ να μετακομίσει στο Λονδίνο.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16344O126</ED>
<ID>
ID:17384

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O12&aa=6</URL></REF>


Article

<CATEGORY>vin10</CATEGORY>

 <H5>Εντυπωσιακός ο νεαρός Γκελασβίλι στον Πανελλήνιο
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΓΚΕΛΑΣΒΙΛΙ κερδίζει τον έναν αντίπαλο μετά τον άλλο στο κλειστό διεθνές
τουρνουά «Κάισσα», που διεξάγεται καθημερινά στο εντευκτήριο του Πανελληνίου.
Μετά και τη νίκη του επί του Γκέσου στον 6ο γύρο έφτασε τους 5,5 βαθμούς.
βλέποντας πλέον καθαρά στο «βάθος του τούνελ» την τελευταία νόρμα γκραν μετρ,
που χρειάζεται για να αποκτήσει και τον σχετικό τίτλο. Ο 20χρονος Γεωργιανός
ήρθε πριν από μερικά χρόνια στη χώρα μας, με ένα ΕΛΟ που μόλις ξεπερνούσε το
2.300 αλλά με θέληση και ταλέντο πολύ πάνω απ' αυτό. Εγκαταστάθηκε στη
Θεσσαλονίκη και αγωνίζεται με τα χρώματα της τοπικής Ένωσης Σκακιστών. Το
σημερινό του ΕΛΟ είναι 2.512.

Ελπίδες για τη νόρμα διατηρούν ακόμη και οι Τσέλα, Βουλδής, Χαλκιάς. Για να τα
καταφέρουν, πρέπει να συγκεντρώσουν 9,5 βαθμούς σε 13 αγώνες. Αναλυτικά τα
αποτελέσματα του 6ου γύρου έχουν ως εξής: Τσέλα - Βουλδής 1-0, Κοτρωνιάς -
Κετσουριάνι 1-0, Σκαλκώτας - Σαχταχτίνσκι 1-0, Γκέσος - Γκελασβίλι 0-1,
Χαλκιάς - Πανταβός 1-0, Νικολαΐδης - Αναγνωστόπουλος 0,5-0,5.

Βαθμολογία (σε 6 αγώνες) 1) Γκελασβίλι 5,5, 2) Τσέλα 4 (σε 5 αγ.), 3) Βουλδής
4, 4) Αναγνωστόπουλος (Άγκνος) 3,5/5, 5) Χαλκιάς 3/3, 6-7) Κοτρωνιάς,
Τζερμιαδιανός 3, 8) Ι. Νικολαΐδης 2,5/5, 9) Σκαλκώτας 2,5, 10) Μαναγκάτζε 2/5,
11-13) Γκέσος, Πανταβός, Σαχταχτίνσκι 1,5, 14) Κετσουριάνι μισός βαθμός.

Τσέλα - Μαναγκάτζε

1. ε4 ε6 2. δ4 δ5 3. Ιγ3 δ: ε4 4. Ι: ε4 Αδ7 5. Ιζ3 Αγ6 6. Αδ3 Ιδ7 7. Βε2 Ιηζ6
8. Ιεη5 Βε7 9. Αδ2 θ6 10. Ιε4 Ι: ε4 11. Α: ε4 Α: ε4 12. Β: ε4 γ6 13. 0-0-0 Ιζ6
14. Βε2 Βγ7 15. γ4 Αε7 16. Ρβ1 0-0 17. η4 γ5 18. θ4 γ: δ4 19. η5 Ιθ5 20. Ι: δ4
η6 21. η: θ6 Αζ6 22. Αη5 Βγ5 23. Ιζ3 Παδ8 24. Α: ζ6 Βζ5+ 25. Βγ2 Ι: ζ6 26. Β:
ζ5 ε: ζ5 27. Ιη5 Ιη4 28. Π: δ8 Π: δ8 29. θ7+ Ρη7 30. Πε1 Ρζ6 31. ζ3 Ιθ6 32. γ5
ζ4 33. Πε4 Ιζ5 34. Πβ4 Ι: θ4 35. Π: β7 Ρ: η5 36. γ6 Ι: ζ3 37. γ7 Πγ8 38. Πβ8
Π: γ7 39. α3 Πγ5 40. θ8=Β Πζ5 41. Πδ8 Ρη4 42. Βθ1 Ιθ4 43. Βγ1+ Ρθ3 44. Πδ2 1-0

Γκέσος - Χαλκιάς

1. ε4 γ5 2. Ιζ3 Ιγ6 3. δ4 γ: δ4 4. Ι: δ4 Βγ7 5. Ιγ3 ε6 6. Αε3 α6 7. Αδ3 Ιζ6 8.
Βε2 Αβ4 9. 0-0 β6 10. Ια4 Πβ8 11. Α: α6 Α: α6 12. Β: α6 Ιη4 13. η3 Ι: ε3 14.
ζ: ε3 Ιε5 15. α3 Αε7 16. β3 θ5 17. Βε2 θ4 18. γ4 θ: η3 19. θ: η3 Ι: γ4 20. Βη4
Ι: ε3 21. Β: η7 Πζ8 22. Πζ3 β5 23. Ιβ2 ε5 24. Ιε2 Αγ5 25. Ρθ2 Πβ6 26. Ιδ3 Πη6
27. Β: ε5+ Β: ε5 28. Ι: ε5 Πθ6+ 29. Ρη1 Ιη4+ 0-1

* Μπλιτς πραγματοποιήθηκε στο Βικ άαν Ζέε της Ολλανδίας κατά την ελεύθερη μέρα
του μεγάλου τουρνουά Χουγκόβενς. Έπαιξαν όλοι πλην του Σίροβ, που
αντικαταστάθηκε από τον Ολλανδό σκακιστή Μπόσμπομ, παίκτη όχι μεγάλης
δυναμικότητας. Ο Μπόσμπομ ήταν όμως ο μόνος παίκτης που υποχρέωσε σε ήττα τον
Κασπάροβ! Στο σημείο όμως που υπέστη την ήττα αυτή, ο Γκάρι είχε εξασφαλίσει
σχεδόν την πρώτη θέση. Και αυτό γιατί ξεκίνησε με 7 συνεχείς νίκες! Ακολούθησε
ισοπαλία με τον Κράμνικ, ήττα από τον Μπόσμπομ και δύο ακόμη ισοπαλίες με Βαν
Βέλι και Γιερμολίνσκι. Η τελική βαθμολογία του μπλιτς έχει ως εξής: 1)
Κασπάροβ 10,5 βαθμοί σε 13 αγώνες, 2-3) Ανάντ, Ιβαντσούκ 9 βαθμοί, 4) Κράμνικ
8,5, 5) Ι. Σοκόλοβ 8, 6-7) Σβίντλερ, Τοπάλοβ 6,5, 8) Καζιμτζάνοβ 6, 9-10)
Πίκετ, Μπόσμπομ 5,5, 11) Τίμαν 5, 12) Βαν Βέλι 4,5, 13) Ράιντερμαν 3,5, 14)
Γιερμολίνσκι 3 βαθμοί.

<REF><SOURCE>ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16344O991</ED>
<ID>
ID:17253

</ID><URL>http://ta-nea.dolnet.gr/neaweb/neafile.print_unique?e=A&f=16344&m=O99&aa=1</URL></REF>


Article

<CATEGORY>vin09</CATEGORY>

 <H5>«ΠΥΡΟΤΕΧΝΗΜΑΤΑ»: ΤΟ ΧΡΥΣΟ ΛΙΟΝΤΑΡΙ ΤΗΣ ΒΕΝΕΤΙΑΣ ΣΤΟ CINE CLUB ΤΩΝ «ΝΕΩΝ»
</H5><H2></H2><H2>Γιάκουζα τα μεσάνυχτα
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ο Ιάπωνας σκηνοθέτης Τακέσι Κιτάνο στα «Πυροτεχνήματα». Ένας μπάτσος στον
προθάλαμο του θανάτου

Χαθήκαμε; Καθόλου. Μάνι μάνι, μέσα σε απόσταση δώδεκα ωρών δύο αβάν πρεμιέρ.
Μεσάνυχτα Σαββάτου προς Κυριακή γκάνγκστερ και Γιάκουζα (η γιαπωνέζικη μαφία)
στα «Πυροτεχνήματα» του Τακέσι Κιτάνο και Κυριακή μεσημέρι στον «Απόλλωνα»
«Συμφωνία χαρακτήρων» της Λουκίας Ρικάκη.

Η Βενετία έψαχνε να βρει τον άνθρωπό της. Μια αποκάλυψη, βρε αδερφέ, για το
Χρυσό Λιοντάρι. Το θυμάμαι σαν τώρα. Ήταν αρχές Σεπτεμβρίου 1997. Όλοι
«έπεφταν». Η μια ταινία μετά την άλλη «έφευγαν». Για το Λιοντάρι καμιά. Ώσπου
σε μια μεταμεσονύχτια προβολή, η αίθουσα κρατάει την αναπνοή της. Το πρόγραμμα
έγραφε «Πυροτεχνήματα» ­ Τακέσι Κιτάνο ­ Ιαπωνία. Όταν η αυλαία έπεσε, όλοι
μιλούσαν για ένα θρυλικό όνομα: Ζαν Πιερ Μελβίλ. Οι γκάνγκστερ επιστρέφουν
στον τόπο του εγκλήματος. Μερικές μέρες αργότερα ο Τακέσι Κιτάνο σάλπαρε για
το Τόκιο με Χρυσό Λιοντάρι υπό μάλης.

Ώριμος

Με απόσταση καμιά τριανταριά ετών «Ο δολοφόνος με το αγγελικό πρόσωπο», ο
«Κόκκινος κύκλος» και «Η δεύτερη πνοή» ­ και οι τρεις μέγιστες στιγμές του
Γάλλου Ζαν Πιέρ Μελβίλ ­ συμπυκνωμένες στα «Πυροτεχνήματα» ενός Ιάπωνα!
Απίστευτα πράγματα.

Ένας ώριμος, σε ηλικία, μπάτσος, διανύει την πιο τραγική διαδρομή της ζωής και
της καριέρας του. Η γυναίκα του εγκαθίσταται στον προθάλαμο του θανάτου από
ανίατη αρρώστια. Ο καλύτερος φίλος και συνεργάτης του πυροβολείται και
καθηλώνεται σε αναπηρικό καροτσάκι, παρατημένος από τη γυναίκα και το παιδί
του. Και η χήρα ενός τρίτου, σκοτωμένου συναδέλφου του τον εκλιπαρεί να την
βοηθήσει. Όλες οι πόρτες και οι ελπίδες κλειστές. Αυτός, ένας μπάτσος
συνηθισμένος στη βία, ενθαρρύνει τον ανάπηρο φίλο του να ασχοληθεί με την
ζωγραφική. Παράλληλα προσπαθεί να διατηρήσει μερικές ανάσες ζωής επιστρέφοντας
στο παρελθόν, στο πλευρό της γυναίκας του. Όμως ό,τι και να κάνει ο κόσμος
εξακολουθεί να είναι απελπιστικά κρύος και μοναχικός.

Η αντίστροφη μέτρηση έχει αρχίσει. Όσο «κυκλοφορούσε» και υπηρετούσε την
πλευρά του νόμου, κατέληγε σε αδιέξοδα. Παντού ερείπια. 
Παρανομία

Τώρα είναι καιρός να μεταπηδήσει στην άλλη πλευρά του κόσμου. Στην παρανομία.
Χτυπάει την πόρτα της Γιάκουζα και ζητεί να δανειστεί λεφτά να ενισχύσει τη
χήρα. Οι τοκογλύφοι της μαφίας του δίνουν και τον έχουν στο χέρι. Εκείνος
ζητεί περισσότερα και η Γιάκουζα του κλείνει την πόρτα. Τότε ο μπάτσος
αποφασίζει ένα σάλτο μορτάλε. Αρπάζει το περίστροφο και ορμάει σε μια τράπεζα.
Τι σημασία έχει; Έτσι κι αλλιώς ο κόσμος είναι άδικος. Ένας μπάτσος δεν μπορεί
να τον αλλάξει. Ο κόσμος ­ «έλεγε» ο μακαρίτης Ζαν Πιέρ Μελβίλ ­ χωρίζεται σε
δύο κατηγορίες «γκάνγκστερ». Σε αυτούς που φορούν στολή και στους άλλους που
δεν φορούν στολή. Και οι δύο, πάντως, κάνουν το ίδιο.

Η πορεία του Κιτάνο είναι κι αυτή απίστευτη. Θυμίζει βιογραφικό του Τούρκου
Γιλμάζ Γκιουνέι, που ξεκίνησε παίζοντας σε ταινίες του «λαού» και στην
συνέχεια μεταμορφώθηκε σε δημιουργό. Ο Κιτάνο ­ 52 σήμερα ­ αρχίζει ως κωμικός
και γίνεται γνωστός με το ψευδώνυμο «Μπητ» Τακέσι, σαν μέλος του σατιρικού
ντουέτου «The two beats». Στη συνέχεια γράφει 55 βιβλία ποίησης, δοκιμίων και
λογοτεχνίας και ­ κρατήστε την αναπνοή σας ­ σκιτσογραφεί, ζωγραφίζει,
δημοσιογραφεί και παίζει. Στην ταινία «Καλά Χριστούγεννα κύριε Λόρενς» του
Ναγκίσα Οσίμα υποδύεται τον σκληρό λοχία Χάρα, απέναντι στον Ντέιβιντ Μπάουι.
Δέκα χρόνια πριν αρχίζει να υπογράφει τις καλύτερες ταινίες. Με τη «Σονατίνα»
(1993) γίνεται διάσημος. Με τα «Πυροτεχνήματα» σκαρφαλώνει στις πρώτες θέσεις
καλτ δημιουργών σ' ολόκληρη την κινηματογραφική υφήλιο. Θα με θυμηθείτε. Τόσο
μοντέρνα, «σκληρή», ανατρεπτική και αλλιώτικη γκανγκστερική ταινία, χρόνια
είχαμε να δούμε.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16344P011</ED>
<ID>
ID:17254

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P01&aa=1</URL></REF>


Article

<CATEGORY>vin09</CATEGORY>

 <H2>Μουσική
</H2>
Τι θα ακούσουμε έως το Πάσχα από την ελληνική δισκογραφία

σελ. 3
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16344P012</ED>
<ID>
ID:17297

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P01&aa=2</URL></REF>


Article

<CATEGORY>vin09</CATEGORY>

 <H2>Θέατρο
</H2>
Η έκπληξη του χειμώνα είναι ένα «ερασιτεχνικό» σόου: «Μόλις χώρισα» ­ και να
το στριμωξίδι...

σελ. 9
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16344P013</ED>
<ID>
ID:17337

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P01&aa=3</URL></REF>


Article

<CATEGORY>vin09</CATEGORY>

 <H5>ΔΕΥΤΕΡΗ ΔΙΑΝΟΜΗ ΓΙΑ ΤΗΝ «ΕΠΙΣΤΡΟΦΗ ΤΗΣ ΕΛΕΝΗΣ» ΤΟΥ Θ. ΜΙΚΡΟΥΤΣΙΚΟΥ
</H5><H5>«ΖΩΝΤΑΝΑ»
</H5><H5>Ο Κώστας Ασημακόπουλος πρόεδρος στο θεατρικό μουσείο
</H5><H2>Ποιητής και μύστης
</H2>
Άγγελος Σικελιανός

Αφιέρωμα στον Άγγελο Σικελιανό απόψε στις 8, στο «Ιδεο-θέατρον» (Στουρνάρη 57,
τηλ. 5237.543). Ο συγγραφέας Δημήτρης Δημόπουλος θα παρουσιάσει το βιβλίο του
«Άγγελος Σικελιανός - ο ποιητής και μύστης» και ο ηθοποιός Ραδάμανθυς
Αναστασάκης θα απαγγείλει ποιήματα του Σικελιανού. Εν συνεχεία θα προβληθεί η
ταινία των δελφικών εορτών του 1927.

ΟΠΕΡΑ

«Η επιστροφή της Ελένης» του Θάνου Μικρούτσικου απόψε και αύριο, στο Μέγαρο
Μουσικής Αθηνών (Βασ. Σοφίας και Κόκκαλη, τηλ. 7282.000). Η μουσική της όπερας
του Μικρούτσικου είναι εμπνευσμένη από την ποίηση του Γιάννη Ρίτσου και
βασίζεται σε λιμπρέτο του Χρήστου Δ. Λαμπράκη. Η σκηνοθεσία είναι του Δημήτρη
Παπαϊωάννου. Την Καμεράτα - Ορχήστρα Φίλων της Μουσικής (με μόνιμο χορηγό την
Eurobank) διευθύνει ο Αλέξανδρος Μυράτ. Συμπράττει η Χορωδία της Ελληνικής
Ραδιοφωνίας υπό τη διεύθυνση του Αντώνη Κοντογεωργίου και μέλη της «Ομάδας
εδάφους». Η παράσταση πραγματοποιείται σε συνεργασία με τις Όπερες του
Μονπελιέ και της Φλωρεντίας και με τη χορηγία της ΤΕΧΝΟΔΟΜΙΚΗΣ Α.Ε. και της
ΤΕΧΝΙΚΗΣ ΕΤΑΙΡΕΙΑΣ ΒΟΛΟΥ ΤΕΒ Α.Ε.

ΕΚΘΕΣΕΙΣ

Σωματογραφία του Κώστα Ευαγγελάτου «Εκ του φυσικού» (στην έκθεση που
λειτουργεί στο Κέντρο Τεχνών του Δήμου Αθηναίων, Πάρκο Ελευθερίας, οδός Βασ. Σοφίας)

Συνεχίζεται στον «Αιγόκερω» (Αριστοδήμου 4 και Δεινοκράτους, τηλ. 7223.897) η
έκθεση της Ζωής Σκιαδαρέση, της Μερόπης Γκρέκα και του Γιάννη Τσαρούχη με
τίτλο «Άγγελοι». Παρουσιάζονται ακουαρέλες, ελαιογραφίες, μεταξοτυπίες και
μινιατούρες σε plexi-glass.

*** «Domestic Farm» είναι ο τίτλος της έκθεσης ζωγραφικής του Παναγιώτη
Λιναρδάκη, που εγκαινιάζεται απόψε στις 8, στη «Μέδουσα» (Ξενοκράτους 7, τηλ. 7244.552).

*** Έως το τέλος της εβδομάδας (24/1) θα λειτουργεί στο Μέγαρο Μουσικής Αθηνών
η έκθεση «Ζωγραφική για το θέατρο», με έργα των Μόραλη, Χατζηκυριάκου-Γκίκα
και Τσαρούχη.

ΠΑΡΑΤΑΣΗ

Παρατείνεται έως την Κυριακή 31 Ιανουαρίου η έκθεση φωτογραφιών του «MAGNUM»,
που διοργανώνει το «ΒΗΜΑ» στο Γκάζι (Πειραιώς 100 και Περσεφόνης, τηλ.
3467.630). Τίτλος της έκθεσης, που πραγματοποιείται με τη χορηγία του ΟΤΕ,
«1968: Οι συγκλονιστικές εικόνες μιας ιστορικής εποχής».

ΒΙΒΛΙΑ

Το βιβλίο του Στέλιου Παπαθεμελή «Τούτην την πατρίδα την έχομεν όλοι μαζί»,
που κυκλοφορεί από τις εκδόσεις «Καστανιώτη», παρουσιάζουν το απόγευμα στις
7.30, στην αίθουσα συνεδριάσεων της Παλαιάς Βουλής, ο Αναστάσης Πεπονής, ο
Μιλτιάδης Έβερτ, ο Πέτρος Ευθυμίου και ο Χρύσανθος Λαζαρίδης.

*** Για το βιβλίο του Φίλιππου Ωραιόπουλου «Ο νεοελληνικός λόγος για την
αρχιτεκτονική και την πόλη», που κυκλοφορεί από τις εκδόσεις «Εστία», μιλούν
το βράδυ στις 8, στο Κέντρο Σύγχρονης Τέχνης «Ιλεάνα Τούντα» (Αρματολών και
Κλεφτών 48), ο Ασδραχάς, ο Δ. Φατούρος και ο Γ. Σημαιοφορίδης.

ΧΙΤΣΚΟΚ

Ο Κάρι Γκραντ και η Εύα Μαρί Σεντ στο «Βόρεια με βορειοδυτικά» του Άλφρεντ
Χίτσκοκ («Παλλάς»)

Η ταινία του Άλφρεντ Χίτσκοκ «Βόρεια με βορειοδυτικά» («Στη σκιά των τεσσάρων
γιγάντων») προβάλλεται απόψε στις 8, από την Ταινιοθήκη της Ελλάδος (Κανάρη 1,
τηλ. 3609.695). στο «Παλλάς» (Βουκουρεστίου).

Montanaro, με είκοσι φλάουτα, αλλά και με ακορντεόν, σαξόφωνο και πιάνο,
απόψε, στο «Club» του Μύλου, στη Θεσσαλονίκη.

*** Ατραπός, με μουσική από την Κωνσταντινούπολη των τελευταίων πέντε αιώνων,
απόψε και αύριο στις 11, στα «Αλλότρια» (Αγίου Ιωάννου 65, στην Αγία
Παρασκευή, τηλ. 6398.174).

*** Αραβικά και αραβοανδαλουσιανά τραγούδια ερμηνεύει από σήμερα μέχρι και το
Σάββατο, στην «Πινακοθήκη» (Αγίας Θέκλας 5, στου Ψυρή), η Τυνήσια Lamia Bedioui.

*** Τραγούδια από τους δίσκους του «Ένα φεγγάρι δρόμος» και «Μυθικά καράβια»
παρουσιάζει απόψε, στις «Φωνές» (Αρτέμωνος 9, στον Νέο Κόσμο, τηλ. 9270.628),
ο Νίκος Ανδρουλάκης.

Ο Κώστας Ασημακόπουλος εξελέγη νέος πρόεδρος του Κέντρου Μελέτης και Έρευνας
του Ελληνικού Θεάτρου - Θεατρικού Μουσείου. Για το Διοικητικό Συμβούλιο
εξελέγησαν, επίσης, οι Ιάκωβος Καμπανέλλης (αντιπρόεδρος), Κώστας Πολιτόπουλος
(γενικός γραμματέας), Μαρία Δημητρέα - Ζαχαριουδάκη (ταμίας) και Μέλπω
Ζαρόκωστα, Μαρία Λάζου, Λάκης Μιχαηλίδης, Νίκος Συνοδινός, Μαρία Χορς.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16344P021</ED>
<ID>
ID:17257

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P02&aa=1</URL></REF>


Article

<CATEGORY>vin09</CATEGORY>

 <H5>... φέτος τον χειμώνα
</H5><H2>Καθόλου ξαφνικά...
</H2>
<AUTHOR>Γ.Δ.Σ.</AUTHOR>

Η Μαρία Ναυπλιώτου

Πριν από τέσσερα χρόνια, τυχαία, στο Γαλλικό Ινστιτούτο μια μεσαίου μήκους
ταινία της νέας σκηνοθέτιδος Μαρίας Ντούζα, με τον τίτλο «Από 'δω και πέρα».
Ανάμεσα στους πρωταγωνιστές, ένα κορίτσι, η Μαρία Ναυπλιώτου, χορεύτρια έως
τότε, απόφοιτη της σχολής της Ραλλούς Μάνου, με πείρα αρκετών χρόνων σε
χορευτικές ομάδες, βασικό τότε στέλεχος στο χοροθέατρο «Ροές» της Σοφίας
Σπυράτου. Και έγραψα στις σελίδες αυτής της εφημερίδας τότε, στις 7
Φεβρουαρίου 1995: «Ένα πρόσωπο που αγαπάει το φως, αρμέγει το φως, ρουφάει το
φως και εκπέμπει φως. Ένα πρόσωπο με έντονα ζυγωματικά, υπέροχα μάτια, με
πράσινες ανταύγειες, τέλειο στόμα ­ ένα πολύ ωραίο κορίτσι, που αναδίδει
γλυκύτητα και μαζί σοβαρότητα. Δεν είναι το μόνο. Όμως, ο τρόπος που αγαπιέται
το πρόσωπο αυτό από τον φακό, η κάθε γωνία του, η κάθε ίνα του, ο κάθε πόρος
του, είναι κάτι απίστευτο ­ φέγγει και μέσα στο σκοτάδι. Όταν ένα τέτοιο
σπάνιο χάρισμα συνοδεύεται και με εκφραστικές δυνατότητες τόσες, ώστε το
κορίτσι αυτό, το άπειρο, να στέκεται επάξια πλάι στους έμπειρους και καλούς
Γιώτα Φέστα και Γρηγόρη Πατρικαρέα και να αναδεικνύεται απόλυτη πρωταγωνίστρια
της ταινίας, ε, τότε πρόκειται για γεγονός. Πιστεύω ότι τη Μαρία Ναυπλιώτου ­
ευρωπαϊκή "φάτσα" επιπέδου Καρντινάλε και Ντομινίκ Σαντά, φάτσα που ΔΕΝ
διαθέτει ο ελληνικός κινηματογράφος ­ δεν θα αργήσουν να την ανακαλύψουν οι
σκηνοθέτες μας. Και είμαι σίγουρος ότι σύντομα θα μιλάμε για το πρόσωπο αυτό.
Και θα μιλάμε πολύ».

Έπεσα έξω τότε. Τη Μαρία Ναυπλιώτου, που πέρασε στο μεταξύ από το θεατρικό
εργαστήριο του Γιάννη Ρήγα και φοίτησε στη σχολή του Γιώργου Κιμούλη, δεν την
ανακάλυψαν οι σκηνοθέτες του κινηματογράφου. Την ανακάλυψε η νέα σκηνοθέτις
της τηλεόρασης, όμως, Πηγή Δημητρακοπούλου, και την βλέπουμε τώρα στον ρόλο
της Γλαύκης στη σειρά του Antenna «Η αίθουσα του θρόνου». Και την ανακάλυψε,
ύστερα από σκληρές ακροάσεις, και ο σκηνοθέτης του θεάτρου Κοραής Δαμάτης, που
της εμπιστεύθηκε, μαζί με το Εθνικό Θέατρο, την Κάθριν στο «Ξαφνικά πέρσι το
καλοκαίρι», ρόλο που παίζει εναλλάξ με τη Θάλεια Προκοπίου. Την είδα στην
πρεμιέρα του Σαββάτου. Δεν έχω τίποτα να προσθέσω. Όσοι είδαμε το Σάββατο τη
Μαρία Ναυπλιώτου, σε πρώτη εμφάνιση στη θεατρική σκηνή, ξέρουμε πολύ καλά τι
μπορούμε να περιμένουμε από τη νέα ηθοποιό. Αν συνεχίσει όπως άρχισε, αν την
βοηθήσει η τύχη, αν δουλέψει και αν δεν χάσει την ψυχούλα της, είμαι σίγουρος
ότι θα μιλάμε γι' αυτήν στο μέλλον περισσότερο απ' όσο νόμιζα το 1995.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16344P022</ED>
<ID>
ID:17300

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P02&aa=2</URL></REF>


Article

<CATEGORY>vin09</CATEGORY>

 <H2>Όλυμπος και Πύδνα
</H2>
<AUTHOR>Κ.Ρ.</AUTHOR>

Ο μπαρμπα-Χρήστος Κάκαλος

Ο καλός μας φίλος Νίκος Πασχαλούδης από την Κατερίνη, που πολύ και με πολλούς
τρόπους νοιάζεται για τον τόπο του, μας έστειλε δύο έξοχα άλμπουμ ­
δημιουργήματα της Πιερικής Αναπτυξιακής. Το ένα (δίγλωσσο) τιτλοφορείται
«Όλυμπος, η κατοικία των Θεών». 130 σελίδες γεμάτες βουνίσια ομορφιά. Με τις
κορυφές, τα χωριουδάκια, τη χλωρίδα και πανίδα του βουνού των βουνών,
αποτυπωμένα σε ομιλούσες φωτογραφίες. Το περιεκτικό κείμενο έγραψε ο καθηγητής
Δ. Παντερμαλής. Συγκινητικό το κεφάλαιο «Οι πρωτοπόροι», που αποτυπώνει τις
πρώτες ορειβατικές εξορμήσεις. Στάθηκα στη συγκινητική φωτογραφία του μπαρμπα-
Χρήστου Κάκαλου (φωτογραφία) από το Λιτόχωρο, του πρώτου Έλληνα οδηγού του
Ολύμπου. Και εδώ βρήκα τη μοναδική έλλειψη του λευκώματος. Θα 'θελα να
ρουφήξω, έστω και σε μια σελίδα, την ιστορία του πρωτοπόρου, έστω μια μαρτυρία
του. Το δεύτερο (δίγλωσσο επίσης) λεύκωμα είναι αφιερωμένο στην αρχαία Πύδνα
που βρίσκεται στη Βόρεια Πιερία, μια πόλη με σημαντικό ρόλο στην ιστορία της
Μακεδονίας. Τα κατατοπιστικά κείμενα έγραψαν οι αρχαιολόγοι Μάνθος Μπάσιος και
Μαρίνα Παππά, ενώ μέσα από τις σελίδες του λευκώματος παρουσιάζονται για πρώτη
φορά μερικά από τα σημαντικότερα ευρήματα της Πύδνας. Δουλειές με μεράκι.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16344P023</ED>
<ID>
ID:17339

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P02&aa=3</URL></REF>


Article

<CATEGORY>vin09</CATEGORY>

 <H5>CD ΤΩΝ ΠΑΠΑΚΩΝΣΤΑΝΤΙΝΟΥ, ΤΣΑΚΝΗ, ΜΑΧΑΙΡΙΤΣΑ, ΚΟΤΣΙΡΑ, ΠΑΠΑΔΗΜΗΤΡΙΟΥ, ΠΕΡΙΔΗ
ΣΤΑ ΣΚΑΡΙΑ
</H5><H5></H5><H2>Έρχεται η νέα σοδειά
</H2>
<AUTHOR>ΧΑΡΗ ΠΟΝΤΙΔΑ</AUTHOR>

<H3>Όσο απομακρυνόμαστε από την εποχή των Χριστουγέννων τόσο τα στούντιο
ηχογράφησης ζουν ώρες... εορταστικές ­ με τον δικό τους τρόπο. Εδώ δεν
περιμένουν πια τον Άη Βασίλη ­ αυτός ό,τι μπόρεσε το έκανε πριν από τις
γιορτές ­ ούτε το μαγικό ραβδάκι για την πολυπόθητη... ολοκλήρωση των
εργασιών. Τα «dead line» είναι πλέον περασμένα στην ατζέντα και η νέα σοδειά
τής μετα-χριστουγεννιάτικης εποχής έχει πάρει τον δρόμο της.
</H3>
Η νέα παραγωγή του Δημήτρη Παπαδημητρίου θα συγκεντρώσει κυρίως τις μουσικές
του για το θέατρο

Τι περιμένουμε; Νέο Περίδη, νέο Παπακωνσταντίνου, νέο Τσακνή, βεβαίως και νέο
Μαχαιρίτσα, νέους Συνήθεις Υπόπτους, Αλκίνοο Ιωαννίδη, Γιάννη Κότσιρα, Νίκο
Παπάζογλου και Νίκο Πορτοκάλογλου (αν και αυτοί οι δύο τελευταίοι είναι
δύσκολο να εντοπίσουν την ακριβή ημερομηνία που θα κυκλοφορήσει η δουλειά
τους). Περιμένουμε ακόμα και νέο Δημήτρη Παπαδημητρίου (ένα CD στο οποίο θα
συγκεντρώσει κυρίως τις μουσικές του για το θέατρο), αλλά και Στέφανο Κορκολή
ο οποίος, όπως λένε οι καλές γλώσσες, θέλει από εδώ και πέρα να σταθεί στο
ύψος του ταλέντου του, το οποίο το αφήνει να φανεί περιστασιακά.

Με ενδιαφέρον περιμένουμε το νέο, τολμηρό εγχείρημα των Ωmega Vibes (του
Δημήτρη Πανόπουλου δηλαδή), με ηλεκτρονικό new age ήχο πλεγμένο με τις φωνές
της Γλυκερίας και του Χρήστου Δάντη (!) σε στίχους Άρη Δαβαράκη. Νέο δίσκο
ετοιμάζει και η νεαρή, αλλά ήδη γνωστή στον χώρο Θεοδοσία Τσάτσου, πρώην
«Μπλε» και νυν ολόλευκη, φωνή με μέλλον (είχαμε πει όταν την ακούσαμε για
πρώτη φορά), έτοιμη για νέες περιπέτειες με δικό της πια γκρουπ. Να
ξεκινήσουμε όμως από τα άλμπουμ που είναι σχεδόν έτοιμα και τα οποία θα τα
έχουμε στα χέρια μας μέχρι τα μέσα του επόμενου μήνα.

«Να με φωνάξεις» είναι ο τίτλος της νέας δισκογραφικής δουλειάς του Βασίλη
Παπακωνσταντίνου που θα έχουμε στα χέρια μας στις αρχές Φεβρουαρίου

Δεκατρία νέα τραγούδια περιλαμβάνει η νέα δουλειά του Βασίλη Παπακωνσταντίνου
που αυτή την εποχή βρίσκεται στις τελευταίες λεπτομέρειες, λίγο πριν από τη
λήξη των εργασιών. «Να με φωνάξεις» είναι ο τίτλος του δίσκου στον οποίο
συμμετέχει (με ένα τραγούδι) και ως συνθέτης, δουλειά που ανήκει κυρίως στον
συνεργάτη και φίλο του (ως προς τη μουσική) Χριστόφορο Κροκίδη. Ροκ μπαλάντες
αλλά και ένα κομμάτι ραπ, το «Να με φωνάξεις» έχει ήδη εξασφαλίσει το κοινό
των εφήβων και των αιώνιων εφήβων αυτής της χώρας (αν και λένε ότι αυτή τη
φορά ο Βασίλης απευθύνεται και σε μεγαλύτερες ηλικίες). Τραγούδια έχουν γράψει
ακόμα οι Λαυρέντης Μαχαιρίτσας, Απόστολος Μπουλασίκης και Θόδωρος Παυλάκος. Οι
στίχοι ανήκουν στους Λευτέρη Παπαδόπουλο, Θόδωρο Μπουλασίκη, Οδυσσέα Ιωάννου,
κ.ά. Ο Ορφέας Περίδης και πάλι εδώ. Με νέο δίσκο ­ καιρός ήταν. Μετά την
επιτυχία της προηγούμενης δουλειάς του, ετοιμάζει πυρετωδώς την τρίτη που
εκτός απροόπτου θα κυκλοφορήσει στα μέσα του Φεβρουαρίου. Κομμάτια δικά του
(στίχοι και μουσική) που απλώνονται σε μια αρκετά πλατιά γκάμα από καθαρές
μπαλάντες μέχρι ζεϊμπέκικα (δύο) αλλά και ένα που θυμίζει χιπ χοπ ­ για να μην
ξεχνάμε τις τάσεις της εποχής. 
Ο ένας δίσκος είναι έτοιμος να κυκλοφορήσει ­ το σάουντρακ «Χωρικά Ύδατα» ­ ο
άλλος ξεκινάει αυτή την εποχή. Ο Διονύσης Τσακνής σε εργασιακό οργασμό...

Ευκαιρία για να πειραματιστεί και να εκφράσει άγνωστες πτυχές του βρήκε ο
Διονύσης Τσακνής στο τηλεοπτικό σάουντρακ «Χωρικά Ύδατα», μια παραγωγή που
στηρίζουν οι φωνές της Γλυκερίας και του Κώστα Μακεδόνα και η οποία
περιλαμβάνει από τραγούδια σε ύφος μεσοπολέμου, λαϊκά μέχρι και την πρώτη
απόπειρα του συνθέτη στη λόγια μουσική. Οι στίχοι είναι του Μάνου Ελευθερίου
(ο δίσκος μπορεί να βρίσκεται ήδη στις προθήκες των δισκοπωλείων). Με την
κυκλοφορία των «Χωρικών Υδάτων» ανοίγει η πόρτα του στούντιο και ο αγαπητός
μας Διονύσης βυθίζεται στον κόσμο του επόμενου εγχειρήματός του, το οποίο δεν
είναι άλλο από την εγγραφή ενός ακόμη προσωπικού δίσκου που φιλοδοξεί να έχει
έτοιμο μέχρι το Πάσχα. Στην ίδια φάση ακριβώς βρίσκεται και ο Νίκος
Πορτοκάλογλου, που επί δύο μήνες τώρα δουλεύει στο σπίτι του ώστε η ηχογράφηση
μετά να τρέξει σαν νερό. «Είναι σαν μια επιστροφή στην εποχή των Φατμέ», μας
είπε, «ένας γκρουπίστικος ηλεκτρικός δίσκος, αλλά με τα σημερινά δεδομένα».
Αργά και σταθερά προχωρεί η νέα παραγωγή του Νίκου Παπάζογλου, είναι σχεδόν
σίγουρο ότι θα βγει μέχρι το Πάσχα, αλλά πάλι μπορεί και να καθυστερήσει ­ δεν
βιαζόμαστε, έχουν περάσει ήδη τρία χρόνια από την προηγούμενη, η καλή δουλειά
αργεί να γίνει. Στο στούντιο αυτές τις ημέρες μπήκαν και οι «Συνήθεις Ύποπτοι»
και μέχρι τις αρχές Μαρτίου ελπίζουν να έχουν τελειώσει με τον δεύτερο
προσωπικό τους δίσκο, που θα ονομάζεται «Είμαι αυτό που κυνηγάω». Στίχοι,
μουσική και εκτέλεση από τον ταλαντούχο Χρήστο Θηβαίο, (εκτός από δύο
τραγούδια που ανήκουν στον έτερο... ύποπτο Αλέκο Βασιλάτο). «Αυτή τη φορά
πειραματιζόμαστε με νέες ενορχηστρώσεις το όλο σκεπτικό όμως είναι να κάνουμε
μια δουλειά που θα τη διέπει η λιτότητα και θα βγάζει προς τα έξω τη μελωδία»
μας είπε ο Χρήστος Θηβαίος. 
Στις αρχές Μαρτίου θα κυκλοφορήσει η νέα δουλειά του Γιάννη Κότσιρα. Τη
μουσική έχει γράψει ο Αντώνης Μιτζέλος και τους στίχους η Ελένη Ζιώγα

Αν αυτός ο δεύτερος δίσκος τους έχει έστω και μερικά από τα προτερήματα του
πρώτου, είναι σίγουρο ότι θα βρει το κοινό του ­ γιατί αν και λίγα μόνο χρόνια
στον χώρο, οι «Συνήθεις Ύποπτοι» κατάφεραν και έφτιαξαν το κοινό τους. Το ίδιο
ακριβώς ισχύει και για τον Γιάννη Κότσιρα. Η επιτυχία του προηγούμενου
(δεύτερου προσωπικού του) δίσκου βαραίνει αυτή τη στιγμή το αμέσως επόμενο
δισκογραφικό του βήμα, που είναι ήδη σε στάδιο ολοκλήρωσης. Στις αρχές Μαρτίου
θα έχουμε στα χέρια μας τη νέα του παραγωγή, που υπογράφουν τη μουσική ο πρώην
«Τερμίτης» Αντώνης Μιτζέλος και τους στίχους η Ελένη Ζιώγα. Σας έχουμε
υποσχεθεί έναν Κορκολή. Δεν έχουμε πολλά στοιχεία στα χέρια μας, πάντως ο νέος
του δίσκος θα κινείται σε ένα κλίμα new age και θα στοχεύει ψηλά. Και δεν
σταματάμε εδώ. Νέα δουλειά ετοιμάζει και ο Αλκίνοος Ιωαννίδης (δεν είναι
σίγουρο το πότε θα κυκλοφορήσει)· πριν από το Πάσχα επιθυμεί να καταθέσει τα
νέα του τραγούδια και ο Λαυρέντης Μαχαιρίτσας· ένα διπλό άλμπουμ με φρέσκο
υλικό θα έχουμε μέχρι τότε και από τον Αντώνη Βαρδή.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16344P031</ED>
<ID>
ID:17258

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P03&aa=1</URL></REF>


Article

<CATEGORY>vin09</CATEGORY>

 <H2>Αναζητώντας πυξίδα
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3></H3>Ο επικός Εδ. Σακαγιάν, η ναΐφ Μ. Πωπ, οι μοντερνιστές του Made in Berlin και
οι ευαίσθητοι τεχνίτες Μ. Ζαμπούρα, Γ. Μήλιος και Γ. Μιχαηλίδης συνθέτουν ένα
εκθεσιακό σκηνικό που δείχνει εύγλωττα τις αντιφάσεις της εποχής.

Τι είναι η τέχνη, το ίδιο το έργο ή αυτό που το περιτριγυρίζει ­ ο τοίχος της
γκαλερί, ο κόσμος των εγκαινίων, οι συλλέκτες, οι κριτικοί, τα μίντια, το
υπουργείο Πολιτισμού, ο τόπος και η μοίρα του, γενικότερα; Επίκαιρο όσο ποτέ
το ερώτημα για τον εικαστικό κόσμο, τώρα στο γύρισμα του αιώνα και της
χιλιετίας. 
«Νυχτερινή συγκέντρωση» (1997-98) του Εδ. Σακαγιάν στην Γκαλερί Ζουμπουλάκη

Πριν από εκατό χρόνια μια ζωγραφική εικόνα μιλούσε σε μερικούς εκατοντάδες
Αθηναίους, σήμερα σε δεκάδες χιλιάδες. Τότε η Ελλάδα ήταν ένα ευαίσθητο ­
ιδεολογικά και πολιτικά ­ κρατίδιο, τώρα ενεργό μέλος της ευρωπαϊκής και αύριο
της διεθνούς οικονομίας των ανοιχτών συνόρων. Τότε η τέχνη έπρεπε να σταθεί
από μόνη της, ενώ σήμερα είναι η συνισταμένη μιας συντονισμένης δραστηριότητας
που παράγει οπτικά προϊόντα. Κατά πόσο διατηρεί τις αξίες του το σημερινό έργο
τέχνης, χωρίς το σύστημα καθιέρωσής του; Ποιο βλέμμα εκπροσωπούμε εμείς εδώ
στην Αθήνα;

Είναι δύσκολο να αποφύγουμε τέτοιες σκέψεις, καθώς βλέπαμε τις εκθέσεις που
εγκαινιάστηκαν πρόσφατα. Η Μαριλένα Ζαμπούρα («Αίθουσα Τέχνης» - Δεξαμενή), ο
Γιώργος Μήλιος («Αδάμ») και ο Γιάννης Μιχαηλίδης («Άστρα») δείχνουν την πιο
ώριμη δουλειά τους, φτιαγμένη με περίτεχνες ευαισθησίες, αλλά τόσο χαμηλόφωνη
και σεμνή που φοβάσαι ότι δεν θ' ανταγωνιστούν νικηφόρα τη βιομηχανία
εντυπώσεων των άλλων τάσεων. Η ζωγραφική τους επιφάνεια γεμίζει από αφαιρετικά
απλωμένα χρώματα και μετατρέπεται σε πλακούντα που γεννά εύθραυστες φιγούρες,
«σαν εμάς, τους Ευρωπαίους ελληνικής καταγωγής, που ξαναψάχνουμε το στίγμα
μας» σκεφτόμαστε, βρίσκοντας το μήνυμα των εκθέσεων απροσδόκητα επίκαιρο. Στη
«Ζουμπουλάκη», ο Εδουάρδος Σακαγιάν είναι πιο συγκεκριμένος: οι φιγούρες που
αναδύονται από το αφαιρετικό χρώμα είναι λυπημένα ανθρώπινα πρόσωπα. Από το
ξεκίνημά του (το 1986, στην αλησμόνητη «Ώρα» του Α. Μπαχαριάν), ο αρμενικής
καταγωγής ζωγράφος επιχειρεί διακριτικά μια ιστορική αναγωγή στους προγόνους
και εμμέσως στη μοίρα του, όπως και ο εβραϊκής καταγωγής Μπολτάνσκι ή το φιλμ
«Βιολιστής στη Στέγη». Στην τρέχουσα έκθεση συναθροίζει τα πρόσωπα-μνήμες σε
κάτι ενιαίο ­ θυμίζουν κινηματογράφο, θέατρο ή και την κατάβαση στον Άδη, στην
γ' ραψωδία της Οδύσσειας ­ για να δώσει αφηγηματικό, επικό ύφος. Όμως το
αποτέλεσμα έχει τη συσσωρευτικότητα του Γαΐτη, σαν ποπ-αρτ, χωρίς ψυχογραφικό
διάλογο χαρακτήρων. Στη «Σκουφά» είδαμε τη Μαρία Πωπ, λαμπρή παραδοσιακή
εκπρόσωπο της λεγόμενης «αφελούς ζωγραφικής». Σπίτια της υπαίθρου ή
μικροαστικών χώρων, στερεότυπα, σαν τις μορφές μνήμης του Σακαγιάν. Όμως τα
χρώματα και οι ναΐφ φιγούρες των σπιτιών ξεπηδούν ανυπόκριτα μπρος στο μάτι
και ανθούν, ακριβώς αντίστροφα από τις εγκεφαλικές μοντερνιστικές συνθέσεις
της έκθεσης Made in Berlin (Σπίτι της Κύπρου - Εικαστικό Κέντρο Ρεθύμνου), με
τις μπανάλ τρισδιάστατες επινοήσεις κάθε λογής, στο παραδοσιακό κλίμα ψυχικών
αδιεξόδων που εκφράζει το μεταπολεμικό Βερολίνο ­ μια δυτική πόλη εξορισμένη
για δεκαετίες στο μέσον της Ανατολικής Γερμανίας, και με μια μητροπολιτική
τέχνη χρηματοδοτημένη από κρατικές επιδοτήσεις. Η ατμόσφαιρα των εγκαινίων
πανηγυρική και επινίκια, μετά την πρόσφατη ανακοίνωση από τον υπουργό
Πολιτισμού των ελληνικών μουσείων μοντερνισμού ­ με απροσδιόριστους πόρους και
στόχους, όπως σημειώσαμε παλιότερα ­ έδινε μια γεύση για το τι πρόκειται να
επακολουθήσει, όταν και εφόσον λειτουργήσουν, κάνοντας και την εικαστική
Ελλάδα «μια χώρα του κανενός» ­ έτσι ονομάστηκε το πικραμένο Βερολίνο εκείνης
της εποχής ­ όπου θα ψάχνουμε ξανά τις μορφές των λησμονημένων προγόνων με τον
τρόπο του Σακαγιάν ή όπως ο Τσαρούχης τα Πορτρέτα Φαγιούμ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16344P041</ED>
<ID>
ID:17259

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P04&aa=1</URL></REF>


Article

<CATEGORY>vin09</CATEGORY>

 <H5></H5><H2></H2><H2>Από τη Σογδιανή στο Κιλιμάντζαρο
</H2>
<AUTHOR>ΑΝΤΩΝΗΣ ΣΑΝΟΥΔΑΚΗΣ</AUTHOR>

Είναι αξιοθαύμαστοι όσοι εζήλωσαν τη δόξα των αετών και τις πτέρυγες των
ανέμων, θέλοντας να κατακτήσουν την πιο ψηλή κορφή, είτε αυτή λέγεται Έβερεστ
των Ιμαλαΐων είτε Γκίλμαν Μπόιτ και Οχούρου (Ελευθερία στα Σουαχίλι) στο
Κιλιμάντζαρο. Λυπούμαστε αφάνταστα, όταν στην υπεράνθρωπη προσπάθεια της
κορυφής, κάποιος ορειβάτης, ειδικότερα δικός μας, θα βρει τον αιώνιο λευκό
τάφο στα δυσθεώρητα ύψη της Ασίας και χαιρόμαστε εξαιρετικά όταν ανεβαίνουν
στην ουράνια «Στέγη της Αφρικής». Η σκέψη μας, συνεκδοχικά, πηγαίνει στους
πρωτοπόρους ορειβάτες του Μ. Αλεξάνδρου για την κατάληψη της Πέτρας της
Σογδιανής, στα βάθη της Ασίας, όπως τους περιγράφει ο Αρριανός. Τα σύνεργα και
η εξάρτυση, η μέθοδος και η τεχνική, έκτοτε είναι όμοιες στους αιώνες. Όμοιος
και ο σκοπός όταν οι επιχειρήσεις είναι πολεμικές από κομάντος, όμοιες και οι
απώλειες. Άνοιξη του 327 π.Χ., ο Αλέξανδρος διέβη τον Ινδικό Καύκασο, έχει
καταλάβει τη Σογδιανή εκτός από την ορεινή Πέτρα, όπου οχυρώθηκαν πολλοί
Σογδιανοί, χλευάζοντες τον Αλέξανδρο να βρει φαντάρους φτερωτούς να καταλάβουν
το βουνό. Μάζεψε, λοιπόν, πεισμωμένος ο Αλέξανδρος τριακόσιους έμπειρους από
πολιορκίες Μακεδόνες, οι οποίοι προετοίμασαν «πασσάλους μικρούς σιδηρούς, οις
αι σκηναί καταπεπήγεσαν αυτοίς» (Αλεξάνδρου Ανάβασις, Δ', 19, 1), όμοιους με
καρφιά των σύγχρονων ορειβατών, για να τους καρφώνουν στο χιόνι, όπου φαινόταν
πως είχε κρουσταλλιάσει και όπου φαινόταν κομμάτι του βουνού χωρίς χιόνια.
Αφού έδεσαν τους πασσάλους με γερά λινά σκοινιά, προχωρούσαν στο πιο απόκρημνο
και αφύλακτο μέρος της Πέτρας. Και αφού κάρφωσαν τους πασσάλους-καρφιά στον
γυμνό βράχο ή στο πετρωμένο χιόνι, τραβούσαν ο ένας τον άλλο προς τα επάνω από
διαφορετικό μέρος του βράχου ο καθένας («ανείλον σφας αυτούς άλλοι άλλη της
πέτρας», ό.π. 19, 2). Από τους τριακόσιους που ξεκίνησαν, τριάντα χάθηκαν κατά
την ανάβαση («ες τριάκοντα μεν εν τη διαβάσει διεφθάρησαν») ώστε ούτε τα
σώματά τους δεν βρέθηκαν για ταφή, καθώς έπεσαν μέσα σε διάφορα μέρη του
χιονιού («ώστε ουδέ τα σώματα αυτών ες ταφήν ευρέθη, εμπεσόντα άλλη και άλλη
της χιόνος»). Πρόσφατα μας πληροφορούν τα μέσα ενημέρωσης ότι «η ελληνική
σημαία κυμάτισε τις πρώτες ώρες του έτους στην κορυφή Οχούρου, σε υψόμετρο
5.895 μέτρων». 
Είναι μια συνήθεια-έπαθλο των ορειβατών όλου του κόσμου, να καρφώνουν τη
σημαία στην κορυφή. Αλλά και στο σημείο αυτό τον δρόμο έδειξαν οι πρώτοι
ορειβάτες του Αλεξάνδρου στην παγωμένη κορυφή της μυστηριώδους Σογδιανής. Οι
υπόλοιποι Μακεδόνες, που ανέβηκαν ώς το πρωί και κατέλαβαν την κορυφή του
βουνού, κουνούσαν σεντόνια («σινδόνας κατέσειον») για να τους δουν από το
στρατόπεδο, γιατί έτσι τους είχε παραγγείλει ο Αλέξανδρος.

Οι σύγχρονοι ορειβάτες υψώνουν σημαία την ψυχή τους, υπακούοντας στη σκοτεινή
και ανερμήνευτη περιπέτεια της μοίρας, μήπως αποσπάσουν όλους εμάς τους
υπολοίπους από τη Χίμαιρα της καθημερινότητας και ονειρευτούμε ότι βαδίζουμε,
πεζοί, από τη μια στάση του λεωφορείου έως την άλλη.

Ο Αντώνης Σανουδάκης είναι διδάκτορας του Πανεπιστημίου Θεσσαλονίκης - συγγραφέας.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16344P042</ED>
<ID>
ID:17301

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P04&aa=2</URL></REF>


Article

<CATEGORY>vin09</CATEGORY>

 <H5>Αλμανάκ για τον κινηματογράφο
</H5><H2>ΒΙΒΛΙΟπαρουσίαση
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

ΠΑΝΕΛΛΗΝΙΑ ΕΝΩΣΗ ΚΡΙΤΙΚΩΝ ΚΙΝΗΜΑΤΟΓΡΑΦΟΥ: «Κινηματογράφος '98». Ετήσιος
οδηγός. Σύνταξη Δημήτρης Κολιοδήμος. Αθήνα '98. Σελ. 400.

Για άλλη μια χρονιά, η Πανελλήνια Ένωση Κριτικών Κινηματογράφου εκδίδει το
αλμανάκ με οτιδήποτε κινηματογραφικό ­ ταινίες πρώτης προβολής, σινεμά στην
TV, δίσκοι, CD, σίριαλ, μουσική κ.ά. ­ κυκλοφόρησε στην ελληνική αγορά το
1998. Τη σύνταξη του βιβλίου έχει ο κριτικός κινηματογράφου Δημήτρης
Κολιοδήμος. Στο ογκώδες βιβλίο γίνεται αναφορά σε 240 ξένες ταινίες και 15
ελληνικές που έκαναν «πρώτη προβολή» στους κινηματογράφους της χώρας μας. Σε
653 και 102 ταινίες που κυκλοφόρησαν πέρυσι σε βιντεοκασέτες και μπορείτε να
τις ενοικιάσετε ή να τις αγοράσετε από τα βιντεοκλάμπ της γειτονιάς σας. Σε 28
ελληνικές σειρές, σίριαλ και σαπουνόπερες που είδαμε πέρυσι στην ΕΤ1, το Mega
και τον Antenna. Σε 23 βιβλία για τον κινηματογράφο, δίσκους, CD με μουσική
από τον κινηματογράφο, που μπορείτε να ακούσετε. Ματιές στην ελληνική
τηλεόραση, χρονικό του ελληνικού κινηματογράφου, φιλμογραφία ταινιών μικρού
μήκους και αποτιμήσεις των Φεστιβάλ Δράμας και Θεσσαλονίκης. Στο τέλος του
βιβλίου, υπάρχει αναλυτικό και κατατοπιστικό ευρετήριο ταινιών στην αγγλική
γλώσσα, με τους πρωτότυπους τίτλους των ταινιών. Στην ενότητα «Ματιές στην
ελληνική τηλεόραση» γράφουν οι Τάκης Παπαγιαννίδης, Σωτήρης Ζήκος, Χρυσάνθη
Σωτηροπούλου, Δημήτρης Κολιοδήμος, Τάσος Ρούσσος, Άρης Δημητρίου, Ελένη Μαρα,
Θόδωρος Σούμας, Αλέξης Ν. Δερμετζόγλου, Ηλίας Κανέλης. Για το «Χρονικό του
ελληνικού κινηματογράφου» γράφουν οι Γιάννης Σολδάτος, Ανδρέας Κουταλας, Νίνος
Φενέκ Μικελίδης. Για το βίντεο ο Δημήτρης Κολιοδήμος ­ με αναφορά στις ταινίες
που είναι προς ενοικίαση και πώληση. Για το Φεστιβάλ Δράμας γράφει ο Δημήτρης
Χαρίτος. Για το Φεστιβάλ Θεσσαλονίκης ο Πάνος Μάνασσης.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16344P043</ED>
<ID>
ID:17340

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>Αγλωσσία και αγνωσία
</H2>
<AUTHOR>ΛΙΝΑ ΑΛΕΞΙΟΥ</AUTHOR>

<H3>«Καλό Πάσχα» έγραφε το πανό που ξεδίπλωσαν μαθητές στην είσοδο σχολείου,
«Γεράσιμος Αρσένης» έγραφε το καρτελάκι στο λαιμό του δύσμοιρου κοκκινότριχου
σκυλιού που παρακολουθούσε τα δρώμενα στην αυλόπορτα ενός άλλου. «Με ΜΑΤ και
βία δεν γίνεται Παιδεία» αντηχούσε το σύνθημα, αλλά οι πιο επώδυνες σκηνές που
πέρασαν ­ όλες τούτες τις ημέρες ­ από τη μικρή οθόνη ήταν οι επιθέσεις
παιδιών σε εγκλωβισμένους οδηγούς, τα γιαουρτώματα, ο αυγοπόλεμος και τα
γιουχαΐσματα κατά «αντιφρονούντων».
</H3>
Αμήχανος ο θεατής, συγχυσμένος μέσα στις αντιφάσεις των μονταρισμένων πλάνων.
Τόσο εκτεταμένη η τηλεοπτική κάλυψη των γεγονότων που σχετίζονται με την
εκπαιδευτική μεταρρύθμιση και ωστόσο τραγικά αδύναμη η εικόνα να πληροφορήσει.
Όχι για όσα γίνονται μπροστά στην κάμερα ­ πιθανόν και για την κάμερα ­ αλλά
για την ουσία της αντιδικίας και της μαθητικής εξέγερσης. Άφαντοι οι καθηγητές
από το «πεδίο της μάχης», «δυναμική εμφάνιση» γονιών με κόφτες για τα λουκέτα,
άπειρες ώρες τηλεοπτικής μετάδοσης ­ με απευθείας σύνδεση ­ πρώτα της
συζήτησης για τη μεταρρύθμιση και αμέσως μετά της συζήτησης για την πρόταση
δυσπιστίας κατά Αρσένη.

Συμπέρασμα: Μηδέν εις το πηλίκον. Ο Γεράσιμος δεν ακούει και δεν κάθεται καλά,
τα παιδιά επιμένουν «δεν θα περάσει», όμως το πρώτο σχολικό τετράμηνο πέρασε
και παραπέρασε, τα δίδακτρα στα φροντιστήρια καταβάλλονται ­ ποια κάμερα,
αλήθεια, έκανε ρεπορτάζ εκεί που τα παιδιά στριμώχνονται για να διδαχθούν τα
της μεταρρύθμισης που «δεν θα περάσει»... ­ και για πρώτη φορά επισήμως το
υπουργείο Παιδείας δίδει στη δημοσιότητα παραδείγματα εξετάσεων κατά θέματα! Έξοχα.

Το σύστημα

Από τα αναρίθμητα χιλιόμετρα οπτικοποιημένης πληροφόρησης, η σούμα μιλά για
δυσκολότερο σύστημα περιορισμένων ευκαιριών και περισσότερης ύλης ­ το
επαναλαμβάνουν οι μαθητές ­, αλλά και για πιο δίκαιο σύστημα με ευρύτερο πεδίο
σπουδών κατά τις δυνατότητες ενός εκάστου ­ το επαναλαμβάνει ο υπουργός.
Λέξεις και έννοιες όπως «γνώση», «μάθηση με εμβάθυνση στο αντικείμενο»,
«καλλιέργεια κριτικού πνεύματος μέσα από τη γνώση», όλα όσα μια μεταρρύθμιση
από όλους επιθυμητή πρέπει να έχει σαν προμετωπίδα, ουδαμού ανιχνεύονται.

Από τις καλύτερες εκπομπές η «Τελική ευθεία» του Πέτρου Ευθυμίου (ΝΕΤ) με τον
Γεράσιμο Αρσένη και τον εμβόλιμο ­ σε τρία σημεία ­ αντίλογο των μαθητών της
Γκράβας. Αν στην πρόθεση του δημοσιογράφου ήταν ­ και πράγματι η εκπομπή ήταν
υπόδειγμα έντιμης δημοσιογραφίας ­ να εκμαιεύσει την πραγματικότητα πίσω από
τη virtual reality των συζητήσεων στη Βουλή και του χορού των
διαδραματιζομένων έξω από τα υπό κατάληψη δημόσια σχολεία και στους δρόμους, η
προσπάθεια απέδωσε καρπούς, πικρούς για όλους.

Και ο υπουργός υπήρξε ειλικρινής και οι μαθητές επίσης. Και ο μεν πρώτος
εξήγησε σαφώς ότι η μεταρρύθμιση δεν δίνει σε όλους θέση στο Πανεπιστήμιο,
αλλά δίνει σε όλους ­ εάν το επιθυμούν ­ πτυχίο τρίτου επιπέδου επαγγελματικό
με δυνατότητα σε κάποια στιγμή ­ εάν και εφόσον έχουν το σαράκι ­ να
διεκδικήσουν θέση στην Τριτοβάθμια Εκπαίδευση. Και αυτή η εξήγηση σαφώς δεν
ικανοποιεί όσους περιμένουν την «ελεύθερη εισαγωγή στα Πανεπιστήμια», όπως
αρχικά είχε νομισθεί.

Επικρίσεις

Τα παιδιά της Γκράβας, από την άλλη, επικέντρωσαν τις επικρίσεις τους στον
βαθμό της Β' Λυκείου, στην έλλειψη ενημέρωσης των καθηγητών, στις «πολλές
εξετάσεις», στη «δυσκολία των μαθημάτων», στην «αύξηση της ύλης», στη «μία ευκαιρία».

Η πικρή γεύση, για όσους παρακολούθησαν με προσοχή την εκπομπή, διαχέετο από
το προφανές εμμονών που θα μπορούσαν να ξεπερασθούν δίχως ­ και κυρίως πριν ­
να εξελιχθούν σε αδιέξοδη σύγκρουση. Τα παιδιά φοβούνται το «δυσκολότερο»,
προφανώς ­ και για να μην κρύβουμε λόγια ­ διότι δεν άκουσαν από κανέναν πως
εύκολη γνώση δεν υπάρχει παρά μόνον με τυφλοσούρτες και ύλη από την τάδε
σελίδα ως τη δείνα. 
Και ο υπουργός θεωρεί αυτονόητο πως ό,τι είχαν συνηθίσει επί χρόνια τα παιδιά
μπορούν να το ξεμάθουν ως αυτό να μην υπήρξε, όσο στραβό, κουτσό και ανάποδο
και αν ήταν, αγνωσικό για κάμποσα ­ έχει χαθεί ο αριθμός ­ χρόνια.

Γι' αυτό και κατέληξε όλοι να μιλούν για διάλογο που τον εννοούν ως μονόλογο
και ο καθένας ν' απευθύνεται στον άλλο με το παραφθαρμένο επαναστατικό
σύνθημα: «Δεν θα περάσει». Να μην περάσει, αλλά για να προστατευτεί ­ και από
ποιους... ­ τι;
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16344P051</ED>
<ID>
ID:17260

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* «Χ-Files» και ο Μόλντερ έκανε έκπληξη γενεθλίων στη Σκάλι: ένα
αστραποβόλο πυροτέχνημα πάνω στην πουτίγκα της. Κι είχε όρεξη να της κάνει και
πλάκα. Σε σημείο που ελαφρώς σχηματίστηκε σατανικό γελάκι στο χειλάκι του,
μασώντας την οδοντογλυφίδα. Της είχε και δώρο σε ένα κουτάκι. Η οποία Σκάλι
προσπαθούσε να μαντέψει και τον ρώταγε αν είναι εμφύτευμα εξωγήινων. Και σε
έξαρση διάθεσης χιούμορ ο Μόλντερ της ανταπάντησε πως αγόρασε δύο σε τιμή
ευκαιρίας και της έφτιαξε σκουλαρίκια σε ειδική παραγγελία.

* Η «Ιστορία του γάτου που έμαθε στον γλάρο να πετάει» είναι ένα όμορφο
παραμύθι. Που ο συγγραφέας του, Λούις Σεπούλδεβα, το αφιέρωσε στα
παιδιά του, στον γάτο του τον Ζορμπά και στους μεγάλους που παραμένουν
παιδιά. Μα οι προθέσεις του ήταν πολύ σοβαρές, για να τις εξαντλήσει σε ένα
διασκεδαστικό, λαχταριστό αφήγημα. Πρόκειται για μια οικολογική αλληγορία που
αγγίζει όσες από τις καρδιές έχουν μείνει ευαίσθητες. Αυτό λοιπόν το παραμύθι
(στα ελληνικά κυκλοφορεί από τις εκδόσεις Opera), οι γείτονες Ιταλοί το
αγάπησαν και το έκαναν ταινία κινουμένων σχεδίων μεγάλου μήκους με τον
Έντζο Ντ' Αλό να σκηνοθετεί την ιστορία. Αφού λοιπόν υπάρχει έτοιμη
ταινία και η κρατική τηλεόραση διατείνεται πως υποστηρίζει τα ποιοτικά
προγράμματα και δίνει προτεραιότητα σε ευρωπαϊκής προέλευσης παραγωγές, γιατί
δεν φροντίζει να αγοράσει την ταινία και να ευφράνει τους ταλαίπωρους θεατές;

* «Ο φύλακας της φλόγας» προχθές στη ΝΕΤ ήταν υπόδειγμα του παλιού
κινηματογράφου. Ταινία με κοινωνικές απολήξεις και με έρωτα. Αλλά τι έρωτα.
Μεταξύ όμορφης Κάθριν Χέπμπορν και ακέραιου Σπένσερ Τρέισι. Με
λεπτούς χειρισμούς, με διακριτική προσέγγιση και με ένα ξέσπασμα ανδρικής
ειλικρίνειας του στυλ «είμαι δυστυχισμένος γιατί δεν μπορώ μακριά σου». Κι
έτσι αφοπλισμένος από εγωισμό, πληγωμένος από αγάπη, ήταν αποφασισμένος να
πληρώσει το τίμημα και να μην εκπληρώσει τις αρχικές του προθέσεις. Σημασία
γι' αυτόν δεν είχε η δημοσιογραφική-συγγραφική του καριέρα, αλλά το συναίσθημα.

* Μετά τα αισθησιακά στησίματα για τη διαφήμιση των 090 γραμμών συνομιλίας και
γνωριμίας, περάσαμε στον χιπ χοπ ρυθμό. Σχήμα λόγου βέβαια, γιατί μέχρι και
αυτό το εύκολο ύφος συνδυασμού στίχου και μουσικής μπορεί να βγει ερασιτεχνικά
άθλιο. Όπως και έγινε, για να προσθέσει άλλο ένα υπόδειγμα της αισθητικής που παρακμάζει.

* Εκείνη η σειρά ντοκιμαντέρ γαλλικής παραγωγής με τίτλο «Η μόδα σήμερα» που η
ΝΕΤ είχε ανακοινώσει την έναρξή της τον Ιανουάριο και ακόμα δεν έχουμε δει,
προβλέπεται 
ότι θα ξεκινήσει από τις 2 Φεβρουαρίου. Περιμένουμε για να διαπιστώσουμε.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16344P052</ED>
<ID>
ID:17302

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P05&aa=2</URL></REF>


Article

<CATEGORY>vin15</CATEGORY>

 <H5>Δεν τον αφήνουν να... αγιάσει
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>Ο ΑΛ ΠΑΤΣΙΝΟ ΣΕ ΓΚΑΝΓΚΣΤΕΡΙΚΗ ΤΑΙΝΙΑ ΜΕ «ΚΟΙΝΩΝΙΚΟ» ΠΡΟΦΙΛ
</H3>
Απ' όλα τα «είδη» για όλους τους σινεφίλ απόψε στα κανάλια με τους Μπράιαν ντε
Πάλμα - Αλ Πατσίνο στην γκανγκστερική κοινωνική «Υπόθεση Καρλίτο».

Μια δεκαετία μετά τον «Σημαδεμένο» οι Μπράιαν ντε Πάλμα - Αλ Πατσίνο
ανανεώνουν το '93 τη συνεργασία τους με την αποψινή «Υπόθεση Καρλίτο», ενώ ο
Μελ Μπρουκς μπορεί να έχει χάσει την πρωτοτυπία του, αλλά η παρωδία του
«Δράκουλας: Νεκρός και μ' αρέσει», με τον πληθωρικό και υπερβολικό Λέσλι
Νίλσεν προσφέρει την ευκαιρία για λίγο γέλιο. Η Σάλι Φιλντ αναζητεί «Μια θέση
στην καρδιά», ο Ερίκ Ρομέρ μάς έρχεται από την παλιά καλή εποχή του μ' έναν
«Τέλειο γάμο» ­ '82 ­ ενώ ενδιαφέρον έχει και το βουλγαρικό φιλμ ­ '89 ­ του
Ντάτσο Μποτζακόφ «Εσύ που βρίσκεσαι στον παράδεισο».

Πιο αναλυτικά μεταξύ των ταινιών που προγραμματίζουν να δείξουν σήμερα τα
κανάλια, είναι και οι πιο κάτω:

«Και οι 14 ήσαν υπέροχοι»

15.45 Mega. Μία φάρσα ­ '65 ­ που την υπογράφει σκηνοθετικά ο
Βαγγέλης Σειληνός με επιθεωρησιακό ύφος. Με τους Πάντζα, Αναλυτή, Ρηγόπουλο,
Παράβα, Γκιωνάκη, Ανουσάκη, Μπάρκουλη, Αυλωνίτη, Καλουτά κ.ά. (Διάρκεια: 102') **

«Όμορφες μέρες»

21.00 ΕΤ3. Γλυκό μελό ('70) σε σενάριο - σκηνοθεσία Κώστα
Ασημακόπουλου, με τους Αλέκο Αλεξανδράκη, Αλεξάνδρα Λαδικού, Νίκη
Τριανταφυλλίδη, Γιώργο Τζώρτζη, Ελένη Ανουσάκη, Μαρίκα Νέζερ. (Διάρκεια: 105') **

«Εγωισμός»

21.05 Antenna. Από τα γνωστά «κολασμένα δράματα» των αρχών του
'60 σε σενάριο - σκηνοθεσία Γιάννη Δαλιανίδη. Ερωτικά μπερδέματα με δύο
αδελφές. Με τους Ζωή Λάσκαρη, Τζένη Ρουσέα, Βαγγέλη Βουλγαρίδη, Σπύρο Φωκά.
(Διάρκεια: 84') **

«Δράκουλας: Νεκρός και μ' αρέσει»

21.10 Mega (Dracula: Dead and loving it). Έχει χάσει τη σπιρτάδα
και την πρωτοτυπία παλαιότερων ταινιών του ­ το χιούμορ του έχει «γεράσει» ­
αλλά υπάρχουν στιγμές που γελάς και τέτοια ευκαιρία δεν πρέπει να την αφήνεις
να προσπερνάει! Ο κόμης Δράκουλας φθάνει στην Αγγλία και εγκαθίσταται στο
σπίτι που αγόρασε και ο Μπρουκς προσπαθεί να διακωμωδήσει τον μύθο του βιβλίου
του Μπραμ Στόκερ, όπως παλαιότερα με τον «Φρανκεστάιν τζούνιορ», αλλά τότε
ήταν στο ζενίθ της έμπνευσής του, ενώ τώρα... Με τον Λέσλι Νίλσεν. (Διάρκεια:
'90) **

«Υπόθεση Καρλίτο»

Μπίζνες ­ καθαρές και κυρίως «βρώμικες» ­ απασχολούν τον Αλ Πατσίνο στην
«Υπόθεση Καρλίτο» του Μπράιαν ντε Πάλμα

22.00 Star (Carlito's way). Ο Αλ Πατσίνο θέλει να... αγιάσει,
αλλά το σινάφι δεν τον αφήνει... Αν πάρουμε με τη σειρά τα γεγονότα, έχουμε
τον πορτορικανικής καταγωγής Καρλίτο να μπαίνει στη φυλακή με 30 χρόνια στην
πλάτη του, ο δικηγόρος του να ανακαλύπτει ένα «παραθυράκι» και στα πέντε να
τον απελευθερώνει, ενώ ο ίδιος αποφασίζει να μπει στον ίσιο δρόμο, αλλά...
Εξπέρ, πλέον ο Μπράιαν Ντε Πάλμα στα γκανγκστερικά φιλμ, με «κοινωνικό προφίλ»
και καταιγισμό δράσης, φτιάχνει εδώ άλλο ένα και προσφέρει στους θεατές
χορταστικό θέαμα με κάποια «διδάγματα». Ο Αλ Πατσίνο είναι, όπως πάντα,
άψογος. (Διάρκεια: 144') ****

«Ο πολεμιστής»

23.00 Antenna (Men of war). Ο μυώδης Σουηδός Ντολφ Λούντγκρεν
είναι άνεργος... μισθοφόρος που αναλαμβάνει μια αποστολή την οποία του
αναθέτει μια «βρώμικη» πολυεθνική μεταλλουργική εταιρεία, αλλά στην πορεία θα
αλλάξει στρατόπεδο και θα πάει με τους «καλούς». Του Πέρι Λανγκ με άφθονες
αφέλειες. (Διάρκεια: 96') *

«Ο τέλειος γάμος»

23.30 ΕΤ1 (Le beau mariage). Μια από τις πετυχημένες σοφιστικέ
κομεντί του εξπέρ στο είδος Ερίκ Ρομέρ ­ '82 ­ με μια νεαρή και «με μυαλό»
κοπέλα που βάζει στόχο της ζωής της να παντρευτεί καθώς, ουσιαστικά, είναι
ερωτευμένη με τον... γάμο. Έξυπνη, ειρωνική και με φινέτσα κομεντί. ***

«Εγκλήματα πολέμου»

00.30 Skai (The killing box). Ιστορική περιπέτεια στα χρόνια του
αμερικανικού εμφυλίου πολέμου. Του Τζορτζ Χικελουπερ με τον Μάρτιν Σιν,
παραγωγής '93. (Διάρκεια: 88') **

«Εσύ που βρίσκεσαι στον παράδεισο»

01.00 ΕΤ3 (Thou, which art in heaven). «Η τέχνη συνδέεται με την
ηθική και την ομορφιά του καλού και του κακού» κατά τον Τσέχο κατασκευαστή
εγχόρδων Γκέοργκ Χένικ γύρω από τον οποίο περιστρέφεται το στόρι αυτής της
ευαίσθητης βουλγαρικής παραγωγής ­ '89 ­ ταινίας του Ντότσο Μποτζακόφ.
(Διάρκεια: 105') ***

«Η μαντάμ του Χόλιγουντ»

01.00 Star (Hollywood madam). Μια από τα ίδια. Ένας ντετέκτιβ
ερευνά τη δολοφονία ενός κολ γκερλ. Του Φρεντ Γκάλο με τους Μάικλ Νούρι,
Ρόμπερτ Κοστάντζο, Σάνον Γούρι. (Διάρκεια: 89') *

«Μια θέση στην καρδιά»

01.00 Mega (Places in the heart). Ο σπεσιαλίστας του σούπερ μελό
«Κράμερ εναντίον Κράμερ» Ρόμπερτ Μπέντον σκηνοθετεί εδώ ­ '84 ­ με τη Σάλι
Φιλντ ­ κέρδισε το Όσκαρ ως γενναία μάνα του Μεσοπολέμου ­ η οποία αγωνίζεται
για να τα βγάλει πέρα με τα δυο της παιδιά. (Διάρκεια: 114') **

«Έρωτας και προδοσία»

02.10 Antenna (Lethal betrayal). Αστυνομική περιπέτεια ­'90 ­ με
μια σειρά σεξουαλικών εγκλημάτων με θύματα εκπροσώπους του υποκόσμου. Του
Φρεντ Γουάτκινς με τον Κρίστοφερ Μίτσαμ, γιο του Ρόμπερτ Μίτσαμ. (Διάρκεια:
87') *

«Κάπτεν Κιντ»

04.20 Antenna (Captain Kid). Ο πληθωρικός και... δύσκολα
ελεγχόμενος Τσαρλς Λότον στον ρόλο του περίφημου πειρατή Κάπτεν Κιντ.
Περιπέτεια εποχής ­ '45 ­ του Ρόναλντ Λι. (Διάρκεια: 89') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16344P061</ED>
<ID>
ID:17271

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P06&aa=1</URL></REF>


Article

<CATEGORY>vin09</CATEGORY>

 <H5>ΕΓΚΑΙΝΙΑΖΟΝΤΑΙ ΤΕΣΣΕΡΙΣ ΝΕΕΣ ΕΚΠΟΜΠΕΣ
</H5><H2>Αναλαμπές στα κανάλια
</H2>
Κόσμος πάει κι έρχεται στα κανάλια, ενώ νέες εκπομπές αναμένεται να κάνουν την
εμφάνισή τους. Η κατάσταση θυμίζει τη δεύτερη μεταγραφική περίοδο σε
ποδόσφαιρο και μπάσκετ!

Παύλος Τσίμας: «Οι φωτογραφίες του αιώνα», στο Mega - Λιάνα Κανέλλη: «Εξπρές
του μεσονυχτίου», στο Mega - Θανάσης Λάλας: «Lalas show», στο Mega - Πάνος
Παναγιωτό-πουλος: Καθημερινή εκπομπή στο Alter

Από τον επόμενο μήνα ο Παύλος Τσίμας, μέσα από τις συχνότητες του Mega, θα
κάνει πιο συχνό το ραντεβού του με τους τηλεθεατές παρουσιάζοντας μια νέα
εκπομπή με πιθανότερο τίτλο «Οι φωτογραφίες του αιώνα».

Θα είναι μια σειρά ρεπορτάζ με αφορμή τις σημαντικότερες φωτογραφίες του αιώνα
στις οποίες είναι αποτυπωμένα γεγονότα που σημάδεψαν τη χιλιετία. Στιγμές που
απαθανάτισε ο φωτογραφικός φακός, όπως ο στρατιώτης που σκοτώνεται από σφαίρα,
στην πολιορκία της Μαδρίτης, κατά τον ισπανικό εμφύλιο, η ύψωση της
αστερόεσσας στην Ιβοζίμα από Αμερικανούς πεζοναύτες, η μορφή του Ζαχαριάδη
κατά την έξοδό του από το στρατόπεδο συγκέντρωσης, στιγμιότυπο από τα ιουλιανά
είναι μερικές που θα δώσουν αφορμές για τη νέα εκπομπή του Παύλου Τσίμα, η
οποία θα προβάλλεται αδιάκοπα ως το τέλος του '99.

Θα είναι ένα είδος αποχαιρετισμού στον 20ό αιώνα και θα φιλοξενεί άλλοτε τον
φωτογράφο που απαθανάτισε το γεγονός και άλλοτε αυτόπτες μάρτυρες των
γεγονότων που «έπιασε» μ' ένα κλικ η κάμερα.

* «Lalas Show» θα τιτλοφορείται η δεκαπενθήμερη εκπομπή που θα επιμελείται και
θα παρουσιάζει ο Θανάσης Λάλας από το Mega. Η πρώτη εκπομπή πιθανότατα θα βγει
στον αέρα στις 31 Ιανουαρίου και θα έχει μεταξύ άλλων συνέντευξη από τον
σκηνοθέτη και πρωταγωνιστή της ταινίας «La vita e bella», Ρομπέρτο Μπενίνι.

Το «Lalas Show» θα είναι σπονδυλωτή εκπομπή που θα αρχίζει με ένα ρεπορτάζ για
το θέμα της εβδομάδας ή του δεκαπενθημέρου, με σχολιασμό του δημοσιογράφου.
Στη συνέχεια η σκυτάλη θα περνά σε παράλληλες συνεντεύξεις προσωπικοτήτων από
την Ελλάδα και το εξωτερικό με κοινό σημείο αναφοράς ή κοινό πεδίο δράσης.

* Μερικές νύχτες αργότερα, στις 4 Φεβρουαρίου, θα βγει στον αέρα η
πολιτισμικού περιεχομένου εκπομπή «Το εξπρές του μεσονυχτίου» της Λιάνας
Κανέλλη, που θα προβάλλεται μετά το νυχτερινό δελτίο του καναλιού της Παιανίας.

* Στο κανάλι Alter (πρώην Κανάλι 5) πήγε ο Πάνος Παναγιωτόπουλος, ο οποίος θα
παρουσιάζει καθημερινή εκπομπή, στη βραδινή ζώνη προγράμματος, η θεματολογία
της οποίας θα εναλλάσσεται κάθε φορά και θα διαμορφώνεται από την
επικαιρότητα. Στο ίδιο κανάλι, από τις συχνότητες του Skai, μεταπήδησε η
Πηνελόπη Γαβρά, η οποία θα παρουσιάζει το κεντρικό δελτίο του σταθμού, του
Σαββατοκύριακου. Από τις συχνότητες του ίδιου καναλιού θα συνεχίσει η Νανά
Παλαιτσάκη, παρουσιάζοντας, πιθανόν, εκπομπή με συνεντεύξεις από εκπροσώπους
του καλλιτεχνικού χώρου.

* Στον Antenna ο Χρήστος Φερεντίνος παραμένει με τους «Κολλητούς» του, ωστόσο
έχει υποβάλει πρόταση στο σταθμό για μία εκπομπή που θα γυρίζεται εκτός
τηλεοπτικών πλατό και αθηναϊκών τειχών, κάτι που κατέχει αρκετά καλά ο παρουσιαστής.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16344P081</ED>
<ID>
ID:17261

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P08&aa=1</URL></REF>


Article

<CATEGORY>vin09</CATEGORY>

 <H2>Αιγαίο, Χρυσή Αυγή και Κούβα στο «Μαύρο Κουτί»
</H2>
ΤΑ ΣΕΝΑΡΙΑ πολέμου που «γράφονται» στο Αιγαίο, ο φάκελος Χρυσή Αυγή και η
Κούβα 40 χρόνια μετά την επανάσταση, είναι τα θέματα που θα παρουσιαστούν
απόψε από τους οικοδεσπότες δημοσιογράφους της εκπομπής «Μαύρο Κουτί» (Mega, 23.15).

Τρία χρόνια μετά την κρίση των Ιμίων, πόσο είναι πιθανό να ξαναζήσουμε μια
ανάλογη κρίση; Πώς προετοιμάζονται τα στρατιωτικά επιτελεία σε Άγκυρα και
Αθήνα; Ποια είναι τα «σενάρια πολέμου» για το Αιγαίο;. Ο Αλέξης Παπαχελάς
αναζητά απαντήσεις στα ερωτήματα αυτά μέσα από την έρευνα που έκανε στις δύο
πρωτεύουσες, καθώς και στην Ουάσιγκτον.

Ο Τάσος Τέλλογλου ασχολείται με τη Χρυσή Αυγή. Ποιοι είναι οι άνθρωποι της
Χρυσής Αυγής; Τι πιστεύουν; Ποιος καλύπτει τη δράση τους; Ο Τάσος Τέλλογλου
ανοίγει τον φάκελο Χρυσή Αυγή, μιλά με τα θύματα και τους ηγέτες της και
παρουσιάζει το πορτρέτο του σύγχρονου ελληνικού φασισμού.

Παρότι έχουν περάσει σαράντα χρόνια από την ημέρα που οι επαναστάτες του
Φιντέλ Κάστρο και του Τσε Γκεβάρα έμπαιναν στην Αβάνα, το όνειρο της
επανάστασης ζει ακόμη στην Κούβα. Ο Παύλος Τσίμας επέστρεψε από ένα του ταξίδι
στην Αβάνα με τις αποσκευές γεμάτες εξωτικούς ήχους και εικόνες, μα και πικρές γεύσεις.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16344P082</ED>
<ID>
ID:17303

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P08&aa=2</URL></REF>


Article

<CATEGORY>vin09</CATEGORY>

 <H2>Ο Κ. Σπυρόπουλος στις «Πρωινές διαδρομές»
</H2>
Ο Κώστας Σπυρόπουλος είναι προσκεκλημένος στις αυριανές «Πρωινές διαδρομές»
του Skai (07.00) από τον Κωστή Παρρά. Ο ηθοποιός θα μιλήσει για το θέατρο,
καθώς και για τα μελλοντικά του σχέδια.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16344P083</ED>
<ID>
ID:17341

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P08&aa=3</URL></REF>


Article

<CATEGORY>vin09</CATEGORY>

 <H2>Την Κυριακή θα δοθούν οι Χρυσές Σφαίρες
</H2>
Οι προάγγελοι των Όσκαρ, οι Χρυσές Σφαίρες, θα απονεμηθούν την Κυριακή σε μία
λαμπρή τελετή ­ η 56η ­ που θα γίνει στο Merv Griffin's Beverly Hilton Hotel
της πόλης των Αγγέλων.

Την εκδήλωση, στην οποία θα είναι μεταξύ άλλων ο Τομ Χανκς, ο Τζιμ Κάρεϊ, η
Κέιτ Μπλάνσετ, ο Ρόμπερτ Ρέντφορντ, θα έχουν τη δυνατότητα να την
παρακολουθήσουν απευθείας οι συνδρομητές του Filmnet.

Το συνδρομητικό κανάλι θα μεταδώσει την 56η τελετή απονομής των βραβείων
«Χρυσή Σφαίρα», στα Village Center της Αθήνας και της Θεσσαλονίκης. Η εκδήλωση
θα αρχίσει περίπου τα μεσάνυχτα, ενώ το κανάλι θα συνδεθεί γύρω στις 02.00,
λίγο πριν αρχίσει η λαμπρή εκδήλωση. Παρουσιαστές της βραδιάς θα είναι οι Κιμ
Μπάσιντζερ, Ανέτ Μπένιγνκ, Σον Κόνερι, Πίτερ Φόντα, Τιμ Ρόμπινς, Σάρον Στόουν
κ.ά. Στη διάρκεια της εκδήλωσης θα τιμηθεί ο Τζακ Νίκολσον με το βραβείο Σεσίλ
Ντε Μιλ.

Οι συνδρομητές που επιθυμούν να δουν από «κοντά» την απονομή των βραβείων
«Χρυσή Σφαίρα», θα πρέπει να έχουν προμηθευτεί πρόσκληση από τα Filmnet Shops
της Αθήνας (Μεσογείων 219) και της Θεσσαλονίκης (Ανθέων 49), ενώ για
περισσότερες πληροφορίες μπορούν να απευθύνονται στο τηλέφωνο 6775.500.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16344P084</ED>
<ID>
ID:17364

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P08&aa=4</URL></REF>


Article

<CATEGORY>vin09</CATEGORY>

 <H2>Νέα εταιρεία μετρήσεων
</H2>
Άκόμη μια εταιρεία μετρήσεων τηλεθέασης, η Teylor Nelson Sofres Metrisis Α.Ε.
(TNSM), θα προστεθεί από το φθινόπωρο στο τηλεοπτικό τοπίο, καλύπτοντας,
σύμφωνα με την ανακοίνωση της, εκτός από τους αναλογικής μετάδοσης
τηλεοπτικούς σταθμούς και τα ψηφιακά κανάλια που μεταδίδονται με
κωδικοποιημένο σήμα. 
Θα παρέχει τις υπηρεσίες της από την 1η Σεπτεμβρίου σύμφωνα με τις διεθνείς
προδιαγραφές του Ομίλου Taylor Nelson Sofres plc (δημιουργήθηκε από τη
συγχώνευση της βρετανικής Taylor Nelson AGB plc και της γαλλικής Sofres), όπως
σημειώνεται στην ανακοίνωσή της. Η εταιρεία αναφέρει, μεταξύ άλλων, πως
«εξαγόρασε τη μητέρα εταιρεία AGB, μετά την πτώχευση του Ομίλου Maxwell, το
1992, που οδήγησε την εταιρεία AGB επίσης σε πτώχευση, ενώ η συνδεδεμένες
εταιρείες, σε άλλες χώρες, πουλήθηκαν κατά τη διαδικασία εκκαθάρισης».
Εκπρόσωποι της AGB Hellas, που ρωτήθηκαν, χθες, δεν θέλησαν «προς το παρόν» να
σχολιάσουν την ανακοίνωση της TNSM.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16344P085</ED>
<ID>
ID:17378

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P08&aa=5</URL></REF>


Article

<CATEGORY>vin09</CATEGORY>

 <H2>«Επισκέπτης» ο Βλάσης Κανιάρης
</H2>
Ο ζωγράφος και γλύπτης Βλάσης Κανιάρης είναι ο «Νυχτερινός επισκέπτης» (ΝΕΤ,
00.30) του Άρη Σκιαδόπουλου, του οποίου η Εθνική Πινακοθήκη θα φιλοξενήσει
μέσα στο 1999 μεγάλη αναδρομική έκθεση. Ο Βλάσης Κανιάρης γεννήθηκε στην Αθήνα
και φοίτησε στη Βαρβάκειο Πρότυπο Σχολή. Τελειώνοντας φοιτά στην Ιατρική Σχολή
του Πανεπιστημίου Αθηνών και παράλληλα παρακολουθεί μαθήματα ζωγραφικής κοντά
στον Γιάννη Τσαρούχη. Το 1950 εγκαταλείπει την Ιατρική Σχολή για να γραφτεί
στην Ανωτάτη Σχολή Καλών Τεχνών. Καθηγητές του εκεί ήταν ο Γιάννης Μόραλης και
για μικρό χρονικό διάστημα ο Ουβέρτος Αργυρός. Την πρώτη του ατομική έκθεση
παρουσίασε το 1958 στην γκαλερί «Ζυγός», ενώ λίγο μετά κατήργησε το τελάρο
στην ζωγραφική.

Από το 1960 έως το 1967 που έγινε καθηγητής στο Πολυτεχνείο, ο Βλάσης Κανιάρης
ζει και εκθέτει στο Παρίσι. Στην Ελλάδα επιστρέφει αμέσως μετά το πραξικόπημα
του '67 για να αγωνιστεί ώστε να ανατραπεί η χούντα. Και πάλι αναγκάζεται να
γυρίσει στο Παρίσι, αφού προηγουμένως παρουσιάζει στην Αθήνα μια σειρά από
έργα που «μιλούσαν» για την αφόρητη πραγματικότητα που ζούσε ο ίδιος και ο
τόπος. Από τα μέσα του 1971 η προσοχή του στράφηκε στο πρόβλημα των
«μεταναστών», που έως έναν βαθμό ήταν και προσωπικό του πρόβλημα. <REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16344P086</ED>
<ID>
ID:17387

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P08&aa=6</URL></REF>


Article

<CATEGORY>vin09</CATEGORY>

 <H5>Η ΘΕΑΤΡΙΚΗ ΕΚΠΛΗΞΗ ΤΗΣ ΧΡΟΝΙΑΣ
</H5><H2>«Χωρισμός» και στριμωξίδι
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

<H3>Το πιστεύετε; Ένας άγνωστος, καινούργιος θίασος κάνει φέτος την έκπληξη. Είναι
η μεγαλύτερη, η πιο παράξενη, απρόβλεπτη και θεαματική επιτυχία του θεατρικού χειμώνα.
</H3>
Στριμωξίδι στο θέατρο «Μελίνα» για τη θεατρική έκπληξη της χρονιάς

Η ομάδα «Δράσις» δεν είναι περιθωριακή, ούτε περιφερειακή. Δεν παίζει ένα έργο
σοκ. Δεν είναι καν μια avant gard παράσταση, την οποία υποστηρίζουν οι
«κουλτουριάρηδες» ή οι «προχωρημένοι». Δεν έχει πληρώσει ούτε μια δραχμή για
να διαφημιστεί στα Μέσα και δεν διαθέτει κανενός είδους «κράχτη».

Πρόκειται για έναν καινούργιο θίασο, που για τους περισσότερους ήρθε από το...
πουθενά. Δέκα νέοι ηθοποιοί παρουσιάζουν ένα έργο με τίτλο «Μόλις χώρισα», το
οποίο υπογράφει μια επίσης άγνωστη ομάδα, που ονομάζεται «Γκρουπ Β». Παίζεται
στο θέατρο «Μελίνα» της οδού Βουκουρεστίου, κάθε Δευτέρα και Τρίτη, και
γίνεται το αδιαχώρητο.

Φουλαρισμένοι οι θεατές περιμένουν υπομονετικά στην ουρά. Κι όταν οι θέσεις
εξαντλούνται, δέχονται να κόψουν εισιτήριο για ένα καρεκλάκι στον διάδρομο, τα
πλαϊνά, τις σκάλες.

Από στόμα σε στόμα η φήμη της επιτυχίας που προηγείται της παράστασης την έχει
αναδείξει στο πιο «καλτ» θέαμα της πόλης.

Κανείς δεν ξέρει τι θα δει. Οι περισσότεροι τρέχουν για να είναι μέσα στο
«ρεύμα», ή για να το διαπιστώσουν και να το κριτικάρουν.

«Μόλις χώρισα»: Να γελάσω; Να κόψω τις φλέβες μου ή να πιω μια ασπιρίνη; (η
ομάδα «Δράσις»)

Έτσι κι αλλιώς η ομάδα «Δράσις» με το «Μόλις χώρισα» είναι το φαινόμενο της χρονιάς.

Αδικαιολόγητα;

Δεν υπάρχει αμφιβολία ότι οι θεατές διασκεδάζουν παρακολουθώντας την
παράσταση. Αλλά σίγουρα δεν αρκεί αυτό το δεδομένο για να δικαιολογήσει την
παράξενη και πρωτοφανή επιτυχία της.

Στο μπλέντερ αλέθονται κι άλλα στοιχεία ­ κι όχι μόνον καλλιτεχνικά. Το πνεύμα
των ημερών. Οι αναγνωρίσιμες καταστάσεις ενός χωρισμού. Το χιούμορ και ο
σαρκασμός. Το κέφι μιας παρέας. Τα τραγούδια κι ο ρυθμός της εποχής μας. Οι
ανατροπές και η ανάγκη να τεντωθούν τα όρια. Η διεθνοποιημένη αισθητική του
MTV. Κοντολογίς, στο «Μόλις χώρισα» αναγνωρίζεις την εποχή μας.

Είναι η πιο «νάιντις» παράσταση.

Η ατμόσφαιρα, πριν καν αρχίσει η παράσταση, είναι χαρούμενη. Οι θεατές
μπαίνουν σε μια αίθουσα, όπου έχει αρχίσει το πάρτι.

Το σουξέ των τελευταίων μηνών με τη Σερ, «Μπιλίβ», είναι στη διαπασών. Οι
ηθοποιοί περιδιαβαίνουν χορευτικά ανάμεσά μας, μ' ένα ποτό στο χέρι. Όταν
σβήνουν τα φώτα της πλατείας το πάρτι μεταφέρεται στη σκηνή. Και ξαφνικά
ακούγεται μια ανδρική φωνή στον τηλεφωνητή. Αφήνει ένα μήνυμα χωρισμού, επειδή
δεν τολμάει να το πει στη γυναίκα του από κοντά. Πριν κλείσει, θυμάται ότι
έχει τα γενέθλιά της και της εύχεται χρόνια πολλά...

Παρακολουθούμε λοιπόν ένα πάρτι γενεθλίων. Οι φίλοι προσκεκλημένοι που ακούνε
άθελά τους την «ανακοίνωση» παγώνουν. Η νεαρή οικοδέσποινα, που εκείνη τη
στιγμή έρχεται από την κουζίνα με το ποτό, είναι χαρούμενη κι ευτυχισμένη. Τα
κεράκια είναι ήδη αναμμένα στην τούρτα.

Η παράσταση έχει αρχίσει με δραματουργική κορύφωση. Πού θα οδηγηθεί η δράση
του έργου τις υπόλοιπες δύο ώρες; Κατ' αρχήν σε μια παρατεταμένη αγωνία των
φίλων της εορτάζουσας να της κρύψουν την αλήθεια. Και μετά σε μια επίμονη
προσπάθεια να της την αποκαλύψουν, μ' ένα μαλακό τρόπο. Δραματικό, κωμικό!

Σαν ανέκδοτο μοιάζει όλη αυτή η σκηνή.

Το πάρτι συνεχίζεται.

Ο χρόνος είναι ρεαλιστικός. Οι διάλογοι έχουν ένα μοντέρνο καθημερινό λόγο. Η
σκηνοθεσία προβάλλει ιδιαίτερα την κίνηση παρουσιάζοντας μια εργαζόμενη
νεολαία πολλών κοινωνικών στρωμάτων ­ από ηλεκτρολόγο και παιδί πιτσαρίας έως
ραδιοφωνικό παραγωγό και φωτογράφο.

Στη διάρκεια του πάρτι όλα σχολιάζονται, σαν ιδιωτικό επεισόδιο από τη ζωή των
δέκα ηρώων-τύπων.

Η περιβόητη «χημεία» πετυχαίνει την έκρηξη μ' ένα αυτοσχεδιαστικό στριπτίζ του
απολαυστικού Βασίλη Χαραλαμπόπουλου και των κοριτσιών υπό τους ήχους του σουξέ
του Μουντιάλ «Λα κόπα ντε λα βίδα», καθώς και με μια απρόβλεπτη επίδειξη τάπερ!

Την παράσταση κλείνει ένα χλευαστικό επεισόδιο, σαν βίντεοκλιπ σε νεκροταφείο.

Στο πρόγραμμα είναι γραμμένα τα ονόματα των συντελεστών και των ηθοποιών
αλφαβητικά και με την αντίληψη της ομάδας, όπου κανείς δεν ξεχωρίζει.
Σκηνοθεσία: Β. Μυριανθόπουλος. Σκηνικό: Ε. Παπαγεωργακοπούλου. Διασκευή
σκηνικού: Μ. Τοπκαράς, Β. Αδάμου. Μουσική - στάιλινγκ: Β. Θώδος. Φωτισμοί: Α.
Μέντζος. Διανομή: Βίκυ Αδάμου, Στέφανος Γκούβερης, Γεράσιμος Μαύρος, Δέσποινα
Παπαγιάννη, Παναγιώτης Σακελλαρίου, Μαίρη Σαουσοπούλου, Μαρία Τοπκαράς,
Δήμητρα Φλουρή, Βασίλης Χαραλαμπόπουλος.

Αυτό που ξεχωρίζει πάντως και εδώ είναι το «παιχνίδι» και ο σαρκασμός. Σ' ένα
νάιλον, διαφανές σακουλάκι υπάρχει ένας φάκελος επιστολών, που γράφει με
μαρκαδόρο «Μόλις χώρισα», καθώς και φωτογραφίες της παράστασης, ένα ξυραφάκι
και μία ασπιρίνη...
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16344P091</ED>
<ID>
ID:17262

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P09&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Μία σπάνια μπαρόκ ανθολογία, σουίτες δεξιοτεχνίας του Μπαχ, παιδική μουσική
από... ένα στρατόπεδο συγκέντρωσης και ένα «γιαπωνέζικο μουσικό έργο».

Μαρκ Αντουάν Σαρπεντιέ, Χορωδιακά και Ορχηστρικά Έργα. Ανσάμπλ Ορλάντο
Γκίμπονς, Οι Ανθούσες Τέχνες - Les Arts Florisants, υπό τον Γουίλιαμ Κρίστι (ERATO).

Η ­ εντυπωσιακή ­ ανθολόγηση έργων για φωνές και σύνολα οργάνων του Σαρπεντιέ
από τον μετρ του μπαρόκ Γουίλιαμ Κρίστι είναι μία από τις πρώτες εκδόσεις της
χρονιάς, κατά την οποία Οι Ανθούσες Τέχνες, το συγκρότημά του (που ακούσαμε
και στο Μέγαρο Μουσικής), γιορτάζουν τα 20 χρόνια της δραστηριότητάς τους.
Πρόκειται για έργα που ελάχιστες φορές έχουν δισκογραφηθεί και σπάνια
παίζονται σε συναυλίες, χρονολογούνται δε ­ τα περισσότερα ­ γύρω στο 1680 και
αποτελούν ένα θαυμάσιο δείγμα του εκφραστικού συνθέτη του διάσημου «Te Deum»
(μέρος του οποίου αποτελεί το σήμα της Eurovision). Ένα κοντσέρτο «για
τέσσερις ομάδες από βιόλες», χαριτωμένα divertissements και «airs serieux»
(σοβαρές άριες σε ελεύθερη απόδοση) για δύο ή τρεις φωνές απαρτίζουν την νέα έκδοση.

Γιόχαν Σεμπάστιαν Μπαχ, Αγγλικές Σουίτες αρ. 1-6 - σε δύο CD. Μάρεϊ Περάχια,
πιάνο (SONY).

Στα μέσα της δεκαετίας του 1720, όταν τελικά ο Μπαχ πήρε ­ ύστερα από μία
άρνηση ­ τη θέση του χοράρχη στον Άγιο Θωμά της Λειψίας, ο συνθέτης αποφάσισε
να «οργανώσει» τις σουίτες του για τσέμπαλο σε δύο ομάδες των έξι,
προσθέτοντας και μια τρίτη σειρά-ομάδα. Οι αγγλικές σουίτες ήταν οι πρώτες και
ο όρος «αγγλικές» φαίνεται πως οφείλεται όχι στο στυλ, αλλά στο γεγονός ότι,
όπως έλεγε ο Μπαχ, τις είχε γράψει «για κάποιον επιφανή Άγγλο». Οι σουίτες
εκδόθηκαν όμως ­ όπως και τα περισσότερα έργα του μεγάλου Γερμανού συνθέτη ­
τον επόμενο αιώνα (το 1802). Καταδεικνύουν δε, κατά τον διάσημο πιανίστα (της
νεώτερης γενιάς) Μάρεϊ Περάχια, «τη μεγαλοφυία του Μπαχ, που συνίσταται στην
ικανότητα της μουσικής του να ξυπνά αληθινά συναισθήματα με την καθαρότητα και
την πνευματικότητα της γραφής του».

Φραντς Ουόξμαν, «Το τραγούδι του Τερεζίν». Χορωδία, Παιδική
Χορωδία και Συμφωνική Ορχήστρα της Ραδιοφωνίας του Βερολίνου,
υπό τον Λόρενς Φόστερ (DECCA).

Η εξαιρετικά ενδιαφέρουσα σειρά της Decca «Εκφυλισμένη Μουσική» (Entartete
Musik) με τα έργα που είχαν απορριφθεί ως επικίνδυνα για τον «πολιτιστικό
εκφυλισμό» της αρείας φυλής από τους ναζί του Χίτλερ, προσθέτει στη
δισκογραφία ένα ακόμη σχετικά άγνωστο έργο του Πολωνοεβραίου συνθέτη ­
Αμερικανού στη συνέχεια ­, που ξέφυγε από τη «μέγγενη» των εθνικοσοσιαλιστών
της Ευρώπης. Πρόκειται για έναν κύκλο τραγουδιών με στίχους που είχαν γράψει
τα εβραιόπουλα στο τρομερό στρατόπεδο συγκέντρωσης του Τερεζίν, στη διάρκεια
του Β' Παγκοσμίου Πολέμου.

Σίντνεϊ Τζόουνς, «Η Γκέισα». Νέα Χορωδία και Ορχήστρα της Ελαφράς
Όπερας του Λονδίνου, υπό τον Ρόναλντ Κορπ (HYPERION).

Μπορεί σήμερα ο όρος... «ιαπωνική όπερα» να φέρνει στον νου την όπερα
«Μικάντο» του Σάλιβαν, όμως στα τέλη του περασμένου αιώνα ­ το 1896, που
γράφτηκε ­ δημοφιλέστερη σε ολόκληρη την Ευρώπη, στο χαριτωμένο αυτό είδος της
ελαφράς όπερας, ήταν «Η Γκέισα». Το «ιαπωνικό μουσικό έργο» ­ αντίστοιχο του
«Μικάντο» ­ περιγράφει τις περιπέτειες του ανθυποπλοιάρχου Ρέτζι Φέρφαξ και
των ανδρών του στο «Τεϊποτείον των δέκα χιλιάδων απολαύσεων». Ο Βρετανός
Σίντνεϊ Τζόουνς, που πέθανε το 1946, τριάντα χρόνια αφότου αποσύρθηκε από την
ενεργό συνθετική δράση, έγραψε το έργο στα 35 του χρόνια, ενώ για το Θέατρο
του Πρίγκιπα της Ουαλίας έγραψε αρκετές μουσικές κωμωδίες, γνωστότερη από τις
οποίες είναι το «Ένα κεφάτο κορίτσι».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16344P092</ED>
<ID>
ID:17304

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ρασομόν (Κ.).
6.30-8.30-10.30 μ.μ. Τετ.: Η νύχτα του Σαν Λορέντζο.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβ. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβ. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.10-6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 2. Μαγικά φίλτρα. 6.40-8.40-10.50 μ.μ. / Ο
πρίγκιπας της Αιγύπτου. Κάθε μέρα ώρα 4.30 μ.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. 6.40-8.50-11.00 μ.μ. /
Οι Άθλιοι, κάθε μέρα ώρα 4.00 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών.
4.30-6.30-8.30-10.30 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.40-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Η ονειρεμένη ζωή των
αγγέλων. 6.00-8.20-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Οι Άθλιοι. 6.00-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβ.
5.55-8.05-10.15 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.10-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Οι άντρες με τα
όπλα. 6.20-8.45-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Elizabeth. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Γείτονες
και εραστές. 6.00-8.10-10.20 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 5.50-8.05-10.20 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Θα σε βρω στον
παράδεισο. 5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Από την άκρη της πόλης. 9.00-11.00
μ.μ. / Dr Dolittle - Ο γιατρός τρελάθηκε. Κάθε μέρα 5.00-7.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.45-8.45-10.45 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβ. 6.50-8.50-10.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.10-8.20-10.30 μ.μ.

CINE CITY ERICSSON 4 (Dolby DTS). Η διακριτική γοητεία των αρσενικών.
5.00-7.00-9.00 μ.μ. / Halloween - Είκοσι χρόνια μετά. Κάθε μέρα ώρα 11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 11.50-14.00-16.15-18.30-20.30-22.30-00.45.

VILLAGE CENTRE Αίθουσα 3. Μουλάν. 11.20-13.30-15.45-17.50 μεταγλ. / Μαγικά
φίλτρα. 20.00-22.45-01.30.

VILLAGE CENTRE Αίθουσα 4. Θα σε βρω στον παράδεισο. 12.45-15.15-17.45-20.15-22.45-01.15.

VILLAGE CENTRE Αίθουσα 5. Ο πρίγκιπας της Αιγύπτου. 12.15-14.30-17.00
μεταγλ. / Χαμένοι στο Διάστημα. 19.30-22.15-00.50.

VILLAGE CENTRE Αίθουσα 6. Η διακριτική γοητεία των αρσενικών.
17.30-19.45-22.00-00.30. / Το μαγικό σπαθί: Αναζητώντας το Κάμελοτ.
11.15-13.15-15.30 μεταγλ.

VILLAGE CENTRE Αίθουσα 7. Οι Άθλιοι. 12.30-15.30-18.15-21.15-00.15.

VILLAGE CENTRE Αίθουσα 8. Ζωντανή μετάδοση: The Truman show. 12.00-14.30-16.45-19.00-21.15.-23.30-01.45.

VILLAGE CENTRE Αίθουσα 9. Halloween - Είκοσι χρόνια μετά. 12.50-15.00-17.15-19.15-21.30-23.45-01.45.

VILLAGE CENTRE Αίθουσα 10. Αλεξίσφαιροι ντετέκτιβς. 13.45-16.00-18.15-20.45-23.00-01.15.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Από την άκρη της πόλης. 6.00-8.10-10.20 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Οι άντρες με τα όπλα.
5.30-8.00-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Θα σε
βρω στον παράδεισο. 5.40-8.00-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Αλεξίσφαιροι ντετέκτιβ. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.30-8.40-10.50 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβ.
6.10-8.20-10.30 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.45 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Θα
σε βρω στον παράδεισο. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβ. 6.30-8.45-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Elizabeth. 6.10-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ. / Μουλάν. Κάθε μέρα ώρα 5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Μαγικά φίλτρα. 6.30-8.40-10.50 μ.μ.

ΠΑΛΑΣ (Οδός Βουκουρεστίου ~ 3224.434, Dolby Stereo). Αφιέρωμα Άλφρεντ Χίτσκοκ,
κάθε μέρα ώρα έναρξης 8.00 μ.μ. Δευτ.: Ο άγνωστος του εξπρές, Η εξομολόγηση.
Τρ.: Τηλεφωνήσατε ασφάλεια αμέσου δράσεως, 13 εγκλήματα ζητούν ένοχο. Τετ.:
Βόρεια με βορειοδυτικά, Στη σκιά των τεσσάρων γιγάντων.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 5.40-8.00-10.20 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 6.40-8.40-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρ. ώρα 9.00 μ.μ.: Χοιροστάσιο. Παρ. ώρα 9.00 μ.μ.: Φάννυ και Αλέξανδρος.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 8.10-10.20 μ.μ. / Μουλάν.
Κάθε μέρα ώρα 6.15 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo).
Μουλάν. 7.00 μ.μ. μεταγλ. / Ολέθρια σύγκρουση. Κάθε μέρα ώρα 9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Η διακριτική
γοητεία των αρσενικών. 6.00-8.15-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η διακριτική γοητεία
των αρσενικών. 7.15-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Μόνο Πέμπ.-Κυρ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ολέθρια σύγκρουση. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). 6 μέρες, 7 νύχτες. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΚΑΣΤΕΛΛΑ (Οδός Παπαναστασίου 44, ~ 4226.908 Dolby SR DTS, Κλιματισμός). Snake
eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δευτ.: Τιμητική βραδιά στον Ντίνο Ηλιόπουλο. Τετ.: Το μετέωρο βήμα
του πελαργού, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο ~ 9416669, 4816276).
Μόνο Σάβ.-Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβ. 6.05-8.15-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ. / Μουλάν. Κάθε μέρα ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16344P101</ED>
<ID>
ID:17270

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Οι άντρες με τα όπλα». Τελευταία ταινία του Τζον Σέιλς

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Cinepolis 1,
Cine City 3, Village Centre 8, Αελλώ, Άνεσις, Ετουάλ, Ιντεάλ (Μαρ.), Κηφισιά
3, Νανά, Τιτάνια, Τρία Αστέρια, Ζέα].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Έμπασσυ, Νιρβάνα, Άττικα 1, Μαρούσι 2, Αβάνα, Φάληρο 2).

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Village Centre 4, Απόλλων, Δαναός, Ράδιο Σίτι, Ζίνα,
Κορονέτ, Τροπικάλ, Ατλαντίς, Φάληρο 1, Γλυφάδα, Μαρούσι 1, Αττικόν (Πειρ.)].

«ΟΙ ΑΝΤΡΕΣ ΜΕ ΤΑ ΟΠΛΑ»: Γιατρός περιπλανιέται στη ζούγκλα των Ινδιάνων
χώρας της Λ. Αμερικής. Η τελευταία ταινία του ανεξάρτητου Τζον Σέιλς.
Προβληματισμός και καταγραφή συγκρούσεων. (Έλλη, Αρτ Στούντιο).

«ΟΝΕΙΡΕΜΕΝΗ ΖΩΗ ΤΩΝ ΑΓΓΕΛΩΝ»: Η καλύτερη γαλλική ταινία με εξαιρετικές
ερμηνείες από τα κορίτσια Ελοντί Μπουσέζ, Ναταλιά Ρενιέ. (Αλέκα).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Τρία... κορίτσια στα πρόθυρα
σεξουαλικής κρίσης. Αλμοδοβαρική σάτιρα της Όλγας Μαλέα. [Village Centre 6,
Cine City 4, Cinepolis 4, Αλεξάνδρα (Πατ.), Άνταμς 2, Άστρον, Άτταλος, Διάνα,
Ιντεάλ, Κηφισιά 1, Μαργαρίτα 1, Μελίνα (Καματερό), Παλλάς (Ελευσίνα), Χαϊλάιφ].

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Νεαροί Ρωσοπόντιοι, αρσενικές πόρνες στην
«καλτ» ταινία του Κ. Γιάνναρη. (Όπερα, Δαναός 2, Άττικα 2, Αφαία).
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16344P102</ED>
<ID>
ID:17313

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Τέτοιο καπέλο είναι το σομπρέρο. 2. Είναι και οι ραβίνοι.
3. Των Εστιάδων... αθάνατο. ­ Κοινωνική... αφρόκρεμα (ξεν.). 4.
Σχετικά με την πρωτεύουσα συνδικαλιστικά αρχικά. ­ Έργα της Γαλλίδας αυτής
ποιήτριας μετέφρασε η Μυρτιώτισσα. 5. Και από σεισμό μπορούν να
προκληθούν (καθ.). ­ Δηλώνει προέλευση. 6. Χρησιμοποιείται και
βεβαιωτικά. ­ Διακρίνονται φυλετικά (αντίστρ.). 7. Σημαντικός Ιταλός
ποιητής του 16ου αιώνα. 8. Αντίστροφη γραφή άρθρου. ­ Εύκολα
μεταβάλλονται. 9. Από το όνομα του συνθέτη του μελοδράματος «Σαμψών και
Δαλιδά». ­ Αριθμητικό.

ΚΑΘΕΤΑ

1. Δηκτικός, σύμφωνα με μία έννοια. 2. Συνηθισμένα τα
φωτογραφικά. 3. Μετώπου χαρακτηρισμός. 4. Από τα οκτώ... δύο. ­
Ομοιωματικό επίρρημα. 5. Πολλά κορίτσια τον... ονειρεύονται. 6.
Προκαλεί τη θυμηδία (ουδ.). ­ Γαλλικό σύμφωνο. 7. Αγροτικά εργαλεία. ­
Διαθέτει άφθονα αποθέματα πετρελαίου. 8. Ιστορικό γαλλικό χωριό, κοντά
στο οποίο ο Ναπολέων ηττήθηκε από τους Πρώσους και τους Αυστριακούς. ­ Άρθρο.
9. Δίφθογγος. ­ Συχνά χαρακτηρίζεται... χοντρή (γεν.).

ΛΥΣΗ (19/1/99)

ΟΡΙΖΟΝΤΙΑ: 1. ΠΑΡΑΚΑΛΙΑ 2. ΑΜΕΝΟΦΙΣ 3. ΡΑΝ - ΣΑΜΟΣ
4. ΑΜΑ - ΕΤΗ 5. ΠΑΧΝΗ 6. ΩΣΕΙΣ - ΙΤΕ 7. ΝΩΤΑ -
ΓΚΑΡ 8. ΟΜΟΝΟΙΑ 9. ΙΑΣΟΝΑ - ΑΑ. ΚΑΘΕΤΑ: 1. ΠΑΡΑΦΩΝΟΙ
2. ΜΑΜΑ - ΣΩΜΑ 3. ΡΕΝΑ - ΕΤΟΣ 4. ΑΝ - ΠΙΑΝΟ 5.
ΚΟΣΜΑΣ - ΟΝ 6. ΑΦΑ - ΓΙΑ 7. ΛΙΜΕΝΙΚΑ 8. ΙΣΟΤΗΤΑ 9.
ΣΗ - ΕΡΓΑ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16344P103</ED>
<ID>
ID:17343

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P10&aa=3</URL></REF>


Article

<CATEGORY>vin09</CATEGORY>

 <H2>Φεστιβάλ Θεσσαλονίκης για... 365 μέρες
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Δύο κινηματογράφους τέχνης, αλλά και δικό τους μπαρ και εστιατόριο με
κινηματογραφικό τίτλο («Δωμάτιο με θέα») απέκτησαν οι κινηματογραφόφιλοι της Θεσσαλονίκης.

Με σειρά αφιερωμάτων, προβολών άγνωστων στην Ελλάδα ταινιών γνωστών σκηνοθετών
(Χίτσκοκ κ.ά.), μεταμεσονύχτιες προβολές, κυριακάτικα πρωινά και σινεάκ, το
Φεστιβάλ Κινηματογράφου δίνει πλέον καθημερινά, στο ανακαινισμένο κτίριο του
«Ολυμπίου», της Πλατείας Αριστοτέλους, το δικό του κινηματογραφικό «παρών».

Το πρόγραμμα της τελευταίας χρονιάς του αιώνα ανακοίνωσε, χθες, στη
Θεσσαλονίκη, ο διευθυντής του Φεστιβάλ Μισέλ Δημόπουλος που ­ όπως δήλωσε ­
ετοιμάζει ήδη με τους συνεργάτες του το πρόγραμμα της κινηματογραφικής
υποδοχής του 2000.

Προς το παρόν το Φεστιβάλ αρχίζει, από μεθαύριο Παρασκευή ως το τέλος του
μήνα, κινηματογραφικό αφιέρωμα με 11 ταινίες του Φρανσουά Τριφό (τρεις
καθημερινές προβολές στις 18.30, 20.45 και 23.00) στο «Ολύμπιον ΙΙ» και στην
ίδια αίθουσα ακολουθούν, από τις 12 Φεβρουαρίου, προβολές σειράς ταινιών με
θέμα το περιβάλλον και τη φύση («Οι τελευταίες μέρες της Εδέμ» του Τζον Μακ
Τίρναν, «Ντέρσου Ουζάλα» του Α. Κουροσάβα, «Η αρκούδα» του Ζαν Ζακ Ανό κ.ά.).

Για τον ίδιο χώρο προγραμματίζονται για τον ερχόμενο Μάρτιο αφιέρωμα στον
βρετανικό και στον κουβανέζικο κινηματογράφο, σειρά προβολών με θέμα την
ομοφυλοφιλία, καθώς και το πρώτο πρόγραμμα του Μουσείου Κινηματογράφου σε
συνεργασία με το Φεστιβάλ, με δέκα ταινίες υπό τον γενικό τίτλο «Άνθρωποι για
όλες τις εποχές».

Από τις 12 Φεβρουαρίου αρχίζει, επίσης, το πρόγραμμα μεταμεσονύχτιων προβολών
(κάθε Παρασκευή) και με μεγάλη προσέλευση μικρών και μεγάλων συνεχίζεται το
πρόγραμμα των κυριακάτικων προβολών (στις 11 το πρωί) με ταινίες για παιδιά.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16344P111</ED>
<ID>
ID:17255

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P11&aa=1</URL></REF>


Article

<CATEGORY>vin09</CATEGORY>

 <H2>Ανοίγει η έκθεση «Πέτρες Άνευ Αξίας - Μνημεία των Θεών»
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

ΒΡΥΞΕΛΛΕΣ

Κοινή η προσπάθεια, κοινή η επιτυχία των Ελλήνων ευρωβουλευτών να
συγκεντρώσουν 339 υπογραφές υποστήριξης Ευρωπαίων συναδέλφων τους για το
ελληνικό αίτημα της επιστροφής των Μαρμάρων του Παρθενώνα. Μια προσπάθεια που
εντάθηκε το τελευταίο διάστημα εν όψει των ευρωεκλογών, αλλά και για να
συμπέσει χρονικά με το άνοιγμα της μικρής έκθεσης «Πέτρες Άνευ Αξίας - Μνημεία
των Θεών», που εγκαινιάστηκε χθες βράδυ στον τρίτο όροφο του Ευρωπαϊκού
Κοινοβουλίου ­ σ' ένα μικρό χώρο, δίπλα στην αίθουσα όπου συνεδριάζει η
Ολομέλεια. Μικρή η έκθεση, με επτά φωτογραφικά πανό, μεγάλη η σημασία του
χώρου, όπου θα παραμείνει 15 ημέρες, πριν συνεχίσει την περιοδεία της για το
Λουξεμβούργο και άλλα σημεία ενδιαφέροντος.

«Στόχος της έκθεσης είναι να ενημερώσει, να κάνει γνωστή την αλήθεια, να
πληροφορήσει την κοινή γνώμη, να ασκήσει μια πίεση ­ μακροπρόθεσμα ­ ηθική, να
πείσει τον κόσμο. Δεν θα πρέπει να εκδηλωνόμαστε ανταγωνιστικά προς τους
Βρετανούς. Χρειάζονται διπλωματικές κινήσεις και διπλωματικά κινούμαστε»
τόνισε η ευρωβουλευτής Νάνα Μούσχουρη, που πήρε την πρωτοβουλία να φέρει στο
Ευρωκοινοβούλιο την έκθεση που έχει ετοιμάσει η Βρετανική Επιτροπή για την
Επιστροφή των Μαρμάρων σε συνεργασία με το Ίδρυμα Μελίνα Μερκούρη.
«Χρειάζονται», κατέληξε, «δουλειά και χαμηλοί τόνοι και να γίνει γνωστή η
αλήθεια. Διότι τα ψηφίσματα ­ στο Ευρωκοινοβούλιο ή αλλού ­ έρχονται και
παρέρχονται. Εμείς θα πρέπει να συνεχίσουμε τον ήπιο δρόμο».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16344P112</ED>
<ID>
ID:17298

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ. Βέντεκιντ
Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν Γ. Μιχαηλίδης,
Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ. Ξενουδάκη
Ξενουδάκη, Λούρμπα. Δεύτερη Σκηνή. «Τσέρι, όπως πάντα» του Σπ. Γεωργουλά
Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ Π.
Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Τετ., Παρ., Κυρ.) «Τα
παραμύθια του Χόφμαν» του Ζ. Όφεμπαχ (Πέμ., Σάβ.) Άθενς Μπρας Ανσάμπλ:
συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Μυθική ζώνη»: «Τόπος κλειστός» - «Χαμένοι» - «Πινγκ» του Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Όπερα στο Μέγαρο Μουσικής. «Η επιστροφή της Ελένης» του Θ.
Μικρούτσικου (Τρ., Τετ., Πέμ.) Σειρά «Μεγάλοι Ερμηνευτές». Μαουρίτσιο Πολίνι:
ρεσιτάλ πιάνου (Σάβ.). Αίθουσα Δημήτρη Μητρόπουλου. Σειρά «Rising Stars».
Κουαρτέτο «Χούγκο Βολφ»: συναυλία (Τρ.) Χορός στο Μέγαρο Μουσικής ­ Έλληνες
Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα δεν έφυγε απ' αυτό
το σπίτι» (Σάβ., Κυρ.). Φουαγιέ Ισογείου. Τετάρτη απόγευμα στο Μέγαρο. Γ.
Συλλαίου, τραγούδι ­ Σ. Παπαδημητρίου, πιάνο: «Ανοιχτές διαδρομές» ­ Έντεκα
τραγούδια με ιστορία (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις χώρισα»
του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231). Κεντρική
Σκηνή. «Η βασίλισσα της... ομορφιάς» του Μ. Μακ Ντόναφ Καρακατσάνης, Βαγενά.
Δεύτερη Σκηνή. «Κάσπαρ» του Π. Χάντκε Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης, Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, ~ 32.40.944). «Το γαμήλιο συμβόλαιο» του Ευγ.
Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia (Υποάστια)» του
Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16344P113</ED>
<ID>
ID:17345

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P11&aa=3</URL></REF>


Article

<CATEGORY>vin09</CATEGORY>

 <H2>Επίτιμος διδάκτωρ στο Αριστοτέλειο ο Ιάκ. Καμπανέλλης
</H2>
Ιάκωβος Καμπανέλλης. Επίτιμος διδάκτωρ στη Σχολή Καλών Τεχνών του ΑΠΘ

ΘΕΣΣΑΛΟΝΙΚΗ.

Γραφείο Βόρ. Ελλάδας

Επίτιμος διδάκτωρ του Τμήματος Θεάτρου της Σχολής Καλών Τεχνών του ΑΠΘ
αναγορεύεται ο θεατρικός συγγραφέας Ιάκωβος Καμπανέλλης.

Η εκδήλωση της αναγόρευσης θα πραγματοποιηθεί την ερχόμενη Παρασκευή, 22
Ιανουαρίου, στην αίθουσα τελετών του παλαιού κτιρίου της Φιλοσοφικής Σχολής
του Αριστοτέλειου Πανεπιστημίου όπου τον καθιερωμένο έπαινο θα εκφωνήσει ο
καθηγητής της Θεατρολογίας Νικηφόρος Παπανδρέου.

Στην ομόφωνη απόφαση-ψήφισμα της γενικής συνέλευσης του Τμήματος Θεάτρου
αναφέρεται ότι ο τίτλος του επίτιμου διδάκτωρος απονέμεται στον διακεκριμένο
συγγραφέα επειδή αυτός «έχει συμβάλει με το έργο του στη διαμόρφωση της
εθνικής μας δραματουργίας τόσο στο επίπεδο της θεατρικής γλώσσας όσο και στο
επίπεδο της θεματολογίας, έχει εκφράσει με τρόπο αισθητικά άρτιο και
πνευματικά έντιμο τα ερωτήματα, τις αγωνίες και τις ελπίδες της εποχής μας και
έχει συντελέσει με τα έργα του στην αποκατάσταση ουσιαστικής επαφής ανάμεσα
στο ποιοτικό θέατρο και το ευρύ κοινό, ενώ ως υπεύθυνος πολίτης έχει δείξει
ιδιαίτερη ευαισθησία για τα ζητήματα της δημοκρατίας, της κοινωνικής
δικαιοσύνης και της παιδείας».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16344P114</ED>
<ID>
ID:17362

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P11&aa=4</URL></REF>


Article

<CATEGORY>vin09</CATEGORY>

 <H5>Ο ΔΗΜΗΤΡΗΣ ΜΗΤΡΟΠΑΝΟΣ ΣΕ ΝΕΟ ΧΩΡΟ
</H5><H2></H2><H2>Στο «Άλσος» της διασκέδασης
</H2>
Ο Δημήτρης Μητροπάνος στο «Άλσος» του Πεδίου του Άρεως, που τώρα ανανεώνεται.

Αν νομίζατε πως ο Δημήτρης Μητροπάνος θα κάνει φέτος... διακοπές ­ από τις
νυχτερινές εμφανίσεις του ­ αφήνοντας το νέο δίσκο του να μιλήσει (ή, μάλλον,
να τραγουδήσει) για εκείνον με τραγούδια «Του έρωτα και της φυγής», κάνετε λάθος.

Όχι απλώς επιστρέφει δριμύτερος, αλλά ουσιαστικά μάς συστήνει και έναν νέο
χώρο στη νυχτερινή Αθήνα. Νέο στην ουσία, αλλά όχι στους τύπους.

Γιατί το «Άλσος», το τόσο ιδιαίτερο κέντρο στο Πεδίον του Άρεως (δίπλα ακριβώς
στο καλοκαιρινό θέατρο) λειτουργεί από το 1939. Και με μία παύση στα χρόνια
της Κατοχής, το «στρογγυλό» ­ στο σχήμα ­ κεντράκι έφτασε έως τις μέρες μας να
λειτουργεί ως στέκι για ρέιβ πάρτι!

Όμως αυτό το κεφάλαιο για το «Άλσος» έκλεισε πλέον ­ ανεπιστρεπτί. Το
μαρτυρούν και οι σκαλωσιές μέσα και έξω από τον χώρο διασκέδασης.

Ο Μάριος Βουτσινάς ανέλαβε να το αλλάξει, να το μετατρέψει σε έναν λειτουργικό
μουσικό χώρο (500 ατόμων), με «πινελιές» μπορντό και γαλάζιες στους τοίχους
και με ζωγραφισμένες εικόνες στα σφραγισμένα παράθυρα. Και ο Δημήτρης
Μητροπάνος ανέλαβε να εγκαινιάσει το νέο ­ ανανεωμένο ­ μουσικό στέκι με ένα
νέο πρόγραμμα και με τραγούδια του έρωτα και της φυγής.

«Ο νέος δίσκος θα είναι ένα σημαντικό κομμάτι του προγράμματος», εξήγησε ο
ίδιος στα «ΝΕΑ», «αλλά θα υπάρχουν και άλλα τραγούδια, πιο παλιά». Και φυσικά
και τα τραγούδια με τον Θάνο Μικρούτσικο («Στου αιώνα την παράγκα»).

Ημερομηνία έναρξης έχει οριστεί η 4η Φεβρουαρίου (και λήξη η 4η Απριλίου, με
ρεπό Δευτέρες και Τρίτες) και ως συνοδοιπόροι σ' αυτό, το φετινό, μουσικό
ταξίδι ο Δημήτρης Μητροπάνος θα έχει τον Μίλτο Πασχαλίδη, την Κρινιώ Νικολάου,
τον Φάνη Μεζίνη και τη Στέλλα Χροναίου. Όσο για την ορχήστρα, θα είναι
δεκαμελής και θα έχει για μαέστρο τον Ζλάταν Κλάριτς ­ τον άλλοτε πιανίστα του
Δημήτρη Μητροπάνου.

Άξονας; «Η παρεΐστικη διάθεση, σαν σε ένα γλέντι φίλων», λέει ο Δημήτρης
Μητροπάνος. Τραγούδια με δύο τρεις κιθάρες, γλέντι με την ορχήστρα, στιγμές
ερμηνείας... «Ο στόχος του προγράμματος είναι η διασκέδαση». Τελεία και παύλα.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16344P121</ED>
<ID>
ID:17256

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P12&aa=1</URL></REF>


Article

<CATEGORY>vin09</CATEGORY>

 <H2>Τα παιδιά ζωγραφίζουν
</H2>
Παιδικό έργο που εκτίθεται στη Βουλή, με θέμα τον Διονύσιο Σολωμό

Χαρούμενα παιδικά προσωπάκια πλημμύρισαν χθες τη Βουλή με την ευκαιρία της
έκθεσης έργων ζωγραφικής μαθητών της ΣΤ' Δημοτικού που εμπνεύστηκαν από τον
στοχαστή της Δημοκρατίας Ρήγα Φεραίο και από τον ποιητή της Ελευθερίας
Διονύσιο Σολωμό.

Η έκθεση, την οποία εγκαινίασε ο πρόεδρος της Βουλής Απόστολος Κακλαμάνης,
διοργανώθηκε στο πλαίσιο των εορτασμών για τα 200 έτη από τον μαρτυρικό θάνατο
του Ρήγα Βελεστινλή και τα 200 έτη από τη γέννηση του Διονύσιου Σολωμού.

Τα 221 σχέδια και ζωγραφιές που επελέγησαν από έργα 8.197 μαθητών της
Θεσσαλίας και της Επτανήσου (τόποι καταγωγής του Ρήγα και του Σολωμού
αντιστοίχως) εκτίθενται από σήμερα στο περιστύλιο της Βουλής.

Ο διαγωνισμός διεξήχθη με τη συνεργασία του υπουργείου Παιδείας και με την
ευθύνη επιτροπής ειδικών στην οποία προήδρευε ο ζωγράφος και ακαδημαϊκός
Παναγιώτης Τέτσης. Η επιτροπή επέλεξε έργα που αντιπροσώπευσαν τον μαθητικό
πληθυσμό της ΣΤ' τάξης των δημοτικών σχολείων όλων των νομών της Θεσσαλίας και
της Επτανήσου όπως και του επαρχείου Κυθήρων, τα οποία ιστορικά ανήκουν στα
Ιόνια νησιά.

Κατά τη διάρκεια της εκδήλωσης, ο πρόεδρος της Βουλής χάρισε στους μικρούς
ζωγράφους από δύο ανθολόγια έργων του Ρήγα και του Σολωμού, από δύο
αναμνηστικά μετάλλια με ανάγλυφα τα πρόσωπα των δύο ηρώων και από ένα φανελάκι
με τη φράση «Εκείνοι έγραψαν ιστορία, εμείς τη ζωγραφίζουμε».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16344P122</ED>
<ID>
ID:17299

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P12&aa=2</URL></REF>


Article

<CATEGORY>vin09</CATEGORY>

 <H2>Ο υπουργός, ο Θάνος και ο Μιχάλης
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Θάνος Μικρούτσικος

Μερικές ώρες μετά το τρικούβερτο, μεσημεριάτικο γλέντι στο Σπίτι της Κύπρου,
με τους επτά εορτάζοντες Αθανασίους, επακολουθεί σύσκεψη υπό την ηγεσία
Βενιζέλου στις 6.30 το βράδυ. Εξ ευωνύμων του υπουργού ο Θάνος
Μικρούτσικος, εκ δεξιών ο Μίκης (ή τούμπαλιν). Από «κάτω» καμιά
τριανταριά νοματαίοι, από τις πρώτες καλλιτεχνικές υπογραφές του τόπου.

* Η σύσκεψη πραγματοποιήθηκε για να πέσουν στο τραπέζι ιδέες εορτασμού της
νέας χιλιετίας και της Πολιτιστικής Ολυμπιάδας. Και μετά σου λένε πως είμαστε
λαός απροετοίμαστος.

* Πρόωρα σκεφτόμαστε, καθυστερημένα πράττουμε.

Το δεύτερο της συσκέψεως είναι άγνωστο. Γίνεται να μην το ξετρυπώσω; Δεν
γίνεται! Κάποια θερμή στιγμή ανταλλαγής ιδεών, εκρήγνυται (και μπράβο του) ο
Μιχάλης Κακογιάννης. Και απευθυνόμενος στον υπουργό του λέει «Ό, τι
καλό έγινε σ' αυτό τον τόπο, έγινε από την ιδιωτική πρωτοβουλία, όχι από το
κράτος». Σωστό; Είναι για ρώτημα;.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16344P123</ED>
<ID>
ID:17338

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P12&aa=3</URL></REF>


Article

<CATEGORY>vin09</CATEGORY>

 <H2>Ο υπουργός, ο Πρέλιεβιτς και το σαξόφωνο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ξέρω, ξέρω. Σας τρώει η περιέργεια. Ποιοι ήταν, ποιοι δεν ήταν. Παρόντες και
απόντες. 
Κατάλογο υπουργικών προτιμήσεων μου θέλετε; Έτσι, για να σας φάει η
περιέργεια, μόνο «τσετία» κινηματογραφιστών αναφέρω. Ντασσέν,
Κακογιάννης, Δημόπουλος (Φεστιβάλ), Μπακογιαννόπουλος (σύμβουλος).

* Για να δούμε τώρα ποιοι πήγαν τζαζ και Άρτσι Σεπ στο «Half
note».Εισβάλλω κατά την τελευταία αθηναϊκή νύχτα του θρυλικού Άρτσι Σεπ. Που
ζήτημα είναι αν κατ' όνομα τον ξέρουν καμιά πεντακοσαριά Αθηναίοι, και πέφτω
πάνω σε δύο ομάδες αρτσισεπιστών. Ζεύγος Γεωργίου Παπανδρέου η πρώτη. Μισέλ
Δημόπουλος - Παναγιώτης Παπαχατζής (ο παρ' ολίγον πτωχεύσας παραγωγός) η
δεύτερη. Ενδιαμέσως ο Πρέλιεβιτς της ΑΕΚάρας.* Όρθιος ο παικταράς Σέρβος,
καθιστοί οι Παπανδρέου. Φιλόξενο το μαγαζί, απευθύνεται διά μέσου
ανθρώπου του στον υπουργό «Μπορεί να καθήσει ο κύριος Πρέλιεβιτς μαζί σας;».
«Θέλει και ρώτημα;».

* Η μουσική ενώνει Ελλάδα - Σερβία, σαξόφωνο με μπάσκετ.
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16344P124</ED>
<ID>
ID:17363

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P12&aa=4</URL></REF>


Article

<CATEGORY>vin09</CATEGORY>

 <H2>Ο Μάλαμας, η εταιρεία και το σπρώξιμο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σωκράτης Μάλαμας

Εισβάλλω και στο «Μετρό» στου Γκύζη, πρεμιέρα Σωκράτη Μάλαμα. Με ουρά ο...
Σωκράτης. Τίγκα το μαγαζί. Κι αυτό αναμενόμενο. Αλλά τα άλλα που άκουσα δεν
ήταν αναμενόμενα. Διότι ξετρύπωσα την εξής απίστευτη κατάσταση. Ο κόσμος να
ζητάει Μάλαμα, αλλά τα δισκοπωλεία να μην έχουν.

* Μια δισκογραφική εταιρεία έχει τους τρόπους να «σπρώξει» κάποιον καλλιτέχνη.
Φλομώνει τα μαγαζιά με δίσκους του συγκεκριμένου καλλιτέχνη και στη συνέχεια
τα μαγαζιά για να ξεφορτωθούν τους δίσκους σπρώχνουν προς το κοινό τον καλλιτέχνη.

* Σπρώξε με, να σε σπρώξω.

Εν προκειμένω, όμως, όπως λένε οι εκτιμήσεις δισκογραφικών κύκλων (κατά το
«έγκυρων πολιτικών κύκλων»), η εταιρεία του Μάλαμα έχει τους λόγους της να
μην... σπρώχνει τον Μάλαμα. Σου λέει, να τον σπρώξω και να μου... πέσει; Άσε
καλύτερα να πουλάει 20, άντε 30.000 κομμάτια. Κάλλιο πέντε και στο χέρι, παρά
δέκα και καρτέρι Μάλαμα!
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16344P125</ED>
<ID>
ID:17377

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P12&aa=5</URL></REF>


Article

<CATEGORY>vin09</CATEGORY>

 <H2>Απάντηση του Θωμά Μοσχόπουλου
</H2>
Σχετικά με σχόλιο του «Ασυγχώρητου» που αναφερόταν στην επαγγελματική και
προσωπική σχέση του με τον Γιάννη Χουβαρδά, ο Θωμάς Μοσχόπουλος απαντά:

«Θα ήθελα να διευκρινίσω ότι αντίθετα με ό,τι εικάζεται στο δημοσίευμα, η
σχέση αυτή είναι άριστη και απαλλαγμένη από τις "αποχρώσεις" που υπαινίσσεται
το εν λόγω κείμενο. Μάλιστα εκτιμώ ως γενναιόδωρη κίνηση εκ μέρους του, το
γεγονός ότι μου παρείχε τη δυνατότητα να έχω δύο δικές μου παραστάσεις στις
δύο σκηνές του Θεάτρου Αμόρε ταυτόχρονα, στην αρχή της φετινής σεζόν. Είναι
προφανές ότι κάτι τέτοιο μάλλον ως εκτίμηση στο πρόσωπό μου και στη δουλειά
μου, από μέρους του, την αντιλαμβάνομαι και επ' ουδενί ως διάθεση
"εκμετάλλευσής μου"».
<REF><SOURCE>
ΤΑ ΝΕΑ</SOURCE>
<DATE>, 20-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16344P126</ED>
<ID>
ID:17386

</ID><URL>http://ta-nea.dolnet.gr/neaweb/neafile.print_unique?e=A&f=16344&m=P12&aa=6</URL></REF>


Article

<CATEGORY>vin06</CATEGORY>

 <H5>ΑΚΗΣ ΚΑΙ ΚΑΡΑΜΑΝΛΗΣ ΓΙΑ ΤΗΝ ΠΑΙΔΕΙΑ
</H5><H2>ΚΛΙΜΑΚΩΣΗ πιέσεων για διάλογο τώρα!
</H2><H2></H2>
ΚΛΙΜΑΚΩΝΟΝΤΑΙ από όλες τις πλευρές οι πιέσεις για διεξαγωγή διαλόγου «εδώ και
τώρα». Τόσο ο κ. Καραμανλής όσο και ο κ. Α. Τσοχατζόπουλος επισημαίνουν την
άμεση ανάγκη διαλόγου. Ο κ. Αρσένης απευθύνει και πάλι νέα πρόσκληση στην
ΟΛΜΕ, που εξακολουθεί να επιμένει στην άρνησή της, θέτοντας ως προϋπόθεση
διαλόγου την κατάργηση της εκπαιδευτικής μεταρρύθμισης. Σήμερα οι καθηγητές
απεργούν και πραγματοποιούν ένα ακόμη συλλαλητήριο μαζί με τους μαθητές.

σ
ε
λ
ί
δ
ε
ς
11-14
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16345N011</ED>
<ID>
ID:17400

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N01&aa=1</URL></REF>


Article

<CATEGORY>vin08</CATEGORY>

 <H2></H2><H2>Η Εφορία «ξέχασε» 150.000 φορολογούμενους
</H2><H2></H2>
ΣΕ 150.000 φθάνει ο αριθμός των περυσινών φορολογικών δηλώσεων που δεν έχουν
εκκαθαρισθεί ακόμα. Ισάριθμοι φορολογούμενοι δεν γνωρίζουν τι πρέπει να
πληρώσουν ή αν θα πάρουν πίσω φόρο, φοβούμενοι ότι η Εφορία τους «ξέχασε».

σελίδα 45
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16345N013</ED>
<ID>
ID:17497

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N01&aa=3</URL></REF>


Article

<CATEGORY>vin06</CATEGORY>

 <H2></H2><H2>2 μήνες με ρεκόρ ταλαιπωρίας στους δρόμους της Αθήνας
</H2><H2></H2>
ΔΥΟ μήνες με ρεκόρ ταλαιπωρίας του επιβατικού κοινού της πρωτεύουσας με τα
συγκοινωνιακά μέσα, έχουν καταγράψει οι υπεύθυνοι του ΟΑΣΑ εξαιτίας των
ξαφνικών μπλόκων.

σελίδα 15
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16345N014</ED>
<ID>
ID:17521

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N01&aa=4</URL></REF>


Article

<CATEGORY>vin06</CATEGORY>

 <H2>Το «Δεύτερο Φύλο» έγινε 50 ετών...
</H2>
<H3></H3>στο ένθετο
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16345N015</ED>
<ID>
ID:17538

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N01&aa=5</URL></REF>


Article

<CATEGORY>vin04</CATEGORY>

 <H2>Η Δήμητρα στα «ΝΕΑ»: Είμαι έτοιμη για όλα
</H2><H2></H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16345N016</ED>
<ID>
ID:17554

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N01&aa=6</URL></REF>


Article

<CATEGORY>vin06</CATEGORY>

 <H2>Εκβιάζουν για συγγνώμη τον Χρυσόστομο </H2><H2></H2>
σελίδα 17 και
ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16345N017</ED>
<ID>
ID:17555

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N01&aa=7</URL></REF>


Article

<CATEGORY>vin06</CATEGORY>

 <H2>Τα «μη» και τα «δεν» για το Βιάγκρα
</H2><H2></H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16345N018</ED>
<ID>
ID:17558

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N01&aa=8</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΔΕΝ ΥΠΑΡΧΕΙ κανένα εμπόδιο, καμία οικονομική δύναμη ικανή να ανατρέψει
την ενταξιακή πορεία της οικονομίας, η οποία με καύσιμο την εμπιστοσύνη των
αγορών τρέχει στην τελευταία στροφή. Ο Ν. Νικολάου στην «Τρίτη Άποψη». Σελ. 6.

Κ. ΠΑΤΤΑΚΟΣ: Αν συναντούσα τους δύο ψηφοφόρους που μου έδωσαν τη νίκη
στο Δήμο Χαλανδρίου θα τους έλεγα να είναι βέβαιοι ότι θα δικαιωθούν. Αυτή η
ιστορία αναδεικνύει τη δύναμη της ψήφου. Οι απαντήσεις στις «30 Ερωτήσεις» της
Κάτιας Πετροπούλου, στη σελ. 10.

ΚΑΘΗΣΑ σιωπηλή και παρακολουθούσα μέσα από το τζάμι το φως της ημέρας
που έφευγε... Και έτσι, για να ξεμπερδεύω και μ' αυτά τα γενέθλια, ψιθύρισα
στον εαυτό μου: χρόνια πολλά, βρε... Η Έλενα Δ. Χατζηιωάννου «Σε πρώτο ενικό».
Σελ. 11.

ΤΙ ΕΙΔΟΥΣ ρήξη είναι αυτή που υπαγορεύει στο δημόσιο σχολείο να είναι
κλειστό το πρωί και στο ιδιωτικό φροντιστήριο να είναι ανοικτό το απόγευμα; Ή,
χειρότερα, στο ιδιωτικό σχολείο να είναι ανοικτό και στο δημόσιο κλειστό; Ο Π.
Βουρνάς στη
σελ. 14.

ΤΟ ΜΙΛΑΝΟ μοιάζει να έχει αποκτήσει πλέον δύο πρόσωπα: από τη μία οι
διάσημοι σχεδιαστές μόδας και οι βαρόνοι της βιομηχανίας και από την άλλη οι
χιλιάδες ανώνυμοι πολίτες που παραπονούνται για τη Μαφία του Βορρά. Από την
«Independent» στη σελ.
19.

Η ΣΙΓΟΥΡΙΑ και η άνεση με την οποία κινήθηκε ο πρόεδρος Κλίντον στην
ετήσια ομιλία του για την «κατάσταση στις ΗΠΑ», έδειξε ότι όχι μόνο είναι
κυρίαρχος του παιχνιδιού, αλλά ότι είναι βέβαιος πως θα παραμείνει πρόεδρος ως
το 2000. Ο Νότης Παπαδόπουλος, από την Ουάσιγκτον, στη σελ.
41. Βλ. και «Πρόσωπα», σελ. 42.

Η BRITISH Aerospace αγοράζει τη Marconi, θυγατρική της αμυντικής
βιομηχανίας ηλεκτρονικών CEC, έναντι 3,5 τρισ. δραχμών. Η συγχώνευση προκαλεί
ανησυχίες στις ευρωπαϊκές αεροναυπηγικές και αμυντικές βιομηχανίες. Από τη
«Monde» στη σελ. 48.

ΟΙ ΕΛΛΗΝΕΣ είναι οι πιο απαισιόδοξοι ανάμεσα σε όλους τους λαούς της
Ευρωπαϊκής Ένωσης, αλλά και του υπόλοιπου κόσμου για το 1999. Φοβούνται την
ανεργία, αλλά και ότι οι απεργίες και οι κοινωνικές συγκρούσεις θα αυξηθούν.
Σελ. 48.

Η ΙΣΤΟΡΙΑ κάνει κύκλους

στο Κυπριακό και είναι ενδιαφέρον

πώς όλα αυτά τα χρόνια

χωρίς πυξίδα η ελληνική πολιτική

­ σε Ελλάδα και Κύπρο ­ 
έχασε τον προσανατολισμό της.

Ο Γ. Τσαλακός στους «Προβολείς». Σελ. 6.

Η ΕΛΛΑΔΑ εξακολουθεί να μην έχει ούτε διπλωματικά 
επιτελικά όργανα ούτε μηχανισμούς

αντιμετώπισης έκτακτων διεθνών καταστάσεων... 
Λόγω της τάσης να συμμορφωνόμαστε με σχέδια

που καταστρώνονται χωρίς τη συμμετοχή μας. 
Ο Θ.Χ. Στοφορόπουλος «Εκτός Συνόρων». Σελ. 19.

ΤΑ ΠΕΡΙΣΣΟΤΕΡΑ έργα

(των μαστόρων της Πυρσόγιαννης)

παραμένουν εξαίσια δείγματα πολιτισμού 
και ακόμη υπόμνηση σε όσους 
καταπιάνονται με δημόσια έργα,

ότι όσα γίνονται πρέπει να στέκουν

τουλάχιστον για τέσσερις αιώνες.

Ο Μ. Ελευθερίου στον «Τόνο του Πνεύματος».

«Πανόραμα», σελ. 5.

ΒΡΕΤΑΝΟΙ βουλευτές όλων των κομμάτων με ψήφισμά τους ζητούν να επιστραφούν τα
Μάρμαρα του Παρθενώνα στην Ελλάδα έως την Ολυμπιάδα του 2004. Στις Βρυξέλλες
άνοιξε η έκθεση φωτογραφιών για τα Μάρμαρα. Αποστολή: Παρασκευή Κατημερτζή.
Στο «Πανόραμα», σελ. 3.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16345N021</ED>
<ID>
ID:17408

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Κουβέντες
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Διάλογο «χωρίς προαπαιτούμενα» για την Παιδεία, ζητούν τώρα κυβερνητικά
στελέχη. Χωρίς προαπαιτούμενα ή απλώς χωρίς συζήτηση;

Με τιμή
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16345N022</ED>
<ID>
ID:17485

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N02&aa=2</URL></REF>


Article

<CATEGORY>vin12</CATEGORY>

 <H5></H5><H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Εξασθένηση των βοριάδων στο Αιγαίο (5-6 Μπωφόρ). Τοπικές συννεφιές στην
Ανατολική και Νότια Ελλάδα, ήλιος στην υπόλοιπη. Το πρωί παγετός στα
ηπειρωτικά, μικρή όμως άνοδος θερμοκρασίας την ημέρα.


Αμετάβλητος σχεδόν καιρός. Παγετός το πρωί στα ηπειρωτικά (προσοχή οι οδηγοί),
λιακάδα στη δυτική και βόρεια χώρα, τοπικές συννεφιές στην υπόλοιπη. Βοριάδες
στο Αιγαίο έως 6 Μπωφόρ.

Article

<CATEGORY>vin01</CATEGORY>

 <H5>ΠΟΛΛΑΠΛΑΣΙΑΖΟΝΤΑΙ ΟΙ ΦΩΝΕΣ ΓΙΑ ΟΥΣΙΑΣΤΙΚΟ ΔΙΑΛΟΓΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Μπλόκα μετ' επεισοδίων...
</H2><H2></H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

«Ώρα μηδέν» έχει σημάνει για την Παιδεία, ενώ συνεχίζονται οι επεισοδιακοί
πλέον αποκλεισμοί δρόμων και οι κινητοποιήσεις με την προσθήκη τώρα και των
εκπαιδευτικών, ενώ πολλαπλασιάζονται οι φωνές ­ ακόμα και στο κυβερνητικό
στρατόπεδο ­ για την έναρξη ουσιαστικού διαλόγου πάνω στο (υπαρκτό) πρόβλημα.

ΤΗΝ ίδια όμως στιγμή εντοπίζεται στο χώρο του ΠΑΣΟΚ μια ιδιόμορφη πολυγλωσσία
για τους τρόπους και τα μέσα αντιμετώπισης του προβλήματος, που εκτιμώνται
(από κύκλους του υπουργείου Παιδείας) ως ουσιαστική υπονόμευση της
κυβερνητικής προσπάθειας για την υπέρβαση της κρίσης.

Σχετικά υποστηρίζεται ότι ενώ ο Πρωθυπουργός έχει σαφώς ταχθεί τόσο υπέρ των
μέτρων για την Παιδεία όσο και υπέρ του αρμόδιου υπουργού, εν τούτοις υπάρχουν
«κύκλοι» που προχωρούν σε «διαρροές» εκτιμήσεων, «πληροφοριών», απόψεων κ.λπ.
που μιλούν για κυβερνητική υποχώρηση ή αναδίπλωση και φθάνουν μέχρι και σε
αλλαγές στο υπουργείο Παιδείας.

Το κλίμα αυτό συντηρεί ­ όπως αναφέρεται ­ την κινητοποίηση, καθώς γεννά
προσδοκίες αλλαγών και νίκης των διαμαρτυρομένων.

* Πάντως, το μέτωπο της αναμέτρησης παραμένει ανοιχτό με τη νέα συγκέντρωση
και πορεία μαθητών, εκπαιδευτικών κ.λπ., ενώ από σήμερα ξεκινά και κύκλος
απεργιών των καθηγητών και δασκάλων.

Την ίδια στιγμή στο κυβερνητικό στρατόπεδο ­ με χαρακτηριστικότερη την
περίπτωση του υπουργού Εθνικής Άμυνας ­ διαμορφώνεται ισχυρή τάση πίεσης με
στόχο την έναρξη διαλόγου χωρίς προαπαιτούμενα.

Κατά των καταλήψεων και υπέρ του διαλόγου τάχθηκε και ο αρχηγός της Ν.Δ. κ. Καραμανλής.

* Πάντως και ο κ. Αρσένης επανήλθε χθες βράδυ στην πρόταση για διάλογο,
υποστήριξε ότι έχει ήδη εποικοδομητικές επαφές με μαθητές και καθηγητές,
αποκάλυψε ότι σε πολλά υπό κατάληψη σχολεία καλύφθηκε το όριο των απουσιών και
δεσμεύθηκε για επιεική αντιμετώπιση των μαθητών. (Σελ. 11-14).

* Στο μεταξύ στο ΠΑΣΟΚ συνεχίζονται οι αντιδράσεις για τη δικαστική εξέλιξη
στην υπόθεση της βίλας της Εκάλης, με πολλά κομματικά και κυβερνητικά στελέχη
να αποδοκιμάζουν την εισαγγελική πρωτοβουλία και να ομιλούν για προσπάθεια
σπίλωσης του ιδρυτή του ΠΑΣΟΚ.

Την ίδια θέση υποστήριξε με συνέντευξή της στα «ΝΕΑ» και η χήρα του Α.
Παπανδρέου, σημειώνοντας ότι ο αληθινός στόχος της όλης ενέργειας είναι ο Α.
Παπανδρέου. (Σελ. 7).

* Από την άλλη πλευρά στη Ν.Δ. ανεβαίνουν σταδιακά οι τόνοι της κριτικής για
τις (κυοφορούμενες) πολιτικές φιλοδοξίες του δημάρχου Αθηναίων, με πολλούς
βουλευτές να τοποθετούνται δημόσια κατά των επίδοξων διασπαστών και
υπονομευτών της παράταξης, χωρίς βέβαια να κατονομάζουν τους υπόπτους ή τους ενόχους.

Στην παρούσα φάση ­ και με βάση στοιχεία από «έρευνα αγοράς» που δίνει κάποια
ποσοστά στον κ. Αβραμόπουλο ­ η Ν.Δ. εμφανίζεται, τουλάχιστον επίσημα, να μην
ανησυχεί ιδιαίτερα. Αντίθετα, επιχαίρει θεωρώντας ότι τα ποσοστά δεν είναι
ικανοποιητικά για τις προοπτικές του κ. Αβραμόπουλου. (Σελ. 9).
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16345N032</ED>
<ID>
ID:17458

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Σκότος;
</H2>
ΔΕΝ είναι απλώς περίεργο, αλλά και άκρως αντιφατικό...

ΣΤΙΣ ημέρες που η Εκκλησία κηρύσσει διά του Προκαθημένου της πως στη
μεγαθυμία της όλοι χωρούν...

ΝΑ συγκροτούνται εκκλησιαστικά δικαστήρια και να συντάσσονται
κατηγορητήρια με μομφές και φρασεολογία που ­ δυστυχώς ­ θυμίζουν άλλους ­
σκοτεινούς ­ καιρούς...

ΟΠΩΣ συμβαίνει με την περίπτωση του Μητροπολίτη Ζακύνθου.

ΚΑΙ δυσκολεύεται να πιστέψει κανείς πως ο «νέος άνεμος» που
επαγγέλλεται για τον εκσυγχρονισμό της Εκκλησίας ο προεξάρχων Μακαριώτατος...

ΜΠΟΡΕΙ να συμπεριλαμβάνει την κατάδυση της Ιεραρχίας σε βάθη αιώνων
προς αλίευση ­ σήμερα! ­ αιρετικών δοξασιών...

ΔΙΟΤΙ ένα μέλος της απετόλμησε να μην αναθεματίσει μία πραγματικότητα
που τόσοι νέοι ­ και λιγότερο νέοι ­ γνωρίζουν εξ ιδίας πείρας...

ΔΙΧΩΣ αυτό να σημαίνει πως είναι αιρετικοί και καταδικασμένοι «εις το
πυρ το εξώτερον».

ΠΡΟΣ Θεού, δηλαδή, είναι ανατριχιαστικό να τείνει ευήκοον ους η
εκκλησιαστική δικαιοσύνη σε καταγγελίες σκανδαλισμού...

ΟΤΑΝ μάλιστα τόσο σκανδαλιστικός για κάθε θεοσεβούμενο είναι ο τόσος
φανατισμός που εξ αυτών απορρέει...

ΜΕ χαρακτηρισμούς όπως «είναι μέγας εχθρός της Ορθοδόξου Εκκλησίας» και
«μακροχρονίως επικίνδυνος»!

ΑΥΤΑ είναι λυπηρά πράγματα και λυπηρότερο όλων ηχεί το γεγονός...

ΟΤΙ ως επιβαρυντικό στοιχείο για τον εγκαλούμενο Μητροπολίτη εκλαμβάνεται...

Η ΑΡΝΗΣΗ του να αποδεχθεί το σφάλμα του και να μετανοήσει...

ΩΣΑΝ πράγματι ν' αναγνωρίζει ­ Κύριε ελέησον... ­ ότι εξέφρασε απόψεις αιρετικές!
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16345N033</ED>
<ID>
ID:17496

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Μανώλης Σκουλάκης:

(ο βουλευτής του ΠΑΣΟΚ αναφερόμενος ­ από την ΕΡΑ Χανίων ­ στο ενδεχόμενο
ίδρυσης νέου κόμματος από τον Δημ. Αβραμόπουλο) «Μου θυμίζει την περίπτωση
πολυδιαφημιζόμενου γιατρού με ωραίες ανακοινώσεις σε συνέδρια και ΜΜΕ, ο
οποίος όμως δεν έχει ασκήσει ποτέ την ιατρική».

Άκης Τσοχατζόπουλος:

(ο υπουργός Άμυνας για τον κ. Αβραμόπουλο)«Είναι πολύ συμπαθής και
εμφανίσιμος, αλλά τα νέα παιδιά χρειάζονται και άλλα όπλα για να μπορούν να
σταθούν στη σύγχρονη εποχή. Τα νέα παιδιά χρειάζονται ιδέες, οράματα, σαφείς
απόψεις και ολοκληρωμένες, όχι γενικόλογες διαπιστώσεις. Χρειάζονται σαφή,
ξεκάθαρα και όχι θολά πράγματα. Ο κ. Αβραμόπουλος έχει να δώσει πρώτα
εξετάσεις στην Αυτοδιοίκηση».

Τίμος Χριστοδούλου:

(ο ευρωβουλευτής της Ν.Δ. στον «Αδέσμευτο» του κ. Μήτση) «Διάβαζα προ ημερών
το "μυθιστόρημα" των ΚΑΕ, απ' όπου, όπως φαίνεται, θα προκύψει η σωτηρία της
χώρας, ή το άλλο κολοσσιαίο επίτευγμα, ότι ιδιωτικοποιήθηκε η Τράπεζα
Κεντρικής Ελλάδος... Μα, για όνομα του Θεού δηλαδή, αυτό ήταν το πρόβλημά μας;
Έχουμε τεράστια διαρθρωτικά προβλήματα και επικαλούμεθα τέτοιου είδους "επιτυχίες";».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16345N034</ED>
<ID>
ID:17536

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N03&aa=4</URL></REF>


Article

<CATEGORY>vin05</CATEGORY>

 <H2>Παίρνει την κάρτα της
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ πρόεδρο της Επιτροπής Δεοντολογίας του ΠΑΣΟΚ, την κα Άννα Διαμαντοπούλου,
είχε αποδέκτη η επιστολή τής κας Δήμητρας Παπανδρέου, με την οποία έκανε
επισήμως γνωστό το αίτημά της να της δοθεί η κάρτα του κομματικού μέλους, που
της είχε αφαιρεθεί για τυπικούς λόγους ­ δεν είχε φροντίσει για την ανανεώσή της...

ΤΗΝ επιστολή παρέλαβε αρχικά ο γραμματέας του ΠΑΣΟΚ κ. Κ. Σκανδαλίδης, που την
παρέδωσε στην κα Διαμαντοπούλου με εισήγηση απόλυτα θετική για το αίτημα τής
κας Δήμητρας Παπανδρέου ­ και με το ίδιο πνεύμα αντιμετωπίζουν το ζήτημα και
τα στελέχη της Επιτροπής Δεοντολογίας.

ΑΠ' ό,τι φαίνεται, λοιπόν, τέλος καλό, όλα καλά για το συγκεκριμένο ζήτημα...
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16345N043</ED>
<ID>
ID:17495

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N04&aa=3</URL></REF>


Article

<CATEGORY>vin05</CATEGORY>

 <H2>Τα μυστήρια του Ωνασείου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΛΥ «πασοκικό μυστήριο» ­ για άλλη μία φορά ­ στο Ωνάσειο: Φαίνεται ότι το
σημερινό Διοικητικό Συμβούλιο, διορισμένο όπως και τα προηγούμενα, που ­ κατά
σύμπτωση ­ περιλαμβάνει... υπαλλήλους υπουργείων σε θέσεις όπου κατά τον νόμο
θα έπρεπε να υπάρχουν «επιφανή πρόσωπα», δεν επιθυμεί να συνεχίσουν να
εργάζονται στο ίδρυμα πανεπιστημιακοί. Για την ακρίβεια, δεν πολυεπιθυμεί την
παρουσία εκεί του τακτικού καθηγητή Καρδιολογίας κ. Δ. Κρεμαστινού!!!

ΕΠΙΚΑΛΟΥΝΤΑΙ γι' αυτό τον Οργανισμό του ιδρύματος, με βάση τον οποίο, όμως,
έχουν προσληφθεί οι πανεπιστημιακοί που προσφέρουν τις υπηρεσίες τους στο Ωνάσειο!

ΗΔΗ, ο κ. Κρεμαστινός τούς έστειλε σκληρή επιστολή ­ να περιμένει απάντηση;
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16345N044</ED>
<ID>
ID:17524

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N04&aa=4</URL></REF>


Article

<CATEGORY>vin05</CATEGORY>

 <H2>Βιάζονται πολύ...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΑΙ ΤΟ ΑΛΛΟ: Φαίνεται ότι εκεί στο Ωνάσειο βιάζονται πολύ να κλείσουν αυτό
το ενοχλητικό θέμα ­ μιάς και διαφαίνεται το ενδεχόμενο να ενημερωθεί για τα
τεκταινόμενα (και στη συνέχεια να αντιδράσει) ο ίδιος ο Πρωθυπουργός.

Γι' αυτό άραγε κάποιες συνεδριάσεις γίνονται και πριν από την καθορισμένη ημερομηνία;
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16345N045</ED>
<ID>
ID:17540

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N04&aa=5</URL></REF>


Article

<CATEGORY>vin05</CATEGORY>

 <H5>Πάλι Ακαδημίας 35
</H5><H2>Σε κοινή γραμμή
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΠΟΛΥΤΗ ΕΙΝΑΙ η στήριξη του κ. Κ. Σημίτη προς τον υπουργό Παιδείας κ. Γερ.
Αρσένη: Για να καταλάβετε, πέρα από τη δίωρη συνάντηση που είχαν προχθές το
πρωί στο Μέγαρο Μαξίμου, τα είπαν και τηλεφωνικώς προχθές το βράδυ ­ η
αλληλοενημέρωση είναι συνεχής...

ΩΠ! ΤΟ ΞΕΧΑΣΜΕΝΟ «στρατηγείο» των «εκσυγχρονιστών» ­ το πολιτικό γραφείο του
κ. Κ. Σημίτη στην Ακαδημίας 35 πρόκειται να γεμίσει και πάλι με κόσμο, έστω
και για λίγες ώρες. Όπως είναι γνωστό, ο Πρωθυπουργός έχει νοικιάσει τα
γραφεία στον κ. Τ. Μαντέλη και την Παρασκευή, που είναι του Αναστασίου του
Πέρσου και ο υπουργός Μεταφορών έχει την ονομαστική του εορτή, θα δεχθεί εκεί
τους πολιτικούς του φίλους για ευχές.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16345N046</ED>
<ID>
ID:17550

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N04&aa=6</URL></REF>


Article

<CATEGORY>vin05</CATEGORY>

 <H2>Πρώτη επίσκεψη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟΝ ΠΡΟΕΔΡΟ της Δημοκρατίας, τον Πρωθυπουργό, τον Αρχιεπίσκοπο, πολιτικούς
αρχηγούς, υπουργούς, τον δήμαρχο Αθηναίων, τον πρεσβευτή των ΗΠΑ και πολλούς
ακόμη πρόκειται να συναντήσει κατά το δεύτερο δεκαήμερο του Φεβρουαρίου ο
Αρχιεπίσκοπος Αμερικής κ. Σπυρίδων, που έρχεται για την πρώτη του επίσημη
επίσκεψη ­ αλλά θα πάει και στη Ρόδο, για να δει τους συγγενείς του.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16345N047</ED>
<ID>
ID:17556

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N04&aa=7</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Βροχές και TV
</H2>
Ο ΛΟΓΟΣ στους αναγνώστες. Ο Πέτρος Μοσχονής Θεσσαλίας 183, Πετρούπολη, γράφει:

«Παρακολούθησα για 15 μέρες, λόγω ασθενείας, την πρωινή ζώνη των καναλιών.
Ανιαρή έως κακή η ποιότητα των προγραμμάτων, εκτός της ΝΕΤ, που σώζει την
κατάσταση. Τα δελτία ειδήσεων στα ιδιωτικά κανάλια: Διαρκούν μία ώρα, έχουν
μετατραπεί σε αστυνομικά δελτία και ασχολούνται λίγα λεπτά με τα εθνικά
θέματα. Δεν ασχολούνται δε, σε ουσία και σε βάθος, με τα κοινωνικά προβλήματα.
Στις νεροποντές δε η κάλυψη ήταν απαράδεκτη. Κάμερες στα ρείθρα των
πεζοδρομίων ώστε να δείχνουν τα νερά των δρόμων λες και ήταν ποτάμια βάθους
μερικών μέτρων. Εκνευριστική επιμονή στο σταυροδρόμι της Γλυφάδας λες και όλη
η Αττική ήταν η Γλυφάδα. Υπερβολές, συνεχώς υπερβολές. Αξίζει να επισημάνω γι'
αυτούς που ξεχνούν, ότι η Δυτική Αθήνα κάποτε θρηνούσε θύματα, τώρα δεν έχει
κανένα πρόβλημα. Περιστέρι, Μπουρνάζι, Νίκαια, Κορυδαλλός γλίτωσαν από τον
βραχνά των πλημμυρών. Λίγο είναι; Αλήθεια αν αφαιρέσει κανείς τη Γλυφάδα από
τα δελτία ειδήσεων τι θα έμενε από το όλο θέμα της βροχής; Λίγα πράγματα.

Παιδεία! Έχω δυο παιδιά και ξέρω καλά τι σήμαινε Λύκειο στο καταργούμενο
σύστημα. Αμάθεια μαθητών, τεμπελιά καθηγητών, πλουτισμός φροντιστηρίων και
καθηγητών από τα ιδιαίτερα. Λύκειο σήμαινε τρία μαθήματα μόνο. Αυτά που
ενδιέφεραν για τη Δεσμη. Οι μαθητές πήγαιναν στη Β' και Γ' Λυκείου απλώς για
τις παρουσίες. Όλα γίνονταν στα φροντιστήρια. Απόφοιτοι Λυκείου, όπως τα
παιδιά μου, και δεν γνωρίζουν τίποτα από γεωγραφία, πού πέφτει η Λάρισα δεν
ξέρουν, τίποτα από Ιστορία. ΑΛΙΜΟΝΟ! Η Μέση Εκπαίδευση, νομίζω, έχει σκοπό να
φτιάχνει εγκυκλοπαιδικά μορφωμένους πολίτες. Η εξειδίκευση γίνεται αλλού.
Αλήθεια είναι κακό να γράφεις διαγωνίσματα χωρίς να το ανακοινώνουν οι
καθηγητές εκ των προτέρων; Εμείς δώσαμε εξετάσεις από Δημοτικό σε Γυμνάσιο,
από Γυμνάσιο σε Λύκειο και από Λύκειο σε ανώτατες σχολές. Ενδιάμεσα δε,
εξετάσεις ανά εξάμηνο όλη την ύλη εκτός από τα πρόχειρα διαγωνίσματα και
εξήντα παιδιά ανά τμήμα. Αυτά.

Θα σου γράψω και λίγα λόγια για τους ξένους και τις κλοπές. Πριν από ένα χρόνο
μπήκαν στο σπίτι μου και μας έκλεψαν. Μπήκαν γύρω στις τέσσερις το πρωί από το
μπαλκόνι, δεύτερος όροφος, ήρθαν μέχρι την κρεβατοκάμαρα, μας κοίταξαν, το
σκέφτηκαν, πήραν τσάντες και ρούχα και έφυγαν. Έτσι απλά. Έφτασαν δίπλα μας,
πάνω μας, και έφυγαν! Τι θα γινόταν αν ξύπναγε κανένας; Τι θα γινόταν αν ήταν
εγκληματίες; Το μεγαλύτερο όμως κακό που μας έκαναν ήταν στην ψυχή μας: ξέρεις
τι είναι να ανοίγεις την πόρτα του σπιτιού σου και να φοβάσαι;».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16345N048</ED>
<ID>
ID:17559

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΒΟΥΛΕΥΤΕΣ ΑΠΟ ΟΛΑ τα κόμματα ­ πλην ΚΚΕ και ΣΥΝ ­ στη χθεσινοβραδινή
εκδήλωση για την παρουσίαση του βιβλίου του κ. Στ. Παπαθεμελή με τον εύγλωττο
τίτλο «Τούτην την πατρίδα την έχομε όλοι μας». Και όταν λέμε βουλευτές,
εννοούμε πάνω από τριάντα...

ΚΑΙ Ο κ. ΧΡ. ΣΑΡΤΖΕΤΑΚΗΣ εκεί ­ α, τις προάλλες έτρωγε με τον κ. Δ.
Τσοβόλα στην «Παλιά ταβέρνα», στο Μετς, όπου το καταδιασκέδασαν ­ και ο κ. Απ.
Κακλαμάνης εκεί, ώς και ο κ. Χριστόδουλος εκεί...

ΒΕΒΑΙΑ, Η ΠΑΡΟΥΣΙΑ Χριστόδουλου δεν ήταν έκπληξη ­ ήταν μαζί με τους
κ.κ. Π. Ευθυμίου και Χρ. Λαζαρίδη παρουσιαστής του βιβλίου. Ωστόσο, έφτασε
αρκετά καθυστερημένος. Ο συγγραφέας τον υποδέχτηκε στην είσοδο της Παλαιάς
Βουλής και ο αργοπορημένος Αρχιεπίσκοπος ρώτησε: Μήπως δεν έπρεπε να έλθω;

«ΤΟ ΑΝΤΙΘΕΤΟ», απάντησε ο κ. Στ. Παπαθεμελής ­ και ο Αρχιεπίσκοπος ησύχασε...

ΛΟΙΠΟΝ, ΑΜΑΡΤΙΑ εξομολογημένη: Χθες, ο «Μικροπολιτικός» έβαλε στο στόμα
του κ. Δ. Γεωργακόπουλου τα περί νόμων που πρέπει να αλλάζουν όταν μεταβληθούν
οι περιστάσεις, αφού δεν γίνεται να... αλλάξουν οι περιστάσεις ­ αντί τού εξ
Αχαΐας κ. Μίμη Γεωργόπουλου...
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16345N049</ED>
<ID>
ID:17560

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N04&aa=9</URL></REF>


Article

<CATEGORY>vin04</CATEGORY>

 <H5>ΠΑΓΚΑΛΟΣ: «ΤΑ ΑΝΘΡΩΠΙΝΑ ΔΙΚΑΙΩΜΑΤΑ ΔΕΝ ΕΙΝΑΙ ΕΣΩΤΕΡΙΚΗ ΥΠΟΘΕΣΗ ΓΙΑ ΚΑΜΙΑ ΧΩΡΑ»
</H5><H2>Επίθεση κατά Μιλόσεβιτς
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Σκληρή γλώσσα κατά του Σλόμπονταν Μιλόσεβιτς χρησιμοποίησε ο Θόδωρος Πάγκαλος
στη διάρκεια της επίσημης επίσκεψής του στο Βουκουρέστι.

ΒΟΥΚΟΥΡΕΣΤΙ

ΣΤΗ ΣΥΝΕΝΤΕΥΞΗ Τύπου των υπουργών Εξωτερικών Ελλάδας και Ρουμανίας, ο κ.
Πάγκαλος είπε πως οι χώρες της Νοτιοανατολικής Ευρώπης προσπάθησαν να
προσεγγίσουν το πρόβλημα του Κοσόβου με μεγάλη κατανόηση, λαμβάνοντας υπόψη
την ειδική σχέση της Σερβίας. «Προσπαθήσαμε να μειώσουμε την απομόνωση της
Γιουγκοσλαβίας και για λόγους συμφέροντος», είπε ο υπουργός Εξωτερικών.

Δυστυχώς, όμως ­ πρόσθεσε ­ όταν φαινόταν κάποια καλύτερη προοπτική, «ήρθε το
γεγονός της σφαγής και κυρίως η απαράδεκτη στάση της Γιουγκοσλαβίας». Και ο
Θόδωρος Πάγκαλος τόνισε: «Τα ανθρώπινα δικαιώματα δεν είναι εσωτερική υπόθεση
για καμία χώρα ­ και αυτό να γίνει κατανοητό. 
Η εποχή που κάποιος μπορούσε να σφάξει τους κατοίκους της χώρας του για
εσωτερικούς λόγους, έχει περάσει. 
Όσοι δεν σέβονται την ανθρώπινη ελευθερία και ανθρώπινη υπόσταση, είναι
υπόλογοι στη διεθνή κοινότητα».

Από την πλευρά του, ο Ρουμάνος υπουργός Εξωτερικών, Αντρέι Πλέσου, εξέφρασε
έκπληξη «για τον τρόπο που έδρασε τις τελευταίες ημέρες ο Μιλόσεβιτς, που δεν
ευνοεί την ομαλή εξέλιξη».

Ο κ. Πάγκαλος αναφέρθηκε και στον διορισμό του Βουκ Ντράσκοβιτς στη θέση του
αντιπροέδρου της γιουγκοσλαβικής κυβέρνησης και αρμοδίου για τις διεθνείς
σχέσεις. 
«Εάν αυτό οδηγήσει σε αλλαγή συμπεριφοράς, θα ήταν θετικό. Εάν συμβεί το
αντίθετο, θα είναι λυπηρό», είπε ο υπουργός Εξωτερικών.

Η ΠΟΛΥΕΘΝΙΚΗ

Τόσο ο κ. Πλέσου όσο και ο κ. Πάγκαλος έδωσαν έμφαση στην ανάγκη να
καταδειχθεί πως η ευρύτερη περιοχή δεν είναι μόνον ένας χώρος συγκρούσεων,
αλλά και γόνιμης συνεργασίας. Στο πλαίσιο αυτό αναφέρθηκαν εκτενώς και στην
περιφερειακή συνεργασία ως στοιχείου ενίσχυσης του ευρωπαϊκού προσανατολισμού.

Μάλιστα, ο κ. Πάγκαλος, με αφορμή ερώτηση για την πολυεθνική δύναμη
Νοτιοανατολικής Ευρώπης, είπε πως «ελπίζουμε ότι δεν θα χρειαστεί η πολυεθνική
δύναμη, αλλά εν πάση περιπτώσει καλύτερα να λύνουμε μεταξύ μας τα προβλήματα,
παρά να καλούμε την Ευρωπαϊκή Ένωση ή τις ΗΠΑ, που μπορεί και να μην
ενδιαφέρονται». Πρόσθεσε, όμως, πως προϋπόθεση για παρέμβαση είναι η έγκριση
της χώρας και η διεθνής νομιμότητα.

ΑΙΣΙΟΔΟΞΟΣ

Ο Ρουμάνος υπουργός Εξωτερικών εμφανίστηκε εξαιρετικά αισιόδοξος για την
προοπτική ένταξης της χώρας του στην Ευρωπαϊκή Ένωση, υποστηρίζοντας, μάλιστα,
ότι η ένταξη μπορεί κάλλιστα να γίνει το 2000. 
Ο Θόδωρος Πάγκαλος επιβεβαίωσε τη στήριξη που παρέχει η Ελλάδα για την ένταξη
της Ρουμανίας στο ΝΑΤΟ και την Ε.Ε., διευκρινίζοντας πως εξυπηρετεί και το
στρατηγικό συμφέρον της Αθήνας.

Το μεγαλύτερο μέρος των ελληνορουμανικών συνομιλιών κατέλαβε ο τομέας των
οικονομικών σχέσεων των δύο χωρών ­ υπό το φως, μάλιστα, της πρόσφατης
εξαγοράς από μέρους του ΟΤΕ του 35% της Romtelecom (ύψους 675 εκατ. δολαρίων),
γεγονός που καθιστά την Ελλάδα τον μεγαλύτερο επενδυτή στη Ρουμανία. 
Πάντως, ο κ. Πάγκαλος υπογράμμισε ότι υπάρχουν και άλλες επενδύσεις, που είναι
αναπτυξιακές και δεν περιορίζονται στον χώρο των υπηρεσιών και της κατανάλωσης.

Στο πλαίσιο της επίσκεψής του ο κ. Πάγκαλος συναντήθηκε επίσης με τον
πρωθυπουργό της Ρουμανίας Ράντου Βασίλε, τον πρόεδρο Εμίλ Κοσταντινέσκου, τον
ηγέτη της αντιπολίτευσης Ίον Ιλιέσκου και τον Πατριάρχη της ρουμανικής
Ορθόδοξης Εκκλησίας κ. Θεόκτιστο.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16345N051</ED>
<ID>
ID:17438

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Παγίδες στην Οικονομία
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Οι αγορές ομαλοποιήθηκαν γρήγορα και η βραζιλιάνικη κρίση απορροφήθηκε
ταχύτερα και από ό,τι εύχονταν οι πλέον αισιόδοξοι. Και μέσα στο ευνοϊκό αυτό
διεθνές περιβάλλον, η ελληνική οικονομία βρήκε και πάλι το γνώριμο αναπτυξιακό
της βήμα.

Η Σοφοκλέους γνωρίζει ημέρες ευημερίας, με τις διακυμάνσεις φυσικά που
χαρακτηρίζουν τα χρηματιστήρια, η αγορά των ομολόγων βελτιώνεται παραμένοντας
όμως πάντα ρηχή, αφού οι εγχώριοι επενδυτές προτιμούν τις μετοχές, η δραχμή
ανατιμάται έναντι του ευρώ, ο ενδοτραπεζικός ανταγωνισμός αποβαίνει υπέρ του
καταναλωτή και του επιχειρηματία αφού τα επιτόκια μειώνονται και γενικά όλες
οι αγορές μέσα από τις θετικές αντιδράσεις τους εκφράζουν την εμπιστοσύνη τους
σε μία οικονομική πολιτική που κατά την εκτίμησή τους οδηγεί τη χώρα στην ΟΝΕ.

Ακόμη και η συντηρητική Κομισιόν στις προβλέψεις της για τα μεγέθη του 1999
δεν αφήνει καμία αμφιβολία ότι η Ελλάδα είναι σε απόσταση αναπνοής από την
ΟΝΕ, ενώ οι μεγάλες διεθνείς τράπεζες, ακόμη πιο αισιόδοξες, προτρέπουν τους
πελάτες τους να αγοράσουν ελληνικές μετοχές και να επενδύσουν σε κρατικά ομόλογα.

Δεν υπάρχει λοιπόν κανένα εμπόδιο, καμία οικονομική δύναμη ικανή να ανατρέψει
την αναπτυξιακή πορεία της οικονομίας, η οποία με καύσιμο την εμπιστοσύνη της
αγοράς, κυριολεκτικά, τρέχει στην τελευταία στροφή! Και εν τούτοις στο
οικονομικό επιτελείο δεν εφησυχάζουν και υπάρχει μια ένταση που συνδέεται
πλέον όχι με την ίδια την οικονομία και τις αναμενόμενες εξελίξεις της, αλλά
με το πολιτικό και κοινωνικό περιβάλλον μέσα στο οποίο κινείται. Όπως τονίζει
ο ίδιος ο υπουργός Εθνικής Οικονομίας και Οικονομικών κ. Γ. Παπαντωνίου, η μεν
οικονομία έχει ήδη αποκτήσει έναν αυτοματισμό, αλλά μια παρατεταμένη κοινωνική
κρίση αργά ή γρήγορα μπορεί να την επηρεάσει.

Υπάρχει όμως στον ορίζοντα η κοινωνική κρίση; Θα υποστηρίζαμε ότι σε χώρες
όπως η Ελλάδα με χρόνια προβλήματα και ανοικτές πληγές όπως η ανεργία, η
περιθωριοποίηση μεγάλων ομάδων του πληθυσμού, οι εισοδηματικές ανισότητες και
οι φορολογικές αδικίες, πάντα υπάρχει ένα εύφλεκτο υλικό που με έναν σπινθήρα
μπορεί να μετατρέψει, π.χ., την αναταραχή στην παιδεία σε εκτεταμένη κοινωνική
πυρκαγιά. Γι' αυτό έχουν πολύ δίκαιο που ανησυχούν στο οικονομικό επιτελείο
και είναι σώφρονες όταν διερωτώνται με αγωνία αν η μαθητική αναταραχή μπορεί
να αποδειχθεί ο επικίνδυνος σπινθήρας.

Όπως ήδη σημειώσαμε, κατά τις εκτιμήσεις του οικονομικού επιτελείου δεν είναι
μόνο το κοινωνικό κλίμα που με τη συρροή πλήθους διαμαρτυριών και με τη
συσσώρευση οργής μπορεί να γίνει εκρηκτικό, αλλά ασταθές κινδυνεύει να
καταστεί και το πολιτικό περιβάλλον. Το εν όψει Συνέδριο του ΠΑΣΟΚ που αν δεν
είναι διχαστικό, όπως φοβούνται πολλοί, θα είναι πάντως θορυβώδες αλλά και οι
ευρωεκλογές του Ιουνίου θα θέσουν σε δοκιμασία τα όρια αντοχής της οικονομικής πολιτικής.

Ασφαλώς δεν πέρασαν απαρατήρητες οι αυστηρές επισημάνσεις της Κομισιόν με τις
οποίες συνόδευσε την κατά τα άλλα θετική έκθεσή της για την πορεία και τις
προοπτικές της οικονομίας. Η Κομισιόν λοιπόν βλέπει κι αυτή μπροστά της την
ένταξη της Ελλάδας στην ΟΝΕ, τη συνδέει όμως ευθέως με διαρθρωτικές
αναμορφώσεις, με συνέχιση αυστηρής εισοδηματικής πολιτικής και με μείωση των
δημόσιων δαπανών για συγκράτηση του ελλείμματος.

Και οι τρεις αυτές προϋποθέσεις είναι αντιστρόφως ανάλογες του θολού
κομματικού τοπίου που διαμορφώνεται με επίκεντρο τις δύο προαναφερθείσες
αναμετρήσεις και ακριβώς για τον λόγο αυτό ανησυχεί ο κ. Γ. Παπαντωνίου, ο
οποίος εκτιμά ότι οι πιέσεις από κυβερνητικούς και κομματικούς παράγοντες αλλά
και από τα συνδικάτα θα αποκορυφωθούν μέσα στο πρώτο εξάμηνο του τρέχοντος
έτους. Αν ακόμη ληφθεί υπ' όψιν ότι μέσα στο πρώτο εξάμηνο θα βρίσκονται σε
πλήρη ανάπτυξη, με τις γνωστές ενδημικές συντεχνιακές συγκρούσεις, οι δύο
μεγάλοι διάλογοι, ο ένας για το φορολογικό και ο άλλος για το ασφαλιστικό. Εκ
των πραγμάτων όμως οι διάλογοι αυτοί στήνουν το σκηνικό όχι μόνο μιας εθνικής
συμφωνίας, για να λυθούν αυτά τα μεγάλα προβλήματα, αλλά και μιας ευρείας
κοινωνικής σύγκρουσης. Συνεπώς, παρ' ότι ο αυτόματος πιλότος οδηγεί την
οικονομία, από την άλλη πλευρά, η κοινωνική ένταση μπορεί να την εκτρέψει από
τον στόχο.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16345N062</ED>
<ID>
ID:17486

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Οι «ιδέες» αλλάζουν όνομα
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Η ΙΣΤΟΡΙΑ κύκλους κάνει στο Κυπριακό και είναι ενδιαφέρον να δει κανείς πώς
όλα αυτά τα χρόνια και σ' αυτές τις τροχιές χωρίς πυξίδα η ελληνική πολιτική ­
σε Ελλάδα και Κύπρο ­ έχασε τον προσανατολισμό της.

Το 1959, στις διαπραγματεύσεις της Ζυρίχης, οι Τούρκοι ζητούσαν να ονομασθεί
το νέο κράτος «Κυπριακή Ομοσπονδία», αλλά υποχώρησαν εξασφαλίζοντας
πλεονεκτήματα δυσανάλογα του μεγέθους της τουρκοκυπριακής κοινότητας.
Δεκαπέντε χρόνια μετά, και αφού το πραξικόπημα και η εισβολή είχαν
συντελεσθεί, τα πανό των διαδηλωτών στους δρόμους της Λευκωσίας και της Αθήνας
έγραφαν «Όχι διχοτόμηση, όχι ομοσπονδία».

Όταν ­ λίγα χρόνια αργότερα ­ ο Μακάριος αποδεχόταν την ομοσπονδία, ο Ντενκτάς
ζητούσε διζωνική και όταν αποδεχθήκαμε τη διζωνική, μαζί πάντα με την Άγκυρα,
έβαλαν πλώρη για δικό τους κράτος και για συνομοσπονδία.

Αν αυτές οι επισημάνσεις γίνονται τώρα, είναι γιατί φαίνεται να βρισκόμαστε
για μια ακόμα φορά μπροστά σ' ένα από αυτά τα περίεργα παιχνίδια της Ιστορίας
που παρουσιάζουν το παρελθόν ως παρόν και μέλλον. Πληθαίνουν, δηλαδή, εκείνοι
οι ξένοι παράγοντες ­ και έπαιξαν πάντοτε οι ξένοι αποφασιστικό ρόλο στο
Κυπριακό ­ που επαναφέρουν στο προσκήνιο τις λεγόμενες «ιδέες Γκάλι». Μια
δέσμη προτάσεων που κυριάρχησε στις εξελίξεις του Κυπριακού την περίοδο 1992-93.

Και πόσο τυχαία μπορεί να είναι η αναβίωση, από αμερικανικής πλευράς, της
θεωρίας «έδαφος (για τους Ελληνοκυπρίους) ­ συνταγματικές εξουσίες (για τους
Τουρκοκυπρίους)», μια φιλοσοφία που αποτυπώθηκε κατά τον καλύτερο τρόπο στο
περίφημο αυτό έγγραφο.

Ένα έγγραφο που οι κάθε λογής διαμεσολαβητές δεν χάνουν ευκαιρία να
χαρακτηρίζουν ως τη «σημαντικότερη δουλειά» που έκαναν ποτέ τα Ηνωμένα Έθνη
για το Κυπριακό.

Η εξήγηση γι' αυτήν την παλινδρόμηση υπάρχει. Μεταξύ ομοσπονδίας που
προβλέπουν οι αποφάσεις και τα ψηφίσματα των Ηνωμένων Εθνών και συνομοσπονδίας
που ζητεί ο Ντενκτάς μέση οδός που φαίνεται να προκρίνουν οι ξένοι είναι μια
λύση χαλαρής ομοσπονδίας με περισσότερες εξουσίες στις τοπικές κυβερνήσεις και
λιγότερες στην κεντρική κυβέρνηση. Όπως ακριβώς προνοούσαν οι «ιδέες Γκάλι».

Και τι θα κάνει, αλήθεια, ο πρόεδρος Κληρίδης που το 1993 είχε εκλεγεί με
σύνθημα τον ενταφιασμό αυτών των ιδεών; Εκτός και εάν οι «ιδέες» αλλάξουν
όνομα, όπως συμβαίνει συχνά με τις ιδέες.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16345N063</ED>
<ID>
ID:17519

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N06&aa=3</URL></REF>


Article

<CATEGORY>vin04</CATEGORY>

 <H5>Η ΔΗΜΗΤΡΑ ΠΑΠΑΝΔΡΕΟΥ ΤΟΝΙΖΕΙ ΠΩΣ «ΠΕΡΑΣΑΜΕ ΚΑΙ ΧΕΙΡΟΤΕΡΑ» ΚΑΙ ΠΡΟΑΝΑΓΓΕΛΛΕΙ
ΔΕΥΤΕΡΟ ΒΙΒΛΙΟ
</H5><H2>«Αληθινός στόχος ο Ανδρέας»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ποτέ άλλοτε η κ. Δήμητρα Παπανδρέου δεν έδειξε να είναι τόσο αποφασισμένη.
«Είμαι έτοιμη για τα πάντα, είμαι έτοιμη για όλα», δηλώνει στη συνέντευξή της
στα «ΝΕΑ», τονίζοντας ότι με τον Ανδρέα Παπανδρέου «περάσαμε και χειρότερα»,
και προαναγγέλλοντας ότι ετοιμάζει ένα δεύτερο βιβλίο.

Η κ. ΠΑΠΑΝΔΡΕΟΥ μιλάει για τη βίλα της Εκάλης και για τις «περίεργες ερωτήσεις
που της έκαναν στην ανάκριση υπό την άγρυπνη παρουσία του κ. Ντογιάκου ­ πώς ο
Ανδρέας Παπανδρέου πλήρωνε το λογαριασμό του τηλεφώνου». Σημειώνει ότι ο λαός
έχει μνήμη και καταλαβαίνει ότι «στόχος είναι ο Ανδρέας Παπανδρέου».

Κάνει λόγο για ορισμένους που δηλητηριάζουν την πολιτική ζωή του τόπου,
διοχετεύοντας ψεύτικες πληροφορίες σε μερίδα του Τύπου, και επικρίνει τη
σημερινή ηγεσία του ΠΑΣΟΚ ότι σιωπά για τον διασυρμό που της γίνεται,
σχολιάζοντας: «Κάθε εποχή έχει τους ήρωές της, αλλά και τους οπαδούς τής κάθε εξουσίας».

Αναφέρεται ακόμη σ' αυτούς που αποστασιοποιούνται, αλλά και σε ιστορικά
στελέχη του ΠΑΣΟΚ και της κυβέρνησης τα οποία τη στήριξαν σε δύσκολες στιγμές,
ενώ στην ερώτηση αν θα πήγαινε σ' ένα κόμμα που μπορεί να ιδρύσει ο κ.
Αβραμόπουλος, τονίζει: «Δεν ανήκω στην παράταξή του».

ΠΕΡΑΣΑΜΕ ΚΑΙ ΧΕΙΡΟΤΕΡΑ

Στην αρχή της συνέντευξής της η κ. Δήμητρα Παπανδρέου αναφέρεται στη δικαστική
δίωξη που αντιμετωπίζει.

ΕΡ.: Κυρία Παπανδρέου, αιφνιδιαστήκατε με τη δικαστική δίωξη;

ΑΠ.: Θα σας απαντήσω με το χέρι στην καρδιά μου. Κοντά στον Ανδρέα Παπανδρέου
πέρασα πολλά, ώστε να μην αιφνιδιάζομαι πια με τίποτα. Περάσαμε μαζί και χειρότερα!

ΕΡ.: Να σας ρωτήσω αν φοβάστε;

ΑΠ.: Όχι, κύριε Διακογιάννη. Θεωρώ ότι όποιος έχει περάσει τη σχολή του Ανδρέα
Παπανδρέου, όπως εγώ, έχει διδαχτεί πρώτα απ' όλα την ανθρωπιά, αλλά και την
καρτερικότητα, την ψυχραιμία... Είμαι έτοιμη να αντιμετωπίσω τα πάντα. Είμαι
έτοιμη για όλα.

ΕΡ.: Εμπιστεύεστε τη Δικαιοσύνη;

ΑΠ.: Εμπιστεύομαι την τελική κρίση της Δικαιοσύνης. Και εύχομαι να είναι άξια
της εμπιστοσύνης μου. Άλλωστε το δίκιο και η αλήθεια είναι με το μέρος μου.

ΕΡ.: Να σας ρωτήσω για την... ταμπακιέρα; Πώς αγοράσατε αυτό
το σπίτι;

ΑΠ.: Κατ' αρχάς ήταν μια κοινή απόφαση. Ένα ζευγάρι αποφασίζει από κοινού. Ο
Ανδρέας Παπανδρέου ετοιμαζόταν για τη διακυβέρνηση της χώρας. Ήταν φανερό ότι
αυτό πλησίαζε και ήθελε να έχει ένα σπίτι για να υποδέχεται τους ξένους
ηγέτες, τους συνεργάτες του στο κόμμα και στην κυβέρνηση. Έπειτα, είχαμε τόσο
πολύ ταλαιπωρηθεί με τις ενοικιάσεις σπιτιών.

ΜΕΤΑΝΙΩΣΑ

ΕΡ.: Μετανιώσατε γι' αυτήν την αγορά;

ΑΠ.: Αρκετές φορές...

ΕΡ.: Γιατί;

ΑΠ.: Γιατί μου αποδείχτηκε άχρηστο. Δεν είναι τόσο οι ταλαιπωρίες και οι
διώξεις, όσο ότι το σπίτι το ήθελα για να μείνω με τον Ανδρέα Παπανδρέου, να
ζήσουμε μαζί. Σήμερα, όμως, δεν υπάρχει ο Ανδρέας. Είναι το μόνο σπίτι που
ταλαιπώρησε τόσο πολύ άνθρωπο...

ΕΡ.: Και τι θα κάνετε τελικώς με το σπίτι;

ΑΠ.: Ας τελειώσει αυτή η ιστορία με τις διώξεις και τις δικαστικές εμπλοκές,
και μετά θα έχω το χρόνο να μπορώ να σκεφτώ.

ΕΡ.: Στην αρχική σας δήλωση υπονοήσατε ότι κάποιοι κρύβονται από πίσω..

ΑΠ.: Είναι από την αρχή φανερό ότι στόχος ήταν και είναι ο Ανδρέας Παπανδρέου,
οι ιδέες του και ό,τι αυτός συμβολίζει για τον ελληνικό λαό και για την
ιστορία του. Αλλά εξηγήστε μου: Επιτρεπόταν να ερευνάται με τι λεφτά πλήρωσε ο
Ανδρέας Παπανδρέου, πώς πλήρωσε το φως, το νερό και τα τηλέφωνα, όταν ακόμη ο
Ανδρέας Παπανδρέου ήταν πρωθυπουργός;

ΕΡ.: Τι ακριβώς εννοείτε;

ΑΠ.: Μου έδειξαν στην ανάκρισή μου τους λογαριασμούς τηλεφώνου και νερού και
με ρωτούσαν με επιμονή πώς τα πληρώσαμε την περίοδο που ο Ανδρέας Παπανδρέου
ήταν ακόμη πρωθυπουργός!

ΕΡ.: Αυτό έγινε παρουσία του κ. Ντογιάκου;

ΑΠ.: Άγρυπνη ήταν η παρουσία του κ. Ντογιάκου στην ανάκριση.

ΠΟΤΕ ΞΑΝΑΓΙΝΕ;

ΕΡ.: Όμως, κυρία Παπανδρέου, ένας πρωθυπουργός μπορεί να
είναι υπεράνω κάθε ελέγχου;

ΑΠ.: Ποτέ δεν το ισχυρίστηκα και ποτέ δεν το ισχυρίστηκε ο Ανδρέας Παπανδρέου.
Αλλά δεν είναι ασέβεια με τις συνθήκες που έγινε και ταυτόχρονα μακάβριο, όταν
ο Ανδρέας Παπανδρέου δεν μπορούσε πια να τους αντιμετωπίσει; Δεν είναι
περίεργο; Πότε στην ελληνική ιστορία έγινε υπάλληλος να ρωτά πού βρήκε
πρωθυπουργός να πληρώσει το τηλέφωνο; Πότε ξανάγινε;

ΕΡ.: Έχουν λεχθεί πολλά για τα χρήματα με τα οποία αγοράστηκε
αυτό το σπίτι...

ΑΠ.: Αυτό που μπορώ να σας διαβεβαιώσω είναι ότι το σπίτι αυτό δεν είναι
προϊόν και απόκτημα μιας βρώμικης ή παράνομης συναλλαγής. Ο Ανδρέας Παπανδρέου
σε όλη του τη ζωή είχε και επάγγελμα και τον χαρακτήριζε η διαφάνεια σε όλη
του την ιστορική διαδρομή. Και επιπλέον έχει δοθεί μια πλήρης και λεπτομερής
απάντηση για το πού βρέθηκαν τα χρήματα. Αυτήν την απάντηση, μάλιστα,
επικύρωσε πρόσφατα η ελληνική Δικαιοσύνη.

ΕΡ.: Έχετε χαρακτηρίσει τη δίωξη πολιτική. Τι εννοείτε;

ΑΠ.: Δεν αναφέρομαι στη δικαστική ενέργεια του κ. Ντογιάκου. Αυτό θα κριθεί
από τα αρμόδια δικαστικά όργανα και από το λαό που δεν ξεχνά. Αναφέρομαι σε
εκείνους που προσπαθούσαν όλον αυτόν τον καιρό να δηλητηριάσουν την κοινή
γνώμη. Προανήγγελλαν και διαφήμιζαν ενέργειες και έκαναν ανήθικες, παράνομες
και επιλεκτικές διαρροές στον Τύπο. Διέρρεαν παραπλανητικές πληροφορίες.

ΕΡ.: Υπήρξαν, όμως, στελέχη του ΠΑΣΟΚ που τοποθετήθηκαν και
άλλα που δεν τοποθετήθηκαν...

ΑΠ.: Κατ' αρχάς δεν τοποθετήθηκε ουσιαστικά η κυβέρνηση αμέσως μόλις έγινε η
δίωξη. Αντίθετα, τοποθετήθηκαν θετικά ορισμένα κυβερνητικά και ιστορικά
στελέχη. Προφανώς όσοι συνδέουν την πορεία τους με την πολιτική παρακαταθήκη
του Ανδρέα Παπανδρέου. Είδα, όμως, και μερικώς να αποστασιοποιούνται και να
αναφέρονται στην «ανεξάρτητη Δικαιοσύνη», την οποία ανακάλυψαν μόνον σ' αυτή
την περίπτωση. Αλλά, βλέπετε, εκτός από τους ήρωες κάθε εποχής, υπάρχουν και
οι οπαδοί τής κάθε εξουσίας...

ΔΕΝ ΕΙΜΑΙ ΜΟΝΗ

ΕΡ.: Αισθάνεστε μόνη αυτόν τον καιρό ή αισθανθήκατε κάποια συμπαράσταση;

ΑΠ.: Βεβαίως και δεν είμαι μόνη. Υπάρχουν πολλοί που έχουν ιστορική μνήμη,
αλλά και ευαισθησία σ' αυτήν τη χώρα. Υπάρχουν πολλοί με γενναιότητα, οι
οποίοι θα αποτελέσουν τον πολιτικό θώρακα. Το ισχυρότερο συναίσθημα στην
ελληνική κοινωνία είναι η μνήμη και δεν μπορούν να το ξεριζώσουν.

ΕΡ.: Ορισμένοι ισχυρίστηκαν ότι υπάρχουν λογαριασμοί στο εξωτερικό...

ΑΠ.: Είναι ντροπή. Και φυσικά υπάρχουν άνθρωποι που το ισχυρίστηκαν. Αλλά
πρόκειται για ένα μέρος του πολέμου που κρατά πάνω από δώδεκα χρόνια. Δεν
υπάρχει φυσικά τίποτα.

ΕΡ.: Να μου επιτρέψετε να σας ρωτήσω και κάτι άλλο που ακούστηκε.
Ορισμένοι ισχυρίστηκαν ότι αν ο κ. Αβραμόπουλος κάνει
κόμμα, θα πάτε μαζί του. Αληθεύει;

ΑΠ.: Ο κ. Αβραμόπουλος είναι ένας ευγενικός, έξυπνος και ευπρεπής, όσο λίγοι,
άνθρωπος. Αλλά δεν ανήκω στην παράταξή του.

ΕΛΛΕΙΨΗ ΗΘΟΥΣ

ΕΡ.: Στο ΠΑΣΟΚ, όμως, υπήρξε ένα πρόβλημα με την ταυτότητά σας...

ΑΠ.: Δεν είχαν τη λεπτότητα να χειριστούν αυτό το θέμα κομψά. Και έτσι
θεωρήθηκε η γυναίκα του ιδρυτή του ΠΑΣΟΚ ότι δεν μπορεί να είναι πια μέλος, αν
και, επιπρόσθετα, ανήκε στο Κίνημα από το '74!

ΕΡ.: Εμφανίζεστε, πάντως, με μια πίκρα απέναντι στην ηγεσία του ΠΑΣΟΚ...

ΑΠ.: Έμεινε σ' ένα μεγάλο μέρος της σιωπηλή στους διασυρμούς, οι οποίοι
αποτελούσαν καθημερινή πραγματικότητα για ένα τμήμα των ΜΜΕ. Διασύρθηκα ως
άνθρωπος, ως γυναίκα, ως πολίτης, μ' έναν τρόπο ιστορικά πρωτοφανή.

Η σιωπή της μου έδινε την εντύπωση ότι χαίρονταν με το εγχείρημα της
ταπείνωσής μου. Και μπορώ να πω ότι αυτή η σιωπή αυτών των κορυφαίων στελεχών
δείχνει έλλειψη δημοκρατικού και πολιτικού ήθους. Λυπάμαι πολύ.

ΕΡ.: Ετοιμάζετε, κυρία Παπανδρέου, ένα δεύτερο βιβλίο;

ΑΠ.: Ναι. Στα προσεχή σχέδιά μου είναι η συγγραφή ενός βιβλίου που αναφέρεται
σε ιστορικά γεγονότα που βίωσα, πλάι σ' έναν άντρα, σ' έναν ηγέτη που
κυριάρχησε για δεκαετίες στην πολιτική ζωή.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16345N071</ED>
<ID>
ID:17439

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N07&aa=1</URL></REF>


Article

<CATEGORY>vin04</CATEGORY>

 <H5>ΚΟΝΤΡΑ ΠΡΩΘΥΠΟΥΡΓΟΥ - ΑΝΤΙΠΟΛΙΤΕΥΣΗΣ ΓΙΑ ΤΟΥΣ ΠΥΡΑΥΛΟΥΣ
</H5><H2>Βολές S-300... στη Βουλή
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Την έντονη αντιπαράθεση ανάμεσα στον Πρωθυπουργό και στην αξιωματική
αντιπολίτευση προκάλεσε χθες στη Βουλή η συζήτηση για τους S-300.

Ο Σημίτης (δίπλα του η υφυπουργός Ανάπτυξης Άννα Διαμαντοπούλου) στη Βουλή:
«Μικροπολιτικές σκοπιμότητες της Ν.Δ.» οι θέσεις της για τους S-300

Ο κ. ΚΩΣΤΑΣ Σημίτης, απαντώντας κατά τη διάρκεια της Ώρας του Πρωθυπουργού σε
σχετική ερώτηση του κοινοβουλευτικού εκπροσώπου της Νέας Δημοκρατίας κ.
Δημήτρη Σιούφα, κατηγόρησε τη Ν.Δ. ότι χρησιμοποιεί την επίλυση του Κυπριακού
για μικροπολιτικές σκοπιμότητες. Και πρόσθεσε ότι το κόμμα της αξιωματικής
αντιπολίτευσης προσφέρει κακές υπηρεσίες στον τόπο όταν εμφανίζει την Ελλάδα
να κηδεμονεύει τις αποφάσεις της κυπριακής κυβέρνησης.

«ΔΟΥΛΙΚΟΤΗΤΑ»

Ο κ. Σιούφας καταλόγισε ευθύνες στην κυβέρνηση για «εθνική υποχώρηση» στο θέμα
των S-300, έκανε λόγο για «υποχωρητικότητα και δουλικότητα της κυβέρνησης
απέναντι στους ξένους» και ζήτησε να υπάρξει εθνική συνεννόηση σε μεγάλα
ζητήματα εξωτερικής πολιτικής.

Η άποψη αυτή του βουλευτή της Νέας Δημοκρατίας ανέβασε τους τόνους στην
αίθουσα. Ο Πρωθυπουργός χαρακτήρισε απαράδεκτη τη στάση της Ν.Δ. η οποία ­
όπως είπε ­ μειώνει τον κυπριακό λαό και την Κυπριακή Δημοκρατία. Και σημείωσε
ότι η απόφαση για τη μη εγκατάσταση στη Κύπρο των S-300 ανήκει στον Πρόεδρο
της Κυπριακής Δημοκρατίας κ. Γλαύκο Κληρίδη ενώ τόνισε ότι τη συγκεκριμένη
θέση επικροτεί και το 70% του κυπριακού λαού που εκφράζεται με τον κ. Κληρίδη.
Η εγκατάσταση των πυραύλων στην Κρήτη οδήγησε για πρώτη φορά στη λήψη απόφασης
από το Συμβούλιο Ασφαλείας για μείωση των εντάσεων στην Κύπρο καθώς και στο
ναυάγιο των επιδιώξεων της Τουρκίας για στρατικοποίηση του θέματος, δήλωσε ο
κ. Σημίτης.

Ακόμη, επανέλαβε ότι για την Ελλάδα ισχύει στο ακέραιο το Ενιαίο Αμυντικό
Δόγμα (ΕΑΔ) λέγοντας χαρακτηριστικά: «Το ΕΑΔ ισχύει και δεν εξαντλείται στο
θέμα του συγκεκριμένου πυραυλικού συστήματος. Εξάλλου, η εγκατάσταση των S-300
στην Κρήτη εντάσσεται στο πλαίσιο του ΕΑΔ και ενισχύει την άμυνα του Ελληνισμού».

Η ΕΝΤΑΞΗ

Ο κ. Σημίτης, οριοθετώντας τις επιδιώξεις της ελληνικής διπλωματίας,
διευκρίνισε ότι βασικός στόχος είναι η πρόοδος των διαπραγματεύσεων για την
ένταξη της Κύπρου στην Ευρωπαϊκή Ένωση, γεγονός που θα συμβάλει στην επίλυση
του Κυπριακού, επισημαίνοντας ότι το πρόβλημα είναι πολιτικό και πως είχε
επισκιαστεί από το θέμα των S-300.

Επίσης, ο Πρωθυπουργός κατέστησε σαφές ότι η αμυντική θωράκιση της Κύπρου δεν
είναι αυτοσκοπός, αλλά εξυπηρετεί την ενίσχυση της κυριαρχίας της, της
ασφάλειάς της, καθώς και τις προϋποθέσεις για τη διπλωματική λύση του προβλήματος.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16345N081</ED>
<ID>
ID:17440

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N08&aa=1</URL></REF>


Article

<CATEGORY>vin04</CATEGORY>

 <H2>Χωρίς Σημίτη, Πρόεδρο και αποδοκιμασίες για Μητσοτάκη
</H2>
«ΜΙΑ οργανωμένη κατάσταση», όπως κατήγγειλε ο πρόεδρος του Εμπορικού και
Βιομηχανικού Επιμελητηρίου Πειραιά κ. Γιώργος Κασιμάτης, αλλά και τα ελλιπή
μέτρα από την πλευρά της Αστυνομίας απέτρεψαν χθες το βράδυ την προσέλευση του
Προέδρου της Δημοκρατίας και του Πρωθυπουργού στην ετήσια δεξίωση.

Αιτία του... προβλήματος στάθηκε η συγκέντρωση περίπου 150 ανέργων από τη
Ναυπηγοεπισκευαστικη Ζώνη Περάματος, μεταξύ των οποίων και στελέχη του ΚΚΕ,
όπως ο δήμαρχος Περάματος κ. Γιάννης Πατσιλινάκος και ο πρόεδρος του
συνδικάτου Μετάλλου κ. Ιορδάνης Πουτίδης, έξω από το κτίριο που βρίσκεται επί
της οδού Λουδοβίκου.

Οι συγκεντρωμένοι φώναζαν συνθήματα κατά της κυβερνητικής πολιτικής και
ζητούσαν συνάντηση με τον Πρωθυπουργό.

Χαρακτηριστικη των διαθέσεων που επικράτησε ήταν η έντονη αποδοκιμασία που
επιφύλαξαν στον πρώην πρόεδρο της Ν.Δ. κ. Κ. Μητσοτάκη, ο οποίος έφτασε στη
δεξίωση λίγο μετά τις οκτώ το βράδυ συνοδευόμενος από την κόρη του και
βουλευτή κ. Ντόρα Μπακογιάννη. Το ίδιο σκηνικό επαναλήφθηκε και λίγη ώρα
αργότερα κατά την έξοδό τους.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16345N082</ED>
<ID>
ID:17480

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N08&aa=2</URL></REF>


Article

<CATEGORY>vin04</CATEGORY>

 <H5></H5><H5>Είναι «μικροί κι ανόητοι»
</H5><H5>Πολυεθνικό Κέντρο Εκπαίδευσης στο Κιλκίς
</H5><H5>Το περίπτερο «18 Άνω»
</H5><H5>Ενίσχυση του Πυροσβεστικού Σώματος
</H5><H5>Ακάλυπτος ο Πάγκαλος
</H5><H2>ΚΑΙ ΤΑ ΛΟΙΠΑ...
</H2>
«ΜΙΚΡΟΥΣ και ανόητους» χαρακτήρισε ο υπουργός Άμυνας Ά. Τσοχατζόπουλος αυτούς
που επιχειρούν ­ όπως είπε ­ να θίξουν τον Ανδρέα Παπανδρέου, απαντώντας σε
ερώτηση για το πώς σχολιάζει την άσκηση της ποινικής δίωξης κατά της Δήμητρας Παπανδρέου.

Ο κ. Τσοχατζόπουλος δήλωσε από το Κιλκίς ότι η ποινική δίωξη στερείται κάθε
νομικής, ηθικής και πολιτικής σκοπιμότητας, τη χαρακτήρισε έωλο και επισήμανε
ότι τέτοιες πρωτοβουλίες προκαλούν μόνο θλίψη.

Εξάλλου, χθες, ο βουλευτής του ΠΑΣΟΚ κ. Γιάννης Καψής, μιλώντας στη Βουλή
και σε σχετική ερώτηση προς τον υπουργό Μεταφορών για τα ραντάρ στα
αεροδρόμια, είπε ότι ενώ υπάρχουν δημοσιεύματα για μίζες οι εισαγγελικές αρχές
δεν δείχνουν την ίδια ευαισθησία, όπως δείχνουν για θέματα που αφορούν τη
μνήμη του Ανδρέα Παπανδρέου.

ΤΟ ΠΡΩΤΟ Πολυεθνικό Κέντρο Εκπαίδευσης στην Ελλάδα, με στόχο εξάσκηση στην
ανάληψη ειρηνευτικών αποστολών και στην αντιμετώπιση έκτακτων κρίσεων στην
ευρύτερη περιοχή της Νοτιοανατολικής Ευρώπης, άρχισε να λειτουργεί στο Κιλκίς.

Οι δραστηριότητες του Πολυεθνικού Κέντρου Εκπαίδευσης Επιχειρήσεων Υποστήριξης
της Ειρήνης (MPSOTC), που εδρεύει στις εγκαταστάσεις στρατοπέδου, στη Νέα
Σάντα Κιλκίς, εντάσσονται στο πλαίσιο του Οργανισμού Ηνωμένων Εθνών, ενώ οι
αξιωματικοί και οι οπλίτες μετά την ειδική εκπαίδευση θα συμμετέχουν σε
ειρηνευτικές αποστολές που θα τους ανατίθενται από τον διεθνή οργανισμό.

Σύμφωνα με το καταστατικό, οποιαδήποτε χώρα που επιθυμεί να εκπαιδεύσει
στρατιωτικό προσωπικό και να συνεισφέρει σε επιχειρήσεις ειρήνης μπορεί να
συμμετάσχει στο Κέντρο, ενώ στην εκπαίδευση ­ θεωρητική και πρακτική ­ μπορούν
να πάρουν μέρος επιτελείς και παρατηρητές. Ακόμα, θα παρέχεται και σύντομη
εκπαίδευση πάνω σε ειδικά θέματα σε στρατιωτικές μονάδες πριν από την ανάπτυξή
τους σε εμπόλεμες περιοχές. Η κάθε χώρα-μέλος έχει το δικό της κέντρο
εκπαίδευσης, ενώ σε δύο μήνες, περίπου, θα γίνει η πρώτη άφιξη στρατιωτικών
στο Κέντρο Εκπαίδευσης του Κιλκίς.

Στην τελετή των εγκαινίων παρευρέθηκαν ο υπουργός Εθνικής Άμυνας Α.
Τσοχατζόπουλος, οι ομόλογοί του υπουργοί των Γεωργίας, Ουκρανίας και Εσθονίας,
οι υφυπουργοί Άμυνας των Βουλγαρίας, Λετονίας, Λιθουανίας, Πορτογαλίας,
Τσεχίας, εκπρόσωποι άλλοι 8 κρατών της Ευρώπης, στρατιωτικοί ακόλουθοι κ.ά.

Στην ομιλία του ο κ. Τσοχατζόπουλος αναφέρθηκε στη συμβολή της Ελλάδας να
εγγυηθεί την ειρήνη, τη σταθερότητα και την ασφάλεια στην ευρύτερη περιοχή της
Νοτιοανατολικής Ευρώπης μέσω του σύγχρονου κέντρου εκπαίδευσης, ενώ αναφέρθηκε
στις προηγούμενες επιτυχείς εμπειρίες της Ελλάδας σε θέματα υποστήριξης της
ειρήνης, με την αποστολή στρατιωτικών τμημάτων στην Αλβανία και στη Βοσνία.

Στη διάρκεια των εγκαινίων πραγματοποιήθηκε με μεγάλη επιτυχία στρατιωτική
άσκηση τμημάτων των Ελληνικών Ενόπλων Δυνάμεων, που θα στελεχώσουν το
Πολυεθνικό Κέντρο Εκπαίδευσης. Σύμφωνα με το σενάριο, στην πρώτη φάση της
άσκησης στρατιωτικό ελικόπτερο απογειώθηκε από υποτιθέμενο πεδίο μάχης και
παρέλαβε τραυματία, ενώ στη συνέχεια πεζοπόρα τμήματα αντιμετώπισαν ένοπλες
ομάδες ανταρτών και αφού διέσωσαν πρόσφυγες, τους μετέφεραν σε κέντρο υποδοχής
που είχε οργανωθεί σε μικρή απόσταση από το υποτιθέμενο πεδίο μάχης.

ΤΗΝ ΑΝΑΓΚΗ ανανέωσης της σύμβασης εργασίας των 14 θεραπευτών της Μονάδας
Απεξάρτησης «18 Άνω», που έληξε χθες, ζητούν δύο βουλευτές. Ο κ. Δημήτρης
Κουτσόγιωργας (ΠΑΣΟΚ) και η κα Φάνη - Πάλλη Πετραλιά (Ν.Δ.) με ερωτήσεις που
κατέθεσαν στη Βουλή επισημαίνουν τον κίνδυνο να κλείσει η συγκεκριμένη μονάδα
του Ψυχιατρικού Νοσοκομείου Αττικής η οποία ­ όπως υποστηρίζουν ­ παρέχει
ειδικά προγράμματα πρόληψης, έρευνας και εκπαίδευσης στο πρόβλημα εξάρτησης
από τα ναρκωτικά.

ΤΗΝ ΑΝΑΓΚΗ να ευαισθητοποιηθούν και να ενεργοποιηθούν οι τοπικές κοινωνίες
στο θέμα της δασοπυρόσβεσης ζήτησε χθες στη Βουλή ο Πρωθυπουργός. Ο Κώστας
Σημίτης, απαντώντας στην Ώρα του Πρωθυπουργού, σε σχετική ερώτηση του βουλευτή
του ΠΑΣΟΚ Παναγιώτη Φωτιάδη, έκανε γνωστό ότι ήδη λειτουργεί θεσμικό πρόγραμμα
προς την κατεύθυνση για την εθελοντική συμμετοχή πολιτών στη δασοπροστασία
Ακόμη, ο Πρωθυπουργός ανακοίνωσε ότι το Πυροσβεστικό Σώμα θα ενισχυθεί άμεσα
με 1.300 νέους πυροσβέστες από την Ακαδημία και ότι άρχισε ήδη η διαδικασία
πρόληψης άλλων 1.500 μόνιμων πυροσβεστών, 4.000 εποχικών πυροσβεστών και
πυροφυλάκων καθώς και 24 δασολόγων. Επίσης, ο κ. Σημίτης έκανε γνωστό ότι
ενισχύεται ο εξοπλισμός του Σώματος με την απόκτηση δύο υπερσύγχρονων
αεροσκαφών, τη μίσθωση άλλων έξι και με την προμήθεια 35 νέων υδροφόρων
πυροσβεστικών οχημάτων.

ΕΚΘΕΤΟ άφησε χθες τον υπουργό Εξωτερικών κ. Θ. Πάγκαλο η κυβέρνηση για τους
ισχυρισμούς του ότι οι δημοσιογράφοι είναι οι χειρότεροι εχθροί της ελληνικής κυβέρνησης.

Ο κυβερνητικός εκπρόσωπος κ. Δημ. Ρέππας, που ρωτήθηκε αν η κυβέρνηση
δέχεται τον χαρακτηρισμό αυτό, απάντησε ότι «η κυβέρνηση δεν κατατάσσει τους
δημοσιογράφους σε φίλους ή εχθρούς. Οι δημοσιογράφοι, πρόσθεσε, θα πρέπει να
κάνουν απερίσπαστα τη δουλειά τους, να είναι ακηδεμόνευτοι. Αυτό που έχει
σημασία είναι οι δημοσιογράφοι να μην είναι εχθροί της αλήθειας».

Ακόμα ο κ. Ρέππας τόνισε ότι «στην Ελλάδα οι δημοσιογράφοι έχουν το
πλαίσιο, το νομικό και το συνταγματικό, προκειμένου να αναπτύσσουν τη
δραστηριότητά τους, να ασκούν το λειτούργημά τους χωρίς εμπόδια. Αυτό είναι
που έχει σημασία. Αποτελεί στοιχείο της δημοκρατίας μας η ελευθερία αυτή που έχουν».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16345N083</ED>
<ID>
ID:17515

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N08&aa=3</URL></REF>


Article

<CATEGORY>vin04</CATEGORY>

 <H5>ΑΛΛΑΖΕΙ ΤΟ ΤΟΠΙΟ ΣΤΗ «ΜΑΧΗ ΤΟΥ ΚΕΝΤΡΟΥ»
</H5><H2>«Μεσαίος» και ο Αβραμόπουλος
</H2>
Αλλάζει το τοπίο στη «μάχη του Κέντρου» με τη διαφαινόμενη είσοδο του
«κόμματος Αβραμόπουλου» στην κεντρική πολιτική σκηνή.

ΑΝΑΛΥΤΕΣ δημοσκοπήσεων, που έλαβαν υπόψη τόσο τα στοιχεία παλαιότερων γκάλοπ,
όσο και εκείνα της πρόσφατης μίνι δημοσκόπησης της «Κάπα Ρισέρτς» που δίνει
ένα «ποσοστό εκκίνησης» 20% σε ένα νέο κόμμα υπό τον δήμαρχο Αθηναίων,
υπογραμμίζουν ότι τα συνθήματα περί «μεσαίου χώρου» και «απουσίας ιδεολογικών
τειχών» καλύπτονται πολύ πιο πειστικά από τον κ. Δ. Αβραμόπουλο σε σχέση με
τον κ. Κων. Καραμανλή.

Παράλληλα, το ίδιο ενδεχόμενο επηρεάζει ιδιαίτερα τα μικρότερα κόμματα, αφού
μεγάλη μερίδα των δυσαρεστημένων ψηφοφόρων, που παραδοσιακά τα επέλεγαν σε
ευρωεκλογές, στρέφονται τώρα προς τον κ. Αβραμόπουλο.

Ειδικά όμως για τη Ν.Δ. αναφέρεται χαρακτηριστικά ότι «βασικά σημεία του
πολιτικού λόγου του κ. Κ. Καραμανλή, τα οποία του χρησίμευσαν ιδιαίτερα στις
δημοτικές εκλογές, καλύπτονται πλέον πιο πειστικά από τον κ. Αβραμόπουλο».
Μάλιστα, οι ίδιοι αναλυτές τονίζουν ότι ο κ. Καραμανλής είναι τώρα
υποχρεωμένος να αναπροσαρμόσει τη στρατηγική του, να αναζητήσει ερείσματα που
θα του επιτρέψουν να συσπειρώσει την εκλογική του βάση και να αντιμετωπίσει
τους πολιτικούς του αντιπάλους με σαφώς πιο πολιτικούς όρους».

ΣΤΕΝΑ ΟΡΙΑ

Σημειώνεται, ωστόσο, ότι πηγές της Ρηγίλλης σημείωναν και χθες πως τέτοιες
δημοσκοπήσεις στερούνται επιστημονικής βάσης, αλλά και ότι στην πραγματικότητα
ακόμα και αυτές αποδεικνύουν τα «στενά όρια» του ενδεχόμενου εγχειρήματος
Αβραμόπουλου. Ανέφεραν δε χαρακτηριστικά ότι το 56% που εμφανιζόταν έτοιμο να
ακολουθήσει πέρυσι τον κ. Αβραμόπουλο, συρρικνώθηκε ήδη σε 20%, χωρίς καν να
έχει αναγγείλει την ίδρυση του κόμματός του. Σημειώνεται ότι και οι αναλυτές
των δημοσκοπήσεων, αν και υπογραμμίζουν ότι το ΠΑΣΟΚ εμφανίζεται ως ο μεγάλος
κερδισμένος από μία ενδεχόμενη κίνηση του δημάρχου Αθηναίων, επισημαίνουν ότι
ο δήμαρχος θα έχει να αντιμετωπίσει δύο δεδομένα: Πρώτον, την επίθεση που θα
δεχθεί από στελέχη της συντηρητικής παράταξης, κάτι το οποίο δεν έχει
συνηθίσει στο παρελθόν, όπως και τον σκεπτικισμό μερίδας της βάσης της Νέας
Δημοκρατίας για τη σκοπιμότητα της πολιτικής του κίνησης, σε μία περίοδο που η
Ν.Δ. είχε προβάδισμα σε όλες τις δημοσκοπήσεις.

ΠΡΕΠΕΙ ΝΑ ΠΕΙΣΕΙ

Αναφέρεται δε χαρακτηριστικά ότι «προκειμένου να υπερκεράσει αυτά τα
προβλήματα, ο κ. Αβραμόπουλος είναι υποχρεωμένος να πείσει ότι δεν επιδιώκει
να συγκροτήσει ένα διαφορετικού στυλ κόμμα διαμαρτυρίας, αλλά μία δυναμική
πολιτική κίνηση εξουσίας, η οποία θα εκφράσει πιο αποτελεσματικά τις
προσδοκίες των κεντροδεξιών ψηφοφόρων».

Μάλιστα, οι ίδιοι αναλυτές τονίζουν ότι αυτή η αναγκαιότητα θα τον οδηγήσει εκ
των πραγμάτων και σε πολιτική σύγκρουση με την κυβέρνηση Σημίτη, προκειμένου
να αντικρούσει την κατηγορία που θα του προσάψει η Ν.Δ. ότι λειτουργεί ως
«δεκανίκι του ΠΑΣΟΚ», και παράλληλα για να εμφανιστεί ως εν δυνάμει Κίνηση εξουσίας.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16345N091</ED>
<ID>
ID:17441

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N09&aa=1</URL></REF>


Article

<CATEGORY>vin04</CATEGORY>

 <H5>ΣΤ. ΠΑΠΑΘΕΜΕΛΗΣ
</H5><H2>Η υποχώρηση για τους S-300 θα φέρει πίεση στο Αιγαίο
</H2>
ΩΣ υποχώρηση που μπορεί να οδηγήσει και σε αποστρατικοποίηση των νησιών του
Αιγαίου χαρακτήρισε εμμέσως τους χειρισμούς στην υπόθεση των S-300 ο πρώην
υπουργός κ. Στ. Παπεθεμελής, κατά την παρουσίαση του βιβλίου του.

Μιλώντας σε ένα πολυπληθές και διακομματικό ακροατήριο (πάνω από 35 βουλευτές
και ευρωβουλευτές του ΠΑΣΟΚ, της Ν.Δ., του ΔΗΚΚΙ και της Πολιτικής Άνοιξης
παρακολούθησαν την εκδήλωση), ο κ. Παπαθεμελής επισήμανε ότι η μία υποχώρηση
φέρνει αμέσως πίεση για νέα παραχώρηση, αφού, όπως είπε, «δώσατε την αίσθηση
του φόβου». Για το βιβλίο του «Τούτην την πατρίδα την έχομεν όλοι μαζί» ο κ.
Παπαθεμελής είπε ότι αποτελεί μια συνηγορία στην υπόθεση του πατριωτισμού ­
«που τα τελευταία χρόνια, όπως σημείωσε, έχει ποινικοποιηθεί». Στάθηκε
ιδιαίτερα στη σημασία της αποτροπής και τόνισε ότι το μήνυμα που εκπέμπεται
είναι «αντίσταση και αντεπίθεση» και «όχι συνθηκολόγηση και υποταγή».

«ΣΥΝΕΚΜΕΤΑΛΛΕΥΣΗ»

Το βιβλίο παρουσίασαν ο καθηγητής Χρ. Γιαλουρίδης, οι δημοσιογράφοι Π.
Ευθυμίου και Χρ. Λαζαρίδης, ο πρώην υπουργός κ. Α. Πεπονής και ο πρώην
πρόεδρος της Ν.Δ. κ. Μ. Έβερτ. Αίσθηση προκάλεσε η επισήμανση του κ. Αν.
Πεπονή ότι ορισμένοι προσπαθούν να προωθήσουν μια συμφωνία συνεκμετάλλευσης
του Αιγαίου.

Ο πρώην υπουργός επεσήμανε ότι αυτή είτε έμπαινε σε εφαρμογή είτε όχι, θα
αποτελούσε στην ουσία αναγνώριση συγκυριαρχίας στο Αιγαίο.

Από την πλευρά του ο κ. Μ. Έβερτ στάθηκε ιδιαίτερα στο έργο του κ. Παπαθεμελή
χαρακτηρίζοντας «ρατσιστές» όσους ακόμα και μέσα από την παράταξή του το έχουν
κατατάξει στην κατηγορία του «λαϊκίστικου ή εθνικιστικού». Τόνισε μάλιστα ότι
ο ίδιος συμφωνεί με τα περισσότερα απ' όσα διαπραγματεύεται ο πρώην υπουργός.

Μιλώντας από μια θέση «διαφωνίας» κατά έναν τρόπο, όπως είπε, για τις απόψεις
του συγγραφέα, ο δημοσιογράφος κ. Πέτρος Ευθυμίου επισήμανε τη συνέπεια και τη
δημοκρατική ευαισθησία του κ. Παπαθεμελή.

Το βιβλίο προλογίζει ο Αρχιεπίσκοπος Ελλάδος Χριστόδουλος, που παρέστη και
στην εκδήλωση.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16345N093</ED>
<ID>
ID:17516

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N09&aa=3</URL></REF>


Article

<CATEGORY>vin04</CATEGORY>

 <H5>Οι 2 ψήφοι ανοίγουν νέους ορίζοντες
</H5><H2>30 ΕΡΩΤΗΣΕΙΣ
</H2><H2>ΚΩΣΤΑΣ ΠΑΤΤΑΚΟΣ
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

ΓΕΝΝΗΘΗΚΕ: Στο Ρέθυμνο Κρήτης

ΖΕΙ: Στο Χαλάνδρι

ΟΝΕΙΡΕΥΕΤΑΙ: Μια πόλη πιο ανθρώπινη

ΔΙΑΣΚΕΔΑΖΕΙ: Με τους φίλους από τα δύσκολα αλλά όμορφα χρόνια της εφηβείας

ΑΠΕΧΘΑΝΕΤΑΙ: Την υποκρισία και την αχαριστία

ΕΛΠΙΖΕΙ: Στην καλύτερη λειτουργία της Τοπικής Δημοκρατίας

ΥΠΟΚΛΙΝΕΤΑΙ: Στη δύναμη της Δημοκρατίας

ΥΠΟΧΩΡΕΙ: Όταν αυτό επιβάλλει το συλλογικό συμφέρον της πόλης και των πολιτών

«Περιπετειώδης» η εκλογή νέου δημάρχου Χαλανδρίου. Στις αλλεπάλληλες
καταμετρήσεις των ψηφοδελτίων η «τύχη» χαμογελούσε άλλοτε στο νυν δήμαρχο Κ.
Παττακό και άλλοτε στον ανθυποψήφιό του, Κ. Καυκάλα.Τελικά η καταμέτρηση
έδειξε νικητή τον κ. Παττακό με διαφορά δύο ψήφων από τον αντίπαλό του.Ο κ.
Παττακός πιστεύει ότι όλη αυτή η περιπέτεια ανέδειξε την αξία και τη δύναμη
της ψήφου και διερωτάται αν ο αντίπαλός του θα επιθυμούσε μία θέση
αντιδημάρχου στον Δήμο Χαλανδρίου.

ΕΡ.: Μα με δύο ψήφους διαφορά...

ΑΠ.: Η λαϊκή κυριαρχία είναι... μία.

ΕΡ.: Το σκωτσέζικο ντους έκανε φθινόπωρο στο Χαλάνδρι;

ΑΠ.: Το 1999 η άνοιξη... έρχεται νωρίς.

ΕΡ.: Αν συναντούσατε τους δύο παραπάνω τι θα τους λέγατε;

ΑΠ.: Να είναι σίγουροι ότι θα δικαιωθούν.

ΕΡ.: Να ήταν άνδρες ή γυναίκες, άραγε;

ΑΠ.: «Ένας άνδρας και μία γυναίκα».

ΕΡ.: Νέοι ή ηλικιωμένοι;

ΑΠ.: Νέοι με τη σοφία των ηλικιωμένων.

ΕΡ.: Τελικά τις εκλογές τις κρίνουν τα δικαστήρια;

ΑΠ.: Η Δικαιοσύνη εγγυάται τη λαϊκή κυριαρχία.

ΕΡ.: Είχε και τα θετικά της αυτή η ιστορία;

ΑΠ.: Αναδεικνύει την αξία και τη δύναμη της ψήφου.

ΕΡ.: Πιστέψατε ποτέ ότι δεν θα είστε δήμαρχος;

ΑΠ.: Θα είμαι πάντα πολίτης και ασφαλώς δεν θα είμαι πάντα δήμαρχος.

ΕΡ.: Από τι θα σας ανακούφιζε αν η απόφαση ήταν εναντίον σας;

ΑΠ.: Θα ανακούφιζε την οικογένειά μου...

ΕΡ.: Νίκησε η Δημοκρατία ή η Δικαιοσύνη;

ΑΠ.: Και η Δημοκρατία και το Δίκαιο.

ΕΡ.: Βλέπετε τον κ. Καυκάλα ως ίσος προς ίσον;

ΑΠ.: Στη συντροφιά των Χαλανδραίων είμαστε όλοι ίσοι.

ΕΡ.: Θα του προσφέρατε τουλάχιστον μία θέση αντιδημαρχίας;

ΑΠ.: Μα θα το ήθελε;

ΕΡ.: Οι δύο ψήφοι σάς «δένουν» τα χέρια;

ΑΠ.: Μας ανοίγουν νέους ορίζοντες...

ΕΡ.: Ποιος ήταν ο σκηνοθέτης του θρίλερ του Χαλανδρίου;

ΑΠ.: Η καλοκαιρία της δεύτερης Κυριακής...

ΕΡ.: Τι μάθατε αυτόν τον Οκτώβριο που δεν το ξέρατε πριν;

ΑΠ.: Τη δύναμη της παραπληροφόρησης.

ΕΡ.: Πόσο θα διαφοροποιήσει το αποτέλεσμα την πολιτική που θα ακολουθήσετε;

ΑΠ.: Οι Χαλανδραίοι έχουν κοινά προβλήματα που απαιτούν λύσεις.

ΕΡ.: Την πρώτη τετραετία ο δήμαρχος προγραμματίζει, τη δεύτερη υλοποιεί, την τρίτη;...

ΑΠ.: Οδηγεί την πόλη στην 3η χιλιετία...

ΕΡ.: Ποιο είναι το σημαντικότερο έργο σας τα 8 αυτά χρόνια;

ΑΠ.: Το Χαλάνδρι απέκτησε ταυτότητα και ευρωπαϊκό διαβατήριο.

ΕΡ.: Η μεγαλύτερη πρόκληση για έναν δήμαρχο σήμερα στο Χαλάνδρι είναι...

ΑΠ.: Το κυκλοφοριακό, το κυκλοφοριακό, το κυκλοφοριακό...

ΕΡ.: Για τον κ. Αβραμόπουλο ποια γνώμη έχετε;

ΑΠ.: Θα παίξει ρόλο.

ΕΡ.: Άλλοι γίνονται δήμαρχοι με δύο ψήφους διαφορά και άλλοι εγκαταλείπουν τη
δημαρχία μόλις πάρουν 57%;

ΑΠ.: Τη διαφορά την κάνει η... συνέπεια λόγων και έργων.

ΕΡ.: Συμμερίζεστε τις απόψεις εκείνων που ­ στις δημοσκοπήσεις ­ λένε ότι θα
ψήφιζαν το «κόμμα Αβραμόπουλου»;

ΑΠ.: Η ασφαλέστερη δημοσκόπηση είναι η κάλπη των εκλογών.

ΕΡ.: Στο Χαλάνδρι έχετε καταλήψεις σχολείων;

ΑΠ.: Εμείς καθόμαστε καλά!...

ΕΡ.: Τι θα λέγατε σ' έναν 16χρονο καταληψία;

ΑΠ.: Η γνώση είναι δύναμη. Ανοικτό σχολείο, ανοικτό μυαλό και ανοικτά τα μάτια
της ψυχής.

ΕΡ.: Ο Αρχιεπίσκοπος προσφέρθηκε για διαμεσολάβηση μεταξύ υπουργείου και
μαθητών. Τον... «πάτε» τον Αρχιεπίσκοπο;

ΑΠ.: Τον «πάμε»,... αλλά «πάμε» και τους Ρόλινγκ Στόουνς!

ΕΡ.: Ναυαγός σε ερημονήσι. Ποιους θα παίρνατε μαζί σας;

ΑΠ.: Τον Αρσένη, τον Τσούλια και τον Γαβρίλο... για να τα βρουν!

ΕΡ.: Ποιο βιβλίο σάς επηρέασε πιο πολύ;

ΑΠ.: Το βιβλίο που μου είπαν ότι θα γράψουν κάποτε ο γιος μου και η κόρη μου,
με τίτλο «Ο Οκτώβριος που μας σημάδεψε».

ΕΡ.: Σε ποιους χρωστάτε;

ΑΠ.: Στη γυναίκα μου, στα παιδιά μου και στα παιδιά των Χαλανδραίων.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16345N102</ED>
<ID>
ID:17479

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N10&aa=2</URL></REF>


Article

<CATEGORY>vin06</CATEGORY>

 <H5>ΑΝΑΜΕΝΕΤΑΙ ΕΠΙΣΗΜΗ ΠΡΟΤΑΣΗ ΑΡΣΕΝΗ ΓΙΑ ΣΥΖΗΤΗΣΗ ΜΕ ΤΟΥΣ ΕΚΠΡΟΣΩΠΟΥΣ ΤΩΝ ΜΑΘΗΤΩΝ
</H5><H2>Μόνη λύση, ο διάλογος
</H2>
Κλιμακώνονται πανταχόθεν οι πιέσεις για διεξαγωγή διαλόγου που θα
αποφορτίσει το κλίμα, θα εκτονώσει την κατάσταση και θα άρει επιτέλους το
αδιέξοδο που επικρατεί στο χώρο της εκπαίδευσης, ενώ σήμερα το πρωί
πραγματοποιείται νέο πανεκπαιδευτικό συλλαλητήριο, οι καθηγητές πραγματοποιούν
εικοσιτετράωρη απεργία και οι καταλήψεις συνεχίζονται.

Στους δρόμους συνεχίζονται τα μπλόκα των μαθητών τη στιγμή που εντείνονται οι
πιέσεις, απ' όλες τις πλευρές, για έναρξη διαλόγου προκειμένου να εκτονωθεί η κατάσταση

Ο ΥΠΟΥΡΓΟΣ Παιδείας κ. Γερ. Αρσένης επανέλαβε χθες βράδυ ότι «η πρόσκλησή του
προς την ΟΛΜΕ παραμένει ανοικτή» και επισήμανε ότι «στην πορεία του διαλόγου
και των συζητήσεων μπορεί να προκύψουν και άλλα στοιχεία ­ πέραν των έξι κοινά
αποδεκτών σημείων που έχει προσδιορίσει ο ίδιος ­ τα οποία θα είναι αποδεκτά
και από τις δύο πλευρές». Αναμένοντας την ΟΛΜΕ, ο κ. Αρσένης συναντήθηκε χθες
με μαθητές και γονείς Λυκείων που τερμάτισαν τις καταλήψεις, και με την
Ομοσπονδία καθηγητών της Τεχνικής Εκπαίδευσης (ΟΛΤΕΕ), ενώ αύριο θα συναντηθεί
και με άλλους μαθητές και γονείς, με την ομοσπονδία των ιδιωτικών
εκπαιδευτικών και παράλληλα προγραμματίζει διάλογο με τα δεκαπενταμελή
μαθητικά συμβούλια.

Ο πρόεδρος της Νέας Δημοκρατίας κ. Κ. Καραμανλής επανέλαβε μεν και χθες ότι
«για να εκτονωθεί ή ένταση πρέπει να παραιτηθεί αμέσως ο υπουργός Παιδείας»,
αλλά αναγνώρισε και αυτός ότι «θα πρέπει να ξεκινήσει αμέσως ένας ευρύτατος
διάλογος σε εθνική διακομματική βάση» για να υπάρξει πέραν της προσωρινής
εκτόνωσης και πραγματική λύση του αδιεξόδου. Σημείωσε δε ότι «είναι ανάγκη
υπουργοί και στελέχη της κυβέρνησης να αποφεύγουν δηλώσεις, που το μόνο που
κάνουν είναι "να ρίχνουν λάδι στη φωτιά" και τελικά να οδηγούν στην πρόκληση επεισοδίων».

«Είναι η ώρα να χρησιμοποιηθεί το μόνο όπλο που υπάρχει για όλους μας σε μία
σύγχρονη κοινωνία και αυτό είναι ο διάλογος», δήλωσε χθες στη Θεσσαλονίκη,
αναφερόμενος στο θέμα της Παιδείας, και ο υπουργός Άμυνας κ. Α. Τσοχατζόπουλος
τονίζοντας μεταξύ άλλων ότι «δεν νικά η Παιδεία και τα νιάτα της Ελλάδας, που
θα το είχαν ανάγκη να νικήσουν, μέσα από τη συνέχεια της σύγκρουσης». Ωστόσο,
όταν ρωτήθηκε αν ο διάλογος θα πρέπει να γίνει με ανοιχτά ή κλειστά σχολεία,
απάντησε ότι «οι προϋποθέσεις ή οι όροι εφευρίσκονται από εκείνους οι οποίοι
αδυνατούν να δουν την ουσία κατάφατσα και στην ουσία απάντηση ουσιαστική δίνει
μόνο ο ανοικτός και ειλικρινής διάλογος και εύχομαι το γρηγορότερο δυνατό, από
όλες τις πλευρές, να υπάρξει συγκατάβαση σε μία τέτοια εξέλιξη».

Την ανάγκη για άμεση συνεννόηση ανάμεσα σε όλες τις πλευρές ώστε να αρθεί το
αδιέξοδο στο χώρο της Παιδείας διαπιστώνει και ο γραμματέας της Κεντρικής
Επιτροπής του ΠΑΣΟΚ κ. Κ. Σκανδαλίδης, επισημαίνοντας μεταξύ άλλων ότι «η
κυβέρνηση έχει αφήσει ανοιχτό το πνεύμα και την ουσία της μεταρρύθμισης και
μία σειρά από άλλα θέματα, που μπορεί να συζητήσει σε ένα διάλογο με ανοικτά
τα σχολεία».

Ειδικότερα:

Το θέμα των ανοικτών ή κλειστών σχολείων ως προϋπόθεση για έναρξη διαλόγου
φαίνεται να είναι περισσότερο ρητορικό σχήμα από την πλευρά της κυβέρνησης,
δεδομένου ότι ο κ. Αρσένης, αναμένοντας την ΟΛΜΕ να ανταποκριθεί στην ανοικτή
πρόσκληση, που εκ νέου της απηύθυνε, έχει αρχίσει διάλογο με μαθητές και
γονείς που τον επισκέπτονται στο υπουργείο του. Σκέπτεται δε, τον διάλογο αυτό
να τον οργανώσει με βάση τα δεκαπενταμελή εκλεγμένα μαθητικά συμβούλια των
σχολείων, που αποτελούν τη νόμιμη εκπροσώπηση των μαθητών. Δεν αποκλείεται
μάλιστα το αργότερο στο τέλος αυτής της εβδομάδος ή στις αρχές της άλλης να
απευθυνθεί από την πλευρά του κ. Αρσένη επίσημη πρόσκληση για διάλογο και
συζήτηση στους εκλεγμένους εκπροσώπους των μαθητών.

Χθες ο κ. Αρσένης συναντήθηκε με μαθητές από το Χαλάνδρι και τη Δροσιά, οι
οποίοι του έθεσαν θέματα λειτουργίας των σχολείων, αλλά όχι και θέματα όπως η
κατάργηση της μεταρρύθμισης.

Εκτιμάται πάντως από πηγή του υπουργείου Παιδείας ότι υπάρχουν κινήσεις που
μπορούν να μετριάσουν το άγχος των μαθητών για το καινούργιο σύστημα, ενώ
παράλληλα αυτό θα δοκιμάζεται χωρίς οι ίδιοι να κινδυνεύουν να υποστούν ζημία.
Ως μία τέτοια κίνηση ανέφερε χθες το βράδυ η ίδια πηγή το ενδεχόμενο να
ισχύσει και του χρόνου, για τη σημερινή Α΄ Λυκείου, η ρύθμιση που πρότεινε
πριν από τα Χριστούγεννα ο κ. Αρσένης για τους μαθητές της φετινής Β΄ Λυκείου.
Να λαμβάνεται δηλαδή υπόψη ο βαθμός της Β' Λυκείου μόνον αν είναι προς όφελος
του μαθητή. Σε ερώτηση αν η ρύθμιση αυτή μπορεί να μονιμοποιηθεί, ο κ. Αρσένης
απάντησε χθες το βράδυ αρνητικά, επισημαίνοντας ότι όταν οι μαθητές
κατανοήσουν το σύστημα, οι ίδιοι θα επιμείνουν να μετράει ο βαθμός της Β΄ Λυκείου.

Όσον αφορά τώρα τις απουσίες των μαθητών στα υπό κατάληψη σχολεία, ο κ.
Αρσένης δήλωσε ότι η επιείκεια και η δικαιοσύνη είναι αρχές του.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16345N111</ED>
<ID>
ID:17401

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Χρόνια πολλά, βρε...
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΗΤΑΝ μία μέρα χωρίς απρόοπτα. Την είχα προετοιμάσει έτσι, ώστε να μην κάνω
τίποτα το αξιοσημείωτο, ή το κατά φαντασία μυθιστορηματικό. Καμιά διαδρομή,
καμιά στάση πουθενά. Είχα αποφασίσει να μείνω σπίτι ­ με κλειστό το τηλέφωνο.
Να ποτίσω τα φυτά. Να βάψω το σιδερένιο τραπεζάκι. Να τακτοποιήσω τα χυμένα
χαρτιά στα συρτάρια. Ν' αλλάξω μπαταρίες στο μαγνητοφωνάκι και στο ξυπνητήρι.
Να πλύνω τον σκύλο.

Σχεδίασα μια μέρα μονότονα ήρεμη. Είναι περίεργο, αλλά καμιά φορά νιώθω την
ανάγκη της μονοτονίας. Σα να διαστέλλεται ο χρόνος.

Πέρασα πολλή ώρα ξεχωρίζοντας λογαριασμούς, σημειώσεις, αποδείξεις. Με
επιμέλεια άρχισα να ποτίζω τα φυτά. Πρώτα τη γαζία, που δεν έχει πια πολλά
φύλλα, μετά τη λεμονίτσα, που φέτος δεν έκανε ανθούς, ύστερα τα φουντωτά
μπένζαμιν και τ' ανθεκτικά γεράνια.

Μετά, έβαψα με μαύρη μπογιά τα πόδια του τραπεζιού και σαπούνισα τον Τόμπι,
τον σκούπισα και τον χτένισα, όσο εκείνος γάβγιζε. Κάποτε τελείωσαν όλα αυτά
τα χρήσιμα πράγματα που έκανα.

Δεν υπήρχε κάτι άλλο στο οποίο θα ήθελα να επικεντρώσω την προσοχή μου.

Κάθησα σιωπηλή και παρακολουθούσα μέσα από το τζάμι το φως της μέρας που έφευγε.

Καθώς πέρναγε αργά η ώρα δεν κατάφερα ν' αποφύγω αυτό που καθυστερούσα ν' αντιμετωπίσω.

Κι έτσι, για να ξεμπερδεύω και μ' αυτά τα γενέθλια, ψιθύρισα στον εαυτό μου.

­ Χρόνια πολλά, βρε...
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16345N112</ED>
<ID>
ID:17484

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N11&aa=2</URL></REF>


Article

<CATEGORY>vin06</CATEGORY>

 <H5>ΣΥΝΕΧΙΖΟΜΕΝΕΣ ΜΙΚΡΟΣΥΜΠΛΟΚΕΣ ΜΑΘΗΤΩΝ - ΟΔΗΓΩΝ ΣΤΟΥΣ ΔΡΟΜΟΥΣ ΚΑΙ ΑΓΑΝΑΚΤΙΣΜΕΝΩΝ
ΓΟΝΕΩΝ ΜΕ ΚΑΤΑΛΗΨΙΕΣ ΣΤΑ ΣΧΟΛΕΙΑ. ΗΔΗ ΤΕΣΣΕΡΙΣ ΜΑΘΗΤΕΣ ΕΧΟΥΝ ΤΡΑΥΜΑΤΙΣΤΕΙ
ΕΛΑΦΡΑ ΑΠΟ ΔΙΑΦΟΡΕΣ ΑΙΤΙΕΣ ΣΤΗ ΔΙΑΡΚΕΙΑ ΤΩΝ ΚΙΝΗΤΟΠΟΙΗΣΕΩΝ
</H5><H2>«Δεν περνάς κυρα-Μαρία» σε 18 μπλόκα της Αθήνας
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Τ ΡΑΓΟΥΔΩΝΤΑΣ «δεν περνάς κυρα-Μαρία!» και παίζοντας μπάλα στις αποκλεισμένες
λεωφόρους, στην ανάπαυλα των διαπληκτισμών με τους εκνευρισμένους οδηγούς,
συνέχισαν τα μπλόκα χθες οι μαθητές σε 18 κομβικά σημεία της Αθήνας και του
Πειραιά. Και έχοντας όλοι μας φτάσει πια έτσι τραγουδιστά στον πάτο, προτιμάμε
να γίνει... πανεκπαιδευτικό συλλαλητήριο στο κέντρο της πόλης, όπως συμβαίνει
για πολλοστή φορά, από τις 10.30 το πρωί σήμερα, ώστε να γλιτώσουν τουλάχιστον
οι συνοικίες από το καθημερινό κυκλοφοριακό χάος...

Η χθεσινή ημέρα κύλησε για ακόμα μία φορά στα όρια του παραλόγου, με
συνεχιζόμενες μικροσυμπλοκές μαθητών-οδηγών στους δρόμους και αγανακτισμένων
γονέων-καταληψιών στα σχολεία. Αποκορύφωμα, ο νέος τραυματισμός μαθητή από
αγανακτισμένο γονέα ­ όπως ο μαθητής υποστηρίζει ­ σε σχολείο στη Βούλα και η
καταδίωξη από μαθητές ενός πεζού, ο οποίος προσπάθησε να βγάλει τα
θρανία-οδοφράγματα από τον δρόμο, στη Λεωφόρο Αλεξάνδρας. Έτσι, συνολικά μέχρι
τώρα 4 μαθητές έχουν τραυματιστεί ­ όλοι ελαφρά ευτυχώς ­ από διάφορες αιτίες
στη διάρκεια των κινητοποιήσεων και κανείς δε γνωρίζει πια πού θα οδηγήσει η
ανεξέλεγκτη και αυξανόμενη ένταση. Τόσο οι μαθητές όσο οι γονείς και οι
οδηγοί, πάντως, συμφωνούν σε μια διαπίστωση: ότι είναι θέμα καθαρής τύχης πως
μέχρι τώρα δεν έχει προκύψει σοβαρότερο περιστατικό.

Τα μαθητικά μπλόκα, που έχουν εξελιχθεί πλέον σε καθημερινή πρακτική, έγιναν
χθες στο κέντρο της πόλης, στον Πειραιά και σε αρκετές συνοικίες, όπως η
Φιλαδέλφεια (όπου στο μπλόκο έπεσε και το Ι.Χ. του υφυπουργού ΠΕΧΩΔΕ κ. Θ.
Κολιοπάνου, ο οποίος συνέχισε πεζή), το Ηράκλειο, το Μενίδι, το Μαρούσι, το
Παγκράτι, η Κυψέλη, το Περιστέρι, η Ν. Σμύρνη, κ.ά. Ένταση υπήρξε παντού, όμως
επεισόδια έγιναν κυρίως στην εθνική οδό Αθηνών-Λαμίας, όπου νεαροί προκάλεσαν
φθορές σε τουλάχιστον 5 Ι.Χ. που προσπάθησαν να διασπάσουν το μπλόκο, αλλά και
στη Λεωφ. Αλεξάνδρας, όπου καταδίωξαν για αρκετή ώρα έναν μεσήλικα που
διαφώνησε μαζί τους και πήγε να αποσύρει το θρανίο-οδόφραγμα. Τον εγκλώβισαν
μάλιστα για λίγη ώρα μέσα στην είσοδο πολυκατοικίας, ώσπου να μεσολαβήσουν
αστυνομικοί και να κατορθώσει να ξεφύγει... Μάλιστα, οι μαθητές είχαν φέρει
στην Αλεξάνδρας και μία... πολυθρόνα για να υποδηλώσουν ότι αισθάνονται σαν
στο σπίτι τους... Η παρουσία της Αστυνομίας ήταν και πάλι διακριτική και
περιορίστηκε στον κατευνασμό της μεγάλης έντασης όπου εκδηλώθηκε, καθώς έχει
εκτιμηθεί αρμοδίως ότι επιχείρηση καταστολής ενδέχεται να προκαλέσει ανάφλεξη
αντί ηρεμίας. Για το θέμα αυτό, πολλοί γονείς έλεγαν χθες ότι οι καθηγητές
οφείλουν επιτέλους να παίξουν ρόλο καταλύτη στα παιδιά που εκτρέπονται.
Χαρακτηριστικά, η κ. Ευαγγελία Λουκρίδη, μητέρα 3 παιδιών, είπε στα «ΝΕΑ»: «Αν
όχι για τις καταλήψεις, τουλάχιστον για το θέμα των βανδαλισμών και των
μπλόκων στους δρόμους, η ΟΛΜΕ θα έπρεπε να πάρει σαφή θέση...».

Στον χορό των καταλήψεων ­ που παραμένουν στα ίδια επίπεδα, δηλαδή περίπου 600
πανελλαδικά, ενώ κατά την ΟΛΜΕ ξεπερνούν τις 1.200 ­ η ένταση συνεχίστηκε σε
αρκετά σχολεία, με αποκορύφωμα το περιστατικό της Βούλας. Οι γονείς έχουν και
αυτοί χωριστεί σε δύο στρατόπεδα, με τους περισσότερους να θέλουν άμεση λήξη
των καταλήψεων φοβούμενοι από έκτροπα έως χάσιμο της χρονιάς και ορισμένους να
επιμένουν ότι οι μαθητές αγωνίζονται για την Παιδεία και όχι για πλάκα,
συνεπώς δεν πρέπει να ανακοπεί ο δίκαιος αγώνας τους από τις ίδιες τις
οικογένειες. Ένταση υπήρξε στο 59ο Λύκειο Αθηνών (στην Γκράβα), στον Πειραιά
και σε πολλά σχολεία, μεταξύ των γονιών που έχουν εξοργιστεί με τη συνέχιση
των καταλήψεων και των καταληψιών-μαθητών. 
Στο 59ο Λύκειο, ο Σύλλογος Γονέων που έως τώρα περιφρουρούσε το κτίριο το
εγκατέλειψε χθες διαμαρτυρόμενος με επιστολή του (που κοινοποίησε και στον
εισαγγελέα) για τη στάση των καθηγητών στο θέμα των καταλήψεων, στους οποίους
και παραδίδει πλέον τη φύλαξη του σχολείου.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16345N121</ED>
<ID>
ID:17402

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N12&aa=1</URL></REF>


Article

<CATEGORY>vin06</CATEGORY>

 <H2>Γονιός κατηγορείται ότι τραυμάτισε μαθητή με ρόπαλο
</H2>
ΕΝΑΣ οργισμένος γονέας κατηγορείται ότι επιτέθηκε χθες το πρωί σε 17χρονο
μαθητή, πρόεδρο του 15μελούς, και με ένα ρόπαλο του μπέιζμπολ τού έσπασε το
χέρι. Το βίαιο επεισόδιο έγινε χθες στις 9 το πρωί, στη διασταύρωση των οδών
Περικλέους και Ξενοφώντος, όπου στεγάζονται το 1ο Λύκειο και το Γυμνάσιο της
Βούλας. Ο 17χρονος μαθητής Θανάσης Καραγιλάνης μεταφέρθηκε στο Ασκληπιείο και
μετά τις πρώτες βοήθειες αποχώρησε. Αμέσως μετά, μαζί με τη μητέρα του πήγαν
στο Αστυνομικό Τμήμα της Βούλας, όπου υπέβαλαν μήνυση για τον ξυλοδαρμό
εναντίον του Ηλία Βαγγέλη, 51 χρόνων, υπαλλήλου ναυτιλιακής εταιρείας, πατέρα
ενός μαθητή του Γυμνασίου. Μετά τη μήνυση που υπεβλήθη, ο κ. Ηλίας Βαγγέλης
συνελήφθη και το απόγευμα οδηγήθηκε στον εισαγγελέα, ο οποίος άσκησε εναντίον
του ποινική δίωξη για απλή σωματική βλάβη και τον άφησε ελεύθερο, διατάσσοντας
τη διενέργεια προανάκρισης. Από νωρίς το πρωί επικρατούσε μεγάλη ένταση στο
σχολείο το οποίο βρίσκεται υπό κατάληψη. Γονείς μαθητών, κυρίως του Γυμνασίου,
είχαν συγκεντρωθεί έξω από το σχολείο και διαμαρτύρονταν για την κατάληψη.
Μέσα στο σχολείο βρίσκονταν μαθητές οι οποίοι δεν υποχωρούσαν. Τα πνεύματα
οξύνθηκαν όταν γονείς επιχείρησαν να μπουν στο σχολείο. Εξαγριωμένος τότε ο κ.
Ηλίας Βαγγέλης με ένα ρόπαλο, σύμφωνα με τη μήνυση, επιτέθηκε στον 17χρονο
μαθητή, πρόεδρο του 15μελούς. Ο μαθητής πρόλαβε και προστάτευσε με τα χέρια
του το κεφάλι του. Το ρόπαλο του μπέιζμπολ έπεσε με δύναμη πάνω στο χέρι του
και του προκάλεσε ρωγμώδες κάταγμα. Μετά τον τραυματισμό του μαθητή επικράτησε
μεγάλη ένταση. Γονείς χωρίσθηκαν σε δύο στρατόπεδα, υπέρ και κατά των
καταλήψεων, και ακολούθησαν διαπληκτισμοί. Ο κ. Ηλίας Βαγγέλης, σύμφωνα με
πληροφορίες, στην Αστυνομία αρνήθηκε ότι χτύπησε το παιδί με το ρόπαλο του
μπέιζμπολ. Είπε ότι το ρόπαλο το πέταξαν μαθητές από το σχολείο και αυτός το
πήρε, το κράτησε στα χέρια του, αλλά δεν χτύπησε τον μαθητή.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16345N122</ED>
<ID>
ID:17453

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N12&aa=2</URL></REF>


Article

<CATEGORY>vin06</CATEGORY>

 <H2>Ρόδος: 26 μήνες στον οδηγό που χτύπησε τη μαθήτρια
</H2>
ΡΟΔΟΣ

ΤΟ ΑΥΤΟΦΩΡΟ Τριμελές Πλημμελειοδικείο της Ρόδου έκρινε ένοχο τον επιχειρηματία
και γραμματέα της Νομαρχιακής Επιτροπής του ΠΑΣΟΚ, Βασίλη Σταυριανό, για τον
τραυματισμό και την εγκατάλειψη της 17χρονης μαθήτριας Ιωάννας Στ. Καγλατζή,
όταν επιχείρησε να περάσει με το αυτοκίνητό του το μπλόκο που έκαναν οι
μαθητές του 3ου Λυκείου στην οδό Δημοκρατίας, το πρωί της περασμένης Τρίτης.

Το δικαστήριο επέβαλε συνολική ποινή φυλάκισης 26 μηνών στον Σταυριανό, τον
οποίο έκρινε επίσης ένοχο και για ψευδορκία.

Το ίδιο δικαστήριο επέβαλε ποινή φυλάκισης 10 μηνών και στον Αναστάσιο
Ανάστασου, 59 χρόνων, υπάλληλο του Σταυριανού, τον οποίο έκρινε ένοχο για
ψευδορκία. Επίσης, τους επέβαλε στέρηση των πολιτικών τους δικαιωμάτων για ένα
χρόνο. Οι καταδικασθέντες άσκησαν έφεση και αφέθηκαν ελεύθεροι.

Στην υπόλοιπη Ελλάδα

Με συλλαλητήρια, καταλήψεις σχολείων, μικροεπεισόδια, αλλά και συναυλίες
συνεχίστηκαν χθες οι κινητοποιήσεις των μαθητών στον Βόλο, σε πόλεις της
Ανατολικής Μακεδονίας και της Θράκης, στη Λάρισα και στην Κέρκυρα. Στον Βόλο
σημειώθηκαν επεισόδια, όταν οι μαθητές απέκλεισαν τις οδικές αρτηρίες
παρακωλύοντας τη συγκοινωνία και ερχόμενοι σε σύγκρουση με διερχόμενους
οδηγούς. Στην Ανατολική Μακεδονία και τη Θράκη 14 λύκεια τελούν υπό κατάληψη
και, παρά τις οχλήσεις γονέων και καθηγητών, μαθητές και μαθήτριες απέρριψαν
το ενδεχόμενο να επιστρέψουν σύντομα στις αίθουσες διδασκαλίας. Στην Κέρκυρα
τα σχολεία της δευτεροβάθμιας εκπαίδευσης τα οποία τελούν υπό κατάληψη
αυξήθηκαν σε 26 από 23 που ήταν τη Δευτέρα.

Με συναυλία και συλλαλητήριο στην κεντρική πλατεία της Λάρισας που διοργάνωσαν
το Εργατικό Κέντρο, φορείς του νομού και μαθητές κύλησε η χθεσινή μέρα των κινητοποιήσεων.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16345N123</ED>
<ID>
ID:17490

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N12&aa=3</URL></REF>


Article

<CATEGORY>vin06</CATEGORY>

 <H2>Ποινική δίωξη για τα γεγονότα σε 14 σχολεία
</H2>
Πίσω και σας έφαγα! Μαθητής-«κατάδικος», με γαμψά νύχια και μπλουζάκι που
γράφει «Κάτσε καλά Γεράσιμε», εκφράζεται παραστατικά στον άμοιρο οδηγό που
έπεσε στο μπλόκο της Θηβών. Άλλοι, έπαιζαν μπάλα και τραγουδούσαν «δεν περνάς
κυρα-Μαρία». Παρά το χιούμορ, οι εντάσεις και μικροσυμπλοκές δεν αποφεύχθηκαν

ΣΤΟΝ ΠΕΙΡΑΙΑ, ο εισαγγελέας κ. Γρηγόρης Πεπόνης άσκησε χθες κατά παντός
υπευθύνου ποινική δίωξη για διατάραξη οικιακής ειρήνης και παράνομη βία. Η
δίωξη αφορά στα γεγονότα που συνέβησαν (παρεμπόδιση μαθητών κυρίως) σε 14
σχολεία στη Νίκαια και τον Κορυδαλλό.

Ο εισαγγελέας προχώρησε στην άσκηση της δίωξης ύστερα από αναφορά που υπέβαλε
ο προϊστάμενος του Γραφείου Δευτεροβάθμιας Εκπαίδευσης κ. Κωνσταντίνος
Ιωαννίδης, στην οποία επισημαίνει ότι έχει γίνει δέκτης πολυάριθμων
τηλεφωνικών καταγγελιών από γονείς που διαμαρτύρονται ότι τα παιδιά τους
εμποδίζονται από συμμαθητές τους να μπούνε στις τάξεις και να κάνουν μάθημα.
Τα σχολεία που αναφέρονται στη δίωξη είναι. Από τα πρωινά: το 1ο και το 6ο
Γυμνάσιο Νίκαιας, το 2ο Γυμνάσιο Κορυδαλλού, το 1ο, το 2ο και το 3ο Λύκειο
Νίκαιας, το 1ο και το 4ο Κορυδαλλού. 
Από τα απογευματινά. Το 2ο Γυμνάσιο Κορυδαλλού, το 2ο και 4ο Λύκειο Νίκαιας,
το 1ο και το 4ο Λύκειο Κορυδαλλού και το Εσπερινό της Νίκαιας. Εξάλλου,
ποινική δίωξη για τρία πλημμελήματα ασκήθηκε από την Εισαγγελία Πρωτοδικών της
Αθήνας εναντίον των δύο νεαρών που συνελήφθησαν κατά την διάρκεια επεισοδίων
στο προχθεσινό συλλαλητήριο.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16345N131</ED>
<ID>
ID:17403

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N13&aa=1</URL></REF>


Article

<CATEGORY>vin06</CATEGORY>

 <H2>Κακλαμάνης: «Θα δω τα παιδιά έστω και αν κάποιοι ενοχλούνται»
</H2>
ΤΟ ΠΟΛΙΤΙΚΟ γραφείο του προέδρου της Βουλής κ. Απόστολου Κακλαμάνη έγινε χθες
το βράδυ στόχος βομβιστών, λίγες ώρες πριν από τη συνάντησή του με μαθητές.
Την ευθύνη για τη βομβιστική επίθεση ανέλαβε με τηλεφώνημα η οργάνωση «Παιδιά
του Νοέμβρη». Ο άγνωστος που τηλεφώνησε είπε: «Με την επίθεση αυτή καταθέτουμε
τη δική μας πρόταση δυσπιστίας στην εκπαιδευτική μεταρρύθμιση και στο κάλεσμα
του προέδρου της Βουλής στους μαθητές για διάλογο αύριο».

Προηγουμένως και ο ίδιος ο κ. Κακλαμάνης με δηλώσεις του είχε συνδέσει τη
βομβιστική επίθεση με τη συνάντησή του, «Όχι όμως με τα παιδιά» όπως
διευκρίνισε. Και πρόσθεσε: «Θεωρώ ότι τα παιδιά δεν έχουν καμία ευθύνη για όσα
γεγονότα βίας εκτυλίσσονται αυτές τις ημέρες».

Ο κ. Κακλαμάνης είπε ακόμη: «Αυτή η ενέργεια δεν πρόκειται να ανακόψει το
ενδιαφέρον μου για τα παιδιά. Θα τα δεχθώ αύριο στη Βουλή και θα συζητήσω μαζί
τους, έστω και αν αυτό φαίνεται ότι κάποιους ενοχλεί».

Οι εκρήξεις που σημειώθηκαν στις 8.30 το βράδυ, προκάλεσαν τον πανικό σε όσους
βρίσκονταν στο εξαώροφο κτίριο, στη διασταύρωση των οδών Σολωμού 58 και
Πατησίων. Οι δράστες είχαν παγιδεύσει με πέντε γκαζάκια την είσοδο του
πολιτικού γραφείου του κ. Κακλαμάνη στον πέμπτο όροφο και έβαλαν φωτιά.

Δύο ηλικιωμένοι, ο 85χρονος Φώτης Βερνέζης και η 83χρονη σύζυγός του Γεωργία,
έπαθαν σοκ από τις τις εκρήξεις και παγιδεύτηκαν σε διπλανό δικηγορικό
γραφείο. Τους κατέβασαν πυροσβέστες και ο 85χρονος κ. Φώτης Βερνέζης
μεταφέρθηκε με αναπνευστικά προβλήματα στο Νοσοκομείο Ευαγγελισμός. Από το
«τυφλό» χτύπημα των δραστών κινδύνευσαν ακόμη τρεις συνεργάτες του κ.
Κακλαμάνη και οι πελάτες διπλανού οδοντιατρείου, ανάμεσά τους και ένα παιδί
ηλικίας τριών χρόνων. Έντρομοι άλλοι ένοικοι της πολυκατοικίας ανέβηκαν στην
ταράτσα του έκτου ορόφου, περιμένοντας με αγωνία την επέμβαση των πυροσβεστών.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16345N132</ED>
<ID>
ID:17454

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N13&aa=2</URL></REF>


Article

<CATEGORY>vin06</CATEGORY>

 <H2>Ποιοι και γιατί «παραιτούν» τον Γ. Αρσένη
</H2>
Η ΦΗΜΗ που κυκλοφόρησε προχθές στις 7.30 το βράδυ, λίγο πριν τα κεντρικά
δελτία ειδήσεων των καναλιών βγουν στον «αέρα», ήταν σαφής: «Παραιτείται απόψε
ο Γεράσιμος Αρσένης. 
Έχει υποβάλει ήδη την παραίτησή του στον Πρωθυπουργό και αναμένεται να γίνει
άμεσα δεκτή».

«Άναψαν» τα τηλέφωνα μέχρι να βρεθεί άκρη, να διασταυρωθεί δηλαδή η είδηση και
να αποδειχθεί ότι η «εγκυρότητά» της ήταν μηδενική. 
Αλλά δεν ήταν η πρώτη φορά που συνέβη κάτι τέτοιο και προφανώς δεν θα είναι η
τελευταία όσο συνεχίζεται η αναταραχή στην εκπαιδευτική κοινότητα.

Οι συνεργάτες του υπουργού Παιδείας Γεράσιμου Αρσένη έχουν να λένε για «τη
δραστηριότητα ορισμένων κύκλων του ΠΑΣΟΚ, που με τη στάση τους, στην ουσία,
συντηρούν τις κινητοποιήσεις». 
Και εννοούν, ακριβώς καταστάσεις όπως αυτή που προαναφέρθηκε. 
Της συνεχούς τροφοδοσίας του Τύπου με «έγκυρες» πληροφορίες περί δήθεν
παραίτησης του Γεράσιμου Αρσένη από την θέση του υπουργού Παιδείας, περί
αλλαγών στην εκπαιδευτική μεταρρύθμιση, αλλά και περί άλλων κινήσεων που
αφορούν τα συνδικαλιστικά του ΠΑΣΟΚ.

Πληροφορίες αναφέρουν ότι ο κ. Αρσένης έχει καταστήσει ενήμερο τον Πρωθυπουργό
Κώστα Σημίτη των κινήσεων που γίνονται είτε στη Βουλή από συγκεκριμένους
βουλευτές είτε στην Χαριλάου Τρικούπη από στελέχη του κεντρικού κομματικού μηχανισμού.

Σύμφωνα με τις ίδιες πληροφορίες, ο κ. Σημίτης έχει εξοργισθεί με τις
«πρωτοβουλίες» ορισμένων βουλευτών, που κινούνται μάλιστα στον χώρο των
υποστηρικτών του, αλλά τα φαινόμενα εντείνονται και μάλιστα με αυξανόμενο
ρυθμό. 
Μόλις χθες διέρρευσε στην εφημερίδα «Εξουσία» ένα από τα σχέδια που έχει
εκπονήσει η κυβέρνηση για το ξεπέρασμα της κρίσης στην Παιδεία. 
Το σχέδιο αυτό, που δεν υιοθετείται από την κυβέρνηση αλλά ούτε και από το
υπουργείο Παιδείας, θεωρήθηκε από κύκλους προσκείμενους στον κ. Αρσένη ως «μία
ακόμη απόπειρα υπονόμευσης της θέσης του υπουργού». Και αφέθηκε να εννοηθεί
ότι πίσω από την διαρροή μπορεί να βρίσκεται «ακόμη και μέλος της κυβέρνησης»...

Κατά τους ίδιους κύκλους «ορισμένα στελέχη μέσα στο ΠΑΣΟΚ συντηρούν ουσιαστικά
την συνέχιση της αναταραχής, επιδιώκοντας να τρωθεί πολιτικά ο υπουργός». Αν
και αποφεύγουν να αναφερθούν ονομαστικά σε συγκεκριμένα στελέχη, είναι σαφές
ότι μιλούν για περιπτώσεις όπως αυτή του μέλους του Εκτελεστικού Γραφείου
Στέφανου Μανίκα, που έχει επανειλημμένως δηλώσει ότι οι μαθητές πρέπει να
πάρουν μια «γεύση νίκης». Χθες, με δηλώσεις του (στον Πλάνετ), και προφανώς
μετά τις αντιδράσεις του υπουργού Παιδείας, εξήγησε ότι η αναφορά του ήταν
ουσιαστικά μια παρότρυνση στο υπουργείο Παιδείας να αναλάβει πρωτοβουλίες που
θα δώσουν στους μαθητές «ένα αίσθημα δικαίωσης».

Μια μικρή «ανθολογία» των όσων διαρρέουν σχεδόν καθημερινά με αποδέκτες τα
ΜΜΕ, θέλει:

* Αποπεμπόμενο ή παραιτούμενο τον υπουργό Παιδείας Γεράσιμο Αρσένη.

* Νέο υπουργό Παιδείας ­ διατηρούντα και το Πολιτισμού ­ τον Ευάγγελο Βενιζέλο.

* Δραστικές αλλαγές στην εκπαιδευτική μεταρρύθμιση, όπως λ.χ.
περιορισμό της διδακτέας ύλης ή ακόμη (!) και κατάργηση των εξετάσεων στη Β΄ Λυκείου.

* Αναστολή της εκπαιδευτικής μεταρρύθμισης για ένα χρόνο.

* Διάλογο από μηδενικής βάσεως για όλα τα θέματα που αφορούν τους μαθητές

* Γενναίες παραχωρήσεις στους καθηγητές σε ό,τι αφορά τη διαδικασία
αξιολόγησής τους, ώστε να συμβάλλουν στην εξομάλυνση της κατάστασης.

Αυτά την ίδια στιγμή που ο κ. Αρσένης δηλώνει σε όλους τους τόνους ότι δεν
κάνει πίσω «ούτε μία στο εκατομμύριο», ότι «εξομαλύνεται η κατάσταση», ότι
«δεν μπορεί να γίνει διάλογος με κλειστά σχολεία».

Σ' αυτή την υπόθεση, εκείνοι που γνωρίζουν πρόσωπα και καταστάσεις,
υποστηρίζουν ότι πίσω από το μεγάλο στοίχημα της κυβέρνησης για την
εκπαιδευτική μεταρρύθμιση, παίζεται ένα ακόμη: εκείνο μεταξύ του ίδιου του
υπουργού Παιδείας και των «διαρροών» που κυκλοφορούν μερικά ή και όλα απ' όσα προαναφέρθηκαν...
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16345N133</ED>
<ID>
ID:17491

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N13&aa=3</URL></REF>


Article

<CATEGORY>vin06</CATEGORY>

 <H2>Περί απόγνωσης
</H2>
<AUTHOR>ΠΑΝΟΣ ΒΟΥΡΝΑΣ</AUTHOR>

Σοκαρισμένοι παρακολουθούμε όλοι τον τελευταίον καιρό ένα δράμα να εξελίσσεται
μπροστά στα μάτια μας, μέσα στα σπίτια μας. Την κορύφωση του αδιεξόδου των
παιδιών μας.

Τη βόμβα που ενεργοποιήθηκε ξαφνικά και τίναξε στον αέρα την ευδαιμονία των
δεικτών του Χρηματιστηρίου, τον στόχο της σύγκλισης, τους φθίνοντες
πληθωρισμούς, τις παγκοσμιοποιήσεις, όλα όσα τέλος πάντων έμοιαζαν να
απασχολούν αυτήν την κοινωνία εσχάτως, σε πείσμα των χρονιζόντων και πολύ
πραγματικών προβλημάτων της.

Φταίει η μεταρρύθμιση Αρσένη που άναψε το φιτίλι; Πόσο κακό μπορεί τέλος
πάντων να είναι ένα νομοσχέδιο, του οποίου εν πάση περιπτώσει τις καλές
προθέσεις και στόχους κανένας δεν αμφισβητεί, πόσο κακό, που να απαιτείται η
καθολική του απόσυρση χωρίς να δίδεται κανένα απολύτως περιθώριο διαλόγου και
βελτιώσεων; Τι είδους ρήξη είναι αυτή που υπαγορεύει στο δημόσιο σχολείο να
είναι κλειστό το πρωί και στο ιδιωτικό φροντιστήριο να είναι ανοικτό το
απόγευμα; Ή, χειρότερα, στο ιδιωτικό σχολείο να είναι ανοικτό και στο δημόσιο
κλειστό. Παιδιά δύο ταχυτήτων, δηλαδή. Αλλά και γονείς δύο ταχυτήτων, αυτοί
που θεωρούν αυτονόητο το να στείλουν το παιδί τους σε ιδιωτικό σχολείο για τον
απλό λόγο ότι έχουν την οικονομική δυνατότητα να το κάνουν και αυτοί που
μπορεί να μην την έχουν, αλλά να εκβιάζονται ωμά.

Τους καρπούς των κόπων της δρέπει η ελληνική κοινωνία. Είναι χρόνια που
θεωρείται ξεπερασμένο το να ομιλεί κανείς για ιδανικά, για ιδεολογίες, για
ανθρωπιστικά οράματα. Σιγά σιγά οι φορείς της «άλλης» άποψης άρχισαν να
θεωρούνται γραφικοί και ο όρος χρησιμοποιείται εδώ επιεικώς. Έγινε συνείδηση
ότι για να κατακτήσεις το λεγόμενο life-style έπρεπε να αποδεχτείς τους όρους
του πιο σκληρού και παράλογου παιχνιδιού. Αυτού του διαρκούς ανταγωνισμού, της
θεοποίησης των ευτελών και της λοιδορίας των σημαντικών. Φτάσαμε, λοιπόν, σε
μια κοινωνία επίπεδη, χωρίς ουσιαστικό όραμα, με αμφίβολη προοπτική, όπου,
βέβαια, αντιμετωπίζει τώρα συγκρούσεις βίαιες και αδιέξοδες.

Τέλος πάντων, κάποτε αυτό το κράτος πρέπει να αρχίσει να προβληματίζεται, να
ανησυχεί. Να μεριμνήσει για την άμβλυνση των αντιθέσεων. Να φτιάξει πολίτες
και όχι πιόνια στην παγκόσμια σκακιέρα. Να αγκαλιάσει αυτά τα απελπισμένα
παιδιά, που επιλέγουν την αυτοκαταστροφή από το μέλλον που τους επιφυλάσσεται.
Να αρθρώσει έναν άλλο λόγο, πέρα και έξω από αυτόν των οικονομικών μεγεθών.
Όταν υπάρχει χώρος για όνειρα, τότε τα σχολεία ανοίγουν, δεν κλείνουν. Η
Παιδεία δεν αγοράζεται, είναι υπέρτατη υποχρέωση κάθε Πολιτείας να την
προσφέρει ισότιμα και στο παιδί του εργάτη και στο παιδί του βιομηχάνου.
Είναι, επίσης, υποχρεωμένοι να την υπερασπίζουν στην πράξη και οι λειτουργοί
της, γιατί η Παιδεία δεν πωλείται με την ώρα.

Έχουμε σήμερα μπροστά μας την εικόνα των μαθητών πίσω από τα κάγκελα. Από την
άλλη μεριά γονείς να διαπληκτίζονται, να ανοίγουν λουκέτα με τανάλιες, άλλους
μαθητές να περιμένουν να μπουν για μάθημα, καθηγητές αμήχανους, εισαγγελείς να
καλούνται να επέμβουν, μια αθλιότητα που είναι καθημερινή, μια απόγνωση που
είναι καθολική, μια Παιδεία που δέχεται πλήγματα και ευτελίζεται. Ταυτόχρονα
κάποιοι βρίσκουν το πεδίο εύκολο και πρόσφορο για κομματικές αντιπαραθέσεις,
στον μόνο, ίσως, χώρο όπου αυτές οι αντιπαραθέσεις δεν θα έπρεπε να
υφίστανται, στον μόνο, ίσως, χώρο στον οποίο θα έπρεπε να ανθεί από χρόνια και
με περίσσια σοβαρότητα ο πλέον ουσιαστικός και συνεχής διάλογος.

Αυτά τα κάγκελα μπροστά από τους μαθητές μάς περικλείουν όλους.

Σηματοδοτούν τις ανεπάρκειές μας. Τα αδιέξοδα, στα οποία έχουμε οδηγηθεί. Τη
σαθρότητα των εύπεπτων προτύπων μας. Την άνευ όρων παράδοσή μας. Όμως, αν
όλοι, και μπροστά στο μέλλον αυτής της χώρας, μπορέσουμε να υπερβούμε αυτό που
μας επιβάλλουν σαν τον μοναδικό δρόμο, αν, επειδή πρόκειται για τα παιδιά μας,
αισθανθούμε το μέγεθος της ευθύνης που επωμιζόμαστε, τότε τα σχολεία θα
ανοίξουν και θα ανοίξουν για όλους. Με τα σχολεία ανοικτά και με τη γνώση να
προσφέρεται απλόχερα, μια γνώση που δεν είναι προνόμιο, είναι δικαίωμα, η
κοινωνία μας μπορεί ακόμα να ελπίζει.

Ο Πάνος Βουρνάς, πρώην γενικός γραμματέας του υπουργείου Μεταφορών και
Επικοινωνιών, είναι σήμερα διευθύνων σύμβουλος της Αγροτικής Τεχνικής Α.Ε.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16345N141</ED>
<ID>
ID:17404

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N14&aa=1</URL></REF>


Article

<CATEGORY>vin06</CATEGORY>

 <H5>ΤΟ ΜΑΡΤΥΡΙΟ ΤΩΝ ΕΠΙΒΑΤΩΝ ΛΕΩΦΟΡΕΙΩΝ ΠΟΥ ΕΓΚΛΩΒΙΖΟΝΤΑΙ ΚΑΘΗΜΕΡΙΝΑ ΑΠΟ ΤΑ ΜΠΛΟΚΑ
</H5><H2>12 χιλιόμετρα σε... πέντε ώρες!
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Θα μπορούσε να ήταν Αθήνα - Κατερίνη ή Θεσσαλονίκη - Αλεξανδρούπολη με
αυτοκίνητο. Ίσως Πειραιάς - Σίφνος με το πλοίο της γραμμής. Μπορεί και σταθμός
Λάρισας - Τέμπη με Ιντερσίτυ. Όμως άλλο ήταν το δρομολόγιο του «024», που
κάλυψε τα συνήθη 12 χιλιόμετρα της διαδρομής του σε... πέντε ώρες (!)
προσπαθώντας να ξεκολλήσει από μπλόκα μαθητών, πορείες και άλλα εμπόδια μέσα
στους δρόμους της Αθήνας.

ΞΕΚΙΝΗΣΕ ΑΠΟ την πλατεία του Αη-Γιάννη της Λεωφόρου Βουλιαγμένης, βγήκε στη
Συγγρού, διέσχισε όπως-όπως την Πανεπιστημίου, κατέβηκε στη Λιοσίων και κάποια
στιγμή που ούτε ο οδηγός του θυμάται ποια, έφτασε στην πλατεία Αγίων Αναργύρων.

Την περασμένη Δευτέρα οι επιβάτες στις αφετηρίες της οδού Ακαδημίας έκαναν
μιάμιση ώρα να δουν λεωφορείο (μεταξύ αυτών και δρομολόγια ανά έξι λεπτά, όπως
για παράδειγμα του Ζωγράφου), ενώ όσοι βρέθηκαν εγκλωβισμένοι στο «450» που
ξεκινά με τις καλύτερες προϋποθέσεις από το Δέλτα Φαλήρου και φτάνει έως
Χολαργό, δοκίμασαν την αντοχή τους σε ένα τεστ που κράτησε... 4,5 ώρες.

Στο κτίριο της οδού Μετσόβου, όπου στεγάζονται τα γραφεία της διοίκησης του
Οργανισμού Αστικών Συγκοινωνιών Αθηνών, τους τελευταίους δύο μήνες η πρώτη
έγνοια είναι να πάρουν νωρίς-νωρίς το πρωί στοιχεία από την Τροχαία για τα
προκαθορισμένα μπλόκα, τις πορείες και τις συγκεντρώσεις της ημέρας.

Στη συνέχεια οι πληροφορίες διανέμονται στα τέσσερα εποπτεία, για να φτάσουν
μέσω των σταθμαρχείων στους οδηγούς, οι οποίοι αναλαμβάνουν... να αλλάξουν δρόμο.

Είναι χαρακτηριστικό ότι από τις 12 Νοεμβρίου έως σήμερα μόνο... δύο ημέρες
καταγράφηκαν στο ημερολόγιο των αστικών συγκοινωνιών της Αθήνας «χωρίς κανένα
ιδιαίτερο συμβάν»: η μία ήταν την Τρίτη 1η Δεκεμβρίου (δεν έγινε ούτε μία
πορεία/συγκέντρωση/κατάληψη/στάση εργασίας) και η άλλη, την Πέμπτη 10
Δεκεμβρίου όταν παρά τα δύο μαθητικά μπλόκα στη Λένορμαν και τον Κηφισό, «η
απεργία των ταξί ανέβασε την ταχύτητα των λεωφορείων και τον αριθμό των
επιβατών κατά 10%». Όλες οι υπόλοιπες έχουν καταγραφεί «από τις χειρότερες σε
ό,τι αφορά την εξυπηρέτηση των επιβατών της πόλης», όπως τονίζουν οι αρμόδιοι.

«Το πρόβλημα που αντιμετωπίζουμε όμως από τις αρχές Νοεμβρίου, αυτό που δεν
μπορούμε να λύσουμε και έχει δημιουργήσει ρεκόρ καθυστερήσεων σε αρκετά από τα
δρομολόγια, είναι όταν οι δρόμοι κλείνουν ξαφνικά. Μπορεί να είναι από τους
μαθητές ή από τριάντα άτομα που δεν τους δέχεται ο υπουργός, δεν έχει σημασία.
Όταν κλείσει ένας δρόμος-πέρασμα λεωφορείων, οι επιπτώσεις έχουν τη λογική του
"ντόμινο". Το ένα χαμένο δρομολόγιο συμπαρασύρει το άλλο. Το χειρότερο ακόμα
είναι πως δεν υπάρχει κανένας τρόπος να ειδοποιήσουμε τους επιβάτες, οι οποίοι
σε όλες σχεδόν τις περιοχές μπορεί να περιμένουν μια-δυο ώρες να δουν λεωφορείο.

Και ούτε υπάρχει τρόπος να αντιμετωπίσουμε την κατάσταση», παραδέχεται ο κ.
Στράτος Παπαδημητρίου, διευθύνων σύμβουλος του ΟΑΣΑ.

Σύμφωνα με τις έρευνες των συγκοινωνιολόγων του ΟΑΣΑ το τελευταίο δίμηνο
βγαίνουν «εκτός» περισσότερα από χίλια δρομολόγια ημερησίως, αριθμός που
αντιστοιχεί στο 15% του συνολικού. «Η αύξηση είναι σημαντική αν την
συγκρίνουμε με τον μέσο όρο απώλειας δρομολογίων σε καθημερινές συνθήκες, ο
οποίος έχει υπολογιστεί σε 4% και οφείλεται κυρίως είτε σε τεχνικές βλάβες των
οχημάτων είτε σε απουσίες οδηγών λόγω ασθενείας. Αν αναλογιστούμε όμως ότι
ακόμα κι αν όλα τα οχήματα ήταν σε κίνηση, πάλι θα είχαμε ελλείψεις, τότε
καταλαβαίνουμε εύκολα τη σημασία της παραμικρής απώλειας».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16345N151</ED>
<ID>
ID:17405

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N15&aa=1</URL></REF>


Article

<CATEGORY>vin06</CATEGORY>

 <H2>Πρόστιμο του Δήμου στον ΟΑΣΑ για... ρύπανση με φυλλάδια
</H2>
ΠΡΟΣΤΙΜΟ... 500.000 δραχμών επέβαλε ο Δήμος της Αθήνας στον Οργανισμό Αστικών
Συγκοινωνιών, γιατί υπάλληλοί του μοίραζαν στους πολίτες βιβλιαράκι-οδηγό με
πληροφορίες για τη μείωση της ρύπανσης.

Το πρόστιμο επέβαλε επόπτης του Δήμου Αθηναίων στα μέλη του συνεργείου του
ΟΑΣΑ τη Δευτέρα 11 του μήνα, στη συμβολή των οδών Ζήνωνος και Πειραιώς.
«Στόχος μας ήταν να μοιράσουμε στους οδηγούς φυλλάδιο με το οποίο τους
προτρέπουμε να χρησιμοποιούν τις αστικές συγκοινωνίες, να προσέχουν την πόλη
και να διακινούνται χωρίς να προκαλούν ατμοσφαιρική και ηχητική ρύπανση.
Φαίνεται, όμως, πως κάποιοι απρόσεχτοι πέταξαν το φυλλάδιο στον δρόμο και ο
επόπτης επέβαλε σε εμάς το πρόστιμο» εξηγεί ο κ. Στράτος Παπαδημητρίου,
διευθύνων σύμβουλος του ΟΑΣΑ. 
Από τον Οργανισμό έχει ήδη αποσταλεί επιστολή προς τη Διεύθυνση Καθαριότητας
του Δήμου με αίτημα τη διαγραφή του προστίμου.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16345N152</ED>
<ID>
ID:17455

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N15&aa=2</URL></REF>


Article

<CATEGORY>vin06</CATEGORY>

 <H5>ΔΟΛΟΦΟΝΗΣΕ ΤΟΝ ΣΥΖΥΓΟ ΤΗΣ ΦΙΛΗΣ ΤΟΥ ΚΑΙ ΤΟΝ ΤΕΜΑΧΙΣΕ ΜΕ ΠΡΙΟΝΙ
</H5><H2>Ισόβια στον Κινέζο εραστή
</H2>
Σαν... δύο ξένοι έμοιαζαν οι δύο Κινέζοι πρώην εραστές, που χθες μοιράστηκαν
για λίγο το εδώλιο του Μεικτού Ορκωτού Εφετείου της Αθήνας.

Το ζεύγος. Τότε συνεργάστηκε για τη δολοφονία του συζύγου της Αλίς Γουνένγκ
Τσενγκ, τώρα ­ στο εδώλιο ­ μοιάζουν σαν δύο ξένοι

Ο 40ΧΡΟΝΟΣ Ζανγκ Λι Γιανγκ και η 29χρονη φίλη του Αλίς Γουνένγκ Τσενγκ
κατηγορούνται ότι σχεδίασαν και σκότωσαν τον 32χρονο σύζυγό της, Φανγκ Τσενγκ.
Στη συνέχεια εκείνος τεμάχισε το πτώμα προσπαθώντας να εξαφανίσει τα ίχνη της
εγκληματικής του πράξης.

Ωστόσο, από την πρώτη στιγμή οι υποψίες των αστυνομικών στράφηκαν στη σύζυγο
του θύματος, η οποία δήλωσε την εξαφάνισή του με δέκα μέρες καθυστέρηση.

Σύμφωνα με όσα περιγράφονται στο παραπεμπτικό βούλευμα, οι κατηγορούμενοι
δημιούργησαν ερωτικό δεσμό τον Ιούλιο του 1994. Τρεις μήνες αργότερα, και
συγκεκριμένα στις 19 Οκτωβρίου 1994, ο σύζυγος της 29χρονης Κινέζας
επισκέφθηκε τον κατηγορούμενο, με τον οποίο ήταν φίλοι, στο σπίτι του, στο
Καματερό. Το θύμα περιήλθε σε κατάσταση αναισθησίας από την υπερβολική
κατανάλωση αλκοόλ. Τότε ο κατηγορούμενος φέρεται ότι τον μετέφερε στο μπάνιο
και τον σκότωσε καρφώνοντάς του στον τράχηλο ένα μαχαίρι. Δύο μέρες αργότερα ο
Λι Γιανγκ αγόρασε από κατάστημα της Ομόνοιας ένα πριόνι, με το οποίο τεμάχισε
το πτώμα και σκόρπισε τα κομμάτια σε διάφορα σημεία της Αθήνας, όπως στη
Μάνδρα, την Αχαρνών και την Κυψέλη.

Δέκα μέρες μετά τη δολοφονία η σύζυγός του εμφανίστηκε στις διωκτικές αρχές
και κατήγγειλε την εξαφάνισή του. Οι αστυνομικοί άρχισαν να παρακολουθούν την
29χρονη κατηγορουμένη και έτσι διαπίστωσαν τις μυστικές συναντήσεις με τον
φίλο της.

Ακολούθησε η σύλληψη των δύο εραστών. Εκείνος αρχικά ομολόγησε την πράξη του,
υποστηρίζοντας ότι η Τσενγκ τον πίεζε να δολοφονήσει τον σύζυγό της για να
τον... βγάλει από τη μέση. Όταν, όμως, έγινε η δίκη σε πρώτο βαθμό, ο
κατηγορούμενος αρνήθηκε ότι είναι ο δολοφόνος. Απέδωσε τον θάνατο του φίλου
του σε αυτοκτονία και ισχυρίστηκε πως όταν γύρισε σπίτι του τον βρήκε νεκρό.
Απολογούμενος τότε παραδέχτηκε μόνο ότι από φόβο αντί να καταγγείλει τον
θάνατό του στην Αστυνομία, προτίμησε να... τεμαχίσει το πτώμα του. Οι
υπερασπιστικοί ισχυρισμοί του δεν έπεισαν τους δικαστές, που τον καταδίκασαν
σε ισόβια κάθειρξη. Αντίθετα η φίλη του, που από την πρώτη στιγμή αρνήθηκε ότι
είναι ηθικός αυτουργός της δολοφονίας του συζύγου της, έχει καταδικαστεί σε 17
χρόνια κάθειρξη γιατί το δικαστήριο τής αναγνώρισε το ελαφρυντικό της καλής
συμπεριφοράς μετά την πράξη.

Η εκδίκαση της υπόθεσης αναμένεται να ξεκινήσει σήμερα, καθώς χθες δεν κατέστη
δυνατόν να βρεθεί διερμηνέας για να μπορέσει να προχωρήσει η δίκη.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16345N161</ED>
<ID>
ID:17406

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N16&aa=1</URL></REF>


Article

<CATEGORY>vin06</CATEGORY>

 <H2>Έχασε το πόδι του, μήνυσε τους γιατρούς
</H2>
ΚΑΒΑΛΑ

ΕΝΑΣ 35ΧΡΟΝΟΣ έχασε το αριστερό του πόδι από το ύψος της κνήμης και με
μηνυτήρια αναφορά του καταλογίζει ευθύνες σε γιατρούς του Νομαρχιακού
Νοσοκομείου Ξάνθης.

Πρόκειται για τον Αθανάσιο Παπάζογλου, που εισήχθη πέρσι, στις 8 Αυγούστου,
στα εξωτερικά ιατρεία του Νοσοκομείου Ξάνθης, τραυματισμένος στην κνήμη τού
αριστερού ποδιού του, εξαιτίας τροχαίου ατυχήματος. Εξετάστηκε από ορθοπεδικό
και η αρχική διάγνωση ήταν «βαθύ θλαστικό τραύμα αριστερής κνήμης».

Έγινε «ράψιμο» της κνήμης, αλλά μετεγχειρητικά αποφασίστηκε και πάλι η
εισαγωγή του στη Χειρουργική Κλινική, λίγο μετά τα μεσάνυχτα της 9ης
Αυγούστου. Το πόδι του Αθανάσιου Παπάζογλου εξακολουθούσε να μην παρουσιάζει
κυκλοφορία αίματος. Μετά τη χειρουργική επέμβαση, αφού πέρασε η επήρεια των
αναισθητικών, ο 35χρονος άρχισε να υποφέρει από αφόρητους πόνους. Υποβλήθηκε
σε παλμογραφοηχογράφημα και δεν εντοπίστηκε παλμός από κυκλοφορία αίματος στα
πόδια του. Έγιναν μεταγγίσεις, ενώ ο ασθενής συνέχιζε να χάνει αίμα.

Πέρασαν τρεις ημέρες και στις 11 Αυγούστου παρατηρήθηκε οίδημα στην κνήμη του.
Ο ίδιος καταγγέλλει ότι στο διάστημα των τριών αυτών ημερών δεν έγινε καμία
άλλη ενέργεια από τους γιατρούς. Στις 11 Αυγούστου αποφασίστηκε να μεταφερθεί
στην Α' Χειρουργική Κλινική του ΑΧΕΠΑ Θεσσαλονίκης. Έγινε αγγειογράφημα και με
χειρουργική παρέμβαση σταμάτησε για πρώτη φορά ο πόνος που ένιωθε ο
τραυματίας. Τότε του ανακοίνωσαν οι γιατροί ότι «το αριστερό του πόδι έχει
νεκρώσει και ότι ήταν εξαιρετικά δύσκολο να αποκαταστήσουν την κυκλοφορία του
αίματος, αφού είχαν περάσει τρεις μέρες».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16345N162</ED>
<ID>
ID:17456

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N16&aa=2</URL></REF>


Article

<CATEGORY>vin06</CATEGORY>

 <H2>Αθώος στο Εφετείο ο δήμαρχος Ηλιούπολης
</H2>
ΑΘΩΟΣ κρίθηκε από το Γ' Τριμελές Εφετείο της Αθήνας ο δήμαρχος Ηλιούπολης
Θεόδωρος Γεωργάκης, που ήταν κατηγορούμενος για παράβαση καθήκοντος.

Η υπόθεση αφορούσε τον δημοτικό κινηματογράφο «Μελίνα Μερκούρη», τον οποίο
διεκδικούσαν ιδιώτες, παρά το γεγονός ότι από το 1988 είχε παραχωρηθεί στον
Δήμο Ηλιούπολης από την Κτηματική Εταιρεία του Δημοσίου.

Στην απολογία του ο κ. Γεωργάκης αναφέρθηκε στην ιστορία του κινηματογράφου, ο
οποίος άρχισε να λειτουργεί ως δημοτικός όταν με το υπ' αριθμ. 5/1989
πρωτόκολλο διοικητικής αποβολής που εξέδωσε η Κτηματική Υπηρεσία Αθηνών, ο
δήμος απέβαλε τον μισθωτή του κινηματογράφου κ. Γ. Ιατρίδη.

Ο κ. Ιατρίδης και οι κληρονόμοι Νάστου ­ του φερόμενου ως ιδιοκτήτη της
έκτασης ­ άσκησαν ανακοπή κατά του πρωτοκόλλου και έγινε δεκτή από το
Μονομελές Πρωτοδικείο της Αθήνας, το οποίο ακύρωσε το πρωτόκολλο. Στην απόφαση
αυτή στηρίχθηκαν οι αντίδικοι του δημάρχου και στράφηκαν εναντίον του. 
Ωστόσο ο δήμαρχος Ηλιούπολης υποστήριξε στο δικαστήριο πως ουδέποτε το
δημοτικό συμβούλιο ψήφισε υπέρ της απόδοσης του κινηματογράφου στον κ. Ιατρίδη
και πως αν είχε συμβεί το αντίθετο, τότε θα είχε διαπραχθεί αδίκημα, γιατί ένα
ακίνητο του οποίου η χρήση ανήκει στο Δημόσιο θα είχε παραχωρηθεί σε ιδιώτη.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16345N163</ED>
<ID>
ID:17492

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N16&aa=3</URL></REF>


Article

<CATEGORY>vin06</CATEGORY>

 <H2>Αρχίζουν στάση εργασίας οι γιατροί
</H2>
ΤΙΣ ΠΡΩΤΕΣ τους προειδοποιητικές κινητοποιήσεις για το 1999 αποφάσισαν να
κάνουν οι νοσοκομειακοί γιατροί της ΑΘήνας και του Πειραιά, με αιτήματα ίδια
με αυτά που προκάλεσαν τον καταιγισμό των κινητοποιήσεων στα νοσοκομεία τους
τρεις τελευταίους μήνες του περασμένου έτους.

Σε συνεδρίαση που πραγματοποίησε το Διοικητικό Συμβούλιο της Ένωσης Ιατρών
Νοσοκομείων Αθηνών-Πειραιώς (ΕΙΝΑΠ) αποφασίστηκε να εξαγγελθούν την προσεχή
Δευτέρα 25 Ιανουαρίου και Τρίτη 26 Ιανουαρίου δύο εξάωρες στάσεις εργασίας
(από τις 8 το πρωί έως τις 2 το μεσημέρι) σε όλα τα νοσοκομεία και τα Κέντρα
Υγείας του Λεκανοπεδίου. Οι κινητοποιήσεις αυτές αποφασίστηκαν επειδή ούτε τα
αναδρομικά του 1998 έχουν δοθεί ακόμα σε όλους τους νοσοκομειακούς γιατρούς
ούτε έχει αποφασιστεί πώς θα βγαίνουν τα προγράμματα εφημεριών του 1999. Όπως
καταγγέλλει η ΕΙΝΑΠ, «τα αναδρομικά που δόθηκαν έως σήμερα σε ορισμένα
νοσοκομεία βγήκαν με παράνομες αλχημείες, πλασματικότητα και διακρίσεις».
Επιπλέον, «η κυβέρνηση αρνείται να εφαρμόσει το πόρισμα της Επιτροπής Ορισμού
Προτύπων Εφημεριών, μιας επιτροπής που το ίδιο το υπουργείο Υγείας συνέστησε,
και με βάση το οποίο υποτίθεται ότι θα έβγαιναν τα προγράμματα εφημεριών του 1999».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16345N164</ED>
<ID>
ID:17522

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N16&aa=4</URL></REF>


Article

<CATEGORY>vin06</CATEGORY>

 <H5>ΜΕ ΝΕΕΣ ΚΑΤΗΓΟΡΙΕΣ ΑΡΧΙΣΕ ΧΘΕΣ Η ΔΙΚΗ ΤΟΥ ΜΗΤΡΟΠΟΛΙΤΗ ΧΡΥΣΟΣΤΟΜΟΥ
</H5><H2>Εκβιάζουν για συγγνώμη
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Σε δημόσια συγγνώμη προσπαθούν να εξαναγκάσουν τον Μητροπολίτη Ζακύνθου, ο
οποίος από χθες δικάζεται στο πρωτοβάθμιο εκκλησιαστικό δικαστήριο για τις
δηλώσεις του σε περιοδικό, όπου μιλούσε και για τις προγαμιαίες σχέσεις.

Βρήκε συμπαραστάτες. Ο Μητροπολίτης Ζακύνθου προσέρχεται στο Συνοδικό
Δικαστήριο με τη συμπαράσταση φίλων του

ΜΑΛΙΣΤΑ χθες έγινε γνωστό ότι προσέθεσαν δύο νέες κατηγορίες, οι οποίες δεν
περιλαμβάνονταν στο παραπεμπτικό βούλευμα, με αποτέλεσμα ο κ. Χρυσόστομος να
περάσει στην αντεπίθεση υποβάλλοντας συνεχώς ενστάσεις. Οι νέες κατηγορίες, οι
οποίες προστέθηκαν από άγνωστο, όπως είπε ο δικηγόρος του Ζακύνθου κ.
Διονύσιος Γκούσκος, είναι η παραβίαση του Χριστολογικού δόγματος (αμφισβήτηση
των φύσεων του Χριστού) και η εμμονή στη Σιμωνία (παροχή θείας χάριτος επ'
αμοιβή) χωρίς μέχρι και την ολοκλήρωση των ανακρίσεων να γίνει οποιαδήποτε
αναφορά σε αυτές. Αργότερα διευκρινίστηκε ότι πρόκειται για εμμονή στην αμαρτία.

Το γεγονός προκάλεσε την έντονη αντίδραση του Μητροπολίτη Ζακύνθου και του
συνηγόρου του, ο οποίος συμμετέχει στη διαδικασία, αλλά και των μελών του
δικαστηρίου, τα οποία δεν ήταν σε θέση να εξηγήσουν πώς έγινε η συμπλήρωση του
κατηγορητηρίου και από ποιον. Έτσι, ο κ. Χρυσόστομος κατέθεσε ένσταση κατά του
κύρους του κατηγορητηρίου ζητώντας την διαγραφή τους. Αργά χθες το βράδυ ο
Μητροπολίτης Ξάνθης Παντελεήμων είπε ότι για τις δύο κατηγορίες δόθηκαν
αμοιβαίες εξηγήσεις και το θέμα έχει λήξει. Απέδωσε δε την ένταση που
προκλήθηκε σε παρεξήγηση. Εκτός αυτών, ο κ. Χρυσόστομος έχει καταθέσει ένσταση
και για το σύνολο των κατηγοριών.

Ο ΚΑΛΛΙΝΙΚΟΣ

Ο Μητροπολίτης Ζακύνθου από την πρώτη στιγμή έδειξε τις προθέσεις του,
καταθέτοντας αίτηση εξαίρεσης από την σύνθεση του δικαστηρίου του Μητροπολίτη
Πειραιώς Καλλίνικου, με το αιτιολογικό ότι κατά το παρελθόν οι δύο άνδρες
είχαν προστριβές. Ο κ. Καλλίνικος αποχώρησε, ενώ λίγο αργότερα ζήτησαν και
αυτοεξαιρέθηκαν οι Μητροπολίτες Καλαβρύτων Αμβρόσιος και ο Νέας Σμύρνης
Αγαθάγγελος, αφού και οι δύο είχαν συγκρουστεί με τον κατηγορούμενο.

Ο κ. Χρυσόστομος απέφυγε χθες να πει οτιδήποτε, μίλησε όμως για λογαριασμό του
ο δικηγόρος του κ. Διονύσιος Γκούσκος, ο οποίος είπε ότι ο Μητροπολίτης
επιμένει στις απόψεις του, αφήνοντας να εννοηθεί ότι δεν πρόκειται να ζητήσει
συγγνώμη. Από την πλευρά του όμως συνεργάτης του Αρχιεπισκόπου επέμενε ότι
λύση θα βρεθεί μόνον αν ο ιεράρχης ανασκευάσει τα όσα έχει πει.

ΣΥΜΠΑΡΑΣΤΑΣΗ

Από νωρίς χθες έξω από την Μονή Πετράκη είχαν συγκεντρωθεί ιερείς από την
Ζάκυνθο για να συμπαρασταθούν στον κ. Χρυσόστομο, οι οποίοι παρέμειναν έως
αργά. Όπως έλεγαν, οποιαδήποτε ποινή, ακόμη και απλή επίπληξη, θα δημιουργήσει
προβλήματα αφού, όπως υποστήριζαν, ο Μητροπολίτης δεν διέπραξε κανένα αδίκημα
ούτε ξέφυγε των ιερών κανόνων. Μάλιστα, έκαναν λόγο για δίωξη η οποία
εξυπηρετεί σκοπιμότητες και εξέφρασαν την βεβαιότητα ότι όπως κατέρρευσε η
κατηγορία περί Νικαλαϊτισμού θα καταρρεύσουν και οι υπόλοιπες.

Η δική θα συνεχιστεί σήμερα το απόγευμα.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16345N171</ED>
<ID>
ID:17407

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N17&aa=1</URL></REF>


Article

<CATEGORY>vin06</CATEGORY>

 <H2>Οι πρώτοι 36 μήνες ενός μωρού
</H2>
Καλωσόρισες μωράκι. Αυτός είναι ο τίτλος του βιβλίου για τους νέους γονείς

ΕΝΑ νέο βιβλίο με όλα όσα πρέπει να γνωρίζουν οι νέοι γονείς για την ανατροφή
και τη φροντίδα του νεογέννητου μωρού τους, ετοίμασαν οι εκδόσεις «Το παιδί
μου κι εγώ» σε συνεργασία με 18 διακεκριμένους Έλληνες επιστήμονες.

Το βιβλίο έχει τίτλο «Καλωσόρισες μωράκι: οι πρώτοι 36 μήνες» και συνοδεύεται
από ένα CD με τρυφερά, παραδοσιακά νανουρίσματα, ειδικά επιλεγμένα για να
ηρεμούν το μωρό και να του προσφέρουν ήσυχο και γλυκό ύπνο.

Το νέο αυτό βιβλίο ακολουθεί βήμα-βήμα την ανάπτυξη και τις κατακτήσεις του
μωρού, από τη στιγμή που θα γεννηθεί έως ότου κλείσει τα τρία του χρόνια.
Περιέχει πρακτικές συμβουλές για την περιποίηση, την υγιεινή και τη
διαπαιδαγώγηση του βρέφους, ενώ μεγάλο μέρος του αφιερώνεται στη διατροφή του
νεογέννητου. Συμπεριλαμβάνει επίσης ένα κεφάλαιο με τις συνηθέστερες παιδικές
ασθένειες που ταλαιπωρούν τα παιδάκια, και παρέχει συμβουλές για το πώς
μπορούν να αποφευχθούν τα ατυχήματα μέσα στο σπίτι, στο αυτοκίνητο ή στην
παιδική χαρά. Στο ίδιο κεφάλαιο παρατίθενται και οι βασικοί κανόνες για πρώτες
βοήθειες σε μικροτραυματισμούς και άλλα απρόοπτα.

Παρουσιάζοντας χθες το βιβλίο η επίκουρη καθηγήτρια Παιδιατρικής του
Πανεπιστημίου Αθηνών κ. Πόπη Αναστασέα-Βλάχου τόνισε ότι «τα πρώτα χρόνια της
ζωής είναι τα πιο ουσιαστικά για τη σωματική και νοητική ανάπτυξη ενός
παιδιού. Το βιβλίο απαντά με τον απλούστερο και καλύτερο τρόπο στα αναρίθμητα
ερωτηματικά που έχουν οι νέες μητέρες γύρω από τη φροντίδα του παιδιού τους».

Από την πλευρά του, ο κ. Σταμάτης Μπενέτος, επίκουρος καθηγητής Παιδιατρικής
του Πανεπιστημίου Αθηνών, επισήμανε ότι «το βιβλίο αυτό αποτελεί πολύτιμο
βοήθημα και για τους επαγγελματίες της Υγείας που ασχολούνται με τη διατήρηση
της ψυχικής και σωματικής υγείας του μωρού». Και πρόσθεσε ότι «μπορεί να
βοηθήσει στο δύσκολο έργο τους, επαγγελματίες, όπως οι βρεφοκόμοι, οι
νηπιαγωγοί, οι παιδοψυχολόγοι, οι κοινωνικοί λειτουργοί, οι νοσοκόμες των
παιδιατρικών κλινικών, ακόμα και οι παιδίατροι, διότι παραθέτει πληροφορίες
που δεν μπορούν να αντληθούν από επιστημονικά συγγράμματα, καθώς αποτελούν το
απαύγασμα των εμπειριών των επιστημόνων που συνέβαλαν στη συγγραφή του».

Το «Καλωσόρισες μωράκι» είναι το δεύτερο βιβλίο των εκδόσεων «Το παιδί μου κι
εγώ». Το πρώτο είναι το «Θα γίνω μητέρα», το οποίο κυκλοφόρησε τον περασμένο
Απρίλιο και βρίσκεται πλέον στη δεύτερη έκδοση.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16345N172</ED>
<ID>
ID:17457

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N17&aa=2</URL></REF>


Article

<CATEGORY>vin06</CATEGORY>

 <H2>Μετέφεραν οπλοστάσιο σε ψυκτικό θάλαμο
</H2>
ΣΕ ΨΥΚΤΙΚΟ θάλαμο, μαζί με άλλα εμπορεύματα, όπως χημικά προϊόντα και
σωληνώσεις για οικοδομικές εργασίες, μετέφεραν από τις ΗΠΑ οι λαθρέμποροι
ολόκληρο οπλοστάσιο για να το διοχετεύσουν στη μαύρη αγορά. Περίστροφα,
πιστόλια, ένα αυτόματο, γεμιστήρες και σφαίρες «made in USA» θα γέμιζαν την
αγορά αν δεν προλάβαιναν οι κομάντος του ΣΔΟΕ να μπλοκάρουν το λαθραίο εμπόρευμα.

Τα κέρδη για τους τρεις λαθρεμπόρους που συνελήφθησαν, αν έριχναν τα όπλα στη
μαύρη αγορά, θα ξεπερνούσαν, σύμφωνα με τους υπολογισμούς του ΣΔΟΕ, τα
150.000.000 δρχ.

Κατά την επιχείρηση συνελήφθησαν: ο ιδιοκτήτης του συρόμενου ψυκτικού θαλάμου
Παναγιώτης Κ. Σάτας, 40χρόνων, συνταξιούχος του Πολεμικού Ναυτικού, μόνιμος
κάτοικος, κατά δήλωσή του, στο Μόντρεαλ Καναδά, ο 52χρονος εστιάτορας
Κωνσταντίνος Ι. Τσουνάκος, ο οποίος προ διετίας διέμενε μόνιμα στο Κολοράντο
και ο 48χρονος Κωνσταντίνος Α. Δαγρές, μόνιμος κάτοικος Κολοράντο.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16345N173</ED>
<ID>
ID:17493

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N17&aa=3</URL></REF>


Article

<CATEGORY>vin06</CATEGORY>

 <H2>Πλοία κινδυνεύουν από τον «ιό του 2000»
</H2>
ΑΠΟ ΤΟΝ «ιό του 2000» κινδυνεύουν ακόμη και τα πλοία. Έτσι, αν δεν βρεθεί
εγκαίρως λύση ο Υ2Κ ­ όπως έχει καθιερωθεί διεθνώς ­ μπορεί να προκαλέσει
ναυτικά ατυχήματα λόγω αυτόματης διακοπής λειτουργίας κυρίως μηχανών,
προβλήματα στους έλεγχους της ναυσιπλοΐας και καθυστερήσεις στις διαδικασίες
φορτοεκφόρτωσης. Μπροστά σε αυτό τον κίνδυνο, αξιωματικοί του Λιμενικού έχουν
ξεκινήσει ελέγχους σε όλα τα κρίσιμα συστήματα που επηρεάζουν την ασφάλεια των
πλοίων, αλλά και σε αυτά που έχουν σχέση με την προστασία του θαλασσίου περιβάλλοντος.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16345N174</ED>
<ID>
ID:17523

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N17&aa=4</URL></REF>


Article

<CATEGORY>vin06</CATEGORY>

 <H2>Εξηγήσεις έδωσε χθες ο Ν. Κοεμτζής
</H2>
ΠΑΤΡΑ

ΣΤΟ ΣΥΜΒΟΥΛΙΟ Εφετών της Πάτρας παρουσιάστηκε χθες ο Νίκος Κοεμτζής, επειδή
παρέβη τους περιοριστικούς όρους της αποφυλάκισής του.

Ο Κοεμτζής, που συνοδευόταν από τον βουλευτή του ΠΑΣΟΚ Γιώργο Λιάνη και τους
συνηγόρους του, κατέθεσε στους δικαστές για τα προβλήματα που αντιμετώπισε στο
Αιγίνιο Πιερίας, όπου είναι υποχρεωμένος να εμφανίζεται κάθε 15 ημέρες στο
τοπικό Αστυνομικό Τμήμα.

Ο Κοεμτζής μιλώντας στους δημοσιογράφους επανέλαβε ότι θέλει να ζήσει
ελεύθερος, όπως άλλωστε επεσήμανε «έχω δικαίωμα».

Το Συμβούλιο Εφετών της Πάτρας θα εκδώσει την απόφασή του σε λίγες ημέρες.

Ο Νίκος Κοεμτζής μετά την κατάθεσή του επέστρεψε στην Αθήνα.

Όπως έγινε γνωστό από τους συνηγόρους του, ο Κοεμτζής είχε το περασμένο
καλοκαίρι αίτημα για ανάκληση ή αντικατάσταση των όρων αποφυλάκισής του κάτι
που δεν έγινε δεκτό από το Συμβούλιο Εφετών.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16345N175</ED>
<ID>
ID:17539

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N17&aa=5</URL></REF>


Article

<CATEGORY>vin06</CATEGORY>

 <H2>Έκλεβε μονάδες από τη ΔΕΗ
</H2>
ΔΥΟ χρόνια σχεδόν «έκλεβε» ρεύμα από τη ΔΕΗ, μειώνοντας τις μονάδες στον
μετρητή του. Ώσπου εντοπίστηκε, συνελήφθη και καταδικάστηκε σε φυλάκιση δύο
ετών για απάτη κατ' εξακολούθηση. Μια ποινή που επικύρωσε χθες ο Άρειος Πάγος
ως απόλυτα αιτιολογημένη και διόλου αυστηρή...

Το Ανώτατο Δικαστήριο επικύρωσε την καταδίκη από το Πενταμελές Εφετείο Αθήνας
(υπ' αριθμ. 211/98) του βιοτέχνη Θ. Θεοδωρακόπουλου, ο οποίος είχε καταφέρει
να αποφύγει με δόλο την καταβολή ποσού 8.186.000 δρχ. για κατανάλωση
ηλεκτρικού ρεύματος.

Ο Θεοδωρακόπουλος διατηρούσε βιοτεχνία πλαστικών στη Μεταμόρφωση Αττικής και,
σύμφωνα με το κατηγορητήριο, την παραμονή που θα περνούσε ο υπάλληλος
καταμέτρησης της ΔΕΗ από τη βιοτεχνία του για να καταγράψει την κατανάλωση
ρεύματος, αυτός παραβίαζε τις μολυβδοσφραγίδες του μετρητή και με μαχαίρι
αλλοίωνε τις μονάδες που είχαν καταναλωθεί.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16345N176</ED>
<ID>
ID:17549

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N17&aa=6</URL></REF>


Article

<CATEGORY>vin11</CATEGORY>

 <H2>Ο Στ. Αλεξίου εξηγεί γιατί δικάζεται
</H2>
Διαμαρτύρεται ο επίτιμος πρόεδρος Εφετών κ. Στέργιος Αλεξίου για το δημοσίευμα
των «ΝΕΩΝ» της 9/1/99, που είχε τίτλο «Πρόεδρος Εφετών... στο εδώλιο του
Εφετείου για τα κοσμήματα» και επισημαίνει πως δεν παραπέμφθηκε σε δίκη για
κλεπταποδοχή και ηθική αυτουργία σε κλοπή που φέρεται ότι διέπραξε η οικονόμος
του Ευθυμία Δημούδη, αλλά για ψευδορκία, συκοφαντική δυσφήμηση και ψευδή καταμήνυση.

Τα δύο τελευταία αδικήματα, όπως ο κ. Αλεξίου τονίζει, σχετίζονται με την
αναφορά του προς τον αντεισαγγελέα του Αρείου Πάγου Δημ. Τσεβά, στις 11/9/92,
για ενδεχόμενη ανάμειξη του αντιδίκου του κ. Κων. Γιώτα σε κυκλώματα
διακίνησης ναρκωτικών. «Αυτή είναι η πραγματική αιτία της εμπλοκής μου στην
επτάχρονη περιπέτειά μου και όχι η "κλοπή" της γηραιάς Δημούδη, όπως από λάθος
ενημέρωση μνημονεύεται», προσθέτει ο κ. Στέργιος Αλεξίου, στου οποίου την
επιστολή που απευθύνει στα «ΝΕΑ» αναφέρονται τα ακόλουθα:

«Για να γίνει όμως αντιληπτή η πλοκή, η έκταση της όλης υποθέσεως και τα
πραγματικά αίτια, που εύλογα δημιούργησαν τον προβληματισμό σας, παραθέτω
δειγματοληπτικώς τα παρακάτω παράδοξα πλην αποκαλυπτικά περιστατικά:

1. Την σε βάρος της από 20ετίας εξυπηρετούσης το σπίτι μου, λευκού ποινικού
μητρώου και αψόγου βίου, 60χρονης οικονόμου μου, κατασκευή κατηγορίας για
δήθεν κλοπή, που μεθοδεύθηκε χωρίς κατάθεση μηνύσεως, αλλά με 11 διαρκώς
μεταβαλλόμενες καταθέσεις των από 30ετίας φίλων της και τρεις σε βάρος της
παράνομες έρευνες στη Ρόδο και Θεσσαλονίκη (με τη βοήθεια ιδιωτικών ντετέκτιβ
στις τελευταίες), κατά τις οποίες "αναγνωρίσθηκαν" από τους μηνυτές και
κατασχέθηκαν ως πειστήρια 1 παιδικό πιστολάκι, 2 ζεύγη γυναικεία παπούτσια, 4
πλαστικά τάπερ, 1 σεμέν και 751.000 δρχ. που ήδη της απεδόθησαν δικαστικώς
γιατί ήταν δικά της.

2. Την εναντίον της απόδοση κλοπών αρχικά 2 αντικειμένων που με την πρώτη
κατάθεση αυξήθηκαν σε 45 και με τις μεταγενέστερες προσθήκες περιέλαβαν
χρήματα 5.000.000 δρχ., επιταγή 6.800.000 δρχ., ρουμπίνια και διαμάντια, ώστε
να υπερβεί η "κλοπή" τα 17.000.000 δρχ. που τελικά μετά τις αλληλοδιάδοχες
απαλλαγές της για 16.000.000 δρχ. συρρικνώθηκε σε 29 αμφισβητούμενα
αντικείμενα (4 αλυσιδίτσες, 7 ψευτοκολιέ, 7 ψευτοκοσμήματα, 2 διακοσμητικά και
9 προσωπικά είδη) αξίας δήθεν 1.200.000 δρχ. περίπου, για τα οποία όμως η
πραγματογνωμοσύνη που διεξήχθη απεφάνθη κατά την από 12/6/98 έκθεση ότι δεν
επρόκειτο για "μπριγιάν και τιμαλφή", αλλά για ευτελή "ψευτοκοσμήματα
(στρας)", για τα οποία και καταδικάσθηκε ύστερα από αναίρεση κατ' έφεση η
Δημούδη σε 5 μήνες φυλάκιση (και όχι 7 όπως λανθασμένα αναγράφεται) αλλά έχει
ασκήσει ήδη αναίρεση.

3. Την ομαδική κατόπιν ενέδρας μέχρι αιματώσεως και λιποθυμίας της, κακοποίησή
της στη Θεσσαλονίκη από τους μηνυτές και τρίτους, εξ αφορμής προδήλως των
αποκαλύψεών της σχετικά με τη χρησιμοποίησή της εν αγνοία της για τη μεταφορά
ενός ύποπτου πακέτου άσπρης σκόνης και οι οποίοι καταδικάσθηκαν από το
Τριμελές Πλημ/κείο Θεσσαλονίκης (17626/96 απόφ.) για τη σωματική βλάβη της.

4. Την κατά την 2/11/92 καταλήστευση του διαμερίσματος του Αντ/λέως Πληκ/κών
τότε που ετόλμησε να ασκήσει ποινική δίωξη εναντίον αστυνομικών και άλλων
σχετικά με τις γενόμενες σε βάρος της Δημούδη έρευνες και πιστοποιήσεις.

5. Την μετά ταύτα ποινική δίωξη 4 διακεκριμένων ιατρών που την περιέθαλψαν,
του γνωστού δικηγόρου Ρόδου που την υπερασπίσθηκε και εμού που την
συμπαραστάθηκα κατά την διαταχθείσα "προφυλάκισή" της, ως κατ' επάγγελμα, κατ'
εξακολούθηση και ιδιαιτέρως επικίνδυνης κλέφτρας.

6. Την εν συνεχεία κατασκευή σε βάρος μου πλέον των 25 αδικημάτων, από
"κλεπταποδοχής" μέχρι "υποθάλψεως εγκληματίου" κ.ά. και την υποβολή εναντίον
μου αλλεπάλληλων μηνύσεων και αναφορών προς την Υπηρεσία μου, ώστε να
τρομοκρατηθώ και να εγκαταλείψω απροστάτευτη τη μη έχουσα στον ήλιο μοίρα
αγαθή αλλά άτυχη αυτή γυναικούλα.

7. Την πρόταση ως μάρτυρα κατηγορίας εναντίον μου του προαχθέντος ήδη στα
ανώτατα κλιμάκια και υπηρετούντος εκτός Ρόδου αξιωματικού της ΕΛ.ΑΣ., που
επεστάτησε στην άνευ μηνύσεως καταγγελτήρια κατάθεση για την "κλοπή" και
πρωτοστάτησε στην κατάσχεση ως πειστηρίων των παπουτσιών και του παιδικού πιστολιού.

8. Την συνακόλουθη επιστράτευση εναντίον μου γνωστής Ρόδιας, που 5 έτη μετά
την εκ Ρόδου αποχώρησή μου εχρησιμοποιήθη για να υπογράψει βδελυρή μήνυση και
τις καταφανώς προκατασκευασμένες ανήκουστες, ψεύτικες αναφορές της προς την
ηγεσία της Δικαιοσύνης, που το γνήσιο της υπογραφής των τελευταίων εθεωρήθη
υπό αστυνομικών οργάνων Ρόδου, αλλά οι οποίες κατέρρευσαν λόγω του ψεύδους των.

9. Την μετά πάροδο 33 ημερών από της κατά την 11/7/97 καταχωρήσεως στο βιβλίο
δημοσιεύσεων του Πρωτοδίκου βουλεύματος άσκηση κατά την 14/8/1997 εκπροθέσμως
εφέσεως κατ' αυτού και την μετά ταύτα εξαφάνιση του πρώτου και παραπομπή μου
στα Δικαστήρια Ρόδου αντί Αθηνών, όπως είχα παραπεμφθεί πρωτόδικα.

10. Την μη έχουσα προηγούμενο στα Ελληνικά χρονικά πρωτοφανή, ανήκουστη και
αστραπιαία ­ εντός 10 λεπτών από της εγκλήσεως ­ παράνομη σύλληψή μου και την
πλέον των 2 1/2 ωρών κατακράτησή μου κατά τη νύκτα της 6 προς 7/11/1998 στο
Αστ. Τμήμα Ρόδου για εξύβριση δια του Τύπου, που δήθεν υπονοούσα με την
δημοσιευθείσα στην εφημερίδα Ροδιακή σε απάντηση σε βάρος μου δημοσιεύματος εξ
αφορμής των αιτήσεων εξαιρέσεως, ασχέτου προς τον μηνυτή επιστολής μου.

Η απαρίθμηση είναι ενδεικτική. Τα περιστατικά όμως διαφωτιστικά, ώστε ο
καθένας πλέον αντιλαμβάνεται τι υποκρύπτεται όπισθεν της περιέργου αυτής
υποθέσεως. Τι ακριβώς συμβαίνει».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16345N181</ED>
<ID>
ID:17399

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N18&aa=1</URL></REF>


Article

<CATEGORY>vin07</CATEGORY>

 <H5>ΣΤΟ ΜΙΛΑΝΟ Η ΕΓΚΛΗΜΑΤΙΚΟΤΗΤΑ ΕΧΕΙ ΑΥΞΗΘΕΙ ΤΕΛΕΥΤΑΙΑ ΕΠΙΚΙΝΔΥΝΑ
</H5><H2></H2><H2>Η Άγρια Δύση της Ιταλίας
</H2>
Βρισκόμαστε στην Μπρέρα, μία από τις πιο ακριβές συνοικίες του Μιλάνου. Η
εικόνα ­ επιφανειακά τουλάχιστον ­ είναι ήρεμη: η ζωή μοιάζει να κυλά στους
ρυθμούς που απαιτεί ο τίτλος της παγκόσμιας πρωτεύουσας της μόδας. Μόνο που
εννέα άνθρωποι δολοφονήθηκαν στην πόλη μέσα σε διάστημα λίγων ημερών, λίγο
πριν εκπνεύσει το 1998. Και παρ' όλο που τίποτα δεν φαίνεται να συνδέει τους
φόνους μεταξύ τους, πολλοί έχουν αρχίσει να κάνουν λόγο για μετατροπή του
Μιλάνου σε «Άγρια Δύση της Ιταλίας».

Μιλάνο, 1999. Η Αστυνομία κάνει ό,τι μπορεί, αλλά η εγκληματικότητα αυξάνεται
και οι πολίτες νιώθουν ότι κινδυνεύουν

Η ΕΓΚΛΗΜΑΤΙΚΟΤΗΤΑ, είναι η αλήθεια, έχει παρουσιάσει σημαντική αύξηση τον
τελευταίο καιρό. Και η πόλη μοιάζει να έχει αποκτήσει πλέον δύο πρόσωπα: από
τη μία οι διάσημοι σχεδιαστές μόδας και οι βαρόνοι της βιομηχανίας και από την
άλλη οι χιλιάδες ανώνυμοι πολίτες, που εκφράζουν πλέον ανοικτά τις ανησυχίες
τους όσον αφορά την ασφάλειά τους. Κάπου ενδιάμεσα, βέβαια, βρίσκονται και
εκείνοι οι Μιλανέζοι που βάζουν πάνω από όλα τη φήμη της πόλης τους. Εκείνοι
που μοιάζει να θεωρούν πατρίδα τους περισσότερο την Ελβετία παρά την Ιταλία
και επιχειρούν να αμβλύνουν τις εντυπώσεις, φοβούμενοι τις αρνητικές
επιπτώσεις: «Πρέπει να είναι κανείς προσεκτικός, αυτό είναι σίγουρο», δηλώνει
ο ιδιοκτήτης ενός καταστήματος. «Υπάρχουν περιοχές όπου είναι επικίνδυνο να
κυκλοφορείς. Δεν χρειάζεται όμως να υπερβάλλουμε. Τα μέσα ενημέρωσης και οι
πολιτικοί τείνουν να παρουσιάσουν μία εικόνα εγκληματικής φρενίτιδας και αν
δεν προσέξουν, θα κάνουν κακό στην πόλη».

Πολλοί απλοί πολίτες όμως παραπονούνται ότι έχουν εγκαταλειφθεί στη μοίρα
τους. Ότι η Αστυνομία δεν επιτελεί ικανοποιητικά το έργο της. Ότι τα λεγόμενα
«μικροεγκλήματα» ­ όρος όχι ιδιαίτερα δόκιμος μιας και καλύπτει ένα ευρύτατο
φάσμα εγκλημάτων, από διαρρήξεις και κλοπές μέχρι σεξουαλικές κακοποιήσεις ­
έχουν ξεπεράσει τα επιτρεπόμενα όρια. Και υπευθύνους γι' αυτό θεωρούν, σε
μεγάλο βαθμό, τους μετανάστες. Τους βοηθούν άλλωστε και οι στατιστικές που
δίνουν κάθε τόσο στη δημοσιότητα οι Υπηρεσίες Δίωξης Εγκλημάτων: συμμορίες
Αλβανών και Σλάβων μεταναστών φέρονται να έχουν αποκτήσει τον έλεγχο των
περισσότερων κυκλωμάτων πορνείας και διακίνησης ναρκωτικών.

ΛΗΣΤΕΙΕΣ, ΝΑΡΚΩΤΙΚΑ

Όσο περισσότερο απομακρύνεται κανείς από την καρδιά του Μιλάνου, τόσο
λιγότερους ανθρώπους συναντά διατεθειμένους να περιγράψουν την κατάσταση με
ήπιους τόνους: «Αποτελούμε ιδανικούς στόχους», λέει ο Τζοβάνι, η οικογένεια
του οποίου διατηρεί φούρνο στη Βία Πάντοβα, μία από τις κεντρικές οδικές
αρτηρίες της πόλης. «Μας έχουν ληστέψει δύο φορές τους τελευταίους έξι μήνες.
Ναρκομανείς, έμποροι ναρκωτικών, μετανάστες... δεν έχουν τίποτα να φοβηθούν
και τίποτα να χάσουν. Βρισκόμαστε στο έλεός τους. Εργαζόμαστε σκληρά,
πληρώνουμε τους φόρους μας και τι κερδίζουμε;».

Ο δήμαρχος του Μιλάνου, Γκαμπριέλε Αλμπερτίνι, που εξελέγη με το ψηφοδέλτιο
της Κεντροδεξιάς, έχει ζητήσει από τη Ρώμη να λάβει επειγόντως μέτρα για την
πάταξη της εγκληματικότητας. Οι ηγέτες της αντιπολίτευσης, όπως ο βαρόνος των
μέσων ενημέρωσης, Σίλβιο Μπερλουσκόνι, και ο ακροδεξιός Τζανφράνκο Φίνι
επωφελούνται της ευκαιρίας για να στιγματίσουν την αναποφασιστικότητα της
κυβέρνησης όσον αφορά το θέμα της παράνομης μετανάστευσης.

Η ιταλική κυβέρνηση υποσχέθηκε να ενισχύσει το Μιλάνο με 800 επιπλέον
αστυνομικούς. Πότε όμως θα γίνει αυτό; Άγνωστο.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16345N191</ED>
<ID>
ID:17395

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N19&aa=1</URL></REF>


Article

<CATEGORY>vin07</CATEGORY>

 <H2>Μεγάλη διαδήλωση κατά της λαθρομετανάστευσης
</H2>
ΤΗΝ ΠΕΡΑΣΜΕΝΗ Κυριακή στο Μιλάνο, γράφει η ιταλική εφημερίδα «Ρεπούμπλικα», ο
Ουμπέρτο Μπόσι πήρε την εκδίκηση από τον Φίνι, τον Μπερλουσκόνι και τον
δήμαρχο Αλμπερτίνι. Δεν το είπε αυτός. Το λένε οι αριθμοί. Οι πολίτες που
ανταποκρίθηκαν στο κάλεσμά του και συγκεντρώθηκαν για να διαμαρτυρηθούν για
την εγκληματικότητα και τη μετανάστευση ήταν περισσότεροι από κάθε άλλη φορά.
«Για τους πολίτες, η εγκληματικότητα και ο έλεγχος της λαθρομετανάστευσης δεν
είναι πρόβλημα των αστυνομικών και των καραμπινιέρων», είπε στους οπαδούς του
ο αρχηγός της Λέγκα του Βορρά. «Η αλήθεια είναι ότι οι πολίτες δεν θέλουν μια
πολυφυλετική κοινωνία», συμπλήρωσε.

«Μαφία, Αλβανοί, σας μένουν λίγοι μήνες», ήταν ένα από τα πολλά ξενοφοβικά
συνθήματα που ακούστηκαν στη συγκέντρωση. Στις προκηρύξεις όμως που
διανέμονταν στους διαδηλωτές, δεν υπήρχαν διαμαρτυρίες, αλλά συμβουλές: ένας
δεκάλογος κατά της εγκληματικότητας για τους πολίτες και τους εμπόρους του
Μιλάνου. Μερικά παραδείγματα; «Να προσέχετε όταν βρίσκεστε στριμωγμένοι μέσα
σε κάποιο μέσο μαζικής μεταφοράς». «Να κρατάτε πάντα τις τσάντες σας κλειστές,
με το λουρί περασμένο από τον λαιμό σας». «Μη βάζετε το πορτοφόλι σας στην
πίσω τσέπη του παντελονιού σας». Και «να αποφεύγετε τους δρόμους που δεν
φωτίζονται καλά».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16345N192</ED>
<ID>
ID:17449

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N19&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ανάγκη ανεξάρτητης σκέψης
</H2>
<AUTHOR>ΘΕΜΟΣ Χ. ΣΤΟΦΟΡΟΠΟΥΛΟΣ</AUTHOR>

Η ΕΛΛΑΔΑ εξακολουθεί να μην έχει ούτε διπλωματικά επιτελικά όργανα ούτε
μηχανισμούς αντιμετώπισης εκτάκτων διεθνών καταστάσεων, καίτοι ο νέος
Οργανισμός του υπουργείου Εξωτερικών, που δημοσιεύτηκε τον περασμένο Μάρτιο,
προβλέπει ένα Κέντρο Ανάλυσης - Σχεδιασμού και μια Μόνιμη Μεικτή Μονάδα
Διαχείρισης Κρίσεων (ν. 2594/24.3.98, άρθρα 12 και 13, τα οποία παραμένουν ανεφάρμοστα).

Πρόκειται για καθυστέρηση ανησυχητική, λόγω προϊστορίας: η μόνη σχετική
απόπειρα που έγινε στο παρελθόν (1990) εκφυλίστηκε και εγκαταλείφτηκε μέσα σε
γενική αδιαφορία.

Το ίδιο έλλειμμα υπάρχει και στα άλλα θεσμικά επίπεδα (Υπουργικού Συμβουλίου,
Βουλής κ.λπ.). Φαινόμενο αξιοπρόσεκτο, ιδιαίτερα σήμερα που παρατηρείται, σε
ολόκληρο τον κόσμο, ένταση των προσπαθειών προγραμματισμού, για καλύτερο
χειρισμό των μεταψυχροπολεμικών προβλημάτων.

Εμείς αποτελούμε εξαίρεση, λόγω της τάσης που έχουμε να συμμορφωνόμαστε με
σχέδια τα οποία καταστρώνονται, χωρίς δική μας ουσιώδη συμμετοχή, από τους
Αμερικανούς, τους Άγγλους, την Ευρωπαϊκή Ένωση, το ΝΑΤΟ. Γι' αυτό και
αποτυγχάνουμε τις λίγες φορές που επιχειρούμε να αυτενεργήσουμε. Συνηθίσαμε να
σκέπτονται άλλοι για εμάς.

Το κενό δεν μπορούν να καλύψουν τα ιδιωτικά κέντρα μελετών που ιδρύονται στη
χώρα μας, τα τελευταία χρόνια. Διότι αν είναι αδέσμευτα δεν βρίσκουν πόρους
και αναγκάζονται να κλείσουν. Αλλιώς επηρεάζονται από την είσπραξη κονδυλίων
που δίνονται για την εξαγορά συνειδήσεων και την υποταγή στους στόχους ξένων
παραγόντων. Έχουμε απόλυτη ανάγκη αυτόνομου σχεδιασμού, από φορείς ενός
ανεξάρτητου ελληνικού κράτους.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16345N193</ED>
<ID>
ID:17518

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N19&aa=3</URL></REF>


Article

<CATEGORY>vin07</CATEGORY>

 <H5>ΣΥΝΕΧΕΙΣ ΔΙΑΒΟΥΛΕΥΣΕΙΣ ΜΕΤΑ ΤΗΝ ΑΠΟΤΥΧΙΑ ΤΩΝ ΣΥΝΟΜΙΛΙΩΝ ΜΕ ΤΟΝ ΜΙΛΟΣΕΒΙΤΣ ­
ΣΥΓΚΕΝΤΡΩΣΗ ΜΕΓΑΛΩΝ ΔΥΝΑΜΕΩΝ ΣΤΟ ΠΡΙΝΤΕΖΙ
</H5><H5>Μονάδες του 6ου Στόλου από το Αιγαίο στην Αδριατική
</H5><H2>Σενάρια πολέμου στο ΝΑΤΟ
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Ιδιαίτερα βαρύ είναι το κλίμα στην έδρα του ΝΑΤΟ στις Βρυξέλλες, καθώς
πολιτική και στρατιωτική ηγεσία βρίσκονται από χθες σε μόνιμη και διαρκή
διαβούλευση για να προσδιορίσουν αν θα δοθεί εντολή για αεροπορικά πλήγματα
εναντίον σερβικών στόχων, αλλά και στρατιωτικών επιχειρήσεων από τις χερσαίες
δυνάμεις που σταθμεύουν στα Σκόπια.

ΤΑ σενάρια του πολέμου βρέθηκαν και πάλι στο τραπέζι, ενώ ήδη αποφασίσθηκε
συγκέντρωση ναυτικών δυνάμεων, μείωση της χρονικής διάρκειας για την
ενεργοποίηση της εντολής (Activord) σε 48 από 96 ώρες και διπλασιασμό των
ΝΑΤΟϊκών δυνάμεων που σταθμεύουν στη FYROM.

Οι 16 πρέσβεις ενημερώθηκαν από τους στρατηγούς Γερμανό Νόιμαν και Αμερικανό
Κλαρκ, οι οποίοι είχαν πολύωρες συνομιλίες στο Βελιγράδι. Και οι δύο
επιβεβαίωσαν ότι δεν πέτυχαν πολλά πράγματα, ο Σέρβος πρόεδρος Σλόμπονταν
Μιλόσεβιτς δεν υπαναχωρεί από τις θέσεις του και δηλώνει ότι έχει το δικαίωμα
η χώρα του να αναπτύσσει επιχειρήσεις «για την πάταξη της τρομοκρατίας». Για
τους ΝΑΤΟϊκούς αξιωματούχους, όπως φέρεται ότι είπαν στον Μιλόσεβιτς, δεν
είναι δυνατόν να χαρακτηρίζονται τρομοκράτες ηλικιωμένοι και παιδιά που
συμπεριλαμβάνονται στον κατάλογο των θυμάτων του Ρότσακ.

ΕΤΟΙΜΑΣΙΕΣ ΕΠΕΜΒΑΣΗΣ

Οι απεσταλμένοι. Ο Αμερικανός στρατηγός Γουέσλι Κλαρκ, ανώτατος στρατιωτικός
διοικητής του ΝΑΤΟ, και ο Γερμανός στρατηγός Κλάους Νόιμαν, μετά τη συνάντησή
τους με τον γενικό γραμματέα του ΝΑΤΟ Χαβιέρ Σολάνα, ενημερώνουν τους δημοσιογράφους

Το Βορειο-ατλαντικό Συμβούλιο εξέφρασε απογοήτευση για την έλλειψη συνεργασίας
του προέδρου Μιλόσεβιτς και απηύθυνε έκκληση για να αλλάξει συμπεριφορά και να
σεβασθεί όσα συμφωνήθηκαν τον περασμένο Οκτώβριο. Για να δώσουν με σαφήνεια δε
την εντύπωση στο Βελιγράδι ότι το ΝΑΤΟ είναι έτοιμο για επέμβαση στο
Κοσσυφοπέδιο, αποφάσισε:

* Να αυξηθεί μέχρι και να διπλασιασθεί ο αριθμός των ΝΑΤΟϊκών δυνάμεων στα
Σκόπια, ώστε να είναι σε θέση να εκκενωθούν εύκολα, αν χρειαστεί, οι
επιτηρητές του ΟΑΣΕ, αλλά και δυτικοί διπλωμάτες. Σήμερα στα Σκόπια είναι
εγκατεστημένοι 2.400 άνδρες.

* Δόθηκε εντολή να συγκεντρωθούν μεγάλες ναυτικές δυνάμεις στο λιμάνι του
Πρίντεζι της Ιταλίας, ώστε να μεγαλώσει η πίεση προς τη σερβική ηγεσία.

* Μειώθηκε σε 48 από 96 ώρες η δυνατότητα ενεργοποίησης της εντολής για
βομβαρδισμούς. Πρόκειται έτσι να ισχυροποιηθεί ουσιαστικά ένα μόνιμο
τελεσίγραφο προς τον πρόεδρο Μιλόσεβιτς, ότι αρκούν δύο ημέρες για να
ξεκινήσουν οι βομβαρδισμοί, όπως είπε χαρακτηριστικά ΝΑΤΟϊκός αξιωματούχος.

Ας σημειωθεί, πάντως, ότι οι ΗΠΑ με τη Μεγάλη Βρετανία είναι οι δύο χώρες που
επιθυμούν την ανάληψη άμεσης στρατιωτικής δράσης και πιέζουν για συνεδριάσεις
των Μονίμων Αντιπροσώπων ολόκληρη την εβδομάδα.

ΣΥΜΦΩΝΑ με πληροφορίες ΝΑΤΟϊκών αξιωματούχων, ο 6ος αμερικανικός στόλος έλαβε
εντολή να ενισχύσει τις ΝΑΤΟϊκές δυνάμεις και να πλεύσει από το Αιγαίο στην
Αδριατική, στο πλαίσιο της απόφασης του ΝΑΤΟ να ασκηθούν μέγιστες πιέσεις στον
Σέρβο πρόεδρο Μιλόσεβιτς. Οι ίδιες πηγές υπογραμμίζουν ότι υπήρξε έντονη
κινητικότητα και των χερσαίων δυνάμεων, καθώς οι στρατιωτικοί υποστήριξαν χθες
στη συνεδρίαση των Μονίμων Αντιπροσώπων ότι σε περίπτωση επίθεσης το ΝΑΤΟ δεν
θα πρέπει να περιοριστεί στις αεροπορικές επιδρομές, αλλά να υπάρξει
συνδυασμός με τις επιχειρήσεις του στρατού. Εν τω μεταξύ, έντονη παραμένει η
διαφωνία της Ρωσίας, αν και χθες οι «16» συναντήθηκαν με τον Ρώσο ομόλογό τους
στο πλαίσιο του Μόνιμου Κοινού Συμβουλίου και εξέδωσαν ανακοίνωση, στην οποία
καταδικάζεται ο νέος κύκλος βίας, συμπεριλαμβανομένης της σφαγής στο Ρότσακ.
ΝΑΤΟ και Ρωσία επιβεβαιώνουν την αναγκαιότητα της αποστολής επιτηρητών του
ΟΑΣΕ και εύχονται να προωθηθούν πολιτικές λύσεις μέσω διαπραγματεύσεων στην
περιοχή. Στο κοινό ανακοινωθέν δεν υπάρχει κανένα παράθυρο που θα δεχόταν
ερμηνεία ότι η Μόσχα θα μπορούσε να συναινέσει στην περίπτωση ΝΑΤΟϊκής επέμβασης.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16345N201</ED>
<ID>
ID:17396

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N20&aa=1</URL></REF>


Article

<CATEGORY>vin07</CATEGORY>

 <H2></H2><H2>Φόβοι μήπως οι 700 παρατηρητές γίνουν όμηροι
</H2>
Το ΝΑΤΟ προειδοποίησε τον πρόεδρο της Γιουγκοσλαβίας Σλόμπονταν Μιλόσεβιτς να
σταματήσει τις επιθέσεις στο Κοσσυφοπέδιο, επειδή σε αντίθετη περίπτωση θα
αντιμετωπίσει, πιθανώς, αεροπορικές επιδρομές. Η Συμμαχία, όμως, αντιμετωπίζει
τρομερά εμπόδια, ώστε να είναι σε θέση να φέρει σε πέρας την απειλή της.

Ακόμα και την ώρα που ο στρατηγός Γουέσλι Κλαρκ, ο στρατιωτικός διοικητής του
ΝΑΤΟ, ταξίδευε στο Βελιγράδι για να επιδώσει την προειδοποίηση, ανώτεροι
αξιωματούχοι του ΝΑΤΟ, στις Βρυξέλλες, παραδέχονταν πως η δυτική πολιτική
βρισκόταν σε σύγχυση, μετά την ανάπτυξη των διεθνών παρατηρητών, οι οποίοι και
θα πρέπει να απομακρυνθούν πριν αρχίσουν, ενδεχομένως, οι βομβαρδισμοί.

Τα προβλήματα που έχουν προκύψει ήταν πρόδηλα από τη στιγμή που ο Ρίτσαρντ
Χόλμπρουκ, τον περασμένο Οκτώβριο, διαπραγματεύτηκε μια πολύ ισχνή συμφωνία,
τα περισσότερα στοιχεία της οποίας έμειναν στα λόγια. Αποτέλεσμα ήταν να
σταματήσουν οι μάχες στο Κοσσυφοπέδιο χωρίς να τεθούν οι προϋποθέσεις για
πολιτική συμφωνία ανάμεσα στους Σέρβους ­ που κυριαρχούν στη γιουγκοσλαβική
κυβέρνηση ­ και στους αλβανόφωνους αυτονομιστές αντάρτες στο Κοσσυφοπέδιο.

ΟΙ ΠΑΡΑΤΗΡΗΤΕΣ

Η αλβανόφωνη πλειονότητα στο Κοσσυφοπέδιο αρνείται ότι αποτελεί μέρος της
Σερβίας, από τότε που ο Μιλόσεβιτς ανακάλεσε την αυτονομία της περιοχής, το 1989.

Επειδή οι αλβανόφωνοι αντάρτες επιδιώκουν την ανεξαρτησία από τη Σερβία, ο
Μιλόσεβιτς θεωρεί τις μάχες στην επαρχία ως εσωτερική υπόθεση.

Βάσει της συμφωνίας Χόλμπρουκ, προβλεπόταν η ανάπτυξη 2.000 παρατηρητών του
ΟΑΣΕ. Οι 700 που ήδη έχουν φτάσει στο Κοσσυφοπέδιο είναι τώρα πιθανοί όμηροι,
όπως οι άνδρες της ειρηνευτικής δύναμης στη Βοσνία το 1992-95. Έτσι
δημιουργούνται εμπόδια στις αεροπορικές επιδρομές.

Λόγω των δυσκολιών αυτών, το ΝΑΤΟ εμφανίζεται να κλίνει στην επιδίωξη να
επιτευχθεί ένας ευπρόσωπος συμβιβασμός με τον Μιλόσεβιτς, αν είναι έτοιμος να
κάνει ορισμένες υποχωρήσεις. Επίσης, οι αξιωματούχοι του ΝΑΤΟ υποστήριζαν πως
ο Μιλόσεβιτς θα πρέπει να υπαναχωρήσει και στο θέμα της απέλασης του
Αμερικανού διπλωμάτη Γουίλιαμ Γουόκερ (επικεφαλής των παρατηρητών του ΟΑΣΕ),
να διατάξει τα στρατεύματα να επιστρέψουν στους στρατώνες και να επιτρέψει σε
διεθνείς ιατροδικαστές να εξετάσουν τα πτώματα των «45».

ΣΙΡΑΚ, ΦΙΣΕΡ

Η δεύτερη μεγάλη δυσκολία είναι πως παρά τις δηλώσεις του Γερμανού υπουργού
Εξωτερικών Γιόσκα Φίσερ, πως η απέλαση του Γουόκερ είναι απαράδεκτη, και του
Γάλλου προέδρου Ζακ Σιράκ, ότι η σφαγή μπορεί να γίνει αφορμή αναθεώρησης της
γαλλικής στάσης στο Κοσσυφοπέδιο, η ευρωπαϊκή υποστήριξη σε δυναμική λύση δεν
έχει διατυπωθεί.

Το τρίτο πρόβλημα είναι πως η Συμμαχία δεν κατόρθωσε να εμποδίσει την εισροή
όπλων προς τους αντάρτες του Απελευθερωτικού Στρατού του Κοσσυφοπεδίου. Ούτε
έχει πείσει την πλειονότητα των αλβανοφώνων ότι οι απαιτήσεις τους θα
μπορούσαν να ικανοποιηθούν καλύτερα με πολιτικά μέσα παρά με όπλα...

«Αναζητούμε απεγνωσμένα νέες ιδέες για πολιτική λύση», δήλωνε αξιωματούχους
του ΝΑΤΟ, «αλλιώς θα βγάζουμε λόγους για ειρήνη στην Ευρώπη, στην 50ή επέτειο
της ίδρυσης του ΝΑΤΟ, τον Απρίλιο, στην Ουάσιγκτον, ενώ θα ρέει αίμα στο Κοσσυφοπέδιο».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16345N202</ED>
<ID>
ID:17450

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N20&aa=2</URL></REF>


Article

<CATEGORY>vin07</CATEGORY>

 <H5>ΚΥΡΙΑΡΧΟΣ ΤΟΥ ΠΑΙΧΝΙΔΙΟΥ ΜΕΤΑ ΤΗΝ ΕΤΗΣΙΑ ΟΜΙΛΙΑ ΤΟΥ
</H5><H5>Συναρπαστικός «σόουμαν» απέσπασε χειροκροτήματα και Ρεπουμπλικανών
</H5><H2>Κλίντον και το 2000!
</H2>
<AUTHOR>ΝΟΤΗΣ ΠΑΠΔΟΠΟΥΛΟΣ</AUTHOR>

Όποιος είχε οποιαδήποτε αμφιβολία για το κατά πόσον ο Μπιλ Κλίντον θα
εξαντλήσει τη θητεία του έπαψε πλέον να έχει μετά την ετήσια ομιλία που
εξεφώνησε ο Αμερικανός πρόεδρος ενώπιον του Κογκρέσου για την «κατάσταση στη χώρα».

Η ΕΤΗΣΙΑ αυτή ομιλία θεωρείται η σημαντικότερη κάθε χρονιάς, αφού ο εκάστοτε
πρόεδρος σκιαγραφεί ενώπιον όλων των βουλευτών και των γερουσιαστών, όλων των
διπλωματικών εκπροσώπων των χωρών του κόσμου και των ανώτατων δικαστών της
χώρας τις προτεραιότητές του.

Η σιγουριά και η άνεση με την οποία κινήθηκε ο πρόεδρος Κλίντον σ' αυτή την
ομιλία έδειξε όχι μόνο ότι είναι ο κυρίαρχος του παιχνιδιού αλλά και ότι είναι
βέβαιος πως θα παραμείνει στη θέση του έως το 2000, παρά τη δίκη στη Γερουσία.

Εκμεταλλευόμενος την ιδιαίτερα ευνοϊκή οικονομική συγκυρία (πληθωρισμός κάτω
του 1%, ανεργία γύρω στο 4% και πλεόνασμα 70 δισεκατομμυρίων δολαρίων στον
κρατικό προϋπολογισμό) ο κ. Κλίντον είχε στην ομιλία του «καλούδια» για όλους
τους Αμερικανούς πολίτες.

Για τους υπερήλικες (αλλά και για τους σημερινούς μεσήλικες) υποσχέθηκε
ενίσχυση με 3 τρισεκατομμύρια δολάρια τα επόμενα 15 χρόνια της κοινωνικής ασφάλισης.

«Σας ευχαριστώ». Με τη δραματική αυτή κίνηση χαιρετά τα μέλη του Κογκρέσου ο
πρόεδρος Κλίντον, μετά τη δήλωση ότι «η κατάσταση της Ένωσης είναι ισχυρή»

Για τους λιγότερο προνομιούχους Αμερικανούς υποσχέθηκε βελτίωση των υπηρεσιών
υγείας και εκπαίδευσης, ενώ εξήγγειλε μέτρα για την επιμόρφωση των ανέργων
ώστε να βρίσκουν όσο το δυνατόν γρηγορότερα δουλειά.

Για τους πολίτες δεύτερης κατηγορίας (όπως αντιμετωπίζονται οι Μαύροι σε
πολλές περιοχές της Αμερικής) υποσχέθηκε νέες πρωτοβουλίες κατά των διακρίσεων.

Για τους στρατιωτικούς και τις οικογένειές του υποσχέθηκε αυξήσεις μισθών και
ενίσχυση του προϋπολογισμού των ενόπλων δυνάμεων, ενώ υπογράμμισε την ανάγκη
για περαιτέρω μείωση της εγκληματικότητας με την πρόσληψη 50.000 ακόμη
αστυνομικών. (Θέματα ιδιαίτερα δημοφιλή για τους Ρεπουμπλικανούς ψηφοφόρους).


ΓΙΑ ΤΟΥΣ Αμερικανούς που έχουν περιβαλλοντικές ανησυχίες υποσχέθηκε μέτρα
μείωσης της ρύπανσης, ενώ, εκμεταλλευόμενος την απέχθεια των Αμερικανών προς
τον καπνό, είπε ότι θα προωθήσει νομοθεσία για να πληρώνουν οι βιομηχανίες
καπνού τα έξοδα νοσηλείας όσων έχουν αναπνευστικά προβλήματα.

Εξαγγελίες που ανάγκασαν ακόμη και κάποιους Ρεπουμπλικανούς βουλευτές και
γερουσιαστές να σηκωθούν όρθιοι στις θέσεις τους και να χειροκροτήσουν τον
Αμερικανό πρόεδρο.

Όμως, το πιο εντυπωσιακό της χθεσινής ομιλίας ­ που οδήγησε τη δημοτικότητα
του Κλίντον στα ύψη (σύμφωνα με δημοσκόπηση του NBC στο 76%) ­ ήταν ο
καταπληκτικός τρόπος με τον οποίο ο κ. Κλίντον παρουσίασε τις θέσεις του.

Ο «σόουμαν» Κλίντον, με μικρές και κοφτές προτάσεις, με συναισθηματική φόρτιση
και εκφραστικές γκριμάτσες, άλλοτε γελαστός κι άλλοτε σοβαρός, έδειξε ότι
κατέχει όσο λίγοι την τέχνη της επικοινωνίας και γνωρίζει άριστα τις ανάγκες
της τηλεόρασης.

Αποκορύφωμα της ομιλίας του η θεατρική παρουσίαση της Ρόζας Παρκς, μιας μαύρης
γυναίκας που έχει γίνει σύμβολο για τους αγώνες της, επειδή, αψηφώντας τους
νόμους των λευκών, μπήκε πριν από 43 χρόνια σε λεωφορείο της Αλαμπάμα και
αρνιόταν να κατέβει, παρά το γεγονός ότι απαγορευόταν η χρήση του από τους μαύρους.

Ποιος να δώσει σημασία τώρα στη βαρετή δίκη στη Γερουσία...
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16345N411</ED>
<ID>
ID:17397

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N41&aa=1</URL></REF>


Article

<CATEGORY>vin07</CATEGORY>

 <H2>Ο «πατέρας» της Ντόλι θα προχωρήσει στην κλωνοποίηση ανθρώπου
</H2>
ΣΤΗΝ κλωνοποίηση του ανθρώπου θα στρέψει πλέον τις εργασίες του ο Βρετανός
επιστήμων, Ίαν Ουίλμουτ, που υπήρξε ο «πατέρας» της πρώτου κλωνοποιημένου
προβάτου, της Ντόλι, όπως μετέδωσε το βρετανικό δίκτυο BBC.

Κατά το BBC ο Ουίλμουτ ήδη βρίσκεται σε επαφή με την αμερικανική εταιρεία
Γκέρον Κορπορέισον, η οποία είναι πρόθυμη να χρηματοδοτήσει τα πειράματα που
εντός ολίγων εβδομάδων πρόκειται να αρχίσει πάνω στην κλωνοποίηση ανθρωπίνων
εμβρύων για θεραπευτικούς σκοπούς.

Χάρη στη χρηματοδότηση της Γκέρον πρόκειται να ξεκινήσει πειράματα για την
κλωνοποίηση κυττάρων ανθρωπίνου εμβρύου, για καθαρά ιατρικούς σκοπούς, και ο
δρ Ρότζερ Πέντερσεν, του Πανεπιστημίου της Καλιφόρνιας στο Σαν Φρανσίσκο.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16345N412</ED>
<ID>
ID:17451

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N41&aa=2</URL></REF>


Article

<CATEGORY>vin07</CATEGORY>

 <H2>Τριγμοί στην κυβέρνηση της Ιταλίας
</H2>
ΤΡΙΓΜΟΥΣ στον κυβερνητικό συνασπισμό της Ιταλίας προκαλεί η αντιπαράθεση του
Ρομάνο Πρόντι με τον Φραντσέσκο Κοσίγκα.

Ο επίτιμος πρόεδρος του κόμματος της Δημοκρατικής Ένωσης, Φραντσέσκο Κοσίγκα,
που στηρίζει τον κυβερνητικό συνασπισμό τού Ντ' Αλέμα, αποφάσισε χθες να
παραιτηθεί και να ζητήσει την παραίτηση των τριών υπουργών του κόμματός του. Ο
Κοσίγκα δήλωσε ότι θα εξακολουθήσει να στηρίζει την κυβέρνηση «απ' έξω».

Η κρίση που ξέσπασε αφορά τις εσωτερικές ισορροπίες στον κεντροαριστερό
κυβερνητικό συνασπισμό. Αιτία ήταν η επάνοδος του Ρομάνο Πρόντι στην πολιτική
σκηνή με την ανασυγκρότηση όλων των δυνάμεων του συνασπισμού της «Ελιάς» εν
όψει των ευρωεκλογών. Σε προχθεσινή συνάντηση των κομμάτων της «Ελιάς», υπό
την προεδρία του Πρόντι, αποφασίστηκε να κατέλθουν στις ευρωεκλογές με
ξεχωριστές λίστες, αλλά με κοινό πρόγραμμα. <REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16345N413</ED>
<ID>
ID:17488

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N41&aa=3</URL></REF>


Article

<CATEGORY>vin07</CATEGORY>

 <H2>Εκστρατεία να διασωθεί η ασιατική τίγρη
</H2>
Σε αιχμαλωσία. Σώθηκε από τους λαθροκυνηγούς, έστω και αν είναι περιορισμένη
σ' ένα κλουβί του ζωολογικού κήπου του Λονδίνου

ΕΙΔΟΣ υπό εξαφάνιση είναι πλέον η ασιατική τίγρη και 14 χώρες, μεταξύ των
οποίων οι Ηνωμένες Πολιτείες, η Ρωσία και η Κίνα, μετέχουν στην εκστρατεία που
ξεκίνησε χθες στο Λονδίνο για τη διάσωσή της.

Ο αριθμός των τίγρεων έχει μειωθεί σήμερα δραματικά, ενώ πριν από έναν αιώνα
ανερχόταν σε 100.000. Τα περισσότερα από τα ζώα αυτά είναι θύματα της
αποψίλωσης των δασών και των λαθροκυνηγών.

Διάφορα μέρη του σώματος των άγριων αυτών αιλουροειδών ­ όπως το τρίχωμα, το
δέρμα, τα αυτιά και τα γεννητικά τους όργανα ­ χρησιμοποιούνται κατά κόρον από
την κινεζική παραδοσιακή ιατρική. Η αξία μιας τίγρης της Βεγγάλης στη μαύρη
αγορά μπορεί να φτάσει τα 60.000 δολάρια.

Σήμερα δεν απομένουν παρά 20 περίπου τίγρεις σε ελεύθερη κατάσταση στην Κίνα,
450 στη ρωσική Άπω Ανατολή, 500 στη Σουμάτρα, περίπου 1.000 έως 1.800 στη
Βιρμανία, τη Μαλαισία, την Ταϊλάνδη, το Λάος, την Καμπότζη και το Βιετνάμ και
4.000 στην Ινδία, το Μπαγκλαντές και το Νεπάλ.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16345N414</ED>
<ID>
ID:17520

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N41&aa=4</URL></REF>


Article

<CATEGORY>vin07</CATEGORY>

 <H2>Διάτρητο το Χήθροου
</H2>
ΔΕΚΑ χρόνια μετά την τραγωδία του Λόκερμπι, τα μέτρα ασφαλείας στο διεθνές
αεροδρόμιο του Χήθροου είναι αστεία. Φρόντισε να το αποδείξει ένας
δημοσιογράφος της βρετανικής εφημερίδας «Σαν» που ξεγέλασε τις αρχές του
αεροδρομίου, μόνο και μόνο για να δείξει πόσο εύκολα μπορεί ένας τρομοκράτης
να ανατινάξει ένα αεροπλάνο ­ αρκεί να το θελήσει.

«Με ψεύτικα πιστοποιητικά», αποκαλύπτει ο δημοσιογράφος Λι Πότερ, «έπιασα
δουλειά στο Χήθροου σαν καθαριστής αεροσκαφών. Είχα το ελεύθερο να κυκλοφορώ
στην πίστα και να ανεβαίνω στα αεροπλάνα, κάνοντας χρήση μιας ταυτότητας που
μου έδωσαν οι αρχές ασφαλείας του Χήθροου. Για να την πάρω, είχα δώσει πλαστά
στοιχεία και ψεύτικες συστάσεις».

Την πρώτη κιόλας ημέρα που έπιασε δουλειά, ο Πότερ μπήκε σε έξι αεροπλάνα,
κουβαλώντας μάλιστα μαζί του το κινητό του τηλέφωνο και τη φωτογραφική του μηχανή.

«Θύματα» του Πότερ έπεσαν αεροπλάνα των εταιρειών Virgin Atlantic, Iberia, SAS
και British Midland.

«Θα μπορούσα να είχα βάλει βόμβα σε ένα τζάμπο», λέει τώρα ο δημοσιογράφος που
απομυθοποίησε τα μέτρα ασφαλείας του Χήθροου.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16345N415</ED>
<ID>
ID:17537

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N41&aa=5</URL></REF>


Article

<CATEGORY>vin07</CATEGORY>

 <H5>ΝΙΚΟΛ ΣΕΛΙΓΚΜΑΝ
</H5><H2>ΠΡΟΣΩΠΑ
</H2><H2>Το «μυστικό όπλο» του Κλίντον
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Βελούδο απέξω, πέτρα από μέσα»: η Νικόλ Σέλιγκμαν είναι το μυστικό όπλο του
Μπιλ Κλίντον στη δίκη του στη Γερουσία.

Νικόλ Σέλιγκμαν. «Μπορεί να γίνεται πολύ σκληρή κι αμέσως μετά γοητευτική και γλυκιά»

Ο ΤΖΩΡΤΖ Στεφανόπουλος ήταν εκείνος που την χαρακτήρισε για πρώτη φορά
«μυστικό όπλο» και ο χαρακτηρισμός αυτός «κόλλησε» στην ωραία 42χρονη
δικηγόρο. «Μπορεί να γίνεται πολύ σκληρή κι αμέσως μετά γοητευτική και
γλυκιά», λέει ο Λάννυ Ντέηβις, πρώην δικηγόρος του Λευκού Οίκου. «Έτσι
καταφέρνει να αιφνιδιάζει τους μάρτυρες· αν δεν τους στριμώξει με τον ένα
τρόπο, θα τους στριμώξει με τον άλλον». Οι «Τάιμς» του Λονδίνου προέβαλαν χθες
στην πρώτη σελίδα τους τη γοητευτική δικηγόρο, μία από τις δύο νέες γυναίκες
που αντιπαρατάσσει η υπερασπιστική ομάδα του Αμερικανού προέδρου στους 13
«γκρίζους» ρεπουμπλικανούς κατηγόρους (η άλλη είναι η Σέρυλ Μιλς, μια λαμπρή
μαύρη δικηγόρος 33 ετών). Απόφοιτος της Νομικής Σχολής του Χάρβαρντ, είναι η
καλύτερη φίλη της Καρολάιν Κέννεντυ, της κόρης του δολοφονημένου προέδρου.
Είχε διατελέσει διευθύντρια της περίφημης επιθεώρησης του Χάρβαρντ «Harvard
Review» και δούλεψε για λίγο στην «Ουώλ Στρητ Τζέρναλ», πριν διοριστεί στο
Εφετείο και το Ανώτατο Δικαστήριο των ΗΠΑ. Στη συνέχεια προσελήφθη στο
δικηγορικό γραφείο Ουίλλιαμς και Κόννολυ, στο οποίο συνεργάζεται με τον
Ντέηβιντ Κένταλ, τον προσωπικό δικηγόρο του Κλίντον. Η Σέλιγκμαν έχει εργαστεί
επανειλημμένα για την κυρία Κλίντον κατά τις ανακρίσεις για την υπόθεση
Ουάιτγουότερ και τον περασμένο χρόνο ασχολήθηκε σχεδόν αποκλειστικά με την
υπόθεση Μόνικα Λιουΐνσκυ. Ήταν η μοναδική γυναίκα παρούσα όταν ο Κλίντον έδωσε
την κατάθεσή του, μέσω κλειστού τηλεοπτικού κυκλώματος, στο Ειδικό Σώμα των
Ενόρκων. Και, μολονότι την υπερασπιστική επιχειρηματολογία άρχισε προχθές να
αναπτύσσει ο Τσαρλς Ραφ, ο επικεφαλής των δικηγόρων του Λευκού Οίκου και
βετεράνος του Ουώτεργκεητ, η Σέλιγκμαν αναμένεται να διαδραματίσει σημαντικό
ρόλο κατά την ακροαματική διαδικασία. Η στρατηγική της υπεράσπισης για να
πεισθούν οι 100 γερουσιαστές να μην καταδικάσουν τον Κλίντον, επισημαίνει η
«Τάιμς», είναι να αμφισβητήσει τα γεγονότα στα οποία στηρίζονται οι δύο
κατηγορίες και να επιμείνει πως, έστω κι αν τα γεγονότα αυτά είναι πραγματικά,
δεν δικαιολογούν την καθαίρεση του Κλίντον από την προεδρία, επειδή δεν μπορεί
να εξισωθούν με «προδοσία, δωροληψία ή άλλα μεγάλα εγκλήματα και παραπτώματα»
­ όπως αναφέρει η πρόβλεψη του αμερικανικού Συντάγματος για την παραπομπή και
την καταδίκη ενός προέδρου. Η πλειοψηφία της κοινής γνώμης των ΗΠΑ φαίνεται
πως συμφωνεί με την προεδρική υπεράσπιση: σύμφωνα με τις τελευταίες
σφυγμομετρήσεις, 61% των Αμερικανών πιστεύουν ότι ο Κλίντον δεν πρέπει να
καταδικασθεί, ενώ 69 στους εκατό εγκρίνουν την ως τώρα επίδοσή του στην προεδρία.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16345N421</ED>
<ID>
ID:17398

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N42&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Στο χρονοντούλαπο της Ιστορίας
</H2>
Ο Τόνυ Μπλαιρ κήρυξε τον πόλεμο στη Βουλή των Λόρδων· η βρετανική κυβέρνηση
σκοπεύει να στείλει περισσότερους από 700 κληρονομικώ δικαιώματι νομοθέτες στο
χρονοντούλαπο της Ιστορίας.

Βουλή των Λόρδων. Δεν είναι ακόμη σαφές τι θα την διαδεχθεί

Η ΚΥΒΕΡΝΗΣΗ ανακοίνωσε την πιο ριζική μεταρρύθμιση της Άνω Βουλής του
βρετανικού Κοινοβουλίου που έχει γίνει αυτό τον αιώνα. Η πρόεδρος των Λόρδων,
η βαρόνη Τζέυ, σήμανε το τέλος μιας παράδοσης άνω των 600 ετών, καθώς η
κυβέρνηση κατέθετε χθες στο Κοινοβούλιο το νομοσχέδιο περί της Μεταρρύθμισης
της Βουλής των Λόρδων. Μιλώντας σε μια αίθουσα όπου δεν έπεφτε ούτε καρφίτσα,
η βαρόνη Τζέυ δήλωσε: «Το νομοσχέδιο αυτό σηματοδοτεί άλλο ένα σημαντικό βήμα
στην προσπάθεια της κυβέρνησης να τροποποιήσει το Σύνταγμα». Πρόσθεσε ότι οι
προτάσεις θα εξασφαλίσουν «ένα σύγχρονο Κοινοβούλιο για μια σύγχρονη Βρετανία».

Βάσει των προτάσεων, 759 κληρονομικά μέλη της Βουλής των Λόρδων θα αποχωρήσουν
από το Κοινοβούλιο πριν από τις επόμενες γενικές εκλογές, μολονότι η κυβέρνηση
σκέφτεται να αφήσει γύρω στους 90 στη θέση τους στα πρώτα στάδια της
μεταρρύθμισης. Μιλώντας την ίδια στιγμή στη Βουλή των Κοινοτήτων, ο
πρωθυπουργός Τόνυ Μπλαιρ δήλωσε: «Στο μανιφέστο μας είχαμε σαφώς δεσμευθεί να
απαλλαγούμε από τα κληρονομικά μέλη της Βουλής των Λόρδων ­ κι αυτό ακριβώς θα κάνουμε».

Τι θα διαδεχθεί αυτή τη Βουλή των κληρονομικώ δικαιώματι νομοθετών δεν είναι
σαφές ­ σύμφωνα με παρατηρητές, το Εργατικό Κόμμα βλέπει τη μεταρρύθμιση ως
ένα τρόπο για να σταματήσει η παραδοσιακή κυριαρχία των Συντηρητικών στη Βουλή
των Λόρδων. Ποιοι θα αποτελούν τη νέα Βουλή, πώς θα επιλεγούν και ποια θα
είναι τα καθήκοντά τους, είναι ερωτήματα που δεν έχουν ακόμη απαντηθεί. Μια
Βασιλική Επιτροπή σχηματίζεται τώρα υπό τον πρώην υπουργό των Συντηρητικών
λόρδο Ουέηκχαμ για να εξετάσει τις προτάσεις για τη μεταρρύθμιση της Άνω
Βουλής. Η επιτροπή αυτή θα πρέπει να δώσει το πόρισμά της έως τις 31
Δεκεμβρίου του 1999, δήλωσε η λαίδη Τζέυ. Στο χρονικό διάστημα ανάμεσα στην
κατάργηση των Λόρδων και το δεύτερο στάδιο της μεταρρύθμισης θα υπάρξει μια
μεταβατική Βουλή. Ο πρωθυπουργός ελπίζει να έχει μια πλήρως μεταρρυθμισμένη
Βουλή των Λόρδων στις επόμενες γενικές εκλογές, οι οποίες θα διεξαχθούν το
αργότερο το 2002. Οι Συντηρητικοί διατείνονται πάντως ότι η νέα Βουλή θα
διοριστεί από τον πρωθυπουργό και κατά συνέπεια θα αποτελείται από «τους
φίλους του Τόνυ». Ο επικεφαλής των Συντηρητικών στο σώμα αυτό, ο λόρδος
Στράθκλαϋντ, επιτέθηκε στη λαίδη Τζέυ λέγοντας ότι η δήλωσή της έδειξε πως
«δεν υπάρχει ένα σαφές όραμα» για τη μεταρρύθμιση. Ο αρχηγός των Φιλελεύθερων
Δημοκρατών στη Βουλή των Λόρδων, ο λόρδος Ρότζερς, υποστήριξε τη μεταρρύθμιση.
Αλλά ο βετεράνος αριστερός βουλευτής των Εργατικών Τόνυ Μπεν, ο οποίος είχε
κάνει αγώνα για να φύγει από τη Βουλή των Λόρδων και να γίνει ένας αιρετός
νομοθέτης, επιτέθηκε στις κυβερνητικές προτάσεις και ζήτησε να μην υπάρχουν
διορισμένοι και όλα τα τα μέλη της Άνω Βουλής να εκλέγονται: «Είναι καιρός για
την κυβέρνηση να κάνει σαφές ότι δικαιούμεθα να έχουμε ένα εκλεγμένο
Κοινοβούλιο», τόνισε.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16345N422</ED>
<ID>
ID:17452

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N42&aa=2</URL></REF>


Article

<CATEGORY>vin07</CATEGORY>

 <H5>Η Αργεντινή...
</H5><H5>Ο Μπαλτάζαρ Γκαρθόν...
</H5><H5></H5><H5>Ο στρατηγός Βιντέλα...
</H5><H5>Ο Πέδρο Μπιάνκι...
</H5><H2>ΣΗΜΑΤΑ </H2>
... μόλις τώρα έρχεται αντιμέτωπη με το σκοτεινό, αιματηρό παρελθόν της.
Σχεδόν ένα τέταρτο του αιώνα από εκείνη τη μέρα του Μαρτίου του 1976, που οι
στρατιωτικοί κατέλαβαν πραξικοπηματικά την εξουσία, ξεκίνησαν τον «βρώμικο
πόλεμο» εναντίον της Αριστεράς, δολοφόνησαν 14.000 άτομα και επιδόθηκαν
συστηματικά στην εξόντωση των διαφωνούντων, τα θύματα περιμένουν ακόμα τη
δικαίωση. Φαίνεται ότι η ώρα αυτή πλησιάζει. Όχι χάρη στην κυβέρνηση της
Αργεντινής, αλλά στον πασίγνωστο πλέον Ισπανό δικαστή Μπαλτάζαρ Γκαρθόν ­ τον
ίδιο άνθρωπο που κίνησε τα νήματα για να λογοδοτήσει ένας άλλος αιμοσταγής
δικτάτορας ­ ο Αουγκούστο Πινοσέτ, της Χιλής.

... ζήτησε τη σύλληψη του Χόρχε Βιντέλα, του διαδόχου του στρατηγού Λεοπόλντο
Γκαλτιέρι και άλλων πρωταγωνιστών της χούντας της Αργεντινής. Τα δικαστήρια
αναγκάστηκαν να πιάσουν δουλειά. Ο Βιντέλα τέθηκε σε κατ' οίκον κράτηση με την
κατηγορία της απαγωγής παιδιών. Των παιδιών εκείνων που γεννήθηκαν από
κρατούμενες της χούντας και δόθηκαν για υιοθεσία σε στρατιωτικούς, για να...
ανατραφούν χριστιανικά. Την ίδια κατηγορία αντιμετωπίζει τώρα και ο Λεοπόλντο
Γκαλτιέρι. Και η Αργεντινή αφυπνίστηκε. «Τα εντάλματα σύλληψης που εξέδωσε ο
Γκαρθόν έπεσαν σαν ένα ηχηρό χαστούκι στο πρόσωπο της κυβέρνησης της
Αργεντινής, που είχε στηρίξει την πολιτική της στην αμνηστία των πρωτεργατών
της δικτατορίας και τη λήθη», λέει ο Ούκι Γκόνι, συγγραφέας του βιβλίου «Ο
Περόν και οι ναζί». Το 1983, όταν οι στρατιωτικοί παρέδωσαν τα ηνία της
Αργεντινής στους πολιτικούς, τα ίδια ονόματα απασχολούσαν τα πρωτοσέλιδα, όπως
και σήμερα. Ήταν οι άνθρωποι που έδιναν τις διαταγές για τα βασανιστήρια, τις
απαγωγές, τις εξαφανίσεις, τις δολοφονίες. Αλλά, στην ουσία κανείς δεν λογοδότησε.

... ο πρωταίτιος της όλης συμφοράς, δικάστηκε και φυλακίστηκε για μερικά
χρόνια, αλλά αμνηστεύτηκε όπως όλοι άλλωστε οι υπεύθυνοι το 1989. Η απόδοση
δικαιοσύνης έμοιαζε πιο μακρινή από ποτέ. Και αίφνης η υπόθεση Πινοσέτ έπαιξε
τον ρόλο του καταλύτη και οι Αργεντινοί συνειδητοποίησαν ότι και τα μεγάλα
ονόματα δεν μπορεί να προστατεύονται πάντα. Αυτά τα μεγάλα ονόματα που δεν
έχουν ακόμα συναίσθηση του τι διέπραξαν. Ακόμα κι αν πρόκειται για φόνους
γυναικών και παιδιών, δεν νιώθουν καμία ενοχή. Αυτό τουλάχιστον υποστηρίζει ο
Πέδρο Μπιάνκι, δικηγόρος που εκπροσώπησε πολλούς μεγαλόσχημους της χούντας.
«Αν αισθάνονται ενοχές; Κατά την προσωπική μου άποψη, όχι. Πιστεύω ότι είναι
πεπεισμένοι ότι έκαναν το σωστό για να σώσουν τη χώρα».

... βέβαια δεν είναι αμερόληπτος. Δεν κρύβει ότι υποστήριζε τους
πραξικοπηματίες. «Δεν συμφωνώ με τις μεθόδους που χρησιμοποίησαν, αλλά συμφωνώ
ότι έπρεπε να νικήσουν τους ανατρεπτικούς», λέει ακόμα και σήμερα. Και η
δικαιοσύνη; «Μην ξεχνάτε ότι η νοοτροπία των Αργεντινών διαφέρει από των
Ευρωπαίων για τους Ευρωπαίους ­ οι ένοχοι πρέπει να δικάζονται, να
καταδικάζονται και να εκτίουν την ποινή τους. Εμείς, δεν πιστεύουμε ότι ένας
άνθρωπος πρέπει να περνά το υπόλοιπο της ζωής του στη φυλακή. Η καταδίκη της
κοινωνίας είναι αρκετή. Το να θεωρείται κάποιος ένοχος από την κοινωνία είναι
αρκετό». Βολική άποψη, αλήθεια, για όσους συμπορεύτηκαν με τη χούντα. Και που
δεν απηχεί, φυσικά, τις γνώμες των μανάδων της πλατείας Μάγιο, που 15 και
πλέον χρόνια μετά, εξακολουθούν να απαιτούν δικαιοσύνη για τους αγνοούμενους
και τους δολοφονημένους.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16345N423</ED>
<ID>
ID:17489

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N42&aa=3</URL></REF>


Article

<CATEGORY>vin08</CATEGORY>

 <H5>ΟΙ ΠΙΣΤΩΤΙΚΕΣ ΚΑΡΤΕΣ ΚΑΙ ΟΙ ΑΤΟΚΕΣ ΔΟΣΕΙΣ ΑΝΑΘΕΡΜΑΙΝΟΥΝ ΤΗ ΖΗΤΗΣΗ ΣΤΑ ΜΑΓΑΖΙΑ
</H5><H2>Ζεστάθηκε η αγορά
</H2>
Οι πιστωτικές κάρτες και οι άτοκες δόσεις ζέσταναν την αγορά στις φετινές
εκπτώσεις, ενώ οι έμποροι προσδοκούν ότι έως τις 28 Φεβρουαρίου, που τυπικά
λήγει η περίοδος αυτή, οι πωλήσεις θα αυξηθούν περισσότερο.

ΟΙ ΔΙΕΡΕΥΝΗΤΙΚΕΣ επισκέψεις των καταναλωτών φαίνεται ότι τελείωσαν και ήλθε η
ώρα των αγορών. Το γεγονός αυτό πυροδοτεί και τον πόλεμο των τιμών, με
αποτέλεσμα σε ορισμένα είδη το ποσοστό της έκπτωσης να ξεπερνά το 60%. «Αν και
ακόμα είναι νωρίς να μιλάμε για τζίρους, όλα δείχνουν ότι η αγορά έχει
αναθερμανθεί», λέει κ. Δημητρης Καψάλης, επίτιμος πρόεδρος της Εθνικής
Συνομοσπονδίας Ελληνικού Εμπορίου, όταν ερωτάται για την κίνηση της αγοράς την
περίοδο αυτή, αλλά προσθέτει πως «πρόβλημα χαμηλού τζίρου έχουν, όπως
συμβαίνει τα τελευταία χρόνια, οι μικρές και οι μεσαίες επιχειρήσεις, καθώς
και τα καταστήματα της γειτονιάς, που δεν μπορούν να αντέξουν τον ανταγωνισμό
των πολυκαταστημάτων και των αλυσίδων».

Και φέτος τα μεγαλύτερα ποσοστά εκπτώσεων παρατηρούνται στα είδη ένδυσης,
ακολουθούν τα δερμάτινα είδη και τα παπούτσια, τα είδη σπιτιού και τα
ηλεκτρικά είδη.

ΣΥΜΜΑΧΟΙ

Όπως όλα δείχνουν το «πλαστικό» χρήμα αλλά και οι άτοκες δόσεις που προσφέρουν
είτε οι Τράπεζες είτε οι επιχειρήσεις, έχουν ανεβάσει τον τζίρο στην αγορά. «Η
κίνηση θεωρούμε ότι είναι αυξημένη και σε ό,τι μας αφορά. Θα τολμούσα να πω
ότι σε σχέση με πέρυσι υπάρχει αύξηση της τάξης του 15% στις πωλήσεις μας»,
λέει ο κ. Θεμιστοκλής Λαζάρου, διευθυντής γνωστού πολυκαταστήματος. «Σύμμαχος
είναι οι άτοκες δόσεις, αλλά και τα μεγάλα ποσοστά έκπτωσης σε επώνυμα είδη,
όπως ρούχα και παπούτσια, τα οποία και έρχονται πρώτα στις προτιμήσεις των
καταναλωτών. Πάντως, θα έλεγα ότι ένα μεγάλο μέρος του καταναλωτικού κοινού
επιλέγει να κάνει αγορές μέσω πιστωτικών καρτών».

ΠΡΟΣΦΟΡΕΣ

Υπάρχουν πολλές και καλές προσφορές, υποστηρίζουν οι έμποροι.«Αν κάποιος είχε
κάνει μια βόλτα στα μαγαζιά πριν από τις εκπτώσεις, μπορεί να συγκρίνει και να
δει τις διαφορές», λέει η κ. Μαρία Αλεξούλη, έμπορος. «Ο ανταγωνισμός ανάμεσα
στους εμπόρους φέρνει το κέρδος για τους καταναλωτές, αφού αναγκαζόμαστε ο
ένας μετά τον άλλον να χαμηλώσουμε τις τιμές μας. Έτσι ένα παλτό που πριν από
τις εκπτώσεις κόστιζε 120.000 δραχμές, μπορεί να το αγοράσει ο καταναλωτής
στην μισή τιμή».

Μεγαλύτερα ποσοστά έκπτωσης σημειώνονται στα είδη ένδυσης και υπόδησης, όπου
φτάνουν σε ορισμένες περιπτώσεις μέχρι και το 60%. Ακολουθούν τα καλλυντικά με
40% και τα είδη σπιτιού και οι ηλεκτρικές συσκευές με ποσοστό έκπτωσης έως και
25%. «Αν κανείς λάβει υπόψη του ότι σε ορισμένα είδη προσφέρεται και η
δυνατότητα των άτοκων δόσεων, ακόμα και για 12 μήνες, είναι σαφές ότι οι
ευκαιρίες είναι μεγάλες. Αρκεί ο καταναλωτής να προσέχει», συμπληρώνει ο κ.
Δημήτρης Καψάλης, ο οποίος επισημαίνει ότι θα πρέπει πάντα να προσέχουν όχι
την αναγραφόμενη έκπτωση στις βιτρίνες των καταστημάτων, αλλά αυτή που γίνεται
στο ταμείο και φυσικά να μην παρασύρονται από το χαμηλό κόστος και να ξεχνούν
την ποιότητα.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16345N431</ED>
<ID>
ID:17409

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N43&aa=1</URL></REF>


Article

<CATEGORY>vin08</CATEGORY>

 <H2>Ολυμπιακή: Της χρωστούν 5 δισ. και δεν δύναται να τα εισπράξει!
</H2>
ΠΕΡΙΣΣΟΤΕΡΑ από πέντε δισεκατομμύρια δραχμές εκτιμάται ότι έχασε η Ολυμπιακή
Αεροπορία κατά το 1997 (οικονομικό έτος για το οποίο υπάρχουν κάποια
συγκεκριμένα οικονομικά στοιχεία, γιατί ο ισολογισμός του έτους αυτού δεν έχει
κλείσει ακόμη...) λόγω της κακής οργάνωσης και των αδυναμιών των οικονομικών
υπηρεσιών της και συγκεκριμένα του τομέα είσπραξης των εσόδων της.

Το πρόβλημα συζητήθηκε στο χθεσινό διοικητικό συμβούλιο της Ο.Α., όπου
τονίστηκε η ανάγκη εξεύρεσης τρόπου για ταχύτερη είσπραξη των εσόδων της
εταιρείας από τα ­ ανά τον κόσμο ­ διασπαρμένα πρακτορεία, δικά της και ξένα,
τουριστικούς πράκτορες κ.λπ. Υπάρχει η σκέψη να ανατεθεί σε κάποια εταιρεία, η
οποία θα αναλάβει τις εισπράξεις της Ο.Α., αλλά αντιδρούν οι εργαζόμενοι και
χθες τους δόθηκε η υπόσχεση ότι θα προσληφθούν 114 εποχικοί υπάλληλοι, που θα
ενισχύσουν την υπηρεσία είσπραξης των εσόδων της εταιρείας. Πριν από την
υπόσχεση αυτή, οι εργαζόμενοι απειλούσαν να κάνουν κατάληψη των γραφείων της
εταιρείας στη Λεωφόρο Συγγρού.

Σημειώνεται ότι λόγω της αδυναμίας της να εισπράξει έγκαιρα τα έσοδά της η
Ο.Α. δεν μπορεί να κάνει σωστό οικονομικό προγραμματισμό, αλλά ούτε και να
καθορίσει έγκαιρα την τιμολογιακή πολιτική της, ώστε να μπορεί να
αντιμετωπίσει τους ανταγωνιστές της.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16345N432</ED>
<ID>
ID:17459

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N43&aa=2</URL></REF>


Article

<CATEGORY>vin08</CATEGORY>

 <H2>Μειωμένες οι τιμές καυσίμων
</H2>
ΑΠΟ 1-2,30 δρχ. το λίτρο είναι μειωμένες από τα μεσάνυχτα οι τιμές των
καυσίμων. Συγκεκριμένα.

* 1 δρχ. το λίτρο στις βενζίνες

* 2 δρχ. το λίτρο στο πετρέλαιο κίνησης

* 2,30 δρχ. το λίτρο στο πετρέλαιο θέρμανσης

Έτσι οι νέες λιανικές τιμές στις βενζίνες διαμορφώνονται.

* Αττική - Θεσσαλονίκη 192-193 δρχ. το λίτρο για την σούπερ, 176 δρχ. για την αμόλυβδη.

* Υπόλοιπη χώρα 192-202 δρχ. το λίτρο για τη βενζίνη σούπερ και 177-189 δρχ.
το λίτρο για την αμόλυβδη.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16345N433</ED>
<ID>
ID:17498

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N43&aa=3</URL></REF>


Article

<CATEGORY>vin08</CATEGORY>

 <H2>Προτιμούν ελληνικά δερμάτινα
</H2>
ΣΗΜΑΝΤΙΚΗ στροφή της προτίμησης των καταναλωτών στα ελληνικά δερμάτινα είδη,
διαπιστώνεται στην αγορά.

Αυτό τόνισαν σε συνέντευξη Τύπου ο πρόεδρος και ο γενικός γραμματέας τού
Συνδέσμου Βιοτεχνών Δερματίνων Ειδών κ. Γ. Περογιαννάκης και Γ. Αγγελίδης, με
την ευκαιρία της έκθεσης ΔΕΡΜΟΣΥΝ, που εγκαινιάζεται αύριο στο Εκθεσιακό
Κέντρο Αθηνών. Πρόκειται για την 35η διοργάνωση της έκθεσης, στην οποία
παίρνουν μέρος 120 επιχειρήσεις του κλάδου δίνουν με την ποιότητα των
προϊόντων τους και τον σχεδιασμό τους την απάντηση σε εισαγόμενα (ποιοτικώς
κάτω του μετρίου) είδη από χώρες χαμηλού κόστους.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16345N434</ED>
<ID>
ID:17525

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N43&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Στρουθοκαμηλισμοί στη χώρα των παραδόξων
</H2><H2></H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

Η ΕΚΡΗΚΤΙΚΗ ελληνική επικαιρότητα αποκάλυψε μερικά ακόμη παράδοξα, που
εξελίσσονται πια σε θεσμούς και δεσμά στη δύσκολη πορεία της χώρας μας όχι
μόνο προς τα εκεί που επιτάσσει η ΟΝΕ, αλλά και η μοίρα των κατοίκων της. Ένα
από τα παράδοξα αυτά ήταν η συζήτηση στη Βουλή πρότασης δυσπιστίας κατά
υπουργού επειδή εφαρμόζει νόμο και όχι πρόταση δυσπιστίας κατά όλων σχεδόν των
υπουργών, θεματοφυλάκων, φυλάκων και πάμπολλων άλλων αρμοδίων που παραλείπουν
την εφαρμογή τους, μολονότι ψηφίσθηκαν στη Βουλή εν πλήρη δημοκρατία.

Ύστερα, με δέος βλέπουν οι φορολογούμενοι της χώρας μας να «καίγονται» οι
φόροι τους στους δρόμους, σε μπλόκα και σε συλλαλητήρια, αφού χιλιάδες μαθητές
(δικαίως ή αδίκως) δεν βρίσκονται στις σχολικές αίθουσες, για τις οποίες έχουν
δαπανηθεί και δαπανώνται δεκάδες δισ. δραχμές για την κατασκευή και συντήρησή
τους, και εκατοντάδες καθηγητές αμείβονται χωρίς να προσφέρουν (εκόντες,
άκοντες) εκπαιδευτικό έργο.

Ακόμη, παρατηρείται πολιτική ρευστότητα (ασκόπως ή σκοπίμως), η οποία, μαζί με
τους κινδύνους νέων διεθνών οικονομικών αναταράξεων, οι οποίοι ελλοχεύουν
παντού, αποδυναμώνει τις όποιες (έστω και αδύναμες) προσπάθειες για την
αναγκαία εξυγίανση της οικονομίας και την ένταξή της στην Οικονομική και
Νομισματική Ένωση.

Όλα αυτά και πάμπολλα άλλα, που έχουν προηγηθεί και εδραιωθεί σχεδόν στη χώρα
μας, αποτελούν πολυτέλεια για μιαν οικονομία, της οποίας ουδέποτε σχεδόν
εφαρμόσθηκαν οι νόμοι και, για το λόγο αυτό, έχει τιμωρηθεί σκληρά (ιδιαίτερα
οι εργατοϋπάλληλοί της) από μαστροχαλαστές της.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16345N435</ED>
<ID>
ID:17548

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N43&aa=5</URL></REF>


Article

<CATEGORY>vin08</CATEGORY>

 <H5>ΓΙΑ ΑΛΛΗ ΜΙΑ ΦΟΡΑ ΠΑΝΩ ΑΠΟ ΤΙΣ 3.000 ΜΟΝΑΔΕΣ ΤΟ ΧΡΗΜΑΤΙΣΤΗΡΙΟ
</H5><H2>Απογείωση - πτήση...
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Έσπασε και πάλι χθες το φράγμα των 3.000 μονάδων ο Γενικός Δείκτης για τις
τιμές των μετοχών στο Χρηματιστήριο Αθηνών, σημειώνοντας άνοδο 1,37%. Έτσι,
διαμορφώθηκε στις 3.000,53 μονάδες.

Παρά τις διακυμάνσεις που παρουσίασε τις τελευταίες ημέρες ο Γενικός Δείκτης
για τις τιμές των μετοχών, αρκετοί τίτλοι έδωσαν κέρδη που έφθασαν μέχρι και
99%. Υπενθυμίζεται ότι με την πρόσφατη κρίση στην Βραζιλία οι τιμές των
μετοχών σημείωσαν κάμψη και ο γενικός δείκτης υποχώρησε για λίγες ημέρες.

Πριν από την πτώση είχε προηγηθεί η άνοδος του Γενικού Δείκτη που δημιούργησε
νέο ρεκόρ όλων των εποχών. Μάλιστα έφθασε στα επίπεδα των 3.010 μονάδων πριν
υποχωρήσει, με αφορμή τα δυσάρεστα νέα για την οικονομία της μακρινής
Βραζιλίας. Μετά την πτώση ακολούθησε η άνοδος και χθες ο Δείκτης βρέθηκε και
πάλι πάνω από τις 3.000 μονάδες.

Στο διάστημα αυτό αρκετές μετοχές εισηγμένων εταιρειών σημείωσαν άνοδο.
Μάλιστα οι 20 μετοχές εταιρειών με την μεγαλύτερη άνοδο από την Δευτέρα 4
Ιανουαρίου μέχρι και την προηγούμενη Δευτέρα 18 Ιανουαρίου, παρουσίασαν αύξηση
στις τιμές τους από 52% μέχρι και 99% για τους «πρωταθλητές του δεκαπενθημέρου».

Πρώτη στη λίστα είναι η μετοχή της εταιρείας Δημητριάδης, που σημείωσε άνοδο
στο συγκεκριμένο διάστημα κατά 99% μαζί με την μετοχή της εταιρείας Μπριτάνια,
που σημειώνει επίσης άνοδο κατά 99%. Ακολουθούν οι μετοχές της νεοεισαχθείσας
εταιρείας Καραμολέγκος, της εταιρείας Λεβεντέρης (κοινή), του Ράδιο Αθήναι
(προνομιούχος) και η μετοχή της εταιρείας ΑΛΚΑΡ.

Τέλος, σημειώνεται ότι από την αρχή του έτους οι συναλλαγές είναι υψηλές και
όταν δεν ξεπερνούν τα 100 δισ. δρχ., φθάνουν τα 90 δισ. δρχ. ή και
περισσότερο. Χθες οι συναλλαγές έφθασαν τα 92,582 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16345N441</ED>
<ID>
ID:17410

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N44&aa=1</URL></REF>


Article

<CATEGORY>vin08</CATEGORY>

 <H2>Άλαν Γκρίνσπαν: Κόντρα στον Κλίντον - έπαινοι στη Βραζιλία
</H2>
ΔΕΝ «ΒΛΕΠΕΙ» σημαντική επιβράδυνση της οικονομικής δραστηριότητας το 1999 ο
πρόεδρος της Αμερικανικής Κεντρικής Τράπεζας Άλαν Γκρίνσπαν, μολονότι δεν
αναμένεται να συνεχιστεί η ταχύρρυθμη ανάπτυξη των τελευταίων ετών.

Ο Γκρίνσπαν διατήρησε και χθες τη γνωστή επιφυλακτική στάση του όσον αφορά τα
αμερικανικά επιτόκια, στην κατάθεσή του στην επιτροπή χρηματοδοτήσεων της
Βουλής των Αντιπροσώπων. Οικονομικοί αναλυτές θεωρούν τις δηλώσεις του για την
αμερικανική οικονομία ισορροπημένες.

Πάντως, ο πρόεδρος της FED είπε ότι η Κεντρική Τράπεζα δεν πρόκειται να
ανεχθεί επενδύσεις των ταμείων κοινωνικής ασφάλισης στο χρηματιστήριο της Νέας
Υόρκης, πρόταση που είχε διατυπώσει ο πρόεδρος Κλίντον στην ομιλία του για την
«κατάσταση της Ένωσης».

Σχετικά με την κρίση στη Βραζιλία, ο Γκρίνσπαν εκτίμησε ότι τα διεθνή
χρηματιστήρια αντέδρασαν φυσιολογικά και επαίνεσε τους χειρισμούς της
βραζιλιανής κυβέρνησης.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16345N442</ED>
<ID>
ID:17460

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N44&aa=2</URL></REF>


Article

<CATEGORY>vin08</CATEGORY>

 <H2>Με συνεταίρους ιδιώτες και η Helexpo Α.Ε.
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΣΕ ΙΔΙΩΤΕΣ θα δοθεί ένα τμήμα δραστηριοτήτων της Διεθνούς Έκθεσης Θεσσαλονίκης.

Με τροπολογία, που κατατέθηκε χθες στη Βουλή στο νομοσχέδιο για τον Οργανισμό
Λιμένος Πειραιώς και την οποία συνυπογράφουν οι υπουργοί Εσωτερικών Αλέκος
Παπαδόπουλος, Μακεδονίας-Θράκης Γιάννης Μαγκριώτης και Εμπορικής Ναυτιλίας
Σταύρος Σουμάκης, συνιστώνται η ΔΕΘ Α.Ε., η οποία θα ανήκει εξ ολοκλήρου στο
Δημόσιο και Ελληνικές Εκθέσεις-HELEXPO Α.Ε., τμήμα της οποίας θα μπορεί να
περιέλθει σε ιδιώτες κατά 45% του μετοχικού της κεφαλαίου.

Το υπόλοιπο 55% θα διατεθεί στην ΔΕΘ Α.Ε. και μέρος της σε δημόσιους και
κοινωνικούς Οργανισμούς Τοπικής Αυτοδιοίκησης, συνδικαλιστικές και
επαγγελματικές οργανώσεις.

Ουσιαστικά, όπως προκύπτει από την τροπολογία η οποία κατατέθηκε χθες, δύο
νέες ανώνυμες εταιρείες, στη θέση της Διεθνούς Έκθεσης Θεσσαλονίκης, θα δημιουργηθούν.

Σημειώνεται ότι το σύνολο της περιουσίας της σημερινής ΔΕΘ μεταφέρεται στην
ΔΕΘ Α.Ε. και ότι «το σύνολο ή μέρος των παραπάνω περιουσιακών στοιχείων θα
μπορούν να παραχωρηθούν» στις Ελληνικές Εκθέσεις-Helexpo Α.Ε.

Ακόμη, στην τροπολογία προβλέπεται η δυνατότητα μεταφοράς του προσωπικού της
σημερινής Διεθνούς Έκθεσης Θεσσαλονίκης σε κενές θέσεις του υπουργείου
Μακεδονίας-Θράκης, της Περιφέρειας Κεντρικής Μακεδονίας και σε θέσεις του
Δημοσίου ή της Αυτοδιοίκησης του Νομού Θεσσαλονίκης.

Οι μεταφερόμενοι κατατάσσονται βαθμολογικά και μισθολογικά ανάλογα με τα
τυπικά τους προσόντα και τον συνολικό χρόνο της υπηρεσίας τους στην παραπάνω εταιρεία.

Σύμφωνα τέλος με την ειδική έκθεση επί της τροπολογίας από τη σύσταση των δύο
ανωνύμων εταιρειών προβλέπεται εφάπαξ δαπάνη 100.000 δραχμών (από την καταβολή
από το Δημόσιο του αρχικού τους κεφαλαίου) και ακαθόριστη ετήσια δαπάνη από τη
σύσταση προσωποπαγών θέσεων σε υπηρεσίες του Δημοσίου και της Τοπικής
Αυτοδιοίκησης, ώστε να απορροφηθεί το πλεονάζον προσωπικό της σημερινής ΔΕΘ.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16345N443</ED>
<ID>
ID:17499

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N44&aa=3</URL></REF>


Article

<CATEGORY>vin08</CATEGORY>

 <H2>Ακριβότερο το κτίσιμο
</H2>
ΑΥΞΗΘΗΚΑΝ κατά 7% οι τιμές των υλικών κατασκευής νέων κτιρίων κατοικιών μέσα
στο 1998, ενώ τα προηγούμενα δύο χρόνια οι αυξήσεις που σημειώθηκαν ήταν 6,8%
και 7,6%.

Σύμφωνα με τα στοιχεία της Στατιστικής Υπηρεσίας, ο δείκτης τιμών υλικών
κατασκευής νέων κτιρίων κατοικιών παρουσίασε τον Δεκέμβριο αύξηση 0,1% έναντι
του Νοεμβρίου από 0,1 και 0,2% τον ίδιο μήνα του 1997 και 1996.

Επίσης προκύπτει ότι ο δείκτης «αμοιβής εργασίας» αυξήθηκε στο τέταρτο τρίμηνο
του 1998 κατά 0,9% έναντι αύξησης 0,8% και μείωσης 0,8% τα προηγούμενα χρόνια.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16345N444</ED>
<ID>
ID:17526

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N44&aa=4</URL></REF>


Article

<CATEGORY>vin08</CATEGORY>

 <H2>Πόλεμος για την ψύξη
</H2>
ΔΕΝ ΜΠΟΡΟΥΝ τα σούπερ μάρκετ να έχουν ψυκτικούς θαλάμους για τα ευαλλοίωτα
προϊόντα που διαθέτουν στους καταναλωτές.

Το θέμα συζητήθηκε σε χθεσινή συνάντηση των εκπροσώπων του κλάδου με τον
υφυπουργό Ανάπτυξης (τομέας Εμπορίου) κ. Μιχ. Χρυσοχοΐδη.

Σε ανακοίνωση του ΣΕΣΜΕ αναφέρεται ότι το πρόβλημα εκκρεμεί από το 1995 όταν η
Ένωση Βιομηχανιών Ψύχους κατήγγειλε στο υπουργείο Βιομηχανίας ότι οι
εγκαταστάσεις ψύξης και συντήρησης τροφίμων των σούπερ μάρκετ είναι παράνομες,
επειδή για τη λειτουργία τους απαιτείται άδεια, σύμφωνα με το Π.Δ. 84/84.

Στην ίδια ανακοίνωση προστίθεται ότι: «Τα τελευταία 4 χρόνια τα σούπερ μάρκετ
υφίστανται διωγμούς (από συστάσεις και παρατηρήσεις μέχρι... διακοπή του
ρεύματος ή ακόμη και φορολογικές κυρώσεις) από τα αρμόδια όργανα της
Νομαρχιακής Αυτοδιοίκησης Αττικής.

Αν η κυβέρνηση επιμείνει να αγνοεί τις διαμαρτυρίες του ΣΕΣΜΕ και δεν
προχωρήσει σε νομοθετική ρύθμιση του θέματος, θα δικαιώσει την προσπάθεια της
Ένωσης Βιομηχανιών Ψύχους να δημιουργηθεί μονοπώλιο στις υπηρεσίες ψύξης στην
Αττική. Ταυτόχρονα θα δυναμιτίσει την προσπάθεια που καταβάλλει η ίδια για
τιθάσευση του πληθωρισμού, μια που αν υποχρεωθούμε να καταφύγουμε στις
υπηρεσίες των βιομηχανιών ψύχους (στις οποίες θα πρέπει να πληρώνουμε
μεταφορικά, ψυκτικά και εργατικά), το επιπλέον κόστος θα μετακυλισθεί στις τιμές».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16345N445</ED>
<ID>
ID:17541

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N44&aa=5</URL></REF>


Article

<CATEGORY>vin08</CATEGORY>

 <H2>«Θετικά μηνύματα από την Ελλάδα»
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΤΗΝ ισχυρή δέσμευση της ελληνικής κυβέρνησης να συνεχίσει τις προσπάθειες ώστε
να πετύχει τον στόχο της, που είναι η ένταξη στην ΟΝΕ το 2001, υπογράμμισε
χθες ο Γάλλος επίτροπος κ. Ιβ Τιλμπό ντε Σιλγκί παρουσιάζοντας και επίσημα την
ετήσια έκθεση της Κομισιόν για την πορεία των οικονομιών των χωρών-μελών.

Για το Γάλλο επίτροπο, λαμβάνουν «θετικά μηνύματα από την Ελλάδα» οι επενδυτές
και διεθνείς αγορές, ενώ υπογράμμισε ότι θα πρέπει να μειωθούν και άλλο τα
επιτόκια στη χώρα μας και προς αυτό τον στόχο θα πρέπει να κινηθεί η ελληνική οικονομία.

Πάντως, γενικότερα ο κ. Ντε Σιλγκί, αρμόδιος για τη νομισματική πολιτική, δεν
απέκλεισε μια ελαφρά επιβράδυνση των ρυθμών οικονομικής ανάπτυξης στις χώρες
της Ευρωπαϊκής Ένωσης γύρω στην άνοιξη. Ο ίδιος όμως τόνισε ότι δεν φοβάται
τις διεθνείς κρίσεις, αλλά προέβλεψε ότι θα μπορούσαν να επηρεαστούν και οι
«15» χώρες-μέλη της Ευρωπαϊκής Ένωσης.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16345N446</ED>
<ID>
ID:17551

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N44&aa=6</URL></REF>


Article

<CATEGORY>vin08</CATEGORY>

 <H5>Η ΕΦΟΡΙΑ «ΞΕΧΑΣΕ» 150.000 ΦΟΡΟΛΟΓΟΥΜΕΝΟΥΣ
</H5><H2>Ζητήστε εξηγήσεις
</H2>
Εκατόν πενήντα χιλιάδες φορολογούμενοι δεν έχουν λάβει ακόμα το εκκαθαριστικό
σημείωμα της Εφορίας για τα εισοδήματα του 1997 και έτσι δεν γνωρίζουν αν θα
πληρώσουν επιπλέον φόρο ή αν θα τους επιστραφούν χρήματα.

Ο Α. Μακρυπίδης συμβουλεύει 150.000 φορολογούμενους να σπεύσουν στις Εφορίες τους

ΟΣΟΙ από αυτούς πρέπει να πληρώσουν επιπλέον φόρο, χάνουν την έκπτωση της
εφάπαξ καταβολής. Επίσης όσοι έχουν επιστροφή, κινδυνεύουν ακόμα και να χάσουν
τα χρήματα αν η δήλωσή τους δεν εκκαθαριστεί μέχρι τέλος Φεβρουαρίου.

Ο πρόεδρος των εφοριακών Α. Μακρυπίδης δήλωσε στα «ΝΕΑ» ότι οι φορολογούμενοι
αυτοί θα πρέπει να σπεύσουν στην Εφορία όπου υπέβαλαν τη δήλωση και να
ζητήσουν εξηγήσεις για τους λόγους της καθυστέρησης στην παραλαβή του εκκαθαριστικού.

Σύμφωνα με τους εφοριακούς, οι αιτίες για την καθυστέρηση στην επεξεργασία των
δηλώσεων είναι κυρίως οι εξής:

* Να έχουν γίνει λάθη στη συμπλήρωση της δήλωσης από τον φορολογούμενο, που
πρέπει να διορθωθούν είτε από τους υπαλλήλους της Εφορίας, αν αυτό είναι
εφικτό, είτε από τον ίδιο τον φορολογούμενο, ο οποίος θα πρέπει σε μια τέτοια
περίπτωση να υποβάλει συμπληρωματική δήλωση για να γίνει επανακαθάριση.

* Ο φορολογούμενος να υπέβαλε για πρώτη φορά δήλωση και να μην έχει Αριθμό
Φορολογικού Μητρώου ή να έχει αλλάξει διεύθυνση κατοικίας.

* Η δήλωση να υποβλήθηκε σε άλλη Εφορία από εκείνη της περιοχής όπου κατοικεί
ο φορολογούμενος.

* Το ποσό της επιστροφής φόρου να ξεπερνά τις 250.000 δρχ., οπότε η Εφορία θα
πρέπει να ελέγξει αν ο φορολογούμενος έχει χρέη στο Δημόσιο, τα οποία θα
αφαιρεθούν από το ποσό της επιστροφής.

* Το εκκαθαριστικό σημείωμα να χάθηκε με ευθύνη του Ταχυδρομείου.

* Οι υπάλληλοι της Εφορίας λόγω «φόρτου εργασιών» ή αδράνειας να έβαλαν τη
δήλωση στα «αζήτητα».

Πάντως ανεξάρτητα από τις αιτίες αν είστε από αυτούς που δεν έχουν λάβει
εκκαθαριστικό σημείωμα, θα πρέπει να αναζητήσετε οι ίδιοι τη λύση του
προβλήματος, αφού το εκκαθαριστικό είναι αναγκαίο στις συναλλαγές σας με το
Δημόσιο και τις τράπεζες (π.χ. λήψη δανείων, έκδοση πιστωτικών καρτών,
χορήγηση επιδομάτων κ.ά.).

Επίσης, αν τελικά το εκκαθαριστικό είναι πιστωτικό, δηλαδή προβλέπει επιστροφή
φόρου, κινδυνεύετε να χάσετε τα χρήματα σε περίπτωση που η δήλωσή σας δεν
εκκαθαριστεί μέχρι το τέλος Φεβρουαρίου.

Σε περίπτωση που το εκκαθαριστικό είναι χρεωστικό, θα πρέπει να πληρώσετε τον
πρόσθετο φόρο σε μία δόση και χωρίς την έκπτωση επί του ποσού (3%).
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16345N451</ED>
<ID>
ID:17411

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N45&aa=1</URL></REF>


Article

<CATEGORY>vin08</CATEGORY>

 <H2>Ακριβά θα πληρώσουν το κλείσιμο των εκκρεμών
</H2>
«ΦΟΡΟΚΑΠΕΛΟ» 9,5 εκατομμύρια δρχ. για κάθε εκκρεμή φορολογική υπόθεσή τους
καλούνται να πληρώσουν οι φορολογούμενοι που έχουν εκκρεμότητες με την Εφορία.

Αυτό προκύπτει από τα αποτελέσματα των ελέγχων που γίνονται στις εκκρεμείς
φορολογικές υποθέσεις της δεκαετίας 1987-1997 από τις κατά τόπους Εφορίες και
από το Εθνικό Ελεγκτικό Κέντρο.

Μέχρι τώρα, σύμφωνα με τα στοιχεία, έχουν ελεγχθεί περίπου 11.000 εκκρεμείς
φορολογικές υποθέσεις. Από αυτές οι 408 είναι υποθέσεις επιχειρήσεων που
πραγματοποιούν ετήσιο τζίρο πάνω από 2 δισ. δρχ.

Οι έλεγχοι θα συνεχισθούν στους ίδιους ρυθμούς ­ λένε από το υπουργείο
Οικονομικών ­ καθώς αποφέρουν σημαντικά έσοδα στα ταμεία του Δημοσίου.

Να σημειωθεί πάντως ότι οι εκκρεμείς φορολογικές υποθέσεις ανέρχονται σε
αρκετά εκατομμύρια και ότι οι έλεγχοι ξεκινούν από τις υποθέσεις των
παλαιότερων ετών ώστε να αποτραπεί ο κίνδυνος παραγραφής τους.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16345N452</ED>
<ID>
ID:17461

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N45&aa=2</URL></REF>


Article

<CATEGORY>vin08</CATEGORY>

 <H5>ΕΓΚΑΙΝΙΑΣΘΗΚΕ Ο «ΦΟΙΝΙΞ» ­ Η ΠΛΕΟΝ ΣΥΓΧΡΟΝΗ ΕΚΤΥΠΩΤΙΚΗ ΜΟΝΑΔΑ ΣΤΗΝ ΕΛΛΑΔΑ
</H5><H2>Στις κορυφαίες της Ευρώπης
</H2>
Εγκαινιάσθηκε χθες και επίσημα η νέα εκτυπωτική παραγωγική μονάδα «Φοίνιξ
Α.Ε.», για την ίδρυση της οποίας συνεργάσθηκαν ο Δημοσιογραφικός Οργανισμός
Λαμπράκη και ο Όμιλος Εταιρειών Βαρδινογιάννη, στο 22ο χιλιόμετρο της Εθνικης
οδού Αθηνών-Λαμίας, στον Άγιο Στέφανο Αττικής.

Η νέα εκτυπωτική μονάδα τής «Φοίνιξ Α.Ε.», που εγκαινιάσθηκε χθες στον Άγιο
Στέφανο Αττικής

Η ΝΕΟΣΥΣΤΑΤΗ εταιρεία διαθέτει κτιριακές εγκαταστάσεις σε χώρο έξι στρεμμάτων
και ο βασικός παραγωγικός εξοπλισμός της μονάδας, που είναι η πλέον σύγχρονη
στη χώρα μας, περιλαμβάνει δύο υπερσύγχρονα εμπορικά κυλινδρικά πιεστήρια ΜΑΝ,
5 και 6 χρωμάτων αντίστοιχα, τα οποία προσφέρουν, το καθένα, τη δυνατότητα
παραγωγής 50.000 αντιτύπων την ώρα. Επίσης οι διπλωτικές μονάδες που διαθέτουν
τα πιεστήρια, σε συνδυασμό με τον πρόσθετο εξοπλισμό, μπορούν να δώσουν στο
τελικό έντυπο κάθε δυνατή μορφή και σχήμα.

ΕΠΕΝΔΥΣΕΙΣ - ΤΕΧΝΟΛΟΓΙΑ

Το ύψος της συνολικής επένδυσης της νέας εκτυπωτικής-παραγωγικής μονάδας
«Φοίνιξ» ανέρχεται σε 5 δισεκατομμύρια δραχμές και το εργατικό δυναμικό της
μονάδας αποτελείται από 70 άριστα εκπαιδευμένους τεχνικούς και διοικητικούς υπαλλήλους.

Η μονάδα «Φοίνιξ», που σχεδιάστηκε και εγκαταστάθηκε σύμφωνα με τις πιο
σύγχρονες τεχνολογικές προδιαγραφές, αποτελεί σήμερα την πλέον σύγχρονη και
εξελιγμένη εμπορική - εκτυπωτική μονάδα στην Ελλάδα και συγκαταλέγεται στις
κορυφαίες του είδους της στην Ευρώπη.

ΠΟΛΛΕΣ ΔΥΝΑΤΟΤΗΤΕΣ

Ο υπερσύγχρονος εκτυπωτικός εξοπλισμός της, σε συνδυασμό με το έμπειρο
προσωπικό και τη σωστή επιχειρηματική οργάνωση, εγγυώνται άριστο ποιοτικά
εκτυπωτικό αποτέλεσμα για οποιασδήποτε μορφής περιοδικά και διαφημιστικά
έντυπα, χωρίς κανένα πλέον περιορισμό χρωμάτων ή σχημάτων. Παράλληλα, η
συνεχής συνεργασία της «Φοίνιξ Α.Ε.» με εταιρείες του Δημοσιογραφικού
Οργανισμού Λαμπράκη και του Ομίλου Βαρδινογιάννη, της δίνουν τη δυνατότητα
εκτέλεσης ολοκληρωμένων παραγωγικών εργασιών, πέραν της εκτύπωσης, που
περιλαμβάνουν prepress, χαρτί, βιβλιοδεσία, σακουλοποιηση έως και την τελική
παράδοση στον πελάτη.

Στην μονάδα «Φοίνιξ» παράγονται ήδη η ελληνική έκδοση του περιοδικού «National
Geographic», η ελληνική έκδοση του περιοδικού «Playboy», καθώς και πλήθος
άλλων περιοδικών και διαφημιστικών εντύπων.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16345N461</ED>
<ID>
ID:17412

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N46&aa=1</URL></REF>


Article

<CATEGORY>vin08</CATEGORY>

 <H5>ΟΙ ΝΕΕΣ ΥΠΟΧΡΕΩΣΕΙΣ ΚΑΙ ΤΑ ΔΙΚΑΙΩΜΑΤΑ ΤΩΝ ΔΗΜΟΣΙΩΝ ΥΠΑΛΛΗΛΩΝ ΜΕ ΤΟΝ ΝΕΟ ΚΩΔΙΚΑ
</H5><H2>Ποινές εξπρές - πόθεν έσχες
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ποινές εξπρές στους δημοσίους υπαλλήλους αλλά και καθιέρωση του πόθεν έσχες
προβλέπει ο νέος δημοσιοϋπαλληλικός κώδικας, ο νέος εργασιακός χάρτης των
δημοσίων υπαλλήλων. Η συζήτηση του νέου κώδικα ολοκληρώθηκε χθες στη Βουλή.

ΣΤΟΝ ίδιο κώδικα προβλέπονται αλλαγές στο καθεστώς των αδειών των δημοσίων
υπαλλήλων, νέο βαθμολόγιο και σειρά άλλων ρυθμίσεων στο εργασιακό τους καθεστώς.

Με τον νέο κώδικα:

* Ρυθμίζονται τα θέματα της υποχρεωτικής δήλωσης (διετία) περιουσιακής
κατάστασης των υπαλλήλων σε τακτά χρονικά διαστήματα, καθώς και της
υποχρεωτικής αιτιολόγησης οποιασδήποτε αγοράς κινητών σημαντικής αξίας ή
ακινήτων από τον ίδιο τον υπάλληλο, τη σύζυγο ή τα παιδιά του.

* Προβλέπεται υποχρέωση της αρμόδιας υπηρεσίας προσωπικού προς διενέργεια
έρευνας για την προέλευση των πόρων του υπαλλήλου στην περίπτωση που υπάρξει
δυσανάλογη μεταβολή της περιουσιακής του κατάστασης σε σχέση με τις αποδοχές
του και την εν γένει οικονομική του κατάσταση, καθώς και η ποινική ή
πειθαρχική του δίωξη όταν προκύψουν σοβαρές ενδείξεις ότι απέκτησε τους πόρους
αυτούς κατά τρόπο που συνιστά ποινικό ή πειθαρχικό αδίκημα.

* Ενεργοποιείται ο πειθαρχικός έλεγχος και διασφαλίζεται η λειτουργία του με
σύντομη διαδικασία. 
* Στις πειθαρχικές ποινές δεν συγκαταλέγεται πλέον η ποινή της δυσμενούς
μετάθεσης, ενώ προβλέπεται εφεξής η ποινή της προσωρινής παύσης από 3 έως 6
μήνες με πλήρη στέρηση των αποδοχών, υποβιβασμός κατά ένα βαθμό και η στέρηση
του δικαιώματος για προαγωγή από 1 έως 5 έτη.

* Καθιερώνεται δευτεροβάθμια κρίση για ορισμένα παραπτώματα.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16345N471</ED>
<ID>
ID:17413

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N47&aa=1</URL></REF>


Article

<CATEGORY>vin08</CATEGORY>

 <H2>Διαφωνούν οι εργοδότες με την πρόταση της ΓΣΕΕ για το 35ωρο
</H2>
ΕΝΤΟΣ ΤΟΥ Φεβρουαρίου θα αρχίσει ο διάλογος για το 35ωρο εργασίας μεταξύ των
κοινωνικών εταίρων. Οι διοικήσεις των εργοδοτικών οργανώσεων (βιομήχανοι,
έμποροι και επαγγελματοβιοτέχνες) ανακοίνωσαν ότι θα προσέλθουν στον διάλογο,
αλλά διαφωνούν με την πρόταση της ΓΣΕΕ για τη μείωση των ωρών εργασίας χωρίς
μείωση αποδοχών.

Σε επιστολή προς τη ΓΣΕΕ οι διοικήσεις των τριών εργοδοτικών οργανώσεων (ΣΕΒ,
ΓΣΕΒΕΕ, Εθνική Συνομοσπονδία Εμπορίου):

* Τονίζουν ότι η πρόταση για μείωση των ωρών εργασίας είναι όχι μόνο πρόωρη,
αλλά και επιβλαβής για μια οικονομία, όπως η ελληνική.

* Υποστηρίζουν ότι είναι «αστήρικτος και αντίθετος τόσο στις θεωρητικές
επεξεργασίες όσο και στη διεθνή πρακτική ο ισχυρισμός της ΓΣΕΕ ότι η μείωση
των ωρών εργασίας θα έχει θετικές επιπτώσεις στην απασχόληση.

Στο μεταξύ μέτρα για την καταπολέμηση της ανεργίας, όπως αλλαγές ωραρίων,
συμβάσεων εργασίας, φορολογικές ελαφρύνσεις εργοδοτών κ.ά., εξετάζεται να
περιλαμβάνει το νέο Εθνικό Σχέδιο Δράσης για την Απασχόληση, που άρχισαν από
χθες να καταρτίζουν η κυβέρνηση και οι κοινωνικοί φορείς.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16345N472</ED>
<ID>
ID:17462

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N47&aa=2</URL></REF>


Article

<CATEGORY>vin08</CATEGORY>

 <H2>Φιλοδοξούν να κάνουν τα ΕΛΤΑ κερδοφόρα το 2001
</H2>
ΤΟΥΣ ΣΤΟΧΟΥΣ των Ελληνικών Ταχυδρομείων για το 1999 έθεσαν ο υπουργός
Μεταφορών Τάσος Μαντέλης και ο διευθύνων σύμβουλος των ΕΛΤΑ Πάνος
Κυριακόπουλος κατά την έναρξη, χθες, του 24ου Συνεδρίου της Ομοσπονδίας των
Εργαζομένων στα ΕΛΤΑ (ΟΜΕ - ΕΛΤΑ). Ο υπουργός παραδέχθηκε ότι το αποτέλεσμα
από πλευράς ποιότητας στις υπηρεσίες των ΕΛΤΑ δεν είναι ικανοποιητικό, αν και
την τελευταία περίοδο άρχισε να γίνεται ορατή μία βελτίωση των υπηρεσιών που
παρέχονται προς τον πολίτη. Επεσήμανε μάλιστα ότι στόχος της κυβέρνησης είναι
τα ΕΛΤΑ το 2001 να είναι κερδοφόρος οργανισμός και το γράμμα να φτάνει σε μία
ημέρα από ένα σημείο της Ελλάδας σε κάποιο άλλο και σε τρεις ημέρες όταν
προέρχεται από το εξωτερικό..
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16345N473</ED>
<ID>
ID:17500

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N47&aa=3</URL></REF>


Article

<CATEGORY>vin08</CATEGORY>

 <H2>Σολωμός κατά Κατσανέβα για τα μεγέθη του ΙΚΑ
</H2>
ΑΙΧΜΕΣ κατά του βουλευτή του ΠΑΣΟΚ και πρώην διοικητή του ΙΚΑ κ. Θ. Κατσανέβα
για την πορεία των ελλειμμάτων του Ιδρύματος διατυπώνει ο διοικητής του ΙΚΑ κ.
Γρ. Σολωμός. Με αφορμή ερώτηση που κατέθεσε στη Βουλή ο κ. Θ. Κατσανέβας και
στην οποία εκφράζει ανησυχίες για τη διόγκωση του ελλείμματος του ΙΚΑ, η
σημερινή διοίκηση του Ιδρύματος τονίζει ότι:

* Τα στοιχεία που αναφέρονται για το έλλειμμα του 1999, ύψους 350 δισ. δρχ.,
είναι προϋπολογιστικά και όχι απολογιστικά.

* Στην πενταετία της παρούσας διοίκησης δεν έγινε δανεισμός και πάντοτε οι
ισολογισμοί εμφανίζουν ελλείμματα μικρότερα των προϋπολογισθέντων. Αντίθετα το
1986, που ήταν διοικητής του ΙΚΑ ο κ. Κατσανέβας ­ τονίζει η διοίκηση του
Ιδρύματος ­ το έλλειμμα που προέκυψε κατά τον ισολογισμό είναι τριπλάσιο
περίπου του προϋπολογισθέντος και η δανειοδότηση του ΙΚΑ ξεπέρασε στην τριετία
1985-1987 τα 200 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16345N474</ED>
<ID>
ID:17527

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N47&aa=4</URL></REF>


Article

<CATEGORY>vin08</CATEGORY>

 <H2>Ο ΟΤΕ ηγέτης στο καλώδιο της Μαύρης Θάλασσας
</H2>
ΥΠΕΓΡΑΦΗ χθες η συμφωνία για την εγκατάσταση και συντήρηση του
τηλεπικοινωνιακού καλωδίου BSFOCS, που θα καλύψει τις τηλεπικοινωνιακές
ανάγκες σε όλη την περιοχή της Μαύρης Θάλασσας.

Στο έργο θα πάρει μέρος, με ποσοστό 30%, και ο ΟΤΕ (που θα έχει και την
προεδρία του έργου, στο οποίο μετέχουν μεγάλοι οίκοι του εξωτερικού) και το
οποίο θα στοιχίσει 51.000.000 δολάρια. Το έργο θα ολοκληρωθεί μέχρι τον Ιούνιο
του 2000 και με τη λειτουργία του αυξάνεται σημαντικά ο ρόλος του ΟΤΕ στη
διεθνή τηλεπι-κοινωνιακή αγορά, αφού θα καταστεί κόμβος ανάμεσα σε
παρευξείνειες περιοχές, στα Βαλκάνια και στη Μεσόγειο. Εκτός από τον ΟΤΕ, στο
έργο παίρνουν μέρος οι τηλεπικοινωνιακοί οργανισμοί της Κύπρου, της
Βουλγαρίας, της Αρμενίας, της Σλοβενίας, της Ουκρανίας, της Ρωσίας, καθώς και
εταιρείες από τις ΗΠΑ, την Κροατία, την Ιαπωνία και τη Γερμανία.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16345N475</ED>
<ID>
ID:17542

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N47&aa=5</URL></REF>


Article

<CATEGORY>vin08</CATEGORY>

 <H2>Αλλαγές στην ΕΥΔΑΠ για καλύτερη λειτουργία
</H2>
ΡΙΖΙΚΕΣ αλλαγές στη λειτουργία της ΕΥΔΑΠ προβλέπονται στο νέο οργανόγραμμα της
εταιρείας, η κατάρτιση του οποίου ολοκληρώθηκε και αναμένεται τις προσεχείς
ημέρες να εγκριθεί από το Διοικητικό Συμβούλιο.

Μεταξύ άλλων αλλαγών που επέρχονται, με στόχο την καλύτερη λειτουργία της
εταιρείας και την εξυπηρέτηση των πολιτών, είναι και η ενοποίηση των σημερινών
γενικών διευθύνσεων ύδρευσης και αποχέτευσης σε μία γενική διεύθυνση, η
δημιουργία μιας νέας γενικής διεύθυνσης ανάπτυξης, η οποία θα ασχολείται με τη
στρατηγική της εταιρείας, τον προγραμματισμό έργων και μελετών κ.λπ., ενώ
προβλέπεται και η δημιουργία διευθύνσεων για την ποιότητα ελέγχου έργων,
προμηθειών κ.λπ., καθώς και για την ποιότητα του νερού. Η γενική διεύθυνση
διοικητικού και οικονομικού παραμένει ως έχει. Θυμίζουμε ότι σήμερα η ΕΥΔΑΠ
απασχολεί περίπου 4.800 εργαζομένους.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16345N476</ED>
<ID>
ID:17552

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N47&aa=6</URL></REF>


Article

<CATEGORY>vin08</CATEGORY>

 <H5>Η ΣΥΓΧΩΝΕΥΣΗ ΤΩΝ ΒΡΕΤΑΝΙΚΩΝ ΑΜΥΝΤΙΚΩΝ ΚΟΛΟΣΣΩΝ ΑΝΑΤΡΕΠΕΙ ΤΑ ΣΧΕΔΙΑ ΓΙΑ ΜΙΑ
ΠΑΝΕΥΡΩΠΑΪΚΗ ΑΜΥΝΤΙΚΗ ΒΙΟΜΗΧΑΝΙΑ
</H5><H2></H2><H2>Αγνόησαν όλους τους Ευρωπαίους
</H2>
Ανησυχίες στις ευρωπαϊκές αεροναυπηγικές και αμυντικές βιομηχανίες προκαλεί η
συγχώνευση των βρετανικών κολοσσών British Aerospace και GEC-Marconi, με την
οποία δημιουργείται η τρίτη σε μέγεθος εταιρεία στον κόσμο στον αμυντικό κλάδο.

ΑΠΟΡΙΕΣ στο Σίτυ προκαλούν οι επίσημες αντιδράσεις της βρετανικής κυβέρνησης
μετά την αναγγελία της συγχώνευσης. Από την αρχή, ο υπουργός Άμυνας Τζορτζ
Ρόμπερτσον είχε ταχθεί υπέρ αυτής της αγγλο-αγγλικής συνεργασίας, θεωρώντας
την ως ένα πρώτο στάδιο για τη δημιουργία ενός κοινού ευρωπαϊκού αμυντικού
τομέα. Γι' αυτόν, μία συμφωνία με την DASA θα ευνοούσε τους Γερμανούς, αφού θα
υπήρχε κίνδυνος να βάλουν έτσι στο χέρι τον τομέα έρευνας και τεχνολογίας της
νέας εταιρείας. Αυτός ο φόβος, που ενισχύθηκε από τους στρατιωτικούς
συμβούλους του Ρόμπερτσον, λειτούργησε κατά της DASA, όπως και οι υπερβολικές
απαιτήσεις του αφεντικού της Μάνφρεντ Μπίσοφ, όταν έγινε συζήτηση για τη
διανομή των διευθυντικών θέσεων. Όσο για τη γαλλική Thomson, έπεσε θύμα της
βρετανικής δυσπιστίας προς την κυβέρνηση Ζοσπέν, αλλά και των παραδοσιακών
στενών δεσμών Λονδίνου και Ουάσιγκτον. Η πρόσφατη απομάκρυνση του υπουργού
Βιομηχανίας Πίτερ Μάντελσον, του πιο γαλλόφιλου μέλους της βρετανικής
κυβέρνησης, εξασθένισε το «γαλλικό λόμπι» στο Ουάιτχολ την πιο κρίσιμη στιγμή.

Με τη συμφωνία, η British Aerospace αγοράζει τη Marconi, θυγατρική της
αμυντικής βιομηχανίας ηλεκτρονικών GEC, έναντι 10,9 δισ. ευρώ (3,5 τρισ.
δραχμών). Η συγχώνευση θα γίνει με ανταλλαγή μετοχών. Η σύνθεση του μετοχικού
κεφαλαίου στον νέο όμιλο θα είναι 63% για την British Aerospace και 37% για
την GEC.

Η νέα εταιρεία, που θα διατηρήσει την επωνυμία British Aerospace, «θα
αποτελέσει τον ακρογωνιαίο λίθο για τη μελλοντική συγκεντροποίηση του κλάδου
στην Ευρώπη», αναφέρουν σε κοινή ανακοίνωσή τους οι δύο εταιρείες. Αυτή η
προσέγγιση τερματίζει προηγούμενες διαπραγματεύσεις για συμμαχίες, όπως της
GEC με τη γαλλική Thomson και της British Aerospace με τη γερμανική DASA.

Η Ντάουνινγκ Στρητ διέψευσε δημοσιεύματα ότι ο πρωθυπουργός Τόνι Μπλερ
επέκρινε τη συμφωνία και ότι θα προτιμούσε, σύμφωνα με το BBC, τη συνεργασία
των μεγάλων ευρωπαϊκών εταιρειών, προκειμένου να αντιμετωπιστεί η αμερικανική
κυριαρχία στην αμυντική βιομηχανία. Ο Βρετανός πρωθυπουργός είχε ενθαρρύνει
σχετικές συνομιλίες μεταξύ αυτών των εταιρειών, που όμως κατέρρευσαν πέρυσι.

Πάντως, η είδηση της συγχώνευσης προκάλεσε στην Ευρώπη αισθήματα απογοήτευσης.
Έντονη ήταν η αντίδραση της DASA, που ανακοίνωσε ότι τώρα είναι πια αδύνατη η
συνεργασία της με την British Aerospace και ότι αναζητεί εταίρους στις ΗΠΑ. Τη
συμφωνία επέκρινε και η γαλλική Thomson, που είχε κάνει και αυτή προτάσεις στη
Marconi για συγχώνευση.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16345N481</ED>
<ID>
ID:17414

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N48&aa=1</URL></REF>


Article

<CATEGORY>vin08</CATEGORY>

 <H2>Συλλαλητήριο ελαιοπαραγωγών στη Μυτιλήνη
</H2>
ΜΥΤΙΛΗΝΗ

ΣΕ ΚΙΝΗΤΟΠΟΙΗΣΕΙΣ βρίσκονται οι ελαιοπαραγωγοί της Λέσβου εξαιτίας της χαμηλής
τιμής του λαδιού. Χθες το πρωί πραγματοποιήθηκε στη Μυτιλήνη συλλαλητήριο
ελαιοπαραγωγών, το οποίο διοργάνωσε η Συντονιστική Επιτροπή Αγώνα με αιτήματα:

* Κρατική παρέμβαση για τη συγκέντρωση λαδιού με κατώτατη τιμή τις 1.000 δραχμές.

* Μέτρα για χτύπημα της αισχροκέρδειας και της νοθείας στο λάδι.

* Χαμηλότοκα δάνεια από την ΑΤΕ.

* Να πληρωθούν άμεσα οι παραγωγοί που έχουν παραδώσει τα λάδια τους.

* Επιδότηση των παραγωγών για το σύνολο της παραγωγής τους χωρίς πλαφόν.

Στη συγκέντρωση μίλησαν συνεταιριστές, εκπρόσωποι της Τοπικής Αυτοδιοίκησης,
καθώς και ο βουλευτής του ΚΚΕ κ. Στρατής Κόρακας, ενώ παρέμειναν κλειστοί όλοι
οι δήμοι.

Μετά το τέλος της συγκέντρωσης οι ελαιοπαραγωγοί πραγματοποίησαν πορεία προς
το υπουργείο Αιγαίου, όπου και παρέδωσαν ψήφισμα με τα αιτήματά τους στον
γενικό γραμματέ κ. Γιάννη Μαχαιρίδη, αδειάζοντας σε ένδειξη διαμαρτυρίας ένα
τσουβάλι ελιές στην είσοδο.

Τέλος, αποδοκιμάστηκε ο περιφερειάρχης Β. Αιγαίου κ. Τρ. Παπαδόπουλος, γιατί
καθυστερούσε να δεχτεί τους επικεφαλής των ελαιοπαραγωγών.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16345N482</ED>
<ID>
ID:17463

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N48&aa=2</URL></REF>


Article

<CATEGORY>vin08</CATEGORY>

 <H2>Έλληνες, οι πιο απαισιόδοξοι στην Ε.Ε.
</H2>
ΟΙ ΕΛΛΗΝΕΣ είναι οι πιο απαισιόδοξοι για το 1999 σε σχέση τόσο με τους
υπόλοιπους λαούς της Ευρωπαϊκής Ένωσης και με τους άλλους των 56 χωρών από όλο
τον κόσμο, που κλήθηκαν να απαντήσουν στο ερώτημα «αν η επόμενη χρονιά θα
είναι καλύτερη ή χειρότερη από τη φετινή».

Την πρώτη θέση καταλαμβάνουν οι Έλληνες μεταξύ των χωρών - μελών της
Ευρωπαϊκής Ένωσης και στις προβλέψεις τους για την εξέλιξη του ποσοστού
ανεργίας. Οι 3 στους 4 πιστεύουν ότι θα αυξηθεί περαιτέρω το ποσοστό ανεργίας.
Σε σχέση με τις 56 χώρες απ' όλο τον κόσμο που ρωτήθηκαν για την ανεργία, οι
Έλληνες συγκαταλέγονται επίσης στις πρώτες θέσεις των απαισιόδοξων εκτιμήσεων.
Παράλληλα, ο ένας στους δύο Έλληνες (50%) φέρονται να πιστεύουν ότι το 1999 θα
αυξηθούν οι απεργίες και οι κοινωνικές συγκρούσεις στη χώρα τους.

ΔΙΕΘΝΗΣ ΕΡΕΥΝΑ

Τα ερωτήματα αυτά αποτελούν μέρος της παγκόσμιας δημοσκόπησης για το 1999, που
έκανε η Gallup International Association σε 56 χώρες, με στόχο να αποτυπωθούν
οι απόψεις των λαών αυτών για τη νέα χρονιά. Στην Ελλάδα η έρευνα
πραγματοποιήθηκε από την εταιρεία ICAP (που είναι μέρος της Gallup
International Association).

Ειδικότερα, από την έρευνα προκύπτει ότι:

* Στο ερώτημα αν η επόμενη χρονιά θα είναι καλύτερη ή χειρότερη από τη φετινή,
μόνο το 24% των Ελλήνων απάντησε ότι θα είναι καλύτερη, ενώ οι 4 στους 10
Έλληνες (41%) απάντησαν ότι θα είναι χειρότερη.

Στο σύνολο των 56 χωρών μόλις το 37% πιστεύει ότι το 1999 θα είναι μια χρονιά
καλύτερη για ό,τι τους αφορά σε σχέση με το 1998, το 28% ότι θα είναι μια
χρονιά ίδια και το 26% ότι θα είναι χειρότερη. Να σημειωθεί ότι η εικόνα αυτή
ήταν παρόμοια και το 1998.

* Στο ερώτημα «αν πιστεύετε ότι ο αριθμός των ανέργων στη χώρα σας θα αυξηθεί,
θα μειωθεί, θα παραμείνει ίδιος», το 74% των Ελλήνων απάντησαν ότι θα αυξηθεί
(το αντίστοιχο ποσοστό πέρυσι ήταν 56%).

ΚΑΙ ΟΙ ΑΛΛΟΙ

Απαισιόδοξοι, όμως, φαίνονται και οι κάτοικοι όλων των χωρών που ρωτήθηκαν. Το
53% των κατοίκων και από τους 56 λαούς απάντησε ότι πιστεύει ότι η ανεργία θα
αυξηθεί το 1999. Φαίνεται ότι χρόνο με τον χρόνο μεγαλώνει το ποσοστό της
απαισιοδοξίας, αφού πέρυσι το ποσοστό των απαισιόδοξων ήταν 43% συνολικά.

* Στο ερώτημα για την εξέλιξη των απεργιών και των κοινωνικών συγκρούσεων, το
47% των Ελλήνων που ρωτήθηκαν απάντησε ότι τα φαινόμενα αυτά θα αυξηθούν, το
40% ότι θα παραμείνουν σταθερά και μόλις το 7% ότι θα μειωθούν.

Στο σύνολο των χωρών το 37% πιστεύει ότι τα φαινόμενα αυτά θα αυξηθούν.

* Στο ερώτημα για την εξέλιξη των διεθνών συγκρούσεων το 41% των Ελλήνων
απάντησε ότι η νέα χρονιά θα είναι ταραγμένη και το 47% ότι θα είναι το ίδιο
με τη φετινή. Στο σύνολο των χωρών απαισιόδοξη απάντηση έδωσε το 33% των ερωτηθέντων.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16345N483</ED>
<ID>
ID:17501

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N48&aa=3</URL></REF>


Article

<CATEGORY>vin08</CATEGORY>

 <H2>Συνεργασία Κεντρικών Τραπεζών Ελλάδας - Αλβανίας
</H2>
ΕΠΙΣΚΕΨΗ στην Αλβανία πραγματοποίησε στο διάστημα 18-20 Ιανουαρίου ο διοικητής
της Τραπέζης της Ελλάδος κ. Λουκάς Παπαδήμος. Σκοπός της επίσκεψης ήταν η
ενίσχυση της συνεργασίας μεταξύ της Τραπέζης της Ελλάδος και της Τραπέζης της Αλβανίας.

Ο Έλληνας διοικητής συνυπέγραψε με τον συνάδελφό του S. Cani συμφωνία
συνεργασίας μεταξύ των δύο κεντρικών τραπεζών για την εποπτεία των πιστωτικών
ιδρυμάτων. Ειδικότερα, η συμφωνία αποσκοπεί, μεταξύ άλλων, στην κατοχύρωση των
κριτηρίων ίδρυσης, εγκατάστασης και εποπτείας των ελληνικών εμπορικών τραπεζών
στην Αλβανία.

Στο πλαίσιο αυτό η Τράπεζα της Ελλάδος θα παράσχει τεχνική βοήθεια προς την
αντίστοιχη της Αλβανίας για την ανάπτυξη της αγοράς κεφαλαίου.

Ο κ. Παπαδήμος συναντήθηκε με τον Πρόεδρο της Δημοκρατίας της Αλβανίας κ.
Rexhep Meidani, τον πρωθυπουργό κ. Pandeli Majko, τον υπουργό Οικονομικών κ.
Anastas Angjeli, την υπουργό Οικονομικής Συνεργασίας και Εμπορίου κ. Ermelinda
Meski και τον υπουργό Δημόσιας Οικονομίας και Ιδιωτικοποιήσεων κ. Ylli Bufi.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16345N484</ED>
<ID>
ID:17528

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N48&aa=4</URL></REF>


Article

<CATEGORY>vin08</CATEGORY>

 <H2>Ανοδική πορεία </H2>
Ανοδικά κινήθηκαν κατά τη χθεσινή συνεδρίαση οι τιμές των μετοχών του
Χρηματιστηρίου Αξιών Αθηνών. Ο Γενικός Δείκτης Τιμών έκλεισε στις 3.001,53
μονάδες, ενισχυμένος κατά 40,68 μονάδες ή ποσοστό 1,37%. Η μεγαλύτερη
ενδοσυνεδριακή τιμή σημειώθηκε στις 3.004,52 μονάδες, ενώ η μικρότερη στις
2.970,37 μονάδες. Ο FTSE/ΧΑΑ 20 έκλεισε στις 1.905 μονάδες, ενισχυμένος κατά
1,79%. Η Παράλληλη Αγορά έκλεισε στις 247,9 σημειώνοντας πτώση της τάξεως του
0,58%. Όλοι οι επιμέρους κλαδικοί δείκτες κινήθηκαν ανοδικά, με την μεγαλύτερη
άνοδο να σημειώνουν οι κλάδοι των Κατασκευαστικών εταιρειών και των Τραπεζών
με ποσοστό 2,94% και 1,81% αντίστοιχα. Από τις 292 μετοχές που πραγματοποίησαν
συναλλαγές, 169 σημείωσαν άνοδο, 113 παρουσίασαν πτώση και 10 παρέμειναν
σταθερές, ενώ 113 έκλεισαν με αγοραστές και 127 με πωλητές. Η αξία συναλλαγών
διαμορφώθηκε σε 94,600 δισ. δρχ. (22.555.774 τεμάχια). Αναλυτικά, τα
20.453.537 τεμάχια συνολικής αξίας 88,559 δισ. δρχ. αφορούσαν στην Κύρια
Αγορά, ενώ τα 2.102.237 τεμάχια συνολικής αξίας 6,101 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 36,692 δισ.
δρχ., (2.422.878 τεμάχια), ενώ ακολούθησαν οι Μεταλ/κες Επιχειρήσεις με 9,285
δισ. δρχ. (2.406.808 τεμάχια).
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16345N491</ED>
<ID>
ID:17415

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N49&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

275.634 
282.602 
275.495

283.020 
ΜΑΡΚΟ ΓΕΡΜΑΝΙΑΣ

163.255 
167.382 
163.173

167.630 
ΦΡΑΓΚΟ ΓΑΛΛΙΑΣ

48.677 
49.907 
48.652

49.981 
ΛΙΡΑ ΑΓΓΛΙΑΣ

455.039 
466.541 
454.809

467.232 
ΦΡΑΓΚΟ ΕΛΒΕΤΙΑΣ

199.180 
204.215 
199.079

204.517 
ΦΡΑΓΚΟ ΒΕΛΓΙΟΥ

7.915 
8.115 
7.911

8.127 
ΦΙΟΡΙΝΙ ΟΛΛΑΝΔΙΑΣ

144.891 
148.554 
144.818

148.774 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.165

0.169 
ΚΟΡΩΝΑ ΔΑΝΙΑΣ

42.923 
44.008 
42.901

44.073 
ΛΙΡΑ ΙΡΛΑΝΔΙΑΣ

405.426 
415.674 
405.221

416.289 
ΣΕΛΙΝΙ ΑΥΣΤΡΙΑΣ

23.204 
23.791 
23.192

23.826 
ΚΟΡΩΝΑ ΣΟΥΗΔΙΑΣ

35.648 
36.549 
35.629

36.603 
ΚΟΡΩΝΑ ΝΟΡΒΗΓΙΑΣ

37.133 
38.072 
37.114

38.128 
ΔΟΛΑΡΙΟ ΚΑΝΑΔΑ

180.552 
185.116 
180.461

185.390 
ΔΟΛΑΡΙΟ ΑΥΣΤΡΑΛΙΑΣ

175.983 
180.431 
175.894

180.698 
ΓΙΕΝ ΙΑΠΩΝΙΑΣ (ΑΝΑ
100) 
2.425 
2.486 
2.423

2.490 
ΛΙΡΑ ΚΥΠΡΟΥ

548.401 
562.263 
548.123

563.095 
ΕΥΡΩ 
319.299 
327.370 
319.137 
327.854 
ΠΕΣΕΤΑ ΙΣΠΑΝΙΑΣ

1.919 
1.968 
1.918

1.970 
ΕΣΚΟΥΔΟ ΠΟΡΤΟΓΑΛΙΑΣ

1.593 
1.633 
1.592

1.635 
ΜΑΡΚΟ ΦΙΝΛΑΝΔΙΑΣ

53.702 
55.060 
53.675

55.141 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.230 
Ελισάβετ 1974 και μεταγενέστερα: 19.230 
Παλαιάς κοπής: 18.950 
Πώληση: 20.630 
<REF><SOURCE>ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16345N501</ED>
<ID>
ID:17416

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N50&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Μην μπείτε στον πειρασμό σήμερα να ξοδέψετε
περισσότερα από όσα υπολογίζατε, ασχοληθείτε καλύτερα με τις δημόσιες σχέσεις
που θα σας εξασφαλίσουν τις προϋποθέσεις για ένα ευνοϊκό μέλλον.

ΙΧΘΥΕΣ

(19 Φεβρουαρίου - 20 Μαρτίου). Η παρουσία της Σελήνης στο ζώδιό σας και οι
νέες γνωριμίες και τα ελπιδοφόρα μηνύματα πρέπει να σας φτιάξουν το κέφι, η
ζωή σας αποκτά περισσότερο ενδιαφέρον, πρέπει να το καταλάβετε, έστω και αν
έχετε τη διάθεση να κλείνεστε στον εαυτό σας ζώντας με τους προσωπικούς σας κώδικες.

ΚΡΙΟΣ

(21 Μαρτίου - 19 Απριλίου). Αν δεν είναι απαραίτητο, μη μιλάτε προς το παρόν
για τα σχέδιά σας και μη βγάζετε βιαστικά συμπεράσματα κρίνοντας τους άλλους,
ειρηνικές ή συμβιβαστικές λύσεις είναι προτιμότερες, έρχονται σύντομα
καλύτερες ημέρες.

ΤΑΥΡΟΣ

(20 Απριλίου - 20 Μαΐου). Οι νέες γνωριμίες αλλά και η επαφή με φίλους
δοκιμασμένους από το παρελθόν γεμίζουν τη ζωή σας, οι προτάσεις τους θα σας
εντυπωσιάσουν, αλλά και οι συμβουλές που θα σας προσφέρουν σύντομα θα σας
φανούν χρήσιμες και πολύτιμες.

ΔΙΔΥΜΟΙ

(21 Μαΐου - 21 Ιουνίου). Έστω και αν έχετε την εντύπωση πως τίποτα δεν είναι
εύκολο στη ζωή σας, οι ημέρες αυτές παρουσιάζουν ένα μεγάλο ενδιαφέρον τόσο
για την επαγγελματική σας πορεία όσο και για τα οικονομικά σας, μη χάσετε τις
σημαντικές ευκαιρίες που σας παρουσιάζονται.

ΚΑΡΚΙΝΟΣ

(22 Ιουνίου - 22 Ιουλίου). Μη χάσετε την ευκαιρία να πετύχετε επαφές σε
επίπεδο διαπραγματεύσεων και επικοινωνίας με άτομα που βρίσκονται στο
εξωτερικό. Οι νεώτεροι ασχοληθείτε με τις σπουδές και τις πνευματικές
ανησυχίες που δίνουν απάντηση στις αναζητήσεις σας.

ΛΕΩΝ

(23 Ιουλίου - 22 Αυγούστου). Μη σας απασχολεί η απραξία σας και μην ανησυχείτε
για τη διάθεσή σας αυτή, αξίζει τον κόπο να δώσετε σήμερα στον εαυτό σας την
ευκαιρία να ξεκουραστεί, αν φυσικά οι περιστάσεις το επιτρέπουν, γιατί μόνο
έτσι θα ανακτήσετε τις δυνάμεις σας.

ΠΑΡΘΕΝΟΣ

(23 Αυγούστου - 23 Σεπτεμβίου). Έχετε αποφασίσει να βάλετε τις σχέσεις σας σε
μια τάξη και δεν φαίνεται να υπάρχουν διακυμάνσεις ή θεαματικές αλλαγές που θα
μπορούσαν να σας αναστατώσουν και αυτό είναι σίγουρα θετικό για την ψυχική σας ηρεμία.

ΖΥΓΟΣ

(24 Σεπτεμβρίου - 23 Οκτωβρίου). Ημέρα ενασχόλησης με πρακτικά, επαγγελματικά
και οικονομικά θέματα, τακτοποιήστε τις εκκρεμότητες που υπάρχουν, ενώ
αναμένετε νέες δραστηριότητες που θα αυξήσουν τα εισοδήματά σας. Σίγουρα
αναμένονται καλύτερες προοπτικές σε όλους τους τομείς της ζωής σας.

ΣΚΟΡΠΙΟΣ

(24 Οκτωβρίου - 22 Νοεμβρίου). Η σημερινή ημέρα εκτός από την ευκαιρία για
διασκέδαση σάς δίνει τη δυνατότητα να εκφραστείτε σωστά και έξυπνα, να
προβείτε σε διακανονισμούς και να αξιοποιήσετε την κοινωνικότητά σας που θα
σας ανοίξει το δρόμο για νέους χώρους.

ΤΟΞΟΤΗΣ

(23 Νοεμβρίου - 21 Δεκεμβρίου). Όσο και αν δεν το πιστεύετε, οι δικοί σας
άνθρωποι είναι πρόθυμοι να σας καταλάβουν και να σας βοηθήσουν, είναι στο
πλευρό σας αν τους χρειαστείτε, αρκεί να μην τους μεταδώσετε το άγχος σας και
να τους αφήσετε να σας συμπαρασταθούν.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Καθώς οι διαπροσωπικές σας σχέσεις περνούν
μια δύσκολη περίοδο είναι καιρός να ωριμάσετε και να πλησιάσετε περισσότερο
συγγενείς και αδέλφια, συζητώντας μαζί τους θα βρείτε μια κοινή λύση στα
προβλήματα που σας απασχολούν.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16345N591</ED>
<ID>
ID:17394

</ID><URL>http://ta-nea.dolnet.gr/neaweb/neafile.print_unique?e=A&f=16345&m=N59&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: «ΛΑΘΟΣ ΟΤΙ ΕΙΜΑΣΤΕ ΑΠΟ ΤΩΡΑ ΠΡΩΤΑΘΛΗΤΕΣ» </H5><H2>Προσοχή παγίδα
</H2><H2></H2>
ΤΗ ΝΟΟΤΡΟΠΙΑ της πρόωρης στέψης του πρωταθλητή καταδίκασε σε δηλώσεις του στην
«ΟΜΑΔΑ» ο Ντούσαν Μπάγιεβιτς. Ο κόουτς του Ολυμπιακού υπογράμμισε ότι αυτό
είναι παγίδα, ενώ κάλεσε τους ποδοσφαιριστές του να κλείσουν τα αυτιά τους και
να συνεχίσουν απερίσπαστοι την προσπάθεια έως το τέλος.

σελίδα 3
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16345O001</ED>
<ID>
ID:17417

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O00&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>«Αυτοκτόνησε» με την ΤΣΣΚΑ
</H2><H2></H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16345O002</ED>
<ID>
ID:17464

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O00&aa=2</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Απών και ο Ράτζα στην Ισπανία </H2>
σελίδα 10
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16345O003</ED>
<ID>
ID:17502

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O00&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Με νίκη, πλεονέκτημα έως το τέλος </H2>
σελίδα 10
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16345O004</ED>
<ID>
ID:17529

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O00&aa=4</URL></REF>


Article

<CATEGORY>vin10</CATEGORY>

 <H2>Ο Ιωαννίδης τον έστειλε στην ΑΕΚ! </H2><H2></H2>
σελίδες 1, 11
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16345O005</ED>
<ID>
ID:17543

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O00&aa=5</URL></REF>


Article

<CATEGORY>vin10</CATEGORY>

 <H2>Ναι, ήταν γκολ της Ελευσίνας </H2><H2></H2>
σελίδα
6
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16345O006</ED>
<ID>
ID:17553

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O00&aa=6</URL></REF>


Article

<CATEGORY>vin10</CATEGORY>

 <H5></H5><H2>Τρία σπορ
</H2>
16.15 (ΕΤ-1): Ολυμπιακός - Κέντζερζιν (βόλεϊ),

20.30 (Supersport): Χαλκίδα - Βουλιαγμένη (πόλο),

21.30 (Skai): Τίμσυστεμ - Ολυμπιακός (μπάσκετ), 
23.00 (Skai): Ταουγκρές - ΠΑΟ (μπάσκετ).
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16345O007</ED>
<ID>
ID:17557

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O00&aa=7</URL></REF>


Article

<CATEGORY>vin10</CATEGORY>

 <H5>ΜΕ ΤΙΣ... ΕΥΛΟΓΙΕΣ ΤΟΥ ΙΩΑΝΝΙΔΗ Ο ΠΟΛΙΤΗΣ ΣΤΗΝ ΑΕΚ
</H5><H5></H5><H2>Συστατική ...επιστολή!
</H2>
<H3>«Χωρίς να είμαι μάγος, θα κάνω αυτό που γνωρίζω τόσα χρόνια»
</H3>
ΑΠΟΚΑΛΥΠΤΙΚΟΣ ήταν χθες στην παρουσίαση του Κώστα Πολίτη ο πρόεδρος της ΚΑΕ
ΑΕΚ Γιάννης Φιλίππου. Ο πρόεδρος της «Ένωσης» υποστήριξε ότι συνεχίζει τις
επαφές με τον Γιάννη Ιωαννίδη και συνέχισε λέγοντας πως ο «ξανθός» ήταν αυτός
που τον... οδήγησε στη λύση του Κώστα Πολίτη.

«Με δικές του συστάσεις πήραμε τον Πολίτη στην ΑΕΚ και πιστεύω ότι ήταν η
καλύτερη λύση για τη θέση του προπονητή», είπε ο κ. Φιλίππου. Ο Πολίτης με τον
Ιωαννίδη έχουν βρεθεί αρκετές φορές αντίπαλοι στα γήπεδα, όμως η φιλία τους
παραμένει. Ο ευρωκόουτς, που έπιασε από χθες δουλειά στην ΑΕΚ, μίλησε για
τρεις στόχους: στο πρωτάθλημα (υψηλές θέσεις και Ευρωλίγκα), Κύπελλο
(κατάκτηση) και παραγωγική διαδικασία, αφού η ΑΕΚ διαθέτει πολλά Ελληνόπουλα.
«Χωρίς να είμαι μάγος, θα κάνω αυτό που γνωρίζω τόσα χρόνια», δήλωσε ο νέος
προπονητής της ΑΕΚ.

* Αναλυτικό ρεπορτάζ στη σελ. 11.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16345O011</ED>
<ID>
ID:17418

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Ο ΜΠΛΑΧΙΝ ΠΡΟΣΕΓΓΙΖΕΙ ΠΕΡΙΣΣΟΤΕΡΟ ΤΟΥΣ ΠΟΔΟΣΦΑΙΡΙΣΤΕΣ
</H5><H5></H5><H2>Πρόσκληση σε δείπνο
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Με στόχο να βελτιωθεί το κλίμα και να επανέλθει η αισιοδοξία, ο Μπλαχίν
παραθέτει δείπνο στους παίκτες του

ΝΕΑ ΠΡΟΣΠΑΘΕΙΑ παραπέρα προσέγγισης των ποδοσφαιριστών του κάνει απόψε ο Όλεγκ
Μπλαχίν. Και με το δείπνο σε κοσμικό εστιατόριο των νότιων προαστίων θα
επιχειρηθεί να επιβεβαιωθεί πως στο τμήμα όλοι είναι «μια οικογένεια».

Ο Ουκρανός προπονητής παραθέτει, λοιπόν, δείπνο. Σε μια στιγμή που συνδυάζεται
με την αναπάντεχη εντός έδρας ισοπαλία, τη μαραθώνια συζήτηση στα αποδυτήρια
μία ημέρα μετά, την αναζήτηση των λόγων για την πτώση απόδοσης, τις γκρίνιες
για θέματα πριμ ή αγωνιστικής πειθαρχίας. Βέβαια, ο Μπλαχίν εδώ και καιρό είχε
στο πρόγραμμα τη συγκεκριμένη κίνηση. Απλώς δεν... προέκυψε. Γίνεται τώρα, με
προφανή στόχο να βελτιωθεί το κλίμα και να επανέλθει η αισιοδοξία.

Ο ΘΕΟΔΩΡΙΔΗΣ

Κι ενώ στην ΑΕΚ αργά ή γρήγορα αναμένουν να οριστικοποιηθεί η μεταγραφή του
Σωτήρη Κωνσταντινίδη, χθες το απόγευμα, στην ΕΠΑΕ, ο πρόεδρος της ΠΑΕ Ηρακλής
Πέτρος Θεοδωρίδης έθεσε διαφορετικά το θέμα: «Με τα νούμερα των 120 εκατ. ή
130 εκατ. που μου δίνουν δεν θα τελειώσει η μεταγραφή. Προτιμώ να τον κρατήσω.
Εδώ ο Αγαθοκλέους κόστισε 600 εκατ. Δεν μπορώ να διαλύσω τον Ηρακλή επειδή
είναι φίλος μου ο Μελισσανίδης». Το σίγουρο είναι ότι μεταξύ ΑΕΚ και Ηρακλή η
διαφορά είναι μικρή. Περισσότερο θεωρείται υπόθεση διαπραγμάτευσης ή έστω
καταβολής χρημάτων ή άλλων «κλειδιών» στη συμφωνία. Ένα από αυτά είναι να
δοθεί και παίκτης που θα ήθελε μαζί με τα 150 εκατ. ο Ηρακλής. Ο Σέμπουε ή ο
Κατσαβός. Η ΑΕΚ «καίγεται» να τελειώσει (ανακοινώσει) τώρα την απόκτηση του
Κωνσταντινίδη και σενάριο τη θέλει να περιμένει ως το τέλος, μήπως και
καταφέρει το διπλό χτύπημα και με τον Κωνσταντίνου. Είναι οι μοναδικές
μεταγραφές στην Ελλάδα που «παίζουν», και στην ξένη αγορά το «μάτι» πέφτει στη
Γιουγκοσλαβία. Θυμίζουμε ότι μεταξύ ΑΕΚ και Κωνσταντινίδη η συμφωνία
υφίσταται. Αγωνιστικά, ο Μαλαδένης καθημερινά πείθει ότι θα τεθεί στη διάθεση
του Μπλαχίν. Ο Κασάπης προλαβαίνει το ντέρμπι με τον Ολυμπιακό ενώ γίνονται
προσπάθειες και για τον Λάκη. Ο Μπατίστα γυμνάστηκε χθες συντηρητικά. Ο
Κοπιτσής αν δεν παίξει δεξιά (με αριστερό μπακ τον Καραγιάννη), προβλέπεται να
αγωνιστεί στο άλλο άκρο με έτερο ακραίο μπακ τον Μαλαδένη.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16345O021</ED>
<ID>
ID:17422

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O02&aa=1</URL></REF>


Article

<CATEGORY>vin10</CATEGORY>

 <H5></H5><H5>ΑΘΗΝΑ 2004: Συνεδρίαση για τα έργα
</H5><H2>Με οδηγό το Σίδνεϊ για το Ολυμπιακό Χωριό
</H2><H2></H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

«ΑΠΟΦΑΣΙΣΑΜΕ ότι σε μία εβδομάδα θα οριστικοποιηθεί η δημοσίευση της
θυγατρικής εταιρείας των ειδικών έργων, που θα έχει αυτοτελές πενταμελές
διοικητικό συμβούλιο, ενώ μέχρι τις 25 Ιανουαρίου θα έχει ολοκληρωθεί η
διαδικασία υποβολής υποψηφιοτήτων για την επιλογή του τεχνικού σύμβουλου του
οργανισμού "Αθήνα 2004"».

Αυτό επισήμανε χτες, λίγο μετά την ολοκλήρωση της συνεδρίασης της Διυπουργικής
Επιτροπής για τους Ολυμπιακούς Αγώνες του 2004, ο πρόεδρος της Επιτροπής,
υπουργός Πολιτισμού Ευάγγελος Βενιζέλος.

Ο κ. Βενιζέλος τόνισε πως διαβίβασε στην Οργανωτική Επιτροπή όλο το υλικό της
σύμβασης που υπέγραψε το Σίδνεϊ για την κατασκευή του δικού του Ολυμπιακού
Χωριού, προκειμένου να ληφθεί υπόψη στη σύμβαση για την κατασκευή του Χωριού
της Αθήνας.

Στη διάρκεια της συνεδρίασης της Διυπουργικής συζητήθηκαν επίσης οι κανονισμοί
μελετών και έργων που θα οριστικοποιηθούν τις προσεχείς ημέρες. Σύμφωνα με
πληροφορίες, διευθύνων σύμβουλος της Α.Ε. για τα έργα θα είναι ο Γιάννης
Δεσύπρης (κατέχει ανάλογο πόστο στην εταιρεία «Ασπροφός», που είναι θυγατρική
της «Α.Ε. Ελληνικά Πετρέλαια»). Όσον αφορά την πρόταση που διατύπωσε ο κ.
Στρατήγης, να είναι ο Κώστας Μπακούρης επικεφαλής της εταιρείας για τα έργα,
αυτή απορρίφθηκε από τη Διυπουργική, αλλά συγχρόνως προκάλεσε και έντονες
αντιδράσεις στα μέλη της Οργανωτικής Επιτροπής, αφού δεν είχαν ενημερωθεί σχετικά.

Στο μεταξύ, σήμερα συνεδριάζει εκ νέου η επιτροπή, με τη συμμετοχή υπηρεσιακών
παραγόντων, για τον προγραμματισμό νομοθετικών πρωτοβουλιών, τη ρύθμιση
χωροταξικών - πολεοδομικών και συναφών θεμάτων σχετικά με τα Ολυμπιακά έργα.

Ο κ. Βενιζέλος, αναφερόμενος στη θύελλα που έχουν προκαλέσει στο διεθνές
Ολυμπιακό Κίνημα οι καταγγελίες για διαφθορά μελών της ΔΟΕ σχετικά με την
επιλογή του Σολτ Λέικ για του χειμερινούς Ολυμπιακούς του 2004, σχολίασε: «Η
Ελλάδα έχει την ευκαιρία να επαναξιολογήσει και να επαναπροβάλει την Ολυμπιακή
Ιδέα σε παγκόσμιο επίπεδο».

Όπως ανακοινώθηκε χτες, από το υπουργείο Οικονομικών έχει εγγραφεί στον
προϋπολογισμό πίστωση 18 δισ. δρχ. για απαλλοτριώσεις, απαραίτητες για τα
Ολυμπιακά έργα.

*** «Έτσι όπως έχουμε σχεδιάσει το οργανόγραμμά μας, παρά τη φαινομενική
καθυστέρηση, η ολοκλήρωση των έργων θα είναι εμπρόθεσμη». Αυτό επισήμανε χτες
ο Κώστας Μπακούρης, σε συζήτηση στρογγυλής τραπέζης με θέμα «Ολυμπιακοί Αγώνες
2004 και Μεγάλα Έργα».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16345O022</ED>
<ID>
ID:17467

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O02&aa=2</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H5></H5><H2>Προθεσμία στον ΟΠΑΠ
</H2>
ΤΑ ΟΙΚΟΝΟΜΙΚΗΣ φύσεως ζητήματα που απασχολούν το επαγγελματικό ποδόσφαιρο
συζητήθηκαν στη χθεσινή συνάντηση του προεδρείου της ΕΠΑΕ με τη διοίκηση του
ΟΠΑΠ και η διοργανώτρια έδωσε προθεσμία μέχρι τέλος του μήνα για να έχει μία
συγκεκριμένη απάντηση επί των αιτημάτων της.

Η ΕΠΑΕ ζήτησε:

1. Να καταβληθούν άμεσα τα 300 εκατ. δρχ. που οφείλει ο ΟΠΑΠ στην διοργανώτρια.

2. Να αυξηθούν κατά 2,5 δισ. δρχ. τα ετήσια έσοδα της ΕΠΑΕ από τον ΟΠΑΠ από
4 δισ. να γίνουν 6,5 δισ.).

3. Ο ΟΠΑΠ να προχωρήσει στη ρύθμιση των χρεών των ΠΑΕ προς το Δημόσιο
(ύψους 4 δισ. δρχ.).

4. Ο ΟΠΑΠ να καλύψει τα έξοδα της επαγγελματικής διαιτησίας (300 εκατ. δρχ.).

5. Η ΕΠΑΕ να συμμετέχει στα κέρδη από τα νέα παιχνίδια του ΟΠΑΠ, το ΚΙΝΟ
και το στοίχημα.

ΕΩΣ ΤΗΝ ΤΡΙΤΗ

Η διοίκηση του Οργανισμού δεσμεύθηκε μέχρι την Τρίτη να καταβληθούν τα 300
εκατ. που οφείλονται από πέρυσι, ενώ για τα υπόλοιπα ζήτησε «πίστωση χρόνου».

Σε ό,τι αφορά το αγωνιστικό πρόγραμμα, η ΕΠΑΕ δεν έκανε καμία αλλαγή. Για
το Σάββατο και την Κυριακή όρισε να μεταδοθούν από το Supersport τα παιχνίδια
Εθνικού - Ελευσίνας (3 μ.μ.) και Ξάνθης - ΑΕΚ (4.45 μ.μ.), αντίστοιχα. Το ματς
ΟΦΗ - Καβάλας θα έχει ώρα έναρξης 2.30 μ.μ. την Κυραική.

*** Στο Καυταντζόγλειο θα παίξει την Κυριακή ο Ηρακλής, αφού η
δευτεροβάθμια δικαστική επιτροπή της ΕΠΟ αποφάσισε χθες την μετατροπή της
ποινής που του είχε επιβληθεί, για επεισόδια οπαδών του στον αγώνα με τον
Ολυμπιακό, από μία αγωνιστική και 800.000 δρχ., σε πρόστιμο 1,5 εκατ. δρχ.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16345O023</ED>
<ID>
ID:17506

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O02&aa=3</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΣΟΒΑΡΟΤΗΤΑ ΕΩΣ ΤΟ ΤΕΛΟΣ ΓΙΑ ΝΑ ΜΗΝ ΤΑ ΧΑΣΟΥΜΕ ΟΛΑ
</H5><H2>«Κινδυνεύουμε»
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Το πρωτάθλημα έχει ακόμα δρόμο, συμφωνεί ο Στέλιος Γιαννακόπουλος και
επισημαίνει ότι κάνουν λάθος όσοι λένε ψάξτε για τον δεύτερο

«ΟΠΟΙΟΣ ΘΕΩΡΕΙ ότι ο Ολυμπιακός έχει εξασφαλίσει τον τίτλο του πρωταθλητή
κάνει μεγάλο λάθος. Δεν νομίζω ότι οι ποδοσφαιριστές μου θα πέσουν στην
παγίδα. Αν αντιμετωπίζουμε κάθε παιχνίδι με τέτοια νοοτροπία, τότε
κινδυνεύουμε να τα χάσουμε όλα». 
Ο Ντούσαν Μπάγιεβιτς έστειλε το μήνυμα ­ μέσω της «ΟΜΑΔΑΣ» ­ σε πολλούς
αποδέκτες και καταδίκασε τη νοοτροπία της πρόωρης στέψης του πρωταθλητή.

Ο κόουτς των «ερυθρολεύκων» υπογράμμισε: «Όσοι λένε και σκέφτονται ότι ο
Ολυμπιακός είναι για άλλη μια φορά πρωταθλητής προσπαθούν να μας
αποπροσανατολίσουν. Εμείς κοιτάμε τη δουλειά μας και κάθε παιχνίδι ξεχωριστά.
Θα είμαστε άξιοι της τύχης μας αν πούμε ότι το πρωτάθλημα τελείωσε. Ακόμα δεν
έχει λήξει ο πρώτος γύρος. Πιστεύω ότι οι παίκτες μου δεν σκέπτονται όπως
κάνουν μερικοί από αφέλεια ή επίτηδες. Ο τίτλος δεν θα κριθεί στο ντέρμπι με
την ΑΕΚ. Ο δεύτερος γύρος θα είναι πιο δύσκολος. Όλοι οι αντίπαλοί μας θέλουν
να παίζουν όσο το δυνατόν καλύτερα με τον Ολυμπιακό. Έχουμε υποχρεώσεις σε
τρία μέτωπα. Πρωτάθλημα, Κύπελλο και Τσάμπιονς Λιγκ. Καλό είναι να υπάρχει
αισιοδοξία, αλλά πάνω απ' όλα χρειάζεται μεγάλη προσπάθεια και πείσμα. Να μην
χάσουμε τον ρυθμό μας. Οι ποδοσφαιριστές μου θα πρέπει να κλείσουν τα αυτιά
τους και να είναι προσγειωμένοι. Είναι αλήθεια ότι έχουμε προβάδισμα στη
βαθμολογία και παίζουμε καλό ποδόσφαιρο. 
Αυτό όμως είναι άλλο θέμα από τις απόψεις-παγίδα». Οι ποδοσφαιριστές του
Ολυμπιακού είναι απόλυτα σύμφωνοι με τον προπονητή τους. Χαρακτηριστική είναι
η δήλωση του Στέλιου Γιαννακόπουλου: «Δεν συμφωνώ με όλους εκείνους που λένε
ότι ψάξτε να βρείτε τον δεύτερο. Το πρωτάθλημα έχει μακρύ δρόμο. Μας
περιμένουν δύσκολα παιχνίδια. Δεν πρέπει να πετάμε στα σύννεφα». Ο Γιώργος
Αμανατίδης έβγαλε χθες το πρόγραμμα με τον γυμναστή Δημήτρη Μπουρουτζήκα.
Ωστόσο το ιατρικό τιμ, σε συνεργασία με τον Ντούσαν Μπάγιεβιτς, έκριναν
σκόπιμο να μην πάρει μέρος ο 29χρονος αμυντικός στον αγώνα της Κυριακής με τον
Πανιώνιο, γιατί υπάρχει κίνδυνος υποτροπής.

* Έγγραφο διαμαρτυρίας έστειλε ο Ολυμπιακός στο ΑΣΑΕΔ γιατί κλήθηκαν στην
εθνική ομάδα των Ενόπλων Δυνάμεων οι Γιαννακόπουλος, Σφακιανάκης για το εκτός
έδρας φιλικό παιχνίδι με την αντίστοιχη ομάδα της Συρίας την ερχόμενη Τετάρτη.
Την ίδια ημέρα ο Ολυμπιακός υποδέχεται τη SKODA Ξάνθη για την προημιτελική
φάση του Κυπέλλου. Η διοίκηση της πειραϊκής εταιρείας καταβάλλει προσπάθεια
προκειμένου να εξασφαλιστεί άδεια τουλάχιστον στον Γιαννακόπουλο. Εξάλλου ο
Ολυμπιακός έθεσε θέμα αναβολής του πρώτου αγώνα Κυπέλλου, καθώς την μεθεπόμενη
αγωνιστική θα γίνει το μεγάλο ντέρμπι με την ΑΕΚ.

* Ο Ολυμπιακός περιμένει σήμερα ή αύριο τη Γιουβέντους να προσδιορίσει τον
ακριβή αριθμό εισιτήριων που θέλει για τον αγώνα του ΟΑΚΑ στις 17 Μαρτίου.
Εξάλλου οι υπεύθυνοι του Ολυμπιακού άρχισαν επαφές με τους οργανωμένους
συνδέσμους για το ταξίδι στο Τορίνο στις 3 Μαρτίου.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16345O031</ED>
<ID>
ID:17423

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: Όλοι στο τουρνουά της Κύπρου
</H5><H2>Δεν θα κάνει διακρίσεις ο Ιορντανέσκου
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΣΕ ΟΡΓΑΝΩΤΙΚΟ επίπεδο άρχισε από χθες η προετοιμασία της εθνικής ομάδας
ποδοσφαίρου, εν όψει των προσεχών και αποφασιστικών αναμετρήσεών της στην
προκριματική φάση του ευρωπαϊκού πρωταθλήματος ποδοσφαίρου. Από τη συνεργασία
δύο ωρών που είχε ο ομοσπονδιακός προπονητής Άνγκελ Ιορντανέσκου με τον γενικό
γραμματέα της ΕΠΟ Βασίλη Γκαγκάτση, η είδηση που βγαίνει (πέρα των συμφωνιών
για ορισμένους φιλικούς αγώνες) είναι ότι ο Ρουμάνος προπονητής, παρά τις...
πιέσεις που δέχεται από την ΕΠΑΕ και από άλλες ΠΑΕ, να προστατέψει κάποιους
διεθνείς των μεγάλων ομάδων, θα καλέσει όλους τους παίκτες στο τετραεθνές
τουρνουά της Κύπρου (1-5 Φεβρουαρίου), «διότι αλλιώς δεν γίνεται δουλειά»,
όπως εκμυστηρεύθηκε στο φιλικό περιβάλλον του.

Στην προετοιμασία της Εθνικής στην Κύπρο θα κληθούν όμως και αρκετά νέα
παιδιά, κυρίως από την πρώην εθνική Ελπίδων, δεδομένου ότι υπάρχουν
τουλάχιστον τέσσερις κενές θέσεις, λόγω της δεδομένης απουσίας των ξενιτεμένων
Μαχλά, Ζαγοράκη, Νταμπίζα και Ουζουνίδη. Η πρόσκληση των διεθνών για το
τουρνουά της Κύπρου θα γίνει την προσεχή Τρίτη και τα ονόματά τους θα
ανακοινωθούν σε συνέντευξη Τύπου από τον κ. Ιορντανέσκου την ίδια ημέρα.

Στη συνεργασία του Ρουμάνου προπονητή με τον κ. Γκαγκάτση συζητήθηκαν
αναλυτικά τα προβλήματα τα οποία αντιμετωπίζει το εθνικό συγκρότημα, ως προς
την καλύτερη προετοιμασία για τους τέσσερις προσεχείς αγώνες, με τη Νορβηγία
(27 Μαρτίου), την Λετονία (31 Μαρτίου), την Γεωργία (5 Ιουνίου) και τη Λετονία
(9 Ιουνίου), ενώ επιβεβαιώθηκαν οι ημερομηνίες για τη διεξαγωγή φιλικών αγώνων
με την Ελβετία (28 Απριλίου), την Ισπανία (5 Μαΐου εκτός), την Τσεχία (18
Αυγούστου) και το Βέλγιο (23 Φεβρουαρίου 2000). Παράλληλα έγινε πρόταση για
ένα φιλικό παιχνίδι ακόμη με την Ισπανία στην Αθήνα εντός του 1999 και
αναμένεται η αποδοχή των προτάσεων της ΕΠΟ προς την Αγγλία, τη Γαλλία, την
Ιταλία και τη Γερμανία.

*** Ο Πάολο Αντριόλι μπορεί να συμμετάσχει σε αγώνες του Άρη, σύμφωνα με
γνωμοδότηση και εντολή της FIFA. Κατόπιν τούτου η ΕΠΟ είναι υποχρεωμένη να του
εκδώσει δελτίο.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16345O032</ED>
<ID>
ID:17468

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O03&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Έχασε και τον Χέιλοκ </H2><H2></H2>
ΕΝΑΣ ακόμα ποδοσφαιριστής του Πανιωνίου τέθηκε νόκ άουτ από τον αγώνα με
τον Ολυμπιακό. Ο Γκάρι Χέιλοκ δεν θα μπορέσει να αγωνιστεί κατά των
ερυθρολεύκων αφού η ακτινογραφία του έδειξε ότι έχει ζημιά στο μηνίσκο.

Μετά τους Ζαχόπουλο, Καμίτση που συμπλήρωσαν κάρτες και τους τραυματίες
Μητσιόπουλο, Κρούσε, ο Χέιλοκ είναι ο πέμπτος ποδοσφαιριστής που δεν θα έχει
στη διάθεσή του ο Ρόνι Γουίλαν. Ο Ιρλανδός τεχνικός ψάχνει για την καλύτερη
δυνατή λύση σε δύο θέσεις. Του κεντρικού επιθετικού και του λίμπερο.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16345O033</ED>
<ID>
ID:17507

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O03&aa=3</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Απέκτησε Βραζιλιάνο </H2>
ΤΟΝ ΒΡΑΖΙΛΙΑΝΟ Παουλίνιο Κομπαϊάσι απέκτησε χθες ο Ιωνικός. Ο παίκτης είναι 28
ετών ήρθε στην Ελλάδα και υπέγραψε συμβόλαιο 2 1/2 χρόνων, είναι κλασικό
«δεκάρι», έχει ύψος 1,74 και ζυγίζει 68 κιλά. Η διοίκηση του Ιωνικού θα
προσπαθήσει για να έρθει η μπλε κάρτα του ποδοσφαιριστή, αλλά αν δεν τα
καταφέρει μέχρι την Κυριακή τότε ο Βραζιλιάνος θα παίξει από την επόμενη
αγωνιστική. Οι προηγούμενες ομάδες του Κομπαϊάσι ήταν: Πορτουγκέζε, Σάντος,
Ατλέτικο Παν, Βιτόρια Μπαΐα, Αμέρικα Νάδας και Σίρα από την οποία τον αγόρασε
ο Ιωνικός. Η μεταγραφή αυτή θα στοιχίσει στην ομάδα της Νεάπολης περίπου 200
εκατ. δραχμές.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16345O034</ED>
<ID>
ID:17532

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O03&aa=4</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Σφυρίζουν στο Κύπελλο </H2>
Ο ΝΙΚΟΣ Αγγελάκης του Ρήγα από τον σύνδεσμο Θεσσαλονίκης ορίστηκε χθες να
διευθύνει τον αγώνα Ολυμπιακός - SKODA Ξάνθη που θα γίνει την επόμενη Τετάρτη,
για την προημιτελική φάση του Κυπέλλου. Στα άλλα τρία παιχνίδια διαιτητές θα
είναι οι: Πανσερραϊκός - Παναθηναϊκός: Μπίκας, Λύκοι - Ηρακλής: Βαλλιάνος και
την Πέμπτη Αθηναϊκός - Καλαμάτα: Χουλιάρας.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16345O035</ED>
<ID>
ID:17545

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O03&aa=5</URL></REF>


Article

<CATEGORY>vin10</CATEGORY>

 <H5>ΣΚΑΝΔΑΛΟ: ΚΑΤΑΠΕΛΤΗΣ ΓΙΑ ΤΟΥΣ «ΑΘΑΝΑΤΟΥΣ» Η ΕΚΘΕΣΗ ΤΟΥ ΠΑΟΥΝΤ
</H5><H2>Έξωση για 16
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Χιλιάδες κάτοικοι του Σολτ Λέικ παρακολουθούν το άναμμα της Ολυμπιακής δάδας,
λίγο πριν ανακοινωθεί επίσημα πως θα διοργανώσει η πόλη τους την Ολυμπιάδα του
2002. Οι αποκαλύψεις για τις δωροδοκίες έγιναν ύστερα από τέσσερα χρόνια

ΤΗΝ ΑΠΟΠΟΜΠΗ από τη ΔΟΕ 16 μελών της προτείνει στην έκθεσή του, την οποία θα
λάβουν σύντομα στα χέρια τους όλοι οι «αθάνατοι», ο πρόεδρος της επιτροπής που
ερευνά το σκάνδαλο «Σολτ Λέικ», Ντικ Πάουντ.

Αποσπάσματα της αναφοράς του Πάουντ δημοσίευσε η «Γουόλ Στριτ Τζέρναλ», σε
εκτενές ρεπορτάζ για την κρίση που διέρχεται το ολυμπιακό κίνημα.

Σύμφωνα με την αναφορά, «προτείνεται να επιβληθούν κυρώσεις,
συμπεριλαμβανομένων και αποβολών, σε 16 μέλη της ΔΟΕ γιατί καταπάτησαν το
ολυμπιακό ήθος του ευ αγωνίζεσθαι, γιατί δέχθηκαν περισσότερα από 780.000
δολάρια και ακριβά δώρα από το Σολτ Λέικ Σίτι κατά τη διάρκεια της διεκδίκησης
της Ολυμπιάδας, αλλά και μετά τη νίκη της αμερικανικής πόλης στην ψηφοφορία».

Στην αναφορά του ο Πάουντ τονίζει πως πολλά μέλη της ΔΟΕ είχαν «παράνομες
συναλλαγές» από τις αρχές της δεκαετίας του '80, ενώ αναφέρει και τη συνάντηση
του Χουάν Αντόνιο Σάμαρανκ με τον κληρονόμο της «Adidas» Χορστ Ντάσλερ, το
1981, κατά τη διάρκεια της οποίας καταστρώθηκαν σχέδια για την ανάπτυξη του
μάνατζμεντ των Ολυμπιακών Αγώνων.

Ο Καναδός δικηγόρος υπογραμμίζει στην αναφορά του τις δραστηριότητες δύο
μεσαζόντων, οι οποίοι προσέφεραν «πακέτα ψήφων» στις υποψήφιες πόλεις έναντι
μεγάλης αμοιβής.

ΚΑΙ ΔΙΑΚΑΝΟΝΙΣΜΟΣ!

Ο πρώτος μεσάζοντας πρότεινε στις αντιπροσωπείες του Ναγκάνο και της Σεβίλλης
25 ψήφους έναντι δύο εκατομμυρίων δολαρίων, όπως τουλάχιστον υποστήριξαν
παράγοντες της επιτροπής διεκδίκησης της Σιόν. Ο μεσάζοντας μάλιστα πρότεινε
και διακανονισμό: προκαταβολή τα δύο τρίτα του ποσού και τα υπόλοιπα όταν η
πόλη κερδίσει τους Αγώνες!

Ο δεύτερος μεσάζοντας πουλούσε «πακέτο» εννέα ψήφων Ευρωπαίων μελών της ΔΟΕ
έναντι 50.000 έως 100.000 δολαρίων έκαστον

Ο Ντικ Πάουντ εκφράζει στην αναφορά του τους φόβους του πως ίσως ασκηθούν
ποινικές διώξεις εναντίον μελών της ΔΟΕ από το υπουργείο Δικαιοσύνης των ΗΠΑ,
το οποίο ερευνά επίσης την υπόθεση. Για τον λόγο αυτό, ο Καναδός «αθάνατος»
έχει ζητήσει ήδη από Αμερικανούς δικηγόρους να δημιουργήσουν προστατευτική
ασπίδα γύρω από τη ΔΟΕ, αφού τα αδικήματα για τα οποία κατηγορούνται αρκετά
μέλη της δεν είναι του ποινικού δικαίου.

Στην αναφορά δεν αναφέρονται τα ονόματα όσων εμπλέκονται στο σκάνδαλο γιατί
«πρέπει να τους δώσουμε πρώτα την ευκαιρία να υπερασπιστούν τους εαυτούς τους».

Σε δηλώσεις του στην εφημερίδα «Kitchener Waterloo Record» αποκάλυψε πως και ο
ίδιος είχε δεχθεί πιέσεις να πάρει ως αντάλλαγμα για μία συμφωνία με
τηλεοπτικό σταθμό ένα εκατομμύριο δολάρια, την οποία φυσικά απέρριψε.

Ο εμπλεκόμενος στο σκάνδαλο Ρώσος Βιτάλι Σμιρνόφ υποστήριξε στο μεταξύ χθες
πως το σκάνδαλο του Σολτ Λέικ είναι μέρος σχεδίου προκειμένου να εξαναγκαστεί
ο Χουάν Αντόνιο Σάμαρανκ σε παραίτηση.

«Ποιος; Πολλοί άνθρωποι δεν συμπαθούν τον Σάμαρανκ, πολλοί άνθρωποι θέλουν να
αποκομίσουν κέρδη από το ολυμπιακό κίνημα, διαφημίζοντάς το. 
Ο Τεντ Τέρνερ, ο Ρούπερτ Μέρντοχ έχουν το δικό τους όραμα για το μέλλον του
αθλητισμού. Η Microsoft έχει αρνηθεί επίσης να είναι σπόνσορας των Ολυμπιακών
Αγώνων», υπογράμμισε ο Ρώσος παράγοντας. 
Η ΜΕΛΒΟΥΡΝΗ

Στη Μελβούρνη, που ήταν υποψήφια για τους Αγώνες του 1996, αποκαλύφθηκε πως
μέλη της επιτροπής διεκδίκησης ανάγκασαν τη συμφωνική ορχήστρα της πόλης να
παίξει μαζί με την κόρη του Νοτιοκορεάτη «αθάνατου» Κιμ, στην όπερα της
Μελβούρνης, για να δελεάσουν τον Ασιάτη παράγοντα της ΔΟΕ!
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16345O051</ED>
<ID>
ID:17424

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O05&aa=1</URL></REF>


Article

<CATEGORY>vin10</CATEGORY>

 <H5>ΕΠΙΣΤΟΛΗ
</H5><H5></H5><H2>Απάντηση για τον Μπάγιεβιτς
</H2>
ΣΤΟ πλευρό του Ντούσαν Μπάγιεβιτς και της Σερβίας τάσσεται η κ. Αλεξάνδρα
Γιαγλόγλου, η οποία με επιστολή της απαντά στην κριτική του κ. Αλέξανδρου
Σιδηρόπουλου που δημοσιεύτηκε στις 16/1, προς τον προπονητή του Ολυμπιακού:

«Θέλω να εκφράσω την αγανάκτησή μου σχετικά με την άποψη κάποιου Αλέξανδρου
Σιδηρόπουλου, που ζει εκτός Ελλάδος, και δημοσιεύτηκε στις 16-1-99 στην
εφημερίδα σας.

Αυτός ο "κύριος", ο οποίος προφανώς δεν υποστηρίζει την ομάδα του
Ολυμπιακού, καταφέρθηκε εναντίον του κ. Μπάγιεβιτς λόγω των δηλώσεών του περί
ελληνικής νοοτροπίας.

Θέλω να υπενθυμίσω σε αυτόν τον κύριο ότι ο κ. Μπάγιεβιτς ζει στην Ελλάδα
πάνω από 10 χρόνια και αναμφισβήτητα έχει προσφέρει τα μέγιστα στο ελληνικό
ποδόσφαιρο και στην Ελλάδα γενικότερα. 
Γι' αυτόν και μόνο τον λόγο ο κ. Μπάγιεβιτς έχει κάθε δικαίωμα να μιλάει
για την ελληνική νοοτροπία. 
Εξάλλου είναι γνωστό ότι οι Έλληνες φθονούν κάποιον που έχει πετύχει στην
ζωή του.

Επίσης δεν καταλαβαίνω τι εννοεί ο κ. Σιδηρόπουλος λέγοντας "να πάει ο
Μπάγιεβιτς να πολεμήσει με τους Σέρβους". Αν θέλει ο κ. Σιδηρόπουλος να
"χτυπήσει" τον Ολυμπιακό, ας το κάνει. Αλλά δεν έχει κανένα δικαίωμα να
χρησιμοποιεί και να βρίζει τον φίλο σερβικό λαό για να πετύχει τους σκοπούς
του. "Έλληνες" σαν τον κ. Σιδηρόπουλο δεν χρειάζεται η Ελλάδα, γι' αυτό ας
μείνει για πάντα στο εξωτερικό.

Με εκτίμηση

Αλεξάνδρα Γιαγλόγλου».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16345O052</ED>
<ID>
ID:17469

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O05&aa=2</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ: Διακοπή και αποβολές
</H5><H2>Επεισόδια στην Πάτρα
</H2>
ΤΑ ΕΠΕΙΣΟΔΙΑ που διαδραματίστηκαν στον αγώνα Αχαϊκής - Κερατσινίου (2-2),
«σημάδεψαν» τη χθεσινή 8η αγωνιστική του πρωταθλήματος της Γ' Εθνικής.

Στο γήπεδο της Πάτρας, ο διαιτητής Κολλιάκος αναγκάστηκε να διακόψει προσωρινά
το ματς (με τέσσερις κόκκινες κάρτες), όταν στο 79' (το σκορ ήταν 2-2) δέχτηκε
την επίθεση των οπαδών και παικτών των γηπεδούχων, επειδή καταλόγισε φάουλ
στην ενέργεια του Σπυρόπουλου, που έστειλε με κεφαλιά την μπάλα στα δίχτυα.

Την εντός έδρας ήττα-έκπληξη (0-1) της Κοζάνης από τον Κιλκισιακό
εκμεταλλεύτηκε η Νάουσα, που φιγουράρει πλέον στην κορυφή του Βορείου ομίλου,
αφού νίκησε με 3-0 στην Καστοριά την τοπική ομάδα.

Ο Παναιγιάλειος παρά την ήττα (1-0) στο Περιστέρι από τον Ατρόμητο Αθηνών,
παρέμεινε στην πρώτη θέση του Νοτίου ομίλου. Σε απόσταση δύο βαθμών ακολουθούν
ο Λεβαδειακός (2-1 το Αιγάλεω) και ο Ναυπακτιακός (0-0 στη Μυτιλήνη με τον Αιολικό).

Βαθμολογική ανάσα πήρε το Αγερσανί Νάξου που επικράτησε στο γήπεδο της Νήαρ
Ήστ με 4-2 επί της ΕΑΡ, ενώ η Δόξα Δράμας πανηγύρισε το... πρώτο της γκολ
(ύστερα από 685') και την πρώτη επιτυχία (1-0 την Πρέβεζα) στο πρωτάθλημα.

<REF><SOURCE>ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16345O053</ED>
<ID>
ID:17508

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O05&aa=3</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ: Ήταν γκολ της Ελευσίνας
</H5><H2>Γιατί απέρριψα τον Φαρφάν
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΦΤΕΡΑ έκανε ο Φαρφάν! Ο Περουβιανός σέντερ φορ, που χθες έπρεπε να δοκιμαστεί
στην Παιανία υπό το βλέμμα προέδρου και προπονητή, βρέθηκε χθες στη... Βεροια,
χωρίς κανένας να εξηγήσει γιατί δεν έπαιξε στο φιλικό με τους ερασιτέχνες, το
οποίο είχε προγραμματιστεί ειδικά γι' αυτόν...

Μέχρι προχθές βράδυ, ο επίσημος ΠΑΟ υποστήριζε ότι θα γίνει φιλικό για να
διαπιστωθεί αν κάνει ή όχι ο παίκτης για την ομάδα των «πρασίνων». Χθες το
μεσημέρι, όμως, ο Δανιήλ ήταν κατηγορηματικός:

«Το θέμα με τον Φαρφάν έληξε. Δεν κάνει για τον Παναθηναϊκό και τον απέρριψα.
Επί μία εβδομάδα τον δοκίμαζα με προσοχή. Δεν ξέρω ούτε είναι δική μου δουλειά
πού θα πάει τελικά», δήλωσε ο προπονητής.

Ο μάνατζερ του Φαρφάν έλεγε μισόλογα χθες και δεν απάντησε γιατί ο παίκτης δεν
έπαιξε καθόλου στο φιλικό (για την ακρίβεια είχε φύγει από την Αθήνα ώρες
νωρίτερα...). Ο Δανιήλ επανήλθε στο θέμα, όταν ρωτήθηκε και πάλι:

«Όσοι ήρθαν να δοκιμαστούν ­ Μικουλένας, Μπακ, Φαρφάν ­ ήταν παίκτες
καταξιωμένοι στις χώρες τους. Δεν ήταν στα "αζήτητα". Αν πάρουμε παίκτη, θα
πρέπει να είναι καλύτερος από τους υπάρχοντες. Θα είναι έτοιμος για την ενδεκάδα».

Πολύ σωστή διαπίστωση. Οι επόμενες δέκα ημέρες θα δείξουν αν όντως έρθει ο
άσος που θέλει ο Παναθηναϊκός. Χθες, φίλοι του κ. Βαρδινογιάννη υποστήριζαν
ότι ο Παναθηναϊκός θα κάνει μεγάλη μεταγραφή. Είτε από την Ελλάδα είτε από το
εξωτερικό. Τα ερωτήματα που θα μείνουν αναπάντητα είναι:

*** Γιατί ο Περουβιανός δήλωσε ­ και μάλιστα μπροστά στις κάμερες ­ ότι
συμφώνησε για δύο χρόνια με τον Παναθηναϊκό και μάλιστα εμφανίστηκε με κασκόλ
στον πάγκο της ομάδας;

*** Γιατί από την αρχή δεν δέχτηκε να δοκιμαστεί ­ και τελικά δεν δοκιμάστηκε
­ κάνοντας μόνον προπονήσεις;

*** Τι μεσολάβησε και ο Φαρφάν έφυγε πριν από το φιλικό της πρώτης ομάδας με
τους ερασιτέχνες;

Θα περιμένουμε τον... σούπερ παίκτη που θα φέρει ο ΠΑΟ για να κάνουμε
απολογισμό της μεταγραφικής περιόδου. Μέχρι τώρα μόνον ο Φύσσας αποδείχτηκε
παίκτης ενδεκάδας. Αν ο κ. Βαρδινογιάννης ετοιμάζει «βόμβα», θα φανεί τις
επόμενες δέκα ημέρες. Διότι και κάποιοι άλλοι ομιλούν για «βόμβα». Μόνο που
δεν αναφέρονται σε παίκτη...

*** Σε ερώτηση για τον Νασιόπουλο, ο Δανιήλ είπε: «Δεν τίθεται θέμα αυτή τη
στιγμή. Ο Νασιόπουλος είναι δικός μας παίκτης».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16345O061</ED>
<ID>
ID:17425

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O06&aa=1</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ. Ακριβός ο Φαρφάν
</H5><H2>Ζητούν 75 εκατ. τον χρόνο
</H2>
ΣΤΗ ΒΕΡΟΙΑ βρίσκεται (από προχθές βράδυ) ο Περουβιανός επιθετικός Ρομπέρτο
Φαρφάν, όμως οι πιθανότητες για την ένταξή του στην ομάδα της Ημαθίας είναι
πολύ λίγες. Αιτία, οι οικονομικές απαιτήσεις που προβάλλει ο μάνατζέρ του.
Χθες ο πρόεδρος της ΠΑΕ κ. Τσιαμήτρος συναντήθηκε με τον Φαρφάν και τον
μάνατζέρ του, αλλά δεν υπήρξε σημείο προσέγγισης καθώς οι απαιτήσεις του
Περουβιανού επιθετικού έφταναν στα 75 εκατ. δρχ. τον χρόνο, ποσό απαγορευτικό
για τα δεδομένα της Βέροιας...

Παράλληλα, ο τεχνικός της ομάδας Γιώργος Χατζάρας σε συζητήσεις που είχε με
τον κ. Τσιαμήτρο έδειξε ότι δεν τον ενδιαφέρει και τόσο πολύ η απόκτηση του
26χρονου επιθετικού, αφού ­ όπως είπε ­ έχει καλυφθεί με τις μέχρι τώρα
μεταγραφές. Αυτό που απασχολεί τον προπονητή της Βέροιας είναι η έκδοση
δελτίου στον Ιρανό τερματοφύλακα Νακισάν, ώστε να μπορέσει να τον
χρησιμοποιήσει στο πρωτάθλημα. Για να συμβεί αυτό, θα πρέπει να λυθούν πρώτα
τα συμβόλαια των Μπλαντένοβιτς και Βόρκαπιτς...
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16345O062</ED>
<ID>
ID:17470

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΟΔΟΣΦΑΙΡΟ. Ο ΠΑΟΚ ΒΛΕΠΕΙ ΤΣΑΜΠΙΟΝΣ ΛΙΓΚ, Ο ΑΡΗΣ ΠΡΩΤΑΘΛΗΤΗΣ ΣΤΙΣ ΜΕΤΑΓΡΑΦΕΣ,
ΑΠΟ ΚΟΝΤΑ ΚΑΙ Ο ΗΡΑΚΛΗΣ
</H5><H2>Η μεγάλη αντεπίθεση
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

<H3>* Οι ομάδες της Θεσσαλονίκης δείχνουν καλύτερη εικόνα από την περυσινή. Πατάνε
γερά στα πόδια τους και πείθουν
</H3>
* ΘΕΣΣΑΛΟΝΙΚΗ 
Το θερμό κοινό του ΠΑΟΚ, μεγάλο όπλο

ΠΡΩΤΑΘΛΗΤΗΣ; Ένας άτυπος τίτλος που δεν εμπλουτίζει την τροπαιοθήκη της ΠΑΕ
Άρης, αλλά κάνει τους φίλους των «κιτρίνων» να πανηγυρίζουν μεταγραφικές
επιτυχίες επί της ΑΕΚ, να ελπίζουν σε καλό ποδόσφαιρο και να ονειρεύονται τίτλους.

Οι συμπολίτες του ΠΑΟΚ περιμένουν τα γκολ του Μπόσμπαν Κρισμάρεβιτς,
αισθάνονται τη διοικητική σιγουριά που προσφέρει η ανάμειξη του Νίκου Βεζυρτζή
στα διοικητικά και ονειρεύονται Τσάμπιονς Λιγκ, ενώ ο Ηρακλής που δεν
στερείται ­ αντίθετα μάλιστα ­ καλού υλικού βλέπει έξοδο στο κύπελλο ΟΥΕΦΑ,
ενώ η κλήρωση (Λύκοι) στο θεσμό του κυπέλλου Ελλάδας τους δίνει το προβάδισμα
για την πρόκριση.

Όλες οι ομάδες της Θεσσαλονίκης δείχνουν καλύτερη εικόνα από την περυσινή,
πατάνε γερά στα πόδια τους και πείθουν ότι αρχίζουν την αντεπίθεσή τους.

Τα πιο πειστικά στοιχεία προέρχονται από τον Άρη... Η μαύρη σελίδα της Β'
Εθνικής έδωσε τη θέση της στις υψηλές φιλοδοξίες που έχει ο νέος ιδιοκτήτης.

Οι προθέσεις του έγιναν σαφείς με τις οκτώ μεταγραφές, που ήδη έχουν
ολοκληρωθεί. Πάολο Αντριόλι, Μάριος Αγαθοκλέους, Γιώργος Γεωργιάδης του Σάββα
είναι τα πιο λαμπρά ονόματα που πείσθηκαν να υπογράψουν για τους «κίτρινους»
και ήδη προκαλούν πυρετό στις τάξεις των φίλων του.

Πρωταθλητής στις μεταγραφές ο Άρης

«Στόχος μου είναι να γίνει ο Άρης ομάδα με ήθος που θα διδάξει ποδόσφαιρο το
2000», είπε ο Δημήτρης Κοντομηνάς προς το ακροατήριο που γέμισε την αίθουσα
στην οποία παρουσιάστηκαν οι πέντε πρώτες μεταγραφές, οι οποίες αρχειοθέτησαν
την αρχική γκρίνια που προκάλεσε η απομάκρυνση του Φοιρού. Ο Λάκης Ιωαννίδης,
της απολύτου εμπιστοσύνης του επενδυτή, έβαλε ως στόχο την ένταξη στην
επερχόμενη ποδοσφαιρική ενοποίηση της Ευρώπης.

Ένα 24ωρο νωρίτερα 5.000 Αρειανοί πέρασαν το μεσημέρι του Σαββάτου που είχαν
στη διάθεσή τους στο Χαριλάου, για να δουν την πρώτη του Αντριόλι. Το κοινό
που θα βοηθήσει στην απόσβεση της επένδυσης που κάνει ο Δημήτρης Κοντομηνάς
είναι διψασμένο και μεγάλο σε αριθμό.

ΜΕ ΤΟΝ ΚΟΣΜΟ ΜΕΓΑΛΟ ΟΠΛΟ

Το στοιχείο του πολυάριθμου και πιστού κοινού είναι αυτό που στηρίζει την
προσπάθεια που κάνει ο ΠΑΟΚ, προκειμένου να πετύχει το στόχο Τσάμπιονς Λιγκ. Η
μεταγραφή του Μπόμπαν Κρισμάρεβιτς αντιμετωπίστηκε ως νίκη επί του Άρη, τόνωσε
το ηθικό του κόσμου του «δικεφάλου», που πιστεύει τυφλά τον Άγγελο Αναστασιάδη
κι εμπιστεύεται τις δοκιμασμένες ικανότητες του Νίκου Βεζυρτζή.

Ο αποκλεισμός από το κύπελλο πείραξε βέβαια πάρα πολύ, αλλά η εμπιστοσύνη στα
παραπάνω δύο πρόσωπα και οι εμφανείς αδυναμίες της ΑΕΚ κάνει τους φίλους του
ΠΑΟΚ να ονειρεύονται τα σαλόνια του Τσάμπιονς Λιγκ.

ΔΕΝ ΠΤΟΕΙΤΑΙ

Ο Χάγκαν πήγε με περγαμηνές στον Ηρακλή

Ο Ηρακλής δεν έχει τόσο μεγάλες φιλοδοξίες. Ο Πέτρος Θεοδωρίδης δεν βρήκε τον
κατάλληλο προπονητή στο πρόσωπο του Κίρο Ντοϊτσινόφσκι, που επέστρεψε στα
Σκόπια. Έχει να αντιμετωπίσει εσωτερική αντιπολίτευση από τη μόνιμη
αμφισβήτηση των φανατικών.

Δεν πτοείται και το απέδειξε με τη μεταγραφή του Ρόμπερτ Άντερσον από την
Γκέτεμποργκ, αν και τακτικά βάζει πωλητήρια στην ΠΑΕ, χωρίς να βρει ανταπόκριση.

Ο νέος προπονητής Ματς Γίνγκμπαλντ, έχει ήδη δώσει ικανοποιητικά δείγματα
γραφής, ενώ το υλικό που έχει στη διάθεσή του είναι πρώτης τάξης. Ξέρετε
πολλούς Χάγκαν στο ελληνικό πρωτάθλημα; Πρόκειται για μεγάλη μεταγραφή ουσίας,
που δεν προβλήθηκε όσο της άξιζε.

Στόχος του Θεοδωρίδη είναι και η κατασκευή ιδιόκτητου γηπέδου. Οι υποσχέσεις
από την πολιτεία υπάρχουν, όπως και το οικόπεδο. Τα πρώτα 100 εκατομμύρια
είναι στο... δρόμο και ο πρόεδρος του Ηρακλή ξέρει να πιέζει.

Οι ομάδες της Θεσσαλονίκης αποδεικνύουν ότι είναι μέσα στους στόχους τους. Η
πρόσφατη μιζέρια δείχνει να απομακρύνεται οριστικά. Δείχνουν ότι είναι ικανοί
να κάνουν το μεγάλο άλμα. Θα τα καταφέρουν;
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16345O063</ED>
<ID>
ID:17509

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O06&aa=3</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ: Κύπελλο Ελλάδας
</H5><H2>Όλοι στο Φάιναλ Φορ
</H2>
<H3>* Η Θεσσαλονίκη διεκδικεί το κομμάτι που της αναλογεί στο... χρηματιστήριο του αθλήματος
</H3><H3>
</H3>* ΘΕΣΣΑΛΟΝΙΚΗ 
(Γραφείο Βόρειας Ελλάδας)

Κινγκ, Μιχαήλοφ. ΠΑΟΚ και Άρης διεκδικούν εκτός από το κύπελλο και θέση στην Ευρωλίγκα

Η ΘΕΣΣΑΛΟΝΙΚΗ δίνει δυνατό «παρών» στο Φάιναλ Φορ του Κυπέλλου Ελλάδας και
αναδιοργανώνεται για να ξαναπάρει το κομμάτι που τις αναλογεί στο...
χρηματιστήριο του μπάσκετ.

Αιχμή του δόρατος της επίθεσης των ομάδων της Θεσσαλονίκης είναι η επένδυση
που πραγματοποιεί στον Άρη ο Δημήτρης Κοντομηνάς. Ο Απόστολος Αλεξόπουλος,
μεγαλομέτοχος της ΚΑΕ ΠΑΟΚ, περιμένει τη ρύθμιση των χρεών της εταιρείας προς
το Δημόσιο, προκειμένου να αφήσει την ιδιότητα ­ τυπικά ­ του φιλάθλου και να
επωμιστεί τον τίτλο του προέδρου, ενώ στον Ηρακλή τα βήματα προς τα πάνω είναι
αργά και μεθοδικά, όπως άλλωστε ταιριάζει στη νοοτροπία του συλλόγου.

Αναδιοργάνωση, λοιπόν, σ' όλα τα επίπεδα για τον Άρη, με τον Δημήτρη Κοντομηνά
να κατέχει το 75% των μετοχών της «κίτρινης» ΚΑΕ. Μόνο το όνομα του
«ερωτευμένου» με τον Άρη επιχειρηματία αποτελεί την καλύτερη εγγύηση για τη
διάθεση των κεφαλαίων που απαιτούνται, προκειμένου οι «κίτρινοι» να βάλουν τα
θεμέλια για τη δημιουργία της νέας αυτοκρατορίας.

Αγωνιστικά, τα μηνύματα δεν είναι άσχημα. Οι συνεχόμενες ήττες από τον
Απόλλωνα Πάτρας και τον Ηρακλή απομάκρυναν τον Μαρκόπουλο. Ωστόσο, ο Σβι Σερφ
που τον διαδέχθηκε ήδη έχει διαπιστευτήρια του επιτυχημένου. Η κατάκτηση του
πρώτου ευρωπαϊκού κυπέλλου με τους «κίτρινους», κατά της Εφές Πίλσεν, στο
Τορίνο, και η επιτυχημένη δουλειά στον ΠΑΟΚ τον έχει κάνει αγαπητό σε όλους
τους μπασκετικούς της πόλης.

Στο νέο Διοικητικό Συμβούλιο απουσιάζει το τοπικό και το μπασκετικό στοιχείο.
«Η σύνθεσή του είναι τεχνοκρατική» και το βάρος των εξειδικευμένων εισηγήσεων
το επωμίζονται ο έμπειρος Χρήστος Μιχαηλίδης και ο Μάνθος Κατσούλης. Η
παρουσία τους πάντως ­ για διαφορετικούς λόγους ­ αποτελεί την αιτία για την
απομάκρυνση των σκληροπυρηνικών από το Αλεξάνδρειο.

Σημαντικό στοιχείο για την αναγέννηση του Άρη είναι η διευθέτηση των 2/3 των
χρεών προς τρίτους και η αποκατάσταση της φερεγγυότητας στην μπασκετική αγορά.
Σύμφωνα με πληροφορίες, ήδη έχουν διατεθεί περίπου 2 δισ. δραχμές για την
αναστήλωση της αυτοκρατορίας, μολονότι η αρχική δέσμευση του Κοντομηνά ήταν
για 1,3 δισ. Το ποσό, βέβαια, ξεπερνά κατά πολύ το μετοχικό κεφάλαιο (600
εκατ.), αλλά ο διπλασιασμός (1,2 δισ.) είναι προ των πυλών.

Ποιοι είναι οι στόχοι; Αγωνιστικά, η Ευρωλίγκα και το «ριπίτ» στο Κύπελλο
Ελλάδας, ενώ ο Άρης είναι μέσα και στη μάχη του Κυπέλλου Σαπόρτα. Ο
«ερωτευμένος» επενδυτής επιδιώκει τη βελτίωση των προσφερόμενων υπηρεσιών προς
τους θαμώνες του Χαριλάου και την κατασκευή αθλητικού κέντρου για τον «ενιαίο»
Άρη που ευαγγελίζεται ο Κοντομηνάς.

Ο ΠΑΟΚ

Ο ΠΑΟΚ ήδη πανηγυρίζει για την κατασκευή του μεγάλου ιδιόκτητου γηπέδου
μπάσκετ στην περιοχή του Φοίνικα, το οποίο θα χρησιμοποιηθεί στο Φάιναλ Φορ
της Ευρωλίγκας του 2000. «Η μεγαλύτερη επιτυχία μου είναι η αύξηση της
χωρητικότητάς του σε 8.000 θέσεις», είπε ο μεγαλομέτοχος της ασπρόμαυρης ΚΑΕ,
Απόστλος Αλεξόπουλος, στην πρώτη και μοναδική προγραμματισμένη επαφή του με
εκπροσώπους των συνδέσμων.

Σύμφωνα με τα στοιχεία που παρέθεσε το λογιστήριο πρόκειται να καταγράψει και
φέτος παθητικό, το οποίο θα ξεπεράσει τα 800 εκατομμύρια. Ο τρόπος που θα
καλυφθεί μάς είναι άγνωστος. Αυτό που θεωρείται ως δεδομένο είναι η επερχόμενη
ρύθμιση των περίπου 6 δισ., που οφείλονται προς το Δημόσιο.

Στο καθαρώς αγωνιστικά, ο ΠΑΟΚ είναι ή του ύψους ή του βάθους. Το Κύπελλο
Ελλάδας είναι μια καλή ευκαιρία να πανηγυρίσει έναν τίτλο. Είναι μέσα στη
διεκδίκηση μιας θέσης στην Ευρωλίγκα. Ωστόσο, στη φετινή κορυφαία διασυλλογική
διοργάνωση έχουν ελαχιστοποιηθεί τα περιθώρια για πρόκριση στα πλέι οφ. 
Ο ΗΡΑΚΛΗΣ

Στην Αγίου Δημητρίου, στην έδρα του Ηρακλή, η επιλογή του Ντράγκαν Σάκοτα
αποδεικνύεται επιτυχημένη, μολονότι η μοναδική μεγάλη (επί του Άρη) νίκη
άργησε να σημειωθεί. Ο Σάκοτα έχει να δουλέψει με νεαρά παιδιά και έχτισε την
ομάδα αυστηρώς στο οικονομικό πλαίσιο που έθεσαν οι Ελληνοαμερικανοί
ιδιοκτήτες, πάνω στους Μπάιρον Ντίνκινς και Μπακ Τζόνσον. Ο «Γηραιός» αφήνει
σχεδόν παντού καλές εντυπώσεις και φορτσάρει για να βρεθεί στο αποκορύφωμα της
φόρμας του στο Φάιναλ Φορ του Κυπέλλου.

Οι παράγοντες του Ηρακλή επιδιώκουν να συμφωνήσουν από τα μέσα της χρονιάς με
τον Σάκοτα, αλλά βλέπουν και πιο μακριά. Θέλουν το δικό τους κλειστό γήπεδο,
το οποίο θα κατασκευαστεί με τις προϋποθέσεις που βάζει η ΦΙΜΠΑ, για την
κλειστή λίγκα. Τριμελής επιτροπή ταξίδεψε στην Ιταλία πριν από δύο εβδομάδες
και συζήτησε με εκπροσώπους κατασκευαστικής εταιρείας για την επερχόμενη συνεργασία.

Η λέξη «χρέη» είναι απαγορευμένη στο Ιβανώφειο και το ζητούμενο είναι να
επενδυθεί την επόμενη χρονιά ποσό μεγαλύτερο από τα 2 εκατομμύρια δολάρια που
είναι στη διάθεση της διοίκησης φέτος.

Οι κινήσεις από τις ομάδες της Θεσσαλονίκης δεν περνούν απαρατήρητες. Τα
αποτελέσματα αργά ή γρήγορα θα εμφανιστούν και οι επενδυτές ελπίζουν ότι θα
ξαναφέρουν τον κόσμο στα γήπεδα.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16345O071</ED>
<ID>
ID:17426

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O07&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΙΣΤΟΡΙΚΗ ΝΙΚΗ ΤΗΣ ΓΥΝΑΙΚΕΙΑΣ ΟΜΑΔΑΣ ΤΩΝ ΒΡΙΛΗΣΣΙΩΝ (3-2) ΣΤΗ ΜΟΣΧΑ
</H5><H2>4Χ4 στην Ευρώπη
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Καρίνα Μεντβέντεβα (στην επίθεση) ήταν από τις πρωταγωνίστριες του θριάμβου
των Βριλησσίων στη Μόσχα

«ΚΑΡΕ ΤΗΣ ντάμας» συμπλήρωσε χθες το ελληνικό βόλεϊ στα Κύπελλα Ευρώπης, αφού
οι δύο γυναικείες ομάδες που μετέχουν στις δύο κορυφαίες διοργανώσεις πέτυχαν
νέες νίκες (μάλιστα τα Βριλήσσια στη Μόσχα 3-2 επί της κυπελλούχου Ευρώπης
ΤΣΣΚΑ!) και έχουν 4 νίκες συνολικά σε ισάριθμους αγώνες.

Τα κορίτσια του Παναθηναϊκού μετέτρεψαν σε περίπατο (3-0) τον αγώνα του
Τσάμπιονς Λιγκ στη «Λεωφόρο» με τη σλοβακική Σλάβια Μπρατισλάβα, ενώ ο Άρης
(Κυπελλούχων ανδρών) ηττήθηκε 0-3 στην Κροατία.

Ο αγώνας Ολυμπιακού - Κερτζεζίν για το Τσάμπιονς Λιγκ δεν έγινε (διεξάγεται
σήμερα στη Γλυφάδα 16.15 - απευθείας από ΕΤ1) λόγω μη έγκαιρης άφιξης της
πολωνικής ομάδας εξαιτίας κακοκαιρίας.

* ** ΤΣΣΚΑ ΜΟΣΧΑΣ - ΒΡΙΛΗΣΣΙΑ BMW ΚΟΥΛΟΥΡΗΣ 2-3 (25-17, 23-25,
25-14, 27-29, 12-15).

Παίζοντας με μυαλό και αποφασιστικότητα τα Βριλήσσια «έγραψαν ιστορία»
σημειώνοντας την πρώτη νίκη ελληνικής ομάδας γυναικών επί ρωσικής εκτός έδρας.

«Συγχαρητήρια στα κορίτσια, μπορούμε πλέον να ελπίζουμε σε πρόκριση στο φάιναλ
φορ», τόνισε ο εκ των προπονητών της ομάδας Μάρκος Κωβαίος.

ΒΡΙΛΗΣΣΙΑ (Δ. Μπαχράμης - Μ. Κωβαίος): Μεμετζή,
Μεντβέντεβα, Μ. Γκαραγκούνη, Ντουμιτρέσκου, Ν. Γκαραγκούνη, Μουρζάκου - Λιχολέτοβα.

*** ΠΑΝΑΘΗΝΑΪΚΟΣ - ΣΛΑΒΙΑ ΜΠΡΑΤΙΣΛΑΒΑ 3-0 (25-8, 25-19, 25-11).

Με όπλο το φοβερό σερβίς, άριστο συνδυασμό μπλοκ και άμυνας και επίθεση από τα
άκρα, που δεν έχει προηγούμενο σε ποσοστά επιτυχίας, από τις Ρωσίδες Ίρα
Φεντότοβα και Νατάλια Ντουάρτε - Ρομάνοβα, ο Παναθηναϊκός καθήλωσε την
αξιόλογη Σλάβια.

Η σλοβακική ομάδα με τρεις Κινέζες παίκτριες (από τις οποίες η πασαδόρος
Χουιτζούαν Σου διεθνής με την ομάδα που ήταν φιναλίστ στο Κοσμοβόλεϊ 1994 στη
Βραζιλία) δεν μπόρεσε σε κανένα σημείο να γίνει απειλητική.

Ο προπονητής του ΠΑΟ Γιάννης Νικολάκης, φανερά ικανοποιημένος, δήλωσε: «Δεν
ξεκινήσαμε με στόχους στο Τσάμπιονς Λιγκ αλλά πάμε καλά. Προς το παρόν δεν
κοιτάμε ψηλά για να μην αγχωθούμε».

ΠΑΝΑΘΗΝΑΪΚΟΣ (Ι. Νικολάκης): Γιαλένιου, Ντουάρτε, Μπάμπουλη,
Φεντότοβα, Αγγελάκη, Μάσσου.

*** ΖΟΥΠΑΝΙΑ - ΑΡΗΣ 3-0 (25-21, 25-23, 25-21).

Οι Θεσσαλονικείς δεν μπόρεσαν να αντέξουν στα κρίσιμα σημεία απέναντι στον
φανατισμό των οπαδών της γηπεδούχου, κυρίως με στόχο τον Σέρβο Τζούριτς.

ΑΡΗΣ (Κ. Χαριτωνίδης): Δούκας, Τζούριτς, Παπακοσμάς, Ναϊντένοφ,
Αλεξανδρόπουλος, Μούχλιας - Ι. Χαριτωνίδης, Χατζηαντωνίου.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16345O081</ED>
<ID>
ID:17427

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O08&aa=1</URL></REF>


Article

<CATEGORY>vin10</CATEGORY>

 <H5>ΤΕΝΙΣ: Απέκλεισε στον β' γύρο τον Ισπανό Κορέτχα
</H5><H2>Έκπληξη από Ρούουντ στο ΟΠΕΝ της Αυστραλίας
</H2>
ΕΝΑΣ 27χρονος Νορβηγός χωρίς ιδιαίτερες επιτυχίες στο επαγγελματικό τένις, ο
Κρίστιαν Ρούουντ, έγινε ο δράστης μιας σημαντικής έκπληξης στη χθεσινή τρίτη
ημέρα του ΟΠΕΝ της Αυστραλίας, στη Μελβούρνη. Ο Ρούουντ (Νο 86 στην παγκόσμια
κατάταξη) απέκλεισε στον δεύτερο γύρο τον Ισπανό Άλεξ Κορέτχα (Νο 2) με 3-6,
6-4, 6-4, 6-4. Ο Νορβηγός τενίστας προκρίθηκε στον τρίτο γύρο σε τουρνουά
«Γκραν Σλαμ» για τρίτη φορά σε δεκαεπτά συμμετοχές! Ο Κορέτχα ήταν φιναλίστ
στο «Ρολάν Γκαρός», αλλά αξίζει να σημειώσουμε ότι και στον πρώτο γύρο
αντιμετώπισε σοβαρά προβλήματα, αφού απέκλεισε στα πέντε σετ τον Ιάπωνα Σουζούκι.

Οι δύο εκπρόσωποι της Αυστραλίας συνέχισαν στον τρίτο γύρο: ο Φιλιππούσης
απέκλεισε πολύ δύσκολα (7-6, 2-6, 6-3, 5-7, 7-5) τον Μάικλ Τσανγκ (έχει
«πέσει» στο Νο 27 της παγκόσμιας κατάταξης), ενώ ο Ράφτερ 6-2, 6-4, 6-4 τον
συμπατριώτη του Γούντφορντ.

Στις γυναίκες: η Αμερικανίδα Λίντσεϊ Ντάβενπορτ απέκλεισε εύκολα τη Λαμπάτ από
την Αργεντινή με 6-2, 6-1. Άλλα αποτελέσματα στον β' γύρο: Νοβότνα (Τσεχία) -
Νάγκιοβα (Σλοβακία) 6-4, 2-6, 6-3, Κ. Μαρτίνεθ (Ισπανία) - Ρίπνερ (ΗΠΑ) 6-0, 6-4.

*** Η Χριστίνα Παπαδάκη δεν τα κατάφερε ούτε στο διπλό: η Ελληνίδα
πρωταθλήτρια με παρτενέρ την Ιταλίδα Πετσικίνι αποκλείστηκε στον πρώτο γύρο.
Τα δύο κορίτσια ηττήθηκαν από τις Ντε Σβαρτ (Ν. Αφρική), Τατάρκοβα (Ουκρανία)
με 7-5, 6-4.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16345O082</ED>
<ID>
ID:17471

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O08&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Βραδιά των σκόρερ </H2>
ΟΙ ΜΕΓΑΛΟΙ σκόρερ είχαν την... τιμητική τους στα χθεσινά ματς της 13ης
αγωνιστικής του πρωταθλήματος πόλο της Α1. Ο Ρουμάνος Σάντε σημείωσε εννέα
γκολ στον αγώνα του Ηλυσιακού με τον Άρη Νικαίας (19-5), ενώ οκτώ γκολ πέτυχε
ο Ρώσος Ντιμίτρι Απανασένκο στη συνάντηση του Παναθηναϊκού με τον ΟΦΘ, στη
Θεσσαλονίκη (19-8).

Στο κολυμβητήριο του Αγίου Κοσμά, η Γλυφάδα νίκησε 9-7 τον ΝΟ Χανίων, με
πρώτο σκόρερ τον Δάνδαλο (4 γκολ), ενώ ο ΝΟ Πάτρας επικράτησε 15-6 του ΝΟ Χίου
(Μπιτσάκος 5).

Η 13η αγωνιστική ολοκληρώνεται σήμερα με δύο πολύ σημαντικές συναντήσεις:
Στις 17.00 στο κολυμβητήριο του Πειραιά ο Ολυμπιακός θα αντιμετωπίσει τον
Εθνικό, ενώ στις 20.30 στη Χαλκίδα ο τοπικός ναυτικός όμιλος θα υποδεχτεί την
πρωτοπόρο Βουλιαγμένη.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16345O083</ED>
<ID>
ID:17510

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O08&aa=3</URL></REF>


Article

<CATEGORY>vin10</CATEGORY>

 <H5>ΠΑΛΗ
</H5><H2>«Χρυσό φλουρί» </H2>
Η ΥΠΟΣΧΕΣΗ του υφυπουργού Αθλητισμού Α. Φούρα ότι το Σπίτι της Πάλης στα
Άνω Λιόσια θα είναι έτοιμο σε 3 χρόνια και πως θα διατεθούν 2 δισ. δρχ. για
τους νέους αθλητές αποτέλεσε «χρυσό φλουρί» για την πάλη στην κοπή της πίτας
της ΕΟΦΠ, σε ξενοδο-χείο. Στη διάρκεια της εκδήλωσης, στην οποία ήταν παρόντες
υπουργοί, βουλευτές, ο γενικός γραμματέας Αθλητισμού, Ολυμπιονίκες, παλαίμαχοι
πρωταθλητές και εκπρόσωποι αθλητικών ομοσπονδιών, απονεμήθηκε τιμητική πλακέτα
από τον πρόεδρο κ. Θόδωρο Χαμάκο στον συνάδελφο Τάκη Χαραλαμπίδη για προσφορά
και ευαισθησία στα θέματα πάλης.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16345O084</ED>
<ID>
ID:17533

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O08&aa=4</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Στην κορυφή η Ελλάδα </H2>
«ΤΑΞΙΔΕΥΩ σε όλο τον κόσμο, γνωρίζω πολύ καλά το επίπεδο ανάπτυξης της
ενόργανης γυμναστικής και θεωρώ ότι η Ελλάδα βρίσκεται αυτήν τη στιγμή μέσα
στις τρεις-τέσσερις πρώτες χώρες όσον αφορά στις επενδύσεις, την υποδομή και
την ανάπτυξη της γυμναστικής». Η εντυπωσιακή αυτή διαπίστωση ανήκει στον
πρόεδρο της Τεχνικής Επιτροπής της Παγκόσμιας Ομοσπονδίας Γυμναστικής (FIG)
Καναδό Χάρντι Φινκ, ο οποίος επισκέφθηκε προπονητικά κέντρα σε Αθήνα και
Θεσσαλονίκη προτού συναντηθεί (χθες) με τον πρόεδρο της ΕΓΟ Δημήτρη Δημητρόπουλο.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16345O085</ED>
<ID>
ID:17546

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O08&aa=5</URL></REF>


Article

<CATEGORY>vin10</CATEGORY>

 <H5>ΠΑΟΚ: Η ΗΤΤΑ ΑΠΟ ΤΗΝ ΤΣΣΚΑ ΔΥΣΚΟΛΕΥΕΙ ΤΗΝ ΠΡΟΚΡΙΣΗ ΣΤΑ ΠΛΕΪ ΟΦ
</H5><H5>ΔΗΛΩΣΕΙΣ
</H5><H5>Λίγες οι ελπίδες μας
</H5><H2>Βήμα προς τα πίσω
</H2>
Ο Νόσοφ νίκησε τον Γιαννούλη στις μάχες κάτω από τα καλάθια και η ΤΣΣΚΑ έφυγε
με το ροζ φύλλο αγώνα από το Αλεξάνδρειο

ΦΑΙΝΕΤΑΙ ότι τον... ματιάσαμε τον ΠΑΟΚ σε ό,τι αφορά τα τελευταία αποτελέσματά
του στην Ευρωλίγκα. Κι εκεί που φαινόταν να ελέγχει το παιχνίδι της πρόκρισης
στα πλέι οφ, η χθεσινή ήττα από την ΤΣΣΚΑ (69-71) τον έφερε πάλι... με την
πλάτη στον τοίχο. Ο ΠΑΟΚ θα αρχίσει ξανά να... κυνηγά τους αντιπάλους του,
ζητώντας παράλληλα και συνδυασμούς αποτελεσμάτων.

Γιατί έχασε από την ΤΣΣΚΑ; Η απάντηση είναι απλή, όσο και το παιχνίδι της
ρωσικής ομάδας. Ο Κώστας Φλεβαράκης δεν κατάφερε σε κανένα σημείο να
αντιμετωπίσει αποτελεσματικά τα (γνωστά) όπλα της ΤΣΣΚΑ. Τα σουτ τριών πόντων
και τα επιθετικά ριμπάουντ. Η άσχημη περιφερειακή άμυνα είχε αποτέλεσμα τη
«βροχή» από τρίποντα (11/26, με πρώτους και καλύτερους τους Κουντέλιν, Βέτρα).
Επίσης, ήταν και η ήττα «κατά κράτος» μέσα στη ρακέτα. Οι Ρώσοι κυριάρχησαν
κάτω από τα καλάθια, στο τελευταίο πεντάλεπτο μάλιστα δεν άφησαν επιθετικό
ριμπάουντ να τους... ξεφύγει (σύνολο 16!).

Η νίκη της ΤΣΣΚΑ έχει πολλά κοινά σημεία με την αντίστοιχη επιτυχία της τον
περασμένο μήνα, στο Στάδιο Ειρήνης και Φιλίας, επί του Ολυμπιακού. Ο ΠΑΟΚ
προηγείτο σταθερά στο α' μέρος, έχοντας μάλιστα διαφορά ασφαλείας 8-10 πόντων.
Όλα αυτά έως το 21'. Τότε η ελληνική ομάδα προηγήθηκε με 51-38, αλλά σε επτά
λεπτά έχασε τα πάντα! Στο διάστημα αυτό η ΤΣΣΚΑ πέτυχε σερί 21-1, με τους
Κουντέλιν, Βέτρα να έχουν 5/5 τρίποντα και τον Νόσοφ να κερδίζει το ένα
επιθετικό ριμπάουντ μετά το άλλο.

Το σκορ έγινε 52-59 στο 27', ο ΠΑΟΚ «απάντησε» με τον ίδιο τρόπο (τρίποντα
Κινγκ, Νικολαΐδη), αλλά οι παίκτες του δεν ήταν ψύχραιμοι στα τελευταία
τέσσερα λεπτά. Είναι χαρακτηριστικό ότι δεν κατάφεραν να εκμεταλλευτούν τα
δώρα των Ρώσων, οι οποίοι είχαν 3/10 βολές! Κι αυτό, αφού δεν υπήρχε το καθαρό
μυαλό στην επίθεση, με αποτέλεσμα να γίνονται βιαστικές επιλογές. Δύο άστοχα
σουτ των Κολντεμπέλα, Μασλαρινού (στο τελευταίο δευτερόλεπτο) ήταν η χαριστική βολή.

Ο Ουόλτερ Μπέρι, που είχε 16 πόντους στο α' μέρος, «χάθηκε» στη συνέχεια. Ο
Αμερικανός αποβλήθηκε με φάουλ τέσσερα λεπτά πριν από το τέλος και αυτό
στοίχισε στον ΠΑΟΚ. Ο Μπέρι μάζεψε σχεδόν τα μισά ριμπάουντ για την ομάδα του (13).

*** Σε αγώνα για τον Η' όμιλο της Ευρωλίγκα, η Άλμπα νίκησε στο Βερολίνο τη
Βιλερμπάν με 73-71. Το αποψινό πρόγραμμα: Ε' όμιλος: Τσιμπόνα - Ζαλγκίρις
Κάουνας, Ερυθρός Αστέρας - Φενέρμπαχτσε, Μανρέσα - Ορτέζ. ΣΤ': Σαράτοφ - Έφες
Πίλσεν, Βαρέζε - Μακάμπι. Ζ': Σαμάρα - Κίντερ Μπολόνια. Η': Ούλκερ - Ολύμπια
Λιουμπλιάνας, Ζαντάρ - Ρεάλ Μ.

«ΟΙ ΕΛΠΙΔΕΣ μας πλέον για πρόκριση είναι λιγοστές και το ενδιαφέρον μας
στρέφεται κυρίως στο ελληνικό πρωτάθλημα, όπου μας περιμένει ένα μεγάλο
ντέρμπι με τον Άρη».

Ο Κώστας Φλεβαράκης απογοητευμένος, μετά το τέλος του αγώνα παραδέχτηκε πως
πολύ δύσκολα θα μπορέσει πλέον ο ΠΑΟΚ να προκριθεί στα πλέι οφ της Ευρωλίγκας,
αλλά συμπλήρωσε πως η ομάδα θα συνεχίσει την προσπάθεια έως το τέλος.

«Ο παράγοντας τύχη παίζει πάντα ρόλο και όλο το παιχνίδι κρίθηκε τελικά σε ένα
λέι απ στο τέλος. Όμως και εμείς αποτύχαμε σε δύο τομείς που είχα επιστήσει
την προσοχή των παικτών μου. Όλη την εβδομάδα τούς έλεγα προσοχή στα τρίποντα,
που είναι το βασικό όπλο της ΤΣΣΚΑ και στα επιθετικά ριμπάουντ των αντιπάλων
μας. Αποτύχαμε και στα δύο και είναι χαρακτηριστικό πως ο αντίπαλός μας πήρε
16 επιθετικά ριμπάουντ», τόνισε ο Κώστας Φλεβαράκης, ενώ λίγο πιο δίπλα ο
συνάδελφός του της ΤΣΣΚΑ Στάνισλαβ Ερέμιν χαρακτήρισε πολύ μεγάλη την επιτυχία
της ομάδας του.

«Το να κερδίσεις τον ΠΑΟΚ στην έδρα του είναι κάτι εξαιρετικά δύσκολο και
ειλικρινά πριν από το παιχνίδι δεν κρύβω πως φοβόμουν πολύ, ιδιαίτερα μετά την
απουσία του Βασίλι Καράσεφ. Του είχαμε βγάλει βίζα και επρόκειτο να έρθει έστω
και την τελευταία στιγμή. Όμως ανέβασε υψηλό πυρετό και ήταν αδύνατον να
παίξει κάτω από αυτές τις συνθήκες», τόνισε ο Ρώσος τεχνικός.

Ο Βαλερί Νταϊνένκο που προκάλεσε το ενδιαφέρον της ΑΕΚ, όταν ρωτήθηκε για το
ενδεχόμενο να επανέλθει σύντομα στην Ελλάδα για να αγωνιστεί στην «Ένωση» ήταν
σαφής: «Έχω συμβόλαιο με την ΤΣΣΚΑ και δεν πρόκειται να φύγω, τουλάχιστον αυτή
τη στιγμή. Δεν ξέρω τι μπορεί να γίνει στο μέλλον».

<REF><SOURCE>ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16345O091</ED>
<ID>
ID:17428

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: Στα προημιτελικά του Κόρατς
</H5><H2>Η άμυνα έφερε την πρόκριση
</H2>
Ο ΠΑΝΙΩΝΙΟΣ προκρίθηκε (όπως αναμενόταν) στην προημιτελική φάση του Κυπέλλου
Κόρατς και θα αντιμετωπίσει τη γαλλική Ντιζόν, η οποία απέκλεισε τον Απόλλωνα Πάτρας.

Όταν οι παίκτες του Πανιωνίου αποφάσισαν να πιέσουν στην άμυνα και να τρέξουν
στην επίθεση έφθασαν στη (δεύτερη) νίκη επί της Ρατνίτσκι με 81-71. 
Η ελληνική ομάδα δεν κινδύνεψε, πάντως, να χάσει την πρόκριση, αφού είχε
νικήσει με 14 πόντους στο Βελιγράδι (88-74). Ο Αντρέα Ματζόν ήταν φυσικά
ευχαριστημένος και μέσα στον ενθουσιασμό του για την πρόκριση είπε: «Θέλω να
προστατεύσω το τρόπαιό μου!» (πέρυσι κατέκτησε το Κόρατς με τη Βερόνα).

Πανιώνιος: Κούπερ 13 (5ασ), Σιμς 27 (8/10β, 8/11δ, 1/5τρ,6ρ), Δρελιώζης
3 (1), Μίχαλος 3, Καμαριώτης 3 (1), Κικίλιας 9, Σταυρακόπουλος, Καζόλι 2,
Γέλιτς 3, Καράγκουτης 18 (7/11δ, 4/5β,9ρ, 4κοψ).

*** Στην Πάτρα, ο Απόλλων νίκησε την Ντιζόν μόνο με 70-67, ενώ έχασε τη μεγάλη
ευκαιρία για πρόκριση, αφού προηγήθηκε 43-27 στο ημίχρονο και 67-48 στο 32'.
Όμως, τα πολλά λάθη στο τέλος, έδωσαν την ευκαιρία στους Γάλλους να μειώσουν
τη διαφορά. Η σύνθεση του Απόλλωνα: Αργυρόπουλος 8 (1), Γκίμπερτ 30, Κουίσμα
4, Γεωργικόπουλος, Χατζόπουλος 9 (2), Βετούλας 5 (1), Αθανασόπουλος 4,
Μολφέτας 10 (2), Χάσλαμ.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16345O092</ED>
<ID>
ID:17472

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: ΜΕ ΣΥΝΘΕΣΗ ΑΝΑΓΚΗΣ ΣΤΗ ΒΙΤΟΡΙΑ
</H5><H2>Καρέ απουσιών
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΕΣΠΑΣΕ όλα τα ρεκόρ (12/12), εξασφάλισε την πρώτη θέση και μαζί το απόλυτο
αβαντάζ έδρας μέχρι το φάιναλ φορ, ξεκουράζει τον Ράτζα και έχει κάθε δικαίωμα
να βλέπει την αποστολή στη Βιτόρια ως... ταξίδι αναψυχής.

Ο Σούμποτιτς, εκτός από τους Τζεντίλε, Μπερκ, Μάγλο, δεν πήρε μαζί του στην
Ισπανία για τον αποψινό αγώνα με την Ταουγκρές (Skai, 11 μ.μ., σε
μαγνητοσκόπηση), ούτε τον Ντίνο Ράτζα προκειμένου να τον ξεκουράσει ­ προφανώς
όχι εν όψει Παπάγου, αλλά για το ντέρμπι της Τετάρτης με τον ΠΑΟΚ στο Αλεξάνδρειο.

Καλά είναι λοιπόν τα ρεκόρ, όμως προέχουν οι τίτλοι, όπως δήλωσε χθες λίγο
πριν από την αναχώρηση για την Ισπανία ο Σούμποτιτς. «Είναι σημαντικό ότι
πετύχαμε ρεκόρ, καλό είναι να το διευρύνουμε, αλλά σας είπα πολλές φορές ότι
δεν είναι αυτό που με ενδιαφέρει. Τι να τα κάνεις τα ρεκόρ αν χάσεις το
κύπελλο;», διερωτήθη ο προπονητής των πρωταθλητών, που εξήγησε για την απουσία
του Ράτζα:

«Έκανε προπόνηση, αλλά μας είπε ότι τον ενοχλεί ο αντίχειρας. Δεν μας ζήτησε
να μην παίξει, αλλά το αποφασίσαμε εμείς. 
Έχουμε τον Οικονόμου, τον Φώτση και τον Χούπμαν, τους οποίους τους
εμπιστεύομαι, και θα παίξουμε για τη νίκη με αυτούς. Άλλωστε και η "φροντ
λάιν" της Ταουγκρές, με τους Ρουσκόνι - Ουίντερς, δεν είναι ισχυρή».

Ο Παναθηναϊκός στον 13ο αγώνα του στην Ευρωλίγκα θα παρουσιαστεί με σύνθεση
ανάγκης, καθώς θα έχει στην 10άδα του τον ανέτοιμο Καλαϊτζή, τον άπειρο
Γλυνιαδάκη, ενώ αναμένεται να ξεκινήσει το ματς με κατά συνθήκην σέντερ
(Οικονόμου) και πάουερ-φόργουορντ (Φώτσης).

<REF><SOURCE>ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16345O101</ED>
<ID>
ID:17419

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O10&aa=1</URL></REF>


Article

<CATEGORY>vin10</CATEGORY>

 <H5>Ευρωλίγκα: Ο Ολυμπιακός δοκιμάζεται στην Μπολόνια
</H5><H2>Ψάχνει εισιτήριο πρώτης θέσης
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Άριαν Κόμαζετς περιμένει με μεγάλη ανυπομονησία το αποψινό παιχνίδι

ΤΟ ΕΙΣΙΤΗΡΙΟ πρώτης θέσης θέλει να σφραγίσει απόψε (21.30, Skai) ο Ολυμπιακός
στην Μπολόνια, κόντρα στην Τίμσυστεμ, έτσι ώστε να αποκτήσει αβαντάζ έδρας στα
πλέι οφ της Ευρωλίγκας, στον δρόμο προς το Μόναχο... «Είναι σίγουρα το πιο
δύσκολο παιχνίδι μας μέχρι τώρα στον β' γύρο. Μπορεί να είμαστε πλήρεις, αλλά
δεν είμαστε ακόμα έτοιμοι» τόνισε ο Ντούσαν Ίβκοβιτς που ναι μεν πήρε μαζί
στην αποστολή τον Τζόνι Ρότζερς, αλλά θα αποφασίσει σήμερα εάν θα τον
χρησιμοποιήσει, αφού υποφέρει από φλεγμονή στο αναπνευστικό. «Θα μας παίξουν
λογικά ζώνη και γι'αυτό είναι θετικό το γεγονός πως θα έχουμε μαζί μας τον
Άριαν Κόμαζετς» είπε ο τεχνικός του Ολυμπιακού, ο οποίος πάντως γνωρίζει καλά
πως ο Κροάτης δεν είναι 100% έτοιμος.

Απέναντί του ο Ολυμπιακός, εκτός από τον Βίνι ντελ Νέγκρο (ο οποίος επέστρεψε
από το ΝΒΑ στην Ιταλία), θα βρει απόψε και έναν «δικό» του άνθρωπο, τον
Αρτούρας Καρνισόβας.. «Δεν σκέφτομαι την εκδίκηση, αφού άλλωστε είχα πολύ
καλές σχέσεις με τον Ολυμπιακό και χωρίσαμε φιλικά, λόγω οικονομικών διαφορών.
Χαίρομαι που θα βρω και πάλι τον Ντούσαν Ίβκοβιτς, τον οποίο θεωρώ έναν από
τους μεγαλύτερους προπονητές» είπε ο Λιθουανός που με δικές του βολές την
περασμένη Πέμπτη η Τίμσυστεμ είχε νικήσει την Κίντερ και διατήρησαν τη διαφορά
των δύο βαθμών οι «ερυθρόλευκοι» από τους Ιταλούς.

<REF><SOURCE>ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16345O102</ED>
<ID>
ID:17465

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O10&aa=2</URL></REF>


Article

<CATEGORY>vin10</CATEGORY>

 <H5>200 εκατ. δρχ. στον «κουμπαρά»
</H5><H2>ΛΟΤΤΟ
</H2>
ΤΖΑΚ ΠΟΤ (200 εκατ. δρχ.) έγινε στο χθεσινό (20/1) διαγωνισμό του ΛΟΤΤΟ, αφού
ουδείς εξάρης βρέθηκε. Οι 137 πεντάρηδες θα πάρουν από 269.055 δρχ., οι 8.013
τεσσάρηδες θα εισπράξουν από 3.450 δρχ. και οι 145.981 τριάρηδες θα μοιραστούν
από 150 δρχ.

Τα νούμερα του ΛΟΤΤΟ είναι: 16, 30, 28, 7, 43, 19.

Στο ΠΡΟΤΟ, έγινε τζακ ποτ (18 εκατ. δρχ.) στην πρώτη κατηγορία. Στις άλλες
κατηγορίες τα κέρδη είναι: τρεις τυχεροί στη δεύτερη θα πάρουν από 5.092.305
δρχ., 28 στην τρίτη θα εισπράξουν από 545.600 δρχ., 353 στην τέταρτη θα
μοιραστούν από 43.275 δρχ., 3.059 στην πέμπτη θα πάρουν από 4.990 δρχ. και
31.537 στην έκτη θα εισπράξουν από 410 δρχ.

Ο αριθμός του ΠΡΟΤΟ είναι: 8240473.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16345O103</ED>
<ID>
ID:17503

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O10&aa=3</URL></REF>


Article

<CATEGORY>vin10</CATEGORY>

 <H5>Τζακ ποτ 425 εκατ. δρχ.
</H5><H2>ΤΖΟΚΕΡ
</H2>
ΤΖΑΚ ΠΟΤ (425 εκατ. δρχ.) έγινε στον χθεσινό (20/1) διαγωνισμό του Τζόκερ,
αφού ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι:
Τέσσερις τυχεροί με 5 επιτυχίες θα πάρουν από 19.782.435 δρχ., 44 με 4+1 επιτ.
θα εισπράξουν από 955.080 δρχ., 1.237 με 4 επιτ. κερδίζουν από 17.335 δρχ.,
1.574 με 3+1 επιτ. θα πάρουν από 17.335 δρχ., 51.624 με 3 επιτ. θα εισπράξουν
από 685 δρχ., 23.170 με 2+1 επιτ. κερδίζουν από 685 δρχ. και 107.770 με 1+1
επιτυχίες θα πάρουν από 440 δρχ.

Τα πέντε νούμερα είναι: 22, 40, 17, 8, 36, ενώ ο αριθμός του Τζόκερ είναι το 1.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16345O104</ED>
<ID>
ID:17530

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O10&aa=4</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16345O105</ED>
<ID>
ID:17544

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O10&aa=5</URL></REF>


Article

<CATEGORY>vin10</CATEGORY>

 <H5>ΦΙΛΙΠΠΟΥ: ΜΕ ΣΥΣΤΑΣΕΙΣ ΙΩΑΝΝΙΔΗ ΠΗΓΑΜΕ ΣΤΟΝ ΠΟΛΙΤΗ
</H5><H2>Με ευχές «ξανθού»
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Φιλίππου - Πολίτης. Η συνεργασία των δύο πλευρών στηρίζεται στη... χημεία

ΠΟΛΙΤΗΣ με τις... ευχές του Ιωαννίδη στην ΑΕΚ. Όσο και αν ακούγεται απίστευτο,
το αποκάλυψε, χθες, στην παρουσίαση του νέου προπονητή, ο πρόεδρος της ΚΑΕ
Γιάννης Φιλίππου. Ο πρόεδρος τόνισε χαρακτηριστικά:

«Με συστάσεις του Ιωαννίδη πήγαμε στον Πολίτη».

Και ύστερα από ερώτηση που δέχτηκε, σχετικά με το αν έγινε πρόταση στον
Ιωαννίδη να αναλάβει την ομάδα, απάντησε:

«Αν συνέβαινε αυτό, γιατί θα το κάναμε στη μέση της σεζόν και όχι στην αρχή;
Άλλωστε έχει πει ότι κάνει... αγρανάπαυση».

Σε ό,τι αφορά το συμβόλαιο που δεσμεύει την ΑΕΚ με τον Κώστα Πολίτη δήλωσε:

«Τα συμβόλαια δεν παίζουν ρόλο στις συνεργασίες. Αν δεν κολλήσει η χημεία,
είναι αμαρτία να κάθονται παρέα δύο άνθρωποι».

Και για την κόντρα του με τους οπαδούς:

«Τους βάλαμε εισιτήριο των 1.000 δρχ., τι άλλο θέλουν; Επιθυμούν να κερδίζει η
ομάδα όλα τα ματς, όμως αυτό δεν γίνεται αμέσως. Στόχος μας να χτίσουμε ΑΕΚ διαχρονική».

Ο Κώστας Πολίτης υποστήριξε πως στόχος είναι το Κύπελλο και το πρωτάθλημα,
αλλά παράλληλα και η παραγωγική διαδικασία, αφού η ΑΕΚ διαθέτει πολλά Ελληνόπουλα:

«Τα δύσκολα είναι τώρα, όμως έχω μάθει να λειτουργώ με αυτόν τον τρόπο. Χωρίς
να είμαι μάγος, θα κάνω αυτό που ξέρω τόσα χρόνια: να δίνω τον εαυτό μου και
να προετοιμάζω όσο καλύτερα γίνεται την ομάδα».

Ο ευρωκόουτς επισήμανε ακόμη την αναγκαιότητα του δεύτερου ξένου (η ΑΕΚ
προσπαθεί να αποσπάσει το ΟΚ της ΤΣΣΚΑ για τη μεταγραφή του Βαλέρι Νταϊνένκο):

«Όσο πιο γρήγορα έρθει τόσο καλύτερα, γιατί τον έχουμε ανάγκη. Με τη συμβολή
του η ομάδα θα έχει μεγαλύτερες δυνατότητες. Πάντως, είμαι αισιόδοξος και αυτό
πηγάζει από τη θέση της διοίκησης, που είναι θετική. Θα πάρουμε παίκτη ουσίας
­ πιστεύω ότι μέχρι το Σάββατο θα έχει ξεκαθαρίσει το τοπίο θετικά ή αρνητικά».

Σε ό,τι αφορά τους συνεργάτες του Πολίτη, θα παραμείνουν οι Κατσικάρης,
Νεσιάδης, ενώ προσθέτονται οι Μιχάλης Καλαβρός (δεύτερος βοηθός προπονητή) και
Νίκος Σισμανίδης (γυμναστής).

«ΟΧΙ» ΤΟΥ ΕΡΕΜΙΝ

Αρνητική θα είναι η πρόταση του Στάνισλαβ Ερέμιν στη διοίκηση της ΤΣΣΚΑ για
την παραχώρηση του Βαλέρι Νταϊνένκο. 
Ο προπονητής της ρωσικής ομάδας, που γνωρίζει το ενδιαφέρον της ΑΕΚ για τον
παίκτη του, τόνισε:

«Είπα στον Βαλέρι ότι τον χρειάζεται η ομάδα και δεν θέλω να φύγει. Το ίδιο θα
πω στη διοίκηση και είναι δικό της θέμα πώς θα πράξει».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16345O111</ED>
<ID>
ID:17420

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O11&aa=1</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Ιωλικός (Οικονομίδης) 122-172. Ιουλίς (ομόσταβλος του νικητή) 177. Τρίτος,
τέταρτος και πέμπτος, Γαρδένια, Μις Ρούλα και Καλομοίρα. Δίδυμο 2Χ4=359.
Φορκάστ 4Χ2=407. Trio 2Χ4Χ7=891. Tri Cast 4Χ2Χ7Χ5=7.808. (Διεγράφη ο ίππος 3, Γκαλαντιέλ).

2η: Ψαμάθη (Βασίλης) 425-282. Σποτ Μιούζικ 435. Τρίτος και τέταρτος, Σωτηρούλα
και Νατασάκι. Δίδυμο 7Χ9=2.976. Φορκάστ 9Χ7=4.462. Σύνθετο 4Χ9=841. ΣΔ
2Χ4Χ7Χ9=7.982. Trio 7Χ8Χ9=991. Tri Cast 9Χ7Χ8=10.450. Τετραπλό 9Χ7Χ8Χ5=24.956.

3η: Μαζούρκα (Φίλιππος) 155-100. Δανάη 250. Τρίτος και τέταρτος, Λέιντυ
Ντρόγκαν και Θαυματουργή. Δίδυμο 2Χ7=597. Φορκάστ 7Χ2=852. Σύνθετο 9Χ7=751. ΣΔ
7Χ9Χ2Χ7=16.888. Trio 2Χ3Χ7=943. Tri Cast 7Χ2Χ3=3.362. Τετραπλό 7Χ2Χ3Χ4=8.297.

4η: Αδιάφθορος (Φίλιππος) 229-136. Φορτσ. Γουέι (ομόσταβλος του νικητή) 578.
Τρίτος και τέταρτος, Ηνιόχη και Ηθικός. Δίδυμο 1Χ3=236. Φορκάστ 1Χ3=596.
Σύνθετο 7Χ1=380. ΣΔ 2Χ7Χ1Χ3=2.092. Trio 1Χ3Χ4=1.393. Tri Cast 1Χ3Χ4=5.958.

5η: Πικολίνο Ιγνάτιος (Δούκας) 769-364. Γκαν Φάιτερ 285. Τρίτος, Κάμελοτ.
Δίδυμο 3Χ6=2.278. Φορκάστ 6Χ3=5.609. Σύνθετο 1Χ6=2.928. ΣΔ 1Χ3Χ3Χ6=13.533.
Trio 3Χ4Χ6=6.600. Tri Cast 6Χ3Χ4=35.963.

6η: Καντάρα: Έτρεχε εκτός στοιχήματος. Φρανσουά (Αντώνης) 360-158. Μοναδικός
237. Τρίτος και τέταρτος, Δραπέτης και Οράτιος. Δίδυμο 4Χ8=1.294. Φορκάστ
6Χ4=1.787. Σύνθετο 6Χ8=5.864. ΣΔ 3Χ6Χ4Χ6=53.591. Trio 1Χ4Χ6=3.873. Tri Cast
6Χ4Χ1=11.520. Τετραπλό 6Χ4Χ1Χ3=22.426.

7η: Νιού Τραντίσιον (Λάος) 999-515. Υέτιος 1.232. Τρίτος, Στρονγκ Γρηγόρης.
Δίδυμο 6Χ7=14.169. Φορκάστ 6Χ7=21.944. Σύνθετο 6Χ6=7.537. ΣΔ 4Χ6Χ6Χ7=320.977.
Trio 1Χ6Χ7=12.019. Tri Cast 6Χ7Χ1=108.074. (Διεγράφη ο ίππος 5, Στρονγκ Νίκος).

8η: Αμέρικαν Πρινς (Λάος) 468-360. Στρονγκ Θοδωρής 325. Τρίτος και τέταρτος,
Παρί Σαιν Ζερμαίν και Μενεσθέας. Δίδυμο 7Χ8=1.311. Φορκάστ 8Χ7=1.913. Σύνθετο
6Χ8=5.436. ΣΔ 6Χ7Χ7Χ8=79.671. Trio 5Χ7Χ8=6.529. Tri Cast 8Χ7Χ5=28.916.
Τετραπλό 8Χ7Χ5Χ1=176.633.

9η: Παραφ. Έρωτας (Αντώνης) 648-780. Ζιρές 148. Τρίτος και τέταρτος, Ιπποτ.
Νεμπούλους και Φωφάκι. Δίδυμο 5Χ7=1.547. Φορκάστ 5Χ7=2.877. Σύνθετο 8Χ5=3.242.
ΣΔ 7Χ8Χ5Χ7=16.733. Trio 3Χ5Χ7=1.244. Tri Cast 5Χ7Χ3=9.403. Τετραπλό
5Χ7Χ3Χ9=67.184. (Διεγράφη ο ίππος 4, Αγγέλα Μου).

10η: Τροπαιούχος (Αντώνης) 202-211. Τσιγγάνα 331. Τρίτος και τέταρτος, Ξανθειά
Μου και Απρόβλεπτος. Δίδυμο 7Χ10=1.104. Φορκάστ 7Χ10=1.525. Σύνθετο 5Χ7=2.268.
ΣΔ 5Χ7Χ7Χ10=15.986. Trio 1Χ7Χ10=1.041. Tri Cast 7Χ10Χ1=5.132. Τετραπλό
7Χ10Χ1Χ4=28.106. (Διεγράφη ο ίππος 9, Κρις Πωλ).

* Σκορ Γκανιάν 4: 1.427.600 δρχ.

* Σκορ Γκανιάν 6: 9.313.600 δρχ.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16345O113</ED>
<ID>
ID:17504

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O11&aa=3</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ
</H5><H2>Σούπερ παρασκήνιο
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

ΧΡΕΙΑΖΕΤΑΙ δοκιμασμένος συγγραφέας ιστοριών επιστημονικής φαντασίας (με
γνώσεις σύγχρονης οικονομίας...) προκειμένου να ερευνήσει και να μπορέσει να
καταγράψει όσα συμβαίνουν τις τελευταίες μέρες στο μεταγραφικό παρασκήνιο των ΠΑΕ.

*** Κατ' αρχάς, ουδείς (ή σχεδόν ουδείς) ψάχνοντας για ποδοσφαιριστή
λειτουργεί υπό υγιείς συνθήκες.

*** Δηλαδή της φανερής προσφοράς και ζήτησης.

*** Τα τηλέφωνα έχουν ανάψει, κυρίως τα σταθερά ­ τα κινητά μπορούν να πάρουν
τον αέρα τους λειτουργώντας...

*** Τα προσωπικά συμφέροντα παραγόντων βρίσκονται σε πρώτο πλάνο, έστω
ελάχιστα φωτισμένο...

*** Πάρτε ένα παράδειγμα. Τον 22χρονο ταλαντούχο Δημήτρη Ναλιτζή θέλει να
«σπρώξει» (συγγνώμη, αυτή είναι η σωστή λέξη) ο Πανιώνιος κι έμπλεξε.

*** Τον θέλει λέει η Ελευσίνα...

*** Και λοιπόν; Την Προοδευτική και τον Εθνικό Αστέρα Καισαριανής τούς ρώτησε;

*** Μεγαλόσχημος της ΕΠΑΕ έμαθα ότι ενεργοποιήθηκε «συμβουλεύοντας» τον
Ναλιτζή να επιλέξει την ΠΑΕ που εκείνος γουστάρει.

*** Θέλετε άλλο; Ο Αντριόλι.

*** Πήγε στον Άρη Θεσσαλονίκης, αλλά δεν αγωνίστηκε, επειδή στην ΕΠΑΕ είχε
μπλοκάρει το δελτίο του ο Ιωνικός.

*** Φτάσαμε στο σημείο να διαβάσουμε τοποθέτηση της ΠΑΕ Νικαίας ότι «θέλει 650
εκατομμύρια για να κάνει πίσω...».

*** Πότε έφτασε τόσο ψηλά η τιμή του Βραζιλιάνου και δεν το αντιληφθήκαμε διάβολε;

*** Επειδή όμως τα λεφτά είναι πολλά, ιδού που ο Άρης ζήτησε την συνδρομή
της... Ελβετίας και αυτή τού έστειλε σοκολάτα.

*** Σύμφωνα με σήμα της ΦΙΦΑ προς την ΕΠΟ, λοιπόν, ο Ανδριόλι ανήκει στον Άρη
και μπορεί να αγωνιστεί.

ΠΑΜΕ ΛΙΓΟ στην προσπάθεια ενίσχυσης του Απόλλωνα, ο οποίος ανήκει στον πρόεδρο
της ΕΠΑΕ Αλαμάνο. Υπάρχει θέμα.

*** Δεν εννοώ τους πέντε παίκτες από τη Νιγηρία, οι οποίοι αναμένονται στη
Ριζούπολη εδώ και κάποιες μέρες...

*** Μπορεί τα παιδιά να έρχονται ακτοπλοϊκώς και το πλοίο να κάνει το γύρω της Αφρικής.

*** Δηλαδή μέσω του Ακρωτηρίου της Καλής Ελπίδας!

*** Ο Αλαμάνος κατάφερε να αποσπάσει από την ΑΕΚ για ένα χρόνο μέσω δανεισμού
τον ταλαντούχο ποδοσφαιριστή Αναστασάκο.

*** Βεβαίως, επειδή ξέρει από εμπόριο, φρόντισε να δώσει επιταγή με μικρό
ποσό, όχι όμως ευκαταφρόνητο.

*** Λοιπόν: αυτή την επιταγή έψαχναν χθες στην ΠΑΕ ΑΕΚ να βρουν οι Άγγλοι
ελεγκτές - τοποτηρητές της ΕΝΙΚ Σμιθ και Τζόουνς και δεν την εύρισκαν...

*** Λεπτομέρειες υπάρχουν αλλά δεν γράφονται.

*** Κατά τα άλλα, κακώς ο Μπλαχίν αντικατέστησε τον Μπατίστα στο τελευταίο
παιγνίδι πρωταθλήματος.

ΝΑ ΕΠΙΣΤΡΕΨΩ στην Ελευσίνα και να σας ενημερώσω για την οικονομική ανεπάρκεια
της τοπικής ΠΑΕ.

*** Ακούγεται ότι ο Τεννές έφυγε επειδή δεν τον είχαν πληρώσει!

*** Και όταν ζήτησε «τουλάχιστον να πληρωθούν οι ποδοσφαιριστές», τον περίμενε
ψυχρολουσία, αφού δεν υπήρχαν χρήματα ούτε γι' αυτούς.

*** Για σιγά, ρε παιδιά. Δηλαδή τον Γιώργο Φοιρό, που ήρθε με όνειρα και
φιλοδοξία στο Θριάσιο, ποιος θα του δίνει μισθό;

*** Μήπως ο Δημήτρης Κοντομηνάς;

*** Αυτά και όπου να 'ναι ο Αμπονσάι αναμένεται να εισπράξει κάποιο ποσό με
ενδιαφέρον, αλλά από το «μεγάλο λιμάνι».

ΚΑΤΑΠΛΗΚΤΙΚΗ ατάκα σχολιαστή αγώνα Γ' Εθνικής, όπως ακούστηκε από το κρατικό
ραδιόφωνο της ΕΡΑ Σπορ:

*** «Από την αρχή του δευτέρου ημιχρόνου, οι δύο ομάδες προσπαθούν να
παραβιάσουν η μία την άλλη»!!!

*** Μεγάλη πόρτα θα διαβεί ο μάγκας αν συνεχίσει σχόλια αυτού του είδους, αλλά

*** εμείς δεν τού φταίμε. Έλεος!
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16345O121</ED>
<ID>
ID:17421

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O12&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Στην Ευρώπη άριστος </H2><H2></H2>
ΣΕ ΑΝΤΙΘΕΣΗ με την πορεία του στην Α1, ο Πανιώνιος στην Ευρώπη προχωρά από
το καλό στο καλύτερο. Η ομάδα της Νέας Σμύρνης νίκησε δεύτερη φορά τη
Ραντνίτσκι Βελιγραδίου (81-71) και ήδη βρίσκεται στις «8» του φετινού Κυπέλλου
Κόρατς. Εδώ ο διεθνής Γιώργος Καράγκουτης (18 πόντοι).
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16345O122</ED>
<ID>
ID:17466

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O12&aa=2</URL></REF>


Article

<CATEGORY>vin10</CATEGORY>

 <H2>Τώρα γνωρίζει </H2><H2></H2>
ΕΠ, Ο ΒΑΣΙΛΗΣ Δανιήλ πήρε θέση για το γκολ που δεν είχε μετρήσει υπέρ των
γηπεδούχων στην Ελευσίνα. Μπράβο. Μόνο που ο κόουτς, θέλοντας να γλυκάνει τους
Ελευσίνιους πάει πολύ μακριά τη βαλίτσα. Η δήλωσή του: «Το γκολ στην Ελευσίνα
είναι γκολ. Αυτό δείχνει η τηλεόραση που είναι αδιάψευστος μάρτυς. Έχουν γίνει
πάρα πολλές φάσεις που εξελίσσονται αστραπιαία και κανείς δεν μπορεί να δει
στο γήπεδο και να πει με σιγουριά πριν δει το ριπλέι. Στην Αγγλία, ακόμη
ψηφίζουν οι φίλαθλοι αν ήταν ή δεν ήταν γκολ αυτό του Τζεφ Χαρστ στον τελικό
του Παγκοσμίου Κυπέλλου του '66, Αγγλία - Γερμανία». Χαλάλι του!
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16345O123</ED>
<ID>
ID:17505

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O12&aa=3</URL></REF>


Article

<CATEGORY>vin10</CATEGORY>

 <H5></H5><H5></H5><H2>3η ΚΑΡΤΑ
</H2><H2>Επιβεβαίωση της νοθείας
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Ο ΝΤΙΚ ΠΑΟΥΝΤ, ο πρόεδρος που ερευνά το σκάνδαλο Σολτ Λέικ, προτείνει στην
έκθεσή του την αποπομπή από τη ΔΟΕ 16 μελών της, επιβεβαιώνοντας τη βαθύτατη
κρίση που διέρχεται το ολυμπιακό κίνημα.

Και όταν σ' αυτό το επίπεδο αποδεικνύονται παράνομες συναλλαγές για εξαγορά
ψήφων και καταπάτηση τού ευ αγωνίζεσθαι, επιβάλλεται να είμαστε ιδιαίτερα
προσεκτικοί όταν συζητάμε για αθλητικά θέματα μικρότερης εμβέλειας. Δυστυχώς,
η νόθευση της αθλητικής προσπάθειας, αλλά και γενικότερα η εμπλοκή του
αθλητικού γίγνεσθαι και σε αδιαφανή οικονομικά συμφέροντα, είναι σχεδόν καθολική.

Στο κλείσιμο του 20ού αιώνα ουδείς μπορεί να υποστηρίξει ότι ο αθλητισμός
βρίσκεται στον σωστό δρόμο. Επειδή όμως πρόκειται για μία από τις σοβαρότερες
και ευγενέστερες εκφράσεις της ανθρώπινης δραστηριότητας, θα ήταν σπουδαίο να
εντοπιστούν τα λάθη και να κλειστεί ραντεβού με έναν άλλο αθλητισμό,
απαλλαγμένο από το κυνήγι κάλπικων ρεκόρ και ψεύτικων γύρων θριάμβου.

Η χώρα μας έχει υποχρέωση να αναλάβει πρωτοβουλίες για την αναγκαία στροφή
του αθλητισμού. Άλλωστε, το ευ αγωνίζεσθαι είναι αξία που ξεπηδάει από την
Ιερά Άλτη της Ολυμπίας. Μπορούμε να καλλιεργήσουμε το Ολυμπιακό Πνεύμα, να
δώσουμε μεγαλύτερη σημασία στην αθλητική παιδεία. Μην ξεχνάμε ότι η Ολυμπιάδα
(2001-2004) και οι Ολυμπιακοί Αγώνες 2004, θα έχουν, όπως έχει τονίσει ο
υφυπουργός Αθλητισμού Ανδρέας Φούρας, κέντρο τον Άνθρωπο.

Για να επιτευχθεί αυτός ο μεγάλος στόχος επιβάλλεται να στρωθούμε στη
δουλειά. Να γίνει κινητοποίηση όλων των δυνάμεων του αθλητισμού (γυμναστών,
ειδικών επιστημόνων, αθλητών, φιλάθλων, γονέων και κηδεμόνων, αλλά και
παραγόντων), για επανασύνδεση της νεολαίας με τα ολυμπιακά ιδεώδη.

Όλα αυτά όχι βέβαια σε φιλογογικό επίπεδο, αλλά με πιστή εφαρμογή ενός
σύγχρονου σχεδιασμού.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16345O124</ED>
<ID>
ID:17531

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O12&aa=4</URL></REF>


Article

<CATEGORY>vin10</CATEGORY>

 <H5>Κασπάροβ και Ανάντ ξεχωρίζουν στην Ολλανδία
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΑΝΑΝΤ σημείωσε άλλον ενάμισι πόντο στους δύο πιο πρόσφατους γύρους, πράγμα
σημαντικό για ένα τόσο δυνατό τουρνουά όπως αυτό του Βικ ααν Ζέε στην
Ολλανδία. Ο Κασπάροβ σημείωσε όμως δύο νίκες και τον έφτασε στη βαθμολογία.
Έτσι, μετά τον χθεσινοβραδινό 4ο γύρο, οι δύο παίκτες έχουν κιόλας προβάδισμα
ενός ολόκληρου βαθμού από τους επόμενους.

Αποτελέσματα 3ου γύρου: Σίροβ - Ανάντ 0,5-0,5 (40 κινήσεις), Τοπάλοβ - Κράμνικ
0,5-0,5 (35), Καζιμτζάνοβ - Σοκόλοβ 0,5-0,5 (31), Πίκετ - Τίμαν 1-0 (31), Βαν
Βέλι - Ιβαντσούκ 0,5-0,5 (39), Ράιντερμαν - Σβίντλερ 0,5-0,5 (26),
Γιερμολίνσκι - Κασπάροβ 0-1 (47).

4ος γύρος (χθες βράδυ): Ανάντ - Καζιμτζάνοβ 1-0 (39 κινήσεις), Κασπάροβ -
Τοπάλοβ 1-0 (44), Ιβαντσούκ - Σοκόλοβ 1-0 (31), Κράμνικ - Ράιντερμαν 0,5-0,5
(34), Βαν Βέλι - Γιερμολίνσκι 1-0 (31), Σβίντλερ - Πίκετ 0,5-0,5 (37), Τίμαν -
Σίροβ 0,5-0,5 (40).

Βαθμολογία: 1-2) Ανάντ, Κασπάροβ 3,5, 3-5) Ιβαντσούκ, Σίροβ, Κράμνικ 2,5, 6-9)
Τοπάλοβ, Πίκετ, Βαν Βέλι, Σβίντλερ 2, 10-11) Καζιμτζάνοβ, Τίμαν 1,5, 12-13)
Ράιντερμαν, Σοκόλοβ 1, 14) Γιερμολίνσκι μισός βαθμός.

Γιερμολίνσκι (2.597) - Κασπάροβ (2.812), 3ος γύρος

1. Ιζ3 γ5 2. γ4 Ιζ6 3. Ιγ3 δ5 4. γ: δ5 Ι: δ5 5. δ4 Ι: γ3 6. β: γ3 η6 7. ε4 Αη7
8. Αε3 Βα5 9. Βδ2 Αη4 10. Πγ1 Α: ζ3 11. η: ζ3 ε6 12. δ5 ε: δ5 13. ε: δ5 Ιδ7
14. γ4 Ββ6 15. Αθ3 ζ5 16. 0-0 Βδ6 17. Αζ4 Αε5 18. Πζε1 0-0-0 19. Α: ε5 Ι: ε5
20. Βγ3 Πθε8 21. Πε3 Βζ6 22. ζ4 Ιδ7 23. Αη2 Β: γ3 24. Πγ: γ3 Ιζ6 25. Αζ3 Π: ε3
26. ζ: ε3 Πδ6 27. Πα3 Ρβ8 28. Πβ3 Πα6 29. α3 Ιε8 30. ε4 ζ: ε4 31. Α: ε4 Ιδ6
32. Αδ3 Πα4 33. Πγ3 Ργ7 34. Ρζ2 β5 35. γ: β5 Ρβ6 36. Ρε3 γ4 37. Αγ2 Ι: β5 38.
Α: α4 Ι: γ3 39. Αε8 Ργ5 40. δ6 Ιδ5+ 41. Ρε4 Ιζ6+ 42. Ρε3 Ρ: δ6 43. Αζ7 Ργ5 44.
θ4 Ιη4+ 45. Ρδ2 Ρδ4 46. θ5 η: θ5 47. Α: θ5 Ιζ6 0-1

Κασπάροβ - Τοπάλοβ (4ος γύρος)

1. ε4 δ6 2. δ4 Ιζ6 3. Ιγ3 η6 4. Αε3 Αη7 5. Βδ2 γ6 6. ζ3 β5 7. Ιηε2 Ιβδ7 8. Αθ6
Α: θ6 9. Β: θ6 Αβ7 10. α3 ε5 11. 0-0-0 Βε7 12. Ρβ1 α6 13. Ιγ1 0-0-0 14. Ιβ3 ε:
δ4 15. Π: δ4 γ5 16. Πδ1 Ιβ6 17. η3 Ρβ8 18. Ια5 Αα8 19. Αθ3 δ5 20. Βζ4+ Ρα7 21.
Πθε1 δ4 22. Ιδ5 Ιβ: δ5 23. ε: δ5 Βδ6 24. Π: δ4 γ: δ4 25. Πε7+ Ρβ6 26. Β: δ4+
Ρ: α5 27. β4+ Ρα4 28. Βγ3 Β: δ5 29. Πα7 Αβ7 30. Π: β7 Βγ4 31. Β: ζ6 Ρ: α3 32.
Β: α6+ Ρ: β4 33. γ3+ Ρ: γ3 34. Βα1+ Ρδ2 35. Ββ2+ Ρδ1 36. Αζ1 Πδ2 37. Πδ7 Π: δ7
38. Α: γ4 β: γ4 39. Β: θ8 Πδ3 40. Βα8 γ3 41. Βα4+ Ρε1 42. ζ4 ζ5 43. Ργ1 Πδ2
44. Βα7 1-0

Παρτίδα που ξεφεύγει από τα συνηθισμένα είναι αυτή που ακολουθεί. Κέρδισε
άλλωστε και το βραβείο της καλύτερης παρτίδας του τρίτου γύρου.

Πίκετ (2.609) - Τίμαν (2.649)

1. δ4 ε6 2. γ4 β6 3. ε4 Αβ7 4. Ιγ3 Αβ4 5. ζ3 ζ5 6. ε: ζ5 ε: ζ5 7. Ιθ3 Ιγ6 8.
Αη5 Ιζ6 9. Βε2+ Ρζ7 10. 0-0-0 Α: γ3 11. β: γ3 θ6 12. Αθ4 Βε7 13. Ββ2 η5 14.
Αζ2 Ια5 15. Πε1 Βζ8 16. Πε5 ζ4 17. Πζ5 Πη8 18. Αδ3 Αα6 19. Ι: ζ4 η: ζ4 20. Αθ4
Πη5 21. Α: η5 θ: η5 22. θ4 Βθ6 23. Πε1 η: θ4 24. Βε2 Πζ8 25. Βε7+ Ρη8 26. Π:
ζ6 Π: ζ6 27. Β: δ7 Βη7 28. Πε8+ Πζ8 29. Πε7 Πζ7 30. Βε6 Βζ6 31. Πε8+ 1-0. Στο
Ρη7 ακολουθεί 32. Βη4+ Ρθ6 33. Πθ8+ Β: θ8 34. Βη6 ματ.

Παρατηρητές εκτιμούσαν ότι ο Τίμαν έπρεπε να παίξει 22... Βθ8 αντί Βθ6
προκειμένου να κάνει καλύτερη άμυνα ελέγχοντας την κάθετο ε. Ο ίδιος ο Τίμαν,
μετά το τέλος του παιχνιδιού ήταν απογοητευμένος και επί ώρες μελετούσε τη
θέση της θυσίας χωρίς να βρίσκει κάτι. Αργότερα, καθώς μιλούσε με τη γυναίκα
του στο τηλέφωνο, βρήκε λύση! Παρά το φαινομενικά λαθεμένο του πράγματος,
έπρεπε να παίξει, είπε, 20... Πη6 οπότε: 21. Π: ζ4 Πη5 22. Π: ζ6+ Ρ: ζ6 23. ζ4
Ρη7! 24. ζ:η5 Βζ4+ και τα μαύρα κερδίζουν. Καλύτερο για τα λευκά θα ήταν 22.
Α: η5 θ: η5 23. Πζ5 Α: γ4 με τα μαύρα να έχουν απόλυτο έλεγχο του παιχνιδιού.
«Στη σκακιέρα, κατ' αρχήν σκέφτηκα ότι το 20... Πη6 ήταν η σωστή κίνηση. Ήξερα
ότι υπήρχε κάτι σε αυτή τη θέση. Έπρεπε να εμπιστευτώ το ένστικτό μου, όμως
δεν μπόρεσα να βρω τη σωστή συνέχεια και δεν το έπαιξα», κατέληξε ο σπουδαίος
Ολλανδός σκακιστής.

ΚΑΙ Ο ΤΣΕΛΑ ΣΤΟ ΠΑΙΧΝΙΔΙ

Ο Τσέλα, στα χνάρια του Γκελασβίλι, μπήκε και αυτός δυναμικά στο κυνήγι της
νόρμας γκραν μετρ, στο τουρνουά «Κάισσα» που συνδιοργανώνουν ο Πανελλήνιος και
ο Σ.Ο. Ικαρίας. Ο νεαρός Αλβανός κέρδισε με τα μαύρα τον Αναγνωστόπουλο
(Άγκνο) και πέρασε δεύτερος, πίσω από τον Γκελασβίλι. Ο τελευταίος έκανε
σύντομη ισοπαλία με τον Χαλκιά, που διατηρεί και αυτός σημαντικές ελπίδες διάκρισης.

Αναλυτικά τα αποτελέσματα του 7ου γύρου έχουν ως εξής:

Αναγνωστόπουλος - Τσέλα 0-1, Τ. Πανταβός - Ι. Νικολαΐδης 0-1, Σαχταχτίνσκι -
Γκέσος 1-0, Μαναγκάτζε - Σκαλκώτας 1-0, Κετσουριάνι - Τζερμιαδιανός 0,5-0,5,
Γκελασβίλι - Χαλκιάς 0,5-0,5, Βολδής - Κοτρωνιάς 0,5-0,5 (σε 60 κινήσεις).

Βαθμολογία: 1) Γκελασβίλι 6 βαθμοί σε 7 αγώνες, 2) Τσέλα 5/6, 3) Βουλδής
4,5/7, 4) Χαλκιάς 3,5/4, 5-6) Νικολαΐδης, Αναγνωστόπουλος 3,5/6, 7-8)
Κοτρωνιάς, Τζερμιαδιανός 3,5/7, 9) Μαναγκάτζε 3/6, 10-11) Σκαλκώτας,
Σαχταχτίνσκι 2,5/7, 12-13) Γκέσος, Πανταβός 1,5/7, 14) Κετσουριάνι 1/6.

Η παρτίδα που ακολουθεί ήταν περιπετειώδης και τελείωσε κάπως άδοξα για τα λευκά.

Αναγνωστόπουλος (2.450) - Τσέλα (2.531) 1. η3 η6 2. Αη2 Αη7 3. γ4 ε5 4. Ιγ3
Ιγ6 5. ε3 δ6 6. Ιηε2 θ5 7. δ4 θ4 8. δ5 Ιγε7 9. ε4 Ιζ6 10. ζ3 γ6 11. Αε3 γ: δ5
12. γ: δ5 Αθ6 13. Α: θ6 Π: θ6 14. Βδ2 Πθ8 15. 0-0-0 Αδ7 16. Ρβ1 Ββ6 17. η4
0-0-0 18. θ3 Ιε8 19. ζ4 ζ5 20. η5 Ρβ8 21. Ιγ1 ε:ζ4 22. Β: ζ4 ζ: ε4 23. Ι: ε4
Ιζ5 24. Πθε1 Ιεη7 25. Ιζ6 Αγ8 26. Ιδ3 Ιε8 27. Ιε4 Ιεη7 28. Βδ2 Ιθ5 29. Ιζ4 Ι:
ζ4 30. Β: ζ4 Πθε8 31. Ιζ6 Ιε3 32. Ι: ε8 Ι: η2 33. Βζ6 Ι: ε1 34. Π: ε1 Α: θ3
35. Ιη7 Αη2 36. Β: η6 θ3 37. Ιε6 Βζ2 38. Πγ1 Βε3 0-1

*** Σήμερα το απόγευμα (έναρξη 18.00) θα πραγματοποιηθεί ανάλυση παρτίδων του
Κράμνικ στο στέκι του Ηλία Κουρκουνάκη (Τζαβέλλα 18, Εξάρχεια).
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16345O991</ED>
<ID>
ID:17429

</ID><URL>http://ta-nea.dolnet.gr/neaweb/neafile.print_unique?e=A&f=16345&m=O99&aa=1</URL></REF>


Article

<CATEGORY>vin09</CATEGORY>

 <H5>Η ΤΡΙΤΗ ΤΑΙΝΙΑ ΤΗΣ ΛΟΥΚΙΑΣ ΡΙΚΑΚΗ ΣΤΟ CINE CLUB ΤΩΝ «ΝΕΩΝ»
</H5><H2></H2><H2>«Συμφωνία» κόντρα στο ρεύμα
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Στις μέρες μας έχουμε μια φασιστική, σχεδόν, ευκολία να βγάζουμε συμπεράσματα
για τον άλλο από την εμφάνισή του», λέει η Λουκία Ρικάκη

«Συμφωνία χαρακτήρων» σε μια εποχή αντιθέσεων, όπου όλο και πιο δύσκολα
ταιριάζεις συναισθηματικά με τον άλλο; «Αν δεν πας κόντρα στο ρεύμα δεν
πρόκειται να ανακαλύψεις νέα πράγματα. Όπως οι μαθητές που βρίσκονται στους
δρόμους και πολλοί από αυτούς δεν ξέρουν τον "λόγο", αλλά σημασία έχει πως
αισθάνονται, ακόμα, ζωντανοί. Μήπως εμείς στην ηλικία τους που ήμασταν στα
διάφορα "προοδευτικά", "επαναστατικά" κόμματα είχαμε πλήρη συνείδηση;».

Ο λόγος στη Λουκία Ρικάκη. Στη «σόου-γούμαν» του κινηματογραφικού χώρου, τη
δυναμική επιχειρηματία με τις πολλαπλές διασυνδέσεις, επαφές, δημόσιες σχέσεις
ευρωπαϊκού επιπέδου, που άφησε «στη γωνία» όλες αυτές τις ιδιότητές της και
τώρα με την τρίτη ταινία της, τη «Συμφωνία χαρακτήρων», ζητάει άλλου είδους
επαφή με το κοινό. Και το Σινέ Κλαμπ των «ΝΕΩΝ» αναλαμβάνει την αβάν πρεμιέρ
της νέας ταινίας της την Κυριακή το μεσημέρι στις 12 στον «Απόλλωνα» της οδού
Σταδίου (στις 29 του μήνα κάνει πρεμιέρα στους κινηματογράφους).

«Η στροφή στη ζωή μου έγινε με την προηγούμενη ταινία μου, το "Κουαρτέτο σε
τέσσερις κινήσεις", όπου ο εαυτός μου ήρθε και μου ζήτησε "λογαριασμό" κι εγώ
δεν μπορούσα να κάνω ότι δεν καταλαβαίνω... Η αναπάντεχη συνάντηση της ταινίας
με 167.000 θεατές με έκανε να συνειδητοποιήσω την ευθύνη μου σ' αυτό τον
κόσμο, να ψάξω πιο βαθιά μέσα μου για την "επόμενη κίνηση" και να τολμήσω να
αφήσω στην άκρη τις επιχειρηματικές μου δραστηριότητες, αξιοποιώντας τες μόνο
στο να προωθώ το δικό μου έργο», συνοψίζει με εξομολογητική διάθεση η ίδια,
καταφέρνοντας να ισορροπεί η ματιά της μεταξύ πραγματικότητας, φιλοδοξιών και
εσωτερικού «αφήματος»... Βλέμμα που φέρνει την κουβέντα μας στην εποχή μας και
«στην παγίδα που λίγο πολύ όλοι έχουμε πέσει και κυνηγάμε την "επιτυχία" για
να διαπιστώσουμε, αν κάποτε γίνει κι αυτό, την απομόνωσή μας, ενώ δεν μπορείς
να αποχωρήσεις από το ρινγκ που έχεις ανέβει για να διακριθείς κι ας τρως τις
μπουνιές σου»!

Πίσω από τις πόζες κρύβεται η «Συμφωνία χαρακτήρων» και ο Κωνσταντίνος
Κωνσταντόπουλος με την Κατερίνα Λυπηρίδου καλούνται να τη βρουν...

Η Άννα και ο Αλέξανδρος ­ Κωνσταντίνος Κωνσταντόπουλος, Κατερίνα Λυπηρίδου ­
είναι οι ήρωες της «Συμφωνίας χαρακτήρων»... Εκείνη είναι αθλήτρια της
ξιφασκίας, που φέρνει μια νέα πνοή στη ζωή του, απλώνει το χέρι, για να ψάξουν
μαζί να βρουν ένα νέο ορίζονται... Εκείνος είναι χορευτής - χορογράφος και
βρίσκεται παγιδευμένος σε υπαρξιακή κρίση που ο ίδιος δημιούργησε και στέκεται
αδύναμος να ανταποκριθεί... Δύο άνθρωποι, δηλαδή, που είναι στα πρόθυρα «να
μάθουν να καθρεφτίζονται στον εαυτό τους και μέσα απ' αυτά τα είδωλα που
ανακαλύπτουν να αρχίσουν να βλέπουν, να συνειδητοποιούν ότι υπάρχουν κι άλλα
είδωλα δίπλα τους, κι ας έχει κάνει λίγο πίσω ο ήρωας της ταινίας, φοβισμένος
απ' αυτά που είδε μέσα του, ενώ η γυναίκα, μαθημένη, ως αθλήτρια, στην
πειθαρχία και την εναλλαγή άμυνας - επίθεσης ξορκίζει τις φοβίες της».

­ Σαν εσένα;

«Μπορεί... Κι εγώ οργανώνω τη ζωή μου σε άμυνα-επίθεση, αλλά υπάρχει το αίτημα
μέσα μου να δίνεται χώρος για συναισθήματα που είναι έξω απ' αυτά τα δεδομένα
της οργάνωσης, του στόχου. 
Είναι καλό να τολμάς, να ξαφνιάζεις τον εαυτό του και τους άλλους, ν' αφήνεις
χώρο στο όνειρο, τη φαντασία. Και υπάρχει τρόπος να είσαι ελεύθερος, χωρίς να
είσαι μόνος»...

­ Τι ψάχνουν αυτοί στη ζωή τους και τι εσύ;

«"Θέλω να σ' έχω στην αγκαλιά μου για να ξέρω ότι υπάρχω", έγραφε ο Ελιάρ στην
Γκαλά και η "αγκαλιά" στην ταινία είναι το ζητούμενο. "Αν με αφήσεις να
υπάρχω", λέει το μουσικό κομμάτι που έγραψε η ίδια η Κατερίνα Λυπηρίδου, θα
"αγκαλιάσω το δέντρο", όπως τιτλοφορεί τη χορογραφία του ο ήρωας... Αλλά μέσα
από τη θαλπωρή που σου μεταδίδει η "αγκαλιά", υπάρχει και ο τρόμος του
σκοταδιού που μπορεί να παραμονεύει για να σε ρουφήξει σα μαύρη τρύπα. 
Αίτημα, πρόκληση για τους δύο ήρωες ­ και μέσα απ' αυτούς και για μένα ­ είναι
να ανακαλύψουν τα μυστικά αυτής της αγκαλιάς».

Κι αυτοί, ως ήρωες ενός έργου, τολμούν... «Η κοπέλα είναι προκλητικά διαθέσιμη
χωρίς να παύει να ζητάει. 
Προσωπικά πιστεύω ότι αξίζει τον κόπο να επιμένεις και να υπομένεις γιατί
θέλει χρόνο μέχρι να ανακαλύψεις τον άλλο. Και στις μέρες μας έχουμε μια
φασιστική, σχεδόν, ευκολία να βγάζουμε εύκολα συμπεράσματα για τον άλλο και με
την ίδια ευκολία τελειώνουμε μαζί του. 
Απ' την άλλη μεριά, ο Αλέξανδρος της ταινίας, είναι λιγότερο διαθέσιμος αν και
εκθέτει τον εαυτό του χωρίς λογοκρισία, τα δίνει όλα, κλαίει, καταρρέει. 
Το να βάζεις τα κλάματα, να τολμάς να εκδηλώσεις τα συναισθήματά σου είναι
δύναμη. Και οι πιο αντιφατικοί χαρακτήρες, αν υπάρχει μέσα τους κοινό "κλικ"
ψυχισμού, μπορούν να συγκλίνουν για να ψιθυρίσουν τη μελωδία μιας συμφωνίας»,
πιστεύει η Λουκία Ρικάκη κι ας ξέρει ότι «οι συναντήσεις των σύγχρονων
ανθρώπων έχουν σπάνια μια ξεχωριστή δυναμική, καθώς μας οδηγούν σ' ένα
λαβύρινθο της ύπαρξης στρωμένο με παγίδες».

­ Λένε πως η «υπαρξιακή αγωνία», το «ποιος είμαι, πού
πάω, τι κάνω» είναι προνόμιο των «χορτάτων»...

«Όντως. Έτσι είναι. Εμείς είμαστε η τελευταία γενιά στην Ελλάδα που ζήσαμε στο
μεταίχμιο το "πέρασμα" από την ανέχεια στην ευμάρεια. Το ότι δεν ήμουν απ' την
αρχή "χορτασμένη" είναι ευλογία μέσα μου για να έχω μέτρο σύγκρισης. Να μη
διοχετεύεται η ενέργεια του νου σε ατέρμονη περιπλάνηση. Αν όλα σου παρέχονται
από την αρχή δεν ξέρεις πώς να διεκδικήσεις και, φυσικά, δεν έχεις λόγο να
διεκδικήσεις ­ που είναι και το χειρότερο».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16345P011</ED>
<ID>
ID:17430

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P01&aa=1</URL></REF>


Article

<CATEGORY>vin09</CATEGORY>

 <H2>Το θέμα
</H2>
Μισός αιώνας επανάσταση για «Το Δεύτερο Φύλο» της Σιμόν ντε Μποβουάρ

σελ.
4 - 5
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16345P012</ED>
<ID>
ID:17473

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P01&aa=2</URL></REF>


Article

<CATEGORY>vin09</CATEGORY>

 <H2>TV
</H2>
Τι προτιμούν άνδρες, γυναίκες και παιδιά.

σελ. 7
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16345P013</ED>
<ID>
ID:17511

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P01&aa=3</URL></REF>


Article

<CATEGORY>vin09</CATEGORY>

 <H5>«ΠΑΡΑΜΥΘΙΑ ΤΟΥ ΧΟΦΜΑΝ» ΣΤΗ ΛΥΡΙΚΗ ΣΚΗΝΗ
</H5><H5>«ΖΩΝΤΑΝΑ»
</H5><H2>Και επισήμως... «Art»
</H2>
Ο Γιάννης Βούρος και ο Γιώργος Κωνσταντίνου στο «Art» της Γιασμινά Ρεζά
(Θέατρο «Κάππα»)

Επίσημη πρώτη απόψε για την κωμωδία «ART», στο ανακαινισμένο «Κάππα» (Κυψέλης
2, τηλ. 8237.401) του Νίκου Κούρκουλου. Το έργο είναι της Γιασμινά Ρεζά, η
μετάφραση και η σκηνοθεσία του Σταμάτη Φασουλή, τα σκηνικά και τα κοστούμια
του Γιώργου Ασημακόπουλου και η μουσική επιμέλεια του Ιάκωβου Δρόσου. Παίζουν
Γιώργος Κωνσταντίνου, Σταμάτης Φασουλής και Γιάννης Βούρος.

*** Στους δημοσιογράφους είναι αφιερωμένη η παράσταση του έργου του Τενεσί
Ουίλιαμς «Γυάλινος κόσμος», που ανεβαίνει απόψε στις 9, στο θέατρο «Εμπρός»
(Αμύντα 4, πληροφορίες στο τηλ. 6459.500). Πριν από την παράσταση, που
διοργανώνουν το «Εμπρός», η εταιρεία Διεθνείς Σχέσεις Πολιτισμού και η ΕΣΗΕΑ,
ο γενικός γραμματέας της ΕΣΗΕΑ Γιώργος Λεονταρίτης θα αναφερθεί στο ιστορικό
του τυπογραφείου «Εμπρός» και στους δημοσιογράφους οι οποίοι εργάστηκαν στους
χώρους του (μεταξύ άλλων οι Γιάννης Κοκκινάκης, Χρήστος Χαιρόπουλος, Αλέκος
Φιλιππόπουλος, Κώστας Νίτσος, Παν. Λαμπρίας, Γιάννης Καψής, Χρήστος Πασαλάρης,
Δημ. Παπαναγιώτου, Χρ. Μιχαηλίδης και Νίκος Παρνασσάς). Για τον «ιδανικό
θεατρικό χώρο» που ζωντανεύει τη μνήμη του συγγραφέα, θα μιλήσει ο σκηνοθέτης
της παράστασης Δημήτρης Μαυρίκιος.

ΟΠΕΡΑ

«Τα παραμύθια του Χόφμαν» του Ζακ Όφενμπαχ, υπό τη διεύθυνση του Κωνσταντίνου
Καρύδη, το απόγευμα τις 7, στην Εθνική Λυρική Σκηνή (πληροφορίες στο τηλ. 3600.180).

ΟΜΙΛΙΑ

Με θέμα «Σταθμοί στην ιστορία της Νομισματικής Ενοποίησης: η περίπτωση του
βυζαντινού σόλιδου» μιλάει το βράδυ στις 8, στο Κοινωφελές Ίδρυμα «Αλέξανδρος
Σ. Ωνάσης», η βυζαντινολόγος και νομισματολόγος, διδάκτωρ στο Πανεπιστήμιο της
Οξφόρδης, Βασιλική Πέννα.

ΒΙΒΛΙΟ

Το βιβλίο του Γιώργου Χρ. Παπαχρήστου «Σκιές στο Περιστύλιο», που κυκλοφορεί
από τις εκδόσεις «Νέα Σύνορα» - Α. Α. Λιβάνη, παρουσιάζουν στις 12 το
μεσημέρι, στο «Χίλτον», ο Κώστας Σκανδαλίδης, ο Θοδωρής Ρουσόπουλος και ο
Λευτέρης Παπαδόπουλος.

ΕΚΘΕΣΕΙΣ

«Η κυρία Αντιγόνη» του Νικολάου Χούτου (από την έκθεση «Διαχρονική τέχνη
Ελλήνων δημιουργών» στο Αρχιπέλαγος Πολιτιστικό Κέντρο)

«Φλοίσβος» είναι ο τίτλος της έκθεσης του Ελληνοϊταλού ζωγράφου, γλύπτη και
χαράκτη Carlo Carosso, που εγκαινιάζεται το βράδυ στις 8.30, στην αίθουσα
τέχνης «Μεταμόρφωσις», Τσιμισκή 128, στη Θεσσαλονίκη, τηλ. (031) 285.071.

*** Με τίτλο «Διαχρονική τέχνη Ελλήνων δημιουργών» εγκαινιάζεται, στο
Αρχιπέλαγος Πολιτιστικό Κέντρο (Ιασίου 6, στη Μονή Πετράκη, στο Κολωνάκι, τηλ.
7227.308), η έκθεση ζωγραφικής και κοσμήματος των Ν. Χούτου, Γ. Καραβά, Γ.
Καφενταράκη και Κ. Γραμματόπουλου.

*** Έκθεση συλλεκτικών χαλιών από την Ανατολή του οίκου «DOMORAL»
εγκαινιάζεται σήμερα, στο «Πανόραμα» (Αλ. Σούτσου 4, στο Κολωνάκι).


Τελευταία βραδιά εμφανίζεται απόψε, στο «Half Note» (Τριβωνιανού 17, στο Μετς,
τηλ. 9213.310), το Senem Diyici Quartet.

*** Έως το τέλος του μηνός παρατείνονται οι εμφανίσεις του Βασίλη
Παπακωνσταντίνου, του Γιάννη Ζουγανέλη και του Σάκη Μπουλά στη «Σφεντόνα»
(Λεωφ. Αλεξάνδρας).

*** Κομμάτια από τον δίσκο του «Γυάλινες νύχτες», αλλά και διασκευασμένους των
Prince, Police, U2 και Radiohead παρουσιάζει το βράδυ στις 10, στο «Camel
Club» (Βουλιαγμένης 268, στον Άγιο Δημήτριο), ο Δημήτρης Μπίζος.

*** Blues Wire απόψε, στο «Blues Hall».

*** Συνήθεις Ύποπτοι το βράδυ στις 11, στο «Χαμάμ» (Δημοφώντος 97, στα Άνω
Πετράλωνα, τηλ. 3421.120).

*** Τρύπες, με κομμάτια από όλη τη δισκογραφική παραγωγή τους, απόψε, στο
«Club» του Μύλου, στη Θεσσαλονίκη.

*** Ο Δημήτρης Παναγόπουλος και οι Aura παίζουν απόψε στο «Republic»
(Χατζηγιάννη Μέξη 6, πίσω από το «Χίλτον»). Έναρξη στις 11 μ.μ.

*** Βραδιά κλασικού ροκ της περιόδου '60-'90 παρουσιάζουν στο winebar «ΚΕΛΣΟΣ»
(Λ. Βουλιαγμένης 63 και Κέλσου 4, τηλ. 9217.951) οι Νο Habba.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16345P021</ED>
<ID>
ID:17432

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P02&aa=1</URL></REF>


Article

<CATEGORY>vin09</CATEGORY>

 <H2>Πώς πάμε από κέφια;
</H2>
<AUTHOR>Π.Α.Γ.</AUTHOR>

Ντέμης Ρούσσος

Δεν είχε τα κέφια του ούτε η διάθεσή του ήταν καλή. Και ο Ντέμης Ρούσσος δεν
κατάφερε να ενθουσιάσει το κοινό, που πήγε να τον δει, να τον ακούσει και να
τον χειροκροτήσει στο Αθλητικό και Πολιτιστικό Κέντρο της Χαλκίδας, στον
Κάνηθο, σε μια εκδήλωση που είχε οργανώσει το περασμένο Σάββατο η ΑΓΕΧ
(Αθλητική Γυμναστική Εταιρεία Χαλκίδας). Το γεγονός ότι δεν καλύφθηκαν οι
2.500 θέσεις του αθλητικού κέντρου φαίνεται ότι επηρέασε σε μεγάλο βαθμό τον
Ντέμη Ρούσσο, που επί δεκαετίες τραγουδά σε κατάμεστα στάδια της Ευρώπης και
άλλων ηπείρων. Η οργάνωση, πάντως, της συναυλίας, από την πλευρά της ΑΓΕΧ,
ήταν άριστη και ως το μεσημέρι του Σαββάτου είχαν προπωληθεί 950 εισιτήρια. Ο
συναισθηματισμός του Ντέμη Ρούσσου τον επηρέασε και δεν μπόρεσε να τα δώσει
όλα, όπως συνηθίζει στις παραστάσεις του, εδώ και στο εξωτερικό. Ήταν φανερό
πως ο διεθνούς φήμης Έλληνας καλλιτέχνης του τραγουδιού δεν ήταν καθόλου
ικανοποιημένος. Το κοινό της Χαλκίδας τον χειροκρότησε, αλλά δεν τον αποθέωσε.
Και έτσι χάθηκε χωρίς ελπίδα, μια νύχτα στη Χαλκίδα.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16345P022</ED>
<ID>
ID:17475

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P02&aa=2</URL></REF>


Article

<CATEGORY>vin09</CATEGORY>

 <H2>Αιρετικό «ταμείο»
</H2>
<AUTHOR>Χ.</AUTHOR>

Ποιοι δίσκοι ξεχώρισαν και συζητήθηκαν τη χρονιά που πέρασε; Ποιες ζωντανές
εμφανίσεις έκαναν αίσθηση; Ποια πρόσωπα είχαν να πουν κάτι παραπάνω κατά τη
διάρκεια του '98; Στα ερωτήματα αυτά προσπαθεί να δώσει απαντήσεις το
καινούργιο τεύχος του μουσικού περιοδικού «Δίφωνο», σ' ένα αιρετικό, όπως το
ονομάζει, αφιέρωμα, με τίτλο «Το "ταμείο" μιας χρονιάς». Στο ίδιο τεύχος, ο
Δημήτρης Μητροπάνος μιλάει για τα σκυλάδικα και το Ηρώδειο, ο Γκόραν
Μπρέγκοβιτς καταθέτει την εμπειρία του από τις εμφανίσεις του στην «Ιερά Οδό»
και ο Αλέξανδρος Μυράτ δηλώνει: «Το διευθύνειν εστί φιλοσοφείν». Από τα
περιεχόμενα του νέου τεύχους ξεχωρίζουν ακόμα οι συνεντεύξεις του Κώστα
Μουρσελά και της Ζωής Κουρούκλη, καθώς κι ένα σύντομο, αλλά πυκνό αφιέρωμα
στον Μάρκο Βαμβακάρη.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16345P023</ED>
<ID>
ID:17513

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P02&aa=3</URL></REF>


Article

<CATEGORY>vin09</CATEGORY>

 <H2>Ποίηση σε δυο γλώσσες
</H2>
<AUTHOR>Χ.</AUTHOR>

Μιχάλης Πατένταλης

Νόμιζε / πως αν μεγέθυνε το μάτι του / θα τους έφτανε. / Στο
τέλος τούς μίσησε / «Οι άνθρωποι του μέλλοντος / θα είναι ζωντανοί».

Ένας νέος Έλληνας ποιητής, ο Μιχάλης Πατένταλης, δοκιμάζει την τύχη του στη ­
δύσκολη ­ λογοτεχνική αγορά της Γερμανίας. Γεννημένος το 1966 στο Ντύσελντορφ,
μεγάλωσε στη Δράμα και ξαναγύρισε στη Γερμανία για σπουδές (μουσική και
φωτογραφία). Η πρώτη του ποιητική συλλογή έχει τίτλο «Η μυωπία μιας πόλης» και
κυκλοφόρησε πριν από λίγον καιρό ­ σε δίγλωσση έκδοση ­ από τη «Ρωμιοσύνη» της
ακούραστης Νίκης Αντενάιερ. Μαζί με τον συγγραφέα Πέτρο Κυρίμη ίδρυσαν την
Ένωση Ελλήνων Συγγραφέων Ρηνανίας - Βεστφαλίας και το τριήμερο 5-7 Μαρτίου
διοργανώνουν την πρώτη συνάντησή τους στο Ντύσελντορφ.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16345P024</ED>
<ID>
ID:17535

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P02&aa=4</URL></REF>


Article

<CATEGORY>vin09</CATEGORY>

 <H2>Ενδοφλεβίως...
</H2>
<AUTHOR>Χ.</AUTHOR>

«Ενδοφλεβίως» τιτλοφορεί ο Γιάννης Ρηγόπουλος την ποιητική συλλογή του (εκδ.
«Γαβριηλίδης») και ο τίτλος της αποδίδει με ακρίβεια το περιεχόμενο: με λιτή
έκφραση, που δεν αποφεύγει το σκληρό ύφος, όποτε και όπου το απαιτεί η
δραματουργία του στίχου, ο Ρηγόπουλος καταγράφει εικόνες και παραστάσεις της
εσωτερικής ζωής του, άλλοτε ανακαλώντας τα πρόσωπα των φίλων οι οποίοι έχουν
χαθεί διά παντός και άλλοτε αγγίζοντας παλιές πληγές, ανεπούλωτες (παρά το
πέρασμα του χρόνου) και οδυνηρές ακόμη. Το βλέμμα, ωστόσο, του ποιητή σπανίως
περιορίζεται αποκλειστικά στον χώρο της ατομικής του συνείδησης. Ο κοινωνικός
περίγυρος, όπως τον βιώνουμε όλοι καθημερινά, απασχολεί έντονα τα ποιήματά του
και μπαίνει πολύ συχνά στο κέντρο της προσοχής τους.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16345P025</ED>
<ID>
ID:17547

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P02&aa=5</URL></REF>


Article

<CATEGORY>vin09</CATEGORY>

 <H5>ΨΗΦΙΣΜΑ ΣΤΗ ΒΟΥΛΗ ­ ΕΚΘΕΣΗ ΣΤΙΣ ΒΡΥΞΕΛΛΕΣ
</H5><H5>Ανησυχία για τη ζημιά στα γλυπτά εκφράζεται στο ψήφισμα
</H5><H2>Και Βρετανοί βουλευτές ζητούν την επιστροφή των Μαρμάρων
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Λίγο μετά το ψήφισμα 341 ευρωβουλευτών και το άνοιγμα της έκθεσης «Πέτρες άνευ
αξίας. Μνημεία των θεών» στο Ευρωκοινοβούλιο, ένα νέο ψήφισμα υπέρ της
επιστροφής των Μαρμάρων του Παρθενώνα κατατέθηκε χθες στη βρετανική Βουλή από
ομάδα βουλευτών όλων των κομμάτων.
</H3>
Σφίγγει ο κλοιός των πιέσεων προς την κυβέρνηση Μπλερ, αφού το αίτημα της
επιστροφής των Μαρμάρων δεν είναι μια ελληνική, αλλά πανευρωπαϊκή πλέον
υπόθεση και οι Βρετανοί βουλευτές ζητούν από την κυβέρνησή τους να αρχίσει ο
διάλογος με την ελληνική πλευρά υποδεικνύοντας ως κατάλληλη ευκαιρία για την
επιστροφή τους την έναρξη της νέας χιλιετίας ή το αργότερο την Ολυμπιάδα του 2004.

«Πέτρες άνευ αξίας». Μία φράση-ντοκουμέντο, που υποκριτικά χρησιμοποίησε ο
Λόρδος Έλγιν για να δηλώσει τα Μάρμαρα του Παρθενώνα στο βρετανικό τελωνείο
όταν τα εισήγαγε στην Αγγλία, έδωσε τον τίτλο της λιτής φωτογραφικής έκθεσης
που εγκαινιάστηκε στο Ευρωκοινοβούλιο ταυτόχρονα σχεδόν με την εξασφάλιση του
ψηφίσματος 341 ­ τελικά ­ ευρωβουλευτών, που ζητούν από τη βρετανική κυβέρνηση
να αντιμετωπίσει θετικά το ελληνικό αίτημα. 
Η κοινή γνώμη

Με φόντο τα πανό της έκθεσης στο Ευρωκοινο-βούλιο, η Νάνα Μούσχουρη και ο
Γκράχαμ Μπινς ­ κάτω ο Άλφρεντ Λόμας

«Η αγγλική κοινή γνώμη συμφωνεί, τόνισε στα εγκαίνια ο πρόεδρος της Βρετανικής
Επιτροπής για την Επιστροφή των Μαρμάρων του Παρθενώνα κ. Γκράχαμ Μπινς ­
επικαλούμενος το γνωστό συντριπτικό δημοψήφισμα του Ουίλιαμ Στιούαρτ. «Η
ευρωπαϊκή κοινή γνώμη θέλει να επιστρέψουν. Μόνο η βρετανική κυβέρνηση
αρνείται. Αυτό που θέλουμε είναι να πάνε στο κτίριο, στον τόπο που ανήκουν και
από τον οποίο πριονίστηκαν...».

Πέτρες άνευ αξίας, λοιπόν, αλλά και «Μνημεία των θεών», όπως εξήγησε στην ίδια
εκδήλωση η οικοδέσποινα ευρωβουλευτής Νάνα Μούσχουρη, η οποία επιχορήγησε αυτή
την έκθεση με 17.500 λίρες. Τόσο κόστισε ο σχεδιασμός της ­ ώστε να χωράει σε
τρεις βαλίτσες, να στήνεται πανεύκολα και να μπορεί να ταξιδέψει παντού...

Κινητοποίηση

Περιττεύει να πούμε ότι έβαλε την ψυχή και τη μεγάλη επιρροή της στους
ευρωπαϊκούς κύκλους για τη συγκέντρωση των υπογραφών των ευρωβουλευτών ­ όπως
και άλλοι ευρωβουλευτές. 
Εδώ στις Βρυξέλλες ακούσαμε από τον Βρετανό ευρωβουλευτή των Εργατικών κ.
Άλφρεντ Λόμας να μιλάει για την αγωνία όταν την τελευταία μέρα έλειπαν 17
υπογραφές ευρωβουλευτών και φανταστήκαμε την τρομερή κινητοποίηση της
τελευταίας στιγμής. «Είναι ένα πολύ σεμνό ψήφισμα που ζητά από τη βρετανική
κυβέρνηση την ευνοϊκή αντιμετώπιση του ελληνικού αιτήματος» είπε ο
μικροκαμωμένος κ. Λόμας και εξήγησε ότι θα φροντίσει σύντομα να έχει συνάντηση
με τον Βρετανό υπουργό Πολιτισμού.

Υποστήριξε ότι η περίπτωση των Μαρμάρων του Παρθενώνα δεν είναι από αυτές που
θα δημιουργούσαν δεδικασμένο για το άδειασμα των μουσείων και ζήτησε να
ξεχάσουμε το ιμπεριαλιστικό τμήμα του βρετανικού πολιτισμού και τις
προεκτάσεις του. 
Απέναντι σ' αυτή τη νοοτροπία, που έφερε και κράτησε τα Μάρμαρα στην Αγγλία,
οι καιροί συνιστούν μία ήρεμη επανεξέταση του θέματος και γιατί όχι αναγνώριση
υπό το φως των αυξανόμενων αποδείξεων. Και αυτό θα γίνει κάποτε. Είμαι απόλυτα
βέβαιος, κατέληξε ο κ. Λόμας καταχειροκροτούμενος.

«Πέτρες άνευ αξίας. Μνημεία των θεών». Μια έκθεση ­ μικρή και στακάτη σαν
μπροσούρα ­ που θα έπρεπε να έχει τεθεί σε λειτουργία εδώ και πολύ καιρό γιατί
βοηθεί τον βιαστικό σήμερα επισκέπτη να ενημερωθεί καίρια, αφού απαντά
ξεκάθαρα σε όλα τα επιχειρήματα γιατί πρέπει να επιστρέψουν τα Μάρμαρα στην
Ελλάδα και σε όλα τα αντεπιχειρήματα που προβάλλονται κατά καιρούς. 
Χωρίς στείρο εθνικισμό, σε μαύρο σοβαρό φόντο, μια σειρά φωτογραφίες και
κειμενάκια, αποσπάσματα από ντοκουμέντα ενημερώνουν χωρίς υπεκφυγές για τα
δύσκολα σημεία της αντιπαράθεσης και μάλιστα επιμένουν σ' αυτά. 
Η αναστήλωση

Τέτοια είναι η μόλυνση της Αθήνας και του Λονδίνου, που επιβάλλουν τη
διατήρηση των γλυπτών σε ένα μουσείο, η αδυναμία να επιστρέψουν τα γλυπτά στον
Παρθενώνα λόγω της βάναυσης απόσπασής τους από τους πράκτορες του Έλγιν, η
οποία και επέφερε πολύ μεγάλες καταστροφές στην άμυνα του ίδιου του ναού,
τραύματα που αντιμετωπίζονται τώρα με ένα επικό πρόγραμμα αναστήλωσης στην
Ακρόπολη και κυρίως αυτό: την τεράστια διαφορά που κάνει αν τα γλυπτά του
Παρθενώνα βρίσκονται όλα συγκεντρωμένα σ' ένα μουσείο κοντά στην Ακρόπολη, σ'
ένα κατάλληλα σχεδιασμένο χώρο στο μέγεθος του Παρθενώνα, μ' ένα παράθυρο-μάτι
που επιτρέπει να βλέπεις μέσα από το μουσείο το ίδιο το Μνημείο.

Από τις 97 πλάκες της ζωφόρου που σώζονται, οι 56 είναι στη Βρετανία ­ 2.000
μίλια μακριά από τον Παρθενώνα και οι 40 στην Αθήνα. Από τις 64 μετόπες, οι 48
είναι στην Αθήνα, από τις 28 μορφές των αετωμάτων οι 19 είναι στο Λονδίνο και
οι 9 στην Αθήνα και μάλιστα αρκετά αγάλματα είναι μοιρασμένα μισά μισά... Όλα
αυτά τα αποστομωτικά στοιχεία προβάλλονται τώρα θετικά στην έκθεση μαζί με όσα
αφορούν την κοινή λογική, το αίσθημα δικαίου, που ποτέ δεν δέχθηκε ότι τα
Μάρμαρα ανήκουν στο Βρετανικό Μουσείο και όχι στο Μνημείο ­ «τα μέρη ανήκουν
στο σύνολο» είναι η θέση της Βρετανικής Επιτροπής ­ κι αυτό είναι ένα
επιχείρημα που απλά δεν ανατρέπεται. Πολλοί ευρωβουλευτές, Έλληνες και ξένοι,
όλων των κομμάτων, παραβρέθηκαν στα εγκαίνια, όπου είδαμε και την κυρία Ελένη
Κιούμπιτ, γραμματέα της Βρετανικής Επιτροπής για την Επιστροφή των Μαρμάρων,
τον Ουίλιαμ Στιούαρτ και την Άλκη Ζέη.


Το πλήρες κείμενο του ψηφίσματος των Βρετανών βουλευτών αναφέρει: «Η Βουλή
σημειώνει ότι πρόσφατη δημοσκόπηση της εταιρείας ΜΟΡΙ έδειξε ότι μια σημαντική
πλειονότητα ευνοεί την επιστροφή των Μαρμάρων του Παρθενώνα στην Ελλάδα και
ότι μια προηγούμενη δημοσκόπηση, η οποία οργανώθηκε από το Channel 4, έδειξε
ότι το 90% της κοινής γνώμης είναι υπέρ της επιστροφής τους. Πιστεύει ότι ο
Παρθενώνας και τα γλυ-πτά του αποτελούν μια καλλιτεχνική ενότητα.

Παρατηρεί ότι τα Μάρμαρα του Παρθενώνα τα αφαίρεσε ο λόρδος Έλγιν με όρους και
συνθήκες που εγείρουν ερωτήσεις για τη νομιμότητα των τίτλων κυριότητας.

Εκφράζει ανησυχία για τη ζημιά που προκλήθηκε στα γλυπτά του Παρθενώνα μέσα
στο Βρετανικό Μουσείο και σημειώνει ότι το νέο μουσείο της Αθήνας θα έχει όλες
τις επαρκείς προϋποθέσεις για τη σωστή φύλαξή τους. 
Αμφιβάλλει για το αν περισσότεροι τουρίστες θα βλέπουν τα ιστορικά αυτά
μνημεία στο Βρετανικό Μουσείο απ' ό,τι στην Αθήνα. 
Αντιλαμβάνεται τους φόβους ότι η επιστροφή των Μαρμάρων του Παρθενώνα μπορεί
να δημιουργήσει ένα προηγούμενο για την αποδυνάμωση των συλλογών αρχαιοτήτων
στα μεγάλα μουσεία, αλλά πιστεύει ότι αυτό μπορεί να αποφευχθεί, εάν τα
Μάρμαρα του Παρθενώνα επιστραφούν στην Ελλάδα ως μια χειρονομία καλής θέλησης. 
Πιστεύει ότι μια τέτοια χειρονομία θα προσδώσει κύρος στη Μεγάλη Βρετανία και
καλεί τη βρετανική κυβέρνηση να αρχίσει συζητήσεις με την Ελλάδα».
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16345P031</ED>
<ID>
ID:17433

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P03&aa=1</URL></REF>


Article

<CATEGORY>vin09</CATEGORY>

 <H5></H5><H5>ΜΙΣΟΝ ΑΙΩΝΑ ΕΚΛΕΙΣΕ ΤΟ ΠΟΛΥΚΡΟΤΟ ΦΕΜΙΝΙΣΤΙΚΟ ΒΙΒΛΙΟ ΤΗΣ ΣΙΜΟΝ ΝΤΕ ΜΠΟΒΟΥΑΡ,
ΠΟΥ ΕΞΑΚΟΛΟΥΘΕΙ ΝΑ ΕΙΝΑΙ ΜΠΕΣΤ ΣΕΛΕΡ
</H5><H5>Στην Ελλάδα: 28 εκδόσεις, τουλάχιστον 150.000 αντίτυπα
</H5><H5>«Παραμένει επίκαιρο»
</H5><H5>Η ισχυρότερη θεμελίωση των φεμινιστικών αιτημάτων
</H5><H5>Η ανδροκρατία είναι πρόβλημα διαχρονικό
</H5><H5>Ερέθισμα για αφύπνιση
</H5><H2>Η επανάσταση του «Δεύτερου Φύλου» συνεχίζεται...
</H2><H2></H2>
<H3>Στο Παρίσι ένα διεθνές συνέδριο ­ έως το Σάββατο ­ γιορτάζει τα 50 χρόνια από
την πρώτη κυκλοφορία του έργου της Σιμόν ντε Μποβουάρ που δεν έχει πάψει να
γίνεται αντικείμενο σχολίων, θαυμασμού, ακόμη και επίθεσης, η οποία έχει
επικεντρωθεί, πιο συγκεκριμένα, γύρω από την περίφημη φράση: «Δεν γεννιέσαι
γυναίκα, γίνεσαι». Εκείνοι που γεννήθηκαν εκείνη τη χρονιά, τουτέστιν το 1949,
τώρα είναι 50 χρόνων. Εκείνη, η Σιμόν ντε Μποβουάρ, συμπλήρωνε τα 41 χρόνια (η
ίδια γεννήθηκε το 1908) τότε που δημοσίευσε το ογκώδες δοκίμιο, «Το Δεύτερο Φύλο».
</H3>
Η Σιμόν ντε Μποβουάρ το 1949, τότε δηλαδή που πρωτοδημοσιεύτηκε το μνημειώδες
έργο της «Το Δεύτερο Φύλο»

Η ελευθερία και ανεξαρτησία της ζωής της με τον Ζαν Πολ Σαρτρ, τον ήδη διάσημο
διανοούμενο, την διαμόρφωσε σε μία προσωπικότητα που προκαλούσε παθιασμένες
συμπάθειες και θαυμασμό, αλλά και επιθέσεις ασυνήθιστα βίαιες. Οι φίλοι της
την αποκαλούσαν «κάστορα» (στα αγγλικά, beaver, λέξη που έμοιαζε με το επώνυμό
της, και συμβολικό του «κατασκευαστικού» πνεύματός της).

Δεν ήταν όμως οι επιθέσεις, ούτε ο τρόπος με τον οποίο είχε μάθει ο κόσμος να
την ορίζει σε σχέση με τον «άνδρα της», που οδήγησαν την Μποβουάρ να αναλάβει
και να φέρει εις πέρας τη δουλειά της πάνω στην κατάσταση ­ τη θέση της
γυναίκας. Δεν ήταν «εκ του φυσικού της, σε θέση να μιλήσει για την καταπίεση
των γυναικών». Αντιθέτως, πήρε το έναυσμα από μια αυτοβιογραφία που ξεκινούσε
και από την ερώτηση που της έθετε ο Σαρτρ: τι σημαίνει το να είναι κανείς γυναίκα;

Με τη δημοσίευση δε των κεφαλαίων που μιλούν για τη «σεξουαλική μύηση» και τις
«λεσβίες» στους «Μοντέρνους Καιρούς», την επιθεώρηση του Σαρτρ και της
Μποβουάρ, ξέσπασαν οι αντιδράσεις. Ο Φρανσουά Μοριάκ της «Φιγκαρό», υπέρκομψος
και ραφινάτος άνδρας, δήλωσε σε ένα συνεργάτη των «Μοντέρνων Καιρών»: «Τώρα
ξέρω τα πάντα για το αιδοίο της υπευθύνου σας». Εξ αριστερών δε, δεν είχε πιο
φιλική αντιμετώπιση.

Το σκάνδαλο που δημιουργήθηκε γύρω από την κυκλοφορία του «Δεύτερου Φύλου»,
εξασφάλισε πάντως στο έργο (που εμφανίσθηκε σε δύο τόμους, στις 24 Μαΐου και
στις 28 Οκτωβρίου του 1949), άμεση επιτυχία και μεταφράσεις σε πολλές ξένες γλώσσες.

Κείμενο επαναστατικό, βίβλος του σύγχρονου φεμινισμού για τους μεν, βιβλίο
απεχθές και υποτιμητικό για τους δε, το «Δεύτερο Φύλο» σχολιάσθηκε άπειρες
φορές και δέχθηκε άλλες τόσες επιθέσεις, ειδικά για τη φράση ­ που έγινε
σλόγκαν ­ «Δεν γεννιέται κανείς γυναίκα, γίνεται». Όλες οι γυναίκες την έχουν
τη φράση αυτή ως σημείο αναφοράς, είτε για να αμφισβητήσουν τη θέση της
Μποβουάρ, είτε για να κάνουν σκέψεις για την κατάστασή τους, ώστε να βρουν τα
μέσα για την απελευθέρωσή τους.

Μνημειώδης κατάκτηση

Σήμερα, με το ολοένα και αυξανόμενο πάθος της κοινωνίας για το ζάπινγκ και τις
«μικρές φράσεις», ενδεχομένως να έχουμε την τάση να ξεχάσουμε όλα εκείνα τα
στοιχεία της κοινωνίας μας που υπάρχουν χάρη στη δουλειά, τη μνημειώδη
κατάκτηση, τη λεπτομερή και σωστά δομημένη σκέψη, που βρίσκεται στα κεφάλαια
«Μοίρα», «Ιστορία», «Μύθοι», «Σχηματισμός», «Κατάσταση», «Αιτίες» και «Προς
την απελευθέρωση».

Σίγουρα, όπως και η ίδια η Μποβουάρ επέμενε, θα πρέπει κανείς να διαβάσει αυτό
το βιβλίο έχοντας κατά νου το αποτύπωμα που άφησε στην ιστορία. Πολλά πράγματα
έχουν σίγουρα αλλάξει, αλλά ξαναδιαβάζοντας «Το Δεύτερο Φύλο» διαπιστώνουμε
ότι αρκετά πράγματα έχουν παραμείνει σχεδόν στην ίδια θέση. Πάνω απ' όλα, αυτό
που παραμένει και τις συνέπειες του οποίου δεν έχουμε εν τέλει αναλύσει, είναι
αυτή η σύλληψη της «κατάστασης»: οι γυναίκες δεν είναι «εκ φύσεως» έγκλειστες
στην εικόνα τους προς τα έξω, δεν υπάρχει «αιώνιο θηλυκό», υπάρχουν
«καταστάσεις», που δημιουργούν τη μία ή την άλλη συμπεριφορά.

Προφανώς, δεν είναι ένα κείμενο προς δόξαν των γυναικών. Στο βιβλίο
διαβάζουμε, για παράδειγμα, ότι «είναι πιο βολικό να υφίστασαι μία τυφλή
σκλαβιά παρά να δουλεύεις για να ξανοιχτείς». Ωστόσο αυτό που η Μποβουάρ
προτείνει στις γυναίκες είναι η ελευθερία, παρά η αναγνώριση μιας «θηλυκής
ουσίας». Μήπως αυτό είναι ­ όπως ισχυρίζονται οι πολέμιοί της ­ μία
προσκόλληση στο ανδρικό πρότυπο; Η Μποβουάρ θεωρεί πως όχι. «Κάθε φορά που μία
γυναίκα συμπεριφέρεται σαν ανθρώπινο ον, αποφασίζουν πως μοιάζει με το
αρσενικό», γράφει. Πενήντα χρόνια μετά, ο αιώνας τελειώνει, αλλά η συζήτηση
δεν έχει ακόμη κλείσει...

Το συνέδριο

Η διευθύντρια της επιθεώρησης «Νέα Φεμινιστικά Ερωτήματα», Κριστίν Ντελφί,
είναι από τις συνδιοργανώτριες του σημαντικότατου διεθνούς συνεδρίου πάνω στο
«Δεύτερο Φύλο», που ξεκίνησε προχθές και στο οποίο εκπροσωπούνται 37 χώρες.
Προς τι το συνέδριο; «Το "Δεύτερο Φύλο" δημοσιεύθηκε το 1949», λέει η κ.
Ντελφί. «Μαζί με το "Δωμάτιο" της Βιρτζίνια Γουλφ, είναι το έργο με θέμα τη
θέση των γυναικών στην κοινωνία μας, που είχε τον μεγαλύτερο αντίκτυπο στο
δεύτερο ήμισυ του εικοστού αιώνα. Θα ήταν λοιπόν καλό να τιμήσουμε την πρώτη
κυκλοφορία του...».

Κάποτε, γινόταν λόγος για «την» γυναίκα.

Ο φεμινισμός όμως επέβαλε τον πληθυντικό αριθμό. Η νέα εξέλιξη είναι ότι
σήμερα λέμε «οι γυναίκες», σαν να ήταν μια ενότητα, μια οντότητα. Συμφωνεί η
κ. Ντελφί; «Διαφωνώ. 
Δεν μιλώ γενικά για τις γυναίκες, ούτε για τον αγώνα των γυναικών ­ αγνοώ αυτό
που αυτός ο όρος θέλει να πει. Ο φεμινιστικός αγώνας δεν είναι ένας αγώνας
θηλυκός. Περιέργως, στο "Κίνημα για την απελευθέρωση των γυναικών", η
"απελευθέρωση" εξαφανίσθηκε, και έγινε το Κίνημα των Γυναικών.

Δεν καταλαβαίνω τι είναι "το κίνημα των γυναικών". 
Γιατί αυτό προϋποθέτει ότι ξέρουμε τι υποδηλώνει ο όρος "οι γυναίκες", πως
ξέρουμε ποια είναι τα ενδιαφέροντά τους, και πως όλες τους έχουν τα ίδια
ενδιαφέροντα. Και, ακόμη κι αν δεχθούμε ότι όλες οι γυναίκες έχουν τα ίδια
ενδιαφέροντα, δεν τα βλέπουν, δεν τα αντιμετωπίζουν με τον ίδιο τρόπο. 
Και οι φεμινίστριες είναι ακόμη μία ειδική ομάδα, και, εντούτοις, ανάμεσά τους
δεν υπάρχει συμφωνία»

Από τα μεγαλύτερα μπεστ-σέλερ θεωρείται και στην Ελλάδα το βιβλίο-σταθμός στη
σύγχρονη ευρωπαϊκή λογοτεχνία «Το Δεύτερο Φύλο». 
Η ζήτηση για το έργο είναι σταθερή και προέρχεται τόσο από το... «πρώτο» όσο
και από το «δεύτερο» φύλο.

Στα ελληνικά, το έργο πρωτοκυκλοφόρησε το 1979 από τις εκδόσεις «Γλάρος», την
κύρια διάθεση των οποίων έχει το βιβλιοπωλείο «Πρωτοπορία». Έκτοτε, από το
1979 και έως σήμερα, το δημοφιλέστατο αυτό βιβλίο πραγματοποίησε 28 εκδόσεις ­
υπολογίζεται ότι έχουν πουληθεί τουλάχιστον 150.000 αντίτυπα ­ αποδεικνύοντας
περίτρανα τη διαχρονική του απήχηση και τη διεισδυτικότητα του λόγου της συγγραφέως.

Νόρα Κατσέλη

Το «Δεύτερο Φύλο», πενήντα χρόνια αφότου γράφτηκε, παραμένει επίκαιρο, καθώς
επίκαιρο παραμένει και το σύνολο του έργου της Σιμόν ντε Μποβουάρ, σημειώνει η
βουλευτής κ. Νόρα Κατσέλη.

Έγραψε σε μια ακατάβλητη πορεία αυτογνωσίας, επίγνωσης και προσπάθειας
απελευθέρωσης του κοινωνικού φύλου γυναίκας. Η επιδείνωση της θέσης των
γυναικών λόγω της ανεργίας και των περικοπών στις κοινωνικές δαπάνες
υποσκάπτει σήμερα και τα θεμέλια του συνδικαλιστικού κινήματος. 
Η γυναίκα καλείται να υπηρετεί το κεφάλαιο με δωρεάν εργασία στο σπίτι, εφόσον
οι κοινωνικές υπηρεσίες μειώνονται και έτσι ενοχοποιείται ξανά στη μέγγενη των
πολλαπλών ρόλων ύστερα από λαμπρές αποδείξεις της προσφοράς της στην εργασία,
την επιστήμη, τις τέχνες και την πολιτική.

Εάν έγραφε σήμερα το βιβλίο της η Μποβουάρ θα είχε να μας δώσει ­ λέει η κ.
Κατσέλη ­ τις ιδέες της για την ανάπτυξη ενός «φυλετικού συμβολαίου» μεταξύ
γυναικών και ανδρών, ώστε να διασωθεί το «κοινωνικό συμβόλαιο», που προδίνεται
από την απληστία του σύγχρονου διεθνούς κεφαλαίου. 
Οι δήθεν μονόδρομοι που σήμερα δημιουργούν τη νέα φτώχεια, έχουν ως μοχλό την
εκμετάλλευση των γυναικών και η Μποβουάρ το είχε αντιληφθεί αυτό πριν από όλους.

Η Αλίκη Γιωτοπούλου - Μαραγκοπούλου

Η Σιμόν ντε Μποβουάρ, φιλόσοφος και συγγραφέας, με το βιβλίο της «Το δεύτερο
φύλο» (1949) πρόσφερε την ισχυρότερη θεμελίωση των φεμινιστικών αιτημάτων που
στόχευαν στην ισότητα των φύλων σ' όλους τους τομείς της ζωής και της δράσης,
λέει η καθηγήτρια Αλίκη Γιωτοπούλου - Μαραγκοπούλου, πρόεδρος του Συνδέσμου
για τα Δικαιώματα της Γυναίκας.

Το βιβλίο αυτό, με την πολυεπιστημονική, εκτεταμένη και βαθιά ερευνά του
θέματος, κατέρριψε τη θεωρία της φυσικής κατωτερότητας της γυναίκας κι
απέδειξε ότι οι λεγόμενες «θηλυκές» ιδιότητες δεν είναι απόρροια βιολογικών
αιτίων, αλλά κυρίως κοινωνικών. Η αγωγή ήδη από τη γέννηση του κοριτσιού, ο
ρόλος και ο θέση που η κοινωνία διαγράφει γι' αυτήν γεννούν αυτές τις
ιδιότητες. Κι έγραψε την περίφημη φράση «η γυναίκα δεν γεννιέται, γίνεται» και
συνέχιζε «ο πολιτισμός στο σύνολό του είναι εκείνος που προσδιορίζει αυτό το
είδος που έχει τοποθετηθεί ανάμεσα στον αρσενικό και στον ευνούχο.

Η Σιμόν ντε Μποβουάρ πίστευε ότι η θέση της γυναίκας θ' αλλάξει μόνον όταν
αλλάξει το κοινωνικοπολιτικό σύστημα. Μετά την επίσκεψή της, όμως, στη
Σοβιετική Ένωση, που υπήρξε απογοητευτική, άλλαξε γνώμη. Επιστρέφοντας στο
Παρίσι ίδρυσε τον Γαλλικό Σύνδεσμο για τα Δικαιώματα της Γυναίκας, του οποίου
υπήρξε πρόεδρος ως τον θάνατό της. 
Έτσι, η μεγάλη θεωρητικός έγινε και ακτιβίστρια του φεμινισμού. Η συμβολή στης
στην αλλαγή της μοίρας της γυναίκας στον κόσμο υπήρξε τεράστια. Και γι' αυτό
της οφείλουμε ευγνωμοσύνη».

Νένη Ευθυμιάδη

Η συγγραφέας Νένη Ευθυμιάδη διαβάζοντας, όπως λέει, σε ηλικία δώδεκα ετών το
«Δεύτερο Φύλο» επαναστάτησε. Αρνιόμουν να αποδεχτώ ότι παραδοσιακές συνωμοσίες
απειλούσαν το μέλλον μου. Άλλωστε, ως άριστη μαθήτρια στις μαθητικές επιδόσεις
γνώριζα πως το φύλο δεν έχει σχέση με τη διανοητική ικανότητα, τη δε μυική
δύναμη των ανδρών την θεωρούσα ως αντίβαρο της σωματικής ευελιξίας της
γυναίκας. Αλλά η ηλικία των δώδεκα χρόνων είναι ηλικία όπου οι κοινωνικές
παράμετροι δεν γίνονται ορατές κι αν ναι, δεν αποκωδικοποιούνται. Μ' άλλες
λέξεις για να γίνει αντιληπτό ένα βιβλίο σαν το «Δεύτερο Φύλο», χρειάζεται και
γνώση και εμπειρία και, το σπουδαιότερο, παραίτηση από τον εφηβικό αυτισμό.

Πόσο επίκαιρο μπορεί να είναι σήμερα ένα βιβλίο σαν το «Δεύτερο Φύλο»; Πολύ,
υποστηρίζει η Νένη Ευθυμιάδη. Αν και πολύ κακώς, κανονικά στον τομέα του
φεμινισμού τα πράγματα θα έπρεπε να είχαν προχωρήσει και ένα βιβλίο πενήντα
ετών να θεωρείται από όλους ξεπερασμένο. Όμως το σύστημα, στις ουσιώδεις δομές
παραμένει αμετακίνητο και γι' αυτό δεν ευθύνεται μόνο η πατριαρχική παράδοση,
η ανδρική κυριαρχία και η αποτύπωση της γυναικείας υποτέλειας σε νόμους ή
θεσμούς. Ευθύνονται και οι ίδιες οι γυναίκες, που στην πλειοψηφία τους ακόμη
και σήμερα αρνούνται να αμφισβητήσουν ανδροκεντρικά καθιερωμένα και είτε
περιορίζουν τα φεμινιστικά αιτήματα στις παραφυάδες τους είτε αρκούνται στους
ρόλους των ενδόξων ή αδόξων δορυφόρων γύρω από πυρήνες ανδρικούς. Ωστόσο, εδώ
αρχίζει ένας φαύλος κύκλος, λέει η κ. Ευθυμιάδη, γιατί η ανδροκρατία
διαπαιδαγωγεί έτσι τις γυναίκες, ώστε να διαιωνίζουν την ουσιαστική υποτέλειά
τους με τρόπους εκσυγχρονισμένους ή παλαιολιθικούς, άρα και πάλι ευθύνεται ο
«κατασκευαστής» πατριαρχικός πολιτισμός. Από την άλλη όμως μεριά και εκείνες
θα μπορούσαν να ενδιαφερθούν λίγο περισσότερο για την επικυριαρχούμενη ιστορία
του φύλου τους, να ακούσουν, να διαβάσουν, να σκεφτούν και να αναρωτηθούν σε
τελευταία ανάλυση για τα υποτιθέμενα «αυτονόητα» της ζωής τους.

Πάντως αν ξαναγραφόταν το «Δεύτερο Φύλο» σήμερα, τι θα έπρεπε να συμπεριλάβει;
«Θα έπρεπε να συμπεριλάβει και όσες ανεπαίσθητες αλλαγές έγιναν τα τελευταία
πενήντα χρόνια στους κοινωνικούς τομείς, στη νομοθεσία, ίσως και στη νοοτροπία
κάποιων κύκλων ή κατηγοριών. Ασφαλώς θα έπρεπε ­ τονίζει η κ. Νένη Ευθυμιάδη ­
να συμπληρωθεί κυρίως το κεφάλαιο των "Συγγραφέων" με την πλούσια βιβλιογραφία
της φεμινιστικής λογοτεχνίας και δοκιμιογραφίας πολλαπλών προελεύσεων. Η
ουσιαστική γραμμή του, όμως, θα μπορούσε άνετα να παραμείνει η ίδια».
Διαχρονικά βιβλία, υποστηρίζει η κ. Ευθυμιάδη, δεν υπάρχουν. Η ανδροκρατία,
όμως, είναι πρόβλημα διαχρονικό και πηγή παραλογισμών ατελείωτων.

Η Χριστίνα Αντωνοπούλου

Το «Δεύτερο Φύλο» της Σιμόν ντε Μποβουάρ μπορεί να παραλληλισθεί με τα «Κατά
συνθήκην ψεύδη» του Νορντάου, που κατέρριψε τα αυτονόητα, υποστηρίζει η
επίκουρος καθηγήτρια στο Πανεπιστήμιο Αθηνών κ. Χριστίνα Αντωνοπούλου.

Η Μποβουάρ με το βιβλίο της αυτό καταρρίπτει τα αυτονόητα και αναθεωρεί τις
παγιωμένες κατά συνθήκη αντιλήψεις γύρω από τις γυναίκες. Βεβαίως είχαν
προηγηθεί οι κινητοποιήσεις των φεμινιστριών στη Ρωσία και ανάλογες ζυμώσεις
είχαν γίνει από φεμινίστριες στη Κίνα, που διώχτηκαν σκληρότατα. Επομένως η
συγγραφέας είχε υλικό από πρώτο χέρι και έτσι μπόρεσε να διατυπώσει τις πρώτες
φεμινιστικές αντιλήψεις στον ευρωπαϊκό χώρο με επίσημο τρόπο.

Το «Δεύτερο Φύλο» έχει αποτελέσει τη βάση της φεμινιστικής βιβλιογραφίας
σημειώνει η κ. Αντωνοπούλου. Θα έλεγα ότι τόσο οι συλλογισμοί και ορισμένες
τοποθετήσεις σε θεωρητικό επίπεδο μπορεί να μην είναι όσο χρειάζεται
τεκμηριωμένες. Δηλαδή να μην είναι τεκμηριωμένες με επάρκεια μέσα από έρευνες
και μελέτες. 
Το συγκεκριμένο βιβλίο, υπογραμμίζει η κ. Αντωνοπούλου, θα μπορούσε να είναι
για τον μέσο Έλληνα και την Ελληνίδα ένα ερέθισμα για να αφυπνισθούν.
Ειδικότερα οι Ελληνίδες δεν έχουν αντλήσει απ' αυτό ούτε τα στοιχειώδη.
Παραμένουν εξαρτημένες και είναι χαρακτηριστικά παραδείγματα χειραγώγησης.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16345P041</ED>
<ID>
ID:17434

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P04&aa=1</URL></REF>


Article

<CATEGORY>vin09</CATEGORY>

 <H5></H5><H2>Το βιβλίο που κατέρριψε τα αυτονόητα
</H2>
<AUTHOR>ΛΙΤΣΑ ΓΚΟΥΝΗ</AUTHOR>

«Το δεύτερο φύλο», το ευαγγέλιο του φεμινισμού, όπως έχει χαρακτηρισθεί, αν
και αμφισβητήθηκε, όχι μόνον από το «ισχυρό» φύλο αλλά κι από πολλές
μεταφεμινίστριες, εξακολουθεί να παραμένει επίκαιρο. Ιδιαίτερα για τις
Ελληνίδες, που, όπως υποστηρίζουν γυναίκες που έχουν διακριθεί σε χώρους της
επιστήμης και της πολιτικής, μπορεί να γίνει ερέθισμα για αφύπνιση.

Η καθηγήτρια Α. Γιωτοπούλου - Μαραγκοπούλου υπογραμμίζει ότι με το βιβλίο της
η Γαλλίδα συγγραφέας πρόσφερε την ισχυρότερη θεμελίωση των φεμινιστικών
αιτημάτων. Η επίκουρη καθηγήτρια Χριστίνα Αντωνοπούλου εκτιμά ότι με το βιβλίο
της η Μποβουάρ καταρρίπτει τα αυτονόητα και αναθεωρεί τις παγιωμένες
αντιλήψεις γύρω από τη γυναίκα.

Η συγγραφέας Νένη Ευθυμιάδη, από την πλευρά της, υποστηρίζει ότι διαχρονικά
βιβλία δεν υπάρχουν. Ωστόσο, υπάρχουν διαχρονικά προβλήματα και ως τέτοιο
θεωρεί την ανδροκρατία που τη χαρακτηρίζει πηγή ατέλειωτων παραλογισμών. Η
βουλευτής του ΠΑΣΟΚ Νόρα Κατσέλη τονίζει ότι «Το δεύτερο φύλο» παραμένει
επίκαιρο, αφού υφίσταται η εκμετάλλευση των γυναικών σε πολλαπλά επίπεδα.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16345P051</ED>
<ID>
ID:17435

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P05&aa=1</URL></REF>


Article

<CATEGORY>vin09</CATEGORY>

 <H5>Φωτογραφικά ενθύμια
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Δεν ξέρω τι συμπεράσματα μπορεί να βγάλει κανείς από ένα μικρό αναδιπλούμενο
δωδεκασέλιδο έντυπο αλλά εγώ τουλάχιστον το χάρηκα εξ όλης της καρδίας και της
διανοίας μου.

Πρόκειται για ένα σπάνιας ομορφιάς έντυπο του Μουσείου Μαστόρων της
Πυρσόγιαννης που «διαφημίζει» το Φωτογραφικό του Αρχείο. Φωτογραφίες των
μόνιμων και ξενιτεμένων κατοίκων του φυσικά αλλά κυρίως συλλογή φωτογραφιών
από τις δραστηριότητες των περιλάλητων Ηπειρωτών μαστόρων «της πέτρας, του
ξύλου και της αγιογραφίας».

Που τα έργα τους δεν μένουν μόνο στην ελληνική επικράτεια αλλά και «σ' όλη
τη βαλκανική χερσόνησο». Κι ακόμη πιο μακριά: ως την Περσία! Λέω «μένουν»
γιατί τα περισσότερα έργα τους (γεφύρια, καμπαναριά, φάροι, σχολεία,
εκκλησίες, όσα δεν ανατινάχτηκαν στους πολέμους) παραμένουν εξαίσια δείγματα
πολιτισμού και ακόμη υπόμνηση σε όσους καταπιάνονται με δημόσια έργα ότι όσα
γίνονται πρέπει να στέκουν τουλάχιστον για τέσσερις αιώνες και όχι να
καταρρέουν με την πρώτη βροχή όπως συνηθίσαμε να βλέπουμε τα τελευταία χρόνια.
Χωρίς φυσικά οι τυχάρπαστοι και αφηνιασμένοι να περνούν από λαϊκό δικαστήριο.

Έχω ακούσει κατά καιρούς από δω κι από κει ότι κάτι γίνεται σε αρκετές
περιοχές με πρωτοβουλία πολιτιστικών συλλόγων (χώρια το τι συλλέγουν οι
μοναχικοί συλλέκτες) αλλά φαίνεται ότι δεν ήρθε ακόμη η ώρα της δημοσίευσης
τέτοιων φωτογραφιών ή ότι αυτές οι συλλογές δεν βρήκαν ακόμη τον «μάστορά
τους» να τις ταξινομήσει και να τις σχολιάσει, όπως ο Παναγιώτης Κουσανάς στο
εξαίσιο «Ενθύμιον Μυκόνου», που ήταν από τα σπανιότερα δώρα της Πρωτοχρονιάς!
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16345P052</ED>
<ID>
ID:17476

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P05&aa=2</URL></REF>


Article

<CATEGORY>vin09</CATEGORY>

 <H5>ΒΡΕΤΑΝΙΚΗ ΨΗΦΟΦΟΡΙΑ ΓΙΑ ΤΙΣ ΚΑΛΥΤΕΡΕΣ ΤΑΙΝΙΕΣ ΟΛΩΝ ΤΩΝ ΕΠΟΧΩΝ
</H5><H2></H2><H2>Κινηματογράφος κορυφής
</H2>
«Ο χρυσοθήρας» του Τσάρλι Τσάπλιν είναι η καλύτερη ταινία όλων των εποχών για
τον Βρετανό σκηνοθέτη (και του πολυβρα-βευμένου «Γκάντι») Σερ Ρίτσαρντ
Ατέμπορο που οργανώνει ψηφοφορία στη Βρετανία

Ποιες είναι οι καλύτερες ταινίες όλων των εποχών; Ποιες έχουν συγκινήσει
περισσότερο το κοινό, αλλά και τους σκηνοθέτες και τους ίδιους τους αστέρες
της μεγάλης οθόνης; Ο Σερ Ρίτσαρντ Ατέμπορο, ο βραβευμένος σκηνοθέτης του
«Γκάντι», της «Μεγάλης απόδρασης» και του «Τσάπλιν», αποφάσισε να δώσει τον
λόγο στους σινεφίλ της Βρετανίας, της τρίτης χώρας σε κινηματογραφικά
εισιτήρια (της τάξης των 150 εκατομμυρίων το 1998) μετά τις Ηνωμένες Πολιτείες
και τη Βρετανία.

Η ψηφοφορία, που έχει ως δέλεαρ 25.000 δώρα για ισάριθμους τυχερούς (με
κλήρωση), τρεις τηλεοράσεις και ένα ταξίδι στο Χόλιγουντ, έχει ήδη αρχίσει να
αποφέρει καρπούς.

Στις τρεις πρώτες θέσεις των προτιμήσεων του ίδιου του Βρετανού σκηνοθέτη
πάντως βρίσκονται «Ο χρυσοθήρας» του Τσάρλι Τσάπλιν, το «Λιμάνι της αγωνίας»
του Ελία Καζάν (ο οποίος φέτος θα τιμηθεί με Όσκαρ για το σύνολο της καριέρας
του) και η «Λίστα του Σίντλερ» του Στίβεν Σπίλμπεργκ.

Εκτός από τον Σερ Ρίτσαρντ Ατέμπορο, ψήφισε ήδη ο Γούντι Άλεν, που θεωρεί ως
καλύτερες ταινίες τον «Κλέφτη ποδηλάτων» του Βιτόριο ντε Σίκα και «Η μεγάλη
χίμαιρα» του Ζαν Ρενουάρ. Ο νέος Τζέιμς Μποντ, Πιρς Μπρόσναν, έδωσε την ψήφο
του στον «Λώρενς της Αραβίας» του Λιν, ο Μάικλ Κέιν στο «Λιμάνι της αγωνίας»
και τον «Τρίτο άνθρωπο» του Κάρολ Ριντ και ο Φρέντερικ Φόρσαϊθ στον «Λώρενς
της Αραβίας», στο «Τρένο θα σφυρίξει τρεις φορές» του Φρεντ Τσίνεμαν και στους
«Δώδεκα ενόρκους» του Σίντνεϊ Λιούμετ. Τέλος, ο σκηνοθέτης Τζόναθαν Μίλερ
προτίμησε τον «Τρίτο άνθρωπο» και το «Η ζωή μου σαν σκυλί» του Λάσε Χάλστρομ.

Ως τελευταία μέρα για την ψηφοφορία έχει οριστεί η 31η Μαΐου και τα
αποτελέσματα (που θα σταλούν μέσω ταχυδρομείου στη διεύθυνση Millenium Movies
Vote, Τ.Θ. 1803, στο Λονδίνο ή στη διεύθυνση www. sky.co.uk. vote/ μέσω
Ίντερνετ) θα ανακοινωθούν τον Ιούλιο.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16345P061</ED>
<ID>
ID:17436

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P06&aa=1</URL></REF>


Article

<CATEGORY>vin09</CATEGORY>

 <H2>Παραδόθηκαν τα κλεμμένα αγάλματα του Ραμνούντα
</H2>
Τα κλεμμένα γλυπτά του Ραμνούντα χθες στο υπουργείο Πολιτισμού

Ήταν μια καλή ημέρα η χθεσινή για το υπουργείο Πολιτισμού, όπου έγινε η
συμβολική παράδοση των δύο κλεμμένων γλυπτών από τις αρχαιολογικές αποθήκες
του Ραμνούντα. Ο υπουργός κ. Ευάγγελος Βενιζέλος δήλωσε:

«Χαίρομαι γιατί θα παραλάβουμε από τα χέρια του κ. Πετσάλνικου αυτά που είχαν
κλαπεί πριν από περίπου δύο χρόνια από τις αποθήκες του αρχαιολογικού χώρου
του Ραμνούντα. Χαίρομαι επίσης και θέλω να το μνημονεύσω γιατί μία από τις
μεγάλες επιτυχίες κατά του διεθνούς οργανωμένου εγκλήματος αφορούσε πριν από
μερικούς μήνες τους θησαυρούς που είχαν συληθεί από το κατεχόμενο τμήμα της
Κυπριακής Δημοκρατίας. Εκεί πια το έγκλημα είναι πολλαπλό».

Ο κ. Ευάγγελος Βενιζέλος υποδέχθηκε με χαρά στο υπουργείο του τον κ. Φίλιππο
Πετσάλνικο, επικεφαλής της αντιπροσωπείας του υπουργείου Δημόσιας Τάξης, στην
οποία μετέχει ο αττικάρχης υποστράτηγος κ. Σκαλτσάς, ο διευθυντής Ασφαλείας
υποστράτηγος κ. Ρούμπης, ο αστυνομικός διευθυντής του οικονομικού εγκλήματος
κ. Βασιλείου και ο υπεύθυνος του Τμήματος Αρχαιοκαπηλίας κ. Τζάλλας.

Ο υπουργός κ. Φίλιππος Πετσάλνικος βεβαίωσε ότι «θα επαγρυπνούμε σε ό,τι αφορά
την αναγκαιότητα φύλαξης, προστασίας και διάσωσης της πολιτιστικής μας κληρονομιάς».

Ο κ. Βενιζέλος παρέδωσε τα δύο αντικείμενα στον προϊστάμενο της Β' Εφορείας
Προϊστορικών και Κλασικών Αρχαιοτήτων κ. Σταϊνχάουερ, ο οποίος επεσήμανε:

«Τα ευρήματα αυτά και ιδιαίτερα η κοπέλα έχει ενδιαφέρον εικονογραφικό και ως
μέρος ενός μεγάλου ανάγλυφου, μιας σύνθεσης επιτύμβιας, και ως προς τον τύπο της».

Τα κλεμμένα αντικείμενα θα επιστραφούν εκεί απ' όπου αφαιρέθηκαν. Στον Ραμνούντα.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16345P062</ED>
<ID>
ID:17477

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P06&aa=2</URL></REF>


Article

<CATEGORY>vin09</CATEGORY>

 <H5>Η Ελλάδα και η Ορθοδοξία της Αλεξάνδρειας
</H5><H2>ΒΙΒΛΙΟπαρουσίαση
</H2>
<AUTHOR>ΤΑΚΗΣ ΔΕΣΑΛΕΡΜΟΣ</AUTHOR>

«ΑΛΕΞΑΝΔΡΕΙΑ, ο φάρος της Ορθοδοξίας και του Ελληνισμού». Πρόλογος Μακάριου
Τηλλυρίδη, Μητροπολίτη Ζιμπάμπουε, δρος της Φιλοσοφίας. Εκδόσεις «Μίλητος».
Αθήνα 1998. Σελίδες 150.

Λεύκωμα-ημερολόγιο 1999 κυκλοφόρησε ο Όμιλος Επιχειρήσεων Δ. Αγγελόπουλος,
αφιερωμένο στην Αλεξάνδρεια και ειδικότερα στην Ορθόδοξη Εκκλησία της.
Πρόκειται για πολυτελή και καλλιτεχνική έκδοση, που ξεναγεί στα ίχνη του
Ελληνισμού στη μεγαλούπολη της Αιγύπτου, με πλούσιο φωτογραφικό υλικό και
κείμενα στην ελληνική και στην αγγλική γλώσσα.

«Η πόλη της Αλεξάνδρειας ­ σημειώνεται στο λεύκωμα ­ λόγω της γεωγραφικής
της θέσης έγινε κέντρο, που σενέδεσε τον αρχαίο αιγυπτιακό πολιτισμό με τον
ελληνορωμαϊκό και στη συνέχεια τον ιουδαϊκό, για να διακριθεί σε περίφημη
πρωτεύουσα αλληλοσυνάντησης των κυριότερων πνευματικών ρευμάτων της εποχής εκείνης».

Σε κάθε μήνα του ημερολογίου γίνεται αναφορά με ιστορικά στοιχεία στη
δισχιλιετή πορεία του Πατριαρχείου και την περίφημη βιβλιοθήκη του, καθώς και
στη μεγάλη άνθηση που γνώρισε η Αλεξάνδρεια χάρη στην ελληνική παρουσία,
ιδιαίτερα το 19ο αιώνα, στο εμπόριο, στα γράμματα, στις τέχνες, αλλά και σε
κοινωνικές δραστηριότητες με φιλανθρωπικά και πολιτιστικά έργα.

Για το Πατριαρχείο της Αλεξάνδρειας ο Μητροπολίτης Μακάριος Τηλλυρίδης, ο
οποίος έγραψε και τα κείμενα του λευκώματος, τονίζει μεταξύ άλλων στον πρόλογο
ότι ο Αποστολικός Θρόνος της Αλεξάνδρειας «κατόρθωσε να γίνει φάρος
θεολογικός, επιστημονικός, εκκλησιαστικός, πολιτιστικός και προ παντός κράτησε
υψηλό γόητρο και τιμή προς δόξαν της καθόλου Ανατολικής Ορθόδοξης Εκκλησίας».

Την επιμέλεια της έκδοσης είχε ο Νίκος Χατζηγεωργίου και την καλλιτεχνική ο
Λευτέρης Μαλαγάρης.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16345P063</ED>
<ID>
ID:17514

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P06&aa=3</URL></REF>


Article

<CATEGORY>vin09</CATEGORY>

 <H5>ΕΡΕΥΝΑ ΤΗΣ AGB ΓΙΑ ΤΑ ΓΟΥΣΤΑ ΤΩΝ ΤΗΛΕΘΕΑΤΩΝ
</H5><H2>Άνδρες: μπάλα, γυναίκες: έρωτα
</H2>
<H3>Αθλητικά ­ κυρίως ποδοσφαιρικούς αγώνες ­ κωμικές σειρές και ενημερωτικές
εκπομπές προτιμούν οι άνδρες, ενώ οι γυναίκες έλκονται από τις αισθηματικές
κατά κύριο λόγο σειρές της μικρής οθόνης, σύμφωνα με έρευνα της AGB Hellas.
</H3>
Περί (τηλεοπτικής) ορέξεως το μενού, διαθέτει ποικιλία και η AGB «βλέπει» και
καταγράφει τις... παραγγελίες των τηλεθεατών. Η εταιρεία μετρήσεων και ερευνών
τηλεθέασης επεξεργάστηκε στοιχεία που αντικατοπτρίζουν τις προτιμήσεις των
τηλεθεατών ανά ηλικίες και φύλο, στο ­ ενδεικτικό ­ διάστημα από 30 Νοεμβρίου
έως 6 Δεκεμβρίου, σε μία προσπάθεια να δει τι μαγνητίζει το βλέμμα μας στη
μικρή οθόνη.

Σε γενικές γραμμές, η έρευνα έδειξε πως όλοι θέλουμε να γελάσει λίγο το
χειλάκι μας, γι' αυτό και οι κωμικές σειρές κερδίζουν στα σημεία τις
δραματικές. Όχι πως τα αισθηματικά - κοινωνικά σίριαλ δεν έχουν πέραση,
αντιθέτως μάλιστα· εάν το στόρι αφορά ιδιόμορφη ερωτική σχέση ή παραλλαγή
ερωτικού τριγώνου, τότε το βλέμμα «πέφτει» σε τέτοιου είδους παραγωγές ως...
υπνωτισμένο, ενώ μέσα στην τηλεοπτική καταιγίδα αν υπάρχει και μετάδοση
ποδοσφαιρικού αγώνα ευρωπαϊκών ομάδων, ο αρσενικός πληθυσμός δίνει δυναμικό
«παρών» ενώπιον των δεκτών.

Διαφοροποιήσεις ωστόσο έχουμε τόσο ανά ηλικιακές ομάδες όσο και μεταξύ φύλων.
Οι νεαροί τηλεθεατές, ήτοι εκείνοι μεταξύ 15 και 24 ετών, μαγεύονται από τα
θέλγητρα της στρογγυλής θεάς. Όταν αυτή μάλιστα κάνει τα τερτίπια της σε
ομάδες όπως η Γαλατασαράι και η Γιουβέντους, τότε έξι στους δέκα είναι εκεί
στη συχνότητα του Mega. Από την άλλη οι συνομήλικές τους αδιαφορούν για την
μπάλα και για τους ποδοσφαιριστές, όσο γοητευτικοί κι αν είναι, και προτιμούν
καταρχήν δραματικές ερωτικές σειρές με πρωταγωνιστές νεαρούς ηθοποιούς, όπως
«Η ζωή που δεν έζησα».

Αυτά όσον αφορά την πρώτη προτίμηση των μεν και των δε. Διότι στη συνέχεια,
παρατηρώντας τις εκπομπές που προτιμούν αγόρια και κορίτσια, διαπιστώνει
κάποιος πως τα γούστα είναι κοινά. Οι νεαροί ωστόσο εμφανίζονται φανατικοί της
χιουμοριστικής - σατιρικής εκπομπής «Α.Μ.Α.Ν.», ενώ οι δεσποινίδες
αναδεικνύουν τους «Δύο ξένους», ως δεύτερη προτίμησή τους.

Οι νεαροί είναι εκείνοι που αποζητούν περισσότερο την πλάκα στα τηλεοπτικά
προγράμματα, γι' αυτό μετά την εκπομπή «Α.Μ.Α.Ν.» ψηφίζουν «Και οι παντρεμένοι
έχουν ψυχή», ενώ όταν υπάρχει αξιόλογη ενημερωτική - δημοσιογραφική εκπομπή
όπως το «Μαύρο κουτί», συντονίζονται στη συχνότητα του καναλιού που την μεταδίδει.

Μαζί με τους νέους βλέπουν ποδοσφαιρικούς αγώνες και οι άνδρες 25 ετών και
άνω, όταν όμως οι νέοι επιλέγουν «Α.Μ.Α.Ν.», οι άλλοι ­ οι μεγαλύτεροί τους ­
διαλέγουν την κωμική σειρά «Και οι παντρεμένοι έχουν ψυχή». Το σίριαλ με τους
Αντώνη Καφετζόπουλο - Γιώργο Παρτσαλάκη είναι το δημοφιλέστερο τόσο στους
άνδρες 25-44 χρόνων όσο και στους μεγαλυτέρους τους, διότι έχουν κι αυτοί... ψυχή!

Χρήστος Ιερείδης
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16345P071</ED>
<ID>
ID:17437

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* «Τρέχα γύρευε». Πρώτη ίσως φορά τίτλος εκπομπής ταίριαξε απόλυτα με το
περιεχόμενό της. Η Αντιγόνη Αμανίτου έριξε την ιδέα για βόλτα στον
Εθνικό Κήπο και οι χορευτές της Κρατικής Σχολής Χορού την ακολούθησαν.
Κρεμάστηκαν από τα κλαδιά των δέντρων, ήπιαν νερό από την κρήνη και έκαναν
στροφή στον αέρα και άλλες φιγούρες μέσα στη φύση. Όμως νόημα για τον χορό δεν βγήκε.

* Τα μυστήρια της υπόθεσης Άλντο Μόρο έχουν και απόψε συνέχεια. Το
δεύτερο μέρος του «Ρεπορτάζ χωρίς σύνορα» στη ΝΕΤ παρουσιάζει την Αντριάνα
Φαράντα, ηγετικό στέλεχος των Ερυθρών Ταξιαρχιών, που οργάνωσε την απαγωγή
του Άλντο Μόρο, του ισχυρού πολιτικού της Ιταλίας, πριν από 20 χρόνια. Η οποία
εξηγεί στον Στέλιο Κούλογλου πώς οι ιταλικές αρχές υπέγραψαν τη
θανατική καταδίκη του ομήρου. Πλούσιο υλικό αρχείου παρουσιάζει τις μαρτυρίες
των δεσμοφυλάκων του Μόρο για τις τελευταίες στιγμές του.

* Όσες ελληνοαμερικανικές οργανώσεις στις ΗΠΑ διαθέτουν χώρους τακτικών
συγκεντρώσεων των μελών τους, θα έχουν και το δικαίωμα δωρεάν παροχής του
προγράμματος της ΕΡΤ. Η πρωτοβουλία για τη διευθέτηση των διαδικασιών ξεκίνησε
από το Συμβούλιο Αποδήμου Ελληνισμού και την τελική απόφαση για τη δωρεάν
χορήγηση ή μη του 24ώρου προγράμματος της ελληνικής τηλεόρασης θα την έχει η ΕΡΤ.

* Καλά το επεσήμανε η Άννα Παναγιωταρέα στη χθεσινή πρωινή εκπομπή της,
την οποία είχε αφιερώσει στα προβλήματα της παιδείας, πως αν υπουργός και
μαθητές δεν προσπαθήσουν να συζητήσουν αλληλοϋποχωρώντας, θα συνεχίσει να
κάνει εκπομπές με το ίδιο θέμα μέχρι τα επόμενα Χριστούγεννα. Έτσι είναι ο
διάλογος, σαν χορός ταγκό: δύο βήματα μπροστά, ένα βήμα πίσω. 
Αλλά μέσα από τη διαφωνία των καλεσμένων ακούστηκε και η χαριτωμένη ένσταση
«δεν είμαι του σωλήνα· έχω περάσει και εγώ από διαδικασίες και αγώνες».

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16345P072</ED>
<ID>
ID:17478

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P07&aa=2</URL></REF>


Article

<CATEGORY>vin15</CATEGORY>

 <H5>Δύο αδελφές, δύο «πολιτισμοί»
</H5><H2>ΤΗΛΕΟΡΑΣΗ ΠΕΜΠΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΙΣΘΗΜΑΤΙΚΗ, ΔΡΑΜΑΤΙΚΗ «ΚΟΜΕΝΤΙ» ΑΛΛΟΥ ΤΥΠΟΥ
</H3>
Χαμένες σε δεκάδες ασημαντότητες οι τρεις ενδιαφέρουσες αποψινές ταινίες με τη
«Σουίτι» της Τζέιν Κάμπιον σε μοναχικούς δρόμους..

Η Αυστραλέζα Τζέιν Κάμπιον μάς αποκαλύφθηκε με το έξοχο «Ένας άγγελος στο
τραπέζι μου» και μετά την επιτυχία του μας έδειξαν και την πρώτη της ταινία το
αποψινό «Σουίτι» ­ '89 ­ που είχε εντυπωσιάσει στο Φεστιβάλ των Καννών. Σε
άλλους... κόσμους ο Τιμ Ροθ και η Τζούλια Ορ-μόντ ζουν έναν «Παράνομο έρωτα»
σκηνοθετημένο ­ '94 ­ από την Άντζελα Πόουπ, όπως και οι ήρωες του νεανικού
«Ερωτικού τριγώνου».

Πιο αναλυτικά μεταξύ των ταινιών που έχουν να δείξουν στα προγράμματά τους
σήμερα τα κανάλια, είναι και οι παρακάτω:

«Τα δίδυμα»

15.45 Mega. Εγχώρια φάρσα ­ '64 ­ του Κώστα Καραγιάννη με τον
Θανάση Βέγγο σε διπλό ρόλο διδύμων, που η ζωή τα... χώρισε μωρά. (Διάρκεια: 85')**

«Ο ροζ γάτος»

18.00 Star. Οι τραγελαφικές ιστορίες δύο φίλων καθηγητών που
συγκατοικούν, παρά τους εντελώς αντίθετους χαρακτήρες τους. Του Γιάννη
Χαρτοματζίδη με τους Σωτήρη Μουστάκα, Πάνο Μιχαλόπουλο. (Διάρκεια: 85')*

«Παλικαράκια της παντρειάς»

21.00 ΕΤ3. Ο Φρίξος Ηλιάδης σκηνοθετεί ­ '63 ­ μια γλυκιά φάρσα
με τους Ντίνο Ηλιόπουλο, Μίμη Φωτόπουλο στους ρόλους δύο γεροντοπαλίκαρων που
προσπαθούν να παντρέψουν ­ μάταια ­ τις αδελφές τους, για να πάρουν σειρά. 
(Διάρκεια: 80')**

«Βαμμένη έρημος»

21.00 Seven (Painted desert). Προπολεμικό γουέστερν ­ '31 ­ με
συγκρούσεις σ' ένα ορυχείο και εντυπωσιακή ­ για την εποχή του ­ σκηνή
έκρηξης. Του Χάουαρντ Χίγκινς. 
(Διάρκεια: 75')**

«Παράνομος έρωτας»

22.00 Star (Captives). Ήταν επόμενο να μπλέξει σε άσχημες
ιστορίες η Τζούλια Ορμόντ ­ είναι οδοντίατρος σε φυλακές ­ από τη στιγμή που
ερωτεύτηκε τον κατάδικο Τιμ Ροθ, γνωστό για το... σχιζοφρενικό του
ταμπεραμέντο από άλλα φιλμ. Περιπέτεια ­ '94 ­ της Άντζελα Πόουπ. 
(Διάρκεια: 99')***

«Ερωτικό τρίγωνο»

00.30 Mega (Threesome). «Μια γυναίκα δύο άντρες, κομπολόι δίχως
χάντρες» έλεγε το παλιό λαϊκό άσμα κι αν τότε τα πράγματα έμοιαζαν μπερδεμένα,
σκέψου σήμερα που οι ήρωες της κομεντί του Άντριου Φλέμινγκ... προχωρούν ακόμη
πιο πέρα. Μια σέξι φοιτήτρια «αναγκάζεται» να συγκατοικήσει με δύο συμφοιτητές
της, την πολιορκεί ο ένας, αυτή θέλει τον άλλο, ο οποίος όμως είναι
ερωτευμένος με τον φίλο του! Με τους Τζος Τσάρλι, Λάρα Φλιν Μπόιλ, Στίβεν
Μπάλντουιν. (Διάρκεια: 97')**

«Σουίτι»

Χωριστούς δρόμους ακολουθούν οι αδελφές Κέιτ (Ζενεβιέβ Λεμόν) και Σουίτι
(Κάρεν Κόλστον) στην ταινία «Σουίτι»

01.00 ΕΤ3 (Sweetie). Την παροιμία «μην κοιτάς τα στραβά μου
πόδια, την ίσια μου τύχη κοίτα» θυμίζει η ηρωίδα αυτής της πρώτης ­ '89 ­
ταινίας μεγάλου μήκους της Αυστραλέζας Τζέιν Κάμπιον, καθώς η ηρωίδα της ­
χοντρή και «παλαβή» ­ αναστατώνει τη συμβατική «ευτυχία» της αδελφής της και
του συζύγου της. Ωραίες ερμηνείες από τους Ζενεβιέβ Λεμόν, Κάρεν Κόλστον, Τομ
Λίκος. Από την πρώτη της ταινία η Κάμπιον έδειξε τη σαφή προτίμησή της σε
ηρωίδες «προβληματικές», στις οποίες χάρισε ασυνήθιστες εμπειρίες («Μαθήματα
πιάνου», «Ένας άγγελος στο τραπέζι μου»). (Διάρκεια: 90')****

«Βρώμικος κόσμος»

01.40 Antenna (Double suspicion). Αστυνομικό θρίλερ ­ '93 ­ του
Πολ Ζίλερ με τους εφιάλτες ενός αστυνομικού που θα ζωντανέψουν. Με τους Γκάρι
Μπιούζι, Κιμ Κατράλ. (Διάρκεια: 89')**

«Κυνηγώντας τον δολοφόνο μου»

03.50 Antenna (D.Ο.Α.). Η πρώτη ('49) ταινία ­ ακολούθησαν δύο
ριμέικ το '69 και το '88 με τον Ντένις Κουέιντ ­ με πρωταγωνιστή τον Έντμοντ
Ο'Μπράιαν. 
Ένας επιχειρηματίας διαπιστώνει ότι τον έχουν δηλητηριάσει με μια ουσία που
φέρνει αργά αργά τον θάνατο και αναζητεί απεγνωσμένα το «αντίδοτο». (Διάρκεια: 84').

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16345P081</ED>
<ID>
ID:17448

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ρασομόν (Κ.).
6.30-8.30-10.30 μ.μ. Τετ.: Η νύχτα του Σαν Λορέντζο.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβ. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβ. 4.40-6.50-9.00-11.00 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
5.30-8.00-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
4.10-6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 2. Μαγικά φίλτρα. 6.40-8.40-10.50 μ.μ. / Ο
πρίγκιπας της Αιγύπτου. Κάθε μέρα ώρα 4.30 μ.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. 6.40-8.50-11.00 μ.μ. /
Οι Άθλιοι, κάθε μέρα ώρα 4.00 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών.
4.30-6.30-8.30-10.30 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.40-11.00.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Η ονειρεμένη ζωή των
αγγέλων. 6.00-8.20-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Οι Άθλιοι. 6.00-8.30-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η ιστορία της
Sue. 7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβ.
5.55-8.05-10.15 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.10-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Οι άντρες με τα
όπλα. 6.20-8.45-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Elizabeth. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Elizabeth. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Από την άκρη της πόλης. 6.10-8.20-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo). Γείτονες
και εραστές. 6.00-8.10-10.20 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η ζωή είναι ωραία. 5.50-8.05-10.20 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Θα σε βρω στον
παράδεισο. 5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Από την άκρη της πόλης. 9.00-11.00
μ.μ. / Dr Dolittle - Ο γιατρός τρελάθηκε. Κάθε μέρα 5.00-7.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.45-8.45-10.45 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβ. 6.50-8.50-10.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.10-8.20-10.30 μ.μ.

CINE CITY ERICSSON 4 (Dolby DTS). Η διακριτική γοητεία των αρσενικών.
5.00-7.00-9.00 μ.μ. / Halloween - Είκοσι χρόνια μετά. Κάθε μέρα ώρα 11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 11.50-14.00-16.15-18.30-20.30-22.30-00.45.

VILLAGE CENTRE Αίθουσα 3. Μουλάν. 11.20-13.30-15.45-17.50 μεταγλ. / Μαγικά
φίλτρα. 20.00-22.45-01.30.

VILLAGE CENTRE Αίθουσα 4. Θα σε βρω στον παράδεισο. 12.45-15.15-17.45-20.15-22.45-01.15.

VILLAGE CENTRE Αίθουσα 5. Ο πρίγκιπας της Αιγύπτου. 12.15-14.30-17.00
μεταγλ. / Χαμένοι στο Διάστημα. 19.30-22.15-00.50.

VILLAGE CENTRE Αίθουσα 6. Η διακριτική γοητεία των αρσενικών.
17.30-19.45-22.00-00.30. / Το μαγικό σπαθί: Αναζητώντας το Κάμελοτ.
11.15-13.15-15.30 μεταγλ.

VILLAGE CENTRE Αίθουσα 7. Οι Άθλιοι. 12.30-15.30-18.15-21.15-00.15.

VILLAGE CENTRE Αίθουσα 8. Ζωντανή μετάδοση: The Truman show. 12.00-14.30-16.45-19.00-21.15.-23.30-01.45.

VILLAGE CENTRE Αίθουσα 9. Halloween - Είκοσι χρόνια μετά. 12.50-15.00-17.15-19.15-21.30-23.45-01.45.

VILLAGE CENTRE Αίθουσα 10. Αλεξίσφαιροι ντετέκτιβς. 13.45-16.00-18.15-20.45-23.00-01.15.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Από την άκρη της πόλης. 6.00-8.10-10.20 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Οι άντρες με τα όπλα.
5.30-8.00-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Elizabeth. 5.30-8.05-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Θα σε
βρω στον παράδεισο. 5.40-8.00-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Αλεξίσφαιροι ντετέκτιβ. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 6.00-8.15-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
6.30-8.40-10.50 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβ.
6.10-8.20-10.30 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.20-8.30-10.45 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Θα
σε βρω στον παράδεισο. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβ. 6.30-8.45-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μαγικά φίλτρα.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Elizabeth. 6.10-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ. / Μουλάν. Κάθε μέρα ώρα 5.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Μαγικά φίλτρα. 6.30-8.40-10.50 μ.μ.

ΠΑΛΑΣ (Οδός Βουκουρεστίου ~ 3224.434, Dolby Stereo). Αφιέρωμα Άλφρεντ Χίτσκοκ,
κάθε μέρα ώρα έναρξης 8.00 μ.μ. Δευτ.: Ο άγνωστος του εξπρές, Η εξομολόγηση.
Τρ.: Τηλεφωνήσατε ασφάλεια αμέσου δράσεως, 13 εγκλήματα ζητούν ένοχο. Τετ.:
Βόρεια με βορειοδυτικά, Στη σκιά των τεσσάρων γιγάντων.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ο γητευτής των αλόγων.
6.50-10.00 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ζωντανή μετάδοση: The Truman show. 6.50-9.00-11.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 5.40-8.00-10.20 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Elizabeth. 6.00-8.25-10.50 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Snake eyes. 6.40-8.40-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρ. ώρα 9.00 μ.μ.: Χοιροστάσιο. Παρ. ώρα 9.00 μ.μ.: Φάννυ και Αλέξανδρος.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Snake eyes. 8.10-10.20 μ.μ. / Μουλάν.
Κάθε μέρα ώρα 6.15 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo).
Μουλάν. 7.00 μ.μ. μεταγλ. / Ολέθρια σύγκρουση. Κάθε μέρα ώρα 9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Η διακριτική
γοητεία των αρσενικών. 6.00-8.15-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η διακριτική γοητεία
των αρσενικών. 7.15-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Μόνο Πέμπ.-Κυρ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ολέθρια σύγκρουση. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). 6 μέρες, 7 νύχτες. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΚΑΣΤΕΛΛΑ (Οδός Παπαναστασίου 44, ~ 4226.908 Dolby SR DTS, Κλιματισμός). Snake
eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δευτ.: Τιμητική βραδιά στον Ντίνο Ηλιόπουλο. Τετ.: Το μετέωρο βήμα
του πελαργού, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο ~ 9416669, 4816276).
Μόνο Σάβ.-Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβ. 6.05-8.15-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ. / Μουλάν. Κάθε μέρα ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16345P101</ED>
<ID>
ID:17446

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Θα σε βρω στον Παράδεισο». Ο Ρόμπιν Ουίλιαμς σε... πίνακα ζωγραφικής

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Cinepolis 1,
Cine City 3, Village Centre 8, Αελλώ, Άνεσις, Ετουάλ, Ιντεάλ (Μαρ.), Κηφισιά
3, Νανά, Τιτάνια, Τρία Αστέρια, Ζέα].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Έμπασσυ, Νιρβάνα, Άττικα 1, Μαρούσι 2, Αβάνα, Φάληρο 2).

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Village Centre 4, Απόλλων, Δαναός, Ράδιο Σίτι, Ζίνα,
Κορονέτ, Τροπικάλ, Ατλαντίς, Φάληρο 1, Γλυφάδα, Μαρούσι 1, Αττικόν (Πειρ.)].

«ΟΙ ΑΝΤΡΕΣ ΜΕ ΤΑ ΟΠΛΑ»: Γιατρός περιπλανιέται στη ζούγκλα των Ινδιάνων
χώρας της Λ. Αμερικής. Η τελευταία ταινία του ανεξάρτητου Τζον Σέιλς.
Προβληματισμός και καταγραφή συγκρούσεων. (Έλλη, Αρτ Στούντιο).

«ΟΝΕΙΡΕΜΕΝΗ ΖΩΗ ΤΩΝ ΑΓΓΕΛΩΝ»: Η καλύτερη γαλλική ταινία με εξαιρετικές
ερμηνείες από τα κορίτσια Ελοντί Μπουσέζ, Ναταλιά Ρενιέ. (Αλέκα).

«Η ΔΙΑΚΡΙΤΙΚΗ ΓΟΗΤΕΙΑ ΤΩΝ ΑΡΣΕΝΙΚΩΝ»: Τρία... κορίτσια στα πρόθυρα
σεξουαλικής κρίσης. Αλμοδοβαρική σάτιρα της Όλγας Μαλέα. [Village Centre 6,
Cine City 4, Cinepolis 4, Αλεξάνδρα (Πατ.), Άνταμς 2, Άστρον, Άτταλος, Διάνα,
Ιντεάλ, Κηφισιά 1, Μαργαρίτα 1, Μελίνα (Καματερό), Παλλάς (Ελευσίνα), Χαϊλάιφ].

«ΑΠΟ ΤΗΝ ΑΚΡΗ ΤΗΣ ΠΟΛΗΣ»: Νεαροί Ρωσοπόντιοι, αρσενικές πόρνες στην
«καλτ» ταινία του Κ. Γιάνναρη. (Όπερα, Δαναός 2, Άττικα 2, Αφαία).
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16345P102</ED>
<ID>
ID:17487

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Του Παπαδιαμάντη «Πασχαλινά». 2. «Ώρα» μουσικού έργου του
Ραβέλ (γεν.). 3. Η «λέσχη» βραβευμένης κινηματογραφικής ταινίας του
Ντέιβιντ Μάμετ. ­ Επιβάλλεται... ηχητικά (αντίστρ.). 4. Ξενικό άρθρο. ­
Αποτρέπει τη μόλυνση. 5. Αρχή μιας ατέλειωτης σειράς. ­ Χωρίζει τη
Βέρνη σε τρία τμήματα. 6. Τούρκος συγγραφέας και ποιητής. ­ Κοντά κοντά
στο... κοντά. 7. Κρουστό αραβικό μουσικό όργανο. ­ Ο μυθικός ιδρυτής
του Λατίου (γεν.). 8. Πολιτεία των ΗΠΑ. 9. Θεμέλιο μεταφορικού
μέσου. ­ Ο συγγραφέας της «Ανθρώπινης δουλείας».

ΚΑΘΕΤΑ

1. Υπερέχει ποιοτικά. 2. Φιλοξένησε πρόσφατη Ολυμπιάδα.
3. Τα αρχικά ομόσπονδου κράτους. ­ Αδιάλλακτος, σύμφωνα με μία έννοια.
4. Αναφέρεται, παροιμιακά, μαζί με τη... ζημιά. ­ Συνηθισμένο σε
αλγεβρικές εξισώσεις. 5. Προετοιμασία πιστού (με άρθρο). 6.
«Μοιρασμένη λύπη... λύπη» (ελληνική παροιμία). ­ Είναι χρήμα για τους...
Άγγλους. 7. Λευκό, για Τούρκους. ­ Γραφή του αριθμού 701. ­ Σημαίνει
και το... σημαίνω. 8. Το αναφερόμενο σε ελληνικό νησί. 9.
Βούλγαρος ηγεμόνας, ιδρυτής του πρώτου βουλγαρικού κράτους.

ΛΥΣΗ (20/1/99)

ΟΡΙΖΟΝΤΙΑ: 1. ΠΛΑΤΥΓΥΡΟ 2. ΙΕΡΩΜΕΝΟΙ 3. ΠΥΡ - ΕΛΙΤ
4. ΕΚΑ - ΝΟΑΙΓ 5. ΡΩΓΜΑΙ - ΕΚ 6. ΑΜΕ - ΑΡΙΟΙ 7.
ΤΑΣΣΟ 8. ΤΟ - ΑΣΤΑΤΑ 9. ΣΑΙΝ (ΣΑΝΣ) - ΕΝΑΣ. ΚΑΘΕΤΑ: 1.
ΠΙΠΕΡΑΤΟΣ 2. ΛΕΥΚΩΜΑΤΑ 3. ΑΡΡΑΓΕΣ 4. ΤΩ - ΣΑΝ 5.
ΥΜΕΝΑΙΟΣ 6. ΓΕΛΟΙΟ - ΤΕ 7. ΥΝΙΑ - ΙΡΑΝ 8. ΡΟΤΙΕΡ - ΤΑ
9. ΟΙ - ΓΚΑΦΑΣ.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16345P103</ED>
<ID>
ID:17517

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P10&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). Αργεί.

Μια παράσταση που ερευνά την κακογουστιά είναι το «Bad actors», συμπαραγωγή
του «Θεάτρου του Νότου» με το θέατρο «Μαχαγκόνι», που θα παρουσιάζεται στην
Κεντρική Σκηνή του Θεάτρου «Αμόρε» έως τις 31 Ιανουαρίου

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Τετ., Παρ., Κυρ.) «Τα
παραμύθια του Χόφμαν» του Ζ. Όφεμπαχ (Πέμ., Σάβ.) Άθενς Μπρας Ανσάμπλ:
συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Όπερα στο Μέγαρο Μουσικής. «Η επιστροφή της Ελένης»
του Θ. Μικρούτσικου (Τρ., Τετ., Πέμ.) Σειρά «Μεγάλοι Ερμηνευτές». Μαουρίτσιο
Πολίνι: ρεσιτάλ πιάνου (Σάβ.). Αίθουσα Δημήτρη Μητρόπουλου. Σειρά
«Rising Stars». Κουαρτέτο «Χούγκο Βολφ»: συναυλία (Τρ.) Χορός στο Μέγαρο
Μουσικής ­ Έλληνες Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα
δεν έφυγε απ' αυτό το σπίτι» (Σάβ., Κυρ.). Φουαγιέ Ισογείου. Τετάρτη
απόγευμα στο Μέγαρο. Γ. Συλλαίου, τραγούδι ­ Σ. Παπαδημητρίου, πιάνο:
«Ανοιχτές διαδρομές» ­ Έντεκα τραγούδια με ιστορία (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, ~ 32.40.944). «Το γαμήλιο συμβόλαιο» του Ευγ.
Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16345P111</ED>
<ID>
ID:17447

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P11&aa=1</URL></REF>


Article

<CATEGORY>vin09</CATEGORY>

 <H5>ΚΟΣΜΙΚΗ ΠΡΕΜΙΕΡΑ ΓΙΑ ΤΗΝ «ΕΛΕΝΗ» ΤΟΥ Θ. ΜΙΚΡΟΥΤΣΙΚΟΥ
</H5><H2></H2><H2>Πολλοί την περίμεναν στην επιστροφή της
</H2>
Στο φινάλε της όπερας, από αριστερά. Ο διευθυντής της Καμεράτας - Ορχήστρας
των Φίλων της Μουσικής, Αλέξανδρος Μυράτ, η μετζοσοπράνο Πάμελα Πάντος, ο
συνθέτης Θάνος Μικρούτσικος, οι σοπράνο Τζούλια Σουγλάκου και Μάτα Κατσούλη, ο
βαρύτονος Τάσης Χριστογιαννόπουλος και ο μπάσος Χριστόφορος Σταμπόγλης

Η προσέλευση των καλεσμένων στην πρεμιέρα της όπερας «Η επιστροφή της Ελένης»,
που παρουσιάστηκε προχθές βράδυ στο Μέγαρο Μουσικής, ήταν πρωτοφανής ως προς
τον αριθμό και την πολυκύμαντη σύνθεση των παρευρισκομένων. Καλλιτέχνες,
δημιουργοί, επιχειρηματίες, εκπρόσωποι των μίντια, πολιτικοί, χορηγοί της
τέχνης, συγκεντρώθηκαν στο φουαγιέ των θεωρείων για να ανταλλάξουν τις
εντυπώσεις τους από την «Επιστροφή της Ελένης». Η οποία επέστρεψε στην Αίθουσα
των Φίλων της Μουσικής μέσα σε ένα μαύρο κουτί με λευκό φόντο. Κατασκευασμένο
από τη Λίλη Πεζανού σύμφωνα με τις μινιμαλιστικές υποδείξεις του Δημήτρη
Παπαϊωάννου, που επιμελήθηκε τη σκηνοθεσία και τη χορογραφία της όπερας αυτής
του Θάνου Μικρούτσικου, σε ποίηση Γιάννη Ρίτσου και κείμενο Χρήστου Δ. Λαμπράκη.

Οι σκιές καταδίωκαν την ηρωίδα της όπερας και ο σκηνοθέτης την ανέβασε στη
σκηνή με τις κλινικά λευκές φιγούρες των χορωδών ως σαβανωμένων πολεμιστών της
Τροίας ­ σε κοστούμια Δαμιανού Ζαρίφη ­ πάνω από τους οποίους αιωρείτο ο
συναρμολογημένος σκελετός ενός δεινόσαυρου. Στα λευκά ντυμένη η Ελένη της
Τροίας, Μάτα Κατσούλη, στάθηκε ανεβασμένη σε ξυλοπόδαρα. Με βαριά σανζάν
υφάσματα σε ζοφερές αποχρώσεις του γκρι παρουσιάστηκε η Ελένη της Αιγύπτου,
Τζούλια Σουγλάκου. Στα μαύρα ντυμένη η Ελένη της Σπάρτης, Πάμελα Πάντος, με
μικρά ξεσπάσματα πράσινης ελπίδας στο κοστούμι της, περίμενε τη στιγμή που τα
τρία πρόσωπα θα ενώνονταν σε ένα.

Η Σάρλοτ Ράμπλινγκ ανάμεσα στους Διονύση Φωτόπουλο, Μίκη Θεοδωράκη, Μιχάλη Κακογιάννη

Και μετά τη δική τους ένωση ακολούθησε η συνεύρεση των παρισταμένων στη
διάρκεια της δεξίωσης, την οποία παρέθεσε ο χορηγός της εκδήλωσης Ελληνική
Τεχνοδομική Α.Ε. - Τεχνική Εταιρεία Βόλου ΤΕΒ Α.Ε. Ανάμεσα στους καλεσμένους
ξεχώρισαν: η γοητευτική Σάρλοτ Ράμπλινγκ στο πλευρό του Μιχάλη Κακογιάννη και
του Διονύση Φωτόπουλου, ο δήμαρχος Αθηναίων Δημήτρης Αβραμόπουλος, η βουλευτής
Ντόρα Μπακογιάννη, ο διοικητής της Εθνικής Τράπεζας Θόδωρος Καρατζάς, ο
χορηγός της εκδήλωσης Νίκος Τρίχας, ο Μίκης Θεοδωράκης, οι δωρικές Ειρήνη Παπά
και Λυδία Κονιόρδου, ο Νίκος Κούρκουλος και η Μαριάννα Λάτση, ο Γιώργος
Κουρουπός, ο Περικλής Κούκος, ο πρόεδρος του Antenna Μίνως Κυριακού και η
διευθύντρια δημοσίων σχέσεων του Antenna Λόλα Νταϊφά, οι πρέσβεις της Μεγάλης
Βρετανίας και Αυστρίας, ο Γιώργος Νταλάρας, η Ελένη Καραΐνδρου, ο Αντώνης
Αντύπας, η Ρένη Πιττακή, ο Σπύρος Σακάς, ο Λάκης Λαζόπουλος, η Λίνα
Νικολακοπούλου, η Νατάσα Ζούκα, η Ειρήνη Ιγγλέση, ο Δημήτρης Μητροπάνος, ο
Χρήστος Πολίτης, ο Γιώργος Μαρίνος, ο Σάκης Ρουβάς κ.ά.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16345P121</ED>
<ID>
ID:17431

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P12&aa=1</URL></REF>


Article

<CATEGORY>vin09</CATEGORY>

 <H5></H5><H2>Φραγκοσυριανή γλυκιά μου
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Όλια Λαζαρίδου

«Trouble girls» ο τίτλος του συναρπαστικού (ακούστε που σας λέω) βιβλίου του
«Rolling Stone» (όχι των Rolling Stones... αδιάβαστε). Relax girl η Όλια
Λαζαρίδου στη Σύρα.

* Πολύ relax με τη φιλενάδα της, την Κατερίνα.

Δύο... κορίτσια μόνα ψάχνουν. Η Όλια μαζί με τη Μαραγκού κόβουν βόλτες στην
Ερμούπολη του αείμνηστου Μάρκου Βαμβακάρη «Από τώρα;», ρωτάω. «Γιατί όχι;»,
απαντάει «Θα κάνω τις βόλτες μου, θα δοκιμάσω τα μεζεδάκια μου, θα πεταχτώ στο
Δελφίνι μου και θα κάνω κους-κους με τη φιλενάδα μου».

* Όλα εις «μου».

Εδώ που τα λέμε, έτσι και την κάνεις από την Αθήνα, όλα δικά σου είναι. Ακόμα
και η βροχή... μου. Relaxation κατά το... Satisfaction. Κοίτα σύμπτωση.
Αμφότερες οι ­ αγγλικές ­ λέξεις καταλήγουν σε... tion. Ακόμα και η Ειρήνη
Ιγγλέση έχει αγγίξει τα όριά της.

* Περισσότερο γκάζι δεν γίνεται.

«Τι άγγιξα, που τα ξεπέρασα. Αν πάω έτσι θα κλατάρω». Εγώ της εξεδήλωνα (καλό
ε;) τον θαυμασμό μου για τη δεύτερη, την πιο λαμπερή καριέρα της ζωής της κι
εκείνη λίγη ξεκούραση γυρεύει. Για relax και η Ειρήνη.

* Και συ, Ελένη.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16345P122</ED>
<ID>
ID:17474

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Relax εν ύπνω
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Από relax εγώ τίποτα. Ούτε δευτερόλεπτο. Πού να μ' αφήσουν ήσυχο. Κάθομαι να
διαβάσω, ντριν το τηλέφωνο «Ποιος;». «Εγώ» (να μην λέμε και τις πηγές μας).
«Τι θέλεις;». «Πού να στα λέω. Το και το. Ξέρεις τι κάνουν οι δισκογραφικές;».
«Τι; Κυκλοφορούν μαϊμού CD;». «Όχι, κάτι χειρότερο. Κράτανε από τους
καλλιτέχνες ποσοστά επί των συμφωνημένων ποσοστών για το promotion του δίσκου
τους στο εξωτερικό».

* Εξωτερικό; Εκτός από Μίκη και Vangelis; Αστειεύεστε! Α ξέχασα.
Είδα, ιδίοις όμμασι, καμιά εκατοστή δίσκους Eleni Karaindrou «Eternity
and a day» να φιγουράρουν στις προθήκες του γιγαντιαίου «Virgin store» στη
Champs Elysees των Παρισίων.

* Η υπουργός πάει βόλτα στην Αβάνα.

Εργασιομανής όμως η υπουργός του πολιτικού μυθιστορήματος-θρίλερ του
συναδέλφου Γιώργου Παπαχρήστου. Εργασιομανής και παντρεμένη. Αλλά κατά τη
διάρκεια των εξωτερικών εργασιών της (έτσι το λέμε τώρα;) στην Αβάνα, ας
πούμε, έπεφτε στο κρεβάτι με τον εραστή της. Έκανε relax εν ύπνω η γυναίκα. Το
ευτύχημα για τον Γιώργο είναι πως, με το που βγήκε η... υπουργός από το
τυπογραφείο, οδηγήθηκε στα κανάλια.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16345P123</ED>
<ID>
ID:17512

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H5></H5><H2>Ο Σάκης της Ομάδας Εδάφους
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Εντός των ημερών περιμένουν έγκριση για σίριαλ», μου έλεγε διά τηλεφώνου
κάποια άλλη φωνή. «Και καλά ­ του λέω ­ η υπουργός ποια είναι;». «Έλα ντε,
ίσως είναι σύνθεση πολλών».

Δημήτρης Παπαϊωάννου

* Τα θυμωμένα κορίτσια.

Άντε τώρα με τόσα και τέτοια τηλεφωνήματα να βρεις χρόνο για διάβασμα. Και τι
διάβασμα! Μιλάμε για την ελληνική, πολυσέλιδη απόδοση του «Women in rock»
γραμμένη διά χειρός συντακτών και συνεργατών του θρυλικού αμερικανικού
περιοδικού «Rolling Stone». Με κείμενα, επιλεγμένη δισκογραφία και φωτογραφίες
από όλα τα διάσημα και καλτ trouble girls, τα φασαριόζικα... κορίτσια της
μουσικής σκηνής. Από Μπίλι Χαλιντέι μέχρι Π. Τζ. Χάρβεϊ.

* (Αν το ζητήσετε και σας πούνε «δεν το 'χουμε», να τους απαντήσετε «γιατί,
μπας και κάνετε διακρίσεις εις βάρος των εκδόσεων «Οξύ»;).

Αυτά που λέτε. Και να δεις που θα μας προκύψει Σάκης Ρουβάς σκηνοθετημένος από
Δημήτρη Παπαϊωάννου και όλοι, μα όλοι θα το δουν για να πουν.
<REF><SOURCE>
ΤΑ ΝΕΑ</SOURCE>
<DATE>, 21-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16345P124</ED>
<ID>
ID:17534

</ID><URL>http://ta-nea.dolnet.gr/neaweb/neafile.print_unique?e=A&f=16345&m=P12&aa=4</URL></REF>


Article

<CATEGORY>vin06</CATEGORY>

 <H5>ΣΗΜΑ ΚΙΝΔΥΝΟΥ ΓΙΑ ΤΗ ΔΗΜΟΣΙΑ ΠΑΙΔΕΙΑ
</H5><H2>ΣΕ ΑΠΟΓΝΩΣΗ οι γονείς για την κρίση στα σχολεία
</H2><H2></H2>
ΣΕ ΑΠΟΓΝΩΣΗ βρίσκονται χιλιάδες γονείς μαθητών που φοιτούν στα υπό κατάληψη
σχολεία. Η δημόσια Παιδεία εκπέμπει σήμα κινδύνου. Οι γονείς, αντιμέτωποι εδώ
και δύο μήνες, με τον κίνδυνο να χαθεί η σχολική χρονιά, αναζητούν τρόπους να
γράψουν τα παιδιά τους σε ιδιωτικά σχολεία ή σε άλλα δημόσια, που δεν έχουν
κατάληψη. Οι έκτακτες εγγραφές στα ιδιωτικά σχολεία είναι αρκετές και οι
αιτήσεις εκατοντάδες, ενώ σε ορισμένα από αυτά έχουν ήδη κλείσει οι θέσεις για
τα τμήματα της Α' Δημοτικού, της επόμενης χρονιάς!

σ ε λ
ί δ
ε ς
12
- 15 κ
α
ι
ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16346N011</ED>
<ID>
ID:17566

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N01&aa=1</URL></REF>


Article

<CATEGORY>vin06</CATEGORY>

 <H5></H5><H2>Με «βόμβα» Τόμιτς θρίαμβος Ολυμπιακού
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16346N013</ED>
<ID>
ID:17665

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N01&aa=3</URL></REF>


Article

<CATEGORY>vin06</CATEGORY>

 <H5></H5><H2>ΠΑΟ: Έπιασε ... 13άρι με Μποντίρογκα
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16346N014</ED>
<ID>
ID:17696

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N01&aa=4</URL></REF>


Article

<CATEGORY>vin06</CATEGORY>

 <H2>Το Ίντερνετ εξαφανίζει τα CD! </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16346N015</ED>
<ID>
ID:17712

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N01&aa=5</URL></REF>


Article

<CATEGORY>vin08</CATEGORY>

 <H5></H5><H2>Προβλέπουν πτώση 8 μονάδων στα επιτόκια δανείων έως το 2000
</H2>
σελ
ίδες
60-61
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16346N016</ED>
<ID>
ID:17722

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N01&aa=6</URL></REF>


Article

<CATEGORY>vin06</CATEGORY>

 <H2>Πώς περνούν τον καιρό τους οι Έλληνες
</H2><H2></H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16346N017</ED>
<ID>
ID:17724

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N01&aa=7</URL></REF>


Article

<CATEGORY>vin06</CATEGORY>

 <H2>Πού έχουμε έκρηξη εγκληματικότητας </H2><H2></H2>
σ ε λ
ί δ
ε ς
18-19
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16346N018</ED>
<ID>
ID:17726

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N01&aa=8</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΕΠΕΞΕΡΓΑΣΙΑ του Συντάγματος της Ευρωπαϊκής Ένωσης εμφανίζεται ως
αναγκαία, μετά την εγκαθίδρυση του ενιαίου νομίσματος (ευρώ), ιδιαίτερα ως
μέσον για την έκφραση της Δημοκρατίας. Ο Π.Κ. Ιωακειμίδης στους «Προβολείς».
Σελ. 6.

ΤΙ ΘΑ ΧΡΕΙΑΖΟΤΑΝ μια πράγματι ανθρωπιστική ­ δημοκρατική Παιδεία;
«Αξιολόγηση» μαθητών και καθηγητών συλλογική, με βάση μια οργανωμένη
δημοκρατία στο σχολείο. Νέα βιβλία χωρίς σαβούρα. Ανάδειξη του ουσιώδους: της
μεθόδου. Ο Ευτ. Μπιτσάκης στην «Τρίτη Άποψη» Σελ. 6.

Φ. ΠΑΝΑΓΙΩΤΟΠΟΥΛΟΣ: Ο τραπεζικός μεσολαβητής θα διευκολύνει τη φιλική
επίλυση των διαφορών μεταξύ Τραπεζών και πελατών τους. Θα είναι αμερόληπτος
κριτής. Ο νέος θεσμός ξεκινά στις 15 Μαρτίου. Οι απαντήσεις στις «30
Ερωτήσεις» του Σ. Πολίτη στη σελ. 10.

ΞΑΦΝΙΚΑ, χωρίς κανέναν τρόμο, διαπιστώνω ότι δεν περπατώ μόνη μου, ότι
ο ήχος που ακούω δεν είναι μονάχα των δικών μου βημάτων και όταν νιώθω το χέρι
στο μπράτσο μου σταθερό και σίγουρο δεν ξαφνιάζομαι. Η Ειρήνη Καρανασοπούλου
«Σε πρώτο ενικό». Σελ. 11.

Η ΑΛΛΑΓΗ στην ισορροπία δυνάμεων στο Αιγαίο σε συνδυασμό με τις ηγεμονικές
φιλοδοξίες της Τουρκίας εμπεριέχουν τον κίνδυνο της δορυφοροποίησης. Η Τουρκία
βάζει όρια στην κυριαρχία της Ελλάδας και της Κύπρου. Ο Αθ. Γ. Πλατιάς «Εκτός
Συνόρων». Σελ. 55.

ΤΑ «ΜΗΝΥΜΑΤΑ» στα κινητά τηλέφωνα τα χρησιμοποιούν πολύ λίγοι, περίπου
το 10% μόνο. Όπως επίσης και άλλες υπηρεσίες και διευκολύνσεις που προσφέρει η
κινητή τηλεφωνία. Μόνον οι Ιάπωνες έχουν μια σχετική εξοικείωση. Σελ. 62-63.

Ο ΜΠ. ΚΛΙΝΤΟΝ παρουσίασε ένα σχέδιο για χρηματοδότηση των ταμείων σε
2,7 τρισ. δολάρια τα επόμενα 15 χρόνια. Αλλά ο πρόεδρος της Κεντρικής Τράπεζας
(FED) Άλαν Γκρίνσπαν και οι Ρεπουμπλικάνοι γερουσιαστές δεν συμφωνούν με το
σχέδιο. Από «The New York Times» στη σελ. 64.

ΜΟΧΛΟΣ της ιστορικής διαμόρφωσης

του κοινωνικού κράτους,

πριν καν αυτό διακηρυχθεί ως έννοια, 
ήταν ο σεβασμός και η εφαρμογή

της αρχής της ισότητας

, όχι μόνο «ενώπιον», 
αλλά και «εντός» του νόμου. 
Ο Ευάγγελος Βενιζέλος, στη σελ. 8.

Ν. ΝΕΓΡΟΠΟΝΤΕ: Στην Ελλάδα βασιλεύει

μια οικονομία «υπόγεια» που βασίζεται

στη διακίνηση του ρευστού χρήματος, 
διαρθρωμένη όπως το Ίντερνετ. 
Και το πιο σημαντικό: οι Έλληνες διατηρούν 
μια υγιή ασέβεια απέναντι στην εξουσία. 
Η Εύη Ελευθεριάδου στη σελ.
20.

ΣΤΑΘΗΣ (Σταυρόπουλος): 
Ο σκοπός των σκιτσογράφων 
είναι να βρουν τον χαμένο θησαυρό

και ο τρόπος είναι το εύρημα. 
Στη σκιτσογραφία υπάρχει ένα διαρκές θέατρο,

που δεν αναπαριστά τι γίνεται, αλλά φωτίζει.

Η συνέντευξη στην Παρασκευή Κατημερτζή,

«Πανόραμα», σελ. 6.

ΚΟΣΜΟΣΥΡΡΟΗ: Ήταν όλοι τους εκεί.

Λογοτέχνες, διανοούμενοι, ηθοποιοί,

πολιτικοί, δημοσιογράφοι. 
Προπαντός πολιτικοί και δημοσιογράφοι. 
Αφού παρουσιάστηκε το βιβλίο του Γ. Χρ. Παπαχρήστου

«Σκιές στο περιστύλιο», που έχει θέμα τον έρωτα 
μιας υπουργού με έναν δημοσιογράφο. 
«Πανόραμα», σελ. 16. Βλ. και Λ. Παπαδόπουλο

στις «Ματιές». Σελ. 4.

Η ΣΦΑΓΗ στο Κοσσυφοπέδιο μήπως τελικά δεν είναι σφαγή; Οι Ευρωπαίοι
υποστηρίζουν ότι οι ΗΠΑ «παίζουν με τη φωτιά», επιχειρώντας να επιβάλουν την
Pax Americana σε ολόκληρη τη Βαλκανική Χερσόνησο. Σ
ε
λ. 57.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16346N021</ED>
<ID>
ID:17575

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Παιδεία
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Τελικά, φαίνεται ότι ο διάλογος είναι η παιδική ασθένεια της συζήτησης.

Με τιμή
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16346N022</ED>
<ID>
ID:17658

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N02&aa=2</URL></REF>


Article

<CATEGORY>vin12</CATEGORY>

 <H5></H5><H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Ήλιος στη δυτική και βόρεια χώρα, τοπικές συννεφιές στην ανατολική και νότια.
Άνεμοι βορειοανατολικοί, στο Ιόνιο ασθενείς, στο Αιγαίο μέτριοι (4-5 Μπωφόρ).
Θερμοκρασία στα ίδια επίπεδα.

Μικρή άνοδος της θερμοκρασίας παντού. Λιακάδα στη Δυτική και Βόρεια Ελλάδα,
συννεφιά κατά τόπους στην ανατολική ηπειρωτική και το Νότιο Αιγαίο. Βοριάδες
στο Αιγαίο μέτριοι (4-5 Μπωφόρ).

Article

<CATEGORY>vin01</CATEGORY>

 <H5>ΟΥΤΕ ΒΗΜΑ ΠΙΣΩ ΚΥΒΕΡΝΗΣΗ ΚΑΙ ΜΑΘΗΤΕΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Αναζητώντας το απόλυτο
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Άντε πάλι από την αρχή. Τρίτη-Πέμπτη διαδηλώσεις, τις υπόλοιπες ημέρες
οργάνωση και μπλόκα. Η δημόσια παιδεία έχει πυρετό, και η ελληνική οικογένεια
βιώνει πλέον την κρίση και ανησυχεί βαθύτατα για το πού οδηγείται. Οι μαθητές
ζητούν το απόλυτο, ο υπουργός Παιδείας δεν κάνει βήμα πίσω, η κυβέρνηση
προβληματίζεται σοβαρά και η κοινωνία υφίσταται τις συνέπειες μιας αναταραχής
που ούτε την επιδίωξε ούτε τη θέλει.

Ο ΠΡΟΕΔΡΟΣ της Βουλής Απόστολος Κακλαμάνης, του οποίου το γραφείο υπέστη
προχθές το βράδυ επίθεση αγνώστων με γκαζάκια, επιχείρησε χθες διάλογο με τους
μαθητές και έδωσε το στίγμα τού πώς πρέπει να προχωρήσει η διαδικασία
προσέγγισης των δύο πλευρών: καμιά δήλωση που θα μπορούσε να ανατρέψει τη
λεπτή κατάσταση...

Η κυβέρνηση αυξάνει τους τόνους της αντιπαράθεσης με τη Νέα Δημοκρατία και
κατηγορεί το κόμμα της αξιωματικής αντιπολίτευσης για διπλή γλώσσα. Οι
κατηγορίες της κυβέρνησης ενισχύθηκαν από τις δηλώσεις του στενού συνεργάτη
του Κώστα Καραμανλή, Σάββα Τσιτουρίδη, που κάλεσε τους μαθητές «να μη γυρίσουν
ηττημένοι στα σχολεία». Από την ηγεσία της Ν.Δ. εκφράζεται ήδη δυσφορία για τη
δήλωση Τσιτουρίδη, που έρχεται σε ευθεία αντίθεση με τις επίσημες δηλώσεις του
Κ. Καραμανλή, που ζητούσε από τους μαθητές να επιστρέψουν στα σχολεία. (Σελ. 12-15).

Η θέση Τσιτουρίδη, πάντως, δεν είναι πρόβλημα για τον αρχηγό της Ν.Δ. Το
μεγάλο του πρόβλημα εξακολουθεί να είναι ο Δημήτρης Αβραμόπουλος, ο οποίος,
ενώ διαμηνύει προς κάθε κατεύθυνση ότι δεν πρόκειται να προχωρήσει στη
δημιουργία κόμματος, εν τούτοις δεν βγαίνει και δημόσια να το δηλώσει, όπως
του ζητούν από τη Ρηγίλλης. Ο ίδιος δεν βλέπει τον λόγο να το κάνει και
πιστεύει ότι αν ο Κ. Καραμανλής ήθελε να μάθει τις προθέσεις του θα μπορούσε
να το κάνει με ένα τηλεφώνημα. Πάρε με στο τηλέφωνο, λιγάκι να τα πούμε. (Σελ. 7).

Στο ΠΑΣΟΚ, ο ένας μετά τον άλλον σπεύδουν να καταδικάσουν την εισαγγελική
πρωτοβουλία για την άσκηση ποινικής δίωξης εις βάρος της χήρας του Ανδρέα
Παπανδρέου, Δήμητρας. Χθες ο πρόεδρος της Βουλής Απόστολος Κακλαμάνης μίλησε
με σκληρό τρόπο για την πρωτοβουλία του εισαγγελέα Ντογιάκου να διαβιβάσει στη
Βουλή τον φάκελο με τη δήλωση τού «πόθεν έσχες» της Δ. Παπανδρέου. Δεν του το
ζήτησε κανείς, είπε. Και ενήργησε καθ' υπέρβασιν. (Σελ. 9).

Όλα καλά της πηγαίνουν αυτό τον καιρό της Δ. Παπανδρέου. Χθες έληξε και το
πρόβλημα με την ανανέωση της κάρτας-μέλους του ΠΑΣΟΚ. Η Επιτροπή Δεοντολογίας
αποφάσισε να της χορηγήσει την κάρτα, άρα τίποτε δεν την εμποδίζει να μετάσχει
στο προσεχές Συνέδριο του ΠΑΣΟΚ. Στην ίδια συνεδρίαση της Επιτροπής
αποφασίσθηκε να εξετασθεί κατά περίπτωση η υπόθεση των ανταρτών στις δημοτικές
εκλογές που εντάχθηκαν σε ψηφοδέλτια τα οποία υποστηρίχθηκαν από αντίπαλα
κόμματα. Αλλά σημειώθηκε εμπλοκή στο θέμα των εγγραφών-μαϊμού, καθώς δεν
βρέθηκε κοινή συνισταμένη για το πώς θα διασταυρωθούν τα στοιχεία. Σε επόμενη
συνεδρίαση, ενδεχομένως να βρουν τη λύση. (Σελ. 5).
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16346N032</ED>
<ID>
ID:17633

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ποιοι...
</H2>
ΠΡΕΠΕΙ κανείς να βρίσκεται σε κατάσταση αρειμάνιας αδιαφορίας ­ ακριβώς
έτσι, οξύμωρα ­ για να μη συγκινείται από το γεγονός ότι...

ΕΤΣΙ όπως οι ημέρες της αναταραχής εκτυλίσσονται η μία μετά την άλλη...

ΜΕ βιαιότητες στους δρόμους που χάνουν και τα τελευταία ψήγματα αθωότητας...

ΚΑΙ που εκτραχύνονται για να σηματοδοτήσουν ­ ολοένα και εμφανέστερα ­
κλίμα κοινωνικής αναταραχής...

ΔΕΝ είναι διόλου απίθανο το απροσδόκητο και απευκταίο να συμπέσει με το τραγικό...

ΚΑΙ όλοι ­ κατόπιν εορτής ­ να ρίχνουν αναθέματα μεταξύ τους.

ΚΑΙ ποια σημασία ­ τότε ­ θα έχει να λένε οι μεν στους δεν «σας τα λέγαμε»...

ΚΑΙ ποιος ­ τότε ­ θα αποσαφηνίσει ποιοι ευθύνονται...

ΟΙ «βαλτοί» ή οι «στημένοι προβοκάτορες», όπως κάποιοι υποστηρίζουν...

ΟΙ συνήθεις «γνωστοί-άγνωστοι», όπως παγίως πλέον αποκαλούνται οι μη εντοπιζόμενοι...

Ή ακόμη ­ κι αυτό ακούγεται ­ η αδυναμία των κυβερνώντων να δώσουν λύση.

ΚΑΙ αν οι καταλήψεις των σχολείων είτε μένουν αριθμητικά στάσιμες είτε περιορίζονται...

ΚΑΙ τα συλλαλητήρια μειώνονται σε όγκο αλλά τα επεισόδια ­ όπως χθες ­ αγριεύουν...

ΤΟΣΟ το χειρότερο.

ΔΙΟΤΙ και τα ευχολόγια έχουν εξαντληθεί...

ΚΑΙ οι εκκλήσεις μοιάζει να μην αγγίζουν την εκτροχιασμένη εικόνα.

ΚΑΙ πάλι πώς να μην ειπωθεί ξανά πως όλοι ­ μαθητές, διδάσκοντες,
κυβέρνηση ­ πρέπει να δουν την κατάσταση όπως έχει...

ΔΗΛΑΔΗ πως τραβά κατά κρημνόν...

ΚΑΙ από όλους θα ζητηθούν ­ για την απώλεια παντός ελέγχου ­ ευθύνες.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16346N033</ED>
<ID>
ID:17671

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιάννος Παπαντωνίου:

(ο υπουργός Εθνικής Οικονομίας στην «Κυριακάτικη Ελευθεροτυπία»)

«Το ΠΑΣΟΚ είναι διχασμένο. Δυστυχώς δεν ελπίζω ότι το συνέδριο θα μας δώσει
την ευκαιρία να ενωθούμε».

Παντελής Οικονόμου:

(το μέλος του Ε.Γ. του ΠΑΣΟΚ στο «Penthouse»)

«Προσωπικά δεν έχω ερωτευθεί πολλές φορές. Πάντως, σίγουρα όσοι δεν
ερωτεύονται, είναι φειδωλοί. Φοβούνται να ξοδέψουν. Είναι κούτσουρα».

Ρούλα Κορομηλά:

(η τηλεπαρουσιάστρια λέει, γελώντας, στο «Penthouse» για την τύχη που πιστεύει
ότι θα έχουν οι γυμνές φωτογραφίες της στο περιοδικό)

«Θα τις βλέπω με τους φίλους μου, αυτοί θα με λένε τρελή και εγώ θα προσπαθώ
να τους πείσω ότι πέρασα πολύ ωραία και αξίζει τον κόπο να δοκιμάσουν κάτι
ανάλογο, μόνο που δεν διαθέτουν τέτοια θεϊκή κορμάρα...».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16346N034</ED>
<ID>
ID:17709

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Το γράψιμο
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΠΑΛΙΑ, έμπαιναν στη δημοσιογραφία, κατά κανόνα, άνθρωποι που είχαν σχέση με το
γράψιμο. Λογοτέχνες, ποιητές, αλλά και νέοι, που τα κείμενά τους τα
χαρακτήριζαν στρωτή γλώσσα, κάποιο στυλ και μια μικρή λάμψη, μερικές φορές.
Σιγά σιγά, με την καθημερινή έφοδο χιλιάδων γεγονότων, απ' όλο τον κόσμο, οι
γραφιάδες περιορίσθηκαν στα αναγνώσματα, τις επιφυλλίδες και το χρονογράφημα.
Η δουλειά, η λάτρα της εφημερίδας, γινόταν πια από τους ρεπόρτερς και τους
ριράιτερς, σ' ένα ποσοστό 90%. Όσο για τους νέους, που «είχαν πένα», με το που
περνούσαν την πόρτα του αρχισυντάκτη, πανικοβάλλονταν. Γιατί ο αρχισυντάκτης,
μ' ένα βλοσυρό βλέμμα, τους προειδοποιούσε: «Εδώ, κάνουμε δημοσιογραφία.
Θέλουμε κομμάτια σύντομα, περιεκτικά και εύληπτα. Και μια λεπτομέρεια: όλα τα
κομμάτια, όταν χρειάζεται, κόβονται. Τα πάντα κόβονται. Εκτός από τον τίτλο
και την υπογραφή».

Ένας νέος συντάκτης, που πιάνει δουλειά, στους καιρούς μας, σε εφημερίδα, αν
έχει ταλέντο, πρέπει να το κρατήσει για τον εαυτό του. Να μην τ' αφήσει να
φανερωθεί στο δημοσιογραφικό κείμενό του. Γιατί οι συνάδελφοι, ολόγυρα, θα του
κάνουν πλάκα. Και ο αρχισυντάκτης, θα του βάλει τις φωνές. Αυτό, είναι γενικός
κανόνας. Γιατί υπάρχουν και ρεπορτάζ (ελεύθερο, αστυνομικό, δικαστικό κ.λπ.)
που σηκώνουν γράψιμο πλούσιο σε εικόνες, σε σχήματα, σε αναφορές.

Το πολιτικό ρεπορτάζ, από τη φύση του, δεν επιτρέπει «πετάγματα». Τα πράγματα,
εδώ, είναι πολύ δύσκολα. Ο πολιτικός συντάκτης, δεν επιτρέπεται να παρασυρθεί,
ούτε στιγμή, από τον γραφιά, που ενδεχομένως κρύβει μέσα του. Κι ακόμα,
οφείλει να χρησιμοποιήσει διάφορα κλισέ, που τα κληρονόμησε από παλαιότερους
συναδέλφους του. Κλισέ, που τα συνήθισαν, με τα χρόνια και οι αναγνώστες. Και
δεν μπορούν χωρίς αυτά. Αποτέλεσμα: το πολιτικό ρεπορτάζ, από άποψη
γραψίματος, σε όλες, σχεδόν, τις εφημερίδες, είναι, περίπου, πανομοιότυπο.
Ξερό, γρήγορο κείμενο, ψυχρό. Πώς να υποψιαστεί, λοιπόν, ο αναγνώστης, πως
αυτός που γράφει ένα τέτοιο κείμενο, έχει μια καρδιά που πάλλεται, μια
φλογίτσα που τον καίει, το ταλέντο, δηλαδή, ενός γραφιά;

Είναι η περίπτωση του Γιώργου Παπαχρήστου, πολιτικού συντάκτη των «ΝΕΩΝ». Το
βιβλίο του, το μυθιστόρημα «Σκιές στο περιστύλιο» (εκδόσεις Λιβάνη) με
αιφνιδίασε. Το διάβασα σε χειρόγραφο, σε δύο μέρες! Μονορούφι! Και του είπα,
να μην το αφήσει στο συρτάρι του. Με άκουσε. Το έργο, βρίσκεται ήδη στα χέρια
χιλιάδων ανθρώπων. Που είμαι βέβαιος ότι θα γοητευθούν, από το ευαίσθητο
βλέμμα του συγγραφέα και την άνεσή του να αφηγείται μια συναρπαστική ερωτική ­
και όχι μόνο ­ ιστορία, χωρίς να κομπιάζει, χωρίς να δειλιάζει και χωρίς να
κουράζει ­ το πιο σημαντικό ­ τον αναγνώστη.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16346N043</ED>
<ID>
ID:17692

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N04&aa=3</URL></REF>


Article

<CATEGORY>vin05</CATEGORY>

 <H2>Αναφορά Βενιζέλου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΛΛΟ ένα βιβλίο του κ. Β. Βενιζέλου κυκλοφορεί σε λίγες ημέρες. «Πολιτική
αναφορά ­ Συμβολή στον πολιτικό διάλογο που διεξάγεται στο γύρισμα του αιώνα»
ο τίτλος, από τις Εκδόσεις Παρατηρητής της Θεσσαλονίκης.

ΚΑΙ για όσους δεν κατάλαβαν, πρόκειται για την προσωπική συμβολή τού
πολυγραφότατου υπουργού Πολιτισμού στον προσυνεδριακό διάλογο, που έχει
αρχίσει (;) στο ΠΑΣΟΚ

Ο κ. ΒΕΝΙΖΕΛΟΣ δίνει ιδιαίτερη έμφαση στην ανάγκη να παρακολουθούμε τις
αλλαγές όχι αμυντικά και συντηρητικά, αλλά με διορατικότητα, «εν όψει των νέων
κοινωνικών σχέσεων και καταστάσεων που διαμορφώνονται».

ΕΝΔΙΑΦΕΡΟΝ θα έχει.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16346N044</ED>
<ID>
ID:17699

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N04&aa=4</URL></REF>


Article

<CATEGORY>vin05</CATEGORY>

 <H2>Όλοι οι ΣΥΝ στο «Απρόοπτο»
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΗΤΑΝ όλοι τους εκεί, στο «Απρόοπτο» της οδού Νίκης, χθες το μεσημέρι. Δίπλα
στην πόρτα η κ. Μαρία Δαμανάκη και πιο μέσα ο κ. Ν. Κωνσταντόπουλος, όλοι οι
βουλευτές του ΣΥΝ, ακόμα και οι δύο πλευρές της «Αυγής», οι κ.κ. Δ.
Χατζησωκράτης και Κ. Φιλίνης, για παράδειγμα.

Α, Ο κ. ΧΑΤΖΗΣΩΚΡΑΤΗΣ αναλαμβάνει και επισήμως την Τετάρτη τα καθήκοντα του
διευθυντή της «Αυγής» ­ και φαίνεται ότι τα προβλήματα ξεπερνιούνται.

ΚΑΤΑ τα άλλα, στο γεύμα κυριάρχησαν οι πολύ γευστικές σαλάτες ­ κυρίως οι...
πράσινες. Και όταν επισημάνθηκε η... χρωματική προτίμηση στον κ.
Κωνσταντόπουλο, εκείνος χαμογέλασε προσθέτοντας «όχι μόνον».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16346N045</ED>
<ID>
ID:17714

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N04&aa=5</URL></REF>


Article

<CATEGORY>vin05</CATEGORY>

 <H2>Αποθέωση ταχύτητας </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΙΟ ΕΙΝΑΙ το άκρον άωτον της ταχύτητας; Να ανακοινώνεται επισήμως η απόφαση
του Δημοτικού Συμβουλίου όταν αυτό συνεδριάζει. Ε, λοιπόν, φαίνεται ότι στον
Πειραιά το έφτασαν αυτό το... άκρον άωτον...

Που λέτε, χθες το απόγευμα συνεδρίαζε το Δημοτικό Συμβούλιο του Πειραιά, με
θέμα τον καθορισμό των αυξήσεων στα δημοτικά τέλη. Την ώρα που συνεδρίαζε το
Δημοτικό Συμβούλιο, λοιπόν, εκδόθηκε ανακοίνωση από τον Δήμο με τις αποφάσεις
για τις αυξήσεις των τελών! Ε, φαίνεται ότι το 'χει πάρει πολύ ζεστά το πράγμα
ο νέος δήμαρχος ­ και δεν θέλει... να χάνει ούτε ώρα!!!
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16346N046</ED>
<ID>
ID:17721

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N04&aa=6</URL></REF>


Article

<CATEGORY>vin05</CATEGORY>

 <H2>Συμβούλιο διαλόγου </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΑΡΑΠΟΝΟ το έχουν τα στελέχη του Εθνικού Σμυβουλίου Νεολαίας ­ και κυρίως ο
πρόεδρός του, ο κ. Α. Τάτσης ­ που ο υπουργός Παιδείας δεν σκέφθηκε να τους
καλέσει για διάλογο, σε καμία από τις φάσεις της κρίσης στην «υπόθεση Παιδεία».

Έτσι λοιπόν, αποφάσισαν να... συγκαλέσουν οι ίδιοι διάλογο ­ και καλούν τα
15μελή των σχολείων, τις πολιτικές νεολαίες και τις οργανώσεις νέων, την ΟΛΜΕ,
τους συλλόγους γονέων και το υπουργείο Παιδείας, να απαντήσουν θετικά στην πρόσκληση.

Ναι, αλλά αν αυτό συμβεί πού θα χωρέσουν όλοι αυτοί;
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16346N047</ED>
<ID>
ID:17725

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N04&aa=7</URL></REF>


Article

<CATEGORY>vin05</CATEGORY>

 <H2>Στα... γρήγορα </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΣΠΕΥΣΑΝ να ολοκληρώσουν στα γρήγορα τη χθεσινή τους συνεδρίαση οι της
Επιτροπής Δεοντολογίας του ΠΑΣΟΚ ­ μιας και στην ίδια αίθουσα της Χαριλάου
Τρικούπη είχε προγραμματιστεί συνεδρίαση της Επιτροπής ευρωεκλογικού αγώνα. Κινητικότης...
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16346N048</ED>
<ID>
ID:17727

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΙ ΚΑΝΕΙ ΝΙΑΟΥ - νιάου στα κεραμίδια; Γάτες που κάνουν εποικοδομητικό διάλογο...

ΑΛΛΟ ΚΟΥΒΕΝΤΑ, άλλο συζήτηση, άλλο διάλογος και άλλο συνεννόηση...

ΤΟ ΚΑΚΟ ΜΕ την ελληνική γλώσσα είναι ο πλούτος της...

ΚΑΙ ΤΟ ΧΕΙΡΟΤΕΡΟ είναι ότι πολλοί μπερδεύουν τα συνώνυμα...

ΠΩΣ; ΑΝΟΙΚΤΑ σχολεία; Τελικά, αυτό θα γίνει ένα από τα κριτήρια για την
είσοδό μας στην ΟΝΕ...

«ΑΔΕΙΑΣΕ» ΤΟΝ κ. Σ. Τσιτουρίδη ο Γαβρίλος. Ποιος είναι ο Γαβρίλος; Ο
συντονιστής των καταληψιών μαθητών. Ο κ. Τσιτουρίδης; Είναι αυτός που τον
«άδειασε» ο Γαβρίλος...

ΤΕΛΙΚΑ, ΤΑ επεισόδια στα συλλαλητήρια είναι όπως οι χρηματιστηριακές
τιμές ­ και οι μολότοφ είναι όπως οι γραβάτες για τους γιάπις.

ΝΑ ΠΑΡΑΙΤΗΘΕΙ ο κ. Αρσένης, ζητεί καθημερινά ο κ. Καραμανλής. Δεν θα
ήταν πιο απλό αν τον διέγραφε;

ΠΙΚΡΟ ΣΑΝ δηλητήριο είναι τ' απολυτήριο.

ΚΑΘΕ ΠΡΑΓΜΑ στον καιρό του κι ο καθείς το δάσκαλό του...
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16346N049</ED>
<ID>
ID:17728

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N04&aa=9</URL></REF>


Article

<CATEGORY>vin04</CATEGORY>

 <H5>ΠΑΣΟΚ: Η «ΕΣΩΚΟΜΜΑΤΙΚΗ ΑΝΤΙΠΟΛΙΤΕΥΣΗ» ΘΕΛΕΙ ΝΑ ΕΧΕΙ ΠΡΟΣΒΑΣΗ ΣΤΗΝ ΕΓΓΡΑΦΗ ΝΕΩΝ ΜΕΛΩΝ
</H5><H2>«Θρίλερ» με δισκέτες!
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Σε θρίλερ... υψηλής τεχνολογίας εξελίσσεται η υπόθεση των νέων μελών και
των ανανεώσεων των κομματικών ταυτοτήτων στο ΠΑΣΟΚ.

Νέα μέλη. Οι κομματικές ταυτότητες «διχάζουν» το ΠΑΣΟΚ

Η «ΕΣΩΚΟΜΜΑΤΙΚΗ αντιπολίτευση» ζητά να έχει πρόσβαση στις δισκέτες που έχουν
όλα τα μέλη του ΠΑΣΟΚ, ενώ η άλλη πλευρά χορηγεί μόνο τις καταστάσεις
οργανώσεων για τις οποίες υπάρχουν ενστάσεις. Δέχεται, ωστόσο, και οποιοδήποτε
έλεγχο μέσα όμως στον χώρο του Μηχανογραφικού Κέντρου.

Η εμπλοκή στο θέμα των ελέγχων στο Μηχανογραφικό Κέντρο του ΠΑΣΟΚ προέκυψε
χθες κατά τη συνεδρίαση της Επιτροπής Δεοντολογίας και Τήρησης του
Καταστατικού του κόμματος.

Η συνεδρίαση διεκόπη ­ κατά τη μία πλευρά με διαφωνία και κατά την άλλη με
μερική συμφωνία ­ όταν η συζήτηση έφθασε στη λειτουργία μιας Επιτροπής με μέλη
του Πειθαρχικού, η οποία, σύμφωνα με απόφαση της Κεντρικής Επιτροπής, θα
μπορούσε να έχει πρόσβαση στα δεδομένα του Μηχανογραφικού Κέντρου.

ΚΑΤΑΣΤΑΣΕΙΣ

Τα στελέχη της λεγόμενης «εσωκομματικής αντιπολίτευσης» ισχυρίζονται ότι με
βάση την απόφαση της Κ.Ε., ο υπεύθυνος Οργανωτικού κ. Μιχ. Νεονάκης
υποχρεούται να δώσει στα μέλη της Επιτροπής δισκέτες με όλα τα μέλη του ΠΑΣΟΚ.
Κάτι όμως που, όπως λένε, αρνήθηκε να δεχθεί ο κ. Νεονάκης, όταν χθες του
υπεβλήθη σχετικό αίτημα.

Η άλλη πλευρά υποστηρίζει ότι τα στοιχεία που μπορούν να δοθούν είναι, με βάση
την απόφαση, μόνο καταστάσεις μελών Τοπικών ή Νομαρχιακών Οργανώσεων, για τις
οποίες όμως υπάρχουν ενστάσεις στο Πειθαρχικό. «Δεν αρνούμαστε οποιοδήποτε
τέτοιο στοιχείο», δήλωσε στα «ΝΕΑ» ο κ. Νεονάκης σχετικά. Από την πλευρά του,
ο γραμματέας της Κ.Ε. κ. Κ. Σκανδαλίδης θεωρεί ότι είναι αντιδεοντολογικό να
δοθούν δισκέτες με όλα τα μέλη, δεν έχει όμως αντίρρηση τα μέλη της Επιτροπής
να καθήσουν μέσα στο Μηχανογραφικό Κέντρο και «να τα δουν όλα».

ΔΙΑΣΤΑΥΡΩΣΗ

Η συζήτηση για το θέμα των νέων μελών και των διασταυρώσεων που θέλουν τα
στελέχη της «εσωκομματικής αντιπολίτευσης» αναμένεται να έχει συνέχεια, κάτι
που φάνηκε και από τους υψηλούς τόνους που χρησιμοποίησαν κάποια στιγμή οι
κ.κ. Νεονάκης και Γ. Βασιλακόπουλος. Η εσωκομματική αντιπολίτευση ισχυρίζεται
ότι η εκρηκτική στάση της Χαρ. Τρικούπη κάτι υποκρύπτει και γι' αυτό θα
επανέλθει, ενώ στελέχη της άλλης πλευράς έλεγαν χθες το βράδυ ότι το θέμα
διευθετήθηκε και όσες μηχανογραφικές καταστάσεις (Β1 Αθήνας, νέων μελών κ.λπ.)
ζητήθηκαν, δόθηκαν.

Παρά την σχετική ένταση που υπήρξε στο θέμα των νέων μελών, οι άλλες δύο
περιπτώσεις που απασχόλησαν την Επιτροπή Δεοντολογίας αντιμετωπίστηκαν
ομόφωνα. Όλοι συμφώνησαν για την ανανέωση της ταυτότητας της κ. Δήμητρας
Παπανδρέου, όπως και για την αντιμετώπιση των «ανταρτών» των δημοτικών
εκλογών. Από τους τελευταίους θα παραπεμφθούν στο Πειθαρχικό μόνον εκείνοι που
το ψηφοδέλτιο που συμμετείχαν είχαν το επίσημο χρίσμα άλλου κόμματος. Οι
υπόλοιποι, ανεξάρτητα αν στηρίχθηκαν απλώς από άλλους κομματικούς σχηματισμούς
ή κατέβηκαν ως ανεξάρτητοι, δεν θεωρούνται ότι εμπίπτουν στην αρμοδιότητα της
Επιτροπής Δεοντολογίας.

ΣΤΗΝ Α' ΑΘΗΝΑΣ

Στο μεταξύ, κόντρα που οδήγησε στην αποχώρηση 5 εκ των 19 μελών της
Νομαρχιακής Επιτροπής Α' Αθήνας, έγινε χθες με αφορμή τις ενστάσεις για τα
μέλη-«μαϊμούδες». Η κόντρα έγινε σε κλειστή συνεδρίαση της Ν.Ε. παρουσία των
κ.κ. Α. Τσοχατζόπουλου και Τ. Χυτήρη.

Τα μέλη της Ν.Ε. κ.κ. Αηδόνης, Μανιατόπουλος, Γιαβρούτας και Κουραντώνης,
καθώς και η κ. Μπερτσιμά, που πρόσκεινται στην «εσωκομματική αντιπολίτευση»,
έθεσαν ζήτημα να μην αρχίσουν οι προσυνεδριακές συνελεύσεις τη Δευτέρα, πριν
εκδικαστούν οι τρεις ενστάσεις που έχουν γίνει για παράτυπες εγγραφές περίπου
700 μελών, για δημιουργία 4 οργανώσεων χωρίς αποφάσεις και για χρήση
προχρονολογημένων επιταγών για εγγραφές 460 μελών της Νεολαίας. Οι ενστάσεις
αυτές είναι μέρος των περίπου 60 που ήδη βρίσκονται στην Επιτροπή Δεοντολογίας.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16346N051</ED>
<ID>
ID:17606

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N05&aa=1</URL></REF>


Article

<CATEGORY>vin04</CATEGORY>

 <H5>Νέο κόμμα με οικολόγους
</H5><H5>Τουρκικές βολές για το ΡΚΚ
</H5><H5>«Να συγκληθεί η Επιτροπή»
</H5><H2>ΚΑΙ ΤΑ ΛΟΙΠΑ...
</H2>
ΤΗΝ ΙΔΡΥΣΗ ενός νέου πολιτικού κόμματος, που όπως υποστήριξαν θα αποτελέσει
συνέχεια της πολιτικής ιστορίας των Ελλήνων οικολόγων, ανακοίνωσαν χθες, κατά
τη διάρκεια συνέντευξης Τύπου, στελέχη του οικολογικού κινήματος στην Ελλάδα.
Το νέο κόμμα ονομάζεται Πράσινη Πολιτική και σχεδιάζει ήδη το πρόγραμμα δράσης
του εν όψει των ευρωεκλογών.

Μέλη της Εκτελεστικής Γραμματείας του κόμματος είναι οι κ.κ. Χρήστος
Διονυσόπουλος, Κώστας Διάκος και Μελίττα Γκουρτσογιάννη. Υπεύθυνος για τον
συντονισμό του προγράμματος του κόμματος για τις ευρωεκλογές είναι ο κ. Νίκος
Χρυσόγελος και οι κ.κ. Μαρία Πίνιου-Καλλή, Ευθύμης Παπαδημητρίου και Αναστασία Ανδρεαδάκη.

ΠΙΣΤΟ στην πρακτική του να συνδέει την Ελλάδα με τη δραστηριότητα του ΡΚΚ στην
ευρύτερη περιοχή μένει το τουρκικό υπουργείο Εξωτερικών.

Με ανακοίνωσή του επανέρχεται στις δηλώσεις του εκπροσώπου της κουρδικής
οργάνωσης Κενί Γιλμάζ ­ και τονίζει ότι «η εκτόξευση από το χώρο της Ελλάδας
τρομοκρατικών απειλών κατά της Τουρκίας δεν είναι κάτι που προκαλεί έκπληξη.

Αυτό δείχνει για μια φορά ακόμη την υποστήριξη που παρέχει η χώρα αυτή στη
δολοφονική οργάνωση, ενώ από την άλλη η χορήγηση δικαιώματος ασύλου σε έναν
τρομοκράτη, με τη νοοτροπία "φίδι που δεν μας βλάπτει, ας ζήσει χίλια χρόνια",
και επιπλέον η αναγνώριση της δυνατότητας σ' αυτόν να έχει δραστηριότητες με
τρομοκρατικούς σκοπούς κατά τρόπο αντίθετο με τους κανόνες που έχουν εμπεδωθεί
στο Διεθνές Δίκαιο, είναι απαράδεκτη συμπεριφορά».

ΕΠΑΝΗΛΘΕ χθες στο θέμα της σύγκλησης της Επιτροπής Εξωτερικών και Άμυνας της
Βουλής ο πρώην αρχηγός της Ν.Δ. Μιλτιάδης Έβερτ.

Αυτή τη φορά δεν ζητά απλώς τη σύγκλησή της. Ζητά να παραβρεθούν στη
συνεδρίασή της και οι πρώην υπουργοί Εξωτερικών και Άμυνας Γεράσιμος Αρσένης
και Κάρολος Παπούλιας, καθώς και οι μέχρι σήμερα διατελέσαντες αρχηγοί ΓΕΕΘΑ
κ.κ. Χρήστος Λυμπέρης και Αθανάσιος Τζογάνης, καθώς και οι στρατηγοί-διοικητές
του κυπριακού στρατού Νίκος Βορβολάκος και Δημήτρης Δήμου.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16346N052</ED>
<ID>
ID:17653

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Το κουτί της Πανδώρας
</H2>
<AUTHOR>ΕΥΤΥΧΗΣ ΜΠΙΤΣΑΚΗΣ</AUTHOR>

Η μόνιμη κρίση της Παιδείας διαιωνίζεται. Πού οφείλεται όμως η πρόσφατη
έκρηξη; Θα επιχειρήσω μία επιγραμματική απάντηση, με βάση τον νόμο 2525/97,
που ορίζει το νομοθετικό πλαίσιο του Ενιαίου Λυκείου. Ειδικότερα την πρόσβαση
στην Τριτοβάθμια Εκπαίδευση.

ΛΟΙΠΟΝ: Το 2000 καταργούνται οι Γενικές Εξετάσεις. Η πρόσβαση στην Τριτοβάθμια
Εκπαίδευση θα γίνεται με βάση το Απολυτήριο του Ενιαίου Λυκείου. Η εγγραφή,
κατά τον νομοθέτη, θα γίνεται «χωρίς ηθική, ψυχική ταλαιπωρία και οικονομική
εξόντωση». Χαράς Ευαγγέλια! Όμως «η αξιολόγηση των μαθητών θα αποτελεί
αναπόσπαστο μέρος της διδακτικής διαδικασίας». Σωστό; Σωστό και δίκαιο! Αλλά
με ποιες διαδικασίες; Με διαγνωστικές δοκιμασίες στην αρχή του σχολικού έτους.
Με αξιολόγηση κατά τη διάρκεια του τετραμήνου. Με ενδιάμεσες γραπτές
εξετάσεις. Με εργασίες εμπέδωσης. Με συνθετικές εργασίες. Με γραπτές
προαγωγικές και απολυτήριες εξετάσεις. Και για το αδιάβλητο του συστήματος,
«θα τηρείται φάκελος επιδόσεων και δραστηριοτήτων του μαθητή». Καλά οι
επιδόσεις! Αλλά ο «φάκελος δραστηριοτήτων» τι σηματοδοτεί;

Τι συνάγεται από τα προηγούμενα; Σχολείο ψυχικής ηρεμίας, δημιουργίας και
συλλογικότητας; Μάλλον φορντικό εργοστάσιο ανταγωνισμού και ελέγχων. Πράγματι,
προς τι όλα αυτά; Για την απόκτηση Απολυτηρίου, που θα επιτρέπει την εγγραφή
σε κάποιο ΑΕΙ. Συνέπειες: άγχος, ανταγωνιστικότητα, παπαγαλία, ατομισμός. Και
τα φροντιστήρια και τα ιδιαίτερα να ευδοκιμούν στη χώρα της Φαιδράς
Πορτοκαλέας. Και η ξεκούραση, ο ύπνος και το παιχνίδι;

Θα υπάρχει όμως ­ κατά τον Νόμο ­ ελεύθερη πρόσβαση στα Πανεπιστήμια: όσοι
υποψήφιοι, τόσες θέσεις! Ας το ελπίσουμε. Εδώ όμως, υποκρύπτεται μια
ουρανομήκης υποκρισία. Ήδη, από την Τρίτη Γυμνασίου, ο μισός σχεδόν μαθητικός
πληθυσμός θα σταλεί, με ή παρά τη θέλησή του, στα Τεχνολογικά Επαγγελματικά
Εκπαιδευτήρια (ΤΕΕ). Τι παρέχουν τα ΤΕΕ; Επαγγελματική εκπαίδευση έως τεσσάρων
ετών (αλλού ο νόμος μιλάει για τρία έτη). Ποιοι θα γίνουν λοιπόν
«επιστήμονες»; Όχι βέβαια και κατ' ανάγκην οι περισσότερο ευφυείς.
Οικογενειακό και κοινωνικό περιβάλλον, φροντιστήρια και ιδιαίτερα θα παίζουν
ουσιαστικό ρόλο στην «επίδοση». Και ποιοι θα σταλούν στα ΤΕΕ να γίνουν
«τεχνίτες»; Όχι κατ' ανάγκην οι λιγότερο ευφυείς, αλλά αυτοί που δεν θα είναι
δυνατόν να βοηθούνται από τους γονείς τους και που δεν θα μπορούν να πληρώσουν
φροντιστήρια και ιδιαίτερα. Ένταση συνεπώς του σημερινού ταξικού χαρακτήρα της
Παιδείας. Γελοιοποίηση του ισχυρισμού περί ίσων ευκαιριών.

Η δημοκρατία στο σχολείο, ως προς τον μαθητικό πληθυσμό, ακυρώνεται από τους
αδιάκοπους ελέγχους και τον εγγενή ανταγωνισμό. Και το διδακτικό προσωπικό; Θα
μπορεί να λειτουργήσει συλλογικά, άρα δημοκρατικά και με την ορθή έννοια
αποδοτικά; Εδώ φθάνουμε στην αξιολόγηση των εκπαιδευτικών που θα αφορά «όλους
τους τύπους και μορφές σχολείων». Και η αξιολόγηση θα ασκείται από τους
διευθυντές των σχολικών μονάδων, τους προϊσταμένους Διευθύνσεων και Γραφείων,
τους σχολικούς συμβούλους και το Σώμα Μονίμων Αξιολογητών (ΣΜΑ). Με όλη αυτή
την κουστωδία επαγρυπνητών, για ποια δημοκρατία μιλάμε; Και πώς θα
λειτουργήσει ελεύθερα ο εκπαιδευτικός, όταν θα ζει στο άγχος και στην
αβεβαιότητα; Και μια ερώτηση προς τον κύριο Αρσένη: Μετά τους Ράμπο της
Εφορίας, τους Αδιάφθορους του Οικονομικού Εγκλήματος κ.λπ. θα έχουμε και τους
υπεράνω όλων Αξιολογητές! Και ποιος θα αξιολογήσει τους Αξιολογητές; Και ποιος
τους Αξιολογητές των Αξιολογητών; Ad Infinitum!... Τι θα χρειαζόταν μία
πράγματι ανθρωπιστική - δημοκρατική Παιδεία; «Αξιολόγηση» μαθητών και
καθηγητών συλλογική, με βάση μια οργανωμένη δημοκρατία στο σχολείο. Νέα βιβλία
χωρίς τον άχρηστο όγκο, τη σαβούρα και τον ψευτομοντερνισμό που εκτρέφει την
παπαγαλία. Ανάδειξη του ουσιώδους, της μεθόδου. Καλλιέργεια της κρίσης.
Αναβάθμιση των υποβαθμισμένων ανθρωπιστικών μαθημάτων (π.χ. σήμερα, 2 ώρες
Θρησκευτικά, 2 ώρες Ιστορία και 2 ώρες για το σύνολο: Αισθητική, Στοιχεία
Θεατρολογίας, Μουσική και Καλλιτεχνικά, και αυτά προαιρετικά). Τέλος,
αποδέσμευση του Απολυτηρίου από την Τριτοβάθμια Εκπαίδευση. Το τελευταίο θα
μείωνε τον ανταγωνισμό και το άγχος.

Τα προηγούμενα θα μείωναν την ένταση και θα υποβάθμιζαν την παρεχόμενη
παιδεία. Όμως, δεν θα έλυναν το πρόβλημα. Η αντιδημοκρατική - αντιανθρωπιστική
τάση θα συνεχιστεί. Γιατί; Επειδή η Παιδεία δεν είναι κάποιο νεφελώδες Αγαθόν,
το οποίο, όπως το μάννα του Ιεχωβά, θα πίπτει εξ ουρανού επί πλουσίους και
πένητες. Η Παιδεία ανταποκρίνεται στις ανάγκες της κεφαλαιοκρατικής κοινωνίας
μας: στις ανάγκες της παραγωγής, της διοίκησης και των υπηρεσιών. Αλλά στη
σημερινή φάση της κεφαλαιοκρατικής ανασυγκρότησης, ο ανταγωνισμός έχει πλέον
θεσμοθετηθεί ως η θεμελιώδης κοινωνική σχέση (βλ. Μάαστριχτ, Άμστερνταμ,
«Οδηγίες», κ.λπ.). Βιομηχανίες, Τράπεζες, Επιχειρήσεις, αν δεν είναι
ανταγωνιστικές, πεθαίνουν. Αντίστοιχα και οι εργαζόμενοι: θα είναι διά βίου
απασχολήσιμοι. Αν μείνουν άνεργοι, φταίουν αυτοί. Στον κόσμο αυτό, ας
απωλέσουν κάθε ελπίδα.

Και η Παιδεία; Η παρούσα κυβέρνηση, πιστή στη λογική του νεοφιλελευθερισμού,
επιχειρεί μια τεχνοκρατική - αντιδραστική τομή. Κοινωνία ανταγωνιστική πολλών
ταχυτήτων. Παιδεία ανταγωνιστική, πολλών ταχυτήτων. Η κυβέρνηση άνοιξε το
κουτί της Πανδώρας. Αν έμεινε στον «πάτο» του η Ελπίδα, αυτή είναι οι μαθητές
και οι καθηγητές. Αυτοί φαίνεται να διαισθάνονται το τι κοινωνία τούς ετοιμάζουμε.

Ο Ευτύχης Μπιτσάκης είναι ομότιμος καθηγητής του Πανεπιστημίου Ιωαννίνων.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16346N062</ED>
<ID>
ID:17660

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Προς ευρωπαϊκό σύνταγμα;
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

ΗΛΘΕ η ώρα για τη σύνταξη του συντάγματος της Ευρωπαϊκής Ένωσης (Ε.Ε.); Ο
υπουργός Εξωτερικών της Γερμανίας J. Fisher, μιλώντας την περασμένη εβδομάδα
στο Ευρωπαϊκό Κοινοβούλιο με την ιδιότητα του προέδρου του Συμβουλίου της
Ε.Ε., πρότεινε την έναρξη της διαδικασίας επεξεργασίας του ευρωπαϊκού
συντάγματος. Το θέμα είναι ιδιαίτερα σοβαρό καθώς αφορά την πολιτική, θεσμική
και νομική συγκρότηση της Ένωσης, την κατανομή των εξουσιών και αρμοδιοτήτων
ανάμεσα στην Ένωση, στα κράτη-μέλη (και περιφέρειες), τη μορφολογία και το
πολιτικό σύστημα της Ένωσης.

Πολλοί, ανάμεσά τους και το Δικαστήριο των Ευρωπαϊκών Κοινοτήτων (ΔΕΚ),
υποστηρίζουν ότι η Ένωση διαθέτει ήδη το πρόπλασμα συντάγματος που
συγκροτείται από τις ιδρυτικές και άλλες συνθήκες της Ένωσης. Ωστόσο, μετά την
πετυχημένη εγκαθίδρυση του ευρώ και την ολοκλήρωση της διαδικασίας οικοδόμησης
της νομισματικής ένωσης, η Ευρωπαϊκή Ένωση θα πρέπει να στρέψει την προσοχή
της στην προώθηση της Πολιτικής Ένωσης, διαδικασία που, μεταξύ άλλων,
συνεπάγεται την ανάπτυξη του θεσμικού συστήματος, καθώς και την ανάπτυξη των
πολιτικών και αρμοδιοτήτων της Ένωσης και βεβαίως του ενωσιακού συντάγματος.

Η επεξεργασία του συντάγματος θέτει, μεταξύ άλλων, το θέμα του ορισμού του
«καταληκτικού πολιτειακού και πολιτικού συστήματος» της Ένωσης. Κατά την άποψή
μας, το σύστημα αυτό δεν μπορεί να είναι άλλο από μια μορφή καινοτόμου
ομοσπονδίας. Κατά κάποιο τρόπο, η Ένωση μπορεί να θεωρηθεί ότι συνιστά ήδη μια
sui generis ομοσπονδία στο μέτρο που διαλαμβάνει «γεωγραφική κατανομή»
εξουσιών (ανάμεσα στο κεντρικό επίπεδο της Ένωσης και στο κρατικό). Δεν θα
πρέπει να διαφεύγει ότι ήδη το 70% του συνόλου των αποφάσεων δημόσιας
πολιτικής λαμβάνονται στις Βρυξέλλες και μόνο το 30% στο εθνικό επίπεδο. Η
επεξεργασία όμως του συντάγματος της Ένωσης εμφανίζεται ως αναγκαία, μετά την
εγκαθίδρυση του ενιαίου νομίσματος (ευρώ), ιδιαίτερα ως μέσο για την έκφραση
της δημοκρατίας στο επίπεδο της Ένωσης και τη διασφάλιση των δικαιωμάτων,
ρόλου και θέσης όλων των χωρών (μικρών και μεγαλυτέρων) στο θεσμικό σύστημα
της Ένωσης.

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16346N063</ED>
<ID>
ID:17693

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N06&aa=3</URL></REF>


Article

<CATEGORY>vin02</CATEGORY>

 <H5>ΤΟ ΚΚΕ ΥΠΟΣΤΗΡΙΖΕΙ ΠΩΣ «ΕΙΝΑΙ ΥΠΟΧΡΕΩΣΗ ΤΩΝ ΕΡΓΑΖΟΜΕΝΩΝ ΚΑΤΑ ΤΗΣ ΟΙΚΟΝΟΜΙΚΗΣ ΠΟΛΙΤΙΚΗΣ»
</H5><H2>ΠΡΟΕΚΤΑΣΕΙΣ
</H2><H2>Υπόσχεται «θερμές» υποδοχές
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«Πολύ περίεργες» χαρακτηρίζουν στο ΚΚΕ τις απόψεις της κυβέρνησης για «τις
συγκεντρώσεις εργαζομένων και ανέργων» και απορρίπτουν με κατηγορηματικότητα
ότι «η λογική τους είναι να προκαλούν επεισόδια».

ΑΝΤΙΘΕΤΩΣ, στο ΠΑΣΟΚ σημειώνουν ότι δεν είναι η πρώτη φορά που γίνεται αυτό,
και όπως παρατηρεί συνεργάτης του Πρωθυπουργού «έχει ξανακάνει αντισυγκέντρωση
το ΚΚΕ, όπως στην Καρδίτσα πέρυσι, κάτι που αποτελεί γενικότερα ένα νοσηρό φαινόμενο».

Ο κυβερνητικός εκπρόσωπος Δημήτρης Ρέπας είπε χθες στο Πρες Ρουμ ότι «έκτακτη
απασχόληση οδήγησε κατ' αρχήν τον Πρωθυπουργό να καθυστερήσει τη μετάβασή του
στον Πειραιά, η οποία τελικώς ακυρώθηκε λόγω και των συνθηκών».

Και τόνισε ότι «δεν είναι δυνατόν ολιγάριθμες ομάδες να επιβάλλουν τον
αυταρχισμό τους και να παρακωλύουν δημόσιες λειτουργίες, κάτι που είναι
αντιδημοκρατικό και παράνομο».

Ανεξάρτητα από την ερμηνεία αυτή, ούτως ή άλλως οι απόψεις ανάμεσα στα δύο
κόμματα διίστανται. Και ένα ερώτημα που προκύπτει είναι σε τι απέβλεπε η
συγκέντρωση εργατών και ανέργων από τη Ναυπηγοεπισκευαστική Ζώνη του Περάματος
έξω από το Εμπορικό και Βιομηχανικό Επιμελητήριο του Πειραιά (ΕΒΕΠ).

Η ΕΞΗΓΗΣΗ

Η προχθεσινή συγκέντρωση εργατών και ανέργων της Ναυπηγοεπισκευαστικής Ζώνης
Περάματος, έξω από το Εμποροβιομηχανικό Επιμελητήριο του Πειραιά, οδήγησε τον
Πρωθυπουργό σε ακύρωση της επίσκεψης και σε κόντρα ΠΑΣΟΚ - ΚΚΕ

Στο Κομμουνιστικό Κόμμα δίνουν μία εξήγηση. Λένε ότι στόχος της συγκέντρωσης
«δεν ήταν η πρόκληση επεισοδίων, αλλά να αναγκασθεί ο Πρωθυπουργός να δεχθεί
αντιπροσωπεία, η οποία και θα επέδιδε ψήφισμα διαμαρτυρίας για την οικονομική
πολιτική που ακολουθεί».

Πιστεύουν, ακόμη, ότι «πολλές φορές, τον τελευταίον καιρό, όπως και με τις
αγροτικές κινητοποιήσεις, προσπάθησαν από την κυβέρνηση να κάνουν ακόμη και
προβοκάτσιες εις βάρος των εργαζομένων».

Και προσθέτουν ότι «δεν ξανακούστηκε να μην μπορούν, σε καιρό δημοκρατίας, να
συγκεντρώνονται οι εργαζόμενοι και να εκφράζουν με πανό και με συνθήματα τη
διαφωνία τους και την αγανάκτησή τους που έχουν μισθούς πείνας ή είναι άνεργοι».

Ωστόσο, στο ΠΑΣΟΚ είχαν πληροφορίες για επεισόδια. Και αυτός ήταν και ο λόγος
που βάρυνε στον προβληματισμό που διατυπώθηκε σε συζητήσεις που έγιναν στο
πρωθυπουργικό γραφείο, ώστε ο κ. Κώστας Σημίτης να μην πάει στον Πειραιά.

Βουλευτής, μάλιστα, του κυβερνώντος κόμματος στην Α' Πειραιώς σημείωνε στα
«ΝΕΑ» ότι «θα ήταν ατυχές να προπηλακίζεται ο Πρωθυπουργός, π.χ. να του πετάνε
ένα γιαούρτι και αυτή η φωτογραφία στη συνέχεια να κάνει τον γύρο του κόσμου
μέσω των διεθνών ειδησεογραφικών πρακτορείων».

ΕΧΕΙ ΞΑΝΑΓΙΝΕΙ

Αυτό έχει, άλλωστε, ξανασυμβεί, θυμίζει στέλεχος του ΠΑΣΟΚ και σημειώνει ότι
πρόπερσι στην Πάτρα είχαν πετάξει γιαούρτι στον υπουργό και στον υφυπουργό
Εργασίας, όταν προσέρχονταν στο Εργατικό Κέντρο της πόλης.

Είναι γεγονός ότι το ΚΚΕ έχει αποφασίσει από καιρό να αντιμετωπίσει με
μαχητικότητα μέσα και έξω από τη Βουλή την κυβέρνηση. «Αλίμονο αν σε μία
δημοκρατία δεν μπορεί να εκφρασθεί η κοινωνία», παρατηρούν στο Κομμουνιστικό Κόμμα.

«ΘΑ ΣΥΝΕΧΙΣΟΥΜΕ»

Η θέση ­ για παράδειγμα ­ του κομμουνιστή προέδρου του Συνδικάτου Μετάλλου κ.
Ιορδάνη Πουντίδη ότι «θα συνεχίσουμε τους αγώνες μας και το μήνυμα θα φτάσει
στα αυτιά του κ. Σημίτη» δείχνει ποια είναι και η τακτική που ακολουθούν τα
στελέχη του Κομμουνιστικού Κόμματος.

Και αυτό θα το επαναλάβουν και σε άλλες μετακινήσεις κυβερνητικών στελεχών.
Διότι, όπως πιστεύουν πολλά στελέχη του ΚΚΕ, «στοιχειώδης κανόνας της αστικής
δημοκρατίας είναι η ελεύθερη έκφραση της διαμαρτυρίας των εργαζομένων και των
ανέργων, απέναντι σε μια αντιλαϊκή πολιτική».

Και «αυτό δεν μπορεί να το αρνηθεί ένας πρωθυπουργός, πολύ περισσότερο να
κρύβεται», όπως χαρακτηριστικά λέει ο πρόεδρος της Πανελλήνιας Ένωσης
Μηχανικών του Ναυτικού (ΠΕΜΕΝ) κ. Γ. Τούσιας.

Στην πορεία προς τις ευρωεκλογές, το ΚΚΕ ­ όπως άλλωστε έχει αποφασίσει η
Κεντρική του Επιτροπή ­ θα επιδιώξει να αναδείξει μία «άλλη πολιτική, έναν
αγωνιστικό δρόμο απέναντι σ' αυτόν που ακολουθούν το ΠΑΣΟΚ και η Ν.Δ.».

Και, όπως παρατηρεί στέλεχός του, «αγωνιστική θα είναι η υποδοχή κυβερνητικών
στελεχών σε φιέστες, σαν αυτή που ετοίμασαν οι βιομήχανοι με τον Πρωθυπουργό
στον Πειραιά».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16346N071</ED>
<ID>
ID:17616

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N07&aa=1</URL></REF>


Article

<CATEGORY>vin04</CATEGORY>

 <H2>Ρίχνει τους τόνους σωπαίνοντας ο Αβραμόπουλος
</H2>
ΜΕ ΤΗ μέθοδο της σιωπής ο Δημήτρης Αβραμόπουλος επιχειρεί προσωρινά να ρίξει
τους τόνους της έντασης που προκάλεσε η ενδεχόμενη δημιουργία κόμματος από τον
ίδιο. Αποφεύγει να αποκαλύψει το επόμενο βήμα του, ενώ στις κατ' ιδίαν
συζητήσεις του μιλά μόνο για την ορκωμοσία του ως δημάρχου Αθηναίων, η οποία
θα γίνει την ερχόμενη εβδομάδα.

Στα ηγετικά κλιμάκια της Ρηγίλλης η μια μυστική σύσκεψη διαδέχεται την άλλη
και όλοι επιχειρούν να μαντέψουν εάν ο δήμαρχος με την τακτική της σιωπής
«μπλοφάρει». Δεν είναι λίγοι εκείνοι που πιστεύουν ότι η στρατηγική του κ. Δ.
Αβραμόπουλου είναι η εξής: Άφησε για 10 ημέρες να ζυμώνεται στην κοινωνία ότι
προχωρεί στην ίδρυση κόμματος, ώστε να διαπιστώσει από τις δημοσκοπήσεις που
ήδη διενεργούνται τι ακριβώς συμβαίνει. Μόλις δει ότι τα αποτελέσματα τον
ευνοούν, δηλαδή διασφαλίζει μετά βεβαιότητας ποσοστό πάνω του 15% θα
ανακοινώσει την ίδρυση κόμματος.

Μέχρι τότε ο δήμαρχος θα παίζει με τον πρόεδρο της Ν.Δ. τη γάτα με το ποντίκι.
Από τη μια μεριά θα διαβεβαιώνει τα κορυφαία στελέχη της Ρηγίλλης που συναντά
σε κοινωνικές εκδηλώσεις ότι δεν έχει ο ίδιος σχέση με τα σενάρια που λέγονται
και γράφονται και από την άλλη δεν θα κλείνει οριστικά το θέμα με μια
κατηγορηματική δήλωση ότι θα παραμείνει στην Πλατεία Κοτζιά. Υπάρχουν και
κάποιοι στη Ρηγίλλης που πιστεύουν ότι ο δήμαρχος προκάλεσε όλο αυτό το θόρυβο
ώστε να αναγκάσει τον κ. Κ. Καραμανλή να διαπραγματευθεί μαζί του για το
κυβερνητικό πόστο που θα του αναθέσει όταν κερδίσει τις εκλογές. «Εάν τον
διαβεβαίωνε ότι θα είναι σίγουρα υπουργός Εξωτερικών σε μια κυβέρνηση της Ν.Δ.
τότε θα έκλεινε η υπόθεση», λένε ορισμένοι βουλευτές, όμως η άποψή τους δεν
βρίσκει πολλούς υποστηρικτές. Και ενώ όλοι αναμένουν με αγωνία να ακούσουν τι
θα πει την ώρα της ορκωμοσίας του ο δήμαρχος, βουλευτές της Ν.Δ. εισηγούνται
στη Ρηγίλλης την ημέρα εκείνη να πάρει ο κ. Δ. Αβραμόπουλος το πρώτο μάθημα.
Να συγκεντρωθούν 2.000 «οργισμένοι» οπαδοί του κόμματος έξω από το δημαρχείο
και να του ζητούν να ξεκαθαρίσει τη στάση του.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16346N072</ED>
<ID>
ID:17654

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N07&aa=2</URL></REF>


Article

<CATEGORY>vin04</CATEGORY>

 <H5>Ο ΡΟΛΟΣ ΤΟΥ ΦΟΡΟΛΟΓΙΚΟΥ ΣΥΣΤΗΜΑΤΟΣ ΚΑΙ Ο ΣΤΟΧΟΣ ΤΗΣ ΠΛΗΡΟΥΣ ΑΠΑΣΧΟΛΗΣΗΣ
</H5><H2></H2><H2>Ευρωπαϊκή Αριστερά και κοινωνικό κράτος
</H2>
<AUTHOR>ΕΥΑΓΓΕΛΟΣ ΒΕΝΙΖΕΛΟΣ</AUTHOR>

Η σχέση της Αριστεράς με το κοινωνικό κράτος έχει υποστεί ισχυρά δημοσιονομικά
πλήγματα, που έδειξαν τα όρια και τις παρενέργειες του συστήματος των
μεταβιβαστικών πληρωμών, ενός συστήματος επιδοματικού χαρακτήρα με τεράστιες
εσωτερικές διαφοροποιήσεις και αντιφάσεις, ανοικτό στην καταχρηστική άσκηση
δραστηριοτήτων και στην κακή εφαρμογή κριτηρίων για την αναγνώριση και την
απονομή ποικίλων, μικρών ή μεγάλων, προνομίων. 
Όλα αυτά οφείλονται αφενός μεν στα προβλήματα που έχει κάθε μηχανισμός
διαχείρισης και διανομής πόρων, αφετέρου δε στο γεγονός ότι εδώ και πολύ καιρό
πια καμία κοινωνική κατηγορία δεν είναι ενιαία και απλή στη σύλληψή της: ούτε
ο πολύτεκνος ούτε ο ανάπηρος ούτε ο συνταξιούχος κ.λπ.

Τίποτα από όλα αυτά δεν μπορεί όμως να ανατρέψει τη σημασία των μηχανισμών της
κοινωνικής αλληλεγγύης και των εγγυήσεων του κράτους πρόνοιας ως προς τη
λειτουργία της κοινωνίας και τη διαφύλαξη της κοινωνικής συνοχής.

Ορισμένοι συζητούν για το μέλλον του κοινωνικού κράτους με όρους του 18ου
αιώνα: ξαναγυρίζουν στις βάσεις του κοινωνικού συμβολαίου, στις απλές δομές
της σχέσης του ατόμου με το κοινωνικό σύνολο, στα όρια της ετερόνομης κρατικής
ρύθμισης με την οποία επιβάλλονται υποχρεώσεις κοινωνικής αλληλεγγύης. Ο
συλλογισμός τους καταλήγει βέβαια στην ανάγκη δραστικού περιορισμού του
κοινωνικού κράτους και στην πρόταση για την ανάπτυξη μηχανισμών ιδιωτικής
ασφάλισης με την ευρύτερη έννοια του όρου.Άλλοι αντιμετωπίζουν το κράτος από
μία ηθικολογικού χαρακτήρα οπτική γωνία, που τείνει στη διατήρηση θεσμών
κοινωνικής αλληλεγγύης, οι οποίοι θα εφαρμόζονται όμως επιλεκτικά, κατά βάση
για τις ευπαθείς ομάδες.

Η αφετηρία των θέσεών μας όμως για το κοινωνικό κράτος δεν μπορεί να είναι
ούτε ηθικολογική και φιλανθρωπική ούτε νεοφιλελεύθερη. Οφείλει να είναι
ιστορική και πολιτική. Πρέπει συνεπώς να θυμόμαστε πάντοτε ότι το κοινωνικό
κράτος είναι η πιο τυπική ίσως εκδοχή του βιομηχανικού κράτους.

Στην ιστορική μήτρα του κοινωνικού κράτους βρίσκεται άλλωστε το εργατικό
ζήτημα, και το ζήτημα των πόλεων. Αυτή η κοινωνική πίεση ήταν που διαμόρφωσε
άλλους συσχετισμούς και άλλες αντιλήψεις ήδη από το τέλος του περασμένου αιώνα
και μετέτρεψε τα γηρατειά, την ασθένεια, την ανεργία, το πρόβλημα της στέγης
από «ατομικό» ατύχημα σε πολιτικό ζήτημα. Σε ζήτημα κρατικής πολιτικής, σε
πολιτικό διακύβευμα που τέθηκε στο πεδίο της καθολικής ψηφοφορίας. Δεν είναι
μάλιστα καθόλου τυχαίο το γεγονός ότι κοινωνικό κράτος και καθολικό εκλογικό
δικαίωμα βαδίζουν παράλληλα.

Εφόσον λοιπόν στη μεταβιομηχανική εποχή δεν θίγονται τα θεσμικά χαρακτηριστικά
της αντιπροσωπευτικής δημοκρατίας, δεν μεταβάλλονται και οι πολιτικοί λόγοι ­
σχετικά με τη νομιμοποίηση της κρατικής εξουσίας ­ που γέννησαν το κοινωνικό
κράτος. Από την άλλη πλευρά είναι εξίσου προφανές ότι, όπως γίνεται εξαιρετικά
πολύπλοκη η ίδια η κοινωνία και η ίδια η πολιτική, έτσι γίνεται εξαιρετικά
περίπλοκο και το ζήτημα των επιμέρους ρυθμίσεων και ισορροπιών που συγκροτούν
το σύγχρονο κοινωνικό κράτος. Αυτό περιλαμβάνει έναν μεγάλο αριθμό παραγόντων:
από τα δημογραφικά δεδομένα μέχρι τον βαθμό ανάπτυξης του ιδιωτικού
ασφαλιστικού συστήματος.

Ένα ευρωπαϊκό σοσιαλιστικό κόμμα οφείλει σε κάθε περίπτωση να προβάλλει τη
βαθύτατη και αδιατάρακτη σχέση του με το κοινωνικό κράτος. Και αυτό ανεξάρτητα
από όλες τις εκλογικεύσεις, τις επεμβάσεις και τις αποσαφηνίσεις, που είναι
αναγκαίες και οδηγούν στην πολύ καλύτερη και δικαιότερη αξιοποίηση των
διαθέσιμων πόρων. Στο πλαίσιο άλλωστε της αναλογικής και διαφοροποιητικής
ισότητας στόχος ήταν πάντοτε η ίση ρύθμιση ίδιων καταστάσεων και η «άνιση»,
δηλαδή ευνοϊκότερη αντιμετώπιση ανόμοιων, δηλαδή δυσμενέστερων καταστάσεων.
Μοχλός της ιστορικής διαμόρφωσης του κοινωνικού κράτους, πριν καν αυτό
διακηρυχθεί ως έννοια, ήταν ο σεβασμός και η εφαρμογή της αρχής της ισότητας,
της ισότητας όχι μόνον «ενώπιον» αλλά και «εντός» του νόμου ­ δηλαδή όχι μόνο
κατά την εφαρμογή του νόμου, αλλά και ως προς αυτήν καθεαυτή τη ρύθμιση ­ με
το ουσιαστικό περιεχόμενο της ενίσχυσης όσων βρίσκονται σε μειονεκτική θέση.

Ο ΡΟΛΟΣ ΤΟΥ ΦΟΡΟΛΟΓΙΚΟΥ ΣΥΣΤΗΜΑΤΟΣ

Ένα ευρωπαϊκό σοσιαλιστικό κόμμα οφείλει άλλωστε να αποσαφηνίσει τις σχέσεις
του συνολικότερα με το ζήτημα των οικονομικών λειτουργιών του κράτους και των
μηχανισμών κατανομής του κοινωνικού πλεονάσματος.

Υπό αυτή την έννοια, η λειτουργία του φορολογικού συστήματος είναι ένα
εξαιρετικά κρίσιμο ζήτημα για την ιδεολογική ταυτότητα κάθε πολιτικού χώρου.
Όλα τα ερωτήματα για τη σχέση κράτους - κεφαλαίου - εργασίας συνοψίζονται
τελικώς στη φορολογική πολιτική, που κρίνει και το σύνολο σχεδόν των υπολοίπων.

Τώρα όμως γενικόλογες αναφορές στα χαρακτηριστικά ενός φορολογικού συστήματος,
που πρέπει να είναι «δίκαιο, κοινωνικά ευαίσθητο και να συλλαμβάνει όλη τη
φορολογική ύλη», δεν αρκούν. Δεν αρκούν οι αναφορές στην ορθή αναλογία άμεσων
και έμμεσων φόρων ούτε στη δίκαιη κατανομή των βαρών ανάμεσα στη φορολογία του
κεφαλαίου, τη φορολογία μισθωτών υπηρεσιών και τη φορολογία των
αυτοαπασχολουμένων. Δεν αρκεί ούτε η διαμόρφωση μιας λύσης ως προς τη σχέση
του φορολογικού συστήματος με τα ποικίλα επενδυτικά κίνητρα που παίρνουν τη
μορφή προβληματικών και πολλές φορές άδικων φοροαπαλλαγών.

Αυτό που χρειάζεται τώρα είναι ένα φορολογικό σύστημα που θα αντιστοιχεί,
πρώτον, στην οικονομική και παραγωγική πραγματικότητα της χώρας και, δεύτερον,
στη σημερινή κοινωνική διαστρωμάτωση, η οποία εμφανίζει κραυγαλέες αντιθέσεις
και διαφοροποιήσεις στο εσωτερικό της ίδιας επαγγελματικής ή εισοδηματικής
κατηγορίας. Είναι βέβαια αυτονόητο ότι όλα αυτά πρέπει να κινούνται στο
πλαίσιο της κοινοτικής νομιμότητας, που αφήνει όμως ευρύτατα περιθώρια στη
διακριτική ευχέρεια του εθνικού νομοθέτη, στον βαθμό που αυτή δεν οδηγεί σε
ενδοκοινοτικές μετακινήσεις κεφαλαίων.

Το βασικό άρα στοιχείο ενός φορολογικού συστήματος νέου τύπου είναι, κατά τη
γνώμη μου, όχι μόνον ο συνολικός του χαρακτήρας αλλά και η πολιτική και
κοινωνική ευκρίνεια όλων του των ρυθμίσεων. Ένα φορολογικό σύστημα νέου τύπου
πρέπει να είναι πολιτικά υποστηρίξιμο στο σύνολό του και άρα συνδέεται με την
κοινωνική αντιπροσωπευτικότητα των πολιτικών κομμάτων και την ικανότητά τους
να συνθέτουν το γενικό συμφέρον ­ να πείθουν δηλαδή για την πολιτική
αιτιολόγηση, τον οικονομικό ορθολογισμό, την πρακτική αξία, την απλότητα, την
εφαρμοσιμότητα και την κοινωνική ευαισθησία των φορολογικών επιλογών που
συνθέτουν ένα σύστημα με αρχή, μέση και στόχο.

Αυτό σημαίνει ότι το φορολογικό σύστημα πρέπει να αξιολογείται όχι μόνο
δημοσιονομικά ­ αυτό είναι και αυτονόητο και καθοριστικό ­ αλλά οικονομικά, με
την πληρέστερη δυνατή σημασία του όρου.

Ο ΣΤΟΧΟΣ ΤΗΣ ΠΛΗΡΟΥΣ ΑΠΑΣΧΟΛΗΣΗΣ

Το κοινωνικά και πολιτικά κρισιμότερο ζήτημα εξακολουθεί όμως να είναι το
ζήτημα της πλήρους απασχόλησης, ιδίως εκείνες τις περιόδους κατά τις οποίες η
ανάγκη διαμόρφωσης ή διαφύλαξης μακροοικονομικών ισορροπιών οδηγεί σε
περιοριστικές πολιτικές με επίπτωση στον αριθμό των θέσεων εργασίας τόσο στον
δημόσιο όσο και στον ιδιωτικό τομέα. Το πρόβλημα αυτό θα εξακολουθεί να
υπάρχει έως ότου η απασχόληση καταστεί ισότιμος και καθοριστικός δείκτης μιας
ισορροπίας που δεν είναι μόνον μακροοικονομική αλλά και κοινωνική. Η πλήρης
απασχόληση είναι ελάχιστη προϋπόθεση για τη λειτουργία μιας κοινωνίας που
βασίζεται στην έννοια της εργασίας και της απασχόλησης. Πρώτος συνεπώς
πολιτικός και κοινωνικός στόχος είναι αυτός.

Παράλληλος και ισοδύναμος στόχος είναι αυτός που σχετίζεται με την κοινωνική
αντίληψη για την εργασία και τον ελεύθερο χρόνο. Διαμορφώνεται έτσι ένα πολύ
σημαντικό πεδίο για την άσκηση μιας πολιτικής απασχόλησης που συναρθρώνει το
εκπαιδευτικό σύστημα με τον επαγγελματικό προσανατολισμό, την αρχική και τη
συνεχιζόμενη κατάρτιση των εργαζομένων, την κοινωνική προβολή και καταξίωση
νέων επαγγελμάτων, την ενθάρρυνση νέων οικονομικών δράσεων μεταβιομηχανικού
χαρακτήρα κ.ο.κ.

Πρόκειται για παρεμβάσεις που ανάγονται ευθέως στο συνολικό μεταβιομηχανικό
μοντέλο ανάπτυξης της χώρας και στην ανάγκη να επαναπροσεγγίσουμε μέσα από μία
νεωτερική γωνία τα διαρθρωτικά χαρακτηριστικά και τα συγκριτικά πλεονεκτήματα
της ελληνικής οικονομίας τοποθετημένα μέσα στα διεθνή συμφραζόμενα της
ψηφιακής εποχής.

Όλα αυτά απαιτούν βέβαια τη μέγιστη δυνατή εξειδίκευση, τη μετατροπή τους σε
μία αλληλουχία μέτρων. Αυτό όμως μπορεί να γίνει πολύ ευκολότερα από ό,τι
υποθέτει κανείς, καθώς σε όλους τους τομείς εμφανίζονται διαρκώς νέες
δυνατότητες και νέες ευκαιρίες που δείχνουν πόσο μεγάλη σημασία έχει τώρα η
υλική δύναμη των ιδεών. Τίποτα δεν έχει την επενδυτική και οικονομική
γενικότερα αξία μιας νέας, ευέλικτης ιδέας που ανταποκρίνεται σε ανάγκες ή
δυνατότητες της αγοράς και γενικότερα της οικονομίας ­ ανάγκες και δυνατότητες
που μπορεί να μην φαίνονται διά γυμνού οφθαλμού.

Είναι συνεπώς προφανές ότι αυτές οι ιδέες δεν έχουν κάποια θεωρητική σημασία
αλλά μία τελείως πρακτική και οικονομική αξία. Νέες υπηρεσίες, νέα προϊόντα,
νέες εξειδικεύσεις, μικρές σε κεφάλαιο και πλούσιες σε πρωτοτυπία επενδύσεις
και, άρα, νέες πλήρεις θέσεις εργασίας συνθέτουν το τοπίο, που κάποτε λεγόταν
ευέλικτη εξειδίκευση, αργότερα ονομάστηκε κοινωνία της πληροφορίας, σήμερα
μπορεί να λέγεται ψηφιακή εποχή και αύριο κάπως αλλιώς, κατά βάθος όμως
πρόκειται για την ικανότητα να παρακολουθούμε τις εξελίξεις και τις ανάγκες
της κοινωνίας και της οικονομίας.

Όλα αυτά απαιτούν βεβαίως υψηλή ικανότητα οργάνωσης συνδυασμένων δράσεων
ανάμεσα σε υπουργεία και οργανισμούς, επιχειρήσεις, νέους επιστήμονες,
επενδυτές, εξειδικευμένους τεχνικούς, νέου τύπου αγρότες, πρόθυμους
καταναλωτές που έχουν συνειδητοποιήσει τις ανάγκες τους και ξέρουν να εκτιμούν
την πρωτοτυπία και τη νέα αισθητική ως προς τα αγαθά και τις υπηρεσίες κ.ο.κ.

Αυτά δεν αφορούν μόνον ή κυρίως τομείς υψηλής τεχνολογίας, όπως οι
τηλεπικοινωνίες, η πληροφορική, η συντήρηση αρχαιοτήτων, οι οικολογικές
καλλιέργειες, ούτε τομείς ιδιαίτερα soft, όπως τα μέσα ενημέρωσης, η προβολή ή
η οργάνωση πολιτιστικών δραστηριοτήτων, αλλά και τομείς χαμηλής τεχνολογίας
και απολύτως κλασικούς, όπως η τροφοδοσία, η καθαριότητα, τα ταχυδρομεία
κ.ο.κ. Νέα και ενδιαφέροντα πόστα υπάρχουν πάντοτε.

Το άρθρο αυτό είναι απόσπασμα από το βιβλίο του υπουργού Πολιτισμού
Ευάγγελου Βενιζέλου «Πολιτική αναφορά - συμβολή στο διάλογο που
διεξάγεται στο γύρισμα του αιώνα», που κυκλοφορεί σε
λίγες ημέρες από τις εκδόσεις «Παρατηρητής».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16346N081</ED>
<ID>
ID:17607

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N08&aa=1</URL></REF>


Article

<CATEGORY>vin04</CATEGORY>

 <H5>ΤΟΥ ΑΠΟΔΙΔΕΙ ΠΡΟΦΑΝΗ ΠΟΛΙΤΙΚΗ ΣΚΟΠΙΜΟΤΗΤΑ
</H5><H2>Κακλαμάνης κατά του εισαγγελέα
</H2>
«Προφανή πολιτική σκοπιμότητα» αποδίδει ο πρόεδρος της Βουλής, Απόστολος
Κακλαμάνης στις ενέργειες του εισαγγελέα Ισίδωρου Ντογιάκου.

ΣΕ ΔΗΛΩΣΕΙΣ του, ο κ. Κακλαμάνης σχολιάζει την πρωτοβουλία του κ. Ντογιάκου να
τού αποστείλει τον φάκελο που σχετίζεται με την έρευνα για το σπίτι του πρώην
πρωθυπουργού Ανδρέα Παπανδρέου.

Και παρατηρεί ότι «δεν ζητήσαμε εμείς τον φάκελο», αλλά «τον έστειλε ο εν λόγω
εισαγγελικός λειτουργός, καθ' υπέρβασιν νομίζω και των αρμοδιοτήτων του, διότι
απευθύνεται στον πρόεδρο της Βουλής και όχι στον υπουργό Δικαιοσύνης».

Ακόμη, ο κ. Κακλαμάνης τονίζει για τον κ. Ντογιάκο ότι είναι «κάθε άλλο παρά
κινούμενος, κατά τη γνώμη μου, στα πλαίσια των καθηκόντων του και σεβόμενος
τον ίδιο το θεσμό, όχι μόνο τον κοινοβουλευτικό, αλλά και τον θεσμό τον οποίο
υπηρετεί, της Δικαιοσύνης».

Στο μεταξύ, ο κυβερνητικός εκπρόσωπος Δημήτρης Ρέππας απαντώντας σε ερωτήσεις
για τις απόψεις που εξέθεσε η κ. Δήμητρα Παπανδρέου στο Mega σημειώνει ότι «η
μνήμη του Ανδρέα Παπανδρέου είναι εθνική περιουσία».

Και όταν ερωτάται «αν η κ. Παπανδρέου τεμαχίζει τη μνήμη του Ανδρέα Παπανδρέου
και προσπαθεί να εκμεταλλευθεί αυτό για προσωπικό όφελος» τονίζει: «Ο Ανδρέας
Παπανδρέου είναι εθνική περιουσία, ανήκει σε όλους. Δεν ανήκει σε κάποιους!
Πολύ περισσότερο, δεν μπορεί να αποτελέσει εργαλείο κάποιων για να
χρησιμοποιηθεί εναντίον κάποιων άλλων».

Εξάλλου, η Επιτροπή Δεοντολογίας του ΠΑΣΟΚ, έπειτα από εισήγηση του Γραμματέα
του ΠΑΣΟΚ Κώστα Σκανδαλίδη, παρενέβη χθες στη Νομαρχιακή Βορείων Προαστίων για
να δοθεί τελικώς η κάρτα μέλους στην κ. Δήμητρα Παπανδρέου.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16346N091</ED>
<ID>
ID:17608

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N09&aa=1</URL></REF>


Article

<CATEGORY>vin04</CATEGORY>

 <H2>Βρετανικό μαγείρεμα για την Κύπρο
</H2>
ΟΙ ΒΡΕΤΑΝΟΙ μαγειρεύουν. Το μεσημέρι γεύμα για τον Ραούφ Ντενκτάς και το βράδυ
δείπνο για τον πρόεδρο Κληρίδη. Μενού, φυσικά, το Κυπριακό ­ και το πού πάνε
οι εξελίξεις μετά την απόφαση για τους πυραύλους, για την οποία ο Τ. Μπλερ
διαμήνυσε απέραντη ικανοποίηση.

Αν κάτι κάνει τη βρετανική «φιλοφρόνηση» να ξεχωρίζει είναι το γεγονός πως οι
«μάγειρες» θα είναι μάλλον περισσότεροι από τους καλεσμένους. Τρεις Βρετανοί
πρεσβευτές (στην Άγκυρα κ. Λόγκαν, στην Αθήνα κ. Σμιθ, στη Λευκωσία κ. Μάντεν)
και ο «σταρ» της αγγλικής πολιτικής στο Κυπριακό σερ Ντέιβιντ Χάνι
συμπληρώνουν το βρετανικό καρέ. Στην πραγματικότητα όμως αυτό που επιδιώκουν
οι πλέον αρμόδιοι για το Κυπριακό Βρετανοί αξιωματούχοι είναι να πληροφορηθούν
από τα πλέον επίσημα χείλη τις προθέσεις και τις προσδοκίες των δύο πλευρών
και να καταστρώσουν τη νέα βρετανική πολιτική με βάση τα νέα δεδομένα.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16346N092</ED>
<ID>
ID:17655

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N09&aa=2</URL></REF>


Article

<CATEGORY>vin04</CATEGORY>

 <H2>Τον Σεπτέμβριο η λύση για τον «ιό του 2000»
</H2>
ΜΕΧΡΙ ΤΟΝ ερχόμενο Σεπτέμβριο υπολογίζει η κυβέρνηση να έχει ολοκληρώσει τη
δέσμη των μέτρων ώστε οι δημόσιες υπηρεσίες να είναι σε θέση να αντιμετωπίσουν
με επιτυχία τον «ιό του 2000».

Την αισιοδοξία αυτή εξέφρασε χθες ο προϊστάμενος της Διεύθυνσης Ανάπτυξης
Πληροφορικής του υπουργείου Εσωτερικών Γιώργος Τσακογιάννης ο οποίος, μιλώντας
στη Διαρκή Κοινοβουλευτική Επιτροπή Αποτίμησης Τεχνολογίας, διαβεβαίωσε ότι
τους προσεχείς μήνες θα έχουν λυθεί τα προβλήματα λογισμικού των ηλεκτρονικών
υπολογιστών του δημόσιου τομέα. Και πρόσθεσε ότι όλα τα συστήματα προβλέπεται
να έχουν δοκιμαστεί επαρκώς εν όψει του 2000.

Υπενθυμίζεται ότι η «βόμβα της χιλιετίας» ­ όπως χαρακτηρίζεται ο «ιός του
2000» ­ συνίσταται στο γεγονός ότι υπολογιστές παλαιότερης τεχνολογίας
αναγνωρίζουν μόνο τα δύο τελευταία ψηφία του έτους. Αυτό έχει ως αποτέλεσμα να
είναι εξαιρετικά δύσκολο να ξεχωρίσουν π.χ. το 1900 από το 2000 και να υπάρχει
κίνδυνος να «υπολογίζουν», στην αλλαγή αυτού του χρόνου, έναν αιώνα αντί
μερικά δευτερόλεπτα!
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16346N093</ED>
<ID>
ID:17688

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N09&aa=3</URL></REF>


Article

<CATEGORY>vin04</CATEGORY>

 <H5>15 Μαρτίου ο «τραπεζικός μεσολαβητής»
</H5><H2>30 ΕΡΩΤΗΣΕΙΣ
</H2><H2>ΦΩΤΗΣ ΠΑΝΑΓΙΩΤΟΠΟΥΛΟΣ
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

ΝΟΣΤΑΛΓΕΙ: Το «ακακοποίητο» φυσικό περιβάλλον, το πράσινο βουνό, την
καθαρή θάλασσα.

ΔΕΝ ΑΠΟΧΩΡΙΖΕΤΑΙ ΠΟΤΕ: Το καλό βιβλίο.

ΑΞΕΧΑΣΤΟ ΤΑΞΙΔΙ: Οδική διαδρομή στην έρημο, με επισκέψεις σε αγροτικά
χωριά στα κανάλια του Νείλου.

ΒΙΒΛΙΟ ΠΟΥ ΔΙΑΒΑΖΕΙ: «Το ταξίδι στον αρχαίο κόσμο» του Lionel Casson.

ΜΟΥΣΙΚΗ ΠΟΥ ΤΟΝ ΞΕΚΟΥΡΑΖΕΙ: Κλασική και έντεχνη ελληνική μουσική.

ΠΟΙΟΝ ΘΑ ΚΑΛΟΥΣΕ ΣΕ ΓΕΥΜΑ: Τον Συνήγορο του Πολίτη, καθηγητή κ. Διαμαντούρο.

Στο πρόσωπο του κ. Φώτη Παναγιωτόπουλου θα ενσαρκωθεί ο θεσμός του
«τραπεζικού μεσολαβητή» ή αλλιώς του συνηγόρου του πολίτη στις σχέσεις του με
τις τράπεζες, που θα κάνει τα πρώτα του «βήματα» από τις 15 Μαρτίου. Όπως
τονίζει ο κ. Παναγιωτόπουλος, στόχος του θεσμού είναι να διευκολύνει τη ριζική
επίλυση των διαφορών μεταξύ των τραπεζών και των πελατών.

ΕΡ.: Τι θα κάνει ο τραπεζικός μεσολαβητής;

ΑΠ.: Θα διευκολύνει τη φιλική επίλυση των διαφορών μεταξύ τραπεζών και πελατών τους.

ΕΡ.: Συνήγορος του πολίτη και κατήγορος των τραπεζών;

ΑΠ.: Αμερόληπτος κριτής.

ΕΡ.: Πότε ξεκινά αυτός ο νέος θεσμός;

ΑΠ.: Από τις 15 Μαρτίου.

ΕΡ.: Δύσκολο το έργο που αναλαμβάνετε;

ΑΠ.: Όπως κάθε επίλυση διαφορών.

ΕΡ.: Υπάρχουν πολλές διαφορές ανάμεσα στους πολίτες και στις τράπεζες;

ΑΠ.: Ελπίζω, όχι.

ΕΡ.: Είσθε αισιόδοξος ότι θα βρίσκεται τελικά η χρυσή τομή εκτός δικαστηρίων;

ΑΠ.: Αυτό θα είναι η επιδίωξη του τραπεζικού μεσολαβητή.

ΕΡ.: Οι σχέσεις τραπεζών και πολιτών;

ΑΠ.: Διαρκώς βελτιούμενες. Όλο και περισσότερο βασίζονται στη διαφάνεια και
στην αμοιβαία εμπιστοσύνη.

ΕΡ.: Οι τράπεζες βρίσκονται δίπλα ή απέναντι στον πολίτη;

ΑΠ.: Ποτέ, συνειδητά, απέναντι.

ΕΡ.: Πρέπει να τον πλησιάσουν με περισσότερο αγνές προθέσεις;

ΑΠ.: Να του προσφέρουν καλύτερη εξυπηρέτηση.

ΕΡ.: Υπάρχει διαφορά μεταξύ των ελληνικών και ξένων τραπεζών στις σχέσεις τους
με τους πελάτες;

ΑΠ.: Στο βαθμό που οι σχέσεις προσδιορίζονται από το επίπεδο εκσυγχρονισμού
και το είδος της πελατείας.

ΕΡ.: Ποιο είναι το αδύνατο σημείο των ελληνικών τραπεζών;

ΑΠ.: Το υψηλό λειτουργικό κόστος, που επηρεάζει αρνητικά τη διεθνή
ανταγωνιστικότητά τους.

ΕΡ.: Πρέπει να «τρέξουν» για να προλάβουν;

ΑΠ.: Τα νέα προϊόντα και οι διαρθρωτικές αλλαγές δείχνουν ότι ήδη «τρέχουν».

ΕΡ.: Τι θέλει πάνω απ' όλα ο πολίτης από τις τράπεζες;

ΑΠ.: Άνετη εξυπηρέτηση με χαμηλό κόστος. Επίσης συμβουλές, ευπρέπεια και κλίμα εμπιστοσύνης.

ΕΡ.: Όμως, φταίνε για όλα οι τράπεζες;

ΑΠ.: Ασφαλώς, όχι.

ΕΡ.: Δεν πρέπει και ο πολίτης να είναι πιο προσεκτικός;

ΑΠ.: Επιβάλλεται. Να εκτιμά τις οικονομικές δυνατότητές του και να μην
επεκτείνεται σε υπερδανεισμό.

ΕΡ.: Πού εντοπίζονται οι μεγάλες διαφορές πολιτών και τραπεζών;

ΑΠ.: Στα δάνεια.

ΕΡ.: Τα νέα τραπεζικά προϊόντα εγκυμονούν νέα προβλήματα στις σχέσεις μεταξύ
των δύο πλευρών;

ΑΠ.: Και στις μεταξύ τους σχέσεις και για κάθε πλευρά χωριστά.

ΕΡ.: Το νέο πεδίο των συναλλαγών που ανοίγεται μέσω του Ίντερνετ κάνει πιο
αναγκαίο το ρόλο σας;

ΑΠ.: Προσθέτει στο έργο του τραπεζικού μεσολαβητή νέες εστίες παραπόνων.

ΕΡ.: Από πόσα άτομα θα απαρτίζεται η υπηρεσία του τραπεζικού μεσολαβητή;

ΑΠ.: Δώδεκα, πλέον ο τραπεζικός μεσολαβητής.

ΕΡ.: Τι θα κάνετε αν μία τράπεζα δεν συμμορφώνεται στις συστάσεις σας;

ΑΠ.: Δεν προβλέπονται κυρώσεις. Ο συναλλασσόμενος θα μπορεί να προσφύγει στα δικαστήρια.

ΕΡ.: Αν δεν συμμορφώνεται ο πολίτης;

ΑΠ.: Ο πολίτης δεν δεσμεύεται από τις αποφάσεις του μεσολαβητή.

ΕΡ.: Θα ελέγχετε και τις παραπλανητικές διαφημίσεις των τραπεζών για αποδόσεις κ.ά;

ΑΠ.: Τα παράπονα που προέρχονται από τα αίτια αυτά θα εξετάζονται.

ΕΡ.: Δεν άργησε να εφαρμοσθεί και αυτός ο θεσμός στην Ελλάδα;

ΑΠ.: Έχουν ήδη προηγηθεί ένδεκα χώρες στην Ε.Ε.

ΕΡ.: Στις άλλες χώρες που εφαρμόζεται έχει επιτυχία;

ΑΠ.: Σημειώνει επιτυχία στις χώρες αυτές.

ΕΡ.: Μέχρι τώρα βλέπατε τα πράγματα από το πόστο ενός τραπεζίτη, τώρα θα τα
βλέπετε ως αμερόληπτος μεσολαβητής. Μεγάλη η αλλαγή;

ΑΠ.: Και ο τραπεζίτης πρέπει να είναι αμερόληπτος και φιλικός στον πελάτη.

ΕΡ.: Θα χάσετε τον ύπνο σας από το πλήθος των υποθέσεων;

ΑΠ.: Ελπίζω ο μεγαλύτερος αριθμός περιπτώσεων να αντιμετωπίζεται από τις
υπηρεσίες παραπόνων των τραπεζών.

ΕΡ.: Από υποδιοικητής της Αγροτικής Τράπεζας, εισβάλετε σε έναν νέο χώρο. Σας
αρέσει το ρίσκο;

ΑΠ.: Μια αλλαγή-πρόκληση. Τη δέχθηκα ευχαρίστως.

ΕΡ.: Τι θέλετε, πάνω από όλα, να πετύχετε το 1999 ως τραπεζικός μεσολαβητής;

ΑΠ.: Να κερδίσει ο θεσμός την εμπιστοσύνη του κοινού.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16346N102</ED>
<ID>
ID:17652

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N10&aa=2</URL></REF>


Article

<CATEGORY>vin06</CATEGORY>

 <H5>ΣΥΝΕΧΙΣΤΗΚΕ ΧΘΕΣ Η ΔΙΚΗ ΤΟΥ ΜΗΤΡΟΠΟΛΙΤΗ ΖΑΚΥΝΘΟΥ ΧΡΥΣΟΣΤΟΜΟΥ
</H5><H2>Απειλεί με αποχώρηση
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Με αποχώρηση από το εκκλησιαστικό δικαστήριο απειλεί ο Μητροπολίτης
Ζακύνθου καθώς τα μέλη του, αν και παραδέχονται ότι δεν ισχύει η κατηγορία της
σιμωνίας (χρηματισμός), δεν δέχονται αυτό να καταγραφεί στα πρακτικά. Αργά
χθες το βράδυ ο συνήγορος του κ. Χρυσόστομου κατήγγειλε τις διαδικασίες,
λέγοντας ότι είναι έξω από κάθε νομική πρακτική.

Ζακύνθου Χρυσόστομος. Τα μέλη του εκκλησιαστικού δικαστηρίου παραδέχονται ότι
δεν ισχύει η κατηγορία του χρηματισμού, αλλά δεν δέχονται αυτό να καταγραφεί
στα πρακτικά

ΟΛΑ ΑΡΧΙΣΑΝ όταν άγνωστο πώς στο κατηγορητήριο περιελήφθησαν οι κατηγορίες
περί αμφισβήτησης του χριστολογικού δόγματος (απόρριψη της φύσης του Χριστού),
η οποία τελικά έπειτα από ένσταση έπαψε να ισχύει, και της εμμονής στη σιμωνία
(εκτέλεση μυστηρίων με χρήματα), η οποία παραμένει, αν και προφορικά δεν την
αποδέχονται και α μέλη του δικαστηρίου.

ΕΝΣΤΑΣΗ

Έτσι, χθες από την πρώτη στιγμή της συνεδρίασης, στην οποία για πρώτη φορά
στην ιστορία του θεσμού παραβρέθηκαν και περίπου 20 ιερείς από τη Ζάκυνθο που
έχουν έρθει για να στηρίξουν τον κ. Χρυσόστομο, ο δικηγόρος κ. Διονύσης
Γκούσκος κατέθεσε ένσταση η οποία εξετάσθηκε, όπως είπε, μέσα σε ιδιαίτερα
βαρύ κλίμα.

Στις οκτώ το βράδυ στην πρώτη διακοπή τα πνεύματα οξύνθηκαν και η πλευρά του
Ζακύνθου απείλησε με αποχώρηση. Ένα ενδεχόμενο το οποίο εξακολουθεί να υπάρχει
και σήμερα σε περίπτωση που το δικαστήριο επιμείνει να κρίνει την ένσταση μαζί
με την ουσία της υπόθεσης.

Παρά τις αντιρρήσεις όμως, χθες τα μέλη του δικαστηρίου προχώρησαν τις
διαδικασίες και διαβάστηκαν οι καταθέσεις των μαρτύρων κατηγορίας. 
Όμως από προχθές τα μέλη του δικαστηρίου βρέθηκαν πολλές φορές σε δύσκολη θέση
από την παρουσία του δικηγόρου και έτσι χθες αναγκάστηκαν να ζητήσουν την
συνδρομή νομικών ως ειδικών συμβουλών οι οποίοι όμως δεν εμφανίστηκαν, με
αποτέλεσμα η πλευρά Ζακύνθου να κάνει λόγο για μυστικούς συμβούλους και σκοπιμότητες.

ΤΑΚΤΙΚΗ

Η διαδικασία θα συνεχιστεί και σήμερα, χωρίς κανείς να γνωρίζει αν ολοκληρωθεί
η όχι, καθώς πολλοί είναι αυτοί οι οποίοι εκτιμούν ότι πλέον όλα είναι θέμα
τακτικής. Φίλοι του Ζακύνθου εκτιμούσαν και μετά τη χθεσινή εξέλιξη ότι
κρύβονται σκοπιμότητες. 
Ο ίδιος δε ο συνήγορός του άφησε να εννοηθεί ότι η δίκη γίνεται γιατί μέχρι
σήμερα ο κ. Χρυσόστομος δεν ζήτησε συγγνώμη για όσα είπε στη συνέντευξή του
στο περιοδικό.

Πέρα από τη δίκη για την οποία ο Αρχιεπίσκοπος δεν έχει εκφραστεί επίσημα,
χθες το μεσημέρι στη συνάντηση του με τους δημοσιογράφους σχολίασε για μια
ακόμη φορά τις μαθητικές καταλήψεις. Απαντώντας στο σύνθημα των μαθητών «κάτσε
καλά Χριστόδουλε» είπε: «Εγώ καλά κάθομαι. Οι μαθητές προτιμούν τις καταλήψεις
για να μην κάνουν μάθημα. Όταν μεγαλώσουν, είναι σίγουρο ότι θα πουν στερνή
μου γνώση να σ' είχα πρώτα...».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16346N111</ED>
<ID>
ID:17567

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N11&aa=1</URL></REF>


Article

<CATEGORY>vin06</CATEGORY>

 <H2>Έπιασαν στη Βραζιλία τους απαγωγείς του Λαγώνικου
</H2>
ΣΥΝΕΛΗΦΘΗΣΑΝ χθες στη Βραζιλία σε μία πλαζ του Ρίο οι τρεις απαγωγείς του
δισεκατομμυριούχου Έλληνα της Λωζάννης Στέφανου Λαγώνικου που στις 21
Δεκεμβρίου 1998 τον απήγαγαν στο κέντρο της Λωζάννης και είχαν ζητήσει πέντε
εκατομμύρια ελβετικά φράγκα για λύτρα (δηλαδή ένα δισ. δρχ). Με την πρώτη δόση
των λύτρων, 500.000 ελβετικά φράγκα που απέσπασαν, κατόρθωσαν να διαφύγουν στο
εξωτερικό μετά την απελευθέρωση από την Αστυνομία του Λαγώνικου και
κατεζητούντο από την Αστυνομία, την Ιντερπόλ και ιδιωτικούς ντετέκτιβ της
οικογένειας Λαγώνικου.

Οι τρεις καταζητούμενοι, οι οποίοι είχαν εντοπιστεί, ήταν γνωστοί του Στέφανου
Λαγώνικου ­ μάλιστα ο «εγκέφαλος» της σπείρας Κριστιάν Πιντού ήταν συμμαθητής
και οικογενειακός φίλος. Οι δύο άλλοι είναι ο Πασκάλ Σουμάχερ και η Κάτια
Παστόρι, τέως Μις Γαλλοελβετία.

Η Αστυνομία της Λωζάννης ευθύς εξαρχής είχε δηλώσει ότι επρόκειτο μάλλον για
ερασιτέχνες διότι είχαν κάνει ορισμένα βασικά λάθη και έτσι ελευθερώθηκε
έπειτα από 24 ώρες ο Στέφανος Λαγώνικος.

Η Κάτια Παστόρι τηλεφωνούσε συχνά στον πατέρα της λέγοντας ότι είναι σε μία
εξωτική πλαζ και έτσι η Ιντερπόλ και οι ιδιωτικοί ντετέκτιβ που είχε προσλάβει
η οικογένεια Λαγώνικου και για τους οποίους διέθεσε απεριόριστα χρηματικά ποσά
κατόρθωσαν να τους εντοπίσουν στην πλαζ Κόπα-Καμπάνα. 
Σύνελήφθησαν χθες το πρωί και μεταφέρθηκαν αεροπορικώς στην Ελβετία το βράδυ.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16346N112</ED>
<ID>
ID:17623

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N11&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Και η φυγή δεν έγινε...
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΕΧΩ ήδη ανοίξει την πόρτα, παλτό, γάντια και κασκόλ, τα κλειδιά ­ τα δικά μου
κλειδιά ­ στο χέρι, ρίχνω μια τελευταία ματιά πίσω μου και ετοιμάζομαι να βγω
στον παγωμένο αέρα και τη βροχή, θυμάμαι ότι τα μαλλιά μου είναι ακόμη
βρεγμένα, αλλά δεν γυρίζω πίσω...

Δεν είπα ότι φεύγω, συνήθεια παλαιόθεν, οι φυγές είναι άλλωστε στην
πραγματικότητα μια βαθιά προσωπική υπόθεση, δεν χωρούν σε ανακοινώσεις και αναλύσεις...

Περπατώ στους έρημους δρόμους, η βροχή μού μοιάζει ένα δεύτερο προστατευτικό
παλτό ­ πάντα είχα καλή σχέση μαζί της, από τότε, από τα Γιάννινα. Πιάνω τον
εαυτό μου να νοσταλγεί κιόλας την Ιουστίνη που άφησα, συνεχίζω όμως να
περπατάω με τον ίδιο ρυθμό...

Ξαφνικά, αλλά χωρίς κανέναν τρόμο, διαπιστώνω ότι δεν περπατώ μόνη μου, ότι ο
ήχος που ακούω δεν είναι μονάχα των δικών μου βημάτων κι όταν νιώθω το χέρι
στο μπράτσο μου, σταθερό και σίγουρο ­ για τη θέση του, λέω, ή για την
ιδιοκτησία του, ποιος ξέρει ­ δεν ξαφνιάζομαι...

Προχωρούμε βουβοί, δεν ξέρω για πόση ώρα, δεν μιλούμε για τη φυγή μου, δεν
ρωτώ πού την έμαθε ή γιατί ήρθε να την εμποδίσει, στην ηλικία μου ξέρω πια πως
υπάρχουν και κάποια πλάσματα με ευφυΐα τόσο διευρυμένη, που γίνεται ένα με το ένστικτο...

Όταν οι λέξεις εισέρχονται στη σιωπή δεν είναι γι' αυτά, είναι για τα άλλα, το
απέραντο νευρωτικό μωσαϊκό, που όμως πάλι είμαστε εμείς...

Δεν ξέρω ποιος οδήγησε τα βήματα πίσω στην πόρτα, δεν έχει και σημασία,
συνένοχοι είμαστε ούτως ή άλλως, μπαίνω μέσα και βγάζω όλα τα μουσκεμένα ρούχα
­ και κοιτάζομαι σε τούτο τον ιδιότυπο καθρέφτη μου που ήρθε μαζί...

Είναι η πρώτη φορά εδώ και μέρες που δεν φοβάμαι.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16346N113</ED>
<ID>
ID:17691

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N11&aa=3</URL></REF>


Article

<CATEGORY>vin06</CATEGORY>

 <H5>ΣΗΜΑ ΚΙΝΔΥΝΟΥ ΓΙΑ ΤΗ ΔΗΜΟΣΙΑ ΠΑΙΔΕΙΑ, ΚΑΘΩΣ ΧΙΛΙΑΔΕΣ ΓΟΝΕΙΣ ΜΑΘΗΤΩΝ ΠΟΥ
ΦΟΙΤΟΥΝ ΣΕ ΥΠΟ ΚΑΤΑΛΗΨΗ ΣΧΟΛΕΙΑ ΨΑΧΝΟΥΝ ΑΠΕΓΝΩΣΜΕΝΑ ΛΥΣΗ
</H5><H2>Ο κίνδυνος να χαθεί η χρονιά τούς οδηγεί στα ιδιωτικά
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ - ΛΑΜΠΡΙΝΗ ΣΤΑΜΑΤΗ</AUTHOR>

Σε απόγνωση βρίσκονται χιλιάδες γονείς, λόγω της παρατεινόμενης κρίσης στην
Παιδεία. Η δημόσια εκπαίδευση εκπέμπει σήμα κινδύνου. Μπροστά στον κίνδυνο να
χαθεί η σχολική χρονιά, πολλοί μαθητές μετεγγράφονται σε ιδιωτικά σχολεία ή
ακόμη και σε άλλα δημόσια, που δεν βρίσκονται υπό κατάληψη.

ΤΡΟΜΟΚΡΑΤΗΜΕΝΟΙ από τις εξελίξεις, οι γονείς καλούν τις γραμματείες των
ιδιωτικών σχολείων, ζητώντας να μάθουν αν μπορούν να μετεγγράψουν εκεί τα
παιδιά τους. Παρ' όλο που στη μέση της χρονιάς οι κενές θέσεις στα ιδιωτικά
σχολεία είναι λιγοστές, οι έκτακτες εγγραφές μαθητών από δημόσια σχολεία είναι δεκάδες.

«Τα χρήματα για τα δίδακτρα σε ένα ιδιωτικό σχολείο σίγουρα δεν μας
περισσεύουν», λέει η κ. Ελένη Μουρέλου, μητέρα δύο αγοριών που φοιτούν στη
δεύτερη τάξη Λυκείου, στον Πειραιά. «Μέσα σε όλη αυτή την αναστάτωση όμως,
φαίνεται πως αυτή είναι η μόνη λύση. Φοβάμαι όμως πως πολλές είναι οι
"επιχειρήσεις της εκπαίδευσης" που θα προσπαθήσουν να εκμεταλλευτούν την κρίση
για οικονομικό όφελος».

ΑΠΟ ΤΗΝ ΠΡΩΤΗ!

Ενδεικτικό της κατάστασης είναι πως σε πολλά ιδιωτικά σχολεία έχουν ήδη
«κλείσει» ακόμη και τα τμήματα για την... Πρώτη Δημοτικού, παρ' ότι οι
εγγραφές γίνονται κανονικά σε τέσσερις μήνες! «Αρκετοί γονείς έχουν
αναστατωθεί από την κατάσταση που επικρατεί στη δημόσια εκπαίδευση και
σπεύδουν να κρατήσουν θέσεις, από τόσο νωρίς, για τα παιδιά τους που ξεκινούν
του χρόνου το σχολείο», λέει ο κ. Νίκος Αρναούτης, διευθυντής στην Αδαμάντιο Σχολή.

Πάντως, το μεγάλο «μπαμ» ­ ιδίως αν η κρίση στη δημόσια εκπαίδευση συνεχιστεί
­ θα γίνει, σύμφωνα με όλες τις ενδείξεις, τον ερχόμενο Μάιο, οπότε και
αρχίζουν οι προεγγραφές για τα περισσότερα ιδιωτικά σχολεία. Ωστόσο, η διαρροή
προς την ιδιωτική εκπαίδευση γεννά επιφυλάξεις. «Η δημόσια εκπαίδευση
κινδυνεύει να συκοφαντηθεί», λέει ο κ. Δημήτρης Καραχάλιος, πρόεδρος του
Συλλόγου Εκπαιδευτικών Λυκείου του Κολλεγίου Αθηνών. «Μέριμνα της πολιτείας θα
πρέπει να είναι η ενίσχυση της δημόσιας εκπαίδευσης, όσο καλά κι αν είναι τα
ιδιωτικά σχολεία». 
Σε ορισμένα ιδιωτικά, το τηλέφωνο χτυπά κάθε τέταρτο της ώρας. «Ανά μισάωρο
εμφανίζεται κάποιος ενδιαφερόμενος. Είναι γονείς που έχουν αναστατωθεί και
ζητούν να μάθουν αν μπορούν να γράψουν τα παιδιά τους στο σχολείο», λέει ο κ.
Γιώργος Λυξουριώτης, λυκειάρχης στο ιδιωτικό σχολείο Saint Paul. Μόνο στα
Εκπαιδευτήρια Ζηρίδη, όπως λέει η κ. Γιώτα Σαράντη, υπεύθυνη επικοινωνίας του
σχολείου, έχουν γραφτεί, μέσα στις τελευταίες δέκα μέρες, περίπου 30 μαθητές,
από δημόσια σχολεία.

«ΔΙΑΡΡΟΕΣ»

Η κατάσταση είναι περίπου η ίδια σε όλα σχεδόν τα ιδιωτικά σχολεία. Με
εξαίρεση κάποια λιγοστά που έχουν ως πάγια πολιτική να μην πραγματοποιούν
εγγραφές στη μέση της σχολικής χρονιάς. «Ο αριθμός των μαθητών που φεύγουν από
το δημόσιο σχολείο για να πάνε στο ιδιωτικό έχει αυξηθεί περισσότερο από 10%»,
τονίζει ο πρόεδρος της Ομοσπονδίας Ιδιωτικών Εκπαιδευτικών Λειτουργών Ελλάδος
(ΟΙΕΛΕ), κ. Μιχάλης Κουρουτός. 
Είναι χαρακτηριστικό πως στο δικό του σχολείο, το Λεόντειο Λύκειο Πατησίων,
έχουν έρθει, τον τελευταίο καιρό, 20 νέοι μαθητές. «Η ζήτηση είναι πολύ
μεγαλύτερη. Περίπου 40 μαθητές ζήτησαν να εγγραφούν», λέει ο διευθυντής του
σχολείου, κ. Φρανσουά Κρητικός.

«Διαρροές» όμως δεν εμφανίζονται μόνο προς τα ιδιωτικά, αλλά και προς τα
δημόσια που δεν τελούν υπό κατάληψη. «Είναι αλήθεια πως πολλοί μαθητές των
Λυκείων που έχουν μήνες να λειτουργήσουν ζητούν να πάνε σε άλλα δημόσια
σχολεία, που έχουν κανονικά μαθήματα», λέει ο κ. Αλέκος Ιωαννίδης,
προϊστάμενος του Α' Γραφείου Δευτεροβάθμιας Εκπαίδευσης της Νομαρχίας Πειραιά.
«Προσπαθούμε να συγκρατήσουμε το ρεύμα, ελπίζοντας πως θα βρεθεί λύση και το
αδιέξοδο θα πάρει τέλος».

ΤΟ ΚΛΙΜΑ

Σύμφωνα με στοιχεία της ΕΣΥΕ, οι αυξομειώσεις των τελευταίων χρόνων στον
αριθμό των μαθητών ιδιωτικών σχολείων ήταν μικρές. Στα ιδιωτικά Γυμνάσια, την
περίοδο 1997-1998, παρατηρήθηκε αύξηση 0,6% σε σχέση με την προηγούμενη
χρονιά, ενώ στα Λύκεια είχαμε μείωση κατά 3,5%. 
Η εικόνα που διαγράφεται τις ημέρες αυτές είναι διαφορετική. «Οι γονείς δεν
ανησυχούν μόνο για τα μαθήματα που χάνονται αλλά και για τη διαπαιδαγώγηση που
λαμβάνουν τα παιδιά τους, μέσα στο γενικότερο κλίμα των καταλήψεων», τονίζει ο
κ. Ιγνάτιος Καπετάνιος, γενικός διευθυντής στο Λεόντειο Λύκειο Νέας Σμύρνης.

Απ' άκρη σ' άκρη στην Ελλάδα, σε όλα τα διευθυντικά γραφεία και τις
γραμματείες των ιδιωτικών σχολείων, το κύριο θέμα συζήτησης, εδώ και μέρες,
είναι η μαζική εκδήλωση ενδιαφέροντος για εγγραφές. «Δεχόμαστε πάρα πολλά
τηλέφωνα καθημερινά από γονείς μαθητών με πολύ υψηλές επιδόσεις», λέει η κ.
Βάσω Σιλιγαρδάκη, διευθύντρια στο Λύκειο της Ελληνογερμανικής Αγωγής.

«Έρχονται νέοι μαθητές, αλλά έχουν αρκετά κενά. Στην αρχή, τουλάχιστον,
χρειάζονται ιδιαίτερη προσοχή», λέει ο κ. Νίκος Πρίντεζης, διευθυντής Λυκείου,
στην Ελληνογαλλική Σχολή «Jeanne D' Arc».

«Οι γονείς των παιδιών της Α' και Β' Λυκείου ζητούν εναγωνίως λύσεις», λέει ο
κ. Χρήστος Γείτονας, από τα Εκπαιδευτήρια Κωστέα-Γείτονα. «Οι θέσεις που
έχουμε αυτή τη στιγμή είναι λίγες. Κατ' εξαίρεσιν έχουν γίνει κάποιες εγγραφές».

«Οι γονείς έχουν απελπιστεί», λέει η κ. Φούλα Πισπιρίγκου, λυκειάρχης στη
Σχολή Μωραΐτη. «Είναι πάρα πολύ μεγάλη η ζήτηση για τις δυο πρώτες τάξεις του
Λυκείου. Όμως, πολιτική του σχολείου μας, εδώ και χρόνια, είναι να μην κάνουμε
εγγραφές στη μέση της χρονιάς».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16346N121</ED>
<ID>
ID:17568

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N12&aa=1</URL></REF>


Article

<CATEGORY>vin06</CATEGORY>

 <H2>«Ναι στον διάλογο, αλλά και στη μεταρρύθμιση» * Πάγκαλος οξύτατος κατά πάντων
για την κρίση στην Παιδεία
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΓΕΦΥΡΑ επικοινωνίας και διαλόγου με τους εμπλεκομένους στην περί την Παιδεία
κρίση, επιδιώκει η κυβέρνηση, η οποία κάλεσε χθες τους φορείς της
εκπαιδευτικής κοινότητας να διαβούν την «πόρτα του υπουργείου Παιδείας».
Κυβερνητική πηγή έλεγε χαρακτηριστικά ότι «θέλουμε να ζεστάνουμε την
επικοινωνία» και «σηκώνουμε τη σημαία του διαλόγου».

Η ίδια πηγή, ωστόσο, έλεγε ότι η έμφαση στον διάλογο δεν σημαίνει εγκατάλειψη
της εκπαιδευτικής μεταρρύθμισης, στην οποία «θα επιμείνουμε ­ και όποιος
αντέξει». Στο μεταξύ, το θέμα της παιδείας και των τρεχουσών εξελίξων
αναμένεται να θίξει ο πρωθυπουργός στο σημερινό υπουργικό Συμβούλιο.

Την ίδια στιγμή, ο Θόδωρος Πάγκαλος, μιλώντας για την κρίση στην Παιδεία,
χρησιμοποίησε βαριές εκφράσεις κατά πάντων: μαθητών, εκπαιδευτικών, κομμάτων
της αντιπολίτευσης... Ακόμη και στις ευθύνες του ΠΑΣΟΚ, αφού κυβερνά τα 15 από
τα τελευταία 18 χρόνια, αναφέρθηκε ο υπουργός Εξωτερικών.

Και ενώ ο κυβερνητικός εκπρόσωπος ανέβασε τους τόνους της αντιπαράθεσης με τη
Ν.Δ. και τα άλλα κόμματα της αντιπολίτευσης, στον χώρο της αξιωματικής
αντιπολίτευσης σημειώθηκε «εσωτερική εμπλοκή». Αιτία, η δήλωση του βουλευτού
Σάββα Τσιτουρίδη, ότι οι μαθητές δεν μπορούν να γυρίσουν ηττημένοι στα σχολεία
­ ερχόμενος έτσι σε αντίθεση με τη διατυπωμένη από τον Κώστα Καραμανλή γραμμή
για την Παιδεία ­ ότι τα σχολεία πρέπει να ανοίξουν.

Ο Δημήτρης Ρέππας κατηγόρησε τον κ. Καραμανλή ότι «από τη μια καλεί τους
μαθητές να επανέλθουν στα σχολεία, από την άλλη φανερά υποκριτής ­ στη
συγκεκριμένη τουλάχιστον περίπτωση ­ δεν μπορεί να επιβάλει τη γραμμή του
κόμματός του στα κομματικά του στελέχη, τα οποία στη διοίκηση της ΟΛΜΕ τηρούν
μια σκληρή στάση και συντελούν με κάθε τρόπο στο να συνεχισθεί η μη λειτουργία
των σχολείων».

Στη συνέχεια, ωστόσο, ο κυβερνητικός εκπρόσωπος διεύρυνε την κριτική του και
προς την υπόλοιπη αντιπολίτευση, λέγοντας πως «πιστεύουμε ότι και τα πολιτικά
κόμματα με τη στάση τους συμβάλλουν στη συντήρηση αυτού του φαινομένου. Η
στάση τους, δεν είναι υπεύθυνη στάση».

Ο κ. Ρέππας επανέλαβε επίσης πως «θα πρέπει οι φορείς της εκπαιδευτικής
κοινότητας την πόρτα του υπουργείου Παιδείας, που είναι ανοικτή, να την
πλησιάσουν, να τη διαβούν, να πάνε στο γραφείο του υπουργού Παιδείας και να
συζητήσουν τα θέματα που τους απασχολούν».

Πιο οξύς υπήρξε χθες ο Θόδωρος Πάγκαλος. Σε δηλώσεις του ύστερα από συνάντηση
με τον ομόλογό του τού Σουρινάμ ­ και ενώ συνεχιζόταν το συλλαλητήριο ­ ο
υπουργός Εξωτερικών τόνισε πως «ούτε οι μαθητές ούτε οι καθηγητές δεν
δουλεύουν αρκετά. Δουλεύουν απαράδεκτα λίγο. Και η κύρια ευθύνη γι' αυτή την
κατάσταση βεβαίως οφείλεται στις κυβερνήσεις του ΠΑΣΟΚ που κυβέρνησαν τον τόπο
τα τελευταία 18 χρόνια, 18 μείον τρία, 15». Και ο κ. Πάγκαλος πρόσθεσε:
«Μαθητές και καθηγητές με την ανοχή των γονέων έχουν μπει σε ένα σύστημα
αμοιβαίας και συνεχώς διευρυνόμενης διαφθοράς και αγραμματοσύνης. Θέλουμε να
μείνουν αγράμματοι; Ας συνεχίσουμε στον ίδιο δρόμο».

Σύμφωνα με τον υπουργό Εξωτερικών, «επειδή μαθητές και καθηγητές έχουν
αμοιβαίως διαφθαρεί και δεν εργάζονται στα δημόσια σχολεία, σπουδάζουν και
μορφώνονται μόνο τα παιδιά των πλουσίων οικογενειών. Όσοι θέλουν να μείνουμε
στην κατάσταση που υπήρχε μέχρι τώρα, θέλουν να υπάρχει ολιγαρχία του πλούτου
στην Ελλάδα και ταξικές διακρίσεις».

Και ο κ. Θόδωρος Πάγκαλος κατέληξε: «Τα πράγματα είναι απλά και ο καθένας
πρέπει να αναλάβει τις ευθύνες του, διότι εδώ και η Νέα Δημοκρατία στην ουσία
έχει ποδοπατήσει τις φιλελεύθερες αρχές της και το ΚΚΕ και ο Συνασπισμός στην
ουσία ενισχύουν μια κατάσταση που ευνοεί τις διακρίσεις με βάση τον πλούτο».

Πάντως, πρόβλημα στη Νέα Δημοκρατία προέκυψε ξαφνικά χθες με την προτροπή προς
τους καταληψίες-μαθητές του υπεύθυνου του Τομέα Αγροτικού του κόμματος Σάββα
Τσιτουρίδη, να μην επιστρέψουν στα σχολεία ηττημένοι. Οι δηλώσεις αυτές του
βουλευτή Κιλκίς της αξιωματικής αντιπολίτευσης και από τους στενούς συνεργάτες
του Κώστα Καραμανλή, μόλις έγιναν γνωστές, προκάλεσαν την έντονη αντίδραση
μελών του Κοινοβουλίου.

Αρκετοί βουλευτές του ΠΑΣΟΚ κατηγόρησαν τη Ν.Δ. ότι «άλλα λέει στη Βουλή ο
αρχηγός της και άλλα ορισμένα στελέχη της, τα οποία ρίχνουν λάδι στη φωτιά των
μαθητικών κινητοποιήσεων».

Εντύπωση όμως προκάλεσαν οι δηλώσεις τού κ. Τσιτουρίδη και μέσα στην
Κοινοβουλευτική Ομάδα της Νέας Δημοκρατίας, ορισμένα στελέχη της οποίας
ανέφεραν στους διαδρόμους της Βουλής ότι με τέτοιου είδους θέσεις «χαλάει η
μέχρι τώρα εικόνα του κόμματος για εξομάλυνση της κατάστασης και έναρξη
ανοιχτού διαλόγου ανάμεσα στους φορείς της εκπαιδευτικής κοινότητας». Οι
συγκεκριμένες απόψεις εκφράστηκαν λίγο πριν από τη λήξη του μαθητικού
συλλαλητηρίου, όταν ολιγομελής αντιπροσωπεία του Συντονιστικού των μαθητών
επισκέφθηκε τους εκπροσώπους των κομμάτων στη Βουλή.

Οι μαθητές διετύπωσαν τις θέσεις τους και στους εκπροσώπους των υπολοίπων
κομμάτων. Ο βουλευτής του ΠΑΣΟΚ Δημήτρης Κατσιλιέρης υποσχέθηκε να μεταφέρει
τα αιτήματά τους στην κυβέρνηση και τους κάλεσε να ανοίξουν τα σχολεία, ώστε
να ξεκινήσει ουσιαστικός διάλογος για την εκπαιδευτική μεταρρύθμιση.

Από το ΚΚΕ, ο Αχιλλέας Κανταρτζής μετέφερε τη συμπαράσταση του κόμματος στις
μαθητικές κινητοποιήσεις, ενώ οι βουλευτές του Συνασπισμού Πέτρος Κουναλάκης
και Νίτσα Λουλέ εξέφρασαν την άποψη ότι οι μαθητές δεν πρόκειται να χάσουν τη
χρονιά τους και πως θα υπάρξουν υποχωρήσεις από την κυβέρνηση. 
Στα γραφεία του ΔΗΚΚΙ οι εκπρόσωποι των μαθητών συναντήθηκαν με τον Δημήτρη
Τσοβόλα, ο οποίος δήλωσε ότι η μοναδική λύση είναι η αναστολή του νόμου και η
έναρξη διαλόγου με όλους τους φορείς της εκπαιδευτικής κοινότητας. Λίγο
αργότερα οι μαθητές επισκέφθηκαν για δεύτερη φορά μέσα σε δύο ημέρες τον
πρόεδρο της Βουλής. Η συνάντησή τους με τον κ. Απόστολο Κακλαμάνη κράτησε
περισσότερο από δύο ώρες, ενώ στο τέλος και οι δύο πλευρές αρνήθηκαν να κάνουν
την οποιαδήποτε δήλωση.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16346N122</ED>
<ID>
ID:17624

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N12&aa=2</URL></REF>


Article

<CATEGORY>vin06</CATEGORY>

 <H2>Παραίτηση Αρσένη ζήτησε πάλι ο Καραμανλής
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΤΗ ΘΕΣΗ του «να ανοίξουν τα σχολεία, αλλά να παραιτηθεί ταυτόχρονα ο υπουργός
Παιδείας», επανέλαβε χθες το βράδυ από τη Θεσσαλονίκη ο αρχηγός της Ν.Δ.
Κώστας Καραμανλής, στη διάρκεια συνάντησής του με μαθητές που έγινε σε καφέ -
μπαρ, στην περιοχή «Λαδάδικα».

Ο αρχηγός της αξιωματικής αντιπολίτευσης, καθισμένος ανάποδα σε μια καρέκλα
και ευδιάθετος, συζήτησε γύρω από την ουσία της εκπαιδευτικής μεταρρύθμισης
και αντήλλαξε ποικίλες απόψεις με μαθητές Γυμνασίων και Λυκείων που
παρευρέθησαν στη συνάντηση.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16346N123</ED>
<ID>
ID:17666

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N12&aa=3</URL></REF>


Article

<CATEGORY>vin06</CATEGORY>

 <H2>Συνάντηση με τα δεκαπενταμελή * Νέα πρόσκληση στους καθηγητές
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

ΟΛΟΤΑΧΩΣ για διάλογο τραβάει ο υπουργός Παιδείας Γερ. Αρσένης, έχοντας και τις
ευλογίες της κυβέρνησης, που πιστεύει πλέον ότι είναι το μόνο μέσο που μπορεί
να δημιουργήσει συνθήκες για λύση του αδιεξόδου, που επικρατεί στον χώρο της Παιδείας.

Αύριο, ο κ. Αρσένης θα συναντηθεί με προέδρους δεκαπενταμελών μαθητικών
συμβουλίων από την Αττική και παράλληλα επαναλαμβάνει για μιαν ακόμη φορά
πρόσκληση για διάλογο στην ομοσπονδία των καθηγητών (ΟΛΜΕ), για την οποία,
αφού επισήμανε ότι είναι «ο φορέας που αυτή τη στιγμή ανθίσταται σε έναν
διάλογο με το υπουργείο Παιδείας», εξέφρασε την ελπίδα ότι «θα κάνει το βήμα
να συναντηθεί μαζί μας για έναν διάλογο που θα ωφελήσει την Παιδεία».

Ακόμη, ο κ. Αρσένης δίνει μια έμμεση ανάσα στους μαθητές των υπό κατάληψη
σχολείων που πέρασαν την «κόκκινη γραμμή», όσον αφορά τα χαμένα μαθήματα,
παρατείνοντας ουσιαστικά το πρώτο τετράμηνο (κανονικά έληγε χθες) με μια
εγκύκλιο, στην οποία αναφέρεται μεταξύ άλλων ότι οι καθηγητές μπορούν να
καταθέσουν βαθμολογία ως τις 5 Φεβρουαρίου.

ΜΕΣΩ... ΙΝΤΕΡΝΕΤ

Στην υπηρεσία του διαλόγου που πρέπει πάση θυσία να διεξαχθεί, μπήκε και η
πληροφορική. Κόμβος ηλεκτρονικού διαλόγου και ηλεκτρονική σελίδα είναι στη
διάθεση κάθε ενδιαφερομένου είτε στη διεύθυνση edu-ref@ypepth.gr., είτε στο
web site του υπουργείου Παιδείας (http: //www. ypepth.gr).

Αναλυτικά, ο κ. Αρσένης συναντήθηκε χθες και πάλι με μαθητές και γονείς, καθώς
επίσης και με την ομοσπονδία των ιδιωτικών εκπαιδευτικών (ΟΙΕΛΕ), ο πρόεδρος
της οποίας κ. Μ. Κουρουτός μάλιστα, τον ενημέρωσε μεταξύ άλλων ότι οι αιτήσεις
για εγγραφή μαθητών στα ιδιωτικά σχολεία έχουν αυξηθεί κατά 10% ως 15%. Ο κ.
Αρσένης απάντησε ότι από καιρό είχε προειδοποιήσει όλους πως η εκπαιδευτική
μεταρρύθμιση είναι η τελευταία ευκαιρία για τη δημόσια εκπαίδευση.

Για τον τρόπο με τον οποίο θα διεξαχθεί το Σάββατο ο διάλογος με τους
προέδρους των δεκαπενταμελών συμβουλίων, ο κ. Αρσένης είπε ότι η εκδήλωση θα
είναι κλειστή, πως δεν υπάρχει προκαθορισμένη ατζέντα και ότι η ηγεσία του
υπουργείου Παιδείας και προσωπικότητες από την εκπαιδευτική κοινότητα που θα
παρίστανται, θα απαντήσουν στις ερωτήσεις των μαθητών και θα δώσουν εξηγήσεις
για τα ζητήματα που θα τεθούν.

Όταν ο κ. Αρσένης ρωτήθηκε για τη συνάντηση που είχε ο πρόεδρος της Βουλής κ.
Απ. Κακλαμάνης με εκπροσώπους του συντονιστικού αγώνα μαθητών, αφού σημείωσε
ότι ο κ. Κακλαμάνης «έχει τους δικούς του κανόνες», είπε ότι «ορθώς συνάντησε
μια ομάδα μαθητών που ζήτησαν να καταθέσουν υπόμνημα», αλλά υπογράμμισε ότι «η
κυβέρνηση θα κάνει διάλογο με θεσμοθετημένα όργανα, όπως είναι τα
δεκαπενταμελή μαθητικά συμβούλια».

ΟΛΟΙ ΣΤΗΝ ΓΚΡΑΒΑ

Το Συντονιστικό των μαθητών πάντως, που ελέγχεται κυρίως από το ΚΚΕ,
διοργανώνει πανελλαδική συνάντηση των κατά τόπους συντονιστικών οργάνων
μεθαύριο Κυριακή, στο σχολικό συγκρότημα της Γκράβας. Στο πλευρό τους οι
μαθητές αυτοί έχουν και την Ομοσπονδία Γονέων Αθήνας, που με χθεσινοβραδινή
επιστολή της προς τους γονείς, αφού τους ενημερώνει ότι «η σημερινή οικογένεια
είναι το πρώτο σχολείο των συμβιβασμών», τους απευθύνει κάλεσμα: «Ας αφήσουμε
τους ταπεινωμένους εγωισμούς μας και ας παραδεχθούμε ότι αυτή η γενιά, έχουμε
υποχρέωση να μην ηττηθεί, γιατί σέρνει πολλές κληρονομιές».

Υπέρμαχοι της τακτικής του διαλόγου είναι μεταξύ άλλων και ο υφυπουργός
Εργασίας κ. Χρ. Πρωτόπαπας και ο βουλευτής και υπεύθυνος από το Εκτελεστικό
Γραφείο του ΠΑΣΟΚ για την Παιδεία κ. Στ. Μανίκας. Ο πρώτος προχώρησε ακόμη
περισσότερο, επισημαίνοντας μεταξύ άλλων ότι «η λύση που θα βρεθεί δεν μπορεί
να μεταθέτει το πρόβλημα για τον Ιούνιο, πάνω στις εξετάσεις. Θα πρέπει να
αποκαθιστά τις γέφυρες μεταξύ τουλάχιστον της κυβέρνησης και της μεταρρύθμισης
και της εκπαιδευτικής κοινότητας». 
Ο δεύτερος τόνισε μεταξύ άλλων ότι «το υπουργείο Παιδείας οφείλει να πάρει
εκείνη την πρωτοβουλία, όπου ο διάλογος να συντελεστεί στην ανοιχτή,
λειτουργούσα σχολική αίθουσα».

* Τέλος, ο βουλευτής και επικεφαλής του τομέα Παιδείας του ΠΑΣΟΚ κ. Χρ.
Σμυρλής διέψευσε χθες κατηγορηματικά ότι διέσπειρε πληροφορίες περί
επικείμενης παραιτήσεως του κ. Αρσένη, επισημαίνοντας μεταξύ άλλων ότι μια
τέτοια κίνηση δεν θα ήταν ενδεδειγμένη, γιατί δεν θα έλυνε κανένα πρόβλημα. Ο
κ. Αρσένης πάντως, όταν του ζητήθηκε να σχολιάσει την εκ νέου δήλωση του κ.
Καραμανλή, να παραιτηθεί, απάντησε: «Μα, σας το έχω πει ότι ο κ. Καραμανλής
είναι φίλος μου, επιμένει να με προστατεύει».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16346N132</ED>
<ID>
ID:17625

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N13&aa=2</URL></REF>


Article

<CATEGORY>vin06</CATEGORY>

 <H5>ΛΙΓΟΤΕΡΟΙ ΜΑΘΗΤΕΣ ΣΤΟ ΣΥΛΛΑΛΗΤΗΡΙΟ ΑΛΛΑ ΜΕ ΝΕΑ ΣΥΝΘΗΜΑΤΑ. ΕΞΙ ΜΠΛΟΚΑ ΣΤΗΝ
ΑΘΗΝΑ ΜΕ ΦΘΟΡΕΣ ΣΕ ΚΑΤΑΣΤΗΜΑΤΑ ΚΑΙ ΕΜΠΡΗΣΜΟΥΣ ΑΥΤΟΚΙΝΗΤΩΝ
</H5><H5>Διαμαρτυρία αστυνομικών
</H5><H2>«... Εκείνο που μας λείπει είναι η ζωή»
</H2>
<AUTHOR>ΝΙΚΟΣ ΜΑΣΤΟΡΑΣ - ΛΙΑ ΝΕΣΦΥΓΕ</AUTHOR>

<H3></H3>Ήταν αισθητά λιγότεροι από τις προηγούμενες φορές, αφού πολλοί μαθητές,
αντί να πάνε στο χθεσινό συλλαλητήριο, προτίμησαν να συνεχίσουν την πρακτική
των ξαφνικών μπλόκων σε έξι σημεία της Αθήνας.

ΟΣΟΙ ΠΗΓΑΝ, πάντως, ήταν εξίσου μαχητικοί· αυτή τη φορά και επεξηγηματικοί:
«Δεν είναι τα βιβλία, δεν είναι οι βαθμοί, εκείνο που μας λείπει είναι η ζωή»,
ομολογούσε αφοπλιστικά ένα μαθητικό πανό, ενώ ένα σύνθημα παρέφραζε: «Κάτσε
καλά, γεράσαμε!». Και την ερχόμενη Πέμπτη (28/1) οργάνωσαν νέο συλλαλητήριο.

Όχι μόνο την αλλαγή της μεταρρύθμισης, αλλά την αλλαγή της ζωής τους
διεκδίκησαν χθες στους δρόμους οι μαθητές. Όμως, τι σημαίνει «διεκδικώ τη ζωή»
για τον εξεγερμένο 16χρονο; «Χριστόδουλε - Αρσένη, δεν είναι αμαρτία να
βγαίνουμε στους δρόμους για δωρεάν Παιδεία», κατά μία (συνθηματική) εκδοχή που
φώναζε χθες η συντριπτική πλειονότητα των κινητοποιημένων μαθητών.

ΕΠΕΙΣΟΔΙΑ

Επεισόδια, συλλήψεις σημάδεψαν ­ για πολλοστή φορά ­ τα χθεσινά εκπαιδευτικά
συλλαλητήρια στην Αθήνα και σε άλλες πόλεις. Στη φωτογραφία, οι αστυνομικοί
συλλαμβάνουν νεαρό μαθητή πιάνοντάς τον από τα μαλλιά... Συνολικά 25
συλληφθέντες οδηγούνται στον εισαγγελέα της Αθήνας

Αλλά και «κόντρα στη σκλαβιά που μας επιβάλλει η κοινωνία, η οικογένεια και οι
αγανακτισμένοι γονείς» ­ οι απεγνωσμένοι γονείς, θα έπρεπε να γράφει ­, κατά
μία αφίσα που κόλλησαν κάποιοι σε πολλά σημεία της Σταδίου. Και «δεν περνάς
κυρα-Μαρία, σε μπλοκάρανε σχολεία!», όπως φώναζαν άλλοι στους απεγνωσμένους
οδηγούς των μπλόκων. Είτε χάος, φωτιά και κοινωνική αναταραχή, κατά τους
συνήθεις βανδάλους με τις πέτρες και τις μολότοφ, που παρεισέφρησαν για
πολλοστή φορά στο χθεσινό πανεκπαιδευτικό συλλαλητήριο (σ.σ.: για την
ακρίβεια, δεν υπήρξε ως τώρα ούτε ένα συλλαλητήριο μαθητών στο οποίο να μην
έχουν εμφανιστεί) προκαλώντας τα γνωστά έκτροπα ­ που, πάντως, δεν πήραν
μεγάλη έκταση. «Ζωή με όμικρον» τη λέει αυτή ένα τραγούδι...

Απολογισμός: φθορές σε δύο τράπεζες και καταστήματα, ένα αυτοκίνητο καμένο,
ένα βαν τηλεοπτικού σταθμού σπασμένο, τραυματισμοί ­ ελαφροί ευτυχώς ­ δύο
ανυποψίαστων πολιτών και ενός αστυνομικού, η Ομόνοια πνιγμένη στα δακρυγόνα,
«παλικαρισμοί» ορισμένων αστυνομικών, αδιακρίτως, προς όποιον ήταν νεαρός και
33 προσαγωγές ύποπτων ­ αλλά και... ανύποπτων ­ νεαρών. Επεισόδια και
μικροτραυματισμοί συνέβησαν επίσης στις Πάτρα, Καλαμάτα, Λάρισα και στα Χανιά.

ΣΥΛΛΗΨΕΙΣ

Τελικά, από τους προαχθέντες στην Αθήνα, κρατήθηκαν οι 25, οι οποίοι
οδηγούνται στον εισαγγελέα κατηγορούμενοι για τα επεισόδια. Ανάμεσά τους τρεις
ανήλικοι, αρκετοί μαθητές και φοιτητές, αλλά και ο 50χρονος δικηγόρος Ιω.
Κουλουρούδης, στον οποίον αποδίδεται ότι πετούσε πέτρες.

Τους συλληφθέντες επισκέφθηκε, το απόγευμα, στην Κρατική Ασφάλεια η βουλευτής
του Συνασπισμού Στέλλα Αλφιέρη, η οποία κατήγγειλε ότι οι συλλήψεις είναι
άδικες, με κατασκευασμένες κατηγορίες.

Σε ανοιχτή επιστολή της προς τον Πρωθυπουργό Κ. Σημίτη η βουλευτής του
Συνασπισμού ζητεί να αφεθούν ελεύθεροι οι συλληφθέντες και καταγγέλλει τις
σκηνές βίας που διαδραματίστηκαν στο κέντρο της Αθήνας, με αστυνομικούς που
χτυπούσαν αλύπητα μαθητές.

Στην επιστολή της αναφέρει ότι υπάρχουν καταγγελίες ότι αστυνομικοί κούρεψαν
έναν ανήλικο, οι οποίες διαψεύδονται από την Αστυνομία.

ΔΙΩΞΗ

Χθες το απόγευμα, τέσσερις από τους συλληφθέντες ­ μεταξύ των οποίων και ο
δικηγόρος ­ οδηγήθηκαν στον εισαγγελέα, που άσκησε εναντίον τους δίωξη για
στάση, διατάραξη κοινής ειρήνης και απόπειρα επικίνδυνης σωματικής βλάβης και
αφέθηκαν όλοι ελεύθεροι. Ο δικηγόρος υποστήριξε ότι συνελήφθη τυχαία, όπως
πήγαινε στη δουλειά του.

Το σκηνικό, χθες, ήταν σχεδόν όμοιο με όλες τις άλλες φορές εκτός από τον όγκο
του συλλαλητηρίου μαθητών, φοιτητών, δασκάλων και καθηγητών, που ήταν μεν
μεγάλος, όμως συγκριτικά μικρότερος από άλλες φορές. Πιθανώς επειδή πολλοί
μαθητές έχουν πια θορυβηθεί από τα αναπόφευκτα επεισόδια, αλλά και γιατί
αρκετοί προτίμησαν, αντί να συμμετάσχουν στο συλλαλητήριο, να συνεχίσουν και
χθες τα μπλόκα στους δρόμους, όπως έγινε στην εθνική οδό, στο ύψος της Ν.
Φιλαδέλφειας, στο Χαλάνδρι, στο Μαρούσι, στο Μενίδι, στον Κολωνό και σε άλλα
σημεία της Αθήνας, όπου και πάλι σημειώθηκαν μικροσυμπλοκές με οδηγούς.

ΣΤΗΝ ΟΜΟΝΟΙΑ

Στην Αθήνα, το συλλαλητήριο ξεκίνησε στις 11 από τα Προπύλαια, πέρασε από τη
Βουλή και κατέληξε γύρω στη μία στην Ομόνοια. Και πάλι οι μαθητές προσπάθησαν
να απομονώσουν τις ομάδες των ταραξιών ­ μάλιστα στην Ομόνοια συνεπλάκησαν
μαζί τους ­ χωρίς να το κατορθώσουν. Έτσι, οι ταραξίες, που σε όλη τη διάρκεια
της πορείας προκαλούσαν τα ΜΑΤ και πετούσαν πέτρες, βεγγαλικά και νεράντζια,
έσπασαν με πέτρες και μολότοφ τις βιτρίνες στην Ιονική και στη Γενική Τράπεζα
στη Σταδίου και σε μερικά καταστήματα. Στο τέλος της πορείας, αρκετοί από
αυτούς συγκεντρώθηκαν στα Χαυτεία και επιτέθηκαν με πέτρες και μολότοφ στις
δυνάμεις των ΜΑΤ, που απάντησαν αμέσως με δακρυγόνα και τους διέλυσαν με
κυνηγητό στους γύρω δρόμους. Για περίπου μισή ώρα, στην περιοχή γύρω από την
Ομόνοια επικράτησε πανικός και οι περαστικοί έμπαιναν μέσα σε καταστήματα για
να προφυλαχθούν. Το ίδιο έκαναν και οι αστυνομικοί, γιατί εντόπισαν ταραξίες
να παριστάνουν τους... πελάτες. Ένας πολίτης τραυματίστηκε στο κεφάλι από
αδέσποτη πέτρα και ένας ηλικιωμένος χτύπησε πέφτοντας στο έδαφος, όταν οι
κουκουλοφόροι έσπρωξαν έναν κάδο απορριμμάτων προς τα ΜΑΤ, παρασέρνοντάς τον.
Πάντως, ένας από αυτούς απέδειξε ότι δεν του φταίει όλη η κοινωνία, αφού αντί
να τραπεί σε φυγή την ώρα που η Αστυνομία έκανε αντεπίθεση, προσπάθησε να
βοηθήσει τον ηλικιωμένο να σηκωθεί, αλλά δεν τα κατάφερε, γιατί δίπλα τους
έσκασε δακρυγόνο...

ΜΟΛΟΤΟΦ

Στους γύρω δρόμους, τα ΜΑΤ ­ αλλά και πολλοί αστυνομικοί με πολιτικά ­ άρχισαν
να ελέγχουν και να συλλαμβάνουν νεαρούς, προκαλώντας σε ορισμένες περιπτώσεις
την αντίδραση των περαστικών που τους έβλεπαν να πιάνουν κόσμο με κριτήριο την
εμφάνιση και την ηλικία. Όμως, σε ορισμένες περιπτώσεις οι συλληφθέντες νεαροί
είχαν μολότοφ η πέτρες στις τσάντες τους. Λίγο αργότερα, στη Σόλωνος, μια
ομάδα των ΜΑΤ σταμάτησε ομάδα φοιτητών που κατευθυνόταν στο ­ υπό κατάληψη ­
Πολυτεχνείο και παραλίγο να δημιουργηθεί νέο επεισόδιο χωρίς λόγο. 
Στον ίδιο δρόμο, νωρίτερα, άλλη ομάδα ταραξιών είχε πυρπολήσει ένα αυτοκίνητο
του δήμου έξω από το Πνευματικό Κέντρο και στη συνέχεια ξυλοκόπησαν άγρια τον
αστυφύλακα Αγγ. Μαργαρίτη που έτυχε να περνάει μόνος του από το σημείο
πηγαίνοντας να αναλάβει υπηρεσία. 
Στο μεταξύ, οι καταλήψεις συνεχίζονται σε πάνω από 600 σχολεία πανελλαδικά (η
ΟΛΜΕ υποστηρίζει ότι είναι σχεδόν διπλάσιες και το υπουργείο Παιδείας ότι
φθίνουν καθημερινά) ενώ τα αιφνιδιαστικά μπλόκα στους δρόμους αναμένεται να
συνεχιστούν και σήμερα.


«ΕΠΕΙΔΗ το ζήτημα της Παιδείας αποτελεί εθνική υπόθεση οφείλουν οι κρατούντες
να δώσουν πολιτική λύση, έτσι ώστε να αποφευχθούν επικίνδυνες ρήξεις των
διαμαρτυρομένων με τον αστυνομικό κόσμο».

Αυτό επισημαίνει σε ανακοίνωσή της η Πανελλήνια Ομοσπονδία Αστυνομικών
Υπαλλήλων (ΠΟΑΣΥ), καλώντας τους μαθητές «να αποφύγουν την αντιπαράθεση με
τους αστυνομικούς».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16346N141</ED>
<ID>
ID:17569

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N14&aa=1</URL></REF>


Article

<CATEGORY>vin06</CATEGORY>

 <H5>ΜΑΘΗΤΕΣ ΣΤΑ «ΝΕΑ»:
</H5><H2>Δεν γινόμαστε πιόνια «σωτήρων»
</H2>
«ΑΡΝΟΥΜΑΣΤΕ να επιτρέψουμε την εκτροπή μας από το κοινωνικό σύνολο. Δεν
γινόμαστε πιόνια καμιάς κυβέρνησης, κόμματος ή αυτόκλητων "φωτισμένων
σωτήρων", προτείνουμε να ανοίξουν τα σχολεία μας και περιμένουμε από τον
υπουργό να τηρήσει την υπόσχεση ενός πραγματικού διαλόγου».

Λόγια ωριμότητας από ομάδα μαθητών του 3ου Λυκείου Ηλιούπολης, σε επιστολή
τους που δημοσιεύουν ­ τα κυριότερα σημεία ­ «ΤΑ ΝΕΑ»:

Η σημερινή κατάσταση που ζούμε στα σχολεία έχει πάρει εκρηκτικές διαστάσεις.
Τις τελευταίες μέρες είμαστε μάρτυρες φαινομένων που ποτέ στο παρελθόν δεν τα
είχαμε αντιμετωπίσει σαν κοινωνία.

Η παρατεταμένη κρίση στην Παιδεία έχει ξεπεράσει πλέον τον αγώνα μας ενάντια
στο νόμο Αρσένη και έχει πάρει τεράστιες πολιτικές διαστάσεις. Γονείς
συγκρούονται μεταξύ τους, μαθητές συγκρούονται με γονείς, δρόμοι κλείνονται
και προκαλούν τεράστια αναστάτωση, καθώς και τη δίκαιη αγανάκτηση των
περαστικών, και είναι ευτύχημα που μέχρι τώρα δεν έχουμε θρηνήσει ανθρώπινες ζωές.

Οι μαθητές έχουμε επωμισθεί ένα τεράστιο φορτίο. Έχουμε επωμισθεί ευθύνες που
δεν μας αναλογούν καθόλου. Κι αυτό γιατί η κυβέρνηση έχει την κύρια ευθύνη στο
πώς προετοίμασε την εκπαιδευτική μεταρρύθμιση.

(...) Γι' αυτό αρνούμαστε εμείς να επιτρέψουμε την εκτροπή μας από το
κοινωνικό σύνολο. Αρνούμαστε να αφήσουμε όλους αυτούς που αποφασίζουν για μας
να καταστρέψουν τη νεολαία και ζητάμε να αναλάβει η εκπαιδευτική κοινότητα το
ρόλο της. Οι καθηγητές μας και οι αρμόδιοι εκπαιδευτικοί φορείς, οι
πανεπιστημιακοί μας δάσκαλοι, οι άνθρωποι του πνεύματος και της επιστήμης
έχουν τον πρώτο λόγο στο να σχεδιαστεί και να υλοποιηθεί η εκπαιδευτική
μεταρρύθμιση. Δεν θέλουμε σ' αυτή την κρίση να γίνουμε πιόνια καμιάς
κυβέρνησης και κανενός κόμματος ή διάφορων αυτόκλητων "φωτισμένων σωτήρων" μη
εκλεγμένων από εμάς, που προσπαθούν να εκμεταλλευτούν την κυβερνητική κρίση
και τον αγώνα μας, για τα στενά και κοντόφθαλμα συμφέροντά τους. Δεν θέλουμε
να γίνουμε μια νεολαία χούλιγκανς που οδηγούμαστε σε πρακτικές ζούγκλας.

Επειδή θέλουμε να δώσουμε εμείς το παράδειγμα σ' αυτή την παράλογη πλέον
κατάσταση που επικρατεί, προτείνουμε τη διακοπή των καταλήψεων γυρνώντας στις
τάξεις μας, έχοντας περισσότερες εμπειρίες και γνώσεις για το ρόλο της
κυβερνητικής εξουσίας και των διάφορων κομμάτων καθώς και των μέσων μαζικής ενημέρωσης.

Με ανοιχτά πλέον τα σχολεία, όπως επανειλημμένα μάς ζητήθηκε, περιμένουμε από
τον υπουργό να τηρήσει την υπόσχεση ενός πραγματικού διαλόγου αυτή τη φορά.

Θέλουμε να γυρίσουμε σε σχολεία όπου να μπορούμε να αντικρύζουμε χωρίς
δυσπιστία τους καθηγητές μας, χωρίς φόβο τους γονείς μας, χωρίς απελπισία για
το αύριο που μας περιμένει...
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16346N152</ED>
<ID>
ID:17626

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N15&aa=2</URL></REF>


Article

<CATEGORY>vin06</CATEGORY>

 <H2>Τραυματισμοί στην Καλαμάτα και τα Χανιά, συλλήψεις στην Πάτρα
</H2>
ΕΝΤΑΣΗ και επεισόδια σημειώθηκαν στις κινητοποιήσεις των μαθητών στην επαρχία,
υπήρξαν τραυματισμοί στη Καλαμάτα και τα Χανιά, ενώ στην Πάτρα συνελήφθησαν 14
νεαρά άτομα. Στην Καλαμάτα δύο μαθητές και ένας αστυνομικός τραυματίστηκαν
όταν παρασύρθηκαν από Ι.Χ. αυτοκίνητο, στην προσπάθεια του οδηγού του να
σπάσει το μπλοκ τους. Στα Χανιά επίσης ένας μαθητής δέχθηκε χτύπημα από κλομπ
αστυνομικού στο μέτωπο. Στη Λάρισα και την Πάτρα μαθητές έριξαν μολότοφ στα
κτίρια των νομαρχιακών καταστημάτων και παράλληλα (στην Πάτρα και την
Αλεξανδρούπολη) επιτέθηκαν σε τηλεοπτικά συνεργεία και δημοσιογράφους
εκτοξεύοντας ύβρεις εναντίον τους.

ΠΕΙΡΑΙΑΣ

Το βράδυ πραγματοποιήθηκε στον Πειραιά παμπειραϊκό συλλαλητήριο, που οργάνωσε
το Συντονιστικό Αγώνα Σχολείων Πειραιά, η Ομοσπονδία Γονέων, η ΕΛΜΕ και
εργατικά σωματεία. Γύρω στα 700 άτομα άρχισαν να συγκεντρώνονται μετά τις
εξίμισι το απόγευμα στην Πλατεία Κοραή και λίγο πριν από τις οκτώ το βράδυ
ξεκίνησαν πορεία προς το υπουργείο Εμπορικής Ναυτιλίας, όπου αντιπροσωπεία των
συγκεντρωμένων επέδωσε το ψήφισμα του συλλαλητηρίου. Η πορεία κατέληξε και
πάλι στην Πλατεία Κοραή, όπου και διαλύθηκε χωρίς να σημειωθούν επεισόδια.

* Φοιτητές του Πολυτεχνείου ανακοίνωσαν, χθες βράδυ, ότι οργανώνουν
σήμερα πορεία διαμαρτυρίας στα δικαστήρια, για την απελευθέρωση των συλληφθέντων.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16346N153</ED>
<ID>
ID:17667

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N15&aa=3</URL></REF>


Article

<CATEGORY>vin06</CATEGORY>

 <H2>Δύο συγκεντρώσεις στη Θεσσαλονίκη
</H2>
«Θα νικήσουμε», φώναξαν και χθες χιλιάδες μαθητές σε όλη τη χώρα. «Δεν είναι
τα βιβλία, δεν είναι οι βαθμοί, εκείνο που μας λείπει είναι η ζωή», έγραφε ένα
πανό. Η φωτογραφία από το συλλαλητήριο στη Θεσσαλονίκη

ΜΕ ΚΕΝΤΡΙΚΟ σύνθημα «η μεταρρύθμιση δεν θα περάσει» περισσότεροι από 2.000
μαθητές μετείχαν χθες στις δύο συγκεντρώσεις και στην κοινή πορεία που
συνέστησαν διασχίζοντας κεντρικούς δρόμους της πόλης με κατάληξη το υπουργείο
Μακεδονίας - Θράκης.

Με εξαίρεση μικροεπεισόδια και διαπληκτισμούς μεταξύ μαθητών της περιφρούρησης
και νεαρών που επιχείρησαν ανεπιτυχώς να πετάξουν πέτρες σε βιτρίνες
καταστημάτων, το συλλαλητήριο κινήθηκε σε ειρηνικά πλαίσια.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16346N154</ED>
<ID>
ID:17697

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N15&aa=4</URL></REF>


Article

<CATEGORY>vin06</CATEGORY>

 <H5>ΥΣΤΕΡΑ ΑΠΟ 4 ΧΡΟΝΙΑ ΣΤΗ ΔΙΑΘΕΣΗ ΤΩΝ ΟΔΗΓΩΝ
</H5><H2>Άνοιξε ο δρόμος στη Μαλακάσα
</H2>
Ξαναλειτουργεί από σήμερα ­ ύστερα από τέσσερα χρόνια ­ το τμήμα του
αυτοκινητοδρόμου Αθήνας - Λαμίας στη Μαλακάσα, όπου τον Φεβρουάριο του 1995
είχε σημειωθεί η μεγάλη κατολίσθηση.

ΟΠΩΣ ανακοινώθηκε από το ΥΠΕΧΩΔΕ, από σήμερα τα οχήματα που κινούνται προς
Λαμία δεν θα ακολουθούν την παράκαμψη αλλά θα χρησιμοποιούν κανονικά τον
δρόμο, που όμως θα διαθέτει μόνο δύο λωρίδες κυκλοφορίας ανά κατεύθυνση (συν
τη βοηθητική λωρίδα) στο συγκεκριμένο σημείο.

Η πλήρης αποκατάσταση του αυτοκινητοδρόμου (με τρεις λωρίδες ανά κατεύθυνση)
υπολογίζεται ότι θα γίνει σε περίπου ένα χρόνο, όταν δηλαδή ολοκληρωθούν
πλήρως τα έργα για την προστασία της περιοχής από τις κατολισθήσεις. 
Ήδη γίνονται αποστραγγιστικά έργα, υπόγειες σήραγγες διοχέτευσης του νερού
κ.λπ. ώστε να μειωθούν οι κίνδυνοι κατολισθήσεων και καταστροφής του αυτοκινητοδρόμου.

ΚΑΚΙΑ ΣΚΑΛΑ

Στο μεταξύ υπεγράφη χθες η σύμβαση μεταξύ του ΥΠΕΧΩΔΕ και της κοινοπραξίας των
εταιρειών που ανέλαβαν την κατασκευή των έργων για την κατάργηση του τμήματος
του αυτοκινητοδρόμου Αθήνας - Κορίνθου στην Κακιά Σκάλα. Ο νέος
αυτοκινητόδρομος στο σημείο αυτό θα έχει άλλη χάραξη, ένα μέρος θα είναι
σήραγγες και γέφυρες και θα είναι έτοιμος σε 36 μήνες. Συγχρόνως στο ίδιο
σημείο θα κατασκευαστεί και νέα σιδηροδρομική γραμμή.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16346N161</ED>
<ID>
ID:17570

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N16&aa=1</URL></REF>


Article

<CATEGORY>vin06</CATEGORY>

 <H2>Τώρα στα αστικά δικαστήρια η υπόθεση Ρουσέλ - Ίδρυμα Ωνάση
</H2>
ΜΕΤΑ τα ποινικά, αντιμέτωποι και στα αστικά δικαστήρια βρέθηκαν αργά χθες το
βράδυ τα μέλη του διοικητικού συμβουλίου του Ιδρύματος Ωνάση με τους
πληρεξούσιους δικηγόρους του Τιερί Ρουσέλ.

Συγκεκριμένα, στο Πολυμελές Πρωτοδικείο της Αθήνας συζητήθηκαν αγωγές των δύο
αντίδικων πλευρών, με τις οποίες η μία διεκδικεί από την άλλη αποζημίωση 5
δισεκατομμυρίων δραχμών για ηθική βλάβη που υπέστη από συκοφαντικές ­ όπως τις
χαρακτηρίζουν ­ δηλώσεις.

Οι δύο πλευρές με μάρτυρες που πρότειναν στο ακροατήριο ανέπτυξαν τα
επιχειρήματά τους και οι δικαστές επιφυλάχθηκαν να εκδώσουν την απόφασή τους.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16346N162</ED>
<ID>
ID:17627

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N16&aa=2</URL></REF>


Article

<CATEGORY>vin06</CATEGORY>

 <H2>Το Ευρωπαϊκό Δικαστήριο δικαίωσε μάρτυρα του Ιεχωβά
</H2>
ΤΟ ΕΛΛΗΝΙΚΟ κράτος, εναντίον του οποίου είχε προσφύγει στο Ευρωπαϊκό
Δικαστήριο Ανθρωπίνων Δικαιωμάτων ένας μάρτυρας του Ιεχωβά, κατέληξε σε
συμβιβαστική συμφωνία με τον ενάγοντα, η οποία είχε ως αποτέλεσμα να διαγραφεί
η υπόθεση από το πινάκιο του Δικαστηρίου, ανακοίνωσε χθες το Ευρωπαϊκό
Δικαστήριο στο Στρασβούργο.

Η ελληνική κυβέρνηση δεσμεύτηκε να καταβάλει 1.500.000 δραχμές στον 57χρονο
Γαβριήλ Τσαβαχίδη, τον επικεφαλής μιας κοινότητας μαρτύρων του Ιεχωβά. Εξάλλου
η ελληνική κυβέρνηση προέβη σε δήλωση ότι «οι μάρτυρες του Ιεχωβά δεν
υπόκεινται σε μυστική παρακολούθηση εξαιτίας των θρησκευτικών τους πεποιθήσεων».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16346N163</ED>
<ID>
ID:17668

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N16&aa=3</URL></REF>


Article

<CATEGORY>vin06</CATEGORY>

 <H2>Νέες κάρτες απεριορίστων διαδρομών στην πρωτεύουσα
</H2>
ΝΕΕΣ ΚΑΡΤΕΣ απεριορίστων διαδρομών με τα μαζικά μέσα μεταφοράς στην περιοχή
της πρωτεύουσας καθιερώνει, από την 1η Φεβρουαρίου, ο Οργανισμός Αστικών
Συγκοινωνιών Αθηνών (ΟΑΣΑ).

Πρόκειται για κάρτες που θα μπορούν να αγοράσουν μόνον όσοι δικαιούνται την
καταβολή μειωμένου εισιτηρίου (μαθητές, φοιτητές, σπουδαστές, ανάπηροι,
πολύτεκνοι κ.λπ.).

Οι νέες κάρτες θα στοιχίζουν 2.500 δραχμές για ισχύ μόνο στα μπλε και πράσινα
λεωφορεία και τρόλεϊ και 4.000 δραχμές για ισχύ σε όλα τα λεωφορεία, τρόλεϊ
και τον ηλεκτρικό σιδηρόδρομο.

Οι ενδιαφερόμενοι να αγοράσουν τις νέες κάρτες θα πρέπει να έχουν μαζί τους
και τα δικαιολογητικά από τα οποία προκύπτει το δικαίωμά τους για καταβολή
μειωμένου εισιτηρίου (μαθητική ή φοιτητική ταυτότητα, βιβλιάριο πολυτέκνου κ.λπ.).

Για περισσότερες πληροφορίες οι ενδιαφερόμενοι μπορούν να τηλεφωνούν στον
αριθμό 8228.207 ή 8836.076 εσωτερικό 322.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16346N164</ED>
<ID>
ID:17698

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N16&aa=4</URL></REF>


Article

<CATEGORY>vin06</CATEGORY>

 <H2>Η Ένωση Εφημεριδοπωλών τιμά τον Απ. Κακλαμάνη
</H2>
ΤΟΝ ΠΡΟΕΔΡΟ της Βουλής Απόστολο Κακλαμάνη θα τιμήσει απόψε στις 10 το βράδυ η
Ένωση Εφημεριδοπωλών Αθηνών, κατά τη διάρκεια της γιορτής για την κοπή της
πρωτοχρονιάτικης πίτας της, που θα γίνει στα «Νέα Δειλινά» στη Γλυφάδα. Στην
εκδήλωση θα απονεμηθούν και χρηματικά έπαθλα συνολικού ύψους 3.000.000 δρχ.
(μαζί με δώρα-προσφορά εκδοτών και αδελφών σωματείων) σε παιδιά εφημεριδοπωλών
που αρίστευσαν στη σχολική περίοδο 1997-98 ή πέτυχαν σε Ανώτερα και Ανώτατα
Εκπαιδευτικά Ιδρύματα.

Όπως κάθε χρόνο η εορταστική αυτή εκδήλωση έχει τη συμβολή και παρουσία πολλών
εκπροσώπων του πολιτικού, εκδοτικού και δημοσιογραφικού χώρου διατρανώνοντας
το μήνυμα της σημασίας της ελεύθερης διανομής και διακίνησης του Τύπου και της
ανάγκης προώθησης και ενίσχυσης της κυκλοφορίας του.

Τηλέφωνα επικοινωνίας: 6823.150, 6851.696.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16346N165</ED>
<ID>
ID:17713

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N16&aa=5</URL></REF>


Article

<CATEGORY>vin06</CATEGORY>

 <H5>ΕΚΡΗΞΗ ΤΗΣ ΕΓΚΛΗΜΑΤΙΚΟΤΗΤΑΣ ΤΑ ΤΕΛΕΥΤΑΙΑ ΧΡΟΝΙΑ Σ' ΑΥΤΕΣ ΤΙΣ ΠΕΡΙΟΧΕΣ ΤΗΣ ΠΡΩΤΕΥΟΥΣΑΣ
</H5><H2>Άντρα βίας Αθήνα - Αν. Αττική
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Αθήνα και Ανατολική Αττική. «Εδώ χτυπάει ο παλμός της εγκληματικότητας».

Σ' ΑΥΤΕΣ τις περιοχές καταγράφονται τα τελευταία χρόνια τα περισσότερα και
σοβαρότερα αδικήματα στην Αττική. Τόσο η Αθήνα όσο και η Ανατολική Αττική
κατέχουν τα «πρωτεία» στις ανθρωποκτονίες, στις ληστρικές επιθέσεις, στις
κλοπές και στις διαρρήξεις.

Όπως προκύπτει από τα στατιστικά στοιχεία του υπουργείου Δημόσιας Τάξης, που
παρουσιάζουν σήμερα «ΤΑ ΝΕΑ», τη διετία 1997-98 στην καρδιά της Αθήνας οι
ανθρωποκτονίες αυξήθηκαν κατά 53%, ενώ οι ληστείες κατά 25%, ενώ στην
Ανατολική Αττική 8% και 15% αντιστοίχως. Αντιθέτως, ο Πειραιάς αναδεικνύεται
στην ασφαλέστερη περιοχή της Αττικής. «Είναι σαφές ότι τα τελευταία χρόνια η
βία έχει αρχίσει να γίνεται και στη χώρα μας, υπό διάφορες μορφές, ενδημικό
φαινόμενο», τονίζει στα «ΝΕΑ» ο καθηγητής της Εγκληματολογίας στο Πανεπιστήμιο
Αθηνών Νέστωρ Κουράκης.

Ως προς τις ληστείες, ο κ. Κουράκης σημειώνει ότι «η αύξησή τους είναι
θεαματική και αναμενόμενη, κυρίως λόγω του γεγονότος ότι το σύστημα φύλαξης
των τραπεζών και των άλλων δημόσιων και ιδιωτικών χώρων εξακολουθεί να είναι ανεπαρκές».

Η Αθήνα χρόνο με τον χρόνο εδραιώνεται ως τόπος παραγωγής και εκτέλεσης
εγκλημάτων. Από την ανάγνωση των απολογιστικών στοιχείων επιβεβαιώνεται ότι η
Αθήνα χρόνο με τον χρόνο εδραιώνεται ως τόπος παραγωγής και εκτέλεσης
εγκλημάτων. Στην καρδιά της πρωτεύουσας λαμβάνουν χώρα οι περισσότερες σε
αριθμό ανθρωποκτονίες, ληστείες και κλοπές.

ΜΕΙΩΣΗ ΣΤΟ ΣΥΝΟΛΟ

Ως προς τη συνολική εικόνα της εγκληματικότητας στην Αττική οι ανθρωποκτονίες
σημείωσαν μείωση 10,6%, από 103 το 1997 σε 92 το 1998, ενώ οι κλοπές πτώση
14,9%, από 51.444 το 1997 σε 44.758 το 1998. Σχολιάζοντας τα στοιχεία αυτά ο
καθηγητής της Εγκληματολογίας στο Πανεπιστήμιο Αθηνών σχολίασε χαρακτηριστικά:
«Ως προς τις κλοπές είναι πιθανόν ο αριθμός τους να παρουσιάζει πτώση, όχι
διότι μειώθηκαν τα αδικήματα αυτά, αλλά γιατί τα θύματα θεώρησαν σκόπιμο να
μην απευθυνθούν στην Αστυνομία, θεωρώντας ότι απλώς θα έχαναν τον χρόνο τους,
καθώς είναι γνωστό ότι το ποσοστό εξιχνίασης αυτών των αδικημάτων δεν
υπερβαίνει το 10% των υποθέσεων»!

Την ίδια στιγμή, ωστόσο, ο κ. Κουράκης δεν αποκλείει το ενδεχόμενο η μείωση
του αριθμού των κλοπών να είναι αποτέλεσμα μιας «εντατικότερης και
αποτελεσματικότερης προσπάθειας της πολιτείας και της Αστυνομίας και κυρίως
των πρωτοβουλιών που έχουν αναλάβει οι πολίτες τον τελευταίον καιρό είτε
θωρακίζοντας το σπίτι/κατάστημά τους με συστήματα ασφαλείας είτε αναθέτοντας
τη φύλαξη της περιουσίας τους σε ιδιωτικές εταιρείες».

ΕΞΑΙΡΕΣΗ ΤΟ ΛΙΜΑΝΙ

Αξιοσημείωτο είναι το γεγονός ότι ο Πειραιάς αναδεικνύεται στην πλέον ασφαλή
περιοχή της Αττικής. Παρ' ότι, όπως τονίζουν οι ειδικοί επιστήμονες, τα
λιμάνια παγκοσμίως παρουσιάζουν έντονη εγκληματικότητα, η περίπτωση του
Πειραιά θα πρέπει να... καταχωριστεί στις εξαιρέσεις.

Το 1998, στο μεγάλο λιμάνι οι δυνάμεις της Αστυνομίας ασχολήθηκαν με την
εξιχνίαση μόλις τεσσάρων ανθρωποκτονιών, 127 ληστειών και 3.627 κλοπών και
διαρρήξεων. Είναι χαρακτηριστικό ότι την τελευταία διετία οι ανθρωποκτονίες
στον Πειραιά μειώθηκαν κατά 43%, ενώ οι κλοπές κατά 17%. Αντιθέτως, οι
ληστείες σημείωσαν άνοδο κατά 18%!

Πιο μακροσκελές είναι το δελτίο συμβάντων που συντάσσουν οι υπηρεσίες της
Αστυνομίας Αθηνών, αλλά και της Ασφάλειας Αττικής, η οποία έχει διευρυμένη...
παρουσία, κυρίως στις σοβαρές υποθέσεις ανθρωποκτονιών. Αθροίζοντας τις
ανθρωποκτονίες που χειρίστηκαν οι δύο προαναφερόμενες υπηρεσίες προκύπτουν
τα... μαγικά νούμερα των 60 δολοφονιών, των 797 ληστειών και των 18.619 κλοπών
και διαρρήξεων!

Στη δεύτερη ζώνη επικινδυνότητας βρίσκεται η Ανατολική με 13 ανθρωποκτονίες,
338 ληστείες, ενώ ακολουθεί η Δυτική Αττική με 15 ανθρωποκτονίες και 300 κλοπές.

Σε ό,τι αφορά τις κλοπές, το κύριο βάρος των ενοχλητικών διαρρηκτών το σήκωσε
η Ανατολική Αττική, δεχόμενη ούτε λίγο ούτε πολύ 15.110 απρόσκλητες
επισκέψεις. Η λιγότερο προνομιακή δυτική όχθη, αντιθέτως, είχε μόλις 7.411,
δηλαδή 50% λιγότερες κλοπές από αυτές των κατοίκων της Ανατολικής Αττικής.

Όσον αφορά τον βαθμό της αποτελεσματικότητας των διωκτικών αρχών, εξετάζοντας
τα ποσοστά των υποθέσεων που εξιχνιάστηκαν μπορεί να συμπεράνει κανείς ότι
παρουσίασαν βελτίωση, κυρίως αν ανατρέξει στις υποθέσεις ανθρωποκτονιών.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16346N181</ED>
<ID>
ID:17571

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N18&aa=1</URL></REF>


Article

<CATEGORY>vin06</CATEGORY>

 <H2>Ο «ιός της χιλιετίας» θα αυξήσει την εγκληματικότητα
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

ΘΑ ΑΥΞΗΣΕΙ ­ και μάλιστα σε πολύ μεγάλο βαθμό ­ την εγκληματικότητα το
«πρόβλημα του 2000» στους ηλεκτρονικούς υπολογιστές. Γι' αυτό και στη Μ.
Βρετανία χίλιοι τετρακόσιοι αστυνομικοί βρίσκονται ήδη σε επιφυλακή,
αναζητώντας τρόπους να σταματήσουν τους εγκληματίες που, στα τέλη του χρόνου,
θα προσπαθήσουν να επωφεληθούν από την κατάρρευση των ηλεκτρονικών συστημάτων
συναγερμών, που θα προκαλέσει ο «ιός της χιλιετίας».

Στην Ελλάδα, το πρόβλημα, αν και λιγότερο έντονο, είναι εξίσου σημαντικό. Τον
μεγαλύτερο κίνδυνο διατρέχουν τα τελευταίας τεχνολογίας πολύπλοκα συστήματα
ασφαλείας, ενώ όπως εξηγεί ο κ. Κυριάκος Μήτρου, υπεύθυνος εταιρείας
συστημάτων συναγερμού, «δεν γνωρίζουμε ακόμη τις ακριβείς συνέπειες που μπορεί
να έχει ο "ιός της χιλιετίας" στα συστήματα συναγερμού». Το σίγουρο πάντως
είναι πως συναγερμοί με παλιά τεχνολογία (πριν από πέντε και πλέον χρόνια) δεν
θα επηρεαστούν καν από την αλλαγή ημερομηνίας που θα τρελάνει τους υπολογιστές.

«Τα συστήματα ασφαλείας της τελευταίας πενταετίας έχουν έναν μικρό υπολογιστή
στο εσωτερικό τους», εξηγεί ο κ. Μήτρου. «Σε αυτά, το πιο απλό που μπορεί να
συμβεί είναι να σταματήσει να μετρά ο χρόνος και να ξαναρχίσουν από το μηδέν.
Και να χρειαστεί να κάνουμε μια... βόλτα σε όλους τους συναγερμούς που έχουμε
τοποθετήσει για να τους ξαναρυθμίσουμε».

Ωστόσο, σύμφωνα με τη βρετανική ομάδα αντιμετώπισης του εγκλήματος (National
Crime Squad-NCS), ο κίνδυνος είναι πολύ μεγαλύτερος και αφορά τα μεγάλα και
πολύπλοκα συστήματα ασφαλείας που είναι τοποθετημένα σε τράπεζες, εταιρείες
security και μεγάλα εμπορικά κέντρα. Όπως αναφέρει δημοσίευμα της εφημερίδας
«Times», η αστυνομία στη Βρετανία ανησυχεί ιδιαίτερα για τις διαστάσεις που θα
πάρει η εγκληματικότητα, στην διάρκεια των εορτασμών για την υποδοχή της νέας
χιλιετίας. «Όλες οι άδειες αστυνομικών για την περίοδο των Χριστουγέννων και
της Πρωτοχρονιάς έχουν ανασταλεί», σημειώνεται στους «Times». 
Στη χώρα μας πάντως, το θέμα δεν φαίνεται να απασχολεί ιδιαίτερα τους
ειδικούς, ενώ δεν έχει γίνει κανενός είδους συντονισμένη προσπάθεια για να
σχεδιαστεί ένα πρόγραμμα δράσης ή έστω να ενημερωθούν οι άμεσα ενδιαφερόμενοι.
«Οι κεντρικές μονάδες συναγερμού δεν έχουν να φοβηθούν τίποτα», λέει ο κ.
Ηλίας Ναούμης, ιδιοκτήτης εταιρείας με συστήματα ασφαλείας. «Ο "ιός" θα
επηρεάσει την επικοινωνία των συστημάτων με τους κεντρικούς σταθμούς που
δέχονται επεξεργασμένα σήματα συναγερμού για το τι ακριβώς έχει συμβεί στον
χώρο και καλούν την Αστυνομία ή την Πυροσβεστική».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16346N182</ED>
<ID>
ID:17628

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N18&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Ποιοτική άνοδος; Ποσοτική πτώση; Ή κρατικό έλλειμμα;
</H2>
<AUTHOR>ΜΑΙΡΗ ΜΠΟΣΗ</AUTHOR>

Η ΑΝΟΔΟΣ των «ποιοτικών» εγκλημάτων και του επαγγελματικού τρόπου εκτέλεσης
πολλών εγκληματικών πράξεων όσο και οι τάσεις του «νέου» οργανωμένου
εγκλήματος στην Ελλάδα δημιουργούν πολλά ερωτηματικά για το μέλλον της
εσωτερικής ασφάλειας του τόπου, αλλά και της ουσιαστικής ­ καθημερινής ­
έννοιας της ασφάλειας του πολίτη, ο οποίος βιώνει την ένταση μιας «ανασφαλούς» καθημερινότητας.

Η αμεσότητα λήψης μέτρων για την ασφαλή διαβίωση του Έλληνα πολίτη και ειδικά
του πολίτη των μεγαλουπόλεων καθίσταται άμεσο και επιτακτικό καθήκον για την
έννομη τάξη της χώρας και τους εκπροσώπους της. Η έννομη τάξη δεν δύναται
ασφαλώς να προέλθει από τον ένοπλο πολίτη ­ βλ. ΗΠΑ ­ ή τη με γεωμετρική
πρόοδο αύξηση των ιδιωτικών εταιρειών παροχής ασφάλειας, αλλά από τη δόμηση
ενός κράτους δικαίου στη βάση της αέναης προστασίας του πολίτη σύμφωνα με τις
συνταγματικές επιταγές. Η πτώση ή η άνοδος των στατιστικών καταγραφών δεν
αποδίδουν την πραγματική έννοια της ανασφάλειας που αισθάνεται ο πολίτης, που
πλέον έχει «εκπαιδευτεί» στη λογική της ατομικής αντίληψης της προσωπικής του
ασφάλειας. Η προστασία προς τον πολίτη στο πλαίσιο μιας κοινωνίας που θέλει να
λέγεται δημοκρατική θεωρείται απαραίτητο να αποτελεί προϊόν της κρατικής
μέριμνας και επιβάλλεται να παρέχεται από την κρατική εξουσία και πολύ
περισσότερο την παρουσία.

Η δρ Μαίρη Μπόση είναι μέλος του Επιστημονικού Συμβουλίου του ΙΣΤΑΜΕ - Α.
Παπανδρέου, ειδική σε θέματα πολιτικής βίας και ασφάλειας.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16346N191</ED>
<ID>
ID:17615

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N19&aa=1</URL></REF>


Article

<CATEGORY>vin06</CATEGORY>

 <H2>Αστυνομικός ο δράστης της αιματηρής ληστείας στο Λιδωρίκι!
</H2>
ΑΣΤΥΝΟΜΙΚΟΣ είναι ο δράστης της αιματηρής ένοπλης ληστείας που έγινε την
περασμένη Τρίτη το πρωί στο υποκατάστημα της Αγροτικής Τράπεζας στο Λιδωρίκι.

Το τραπεζικό υποκατάστημα της περιοχής όπου υπηρετεί προτίμησε να «χτυπήσει» ο
αστυφύλακας-ληστής Απόστολος Θωμόπουλος, ο οποίος δεν δίστασε να τραβήξει το
όπλο του και να πυροβολήσει τον ταμία.

Ο αστυφύλακας Θωμόπουλος, με καλυμμένο το πρόσωπο, εισέβαλε στις 9.20 το πρωί
της περασμένης Τρίτης στο υποκατάστημα και με την απειλή του όπλου του
ακινητοποίησε υπαλλήλους και πελάτες. Από τα ταμεία της τράπεζας, αφού
πυροβόλησε και τραυμάτισε στο χέρι τον υπάλληλο, άρπαξε 4.000.000 δραχμές.

Συνάδελφοί του αστυνομικοί, αξιοποιώντας πληροφορίες από μάρτυρες, μπήκαν στα
ίχνη του δράστη και χθες το βράδυ τον συνέλαβαν.

Στην κατοχή του βρέθηκαν τα μισά από τα χρήματα τα οποία είχε κλέψει από το
υποκατάστημα. Ο αστυφύλακας Θωμόπουλος, πατέρας ενός ανηλίκου, όταν είδε ότι ο
κλοιός είχε σφίξει γύρω του, αναγκάστηκε να ομολογήσει την πράξη του.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16346N192</ED>
<ID>
ID:17629

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N19&aa=2</URL></REF>


Article

<CATEGORY>vin06</CATEGORY>

 <H5>Ο ΚΑΘΗΓΗΤΗΣ ΤΟΥ ΜΙΤ ΠΟΥ ΟΡΑΜΑΤΙΖΕΤΑΙ ΤΙΣ ΤΕΧΝΟΛΟΓΙΕΣ ΤΟΥ ΑΥΡΙΟ
</H5><H2>Ο μαγικός κόσμος του Νικ Νεγροπόντε
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ο Νίκολας Νεγροπόντε δεν είναι ένας συνηθισμένος άνθρωπος.

Νίκολας Νεγροπόντε. Στην πρώτη του ομιλία στην Ελλάδα, χθες το βράδυ,
ενθουσίασε τους ακροατές περιγράφοντας το όραμά του για το μέλλον

ΤΗΛΕΦΩΝΕΙ χρησιμοποιώντας μόνο ένα... κομμάτι χαρτιού, πληρώνει τις αγορές του
κάνοντας μια απλή χειραψία με τον υπάλληλο του καταστήματος, στα παπούτσια του
φορά μικροτσίπ και ταξιδεύει ασταμάτητα σε όλο τον κόσμο προσπαθώντας να
πείσει ­ με εξαιρετικά ποσοστά επιτυχίας ­ τους ανθρώπους που κατέχουν την
πολιτική και οικονομική εξουσία ότι πολύ σύντομα θα κάνουν και αυτοί το ίδιο.
Ο Ελληνοαμερικανός καθηγητής του ΜΙΤ και ένας από τους πλέον περιζήτητους
ομιλητές στον κόσμο βρέθηκε χθες το βράδυ, σε κεντρικό ξενοδοχείο της Αθήνας,
να διηγείται το όραμά του για το μέλλον. Στην περίπτωση του Νεγροπόντε, το
μέλλον είναι σχεδόν συνώνυμο του σήμερα. Το πολύ να διαφέρει μερικούς μήνες.
Όχι γιατί δεν διαθέτει την απαραίτητη διορατικότητα ­ αντίθετα μάλιστα, ο
ίδιος θεωρείται η προσωποποίησή της. Αλλά γιατί, όλες οι ιδέες τις οποίες
πιστεύει, όλα όσα ελπίζει και προσπαθεί να πετύχει μαζί με τους συνεργάτες
του, για να εφαρμοστούν «αύριο» από τον απλό πολίτη στην καθημερινή του ζωή,
είναι πραγματοποιήσιμα. Και όσοι τον άφησαν να τους «περπατήσει στον μαγικό
του κόσμο», όπως είπε χαρακτηριστικά ο κ. Κώστας Παπαγιαννακόπουλος, πρόεδρος
του Ελληνοαμερικανικού Επιμελητηρίου, πείστηκαν από τον ενθουσιασμό με τον
οποίο περιέγραφε τον κόσμο του μέλλοντος.

Έναν κόσμο που βασίζεται στην κυριαρχία των bit, των ψηφιακών δεδομένων και
όχι της ύλης. Έναν κόσμο που βασίζει τις καθημερινές του λειτουργίες στο
Ίντερνετ. Σε αυτόν τον κόσμο, ο Νεγροπόντε είναι σίγουρος ότι η Ελλάδα μπορεί
να παίξει σημαντικό ρόλο. Κι αυτό γιατί, «χώρες του Νότου, όπως η Ελλάδα,
μπορεί να μη διαθέτουν την προηγμένη υποδομή στις τηλεπικοινωνίες, έχουν όμως
ένα πολύτιμο πλεονέκτημα, μία δύναμη πολύ σημαντικότερη από την τεχνολογία:
την κουλτούρα και τη νοοτροπία που χρειάζονται για να ψηφιοποιηθεί η
κοινωνία». Γιατί στην Ελλάδα βασιλεύει μια οικονομία «υπόγεια», που βασίζεται
στη διακίνηση του ρευστού χρήματος, διαρθρωμένη με τον ίδιο τρόπο που
λειτουργεί το Ίντερνετ. Και, ακόμα πιο σημαντικό, γιατί «οι Έλληνες διατηρούν
μία υγιή ασέβεια απέναντι στην εξουσία». Κάτι που επίσης θυμίζει τη διάρθρωση
του Ίντερνετ και χρειάζεται για την εξάπλωσή του στην καθημερινή ζωή. Η ομιλία
του Νεγροπόντε έγινε στα πλαίσια της ετήσιας έκθεσης Amtech, με προϊόντα
αμερικανικής τεχνολογίας, που διοργανώνει το Ελληνοαμερικανικό Επιμελητήριο. Η
αποδοχή της πρόσκλησής του από το επιμελητήριο είναι μεγάλη επιτυχία, καθώς ο
καθηγητής λαμβάνει περισσότερες από 500 αιτήσεις για διαλέξεις και περνά το
ένα τρίτο του χρόνου του ταξιδεύοντας σε όλο τον πλανήτη.

Περιγράφοντας εικόνες από το μέλλον, ο Νεγροπόντε αναφέρθηκε σε δύο από τα
δεκάδες ερευνητικά προγράμματα που απασχολούν το προσωπικό του Media Lab στο
ΜΙΤ και ήδη δοκιμάζονται πειραματικά. Στόχος του πρώτου είναι η κατασκευή
υπολογιστών με κόστος μικρότερο του ενός δολαρίου. «Είναι το πιο παράξενο
πρόγραμμα που έχουμε. Μπορεί να μην πετύχει, αλλά στην πορεία θα παρουσιαστούν
σίγουρα άλλα οφέλη. Το ζητούμενο είναι η εκτύπωση μικροτσίπ και συσκευών σε
χαρτί. Φανταστείτε ένα κινητό τηλέφωνο, που αποστέλλεται μέσω φαξ, τυπώνεται
σε χαρτί, χρησιμοποιείται από τον παραλήπτη για να τηλεφωνήσει και μετά
τσαλακώνεται και πετιέται στα σκουπίδια. Ακούγεται τρελό, αλλά μπορεί να το
δείτε σε πέντε χρόνια. Φοιτητές μου προσπαθούν να τυπώσουν τέτοιες συσκευές
πάνω σε φαγητά, να τις χρησιμοποιήσουν και μετά να τις... φάνε». Οι
υπολογιστές που «φοριούνται» στα ρούχα είναι ένα από τα προγράμματα του
εργαστηρίου, που βρίσκεται πολύ κοντά στην πραγματοποίησή του. «Σε δύο μήνες,
θα είμαστε έτοιμοι να επιδείξουμε ένα τηλέφωνο σε μορφή δακτυλιδιού». Όσο για
τις συναλλαγές του μέλλοντος, το άγγιγμα του δαχτύλου στο μηχάνημα ΑΤΜ θα
είναι αρκετό για να πάρει κανείς χρήματα σε ηλεκτρονική μορφή, που θα
αποθηκεύονται στο τσιπάκι που βρίσκεται στο παπούτσι του. «Πηγαίνοντας στο
κατάστημα, τα χρήματα θα μεταφέρονται σε μορφή bits μέσω της χειραψίας του
πελάτη με τον ταμία. Από το παπούτσι του ενός στο παπούτσι του άλλου».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16346N201</ED>
<ID>
ID:17572

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N20&aa=1</URL></REF>


Article

<CATEGORY>vin06</CATEGORY>

 <H2>Ένας Έλληνας δεύτερης γενιάς που δεν ξεχνά την Ελλάδα
</H2>
Ο ΝΙΚΟΛΑΣ Νεγροπόντε γεννήθηκε στη Νέα Υόρκη πριν από 55 χρόνια. Η οικογένειά
του κατάγεται από τη Χίο, την Ιθάκη, τη Σπάρτη και τη Σύρο. Το 1970 αγόρασε
ένα σπίτι στην Πάτμο και από τότε επισκέπτεται την Ελλάδα ανελλιπώς κάθε
Ιούνιο και Σεπτέμβριο.

Αφού αποφοίτησε από το Τεχνολογικό Ινστιτούτο της Μασαχουσέτης, το μεγαλύτερο
ερευνητικό ίδρυμα σε θέματα τεχνολογίας στον κόσμο, εντάχθηκε στο διδακτικό
του προσωπικό το 1966. Το 1980 ίδρυσε το ΜΙΤ Media Lab, ένα ερευνητικό
εργαστήριο για νέες τεχνολογίες. Η έμφαση του ίδιου και των συνεργατών του
είναι πάντα η ανάπτυξη νέων τεχνολογιών και η εφαρμογή τους στην καθημερινή
ζωή. Τα ερευνητικά του προγράμματα υποστηρίζονται από 160 εταιρείες από όλον
τον κόσμο. Ανάμεσα στις ανακαλύψεις τους περιλαμβάνονται το ψηφιακό βίντεο, η
τεχνολογία των πολυμέσων και ­ πριν από 25 χρόνια ­ το bar code, που βρίσκεται
σε όλα τα καταναλωτικά προϊόντα. Ο ίδιος υπήρξε πρωτοπόρος στον τομέα του
σχεδιασμού μέσω υπολογιστή.

Ο Ελληνοαμερικανός καθηγητής είναι μέλος διοικητικών συμβουλίων πολλών μεγάλων
πολυεθνικών επιχειρήσεων, ενώ περισσότερες από 20 εταιρείες έχουν ιδρυθεί με
δικά του κεφάλαια, ανάμεσά τους και το περιοδικό «Wired». Το πιο πρόσφατο
σχέδιό του είναι η ίδρυση του ιδρύματος 2Β1, μιας οργάνωσης αφοσιωμένης στη
δημιουργία ενός παγκόσμιου δικτύου για τη βελτίωση της ζωής των παιδιών μέσω
της τεχνολογίας. Ένα από τα προγράμματα του ιδρύματος εφαρμόζεται σε σχολεία
της Πάτμου.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16346N202</ED>
<ID>
ID:17630

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N20&aa=2</URL></REF>


Article

<CATEGORY>vin06</CATEGORY>

 <H5>ΚΑΛΥΤΕΡΗ ΠΡΟΣΒΑΣΗ, ΒΕΛΤΙΩΣΗ ΧΩΡΩΝ ΑΝΑΜΟΝΗΣ, ΚΑΘΑΡΙΟΤΗΤΑ
</H5><H2>Μέτρα στα νοσοκομεία
</H2>
Μέτρα για τη βελτίωση της εικόνας των νοσοκομείων πρόκειται να εξαγγελθούν την
ερχόμενη εβδομάδα από το υπουργείο Υγείας.

Δημόσιο νοσοκομείο. Τα μέτρα που ανακοινώνονται την επόμενη εβδομάδα θα
βελτιώσουν την εικόνα

ΣΕ ΣΥΝΑΝΤΗΣΗ που είχε χθες ο υπουργός Υγείας κ. Λάμπρος Παπαδήμας με τον
Πρωθυπουργό κ. Κώστα Σημίτη (χωρίς συμμετοχή άλλων μελών της ηγεσίας του
υπουργείου Υγείας) συζητήθηκε, σύμφωνα με πληροφορίες μας, το θέμα της
λειτουργίας των νοσοκομείων και της γενικής δυσαρέσκειας που υπάρχει για τη
δημόσια περίθαλψη.

Καμία δήλωση δεν έγινε μετά τη συνάντηση, αλλά, σύμφωνα με δημοσιογραφικές
πληροφορίες, ο Πρωθυπουργός ενέκρινε τις προτάσεις του κ. Παπαδήμα (ο οποίος
δημοσίως δεν έχει εμφανιστεί καθόλου από την ημέρα της υπουργοποίησής του) για
την εξαγγελία μέτρων που θα αφορούν την καθημερινότητα των νοσοκομείων.

Πάντα σύμφωνα με πληροφορίες, το σχετικό πρόγραμμα θα ξεκινήσει πιλοτικά από
τα νοσοκομεία Ευαγγελισμός και Ερυθρός Σταυρός, για να επεκταθεί στη συνέχεια
σε όλα τα μεγάλα νοσοκομεία του Λεκανοπεδίου. Και περιλαμβάνει, μεταξύ άλλων,
μέτρα που αφορούν τη χωροταξική κατανομή και τη διευκόλυνση της πρόσβασης των
ασθενών στα διάφορα τμήματα και κλινικές, τη βελτίωση των χώρων αναμονής, την
καθαριότητα κ.λπ.

Ένα ακόμη θέμα που συζητήθηκε είναι αυτό των μάνατζερ που ως γνωστόν έχει
παγώσει, παρ' όλο που 29 άνθρωποι επελέγησαν από την Επιτροπή και σύμφωνα με
τις διαδικασίες που είχε ορίσει το υπουργείο Υγείας. Όπως πληροφορούμαστε, η
ηγεσία του υπουργείου προσανατολίζεται στην πιθανότητα να προκηρύξει νέο
διαγωνισμό ενώ οι ήδη επιλεγμένοι μάνατζερ μελετούν το ενδεχόμενο να προσφύγουν
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16346N211</ED>
<ID>
ID:17573

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N21&aa=1</URL></REF>


Article

<CATEGORY>vin06</CATEGORY>

 <H2>Ελπίδες για επιληπτικούς με νέα μέθοδο
</H2>
ΘΕΣΣΑΛΟΝΙΚΗ. Γραφείο Βόρειας Ελλάδας

ΑΠΟ ΕΠΙΛΗΨΙΑ πάσχει ένας στους εκατό Έλληνες, ενώ κάθε χρόνο εμφανίζονται
3.000-5.000 νέα περιστατικά. Μια νέα μέθοδος, που συνίσταται στην εμφύτευση
ενός μηχανήματος με τη μορφή «εγκεφαλικού βηματοδότη», υπόσχεται εντυπωσιακά
αποτελέσματα στην αντιμετώπιση της νόσου.

Την εφαρμογή της νέας μεθόδου, που γίνεται παράλληλα με τη φαρμακοθεραπεία την
οποία δεν θα πρέπει να διακόπτει ο ασθενής, ανακοίνωσε ομάδα γιατρών που
μετέχουν στο 16ο Πανελλήνιο Συνέδριο Ελλήνων Νευρολόγων που πραγματοποιείται
στη Θεσσαλονίκη. Η επιληψία αφορά στη συνεχή τάση ορισμένων ανθρώπων να
εκδηλώνουν σπασμούς. Η διαταραχή μπορεί να εμφανισθεί στη γέννηση ή και
αργότερα κατά τη διάρκεια της ζωής και ενδέχεται να οφείλεται (για τα παιδιά)
σε διαταραχές που είχε η μητέρα στη διάρκεια της κύησης ή σε επιπλοκές που
υπήρξαν κατά τον τοκετό. Το ποσοστό των ανθρώπων που πλήττονται από επιληψία
(περί το 1%) είναι κοινό παγκοσμίως. Σύμφωνα με τους ειδικούς το 30% των
ασθενών δεν ελέγχονται ικανοποιητικά και γι' αυτό απαιτείται συμπληρωματική
θεραπεία. Η νέα μέθοδος που παρουσιάστηκε στο συνέδριο και συνίσταται σε ένα
είδος εγκεφαλικού «βηματοδότη» εφαρμόζεται τελευταία με επιτυχία και στην
Ελλάδα. Ο λεγόμενος «ερεθιστής» αποτελείται από ηλεκτρόδια τα οποία
τοποθετούνται γύρω από τον αριστερό πνευμονογαστρικό μυν στο λαιμό ή τον
τράχηλο και συνδέονται με τη συσκευή του «ερεθιστή» που δουλεύει με μπαταρία.
Ο «ερεθιστής» προγραμματίζεται με ένα κομπιούτερ που δίνει τις εντολές για τον
ερεθισμό ο οποίος αυξάνει με τον καιρό την έντασή του στο ανώτερο ανεκτό όριο
για το καλύτερο δυνατό αποτέλεσμα. Οι ειδικοί ισχυρίζονται ότι η δράση του
«ερεθιστή» (συσκευή που έχει ο ασθενής εφόρου ζωής όπως τον βηματοδότη)
σταματά τις ηλεκτρικές εκφορτίσεις που προκαλούν την επιληπτική κρίση.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16346N212</ED>
<ID>
ID:17631

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N21&aa=2</URL></REF>


Article

<CATEGORY>vin06</CATEGORY>

 <H5>Ο ΒΟΥΛΓΑΡΟΣ ΜΕΓΑΛΕΜΠΟΡΟΣ ΝΑΡΚΩΤΙΚΩΝ ΣΥΝΕΧΙΖΕΙ ΤΗ ΔΡΑΣΗ ΤΟΥ
</H5><H2>Με τη σφραγίδα του... Ατανάσοβ
</H2>
Ο Βούλγαρος μεγαλέμπορος ναρκωτικών Οκνιάν Ατανάσοβ, που δραπέτευσε τον
περασμένο Νοέμβριο από τις φυλακές Κασσάνδρας, είναι ο εγκέφαλος νέας σπείρας
διακίνησης μεγάλων ποσοτήτων ναρκωτικών.

ΘΕΣΣΑΛΟΝΙΚΗ. 
Γραφείο Βόρ. Ελλάδας

Ο ΑΤΑΝΑΣΟΒ δεν άρχισε τη δράση του μόλις δραπέτευσε, αλλά από την περίοδο που
βρισκόταν στις φυλακές. Από εκεί καθοδηγούσε τα μέλη της σπείρας μέσω...
κινητού τηλεφώνου.

Καταδικάστηκε σε ισόβια για διακίνηση ναρκωτικών, αντιμετωπίστηκε όμως με
«επιείκεια» λόγω της συνεργασίας του με τις αστυνομικές αρχές και η ποινή του
μειώθηκε σε 18 χρόνια. Στη συνέχεια στάλθηκε στις αγροτικές φυλακές, αλλά...
δραπέτευσε πριν από δύο μήνες, για να διαπιστωθεί πως συνεχίζει τη δράση του,
την οποία εξάλλου δεν είχε διακόψει ποτέ ­ ακόμα και μέσα από τις φυλακές.

Ο Βούλγαρος μεγαλέμπορος ναρκωτικών Οκνιάν Ατανάσοβ είναι ο εγκέφαλος
κυκλώματος που διακινούσε με «άψογα» οργανωμένο τρόπο μεγάλες ποσότητες
ναρκωτικών από τη Βουλγαρία στην Ελλάδα.

Η αποκάλυψη του ονόματος του Ατανάσοβ ως εγκεφάλου της σπείρας δημιουργεί
τεράστια ερωτηματικά, καθώς ο Βούλγαρος μεγαλέμπορος ναρκωτικών είχε συλληφθεί
τον Αύγουστο του 1995 στην Ελλάδα για την ίδια «δραστηριότητα».

Σύμφωνα με την Ασφάλεια Θεσσαλονίκης, που εντόπισε και συνέλαβε τρεις Έλληνες
- συνεργάτες του Ατανάσοβ, το κύκλωμα είχε ως έδρα τις πόλεις Πέρνικ και
Τοπόλνιτσα της Βουλγαρίας, καθώς και τη Θεσσαλονίκη και το χωριό Άγ. Αθανάσιος
της Θεσσαλονίκης.

Βασικός συνεργάτης του Ατανάσοβ ήταν ο συλληφθείς Έλληνας επιχειρηματίας
Άγγελος Τερζόγλου, 43 ετών, που διατηρούσε στο Πέρνικ της Βουλγαρίας
εργοστάσιο υποδημάτων!

Ο Τερζόγλου ήταν ο βασικός διακινητής των ναρκωτικών, αλλά και των χρημάτων,
από τη Βουλγαρία στην Ελλάδα, ουσιαστικά εκτελώντας τις εντολές που του έδινε
ο «εγκέφαλος» Οκνιάν Ατανάσοβ μέσω κινητού τηλεφώνου από τις... φυλακές της
Κασσάνδρας όπου εκρατείτο και στη συνέχεια από τη Βουλγαρία όπου διέφυγε μετά
την απόδρασή του.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16346N221</ED>
<ID>
ID:17574

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N22&aa=1</URL></REF>


Article

<CATEGORY>vin06</CATEGORY>

 <H2>Χρώμα στην Εφημερίδα της Κυβερνήσεως
</H2>
ΤΟ ΠΡΩΤΟ έγχρωμο φύλλο της Εφημερίδος της Κυβερνήσεως είναι γεγονός. Πρόκειται
για το ΦΕΚ με αριθμό 7/18.1.1999/τεύχος τέταρτο, το οποίο περιλαμβάνει την
απόφαση του γενικού γραμματέα της Περιφέρειας Αττικής που κηρύσσει αναδασωτέα
την έκταση που κάηκε στην Πεντέλη το περασμένο καλοκαίρι. Όπως δήλωσε στα
«ΝΕΑ» η ειδική γραμματέας του Εθνικού Τυπογραφείου κ. Βασιλική Καραμπά -
Τσιμπίδα, ο σύγχρονος τυπογραφικός εξοπλισμός που πρόσφατα αποκτήθηκε
υποστηρίζεται από ένα αξιόπιστο ολοκληρωμένο πληροφορικό σύστημα, οι εφαρμογές
του οποίου αναπτύσσονται στοχεύοντας στην απλούστευση των διαδικασιών και στην
εγκυρότερη και αποτελεσματικότερη εξυπηρέτηση των πολιτών.

Η ηλεκτρονική διάθεση των ΦΕΚ μέσω του Ίντερνετ, η διάθεση της Εφημερίδος της
Κυβερνήσεως με CDs, η αυτόματη τηλεφωνική πληροφόρηση και εξυπηρέτηση είναι
μερικές μόνο από τις υπηρεσίες που θα προσφέρονται», δήλωσε η κ. Βασιλική
Καραμπά - Τσιμπίδα.

Θα πρέπει να σημειωθεί ότι ήδη το Εθνικό Τυπογραφείο διαθέτει μια πιλοτική
εφαρμογή με ηλεκτρονικές σελίδες στο Ίντερνετ, από τις οποίες οι
ενδιαφερόμενοι μπορούν να πληροφορούνται και τα περιεχόμενα των τευχών της
Εφημερίδος της Κυβερνήσεως με νομοθετική ή κανονιστικού περιεχομένου ύλη.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16346N222</ED>
<ID>
ID:17632

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N22&aa=2</URL></REF>


Article

<CATEGORY>vin06</CATEGORY>

 <H2>Όμηρος ληστών στην Καλλιθέα
</H2>
ΛΗΣΤΕΙΑ «μετ' απαγωγής» συνέβη τη νύχτα στην Καλλιθέα. Άγνωστοι επιτέθηκαν σε
πρατήριο υγρών καυσίμων και έφυγαν αφού πήραν μαζί τους, εκτός από τα χρήματα,
και τον υπάλληλο. Το περιστατικό συνέβη λίγο μετά τις 3 σε βενζινάδικο της
Shell, το οποίο βρίσκεται στο ισόγειο του μεγάρου που στεγάζει τα γραφεία της
εταιρείας, στη λεωφόρο Ελευθερίου Βενιζέλου 2 (Θησέως), στην Καλλιθέα. Εκείνη
τη στιγμή στο πρατήριο βρισκόταν ο υπάλληλος Νικόλαος Λίτσος, 59 χρόνων. Όπως
δήλωσε ο ίδιος στην Αστυνομία, τρεις άγνωστοι οι οποίοι έφθασαν με αυτοκίνητο,
τον ακινητοποίησαν και άρπαξαν από το ταμείο 80.000 δρχ.

Στη συνέχεια έφυγαν αφού ανάγκασαν τον υπάλληλο να τους ακολουθήσει. Οι
κακοποιοί τον επιβίβασαν στο αυτοκίνητό τους και μετά περίπου ένα χιλιόμετρο
τον άφησαν ελεύθερο. Στους αστυνομικούς δήλωσε ότι οι ληστές στην προσπάθειά
τους να τον ακινητοποιήσουν τον χτύπησαν στο πρόσωπο.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16346N223</ED>
<ID>
ID:17669

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N22&aa=3</URL></REF>


Article

<CATEGORY>vin07</CATEGORY>

 <H5>Η ΣΚΛΗΡΗ ΚΟΝΤΡΑ ΤΟΥ ΜΕ ΤΟ ΥΠΟΥΡΓΕΙΟ ΔΙΚΑΙΟΣΥΝΗΣ ΚΑΘΥΣΤΕΡΕΙ ΤΟΝ ΔΙΟΡΙΣΜΟ ΤΟΥ
ΣΤΟΝ ΟΗΕ
</H5><H5>Τον υποστηρίζουν ο Κλίντον και η πλειοψηφία των γερουσιαστών
</H5><H2></H2><H2>Μπελάδες ο Χόλμπρουκ
</H2>
Έχει χαρακτηριστεί ως ο «λιγότερο διπλωματικός από τους διπλωμάτες». Το κύρος
και την ευφυΐα του, όμως, ουδείς τα αμφισβητεί. Για αυτό άλλωστε και προτάθηκε
από τον Μπιλ Κλίντον για τη θέση του πρεσβευτή των ΗΠΑ στα Ηνωμένα Έθνη. Τα
προβλήματα που έχει, ωστόσο, ο Ρίτσαρντ Χόλμπρουκ με την αμερικανική
δικαιοσύνη, ενδέχεται να παραπέμψουν τον διορισμό του στις καλένδες.

Ρίτσαρντ Χόλμπρουκ. Στο στόχαστρο του αμερικανικού υπουργείου Δικαιοσύνης
έχει βρεθεί ο βετεράνος διπλωμάτης

ΤΟ ΥΠΟΥΡΓΕΙΟ Δικαιοσύνης κατηγορεί τον ειδικό απεσταλμένο των ΗΠΑ στα Βαλκάνια
για παραβίαση της ομοσπονδιακής νομοθεσίας που αναφέρεται σε θέματα
δεοντολογίας. Το 1996, και ενώ είχε ήδη παραιτηθεί από τη θέση του στο
αμερικανικό υπουργείο Εξωτερικών προκειμένου να εργασθεί για την εταιρεία
τραπεζικών επενδύσεων Credit Suisse First Boston, ο Χόλμπρουκ φέρεται να είχε
επιχειρηματικές επαφές με έναν πρώην συνάδελφό του στην πρεσβεία της Κορέας.
Κάτι που, σύμφωνα με την αμερικανική νομοθεσία περί δεοντολογίας, δεν θα
έπρεπε να είχε κάνει. Διότι οι κυβερνητικοί αξιωματούχοι που εγκαταλείπουν τον
δημόσιο τομέα για τον ιδιωτικό, δεν έχουν το δικαίωμα να συνάπτουν τέτοιου
είδους σχέσεις με πρώην συναδέλφους τους.

Ο ίδιος ο Χόλμπρουκ, παρ' όλο που είναι γνωστός για τις καλές του σχέσεις που
διατηρεί με τον Τύπο, δεν θέλησε να κάνει κάποιο σχόλιο στην ρφημερίδα.
Κάποιοι φίλοι του όμως, δήλωσαν ότι αρνήθηκε να πληρώσει το τσουχτερό πρόστιμο
που ζητούσε το υπουργείο Εξωτερικών, διότι πιστεύει ότι δεν έχει πράξει κάτι
το επιλήψιμο. Μία οικονομική, εξάλλου, διευθέτηση της υπόθεσης, συμπλήρωσαν,
θα μπορούσε να εκληφθεί ως έμμεση παραδοχή της ενοχής του. Και ο Χόλμπρουκ
φοβάται πως κάτι τέτοιο θα είχε αρνητικές επιπτώσεις στον διορισμό του στην
έδρα του ΟΗΕ. Κυβερνητικοί αξιωματούχοι όμως δήλωσαν ότι σε περίπτωση που ο
Χόλμπρουκ έχει πράγματι αρνηθεί να πληρώσει το πρόστιμο, το υπουργείο
Δικαιοσύνης ενδέχεται να καταθέσει εις βάρος του δικαστική αγωγή. Και μία
τέτοια εξέλιξη θα μπορούσε να καθυστερήσει τον διορισμό του επ' αόριστον.

ΠΑΡΑΝΟΜΕΣ ΕΠΑΦΕΣ

Ήδη όμως έχει καθυστερήσει. Αφορμή, αρχικά, στάθηκαν οι κατηγορίες που
εκτοξεύθηκαν εναντίον του Χόλμπρουκ το περασμένο καλοκαίρι για παράνομες
επαφές του με την πρεσβεία των ΗΠΑ στην Ουγγαρία, το 1995. Σύμφωνα με τις
κατηγορίες, ενώ ο Χόλμπρουκ εργαζόταν ακόμα για το υπουργείο Εξωτερικών, ήρθε
σε επαφή με την αμερικανική πρεσβεία για λογαριασμό της εταιρείας Credit
Suisse First Boston, η οποία είχε ζητήσει τη βοήθειά του προκειμένου να
διασφαλίσει ένα συμβόλαιο με την κυβέρνηση της Ουγγαρίας. 
Κυβερνητικοί αξιωματούχοι αποκάλυψαν την Τετάρτη, ότι το υπουργείο Δικαιοσύνης
δεν κατάφερε να συγκεντρώσει επαρκή ενοχοποιητικά στοιχεία εναντίον του
Χόλμπρουκ όσον αφορά αυτή την υπόθεση. Αλλά και σε ό,τι αφορά την υπόθεση της
πρεσβείας των ΗΠΑ στην Κορέα, πρόσθεσαν, τα στοιχεία δεν υποδηλώνουν κάποια
εγκληματική ενέργεια. Πρόκειται απλά για μια σειρά παραβιάσεων του αστικού
κώδικα και το καλύτερο για τον Χόλμπρουκ θα ήταν να πληρώσει το πρόστιμο κα να
ησυχάσει από το θέμα.

Προς το παρόν, πάντως, το θέμα παραμένει ανοικτό. Και τη θέση τού πρεσβευτή
των ΗΠΑ στα Ηνωμένα Έθνη έχει καταλάβει ένας άλλος διπλωμάτης, ονόματι Πίτερ
Μπέρλεϊ. Προσωρινά βέβαια.


ΔΕΝ ΕΙΝΑΙ λίγοι οι Αμερικανοί κυβερνητικοί αξιωματούχοι που συγκρίνουν την
υπόθεση Χόλμπρουκ με αυτή του Άντονι Λέικ ­ του πρώην συμβούλου σε θέματα
εθνικής ασφάλειας, ο οποίος κατέβαλε, το 1997, πρόστιμο ύψους 5.000 δολαρίων
(περίπου 1,5 εκατομμύριο δραχμές) στο αμερικανικό υπουργείο Δικαιοσύνης. Ο
Λέικ είχε προταθεί από τον Μπιλ Κλίντον για τη θέση του διευθυντή των
αμερικανικών μυστικών υπηρεσιών και κατηγορήθηκε, όπως και ο Χόλμπρουκ, για
παραβίαση της νομοθεσίας που αναφέρεται σε θέματα δεοντολογίας ­ διότι, όντας
σύμβουλος σε θέματα εθνικής ασφάλειας, διατήρησε στην κατοχή του κάποιες
μετοχές που ενεργειακού κλάδου την αξία των οποίων μπορούσε να επηρεάσει μέσω
των αποφάσεών του.

Ο Ρίτσαρντ Χόλμπρουκ, βέβαια, ελάχιστα θα χαιρόταν με αυτή τη σύγκριση. Γιατί
ο Λέικ απέσυρε την υποψηφιότητά του λίγες μόνο εβδομάδες αφότου πλήρωσε το
πρόστιμο. Επιπλέον, υποστηρίζουν πολλοί φίλοι του, η σύγκριση είναι άδικη.
Διότι μπορεί ο Λέικ να απέσυρε την υποψηφιότητά του λόγω της έρευνας του
αμερικανικού υπουργείου Δικαιοσύνης και του σκανδάλου που είχε ξεσπάσει,
αντιμετώπιζε όμως και πολύ περισσότερες επικρίσεις από τη Γερουσία όσον αφορά
τις αποφάσεις του από τη θέση του συμβούλου σε θέματα εθνικής ασφάλειας. Ο
Χόλμπρουκ, αντιθέτως, και σε πείσμα της δικαστικής έρευνας, χαίρει της πλήρους
υποστήριξης τόσο του προέδρου Κλίντον όσο και της πλειοψηφίας των Αμερικανών γερουσιαστών.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16346N551</ED>
<ID>
ID:17562

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N55&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Περιορισμένης κυριαρχίας
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΕΧΟΥΜΕ επανειλημμένα υποστηρίξει ότι η αλλαγή στην ισορροπία δυνάμεων στο
Αιγαίο σε συνδυασμό με τις ηγεμονικές φιλοδοξίες της Τουρκίας εμπεριέχουν τον
κίνδυνο της δορυφοροποίησης/φινλανδοποίησης (δηλαδή την ανάγκη η Ελλάδα να
προσαρμόζεται στη θέληση του ισχυρού). Υποστηρίζαμε μάλιστα ότι οι περιπτώσεις
των Ιμίων, της μη επέκτασης των χωρικών υδάτων και η περίπτωση των S-300
δείχνουν ότι η Τουρκία βάζει όρια στην κυριαρχία της Ελλάδας και της Κύπρου.
Αυτή η ανάλυση ενόχλησε τους «θεωρητικούς του κατευνασμού» που, μέσω των
«ΝΕΩΝ», απάντησαν (8-1-99) ως εξής: «Γίνεται π.χ. λόγος για "περιορισμένη
κυριαρχία" της Κύπρου (ή και της Ελλάδος) σήμερα λες και υπάρχει "απόλυτος
κυριαρχία" στην "Ευρώπη του ευρώ" και σε ένα βαθύτερα αλληλοεξαρτώμενο διεθνές
σύστημα, στο οποίο, ακόμη και η μόνη υπερδύναμη οι ΗΠΑ, αισθάνονται και είναι,
σε ορισμένες περιπτώσεις, "κράτος περιορισμένης κυριαρχίας"». Η πιο πάνω
ανάλυση είναι προβληματική για πολλούς λόγους: πρώτον, μπερδεύει την
εθελοντική παραχώρηση κυριαρχίας σε νομισματικά θέματα μεταξύ εταίρων (δηλαδή
την Ευρώπη του ευρώ) με καταναγκαστική μείωση κυριαρχίας από στρατηγικό
αντίπαλο κάτω από απειλή πολέμου (π.χ. Τουρκίας). Δεύτερον, αποτυγχάνει να
διακρίνει μεταξύ «υψηλής πολιτικής» (δηλαδή ασφάλεια) και «χαμηλής πολιτικής»
(π.χ. δασμολογικές ή νομισματικές ρυθμίσεις). Πράγματι, σε θέματα χαμηλής
πολιτικής μεγάλες δυνάμεις, όπως π.χ. οι ΗΠΑ, υφίστανται τη συνέπεια της
αλληλεξάρτησης. Ακόμα όμως και τότε, η αλληλεξάρτηση δημιουργεί ευαισθησία
(sensitivity), ενώ για τους ανίσχυρους δημιουργεί τρωτότητα (vulnerability).
Τρίτον, είναι κωμικό να μας λένε ότι η ισχυρότερη δύναμη που εμφανίστηκε ποτέ,
οι ΗΠΑ, τη στιγμή της παντοδυναμίας τους, που θέτουν τα όρια της κυριαρχίας
όλων των άλλων, συμπεριλαμβανομένων και των μεγάλων δυνάμεων, είναι «κράτος
περιορισμένης κυριαρχίας». Αξίζει να διαβάσει κανείς το πρόσφατο βιβλίο των G.
Bush και Β. Scowcrofi, «Α world Transformed» που δείχνει πώς οι ΗΠΑ
διαμόρφωναν κατά το δοκούν τις εσωτερικές εξελίξεις και της ανταγωνίστριας
υπερδύναμης, της υπό κατάρρευση Σοβιετικής Ένωσης. Η μυθολογία έχει τα όριά της!
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16346N552</ED>
<ID>
ID:17659

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N55&aa=2</URL></REF>


Article

<CATEGORY>vin07</CATEGORY>

 <H5>ΧΙΛΙΑΔΕΣ ΑΠΕΡΓΟΙ ΑΠΕΙΛΟΥΝ ΝΑ ΚΑΤΑΛΑΒΟΥΝ ΤΟ ΒΟΥΚΟΥΡΕΣΤΙ
</H5><H2>Έκρηξη ανθρακωρύχων
</H2>
Σε κατάσταση έκτακτης ανάγκης απειλεί να κηρύξει τη χώρα ο πρόεδρος της
Ρουμανίας Εμίλ Κονσταντινέσκου, καθώς χιλιάδες απεργοί ανθρακωρύχοι,
οπλισμένοι με πέτρες και ρόπαλα, κατευθύνονται προς το Βουκουρέστι.

«Σύλληψη» αστυνομικού. Απεργοί ανθρακωρύχοι ξυλοκοπούν αστυνομικό που
«συνέλαβαν» στη διάρκεια των χθεσινών συγκρούσεων στην πόλη Χορέζου, 200 χλμ.
δυτικά του Βουκουρεστίου

Η ΡΟΥΜΑΝΙΚΗ πρωτεύουσα απειλείται με κατάληψη από τους ανθρακωρύχους, που
ξεκίνησαν την πορεία τους από την πόλη Χορέζου, όπου, με τη βοήθεια κατοίκων
της περιοχής, έσπασαν χθες τα οδοφράγματα που είχε στήσει η αστυνομία. Σφοδρές
συγκρούσεις σημειώθηκαν ανάμεσα στους απεργούς και τους αστυνομικούς, μερικοί
από τους οποίους κρατούνται όμηροι από τους ανθρακωρύχους. 
Με κλομπ και δακρυγόνα, ισχυρές αστυνομικές δυνάμεις προσπάθησαν χωρίς
επιτυχία να απωθήσουν τους ανθρακωρύχους από τα οδοφράγματα. 
Η ρουμανική κυβέρνηση ανακοίνωσε χθες ότι πρότασή της για διάλογο απορρίφθηκε
από τους απεργούς, που διεκδικούν αύξηση των ημερομισθίων τους κατά 35%.

Η αντιπαράθεση με τους ανθρακωρύχους οδήγησε χθες στην παραίτηση του υπουργού
Εσωτερικών Γκαβρίλ Ντεζέου, ο οποίος αντικαταστάθηκε από τον Κονσταντίν Ντούντου.

ΚΑΤΑΣΤΑΣΗ ΑΝΑΓΚΗΣ

Σε περίπτωση συνέχισης των απεργιακών κινητοποιήσεων, που ξεκίνησαν πριν από
17 ημέρες, ο πρόεδρος της χώρας δήλωσε ότι θα ζητήσει από το Κοινοβούλιο την
έγκριση να κηρύξει τη χώρα σε κατάσταση έκτακτης ανάγκης. Ο Κονσταντινέσκου
προήδρευσε χθες σε κοινή σύσκεψη των ηγεσιών όλων των κομμάτων, ενώ σήμερα
συγκαλείται το ρουμανικό Κοινοβούλιο σε έκτακτη συνεδρίαση για να εξετάσει την
κατάσταση. Ο πρόεδρος Κονσταντινέσκου θέλει να αποτρέψει πάση θυσία την κάθοδο
των απεργών στην πρωτεύουσα, όπου σε παρόμοιες εκδηλώσεις των ανθρακωρύχων το
1990 και 1991, είχαν χάσει τη ζωή τους εννέα άνθρωποι, με αποτέλεσμα να
υποχρεωθεί σε παραίτηση η κυβέρνηση.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16346N561</ED>
<ID>
ID:17563

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N56&aa=1</URL></REF>


Article

<CATEGORY>vin07</CATEGORY>

 <H2>Κίνδυνος για τα μωρά και από απενεργοποιημένο αερόσακο
</H2>
Μεγάλος κίνδυνος. Βρέφη σε καθισματάκια που βλέπουν προς τα πίσω δεν έχουν
θέση μπροστά στο αυτοκίνητο ακόμη και αν έχει απενεργοποιηθεί ο αερόσακος

ΑΚΟΜΗ και ένας απενεργοποιημένος αερόσακος μπορεί, κάτω από ακραίες συνθήκες,
να αποδειχθεί επικίνδυνος. Γι' αυτό και συνιστάται στους οδηγούς να μην
αφήνουν να κάθονται μπροστά βρέφη σε παιδικά καθισματάκια Γκρουπ Ο, που
τοποθετούνται αντίθετα και «βλέπουν» προς τα πίσω (Reboard-seats).

Αφορμή έδωσε ένα τραγικό ατύχημα στη Γερμανία, κατά το οποίο ο αερόσακος
συνοδηγού ενός Φόλκσβαγκεν Γκολφ άνοιξε και σκότωσε ένα βρέφος που βρισκόταν
μέσα σε ένα τέτοιο παιδικό καθισματάκι, αν και είχε απενεργοποιηθεί σε
εξουσιοδοτημένο συνεργείο της εταιρείας. Σε δηλώσεις της η Φόλκσβαγκεν
Γερμανίας αναφέρει ότι η απενεργοποίηση έγινε από τους μηχανικούς τού
συνεργείου σωστά και σύμφωνα με τις οδηγίες του κατασκευαστή και θεωρεί ότι ο
αερόσακος άνοιξε εξαιτίας βραχυκυκλώματος της καλωδίωσής του κατά την στιγμή
της πρόσκρουσης. Η απενεργοποίηση του αερόσακου συνοδηγού στα αυτοκίνητα
Φόλκσβαγκεν μπορεί να γίνει είτε με αποσύνδεση συγκεκριμένων καλωδίων και την
τοποθέτηση μίας αντίστασης (στα μοντέλα Γκολφ, Βέντο, κατασκευής έως τον
Αύγουστο του '94 και στα Πασάτ μέχρι το 1996) είτε με αλλαγή του σόφτγουερ του
υπολογιστή (στα υπόλοιπα μοντέλα). Αυτήν τη στιγμή υπολογίζεται ότι
κυκλοφορούν στην Ευρώπη 21.000 μοντέλα Φόλκσβαγκεν με απενεργοποιημένους
αερόσακους συνοδηγού. Μετά το θανατηφόρο ατύχημα, η γερμανική
αυτοκινητοβιομηχανία πραγματοποίησε περισσότερες από 1.000 δοκιμές και
λεπτομερείς ελέγχους με δικούς της και ξένους ειδικούς, όμως ούτε σε μία
περίπτωση δεν άνοιξε κάποιος αερόσακος συνοδηγού. 
Παρ' όλα αυτά και μέχρι να διαλευκανθούν πλήρως τα αίτια και να παρθούν μέτρα
που θα αποκλείουν την επανάληψη ενός τέτοιου ατυχήματος, συμβουλεύει τους
γονείς να μην τοποθετούν ποτέ μπροστά τα παιδιά σε καθισματάκια που βλέπουν
προς τα πίσω. Η θέση τους πρέπει να είναι πάντα στο πίσω κάθισμα.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16346N562</ED>
<ID>
ID:17620

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N56&aa=2</URL></REF>


Article

<CATEGORY>vin07</CATEGORY>

 <H2>Σε αναβρασμό οι καθηγητές στη Μασαχουσέτη
</H2>
ΑΝΑΤΑΡΑΧΗ στον χώρο της παιδείας και στην Πολιτεία της Μασαχουσέτης, όπου ο
κυβερνήτης Πολ Τσελούτσι θέλει να επιβάλει το μέτρο της αξιολόγησης των
καθηγητών, προκαλώντας τις σφοδρές αντιδράσεις τους. Ο κυβερνήτης της
Μασαχουσέτης ετοιμάζει νομοσχέδιο, σύμφωνα με το οποίο καθηγητές με πείρα θα
υποβάλλονται σε ένα τεστ αξιολόγησης και θα τίθενται σε διαθεσιμότητα τριών
μηνών αν δεν το περάσουν την πρώτη φορά, ενώ θα απολύονται αν αποτύχουν και τη δεύτερη.

«Οι καθηγητές που δεν θα περάσουν το τεστ δεν θα διδάσκουν», δήλωσε ο Πολ
Τσελούτσι, υπογραμμίζοντας ότι το μέτρο αυτό αποβλέπει στη βελτίωση της
εκπαίδευσης. Ο Σύλλογος Καθηγητών της Μασσαχουσέτης κατήγγειλε το σχέδιο ως
δρακόντειο και απλοϊκό, υπογραμμίζοντας ότι δεν είναι δυνατόν να τινάζονται
στο αέρα καριέρες ετών από ένα απλό τεστ.

Την αξιοπιστία ενός γραπτού ως αποκλειστικό μέσον αξιολόγησης της ικανότητας
ενός καθηγητού αμφισβήτησε και ο πρόεδρος της τοπικής Βουλής Τόμας Φίνεραν,ο
οποίος επισήμανε ότι «από μια κακιά μέρα δεν πρέπει να τελειώνει μια καριέρα».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16346N563</ED>
<ID>
ID:17662

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N56&aa=3</URL></REF>


Article

<CATEGORY>vin07</CATEGORY>

 <H2>«Οι φυτικές ίνες δεν είναι ασπίδα κατά του καρκίνου»
</H2>
ΜΙΑ ακόμα θεωρία περί καρκίνου και διατροφής έρχεται να καταρριφθεί από
νεώτερες έρευνες. Η πλούσια σε φυτικές ίνες διατροφή δεν αποτελεί ασπίδα
προστασίας κατά του καρκίνου του εντέρου, όπως υποστήριζαν οι επιστήμονες ήδη
από τη δεκαετία του '70. Αυτό τουλάχιστον είναι το πόρισμα μεγάλης
αμερικανικής έρευνας που δημοσιεύθηκε στην Ιατρική Επιθεώρηση της Νέας
Αγγλίας. Τα ευρήματα της 16ετούς έρευνας, που έγινε σε δείγμα 89.000 γυναικών,
αποδεικνύουν ότι η κατανάλωση τροφών πλουσίων σε φυτικές ίνες δεν μειώνει τον
κίνδυνο καρκίνου του εντέρου. Έχει αποδειχθεί, ωστόσο, ότι τροφές πλούσιες σε
φυτικές ίνες μειώνουν τον κίνδυνο για καρδιοπάθειες, υπέρταση και ορισμένους
τύπους διαβήτη, αναφέρει η έκθεση.

Ο καρκίνος εκδηλώθηκε με την ίδια συχνότητα στις γυναίκες με διατροφή πλούσια
σε φυτικές ίνες και στις γυναίκες που κατανάλωναν περιορισμένη ποσότητα
φυτικών ινών.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16346N564</ED>
<ID>
ID:17694

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N56&aa=4</URL></REF>


Article

<CATEGORY>vin07</CATEGORY>

 <H2>Και οι γυναίκες ξυλοκοπούν τους άνδρες
</H2>
ΤΟ ΠΟΣΟΣΤΟ των Βρετανών που ξυλοκοπούνται από τις γυναίκες τους είναι
αντίστοιχο με εκείνο των γυναικών που κακοποιούνται από τους συντρόφους τους.
Η διαφορά στα στοιχεία είναι ποιοτική, καθώς οι άνδρες δεν τρομοκρατούνται
τόσο από τις επιθέσεις των συζύγων τους και τα τραύματά τους είναι πολύ
λιγότερο σοβαρά, όπως αποκαλύπτεται από έρευνα της βρετανικής κυβέρνησης.

Από την έρευνα προκύπτει ότι 4,2% ανδρών και γυναικών δηλώνουν ότι έχουν
υποστεί επιθέσεις από τους συντρόφους τους μέσα στο τελευταίο 12μηνο, ποσοστό
σημαντικά μεγαλύτερο από το προηγούμενο κατεγεγραμμένο. 
Η ποιοτική ανάλυση των στατιστικών στοιχείων αποκαλύπτει ότι το 60% των
γυναικών αυτών πραγματικά είχε κατατρομοκρατηθεί από την επίθεση του συντρόφου
έναντι ποσοστού μόλις 5% των ανδρών. 
Επίσης το 45% των γυναικών τραυματίσθηκε από την επίθεση αντί ποσοστού 31% για
τους άνδρες.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16346N565</ED>
<ID>
ID:17711

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N56&aa=5</URL></REF>


Article

<CATEGORY>vin07</CATEGORY>

 <H5>ΕΡΩΤΗΜΑΤΑ ΤΟΥ ΓΑΛΛΙΚΟΥ ΤΥΠΟΥ ΓΙΑ ΤΗ «ΣΦΑΓΗ» ΣΤΟ ΡΑΤΣΑΚ ΤΟΥ ΚΟΣΣΥΦΟΠΕΔΙΟΥ
</H5><H2>Δεν αποκλείουν σκηνοθεσία
</H2>
Τι έγινε τελικά στο Ράτσακ, που απειλεί να προκαλέσει στρατιωτικά αντίποινα
του ΝΑΤΟ εναντίον της Γιουγκοσλαβίας; Ο αμερικανικός και ο βρετανικός Τύπος
δεν το αμφισβητούν, πρόκειται για «σφαγή».

Σερβική αβρότης. Χαμογελαστός Σέρβος αστυνομικός προσφέρει τσιγάρο σε γηραιό
αλβανόφωνο μπροστά στις φωτογραφικές μηχανές, σε χωριό βόρεια της Πρίστινα,
όπου πραγματοποιήθηκαν εκκαθαριστικές επιχειρήσεις εναντίον αυτονομιστών ανταρτών

Ο ΓΑΛΛΙΚΟΣ Τύπος αναρωτιέται: Σφαγή εν ψυχρώ; Σκηνοθεσία; Μεθόδευση για να
ευαισθητοποιηθεί η διεθνής κοινή γνώμη; Οι λέξεις «διαμάχη», «πολεμική»,
«υποψίες», «ερωτηματικά», «υποθέσεις», που χρησιμοποιούν οι γαλλικές
εφημερίδες για να περιγράψουν το έγκλημα, μαρτυρούν τη σύγχυση που υπάρχει
στις αίθουσες σύνταξης και παραπέμπουν στις πρόσφατες διαμάχες για τους
ψεύτικους τάφους στην Τιμισοάρα της Ρουμανίας και για το ποιος έχει την ευθύνη
της σφαγής στην αγορά του Σαράγεβο.

Για τη «Λιμπερασιόν», «υπήρξε πράγματι σφαγή στο Ράτσακ και η σφαγή είναι έργο
της σερβικής αστυνομίας», αλλά η εφημερίδα θέτει «εννέα ερωτήματα για τους
νεκρούς του Ράτσακ».

«Ποια είναι η πραγματική φύση της σφαγής; Πρόκειται για πολεμική ενέργεια; Για
ανεξέλεγκτους μαχητές; Για εκτέλεση εν ψυχρώ εν γνώσει της κατάστασης; Μήπως
υπήρξε σκηνοθεσία από τον Απελευθερωτικό Στρατό Κοσσυφοπεδίου για να
προσανατολιστεί η κοινή γνώμη προς αυτή την ερμηνεία;».

«Αυτό που αμφισβητείται δεν είναι η πραγματικότητα των γεγονότων, δηλαδή ο
φόνος περίπου 40 ανθρώπων από τις σερβικές δυνάμεις, αλλά η εξέλιξή τους»,
γράφει η «Φιγκαρό». Πάντως, η εφημερίδα υπενθυμίζει την τραγωδία στην αγορά
του Σαράγεβο και τις αμφιβολίες που προκάλεσε η πληροφορία την οποία μετέδωσε
η γαλλική τηλεόραση, σύμφωνα με την οποία υπεύθυνες για τη σφαγή ήταν
βοσνιακές δυνάμεις με σκοπό να προκαλέσουν διεθνή παρέμβαση.

«Στην περίπτωση του Ράτσακ δεν τίθεται θέμα αν οι Κοσοβάροι σκοτώθηκαν μεταξύ
τους. Υπάρχουν όμως υποψίες, οι οποίες ακόμη είναι ασθενείς: ότι οι Αλβανοί
συγκέντρωσαν διάσπαρτα πτώματα, αναμιγνύοντας ίσως πολίτες και μαχητές, για να
προκαλέσουν μια τρανταχτή εντύπωση», γράφει η ίδια εφημερίδα.

«Οι νεκροί είναι εύκολη λεία από την οποία μπορεί να επωφεληθεί κάθε
ιερόσυλος... για να χειραγωγήσει την κοινή γνώμη», σχολιάζει η κομμουνιστική
«Ουμανιτέ», υπενθυμίζοντας την υπόθεση της Τιμισοάρα.

«Στο Ράτσακ, οι υποψίες παραπέμπουν σε υπαινιγμούς, επειδή τίποτα δεν μπορεί
να επιβεβαιωθεί. Αλλά αν αποδεικνυόταν ότι υπήρξε κάποια μακάβρια σκηνοθεσία,
δεν θα έκανε βέβαια πιο ανεκτή την καταπίεση των Κοσοβάρων, ούτε καλύτερο το
καθεστώς του Βελιγραδίου. Θα δυσφημούσε όμως τους αντάρτες και θα αποδείκνυε
ακόμη μια φορά το μέγεθος της ατίμωσης, στην οποία μπορεί να φτάσει ένας
αγώνας μεταξύ εθνικιστών», καταλήγει η «Ουμανιτέ».

Ωστόσο, οι διεθνείς παρατηρητές στο Κοσσυφοπέδιο απέρριπταν τα δημοσιεύματα
των γαλλικών εφημερίδων.

Μιλώντας με τον όρο ότι θα τηρηθεί αυστηρά η ανωνυμία, πηγή του ΟΑΣΕ
παραδέχθηκε πως «ορισμένα πτώματα θα μπορούσαν να είχαν μεταφερθεί από αλλού»,
ότι «ένα μπορεί να είχε αποκεφαλιστεί» και πως «ένα άλλο είχε μια δεύτερη
πληγή από πυροβολισμό που ίσως είχε γίνει μετά θάνατον».

Τα σερβικά μέσα ενημέρωσης μεταδίδουν συνεχώς τις πρώτες αναφορές του δρα Σάσα
Ντομπριτσάνιν, που συμμετέχει στη νεκροτομή των 40 θυμάτων και αναφέρει πως
«δεν υπάρχουν ίχνη εκτέλεσης ούτε σφαγιασμού».

* Η εκδοχή που παρουσιάζουν οι αλβανόφωνοι για τη «σφαγή» είναι πανομοιότυπη
με την εκδοχή της αλβανικής προπαγάνδας, γράφει η απεσταλμένη της ιταλικής
εφημερίδας «Ρεπούμπλικα» στο Ράτσακ, Στεφανία ντι Λέλις.

Η εφημερίδα καταλήγει ότι φαίνεται να επιβεβαιώνεται η σερβική θεωρία, πως τα
θύματα είχαν σκοτωθεί σε διάφορες μάχες και μεταφέρθηκαν τα πτώματά τους στο
χαντάκι από τους αλβανόφωνους για να ξεσηκωθεί η διεθνής κοινή γνώμη.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16346N571</ED>
<ID>
ID:17564

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N57&aa=1</URL></REF>


Article

<CATEGORY>vin07</CATEGORY>

 <H2></H2><H2>Σκιές αμφιβολίας από καινούργιες μαρτυρίες
</H2>
ΝΕΕΣ ΜΑΡΤΥΡΙΕΣ ρίχνουν σκιά αμφιβολίας στην φρικτή πραγματικότητα των πτωμάτων
των Αλβανών, που εμφανίζονται να έχουν εκτελεστεί με συνοπτικές διαδικασίες
από τις σερβικές δυνάμεις ασφαλείας. Τα θύματα εκτελέστηκαν εν ψυχρώ, όπως
διαβεβαιώνει ο Απελευθερωτικός Στρατός του Κοσσυφοπεδίου, ή σκοτώθηκαν στην
διάρκεια της μάχης, όπως υποστηρίζουν οι Σέρβοι;

Σύμφωνα με την εκδοχή του Τύπου και των διεθνών παρατηρητών, κουκουλοφόροι
Σέρβοι αστυνομικοί εισβάλλουν στο χωριό Ράτσακ, το οποίο είχαν βομβαρδίσει από
το πρωί τα θωρακισμένα του γιουγκοσλαβικού στρατού, σπάνε τις πόρτες των
σπιτιών και εξαναγκάζουν τους άνδρες να τους ακολουθήσουν στην άκρη του
χωριού, για να τους εκτελέσουν με μία σφαίρα στο κεφάλι, αφού προηγουμένως
βασάνισαν και ακρωτηρίασαν μερικούς. Σύμφωνα μάλιστα με ορισμένες μαρτυρίες,
οι Σέρβοι εκτέλεσαν τους χωρικούς τραγουδώντας.

Αλλά η αφήγηση των δύο δημοσιογράφων του τηλεοπτικού συνεργείου του
Ασοσιέιτεντ Πρες, οι οποίοι κινηματογράφησαν την αστυνομική επιχείρηση στο
Ράτσακ, διαψεύδει αυτή την εκδοχή. Όταν οι δημοσιογράφοι μπήκαν με θωρακισμένο
της αστυνομίας στο χωριό, το βρήκαν σχεδόν έρημο. Η προέλαση έγινε υπό τα πυρά
των ανταρτών του Απελευθερωτικού Στρατού του Κοσσυφοπεδίου, που ήταν κρυμμένοι
στα δάση. Σε αυτό ακριβώς τα δάση έγιναν οι μάχες.

Ο στόχος επίθεσης των Σέρβων αστυνομικών ήταν ένα οχυρό των ανταρτών. Όλοι
σχεδόν οι κάτοικοι του Ράτσακ είχαν εγκαταλείψει το χωριό κατά την διάρκεια
της μεγάλης επίθεσης των Σέρβων, το καλοκαίρι του 1998. Και με ελάχιστες
εξαιρέσεις, δεν επέστρεψαν. «Μόνο δύο καμινάδες κάπνιζαν», παρατήρησε
χαρκατηριστικά ένας από τους δύο δημοσιογράφους.

Τις μάχες παρακολουθούσαν και δύο τουλάχιστον ομάδες διεθνών παρατηρητών, οι
οποίοι μπήκαν στο Ράτσακ μετά την αναχώρηση των αστυνομικών, οι οποίοι δήλωσαν
«ότι δεν μπορούν ακόμα να κάνουν τον απολογισμό της μάχης».

Το επόμενο πρωί, ο Τύπος και οι διεθνείς παρατηρητές επανέρχονται στο χωριό
για να κάνουν τον απολογισμό. Και τότε μόνο, καθοδηγούμενοι από Κοσοβάρους
αντάρτες, ανακαλύπτουν ένα χαντάκι με περίπου 20 πτώματα ­ σχεδόν αποκλειστικά
μόνον ανδρών. Λίγες ώρες αργότερα, ο Αμερικανός διπλωμάτης Ουίλιαμ Ουόκερ (την
απέλασή του αποφάσισε να παγώσει η γιουγκοσλαβική κυβέρνηση), εξέφρασε τον
αποτροπιασμό του «για τις αγριότητες που διέπραξαν οι σερβικές δυνάμεις».

Πώς όμως οι διεθνείς παρατηρητές δεν είχαν δει το χαντάκι με τα πτώματα την
προηγούμενη ημέρα σ' ένα τόσο μικρό χωριό; Γιατί τόσοι λίγοι κάλυκες γύρω από
τα πτώματα, τόσο λίγο αίμα στο χαντάκι όπου υποτίθεται ότι εκτελέστηκαν με
σφαίρες στο κεφάλι τόσοι άνθρωποι; Μήπως μεταφέρθηκαν σε αυτό το χαντάκι τα
πτώματα των Κοσοβάρων, που σκοτώθηκαν στην μάχη, για να δημιουργήσουν μία
εικόνα φρίκης, η οποία θα προκαλούσε τον αποτροπιασμό της κοινής γνώμης;
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16346N572</ED>
<ID>
ID:17621

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N57&aa=2</URL></REF>


Article

<CATEGORY>vin07</CATEGORY>

 <H2>Σκληρή αντιπαράθεση ΗΠΑ - Ευρωπαίων
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΕΝΤΟΝΗ φαίνεται να είναι η αντιπαράθεση των ΗΠΑ με τους Ευρωπαίους σύμμαχους
της στο παρασκήνιο του ΝΑΤΟ, για τη στάση της Συμμαχίας στο θέμα του Κοσόβου.

Ευρωπαίοι διπλωμάτες υποστηρίζουν ότι η αμερικανική κυβέρνηση «παίζει με τη
φωτιά» και καλλιεργεί την κρίση στο Κοσσυφοπεδιο επιχειρώντας «την καθιέρωση
της δικής της αντίληψης» (Pax Americana) σε ολόκληρη τη Βαλκανική.

Η θέση αυτή, που αφήνουν σκόπιμα να διαρρεύσει στην έδρα του ΝΑΤΟ αξιωματούχοι
ευρωπαϊκών χωρών, στηρίζεται στις αποκαλύψεις έγκυρων γαλλικών εφημερίδων
(«Figaro», «Le Mond», Γαλλικό Πρακτορείο Ειδήσεων) ότι «η σφαγή» στο χωριό
Ρατζάκ θα μπορούσε να ήταν σκηνοθετημένη.

Αυτή η άποψη τέθηκε ανοικτά στο παρασκήνιο, αφού, όπως λέγεται, τη θέση περί
σκηνοθεσίας άφησε να διαρρεύσει η ίδια η γαλλική κυβέρνηση στα ΜΜΕ. Πάντως,
σύμφωνα με έγκυρες διπλωματικές πηγές, οι ΗΠΑ επεξεργάζονται νέα προωθημένα
σχέδια για το Κοσσυφοπέδιο. Έγκυρες πηγές μιλούν για προσπάθεια «να
περιοριστούν οι κινήσεις των Γιουγκοσλάβων στο Κόσοβο», αλλά ενδεχομένως και
για επιβολή πολιτικής που θα συμβάλει ώστε να απομακρυνθεί από την εξουσία ο
ίδιος ο πρόεδρος Μιλόσεβιτς.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16346N573</ED>
<ID>
ID:17663

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N57&aa=3</URL></REF>


Article

<CATEGORY>vin07</CATEGORY>

 <H2>Και το ελληνικό πολεμικό «Κίμων» σπεύδει στην Αδριατική
</H2>
ΔΥΟ ΠΛΟΙΑ κρούσεως με πυραύλους Τομαχόουκ έστειλαν ήδη οι ΗΠΑ στην Αδριατική
μαζί με το αεροπλανοφόρο «Εντερπράιζ», σε μια προσπάθεια να εντείνουν την
πίεση προς τον Μιλόσεβιτς.

Ωστόσο, παρά την ενίσχυση των ναυτικών δυνάμεων στην περιοχή ­ όπου σήμερα
καταπλέει και το ελληνικό «Κίμων» μαζί με άλλα σκάφη της ΝΑΤΟϊκής Δύναμης
Μεσογείου ­ το ενδεχόμενο στρατιωτικού χτυπήματος δεν είναι τούτη τη στιγμή
ορατό για το επόμενο διάστημα. Στην εκτίμηση αυτή κατέληξαν χθες Έλληνες
επιτελείς του ΓΕΕΘΑ που έχουν εικόνα των διεργασιών στο ΝΑΤΟ, και στο πλαίσιο
αυτό θα κινηθεί η Αθήνα προκειμένου να συμβάλει στην αναζήτηση πολιτικής
λύσης. Το θέμα θα απασχολήσει και τις συναντήσεις που θα έχει στην Ελλάδα ο
υπουργός Άμυνας της Γερμανίας κ. Ρούντολ Σάρπινγκ σήμερα και αύριο με τον
ομόλογό του κ. Ά. Τσοχατζόπουλο. Σε δηλώσεις του προς «ΤΑ ΝΕΑ» ο κ. Σάρπινγκ
τόνισε ότι «το σοβαρό αυτό θέμα» θα συζητηθεί διεξοδικά. «Όλες μας οι
προσπάθειες θα συγκλίνουν προς μια πολιτική ειρηνική λύση του. Αποδίδουμε,
πρόσθεσε, ιδιαίτερη σημασία στη συνεργασία μας με την Ελλάδα και για την
επίτευξη του σκοπού αυτού».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16346N574</ED>
<ID>
ID:17695

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N57&aa=4</URL></REF>


Article

<CATEGORY>vin07</CATEGORY>

 <H5>ΝΤΕΝΙΣ ΧΑΛΛΙΝΤΕΫ
</H5><H2>ΠΡΟΣΩΠΑ
</H2><H2>Η «γενοκτονική συμπεριφορά» του ΟΗΕ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Συντονιστής του ανθρωπιστικού προγράμματος του ΟΗΕ στο Ιράκ, ο Ντένις
Χάλλιντεϋ παραιτήθηκε τον περασμένο Οκτώβριο· και κατηγορεί τους πρώην
εργοδότες του για «γενοκτονική συμπεριφορά».

Ντένις Χάλλιντεϋ: «Ο ΟΗΕ τιμωρεί τον ιρακινό λαό γιατί είναι ανίκανος να
αντιμετωπίσει το πρόβλημα Σαντάμ Χουσεΐν»

«ΔΕΝ ΥΠΑΡΧΟΥΝ άλλες λέξεις για να το πει κανείς, πρόκειται για μια
γενοκτονία», τόνισε ο Χάλλιντεϋ τις προάλλες στο Παρίσι, όπου είχε προσκληθεί
από πέντε γαλλοϊρακινές ενώσεις που ζητούν την επανένταξη της Βαγδάτης στη
διεθνή κοινότητα. «Ο Σαντάμ Χουσεΐν δεν συμπεριφέρεται καλά, αλλά αυτός δεν
είναι λόγος για να καταπατώνται τα ανθρώπινα δικαιώματα από τα Ηνωμένα Εθνη. Ο
καταστατικός χάρτης του οργανισμού απαγορεύει να πλήττονται λαοί από τις
ενέργειές του. Αλλά το εμπάργκο συνιστά συλλογική τιμωρία του άμαχου πληθυσμού
του Ιράκ κι αυτό είναι απαράδεκτο». Οι ΗΠΑ, η Βρετανία και ο ΟΗΕ επιμένουν
όμως στη διατήρηση του εμπάργκο και ο Ιρλανδός πρώην αξιωματούχος του ΟΗΕ τούς
κατηγορεί για «γενοκτονική συμπεριφορά». «Τα Ηνωμένα Εθνη τιμωρούν τον ιρακινό
λαό επειδή είναι ανίκανα να αντιμετωπίσουν το πρόβλημα Σαντάμ Χουσεΐν»,
τονίζει. Σύμφωνα με τα στοιχεία της UNICEF, το εμπάργκο ευθύνεται για το
θάνατο 500.000 έως 600.000 παιδιών από το 1991. Επιπλέον «το 30% των Ιρακινών
υποφέρει από υποσιτισμό και αυτό θα έχει συνέπειες στις επόμενες γενιές». Για
τον Χάλλιντεϋ, η κατάσταση που έχει δημιουργηθεί εξαιτίας των κυρώσεων είναι
«τραγική», όχι μόνο στο υγειονομικό επίπεδο, αλλά και σε κοινωνικό,
οικογενειακό και πολιτικό: εξαθλίωση των δημόσιων λειτουργών, που είναι
αναγκασμένοι να πουλήσουν την περιουσία τους για να ζήσουν· φυγή των
μορφωμένων Ιρακινών που αναζητούν καλύτερο μέλλον στο εξωτερικό και στερούν τη
χώρα από τις γνώσεις τους· μαζική εμφάνιση νεαρών επαιτών σε μια χώρα όπου η
επαιτεία ήταν άγνωστη· καταστροφή του οικογενειακού πυρήνα, καθώς η εξαθλίωση
συντελεί στη διάδοση της πορνείας· εμφάνιση μιας όλο και πιο σκληροπυρηνικής
νεολαίας που βρίσκει τον Σαντάμ και τους άλλους ηγέτες του κόμματος Μπάαθ
«υπερβολικά μετριοπαθείς». Ο Χάλλιντεϋ είναι πειστικός, αλλά θα ήταν
πειστικότερος αν ο θυμός του είχε επίσης στόχο την ηγεσία της Βαγδάτης, την
οποία μόλις που θίγει, σχολιάζει η «Λιμπερασιόν». Ωστόσο ο Ιρλανδός θεωρεί
απαραίτητο τον έλεγχο των ιρακινών εξοπλισμών ­ αλλά με τρεις προϋποθέσεις: να
γίνεται από προσωπικό «του ΟΗΕ που να λογοδοτεί στον γενικό γραμματέα» και όχι
από τη σημερινή δυσφημημένη UNSCOM και πρόσωπα όπως ο επικεφαλής της, ο
Ρίτσαρντ Μπάτλερ, που είναι «πιστά στους εργοδότες τους, είτε πρόκειται για τη
CIA είτε για διάφορες κυβερνήσεις»· ο ιρακινός προϋπολογισμός να έχει πλήρη
διαφάνεια· αλλά και οι χώρες που παράγουν όπλα «να σκουπίσουν λίγο και μπροστά
στην πόρτα τους», και να ελέγξουν κι αυτές τις πωλήσεις όπλων, όχι μόνο στο
Ιράκ, αλλά σε όλες τις χώρες της περιοχής.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16346N581</ED>
<ID>
ID:17565

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N58&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>«Εισβολή» προσφύγων στην Ευρώπη
</H2>
Έτος προσφύγων θα είναι η φετινή χρονιά, συμφωνούν οι κυβερνήσεις όλων των
χωρών της Δυτικής Ευρώπης. Η συρροή πεινασμένων ή κυνηγημένων από τον Τρίτο
Κόσμο αλλά και από την Ανατολική Ευρώπη θα αυξηθεί σημαντικά, όπως αναφέρουν
οι υπηρεσίες προνοίας της Βρετανίας, όπου η κυβέρνηση φοβάται την εμφάνιση
έντονου ρεύματος ξενοφοβίας.

Κύμα προσφύγων. Η Ευρώπη θα πλημμυρίσει φέτος από μετανάστες

ΧΑΡΑΚΤΗΡΙΣΤΙΚΗ ήταν η έκκληση του Αρχιεπισκόπου του Καντέρμπερυ, Τζωρτζ Καίρυ,
για «κατανόηση και φιλαλληλία απέναντι στους μετανάστες που φτάνουν στη χώρα».
Ο αρχηγός της Εκκλησίας της Αγγλίας είπε ότι «υπάρχει μεγάλη νευρικότητα σε
ορισμένους σχετικά με την αντιμετώπιση των ξένων, και σ' αυτό έχει συμβάλει ο
Τύπος με ορισμένα εμπρηστικά σχόλια που δημοσιεύει».

Κανένας δεν θέλει να είναι πρόσφυγας, και κανένας δεν ζήλευε ασφαλώς την τύχη
του Ιησού «που υπήρξε ο πιο διάσημος πρόσφυγας, αφού η οικογένειά του
υποχρεώθηκε να εγκαταλείψει την Αίγυπτο όταν ο ίδιος ήταν ακόμη βρέφος».

Ο αριθμός των ατόμων που θα επιδιώξουν με τον έναν ή τον άλλο τρόπο να
εγκατασταθούν στη Δυτική Ευρώπη εφέτος ανέρχεται πιθανότατα σε εκατομμύρια,
πολύ λιγότεροι όμως θα καταφέρουν να διαβούν τα σύνορα του Σένγκεν και ακόμη
πιο λίγοι θα έχουν την τύχη να τους δοθεί δικαίωμα παραμονής.

Μόνο στη Βρετανία εξετάζονται οι περιπτώσεις 45.000 ατόμων που έχουν μπει στη
χώρα παράνομα ή σχεδόν και που επιδιώκουν τη νομιμοποίηση της παραμονής τους
και την απόκτηση μόνιμης εργασίας.

Ατελείωτος είναι ο κατάλογος των διάσημων προσφύγων. Αξίζει όμως να αναφερθούν
μερικές χαρακτηριστικές περιπτώσεις, παλαιότερων αλλά και σημερινών.

ΙΗΣΟΥΣ ΧΡΙΣΤΟΣ: Γεννήθηκε, σύμφωνα με την ιερή παράδοση, στην Αίγυπτο, αλλά η
οικογένειά του έφυγε κυνηγημένη από τις ρωμαϊκές αρχές όταν ο ίδιος ακόμη ήταν μωρό.

ΑΛΜΠΕΡΤ ΑΪΝΣΤΑΪΝ: Ο Γερμανοεβραίος πατέρας της σχετικότητας εγκατέλειψε τη
Γερμανία για να εγκατασταθεί στις ΗΠΑ μετά την άνοδο του Χίτλερ στην εξουσία
το 1934.

ΜΑΡΚ ΣΑΓΚΑΛ: Ρωσοεβραϊκής καταγωγής, ο μεγάλος αυτός ζωγράφος εγκατέλειψε τη
Σοβιετική Ένωση για να γλιτώσει από τους διωγμούς το 1922 και εγκαταστάθηκε
στη Γαλλία.

ΜΑΡΛΕΝ ΝΤΗΤΡΙΧ: Η Γερμανίδα ηθοποιός έφυγε από τη Γερμανία στα χρόνια του
ναζισμού και εγκαταστάθηκε στις ΗΠΑ.

ΜΠΕΝ ΕΛΤΟΝ: Ο γνωστός ηθοποιός έχει και αυτός προσφυγικές ρίζες. Η οικογένειά
του εγκατέλειψε την Τσεχοσλοβακία για την Αγγλία λόγω διωγμών.

ΓΚΕΟΡΓΚ ΣΟΛΤΙ: Ο διάσημος διευθυντής ορχήστρας ­ πρώτα του Κόβεντ Γκάρντεν και
κατόπιν της Συμφωνικής του Σικάγου ­ γεννήθηκε στην Ουγγαρία αλλά έφυγε για να
γλιτώσει από τους ναζί στα χρόνια του πολέμου.

ΑΛΕΚ ΟΥΕΚ: Το γνωστό φωτομοντέλο από το Σουδάν. Εγκατέλειψε τη χώρα της σε
ηλικία 14 χρόνων έπειτα από πραξικόπημα στο Χαρτούμ.

ΟΙ ΦΟΥΤΖΙΣ: Το περίφημο συγκρότημα στην Αμερική, που ξεχωρίζει στο «ραπ»,
προέρχεται από την Αϊτή, όπου μερικά από τα μέλη του υπήρξαν καταζητούμενοι.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16346N582</ED>
<ID>
ID:17622

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N58&aa=2</URL></REF>


Article

<CATEGORY>vin07</CATEGORY>

 <H5>«Ο Λένιν,...
</H5><H5>Το Κομμουνιστικό...
</H5><H5></H5><H5>Ο Ζιουγκάνοφ...
</H5><H5>Η επέτειος...
</H5><H2>ΣΗΜΑΤΑ </H2>
... πρέπει να πω, είναι σήμερα τόσο σημαντικός όσο ποτέ άλλοτε. Η Νέα
Οικονομική Πολιτική του Λένιν χτυπά τις πόρτες της Ρωσίας και θα μας
χρειαστεί. Είναι σήμερα τόσο σημαντική όσο ήταν και στη δεκαετία του 1920».
Χθες ήταν η 75η επέτειος από τον θάνατο του Βλαντιμίρ Λένιν και ο Γκενάντι
Ζιουγκάνοφ, ο σύγχρονος διάδοχος του πρώτου Σοβιετικού ηγέτη, είχε μόλις
καταθέσει ένα στεφάνι στο Μαυσωλείο του Λένιν, στην Κόκκινη Πλατεία, και
υποσχόταν στο συγκεντρωμένο πλήθος να καταλύσει την κληρονομιά του προέδρου
Μπόρις Γιέλτσιν. Άλλωστε η Νέα Οικονομική Πολιτική, στην οποία αναφέρθηκε,
ήταν η προσπάθεια του Σοβιετικού ηγέτη να συνδυάσει στοιχεία της οικονομίας
της αγοράς με τον κομμουνισμό.

... Κόμμα του Ζιουγκάνοφ είχε υπογραμμίσει στο μήνυμα που εξέδωσε την
προηγουμένη: «Πάνε τρία τέταρτα του αιώνα από τότε που η καρδιά του ηγέτη του
παγκόσμιου προλεταριάτου, του Β.Ι. Λένιν, έπαψε να χτυπά... Καθώς οδηγούσαν
τον πιστό φίλο τους στο τελευταίο ταξίδι του, οι πατέρες και οι παππούδες μας
ορκίστηκαν να "κρατήσουν ψηλά και να περιφρουρήσουν την αγνότητα του μεγάλου
ονόματος του κομμουνιστή". Εμείς, οι σημερινοί Ρώσοι κομμουνιστές, τιμούμε
αυτόν τον όρκο». Οι επισκέπτες στο Μαυσωλείο ήταν χθες πολλές εκατοντάδες, οι
περισσότεροι όμως ηλικιωμένοι. Άφηναν γαρύφαλλα στους γρανιτένιους τοίχους
του. «Σύντροφοι, μην σπρώχνεστε», επαναλάμβανε διαρκώς ένας υπεύθυνος, καθώς
δεκάδες άνθρωποι προσπαθούσαν να περάσουν στο εσωτερικό του επιβλητικού
κτιρίου. Ο Λένιν πέθανε στις 21 Ιανουαρίου του 1924, έπειτα από μακρά ασθένεια
και η σορός του ταριχεύθηκε, παρά τις εκκλήσεις της γυναίκας του να την
αφήσουν να τον θάψει.

... επισκέφθηκε το Μαυσωλείο και απόθεσε λουλούδια στους τάφους του Ιωσήφ
Στάλιν και του Γιούρι Αντρόποφ. Προέβλεψε συντριπτική νίκη των κομμουνιστών
στις βουλευτικές εκλογές που πρόκειται να διεξαχθούν τον Δεκέμβριο. «Η εποχή
Γιέλτσιν τελείωσε. Έρχεται μια φωτεινή περίοδος», είπε στους δημοσιογράφους.
Ωστόσο τα εγκώμια στον Λένιν απείχαν πολύ από τον χείμαρρο συναισθημάτων και
λέξεων που ανάβλυζε στις επετείους του κατά τη σοβιετική περίοδο. Η
φιλοκομμουνιστική εφημερίδα «Σοβιέτσκαγια Ροσίγια» έκανε πάντως ό,τι μπορούσε
για να αναβιώσει το παλιό πνεύμα, αφιερώνοντας σχεδόν ολόκληρη την πρώτη
σελίδα της στον Λένιν ­ με ένα ποίημα στη γωνιά για την «ιδιοφυΐα της
επανάστασης». «Πριν από 75 χρόνια, την 21η Ιανουαρίου του 1924, ο μεγαλύτερος
άνθρωπος στον πλανήτη, ο Βλαντιμίρ Ίλιτς ΛΕΝΙΝ, πέθανε», έγραφε ένας τίτλος της.

... έδωσε στους σχολιαστές την ευκαιρία να ασχοληθούν και πάλι με το τι θα
πρέπει να γίνει με την ταριχευμένη σορό του Λένιν, η οποία εξακολουθεί να
εκτίθεται για τρεις ώρες κάθε μέρα στο Μαυσωλείο του. Ο Μπόρις Γιέλτσιν έχει
πει μερικές φορές ότι θα πρέπει να μεταφερθεί από το Μαυσωλείο και να ταφεί.
Οι κομμουνιστές θεωρούν την πρόταση και μόνο έγκλημα καθοσιώσεως. Και ένας
δημοσιογράφος του πρακτορείου Ιτάρ-Τας διαβεβαίωσε προσωπικά τους αναγνώστες
ότι επισκέφθηκε πρόσφατα τη σορό. Ήταν καλοδιατηρημένη, χωρίς στίγματα ­ και
σίγουρα δεν ήταν κέρινη...
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16346N583</ED>
<ID>
ID:17664

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N58&aa=3</URL></REF>


Article

<CATEGORY>vin08</CATEGORY>

 <H5>19.000 ΦΟΡΟΛΟΓΟΥΜΕΝΟΙ ΘΑ ΚΛΗΘΟΥΝ ΝΑ ΔΙΟΡΘΩΣΟΥΝ ΤΑ ΛΑΘΗ ΤΩΝ ΔΗΛΩΣΕΩΝ ΤΟΥΣ
</H5><H5>Από 2 Μαρτίου έως 15 Απριλίου υποβάλλουμε δηλώσεις...
</H5><H2>Στα ράφια των Εφοριών
</H2>
Έρευνα για να διαπιστώσει τον ακριβή αριθμό των περσινών φορολογικών δηλώσεων,
που δεν έχουν ακόμα εκκαθαριστεί, διενεργεί τώρα το υπουργείο Οικονομικών, ενώ
δεκαεννέα χιλιάδες φορολογούμενοι θα κληθούν από την Εφορία να υποβάλουν
συμπληρωματική δήλωση.

Γιώργος Δρυς. Εκτός από τις φορολογικές δηλώσεις που έφτασαν στο ΚΕΠΥΟ,
υπάρχουν κι άλλες που για διάφορους λόγους κρατήθηκαν στις Εφορίες, είπε ο
υφυπουργός Οικονομικών

Ο ΥΦΥΠΟΥΡΓΟΣ Οικονομικών Γ. Δρυς ανακοίνωσε χθες ότι ζήτησε αναλυτικά στοιχεία
από όλες τις Εφορίες της χώρας, για να εξακριβωθεί ο αριθμός των φορολογικών
δηλώσεων που βρίσκονται στα ράφια των Εφοριών. Δεν απέκλεισε πάντως το
ενδεχόμενο οι δηλώσεις που δεν έχουν εκκαθαριστεί να φτάνουν τις 150.000, όπως
έγραψαν χθες «ΤΑ ΝΕΑ».

ΛΑΝΘΑΣΜΕΝΕΣ

Όπως προκύπτει από στοιχεία που έδωσε στη δημοσιότητα ο υφυπουργός στις 5
Δεκεμβρίου 1998 επεστράφησαν από το Κέντρο Πληροφορικής στις Εφορίες 18.750
λανθασμένες δηλώσεις, για να διορθωθούν και να γίνει επανεκκαθάριση.
Επισημαίνεται ότι τον Οκτώβριο το Κέντρο Πληροφορικής είχε επιστρέψει στις
Εφορίες 50.000 δηλώσεις, που παρουσίαζαν σωρεία λαθών στη συμπλήρωση των
κωδικών από τους φορολογούμενους.

Οι Εφορίες θα καλέσουν τους φορολογούμενους αυτούς να διορθώσουν τα λάθη και
να υποβάλουν συμπληρωματικές δηλώσεις, προκειμένου να γίνει εκκαθάριση. Σε
περίπτωση που διαπιστωθεί δόλος, θα τους επιβληθούν πρόστιμα που φτάνουν μέχρι
400.000 δρχ.

ΑΛΛΑΓΕΣ ΔΙΕΥΘΥΝΣΕΩΝ

Όπως είπε ο κ. Δρυς, εκτός από τις δηλώσεις που έφτασαν στο ΚΕΠΥΟ είναι
πιθανόν να υπάρχουν και άλλες που κατακρατήθηκαν στις Εφορίες για διάφορους
λόγους και γι' αυτό το υπουργείο Οικονομικών ζήτησε στοιχεία από τις Εφορίες.
Πάντως, αξιοσημείωτο είναι ότι σύμφωνα με εγκύκλιο του υπουργείου Οικονομικών,
οι Εφορίες δεν αποστέλλουν στο ΚΕΠΥΟ τις δηλώσεις των φορολογουμένων που
άλλαξαν διεύθυνση κατοικίας. 
Την εκκαθάριση διενεργούν οι ίδιες οι Εφορίες, έτσι ώστε το «σημείωμα» να
αποστέλλεται στη νέα διεύθυνση του φορολογούμενου.

ΧΑΝΟΥΝ ΤΑ ΧΡΗΜΑΤΑ!

Όσοι δεν έχουν λάβει ακόμα εκκαθαριστικό σημείωμα, θα πρέπει να σπεύσουν στην
Εφορία όπου υπέβαλαν τη δήλωση και να λύσουν το πρόβλημα, γιατί αν έχουν
επιστροφή φόρου κινδυνεύουν να χάσουν τα χρήματα σε περίπτωση που η εκκαθάριση
της δήλωσής τους γίνει μετά τον Φεβρουάριο.


ΚΑΘΕ μέρα 97.000 φορολογούμενοι παραλαμβάνουν τα έντυπα των δηλώσεων
φορολογίας εισοδήματος και σύμφωνα με το στόχο του υπουργείου Οικονομικών
μέχρι τις 17 Φεβρουαρίου θα έχει ολοκληρωθεί η αποστολή 4.434.860 δηλώσεων
στους υποχρέους. Το 1998 είχαν αποσταλεί 4.268.430 έντυπα φορολογικών
δηλώσεων. Όπως ανακοίνωσε ο υφυπουργός Οικονομικών Γ. Δρυς μέχρι σήμερα έχουν
ταχυδρομηθεί 1.821.900 έντυπα δηλώσεων.

Υπενθυμίζεται ότι η πρώτη προθεσμία υποβολής των φορολογικών δηλώσεων λήγει
στις 2 Μαρτίου, ενώ για τους μισθωτούς και τους συνταξιούχους η προθεσμία
υποβολής των δηλώσεων φόρου εισοδήματος λήγει στις 17 Μαρτίου. Στις 15
Απριλίου λήγει και η τελευταία προθεσμία υποβολής των φορολογικών δηλώσεων που
αφορά άλλες κατηγορίες φορολογουμένων. 
ΤΑ ΕΝΤΥΠΑ

Θα πρέπει να σημειωθεί ότι στο φάκελο με τα έντυπα των δηλώσεων που
παραλαμβάνουν οι φορολογούμενοι υπάρχουν μόνο το βασικό έντυπο φορολογίας
εισοδήματος Ε1 και κατά περίπτωση και το Ε2 που πρέπει να συμπληρωθεί από
όσους έχουν εισοδήματα από ακίνητα. 
Αυτό το έντυπο θα σταλεί μόνο στους φορολογουμένους που είχαν πέρυσι
εισοδήματα από μισθώματα ακινήτων.

Η ΤΑΛΑΙΠΩΡΙΑ

Στο υπουργείο Οικονομικών υπάρχει προβληματισμός προκειμένου να ληφθούν τα
κατάλληλα μέτρα που θα διευκολύνουν τους φορολογουμένους κατά την υποβολή των
φορολογικών δηλώσεων στις Εφορίες με στόχο να περιορισθεί η ταλαιπωρία που
υπόκεινται κάθε χρόνο, οι ουρές κ.λπ. 
Ο κ. Γ. Δρυς ανακοίνωσε ότι θα ληφθούν δύο μέτρα για την καλύτερη εξυπηρέτηση
των φορολογουμένων κατά την υποβολή των δηλώσεων. Αυτά είναι:

1. Η δημιουργία Ειδικών Γραφείων στις Εφορίες που θα παραλαμβάνουν τις
δηλώσεις. Σε αυτά θα υπάρχει εξειδικευμένο προσωπικό ώστε να κάνουν γρήγορα
τον πρώτο έλεγχο των στοιχείων και να μην υπάρχουν καθυστερήσεις.

2. Η λειτουργία των Εφοριών και το απόγευμα όπου χρειασθεί ώστε να
περιορισθούν οι ουρές.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16346N591</ED>
<ID>
ID:17576

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N59&aa=1</URL></REF>


Article

<CATEGORY>vin08</CATEGORY>

 <H2>196 δισ. το πλεόνασμα του προϋπολογισμού '98
</H2>
ΠΛΕΟΝΑΣΜΑ εσόδων ύψους 196 δισ. δρχ. παρουσίασε ο προϋπολογισμός του 1998,
πράγμα που οφείλεται κυρίως στην αύξηση της παρακράτησης φόρου εισοδήματος και
στην ενίσχυση των εσόδων από ΦΠΑ λόγω της εντατικοποίησης των ελέγχων.

Σύμφωνα με τα στοιχεία του υπουργείου Οικονομικών, το 1998 ο ρυθμός αύξησης
των εσόδων του προϋπολογισμού ήταν 13,7% έναντι στόχου 10,7%. Τα έσοδα από τον
φόρο εισοδήματος σημείωσαν θεαματική αύξηση κατά 26,15%, ενώ και στον ΦΠΑ η
αύξηση ήταν πάνω από τον στόχο (14,82%).

Συνολικά, τα έσοδα ανήλθαν στο ποσό των 9,4 τρισ. δρχ. από 8,2 τρισ. δρχ. το
1997, δηλαδή αυξήθηκαν κατά 1,1 τρισ. Αναλυτικότερα:

* Τα έσοδα των ΔΟΥ παρουσίασαν αύξηση 18,33%.

* Τα έσοδα των τελωνείων αυξήθηκαν κατά 4,87%.

* Τα έσοδα από ΦΠΑ αυξήθηκαν κατά 14,82%.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16346N592</ED>
<ID>
ID:17634

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N59&aa=2</URL></REF>


Article

<CATEGORY>vin08</CATEGORY>

 <H2>Στατιστικά για εργατικά ατυχήματα ζητεί το υπουργείο
</H2>
ΜΕ ΣΤΟΧΟ την εφαρμογή της νομοθεσίας για θέματα Υγιεινής και Ασφάλειας των
εργαζομένων ο υφυπουργός Εργασίας και Κοινωνικών Ασφαλίσεων κ. Χρήστος
Πρωτόπαπας με εγκύκλιο που έστειλε στους νομάρχες όλης της χώρας, αφού
επισημαίνει για μία ακόμη φορά την ανάγκη βελτίωσης των συνθηκών εργασίας,
ζητεί τη συλλογή στατιστικών στοιχείων για τα εργατικά ατυχήματα, καθώς επίσης
και για τις ενέργειες πρόληψης των επαγγελματικών κινδύνων.

Όπως επισημαίνεται στην εγκύκλιο, η χάραξη μιας εθνικής συνεκτικής πολιτικής
στον τομέα «Υγιεινή και ασφάλεια των εργαζομένων» που θα αντικατοπτρίζει τις
πραγματικές ανάγκες του κόσμου της εργασίας, πρέπει μεταξύ άλλων να βασίζεται
στην παρακολούθηση των στοιχείων των εργατικών ατυχημάτων, των επαγγελματικών
ασθενειών, των προβλημάτων και των αδυναμιών των επιχειρήσεων και εν γένει της
εφαρμογής της νομοθεσίας.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16346N593</ED>
<ID>
ID:17672

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N59&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Δυναμικότερα μέτρα
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΚΑΙ ΞΑΦΝΙΚΑ... «μίλησε» και η αγορά για τη μεταρρύθμιση στην Παιδεία.

Το πρόβλημα του κέντρου με τους κλειστούς δρόμους και τα επεισόδια κρατάνε τον
κόσμο μακριά από τις εκπτώσεις, λένε κάποιοι έμποροι.

Άλλοι ζητούν από την κυβέρνηση να πάρει δυναμικότερα μέτρα.

Συγκεντρωτική χαρακτηρίζει την παιδεία μας η βιομηχανία.

Και κάποιοι πιο ειλικρινείς από την ιδιωτική πρωτοβουλία μιλάνε (μέσα στην
κρίση) για απελευθέρωση «από αγκυλώσεις σε όλες τις αγορές κεφαλαίου, εργασίας κ.λπ.».

Παρακινούν όμως τελικά όλες τις πλευρές «να τα βρουν».

Ευτυχώς...

ΥΓ: Δεν είναι όλα ζήτημα κέρδους.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16346N594</ED>
<ID>
ID:17710

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N59&aa=4</URL></REF>


Article

<CATEGORY>vin08</CATEGORY>

 <H5>ΑΠΟ ΤΗ ΡΥΘΜΙΣΗ ΘΑ ΩΦΕΛΗΘΟΥΝ ΠΕΡΙΣΣΟΤΕΡΟΙ ΑΠΟ 50.000 ΠΕΛΑΤΕΣ ΤΗΣ ΕΘΝΙΚΗΣ
</H5><H5>Στεγαστικά 550 δισ. ελπίζουν να δώσουν οι τράπεζες το 1999
</H5><H2>Χαράς ευαγγέλια για παλιούς δανειολήπτες
</H2>
Νέα μείωση των επιτοκίων, από την ερχόμενη Δευτέρα, εξήγγειλε χθες από τη
Θεσσαλονίκη η διοίκηση της Εθνικής Τράπεζας της Ελλάδος, μετά την ολοκλήρωση
συνεδρίασης των μελών του διοικητικού συμβουλίου που πραγματοποιήθηκε για
πρώτη φορά εκτός Αθηνών στην υπεραιωνόβια ιστορία της τράπεζας. 
ΘΕΣΣΑΛΟΝΙΚΗ. 
Γραφείο Βόρειας Ελλάδας

Θεόδωρος Καρατζάς: Δυνατότητα μετατροπής των σταθερών επιτοκίων σε κυμαινόμενα

Οκ. Θ. Καρατζάς ανακοίνωσε την αναχρηματοδότηση των παλαιών ακριβών
στεγαστικών δανείων με νέα φθηνά δάνεια. Από τη αναχρηματοδότηση θα υπάρξει
όφελος για τους παλιούς δανειολήπτες μέχρι 13 ποσοστιαίες μονάδες. Ο κ.
Καρατζάς είπε ότι από τις 25 Ιανουαρίου το επιτόκιο δανείων για κεφάλαιο
κίνησης μειώνεται από 13,75% σε 12,50%, χωρίς να συμπεριλαμβάνεται στο
επιτόκιο η εισφορά του Ν125/75, ο ΕΦΤΕ και το όποιο περιθώριο προσαύξησης.

ΤΑ ΕΠΙΤΟΚΙΑ

Επίσης, στην κτηματική πίστη το κυμαινόμενο επιτόκιο για τα διαπραγματεύσιμα
επιδοτούμενα και μη επιδοτούμενα στεγαστικά δάνεια μειώνεται από 13,75% σε
12,75%, ενώ το επιτόκιο των δανείων στεγαστικού ταμιευτηρίου μειώνεται από
12,25% σε 11,75%. Ακόμα, τα επιτόκια των στεγαστικών δανείων «Εθνοστέγη - 3»
(με σταθερό επιτόκιο για την πρώτη τριετία) και «Εθνοστέγη - 5» (με σταθερό
επιτόκιο για την πρώτη πενταετία) μειώνονται από 9,75% σε 9,25% και από 8,90%
σε 7,75% αντίστοιχα.

Εξάλλου, για τα νέα στεγαστικά δάνεια «Εθνοστέγη - 10» και «Εθνοστέγη - 15»
(που έχουν σταθερά δραχμικά στεγαστικά επιτόκια 10 και 15 χρόνων, αντίστοιχα)
τα νέα επιτόκια διαμορφώνονται για το πρώτο από 8,25% σε 7,50% και για το
δεύτερο από 7,50% σε 7,25%. Τέλος, το επιτόκιο ταμιευτηρίου μειώνεται από
8,50% σε 8% και των τρεχούμενων λογαριασμών από 7% σε 6,50%. Η μέγιστη
διάρκεια όλων των στεγαστικών δανείων μπορεί να φθάσει ως και 20 χρόνια, ενώ
στους πελάτες στεγαστικών δανείων προσφέρονται επιπλέον από την τράπεζα
πιστωτικές κάρτες, καταναλωτικά και προσωπικά δάνεια και καταθέσεις, ή
τοποθετήσεις κάθε μορφής με ευνοϊκούς όρους.

Όσοι έχουν συνάψει στεγαστικά δάνεια σταθερού επιτοκίου έχουν από χθες τη
δυνατότητα μετατροπής των επιτοκίων τους μόνο σε κυμαινόμενα της αντίστοιχης
κατηγορίας, σύμφωνα με τα ισχύοντα χαμηλότερα επιτόκια. Από τη ρύθμιση θα
ωφεληθούν περισσότεροι από 50.000 δανειολήπτες οι οποίοι χρωστούν πάνω από 145
δισ. δραχμές από στεγαστικά δάνεια σταθερού επιτοκίου που ξεπερνά το 20%.

ΤΑ ΑΠΟΤΕΛΕΣΜΑΤΑ

Στο μεταξύ, η Εθνική Τράπεζα θα λειτουργήσει σύντομα και στη Θεσσαλονίκη δύο
ειδικά κέντρα για τη χρηματοδότηση των μικρομεσαίων επιχειρήσεων, παρόμοια με
αυτά που λειτουργούν στην Αθήνα από τον περασμένο Σεπτέμβριο.

Ο κ. Καρατζάς ανακοίνωσε ότι τα ακαθάριστα αποτελέσματα του τραπεζικού ομίλου
για το 1998 ξεπερνούν τα 220 δισεκατομμύρια δραχμές, ενώ για το 1999 βασικοί
στόχοι θα είναι η βελτίωση του τομέα της πληροφορικής, η είσοδος της μετοχής
της Εθνικής στο Χρηματιστήριο της Νέας Υόρκης, η ενίσχυση της παρουσίας σε
χώρες του εξωτερικού και η περαιτέρω αύξηση της κερδοφορίας.

Σε ερώτηση με ποιον τρόπο θα αντιμετωπίσει το πρόβλημα του συναλλακτικού
συνωστισμού στα υποκαταστήματα της τράπεζας, ο κ. Καρατζάς δήλωσε ότι η Εθνική
Τράπεζα ανέλαβε όλα αυτά τα χρόνια πολλές υποχρεώσεις που δεν μπορεί να
αποποιηθεί. «Δεν θέλουμε και δεν είναι δίκαιο να διώξουμε τους φτωχούς Έλληνες
από τα υποκαταστήματά μας. Πρέπει λοιπόν να βελτιώσουμε την τεχνολογία και
κυρίως να αυξήσουμε τις συναλλαγές εκτός καταστημάτων. Πρέπει όλοι να
συνηθίσουν στη χρήση των μηχανημάτων ΑΤΜ», είπε χαρακτηριστικά.


ΣΤΑ ΣΤΕΓΑΣΤΙΚΑ δάνεια θα επικεντρωθεί το 1999 ο τραπεζικός ανταγωνισμός. Όλες
οι τράπεζες προσδοκούν ότι αυτή τη χρονιά θα αυξήσουν τις χορηγήσεις των
στεγαστικών δανείων, εκμεταλλευόμενες την αναμενόμενη μεγάλη μείωση των επιτοκίων.

Σύμφωνα με εκτιμήσεις τραπεζικών στελεχών, αυτή τη χρονιά το σύνολο των
χορηγήσεων στεγαστικών δανείων θα ξεπεράσει τα 550 δισ. δραχμές, έναντι 400 -
450 δισ. δραχμών το 1998. Αυτό σημαίνει ότι φέτος θα σημειωθεί αύξηση 20-30%
στις χορηγήσεις των στεγαστικών δανείων. Το σκηνικό, όμως, στο τραπεζικό τοπίο
δεν αναμένεται να διαφοροποιηθεί σε σχέση με το 1998. Έτσι, το μεγαλύτερο
«κομμάτι» των δανείων θα δοθεί στο 1999 από επτά τράπεζες (Εθνική, Alpha
Τράπεζα Πίστεως, Εμπορική, Τράπεζα Πειραιώς, Eurobank, Xiosbank, και Ασπίς).
Οι τράπεζες αυτές εκτιμάται ότι θα δώσουν στεγαστικά δάνεια 455 δισ. δραχμών.

Όσον αφορά την εξέλιξη της στεγαστικής πίστης στη διάρκεια του 1998, θα πρέπει
να σημειωθεί ότι οι προσδοκίες για νέες μεγαλύτερες μειώσεις επιτοκίων ήταν η
αιτία που συγκράτησε τη ζήτηση στο δεύτερο εξάμηνο του 1998. Αντίθετα, στο
πρώτο εξάμηνο του 1998 καταγράφτηκε κατακόρυφη άνοδος της ζήτησης για
στεγαστικά δάνεια. Πάντως, σύμφωνα με εκτιμήσεις στελεχών τραπεζών, η αγορά
των στεγαστικών δανείων στη χώρα μας έχει περιθώρια ακόμη για περαιτέρω
αύξηση, καθώς τα ελληνικά νοικοκυριά δεν είναι «υπερχρεωμένα» με στεγαστικά
δάνεια, σε σύγκριση με το εξωτερικό, όπου το ποσοστό ανέρχεται σε περίπου 40%.
Το αντίστοιχο ποσοστό για την Ελλάδα εκτιμάται σε 20%.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16346N601</ED>
<ID>
ID:17577

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N60&aa=1</URL></REF>


Article

<CATEGORY>vin08</CATEGORY>

 <H2>Προβλέπουν πτώση 8 μονάδων στα επιτόκια στεγαστικών δανείων έως το 2000
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΠΤΩΣΗ των επιτοκίων κατά 8 ποσοστιαίες μονάδες μέχρι το 2000 «βλέπουν» οι
τράπεζες. Αυτό προκύπτει από στοιχεία της διεύθυνσης μελετών της Alpha
Τράπεζας Πίστεως, η οποία στο ενημερωτικό της δελτίο αναφέρεται στην «πτώση
των επιτοκίων περίπου κατά 3 ποσοστιαίες μονάδες κατά το 1999 και κατά 5
ποσοστιαίες μονάδες μέσα στο 2000». Όπως τόνιζαν οικονομικοί αναλυτές η πτώση
που θα αφορά τα λεγόμενα επιτόκια παρέμβασης θα επηρεάσει ανάλογα και τα
επιτόκια με τα οποία δανείζονται καταναλωτές και επιχειρήσεις. 
ΑΠΟ ΤΟ 13% ΣΤΟ 5%-6%

Έτσι, για παράδειγμα, το μέσο επίπεδο των επιτοκίων στα στεγαστικά δάνεια θα
κινηθεί στα επίπεδα του 5% έως 6% ενώ σήμερα κυμαίνονται στο επίπεδο του 13%
περίπου. Ανάλογη θα είναι και η μείωση των επιτοκίων στις υπόλοιπες κατηγορίες χορηγήσεων.

«Κλειδί» για την αποκλιμάκωση των επιτοκίων εκτιμάται ότι θα είναι η
εναρμόνιση των επιτοκίων χορηγήσεων στις χώρες που συμμετέχουν στην ΟΝΕ. 
Ενδεικτικό θα πρέπει να θεωρηθεί το γεγονός ότι σήμερα τα επιτόκια στεγαστικών
δανείων στην Ισπανία κινούνται στα επίπεδα του 5,5%, στη Γαλλία στο 6% και στη
Γερμανία στο 6,5% περίπου.

«Η προσφορά ανταγωνιστικών επιτοκίων αποτελεί προϋπόθεση για την επιβίωση των
ελληνικών πιστωτικών ιδρυμάτων στις συνθήκες του σκληρού ανταγωνισμού της
ενιαίας ευρωπαϊκής αγοράς», τόνιζε χαρακτηριστικά τραπεζικός παράγοντας.

Πάντως, η μείωση των επιτοκίων μπορεί να προκαλέσει μια σειρά παρενεργειών
στην οικονομία και ειδικότερα στη διαδικασία αποκλιμάκωσης του πληθωρισμού και
της μείωσης του ελλείμματος τρεχουσών συναλλαγών.

ΠΑΡΕΝΕΡΓΕΙΕΣ...

«Τυχόν μεγάλη αύξηση της συνολικής ζήτησης (τόσο λόγω της αυξήσεως των
επενδύσεων όσο και της αυξήσεως των καταναλωτικών δαπανών, π.χ. λόγω μειώσεως
του κόστους των καταναλωτικών δανείων) μπορεί να οδηγήσει σε χειροτέρευση του
ισοζυγίου τρεχουσών συναλλαγών τα επόμενα χρόνια», επισημαίνεται στο
Οικονομικό Δελτίο της Διεύθυνσης Οικονομικών Μελετών της Alpha Τράπεζας
Πίστεως. 
Σε άλλο σημείο επισημαίνονται ότι «η πτώση των επιτοκίων περίπου κατά 3
ποσοστιαίες μονάδες κατά το 1999 και κατά 5 ποσοστιαίες μονάδες μέσα στο 2000
σε συνδυασμό με τη μείωση του φορολογικού βάρους (λόγω μειώσεων των εμμέσων
φόρων κατά 180 δισ. δραχμές περίπου) αναμένεται να επηρεάσουν την άνοδο του
διαθεσίμου εισοδήματος και της συνολικής δαπάνης της οικονομίας την επόμενη διετία».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16346N602</ED>
<ID>
ID:17635

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N60&aa=2</URL></REF>


Article

<CATEGORY>vin08</CATEGORY>

 <H2>Προσωπικά δάνεια με δελεαστικά επιτόκια και αυξημένα μερίσματα για δημοσίους υπαλλήλους
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΑΥΞΗΣΗ των ποσών και μείωση των επιτοκίων για τα προσωπικά δάνεια που παίρνουν
οι δημόσιοι υπάλληλοι, καθώς και αύξηση των μερισμάτων για τους συνταξιούχους,
αποφάσισε το Μετοχικό Ταμείο Πολιτικών Υπαλλήλων. 
Συγκεκριμένα από 1.1.1999 αυξάνονται τα δάνεια που χορηγούνται στους δημοσίους
υπαλλήλους για διάφορες ανάγκες τους από 300.000 έως 700.000 δρχ. ανάλογα με
τα έτη υπηρεσίας σε 500.000 έως 1.200.000 δρχ. Παράλληλα μειώνεται το επιτόκιο
από 10% σε 8%. Η εξόφληση αυτών των δανείων γίνεται σε μία τριετία και η
παρακράτηση της δόσης γίνεται κάθε μήνα από τον μισθό του δημοσίου υπαλλήλου. 
ΠΡΟΕΞΟΦΛΗΣΗ

Επίσης αλλαγές επέρχονται από 1.1.1999 στην προεξόφληση της σύνταξης και του
μερίσματος για τους συνταξιούχους πολιτικούς υπαλλήλους. Το ποσό της
προεξόφλησης της σύνταξης φτάνει στις 600.000 δρχ. με επιτόκιο 8%. Η εξόφληση
γίνεται σε ένα έτος με παρακράτηση της δόσης από την κύρια σύνταξη.
Σημειώνεται ότι το ποσό των 600.000 δρχ. αφορά συνταξιούχο με προστατευόμενα
μέλη. Εξάλλου, ο συνταξιούχος πολιτικός υπάλληλος έχει δικαίωμα προεξόφλησης
μερίσματος (έως τρία τρίμηνα).

Με τις ρυθμίσεις αυτές, όπως δήλωσε ο πρόεδρος του ΜΤΠΥ κ. Σπύρος Γιατράς, το
ποσό που θα διατεθεί για δάνεια και προεξοφλήσεις κατά το 1999 θα ανέλθει στα
15 δισ. δρχ., το δε κόστος εξυπηρέτησης του χρέους θα είναι για τους
δικαιούχους μειωμένο κατά 2%.

ΤΟ ΜΕΡΙΣΜΑ

Επίσης το μέρισμα που καταβάλλει το ΜΤΠΥ θα αυξηθεί από 1.1.1999 (αναδρομικά)
κατά 7%. Η αύξηση αυτή θα δοθεί με την καταβολή της δεύτερης δόσης του
μερίσματος (Απρίλιος). Η αύξηση αυτή σημαίνει πρόσθετη ετήσια δαπάνη
5.500.000.000 δρχ. Το συνολικό δηλαδή ύψος της δαπάνης για μερίσματα θα
ανέλθει το τρέχον έτος στα 83 δισ. δρχ.

Με τις νέες αλλαγές το μέρισμα για το 1999 κυμαίνεται από 22.000 δρχ. (το
κατώτερο) έως τις 62.271 δρχ. (το ανώτερο).

Η ΔΙΑΔΙΚΑΣΙΑ

Όπως έγινε γνωστό από τη διοίκηση του ΜΤΠΥ:

* Προωθείται η διαδικασία για την κατάθεση του μερίσματος σε τραπεζικούς
λογαριασμούς, όπως γίνεται με την κύρια σύνταξη. Έχουν ζητηθεί από το ΚΕΠΥΟ οι
τελικοί διορθωμένοι πίνακες των συνταξιοδοτουμένων από το Δημόσιο, ώστε να
γίνει η ταύτιση των μητρώων και το αργότερο μέχρι το φθινόπωρο του 1999 να
αρχίσει η καταβολή του μερίσματος με τον νέο τρόπο.

* Ολοκληρώθηκε η διαδικασία ανάθεσης της πλήρους μηχανοργάνωσης του ταμείου
και η ανάδοχος εταιρεία οφείλει τον ερχόμενο Σεπτέμβριο να έχει παραδώσει το
σύστημα πληροφορικής σε πλήρη λειτουργία.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16346N603</ED>
<ID>
ID:17673

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N60&aa=3</URL></REF>


Article

<CATEGORY>vin08</CATEGORY>

 <H2>Δεν τους ρώτησαν για τη μετοχοποίηση
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΕΝΤΟΝΕΣ αντιδράσεις προκαλεί από χθες σε εκπροσώπους φορέων στη Θεσσαλονίκη η
κατάθεση της τροπολογίας στη Βουλή για την αλλαγή καθεστώτος στη Helexpo -
Διεθνή Έκθεση Θεσσαλονίκης με τη δημιουργία δύο νέων ανωνύμων εταιρειών.

Ο δήμαρχος Θεσσαλονίκης Βασίλης Παπαγεωργόπουλος χαρακτήρισε την κατάθεση της
τροπολογίας για τη ΔΕΘ, που συμπεριλαμβανόταν στο νομοσχέδιο για τους
Οργανισμούς Λιμένων Πειραιώς και Θεσσαλονίκης, «πραξικοπηματική, απρεπή και
αιφνιδιαστική ενέργεια» της κυβέρνησης. Ο κ. Παπαγεωργόπουλος απείλησε ότι σε
περίπτωση που ψηφιστεί η τροπολογία, η δημοτική αρχή θα προσφύγει στα πολιτικά
δικαστήρια καταθέτοντας αίτηση ασφαλιστικών μέτρων και τακτική αγωγή για να
προστατευθεί η ακίνητη περιουσία του Δήμου Θεσσαλονίκης που αποτελείται από
περίπου 15 στρέμματα στις εγκαταστάσεις της έκθεσης.

Σε ανοιχτή επιστολή που απευθύνει ο δήμαρχος στον υπουργό Μακεδονίας και
Θράκης Γιάννη Μαγκριώτη χαρακτηρίζει αδιανόητο το γεγονός ότι η κατάθεση της
τροπολογίας για ένα μείζον θέμα της πόλης έγινε χωρίς να γίνει συζήτηση με την
Τοπική Αυτοδιοίκηση.

Στο μεταξύ, για «μεθοδεύσεις που αποσκοπούν στην ιδιωτικοποίηση και στη
διάσπαση της Helexpo - ΔΕΘ» καταγγέλλει την κυβέρνηση και η διοίκηση του
Βιοτεχνικού Επιμελητηρίου Θεσσαλονίκης.

Εξάλλου, στη διάρκεια συνέντευξης που δόθηκε χθες με την ευκαιρία της κλαδικής
έκθεσης «Agrotika '99», ο γενικός διευθυντής της Διεθνούς Έκθεσης Ν.
Πινακίδης, σχολιάζοντας τις εξελίξεις γύρω από το θέμα, διαβεβαίωσε ότι η
επίμαχη τροπολογία δεν θα συζητηθεί από τη Βουλή.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16346N611</ED>
<ID>
ID:17578

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N61&aa=1</URL></REF>


Article

<CATEGORY>vin08</CATEGORY>

 <H2>Νομιμοποιούν τις διαφημιστικές τέντες στα περίπτερα
</H2>
ΝΟΜΙΜΟΠΟΙΕΙΤΑΙ η διαφήμιση στις τέντες σκιάσεως των περιπτέρων, ανοίγοντας
έτσι τον δρόμο για βελτίωση των εσόδων των περίπου 15.000 αναπήρων, που έχουν
τις σχετικές άδειες λειτουργίας των περιπτέρων, και των οικογενειών τους.

Η σχετική απόφαση υπεγράφη από το υπουργείο Εθνικής Άμυνας και βρίσκεται ήδη
προς υπογραφήν από συναρμόδιο υπουργείο.

Η απαγόρευση της διαφήμισης στις τέντες των περιπτέρων είχε γίνει με απόφαση
της χούντας (1969), η οποία όριζε και τα χρώματα που πρέπει να αποφεύγονται
(μαύρο, κόκκινο και λευκό) προφανώς για να μην δημιουργούνται... συνειρμοί
υπέρ των κομμουνιστών. Η ελεύθερη πλέον διαφήμιση (αφού μέχρι τώρα γινόταν
κατά παράβαση του νόμου) θα αυξήσει κατά πολύ, σύμφωνα με τους εισηγητές, το
εισόδημα των αναπήρων, καθώς, όπως αναμένεται, θα επιτραπεί σ' αυτά και η
διαφήμιση καπνικών προϊόντων για τα οποία αυξάνονται οι περιορισμοί.

Κατά τις εκτιμήσεις αρμοδίων του υπουργείου Εθνικής Άμυνας στην Ελλάδα
υπάρχουν σήμερα περί τα 15.000 περίπτερα από τα οποία με έμμεσο ή άμεσο τρόπο
έχουν εισοδήματα 80.000 άτομα (ανάπηροι πολέμου, συγγενείς τους, ενοικιαστές κ.λπ.).
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16346N612</ED>
<ID>
ID:17636

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N61&aa=2</URL></REF>


Article

<CATEGORY>vin08</CATEGORY>

 <H2>Οι «Μινωικές» αγόρασαν και την «Air Greece»
</H2>
ΗΡΑΚΛΕΙΟ

ΟΙ «ΜΙΝΩΙΚΕΣ Γραμμές» επεκτείνουν τις δραστηριότητές τους. Η πολυμετοχική
ναυτιλιακή εταιρεία μπαίνει πλέον και στο χώρο των αερομεταφορών αγοράζοντας
το 51% των μετοχών της κρητικής αεροπορικής εταιρείας «Air Greece».

Οι συζητήσεις που έγιναν μεταξύ των δύο κρητικών εταιρειών είχαν θετικό αποτέλεσμα.

Η διοίκηση τής «Air Greece», ύστερα από πολυήμερες διαβουλεύσεις, έκανε
αποδεκτή την πρόταση των «Μινωικών Γραμμών» για την πώληση του 51% των μετοχών
έναντι 1,1 δισ. δραχμών. Η συμφωνία προβλέπει ότι το μάνατζμεντ της
αεροπορικής εταιρείας περνάει στις «Μινωικές Γραμμές», ενώ πρόεδρος της «Air
Greece» παραμένει ο κ. Κώστας Μπαντουβάς. Η μεγάλη αυτή οικονομική συμφωνία
που θα σηματοδοτήσει νέες εξελίξεις στο χώρο των μεταφορών θα ανακοινωθεί
σήμερα το μεσημέρι στο σαλόνι του πλοίου των «Μινωικών Γραμμών» «King Minos».

Ο πρόεδρος της «Air Greece» κ. Κώστας Μπαντουβάς ανακοίνωσε (έμμεσα) τη
συμφωνία που επιτεύχθηκε μεταξύ των δύο εταιρειών.

Ο ίδιος δήλωσε ότι εκτός από τις «Μινωικές Γραμμές» βρισκόταν σε συζητήσεις
και με άλλους γνωστούς επιχειρηματίες όπως τον κ. Θ. Βασιλάκη, εκπροσώπους της
ΑΝΕΚ αλλά και με τον κ. Παναγόπουλο. Τελικά, η κρητική αεροπορική εταιρεία
αποδέχτηκε την πρόταση των «Μινωικών Γραμμών» η οποία χαρακτηρίστηκε ως η
πλέον συμφέρουσα. Με την εισροή ενός δισ. δραχμών στο κεφάλαιο της «Air
Greece», η αεροπορική εταιρεία καθίσταται από τις πλέον ισχυρές στον ελληνικό χώρο.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16346N613</ED>
<ID>
ID:17674

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N61&aa=3</URL></REF>


Article

<CATEGORY>vin08</CATEGORY>

 <H2>Καινούργια εποχή για τις ευρωπαϊκές μητροπόλεις
</H2>
Η ΕΝΣΩΜΑΤΩΣΗ των νέων ενεργειακών, περιβαλλοντικών και άλλων καινοτόμων
τεχνολογιών για τη βιώσιμη ανάπτυξη δημιουργεί την προοπτική μιας καινούργιας
εποχής για τις ευρωπαϊκές πόλεις.

Αυτό είναι το βασικό συμπέρασμα του διεθνούς συνεδρίου «Μητρόπολις 2000», που
διοργανώθηκε από την Ευρωπαϊκή Επιτροπή, στην Αθήνα, με πρωτοβουλία του Έλληνα
επιτρόπου κ. Χρήστου Παπουτσή.

Παρουσιάζοντας τα συμπεράσματα του συνεδρίου, ο διευθυντής της αντιπροσωπείας
της Ε.Ε. στην Αθήνα κ. Μάριος Καμχής, επισήμανε, μεταξύ άλλων, ότι η
επιτυχημένη πόλη του μέλλοντος θα πρέπει να έχει τέσσερα κύρια χαρακτηριστικά
και συγκεκριμένα:

1 Ο πολιτισμός και η ανάδειξή του αποτελούν κυρίαρχο στοιχείο για μια
πιο ανθρώπινη πόλη, πιο ελκυστική για επενδύσεις και τη δημιουργία νέων θέσεων απασχόλησης.

2 Η αξιοποίηση με αποτελεσματικό τρόπο των δυνατοτήτων που δίνουν οι
νέες τεχνολογίες.

3 Η ολοκληρωμένη αντιμετώπιση και διαχείριση (υποδομές, δίκτυα,
οικονομική ανάπτυξη και κοινωνική πολιτική, εταιρική σχέση ιδιωτικού και
δημόσιου τομέα).

4 Η επιτυχημένη πόλη θα πρέπει να έχει τους πολίτες συμμάχους, γεγονός
που αναδεικνύει τη σπουδαιότητα της πληροφόρησης και ενημέρωσης.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16346N614</ED>
<ID>
ID:17700

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N61&aa=4</URL></REF>


Article

<CATEGORY>vin08</CATEGORY>

 <H2>Βραβεία σε ενώσεις ξενοδόχων
</H2>
ΕΓΚΑΙΝΙΑΣΤΗΚΕ χθες από τον δήμαρχο Αθηναίων Δημ. Αβραμόπουλο, η 6η έκθεση
επαγγελματικού και ξενοδοχειακού εξοπλισμού Expro '99.

Κατά τη διάρκεια της εκδήλωσης ο κ. Αβραμόπουλος απένειμε και τα 4 βραβεία -
ενισχύσεις σε αντίστοιχες ξενοδοχειακές ενώσεις της χώρας.

Στη φετινή διοργάνωση παίρνουν μέρος 250 εκθέτες από την Ελλάδα και το
εξωτερικό που παρουσιάζουν περισσότερα από 30.000 είδη επαγγελματικού και
ξενοδοχειακού εξοπλισμού.

* Στη φωτογραφία, στιγμιότυπο από την κλήρωση για τις βραβεύσεις με τον
δήμαρχο Αθηναίων και τον πρόεδρο της Expro Κ. Τσιγαρίδα.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16346N615</ED>
<ID>
ID:17715

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N61&aa=5</URL></REF>


Article

<CATEGORY>vin08</CATEGORY>

 <H5>ΑΝΑΜΕΝΟΝΤΑΙ ΝΕΑ ΤΙΜΟΛΟΓΙΑ ΑΠΟ ΤΙΣ ΕΤΑΙΡΕΙΕΣ ΚΙΝΗΤΗΣ ΤΗΛΕΦΩΝΙΑΣ ΓΙΑ ΠΡΟΣΕΛΚΥΣΗ
ΚΑΙ ΑΛΛΩΝ ΠΕΛΑΤΩΝ * ΑΡΧΗ ΑΠΟ ΤΗΝ TELESTET
</H5><H5>Πληθύνονται όσοι στέλνουν γραπτά μηνύματα με το κινητό
</H5><H2>Νέα φάση ανταγωνισμού: προσφορές σε χρονοχρέωση - πάγιο
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Με νέα προγράμματα στην χρονοχρέωση και το πάγιο, αρχίζει και πάλι από την
ερχόμενη εβδομάδα νέος γύρος στη μάχη με τα τιμολόγια της κινητής τηλεφωνίας.
Τα προγράμματα με τα νέα τιμολόγια είναι ένα ακόμα βήμα στην πολιτική των
εταιρειών για να προσελκύσουν νέους πελάτες.

ΑΥΤΗ ΤΗ φορά η παρέμβαση ξεκινά από την εταιρεία Telestet, που αναμένεται να
εμφανίσει τα νέα τιμολόγια, σε χρονοχρέωση και πάγιο.

Παράλληλα όμως η κίνηση της εταιρείας συνδέεται και με την επικείμενη είσοδό
της στο Χρηματιστήριο Αθηνών, όπως και με τη νέα της διοίκηση.

Αυτό σχολιάζουν υψηλόβαθμα στελέχη εταιρειών με μεγάλη εμπειρία στην αγορά της
κινητής τηλεφωνίας, τα οποία θεωρούν ότι ο κλάδος αυτός μπαίνει το 1999 σε νέα
φάση ανάπτυξης και ανταγωνισμού. Μέχρι και τον Οκτώβριο οι τρεις εταιρείες
είχαν καταφέρει να προσελκύσουν 1.700.000 συνδρομητές (μαζί με τους κατόχους
καρτοκινητών) και υπολογίζουν ότι οι χρήστες θα ξεπεράσουν σύντομα τα 2.000.000..

Όπως λένε τα ίδια στελέχη, ο προηγούμενος γύρος της μάχης με τα τιμολόγια της
κινητής τηλεφωνίας είχε ξεκινήσει τον Σεπτέμβριο του 1998, καθώς ο CosmOTE
κατάφερε να μπει στην αγορά προβάλλοντας τα τιμολόγιά του. Οι δύο άλλες
εταιρείες όμως βασίζονταν στο δίκτυο πωλήσεων, αλλά και στην έκταση της κάλυψης.

Τον Νοέμβριο του 1998, όπως έγραψαν τότε «ΤΑ ΝΕΑ», τα δύο δίκτυα ετοίμασαν τα
νέα τους προγράμματα για να προλάβουν και την πίτα της χριστουγεννιάτικης
αγοράς. Τελικώς, η Panafon προχώρησε και παρουσίασε τα νέα της προγράμματα με
χρονοχρέωση ανά δευτερόλεπτο μετά τα πρώτα 20 δευτερόλεπτα και μηνιαία πάγια
που ξεκινούσαν από τις 5.000 δρχ. Η εταιρεία, άλλωστε, σκόπευε να μπει (όπως
και συνέβη τις πρώτες ημέρες του Δεκεμβρίου) στο Χρηματιστήριο Αθηνών.

Στις αρχές Δεκεμβρίου επίσης «έριξε» και ο CosmOTE στην αγορά τις συσκευές
προπληρωμένου χρόνου (καρτοκινητά) και ονόμασε το σύστημά του Cosmoκάρτα. Η
Telestet με τη σειρά της «έριξε» στην αγορά με φθηνή τιμή συσκευές με κάρτα (Β
Free) ακόμα και τηλέφωνα που θεωρούνται τα πιο εμπορικά της αγοράς και
προχώρησε σε χρονοχρέωση ανά δευτερόλεπτο.

Τώρα η Telestet μπαίνει πάλι στη μάχη με νέα προγράμματα που στηρίζονται στα
τιμολόγια. Άλλωστε, πρόκειται να «μπει» και στο Χρηματιστήριο Αθηνών (η μετοχή
της εταιρείας διαπραγματεύεται στα Χρηματιστήρια του Άμστερνταμ και στην
Παράλληλη Αγορά του Χρηματιστηρίου της Νέας Υόρκης (NASPAQ) από πέρυσι).

Ακόμα αναμένεται η παρουσίαση νέων προγραμμάτων του CosmOTE, πιθανόν με
διαφορετική χρονοχρέωση, για τις συνδέσεις και διαφορετική διάρκεια για την
κάρτα προπληρωμένου χρόνου. Ενώ η Panafon, σύμφωνα με όσα δηλώνουν παγίως
αρμόδια στελέχη της, «σκοπεύει να διατηρείται στην πρώτη γραμμή του ανταγωνισμού».

Η «ΜΑΓΙΚΗ» εντολή στα περισσότερα κινητά τηλέφωνα ενεργοποιείται με την
επιλογή «μηνύματα». Αρκούν λίγα δευτερόλεπτα συγκέντρωσης πάνω από το κινητό
για την σύνταξη του γραπτού μηνύματος και ελάχιστος χρόνος μέχρι να ακουστεί ο
χαρακτηριστικός ήχος στη συσκευή του συνδρομητή με τον οποίο θέλουμε να επικοινωνήσουμε.

Στην Ελλάδα το δίκτυο κόντεψε να πάθει μπλακ-άουτ στην αλλαγή του χρόνου, όταν
χιλιάδες συνδρομητές θέλησαν να ευχηθούν «καλή χρονιά» με τον τρόπο αυτό.
Μάλιστα, αρκετά μηνύματα λόγω του... κυκλοφοριακού φόρτου έφτασαν στον
προορισμό τους με καθυστέρηση αρκετών ωρών.

Στο εξωτερικό, πάντως, οι συνδρομητές δεν φαίνονται ακόμα εξοικειωμένοι με την
υπηρεσία αυτή. Όπως αναφέρει η εφημερίδα «International Herald Tribune», από
τους 45 εκατομμύρια συνδρομητές 17 δυτικοευρωπαϊκών χωρών μόνο το 10%
χρησιμοποιεί τα γραπτά μηνύματα για να επικοινωνεί. Όμως οι προβλέψεις για το
μέλλον αναφέρουν ότι στα τέλη του 2002 το 64% των περίπου 140 εκατομμυρίων
συνδρομητών θα χρησιμοποιεί το κινητό του και για αυτές τις υπηρεσίες, κυρίως
για να συνδεθεί με το Ίντερνετ.

Στην Ελλάδα οι τιμές των γραπτών μηνυμάτων διαφέρουν. Η Panafon χρεώνει 26
δραχμές για την αποστολή κάθε μηνύματος. Οι τιμές της Telestet διαφέρουν
ανάλογα με το πακέτο που επιλέγει ο συνδρομητής και κυμαίνονται από 20-60
δραχμές ανά μήνυμα. Τέλος, η Cosmote χρεώνει 30 δραχμές κάθε γραπτό μήνυμα.

Αρκετά κινητά έχουν τη δυνατότητα να συνδεθούν με ηλεκτρονικούς υπολογιστές
και να έχουν πρόσβαση στον κυβερνοχώρο, επιτρέποντας στον χρήστη να
«κατεβάζει» το ηλεκτρονικό του ταχυδρομείο, για παράδειγμα. Επίσης υπάρχει η
δυνατότητα αποστολής φαξ. Εξάλλου, ιδιαίτερα διαδεδομένη στο εξωτερικό είναι η
αποστολή κοινού γραπτού μηνύματος με πολλούς αποδέκτες. Οι ειδικοί τονίζουν
ότι αυτή η υπηρεσία θα χρησιμοποιηθεί ευρέως στο μέλλον, ιδιαίτερα από
διαφημιστικές εταιρείες.

Αυτή την στιγμή η πιο μεγάλη αγορά γραπτών μηνυμάτων είναι η Ιαπωνία. Είναι
χαρακτηριστικό ότι η εταιρεία Τόκιο Ντίτζιταλ προωθεί καθημερινά γύρω στα 2
εκατομμύρια μηνύματα, αρκετά από τα οποία είναι κείμενα που ανταλλάσσουν
έφηβοι μεταξύ τους πριν πέσουν για ύπνο!

Οι εταιρείες, πάντως, ετοιμάζονται πυρετωδώς για το μέλλον. Η βρετανική
εταιρεία Cellnet προσφέρει τη δυνατότητα στους συνδρομητές της να λαμβάνουν
γραπτά μηνύματα, όταν η τιμή της μετοχής που ενδιαφέρονται φτάσει σε μια
ορισμένη τιμή. Ενώ στο τραπέζι πέφτουν κάθε λογής ιδέες. Πώς θα σας φαινόταν,
για παράδειγμα, αν την ώρα που βρίσκεστε στο σούπερ μάρκετ, πάρετε μήνυμα στο
κινητό σας για την τελευταία προσφορά;
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16346N621</ED>
<ID>
ID:17579

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N62&aa=1</URL></REF>


Article

<CATEGORY>vin08</CATEGORY>

 <H5>ΓΚΡΙΝΣΠΑΝ ΚΑΙ ΡΕΠΟΥΜΠΛΙΚΑΝΟΙ ΑΠΕΡΡΙΨΑΝ ΤΟ ΣΧΕΔΙΟ ΚΛΙΝΤΟΝ
</H5><H2></H2><H2>Διπλό όχι στο ρίσκο
</H2>
Με μια φωνή μίλησαν προχθές στο Κογκρέσο ο πρόεδρος της αμερικανικής κεντρικής
τράπεζας Άλαν Γκρίνσπαν και οι Ρεπουμπλικανοί. Και απέρριψαν την πρόταση του
προέδρου Κλίντον να επενδύονται τα χρήματα των ασφαλιστικών ταμείων στο χρηματιστήριο.

Ο Γκρίνσπαν προειδοποιεί ότι οι συνταξιούχοι θα χάσουν τα λεφτά τους. Να μην
μπουν τα Ταμεία στη Γουώλ Στρητ, «απαντά» ο τραπεζίτης στο σχέδιο του Κλίντον

Η ΙΔΕΑ να επενδύεται μέρος αυτών των χρημάτων στο χρηματιστήριο θα μπορούσε να
απειλήσει την αμερικανική οικονομία, προειδοποίησε ο Γκρίνσπαν.

Με το σχέδιο που παρουσίασε ο πρόεδρος Κλίντον για να αντιμετωπιστεί
ενδεχόμενη χρεοκοπία του συνταξιοδοτικού συστήματος, όταν η πρώτη μεταπολεμική
γενιά θα αρχίσει να αποσύρεται από την ενεργό δράση, προτείνεται η διάθεση των
δύο τρίτων του πλεονάσματος από τον ομοσπονδιακό προϋπολογισμό κατά τα
δεκαπέντε προσεχή χρόνια ­ 2,7 τρισ. δολάρια επί συνόλου 4,4 τρισ. δολαρίων ­
για την ενίσχυση της κοινωνικής ασφάλισης.

ΜΕ ΟΡΙΖΟΝΤΑ ΤΟ 2055

Η κυβέρνηση Κλίντον πιστεύει ότι έτσι θα εξασφαλιστούν συνταξιοδοτικοί πόροι
για όλους όσους εργάζονται σήμερα, με χρονικό ορίζοντα όχι το 2032, όπως
υπολογίζεται με τα σημερινά δεδομένα, αλλά το 2055.

Όμως, από αυτά τα 2,7 τρισ. δολάρια, ο πρόεδρος Κλίντον θέλει να επενδύσει τα
700 δισ. στο χρηματιστήριο, του οποίου οι μακροπρόθεσμες ιστορικές αποδόσεις
ξεπερνούν κατά πολύ τις αποδόσεις των κρατικών ομολόγων όπου είναι σήμερα
τοποθετημένα τα αποθεματικά των κοινωνικών ταμείων.

ΣΚΕΠΤΙΚΙΣΜΟΣ

Ωστόσο, ο Γκρίνσπαν και οι Ρεπουμπλικανοί αντιμετωπίζουν με σκεπτικισμό την
εμπλοκή της κυβέρνησης στις χρηματοπιστωτικές αγορές. Και γι' αυτό κοντράρουν
έντονα την πρόταση Κλίντον. Ο Γκρίνσπαν είπε ότι υποστηρίζει την ιδέα να
χρησιμοποιηθούν τα πλεονάσματα για την ενίσχυση του συστήματος κοινωνικής
ασφάλισης. Όμως αντιτάχθηκε στην είσοδο «κυβερνητικών κεφαλαίων» στο
χρηματιστήριο. «Δεν πιστεύω», είπε, «ότι είναι πολιτικά εφικτό να «μονωθούν
αυτά τα τεράστια κεφάλαια από τις κυβερνητικές παρεμβάσεις». Οι πολιτικές
πιέσεις, υποστήριξε ο Γκρίνσπαν, θα μπορούσαν να οδηγήσουν σε άστοχες
επενδύσεις, οι οποίες με τη σειρά τους θα φέρουν χαμηλότερες αποδόσεις για
τους συνταξιούχους και χαμηλότερο βιοτικό επίπεδο για όλους του Αμερικανούς.

ΠΡΟΣΩΠΙΚΕΣ ΕΠΕΝΔΥΣΕΙΣ

Με τον Γκρίνσπαν συμφώνησαν και πολλοί Ρεπουμπλικανοί. Είναι σαν να
εθνικοποιούμε την αμερικανική βιομηχανία, λένε. Τρομακτικό. Δεν το σκέφτηκαν αρκετά.

Σχεδόν χωρίς καμία εξαίρεση, οι Ρεπουμπλικανοί είναι υπέρ της επένδυσης
συνταξιοδοτικών κεφαλαίων στις χρηματοπιστωτικές αγορές. Όμως θα προτιμούσαν
οι εργαζόμενοι να επενδύσουν οι ίδιοι τα χρήματά τους, σε δικούς τους
ατομικούς λογαριασμούς, παρά να διαχειρίζεται τις επενδύσεις τους η κυβέρνηση.

Αντίθετα, ο πρόεδρος Κλίντον, καθώς και οι περισσότεροι Δημοκρατικοί του
Κογκρέσου πιστεύουν ότι οι ατομικές επενδύσεις θα εξέθεταν σε κινδύνους τα
συνταξιοδοτικά κεφάλαια των εργαζομένων.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N64</CAT>
<ED>
Κωδικός άρθρου: A16346N641</ED>
<ID>
ID:17580

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N64&aa=1</URL></REF>


Article

<CATEGORY>vin08</CATEGORY>

 <H2>Αλλαγές στο σύστημα συνταξιοδότησης της Βραζιλίας
</H2>
Η ΚΥΒΕΡΝΗΣΗ της Βραζιλίας ξεπέρασε με επιτυχία την πρώτη δοκιμασία στην
προσπάθεια για έγκριση του αυστηρού προγράμματος λιτότητας από το Κογκρέσο. Η
Κάτω Βουλή ενέκρινε με μεγάλη πλειοψηφία νομοσχέδιο για τις αλλαγές στο
σύστημα συνταξιοδότησης.

Εκφράζοντας την υποστήριξή τους στις προσπάθειες της κυβέρνησης να
υπερασπιστεί το εθνικό νόμισμα που δέχεται ισχυρές πιέσεις, 352 μέλη της Κάτω
Βουλής ενέκριναν το νομοσχέδιο. Έτσι η κυβέρνηση εξασφάλισε την υποστήριξη 95
βουλευτών περισσότερων από την απλή πλειοψηφία, που ήταν απαραίτητη για την
έγκριση του νομοσχεδίου κατά την πρώτη ψηφοφορία.

Το νομοσχέδιο στοχεύει στη μείωση του δημοσιονομικού ελλείμματος μέσω της
αύξησης των εισφορών των δημοσίων υπαλλήλων για τις συντάξεις. Η πρόταση είχε
απορριφθεί μέχρι τώρα τέσσερις φορές από την Κάτω Βουλή.

Η ψηφοφορία εθεωρείτο κρίσιμη, καθώς η κυβέρνηση της Βραζιλίας επιχειρεί να
αποκαταστήσει την εμπιστοσύνη των διεθνών επενδυτών μετά την ελεγχόμενη
υποτίμηση του εθνικού νομίσματος, την περασμένη εβδομάδα
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N64</CAT>
<ED>
Κωδικός άρθρου: A16346N642</ED>
<ID>
ID:17637

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N64&aa=2</URL></REF>


Article

<CATEGORY>vin08</CATEGORY>

 <H2>Έκθεση για το μέλλον της επικοινωνίας στο Ν. Φάληρο
</H2>
ΑΝΟΙΓΕΙ σήμερα τις πύλες της, στο Στάδιο Ειρήνης και Φιλίας, η πρωτοποριακή
έκθεση «Advertising and Media New-Biz Forum '99». Στην έκθεση, που θα
διαρκέσει μέχρι και την Κυριακή 24 Ιανουαρίου, συμμετέχουν «ΤΑ ΝΕΑ» (στα
περίπτερα 38, 39 και 40) καθώς και δεκάδες διεθνείς επιχειρήσεις από τον χώρο
των μέσων μαζικής ενημέρωσης, των media specialists, της διαφήμισης, της
επικοινωνίας και του marketing.

Παράλληλα με την έκθεση, στην αίθουσα «Μελίνα Μερκούρη», πραγματοποιείται
συνέδριο με τίτλο «Plug Yourself Into Future» («Συνδεθείτε με το Μέλλον»), στο
οποίο συμμετέχουν κορυφαίοι επιστήμονες από τον χώρο των media, της διαφήμισης
και του marketing, μεταξύ των οποίων ο καθηγητής από το Τεχνολογικό Ίδρυμα
Μασαχουσέτης (ΜΙΤ) Dr Lippman, ο οποίος θα ξεναγήσει τους περίπου 900
συνέδρους στον κόσμο του 21ου αιώνα και στις μελλοντικές εξελίξεις στον χώρο
της επικοινωνίας.

Η όλη εκδήλωση αναμένεται να συγκεντρώσει περισσότερους από 20.000 επισκέπτες,
ενώ οι αμοιβές των ειδικών που θα παρουσιάσουν και θα σχολιάσουν τις διεθνείς
εξελίξεις στον χώρο των μέσων μαζικής ενημέρωσης και της διαφήμισης,
υπολογίζεται πως θα ξεπεράσουν τα 58 εκατομμύρια δραχμές. Μόνο η αμοιβή του Dr
Lippman, σύμφωνα με τη διοργανώτρια εταιρεία «MGAte», φτάνει τα 33.000 δολάρια
ΗΠΑ (περίπου 9,2 εκατομμύρια δραχμές, δηλαδή).

Η εκδήλωση πραγματοποιείται με την υποστήριξη των υπουργείων Ανάπτυξης και
Τύπου, της Ένωσης Διαφημιστικών Εταιρειών Ελλάδας (ΕΔΕΕ) και του Συνδέσμου
Διαφημιζομένων Ελλάδος (ΣΔΕ). Χορηγοί στην εκδήλωση είναι «ΤΑ ΝΕΑ», o Antenna,
οι εταιρείες «Media Center» και «GardePromotion» και το περιοδικό
«Διαφημιστική Εβδομάδα».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N64</CAT>
<ED>
Κωδικός άρθρου: A16346N643</ED>
<ID>
ID:17675

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N64&aa=3</URL></REF>


Article

<CATEGORY>vin08</CATEGORY>

 <H2>Οριακή άνοδος </H2>
Με οριακή άνοδο έκλεισαν οι τιμές των μετοχών του Χρηματιστηρίου Αξιών Αθηνών
κατά τη χθεσινή συνεδρίαση. Ο Γενικός Δείκτης Τιμών έκλεισε στις 3.005,21
μονάδες, ενισχυμένος κατά 3,68 μονάδες ή ποσοστό 0,12%. Η μεγελύτερη
ενδοσυνεδριακή τιμή σημειώθηκε στις 3.016,69 μονάδες ενώ η μικρότερη στις
2.979,20 μονάδες. Ο FTSE/ΧΑΑ 20 έκλεισε στις 1.911,31 μονάδες, ενισχυμένος
κατά 0,33%. Η Παράλληλη Αγορά έκλεισε στις 239,15 σημειώνοντας πτώση της
τάξεως του 3,53%. Από τους επιμέρους Κλαδικούς Δείκτες την μεγαλύτερη άνοδο
παρουσίασε ο κλάδος των Επενδυτικών εταιρειών με ποσοστό 3,29% ενώ την
μεγαλύτερη πτώση ο κλάδος των Διαφόρων εταιρειών με ποσοστό 1,51%. Από τις 291
μετοχές που πραγματοποίησαν συναλλαγές, 130 σημείωσαν άνοδο, 147 παρουσίασαν
πτώση και 14 παρέμειναν σταθερές, ενώ 89 έκλεισαν με αγοραστές και 149 με
πωλητές. Η αξία συναλλαγών διαμορφώθηκε σε 98,493 δισ. δρχ. (26.439.992
τεμάχια). Αναλυτικά, τα 24.771.160 τεμάχια συνολικής αξίας 93,843 δισ. δρχ.
αφορούσαν στην Κύρια Αγορά, ενώ τα 1.668.832 τεμάχια συνολικής αξίας 4,649
δισ. δρχ. την Παράλληλη Αγορά. Τη μεγαλύτερη αξία συναλλαγών παρουσίασαν οι
Τράπεζες με 32,106 δισ. δρχ. (1.849.428 τεμάχια), ενώ ακολούθησαν οι
Ναυτιλιακές με 13,271 δισ. δρχ., (3.229.105 τεμάχια).
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N65</CAT>
<ED>
Κωδικός άρθρου: A16346N651</ED>
<ID>
ID:17581

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N65&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)
</H3><H3>
</H3>ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

275.763 
282.734 
275.623

283.152 
ΜΑΡΚΟ ΓΕΡΜΑΝΙΑΣ

163.204 
167.330 
163.121

167.577 
ΦΡΑΓΚΟ ΓΑΛΛΙΑΣ

48.662 
49.892 
48.637

49.966 
ΛΙΡΑ ΑΓΓΛΙΑΣ

453.358 
464.818 
453.128

465.505 
ΦΡΑΓΚΟ ΕΛΒΕΤΙΑΣ

198.962 
203.991 
198.861

204.293 
ΦΡΑΓΚΟ ΒΕΛΓΙΟΥ

7.913 
8.113 
7.909

8.125 
ΦΙΟΡΙΝΙ ΟΛΛΑΝΔΙΑΣ

144.847 
148.508 
144.774

148.728 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.165

0.169 
ΚΟΡΩΝΑ ΔΑΝΙΑΣ

42.911 
43.995 
42.889

44.061 
ΛΙΡΑ ΙΡΛΑΝΔΙΑΣ

405.300 
415.545 
405.095

416.160 
ΣΕΛΙΝΙ ΑΥΣΤΡΙΑΣ

23.197 
23.784 
23.185

23.819 
ΚΟΡΩΝΑ ΣΟΥΗΔΙΑΣ

35.655 
36.557 
35.637

36.611 
ΚΟΡΩΝΑ ΝΟΡΒΗΓΙΑΣ

37.028 
37.964 
37.009

38.020 
ΔΟΛΑΡΙΟ ΚΑΝΑΔΑ

181.284 
185.866 
181.192

186.141 
ΔΟΛΑΡΙΟ ΑΥΣΤΡΑΛΙΑΣ

175.978 
180.426 
175.889

180.693 
ΓΙΕΝ ΙΑΠΩΝΙΑΣ (ΑΝΑ
100) 
2.446 
2.508 
2.445

2.512 
ΛΙΡΑ ΚΥΠΡΟΥ

548.005 
561.857 
547.728

562.689 
ΕΥΡΩ 
319.200 
327.269 
319.038 
327.753 
ΠΕΣΕΤΑ ΙΣΠΑΝΙΑΣ

1.918 
1.967 
1.918

1.970 
ΕΣΚΟΥΔΟ ΠΟΡΤΟΓΑΛΙΑΣ

1.592 
1.632 
1.592

1.635 
ΜΑΡΚΟ ΦΙΝΛΑΝΔΙΑΣ

53.686 
55.043 
53.659

55.124 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.230 
Ελισάβετ 1974 και μεταγενέστερα: 19.230 
Παλαιάς κοπής: 18.950 
Πώληση: 20.620 
<REF><SOURCE>ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N66</CAT>
<ED>
Κωδικός άρθρου: A16346N661</ED>
<ID>
ID:17582

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N66&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Ήλιος στο ζώδιό σας, σε σύνοδο με τον
Ποσειδώνα, θα σας βοηθήσει να κάνετε αναθεωρήσεις στην έως τώρα νοοτροπία σας
και να προχωρήσετε σε γενικές ανακατατάξεις με περισσότερο ρεαλισμό, έστω και
αν έχετε την ανάγκη να ζείτε στον δικό σας κόσμο.

ΙΧΘΥΕΣ

(19 Φεβρουαρίου - 20 Μαρτίου). Τα επαγγελματικά και τα οικονομικά σας θέματα
χρειάζονται μια γενική αναδιοργάνωση, επωφεληθείτε λοιπόν από αυτή την περίοδο
που σας δίνει τη δυνατότητα να δημιουργήσετε νέες βάσεις για να προωθήσετε τις
επαγγελματικές σας επιδιώξεις.

ΚΡΙΟΣ

(21 Μαρτίου - 19 Απριλίου). Ήρθε η στιγμή να ζυγίσετε κατά πόσον οι στόχοι και
οι επιδιώξεις σας μπορούν να πραγματοποιηθούν. Προωθήστε τον τομέα της φιλίας
και των γνωριμιών που θα μπορούσαν να σας συμπαρασταθούν στην επίτευξη των
ρεαλιστικών στόχων σας.

ΤΑΥΡΟΣ

(20 Απριλίου - 20 Μαΐου). Στη διάρκεια του Σαββατοκύριακου προσπαθήστε να
βρείτε τον χρόνο να βάλετε σε τάξη και να σκεφτείτε πολύ σοβαρά τα
συναισθηματικά, κοινωνικά αλλά και τα οικονομικά σας θέματα, στα οποία σας
δίνονται ευκαιρίες, αλλά εγκυμονούν και κινδύνους.

ΔΙΔΥΜΟΙ

(21 Μαΐου - 21 Ιουνίου). Μια κουραστική εβδομάδα φθάνει στο τέλος της. Χαρίστε
χρόνο στον εαυτό σας αυτό το Σαββατοκύριακο που έρχεται και εμπιστευθείτε νέες
φιλικές σχέσεις που θα δώσουν χρώμα στη ζωή σας. Οι δημόσιες σχέσεις μπορούν
να φανούν εξαιρετικά ευχάριστες και αφάνταστα χρήσιμες.

ΚΑΡΚΙΝΟΣ

(22 Ιουνίου - 22 Ιουλίου). Είναι πολύ σημαντικό για σας να βρείτε μια
ισορροπία ανάμεσα στην καριέρα και στην προσωπική σας ζωή. Τόσο η δουλειά όσο
και οι σχέσεις σας έχουν όλο και μεγαλύτερες απαιτήσεις από σας, εσείς όμως
φροντίστε να χαμογελάτε και να οραματίζεστε ένα καλύτερο αύριο.

ΛΕΩΝ

(23 Ιουλίου - 22 Αυγούστου). Όσο και αν η καθημερινότητα έχει φέρει μια
ρουτίνα στη ζωή σας, η αποψινή βραδιά θα σας δώσει την ευκαιρία να ασχοληθείτε
με τις φιλοσοφικές και τις πνευματικές ανησυχίες και να συζητήσετε με άτομα
που έχουν τις ίδιες αξίες με εσάς.

ΠΑΡΘΕΝΟΣ

(23 Αυγούστου - 23 Σεπτεμβρίου). Αν υπάρχουν κληρονομικές και περιουσιακές
εκκρεμότητες καλό θα ήταν να συζητήσετε με ψυχραιμία και ηρεμία με τους δικούς
σας ανθρώπους, προκειμένου να βρεθεί μια λύση κοινά αποδεκτή. Εξετάστε λοιπόν
προσεκτικά τις συνθήκες που επικρατούν.

ΖΥΓΟΣ

(24 Σεπτεμβρίου - 23 Οκτωβρίου). Παρά τις αντιθέσεις που υπάρχουν με το
αγαπημένο πρόσωπο ή κάποιο συνεργάτη σας, προσπαθήστε να ρίξετε το βάρος στα
κοινά ενδιαφέροντα και όχι στις διαφορές σας. Η κοινωνική ζωή είναι ο τρόπος
για να πετύχετε μια ισορροπία στις διαφορετικές σας ανάγκες.

ΣΚΟΡΠΙΟΣ

(24 Οκτωβρίου - 22 Νοεμβρίου). Μην παραπονείστε αν οι καθημερινές σας
υποχρεώσεις δεν σας αφήνουν να ασχοληθείτε με την προσωπική σας ζωή.
Προσπαθήστε να συνεργαστείτε σωστά με τους συναδέλφους σας μέσα σε ομαδικό
πνεύμα, προκειμένου να επιτύχετε επαγγελματική και οικονομική άνοδο.

ΤΟΞΟΤΗΣ

(23 Νοεμβρίου - 21 Δεκεμβρίου). Ξεχάστε για λίγο τις υποχρεώσεις σας και
ασχοληθείτε με τα σπορ, τη διασκέδαση και την προσωπική σας απόλαυση, αυτό θα
βοηθήσει να γεμίσετε τις μπαταρίες σας και να ασχοληθείτε πολύ πιο δημιουργικά
με τα επαγγελματικά σας τις ημέρες που έρχονται.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Οικογενειακές πιέσεις και υποχρεώσεις
ενδέχεται να μη σας επιτρέψουν να ξεσκάσετε για λίγο, όπως ίσως το έχετε
προγραμματίσει. Κάντε υπομονή, δεν ήρθε ακόμα η στιγμή να επαναστατήσετε και
να ζητήσετε την ανεξαρτησία σας, οι δραστικές αλλαγές, έρχονται αργότερα.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: N74</CAT>
<ED>
Κωδικός άρθρου: A16346N741</ED>
<ID>
ID:17561

</ID><URL>http://ta-nea.dolnet.gr/neaweb/neafile.print_unique?e=A&f=16346&m=N74&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ ΚΑΙ ΠΑΟ ΠΙΟ ΚΟΝΤΑ ΣΤΟ ΜΟΝΑΧΟ
</H5><H2>Μαγική νύχτα
</H2><H2></H2>
ΟΛΥΜΠΙΑΚΟΣ και Παναθηναϊκός συνέχισαν την πορεία τους στην Ευρωλίγκα, όπως
ακριβώς μας έχουν συνηθίσει. Με εκτός έδρας νίκες, οι οποίες τους οδηγούν με
ασφάλεια στον τελικό στόχο: στο Φάιναλ Φορ του Μονάχου. Ο Ολυμπιακός, νικητής
στην Μπολώνια επί της Τίμσυστεμ (63-60), θέλει ουσιαστικά μία νίκη σε τρία
ματς για να κατακτήσει την πρώτη θέση στον όμιλό του. Ο Παναθηναϊκός, που
έφυγε νικητής από τη Βιτόρια (77-74 την Ταουγκρές, χωρίς τους Ράτζα, Μπερκ και
Τζεντίλε), απλώς βελτίωσε το ρεκόρ του στη διοργάνωση (13-0).

σελ
ίδες
6-7
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16346O001</ED>
<ID>
ID:17583

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O00&aa=1</URL></REF>


Article

<CATEGORY>vin10</CATEGORY>

 <H5>ΚΩΝΣΤΑΝΤΙΝΙΔΗΣ
</H5><H2>Μάχη ΑΕΚ και Αρη για τον παίκτη </H2>
σελίδες 1, 2
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16346O002</ED>
<ID>
ID:17638

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O00&aa=2</URL></REF>


Article

<CATEGORY>vin10</CATEGORY>

 <H5>ΙΤΑΛΟΙ
</H5><H2>«Ο Ίβιτς υπογράφει στην Κάλιαρι» </H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16346O003</ED>
<ID>
ID:17676

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O00&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Έκλεισε «καγκουρό»
</H2><H2></H2>
σελίδα 5 <REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16346O004</ED>
<ID>
ID:17701

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O00&aa=4</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ενθουσιασμός για τον Κρισμάρεβιτς </H2>
σελίδα 4 <REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16346O005</ED>
<ID>
ID:17716

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Χάντμπολ
</H2>
Ο αγώνας χάντμπολ ΒΑΟ - Τρίτωνα θα μεταδοθεί στις 17.30 από το Supersport.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16346O006</ED>
<ID>
ID:17723

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O00&aa=6</URL></REF>


Article

<CATEGORY>vin10</CATEGORY>

 <H5>ΚΩΝΣΤΑΝΤΙΝΙΔΗΣ: ΑΕΚ ΚΑΙ ΑΡΗΣ ΙΣΧΥΡΙΖΟΝΤΑΙ ΟΤΙ ΕΙΝΑΙ ΚΟΝΤΑ ΣΤΟΝ ΠΑΙΚΤΗ
</H5><H5></H5><H2>Αίνιγμα
</H2>
<H3>Έντονο το παρασκήνιο της μετακίνησης του παίκτη από τον Ηρακλή
</H3>
ΡΕΠΟΡΤΑΖ
Σελ. 2
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16346O011</ED>
<ID>
ID:17584

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΚΙΝΗΣΕΙΣ ΤΑΚΤΙΚΗΣ ΣΤΗΝ ΥΠΟΘΕΣΗ ΚΩΝΣΤΑΝΤΙΝΙΔΗ
</H5><H2>«Αποσύρεται»
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ντέμης Νικολαΐδης. Στην τέταρτη θέση του πίνακα των κορυφαίων σκόρερ της Ευρώπης

ΜΕ ΚΙΝΗΣΕΙΣ τακτικής απαντά η ΑΕΚ στη σφήνα του Άρη για τον Σωτήρη
Κωνσταντινίδη. Και διαδίδει ότι αποσύρεται από τη μεταγραφή του άσου του
Ηρακλή, την ίδια ώρα που πηγές επιβεβαιώνουν τη συμφωνία με τον επιθετικό!

Τα γεγονότα έχουν ως εξής: Το μπάσιμο του Άρη εκτίναξε την τιμή του
Κωνσταντινίδη στα 200 - 240 εκατ. Εκεί η ΑΕΚ δεν «παίζει» και αρμοδίως
διαδίδεται πως αποχωρεί από το «παράλογο παιχνίδι». Είναι, όμως, αλήθεια;
Διότι λέγεται ότι επιδιώχθηκε νέα επαφή με τον νεαρό επιθετικό και τα
ξαναβρήκαν! Έγκυρες πηγές αναφέρουν ότι ο Κωνσταντινίδης με ταξίδι-αστραπή
στην Αθήνα συναντήθηκε και συμφώνησε εκ νέου με τον Δ. Μελισσανίδη! Δηλαδή,
ξεκαθαρίστηκε πως ο Κωνσταντινίδης επέλεξε την ΑΕΚ. «Στον Άρη δεν θα πάει»,
έλεγε αργά χθες βράδυ άνθρωπος της ΠΑΕ. Ξανά η ΑΕΚ υποστηρίζει πως πετυχαίνει
συμφωνία με ποδοσφαιριστή (είχε συμφωνήσει) και απομένει το «ναι» του Ηρακλή.
Αυτά θα ισχύουν στην πράξη, αν δοθούν περί τα 45-50 εκατ. τον χρόνο. Όσο για
τον Ηρακλή, ο κ. Θεοδωρίδης στο περιβάλλον του έλεγε πως ζητεί 250 εκατ. (!)
και αφήνει να εννοηθεί ότι θα προτιμήσει την ΑΕΚ, αν ανέβει πάνω από τα 140
εκατ. που προσφέρει. Πολλά θα φανούν σήμερα, όπως θα υπάρχουν ενδεχομένως και
αποτελέσματα στο διπλό μεταγραφικό ταξίδι ανθρώπων της ΑΕΚ. Ο Π. Στάθης
βρίσκεται από χθες στην Κύπρο με σκοπό να «κλείσει» τη μεταγραφή τού ηλικίας
20 ετών Καβάζη του Απόλλωνα Λεμεσού. Ο Καβάζης ­ ταλαντούχος, αριστερός
ενδιάμεσος ­ υπηρετεί η θητεία του και θεωρείται απλώς εξελίξιμος. Κάποιοι
έλεγαν ότι προορίζεται για αντάλλαγμα ­ μάλλον, όμως, θα μείνει αν αποκτηθεί
στην ΑΕΚ με την προοπτική να βγει στο μέλλον. Ο Α. Σταματιάδης θα δει στο
Βελιγράδι φιλικό παιχνίδι της Μπέογκραντ για τον χαφ Μουράτοβιτς και τον
επιθετικό Τσίλισνεκ. Και άλλοι έλεγαν πως η ENIC κινείται για την απόκτηση
(έστω και ως δανεικού) του Ιταλού Πάολο ντι Κάνιο της Σέφιλντ Γουένσντεϊ!

ΣΚΛΗΡΗ ΔΗΛΩΣΗ

Σημειώνεται ότι στην ΑΕΚ επικρατεί αναστάτωση για τη χθεσινή απόφαση της ΕΠΟ
οι αγώνες Κυπέλλου να γίνουν μία εβδομάδα αργότερα. Δηλαδή, να γίνει το ματς
Κυπέλλου Ολυμπιακού - Ξάνθης μετά το ντέρμπι. Είπε για το θέμα ο κ.
Μελισσανίδης: «Αποδείχθηκε δυστυχώς ότι οι σύμβουλοι της ΕΠΟ είναι
Φιλιππινέζες. Ντροπή τους για την απόφαση. Θέλουν να κάνουν Βιετνάμ τον αγώνα
της ΑΕΚ με τον Ολυμπιακό;». Μην αποκλειστεί η περίπτωση από τη διοίκηση να
«πετάξουν» απειλές πως δεν θα κατέβει η ΑΕΚ στον αγώνα. Είπαμε, θεωρούν ότι η
απόφαση είναι μεροληπτική εις βάρος της ΑΕΚ.

Στον αγωνιστικό τομέα, ο Όλεγκ Μπλαχίν ετοιμάζει αλλαγές στην ενδεκάδα. Κυρίως
διότι θέλει να θωρακίσει την άμυνά του, μετά τα όσα είδε στο ματς κόντρα στον
Ηρακλή. Έτσι, θέση στην άμυνα προβλέπεται να πάρει ο Μιχάλης Καψής. Αν
οριστικοποιηθεί αυτή η σκέψη του Ουκρανού προπονητή, ο νεοαποκτηθείς από τον
Εθνικό αμυντικός θα κάνει το ντεμπούτο του με την «κιτρινόμαυρη» φανέλα. Να
τονιστεί ότι για παρτενέρ του Νικολαΐδη δοκιμάζεται ο Ζουμπούλης, ίσως γιατί ο
Μπατίστα δεν ήταν απόλυτα έτοιμος στις πρώτες προπονήσεις της εβδομάδας.
Αριστερά μπορεί να παίξει ο Καραγιάννης, ενώ κάποιες μικροενοχλήσεις νιώθει ο
Κοπιτσής. Όλα θα ξεκαθαρίσουν στη σημερινή προπόνηση.

*** Στην τέταρτη θέση του πίνακα με τους κορυφαίους σκόρερ της Ευρώπης είναι
ως τώρα ο Ντέμης Νικολαΐδης. Προηγείται ο Ζαρντέλ με 18 γκολ και 36 βαθμούς
και ακολουθούν οι Μπατιστούτα (17/34) και Φαν Νιστερλόι (16/32). Ο Ντέμης έχει
14 γκολ και 28 βαθμούς.

*** Δόθηκε χθες το δείπνο Μπλαχίν στους παίκτες. Και στο τέλος εμφανίστηκε και
ο Δ. Μελισσανίδης. Μοναδικός απών ­ δικαιολογημένος ­ ο Ζήκος.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16346O021</ED>
<ID>
ID:17587

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: Του πρότειναν 3ετές συμβόλαιο
</H5><H2>Συμφώνησε προφορικά με τον Κωνσταντινίδη
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
ΑΛΛΗ ΜΙΑ σημαντική μεταγραφή είναι έτοιμος να ολοκληρώσει ο Άρης, καθώς ήδη
έχει συμφωνήσει προφορικά με τον Σωτήρη Κωνσταντινίδη.

Οι «κίτρινοι» πρότειναν τριετές συμβόλαιο στον επιθετικό του Ηρακλή, το οποίο
προβλέπει ετήσιες καθαρές αποδοχές 65 εκατομμυρίων δραχμών. Το ποσό
ικανοποίησε τον επιθετικό του Ηρακλή. Είναι μεγαλύτερο από την προσφορά που
φέρεται να του έχει κάνει η ΑΕΚ και το γεγονός τον οδήγησε σε συμφωνία με τον
Λάκη Ιωαννίδη.

Σύμφωνα με πληροφορίες, ο Άρης πρότεινε προφορικά στον Πέτρο Θεοδωρίδη το πολύ
ικανοποιητικό ποσό των 240 εκατομμυρίων δραχμών.

Χθες το περιβάλλον του προέδρου του Ηρακλή χαρακτήριζε «μη ικανοποιητικές» τις
προτάσεις που έχει από τον Άρη και την ΑΕΚ, κάτι που θεωρείται ως κίνηση
τακτικής, προκειμένου να επιτευχθεί το μεγαλύτερο δυνατό αντάλλαγμα για τη
μεταγραφή του Κωνσταντινίδη.

Γι' αυτόν ακριβώς τον λόγο ο πρόεδρος του Ηρακλή δεν βιάζεται να παραχωρήσει
τον παίκτη. Ταυτόχρονα είναι βέβαιο ότι δεν υπολογίζει τις διαμαρτυρίες που θα
ακολουθήσουν, αν ο παίκτης αλλάξει την κυανόλευκη φανέλα με την κιτρινόμαυρη
του συμπολίτη Άρη.

Στο μεταξύ, σε αρθροσκόπηση στο δεξί γόνατο υποβλήθηκε χθες ο Μάριος
Αγαθοκλέους και θα επιστρέψει στους αγωνιστικούς χώρους σε δύο εβδομάδες.

Στην Κρύα Βρύση παραχωρήθηκαν ως δανεικοί για έξι μήνες οι Αποστολίδης και
Σίμος, ενώ χθες διευθετήθηκαν οι τελευταίες οικονομικές εκκρεμότητες της ΠΑΕ
Άρης με τον Γιώργο Φοιρό.

Ο ΑΝΤΡΙΟΛΙ

Στον Άρη θα συνεχίσει την καριέρα του ο Πάολο Αντριόλι. Το Δ.Σ. της ΕΠΟ
αποφάσισε, χθες, μετά τη σύμφωνη γνώμη και της ΕΠΑΕ, να εκδώσει δελτίο του
ποδοσφαιριστή υπέρ του Άρη. Το δελτίο του Αντριόλι θα εκδοθεί σήμερα κι έτσι ο
παίκτης μπορεί ν' αγωνιστεί στο μεθαυριανό παιχνίδι της ομάδας του με τον Πανηλειακό.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16346O022</ED>
<ID>
ID:17642

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O02&aa=2</URL></REF>


Article

<CATEGORY>vin10</CATEGORY>

 <H5>ΔΟΕ
</H5><H2>Επίσκεψη στους χώρους των έργων
</H2>
ΤΙΣ ΝΕΕΣ περιοχές διεξαγωγής ορισμένων αθλημάτων, που προτείνει η κυβέρνηση
και η Οργανωτική Επιτροπή των Ολυμπιακών Αγώνων του 2004, θα επισκεφθεί σήμερα
ο πρόεδρος της Επιτροπής Συντονισμού της ΔΟΕ για τις Διεθνείς Ομοσπονδίες
Ζιλμπέρτ Φελί, που έρχεται γι' αυτόν τον λόγο στη χώρα μας.

Ο κ. Φελί θα επισκεφθεί τις περιοχές του Μαρκόπουλου (όπου
επαναχωροθετήθηκε το ιππικό κέντρο και ο ιππόδρομος, εγκαταστάσεις που στον
φάκελο υποψηφιότητας προβλεπόταν να γίνουν στο Τατόι) και του Ασπρόπυργου
(προτείνεται να μεταφερθεί εκεί το συγκρότημα πολλαπλών χρήσεων που
προβλεπόταν να γίνει στην περιοχή του Φαληρικού Δέλτα). Πάντως, από ελληνικής
πλευράς θεωρείται μάλλον απίθανο να γίνει αποδεκτή η λύση του Ασπρόπυργου.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16346O023</ED>
<ID>
ID:17680

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O02&aa=3</URL></REF>


Article

<CATEGORY>vin10</CATEGORY>

 <H5>ΦΟΥΡΑΣ
</H5><H2>«Κόκκινη κάρτα»
</H2>
ΤΗΝ «κόκκινη κάρτα» έβγαλε χθες από τη Βουλή ο υφυπουργός Αθλητισμού προς τους
προέδρους των ΠΑΕ, οι οποίοι ζητούν από την Πολιτεία να αυξηθεί σε 12% η
συμμετοχή τους στα έσοδα του ΠΡΟ-ΠΟ.

Ο κ. Ανδρέας Φούρας απατώντας σε σχετική ερώτηση του βουλευτή του ΚΚΕ
Αχιλλέα Κανταρτζή, χαρακτήρισε το συγκεκριμένο αίτημα της ΕΠΑΕ «αλόγιστο και
χωρίς ρεαλιστική βάση» και τόνισε κατηγορηματικά ότι δεν πρόκειται να
μεταβληθεί το 8% που λαμβάνουν οι ΠΑΕ από τους διαγωνισμούς του ΠΡΟ-ΠΟ.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16346O024</ED>
<ID>
ID:17705

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O02&aa=4</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΜΕ ΙΒΙΤΣ - ΓΚΟΓΚΙΤΣ ΚΑΤΑ ΤΟΥ ΠΑΝΙΩΝΙΟΥ
</H5><H2>Δίδυμο επίθεσης
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ίβιτς - Γκόγκιτς. Για πρώτη φορά μαζί από την αρχή

ΤΟ ΕΠΙΘΕΤΙΚΟ δίδυμο Ίβιτς-Γκόγκιτς προσανατολίζεται να χρησιμοποιήσει για
πρώτη φορά στη βασική ενδεκάδα ο Ντούσαν Μπάγιεβιτς στο μεθαυριανό παιχνίδι με
τον Πανιώνιο, στο Ολυμπιακό Στάδιο. Ο κόουτς των πρωταθλητών αναμένεται να
επιφέρει αλλαγές στην ενδεκάδα, με σκεπτικό να προφυλάξει ­ εν όψει του
ντέρμπι με την ΑΕΚ την μεθεπόμενη αγωνιστική ­ παίκτες που είναι φορτωμένοι με
κάρτες. Οι Γεωργάτος, Μαυρογενίδης, Πουρσανίδης, Καραταΐδης, Γιαννακόπουλος,
Λουτσιάνο έχουν από δύο κίτρινες κάρτες και οι τρεις πρώτοι δεν
χρησιμοποιήθηκαν χθες με τη βασική ομάδα στο οικογενειακό δίτερμα. Έπαιξαν οι:
Ελευθερόπουλος, Γιαννακόπουλος, Καραταΐδης, Ανατολάκης, Τζόρτζεβιτς, Άντζας,
Νινιάδης, Καραπιάλης, Αλεξανδρής, Ίβιτς, Γκόγκιτς.

Στον Ολυμπιακό δέχθηκαν με ικανοποίηση την αναβολή του αγώνα Κυπέλλου με τη
Skoda Ξάνθη. Ο Μπάγιεβιτς τόνισε στους παίκτες του: «Είναι καλό που δεν θα
δώσουμε τον αγώνα Κυπέλλου με την Ξάνθη. Εκείνοι που θα παίξουν την Κυριακή να
προσέξουν τις κάρτες. Ο Πανιώνιος δεν έχει να χάσει τίποτα και θα αγωνιστεί
ελεύθερα. Το παιχνίδι χρειάζεται ιδιαίτερη προσοχή».

ΙΒΙΤΣ ΚΑΙ ΚΑΛΙΑΡΙ

Όπως έγραψε χθες το Teletext RAI, η Κάλιαρι βρίσκεται μια ανάσα από την
απόκτηση του Ίλια Ίβιτς. Μάλιστα αναφέρεται ότι θα δοθεί δανεικός στον
Ολυμπιακό ο Καμερουνέζος Εμ Μπομά. Την πληροφορία επιβεβαίωσε αργά χθες το
βράδυ ο Σέρβος επιθετικός λέγοντας χαρακτηριστικά ότι συζητήσεις
Κάλιαρι-Ολυμπιακού βρίσκονται στο τελικό στάδιο των διαπραγματεύσεων.

Για τον Αλέξη Αλεξανδρή έγραψε στο Ίντερνετ το αγγλικό τηλεοπτικό κανάλι
Sporting life: «Για την απόκτησή του μπήκε "σφήνα" η Σέλτικ. Ο Αλεξανδρής
δοκιμάστηκε στην Τσάρλτον και άφησε καλές εντυπώσεις, ενώ βρίσκεται στη λίστα
του τεχνικού τής Σέλτικ Γιόζεφ Βέγκλος».

Ο Αλεξανδρής δήλωσε άγνοια για το ενδιαφέρον της Σέλτικ.

Ο πρόεδρος της πρωταθλήτριας Αυστραλίας ­ Ελλάς Μελβούρνης ­ Γιώργος
Βασιλόπουλος δήλωσε πως ο Ολυμπιακός ενδιαφέρεται για την απόκτηση του
21χρονου ομογενούς λίμπερο Κώστα Μπλάτση. Ο κ. Βασιλόπουλος υποστήριξε ότι οι
δύο ομάδες βρίσκονται σε διαπραγματεύσεις για στενότερη συνεργασία,
διευκρινίζοντας πως δεν τίθεται θέμα για αγορά κάποιων μετοχών του
ομογενειακού συλλόγου. Κορυφαίο διοικητικό στέλεχος του Ολυμπιακού είπε ότι ο
Μπλάτσης θα δοκιμαστεί στους «ερυθρόλευκους» στο τέλος Μαρτίου.

*** Χαζομπαμπάς έγινε χθες ο Πέτρος Κόκκαλης. Η σύζυγός του έφερε στον κόσμο
ένα υγιέστατο αγοράκι.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16346O031</ED>
<ID>
ID:17588

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O03&aa=1</URL></REF>


Article

<CATEGORY>vin10</CATEGORY>

 <H5>ΟΦΗ: Τριγμοί από την ήττα στο Βόλο
</H5><H2>Ο Γκέραρντ προειδοποιεί τους παίκτες
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

* ΗΡΑΚΛΕΙΟ

ΤΙ ΚΙ ΑΝ... «ζεστάθηκαν» στον ΟΦΗ από τις δύο πρώτες μεταγραφές (έπεται και
τρίτη). Ο Έγκεν Γκέραρντ, «αγριεμένος» και χθες από την απόδοση ορισμένων
παικτών του στη συνάντηση με τον Άρη, τους «έτριξε τα δόντια» επειδή, όπως
έχουν δείξει, «δεν αξίζουν να φοράνε τη φανέλα του ΟΦΗ» και τους προειδοποίησε
ότι «σίγουρα θα πρέπει να σκεφτούμε τι θα κάνουμε μ' αυτούς στο μέλλον».

Ο τεχνικός των Κρητικών, ικανοποιημένος από τα αποτελέσματα των μεταγραφικών
κινήσεων έως τώρα, είναι περισσότερο ενθουσιασμένος από την απόκτηση του
18χρονου Σερραίου Νίκου Ιορδανίδη, για τον οποίον ενδιαφέρονταν και «ελληνικές
ομάδες και ομάδα του εξωτερικού», αλλά ο διεθνής σέντερ φορ ύστερα από
προσεγμένες κινήσεις των κ. Γκέραρντ και Καζανάκη κατέληξε στην Κρήτη.

«Τώρα», δήλωσε, «έχουμε τρία σπουδαία ταλέντα, τον Τζανετή, τον Ιορδανίδη και
τον Δεδελετάκη, τρία παιδιά στην ίδια θέση που καμιά ομάδα στην Ελλάδα δεν
έχει αυτή την πολυτέλεια».

Το ενδιαφέρον του ΟΦΗ για τον 29χρονο Ισλανδό Άινερ Ντάνιελσον, που βρίσκεται
ήδη στο Ηράκλειο και ίσως την Κυριακή να κάνει την πρώτη του εμφάνιση με τα
χρώματα του ΟΦΗ, εκδηλώθηκε αμέσως μετά τα παιχνίδια των Κρητικών με την Ρέικιαβικ.

Ο Ντάνιελσον αποκτήθηκε δανεικός για ένα εξάμηνο, επειδή όπως δήλωσε χθες ο κ.
Γκέραρντ σ' αυτό το διάστημα θα διαπιστωθεί αν ο παίκτης μπορεί να
εγκλιματιστεί στην Κρήτη και στη νέα του ομάδα. Εφόσον ο Ισλανδός τα καταφέρει
θα συνεχίσει στον ΟΦΗ για άλλα δύο χρόνια.

Ο πρόεδρος της επιτροπής μεταγραφών Κώστας Καζανάκης επανέλαβε και χθες ότι οι
φίλαθλοι του ΟΦΗ δεν πρέπει να ανησυχούν «γιατί η ομάδα θα ενισχυθεί ακόμη»,
ενώ ο Ολλανδός που ρωτήθηκε σχετικά απάντησε ότι «θα προσπαθήσουμε να κάνουμε
άλλη μια μεταγραφή», παίκτη που κατά πάσα πιθανότητα θα καλύψει το κενό του
Γιάννη Αναστασίου.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16346O032</ED>
<ID>
ID:17643

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O03&aa=2</URL></REF>


Article

<CATEGORY>vin10</CATEGORY>

 <H5>ΦΟΙΡΟΣ
</H5><H2>Με σωστή δουλειά θα τα καταφέρουμε
</H2>
«ΕΙΜΑΣΤΕ αποφασισμένοι να ανέβουμε βαθμολογικά για να αισθανόμαστε πιο άνετα,
αλλά και για να αποφύγουμε το άγχος» είπε χθες ο Γιώργος Φοιρός στην επίσημη
παρουσίασή του από τη διοίκηση του Πανελευσινιακού στους εκπροσώπους του Τύπου
και συνέχισε: «Πιστεύω ότι θα βοηθήσω την ομάδα, που περνάει δύσκολη περίοδο.
Δέχτηκα την πρόταση, παρά τις δυσκολίες, γιατί οι άνθρωποι της διοίκησης μου
έδειξαν ότι με ήθελαν πολύ και διαπίστωσα ότι το κλίμα είναι άριστο. Πιστεύω
ότι θα λύσουμε τα προβλήματα με στόχο την παραμονή της ομάδας στην κατηγορία.
Με σωστή δουλειά θα τα καταφέρουμε». Ο Γιώργος Φοιρός στις δηλώσεις του
αναφέρθηκε στον προκάτοχό του Μπάμπη Τεννέ: «Η πορεία της ομάδας μέχρι τώρα
είναι αρκετά καλή, έχει κάνει καλές εμφανίσεις, η δουλειά του κ. Τεννέ είναι
καλή, αλλά δεν έχει η ομάδα ανάλογη συγκομιδή βαθμών».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16346O033</ED>
<ID>
ID:17681

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O03&aa=3</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Υπέγραψε ο Ρουτζιέρης
</H2>
Ο ΠΕΤΡΟΣ Ρουτζιέρης υπέγραψε για δύο χρόνια αργά χθες βράδυ, στην Προοδευτική.
Ο παίκτης, που είχε αγωνιστεί και στο παρελθόν στους «βυσσινί», δοκιμάστηκε
από τον Νίκο Αλέφαντο, ο οποίος τελικά ενέκρινε την απόκτησή του, ενώ απέρριψε
τον πρώην γκολκίπερ του ΠΑΟΚ Θέμελη.

Χθες ο Αλμανίδης άρχισε τρέξιμο και είναι πολύ πιθανό να παίξει μεθαύριο,
εναντίον του Ιωνικού, ενώ προπόνηση άρχισε και ο Προτάσοφ, ο οποίος όμως είναι
πιο δύσκολο να αγωνιστεί.

*** Ο Ιωνικός πήρε χθες 500 εισιτήρια, για τις ανάγκες των οπαδών του.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16346O034</ED>
<ID>
ID:17706

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O03&aa=4</URL></REF>


Article

<CATEGORY>vin10</CATEGORY>

 <H5>ΛΑΜΙΑ
</H5><H2>Τιμωρήθηκε
</H2>
ΜΕ ΑΠΟΚΛΕΙΣΜΟ τριών αγωνιστικών ημερών τιμωρήθηκε, χθες, από την Πειθαρχική
Επιτροπή της ΕΠΟ, η Λαμία, για επεισόδια οπαδών της στον αγώνα με τον Ακράτητο.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16346O035</ED>
<ID>
ID:17719

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O03&aa=5</URL></REF>


Article

<CATEGORY>vin10</CATEGORY>

 <H5>ΠΑΟΚ: Ο ΚΡΙΣΜΑΡΕΒΙΤΣ ΣΤΗΝ ΠΡΟΠΟΝΗΣΗ
</H5><H2>Αποθέωση
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Γεύση από το κοινό της Τούμπας πήρε ο Κρισμάρεβιτς

«ΠΡΩΤΗ» χθες του Μπόμπαν Κρισμάρεβιτς στον ΠΑΟΚ και ο Σέρβος ποδοσφαιριστής
γνώρισε την αποθέωση από τους οπαδούς της ομάδας που βρέθηκαν στη Νέα Ευκαρπία
για να παρακολουθήσουν την προπόνηση του «Δικεφάλου». 
Ο Άγγελος Αναστασιάδης, πριν αρχίσει η προπόνηση, παρουσίασε τον Κρισμάρεβιτς
στους συμπαίκτες του και του ευχήθηκε «καλή σταδιοδρομία».

Ο πρώην παίκτης της Ανόρθωσης δήλωσε εντυπωσιασμένος από την υποδοχή που του
έγινε από τους φιλάθλους του ΠΑΟΚ και τόνισε: «Γνωρίζω πολύ καλά το ελληνικό
ποδόσφαιρο, αφού το παρακολουθούσα τακτικά στην Κύπρο. 
Ξέρω τους Γκόγκιτς, Ίβιτς, Μπάντοβιτς και πρέπει να σημειώσω ότι ο ΠΑΟΚ έχει
τα ίδια χρώματα με την πρώην ομάδα μου, την Παρτιζάν. Δύο φορές με την
Ανόρθωση δεν τα καταφέραμε στο Τσάμπιονς Λιγκ, ελπίζω με τον ΠΑΟΚ η τρίτη φορά
να είναι και η τυχερή μου»..

Σήμερα αναμένεται να εκδοθεί δελτίο στον Μπόμπαν Κρισμάρεβιτς, ο οποίος θα
τεθεί στη διάθεση του προπονητή του για το ματς της Κυριακής με τον Εθνικό
Αστέρα. 
Από το παιχνίδι αυτό θα απουσιάσουν ο τιμωρημένος Τουρσουνίδης, ο τραυματίας
Κολομπούρδας ενώ προβλήματα αντιμετωπίζουν και οι Κυριακίδης, Μαχαιρίδης,
Νάστος, Κουλακιώτης.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16346O041</ED>
<ID>
ID:17589

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O04&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Αποχώρησαν Αναστασάκη και Βιτεβής
</H2>
ΔΥΟ ΑΚΟΜΑ ποδοσφαιριστές του Εθνικού αποχώρησαν χθες από την ομάδα. Οι Βιτεβής
και Αναστασάκης συζήτησαν με τον Βασίλη Τσιαμάκη και αποφάσισαν να λύσουν τα
συμβόλαιά τους με την ΠΑΕ Εθνικός.

Το αυριανό παιχνίδι με τον Πανελευσινιακό αποτελεί «σταθμό» για τον Εθνικό,
αφού αν δεν πάρει τους τρεις βαθμούς της νίκης η υπόθεση σωτηρία θα γίνει πολύ
δύσκολη. Στην προσπάθεια αυτή, ο Χάουαρντ Κένταλ φάνηκε άτυχος, αφού στη
χθεσινή προπόνηση τραυματίστηκε ο Χιώτης. 
Ο νεαρός γκολκίπερ έπαθε διάστρεμμα και δεν θα παίξει εναντίον της ομάδας
της Ελευσίνας. Ο Άγγλος τεχνικός θα ξεκινήσει το ματς με γκολκίπερ τον
Οικονόμου και στον πάγκο θα καθήσει ο Βουτσινάς.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16346O042</ED>
<ID>
ID:17644

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΥΠΕΓΡΑΨΕ ΟΜΟΓΕΝΗΣ ΑΠΟ ΤΗΝ ΑΥΣΤΡΑΛΙΑ
</H5><H2>Πήρε... καγκουρό
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Ανδρέας Βλάχος χθες στην Παιανία. «Κέρδισε ΛΟΤΤΟ ο ΠΑΟ», δήλωσε ο
προπονητής του από την Αυστραλία

ΑΝΔΡΕΑΣ Βλάχος, 22 ετών, μεσοεπιθετικός, ομογενής από την Αυστραλία είναι το
νέο απόκτημα του Παναθηναϊκού. Ο Βλάχος έπαιζε μέχρι πρότινος στην Κάρλτον
Μελβούρνης, ήρθε χθες και υπέγραψε πενταετές συμβόλαιο με την ομάδα των «πρασίνων».

Τον νεαρό είδε από βιντεοκασέτες ο Δανιήλ και ενέκρινε την απόκτησή του.
Ταυτόχρονα, άνθρωποι του ΠΑΟ παρακολούθησαν αγωνιζόμενο το Βλάχο στο
πρωτάθλημα Αυστραλίας και έμειναν απόλυτα ικανοποιημένοι από την απόδοσή του.
Η μεταγραφή του Βλάχου έγινε σε χρόνο ρεκόρ. Το ποσό που δαπανήθηκε δεν ανακοινώθηκε.

Ο προπονητής της Κάρλτον Έντι Κρένσεβιτς δήλωσε στο Αθηναϊκό Πρακτορείο: «Ο
Βλάχος κέρδισε το ΛΟΤΤΟ μ' αυτήν τη μεταγραφή, αλλά το ίδιο έκανε και ο Παναθηναϊκός».

Ο γενικός διευθυντής της Κάρλτον Λου Στίκα επισήμανε ότι «η ομάδα του
πρόκειται να συνεργαστεί στενά με τον Παναθηναϊκό και ειδικά με τον κ.
Βαρδινογιάννη». Σύμφωνα με στοιχεία Αυστραλών δημοσιογράφων, ο Βλάχος έχει
πετύχει 24 γκολ σε 86 παιχνίδια πρωταθλήματος. Ο παίκτης γυμνάστηκε χθες στην
Παιανία και άφησε καλές εντυπώσεις.

ΕΡΧΕΤΑΙ ΚΙ ΑΛΛΟΣ!

Στο μεταξύ ο Παναθηναϊκός φέρνει και άλλον παίκτη στην Αθήνα. Παρά το γεγονός
ότι τα στόματα όλων στην Παιανία είναι κλειστά, καλά ενημερωμένη πηγή
υποστήριζε ότι θα έρθει νέος ξένος παίκτης για τον ΠΑΟ. Οι μέρες περνούν, τα
περιθώρια στενεύουν και οι κινήσεις γίνονται γρήγορα. Θα δείξει...
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16346O051</ED>
<ID>
ID:17590

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O05&aa=1</URL></REF>


Article

<CATEGORY>vin10</CATEGORY>

 <H5>ΣΟΥΗΔΙΑ: Για το 2004
</H5><H2></H2><H2>«Βοήθεια» σε 5 χώρες
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΠΕΝΤΕ αφρικανικές χώρες ­ η Ακτή του Ελεφαντόδοντος, η Κένυα, η Ζουαζιλάνδη, η
Ουγκάντα και η Γουινέα ­ δέχτηκαν «βοήθεια» από τη ολυμπιακή επιτροπή της
Σουηδίας, την περίοδο που η Στοκχόλμη διεκδικούσε ­ μαζί με την Αθήνα ­ τους
Αγώνες του 2004.

Ο πρόεδρος της σουηδικής επιτροπής, Καρλ Γκούσταφ Άντερμπεργκ, παραδέχτηκε πως
μερικές από τις συμφωνίες επιτεύχθηκαν λίγο πριν από την τελική ψηφοφορία στη
Λωζάννη, τον Σεπτέμβριο του 1997.

«Κάναμε συμφωνίες με τις ολυμπιακές επιτροπές των χωρών αυτών για ανταλλαγή
προπονητών, μάνατζερ και αθλητών, καθώς επίσης και ό,τι είχε σχέση με αθλητικό
υλικό. Οι συμφωνίες αυτές δεν είχαν καμία σχέση με εξαγορά ψήφων ­ τέτοιου
είδους συμφωνίες είναι σύνηθες φαινόμενο στην ολυμπιακή οικογένεια»,
υπογράμμισε ο Άντερμπεργκ.

Ο Σουηδός παράγοντας υποστήριξε επίσης, πως αυτά τα θέματα τα διευθετούν
κανονικά άλλοι οργανισμοί, όπως η ένωση αθλητισμού της Σουηδίας.

«Όμως αν πιστεύετε πως με αυτόν τον τρόπο αγοράσαμε ψήφους, τότε είστε
αφελείς», κατέληξε ο Άντερμπεργκ.

Το μέλος του ολυμπιακού λόμπι της Στοκχόλμης Πάτρικ Σούμπα είχε δηλώσει πριν
από μερικές ημέρες στη σουηδική τηλεόραση Channel 4, πως πέντε μέλη της ΔΟΕ
είχαν ζητήσει ανταλλάγματα προκειμένου να «βοηθήσουν» στις προσπάθειες της
σουηδικής πρωτεύουσας να αναλάβει τους Αγώνες του 2004.

Οι πέντε «αθάνατοι» ζήτησαν ­ κατά τον Σούμπα ­ δωρεάν ιατρική περίθαλψη και
εκπαίδευση για τα παιδιά τους.

Τη σκυτάλη των αποκαλύψεων στη Σουηδία πήρε η Γκουν Μπριτ Μάρτενσον, πρώην
αντιδήμαρχος της πόλης Όστερσουντ, που διεκδικούσε τη Χειμερινή Ολυμπιάδα του 1994.

Η Μάρτενσον κατήγγειλε πως την περίοδο που διεκδικούσε η πόλη της τους Αγώνες,
κατά τη διάρκεια δείπνου ένα μέλος της ΔΟΕ που δεν κατονόμασε, της έκανε
ανήθικες προτάσεις γιατί νόμιζε πως ήταν... κολ γκερλ!

«Αν τότε είχα πει ναι, ίσως να είχαμε φιλοξενήσει τους Αγώνες», κατέληξε
χαμογελώντας η Μάρτενσον.

Στη γειτονική Φινλανδία, η ολυμπιακή επιτροπή της χώρας δέχτηκε ένα ακόμη
πλήγμα, μετά την πρόσφατη παραίτηση της Χέγκμαν από τη ΔΟΕ. Σύμφωνα με
ρεπορτάζ του φινλανδικού Τύπου, τα τρία παιδιά του Φινλανδού-μέλους της ΔΟΕ,
Πέτερ Τάλμπεργκ, εργάστηκαν για λογαριασμό της επιτροπής διεκδίκησης του
Τορόντο (ο μικρότερος Πέικ), της επιτροπής διεκδίκησης του Σίδνεϊ (ο
μεγαλύτερος Ματίας) και της επιτροπής διεκδίκησης της Στοκχόλμης (Αντρέας)

Ο Τάλμπεργκ, πάντως, δεν βρήκε τίποτε το μεμπτό στην υπόθεση και θεωρεί λήξαν
το θέμα.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16346O052</ED>
<ID>
ID:17645

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O05&aa=2</URL></REF>


Article

<CATEGORY>vin10</CATEGORY>

 <H5>ΦΑΡΦΑΝ
</H5><H2>Προπόνηση στη Βέροια
</H2><H2></H2>
ΔΕΝ ΕΜΠΙΣΤΕΥΕΤΑΙ μόνο τις βιντεοκασέτες και θέλει να έχει ο ίδιος άποψη για
τις δυνατότητες του Ρομπέρτο Φαρφάν. Έτσι σήμερα ο προπονητής της Βέροιας
Γιώργος Χατζάρας περιμένει στην προπόνηση τον Περουβιανό επιθετικό, για να
διαπιστώσει μέρος των δυνατοτήτων του. Πάντως και χθες συνεχίστηκαν οι
διαπραγματεύσεις μεταξύ του προέδρου της ΠΑΕ κ. Τσιαμήτρου και του μάνατζερ
του παίκτη, προκειμένου να υπάρξει σύγκλιση σε ό,τι αφορά το κόστος της
μεταγραφής του Φαρφάν. Για το θέμα της συμμετοχής στο μεθαυριανό παιχνίδι με
τον Παναθηναϊκό του Ιρανού τερματοφύλακα Νακισάν, δεν σημειώθηκε χθες κάποια
εξέλιξη, αφού οι Βόρκαπιτς και Μπλαντένοβιτς αρνούνται να λύσουν τα συμβόλαιά
τους και δεν υπάρχει ­ ακόμα ­ θέση για τον Νακισάν.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16346O053</ED>
<ID>
ID:17682

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O05&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΕΞΑΣΦΑΛΙΣΕ ΤΟ ΠΛΕΟΝΕΚΤΗΜΑ ΕΔΡΑΣ ΜΕΧΡΙ ΤΟ ΜΟΝΑΧΟ
</H5><H5>ΤΟΜΙΤΣ: Εκπληκτικός ο Τάρλατς
</H5><H5>Δεν σημάδεψα με ταμπλό
</H5><H2>Πρώτος και με απόσταση
</H2>
* ΜΠΟΛΟΝΙΑ

Από τα 10 μέτρα «εκτέλεσε» την Τιμσύστεμ ο Μίλαν Τόμιτς

ΑΠΟ ΤΟ... ΜΟΝΑΧΟ σούταρε ο Μίλαν Τόμιτς και έδωσε στον Ολυμπιακό την πρώτη
θέση στον όμιλο του, εξασφαλίζοντάς του το πλεονέκτημα έδρας τόσο στην φάση
των «16» όσο και στα προημιτελικά της Ευρωλίγκα, εφόσον η ελληνική ομάδα
φτάσει εκεί.

Οι «ερυθρόλευκοι» με τρίποντη βόμβα του Τόμιτς από τα δέκα μέτρα στην εκπνοή
του αγώνα έφυγαν θριαμβευτές (63-60) και από την Μπολόνια κόντρα στην
Τιμσύστεμ και εξασφάλισαν ουσιαστικά την πρωτιά στον όμιλό τους. Μαθηματικά
χρειάζονται μία νίκη στους επόμενους τρεις αγώνες τους (εφόσον η Κίντερ
κερδίζει όλα τα ματς) κάτι που αναμένεται να πετύχουν με τη Σαμάρα στο ΣΕΦ
στην επόμενη αγωνιστική.

Ο Ολυμπιακός νίκησε πέρα για πέρα δίκαια και έφτασε συνολικά στην 7η σερί
εκτός έδρας επιτυχία του στην Ευρωλίγκα, αλλά πλέον χρειάζεται να αξιοποιήσει
στο έπακρο την έδρα του για να βρεθεί τον Απρίλιο στη γερμανική πρωτεύουσα για
το φάιναλ φόρ του Μονάχου.

Οι Πειραιώτες παίζοντας με μυαλό, εξαιρετική περιφερειακή άμυνα και χτυπώντας
όταν έπρεπε κάτω απο το καλάθι, διατήρησαν σχεδόν και στα 40 λεπτά του αγώνα
το προβάδισμα και είχαν απο την αρχή τον πρώτο λόγο στον αγώνα κόντρα στους
Ιταλούς που με νίκη είχαν βλέψεις ακόμα και για την πρώτη θέση του ομίλου.

Το ξεκίνημα ήταν ιδανικό για το συγκρότημα του Ντούσαν Ίβκοβιτς, αφού ο Μίλαν
Τόμιτς «κλείδωσε» στα... αποδυτήρια το νούμερο 1 επιθετικό όπλο της Τιμσύστεμ
Κάρλτον Μάγιερς (2 πόντοι στο πρώτο εικοσάλεπτο) ενώ ο Δημήτρης Παπανικολάου
κόντρα σε έναν πρώην συμπαίκτη του (Καρνισόβας) έδειξε επίσης τις αμυντικές
του αρετές. Επιθετικά ο Ντράγκαν Τάρλατς με αντιπάλους τους Κιάτζιτς και
Νταμιάο δεν είχε κανένα πρόβλημα να δείξει τη διαφορά κλάσης του και να κάνει
«πάρτι» κάτω απο το καλάθι των γηπεδούχων. Έτσι το σκόρ κύλησε υπέρ των
φιλοξενούμενων, που λόγω κάποιων λαθών στο φινάλε του πρώτου μέρους πήγαν στα
αποδυτήρια με το φτωχό προβάδισμα του ενός πόντου (28-27).

Στο δεύτερο ημίχρονο οι Ιταλοί σε μία απο τις λίγες τους εξάρσεις πέρασαν
μπροστά 31-28 (21') με συνεχόμενους πόντους του Νταμιάο, ενώ ο ίδιος παίκτης
ισοφάρισε σε 36-36 στο 24' ένα προβάδισμα πέντε πόντων (31-36) που είχε πάρει
ο Ολυμπιακός. Εκεί μίλησε και πάλι ο Ντράγκαν Τάρλατς που ήταν ασταμάτητος, η
διαφορά πήγε γρήγορα στους 10 πόντους (38-48 στο 28') αλλά οι παίκτες της
Μπολώνια επιστράτευσαν το τελευταίο τους όπλο, το σκληρό παιχνίδι, υπο την
ανοχή των διαιτητών (τους χρέωσαν το 4ο φάουλ στο 38'! αν και πίεζαν σε όλο το
γήπεδο). Ούτε αυτό ήταν αρκετό και πλέον ο Πέταρ Σκάνσι δοκίμασε την άμυνα
ζώνης στο 33' (47-52). Οι «ερυθρόλευκοι» κόλλησαν πέτυχαν μόλις ένα καλάθι με
τον Ρότζερς σε πέντε λεπτά και βρέθηκαν πίσω στο σκόρ με 56-54. Εκεί ο
Γκόλντγουαϊρ πέτυχε τρίποντο, ενώ ο Αριαν Κόμαζετς που ήταν φανερά εκτός
κλίματος με ένα εκπληκτικό κόουστ του κόουστ έκανε το 58-59 στα 51». Θα
μπορούσε να γίνει και ο ήρωας του αγώνα αν ευστοχούσε στις δύο βολές που
κέρδισε στα 13'', όμως έβαλε μόνο τη μία και έκανε και φάουλ στον Μάγιερς που
φάνηκε να στέλνει το μάτς στην παράταση (60-60 στα 5"). Όμως ο Μίλαν Τόμιτς με
κρύο αίμα... πάγωσε το «Καζαλέκιο» και σφράγισε απο τα 10 μέτρα τον θρίαμβο
του Ολυμπιακού...

Εξαιρετικός ήταν χθες ο Ντράγκαν Τάρλατς και έδωσε πολλές λύσεις στον Ολυμπιακό

«ΟΤΑΝ ΕΙΔΑ την πορεία της μπάλας κατάλαβα πως πάει μέσα. Όμως σε καμία
περίπτωση στην αρχή δεν σημάδεψα με ταμπλό. 
Η εντολή ήταν να πάρω την μπάλα εγώ ή ο Γκόλντγουαϊρ, ο οποίος όμως ήταν
κλεισμένος». Ο Μίλαν Τόμιτς είχε κέφια μετά τον αγώνα και άλλωστε ήταν αυτός
που δέχτηκε και τα περισσότερα πειράγματα στα αποδυτήρια από τους συμπαίκτες
του για το απίθανο τρίποντο που πέτυχε.

ΚΑΥΤΗ ΕΔΡΑ

«Εντάξει, εγώ έβαλα το τρίποντο, αλλά ο Τάρλατς ήταν εκπληκτικός. Η Μπολώνια
είναι "καυτή" έδρα και εμείς καταφέραμε να κερδίσουμε εκεί δύο φορές, τόσο την
Κίντερ όσο και την Τιμσίστεμ», κατέληξε ο Μίλαν Τόμιτς, ενώ λίγο πιο δίπλα ο
Δημήτρης Παπανικολάου συμπλήρωνε:

«Ο Μίλαν αυτές τις καμινάδες τις βάζει από μικρό παιδί».

Ο Ντούσαν Ίβκοβιτς, από την πλευρά του, στάθηκε γενικότερα στο παιχνίδι και
όχι στην τελευταία φάση: 
«Κυριαρχήσαμε μέσα στα καλάθια και αυτό έπαιξε μεγάλο ρόλο στην εξέλιξη του
παιχνιδιού. 
Τα μόνα μας λάθη ήταν κάποια βεβιασμένα σουτ που κάναμε εναντίον ζώνης, αλλά
και ότι στο τέλος, ενώ η Τιμσίστεμ δεν είχε συμπληρώσει οκτώ φάουλ, μάς έκαναν
γρήγορα τρία 
φάουλ φτάνοντάς μας στις βολές χωρίς να μπορέσουμε να ροκανίσουμε περισσότερο
χρόνο», τόνισε ο «Ντούντα», που στα αποδυτήρια μοίρασε τα συγχαρητήρια σε
όλους τους παίκτες του. 
ΠΗΡΕ ΡΕΒΑΝΣ

Μάλιστα ο τεχνικός του Ολυμπιακού πήρε και μία άτυπη ρεβάνς από τον κόουτς της
Τιμσύστεμ, Πέραρ Σκάνσι, που ήταν προπονητής της Μπενετόν Τρεβίζο το 1993, στο
φάιναλ φορ της Αθήνας και είχε αποκλείσει στον ημιτελικό τον ΠΑΟΚ με καλάθι
του Ραγκάτσι στα 4". Αυτήν τη φορά το καλάθι του Τόμιτς ήταν στην εκπνοή και ο
Ίβκοβιτς ο νικητής.

<REF><SOURCE>ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16346O061</ED>
<ID>
ID:17591

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΑΗΤΤΗΤΟΣ ΒΑΔΙΖΕΙ ΠΡΟΣ ΤΟ ΜΟΝΑΧΟ
</H5><H5>ΣΟΥΜΠΟΤΙΤΣ: Άντεξαν παρά τα προβλήματα
</H5><H5>Έπαιξαν σαν παλικάρια
</H5><H5>Ασυνέπεια
</H5><H2>Έπιασε 13άρι
</H2>
* ΒΙΤΟΡΙΑ

Μίκαελ Κοχ. Με 4/4 τρίποντα και σπουδαία άμυνα στον Μπένετ, ήταν από τους
κορυφαίους του Παναθηναϊκού

Ο ΡΑΤΖΑ έμεινε στην Αθήνα για να ξεκουραστεί. Οι τραυματίες Τζεντίλε, Μπερκ,
Μάγλος δεν ακολούθησαν την αποστολή. Ο Καλαϊτζής επέστρεψε στη δράση μετά 5
μήνες απουσίας. Έπαιξε με 8 παίκτες, εκ των οποίων μόνο ο Χούπμαν είναι ψηλός. 
Η Ταουγκρές είχε μόνο μία ήττα στην έδρα της. Και για τους προληπτικούς χθες
ήταν η 13η αγωνιστική της Ευρωλίγκας. Ούτε αυτά, όμως, δεν στάθηκαν ικανά να
σταματήσουν τον Παναθηναϊκό, που συνέχισε ακάθεκτος τα ρεκόρ του στη
διοργάνωση, φτάνοντας το απίστευτο σερί των νικών στο 13/13.

Το όνειρο, λοιπόν, των «πρασίνων» να κατακτήσουν αήττητοι την Ευρώπη έμεινε
ζωντανό μετά το 77-74 επί της Ταουγκρές. Για να φτάσουν στη νίκη, που μπορεί
να μην είχε βαθμολογική σημασία (ο πρωταθλητής Ελλάδας έχει εξασφαλίσει από
την προηγούμενη αγωνιστική την πρώτη θέση), αλλά με τα όσα είχε να
αντιμετωπίσει ο Παναθηναϊκός ήταν αναμφιβόλως σπουδαία, οι παίκτες του
Σούμποτιτς παρουσιάστηκαν με πάθος και αξιοθαύμαστη αγωνιστικότητα.

Με τον Οικονόμου να έχει τον ρόλο του σέντερ απέναντι στον Ρουσκόνι και τον
Αλβέρτη να... αναβαθμίζεται σε πάουερ φόργουορντ με αντίπαλο τον Ουίντερς (ή
τον Ανγκούλο), ο Σούμποτιτς προσπαθούσε με «τρυκ» να καλύψει τις αδυναμίες της
ομάδας του.

Η Ταουγκρές ωστόσο «έκτισε» μια σημαντική διαφορά (46-35 με ένα απίστευτο
τρίποντο του Μπένετ στο φινάλε του 20λεπτου) με ατού την περιφέρεια. Αφού ο
Ρουσκόνι έδειχνε να κερδίζει τις «μάχες» από τον Χούπμαν (τρία φάουλ ο
Γερμανός και 16 π.), οι Ισπανοί επιδόθηκαν σε ρεσιτάλ τρίποντων. Εσπίλ,
Μπέριτς και Μπένετ ήταν εκπληκτικοί από τα 6,25 μ. και έδωσαν το προβάδισμα
στην ομάδα τους, που φάνηκε να «καθαρίζει» εύκολα ακόμη ένα ματς εντός έδρας
(μετρούσε ως χθες μόνο μία ήττα, από τη Ζαλγκίρις, στη Βιττόρια).

Στο δεύτερο μέρος, όμως, ο Παναθηναϊκός ήταν εκείνος που έβρισκε τον στόχο από
τη γραμμή του τρίποντου. Ο Καλαϊτζής, που επέστρεψε και βροντοφώναξε «παρών»
κάνοντας τον Σούμποτιτς να του πλέξει το εγκώμιο, έδωσε το έναυσμα για την
αντεπίθεση με το πρώτο τρίποντο. Ο ΠΑΟ άρχισε να «τροχίζει» τη διαφορά των 12
πόντων (51-39). Κοχ (4/4), Οικονόμου (1/1), Μπουντούρης (2/3) πήραν τη
σκυτάλη, αλλά όλα τα «λεφτά» ήταν ο Μποντίρογκα που μπορεί να σημείωσε ένα
τρίποντο από τα εννέα του ΠΑΟ, αλλά οδήγησε με 31 πόντους τους «πράσινους»
στην επίθεση, μοιράζοντας και πέντε ασίστ στους συμπαίκτες του.

Με όπλο, λοιπόν, τα τρίποντα στην επίθεση και την καλή περιφερειακή άμυνα στο
δεύτερο (Κοχ στον Μπένετ, Καλαϊτζής στον Εσπίλ και Μποντίρογκα στον Μπέριτς) η
ομάδα του Σούμποτιτς έκανε σερί 12-2, μειώνοντας στο καλάθι: 53-51.

Οι Ισπανοί ξέφυγαν ξανά με 61-56, αλλά ο Μπουντούρης με τρίποντα «φρενάρισε»
τους παίκτες του Σκαριόλο που φορτώνονταν με άγχος όσο ο χρόνος κυλούσε. Το
σκορ ήταν συνεχώς στον πόντο και ο Ντέγιαν Μποντίρογκα ανέλαβε να βγάλει το
«φίδι από την τρύπα». Ο Σέρβος, ύστερα από 5 πόντους σερί, έδειξε στα 15"' ότι
δεν είναι αλάνθαστος, αφού αστόχησε στην επίθεση που επιχείρησε (74-75 για τον
ΠΑΟ), αλλά η στόφα του νικητή που τον διακρίνει και η κλάση του κάλυψε ακόμη
και το «λάθος». Έκλεψε αμέσως την μπάλα, πάσαρε στον Κοχ και ο εκπληκτικός ­
ακόμη μια φορά ­ Γερμανός έκανε το τελικό 77-74, αναγκάζοντας όλους να
επαναλάβουν το... ρητορικό πλέον ερώτημα: Αλήθεια, ποιος μπορεί να νικήσει
εφέτος τον Παναθηναϊκό;

Μποντίρογκα και Οικονόμου πανηγύρισαν έξαλλα τη 13η νίκη του ΠΑΟ

ΜΕΛΙ ΕΣΤΑΖΕ για τους παίκτες του ο Λευτέρης Σούμποτιτς. Η 13η σερί νίκη στην
Ευρωλίγκα και η διατήρηση του αήττητου, παρά τις σοβαρές απουσίες,
ικανοποίησαν ιδιαίτερα τον προπονητή του Παναθηναϊκού, που δήλωσε υπερήφανος
για τους παίκτες του: 
«Έπαιξαν σαν παλικάρια και μπράβο τους. Είμαι υπερήφανος γι' αυτούς που
άντεξαν παρά τα προβλήματα και δεν λύγισαν ακόμη και όταν βρέθηκαν πίσω με 12
πόντους διαφορά. Μεγάλο ρόλο έπαιξε η εμπειρία των παικτών στα τελευταία λεπτά».

Ο Σούμποτιτς μίλησε για πέντε απουσίες(συμπεριλαμβάνοντας και τον Φάνη
Χριστοδούλου) και αναφέρθηκε στην καλή απόδοση του δευτέρου ημιχρόνου:

«Οι απουσίες ήταν πολύ σημαντικές για μας, ευτυχώς όμως τα καταφέραμε. Το
πρόβλημα στην άμυνα φάνηκε στο πρώτο ημίχρονο, αλλά στο δεύτερο εικοσάλεπτο
βελτιωθήκαμε. 
Στα πρώτα λεπτά του δευτέρου ημιχρόνου 
δεχτήκαμε μόλις δέκα πόντους και ο 
Μπένετ δύο, αφού η άμυνα πάνω του ήταν πολύ καλή».

Σε ό,τι αφορά την επανεμφάνιση του Γιώργου Καλαϊτζή, που αγωνίστηκε ύστερα από
τον πολύμηνο τραυματισμό του, παρατήρησε: «Μας έλειπε πολύ, όμως δεν ήθελα να
τον πιέσω για να παίξει πιο γρήγορα. Είμαι ικανοποιημένος από την απόδοσή του.
Σύντομα θα είναι σε πολύ καλή κατάσταση».

Από την άλλη ο Σέρτζιο Σκαριόλο χαρακτήρισε «πολύ δύσκολο αντίπαλο» τον
Παναθηναϊκό: «Δεν είναι εύκολο να παίξεις άμυνα και να αντιμετωπίσεις τον
Παναθηναϊκό. Διαθέτει ομάδα συνόλου και πολύ ικανούς φόργουορντ».

ΑΣΥΝΕΠΗΣ προς τους τηλεθεατές του φάνηκε για μία ακόμα φορά ο Skai. Το
παιχνίδι Τιμσύστεμ - Ολυμπιακού άρχισε στις 21.45 αντί για τις 21.30, ώρα που
έδινε στη δημοσιότητα το τηλεοπτικό κανάλι. Οι Ιταλοί είχαν ζητήσει για κάποιο
τεχνικό πρόβλημα να αρχίσει το ματς στις 21.45 και είχαν ενημερώσει και τον
Ολυμπιακό. Όμως ο Skai δεν έκανε τον κόπο ούτε να μάθει αλλά ούτε και να
ενημερώσει. Το δεύτερο ατόπημα ήταν η ώρα που έδινε ο Skai για τον αγώνα του
Παναθηναϊκού στην Ισπανία. Μαγνητοσκόπηση 23.00 έλεγε το πρόγραμμα, κάτι που
ήταν αδύνατον ακόμα και εάν άρχιζε στις 21.30 το ματς του Ολυμπιακού. Τελικά
οι φίλοι των «πρασίνων» είδαν την ομάδα τους στις 23.30 χάρις και στο τρίποντο
του Τόμιτς, αφού σε διαφορετική περίπτωση θα άρχιζε ακόμα πιο αργά λόγω
παράτασης στη Μπολόνια.

<REF><SOURCE>ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16346O071</ED>
<ID>
ID:17592

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: ΠΡΟΤΕΙΝΕΙ ΠΑΡΑΤΑΣΗ ΣΥΝΕΡΓΑΣΙΑΣ ΣΤΟΝ ΑΝΤΡΕΑ ΜΑΤΖΟΝ
</H5><H2>Ακόμα 2 χρόνια
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Αντρέα Ματζόν θέλει τους παίκτες του «πολεμιστές» στο γήπεδο

Ο ΑΝΤΡΕΑ Ματζόν είδε τον Πανιώνιο να προκρίνεται στην προημιτελική φάση του
Κυπέλλου Κόρατς και... άνοιξε η όρεξή του! Θυμήθηκε και την περσινή κατάκτηση
του τίτλου ­ στην ίδια διοργάνωση ­ με την Βερόνα, και ονειρεύεται το... ριπίτ.

«Θέλω να υπερασπιστώ τον τίτλο μου», έλεγε μετά τον προχθεσινό αγώνα και αυτό
δημιούργησε ενθουσιασμό στη Νέα Σμύρνη. «Για να είμαστε ειλικρινείς, αυτό θα
ήταν ιδανικό. Θα ήθελα πολύ κάτι τέτοιο», είπε, και χθες: «Η αποστολή μας
είναι πολύ δύσκολη. Μην ξεχνάμε, ότι σε αυτή τη φάση θα έχουμε το δεύτερο ματς
στη Ντιζόν. Πόσες πιθανότητες δίνω στον Πανιώνιο για πρόκριση; Αρχίζουμε από
40% και βλέπουμε».

Ο Ιταλός τεχνικός ετοιμάζεται για ένα νέο διετές συμβόλαιο με την ομάδα της
Νέας Σμύρνης: «Έχουμε συζητήσει το θέμα με τη διοίκηση και έως τις 7
Φεβρουαρίου, πριν από τον αγώνα με τον Σπόρτιγκ, θα έχουν τελειώσει όλα. Έτσι
θα μας δοθεί η ευκαιρία να αρχίσουμε τον σχεδιασμό για τη νέα χρονιά. Η
κατάσταση στην ομάδα είναι καλή, αφού τώρα αναλαμβάνει νέο αφεντικό και είναι
στο χέρι των παικτών να προσπαθήσουν για να πείσουν ότι μπορούν να παραμείνουν
και στη νέα περίοδο», είπε ο Ματζόν.

Ο Ιταλός προπονητής είναι ευχαριστημένος από όσα έχει πετύχει έως τώρα ο
Πανιώνιος, τουλάχιστον στην Ευρώπη: «Όταν ήρθα, η ομάδα κινδύνευε ακόμα και με
αποκλεισμό. Θυμάμαι ότι πολλοί φίλοι στην Ιταλία μού έλεγαν "πού πας"! Η
αλήθεια είναι ότι η ομάδα αποτελείται από νέα παιδιά. Δουλεύουμε πολύ και
μόνον έτσι μπορούμε να πετύχουμε στους στόχους μας».

Η φιλοσοφία του Αντρέα Ματζόν είναι απλή: «Δυνατή άμυνα. Για αυτό δεν είμαι
πάντα ευχαριστημένος. Η άμυνα είναι 10% τεχνική και 90% ψυχική δύναμη. 
Θέλω οι παίκτες να πολεμούν μέσα στο γήπεδο. Αν δεν το κάνεις αυτό, δεν έχεις
περιθώρια να "επιζήσεις", όχι μόνο στο μπάσκετ, αλλά και σε οτιδήποτε
επιχειρείς να κάνεις στην ζωή σου».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16346O081</ED>
<ID>
ID:17593

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O08&aa=1</URL></REF>


Article

<CATEGORY>vin10</CATEGORY>

 <H5>ΣΕΪΝ ΧΙΛ: Του πρότειναν και ανανέωση συμβολαίου
</H5><H2>Νίκησε και τον... πυρετό
</H2>
Ο Σέιν Χιλ έχει κερδίσει την εκτίμηση όλων στην Καισαριανή

ΟΥΤΕ η ίωση σταματά τον Σέιν Χιλ. Ο Αυστραλός πλέι μέικερ της Νήαρ Ηστ, που
ήταν ο πρωταγωνιστής του νικηφόρου αγώνα στην Πάτρα με τον Απόλλωνα, «ανέβασε»
39 πυρετό, αλλά πήρε μέρος κανονικά στην προπόνηση.

Τόσο ο γιατρός της ομάδας της Καισαριανής, όσο και ο Γιώργος Ζευγώλης, είπαν
στον Χιλ να μην προπονηθεί και να ξεκουραστεί, όμως ο Αυστραλός τούς ξάφνιασε:.

«Πρέπει να είμαι σε καλή αγωνιστική κατάσταση. Θα προπονηθώ όσο αντέχουν οι
δυνάμεις μου, για να δώσω το "παρών" στο ματς με τον Ηρακλή. Κόουτς, πιστεύω
ότι αν νικήσουμε τον Ηρακλή η ομάδα θα παραμείνει στην κατηγορία».

Ο Σέιν Χιλ έχει κερδίσει την εκτίμηση όλων στην Καισαριανή, αφού λειτουργεί
περισσότερο με καρδιά από όσο άλλοι ξένοι παίκτες, που σκέφτονται καθαρά
επαγγελματικά. Αυτός είναι και ο λόγος που του πρότεινε ο πρόεδρος της Νήαρ
Ηστ Αντώνης Καμπάκας να παραμείνει και του χρόνου στην ομάδα ­ στην περίπτωση
φυσικά που η ομάδα της Καισαριανής αποφύγει τον υποβιβασμό.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16346O083</ED>
<ID>
ID:17683

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O08&aa=3</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ
</H5><H2>Ψάχνουν τον αντικαταστάτη του Νουόσου </H2>
ΤΟΝ αντικαταστάτη του Τζούλιους Νουόσου ψάχνουν στον Σπόρτιγκ. Ο πρώην παίκτης
του Απόλλωνα Πατρών Έρικ Ράιλι και ο Τζέιμς Μπράισον (αγωνιζόταν στην
Μπεσίκτας) προτάθηκαν στην ομάδα των Πατησίων. Ο Κώστας Διαμαντόπουλος
εξετάζει σοβαρά την περίπτωσή τους, αφού είναι η τελευταία αλλαγή (τρίτη)
ξένου παίκτη και δεν υπάρχουν περιθώρια για λάθος επιλογή. Η κακή απόδοση (5
π. με 2/7 διπ.!) του Νιγηριανού σέντερ στο ματς με το Ηράκλειο και η κατάσταση
που βρίσκεται (είναι εκτός φόρμας, κάτι που έχει φανεί στις προπονήσεις) ήταν
οι λόγοι που οδήγησαν τον προπονητή του Σπόρτιγκ στην απόφαση να
αντικαταστήσει τον Νουόσου. Στο παιχνίδι της Κυριακής με τον Ολυμπιακό ο
Νουόσου θα αγωνιστεί με τον Σπόρτιγκ πιθανόν για τελευταία φορά. Εκτός και αν
κερδίσει με την απόδοσή του τον «Κίτσο» και τη διοίκηση του Σπόρτιγκ.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16346O084</ED>
<ID>
ID:17707

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O08&aa=4</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Έπιασαν δουλειά </H2><H2></H2>
«ΕΠΙΑΣΑΝ δουλειά» στο ΝΒΑ, αφού το λοκ-άουτ τέλειωσε και επίσημα προχθές το
βράδυ, με την υπογραφή της συμφωνίας και από τις δύο πλευρές. Τι πρόκειται να
συμβεί εντός των ημερών; Να επισημοποιηθούν όλες οι συμφωνίες, δηλαδή να
μετακομίσει ο Πίπεν στο Χιούστον, ο Μακ Ντάιες στο Ντένβερ, ο Σπριούελ στη Νέα
Υόρκη. Οι προπονήσεις στις ομάδες άρχισαν, ενώ το ΝΒΑ ανακοίνωσε και το
πρόγραμμα των «φιλικών» αγώνων, οι οποίοι αρχίζουν την Κυριακή στο
«Γιουνάιτεντ Σέντερ» του Σικάγο, με τους Μπουλς να αντιμετωπίζουν τους Ιντιάνα
Πέισερς. Έχουν προγραμματιστεί 29 αγώνες, με ελεύθερη είσοδο για το κοινό!
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16346O085</ED>
<ID>
ID:17720

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O08&aa=5</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H5></H5><H2>Θέλει μόνο μία νίκη
</H2>
Ο ΟΛΥΜΠΙΑΚΟΣ θέλει μία νίκη σε τρία ματς, για να εξασφαλίσει και μαθηματικά
την πρώτη θέση στον όμιλο του και να αποκτήσει το απόλυτο πλεονέκτημα έδρας
στα πλέι-οφ. Την πρώτη θέση στον Ε' όμιλο εξασφάλισε επίσης και η Ζαλγκίρις
Κάουνας η οποία νίκησε στο Ζάγκρεμπ την Τσιμπόνα (79-71) και έχει προβάδισμα
τριών βαθμών από Φενέρμπατχσε και Ορτέζ. Επίσης, πολύ κοντά στην πρώτη θέση
στον Η'όμιλο είναι η Ολύμπια, η οποία έφυγε νικήτρια από την Κωνσταντινούπολη
(71-61 την Ούλκερ).


<REF><SOURCE>ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16346O089</ED>
<ID>
ID:17729

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O08&aa=9</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 4ου (ΤΕ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Κίνηση στην κορυφή και στην ουρά
</H2><H2></H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ασυγκράτητος ο 7 συνεχίζει να αιφνιδιάζει με τις απρόσμενες εμφανίσεις του.
Την περασμένη Τετάρτη επέστρεψε στην κληρωτίδα ύστερα από 2 διαγωνισμούς
απουσίας και στους τελευταίους 13 διαγωνισμούς συμπλήρωσε 9 εμφανίσεις! Με
αυτή τη θεαματική επίδοση έφτασε τις 107 συνολικές παρουσίες και απομακρύνεται
από τους διώκτες του. Οι 26 και 13 ακίνητοι ακολουθούν από τη 2η και 3η θέση
με 101 και 100 συνολικές εμφανίσεις αντίστοιχα. Όμως, κίνηση δεν σημειώθηκε
μόνο στην κορυφή αλλά και στην... ουρά. Ύστερα από 11 διαγωνισμούς απουσίας ο
19 ξανακάνει την εμφάνισή του και παραμένει ουραγός αλλά με 70 συνολικές
εμφανίσεις συγκατοικεί πλέον με τον 23. Για άλλη μία φορά η μάχη στα Μονά -
Ζυγά έληξε με ισοπαλία. Στους τελευταίους 5 διαγωνισμούς έχουν σημειώσει
τέσσερις φορές το σκορ της ισοπαλίας. Από την εξέλιξη αυτή επωφελούνται οι
Μονοί αφού έτσι διατηρούν την υπεροχή τους στο συνολικό σκορ (2.135Μ -
2.059Ζ). Η δυναμική παρουσία των 30ρηδων στις τελευταίες κληρώσεις δεν άφησε
αδιάφορη τη δεκάδα του 10. Ύστερα από 3 διαγωνισμούς απουσίας επέστρεψε με
διπλή εμφάνιση και με 863 συνολικές εμφανίσεις αυξάνει τη διαφορά της από τη
δεκάδα του 30 σε 4 μονάδες. Οι υπόλοιπες δεκάδες του 20, του 1 και του 40
ακολουθούν με 832, 828 και 812 συνολικές εμφανίσεις αντίστοιχα. Στο ΛΟΤΤΟ για
δεύτερη συνεχή φορά δεν βρέθηκε εξάρης και στον επόμενο διαγωνισμό οι τυχεροί
της 1ης κατηγορίας θα μοιραστούν 200 εκατ. δρχ. τουλάχιστον. Jack - Pot είχαμε
και στην 1η κατηγορία του ΠΡΟΤΟ και το ποσό που μεταφέρεται στην επόμενη
κλήρωση είναι 18.041.134 δρχ.

* Κληρώθηκαν οι αριθμοί 7, 16, 19, 28, 30, 43.

* Συμπληρώθηκαν 8.117.672 στήλες.

* Μοιράστηκαν 86.776.290 δρχ.

* Δεν βρέθηκε εξάρι, ενώ βρέθηκαν 137 5άρια που κερδίζουν από 269.055 δρχ.,
8.013 4άρια που κερδίζουν από 3.450 δρχ. και 145.981 3άρια που κερδίζουν από
150 δρχ.

ΠΡΟΤΟ: Κληρώθηκε ο αριθμός 8240473. * Συμμετοχές: 1.805.263 
Δεν βρέθηκε νικητής στην 1η κατηγορία.

<H3>Σε 699 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16346O091</ED>
<ID>
ID:17594

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O09&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: Ο ΣΕΡΦ ΞΕΡΕΙ ΤΙΣ ΣΥΝΗΘΕΙΕΣ ΤΟΥ ΑΜΕΡΙΚΑΝΟΥ
</H5><H2>Φέρνει Τάρπλεϊ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

Τάρπλεϊ, Σέρφ. Θα είμαι Θεσσαλονίκη την επόμενη εβδομάδα, δήλωσε ο Αμερικανός

Ο ΜΙΧΑΗΛ Μιχαήλοφ ετοιμάζεται να παίξει κατά του ΠΑΟΚ, ο Στάνλεϊ Ρόμπερτς έχει
βγει νοκ άουτ και ο Ρόι Τάρπλεϊ ετοιμάζεται να επιστρέψει στη Θεσσαλονίκη.

«Το ενδιαφέρον μας είναι φιλολογικό», είναι η επίσημη θέση της «κίτρινης» ΚΑΕ,
η οποία διακριτικά δεν θέλει να χαλάσει τη διάθεση του Μιχαήλοφ πριν από το
ντέρμπι, ενώ ταυτόχρονα συλλέγει πληροφορίες για τις δραστηριότητες του
Τάρπλεϊ στην Κύπρο, όπου αγωνίζεται με τα χρώματα της Α.Ε. Λεμεσού.

«Θα είμαι στη Θεσσαλονίκη την επόμενη Δευτέρα ή Τρίτη», δήλωσε χθες ο Τάρπλεϊ
και παραδέχθηκε ότι του τηλεφώνησε ο Σβι Σερφ, αλλά «δεν είπαμε κάτι συγκεκριμένο».

Ο Αμερικανός συνυπήρξε με τον Σερφ στο δρόμο του Άρη προς το πρώτο ευρωπαϊκό
του τρόπαιο. Ο ένας ξέρει τις συνήθειες του άλλου, ενώ ο Τάρπλεϊ ζήτησε «να
μου δείξει εμπιστοσύνη ο Άρης» και συμπλήρωσε: «Γι' αυτόν ακριβώς το λόγο ήρθα
να παίξω στην Κύπρο. Περίμενα μία πρόταση από τον Άρη ή από τον Ολυμπιακό.
Θέλω πολύ να παίξω μαζί με το φιλαράκι μου τον Γκραντ».

Σύμφωνα με πληροφορίες, άνθρωπος του Άρη πρόκειται να παρακολουθήσει τον
Τάρπλεϊ στο παιχνίδι του κυπριακού πρωταθλήματος Α.Ε. Λεμεσού - ΕΘΑ
Παραλιμνίου. «Ελπίζω να είναι το τελευταίο παιχνίδι μου», ήταν η επιθυμία που
εξέφρασε ο Αμερικανός.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16346O102</ED>
<ID>
ID:17639

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>«Δεν είναι προσωπική μονομαχία» </H2>
* ΘΕΣΣΑΛΟΝΙΚΗ

Η ΗΤΤΑ από την ΤΣΣΚΑ μπορεί να ελαχιστοποίησε τις ελπίδες του ΠΑΟΚ για
πρόκριση στα πλέι οφ της Ευρωλίγκας, αλλά η ζωή συνεχίζεται και η σημασία του
επόμενου αγώνα για το ελληνικό πρωτάθλημα δεν επιτρέπει ματιές στο παρελθόν,
έστω κι αν αυτό είναι πολύ κοντινό.

«Το ντέρμπι με τον Άρη δεν είναι προσωπική μονομαχία με τον Σβι Σερφ»,
δήλωσε ο Κώστας Φλεβαράκης, ασίσταντ του Ισραηλινού μέχρι και πριν από δύο
περίπου μήνες.

«Ο ΠΑΟΚ ξέρει πολύ καλά τον Άρη. Ξέρουμε τον τρόπο που παίζει, αλλά και τον
ίδιο τον Σερφ. Ωστόσο, και ο Άρης γνωρίζει πολύ καλά τον ΠΑΟΚ», συμπλήρωσε ο
προπονητής του «δικεφάλου» και ζήτησε από τους παίκτες του «να προσέξουν την
περιφερειακή άμυνα». Αυτό ήταν το αδύνατο σημείο του ΠΑΟΚ κατά της ΤΣΣΚΑ. <REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16346O103</ED>
<ID>
ID:17677

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O10&aa=3</URL></REF>


Article

<CATEGORY>vin10</CATEGORY>

 <H5>ΑΕΚ: Αρνητικές οι πρώτες κρούσεις για ξένο
</H5><H2>Δύσκολη η απόκτηση του Νταϊνένκο
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΚΡΟΥΣΕΙΣ σε Ευρωπαίους παίκτες και Αμερικανούς που αγωνίζονται σε ευρωπαϊκές
ομάδες άρχισε η ΑΕΚ και τα πρώτα σύννεφα φάνηκαν, αφού οι απαντήσεις ήταν
αρνητικές. Ο πρώτος στόχος της ΑΕΚ και επιλογή του Κώστα Πολίτη, ο Βαλερί
Νταϊνένκο, βεβαίως παραμένει, όμως θεωρείται δύσκολο να επιτευχθεί, ύστερα από
την αρνητική εισήγηση του προπονητή της ΤΣΣΚΑ Μόσχας, Στάνισλαβ Ερέμιν.

Η ΑΕΚ ωστόσο δεν αποσύρεται εύκολα και ψάχνει τον τρόπο (ανθρώπους που έχουν
σχέση με τη διοίκηση της ρωσικής ομάδας) για να αποσπάσει το «ντα» της ΤΣΣΚΑ.

Το γεγονός ότι απομένουν μόλις δέκα ημέρες μέχρι τη λήξη της προθεσμίας για
αντικατάσταση ξένου έχει ανησυχήσει τους ιθύνοντες της ΑΕΚ και τον προπονητή,
που θεωρούν ότι το θέμα πρέπει να λυθεί σύντομα.

«Αυτό μας καίει και πρέπει να γίνει κάθε δυνατή προσπάθεια, ώστε να τελειώσει
θετικά», τόνισε ο ευρωκόουτς.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16346O104</ED>
<ID>
ID:17702

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O10&aa=4</URL></REF>


Article

<CATEGORY>vin10</CATEGORY>

 <H5>ΜΑΡΟΥΣΙ
</H5><H2>Λένε «όχι» στην απαλλοτρίωση
</H2><H2></H2>
ΝΑ ΑΚΥΡΩΘΕΙ η απόφαση αναγκαστικής απαλλοτρίωσης οικοπέδου στο Μαρούσι που
προορίζεται για την ανέγερση του Διεθνούς Κέντρου Ραδιοτηλεόρασης των
Ολυμπαικών Αγώγων του 2004, ζητεί με προσφυγή της στο Συμβούλιο της
Επικρατείας η γνωστή οικογένεια βιομηχάνων Πετζετάκι, η οποία είναι
ιδιοκτήτρια του ακινήτου.

Σύμφωνα με την προσφυγή, η οποία, εάν γίνει δεκτή, θα δημιουργήσει σοβαρά
προβλήματα στην πορεία των ολυμπιακών έργων, η απόφαση αναγκαστικής
απαλλοτρίωσης είναι παράνομη, επειδή όπως υποστηρίζεται:

*** Δεν ακολουθήθηκε η νόμιμη διαδικασία για την κήρυξη της απαλλοτρίωσης
υπέρ της Γενικής Γραμματείας Αθλητισμού διότι δεν προηγήθηκε η τροποποίηση του
ρυμοτομικού σχεδίου, όπως προβλέπεται από τη νομοθεσία, και δεν χαρακτηρίσθηκε
κοινωφελής η επίμαχη έκταση.

*** Η απαλλοτρίωση έγινε υπέρ της ΓΓΑ και με δαπάνη του Δημοσίου, ενώ η
ισχύουσα νομοθεσία προβλέπει απαλλοτρίωση υπέρ και με δαπάνες της Επιτροπής
Ολυμπιακών Αγώνων (ΕΟΑ).
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16346O105</ED>
<ID>
ID:17717

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O10&aa=5</URL></REF>


Article

<CATEGORY>vin10</CATEGORY>

 <H5>ΤΕΝΙΣ: Ο Αμερικανός Γκόλνσταϊν απέκλεισε τον Βρετανό Ρουσέντσκι
</H5><H2>Ο Ράφτερ απειλεί τον Πιτ Σάμπρας
</H2>
Ο ΑΥΣΤΡΑΛΟΣ Πάτρικ Ράφτερ έχει την ευκαιρία να ανέβει στο Νο 1 της παγκόσμιας
κατάταξης στο τένις, έστω κι αν δεν κατακτήσει τον τίτλο στο ΟΠΕΝ της
Μελβούρνης. Η μοναδική προϋπόθεση είναι να προκριθεί στον τελικό. Ο Ράφτερ
είναι ο μοναδικός που απειλεί τον Πιτ Σάμπρας, ο οποίος αυτήν τη στιγμή είναι
στην κορυφή. Ο Αμερικανός τενίστας δεν έλαβε μέρος στο ΟΠΕΝ της Αυστραλίας,
ενώ οι υπόλοιποι διεκδικητές έμειναν νωρίς εκτός μάχης.

Ο Μαρτσέλο Ρίος αποκλείστηκε από τους αγώνες λόγω τραυματισμού και οι Ισπανοί
Κορέτχα, Μόγια, ηττήθηκαν στον β' γύρο. Αν ο Ράφτερ ανέβει στην κορυφή θα
γίνει ο πρώτος Αυστραλός που καταφέρνει κάτι τέτοιο, μετά τον Τζον Νιούκομπ, ο
οποίος ήταν Νο 1 για οκτώ εβδομάδες, το 1974.

Στη χθεσινή ημέρα, ο Αμερικανός Πολ Γκόλνσταϊν (Νο 187 στην παγκόσμια
κατάταξη) στην ­ μόλις ­ 10η εμφάνισή του ως επαγγελματίας, απέκλεισε τον
Βρετανό Γκρεγκ Ρουσέντσκι (Νο 8) με 6-4, 6-7, 7-6, 6-2! Ο Γκόλνσταϊν είναι
απόφοιτος του Πανεπιστημίου Στάνφορντ με πτυχίο Βιολογίας, κάνει παρέα με την
κόρη του προέδρου των ΗΠΑ, Μπιλ Κλίντον, Τσέλσι, ενώ οι σημαντικότερες
επιτυχίες του έως τώρα ήταν τέσσερις τίτλοι στο κολεγιακό πρωτάθλημα.

Έκπληξη σημειώθηκε και στο απλό γυναικών, με τη νίκη της Αυστριακής Μπάρμπαρα
Σκετ (Νο 20) επί της Ισπανίδας Αράντχα Σάντσεθ (Νο 4), με 6-2, 6-2 και μάλιστα
σε 55 λεπτά! Η Σκετ είχε νικήσει τη Σάντσεθ και πριν από μία εβδομάδα στο
τουρνουά του Σίδνεϊ.

Άλλα αποτελέσματα στο απλό γυναικών: Σέλες (ΗΠΑ)-Μπαλαρέ (Γαλλία) 6-1, 6-4,
Γκραφ (Γερμανία)-Σβαρτς (Αυστρία) 4-6, 6-1, 6-2, Πιρς (Γαλλία)-Κρέμερ
(Λουξεμβούργο) 6-2, 6-1, Κουρνίκοβα (Ρωσία)-Σαέκι (Ιαπωνία) 1-6, 6-4, 10-8,
Χίνγκις (Ελβετία)-Ντεμεντίεβα (Ρωσία) 6-3, 6-2.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16346O111</ED>
<ID>
ID:17585

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O11&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΣΕ 55' Ο ΟΛΥΜΠΙΑΚΟΣ ΛΥΓΙΣΕ (3-0) ΤΗΝ ΙΣΧΥΡΗ ΠΟΛΩΝΙΚΗ ΚΕΝΤΖΕΡΖΙΝ
</H5><H2>Επίθεση-φωτιά
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ζελιάσκοφ και Βούγεβιτς (στο μπλοκ απέναντι στον Πάπκε) ήταν από τους
πρωταγωνιστές της χθεσινής νίκης του Ολυμπιακού

ΜΕ ΕΠΙΘΕΣΗ-«φωτιά» (80% - 50/69 προσπάθειες) ο Ολυμπιακός ανησύχησε λίγο μέχρι
να φτάσει στη νίκη με 3-0 σε 55' καθαρού αγώνα επί της ισχυρής πολωνικής
Μόστοσταλ Κέντζερζιν, χθες στη Γλυφάδα, στο πλαίσιο της 2ης αγωνιστικής του Α'
ημιτελικού ομίλου του Τσάμπιονς Λιγκ βόλεϊ ανδρών.

Τα σετ: 25-18 (17'), 28-26 (22'), 25-22 (16').

Στο 1ο σετ ο Ολυμπιακός ξέφυγε 14-8 και απειλήθηκε στο 15-14 προτού
επικρατήσει με νέο ξέσπασμα, στο 2ο το σκορ πήγε πόντο-πόντο και μέτρησε η
εμπειρία, ενώ στο 3ο η ελληνική ομάδα διατήρησε διαφορά 5 πόντων μέχρι τη
μείωση σε 24-22 που δεν επέφερε κάτι ουσιαστικό.

Εκείνο που ήταν απογοητευτικό από τον Ολυμπιακό για μια ακόμη φορά ήταν οι
άδειες κερκίδες ­ μόλις 150 θεατές! ­ για τις οποίες οι παίκτες του Ολυμπιακού
εξέφρασαν την απογοήτευσή τους. Καταστροφική όσο και ανεξήγητη η επιμονή των
διοικούντων σε έδρα τόσο μακρινή από Αθήνα-Πειραιά και χωρίς εύκολη πρόσβαση
(ηλεκτρικός, πάρκινγκ). Είναι χαρακτηριστικό ότι δεν γέμισε τη Γλυφάδα σε
διεθνείς αγώνες φέτος ούτε η ομάδα μπάσκετ του Ολυμπιακού. Αντίθετα, στο ΣΕΦ
και η ομάδα βόλεϊ του Ολυμπιακού είχε πάντα μεγάλη παρουσία κόσμου σε διεθνή
ματς που έπαιξε εκεί και όχι μόνο στα Φάιναλ Φορ '92 και '96 όπου σημειώθηκε κοσμοσυρροή.

Τέλεια απόδοση από τον Ολυμπιακό είχε ο Τσακιρόπουλος (100% επιθ. με 8/8
προσπ.- 2 μπλοκ), ενώ εντυπωσίασαν Γκιούρδας (83% υποδ.- 80% επιθ.),
Ντράκοβιτς (75% επιθ.), Βούγεβιτς (87% υποδ.- 74% επιθ.). Θαυμάσιος και ο Κουρνέτας.

ΟΛΥΜΠΙΑΚΟΣ (Ζ. Γκάιτς): Κουρνέτας 1 πόντο, Ντράκοβιτς 14,
Γκιούρδας 13, Βούγεβιτς 13, Τσακιρόπουλος 10, Ζελιάσκοφ 9 - Μηνούδης
(λίμπερο), Χριστοφιδέλης, Ουτζής.

ΜΟΣΤΟΣΤΑΛ ΚΕΝΤΖΕΡΖΙΝ ΖΑΜΠΖΕ (Γ. Σουχ): Γκερίμσκι, Πάπκε 17,
Τσάνταλα 7, Μούσιελακ 12, Πρους 4, Σέρμπανιουκ 6 - Σεραφίν (λίμπερο),
Ντέμποντσικ, Λιπίνσκι 1, Λαχ 3, Μιεντσούλεβιτς.

*** Η βαθμολογία του α' ομίλου (σε 2 αγ.): Μάζεϊκ (6-1 σετ) και Μόντενα (6-2)
4, Φρίντριχσαφεν (4-3), Ολυμπιακός (3-3) και Μόστοσταλ 3, Παρί (0-6) 2,
Εσπίνιο (2-3) και Ζεβενχόιζεν (0-3) 1. Εσπίνιο-Ζεβενχόιζεν συναντήθηκαν χθες
αργά το βράδυ.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16346O112</ED>
<ID>
ID:17640

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>«Μίλησε» ο Χάμπερτ </H2><H2></H2>
ΣΕ ΕΝΑΝ αγώνα διαφήμιση για το πόλο, ο ΝΟ Χαλκίδας νίκησε στα πλαίσια της
13ης αγωνιστικής του πρωταθλήματος τη Βουλιαγμένη με 12-11. Η ομάδα της
Χαλκίδας προηγήθηκε 9-7 στο τέλος της τρίτης περιόδου, η Βουλιαγμένη πέρασε
μπροστά 10-9, αλλά τελικά «μίλησε» ο Χάμπερτ όταν με δύο γκολ έδωσε νέο
προβάδισμα στην τοπική ομάδα. Τα γκολ: ΝΟΧ: Χάμπερτ και Παλαιολόγος από 4,
Παπαγιαννάκης 3, Ψύχος. Βουλιαγμένη: Αφρουδάκης 4, Κρέντελ 3, Κουτσογιάννης,
Μαυρωτάς, Μάζης, Κατρουτζιανάκης. Στο άλλο ματς, ο Ολυμπιακός εκμεταλλεύτηκε
την αποβολή (με τρεις ποινές) του Καλακόνα και νίκησε 8-5 τον Εθνικό. Τα γκολ:
Ολυμπιακός: Βλοντάκης, Γιάγκος, Αρόγιο και Χατζής από 2. Εθνικός:
Στεργιόπουλος 2, Σχίζας, Ροντιόνοφ, Κεχαγιάς.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16346O113</ED>
<ID>
ID:17678

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O11&aa=3</URL></REF>


Article

<CATEGORY>vin10</CATEGORY>

 <H5>ΕΝΟΠΛΟΙ
</H5><H2>Βραβεύθηκαν και με στολή! </H2>
Η ΟΛΓΑ Βασδέκη και ο Λεωνίδας Σαμπάνης ήταν τα κύρια πρόσωπα των πολλών
βραβευθέντων στρατευμένων αθλητών και αθλητριών στη χθεσινή γιορτή της πίτας
του Ανωτάτου Συμβουλίου Αθλητισμού Ενόπλων Δυνάμεων στην αίθουσα του Πολεμικού
Μουσείου. Το κοινό της γιορτής χειροκρότησε θερμά τους βραβευθέντες. Στον
χαιρετισμό του ο υφυπουργός Εθνικής Αμυνας Δημήτρης Αποστολάκης επεσήμανε:
«Δεν πρέπει να επαναπαυόμαστε στις νίκες μας. Το σημαντικότερο είναι οι στόχοι
που βάζουμε για το μέλλον».
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16346O114</ED>
<ID>
ID:17703

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O11&aa=4</URL></REF>


Article

<CATEGORY>vin10</CATEGORY>

 <H5>ΣΥΝΕΝΤΕΥΞΗ
</H5><H2>Κάλπες στην πυγμαχία </H2><H2></H2>
ΤΗΝ ΟΡΙΣΤΙΚΟΠΟΙΗΣΗ της 24ης Ιανουαρίου ως ημερομηνίας των αρχαιρεσιών της
Ε.Ο. 
Πυγμαχίας ανακοίνωσε σε χθεσινή συνέντευξη Τύπου το απερχόμενο υπό τον
Γιώργο Χαλκίδη Δ.Σ.

Η Γενική Συνέλευση της ΕΟΠ με κύριο θέμα αρχαιρεσίες για νέο τριετούς
θητείας 15μελές Δ.Σ. συγκαλείται μεθαύριο Κυριακή, 11.00' στην αίθουσα Ε του
Σταδίου Ειρήνης και Φιλίας. Σε περίπτωση μη απαρτίας η Γ.Σ. θα συγκληθεί στον
ίδιο χώρο δύο ώρες αργότερα. 
Σύμφωνα με το καταστατικό, δικαίωμα ψήφου στις μεθαυριανές αρχαιρεσίες
έχουν 36 σωματεία.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16346O115</ED>
<ID>
ID:17718

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΑΡΑΓΟΝΤΕΣ
</H5><H2>Πριν από τα «παράθυρα»...
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

ΤΟ ΚΑΤΑΠΛΗΚΤΙΚΟ τραγούδι του Ξαρχάκου από το θρυλικό «Ρεμπέτικο» σε στίχους
Νίκου Γκάτσου «Στου Θωμά το μαγαζί», χωρίς να το θέλω, μου ήρθε στο νου με το
που έμαθα την παρέμβαση Βίκτωρα Μητρόπουλου, χθες, στην συνεδρίαση της ΕΠΟ.

*** Το θέμα που συζητιόταν ήταν η εκπομπή της ΕΤ3 «Δίκη» και το παρασκήνιο των
τελευταίων εκλογών της Ομοσπονδίας.

*** Οι ομιλητές είπαν τις απόψεις τους, στο τραπέζι έπεσε το όνομα του Θωμά
(Μητρόπουλου), οπότε ο Βίκτωρ έβαλε τα πράματα στη θέση τους και... μπράβο του!

*** «Τώρα τι να συζητάμε κύριοι; Οι περισσότεροι από όσους βγαίνουν στα
"παράθυρα" της τηλεοπτικής εκπομπής, έχουν περάσει από το γραφείο του αδελφού
μου. Και λοιπόν;».

*** Πράγματι, την αλήθεια έλεγε, διότι (ο Βίκτωρ) ως επαγγελματίας
συστεγάζεται στα ίδια γραφεία με τον μεγάλο του αδελφό... Βλέπει.

*** Πάντως, το θέμα που ελάχιστα συζητήθηκε χθες στην ΕΠΟ (αντίθετα «πέρασε»
με συνοπτική διαδικασία), ήταν αίτημα του Ολυμπιακού για αναβολή της
αγωνιστικής του Κυπέλλου.

*** Καλά τώρα. Σιγά μη χαλάσουν το χατίρι του Γιώργου Λούβαρη τα καρντάσια της Ομοσπονδίας.

*** Όπως είναι γνωστό, λόγω προγράμματος οι πρώτοι αγώνες της προημιτελικής
φάσης επρόκειτο να γίνουν στις 27 λήγοντος.

***Λοιπόν, πάνε για τις 10 Φεβρουαρίου.

*** Που σημαίνει ότι θα προηγηθεί άνετα για τον Θρύλο το ντέρμπι του με την ΑΕΚ.

*** Ήδη, στο χθεσινό δίτερμα ο Μπάγιεβιτς δεν χρησιμοποίησε με τους βασικούς
κάποιους χρήσιμους, οι οποίοι βρίσκονται στο όριο της κάρτας.

*** Θεωρείται απίθανο αυτοί οι βασικοί να αγωνιστούν την Κυριακή με τον Πανιώνιο...

*** Είναι εντελώς βέβαιο ότι αν το αίτημα είχε προκύψει από τον Ηρακλή ή τους
Λύκους, δύσκολα θα είχε γίνει δεκτό...

*** Παρεμπιπτόντως, οι δύο ομάδες της Θεσσαλονίκης θα αναμετρηθούν για το
Κύπελλο στις 27 του μήνα.

*** Προφανώς για τις ανάγκες της τηλοψίας...

***Λεπτομέρεια με σημασία: πάλι ο Βίκτωρας ήταν αυτός ο οποίος θύμισε στο Δ.Σ.
της ΕΠΟ τις τηλεοπτικές της εκκρεμότητες.

*** Εκκρεμούν, είπε, δύο συμβάσεις με την ΕΡΤ!

*** Τελικά, ξέρει το θέμα...

Η ΚΛΑΣΙΚΗ ματιά της στήλης στον «μαγικό κόσμο» της 3ης Σεπτεμβρίου:

*** Πρόσφατα μετέβη στην ΠΑΕ ο πρώην αρχηγός Νίκος Κωστένογλου, για
οικονομικούς λόγους.

*** Ο παίκτης, χωρίς πολλά λόγια, ζήτησε «κάτι τι» από αυτά που έχει
λαμβάνειν, αλλά συνάντησε δυσκολίες.

*** Το επιχείρημά του ήταν ανθρώπινο:

*** «Κύριοι, μου χρωστάτε κάποια χρήματα, παρακαλώ να μου τα δώσετε διότι
χτίζω σπίτι».

*** Τότε ήταν που έπεσε στην... παγίδα, διότι τον ρώτησαν τι είδους σπίτι χτίζει.

***Μη μπορώντας να κρύψει κάτι, ήταν ρεαλιστής: «Χτίζω βίλα στην Εκάλη».

***Τελική απάντηση τού... ταμία;

*** «Σου συνιστώ να την ξεχάσεις».

*** Χάρμα δεν είναι;

ΥΠΑΡΧΟΥΝ νέα από το περιβάλλον του Περουβιανού ποδοσφαιριστή Φαρφάν.

*** Ο παίκτης οριστικά θα προπονηθεί σήμερα με βάση το πρόγραμμα της Βέροιας.

*** Αν κριθεί χρήσιμος, θα αποκτηθεί.

*** Εξυπακούεται ότι ο Γιώργος Χατζάρας, προπονητής στην Ημαθία, δεν είναι
τόσο αυστηρός στην κρίση του όσο ο Βασίλης Δανιήλ.

*** Είναι;

ΚΑΠΟΙΑ κόντρα ενδεχομένως να υπάρχει «στα σκαριά» μεταξύ της ΕΠΑΕ και του
συνδρομητικού καναλιού.

***Η Θεμιστοκλέους όρισε δύο αγώνες γι' αυτό το Σαββατοκύριακο και το
επόμενο (ένα για κάθε ημέρα), όχι όμως για Δευτέρες.

*** Η Κατεχάκη, έχοντας στα χέρια της σύμβαση που υποχρεώνει την ΕΠΑΕ 
να δίνει και δευτεριάτικο αγώνα πρώτης κατηγορίας, δεν «τσίμπησε».

*** Δηλαδή δεν βιάστηκε να ανακοινώσει πρόγραμμα.

*** Κάτι τρέχει.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16346O121</ED>
<ID>
ID:17586

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O12&aa=1</URL></REF>


Article

<CATEGORY>vin10</CATEGORY>

 <H5>ΤΖΟΡΝΤΑΝ
</H5><H2>Τώρα σε ρόλο οικονομικού συμβούλου! </H2><H2></H2>
ΤΟΥΣ αναγνωρίσατε: Μάικλ Τζόρνταν - Τσαρλς Μπάρκλεϊ. Ο ένας σταμάτησε, ο
άλλος διαπραγματεύεται να συνεχίσει την καριέρα του στο Χιούστον. Πάντως, σε
ερώτηση «τι θα κάνει;», ο Τσαρλς ήταν κατηγορηματικός: «πριν αποφασίσω, θα
συμβουλευτώ τον οικονομικό μου σύμβουλο κ. Μάικλ Τζόρνταν. Εδώ βρίσκομαι τώρα
για να παίξω γκολφ». Πράγματι, οι δύο διάσημοι του μπάσκετ συναντήθηκαν σε
τουρνουά γκολφ της Καλιφόρνια.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16346O122</ED>
<ID>
ID:17641

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O12&aa=2</URL></REF>


Article

<CATEGORY>vin10</CATEGORY>

 <H2>Νοστάλγησε τη Βραζιλία </H2><H2></H2>
«ΣΠΙΤΟΓΑΤΟΣ» ο Εντμούντο. Ο διεθνής Βραζιλιάνος επιθετικός θέλει να «σπάσει»
το συμβόλαιό του με τη Φιορεντίνα, το οποίο λήγει το 2001, προκειμένου να
επιστρέψει στην πατρίδα του. Μάλιστα, ο μάνατζερ του Εντμούντο γνωστοποίησε
ότι ο στράικερ των «Βιόλα» νοσταλγεί τόσο πολύ το σπίτι του στη Βραζιλία, με
αποτέλεσμα να δημιουργεί προστριβές με τους συμπαίκτες του.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16346O123</ED>
<ID>
ID:17679

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Με στόχο την υγεία </H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΜΕ ΘΕΜΑ «Υγεία, πρόληψη, πρώτες βοήθειες, διατροφή» διοργανώνει τη Δευτέρα στο
Στάδιο Ειρήνης και Φιλίας (αίθουσα β', ώρα 19.00) εσπερίδα υγείας η Ένωση
Ποδοσφαιρικών Σωματείων Πειραιά με τη συνεργασία του ΠΙΚΠΑ Πειραιά.

Εδώ και αρκετά χρόνια η πιο δραστήρια Ποδοσφαιρική Ένωση της χώρας έχει
σχεδιάσει και εφαρμόζει ειδικό πρόγραμμα με τίτλο «Υγεία και ποδοσφαιριστής».
Όπως τονίζει ο πρόεδρος της ΕΠΣ Πειραιά Παναγιώτης Σαλπέας, έχει καθιερωθεί
δωρεάν προληπτική ιατρική για όλους τους ερασιτέχνες ποδοσφαιριστές των
σωματείων της δύναμής της, ενώ λειτουργεί πάνω από 13 χρόνια τράπεζα αίματος
για τους ποδοσφαιριστές, τα διοικητικά στελέχη των σωματείων και τους στενούς
συγγενείς τους.

Θα πρέπει να σταθούμε στο πρόγραμμα πρωτοβάθμιας φροντίδας υγείας για
μαθητές-αθλητές ηλικίας 8-17 ετών, το οποίο εφαρμόζεται την τελευταία τριετία.
Πρόγραμμα με ιατρικές εξετάσεις στα ιατρεία του ΠΙΚΠΑ Πειραιά (οφθαλμολογική,
παιδοχειρουργική, καρδιολογική, οδοντιατρική, ορθοπεδική, έλεγχος ατομικών βιβλιαρίων).

Στην εσπερίδα της Δευτέρας ομιλητές θα είναι οι επιστήμονες Αθανάσιος
Τσακίρης, Δέσποινα Δαμιανάκη-Ουρανού, Μαρία Παπουτσάκη, Βασίλης Τράπαλης,
Πολυχρόνης Χατζηκωνσταντής, Χρήστος Ντέλλος και ο αναπληρωτής καθηγητής
Ορθοπεδικής Πανεπιστημίου Αθηνών Αργύρης Μήτσου.

Υπεύθυνος της εσπερίδας είναι ο πρόεδρος της επιτροπής υγείας της ΕΠΣΠ
Νίκος Σιδηρόπουλος, ενώ η οργανωτική επιτροπή συγκροτείται από τους Νίκο
Αντιμαχίτη, Νίκο Ανασόπουλο, Μαρία Παπουτσάκη και Ιωάννη Ντουρακόπουλο.

Επειδή η υγεία είναι υπέρτατο αγαθό και οι κίνδυνοι στα γήπεδα είναι πολλοί
και μεγάλοι, ας παραδειγματιστούν όλες οι ποδοσφαιρικές ενώσεις της χώρας.
Ανάλογες εκδηλώσεις επιβάλλεται να γίνουν σε όλα τα διαμερίσματα, με στόχο την
ενημέρωση όλων των φιλάθλων. Επιτέλους να θωρακιστεί η υγεία των αθλητών.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16346O124</ED>
<ID>
ID:17704

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O12&aa=4</URL></REF>


Article

<CATEGORY>vin10</CATEGORY>

 <H5>Η «μηχανή» Κασπάροβ στο φουλ
</H5><H2>ΣΚΑΚΙ
</H2><H2></H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΚΑΣΠΑΡΟΒ πέρασε μόνος πρώτος μετά τη χθεσινοβραδινή ­ αναμενόμενη άλλωστε ­
νίκη του επί του Ράιντερμαν και το στραβοπάτημα (ισοπαλία) του Ανάντ με τον
Σοκόλοβ. Φαίνεται πως η «μηχανή» που λέγεται Κασπάροβ πήρε μπροστά για τα καλά
και τώρα θα είναι δύσκολο ­ και ψυχολογικά ακόμα ­ να τον ξεπεράσουν οι
διώκτες του, στο μεγάλο αυτό τουρνουά της ολλανδικής πόλης Βικ ααν Ζέε.

5ος γύρος (χθες βράδυ): Γιερμολίνσκι - Ιβαντσούκ 0,5-0,5, Τοπάλοβ - Βαν Βέλι
1-0, Σοκόλοβ - Ανάντ 0,5-0,5, Σίροβ - Σβίντλερ 0,5-0,5, Ράιντερμαν - Κασπάροβ
0-1, Πίκετ - Κράμνικ 0,5-0,5, Καζιμτζάνοβ - Τίμαν 0-1.

Βαθμολογία (σε 5 αγώνες): 1) Κασπάροβ 4,5, 2) Ανάντ 4, 3-6) Ιβαντσούκ, Σίροβ,
Κράμνικ, Τοπάλοβ 3, 7-9) Πίκετ, Σβίντλερ, Τίμαν 2,5, 10) Βαν Βέλι 2, 12)
Καζιμτζάνοβ, Σοκόλοβ 1,5, 13-14) Ράιντερμαν, Γιερμολίνσκι 1 βαθμό.

Σήμερα υπάρχει ελεύθερη μέρα. Οι αγώνες συνεχίζονται αύριο με τον 6ο γύρο.

Οι παρτίδες που ακολουθούν είναι από τον 4ο γύρο.

Ανάντ (2.784) - Καζιμτζάνοβ (2.595)

1. ε4 γ5 2. Ιζ3 ε6 3. δ4 γ: δ4 4. Ι: δ4 Ιγ6 5. Ιγ3 Βγ7 6. Αε2 α6 7. 0-0 Ιζ6 8.
Ρθ1 Ι: δ4 9. Β: δ4 Αγ5 10. Βδ3 β5 11. ζ4 Αβ7 12. Αζ3 0-0 13. ε5 Ιε8 14. Α: β7
Β: β7 15. ζ5 ζ6 16. Αζ4 ε: ζ5 17. α4 ζ: ε5 18. Α: ε5 β4 19. Βγ4+ Ρθ8 20. Β: γ5
δ6 21. Βδ5 Β: δ5 22. Α: η7+ Ι: η7 23. Ι: δ5 Παγ8 24. Πζ2 α5 25. Πδ1 Πζε8 26.
β3 Πγ6 27. θ3 Πε5 28. Ρθ2 Ρη8 29. Πδ3 Ρζ7 30. Ιε3 Ρε7 31. Ιγ4 Πεγ5 32. Πζδ2
Ιε8 33. Πε2+ Ρζ7 34. Πδε3 Ιζ6 35. Πε7+ Ρη6 36. Π2ε6 ζ4 37. Ι: δ6 ζ3 38. Πζ7
Πζ5 39. Πη7+ 1-0

Ιβαντσούκ (2.714) - Σοκόλοβ (2.610)

1. Ιζ3 Ιζ6 2. γ4 γ5 3. Ιγ3 Ιγ6 4. δ4 γ: δ4 5. Ι: δ4 ε6 6. η3 Ββ6 7. Ιβ3 Ιε5 8.
ε4 Αβ4 9. Βε2 Α: γ3+ 10. β: γ3 δ6 11. ζ4 Ιγ6 12. Αα3 ε5 13. Α: δ6 ε: ζ4 14. γ5
Βα6 15. Β: α6 β: α6 16. ε5 Ιη4 17. Αη2 Αδ7 18. η: ζ4 Ιε3 19. Αε4 Πγ8 20. Πη1
η6 21. Αδ3 Αζ5 22. Α: α6 Ιγ2+ 23. Ρζ2 Ι: α1 24. Π: α1 Πδ8 25. Ιδ4 Αδ7 26. Πβ1
Ιε7 27. Πβ7 Ιγ8 28. Αγ7 0-0 29. Α: δ8 Π: δ8 30. γ6 Αθ3 31. Ρη3 1-0

Βαν Βέλι (2.636) - Γιερμολίνσκι (2.597)

1. δ4 Ιζ6 2. γ4 ε6 3. Ιζ3 Αβ4+ 4. Αδ2 Βε7 5. η3 Ιγ6 6. Ιγ3 δ6 7. δ5 ε: δ5 8.
Ι: δ5 Ι: δ5 9. γ: δ5 Ιε5 10. Ι: ε5 Α: δ2+ 11. Β: δ2 δ: ε5 12. Αη2 0-0 13. Πγ1
Πδ8 14. Βγ3 Αδ7 15. 0-0 γ6 16. δ: γ6 Α: γ6 17. Α: γ6 Παγ8 18. Πγδ1 Π: δ1 19.
Π: δ1 β: γ6 20. Πδ5 ζ6 21. Πγ5 Βε6 22. α3 θ5 23. θ4 Πδ8 24. Π: γ6 Πδ1+ 25. Ρη2
Βδ5+ 26. Βζ3 ε4 27. Πγ8+ Ρθ7 28. Βε3 ζ5 29. Πγ5 Βδ2 30. Π: ζ5 Β: ε3 31. ζ: ε3 1-0

ΛΑΣ ΒΕΓΚΑΣ, ΓΙΟΚ

Στη σελίδα του Μαρκ Κρόουθερ στο Ίντερνετ γράφτηκε ότι το Λας Βέγκας απέσυρε
την υποψηφιότητά του ως τόπο διεξαγωγής του επόμενου παγκοσμίου πρωταθλήματος.
Οι εκεί διοργανωτές ανακοίνωσαν, σύμφωνα πάντα με τη συγκεκριμένη πηγή, ότι
απέσυραν το ενδιαφέρον τους για τη διοργάνωση. Υπενθυμίζουμε ότι το αρχικό
σχέδιο ήταν να γίνει το παγκόσμιο πρωτάθλημα στο Λας Βέγκας τον Δεκέμβριο του
'98. Παρενεβλήθη διαπραγμάτευση του Κάρποβ με τον Ιλουμτζίνοβ στην Ελίστα τον
Σεπτέμβριο, με την οποία ο Κάρποβ κέρδισε αναβολή των αγώνων. Ο λόγος ήταν πως
το συμβόλαιο συμμετοχής του στο προηγούμενο παγκόσμιο πρωτάθλημα ανέφερε πως
το επόμενο θα γινόταν ύστερα από δύο και όχι ένα χρόνο έτσι ώστε να δικαιούται
να έχει τον τίτλο του παγκόσμιου πρωταθλητή και εφέτος. Στην αρχή ειπώθηκε πως
η αναβολή ήταν για την άνοιξη του '99, κατόπιν για το καλοκαίρι. Ήδη, πάντως,
εδώ και καιρό ο Κασπάροβ είχε προβλέψει ότι το πρωτάθλημα της ΦΙΝΤΕ, αν γίνει,
θα γίνει στην Ελίστα.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16346O991</ED>
<ID>
ID:17595

</ID><URL>http://ta-nea.dolnet.gr/neaweb/neafile.print_unique?e=A&f=16346&m=O99&aa=1</URL></REF>


Article

<CATEGORY>vin09</CATEGORY>

 <H5>ΝΕΕΣ ΤΕΧΝΟΛΟΓΙΚΕΣ ΑΝΑΚΑΛΥΨΕΙΣ ΦΕΡΝΟΥΝ ΤΟ ΔΙΣΚΟΠΩΛΕΙΟ ΣΤΟ... ΚΟΜΠΙΟΥΤΕΡ ΜΑΣ
</H5><H2>Το Ίντερνετ απειλεί το CD
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Ο Ζαν Μισέλ Ζαρ (δεξιά) παρέδωσε, τις προάλλες, στον πρόεδρο του
Ευρωκοινοβουλίου ψήφισμα, με το οποίο ζητεί εκ μέρους πολλών καλλιτεχνών την
προστασία της δουλειάς τους από την ψηφιακή πειρατεία ­ μέσω Ίντερνετ ­, ενώ ο
ποπ σταρ Ρόμπι Γουίλιαμς (αριστερά) ήταν από τους πρώτους που αντέδρασαν στην
ανεξέλεγκτη «κυκλοφορία» των τραγουδιών του στον κυβερνοχώρο

Αν μέχρι στιγμής η πειρατεία ήταν ο πιο δυσβάστακτος πονοκέφαλος για την
παγκόσμια δισκογραφική αγορά, η νέα τεχνολογική ανακάλυψη που έχει το εξωτικό
ονοματάκι Rio (ή ΜΡ3) τής φέρνει ρίγη λόγω υψηλού πυρετού. Το θέμα που τίθεται
μετά την κυκλοφορία του δεν είναι τι μέτρα θα πάρει η δισκογραφία για την
πάταξη της πειρατείας, αλλά πώς θα καταφέρει να επιβιώσει με την παρούσα μορφή
της. Όλα δείχνουν ότι οι αλλαγές που περιμένουμε είναι επαναστατικές.

Γιατί, πρώτον, το Ίντερνετ, σιγά σιγά, γίνεται η μεγαλύτερη «δεξαμενή»
μουσικής, στην οποία όλοι ­ εφόσον βεβαίως διαθέτουν ηλεκτρονικό υπολογιστή ­
μπορούν να βουτήξουν και να απολαύσουν τους θησαυρούς της.

Δεύτερον, η νέα τεχνολογική ανακάλυψη ­ το ΜΡ3 ­ αναμένεται να υποκαταστήσει,
σιγά σιγά, όχι μόνο το CD, αλλά και το CD player, καθώς έχει τη δυνατότητα να
αποθηκεύει ­ και να αναπαράγει με το πάτημα ενός κουμπιού ­ πολλές ώρες
μουσικής από το Ίντερνετ. Και δη τραγούδια ή μουσικά κομμάτια τής ­ απολύτου ­
επιλογής του χρήστη.

Έτσι, στον ορίζοντα οι γνώστες του είδους βλέπουν ήδη το μέλλον: την εποχή που
το Ίντερνετ, χάρη στις νέες τεχνολογικές ανακαλύψεις, θα υποκαταστήσει το CD!

Γιατί η τελευταία αυτή τεχνολογική ανακάλυψη πρέπει να σημάνει συναγερμό στη
βιομηχανία της δισκογραφίας Οι λόγοι είναι πολλοί. Ακόμη κι αν υποθέσουμε ότι
αργά ή γρήγορα θα διατυπωθεί το νομοθετικό πλαίσιο που θα προστατεύει τα
δικαιώματα των καλλιτεχνών (ήδη πολλές μουσικές επιχειρήσεις που λειτουργούν
μέσω Ίντερνετ χρεώνουν τα δικαιώματα στην πιστωτική κάρτα του χρήστη), το
«παιχνίδι» της εμπορικής εκμετάλλευσης του προϊόντος-τραγουδιού μπορεί να
περάσει μελλοντικά από την παραγωγό εταιρεία στον ίδιο τον καλλιτέχνη.

Δύσκολο να φανταστεί κανείς τον κόσμο χωρίς δισκογραφικές εταιρείες ­ είναι
αλήθεια. Δεν λέμε αυτό. Απλώς αυτή τη στιγμή γίνεται το πρώτο βήμα για την
«απελευθέρωση» του δημιουργού. Ο οποίος, αν είναι νέος στον χώρο και τα πάει
καλά με την τεχνολογία, μπορεί να απευθυνθεί κατευθείαν στους πιθανούς
αγοραστές του, υπερπηδώντας όλα τα εμπόδια που έχει ο παραδοσιακός δρόμος
(χτυπάω την πόρτα της εταιρείας και, αν με δεχτούν, περιμένω να μου βγάλουν
τον δίσκο και, όταν με το καλό βγει, να τον προωθήσουν σωστά κ.λπ.). Ήδη
υπάρχουν εκατοντάδες νέα γκρουπ στο Δίκτυο, δεκάδες «φαν σάιτς» και «χομ
πέιτζες» που δίνουν λεπτομερείς πληροφορίες για κάθε κίνηση του γκρουπ. Οι
μουσικόφιλοι, από την άλλη, έχουν τη δυνατότητα να ακούσουν νέα κομμάτια,
ολόφρεσκα, άρτι αφιχθέντα από το στούντιο, παίρνοντας ουσιαστικά τη θέση του
demo (πρώτη εγγραφή), του περιοδικού φανζίν και του καταστήματος λιανικής
πώλησης. Όλα μαζί σε ένα. Επιπλέον, η ψηφιακή λειτουργία του Δικτύου παρέχει
στον ενδιαφερόμενο τη δυνατότητα να ελέγξει τις πωλήσεις του, να σχεδιάσει ο
ίδιος τον τρόπο που θα προωθήσει τη δουλειά του, να επιλέξει το κοινό του.
(Αυτά όλα, βέβαια, με το δεδομένο ότι υπάρχει ένα σύστημα ελέγχου της κίνησης
της δουλειάς του).

Κυρίως, όμως, τον απελευθερώνει από την υποχρέωση να δώσει τόσα τραγούδια ­ 10
ή 11 ή 12 ­ όσα χωράνε σε ένα CD. Τι νόημα θα έχει σε λίγο το «πακέτο» των 12
τραγουδιών, αφού ο «πελάτης» μπορεί να «κατεβάσει» και να γράψει τα κομμάτια
που θέλει; Μπορεί σήμερα το ΜΡ3 να είναι λίγο αργός, λίγο μικρός (χωράει μέχρι
20) το μέλλον, όμως, όπως δείχνουν τα πράγματα, είναι ήδη εδώ. Αύριο μπορεί το
ΜΡ3 να λέγεται ΜΡ5 και να γράφει με την ταχύτητα του ήχου (ας πούμε...).

Η Ένωση Δισκογραφικών Εταιρειών της Αμερικής (RIAA) διατείνεται ότι σχεδόν όλα
τα τραγούδια που «κατεβαίνουν» από το Δίκτυο είναι παράνομα. Λογικό να το
υποστηρίζει, γιατί το πιο πιθανό είναι να ισχύει.

Πώς να ελέγξεις ένα χώρο όπου ο οποιοσδήποτε μπορεί να μπει μέσα και να τον
τροφοδοτήσει με τα νέα τραγούδια των Rolling Stones ή οποιουδήποτε γνωστού
καλλιτέχνη, χωρίς την παραμικρή κύρωση; Γεγονός, πάντως, είναι ότι πολλές
μουσικές επιχειρήσεις που λειτουργούν μέσω Δικτύου έχουν βρει τον τρόπο να
χρεώνουν τα κομμάτια που διαθέτουν στο κοινό τους. Ο Μάικλ Ρόμπερτσον, για
παράδειγμα, ιδιοκτήτης τού ιδιαίτερα δημοφιλούς δισκοπωλείου Internet Music
Store ΜΡ3.com. έχει πει σε συνέντευξή του ότι οι «πελάτες του» κατεβάζουν ένα
μέσο όρο 50.000 τραγουδιών, νομίμως, κάθε μήνα. Στη Βρετανία, η δισκογραφική
εταιρεία Creation Records δήλωσε, δημοσίως, λίγο πριν μπει το 1999, ότι «το
Ίντερνετ σκοτώνει τη δισκογραφία», άποψη που μάλλον διχάζει τον κόσμο του
δίσκου, μια που αρκετοί εκπρόσωποί του δεν μπορούν να μείνουν ασυγκίνητοι από
τις νέες ευκαιρίες που ανοίγονται με το ΜΡ3.

Η άρνηση, πάντως, των δισκογραφικών εταιρειών στην κυκλοφορία του ΜΡ3 ήταν
αναμενόμενη: προσπάθησαν να μπλοκάρουν την κυκλοφορία του ­ αλλά δεν τα
κατάφεραν. Η πειρατεία είναι μια καλή πρόφαση για να διαφυλάξουν το μέλλον
τους. Άλλωστε, ποιος μπορεί να αρνηθεί ότι το Ίντερνετ είναι μια απέραντη
θάλασσα, όπου τα πάντα μπορεί να συμβούν; Ποιος μπορεί να αρνηθεί ότι με τα
σημερινά δεδομένα και με την έλλειψη νομοθετικού πλαισίου οι «κλέφτες» του
Δικτύου έχουν τη δυνατότητα να παίξουν όπως θέλουν;

Στην Ευρώπη, η αντίδραση που σημειώθηκε ήταν άμεση και δυναμική. Μεγάλα
ονόματα του χώρου, όπως οι Ζαν Μισέλ Ζαρ, ο ποπ σταρ Ρόμπι Γουίλιαμς, η Νάνα
Μούσχουρη, ο Σαρλ Αζναβούρ, ο Τομ Τζόουνς κ.ά., μαζί με την Ένωση
Δισκογραφικών Εταιρειών (από την Ελλάδα οι Χάρις Αλεξίου, Ελευθερία
Αρβανιτάκη, Γιώργος Νταλάρας, Δήμητρα Γαλάνη, Αλκίνοος Ιωαννίδης, Μανώλης
Μητσιάς, Δημ. Μητροπάνος, Νίκος Πορτοκάλογλου κ.ά.), τετρακόσια άτομα
συνολικά, παρέδωσαν τις προάλλες διά χειρός Ζαν Μισέλ Ζαρ και Νάνας Μούσχουρη
μια γραπτή έκκληση στον πρόεδρο του Ευρωκοινοβουλίου, να προστατευτεί η
δουλειά τους από την ψηφιακή πειρατεία. Η έκκληση αυτή προηγήθηκε μιας
κρίσιμης ψηφοφορίας στο Ευρωκοινοβούλιο, που θα ορίσει τις προϋποθέσεις του
ψηφιακού copyright. Η Διεθνής Ένωση Δισκογραφικών Εταιρειών (IFPI) κατήγγειλε
ότι σε κάθε στιγμή μπορεί να ανιχνεύσει πάνω από 300.000 κομμάτια, τα οποία
κυκλοφορούν στο Δίκτυο χωρίς την άδεια του κατόχου των δικαιωμάτων τους.

Η ψηφιακή επανάσταση
στη σελ. 3
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16346P011</ED>
<ID>
ID:17596

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P01&aa=1</URL></REF>


Article

<CATEGORY>vin09</CATEGORY>

 <H2>Συνέντευξη </H2>
Στάθης (Σταυρόπουλος): «Η γελοιογραφία είναι φακός και όχι κάτοπτρο»

σελ. 6
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16346P012</ED>
<ID>
ID:17646

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P01&aa=2</URL></REF>


Article

<CATEGORY>vin09</CATEGORY>

 <H2>Τηλεκριτική
</H2>
Ποιοτική αναβάθμιση, αλλά και κόντρες στις νέες σειρές, γράφει η Μαρία Παπαδοπούλου

σελ. 7
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16346P013</ED>
<ID>
ID:17684

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P01&aa=3</URL></REF>


Article

<CATEGORY>vin09</CATEGORY>

 <H5>«ΜΠΟΖΟ» ΤΟΥ Β. ΖΙΩΓΑ ΣΤΟ «ΠΕΙΡΑΜΑΤΙΚΟ ΘΕΑΤΡΟ ΤΗΣ ΠΟΛΗΣ»
</H5><H5>«ΖΩΝΤΑΝΑ»
</H5><H2>Γαμήλιο συμβόλαιο
</H2>
Το έργο του Ευγένιου Λαμπίς «Το γαμήλιο συμβόλαιο» ανεβάζει απόψε, στο θέατρο
«Σουίτα 57» (Κολοκοτρώνη 57, τηλ. 3240.944), η εταιρεία θεάτρου «Μέτοικοι», σε
μετάφραση Έλενας Αναστασάκη, σκηνοθεσία Άσπας Κυρίμη, σκηνικά και κοστούμια
Λένιας Οικονόμου, μουσική επιμέλεια Ιάκωβου Δρόσου, φωτισμούς Έλενας
Συμεωνίδου και χορογραφίες Στ. Τσάκωνα. Παίζουν Ντόρα Σιμοπούλου, Νίκος
Σταματιάδης, Ελίτα Κουνάδη, Κλεοπάτρα Τολόγκου, Μενέλαος Χαζαράκης, Γιάννης
Μαυρίδης και Χρήστος Αδαμόπουλος.

*** «Ερωτικά γράμματα» του Α.R. Gurney από σήμερα, στο θέατρο «Αθηνά» (Δεριγνύ
10 και Πατησίων, τηλ. 8237.330), από την εταιρεία θεάτρου «Θεώρημα», σε
μετάφραση Μαρλένας Γεωργιάδου και σκηνικά και κοστούμια Γιάννη Μετζικώφ.
Παίζουν Αντιγόνη Βαλάκου και Πέτρος Φυσσούν.

*** Το έργο της Τίνας Στεφανοπούλου και της ομάδας «Νέμεση» «Η σιωπή της
Άλκηστης» ανεβάζει απόψε, στο Δημοτικό Θέατρο Καλαμαριάς, Μεταμορφώσεως 7-9,
στη Θεσσαλονίκη, τηλ. (031) 458591, το Κρατικό θέατρο Βορείου Ελλάδος, σε
σκηνοθεσία Αλέκου Ουδινότη, σκηνικά και κοστούμια Νίκης Πέρδικα, μουσική Κώστα
Βόμβολου και φωτισμούς Χρήστου Γιαλαβούζη. Παίζουν Κατερίνα Γιουλάκη, Στέλλα
Καζάζη, Αλεξάνδρα Λαδικού, Όλγα Παπά, Βάσια Τζοτζοπούλου και Μαρία Χατζηιωαννίδου.

*** «Μπόζο» είναι ο τίτλος του καινούργιου έργου του Βασίλη Ζιώγα, που
ανεβάζει απόψε το «Πειραματικό Θέατρο της Πόλης» (Μαριέττα Ριάλδη), Σταδίου 4,
τηλ. 3222.035. Η σκηνοθεσία είναι του Βασίλη Αναστασίου, τα σκηνικά του Κώστα
Πανιάρα, τα γλυπτά του Γιάννη Παρμακέλη και τα τραγούδια του Νότη Μαυρουδή.
Παίζουν Άννα Κυριακού και Ντίνα Παγώνη.

Η Άννα Κυριακού και η Ντίνα Παγώνη στο «Μπόζο» του Βασίλη Ζιώγα (στο
Πειραματικό Θέατρο της Πόλης)

*** «Νηρέας ο Βάρας» του Δημήτρη Παπαχρήστου απόψε και το Σαββατοκύριακο, στη
Θεσσαλονίκη, από το Δημοτικό Περιφερειακό Θέατρο Θεσσαλονίκης, σε σκηνοθεσία
Θοδωρή Γκόνη, σκηνικά και κοστούμια Ιουλίας Σταυρίδου και μουσική Νίκου
Ξυδάκη. Παίζουν Γιώργος Μωρόγιαννης, Αγγελική Λεμονή και Παναγιώτης
Παπαγεωργόπουλος. Πληροφορίες στο τηλ. (0531) 27484.

ΣΕΜΙΝΑΡΙΟ

«Η τέχνη και η τεχνική της υποκριτικής» είναι το θέμα του σεμιναρίου που
διοργανώνει το Σαββατοκύριακο, από τις 11 το πρωί έως τις 3 το μεσημέρι, το
Εργαστήρι του «Θεάτρου Οδού Ερμού» (Ερμού 106, στο Μοναστηράκι, τηλ. 3214.950).

ΕΚΘΕΣΗ

Λάδια σε καμβά και έργα σε χαρτί εκθέτει από σήμερα, στην «Τερρακόττα», Χρυσ.
Σμύρνης 13 και Μητροπόλεως 76, στη Θεσσαλονίκη, τηλ. (031) 235689, ο Τάσος Μαντζαβίνος.

ΕΚΔΗΛΩΣΗ

Επίτιμος διδάκτωρ του Τμήματος Θεάτρου του Αριστοτελείου Πανεπιστημίου
Θεσσαλονίκης αναγορεύεται το απόγευμα στις 7, στη Φιλοσοφική Σχολή του ΑΠΘ, ο
Ιάκωβος Καμπανέλλης. Ο τιμώμενος, τον οποίο θα προσφωνήσει ο Νικηφόρος
Παπανδρέου, θα μιλήσει με θέμα «Ο έσω θίασος».

ΡΕΣΙΤΑΛ

Ρεσιτάλ πιάνου της Stefanie Knauer το βράδυ στις 8.30, στην αίθουσα συναυλιών
«Φίλιππος Νάκας» (Ιπποκράτους 41, τηλ. 3634.000), με έργα Μπετόβεν, Μότσαρτ,
Μπεργκ και Ντεμπισί.

Ρεμπέτικα, λαϊκά και έντεχνα τραγούδια παίζει και τραγουδά ρεμπέτικη κομπανία,
χωρίς μικρόφωνα και ηλεκτρικά όργανα, στο «Τεριρέμ» (Εθνάρχου Μακαρίου 13 -
Δάφνη, τηλέφωνο, 9707.485. Ανδρέας (τραγούδι και μπουζούκι), Παναγιώτης
(ακορντεόν και τραγούδι), Έφη (μπαγλαμά - τραγούδι) και Βασίλης (κιθάρα).

*** Senem Diyici Quartet απόψε και το Σαββατοκύριακο, στο «Club» του Μύλου,
στη Θεσσαλονίκη.

*** «Zoolixo λίγο» το βράδυ στις 11.30, στο κλαμπ «Genesis» (7ης Μαρτίου 47,
στη Νίκαια, τηλ. 4935.527).

*** Νίκος Γρηγοριάδης και Κατερίνα Κυρμίζη απόψε και αύριο στις 11, στη
μουσική σκηνή «Στον αέρα» (στην Κεντρική Πλατεία της Πετρούπολης).

*** Ρώσικη μουσική (τραγούδια του Μπουλάτ Οκουτζάβα σε ποίηση Σεργκέι
Γιεσένιν) απόψε και αύριο, στις «Φωνές» (Αρτέμωνος 9, στον Νέο Κόσμο, τηλ.
9270.628), από τον Δημήτρη Ζορμπαλά.

*** Τάκης Μπραμπέρης, με συνθέσεις από την καινούργια του δουλειά «NAIVA»,
απόψε στο «8 Δυτικά» (Λεωφ. Αθηνών, στο Αιγάλεω, τηλ. 5985.775).

*** Δημ. Παναγόπουλος το βράδυ, στο «Τσάι στη Σαχάρα» (Λαοδικείας 18, στα Ιλίσια).

*** Στη μουσική σκηνή «Δίπλα στο ποτάμι» (Λ. Κατσώνη 189, στους Αγίους
Αναργύρους, τηλ. 2610.444), εμφανίζονται το βράδυ στις 10.30 ο Γιώργος
Δημητριάδης και οι Μικροί Ήρωες.

*** Miloz, με τζαζ φανκ, χιπ χοπ και γκρούβι χορευτικούς ρυθμούς από τη Νέα
Υόρκη, στο «Half Note» (Τριβωνιανού 17, στο Μετς, τηλ. 9213.310).

*** Αραβική μουσική και τραγούδια από την Τυνήσια Λάμια Μπεντιού απόψε και
αύριο στην «Πινακοθήκη» (Αγίας Θέκλας 5, στου Ψυρή, τηλ. 3247.741).

*** Στη μουσική σκηνή «Αθηνά» (Λεωφ. Ποσειδώνος 3, στο Μοσχάτο, τηλ. 4813.605)
εμφανίζεται απόψε η Λαϊκή Ορχήστρα «Μίκης Θεοδωράκης».

*** Η μουσική συλλογή «Τραγούδια και σκοποί από τα Δωδεκάνησα», που
επιμελήθηκε ο Λάμπρος Λιάβας, παρουσιάζεται στη 1 το μεσημέρι στη Βουλή των
Ελλήνων, η οποία εξέδωσε τον δίσκο.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16346P021</ED>
<ID>
ID:17600

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P02&aa=1</URL></REF>


Article

<CATEGORY>vin09</CATEGORY>

 <H5>.... χωρίς κορύφωση...
</H5><H5>... και όπως η Σπεράντζα
</H5><H2>That's «Αμόρε»...
</H2>
<AUTHOR>Γ.Δ.Σ.</AUTHOR>

Επιτέλους! Έφτασε και εν Ελλάδι! Στην Κεντρική Σκηνή του θεάτρου «Αμόρε», στην
­ πολύ ­ πειραματική παράσταση «Bad actors», συμπαραγωγή του «Θεάτρου του
Νότου» του Γιάννη Χουβαρδά με το εκ Γερμανίας ελαύνον «Θέατρο Μαχαγκόνι», σε
σκηνοθεσία Άλμπρεχτ Χίρχε. Τι έφτασε; Μα η επί σκηνής πεολειξία. Και όταν λέω
«πεολειξία» (τι λέξη κι αυτή που πρέπει να χρησιμοποιήσω, χάνεται όλη η
νοστιμιά του «ευρήματος»...), εννοώ ΑΚΡΙΒΩΣ πεολειξία. Όχι, βέβαια, μίμηση
πράξεως σπουδαίας και τελείας, μέγεθος εχούσης... Αλλά ρεαλισμός. Καυτός. Για
να μην πω νατουραλισμός. Αφού ορμούν στη σκηνή και κυκλοφορούν αρκετή ώρα
τσιτσίδι ­ παλιό αυτό ­ ορισμένοι από τους άνδρες ηθοποιούς της παράστασης,
μερακλώνεται νεαρή ­ αλλοδαπή προφανώς ­ ξανθιά, γεμάτη και τροφαντή, καθήμενη
στην πλατεία που, όπως αποδεικνύεται στη συνέχεια, δεν είναι θεατής αλλά
ηθοποιός ή τέλος πάντων «ηθοποιός», ανεβαίνει στη σκηνή, φέρνει δύο - τρεις
γύρους και μετά κατευθύνεται μαζί με έναν ευσταλή από τους πρώην γυμνούς
Γερμανούς, ο οποίος έχει πλέον ντυθεί, προς το βάθος της σκηνής, του κατεβάζει
ως τους αστράγαλους παντελόνι και εσώρουχο, εκείνη δεν κατεβάζει τίποτα, απλώς
γονατίζει και όλα τ' άλλα καθόλου δεν είναι σιωπή αλλά, αντιθέτως, πολύ
εύγλωττα. Ό, τι ακριβώς λένε τα συνθετικά της συνθέτου λέξεως πεολειξία ή πεοθηλασμός.

Αν ο Γερμανός ηθοποιός φτάνει την τέχνη του στην κορύφωση; Θα σας απογοητεύσω,
αλλά όχι. Μπορεί να φταίει ο πολύς ο κόσμος, μπορεί να φταίει που είναι οι
πρώτες παραστάσεις και δεν έχουν ακόμη βρει μια κοινή θεατρική «γλώσσα» με την
παρτενέρ του, πάντως, «κρεσέντο», όχι, δεν υπάρχει. Ίσως και γιατί η σκηνή δεν
μπορούσε να παραταθεί περισσότερο· θα γινόταν, παρά την παράλληλη δράση, αυτό
που λένε στο θέατρο «κοιλιά». Έως τις 31 Ιανουαρίου όμως, που κρατούν οι
παραστάσεις, μπορεί να «εξελίξουν» οι δύο ηθοποιοί τους ρόλους τους. Όσο για
τη σεβάσμια μεταφράστρια κ. Άννα Βαρβαρέσου, εμένα μπορεί να μου πέσανε τα
μούτρα που την έβλεπα να κάθεται με τη γούνα της σε ευθεία γραμμή, απέναντι
από τα «δρώμενα», μαζί με μια συνομήλικη φίλη της, εκείνες όμως και την
ψυχραιμία τους κράτησαν αλώβητη και την αξιοπρέπειά τους.

Ήδη το θέατρο φισκάρει, σίγουρα όμως η δημοσιοποίηση, το «στόμα με στόμα» θα
μεγαλώσει ακόμη περισσότερο το «ενδιαφέρον» του κοινού. Ή, μάλλον, κάποιων
«ειδικών στρωμάτων» του. «Στρώματα» τα οποία, κάτι δύο σεζόν με «shopping and
fucking» και τα συμπαρομαρτούντα, κάτι με το «Βρακί» πέρυσι, κάτι με τις
πεολειξίες φέτος, κοντεύει να τα σταθεροποιήσει το «Θέατρο του Νότου». Ποιος
τη χάρη του... Μόνο φοβάμαι μήπως το μάθουν και πλακώσουν, όχι οι γύφτοι ­ δεν
είναι «πολιτικώς ορθόν», η λαϊκή ρήση πάντως το λέει ­ αλλά και κάποιοι θεατές
του τύπου αυτού που περιγράφει σε βιβλίο της ότι είχε η Σπεράντζα Βρανά στην
αρχή της καριέρας της και οι οποίοι κάθονταν, λέει, στην πρώτη σειρά και
«ακομπανιάριζαν» ενεργά ­ ή μάλλον παθητικά ­ την επί σκηνής ζουμερότατη
παρουσία της.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16346P022</ED>
<ID>
ID:17648

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P02&aa=2</URL></REF>


Article

<CATEGORY>vin09</CATEGORY>

 <H2>Ιδιοφυία ή σεξομανής
</H2>
<AUTHOR>Α.Ν.</AUTHOR>

Μουσική ιδιοφυία ή ταλαντούχα μεν, αλλά διεστραμμένη και εγωίστρια, η μεγάλη
Αγγλίδα τσελίστρια Ζακλίν ντε Πρε; Ως το πρώτο την ξέραμε όλοι έως τώρα· ως το
δεύτερο την παριστά η ταινία με θέμα την ζωή της, που θα αρχίσει να
προβάλλεται στους κινηματογράφους της Βρετανίας. Η ταινία ­ που εμφανίζει την
Ζακλίν, μεταξύ άλλων, ως σεξομανή και εκμεταλλεύτρια της αγάπης που της έτρεφε
η αδελφή της Χίλαρι ­ βασίζεται στο βιβλίο που έγραψαν μαζί ο αδερφός και η
αδερφή της Ζακλίν, «Μία ιδιοφυία στην οικογένεια». Το οποίο φωτίζει αρνητικά
την αδερφή τους, που πέθανε από σκλήρυνση κατά πλάκας. Εναντίον της ταινίας,
όσο και του βιβλίου, έχει ξεσηκωθεί δε ήδη η αφρόκρεμα της μουσικής ­ όπως ο
λόρδος Γιεχούντι Μενουχίν και ο Άντριου Λόιντ Βέμπερ.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16346P023</ED>
<ID>
ID:17686

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P02&aa=3</URL></REF>


Article

<CATEGORY>vin09</CATEGORY>

 <H5>ΕΝΑ ΜΗΧΑΝΗΜΑ ΣΕ ΜΕΓΕΘΟΣ ΠΑΚΕΤΟΥ ΤΣΙΓΑΡΩΝ ΘΑ ΥΠΟΚΑΤΑΣΤΗΣΕΙ ΤΟ CD ΚΑΙ ΤΟ CD PLAYER
</H5><H5>Το πρώτο νόμιμο σύστημα χρέωσης πνευματικών δικαιωμάτων
</H5><H2>Ψηφιακή επανάσταση!
</H2><H2></H2>
<AUTHOR>ΧΑΡΗ ΠΟΝΤΙΔΑ</AUTHOR>

<H3>Κάθε επανάσταση έχει και μιαν αρχή. Η αρχή τής ­ νέας ­ ψηφιακής επανάστασης
έχει το μέγεθος πακέτου τσιγάρων, λέγεται Rio (ή ΜΡ3) και λειτουργεί σε...
αγαστή συνεργασία με το Internet. Το μόνο που μένει είναι η εξέλιξη (για
μεγαλύτερη χωρητικότητα, έως και 100 ωρών μουσικής!) του ΜΡ3, η αύξηση των
ηλεκτρονικών διευθύνσεων με μουσικά «μενού» στο Internet και η λύση του
θέματος καταβολής πνευματικών δικαιωμάτων στους δημιουργούς.
</H3>
Η (βρετανική) ηλεκτρονική διεύθυνση Musictrial. com, από την οποία νομίμως ­
και με καταβολή δικαιωμάτων ­ ο χρήστης του Internet μπορεί να «αγοράζει» τραγούδια

Φτιαγμένο από την καλιφορνέζικη εταιρεία «Diamond Multimidia», το Rio (ή ΜΡ3),
σε μέγεθος μικρού walkman, είναι η πρώτη συσκευή που κυκλοφορεί στην αγορά ­
σε λίγο και στην ελληνική ­ για να ακούει ο χρήστης και να εγγράφει μουσική
μέσω Internet.

Μέχρι στιγμής η εγγραφή ενός τραγουδιού μέσω δικτύου αν και ήταν εφικτή
απαιτούσε ιώβεια υπομονή (σχεδόν 8 ώρες), γεγονός που απομάκρυνε τους...
φυσιολογικούς χρήστες από τη διαδικασία. Με το ΜΡ3 ­ ο ενδιαφερόμενος μπορεί
να το προμηθευτεί μέσω Internet αντί 200 δολαρίων ­ ο χρήστης έχει την
ευχέρεια να επιλέξει ό,τι τραγούδι θέλει, να το «κατεβάσει» από το Internet
και να το γράψει. Η εγγραφή κάθε κομματιού διαρκεί γύρω στα 20 λεπτά και
ανάλογα με τη μνήμη που διαθέτει το μοντέλο της συσκευής, χωράει από 10 έως 20
τραγούδια. Το βασικό ατού; Το μουσικό «μενού» που έχει εγγραφεί στη συσκευή
(και το οποίο αλλάζει όσο συχνά θέλει κανείς) έχει ποιότητα ήχου εφάμιλλη του
CD και είναι δυνατόν να ακουστεί μέσω υπολογιστή, να συνδεθεί με το
στερεοφωνικό σας ή απλά να το απολαύσετε με ακουστικά. Το ΜΡ3 έχει μέγεθος
ενός πακέτου τσιγάρων και λειτουργεί σαν ένα ψηφιακό walkman.

* Η τάση στη δυτική πλευρά των Ηνωμένων Πολιτειών, όπου οι χρήστες του
Internet είναι περισσότεροι από ό,τι σε πολλά άλλα μέρη του κόσμου, είναι
ολοφάνερη. Σύμφωνα με δημοσίευμα των κυριακάτικων «Τάιμς», τα μικρά «home
studio» (ιδιωτικά στούντιο ηχογράφησης) βγάζουν πληθώρα νέων τραγουδιών. Ο
Ντέιβιντ Τούριν, καλλιτέχνης, παραγωγός και κάτοχος της ετικέτας «People Tree
Internet Label» που ζει στην Καλιφόρνια, λέει ότι οι φτηνές αυτές νέες
παραγωγές που βρίσκουν το κοινό τους μέσα από το Internet, έχουν διαμορφώσει
μια νέα τάση στην αγορά της Καλιφόρνιας. Οι καλλιτέχνες ή μπαίνουν μόνοι τους
στο Δίκτυο ή έχουν τη βοήθεια μικρών δισκογραφικών εταιρειών όπως η δική του,
εταιρείες που λειτουργούν κι αυτές μέσω Δικτύου.

Ο μουσικός και διευθυντής της δισκογραφικής ετικέτας «Sinc», Dan Elder, που
ζει στο Σαν Φρανσίσκο, λέει ότι το Internet αλλάζει και τον τρόπο που
παράγεται η μουσική. «Είναι σαν να παίζεις σε ένα κλαμπ. Παίζεις πολλά, ό,τι
σου 'ρχεται εκείνη την ώρα στο μυαλό και βλέπεις τι πιάνει. Έτσι συμβαίνει και
με τα νέα κομμάτια που "ρίχνει" κανείς στο Δίκτυο», λέει.

Μια του κλέφτη, δυο του κλέφτη, τρεις και η κακή του μέρα. Θα είναι άραγε; Στη
Βρετανία οι εταιρείες μουσικών πνευματικών δικαιωμάτων μόλις την περασμένη
Παρασκευή έκαναν το πρώτο ον λάιν βήμα για να περιορίσουν το κακό,
δημιουργώντας το Music Trial com. Το πρώτο νόμιμο και ολοκληρωμένο (όπως
υποστηρίζουν) ον λάιν σύστημα που χρεώνει τα πνευματικά δικαιώματα των
δημιουργών. Με ένα πιλοτικό πρόγραμμα 90 ημερών παροτρύνουν συνθέτες,
μουσικούς και εταιρείες δίσκων να μπουν στο σύστημα, και να ορίσουν το ποσό
που θέλουν κάθε φορά που κατεβαίνει ένα κομμάτι τους. «Τώρα η κατάσταση που
επικρατεί στο δίκτυο είναι κάτι σαν της Άγριας Δύσης» λέει ο Μαρκ Ίσεργουντ,
διευθυντής του τομέα Νέας Τεχνολογίας στην Ένωση των Πνευματικών Δικαιωμάτων
της Μεγάλης Βρετανίας. «Με τη δημιουργία του νέου συστήματος ελπίζουμε να
ενθαρρύνουμε τα μέλη μας να δίνουν τη μουσική τους στο Internet. Αυτός που
ωφελείται τελικά δεν είναι άλλος από τον καταναλωτή». Την ίδια άποψη έχει και
ο γενικός διευθυντής της Διεθνούς Ένωσης Δισκογραφικών Εταιρειών, Νικ Γκάρνετ.
«Οι καλλιτέχνες λένε ότι θέλουν να χρησιμοποιούν το δίκτυο αλλά δεν τολμούν
γιατί δεν υπάρχει ένα πλαίσιο να τους προστατεύει. Δυστυχώς δεν υπάρχει νόμος
για την πειρατεία στο δίκτυο». Η Ένωση Δισκογραφικών Εταιρειών της Βρετανίας
υπολογίζει ότι η χώρα χάνει γύρω στα 40.000.000 λίρες από την πειρατεία των
CD, ποσό που σε λίγο θα ισχύει και για την πειρατεία στο δίκτυο.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16346P031</ED>
<ID>
ID:17601

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>ΜΡ3: τσάμπα μουσική ή ελεύθερη μουσική;
</H2><H2></H2>
<AUTHOR>ΘΕΟΔΩΡΟΣ ΣΠΙΝΟΥΛΑΣ</AUTHOR>

Κανείς δεν έχει την παραμικρή αμφιβολία ότι το Internet είναι το μέσον από το
οποίο κάποια μέρα θα φτάνουν στο σπίτι μας όλων των ειδών τα προγράμματα, από
την παραδοσιακή τηλεόραση, μέχρι τα στοιχεία των τραπεζικών λογαριασμών.
Ωστόσο, αυτό που πάντα μας εκπλήσσει, αλλά και μας συναρπάζει, είναι η
ταχύτητα με την οποία τα σενάρια γίνονται πραγματικότητα.

Ξυπνάμε λοιπόν μια ωραία πρωία, και το Internet είναι γεμάτο από μουσικά
κομμάτια, γραμμένα στο περίεργο σύστημα ΜΡ3, τα οποία μπορούμε να κατεβάσουμε
στον υπολογιστή μας και να τα ακούσουμε στο PC μας. Με αυτή τη λογική μπορούμε
να γράψουμε τα κομμάτια σε ένα εγγράψιμο CD-R και να έχουμε σε ένα μόνον δίσκο
πρόγραμμα διάρκειας 10 ωρών (αντί μίας ώρας, περίπου, που έχουμε στα κοινά
CD). Λίγες μέρες αργότερα, κυκλοφορεί ένα θαυματουργό μηχανηματάκι, μικρότερο
και ελαφρύτερο από ένα πακέτο τσιγάρα, στο οποίο μπορούμε να αντιγράψουμε
κομμάτια από τον υπολογιστή μας, διάρκειας μισής έως μίας ώρας, και να τα
ακούμε οπουδήποτε και οποτεδήποτε. Μιλάμε, δηλαδή, για ένα «ψηφιακό
κασετόφωνο», όχι μόνον χωρίς κασέτα αλλά χωρίς κανένα κινούμενο εξάρτημα. Για
το προσεχές μέλλον, δηλαδή μέσα στους επόμενους μήνες (το πολύ), αναμένεται η
κυκλοφορία CD-Players, για το σπίτι, για το αυτοκίνητο ή και φορητά, τα οποία
θα μπορούν να παίξουν τα CD-R με τα προγράμματα διάρκειας μέχρι και 10 ωρών.

Το θαυματουργό μηχανηματάκι με το εξωτικό όνομα Rio (ή ΜΡ3), που μπορεί να
«συλλέγει» μουσική από το Internet, να την αποθηκεύει και να τη μεταδίδει

Η τεχνολογική επανάσταση του ΜΡ3, που είναι παιδάκι της γενικότερης
επανάστασης του Internet, έχει ήδη αρχίσει να φέρνει τα πάνω κάτω στον χώρο
της μουσικής βιομηχανίας. Κατ' αρχάς, τα περισσότερα από τα κομμάτια ΜΡ3 που
κυκλοφορούν στο Internet σήμερα είναι πειρατικά. Κάποιος ενθουσιώδης νεαρός ή
πονηρός μεταγράφει σε ΜΡ3 τα CD του, τα βάζει σε ένα δικτυωμένο υπολογιστή και
τα προσφέρει προς αντιγραφή στο παγκόσμιο κοινό. Καθαρή και ξάστερη πειρατεία,
λοιπόν, το ΜΡ3; Όχι ακριβώς. Διότι, ναι, οι δισκογραφικές εταιρείες και οι
καλλιτέχνες χάνουν έσοδα, ωστόσο, ο φερόμενος «πειρατής» δεν καρπούται το
παραμικρό ­ αντίθετα, αυτοηρωοποιείται ως «ελευθερωτής» της μουσικής (Free
Music). Την άποψη αυτή, όμως, συμμερίζονται και πολλοί καλλιτέχνες, όχι μόνον
μικροί, αλλά και πολύ μεγάλοι, όπως οι Public Enemy ή ο David Bowie. Είναι
πραγματικά εντυπωσιακό να βλέπεις κάθε μέρα και περισσότερους μουσικούς να
προσφέρουν οι ίδιοι τα κομμάτια τους δωρεάν στο Internet. Τα επιδιωκόμενα
κέρδη γι' αυτούς είναι προφανή: καλλιτεχνική αναγνώριση, δημιουργία ονόματος
και, ίσως, στο μέλλον, περισσότερα έσοδα από τις κυκλοφορίες των CD, τις
συναυλίες ή τις πωλήσεις άλλων εμπορικών ειδών με το όνομα του καλλιτέχνη.

Βεβαίως, οι δισκογραφικές εταιρείες φωνάζουν και έχουν χυμήξει να φάνε τους
«πειρατές». Ωστόσο, το πρόβλημά τους είναι εξαιρετικά μεγαλύτερο από το
πρόβλημα της πειρατείας ­ την οποία, στο κάτω κάτω, την έχουν και με τα CD,
και μάλιστα σε τεράστιο βαθμό, σύμφωνα με τις ανακοινώσεις τους. Ουσιαστικά,
το πρόβλημα είναι ένα, ο έλεγχος της μουσικής παραγωγής, και η ίδια η υπόσταση
των δισκογραφικών εταιρειών, τουλάχιστον στη σημερινή τους μορφή. Ο εφιάλτης
κάθε δισκογραφικής εταιρείας σήμερα είναι απλός: στο προσεχές μέλλον, οι ίδιοι
οι καλλιτέχνες αναλαμβάνουν τη διανομή της μουσικής που οι ίδιοι παράγουν,
περιορίζοντας ή και καταργώντας τις δισκογραφικές εταιρείες. Βεβαίως, κάτι
τέτοιο είναι απίθανο να συμβεί, για χίλιους λόγους, ωστόσο, αυτό που μπορούμε
να πούμε είναι ότι όσο απίθανη είναι η κατάργηση των εταιρειών άλλο τόσο
απίθανη είναι η διατήρηση του σημερινού καθεστώτος. Τελικά, ίσως, το Free
Music του ΜΡ3 να μην έχει την έννοια της «τσάμπα» μουσικής, δηλαδή πειρατείας,
αλλά της «ελεύθερης» μουσικής.

Ο Θεόδωρος Σπίνουλας είναι εκδότης - διευθυντής του περιοδικού «HITECH»
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16346P032</ED>
<ID>
ID:17649

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P03&aa=2</URL></REF>


Article

<CATEGORY>vin09</CATEGORY>

 <H5>Κιτς είναι, θα το προσπεράσουμε
</H5><H5>Χωρισμένη γυναίκα μόνη ψάχνει
</H5><H5>Πιο... αόρατο δεν γίνεται
</H5><H5>Τα Όσκαρ της εβδομάδας
</H5><H2>Πες μου κάτι από τη ζωή σου, για να σ' αγαπήσω
</H2><H2></H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Πιάσαμε πάτο; Περίπου! Τέσσερις καινούργιες ταινίες, δηλαδή η εξής... μισή, «Η
τελευταία νύχτα του κόσμου» («Last night») του Καναδού Ντον ΜακΚέλαρ.

Πανέξυπνη ιδέα. Βρισκόμαστε στην τελευταία νύχτα του κόσμου (ούτε στον
χειρότερο εφιάλτης μας). Τι λέω, στις τελευταίες έξι ώρες από το φινάλε του
γήινου σύμπαντος. Και όλοι, μα όλοι το ξέρουν και το περιμένουν. Πώς; Εδώ
είναι η «ουσία». Η μελλοντολογία ανθρώπινων χαρακτήρων, συμπεριφορών,
αισθημάτων, αντιδράσεων στο κατώφλι των τελευταίων ωρών της Ανθρωπότητας. Τι
θα κάνουμε; Ποιες θα είναι οι τελευταίες επιθυμίες μας; Μπορούμε να τις προβλέψουμε;

Από τι ακριβώς θα εξαφανιστούμε; Μη ρωτάτε. Το «τι» αφορά μόνο χολιγουντιανές
υπερπαραγωγές. Ο Καναδός σεναριογράφος, σκηνοθέτης και πρωταγωνιστής της
μοιραίας «Νύχτας» Ντον ΜακΚέλαρ (ηθοποιός και επίγονος Εγκογιάν) περιγράφει
την άλλη όψη του νομίσματος της «επιστημονικής φαντασίας». Σημασία δεν έχει η
έλευση Εξωγήινων, Ήλιου ή Αστεροειδών που θα συντρίψουν τον πλανήτη. Σημασία
έχει ο Άνθρωπος. Η εσωτερική Κιβωτός του. Διάβολε, τόσοι χιλιάδες αιώνες
πέρασαν. Τι στο καλό «έμεινε», «αποθηκεύτηκε» μέσα μας;

Τίποτα! Η «μάζα» επιδίδεται σε καταστροφές, λεηλασίες, φόνους, υστερίες. Ενα
το κρατούμενο. Οι μηχανισμοί της οργανωμένης κοινωνίας λειτουργούν κανονικώς.
ΔΕΗ, ΟΤΕ, ΕΥΔΑΠ, ΕΡΤ παρέχουν υπηρεσίες μέχρι την «τελευταία» δωδεκάτη
νυχτερινή (στην Ελλάδα αποκλείεται να... συμβεί, κόβω το κεφάλι μου). Από
κεκτημένη ταχύτητα το Κράτος εξακολουθεί να «υπάρχει», ανεξάρτητα από την
επικείμενη καταστροφή του κόσμου. Δύο τα κρατούμενα. Και μια χούφτα πλασμάτων
αντιδρούν με τον δικό τους, διαφορετικό τρόπο. Οι τελευταίες επιθυμίες
μελλοθάνατων. Ο σεξομανής πραγματοποιεί τα απωθημένα του. Να «κοιμηθεί» με
παρθένα, με μαύρη και με τον... φίλο του. Μια δασκάλα επισκέπτεται,
σεξουαλικώς, κάποιον μαθητή της. Σαραντάχρονη παρθένα βρίσκει επιτέλους τον...
άνθρωπό της. Νεαρός μουσικός δίνει την πρώτη του συναυλία. Και κάποιοι
νοικοκυραίοι γονείς στρώνουν, καλοκαιριάτικα, το τελευταίο οικογενειακό,
χριστουγεννιάτικο τραπέζι!

Προβλέψιμες καταστάσεις. Συνηθισμένα πράγματα. Δύο διαφεύγουν από τον πληκτικό
αυτόν κανόνα. Νεαρός, μοναχικός αρχιτέκτονας (Ντον ΜακΚέλαρ) και παντρεμένη
ασιατικής καταγωγής που απελπισμένα αναζητεί αυτοκίνητο για να προλάβει τον
άνδρα της στο ραντεβού με τον θάνατο. Στην samsonite μεταφέρει δύο περίστροφα
με τα οποία θα σκοτωθούν. Ο ένας με την κάννη του όπλου, στον κρόταφο του
άλλου. Η ζωή (που λένε) τα φέρνει έτσι, ώστε τα δύο «ετερόκλητα» αυτά πλάσματα
να συναντηθούν και να μείνουν μαζί μέχρι το τέλος του κόσμου. 
Εκείνη παντρεμένη, Εκείνος μοναχικός, Εκείνη Ασιάτισσα, Εκείνος Λευκός. Εκείνη
«κάποιας» ηλικίας, Εκείνος νέος. Εκείνη ρομαντική. Εκείνος κυνικός. Οι δύο
άκρες του ανθρώπινου σύμπαντος. Δηλαδή; «Μια ξεχωριστή μέρα» με Σοφία Λόρεν,
Μαρτσέλο Μαστρογιάνι. Όλη η Ρώμη θεατής στην παρέλαση του Μουσολίνι. Μόνο μια
στερημένη νοικοκυρά κι ένας κρυφο-ομοφυλόφιλος διαφεύγουν!

Με το δάχτυλο στη σκανδάλη. «Η τελευταία νύχτα του κόσμου» σε στυλ Εγκογιάν

Ποια είναι η τελευταία φράση χαρισματικών πλασμάτων; «Πές μου κάτι από τη ζωή
σου να σ' αγαπήσω» (δεν προλαβαίνουν, μόνο μισή ώρα έχουν στη διάθεσή τους).
Ποια είναι η τελευταία «χειρονομία»; Απελπισμένο φιλί. Όλα και όλοι...
πεθαίνουν. Μόνο η Αγάπη μένει. Ανεξάρτητα από ηλικία, χρώμα επιδερμίδας,
μορφωτικό επίπεδο, κοινωνική καταγωγή, ιδεολογία. Μόνο τα αισθήματα. Τι θα
πάρουμε μαζί μας, στο... πουθενά; Ένα φιλί και μετά αντίο!

Ο Ντον ΜακΚέλαρ είναι «προσκυνητής» της γραμμής Ατόμ Εγκογιάν. Η αφήγηση
αναπτύσσεται αργά, αλλά συστηματικά. Τα κομμάτια του παζλ εμφανίζονται ένα-ένα
και συνθέτουν τη γενική εικόνα σε στυλ «Μπολερό». Σαν σπείρα. Με επάλληλους
κύκλους που διαρκώς ανοίγουν, ανοίγουν, ανοίγουν και στη συνέχεια σκαρφαλώνουν
σε μια ανώτερη κλίμακα. Σαν μουσική που διαρκώς επαναλαμβάνει το ίδιο μοτίβο.
Διάφορα νήματα συνδέουν τα σκόρπια αυτά πρόσωπα. Η μοιραία, τελευταία νύχτα,
ανασυνδέει χαμένους ανθρώπους... Λογικό. Ξαναβρίσκονται, αλλά ξανά...
χάνονται. Αυτή είναι η υπέρβαση που διαπράττει ο Ντον ΜακΚέλαρ. Η τελευταία,
συμπαντική σχέση που μένει, δεν είναι ούτε η οικογένεια ούτε η φιλία. Είναι ο
Αδάμ και η Εύα. Όπως αρχίσαμε, έτσι και τελειώνουμε. 
Οι δύο άκρες της διαδρομής είναι ίδιες. Υφασμένες από το ίδιο «υλικό». Τα δύο
φύλλα, οι δύο εραστές, η ίδια προπατορική «αμαρτία». Ο ΜακΚέλαρ «σκοτώνει» τον
Θεό και αποθεώνει την ανθρώπινη ύπαρξη. Με τους υπαρξιστές, τον Καμί, τον
Σαρτρ μέχρι την τελευταία στιγμή. 
Η απελπισία του Ανθρώπου, το παράλογο της Ύπαρξης και η θερμότητα, η απέραντη
εσωτερική θερμότητα, με την οποία ανθρώπινα σώματα ζεσταίνουν το ψυχρό,
παγωμένο σύμπαν. Το 'λεγε και ο Γούντι Άλεν στην τραγωδία του «Απιστίες και αμαρτίες».

Ο ΜακΚέλαρ σκοντάφτει τρεις φορές. Αναμενόμενο. Αφού είναι τόσο εξαρτημένος
και επηρεασμένος από τον Εγκογιάν πώς να μη σκοντάψει; 
Είναι και βραδυφλεγής (στα σαράντα πρώτα λεπτά δεν συμβαίνει τίποτα) και
εξαντλητικά περιγραφικός και ­ το χειρότερο ­ ελάχιστα... δονούμενος. 
Με τον Εγκογιάν διαρκώς κάτι τερατώδες πλανάται παντού. Οι δονήσεις ενός
αόρατου τέρατος αιχμαλωτίζουν τη φαντασία μας. Οι ήρωες είναι παντελώς
ανίσχυροι. Ο ΜακΚέλαρ περιγράφει, ο Εγκογιάν υπονοεί. Η διαφορά είναι
κολοσσιαία. 
Ο ΜακΚέλαρ «κλείνει» τον κόσμο του. Ο Εγκογιάν διαρκώς ανοίγει. 
Με μία τέτοια σύλληψη, για το τέλος του κόσμου, θα υπέγραφε αριστούργημα.

Αυστηρώς για Αμερικανάκια η κωμωδία του Τζόνι Γουότερς «Pecker».

Άντε τώρα να γελάσεις με τα αστειάκια ταινιούλας που απευθύνεται στο... ποπ
κορν της αμερικανικής επαρχίας. Δεν λέω διδακτικό είναι γι' αυτούς, όχι για
μας. Σαν να βλέπουν... Βέγγο τα παιδιά του Μιγλουόκι. Όχι, πείτε μου, στον Θεό
που πιστεύετε, θα γελούσαν;

Γκαρσόνι χαμπουργκεράδικου της τελευταίας... υποστάθμης, με ερασιτεχνική
φωτογραφική μηχανή στο χέρι, απαθανατίζει την καθημερινότητα. Τα σκουπίδια.
Και εκ των σκουπιδιών κάνει τέχνη. Έτσι πηγαία και απλά. Εκ του φυσικού του.
Νεοϋρκέζα γκαλερίστα ανακαλύπτει τον λυμφατικό, λιλιπούτειο Πέκερ, οργανώνει
έκθεση, τον μεταμορφώνει σε γεγονός, ξεπουλάει και τον κάνει διασημότητα. Η
ζωή του αλλάζει, το τηλέφωνο κουδουνίζει, οι φίλοι του τα παίρνουν στο κρανίο
και ο Πέκερ κλείνει την πόρτα στη Νέα Υόρκη, στα δολάρια, στο γκλάμορ και στη
μόδα. Καλύτερα να είσαι αυτός που είσαι. Κάτω η αλλοτρίωση. Ζήτω η μοναδικότητα.

Φωτογραφίζει άπλυτα και του αρέσει! «Pecker». Είναι όνομα στην κωμωδία του
Τζον Γουότερς

Αυτά τα ηθικοπλαστικά. Όσο για τα άλλα, αφήστε τα. Αμερικανικό κιτς και πάνω
τούρλα. Ο Γουότερς αναπαράγει το αμερικανικό κιτς που χλευάζει. Όσο για τον
πρωταγωνιστή του, που ακούει στο όνομα Έντουαρντ Φέρλονγκ (την τελευταία
αρσενική ανακάλυψη του Χόλιγουντ), χίλιες φορές καλύτερος στη «Μικρή Οδησσό»,
το εξαιρετικό θρίλερ του Τζέιμς Γκρέι.

Και τα «Κύματα αγάπης» («Hope floats») εντελώς αμερικανικά. Κατά Μιλγουόκι
μεριά. Χωρισμένη η Σάντρα Μπούλοκ με το παιδί της ψάχνει.

Παρηγοριά στον άρρωστο. Νεαρή ύπαρξη επιστρέφει στο χωριό, στη μάνα της, στο
οικογενειακό σπίτι της, με την κορούλα της, χωρίς τον άνδρα της. 
Ο αφιλότιμος την... έκανε με την καλύτερή της φίλη. Εκείνη κλαίει και
οδύρεται, απομονώνεται με τη ρόμπα της, ώσπου η κορούλα βάζει τις φωνές και η
απαρηγόρητη ζωντοχήρα επιστρέφει στον κόσμο των ζωντανών και βρίσκει παλικάρι
του χωριού. 
Τρεις γυναίκες μόνες ψάχνουν! Σάντρα Μπούλοκ - Τζίνα Ρόουλαντς «Κύματα αγάπης»

Η συντριβή και ανόρθωση μιας πρώην «βασίλισσας» του σχολείου. Καλά να πάθει.
Τι τα 'θελε τα μεγαλεία, ε;

Με Σάντρα Μπούλοκ (κρίμα μια τόσο εξαιρετική ηθοποιός να παίζει στη Β'
Εθνική), Τζίνα Ρόουλαντς (βγάζει το μεροκάματο), Χάρι Κόνικ και Μέι Γουίτμαν. 
Μη βιάζεστε. Θα το δείτε του χρόνου στο Mega.

Τελευταίος ο ισπανικός εμφύλιος! Το αόρατο μελό εποχής «Ο ψίθυρος των αγγέλων»
(«Talk of angels»).

Και μετά πιστεύουμε πως ένας Κουτσομύτης (λόγου χάριν) δεν είναι ανώτερος από
δεκάδες, για να μην πω εκατοντάδες, ομολόγους του. 
Για περάστε στον «Ψίθυρο» και μετά ακόμα και το μετριότερο σίριαλ του
Κουτσομύτη θα σας φανεί παράδεισος.

Ιρλανδέζα κουβερνάντα σε αριστοκρατική ισπανική οικογένεια, μεσούντος του
εμφυλίου. 
Πατήρ και υιός με τους επαναστάτες, η μάνα με τον Φράνκο και η Ιρλανδέζα
ερωτευμένη με τον υιό. 
Πηγαινοέρχονται και ανταλλάσσουν κουβεντούλες επιπέδου «σ' αυτό το σπίτι πάντα
βρίσκεται μια φρέσκια μηλόπιτα». 
Ο... κάποιος σκηνοθέτης Νικ Χαμ κατάφερε να εξαφανίσει σπουδαία ονόματα. 
Δεν λέω, κατόρθωμα κι αυτό. Όμως Μαρίζα Παρέντες (του Αλμοδοβάρ), Φράνσις Μακ
Ντόρμαντ (των Κόεν), Βίνσεντ Πέρεζ, Πόλι Γουόκερ. 
Όσο πάει ο Φράνκο Νέρο αντιγράφει Χρήστο Πολίτη... «Λάμψεως»!

Καλύτερης ταινίας: Ουδεμία

Καλύτερου πρωτοεμφανιζόμενου: Ντον ΜακΚέλαρ «Η τελευταία νύχτα του κόσμου»

Καλύτερου φινάλε: «Η τελευταία νύχτα του κόσμου»

Καλύτερης ιδέας: «Η τελευταία νύχτα του κόσμου»

Καλύτερης απομίμησης Εγκογιάν: «Η τελευταία νύχτα του κόσμου»

Καλύτερου κιτς: «Pecker»

Καλύτερου υπερτιμημένου ονόματος: Τζόνι Γουότερς («Pecker»)

Καλύτερης νερόβραστης σούπας: «Κύματα αγάπης»

Καλύτερου ταλαιπωρημένου ονόματος: Σάντρα Μπούλοκ («Κύματα αγάπης»)

Καλύτερης ανυπαρξίας: «Ο ψίθυρος των αγγέλων»

Καλύτερης παρηγοριάς: Και αυτή η εβδομάδα θα περάσει
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16346P041</ED>
<ID>
ID:17602

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P04&aa=1</URL></REF>


Article

<CATEGORY>vin09</CATEGORY>

 <H5>Ξέφραγο αμπέλι
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΚΕΝΤΡΟ ΕΡΕΥΝΑΣ ΚΑΙ ΠΡΑΚΤΙΚΩΝ ΕΦΑΡΜΟΓΩΝ ΤΟΥ ΑΡΧΑΙΟΥ ΕΛΛΗΝΙΚΟΥ ΔΡΑΜΑΤΟΣ.
Η μετάφραση του αρχαίου ελληνικού δράματος σε όλες τις γλώσσες του
κόσμου. Πρακτικά συνεδρίου. Αθήνα 5-8 Οκτωβρίου 1995.
Επιμέλεια Έλενα Πατρικίου. Αθήνα, 1998. Σελ. 376.

Η μετάφραση του αρχαίου ελληνικού δράματος στην Ελλάδα είναι η κατ' εξοχήν
«περιοχή» του μεταφραστικού χώρου που έχει καταντήσει ξέφραγο αμπέλι. Ο
οποιοσδήποτε, πλέον, μπορεί να μεταφράσει αρχαία ελληνική τραγωδία και
κωμωδία. Έστω και αν δεν έχει τις στοιχειώδεις γνώσεις αρχαίας ελληνικής.
Μπορεί, όμως, να «διασκευάσει» μια προγενέστερη μετάφραση ­ ειδικά αν ο
μεταφραστής δεν βρίσκεται εν ζωή... ­ μπορεί να κάνει ένα συμπίλημα, ένα
«ανθολόγιο», ένα «παζλ» από λύσεις που έδωσαν προηγούμενοι μεταφραστές για το
ίδιο δράμα, μπορεί ακόμη και να μεταφράσει αρχαίο ελληνικό δράμα από...
αγγλική, γαλλική, γερμανική μετάφραση του δράματος. Το Κέντρο Έρευνας και
Πρακτικών Εφαρμογών του Αρχαίου Ελληνικού Δράματος «Δεσμοί», που ιδρύθηκε ­
από χρόνια ζητούμενο ­ το 1991, με βασικούς του στόχους «την καταγραφή, τη
μελέτη, την ανάπτυξη του προβληματισμού και την ανάδειξη των επιδράσεων του
αρχαίου ελληνικού δράματος στην παγκόσμια σκέψη και δημιουργία» και που
παλεύει να βρει οικονομικούς πόρους για να επιζήσει και να μη φυτοζωεί,
ασχολήθηκε με τα προβλήματα αυτά σε ένα συνέδριο που οργάνωσε το 1995 και στο
οποίο μετείχαν διακεκριμένοι μελετητές. Έλληνες και ξένοι. Από την Ιταλία ώς
τη Φινλανδία, από την Ισλανδία ώς την Ινδία, από τη Γεωργία ώς την Ταϊλάνδη,
από τις ΗΠΑ ώς την Αίγυπτο, από την Αλβανία ώς τη Ζάμπια, από την Πορτογαλία
ώς την Κίνα και τις Φιλιππίνες. Τα πρακτικά του συνεδρίου, με επιμέλεια της
Έλενας Πατρικίου, τυπώθηκαν τώρα σε τόμο, με τις εισηγήσεις στην πρωτότυπη
γλώσσα που εκφωνήθηκαν αλλά και με περίληψή τους στα ελληνικά.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16346P042</ED>
<ID>
ID:17650

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P04&aa=2</URL></REF>


Article

<CATEGORY>vin09</CATEGORY>

 <H5>Κριτικό γκέτο;
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Τον τελευταίο καιρό όλο και πληθαίνουν οι καταγγελίες και τα παράπονα ότι
ορισμένες θεατρικές επιχειρήσεις δυσχεραίνουν έως ουσιαστικής απαγόρευσης την
είσοδο των κριτικών στις παραστάσεις τους. Ακόμη και όταν οι συνάδελφοι
επιδείξουν την επίσημη και έγγραφη διαπίστευσή τους ως τακτικών κριτικών της
εφημερίδας ή του περιοδικού στο οποίο ασκούν το επάγγελμά τους (είδατε, δεν
λέω λειτούργημα, μπας και εισπράξω χλεύη, μ' όλο που τον χαρακτηρισμό
λειτούργημα τον κέρδισαν από επίσημα χείλη οι σκυλάδες και οι σκυλούδες).
Πράγματι, δεν αντιλαμβάνομαι αυτή τη συμπεριφορά που ανατρέπει παλιότερες
ευγενέστερες σχέσεις ανάμεσα στους δημιουργούς και τους κριτικούς. Εξάλλου κι
αν ακόμη η επιχείρηση έχει τη βλακώδη εντύπωση πως η πιθανή αρνητική κριτική
θα έχει επιπτώσεις στο ταμείο (και με την αγενέστατη ενέργειά της από την άλλη
ρισκάρει την απουσία μιας πιθανής θετικής), δεν νομίζω πως δικαιούται να
στερεί τους καλλιτέχνες, σκηνοθέτες, ηθοποιούς, μεταφραστές από μια κρίση που
θα είναι στο μέλλον ένα από τα στοιχεία που θα ερευνήσει η επιστήμη της
θεατρολογίας για να καταγράψει τα θεατρικά δρώμενα και εν τέλει την ιστορία
του θεάτρου. Η ιστορία του θεάτρου τεκμηριώνεται με κριτικές, κακά τα ψέματα,
και μόνο ο κριτικός πλουραλισμός, ο συμψηφισμός θετικών και αρνητικών κρίσεων,
οι διασταυρώσεις θα συγκροτήσουν στο μέλλον τη δίκαιη κρίση. Η συμπεριφορά
κάποιων επιχειρηματιών θαρρώ πως αποτελεί πνευματικό ρατσισμό.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16346P051</ED>
<ID>
ID:17603

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P05&aa=1</URL></REF>


Article

<CATEGORY>vin09</CATEGORY>

 <H5>Ο ΣΤΑΘΗΣ (ΣΤΑΥΡΟΠΟΥΛΟΣ) ΕΚΘΕΤΕΙ ΤΑ «ΧΑΡΤΙΝΑ ΦΥΛΑΚΤΑ» ΤΟΥ
</H5><H5></H5><H2>«Η γελοιογραφία είναι ένα ξωτικό»
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Υπάρχει μια «εικαστικότητα» στο καθημερινό πολιτικό σκίτσο του Στάθη
(Σταυρόπουλου), του καταξιωμένου και βραβευμένου γελοιογράφου. Αυτήν, που
μένει σαν άρωμα και σαν ηχώ όταν έχουμε ξεχάσει το κείμενο και τη λεζάντα,
επιχειρεί να ανιχνεύσει η έκθεση «Χάρτινα φυλακτά» που εγκαινιάζεται τη
Δευτέρα στον «Αστρολάβο» (Ξανθίππου 11, Δεξαμενή).
</H3>
Χωρίς λόγια, τα σκίτσα του Στάθη διηγούνται ιστορίες ολόκληρες. Σαν τα παραμύθια

Ογδόντα έξι γελοιογραφίες και σκίτσα ­ μαυρόασπρα με το πενάκι και έγχρωμα με
τις τέμπερες και την ακουαρέλα, έχουν αποσπασθεί από τα έντυπα όπου
πρωτοδημοσιεύθηκαν και προβάλλονται ως αυτοτελή έργα. 
Ο τρόπος που χρησιμοποιεί ο Στάθης τα χρώματα, τον ορίζοντα, τους όγκους, η
καλή σχέση που έχουν τα σκίτσα και οι γελοιογραφίες του με τον χώρο, είναι
ζωγραφικά. Το βιογραφικό του (Πολιτικές Επιστήμες στην Πάντειο και σκηνοθεσία
κινηματογράφου στου Σταυράκου) δεν δείχνουν σπουδές ζωγραφικής. Είναι ένας
αυτοδίδακτος, που «ζωγράφιζε» από πιτσιρικάς ­ αγαπημένη λέξη του ­ εκεί κοντά
στον Πύργο της Ηλείας όπου γεννήθηκε και μεγάλωσε. Ένας «ανήσυχος» που πέρασε
από δεκαοκτώ διαφορετικά επαγγέλματα ­ από οικοδόμος και πλασιέ μέχρι
καθαριστής χαλιών. Ένας «ευαίσθητος» ­ μιλάμε για την παλλόμενη γραμμή του
σκίτσου του ­ εικονοπλάστης, λάτρης της Ιστορίας, πληθωρικός, μαχητικός και
ενίοτε διδακτικός στα κείμενά του. Ένας άγρυπνος πολιτικοποιημένος και
αιχμηρός «φρουρός» στο σκίτσο, τη σκέψη και τη γλώσσα του, που γίνεται
καλύτερος όταν «γράφει» χωρίς λόγια.

Ο Στάθης μάς φάνηκε κάπως απροετοίμαστος να απαντήσει στο ερώτημα «Τι ρόλο
παίζει το τοπίο της Ηλείας στο έργο σας;». Όχι για πολύ, όμως. Από τον
«Αλφειό», το περιοδικό-γέφυρα επικοινωνίας με την ιδιαίτερη πατρίδα του, με το
οποίο συνεργάζεται σε ένα πνεύμα αναζήτησης του ωραίου και του καλού, η
κουβέντα περνά στον άλλον Αλφειό. 
«Η Ηλεία έχει χαμηλούς λόφους πριν φθάσεις στα ψηλά βουνά, έχει ωραίους
κάμπους πριν φθάσεις στη θάλασσα. Έχει όλα τα χρώματα του πράσινου, την πιο
πυκνή χλωρίδα στην Ελλάδα, μετά το Πήλιο. Δεν είναι τυχαίο ότι εκεί έγιναν οι
Ολυμπιακοί Αγώνες. Αυτός ο τόπος έχει την αρμονία. Αυτά όμως τα ανακάλυψα
πρωθύστερα, φθάνοντας στην Αθήνα φοιτητής. Τα παιδικά βιώματα έγιναν κανόνες
στη ζωγραφική μου.

»Για τη σχέση μου με την Ιστορία, εν αρχή ήταν τα παραμύθια και οι αφηγήσεις
των ανθρώπων, μια τέχνη που άνθιζε στο παραγώνι εκείνη την εποχή, πριν από την
τηλεόραση. Μετά ήρθαν τα κλασικά εικονογραφημένα και τα περιοδικά, που άνοιξαν
τον δρόμο στα πρώτα διαβάσματα και στις ιστορίες από την Ιστορία. Χωρίς να το
καταλάβω έγινα ένας ιστορικός ερασιτέχνης και μελετητής, ένας σχολιαστής των
ωραίων κειμένων. Πάλι περνώντας τα χρόνια και πάλι πρωθύστερα ένιωσα την αξία
του πράγματος όταν ένιωσα τους ανθρώπους να αιχμαλωτίζονται σ' έναν ψεύτικο
παρόντα χρόνο από τη χυδαιότητα του μεταμοντέρνου και του «τέλους της
Ιστορίας» σ' έναν ψεύτικο παρόντα χρόνο χωρίς προηγούμενο, χωρίς ζεστασιά και
συνεπώς χωρίς μέλλον, δηλαδή χωρίς αναζήτηση και όνειρα».

Από την εποχή της θητείας του στην Αριστερά, ο Στάθης υποστήριζε ότι είναι
λάθος να παραμερίζεται η ελληνική παράδοση και ότι η ελληνική Γραμματεία θα
ενίσχυε τη μαρξιστική αντίληψη.

«Διαβάζοντας» ­ θα πει ­ «ένιωσα ότι το ελληνη-ρωμαϊκό σχήμα σκέψης διαπνέει
τόσο πολύ τα σύγχρονα πράγματα, που αν δεν το ξέρεις, δεν έχεις το κλειδί για
να τα καταλάβεις. Και δυστυχώς υπάρχει έλλειμμα ανθρωπιστικών σπουδών, με
αποτέλεσμα οι άνθρωποι που βγαίνουν από τα σχολεία να είναι μονοσήμαντοι,
ανίκανοι να καταλάβουν τους μηχανισμούς».

­ Πώς γίνεται κανείς σκιτσογράφος; 
«Το πρώτο που κάνει ο σκιτσογράφος είναι να αναζητεί αυτούς τους μηχανισμούς.
Οι τρόποι είναι διάφοροι ­ από τη σάτιρα έως την ανάλυση. Αυτά όμως αφορούν
τον τρόπο και όχι τον σκοπό. Ο σκοπός των σκιτσογράφων είναι να βρουν τον
χαμένο θησαυρό και ο τρόπος που θα τον παραστήσουν είναι το εύρημα. Ανεξάρτητα
από την Ιστορία υπάρχει μία ενότητα αφήγησης και γεγονότων. Έτσι, στη
σκιτσογραφία υπάρχει ένα διαρκές θέατρο που δεν αναπαριστά τι γίνεται, αλλά
φωτίζει. Η σκιτσογραφία είναι φακός, όχι κάτοπτρο.

«Ο σκοπός της γελοιογραφίας είναι να βρει τον κρυμμένο θησαυρό και ο τρόπος
που θα τον παραστήσει είναι το εύρημα, η σάτιρα», λέει ο Στάθης (Σταυρόπουλος)

»Σουρεαλιστική καθώς είναι η σκιτσογραφία, μπορεί να ανακατώσει τον χρόνο, να
ταξιδεύει στον χρόνο για να πει αυτό που θέλει να πει.

»Δεν είναι, λοιπόν, μόνο θέμα Ιστορίας, αλλά είναι θέμα καθημερινότητας από το
γκροτέσκο της καθημερινότητας έως την ποίησή της.

»Είναι θέμα επικοινωνίας, θέμα επεξεργασίας των βιωμάτων ­ και η σκιτσογραφία,
είναι μια αλληλογραφία με τον κόσμο. Η γελοιογραφία είναι πάντα σύγχρονη,
επίκαιρη, ακόμα και όταν η επικαιρότητα ή η διαχρονικότητά της κρίνεται πολύ
μετά. Δεν κάνεις γελοιογραφία απλώς για να μείνει. Κι αν μείνει, είναι τυχαίο,
γιατί η γελοιογραφία πεθαίνει μαζί με την εφημερίδα κάθε ημέρα. Αυτό που ζει,
αυτό που αφήνει είναι τα ίχνη μιας αφήγησης. Από γελοιογραφία σε γελοιογραφία,
από μέρα σε μέρα. Μια χάρτινη ραψωδία!»

Την αναλύεις, την ομορφαίνεις σιγά σιγά σαν τον γλύπτη. Υπάρχουν κανόνες ­ το
«λακωνίζειν», το να είναι ευσύνοπτη, το να μιλάει στον κόσμο και να έχει κάτι
να πει. Να λέει λίγα που λένε πολλά. Ακόμα και η διάταξη των λέξεων και των
συλλαβών παίζει ρόλο. 
«Δουλεύω πολλές ώρες ­ με παρασύρει! Είναι σαν να μου λέει "φτιάξε μου αυτό
για να είμαι πιο όμορφη, για να αφήσω όταν φύγω μια γεύση, ένα χρώμα, ένα άρωμα".

Η γελοιογραφία είναι ένα ξωτικό!»

­ Κι όμως, παρά τον εφήμερο χαρακτήρα της, φιλοδοξία
κάθε γελοιογραφίας είναι να μείνει για πάντα. Όπως η ζωγραφική.

«Είναι ένα όνειρό μου, μερικά από τα καλύτερα κομμάτια μου να τα δουλέψω
κάποτε με τρόπο ζωγραφικό, να τους δώσω διαστάσεις που φεύγουν από το σκίτσο
και τους δίνουν την υφή της ζωγραφικής».

­ Ασκείσθε στην πολιτική γελοιογραφία, αλλά έχετε κάνει και κόμικ.

«Είμαι πολιτικός γελοιογράφος, είμαι πολιτικό ον, θεωρώ την πολιτική ως την
υψηλοτέρα των τεχνών και το να είσαι πολιτικό ον, ως το ανώτερο επίπεδο του
πολίτη, όπως πιστεύω ότι η γελοιογραφία χωρίς λόγια είναι επίσης βαθύτατα
πολιτικοποιημένη ή βαθύτατα ποιητική. Το κόμικ θα το έβλεπα ως πολιτική
φιλοσοφία και ως ποίηση, πράγματα που τα βρίσκεις στον Αστερίξ και τον
Τεν-Τεν, αλλά δεν τα βρίσκεις στα βάρβαρα αμερικανικά κόμικ ή σε κάτι
φτηνιάρικες παραλλαγές, που αν δεν περιέχουν βία, ναρκωτικά και παράδοξο σεξ,
δεν αισθάνονται αξιοπρεπή».

­ Τι γνώμη έχετε για την ελληνική παράδοση στη γελοιογραφία;

«Εχουμε μια θαυμαστή παράδοση μεγάλων γελοιογράφων. Δεν είναι τυχαίο που το
πρώτο που κοιτάμε στην εφημερίδα είναι η γελοιογραφία, παρότι ζούμε την εποχή
της τηλεόρασης. Αυτό συμβαίνει γιατί ο γελοιογράφος έχει αμεσότητα σε σχέση με
τον αναγνώστη. Είναι ο δικός του άνθρωπος, που δεν του λέει ψέματα, τον
σέβεται, τον αγαπάει, τον κρίνει φιλικά».

­ Και το στοίχημα να κατακτήσουμε την αιωνιότητα;

«Μόνον ως ηχόχρωμα. Δεν μνημειωνόμαστε. Ό, τι μένει από μας, είναι στα βιβλία
μας, στα αρχεία των ειδικών και των φίλων της γελοιογραφίας η χαρά μας είναι
να κατακτήσουμε μια θέση στο ιδιαίτερο, μικρό πάνθεον των "λίγων που είμαστε
πάντα" ­ λίγων και ευάριθμων αλλά διαρκώς παρόντων...»
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16346P061</ED>
<ID>
ID:17604

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P06&aa=1</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Σίριαλ ποιότητας, αλλά...
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Η χειμερινή τηλεοπτική σεζόν 1998-'99 που διανύουμε είναι, αναμφίβολα, μία από
τις καλύτερες στην ιστορία των ελληνικών ΜΜΕ. Και αυτή η εξαιρετική διαπίστωση
προκύπτει, κυρίως, από την ποιότητα των προσφερόμενων σίριαλ. Με κορωνίδα την
υπέροχη «Αίθουσα του θρόνου». Σειρά που έγινε αντικείμενο μελέτης σε δύο
τμήματα Α' Λυκείου και σε δύο Β' Λυκείου!
</H3>
Στη μακρόχρονη πορεία της η στήλη αυτή ουδέποτε είχε ασχοληθεί με τις
επιστολές που λαμβάνει από αναγνώστες. Σήμερα, όμως, θα σταθούμε στο γράμμα
της κ. Ζωής Πολίτου, γιατί δεν είναι μόνο προσωπικό αλλά έχει γενικότερο
ενδιαφέρον. Προηγουμένως πρέπει, βέβαια, να ευχαριστήσουμε την αναγνώστρια,
αφού θεωρεί «στολίδι» αυτή τη γωνίτσα της εφημερίδας «στον αδηφάγο χώρο των
μαζικών μέσων επικοινωνίας».

Η κ. Ζωή Πολίτου, γράφει ότι είναι 28 ετών και καθηγήτρια Ελληνικής Φιλολογίας
με «ειδίκευση σε Media Education». Εν συνεχεία εξηγεί ότι σε δύο τμήματα Α'
Λυκείου και δύο Β' Λυκείου όπου διδάσκει «πυρήνας του δεύτερου μέρους των
μαθημάτων μας είναι η μελέτη και ανάλυση λογοτεχνικών, θεατρικών,
κινηματογραφικών, τηλεοπτικών και μουσικών δημιουργιών και είναι μία ευτυχής
συγκυρία όταν μπορούμε να συνδυάσουμε αυτές τις μορφές επικοινωνίας, όπως
παραδείγματος χάρη με την παρακολούθηση μιας θεατρικής παράστασης, παράλληλα
με τη μελέτη του θεατρικού έργου στο οποίο είναι βασισμένη.

Αυτήν την περίοδο, αυτή η συγκριτική διδασκαλία-σπουδή πεζού και τηλεοπτικού
-κινηματογραφικού λόγου γίνεται κατ' απαίτηση των παιδιών και προς μεγάλη
ευχαρίστησή μου πάνω στην εκπληκτική τηλεοπτική σειρά "Η αίθουσα του θρόνου"
και το ομώνυμο κλασικό αριστούργημα του ακαδημαϊκού Τάσου Αθανασιάδη, πάνω στο
οποίο βασίστηκε. Θα ήθελα κατά συνέπεια να σας δώσω εκ μέρους και των μαθητών
μου θερμά συγχαρητήρια για τις πολύ καλές κριτικές που έχετε γράψει έως τώρα
για αυτή τη συγκλονιστική και ­ επιτρέψτε μου ­ ασύγκριτη και μοναδική σειρά
για τα δεδομένα της τηλεόρασης.

Δυσαρέσκεια

Παράλληλα, όμως, θέλω να μεταφέρω τη δυσαρέσκεια όλων μας για τον όχι και τόσο
εύστοχο προγραμματισμό της. Είναι άδικο για ένα τέτοιο δημιούργημα, που ανήκει
στη θεματική κατηγορία των δραματικών σειρών, να βρίσκεται απέναντι σε μία
κωμωδία (είδος προγράμματος που, όπως όλοι γνωρίζουμε, προτιμά η μάζα), που
άλλωστε έχει ένα κοινό από την προηγούμενη σεζόν. Άλλωστε, νομίζω ότι είναι η
μοναδική σειρά του καναλιού, που βρίσκεται απέναντι σε πρόγραμμα άλλου ύφους
και είδους. Το θεωρούμε άνιση μεταχείριση και, όπως ανέφερε ένας μαθητής μου,
"Είναι σαν να θέλουν να "δολοφονήσουν" την καλύτερη σειρά τους". Εμείς την
παρακολουθούμε με πάθος και πίστη έτσι κι αλλιώς, αλλά γνωρίζω ότι υπάρχουν
και άλλοι που θέλουν να την παρακολουθούν και ο συγκεκριμένος προγραμματισμός,
για διάφορους λόγους, τους εμποδίζει.

Ας μη γελιόμαστε, υπάρχει μια έλλειψη αισθητικών κριτηρίων από το ελληνικό
κοινό και αυτό έχει να κάνει με πολλά θέματα, που ξεκινούν από την οικογένεια,
την εκπαίδευση, την προσωπική εκτίμηση και αξιοπρέπεια, τον σεβασμό στην
κοινωνία κ.λπ. Υπάρχει, όμως, θέληση και ένα θετικό κύμα, που αν υποστηριχθεί
και προαχθεί από τα Μέσα Μαζικής Ενημέρωσης, η ψυχαγωγία και μαζί οι
προτιμήσεις του κοινού θα βελτιώνονται ποιοτικά για το καλό όλων μας...

Αδικία

Εύχομαι να σημειώσετε στη στήλη σας αυτή την αδικία που πραγματοποιείται εις
βάρος αυτής της σειράς, για να το έχουν υπ' όψιν τους οι αρμόδιοι του
καναλιού... Είναι μια παράκληση, που είναι και παράκληση νέων παιδιών»...

Πραγματικά απέναντι από την υπέροχη «Αίθουσα του θρόνου» (Mega) υπάρχουν στον
Antenna η ευφυέστατη καλτ σειρά «Εγκλήματα» και η σπαρταριστή λαϊκή σάτιρα
«Και οι παντρεμένοι έχουν ψυχή»! Δηλαδή πριν ακόμη αρχίσει το άριστα
μεταφερμένο στη μικρή οθόνη μυθιστόρημα του Τάσου Αθανασιάδη «Η αίθουσα του
θρόνου», έχει μπλοκαριστεί ήδη το τηλεοπτικό κοινό από τον Antenna, ο οποίος
εν συνεχεία χωρίς ανάσα παρουσιάζει, ατάκα, την ξεκαρδιστική κωμωδία «Και οι
παντρεμένοι έχουν ψυχή».

Το ίδιο γίνεται και με άλλες ενδιαφέρουσες εκπομπές. Η θαυμάσια κομεντί του
Mega «Βίος ανθόσπαρτος» έχει απέναντι, στον Antenna, τη χαριτωμένη «Νταντά για
όλες τις δουλειές», ενώ η ευφάνταστη, πρωτότυπη αστυνομική σειρά «Νυχτερινό
δελτίο» του Πάνου Κοκκινόπουλου (σ.σ.: με εντυπωσιακή φιλμική γραφή) στην ΕΤ1
παλεύει με τον «Μεγάλο θυμό» του Mega. Συμπέρασμα; Η σεζόν που διανύουμε
είναι, πράγματι, από τις καλύτερες στην ιστορία της ελληνικής τηλεόρασης, αλλά
οι θεατές δεν μπορούν να την απολαύσουν...
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16346P071</ED>
<ID>
ID:17605

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P07&aa=1</URL></REF>


Article

<CATEGORY>vin09</CATEGORY>

 <H2>Μοριοδότηση ραδιοσταθμών για τις άδειες
</H2>
Μετά τις 25 Ιανουαρίου θα αρχίσει από το Εθνικό Συμβούλιο Ραδιοτηλεόρασης η
διαδικασία μοριοδότησης των ραδιοφωνικών σταθμών Αττικής, για τη χορήγηση των
αδειών λειτουργίας τους, ενώ το ΕΣΡ θα εξετάσει και τον φάκελο της Multichoice
­ που διαβιβάστηκε από το υπουργείο Τύπου στο Συμβούλιο ­ για την ψηφιακή τηλεόραση.

Ο υπουργός Τύπου και ΜΜΕ Δημήτρης Ρέππας, που παρευρέθη χθες στην κοπή της
πίτας του ΕΣΡ, είπε ότι το ραδιοτηλεοπτικό τοπίο τελεί πλέον υπό καθεστώς
νομιμότητας, ενώ στάθηκε τυχερός, αφού το ένα φλουρί το κέρδισε ο ίδιος και το
άλλο (έκοψαν δύο βασιλόπιτες) έπεσε στον Χριστό και την Παναγία. Το κλίμα
πάντως ήταν πολύ ευχάριστο, επειδή έγιναν οι πολυπόθητες προσλήψεις
ειδικευμένου προσωπικού στο ΕΣΡ, οι πέντε για το έλεγχο των αιτήσεων και οι
δύο για τους κώδικες δεοντολογίας.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16346P072</ED>
<ID>
ID:17651

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P07&aa=2</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Μία ζωντανή σύνδεση κάθε δύο μέρες την χρειαζόμαστε. Πότε για τα ξαφνικά
γεγονότα, μια φωτιά σε έναν ουρανοξύστη για παράδειγμα, πότε για τα
καθιερωμένα πλέον πλάνα από τις μαθητικές πορείες, εμπλουτισμένα με άτακτες
δραστηριότητες παρεισφρεόντων στοιχείων. Έζωσε το κέντρο με τις κάμερές του
λοιπόν ο Skai και το πέτυχε το πλάνο που θα του βγάλει δουλειά για μέρες:
παρέσυρε τον ηλικιωμένο ο κάδος των απορριμμάτων, έπεσε εκείνος κάτω, πήγε να
τον βοηθήσει ο κρανοφόρος νεαρός, έσκασε δίπλα ένα δακρυγόνο, ξεκίνησαν τα
ηθικοδιδασκαλικά σχόλια του παρουσιαστή. Μέχρι την επόμενη πορεία

* Ένας Ρώσος και ένας Ιταλός, μουσικοί και οι δύο του κλασικού ρεπερτορίου,
βρέθηκαν στα Τρίκαλα στις αρχές του '30. Και το πεπρωμένο θέλησε αυτοί οι δύο
να συναντηθούν με τον Βασίλη Τσιτσάνη και να τον μυήσουν στην αρμονία
της συμφωνικής μουσικής, αποκάλυψε στο χθεσινό αφιέρωμα τού «Όπως μας αρέσει»
ο στιχουργός και συντοπίτης του Τσιτσάνη, Κώστας Βίρβος. Στη συνέχεια
του αφιερώματος, ο δημοσιογράφος Πάνος Γεραμάνης στάθηκε στο παράπονο
του Τσιτσάνη για την αδιαφορία της Πολιτείας να ασχοληθεί με το έργο του, όπως
το είχε ο ίδιος εκφράσει σε συνέντευξή του στον Γ. Κ.
Πηλιχό. Και ενδεικτικά ανέφερε τη σημασία που είχε για την ιστορία του
ρεμπέτικου το κεφάλαιο Βασίλης Τσιτσάνης, τονίζοντας τη συμμετοχή της Ιταλίδας
σοπράνο ­ και για ένα διάστημα δασκάλας και της Μαρίας Κάλλας ­
Ελβίρας Ντεϊ Ιντάλγκο σε έναν δίσκο του Τσιτσάνη το 1937 με το τραγούδι
«Μαντίλι χρυσοκέντητο».

* Μεταμεσονύχτιο αφιέρωμα του Mega στη σοπράνο Έμα Σάπλιν και μία από
τις ερωτήσεις που της απηύθυναν σχετιζόταν με τους καλλιτέχνες που την
επηρέασαν και την ενέπνευσαν. Ανέφερε, λοιπόν, εκείνη ανάμεσα σε άλλες την
Έλα Φιτζέραλντ και την Κρίστα Λούντβιχ. Μόνο που στη μετάφραση
των λεγομένων της η μέτζο σοπράνο, που το κοινό την έχει απολαύσει δύο φορές
στο Μέγαρο Μουσικής και στο παρελθόν στο Ηρώδειο, «αντικαταστάθηκε» από την
Κρίστα Λούτι. Ποια είναι αυτή; Καμία. Ο μεταφραστής την επινόησε.

* «Υπόθεση Καρλίτο», προσφορά του Star στους θεατές του και ο Αλ
Πατσίνο στον ρόλο ενός ακόμη ακέραιου άνδρα. Αν και γκάνγκστερ, ο
Καρλίτο του διακρινόταν για τα προτερήματα του αρσενικού ιδεώδους:
θάρρος, δύναμη, αφοσίωση και αγάπη. Ο Καρλίτο γνώριζε τα όριά του, ο Αλ
Πατσίνο εμπιστευόταν το ένστικτό του και ο Μπράιαν ντε Πάλμα έστησε τον
ανδριάντα τους με επιγραφή τη θλιβερή κατάληξη της ταινίας: κανείς δεν
ξεφεύγει από το παρελθόν του.

* Η δική μας κρατική τηλεόραση αναβαθμίζει την τηλεόραση της Αλβανίας. Τίνι
τρόπω; Με ντοκιμαντέρ. Αφού από αυτά διαθέτει πλούσιο αρχείο. Η ΕΤ3 προμήθευσε
και την αλβανική τηλεόραση με ντοκιμαντέρ που αναφέρονται στην Πιερία, τη
Θεσσαλονίκη, τη Χαλκιδική, τις Σέρρες, τη Βεργίνα, την Πέλλα και το Δίον. Οι
εκπομπές θα μεταδίδονται κάθε Πέμπτη απόγευμα, με κείμενα του Γρηγόρη
Γκλίνου, αφήγηση της Μαρίας Κουφοπούλου και σκηνοθεσία του
Κάντερ Μπαξ.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16346P073</ED>
<ID>
ID:17687

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P07&aa=3</URL></REF>


Article

<CATEGORY>vin15</CATEGORY>

 <H5>Καπνός η... καθημερινότητα
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΚΟΙΝΩΝΙΚΟ ΔΡΑΜΑ ΜΕ ΑΠΛΟΥΣ ΑΝΘΡΩΠΟΥΣ ΚΑΙ ΤΑ ΠΡΟΒΛΗΜΑΤΑ ΤΟΥΣ
</H3>
Βαρυφορτωμένο με καλές ταινίες το πρόγραμμα των καναλιών και πολύ... «καπνό»
από ανθρώπινα πάθη στο πλάνο τους.

Ο Γουέιν Γουάνγκ γύρισε το '95 τον «Καπνό», σε σενάριο του διάσημου συγγραφέα
Πολ Όστερ, με τους Χάρβεϊ Καϊτέλ και Γουίλιαμ Χαρτ, ενώ το εγχώριο «Συνοικία
το όνειρο» του Αλέκου Αλεξανδράκη έχει γράψει τη δική του ιστορία στο ελληνικό
σινεμά. Εκτός από «Βίαιοι, βρώμικοι και κακοί» είναι και αδίστακτοι οι ήρωες
της μαύρης κωμωδίας του Ετόρε Σκόλα με τον Νίνο Μανφρέντι, ενώ «Το κοράκι» του
Άλεξ Πρόγιας προκάλεσε και τον θάνατο του πρωταγωνιστή του Μπάρντον Λι στη
διάρκεια των γυρισμάτων! Για να ξαλαφρώσουμε, η τσέχικη σάτιρα «Παγιδευμένοι
κορυδαλλοί» είναι ό,τι πρέπει, δίχως να παραβλέπουμε την «Κλειστή στροφή» του
Νίκου Γραμματικού που φαίνεται να έχει ανοιχτά τα μάτια του στη σύγχρονη
ελληνική κοινωνία.

Πιο αναλυτικά, μεταξύ των ταινιών που προγραμματίζουν να δείξουν σήμερα τα
κανάλια, είναι και οι πιο κάτω:

«Ο άνθρωπος ρολόι»

15.45 Mega. Απολαυστικός ο Νίκος Σταυρίδης ­ '72 ­ ως ρολογάς
που ρυθμίζει τη ζωή της οικογένειάς του με την ακρίβεια των δεικτών του
ρολογιού. (Διάρκεια: 90') **

«Της κακομοίρας»

18.00 Star. Δεν προλαβαίνεις να γελάς με τις κόντρες του Κώστα
Χατζηχρήστου ­ ίσως στην καλύτερη κινηματογραφική του εμφάνιση ­ με τον Κώστα
Δούκα, τον μπακάλη-αφεντικό του. Του Ντίνου Κατσουρίδη. Φάρσα του '63 που δεν
λέει να γεράσει. (Διάρκεια: 81') **

«Συνοικία το όνειρο»

22.45 ΕΤ1. «Προοδευτικό» κοινωνικό δράμα ­ '61 ­ που στις μέρες
μας θα μπορούσε κάλλιστα να είναι «ντοκιμαντέρ» γύρω από τη ζωή στις αρχές του
'60, στον τόπο μας. Ο Αλέκος Αλεξανδράκης σκηνοθετεί ­ σενάριο του ποιητή
Τάσου Λειβαδίτη και του συγγραφέα Κώστα Κοτζιά ­ τη ζωή των ανθρώπων μιας
αθηναϊκής φτωχογειτονιάς. Μουσική Μίκη Θεοδωράκη, με τους Αλίκη Γεωργούλη,
Αλέκο Αλεξανδράκη, Μάνο Κατράκη, Σαπφώ Νοταρά. ***

«Κλειστή στροφή»

23.00 ΝΕΤ. Η αδιέξοδη ερωτική σχέση ενός κλέφτη αυτοκινήτων με
μια μοναχική γυναίκα. Ταινία ­ '91 ­ του Νίκου Γραμματικού, που δεν έχει καμιά
σχέση με όλα τα τηλεοπτικά ρεπορτάζ α λα ριάλιτι σόου γύρω από παρόμοια
θέματα. Με τους Μηνά Χατζησάββα, Αλεξάνδρα Σακελλαροπούλου, Γιώργο Νινιό.
(Διάρκεια: 85') ***

«Το κοράκι»

23.00 Mega (The crow). Σε κόμικ του Τζέιμς Ο' Μπορ βασίζει τη
σεναριακή ιδέα και «αντίληψή» του αυτό το θρίλερ ­ '93 ­ του Άλεξ Πρόγιας. Ένα
κοράκι «οδηγεί» στη ζωή την ψυχή ενός ροκ τραγουδιστή για να πάρει εκδίκηση.
Με τον Άλεξ Πρόγιας. (Διάρκεια: 97') **

«Δύο καουμπόηδες στη Νέα Υόρκη»

23.00 Star (The cowboy way). Κωμωδία ­ '94 ­ με δυο καουμπόηδες
του Νιου Μέξικο, οι οποίοι φθάνουν στη ζούγκλα της Νέας Υόρκης. Φάρσα με τους
Γούντι Χάρελσον, Κίφερ Σάδερλαντ. (Διάρκεια: 102') **

«Βίαιοι, βρώμικοι και κακοί»

24.00 Seven Χ (Brutti, sporch e cattivi). Η πέμπτη ταινία ­ '76
­ του Ετόρε Σκόλα, μια μακάβρια και σκληρή φάρσα. Το λούμπεν προλεταριάτο της
Ρώμης στη δεκαετία του '70. Με τους Νίνο Μανφρέντι ­ έξοχος ­ Μαριάτζελα
Μιλάτο. (Διάρκεια: 115) ***

«Το στοίχημα»

00.40 Antenna (Gentleman's bet). Ερωτικές εξυπνάδες ανδρών σε...
πρώτη τηλεοπτική μετάδοση. Του Τζον Σμιθ.

(Διάρκεια: 92') *

«Παγιδευμένοι κορυδαλλοί»

01.00 ΕΤ3. Τσέχικη κοινωνική σάτιρα ­ '69 ­ του Γίρι Μένζελ.
Σκληρή σάτιρα, όπου μια αποθήκη χρησιμεύει για τόπος αναμόρφωσης παλιών
«μπουρζουάδων» την εποχή της κυριαρχίας του «σοσιαλισμού». (Διάρκεια: 91') ***

«Καπνός»

«Καπνός» με εξομολογήσεις καθημερινών ανθρώπων, ανάμεσά τους κι αυτές των
Χάρβεϊ Καϊτέλ, Γουίλιαμ Χαρτ

01.15 Star (Smoke). Να που γίνονται και μικρές παραγωγές, εκτός
στούντιο, στο αμερικανικό σινεμά, οι οποίες στοχεύουν πιο πολύ στα απλά,
καθημερινά συναισθήματα «συνηθισμένων» ανθρώπων. Όλη η δράση εδώ εξελίσσεται
σε ένα καπνοπωλείο γειτονιάς με τον ιδιοκτήτη του και τους πελάτες. Απλότητα
και ουσία με τους Χάρβεϊ Καϊτέλ, Γουίλιαμ Χαρτ. Του Γουέιν Γουάνγκ. (Διάρκεια:
112') ***

«Η αμαρτία της σάρκας»

02.30 Antenna (Salt on our skin). Ερωτικά πάθη που βρίσκουν
μεγάλα... εμπόδια λόγω καταγωγής και διαφορετικής κοινωνικής προέλευσης. Του
Άντριου Μπίρκιν, με τους Γκρέτα Σκάκι, Βίνσεντ Ντ' Ονόφριο. (Διάρκεια: 106') **

«Το πλοίο των λαθρεμπόρων»

04.45 Antenna (Into the blue). Κωμωδία ­ '50 ­ με τις
ταλαιπωρίες που θα ζήσει ένας καλόκαρδος τύπος, ο οποίος επιβιβάζεται κρυφά σ'
ένα γιοτ. Του Χέρμπερτ Γουίλκοξ, με τον Μάικλ Γουάιλντινγκ. (Διάρκεια: 81') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16346P081</ED>
<ID>
ID:17619

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P08&aa=1</URL></REF>


Article

<CATEGORY>vin09</CATEGORY>

 <H2>Ρημάζει το σπίτι του Παναγή Βαλλιάνου
</H2>
Ο ανδριάντας του εθνικού ευεργέτη Παναγή Βαλλιάνου βρίσκεται μπροστά από την
Εθνική Βιβλιοθήκη, στην οδό Πανεπιστημίου, αφού με δικά του χρήματα, καθώς και
των αδελφών του, ανεγέρθηκε το κτίριο αυτό. Το σπίτι, όμως, όπου γεννήθηκε, το
1814, στις Κεραμιές της Κεφαλονιάς, έχει ερειπωθεί εγκαταλειμμένο στην τύχη
του και κινδυνεύει να καταρρεύσει, κτυπημένο από τους σεισμούς και τον χρόνο.
Η Νομαρχία Κεφαλονιάς ή το υπουργείο Πολιτισμού ή όποιος άλλος αρμόδιος φορέας
θα πρέπει να ενδιαφερθεί για να σωθεί το ιστορικό αυτό σπίτι, που σήμερα
ανήκει στους κληρονόμους του Π. Βαλλιάνου (ο εθνικός ευεργέτης πέθανε το 1902,
στο Λονδίνο).
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16346P121</ED>
<ID>
ID:17597

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P12&aa=1</URL></REF>


Article

<CATEGORY>vin09</CATEGORY>

 <H2>Για τη μουσική του Νίκου Ξυδάκη
</H2>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Πολύ θα ήθελα να αποδώσω με λόγια το αίσθημα της μουσικής του, να μπορέσω να
πω πως κουβαλάει τους απόηχους απ' την πατρίδα του το Κάιρο, κάτι ελαφρώς
ανατολίτικο αλλά και μεσογειακό συγχρόνως, κάτι αμιγώς ελληνικό αλλά και
λεβαντίνικο μαζί. Όμως, όσες φορές έχω προσπαθήσει, το κάνω με μισή καρδιά,
γνωρίζοντας πως πάντα κάτι περισσεύει απ' τα ονόματα και τους προσδιορισμούς.
Κι αυτό που περισσεύει είναι η μουσική ατμόσφαιρα.

Δεν χρειάζεται εδώ να πω πως πρόκειται για μια ατμόσφαιρα μοναδική, που δεν
μπορείς να την μπερδέψεις με καμιάν άλλην, δεν εντάσσεται σε κανένα
αναγνωρίσιμο είδος και την ξεχωρίζεις από την πρώτη κιόλας φράση της. Τα
τραγούδια της πολλές φορές μοιάζουν μεταξύ τους, πλέκονται το ένα με το άλλο,
όμως, κανένα δεν ξεφεύγει από τον ορίζοντά της, απ' αυτόν τον απαλό τόνο της
προσωπικής εξομολόγησης, το ύφος μιας μουσικής που είναι γραμμένη για να σου
ψιθυρίζει. Μια μουσική εξομολόγηση που επειδή ακριβώς υποτάσσεται στους
δρόμους της μουσικής δεν διασύρεται στην καθημερινή συνάφεια. Επειδή κοιτάει
κάπου έξω μακριά, βρίσκει τον πιο ενδόμυχο εαυτόν της, όπως σ' αυτό το
αριστούργημα του Σολωμού, το «Γράμμα στον κύριο Γεώργιο δε Ρώσση». Ή σ' αυτό
το τραγούδι πάνω στο «Ξύπνα πατέρα» του Βιζυηνού, που το άκουσα για πρώτη φορά
τις προάλλες στις «Γραμμές».

Γι' αυτό και τόσα χρόνια άκουγα με μισό αυτί όσους μιλούσαν για μονοτονία,
όσους έλεγαν πως ο Ξυδάκης όλο τα ίδια κάνει από το «Κάιρο-Ναύπλιο-Χαρτούμ»
και πέρα, λες και η τέχνη είναι θέμα συγκυριακό ή ζήτημα πρωτοτυπίας. Λες και
δεν είναι μονότονο το δημοτικό τραγούδι, η τζαζ, ή η συμφωνική μουσική όταν
φοβάσαι να τ' ακούσεις.

Κι αυτό που με γοητεύει ακόμη παραπάνω στον Ξυδάκη είναι που επιμένει να κάνει
μουσική σ' έναν κόσμο που μοιάζει να έχει βαρεθεί να κάνει μουσική. Γι' αυτό
ακριβώς, επειδή έχει βαρεθεί να κάνει μουσική, ψάχνει να κάνει τραγούδια,
επιτυχίες και διψάει για καλές φωνές ­ λες και η μουσική είναι ζήτημα καλλιφωνίας.

Όμως ο λόγος για τον οποίο γράφω αυτό το σημείωμα είναι επειδή τις προάλλες,
στις «Γραμμές», άκουσα για πρώτη φορά την καινούργια του δουλειά, τραγούδια
πάνω σε τρία ποιήματα του Βιζυηνού και άλλα τέσσερα ­ αν δεν κάνω λάθος ­ της
Σαπφούς σε νεοελληνική απόδοση Οδυσσέα Ελύτη.

Μουσική, πάνω σε λόγια δηλαδή που όσο κι αν σου εμπνέουν δέος ή θαυμασμό δεν
παύουν να σου φαίνονται πως είναι μακριά σου, πως ανήκουν σ' άλλους ανθρώπους
μιας άλλης εποχής. Δεν ξέρω τι περίμενα. Μπορεί κάποια αμήχανη προσπάθεια
διαφυγής από τα τετριμμένα με λίγες φιλολογικές αναφορές, μια λόγια αντίδραση
στην τρέχουσα ανοησία, ένα είδος μουσικού σνομπισμού εν πάση περιπτώσει
παιγμένου εκ του ασφαλούς.

Κι ακόμη προσπαθώ να καταλάβω πώς τα κατάφερε ο Ξυδάκης. Πώς δηλαδή κατάφερε
να κρατήσει τη διάσταση του δέους και του θαυμασμού ­ γιατί πώς να πιάσεις
Σαπφώ ή Βιζυηνό στο στόμα σου αν δεν τους σέβεσαι και λίγο; ­ και συγχρόνως να
τους κάνει δικούς του, και δικούς μας δηλαδή. Γιατί αυτό είναι τέχνη: να
μπορείς να αρπάξεις το αλλόκοτο, το ξένο και να το μεταμορφώσεις σε μια
χειραγωγήσιμη μορφή, να βρεις την οικειότητά σου μέσα από το ανοίκειο.

Αυτή είναι η ομορφιά της μουσικής του Ξυδάκη: είναι η δύναμη που κάνει τον
πατέρα του Βιζυηνού να ακούγεται σαν τον δικό μας τον πατέρα.

Ο Τάκης Θεοδωρόπουλος είναι συγγραφέας.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16346P131</ED>
<ID>
ID:17598

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P13&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ. / Ο πρίγκιπας της Αιγύπτου. Σάβ.-Κυρ. ώρα 4.50 μ.μ. μεταγλ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο μαγεμένος αυλός
(Κ.). 6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβ. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ. / Μουλάν. Σάβ.-Κυρ.: ώρα 5.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβ. Παρ.-Σάβ.: 4.40-6.50-9.00-11.00 μ.μ. και
μεταμεσονύκτια ώρα 01.00 π.μ. Κυρ.: 4.20-6.30-8.40-10.50 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
Παρ.-Σάβ.: 3.50-6.20 μ.μ., Κυρ.: 3.40-6.10 μ.μ. / Pecker. Παρ.-Σάβ.:
8.50-10.40 μ.μ. Κυρ.: 8.40-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
Παρ.-Σάβ.: 6.20-8.30-10.40 μ.μ. και μεταμεσονύκτια ώρα 01.00 π.μ. Κυρ.:
6.10-8.20-10.30 μ.μ. / Ο πρίγκιπας της Αιγύπτου. Παρ.-Κυρ. ώρα 4.20 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών. Παρ.-Σάβ.:
4.20-6.10-8.20-10.30 μ.μ. Κυρ.: 3.50-6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. Παρ.-Σάβ.:
4.20-6.30-8.40-10.50 μ.μ. και μεταμεσονύκτια ώρα 01.00 π.μ. Κυρ.:
4.10-6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 4. Οι άθλιοι. Παρ.-Σάβ.: 5.40-8.20 μ.μ., Κυρ.: 6.00
μ.μ. / Μαγικά φίλτρα. Παρ.-Σάβ.: 11.00 μ.μ., Κυρ.: 8.40-10.50 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Ο ψίθυρος των αγγέλων. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ. / Μουλάν.
Κυρ. ώρα 5.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.50-9.00-11.10 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Μαγικά φίλτρα. 8.45-10.45 μ.μ. / Το μαγικό σπαθί: Αναζητώντας το Κάμελοτ.
Παρ.-Κυρ. ώρα 5.30-7.00 μ.μ. μεταγλ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβ.
6.00-8.10-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.45 μ.μ. μεταγλ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ. μεταγλ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 6.15-8.15-10.15 μ.μ. /
Μουλάν. Σάβ.-Κυρ. ώρα 4.10 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ. / Σάβ.-Κυρ.: 4.20 μ.μ. Ο πρίγκιπας της Αιγύπτου.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτά
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η ζωή είναι ωραία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Κύματα αγάπης. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Κύματα αγάπης. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Κύματα αγάπης. 5.20-7.50-10.20 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ. Παρ.-Σάβ. και ώρα 00.30 π.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Από την άκρη της πόλης.
6.15-8.20-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Κύματα αγάπης.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Κύματα αγάπης. 6.20-8.40-11.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.30-8.35-10.40 μ.μ.

CINE CITY ERICSSON 2 (Dolby DTS). Ζωντανή μετάδοση: The Truman show.
6.10-8.20-10.30 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
7.00-9.00 μ.μ. / Halloween Η20 - Είκοσι χρόνια μετά. Κάθε μέρα ώρα 11.00 μ.μ.

CINE CITY ERICSSON 4 (Dolby DTS). Αλεξίσφαιροι ντετέκτιβς. 6.55-8.55-10.55 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. Παρ.-Σάβ.:
12.30-14.45-17.00-19.15-21.30-23.40-02.00. Κυρ.: 13.00-15.15-17.30-19.40-21.45.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. Παρ.-Σάβ.:
12.00-14.15-16.30-18.45-21.00-23.15-01.15. Κυρ.: 12.00-14.10-16.00-18.00-20.00-22.00.

VILLAGE CENTRE Αίθουσα 3. Pecker. 12.15-14.30-16.45-19.00-21.15-23.30-01.45.

VILLAGE CENTRE Αίθουσα 4. Θα σε βρω στον παράδεισο. Παρ.-Σάβ.:
18.00-20.30-23.00-01.30. Κυρ.: 17.45-20.15-22.45-01.15. / Ο πρίγκιπας της
Αιγύπτου. Παρ.-Σάβ.: 11.30-13.40-15.45. Κυρ.: 11.10-13.15-15.30.

VILLAGE CENTRE Αίθουσα 5. Μαγικά φίλτρα. Παρ.-Σάβ.: 11.45-17.15-22.30.
Κυρ.: 13.30-19.00. / Οι άθλιοι. Παρ.-Σάβ.: 14.30-19.45-01.00. Κυρ.: 16.15-21.30-00.15.

VILLAGE CENTRE Αίθουσα 6. Η διακριτική γοητεία των αρσενικών. Παρ.-Σάβ.:
18.15-20.20-22.45-00.50. Κυρ.: 17.45-20.00-22.15. / Μουλάν. Παρ.-Σάβ.:
11.45-14.00-16.15. Κυρ.: 11.45-13.45-15.45. / Ο γιατρός τρελάθηκε. Κυρ.: 00.30.

VILLAGE CENTRE Αίθουσα 7. Το μαγικό σπαθί: Αναζητώντας το Κάμελοτ. Παρ.-Κυρ.:
10.45-12.45-14.45-16.45. / Halloween - Είκοσι χρόνια μετά. Παρ.-Σάβ.:
18.45-20.45-22.45. Κυρ.: 18.40-20.30-22.30. / Studio 54. Παρ.-Σάβ.: 00.40. /
Snake eyes. Κυρ.: 00.50. 
VILLAGE CENTRE Αίθουσα 8. Ζωντανή μετάδοση: The Truman show. Παρ.-Σάβ.:
12.45-15.00-17.15-19.30-21.45-00.00-02.15. Κυρ.: 11.30-14.00-16.15-18.30-20.45-23.00-01.30.

VILLAGE CENTRE Αίθουσα 9. Κύματα αγάπης. Παρ.-Σάβ.:
11.00-13.30-16.00-18.30-21.15-23.50-02.15. Κυρ.: 13.15-15.45-18.15-20.50-23.15-01.40.

VILLAGE CENTRE Αίθουσα 10. Αλεξίσφαιροι ντετέκτιβς. Παρ.-Σάβ.:
13.00-15.30-17.45-20.00-22.10-00.15-02.30. Κυρ.: 12.30-14.50-17.00-19.15-21.30-23.45-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ. ώρα 5.00 μ.μ.
Κυρ. και ώρα 11.30 π.μ. μεταγλ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ. / Δίδυμοι μπελάδες. Παρ.-Κυρ. ώρα 4.20
μ.μ. Κυρ. και ώρα 11.30 π.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Ο ψίθυρος των αγγέλων. 6.30-8.35-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.40 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Ο
γητευτής των αλόγων. 7.10-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Pecker. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 5.50-8.00-10.20 μ.μ. / Σάββατο μεταμεσονύκτια ώρα 01.00
π.μ.: Il Ciclone.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.10-8.30-10.50 μ.μ. / Ο πρίγκιπας της Αιγύπτου. Παρ.-Κυρ. ώρα 4.15 μ.μ.
μεταγλ. / Il Ciclone. Σάβ.: ώρα 00.40 π.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβ.
6.00-8.10-10.30 μ.μ. / Το μαγικό σπαθί: Αναζητώντας το Κάμελοτ. Παρ.-Κυρ. ώρα
4.10 μ.μ. μεταγλ. / Ζωντανή μετάδοση: The Truman show. Σάβ. ώρα 00.30 π.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.30-8.40-10.50 μ.μ.
Σάβ.-Κυρ. και ώρα 4.30 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Κύματα αγάπης. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβ. 6.40-8.50-11.00 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20
μ.μ. / Μουλάν. Σάβ.-Κυρ. ώρα 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο ψίθυρος των
αγγέλων. 7.10-9.10-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Κύματα αγάπης.
6.20-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ. Παρ.-Κυρ. και ώρα 5.00 μ.μ.

ΠΑΛΑΣ (Παγκράτι ~ 7515.434, Dolby Stereo). Απρόσμενος έρωτας. 6.40-8.45-10.50
μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ. ώρα 11.30 π.μ. -
4.00 μ.μ. μεταγλ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ο ψίθυρος των αγγέλων. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Η διακριτική γοητεία των
αρσενικών. 6.30-8.30-10.30 μ.μ. / Μουλάν. Σάβ.-Κυρ. ώρα 4.40 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ. / Ο πρίγκιπας της Αιγύπτου. Σάβ.-Κυρ. ώρα
4.20 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Οι άθλιοι. 5.30-8.00-10.30 μ.μ. / Μουλάν. Σάβ.-Κυρ. ώρα 3.45 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Κύματα αγάπης. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 6.10-8.35-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ. Παρ.-Κυρ. και ώρα 4.15 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Οι άθλιοι. 5.30-8.00-10.30 μ.μ. /
Το μαγικό σπαθί: Αναζητώντας το Κάμελοτ. Σάβ.-Κυρ. ώρα 4.00 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Φάννυ και Αλέξανδρος.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η διακριτική γοητεία των αρσενικών.
5.40-8.00-10.20 μ.μ. / Μουλάν. Σάβ.-Κυρ. ώρα 4.10 μ.μ. μεταγλ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διακριτική γοητεία των αρσενικών. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Ο πρίγκιπας της
Αιγύπτου. 6.00-8.00 μ.μ. μεταγλ., 10.15 μ.μ. με υπότ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Snake eyes. 7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Ο γητευτής
των αλόγων. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Dr. Dolittle - Ο γιατρός
τρελάθηκε. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Dr. Dolittle - Ο γιατρός
τρελάθηκε. 5.30-7.30-9.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Snake eyes. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ. / Μουλάν. Σάβ.-Κυρ. ώρα 5.00 μ.μ., Κυρ. και ώρα 3.30 μ.μ. μεταγλ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. Παρ.-Κυρ. και ώρα 4.00 μ.μ.

ΚΑΣΤΕΛΛΑ (Οδός Παπαναστασίου 44, ~ 4226.908 Dolby SR DTS, Κλιματισμός). Snake
eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Απρόσμενος έρωτας. 8.00-10.15 μ.μ. Κυρ.: 6.00-8.05-10.10 μ.μ. /
Μουλάν. Σάβ. 11.00 π.μ. - 4.00-6.00 μ.μ. Κυρ.: 11.00 π.μ. - 2.00-4.00 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο ~ 9416669, 4816276).
Νεραϊδοϊστορίες. Σάβ.: 5.00 μ.μ., Κυρ.: 6.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβ. 6.00-8.10-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ. / Μουλάν. Σάβ.-Κυρ. ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16346P141</ED>
<ID>
ID:17617

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Οι Ρόμπιν Ουίλιαμς, Γκούμπα Γκούμπιν Τζούνιορ στο φιλμ «Θα σε βρω στον Παράδεισο»

«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον
πανικό για την καταστροφή του κόσμου, όλοι προσπαθούν να ζήσουν όσο γίνεται
καλύτερα την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ
Καννών ­ με επιτούτου ψυχρή ματιά στο «τέλος». (Αρτ Στούντιο, Έλλη).

«Ο ΨΙΘΥΡΟΣ ΤΩΝ ΑΓΓΕΛΩΝ»: Θυελλώδης έρωτας στην Ισπανία λίγο πριν
ξεσπάσει ο εμφύλιος πόλεμος. Του Νικ Χαμ, με τους: Φράνσις Μακ Ντάρμοντ,
Βίνσεντ Πέρεζ, Πόλι Γουόκερ, Φράνκο Νέρο. (Αίγλη, Έμπασσυ, Μπροντγουαίη, Πλάζα).

«PECKER»: Ο Τζον Γουόλτερς ξαναχτυπά κι αυτή τη φορά έχει στο στόχαστρο
τον κόσμο των media και της κοινωνικής σύμβασης. (Village Centre 3, Ίλιον).

«ΚΥΜΑΤΑ ΑΓΑΠΗΣ»: Αισθηματική κομεντί με τη Σάντρα Μπούλοκ να χωρίζει
και με την κόρη της να επιστρέφει στη μάνα της Τζίνα Ρόουλαντς. Του Φόρεστ
Γουίτοκερ. (Άττικα 1, Μαρούσι 2, Όπερα 1, Ατλαντίς, Αφαία, Village Centre 9,
Κορονέτ, Νιρβάνα, Φάληρο 1).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Αελλώ,
Αθήναιον, Cinepolis 1, Άνεσις, Αττικόν Cinecity 2, Village Centre 8, Ετουάλ,
Ιντεάλ (Μαρ.), Κηφισιά 1, 3, Νανά, Πτι Παλαί, Τιτάνια, Ζέα].

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Απόλλων, Μαρούσι 1, Ράδιο Σίτυ, Τροπικάλ, Village Centre
4, Γλυφάδα, Δαναός 1, Φάληρο 2, Αττικόν (Πειρ.)].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Αλέκα, Όπερα 2, Δαναός 2).
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16346P142</ED>
<ID>
ID:17661

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Γρήγορα και ελαφρά πολεμικά πλοία. 2. Μακρύς ο δρόμος του.
3. Όταν δεν στριφογυρίζει... τρώγεται. ­ Κυνηγάει τον σύγχρονο άνθρωπο.
4. Πολλοί οι ασφαλισμένοι του. ­ Εκφράζει περιορισμό σε ορισμένα
χρονικά ή τοπικά όρια. 5. Ένα από τα κύρια πρόσωπα της τραγωδίας του
Ευριπίδη «Ανδρομάχη». 6. Συχνά χαρακτηρίζονται απειλητικά (αντίστρ.). ­
Ιταλικό άρθρο. 7. Δεν βρίσκεται πάντοτε. ­ Συνθέτης της όπερας
«Μινιόν». 8. Αγγλικό σύμφωνο. ­ Γνωστός λαογράφος και ακαδημαϊκός που
πέθανε το 1976. 9. Ομοιωματικό μόριο. ­ Είναι και το Μπούρτζι του Ναυπλίου.

ΚΑΘΕΤΑ

1. Δικός του «Ο αγαπητικός της βοσκοπούλας». 2. Σχεδιάζεται από
ειδικούς αρχιτέκτονες. 3. Ακούγονται και στα γήπεδα. 4. Μέσο
επικράτησης. ­ Η τελευταία ημέρα του μήνα (αρχαϊστί). 5. Πρόθεση με
απόστροφο. ­ Αγγλικό σύμφωνο. ­ Το ακούνε συχνά τα μικρά παιδιά. 6.
Άρθρο. ­ Υπήρξαν, κάποτε, κύριοι της Κύπρου. 7. Ανταλλάσσονται σε
τρυφερές στιγμές. 8. Υποδηλώνει και μεταστάντα. ­ Πρόθεμα ξενικών
ονομάτων. 9. Προσωπική αντωνυμία. ­ Μεταλλικό κύπελλο.

ΛΥΣΗ (21/1/99)

ΟΡΙΖΟΝΤΙΑ: 1. ΔΙΗΓΗΜΑΤΑ 2. ΙΣΠΑΝΙΚΗΣ 3. ΑΠΑΤΗΣ - ΠΝ
4. ΛΑ - ΑΣΗΨΙΑ 5. ΕΝΑ - ΑΑΡ 6. ΧΙΚΜΕΤ - ΚΟ 7. ΤΑΡ
- ΙΑΝΟΥ 8. ΟΧΑΙΟ 9. ΣΑΣΙ - ΜΩΜ. ΚΑΘΕΤΑ: 1. ΔΙΑΛΕΧΤΟΣ
2. ΙΣΠΑΝΙΑ 3. ΗΠΑ - ΑΚΡΟΣ 4. ΓΑΤΑ - ΧΙ 5. Η
ΝΗΣΤΕΙΑ 6. ΜΙΣΗ - ΤΑΙΜ 7. ΑΚ - ΨΑ - ΝΟΩ 8. ΤΗΝΙΑΚΟ
9. ΑΣΠΑΡΟΥΧ.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16346P143</ED>
<ID>
ID:17690

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P14&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Τετ., Παρ., Κυρ.) «Τα
παραμύθια του Χόφμαν» του Ζ. Όφεμπαχ (Πέμ., Σάβ.) Άθενς Μπρας Ανσάμπλ:
συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Όπερα στο Μέγαρο Μουσικής. «Η επιστροφή της Ελένης»
του Θ. Μικρούτσικου (Τρ., Τετ., Πέμ.) Σειρά «Μεγάλοι Ερμηνευτές». Μαουρίτσιο
Πολίνι: ρεσιτάλ πιάνου (Σάβ.). Αίθουσα Δημήτρη Μητρόπουλου. Σειρά
«Rising Stars». Κουαρτέτο «Χούγκο Βολφ»: συναυλία (Τρ.) Χορός στο Μέγαρο
Μουσικής ­ Έλληνες Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα
δεν έφυγε απ' αυτό το σπίτι» (Σάβ., Κυρ.). Φουαγιέ Ισογείου. Τετάρτη
απόγευμα στο Μέγαρο. Γ. Συλλαίου, τραγούδι ­ Σ. Παπαδημητρίου, πιάνο:
«Ανοιχτές διαδρομές» ­ Έντεκα τραγούδια με ιστορία (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57 άνωθεν «Booze», ~ 32.40.944). «Το γαμήλιο συμβόλαιο»
του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16346P151</ED>
<ID>
ID:17618

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P15&aa=1</URL></REF>


Article

<CATEGORY>vin09</CATEGORY>

 <H5>ΠΑΡΟΥΣΙΑΣΤΗΚΕ ΤΟ ΒΙΒΛΙΟ ΤΟΥ ΓΙΩΡΓΟΥ ΠΑΠΑΧΡΗΣΤΟΥ
</H5><H2></H2><H2>Ένα «Περιστύλιο» ασφυκτικά γεμάτο...
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Το πάνελ της χθεσινής παρουσίασης του βιβλίου «Σκιές στο Περιστύλιο»:
Λευτέρης Παπαδόπουλος, Κώστας Σκανδαλίδης, Γιώργος Παπαχρήστος, Θοδωρής
Ρουσόπουλος, Ηλίας Λιβάνης

Ήταν όλοι τους εκεί. Λογοτέχνες, διανοούμενοι, ηθοποιοί, πολιτικοί,
δημοσιογράφοι. Προπαντός δε, πολιτικοί και δημοσιογράφοι. Και πώς αλλιώς θα
μπορούσε να είναι, αφού επρόκειτο για την χθεσινή, ολόλαμπρη και κοσμική
παρουσίαση, στο ξενοδοχείο «Χίλτον», του βιβλίου του γνωστού δημοσιογράφου και
πολιτικού συντάκτη των «ΝΕΩΝ» Γιώργου Παπαχρήστου, «Σκιές στο Περιστύλιο»
(Εκδόσεις Νέα Σύνορα - Λιβάνη). Θέμα του βιβλίου είναι πολιτικοί και
δημοσιογράφοι και οι διαπλοκές μεταξύ τους και, κυρίως, η πιο αθώα από αυτές,
ο έρωτας.

Η «Τερψιχόρη», η μεγάλη αίθουσα του ξενοδοχείου, ήταν ασφυκτικά γεμάτη, ενώ
ακόμη συνέρρεε ο κόσμος ­ σχεδόν όλα τα πρόσωπα ήταν γνωστά. Είχαν έρθει όλοι
προκειμένου να τιμήσουν τον φίλο τους Γιώργο Παπαχρήστο στην παρουσίαση του
πρώτου βιβλίου του «Σκιές στο Περιστύλιο» των Εκδόσεων Λιβάνη, το οποίο
πρόσφατα κυκλοφόρησε και ήδη βρίσκεται στην δεύτερη έκδοσή του. «Δεν είναι
λογοτέχνημα», είπε σεμνά για το βιβλίο ο δημιουργός του, δημοσιογράφος και ­
τώρα πια ­ συγγραφέας Γιώργος Παπαχρήστος, «είναι ένα μυθιστορηματικό ρεπορτάζ».

Για τις «Σκιές στο Περιστύλιο» (ένα μυθιστόρημα που κινείται με ταχύτητα στα
όρια του φανταστικού και της πραγματικότητας και αφηγείται την πορεία του
δυνατού πάθους που βίωσαν ισχυροί εκπρόσωποι δύο εξουσιών: η υπουργός
Πολεοδομίας και Διαχείρισης Περιβάλλοντος Όλγα Ραζή και ο Αργύρης Πλατάκης, ο
κορυφαίος ίσως πολιτικός συντάκτης της χώρας ­ ενός πάθους που οδήγησε στην
έκρηξη και στον χωρισμό, όταν κυβέρνηση και μυστικές υπηρεσίες συνωμότησαν εις
βάρος τους) μίλησαν οι Λευτέρης Παπαδόπουλος, Κώστας Σκανδαλίδης και Θοδωρής Ρουσόπουλος.

Ο Γιώργος Παπαχρήστος δέχεται τα θερμά συγχαρητήρια του υπουργού Δικαιοσύνης
Ευάγγελου Γιαννόπουλου, για το βιβλίο του «Σκιές στο Περιστύλιο»

Ο Θοδωρής Ρουσόπουλος, που λειτούργησε ως «άνκορμαν» στην εκδήλωση, ήταν
συγκινημένος, ενθυμούμενος ­ όπως είπε ­ τα περίπου 20 χρόνια φιλίας που τον
συνδέουν με τον Γιώργο Παπαχρήστο. Ο Κώστας Σκανδαλίδης «απέδιδε εύσημα» στον
εαυτό του, που «από την πρώτη στιγμή» ενθάρρυνε τον Γιώργο Παπαχρήστο να
συνεχίσει την συγγραφή. Τόνισε δε, ότι «το βιβλίο αυτό δίνει μία άλλη διάσταση
στις σχέσεις πολιτικών-δημοσιογράφων και την φέρνει στο φως».

Ο δε Λευτέρης Παπαδόπουλος θύμισε στο πολυπληθές ακροατήριο, ότι «παλιά, οι
λογοτέχνες, αφού ήταν καταξιωμένοι, στρέφονταν στη δημοσιογραφία ­ όπως ο
Τερζάκης και ο Παπανούτσος. Εγώ, γενικά, έχω μία δυσπιστία προς τα κείμενα των
πολιτικών συντακτών, γιατί είναι συνήθως στεγνά και βαρετά. Γι' αυτό και όταν
ο Γιώργος μού έδωσε να διαβάσω το χειρόγραφο αυτού του βιβλίου, φοβήθηκα.
Είναι όμως ένα βιβλίο με ψυχή, μία φλέβα στο λαιμό που πάλλεται. Ένα βιβλίο
που αξίζει να μεταφερθεί και στην μικρή οθόνη», είπε και χαμογέλασε προς την
κατεύθυνση του Κώστα Κουτσομύτη, που καθόταν στο ακροατήριο. Ύστερα
απευθύνθηκε στον Χρ. Νικολόπουλο «να γράψεις τη μουσική» ­ την ώρα που η Ζωή
Λάσκαρη φώναζε «είναι και οι πρωταγωνίστριες εδώ»!

Όσο για τους πολλούς επισήμους που παραβρέθηκαν στην εκδήλωση ήταν, από τον
χώρο της πολιτικής, ο πρόεδρος και οι αντιπρόεδροι της Βουλής Απ. Κακλαμάνης,
Π. Κρητικός, Λ. Αποστολίδης, οι υπουργοί Γ. Παπαντωνίου, Κ. Λαλιώτης, Ευάγγ.
Βενιζέλος, Ευάγγ. Γιαννόπουλος, Στ. Σουμάκης, Ελ. Παπαζώη, Γ. Παπανδρέου, Κ.
Γείτονας, Μ. Παπαϊωάννου, οι υφυπουργοί Άννα Διαμαντοπούλου, Χρ. Πρωτόπαπας,
Αλ. Μπαλτάς, Θ. Κοτσώνης, Ν. Σαλαγιάννης, Αν. Φούρας, ο πρόεδρος του ΔΗΚΚΙ Δ.
Τσοβόλας, οι Γιάννης Καψής, Μ. Έβερτ, Μαρία Δαμανάκη, Γ. Βαρβιτσιώτης, Γ.
Σουφλιάς, Γ. Χαραλαμπόπουλος, Αντ. Λιβάνης, Ντ. Μπακογιάννη, Αν. Πεπονής, Α.
Ανδριανόπουλος, Γ. Κατσιφάρας, Γ. Βουλγαράκης, Δ. Παπαδημούλης, Ελ. Ανουσάκη
και περί τους 50 βουλευτές όλων των κομμάτων. Ήταν επίσης ο εκδότης Πέτρος
Κωστόπουλος και από τον χώρο των τεχνών οι Κώστας Κουτσομύτης, Μπέττυ Λιβανού,
Ζωή Λάσκαρη, Χρ. Νικολόπουλος, Δημ. Παπαδοπούλου.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16346P161</ED>
<ID>
ID:17599

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P16&aa=1</URL></REF>


Article

<CATEGORY>vin09</CATEGORY>

 <H2>Η Τάνια με πλούσιο επιχειρηματία
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Απόστολος Γκλέτσος

Διαβάζω (για να μη λέτε μετά ότι εγώ το έγραψα): «Ο Άλκης, ένας
κατάδικος που μόλις έχει αποφυλακιστεί, συναντά τυχαία και κάτω από περίεργες
συνθήκες τη Ρενάτα. Ερωτεύονται κεραυνοβόλα (σώπα!), ζουν μια βραδιά
έντονου πάθους (αυτό δα έλειπε, να κολυμπούσαν σε νερόβραστη σούπα) και στη
συνέχεια χάνονται (έλα, δεν σε πιστεύω).* Και μετά και μετά;«Εκείνος συνεχίζει
την περιθωριακή του πραγματικότητα με δύο μικροαπατεώνες φίλους του (καλέ, εδώ
μιλάμε για ιστορία... καλτ) και εκείνη επιστρέφει στη σχέση της με έναν
πλούσιο επιχειρηματία (διεθνής πρωτοτυπία). Η ιστορία τους όμως δεν έχει
τελειώσει».* Πώς να τελειώσει; Τελειώνουν ποτέ... ένας Απόστολος
Γκλέτσος και μια... Τάνια Καψάλη;.

Δεν είναι ονόματα! Τότε τι (ακριβώς) είναι; Είδος. Εξηγώ για να μην
παρεξηγηθώ. Πώς λέμε Nescafe και εννοούμε στιγμιαίο; Ή Tide και εννοούμε
απορρυπαντικό; Είδος με ονοματεπώνυμο.

* Άγνωστοι στην ίδια πόλη

Είδος ταινίας και το «Νετρίνο», το οποίο ακόμα δεν προβλήθηκε. Περίφημα. Διά
μέσου των πρωταγωνιστών του ­ Γκλέτσου, Καψάλη ­ ακούγεται και το όνομα του
σκηνοθέτη Γιάννη Παρασκευόπουλου. Μαζί με τον Απόστολο ποτίζεται
και ο Γιάννης.

* Απότιστος ο Απόστολος.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16346P162</ED>
<ID>
ID:17647

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P16&aa=2</URL></REF>


Article

<CATEGORY>vin09</CATEGORY>

 <H2>Ο Ντιβάλ με την πανωλεθρία
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Απόστολος και ο Ρόμπερτ Ντιβάλ. Apostole εν προκειμένω. Η ταινία, ντε,
με τον Ντιβάλ να υποδύεται ιεροκήρυκα. Ο άνθρωπος ­ ο Ντιβάλ ­ στην πατρίδα
του κέρδισε μια υποψηφιότητα Όσκαρ. Στην πατρίδα μας κέρδισε την πανωλεθρία.
Αποτέλεσμα; Ούτε χίλιοι θεατές τον τίμησαν.* Έτερο αποτέλεσμα; Ο τολμηρός
επιχειρηματίας που κυκλοφόρησε στην Αθήνα Απόστολο Ντιβάλ έχασε καμιά
εικοσαριά εκατομμύρια δραχμούλες. Το συλλαμβάνετε; Να ποντάρεις σε Όσκαρ, σε
Ντιβάλ, σε αμερικανική παραγωγή και να χάνεις 20;

* Όσο χάνεις τόσο κερδίζεις.

Οπότε ­ λογικώς ­ προκύπτει το ακόλουθο ερώτημα: Αν ο Βάσος Γιώργας που
έφερε Ντιβάλ έχασε 20, τότε πόσα θα χάσει ο παραγωγός Δημήτρης
Γαλανόπουλος που θα φέρει Γκλέτσο και «Νετρίνο»; Εκατό... θα πείτε. 
Κι όμως. Ούτε μία.

* Η λογική των κινηματογραφικών επενδύσεων ­ εν Ελλάντι ­ πάει ως εξής. Βάζω
20 και λέω πως έβαλα 70 (πάνω κάτω). Ειπράττω (όχι εγώ, αλλά ο παραγωγός) από
τα εισιτήρια καμιά δεκαριά, εισπράττω από βραβειάκια και επιχορηγησούλες άλλα
τόσα, βγάζω από βίντεο, από τηλεόραση και από την ελληνική ομογένεια του
Λονδίνου, επομένως πόσα μας κάνουν;

* Η καλύτερη μετοχή της Σκηνής.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16346P163</ED>
<ID>
ID:17685

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P16&aa=3</URL></REF>


Article

<CATEGORY>vin09</CATEGORY>

 <H2>Ορνέλα εδώ, Ορνέλα εκεί...
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ορνέλα Μούτι

Επειδή μία φορά ποτέ δεν είναι αρκετή. Επειδή μία εμμονή με τις μετακλήσεις
αστέρων που έχουν αναπτύξει διαλεκτική σχέση με τον χρόνο διακρίνει τους
αμφιτρύωνες της νύχτας. Επειδή η Ορνέλα Μούτι ταιριάζει στις αισθητικές
παραμέτρους της ψυχής των Ελλήνων αρσενικών. Επειδή ένα όνομα από τα παλιά
έρχεται στην επιφάνεια...

* Για όλα αυτά τα επειδή, η Ορνέλα Μούτι έρχεται σήμερα το απόγευμα στην
Αθήνα. Αν βέβαια δεήσει ο εθνικός αερομεταφορέας και τη μεταφέρει μαζί με δύο
φίλους της στο Αεροδρόμιο του Ελληνικού. Όπου θα την περιμένει με άνθη ο
Αργύρης Παπαργυρόπουλος, ιδιοκτήτης της «Αθηναίας», για να τον
συνοδεύσει στην αποψινή επίσημη έναρξη του κέντρου του στο Κολωνάκι.

Ορνέλα Μούτι, γύρος δεύτερος. Μετά την καλοκαιρινή παρέλασή της στα Προπύλαια
του Πανεπιστημίου, έδωσε υπόσχεση να ικανοποιήσει ορισμένες από τις προτάσεις
που της έγιναν. Και μία από αυτές ήταν να δώσει λάμψη και ενέργεια στον
Γιώργο Κατσαρό και την ορχήστρα του, που στο εξής θα ψυχαγωγεί
τους θαμώνες του κέντρου.
<REF><SOURCE>
ΤΑ ΝΕΑ</SOURCE>
<DATE>, 22-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16346P164</ED>
<ID>
ID:17708

</ID><URL>http://ta-nea.dolnet.gr/neaweb/neafile.print_unique?e=A&f=16346&m=P16&aa=4</URL></REF>


Article

<CATEGORY>vin08</CATEGORY>

 <H5>ΝΕΑ ΚΛΙΜΑΚΙΑ ΚΑΙ ΚΑΤΑΡΓΗΣΗ ΦΟΡΩΝ
</H5><H2>14 ΑΛΛΑΓΕΣ στη φορολογία το 1999
</H2><H2></H2>
ΜΕ 14 αλλαγές στη φορολογία το υπουργείο Οικονομικών αρχίζει τον διάλογο για
το νέο φορολογικό νομοσχέδιο, που θα ψηφισθεί φέτος το φθινόπωρο. Οι αλλαγές
αυτές αφορούν, μεταξύ άλλων, τη φορολογική κλίμακα (αφορολόγητο,
τιμαριθμοποίηση κ.ά.), την κατάργηση φόρων, απλοποίηση της φορολογίας
εισοδήματος από ακίνητα, καθώς και την υποχρεωτική αναγραφή του ΑΦΜ. Επίσης,
στο τραπέζι του διαλόγου θα τεθεί η φορολογία των επιχειρήσεων, καθώς και η
κατάργηση πιστοποιητικών και βεβαιώσεων που παίρνουν οι φορολογούμενοι από την Εφορία.

σελίδα 46
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16347N011</ED>
<ID>
ID:17747

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N01&aa=1</URL></REF>


Article

<CATEGORY>vin06</CATEGORY>

 <H5>Νεολαία ΠΑΣΟΚ κατά Αρσένη
</H5><H5></H5><H2>Σάλος για το κούρεμα του μαθητή
</H2>
σ
ε
λ
ί
δ
ε
ς
14 -17
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16347N013</ED>
<ID>
ID:17839

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N01&aa=3</URL></REF>


Article

<CATEGORY>vin06</CATEGORY>

 <H2></H2><H2>Εννέα χρόνια με νέα καρδιά </H2><H2></H2>
Ο ΞΥΛΟΥΡΓΟΣ Π. Γούτος ζει, τρώει, πίνει, καπνίζει και δουλεύει πάνω από οκτώ
χρόνια με ξένη καρδιά. Χάρη στην πρώτη επιτυχή μεταμόσχευση.

σελίδες 12-13 <REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16347N014</ED>
<ID>
ID:17868

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N01&aa=4</URL></REF>


Article

<CATEGORY>vin04</CATEGORY>

 <H2>Σε αντεπίθεση περνά ο Σημίτης </H2><H2></H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16347N015</ED>
<ID>
ID:17887

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N01&aa=5</URL></REF>


Article

<CATEGORY>vin06</CATEGORY>

 <H2>Έκαναν πίσω μπροστά στην κατακραυγή </H2>
σελίδα 11 και ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16347N016</ED>
<ID>
ID:17888

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N01&aa=6</URL></REF>


Article

<CATEGORY>vin06</CATEGORY>

 <H5></H5><H2>Νίκη Μπακογιάννη στα «ΝΕΑ»:
</H2><H2>Αυτή είναι η ζωή μου
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16347N017</ED>
<ID>
ID:17891

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N01&aa=7</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΠΟΙΟΤΙΚΟΣ έλεγχος στις ιατρικές πράξεις έμεινε στα χαρτιά. Εκκρεμούν
οι επιτροπές ποιοτικού ελέγχου σε κάθε νοσοκομείο, οι υπουργικές αποφάσεις,
εκκρεμεί η ιατρική συνείδηση. Και, βέβαια, κανείς ιατρικός σύλλογος δεν
ασχολείται με αυτές τις «λεπτομέρειες»... Η Μαίρη Κατσανοπούλου, στους
«Προβολείς». Σελ. 6.

Α. ΜΗΓΙΑΚΗΣ: Οι εντυπώσεις από το ποδόσφαιρο δεν είναι τόσο καλές. Τα
επεισόδια με έχουν επηρεάσει. Το ποδόσφαιρο έγινε επιστήμη, οι προπονήσεις
πολλαπλασιάστηκαν, οι παίκτες είναι επαγγελματίες. Οι απαντήσεις στις «30
Ερωτήσεις» του Π. Πανανίδη στη
σελ. 10.

Η ΔΙΑΝΟΙΞΗ της περιφερειακής λεωφόρου Υμηττού μπορεί να γίνει
απρόσκοπτα. Πλην ενός μικρού τμήματος που πρέπει ν' αποδειχθεί ότι το πέρασμα
από εκεί είναι η μοναδική λύση. Συμβούλιο της Επικρατείας έφα... Σελ. 21.

Α. ΝΙΚΟΛΑΪΔΗΣ: Είμαστε σε θέση να προλάβουμε κατά 30% τα εγκεφαλικά
επεισόδια και κατά 50% τις καρδιακές προσβολές χάρη στην προληπτική εξέταση
των υγιών ανθρώπων με υπερήχους. Η Μαίρη Κατσανοπούλου, στη σελ. 22.

ΟΙ ΗΠΑ έχουν ζητήσει από τη Ρωσία την επαναδιαπραγμάτευση της συμφωνίας
των αντιβαλλιστικών πυραύλων. Και απειλούν να αποχωρήσουν μονομερώς. Η Ρωσία
βέβαια έχει αντιρρήσεις. Από «The New York Times», στη σελ. 41.

ΟΙ ΑΜΕΡΙΚΑΝΟΙ αφρικανικής καταγωγής θεωρούνται από μεγάλο μέρος των
Λευκών στις ΗΠΑ πολίτες δεύτερης κατηγορίας. Κι εξακολουθούν να βρίσκονται στα
φτωχότερα στρώματα. Αντίθετα με τους ισπανόφωνους. Ο Νότης Παπαδόπουλος, στη
σελ. 43.

ΤΖ. ΣΟΡΟΣ: Η πλημμυρίδα των κεφαλαίων που έφυγαν από τις αναπτυσσόμενες
χώρες έχει δημιουργήσει υψηλές χρηματιστηριακές αξίες στην Αμερική και την
Ευρώπη. Αυτή είναι η επόμενη μεγαλύτερη απειλή για το σύστημα. Από «The
Independent», στη σελ. 51

ΣΕ ΑΝΤΙΘΕΣΗ με τον λαϊκισμό

της δεκαετίας του 1980, 
ο νέος λαϊκισμός δεν μπορεί

να επικεντρωθεί σ' ένα κόμμα. 
Οι φορείς του (γιατί είναι ιός)

στοχεύουν στο να πείσουν τον λαό

ότι γνωρίζουν ότι η πολιτική 
πλέον δεν τον αφορά. 
Ο Κ. Μποτόπουλος στην

«Τρίτη Άποψη». Σελ. 6.

Η ΕΠΙΒΙΩΣΗ στο δημόσιο σχολείο

δεν ήταν εύκολη υπόθεση. 
Έπρεπε να παραβλέψουμε τον αυταρχισμό,

την ημιμάθεια, την αδιαφορία

και την έλλειψη αγωγής

των εκπαιδευτικών και να φροντίζουμε 
να περνάει ανώδυνα ο χρόνος.

Η Τζώρτζια Κοντράρου 
«Σε Πρώτο Ενικό». Σελ. 11.

ΤΟ «ΤΡΟΥΜΑΝ ΣΟΟΥ» του Πίτερ Γουίαρ

εναντίον του «Στρατιώτη Ράιαν» 
του Στ. Σπίλμπεργκ για τις Χρυσές Σφαίρες. 
Λεπτομέρεια: «Ράιαν» ψηφίζουν στην Αμερική,

«Τρούμαν» στην Ευρώπη.

Ο Δ. Δανίκας στο «Πανόραμα», σελ. 4.

ΜΕΤΑΠΤΥΧΙΑΚΟΙ φοιτητές στην Ιστορία

πιστεύουν ότι «εμείς οι Έλληνες» 
είμαστε «καθαροί» απόγονοι Ελλήνων,

ελληνόφωνων χριστιανών ορθοδόξων, 
με ελληνική εθνική συνείδηση από την αρχαιότητα.

Αυτά λένε βέβαια και τα σχολικά βιβλία...

Η Άννα Φραγκουδάκη στο «Πανόραμα», σελ. 11.

Ε. ΤΣΑΛΙΓΟΠΟΥΛΟΥ: Όσο κι αν αλλάζει ο ήχος, από την ποπ στη ροκ, στο λαϊκό,
στο δημοτικό, εγώ έχω τον ρόλο λαϊκής τραγουδίστριας. Είμαι ανοικτή προς όλες
τις μουσικές. Αυτό είναι το λαϊκό τραγούδι. Προέρχεται από όλες τις μουσικές.
Η συνέντευξη στη Νατάσα Μπαστέα. Σελ. 18-19.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16347N021</ED>
<ID>
ID:17746

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Διάλογοι
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μαθαίνω ότι το Εθνικό Συμβούλιο Νεολαίας ζητεί από τον κ. Κακλαμάνη να
εγγυηθεί τον διάλογο για το Μαθητικό. Δεν του ζητούν να ξεκινήσει από το
Κόσοβο, που είναι και ευκολότερο;

Με τιμή
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16347N022</ED>
<ID>
ID:17830

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N02&aa=2</URL></REF>


Article

<CATEGORY>vin12</CATEGORY>

 <H5></H5><H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Ακόμη μια «καλή» χειμωνιάτικη ημέρα αρκετά κρύα. Ωστόσο, ιδίως το πρωί στα
ηπειρωτικά, θα εκδηλωθεί πάλι παγετός. Λιακάδα. Οι βοριάδες μόνο στο Αιγαίο θα
φτάνουν τα 5 Μπωφόρ.

Λιγότερο κρύο το πρωί. Προοδευτικά, όμως, αύξηση συννεφιάς στη δυτική,
κεντρική και βόρεια χώρα. Τη νύχτα ίσως βρέξει στη Νότια Ελλάδα. Βοριάδες
ασθενείς μέχρι μέτριοι (4 Μπωφόρ).

Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16347N032</ED>
<ID>
ID:17803

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Σήμερα;
</H2>
ΚΑΘΕ δίκη με κατηγορούμενη την ελευθερία της έκφρασης τίποτε λιγότερο
δεν σημαίνει...

ΑΠΟ την αδυναμία μιας τάξης «καθεστηκυίας» ν' αποδεχθεί αντίληψη
διαφορετική από εκείνη που ­ «κατ' αυθεντία» ­ θεωρεί επιτρεπτή...

ΚΑΙ τούτο επιδιώκει να το τεκμηριώσει ως μόνον χρηστόν ­ όλα τα άλλα
είναι «εκ του πονηρού».

ΚΑΙ στην υπόθεση του Μητροπολίτη Ζακύνθου στο συνοδικό δικαστήριο ­ ας
μην απατάται κανείς ­ η ελευθερία της έκφρασης τελεί υπό κατηγορία...

ΑΥΤΗ ακριβώς για την οποία οι πατέρες της Εκκλησίας έδωσαν σκληρούς
αγώνες και ο σημερινός Προκαθήμενος ­ όπως δηλώνει ­ προστατεύει.

ΚΑΙ όλα αυτά τα εφευρήματα περί Νικολαϊτισμού...

ΚΑΙ τα άλλα, τα περί σιμωνίας, που «αόρατος χειρ» εμφύτευσε στο κατηγορητήριο...

ΚΑΘΙΣΤΟΥΝ τη δίωξη του ιεράρχη τραγελαφική, καθώς μάλιστα θυμίζουν
προκατασκευές φανατικών ερανιστών «αιρετικών ολισθημάτων».

ΚΑΙ στο σημείο αυτό να είχε τερματισθεί η υπόθεση δίχως έκδοση απόφασης...

ΕΧΟΥΝ γίνει ήδη αρκετά που επιεικώς χαρακτηρίζονται λυπηρά...

ΙΔΙΩΣ με την εμφάνιση κατηγόρων που δεν μιλούν τη γλώσσα της
χριστιανικής ηπιότητας και αρετής...

ΑΛΛΑ παντί σθένει επιδίωξαν εξοστρακισμό...

ΑΛΛΑ και ταπείνωση του εγκαλουμένου με απαίτηση παραδοχής ­ «επ'
ανταλλάγματι»... ­ της ενοχής του.

ΔΙΟΤΙ ποιος δεν ανακαλεί στη μνήμη του επάρατες εποχές χρήσης μεθόδων
ηθικής εξουθένωσης...

ΟΤΑΝ το βέβαιον ήταν πως αυτή και μόνον ενδιέφερε και όχι τα
αναχρονιστικά ­ και αίολα ­ δήθεν αμαρτήματα λαοφιλών θεραπόντων της ιεροσύνης.

ΚΑΙ καλά στο παρελθόν, αλλά και σήμερα;
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16347N033</ED>
<ID>
ID:17846

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Προκόπης Παυλόπουλος:

(ο βουλευτής της Ν.Δ., στο περιστύλιο της Βουλής):

«Η Παιδεία σε δραματική κρίση. Και ο πολιτικός κόσμος να ασχολείται με νέα
κόμματα, τελείες και αποσιωπητικά...».

Νίκος Μπίστης:

(το στέλεχος του ΣΥΝ, στην «Ελευθεροτυπία»)

«Είμαστε έτοιμοι να αναλάβουμε τις ευθύνες μας σε μια κυβέρνηση της ευρύτερης
Αριστεράς. Να σας το πω ευθέως: Προτιμώ την ιταλοποίηση».

Άνθιμος:

(ο Μητροπολίτης Αλεξανδρουπόλεως, στην «Ακρόπολη της Κυριακής», για τις
σχέσεις του με τον Μητροπολίτη Θηβών και Λεβαδείας)

«Προσωπικά, δεν έχω τίποτα μέσα στην ψυχή μου, για κανέναν».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16347N034</ED>
<ID>
ID:17880

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N03&aa=4</URL></REF>


Article

<CATEGORY>vin05</CATEGORY>

 <H2>Αν είναι...να 'ρθει
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, όπως είναι γνωστό, οι πολιτικοί μας λένε στις ιδιωτικές τους
συζητήσεις πολύ περισσότερα από εκείνα που λένε δημοσίως ­ και ο κ. Α.
Τσοχατζόπουλος δεν αποτελεί εξαίρεση στον κανόνα.

ΠΟΥ λέτε, ήταν προχθές το βράδυ, σε πολιτικοδημοσιογραφική συνάντηση, στο
σπίτι του διοικητή της Τράπεζας Αττικής κ. Σ. Αποστολόπουλου ­ και όπως ήταν
φυσικό, η συζήτηση κατέληξε να περιστρέφεται γύρω από τα σενάρια για «κόμμα Αβραμόπουλου».

ΛΟΙΠΟΝ, ο υπουργός Άμυνας εξέφρασε την εκτίμηση ότι αν είναι να κινηθεί ο
δήμαρχος, θα το κάνει μετά το Πάσχα...

ΣΗΜΕΙΩΣΤΕ το και βλέπουμε...
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16347N043</ED>
<ID>
ID:17845

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N04&aa=3</URL></REF>


Article

<CATEGORY>vin05</CATEGORY>

 <H2>Επεισόδιο στη σκιά...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΗΤΑΝ εκεί, λίγο πριν από το τέλος της παρουσίασης του βιβλίου του συναδέλφου
Γ. Παπαχρήστου «Σκιές στο Περιστύλιο», που γινόταν προχθές το μεσημέρι στο
«Χίλτον». Ο κ. Θ. Κατσανέβας αποχωρούσε ­ είχε κάποια δουλειά στη Βουλή ­ και
ο κ. Κ. Λαλιώτης προσερχόταν καθυστερημένος. Διασταυρώνονται λοιπόν στο λόμπι
του ξενοδοχείου ­ οπότε ακολουθεί «διάλογος»... α λα Παιδεία!

ΠΟΥ λέτε, ο κ. Κατσανέβας ζήτησε «διευκρινίσεις» για τη δήλωση του κ. Κ.
Λαλιώτη ότι άλλο '89 και άλλο '99, που έκανε μετά τη γνωστή δίωξη κατά της κ.
Δήμητρας Παπανδρέου ­ και ο υπουργός ΠΕΧΩΔΕ αντέδρασε... λαλιωτικά...
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16347N044</ED>
<ID>
ID:17870

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N04&aa=4</URL></REF>


Article

<CATEGORY>vin05</CATEGORY>

 <H2>Και όλοι ευχαριστημένοι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΠΕΡΩΤΗΣΗ για τα προβλήματα που αντιμετωπίζουν οι απόδημοι στη σχέση τους με
τη «μαμά Ελλάδα» είχε καταθέσει το ΔΗΚΚΙ ­ και στη συζήτηση που έγινε χθες, ο
αρμόδιος υπουργός κ. Γ. Παπανδρέου αποδέχθηκε πολλές προτάσεις, τόσο από το
ΔΗΚΚΙ όσο και από άλλα κόμματα. Μάλιστα, η συζήτηση πραγματοποιήθηκε σε τόσο
συναινετικό κλίμα, που ο κ. Δ. Τσοβόλας στο τέλος συνέχαιρε από το βήμα τον
αναπληρωτή υπουργό Εξωτερικών για τη σοβαρότητα και την υπευθυνότητα με την
οποία άκουσε τις τοποθετήσεις των βουλευτών του ΔΗΚΚΙ. Και λίγο μετά, ο κ.
Παπανδρέου ανταπέδωσε...
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16347N045</ED>
<ID>
ID:17882

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N04&aa=5</URL></REF>


Article

<CATEGORY>vin05</CATEGORY>

 <H2>Ο άνθρωπος από το Λεωνίδιο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΔΥΟ άνθρωποι «γέννημα θρέμμα» του Λεωνίδιου, είναι στην πολιτική
επικαιρότητα τα τελευταία χρόνια: οι κ.κ. Θ. Τσουκάτος και Δ. Ρέππας. Ε,
υπάρχει και ένας με καταγωγή από το Λεωνίδιο, που είναι γνωστός στις ΗΠΑ ­
πρόκειται για τον διευθυντή του γραφείου του κ. Μπ. Κλίντον, τον κ. Τζ.
Ποντέστα, με τον οποίο συναντήθηκε χθες στην Ουάσιγκτον η κ. Βάσω Παπανδρέου.

Μάλιστα, η υπουργός Ανάπτυξης τον εξέπληξε ­ αφού είχε προετοιμαστεί και του
αράδιασε... όλο του το σόι.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16347N046</ED>
<ID>
ID:17889

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N04&aa=6</URL></REF>


Article

<CATEGORY>vin05</CATEGORY>

 <H2>Όλες οι τάσεις
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕ ΕΝΑ «ΕΞΥΠΝΟ» σύστημα που εξασφαλίζει την παρουσία τουλάχιστον των
ισχυρότερων τάσεων του κόμματος στις θεωρούμενες ως εκλόγιμες θέσεις του
ευρωψηφοδελτίου, ψηφίζουν όλα τα μέλη του ΣΥΝ για την ανάδειξη των υποψηφίων
του κόμματος, στις 6 και 7 Μαρτίου ­ για την ώρα, συνεδριάζει η Κεντρική τους Επιτροπή...
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16347N047</ED>
<ID>
ID:17892

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N04&aa=7</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Μια φάτνη
</H2>
Ο ΛΟΓΟΣ στους αναγνώστες. Ο Δ. Αλευρομάγειρος, Παπάγου 4, Παπάγου, γράφει:
«Προσπάθησα να αγοράσω μία φάτνη. Και έμεινα εμβρόντητος: επισκέφθηκα όλα τα
βιβλιοπωλεία και βρέθηκα ενώπιον μιας καρικατούρας της Παναγίας και του
Χριστού (για να μην αναφερθώ στα λοιπά πρόσωπα, προβατάκια και πάσης φύσεως
κιτσαρίες). Τα πάντα λατινογενή... κατασκευασθέντα στην Κίνα... κ.λπ. κ.λπ.

Όταν απετόλμησα να σημειώσω ότι η βυζαντινή εικαστική τεχνοτροπία θέλει την
Παναγία και τον Χριστό ωραίους μεν, αλλά αυστηρούς και όχι γλυκανάλατους
κομψευόμενους, με αντιμετώπισαν σαν κάτι μεταξύ εξωγήινου και ίσως παρανοϊκού...

Θα μου επιτρέψετε, λοιπόν, να ερωτήσω (και διερωτώμαι): Τόσο μικρής σημασίας
είναι η παρουσίαση των θείων προσώπων, ώστε να μας "σερβίρει" η Δύση τα
προϊόντα της υποκουλτούρας της; Πιστεύω ότι αν στην Ιταλία ή στη Γαλλία
εμφανίζονταν τέτοιες αηδίες, τουλάχιστον θα έπεφταν επί της κεφαλής των πωλητών».

Ο Στρ. Δουκάκης, Βαλέντσια Βενεζουέλας, γράφει: «Επιτέλους, κάνανε κάτι και οι
Μολυβιάτες για να βοηθήσουν τον τόπο τους: ίδρυσαν την "Επιτροπή Ανάπτυξης
Τουρισμού". Χρειαζόταν αυτή η πρωτοβουλία. Χρειάζεται, όμως, και η βοήθεια της
Πολιτείας όπως και πολλών άλλων. Ζω πολλά χρόνια στη Βενεζουέλα, αλλά είμαι
λάτρης του Μολύβου, αθεράπευτα. Θλίβομαι πραγματικά, όταν παίρνω δυσάρεστα νέα
από την πατρίδα μου. Και χαίρομαι ιδιαίτερα, κάθε φορά που μαθαίνω κάτι καλό.
Όπως τώρα, με την κίνηση για τον τουρισμό. Ελπίζω, το ερχόμενο καλοκαίρι να
ξαναγεμίσει ο Μόλυβος ­ όπως και όλα τα άλλα μέρη της Λέσβου ­ από ξένους και
Έλληνες τουρίστες».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16347N048</ED>
<ID>
ID:17894

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΟΡΓΙΣΤΗΚΕ Ο κ. Α. Τσοχατζόπουλος όταν διάβασε διάφορα δημοσιεύματα που τον
εμφάνιζαν να έχει πει φοβερά και τρομερά πράγματα για το ΠΑΣΟΚ στη Νομαρχιακή
Επιτροπή Α' Αθήνας ­ και έβαλε την ίδια την Οργάνωση να εκδώσει διάψευση.

ΒΕΒΑΙΑ, Η ΔΙΑΨΕΥΣΗ στις μέρες μας είναι μισή επιβεβαίωση, αλλά τέλος πάντων...

ΔΕΙΠΝΟ ΜΕ ΤΗΝ παρουσία αρκετών υπουργών διοργανώνει τη Δευτέρα το βράδυ
στο «Γκραν Σαλέ» ο κ. Γ. Δασκαλάκης και το Διοικητικό Συμβούλιο της Γενικής
Τράπεζας. Χμμ, μάλλον θα έχουμε ειδήσεις...

Η ΕΛΠΙΔΑ ΠΕΘΑΙΝΕΙ πάντα τελευταία ­ αλλά έτσι που το πάμε, θα μείνει μετεξεταστέα...

Ο ΛΑΟΣ ΔΕΝ ΞΕΧΝΑ ­ τα παλιά μαθήματα...
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16347N049</ED>
<ID>
ID:17895

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N04&aa=9</URL></REF>


Article

<CATEGORY>vin04</CATEGORY>

 <H5>ΠΡΟΣΩΠΙΚΗ ΠΑΡΕΜΒΑΣΗ ΣΗΜΙΤΗ ΠΡΟΣ ΤΗΝ ΚΟΙΝΩΝΙΑ ΕΝ ΟΨΕΙ ΣΥΝΕΔΡΙΟΥ ΚΑΙ ΕΥΡΩΕΚΛΟΓΩΝ
</H5><H2>Επίθεση επικοινωνίας
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Σε μεγάλη πολιτική αντεπίθεση προχωρεί τώρα ο Πρωθυπουργός κ. Κ. Σημίτης,
ξεκινώντας από τη Δευτέρα μια σειρά προσωπικών παρεμβάσεων προς τους πολίτες
και την κοινωνία

Η ΑΝΑΛΗΨΗ της πολιτικής αυτής πρωτοβουλίας του κ. Κ. Σημίτη «να πάρει πάνω του
το παιχνίδι», όπως έλεγε χθες στενός συνεργάτης, γίνεται τόσο εν όψει του
Συνεδρίου όσο και εν όψει των ευρωεκλογών.

Ο κ. Κ. Σημίτης, ύστερα από μια τριετία σχεδόν αποκλειστικής ταύτισης με τη
«διαχείριση των δυσάρεστων» και ενώ το πλούσιο, όπως θεωρεί, κυβερνητικό έργο
«μουχλιάζει στο ράφι», προχώρησε σε αλλαγή τακτικής και αποφάσισε να περάσει
σε μια «πολιτική αντεπίθεση».

Έτσι, σε μια προσπάθεια να καταστεί ο κύριος άξονας έκφρασης της κυβερνητικής
πολιτικής, ο κ. Κ. Σημίτης ξεκινά από τις επόμενες ημέρες μια πολύπτυχη
δραστηριότητα ανάδειξης, από τον ίδιο, των θετικών στοιχείων της κυβερνητικής
δραστηριότητας. Μια προσπάθεια που σκοπεύει να την κλιμακώσει μέχρι τις
ευρωεκλογές, προσαρμοσμένη βέβαια και στις ανάγκες του προσυνεδριακού διαλόγου.

ΣΥΝΕΝΤΕΥΞΕΙΣ

Στο πλαίσιο αυτό, ο κ. Κ. Σημίτης έχει ήδη κλείσει 2 - 3 συνεντεύξεις, κυρίως
σε τηλεοπτικούς σταθμούς, ενώ βρίσκεται στη φάση της σχεδίασης ενός ευρέος
πλέγματος «εξόδων» και περιοδειών του στην επαρχία, για μια απευθείας επαφή με
τον λαό, όπως λένε συνεργάτες του. Η πρώτη του συνέντευξη θα δοθεί τη Δευτέρα,
στον τηλεοπτικό σταθμό Antenna.

Το νέο στοιχείο της «πολιτικής αντεπίθεσης» του κ. Κ. Σημίτη είναι ότι αυτή τη
φορά ο πολιτικός σχεδιασμός της δεν έγινε από τον γνωστό, περί τα
επικοινωνιακά, κύκλο των συνεργατών του, αν και δεν απέφυγε να πάρει και από
τα στελέχη αυτά εισηγήσεις. Ο σχεδιασμός, που επιδιώκεται να έχει καθαρά
πολιτικά χαρακτηριστικά, έχει τη σφραγίδα του κ. Κ. Σημίτη.

4 ΑΞΟΝΕΣ

Σε 4 άξονες στηρίζεται, σύμφωνα με κυβερνητικά στελέχη, που γνωρίζουν τον
πρωθυπουργικό σχεδιασμό, η «πολιτική του αντεπίθεση»:

1 Στην αξιοποίηση της υψηλής αξιοπιστίας που διατηρεί ακόμα ο
Πρωθυπουργός στο εκλογικό σώμα, σε αντίθεση με το ΠΑΣΟΚ, στελέχη του οποίου
αναγνωρίζουν ότι έχει χάσει σ' αυτή τη φάση την ακτινοβολία και την
πειστικότητά του.

2 Στην εύκολη σχετικά ταύτιση στο πρόσωπο του Πρωθυπουργού μιας σειράς
αξιών, που όπως προκύπτει από τις δημοσκοπήσεις είναι ψηλά στη συνείδηση των
πολιτών, όπως η ποιότητα, η δημοκρατική ευαισθησία, ο εκσυγχρονισμός του
δημόσιου βίου κ.λπ.

3 Στην ανάδειξη του υπαρκτού, όπως λένε, κυβερνητικού έργου, που σ'
ορισμένες τουλάχιστον περιπτώσεις έχει «πνιγεί» στην καθημερινότητα και στις
τοπικές ή εσωκομματικές αντιπαραθέσεις και

4στην ανυπαρξία θέσεων που η κυβέρνηση θεωρεί ότι έχει η αξιωματική
αντιπολίτευση, αλλά και στην «κατασκευασμένη» εικόνα που πιστεύει ότι
προβάλλει ο πρόεδρός της κ. Κ. Καραμανλής.

Στο τελευταίο «όπλο» ο κ. Κ. Σημίτης έχει επενδύσει πολλά, καθώς θεωρεί ότι η
ηγεσία της Ν.Δ. είναι «ανυποψίαστη», όσον αφορά τα μεγάλα προβλήματα του τόπου
και ότι όταν στην κρίσιμη στιγμή θα κληθεί ο λαός να συγκρίνει, θα καταδειχθεί
η υπεροχή του κ. Κ. Σημίτη.

ΓΙΑ Κ. ΚΑΡΑΜΑΝΛΗ

Στο Μέγαρο Μαξίμου θεωρούν ότι η συντριπτική πλειοψηφία του λαού έχει σαφή
γνώση ότι η εικόνα του κ. Κ. Καραμανλή συντηρείται τεχνικά από τους «ίματζ
μέικερ», ότι δεν έχει κανένα αξιόλογο επαγγελματικό παρελθόν και ότι η
κοινοβουλευτική του παρουσία είναι ελάχιστη και, όταν υπάρχει, δεν είναι πάντα
η καλύτερη στον χώρο του κόμματός του. Οι «αδυναμίες» αυτές του κ. Κ.
Καραμανλή είναι γνωστές, κατά τα στελέχη του πολιτικού σχεδιασμού του ΠΑΣΟΚ,
στην ηγεσία της Ν.Δ. Και για τον λόγο αυτό, όπως υποστηρίζουν, προσπαθούν με
επικοινωνιακές «ενέσεις» να τονώσουν την παρουσία του. Δεν είναι άσχετο μ'
αυτό, λένε, και η έντεχνη χρησιμοποίηση της συζύγου του προέδρου της Ν.Δ. κ.
Νατάσας Παζαΐτη, στην επικοινωνιακή καμπάνια του κ. Κ. Καραμανλή.

Στο μοντέλο αυτό ­ για το οποίο οι ειδικοί της κυβέρνησης θεωρούν ότι
μετατρέπει την πολιτική ζωή σε «life style» ­ το Μέγαρο Μαξίμου θα επιχειρήσει
να αντιπαραθέσει την «αναγνωρίσιμη» προσωπικότητα του Πρωθυπουργού, την
πολύχρονη παρουσία του στην πολιτική ζωή, τη συνέπεια και την
αποτελεσματικότητα, όπως λένε, της πολιτικής του.

Για την τελευταία, το Μέγαρο Μαξίμου πιστεύει ότι θα γίνεται όλο και
περισσότερο ορατή, καθώς θα αποδίδει το κυβερνητικό έργο, τόσο στους μεγάλους
τομείς (δημόσια έργα, οικονομική πολιτική, ΟΝΕ κ.λπ.) όσο και στην
«καθημερινότητα» που αναγνωρίζουν ότι τώρα κινείται με πιο αργούς ρυθμούς.

ΟΙ ΑΛΛΑΓΕΣ

Οι παρεμβάσεις, πάντως, που θα πάρει πάνω του ο κ. Κ. Σημίτης, θα έχουν να
κάνουν κυρίως με τα μεγάλα προβλήματα του τόπου και της κοινωνίας, λένε
συνεργάτες του. Και φέρουν ως παράδειγμα την αναφορά του στο 35ωρο και στις
αλλαγές που πρέπει να γίνουν στο φορολογικό σύστημα. «Τέτοιες παρεμβάσεις θα
συνεχιστούν», έλεγε χθες συνεργάτης του, που υπογράμμιζε ότι «θα σταματήσει
πλέον η ταύτιση του κ. Κ. Σημίτη με τη διαχείριση των δυσάρεστων μόνο». Στο
πλαίσιο αυτό σχεδιάζεται η εξαγγελία των μεγάλων επιλογών της κυβέρνησης ή και
των υπουργείων από τον ίδιο τον Πρωθυπουργό.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16347N051</ED>
<ID>
ID:17777

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N05&aa=1</URL></REF>


Article

<CATEGORY>vin04</CATEGORY>

 <H5>S-300: Συμβατοί με τα ελληνικά όπλα
</H5><H5>Οργή Κακλαμάνη
</H5><H5>Επιστολή Οικονόμου
</H5><H5>Για Σένγκεν
</H5><H2>ΚΑΙ ΤΑ ΛΟΙΠΑ...
</H2>
ΟΙ ΠΥΡΑΥΛΟΙ S-300 όταν θα εγκατασταθούν στην Κρήτη θα έχουν την ικανότητα να
λειτουργούν με βάση τα ηλεκτρονικά συστήματα που διαθέτουν οι ελληνικές
Ένοπλες Δυνάμεις.

Ο υφυπουργός Εθνικής Άμυνας Δημήτρης Αποστολάκης διευκρίνισε, χθες στη Βουλή,
ότι οι συγκεκριμένοι πύραυλοι από κατασκευής τους δεν είναι συμβατοί με όλα τα
οπλικά συστήματα που υπάρχουν στην Ελλάδα. Ωστόσο, έκανε γνωστό πως η ρωσική
κατασκευάστρια εταιρεία έχει εγγυηθεί, στη σύμβαση που έχει υπογράψει, ότι οι
πύραυλοι θα μεταφερθούν στη χώρα μας με την προϋπόθεση ότι θα λειτουργούν σε
συνεργασία με τα ελληνικά οπλικά συστήματα.

Ο υφυπουργός, απαντώντας σε σχετική ερώτηση του βουλευτή του ΠΑΣΟΚ Λευτέρη
Βερυβάκη, διέψευσε κατηγορηματικά δημοσιεύματα που κάνουν λόγο για
διαπραγματεύσεις πώλησης των S-300 στην Αίγυπτο.

ΕΞΟΡΓΙΣΜΕΝΟΣ με ορισμένα ραδιοτηλεοπτικά μέσα ήταν χθες ο πρόεδρος της Βουλής.
«Εν γνώσει των συνεπειών όχι μόνον του νόμου, αλλά αυτών που είναι πιο ισχυροί
από τον νόμο, θέλω να σας πω...», παρενέβη χθες σε εκδήλωση για τα Δωδεκάνησα.

Ο πρόεδρος της Βουλής επετέθη κατά ορισμένων ιδιοκτητών ραδιοτηλεοπτικών
μέσων, τονίζοντας ότι πολλές φορές παρουσιάζονται στα ερτζιανά «αθλιότητες και αποβράσματα».

«Ορισμένοι», είπε ­ χειροκροτούμενος από το πολυπληθές ακροατήριο ­,
«εκβιάζουν διά να εξασφαλίσουν έργα και προμήθειες».

Ο κ. Κακλαμάνης, ο οποίος πολλές φορές στο παρελθόν έχει κατηγορήσει ορισμένα
τηλεοπτικά και ραδιοφωνικά μέσα, υποστήριξε ότι ενώ δεν αναδεικνύουν μία σειρά
από σοβαρά θέματα, προβάλλουν «κοινωνικά αποβράσματα, διάφορους δραπέτες
φυλακών και εγκληματίες, εμπόρους ναρκωτικών και επικεφαλής άθλιων δραστηριοτήτων».

ΕΥΡΥΤΕΡΟ σχέδιο για τον έλεγχο της πολιτικής ζωής μέσα από τον κατακερματισμό
του ΠΑΣΟΚ βλέπει ο κ. Παντελής Οικονόμου πίσω από μια σειρά κινήσεων όπως η
αναζωπύρωση της σκανδαλολογίας γύρω από την προσωπικότητα του Α. Παπανδρέου.

Τις επισημάνσεις αυτές κάνει το μέλος του Ε.Γ. κ. Οικονόμου σε επιστολή του
προς τον Πρωθυπουργό Κ. Σημίτη, από τον οποίο ζητεί να συγκληθεί άμεσα το
Εκτελεστικό Γραφείο, προς αντιμετώπιση της κατάστασης. Κατά τον κ. Οικονόμου,
που μίλησε χθες στην Καβάλα, στόχος της νέας σκανδαλολογίας είναι ο
κατακερματισμός του ΠΑΣΟΚ μέσω της απαξίωσης της παράδοσής του και η
επιστροφή, όπως λέει, στην εποχή των αδύναμων κυβερνήσεων. Με τον τρόπο αυτό,
συνεχίζει, η εξουσία θα απορρέει όχι από το λαό, αλλά από άλλες πηγές, «εκτός
και εντός της χώρας»

ΤΗΝ ΠΟΡΕΙΑ των μέτρων που έχουν ληφθεί για την εφαρμογή της Συνθήκης του
Σένγκεν εξέτασε χθες το Υπουργικό Συμβούλιο. Σύμφωνα με τις εκτιμήσεις των
αρμοδίων υπουργών Εξωτερικών, Δημόσιας Τάξης και Εμπορικής Ναυτιλίας, μέχρι το
τέλος της χρονιάς θα έχουν βελτιωθεί οι υποδομές που απαιτούνται για την πλήρη
υλοποίηση των προβλεπόμενων διατάξεων της Συνθήκης του Σένγκεν.

Στη συνεδρίαση του Υπουργικού Συμβουλίου για τη Συνθήκη του Σένγκεν, με
εισηγητή τον αναπληρωτή υπουργό Εξωτερικών κ. Γιώργο Παπανδρέου, ελήφθησαν
αποφάσεις για τη βελτίωση του συστήματος (υποδομή, εξοπλισμός) παρακολούθησης
των σημείων εξόδου και εισόδου της χώρας.

Προς αυτή την κατεύθυνση, τόνισε στα «ΝΕΑ» ο υπουργός Δημόσιας Τάξης κ. Φ.
Πετσάλνικος, «επισπεύδουμε την ολοκλήρωση του προγράμματος προμηθειών της
μεθοριακής αστυνομίας με την αγορά των 90 τζιπ, των δεκάδων διόπτρων νυκτός
και τον εξοπλισμό των μεθοριακών φρουρών με ειδικές συσκευές εντοπισμού
ανθρώπων που κρύβονται σε οχήματα, προκειμένου να αντιμετωπίσουμε με
αποτελεσματικότητα την λαθραία είσοδο μεταναστών».

ΣΤΟΝ αποτελεσματικότερο έλεγχο της προεκλογικής δαπάνης των πολιτικών κομμάτων
και των υποψηφίων βουλευτών προτίθεται να προχωρήσει πολύ σύντομα η κυβέρνηση.

Ο υπουργός Εσωτερικών Αλέκος Παπαδόπουλος, απαντώντας χθες στη Βουλή σε
σχετική ερώτηση του κοινοβουλευτικού εκπροσώπου της Νέας Δημοκρατίας Δημήτρη
Σιούφα, αναγνώρισε ότι έχουν διαπιστωθεί νομικά κενά κατά την εφαρμογή του νόμου.

Σύμφωνα με τον υπουργό, τα μέτρα αυτά θα επεκταθούν και στους υποψηφίους
νομάρχες και δημάρχους καθώς, όπως είπε, στις τελευταίες εκλογές της Τοπικής
Αυτοδιοίκησης παρατηρήθηκαν παραβάσεις και παραβιάσεις του Κώδικα Δεοντολογίας.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16347N052</ED>
<ID>
ID:17825

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ο νέος λαϊκισμός
</H2>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Στη δεκαετία του 1980, η πολιτική επιστήμη, με τη συνήθη διεθνή της
καθυστέρηση, ο πάντα λαίμαργος για ετικέτες Τύπος και τελικά η ελληνική
κοινωνία ολόκληρη ανακάλυπτε τη μαγική έννοια που εξηγούσε κάθε απωθητικό
πολιτικό φαινόμενο και εκτόνωνε κάθε προσωπικό ή συλλογικό ορμέμφυτο: λαϊκισμός.

Η ΑΝΑΝΤΙΣΤΟΙΧΙΑ προγραμματικών υποσχέσεων και κυβερνητικών έργων ήταν
λαϊκισμός. Η αδυναμία εκπλήρωσης μιας δομικής αλλαγής ήταν λαϊκισμός. Η
συνέχιση ­ ίσως και εμβάθυνση ­ του πελατειακού συστήματος διακυβέρνησης ήταν
λαϊκισμός. Η γυροβολιά πολιτικού ηγέτη στην πίστα υπό τους ήχους λαϊκού
άσματος και ακόμη λαϊκότερου θραύσματος ήταν λαϊκισμός. Η επιλογή πολυτελούς
και πολυβάλβιδου γιαπωνέζικου αυτοκινήτου από μυστακοφόρο συνδικαλιστή ήταν
λαϊκισμός. 
Με δύο λόγια, από ένα σημείο και πέρα, ό,τι συνδεόταν με το φαινόμενο «ΠΑΣΟΚ
στην εξουσία» ήταν λαϊκισμός. Και για να εξηγούμαστε: υπεραπλουστευτικά και
ισοπεδωτικά μεν, αλλά διόλου αδικαιολόγητα.

Το παπανδρεϊκό ΠΑΣΟΚ πλήρωνε με το στίγμα αυτό μια διπλή απογοήτευση, με την
οποία πότισε, αυτό πρέπει να υπογραμμισθεί, τον δικό του κυρίως κόσμο: στο
πολιτικό επίπεδο, με την εμφάνιση του δημοκρατικού σοσιαλισμού ως ποιοτικά
συγκρίσιμου ­ παρά τα επιμέρους μέτρα, παρά την διόλου ασήμαντη αίσθηση
μεγαλύτερης ελευθερίας ­ με τη Δεξιά· και στο πολιτιστικό, με την ευρύτερη
έννοια, επίπεδο που αποτελεί θεωρητικά τον προνομιακό τομέα δράσης κάθε
αριστερού κινήματος, με την αδυναμία του να μιλήσει και να πράξει με ένα νέο
ήθος. Γεννημένο στο έδαφος του λαϊκισμού, συμμετέχοντας αλλά και
διαμορφώνοντας μια πολιτική ζωή όπου η προσωποποίηση, ο απελευθερωτικός μύθος
και ο φραστικός ριζοσπαστισμός αποτελούν προϋποθέσεις επιβίωσης, το ΠΑΣΟΚ όχι
μόνο δεν άλλαξε, ως κόμμα εξουσίας, αυτά τα χαρακτηριστικά επικοινωνίας του με
το εκλογικό σώμα, αλλά τα χρησιμοποίησε ενσυνείδητα για να αντικαταστήσει το
ιδανικό του σοσιαλισμού με τον λόγο περί σοσιαλισμού και να καταστήσει έτσι
αδύνατη την αναγκαία τομή. Το ΠΑΣΟΚ θα κριθεί, ήδη κρίνεται, για την
πραγματοποίηση αυτού που κάποτε φάνταζε αδύνατο, το ξερίζωμα της Δεξιάς από
την εξουσία, και για την παραίτηση από αυτό που κάποια στιγμή φάνηκε εφικτό,
τη συμφιλίωση της κοινωνίας με την πολιτική.

Με την πρώτη εκλογική ήττα, την επίσημη προγραμματική σύγκλιση με τη
σοσιαλδημοκρατία και την Ευρώπη και τη διεθνή ανατροπή του πολιτικού σκηνικού
στη δεκαετία του 1990, ο λαϊκισμός πέρασε σε δεύτερη μοίρα. 
Με την αλλαγή ηγεσίας του 1996, το μόνο για το οποίο δεν μπορεί πλέον κανείς
να κατηγορήσει το ΠΑΣΟΚ είναι για λαϊκισμό ­ τόσο λυσσώδης είναι η προσπάθεια
της νέας ηγεσίας να δείξει ότι, σε αυτόν τουλάχιστον τον τομέα, είναι
διαφορετική. Πολιτική θεωρία και Τύπος σιώπησαν αιδημόνως μπροστά σε αυτή τη
μεταστροφή, αλλά το κοινωνικό σώμα την έχει νιώσει. Κινδυνεύει όμως να μη
νιώσει ­ τόσο η δημοκρατία μας αδιαφορεί για την ίδια της την αποδυνάμωση ­
μια εξέλιξη που συντελείται μπροστά στα μάτια του: την εμφάνιση ενός νέου λαϊκισμού.

Σε αντίθεση με τον λαϊκισμό της δεκαετίας του 1980, ο νέος λαϊκισμός δεν
μπορεί να επικεντρωθεί σε ένα κόμμα. Οι φορείς του (γιατί είναι ιός) στοχεύουν
να πείσουν τον λαό όχι ότι τα κόμματα και η εξουσία «γνωρίζουν πριν από αυτόν
γι' αυτόν», αλλά ότι γνωρίζουν πως η πολιτική πλέον δεν τον ενδιαφέρει και δεν
τον αφορά ­ και δρουν αναλόγως. 
Πώς αλλιώς μπορεί να ερμηνευθεί η γενικευμένη άρνηση οποιασδήποτε θέσης
(θετικής δηλαδή ενέργειας) στο μείζον ζήτημα της Παιδείας; Η μονομανής
ενασχόληση με μελλοντικά, έστω κυοφορούμενα, σχήματα και παρατάξεις και η
αδιαφορία μπροστά στο κενό του λόγου τους και στην έλλειψη δομικού κενού, το
οποίο φιλοδοξούν να καλύψουν; 
Η προσωποποίηση της διαφωνίας σε κάθε ζήτημα, ακόμη και με άστοχη χρήση του
Συντάγματος, προκειμένου να «γίνει ντόρος» αλλά, προς Θεού, να μην αγγίξουμε
τα αίτια των προβλημάτων; 
Η απαξίωση των θεσμών; Αν ο λαϊκισμός του '80 στέρησε τη χώρα από τον
εκσυγχρονισμό, ο λαϊκισμός του '90 κινδυνεύει να της στερήσει την πολιτική. Η
απάθεια είναι ο μεγάλος σύμμαχός του, η εικαζόμενη ωριμότητα της κοινωνίας η
μόνη ελπίδα.

Ο δικηγόρος Κώστας Β. Μποτόπουλος είναι διδάκτωρ του Συνταγματικού Δικαίου.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16347N062</ED>
<ID>
ID:17832

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Διαφάνεια και στην Ιατρική
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

«ΟΙ ΚΑΛΥΤΕΡΟΙ γιατροί της Νέας Υόρκης» έλεγε το αμερικανικό περιοδικό και
περιελάμβανε τους 1.200 αντικειμενικά καλύτερους γιατρούς ­ δημόσιους και
ιδιωτικούς ­ της αμερικανικής πολιτείας, χωρισμένους ανά ειδικότητα. Και αυτό
γίνεται ανά δύο χρόνια σε κάθε αμερικανική πολιτεία.

Ως κριτήρια θεωρούνται όχι μόνο η συνεχής επιστημονική ενημέρωσή τους, αλλά
και τα (επίσημα) ποσοστά επιτυχίας τους, η ενασχόλησή τους με την έρευνα, η
πρόσβαση σε πειραματικά φάρμακα, η χρησιμοποίηση νέων (μη χειρουργικών)
μεθόδων, οι μέρες νοσηλείας των αρρώστων τους, η φροντίδα του ασθενούς, η
υπευθυνότητα, ακόμα και το χαμόγελο...

Τα στοιχεία δεν προέρχονταν μόνο από γιατρούς, αλλά και από διοικητικούς
υπαλλήλους των νοσοκομείων, από νοσοκόμες και από κορυφαίους ειδικούς σε κάθε
χώρο. Έτσι ο πολίτης της Νέας Υόρκης γνωρίζει πώς να βρει τον καλύτερο γιατρό
για το πρόβλημά του, έναν «γιατρό που θα τον αντιμετωπίσει ως ένα έξυπνο άτομο
και όχι ως ένα σωρό συμπτωμάτων».

Η σύγκριση με τη χώρα όπου «είσαι ό,τι δηλώσεις»; Δεν υπάρχει σύγκριση. Ο
ποιοτικός έλεγχος στις ιατρικές πράξεις, ο οποίος ψηφίστηκε με το τελευταίο
νομοσχέδιο του υπουργείου Υγείας, έμεινε μια πρόταση στα χαρτιά. Εκκρεμούν οι
επιτροπές ποιοτικού ελέγχου σε κάθε νοσοκομείο, εκκρεμούν οι υπουργικές
αποφάσεις, εκκρεμεί η ιατρική συνείδηση...

Και βέβαια κανείς ιατρικός σύλλογος και κανένα συνδικαλιστικό όργανο δεν
ασχολείται με αυτές τις «λεπτομέρειες», αφού μέσα στην αναμπουμπούλα ο λύκος
χαίρεται. Η θολούρα φαίνεται να εξυπηρετεί τους περισσότερους Ασκληπιάδες.

Φωτεινή εξαίρεση η προσπάθεια του Κεντρικού Συμβουλίου Υγείας για θέσπιση
κριτηρίων στις καρδιοχειρουργικές και καρδιολογικές επεμβάσεις (με έναυσμα
σχετικό ρεπορτάζ των «ΝΕΩΝ»). Η απόφαση, όμως, και για αυτό το θέμα βρίσκεται
ακόμα «σε αναμονή».

Καιρός για διαφάνεια και στην 
Ιατρική. Καιρός να βγουν στη φόρα τα ποσοστά κάθε κλινικής (επείγουσα
αναγκαιότητα, για τις χειρουργικές ειδικότητες και τα κέντρα εξωσωματικής
γονιμοποίησης). 
Καιρός να αναπτυχθεί ο υγιής ιατρικός ανταγωνισμός και όχι αυτός μέσα από
τηλεοπτικές κάμερες ή κομματικά γραφεία. Καιρός να αποδοθούν τα του Καίσαρος
τω Καίσαρι...
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16347N063</ED>
<ID>
ID:17865

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΤΟ ΚΕΝΟ Η ΒΡΕΤΑΝΙΚΗ ΠΡΩΤΟΒΟΥΛΙΑ ΓΙΑ ΤΟ ΚΥΠΡΙΑΚΟ ΜΕ ΓΕΥΜΑΤΑ ΚΑΙ ΔΕΙΠΝΑ
</H5><H2>Πρόσκληση σε... φιάσκο
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Σε βρετανικό φιάσκο εξελίχθηκε τελικά η πρόσκληση προς Κληρίδη (για δείπνο)
και Ντενκτάς (για γεύμα), αφού και οι δύο άφησαν τον Βρετανό απεσταλμένο για
το Κυπριακό σερ Ντέιβιντ Χάνι και τους πρεσβευτές σε Λευκωσία, Αθήνα και
Άγκυρα στα κρύα του λουτρού. Την ίδια στιγμή, πάντως, η γερμανική προεδρία της
Ευρωπαϊκής Ένωσης επιβεβαίωνε πως υπάρχουν χώρες που δημιουργούν προβλήματα
στην ενταξιακή διαδικασία της Κύπρου.

Η ΑΡΝΗΣΗ του προέδρου Κληρίδη να παρακαθήσει στο δείπνο, εξελίχθηκε σε
διπλωματικό επεισόδιο ανταλλαγής επιστολών μεταξύ του προέδρου και του
Βρετανού ύπατου αρμοστή Ντέιβιντ Μάντεν. Ο Κύπριος πρόεδρος ακύρωσε τη
συμμετοχή του στο γεύμα διαμαρτυρόμενος για τις δηλώσεις που έκανε ο Χάνι
επειδή, όπως γράφει στην επιστολή του, ο Βρετανός απεσταλμένος συμβουλεύει να
γίνει αποδεκτό το ελβετικό μοντέλο, το οποίο αναγνωρίζει κυριαρχία στα
ελβετικά καντόνια, εκ περιτροπής προεδρία και ίση αριθμητική αντιπροσώπευση
των καντονιών.

Αυτά αποτελούν τουρκικές θέσεις ανέφερε ο κ. Κληρίδης στην επιστολή του, στην
οποία διαμαρτύρεται επίσης έντονα για τον υπαινιγμό ­ όπως αναφέρει ­ του κ.
Χάνι ότι η επιστολή του προς τον Κόφι Ανάν για προσωρινή αναστολή των
εξοπλισμών της Κύπρου αποτελεί «μανούβρα».

«Δεν έκανα μανούβρες για να δείξω ότι ήμουν καλό παιδί», αναφέρει ο κ.
Κληρίδης στην επιστολή του και εξηγεί ότι προχώρησε σε αυτή την κίνηση για να
δώσει την ευκαιρία στην άλλη πλευρά να υποδηλώσει τις προθέσεις της για τα όσα
ζητεί από τις δύο πλευρές το ψήφισμα 1218 του Συμβουλίου Ασφαλείας.

Υπενθυμίζει τέλος ότι ο Βρετανός πρωθυπουργός δεσμεύτηκε να εργαστεί για την
υλοποίηση αυτού του ψηφίσματος.

Στην επιστολή Κληρίδη απάντησε ο Βρετανός αρμοστής Ντ. Μάντεν, ο οποίος
επισύναψε και το κείμενο των απομαγνητοφωνημένων δηλώσεων του κ. Χάνι.
Αναφέρει στην επιστολή του ότι ο Βρετανός απεσταλμένος δεν δέχεται το ελβετικό
μοντέλο και με τα όσα είπε αποσκοπούσε να καταδείξει ότι δεν πρέπει να
μπαίνουν όροι για συνομιλίες ούτε να δίνεται τόση σημασία στη φόρμα.
Απορρίπτει ακόμα ότι ο Χάνι έκανε οποιονδήποτε υπαινιγμό που αφορούσε την
επιστολή Κληρίδη προς Ανάν. Αντίθετα, αναφέρει, ο Χάνι χαρακτήρισε την
επιστολή «εξαιρετικά σημαντικό βήμα».

Το ναυάγιο του δείπνου με Κληρίδη οδήγησε και στην ακύρωση της συμμετοχής του
Ντενκτάς στο γεύμα, χωρίς όμως ο κατοχικός ηγέτης να δώσει οποιαδήποτε
δικαιολογία. Οι Βρετανοί μάλιστα ανακοίνωσαν ότι ο Ντενκτάς ακύρωσε πριν από
τον Κληρίδη τη συμμετοχή του, ίσως για να αποδυναμώσουν την κίνηση του Κύπριου προέδρου.

Όπως και να έχουν τα πράγματα, διπλωματικές πηγές εκτιμούν ότι το επεισόδιο
δεν πρόκειται να επηρεάσει γενικότερα τις κυπρο-βρετανικές σχέσεις. Δεν
αποκλείεται όμως να έχει επιπτώσεις για τον σερ Ντέιβιντ Χάνι και τη συνέχεια
του ρόλου του ως διαμεσολαβητή στο Κυπριακό.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16347N071</ED>
<ID>
ID:17778

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N07&aa=1</URL></REF>


Article

<CATEGORY>vin04</CATEGORY>

 <H2>Βάζουν πάντα εμπόδια
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΤΑ ΕΜΠΟΔΙΑ που δημιουργούν ορισμένες χώρες της Ευρωπαϊκής Ένωσης στις
διαπραγματεύσεις ένταξης της Κύπρου επιβεβαίωσε η γερμανική προεδρία, δίνοντας
την αίσθηση ότι όλα είναι υπό αίρεση αν δεν λυθεί το Κυπριακό. «Επιθυμούμε την
ένταξη ολόκληρης της Κύπρου», δήλωσε ο Γερμανός μόνιμος αντιπρόσωπος σε
συνέντευξη Τύπου για τις εργασίες του Συμβουλίου Υπουργών Εξωτερικών την
ερχόμενη Δευτέρα στις Βρυξέλλες. Η θέση αυτή είναι ιδιαίτερα σημαντική, καθώς
είναι γνωστό ότι ο Ντενκτάς απορρίπτει την ένταξη της νήσου, κατά συνέπεια
αναγνωρίζεται στο ψευδοκράτος από τη Βόννη ότι μπορούν οι Τουρκοκύπριοι να
διατηρούν «σε ομηρία» την ένταξη της Κύπρου και να την μπλοκάρουν όσο δεν
ικανοποιούνται οι αξιώσεις τους και εάν τελικά δεν επιλυθεί το Κυπριακό.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16347N072</ED>
<ID>
ID:17826

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N07&aa=2</URL></REF>


Article

<CATEGORY>vin04</CATEGORY>

 <H2>Νόμιμη η ανάκληση ως αρχηγών των αποστράτων
</H2>
ΑΠΟΛΥΤΩΣ νόμιμη και συνταγματική είναι η επαναφορά στο Στράτευμα και η
τοποθέτηση ανωτάτων αξιωματικών στη θέση αρχηγού Γενικού Επιτελείου Εθνικής
Άμυνας (ΓΕΕΘΑ) ή αρχηγού Επιτελείου των Ενόπλων Δυνάμεων (Γενικό Επιτελείο
Στρατού, Αεροπορίας ή Ναυτικού), έστω κι αν κατά το διάστημα της αποστρατείας
τους συμμετείχαν σε πολιτικά κόμματα ή κομματικά όργανα. Αυτό τονίζει το
Συμβούλιο 
της Επικρατείας (Γ' Τμήμα) απορρίπτοντας με χθεσινές αποφάσεις του προσφυγές
που είχαν υποβληθεί από αξιωματικούς των Ενόπλων Δυνάμεων κατά της επιλογής
(με επαναφορά σε κατάσταση ενέργειας) του ναυάρχου Χρ. Λυμπέρη, ως αρχηγού
ΓΕΕΘΑ (πρώην πλέον), και του (τότε) αντιπτεράρχου Αθ. Τζογάνη, ως αρχηγού ΓΕΑ,
τον Δεκέμβριο του 1993. Το αρμόδιο τμήμα του ΣτΕ σημειώνει ότι από τις
συνταγματικές διατάξεις δεν δημιουργείται κώλυμα για την επαναφορά στο
Στράτευμα αξιωματικών, οι οποίοι κατά τη διάρκεια της αποστρατείας τους είχαν
ασκήσει το συνταγματικά κατοχυρωμένο δικαίωμα της συμμετοχής τους στην
πολιτική ζωή της χώρας.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16347N081</ED>
<ID>
ID:17779

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N08&aa=1</URL></REF>


Article

<CATEGORY>vin04</CATEGORY>

 <H2>Παρέμβαση Παραγιουδάκη για τον στρατιώτη
</H2>
ΑΜΕΣΗ ­ και από τηλεοράσεως ­ ήταν η αντίδραση του αρχηγού ΓΕΣ αντιστράτηγου
Μαν. Παραγιουδάκη, όταν πληροφορήθηκε την ταλαιπωρία που έχει υποστεί ένας
στρατιώτης που τραυματίστηκε εκτελώντας το καθήκον του, στην κρίση των Ιμίων.

Πρόκειται για τον στρατιώτη Ανέστη Χοϊδά από τη Βέροια, ο οποίος υπέστη
συντριπτικά κατάγματα από ερπυστριοφόρο που έκανε όπισθεν και τον χτύπησε. Για
το θέμα έκαναν χθες από κοινού ερώτηση στη Βουλή βουλευτές του ΠΑΣΟΚ και της
Ν.Δ., ζητώντας να αποζημιωθεί και να συνταξιοδοτηθεί ο στρατιώτης, καθώς και
να σταλεί άμεσα για θεραπεία στο εξωτερικό, με έξοδα του Δημοσίου, καθώς μέχρι
τώρα ταλαιπωρείται από την γραφειοκρατία.

Το θέμα παρουσίασε σε εκτενές ρεπορτάζ το Mega στο βραδινό δελτίο και κατά τη
διάρκειά του παρενέβη ο κ. Παραγιουδάκης, δεσμευόμενος για πλήρη υποστήριξη
του στρατιώτη σε ό,τι απαιτηθεί. Ο κ. Παραγιουδάκης δεν είναι η πρώτη φορά που
παρεμβαίνει προσωπικά σε περιπτώσεις για τις οποίες διαπιστώνεται αδράνεια ή
αδιαφορία της διοίκησης.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16347N082</ED>
<ID>
ID:17827

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N08&aa=2</URL></REF>


Article

<CATEGORY>vin04</CATEGORY>

 <H2>Και ναρκοθηρευτικά μαζί με τις πυραυλακάτους
</H2>
ΔΥΟ μεταχειρισμένα ναρκοθηρευτικά σκάφη που βρίσκονται τώρα εν υπηρεσία
προσφέρει η βρετανική κυβέρνηση δωρεάν στο Ελληνικό Πολεμικό Ναυτικό ως
αντιστάθμισμα μιας πιθανής προτίμησης των βρετανικών πυραυλακάτων που
ενδιαφέρεται να αγοράσει η Ελλάδα.

Το πρόγραμμα για τις πυραυλακάτους προβλέπει ολοκλήρωση του διαγωνισμού και
αγορά το 1999. Ήδη έχουν εκδηλώσει ενδιαφέρον, εκτός από τους Βρετανούς,
Γάλλοι και Γερμανοί κατασκευαστές. Πρόσφατα παρουσιάστηκε, σε ειδική εκδήλωση,
η πρόταση της βρετανικής εταιρείας Vosper Thornycroft. Το σκάφος που έχει
προτείνει είναι φτιαγμένο με τεχνολογία Stelth για να εντοπίζεται δυσκολότερα
από τα ραντάρ, ενώ υπάρχει πρόταση για αξιοποίηση των δυνατοτήτων της
ελληνικής βιομηχανίας και των Ναυπηγείων Ελευσίνας. Προσπάθειες γίνονται για
εμπλοκή όλων των ναυπηγείων στα υπόλοιπα προγράμματα του Π.Ν. Παράγοντες των
Ναυπηγείων Σκαραμαγκά έχουν εκφράσει προβληματισμούς γιατί το Π.Ν. και το ΓΕΘΑ
δεν τα αξιοποιούν σε περιπτώσεις εκσυγχρονισμού πλοίων, όπως π.χ. τα
αντιτορπιλικά Kidd.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16347N083</ED>
<ID>
ID:17861

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N08&aa=3</URL></REF>


Article

<CATEGORY>vin04</CATEGORY>

 <H5>Η ΡΗΓΙΛΛΗΣ ΔΙΝΕΙ ΠΡΟΘΕΣΜΙΑ 10 ΗΜΕΡΩΝ ΣΤΟΝ ΔΗΜ. ΑΒΡΑΜΟΠΟΥΛΟ ΓΙΑ ΝΑ ΕΚΔΗΛΩΣΕΙ
ΤΙΣ ΠΡΟΘΕΣΕΙΣ ΤΟΥ
</H5><H2>Τελεσίγραφο από Καραμανλή
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

«Ό,τι είναι να κάνεις καν' το σήμερα, γιατί αύριο είναι αργά», διαμηνύει η
Ρηγίλλης στον δήμαρχο Αθηναίων και το... αύριο δεν ξεπερνά τις 10 ημέρες. Μετά
από αυτή τη χρονική στιγμή θα αρχίσει ομοβροντία επιθέσεων προς τον κ. Δ.
Αβραμόπουλο από τη βάση και την κορυφή της Ν.Δ.

Με τους μαθητές. Ο Κώστας Καραμανλής συνομιλεί για τα θέματα της Παιδείας σε
μπιραρία στα Λαδάδικα της Θεσσαλονίκης

Ο ΠΡΟΕΔΡΟΣ της Ν.Δ. δεν έχει επιτεθεί ακόμη ανοιχτά εναντίον του δημάρχου
Αθηναίων, αλλά στη Ρηγίλλης έχει σχεδιασθεί με κάθε λεπτομέρεια η στρατηγική
της αντεπίθεσης, η οποία τίθεται σε άμεση εφαρμογή.

Ο κ. Κ. Καραμανλής παίρνει πάνω του όλο το παιχνίδι και οι φίλοι του του
εύχονται αστειευόμενοι «άντε και καλό Πάσχα», αφού προβλέπεται να ξεκουραστεί
τη Μεγάλη Εβδομάδα. Δεν πρόκειται για υπερβολή. Το πρόγραμμα που ετοίμασε ο
υπεύθυνος του Πολιτικού Σχεδιασμού κ. Μ. Λιάπης είναι εξαντλητικό για τον
πρόεδρο. Αυτό το Σαββατοκύριακο βρίσκεται στην Κωνσταντινούπολη, στη συνέχεια
θα πάει στις Βρυξέλλες, μετά στη Βόννη και ύστερα στην Κύπρο. Μόλις τελειώσουν
τα ταξίδια στο εξωτερικό αρχίζουν τα δύσκολα. Θα πάρει τα όρη και του βουνά.
Από το μεσημέρι της Παρασκευής μέχρι και τα βράδυ της Κυριακής θα βρίσκεται
εκτός Αθηνών. Θα περιοδεύει σε πόλεις και χωριά και θα ξεσηκώνει τους
ψηφοφόρους της Ν.Δ. ώστε να είναι έτοιμοι να αντισταθούν εάν εμφανισθεί στο
προσκήνιο το κόμμα Αβραμόπουλου. Ο πρώτος σταθμός του θα είναι η Εύβοια, μετά
σειρά έχουν η Λήμνος, η Μυτιλήνη και η Λέσβος, ύστερα η Ζάκυνθος και πάει λέγοντας.

Αλλά και τις καθημερινές που θα βρίσκεται στην Αθήνα ο κ. Κ. Καραμανλής το
πρόγραμμα θα είναι επίσης δύσκολο. Το σύνθημα είναι «κάθε ημέρα και μια
πρωτοβουλία που θα τον φέρνει στο κέντρο της επικαιρότητας». Τη μια θα
προκαλεί συζητήσεις στη Βουλή, την άλλη θα κάνει δηλώσεις για τα κρίσιμα
θέματα της επικαιρότητας, την άλλη θα επισκέπτεται νοσοκομεία, την άλλη
εργαζόμενους, την άλλη νέους. Μάλιστα θα επιχειρήσει να βρίσκει πρωτότυπες
ιδέες, όπως λένε οι συνεργάτες του, στον τρόπο επικοινωνίας του με τους πολίτες.

Και αναφέρουν ως παράδειγμα τη συζήτησή του με τους μαθητές για την
μεταρρύθμιση σε μπυραρία της Θεσσαλονίκης. Χθες, από την Κωνσταντινούπολη,
όπου συμμετείχε στη συνάντηση των 22 κεντροδεξιών αρχηγών κομμάτων, τάχθηκε
υπέρ της ευρωπαϊκής προοπτικής της Τουρκίας, ενώ αύριο θα συναντηθεί με τον Πατριάρχη.

Ταυτόχρονα μέχρι τις αρχές Φεβρουαρίου θα συγκληθούν όλα τα όργανα του
κόμματος. Κοινοβουλευτική Ομάδα, Κεντρική Επιτροπή και Εκτελεστική Επιτροπή.
Σε καθεμία από τις συνεδριάσεις αυτές ο πρόεδρος της Ν.Δ. θα ανεβάζει τους
τόνους και θα απευθύνει αυστηρές προειδοποιήσεις στον κ. Δ. Αβραμόπουλο,
αποφεύγοντας όμως να τον κατονομάσει.

Κορυφαία στελέχη, που ζητούν την εφαρμογή της «σκληρής» γραμμής, προτείνουν
στον κ. Κ. Καραμανλή να πει σε μια αποστροφή του λόγου ότι «τα μισόλογα δεν
ταιριάζουν σε δημόσιους άνδρες», καλώντας έτσι τον δήμαρχο να ξεκαθαρίσει τώρα
τη θέση του.

Κάτι άλλωστε που γίνεται και στο παρασκήνιο. Αγγελιοφόροι έχουν διαμηνύσει
στον κ. Δ. Αβραμόπουλο ότι η Ν.Δ. του δίνει προθεσμία 10 ημερών και μέσα σε
αυτό το διάστημα πρέπει, είτε να ανακοινώσει ότι ιδρύει κόμμα είτε να
διαψεύσει τα σενάρια που βλέπουν το φως της δημοσιότητας. «Μετά το δεκαήμερο
θα είναι αργά. Οι αντιδράσεις που θα ξεσπάσουν στη βάση και την κορυφή θα
έχουν την μορφή χιονοστιβάδας και δεν θα του αφήνουν περιθώρια να κινηθεί»

Όσο για την αντίδραση της βάσης; Θα είναι η αναμενόμενη. Μολονότι λένε στη
Ρηγίλλης ότι δεν θα υπάρξει επίσημη εντολή για προπηλακισμούς και ύβρεις, όπως
συνέβη με τον Αντώνη Σαμαρά, κανείς δεν αμφιβάλει ότι όλα αυτά θα συμβούν από
«αγανακτισμένους» οπαδούς της Ν.Δ. εάν ο δήμαρχος αρχίσει να περιοδεύει ως
αρχηγός κόμματος.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16347N091</ED>
<ID>
ID:17780

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N09&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Φθηνά κόλπα
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΠΗΡΕ την καρέκλα, τη γύρισε ανάποδα και κάθησε με ανοιχτά τα πόδια. Νεαροί
γύρω, απλωμένοι, τον κοιτούσαν. Ο χώρος, ένα μπαρ της Θεσσαλονίκης. Ο Κ.
Καραμανλής θέλησε να ανοίξει διάλογο μαζί τους για την... παιδεία. Σε ένα...
μπαρ. Επρόκειτο για άλλη μια, ιδιοφυούς έμπνευσης, ιδέα των «ίματζ μέικερ» του
προέδρου της Νέας Δημοκρατίας. Μόνο που τους διέφυγε να τον ντύσουν κάπως πιο
σπορ. Με γραβάτα και κοστούμι, και το χέρι στην τσέπη, δύσκολα μπορούσε να
περάσει σαν «ένας από μας». Η μικρή αναφορά στην προχθεσινή «ιδέα» των
επιτελών του κ. Καραμανλή, έγινε μόνο και μόνο για να επισημανθεί ότι ο
πρόεδρος της Ν.Δ. διολισθαίνει αργά αλλά σταθερά σε έναν ιδιότυπο λαϊκισμό, ο
οποίος φαίνεται να μην έχει προηγούμενο στο πρόσφατο πολιτικό παρελθόν. Να
οφείλεται στην αγωνία του να προλάβει τον Δημήτρη Αβραμόπουλο; Ή σε κακές
επιλογές συμβούλων; Όπως και να έχει το πράγμα, το σίγουρο είναι ότι ελάχιστη
απήχηση έχουν όλα αυτά στην κοινή γνώμη. Που έχει το αισθητήριο να καταλάβει
ότι πρόκειται για φθηνά κόλπα. Και όχι για κινήσεις ουσίας...
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16347N092</ED>
<ID>
ID:17833

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N09&aa=2</URL></REF>


Article

<CATEGORY>vin04</CATEGORY>

 <H5>Μονιασμένοι για το καλό του Παναθηναϊκού
</H5><H2>30 ΕΡΩΤΗΣΕΙΣ
</H2><H2>ΑΝΤΩΝΗΣ ΜΗΓΙΑΚΗΣ
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΓΕΝΝΗΘΗΚΕ: Το 1911 στην Αθήνα.

ΞΕΚΟΥΡΑΖΕΤΑΙ: Με την τηλεόραση. Παρακολουθεί αγώνες ποδοσφαίρου.

ΕΛΕΥΘΕΡΟΣ ΧΡΟΝΟΣ: Στο καφενείο για συζητήσεις με παλιούς φίλους.

ΑΓΑΠΑ: Την οικογένειά του.

ΕΚΝΕΥΡΙΖΕΤΑΙ: Με ό,τι βλέπει στα γήπεδα.

Παλιά «καραβάνα» του ελληνικού ποδοσφαίρου είναι ο Αντώνης Μηγιάκης. Ο
δεύτερος πιο παλιός ­ εν ζωή ­ διεθνής ποδοσφαιριστής της προπολεμικής
περιόδου. Αφοσιωμένος στο «τριφύλλι» για μια ζωή. Στα 88 του νιώθει ακμαίος,
βλέπει ποδόσφαιρο, νοσταλγεί τα παλιά και συμβουλεύει τους νέους. Και βέβαια,
στον ελεύθερο χρόνο του δεν παραλείπει να πηγαίνει σε κουτούκια με τα άλλα...
παιδιά της «παλιοπαρέας».

ΕΡ.: Οι εντυπώσεις γενικά από το ποδόσφαιρο;

ΑΠ.: Δεν είναι τόσο καλές. Τα επεισόδια με έχουν επηρεάσει.

ΕΡ.: Τι έχει αλλάξει από τότε;

ΑΠ.: Το ποδόσφαιρο έγινε επιστήμη. Οι προπονήσεις πολλαπλασιάστηκαν.

ΕΡ.: Διαθέτουν τα ίδια πνευμόνια οι νέοι ποδοσφαιριστές;

ΑΠ.: Έχουν καλύτερα και πιο ανθεκτικά.

ΕΡ.: Οι παίκτες παίζουν και σήμερα για τη φανέλα;

ΑΠ.: Δεν νομίζω. Είναι επαγγελματίες με κεφαλαία γράμματα.

ΕΡ.: Τι έχετε να τους συμβουλεύσετε;

ΑΠ.: Ρέγουλα! Καλή ζωή και όλα θα έρθουν στην ώρα τους.

ΕΡ.: Τι σημαίνει για σας «Παναθηναϊκός»;

ΑΠ.: Είναι η ζωή μου! Τον υπηρετώ 71 χρόνια και ακόμη πηγαίνω στο γήπεδο.

ΕΡ.: Πώς θα ορθοποδήσει;

ΑΠ.: Μόνο με μεταγραφές.

ΕΡ.: Βαρδινογιάννης ή Γιαννακόπουλος;

ΑΠ.: Οφείλουν να μονιάσουν για το καλό της ομάδας.

ΕΡ.: «Ρότσα Κλαμπ» ή Λεωφόρος; Τι λέτε για αυτό;

ΑΠ.: Λυπάμαι πολύ και για το «Απόστολος Νικολαΐδης». Το γήπεδο είναι του Παναθηναϊκού.

ΕΡ.: Το ποδόσφαιρο χθες και σήμερα.

ΑΠ.: Μεγάλες οι διαφορές. Έπαψε το θέαμα λόγω των συστημάτων.

ΕΡ.: Ποιο άλλο άθλημα σας συγκινεί ανάλογα;

ΑΠ.: Το μπάσκετ. Παρακολουθώ συχνά.

ΕΡ.: Ποιος ήταν ο κορυφαίος στην εποχή σας;

ΑΠ.: Υπήρχαν πολλοί. Ένας από αυτούς ο Βασίλης Ανδριανόπουλος.

ΕΡ.: Ο δυσκολότερος αντίπαλος;

ΑΠ.: Ο Ολυμπιακός και ο Άρης.

ΕΡ.: Τι σημαίνει η βράβευση από τον ΠΣΑΤ;

ΑΠ.: Μας θυμήθηκαν. Είναι μεγάλη τιμή.

ΕΡ.: Άργησε να έρθει;

ΑΠ.: Ίσως άργησε λίγο.

ΕΡ.: Σας έχει τιμήσει η παλιά σας ομάδα;

ΑΠ.: Πολλές φορές. Ιδιαίτερα οι παλαίμαχοι.

ΕΡ.: Με τα σημερινά χρηματικά δεδομένα, πόσο θα κοστολογούσατε τον εαυτό σας;

ΑΠ.: Περίπου 500 εκατομμύρια τον χρόνο.

ΕΡ.: Τι είχατε τότε που λείπει σήμερα;

ΑΠ.: Καρδιά και ψυχή.

ΕΡ.: Πόσοι από τη γενιά σας θα μπορούσαν να αγωνιστούν σήμερα;

ΑΠ.: Σχεδόν όλοι με την κατάλληλη προπόνηση.

ΕΡ.: Ποδόσφαιρο στην Κατοχή.

ΑΠ.: Δύσκολα χρόνια. Την βγάζαμε με πλιγούρι και σταφίδες. Πεινάγαμε, αλλά παίζαμε.

ΕΡ.: Παίζατε για δυο δεκάρες, για την αγάπη, για το χόμπι. Συμφωνείτε με τα
σημερινά ποσά;

ΑΠ.: Φυσικά. Οι ποδοσφαιριστές είναι επαγγελματίες. Οι τραγουδιστές κερδίζουν περισσότερα.

ΕΡ.: Ποιος ποδοσφαιριστής σας μοιάζει στο στυλ παιχνιδιού;

ΑΠ.: Ο Σαραβάκος. Τον έχω συμβουλεύσει πολλές φορές.

ΕΡ.: Τι θυμάστε από τον Άγγελο Μεσσάρη;

ΑΠ.: Το μυαλό και την ευστροφία του. Γνώριζε τι έπρεπε να κάνει την κάθε στιγμή.

ΕΡ.: Η γνώμη σας για τον Μίμη Δομάζο;

ΑΠ.: Δεν ήταν τόσο μεγάλος όσο τον έχουν χαρακτηρίσει. Υπήρχαν καλύτεροι.

ΕΡ.: Για τον Δεληκάρη;

ΑΠ.: Μεγάλος ποδοσφαιριστής.

ΕΡ.: Ζηλέψατε τη 2η Ιουνίου 1971 (Άγιαξ - Παναθηναϊκός);

ΑΠ.: Βέβαια. Το έβλεπα από την τηλεόραση και ήθελα να παίξω και εγώ.

ΕΡ.: Φέρεντς Πούσκας. Καλός προπονητής, καλός φίλος ή και τα δύο;

ΑΠ.: Περισσότερο καλός φίλος και καλός μάνατζερ.

ΕΡ.: Το ματς που έμεινε χαραγμένο στη μνήμη σας;

ΑΠ.: Ελλάδα - Βουλγαρία 6-1, διότι παίξαμε καλή μπάλα και νικήσαμε έναν μεγάλο αντίπαλο.

ΕΡ.: Σε τι ελπίζετε;

ΑΠ.: Στην αγάπη για την ζωή.

ΕΡ.: Η συνταγή για μακροζωία;

ΑΠ.: Όχι στο κάπνισμα και στα ξενύχτια. Ναι σε ό,τι συνθέτει την καλή ζωή.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16347N102</ED>
<ID>
ID:17824

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N10&aa=2</URL></REF>


Article

<CATEGORY>vin06</CATEGORY>

 <H5>ΜΠΡΟΣΤΑ ΣΤΗΝ ΚΑΤΑΚΡΑΥΓΗ ΤΟ ΕΚΚΛΗΣΙΑΣΤΙΚΟ ΔΙΚΑΣΤΗΡΙΟ ΑΘΩΩΣΕ ΤΟΝ ΖΑΚΥΝΘΟΥ
</H5><H2>Ο Σεραφείμ με έμαθε να μην υποχωρώ
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Ο Σεραφείμ με έμαθε ένα πράγμα: «Να μην σκέφτομαι τον θάνατο και τον
θρόνο». Ήταν λίγο μετά τις 10 το βράδυ. Ο Μητροπολίτης Ζακύνθου, ύστερα από 13
ώρες συνεδρίασης του εκκλησιαστικού δικαστηρίου, είχε στην ουσία αθωωθεί, αφού
πρώτα δεν υπέκυψε στις άμεσες υποδείξεις για να ζητήσει συγγνώμη.

Ζακύνθου Χρυσόστομος. «Δικαιώθηκα. Δεν ζήτησα συγγνώμη γιατί ο Σεραφείμ με
είχε μάθει να μη σκέφτομαι τον θρόνο και τον θάνατο. Να κοιμάμαι και στον
γρανίτη και στα πούπουλα»

ΔΕΝ ΠΗΡΕ τίποτε πίσω από αυτά που είχε πει για τις προγαμιαίες σχέσεις,
«τιμώντας τη συμβουλή του Σεραφείμ να μην υποχωρεί.

Και τελικά το δικαστήριο, με ψήφους επτά έναντι τεσσάρων, αφού πριν τον είχε
αθωώσει για τις κατηγορίες του σκανδαλισμού των πιστών και τη δημοσίευση
απόψεων σε περιοδικό που δεν αρμόζει στο ήθος της Εκκλησίας, τον έκρινε ένοχο
για τις προγαμιαίες σχέσεις και του επέβαλε την ποινή της μομφής. Η απόφαση
έγινε δεκτή με χειροκροτήματα από τους κληρικούς από την Ζάκυνθο οι οποίοι
παρακολουθούσαν τη διαδικασία, αλλά και με ιδιαίτερη ικανοποίηση από τον ίδιο
τον κ. Χρυσόστομο ο οποίος δήλωσε δικαιωμένος.

«Πρόκειται για δικαίωση. Με αυτή την απόφαση ξεκίνησε νέα πορεία στην
εκκλησιαστική δικαιοσύνη και συνέβαλα και εγώ σ' αυτό, όπως και ο συνήγορός
μου», είπε φανερά συγκινημένος. Οι φίλοι του φώναξαν «άξιος» και έψαλλαν την
φήμη του μέσα στο συνοδικό μέγαρο.

Για δικαίωση μίλησε και ο δικηγόρος κ. Διονύσης Γκούσκος, ο οποίος στάθηκε
κυρίως στο γεγονός ότι ο Ζακύνθου αρνήθηκε τη συγγνώμη. «Του ασκήθηκαν πιέσεις
και του υποδείχτηκε να ζητήσει συγγνώμη ώστε να κλείσει η υπόθεση. Αρνήθηκε με
κίνδυνο να καταδικαστεί. Η απόφαση είναι ιστορική, καθώς για πρώτη φορά
παραβρέθηκε συνήγορος αλλά και ακροατήριο».

Χθες το πρωτοβάθμιο συνοδικό δικαστήριο άρχισε τη συνεδρίαση στις εννέα το
πρωί υπό την προεδρία του Μητροπολίτη Σταγών και Μετεώρων Σεραφείμ. Το
μεσημέρι, και αφού είχε ολοκληρωθεί η ανάγνωση του κατηγορητηρίου, το
δικαστήριο διέκοψε και ζήτησε ευθέως από τον Ζακύνθου να ζητήσει δημόσια
συγγνώμη και να αποκηρύξει τα όσα υποστήριξε στο περιοδικό για τις προγαμιαίες
σχέσεις. Ο κ. Χρυσόστομος αρνήθηκε και ζήτησε τη συζήτηση της δίκης. Αυτό που
εξόργισε ιδιαίτερα τον κ. Χρυσόστομο ήταν όταν σε μία από τις πολλές φορές που
του ασκούνταν πιέσεις του φέρανε και εγγράφως την πρόταση για συγγνώμη και
αποκήρυξη των απόψεών του από παράγοντα εκτός του δικαστηρίου. Μάλιστα κάποια
στιγμή φώναξε: «Σ' εμένα δεν θα κάνετε ό,τι και με τα οικονομικά».

Στη συνέχεια μίλησε ο εισηγητής, Μητροπολίτης Κονίτσης Ανδρέας, ο οποίος τον
έκρινε ένοχο. Με δεδομένη πλέον την άρνηση του κ. Χρυσόστομου ακολούθησε η
αγόρευση του συνηγόρου. Τα μέλη του δικαστηρίου αποσύρθηκαν και πάλι για την
απόφαση. Έτσι με ψήφους ένδεκα έναντι μιας κρίθηκε αθώος για την κατηγορία του
σκανδαλισμού των πιστών και με ψήφους 8-4 για το περιοδικό που έδωσε
συνέντευξη. Κρίθηκε όμως ένοχος για τις προγαμιαίες σχέσεις με ψήφους 7 έναντι
τεσσάρων και του επιβλήθηκε η ποινή της επίπληξης.

Οι τέσσερις οι οποίοι μειοψήφησαν έφτασαν σε σημείο να ζητήσουν μέχρι και την
ποινή της αργίας έως και τέσσερα χρόνια. Μεταξύ αυτών υπήρχαν και οι
μετριοπαθείς οι οποίοι επέμεναν για εξάμηνη αργία. 
Ο πλέον σκληρός στις εκφράσεις του ήταν ο Μητροπολίτης Κονίτσης Ανδρέας, ο
οποίος με τις απόψεις του τρόμαξε ακόμη και αυτά τα μέλη του δικαστηρίου, αφού
εμφάνιζε τον κ. Χρυσόστομο «σαν τον άνθρωπο που μόλις είχε γυρίσει από την
κόλαση», όπως έλεγε μετά την απόφαση ιεράρχης.

Από τη στιγμή που ο Ζακύνθου αρνήθηκε τη συγγνώμη υπήρχε επικοινωνία των μελών
του δικαστηρίου και με παράγοντες της Ιεραρχίας οι οποίοι ήθελαν με κάθε τρόπο
να μην προκαλέσουν την κοινή γνώμη με το δεδομένο της κατακραυγής των
προηγούμενων ημερών.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16347N111</ED>
<ID>
ID:17735

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N11&aa=1</URL></REF>


Article

<CATEGORY>vin06</CATEGORY>

 <H2>Τραυματίστηκε σε τροχαίο ο βουλευτής Χρήστος Βυζοβίτης
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Τραυματίστηκε σοβαρά χθες το βράδυ, σε τροχαίο ατύχημα, έξω από τα Γιαννιτσά,
ο βουλευτής Πέλλας της Ν.Δ. Χρήστος Βυζοβίτης.

Ο 64χρονος βουλευτής έχασε ­ πιθανόν λόγω ξαφνικής αδιαθεσίας ­ τον έλεγχο του
αυτοκινήτου του, που εξετράπη της πορείας του και «καρφώθηκε» σε τσιμεντένια
κολόνα περίφραξης εργοστασίου.

Το ατύχημα συνέβη στο 46ο χιλιόμετρο του εθνικού δρόμου Θεσσαλονίκης - Έδεσσας.

Ο άτυχος βουλευτής μετείχε χθες στην ημερίδα της Ν.Δ. για την Παιδεία και το
βράδυ επέστρεφε στο σπίτι του στην Έδεσσα, όπου επρόκειτο να περάσει το Σαββατοκύριακο.

Αρχικά ο βουλευτής μεταφέρθηκε στο Νοσοκομείο Γιαννιτσών, αλλά λόγω της
σοβαρότητας της κατάστασής του μεταφέρθηκε και νοσηλεύεται, σε κρίσιμη
κατάσταση, στο Νοσοκομείο «Γ. Παπανικολάου» της Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16347N112</ED>
<ID>
ID:17794

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N11&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Εμείς των ιδιωτικών...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

«ΑΥΤΑ που ξέρατε στο ιδιωτικό σχολείο να τα ξεχάσετε εδώ». Από την προσφώνηση
«δεσποινίς τάδε», στο γραφείο της διευθύνσεως ιδιωτικού σχολείου
προσγειωθήκαμε κάπως απότομα στην πραγματικότητα του δημόσιου σχολείου. Και
ήταν αργά να κάνουμε πίσω. Δεν μας επέτρεπε το πείσμα μας να αποδείξουμε ότι
εμείς, τα παιδιά των ιδιωτικών, δεν ήμασταν μαθητές δευτέρας κατηγορίας.
Μπορούσαμε όχι απλώς να ανταγωνιστούμε τους συνομηλίκους μας, αλλά και να
διακριθούμε απέναντί τους. Χωρίς να συνδέεται η πρόοδός μας, όπως αυτή
κατεγράφετο στους εξάμηνους ελέγχους, με τη μηνιαία καταβολή διδάκτρων.

Ωστόσο η επιβίωση στο Δημόσιο δεν ήταν εύκολη υπόθεση. Έπρεπε να παραβλέψουμε
τον αυταρχισμό, την ημιμάθεια, την αδιαφορία, ακόμη και την έλλειψη αγωγής των
εκπαιδευτικών και να φροντίζουμε να περνάει όσο πιο ανώδυνα γινόταν ο χρόνος.
Η απόδοσή μας στα μαθήματα, άλλωστε, καθόλου δεν επηρέαζε την περαιτέρω
ακαδημαϊκή μας εξέλιξη. Έτσι γλιτώσαμε τον κόπο να αποδεικνύουμε καθημερινά
στους δασκάλους μας πόσο ήσυχα παιδιά ήμασταν για να πετύχουμε έναν καλό βαθμό.

Πέρασαν είκοσι και πλέον χρόνια από τότε. Ούτε κατατακτήριες εξετάσεις
υπάρχουν για να υποδηλώνουν... τη διαφορά επιπέδου και συνεπώς την ανάγκη
επανελέγχου της απόδοσης των μαθητών από το επίσημο κράτος ούτε αμφισβήτηση
της αξίας των αποφοίτων του. Το αντίθετο μάλιστα. 
Σήμερα τα δημόσιο είναι εκείνο το σχολείο που χρειάζεται επανεξέταση όχι τόσο
για το επίπεδο των μαθητών, αλλά για των διδασκάλων...
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16347N113</ED>
<ID>
ID:17863

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N11&aa=3</URL></REF>


Article

<CATEGORY>vin06</CATEGORY>

 <H5>ΤΟ 1990 ΕΓΙΝΕ ΣΤΗΝ ΕΛΛΑΔΑ Η ΠΡΩΤΗ ΕΠΙΤΥΧΗΜΕΝΗ ΜΕΤΑΜΟΣΧΕΥΣΗ ΣΤΟΝ ΠΑΝΑΓΙΩΤΗ
ΓΟΥΤΟ. ΣΗΜΕΡΑ, Η ΜΟΝΗ ΕΞΩΤΕΡΙΚΗ ΔΙΑΦΟΡΑ ΤΟΥ ΑΠΟ ΤΟΤΕ ΕΙΝΑΙ ΤΑ 25 ΠΑΡΑΠΑΝΙΣΙΑ
ΚΙΛΑ... </H5><H5>Τα τρία χρόνια ζωής έφθασαν τα...
</H5><H5>Χάλασε στον δρόμο το ταξί που τον πήγαινε στο χειρουργείο
</H5><H2>Ζει 9 χρόνια με ξένη καρδιά και νιώθει 20άρης
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Πριν από 11 χρόνια, ένας 33χρονος ξυλουργός καθόταν μαζί με τη σύζυγό του
στον προθάλαμο ενός ιατρείου, στην Πάτρα. Ο ξυλουργός καταγόταν από το Αίγιο
και είχε επισκεφθεί τον γιατρό για να δει τι συνέβαινε με την καρδιά του.
Ήξερε ότι κάτι υπήρχε, κάτι σοβαρό, αλλά όσες εξετάσεις κι αν είχε κάνει σε
νοσοκομεία, απάντηση σαφή δεν έπαιρνε. Ένιωθε την καρδιά του να χτυπά δυνατά,
να είναι φουσκωμένη, να πάει να σπάσει. Ένιωθε τη γυναίκα του δίπλα, να αγωνιά
περισσότερο από αυτόν, έβλεπε τις τρεις μικρές του κόρες να πέφτουν με τα
μούτρα στο διάβασμα για να ξεχνούν. Ο γιατρός ξεφύσηξε. Τους είπε να περάσουν
στο γραφείο του και ακούμπησε μπροστά τις εξετάσεις που είχε κάνει στον νεαρό
ξυλουργό. Κοίταξε διαδοχικά και τους δύο. Το μυοκάρδιο ήταν σε άσχημη
κατάσταση και ο ασθενής του έπρεπε να υποβληθεί σε μεταμόσχευση καρδιάς. Πού,
στην Ελλάδα; Ποιος θα την κάνει; Μπορείς να ζήσεις ύστερα από κάτι τέτοιο; Και
πόσο; Το νήμα της ζωής τού 35χρονου λέπταινε συνεχώς. Μπροστά, ξανοιγόταν ο
δρόμος χωρίς γυρισμό. «Ο Θεός θέλει μια φορά να πεθάνω. Εγώ όμως θέλω 10 φορές
να ζήσω». Αίγιο, Ιανουάριος του 1999. Ο Παναγιώτης Γούτος, 44 χρόνων σήμερα,
και κατά 25 κιλά βαρύτερος, χαμογελά απολαμβάνοντας το τσιγάρο του. Το σφίξιμο
από την ουλή της εγχείρησης έχει σταματήσει προ πολλού να πονά. Ο
εξασθενημένος οργανισμός, το σύρσιμο των ποδιών είναι κι αυτά παρελθόν. Το
μέλλον είναι οι σπουδές των τριών κοριτσιών, η συντροφιά στη μητέρα του που
φροντίζει τα κτήματα με τις λεμονιές, η γυναίκα του που στέκεται πλάι του 22
χρόνια. Στις 5 Σεπτεμβρίου του 1990 έγινε η τρίτη μεταμόσχευση καρδιάς στην
Ελλάδα. Και η πρώτη πετυχημένη. Ο νεαρός ξυλουργός, «20ρης νιώθω, ρε παιδιά,
τι να κάνουμε;», είναι ο μακροβιότερος άνθρωπος στην Ελλάδα που ζει με ξένη καρδιά.

Ο ΚΡΙΣΤΟΦΕΡ Μπάρναρντ, ο γιατρός που έκανε την πρώτη μεταμόσχευση καρδιάς στον
κόσμο, βρισκόταν εκείνη την εποχή στην Αθήνα. Πήγε στο νοσοκομείο Υγεία και
άνοιξε την πόρτα του δωματίου όπου βρισκόταν ο Παναγιώτης Γούτος. «Καλημέρα»
του είπε. «Πώς αισθάνεστε σήμερα;». «Μια χαρά νιώθω γιατρέ. Αλλά κάτι με
προβληματίζει...». Ο διάσημος επιστήμονας τον κοίταξε στα μάτια με απορία. «Τι
εννοείς;» τον ξαναρώτησε. «Σα να μου φαίνεται πως τα μαλλιά μου έχουν αρχίσει
και πέφτουν τώρα εδώ μπροστά». Ο Μπάρναρντ χαμογέλασε. Γύρισε στον διερμηνέα
και σήκωσε ελαφρά το χέρι προς τον Παναγιώτη. «Πες του ότι κι εγώ το ίδιο
πρόβλημα έχω, αλλά είμαι γερός. Οπότε και ο Παναγιώτης είναι γερός. Δεν έχει τίποτα».

Και έτσι, ο διακεκριμένος επιστήμονας άφησε τον Παναγιώτη να ξεκουραστεί, λίγα
μόλις 24ωρα μετά την μεταμόσχευση καρδιάς που είχε γίνει από τον κ. Γιώργο
Τόλη. Όλα λοιπόν είχαν πάει καλά. Το μόσχευμα είχε βρεθεί και ταίριαζε στον
οργανισμό του Παναγιώτη. Η εγχείρηση έδειχνε από τη πρώτη στιγμή επιτυχημένη.
Η γυναίκα του, η Ανδρομάχη, κατάφερε επιτέλους να ηρεμήσει. Η υποχρέωσή της
ήταν να τρώει καλά ο Παναγιώτης. Και πώς να κάνει διαφορετικά, αφού η πρώτη
κουβέντα του Παναγιώτη, μόλις άνοιξε τα μάτια του από τη νάρκωση, ήταν...
«γιατρέ πεινάω». Και ο καρδιολόγος κ. Γιάννης Νανάς, που τόσο καιρό
παρακολουθούσε από κοντά τον Παναγιώτη, κούνησε το κεφάλι με νόημα.

Εκείνον τον Σεπτέμβρη του '90 είχαν συμπληρωθεί δύο χρόνια αγώνα για τον νεαρό
ξυλουργό από το Αίγιο. Δύο χρόνια εξετάσεων από νοσοκομείο σε νοσοκομείο, δύο
χρόνια εντατικής θεραπείας με φάρμακα, δύο χρόνια ελπίδας να βρεθεί μια καρδιά
που θα αντικαθιστούσε τη δική του. Ήταν μια περιπέτεια που ποτέ δεν μπορούσε
να φανταστεί ότι θα ζούσε. Πασίγνωστος στο Αίγιο, στον τόπο όπου γεννήθηκε
«και από όπου δεν θέλω με τίποτα να φύγω», ο Παναγιώτης έπιασε την πρώτη του
δουλειά σε ένα ξυλουργείο.

«Τα περισσότερα μαγαζιά εδώ, τις εσωτερικές τους επενδύσεις, εγώ τις έχω
κάνει», λέει χαμογελαστός. Η αλήθεια είναι ότι το χαμόγελο δεν του έλειψε
ποτέ. Ακόμη και στις πιο δύσκολες στιγμές. Εκείνες τις μέρες πριν από τη
μεταμόσχευση, «που αν δεν γινόταν τελικά η επέμβαση θα ήταν και οι τελευταίες
της ζωής μου». Και από κουράγιο, άλλο τίποτα. Ήταν μια αισιοδοξία που δεν τη
συμμεριζόταν κανένας άλλος μέσα στο σπίτι. «Η γυναίκα μου έκλαιγε, είχε μέσα
της τον φόβο ότι κάτι κακό θα συμβεί, παρά τις ελπίδες που έλεγαν οι γιατροί
να έχουμε. Έκλαιγε, αλλά ποτέ μπροστά μου. Όταν ήταν μόνη της και μακριά από
τα παιδιά». Της οφείλει πολλά της Ανδρομάχης. Είκοσι δύο χρόνων ήταν ο ίδιος
όταν την παντρεύτηκε.

Σήμερα, 22 χρόνων είναι η μεγάλη του κόρη, η Ζωή, που τελείωσε τη Νοσηλευτική
στα ΤΕΙ της Αθήνας. Η Παναγιώτα είναι δύο χρόνια μικρότερη και σπουδάζει και
αυτή στα ΤΕΙ. Όπως και η 18χρονη Βασιλική, που από πέρυσι σπουδάζει κοινωνική
λειτουργός, επίσης στα ΤΕΙ. «Είμαι πολύ ευτυχισμένος που έχω καλά παιδιά.
Ταλαιπωρήθηκαν πολύ». Κι έχει φροντίσει να μην τους λείψει τίποτα, δουλεύοντας
όσο μπορούσε όλα αυτά τα χρόνια με μια ξένη καρδιά πλέον μέσα του. Τα παιδιά
τού λένε βέβαια να κόψει το τσιγάρο. «Θέλουμε μπαμπά να είσαι γερός όταν θα
μας πας αύριο στην εκκλησία».

Ο Παναγιώτης το είχε σταματήσει το τσιγάρο από τον καιρό που έγινε η επέμβαση.
«Όταν έχασα όμως τον πατέρα μου πριν από ενάμιση χρόνο, κάπως μου 'ρθε και
άναψα ένα. Από τότε δεν το σταμάτησα. Αλλά θα γίνει κι αυτό». Πέντε πακέτα
τσιγάρα κάπνιζε και μάλιστα από τότε που πήγαινε Δημοτικό! Ήταν δεν ήταν 10
χρόνων. Λίγο το κάπνισμα λίγο μια ψύξη που είχε πάθει, τα πράγματα έφθασαν
εκεί που έφθασαν.

«Είσαι πολύ άσχημα Παναγιώτη», άκουσε να του λέει ο κ. Χρήστος Σερέτης στην
Πάτρα. «Μόνο η μεταμόσχευση θα σε σώσει. Είναι ξεκάθαρο αυτό». Ο Παναγιώτης
τότε διατήρησε την ψυχραιμία του. «Δεν άφησα τον εαυτό μου να καταβληθεί,
τουλάχιστον ψυχολογικά. Το αντιμετώπισα ψυχρά. Δεν σταμάτησα να καπνίζω, ούτε
να δουλεύω στα κτήματα και στο μαγαζί, να βγαίνω έξω και να ξενυχτάω. Από
εκείνη τη μέρα μέχρι να κάνω την επέμβαση, πέρασε ενάμισης χρόνος. Και
κρατιόμουν με φάρμακα».

Ζούσε με κλάσμα εξωθήσεως 4. «Που αν έχεις κάτω από 20, πεθαίνεις. Όχι μόνο
ζούσα, αλλά περπατούσα και... τσακωνόμουν και με τους γιατρούς». Επειδή, μέχρι
τότε, δεν ήξερε τι θα πει νοσοκομείο. Και δεν ήθελε να παραμείνει σ' αυτό.
«Στο Αλεξάνδρα που είχα ανέβει ­ Αύγουστος ήταν θυμάμαι του 1989 ­ κάθησα έξι
μέρες και μετά έφυγα. Δεν με άφηναν να πιω νερό. Σηκώθηκα, πέταξα τα καλώδια
από πάνω μου, υπέγραψα επί τόπου και έφυγα. Έλα εδώ, θα πεθάνεις, μου φώναζαν
οι γιατροί. Δεν θα προλάβεις ούτε μέχρι την Κόρινθο να φθάσεις».

Την ίδια ώρα, κάποιοι συγγενείς του προσπαθούσαν να του εξασφαλίσουν θέση για
μεταμόσχευση σε νοσοκομείο του Λονδίνου. Ο χρόνος κυλούσε γοργά. Η σειρά του
προσδιορίστηκε για τον Μάρτιο του 1991. Ήταν πολύ αργά. Αλλά κανείς δεν το
ήξερε, ούτε χρειάστηκε να το μάθει. Εκεί, στο Αλεξάνδρα, ο Παναγιώτης είχε
μεταφερθεί επειδή έπαθε πνευμονικό οίδημα. Σαν να μην έφθαναν δηλαδή όλα τ'
άλλα. Και γνώρισε κάποια στιγμή, στην Εντατική όπου βρισκόταν, έναν άλλο
άνθρωπο, που θα υπεβάλλετο αργότερα σε μεταμόσχευση καρδιάς. Επρόκειτο τότε
για τη δεύτερη μεταμόσχευση καρδιάς στην Ελλάδα, η οποία όμως, όπως
αποδείχθηκε αργότερα, δεν κράτησε στη ζωή τον άνθρωπο εκείνο.

«Αμίλητο τον έλεγαν. Τον παρότρυνα να τρώει, του έδινα κουράγιο, αλλά ήταν
πολύ καταβεβλημένος. Και όταν είχε γίνει η επέμβαση και άκουσα στην αρχή ότι
πήγε καλά, πήρα κι εγώ θάρρος. Ήλπιζα να βρεθεί κάτι για μένα, μπας και
γλιτώσω». Λίγες μέρες αργότερα, ο Παναγιώτης βρισκόταν στο σπίτι του στο
Αίγιο. Χτύπησε το τηλέφωνο και στην άλλη γραμμή ήταν ο καρδιολόγος, ο κ.
Γιάννης Νανάς. «Παναγιώτη έλα πάνω, Παναγιώτη έλα πάνω, δέκα τηλέφωνα με πήρε
ο γιατρός. Και του χρωστάω τόσα πολλά, όπως και στον κ. Τόλη. Κορυφαίοι
γιατροί και οι δύο».

Την Τρίτη 4 Σεπτεμβρίου γίνεται στην Κω ένα τροχαίο δυστύχημα. 
Ο 34χρονος ιατρός, Γιώργος Δρεκόπουλος, μεταφέρεται σε κρίσιμη κατάσταση στο
νοσοκομείο. Λίγο πριν χάσει τις αισθήσεις του πήρε μια γενναία απόφαση που
προκάλεσε πανελλήνια συγκίνηση. Ανακοίνωσε στους συναδέλφους του ότι προσφέρει
το σώμα του στους συνανθρώπους του που έχουν χρόνια πάθηση ή ζουν με
κατεστραμμένα όργανα. 
Η καρδιά του γιατρού θα χτυπούσε στο εξής μέσα στο σώμα του Παναγιώτη.


Ο ΠΑΝΑΓΙΩΤΗΣ είχε ακούσει τους γιατρούς να λένε ότι ακόμη και με τη νέα καρδιά
τα χρόνια του θα ήταν μετρημένα. «Είχα ακούσει για τρία χρόνια στην αρχή, όμως
αυτά πέρασαν. Τα τρία τα έκανα πέντε. Όμως κι αυτά πέρασαν. Τα έκαναν επτά
αργότερα. Πέρασαν κι αυτά και πλέον δεν υπάρχει όριο».

Από τη μέρα που βγήκε από το νοσοκομείο, ο Παναγιώτης δεν ένιωσε ποτέ ότι μια
ξένη καρδιά χτυπάει μέσα του. Την αισθάνθηκε δική του, σαν να την είχε πάντα.
Δεν ένιωσε ούτε μια στιγμή τον φόβο μην τον προδώσει. Το βεβαίωναν άλλωστε και
τα τσεκ απ που έκανε κάθε χρόνο. «Προσέχω όμως κι εγώ. Δεν κουράζομαι πολύ,
δεν σηκώνω βάρη όπως παλιά. Κάθε πρωί που θα ξυπνήσω θα περάσω από το μαγαζί ή
από τα κτήματα. Το μεσημέρι θα ξεκουραστώ μια - δυο ώρες και μετά θα δω τη
μητέρα μου. Το βράδυ θα είμαι με τη γυναίκα μου, με τα παιδιά μου, αν έρθουν
από την Αθήνα».

Η ζωντάνια και το χαμόγελο είναι ένα αναπόσπαστο κομμάτι του εαυτού του. «Όπως
και τα 25 παραπανίσια κιλά. Τα πήρα από τα φάρμακα που μου έδιναν. Ίσως φταίει
και το ότι τρώω τα πάντα. Και... πολύ». Η μόνη έγνοια που έχει τώρα ο
Παναγιώτης είναι να «είναι καλά τα παιδιά». Τα επισκέπτεται συχνά στην Αθήνα,
τα Σαββατοκύριακα. «Οδηγώ εγώ, Αίγιο - Αθήνα το κάνω σε μία ώρα και 20 λεπτά».


ΕΙΚΟΣΙ ημέρες πριν από την επέμβαση, ο Παναγιώτης γνώρισε τον καρδιοχειρουργό
κ. Γιώργο Τόλη. «Μου έδινε κουράγιο, μου έλεγε να μην ανησυχώ για τίποτα. Αλλά
εγώ έβλεπα τον οργανισμό μου πόσο είχε εξασθενήσει». Την Τετάρτη, 4
Σεπτεμβρίου, ο Παναγιώτης από το Αίγιο πήρε ένα ταξί μαζί με τη γυναίκα του
και ανέβηκε στην Αθήνα. «Η μεγαλύτερη ευκαιρία της ζωής σου», αντηχούσαν τα
λόγια του κ. Νανά. Έλα όμως που το ταξί χάλασε στον δρόμο για το Κιάτο...

«Κοίτα, ρε Γιώργο, γκαντεμιά, να πηγαίνω για μεταμόσχευση και να μείνουμε στον
δρόμο από αμάξι». Ο Γιώργος που είχε το ταξί, πήρε γρήγορα τηλέφωνο τον αδελφό
του, που ήρθε με δικό του ταξί και τους πήγε τελικά στο νοσοκομείο. Έγιναν οι
εξετάσεις το βράδυ και την επομένη ημέρα, Πέμπτη 5 Σεπτεμβρίου, το πρωί, η
μεταμόσχευση. «Μέχρι και τσιγάρο κάπνισα στον προθάλαμο του χειρουργείου. Την
ώρα που με ξυρίζανε...».

Οκτώ ημέρες κάθησε στο «Υγεία» ο Παναγιώτης. «Ζωντάνευα μέρα με τη μέρα,
κυλούσε ξανά το αίμα στις φλέβες μου». Περπατούσε πάλι, στεκόταν ξανά στα
πόδια του. 
Πήγαινε μάλιστα και στο δωμάτιο της κ. Ευφροσύνης Χρυσοχοΐδη από την Καβάλα, η
οποία λίγες ώρες αργότερα είχε υποβληθεί και η ίδια σε μεταμόσχευση καρδιάς.
Επέμβαση επιτυχημένη και σε αυτήν την περίπτωση. «Σήκω πάνω, Φρόσω», της
έλεγα, «σήκω να περπατήσεις». «Δεν μπορώ ακόμη, Παναγιώτη μου, εσύ είσαι
γερός, εγώ δεν είμαι ακόμη».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16347N121</ED>
<ID>
ID:17736

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N12&aa=1</URL></REF>


Article

<CATEGORY>vin06</CATEGORY>

 <H5>ΑΣΤΥΝΟΜΙΚΟΙ ΟΧΙ ΜΟΝΟ ΕΚΟΨΑΝ ΤΗΝ ΚΟΤΣΙΔΑ ΣΥΛΛΗΦΘΕΝΤΟΣ 16ΧΡΟΝΟΥ, ΑΛΛΑ ΚΑΙ ΤΗΝ
ΚΡΑΤΗΣΑΝ ΔΙΚΗΝ... ΣΚΑΛΠ * ΔΙΑΨΕΥΔΟΥΝ ΟΙ ΗΓΕΤΕΣ ΤΗΣ ΑΣΤΥΝΟΜΙΑΣ ΤΗΝ ΑΝΑΒΙΩΣΗ ΤΟΥ
«ΝΟΜΟΥ 4000»
</H5><H5>Σύρθηκε σε έρευνα η Αστυνομία - έκρυψαν το όνομα του «κουρέα»
</H5><H2>Σάλος για το κουρείον η «ωραία ΕΛ.ΑΣ.»
</H2>
«Μόλις έγιναν οι συλλήψεις, πήγα αμέσως στην Ασφάλεια, στη Λεωφόρο Αλεξάνδρας,
στις δύο το μεσημέρι. Εκεί πληροφορήθηκα από τα παιδιά που είχαν συλληφθεί ότι
οι αστυνομικοί είχαν κουρέψει τον Φλωριάν. Αν και στην αρχή ο μαθητής ήταν
διστακτικός, όταν μίλησα μαζί του, μου επιβεβαίωσε το θλιβερό περιστατικό».

Η αναβίωση του «νόμου 4000» από τους αστυνομικούς των ΜΑΤ. Στην κάτω
φωτογραφία, ο 16χρονος μαθητής την ώρα που συλλαμβάνεται. Διακρίνεται η
πλούσια κώμη του. Στην πάνω φωτογραφία, ο μαθητής χωρίς την κοτσίδα, η οποία
έμεινε στα χέρια των αστυνομικών. Την κράτησαν δίκην... σκαλπ

Ο κ. ΧΡΗΣΤΟΣ Νικολουτζόπουλος, ο δικηγόρος της ΟΛΜΕ, που έφερε στη δημοσιότητα
την απίστευτη ιστορία με το κούρεμα του 16χρονου μαθητή, θυμάται την
ψυχρολουσία που δέχθηκε προχθές το μεσημέρι όταν μέσα στο μέγαρο της Γενικής
Αστυνομικής Διεύθυνσης Αττικής (ΓΑΔΑ) είδε τον αλβανικής υπηκοότητας 16χρονο
μαθητή του 1ου Λυκείου Χαλανδρίου Φλωριάν Σακάι να στέκεται φοβισμένος, με τα
μαλλιά του κουρεμένα από τον κουρέα των ΜΑΤ.

«Όπως μού είπε ο Φλωριάν, τον κούρεψαν μόλις είπε το όνομά του», λέει στα
«ΝΕΑ» ο κ. Νικολουτζόπουλος. «Όταν οι αστυνομικοί του 4ου Τμήματος, που
βρίσκεται στη Σωκράτους, κατάλαβαν ότι δεν ήταν Έλληνας, τον άρπαξαν και του
έκοψαν τα μαλλιά».

Όπως, μάλιστα, αναφέρει ο κ. Νικολουτζόπουλος, ο «κουρέας των ΜΑΤ» είχε για
συνεργό του έναν αστυνομικό του 4ου Τμήματος, ο οποίος, ως σύγχρονος Ινδιάνος,
φρόντισε να βάλει στην τσέπη του μπουφάν του την κομμένη χαίτη του νεαρού
μαθητή δίκην... σκαλπ! Για κακή του τύχη όμως, ο αστυνομικός αυτός έγινε
αντιληπτός από τον Φλωριάν Σακάι χθες το πρωί, όταν ήταν ανάμεσα στους
αστυνομικούς που συνόδευσαν τους συλληφθέντες μαθητές στην Εισαγγελία Πρωτοδικών.

Προς γνώση και συμμόρφωση, πάντως, ο κ. Νικολουτζόπουλος την ερχόμενη Δευτέρα
θα καταθέσει για λογαριασμό της ΟΛΜΕ μήνυση εναντίον των δύο υπόλογων
αστυνομικών. «Μαζί με τη συνάδελφό μου κ. Γιάννα Κούρτοβικ θα υποβάλλουμε
μήνυση για βασανισμό και εξευτελιστική συμπεριφορά του νεαρού μαθητή. Σε ένα
χώρο όπου πρέπει να προστατεύεται ο πολίτης δεν μπορεί να συμβαίνουν τέτοια
απαράδεκτα γεγονότα».

«Θα υπάρξει παραδειγματική τιμωρία του αστυνομικού που προχώρησε σε αυτή την
απαράδεκτη ενέργεια. Δεν μπορούμε να γυρίζουμε σε παλιές εποχές». Αυτό
επεσήμανε στα «ΝΕΑ» ο γενικός γραμματέας του υπουργείου Δημόσιας Τάξης κ.
Δημήτρης Ευσταθιάδης. Ήδη, ο υπόλογος αστυνομικός, όπως υπογράμμισε ο κ.
Ευσταθιάδης, έχει τιμωρηθεί με ενός μηνός κράτηση των αποδοχών του, ενώ
κινήθηκε και πειθαρχική διαδικασία. «Το θέμα θα ερευνηθεί άμεσα και σε βάθος.
Γι' αυτό και, αντί της χρονοβόρας ένορκης διοικητικής εξέτασης (ΕΔΕ),
επιλέξαμε την κλήση του αστυνομικού στα πειθαρχικά όργανα της υπηρεσίας του.
Νοοτροπίες του παρελθόντος δεν έχουν θέσει στην Ελληνική Αστυνομία».

Από την πλευρά του, ο γενικός αστυνομικός διευθυντής Αττικής υποστράτηγος κ.
Γιώργος Σκαλτσάς, ο οποίος προχθές το βράδυ διενήργησε έρευνα για τη
διαλεύκανση της υπόθεσης, τόνισε στα «ΝΕΑ»: «Πράγματι ο αστυνομικός
παρεξέκλινε από την τακτική τού καλώς εννοούμενου υπηρεσιακού του καθήκοντος.
Η πράξη του είναι καταδικαστέα και γι' αυτό κινήθηκε σε βάρος του πειθαρχική διαδικασία».

Το πρωτοφανές γεγονός καταδίκασε και ο γενικός γραμματέας της Πανελλήνιας
Ομοσπονδίας Αστυνομικών Υπαλλήλων (ΠΟΑΣΥ) κ. Γιάννης Μακρής. «Δεν χωρεί
αμφιβολία ότι πρόκειται για ένα απαράδεκτο γεγονός. Κατά την ταπεινή μου όμως
γνώμη, θα έπρεπε να προβληθεί από τα μίντια με την ίδια ένταση και η
δολοφονική επίθεση εναντίον του αστυνομικού που κινδύνευσε να καεί...».


«ΚΟΥΡΕΨΑΜΕ διαδηλωτή; Αν είναι δυνατόν. Σιγά μην κυκλοφορούν τα ΜΑΤ στους
δρόμους με ψαλίδια. Αυτά δεν είναι σοβαρά πράγματα. Τι άλλο θα ακούσουμε;».
Τέσσερις βαθμοφόροι, ανώτατοι αξιωματικοί, προχθές το βράδυ, οργισμένοι,
διέψευδαν την καταγγελία για το κούρεμα του διαδηλωτή κατά τη σύλληψή του. «Σε
εμάς, στο Αστυνομικό Μέγαρο, κανένα παιδί δεν έκανε τέτοια καταγγελία»,
έλεγαν. «"Πέσαμε από τα σύννεφα" με όλα αυτά».

Τα πράγματα αργότερα πήραν άλλη τροπή, μετά την επίσκεψη εκπροσώπων της ΟΛΜΕ
και του πατέρα του 16χρονου μαθητή Φλωριάν Σακάι, ο οποίος είδε την αλογοουρά
του γιου του ψαλιδισμένη.

Η υπόθεση είχε ξεφύγει πια από τους τοίχους του Μεγάρου της Λεωφόρου
Αλεξάνδρας. Η βουλευτής του Συνασπισμού κ. Στέλλα Αλφιέρη, σε επιστολή της
προς τον Πρωθυπουργό κ. Κ. Σημίτη, ανέφερε ότι υπάρχουν καταγγελίες ότι
αστυνομικοί κούρεψαν έναν διαδηλωτή.

Το ίδιο υποστήριζαν επίμονα ο νομικός σύμβουλος της ΟΛΜΕ κ. Γιάννης
Νικολουτσόπουλος και ο εκπρόσωπος της ΟΛΜΕ κ. Καλομοίρης. Η υπόθεση δεν
ήταν... τρίχες, όπως ήθελαν να πιστεύουν ανώτατοι αξιωματικοί και αναγκάσθηκαν
να συρθούν σε έρευνα. Ο 16χρονος τότε τους είπε ότι ένας αστυνομικός των ΜΑΤ
τον είχε «στριμώξει» σε ένα γραφείο στο Αστυνομικό Τμήμα της Ομόνοιας, άρπαξε
ένα ψαλίδι και του έκοψε την κοτσίδα.

Η επόμενη μέρα στο Αστυνομικό Μέγαρο ήταν γεμάτη «αποκαλύψεις» και «δηλώσεις»
για την απαράδεκτη και αχαρακτήριστη, όπως έλεγαν ανώτατοι αξιωματικοί,
συμπεριφορά του αστυνομικού των ΜΑΤ, την παραδειγματική του τιμωρία και τις
κυρώσεις που θα υποστεί.

Πάντως στη χθεσινή επίσημη ανακοίνωση της Γενικής Αστυνομικής Διεύθυνσης
Αττικής λείπει το όνομα του ανθυπαστυνόμου των ΜΑΤ που κούρεψε τον μαθητή. Η
ΓΑΔΑ κάλυψε τον αστυνομικό και δεν έδωσε το όνομά του στη δημοσιότητα. Η
δικαιολογία ήταν ότι φοβούνται «αντίποινα».

ΔΙΑΠΟΜΠΕΥΣΗ

Είκοσι λεπτά παρέμειναν στο Αστυνομικό Τμήμα της Ομόνοιας νεαροί που είχαν
συλληφθεί στα επεισόδια της Πατησίων. Είκοσι λεπτά ήταν αρκετά για να
αναβιώσει ο νόμος περί τεντιμποϊσμού. Σκηνές βίας που θύμιζαν άλλες εποχές με
κούρεμα και διαπόμπευση στους δρόμους. Ο 16χρονος μαθητής μαζί με άλλους
συλληφθέντες ήταν από τους «τυχερούς» που οδηγήθηκαν στο Αστυνομικό Τμήμα
Ομονοίας μετά τα επεισόδια. Τη φύλαξη και τον σωφρονισμό τους ανέλαβαν οι
αστυνομικοί των ΜΑΤ που «περιποιήθηκαν» τους νεαρούς και μετέτρεψαν το Τμήμα
σε... κουρείο. Εξαγριωμένος ο ανθυπαστυνόμος των ΜΑΤ Παντελής Λαγούρος, τα
έβαλε με την κοτσίδα του 16χρονου μαθητή. Άρπαξε ένα ψαλίδι και του την έκοψε.
Ο μικρός, που έτρεμε από το φόβο του ύστερα από αυτά που είχαν συμβεί, δεν
κατήγγειλε στην κατάθεσή του το ακραίο περιστατικό στους αξιωματικούς της
Κρατικής Ασφάλειας.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16347N141</ED>
<ID>
ID:17737

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N14&aa=1</URL></REF>


Article

<CATEGORY>vin06</CATEGORY>

 <H5>ΚΑΡΑΜΑΝΛΗΣ
</H5><H2>Πρόταση για εθνικό διάλογο
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

ΠΡΟΤΑΣΗ προς την κοινωνία και τους εκπαιδευτικούς φορείς να ασκήσουν πιέσεις
προς την κυβέρνηση ώστε να πραγματοποιηθεί ο εθνικός διάλογος για την Παιδεία
απηύθυνε από τη Θεσσαλονίκη ο αρχηγός της Νέας Δημοκρατίας καλώντας παράλληλα
για μια ακόμη φορά τους μαθητές να επιστρέψουν στα σχολεία και να αναζητήσουν
άλλους τρόπους, πιο αποτελεσματικούς και κοινωνικά πιο φιλικούς, για να
διεκδικήσουν τα αιτήματά τους.

Από το βήμα της ημερίδας για την Παιδεία που διοργάνωσε η Νέα Δημοκρατία στη
Θεσσαλονίκη, ο κ. Καραμανλής, αναλύοντας την πρότασή του για τη διεξαγωγή
εθνικού διαλόγου για την Παιδεία, τόνισε ότι σ' αυτόν θα πρέπει να συμμετάσχει
το σύνολο των ενδιαφερόμενων πλευρών (μαθητές, εκπαιδευτικοί, ακαδημαϊκή
κοινότητα, γονείς, πολιτικοί) με στόχο τη διαμόρφωση σκελετού του
εκπαιδευτικού συστήματος με ορίζοντα τουλάχιστον 20ετίας.

Επαναλαμβάνοντας τέλος την πρόσκληση στους μαθητές να επιστρέψουν στα σχολεία
τους, ο κ. Καραμανλής υπογράμμισε πως «δεν υπάρχει σήμερα κόμμα που να μπορεί
να χειραγωγήσει τους 17ρηδες», ενώ τόνισε χαρακτηριστικά ότι «τις "τέχνες"
αυτές (των καταλήψεων και πορειών) άλλοι τις δίδαξαν και τώρα τις... λούζονται».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16347N142</ED>
<ID>
ID:17795

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N14&aa=2</URL></REF>


Article

<CATEGORY>vin06</CATEGORY>

 <H2>Επανέλαβε τη στήριξη προς Αρσένη ο Σημίτης
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Γεράσιμος Αρσένης. Αποχωρεί σκεπτικός από το χθεσινό Υπουργικό Συμβούλιο

ΠΟΛΛΟΙ, πάρα πολλοί ήταν εκείνοι που πίστεψαν προς στιγμήν, χθες το μεσημέρι,
ότι η κρίση στον χώρο της Παιδείας θα εκτονωνόταν, με παραίτηση του υπουργού
Παιδείας κ. Γερ. Αρσένη, την οποίαν υπέθεταν ότι θα προκαλούσε ανακοίνωση της
Ν. ΠΑΣΟΚ που υπερέβαινε ­ μαζί και ταυτοχρόνως ­ προς τα δεξιά τη Νέα
Δημοκρατία και προς τ΄ αριστερά το ΚΚΕ.

Διαψεύστηκαν όμως και μάλιστα κατηγορηματικά τόσο από τον ίδιο τον κ. Αρσένη,
από το μυαλό του οποίου ούτε καν πέρασε τέτοια σκέψη, όσο και από τον ίδιο τον
Πρωθυπουργό, ο οποίος με λίγες και σταράτες κουβέντες στο χθεσινό Υπουργικό
Συμβούλιο όχι μόνο επανέλαβε την υποστήριξή του στον υπουργό Παιδείας, αλλά
κάλεσε και τα στελέχη της κυβέρνησης να σταματήσουν τις δηλώσεις περί του
θέματος της Παιδείας και να αφήσουν τον κ. Αρσένη να «κουμαντάρει» την υπόθεση.

Στο μεταξύ, το Διοικητικό Συμβούλιο της Ομοσπονδίας των καθηγητών (ΟΛΜΕ), που
συνεδρίασε χθες, απέρριψε πρόταση της ΠΑΣΚ για συνάντηση και διάλογο με τον κ.
Αρσένη, ενώ, αντίθετα, ενέκρινε με μειοψηφούσα την ΠΑΣΚ πρόταση για νέα,
σαρανταοκτάωρη απεργία στις 28 και 29 του μηνός και δίωρες στάσεις εργασίας
για τις ημέρες που δεν θα απεργούν. Υπενθυμίζεται ότι η ΟΛΜΕ έχει κηρύξει
εικοσιτετράωρη απεργία για μεθαύριο Δευτέρα 25 του μηνός.

Η ΠΑΣΚ Καθηγητών, με ανακοίνωσή της, επισημαίνει μεταξύ άλλων ότι στόχος της
πλειοψηφίας της ΟΛΜΕ είναι «να συντηρήσει και να οξύνει την υπάρχουσα
κατάσταση», ότι «προτείνει μεγαλεπήβολα απεργιακά προγράμματα, παρά το γεγονός
ότι οι καθηγητές τα απορρίπτουν στην πράξη (ποσοστό συμμετοχή 20%). Ταυτόχρονα
προτείνουν δίωρες στάσεις εργασίας (!!) τροφοδοτώντας τις καταλήψεις,
παραβλέποντας το σημερινό μείζον εκπαιδευτικό και κοινωνικό πρόβλημα».

«Θέση της ΠΑΣΚ», καταλήγει η ανακοίνωση, «είναι να γίνει διάλογος για όλα τα
ζητήματα και ν΄ ανοίξουν όλα τα σχολεία για να μη χάσουν οι μαθητές μας καμία
άλλη ώρα μαθήματος».

Εικοσιτετράωρη απεργία έχει κηρύξει για μεθαύριο και η Διδασκαλική Ομοσπονδία
Ελλάδας (ΔΟΕ).

Στο πλευρό των μαθητών τάσσεται και η ΓΣΕΕ, το Διοικητικό Συμβούλιο της οποίας
αποφάσισε κατά πλειοψηφία να ζητήσει αναστολή εφαρμογής του νόμου και έναρξη
διαλόγου. Παράλληλα προκήρυξε πανελλαδική πανεργατική στάση εργασίας την
Πέμπτη 28 του μηνός, από τις 11 το πρωί ως τη λήξη του ωραρίου, ώστε να
διευκολυνθούν οι εργαζόμενοι να λάβουν μέρος στα κατά τόπους πανελλαδικά
συλλαλητήρια. Η ΠΑΣΚΕ διαφοροποιήθηκε επισημαίνοντας μεταξύ άλλων ότι «χάθηκε
μια ευκαιρία να παίξει η Συνομοσπονδία καταλυτικό ρόλο στην εκτόνωση της
κρίσης προς όφελος των σκοπιμοτήτων και εις βάρος των παιδιών μας».

Διάλογο για τη λύση του αδιεξόδου, αλλά με εγγυητή τον πρόεδρο της Βουλής κ.
Απ. Κακλαμάνη, πρότεινε και το Εθνικό Συμβούλιο Νεολαίας, αντιπροσωπεία του
οποίου τον επισκέφθηκε χθες και του υπέβαλε το σχετικό αίτημα.

Υπέρ του διαλόγου τάσσεται και ο βουλευτής και μέλος του Ε.Γ. του ΠΑΣΟΚ κ.
Παντελής Οικονόμου, επισημαίνοντας, μεταξύ άλλων, ότι «η ένταση και η
αναταραχή καθιστούν δύσκολη τη διεξαγωγή διαλόγου, που είναι απαραίτητος για
να αντιληφθούν πως οι αλλαγές που γίνονται είναι για δικό τους όφελος».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16347N151</ED>
<ID>
ID:17738

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N15&aa=1</URL></REF>


Article

<CATEGORY>vin06</CATEGORY>

 <H2>Άναψε φωτιές στο ΠΑΣΟΚ η ανακοίνωση της Νεολαίας του
</H2>
ΕΝΤΟΝΕΣ αντιδράσεις έχει προκαλέσει η παρέμβαση της Νεολαίας ΠΑΣΟΚ με την
οποία ζητείται η αναστολή της εκπαιδευτικής μεταρρύθμισης «για όσο χρονικό
διάστημα κρίνεται απαραίτητο», και η έναρξη διαλόγου «από μηδενική βάση». Ο
κυβερνητικός εκπρόσωπος Δημ. Ρέππας ξεκαθάρισε ότι η κυβέρνηση «δεν
αντιμετωπίζει τέτοιο θέμα» και κατηγόρησε τους νεολαίους του ΠΑΣΟΚ «ότι είναι
κατώτεροι των περιστάσεων». Τους κάλεσε δε «να αναλάβουν τις ευθύνες τους».

Ο υπουργός Δικαιοσύνης Ευάγγελος Γιαννόπουλος χαρακτήρισε τη Νεολαία ΠΑΣΟΚ
«προεδρομιμίκους, που είναι κατάλοιπα μιας άλλης εποχής», και υποστήριξε ότι
δεν εκφράζουν το ΠΑΣΟΚ.

ΔΙΑΦΟΡΟΠΟΙΗΣΗ

Απο την ανακοίνωση της Νεολαίας ΠΑΣΟΚ διαφοροποιήθηκαν ο γραμματέας
Σπουδάζουσας Θ. Βούρδας και ο γραμματέας ΤΕΙ Σ. Εμινίδης, που με ανακοίνωσή
τους σημειώνουν ότι «είναι ώρα να δοθεί πολιτική λύση στα σημερινά αδιέξοδα με
πρωτοβουλία του ίδιου του Πρωθυπουργού σε συνεργασία με την ηγεσία του
υπουργείου Παιδείας».

Η θέση αυτή βρίσκεται σε αντίθετη κατεύθυνση από την ανακοίνωση της Νεολαίας
ΠΑΣΟΚ, όπου εκτός των άλλων ο υπουργός Παιδείας Γεράσιμος Αρσένης κατηγορείται
ότι «αναδεικνύει το προσωπικό πολιτικό κόστος ως σημαντικότερο της κοινωνικής
ειρήνης και συνοχής». Η θέση αυτή θεωρείται ως «παραχώρηση» στην κυβέρνηση και
τον κ. Αρσένη, καθώς προηγήθηκε ένα έντονο παρασκήνιο, προκειμένου να
αποσυρθεί από την ανακοίνωση αίτημα για άμεση παραίτηση ή αποπομπή του κ. Αρσένη.

ΠΙΕΣΕΙΣ

Αντίθετα, παρά τις πιέσεις που, σύμφωνα με πληροφορίες, ασκήθηκαν από διάφορες
πλευρές, δεν αποσύρθηκε η διατύπωση της ανακοίνωσης, σύμφωνα με την οποία «η
κυβέρνηση και ο υπουργός Παιδείας, οι κατ΄ εξοχήν αρμόδιοι φορείς, δεν μπορούν
να είναι απλοί παρατηρητές χωρίς να λαμβάνουν καμία πρωτοβουλία». Όπως έμεινε
και διατύπωση κατά την οποία «τα κινήματα όταν καθοδηγούνται, σύντομα
εκφυλίζονται. Το μαθητικό όμως κίνημα παραμένει ζωντανό και ακηδεμόνευτο, παρά
τις προσπάθειες ορισμένων».

Η ανακοίνωση αυτή που ερμηνεύθηκε ως επίθεση του υπουργού Άμυνας Α.
Τσοχατζόπουλου κατά του υπουργού Παιδείας Γ. Αρσένη, προκάλεσε την παρέμβαση
συνεργατών του κ. Τσοχατζόπουλου, οι οποίοι διαμήνυσαν ότι «ο κ.
Τσοχατζόπουλος δεν έχει σχέση με το όλο θέμα» και πρόσθεταν ότι «αυτό
αποδεικνύεται και από το γεγονός ότι κατ' επανάληψιν έχει ταχθεί υπέρ της
εκπαιδευτικής μεταρρύθμισης, όπως βέβαια και υπέρ της ανάγκης για διάλογο».

«Α! ΜΑΛΙΣΤΑ»

Ο Πρωθυπουργός Κ. Σημίτης πληροφορήθηκε την ύπαρξη της ανακοίνωσης της
Νεολαίας ΠΑΣΟΚ στη διάρκεια της συνεδρίασης του Υπουργικού Συμβουλίου, και
περιορίσθηκε να σχολιάσει με τη φράση «α, μάλιστα» το γεγονός. Στη συνέχεια,
ζήτησε να συνεχισθεί η συζήτηση στο επόμενο θέμα της ημερήσιας διάταξης.

Πάντως από κύκλους προσκείμενους στην ηγεσία της Νεολαίας ΠΑΣΟΚ αναφερόταν ότι
η ανακοίνωση ήταν «απόρροια της αγωνίας και του προβληματισμού της Νεολαίας
ΠΑΣΟΚ για το μέλλον» και πως «σύντομα έρχονται οι φοιτητικές εκλογές και δεν
θα μπορούμε να εμφανισθούμε στα πανεπιστήμια».

Πάντως, το μέλος της Εκτελεστικής Γραμματείας της Ν. ΠΑΣΟΚ κ. Γ. Δεληγιάννης,
που είναι φίλα προσκείμενος προς τον κ. Αρσένη, κατήγγειλε ότι «δεν συγκλήθηκε
η Εκτελεστική Γραμματεία για να βγάλει σχετική απόφαση, ούτε υπήρχε ενημέρωση
όλων των μελών του οργάνου» και ζήτησε την παραίτηση του γραμματέα της Ν.
ΠΑΣΟΚ κ. Ν. Μαδεμλή. Σημειωτέον πάντως ότι ο κ. Μαδεμλής σε ραδιοφωνική
συνέντευξή του στον Φλας 9,61 διευκρίνισε μεταξύ άλλων ότι «ο αντικειμενικός
μας σκοπός δεν είναι να φορτώσουμε όλην αυτήν την κατάσταση που έχει
δημιουργηθεί στο χώρο της Παιδείας στο πρόσωπο του υπουργού».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16347N152</ED>
<ID>
ID:17796

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N15&aa=2</URL></REF>


Article

<CATEGORY>vin06</CATEGORY>

 <H5>ΛΙΓΟΤΕΡΑ ΤΑ ΕΠΕΙΣΟΔΙΑ ΠΟΥ ΣΗΜΕΙΩΘΗΚΑΝ ΧΘΕΣ ΜΕΤΑΞΥ ΜΑΘΗΤΩΝ ΚΑΙ ΠΟΛΙΤΩΝ * Η
ΚΡΙΣΗ ΣΤΑ ΣΧΟΛΕΙΑ ΣΥΝΕΧΙΖΕΤΑΙ ΚΑΘΩΣ ΚΑΙ Η ΕΝΤΑΣΗ ΣΤΑ ΥΠΟ ΚΑΤΑΛΗΨΗ ΣΧΟΛΕΙΑ
</H5><H2>Ταλαιπώρησαν οδηγούς 16 μαθητικά μπλόκα
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Είτε το συνηθίσαμε κι αυτό είτε οι μαθητές αρχίζουν να κουράζονται ή να
γίνονται πιο διαλλακτικοί.

ΟΤΙ ΚΙ αν συμβαίνει, πάντως, σημασία έχει πως σε σχέση με τις προηγούμενες
ημέρες σημειώθηκαν λιγότερα επεισόδια χθες στα 16 μαθητικά μπλόκα ανά την
Αθήνα, παρά το νέο κουρέλιασμα των νεύρων των οδηγών, ενώ οι καταλήψεις
εμφανίζουν μικρή πτωτική τάση στην επαρχία και στασιμότητα, με κάποια σχολεία
να επιστρέφουν για μάθημα, στην Αττική. Ωστόσο η κρίση στα σχολεία συνεχίζεται
όπως και η ένταση στις καταλήψεις, με αποτέλεσμα να εκδηλωθεί χθες και
συντονισμένη πρωτοβουλία από 12 δημάρχους της Νοτιοανατολικής Αθήνας, που θα
συναντηθούν τις επόμενες ημέρες με τον κ. Αρσένη και την ΟΛΜΕ, σε μια ακόμα
προσπάθεια εκτόνωσης.

ΕΙΠΑΝ ΟΧΙ...

Αντίθετα, το Συντονιστικό Αγώνα Σχολείων Αθήνας (που επηρεάζεται κατά κύριο
λόγο από την ΚΝΕ) απέρριψε χθες την πρόταση του υπουργού Παιδείας για
συνάντηση σήμερα με τα 15μελή μαθητικά συμβούλια. Χαρακτηριστικά, ο γνωστός
πλέον εκπρόσωπος του Συντονιστικού Γαβρίλος Τσαρκαντόγλου είπε ότι «θέλουμε το
διάλογο αλλά επί της ουσίας. Και δεν παραδίδουμε τα όπλα μας, τις καταλήψεις,
ούτε οι εκπρόσωποι των 15μελών θα παίξουν το ρόλο που θέλει ο υπουργός, να
κάμψουν δηλαδή τον αγώνα των συμμαθητών τους». Ωστόσο, πολλοί εκπρόσωποι
μαθητών αναμένεται να συμμετάσχουν στη σημερινή συνάντηση.

Στο μέτωπο των μαθητικών μπλόκων, υπήρξαν βέβαια και χθες οι συνήθεις
διαπληκτισμοί και το απαραίτητο κυκλοφοριακό κομφούζιο, όμως η γενική
κατάσταση ήταν συγκριτικά πιο ήρεμη από τις προηγούμενες ημέρες. Και στην
επαρχία τα πράγματα κύλησαν ήρεμα σε γενικές γραμμές με εξαίρεση τη Δράμα,
όπου η ανακοίνωση του τοπικού εισαγγελέα ότι προτίθεται να επέμβει από την
ερχόμενη εβδομάδα στις καταλήψεις, προκάλεσε αμέσως αύξηση τών υπό κατάληψη
σχολείων, ενώ ένας μαθητής τραυματίστηκε από θραύσματα τζαμιού του σχολείου
και η Αστυνομία ερευνά αν έσπασε από πέτρα ή από... σφαίρα αεροβόλου!

ΣΤΗΝ ΑΘΗΝΑ

Στο μέτωπο των καταλήψεων, η κατάσταση στην Αθήνα παραμένει περίπου ίδια, με
90 από τα 270 σχολεία του Δήμου της Αθήνας και των όμορων δήμων να παραμένουν
υπό κατάληψη και 50 από 135 στη Βόρεια Αθήνα. Στην επαρχία, πάντως, όπως λ.χ.
στο Ηράκλειο Κρήτης, παρατηρείται μικρή ύφεση και πανελλαδικά τα υπό κατάληψη
(είτε σε αποχή) σχολεία, Λυκεια τα περισσότερα, υπολογίζονται μεταξύ 450 και
650. «Πρωταθλητές» σε διάρκεια των καταλήψεων στην Αθήνα είναι τα σχολεία του
συγκροτήματος της Γκράβας και τα Λύκεια του Βύρωνα και της Φιλαδέλφειας που
έχουν να μπουν για μάθημα από τις αρχές Δεκεμβρίου, όπως είπε χθες στα «ΝΕΑ» ο
προϊστάμενος της Διεύθυνσης Δευτεροβάθμιας Εκπαίδευσης κ. Δ. Κίτσιος.

Στα βόρεια προάστια μάλιστα, εξηγεί ο τοπικός προϊστάμενος κ. Παν.
Χριστόπουλος, κατόπιν συνεχών εκκλήσεων γονέων, επιχειρήθηκε να μεταστεγαστούν
σε κτίρια Δημοτικών ορισμένα υπό κατάληψη Λύκεια και Γυμνάσια της Ν. Ιωνίας
και του Ν. Ηρακλείου, ώστε να μπορέσουν να μπουν για μάθημα όσοι μαθητές
διαφωνούν με τις καταλήψεις. Όμως, αντέδρασαν οι... γονείς των παιδιών του
Δημοτικού, που φοβήθηκαν μήπως γίνουν επεισόδια ή ξεσηκωθούν και τα μικρά
παιδιά, αλλά και ορισμένοι καθηγητές τών υπό κατάληψη σχολείων...

ΠΡΩΤΟΒΟΥΛΙΑ

Στα νότια προάστια, ο δήμαρχος Αλίμου κ. Αλ. Αλούκος με τη σύμφωνη γνώμη των
δημάρχων Μοσχάτου, Καλλιθέας, Π. Φαλήρου, Ν. Σμύρνης, Αγ. Δημητρίου, Δάφνης,
Υμηττού, Αργυρούπολης, Ελληνικού, Γλυφάδας και Βούλας, ανέλαβε πρωτοβουλία για
την εκτόνωση της έντασης και ζήτησε συνάντηση των δημάρχων της Νοτιοανατολικής
Αθήνας με τον κ. Αρσένη και με την ΟΛΜΕ, επισημαίνοντας την αναγκαιότητα
άμεσης έναρξης ουσιαστικού διαλόγου. Η συνάντηση θα γίνει τις επόμενες ημέρες.

Στο μεταξύ, πολλοί γονείς αλλά και μαθητές της Γ' Λυκείου, μιλούσαν χθες για
αδικίες του νέου συστήματος προς τα παιδιά αυτά. Χαρακτηριστικά, ο πρόεδρος
του Συλλόγου Γονέων του Λυκείου Βόνιτσας κ. Σπ. Καπότης, ανέφερε στα «ΝΕΑ»: Οι
περισσότεροι από τους μαθητές της σημερινής Γ' Λυκείου που δεν θα μπουν στα
ΑΕΙ με την πρώτη φορά, θα βρουν τις πόρτες κλειστές αν ξαναπροσπαθήσουν, αφού
η ποσόστωση που προβλέπεται γι' αυτούς με το νέο νόμο είναι της τάξης του
20%-30%, ενώ με το προηγούμενο σύστημα όσοι έδιναν για δεύτερη ή τρίτη φορά,
καταλάμβαναν το 60%-70% των θέσεων».

Η Πανελλήνια Ένωση Φιλολόγων ζήτησε με ανακοίνωσή της την ικανοποίηση των
αιτημάτων της εκπαιδευτικής κοινότητας ώστε να δημιουργηθεί θετικό κλίμα για
να ανοίξουν τα σχολεία, ενώ αναστολή της μεταρρύθμισης ζήτησαν η ΔΑΠ (η οποία
καταδίκασε επίσης και τις καταλήψεις πανεπιστημιακών σχολών) και η Νεολαία της
Πολιτικής Άνοιξης.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16347N161</ED>
<ID>
ID:17739

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N16&aa=1</URL></REF>


Article

<CATEGORY>vin06</CATEGORY>

 <H2>Δύο ημέρες προθεσμία έδωσε ο εισαγγελέας Δράμας στους καταληψίες
</H2>
ΠΕΤΡΑ ή σφαίρα; Σε αυτό το ερώτημα καλείται να δώσει απάντηση η Ασφάλεια
Δράμας για τον τραυματισμό στο μάτι 18χρονου μαθητή από σπασμένα τζάμια, ενώ
βρισκόταν σε αίθουσα του υπό κατάληψη 4ου Ενιαίου Λυκείου της πόλης.

Στο μεταξύ παρόλο που ο εισαγγελέας Δράμας απειλεί ότι θα επέμβει στα υπό
κατάληψη σχολεία αν δεν λήξουν οι καταλήψεις μέσα σε δύο μέρες, χθες τα
νούμερα αυξήθηκαν, αφού προστέθηκαν δύο ακόμη σχολικά συγκροτήματα. Μικρή
αύξηση παρουσίασαν επίσης οι καταλήψεις χθες στα σχολεία της Κέρκυρας, του
Βόλου και της Ξάνθης. Αντίθετα μειώθηκαν τα υπό κατάληψη σχολεία στους νομούς
Ηρακλείου, Λάρισας και Καρδίτσας. Σταθερά ωστόσο παραμένουν τα νούμερα στα υπό
κατάληψη σχολεία της Αχαΐας, των Ιωαννίνων, των Χανίων, του Ρεθύμνου, των
Τρικάλων, της Μυτιλήνης, της Δωδεκανήσου, του Έβρου και της Καβάλας.

* Στη Δράμα πάντως η ατμόσφαιρα στα υπό κατάληψη λύκεια χθες ήταν
ηλεκτρισμένη, μετά τον τραυματισμό στο μάτι του 18χρονου μαθητή της Γ' τάξης
του 4ου Λυκείου, Χρήστου Τσούτση.

Λίγο μετά τα μεσάνυχτα της Πέμπτης και ενώ ο 18χρονος βρισκόταν με άλλους
συμμαθητές του στο σχολείο του, το οποίο τελεί υπό κατάληψη, άτομα των οποίων
η ταυτότητα δεν έχει εξακριβωθεί, πέταξαν πέτρες ή πυροβόλησαν με αεροβόλο
όπλο (!), με αποτέλεσμα να σπάσουν τζάμια από παράθυρα της αίθουσας και
κομμάτια να βρουν τον Χρήστο Τσούτση στο αριστερό μάτι. Αιμόφυρτος μεταφέρθηκε
στο Νομαρχιακό Νοσοκομείο Δράμας, όπου υποβλήθηκε σε επέμβαση, του αφαιρέθηκαν
τα θραύσματα γυαλιών και έφυγε για το σπίτι του. Η Αστυνομική Διεύθυνση Δράμας
και η Ασφάλεια δεν αναφέρουν αν πράγματι ο δράστης ή οι δράστες χρησιμοποίησαν
αεροβόλο όπλο και όπως δήλωσε χθες το απόγευμα αστυνομικός που διενεργεί την
προανάκριση, «όλες οι εκδοχές είναι πιθανές».

* Στην Κορώνη εν τω μεταξύ ένας καθηγητής που ανήκει στο ΚΚΕ φέρεται ότι
δάγκωσε 16χρονο, επειδή ο μαθητής ήθελε να σταματήσει η κατάληψη στο σχολείο
του και να γίνει μάθημα. Προηγήθηκε φραστικό επεισόδιο μεταξύ των δύο, που
κατέληξε σε συμπλοκή και ο καθηγητής Γεώργιος Παπαδέας δάγκωσε στο χέρι τον
16χρονο Γιώργο Σκορδάκη. Πάντως ο καθηγητής αρνείται ότι υπήρξε επεισόδιο,
αλλά η καταγγελία έγινε στη δευτεροβάθμια εκπαίδευση από τον διευθυντή του σχολείου.

* Στην Καλαμάτα δύο μαθητές και ένας αστυνομικός τραυματίστηκαν προχθές το
απόγευμα, όταν πρώην δημοτικός σύμβουλος του ΠΑΣΟΚ προσπάθησε με το αυτοκίνητό
του να σπάσει το μαθητικό μπλόκο στη νέα είσοδο της πόλης.

Πρόκειται για τον Μιχάλη Κουρκουλή. Οι ελαφρά τραυματισμένοι Δημήτρης Παυλέας
17 χρόνων, Βασιλική Σπυροπούλου 16 χρόνων και ο αστυνομικός Κώστας Μαρόσης
μεταφέρθηκαν στο νοσοκομείο της πόλης, όπου τους παρασχέθηκαν οι πρώτες
βοήθειες και στη συνέχεια επέστρεψαν στα σπίτια τους.

* Τη Δευτέρα δικάζονται οι 11 νεαροί που συνελήφθησαν προχθές στην Πάτρα κατά
τη διάρκεια του μαθητικού συλλαλητηρίου. Χθες το μεσημέρι παραπέμφθηκαν στον
εισαγγελέα με τις κατηγορίες της διατάραξης της κοινής ειρήνης, φθορών και
αντίστασης, αλλά αφέθηκαν ελεύθεροι. Έξω από το δικαστικό μέγαρο
συγκεντρώθηκαν χθες φοιτητές και μαθητές για συμπαράσταση στους συλληφθέντες.

*Στη Ρόδο, έφεση υπέρ του νόμου άσκησε ο εισαγγελέας Εφετών Δωδεκανήσου Γ.
Σαμιτας, για την υπόθεση του επιχειρηματία και γραμματέα της Νομαρχιακής
Επιτροπής του ΠΑΣΟΚ Β. Σταυριανού, που κρίθηκε ένοχος από το Αυτόφωρο Τριμελές
Πλημμελιοδικείο Ρόδου για τον τραυματισμό της 17χρονης μαθήτριας Ιωάννας Καγλαϊζή.

Στον Σταυριανό το Αυτόφωρο είχε επιβάλει ποινή φυλάκισης 26 μηνών για τον
τραυματισμό και την εγκατάλειψη της μαθήτριας, όπως επίσης και για ψευδορκία.
Το ίδιο δικαστήριο επέβαλε ποινή φυλάκισης 10 μηνών για ψευδορκία στον
Αναστάσιο Αναστασίου, υπάλληλο του Σταυριανού.

Πάντως ο Βασ. Σταυριανός μετά την καταδίκη υπέβαλε την παραίτησή του από τη
θέση του γραμματέα της Νομαρχιακής Επιτροπής του ΠΑΣΟΚ.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16347N162</ED>
<ID>
ID:17797

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N16&aa=2</URL></REF>


Article

<CATEGORY>vin06</CATEGORY>

 <H2>Βαριές κατηγορίες για τον μαθητή που φέρεται ότι κατείχε μολότοφ
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Στη Συγγρού. Το ρεύμα προς την Αθήνα απέκλεισαν οι μαθητές πετώντας αυγά και
νεράντζια στο αντίθετο ρεύμα κυκλοφορίας σε διερχόμενα αυτοκίνητα, με
αποτέλεσμα να κινδυνεύσουν οι οδηγοί

ΜΕ ΣΥΝΘΗΜΑΤΑ συμπαράστασης υποδέχθηκαν χθες το πρωί στα δικαστήρια της πρώην
Σχολής Ευελπίδων τους 26 νεαρούς συλληφθέντες δεκάδες φίλοι τους. Ένας από
τους μαθητές που συνελήφθησαν παραπέμπεται να απολογηθεί σε τακτικό ανακριτή
κατηγορούμενος για αδικήματα που τιμωρούνται σε βαθμό κακουργήματος, καθώς
φέρεται ­ σύμφωνα με τα στοιχεία της προανακριτικής δικογραφίας ­ να κατείχε
μία βόμβα μολότοφ. Ο εισαγγελέας Πρωτοδικών κ. Μ. Ρασιδάκης άσκησε εναντίον
του ποινική δίωξη για προμήθεια, κατοχή και κατασκευή εκρηκτικών βομβών, στάση
και διατάραξη κοινής ειρήνης. Ο κατηγορούμενος μαθητής ζήτησε και πήρε από τον
ανακριτή προθεσμία για να προετοιμάσει την υπεράσπισή του και παραμένει
κρατούμενος. Την ίδια τύχη όμως είχαν και επτά από τους δεκατέσσερις
συλληφθέντες που οδηγήθηκαν για πλημμεληματικές πράξεις ενώπιον του Αυτόφωρου
Τριμελούς Πλημμελειοδικείου της Αθήνας. Και οι 14 κατηγορούμενοι βαρύνονται με
τα αδικήματα της στάσης, αντίστασης κατά της αρχής, διατάραξης κοινής ειρήνης
και εξύβρισης. 
ΔΙΑΦΟΡΕΤΙΚΗ ΜΕΤΑΧΕΙΡΙΣΗ 
Όταν έφτασε η ώρα να δικαστούν κάνοντας χρήση του δικαιώματος που τους παρέχει
ο νόμος, ζήτησαν από το δικαστήριο τριήμερη προθεσμία. Οι δικαστές όμως
επεφύλαξαν διαφορετική ποινική μεταχείριση. Έτσι αποφάσισαν την άρση της
προσωρινής κράτησης για τους επτά κατηγορούμενους που είναι μαθητές ή
φοιτητές, ενώ οι άλλοι επτά, που βρέθηκαν στο πλευρό τους για συμπαράσταση ­
όπως υποστήριξαν ­ παραμένουν κρατούμενοι μέχρι την ερχόμενη εβδομάδα που θα
δικαστούν. 
Οι μοναδικοί που αφέθησαν ελεύθεροι αμέσως μετά την άσκηση της ποινικής δίωξης
εναντίον τους ήταν οι εννέα ανήλικοι, οι οποίοι επίσης αντιμετωπίζουν
πλημμεληματικές κατηγορίες, για τις οποίες θα λογοδοτήσουν σε δικαστήριο
ανηλίκων. Ο αντιπρόεδρος της ΟΛΜΕ Γρηγόρης Καλομοίρης έκανε λόγο για
«εκφοβιστικές συλλήψεις».

Ανάμεσα στους ανήλικους κατηγορούμενους ήταν και ο 15χρονος Βορειοηπειρώτης
μαθητής ο οποίος , ως γνωστόν, μετά τη σύλληψή του οδηγήθηκε στο Πολυδύναμο
Αστυνομικό Τμήμα της Ομόνοιας και εκεί τον... κούρεψαν. (Το ρεπορτάζ στη σελ. 14.)

Ένας ακόμη από τους συλληφθέντες είναι μαθητής της Σχολής Ι.Μ.
Παναγιωτόπουλου. Με χθεσινή ανακοίνωσή του το 15μελές συμβούλιο της Σχολής
καταγγέλλει την «αυθαίρετη σύλληψη, κράτηση και παραπομπή σε δίκη συμμαθητή
τους, από τη Β' Λυκείου, με ανυπόστατες κατηγορίες με βάση μόνο την ψευδή
μαρτυρία αστυνομικού».

* Στο μεταξύ χθες οι γονείς του 17χρονου μαθητή Θανάση Καραγιλάνη, προέδρου
του 15μελούς συμβουλίου στο 1ο Λύκειο Βούλας, με μήνυσή τους καταγγέλλουν τον
Ευάγγελο Ηλία, ο οποίος τον είχε τραυματίσει με ρόπαλο, ζητώντας την
παραδειγματική του τιμωρία. Εναντίον τού Ευ. Ηλία έχει ήδη ασκηθεί δίωξη για
σωματική βλάβη, αλλά οι δικηγόροι της οικογένειας και νομικοί σύμβουλοι της
ΟΛΜΕ κ.κ. Χρ. Νικολουτσόπουλος και Δημ. Περπατάρης μιλούν για «δολοφονική αγριότητα».

Τη μήνυση παρέλαβε και μελετά ο αρμόδιος εισαγγελέας Πρωτοδικών για τις
περαιτέρω νόμιμες ενέργειες.

* Η κ. Στέλλα Αλφιέρη, βουλευτής του Συνασπισμού, σε ανακοίνωσή της αναφέρει,
μεταξύ άλλων, ότι «η κυβέρνηση αποφάσισε να εκχωρήσει τις πολιτικές εξουσίες
στους εισαγγελείς και την Αστυνομία, που καλούνται να διαχειριστούν τα θέματα
Παιδείας, αλλάζοντας ρόλους».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16347N171</ED>
<ID>
ID:17740

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N17&aa=1</URL></REF>


Article

<CATEGORY>vin06</CATEGORY>

 <H2></H2><H2>Ο δάσκαλός μου, ο άριστος
</H2>
<AUTHOR>ΠΑΝΑΓΙΩΤΗΣ ΚΡΗΤΙΚΟΣ</AUTHOR>

ΟΛΟΙ ΜΑΣ ζούμε και με τις αναμνήσεις. Ζούμε με τη νοσταλγία, με τα βιώματα του
παρελθόντος. Πολλές φορές γυρίζουμε τη σκέψη μας στις εποχές που πέρασαν.
Συχνά φέρνω στο νου περιστατικά της ζωής από την παιδική ηλικία. Μέρες που
είναι, έρχονται δυνατά στη σκέψη μου εικόνες από τη μαθητική μου ζωή, που
συμπίπτει με εκείνα τα δύσκολα χρόνια του εμφυλίου και τα μετεμφυλιοπολεμικά.
Βλέποντας σήμερα τους «αγώνες» των μαθητών, άθελά μου ξυπνάνε μέσα μου βιώματα
παλιά. Η θύμηση πηγαίνει στα πέτρινα χρόνια. Τότε, που μαθαίναμε γράμματα
χωρίς βιβλία, μόνο με δυο τετράδια: ένα μονοχάρακο και ένα «τεσσεροχάρακο» και
ακόμα ένα μολύβι «φάμπερ». Αργότερα, είχαμε την «πολυτέλεια» ενός
μελανοδοχείου με δύο πένες: μια της «χήνας» για χοντρό γράψιμο και μια της
«πάπιας» για ψιλό γράψιμο, καλλιγραφικό, κατά πώς έλεγε ο δάσκαλος.

Ο δάσκαλος πεινασμένος ­ ένα κομμάτι ψωμί και λίγες ελιές ήταν η κύρια
διατροφή του. Το ίδιο και του μαθητή. Φτωχοντυμένος, με ένα παντελόνι
«ντρίλινο» και μια καμιζόλα τ' αργαλειού και από μέσα ένα πουκαμισάκι από
«κάμποτο». Η ποδεμή ήταν από χοντρή βακέτα, με λάστιχο από κάτω και φαρδύ
βάρδουλο. Μας τα έφτιαχνε τα παπούτσια ο μπαρμπα-Αγγελής, ο τσαγκάρης του
χωριού. Για να μας πάρει μέτρα, πατάγαμε το δεξί πόδι πάνω σε χαρτόνι,
«στράτσο» το λέγαμε κι εκείνος χάραζε γύρω τη γραμμή με κάρβουνο. Όμως αυτές
τις σκληρές συνθήκες δεν τις λογαριάζαμε. Τις μαλάκωνε ο ζήλος μας για τα
γράμματα. Ιεραπόστολος ο Δάσκαλος και ο μαθητής αποστολικός ακροατής,
κρεμόταν, από τα χείλη του. Σαν το στεγνό σφουγγάρι, ρούφαγε τα λόγια του δάσκαλου.

Όμως παρασύρθηκα και άπλωσα τις σκέψεις μου πολύ, ενώ είχα κατά νου να
μεταχρονίσω ένα περιστατικό της μαθητικής μου ζωής. Θέλοντας όμως να το
ιστορήσω, ένας φόβος με τρυγάει: μήπως δεν γίνω πιστευτός από τους σημερινούς
νέους. Αλλά, είναι πέρα για πέρα αληθινό! Ήταν θαρρώ το 1947. Ο εμφύλιος στην
αγριότητά του. Μοιρασμένος στα δύο ο Λαός, βάθαινε όλο και πιότερο τις πληγές
του. Ο Δάσκαλός μου, ο Άριστος Αλευρομάγειρας (Αριστείδης ήταν το όνομά του,
αλλά ποτέ δεν το άκουσα έτσι), από τους Μπουλαριούς, δεν ήταν ένας
συνηθισμένος δάσκαλος, όπως οι πολλοί της εποχής μας. Ήταν ένας ιεραπόστολος.
Ήταν μια ασκητική, ψηλόλιγνη φιγούρα, που την έκρυβε ένα τριμμένο παντελόνι
και από πάνω τη σκέπαζε ένα μαύρο φθαρμένο παλτό. Μόνο η φωνή έδινε το στίγμα
του. Φλεγόταν από έναν πυρωμένο πατριωτισμό και από αγάπη για τα γράμματα. Και
έβλεπε με στοργή τα παιδιά. Εμείς, κρεμασμένοι από τα χείλη του, βάναμε μια
και καλή μέσα στο μυαλό μας ό,τι έβγαινε από τα χείλη του. Έπρεπε να
ρουφήξουμε τη γνώση μέχρι τη στερνή στάλα, γιατί βιβλία δεν είχαμε να τα
συμβουλευτούμε. Συμβουλευόμασταν μερικοί προνοητικοί τις σημειώσεις από το
μονοχάρακο τετράδιο, όσες φορές προλαβαίνουμε να γράψουμε κατά την παράδοση. Ο
καλός αυτός δάσκαλος, ο Άριστος, είχε ένα «κουσούρι»: ήταν αριστερός. Και τον
κυνηγούσανε. Εκεί, στη Λακωνία, το να ήσουν τότε αριστερός ήταν ανοσιούργημα.
Οι χωριανοί όμως, ανεξάρτητα από το τι πίστευαν, αγαπούσανε τον Άριστο. Και
εμείς οι μαθητές πιο πολύ. Είχαμε πάντα στο νου μας πώς θα τον προφυλάξουμε
από αναπάντεχο κακό. Φοβόμασταν μην τον πιάσουν οι άλλοι, οι «χίτες», όπως
τους έλεγαν. Τα «δημοσυντήρητα» τάγματα ήταν πολλά στη Λακωνία. Και από την
έδρα τους έκαναν συχνές επιδρομές στα χωριά της περιοχής. Εμείς, όταν μας
ερχόντουσαν πληροφορίες ότι οι χίτες ετοίμαζαν επιδρομή στο Γέρακα ­ και μας
ερχόντουσαν συχνά, χωρίς ευτυχώς και να πραγματοποιούνται ­ παίρναμε «μέτρα ασφαλείας».

Όλοι οι μαθητές μαζί με το δάσκαλο, βγαίναμε για μάθημα έξω από το χωριό, πότε
στο Γεράρι, πότε στη Χούνη του Μπάρμπα Λέου, πότε στην Πλακιώνα. Διαβαίναμε το
στενό μονοπάτι και αποφεύγοντας τη δημοσιά, μήπως πέσουμε άθελά μας πάνω σε
απόσπασμα. Για πιο σιγουριά βάζαμε και «σκοπιές» να αγναντεύουν κατά το δρόμο
που πάει στη Ρειχιά, μήπως ερχόταν η «επιδρομή». 
Εγώ, συνήθως, φρόντιζα για το κουβάλημα του πίνακα. Γιατί χωρίς αυτόν δεν
μπορούσε να γίνει μάθημα. Φτάνοντας στον τόπο του προορισμού μας, τον
καρφώναμε με μια πρόκα στον κορμό μιας παλιάς ελιάς. Έχει πολλές γέρικες ελιές
ο Γέρακας. Αιωνόβιες. Και όλοι εμείς «οκλαδόν» στο χώμα, παρακολουθούσαμε τη
γραμματική, την αριθμητική που έγραφε στον πίνακα ο Δάσκαλος, με προσήλωση.
Δεν τη μούδιαζε ούτε το κρύο ούτε την έκοβε το ψιλόβροχο, που μας μούσκευε το
κόκαλο. 
Όρθιος ο Άριστος, λιγνός, σουβλερός Μανιάτης, «διαιρούσε» την ψυχή του στον
πίνακα και μας τη μοίραζε. Ακουμπούσε την καρδιά του στην παλάμη μας. Και
όταν, με το καλό, τέλειωνε το «σχολειό» και η «σκοπιά» μάς έδινε το σινιάλο
«ελεύθεροι», γυρίζαμε στο σπίτι, για το μεσημεριανό μας: ελιές, ψωμί και
κρεμμύδια, που είχαμε μπόλικα στον κήπο μας, καθώς και άγρια χόρτα, που τα
έφτιαχνε η μανούλα πότε πίτα, πότε γιαγνί, πότε βραστά και πότε καλτσούνια,
για να αλλάζουμε γεύσεις. Έτσι μεγαλώναμε τότε, και έτσι μαθαίναμε τα
«γράμματα» εκείνον τον καιρό. Γι' αυτό και τα θυμόμαστε μέχρι τώρα. Γιατί ό,τι
αποκτάει κανείς με κόπο, δεν το ξεχνάει.

Την 25η Μαρτίου, θυμάμαι, δεν είχαμε λογοτεχνικά βιβλία, ώστε να βρούμε
ποιήματα να τα απαγγείλουμε. Και αυτό το πρόβλημα το έλυνε ο Άριστος. Έγραφε ο
ίδιος τα ποιήματα, όσα χρειαζόμασταν για να απαγγείλουμε. Για μένα είχε γράψει
το «Μολών Λαβέ». Το θυμάμαι ακόμα:

<REF><SOURCE>ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16347N172</ED>
<ID>
ID:17798

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N17&aa=2</URL></REF>


Article

<CATEGORY>vin06</CATEGORY>

 <H5>ΕΝΑΣ ΧΡΥΣΟΣ ΔΙΣΚΟΣ ΚΑΙ «13 ΦΕΓΓΑΡΙΑ» ΓΙΑ ΤΗΝ ΤΡΑΓΟΥΔΙΣΤΡΙΑ ΠΟΥ ΑΝΟΙΞΕ, ΜΑΖΙ Μ'
ΑΛΛΟΥΣ ΝΕΟΥΣ, ΔΡΟΜΟΥΣ ΣΤΗ ΜΟΥΣΙΚΗ
</H5><H5>Ο «τοκετός» ενός μεγάλου τραγουδιού
</H5><H5>Η ταβέρνα της Νάουσας και ο πατέρας - ψάλτης
</H5><H2></H2><H2>Ελένη Τσαλιγοπούλου
</H2><H2>«Ο έρωτας μ' έσωσε»
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Ένας χρυσός δίσκος, επιτυχημένες εμφανίσεις στα «13 Φεγγάρια», παραδοσιακά
και λαϊκά τραγούδια δοσμένα με έναν σύγχρονο τρόπο, κέφι και ποιότητα στη
διασκέδαση. Η Ελένη Τσαλιγοπούλου ανήκει στη γενιά των νέων Ελλήνων
καλλιτεχνών που άνοιξε καινούργιους δρόμους στο τραγούδι. Μια γενιά δεν
διστάζει να αποτελέσει τη γέφυρα μεταξύ του παλαιότερου και του σύγχρονου και
να κοιτάξει την παράδοση κατάματα. Τρεις θεωρεί ως τις σημαντικότερες αξίες
στη ζωή της ­ τον έρωτα, την αλήθεια και τη δημιουργία. Εάν μείνεις πιστός σε
αυτά, επιτυγχάνεται η ισορροπία. «Έτσι», λέει, «πετυχαίνει η χημεία μεταξύ του
τραγουδιστή και του κοινού. Και τότε ο κόσμος γίνεται ο καθρέφτης σου. Και η
δημιουργία ανήκει σε όλους».

Στην κουζίνα. Η Ελένη Τσαλιγοπούλου διάλεξε το σπίτι τής Πάρνηθας, γιατί
λατρεύει τα βουνά...

Στην αρχή μάς υποδέχτηκαν τα γαβγίσματα των τριών μεγαλόσωμων σκυλιών. Λίγο
μετά, τα ντραμς πήραν φωτιά στον πάνω όροφο ­ ο 18χρονος γιος της ο Αργύρης.
Αργότερα ο σύζυγός της, ο συνθέτης Γιώργος Ανδρέου, κάθεται στο πιάνο και
δοκιμάζει μελωδίες. Το σπίτι της Ελένης Τσαλιγοπούλου είναι γεμάτο ήχους. Αλλά
και εικόνες. Χτισμένο στην Πάρνηθα, στην περιοχή των Θρακομακεδόνων, είναι
περιτριγυρισμένο από δέντρα και έχει μια μαγευτική θέα της Αθήνας. Είναι
σούρουπο και τα φώτα της πόλης αρχίζουν να ανάβουν.

«Έχω μεγαλώσει στο βουνό και γι' αυτό ήρθα εδώ. Δεν θα μπορούσα ποτέ να μείνω
κοντά στη θάλασσα. Είναι απαραίτητο να γεμίζεις τη σωστή ενέργεια για να
μπορείς μετά να αποδώσεις σ' αυτό που κάνεις. Εδώ στο βουνό υπάρχουν πιο πολλά
χρώματα. Γεννήθηκα στη Μακεδονία και ο Γιώργος έζησε χρόνια εκεί. Εδώ τα
πράγματα είναι τόσο φωτεινά που βλέπεις σχεδόν άσπρο - μαύρο, δεν ξεχωρίζεις
πολλά χρώματα. Γι' αυτό διαλέξαμε το βουνό».

ΠΑΙΧΝΙΔΙ

Δύο καφέδες και ένα πούρο Αβάνας αργότερα η συζήτηση περιστρέφεται στον σκοπό
της ζωής μας. «Υπάρχει μια θεωρία που λέει ότι οι άνθρωποι είναι πλασμένοι από
άστρα. Και προερχόμαστε από αυτά. Κάτι που είναι μεγάλη τιμή και τεράστια
ευθύνη. Πιστεύω ότι όλοι οι άνθρωποι που πέρασαν από τη γη είναι εξίσου
σημαντικοί. Όλοι ήρθαμε για να παίξουμε κάποιο συγκεκριμένο ρόλο. Και
ιδιαίτερα αυτοί που μας το απέδειξαν μέσα από την επιστήμη, μέσα από την τέχνη
τους». Και παίζουν άραγε πάντα τον ρόλο για τον οποίον έρχονται; «Εάν δεν
μπορέσουν στη συγκεκριμένη ζωή, νομίζω ότι σε κάποιαν άλλη θα τα καταφέρουν.
Έτσι κι αλλιώς όλα αυτά είναι πιθανολογίες. Ένα ωραίο παιχνίδι...».

Η Ελένη Τσαλιγοπούλου είναι μια σταθερά ποιοτική παρουσία στον χώρο του
ελληνικού τραγουδιού την τελευταία δεκαετία. Από το 1985, όταν ξεκίνησε να
τραγουδά στη Θεσσαλονίκη, μέχρι τις περσινές εμφανίσεις της με τον Γιώργο
Νταλάρα στην «Ιερά Οδό» και και τις φετινές στα «13 Φεγγάρια» έχει καλύψει ένα
ευρύ φάσμα τραγουδιών, παραμένοντας όμως πάντα πιστή σ' αυτό που η ίδια θεωρεί αληθινό.

Και στον ρόλο της ως λαϊκής τραγουδίστριας. «Όσο κι αν αλλάζει ο ήχος από την
ποπ στη ροκ, στο λαϊκό, στο δημοτικό, σε όλες τις τάσεις που υπάρχουν σήμερα,
νομίζω ότι έχω κατ' αρχήν τον ρόλο της λαϊκής τραγουδίστριας. Αυτό είναι το
αίσθημά μου. Θα είναι ψεύτικο, εάν κάνω κάτι άλλο». Και τι σημαίνει λαϊκή
τραγουδίστρια; «Ανοικτή προς όλες τις μουσικές. Αυτό είναι το λαϊκό τραγούδι.
Προέρχεται από όλες τις τάσεις».

ΤΟ ΛΑΪΚΟ

Με τον Γιώργο Νταλάρα, στις καλοκαιρινές συναυλίες

Πώς μπαίνει όμως σήμερα το λαϊκό στη ζωή μας; Στο πρόσφατο βιντεοκλίπ από το
τραγούδι «Μην περιμένεις πια» του Απόστολου Καλδάρα, εμφανίζεται με φόρμα
γυμναστικής και κινήσεις που, σύμφωνα με έναν κριτικό, θυμίζουν τις Spice
Girls. «Πρόκειται για ένα πολύ σημαντικό λαϊκό τραγούδι. Θα ήταν λάθος να
έβγαινε θλιμμένο, στυλιζαρισμένο. Έχει καταγραφεί στην ιστορία. Άλλωστε όλοι
τραγουδάμε τα πιο στενάχωρα τραγούδια με ένα γέλιο τεράστιο. Και αυτό
συμβαίνει στην Ανατολή. Οι άνθρωποί της έχουν καλή σχέση με τον θάνατο. Η ζωή
συνεχίζεται και άρα πρέπει να μπορείς να γελάς ακόμα και με τον πόνο. Αυτό οι
Έλληνες το καταφέρνουν καλύτερα από κάποιους άλλους».

Η ίδια δεν φοβάται να επιστρέφει συνεχώς στην παράδοση, να ερμηνεύει με τον
δικό της ξεχωριστό τρόπο «κλασικά» κομμάτια της λαϊκής μας κουλτούρας, με
αποκορύφωμα τον δίσκο «Μισό φεγγάρι» που κυκλοφόρησε το 1993 και περιείχε
παλιά ρεμπέτικα και παραδοσιακά τραγούδια. «Η επιλογή ήταν δική μου και είχε
να κάνει με ένα ζήτημα που τέθηκε από τον κόσμο σε μένα. Το έβλεπα στα ζωντανά
προγράμματα. Ποτέ δεν λέω μόνο τα καινούργια μου τραγούδια, πάντα έλεγα και τα
πιο αγαπημένα μου παλιά. Εξηγούσα, δηλαδή, στον κόσμο και για ποιον λόγο έγινα
τραγουδίστρια. Κι έτσι τα τραγούδια αυτά αγαπήθηκαν ξανά μέσα από ένα σύγχρονο
φίλτρο. Είναι λάθος να βλέπουμε τη μουσική παράδοση σαν κάτι μουσειακό. Εάν
δεν το αναγνωρίσουμε, εάν δεν το δούμε όπως υπάρχει σήμερα, δεν θα υπάρξει και αύριο».

ΚΑΘΡΕΦΤΗΣ

Και η διασκέδαση; Πόση διαφορά υπάρχει σήμερα στον τρόπο που διασκεδάζουμε;
«Όταν γίνεται με καλή χημεία, είτε σε μεγάλο χώρο είτε σε μπουάτ, πετυχαίνει.
Έχει να κάνει με τον τραγουδιστή, με αυτόν που κινεί τα νήματα. Εάν πετύχει η
χημεία, βλέπεις τα πάντα. Ο κόσμος γίνεται ο καθρέφτης σου. Βλέπεις τα
συναισθήματα καθάρια». Και η εκτόνωση; «Υπάρχει και η άλλη πλευρά. Εκεί που ο
Έλληνας θέλει να βγάλει το άχτι του σε ένα χλιδάτο περιβάλλον, με πολύ ωραίες
γυναίκες. Γιατί αυτή είναι μια τάση των τελευταίων ετών, να συνδέεται η
διασκέδαση με την ωραιοποίηση των συνθηκών».

Υπάρχει κάτι στη ζωή της που να το θεωρεί αξίωμα; «Ναι», απαντά χωρίς δεύτερη
σκέψη και με έμφαση. «Έρωτας, αλήθεια, δημιουργία. Αυτά είναι τα πιο
σημαντικά. Με κυρίαρχο τον έρωτα. Κι αυτό μας θυμίζει ότι προερχόμαστε από τα
άστρα. Αυτή η μαγεία που νιώθει το σώμα, το μυαλό, η ψυχή. Ο έρωτας εμένα με
έσωσε. Παλιότερα έφτιαχνα τα πράγματα στο κεφάλι μου, δημιουργούσα έναν
εγκεφαλικό κόσμο που δεν ήταν πραγματικός. Μέσα από τον έρωτα είδα τον αληθινό
κόσμο. Και από εκεί και πέρα νιώθω πως είναι πιο εύκολο να δημιουργήσω. Και το
τραγούδι με έσωσε. Είναι φοβερό μέσο έκφρασης. Το τραγούδι σώζει χαρακτήρες.
Το τραγούδι σώζει ζωές...».

Καλοκαιρινές διακοπές. Με τον σύζυγό της Γιώργο Ανδρέου, στη Σαντορίνη

Η ΣΥΜΒΙΩΣΗ της με έναν συνθέτη όπως ο Γιώργος Ανδρέου είναι ιδιαίτερα
ενδιαφέρουσα. «Επειδή βρίσκεσαι κοντά στο καλό τραγούδι λίγο πριν γεννηθεί».
Ας παρακολουθήσουμε αυτό τον «τοκετό». «Υπάρχει μια στιγμή πριν γεννηθεί ένα
τραγούδι. 
Επειδή γνωρίζω τον άνθρωπο, τι είναι αυτό που του έχει κάνει εντύπωση, τι
είναι αυτό που τον έχει κάνει να χαρεί, να συγκινηθεί, να νευριάσει ή να
νιώσει το οτιδήποτε. Όταν γίνει το τραγούδι, καταλαβαίνω τι και πώς ακριβώς
έχει εισπράξει ο Γιώργος ένα τυχαίο γεγονός».

«Βέβαια υπάρχει και κάτι άλλο. Στα μεγάλα τραγούδια συμβαίνει κάτι ιδιαίτερο.
Μαγεία. Είναι κάτι που δεν ελέγχεται ούτε από τον ίδιο τον συνθέτη. Είναι
θεόσταλτο. Δηλαδή όσο καλός μουσικός και να είναι κάποιος ­ εννοώ σε σχέση με
τη γνώση ­ υπάρχει μια στιγμή που μπορεί να "κεντράρει", να απογειωθεί αυτό το
θείο πράγμα που είναι το ταλέντο. Και είναι τότε η στιγμή που λάμπει το τραγούδι».

Ανήκει στη γενιά των Ελλήνων τραγουδιστών που απετέλεσαν γέφυρα μεταξύ του
παλιού και του καινούργιου. Στα μέσα της δεκαετίας του '80, στη Θεσσαλονίκη,
το ελληνικό τραγούδι ανακάλυψε καινούργιους δρόμους. «Άρχιζε μια άλλη εποχή. Ο
Σωκράτης Μάλαμας, η Μελίνα Κανά, εγώ και άλλοι ήμασταν μια παρέα που έβραζε το
αίμα μας. Τα μεγάλα ονόματα ­ η Χάρις Αλεξίου, οι Χάρης και Πάνος Κατσιμίχας,
ο Νίκος Ξυδάκης, οι Φατμέ και ο Νίκος Παπάζογλου μας είχαν δείξει έναν άλλο
τρόπο. 
Από εκεί και πέρα οι νεώτεροι το εξέλιξαν. Πήραν το έναυσμα από αυτούς τους
πολύ σημαντικούς καλλιτέχνες και κατάφεραν να αρθρώσουν τον δικό τους λόγο
εξελίσσοντας την τάση της εποχής».

Με τη Μελίνα Κανά, αυτόν τον χειμώνα, στα «13 Φεγγάρια»

Έτσι, τώρα κοντά στο 2000 «αφήνουμε πίσω τα κόμπλεξ μας και βρίσκουμε
σιγά-σιγά τον εαυτό μας. Με πιο άμεσο λόγο και από εδώ και πέρα ακόμα πιο
δυνατό. Έχουμε αφήσει πίσω την μπουζουκομανία και κοιτάμε με καθαρό τρόπο τη
δημοτική παράδοση. Δεν είναι τυχαίο ότι τραγούδια δημοτικά όπως το "Σε αγαπώ
γιατί είσαι ωραία" ή το "Γιάννη μου το μαντίλι σου" αντιμετωπίζονται
διαφορετικά πια από τον κόσμο. Η γενιά μας δεν φοβάται να βουτήξει στην πηγή
του δημοτικού τραγουδιού».

Ο τελευταίος της δίσκος έγινε χρυσός. Μέχρι το τέλος του 1999 θα ετοιμάσει τον
καινούργιο. «Ψάχνω τα τραγούδια τώρα. Δεν θα είναι του Γιώργου Ανδρέου καθώς,
όπως λέει, "δεν έχουμε σκοπό να παραμείνουμε για πάντα καλλιτεχνικό ζευγάρι"».
Ο γιος της, ο Αργύρης, την προτρέπει να τραγουδήσει πιο ηλεκτρικά κομμάτια. Η
ίδια δεν απορρίπτει τίποτα. «Το μόνο σίγουρο είναι ότι θα υπάρχουν πολλοί
συνθέτες. Άλλωστε πιστεύω ότι το ηχητικό περιβάλλον πρέπει να αλλάζει. Η λαϊκή
τραγουδίστρια είναι πάντα ίδια».

ΜΕΓΑΛΩΣΕ σε μια οικογένεια όπου το τραγούδι ήταν τρόπος ζωής. Μέσα στην
ταβέρνα που είχαν οι γονείς της στη Νάουσα, τα τραγούδια έδιναν και έπαιρναν.
Όχι μόνο από το ραδιόφωνο και τους δίσκους, αλλά και στα γλέντια και τις
γιορτές. «Θυμάμαι τα τραγούδια από τότε που θυμάμαι τον εαυτό μου». Λαϊκά,
έντεχνα, αλλά και δημοτικά.

Όμως τα ακούσματά της δεν σταματούσαν εκεί. Στην εφηβεία έμαθε την ξένη
μουσική μέσα από τις επιλογές του μεγαλύτερου αδελφού της. «Είχα την τύχη να
υπάρχουν πολλές ηλικίες μέσα στην οικογένεια». Κι έτσι όχι μόνο μεγάλωσε μέσα
στο τραγούδι, αλλά μπόρεσε να πάρει ό,τι καλύτερο από όλες τις εκφράσεις του.
Ακόμη και σήμερα συνάδελφοί της απορούν με το πόσο πολύ είναι ενημερωμένη όχι
μόνο για τα δημοτικά τραγούδια, αλλά και για την ξένη μουσική. «Ήμουν ένα
σφουγγάρι που μάζευε από παντού».

ΤΟ ΔΗΜΟΤΙΚΟ ΤΡΑΓΟΥΔΙ

Ο πατέρας της έψελνε στην εκκλησία της γειτονιάς. Υπήρχαν και άλλα μέλη της
οικογένειας με καλές φωνές, «απλά έτυχε εγώ να εξελίξω το ταλέντο που μου έχει
χαριστεί». Ήταν ένα παιδί ρομαντικό. Και το μόνο που ήθελε να κάνει ήταν να
ασχοληθεί με τα πράγματα που της άρεσαν. Και αυτά ήταν; «Η μουσική, η μουσική
και η μουσική».

Οι παιδικές μνήμες περιέχουν όλα τα παλιά τραγούδια. Και όταν όλη η οικογένεια
μαζευόταν, το τραγούδι ξεπηδούσε. Δημοτικό τραγούδι. Κυρίως αυτό. Όπως το
αγαπημένο του πατέρα της: «Σαν τα μάρμαρα της Πόλης που είναι στην Αγιά Σοφιά,
έτσι τα 'χεις μοιρασμένα μάτια, φρύδια και μαλλιά...».

Χαρακτηρίζει την εποχή της εφηβείας της «σκληρή», γιατί η μικρή κοινωνία
λειτουργούσε περιοριστικά. «Δεν ήταν εύκολο να φύγεις, να σπουδάσεις, να
κάνεις οτιδήποτε, να νιώσεις την ελευθερία που μπορεί να νιώθει σήμερα ένας
έφηβος». Τα καλά της ιδιαίτερης πατρίδας της τα συνειδητοποιεί αργότερα, αφού
πια έχει φύγει και βρίσκεται αντιμέτωπη με τη σκληρότητα της Αθήνας. Της
Αθήνας «που ακόμη δεν μπορώ να συνηθίσω».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16347N181</ED>
<ID>
ID:17741

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N18&aa=1</URL></REF>


Article

<CATEGORY>vin06</CATEGORY>

 <H5>ΕΓΚΑΙΝΙΑΣΤΗΚΕ ΧΘΕΣ Η ΕΚΘΕΣΗ «ADVERTISING AND MEDIA - NEW ΒΙΖ FORUM '99»
</H5><H2>Σύνδεση με το μέλλον
</H2>
Με επιβλητικές τις παρουσίες κορυφαίων εταιρειών από τον χώρο των Μέσων
Μαζικής Επικοινωνίας και της Διαφήμισης, με απρόοπτα διαφημιστικά τρικ αλλά
και... θεατρικά παιχνίδια, εγκαινιάστηκε χθες, στο Στάδιο Ειρήνης και Φιλίας,
η έκθεση «Advertising and Media - New Biz Forum '99». 
Η δύναμη του πρώτου: Το περίπτερο των «ΝΕΩΝ» στην έκθεση

«ΤΑ ΝΕΑ» συμμετέχουν στην πρωτοποριακή αυτή έκθεση (ως εκθέτες, στα περίπτερα
D38, 39 και 40, αλλά και ως χορηγοί), μαζί με δεκάδες ελληνικές και διεθνείς
επιχειρήσεις από τον χώρο των Media, των Media Specialists, της Διαφήμισης και
της Επικοινωνίας.

Στα πλαίσια της έκθεσης, που θα διαρκέσει μέχρι την Κυριακή 24 Ιανουαρίου,
πραγματοποιείται, στον ίδιο χώρο, συνέδριο με τίτλο «Plug Yourself Into The
Future» («Συνδεθείτε με το Μέλλον»), στο οποίο συμμετέχουν, εδικοί επιστήμονες
σε θέματα επικοινωνίας, από ολόκληρο τον κόσμο. 
Κατά τη χθεσινή, πρώτη, ημέρα της έκθεσης, το συνέδριο απασχόλησε το μέλλον
της τηλεόρασης και των τηλεπικοινωνιών.

ΤΗΛΕΟΡΑΣΗ - ΙΝΤΕΡΝΕΤ

Τις απόψεις του γύρω από το θέμα αυτό παρουσίασε ο καθηγητής από το Media Lab
του Τεχνολογικού Ιδρύματος Μασσαχουσέτης (ΜΙΤ), Dr Andrew Lippman. Ο Dr
Lippman αναφέρθηκε στις επιπτώσεις που έχουν οι νέες τεχνολογίες στα λιγότερο
ή περισσότερο παραδοσιακά μέσα μαζικής ενημέρωσης. «Από τη στιγμή που η
τηλεόραση "μεταφέρεται" στο Ίντερνετ, τα τηλεοπτικά προγράμματα μπορούν να
μεταδοθούν σε ολόκληρο τον πλανήτη, ενώ είναι πια πολύ εύκολο να έχουμε 240
εκατομμύρια κανάλια, αντί για 200», τόνισε μεταξύ άλλων ο καθηγητής του ΜΙΤ.

Περιγράφοντας το όραμά του για το (καθόλου μακρινό) μέλλον, ο Dr Lippman
μίλησε για την ψηφιακή τεχνολογία που «θα φτάσει σε όλους τους ανθρώπους, σε
όλα τα μονοπάτια της καθημερινής ζωής και θα επηρεάσει κάθε μορφή κοινωνικής δραστηριότητας».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16347N201</ED>
<ID>
ID:17742

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N20&aa=1</URL></REF>


Article

<CATEGORY>vin06</CATEGORY>

 <H2>Ορκίστηκαν οι 370 συνοριακοί φρουροί
</H2>
ΙΩΑΝΝΙΝΑ

ΟΙ 370 συνοριακοί φρουροί, μεταξύ των οποίων 37 γυναίκες, που προσελήφθησαν
πρόσφατα ύστερα από διαγωνισμό, ορκίστηκαν χθες στην αίθουσα τελετών της
Εταιρείας Ηπειρωτικών Μελετών. Από την Κυριακή αρχίζουν την εκπαίδευσή τους
στη Νάουσα, ώστε αρχές Μαΐου να αναλάβουν τα καθήκοντά τους στις παραμεθόριες
περιοχές του Ν. Ιωαννίνων. Παρόμοια τελετή έγινε και στην Ηγουμενίτσα για 155
συνοριακούς φύλακες της περιοχής Θεσπρωτίας. Οι συνοριακοί φύλακες στον Ν.
Ιωαννίνων θα στελεχώσουν τέσσερα συνοριακά φυλάκια ­ σε Κόνιτσα, Πυρσόγιαννη,
Καστανή και Δελβινάκι ­ και στόχος είναι να ελέγχουν την είσοδο και έξοδο
Αλβανών στα σύνορα, παρέχοντας ασφάλεια στους κατοίκους των παραμεθόριων χωριών.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16347N202</ED>
<ID>
ID:17799

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N20&aa=2</URL></REF>


Article

<CATEGORY>vin06</CATEGORY>

 <H2>Κλειστή η άνοδος της Ελευθερίου Βενιζέλου
</H2>
ΚΛΕΙΣΤΟ θα παραμείνει αύριο Κυριακή από τις 7 το πρωί μέχρι τις 5 το απόγευμα
το ρεύμα ανόδου της οδού Ελευθερίου Βενιζέλου (Κατεχάκη) από την οδό
Αναστάσεως μέχρι το φανάρι του Καρέα λόγω εκτέλεσης έργων. 
Όπως αναφέρει σε χθεσινή ανακοίνωσή του ο Δήμος Ηλιούπολης, η κυκλοφορία για
το χρονικό αυτό διάστημα θα γίνεται μέσω οδού Αναστάσεως, 28ης Οκτωβρίου και
λεωφόρου Αγίου Ιωάννου Καρέα.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16347N203</ED>
<ID>
ID:17840

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N20&aa=3</URL></REF>


Article

<CATEGORY>vin06</CATEGORY>

 <H5>ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ ΓΙΑ ΤΗΝ ΠΕΡΙΦΕΡΕΙΑΚΗ ΥΜΗΤΤΟΥ
</H5><H2>Προχωρεί η διάνοιξη, αλλά...
</H2>
«Ναι μεν, αλλά...» λέει το Συμβούλιο της Επικρατείας στη διάνοιξη της
περιφερειακής λεωφόρου Υμηττού, όπως έχει χαραχθεί, καθώς με χθεσινή απόφασή
του άνοιξε το δρόμο για την πορεία των εργασιών διάνοιξης στο μεγαλύτερο τμήμα
της, ενώ παράλληλα ζητεί «εγγυήσεις» για την αναγκαιότητα να περάσει η
λεωφόρος από τη δασική έκταση που ανήκει στο Αμερικανικό Κολλέγιο (στην Αγία Παρασκευή).

Περιφερειακή Υμηττού. Σύμφωνα με το ΥΠΕΧΩΔΕ, το πρόβλημα από την απόφαση του
Συμβουλίου της Επικρατείας αφορά τμήμα της οδού μήκους 200 μέτρων σε σύνολο
12,8 χιλιομέτρων

Η ΟΛΟΜΕΛΕΙΑ του ΣτΕ απέρριψε χθες τις προσφυγές που είχε υποβάλει ο Δήμος
Αγίας Παρασκευής κατά του έργου, ενώ έκανε εν μέρει δεκτή την προσφυγή του
Κολλεγίου και ακύρωσε την πράξη απαλλοτρίωσης της δασικής έκτασης (12
στρέμματα) που του ανήκει. 
Παρά την ακύρωση, ωστόσο, η Ολομέλεια έκανε στροφή 180 μοιρών στη νομολογία
της, κρίνοντας ότι είναι επιτρεπτή η παρέμβαση σε ιδιωτικό δάσος για
σημαντικούς λόγους δημοσίου συμφέροντος, όπως η διάνοιξη της λεωφόρου.

Έως σήμερα η προστασία των ιδιωτικών δασών ήταν απόλυτη από το ΣτΕ και με αυτό
το δεδομένο η χάραξη της λεωφόρου εντός της δασικής έκτασης του Κολλεγίου θα
μπορούσε να κριθεί αντισυνταγματική. 
Με μεγάλη πλειοψηφία (17-8), ωστόσο, η Ολομέλεια ανέτρεψε τις προγενέστερες
αποφάσεις, αποδεχόμενη πλέον ότι «μπορεί να θιγεί ο χαρακτήρας ακόμη και
ιδιωτικού δάσους, εάν είναι ανέφικτη κάθε άλλη λύση για την κατασκευή ενός
σημαντικού έργου για το δημόσιο συμφέρον...»

Με βάση αυτό το σκεπτικό, όμως, η Ολομέλεια (με πλειοψηφία 14-11) ακύρωσε την
πράξη απαλλοτρίωσης της έκτασης του Κολλεγίου, κρίνοντας ότι δεν είναι
«επαρκώς αιτιολογημένη», καθώς από τις μελέτες που έχουν υποβληθεί δεν
προκύπτει ότι η χάραξη της λεωφόρου στο συγκεκριμένο χώρο, με τον τρόπο που
έχει σχεδιαστεί, είναι η μόνη δυνατή λύση για την κατασκευή του έργου, ώστε να
δικαιολογείται η παρέμβαση στη δασική έκταση.

Η απόφαση, που ελήφθη κατά τη χθεσινή διάσκεψη της Ολομελείας και θα
δημοσιευθεί τις προσεχείς εβδομάδες, παρέχει ουσιαστικά τη δυνατότητα στο
ΥΠΕΧΩΔΕ να συνεχίσει την πορεία των εργασιών και στην έκταση του Κολλεγίου,
αρκεί να βεβαιώνεται με επιστημονικές μελέτες ότι η διάνοιξη της λεωφόρου σε
άλλο σημείο είναι ανέφικτη (για τεχνικούς ή περιβαλλοντικούς λόγους). 
Εάν κάτι τέτοιο δεν μπορεί να πιστοποιηθεί, τότε το ΥΠΕΧΩΔΕ θα αναγκαστεί να
παρακάμψει το επίμαχο σημείο, προχωρώντας σε νέα χάραξη. 
Με τη νέα επιστημονική μελέτη θα πρέπει να βεβαιώνεται, εξάλλου, ότι η επίγεια
χάραξη (αντί της σήραγγας) είναι η πλέον επωφελής λύση για λόγους
περιβαλλοντικούς και όχι οικονομικού κόστους.

Για το υπόλοιπο τμήμα της λεωφόρου, ύστερα από τη χθεσινή απόφαση, τα έργα
μπορούν να συνεχισθούν χωρίς προσκόμματα.

ΤΟ ΥΠΕΧΩΔΕ

Από την πλευρά του υπουργείου Περιβάλλοντος Χωροταξίας και Δημοσίων Έργων
εκτιμάται ότι η απόφαση του ΣτΕ δεν πρόκειται να σταματήσει την κατασκευή της
περιφερειακής λεωφόρου Υμηττού.

Συγκεκριμένα ο γενικός γραμματέας συγχρηματοδοτούμενων έργων κ. Γ. Γανωτής δήλωσε:

«Δεν έχουμε ακριβή γνώση της απόφασης του ΣτΕ. Όταν την πάρουμε επισήμως, θα
τη μελετήσουμε και, φυσικά, θα συμμορφωθούμε. Εκτιμούμε, πάντως, ότι δεν
προβάλλονται αξεπέραστα εμπόδια στην υλοποίηση του έργου».

Διευκρινίζεται ότι τα όλο πρόβλημα στην περιοχή του Κολλεγίου αφορά στην
κατασκευή μόλις 200 μέτρων της περιφερειακής λεωφόρου Υμηττού της οποίας το
συνολικό μήκος είναι 12,8 χιλιόμετρα.

Υπενθυμίζουμε ότι η κατασκευή της περιφερειακής Υμηττού και του τμήματος
Γαργηττός-Σπάτα, της λεωφόρου Ελευσίνας-Σταυρού-Σπάτων, πρέπει να έχει
ολοκληρωθεί πριν από την έναρξη της λειτουργίας του αεροδρομίου στα Σπάτα,
δηλαδή πριν από την 1η Μαρτίου του 2001. 
Σε διαφορετική περίπτωση το Ελληνικό Δημόσιο θα πρέπει να πληρώσει σημαντικά
ποσά στην εταιρεία που κατασκευάζει το αεροδρόμιο επειδή υπάρχει συμβατική
υποχρέωση (με ανάλογες χρηματικές ρήτρες) για την κατασκευή του δρόμου.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16347N211</ED>
<ID>
ID:17743

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N21&aa=1</URL></REF>


Article

<CATEGORY>vin06</CATEGORY>

 <H2>Εισαγγελέας παραπέμπεται για κακούργημα
</H2>
ΠΑΤΡΑ

ΣΕ ΔΙΚΗ για κακούργημα παραπέμπεται ο πρώην εισαγγελέας Εφετών, Δημήτρης
Χριστόπουλος, με την κατηγορία της κατάχρησης εξουσίας.

Αυτό αποφάσισε το Συμβούλιο Πλημμελειοδικών της Πάτρας, ύστερα από σχετική
πρόταση της εισαγγελέως Βασιλικής Τσιρώνη.

Σύμφωνα με το κατηγορητήριο, ο πρώην εισαγγελέας είχε στο γραφείο του, την
περίοδο που υπηρετούσε στην Πάτρα, δικογραφίες τις οποίες δεν προωθούσε, με
αποτέλεσμα τα αδικήματα να παραγραφούν.

Όπως αναφέρεται, «τελούσε την πράξη αυτή έχοντας δόλο».

Πρόκειται για επτά υποθέσεις, που αφορούν συκοφαντική δυσφήμηση, λαθρεμπορία,
υφαρπαγή ψευδούς βεβαίωσης, ανθρωποκτονία από αμέλεια και υπεξαίρεση ποσού
ιδιαίτερα μεγάλης αξίας.

Ανάμεσά τους είναι υποθέσεις που αφορούν λαθραία εισαγωγή αυτοκινήτων στο
λιμάνι της Πάτρας, θάνατο νεογέννητου βρέφους σε νοσοκομείο με τρεις
μαιευτήρες κατηγορουμένους και υπόθεση που αφορά την ΠΑΕ Παναχαϊκής.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16347N212</ED>
<ID>
ID:17800

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N21&aa=2</URL></REF>


Article

<CATEGORY>vin06</CATEGORY>

 <H2>Ποτάμι οι λαθρομετανάστες στον Έβρο
</H2>
ΚΑΒΑΛΑ

ΑΝΗΣΥΧΗΤΙΚΕΣ διαστάσεις παίρνει η λαθρομετανάστευση στον Έβρο. 
Σύμφωνα με επίσημα στοιχεία, την περυσινή χρονιά μπήκαν από την Τουρκία στη
χώρα μας, περνώντας το διασυνοριακό ποτάμι 9.236 λαθρομετανάστες έναντι 6.560
που είχαν περάσει το 1997 και συνελήφθησαν.

Ο αστυνομικός διευθυντής Αλεξανδρούπολης κ. Γιώργος Κοκκίνης δήλωσε τι «θα
πρέπει να θεωρείται ανησυχητικό το φαινόμενο πως η λαθρομετανάστευση μέσα σε
ένα χρόνο αυξήθηκε σε ποσοστό 60%, ενώ αυξημένος κατά 250% ήταν και ο αριθμός
των δουλεμπόρων που συνελήφθησαν μέσα στο 1998».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16347N213</ED>
<ID>
ID:17841

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N21&aa=3</URL></REF>


Article

<CATEGORY>vin06</CATEGORY>

 <H5>ΠΡΟΛΗΠΤΙΚΗ ΕΞΕΤΑΣΗ ΠΡΟΛΑΜΒΑΝΕΙ ΤΙΣ ΜΙΣΕΣ ΚΑΡΔΙΑΚΕΣ ΠΡΟΣΒΟΛΕΣ ΚΑΙ ΤΟ ΕΝΑ ΣΤΑ
ΤΡΙΑ ΕΓΚΕΦΑΛΙΚΑ
</H5><H2>Υπέρηχοι σωτηρίας
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Οι μισές καρδιακές προσβολές και το ένα στα τρία εγκεφαλικά επεισόδια
μπορεί να προληφθούν χάρη σε μια προληπτική εξέταση με υπερήχους σε υγιή
άτομα, την οποία ανέπτυξε ο Έλληνας καθηγητής Αγγειοχειρουργικής στο Ιμπίριαλ
Κόλετζ του Πανεπιστημίου του Λονδίνου κ. Ανδρέας Νικολαΐδης.

Ο καθηγητής Αγγειοχειρουργικής στο Πανεπιστήμιο του Λονδίνου Ανδρέας Νικολαΐδης

ΟΠΩΣ ΕΞΗΓΗΣΕ στα «ΝΕΑ» ο κ. Νικολαΐδης, ο οποίος βρίσκεται στην Αθήνα
με την ευκαιρία του 6ου Συνεδρίου Αγγειολογίας και Αγγειοχειρουργικής, η
έρευνα της ομάδας του αφορά τις αθηρωματικές πλάκες που φράσσουν τις αρτηρίες
και ιδιαίτερα αυτές των καρωτίδων αρτηριών.

«Η μέτρηση αυτών των πλακών στις αρτηρίες με υπερήχους γίνεται τόσο σε μέγεθος
(σε εκατοστά του μέτρου), όσο και σε ποιόν (από τι αποτελούνται)» ανέφερε ο
καθηγητής. «Έχουμε φθάσει στο σημείο να εξετάζουμε ένα υγιές άτομο και να του
λέμε πόσα χρόνια πιο νέες ή πιο ηλικιωμένες είναι οι αρτηρίες του σε σχέση με
τη βιολογική ηλικία του».

Το ζητούμενο της μακροχρόνιας έρευνας είναι η προφύλαξη από τα εγκεφαλικά και
καρδιακά επεισόδια με τη βοήθεια ­ σε δεύτερη φάση ­ των φαρμάκων και, εάν
χρειασθεί, της χειρουργικής.

ΕΧΟΥΜΕ ΑΠΟΔΕΙΞΕΙΣ

«Έχουμε εξετάσει 2.000 άτομα επί 10 χρόνια, μελετώντας δύο καρωτίδες και δύο
μηριαίες αρτηρίες σε κάθε άτομο», τονίζει ο κ. Νικολαΐδης. «Έχουμε σήμερα τις
αποδείξεις ότι είναι δυνατόν με αυτή την εξέταση να καλύψουμε διαγνωστικά
μεγάλο αριθμό ατόμων. Το 20% των ατόμων της ομάδας που εξετάσαμε, στα οποία
διαπιστώσαμε πρόβλημα στις καρωτίδες, εμφάνισαν μέσα σε 10 χρόνια εγκεφαλικό
επεισόδιο ή καρδιακή προσβολή. Το 10% των ανθρώπων τα οποία ελέγχουμε με τους
υπερήχους και διαγιγνώσκουμε σοβαρή στένωση των αρτηριών αντιστοιχούν στο 80%
των εγκεφαλικών επεισοδίων και καρδιακών εμφραγμάτων που συμβαίνουν μέσα στον πληθυσμό».

Η μέθοδος που ανέπτυξε η ομάδα του κ. Α. Νικολαΐδη εφαρμόζεται ήδη σε κλινικές
προλήψεως των εγκεφαλικών (Stroke Prevention Clinics) στις ΗΠΑ, στον Καναδά
και στην Ευρώπη. «Η εξέταση αυτή θα πρέπει να γίνεται σε όλα τα υγιή άτομα άνω
των 45 χρόνων, άνδρες και γυναίκες», υπογραμμίζει ο κ. Νικολαΐδης. «Οι έως
σήμερα εξετάσεις γίνονταν σε άτομα που ήδη είχαν εμφανίσει συμπτώματα, οπότε
ήταν πολύ δύσκολο να προλάβεις τα επεισόδια».

ΤΟ ΕΠΟΜΕΝΟ ΒΗΜΑ

Το επόμενο βήμα των ερευνητών ήταν να μελετήσουν πώς κινούνται οι αθηρωματικές
πλάκες μέσα στις αρτηρίες. «Η κίνηση των πλακών σε σχέση με τα τοιχώματα των
αρτηριών (απουσία κινήσεως, κίνηση πάνω-κάτω ή στροβιλιστική κίνηση) νομίζουμε
ότι παίζει ρόλο στην πρόκληση εγκεφαλικού επεισοδίου», λέει ο κ. Νικολαΐδης.
«Πιστεύουμε ότι οι πλάκες που κινούνται σπάνε, και κρύσταλλοι χοληστερόλης
πηγαίνουν στον εγκέφαλο προκαλώντας το εγκεφαλικό επεισόδιο. Στα άτομα που
βρίσκουμε ότι κινδυνεύουν για εγκεφαλικό επεισόδιο ­ και αυτό μπορεί να
συμβαίνει ακόμη και εάν δεν έχουν υψηλά επίπεδα χοληστερίνης στο αίμα τους ­
μπορούμε να χορηγήσουμε ως προληπτικά φάρμακα στατίνες (και κυρίως
πραβαστατίνη), που έχει αποδειχθεί ότι μπορούν να βοηθήσουν. Με τον τρόπο
αυτό, είμαστε σε θέση να προλάβουμε κατά 30% τα εγκεφαλικά επεισόδια και κατά
50% τις καρδιακές προσβολές».

Η ΣΤΕΝΩΣΗ ΑΡΤΗΡΙΩΝ

Οι ερευνητές προχώρησαν και σε άλλες μελέτες για το ίδιο αντικείμενο,
αναζητώντας στα άτομα που είχαν μεγάλη στένωση των αρτηριών (μεγαλύτερη του
50%) ποιοι κινδυνεύουν και ποιοι όχι. Η νέα αυτή έρευνα διεξάγεται σε 1.500
άτομα και σε 90 ταυτόχρονα επιστημονικά κέντρα (μεταξύ των οποίων τα
Πανεπιστήμια της Αθήνας και της Θεσσαλονίκης), με συντονιστικό κέντρο το
εργαστήριο του κ. Α. Νικολαΐδη στο Ιμπίριαλ Κόλετζ του Λονδίνου. Η έρευνα
χρηματοδοτείται από την Ευρωπαϊκή Ενωση.

«Πρέπει να ξεχωρίσουμε ποια άτομα με στένωση των αρτηριών πραγματικά
κινδυνεύουν και πρέπει να υποβληθούν σε εγχείρηση καρωτίδων, γιατί το ποσοστό
του γενικού πληθυσμού που παθαίνει εγκεφαλικό επεισόδιο κάθε χρόνο είναι 2%
και το ποσοστό κινδύνου από την εγχείρηση είναι 3%», επισημαίνει ο κ. Νικολαΐδης.

Στην έρευνα για την κίνηση των αθηρωματικών πλακών μέσα στην αρτηρία,
συμμετέχει η Ελληνίδα ερευνήτρια στο Τμήμα Βιοϊατρικών Συστημάτων του Ιμπίριαλ
Κόλετζ του Λονδίνου κ. Σπυρέττα Γολεμάτη. «Στο συνέδριο θα παρουσιάσουμε την
αυτόματη μέθοδο που έχουμε αναπτύξει και χάρη στην οποία μπορεί να εκτιμηθεί η
κίνηση του τοιχώματος του αγγείου», λέει η κυρία Γολεμάτη. «Με την τεχνική
αυτή είναι δυνατός ο διαχωρισμός των αθηρωματικών πλακών, με βάση τον τρόπο
κινήσεώς τους».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16347N221</ED>
<ID>
ID:17744

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N22&aa=1</URL></REF>


Article

<CATEGORY>vin06</CATEGORY>

 <H2>Ζητούνται επιστροφές από γιατρούς έως 1,5 εκατ.
</H2>
ΠΟΣΑ που κυμαίνονται από λίγες χιλιάδες έως 1,5 εκατομμύριο δραχμές καλούνται
να επιστρέψουν στο κράτος δεκάδες νοσοκομειακοί γιατροί, μετά την εκκαθάριση
των αποδοχών τους (τακτικών και εφημεριών) για το 1998. Την ίδια στιγμή, οι
διοικήσεις ορισμένων νοσοκομείων ζητούν από ειδικευόμενους, κυρίως, γιατρούς,
να τους επιστρέψουν και χρήματα που είχαν λάβει για τις εφημερίες που έκαναν
το 1996 και το 1997.

Όπως είπε στα «ΝΕΑ» ο πρόεδρος της Ένωσης Ιατρών Νοσοκομείων Αθηνών - Πειραιώς
(ΕΙΝΑΠ) κ. Χάρης Ζαχαρόγιαννης, το μεγαλύτερο πρόβλημα επιστροφής χρημάτων
αντιμετωπίζουν αυτή τη στιγμή οι γιατροί του Ογκολογικού Νοσοκομείου Μεταξά.
«Το νοσοκομείο βρίσκεται σε αναβρασμό», τόνισε. «Παρά τις διαβεβαιώσεις τόσο
της νυν ηγεσίας του υπουργείου Υγείας όσο και της προηγούμενης ότι δεν
πρόκειται να ζητηθούν πίσω χρήματα από τους γιατρούς, το 30% περίπου των
γιατρών του Μεταξά έχουν λάβει αρνητικά εκκαθαριστικά για το 1998 ­ υπάρχουν
μάλιστα συνάδελφοι που πρέπει να καταβάλουν έως και 1,5 εκατομμύριο δραχμές».

Χρήματα καλούνται, μεταξύ άλλων, να επιστρέψουν και οι περισσότεροι γιατροί
των Κέντρων Υγείας της Αττικής ­ από οδοντίατρο επιμελητή Γ' του Κέντρου
Υγείας Νέας Μάκρης, λ.χ., ζητούνται 900.000 δρχ., από επιμελητή Β' 1,2 εκατ.
και από επιμελητή Α' 1,5 εκατ. δραχμές.

Οι εκκαθαρίσεις των αποδοχών του 1998, πάντως, δεν είναι οι μόνες που δείχνουν
τους γιατρούς του ΕΣΥ χρεωμένους έναντι του κράτους. Από την περασμένη
εβδομάδα έχουν αρχίσει να κοινοποιούνται σε ορισμένα νοσοκομεία έγγραφα, με
βάση τα οποία οι γιατροί χρωστούν χρήματα για εφημερίες που πραγματοποίησαν το
1996 και το 1997.

«Τα χρήματα αυτά είναι αναδρομικά, που δόθηκαν σε ορισμένους γιατρούς το
φθινόπωρο του 1997, έπειτα από σχετική απόφαση του τότε υπουργού Υγείας κ.
Κώστα Γείτονα», λέει ο κ. Στάθης Τσούκαλος, γενικός γραμματέας της ΕΙΝΑΠ.
«Εκείνη την εποχή είχε βγει μια γνωμοδότηση του Ελεγκτικού Συνεδρίου, που
έλεγε ότι το ανώτατο ποσόν για υπερωριακή απασχόληση (εφημερίες) ενός γιατρού
ανά μήνα, πρέπει να υπολογίζεται με βάση τους 14 μισθούς του χρόνου, και όχι
με βάση τους 12, όπως γινόταν έως τότε. Έτσι, δόθηκαν τότε διορθωτικά ποσά σε
αρκετούς γιατρούς, κυρίως ειδικευόμενους, που αφορούσαν εφημερίες οι οποίες
είχαν γίνει από τον Αύγουστο του 1996 έως τον Οκτώβριο του 1997. Αυτά τα
χρήματα, λοιπόν, ζητά τώρα πίσω το Γενικό Λογιστήριο του Κράτους».

Τα περί ων ο λόγος ποσά κυμαίνονται από 300.000 έως 500.000 δραχμές ανά
γιατρό, αλλά για να καταβληθούν πρέπει να συναινέσει ο οφειλέτης - γιατρός. Σε
αντίθετη περίπτωση, τα λογιστήρια των νοσοκομείων πρέπει να στείλουν τον
σχετικό φάκελο στο... Ελεγκτικό Συνέδριο, σύμφωνα με τις εντολές του Γενικού
Λογιστηρίου του Κράτους, για να γνωμοδοτήσει εκείνο επί του θέματος ως αρμόδιο όργανο!

* Υπενθυμίζεται ότι η ΕΙΝΑΠ έχει προκηρύξει δύο εξάωρες στάσεις εργασίας για
την προσεχή Δευτέρα και την Τρίτη, 25 και 26 Ιανουαρίου αντιστοίχως. Οι
στάσεις θα διαρκέσουν από τις 8 το πρωί έως τις 2 το μεσημέρι.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16347N222</ED>
<ID>
ID:17801

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N22&aa=2</URL></REF>


Article

<CATEGORY>vin06</CATEGORY>

 <H2>Γίνονται αιμοδότες, για να ελέγξουν αν έχουν AIDS!
</H2>
ΤΗΝ ΚΑΚΗ συνήθεια να δίνουν αίμα για να υποβληθούν εμμέσως σε εξέταση για AIDS
έχουν πολλοί συμπατριώτες μας. Αυτό αποκαλύπτουν τα υπάρχοντα στατιστικά
στοιχεία, σύμφωνα με τα οποία η συχνότητα λοίμωξης των αιμοδοτών με τον ιό HIV
είναι δυσανάλογα υψηλή στην χώρα μας σε σχέση με τον μικρό αριθμό κρουσμάτων
AIDS που έχουμε.

Όπως ανέφερε χθες η κ. Ντίνα Πολίτη, υπεύθυνη του Κέντρου Αιμοεπαγρύπνησης του
Κέντρου Ελέγχου Ειδικών Λοιμώξεων (ΚΕΕΛ), σε εκπαιδευτική ημερίδα για την
αιμοεπαγρύπνηση που έγινε στο υπουργείο Υγείας, το 1997 έγιναν στην χώρα μας
451.140 αιμοληψίες, οι 31 από τις οποίες βρέθηκαν μολυσμένες με τον ιό HIV. 
Από άλλα στοιχεία που παρουσίασε η κ. Πολίτη προκύπτουν τα εξής:

* Το 0,65% των μονάδων αίματος που συλλέγονται με την αιμοδοσία είναι
μολυσμένο με κάποιο λοιμογόνο παράγοντα.

ΗΠΑΤΙΤΙΔΑ

* Πέρα από τις 31 φιάλες με τον ιό του AIDS, το 1997 εντοπίσθηκαν επίσης 2.701
φιάλες με τον ιό της ηπατίτιδας Β, 655 τον ιό της ηπατίτιδας C και 105 με σύφιλη.

* Το 1996 είχαν εντοπισθεί 58 φιάλες μολυσμένες με τον ιό HIV, 750 μολυσμένες
με τον ιό της ηπατίτιδας C και 188 με σύφιλη ­ συνεπώς, μειώθηκε σε αυτές τις
περιπτώσεις ο αριθμός των αιμοδοτών-φορέων των αντίστοιχων λοιμογόνων
παραγόντων. Αντιθέτως, ο αριθμός των αιμοδοτών-φορέων του ιού της ηπατίτιδας Β
αυξήθηκε σημαντικά (από 2.176 το 1996 στους 2.701 το 1997).

* Συνολικά, το 1997 αυξήθηκε τόσο ο αριθμός των αιμοδοτών (από 402.136 το 1996
σε 451.140) όσο και ο αριθμός των μολυσμένων φιαλών αίματος που εντοπίσθηκαν
(από 3.172 το 1996 σε 3.492).

* Οι περισσότεροι αιμοδότες-φορείς της ηπατίτιδας Β κατοικούσαν στον νομό
Ροδόπης, ενώ στην περίπτωση της ηπατίτιδας C οι περισσότεροι φορείς
εντοπίσθηκαν στην Καλαμάτα. Οι περισσότεροι φορείς σύφιλης, εξάλλου,
κατοικούσαν στην Αιτωτοακαρνανία και οι περισσότεροι φορείς του AIDS στο Κιλκίς.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16347N223</ED>
<ID>
ID:17842

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N22&aa=3</URL></REF>


Article

<CATEGORY>vin06</CATEGORY>

 <H5>ΠΛΟΙΟ ΕΛΛΗΝΙΚΩΝ ΣΥΜΦΕΡΟΝΤΩΝ ΜΕ ΕΛΛΗΝΑ ΠΛΟΙΑΡΧΟ ΚΑΤΑΣΧΕΘΗΚΕ ΑΠΟ ΤΟΥΣ ΑΜΕΡΙΚΑΝΟΥΣ
</H5><H2>Μετέφερε 5 τόνους κοκαΐνης
</H2>
Πέντε τόνοι κοκαΐνης, αξίας 186 εκατομμυρίων δολαρίων, η μεγαλύτερη ποσότητα
που έχει κατασχεθεί ποτέ σε ελληνικών συμφερόντων πλοίο, εντοπίστηκαν και
κατασχέθηκαν στις 13 Ιανουαρίου από την αμερικανική ακτοφυλακή, ανοιχτά των
ακτών της Τζαμάικα, ενώ συνελήφθη και κρατείται ο Έλληνας καπετάνιος.

Στο Ίντερνετ. Μέλη της αμερικανικής ακτοφυλακής φρουρούν το φορτίο των πέντε
τόνων κοκαΐνης που ανακάλυψαν ανάμεσα στο φορτίο του φορτηγού πλοίου «Κάννες»
(διακρίνεται στο βάθος). Φωτό: Ασοσιέιτεντ Πρες

Η ΚΟΚΑΪΝΗ ήταν καλά κρυμμένη ανάμεσα στο φορτίο σιδηρομεταλλεύματος του
φορτηγού πλοίου «Κάννες» και εντοπίστηκε από την ακτοφυλακή κατά τη διάρκεια
νηοψίας ρουτίνας που έγινε εν πλω, περίπου 125 ναυτικά μίλια νοτιοδυτικά της
Τζαμάικα. Το θέμα αποκάλυψε η αμερικανική εφημερίδα «Ουάσιγκτον Ποστ», κατά
την οποία εκτός από τον Έλληνα καπετάνιο έχουν συλληφθεί και άλλα τέσσερα μέλη
του πληρώματος, από τους οποίους δύο είναι Παναμέζοι.

«Αυτή η ποσότητα της κοκαΐνης θα μπορούσε να βάλει τουλάχιστον μία δόση
ναρκωτικού στα χέρια κάθε μαθητή σε ολόκληρη την Αμερική», δήλωσε
χαρακτηριστικά ο υπουργός Μεταφορών των Ηνωμένων Πολιτειών, Ρόντλεϊ Σλέιτερ,
μετά τη δημοσιοποίηση της επιτυχίας των Αμερικανών, οι οποίοι παρακολουθούσαν
αρκετό καιρό την πορεία του φορτηγού. Το «Κάννες», το οποίο φέρεται να ανήκει
σε ελληνική εταιρεία, είχε φορτώσει τον περασμένο μήνα περίπου 26.000 τόνους
σίδηρο από τη Βραζιλία, τους οποίους θα ξεφόρτωνε στο Χιούστον έχοντας ως
ενδιάμεσο σταθμό το Τρινιντάντ. Το μετάλλευμα φορτώθηκε στις 20 Δεκεμβρίου και
το Τρινιντάντ ήταν το τελευταίο λιμάνι που «έπιασε» στις 6 Ιανουαρίου. Το
φορτίο της κοκαΐνης, βάρους 4.320 κιλών, ήταν κρυμμένο ανάμεσα στο μετάλλευμα.

Εκτός από τον Έλληνα καπετάνιο, το πλοίο είχε 24 μέλη πλήρωμα, στην πλειοψηφία
τους από την Ουκρανία, οι οποίοι κρατούνται και ανακρίνονται από την
ακτοφυλακή. 
Σύμφωνα με την «Ουάσιγκτον Ποστ», ενδεχομένως να υπήρχε σχέδιο μεταφοράς του
φορτίου της κοκαΐνης στην πόλη του Μεξικού και «διάσπασής» του σε μικρότερα
φορτία προκειμένου να διοχετευθεί στην αγορά. Το φορτηγό πλοίο «Κάννες»
οδηγήθηκε στο Χιούστον των ΗΠΑ συνοδεία της ακτοφυλακής σύμφωνα με την
αμερικανική νομοθεσία.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16347N391</ED>
<ID>
ID:17745

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N39&aa=1</URL></REF>


Article

<CATEGORY>vin06</CATEGORY>

 <H2>Έκλεβαν πολυτελή αυτοκίνητα και τα διοχέτευαν στην Αλβανία
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

ΣΤΑ ΠΡΟΘΥΡΑ εξιχνίασης ενός μεγάλου κυκλώματος, που μεταξύ άλλων έκλεβε και
διοχέτευε στο εξωτερικό πολυτελή αυτοκίνητα, βρίσκεται η Ασφάλεια Πειραιά,
ύστερα από την προχθεσινοβραδινή σύλληψη του 35χρονου Παναγιώτη Μαούνη,
άεργου, και της φίλης του Βασιλικής Αναγνώστου, υπαλλήλου στην Ολυμπιακή Αεροπορία.

Σύμφωνα με τις εκτιμήσεις της Ασφάλειας, ο Μαούνης έκλεβε πολυτελή αυτοκίνητα,
κυρίως από τα βόρεια προάστια της Αθήνας, τους άλλαζε τον αριθμό πλαισίου της
μηχανής και τα έστελνε προς πώληση στην Αλβανία, τη Βουλγαρία τη Γερμανία και
τη Ρουμανία. Για τον σκοπό αυτό πιστεύεται ότι συνεργαζόταν στενά με Αλβανούς
και Βούλγαρους, οι οποίοι είχαν αναλάβει το έργο της διάθεσης των αυτοκινήτων.

Πέρα όμως από αυτό, και όπως προέκυψε από την κίνηση των τραπεζικών του
λογαριασμών, οι αστυνομικοί εκτιμούν ότι ο 35χρονος άεργος εκβίαζε ορισμένους
ιδιοκτήτες αυτοκινήτων που έκλεβε, ώστε να του καταβάλλουν σημαντικά χρηματικά
ποσά, ως αντίτιμο για την επιστροφή τους.

Η υπόθεση άρχισε να ξετυλίγεται προχθές το βράδυ, ένα τέταρτο πριν από τα
μεσάνυχτα, όταν ο Μαούνης συνελήφθη ύστερα από παρακολούθηση, έξω από το
ξενοδοχείο «Λήδρα Μάριοτ». Ο 35χρονος είχε πριν από λίγες ώρες κλέψει δύο
αυτοκίνητα μάρκας Μερσεντές, τα οποία αποδόθηκαν στους ιδιοκτήτες τους. Στην
έρευνα που έκαναν πάνω του οι άνδρες της Ασφάλειας βρήκαν τα εργαλεία που είχε
χρησιμοποιήσει για τις δύο κλοπές. Στη συνέχεια όμως η έρευνα που έγινε και
στο πορτ-μπαγκάζ του αυτοκινήτου του, μάρκας Πεζό, βρέθηκαν 1.895 γραμμάρια
δυναμίτιδας, ειδικά συσκευασμένης, καθώς και φυτίλια βραδείας και άμεσης καύσης.

Αμέσως οι αστυνομικοί άρχισαν να ερευνούν το ενδεχόμενο ανάμειξής του σε
τρομοκρατικές ενέργειες. Μέχρι χθες το βράδυ οι έρευνες δεν είχαν αποδείξει
κάτι τέτοιο, χωρίς βέβαια αυτό να σημαίνει ότι δεν θα προέκυπταν κάποια
στοιχεία που θα το επιβεβαίωναν. Ανώτατος αξιωματικός εξέφρασε την εκτίμηση
πως «η εκρηκτική ύλη ίσως να χρησιμοποιείτο για την ανατίναξη
χρηματοκιβωτίων». Ο Μαούνης, πάντως, είπε κατά τη διάρκεια της ανάκρισης ότι
προμηθεύτηκε τα εκρηκτικά από κάποιον χρήστη ναρκωτικών ουσιών και πως θα τα
χρησιμοποιούσε για ψάρεμα.

Στο μεταξύ, όμως, και λίγη ώρα μετά τη σύλληψη του 35χρονου, οι άνδρες της
Ασφάλειας οδηγήθηκαν και στο σπίτι της φίλης του Βασιλικής Αναγνώστου, στην
οδό Αμφιθέας στο Παλαιό Φάληρο. Εκεί βρέθηκαν ραδιομαγνητόφωνα αυτοκινήτων,
φορτιστές κινητών τηλεφώνων, ένα πιστόλι, τρεις πλήρεις γεμιστήρες, ένα
κυνηγετικό όπλο, πλαστές σφραγίδες της Αστυνομίας, πινακίδες αυτοκινήτων, 250
τεμάχια από μήτρες που χρησιμεύουν για να παραποιείται ο αριθμός πλαισίου της
μηχανής ενός αυτοκινήτου, τρυπάνια, διαβατήρια, σήματα τελών κυκλοφορίας,
μπλοκ επιταγών, κλειδιά αυτοκινήτων, 14 γραμμάρια κοκαΐνης, διαρρηκτικά
εργαλεία, λευκές υπεύθυνες δηλώσεις με πλαστές σφραγίδες που πιστοποιούσαν το
γνήσιο της υπογραφής, όπως επίσης ρολόγια, δακτυλίδια, γυαλιά ηλίου.

Και οι δύο συλληφθέντες οδηγούνται σήμερα στον εισαγγελέα Πλημμελειοδικών Πειραιά.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16347N392</ED>
<ID>
ID:17802

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N39&aa=2</URL></REF>


Article

<CATEGORY>vin06</CATEGORY>

 <H2>Ένοχος με το ελαφρυντικό του μειωμένου καταλογισμού
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

ΗΤΑΝ ο μειωμένος καταλογισμός τού Παναγιώτη Γιαννακούδη που τον έφθασε στο
σημείο να αφήνει νηστικά τα παιδιά του; Ήταν το έλλειμμα της μητρικής αγάπης
που έφθασε την Χριστίνα Γιαννακούδη στο σημείο να αφήνει για ημέρες μόνα τα
παιδιά της;

Απαντήσεις στα ερωτήματα για την κακοποίηση των τριών ανήλικων παιδιών της
οικογένειας Γιαννακούδη, που αποκαλύφθηκε τον περασμένο Σεπτέμβριο στην
Πετρούπολη, έδωσαν χθες οι δικαστές του Αυτόφωρου Τριμελούς Πλημμελειοδικείου
της Αθήνας που ασχολήθηκαν με την υπόθεση αυτή. Είχαν απέναντί τους τη μητέρα
και τον πατέρα, κατηγορούμενους για σωματική βλάβη εις βάρος των παιδιών τους.
Έκριναν ενόχους και τους δύο καταδικάζοντας τον πατέρα σε ποινή φυλάκισης 7
μηνών, με το ελαφρυντικό του μειωμένου καταλογισμού και τη μητέρα σε φυλάκιση
12 μηνών. Πάντως, και οι δύο αφέθησαν ελεύθεροι, καθώς οι δικαστές αποφάσισαν
η ποινή τους να έχει 3ετή αναστολή ελπίζοντας πως με τη βοήθεια των αρμοδίων
κρατικών υπηρεσιών θα μπορέσουν να επανενταχθούν και να σταθούν ­ έστω και
καθυστερημένα ­ στο πλευρό των παιδιών τους.

Με την καταδίκη των γονέων, εξάλλου, δεν λύθηκε το πρόβλημα των παιδιών, που
εξακολουθούν να μένουν στο Ίδρυμα «Στέγη Φιλοξενίας». Δεν σβήστηκαν οι
οδυνηρές εμπειρίες, που κουβαλούν στις παιδικές ψυχούλες τους.

Οι πρωταγωνιστές της χθεσινής δίκης, αν και απόντες, ήταν τα ίδια τα παιδιά
για το συμφέρον των οποίων λειτούργησαν οι δικαστές, γνωρίζοντας εκ των
προτέρων πως δεν μπορούσαν με όποια απόφασή τους να αποκαταστήσουν την
διαταραγμένη οικογενειακή τους γαλήνη.

«Όταν έλειπε η μάνα μας, ο μπαμπάς μάς κλείδωνε στο σπίτι και μας έδενε στα
κρεβάτια. Φαγητό δεν μας έδινε και εκείνη τον περισσότερο καιρό έλειπε από το
σπίτι». Είναι τα λόγια της Νικολέττας, που περιγράφει την ιστορία της. Το παζλ
συμπληρώνει η κατάθεση του μεγαλύτερου αδελφού της, του Σταύρου, ο οποίος
αναφέρει μεταξύ άλλων: «Μερικές φορές την εβδομάδα τρώγαμε κανονικά. Τις άλλες
ημέρες είχαμε μόνο ψωμί και τυρί, ενώ τις τελευταίες δέκα ημέρες πίναμε μόνο
νερό και γάλα».

Είναι αυτές οι περιγραφές των παιδιών που έκαναν την εισαγγελέα της έδρας λίγη
ώρα αργότερα να μιλήσει για «σκληρή συμπεριφορά των γονιών εις βάρος των
παιδιών τους, που θα μπορούσε να επιφέρει βλάβη στην υγεία τους».

Οι κατηγορούμενοι γονείς άκουγαν αμίλητοι το κατηγορώ της εκπροσώπου της
εισαγγελικής αρχής. Νωρίτερα, απολογούμενοι προσπάθησαν να υπερασπιστούν ο
καθένας τον εαυτό του. «Δεν είχα καταλάβει ότι τα παιδιά μου μπορούσαν να
πάθουν κάτι. Δεν θα τα άφηνα να πεθάνουν. Τα αγαπώ και θέλω να τα βλέπω», είπε
ο κατηγορούμενος πατέρας Παναγιώτης Γιαννακούδης.

«Έχω και εγώ τις δικές μου ευθύνες ­ είπε η Χριστίνα Γιαννακούδη ­ γιατί έκανα
ένα γάμο που φάνηκε από την αρχή ότι δεν θα διαρκούσε για πολύ. Μετανιώνω
γιατί δεν πρόσεξα τα παιδιά μου και απορροφήθηκα σε δύο δουλειές για να
ξεχρεώσω όλα τα χρέη της οικογένειας».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16347N393</ED>
<ID>
ID:17843

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N39&aa=3</URL></REF>


Article

<CATEGORY>vin06</CATEGORY>

 <H2>Τραγικό θάνατο βρήκε 22χρονος εργάτης
</H2>
ΤΡΑΓΙΚΟ θάνατο καταπλακωμένος από ένα κλαρκ, βρήκε χθες το απόγευμα, στο
τελευταίο του μεροκάματο, ο 22χρονος Άλκης Βασιλείου. 
Ο άτυχος εργάτης εργαζόταν σε μια μάνδρα οικοδομικών υλικών, στην οδό Πειραιώς
272, και ξεφόρτωνε σακιά με γύψο.

Το ατύχημα έγινε στις 6.40 το βράδυ, όταν ανατράπηκε το κλαρκ και τον
καταπλάκωσε. Πυροσβέστες έσπευσαν στη μάνδρα των οικοδομικών υλικών και ύστερα
από προσπάθειες ανασήκωσαν το κλαρκ. Για τον άτυχο εργάτη ήταν ήδη αργά. Όταν
τον ανέσυραν οι πυροσβέστες ήταν νεκρός.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16347N394</ED>
<ID>
ID:17869

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N39&aa=4</URL></REF>


Article

<CATEGORY>vin11</CATEGORY>

 <H2>Οι αρτοποιοί για «το ψωμί που τρώμε»
</H2>
Απο τον πρόεδρο της Ομοσπονδίας Αρτοποιών Ελλάδος κ. Ν. Νιούσα και τον γεν.
γραμματέα κ. Δ. Ντάκα πήραμε την ακόλουθη επιστολή - απάντηση στο ρεπορτάζ των
«ΝΕΩΝ» με τίτλο «Υγιεινό ψωμί τρώνε 5 στους 100 Έλληνες»:

1 «Δεν είναι αλήθεια ότι τα άλευρα στη χώρα
μας "λευκαίνονται" και "κοντισιονάρονται". Οι τεχνικές αυτές έχουν πάψει πριν
από πολλά χρόνια.

2 Η ποιότητα του ψωμιού που παράγουν οι
βιοτέχνες αρτοποιοί έχουν βραβευτεί με το πρώτο βραβείο του Ινστιτούτου
Καταναλωτών (ΙΝΚΑ).

3 Οι Έλληνες αρτοποιοί καταβάλλουν κάθε
προσπάθεια για τον εκσυγχρονισμό των αρτοποιείων τους, την αύξηση των
ποικιλιών και την με κάθε τρόπο βελτίωση της ποιότητας τόσο του ψωμιού όσο και
των συναφών προϊόντων που παράγουν.

4 Κανένα στατιστικό δείγμα δεν είναι δυνατό
να ληφθεί στα σοβαρά όταν βασίζεται σε στοιχεία μόλις 25 αρτοποιείων και
προμηθευτών αλεύρων συνολικά, τη στιγμή που στη χώρα μας υπάρχουν περισσότερα
από 15.000 αρτοποιεία!

5 Βελτιωτικές ύλες που χρησιμοποιούνται στα
άλευρα, όπως η βιταμίνη C, είναι νόμιμες και δεν προκαλούν καμία επιβλαβή
δράση στην υγεία του καταναλωτή.

6 Αναμφίβολα στην ελληνική αγορά υπάρχει
ένα νομοθετικό κενό και αυτό αφορά την πιστοποίηση της ταυτότητας των πρώτων
υλών, που στις άλλες χώρες γίνεται υποχρεωτικά πάνω στη συσκευασία τους. Οι
Έλληνες αρτοποιοί επανειλημμένα έχουμε ζητήσει από την κυβέρνηση να υποχρεώσει
τους παραγωγούς πρώτων υλών να γράφουν πάνω στις συσκευασίες τα πλήρη και
ακριβή στοιχεία του περιεχομένου, χωρίς όμως να ακουστούμε.

7 Εκφράσεις όπως "βιολογική βλακεία",
"(βρώμικο) ψωμί", "κύκλωμα", κ.λπ. δεν είναι οικείες στον κλάδο των αρτοποιών.
Με αυτές θέλει να προσθέσει κύρος στο διάτρητο και ανακριβές ρεπορτάζ της η
συντάκτρια της εφημερίδας σας;».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16347N401</ED>
<ID>
ID:17734

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N40&aa=1</URL></REF>


Article

<CATEGORY>vin11</CATEGORY>

 <H2>Δεν είναι μόνο ζήτημα εκπαίδευσης
</H2>
ΓΙΑ ΤΗΝ εκπαιδευτική μεταρρύθμιση γράφει ο κ. Γιώργος Πετράκης, από τη
Δομβραίνα Θηβών:

«Τα συμπτώματα της αλληλεπίδρασης τεχνολογίας και ανθρώπινου δυναμικού
ξεπεράστηκαν. 
Μπορούμε τώρα να αποτιμήσουμε τη γνωστική απόδοση ενός νέου, απομονώνοντας μία
περίοδο ενός ή δύο ετών της εξελικτικής πορείας του, και να του ορίσουμε
μεταρρυθμιστικώ δικαίω τον συνολικό χρόνο της ζωής του, χωρίς να του δώσουμε
άλλη ευκαιρία ανάδυσης των δυνατοτήτων του. 
Δεν έχει σημασία που φοιτητές αριστεύσαντες στις πανελλήνιες παρουσιάζουν
ελαττωμένη γνωστική απόδοση στα ΑΕΙ.

Θα προχωρήσει η μεταρρύθμιση. Το νομοθέτημα 
1) δεν ξεπερνά τον εκπαιδευτικό φορμαλισμό (βασικά μνήμη παρά κρίση),
όσο δεν επεμβαίνει στις χρονίζουσες αρρυθμίες 
2) δεν υπερβαίνει το καρτεσιανό μοντέλο εκμάθησης (πανάκεια για τον
σχολαστικισμό, αλλά στασιμότητα για την αντιθετική συγκρότηση της
ευρωεκπαίδευσης), όσο δεν θεμελιώνει γεφυρώματα ανάμεσα στα παιδιά και στα
πεδία της ανθρώπινης γνώσης 
3) παγιώνει τις ίδιες εκπαιδευτικές συνθήκες, υπόσχεται από αυτές
διαφορετικό αποτέλεσμα.

Ο δρόμος της παιδείας περνά από τις 1 1/2 εξετάσεις και εμείς ακροβατούμε σε
έναν επινοημένο τύπο αιτιοκρατίας, ανιχνεύσιμο ίσως, τηρουμένων των αναλογιών,
από την... κβαντική άλγεβρα. 
Είθε να είχαμε να κάνουμε με εφαρμογές της κυβερνητικής (kybernetic) σε ζώα,
μηχανές και τεχνολογικά σκεύη. 
Έχουμε να κάνουμε 
με διαδικασίες ελέγχου, ασύμβατες στην αποτίμηση και αξιοποίηση του
εξελικτικού ενεργητικού δυναμικού των νέων (μαλθουσιανή επέμβαση στην
εκπαίδευση, θα το έλεγε κανείς, καταλυτική για τη γνωστική απόδοση).

Ο πόλεμος πατήρ πάντων, μετασχηματίστηκε σε εγκληματικά πολύηχη ημιμάθεια
εναντίον πάντων.

Οι υπομένοντες γονείς θέλουμε τη λήξη των καταλήψεων, αλλά δεν κλείνει το θέμα
εκεί. 
Πώς να γίνει αποδεκτό ένα χαξλεϊκής αποτίμησης κατασκεύασμα; 
Ευτυχώς (!!) υπάρχει για τη στέρηση του δικαιώματος των ελπίδων στους νέους, η
αντικαταθλιπτική πρόταση των πολιτιστικών κέντρων.

Δεν είναι μόνο ζήτημα εκπαίδευσης, αλλά εθνικής συνείδησης και ανθρώπινης αξιοπρέπειας».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16347N402</ED>
<ID>
ID:17793

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N40&aa=2</URL></REF>


Article

<CATEGORY>vin11</CATEGORY>

 <H2>Οι S-300 στη Κρήτη
</H2>
ΔΕΝ ΑΠΟΔΥΝΑΜΩΝΕΤΑΙ το Δόγμα του Ενιαίου Αμυντικού Χώρου Ελλάδας-Κύπρου με την
απόφαση της εγκατάστασης των S-300 στην Κρήτη, σημειώνει ο κ. Κώστας
Βολουδάκης, από τον Κολωνό, προσθέτοντας:

«Όσο και αν η κοινωνία μας δείχνει σημάδια παρακμής και έκπτωσης, δεν νομίζω
πως στην περίπτωση των Τούρκων θα παρουσιαστούν φαινόμενα δοσιλογισμού όπως
στον παγκόσμιο πόλεμο ­ πρώτο και δεύτερο ­ γιατί εκείνοι οι τότε εχθροί δεν
μας ξυπνούσαν αρχαία πάθη, μίση, και απέχθειας».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16347N403</ED>
<ID>
ID:17838

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N40&aa=3</URL></REF>


Article

<CATEGORY>vin11</CATEGORY>

 <H2>Κριτική στη γιορτή
</H2>
ΔΕΝ ΕΜΕΙΝΕ ευχαριστημένος από τη γιορτή που οργάνωσε ο Δήμος Αθηναίων για την
υποδοχή του νέου έτους ο κ. Μιλτιάδης Μενδρινός, από την Ηλιούπολη. Αιτία,
όπως μας γράφει, τα τραγούδια, που δεν ήταν εορταστικά, όπως και το στήσιμο
της σκηνής, το οποίο επέτρεπε μόνο σε ορισμένους να παρακολουθούν το πρόγραμμα.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16347N404</ED>
<ID>
ID:17867

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N40&aa=4</URL></REF>


Article

<CATEGORY>vin07</CATEGORY>

 <H5>ΟΙ ΗΠΑ ΕΠΙΔΙΩΚΟΥΝ ΤΗΝ ΑΝΑΠΤΥΞΗ ΝΕΟΥ ΠΥΡΑΥΛΙΚΟΥ ΣΥΣΤΗΜΑΤΟΣ ­ ΕΝΤΟΝΗ ΑΝΗΣΥΧΙΑ
ΤΗΣ ΡΩΣΙΑΣ
</H5><H5>Μόσχα: Η Ουάσιγκτον να τηρήσει τις δεσμεύσεις της
</H5><H2></H2><H2>Ψυχροπολεμική διαμάχη
</H2>
Η αμερικανική κυβέρνηση ανακοίνωσε ότι έχει ζητήσει από τη Ρωσία να
επαναδιαπραγματευθούν τη συμφωνία των αντιβαλλιστικών πυραύλων, προκειμένου να
επιτραπεί σε διάφορες χώρες να διαθέτουν περιορισμένο εθνικό σύστημα
πυραυλικής άμυνας.

Ολμπράιτ - Ιβάνοφ. Την ερχόμενη εβδομάδα θα ασχοληθούν και με το
ψυχροπολεμικό πρόβλημα των αντιβαλλιστικών πυραύλων

ΣΤΗΝ ΑΠΟΦΑΣΗ αυτή οδηγήθηκε ο Λευκός Οίκος, αφού κατέληξε στο συμπέρασμα ότι η
απειλή πυραυλικού πλήγματος από χώρες όπως η Βόρεια Κορέα δικαιολογεί την
άποψη ότι απαιτείται περιρισμένος αριθμός αντιβαλλιστικών πυραύλων επίγειας
βάσης. 
Με στόχο την κατάρριψη των εισερχόμενων ξένων πυραύλων, το σύστημα θα έχει
αποκλειστικά προστατευτικούς σκοπούς από ενδεχόμενη ολοκληρωτική πυρηνική επίθεση.

Ο πρόεδρος Κλίντον έγραψε στον πρόεδρο Γιέλτσιν την περασμένη εβδομάδα
περιγράφοντάς του τα σχέδια για την ανάπτυξη και έναρξη δοκιμών σε ένα
αντιβαλλιστικό πυραυλικό σύστημα ­ αποκάλυψε ανώτατος αξιωματούχος του Λευκού Οίκου.

Ο Κλίντον δεν έχει εγκρίνει το τελικό σχέδιο. Ωστόσο, δεδομένου ότι πολλές
χώρες έχουν αρχίσει προετοιμασίες για την εγκατάσταση αντιβαλλιστικών
συστημάτων ή τα έχουν παραγγείλει και εξαιτίας της μεγάλης πίεσης που ασκεί
προς την κατεύθυνση αυτή η ρεπουμπλικανική πλειοψηφία, η αμερικανική κυβέρνηση
βρίσκεται πολύ κοντά στην απόφαση να αναπτύξει ένα παρόμοιο σύστημα.

Ο πρόεδρος των ΗΠΑ κάλεσε τον Ρώσο ομόλογό του να μην αντιμετωπίσει την
εξέλιξη αυτή ως απειλή της στρατηγικής ισορροπίας ανάμεσα στις δύο χώρες.

Αλλά, ενώ ο Λευκός Οίκος προσπαθεί να διαβεβαιώσει τους Ρώσους ότι οι αλλαγές
θα είναι πολύ μικρές, ο υπουργός Άμυνας Γουίλιαμ Κόεν δήλωσε πως οι Ηνωμένες
Πολιτείες δεν θα απέκλειαν το ενδεχόμενο να αποτραβηχτούν από τη συμφωνία
μονομερώς, αν δεν επιτευχθεί νέα.

Η ΟΛΜΠΡΑΪΤ ΣΤΗ ΜΟΣΧΑ

Η Αμερικανίδα υπουργός Εξωτερικών Μαντλίν Ολμπράιτ σχεδιάζει να επισκεφτεί τη
Μόσχα την επόμενη εβδομάδα και το ζήτημα του νέου πυραυλικού συστήματος
αναμένεται να αποτελέσει ένα από τα κυριότερα ζητήματα που θα συζητηθούν με
τους Ρώσους αξιωματούχους και ιδιαίτερα με τον πρωθυπουργό Γεβγκένι Πριμακόφ
και τον Ρώσο υπουργό Εσωτερικών Ιγκόρ Ιβάνοφ.

Η Ρωσία, πάντως, από καιρό είχε αντιρρήσεις για την ανάπτυξη νέου αμερικανικού
πυραυλικού συστήματος, από την εποχή ακόμα που ο τότε πρόεδρος Ρόναλντ Ρήγκαν
είχε προτείνει το 1983 το περιβόητο πρόγραμμα πυραυλικής ομπρέλας με έδρα το
Διάστημα, πιο γνωστού ως «πολέμου των άστρων».

Σε συνέντευξη Τύπου στις αρχές της εβδομάδας ο Γουίλιαμ Κόεν περιέγραψε τις
αλλαγές στο πρόγραμμα του Πενταγώνου για την ανάπτυξη ενός «εθνικού πυραυλικού
συστήματος» με αποκλειστικά αντιβαλλιστική άμυνα για την προστασία ειδικών
περιοχών ή στρατευμάτων που βρίσκονται σε πολεμική επιχείρηση.

Το 1972, οι Ηνωμένες Πολιτείες και η Σοβιετική Ένωση είχαν υπογράψει συμφωνία
για τα αντιβαλλιστικά πυραυλικά συστήματα βάσει της οποίας περιορίζονταν ο
αριθμός, ο τύπος και η εγκατάσταση των πυραύλων αυτών.


ΟΙ ΣΚΕΨΕΙΣ της αμερικανικής κυβέρνησης να αναπτύξει πάλι αντιβαλλιστικά
πυραυλικά συστήματα επαναφέρει ζητήματα που δημιουργούσαν τριβές στην περίοδο
του Ψυχρού Πολέμου. Ο Ρώσος υπουργός Εξωτερικών Ιγκόρ Ιβανόφ απέκλεισε με
τρόπο κατηγορηματικό το ενδεχόμενο οποιωνδήποτε τροποποιήσεων στη Συμφωνία για
τους Αντιβαλλιστικούς Πυραύλους (ΑΒΜ) με τις Ηνωμένες Πολιτείες και εξέφρασε
τη βεβαιότητα ότι και η Ουάσιγκτον σκέπτεται το ίδιο.Τη θέση αυτή εξέφρασε ο
Ιβανόφ κατά τη διάρκεια συνέντευξης Τύπου, όταν ρωτήθηκε εάν υπάρχει κάποια
πιθανότητα για αλλαγές ύστερα από τις δηλώσεις συνεργατών του προέδρου Μπιλ
Κλίντον, την περασμένη Τρίτη, πως οι ΗΠΑ επιθυμούν συνομιλίες για την
αναθεώρηση της συμφωνίας. Ο Ιβανόφ, επαναλαμβάνοντας την από μακρού υφιστάμενη
θέση της Ρωσίας, τόνισε ότι η Μόσχα ανησυχεί για τις προτάσεις που
διατυπώνονται στο Κογκρέσο και στις αμερικανικές ένοπλες δυνάμεις σχετικά με
προγράμματα τα οποία θεωρεί ότι μπορεί να οδηγήσουν στην παραβίαση της συμφωνίας.

Ωστόσο, ο Ιβανόφ επισήμανε ότι η κυβέρνηση της Μόσχας έχει εμπιστοσύνη πως η
αμερικανική κυβέρνηση δεν θα αλλάξει την πολιτική της.

«Η σημερινή αμερικανική ηγεσία έχει επίσημα δεσμευθεί στην υποστήριξη της
συνθήκης ΑΒΜ, αναγνωρίζοντας ότι αποτελεί τον ακρογωνιαίο λίθο για τη συνέχιση
της διαδικασίας για τη μείωση των στρατηγικών εξοπλισμών», είπε και πρόσθεσε
ότι θα θέσει το θέμα κατά τη συνάντηση που θα έχει την άλλη εβδομάδα στη Μόσχα
με την Αμερικανίδα υπουργό Εξωτερικών Μαντλίν Ολμπράιτ. Ο Ιβανόφ τόνισε ότι η
συνθήκη ΑΒΜ είναι πολύ σημαντική αυτή τη στιγμή, επειδή το Κρεμλίνο πρόκειται
να προσπαθήσει εκ νέου να πείσει το Κοινοβούλιο να επικυρώσει τη συνθήκη
START-2, του 1993, για τη μείωση των εξοπλισμών, που αναφέρεται στη συμφωνία ΑΒΜ.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16347N411</ED>
<ID>
ID:17731

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Υπερχρεωμένος
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΑΥΤΗ ΤΗ φορά δεν χρειάστηκε να περάσει πολύς καιρός για να δημιουργηθούν τα
ερωτηματικά. Πριν συμπληρωθεί εβδομάδα από τη «σφαγή του Ράτσακ», άρχισαν να
δημιουργούνται αμφιβολίες. Με πρώτες τις γαλλικές εφημερίδες, που βρήκαν πως
ήταν «πολύ τέλεια σφαγή».

Θυμηθήκαμε ανάλογα περιστατικά και πώς τα εκμεταλλεύθηκε όχι μόνο ο παγκόσμιος
Τύπος, αλλά και οι κυβερνήσεις εκείνες που ήθελαν να προωθήσουν κάποιες
δυναμικές πολιτικές λύσεις: 
Η «σφαγή» της Τιμισοάρα, η «σφαγή» στην αγορά του Σαράγεβο, η φωτογραφία του
κορμοράνου που πέθαινε βουτηγμένος στην πίσσα που «κατέστρεφε την πανίδα στον Κόλπο»...

Τα δημοσιεύματα δεν αμφισβητούν την εθνικότητα των νεκρών. Ούτε καλύπτουν
αυτούς που τους σκότωσαν. Προβάλλουν όμως ερωτήματα, που δημιουργούν 
σκέψεις ότι «η σφαγή» σκηνοθετήθηκε. Για να λιθοβοληθεί ο «υπερχρεωμένος» Μιλόσεβιτς.

Ο πρόεδρος της Γιουγκοσλαβίας, που κατορθώνει και επιβιώνει παρά τις αντίξοες
οικονομικές συνθήκες που του έχουν επιβληθεί στο εσωτερικό, τραβώντας άλλον
έναν άσο από το μανίκι, υπουργοποίησε έναν από τους ορκισμένους αντιπάλους του.

Για να δείξει ότι στο πρόβλημα του Κοσσυφοπεδίου οι Σέρβοι είναι ενωμένοι.

Πολλοί θέλουν να ξεχνούν ότι οι αλβανόφωνοι είναι εκείνοι που δεν έχουν
καθήσει ποτέ στο τραπέζι των διαπραγματεύσεων, επειδή δεν συμφωνούν ποιος θα
τους εκπροσωπεί.

Ξεχνούν ακόμα πως πέρυσι τέτοια εποχή οι Αμερικανοί απεσταλμένοι αποκαλούσαν
τον Απελευθερωτικό Στρατό του Κοσσυφοπεδίου «τρομοκράτες». Και ότι έχουμε να
κάνουμε με δύο εθνικιστικές τάσεις, όχι με μία.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16347N412</ED>
<ID>
ID:17831

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N41&aa=2</URL></REF>


Article

<CATEGORY>vin07</CATEGORY>

 <H5>ΘΕΛΟΥΝ ΑΠΟ ΤΟΝ ΜΙΛΟΣΕΒΙΤΣ ΝΑ ΚΑΝΕΙ ΕΠΙΠΛΕΟΝ ΠΑΡΑΧΩΡΗΣΕΙΣ
</H5><H2>Και άλλα ζητούν οι Δυτικοί
</H2>
Με διπλή γλώσσα «μιλάει» η Δύση στην κρίση στο Κοσσυφοπέδιο. Το ΝΑΤΟ
συγκεντρώνει τις δυνάμεις του στην περιοχή, ενώ η διεθνής κοινότητα αναζητεί
πολιτική διέξοδο, που όμως φαίνεται ανέφικτη λόγω της αδιάλλακτης στάσης των αλβανοφώνων.

Η ΔΥΣΗ προειδοποίησε χθες τον Σλόμπονταν Μιλόσεβιτς ότι δεν έχει κάνει αρκετά
ώστε να αποτρέψει ΝΑΤΟϊκή επέμβαση στο Κοσσυφοπέδιο. Μολονότι ο πρόεδρος
Μιλόσεβιτς προχώρησε σε ορισμένες παραχωρήσεις, η ένταση οξύνθηκε χθες όταν
πέντε ηλικιωμένοι Σέρβοι απήχθησαν στο Κοσσυφοπέδιο από αλβανόφωνους
αυτονομιστές αντάρτες.

Ανταποκρινόμενος σε ένα σημαντικό αίτημα των δυτικών συμμάχων, ο Σλόμπονταν
Μιλόσεβιτς ανακάλεσε την απέλαση του Γουίλιαμ Γουόκερ, επικεφαλής των
επιθεωρητών του Οργανισμού για την Ασφάλεια και τη Συνεργασία στην Ευρώπη, ο
οποίος επέρριψε την ευθύνη στους Σέρβους για τη σφαγή 45 αλβανοφώνων στο Ράτσακ.

Όμως ο Μιλόσεβιτς δεν έχει αποσύρει ακόμη τις σερβικές δυνάμεις από επίκαιρες
θέσεις στο Κοσσυφοπέδιο, όπως προβλέπεται από τη συμφωνία εκεχειρίας που
συνομολογήθηκε με δυτική μεσολάβηση τον περασμένο Οκτώβριο. Επίσης δεν
επέτρεψε στην απεσταλμένη του ΟΗΕ Λουίζ Αρμπορ να ερευνήσει την υπόθεση της
σφαγής του Ράτσακ.

Οι χώρες μέλη της Ομάδας Επαφής για τα Βαλκάνια ζήτησαν να επιτραπεί από τις
γιουγκοσλαβικές αρχές πλήρης πρόσβαση των διεθνών παρατηρητών στην περιοχή,
ενώ η ΝΑΤΟϊκή συμμαχία σκληραίνει διαρκώς τη στάση της ενισχύοντας τις
δυνάμεις της για ενδεχόμενο στρατιωτικό πλήγμα κατά της Γιουγκοσλαβίας. Μετά
τη Γερμανία, την Ολλανδία και την Ολλανδία, η Νορβηγία και το Βέλγιο στέλνουν
έξι μαχητικά αεροσκάφη στην Ιταλία, ενώ η Γαλλία ανακοίνωσε ότι τη Δευτέρα
στέλνει στην Αδριατική ένα αεροπλανοφόρο με 14 μαχητικά αεροσκάφη.

Παράλληλα συνεχίζονται οι διεθνείς προσπάθειες για την εξεύρεση πολιτικής
λύσης, που όμως παρεμποδίζονται από την αδιάλλακτη στάση των ανταρτών του
Απελευθερωτικού Στρατού του Κοσσυφοπεδίου, οι οποίοι αρνούνται να αποδεχτούν
οποιαδήποτε λύση δεν θα περιλαμβάνει την αυτονόμησή τους από τη Σερβία.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16347N422</ED>
<ID>
ID:17790

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N42&aa=2</URL></REF>


Article

<CATEGORY>vin07</CATEGORY>

 <H5>ΚΩΣΤΑΣ ΣΗΜΙΤΗΣ
</H5><H2>Ευθύνες σε όλες τις πλευρές
</H2>
ΕΥΘΥΝΕΣ σε όλες τις εμπλεκόμενες πλευρές απέδωσε ο Πρωθυπουργός για την
τελευταία όξυνση της κρίσης στο Κόσοβο ­ αποφεύγοντας, ωστόσο, να υποδείξει ως
υπεύθυνους της σφαγής των 45 αμάχων τους Σέρβους και διευκρινίζοντας πως η
Ελλάδα είναι κατά των λύσεων βίας.

Μιλώντας στο Υπουργικό Συμβούλιο, ο Κώστας Σημίτης χρησιμοποίησε
συγκρατημένους τόνους, υπογραμμίζοντας πως για τη σφαγή ευθύνη έχουν ­
μεγαλύτερη ή μικρότερη ­ και όλοι εκείνοι που, με κάθε τρόπο, συμβάλλουν στο
να δημιουργείται ένα περιβάλλον που ευνοεί τη συντήρηση της βίας και της
ανομίας στην περιοχή.

Ο Πρωθυπουργός κάλεσε ακόμη την κυβέρνηση του Βελιγραδίου να συνεργασθεί με τη
διεθνή κοινότητα εφαρμόζοντας με ακρίβεια και συνέπεια τις συμφωνίες που η
ίδια έχει υπογράψει. Κατά την Αθήνα, είναι ένα θετικό στοιχείο το ότι κατ'
αρχήν ανέστειλε η Γιουγκοσλαβία τον χαρακτηρισμό του αρχηγού της αποστολής
επαλήθευσης του ΟΑΣΕ ως «ανεπιθύμητο», αλλά η ελληνική πλευρά πιστεύει πως
πρέπει να τον ανακαλέσει ολοσχερώς.

Ο Κώστας Σημίτης έκανε επίσης σαφές ότι αντιμετωπίζει με επιφύλαξη τις φωνές
που ακούγονται τελευταία για τη χρήση βίας ή την ανάληψη πρωτοβουλιών για
χερσαία επέμβαση στην περιοχή. Όπως ανέφερε χαρακτηριστικά ο κυβερνητικός
εκπρόσωπος, «ένα τέτοιο ενδεχόμενο η Ελλάδα το αντιμετωπίζει αρνητικά και εν
πάση περιπτώσει δεν την αφορά».

Ο Θ. ΠΑΓΚΑΛΟΣ

Από την πλευρά του, ο Θόδωρος Πάγκαλος, μιλώντας σε συνέδριο του ΕΛΙΑΜΕΠ για
την κρίση του Κοσόβου, υπογράμμισε πως «δεν υπάρχει ευρωπαϊκή χώρα πιστεύω ­
βεβαίως, η Ελλάδα αποκλείεται να κάνει κάτι τέτοιο ­ η οποία θα μετάσχει σε
επιχειρήσεις εδάφους στο έδαφος μιας ξένης χώρας. Πρέπει νομίζω αυτοί που με
πολλή ευκολία προτείνουν τελεσίγραφα να μας πούνε τουλάχιστον με στοιχειώδη
τρόπο με ποια μορφή δράσης θα προεκτείνουν αυτά τα τελεσίγραφα».

Ο υπουργός Εξωτερικών αναφέρθηκε σε πέντε αρχές για την επίλυση της κρίσης: α)
καταδίκη της βίας, β) τιμωρία των ενόχων της σφαγής, γ) να γίνει σεβαστή η
αποστολή των παρατηρητών, δ) να υπάρξει εγγύηση για στεγανά σύνορα ανάμεσα
στην Αλβανία και το Κόσοβο και ε) ευρύτατη αυτονομία και κατοχύρωση των
δικαιωμάτων της πλειοψηφίας του πληθυσμού του Κοσόβου.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16347N423</ED>
<ID>
ID:17835

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N42&aa=3</URL></REF>


Article

<CATEGORY>vin07</CATEGORY>

 <H2></H2><H2>Θα συνεχισθεί το εμπάργκο στην πώληση βοδινού με κόκαλο
</H2>
ΣΒΗΝΟΥΝ στη Βρετανία οι ελπίδες για πρόωρη άρση της απαγόρευσης πώλησης
βοδινού κρέατος με κόκαλο. Ο νέος επικεφαλής της Υγειονομικής Υπηρεσίας,
καθηγητής Λίαμ Ντόναλντσον, προειδοποίησε πρόσφατα την κυβέρνηση ότι το βοδινό
κρέας, ακόμα και αν έχει αφαιρεθεί το κόκαλο, μπορεί να μεταδώσει στον άνθρωπο
τη σπογγώδη εγκεφαλοπάθεια των βοοειδών.

Η αναφορά του καθηγητή Ντόναλντσον προς τον Βρετανό υπουργό Γεωργίας, Νικ
Μπράουν, καταφέρνει ένα καίριο χτύπημα στη βρετανική βιομηχανία βοδινού
κρέατος. 
Τα μέλη της ήλπιζαν να μπορέσουν να επαναλάβουν τις εξαγωγές βοδινού κρέατος,
μετά τη λήξη, τον περασμένο Νοέμβριο, της απαγόρευσης που είχε επιβάλει η
Ευρωπαϊκή Ένωση στα βρετανικά βοδινά.

Ο Ντόναλντσον, που διορίστηκε επικεφαλής της Υγειονομικής Υπηρεσίας τον
περασμένο Σεπτέμβριο, προειδοποίησε ότι υπάρχει ακόμα κίνδυνος μετάδοσης της
«νόσου των τρελών αγελάδων» από την αγελάδα στο μοσχάρι και συνέστησε να μη
γίνουν προς το παρόν ενέργειες για την άρση της απαγόρευσης πώλησης βοδινού
κρέατος με κόκαλο.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16347N424</ED>
<ID>
ID:17866

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N42&aa=4</URL></REF>


Article

<CATEGORY>vin07</CATEGORY>

 <H2>Τα γυναικεία ρούχα «χρύσωσαν» τον Ντ. Χόφμαν
</H2>
ΤΟ ΠΟΣΟΝ του ενός εκατομμυρίου πεντακοσίων χιλιάδων δολαρίων (περίπου 450
εκατομμύρια δραχμές), επιδικάστηκε ως αποζημίωση στον ηθοποιό Ντάστιν Χόφμαν,
ο οποίος κέρδισε τη δίκη κατά μηνιαίου περιοδικού του Λος Άντζελες.

Το περιοδικό είχε δημοσιεύσει επεξεργασμένη, με ηλεκτρονικό υπολογιστή,
φωτογραφία του, στην οποία ο τιμημένος με Όσκαρ ηθοποιός εμφανιζόταν με
γυναικείο φόρεμα.

Στην απόφασή του ο δικαστής Ντικράν Τεβριζιάν χαρακτηρίζει τον Χόφμαν «ζωντανό
θησαυρό για τη χώρα» και υποστηρίζει πως το περιοδικό παραβίασε τα δικαιώματα
του ηθοποιού και έβλαψε τη δημόσια εικόνα του.

Μια από τις γνωστότερες ταινίες του διάσημου ηθοποιού είναι και το «Τούτσι»
στην οποία εμφανιζόταν ως γυναίκα.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16347N425</ED>
<ID>
ID:17881

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N42&aa=5</URL></REF>


Article

<CATEGORY>vin07</CATEGORY>

 <H5>ΣΥΜΦΩΝΗΣΑΝ ΟΙ ΑΝΘΡΑΚΩΡΥΧΟΙ ΜΕ ΤΗΝ ΚΥΒΕΡΝΗΣΗ
</H5><H2>Ηρεμία στη Ρουμανία
</H2>
Οι Ρουμάνοι απεργοί ανθρακωρύχοι τερμάτισαν την πενθήμερη πορεία τους προς το
Βουκουρέστι και άρχισαν χθες να επιστρέφουν στην περιοχή τους, την κοιλάδα
Ζίου, αφού οι αρχηγοί τους κατέληξαν σε συμφωνία με την κυβέρνηση και
αποφεύχθηκε έτσι η κήρυξη της χώρας σε κατάσταση έκτακτης ανάγκης, όπως είχε
προειδοποιήσει ο πρόεδρος.

Απεργοί ανθρακωρύχοι. Η συμφωνία που οι ηγέτες τους πέτυχαν χθες το βράδυ με
τον πρωθυπουργό διέκοψε την πορεία τους προς το Βουκουρέστι και εμπόδισε τον
πρόεδρο της Ρουμανίας να κηρύξει τη χώρα σε κατάσταση έκτακτης ανάγκης

«ΔΕΝ κέρδισαν ούτε οι ανθρακωρύχοι ούτε η κυβέρνηση. Μόνον η χώρα κέρδισε,
γιατί θα υπάρξει ειρήνη», δήλωσε ο πρωθυπουργός Ράντου Βασίλε έπειτα από
τετράωρη συνάντησή του με τους ηγέτες των ανθρακωρύχων σε ένα μοναστήρι της
πόλης Κόζια, 175 χιλιόμετρα βορειοδυτικά του Βουκουρεστίου. Η συμφωνία που
επιτεύχθηκε συνδέει τις μελλοντικές μισθολογικές αυξήσεις των ανθρακωρύχων με
ένα πενταετές σχέδιο, το οποίο δεν έχει εκπονηθεί ακόμη και θα στοχεύει στον
περιορισμό της ζημίας από τη λειτουργία των κρατικών ανθρακωρυχείων. 
Ο Βασίλε δήλωσε ότι θα συσταθεί μία επιτροπή συνδικαλιστών και κυβερνητικών
αξιωματούχων για να επεξεργαστεί τις λεπτομέρειες μέσα στις επόμενες 30 ημέρες.

Έπειτα από πέντε ημέρες συγκρούσεων, που προκάλεσαν τον τραυματισμό 190
ανθρώπων, κυρίως αστυνομικών, η κυβέρνηση έστειλε χθες εκατοντάδες οχήματα του
στρατού, περιλαμβανομένων αρμάτων μάχης, να πάρουν θέσεις έξω από το
Βουκουρέστι για να εμποδίσουν τους ανθρακωρύχους να φτάσουν στην πρωτεύουσα.

Σε τηλεοπτικό μήνυμά του χθες το πρωί ο πρόεδρος Εμίλ Κονσταντινέσκου
προειδοποίησε ότι θα επέβαλε κατάσταση έκτακτης ανάγκης σε όλη τη χώρα αν οι
ανθρακωρύχοι δεν σταματούσαν τη διαμαρτυρία τους. 
Αργότερα όμως ανακοίνωσε πως αναβάλει την εφαρμογή αυτού του μέτρου ώστε να
εξασφαλισθεί ευνοϊκό κλίμα για τις διαπραγματεύσεις. 
Μετά την ανακοίνωση της συμφωνίας, οι ανθρακωρύχοι άρχισαν να ανεβαίνουν στα
λεωφορεία για να επιστρέψουν στην περιοχή τους, επευφημώντας τον αρχηγό τους,
τον Μίρον Κοζμά, που διαπραγματεύθηκε τη συμφωνία με τον πρωθυπουργό.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16347N431</ED>
<ID>
ID:17732

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N43&aa=1</URL></REF>


Article

<CATEGORY>vin07</CATEGORY>

 <H2>Κόντρα Γαλλίας - Βρετανίας με Γερμανία με αφορμή τα πυρηνικά απόβλητα
</H2>
ΤΑ αντικρουόμενα συμφέροντα έχουν προκαλέσει τους πρώτους τριγμούς στους
κόλπους της Ε.Ε. και έχουν φέρει σε αντιπαράθεση τη Γερμανία με τη Γαλλία και
τη Βρετανία.

Η απόφαση της Γερμανίας να κλείσει σταδιακά τα πυρηνικά της εργοστάσια, έχει
οικονομικό αντίκτυπο στη Γαλλία και τη Βρετανία, που διαθέτουν εργοστάσια
επεξεργασίας των γερμανικών πυρηνικών απόβλητων.

Παρίσι και Λονδίνο ζητούν αποζημίωση για την απώλεια δισεκατομμυρίων
δολαρίων, αλλά η Βόννη υποστηρίζει ότι δεν υπάρχει νομικό έρεισμα για την
ικανοποίηση μιας τέτοιας απαίτησης.

Ο Γερμανός υπουργός περιβάλλοντος Γιέργκεν Τρίτιν δήλωσε πως κατανοεί ότι η
Γαλλία και η Βρετανία θέλουν να διασφαλίσουν τα οικονομικά συμφέροντα των
εργοστασίων επεξεργασίας πυρηνικών απόβλητων, αλλά υπογράμμισε ότι τα
συμβόλαια θα ακυρωθούν με την αλλαγή του γερμανικού νόμου.

«Τα αιτήματα της Γαλλίας και της Βρετανίας για αποζημίωση από τη Γερμανία δεν
έχουν νομική βάση.

Αυτό είναι σαφές τόσο από τις διεθνείς συμβάσεις όσο και από τα συμβόλαια που
υπεγράφησαν από ιδιωτικές εταιρείες του ενεργειακού τομέα. 
Κανείς δεν μπορεί να αποτρέψει τους Γερμανούς βουλευτές από το να αλλάξουν τη
νομοθεσία τους», τόνισε ο Πράσινος υπουργός Περιβάλλοντος, ο οποίος είχε αυτή
την εβδομάδα συζητήσεις με Γάλλους και Βρετανούς αξιωματούχους, για να
εξηγήσει τη γερμανική στάση.

Η νέα κυβέρνηση συνασπισμού Σοσιαλδημοκρατών και Πράσινων της Γερμανίας θέλει
να κλείσει τα 19 πυρηνικά εργοστάσια της χώρας κατά τις επόμενες δεκαετίες και
σχεδιάζει ακόμα να απαγορεύσει από το 2000 την εξαγωγή πυρηνικών απόβλητων στα
εργοστάσια επεξεργασίας της Γαλλίας και της Βρετανίας.

Τόσο το Παρίσι όσο και το Λονδίνο, προειδοποίησαν τη Βόννη ότι θα παραβίαζε
νομικά δεσμευτικές συμφωνίες, αν υλοποιούσε την απόφασή της να σπάσει
μακροπρόθεσμα συμβόλαια.

Ο ίδιος ο Γάλλος πρωθυπουργός Λιονέλ Ζοσπέν ανέλαβε να προασπίσει τα
συμφέροντα της χώρας του και ζήτησε από τη Γερμανία να καταβάλει αποζημίωση αν
ακυρώσει τα συμβόλαια επεξεργασίας πυρηνικών απόβλητων, που θα κοστίσουν στην
κρατική γαλλική εταιρία Cogema 5,3 δισεκατομμύρια δολάρια σε διάστημα δέκα χρόνων.

Η βρετανική εταιρεία British Nuclear Fuels θα έχει απώλεια της τάξης των 2
δισεκατομμυρίων δολαρίων, αν η Γερμανία ακυρώσει τα συμβόλαια.

«Δεν υπάρχει λόγος να ρίχνουμε λάδι στη φωτιά, αλλά έχουμε κάθε λόγο να
προασπίζουμε τα νόμιμα συμφέροντά μας», τόνισε ο Λιονέλ Ζοσπέν και απέρριψε το
επιχείρημα του Γερμανού καγκελάριου Γκέρχαρντ Σρέντερ ότι δεν υπάρχει νομική
βάση για αποζημίωση επειδή η απόφαση της κυβέρνησης να αλλάξει τη νομοθεσία
ισοδυναμεί με ανωτέρα βία, καθιστώντας έτσι άκυρα τα συμβόλαια
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16347N432</ED>
<ID>
ID:17791

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N43&aa=2</URL></REF>


Article

<CATEGORY>vin07</CATEGORY>

 <H2>Όνειρο ακόμη η ισότητα μαύρων-λευκών
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΕΝΑ ΑΠΟ τα πράγματα που κάνει μεγάλη εντύπωση σε κάποιον που πρωτοέρχεται στην
Αμερική είναι ότι όλα τα μηχανήματα αυτόματης ανάληψης μετρητών έχουν οδηγίες
σε δύο γλώσσες. Με το που βάζεις την κάρτα σου στο μηχάνημα σου ζητείται να
επιλέξεις αν η συναλλαγή σου θέλεις να είναι στα αγγλικά ή τα... ισπανικά!

Η επιλογή αυτή δεν είναι καθόλου παράλογη, αφού οι ισπανόφωνοι που ζουν
στην Αμερική ξεπερνούν το 11% του αμερικανικού πληθυσμού και έως το 2050 θα
φθάσουν το 25%!

Μάλιστα, κάποιες πολιτείες έχουν ήδη τόσο πολλούς ισπανόφωνους κατοίκους
ώστε οι πολιτικοί που θέλουν να σταδιοδρομήσουν στις περιοχές αυτές
αναγκάζονται να μάθουν και ισπανικά (ενδεικτικό παράδειγμα είναι ότι ο γιος
του πρώην προέδρου των ΗΠΑ και κυβερνήτης του Τέξας Τζωρτζ Μπους Τζούνιορ
μιλάει άπταιστα ισπανικά).

ΑΝ η ισπανόφωνη μερίδα του αμερικανικού πληθυσμού (προερχόμενη κυρίως από
τις χώρες της Λατινικής Αμερικής) έχει έναν δυναμισμό και βρίσκεται σε μία
φανερή οικονομική άνθηση μία άλλη μερίδα του πληθυσμού (περίπου το 12%), οι
μαύροι, συνεχίζουν να περνούν δύσκολες ώρες.

Το αμερικανικό κράτος σε μία προσπάθεια να εξαλείψει θεσμικά τις διακρίσεις
έχει βάλει ποσοστώσεις υπέρ των μαύρων, τόσο για τις προσλήψεις δημοσίων
υπαλλήλων όσο και για την είσοδο φοιτητών στα πανεπιστήμια, ενώ τα αμερικανικά
δικαστήρια εκδικάζουν τεράστιες αποζημιώσεις σε εταιρείες του ιδιωτικού τομέα
που έχουν δείξει ρατσιστική συμπεριφορά έναντι των μαύρων.

Παραδείγματος χάριν, πριν από λίγους μήνες αμερικανικό δικαστήριο εκδίκασε
αποζημίωση 850.000 δολαρίων (περίπου 240 εκατομμύρια δραχμές) υπέρ ενός
19χρονου μαύρου επειδή κάποιος λευκός υπάλληλος ενός καταστήματος του ζήτησε
να βγάλει τη μπλούζα που φορούσε θεωρώντας ότι την είχε κλέψει!

ΠΑΡΑ τις όποιες προσπάθειες του νομοθέτη να μη γίνονται διακρίσεις εις
βάρος των μαύρων, οι Αμερικανοί αφρικανικής καταγωγής θεωρούνται από μεγάλο
μέρος των λευκών στη χώρα πολίτες δεύτερης κατηγορίας. Και εξακολουθούν να
βρίσκονται στα φτωχότερα οικονομικά στρώματα της αμερικανικής κοινωνίας και να
ζουν στις πιο υποβαθμισμένες περιοχές κάθε πόλης με τη μεγαλύτερη εγκληματικότητα.

Ενδεικτικά αναφέρω ότι στα 100 μέλη της αμερικανικής Γερουσίας δεν υπάρχει
ούτε ένας μαύρος ενώ στους 435 βουλευτές οι μαύροι βουλευτές μετρώνται στα
δάχτυλα δυο χεριών.

Η προηγούμενη Δευτέρα ήταν η ημέρα των γενεθλίων του Μάρτιν Λούθερ Κινγκ
που δολοφονήθηκε το 1968 στο Μέμφις του Τενεσί. Τριάντα ένα χρόνια από τότε
και το «όνειρό» του περί ισότητας μαύρων-λευκών στην Αμερική παραμένει όνειρο.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16347N433</ED>
<ID>
ID:17836

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N43&aa=3</URL></REF>


Article

<CATEGORY>vin07</CATEGORY>

 <H5>ΜΙΡΟΝ ΚΟΖΜΑ
</H5><H2>ΠΡΟΣΩΠΑ
</H2><H2>Ο άρχοντας της κοιλάδας Ζίου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πριν από επτά χρόνια δήλωνε «νεοκομμουνιστής»· ακροδεξιός σήμερα, ο ηγέτης των
Ρουμάνων ανθρακωρύχων αναζητεί ένα ρόλο «σε εθνικό επίπεδο».

Μίρον Κοζμά. Θέλει τώρα να εκφρασθεί «σε εθνικό επίπεδο»

«ΑΓΩΝΙΖΟΜΑΣΤΕ, πεθαίνουμε, τον Κοζμά υπερασπιζόμαστε!», «Κοζμά, μην ξεχνάς,
είμαστε ο στρατός σου»: πολλά από τα συνθήματα των 15.000 Ρουμάνων
ανθρακωρύχων που κατευθύνονταν προς το Βουκουρέστι αναφέρονταν στον Μίρον
Κοζμά, τον χαρισματικό αρχηγό τους. Η διαμαρτυρία τους έληξε χθες το βράδυ,
έπειτα από συμφωνία του Κοζμά με τον πρωθυπουργό Ράντου Βασίλε, ο οποίος
φαίνεται πως αποδέχθηκε τα κυριότερα αιτήματά τους. Και οι ανθρακωρύχοι
άρχισαν να επιστρέφουν στην κοιλάδα τους.

Πριν από επτά χρόνια, ο Κοζμά είχε κατεβάσει και πάλι στην πρωτεύουσα τους
«μαυρομούρηδές» του για να χτυπήσουν τους φοιτητές που αμφισβητούσαν το
καθεστώς τού τότε προέδρου Ίον Ιλιέσκου. Ένα χρόνο αργότερα, τον Σεπτέμβριο
του 1991, οδηγούσε και πάλι τους ανθρακωρύχους στο Βουκουρέστι εναντίον του
πρωθυπουργού Πέτρε Ρομάν, ο οποίος αρνείτο να ικανοποιήσει τις διεκδικήσεις
τους. Εκείνη την εποχή ο Κοζμά δήλωνε «νεοκομμουνιστής». Έκτοτε πέρασε στις
τάξεις της εθνικιστικής και ρατσιστικής Ακροδεξιάς, έγινε αντιπρόεδρος του
κόμματος Ρομάνια Μάρε (Μεγάλη Ρουμανία), και τώρα έχει κηρύξει τον πόλεμο στον
χριστιανοδημοκράτη πρόεδρο Εμίλ Κονσταντινέσκου υπερασπιζόμενος τα συμφέροντα
των ανθρακωρύχων «του» της κοιλάδας Ζίου. «Όσοι δεν είναι μαζί μας είναι
εναντίον μας», επαναλαμβάνει. Και οι ανθρακωρύχοι τον ακολουθούν, κάποιοι
γιατί φοβούνται ότι θα τους τιμωρήσει αν δεν το κάνουν, αλλά οι περισσότεροι
επειδή πιστεύουν πραγματικά σ' αυτόν τον ηγέτη, τον οποίο δηλώνουν έτοιμοι να
υπερασπιστούν ακόμη και «με τίμημα τη ζωή τους».

Πατέρας δύο παιδιών, ο Κοζμά έχει ωστόσο ανταλλάξει από καιρό τον κασμά του
ανθρακωρύχου με το κινητό τηλέφωνο κι ένα Ρενώ Λαγκούνα. Το Ιανουάριο του 1997
είχε συλληφθεί για «εξέγερση κατά της κρατικής εξουσίας» για τη δεύτερη
αιματηρή κάθοδό του στο Βουκουρέστι (είχε ως αποτέλεσμα τρεις νεκρούς και 455
τραυματίες). Ωστόσο η κατηγορία δεν αποδείχθηκε και αφέθηκε ελεύθερος έπειτα
από 19 μήνες. Έχει ακόμη απασχολήσει την επικαιρότητα όταν σκότωσε μία γυναίκα
σε αυτοκινητικό δυστύχημα καθώς και όταν ξυλοκόπησε έναν αστυνομικό κι ένα
δημοσιογράφο. Περνά τις διακοπές του στο εξωτερικό, όπως οι υπόλοιποι
νεόπλουτοι της Ρουμανίας, και κυκλοφορούν φήμες για διασυνδέσεις του με το
οργανωμένο λαθρεμπόριο. Σε μια συνέντευξή του, τον περασμένο Αύγουστο, είχε
δηλώσει πως η κοιλάδα Ζίου είναι «πολύ μικρή γι' αυτόν» και ότι θέλει «να
εκφρασθεί σε εθνικό επίπεδο». Για τους ανθρακωρύχους πάντως είναι ένας
«Μεσσίας»: πριν από τη χθεσινή συμφωνία, οι παρατηρητές έλεγαν ότι μια λέξη
του Κοζμά θα αρκούσε για να σταματήσουν τη διαμαρτυρία τους.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16347N441</ED>
<ID>
ID:17733

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N44&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Μακάβριο και δύσκολο έργο
</H2>
Επίκαιρο όσο ποτέ, δυστυχώς, το θέμα των εγκλημάτων πολέμου. Πολλά, άλλωστε,
ακούγονται και άλλα τόσα γράφονται τις τελευταίες ημέρες, με αφορμή την
αμφιλεγόμενη «σφαγή» στο Ράτσακ του Κοσσυφοπεδίου. 
Έγκλημα προς εξιχνίαση: Η ομάδα των ιατροδικαστών που ανέλαβε να διερευνήσει
τη «σφαγή» στο Ράτσακ του Κοσσυφοπεδίου

Τον λόγο, τώρα, έχει η ομάδα των ιατροδικαστών που διερευνά την υπόθεση. Ποια
είναι όμως η συνήθης διαδικασία σε τέτοιες περιπτώσεις; Και σε ποια ερωτήματα
καλούνται οι επιστήμονες να απαντήσουν;

Καταρχήν, λέει ο καθηγητής Πίτερ Βανέζις, επικεφαλής του Τμήματος
Ιατροδικαστικής του Πανεπιστημίου της Γλασκόβης, η ομάδα που αναλαμβάνει τη
διερεύνηση τέτοιων εγκλημάτων πρέπει να απαρτίζεται από έμπειρους επιστήμονες.
Πρέπει επίσης να έχει πλήρη ελευθερία κινήσεων. Να μπορεί δηλαδή να δρα
ανεξάρτητα και χωρίς περιορισμούς. Και, το κυριότερο, πρέπει να χαίρει του
σεβασμού όλων των ενδιαφερόμενων πλευρών. Ο στόχος, τώρα, της έρευνας των
ιατροδικαστών είναι, αφενός, να προσδιορίσουν τις συνθήκες και την αιτία
θανάτου και, αφετέρου, να αναγνωρίσουν την ταυτότητα των νεκρών.

Πιο αναλυτικά: οι ιατροδικαστές εξετάζουν προσεκτικά τα τραύματα που φέρουν οι
νεκροί, προκειμένου να καταλάβουν αν πρόκειται για «νόμιμους» θανάτους, αν
δηλαδή οι θάνατοι δικαιολογούνται δεδομένων των συνθηκών πολέμου ή αν
πρόκειται για εν ψυχρώ εκτελέσεις άμαχου πληθυσμού. Αν, για παράδειγμα, οι
νεκροί φέρουν τραύματα από σφαίρες σε διάφορα σημεία του σώματός τους, μπορεί
κανείς να υποθέσει ότι κάποιος ή κάποιοι, τους έβαλαν στη σειρά και τους
εκτέλεσαν. Από τα χαρακτηριστικά των τραυμάτων μπορεί να καταλάβει αν οι
νεκροί πυροβολήθηκαν από μικρή ή μεγάλη απόσταση. Αν τώρα βρεθούν τραύματα από
σφαίρες στο πίσω μέρος του κεφαλιού, η ετυμηγορία είναι άμεση: εκτέλεση.

Οι ιατροδικαστές, όμως, δεν εξετάζουν μόνο τα τραύματα των νεκρών. Εξετάζουν
και τη σκηνή του εγκλήματος. Καλούνται άλλωστε να απαντήσουν σε ένα καίριο
ερώτημα: μήπως τα πτώματα μεταφέρθηκαν από κάποιο άλλο μέρος στον συγκεκριμένο
χώρο, μήπως δηλαδή πρόκειται για απόπειρα σκηνοθεσίας κάποιας αποτρόπαιας
«σφαγής»; Συνήθως, το αίμα και οι κάλυκες γύρω από τα πτώματα συνηγορούν υπέρ
του αντιθέτου. Η αναγνώριση όμως της ταυτότητας των νεκρών είναι απαραίτητη.
Γιατί μπορεί να υπάρχουν μαρτυρίες που να αποδεικνύουν ότι οι συγκεκριμένοι
άνθρωποι σκοτώθηκαν σε κάποιο άλλο μέρος.

Μακάβριο το έργο των ιατροδικαστών, η αλήθεια είναι αυτή. Όταν έχουμε να
κάνουμε όμως με εγκλήματα πολέμου, η συνεισφορά τους είναι πρωταρχικής
σημασίας. Διότι η διερεύνηση των εγκλημάτων αυτών μπορεί να οδηγήσει στην
τιμωρία των ενόχων. Και να αποτρέψει έτσι όσους ενδεχομένως φιλοδοξούν να τους μιμηθούν.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16347N442</ED>
<ID>
ID:17792

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N44&aa=2</URL></REF>


Article

<CATEGORY>vin07</CATEGORY>

 <H5>«Αταίριαστο...
</H5><H5>Οι δύο ηγέτες...
</H5><H5>Τρώγοντας...
</H5><H5>Το ραντεβού...
</H5><H5></H5><H2>ΣΗΜΑΤΑ </H2>
... ζευγάρι!». Έτσι ειρωνεύτηκε ο Κον Μπεντίτ αυτούς που κάποτε ήταν οι
στενότεροί του φίλοι. Όμως, η γαλλική «κόκκινη αριστερά» δεν έχει πια κόμπλεξ:
έχει τη σιγουριά ότι οι ψηφοφόροι της δεν είναι λιγότεροι από τους ψηφοφόρους
των ορθόδοξων κομμουνιστών. Πάντα μιλάει αυτή πρώτη. Αυτός το βρίσκει
φυσιολογικό. Η Αρλέτ Λαγκιγιέ εξηγεί, ο Αλέν Κριβίν διευκρινίζει. Οι δυο τους
εναντίον όλων. Γι' αυτούς, η πολιτική του Ζοσπέν δεν διαφέρει σε τίποτα από
την πολιτική τού Ζιπέ. Στο μικρό σαλόνι ενός παρισινού ξενοδοχείου, οι δύο
σύντροφοι συμφώνησαν σε κοινές θέσεις «για την Ευρώπη των ανέργων, των
ανισοτήτων, της εξαθλίωσης και του ρατσισμού». Η Αρλέτ και ο Αλέν βρίσκονται
στο ίδιο τρένο, αλλά σε χωριστά κουπέ. Καθένας διατηρεί την κομματική του
αυτοτέλεια. Όμως, ο προορισμός είναι ο ίδιος: οι ευρωεκλογές.

... της Εργατικής Πάλης (Λαγκιγιέ) και του Κομμουνιστικού Επαναστατικού
Συνδέσμου (Κριβίν) ανακοίνωσαν κοινή λίστα. Έτσι, ελπίζουν να ξεπεράσουν το
φράγμα του 5% και να μπουν στο Ευρωκοινοβούλιο. Οι δημοσκοπήσεις τους φέρνουν
να ακολουθούν σε απόσταση αναπνοής του κομμουνιστές του Ρομπέρ Υ. Μια μικρή
λεπτομέρεια, που ίσως ο Κον Μπεντίτ δεν έχει εκτιμήσει σε όλη της τη σημασία.
Γιατί αν η ευρύτερη αριστερά αλλάξει πρόσωπο στη Γαλλία το βράδυ των
ευρωεκλογών, αυτό θα οφείλεται λιγότερο στους Πράσινους και περισσότερο σε
ενδεχόμενη εκλογική επιτυχία της τροτσκιστικής παράταξης της Λαγκιγιέ και του
Κριβίν, που θα φτάσουν σε δύναμη τους παραδοσιακούς κομμουνιστές.

... έρχεται η όρεξη. Για πολύ καιρό, η «κόκκινη αριστερά» βολευόταν με
ψίχουλα. Βέβαια, δρούσε, παρατηρούσε, κατήγγελλε... Και ήλπιζε ότι μια μέρα το
κοινωνικό κίνημα και η ανάπτυξη της λαϊκής πάλης... κ.λπ. Σιγά σιγά, οι καιροί
άλλαξαν. Το παιχνίδι «χόντρυνε». Πρώτα με τις προεδρικές εκλογές του 1995:
5,3% για την Αρλέτ Λαγκιγιέ. Ύστερα, οι περυσινές περιφερειακές εκλογές, όπου
τα ποσοστά της άγγιξαν το 10% σε μερικές περιοχές. Η αλήθεια είναι ότι ο Αλέν
Κριβίν ποτέ δεν τα κατάφερε τόσο καλά στις κάλπες. Γι' αυτό, άλλωστε,
αποφάσισε να προχωρήσει και στη συνεργασία με την Λαγκιγιέ.

... της 13ης Ιουνίου είναι σημαντικό για τους δύο συνεργάτες. Εκτιμούν ότι το
Κομμουνιστικό Κόμμα του Ρομπέρ Υ, με τη σημερινή του μορφή, παρεμποδίζει και
στειρώνει την ανάπτυξη των λαϊκών αγώνων. Γι' αυτό, βασικός στόχος της
Λαγκιγιέ και του Κριβίν (φωτ.) είναι να αποσταθεροποιήσουν τον Υ και το κόμμα
του, να τους σπείρουν τον πανικό, σε μία εκλογική αναμέτρηση όπου κατά
παράδοση το Κομμουνιστικό Κόμμα φέρνει απογοητευτικά αποτελέσματα. Οι
ειρωνείες του Κον Μπεντίτ τους αφήνουν αδιάφορους. Όμως, ο Κριβίν το ξέκοψε
από την αρχή στην Λαγκιγιέ: «Τις απαντήσεις στον Ντάνι θα τις δίνεις εσύ. Δεν
έχω καμιά διάθεση να τα βάζω με παλιούς εξηνταοκτάρηδες». Όπως και να έχει το
πράγμα, ύστερα από τριάντα ολόκληρα χρόνια, ο Μάης του '68 εξακολουθεί να
βαραίνει στις πλάτες των Γάλλων αριστερών. Έστω και αν δεν βλέπουν πια μπροστά
τους τα οδοφράγματα εκείνης της ηρωικής εποχής, αλλά τα εκλογικά φράγματα
(έστω του 5%) που η κατάκτησή τους θα τους επιτρέψει να αλώσουν την Ευρωβουλή.
Άλλωστε, είναι ήδη κάπως αργά για την άλωση της Βαστίλλης.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16347N443</ED>
<ID>
ID:17837

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N44&aa=3</URL></REF>


Article

<CATEGORY>vin08</CATEGORY>

 <H5>ΕΝΘΑΡΡΥΝΤΙΚΕΣ ΟΙ ΠΡΩΤΕΣ ΜΕΤΡΗΣΕΙΣ ΓΙΑ ΤΗΝ ΕΞΕΛΙΞΗ ΤΩΝ ΤΙΜΩΝ ΤΟΝ ΙΑΝΟΥΑΡΙΟ
</H5><H2>Προς το 3,7% ο πληθωρισμός
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Πορεία προς το 3,7% ακολουθεί ο πληθωρισμός τον Ιανουάριο, από 3,9% που
ήταν τον Δεκέμβριο. 
Αυτό προκύπτει από τις πρώτες μετρήσεις της Εθνικής Στατιστικής Υπηρεσίας
(ΕΣΥΕ) για την εξέλιξη των τιμών στο πρώτο εικοσαήμερο του μήνα, από τις
οποίες φαίνεται ότι δύσκολα ο πληθωρισμός θα σταθεί στο 3,8%.

Πτώση 0,1 - 0,2 ποσοστιαίες μονάδες προβλέπεται να παρουσιάσει ο πληθωρισμός
και τον Φεβρουάριο όπου, σύμφωνα με τις εκτιμήσεις που κάνουν στο υπουργείο
Εθνικής Οικονομίας, προβλέπεται να κυμανθεί μεταξύ 3,5% - 3,6%.

ΔΙΜΗΝΟ ΒΟΥΤΙΑΣ

Οι προβλέψεις δείχνουν ότι τον Μάρτιο ο πληθωρισμός θα έχει πέσει στο 3% και
στο 2,4% τον Απρίλιο. Η μεγάλη βουτιά που θα κάνει ο πληθωρισμός το δίμηνο
Μαρτίου - Απριλίου οφείλεται στο γεγονός ότι συμπληρώνεται χρόνος από την
υποτίμηση της δραχμής τον περασμένο Μάρτιο.

ΤΟΝ ΙΟΥΝΙΟ ΣΤΟ 1,9%

Το φράγμα του 2% εκτιμάται ότι θα σπάσει ο πληθωρισμός το καλοκαίρι. Έτσι τον
Ιούλιο, σύμφωνα με τις ενδείξεις που υπάρχουν σήμερα, ο πληθωρισμός φαίνεται
ότι θα πέσει στο ιστορικό επίπεδο του 1,9%. Από το σημείο αυτό και πέρα,
αρχίζουν τα δύσκολα. Θα απαιτηθεί προσπάθεια, ώστε ο πληθωρισμός να διατηρηθεί
σ' αυτά τα χαμηλά επίπεδα και έτσι τον Δεκέμβριο να βρίσκεται κοντά στο 2% που
αποτελεί προϋπόθεση για την είσοδο της χώρας στην Οικονομική και Νομισματική
Ένωση (ΟΝΕ). Οι εκτιμήσεις δείχνουν ότι τον Δεκέμβριο θα καταστεί δυνατόν ο
πληθωρισμός να κλείσει τελικά σε ετήσια βάση στο 2,1%.

Όμως, σε μέσα επίπεδα θα είναι γύρω στο 2,4% και έτσι θα εκπληρωθεί ο στόχος
του 2,5% ­ σε μέσα επίπεδα ­ που είναι αυτός που θα μετρήσει για την είσοδο
της χώρας στην ΟΝΕ.

ΜΕΓΕΘΗ ΕΩΣ ΤΟ 2004

Στο υπουργείο Εθνικής Οικονομίας επικρατεί αισιοδοξία για την πορεία του
πληθωρισμού και ότι τελικά η ελληνική οικονομία θα περάσει με επιτυχία τις
εξετάσεις για την είσοδό της στην ΟΝΕ το 2001.

Έτσι, ο υπουργός Εθνικής Οικονομίας έχει δώσει εντολή στις αρμόδιες υπηρεσίες
να καταρτίσουν από τώρα τις προβλέψεις για την πορεία των οικονομικών μεγεθών
από το 2001 μέχρι και το 2004. Δηλαδή, να προβλέψουν το νέο τοπίο που θα
υπάρχει τότε στην ελληνική οικονομία, το οποίο θα είναι εντελώς διαφορετικό
από το σημερινό, λόγω χαμηλού πληθωρισμού, επιτοκίων κ.λπ.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16347N451</ED>
<ID>
ID:17748

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N45&aa=1</URL></REF>


Article

<CATEGORY>vin08</CATEGORY>

 <H2>Και άλλες τράπεζες αλλά και το δημόσιο μειώνουν τα επιτόκια
</H2>
Η Εμπορική Τράπεζα ανακοίνωσε ότι από τη Δευτέρα μειώνει τα επιτόκιά της

Φουντώνει η μάχη των επιτοκίων, καθώς η μία μετά την άλλη οι εμπορικές
τράπεζες ­ αλλά και το Δημόσιο ­ προχωρούν σε μειώσεις στα επιτόκια.

Χθες η Εμπορική ανακοίνωσε ότι μειώνει μέχρι 2 μονάδες τα επιτόκια των δανείων
της και μέχρι 0,5 ποσοστιαίες μονάδες τα επιτόκια καταθέσεων ταμιευτηρίου.
Όμως και η Τράπεζα Αττικής ανακοίνωσε μειώσεις στα επιτόκια καταθέσεων
ταμιευτηρίου κατά 0,5 μονάδες και κατά 1 μονάδα στο βασικό επιτόκιο για
κεφάλαια κίνησης και πάγιες εγκαταστάσεις και για τα παλαιά δάνεια.

Στον χορό της μείωσης των επιτοκίων αναμένεται να μπουν την ερχόμενη εβδομάδα
και άλλες εμπορικές τράπεζες, για να ανταπεξέλθουν στις νέες συνθήκες του
ανταγωνισμού που δημιουργούνται στην τραπεζική αγορά, λόγω της πτωτικής
τροχιάς που ακολουθεί ο πληθωρισμός και εν όψει της ένταξης της χώρας στην ΟΝΕ.

ΚΡΑΤΙΚΟΙ ΤΙΤΛΟΙ

Παράλληλα οι θετικές προοπτικές για την πορεία των οικονομικών μεγεθών και η
ενίσχυση της εμπιστοσύνης των ξένων επενδυτών δημιουργούν το κατάλληλο έδαφος
για τη μείωση των επιτοκίων και των κρατικών τίτλων. Είναι χαρακτηριστικό ότι
το υπουργείο Οικονομικών καθόρισε χθες το επιτόκιο των ομολόγων δεκαετούς
διάρκειας ­ που θα δημοπρατηθούν την ερχόμενη Παρασκευή ­ σε επίπεδα
χαμηλότερα κατά 2,3 ποσοστιαίες μονάδες από το σταθερό επιτόκιο της
προηγούμενης δημοπρασίας. Την ίδια στιγμή χθες εκδηλώθηκε σημαντική εισροή
ξένων κεφαλαίων με προορισμό την αγορά ομολόγων που παρουσιάζουν υψηλές
αποδόσεις οι οποίες, όπως λένε ο ειδικοί, θα συνεχιστούν στο επόμενο διάστημα
λόγω της διαφοράς των ελληνικών επιτοκίων με τα αντίστοιχα της Ευρωπαϊκής Ένωσης.

Η ΕΜΠΟΡΙΚΗ

Ειδικότερα η Εμπορική Τράπεζα ανακοίνωσε ότι από τη Δευτέρα μειώνει τα
επιτόκιά της, τα οποία διαμορφώνονται ως εξής:

Βασικό Επιτόκιο Δανείων: 12,50% (από 14,50%), Βασικό Επιτόκιο Στεγαστικών
Δανείων (κυμαινόμενο): 12,00% (από 13,00%), Σταθερό Επιτόκιο Στεγαστικών
Δανείων (για τα 3 πρώτα χρόνια): 8,50% (από 9,50%), Σταθερό Επιτόκιο
Στεγαστικών Δανείων (για τα 5 πρώτα χρόνια): 7,75% (από 9,00%), Βασικό
Επιτόκιο Στεγαστικών Δανείων σε ευρώ (κυμαινόμενο) Νέο προϊόν: 5,50%, Επιτόκιο
Ταμιευτηρίου: 8,00% (από 8,50%), Επιτόκιο Προνομιακού Εμπορικής: α) από
1.000.001 έως 10.000.000 δρχ.: 8,75% (από 9,25%), β) από 10.000.001 έως
30.000.000 δρχ.: 9,25% (από 9,75%), γ) από 30.000.001 δρχ. και άνω: 9,50% (από 10,00%).

Η ΑΤΤΙΚΗΣ

Επίσης η Τράπεζα Αττικής ανακοίνωσε ότι τα επιτόκια καταθέσων και χορηγήσεων
θα είναι από τη Δευτέρα τα εξής:

1 Επιτόκια καταθέσεων

Ταμιευτήριο: 8,25% (έναντι του ισχύοντος 8,75%).

2 Επιτόκια χορηγήσεων

Καθιέρωση Ελάχιστου Επιτοκίων Δανείων (ΕΕΔ) για πάγιες εγκαταστάσεις 12,5%,
μείωση του ΒΕΔ για τα ήδη ισχύοντα δάνεια 1%.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16347N452</ED>
<ID>
ID:17804

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N45&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η ελληνική κερδοσκοπική «φούσκα»
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΠΑΡΕΜΒΑΣΗ του προέδρου της Ομοσπονδιακής Τράπεζας των ΗΠΑ κ. Άλαν Γκρίνσπαν,
ο οποίος προειδοποίησε ότι κάποια στιγμή μπορεί να σπάσει η «φούσκα» της Γουώλ
Στρητ, πρέπει να ληφθεί σοβαρά υπόψη και από τους Έλληνες αποταμιευτές, που
αγεληδόν προσέρχονται καθημερινά στη Σοφοκλέους.

Πράγματι, αυτή την περίοδο η άνοδος της τιμής των μετοχών οφείλεται βασικά
στις αγορές μικρών και μεσαίων επενδυτών από το εσωτερικό και κυρίως από την
επαρχία. Οι ξένοι μιλάνε πολύ, γράφουν ευνοϊκές εκθέσεις, αλλά ακόμη οι ίδιοι
δεν έχουν αρχίσει τις αγορές.

Αντίθετα, οι Έλληνες αποταμιευτές, υπό την πίεση των ραγδαία μειούμενων
επιτοκίων, σπεύδουν στη Σοφοκλέους, αλλά σε πολλές περιπτώσεις οι αγορές τους
είναι νευρικές, αφού στρέφονται σε «φούσκες», δηλαδή σε μετοχές, η τιμή των
οποίων είναι αντιστρόφως ανάλογη της αξίας των επιχειρήσεων.

Προσοχή λοιπόν και σύνεση! Εφόσον όλοι οι δείκτες της οικονομίας βελτιώνονται
και τα επιτόκια πέφτουν, οι μετοχές πρέπει να ανέβουν, αλλά αυτή η άνοδος δεν
πρέπει να πάρει τη μορφή κούρσας, γιατί το όχημα θα πέσει σίγουρα σε μεγάλη «λακκούβα».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16347N453</ED>
<ID>
ID:17864

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N45&aa=3</URL></REF>


Article

<CATEGORY>vin08</CATEGORY>

 <H5>14 ΑΛΛΑΓΕΣ ΣΤΗ ΦΟΡΟΛΟΓΙΑ ΤΟ 1999
</H5><H5>Φυλακή και πλειστηριασμοί, για όσους δεν ρύθμισαν χρέη
</H5><H5>Πέλαγος 9.600 νέων κωδικών!
</H5><H2></H2><H2>Νέα κλίμακα και κατάργηση φόρων
</H2><H2></H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Με 14 αλλαγές το υπουργείο Οικονομικών παρακάθεται στο τραπέζι του διαλόγου
για το φορολογικό σύστημα. Πρόκειται για μέτρα που θα αφορούν τη φορολογία
εισοδήματος, την απλούστευση του φορολογικού συστήματος, τη φορολογία των
επιχειρήσεων και τη διεύρυνση της φορολογικής βάσης μέσω σειράς μέτρων για την
περιστολή της φοροδιαφυγής και τα οποία θα περιληφθούν στο νέο φορολογικό
νομοσχέδιο που θα είναι έτοιμο τον Σεπτέμβριο.

Σύμφωνα με πληροφορίες, το υπουργείο Οικονομικών θα καθορίσει τη θεματολογία
του διαλόγου με τους κοινωνικούς εταίρους, οι οποίοι με τη σειρά τους θα
υποβάλουν προτάσεις. Ειδικές ομάδες εργασίας και το ΚΕΠΕ θα εξετάσουν, θα
κωδικοποιήσουν και θα αναλύσουν τις προτάσεις και τις επιπτώσεις τους.

Για τον διάλογο αυτόν, το υπουργείο Οικονομικών έχει ήδη έτοιμες 14
παρεμβάσεις σε συγκεκριμένους τομείς της φορολογίας εισοδήματος. Αυτές είναι:

1 Αλλαγές στη φορολογική κλίμακα με αύξηση του αφορολογήτου και
τιμαριθμοποίηση της κλίμακας. Επίσης, θα εξεταστούν οι εκπτώσεις δαπανών, αλλά
και τα τεκμήρια.

2 Ενίσχυση συγκεκριμένων ομάδων πληθυσμού με φορολογικές παρεμβάσεις.
Για παράδειγμα, αύξηση του ποσού της μείωσης φόρου για τους πολυτέκνους.

3 Κατάργηση φόρων που κρίνονται είτε ως μη αποδοτικοί είτε έχουν μεγάλο
κόστος διαχείρισης.

4 Ενοποίηση ομοειδών φόρων.

5 Κατάργηση ορισμένων βεβαιώσεων ή και πιστοποιητικών.

6 Κατάργηση των αντικειμενικών κριτηρίων.

7 Εκμετάλλευση των σύγχρονων δικτύων επικοινωνίας, όπως π.χ. το
Internet, στις συναλλαγές των φορολογουμένων με την Εφορία.

8 Φορολογικά κίνητρα σε επιχειρήσεις που δραστηριοποιούνται σε κλάδους
στρατηγικής σημασίας.

9 Αλλαγές στο σύστημα των μοναδικών συντελεστών καθαρού κέρδους.

10 Ηλεκτρονικές διασταυρώσεις στοιχείων απλών φορολογουμένων και
επιχειρήσεων που αφορούν την κατανάλωση και το εισόδημα.

11 Αυτοματοποιημένες διαδικασίες ελέγχου.

12 Αλλαγές στον τρόπο φορολόγησης των εισοδημάτων από ενοίκια.

13 Αλλαγές στον τρόπο φορολόγησης των εισοδημάτων από άλλες πηγές εκτός
μισθών, συντάξεων, κερδών και ακινήτων.

14 Υποχρεωτική αναγραφή του Αριθμού Φορολογικού Μητρώου σε όλες τις
οικονομικές πράξεις.

Εκτός από τις παρεμβάσεις αυτές, στο υπουργείο Οικονομικών περιμένουν
προτάσεις των βιομηχάνων, των εμπόρων και των άλλων επαγγελματικών τάξεων που
αφορούν τη φορολόγηση των επιχειρήσεων (Α.Ε., προσωπικές εταιρείες κ.ά.).
Παράλληλα, εντείνεται και η προσπάθεια επιμόρφωσης ανώτατων και ανώτερων
στελεχών για την οργάνωση των εφοριών και την πάταξη της φοροδιαφυγής. Ήδη,
έχει προγραμματιστεί για την ερχόμενη εβδομάδα σεμινάριο στο οποίο κορυφαία
στελέχη του υπουργείου θα ενημερωθούν από τους εκπροσώπους του IRS
(αμερικανική φορολογική υπηρεσία) για τις μεθόδους διαχείρισης του φορολογικού
συστήματος, αλλά και για τα μέτρα κατά της φοροδιαφυγής.


ΜΕ ΠΟΙΝΕΣ φυλάκισης από 2-12 μήνες τουλάχιστον, κατασχέσεις και
πλειστηριασμούς περιουσιακών στοιχείων, προσωποκράτηση και απαγόρευση εξόδου
από τη χώρα, απειλεί τώρα η Εφορία δεκάδες χιλιάδες οφειλέτες που δεν ρύθμισαν
τα χρέη τους προς το Δημόσιο.

Το υπουργείο Οικονομικών έδωσε εντολή στις Εφορίες να καταγράψουν τους
οφειλέτες που δεν υπέβαλαν αίτηση για υπαγωγή στην πρόσφατη ρύθμιση και να
κινήσουν εναντίον τους τις διαδικασίες επιβολής των κυρώσεων που προβλέπονται
από τον νόμο.

ΑΝΤΑΠΟΚΡΙΘΗΚΑΝ

Πάντως, σύμφωνα με τα στοιχεία που συγκεντρώνουν οι Εφορίες, 90.000 - 100.000
οφειλέτες απάντησαν θετικά στην «πρόσκληση» του υπουργείου Οικονομικών και
δέχθηκαν να ρυθμίσουν τα ληξιπρόθεσμα χρέη τους.

Οι υπόλοιποι κινδυνεύουν με ποινικές διώξεις που επισύρουν ποινές φυλάκισης
από 2-12 μήνες το ελάχιστο, καθώς η μη εξόφληση των χρεών προς το Δημόσιο
αποτελεί ποινικό αδίκημα. Οι ποινές φυλάκισης ανάλογα με το ύψος και την
προέλευση του χρέους είναι οι εξής:

* Φυλάκιση 4 μηνών τουλάχιστον, όταν η ληξιπρόθεσμη οφειλή υπερβαίνει το 1 εκ.
δρχ. και προέρχεται από δάνειο με εγγύηση του Δημοσίου και από
παρακρατούμενους ή επιρριπτόμενους φόρους (ΦΠΑ, ΦΜΥ κ.ά.). Για οφειλή από
άλλους φόρους η ποινή φυλάκισης είναι τουλάχιστον 2 μήνες.

* Φυλάκιση 6 μηνών τουλάχιστον, όταν η ληξιπρόθεσμη οφειλή από δάνεια και
παρακρατούμενους ή επιρριπτόμενους φόρους ξεπερνά τα 2 εκ. δρχ. και φυλάκιση
τουλάχιστον 4 μηνών για λοιπούς φόρους ή χρέη γενικά.

* Φυλάκιση ενός τουλάχιστον, όταν η ληξιπρόθεσμη οφειλή από δάνεια και
παρακρατούμενους ή επιρριπτόμενους φόρους ξεπερνά τα 3 εκ. δρχ. και φυλάκιση
τουλάχιστον 6 μηνών για οφειλή από άλλους φόρους ή χρέος γενικά.

Η διαδικασία δίωξης για τη καταβολή ληξιπρόθεσμων χρεών προς το Δημόσιο
κινείται όταν έχουν περάσει δύο μήνες από τη λήξη της προθεσμίας για χρέη που
πληρώνονται εφάπαξ ή δεν έχουν καταβληθεί τρεις συνεχόμενες δόσεις για χρέη
που εξοφλούνται τμηματικά.

ΟΦΕΙΛΕΣ 3,6 ΤΡΙΣ.

Επισημαίνεται ότι οι οφειλές ιδιωτών άνω των 5 εκ. δρχ. ανέρχονται συνολικά σε
2,2 τρισ. δρχ. και του δημόσιου τομέα σε 1,1 τρισ. δρχ. (σύνολο 3,6 τρισ.
δρχ.). Σύμφωνα με τις εκτιμήσεις του υπουργείου Οικονομικών, οι πλήρως
εισπράξιμες από τις οφειλές αυτές ανέρχονται σε 203 δισ. δρχ. και οι μερικώς
εισπράξιμες σε 448 δισ. δρχ.


<H3>ΑΝΑΜΕΝΕΤΑΙ ΑΠΙΣΤΕΥΤΗ ΤΑΛΑΙΠΩΡΙΑ ΧΙΛΙΑΔΩΝ ΕΠΑΓΓΕΛΜΑΤΙΩΝ
</H3>
Νέους κωδικούς ταλαιπωρίας για εκατοντάδες χιλιάδες επαγγελματίες
φορολογούμενους «εφηύρε» το υπουργείο Οικονομικών.

Πρόκειται για τους 9.600 Κωδικούς Αριθμούς Δραστηριότητας (ΚΑΔ) που ισχύουν
από εφέτος. Ανάμεσα σε αυτούς οι ελεύθεροι επαγγελματίες και οι επιτηδευματίες
θα πρέπει να βρουν αυτόν που αντιστοιχεί στη δική τους επαγγελματική
δραστηριότητα, ώστε στη συνέχεια να τον αναγράψουν στο έντυπο Ε3 που θα
υποβάλουν μαζί με τη φορολογική τους δήλωση.

Το υπουργείο Οικονομικών αποφάσισε να αλλάξει τους κωδικούς που ίσχυαν μέχρι
πέρυσι. Αυτό σημαίνει ότι οι υπόχρεοι φέτος θα πρέπει να αναγράφουν στο έντυπο
Ε3, στη θέση των παλαιών, τους νέους ΚΑΔ. Οι ίδιοι κωδικοί είναι αναγκαίοι για
την έναρξη επιτηδεύματος για τους νέους επαγγελματίες.

Το μέτρο αναμένεται να προκαλέσει συνωστισμό στις Εφορίες κατά την υποβολή των
δηλώσεων και μεγάλη ταλαιπωρία για τους φορολογούμενους, που θα πρέπει να
αναζητήσουν σε ένα βιβλίο 300 σελίδων που θα υπάρχει στις Εφορίες τον κωδικό
του δικού τους επαγγέλματος. Ο κωδικός αυτός θα πρέπει να αντιστοιχεί στην
κύρια δραστηριότητά τους, δηλαδή αυτήν από την οποία έχουν τα περισσότερα
έσοδα. Για παράδειγμα ένας που πουλάει ενδύματα θα πρέπει να βρει τον ΚΑΔ που
ταιριάζει στην κατηγορία των ενδυμάτων, από την οποία έχει τα περισσότερα
έσοδα. Αν δηλαδή πουλάει ανδρικά, γυναικεία και παιδικά ενδύματα θα πρέπει να
επιλέξει τον ΚΑΔ για την κατηγορία από την οποία έχει τις μεγαλύτερες ετήσιες εισπράξεις.

Αν τον επόμενο χρόνο οι περισσότερες εισπράξεις του είναι από άλλη κατηγορία ή
αυτός αλλάξει επάγγελμα, θα πρέπει να αναζητήσει τον νέο ΚΑΔ που αντιστοιχεί
στη δραστηριότητά του.

Όμως το νέο σύστημα αναμένεται να προκαλέσει πονοκέφαλο και στους υπαλλήλους
των Εφοριών, οι οποίοι με τη σειρά τους θα ελέγξουν αν ο ΚΑΔ που ανέγραψε στο
έντυπο ο φορολογούμενος είναι πράγματι αυτός που ανταποκρίνεται στη
δραστηριότητά του. Αυτό εκτιμάται ότι θα δημιουργήσει καθυστερήσεις στην
παραλαβή των δηλώσεων και μεγάλες ουρές στις Εφορίες.

Υπενθυμίζεται ότι οι φορολογούμενοι θα πρέπει να πάνε στις Εφορίες για να
πάρουν το έντυπο Ε3 και τα υπόλοιπα συνοδευτικά έντυπα (Ε9, Ε10, Ε11), καθώς
το υπουργείο Οικονομικών αποστέλλει μόνο το βασικό έντυπο της δήλωσης
φορολογίας εισοδήματος Ε1 και κατά περίπτωση το Ε2.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16347N461</ED>
<ID>
ID:17749

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N46&aa=1</URL></REF>


Article

<CATEGORY>vin08</CATEGORY>

 <H2>Η ΑΤΕ δανείζει τους επίδοξους μετόχους της Ασφαλιστικής της
</H2>
ΜΕ ΔΑΝΕΙΚΑ μπορούν οι ενδιαφερόμενοι να αγοράσουν μετοχές της Αγροτικής Ασφαλιστικής.

Η Αγροτική Τράπεζα προσφέρει 3 λύσεις:

* Για επένδυση ποσού μέχρι 500.000 δρχ. προσφέρονται προσωπικά δάνεια με
επιτόκιο 16%, χωρίς αποδεικτικό φορολογικής ενημερότητας.

* Για ποσό μέχρι 1.000.000 δρχ. το επιτόκιο είναι 16% και ζητείται μόνο
βεβαίωση φορολογικής ενημερότητας.

* Για ποσό μέχρι 5.000.000 δρχ. πρέπει να κατατεθούν στην ΑΤΕ διπλάσιες
μετοχές (από αυτές που θα αγορασθούν) και πρέπει να είναι μετοχές εισηγμένων
στο Χρηματιστήριο εταιρειών.

Το δάνειο εξοφλείται σε 18 μηνιαίες δόσεις. Εγκρίνεται με τη συμμετοχή του
δανειζόμενου στη δημόσια εγγραφή για τις μετοχές της Αγροτικής Ασφαλιστικής.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16347N462</ED>
<ID>
ID:17805

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N46&aa=2</URL></REF>


Article

<CATEGORY>vin08</CATEGORY>

 <H2>Έως 80% οι αυξήσεις δημοτικών τελών στον Πειραιά!
</H2>
ΑΥΞΗΣΕΙΣ στα δημοτικά τέλη, που ξεκινούν από 15% και φθάνουν μέχρι 80%,
αποφάσισε προχθές το βράδυ ο Δήμος του Πειραιά. Όπως ανακοίνωσε η δημοτική
αρχή, τα έσοδα που θα προκύψουν από τις νέες αυξήσεις θα διατεθούν για την
αναδιοργάνωση της υπηρεσίας καθαριότητας του δήμου και την αγορά μηχανολογικού
εξοπλισμού. Συγκεκριμένα, οι νέες αυξήσεις διαμορφώνονται ως εξής: Για τα
νοικοκυριά 15%, για τις επιχειρήσεις 20% και για τις βιομηχανίες που
δραστηριοποιούνται στην περιοχή, 80%. Έτσι, λοιπόν, στα έξοδα μιας οικογένειας
που πέρυσι πλήρωσε για ανταποδοτικά τέλη 2.835 δραχμές, θα προστεθούν από
φέτος 427 δραχμές τον μήνα. Αντιστοίχως ένα κατάστημα με επιφάνεια 50
τετραγωνικών μέτρων που το 1998 πλήρωσε 55.300 δραχμές, φέτος θα επιβαρυνθεί
με 31 δραχμές επιπλέον την ημέρα. Τέλος, οι βιομηχανίες, που πέρυσι πλήρωσαν
1.587 δραχμές το τετραγωνικό μέτρο, φέτος θα κληθούν να καταβάλλουν, ετησίως,
397 δραχμές το τετραγωνικό μέτρο επιπλέον.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16347N463</ED>
<ID>
ID:17847

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N46&aa=3</URL></REF>


Article

<CATEGORY>vin08</CATEGORY>

 <H2>Πυρηνική επαγρύπνηση
</H2>
Η ΣΥΜΜΕΤΟΧΗ Ελλήνων ειδικών στα αρμόδια όργανα της Διεθνούς Επιτροπής Ατομικής
Ενέργειας και στις αποστολές εμπειρογνωμόνων του Οργανισμού στο Κοζλοντούι,
ώστε να υπάρχει άμεση, έγκυρη και πλήρης πληροφόρηση για την ασφάλεια του
πυρηνικού σταθμού που λειτουργεί εκεί, αποφασίστηκε στη συνάντηση του γενικού
διευθυντή του ΔΟΑΕ κ. Μ. Ελ Μπαραντέι με τον γενικό γραμματέα Έρευνας -
Τεχνολογίας κ. Μ. Φραγκούλη και τον πρόεδρο της ελληνικής επιτροπής κ. Λ. Καμαρινόπουλο.

Ο γενικός διευθυντής του ΔΟΑΕ πραγματοποίησε επίσημη επίσκεψη στη χώρα μας (21
και 22.1.99).
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16347N464</ED>
<ID>
ID:17871

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N46&aa=4</URL></REF>


Article

<CATEGORY>vin08</CATEGORY>

 <H2>Περάστε για την άδειά σας
</H2>
ΞΕΚΙΝΗΣΕ χθες η διαδικασία έκδοσης αδειών άσκησης επαγγέλματος για λογιστές-
φοροτεχνικούς από το Οικονομικό Επιμελητήριο Ελλάδος. Για περισσότερες
πληροφορίες οι ενδιαφερόμενοι πρέπει να απευθύνονται στην αρμόδια υπηρεσία του
Οικονομικού Επιμελητηρίου (Λ. Συγγρού 188, τηλ. 9223330-37).
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16347N471</ED>
<ID>
ID:17750

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N47&aa=1</URL></REF>


Article

<CATEGORY>vin08</CATEGORY>

 <H2>Προαιρετική η αναγραφή στην ετικέτα της χώρας προελεύσεως του ελαιολάδου
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΒΑΡΥ πλήγμα δέχεται το ελληνικό λάδι που θα μπορεί πλέον και με την άδεια της
Ε.Ε. να «βαφτίζεται» ιταλικό. Ταυτόχρονα, έντονος προβληματισμός επικρατεί σε
κορυφαία συνεταιριστικά στελέχη για τη μείωση των τιμών παραγωγού που έχει διαπιστωθεί.

Όπως χαρακτηριστικά αναφέρεται από πλευράς Ελαιουργικής, το ενδιαφέρον των
ιταλικών οίκων όσον αφορά τα εξαιρετικά ελαιόλαδα δεν ξεπερνά τις καθημερινές
ανάγκες των βιομηχανιών και εμπόρων, έτσι που να σπρώξει τις τιμές προς τα πάνω.

Αναφορικά με την εσωτερική αγορά τονίζεται από την ίδια πλευρά ότι:

* κανονική είναι η ροή του ελαιολάδου από τα παραγωγικά προς τα καταναλωτικά κέντρα

* από τα μέχρι σήμερα στοιχεία των παραγομένων ελαιολάδων βγαίνει το
συμπέρασμα ότι τα ποιοτικά χαρακτηριστικά του προϊόντος είναι εξαιρετικά.

Προκαλείται ωστόσο ήδη μείζον θέμα με πρόσφατη απόφαση της Επιτροπής Ελαίων
και Λιπαρών Ουσιών της Ε.Ε. που εκδόθηκε την προηγούμενη εβδομάδα στις
Βρυξέλλες, χωρίς τα συναρμόδια υπουργεία Γεωργίας και Εθνικής Οικονομίας να
έχουν ανακοινώσει τίποτα σχετικό και χωρίς να δίδονται ακόμη και χθες
διευκρινίσεις για τις δυσμενείς επιπτώσεις και για τον τρόπο που μπορούν να αντιμετωπισθούν.

Με την οδηγία αυτή (για την οποία φαίνεται να υπάρχει έγκαιρη ενημέρωση των
αρμοδίων υπηρεσιών στην Αθήνα από την ελληνική πρεσβεία στη Ρώμη)
δημιουργείται πρόβλημα για την εσωτερική μας αγορά αλλά και για τις εξαγωγές,
όπως χαρακτηριστικά αναφέρεται.

Το πρόβλημα έγκειται στη διάταξη, σύμφωνα με την οποία καθιερώνεται
προαιρετικά στην ετικέτα του τελικού προϊόντος η αναγραφή προελεύσεως του
ελαιολάδου. Όπως επισημαίνεται σε σχετικό έγγραφο, η οδηγία αυτή όπως
διατυπώθηκε ελάχιστα δεσμεύει τους τυποποιητές για την ενημέρωση του
καταναλωτή σχετικά με την προέλευση του ελαιολάδου.

Ενώ ο ιταλικός νόμος προέβλεπε την υποχρεωτική αναγραφή της προέλευσης του
ελαιολάδου στην ετικέτα του τελικού προϊόντος, η κοινοτική οδηγία την
καθιερώνει προαιρετικά.

Η κοινοτική οδηγία αφορά στα ελαιόλαδα που καταναλώνονται στην αγορά της
Ε.Ε., ενώ δεν επιβάλλεται για τα εξαγόμενα ελαιόλαδα.

Τέλος, τόπος προέλευσης του ελαιολάδου δεν θεωρείται ο τόπος συγκομιδής του
ελαιοκάρπου, αλλά έκθλιψής του για την παραγωγή ελαιολάδου.

Και το έγγραφο καταλήγει αναφορικά με την οδηγία ότι μάλλον ανοίγει προοπτικές
στις ιταλικές επιχειρήσεις για αγορά ελιών από την Ελλάδα, «για την έκθλιψή
τους στα ιταλικά ελαιοτριβεία, ώστε το λάδι να παίρνει την ιταλική ιθαγένεια,
σύμφωνα με τη νέα οδηγία».

Πάντως, μέχρι στιγμής σύμφωνα με στοιχεία της Ελαιουργικής ­ και παρά την
πτωτική τάση της τελευταίας διετίας ­ οι τιμές παραγωγού στο λάδι είναι:

* στην Κρήτη, για έξτρα ελαιόλαδα οξύτητας 0,3 βαθμών, από 650-670 δραχμές το
κιλό με τάση ανόδου ενώ για το βιομηχανικό οξύτητας 5 βαθμών 460-480 δρχ. το κιλό,

* στην Πελοπόννησο (Μεσσηνία - Κορινθία) για τα έξτρα ελαιόλαδα οξύτητας μέχρι
0,4 βαθμούς από 660-680 δρχ. το κιλό,

* στη Μυτιλήνη, η Ένωση Γεωργικών Συνεταιρισμών αγοράζει ελαιόλαδα από τον
παραγωγό στις 650 δρχ. για βρώσιμα ελαιόλαδα οξύτητας 1 βαθμού και 540 δρχ. το
κιλό για βιομηχανικά ελαιόλαδα οξύτητας 5 βαθμών.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16347N481</ED>
<ID>
ID:17751

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N48&aa=1</URL></REF>


Article

<CATEGORY>vin08</CATEGORY>

 <H2>Β. Παπανδρέου: Επενδυτικές ευκαιρίες στην Ελλάδα
</H2>
Ο ΠΕΤΡΕΛΑΙΑΓΩΓΟΣ Μπουργκάς-Αλεξανδούπολης και οι οικονομικές δυνατότητες που
παρέχει η Ελλάδα σε ενδεχόμενες αμερικανικές επενδύσεις ήταν στο επίκεντρο των
συνομιλιών που είχε η υπουργός Ανάπτυξης Βάσω Παπανδρέου με τον υπουργό
Ενέργειας των ΗΠΑ Μπιλ Ρίτσαρντσον και τον διευθυντή του γραφείου του προέδρου
Κλίντον, Τζον Ποντέστα.

Η κυρία Παπανδρέου υπογράμμισε ότι η Ελλάδα με μία σταθεροποιημένη και γρήγορα
αναπτυσσόμενη οικονομία, με προνομιακές σχέσεις με τις χώρες των Βαλκανίων και
εν όψει της ένταξής της στην ΟΝΕ το 2001, παρέχει σημαντικές επενδυτικές
ευκαιρίες ιδίως στους τομείς την ενέργειας, των τηλεπικοινωνιών και της πληροφορικής.

Η υπουργός Ανάπτυξης παρέδωσε στον κ. Ρίτσαρντσον μελέτη που δείχνει ότι ο
αγωγός Μπουργκάς-Αλεξανδρούπολης είναι ο φθηνότερος αγωγός για τη μεταφορά
πετρελαίου στην περιοχή και υπογράμμισε το έντονο ενδιαφέρον της ελληνικής
πλευράς να περιληφθεί η συγκεκριμένη διαδρομή στον τελικό αγωγό που θα
προκρίνουν οι ΗΠΑ για τη μεταφορά των πετρελαίων της Κασπίας στη Δύση.

Ο κ. Ρίτσαρντσον που μελετάει να επισκεφθεί σύντομα την Ελλάδα, συνοδευόμενος
από Αμερικανούς επιχειρηματίες, έδειξε ενδιαφέρον για τη μελλοντική διασύνδεση
των ελληνικών δικτύων μεταφοράς φυσικού αερίου με Δύση και Ανατολή ενώ
εξέφρασε επιφυλάξεις για τις εμπορικές σχέσεις, ιδιαίτερα στον τομέα του
πετρελαίου, Ελλάδας-Ιράν.

Η κυρία Παπανδρέου, στη συνάντηση που είχε με τον κ. Ποντέστα στον Λευκό Οίκο,
ανέφερε τη σημασία που δίνει η ελληνική πλευρά στην ανάπτυξη των οικονομικών
σχέσεων Ελλάδας-ΗΠΑ.

Η υπουργόςθα έχει ακόμη συναντήσεις στην Ουάσιγκτον με τον υπουργό Εμπορίου
Γουίλιαμ Ντέιλι και τον υφυπουργό Εξωτερικών για οικονομικές υποθέσεις
Στιούαρτ Άιζενστατ. Θα μιλήσει σε δείπνο Αμερικανικών επιχειρηματιών στη Νέα
Υόρκη, ενώ τη Δευτέρα συναντάται στο Χιούστον με επιχειρηματίες που
ειδικεύονται στον ενεργειακό τομέα.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16347N482</ED>
<ID>
ID:17806

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N48&aa=2</URL></REF>


Article

<CATEGORY>vin08</CATEGORY>

 <H5>ΝΑΙ ΣΤΟ 35ΩΡΟ ΧΩΡΙΣ ΜΕΙΩΣΗ ΑΠΟΔΟΧΩΝ ΑΠΟ ΤΗΝ ΙΝΤΡΑΚΟΜ
</H5><H2>Ευχάριστη έκπληξη
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Στην καθιέρωση του 35ώρου εργασίας (από 37,5 ώρες που είναι σήμερα) χωρίς
μείωση των αποδοχών το πρώτο εξάμηνο του 1999 θα προχωρήσει η Ιντρακόμ.
Σχετική ανακοίνωση έγινε χθες από τον πρόεδρο της εταιρείας κ. Σωκράτη
Κόκκαλη, κατά τη διάρκεια της κοπής της πίτας, παρουσία του προσωπικού της
επιχείρησης. 
Σωκράτης Κόκκαλης. Η απόφαση που ανακοίνωσε δημιούργησε κλίμα ευφορίας στους
συνδικαλιστές και την κυβέρνηση

Προηγήθηκε συνάντηση του κ. Κόκκαλη με το προεδρείο του σωματείου. Παράλληλα
με τη μείωση του εργάσιμου χρόνου ­ χωρίς μείωση των αποδοχών ­ ο κ. Κόκκαλης
ανακοίνωσε και πακέτο οικονομικών παροχών στο προσωπικό της Ιντρακόμ (μπόνους
ένας μισθός, παραχώρηση μετοχών κ.ά.).

Η ανακοίνωση αυτή ανοίγει ένα παράθυρο για την καθιέρωση του 35ώρου χωρίς να
υπάρξει νομοθετική πρωτοβουλία από την κυβέρνηση, η οποία παραπέμπει το θέμα
στους κοινωνικούς εταίρους.

Μάλιστα, η κίνηση αυτή έγινε λίγες ημέρες πριν από την έναρξη των συζητήσεων
μεταξύ της ΓΣΕΕ και των εργοδοτικών οργανώσεων για το 35ωρο. 
ΚΛΙΜΑ ΕΥΦΟΡΙΑΣ

Η ανακοίνωση της Ιντρακόμ δημιούργησε κλίμα ευφορίας όχι μόνο στους 1.860
εργαζομένους της εταιρείας, αλλά και στους συνδικαλιστές. Θετικά αντιμετωπίζει
την ανακοίνωση και το υπουργείο Εργασίας και Κοινωνικών Ασφαλίσεων και ο
αρμόδιος υφυπουργός κ. Χρ. Πρωτόπαπας δήλωσε ότι το υπουργείο ενισχύει τέτοιες
συμφωνίες, σημειώνοντας ότι ο διάλογος για το 35ωρο μπορεί να οδηγήσει σε
θετικά αποτελέσματα. 
Ο αντιπρόεδρος του σωματείου εργαζομένων στην Ιντρακόμ κ. Δημ. Τσόγκας
επισήμανε ότι η εξαγγελία του κ. Κόκκαλη αποδεικνύει ότι η εταιρεία είναι
πρωτοποριακή και στις εργασιακές σχέσεις.

Κύκλοι της ΓΣΕΕ, σχολιάζοντας την άρνηση των εργοδοτικών οργανώσεων να
εφαρμόσουν το μέτρο, τόνιζαν ότι θα βρεθούν προ εκπλήξεων, αφού υπάρχουν και
άλλες επιχειρήσεις που συζητούν το 35ωρο. 
Χαρακτηριστικά αναφερόταν επιχείρηση στην Ξάνθη η οποία συζητεί το 35ωρο, αλλά
με αντάλλαγμα τη διευθέτηση του χρόνου εργασίας. 
ΑΡΝΗΤΙΚΟΙ ΟΙ ΕΡΓΟΔΟΤΕΣ

Σε κάθε περίπτωση, πάντως, η ανακοίνωση της Ιντρακόμ για το 35ωρο θα
αποτελέσει σημείο αναφοράς των συνδικάτων στον επικείμενο διάλογο με τους
εργοδότες για το 35ωρο. 
Ως γνωστόν, ο ΣΕΒ (βιομήχανοι), η ΓΣΕΒΕΕ (επαγγελματοβιοτέχνες) και η Εθνική
Συνομοσπονδία Ελληνικού Εμπορίου (ΕΣΕΕ) ανακοίνωσαν ότι θα προσέλθουν στον
διάλογο με τη ΓΣΕΕ για το 35ωρο (χωρίς μείωση αποδοχών), αλλά διαφωνούν με το
μέτρο υποστηρίζοντας ότι η πρόταση για μείωση των ωρών εργασίας είναι όχι μόνο
πρόωρη, αλλά και επιβλαβής για μια οικονομία όπως η ελληνική, η οποία υστερεί
σημαντικά στην ανταγωνιστικότητα έναντι των υπόλοιπων ευρωπαϊκών. Κατά τους
εργοδότες, η μείωση των ωρών εργασίας δεν θα αντιμετωπίσει το πρόβλημα της
ανεργίας, αλλά θα επιβαρύνει σοβαρά το κόστος παραγωγής. Έτσι, η εργοδοτική
πλευρά θεωρεί ανέφικτη την εφαρμογή του 35ώρου χωρίς περικοπή των αμοιβών και
επισείει τις αρνητικές συνέπειες στη διεθνή ανταγωνιστική θέση των ελληνικών
επιχειρήσεων που θα προκαλέσει η συνακόλουθη αύξηση του εργατικού κόστους κατά
14%, σύμφωνα με τις εκτιμήσεις του ΣΕΒ.

ΑΝΤΙΚΡΟΥΕΙ Η ΓΣΕΕ

Από την πλευρά της, η ΓΣΕΕ θεωρεί τη μείωση του χρόνου εργασίας ως το
σημαντικότερο όπλο στην καταπολέμηση της ανεργίας, εκτιμώντας ότι ένα τέτοιο
μέτρο θα δημιουργήσει 300.000 νέες θέσεις εργασίας. Μάλιστα, η ΓΣΕΕ μέσω
επιστημονικών μελετών αντικρούει το επιχείρημα των εργοδοτικών οργανώσεων για
αύξηση του κόστους παραγωγής, υποστηρίζοντας ότι στις βιομηχανικές
επιχειρήσεις η αύξηση αυτή ουσιαστικά περιορίζεται περίπου στο 3%, αντί του
14%, κι αυτό γιατί το κόστος της εργασίας στη βιομηχανία αποτελεί μόνο του 20%
του συνολικού κόστους παραγωγής.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16347N501</ED>
<ID>
ID:17752

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N50&aa=1</URL></REF>


Article

<CATEGORY>vin08</CATEGORY>

 <H2>Εβδομάδα αιτήσεων υποψηφίων πιλότων για την Ολυμπιακή
</H2>
ΣΤΑ 35 χρόνια καθορίστηκε τελικά το ανώτατο όριο ηλικίας που θα πρέπει να
διαθέτουν οι υποψήφιοι του διαγωνισμού στον οποίον προχωρεί η Ολυμπιακή
Αεροπορία για την πρόσληψη 45 νέων πιλότων.

Το συγκεκριμένο όριο ηλικίας, που καθορίστηκε και με την έγκριση της Ένωσης
Χειριστών Πολιτικής Αεροπορίας (ΕΧΠΑ), παρέχει το δικαίωμα σχεδόν στο σύνολο
των επιλαχόντων του αντίστοιχου διαγωνισμού του 1996 να πάρουν μέρος και στον
νέο διαγωνισμό.

Η σχετική προκήρυξη για την πρόσληψη των νέων πιλότων, που ανακοινώνεται
σήμερα από την Ο.Α., προβλέπει ακόμα ότι οι ενδιαφερόμενοι θα πρέπει να
καταθέσουν αίτηση συμμετοχής στον διαγωνισμό στο διάστημα από 25 έως και 29 Ιανουαρίου.

Όσον αφορά τα πτητικά προσόντα των υποψηφίων, αναφέρεται ότι οι ενδιαφερόμενοι
έως 25 χρόνων θα πρέπει να έχουν στο ενεργητικό τους τουλάχιστον 230 ώρες
πτήσεως. Οι άνω των 25 ετών θα πρέπει να έχουν επιπλέον 30 ώρες πτήσης ανά
έτος, με εξαίρεση τους πτυχιούχους ανωτέρας ή ανωτάτης σχολής για τους οποίους
η προσαύξηση των 30 ωρών ανά έτος θα ισχύει μετά το 28ο έτος της ηλικίας τους.

Οι υποψήφιοι θα υποβληθούν σε γραπτές εξετάσεις (τεχνικά θέματα, έκθεση ιδεών,
αγγλική γλώσσα), καθώς και σε πρακτική εξέταση σε εξομοιωτή πτήσεων (simulator
Β 737). Επίσης, θα κληθούν να δώσουν προφορικές απαντήσεις σε αρμόδια επιτροπή
και θα υποβληθούν σε υγειονομικές εξετάσεις από το Διαγνωστικό Κέντρο της Ο.Α.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16347N502</ED>
<ID>
ID:17807

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N50&aa=2</URL></REF>


Article

<CATEGORY>vin08</CATEGORY>

 <H2>Μ. Παπαϊωάννου: 85.000 νέες θέσεις εργασίας
</H2>
ΤΙΣ ΠΡΩΤΟΒΟΥΛΙΕΣ που έχει αναλάβει το υπουργείο Εργασίας - Κοιν. Ασφαλίσεων
στο θέμα της απασχόλησης, συζήτησε στη χθεσινή του συνεδρίαση το Υπουργικό
Συμβούλιο. Μετά τη συνεδρίαση ο υπουργός Εργασίας - Κοιν. Ασφαλίσεων κ. Μ.
Παπαϊωάννου δήλωσε:

«Διαπιστώνουμε ότι ο απολογισμός για το 1998 είναι θετικός. Δημιουργήθηκαν
85.000 νέες θέσεις εργασίας, με θετικές επιπτώσεις στο τελικό ισοζύγιο γύρω
από την εργασία. Για το 1999 ­ πρόσθεσε ­ τα πράγματα είναι πολύ πιο
αισιόδοξα. Πάνω απ' όλα οι ρυθμοί ανάπτυξης στις δημόσιες, αλλά και στις
ιδιωτικές, επενδύσεις θα δημιουργήσουν νέες θέσεις εργασίας». Για να
συμπληρώσει ο κ. Παπαϊωάννου: «Πέρα απ' αυτό οι διαρθρωτικές αλλαγές που ήδη
συντελούνται στον χώρο της αγοράς εργασίας και κυρίως τα προγράμματα του
υπουργείου Εργασίας - Κοινωνικών Ασφαλίσεων, θα δώσουν 110.000 νέες θέσεις
εργασίας, εκ των οποίων 60.000 θα αφορούν νέους από 18 έως 29 ετών και θα
δαπανηθεί συνολικά για πολιτικές απασχόλησης και κατάρτισης από εθνικούς και
κοινοτικούς πόρους το πολύ μεγάλο ποσό των 500 δισ. δραχμών».

Εξάλλου ο κ. Παπαϊωάννου δήλωσε ότι το ποσοστό της ανεργίας παρουσιάζει μείωση.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16347N503</ED>
<ID>
ID:17848

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N50&aa=3</URL></REF>


Article

<CATEGORY>vin08</CATEGORY>

 <H5>ΤΗ ΔΙΕΘΝΗ ΚΕΡΔΟΣΚΟΠΙΚΗ «ΦΟΥΣΚΑ» ΚΑΤΑΓΓΕΛΛΕΙ ΠΑΛΙ Ο ΤΖΟΡΤΖ ΣΟΡΟΣ
</H5><H2></H2><H2>Η επόμενη απειλή
</H2>
Προειδοποίηση ότι νέοι κίνδυνοι απειλούν να κλονίσουν τις διεθνείς αγορές
απευθύνει ο μεγαλοχρηματιστής Τζορτζ Σόρος, ο οποίος επικρίνει έντονα την
κυβέρνηση Καρντόσο για τους χειρισμούς της στη βραζιλιάνικη οικονομική κρίση.

Τζορτζ Σόρος (αριστερά): Επικρίσεις κατά του Καρντόσο (μέσον) για τους
χειρισμούς στη βραζιλιάνικη οικονομική κρίση. Προ διημέρου, ο αρχιτραπεζίτης
των ΗΠΑ Άλαν Γκρίνσπαν (δεξιά) συνεχάρη ­ αντίθετα ­ τη βραζιλιάνικη κυβέρνηση...

ΟΙ ΠΡΟΕΙΔΟΠΟΙΗΣΕΙΣ του συνέπεσαν με νέα πτώση του βραζιλιάνικου νομίσματος. Το
ρεάλ βυθίστηκε στο χαμηλότερο επίπεδο της ιστορίας του έναντι του δολαρίου,
αναζωπυρώνοντας τις ανησυχίες των επενδυτών για την οικονομική υγεία της
Βραζιλίας. Μιλώντας σε διάσκεψη στο Παρίσι που μεταδόθηκε δορυφορικά, ο Σόρος
υποστήριξε ότι μία κερδοσκοπική «φούσκα» αναπτύσσεται στις δυτικές
χρηματοπιστωτικές αγορές. Η πλημμυρίδα των κεφαλαίων που έφυγαν από τις
αναπτυσσόμενες προς τις ανεπτυγμένες οικονομίες έχει δημιουργήσει υψηλές
χρηματιστηριακές αξίες στην Αμερική και την Ευρώπη. «Αυτή είναι η επόμενη
μεγαλύτερη απειλή για το σύστημα», είπε ο Σόρος.

ΤΑ ΕΠΙΤΟΚΙΑ ΚΑΙ ΤΟ ΝΟΜΙΣΜΑ

Ο δισεκατομμυριούχος χρηματιστής επέκρινε τους χειρισμούς τους οποίους έκανε η
βραζιλιάνικη κυβέρνηση για να αντιμετωπίσει την κρίση. «Η κυβέρνηση της
Βραζιλίας δέχτηκε κακές συμβουλές να αυξήσει τα επιτόκια μετά την υποτίμηση
του ρεάλ», είπε. Σύμφωνα με τον Σόρος, αν τα βραζιλιάνικα επιτόκια δεν πέσουν
ταχύτατα και δεν αποκατασταθεί η εμπιστοσύνη, μια σοβαρή ύφεση είναι αναπόφευκτη.

Πάντως, είπε, μεσοπρόθεσμα, η Βραζιλία θα μπορούσε να αντιμετωπίσει τα
οικονομικά της προβλήματα. «Σε ένα χρονικό ορίζοντα δύο τριών χρόνων, η
κατάσταση στη Βραζιλία δεν θα φαίνεται τόσο σοβαρή όσο σήμερα».

Οι προειδοποιήσεις του Σόρος συνέπεσαν με μια μαζική φυγή δολαρίων από τη
Βραζιλία που προκάλεσε κάθετη πτώση του ρεάλ, ενώ έγινε γνωστό ότι
εξαντλούνται τα συναλλαγματικά αποθέματα των τραπεζών της χώρας.

ΚΑΙ ΠΤΩΣΗ ΤΙΜΩΝ ΜΕΤΟΧΩΝ

Η φυγή κεφαλαίων από την προβληματική οικονομία της Βραζιλίας υπολογίζεται σε
500 εκατομμύρια δολάρια ημερησίως από τις αρχές του χρόνου. Η κεντρική τράπεζα
αρνείται να αυξήσει τη ρευστότητα ύστερα από την απόφασή της να επιτρέψει την
ελεύθερη διακύμανση του ρεάλ έναντι του δολαρίου. Η βύθιση του ρεάλ έχει
συμπαρασύρει και το Χρηματιστήριο του Σάο Πάολο.

Ακόμη και η υπερψήφιση από το Κογκρέσο την Τετάρτη της πρώτης δέσμης μέτρων
λιτότητας που προωθεί η κυβέρνηση Καρντόσο, δεν στάθηκε αρκετή για να
συγκρατήσει την πτώση των μετοχών. Η έγκριση του νομοσχεδίου για τη φορολογική
μεταρρύθμιση είναι ένα βήμα προς τη σωστή κατεύθυνση, αλλά η υπομονή της
αγοράς έχει εξαντληθεί, λένε οι οικονομικοί αναλυτές. Η συνεχής πτώση του
ρεάλ, υποστηρίζουν, θα μπορούσε να οδηγήσει σε υπερπληθωρισμό και να
υποχρεώσει και άλλες πολιτείες της χώρας, όπως η Μίνα Ζεράις, να δηλώσουν
αδυναμία να εξοφλήσουν το χρέος τους προς την κεντρική κυβέρνηση.

ΚΙ ΑΛΛΑ ΘΥΜΑΤΑ;

Η αναζωπύρωση των φόβων για τη μελλοντική πορεία της Βραζιλίας πιέζει και άλλα
νομίσματα της Λατινικής Αμερικής.

«Ο αποπληθωρισμός που ξεκίνησε από την Ασία εξακολουθεί να εξαπλώνεται στον
υπόλοιπο κόσμο», λέει ο Μπάρτον Μπιγκς, υπεύθυνος παγκόσμιας στρατηγικής της
επενδυτικής εταιρείας Μόργκαν Στάνλεϊ Ντιν Γουίτερ. «Ένα ακόμη θύμα του είναι
η Βραζιλία. Φοβάμαι πολύ πως θα υπάρξουν και άλλα θύματα στη Λατινική Αμερική,
με πρώτο την Αργεντινή». <REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16347N511</ED>
<ID>
ID:17753

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N51&aa=1</URL></REF>


Article

<CATEGORY>vin08</CATEGORY>

 <H2>Αναγνώριση από τον Ευρωπαίο αρχιτραπεζίτη
</H2>
ΘΕΤΙΚΑ ΣΧΟΛΙΑ για την πρόοδο που έχει επιτελέσει η ελληνική οικονομία τα
τελευταία χρόνια, καθώς και την ελπίδα ότι η Ελλάδα, όπως και οι άλλες χώρες
-μέλη της Ε.Ε. που δεν μετέχουν στην τελική φάση της ΟΝΕ, θα ενταχθούν σύντομα
στο ευρώ, διατύπωσε χθες στη Φρανκφούρτη ο πρόεδρος της Ευρωπαϊκής Κεντρικής
Τράπεζας Βιμ Ντούιζενμπεργκ. Αυτό μεταδίδει με τηλεγράφημά του από τη
Φρανκφούρτη το ΑΠΕ.

Ο Ολλανδός πρόεδρος κατά τη διάρκεια συνάντησης μιας ώρας που είχε σήμερα με
ομάδα διαπιστευμένων στην Ευρωπαϊκή Ένωση δημοσιογράφων, αναφέρθηκε στις
επιδόσεις της ελληνικής οικονομίας, υπογραμμίζοντας ότι «η Ελλάδα εργάστηκε τα
τελευταία χρόνια πολύ σκληρά» και ότι η ελληνική οικονομία έχει σημειώσει
σημαντική πρόοδο.

Ο πρόεδρος της Ευρωπαϊκής Κεντρικής Τράπεζας ανέφερε ότι γνωρίζει την πρόθεση
της ελληνικής κυβέρνησης να ενταχθεί στο εγγύς μέλλον και η Ελλάδα στο ευρώ
και εξέφρασε την ελπίδα ότι το συμβούλιο της Ε.Ε. θα ανταποκριθεί θετικά στην
επιθυμία αυτή.

Ο Βιμ Ντούιζενμπεργκ υπογράμμισε ότι η Ελλάδα δεν έχει ακόμη ανταποκριθεί σε
όλα τα κριτήρια που θέτει η Συνθήκη του Μάαστριχτ για την ένταξη μιας χώρας
στο ευρώ, τονίζοντας όμως παράλληλα ότι η Ελλάδα έχει διανύσει πολύ δρόμο τα
τελευταία χρόνια και αυτό έχει ιδιαίτερη σημασία, δεδομένου ότι, όπως είπε
χαρακτηριστικά, η Ελλάδα «ήλθε από πολύ μακριά».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16347N512</ED>
<ID>
ID:17808

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N51&aa=2</URL></REF>


Article

<CATEGORY>vin08</CATEGORY>

 <H2>Σκαμπανεβάσματα </H2>
Επηρεασμένος από τη νευρικότητα που επικρατεί στο διεθνές περιβάλλον εξαιτίας
της κατάστασης στη Βραζιλία, ο Γενικός Δείκτης Τιμών έκλεισε στις 2.985,75
μονάδες, μειωμένος κατά 19,46 μονάδες ή ποσοστό 0,65% σε σχέση με την
προηγούμενη συνεδρίαση. Η μεγαλύτερη ενδοσυνεδριακή τιμή σημειώθηκε στις
2.995,55 μονάδες ενώ η μικρότερη στις 2.952,68 μονάδες. Ο FTSE/ΧΑΑ 20 έκλεισε
στις 1.894,27 μονάδες, μειωμένος και αυτός κατά 0,89%. Αντίθετα, η Παράλληλη
Αγορά έκλεισε στις 241,79 σημειώνοντας άνοδο της τάξεως του 1,10%. Από τους
επιμέρους Κλαδικούς Δείκτες ανοδικά κινήθηκαν ο κλάδος των Επενδυτικών
Εταιρειών κατά 2,41%, ο κλάδος των Ασφαλιστικών Εταιρειών κατά 0,48% και με
οριακή άνοδο της τάξεως των 0,02 μονάδων ο κλάδος των Κατασκευαστικών
Εταιρειών. Αντίθετα, τη μεγαλύτερη υποχώρηση πραγματοποίησε ο κλάδος των
Διαφόρων Εταιρειών κατά 2,47% ακολουθούμενος από τον κλάδο των Εταιρειών
Λήζινγκ, με υποχώρηση της τάξεως του 1,82%. Από τις 292 μετοχές που
πραγματοποίησαν συναλλαγές, 86 σημείωσαν άνοδο, 192 παρουσίασαν πτώση και 14
παρέμειναν σταθερές, ενώ 83 έκλεισαν με αγοραστές και 146 με πωλητές. Η αξία
συναλλαγών διαμορφώθηκε σε 93,669 δισ. δρχ. (20.523.246 τεμάχια). Αναλυτικά,
τα 18.355.908 τεμάχια συνολικής αξίας 85,839 δισ. δρχ. αφορούσαν στην Κύρια
Αγορά, ενώ τα 2.084.682 τεμάχια συνολικής αξίας 7,324 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 35,388 δισ.
δρχ.(1.697.710 τεμάχια), ενώ ακολούθησαν οι Μεταλλουργικές με 8,745 δισ. δρχ.
(2.854.465 τεμάχια).
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16347N521</ED>
<ID>
ID:17754

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N52&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση 
Αγορά Πώληση 
ΔΟΛΑΡΙΟ ΗΠΑ

274.853 
281.801 
274.714

282.218 
ΜΑΡΚΟ ΓΕΡΜΑΝΙΑΣ

163.219 
167.345 
163.137

167.593 
ΦΡΑΓΚΟ ΓΑΛΛΙΑΣ

48.666 
49.896 
48.641

49.970 
ΛΙΡΑ ΑΓΓΛΙΑΣ

454.782 
466.278 
454.552

466.968 
ΦΡΑΓΚΟ ΕΛΒΕΤΙΑΣ

199.526 
204.569 
199.425

204.872 
ΦΡΑΓΚΟ ΒΕΛΓΙΟΥ

7.913 
8.114 
7.909

8.126 
ΦΙΟΡΙΝΙ ΟΛΛΑΝΔΙΑΣ

144.860 
148.522 
144.787

148.741 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.165

0.169 
ΚΟΡΩΝΑ ΔΑΝΙΑΣ

42.903 
43.987 
42.881

44.052 
ΛΙΡΑ ΙΡΛΑΝΔΙΑΣ

405.338 
415.584 
405.133

416.199 
ΣΕΛΙΝΙ ΑΥΣΤΡΙΑΣ

23.199 
23.786 
23.187

23.821 
ΚΟΡΩΝΑ ΣΟΥΗΔΙΑΣ

35.489 
36.386 
35.471

36.440 
ΚΟΡΩΝΑ ΝΟΡΒΗΓΙΑΣ

36.979 
37.913 
36.960

37.970 
ΔΟΛΑΡΙΟ ΚΑΝΑΔΑ

181.600 
186.191 
181.508

186.466 
ΔΟΛΑΡΙΟ ΑΥΣΤΡΑΛΙΑΣ

174.875 
179.295 
174.787

179.561 
ΓΙΕΝ ΙΑΠΩΝΙΑΣ (ΑΝΑ
100) 
2.413 
2.474 
2.412

2.478 
ΛΙΡΑ ΚΥΠΡΟΥ

548.757 
562.628 
548.479

563.460 
ΕΥΡΩ 
319.229 
327.299 
319.068 
327.783 
ΠΕΣΕΤΑ ΙΣΠΑΝΙΑΣ

1.919 
1.967 
1.918

1.970 
ΕΣΚΟΥΔΟ ΠΟΡΤΟΓΑΛΙΑΣ

1.592 
1.633 
1.592

1.635 
ΜΑΡΚΟ ΦΙΝΛΑΝΔΙΑΣ

53.691 
55.046 
53.664

55.129 
<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.520 
Ελισάβετ 1974 και μεταγενέστερα: 19.520 
Παλαιάς κοπής: 18.960 
Πώληση: 20.910 
<REF><SOURCE>ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N53</CAT>
<ED>
Κωδικός άρθρου: A16347N531</ED>
<ID>
ID:17755

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N53&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Η επικοινωνία με τους ανθρώπους του
περιβάλλοντός σας έχει αμεσότητα, ταχύτητα και ζωντάνια, μπορείτε λοιπόν να
τους πείσετε για τα «θέλω» σας, γιατί έχετε ιδέες, επιχειρήματα και
τεκμηριωμένες προτάσεις, μη χάσετε λοιπόν την ευκαιρία στη διάρκεια του Σαββατοκύριακου.

ΙΧΘΥΕΣ

(19 Φεβρουαρίου - 20 Μαρτίου). Καθώς τα οικονομικά είναι στο επίκεντρο των
δραστηριοτήτων σας και συμβαδίζουν με την εξέλιξη της δουλειάς σας, μπορείτε
να ζητήσετε μια αύξηση. Θα έχετε μια θετική απάντηση αυτή την περίοδο, καλό θα
ήταν όμως να είστε προσεκτικοί και να μη ρισκάρετε σε αμφίβολες επενδύσεις.

ΚΡΙΟΣ

(21 Μαρτίου - 19 Απριλίου). Η παρουσία της Σελήνης στο ζώδιό σας δίνει γεύση
και χρώμα στη ζωή σας αυτό το Σαββατοκύριακο. Νιώθετε αισιοδοξία και
αυτοπεποίθηση ενώ έχετε παράλληλα την ανάγκη για διάκριση, προχωρήστε λοιπόν
και θα έχετε την επιτυχία που επιθυμείτε.

ΤΑΥΡΟΣ

(20 Απριλίου - 20 Μαΐου). Έχετε ήδη φθάσει σ' ένα στάδιο ωριμότητας μέσα από
τις δυσκολίες που περάσατε στο πρόσφατο παρελθόν. Τώρα νιώθετε πιο υπεύθυνοι
απέναντι στον εαυτό σας αλλά και στους άλλους, μην αφήνετε όμως το βάρος των
καταστάσεων να σας κάνει να κλείνεστε στον εαυτό σας, σίγουρα έρχονται
καλύτερες ημέρες.

ΔΙΔΥΜΟΙ

(21 Μαΐου - 21 Ιουνίου). Η έμφυτη ικανότητα για δημόσιες σχέσεις και η
διάκριση στον επαγγελματικό τομέα έχουν δημιουργήσει όλες τις προϋποθέσεις για
να λάμψετε με την παρουσία σας στο φιλικό περιβάλλον, χαρείτε λοιπόν μια
ξεχωριστή βραδιά με άτομα που εκτιμάτε και χαίρεστε να βρίσκεστε μαζί τους.

ΚΑΡΚΙΝΟΣ

(22 Ιουνίου - 22 Ιουλίου). Νιώθετε την ανάγκη να διώξετε από πάνω σας τα
«πρέπει», τη συμβατικότητα και τα δεσμά των επαγγελματικών υποχρεώσεων
διεκδικώντας την ανεξαρτησία σας. Κάντε μια μικρή δοκιμή στη διάρκεια του
Σαββατοκύριακου, τα πράγματα φαίνεται να παίρνουν διαφορετική τροπή για σας.

ΛΕΩΝ

(23 Ιουλίου - 22 Αυγούστου). Ύστερα από μια αρκετά έντονη και κουραστική
εβδομάδα, η πιθανότητα ενός ταξιδιού για επαγγελματικούς λόγους, με ρομαντική
ή περιπετειώδη διάθεση, θα σας βγάλει από την καθημερινότητα και θα σας
αναζωογονήσει, επιδιώξτε το.

ΠΑΡΘΕΝΟΣ

(23 Αυγούστου - 23 Σεπτεμβρίου). Αν σας απασχολούν περιουσιακά θέματα, βρείτε
την ευκαιρία στη διάρκεια του Σαββατοκύριακου να μιλήσετε στους συγγενείς σας
για την τακτοποίηση οικονομικών εκκρεμοτήτων, η εξέλιξη των πραγμάτων φαίνεται
να είναι προς όφελός σας τελικά.

ΖΥΓΟΣ

(24 Σεπτεμβρίου - 23 Οκτωβρίου). Με την προσφορά σας έχετε κερδίσει την
αφοσίωση και το ενδιαφέρον του συντρόφου ή κάποιων συνεργατών σας που είναι
έτοιμοι να σας δώσουν αυτά που ζητάτε. Δεν είναι όμως λόγος αυτός να παίζετε
ψυχολογικά παιχνίδια εις βάρος τους και να εξαντλείτε τα αποθέματα αισιοδοξίας τους.

ΣΚΟΡΠΙΟΣ

(24 Οκτωβρίου - 22 Νοεμβρίου). Έστω και αν οι καθημερινές επαγγελματικές
υποχρεώσεις σάς έχουν κουράσει, κάντε λίγο ακόμα υπομονή γιατί βρίσκεστε σ'
ένα νέο διαφοροποιημένο μοντέλο εργασίας, που θα φέρει την ανοδική σας πορεία
με το αντίστοιχο οικονομικό όφελος.

ΤΟΞΟΤΗΣ

(23 Νοεμβρίοου - 21 Δεκεμβρίου). Πολύ ευνοϊκό προδιαγράφεται αυτό το
Σαββατοκύριακο για σας κυρίως που έχετε καλλιτεχνικές ευαισθησίες και
δημιουργικά ενδιαφέροντα. Νέες γνωριμίες για τους νεώτερους ενδέχεται να
αλλάξουν το τοπίο της ερωτικής σας ζωής.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το οικογενειακό περιβάλλον προσπαθεί να
επηρεάσει τις αποφάσεις σας, πράγμα όμως σχετικά δύσκολο, αφού εσείς έχετε ήδη
προχωρήσει και κάνετε αυτό που θέλετε. Μην μπείτε λοιπόν στη διαδικασία
διαφωνίας με τους δικούς σας ανθρώπους άσκοπα.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16347N541</ED>
<ID>
ID:17730

</ID><URL>http://ta-nea.dolnet.gr/neaweb/neafile.print_unique?e=A&f=16347&m=N54&aa=1</URL></REF>


Article

<CATEGORY>vin10</CATEGORY>

 <H5>Ο ΜΕΛΙΣΣΑΝΙΔΗΣ ΧΕΙΡΟΔΙΚΗΣΕ ΚΑΤΑ ΥΠΑΛΛΗΛΟΥ ΤΗΣ ΕΠΟ
</H5><H5></H5><H2>Χαστούκι!
</H2>
<H3>Άρχισε νωρίς το ντέρμπι ΑΕΚ - Ολυμπιακού
</H3>
ΡΕΠΟΡΤΑΖ
Σελ. 3
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16347O011</ED>
<ID>
ID:17756

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Η ENIC «ΥΠΕΔΕΙΞΕ» ΤΟΝ ΝΤΙ ΚΑΝΙΟ
</H5><H2>Αιφνιδιάζει
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Πάολο Ντι Κάνιο προς τη Νέα Φιλαδέλφεια

ΜΕ ΤΑ εισιτήρια στο χέρι είναι η ΑΕΚ για την απόκτηση του Πάολο Ντι Κάνιο! Και
δεν αποκλείεται από στιγμή σε στιγμή να γίνει ταξίδι παράγοντα στην Αγγλία,
ώστε να «κλείσει» η μεταγραφή του διεθνούς Ιταλού μεσοεπιθετικού της Σέφιλντ Γουένσντεϊ.

Απόφαση της ENIC είναι να βοηθήσει να αποκτηθεί ο Ιταλός, δίχως να χρεωθεί η
ΠΑΕ ΑΕΚ. Λέγεται ότι «τα πάντα είναι έτοιμα» και ο Ντι Κάνιο θα κοστίσει περί
τα 100 εκατ. για εξάμηνο δανεισμό, με προοπτική να μείνει και στο μέλλον (αν
δοθούν τα χρήματα που απαιτούνται). Ο Μπλαχίν ενημερώθηκε προχθές το βράδυ από
τον Δ. Μελισσανίδη και αμέσως είπε το «ναι». Όλα συνεπώς είναι θέμα
διαπραγματεύσεων και διάθεσης να δοθούν τα χρήματα.

Ο ΚΩΝΣΤΑΝΤΙΝΙΔΗΣ

Στη συμφωνία της με τον Σωτήρη Κωνσταντινίδη ελπίζει η ΑΕΚ για να φέρει τον
νεαρό διεθνή στη Νέα Φιλαδέλφεια. Και ελπίζει ότι με όσα διαδραματίστηκαν το
βράδυ της Πέμπτης, στο τέλος ο άσος του Πειραιά θα ντυθεί στα «κιτρινόμαυρα».

Όπως έγραψε και χθες η «ΟΜΑΔΑ», ο Κωνσταντινίδης έκανε ταξίδι - αστραπή στην
Αθήνα (ήρθε το απόγευμα και αναχώρησε με την πτήση των 22.30) και συμφώνησε σε
όλα με τον Δ. Μελισσανίδη. Παρουσία και του μάνατζέρ του και αφού νωρίτερα ο
πρώην πρόεδρος έλαβε όλα με μέτρα, ώστε να μην διαρρεύσει το παραμικρό. Τι
πέτυχε; Στη συζήτηση αναλύθηκαν οι προτάσεις, αλλά και η προσφορά του Άρη.
Έτσι η ΑΕΚ ανέβασε τη δική της προσφορά περίπου στα 200 εκατ. για συμβόλαιο
τεσσάρων ετών και αμέσως μετά «έδεσε» τον Κωνσταντινίδη. Στην ΑΕΚ είναι
βέβαιοι πως ο ποδοσφαιριστές δεν θα αθετήσει τη συμφωνία και το πολύ πολύ θα
περιμένουν το καλοκαίρι για να τον αποκτήσουν. Αν στο μεταξύ δεν τα βρουν,
αργά ή γρήγορα, με τον Ηρακλή. Κάποιοι θέλουν την ΑΕΚ να ανεβάζει την προσφορά
στα 160 εκατ. συν τον Καβάζη.

Ο ΚΑΒΑΖΗΣ

Να τονιστεί ότι η ΑΕΚ εξασφάλισε τον Κύπριο (με ελληνικό διαβατήριο) Γιώργο
Καβάζη. Επιθετικός, με καλές συστάσεις, πλην όμως το νεαρό της ηλικίας του
(15-1-80) δεν επιτρέπει όνειρα ότι θα παίξει αμέσως στην πρώτη ομάδα.
Αποκτήθηκε ως το καλοκαίρι του 2003. Αν ξεπεραστεί το πρόβλημα με το
στρατιωτικό (απολύεται τον Αύγουστο), αναμένεται να ενταχθεί τώρα στην ΑΕΚ. Θα
εισπράξει 80 εκατ. και ο Απόλλων Λεμεσού όσα επιδικάσει η ΦΙΦΑ! Διότι ο νεαρός
δεν είχε συμβόλαιο και ήταν ελεύθερος... Ο κ. Στάθης εξέτασε και το θέμα
Κωνσταντίνου και ελέχθη ότι «όλα πήγαν καλά». Άλλη πηγή όμως επιμένει πως
αυτός ο Κύπριος δεν μπορεί να αποκτηθεί. Άλλωστε, στην ΑΕΚ έλεγαν ότι ο Π.
Θεοδωρίδης για τους αποθαρρύνει ζήτησε 700 εκατ. συν Δώνη - Γκρέταρσον.

Αγωνιστικά, ο Γκρέταρσον επικαλέστηκε ενοχλήσεις και αποκλείστηκε, αν και δεν
ήταν στα σχέδια Μπλαχίν. Ο Ουκρανός για το αυριανό παιχνίδι πήρε και τον
Κασάπη και ίσως κάνει τη μεγάλη έκπληξη! Μπορεί να ξεκινήσει (δεξιά) και ο
Ευριπίδης Κατσαβός. Πιθανή ενδεκάδα: Ατματσίδης, Κατσαβός, Κοπιτσής, Καψής,
Καλλιτζάκης, Μάρκος, Ζήκος, Σαβέβσκι, Δώνης, Νικολαΐδης, Ζουμπούλης ή Μπατίστα.

*** Προσφυγή κατέθεσε ο Ίλιεφ και ζητεί 20 εκατ. από την ΑΕΚ.

*** «Λίγα πράγματα» είδε ο Α. Σταματιάδης στο ταξίδι του στη Γιουγκοσλαβία.

*** Για ξένος προτάθηκε και ο Γιουσκόβιακ, όπως και Βραζιλιάνοι (ο «γνωστός»
μας Ασίς).

*** «Τελειώνει» ο διευθυντής της μπουτίκ Δημήτρης Μοσχούς. Διότι το ΑΕΚ SHOP
δίνεται με τη μέθοδο «franchising» και το γεγονός μπορεί να έχει μεγάλη
σημασία για το μέλλον. Ακόμη και για εξελίξεις στην ΠΑΕ!
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16347O021</ED>
<ID>
ID:17760

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Με Πανιώνιο στο Μαρούσι
</H5><H2>Ο Μπάγιεβιτς θα προφυλάξει τους «κίτρινους»
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΜΕ ΝΙΚΗ θέλει να συνδυάσει την επιστροφή στο ΟΑΚΑ (ύστερα από 40 ημέρες) ο
πρωτοπόρος Ολυμπιακός για να διατηρήσει την απόσταση ασφαλείας από τους άλλους
διεκδικητές του τίτλου. Οι «ερυθρόλευκοι» θα υποδεχτούν αύριο τον Πανιώνιο και
ο Ντούσαν Μπάγιεβιτς αναμένεται να προφυλάξει παίκτες που είναι φορτωμένοι με
κάρτες, εν όψει του ντέρμπι με την ΑΕΚ. Από δύο κάρτες έχουν οι Καραταΐδης,
Γιαννακόπουλος, Μαυρογενίδης, Λουτσιάνο, Γεωργάτος, Πουρσανίδης. Οι δύο
τελευταίοι θεωρούνται παίκτες-κλειδιά και θα καθήσουν πιθανότατα στον πάγκο.
Στην αποστολή συμπεριελήφθησαν 20 ποδοσφαιριστές. Αποκλείστηκαν οι Αμανατίδης,
Πασσαλής, Οφορίκουε (στην εθνική ομάδα της Γκάνα), Τζενάμο, Καρτερουλιώτης.

Ο Ολυμπιακός σε περίπτωση νίκης θα κατακτήσει και μαθηματικά τον άτυπο τίτλο
του πρωταθλητή χειμώνα.

*** Την ερχόμενη εβδομάδα θα κυκλοφορήσουν τα εισιτήρια του αγώνα
Ολυμπιακού-Γιουβέντους για την προημιτελική φάση του Τσάμπιονς Λιγκ (17
Μαρτίου). Τιμώνται: 3.000, 6.000, 8.000, 10.000 και 20.000 δρχ.

*** Οι παλαίμαχοι άσοι του Ολυμπιακού Νίκος Γιούτσος, Τάκης Λεμονής και ο
υπεύθυνος Επικοινωνίας των Συνδέσμων Γιάννης Μώραλης αναχώρησαν χθες για τη
Νέα Υόρκη για να παραβρεθούν στην ετήσια εκδήλωση του Συνδέσμου. Θα τιμηθούν
οι Γιούτσος, Λεμονής για την προσφορά τους στον Ολυμπιακό και το ελληνικό ποδόσφαιρο.

*** Στο αυστριακό αθλητικό κέντρο του Ζίφεελντ θα πραγματοιηθεί και εφέτος το
βασικό στάδιο της προετοιμασίας του Ολυμπιακού το καλοκαίρι.

Ο μάνατζερ του Αλεξανδρή βρίσκεται στη Σκωτία και συζητάει το ενδεχόμενο της
μεταγραφής του «ερυθρόλευκου» στράικερ στη Σέλτικ.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16347O022</ED>
<ID>
ID:17812

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O02&aa=2</URL></REF>


Article

<CATEGORY>vin10</CATEGORY>

 <H5>ΚΩΝΣΤΑΝΤΙΝΙΔΗΣ
</H5><H5></H5><H2>Πρόταση και από... τον Ηρακλή
</H2>
* ΘΕΣΣΑΛΟΝΙΚΗ

ΣΤΟΝ ΑΓΩΝΑ κατά του Απόλλωνα στρέφουν το ενδιαφέρον τους, με δηλώσεις τους, ο
Σωτήρης Κωνσταντινίδης και ο Πέτρος Θεοδωρίδης, βάζοντας στην άκρη το θέμα της
μεταγραφής του επιθετικού του «γηραιού».

Οι δύο άνδρες συναντήθηκαν πάντως χθες και ο πρόεδρος του Ηρακλή του πρότεινε,
χωρίς να πάρει απάντηση, τριετή επέκταση του συμβολαίου, το οποίο λήγει το
καλοκαίρι. «Του είπα να μείνει στον Ηρακλή κι εκεί σταματήσαμε», δήλωσε ο
Πέτρος Θεοδωρίδης για την επαφή που είχε με τον Κωνσταντινίδη.

«Δεν έχει προχωρήσει το θέμα μου. Περιμένω το παιχνίδι με τον Απόλλωνα», ήταν
η χθεσινή διπλωματική θέση του Κωνσταντινίδη.

«Εμείς έχουμε κάνει την πρότασή μας στον Ηρακλή και περιμένουμε να μας
απαντήσει», δήλωσε ο Βαγγέλης Θωμόπουλος, μέλος του Δ.Σ. της ΠΑΕ Άρης, ενώ ο
Πέτρος Θεοδωρίδης ζήτησε «να σέβονται περισσότερο την ομάδα του Ηρακλή. Έχουμε
αγώνα μεθαύριο (αύριο)» και συνέχισε: «Η πρόταση του Άρη είναι καλύτερη. Δεν
έχω προτίμηση σε καμία ομάδα. Αν δεν ικανοποιηθεί ο Ηρακλής, ο παίκτης θα
μείνει μέχρι το καλοκαίρι. Υπάρχει κι αυτό το ενδεχόμενο».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16347O023</ED>
<ID>
ID:17852

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O02&aa=3</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Δύο ντέρμπι </H2>
ΜΕ ΔΥΟ ντέρμπι στην 17η αγωνιστική ολοκληρώνεται αύριο ο πρώτος γύρος στο
πρωτάθλημα της Β' Εθνικής.

Συγκεκριμένα, η πρωτοπόρος Καλλιθέα (31 β.) θα υποδεχτεί στον Ταύρο την
Παναχαϊκή (30 β.) και ο Αθηναϊκός (24 β.) θα φιλοξενήσει στον Βύρωνα τα
Γιάννινα (29 β.).

Τα υπόλοιπα παιχνίδια (αύριο, 15.00): Παναιτωλικός-Τρίκαλα,
Εδεσσαϊκός-Καλαμάτα, Πιερικός-Δόξα Βυρ., ΗΛΤΕΞ Λύκοι-Λάρισα, Νίκη
Βόλου-Καλαμαριά, Ιάλυσος-Πανσερραϊκός, Αν. Καρδίτσας-Αγ. Νικόλαος.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16347O024</ED>
<ID>
ID:17874

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O02&aa=4</URL></REF>


Article

<CATEGORY>vin10</CATEGORY>

 <H5>ΜΕΛΙΣΣΑΝΙΔΗΣ: ΜΑΙΝΟΜΕΝΟΣ ΣΤΑ ΓΡΑΦΕΙΑ ΤΗΣ ΟΜΟΣΠΟΝΔΙΑΣ
</H5><H2>Χαστούκι στην ΕΠΟ
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

<H3>* Ο παράγων της ΑΕΚ χειροδίκησε εις βάρος του αναπληρωτή διευθυντή Γιάννη Μπεθάνη
</H3><H3>
</H3>Έκρηξη από τον Δημήτρη Μελισσανίδη στα γραφεία της ΕΠΟ. Ο παράγων της ΑΕΚ
χαστούκισε υπάλληλο! 
«ΔΙΕΥΚΡΙΝΙΣΕΙΣ» για την αλλαγή των ημερομηνιών των ποδοσφαιρικών αγώνων
Κυπέλλου πήγε να ζητήσει χθες από το προεδρείο της ΕΠΟ ο ηγέτης της ΑΕΚ
Δημήτρης Μελισσανίδης. Δεν βρήκε κανέναν, εκνευρίστηκε και το χαστούκι του
τελικά άστραψε στο πρόσωπο του αναπληρωτή γενικού διευθυντή Γιάννη Μπεθάνη!

Η αιτία πάντως του επεισοδίου δεν έχει καμία σχέση με την αυθαίρετη απόφαση
της Ομοσπονδίας ­ όπως είπε στην «ΟΜΑΔΑ» ο κ. Μελισσανίδης ­ αλλά με τις
εξακριβωμένες πληροφορίες τις οποίες διαθέτει, ότι δηλαδή ο κ. Μπεθάνης «είναι
εχθρός της ΑΕΚ».

Περίπου στις 11.30 χθες ο κ. Μελισσανίδης επισκέφθηκε τα γραφεία της
Ομοσπονδίας. Ζήτησε τον γενικό γραμματέα Βασίλη Γκαγκάτση, προφανώς για να
διαμαρτυρηθεί για την αναβολή της αγωνιστικής, επειδή έτσι διευκολύνεται ο
Ολυμπιακός εν όψει του ντέρμπι με την ΑΕΚ, αλλά ο παράγων της Ομοσπονδίας
απουσίαζε στη Θεσσαλονίκη. Σύμφωνα με αυτόπτες μάρτυρες, ο ισχυρός άνδρας της
ΑΕΚ ήταν ήρεμος και χαμογελαστός. Λίγο πριν αποχωρήσει από τα γραφεία της ΕΠΟ,
ζήτησε να δει τον κ. Μπεθάνη. Μόλις τον αντίκρυσε, άρχισε να τον βρίζει.
«Πουλητάρι, αλήτη, σου 'χω πει να μην ασχολείσαι με την ΑΕΚ», φέρεται να του
είπε. Και όταν ο αναπληρωτής γενικός διευθυντής της ΕΠΟ αντέδρασε, δεν
συγκράτησε τα νεύρα του και τον χαστούκισε.

Το επεισόδιο με τον κ. Μπεθάνη έληξε με την επέμβαση του γενικού διευθυντή της
Ομοσπονδίας κ. Αντωνάκου και υπαλλήλων της ΕΠΟ. Για να τον ηρεμήσουν τον...
κέρασαν καφέ και στη συνέχεια αποχώρησε. Για το θέμα που δημιουργήθηκε ο κ.
Μελισσανίδης δήλωσε στην «ΟΜΑΔΑ»:

«Το επεισόδιο δεν έχει σχέση με την σκανδαλώδη απόφαση της Ομοσπονδίας, η
οποία βάζει τον κόσμο να σκοτωθεί. Έχω προειδοποιήσει τον κύριο αυτόν ότι
είναι υπάλληλος της ΕΠΟ και να σταματήσει να ασχολείται με την ΑΕΚ. Γνωρίζει
πολύ καλά τι εννοώ. Ναι, τον χαστούκισα πάνω στον διάλογο που κάναμε».

Όπως έγινε γνωστό, ο κ. Μπεθάνης επισκέφθηκε δικηγόρο και συνέταξε μήνυση.

Η ΑΕΚ

Αργά χθες το βράδυ, και με αφορμή την απόφαση της ΕΠΟ για την μετάθεση των
αγώνων Κυπέλλου, η ΠΑΕ ΑΕΚ εξέδωσε την ακόλουθη ανακοίνωση, που μεταξύ άλλων
αναφέρει: «Το Δ.Σ. της ΠΑΕ ΑΕΚ καταγγέλλει δημόσια και απερίφραστα την απόφαση
του Δ.Σ. της ΕΠΟ για τη μετάθεση των αγώνων Κυπέλλου από τις 27 Ιανουαρίου
στις 11 Φεβρουαρίου, χωρίς αποχρώντα λόγο ή ειδική αιτιολογία αγωνιστικού
χαρακτήρα, αφού απλά και μόνο η σκανδαλώδης αυτή απόφαση θίγει ευθέως τα
αγωνιστικά συμφέροντα της ΠΑΕ ΑΕΚ.

Η ανυπόφορη δυσοσμία που αποπνέει αυτή η απόφαση, αφήνει τους εμπνευστές της
υπόλογους χωρίς ελαφρυντικό στα μάτια των Ελλήνων φιλάθλων. Αδυνατούμε να
χαλιναγωγήσουμε τους εξαγριωμένους φιλάθλους μας και καταγγέλλουμε ως ηθικούς
αυτουργούς, για πιθανές συμπεριφορές αγανακτήσεως από την πλευρά των φιλάθλων
μας, τους εμπνευστές της σκανδαλώδους αυτής απόφασης.

Καλούμε την ΕΠΟ, έστω και τώρα, να συγκαλέσει έκτακτο Δ.Σ. και να εξαφανίσει
την παραπάνω παράνομη απόφαση.

­ Αξίζει να σημειωθεί ότι μετά την τροπή που πήρε το θέμα της αναβολής, η
διοίκηση της ΕΠΟ θα συνεδριάσει εκτάκτως την προσεχή Τρίτη.

Η ΕΠΑΕ

Την αναβολή του ντέρμπι ΑΕΚ - Ολυμπιακού (έχει ορισθεί για την επόμενη
Κυριακή) ζήτησε από τον πρόεδρο της ΕΠΑΕ Κώστα Αλαμάνο ο παράγοντας της ΑΕΚ
Δημήτρης Μελισσανίδης, υποστηρίζοντας πως η τελευταία απόφαση της ΕΠΟ για
μετάθεση των αγώνων Κυπέλλου έχει δημιουργήσει έκρυθμη κατάσταση.

Η απάντηση του προέδρου της ΕΠΑΕ ήταν «να υποβληθεί και εγγράφως το αίτημα»,
ενώ σε δηλώσεις του ο Κώστας Αλαμάνος χαρακτήρισε «έγκλημα» την απόφαση της
ΕΠΟ για αλλαγή των ημερομηνιών των αγώνων Κυπέλλου.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16347O031</ED>
<ID>
ID:17761

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O03&aa=1</URL></REF>


Article

<CATEGORY>vin10</CATEGORY>

 <H5>Οι πρόεδροι ήταν πάντα φίλοι
</H5><H5>Σαν σκηνή από... μπαλέτο
</H5><H2>Για θυμήσου...
</H2><H2></H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Στιγμιότυπα και φάσεις μέσα από τα γήπεδα, μιας εποχής που συνδέεται με πολλές
επιτυχίες, καινοτομίες και γεγονότα για το ελληνικό ποδόσφαιρο.

ΜΠΟΡΕΙ οι συμπλοκές και οι αντεγκλήσεις μέσα στα γήπεδα, μεταξύ των
ποδοσφαιριστών Παναθηναϊκού και Ολυμπιακού, να ήταν συνηθισμένο φαινόμενο.
Ίσως οι βρισιές και οι μούντζες ανάμεσα στους οπαδούς των δύο ομάδων να είχαν
καταντήσει ρουτίνα. Όμως στις ηγεσίες των αιωνίων αντιπάλων του ελληνικού
ποδοσφαίρου, το πρωτόκολλο δεν είχε παραβιασθεί μέχρι το 1965. Στη φωτογραφία
(Νοέμβριος 1958) πριν από φιλικό αγώνα (ΠΑΟ - Ολυμπιακού 1-1) ο πρόεδρος του
Παναθηναϊκού Ιωάννης Μοάτσος απονέμει αθλητικό σήμα στον πρόεδρο του
Ολυμπιακού (και τότε υπουργό Εμπορικής Ναυτιλίας) Γεώργιο Ανδριανόπουλο.
Διακρίνεται ο διαιτητής της συνάντησης Χατζηνικολάου.

.ΜΙΑ συναρπαστική φάση που μοιάζει περισσότερο με σκηνή από μπαλέτο. Είναι από
τον ποδοσφαιρικό αγώνα για το Πρωτάθλημα Αθηνών (1958-59), μεταξύ Φωστήρα και
ΑΕΚ 0-1. Μπροστά από το τέρμα του «φονέα των γιγάντων» ο διεθνής φορ του
«Δικεφάλου» Γιάννης Κανάκης (ο αποκαλούμενος «Μιταρόλας») σουτάρει στην
αντίπαλη εστία, ενώ στο έδαφος προσπαθούν να αποκρούσουν ο τερματοφύλακας
Παυλίδης και ο οπισθοφύλακας Εξαπηχείδης. Στο μέσον ο χαφ Μαστρογιαννόπουλος.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16347O032</ED>
<ID>
ID:17813

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O03&aa=2</URL></REF>


Article

<CATEGORY>vin10</CATEGORY>

 <H5>ΧΡΕΗ
</H5><H2>Κίνδυνος υποβιβασμού
</H2><H2></H2>
ΠΕΡΙΠΟΥ 45 εκατ. δρχ. διεκδικούν αλλοδαποί ποδοσφαιριστές από ελληνικές
ομάδες, σύμφωνα με τελεσίδικες αποφάσεις της FIFA και με την προειδοποίηση της
Διεθνούς Συνομοσπονδίας Ποδοσφαίρου ότι στην περίπτωση κατά την οποία δεν
ικανοποιηθούν οι παίκτες, η ΕΠΟ υποχρεούται να κινήσει διαδικασία για τον
υποβιβασμό των ομάδων τους.

­ Η Προοδευτική οφείλει 13.000 δολάρια στον ποδοσφαιριστή Μίτρικα, ενώ της
επιβλήθηκε και πρόστιμο 5.000 ελβετικών φράγκων.

­ Ο Πανιώνιος οφείλει 40.000 ελβετικά φράγκα στον ποδοσφαιριστή
Γκαμπιαντίνι και του επιβλήθηκε πρόστιμο 5.000 ελβετικών φράγκων.

­ Ο ΠΑΟΚ οφείλει στον ποδοσφαιριστή Τσερνίσοφ 3.500.000 αυστριακά σελίνια,
τόκοι 448.070 αυστριακά σελίνια, ενώ του επιβλήθηκε και πρόστιμο 5.000
ελβετικών φράγκων.

­ Επίσης ο ΠΑΟΚ οφείλει 20.700 δολάρια στην Ουίπεστ και 28.000 δολάρια στον
ποδοσφαιριστή Κόβατς και του επιβλήθηκε πρόστιμο 5.000 ελβετικών φράγκων.

­ Η Skoda Ξάνθη οφείλει 40.000 δολάρια στη Χέμλον για τη μεταγραφή του
Μπούτσεκ και της επιβλήθηκε πρόστιμο 5.000 ελβετικών φράγκων.

­ Η Καστοριά οφείλει στον ποδοσφαιριστή Τέρζιτς 7.050.000 δρχ. και της
επιβλήθηκε πρόστιμο 5.000 ελβετικών φράγκων.

*** Η Ποδοσφαιρκή Ομοσπονδία της Ιταλίας επανέρχεται για το διεθνές
πιστοποιητικό μεταγραφής του Γιώργου Βακουφτσή και υπενθυμίζει ότι ο παίκτης
υπέγραψε επαγγελματικό συμβόλαιο με τη Φιορεντίνα χωρίς να έχει καμία
συμβατική υποχρέωση στην Ελλάδα.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16347O033</ED>
<ID>
ID:17853

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O03&aa=3</URL></REF>


Article

<CATEGORY>vin10</CATEGORY>

 <H2>Πλούσιο μενού </H2>
ΠΛΟΥΣΙΟ είναι το αθλητικό μενού του τηλεοπτικού προγράμματος, το
Σαββατοκύριακο. Αναλυτικά οι αθλητικές μεταδόσεις του διημέρου:

Σήμερα: 15.00 (Κανάλι 5): Βριλήσσια - Αγ. Σώστης (γυναικείο βόλεϊ, Α1),
15.00 (Supersport): Εθνικός - Ελευσίνα (ποδόσφαιρο, Α' Εθνική), 17.00
(Supersport): Μπλάκμπερν - Σάντερλαντ (αγγλικό ποδόσφαιρο), 17.15 (ΕΤ1):
Ολυμπιακός - Παναθηναϊκός (βόλεϊ, Α1), 19.00 (Supersport): Πανιώνιος - ΑΕΚ
(μπάσκετ, Α1), 22.00 (Supersport): Ατλέτικο Μπιλμπάο - Μπέτις (ισπανικό ποδόσφαιρο).

Αύριο: 16.45 (Supersport): SKODA Ξάνθη - ΑΕΚ (ποδόσφαιρο, Α' Εθνική), 19.00
(Supersport): Άρης - ΠΑΟΚ (μπάσκετ, Α1), 22.15 (Supersport): Έμπολι -
Φιορεντίνα (μαγν., ιταλικό ποδόσφαιρο), 24.00 (ΕΤ1): SKODA Ξάνθη - ΑΕΚ
(μαγν.), 24.00 (Supersport): Μάντσεστερ Γ. - Λίβερπουλ (μαγν., αγγλικό
ποδόσφαιρο), 01.30 (ΕΤ1): Άρης - ΠΑΟΚ (μαγν.).
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16347O041</ED>
<ID>
ID:17762

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O04&aa=1</URL></REF>


Article

<CATEGORY>vin10</CATEGORY>

 <H5>ΑΠΟΚΑΛΥΨΕΙΣ: Ο ΛΙΒΥΟΣ «ΑΘΑΝΑΤΟΣ» ΑΠΟΧΩΡΗΣΕ ΑΠΟ ΤΟ ΟΛΥΜΠΙΑΚΟ ΚΙΝΗΜΑ
</H5><H2>Παραίτηση-ομολογία
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο Λίβυος Μπασίρ Μοχάμεντ Αταραμπούλσι

Ο ΛΙΒΥΟΣ Μπασίρ Μοχάμεντ Αταραμπούλσι είναι ο δεύτερος «αθάνατος» που
παραδέχεται ότι εμπλέκεται στην υπόθεση «Σολτ Λέικ» που συγκλονίζει το
Ολυμπιακό Κίνημα.

Ο Αφρικανός παράγοντας παρέδωσε προσωπικά την επιστολή παραίτησής του στον
πρόεδρο της ΔΟΕ Χουάν Αντόνιο Σάμαρανκ, στη Λωζάννη.

Ο Αταραμπούλσι, 61 ετών και μέλος της ΔΟΕ από το 1977, αναγκάστηκε σε
παραίτηση μετά τις αποκαλύψεις πως ο γιος του έλαβε υποτροφίες για σχολεία της
Γιούτα (BYU) από την Επιτροπή Διεκδίκησης «Σολτ Λέικ 2002».

Μάλιστα, ο νεαρός Αταραμπούλσι στην αίτηση που συμπλήρωσε στο σχολείο του είχε
γράψει τη διεύθυνση της Επιτροπής Διεκδίκησης του Σολτ Λέικ!

Έχοντας στα χέρια του ήδη δύο παραιτήσεις, ο Χουάν Αντόνιο Σάμαρανκ υποστήριξε
πως επτά ακόμη μέλη ίσως αποβληθούν από το Ολυμπιακό Κίνημα.

Οι περισσότεροι από τους «αθανάτους» που εμπλέκονται στο σκάνδαλο θα κληθούν
να δικαιολογήσουν τις πράξεις τους σήμερα, μπροστά στην εξαμελή ειδική
επιτροπή που ερευνά την υπόθεση.

Την επόμενη ημέρα (Κυριακή) θα παρουσιαστούν τα αποτελέσματα των ερευνών στην
Εκτελεστική Επιτροπή της ΔΟΕ, η οποία θα εισηγηθεί ­ όπως αναμένεται ­ στην
Ολομέλεια την αποβολή των ενόχων από το Ολυμπιακό Κίνημα.

Σύμφωνα με όσα έχουν διαρρεύσει, θα κληθούν να «απολογηθούν» οι Αρόγιο
(Ισημερινός), Γκαφίρ (Σουδάν), Γκανγκά (Κονγκό), Κέιτα (Μαλί), Μουκόρα
(Κένυα), Σανταντέρ (Χιλή) και Σιμπάντζε (Σουαζιλάνδη). Επίπληξη επίσης
αναμένεται να δεχτούν οι Γκέσινκ (Ολλανδία), Ν' Ντιάγ (Ακτή του
Ελεφαντόδοντος), Κιμ (Ν. Κορέα) και Σμιρνόφ (Ρωσία). Ο Σάμαρανκ απέκλεισε το
ενδεχόμενο να παραιτηθεί παρά τις πιέσεις που δέχεται.

Στο Άμστερνταμ, η εφημερίδα «Ντε Τέλεγραφ», συνεχίζοντας το «γαϊτανάκι» των
αποκαλύψεων, «αμαύρωσε» το γόητρο του πρώην προέδρου της ΦΙΦΑ Ζοάο Χαβελάνζε,
υποστηρίζοντας πως ο Βραζιλιάνος παράγοντας είχε δεχτεί «ιδιαίτερες
περιποιήσεις» πάνω σε πλοίο, ακριβά δώρα και επισκέψεις σε οίκους ανοχής από
την Επιτροπή Διεκδίκησης «Άμστερνταμ 1992».

Στη Σουηδία έγινε γνωστό πως το μέλος της ΔΟΕ από το Κονγκό, Ζαν Κλοντ Γκανγκά
(γνωστός από τις δραστηριότητές του στο Σολτ Λέικ), είχε ζητήσει από την
Επιτροπή Διεκδίκησης του Όστερσουντ να κατασκευαστεί ένα γήπεδο χάντμπολ στην
πατρίδα του, σε αντάλλαγμα της ψήφου του.

ΤΟ ΣΙΔΝΕΪ

Μεγαλώνει επικίνδυνα ο κύκλος που περικλείει το σκάνδαλο δωροδοκίας των μελών
της Διεθνούς Ολυμπιακής Επιτροπής.

Ο πρόεδρος της Ολυμπιακής Επιτροπής της Αυστραλίας και ηγέτης της προσπάθειας
να αναλάβει τους Αγώνες του 2000 το Σίδνεϊ, Τζον Κόουτς, αποκάλυψε στην
εφημερίδα «Σίδνεϊ Μόρνινγκ Χέραλντ» πως τη νύχτα πριν η αυστραλιανή πόλη
νικήσει το Πεκίνο στην ψηφοφορία της ΔΟΕ (22 Σεπτεμβρίου 1993) προσφέρθηκαν
στους Αφρικανούς Μουκόρα (Κένυα) και Νιανγκουέσο (Ουγκάντα) 35.000 δολάρια.

Το Σίδνεϊ επικράτησε του Πεκίνου με... μόλις δύο ψήφους διαφορά (45 έναντι
43). <REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16347O051</ED>
<ID>
ID:17763

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Είναι 28 χρόνων και αγωνίζεται στη μεσαία γραμμή
</H5><H2>Δοκιμάζει Βραζιλιάνο
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Βαζέχα, Κόλα, Τσαλουχίδης θα τεθούν αντιμέτωποι αύριο στον αγώνα Βέροιας - ΠΑΟ

ΑΛΕΣΑΝΤΡΟ Βιέιρα Ντος Σάντος, 28 ετών, λέγεται ο ξένος παίκτης τον οποίο έφερε
ο Παναθηναϊκός και δοκιμάζεται από χθες στην Παιανία. Ο Ντος Σάντος είναι
Βραζιλιάνος, αλλά η ΠΑΕ ­ ως είθισται σ' αυτές τις περιπτώσεις ­ δεν δίνει
περισσότερα στοιχεία. Ο παίκτης αγωνίζεται στη μεσαία γραμμή και θα παραμείνει
στην Αθήνα αρκετές ημέρες.

Χθες, ο Ντος Σάντος, μαζί με τον μάνατζέρ του, συναντήθηκε και μίλησε με τον
πρόεδρο κ. Γ. Βαρδινογιάννη, αλλά ακόμη δεν αποφασίστηκε αν θα αποκτηθεί ή
όχι. Ο Βασίλης Δανιήλ, την προσεχή εβδομάδα, θα προγραμματίσει φιλικό παιχνίδι
για να δει τον παίκτη.

Στο μεταξύ, ο Παναθηναϊκός παίζει αύριο στη Βέροια με την ομώνυμη ομάδα. Οι
«πράσινοι» δεν θα έχουν στη διάθεσή τους τον τιμωρημένο Μίκλαντ. Επανέρχεται ο
Μιλόγιεβιτς, ενώ θέση στην ενδεκάδα διεκδικούν οι Κόλα-Καραγκούνης. Πιθανή σύνθεση:

Νικοπολίδης, Λαγωνικάκης, Φύσσας, Μιλόγιεβιτς, Αλεξόπουλος, Μπασινάς,
Κωνσταντινίδης, Ασάνοβιτς, Βαζέχα, Λυμπερόπουλος, Κόλα (ή Σιμπνιέφσκι).

Δήλωσε ο Δανιήλ για το ματς: «Το παιχνίδι είναι δύσκολο, διότι η Βέροια
"καίγεται" για βαθμούς. Στόχος μας είναι η νίκη και πιστεύω ότι θα τα
καταφέρουμε, αφού η ομάδα μου βρίσκεται σε καλή κατάσταση».

*** Καμπάνα της ΟΥΕΦΑ στον ΠΑΟ! Η πειθαρχική επιτροπή της ευρωπαϊκής
ποδοσφαιρικής ομοσπονδίας τιμώρησε τους «πράσινους» με 10.000.000 δραχμές
πρόστιμο για τα βεγγαλικά που έπεσαν στο ματς με τη Λανς. Επίσης ο ΠΑΟ
τιμωρήθηκε με πρόστιμο 4.000.000 δραχμών (επίσης για ρήψη βεγγαλικών) στον
αγώνα με την Άρσεναλ.

*** Ιδιαίτερη συνομιλία είχαν χθες Δανιήλ και Αλεξούδης. Το περιεχόμενο δεν
έγινε γνωστό, αλλά ο παίκτης αποκλείστηκε από την αποστολή του αγώνα με τη
Βέροια. Τον Αλεξούδη ζητεί επιμόνως ο ΟΦΗ.

*** «Ψήφο εμπιστοσύνης» στον πρόεδρο της ΠΑΕ δίνει η ΠΑΛΕΦΙΠ Ν. Υόρκης με
χθεσινή της ανακοίνωση. Οι ομογενείς από την Αμερική ζητούν από τους οπαδούς
του ΠΑΟ στην Ελλάδα να συμπαρασταθούν στην ομάδα και να έχουν εμπιστοσύνη στις
επιλογές του κ. Βαρδινογιάννη.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16347O052</ED>
<ID>
ID:17814

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O05&aa=2</URL></REF>


Article

<CATEGORY>vin10</CATEGORY>

 <H5>ΔΟΕ: Να ισχύσει ο φάκελος υποψηφιότητας της Αθήνας
</H5><H2>Απορρίπτουν Ασπρόπυργο και Δραπετσώνα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΜΕ ΕΥΣΧΗΜΟ, πλην όμως, σαφή τρόπο, τα μέλη της τριμελούς ομάδας εργασίας της
Συντονιστικής Επιτροπής της ΔΟΕ απέρριψαν τις προτάσεις της Οργανωτικής
Επιτροπής των Ολυμπιακών Αγώνων του 2004, για χωροθετήσεις έργων στις περιοχές
του Ασπροπύργου και της Δραπετσώνας.

Η αντιπροσωπεία αποτελείτο από τους Ζιλμέρ Φελί, Λουτσιάνο Μπάρα και Χάιν
Φερμπρούγκεν. Τα μέλη της ομάδας επισκέφθηκαν το Μαρκόπουλο (όπου προτείνεται
να επαναχωροθετηθούν ο Ιππόδρομος και το Ιππικό Κέντρο) και τον Ασπρόπυργο (η
πρόταση περιλαμβάνει να γίνουν εκεί μεταξύ άλλων το μπέιζ μπολ, το σοφτ μπολ
και η τοξοβολία). 
Στη συνέχεια είχαν συζήτηση με εκπροσώπους του «Αθήνα 2004» και της ΓΓΑ.

Οι εκπρόσωποι της ΔΟΕ υποστήριξαν ότι πρέπει να τηρηθούν όσα είχαν αναφερθεί
στον φάκελο υποψηφιότητας, επισημαίνοντας πως η διασπορά αθλημάτων σε πολλές
περιοχές παρουσιάζει προβλήματα στα θέματα μετακίνησης, ασφάλειας αλλά και
παρουσίας φιλάθλων.

Για την περιοχή του Μαρκόπουλου, η συζήτηση περιστράφηκε για το αν και κατά
πόσο είναι δυνατόν να υπάρξει η έγκαιρη μετεγκατάσταση του Ιπποδρόμου στη
συγκεκριμένη περιοχή, ώστε να αρχίσουν τα έργα που προβλέπονται στο Φάληρο.

Κατά τη σύσκεψη οριστικοποιήθηκε πως τον επόμενο μήνα θα αποσαφηνισθεί ο όγκος
και το είδος των εγκαταστάσεων του σημερινού Ιπποδρόμου και του Φαληρικού
Όρμου, ενώ εξετάσθηκαν τα σχέδια που προβλέπουν εναλλακτικές τοποθετήσεις σε
άλλες θέσεις. Πάντως, μέσα στον Μάιο, η Οργανωτική Επιτροπή δεσμεύθηκε (εκ
νέου) να έχει οριστικοποιήσει τους τόπους τέλεσης των διαφόρων αθλημάτων.

*** Σε ό,τι αφορά το κέντρο κωπηλασίας στον Σχινιά, πληροφορίες αναφέρουν ότι
θα μεταφερθεί κατά μερικά χιλιόμετρα, στην ίδια περιοχή, ώστε το έργο να μην
επηρεάζει τον υδροβιότοπο που υπάρχει στην περιοχή.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16347O053</ED>
<ID>
ID:17854

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O05&aa=3</URL></REF>


Article

<CATEGORY>vin10</CATEGORY>

 <H5>ΤΟ 24ΩΡΟ
</H5><H5>Σε ρυθμούς πρωταθλήτριας
</H5><H5>ΟΙ ΠΡΟΠΟΝΗΤΕΣ
</H5><H5>Ο Οδυσσέας με βοήθησε περισσότερο απ' όλους
</H5><H5>ΛΑΘΟΣ
</H5><H5>Θα φθαρεί ο Αρχιεπίσκοπος
</H5><H2></H2><H2>Νίκη Μπακογιάννη: Όχι πια άλλη μιζέρια
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

<H3>* Πρέπει να βρεθούν τρόποι επίλυσης των προβλημάτων που μας υποβαθμίζουν ως χώρα
</H3><H3>
</H3>Το άλμα (2.03) της Ατλάντα που «έγραψε ιστορία» και ανέβασε τη Νίκη στους
αιθέρες της δημοσιότητας

ΑΝ ΥΠΗΡΧΕ τίτλος για τον πιο... αντιστάρ Έλληνα ολυμπιονίκη, πολύ δύσκολα θα
τον έχανε η Νίκη Μπακογιάννη, όσο και αν μερικές φορές οι αντιδράσεις της την
κάνουν να δείχνει πιο βεντέτα απ' όλους!

Η Νίκη αποφεύγει τις συνεντεύξεις και τις δημόσιες εμφανίσεις, απαντώντας
στερεότυπα σε όσους της ζητούν να μιλήσει ή να εμφανισθεί σε κάποια εκδήλωση
«μα, τι άλλο να πω, τα έχω πει όλα, αφήστε να μιλήσω στην επόμενη επιτυχία».

Είναι μάλλον ευτυχής συγκυρία η καταφατική απάντηση στην πρόσκληση της
«ΟΜΑΔΑΣ» σε εποχή που δεν έχει να παρουσιάσει κάποια πρόσφατη επιτυχία ή νέους
μεγάλους στόχους.

Όταν αποφασίσει όμως να μιλήσει η Νίκη Μπακογιάννη απαντά στις ερωτήσεις με
ειλικρίνεια, χωρίς να προσπαθεί να μη δυσαρεστήσει κάποιους ή να είναι αρεστή
στο μεγάλο κοινό.

Αμφισβητεί τον ρόλο της ως «ειδώλου», υποστηρίζει ότι δεν φοβάται πια την
αποτυχία, αποκαλύπτει ότι τελευταία νιώθει πιο κοντά στον γάμο και την
οικογενειακή ζωή, μιλάει χωρίς να κρύβει τα συναισθήματά της για πρόσωπα της
επικαιρότητας και για προπονητές ή πρώην προπονητές της, εκφράζει ανησυχία για
το πού πάει η Ελλάδα με τις συνεχόμενες λαϊκές κινητοποιήσεις που, όπως
πιστεύει, «ενισχύουν τη γενική εικόνα μιζέριας και ουσιαστικά δεν προάγουν την
οικονομία και τη Δημοκρατία», προβληματίζεται με την «εικόνα» που έχει
δημιουργήσει ο Αρχιεπίσκοπος Χριστόδουλος.

Σχετικά με την επίδραση στη ζωή της τής ιστορικής επιτυχίας του ασημένιου
μεταλλίου στο άλμα εις ύψος στην Ολυμπιάδα '96 της Ατλάντα, η Νίκη Μπακογιάννη
κάθε άλλο παρά έχει μείνει «κολλημένη» στη μαγική βραδιά του Σαββάτου 3
Αυγούστου (πρωινές ώρες της Κυριακής 4 Αυγούστου για χιλιάδες Έλληνες που
ξενύχτησαν στις τηλεοράσεις και δάκρυσαν από εθνική υπερηφάνεια):

Στο βάθρο των Ολυμπιακών Αγώνων η «ασημένια» Νίκη μαζί με την 1η Βουλγάρα
Κονσταντίνοβα και την 3η Ουκρανή Μπαμπάκοβα

«Κάποιες φορές που θυμάμαι εκείνο το βράδυ δεν το κάνω για να νιώσω συγκίνηση
ή ναρκισσισμό. Απλά προσπαθώ να θυμηθώ τη φοβερή κατάσταση στην οποία είχα
βρεθεί σωματικά και ψυχολογικά και η οποία με είχε κάνει να νιώσω στη διάρκεια
του αγώνα ότι θα έδινα τον καλύτερο εαυτό μου. Αυτό προσπαθώ να ξαναπετύχω σε
κάποιον αγώνα, χωρίς να με ενδιαφέρει πόσο ψηλά μπορεί να πηδήσω ή τι μετάλλιο
θα κατακτήσω.

Ασφαλώς το ολυμπιακό μετάλλιο άλλαξε κάποια πράγματα στη ζωή μου, αφού για
όλους σχεδόν τους Έλληνες είναι ένα ξεχωριστό γεγονός και θέλουν να βλέπουν
στους ολυμπιονίκες υπερφυσικά πρόσωπα. Εγώ όμως δεν νιώθω έτσι. Προσωπικά
πιστεύω ότι δεν άλλαξα σε τίποτα. Δεν μου αρέσει να θεωρούμαι κάτι ξεχωριστό,
ανήκοντας ας πούμε στον Σύλλογο Ελλήνων Ολυμπιονικών. Θέλω να ανήκω παντού,
στο σύνολο».

Μοιραία έρχεται η συζήτηση στο θέμα που προέκυψε από το «πραξικόπημα» εις
βάρος της και την αποπομπή της από την προεδρία του Συλλόγου Ελλήνων Ολυμπιονικών.

Πρωτόγνωρες δόξες και τιμές για τη Νίκη Μπακογιάννη, στο Στάδιο με στεφάνι από
κλαδί ελιάς

Δεν κρύβει την πικρία της, αν και αποφεύγει να μπει στην ουσία: «Με έχει
στενοχωρήσει αφάνταστα έτσι όπως εξελίχθηκαν τα πράγματα. Δεν με νοιάζει που
έχασα την προεδρία και θέλω να διαβεβαιώσω όλους τους συναδέλφους ολυμπιονίκες
ότι η αληθινή Νίκη δεν είναι αυτή που φαντάζονται ύστερα από τους
διαπληκτισμούς. Ό, τι έκανα το έκανα για την καλή εικόνα του συλλόγου».

Όσον αφορά το πώς ζει σήμερα και τα σχέδια που κάνει η Νίκη Μπακογιάννη για το
μέλλον εντός και εκτός σταδίων, μιλούν από μόνα τους για το πόσο «περσόνα
σπορτίβα» είναι, αλλά και πόσο προσγειωμένη και ολιγαρκής:

«Περνώ τις περισσότερες ώρες μου εδώ στο ΟΑΚΑ με προπόνηση, μασάζ, ξεκούραση,
διάβασμα, δουλειές του σπιτιού και φεύγω μόνο κάποια Σαββατοκύριακα για
εκδρομές. Στον αθλητισμό θέλω να ξαναβρεθώ στην κατάσταση της Ατλάντα, αλλά
χωρίς να σκέπτομαι μετάλλια. Στη ζωή μπορώ να πω ότι είμαι πιο κοντά από ποτέ
στον γάμο και την οικογένεια, αφού αγαπώ πολύ τα παιδιά. Μου αρέσει, όταν
αποφασίσω να σταματήσω τον αθλητισμό, να γίνω προπονήτρια ή δημοσιογράφος».

Η Νίκη στην Αεροπορία με στολή ανθυποσμηναγού

Όσα συμβαίνουν σήμερα στην Ελλάδα δεν αφήνουν αδιάφορη τη Λαμιώτισσα
πρωταθλήτρια, η οποία δεν διστάζει να εκθέσει τη δική της άποψη:

«Βλέποντας από την τηλεόραση αλλά και ζώντας τα γεγονότα που συμβαίνουν
καθημερινά στην Ελλάδα αποδιοργανώνεσαι, αποσυντονίζεσαι. Ας πούμε από το θέμα
της Παιδείας δημιουργείται σύγχυση, βγαίνει αρνητική εικόνα για την κυβέρνηση
αλλά και τη νεολαία. Είναι κακό για τη χώρα. Προσωπικά δεν ξέρω πώς θα
αντιδρούσα αν έπρεπε οπωσδήποτε να πάω κάπου και μου έκλειναν τον δρόμο. Το
κράτος πρέπει να καταλάβει ότι δεν μπορεί να εξοργίζει τη νεολαία. Από την
άλλη πρέπει να βρεθούν διαφορετικοί τρόποι επίλυσης των προβλημάτων και όχι
αυτοί που δημιουργούν νέα προβλήματα και μας υποβαθμίζουν ως χώρα».

Η Νίκη σε μία από τις πρώτες διεθνείς εμφανίσεις της

ΤΟ ΟΤΙ η ζωή της Νίκης Μπακογιάννη παραμένει πάνω απ' όλα η ζωή μια
αθλήτριας με στόχο υψηλές επιδόσεις (έστω όχι απαραίτητα και διακρίσεις)
φαίνεται από τον καθημερινό της ρυθμό, όπως τον περιγράφει η ίδια:

«Μένω στους ξενώνες του ΟΑΚΑ. Ξυπνώ κάθε μέρα γύρω στις 8.30 με 9.00.
Περίπου από τις 11.00 έως τη 1.00 κάνω την πρωινή προπόνηση στο κλειστό του
ΟΑΚΑ. Το δίωρο περιλαμβάνει ασκήσεις για φυσική κατάσταση και μασάζ. Το
μεσημέρι τρώω πολύ ελαφρά, ένα σάντουιτς, κάνω μπάνιο και ξεκουράζομαι.

Το βράδυ, 6.00 με 8.30 ή 5.00 με 7.30, ξανά προπόνηση και επιπλέον μασάζ,
αποθεραπεία, σάουνα. Γύρω στις 9.00 γυρίζω στο σπίτι και διαβάζω πριν κοιμηθώ.

Καμιά φορά βγαίνω για φαγητό. Σε μπαρ δεν πάω τελευταία. Μου αρέσει ο
κινηματογράφος, αλλά πηγαίνω σπάνια, αφού είμαι συνήθως κουρασμένη και προτιμώ
το βίντεο. Τα Σαββατοκύριακα είναι για μένα μια ευκαιρία για να φεύγω από την
Αθήνα και κάποιες φορές πηγαίνω για σκι».

ΟΣΟΝ αφορά στους προπονητές που πέρασαν από την αθλητική ζωή της Νίκης
Μπακογιάννη, η πρωταθλήτρια στέκεται κυρίως στους Οδυσσέα Παπατώλη, Γιάννη
Κουτσογιαννόπουλο και Νέστορα Κολοβό.

Για τον εθνικό προπονητή στίβου και σήμερα συμπροπονητή της (μαζί με τον
Νέστορα Κολοβό) Οδυσσέα Παπατώλη λέει: «Ο Οδυσσέας μπορώ να πω ότι ήταν
εκείνος που με βοήθησε περισσότερο απ' όλους. Ήταν εκείνος που με έμαθε να
πηδώ σωστά άλμα εις ύψος».

Η Νίκη Μπακογιάννη δεν διστάζει να μιλήσει ανοικτά για τους λόγους που την
ανάγκασαν να βάλει τέλος στη συνεργασία με τον Γιάννη Κουτσογιαννόπουλο, τον
προπονητή που την οδήγησε στο ασημένιο Ολυμπιακό μετάλλιο:

«Ασφαλώς με βοήθησε αρκετά στην πορεία προς τους Ολυμπιακούς Αγώνες του 1996.
Όμως μετά την επιτυχία φάνηκε να πήραν τα μυαλά του αέρα. Είχα σκεφτεί να
διακόψω τη συνεργασία μου μαζί του και λίγο μετά την Ατλάντα, αλλά αποφάσισα
να του δώσω άλλη μία ευκαιρία για το Παγκόσμιο της Αθήνας».

Για τον σημερινό βασικό προπονητή της Νέστορα Κολοβό η Μπακογιάννη έχει να πει
καλά λόγια, αλλά και να εκφράσει εύλογες απορίες για τη στάση του ΣΕΓΑΣ
απέναντί του και κατά προέκταση προς την ίδια: «Είναι σπουδαίος προπονητής και
το βασικό του προσόν είναι ότι έχει μάτι, όπως λέμε, για την κατάσταση του
αθλητή. Τον "διαβάζει" και ξέρει τι χρειάζεται κάθε στιγμή. Προσωπικά πιστεύω
ότι είναι αδικαιολόγητο το ότι ο ΣΕΓΑΣ τον αγνόησε και δεν τον έκανε
ομοσπονδιακό προπονητή. Αυτό είναι σίγουρα, κάτι που δείχνει ότι δεν
ενδιαφέρονται και τόσο και για τη δική μου πορεία και αυτό με ενοχλεί, αλλά
δεν θέλω να φτάσω στο σημείο να αντιδρώ με διαμαρτυρίες».

Πρώτη γεύση από τη θριαμβευτική επιστροφή στην Ελλάδα για τη μοναδική Ελληνίδα
εστεμμένη της Ατλάντα

ΑΠΟ τα πρόσωπα που βρίσκονται στην επικαιρότητα τον τελευταίο καιρό στην
Ελλάδα είναι ο Αρχιεπίσκοπος Αθηνών και πάσης Ελλάδος Χριστόδουλος. Η Νίκη
Μπακογιάννη έχει τη δική της ενδιαφέρουσα οπτική γωνία όσον αφορά το «νέο
στυλ» του Προκαθημένου της Εκκλησίας:

«Το θετικό με τον νέο Αρχιεπίσκοπο είναι ότι βγάζει μια αμεσότητα. Όμως
υπάρχει ένα μπέρδεμα όσον αφορά τον πατροπαράδοτο τρόπο της προσέγγισης
Εκκλησίας και πολίτη και τον σύγχρονο τρόπο. Πολύ φοβάμαι ότι είναι ιδιαίτερα
επικίνδυνο να έχει αμεσότητα με το σύγχρονο μέσο μαζικής επικοινωνίας, την
τηλεόραση. Είναι αποδεδειγμένο από την πρακτική ότι οι συχνές εμφανίσεις
φθείρουν τα πρόσωπα και από αυτό δεν μπορεί να ξεφύγει ούτε ο Αρχιεπίσκοπος.
Ίσως το ιδανικό θα ήταν να επιδιώκει συχνές επαφές με τον λαό, αλλά λιγότερες
τηλεοπτικές παρουσίες». Η ίδια η Νίκη δεν θέλει να μιλήσει για το αν είναι ή
όχι θρήσκα, μας επιβεβαίωσε όμως ότι ενδιαφέρθηκε να βρεθούν χρήματα για την
αποπεράτωση ναού στο χωριό από το οποίο κατάγεται, το Βούζι Δομοκού.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16347O061</ED>
<ID>
ID:17764

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O06&aa=1</URL></REF>


Article

<CATEGORY>vin10</CATEGORY>

 <H5>ΚΟΧ: ΕΧΟΥΜΕ ΔΩΔΕΚΑ ΙΣΑΞΙΟΥΣ ΠΑΙΚΤΕΣ
</H5><H2>Αέρας σιγουριάς
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Νίκος Μπουντούρης: Είχαμε κίνητρο τις 13 σερί νίκες 
Ο ΘΡΙΑΜΒΟΣ της Βιτόρια λόγω απουσιών (Ράτζα, Τζεντίλε, Μπερκ, Μάγλου και
σύμφωνα με τον Σούμποτιτς και Χριστοδούλου), ήταν για τον Παναθηναϊκό επίδειξη
δύναμης και ισχυρή τόνωση ηθικού μαζί για τα δύσκολα ματς που έπονται.

Έπρεπε να βλέπατε τα πρόσωπα των «πρασίνων» κατά την επιστροφή τους από την
Ισπανία, τη λάμψη στα μάτια τους, αλλά και την ατάκα του Λευτέρη Σούμποτιτς
όταν άστραψαν μπροστά του τα φώτα από τις τηλεοπτικές κάμερες: «Τι περιμένατε,
να χάσουμε;».

Είναι φανερό ότι στον Παναθηναϊκό πνέει αέρας σιγουριάς για τις δυνατότητες
της ομάδας και αυτό ήταν το μεγαλύτερο κέρδος από τη νίκη επί της Ταουγκρές,
καθότι ο αγώνας δεν είχε βαθμολογική σημασία για τους «πράσινους». Στο ΟΑΚΑ
χθες, Ράτζα και Τζεντίλε που πήγαν για ελαφρά προπόνηση με σουτ (οι υπόλοιποι
είχαν ρεπό) συνεχάρησαν τον Σούμποτιτς, τον οποίο «πείραζαν» για τη νίκη της
ομάδας παρά την απουσία τους.

«Αποδείξαμε πως διαθέτουμε πολύ καλή ομάδα και ότι μπορούμε να νικήσουμε ακόμη
και χωρίς τον Ράτζα. Έχουμε 12 ισάξιους παίκτες. Η νίκη θα μας βοηθήσει πολύ
στην ψυχολογία» είπε ο Μίχαελ Κοχ, πιστοποιώντας τα περί ψυχολογικής τόνωσης,
ενώ ο Μπουντούρης τόνισε: 
«Ήταν κίνητρο για εμάς το 13-0 ως σερί νικών. Θέλαμε πολύ να νικήσουμε και
εκεί, παρότι πήγαμε με πολλές απουσίες. Μπήκαμε για να νικήσουμε και το
πετύχαμε. Από εμάς εξαρτάται...».

Δεν αρκούν αυτά; Διαβάστε Ντέγιαν Μποντίρογκα: «Δεν πίστεψα ποτέ ότι θα
χάναμε. Ούτε όταν βρεθήκαμε 12 πόντους πίσω. Πάντα παίζω για να κερδίζω. 
Πιστεύω ότι αυτό ισχύει για όλους μας. Αποδείξαμε ότι όλα εξαρτώνται από εμάς.
Ήταν μία σημαντική νίκη για το γόητρο και την αυτοπεποίθησή μας».

*** Αμφίβολη είναι η συμμετοχή του Φραγκίσκου Αλβέρτη στο σημερινό παιχνίδι με
τον Παπάγου στο ΟΑΚΑ. Ο διεθνής φόργουορντ χτύπησε κατά τη διάρκεια του αγώνα
και αφού του προσφέρθηκαν οι πρώτες βοήθειες, συνέχισε να αγωνίζεται. Ωστόσο
το πόδι του τον ενοχλούσε και μάλλον ο Σούμποτιτς θα τον προφυλάξει. 
Αντίθετα αναμένεται να επιστρέψει ο Ράτζα. Αξίζει να σημειωθεί ότι ο
Παναθηναϊκός δεν έκανε χρήση του δικαιώματός του να αντιμετωπίσει αύριο τον
Παπάγου προκειμένου να ξεκουραστεί, καθώς επέστρεψε χθες από την Ισπανία. 
Ο Σούμποτιτς ζήτησε το ματς να γίνει σήμερα, θέλοντας να κερδίσει μία ημέρα
για το ντέρμπι με τον ΠΑΟΚ.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16347O091</ED>
<ID>
ID:17765

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O09&aa=1</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: Εκπληκτική άμυνα έπαιξε ο Τόμιτς
</H5><H2>«Έφεραν γούρι τα καινούργια παπούτσια»
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Μίλαν Τόμιτς

«ΠΩΣ ΤΟ έβαλα, μα μήπως ξέρω κι εγώ;», αναρωτήθηκε ο Μίλαν Τόμιτς στο
αεροδρόμιο κατά την επιστροφή του Ολυμπιακού για το απίθανο τρίποντο που
σημείωσε στη Μπολόνια επί της Τιμσύστεμ στην εκπνοή του αγώνα. Όμως νωρίτερα
είχε αποκαλύψει το μυστικό του που ήταν τα καινούργια του παπούτσια.

«Ένιωθα πολύ άνετα και ουσιαστικά αυτό ήταν το μυστικό της επιτυχίας μου, αφού
μου έφεραν γούρι», είπε γελώντας ο Τόμιτς που αγόρασε το νέο του ζευγάρι
παπούτσια στην Μπολόνια (αν το ήξερε ο καταστηματάρχης ίσως και να μην του τα
πουλούσε, εκτός και αν ήταν οπαδός της Κίντερ, που είναι η αιώνια αντίπαλος
της Τιμσύστεμ).

Ο Τόμιτς παρασύρθηκε από τον Αρσέν Άντε Μενσά, ο οποίος αναγκάστηκε να
αγοράσει παπούτσια στην Ιταλία, αφού η τσάντα του από λάθος έμεινε στο
αεροδρόμιο της Αθήνας και δεν είχε παπούτσια να αγωνιστεί. 
Ο Μίλαν είδε το νέο ζευγάρι, του άρεσε πάρα πολύ και πήγε και πήρε ακριβώς το
ίδιο, το οποίο το εγκαινίασε στον αγώνα και αποδείχθηκε ιδιαίτερα γούρικο..

Πάντως ο Ντούσαν Ίβκοβιτς στάθηκε και σε άλλη μία προσφορά του Μίλαν Τόμιτς
στο συγκεκριμένο παιχνίδι, χαρακτηρίζοντάς την πιο σημαντική και από το
τρίποντο: «Ο Μίλαν έπαιξε εκπληκτική άμυνα στον Κάρλτον Μάγιερς και αυτό ήταν
ίσως πιο σημαντικό ακόμα και από το νικητήριο σουτ που πέτυχε» τόνισε ο
«Ντούντα» θέλοντας έτσι να τονίσει τη συνολικότερη απόδοση του παίκτη του.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16347O092</ED>
<ID>
ID:17815

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O09&aa=2</URL></REF>


Article

<CATEGORY>vin10</CATEGORY>

 <H5>ΕΟΚ
</H5><H5></H5><H2>Ζητεί στοιχεία για Τσακαλίδη
</H2>
Η ΕΟΚ έστειλε χθες φαξ στη ρωσική ομοσπονδία, με το οποίο ζητεί στοιχεία
για τον Ιάκωβο Τσακαλίδη. Η ενέργεια αυτή της ελληνικής ομοσπονδίας έγινε μετά
το προχθεσινό δημοσίευμα Ρώσου δημοσιογράφου στο Ίντερνετ, στο οποίο ο
τελευταίος αναφερόταν σε όλους τους παίκτες που έχουν αποκτήσει ελληνική
υπηκοότητα και ιδιαίτερα στον Τσακαλίδη, για τον οποίο σημείωσε ότι: καταρχάς
λέγεται Λέτκοβ, είναι δύο χρόνια μεγαλύτερος και έχει δελτίο σε ομάδα. Η ΕΟΚ
λοιπόν, αφού έστειλε αντίγραφο του διαβατηρίου του παίκτη, ζήτησε από τη
ρωσική ομοσπονδία αντίγραφο του δελτίου. «Αν ισχύουν όλα αυτά, τότε σίγουρα το
θέμα είναι σοβαρό και θα πράξουμε αναλόγως», είπε ο πρόεδρος της ΕΟΚ Γιώργος
Βασιλακόπουλος. «Εμείς δεν έχουμε στα στοιχεία μας δελτίο του Τσακαλίδη,
αντίθετα με τον Ζεβροσένκο ο οποίος και δελτίο είχε και κάποτε είχε
συμπεριληφθεί στην προεθνική εφήβων της χώρας του». Ο κ. Βασιλακόπουλος
υποστήριξε επίσης ότι ποτέ δεν έφτασε στην ΕΟΚ φαξ από τη Ρωσία με σχετική
ερώτηση για τον Τσακαλίδη.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16347O093</ED>
<ID>
ID:17855

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O09&aa=3</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H5></H5><H5></H5><H2>Προτάθηκαν Χόρβατ και Γκίριτσεκ
</H2>
ΑΛΛΟΙ δύο Ευρωπαίοι παίκτες προτάθηκαν χθες στην ΑΕΚ και η περίπτωσή τους
εξετάζεται από τον Κώστα Πολίτη. Πρόκειται για τον Ράιμον Χόρβατ, που
αγωνίστηκε φέτος στη Χάποελ Τελ Αβίβ, αλλά το συμβόλαιό του λύθηκε, επειδή η
ομάδα του Ισραήλ δεν είχε χρήματα να τον πληρώσει, και τον Γκόρνταν Γκίριτσεκ,
που ανήκει στην Τσιμπόνα Ζάγκρεμπ. Η περίπτωση του Σλοβένου (πρώτου) θεωρείται
πιο εύκολη και προσιτή, αφού ο 27χρονος παίκτης (2μ02) δεν ανήκει στο δυναμικό
ομάδας, συνεπώς μειώνονται αρκετά τα χρήματα για τη δαπάνη της απόκτησής του.
Αντίθετα, ο 21χρονος Κροάτης φόργουορντ (1μ98) που θεωρείται μεγάλο ταλέντο
επιθυμεί να πάρει μεταγραφή στην ΑΕΚ, όμως θα πρέπει να δώσει το «ΟΚ» η
Τσιμπόνα, με τα κατάλληλα ανταλλάγματα φυσικά.

Στο μεταξύ, αμφίβολη παραμένει η συμμετοχή του τραυματία Μπάνε Πρέλεβιτς
στον αποψινό αγώνα με τον Πανιώνιο στη Νέα Σμύρνη. 
*Στο προσκήνιο επανήλθε το θέμα του Κρις Μόρις. Ο Αμερικανός σύμφωνα με
έγκυρες πληροφορίες σκέφτεται σοβαρά να συνεχίσει την καριέρα του στην ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16347O094</ED>
<ID>
ID:17875

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O09&aa=4</URL></REF>


Article

<CATEGORY>vin10</CATEGORY>

 <H5>ΤΑΡΠΛΕΪ
</H5><H5></H5><H2>«Με τον Άρη θα βάζω 30 πόντους»
</H2>
* ΘΕΣΣΑΛΟΝΙΚΗ

«Ο ΑΡΗΣ και ο ατζέντης μου συζητούν για τις λεπτομέρειες του συμβολαίου»
δήλωσε χθες ο Ρόι Τάρπλεϊ δίνοντας την εξέλιξη που παρουσίασαν οι
διαπραγματεύσεις μεταξύ των «κιτρίνων» και των εκπροσώπων του. Ο Τάρπλεϊ
παίζει σήμερα το τελευταίο, εκτός απροόπτου, παιχνίδι του με την Α.Ε. Λεμεσού,
παρουσία απεσταλμένου των κυπελλούχων Ελλάδας και αναμένεται στη Θεσσαλονίκη
το πρώτο διήμερο της επόμενης εβδομάδας.

«Μου άρεσε πάρα πολύ που ήμουν παίκτης του Σβι Σερφ. Ήταν από τους
καλύτερους προπονητές που συνεργάστηκα» συμπλήρωσε ο Αμερικανός διάδοχος του
Μιχαήλ Μιχαήλοφ στο ελληνικό πρωτάθλημα και έδωσε πολλές πιθανότητες στον Άρη
να κατακτήσει το κύπελλο Σαπόρτα, μολονότι ο ίδιος δεν έχει δικαίωμα
συμμετοχής σ' αυτή τη διοργάνωση. Ο Τάρπλεϊ υποστήριξε ακόμη ότι «με τον Άρη
μπορώ να βάζω τριάντα πόντους και να παίρνω πολλά ριμπάουντ, όπως κάνω στο
κυπριακό πρωτάθλημα».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16347O095</ED>
<ID>
ID:17884

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O09&aa=5</URL></REF>


Article

<CATEGORY>vin10</CATEGORY>

 <H5>ΘΕΣΣΑΛΟΝΙΚΗ: ΣΕ ΝΕΟ ΡΟΛΟ </H5><H2>Πρόσωπο ο Σερφ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

Η ΓΟΗΤΕΙΑ του κλασικού ντέρμπι της Θεσσαλονίκης είναι δεδομένη. Η αυριανή (7
μ.μ., Κορομηλάς - Μουζάκης) μάχη Άρη - ΠΑΟΚ, όμως, διανθίζεται από το πολύ
μεγάλο βαθμολογικό ενδιαφέρον και την παρουσία του Σβι Σερφ που αποτελεί το
πρόσωπο του αγώνα, τουλάχιστον πριν από την έναρξή του.

Στο ντέρμπι του πρώτου γύρου ο Ισραηλινός ήταν με το στρατόπεδο του ΠΑΟΚ και
νικητής του ντέρμπι. Αύριο θα είναι στον πάγκο των «κιτρίνων», γνωρίζοντας την
ειδική σημασία της επιστροφής του στη Θεσσαλονίκη.

«Ξέρω ότι η παρουσία μου ρίχνει περισσότερο λάδι στη φωτιά σε ένα μεγάλο
παιχνίδι με οποιαδήποτε σύνθεση και σε όποια κατάσταση είναι οι δύο ομάδες.
Γι' αυτό κι εγώ θα προσέξω τα λόγια μου», ήταν η θέση που πήρε η Σερφ για την
παρουσία του στο επερχόμενο ντέρμπι και τήρησε την υπόσχεσή του. Απέφυγε τα
μεγάλα λόγια για τους τέως εργοδότες του κι ασχολήθηκε κυρίως με την επιλογή
του δεύτερου ξένου των «κιτρίνων» στο πρωτάθλημα.

«Θέλουμε να πάρουμε ρεβάνς για την ήττα στον πρώτο γύρο», είπε ο Μιχαήλ
Μιχαήλοφ. «Το πιο καθοριστικό σημείο του αγώνα θα είναι η παρουσία των οπαδών
μας», συνέχισε ο Ρώσος για την κυριαρχία που θα έχουν οι οπαδοί της ομάδας του
αύριο στο Αλεξάνδρειο.

Για δεύτερη φορά στην ιστορία παρόντες στις εξέδρες θα είναι μόνο οπαδοί των
γηπεδούχων. Χωρίς το χρώμα της αντιπαράθεσης, λοιπόν, στις εξέδρες, αλλά και
με λιγότερους κινδύνους να ανάψουν ανεπιθύμητες φωτιές.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16347O101</ED>
<ID>
ID:17757

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O10&aa=1</URL></REF>


Article

<CATEGORY>vin10</CATEGORY>

 <H5>Α1: Την Τετάρτη η 19η αγωνιστική
</H5><H2>Κρίσιμα ματς το διήμερο
</H2>
Με... ταχύτατους ρυθμούς συνεχίζεται το πρωτάθλημα της Α1. Οι ομάδες
αγωνίζονται σήμερα και αύριο στη 18η αγωνιστική, έχοντας αρκετές απ' αυτές το
μυαλό και στη 19η που θα διεξαχθεί την Τετάρτη. Αφήστε που τέσσερις ομάδες
(ΠΑΟΚ, Άρης, Ηρακλής, ΑΕΚ) σκέφτονται και το επόμενο Σαββατοκύριακο, όταν θα
κριθεί ο πρώτος τίτλος της χρονιάς, στο Φάιναλ Φορ του Κυπέλλου!

Το αυριανό ντέρμπι Άρη - ΠΑΟΚ μπορεί, λοιπόν, να μονοπωλεί το ενδιαφέρον, αλλά
αυτό δεν σημαίνει ότι δεν υπάρχουν και άλλα κρίσιμα ματς: Νήαρ Ηστ - Ηρακλής,
Μαρούσι - Απόλλων Πατρών και Περιστέρι - Ηράκλειο είναι αγώνες που αφορούν
κυρίως τις τελευταίες θέσεις της βαθμολογίας. Κι όπως είναι γνωστό, σ' αυτές
τις θέσεις παρατηρείται... συνωστισμός.

Παναθηναϊκός και Ολυμπιακός, μετά τις προχθεσινές εκτός έδρας ευρωπαϊκές
επιτυχίες τους, επιστρέφουν στην ελληνική πραγματικότητα. Οι «πράσινοι»
αντιμετωπίζουν σήμερα, στο ΟΑΚΑ, τον Παπάγου, ενώ οι «ερυθρόλευκοι» θα
αγωνιστούν αύριο, στα Πατήσια, με τον Σπόρτιγκ.

ΤΟ ΠΡΟΓΡΑΜΜΑ

Σήμερα: Δ.Γ. Νέας Σμύρνης (19.00, SuperSport): Πανιώνιος - ΑΕΚ (Βορεάδης -
Ζαβλανός), ΟΑΚΑ (17.00): Παναθηναϊκός - Παπάγου (Πιτσίλκας - Χριστοδούλου),
Κ.Γ. Νήαρ Ηστ (17.00): Νήαρ Ηστ - Ηρακλής (Παπαδημητρίου - Αρβανιτίδης), Γ.Δ.
Αμαρουσίου (17.00): Μαρούσι - Απόλλων Πατρών (Κουκουλεκίδης - Νιγιάννης), Κ.Γ.
Περιστερίου (17.00): Περιστέρι - Ηράκλειο (Μαστραφτσής - Λαϊνιώτης).

Αύριο: Αλεξάνδρειο (19.00, SuperSport): Άρης - ΠΑΟΚ (Κορομηλάς - Μουζάκης),
γήπ. Σπόρτιγκ (17.30): Σπόρτιγκ - Ολυμπιακός (Σπυρίδωνος - Μπακάλης).
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16347O102</ED>
<ID>
ID:17809

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O10&aa=2</URL></REF>


Article

<CATEGORY>vin10</CATEGORY>

 <H5>Άσος ο Τζόκερ, ύστερα από 22 κληρώσεις
</H5><H5>ΑΠΟΤΕΛΕΣΜΑΤΑ ΤΟΥ 4ου (ΤΕ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

<H3></H3>Επιστροφή στα Jack - Pot είχαμε στον διαγωνισμό της Τετάρτης, με 425 εκατ.
δρχ. να μεταφέρονται για τους νικητές της πρώτης κατηγορίας του επόμενου
διαγωνισμού. Στη δεύτερη κατηγορία βρέθηκαν τέσσερις επιτυχίες, που θα
εισπράξουν από περίπου 20 εκατ. δρχ. Τα τυχερά δελτία παίχθηκαν στο Λουτράκι
(ένα δελτίο με δύο επιτυχίες), το Σχηματάρι και τη Θεσσαλονίκη. Ως Τζόκερ
κληρώθηκε ο 1, ύστερα από 22 απουσίες. Προηγούνται πάντα οι 14 και 16, που
έχουν κληρωθεί ως Τζόκερ από δέκα φορές. Ο 8 κληρώθηκε ύστερα από 34
διαγωνισμούς απουσίας και άφησε έτσι ως δεύτερο πιο καθυστερημένο τον 19, που
δεν έχει κληρωθεί εδώ και 24 διαγωνισμούς. Πρώτος σε καθυστέρηση παραμένει ο
31, με 42 συνεχείς απουσίες. Οι Ζυγοί νίκησαν με 4 - 1 ύστερα από δύο ήττες,
ενώ και οι Μικροί επικράτησαν των Μεγάλων με 3 - 2. Έτσι τα συνολικά σκορ
έχουν διαμορφωθεί σε 337Μ - 278Ζ και 298μ - 317Μ.

*Κληρώθηκαν οι αριθμοί: 8, 17, 22, 36, 40 (5 από 45).

*Τζόκερ: 1

*Συμπληρώθηκαν 8.941.214 στήλες.*Μοιράστηκαν 269.130.541 δρχ.

*Δεν μοιράστηκαν 425.000.000 δρχ.

*Η διανομή των κερδών έχει ως εξής: 
1η κατηγορία: Δεν βρέθηκε επιτυχία, 2η κατηγορία: 4 επιτυχίες
που κερδίζουν από 19.782.435 δρχ., 3η κατηγορία: 44 επιτυχίες από
955.080 δρχ., 4η κατηγορία: 1.237 επιτυχίες από 17.335 δρχ., 5η
κατηγορία: 1.574 επιτυχίες από 17.335 δρχ., 6η κατηγορία: 51.624
επιτυχίες από 685 δρχ., 7η κατηγορία: 23.170 επιτυχίες από 685 δρχ. και
8η κατηγορία: 107.770 επιτυχίες από 440 δρχ.

<REF><SOURCE>ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16347O103</ED>
<ID>
ID:17849

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O10&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ Α1: ΝΤΕΡΜΠΙ ΣΤΗ ΓΛΥΦΑΔΑ ΚΑΙ ΣΤΗ ΜΙΚΡΑ
</H5><H2>Σε 2 φιλέ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Τα «καρφιά» του Μάριου Γκιούρδα (στο μπλοκ ο Γρηγόρης Σιδηρόπουλος) αποτελούν
ατού για τον Ολυμπιακό και στο σημερινό ντέρμπι

«ΝΤΕΡΜΠΙ αιωνίων» επί δύο στη σημερινή 10η αγωνιστική του πρωταθλήματος βόλεϊ
Α1 ανδρών Panafon, αφού συναντιούνται Ολυμπιακός - Παναθηναϊκός στη Γλυφάδα
και Άρης - ΠΑΟΚ στη Μίκρα (έναρξη και των δύο αγώνων 17.15', με «ζωντανή»
κάλυψη στο πρώτο και σύνδεση στο δεύτερο από ΕΤ1).

Η συνάντηση Ολυμπιακού - Παναθηναϊκού δεν είναι το συγκλονιστικό ντέρμπι που
ήταν παλιά, αλλά και τα τελευταία τέσσερα χρόνια (ακόμη και πέρυσι παρά την
πτώση του) ο Παναθηναϊκός ήταν μεγάλος αντίπαλος για την ομάδα του Μοντάλι που
τελικά πήρε τον τίτλο. Όμως, δεν παύει να είναι αγώνας Ολυμπιακού -
Παναθηναϊκού, και μάλιστα με τον Παναθηναϊκό σε ένα «ξύπνημα» (μετά την
επάνοδο Προσαλίκα και τη νίκη επί της Φιλίας με 3-0) που ίσως εγκυμονεί
κινδύνους για τον αήττητο Ολυμπιακό.

Χαρακτηριστικές οι δηλώσεις και στα δύο στρατόπεδα:

Ζ. ΓΚΑΪΤΣ (προπονητής Ολυμπιακού): «Θα πρέπει κάποιοι να καταλάβουν ότι ο
Ολυμπιακός δεν κάνει περίπατο. Έχει ιδιαίτερα αυτό τον καιρό σειρά παιχνιδιών
Σάββατο και Τετάρτη σε Ελλάδα και Ευρώπη και χρειαζόμαστε περισσότερο ηρεμία
παρά καλό βόλεϊ για να πετύχουμε τους στόχους μας. Ο Παναθηναϊκός δεν είναι
εύκολος αντίπαλος».

Σ. ΠΡΟΣΑΛΙΚΑΣ (προπονητής Παναθηναϊκού): «Δεν βλέπουμε το ματς σαν ντέρμπι,
αλλά σαν ματς απέναντι σε μεγάλο αντίπαλο. Θα προσπαθήσουμε να παίξουμε όσο
μπορούμε καλύτερα και να βγούμε πιο δυνατοί από τον αγώνα».

Γ. ΝΤΡΑΚΟΒΙΤΣ (αρχηγός Ολυμπιακού): «Δεν υπάρχουν εύκολα ματς και πολύ
περισσότερο δεν είναι εύκολο το ματς με τον Παναθηναϊκό αφού υπάρχει η
νευρικότητα των ντέρμπι».

Στη Θεσσαλονίκη η αναμέτρηση Άρη - ΠΑΟΚ θα μετρήσει σημαντικά στην περαιτέρω
πορεία και όχι μόνο σαν γόητρο, ενώ αποφασιστικής σημασίας για την παραμονή
στην Α1 είναι η αναμέτρηση Φιλίας - Ιωνικού Νικαίας (17.30') και επιδεκτικές
σε εκπλήξεις οι συναντήσεις Ηφαίστου Marabou Δράμας - Ορεστιάδας Diana
(19.00'), ΑΕΚ - Κτησιφώντα (στο Λαύριο λόγω τιμωρίας έδρας, 18.00') και Α.Ε.
Κομοτηνής - Ηρακλή Pallini (18.00').

Η καθοριστικής σημασίας μάχη για παραμονή στην Α1 γυναικών Panafon ανάμεσα σε
Ολυμπιακό και Γ.Σ. Ηλιούπολη (Πειραιά, σήμερα, 13.00') ξεχωρίζει στη 15η
αγωνιστική. 
Το υπόλοιπο πρόγραμμα: Σήμερα: Πανελλήνιος - Βύρωνας (17.00'). Βριλήσσια BMW
Κουλούρης - Άγ. Σώστης Vitaplus (14.45'). Ιωνικός Ν.Φ. - Παναθηναϊκός
(19.30'). 
Αύριο: Ε.Α. Λάρισας - Φιλαθλητικός (12.00'). Άρης Θεσσ. - Νίκη Αλεξ.
(«Χαριλάου», 13.00').
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16347O111</ED>
<ID>
ID:17758

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O11&aa=1</URL></REF>


Article

<CATEGORY>vin10</CATEGORY>

 <H5>ΦΙΛΙΠΠΟΥΣΗΣ: ΝΙΩΘΩ ΕΛΛΗΝΑΣ
</H5><H2>Σαν τον Μεγαλέξανδρο
</H2>
Ο ΜΑΡΚ Φιλιππούσης προκρίθηκε στον τέταρτο γύρο του ΟΠΕΝ της Αυστραλίας και
αποτελεί πλέον τη μοναδική ελπίδα της χώρας του για διάκριση στο πρώτο εφετινό
τουρνουά της σειράς «Γκραν Σλαμ».

Ο ομογενής τενίστας νίκησε τον Κρόσλακ από τη Σλοβακία με 3-6, 6-3, 6-4, 6-1.
Μεγάλο ενδιαφέρον πάντως παρουσιάζουν οι δηλώσεις του στο περιοδικό ACE:
«Αισθάνομαι πιο πολύ Έλληνας. Μεγάλωσα σε ελληνικό σπίτι, μιλάω ελληνικά.
Μάλιστα, πρώτα μίλησα τα ελληνικά και μετά αγγλικά. Οι καλύτεροί μου φίλοι
είναι Έλληνες».

Ο Φιλιππούσης ρωτήθηκε επίσης γιατί έχει στο μπράτσο του τατουάζ με τη μορφή
του Μεγάλου Αλεξάνδρου: «Λόγω της ελληνικής καταγωγής μου. 
Ο Μέγας Αλέξανδρος ήταν αγωνιστής. Δεν το έβαζε ποτέ κάτω. Αυτό θέλω να κάνω
κι εγώ» απάντησε.

Όσον αφορά τον Αυστραλό Πάτρικ Ράφτερ (Νο 3) έχασε τη «χρυσή ευκαιρία» να
ανέβει στην κορυφή της παγκόσμιας κατάταξης. Μετά την απουσία των Σάμπρας,
Ρίος και τον αποκλεισμό των Μόγια, Κορέτχα, σχεδόν... «έπαιζε» μόνος του.
Όμως, ηττήθηκε από τον Σουηδό Ένκβιστ με 6-4, 4-6, 6-4, 6-4 και αποκλείστηκε.

Στη χτεσινή ημέρα πάντως σημειώθηκαν κι άλλες εκπλήξεις: Ο Βρετανός Τιμ Χένμαν
(Νο 6) ηττήθηκε από τον Ελβετό Μαρκ Ροσέ (7-6, 6-3, 7-5), ο Ολλανδός Ρίτσαρντ
Κράγιετσεκ (Νο 9) από τον Νοτιοαφρικανό Γουέιν Φερέιρα (6-7, 6-7, 6-4, 6-3,
6-3), η Γιάνα Νοβότνα (Νο 3) από την Ισπανίδα Σάντσεθ-Λορέντσο (6-3, 6-0), η
Κοντσίτα Μαρτίνεθ (Νο 9) από τη Γαλλίδα Εμιλί Λουά (7-5, 6-1).

Άλλα αποτελέσματα στο απλό γυναικών: Β. Ουίλιαμς (ΗΠΑ) - Ντραγκομίρ (Ρουμανία)
6-3, 6-4, Ντάβενπορτ (ΗΠΑ) - Χαμπσούντοβα (Σλοβακία) 6-0, 6-4.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16347O112</ED>
<ID>
ID:17810

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O11&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H5></H5><H2>Ημερίδα πέντε ωρών
</H2>
ΠΛΟΥΣΙΟ το πρόγραμμα του κλειστού στίβου αυτό το Σαββατοκύριακο στο Στάδιο
«Ειρήνης και Φιλίας», αφού υπάρχει σήμερα πρόγραμμα περίπου 5 ωρών για άνδρες
- γυναίκες και αύριο περίπου τετράωρο για παίδες - κορασίδες. Σήμερα οι αγώνες
αρχίζουν 15.30 με επί κοντώ γυναικών, ενώ τελευταίο αγώνισμα είναι τα 400μ.
ανδρών (20.00). Αύριο οι αγώνες αρχίζουν στις 17.30. Αναμένεται ότι θα πάρουν
μέρος αρκετοί γνωστοί πρωταθλητές και πρωταθλήτριες με πιο πιθανούς τους
Χρήστο Μελέτογλου (τριπλούν), Αλέξη Αλεξόπουλο (200μ.), Γωγώ Τσιλιγκίρη και
Λίλη Ιακωβίδου (επί κοντώ).
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16347O113</ED>
<ID>
ID:17850

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O11&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Ποινή μιας αγωνιστικής </H2>
ΜΕ ΑΠΟΚΛΕΙΣΜΟ της έδρας του για μία αγωνιστική τιμωρήθηκε ο Ολυμπιακός από τον
αθλητικό δικαστή, για τα επεισόδια στον αγώνα με τον Παναθηναϊκό. Επίσης,
επιβλήθηκε έγγραφη επίπληξη στον προπονητή των «πρασίνων» Όμηρο
Πολυχρονόπουλο. Το θέμα των επεισοδίων στους αγώνες πόλο θα συζητηθεί πάντως
τη Δευτέρα, στη σύσκεψη μεταξύ της ΕΚΟΦ των σωματείων και εκπροσώπων από το
χώρο της διαιτησίας. Όσον αφορά το πρωτάθλημα, απόψε (20.00, Ιωνικό
κολυμβητήριο) ο Ν.Ο. Χίου θα υποδεχτεί τον ΟΦΘ. Αύριο, θα διεξαχθούν τα
παιχνίδια: Κολ. Νίκαιας (18.00): Άρης Νίκαιας-Ολυμπιακός, Κολ. Βουλιαγμένης
(18.00): Βουλιαγμένη-Ν.Ο. Πάτρας, Κολ. Χανίων (18.30): Ν.Ο. Χανίων-Ηλυσιακός,
ΟΑΚΑ (19.00): Παναθηναϊκός-Γλυφάδα.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16347O114</ED>
<ID>
ID:17872

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O11&aa=4</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Κύριο μενού </H2>
ΜΕΤΑ το χθεσινό εναρκτήριο ματς λόγω τηλεοπτικής κάλυψης ΒΑΟ - Τρίτωνα, στο
οποίο επικράτησε ο πρώτος με 28-20, διεξάγεται σήμερα το μεγαλύτερο κομμάτι
της 13ης αγωνιστικής της Α1 χάντμπολ ανδρών. Το πρόγραμμα: Ιωνικός Ν.Φ. -
Φίλιππος (15.30). ΙΕΚ Ξυνή - ΑΣΕ Δούκα (16.30). Αθηναϊκός ΚΟΡΕΛΚΟ - Κιλκίς
(19.30). Πανελλήνιος - ΣΑΚΑ (21.00). Αρχέλαος Κατερ. - Γ.Ε. Βέροιας (18.00).
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16347O115</ED>
<ID>
ID:17883

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O11&aa=5</URL></REF>


Article

<CATEGORY>vin10</CATEGORY>

 <H5>ΔΙΑΛΕΞΗ
</H5><H2>Για τις βραβεύσεις των αθλητών </H2>
ΔΙΑΛΕΞΗ με θέμα «Οι βραβεύσεις των αθλητών σε μία διαδρομή 3000 ετών» θα κάνει
ο δημοσιογράφος και συγγραφέας Πέτρος Λινάρδος, τη Δευτέρα στις 20.30, στο
ξενοδοχείο «St. George Lycabbetus».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16347O116</ED>
<ID>
ID:17890

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O11&aa=6</URL></REF>


Article

<CATEGORY>vin10</CATEGORY>

 <H5></H5><H2>ΙΠΠΟΔΡΟΜΟΣ
</H2>
Οι σημερινές κούρσες, έναρξη 3.00 μ.μ., και τα προγνωστικά μας. (Σημ.: Το
«ΣΚΟΡ ΓΚΑΝΙΑΝ 4» περιλαμβάνει σήμερα την 5η, 6η, 7η & 8η ιπποδρομία ενώ το
«ΣΚΟΡ ΓΚΑΝΙΑΝ 6» την 3η, 4η, 5η, 6η, 7η και 8η κούρσα):

1η ΙΠΠΟΔΡΟΜΙΑ / Ώρα 3.00, 1.000 μέτρα

1. Ξ. ΠΕΙΡΑΣΜΟΣ 58 Χατζημίμης&#0091

2. ΒΙΓΚΟΡ ΦΕΪΤ 56 Οικονομίδης&#0092

3. ΒΙΟΛΕΤΑ 56 Φίλιππος&#0099

4. ΟΛΥΜΠΙΑΚΑΡΑ 55 Καραμάνογ.&#0098

5. ΩΡ. ΕΡΜΙΟΝΗ 55 Ζευγώλης&#0096

6. ΜΟΝΙΚΑ 53 Αντώνης&#0094

7. ΧΟΡΕΥΤΡΙΑ 53 Δημητσάνης&#0093

8. ΧΑΛΟ ΝΤΑΝΣΕΡ 56 Τριανταφύλ.&#0097

9. ΒΕΡΑ 54 Βαλακούδ. Ν.&#0095

* Οι ίπποι 1-8 και 3-9 είναι ομόσταβλοι.

­ Υπόδ.: ΩΡΑΙΑ ΕΡΜΙΟΝΗ - ΧΟΡΕΥΤΡΙΑ (Στάβλος 1-8).

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΡΟΥΑΓ. ΡΑΝΝΕΡ 58 Σωτηρόπουλος&#0095

2. ΧΑΝΤΙΝ. ΓΟΥΕΪ 57 Βαλακούδ. Ν.&#0096

3. ΡΕΝΤ ΟΡ ΝΤΕΝΤ 52,5 Κουτσοπέτρ.&#0092

4. ΨΩΜΑΘΙΑΝΟΣ 55,5 Ζευγώλης&#0094

5. ΛΗΓΚ. ΛΟΒΕΡ 53,5 Γεωργίου&#0091

6. ΡΟΥΑΓ. ΣΕΒΑΛΙΕ 53,5 Καραμάνογ.&#0093

7. ΝΑΒΑΧΟ 53 Ντίνος&#0097

8. ΒΑΡΔΟΣ 51 Καρακατσ. Κ&#0098

9. ΜΙΑΟΥΛΗΣ 53 Τριανταφύλ.&#0099

* Οι ίπποι 2-8 και 4-9 είναι ομόσταβλοι.

­ Υπόδ.: ΒΑΡΔΟΣ - ΜΙΑΟΥΛΗΣ (Ρεντ Ορ Ντεντ).

3η ΙΠΠΟΔΡΟΜΙΑ / Ώρα 4.00, 1.400 μέτρα

1. Ε ΝΤΕΖ. ΤΟΥ ΦΑΡ 58 Σταύρου&#0092

2. ΡΟΥΜΠΙΝΣΤΑΪΝ 57,5 Σωτηρόπ/λος&#0099

3. ΧΑΡΟΥΜΕΝΟΣ 57,5 Δημητσάνης&#0097

4. ΑΡΙΣΤΟΒΟΥΛΟΣ 54 Γεωργίου&#0093

5. ΓΟΡΔ. ΔΕΣΜΟΣ 54 Ντίνος&#0096

6. ΗΡΑΚ. ΠΟΥΑΡΩ 54 Δούκας&#0098

7. ΘΕΟΣΤΑΛΤΟΣ 55 Φίλιππος&#0091

8. ΚΑΡΑΪΣΚΑΚΗΣ 54,5 Ζευγώλης&#0094

9. ΦΙΓΚΑΡΟ 54 Νικολαΐδης&#0095

­ Υπόδ.: ΧΑΡΟΥΜΕΝΟΣ - ΚΑΡΑΪΣΚΑΚΗΣ (Ρουμπινστάιν).

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΡΟΥΣΣΑ 58 Σταύρου&#0098

2. ΜΕΣΣΙΝΑ 56,5 Οικονομίδης&#0091

3. ΑΝΤΖΕΛΑ ΤΕΡΖ 56 Λάος&#0095

4. ΓΕΩΡΓ. ΦΟΥΣΚ 55 Κυριακόπ.&#0092

5. ΚΙΡΚΗ 55 Χατζημίμης&#0093

6. ΚΟΚ. ΑΛΕΠΟΥ 55 Φίλιππος&#0097

7. ΝΤΑΛΙΝΑ 55 Δημητσάνης&#0094

8. ΠΡΙΝΣΕΣ ΝΙΚΗ 55,5 Μπάμπης&#0096

­ Υπόδ.: ΠΡΙΝΣΕΣ ΝΙΚΗ - ΝΤΑΛΙΝΑ (Κίρκη).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΡΟΥΜΠΙ ΡΟΖΑ 58 Σταύρου&#0096

2. ΒΑΛΜΑΣ 56 Φίλιππος&#0095

3. ΡΟΥΑΓ. ΝΤΑΝΣΕΡ 57,5 Σωτηρόπ/λος&#0098

4. ΓΚΑΛΑΝΤ 56 Οικονομίδης&#0092

5. ΧΑΡΤΑΕΤΟΣ 55,5 Δημητσάνης&#0093

6. ΒΥΡΩΝ 54,5 Ζευγώλης&#0097

7. ΡΟΓΙΑΛ ΧΙΟΣ 54 Σίντλερ&#0091

8. ΣΑΡΩΝ. ΣΟΝΓΚ 55,5 Χατζηγεωργ.&#0099

9. ΧΑΡΜΟΝ. ΓΟΥΕΪ 54,5 Ντίνος&#0094

* Οι ίπποι 2-9 είναι ομόσταβλοι.

­ Υπόδ.: ΒΥΡΩΝ - ΓΚΑΛΑΝΤ (Ρούμπι Ρόζα).

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΕΛΑ ΓΑΤΟ ΜΟΥ 58,5 Καρακατσάν.&#0098

2. ΑΞΙΟΚΡΑΤΙΑ 55 Φίλιππος&#0091

3. ΠΡΟΣ. ΠΡΙΝΣΕΣ 53 Νικολαΐδης&#0095

4. ΚΟΥΗΝ ΕΛΕΝ 53 Δημητσάνης&#0096

5. ΜΠΙΓΚ ΝΙΚ 51 Δούκας&#0092

6. ΦΟΒΕΡΑ 50,5 Τσεργάς&#0093

7. ΑΙΣΧΥΛΟΣ 50 Γεωργίου&#0094

8. ΠΕΛΛΑ 50 Λάος&#0097

-- ΠΡΙΓΚΗΠΟΣ 56 Ζευγώλης.&#0099

* Ο ίππος ΠΡΙΓΚΗΠΟΣ τρέχει εκτός στοιχήματος.

­ Υπόδ.: ΕΛΑ ΓΑΤΟ ΜΟΥ - ΑΙΣΧΥΛΟΣ (Πρόσσιαν Πρίνσες).

7η ΙΠΠΟΔΡΟΜΙΑ / Ώρα 6.00, 1.400 μέτρα

1. ΑΜΕΡ. ΝΑΓΚΕΤ 62,5 Σταύρου&#0099

2. ΛΕΪΝΤΥ ΛΙΝΤΑ 59 Ζευγώλης&#0095

3. ΓΚ. ΔΕ ΓΚΡΕΗΤ 58 Πακίδης&#0097

4. ΣΤΡ. ΛΕΥΤΕΡΗΣ 52 Γεωργίου&#0098

5. ΕΚΑΤΩΝ 50,5 Λάος&#0096

6. ΘΑΝΤΕΡΜΠΟΛΤ 49,5 Γκιγεμέν&#0094

7. ΙΠΠΟΜΕΔΩΝ 49 Δούκας&#0091

8. ΧΡΥΣΤΑΛΕΝΙΟΣ 48 Δάλαρης&#0093

9. ΧΙΟΝΙΑΣ 47 Κατσιμίχας&#0092

­ Υπόδ.: ΣΤ. ΛΕΥΤΕΡΗΣ - ΕΚΑΤΩΝ (Ιππομέδων).

8η ΙΠΠΟΔΡΟΜΙΑ / Ώρα 6.30, 1.800 μέτρα

1. ΙΠΠ. ΜΟΝΟΚΛ 71,5 Μερσινιάς&#0093

2. ΕΠΩΝΥΜΟΣ 67 Χατζηγεωργ.&#0098

3. ΚΟΣΚΟ 54,5 Δημητσάνης&#0091

4. ΣΕΡ ΣΤΡΑΤΟΣ 54,5 Ζευγώλης&#0095

5. ΕΝΔΟΞΟΣ 53,5 Τσεργάς&#0097

6. ΛΟΥΪΤΖΙ 50 Γεωργίου&#0099

7. ΦΙΛΟΤΙΜΟΣ 47,5 Γεωργία&#0092

8. ΔΟΝ ΚΙΧ. ΓΟΥΕΪ 59,5 Κώστας&#0094

9. ΜΑΤΖΕΣΤΙΚ 50 Χαραλάμπ.&#0096

* Οι ίπποι 1-8-9 είναι ομόσταβλοι.

­ Υπόδ.: ΜΑΤΖΕΣΤΙΚ - ΛΟΥΪΤΖΙ (Ένδοξος).

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΗΡΑ 59,5 Αντώνης&#0099

2. ΚΡΙΣ ΤΡΕΪΝΕΡ 59,5 Χατζημίμης&#0091

3. ΝΙΟΥ ΦΑΣΙΟΝ 59,5 Σταύρου&#0098

4. ΜΕΓ. ΝΙΚΗΤΑΣ 58,5 Καρακατσάν.&#0092

5. ΜΕΡΙΤ 58,5 Σίντλερ&#0094

6. ΛΕΪΝ. ΦΙΛΙΠΠΑ 56,5 Ζευγώλης&#0096

7. ΣΤΑΣΟΥΛΑ Μ. 55 Κυριακόπ.&#0093

8. ΠΡΕΝΣ ΤΖΟΥΝ. 50,5 Κουτσοπέτρ.&#0097

9. ΠΑΝΤΕΛΑΚΟΣ 50,5 Λάος&#0095

­ ΑΠΟΛ. ΦΟΥΣΚ 47 Κατσιμίχας&#00910

* Οι ίπποι 7-9 είναι ομόσταβλοι.

­ Υπόδ.: ΜΕΡΙΤ - ΠΡΕΝΣ ΤΖΟΥΝΙΟΡ (Παντελάκος).

-- Δύο αουτσάιντερ: ΧΙΟΝΙΑΣ (7η) - ΦΙΛΟΤΙΜΟΣ (8η).
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16347O117</ED>
<ID>
ID:17893

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O11&aa=7</URL></REF>


Article

<CATEGORY>vin10</CATEGORY>

 <H5>ΜΕΛΙΣΣΑΝΙΔΗΣ
</H5><H2>Πήγε για... διευκρινίσεις
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

ΠΗΡΕ ΜΠΡΟΣ ο Δημήτρης Μελισσανίδης, ο οποίος, πριν χειροδικήσει χθες εις βάρος
στελέχους της ΕΠΟ ­ σύμφωνα με τους αυτόπτες ­ ήταν ήρεμος και χαμογελαστός!
Φτυστός... ο Μπρούνο Τατάλια στον «Νονό» Νο 1.

*** Άντε τώρα να πείσεις τους ΑΕΚτζήδες ότι δεν υπάρχει κάποιος να υπερασπίσει
τα συμφέροντά τους.

*** Αργά χθες αναμενόταν υποβολή μήνυσης κατά Μελισσανίδη για την χειροδικία,
αλλά μην περιμένετε πολλά πράματα.

*** Κάπου θα αναγνωριστεί ο περίφημος «βρασμός ψυχής».

*** Τον έπνιγε το άδικο τον Μελισσανίδη ­ άσε που μέσα του άρχισε να βράζει
αφού Γκαγκάτση πήγε να συναντήσει και Γκαγκάτση δεν βρήκε.

*** Τον Μπεθάνη τον χτύπησε ως «αντιαεκτζή»!!!

*** Πράγματι, ο Μπεθάνης δεν είχε και πολλή συμμετοχή στην απίστευτη απόφαση
για την γνωστή αναβολή της αγωνιστικής του Κυπέλλου.

*** Μου έκαναν εντύπωση τα διαφημιστικά τρέιλερ των καναλιών χθες το απόγευμα
αναγγέλλοντας το θλιβερό γεγονός.

*** Πρόεδρο τον ανέβαζαν, πρόεδρο τον κατέβαζαν τον Δ. Μελισσανίδη.

*** Φαίνεται δεν είχαν πρόχειρο τον τρέχοντα τίτλο του.

*** Άνθρωπος της εμπιστοσύνης της ENIC είναι και τίποτε περισσότερο.

*** Αυτά και να δούμε τώρα αν η διοίκηση της ΕΠΟ θα κάνει πίσω στις
ημερομηνίες του Κυπέλλου.

*** Αν την προσεχή Τρίτη στην έκτακτη συνεδρίαση εξαφανιστεί η πρόσφατη
(σίγουρα αυθαίρετη) απόφαση που ευνοεί τον Ολυμπιακό, τότε θα σημαίνει ότι
«ένα χαστούκι έβαλε τα πράματα στη θέση τους».

*** (Ούτε καν δύο...)

Η ΘΕΣΗ της επίσημης ΑΕΚ, η οποία μοιράστηκε με ανακοίνωση αργά χθες βράδυ,
ισοδυναμεί με προσπάθεια ρίψης ελαίου στην υπάρχουσα φωτιά.

*** Απορία: γιατί δεν αντέδρασε η 3ης Σεπτεμβρίου από προχθές, όταν δηλαδή η
Συγγρού ανακοίνωσε την απόφασή της;

*** Μελετούσε το θέμα;

*** Σκάνδαλο ήταν, εντάξει. Όχι όμως σοβαρότερο από το χαστούκι στον Μπεθάνη.

ΚΑΛΟΣ ποδοσφαιριστής και με συμμετοχή στην ομάδα των Ελπίδων της Αυστραλίας, ο
Βλάχος, όχι όμως καλύτερος από άλλο Ελληνόπουλο.

*** Πρόκειται για τον 19χρονο Σαλαπασίδη, γιο του παλιού παίκτη της
Καλαμαριάς, ο οποίος ήδη βρίσκεται στη Σεβίλλη εδώ και ένα μήνα.

*** Πληροφορίες από τη Μελβούρνη αναφέρουν ότι οι Ισπανοί πήγαν στη μακρινή
χώρα, έμειναν εβδομήντα ημέρες και παρακολούθησαν διεξοδικά τον Έλληνα.

*** Πώς γυμνάζεται, πώς αγωνίζεται, πώς ζει κ.λπ.

*** Και τον πήραν.

*** Τον Βλάχο (ο οποίος δεν ξέρουμε αν είναι χρήσιμος στον σημερινό
Παναθηναϊκό, αλλά πάλι δεν μπορείς να ξέρεις αν δεν τον δεις...), τον
πρότειναν τις τελευταίες ημέρες και τον εμπιστεύτηκαν στην Παιανία.

*** Για να δούμε.

ΚΑΤΙ ΔΕΝ μου πάει καλά με τον αυριανό αγώνα ντέρμπι μεταξύ της Προοδευτικής
και του Ιωνικού.

*** Πέρυσι πριν από το αντίστοιχο παιχνίδι, γράφαμε, εκτιμούσαμε, υπολογίζαμε
χώρο και για... αστυνομικό ρεπορτάζ.

*** Τώρα, δεν υπάρχει λέξη από τις δύο πλευρές.

*** Δεν είναι ένα θέμα;

*** Για καλό και για κακό, πάντως, μέσα στο τερέν θα υπάρχουν 22
ποδοσφαιριστές και εκτός μάνδρας 22 διμοιρίες των ΜΑΤ.

*** Και πάλι δεν θα είμαστε σίγουροι.

Ο ΓΙΩΡΓΟΣ Φοιρός με το που βρέθηκε στην Ελευσίνα κατάφερε να δείξει τη δύναμή του.

*** Τον ποδοσφαιριστή Αργυρόπουλο, παλιό αμυντικό της Παναχαϊκης, είχε κλείσει
η διοίκηση της Ελευσίνας και χθες επρόκειτο να στείλει τα χαρτιά του για δελτίο.

*** Μόλις το έμαθε ο Φοιρός έσπευσε να απορρίψει τον παίκτη, διότι είχε
«καλύτερη λύση».

*** Πράγματι, αντί του Αργυρόπουλου, ο Φοιρός προξένεψε στη διοίκηση Τζαφέρη
τον Μακεδόνα αμυντικό Θεοδωρίδη, τον οποίο είχε στη δύναμη του Άρη.

*** Αυτά και καλά ξεμπερδέματα...

*** Λεπτομέρεια: ο Θεοδωρίδης τον τελευταίο καιρό στον Άρη δεν ήταν βασικός,
αλλά δεν έχει σημασία.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16347O121</ED>
<ID>
ID:17759

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O12&aa=1</URL></REF>


Article

<CATEGORY>vin10</CATEGORY>

 <H5>ΤΟΥΡΝΟΥΑ
</H5><H2>Το τρόπαιο στη Νορβηγία </H2><H2></H2>
Ο ΝΟΡΒΗΓΟΣ τερματοφύλακας Φροντ Γκρόντας παίρνει το Κύπελλο του νικητή από
τον δήμαρχο του Ουμ Αλ Φαμ, Σικ Ραΐν Σαλάχ. Η Νορβηγία αναδείχτηκε νικήτρια
στο τριεθνές τουρνουά της ισραηλινής πόλης, νικώντας το Ισραήλ και φέρνοντας
3-3 με την Εσθονία.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16347O122</ED>
<ID>
ID:17811

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O12&aa=2</URL></REF>


Article

<CATEGORY>vin10</CATEGORY>

 <H2>Σε αντιπαράθεση </H2><H2></H2>
ΣΕ ΑΝΤΙΠΑΡΑΘΕΣΗ βρίσκεται η Μίντλεσμπρο με την Άστον Βίλα για τα... μάτια
του Ζουνίνιο. Ο Βραζιλιάνος άσος της Ατλέτικο Μαδρίτης εξέφρασε την επιθυμία
να επιστρέψει στην Πρέμιερ Λιγκ και σχεδόν αμέσως δέχτηκε πρόταση από τους
«χωριάτες», ύψους 4,7 δισ. δραχμών. Οι δύο πλευρές είχαν συμφωνήσει σε όλα,
όταν παρενέβη η πρώην ομάδα του Ζουνίνιο, Μίντλεσμπρο, που έχει τον πρώτο λόγο
στην επιστροφή του παίκτη στην Πρέμιερ Λιγκ. Η συνέχεια αναμένεται με ενδιαφέρον.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16347O123</ED>
<ID>
ID:17851

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Πάλη και μετάλλια
</H2><H2></H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΣΕ ΟΚΤΩ μήνες (23-26 Σεπτεμβρίου) θα γίνει στο Στάδιο Ειρήνης και Φιλίας το
Παγκόσμιο Πρωτάθλημα Ανδρών Ελληνορωμαϊκής Πάλης. Κι όλα δείχνουν ότι αυτή τη
φορά οι παλαιστές μας θα διεκδικήσουν πολλά μετάλλια, σπάζοντας την αλυσίδα
των ικανοποιητικών εμφανίσεων.

Όχι άδικα η πάλη χαρακτηρίζεται στη χώρα μας ως άθλημα των Ολυμπιονικών.
Είχαμε μεγάλες διακρίσεις πριν από αρκετά χρόνια σε Ολυμπιακούς αγώνες. Με
τους Στέλιο Μυγιάκη, Μπάμπη Χολίδη, Πέτρο Γαλακτόπουλο, Γιώργο Χατζηιωαννίδη
και Δημήτρη Θανόπουλο η χώρα μας είχε παρουσία στο βάθρο των νικητών και στον
πίνακα μεταλλίων.

Το παγκόσμιο πρωτάθλημα του Σεπτεμβρίου είναι η καλύτερη ευκαιρία για να
δικαιωθούν οι προσπάθειες Ομοσπονδίας, προπονητών και αθλητών. Μπορούμε να
κατακτήσουμε νίκες, να μπούμε στην αφετηρία για πορεία προς την κορυφή.

Υπάρχουν πολλά σπουδαία ταλέντα στις παλαίστρες, που διακρίνονται και έχουν
δώσει υποσχέσεις για μεγάλες επιτυχίες. Ταλέντα όμως που διατυπώνουν παράπονα,
ότι δεν αγκαλιάζονται με στοργή και δεν έχει μετρηθεί σωστά το αθλητικό τους
μπόι. Ταλέντα, που έχουν πεισμώσει, δουλεύουν σοβαρά και σκληρά, έχουν όραμα
και θέλουν να δώσουν απάντηση στους αμφισβητίες.

Στη γιορτή βράβευσης, που οργάνωσε η Ομοσπονδία, η λίστα των διακριθέντων
νέων παλαιστών και παλαιστριών δεν είχε τέλος. Πολλά χρυσά, αργυρά και χάλκινα
μετάλλια σε παγκόσμια και ευρωπαϊκά πρωταθλήματα εφήβων, νεανίδων, παίδων και
κορασίδων, είναι αποδείξεις ικανοτήτων για κορυφαίες διακρίσεις.

Οι Ολυμπιακοί του Σίδνεϊ είναι κοντά και το 2004 όχι μακριά. Κι όταν τα
όνειρα των προικισμένων νέων παλαιστών στεγαστούν στο σπίτι βαρέων αθλημάτων
(ο υφυπουργός Ανδρέας Φούρας ανακοίνωσε ότι θα είναι έτοιμο σε τρία χρόνια και
ζήτησε από τον δήμαρχο Άνω Λιοσίων Νίκο Παπαδήμα να ορίσει ημερομηνία
θεμελίωσης), θα αρχίσει η κυοφορία Ολυμπιακών νικών.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16347O124</ED>
<ID>
ID:17873

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O12&aa=4</URL></REF>


Article

<CATEGORY>vin10</CATEGORY>

 <H5>Δυνατές μάχες στον Πανελλήνιο
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΓΚΕΛΑΣΒΙΛΙ κατά πρώτο λόγο και οι Τσέλα, Χαλκιάς κατά δεύτερο παλεύουν για
τη νόρμα του γκραν μετρ στο κλειστό διεθνές τουρνουά «Κάισσα» («Ίκαρος '99»).
Ο Χαλκιάς ξεκίνησε εντυπωσιακά αλλά έχασε στον 5ο γύρο παρτίδα με παίκτη όχι
εκ των ισχυροτέρων (αλλά πάντα επικίνδυνο), τον βετεράνο Γεωργιανό
Σαχταχτίνσκι. 
Κατόπιν, πάντως, ο νεαρός Θεσσαλονικιός κέρδισε τον Τσέλα σε αγώνα εξ αναβολής
και ανακάτεψε ξανά την τράπουλα. Καλά πάνε και οι Βουλδής, Μαναγκάτζε που
πρέπει όμως να κάνουν εξαιρετικό φίνις για να συγκεντρώσουν τους 9,5 βαθμούς
(σε 13 αγώνες) της νόρμας του γκραν μετρ.

Οι αγώνες γίνονται στο εντευκτήριο του Πανελληνίου καθημερινά με ώρα έναρξης
16.00. Ελεύθερη ημέρα είναι μόνον η ερχόμενη Δευτέρα. Ο τελευταίος γύρος θα
παιχτεί την Τετάρτη. 8ος γύρος: Τσέλα - Κοτρωνιάς 0,5-0,5, Τζερμιαδιανός -
Βουλδής 0,5-0,5, Σκαλκώτας - Κετσουριάνι 0,5-0,5, Γκέσος - Μαναγκάτζε 0-1,
Χαλκιάς - Σαχταχτίνσκι 0-1, Νικολαΐδης - Γκελασβίλι 0,5-0,5, Αναγνωστόπουλος -
Πανταβός 0,5-0,5.

Αγώνες εξ αναβολής που παίχτηκαν την ελεύθερη ημέρα: Χαλκιάς - Τσέλα 1-0,
Μαναγκάτζε - Κετσουριάνι 1-0, Τζερμιαδιανός - Μαναγκάτζε 0,5-0,5, Νικολαΐδης -
Αναγνωστόπουλος 0,5-0,5.

Βαθμολογία (σε 8 αγώνες): 1) Γκελασβίλι 6,5 βαθμοί, 2) Τσέλα 5,5, 3-4)
Βουλδής, Μαναγκάτζε 5, 5) Χαλκιάς 4,5/6, 6-7) Νικολαΐδης, Αναγνωστόπουλος 4/7,
8-9) Κοτρωνιάς, Τζερμιαδιανός 4, 10) Σαχταχτίνσκι 3,5, 11) Σκαλκώτας 3, 12)
Πανταβός 2, 13-14) Κετσουριάνι, Γκέσος 1,5.

Χαλκιάς - Σαχταχτίνσκι

1. δ4 η6 2. γ4 Αη7 3. Ιγ3 δ6 4. ε4 ε5 5. δ: ε5 δ: ε5 6. Β: δ8+ Ρ: δ8 7. ζ4 Ιδ7
8. Ιζ3 ζ6 9. Αε2 γ6 10. 0-0 Ρε8 11. ζ: ε5 Ι: ε5 12. Αζ4 Ιθ6 13. Παδ1 Ιθζ7 14.
Ιδ4 Ρε7 15. β3 Αθ6 16. η3 Αθ3 17. Πζε1 Παδ8 18. β4 Πδ7 19. Ιβ3 Π: δ1 20. Π: δ1
Πδ8 21. Π: δ8 Ρ: δ8 22. γ5 Αγ8 23. Ρζ1 Ιη4 24. Α: η4 Α: η4 25. Αβ8 α6 26. Αζ4
Αγ8 27. Ια5 Αη7 28. Ια4 Ιε5 29. Ρε2 Ιη4 30. θ3 Ιε5 31. η4 Ιζ7 32. Ιβ6 Αθ6 33.
Αβ8 Αγ1 34. Ιβγ4 Ιη5 35. Ιβ3 Αε6 36. Ιγα5 Αα3 37. Αζ4 Α: β4 38. Ι: β7+ Ρδ7 39.
Ρε3 Ι: θ3 40. Αδ6 Α: η4 41. Ιδ4 Αγ3 42. Αη3 Ιη5 43. Ιγ2 Ι: ε4 44. Ρ: ε4 Αζ5+
45. Ρε3 Α: γ2 0-1

Χαλκιάς - Τσέλα

1. δ4 Ιζ6 2. γ4 η6 3. Ιγ3 Αη7 4. ε4 0-0 5. Ιζ3 δ6 6. Αε2 ε5 7. Αε3 Ιη4 8. Αη5
ζ6 9. Αθ4 η5 10. Αη3 Ιθ6 11. γ5 η4 12. Ιθ4 Ιγ6 13. δ5 Ιδ4 14. γ: δ6 γ: δ6 15.
Αδ3 Αδ7 16. 0-0 Ββ6 17. Βδ2 Παγ8 18. Ρθ1 ζ5 19. ε: ζ5 Ιθ: ζ5 20. Ιε4 Αθ6 21.
Βδ1 Ιε7 22. θ3 Ι: δ5 23. θ: η4 Ιβ4 24. η5 Ι: δ3 25. Β: δ3 Αη7 26. Βε3 Ρθ8 27.
Παδ1 Πγε8 28. Πζε1 Βγ7 29. Βα3 Ιβ5 30. Βδ3 Πε6 31. Ιζ3 Πη6 32. Ιθ4 Πε6 33. Ιζ3
Πη6 34. Ι: ε5 δ: ε5 35. Β: δ7 Ββ6 36. Πδ5 Ιγ7 37. Π: ε5 Ιε6 38. Πβ5 Πδ8 39. Β:
β7 Βδ4 40. Βε7 θ6 41. Ιδ6 θ: η5 42. Ιζ7+ 1-0

* Στο κλειστό νόρμας μετρ που διεξάγεται επίσης στο εντευκτήριο του
Πανελληνίου και εντάσσεται στις εκδηλώσεις «Ίκαρος '99» η βαθμολογία μετά τον
4ο γύρο έχει ως εξής: 1) Πετράκη 3 βαθμοί, 2-4) Σπ. Κοφίδης, Κουράντ, Ζαμίτ
2,5 βαθμοί, 5-7) Βαζελάκης, Τσεκούρας, Ευθυμίου 2, 8) Ποτέας 1,5, 9-10) Βέιλ,
Μπαμπανιώτης μισός βαθμός. Έναν αγώνα λιγότερο έχουν οι Ευθυμίου, Ποτέας.

ΤΑ ΔΙΕΘΝΗ ΕΛΟ

Σοβαρά λάθη στη λίστα των διεθνών ΕΛΟ ανάγκασαν τη διεθνή ομοσπονδία να τα
εκδώσει τρεις φορές. 
Ο Λέκο δεν είναι 7ος στη λίστα, όπως είχε αρχικά ανακοινωθεί, αλλά 12ος. Ο
Σβίντλερ δεν είναι 10ος αλλά 8ος. Ο Κάρποβ δεν είναι 8ος αλλά 9ος. Ο Τοπάλοβ
δεν είναι 13ος αλλά 10ος. Ο Κράμνικ δεν έχει 2.740 αλλά 2.751. Ο Βαν Βέλι δεν
είναι 86ος αλλά 38ος! Ο Γκούρεβιτς δεν είναι 50ός αλλά 43ος. 
Ας δούμε τους πρώτους 13 μετά την τελευταία διόρθωση: 1) Κασπάροβ 2.812, 2)
Ανάντ 2.784, 3) Κράμνικ 2.751, 4) Σίροβ 2.726, 5) Μορόζεβιτς 2.723, 6) Άνταμς
2.716, 7) Ιβαντσούκ 2.714, 8) Σβίντλερ 2.713, 9) Κάρποβ 2.710, 10) Τοπάλοβ
2.700, 11) Σορτ 2.697, 12) Λέκο 2.694, 13) Γκέλφαντ 2.691.

Η πρώτη πεντάδα των εφήβων είναι: Λέκο 2.694, Πονομαριόφ 2.609, Καζιμτζάνοβ
2.595, Ασριάν 2.576, Μπακρό 2.561. Η πρώτη δεκάδα των γυναικών είναι: Τζ.
Πόλγκαρ 2.677, Γκαλιάμοβα 2.558, Τσιμπουρντανίτζε 2.551, Ξιέ 2.532, Κράμλιγκ
2.515, Σ. Πόλγκαρ 2.505, Κοβαλέβσκαγια 2.499, Ιοσελιάνι 2.493, Ζου Τσεν 2.487,
Μάριτς 2.481. Απουσιάζει (άγνωστο γιατί) από τη λίστα το όνομα της Ζούζα
Πόλγκαρ, παγκόσμιας πρωταθλήτριας γυναικών. Πρώτες νεανιδες είναι: Ζούκοβα
(Ουκρ.) 2.456, Στεφάνοβα (Βουλγ.) 2.452, Χοάκγ Ταν (Βιέτ.) 2.450, Ρατζίεβιτς
(Πολ.) 2.384, Κρας (ΗΠΑ) 2.375.


<REF><SOURCE>ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16347O991</ED>
<ID>
ID:17766

</ID><URL>http://ta-nea.dolnet.gr/neaweb/neafile.print_unique?e=A&f=16347&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΝΙΚΟΣ ΠΕΡΑΚΗΣ ΕΤΟΙΜΑΖΕΙ ΤΑΙΝΙΑ ΓΙΑ ΤΗΝ «ΓΚΑΡΣΟΝΙΕΡΑ ΤΗΣ ΛΑΡΙΣΑΣ»
</H5><H2>Ροζ σκάνδαλα υπάνδρων
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Την πολύκροτη υπόθεση της γκαρσονιέρας των παντρεμένων γυναικών της Λάρισας
(ιδέ... «Άντρον υπάνδρων») θα έχει ως θέμα η νέα ταινία του Νίκου Περάκη ­ που
με τις ταινίες του έχει κάνει έως σήμερα κάπου 830.000 εισιτήρια!

Ροζ σκάνδαλα θα δουν τα μάτια μας σ' ένα «Άντρον υπάνδρων»! Και, μάλιστα θα
εκφράζουν τη... σεξουαλική ελευθεριότητα του ελληνικού ταμπεραμέντου, με την
προϋπόθεση, όμως, αυτή να εκδηλώνεται στα κρυφά, σε κλειστό κύκλωμα, όπου όλα
να επιτρέπονται, αλλά στο φως όχι μόνο τα πάντα να κρύβονται, αλλά και να
καταδικάζονται! Ο Νίκος Περάκης ξανακτυπά και μετά τον «Προστάτη οικογένειας»
εξορμά με τη νέα σατιρική ταινία του «Άντρον υπάνδρων», η οποία ως πηγή
έμπνευσης έχει το πιπεράτο ερωτικό σκάνδαλο της Λάρισας, που ο απόηχός του
«τύλιξε» όλη την Ελλάδα και ήταν το θέμα συζήτησης πριν από λίγους μήνες,
δίχως πολλοί, είναι η αλήθεια, να κρύβουν ενδόμυχα την επιθυμία τους να ήταν
αυτοί στη θέση των πρωταγωνιστών, δίχως ­ βέβαια ­ να αποκαλυφθούν...

Από «καλές» οικογένειες

Κυρίες «καλών» οικογενειών που πλήττουν στην ελληνική επαρχία ­ όχι, δεν θα
είναι η Λάρισα η πόλη όπου θα γίνουν τα γυρίσματα, ας μην ψάχνουν εναγωνίως
κάποιοι θεατές και η ταινία δεν θα έχει καμιά ομοιότητα με το πραγματικό
γεγονός που απλώς έδωσε αφορμή για να γραφτεί ένα καθ' ολοκληρίαν φανταστικό
σενάριο ­ νεαροί που οι ορμές τους δεν ελέγχονται, μεσήλικες με οικονομικά
κίνητρα από την «επιχείρηση»... θα συνθέτουν αυτό το σατιρικό «Άντρον
υπάνδρων» που σαν το «Προστάτης οικογένειας» δεν θα σταθεί μόνο στο να βγάλει
στη φόρα πολλά από τα άπλυτά μας, αλλά να μας κάνει να γελάσουμε με την
υποκρισία μας και τα κατά συνθήκη ψεύδη της κοινωνίας...

Μια κάμερα κρυμμένη σε πολυέλαιο θα καταγράφει τις... πολυπληθείς ερωτικές
συνευρέσεις στο εν λόγω «Άντρον υπάνδρων» και οι βασικοί πρωταγωνιστές έχουν
βρεθεί, αλλά ακόμα δεν ανακοινώνονται, καθώς τα γυρίσματα θα αρχίσουν το
καλοκαίρι και αρχές Φεβρουαρίου αναμένονται οι επιχορηγήσεις του Ελληνικού
Κέντρου Κινηματογράφου... Επιχορηγήσεις που ο κόσμος της κινηματογραφικής
πιάτσας «ξέρει», ότι θα αναδείξει τρεις νικητές: τον Νίκο Περάκη με το «Άντρον
υπάνδρων», τον Λάκη Λαζόπουλο με το «Φοβού τους Έλληνες», που είναι μια
διεθνής παραγωγή ­ γυρίσματα αρχίζουν το καλοκαίρι, στην Κρήτη, με σκηνοθέτη
τον Τζον Τατούλη και το φθινόπωρο θα συνεχιστούν στην Αυστραλία όπου
διαδραματίζεται και το μεγαλύτερο μέρος της ιστορίας της ­ και τον Γιώργο
Τσεμπερόπουλο με την «Πίσω πόρτα».

Αξίζει να αναφερθεί ότι ο Νίκος Περάκης έχει δεν έχει μόνο εκ των προτέρων
εξασφαλισμένη τη διανομή της ταινίας του ­ από την εταιρεία ΕΛΚΕ ­ αλλά
βασικός παραγωγός της είναι η Assos Odeon, που είναι διατεθειμένη να ρίξει
στην παραγωγή αρκετές δεκάδες εκατομμύρια. Το ίδιο, βέβαια, ισχύει και για την
ταινία του Λάκη Λαζόπουλου ­ πάλι από την ίδια ­ από την εταιρεία παραγωγής
«Μύθος» και το Mega, που με αυτή την παραγωγή μπαίνει δυναμικά στον
κινηματογραφικό χώρο, ενώ το φιλμ του Γιώργου Τσεμπερόπουλου που οι δύο
προηγούμενες ταινίες του ­ «Ξαφνικός έρωτας», «Άντε γεια» ­ είχαν κάνει μεγάλη
εμπορική επιτυχία, θα αρχίσει πρώτη τα γυρίσματα τούτη την άνοιξη.

Εμπορική επιτυχία

Όλες οι ελληνικές ταινίες του Νίκου Περάκη ­ έχει σκηνοθετήσει και τέσσερις
στη Γερμανία όπου σπούδασε κι έκανε διεύθυνση παραγωγής σε μεγάλες διεθνείς
παραγωγές ­ γνώρισαν μεγάλη εμπορική επιτυχία. Από το έργο «Άρπα κόλλα» του
'82 με πάνω από 180.000 εισιτήρια, το «Λούφα και παραλλαγή» του 84' με 280.000
εισιτήρια, το «Βίος και πολιτεία» του '87 με 250.000 εισιτήρια και έπειτα από
δέκα χρόνια επέστρεψε με τον προπέρσινο «Προστάτη οικογένειας» ο οποίος έκοψε
γύρω στα 120.000 εισιτήρια.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16347P011</ED>
<ID>
ID:17767

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P01&aa=1</URL></REF>


Article

<CATEGORY>vin09</CATEGORY>

 <H2>TV
</H2>
Τα «Θύματα ειρήνης» του Βασίλη Βασιλικού γίνονται σίριαλ

σελ. 10
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16347P012</ED>
<ID>
ID:17816

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P01&aa=2</URL></REF>


Article

<CATEGORY>vin09</CATEGORY>

 <H2>Μόδα
</H2>
Καλόγριες, τροτέζες και... αρλεκίνοι στις επιδείξεις υψηλής ραπτικής του Παρισιού

σελ. 15
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16347P013</ED>
<ID>
ID:17856

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P01&aa=3</URL></REF>


Article

<CATEGORY>vin09</CATEGORY>

 <H2>Θέμα
</H2>
Η Άννα Φραγκουδάκη γράφει για τις πολιτιστικά «καθαρές» εθνικές ταυτότητες

σελ. 11
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16347P014</ED>
<ID>
ID:17876

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P01&aa=4</URL></REF>


Article

<CATEGORY>vin09</CATEGORY>

 <H5>«ΛΑΘΟΣ ΚΙΝΗΣΗ»: ΧΟΡΟΣ ΣΤΟ ΜΕΓΑΡΟ ΜΟΥΣΙΚΗΣ
</H5><H5>«ΖΩΝΤΑΝΑ»
</H5><H2>Κρύο ή ζέστη;
</H2>
Ο Γιάννης Φέρτης και ο Γιάννης Μπέζος στο «Ούτε κρύο ούτε ζέστη» του Κρετς
(Θέατρο Ιλίσια)

Το έργο του Φραντς Ξάβερ Κρετς «Ούτε κρύο ούτε ζέστη» ανεβαίνει απόψε στις
9.30, στο θέατρο «Ιλίσια» (Παπαδιαμαντοπούλου 4, τηλ. 7216.317), σε μετάφραση
Πέτρου Μάρκαρη, σκηνοθεσία Γιάννη Ιορδανίδη, σκηνικά και κοστούμια Αγνής
Ντούτση, μουσική επιμέλεια Ιωσήφ Βάγγερ και φωτισμούς Φίλιππα Κουτσάφτη.
Παίζουν Γιάννης Φέρτης, Γιάννης Μπέζος, Ναταλία Τσαλίκη και Δήμητρα Χατούπη.

*** «Οι ιππότες της τηγανητής πατάτας» του Ευγένιου Τριβιζά απόψε και αύριο το
απόγευμα στις 7, στο Θεατρικό Εργαστήρι του Δήμου Ταύρου (πληροφορίες στο τηλ. 3461.220).

*** Τον «Σιμιγδαλένιο» του Αλέξανδρου Αδαμόπουλου ανεβάζει απόψε, στο Ομήρειο
Πνευματικό Κέντρο της Χίου, το Δημοτικό Περιφερειακό Θέατρο Βορείου Αιγαίου,
σε σκηνοθεσία του ίδιου, σκηνικά Νικολή Φράσκου, ζωντανή μουσική επί σκηνής
Μαρκέλλου Πούπαλου και Γιώργου Παπαγεωργίου και φωτισμούς Δήμου Αβδελιώδη.

*** «Ο Τζιτζιρής» του Γιώργου Αρμένη αύριο το μεσημέρι στις 3, στο «Νέο
Ελληνικό Θέατρο» (Σπ. Τρικούπη 34 και Κουντουριώτου, τηλ. 8253.489), σε
σκηνοθεσία του ίδιου και του Κώστα Μπάρα, σκηνικά και κοστούμια Τάσου Ζωγράφου
και μουσική Λίνου Κόκοτου. Παίζουν Έλενα Κορρέ, Γιώργος Αρμένης, Τζένη
Σκαρλάτου, Μαρία Καβουκίδου, Κώστας Μπάρας, Θοδωρής Γκόγκος και Χρήστος Τσίμτσης.

*** Το έργο «Η Τρίσα δεν έφυγε απ' αυτό το σπίτι» παρουσιάζουν απόψε, αύριο
και τη Δευτέρα στις 8.30 το βράδυ, στο Μέγαρο Μουσικής Αθηνών (Βασ. Σοφίας και
Κόκκαλη 115, τηλ. 7282.000), ο Κωνσταντίνος Μίχος και η ομάδα χορού «Λάθος
Κίνηση». Η χορογραφία είναι του Κωνσταντίνου Μίχου, η μουσική του Αλέξανδρου
Μούζα, τα σκηνικά και τα κοστούμια της Χριστίνας Παπούλια και οι φωτισμοί της
Ellen Knops. Χορεύουν Τζένη Αργυρίου, Φώτης Νικολάου, Κωνσταντίνος Μίχος,
Βαγγελιώ Ράντου, Σταυρούλα Σιάμου και Ray Chang.

ΕΚΔΗΛΩΣΕΙΣ

Τον «μάστορα της πενιάς» Μιχάλη Θεοδώρου (Μάικ) τιμούν το απόγευμα στις 6, στο
Δασκαλειό Κερατέας, το «Εργαστήριο Τέχνης και Λόγου» και η «Εστία Τέχνης».
Πληροφορίες στο τηλ. (0299) 28689.

ΕΚΘΕΣΕΙΣ

Η πρώτη ατομική έκθεση ζωγραφικής του ζωγράφου Βησσαρίωνα Παπαδάκου
συνεχίζεται στην γκαλερί «Σκιές» στην Καλλιθέα. Τίτλος της έκθεσης: «Κύκλοι
ζωής και χρωμάτων» με θέματα εμπνευσμένα από την καθημερινή ζωή και τα χρώματα
της φύση Η έκθεση ξεκίνησε από τις 16 Ιανουαρίου και θα διαρκέσει μέχρι τις 31
Ιανουαρίου 1999. Η γκαλερί «Σκιές» βρίσκεται στην Καλλιθέα, Δημητρακοπούλου
91, τηλ. 9582.289. Οι ώρες λειτουργίας είναι Δευτ. - Τετ. - Σαβ. 10 π.μ. έως
3.00 μ.μ., Τριτ. - Πεμ. - Παρ. 10 π.μ. έως 13.30 μ.μ. και 17.30 μ.μ. έως 18.30 μ.μ.

*** Συνεχίζεται στο Περιστύλιο του Μεγάρου του Κοινοβουλίου η έκθεση
ζωγραφικής μαθητών της Στ' Τάξης του Δημοτικού από τη Θεσσαλία και τα
Επτάνησα, με θέμα «Ρήγας Φεραίος - Βελεστινλής: 200 χρόνια από τον θάνατό του.
Διαβάζω, εμπνέομαι και ζωγραφίζω».

***Συνεχίζεται στη Δημοτική Πινακοθήκη Αθηνών η έκθεση «Ιδιαίτερες πατρίδες»,
με έργα εννέα σύγχρονων Σουηδών καλλιτεχνών.

*** «Ο πελώριος κόσμος των εντόμων» είναι το θέμα της έκθεσης που παρουσιάζουν
από σήμερα, στην Πλατεία Γερουλάνου, στον Άλιμο, το Μουσείο Φυσικής Ιστορίας
του Λονδίνου και το Μουσείο Φυσικής Ιστορίας της Βουδαπέστης. Στην έκθεση
παρουσιάζονται γιγάντια μηχανοκίνητα έντομα με ρεαλιστική κίνηση και μεγάλη
ακρίβεια στην απόδοση των αναλογιών και των χρωμάτων (πληροφορίες στο τηλ. 9852.758).

*** Έκθεση σύγχρονων Θεσσαλών δημιουργών, που εμφανίστηκαν στις δεκαετίες του
'70 και του '80, εγκαινιάζεται σήμερα, στο Εικαστικό Κέντρο Σύγχρονης Τέχνης
Λάρισας, Σωκράτους 11, τηλ. (041) 554091.

ΛΥΡΙΚΑ

Πέρσελ, Γκλιέρ, Όφενμπαχ, Σάλιβαν και Στράους ερμηνεύει αύριο στις 12 το
μεσημέρι, στο Φουαγιέ της Εθνικής Λυρικής Σκηνής, το δεκαμελές συγκρότημα
χάλκινων πνευστών Athens Brass Ensemble.

ΠΙΤΕΣ

Την πρωτοχρονιάτικη πίτα της κόβει αύριο στις 8.30 το βράδυ, στο «Κάραβελ», η
Χορωδία και Μαντολινάτα του Φώτη Αλέπορου, με πολλές μελωδίες για το κρασί και
το γλέντι. (Πληρ.στο τηλ. 32.35.593).

*** Καλή χρονιά και κόψιμο της πίτας έχει το πρόγραμμα για το πρωί της
Κυριακής (11 π.μ.) του Συνδέσμου Αναγνωστών Συνεργατών των περιοδικών
«Ελληνόπουλο», «Σινεάκ» και «Θησαυρός των Παιδιών». Οι φαν, παλιοί και
καινούργιοι, δίνουν ραντεβού (εκτός από τις τακτικές δευτεριάτικες συναντήσεις
τους) και αύριο το πρωί, στην οδό Κάνιγγος 27, όπου βρίσκεται το εντευκτήριό τους.

ΟΜΙΛΙΑ

Με θέμα «Το ον και η δικαιοσύνη κατά τον Αριστοτέλη» μιλάει αύριο το απόγευμα
στις 6.30, στο «Ιδεο-θέατρον» (Στουρνάρη 57, τηλ. 5237.543) ο Νικόλαος Αγγελής.


Έντεχνα, λαϊκά και ρεμπέτικα τραγούδια παρουσιάζει ο δεξιοτέχνης του
μπουζουκιού Κώστας Παπαδόπουλος (απόψε και τη Δευτέρα) με τη Μαρία (τραγούδι),
τον Αντώνη Γαρίνη (κρουστά) και τον Νίκο Μοσχολιό (κιθάρα - τραγούδι), στο
χώρο Τέχνης «ΗΟΒΟ» (Αριστοφάνους 7 - Χαλάνδρι, τηλ. 6891.670).

*** Pupl Fiction σήμερα και οι Ηχόδρομοι αύριο βράδυ εμφανίζονται στο Winebar
ΚΕΛΣΟΣ (Λ. Βουλιαγμένης 63 & Κέλσου 4, τηλ. 9217.951).

*** Magic de Spell απόψε, στο «Camel club» (Λεωφ. Βουλιαγμένης 208).

*** Ο Alvin Lee με την κιθάρα και την μπάντα του απόψε και αύριο, στο «Blues Hall».

*** Ένα μουσικό ταξίδι στη Ρωσία με την κιθάρα του υπόσχεται και απόψε στις
«Φωνές» (Αρτέμωνος 9, Νέος Κόσμος) ο Δημήτρης Ζορμπαλάς.

*** Mahatma με ροκ μπαλάντες το βράδυ, στο «Μακάρι» (Ζ. Πηγής 125 και
Κομνηνών, στα Εξάρχεια, τηλ. 6458.958). Αύριο, στον ίδιο χώρο, η Μιράντα
Κουνελάκη ερμηνεύει τραγούδια από τη θεατρική παράσταση «Έλα στο φως, παίζω θα δεις...».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16347P021</ED>
<ID>
ID:17773

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P02&aa=1</URL></REF>


Article

<CATEGORY>vin09</CATEGORY>

 <H2>Έλβις στη γλώσσα των Σουμερίων!
</H2>
<AUTHOR>Ε.Φ.</AUTHOR>

Έλβις Πρίσλεϊ

Οι επιτυχίες που αντέχουν στον χρόνο δεν φοβούνται την Ιστορία του Πολιτισμού.
Και τέτοιες επιτυχίες είναι βέβαια τα τραγούδια του Έλβις Πρίσλεϊ. Τα οποία
δεν γλίτωσαν από πόθους δόξας και από τη μανία ενός Φινλανδού ακαδημαϊκού να
τα μεταγράψει στη γλώσσα των Σουμερίων. Ο Γιούκα Άμοντ λοιπόν έχει αρχίσει να
μεταγράφει τα «Blue Suede Shoes» στην αρχαία αυτή γλώσσα, που ήταν διαδεδομένη
στην περιοχή της Βαβυλωνίας και η οποία έσβησε γύρω στο 2000 π.Χ. Το σινγκλ
αναμένεται να κυκλοφορήσει τους προσεχείς μήνες και ένα άλμπουμ με Πρίσλεϊ σε
αρχαϊκές εκτελέσεις ετοιμάζεται για το φθινόπωρο. Τι θα έλεγε ο βασιλιάς Έλβις
για όλα αυτά; Ο Άμοντ ως «εκπρόσωπός» του έχει έτοιμη απάντηση: «Θα του άρεσε
η ιδέα, γιατί οι Σουμέριοι ήταν γνωστοί για τα συμπόσια, τις γιορτές και τα
κύμβαλα που τα συνόδευαν. Άλλωστε οι ρίζες του ροκ εν ρολ θα μπορούσαν να
εντοπιστούν εκεί κάτω»...
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16347P022</ED>
<ID>
ID:17821

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P02&aa=2</URL></REF>


Article

<CATEGORY>vin09</CATEGORY>

 <H2>Το μεράκι φαίνεται...
</H2>
<AUTHOR>Γ.Δ.Σ.</AUTHOR>

Ένα μπουκέτο γαϊδουράγκαθα μέσα σε ένα χάλκινο μαστραπά, μπροστά σ' ένα
παράθυρο με σιδεριές κι ένα γλυκό, πηλιορείτικο φως απέξω. Η φωτογραφία του
Δημήτρη Λέτσιου φωτίζει το εξώφυλλο του τεύχους 18 της περιοδικής έκδοσης της
Κοινότητας Μακρινίτσας, που έχει τον τίτλο «Μακρινίτσα». Τη Μακρινίτσα, την
πανέμορφη, με τα «μπαλκόνια» στον Βόλο και τον Παγασητικό και τα δύσκολα
καλντερίμια, σίγουρα την ξέρετε. Λίγοι, όμως, θα ξέρετε ότι οι Μακρινιτσιώτες
βγάζουν και περιοδικό. Με μεράκι πολύ. Και το μεράκι φαίνεται. Θέματα από
στενά, τοπικού ενδιαφέροντος ­ η τιμητική εκδήλωση για τον παπα-Μιχάλη Βάιο με
αφορμή τα τριάντα χρόνια που είναι εφημέριος στο χωριό ή το κομμάτι του
ακάματου Γιάννη Μουγογιάννη για την επανάσταση του 1878 στο Πήλιο και τα
γεγονότα της Μακρινίτσας ­ έως ευρύτερα, με το Πήλιο να κυριαρχεί βέβαια,
παρουσιάσεις και κριτικές για βιβλία και εκθέσεις. Δεν λείπει ακόμη και ο
«ολίγον» Μακρινιτσιώτης Πολ Αξιαρί ­, ο Γιώργος Γεωργής, μορφωτικός ακόλουθος
της πρεσβείας της Κύπρου να γράφει για τις σχέσεις Πηλίου και Κύπρου, με αιχμή
τη βιογραφία του Ζαγοριανού λαϊκού συνθέτη Θόδωρου Δερβενιώτη, που αρχίζει να
δημοσιεύεται σε συνέχειες από το τεύχος αυτό, σε επιμέλεια του Νίκου Αντωνάκη,
από το αρχείο του οποίου προέρχονται και οι φωτογραφίες του κλασικού πια Κώστα
Ζημέρη για «έναν κόσμο που χάθηκε» ­ Πήλιο, Βόλος, Θεσσαλία ­ που αποτελούν
την καρδιά του τεύχους.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16347P023</ED>
<ID>
ID:17860

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P02&aa=3</URL></REF>


Article

<CATEGORY>vin09</CATEGORY>

 <H2>Οι... ύποπτοι των Πετραλώνων
</H2>
<AUTHOR>Χ.Π.</AUTHOR>

Ο Χρήστος Θηβαίος (των Συνήθων Υπόπτων)

Πήραν πρώτη παράταση κι έπειτα ακόμη μία. Οι Συνήθεις Ύποπτοι στο «Χαμάμ» (των
Πετραλώνων). Το οποίο λειτούργησε ξανά με άλλη διεύθυνση και οι Ύποπτοι το
άνοιξαν λίγο πριν μπει το 1999. Το ποδαρικό ­ όπως αποδεικνύεται ­ ήταν
εξαιρετικό για το μαγαζί, αλλά και για τους ίδιους. Γιατί στο «Χαμάμ» πρόβαραν
τα νέα τους τραγούδια, που θα κυκλοφορήσουν στα τέλη Φεβρουαρίου με τον τίτλο
«Είμαι αυτό που κυνηγάω» και η ανταπόκριση που είχαν από το κοινό ήταν λίαν
ενθαρρυντική, μέχρι και ενθουσιώδης. Γεμάτο μαγαζί, ζεστή ατμόσφαιρα
καθημερινά, σε ένα «Χαμάμ» που όσοι πήγαν μία φορά θέλησαν να πάνε και
δεύτερη. Σαν να μου φαίνεται ότι το 1999 θα είναι μια καλή χρονιά για τους... Ύποπτους.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16347P024</ED>
<ID>
ID:17879

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P02&aa=4</URL></REF>


Article

<CATEGORY>vin09</CATEGORY>

 <H2>Σαν να τα βρήκαν
</H2>
<AUTHOR>Π.Θ.Κ.</AUTHOR>

Αν δεν... κλάψει το μωρό δεν του δίνει η μάνα του να φάει και μετά τις
διαμαρτυρίες, τις συζητήσεις, τις κόντρες, φαίνεται να τα «βρίσκουν» η
διοίκηση του Ελληνικού Κέντρου Κινηματογράφου και οι σκηνοθέτες, κυρίως οι πιο
«νέοι» και όχι αυτοί που θεωρούνται «καθιερωμένοι»... Άτυπη Γενική Συνέλευση
του ΕΚΚ συζήτησε τον «νέο κανονισμό επιχορηγήσεων» και το Δ.Σ. προτείνει τις
εξής αλλαγές: το πρόγραμμα «Ορίζοντες 2» θα παράγει 7 ­ μάξιμουμ ­ ταινίες
καλλιτεχνικής αξίας και μία απ' αυτές θα σκηνοθετείται από πρωτοεμφανιζόμενο
σκηνοθέτη και ο ετήσιος προϋπολογισμός του θα φτάνει τα 630 εκατ. δρχ. Το
πρόγραμμα «Κίνητρο 2» ­ πιλοτικό για δύο χρόνια ­ θα ενισχύει την ανεξάρτητη
παραγωγή 6-7 ταινιών με συνολικό προϋπολογισμό 280 εκατ. δρχ. και ανώτατο ποσό
συμμετοχής του ΕΚΚ τα 40 εκατ. δρχ. σε κάθε ταινία.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16347P025</ED>
<ID>
ID:17886

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P02&aa=5</URL></REF>


Article

<CATEGORY>vin09</CATEGORY>

 <H2>Η Ερμούπολη της Κοτοπούλη και της Κυβέλης
</H2>
Το εξώφυλλο του τρίτου τόμου «Το Θέατρο στην Ερμούπολη»

Ερμούπολη 1907 - 1912. Ακόμη μια λαμπρή θεατρική εξαετία στο κυκλαδίτικο νησί,
που αρχίζει με όπερα από ιταλικό μελοδραματικό θίασο και παραστάσεις της
Μαρίκας Κοτοπούλη και συνεχίζει με παραστάσεις πάλι της ιδίας μαζί με τον Εδμ.
Φυρστ, με παραστάσεις του θιάσου της Κυβέλης, με την «Αντιγόνη» του Σοφοκλή σε
δημοτική γλώσσα και πάμπολλες άλλες παραστάσεις και επιδείξεις όλων των
μεγάλων ονομάτων του ελληνικού θεάτρου και τραγουδιστών του μελοδράματος... 
Το θέατρο, η μουσική, η παιδεία, η κοινωνική ζωή αυτής της εποχής στην
Ερμούπολη της Σύρου «φωτογραφίζονται» στον τρίτο τόμο του έργου «Το Θέατρο
στην Ερμούπολη τον εικοστό αιώνα», (έκδοση Δήμου Ερμούπολης), που καλύπτει την
εξαετία 1907 - 1912 και το οποίο επιμελείται ο Μάνος Ελευθερίου.

Θέατρον «Απόλλων», Πρωτοχρονιά 1907. Ιταλικός Μελοδραματικός Θίασος
Castellano. «Πανηγυρική ήτο η παράστασις εν τω Θεάτρω την πρώτην του νέου
έτους. Την εσπέραν εκείνην εδόθη το πρώτον εφέτος η Cavalleria Rusticana και
κατόπιν οι Παληάτσοι», έγραφε η εφημερίδα «Απόλλων», τον Ιανουάριο του 1907,
τα θεατρικά ρεπορτάζ της οποίας συμπεριλαμβάνονται στο βιβλίο.

«Διά την εσπέραν της Πέμπτης 12 Απριλίου 1907, ώρα 9 μ.μ. ακριβώς, στο θέατρον
"Απόλλων", ο ελληνικός δραματικός θίασος, πρωταγωνιστούσης της δεσποινίδος
Μαρίκας Κοτοπούλη, παρουσιάζει, την μονόπρακτο κωμωδία εκ του Γαλλικού, «Αι
Συνέπειαι του Διαζυγίου», το μονόπρακτο δράμα «Το Πυρ υπό την Τέφραν», και την
μονόπρακτο κωμωδία, «Ένα Φλιτζάνι Τσάι. Τιμαί αι συνήθεις», διακηρύττει μια
αφίσα που κοσμούσε τους δρόμους της Ερμούπολης το 1907.

Ο Μάνος Ελευθερίου, μεθοδικά, συλλέγει στοιχεία για τη θεατρική δραστηριότητα
στην Ερμούπολη, στις αρχές του αιώνα μας

Και φωτογραφίες. Πολλές φωτογραφίες. Και καρτ-ποστάλ. Από θεατρικούς
συγγραφείς, περίφημους ηθοποιούς ­ μεταξύ αυτών η Κυβέλη, οι Χρυσούλα και
Φωτεινή Κοτοπούλη, η Ροζαλία Νίκα, ο Θωμάς Οικονόμου, ο Πέτρος Λαζαρίδης, ο
Πέτρος Λέων και άλλοι πολλοί ­ θεατρανθρώπους, θιάσους ­ ακόμη και
θηριοδαμαστές! ­ της εποχής εκείνης. Διανθίζουν τις σελίδες του περιποιημένου
και καλόγουστου αυτού βιβλίου.

Γιατί αυτό το τρίτομο έργο, «είναι η ελάχιστη τιμή που μπορούμε να αποδώσουμε
σε αυτή τη βασανισμένη φυλή των ανθρώπων και κυρίως στους ρομαντικούς και
βασανισμένους Συριανούς ερασιτέχνες που υπογράφανε στην άγονη Σύρα, στους
τραγικούς ελληνικούς καιρούς, μόλις στα 1830, τη μοιραία και οριακή φράση ότι
«το θέατρον είναι σχολείον ηθικής!», γράφει στον πρόλογο του τρίτου τόμου ο
Μάνος Ελευθερίου.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16347P031</ED>
<ID>
ID:17774

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P03&aa=1</URL></REF>


Article

<CATEGORY>vin09</CATEGORY>

 <H5>ΠΡΟΓΝΩΣΤΙΚΑ ΓΙΑ ΤΟΥΣ ΠΡΟΑΓΓΕΛΟΥΣ ΤΩΝ ΟΣΚΑΡ, ΤΙΣ ΧΡΥΣΕΣ ΣΦΑΙΡΕΣ
</H5><H2>«Ράιαν» πυροβολεί «Τρούμαν»
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>«Ράιαν» ψηφίζουν στην Αμερική, «Τρούμαν» οι Ευρωπαίοι. Αβυσσαλέο χάσμα χωρίζει
τις δύο ηπείρους. Και το βέβαιο είναι πως οι Χρυσές Σφαίρες που απονέμονται
Δευτέρα ξημερώματα (ελληνική ώρα), θα το επιβεβαιώσουν και θα το βαθύνουν.
</H3>
Ο Τομ Χανκς και ο «Στρατιώτης Ράιαν» του Στίβεν Σπίλμπεργκ... εναντίον του
Τζιμ Κάρεϊ (δεξιά) και του «Τρούμαν σόου» του Πίτερ Γουίαρ

Ούτε η φετινή κινηματογραφική αφρόκρεμα της χρονιάς εξαντλείται στις υποψήφιες
ταινίες αμερικανικής παραγωγής. Ούτε φυσικά οι βραβευμένοι με τις Σφαίρες θα
είναι ­ σώνει και καλά ­ οι καλύτεροι. Ο θεσμός Golden Globe Awards είναι
εφαλτήριο λάμψεων, promotion, δολαρίων. Και στην καλύτερη περίπτωση,
προθάλαμος και προάγγελος των Όσκαρ του Μαρτίου.

Θα απονεμηθούν 13 κινηματογραφικές Χρυσές Σφαίρες και 11 τηλεοπτικές. Στις
βασικές κατηγορίες υποψηφίων κινηματογραφικών ταινιών μονομαχούν:

Καλύτερης Δραματικής Ταινίας: «Η διάσωση του στρατιώτη Ράιαν» του Σπίλμπεργκ -
«Ζωντανή μετάδοση - Τρούμαν σόου» του Πίτερ Γουίαρ (η πεντάδα συμπληρώνεται
από «Θεοί και τέρατα» - «Ο γητευτής των αλόγων» - «Ελίζαμπεθ»).

Καλύτερου Μιούζικαλ/Κωμωδίας: «Η Μάσκα του Ζορό» (που δεν είναι ούτε μιούζικαλ
ούτε ακριβώς κωμωδία) - «Κάτι τρέχει με τη Μαίρη» (τρεις ακόμα τίτλοι
διεκδικούν Σφαίρα και οι τρεις δεν έχουν προβληθεί στην Αθήνα ­ «Ο Σαίξπηρ
ερωτεύτηκε» - «Still crazy» - «Patch Adams»).

Καλύτερης Ανδρικής Δραματικής Ερμηνείας: Μονομαχούν ο Βρετανός σαιξπηρικός Ίαν
ΜακΚέλεν, πρωταγωνιστής του «Θεοί και Τέρατα» και ο Καναδός Τζιμ Κάρεϊ του
«Τρούμαν σόου» (σοβαρές πιθανότητες έχουν ακόμη άλλοι τρεις ­ Στίβεν Φράι της
ταινίας «Όσκαρ Γουάιλντ» - Τομ Χανκς, «Ράιαν» και Νικ Νόλτι, πρωταγωνιστής της
τελευταίας ταινίας του Σρέντερ «Affliction», άπαιχτη ακόμα στην Ελλάδα).

Καλύτερου Κωμικού: Ο «Μπούλγουορθ» Γουόρεν Μπίτι εναντίον Μάικλ Κέιν του
«Little Voice», που θα προβληθεί Φεβρουάριο στην Αθήνα. (Ακόμα μνηστήρες είναι
ο Ζορό Αντόνιο Μπαντέρας, ο Πρόεδρος Τζον Τραβόλτα και ο Ρόμπιν Γουίλιαμς του
«Patch Adams»).

Καλύτερης Γυναικείας Δραματικής Ερμηνείας: Φαβορί η Βρετανίδα «Ελίζαμπεθ» Κέιτ
Μπλάνσετ, ακολουθούμενη από τη βραζιλιάνικη έκπληξη που ακούει στο όνομα
Φερνάντα Μοντενέγκρο, πρωταγωνίστρια της βραζιλιάνικης βραβευμένης παραγωγής
«Κεντρικός Σταθμός» (Σούζαν Σάραντον, Μέριλ Στριπ, Έμιλι Γουάτσον διεκδικούν
και παίζουν σε ταινίες που δεν... γνωρίζουμε στην Ελλάδα).

Καλύτερης Κωμικού: Η «Μαίρη» Κάμερον Ντίαζ; Το πιθανότερο. Κοντά της η
Γκουίνεθ Πάλτροου του... «Ερωτευμένου Σαίξπηρ» («Shakespeare in love»).
(Κριστίνα Ρίτσι, Μεγκ Ράιαν και Τζέιν Χόροκς οι τρεις «υπόλοιπες» υποψήφιες
και πρωταγωνίστριες ταινιών που εν καιρώ θα προβληθούν και στην...
τριτοκοσμική Ελλάδα).

Καλύτερης Σκηνοθεσίας: Στίβεν Σπίλμπεργκ χωρίς συζήτηση. Με μοναδικό, σοβαρό
αντίπαλο τον Αυστραλό Πίτερ Γουίαρ του «Τρούμαν». (Ακόμα υποψήφιοι είναι ο
Σεκάρ Καπούρ της «Ελίζαμπεθ», ο Ρόμπερτ Ρέντφορντ του «Γητευτή των αλόγων» και
ο Τζον Μάντεν του «Ερωτευμένου Σαίξπηρ»).

Καλύτερου σεναρίου: Λογικά ο Νεοζηλανδός Άντριου Νίκολ, ο συγγραφέας του
«Τρούμαν», είναι... άπιαστος. Far μπροστά από τους άλλους. Δεύτερος ο νεαρός
και περιθωριακός Τοντ Σόλονζ της «Ευτυχίας» («Happiness») (διεκδικητές είναι
ακόμα οι σεναριογράφοι Ρόμπερτ Ρόντατ του «Ράιαν», Μαρκ Νόρμαν και Τομ
Στόπαρντ του «Σαίξπηρ» και Γουόρεν Μπίτι με Τζέρεμι Πίκσερ του «Μπούλγουορθ»).

Καλύτερης Ξενόγλωσσης ταινίας: Η δανέζικη «Οικογενειακή γιορτή» του πιτσιρικά
Τόμας Βίντεμπεργκ και «Κεντρικός Σταθμός» από τη Βραζιλία, που θεωρείται το
μεγάλο φαβορί (υποψήφιες είναι ακόμη «Άνδρες με τα όπλα» του Τζον Σέιλς -
«Τανγκό» από Αργεντινή - «Νύφη από την Πολωνία» από Ολλανδία).
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16347P041</ED>
<ID>
ID:17775

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Προς ανωνυμογράφο
</H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Σ' ένα διήγημά του, με τίτλο «Ο μασκαράς», ο Δημήτρης Πετσετίδης περιγράφει
την περίπτωση του κουκουλοφόρου καταδότη, ο οποίος προδίδει τους συμπατριώτες
του και τους παραδίδει στους εχθρούς, δείχνοντάς τους με το δάχτυλο, ενώ ο
ίδιος προστατεύεται πίσω από την ανωνυμία που του προσφέρει η κάλυψη του
προσώπου του. Ένα μικρό παιδί, που παρακολουθεί την κρίσιμη σκηνή με τα αθώα
και ανυποψίαστα μάτια του, αγνοώντας τον κίνδυνο και τις συνέπειες του
γεγονότος φωνάζει κάθε τόσο χαρούμενα: «Μασκαράς! Μασκαράς! Γιαγιά, κοίτα,
ένας μασκαράς!». Αφού ο κουκουλοφόρος ολοκληρώνει την προδοσία του και
υποδεικνύει στους εχθρούς τον πατριώτη, το διήγημα τελειώνει με τούτο τον
σύντομο διάλογο: «Γιαγιά, μασκαράς δεν ήταν; ρώτησε με σιγανή φωνή τη γριά
γυναίκα. Ναι, παιδάκι μου, μασκαράς..., του είπε αυτή και γύρισε αλλού το
πρόσωπό της».

Θυμήθηκα το διήγημα του Πετσετίδη, με την αφορμή μιας ανώνυμης επιστολής που
έλαβα πριν από ημέρες. Στην εναρκτήρια Επιφυλλίδα μου του νέου έτους («ΤΑ
ΝΕΑ», 2 Ιανουαρίου), ξεκινούσα ως εξής: «Στο μεταίχμιο του καινούργιου και του
παλιού χρόνου, η σημερινή Επιφυλλίδα γράφεται με ανανεωμένες ελπίδες και
προσδοκίες για ό,τι καλό μας επιφυλάσσει και ό,τι καλό μπορεί να μας φέρει το
1999. Ας ελπίσουμε πως το τελευταίο (και, κατ' άλλους, το προτελευταίο) έτος
του αιώνα μας θα περάσει χωρίς εκρηκτικά γεγονότα, σαν εκείνα που σημάδεψαν
όλες τις περασμένες δεκαετίες». Η παρένθετη διευκρίνισή μου, ότι δηλαδή το
1999 δεν είναι, κατά την άποψη ορισμένων, το τελευταίο, αλλά το προτελευταίο
έτος του αιώνα μας, προκάλεσε τη μήνη του ανώνυμου αναγνώστη, ο οποίος γράφει:
«Και "κατ' άλλους...", ενώ εσείς κρατάτε σεμνή ουδετερότητα. Μα εδώ, κύριέ
μου, δεν πρόκειται για λογοτεχνική θεωρία. Για κουκιά μετρημένα, για μιαν
απλούστατη πρόσθεση πρόκειται. Όταν η μία χιλιετία έχει 1000 χρόνια (όχι...
κατ' άλλους, βέβαια), οι δύο δεν μπορεί παρά να έχουν 2000 κι όχι 1999. Γκέγκε;»

Για το επίμαχο θέμα της αλλαγής του αιώνα, φοβάμαι ότι ο τόσο προσεκτικός
αναγνώστης δεν έχει διαβάσει τα όσα ήδη έχουν γραφτεί ­ και θα γραφτούν
περισσότερα, καθώς προχωρούμε προς το έτος 2000. Για το μάθημα απλής
αριθμητικής που προσπαθεί να με διδάξει, καλό θα ήταν να συμβουλευθεί τα
στοιχειώδη, βασικά βοηθήματα, όπως π.χ. την Εγκυκλοπαίδεια Ελευθερουδάκη, στο
λήμμα «αιών», για να καταλάβει ότι και οι δύο απόψεις έχουν έρεισμα και ότι
δεν πρόκειται για προσωπική μου αδυναμία, υπεκφυγή ή «σεμνή ουδετερότητα» να
ορίσω το τέλος ή την αρχή των αιώνων.

Εάν είναι όντως τακτικός αναγνώστης τούτης της εφημερίδας, τον συμβουλεύω να
στείλει παρόμοια επιστολή και στον Βασίλη Βασιλικό ο οποίος, μόλις προ ημερών
(19 Ιανουαρίου), στη σελίδα του, που επέγραφε «Ο Αλ Καπόνε και η κούκλα
Μπάρμπι», μεταξύ άλλων σημείωνε: «Όμως, ας δούμε και μερικές άλλες επετείους
που εμπίπτουν στα πλαίσια αυτής της χρονιάς που, όπως πολλοί έχουν επισημάνει,
δεν είναι η τελευταία, αλλά η προτελευταία της χιλιετίας».

Η ουσία του ζητήματος, εν προκειμένω, δεν είναι τόσο πότε αρχίζει ο νέος
αιώνας και πότε λήγει ο παρών, όσο η ίδια η πράξη της ανωνυμογραφίας. Όλοι
όσοι γράφουν σε εφημερίδες και περιοδικά, πάντα ενυπογράφως και πάντα
ευθαρσώς, είναι (και πρέπει να είναι) ανοιχτοί στον καλόπιστο διάλογο και στη
γόνιμη αντιπαράθεση, όταν παρίσταται ανάγκη, με τους αναγνώστες τους. Το όλο
ύφος της επιστολής που έλαβε, η οποία εξαντλείται στις φράσεις που παρέθεσα
πιο πάνω (εσωκλείοντας και το απόκομμα της σχετικής παραγράφου της Επιφυλλίδας
μου), δείχνει καθαρά μιαν αντίληψη που περιφρονεί και απορρίπτει τον διάλογο,
θυμίζοντας άλλες εποχές και άλλες νοοτροπίες.

Μια εφημερίδα όπως «ΤΑ ΝΕΑ», που κατά καιρούς έχει επιτρέψει ακόμη και την
οξεία αντιπαράθεση μεταξύ συνεργατών της, φανταζόμουν πως θα είχε διδάξει
στους αναγνώστες της μαθήματα ελευθεροτυπίας και διαλόγου. Πιθανότατα, ο
συγκεκριμένος ανωνυμογράφος αλλού στοχεύει και άλλα πράγματα θέλει να
υπαινιχθεί εναντίον μου. Δεν έχω πρόθεση να τον παρακολουθήσω. Ο άνθρωπος που
αποφεύγει να εκφράσει με παρρησία και με το όνομά του τη γνώμη του, απλώς
τροφοδοτεί και ενδυναμώνει τη γενικότερη παθολογία του νεοελληνικού βίου.
Φοβάται τον δημόσιο διάλογο και τρέμει το βήμα της αγοράς. Μοιάζει με τα μικρά
παιδιά, που περιμένουν στη γωνία τους περαστικούς, να τους ρίξουν τις πετριές
τους και να το βάλουν στα πόδια.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16347P042</ED>
<ID>
ID:17822

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P04&aa=2</URL></REF>


Article

<CATEGORY>vin09</CATEGORY>

 <H5>ΕΠΑΝΑΛΗΨΕΙΣ ΣΙΡΙΑΛ ΣΤΗΝ ΚΟΡΥΦΗ ΤΗΣ ΤΗΛΕΘΕΑΣΗΣ
</H5><H2>Δημοφιλή και τα ριπλέι
</H2>
<H3>Με επαναλήψεις σίριαλ, κυρίως, κύλησε και η δεύτερη εβδομάδα της νέας χρονιάς.
Μεταξύ αυτών η κωμική σειρά «Και οι παντρεμένοι έχουν ψυχή» που ήταν και το
δημοφιλέστερο πρόγραμμα, με δεύτερο τις «Επιθυμίες».
</H3>
Τις περιπέτειες του Ακάλυπτου και του Τίγρη σε ριπλέι παρακολούθησαν την
προπερασμένη Τρίτη 1.051.000 τηλεθεατές. Στη δεύτερη θέση ανέβηκε η δραματική
- αισθηματική σειρά «Επιθυμίες» του Antenna, που συγκέντρωσε τα βλέμματα
889.000 τηλεθεατών. 
Στην ανάδειξή της σε δεύτερο δημοφιλέστερο πρόγραμμα του προηγούμενου
επταημέρου συνέβαλε το γεγονός ότι τα άλλα φαβορί για την κορυφαία θέση, οι
σειρές δηλαδή «Άγγιγμα ψυχής» και «Δύο ξένοι», έδωσαν το «παρών» με
επαναλήψεις επεισοδίων. 
Ωστόσο διατήρησαν τη δυναμική τους, με συνέπεια η σειρά του Μανούσου Μασουκάκη
να βρεθεί στην τρίτη βαθμίδα και η αισθηματική κωμωδία των Ρήγα - Αποστόλου να
πλασαριστεί στην τέταρτη. Σε επανάληψη ήταν και η σατιρική εκπομπή «Α.Μ.Α.Ν.»,
αλλά παρ' όλα αυτά η εκπομπή των Κανάκη - Καλιβάτση ήταν Νο 5 την περασμένη εβδομάδα.

Στην έκτη θέση φιγουράρει η σειρά που γράφει η Κάκια Ιγερινού και σκηνοθετεί η
Ρέινα Εσκενάζυ. Ο «Βίος ανθόσπαρτος» με τους Γιάννη Φέρτη, Γιάννη Μπέζο,
Ναταλία Τσαλίκη, Δέσποινα Μπεμπεδέλη, Τίτο Βανδή ήταν πόλος έλξης για 794.000
τηλεθεατές, ενώ το «Σημάδι του έρωτα» με τους Βάνα Μπάρμπα, Στράτο
Τζώρτζογλου, Γιάννη Καρατζογιάννη, Χρήστο Τσάγκα κέντρισε το ενδιαφέρον
773.000 τηλεθεατών.

Στο Νο 8 της γενικής κατάταξης, σύμφωνα με τα στοιχεία της AGB, έφτασε η
κωμική σειρά «Νταντά για όλες τις δουλειές» με τους Πάνο Μιχαλόπουλο, Μαριάννα
Τουμασάτου, Αλεξάνδρα Παυλίδου, που παρακολούθησαν 767.000 ζευγάρια μάτια, ενώ
το επεισόδιο της σειράς «Η ζωή που δεν έζησα» κράτησε στις συχνότητες του Mega
στο διάστημα προβολής της 737.000 τηλεθεατές.

Επανεμφάνιση στη 15άδα έκανε το σόου «Μπράβο, έκανες την τύχη σου» που
παρακολούθησαν 725.000 τηλεθεατές, ενώ την «Τρικυμία» με την... Οδύσσεια του
Παναγιώτη στα μπουντρούμια της αραβικής χώρας όπου κρατείται, είδαν 715.000 τηλεθεατές.

Στη 12η θέση η επανάληψη του επεισοδίου «Εγκλήματα» με τους Κώστα Κόκλα, Υρώ
Μανέ, Χρήστο Χατζηπαναγιώτη, Καίτη Κωνσταντίνου, Μαρία Καβογιάννη, Σταύρο
Νικολαΐδη, Αθηνόδωρο Προύσαλη και Σούλα Αθανασιάδου. Οι κυριακάτικες βραδινές
ειδήσεις του Mega παρέμειναν για τρίτη συνεχόμενη εβδομάδα στα προγράμματα με
τις υψηλότερες τηλεθεαματικότητες, καθώς αυτή τη φορά τις επέλεξαν για την
ενημέρωσή τους 659.000 τηλεθεατές.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16347P051</ED>
<ID>
ID:17776

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ-πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Γιατί είχε αντίρρηση η Σπεράντζα Βρανά με την υποδοχή που της έκανε η
Κατερίνα Λάσπα και την προϋπάντησε με στιγμιότυπο από παλιά
ελληνική ταινία, όπου η Σπεράντζα τραγουδούσε το «Μάμπο το μπραζιλέρο»;
Ενοχλήθηκε η καλεσμένη, επειδή είχε συμφωνήσει να εμφανιστεί στο Star Cafe
προκειμένου να μιλήσει για τα βιβλία της και όχι για τις εμφανίσεις της στον
κινηματογράφο και το θέατρο. Όμως τι το κακό υπήρχε σε αυτό το στιγμιότυπο που
έδειχνε μία γυναίκα σε στιγμές δόξας; Δεν πειράζει αν ο κόσμος τη θυμάται
όμορφη και λαμπερή και δυσκολεύεται να τη γνωρίσει μέσα από τα γραπτά της.
Αλλωστε, η κουβέντα τους στη συνέχεια πιο πολλά για δίαιτες και νοσταλγικές
στιγμές είχε να βγάλει.

* Μια από τις μεγαλύτερες φωνές του αραβικού κόσμου παρουσιάζει ο
Λεωνίδας Αντωνόπουλος στους «Μουσικούς του Κόσμου» σήμερα το
απόγευμα στη ΝΕΤ. Τη λιβανέζα Φαϊρούζ την οποία η Ουμ Καλσούμ, η
θρυλική τραγουδίστρια από την Αίγυπτο, έχρισε ως κληρονόμο της σπουδαίας
φωνητικής παράδοσης της αραβικής μουσικής.

* Νέα εκπομπή στη ΝΕΤ περί κατανόησης της ενιαίας Ευρώπης από χθες. Ο
Κώστας Μπετινάκης ανιχνεύει τα θέματά του μέσα από τις αποφάσεις
της Κοινότητας. Στη χθεσινή πρώτη εκπομπή η συζήτηση με τον ειδήμονα των
τεσσάρων τροχών Κώστα Καββαθά για το καθαρό αυτοκίνητο έβγαλε
την είδηση: πολύ μπλα μπλα για καθαριότητα μέχρι το 2000, αλλά εκείνο που
χρειάζεται είναι η υπομονή και η αναμονή για την εμφάνιση των αυτοκινήτων με
άλλη μορφή ενέργειας. Αναμείνατε για το υβριδικό μοντελάκι.

* Κατερίνα Γιατζόγλου σε κατάσταση ζωοφιλικής έξαρσης. Με ένα κουτάβι
λαμπραντόρ που μόλις είχε ανοίξει τα μάτια του στην αγκαλιά της, στολισμένο με
χρυσό φιόγκο στον λαιμό. Και τον χάιδευε και του έλεγε γλυκόλογα και έπαιζε
μαζί του και διαφωνούσε με τον Κούκου που δεν συμπάθησε το κουτάβι. Με
άλλα λόγια, αυτό το πρωινό δίδυμο είναι καλό γιατί στα σκετσάκια τα πάνε καλά.
Η άνεσή τους μέχρι και ψήγματα υποκριτικής φανερώνει.

* Ενώ η Ελένη Μενεγάκη με τον συνεργάτη της κωμικό που προσπαθεί να της
βγάλει κάτι προς την ηθοποιία δεν έχει και πολλά να κάνει. Μία στροφή, ένα
λύγισμα της μέσης, ένα νάζι κι ένα χάδι, επετεύχθη ο σκοπός της πρωινής της
γοητείας. Το ότι ντύθηκαν χορεύτριες του μπαλέτου με πρόθεση να στηρίξουν το
ψυχαγωγικό τμήμα του «Καφέ» στα βήματα της Μάγια Πλισέσκαγια, όταν
χόρευε τη «Λίμνη των Κύκνων», δεν χρειάζεται και μεγάλη σκέψη για να προκύψει
η εκτίμηση της αποτυχίας. Παρ' όλο που η τουτού πήγαινε όμορφα στην οικοδέσποινα.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16347P052</ED>
<ID>
ID:17823

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P05&aa=2</URL></REF>


Article

<CATEGORY>vin15</CATEGORY>

 <H5>Παιχνίδι φόβου και αγωνίας
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΘΡΙΛΕΡ ΑΠΟ ΤΟΝ ΑΛΦΡΕΝΤ ΧΙΤΣΚΟΚ ΤΑ ΞΗΜΕΡΩΜΑΤΑ ΣΤΟ MEGA
</H3><H3>
ΝΩΡΙΣ
</H3>
13.45 ΕΤ1 «Πληγωμένες καρδιές». Η Άντζελα Ζήλεια χάνει τον άντρα
της σε ναυάγιο και προσπαθεί να επιβιώσει με τα παιδιά της. Μελούρα με
Ξανθόπουλο. *

15.00 Seven Χ «Μικρή πριγκίπισσα» (The little princess). Η
μικρούλα (το 1938) Σίρλεϊ Τεμπλ σε ρόλο πλουσιοκόριτσου της βικτωριανής
εποχής. (Διάρκεια: 94') * ½

15.15 ΝΕΤ «SOS Τιτανικός» (SOS Titanic). Το παλιό. Ουδεμία σχέση
με τον «Τιτανικό» που ξέρουμε. Αυτό εδώ είναι αγγλικής παραγωγής με Ντέιβιντ
Γιάνσεν, Ίαν Χολμ, Χέλεν Μίρεν και Ντέιβιντ Γουόρνερ. **

16.30 Skai «Οι κομπιναδόροι». Ο Ντίνος Ηλιόπουλος σε ρόλο φτωχού
εργοστασιάρχη που φοροδιαφεύγει με τα λεφτά του στην Ελβετία. (Διάρκεια: 80') *

18.10 Antenna «Ο Ρωμιός έχει φιλότιμο». Πρόκειται για
κινηματογραφική μεταφορά της θεατρικής κωμωδίας «Δεσποινίς ετών 39» με
πρωταγωνιστές τους Λάμπρο Κωνσταντάρα, Καίτη Πάνου, Μίτση Τσαγανέα, Καίτη
Λαμπροπούλου. (Διάρκεια 92') **

18.15 Mega «Αγάπη μου παλιόγρια». Κομεντί με Βουτσά -
Καλογεροπούλου. Ζευγάρι θυμάται τα παλιά. (Διάρκεια: 95') *

18.15 Skai «Η Άνι και τα τρίποντα» (Annie Ο). Δεκαπεντάχρονο
κορίτσι κάνει ό,τι μπορεί για να αποδείξει πως είναι πρώτη μπασκεμπολίστρια.
(Διάρκεια: 95') *

19.00 ΕΤ1 «Δεσμοί αγάπης» (Bonds of love). Διαζευγμένη
ερωτεύεται, αλλά οι γονείς του υποψήφιου γαμπρού αντιδρούν. Τα συνηθισμένα. Η
αγάπη θα νικήσει με Κέλι Μακ Γκίλις και Τριτ Ουίλιαμς. Αισθηματικό σε
σκηνοθεσία Λάρι Έλικαν. **

ΑΡΓΑ

21.00 Seven Χ «Το τέλειο ζευγάρι» (Made for eachother).
Μελόδραμα του 1938 σε σκηνοθεσία Τζον Κρόμγουελ. Ζευγάρι τραβάει μεγάλα ζόρια
με την αρρώστια του παιδιού τους. Με το ζεύγος Τζίμι Στιούαρτ - Κάρολ
Λόμπαρντ. (Διάρκεια: 85') **½

21.05 Antenna «Αξέχαστες μέρες» (Now and then). Τέσσερις
γυναίκες επιστρέφουν στα παιδικά τους χρόνια, τότε που ήταν δωδεκάχρονες στην
Ιντιάνα. Με Μέλανι Γκρίφιθ, Ντέμι Μουρ, αλλά κυρίως παίζουν μικρά κορίτσια.
Μικροπράγματα σε σκηνοθεσία Λέσλι Λίνκα Γκλάτερ. (Διάρκεια: 98') **

21.10 Mega «Ησαΐα μη χορεύεις». Ο Κωνσταντάρας είναι ιδιοκτήτης
γραφείου συνοικεσίων, αλλά ο ίδιος πιστεύει πως ο γάμος είναι συμφορά.
(Διάρκεια: 84') *

22.00 Star «Σούπερμαν Νο 2» (Superman ΙΙ). Ο Τζιν Χάκμαν
σχεδιάζει να καταστρέψει τον Πύργο του Άιφελ και στη συνέχεια όλο τον πλανήτη.
Αλλά ο Κρίστοφερ Ριβ πετάει παντού. Η σκηνοθεσία είναι και πάλι του Ρίτσαρντ
Λέστερ. Με Νεντ Μπίτι και Τζάκι Κούπερ. (Διάρκεια: 112') ***

22.30 ΝΕΤ «Αντίο φίλε» (Adieu l ami). Περιπέτεια με το ντουέτο
Αλέν Ντελόν - Τσαρλς Μπρόσνον. Γαλλία - ΗΠΑ. Επιτυχία στη δεκαετία του '60. Ο
σκηνοθέτης Ζαν Ερμάν προσπαθεί να μιμηθεί τους Αμερικανούς. **½

23.00 ΕΤ3 «Την επόμενη φορά το πυρ» (La prossima volta il
fouoco). Καθηγητής Πανεπιστημίου της Σορβόννης εγκαταλείπει προσωρινά τα
μαθήματα και επιστρέφει στη γενέτειρα. Ταινία με υπαρξιακή περιπλάνηση, σε
σκηνοθεσία Φάμπιο Κάπρι. Με Ζαν Ροσφόρ, Μαρί Κριστίν Μπαρό και Λίλα Κέντροβα.
(Διάρκεια: 75') **

23.15 Antenna «Η Ρένα είναι οφ σάιντ». Η μοδίστρα Ρένα αστράφτει
χαστούκι σε κάποιον... Χούλιο ποδοσφαιριστή και τα σωματεία πέφτουν πάνω της
για να εξασφαλίσουν μεταγραφή. Από τις κακές κωμικές στιγμές του μακαρίτη
Σακελλάριου. (Διάρκεια: 84') *

23.30 ΕΤ1 «Εκδικητής εκτός νόμου» (The outlow Josey Wales). Το
δεύτερο γουέστερν που σκηνοθέτησε ο Κλιντ Ίστγουντ. Υποδύεται ήσυχο Νότιο που
αρπάζει τα εξάσφαιρα όταν τσούρμο Βορείων σφάζει την οικογένειά του. Στη
συνέχεια περνάει στους Ιδιάνους. Με Σόντρα Λοκ, Τσιφ Νταν Τζορτζ και Τζον
Βέρνον. Στιβαρό και καλοφτιαγμένο. ***

23.45 Seven Χ «Η διαθήκη του Ορφέα» (The testament of Orpheus).
Με την υπογραφή του Ζαν Κοκτό. Σουρεαλισμός και ταξίδι στο αλλόκοτο. Με Ζαν
Μαρέ (του 1958) και Μαριά Καζαρές. Παίζει και ο Αζναβούρ. (Διάρκεια: 83') ***

ΠΟΛΥ ΑΡΓΑ

00.30 Mega «Το κύκλωμα» (Broadcast news). Κι αυτό πήγαινε για
μεγάλη ταινία, αλλά στον δρόμο λαχάνιασε. Το παρασκήνιο ενός τηλεοπτικού,
μεγάλου καναλιού. Παραγωγοί, παρουσιαστές, συντονιστές, διευθυντές. Με πρώτα
ονόματα Τζακ Νίκολσον (στρυφνός και ανάποδος), Γουίλιαμ Χαρτ (ψυχρούλης), Χόλι
Χάντερ (δαιμόνια), Άλμπερτ Μπρουκς. Η σκηνοθεσία είναι του Τζέιμς Μπρουκς.
(Διάρκεια: 127') ***

00.45 Star «Ο άνθρωπος των πάγων» (The iceman). Στην Αρκτική
ανακαλύπτεται, διατηρημένο, το σώμα προϊστορικού ανθρώπου ηλικίας 40.000 ετών.
Με Τίμοθι Χάτον, Λίντσεϊ Κρουζ και Τζον Λόουν. Καλούτσικο, επιστημονικής
φαντασίας, του Αυστραλού Φρεντ Σκέπισι. (Διάρκεια: 101') ***

01.00 ΕΤ3 «Ο καιρός των υπηρετών». Μια φοιτήτρια παντρεύεται και
από... υπηρέτρια μεταβάλλεται σε εξουσιάστρια. Τσεχοσλοβάκικο του 1989.
(Διάρκεια: 110') (;)

01.30 Antenna «Υπερκόπωση» (Grosse fatigue). Ο διάσημος Γάλλος
Μισέλ Μπλαν καταδιώκεται από περίεργα περιστατικά. Καλογυρισμένο, αλλά με
ελάχιστα μειδιάματα. Με την Καρόλ Μπουκέ. (Διάρκεια: 77') **

01.30 Skai «Ο χορός της Κασσάνδρας» (Primal secrets). Ζωγράφος
που αναπαλαιώνει ζωγραφισμένο τοίχο, ανακαλύπτει φριχτό μυστικό. Κοινωνικό
θρίλερ με Έλεν Μπρνστίν και Μεγκ Τίλι. (Διάρκεια: 92') **½

01.45 ΕΤ1 «Ο Αμερικανός Γιάκουζα» (American Yakuza). Πράκτωρ του
FBI διεισδύει στα άδυτα της ιαπωνικής μαφίας, αλλά στη συνέχεια αναγκάζεται να
βρεθεί εν μέσω πυρών αμερικανικής μαφίας - FBI και... Γιάγκουζα. Περιπέτεια...
καλτ, με Μισέλ Νουρί, Βίγκο Μόρτενσεν, σε σκηνοθεσία Φρανκ Καπέλο. ***

03.30 Antenna «Ας χωρίσουμε» (That uncertain feeling). Η σύζυγος
φλερτάρει με πιανίστα και ο σύζυγος... επεμβαίνει. Κοινότοπες καταστάσεις,
γυρισμένες με πρωτότυπο, για την εποχή του, χιούμορ. Με Μερλ Όμπερον, Μέλβιν
Ντάγκλας, Μπέρτζες Μέρεντιθ. Ο Λιούμπιτς σαρκάζει και υπονομεύει τους ήρωές
τους. (Διάρκεια: 84') ****

«Έκσταση» ή «Νύχτα αγωνίας» ή (το αυθεντικό) «Spellbound». Χίτσκοκ εν όψει με
Γκρέγκορι Πεκ - Ίνγκριντ Μπέργκμαν

03.45 Mega «Έκσταση» (Spellbound). Ο Γκρέγκορι Πεκ είναι αθώος,
πάσχει από αμνησία και κατηγορείται για φόνο. Η Ίνγκριντ Μπέργκμαν είναι
ψυχίατρος και προσπαθεί να τον βοηθήσει. Μαθήματα Χίτσκοκ του 1945. Η σκηνή
του ονείρου είναι του Νταλί. Εξαιρετικό. (Διάρκεια: 107') ****


1. «Έκσταση» ­ Θρίλερ Χίτσκοκ με Γκρέγκορι Πεκ - Ίνγκριντ Μπέργκμαν
(Mega, 03.45).

2. «Ας χωρίσουμε» ­ Κλασική κομεντί του Έρνεστ Λιούμπιτς (Antenna, 03.30).

3. «Εκδικητής εκτός νόμου» ­ Γουέστερν με Κλιντ Ίστγουντ (ΕΤ1, 23.30).

(;) = άπαιχτο στην Ελλάδα, τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16347P061</ED>
<ID>
ID:17788

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P06&aa=1</URL></REF>


Article

<CATEGORY>vin15</CATEGORY>

 <H5>Η ανταρσία του Μπράντο
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΕΠΙΚΗ ΝΑΥΤΙΚΗ ΠΕΡΙΠΕΤΕΙΑ ΕΠΟΧΗΣ ΣΕ ΧΟΛΙΓΟΥΝΤΙΑΝΗ ΠΑΡΑΓΩΓΗ
</H3><H3>
ΝΩΡΙΣ
</H3>
13.30 ΝΕΤ «Θανάση πάρε τ' όπλο σου». Ο Θανάσης προσπαθεί να
παντρέψει την αδελφή του και να βοηθήσει φτωχή κοπέλα. *1/2

13.40 ΕΤ1 «Νταντά με το ζόρι». Ο Μίμης Φωτόπουλος βρίσκει στην
πόρτα του σπιτιού του αζήτητο... μωρό. Κωμωδία του παλιού καλού καιρού. *1/2

15.00 Seven Χ «Ο χρυσοθήρας» (The goldrush). Από τα πρώτα
αριστουργήματα του Τσάπλιν. Τρώει το παπούτσι του ψάχνοντας χρυσάφι. Σταθμός.
(Διάρκεια: 82') ****

15.45 ΕΤ3 «Η λύση του φιστικοβούτυρου» (The peanut butter
solution). Παιδική ταινιούλα, καναδικής παραγωγής, άγνωστη σε μας. Τα
τραγούδια ερμηνεύει η Σελίν Ντιόν. (Διάρκεια: 90') *

16.10 Mega «Η πράσινη κάρτα» (The green card). Μία από τις
καλύτερες κομεντί του '90, με την υπογραφή του Πίτερ Γουίαρ. Γάλλος
λαθρομετανάστης, που καταναλώνει... κρέας, τσιγάρα, ποτά, ένας ρέμπελος ζητάει
από οικολόγο, χορτοφάγο Αμερικανίδα να τον παντρευτεί, για να του χορηγηθεί η
πράσινη κάρτα. Με Ζεράρ Ντεπαρντιέ και Άντι ΜακΝτάουελ. Ευχάριστο και
διασκεδαστικό. (Διάρκεια: 103') ***1/2

16.15 Skai «Εκείνο το καλοκαίρι». Ρομαντικό μελό και παραλλαγή
του Love story με Κομνηνό - Ναθαναήλ. Η σκηνοθεσία είναι του Βασίλη Γεωργιάδη.
(Διάρκεια: 90') **

18.00 ΕΤ1 «Η ιστορία γράφεται στη Δύση» (Cusper of the West).
Γουέστερν του Ρόμπερτ Σιόντμακ, με Ρόμπερτ Σόουν και Τζέφρι Χάντερ. Η ιστορία
από την πλευρά των λευκών. **

18.10 Antenna «Η χαρτορίχτρα». Ο Σταύρος Παράβας μεταμφιεσμένος
σε... χαρτορίχτρα (Διάρκεια: 87') Τηλεκοντρόλ

18.15 Mega «Ο Στρατής παραστράτησε». Με Ηλιόπουλο, Φόνσου, Ρίζο.
Φτωχό. (Διάρκεια: 94') *

ΑΡΓΑ

21.00 Star «Ντένις ο τρομερός» (Dennis the menace). Με ζωντανούς
ηθοποιούς. Ο άτακτος μπόμπιρας Ντένις κάνει τη ζωή τού ήσυχου συνταξιούχου
Γουόλτερ Ματάου... πατίνι. Όμως, είναι εννιά το βράδυ και αύριο έχει σχολείο.
Κωμωδιούλα για νήπια. (Διάρκεια: 94') **

21.00 Seven Χ «Η γυναίκα της διπλανής πόρτας» (The woman next
door). Ένα από τα καλύτερα μελοδράματα του σύγχρονου σινεμά. Παντρεμένος
προσπαθεί να απαλλαγεί από την ερωμένη του, αλλά εκείνη έρχεται στον κήπο του
το τελευταίο βράδυ. Από τις καλύτερες και διασημότερες ταινίες του Φρανσουά
Τριφό. Η καλύτερη εμφάνιση της Φανί Αρντάν. Με Ζεράρ Ντεπαρντιέ. Αρέσει πολύ
στο γυναικείο κοινό. (Διάρκεια: 106') ****

21.00 ΕΤ3 «Ambrogio». Μια κοπέλα θέλει να γίνει καπετάνιος και
σπουδάζει στη Ναυτική Ακαδημία. Ταξίδι στους ωκεανούς. Ιταλικό και... άγνωστο,
σε σκηνοθεσία Γουίλμα Λαμπάτε, με τη Φραντσέσκα Αντονέλι. (Διάρκεια: 90') (;)

21.30 Skai «Οι γαμπροί της Ευτυχίας». Από τις καλύτερες
ελληνικές κωμωδίες όλων των εποχών. Γεροντοκόρη δεν βρίσκει γαμπρό παρά τις
προσπάθειες του αδελφού της. Των Τσιφόρου - Βασιλειάδη, σε σκηνοθεσία Σωκράτη
Καψάσκη. Με Αυλωνίτη, Βασιλειάδου και Ρίζο. Η άπαιχτη τριάδα. (Διάρκεια: 74') **1/2

«Η ανταρσία του Μπάουντι». Ο Μάρλον Μπράντο είναι αντάρτης ύπαρχος

22.00 ΝΕΤ «Η ανταρσία του Μπάουντι» (Mutiny on the Boundy).
Ειδύλλιο Μάρλον Μπράντο - Ταρίτας. Το 1961 ο μυθικός Μάρλον παραλίγο να
τινάξει το ταμείο της εταιρείας στον αέρα! Η δεύτερη, κινηματογραφική, εκδοχή
της «Ανταρσίας» (στην πρώτη, του 1935, έπαιζαν Τσαρλς Λότον - Κλαρκ Γκέιμπλ).
Εδώ ο Μάρλον υποδύεται τον αντάρτη ύπαρχο που ξεσηκώνει το πλήρωμα του
«Μπάουντι» και φυλακίζει τον πλοίαρχο Τρέβορ Χάουαρντ. Στη συνέχεια οι
αντάρτες περνάνε ζωή χαρισάμενη σε εξωτικό νησί. Και ο Μάρλον στην αγκαλιά της
Ταρίτας. Με τον Ρίτσαρντ Χάρις, σε σκηνοθεσία Κάρολ Ριντ. Ο καλύτερος Φλέτσερ
Κρίστιαν ­ το όνομα του Μπράντο ­ που στη συνέχεια, τον τρίτο «Μπάουντι»
τον... μιμήθηκε ο Μελ Γκίμπσον. (Διάρκεια: 169') ****

23.30 Seven Χ «Γιατί πολεμούν οι λαοί» (Prelude to war).
Προπαγανδιστικό ντοκιμαντέρ για τον πόλεμο του '40, σε σκηνοθεσία Φρανκ Κάπρα
και Ανατόλ Λίτβακ. Τώρα; (Διάρκεια: 52') *

23.30 Mega «Παιχνίδια ενηλίκων». Ο εκκεντρικός γείτονας ενός
παντρεμένου και ευτυχισμένου μουσικού, του προτείνει να ανταλλάξουν τις
γυναίκες τους, χωρίς βέβαια να το γνωρίζουν οι ίδιες. Θρίλερ του Άλαν Πάκουλα
με τους Κέβιν Κλάιν, Μαίρη Ελίζαμπεθ Μαστραντόνιο. (Διάρκεια 100') ***

ΠΟΛΥ ΑΡΓΑ

01.00 ΕΤ3 «Ο άνθρωπος που έβλεπε τα τρένα να περνούν». Κλασικό
στην εποχή του. Από τα καλύτερα δείγματα γραφής του νέου τσεχοσλοβακικού
κινηματογράφου. Λίγο πριν από την Άνοιξη της Πράγας. Νεαρός, μελαγχολικός
τύπος που εργάζεται στα τρένα μαθαίνει για τη ζωή, τον έρωτα και τον πόλεμο. Η
καλύτερη ταινία του Γίρι Μένζελ. Ό, τι πρέπει για μάθημα ιστορίας
κινηματογράφου. Κέρδισε Όσκαρ καλύτερης ξενόγλωσσης ταινίας. (Διάρκεια: 92') ****

01.15 Star «Ένας ασήμαντος άνθρωπος» (Α man of no importance). Ο
υπαλληλάκος Άλμπερτ Φίνεϊ ανεβάζει παραστάσεις με ερασιτεχνικό θίασο. Η
μελαγχολία της αγγλικής επαρχίας, σε σκηνοθεσία Σούρι Κρισνάμα. Παίζει και η
Μπρέντα Φρίκερ. Μέτρια πράγματα. (Διάρκεια: 98') **1/2

01.30 Antenna «Απειλή θανάτου» (Never say die). Παραθρησκευτική
οργάνωση, οπλισμένη και... ετοιμοπόλεμη. Περιπέτεια με Φρανκ Ζαγκαρίνο και
Μπίλι Ντράγκο. (Διάρκεια: 94') *

01.45 Mega «Τα μάτια της Λόρα Μαρς» (Eyes of Laura Mars). Από
τις καλύτερες στιγμές στη διαδρομή της Φέι Νταναγουέι (μετά το «Μπόνι και
Κλάιντ»). Υποδύεται διάσημη φωτογράφο μόδας που στήνει τα μοντέλα σε θανατερές
πόζες. Μια μέρα όμως, αντί να βλέπει μοντέλα, βλέπει τον... θάνατο. Η πρώτη
εξαιρετική εμφάνιση του Τόμι Λι Τζόουνς. Καλοφτιαγμένο θρίλερ του Ίρβιν
Κέρσνερ. Παίζει και ο Ραούλ Τζούλια. (Διάρκεια: 103') ***1/2

03.45 Antenna «Η ώρα της μεγάλης απόφασης» (Time of your life).
Από θεατρικό του Ουίλιαμ Σάρογιαν. Θαμώνες ενός σαλούν στο τέλος της δεκαετίας
του '40. Για κουρασμένα... παλικάρια... Με Τζέιμς Κάγκνεϊ, Μπρόντερικ Κρόφορντ
και Γουίλιαμ Μπέντιξ. (Διάρκεια: 101') **


1.«Η ανταρσία του Μπάουντι» ­ Θρυλικό, από τις καλύτερες περιπέτειες
όλων των εποχών (ΝΕΤ, 22.00)

2.«Η γυναίκα της διπλανής πόρτας» ­ Έρωτας μέχρι τελικής πτώσεως
Ντεπαρντιέ - Φανί Αρντάν (Seven Χ, 21.00)

3.«Ο άνθρωπος που έβλεπε τα τρένα να περνούν» ­ Η κινηματογραφική
Άνοιξη της Πράγας (ΕΤ3, 01.00)

(;) = άπαιχτο στην Ελλάδα, τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16347P081</ED>
<ID>
ID:17789

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P08&aa=1</URL></REF>


Article

<CATEGORY>vin09</CATEGORY>

 <H5>ΑΡΧΙΖΟΥΝ ΤΑ ΓΥΡΙΣΜΑΤΑ ΣΙΡΙΑΛ ΑΠΟ ΤΟ ΒΙΒΛΙΟ ΤΟΥ Β. ΒΑΣΙΛΙΚΟΥ «ΘΥΜΑΤΑ ΕΙΡΗΝΗΣ»
</H5><H2>Παράθυρο στο όνειρο
</H2>
<H3>Την ερχόμενη Δευτέρα ξεκινούν, από τα Ιλίσια, τα γυρίσματα του νέου σίριαλ του
Mega «Θύματα ειρήνης» (βασίζεται στο ομώνυμο βιβλίο του Βασίλη Βασιλικού), με
πρωταγωνιστές τον Ηλία Λογοθέτη, την Γιώτα Φέστα, την Τατιάνα Παπαμόσχου, τον
Αλμπέρτο Εσκενάζυ, την Άννα-Μαρία Παπαχαραλάμπους κ.ά.
</H3>
Οικογενειακή φωτογραφία των συντελεστών του νέου σίριαλ του Mega «Θύματα
ειρήνης», που τα γυρίσματά του αρχίζουν τη Δευτέρα

Στην περιοχή των Ιλισίων το τηλεοπτικό συνεργείο, υπό τις σκηνοθετικές οδηγίες
του Γιάννη Διαμαντόπουλου, θα παραμείνει για μία μόνο ημέρα, ενώ στη συνέχεια
θα επισκεφθεί τη Θεσσαλονίκη (εκεί εκτυλίσσεται η ιστορία του έργου), το Πήλιο
καθώς επίσης και την πόλη του φωτός, το Παρίσι.

Όλοι οι συντελεστές των «Θυμάτων ειρήνης» (σκηνοθέτης, ηθοποιοί, τεχνικοί)
συναντήθηκαν για πρώτη φορά το μεσημέρι της Πέμπτης στα γραφεία της εταιρείας
παραγωγής «Άνωση» στο Χαλάνδρι και μέσα σε ένα ευχάριστο κλίμα μίλησαν για το σίριαλ.

Ο Γιάννης Διαμαντόπουλος, που τη φετινή περίοδο σκηνοθετούσε για λογαριασμό
της ΕΤ1 τα «Χωρικά ύδατα» (του Γ. Ποταμιάνου) με τον Πασχάλη Τσαρούχα, την
Τάνια Τρύπη και τον Νίκο Γεωργάκη, είχε γυρίσει σε σίριαλ ­ πάλι για το Mega ­
ένα ακόμη μυθιστόρημα του Βασίλη Βασιλικού, το «Τελευταίο αντίο» .

Στα «Θύματα ειρήνης», ένα από τα βασικά πρόσωπα θα είναι η... Θεσσαλονικιά
Μαρία (Άννα-Μαρία Παπαχαραλάμπους) η οποία θα αναστατώνει τη ζωή μιας παρέας
πέντε νεαρών, του Ζήσιμου (Άγης Εμμανουήλ), του Ηλία (Χάρης Μαυρουδής), του
Βύρωνα (Ιωσήφ Πολυζωίδης), του Γεράσιμου (Γιώργος Πυρπασόπουλος) και του
Ανδρέα (Φώτης Σπύρος).

Σύμφωνα με το βιβλίο, και κατ' επέκτασιν με το σενάριο, μια ομάδα πέντε
παιδιών βιώνει στη Θεσσαλονίκη την πεζή πραγματικότητα της σημερινής εποχής.
Εγκλωβισμένοι στα αδιέξοδα της γενιάς τους, αναζητούν όλοι μαζί αλλά και ο
καθένας χωριστά την φυγή από την καθημερινότητα, «ένα παράθυρο στο όνειρο».
Εκείνη ακριβώς την περίοδο μπαίνει στη ζωή των παιδιών της παρέας και δρα σαν
καταλύτης, η Μαρία (Άννα-Μαρία Παπαχαραλάμπους) που επέστρεψε από το Λονδίνο
όπου σπούδαζε. Η Μαρία έχει όραμα, πίστη και θάρρος και τολμά να ονειρεύεται.
Μοιράζεται μαζί τους το όνειρο και τους προτρέπει να κάνουν κι αυτά το ίδιο. Η
κοινή πλέον πορεία τους και οι αντιθέσεις τους δίνουν άλλο νόημα στη ζωή τους.
Κάποια στιγμή όλοι τους αποφασίζουν να ακολουθήσουν ένα όραμα που όμως
φαίνεται ανέφικτο να πραγματοποιηθεί, αλλά που εκείνοι το πιστεύουν γιατί
έχουν ανάγκη να πιστέψουν σε κάτι σημαντικό. Ακολουθώντας το όραμά τους, οι
ήρωές μας μπλέκουν σε μια περιπέτεια με τραγική κατάληξη και απρόσμενες
συνέπειες για όλη την παρέα.

Τα «Θύματα ειρήνης» θα «ντύσει» με μουσική το συγκρότημα «Άνεμος», ενώ τους
στίχους των τραγουδιών γράφει η Ελένη Ζιώγα. Τη διασκευή του σεναρίου έχει
κάνει η Στέλλα Βασιλαντωνάκη, τη διεύθυνση φωτογραφίας έχει αναλάβει ο Τάκης
Μπαρδάκος και τα σκηνικά - κοστούμια ο Φίλιππος Παπαγεωργίου. <REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16347P101</ED>
<ID>
ID:17768

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P10&aa=1</URL></REF>


Article

<CATEGORY>vin09</CATEGORY>

 <H2></H2><H2>Ντίκενς, Μπραντ Πιτ και Αλ Πατσίνο
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Έστω και... μεταλλαγμένες οι «Μεγάλες προσδοκίες» του Ντίκενς με ωραίους σταρ,
κάνουν συντροφιά με τον «Δικηγόρο του διαβόλου» και περνούν «Επτά χρόνια στο Θιβέτ».

«ΜΕΓΑΛΕΣ ΠΡΟΣΔΟΚΙΕΣ». Ο Μιτς Γκλέιζερ πήρε το βιβλίο του Καρόλου
Ντίκενς «Μεγάλες προσδοκίες» του άλλαξε... τα φώτα, έτσι που ο σκηνοθέτης
Αλφόνσο Κουαρόν να επιστρατεύσει νέους ζεν πρεμιέρ και καθιερωμένους σταρ ώστε
να φτιάξει ένα φιλμ γεμάτο από βιντεοκλίπ φωτοσκιάσεις με πάθη εύπεπτα, για
πλατιά κατανάλωση.

Έκανε, δηλαδή, ένα άλλο έργο, που αν το δεις ως «άλλο» έχει καλώς... Είναι η
ιστορία ενός φτωχού εφήβου που μια πλούσια, αν και ξεπεσμένης λάμψης
αριστοκράτισσα σνομπάρει τον έρωτά του. Ίθαν Χοκ - Γκουίνεθ Πάλτροου στην
πρώτη γραμμή (ειδικά για τον πρώτο έγιναν ουρές στα ταμεία των
κινηματογράφων), και δίπλα τους οι Ρόμπερτ Ντε Νίρο, Ανν Μπάνκροφτ. (Διάρκεια:
122') **

«ΕΠΤΑ ΧΡΟΝΙΑ ΣΤΟ ΘΙΒΕΤ». Άλλος ένας ζεν πρεμιέρ - είδωλο, ο Μπραντ Πιτ,
σε μια ταξιδιωτική περιπέτεια που την υπογράφει ο Γάλλος Ζαν Ζακ Ανό («Η
αρκούδα», «Τ' όνομα του ρόδου», «Ο εραστής» κ.ά.). Υποδύεται τον νεαρό
ορειβάτη που ξεκινάει να πατήσει μια από τις ψηλότερες κορυφές των Ιμαλαΐων,
την Nauga Parbat, για να ζήσει επτά συγκλονιστικά χρόνια που θα αλλάξουν μια
για πάντα τη ζωή του. Ο Μπραντ Πιτ είναι διαρκώς «επιμελώς ατημέλητος» κι ας
βρίσκεται έγκλειστος σε στρατόπεδο, έτσι που να ασκεί τη γοητεία ενός
τοπ-μόντελ και ο καλός Ντέιβιντ Θιούλις μοιάζει σαν σταγόνα, σε «κλασικά
εικονογραφημένα» με μουσική του Τζον Γουίλιαμς. (Διάρκεια: 132') **

«Ο ΔΙΚΗΓΟΡΟΣ ΤΟΥ ΔΙΑΒΟΛΟΥ». Ο Κιάνου Ριβς ­ για να... τριτώσει η
παρουσίαση ταινιών με νέους ωραίους ζεν πρεμιέρ ­ είναι φιλόδοξος νεαρός
δικηγόρος που δέχεται συνεργασία με μια πανίσχυρη εταιρεία που την διευθύνει ο
χαρισματικός, μυστηριώδης Αλ Πατσίνο που ουσιαστικά, κρύβει μέσα του τον ίδιο
τον... διάβολο, ο οποίος έχει βάλει στόχο να αγοράσει την ψυχή του. Ο καλός
σκηνοθέτης Τέιλορ Χάκφορντ («Ιπτάμενος και τζέντλεμαν», «Έρωτας δίχως αύριο»,
«Ένας έρωτας για πάντα», «Λευκές νύχτες» κ.ά.), φτιάχνει ένα εντυπωσιακό
«μεταφυσικό» θρίλερ με κύριο στόχο να εντυπωσιάσει. (Διάρκεια: 144') **
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16347P102</ED>
<ID>
ID:17817

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P10&aa=2</URL></REF>


Article

<CATEGORY>vin09</CATEGORY>

 <H2>Μνήμη Βασίλη Τσιτσάνη στην ΕΤ1 </H2>
Στη μνήμη του λαϊκού βάρδου Βασίλη Τσιτσάνη, με αφορμή τη συμπλήρωση 15
χρόνων από τον θάνατό του, είναι αφιερωμένη η σημερινή εκπομπή της Άννας
Παναγιωταρέα «Εν λευκώ» (ΕΤ1, 15.15). Στην εκπομπή μιλούν για τον μεγάλο
συνθέτη η κόρη του Βικτωρία Τσιτσάνη, ο μουσικοσυνθέτης Θόδωρος Δερβενιώτης, ο
στιχουργός Κώστας Βίρβος, η τραγουδίστρια Χαρούλα Λαμπράκη, ο φίλος του Ηλίας
Μακρής, ο Παναγιώτης Κουνάδης, κ.ά.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16347P103</ED>
<ID>
ID:17857

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P10&aa=3</URL></REF>


Article

<CATEGORY>vin09</CATEGORY>

 <H2>Οι επιπτώσεις από την κατάρρευση του Τείχους </H2>
«Η πτώση του Τείχους» είναι το θέμα της αυριανής εκπομπής «Ριμέικ» (ΝΕΤ,
20.00) την οποία παρουσιάζει η Ρένα Θεολογίδου.

Φέτος συμπληρώνονται δέκα χρόνια από την πτώση του Τείχους του Βερολίνου,
δέκα χρόνια που άλλαξαν τον κόσμο. Όμως ποιες είναι οι επιπτώσεις της
κατάρρευσης τους Τείχους για την Ελλάδα; <REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16347P104</ED>
<ID>
ID:17877

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P10&aa=4</URL></REF>


Article

<CATEGORY>vin09</CATEGORY>

 <H2>Πολιτισμικά «καθαρές» είναι οι ασθενείς εθνικές ταυτότητες
</H2>
<AUTHOR>ΆΝΝΑ ΦΡΑΓΚΟΥΔΑΚΗ</AUTHOR>

Νέα φαινόμενα, νέα πολιτικά ήθη. Εκπρόσωποι μεταπτυχιακών φοιτητών του
Πανεπιστημίου Αθηνών προβάλλουν αντισημιτικές απόψεις. Πράγματι στο «Βήμα» της
περασμένης Κυριακής (17 Ιανουαρίου) δημοσιεύεται σε πλαίσιο, με τις υπογραφές
του προέδρου και γραμματέα, επιστολή με τέτοιο περιεχόμενο εκ μέρους του
Διοικητικού Συμβουλίου «των Μεταπτυχιακών φοιτητών Α' και Β' κύκλου του
Τμήματος Ιστορίας και Αρχαιολογίας του Πανεπιστημίου Αθηνών».

Μεταπτυχιακοί λοιπόν φοιτητές, μαθητευόμενοι επιστήμονες που ειδικεύονται στην
Ιστορία (και την Αρχαιολογία) δεν βρήκαν τίποτε άλλο από τα ζητήματα
επικαιρότητας που αναφέρονται στην Ιστορία για να συμβάλουν και αυτοί με τις
νεοαποκτημένες επιστημονικές, ιστορικές τους γνώσεις στον δημόσιο διάλογο.
Τους κινητοποίησε προηγούμενο άρθρο της ίδιας εφημερίδας που παρουσίαζε ένα
αρχείο για τους Έλληνες Εβραίους, με αναφορά στη «θετική συνεισφορά τους στους
εθνικούς αγώνες».

Συγκινήθηκαν προφανώς οι μαθητευόμενοι ιστορικοί με τη μνεία των εθνικών
αγώνων και, διαχωρίζοντας ξεκάθαρα στην επιστολή τους προς το «Βήμα» «τους
Εβραίους» της Ελλάδας από «εμάς τους Έλληνες», προτείνουν σεμνά «πληρέστερη
διερεύνηση» για να αποφεύγονται, όπως λένε με περισπούδαστη έπαρση, «αβάσιμες
ιστορικές κρίσεις».

Το ρατσιστικό περιεχόμενο της επιστολής δεν είναι πρωτοφανές. Η ελληνική
κοινωνία δεν έχει ακόμα αναπτύξει τα δημοκρατικά αντανακλαστικά που εμποδίζουν
τη δημόσια υπεράσπιση ρατσιστικών αντιλήψεων αυτόματα, ταυτίζοντας τον φορέα
τους με φασιστικές απόψεις.

Μόλις ανακαλύπτεται ο ρατσισμός στην ελληνική κοινωνία. Ο παγκόσμια
καταδικασμένος αντισημιτισμός μόλις τα τελευταία χρόνια εντοπίζεται στα
σχολικά βιβλία και έτσι η φράση «Οι Εβραίοι δεν έχουν να επιδείξουν σημαντικά
πολιτιστικά επιτεύγματα» στο κεφάλαιο για τους αρχαίους Εβραίους, μόλις ένα
δύο χρόνια είναι που αφαιρέθηκε από τη σελίδα 33 της Ιστορίας των Αρχαίων
Χρόνων της Α' Γυμνασίου.

Η ελληνική κοινωνία μοιάζει να κοιμάται ακόμα σήμερα στην ευρωπαϊκή εποχή μας
έναν μακάριο ύπνο πολιτισμικής ομοιογένειας, καθώς εξακολουθεί να επιβιώνει,
ισχυρή σε πολλά θεσμικά πλαίσια, η στάση της εθνικής στρουθοκαμήλου, που «δεν
βλέπει» την ύπαρξη μειονοτήτων, «δεν θυμάται» τις ανταλλαγές πληθυσμών, «δεν
ξέρει» να υπάρχει καμία επίδραση από κανέναν άλλο στον ελληνικό πολιτισμό και
έτσι η Ιστορία απουσιάζει πλήρως και δεν διαμορφώνει την εθνική αυτογνωσία.

Με την επιστολή των μεταπτυχιακών φοιτητών, ωστόσο, έχουμε ένα βήμα παρακάτω,
ο ρατσισμός επικαλείται την επιστήμη, την ιστορική διερεύνηση, τη γνώση, την
τεκμηρίωση, για να διακρίνει «επιστημονικά» μέσα στην Ιστορία τούς Έλληνες από
τους μη Έλληνες, ώστε να γίνονται «βάσιμες» και όχι «αβάσιμες» ιστορικές
κρίσεις για το ποιος συνέβαλε και ποιος όχι στους «εθνικούς αγώνες των Ελλήνων».

Μεταπτυχιακοί φοιτητές στην επιστήμη της Ιστορίας και υπονοούν ότι
«γνωρίζουν», επικαλούμενοι την ιστορική τεκμηρίωση, τα ελληνικά πολιτισμικά
χαρακτηριστικά αυτών που έκαναν τους «εθνικούς αγώνες των Ελλήνων». Άρα η
ιστορική επιστήμη που θεραπεύουν περιέχει «διερεύνηση» και τεκμηρίωση που λέει
ότι αυτούς τους εθνικούς αγώνες τούς έκαναν αμιγείς Έλληνες, οι οποίοι ήταν
όλοι ανεξαιρέτως ελληνόφωνοι, χριστιανοί ορθόδοξοι και είχαν ανά τους αιώνες
συνείδηση ότι ανήκουν στο ελληνικό έθνος.

Αυτά σημαίνουν ότι τα έθνη δεν είναι ιστορικά προσδιορισμένα. Δεν εμφανίζονται
κάποια ιστορική στιγμή στην Ευρώπη και τα Βαλκάνια. Δεν διαμορφώνονται οι
εθνικές συνειδήσεις και δεν είναι οι εθνικές ταυτότητες προϊόντα κοινωνικών
διαδικασιών και ιστορικών εξελίξεων. 
Οι μαθητευόμενοι επιστήμονες ιστορικοί τής αύριον θεωρούν τόσο αυτονόητο ότι
οι Έλληνες είναι πολιτισμικά «καθαρά» ομοιογενείς, ώστε για εκείνους που δεν
είναι, με απέραντη φυσικότητα αναφέρονται σαν μη Έλληνες.

Οι φοιτητές όχι μόνο κατανοούν την έννοια έθνος με ιδεολογικά κριτήρια που
ανήκουν στον 19ο αιώνα, αλλά δεν αποδίδουν καμιά αξία στην έννοια του πολίτη. 
Η υπηκοότητα, δηλαδή η ταυτότητα του πολίτη του έθνους-κράτους, δεν έχει καμιά
σημασία κατά την κρίση τους, δεν είναι αυτή που κάνει τους Έλληνες να είναι
Έλληνες. Διαμαρτύρονται στην επιστολή τους, γιατί «προβάλλονται» οι Εβραίοι
της Θεσσαλίας για θετική συνεισφορά στους «εθνικούς αγώνες», ενώ το 1881 απλώς
«επέλεξαν» την ελληνική υπηκοότητα. 
Δηλαδή, απλώς διάλεξαν να γίνουν Έλληνες, δεν έπαψαν να είναι συγχρόνως και
Εβραίοι. Άρα προφανέστατα υπάρχουν δύο ειδών Έλληνες, οι «αυθεντικοί» και όλοι
οι «άλλοι».

Μεταπτυχιακοί φοιτητές στην Ιστορία πιστεύουν λοιπόν ότι «εμείς οι Έλληνες»
είμαστε «καθαροί» απόγονοι Ελλήνων, ελληνόφωνων χριστιανών ορθόδοξων, με
ελληνική εθνική συνείδηση από την αρχαιότητα. Αυτό λένε βέβαια και τα σχολικά
βιβλία, αφήνοντας μόνο αναπάντητο ένα «μικρό» κενό από την ειδωλολατρική
αρχαιότητα στον χριστιανισμό και τη δογματική διαφοροποίησή του. Σπουδαστές
της ιστορικής επιστήμης την εποχή που, διεθνώς, αναπτύσσεται ο κλάδος της
προφορικής Ιστορίας, φαίνεται δεν έχουν επιστημονικά αναρωτηθεί πώς και γιατί
οι ίδιοι και οι συμφοιτητές τους όλων των ειδικοτήτων δεν θυμούνται στις
οικογένειες πιο πίσω από τον παππού και τη γιαγιά τους και δεν ξέρουν ποιο
ήταν το όνομα ούτε ποια η μητρική γλώσσα των παππούδων των γονέων και των
παππούδων τους

Μεταπτυχιακοί φοιτητές, δηλαδή οι κατά τεκμήριον αυριανοί ειδήμονες στην
Ιστορία, πιστεύουν στην εθνική πολιτισμική ομοιογένεια και μάλιστα μέσα από το
κατεξοχήν γνωστικό πεδίο που την αναιρεί, την ιστορική διερεύνηση.

Αναρωτιέται κανείς πώς θα μπορέσουν να παράγουν στο μέλλον ιστορική επιστήμη.
Πολύ πιο καίριο ωστόσο είναι το ερώτημα, πώς θα μπορέσουν άραγε να ζήσουν στην
αυριανή Ευρώπη, όχι μόνο ως επιστήμονες αλλά και ως Έλληνες. Ποια προβληματική
και αμφίθυμη σχέση θα έχουν με την εθνική τους ταυτότητα, δίπλα στους άλλους
ευρωπαϊκούς λαούς; Και πώς θα τη βιώνουν αυτή την ταυτότητα όταν είναι
κυρίαρχη στο μυαλό τους η πεποίθηση ότι «εμείς οι Έλληνες» δεν είμαστε αυτό
που είμαστε, αλλά είμαστε κάτι άλλο ευγενέστερο φυλετικά, επειδή καθαρότερο
απ' ό,τι λένε οι «αβάσιμες ιστορικές κρίσεις»;

Η Άννα Φραγκουδάκη είναι καθηγήτρια Κοινωνιολογίας της Εκπαίδευσης στο
Πανεπιστήμιο της Αθήνας.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16347P111</ED>
<ID>
ID:17769

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P11&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ. / Ο πρίγκιπας της Αιγύπτου. Σάβ.-Κυρ. ώρα 4.50 μ.μ. μεταγλ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο μαγεμένος αυλός
(Κ.). 6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβ. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ. / Μουλάν. Σάβ.-Κυρ.: ώρα 5.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβ. Παρ.-Σάβ.: 4.40-6.50-9.00-11.00 μ.μ. και
μεταμεσονύκτια ώρα 01.00 π.μ. Κυρ.: 4.20-6.30-8.40-10.50 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
Παρ.-Σάβ.: 3.50-6.20 μ.μ., Κυρ.: 3.40-6.10 μ.μ. / Pecker. Παρ.-Σάβ.:
8.50-10.40 μ.μ. Κυρ.: 8.40-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
Παρ.-Σάβ.: 6.20-8.30-10.40 μ.μ. και μεταμεσονύκτια ώρα 01.00 π.μ. Κυρ.:
6.10-8.20-10.30 μ.μ. / Ο πρίγκιπας της Αιγύπτου. Παρ.-Κυρ. ώρα 4.20 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών. Παρ.-Σάβ.:
4.20-6.10-8.20-10.30 μ.μ. Κυρ.: 3.50-6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. Παρ.-Σάβ.:
4.20-6.30-8.40-10.50 μ.μ. και μεταμεσονύκτια ώρα 01.00 π.μ. Κυρ.:
4.10-6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 4. Οι άθλιοι. Παρ.-Σάβ.: 5.40-8.20 μ.μ., Κυρ.: 6.00
μ.μ. / Μαγικά φίλτρα. Παρ.-Σάβ.: 11.00 μ.μ., Κυρ.: 8.40-10.50 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Ο ψίθυρος των αγγέλων. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ. / Μουλάν.
Κυρ. ώρα 5.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.50-9.00-11.10 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Μαγικά φίλτρα. 8.45-10.45 μ.μ. / Το μαγικό σπαθί: Αναζητώντας το Κάμελοτ.
Παρ.-Κυρ. ώρα 5.30-7.00 μ.μ. μεταγλ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβ.
6.00-8.10-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.45 μ.μ. μεταγλ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ. μεταγλ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 6.15-8.15-10.15 μ.μ. /
Μουλάν. Σάβ.-Κυρ. ώρα 4.10 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ. / Σάβ.-Κυρ.: 4.20 μ.μ. Ο πρίγκιπας της Αιγύπτου.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτά
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η ζωή είναι ωραία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Κύματα αγάπης. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Κύματα αγάπης. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Κύματα αγάπης. 5.20-7.50-10.20 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ. Παρ.-Σάβ. και ώρα 00.30 π.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Από την άκρη της πόλης.
6.15-8.20-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Κύματα αγάπης.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Κύματα αγάπης. 6.20-8.40-11.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.30-8.35-10.40 μ.μ.

CINE CITY ERICSSON 2 (Dolby DTS). Ζωντανή μετάδοση: The Truman show.
6.10-8.20-10.30 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
7.00-9.00 μ.μ. / Halloween Η20 - Είκοσι χρόνια μετά. Κάθε μέρα ώρα 11.00 μ.μ.

CINE CITY ERICSSON 4 (Dolby DTS). Αλεξίσφαιροι ντετέκτιβς. 6.55-8.55-10.55 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. Παρ.-Σάβ.:
12.30-14.45-17.00-19.15-21.30-23.40-02.00. Κυρ.: 13.00-15.15-17.30-19.40-21.45.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. Παρ.-Σάβ.:
12.00-14.15-16.30-18.45-21.00-23.15-01.15. Κυρ.: 12.00-14.10-16.00-18.00-20.00-22.00.

VILLAGE CENTRE Αίθουσα 3. Pecker. 12.15-14.30-16.45-19.00-21.15-23.30-01.45.

VILLAGE CENTRE Αίθουσα 4. Θα σε βρω στον παράδεισο. Παρ.-Σάβ.:
18.00-20.30-23.00-01.30. Κυρ.: 17.45-20.15-22.45-01.15. / Ο πρίγκιπας της
Αιγύπτου. Παρ.-Σάβ.: 11.30-13.40-15.45. Κυρ.: 11.10-13.15-15.30.

VILLAGE CENTRE Αίθουσα 5. Μαγικά φίλτρα. Παρ.-Σάβ.: 11.45-17.15-22.30.
Κυρ.: 13.30-19.00. / Οι άθλιοι. Παρ.-Σάβ.: 14.30-19.45-01.00. Κυρ.: 16.15-21.30-00.15.

VILLAGE CENTRE Αίθουσα 6. Η διακριτική γοητεία των αρσενικών. Παρ.-Σάβ.:
18.15-20.20-22.45-00.50. Κυρ.: 17.45-20.00-22.15. / Μουλάν. Παρ.-Σάβ.:
11.45-14.00-16.15. Κυρ.: 11.45-13.45-15.45. / Ο γιατρός τρελάθηκε. Κυρ.: 00.30.

VILLAGE CENTRE Αίθουσα 7. Το μαγικό σπαθί: Αναζητώντας το Κάμελοτ. Παρ.-Κυρ.:
10.45-12.45-14.45-16.45. / Halloween - Είκοσι χρόνια μετά. Παρ.-Σάβ.:
18.45-20.45-22.45. Κυρ.: 18.40-20.30-22.30. / Studio 54. Παρ.-Σάβ.: 00.40. /
Snake eyes. Κυρ.: 00.50. 
VILLAGE CENTRE Αίθουσα 8. Ζωντανή μετάδοση: The Truman show. Παρ.-Σάβ.:
12.45-15.00-17.15-19.30-21.45-00.00-02.15. Κυρ.: 11.30-14.00-16.15-18.30-20.45-23.00-01.30.

VILLAGE CENTRE Αίθουσα 9. Κύματα αγάπης. Παρ.-Σάβ.:
11.00-13.30-16.00-18.30-21.15-23.50-02.15. Κυρ.: 13.15-15.45-18.15-20.50-23.15-01.40.

VILLAGE CENTRE Αίθουσα 10. Αλεξίσφαιροι ντετέκτιβς. Παρ.-Σάβ.:
13.00-15.30-17.45-20.00-22.10-00.15-02.30. Κυρ.: 12.30-14.50-17.00-19.15-21.30-23.45-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ. ώρα 5.00 μ.μ.
Κυρ. και ώρα 11.30 π.μ. μεταγλ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ. / Δίδυμοι μπελάδες. Παρ.-Κυρ. ώρα 4.20
μ.μ. Κυρ. και ώρα 11.30 π.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Ο ψίθυρος των αγγέλων. 6.30-8.35-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.40 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Ο
γητευτής των αλόγων. 7.10-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Pecker. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 5.50-8.00-10.20 μ.μ. / Σάββατο μεταμεσονύκτια ώρα 01.00
π.μ.: Il Ciclone.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.10-8.30-10.50 μ.μ. / Ο πρίγκιπας της Αιγύπτου. Παρ.-Κυρ. ώρα 4.15 μ.μ.
μεταγλ. / Il Ciclone. Σάβ.: ώρα 00.40 π.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβ.
6.00-8.10-10.30 μ.μ. / Το μαγικό σπαθί: Αναζητώντας το Κάμελοτ. Παρ.-Κυρ. ώρα
4.10 μ.μ. μεταγλ. / Ζωντανή μετάδοση: The Truman show. Σάβ. ώρα 00.30 π.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.30-8.40-10.50 μ.μ.
Σάβ.-Κυρ. και ώρα 4.30 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Κύματα αγάπης. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβ. 6.40-8.50-11.00 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20
μ.μ. / Μουλάν. Σάβ.-Κυρ. ώρα 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο ψίθυρος των
αγγέλων. 7.10-9.10-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Κύματα αγάπης.
6.20-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ. Παρ.-Κυρ. και ώρα 5.00 μ.μ.

ΠΑΛΑΣ (Παγκράτι ~ 7515.434, Dolby Stereo). Απρόσμενος έρωτας. 6.40-8.45-10.50
μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ. ώρα 11.30 π.μ. -
4.00 μ.μ. μεταγλ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ο ψίθυρος των αγγέλων. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Η διακριτική γοητεία των
αρσενικών. 6.30-8.30-10.30 μ.μ. / Μουλάν. Σάβ.-Κυρ. ώρα 4.40 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ. / Ο πρίγκιπας της Αιγύπτου. Σάβ.-Κυρ. ώρα
4.20 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Οι άθλιοι. 5.30-8.00-10.30 μ.μ. / Μουλάν. Σάβ.-Κυρ. ώρα 3.45 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Κύματα αγάπης. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 6.10-8.35-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ. Παρ.-Κυρ. και ώρα 4.15 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Οι άθλιοι. 5.30-8.00-10.30 μ.μ. /
Το μαγικό σπαθί: Αναζητώντας το Κάμελοτ. Σάβ.-Κυρ. ώρα 4.00 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Φάννυ και Αλέξανδρος.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η διακριτική γοητεία των αρσενικών.
5.40-8.00-10.20 μ.μ. / Μουλάν. Σάβ.-Κυρ. ώρα 4.10 μ.μ. μεταγλ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διακριτική γοητεία των αρσενικών. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Ο πρίγκιπας της
Αιγύπτου. 6.00-8.00 μ.μ. μεταγλ., 10.15 μ.μ. με υπότ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Snake eyes. 7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Ο γητευτής
των αλόγων. 7.00-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Dr. Dolittle - Ο γιατρός
τρελάθηκε. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Dr. Dolittle - Ο γιατρός
τρελάθηκε. 5.30-7.30-9.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Snake eyes. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ. / Μουλάν. Σάβ.-Κυρ. ώρα 5.00 μ.μ., Κυρ. και ώρα 3.30 μ.μ. μεταγλ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. Παρ.-Κυρ. και ώρα 4.00 μ.μ.

ΚΑΣΤΕΛΛΑ (Οδός Παπαναστασίου 44, ~ 4226.908 Dolby SR DTS, Κλιματισμός). Snake
eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Απρόσμενος έρωτας. 8.00-10.15 μ.μ. Κυρ.: 6.00-8.05-10.10 μ.μ. /
Μουλάν. Σάβ. 11.00 π.μ. - 4.00-6.00 μ.μ. Κυρ.: 11.00 π.μ. - 2.00-4.00 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο ~ 9416669, 4816276).
Νεραϊδοϊστορίες. Σάβ.: 5.00 μ.μ., Κυρ.: 6.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβ. 6.00-8.10-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ. / Μουλάν. Σάβ.-Κυρ. ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16347P121</ED>
<ID>
ID:17786

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P12&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από τη σάτιρα του Τζον Γουόλτερς «Pecker»

«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον
πανικό για την καταστροφή του κόσμου, όλοι προσπαθούν να ζήσουν όσο γίνεται
καλύτερα την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ
Καννών ­ με επιτούτου ψυχρή ματιά στο «τέλος». (Αρτ Στούντιο, Έλλη).

«Ο ΨΙΘΥΡΟΣ ΤΩΝ ΑΓΓΕΛΩΝ»: Θυελλώδης έρωτας στην Ισπανία λίγο πριν
ξεσπάσει ο εμφύλιος πόλεμος. Του Νικ Χαμ, με τους: Φράνσις Μακ Ντάρμοντ,
Βίνσεντ Πέρεζ, Πόλι Γουόκερ, Φράνκο Νέρο. (Αίγλη, Έμπασσυ, Μπροντγουαίη, Πλάζα).

«PECKER»: Ο Τζον Γουόλτερς ξαναχτυπά κι αυτή τη φορά έχει στο στόχαστρο
τον κόσμο των media και της κοινωνικής σύμβασης. (Village Centre 3, Ίλιον).

«ΚΥΜΑΤΑ ΑΓΑΠΗΣ»: Αισθηματική κομεντί με τη Σάντρα Μπούλοκ να χωρίζει
και με την κόρη της να επιστρέφει στη μάνα της Τζίνα Ρόουλαντς. Του Φόρεστ
Γουίτοκερ. (Άττικα 1, Μαρούσι 2, Όπερα 1, Ατλαντίς, Αφαία, Village Centre 9,
Κορονέτ, Νιρβάνα, Φάληρο 1).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Αελλώ,
Αθήναιον, Cinepolis 1, Άνεσις, Αττικόν Cinecity 2, Village Centre 8, Ετουάλ,
Ιντεάλ (Μαρ.), Κηφισιά 1, 3, Νανά, Πτι Παλαί, Τιτάνια, Ζέα].

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Απόλλων, Μαρούσι 1, Ράδιο Σίτυ, Τροπικάλ, Village Centre
4, Γλυφάδα, Δαναός 1, Φάληρο 2, Αττικόν (Πειρ.)].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Αλέκα, Όπερα 2, Δαναός 2).
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16347P122</ED>
<ID>
ID:17834

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P12&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Δημιούργησε τις σύγχρονες πόλεις-τέρατα. 2. Είδος ψαριού. ­
Όπλο της ομηρικής εποχής. 3. Για κάτι καλούνται να δώσουν λόγο (αιτ.).
4. «Το φάντασμα του κυρίου... Ναβάρο», θεατρικό έργο του Π. Μάτεσι
(αντίστρ.). ­ Παραπέμπει στη... βιβλιογραφία. 5. Από τα δύο... δύο. ­
Μονολεκτική ερώτηση. ­ Ακολουθείται από ρήμα. 6. Σαφής και άμεση γνώση
της αλήθειας, χωρίς τη μεσολάβηση της γνώσης. 7. Υπήρξε ηγέτης
παρτιζάνων. ­ Χρησιμοποιείται για τη μεταφορά υγρών, στην αιτιατική
(αντίστρ.). 8. Δραματικός ποιητής της αρχαιότητας (αιτ.). 9.
«... Τάιμς», μεγάλη εφημερίδα του Σικάγου. ­ Χαρακτηριστικό το άρωμά του (αντίστρ.).

ΚΑΘΕΤΑ

1. Μια τέτοια ποδοσφαιρική ομάδα δεν ικανοποιεί τους οπαδούς της
(γεν.). 2. Του προσθέτουν ένα άρωμα. 3. Δεν κινείται ελεύθερα. ­
Χρονικός σύνδεσμος. 4. Αξιωματικοί κι αυτοί. 5. Περιληπτικό
όνομα με κακή σημασία. ­ Μουσική νότα. 6. Απόμακρος είναι (αντίστρ.).
7. Έχουν τα ιδανικά τους. ­ Ευχάριστος γευστικά (καθ.). 8.
Σχετίζεται με ένα... φιλί (αιτ.). ­ Στάση απαιτεί. 9. Δραστικό δηλητήριο.

ΛΥΣΗ (22/1/99)

ΟΡΙΖΟΝΤΙΑ: 1. ΚΟΡΒΕΤΕΣ 2. ΟΙΔΟΙΠΟΡΟΣ 3. ΡΟΚΑ - ΩΡΑ
4. ΟΓΑ - ΕΝΤΟΣ 5. ΜΕΝΕΛΑΟΣ 6. ΝΕΦΗ - ΙΛ 7. ΛΥΣΗ -
ΤΟΜΑ 8. ΑΡ - ΜΕΓΑΣ 9. ΣΑ - ΝΗΣΑΚΙ. ΚΑΘΕΤΑ: 1. ΚΟΡΟΜΗΛΑΣ
2. ΟΔΟΓΕΦΥΡΑ 3. ΡΟΚΑΝΕΣ 4. ΒΙΑ - ΕΝΗ 5. ΕΠ - ΕΛ -
ΜΗ 6. ΤΟ - ΝΑΙΤΕΣ 7. ΕΡΩΤΟΛΟΓΑ 8. ΣΟΡΟΣ - ΜΑΚ 9.
ΣΑΣ - ΤΑΣΙ.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16347P123</ED>
<ID>
ID:17862

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P12&aa=3</URL></REF>


Article

<CATEGORY>vin09</CATEGORY>

 <H5>Ο ΡΟΚΕΡ ΤΖΟΝ ΚΕΪΛ ΣΤΑ «ΝΕΑ»
</H5><H2>«Θέλω εκπλήξεις γύρω μου»
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Μπορείς να παίξεις ένα παιχνίδι: πόσα ονόματα, πόσες λέξεις, πόσες μουσικές
σού έρχονται στο μυαλό με το που θα πεις Τζον Κέιλ; Η αλυσίδα θα ξεκινάει από
τον Λου Ριντ και τους Velvet Underground, τον Άντι Γουόρχολ και τον Σαμ
Σέπαρντ και δεν θα τελειώνει πουθενά ­ ίσως το πολύ πολύ στις δύο συναυλίες
του στην Αθήνα και στη Θεσσαλονίκη.
</H3>
Ο Τζον Κέιλ και ο Λου Ριντ ­ τα φιλαράκια του ροκ

Στην εισαγωγή της ανθολογίας του Τζον Κέιλ, που κυκλοφόρησε από τη Rhino
Records, το γράφει με δυο κουβέντες. «Ρωτήστε οποιονδήποτε ροκ φαν για τον
Τζον Κέιλ και το πρώτο που θα σας πει είναι πως ήταν ιδρυτικό μέλος των Velvet
Underground. Υπάρχουν όμως τόσα συναρπαστικά κεφάλαια στην ιστορία του, που
γεμίζουν με τον καλύτερο τρόπο τα 30 χρόνια από εκείνη την εποχή». Είναι, με
άλλα λόγια, ένας ακαδημαϊκός ροκ σταρ. Ο Ουαλός που λάτρεψαν το ίδιο εκείνοι
που αγαπούν την κλασική και οι πανκ ρόκερ, ένας Ντόκτορ Τζέκιλ και Μίστερ
Χάιντ του ροκ. Ή της συμφωνικής μουσικής ή των μινιμαλιστικών συνθέσεων ή της
ερωτικής μπαλάντας.

«Δεν με απασχόλησε ποτέ το πού θα με κατατάξει ο κόσμος ούτε με ενόχλησε ο
ένας χαρακτηρισμός ή ο άλλος. Λειτουργώ έτσι, ώστε να υπάρχουν συνεχώς
εκπλήξεις γύρω μου, να κάνω κάτι που να μου προκαλεί το ενδιαφέρον. Ψάχνω την
έκπληξη μέσα στο χάος. Μου αρέσει το χάος...» ­ ξεκαθάρισε με δυο κουβέντες
την πορεία του έως εδώ. Τα υπόλοιπα στην αυτοβιογραφία του. Την οποία μάλιστα
γράφει αυτόν τον καιρό, με τον συνεργάτη του Βίκτορ Μπόκρις, που πολύ είχε
βοηθήσει στα ανάλογα γραπτά του Άντι Γουόρχολ και της Πάτι Σμιθ.

­ Οπότε, φαντάζομαι, είναι ένας άνθρωπος που σας ξέρει καλά...

«Και όχι μόνον αυτό. Κουβεντιάζουμε, συμπληρώνει ο ένας τον άλλον, θυμάται
κάτι που εγώ μπορεί να έχω ξεχάσει. Περνάμε καλά. Μάλιστα σκέφτομαι να τη
συμπληρώσω με κόμικς, να κάνω το βιβλίο πιο απολαυστικό, σαν να διαβάζεις
τηλεόραση. Μετά θα φροντίσω να έχει όσα έχουν μείνει έξω από τις άλλες για να
μπορεί ο κόσμος να διαβάσει ενδιαφέροντα καινούργια πράγματα και για εκείνη
την εποχή».

­ Τι κάνει στ' αλήθεια εκείνη την εποχή ανεξάντλητη; Ο κόσμος
δεν σταματάει να ζητάει να μάθει...

«Φαίνεται πως δεν έχει ειπωθεί ακόμη όλη η ιστορία. Και βλέπει κανείς πως
υπάρχουν κάποια μυστικά, πέρα από όλες εκείνες τις μυθικές φιγούρες της ποπ
αρτ. Κάθε φορά ελπίζει ότι θα ακούσει την ιστορία ολόκληρη».

­ Τι μπορεί να εμπνεύσει σήμερα, πέρα ας πούμε από ένα μπαλέτο για
τη Νίκο;

«Πολλά πράγματα. Οι άνθρωποι πρώτα απ' όλα. Μου αρέσει να γνωρίζω ανθρώπους ­
από τον καθένα έχεις να πάρεις κάτι. Γι' αυτό κιόλας περιοδεύω, για να συναντώ
ανθρώπους. Κι αυτό σου ανταποδίδει. Αυτό είναι σήμερα η ποπ κουλτούρα. Η ποπ
αρτ εξελίσσεται, δεν σταματάει, κάθε φορά προσθέτει ένα καινούργιο κεφάλαιο».

­ Το κεφάλαιο των Velvet όμως δεν πρόκειται να κλείσει ποτέ. Τι
είναι αυτό, λέτε, που του έχει δώσει τόση διάρκεια;

«Σκέφτομαι πως ήταν τέσσερις συναρπαστικές προσωπικότητες. Που δεν είχαν αυτό
που λέμε ισορροπία, αλλά μια δημιουργική αστάθεια. Μια απίστευτη δύναμη που
τους έκανε να διαφωνούν και να φτιάχνουν δυναμικές, ισχυρές, δικές τους
προτάσεις. Με τον Λου Ριντ βλεπόμαστε συχνά. Διαφορετικοί ως χαρακτήρες, αλλά
πιστεύω πως υπάρχουν κάποια κοινά πράγματα στις εκτιμήσεις μας».

­ Πώς κυλάει μία συνηθισμένη ημέρα;

«Αυτόν τον καιρό γράφω μουσική για μια γαλλική ταινία ­ πιστεύω στον ευρωπαϊκό
κινηματογράφο πολύ ­ και ασχολούμαι πολύ με τα σπορ. Λατρεύω το σκουός. Παίζω
όσο πιο συχνά μπορώ. Και το πληρώνω ουκ ολίγες φορές. Όπως τώρα με το πρόβλημα
και την εγχείρηση που έχω να κάνω στο πόδι μου. Συμβαίνουν, βλέπετε, κι αυτά».

Ο Τζον Κέιλ με το τρίο του παίζει απόψε στον «Μύλο» της Θεσσαλονίκης
και αύριο στην Αθήνα, στο Θέατρο Κολλεγίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16347P131</ED>
<ID>
ID:17770

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P13&aa=1</URL></REF>


Article

<CATEGORY>vin09</CATEGORY>

 <H2>Τα λιθόστρωτα του Δημήτρη Πικιώνη στη Βενετία
</H2>
Ο αρχιτέκτονας Δημήτρης Πικιώνης

Τα λιθόστρωτα του αξέχαστου αρχιτέκτονα Δημήτρη Πικιώνη σίγουρα θα συγκινήσουν
τους Βενετούς, οι οποίοι ζουν σε μια πόλη γεμάτη ιστορία. 
Άσπρες και γκρίζες πέτρες, ενσωματωμένα αρχαία μάρμαρα, φυτά ελληνικά, αυτή η
ήρεμη μετάβαση από τον σύγχρονο κόσμο της ασφάλτου στα αρχαία μνημεία της
Ακρόπολης έδωσαν στον Δημήτρη Πικιώνη τον τίτλο Αρχιτέκτων της Ακρόπολης και
μ' αυτό τον τίτλο εγκαινιάζεται απόψε στο Ίδρυμα Κουερίνι Σταμπάλια η έκθεση
των έργων του. Το υλικό, που εκτίθεται, προέρχεται από το προσωπικό αρχείο που
ανήκει στη σύζυγο του Δημήτρη Πικιώνη, Αγνή, που θα παραβρίσκεται στα
εγκαίνια. Λίγοι Ιταλοί γνωρίζουν τον Πικιώνη, όμως μια έκδοση από τον Οίκο του
Μιλάνου Ελέτρα, την οποία επιμελήθηκε ο καθηγητής Αλμπέρτο Φερλένγκα,
φιλοδοξεί να τον κατακυρώσει ως έναν από τους σημαντικότερους αρχιτέκτονες του
αιώνα. 
Η έκθεση στη Βενετία, που οργανώνεται από το Τμήμα Ιστορίας της Αρχιτεκτονικής
του Πανεπιστημίου της Βενετίας, είναι ένα πρώτο βήμα, σε μια εποχή που εκτιμά
το μίνιμαλ, το φυσικό, αδρό, απροσποίητο «λιόχαρο» έργο του Πικιώνη.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16347P132</ED>
<ID>
ID:17818

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P13&aa=2</URL></REF>


Article

<CATEGORY>vin09</CATEGORY>

 <H5>Μια καινούργια προσπάθεια του Δουρδουμπάκη
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΠΕΤΡΟΣ ΔΟΥΡΔΟΥΜΠΑΚΗΣ ­ Το «σχεδόν» και το «ίσως» (Virgin).

Οι προθέσεις του τραγουδοποιού Πέτρου Δουρδουμπάκη είναι περισσότερη
ποιότητα και πρωτοτυπία με νέο κύκλο τραγουδιών που κυκλοφορούν τώρα σε CD. Ως
ένα μεγάλο βαθμό η προσπάθειά του δίνει αρκετά θετικά αποτελέσματα χωρίς να
εντυπωσιάσει. Από το άκουσμα των έντεκα τραγουδιών του δίσκου, ξεχωρίζει
συνδυασμός από διαφορετικούς ήχους. Οι μουσικές που έχει ντύσει τους στίχους ο
Δουρδουμπάκης μοιάζουν άλλοτε νησιώτικες, άλλοτε μικρασιάτικες και κάπου
εισχωρεί το δημοτικό (κυρίως ηπειρώτικο χρώμα). Από την αρχή ως το τέλος, η
μελωδική γραμμή δεν κουράζει. «Το "σχεδόν" και το "ίσως"», που είναι το πρώτο
τραγούδι του δίσκου και το παρουσιάζει ο δημιουργός με τη Μαγδαληνή Θηβαίου,
έχει καθαρά ερωτικό περιεχόμενο και από τον τρίτο στίχο βγαίνει μια
τρυφερότητα, αλλά και ταυτόχρονα κάποια αγωνία. Ενδιαφέρον από πλευράς στίχου
και μουσικής παρουσιάζει το τραγούδι (του Πέτρου και του Γιώργου Δουρδουμπάκη)
«Σε μέρη που περπάτησαν (χικ-χοκ)». Διακρίνεις, βέβαια, κάποιον πεσιμισμό,
αλλά η μουσική είναι περισσότερο ευχάριστη, έστω κι αν η διάρκεια αυτού του
τραγουδιού κουράζει κάπου, αφού ξεπερνά τα πέντε λεπτά της ώρας (5.05).
Ξεχωρίζουν ακόμη η «Φωτογραφία», σε στίχους Μιχάλη Γκανά και μουσική Σύμης
Σουκιούρογλου και το «Δεν μιλώ» του Δουρδουμπάκη. Η συνεργασία του δημιουργού
με τους 17 μουσικούς που συγκροτούν την ορχήστρα αποδίδει θαυμάσια. Η
ενορχήστρωση είναι από τις καλύτερες που έχει κάνει ο Πέτρος Δουρδουμπάκης.
Και η πολύ καλή ενορχήστρωση ακούγεται θαυμάσια στη «Βαλκανική Μελωδία».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16347P133</ED>
<ID>
ID:17858

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P13&aa=3</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Τετ., Παρ., Κυρ.) «Τα
παραμύθια του Χόφμαν» του Ζ. Όφεμπαχ (Πέμ., Σάβ.) Άθενς Μπρας Ανσάμπλ:
συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Η Αθήνα των θαυμάτων, των τραυμάτων, των υπάτων και των πάτων»
του Κ. Γεωργουσόπουλου Λ. Τσάγκας, Κότσιρα.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Όπερα στο Μέγαρο Μουσικής. «Η επιστροφή της Ελένης»
του Θ. Μικρούτσικου (Τρ., Τετ., Πέμ.) Σειρά «Μεγάλοι Ερμηνευτές». Μαουρίτσιο
Πολίνι: ρεσιτάλ πιάνου (Σάβ.). Αίθουσα Δημήτρη Μητρόπουλου. Σειρά
«Rising Stars». Κουαρτέτο «Χούγκο Βολφ»: συναυλία (Τρ.) Χορός στο Μέγαρο
Μουσικής ­ Έλληνες Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα
δεν έφυγε απ' αυτό το σπίτι» (Σάβ., Κυρ.). Φουαγιέ Ισογείου. Τετάρτη
απόγευμα στο Μέγαρο. Γ. Συλλαίου, τραγούδι ­ Σ. Παπαδημητρίου, πιάνο:
«Ανοιχτές διαδρομές» ­ Έντεκα τραγούδια με ιστορία (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, άνωθεν «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

Ο Αλέκος Συσσοβίτης και η Θέμις Μπαζάκα (στη φωτογραφία) πρωταγωνιστούν στο
βραβευμένο στον Διαγωνισμό Ωνάση θεατρικό έργο του Φιλιππινέζου Αντόν Χουάν
«Tuko! Tuko! ή Η πριγκίπισσα του φεγγαριού της σιωπής», που παίζεται στο
θέατρο «Χώρα»

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης

ΑΘΗΝΑ (Δεριγνύ 10 - Πατησίων, ~ 82.37.330, 82.38.698). «Σχολείο για κλόουν»
του Φρ. Κ. Βέχτερ Γ. Χριστοδούλου.

ΑΘΗΝΑ (Αβύδου 93, Άνω Ιλίσια, ~ 77.92.568). «Ο Ηρακλής κι εγώ» του Κ. Μακέδου
Σ. Μαρτίνος.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Ο χρουσαϊτός Άτυς και
η βασιλοπούλα Ροδογάλη» του Τ. Ράτζου Ανωγιάτη, Παγιατάκη.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). Εναλλάξ: «Ο
Τοσοδούλης μικρός ήρωας και η Ασημένια» της Μ. Γουμενοπούλου ­ «Η
Κοκκινοσκουφίτσα και ο λύκος τρελογιατρός» του Γ. Γεωργέλλη Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Ο αρχοντοχωριάτης» (Μολιέρος) του Γ.
Καλατζόπουλου Καλατζόπουλος.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ροβινσών Κρούσος»
(Ντεφόε) του Γ. Μεσσάλα Μεσσάλας.

ΑΤΤΙΚΟ (Φωκαίας 4 ­ Αριστοτέλους, πλατεία Βικτωρίας, ~ 82.21.111, 86.74.355).
Εναλλάξ: «Υπηρέτης δύο αφεντάδων» (Γκολντόνι) της Τ. Ζαχαριουδάκη ­ «Ιπτάμενη
παρέα» της Σ. Αλατά Ζαχαριουδάκη.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι, ~ 42.96.414). Πρώτη
Σκηνή. «Η Κοκκινοσκουφίτσα και ο ροζ Πάνθηρας» της Μ. Αναιρούση -
Κουρτζίδου Αναιρούση - Κουρτζίδου. Δεύτερη Σκηνή. «Πινόκιο» του
Β. Αθανασάκη Μαριονέτες, Αθανασάκη.

ΑΥΛΩΝΙΤΗ (Βουκουρεστίου 1, ~ 33.13.321). «Η ιστορία της Κοκκινοσκουφίτσας» του
Γ. Κόκκινου Γ. Κόκκινος.

ΒΡΕΤΑΝΙΑ (Πανεπιστημίου 7, ~ 32.21.579). «Επιθεωρητής Τούτου: υπόθεση μαγικό
ραβδί» του Π. Γρυπάρη Σταματίου.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Πινόκιο» (Κολόντι) του Τ.
Γεωργέλη Μολυβιάτης.

ΔΕΣΥΛΛΑ (Ησαΐα Σαλώνων 4, πλατεία Γκύζη, ~ 64.30.739, 64.66.788). Καραγκιόζης Δανέλλης.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Η Αλίκη στη χώρα
των θαυμάτων» (Κάρολ) του Δ. Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). «Τα
καινούργια ρούχα του βασιλιά» (Άντερσεν) του Γ. Καλατζόπουλου Τσικής.

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920). «Οι ιππότες της τηγανητής πατάτας» του Ε. Τριβιζά Θεατρική
Ομάδα Δήμου Ταύρου.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). «Μια
φορά... χωρίς καιρό» του Β. Βασιλάκη Β. Βασιλάκης (κουκλοθέατρο).

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881). «Η αγάπη και
τα τρία πορτοκάλια» (Γκότζι) της Β. Σελούρου - Τροβά Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ανδρομέδα» της
Μ. Κυριάκη Τζ. Φωτίου.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Ένα δέντρο που το λένε Νικόλα»
των Δ. Ποταμίτη - Γ. Πιτσούνη Ποταμίτης.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Ο Αρλεκίνος»
(Μολιέρος) του Ν. Παροίκου Παροίκος.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Το παραμύθι της ανέμης»
του Β. Ρώτα Παπασπύρος.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Η Κατερίνα και ο αόρατος» (Λοΐζου) του Λ. Κουρετζή Κουρετζής.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286). «Η χώρα
της κοκκοφοινικιάς» του Γρ. Παπαδογιάννη Αντ. Αντωνίου.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). Εναλλάξ: «Το κοριτσάκι
με τα σπίρτα» (Άντερσεν) του Δ. Κούτση - «Η βασίλισσα του χιονιού» (Άντερσεν)
της Ε. Βοζικιάδου Βοζικιάδου.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Ένα αστέρι στη γη» της Μ.
Λιτσοπούλου Κουκλοθέατρο Λιτσοπούλου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Το
μαγικό φίλτρο» (Έντε) του Γ. Οικονομίδη Δαφνής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Ο πρίγκιπας της γομολάστιχας» της Υβ. Μεταξάκη Λ. Τσάγκας.

ΜΙΝΩΑ (Πατησίων 91, ~ 82.10.048, 82.32.578). «Το φάντασμα του Κάντερβιλ»
(Ουάιλντ) της Μ. Σακκά Λιοντής.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Η
πεντάμορφη και το τέρας» του Γ. Λιούμπη Λιούμπης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489). «Ο
Τζιτζιρής» του Γ. Αρμένη Γ. Αρμένης.

ΝΕΟ ΡΙΑΛΤΟ (Κυψέλης 54, Αγίου Μελετίου, ~ 88.27.000, 82.18.973). «Πίτερ Παν»
(Μπάρι) της Ν. Νικολάου «Θίασος '81».

ΠΑΛΑΙΟΘΟΔΩΡΟΥ (Αργολίδος 92 ­ Δουκίσσης Πλακεντίας, Αμπελόκηποι, ~ 64.35.153,
74.89.811). Καραγκιόζης Παλαιοθόδωρος.

ΠΕΙΡΑΙΩΣ 131 (Πειραιώς 131, ~ 34.50.922). «Όνειρο καλοκαιριάτικης νύχτας»
(Σαίξπηρ) της Κ. Ιγερινού Μπενέκου. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «Ιλιάδα» (Όμηρος)
του Α. Παυλίδη Παυλίδης.

ΠΟΡΤΑ (Μεσογείων 59, ~ 77.11.333, 77.80.518). «Μια ιστορία με ιστορίες» του
Τζ. Ροντάρι Ξ. Καλογεροπούλου.

ΡΟΕΣ (Ιάκου 14-16, Γκάζι, ~ 34.79.426, 34.72.664). «Η βουή του μύθου» της Σ.
Σπυράτου Χοροθέατρο «Ροές».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Με το νι και με το σίγμα»
του Ε. Τριβιζά Πρωτοψάλτη.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Η τρικυμία» (Σαίξπηρ) του
Ν. Καμτσή Καμτσής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16347P141</ED>
<ID>
ID:17787

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P14&aa=1</URL></REF>


Article

<CATEGORY>vin09</CATEGORY>

 <H2>ΒΙΒΛΙΟπαρουσίαση
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

ΓΙΩΡΓΟΣ ΤΣΑΡΜΠΟΠΟΥΛΟΣ. «Ρουάντα, να ζεις». Αθήνα,
Εκδόσεις Καστανιώτη. 1998. Σελ. 128.

Ξεχωρίζουν, πρώτα απ' όλα, οι φωτογραφίες. Φωτογραφίες από έναν τόπο
καταραμένο, εγκαταλελειμμένο, τραγικό, μια χώρα της Αφρικής που έζησε πριν από
λίγα χρόνια μια γενοκτονία που εξαφάνισε ένα εκατομμύριο ανθρώπους: τη
Ρουάντα. Φωτογραφίες κουρασμένων ­ αλλά πόσο γοητευτικών! ­ ανθρώπων: ανδρών,
γυναικών, νέων, ηλικιωμένων, προσφύγων, αγροτών, αλλά κυρίως παιδιών, παιδιών
χωρίς οικογένεια, παιδιών που ακρωτηριάστηκαν από τον πόλεμο, παιδιών που
κουβαλάνε τούβλα, παιδιών που κουβαλάνε τα μικρότερα αδέλφια τους, παιδιών που
κοιτάζουν τον φακό, ήρεμα, σοβαρά, πότε πότε ακόμη και χαμογελαστά. Στα «μάτια
αυτών των παιδιών όταν ξεπροβάλλουν μέσα από τις μπανανιές, τα ομορφότερα
μάτια του κόσμου», αφιερώνει ο συγγραφέας το βιβλίο του. Ο Γιώργος
Τσαρμπόπουλος βρέθηκε στη Ρουάντα στο πλαίσιο μιας αποστολής της Υπάτης
Αρμοστείας του ΟΗΕ για τα ανθρώπινα δικαιώματα. Τη φωτογραφική του μηχανή τη
χρησιμοποίησε πρωτίστως ως εργαλείο επικοινωνίας. Μα ήταν δύσκολο. Πέρασε πάνω
από ένας χρόνος ­ όπως γράφει στην εισαγωγή του ­ μέχρι να δημιουργηθεί αυτή η
αίσθηση της άνεσης, της ανθρώπινης επαφής, της εκατέρωθεν εμπιστοσύνης, που
είναι στοιχειώδης προϋπόθεση για να λειτουργήσει ο φακός ως αποδέκτης
κατάθεσης ψυχών και όχι ως εισβολέας ή απρόσκλητος επισκέπτης. Τα τραύματα
ήταν πολλά, η καχυποψία δεδομένη και απολύτως δικαιολογημένη. Τελικά, όμως,
νίκησε η δίψα για ζωή, που είναι πιο δυνατή από τον θάνατο. Και η φωτογράφηση
άρχισε να κυλά αβίαστα, σαν ανεπαίσθητο άγγιγμα. Το αποτέλεσμα είναι
συγκλονιστικό. Και εξόχως διδακτικό.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16347P142</ED>
<ID>
ID:17819

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P14&aa=2</URL></REF>


Article

<CATEGORY>vin09</CATEGORY>

 <H5>ΕΠΙΔΕΙΞΕΙΣ ΥΨΗΛΗΣ ΡΑΠΤΙΚΗΣ ΣΕ ΕΝΑ ΑΡΩΜΑΤΙΣΜΕΝΟ ΠΑΡΙΣΙ
</H5><H2>Καλόγριες και... τροτέζες!
</H2>
Σουρεαλισμός και ερωτική τυραννία για τον Ντιόρ με έθνικ προεκτάσεις στις
διαθέσεις του Τιερί Μιγκλέρ σημειώθηκαν στην εβδομάδα υψηλής ραπτικής στο Παρίσι

Το Παρίσι δεν το βάζει κάτω. Διεκδικεί πάντα τα πρωτεία της ευρωπαϊκής πόλης
όπου η φινέτσα, η αισθητική, η λεπτομέρεια και ο εντυπωσιασμός θα έχουν σημεία
αναφοράς την ατμόσφαιρα αυτής της πόλης. Ματαιοδοξία, ευσεβείς πόθοι ή
πραγματικότητα; Το βέβαιο είναι ότι το Παρίσι δεν έχει παραδώσει τα όπλα. Και
μάχεται με όλα τα μέσα, που ξέρει να χρησιμοποιεί καλύτερα από τον καθένα: με
φρου φρου και αρώματα κατά την κοινότοπη έννοια. Και πιο συγκεκριμένα, με ένα
ξέσπασμα επίδειξης ικανοτήτων της υψηλής ραπτικής και της αρωματοποιίας.

Στην πρώτη περίπτωση, οι μετρ, παλιοί και νεώτεροι, των γαλλικών οίκων
συνδύασαν σχεδιαστικά προτερήματα με ρεαλιστικά δεδομένα, για να παρουσιάσουν
στις επιδείξεις υψηλής ραπτικής της περασμένης εβδομάδας ρούχα «φορέσιμα». Και
στη δεύτερη περίπτωση, οι υπεύθυνοι της διαχείρισης του Μετρό, αποφάσισαν να
εφαρμόσουν τις ευεργετικές ιδιότητες της αρωματοθεραπείας στους σκοτεινούς
υπόγειους και βδελυρούς χώρους του υπόγειου σιδηροδρόμου, προκειμένου να
φρεσκάρουν την ατμόσφαιρα.

Σκεφτόμενοι εντελώς γαλλικά, στο μάξιμουμ μιας σνομπ κοσμοθεωρίας, οι
υπεύθυνοι θεώρησαν πως ένα από τα σύμβολα της πρωτεύουσας δεν είναι δυνατό να
το χαρακτηρίζουν οσμές ανθρώπινων εκκρίσεων, καμένο λάστιχο και η ανάσα πέντε
εκατομμυρίων επιβατών, οι οποίοι χρησιμοποιούν καθημερινά αυτό το μέσο
μεταφοράς, μαζί με τους άστεγους που κάνουν σπίτι τους τις τουαλέτες και τους
σταθμούς του. Κι έτσι δημιουργήθηκε η «Madeleine», το άρωμα που πήρε το όνομά
του από μία κεντρική και πολυσύχναστη στάση, η οποία οριοθετεί μία περιοχή της
πόλης που αποτελεί νευραλγικό σημείο της μόδας. Αιθέρια έλαια λεμονιού λοιπόν
μαζί με πορτοκάλι και λεβάντα, δεμένα με ένα μπουκέτο λουλουδιών και
υπογραμμισμένα από ζεστές νότες βανίλιας και μόσχου συνθέτουν τη «Madeleine»,
η οποία κάθε μήνα διοχετεύεται στα συστήματα καθαρισμού του Μετρό για να
γλυκάνει τη βαριά ατμόσφαιρα, προσδίδοντάς της ένα αίσθημα καθαριότητας.

Και αφού η εικόνα των υπογείων της πόλης μέσω του αρωματισμένου Μετρό
αποκαταστάθηκε, οι γαλλικοί οίκοι ανέλαβαν να ολοκληρώσουν το έργο υποδομής
και κουλτούρας στην επιφάνεια. Christian Dior, Chanel, Givenchy, Jean Paul
Gaultier, Thierry Mygler, Christian Lacroix, Yves Saint Laurent, Paco Rabanne.
Όλοι τους Γάλλοι, οι περισσότεροι με αλλοδαπούς διευθυντές στις δημιουργικές
θέσεις, επέδειξαν ρούχα προσγειωμένα στην πολυτελή πραγματικότητα της
σύγχρονης πελατείας τους. Άλλωστε δεν θα μπορούσαν να κάνουν διαφορετικά, αφού
πρέπει να δείχνουν πωλήσεις, προκειμένου οι μετρ να διατηρούν τους τίτλους
τους και να απολαμβάνουν τα προνόμια του τρυφηλού βίου που διάγουν.

Τροτέζα και καλόγρια η γυναίκα για τον Ζιβανσί, αιθέρια ύπαρξη για τον
Ουνγκαρό, γαλλικά θηλυκή για τον Γκοτιέ

Αυτό σημαίνει πως ο Τζον Γκαλιάνο συμμορφώθηκε. Μετά το ταξίδι των
πριγκιπισσών Ποκαχόντας στην αυλή του Ερρίκου Η' που είχε παρουσιάσει στη
χειμερινή κολεξιόν του οίκου Ντιόρ τον περασμένο Ιούλιο, ο Άγγλος σχεδιαστής
με τις περισσότερες εκδηλώσεις λατρείας των μίντια στη δουλειά του έψαξε στο
υποσυνείδητό του, στα αρχεία του οίκου, στα μουσεία και τις βιβλιοθήκες του
Παρισιού και ανέσυρε τον σουρεαλισμό του Νταλί, του Κοκτό, του Μαν Ρέι. Και
δημιούργησε μια συλλογή πρωινών και βραδινών ενδυμάτων βασισμένη σε μια
ουδέτερη αλλά όχι μονότονη παλέτα χρωμάτων, δηλώνοντας ενθουσιασμένος από τη
σχέση του Νταλί με τη σύζυγό του, Γκαλά, η οποία τον ενέπνεε και τον τυραννούσε.

Και από την ερωτική τυραννία της Γκαλά στο... πεζοδρόμιο που έβγαλε ο
Αλεξάντερ ΜακΚουίν στην επίδειξη του Ζιβανσί. Ο μόνος ίσως απειθάρχητος σε
ζητήματα πωλήσεων ΜακΚουίν ορμώμενος από την παρρησία της νιότης του
εξακολούθησε τα παιχνίδια θεατρικού εντυπωσιασμού και πρόκλησης που συνηθίζει
στο πρετ α πορτέ και στη συλλογή της υψηλής ραπτικής. Οι γυναίκες του αν δεν
ήταν τροτέζες θα ήταν καλόγριες με διαθέσεις μεταλλαγμένες πέραν της
εκκλησιαστικής ηθικής. Όσο για τον Καρλ Λάγκενφελντ που κατευθύνει την πορεία
της Σανέλ στο 2000, αποφάσισε πως ο οίκος δεν χρειάζεται στολίδια και περιττά
διακοσμητικά στοιχεία, απελευθερώνοντας τις δημιουργίες του από χρυσά κουμπιά,
βαρύτιμα αξεσουάρ, πέρλες, φιόγκους και ό,τι άλλο η δεκαετία του '80
χαρακτήρισε ως «Κοκό Σανέλ».

Και πλάι στους μαχητές της γαλλικής παράδοσης, στις επάλξεις της γαλλικής
ραπτικής εμφανίστηκαν τρεις Ολλανδοί, διόλου ιπτάμενοι, αλλά εξίσου
ευφάνταστοι και πρωτοποριακοί. Ο Γιόζεφ Μελχιόρ Τίμιστερ, ο Βίκτορ Χόρστινγκ
και ο Ρολφ Σνέρεν. Ο πρώτος εφοδιάστηκε υλικό για τις τουαλέτες του από παλιά
στρατιωτικά ενδύματα, ενώ οι άλλοι δύο συνεργάτες κινούμενοι σε πιο
καλλιτεχνικές σφαίρες έπαιξαν με το άσπρο-μαύρο σε μία συλλογή 34 κομματιών
που παρουσιάστηκε σε γκαλερί της αριστερής όχθης.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16347P151</ED>
<ID>
ID:17771

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P15&aa=1</URL></REF>


Article

<CATEGORY>vin09</CATEGORY>

 <H5>ΕΙΚΑΣΤΙΚΗ ΕΚΔΗΛΩΣΗ ΣΤΗ ΘΕΣΣΑΛΟΝΙΚΗ
</H5><H2></H2><H2>Ένα μοτέλ γεμάτο τέχνη
</H2>
Περιδιαβαίνοντας ένα από τα δωμάτια του... εικαστικού Cosmotel Α3, του μοτέλ
της τέχνης

Οι νέοι καλλιτέχνες ταξιδεύουν. Όχι όπως άλλοτε με πολύμηνα ταξίδια. Χάνονται
στο σύμπαν των εικόνων, δοκιμάζουν την εθνική και προσωπική τους ταυτότητα. Σ'
αυτά τα ταξίδια χρειάζονται άλλου είδους ενδιαίτημα για να διαμείνουν, να
υλοποιήσουν το έργο τους, να συναντηθούν. Το Cosmotel Α3 είναι ένα «εικονικό
μοτέλ», που άνοιξε τη Δευτέρα τις πύλες του στην Γκαλερί Φωκά (Ν. Φωκά 17) στη
Θεσσαλονίκη με δέκα ενοίκους-καλλιτέχνες Έλληνες και ξένους. Εννοείται ότι το
μοτέλ είναι ανοιχτό στις σελίδες του Ίντερνετ.

Η ιδέα ανήκει στη Μαρία Παπαδημητρίου. «Τα μοτέλ, όπως ξέρουμε, έχουν μια δική
τους δυνατή ψυχολογία. Διαφέρουν από τα ξενοδοχεία. Συνήθως είναι κοντά σε
αυτοκινητόδρομους, σε λεωφόρους και συνδέονται με κάτι εφήμερο, περαστικό. 
Στη δημιουργία αυτού το μοτέλ της τέχνης συνεργάσθηκαν το αρχιτεκτονικό
περιοδικό Α3 ­ που προσφέρει κάποιες σελίδες του στους νέους καλλιτέχνες, αλλά
και η τεχνική εταιρεία Μεσοχωρίτη, που προσέφερε τα υλικά μέσα για την
πραγματοποίηση των δέκα πρώτων έργων. Οι καλλιτέχνες έζησαν μαζί, έφαγαν,
ήπιαν, κουβέντιασαν, ξενύχτησαν και σχεδίασαν ο καθένας το δικό του «ιδανικό
σπίτι του καλλιτέχνη».

Συμμετέχουν οι Δήμητρα Βάμιαλη, Κάρμεν Γκαρσία Μπαρτόλομε, Απόστολος Γεωργίου,
Μωρίς Γκανής, Πωλ Κουρούνης, Ντιάννα Μαγκαντά, Ιωάννα Μύρκα, Μαρία
Παπαδημητρίου, Μαρία Τσιμπουρλά και Κατερίνα Βύρθλε. Έλληνες και ξένοι.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16347P161</ED>
<ID>
ID:17772

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P16&aa=1</URL></REF>


Article

<CATEGORY>vin09</CATEGORY>

 <H2>Όταν τα Δωδεκάνησα τραγουδούν...
</H2>
Η δισκογραφική έκδοση της Βουλής των Ελλήνων, που επιμελήθηκε ο Λάμπρος Λιάβας

Τρία CD με δωδεκανησιακή μουσική και τη σφραγίδα του εθνομουσικολόγου Λάμπρου
Λιάβα έδωσε χθες στην κυκλοφορία η Βουλή, με αφορμή το κλείσιμο των εορτών για
τα 50 χρόνια ελεύθερης Δωδεκανήσου. Τη συλλογή παρουσίασε σε συνέντευξη Τύπου
ο πρόεδρος της Βουλής Απόστολος Κακλαμάνης, τονίζοντας ότι η μουσική αυτή
αποτελεί μία κιβωτό εθνικής μνήμης και απόδειξη της αδιάσπαστης ιστορικής
παρουσίας του δωδεκανησιακού ελληνισμού.

«Σε ένα κόσμο που γίνεται όλο και πιο γκρίζος», είπε, «καθώς αντιμετωπίζει τη
διαρκώς επιταχυνόμενη διαδικασία της οικονομικής και πολιτισμικής
παγκοσμιοποίησης, η συλλογή των δωδεκανησιακών τραγουδιών αναδεικνύει με τον
πιο ουσιαστικό τρόπο το δικαίωμα της πολιτισμικής πολυφωνίας ενάντια στην
πνιγηρή ομοιομορφία».

Το υλικό της συλλογής παρουσίασε ο καθηγητής του Πανεπιστημίου Αθηνών,
εθνομουσικολόγος Λάμπρος Λιάβας, καταγράφοντας για μια ακόμα φορά την ανάγκη η
πολιτεία να αναλάβει την ευθύνη έκδοσης μιας επίσημης δισκογραφικής σειράς
παραδοσιακής μουσικής.

Η καλαίσθητη συλλογή της δωδεκανησιακής μουσικής περιλαμβάνει πληροφοριακό
υλικό, φωτογραφίες, ειδική βιβλιογραφία και τρεις δίσκους ακτίνας (CD) με
ηχογραφήσεις από το αρχείο του Ελβετού εθνομουσικολόγου Σάμουελ Μπο-Μποβί
καθώς και ηχογραφήσεις τοπικών φορέων.
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16347P162</ED>
<ID>
ID:17820

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P16&aa=2</URL></REF>


Article

<CATEGORY>vin09</CATEGORY>

 <H2>Συντροφικά ξεσαλώματα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιάννης Αγγελάκας

Πώς το θυμήθηκα; Λόγω περιστάσεων εν γένει. «Είστε ομοφυλόφιλος», ρωτούσαν τον
Γιάννη Τσαρούχη. Κι εκείνος πάντα σωστός.

«Όσο οι Έλληνες».

Γρίφος; Για σκαλίστε το. Κάτι θα βρείτε. Εγώ, ας πούμε, βρήκα Πάνο
Τόλιο. Τον ex ντράμερ των Ξύλινων Σπαθιών. Και μην μου πείτε πως
αγνοείτε την ελληνική μετάφραση του κομψότατου αγγλικού ex. Πώς λένε οι
ζωντοχήρες στα κομμωτήρια; Που λες, χρυσή μου, my ex husband έχει φιλενάδα.

* Επιτέλους, κυρία μου, ανακαλύψατε την Αμερική.Ο Τόλιος λοιπόν υπήρξε ντράμερ
των Ξύλινων Σπαθιών και ο αδελφός του Γιώργος Τόλιος εξακολουθεί
να υπάρχει ως ντράμερ των Τρυπών του Γιάννη Αγγελάκα. Αμάν ρε φίλε, μας
έπρηξες με το οικογενειακό δέντρο των αδελφών Τόλιος. Πάμε παρακάτω.

* Μηνιαίο περιοδικό κυκλοφόρησε πρόσφατα προσφέροντας CDάκι ζωντανών
ηχογραφήσεων των Ξύλινων Σπαθιών με τον τίτλο «Ξεσσαλονίκη». Εκ του
ξεσαλώματος προερχόμενη η... ρίζα της «Ξεσσαλονίκης». Σ' αυτές τις ζωντανές
συναυλίες των Σπαθιών είχαν πάρει μέρος και ο Πάνος Τόλιος και τα τύμπανά του.
Ωραία; Καθόλου ωραία. «Είδες τον δίσκο, Πάνο μου;» ρωτάει φίλος του ντράμερ
και λάτρης των Σπαθιών. «Ποιο δίσκο;» ρωτάει έκπληκτος ο Πάνος, «Δεν έχω ιδέα».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16347P163</ED>
<ID>
ID:17859

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P16&aa=3</URL></REF>


Article

<CATEGORY>vin09</CATEGORY>

 <H2>Σπασ' τα, καφ' τα κι αγάπα με
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Χωρίς... ιδέα, χωρίς έγκριση, χωρίς πνευματικά δικαιώματα Τόλιου. Αυτό θα πει
φιλικό ξεσάλωμα (κατά το ex πασοκικό «συντροφικό μαχαίρωμα»).

Διότι εδώ που τα λέμε, το περιοδικό δεν φταίει. Προφανώς, προφανέστατα θα πήρε
τη... συνολική έγκριση από τον Παύλο Παυλίδη, καπετάνιο του συγκροτήματος.

* Αυτά τα δημοκρατικά συμβαίνουν και στο ροκ. Το 'λεγα εγώ. Μην δίνετε σημασία
στις ταμπέλες. Μερικές απ' αυτές κρύβουν «Μικρά εγκλήματα μεταξύ φίλων». Το
αυτό συνέβη και στο θηριώδες συγκρότημα των Oasis, με αποτέλεσμα το
μαχαίρωμα του συγκροτήματος εις βάρος του ντραμίστα να καταλήξει στα
δικαστήρια.Σύντροφοι, δεν είναι πράγματα αυτά! Να λύνουμε τις διαφορές στα
αστικά δικαστήρια;

* Ο Παυλίδης έλυσε τις διαφορές του με άλλο τρόπο. Επειδή ο ντράμερ δεν τον
παρακολουθούσε στον... θόρυβο (σπασ' τα, καφ' τα κι αγάπα με) του είπε μια
μέρα «μάζεψ' τα και φύγε».

* Μαχαίρι το Σπαθί.Και τώρα τι κάνει; «Α μην ανησυχείς, μια χαρά είναι. Πίσω
έχει η αχλάδα την ουρά. Δουλεύει με την κομπανία "Ο Φάμελλος και οι
ποδηλάτες" και ηχογραφούν δίσκο μέγκλα».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16347P164</ED>
<ID>
ID:17878

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P16&aa=4</URL></REF>


Article

<CATEGORY>vin09</CATEGORY>

 <H2>Υποπροάστια χωρίς Γαρμπή
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Καίτη Γαρμπή

Μέγκλα είναι και ο Ζαχαρίας Κεφαλογιάννης, ο νεαρός που παίζει στο
θέατρο «Φούρνος» και στο έργο του Μπογκοσιάν «Σαμπέρμπια», δηλαδή
υποπροάστια. 
Έτσι, για να εξασκούμε και το μνημονικό μας, ο Μπογκοσιάν είναι σεναριογράφος
και πρωταγωνιστής της ταινίας «Radio talk» του Όλιβερ Στόουν.

* Μέγκλα θα είναι και ο δεύτερος δίσκος του συγκροτήματος Άβατον, με
πληροφορούν ενθουσιώδεις πηγές μου. Δεν αμφιβάλλω, αν κρίνω από τον
αριστοτεχνικό πρώτο. «Και για να 'χουμε ρώτημα, πόσα CDάκια πούλησε το πρώτο;»
Θα το πιστέψετε; Μόνο 15.000. Ντροπή. Και μάλιστα τα μισά πουλήθηκαν έξω.
Μεγαλύτερη ντροπή. Δεν μας... πιστεύω. Ένα από τα πιο μελωδικά, σύγχρονα
ακούσματα της ελληνικής δισκογραφίας να περνάει έτσι, αδιάφορα;.

* «Και πού να στα λέω. Είμαι βέβαιος πως με το που βγήκε η Καίτη Γαρμπή
με το "Τούλι για τον Χριστούλη", θα πούλησε τα υπερδιπλάσια».
<REF><SOURCE>
ΤΑ ΝΕΑ</SOURCE>
<DATE>, 23-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16347P165</ED>
<ID>
ID:17885

</ID><URL>http://ta-nea.dolnet.gr/neaweb/neafile.print_unique?e=A&f=16347&m=P16&aa=5</URL></REF>


Article

<CATEGORY>vin04</CATEGORY>

 <H5>ΓΚΑΛΟΠ ΤΗΣ V.PRC ΓΙΑ «ΤΑ ΝΕΑ»
</H5><H2>ΣΕ ΠΤΩΣΗ η δημοτικότητα των αρχηγών </H2>
σελίδες 14-15
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16348N011</ED>
<ID>
ID:17953

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N01&aa=1</URL></REF>


Article

<CATEGORY>vin04</CATEGORY>

 <H2>Μητσοτάκης σε Καραμανλή: Εσύ φταις!
</H2>
<H3></H3>σελίδα 11 <REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16348N012</ED>
<ID>
ID:18000

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N01&aa=2</URL></REF>


Article

<CATEGORY>vin06</CATEGORY>

 <H2></H2><H2>Τεστ διαλόγου Αρσένη-καθηγητών
</H2>
σελίδα 17 και ΡΙΠΕΣ
(σελ. 3)
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16348N013</ED>
<ID>
ID:18014

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N01&aa=3</URL></REF>


Article

<CATEGORY>vin04</CATEGORY>

 <H2>Γ. Παπανδρέου στα «ΝΕΑ»: Μάχη καρεκλών στο ΠΑΣΟΚ
</H2>
σελίδες 12-13
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16348N014</ED>
<ID>
ID:18054

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N01&aa=4</URL></REF>


Article

<CATEGORY>vin06</CATEGORY>

 <H5>ΕΡΕΥΝΑ
</H5><H2>Ποιοι σκοτώνουν το ΕΣΥ
</H2>
σελίδες 22-23
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16348N015</ED>
<ID>
ID:18059

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N01&aa=5</URL></REF>


Article

<CATEGORY>vin06</CATEGORY>

 <H2>Έλαμψαν Ίβιτς-Βαζέχα ­ Σκόνταψε η ΑΕΚ
</H2>
ΙΒΙΤΣ και Βαζέχα βρήκαν τον στόχο και Ολυμπιακός (5-0 τον Πανιώνιο) και
Παναθηναϊκός (1-0 στη Βέροια) προχώρησαν με νίκες, ενώ η ΑΕΚ έχασε (1-2) στην Ξάνθη.

σ τ ο
έ ν
θ ε
τ ο
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16348N017</ED>
<ID>
ID:18068

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N01&aa=7</URL></REF>


Article

<CATEGORY>vin06</CATEGORY>

 <H2>28 ΣΕΛΙΔΕΣ με θέσεις εργασίας </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16348N018</ED>
<ID>
ID:18070

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
ΤΟ «ΕΓΚΛΗΜΑ» του, υποστήριξε δημοσίως ότι οι προγαμιαίες σχέσεις βοηθούν
τους νέους, που αγαπιούνται, να γνωρισθούν ακόμη καλύτερα μεταξύ τους, να
συνεννοηθούν πλήρως, ώστε να ζήσουν αρμονικά στον γάμο τους. Αποτέλεσμα, ο
Μητροπολίτης Ζακύνθου Χρυσόστομος να καταδικασθεί από τους «άγιους πατέρες»...
Ο Λευτέρης Παπαδόπουλος στις «Ματιές». Σελ. 4.

ΟΙ ΔΗΜΟΣΙΟΓΡΑΦΟΙ «σκιτσάρουν» το ίδιο προφίλ... Έρευνα στο «σινάφι»
αποκαλύπτει ότι οι δημοσιογράφοι στην πλειοψηφία τους αμφισβητούν τη δουλειά
τους, την κοινωνική της αξία και την ενημερωτική της αξιοπιστία. Ο Παύλος
Τσίμας στην «Τρίτη Άποψη».
Σελ. 6.

ΑΠΟ ΤΟ 1975 και μετά, όλες ανεξαιρέτως οι κυβερνήσεις παραπονούνται γιατί
το έργο τους δεν προβάλλεται ικανοποιητικά από τα μέσα ενημέρωσης. Η εμπειρία
πριν από το 1990, όταν διέθεταν το μονοπώλιο της ΕΡΤ, δεν τις δίδαξε τίποτα...
Αλλά μία τέτοια προσέγγιση είναι συνυφασμένη με τον τρόπο που αντιλαμβάνεται
μία κυβέρνηση την ίδια την άσκηση της πολιτικής της. Ο Παντελής Καψής στους
«Προβολείς», σελ. 6.

ΘΕΩΡΕΙ ΤΗΝ ελληνική Πολιτεία «εκτός παιδιάς» και επικρίνει τον υπουργό
Παιδείας ότι κάνει μεγάλο λάθος να υπόσχεται στους μαθητές «εύκολη είσοδο στα
Πανεπιστήμια». Γενικά, προσθέτει ο πρόεδρος του Τεχνικού Επιμελητηρίου Ελλάδας
Κώστας Λιάσκας, το «εύκολο» αποτελεί διαβατήριο για περιθωριοποίηση και
ανεργία. Στις «30 Ερωτήσεις» του Αντώνη Ρενιέρη. Σελ. 16.

«ΟΛΗ ΤΗΝ ώρα εξετάσεις θα δίνουμε; Τι περιμένουν από μας, δηλαδή, να
πατηθούμε κάτω;». Άκουγα στωικά τα ξεσπάσματα, επαναλάμβανα μονότονα «είμαι
εδώ, κοντά σου», έβλεπα τον βρασμό και την αγωνία να φουσκώνουν στην ψυχούλα
της, που λαχταρούσε άλλα, χαρές της εφηβείας και ανεμελιά. Η Λίνα Αλεξίου «Σε
πρώτο ενικό», σελ. 17.

ΕΝΑ ακόμη ταξίδι ξεκινάει σήμερα, μια ακόμη αναζήτηση ανάμεσα στα στίγματα
που φέρνουν τον άνθρωπο πιο κοντά στον κόσμο, δηλαδή πιο κοντά στον εαυτό του.
Οι «Δρόμοι» του Ρούσσου Βρανά στη σελ. 46.

Η ΕΦΟΡΙΑ θα ελέγξει τα τεκμήρια διαβίωσης και αγοράς περιουσιακών
στοιχείων, τα εισοδήματα από ενοίκια, το Ε9 και το Ε3 για τον τζίρο των
ελεύθερων επαγγελματιών. Το ρεπορτάζ στη σελ. 47.

ΒΑΣΙΚΗ ΚΛΕΙΔΑ για την αποκρυπτογράφηση της 
σημερινής βαλκανικής πραγματικότητας, η διάγνωση των 
αμερικανικών προθέσεων. Τούτο δεν σημαίνει ότι υποτιμάται 
η παραδοσιακή επίδραση ιστορικών, τοπικών παραμέτρων 
και ευρωπαϊκών κρατών. Απλώς αντανακλά τη βαρύτητα 
των ΗΠΑ στη «Νέα Τάξη». «Εκτός Συνόρων», 
Μιχάλης Δούντας, σελ. 43.

Ο ΜΙΧΑΛΗΣ Κακογιάννης έχει έτοιμη τη δέκατη πέμπτη κινηματογραφική ταινία του,
τον «Βυσσινόκηπο» του Αντόν Τσέχοφ. «Κάθε φορά λέω ότι αυτή η ταινία θα είναι
η τελευταία...», διαβεβαιώνει με ένα πλατύ χαμόγελο, που πολλά υπονοεί, τον
Γιώργο Σαρηγιάννη. «Πανόραμα», σελ. 1 και 4-5.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16348N021</ED>
<ID>
ID:17912

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Μεταμφιέσεις
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Δεν εκπλήσσει το «ναι» της ΟΛΜΕ στην τελευταία πρόσκληση Αρσένη. Βλέπετε, σε
λίγες μέρες ανοίγει το Τριώδιο ­ και φέτος θα ντυθούν συζητητές.

Με τιμή
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16348N022</ED>
<ID>
ID:18006

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Στα δυτικά βροχές, εντεινόμενες τη νύχτα, και νοτιάδες ενισχυόμενοι σε
θυελλώδεις (7-8 Μπωφόρ). Στην υπόλοιπη χώρα ισχυροί νοτιάδες, βροχές πιθανώς
στο Αιγαίο και το βράδυ στη Βόρεια Ελλάδα. Λιγότερο κρύο το πρωί.


Βροχές σε Ιόνιο, ηπειρωτική Ελλάδα, Βόρειο Αιγαίο. Καταιγίδες κυρίως στα
δυτικά. Λίγα χιόνια στα βόρεια ορεινά. Αργότερα ίσως βρέξει στο Νότιο Αιγαίο.
Νοτιάδες πολύ ισχυροί (6-7 Μπωφόρ), στο Ιόνιο θυελλώδεις (8 Μπωφόρ).

Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΚΩΣΤΑΣ ΜΗΤΡΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16348N031</ED>
<ID>
ID:17961

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N03&aa=1</URL></REF>


Article

<CATEGORY>vin01</CATEGORY>

 <H5>ΑΡΣΕΝΗΣ - ΚΑΘΗΓΗΤΕΣ ΠΡΟΣΠΑΘΟΥΝ ΝΑ ΚΑΝΟΥΝ ΜΙΑ ΝΕΑ ΑΡΧΗ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Τα λένε, 3 μήνες μετά...
</H2><H2></H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Νέος γύρος στην προσπάθεια για την καταστολή της αναταραχής στην
εκπαιδευτική κοινότητα ξεκινάει από σήμερα, αλλά δύσκολο να εκτιμήσει κανείς
την εξέλιξη των πραγμάτων.

ΤΟ πρόγραμμα της ημέρας περιλαμβάνει συνάντηση του υπουργού Παιδείας με την
ΟΛΜΕ για να εξετασθούν τα προβλήματα των καθηγητών ­ και γίνεται ύστερα από
τρεις μήνες κινητοποιήσεων! Η κυβέρνηση επιδιώκει η συνάντηση να μην
καταγράψει απλώς το... καλό κλίμα με τους καθηγητές (καλό κλίμα; Από πότε;),
αλλά να μπει και στην ουσία των προβλημάτων, θέμα που μένει να φανεί αν μπορεί
να γίνει εκεί που έχουν φθάσει τα πράγματα. (Σελ. 17).

Στο ΠΑΣΟΚ, ο Κώστας Σκανδαλίδης αποφάσισε να επαναλάβει τον διαμεσολαβητικό
ρόλο που είχε και την περίοδο του Ωνασείου. Αυτήν τη φορά για να σωθεί ο
μεγάλος «ασθενής» που είναι το ΠΑΣΟΚ, το οποίο βρίσκεται ένα βήμα πριν από το
κώμα. Ξεκίνησε ήδη επαφές με τα κορυφαία στελέχη, και από... Διός άρξασθαι.
Είχε ένα τετ α τετ με τον Άκη Τσοχατζόπουλο στη Θεσσαλονίκη, αλλά δεν προέκυψε
τίποτε το θεαματικό. Ο υπουργός Εθνικής Άμυνας δεν επιθυμεί να είναι
αντιπρόεδρος του κόμματος και ξεκαθάρισε ότι αν δημιουργηθεί τέτοια θέση στο
Συνέδριο, «μάλλον» θα την αρνηθεί. Μάλλον σαν διαπραγματευτικό ακούγεται αυτό
το «μάλλον». Εκείνο, πάντως, που τον ενδιαφέρει είναι να περάσουν οι μεγάλες
πολιτικές που προτείνει. Η συζήτηση που έγινε πρωί πρωί με την αυγή,
περιελάμβανε και... Αβραμόπουλο και ειδικότερα το σενάριο που αναφέρει
συνεργασία του ΠΑΣΟΚ με το κυοφορούμενο κόμμα. Αυτά ουδόλως αφορούν τον Άκη
Τσοχατζόπουλο και διεμήνυσε ότι δεν πρόκειται να μετάσχει σε ένα τέτοιο
εγχείρημα. Ο Άκης είναι ΠΑΣΟΚ, ως γνωστόν. (Σελ. 8).

Ο Γιώργος Παπανδρέου ύστερα από πολύ καιρό, λύνει σήμερα τη σιωπή του. Σε
συνέντευξή του στα «ΝΕΑ» τονίζει ­ και έχει σημασία ­ την ανάγκη να υπάρξει
εκδημοκρατισμός και εκσυγχρονισμός στο κόμμα. Και υπογραμμίζει ότι επιτέλους
πρέπει να καταργηθούν οι μεσάζοντες στις εγγραφές νέων μελών. Εις ώτα μη
ακουόντων, αυτές οι νηφάλιες φωνές. (Σελ. 12-13).

Στη Νέα Δημοκρατία, από τα Τρίκαλα, τα δυο στενά, η Ντόρα Μπακογιάννη
εξαπέλυσε μύδρους κατά του Κώστα Καραμανλή. Δήλωσε χωρίς περιστροφές ότι η
παράταξη δεν είναι ιδιοκτησία κανενός και πως στο κόμμα χωρούν όλοι ­ ακόμη
και ο... Δημ. Αβραμόπουλος. Αυτά βεβαίως υπό την προϋπόθεση ότι το κόμμα δεν
θα είχε τον σημερινό προσωποπαγή του χαρακτήρα, εξέλιξη για την οποία
ευθύνεται πρωτίστως ο αρχηγός. Η γλώσσα (της Ντόρας) κόκαλα δεν έχει και
κόκαλα τσακίζει. (Σελ. 11).

Στον Συνασπισμό, ο Νίκος Κωνσταντόπουλος ψαλίδισε νωρίς-νωρίς τα φτερά τού
Σπύρου Βούγια. Όπως και τις ελπίδες του για μια εκλόγιμη θέση στο
ευρωψηφοδέλτιο του κόμματος. Διαδικασίες αποφάσισε η Κεντρική Πολιτική
Επιτροπή του κόμματος, το οποίο σημαίνει ψηφοφορίες επί ψηφοφοριών. Ο Ν.
Κωνσταντόπουλος, πάντως, μιλώντας στα μέλη της ΚΠΕ δεν απέκλεισε το ενδεχόμενο
να προκηρυχθούν διπλές εκλογές τον Ιούνιο. Γνωρίζει κάτι που δεν γνωρίζουμε;
(Σελ. 5).
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16348N032</ED>
<ID>
ID:17975

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η συνάντηση
</H2>
ΕΠΡΕΠΕ, λοιπόν, να φθάσουν τα πράγματα έως εδώ...

ΕΠΡΕΠΕ να χάσουν τη μισή ­ ουσιαστικά ­ χρονιά οι μαθητές...

ΓΙΑ να κάνουν ­ υπουργείο και καθηγητές ­ αυτό που από την πρώτη στιγμή
έπρεπε να είχαν κάνει...

ΔΗΛΑΔΗ, να συνευρεθούν και ν' αναζητήσουν διέξοδο στην κρίση μέσα από
τον ­ αυτονόητο μεν, καταφρονεμένο δε ­ διάλογο.

ΕΣΤΩ κι έτσι όμως, αυτό που τώρα προέχει...

ΕΙΝΑΙ να μην πάει χαμένη κι αυτή η ευκαιρία...

ΚΑΙ ­ ιδίως ­ να μη χαθεί επειδή είτε η μία είτε η άλλη πλευρά...

ΑΝΑΚΑΛΥΨΕΙ το ένα ή το άλλο εμπόδιο, για να ανοίξουν αμέσως τα σχολεία.

ΝΑ το πούμε καθαρά:

ΚΑΙ οι δύο θα πρέπει να βάλουν νερό στο κρασί τους...

ΩΣΤΕ και αν ακόμα δεν καταλήξουν ­ πράγμα φυσικό ­ σήμερα σε συμφωνία..

ΝΑ ξεκινήσουν επιτέλους μία διαδικασία...

ΠΟΥ θα εξετάσει εξ υπαρχής όλα όσα σχετίζονται με την εκπαιδευτική μεταρρύθμιση.

ΕΙΝΑΙ, όμως, και κάτι ακόμα που και οι δύο πλευρές πρέπει να γνωρίζουν:

ΑΝ η μία αντιμετωπίσει τον διάλογο απλώς σαν ένα τέχνασμα για να
εκτονωθεί η κρίση...

ΚΑΙ αν η άλλη τον δει σαν ευκαιρία μόνο και μόνο για να επαναδιατυπώσει
κάποια αιτήματά της...

ΤΟΤΕ θα επωμιστούν ­ και οι δύο ­ βαρύτατες ευθύνες...

ΓΙΑ το μέλλον της δημόσιας δωρεάν εκπαίδευσης στην Ελλάδα.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16348N033</ED>
<ID>
ID:18021

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Μαρία Δαμανάκη:

(η βουλευτής του ΣΥΝ, στην «Κυριακάτικη Ελευθεροτυπία»)

«Η Δαναμάκη είναι εδώ, είναι δημοτική σύμβουλος, βουλευτής του ΣΥΝ,
εξακολουθεί να υπερασπίζεται τις ιδέες της, δεν μεταπήδησε σε άλλο κόμμα, δεν
επεχείρησε να κάνει συναλλαγές με ανταλλάγματα αξιώματα».

Νώντας Ζαφειρόπουλος:

(ο βουλευτής της Ν.Δ., στον Antenna)

«Αυτοί στο ΠΑΣΟΚ είναι ανεκδιήγητοι. Τους έφτιαξε ο Ανδρέας, κυνηγάνε τη
γυναίκα του. Μιλάνε για εκσυγχρονισμό, τα βάζουν με τα παιδιά. Δεν έχουν ούτε
ιερό ούτε όσιο...».

Χρήστος Κηπουρός:

(ο βουλευτής του ΠΑΣΟΚ σε ομιλίες του στην Κομοτηνή και την Ξάνθη)

«Η ψευδοεκσυγχρονιστική της εκδοχή αλλά και οι άλλες διοικήσεις παλιών και
νέων λεγομένων πολιτικών κομμάτων καθώς και οι υπό ίδρυση επίδοξες τηλεοπτικές
επιχειρούν να στρατολογήσουν ενωμοτάρχες στην περιφέρεια. Όμως οι Θρακιώτες
δεν είναι χαϊβάνια».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16348N034</ED>
<ID>
ID:18055

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N03&aa=4</URL></REF>


Article

<CATEGORY>vin05</CATEGORY>

 <H2>Δεν έχει ματαγίνει...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΑ, τέτοιο πράγμα δεν θυμούνται να έχει ξαναγίνει στον Συνασπισμό ­ να
ψηφίσει η Κεντρική Πολιτική Επιτροπή ένα σημαντικό κείμενο, όπως η διακήρυξη
για τα ευρωπαϊκά θέματα, με ομοφωνία που «έσπασε» από μόνον ένα λευκό.

ΚΑΙ όμως, συνέβη. Ώς και ο κ. Μ. Παπαγιαννάκης, που είχε καταψηφίσει το
κείμενο στην Πολιτική Γραμματεία, «καλύφθηκε» τελικά και το υπερψήφισε στην
Κεντρική Επιτροπή.

ΠΟΙΟΙ είναι αυτοί που πιστώνονται την εξέλιξη αυτή; Ο κ. Ν. Μπίστης και ο κ.
Ν. Χουντής, που ήταν οι συγγραφείς του κειμένου ­ και φρόντισαν να το
«διαπραγματευτούν» λέξη προς λέξη με όλες τις τάσεις του κόμματος.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16348N043</ED>
<ID>
ID:18020

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N04&aa=3</URL></REF>


Article

<CATEGORY>vin05</CATEGORY>

 <H2>Κεντροαριστερά στην Ιερά Οδό
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΗΤΑΝ όλοι εκεί, την Παρασκευή το βράδυ, στην πρόσκληση του ΟΠΕΚ Πειραιά και
του προέδρου του, που δεν είναι άλλος από τον κ. Γ. Πανταγιά. Υπερπλήρης η
«Ιερά Οδός», με περίπου 1.200 ανθρώπους της... ευρύτερης Κεντροαριστεράς ­ από
τον εκπρόσωπο του κ. Χριστόδουλου, τον αρχιμανδρίτη Θεόκλητο, έως τον δήμαρχο
Ρέντη, τον κ. Γ. Ιωακειμίδη, που ανήκει στον ΣΥΝ.

ΣΕ μεγάλα κέφια οι κ.κ. Γ. Νταλάρας και Γκ. Μπρέγκοβιτς, σε μεγάλα κέφια και
οι κυβερνητικοί παράγοντες που παραβρέθηκαν. Πάντως, ο κ. Γ. Παπαντωνίου έφυγε
νωρίς, λίγο πριν φθάσουν οι κ.κ. Γ. Δρυς, Αλ. Μπαλτάς, Γ. Ανθόπουλος, Χρ.
Πρωτόπαπας, Θ. Κοτσώνης.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16348N044</ED>
<ID>
ID:18047

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N04&aa=4</URL></REF>


Article

<CATEGORY>vin05</CATEGORY>

 <H2>Για τον Βενιζέλο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΟΣΜΟΣ ΚΑΙ ΚΟΣΜΑΚΗΣ βρέθηκε στο «Ράδιο Σίτυ» της Θεσσαλονίκης για την πρώτη
προσυνεδριακή δημόσια ομιλία του κ. Β. Βενιζέλου ­ παρουσίασε το προσυνεδριακό
βιβλίο του «Πολιτική Αναφορά», μπροστά σε 2.000 ανθρώπους. Μεταξύ αυτών ο
σύμβουλος του Πρωθυπουργού κ. Ν. Θέμελης ­ βρίσκεται στην συμπρωτεύουσα για
την παρουσίαση του δικού του βιβλίου, της «Αναζήτησης», που πάει πάρα πολύ
καλά ­ ο γραμματέας της Νομαρχιακής Οργάνωσης του ΠΑΣΟΚ κ. Ν. Μαμέλης (που
θεωρείται ότι πρόσκειται στον κ. Α. Τσοχατζόπουλο), αλλά και γνωστά στελέχη
άλλων πολιτικών χώρων. Τελικά, ο κ. Βενιζέλος είναι υπερκομματικός ή... το ΠΑΣΟΚ;
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16348N045</ED>
<ID>
ID:18060

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N04&aa=5</URL></REF>


Article

<CATEGORY>vin05</CATEGORY>

 <H2>Ιστορικές συμπτώσεις
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΠΩΣ ΕΙΝΑΙ γνωστό, στη δεκαετία του '80 το ΠΑΣΟΚ πραγματοποιούσε τις
συνεδριάσεις της Κεντρικής του Επιτροπής στον «Αστέρα» της Πλατείας
Συντάγματος ­ τώρα ο «Αστέρας» είναι πλέον κτίριο του υπουργείου Εξωτερικών
και στεγάζει τον κ. Γ. Παπανδρέου και τους συνεργάτες του.

Ε, λοιπόν, στον 7ο όροφο υπάρχει ένα δωμάτιο. Το χρησιμοποιούσε ο Ανδρέας
Παπανδρέου στις συνεδριάσεις της Κεντρικής Επιτροπής ­ εκεί είχε ενημερώσει τα
μέλη του Εκτελεστικού Γραφείου για την υποψηφιότητα Σαρτζετάκη. Σήμερα, αυτό
το δωμάτιο είναι το γραφείο του κ. Γ. Παπανδρέου!!!
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16348N046</ED>
<ID>
ID:18064

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N04&aa=6</URL></REF>


Article

<CATEGORY>vin05</CATEGORY>

 <H2>Άλλος για γάμο...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕ ΤΗΝ προτροπή τού Πατριάρχη Βαρθολομαίου να παντρευτεί μέσα στο '99,
αναχώρησε από το Φανάρι ο εκπρόσωπος Τύπου της Ν.Δ. κ. Α. Σπηλιωτόπουλος. Λέτε;
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16348N047</ED>
<ID>
ID:18069

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N04&aa=7</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Χρυσόστομος
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

«ΜΕ ΨΗΦΟΥΣ 11-1, ο Μητροπολίτης Ζακύνθου Χρυσόστομος κρίθηκε αθώος για την
κατηγορία του σκανδαλισμού των πιστών. Αθώος, επίσης, κρίθηκε, με ψήφους 8-4
και για το ότι έδωσε συνέντευξη σ' ένα τολμηρό περιοδικό, γεμάτο φωτογραφίες
γυμνών γυναικών. Κρίθηκε, όμως, ένοχος, με ψήφους 7-4, για όσα υποστήριξε για
τις προγαμιαίες σχέσεις. Και έτσι, του επιβλήθηκε η ποινή της επίπληξης (οι
εφημερίδες, Σάββατο 23 Ιανουαρίου).

Είχα διαβάσει την πολύκροτη συνέντευξη του Χρυσόστομου στο περιοδικό
«Πεντχάουζ». Και είχα ενθουσιαστεί! «Να ένας ιεράρχης, είχα πει, μέσα μου, που
βλέπει τι συμβαίνει γύρω του και δεν φοβάται να μιλήσει καθαρά. Κάθησα, τότε
και έγραψα ένα χρονογράφημα για τις προγαμιαίες σχέσεις σε τούτη τη στήλη. Ένα
χρονογράφημα - ύμνο για τον θαρραλέο επίσκοπο. Και, φυσικά, όταν ασκήθηκε
δίωξη εναντίον του, κατέθεσα ως μάρτυρας υπεράσπισής του, στην ανάκριση.
Αισθάνομαι, ασφαλώς, ικανοποίηση με την απόφαση του Συνοδικού Δικαστηρίου, για
τις δύο πρώτες κατηγορίες. Αλλά και βαθιά λύπη γι' αυτό το 7-4 της μομφής.
Γιατί αυτό το 7-4 σημαίνει ότι υπάρχουν πολλοί, δυστυχώς, ιεράρχες, που μένουν
κολλημένοι στα κείμενα και δεν έχουν αντιληφθεί ότι ο έρωτας είναι πανταχού
παρών στη ζωή μας. Και ότι ακριβώς, ο έρωτας είναι η ζωή.

Ποιο ήταν το έγκλημα του Χρυσόστομου; Υποστήριξε ότι οι προγαμιαίες
σεξουαλικές σχέσεις βοηθούν δύο νέους που αγαπιούνται, να γνωριστούν ακόμα
καλύτερα μεταξύ τους, να συνεννοηθούν πλήρως, ώστε να ζήσουν αρμονικά στον
γάμο τους. Αυτή η άποψη, που όλοι εμείς οι λαϊκοί την επικροτούμε, θεωρήθηκε
από αρκετούς άγιους πατέρες της Εκκλησίας μας, βλασφημία! Και ετοιμάστηκε,
αμέσως, για τον βλάσφημο, η πυρά... Θα 'θελα να ρωτήσω, όμως, αυτούς τους
άγιους πατέρες, που διέρρηξαν τα άμφιά τους μόλις διάβασαν τη συνέντευξη
Χρυσόστομου: γνωρίζουν ή δεν γνωρίζουν ότι ο σημερινός Αρχιεπίσκοπος, ο
Χριστόδουλος, όταν ήταν Μητροπολίτης Δημητριάδος, συμβούλευε, στα κηρύγματά
του, τους νέους (υπάρχουν κασέτες, όπως διαβάζω) όταν πηγαίνουν βόλτα, να
έχουν μαζί τους κι ένα... προφυλακτικό; Και αν το γνωρίζουν, γιατί δεν
αντέδρασαν ως τώρα; Ο Αρχιεπίσκοπος είναι ευφυής άνθρωπος και δεν κλείνει τ'
αυτιά του στη φωνή των καιρών. Καλό, όμως, είναι, να ξεβουλώσουν τ' αυτιά και
ορισμένων ιεραρχών «παλαιάς κοπής». Εκσυγχρονισμός της Εκκλησίας δεν γίνεται
μόνο με θωπείες στα σκουλαρίκια των νέων. Ούτε με τα «σας πάω». Γίνεται με
γενναίες πρωτοβουλίες και ελεύθερο, δημοκρατικό πνεύμα.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16348N048</ED>
<ID>
ID:18072

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΟΛΟΚΛΗΡΗ ΔΗΜΟΣΚΟΠΗΣΗ παρήγγειλε στην Κάπα Ρισέρτς ο κ. Στ. Μάνος ­ μέσω
του Κέντρου Ε21 ­ προκειμένου να δει αν υπάρχει έδαφος για να «περπατήσει» η
πρότασή του περί εκλογής των ευρωβουλευτών με σταυρό προτίμησης. Και προσέξτε
τι προέκυψε...

ΛΟΙΠΟΝ, ΕΠΤΑ στους δέκα ψηφοφόρους δεν μπόρεσαν να θυμηθούν ούτε ένα
όνομα ευρωβουλευτή!

ΕΠΙΣΗΣ, ΠΑΝΩ ΑΠΟ οκτώ στους δέκα δεν έχουν ιδέα για το έργο των ευρωβουλευτών!

Α, ΚΑΙ ΤΟ ΑΛΛΟ: Ενώ συμβαίνουν τα παραπάνω, πέντε στους δέκα δηλώνουν
δυσαρεστημένοι από την εκπροσώπηση της Ελλάδας στο Ευρωκοινοβούλιο!

ΑΦΗΣΤΕ ΔΕ, ΠΟΥ οκτώ στους δέκα θέλουν να γίνεται η επιλογή των
ευρωβουλευτών με σταυρό προτίμησης!

ΟΠΩΣ ΑΝΤΙΛΑΜΒΑΝΕΣΤΕ, κάτι σάπιο υπάρχει στο βασίλειο των ευρωβουλευτών
­ και σίγουρα ο τρόπος εκλογής τους είναι ένα ζήτημα που δεν θα έπρεπε να
είναι «κλειστό». Αλλά στη χώρα μας, όπως είναι γνωστό, ανοικτά είναι μόνον τα
θέματα που θα έπρεπε να είναι κλειστά...
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16348N049</ED>
<ID>
ID:18073

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N04&aa=9</URL></REF>


Article

<CATEGORY>vin04</CATEGORY>

 <H5>ΧΩΡΙΣ ΕΞΑΙΡΕΣΕΙΣ Η ΚΑΤΑΡΤΙΣΗ ΤΟΥ ΕΥΡΩΨΗΦΟΔΕΛΤΙΟΥ
</H5><H2>Όλοι στην κάλπη του Συνασπισμού
</H2>
Χωρίς εξαιρέσεις και ακολουθώντας κανονικά τη διαδικασία των εσωκομματικών
προκριματικών εκλογών θα καταρτισθεί το ευρωψηφοδέλτιο του Συνασπισμού.

ΤΗΝ ΑΠΟΦΑΣΗ αυτή έλαβε χθες η Κεντρική Πολιτική Επιτροπή του κόμματος, η οποία
ενέκρινε στη συντριπτική της πλειοψηφία (2 αποχές και 6 λευκά) την εισήγηση
της Πολιτικής Γραμματείας για τη διεξαγωγή της σχετικής εσωκομματικής
εκλογικής διαδικασίας στις 6, 7 και 8 Μαρτίου.

Σε αυτές τις προκριματικές εκλογές, όπως συμφωνήθηκε στην ΚΠΕ, όλα τα μέλη του
κόμματος έχουν το δικαίωμα να θέσουν υποψηφιότητα και η επιλογή θα γίνει από
τις οργανώσεις βάσης με ψηφοφορία και όχι από την ηγεσία.

Στις εισηγήσεις τους τα στελέχη του Συνασπισμού απέκλεισαν κατηγορηματικά το
ενδεχόμενο να υπάρξουν ορισμένες εξαιρέσεις στη συγκρότηση του
ευρωψηφοδελτίου. Μάλιστα, όπως συζητήθηκε στο περιθώριο των διήμερων εργασιών
της ΚΠΕ που έληξαν χθες, το ίδιο ισχύει και για τον υποψήφιο δήμαρχο
Θεσσαλονίκης Σπύρο Βούγια, ο οποίος έχει εκφράσει την επιθυμία να είναι στο
ευρωψηφοδέλτιο δίχως όμως να μετέχει στο εσωκομματικό δημοψήφισμα. «Είναι
σαφές ότι πρέπει και αυτός να ακολουθήσει την προβλεπόμενη από το καταστατικό
διαδικασία. Βέβαια, ως απλό μέλος μπορεί ­ εφόσον το θελήσει ­ να θέσει
υποψηφιότητα. Αλλά δεν θα υπάρξει καμία εξαίρεση. Οι κανόνες είναι κοινοί για
όλα τα μέλη του κόμματος», έλεγαν χαρακτηριστικά.

Η συνεδρίαση της ΚΠΕ κινήθηκε σε χαμηλούς τόνους, χωρίς να δημιουργηθούν
έντονες αντιπαραθέσεις. Τα στελέχη του ΣΥΝ ενέκριναν ακόμη σχεδόν ομόφωνα (1
λευκή ψήφος) την εισήγηση της Πολιτικής Γραμματείας για συνεδρίαση του
Πανελλαδικού Σώματος του κόμματος στις 27 και 28 Φεβρουαρίου, το οποίο θα
εγκρίνει την εκλογική διακήρυξη. Επίσης αποφάσισαν (2 κατά, 3 λευκά και 1
αποχή) τη διεξαγωγή τακτικού συνεδρίου του ΣΥΝ τον ερχόμενο Νοέμβριο.

Αρνητική ήταν η ΚΠΕ στο αίτημα του Τμήματος Γυναικών του κόμματος για
εναλλασσόμενο ψηφοδέλτιο και εκπροσώπηση κατά 50% από γυναίκες. Με ψήφους 41
κατά, 23 υπέρ και 17 λευκά δεν εγκρίθηκε η σχετική εισήγηση.

Ο πρόεδρος του Συνασπισμού Νίκος Κωνσταντόπουλος κλείνοντας τις εργασίες της
ΚΠΕ δεν απέκλεισε το ενδεχόμενο διπλών εκλογών τον Ιούνιο. 
Ο κ. Κωνσταντόπουλος ακόμη έθεσε στόχο του κόμματος την εκλογή τριών
ευρωβουλευτών, ενώ για άλλη μια φορά ζήτησε από την κυβέρνηση την αναστολή του
νόμου για την εκπαίδευση και απηύθυνε έκκληση στην πνευματική ηγεσία και τη
διανόηση της χώρας να συμβάλουν στην αναζήτηση λύσης προκειμένου να αρθεί το
αδιέξοδο της Παιδείας.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16348N051</ED>
<ID>
ID:17957

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N05&aa=1</URL></REF>


Article

<CATEGORY>vin04</CATEGORY>

 <H2>Την κατανομή των κοινοτικών κονδυλίων συζητούν οι «15»
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

<H3></H3>ΒΡΥΞΕΛΛΕΣ

Ο ΤΡΟΠΟΣ κατανομής των κοινοτικών κονδυλίων και η κρίση στο Κόσοβο θα
κυριαρχήσουν στο σημερινό Συμβούλιο Υπουργών Εξωτερικών της Ευρωπαϊκής Ένωσης
­ χωρίς να αποκλείεται ορισμένοι εταίροι να «θίξουν» και το θέμα των
ενταξιακών διαπραγματεύσεων της Κύπρου.

Οι υπουργοί Εξωτερικών αναμένουν από τη γερμανική προεδρία να αποσαφηνίσει
«πού το πάει» για τα θέματα της «Ατζέντας 2000» ­ εάν, δηλαδή, θα
εξακολουθήσει να τηρεί σκληρή στάση, επιμένοντας σε ένα «πακέτο» που να
περιορίζει δραστικά τη δική της συνεισφορά στον κοινοτικό προϋπολογισμό, ή θα
επιδιώξει, ως προεδρία, ισορροπίες. Επισήμως, η Βόννη υποστηρίζει πως θέλει η
«Ατζέντα» να έχει κλείσει ως τον Μάρτιο ­ και γι' αυτό όρισε και μια επιπλέον
συνάντηση των ηγετών των «15», στο Πέτερσμπεργκ, στα τέλη Φεβρουαρίου.
Κοινοτικές πηγές, ωστόσο, δεν αποκλείουν πια και το ενδεχόμενο η εκκρεμότητα
να παραταθεί μέχρι τον Ιούνιο ή κι ακόμα παραπέρα.

Ελληνικές διπλωματικές πηγές δεν κρύβουν την ανησυχία τους για την εξέλιξη των
διαπραγματεύσεων για τα κοινοτικά κονδύλια. 
Σημειώνουν πως μια σειρά από προτάσεις που αφορούν το περίφημο Πακέτο Σαντέρ
είναι αρνητικές για τη χώρα μας. Ταυτοχρόνως, όμως, πιστεύουν πως τελικά και
το τρίτο ΚΠΣ ­ ως ποσόν, τουλάχιστον ­ θα είναι εξαιρετικά σημαντικό. 
Αυτή για την οποία δεν υπάρχει καμιά αισιοδοξία είναι η ΚΑΠ. «Ακόμη και η
μερική επανεθνικοποίησή της, για μας συνιστά τεράστιο πρόβλημα», έλεγε
διπλωματική πηγή.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16348N052</ED>
<ID>
ID:18004

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Εμείς και ο Τρούμαν
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Το «Τρούμαν σόου», που αυτές τις ημέρες προβάλλεται στην Αθήνα, είναι το
τελευταίο, κι ίσως το καλύτερο, δείγμα μιας εσοδείας ταινιών με θέμα την
προβληματική σχέση ανάμεσα στον κόσμο των ανθρώπων και στον γυάλινο κόσμο των
μίντια, ανάμεσα στην ασπρόμαυρη ζωή και στην έγχρωμη αναπαράστασή της.

ΤΟΝ ΠΑΛΙΟ καλό καιρό, όταν το Χόλιγουντ έκανε ταινίες με θέμα τη δουλειά μας ­
τα μίντια ­, ο πρωταγωνιστής ήταν συνήθως ένας δημοσιογράφος-κυνηγός κεφαλών,
ένας αδίστακτος έμπορος φθηνών συγκινήσεων και θεμάτων «πρώτης σελίδας», όπως
ο Κερκ Ντάγκλας στο «Μεγάλο καρναβάλι» του Μπίλι Ουάιλντερ ­ ένας αδίστακτος,
ξεπεσμένος ρεπόρτερ, που οδηγεί έναν φουκαρά στον θάνατο, για να συντηρήσει το
όνομά του στην πρώτη σελίδα της εφημερίδας.

Αργότερα, στη δεκαετία του '70 κυρίως, όταν μια ταινία είχε έναν δημοσιογράφο
για κεντρικό της ήρωα, αυτός ήταν συνήθως ένας ιππότης της αλήθειας, ένας
σταυροφόρος των ελευθεριών και των ανθρώπινων δικαιωμάτων ­ όπως ο Μελ
Γκίμπσον στα «Επικίνδυνα χρόνια» ή ο Ρέντφορντ με τον Χόφμαν στους «Ανθρώπους
του προέδρου».

Τα τελευταία, όμως, χρόνια, όταν το Χόλιγουντ κοιτάζει τα μίντια, βλέπει σ'
αυτά έναν τερατώδη μηχανισμό αλλοτρίωσης, που φυλακίζει τους ανθρώπους σε μια
γυάλα, υποκαθιστώντας τη ζωή με την εικονική πραγματικότητα, χειραγωγώντας μας
όχι διά του οργουελιανού τρόμου, αλλά διά της ψυχαγωγίας ­ ψυχαγωγώντας μας
έως θανάτου, όπως έχει γράψει ένας κριτικός των Μέσων. Στις ταινίες αυτές, ο
ίδιος ο δημοσιογράφος δεν είναι πια ούτε θετικός ούτε αρνητικός ήρωας ­ ένα
ασήμαντο και αδύναμο γρανάζι είναι, αυτής της καταχθόνιας μηχανής.

Αυτοί είμαστε στ' αλήθεια;

Έχουμε τις άμυνές μας, συνήθως. Άλλοτε πως αυτή η ασφυκτική κριτική στον κόσμο
των μίντια είναι απλουστευτική, γιατί περιορίζει έναν πολυδιάσπαστο κόσμο,
όπως ο δικός μας, σε μία μόνο διάστασή του. Άλλοτε πως αυτή η κριτική είναι εκ
του πονηρού, αφού ανακουφίζει τις άλλες εξουσίες, την εξουσία των πολιτικών
προπάντων, τις οποίες τα Μέσα ενοχλούν. Άλλοτε πως είναι προϊόν ξινού
διανοουμενίστικου σνομπισμού. Κι άλλοτε, συχνότερα, πως σ' αυτήν την κριτική
αναγνωρίζει κανείς το αρχαίο βαρβαρικό έθιμο, να σκοτώνεις τον αγγελιοφόρο,
όταν η είδηση που σου φέρνει είναι δυσάρεστη, πως η αντίδραση απέναντι στα
Μέσα κρύβει, στ' αλήθεια, την αντίδραση απέναντι στον κόσμο, στη ζωή, στην
τάξη πραγμάτων, που τα Μέσα καθρεφτίζουν...

Μα η αλήθεια είναι πως, όσο κι αν η κριτική μας ενοχλεί, όσο κι αν οι άμυνές
μας και τα άλλοθί μας οργανώνονται, ο κόσμος μας, ο κόσμος των δημοσιογράφων,
αυτήν την κριτική κατά βάθος την οικειοποιείται, την εσωτερικεύει. Ζει μαζί
της, διχασμένος ανάμεσα στη λειτουργία που επιτελεί και στις ενοχές που
φορτώνεται εξαιτίας της.

Ένα καλό περιοδικό είχε την ιδέα, πρόσφατα, να αναθέσει σε μια εταιρεία
δημοσκοπήσεων μια δημοσκόπηση ανάμεσα στους ίδιους τούς Έλληνες
δημοσιογράφους, για να ερευνηθεί, με «δείγμα» εκ της συντεχνίας μας, ποιοι
είμαστε, τι είμαστε, και τι πιστεύουμε για τον εαυτό μας.

Η έρευνα δημοσιεύεται αυτές τις ημέρες. Και αποκαλύπτει έναν κόσμο εν
συγχύσει, διχασμένο και ενοχικό. Αποκαλύπτει ότι οι δημοσιογράφοι, στην
πλειονότητά τους, αμφισβητούν τη δουλειά τους, την κοινωνική της αξία και την
ενημερωτική της αξιοπιστία.

Οι δημοσιογράφοι, σύμφωνα με την έρευνα αυτή, έχουν τέτοιαν αίσθηση αδυναμίας,
ώστε μόνον το 10% να δηλώνει ότι οι ίδιοι οι δημοσιογράφοι καθορίζουν την
εικόνα ή την πολιτική του Μέσου όπου εργάζονται. Έχουν τόσες ενοχές, ώστε να
δηλώνουν σε ποσοστό 75% ότι η ισχύς της τηλεόρασης είναι επικίνδυνη. Κι έχουν
τόσο μικρή αυτοεκτίμηση, ώστε να δηλώνουν, σαν να θέλουν να εξιλεωθούν από
πραγματικές ή φανταστικές αμαρτίες, ότι αυτό που χαρακτηρίζει έναν
δημοσιογράφο σήμερα είναι κυρίως η «υπερβολή» και η «αλαζονεία», ο «κυνισμός»
και η «εξάρτηση».

Ο «μέσος Έλληνας δημοσιογράφος» αυτής της έρευνας δεν είναι κυνικός. Ενοχικός
είναι. Αλλά, αν αυτό τον κάνει συμπαθέστερο στα μάτια των θεατών του «Τρούμαν
σόου», αρκεί για να τον κάνει και περισσότερο υπεύθυνο ή χρήσιμο;
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16348N062</ED>
<ID>
ID:18008

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N06&aa=2</URL></REF>


Article

<CATEGORY>vin02</CATEGORY>

 <H5></H5><H2>ΠΡΟΒΟΛΕΙΣ
</H2><H2>Επικοινωνιακή αφασία...
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

ΑΠΟ ΤΟ 1975 και μετά, όλες ανεξαιρέτως οι κυβερνήσεις παραπονιούνται γιατί το
έργο τους δεν προβάλλεται ικανοποιητικά από τα μέσα ενημέρωσης. Η εμπειρία
πριν από το 1990 ­ όπου το έργο τους προβαλλόταν κατά κόρον από την κρατική
ΕΡΤ ­ δεν τους δίδαξε τίποτα. Όπως δεν τους έχουν διδάξει τίποτα ανάλογα
παραδείγματα όπου η ­ ενίοτε καθολική ­ στήριξη ή κριτική των μέσων ενημέρωσης
έχει αποδειχθεί ρηχή και φευγαλέα. Θα μπορούσε κανείς να σκεφθεί το 1989 όταν
το ΠΑΣΟΚ, παρά την εντυπωσιακά αρνητική εικόνα της κυβέρνησης στον Τύπο και
την τηλεόραση, κατάφερε να κρατήσει τις δυνάμεις του. Ή τις περιπτώσεις των
κ.κ. Σαμαρά και Δαμανάκη για τους οποίους η εντυπωσιακή και δυσανάλογη προς το
ειδικό τους βάρος προβολή από τα μέσα ενημέρωσης ουδόλως απέτρεψε την εκλογική
τους συντριβή. Αυτά όλα ασφαλώς δεν σημαίνουν ότι δεν υπάρχουν στιγμές όπου η
στάση των ΜΜΕ μπορεί να αποδειχθεί καθοριστική. Αρκούν, ωστόσο, για να δείξουν
­ σε όποιους τουλάχιστον δεν έχουν γίνει θύματα των επικοινωνιολόγων ­ ότι η
διαδικασία της πολιτικής επικοινωνίας είναι πολύ πιο σύνθετη απ' την απλή
προβολή που εξασφαλίζουν Τύπος και τηλεόραση. Μέσα από μια τέτοια οπτική οι
περιπέτειες της εκπαιδευτικής μεταρρύθμισης θα μπορούσαν να θεωρηθούν και ως
αποτέλεσμα της απουσίας μιας τέτοιας πολιτικής από την πλευρά του υπουργείου
Παιδείας. Όχι, βέβαια επειδή ­ όπως αρέσκονται να λένε κάποιοι ­ οι πολίτες
δεν γνωρίζουν την ουσία της μεταρρύθμισης. Ούτε τι σημαίνει ΟΝΕ γνωρίζουν, η
αποδοχή της, ωστόσο, ουδέποτε αμφισβητήθηκε. Στην περίπτωση της μεταρρύθμισης
όμως, αγνοήθηκαν οι κρίσιμοι κρίκοι της επικοινωνίας ­ οι καθηγητές δηλαδή ­
των οποίων, βέβαια, η στάση σωστή ή λάθος, αδιάφορο, βαραίνει πολύπερισσότερο,
στη διαμόρφωση της κοινής γνώμης από τα Μέσα Ενημέρωσης. Η μεταρρύθμιση με
άλλα λόγια προωθήθηκε χωρίς κανένα σύμμαχο ­ κι αυτό το κενό δεν μπορούν ποτέ
να το αναπληρώσουν ούτε ο Τύπος ούτε η τηλεόραση. Δεν θα πρέπει, λοιπόν, να
ξενίζει η απόλυτα αρνητική στάση της κοινής γνώμης που προκύπτει από τις
δημοσκοπήσεις. Στα πλαίσια μιας τέτοιας προσέγγισης βέβαια, η έννοια της
επικοινωνίας είναι συνυφασμένη με τον τρόπο που αντιλαμβάνεται μια κυβέρνηση
την ίδια την άσκηση της πολιτικής. Κι ίσως εδώ να βρίσκεται και η μεγαλύτερη
αδυναμία του εκσυγχρονιστικού εγχειρήματος: όλοι στην κυβέρνηση ­ σχεδόν όλοι
τελος πάντων... ­ είναι βέβαιοι ότι έχουν δίκιο. Και τρέφουν την αυταπάτη ότι
αυτό αρκεί για να κυβερνήσουν!
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16348N063</ED>
<ID>
ID:18040

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N06&aa=3</URL></REF>


Article

<CATEGORY>vin04</CATEGORY>

 <H5>ΜΕ ΤΣΟΧΑΤΖΟΠΟΥΛΟ ΑΡΧΙΣΕ ΤΟΝ ΚΥΚΛΟ ΕΠΑΦΩΝ ΤΟΥ ΜΕ ΣΤΕΛΕΧΗ Ο Κ. ΣΚΑΝΔΑΛΙΔΗΣ
</H5><H5></H5><H2>Αποστολή... «ήρεμο Συνέδριο»
</H2>
<AUTHOR>ΛΟΥΚΑΣ ΔΗΜΑΚΑΣ - ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Νέος γύρος της πρωτοβουλίας Σκανδαλίδη για την επίτευξη «χαμηλών τόνων» στο
Συνέδριο βρίσκεται σε εξέλιξη, καθώς τα περιθώρια για συμφωνία όλων των
κορυφαίων στελεχών, όπως ήταν ο αρχικός στόχος και του κ. Κ. Σημίτη, φαίνεται
ότι έχουν περιοριστεί σημαντικά.

Σκανδαλίδης - Άκης. Προχθές στη Θεσσαλονίκη άρχισαν τον διάλογο για το
Συνέδριο, αλλά και τα άλλα «αγκάθια» του ΠΑΣΟΚ

ΤΟ ΚΛΙΜΑ αυτό επιβεβαιώθηκε και σε συνάντηση που είχαν το πρωί του Σαββάτου
στη Θεσσαλονίκη οι κ.κ. Κ. Σκανδαλίδης και Α. Τσοχατζόπουλος, με πρωτοβουλία
του πρώτου. 
Στη συνάντηση, την οποία τα δύο στελέχη απέφυγαν να επιβεβαιώσουν επισήμως,
τέθηκαν όλα τα ανοιχτά θέματα του Συνεδρίου αλλά, όπως ήταν φυσικό, και οι
προοπτικές του ΠΑΣΟΚ στο νέο πολιτικό σκηνικό που τείνει να διαμορφωθεί.

ΣΥΜΦΩΝΙΑ

Αντικείμενο της συζήτησης αποτέλεσε και το ενδεχόμενο μιας συμφωνίας που θα
περιλαμβάνει τόσο το κόμμα όσο και την κυβέρνηση. 
Σύμφωνα με ορισμένες πληροφορίες, υπό συζήτηση έχει τεθεί και το ενδεχόμενο να
θεσμοθετηθεί θέση αντιπροέδρου, με εκλογή μάλιστα από το Συνέδριο, που
ορισμένοι υποστηρίζουν ότι θα ήταν αποδεκτή από τον υπουργό Άμυνας.

Ωστόσο, τόσο συνεργάτες του κ. Α. Τσοχατζόπουλου όσο και από την πλευρά του
Μεγάρου Μαξίμου, απέκλειαν αυτό το ενδεχόμενο. Και αυτό, καθώς οι μεν πρώτοι
θεωρούν ότι «άλλα είναι τα προβλήματα του ΠΑΣΟΚ τώρα», η δε πλευρά του κ. Κ.
Σημίτη πιστεύει ότι με μια τέτοια επιλογή «θα παραδιδόταν το κόμμα στον Άκη».

Για τον υπουργό Άμυνας, που όπως λένε συνεργάτες του έχει επιλέξει τη γραμμή
της διαφοροποίησης στο Συνέδριο, με την προβολή των δικών του θέσεων, τα
προβλήματα εν όψει του Συνεδρίου «είναι άλλα» και δεν σχετίζονται με τη
διανομή θέσεων και την ανακατανομή στη διαχείριση της εξουσίας.

ΤΟ ΣΥΝΕΔΡΙΟ

Το κυρίαρχο για τον κ. Τσοχατζόπουλο είναι το Συνέδριο να μπορέσει να
επεξεργαστεί και να υιοθετήσει θέσεις που θα αλλάξουν την κεντρική κατεύθυνση
της πολιτικής του ΠΑΣΟΚ και θα το επανασυνδέσουν με τα κοινωνικά στρώματα που
εξέφραζε πάντα. Τέτοιες ωστόσο δυνατότητες δεν βλέπει, κατά τους συνεργάτες
του, και αυτό το ενισχύει, όπως λένε, μια σειρά κινήσεων που δίνουν «εκλογικό»
χαρακτήρα στο Συνέδριο και θέτουν σε αμφισβήτηση ακόμα και την νομιμότητά του
(μέλη «μιας χρήσεως», στενά περιθώρια διαλόγου, εμμονή σε λογικές «δικών μας»
και «δικών σας» κ.λπ.). Για τον υπουργό Άμυνας οτιδήποτε άλλο «είναι ανησυχίες
προσώπων για ρόλους και δεν απαντούν στα προβλήματα του ΠΑΣΟΚ και του τόπου».

Συνεργάτες του κ. Τσοχατζόπουλου υποστηρίζουν ότι με την ίδια λογική ο
υπουργός Άμυνας δεν συζητά ούτε το ενδεχόμενο συμμετοχής του στην κυβέρνηση με
αναβαθμισμένο, όπως λένε, ρόλο αντιπροέδρου σε τυχόν ανασχηματισμό μετά το
Συνέδριο. Ούτε επίσης θα θέσει θέμα, λένε, για μεγαλύτερη συμμετοχή πολιτικών
στελεχών της επιρροής του, σ' ένα τέτοιο εγχείρημα.

Ο χώρος στον οποίο κινείται ο κ. Τσοχατζόπουλος, που έχει πλέον εμπλουτιστεί
και με αρκετά στελέχη των λεγόμενων «προεδρικών», φιλοδοξεί να εκφράσει τη
συνέχεια του ΠΑΣΟΚ. Όμως, όπως λένε στελέχη αυτής της πλευράς, αυτό δεν μπορεί
να γίνει σε μια λογική «εσωτερικής διευθέτησης». Σ' αυτό που φαίνεται ότι
προσανατολίζονται τα στελέχη αυτού του χώρου, όχι ερήμην του κ.
Τσοχατζόπουλου, είναι να ενισχύσουν την παρουσία τους και να εκφράσουν, «την
κατάλληλη στιγμή», τη μεγάλη πλειοψηφία του ενιαίου ΠΑΣΟΚ. Η «στιγμή» αυτή δεν
φαίνεται ότι θα είναι το Συνέδριο αλλά, όπως λένε, άλλα γεγονότα που
ακολουθούν, όπως για παράδειγμα οι ευρωεκλογές και το νέο σκηνικό που θα
διαμορφωθεί ενδεχομένως με την παρουσία σ' αυτό του κ. Αβραμόπουλου.

ΣΤΗΝ ΠΕΡΙΦΕΡΕΙΑ

Στο μεταξύ, τόσο η πλευρά των στελεχών που πρόσκεινται στον κ. Τσοχατζόπουλο,
όσο και η λεγόμενη «εσωκομματική αντιπολίτευση», προχωρούν σε οργάνωση των
δυνάμεών τους με αποστολές στην περιφέρεια. Οι αποστολές αυτές, που θα
επιχειρηθεί να είναι κοινές και θα λάβουν συστηματικότερο χαρακτήρα το επόμενο
διάστημα, έχουν στόχο να μαζικοποιήσουν τα ερείσματα της
«αντι-εκσυγχρονιστικής» πλευράς στο κόμμα και να προωθήσουν τις πολιτικές τους
θέσεις. Η πρώτη εκτίμηση που έχουν αποκομίσει πάντως είναι ότι στο Συνέδριο,
με βάση τα σημερινά δεδομένα, τα αριθμητικά δεδομένα θα είναι περίπου ίδια με
το συνέδριο του '96.

Η εκτίμηση αυτή αν επαληθευθεί, θα βαρύνει αποφασιστικά στο σοβαρότερο δίλημμα
που αντιμετωπίζει η «εσωκομματική αντιπολίτευση», και αφορά το αν θα υπάρξει
υποψήφιος πρόεδρος από τις τάξεις της. Αν η εικόνα είναι αυτή που διαπιστώνουν
τα στελέχη κατά τις πρώτες επαφές τους με τη βάση του ΠΑΣΟΚ, είναι πολύ
πιθανόν να υπάρξει υποψήφιος, παρά το γεγονός ότι δεν υπάρχει επί του παρόντος
καμία ισχυρή υποψηφιότητα. Από κύκλους προσκείμενους στην «εσωκομματική
αντιπολίτευση» και ιδιαίτερα από την πλευρά που δεν κινείται κοντά στον
υπουργό Άμυνας, αφήνεται να εννοηθεί ότι «δεν θα υπήρχε αντίρρηση να
στηριζόταν υποψηφιότητα ακόμη και του Άκη Τσοχατζόπουλου, αλλά εκείνος έχει
δηλώσει ότι δεν πρόκειται να είναι υποψήφιος, κάτω από καμία προϋπόθεση». Όπως
αναφέρεται από τα στελέχη αυτά, «έπειτα από αυτή την άρνηση, είμαστε
αναγκασμένοι να καταφύγουμε σε άλλη λύση. Όμως τίποτε δεν είναι ακόμη σίγουρο.
Όλα θα εξαρτηθούν από το πώς θα εξελιχθούν οι εσωκομματικές διαδικασίες και
κυρίως τι θα γίνει με τις μαζικές παράνομες εγγραφές μελών που έχει
επιχειρήσει η πλειοψηφία».

ΟΙ ΕΓΓΡΑΦΕΣ

Το θέμα των παράνομων εγγραφών μελών, που τώρα βρίσκεται στην αρμοδιότητα της
Επιτροπής Δεοντολογίας, συνεχίζει να απασχολεί την «εσωκομματική
αντιπολίτευση», στελέχη της οποίας το έχουν αναγορεύσει σε μείζον πρόβλημα.
Κατά την «εσωκομματική αντιπολίτευση», από την τύχη των μελών αυτών θα
εξαρτηθεί και η στάση της αντιπολίτευσης απέναντι στο Συνέδριο, και ειδικά η
νομιμοποίησή του. «Αν δεν λυθεί το θέμα αυτό με τρόπο που να ικανοποιεί όλες
τις πλευρές, θα καταγγείλουμε το Συνέδριο», ανέφερε ένα από τα κορυφαία
στελέχη της «εσωκομματικής αντιπολίτευσης» χθες το βράδυ. Και πρόσθεσε ότι «θα
εξαρτήσουμε απόλυτα τη συμμετοχή μας στο Συνέδριο, από την τύχη αυτών των εγγραφών».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16348N081</ED>
<ID>
ID:17958

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N08&aa=1</URL></REF>


Article

<CATEGORY>vin04</CATEGORY>

 <H5>ΕΦ' ΟΛΗΣ ΤΗΣ ΥΛΗΣ Η ΑΝΤΙΠΑΡΑΘΕΣΗ ΠΑΣΟΚ - Ν.Δ.
</H5><H5>500 προτάσεις στον Σημίτη για το ευρω-ψηφοδέλτιο
</H5><H2>Ευρωκάλπη για όλα
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Σε συνολική πολιτική αντιπαράθεση με τη Ν.Δ. και τις συντηρητικές δυνάμεις
θα επιδιώξει να μετατρέψει την προεκλογική του καμπάνια για τις ευρωεκλογές το ΠΑΣΟΚ.

ΠΡΩΤΟΣ στόχος στη Χαριλάου Τρικούπη είναι να αναιρεθεί το αίσθημα ηττοπάθειας
που υπάρχει σε στελέχη και ψηφοφόρους του κυβερνώντος κόμματος και ότι η νίκη
είναι εφικτή, καθώς τα θέματα της Ευρώπης και η ευρωπαϊκή προοπτική είναι ένα
προνομιακό πεδίο για το ΠΑΣΟΚ. 
Πολύ περισσότερο καθώς, όπως πιστεύουν στη Χαριλάου Τρικούπη, θα έχουν ενταθεί
τα προβλήματα για τη Ν.Δ., η οποία θα έχει να αντιμετωπίσει, όπως θεωρούν
σίγουρο τα στελέχη του ΠΑΣΟΚ, την παρουσία του κόμματος του κ. Δημ.
Αβραμόπουλου στην πολιτική σκηνή.

Ο ΣΗΜΙΤΗΣ

Οι βασικοί άξονες της προεκλογικής καμπάνιας του ΠΑΣΟΚ καθορίστηκαν σε δύο
συνεχείς συσκέψεις της Επιτροπής Πολιτικού Σχεδιασμού στο τέλος της περασμένης
εβδομάδας και η υλοποίησή τους αρχίζει αμέσως. 
Κεντρικό ρόλο στην κινητοποίηση θα έχει ο Πρωθυπουργός, που επιχειρεί να πάρει
συνολικά το παιχνίδι πάνω του.

Έτσι, μετά τη σημερινή συνέντευξή του στον Antenna (11.30 μ.μ.) ο κ. Κ.
Σημίτης θα επισκεφθεί την Τετάρτη την Εθνική Τράπεζα και θα μιλήσει με
τραπεζίτες για την επιτυχή πορεία της οικονομικής πολιτικής και την πτώση των
επιτοκίων. 
Τα οφέλη, άλλωστε, από την είσοδο της Ελλάδας στην ΟΝΕ και τα κέρδη που θα
έχουν «στην τσέπη τους» οι πολίτες, θα είναι ένα από τα βασικά στοιχεία της
καμπάνιας του ΠΑΣΟΚ, μαζί με την προβολή του κυβερνητικού έργου.

ΠΕΡΙΟΔΕΙΕΣ

Στο ίδιο πλαίσιο, ο κ. Κ. Σημίτης θα αρχίσει περιοδείες στην επαρχία, αρχής
γενομένης από τη Θεσσαλονίκη και την Κεντρική Μακεδονία (13 Φεβρουαρίου) και
με ρυθμό μία ανά 3 ή 4 εβδομάδες. 
Παράλληλα, στον σχεδιασμό έχουν ενταχθεί και οι προσυνεδριακές διαδικασίες,
ενώ αμέσως μετά το Πάσχα οι εξορμήσεις υπουργών, βουλευτών και κομματικών
στελεχών θα ενταθούν.

ΤΟ ΜΕΓΑΡΟ Μαξίμου θα επιδιώξει να δώσει το «αίσθημα νίκης» και μέσα από το
ευρωψηφοδέλτιο, για το οποίο λέγεται ότι έχουν φθάσει στο κ. Κ. Σημίτη πάνω
από 500 προτάσεις! Η Επιτροπή Σχεδιασμού, πάντως, αποφάσισε ότι πρέπει να
διαμορφωθεί ένα ψηφοδέλτιο με εμφανή τα στοιχεία της ανανέωσης και της
παρουσίας γυναικών και το οποίο να εκφράζει επίσης τη δυναμική τού ΠΑΣΟΚ, αλλά
και την αξιοκρατία (όσον αφορά τους νυν ευρωβουλευτές). Το ψηφοδέλτιο θα
παρουσιαστεί πριν από το Πάσχα.

Την Επιτροπή για τις ευρωεκλογές αποτελούν οι κ.κ. Κ. Σκανδαλίδης, Κ.
Λαλιώτης, Θ. Τσουκάτος, Γ. Σουλαδάκης (από το Ε.Γ.), Αλ. Παπαδόπουλος, Κ.
Γείτονας (από την κυβέρνηση), Ν. Ακριτίδης (από την Κ.Ο.) και οι κ.κ. Π.
Λάμπρου, Μ. Νεονάκης, Ρ. Σπυρόπουλος, Θ. Τσούρας, Άννα Καραμάνου, Δ. Καρύδης,
Θ. Παπαγεωργίου και Ν. Μαδεμλής (από το κόμμα).
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16348N101</ED>
<ID>
ID:17954

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N10&aa=1</URL></REF>


Article

<CATEGORY>vin04</CATEGORY>

 <H5></H5><H5>Να διαφυλαχθεί το Ενιαίο Δόγμα
</H5><H5>Τσοβόλας: Πιθανές οι διπλές εκλογές
</H5><H5>Εκτός κινδύνου
</H5><H2>ΚΑΙ ΤΑ ΛΟΙΠΑ...
</H2>
ΤΟ ΕΝΙΑΙΟ Αμυντικό Δόγμα και οι σχέσεις Αθήνας - Λευκωσίας θα πρέπει να
διαφυλαχθούν ως «κόρην οφθαλμού», μετά την κοινή απόφαση για ματαίωση της
εγκατάστασης των πυραύλων στην Κύπρο, ενώ οι δύο πλευρές θα πρέπει να
επανεξετάσουν τα νέα δεδομένα για την ενίσχυση του πνεύματος της εθνικής ομοψυχίας.

Στην παραπάνω διαπίστωση συμφώνησαν υπουργοί της κυβέρνησης με τον
αντιπρόεδρο του ΕΔΕΚ και πρώην υπουργό Άμυνας της Κύπρου Γιαννάκη Ομήρου στη
διάρκεια συνάντησής του ­ με θέμα τις εξελίξεις στο Κυπριακό ­ που
πραγματοποιήθηκε στη Θεσσαλονίκη στο περιθώριο των εργασιών της 2ης Διάσκεψης
του Ευρωπαϊκού Σοσιαλιστικού Κόμματος. Στη συνάντηση με τον κ. Ομήρου
συμμετείχαν ο υπουργός Εθνικής Άμυνας Α. Τσοχατζόπουλος, ο υφυπουργός
Εξωτερικών Γ. Κρανιδιώτης και ο γραμματέας της Κ.Ε. του ΠΑΣΟΚ Κώστας Σκανδαλίδης.

Αμέσως μετά ο κ. Κρανιδιώτης υπογράμμισε την αναγκαιότητα να παραμείνει
αρραγές το μέτωπο Αθήνας - Λευκωσίας και υπογράμμισε ότι θα πρέπει να
συνεχιστεί η ενότητα και η συνεργασία στο πλαίσιο του Ενιαίου Αμυντικού Δόγματος.

ΤΡΙΑΝΤΑ οκτώ Κομμουνιστικά και Εργατικά Κόμματα απ' όλο τον κόσμο έστειλαν
αντιπροσώπους τους στην Αθήνα και συζήτησαν το Σαββατοκύριακο με στελέχη τού
ΚΚΕ για τη δυνατότητα διοργάνωσης Διεθνούς Διάσκεψης.

Στη συνάντηση αντηλλάγησαν πληροφορίες για μία σειρά από ζητήματα, όπως για
τις εξελίξεις στην Ευρωπαϊκή Ένωση, στην Ανατολική Ευρώπη, στα Βαλκάνια, στη
Μέση Ανατολή και στον Περσικό Κόλπο.

Και έγινε πλατιά συζήτηση για θέματα που αφορούν στην «παγκοσμιοποίηση»,
στην «κρίση του καπιταλισμού», αλλά και «στις απαντήσεις που πρέπει να δώσουν
οι εργαζόμενοι».

ΥΠΑΡΧΕΙ πιθανότητα για διπλές εκλογές τον προσεχή Ιούνιο, υποστήριξε χθες σε
συνέντευξη Τύπου στη Λαμία ο πρόεδρος τού ΔΗΚΚΙ Δημήτρης Τσοβόλας.

Αυτό θα εξαρτηθεί, είπε, από τις συμφωνίες που θα γίνουν ανάμεσα σε
οικονομικούς ομίλους και το ΠΑΣΟΚ, αν και ήδη ­ πρόσθεσε ­ έχει αποφασισθεί η
κάθοδος του κ. Αβραμόπουλου στις ευρωεκλογές.

Ο κ. Τσοβόλας είπε ακόμη ότι «το ζητούμενο είναι ο πολίτης να αρνηθεί τελείως
το "νέο" ΠΑΣΟΚ και τη Ν.Δ. και το νέο κόμμα που θα στήσουν οι μηχανισμοί και
να αναγορεύσει σε κυρίαρχη δύναμη κόμματα που έχουν αποδείξει στην πράξη ότι
εννοούν αυτά που λένε και δεν γνωρίζουν κανένα άλλο "αφεντικό", παρά μόνο το λαό».

ΕΚΤΟΣ κινδύνου νοσηλεύεται στη μονάδα εντατικής θεραπείας στο Νοσοκομείο
Γεώργιος Παπανικολάου της Θεσσαλονίκης ο βουλευτής Πέλλας της Ν.Δ. Χρήστος
Βυζοβίτης, ο οποίος έπεσε θύμα τροχαίου ατυχήματος το απόγευμα της περασμένης Παρασκευής.

Θεράποντες γιατροί στη ΜΕΘ δήλωσαν χθες ότι η κατάσταση της υγείας του
βουλευτή είναι σταθερή και σήμερα αναμένεται να βγει από τη εντατική και να
συνεχιστεί η θεραπεία του σε θάλαμο. Ο κ. Βυζοβίτης τραυματίστηκε στον θώρακα
και τα πόδια, αλλά οι γιατροί προχώρησαν σε διασωλήνωση για προληπτικούς
λόγους καθώς αντιμετωπίζει προβλήματα με την καρδιά και το σάκχαρο.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16348N102</ED>
<ID>
ID:18001

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N10&aa=2</URL></REF>


Article

<CATEGORY>vin04</CATEGORY>

 <H5>ΒΕΝΙΖΕΛΟΣ
</H5><H2>Το ΠΑΣΟΚ να τέμνει τα κοινωνικά προβλήματα
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΕΛΛΕΙΜΜΑ εθνικής αυτοπεποίθησης που θα πρέπει να καταπολεμηθεί εντοπίζει στην
ελληνική κοινωνία ο υπουργός Πολιτισμού Ευάγγελος Βενιζέλος στην «Πολιτική
αναφορά» του ­ το ομώνυμο βιβλίο του που παρουσίασε χθες στη Θεσσαλονίκη εν
όψει του 5ου Συνεδρίου του ΠΑΣΟΚ ως «αναφορά» στον εσωκομματικό διάλογο.

Το όραμα του κ. Βενιζέλου για την Ελλάδα του 21ου αιώνα ταυτίζεται με το όραμα
μιας ευρωπαϊκής αριστεράς με πίστη στην πολιτική, με καινοτομίες και
νεωτεριστικές ιδέες και ιδιαίτερη φροντίδα για τη διατήρηση της κοινωνικής
συνοχής ενώ, όπως ο ίδιος τόνισε στην εκδήλωση - παρουσίαση του βιβλίου σε
κινηματογράφο της Θεσσαλονίκης, «εμπλουτίζει το όραμα του σημερινού ΠΑΣΟΚ με
στοιχεία υπεράσπισης της πολιτικής αναζήτησης της εθνικής ταυτότητας».

ΣΥΛΛΟΓΙΚΑ ΔΙΑΝΟΟΥΜΕΝΟ

«Σήμερα το ΠΑΣΟΚ πρέπει να είναι συλλογικά διανοούμενο, να παρακολουθεί τις
κοινωνικές εξελίξεις, να τέμνει τα κοινωνικά προβλήματα και να μπορεί να
διατυπώνει έναν σύνθετο και επεξεργασμένο προγραμματικό λόγο τον οποίο θα
μετατρέπει σε κυβερνητική πρακτική. Αυτό το ΠΑΣΟΚ το πολυσυλλεκτικό, το
μαζικό, το πλειοψηφικό, το συλλογικά διανοούμενο, το ευρύχωρο, το ιδεολογικά
διακριτό που επιμένει στην ιδεολογική του ταυτότητα και έχει ταυτόχρονα τις
ιστορικές του αναφορές αλλά και το βλέμμα του στραμμένο στο μέλλον είναι το
κόμμα που μπορεί να εκφράζει όλους τους προοδευτικούς πολίτες και να δίνει
πολιτικές απαντήσεις στα προβλήματα του τόπου στην αυγή του 21ου αιώνα»,
ανέφερε ο κ. Βενιζέλος.

Από την «Πολιτική αναφορά» του κ. Βενιζέλου δεν λείπει και η Νέα Δημοκρατία
στους κόλπους της οποίας διαπιστώνει κρίση ταυτότητας που την αποδίδει στην
τακτική της «συνδικαλιστικοποίησης» της πολιτικής καθώς και την επιλογή τής
«πιο απλοϊκής μορφής της πολιτικής στρατηγικής - αυτής της αναμονής».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16348N103</ED>
<ID>
ID:18037

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N10&aa=3</URL></REF>


Article

<CATEGORY>vin04</CATEGORY>

 <H5>Ο Κ. ΜΗΤΣΟΤΑΚΗΣ ΚΑΙ Η ΝΤΟΡΑ ΘΕΩΡΟΥΝ ΤΟΝ Κ. ΚΑΡΑΜΑΝΛΗ «ΥΠΕΥΘΥΝΟ ΓΙΑ ΟΛΑ»
</H5><H2>Μετωπική επίθεση
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

«Εσύ φταις για όλα», διαμηνύει στον πρόεδρο της Ν.Δ. ο Κωνσταντίνος
Μητσοτάκης, επισημαίνοντας ότι εάν ο Αβραμόπουλος προχωρήσει στην ίδρυση
κόμματος γι' αυτό θα ευθύνεται ο Κ. Καραμανλής. «Οι ανεπάρκειες και οι
αδυναμίες του Καραμανλή δημιουργούν το πολιτικό κενό», λέει με έμφαση ο πρώην
πρωθυπουργός στους συνομιλητές του.

Ο ΠΡΩΗΝ πρωθυπουργός, ο οποίος ακόμη δεν έχει αποκαλύψει την στρατηγική που θα
ακολουθήσει απέναντι στον δήμαρχο Αθηναίων, τα τελευταία 24ωρα βλέπει διαρκώς
βουλευτές, στελέχη της Ν.Δ. και συνεργάτες του και δεν κρύβει την ανησυχία του
για τις εξελίξεις που δρομολογούνται στον λεγόμενο συντηρητικό χώρο, τον οποίο
ο ίδιος αποκαλεί μεγάλη φιλεύλεθερη παράταξη. Στις κατ' ιδίαν συζητήσεις του
αποκαλεί «σοφή» την πρόταση που έκανε η Ντόρα Μπακογιάννη στην Συνδιάσκεψη του
Δεκεμβρίου για επανίδρυση του κόμματος με ανοιχτές τις πόρτες της Ρηγίλλης σε
όλους πλην του Αντώνη Σαμαρά. «Αυτή είναι η μόνη λύση για να γίνει το κόμμα
και πάλι μεγάλο», επισημαίνει ο πρώην πρωθυπουργός προσθέτοντας ότι εάν «ο κ.
Κ. Καραμανλής συνεχίσει την ίδια τακτική της προσωποπαγούς λειτουργίας των
διαγραφών και των αποκλεισμών, εάν δεν είναι ο Αβραμόπουλος θα είναι κάποιος
άλλος που θα καλύψει το κενό».

Μάλιστα, χθες, μιλώντας με έναν βουλευτή τού είπε επί λέξει «το κόμμα είναι
χάλια. Επιτέλους κάντε και σεις κάτι, πείτε τι θέλετε, βουλευτές είστε.
Φοβάμαι ότι η Δεξιά στην Ελλάδα θα γίνει κομμάτια όπως είναι η Δεξιά στη Γαλλία».

Η ΝΤΟΡΑ

Οι βολές τού κ. Κ. Μητσοτάκη προς τον κ. Κ. Καραμανλή δεν είναι οι μόνες.
Ύστερα από δύο εβδομάδες που κυοφορείται το κόμμα Αβραμόπουλου, η Ντόρα
Μπακογιάννη πήρε για πρώτη φορά θέση και έστρεψε τα βέλη της όχι μόνον
εναντίον της Πλατείας Κοτζιά, αλλά κυρίως εναντίον της Ρηγίλλης. Ουσιαστικά
κάλεσε τον Δημήτρη Αβραμόπουλο να μην κάνει το μεγάλο βήμα. Αλλά βρήκε την
ευκαιρία που αναζητούσε να πει στον πρόεδρο της Ν.Δ. «ήθελές τα κι έπαθές τα»
και ταυτόχρονα να τον επικρίνει για ηγεμονισμό και προσωποπαγή λειτουργία του κόμματος.

ΕΥΘΕΙΑ ΒΟΛΗ

Η πρώην υπουργός ήταν η πρώτη φορά ύστερα από πολύ καιρό που μίλησε σε
κομματική εκδήλωση και όπως λένε οι συνεργάτες της είπε έξω από τα δόντια αυτά
που πιστεύει για την πορεία του κόμματος, διότι εκτιμά ότι οι εξελίξεις θα την
δικαιώσουν. Η βολή κατά τού κ. Κ. Καραμανλη ήταν ευθεία και έπεσε με τη φράση:
«Η παράταξη δεν είναι ιδιοκτησία κανενός». Αμέσως μετά η κ. Ντ. Μπακογιάννη
είπε: «Σ' αυτή την παράταξη χωρούν όλοι. Όλοι πρέπει να έχουν ρόλο και λόγο.
Και ο Καραμανλής και ο Μητσοτάκης και ο Έβερτ και ο Μάνος και ο Σουφλιάς και ο
Αβραμόπουλος και άλλοι αξιόλογοι βουλευτές τής νέας γενιάς που καταξιώθηκαν
μέσα από τους αγώνες στη συνείδηση του κόσμου. Όλοι όσοι αγωνιστήκαμε μέσα από
αυτή την παράταξη μπορούμε να δουλέψουμε συλλογικά. Μπορούμε με καλή πίστη και
συλλογική προσπάθεια να πετύχουμε τη σύνθεση απόψεων. Κανένας μοναχικός δρόμος
δεν μπορεί να οδηγήσει στην σύνθεση».

ΟΧΙ ΣΤΟΝ ΣΑΜΑΡΑ

Η πρώην υπουργός από το «προσκλητήριο ενότητος» εξαίρεσε τον κ. Α. Σαμαρά, για
τον οποίο, και υπό τις νέες συνθήκες, πιστεύει ότι δεν υπάρχει κανένας λόγος
να επιστρέψει στην Ρηγίλλης. Αντίθετα μια τέτοια κίνηση θα ενθάρρυνε τον
δήμαρχο Αθηναίων, αφού θα έπαιρνε το μήνυμα ότι σύντομα ή αργά όλα ξεχνιούνται.

Ιδιαίτερα σκληρή ήταν η κ. Ντ. Μπακογιάννη για τον τρόπο που λειτουργεί ο κ.
Κ. Καραμανλής. «Ο στόχος της αποτελεσματικότερης και της καλύτερης
διακυβέρνησης δεν υπηρετείται από ένα άθροισμα μοναχικών και ατομικών
διαδρόμων των στελεχών όσο ψηλά και αν βρίσκονται, όση γοητεία ή ονομαστική
ισχύ και αν διαθέτουν», είπε η κ. Μπακογιάννη.

ΟΙ ΔΙΑΓΡΑΦΕΣ

Τον επέκρινε ακόμη για τις διαγραφές κάνοντας λόγο για κομματικές πρακτικές
νοοτροπίας και αντίληψης της δεκαετίας τους '7Ο.

Αίσθηση προκάλεσε η επισήμανσή της ότι αυτή την ώρα υπάρχει πολιτικό κενό. Μια
θέση που εκφράζει και ο κ. Κ. Μητσοτάκης, αλλά έρχεται σε αντίθεση μετά την
επίσημη κομματική γραμμή. «Δομές, πρακτικές, νοοτροπίες και συνθήματα που
κυριάρχησαν από την μεταπολίτευση και μετά έχουν ξεπερασθεί και αφήνουν
αδιάφορη την μεγάλη πλειοψηφία των πολιτών. Έτσι δημιουργείται ένα σημαντικό
πολιτικό κενό. Οι πολίτες δεν εμπιστεύονται τα κόμματα και τις πρακτικές τους.
Δεν εμπνέονται από τους πολιτικούς και τις ιδέες τους». Από την Ρηγίλλης δεν
υπήρξε καμία επίσημη αντίδραση. Η θέση της ηγεσίας είναι όμως αυτή που
εκφράστηκε από τον κ. Π. Παυλόπουλο στην ομιλία του στην Λιβαδειά. «Όταν ένα
κόμμα προηγείται 1Ο μονάδες και έχει κερδίσει πανηγυρικά στις δημοτικές
εκλογές, είναι φανερό πως ούτε κενό ούτε αδιέξοδο υπάρχει στην πολιτική ζωή».

ΣΙΩΠΑ

Ο κ. Δ. Αβραμόπουλος συνεχίζει την τακτική της σιωπής, ενώ την Πέμπτη θα
ορκισθεί δήμαρχος Αθηναίων. Αλλά και ο κ. Κ. Καραμανλής αποφεύγει να πάρει
ανοιχτά θέση, προς το παρόν, στα σενάρια περί νέου κόμματος. Χθες, συναντήθηκε
με τον Πατριάρχη στο Φανάρι και παρακολούθησε την Θεία Λειτουργία στην
εκκλησία του Αγίου Γεωργίου. Παράλληλα, είχε συνομιλίες στην Κωνσταντινούπολη
με τον πρώην πρωθυπουργό της Σουηδίας Καρλ Μπιλντ, ο οποίος είναι μεσολαβητής
για το θέμα του Κοσσυφοπεδίου.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16348N112</ED>
<ID>
ID:18002

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N11&aa=2</URL></REF>


Article

<CATEGORY>vin04</CATEGORY>

 <H5>Ο ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ ΜΙΛΑΕΙ ΣΤΑ «ΝΕΑ» ΓΙΑ ΤΟ ΠΑΣΟΚ, ΤΗΝ ΕΥΡΩΠΗ,
ΤΑ ΕΘΝΙΚΑ ΘΕΜΑΤΑ ΚΑΙ ΤΗΝ ΠΑΙΔΕΙΑ
</H5><H5>Πώς πρέπει να γίνει ο διάλογος
</H5><H5>Δεν κρίνεται έτσι ο Ανδρέας
</H5><H5>Απόφαση για το συμφέρον του Ελληνισμού, συνεχίζουμε τις προσπάθειες για ένταξη
</H5><H5>«Η μεγάλη μάχη για την ατζέντα 2000»
</H5><H2>ΓΙΩΡΓΟΣ ΠΑΠΑΝΔΡΕΟΥ
</H2><H2>Στην πολιτική είμαι απλά ο εαυτός μου
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΤΟ ΠΑΣΟΚ «πρέπει να γίνει ένα θεσμικό κόμμα». Χρειάζεται «μία τομή
εκδημοκρατισμού και εκσυγχρονισμού». Ακόμη, πρέπει να απορρίψει τις λογικές
«των γραφειοκρατικών μηχανισμών, της μάχης εξουσιών και ομάδων, καρεκλών και
αξιωματούχων». Να καταργηθούν «οι μεσάζοντες στις εγγραφές νέων μελών». Και
«να κατοχυρωθούν ανοιχτές και δημοκρατικές διαδικασίες». Ο αναπληρωτής
υπουργός Εξωτερικών είναι κατηγορηματικός στη συνέντευξή του στα «ΝΕΑ».
Τονίζει ότι αν δεν συμβούν αυτά στο προσεχές συνέδριο, το ΠΑΣΟΚ δεν θα
μπορέσει να γίνει ένα δημοκρατικό κόμμα, όπου «ο ομφάλιος λώρος θα είναι
ανάμεσα στην κοινωνία και στο κόμμα, και όχι ανάμεσα σε ορισμένους και στο
κόμμα». Προτείνει, ως στοιχειώδη βήματα εκδημοκρατισμού του ΠΑΣΟΚ, την
καθολική ψηφοφορία για τον πρόεδρο και το Ε.Γ., καθώς και τις προκριματικές
εκλογές για υποψήφιους βουλευτές, ευρωβουλευτές, εκπροσώπους της Τοπικής
Αυτοδιοίκησης. Στη συνέντευξή του στα «ΝΕΑ» μιλάει ακόμη για τους δύο
επόμενους δύσκολους μήνες στην Ευρωπαϊκή Ένωση, τους πυραύλους S-300, την
ανάγκη θεσμοθέτησης του διαλόγου για την παιδεία, καθώς και για τη βίλα της
Εκάλης. Όσο για τη βιασύνη ορισμένων να «θέλουν» να γίνεται κοινοτικός
επίτροπος ή να τίθεται επικεφαλής του ευρωψηφοδελτίου, σχολιάζει: «Όταν πολύ
μικρότερος ήρθα στην Ελλάδα, αυτή ήταν μια συνειδητή επιλογή. Έχοντας ζήσει
πολλά χρόνια στο εξωτερικό, θα ήταν εύκολο να φτιάξω τη ζωή μου σε μια άλλη
χώρα, ως Έλληνας της διασποράς. Τώρα, αν αυτό καλύτερα μπορεί να εξυπηρετηθεί
με το να είμαι στο α' πόστο ή στο β' πόστο, αυτό είναι ζήτημα που
αξιολογείται. Όμως, είναι ένα θέμα που δεν έχει αποφασιστεί. Θα αποφασιστεί
καταρχήν από τον ίδιο τον Πρωθυπουργό και, βεβαίως, θέλω να τονίσω ότι θέλω να
συμβάλω με τον καλύτερο δυνατό τρόπο στον προβληματισμό και στην εξυπηρέτηση
των εθνικών μας συμφερόντων».

Γιώργος Παπανδρέου. «Προέχει η υπεράσπιση των εθνικών συμφερόντων»

ΝΗΦΑΛΙΟΣ και ήρεμος ο υπουργός κ. Γ. Παπανδρέου θυμάται τα αρχικά του βήματα
το 1981 στην πολιτική. «Πολλοί με παρότρυναν να αλλάξω τον χαρακτήρα μου»,
σημειώνει. «Υπήρχαν έντονες τέτοιες πιέσεις, ότι "δεν μπορεί ένας πολιτικός να
είναι όπως εσύ", "πρέπει να έχεις αυτό το στυλ", "πρέπει να χτυπάς το χέρι"...
Αποφάσισα, πολύ απλά, να είμαι ο εαυτός μου. Κράτησα την αξιοπρέπειά μου.
Κράτησα αυτό που πιστεύω, ότι δηλαδή μπορώ να υπηρετήσω καλύτερα την πολιτική
και να λύνω πιο αποτελεσματικά προβλήματα χωρίς πάθη και εντάσεις.

Δεν κρύβω τον συναισθηματισμό μου, αλλά η ουσία των προβλημάτων πολλές φορές
είναι πολύ λιγότερο απειλητική από τις φωνές ή και τις κραυγές που ο καθένας
μπορεί να βγάλει. Κέρδισα λοιπόν να είμαι, πρώτα απ' όλα, ειλικρινής με τον
εαυτό μου. Δεύτερον, θεωρώ ότι και η Ελλάδα, που εκπροσωπώ στην Ευρωπαϊκή
Ένωση (Ε.Ε.), είναι πειστική στο μέτρο που έχει ένα λόγο ορθολογικό με
επιχειρήματα. Άλλωστε, μπορεί κανείς να είναι εξίσου αποφασιστικός και αποτελεσματικός».

ΕΡ.: Έχετε μπροστά σας το επόμενο δίμηνο πολλές μάχες στην
Ευρωπαϊκή Ένωση. Υπάρχει, όμως, και το συνέδριο του ΠΑΣΟΚ.

ΑΠ.: Το ΠΑΣΟΚ έχει μπροστά του μια μεγάλη πρόκληση. Να αντιμετωπίσει
χρονίζοντα ζητήματα που με την ισχυρή παρουσία του Ανδρέα Παπανδρέου ίσως ήταν
δευτερεύουσας σημασίας. Λόγω της πολυετούς παρουσίας του στην εξουσία, έχει
μια απόσταση από τις ζωντανές δυνάμεις της κοινωνίας, μια εσωστρέφεια.

Ο ΟΜΦΑΛΙΟΣ ΛΩΡΟΣ

Κάποιοι, μάλιστα, θεωρούν ότι ο ομφάλιος λώρος τους συνδέεται με την εξουσία
και τους μηχανισμούς, ενώ ο ομφάλιος λώρος του ΠΑΣΟΚ είναι με την κοινωνία.

Έχουν διαμορφωθεί γραφειοκρατικοί μηχανισμοί που έχουν συνδεθεί ή συνδέονται
σιγά σιγά με πόλους εξουσίας εντός του ΠΑΣΟΚ, με πρόσωπα συγκεκριμένα χωρίς
αναγκαστικά αυτά να έχουν κάποια ιδεολογία. Πρόκειται περισσότερο για μάχη
εξουσιών και ομάδων.

ΕΡ.: Τι πρέπει να γίνει κατά τη γνώμη σας;

ΑΠ.: Εάν δεν αλλάξουν, σαφώς το ΠΑΣΟΚ δεν θα έχει καταφέρει να κάνει μια τομή
εκδημοκρατισμού, εκσυγχρονισμού, κάτι που είναι απαραίτητο για ένα θεσμικό
κόμμα που θέλει να εκφράσει το μεγάλο προοδευτικό - δημοκρατικό χώρο της κοινωνίας.

ΕΡ.: Τι θέτετε, επομένως, ως πρωταρχικό στόχο στο συνέδριο;

ΑΠ.: Προτείνω να δημιουργηθούν θεσμοί με καθαρούς κανόνες, με καθαρές
λειτουργίες. Να στηριχθούμε σε βαθιά δημοκρατικές αρχές που θα επιτρέψουν και
στο απλό μέλος να έχει πολιτικό λόγο, αλλά και στην κοινωνία να έχει
ουσιαστική συμμετοχή. Να ξαναζωντανέψει η σχέση της κοινωνίας με το ΠΑΣΟΚ, και
όχι να υπάρχει μάχη καρεκλών ή αξιωματούχων.

Χρειάζονται ανοιχτές δημοκρατικές διαδικασίες για την επιλογή των διαφόρων
επιπέδων ηγεσίας του κόμματος και ανοιχτές για την επιλογή εκείνων που θα
εκπροσωπούν το ΠΑΣΟΚ.

ΕΡ.: Πώς συγκεκριμενοποιείτε την πρότασή σας;

ΑΠ.: Προτείνω την καθολική ψηφοφορία των μελών για την επιλογή του προέδρου
και του Ε.Γ. του ΠΑΣΟΚ. Έτσι, θα έχουν και την πραγματική εξουσία και θα
υπάρχει η πολιτική νομιμοποίηση της πλατιάς βάσης του ΠΑΣΟΚ.

ΕΡ.: Έχουν εκφρασθεί διαμαρτυρίες για τις αθρόες εγγραφές νέων μελών
εν όψει του συνεδρίου.

ΑΠ.: Είναι απλό. Αυτός που θέλει να γραφτεί στο ΠΑΣΟΚ, να το κάνει
αυτοπροσώπως. Δεν μπορεί να εγγράφονται ομάδες μελών διά μεσαζόντων, είτε
αυτός είναι ο γραμματέας της Νομαρχιακής είτε κάποιος «φίλος» που γράφει...
200 μέλη!

ΕΡ.: Έχετε μάθει ότι γίνεται κάτι τέτοιο;

ΑΠ.: Βεβαίως, και είναι τελείως αντιδημοκρατικό. Κάθε γραφειοκρατία μπορεί να
αλλοιώσει τη θέληση της βάσης μέσα από μικροσυσχετισμούς και μηχανισμούς
αλλεπάλληλων εσωτερικών εκλογών με υπολογισμούς...

ΠΡΟΚΡΙΜΑΤΙΚΕΣ

Όσο για τους εκπροσώπους του ΠΑΣΟΚ στη Βουλή, στην Τοπική Αυτοδιοίκηση, θεωρώ
πως πρέπει να γίνονται προκριματικές εκλογές.

ΕΡ.: Και για τις ευρωεκλογές;

ΑΠ.: Ναι. Με κάποια πολύ βασικά κριτήρια, χωρίς αποκλεισμούς, αυτοί που
ενδιαφέρονται να είναι ευρωβουλευτές να καταθέσουν αίτηση. Το ΠΑΣΟΚ να βάλει
μέσω των τοπικών οργανώσεων κάλπες και να οργανώσει προκριματικές εκλογές για
το ευρωψηφοδέλτιο.

Κι εκεί, να μπορεί να πάει κάθε πολίτης, ώστε πράγματι αυτοί που θα
εκπροσωπηθούν να αντιπροσωπεύουν πλατιά τον ελληνικό λαό. Το ίδιο, πιστεύω,
πρέπει να γίνει και για τους υποψήφιους δημάρχους.

Έτσι, δίνεται λόγος στην κοινωνία και κυρίως απομακρύνονται οι διάφοροι
μεσάζοντες που αλλοιώνουν τη βούληση της βάσης και του ελληνικού λαού.

Έπειτα, η δραστηριότητα της ηγεσίας του ΠΑΣΟΚ πρέπει να είναι περισσότερο μια
παιδαγωγική διαδικασία συζήτησης, διαλόγου, ενημέρωσης, πληροφόρησης για καυτά
ζητήματα και επιλογές. Έτσι, το μέλος γίνεται ενεργός πολίτης και δεν ιδιωτεύει.

ΕΡ.: Αντιλαμβάνεστε ότι μιλάτε για ριζικές αλλαγές στο ΠΑΣΟΚ;

ΑΠ.: Όχι μόνο το αντιλαμβάνομαι...

ΕΡ.: Ελπίζετε πολύ ότι μπορεί να πετύχει κάτι τέτοιο;

ΑΠ.: Είμαι πάντα αισιόδοξος. Αλλά, το εάν θα επιτύχω στο συνέδριο όλα ή
κάποιες από τις προτάσεις μου δεν μπορεί να είναι το κριτήριο για να τις υποβάλω.

Πρέπει να διαμορφώσουμε ένα κίνημα δημοκρατικό, ανοιχτό στον λαό, με καθαρούς
κανόνες, χωρίς να παρεμβάλλονται μηχανισμοί. Χρειαζόμαστε ένα κίνημα που θα
ξαναδώσει την πολιτική στην ίδια την κοινωνία. Αυτό απαιτεί, μεταξύ πολλών
άλλων, την ουσιαστική μετατροπή των τοπικών οργανώσεων σε μορφωτικές και
πολιτικές οργανώσεις.

<H3>Η ΚΡΙΣΗ ΣΤΗΝ ΠΑΙΔΕΙΑ
</H3>
ΚΛΕΙΔΙ για την εκτόνωση όποιας κρίσης ­ όπως σήμερα στην Παιδεία ­ είναι να
'ναι θεσμοθετημένος και όχι περιστασιακός ο διάλογος που γίνεται, πιστεύει ο
υπουργός αναπληρωτής Εξωτερικών. «Είναι καθοριστικής σημασίας να ενισχυθούν οι
θεσμοί και οι πρακτικές διαλόγου και σ' αυτό πρέπει να συμβάλουν όλοι.

Σαφώς η κυβέρνηση έχει την πρώτη ευθύνη, αλλά όχι μόνο. Έχει ευθύνη η
αξιωματική αντιπολίτευση, έχει ευθύνη το κάθε κόμμα της Βουλής, έχουν ευθύνη
οι συνδικαλιστικοί φορείς, έχουν ευθύνη οι σύλλογοι, οι σύλλογοι των φοιτητών,
οι μαθητές, οι γονείς... Πιστεύω ότι η θεσμοθέτηση διαλόγου θα ήταν
καθοριστική, πρώτα απ' όλα για μια σωστή ενημέρωση, αλλά και για τη συμμετοχή
κατά τη διάρκεια όλων αυτών των συζητήσεων στις προτάσεις και τη διαμόρφωση
των επιμέρους πιθανόν ζητημάτων. Από τη μια μεριά, ο ελληνικός λαός θεωρεί την
Παιδεία ένα ύψιστο αγαθό και αυτό το αποδεικνύει με τις μεγάλες θυσίες που
κάνει ο γονιός για το παιδί του, αλλά από την άλλη μεριά δεν βρίσκεται ένας
που να είναι ευχαριστημένος με το εκπαιδευτικό σύστημα.

Υπάρχει μια αντίφαση. Επομένως, αφού υπάρχει μια μεγάλη πολιτική βούληση για
αλλαγές και μια σημαντική βάση συναίνεσης, μπορούμε να δούμε τα επιστημονικά
δεδομένα μέσα από διάλογο και να αποφασίσουμε.

Ο διάλογος, βεβαίως, δεν λέω ότι δεν έγινε. Αλλά αυτό που πρέπει να γίνει
είναι να θεσμοποιηθεί, μέσω μιας διακομματικής επιτροπής για παράδειγμα, την
οποία βεβαίως δεν μπορεί να αρνείται η αξιωματική αντιπολίτευση.

Υπάρχει και το Εθνικό Συμβούλιο Παιδείας, που έχει θεσμοθετηθεί. Εδώ είναι ένα
λεπτό θέμα. Έχει πει ο ο υπουργός Παιδείας ότι θέλει να κάνει κάποιες
τροποποιήσεις στη σύνθεσή του. Καλώς, αλλά πρέπει σύντομα με τις όποιες
τροποποιήσεις να λειτουργήσει, διότι αυτός είναι ένας θεσμός συμμετοχής
κοινωνικών φορέων στον διάλογο».

<H3>Η ΒΙΛΑ
</H3>
«ΔΕΝ ΘΑ κριθεί μέσα από δικαστικές διώξεις ο Ανδρέας Παπανδρέου», σημειώνει
στα «ΝΕΑ» ο κ. Γιώργος Α. Παπανδρέου, σχετικώς με τον θόρυβο που προκλήθηκε
πάλι για το σπίτι του ιδρυτή του ΠΑΣΟΚ.

«Έχει επιβεβαιωθεί και στη συνείδηση του ελληνικού λαού ­ αυτό φάνηκε και κατά
την πορεία του Ανδρέα Παπανδρέου, τα χρόνια της ενεργού δράσης του στην
πολιτική ­ ότι θα κριθεί από την ίδια την ιστορία κι όχι από τις όποιες
δικαστικές διώξεις».

Όσο για το πρόβλημα με την κάρτα μέλους της κ. Δήμητρας Παπανδρέου, παρατηρεί:

«Πιστεύω ότι το ΠΑΣΟΚ πρέπει να τηρεί πάντα και αυστηρά τις διαδικασίες του.
Αλλά στη συγκεκριμένη περίπτωση νομίζω ότι κακώς δεν δόθηκε η κάρτα και καλώς
βεβαίως τελικά αποφασίστηκε να δοθεί η κάρτα, όπως έγινε πρόσφατα».

<H3>ΚΥΠΡΙΑΚΟ - S-300
</H3>
ΔΕΝ χρειάζεται δημόσια συζήτηση για την άμυνα της Κύπρου, τονίζει με έμφαση ο
κ. Γιώργος Α. Παπανδρέου.

ΕΡ: Κύριε υπουργέ, υπάρχει και το θέμα των πυραύλων S-300.
Έτσι όπως τελικά διαμορφώθηκε αυτή η ιστορία, κάπου
τραυμάτισε τον ελληνικό λαό...

ΑΠ.: Αυτή η ψυχολογία είναι πολύ φυσιολογική. Όταν υπάρχει μια απόφαση, η
οποία αλλάζει, είναι πολύ εύκολο να θεωρεί κανείς ότι είναι μια αλλαγή στάσης
και να την ερμηνεύσει ως υποχώρηση.

Η απόφαση πάρθηκε με βασικό γνώμονα το συμφέρον του Ελληνισμού.

Σε καμία περίπτωση ­ αυτό θέλω να το τονίζω συνεχώς ­ υποβαθμίζει ή αλλάζει
τις υποχρεώσεις, τις δεσμεύσεις μας, τις ευθύνες μας ή και την πρόθεση
προστασίας και βοήθειας και αρωγής και συμπαράστασης και αλληλεγγύης στον
κυπριακό λαό.

Εντάσσεται αυτή η απόφαση στο Ενιαίο Αμυντικό Δόγμα, ενώ συνεχίζεται και η
εντατική συνεργασία σε όλους τους τομείς με την Κύπρο.

Στην προσεχή επίσκεψή μου στην Κύπρο θα συνεχίσουμε τη μεγάλη προσπάθεια ­
είναι το πρώτο νέο στοιχείο αυτά τα 25 χρόνια που αλλάζει το σκηνικό για το
Κυπριακό ­ για την ενταξιακή πορεία της Κύπρου στην Ε.Ε.

Μια απόφαση που έχει κάνει το κυπριακό πρόβλημα της Ευρώπης, όπως είναι, και
έχει βάλει και την Τουρκία μπροστά σε ένα πολύ ουσιαστικό δίλημμα εάν θέλουν
πράγματι οι Τουρκοκύπριοι να συμμετάσχουν ισότιμα σε αυτή την πορεία την
ευρωπαϊκή ή εάν θέλει να τους κρατήσει απομονωμένους.

Τέλος, σε ό,τι αφορά αμυντικά θέματα δεν χρειάζονται δημόσιες δηλώσεις και
δημόσια συζήτηση. Αυτό πρέπει να το κρατήσουμε ως ένα αποτέλεσμα, ως ένα
συμπέρασμα όλης αυτής της υπόθεσης για να μπορέσουμε να διαφυλάξουμε ακριβώς
αυτή τη στενή συνεργασία που έχουμε με την Κύπρο.

<H3>Η ΕΥΡΩΠΑΪΚΗ ΕΝΩΣΗ
</H3>
Παπανδρέου - Σαντέρ. «Έχουμε μπροστά μας δύο μήνες σκληρής δουλειάς στην
Ευρωπαϊκή Ένωση. Με τον Πρωθυπουργό», δηλώνει ο αναπληρωτής υπουργός
Εξωτερικών, «θα δώσουμε μάχες για την Ελλάδα»

ΔΥΣΚΟΛΟ θα είναι το επόμενο δίμηνο στη μάχη που έχει να δώσει η Ελλάδα στην
Ευρωπαϊκή Ένωση, τονίζει ο κ. Γιώργος Α. Παπανδρέου.

Ερ.: Κύριε υπουργέ, πού εστιάζεται σήμερα το ελληνικό ενδιαφέρον για
τα ευρωπαϊκά;

ΑΠ.: Η «ατζέντα 2000» είναι ουσιαστικά η μεγάλη μας μάχη και αφορά σε μια
διαπραγμάτευση με την Ε.Ε.

Υπάρχουν χώρες που θέλουν να μειώσουν τις δαπάνες, τον προϋπολογισμό...
Υπάρχουν και χώρες συνοχής όπως η Ελλάδα, η Ισπανία και η Πορτογαλία που,
αντιθέτως, λένε ότι αυτές οι πολιτικές πρέπει να συνεχίσουν για να υπάρχει η
πραγματική σύγκλιση στην Ευρωπαϊκή Ένωση (Ε.Ε.).

ΕΡ.: Ποιος είναι ο βασικός στόχος της χώρας μας;

ΑΠ.: Παλιά ­ επί Ανδρέα Παπανδρέου ­ παλεύαμε για τα ΜΟΠ ή αργότερα για τα
Ταμεία Συνοχής ή τα Διαρθρωτικά Ταμεία, κατά της ανισότητας Βορρά και Νότου.

Σήμερα θέλουμε, πρώτα απ' όλα ­ στην προοπτική διεύρυνσης της Ε.Ε. ­ να
συνεχιστεί η πολιτική συνοχής.

Δεύτερον, να ενισχυθεί η κοινωνική πολιτική της Ε.Ε. για την απασχόληση, την
ανάπτυξη μικρομεσαίων επιχειρήσεων, την εκπαίδευση, την οικολογία, την
προστασία του περιβάλλοντος, κ.λπ.

ΕΡ.: Υπάρχουν κίνδυνοι για την Ελλάδα;

ΑΠ.: Ναι, να απολέσουμε σημαντικά ποσά μέσα σε μια λογική παγώματος του
προϋπολογισμού και μέσα σε μια λογική επιστροφής χρημάτων.

Η διαπραγμάτευση που κάνουμε είναι σκληρή και θα χρειαστούν όλες οι δυνάμεις
μας για να μπορέσουμε να διαμορφώσουμε ένα θετικό αποτέλεσμα για τη χώρα μας.

ΤΟ ΕΥΡΩ

ΕΡ.: Ορισμένοι προβάλλουν ως πανάκεια το ευρώ...

ΑΠ.: Είναι ένα σημαντικό βήμα που συμβάλλει σε μια ανταγωνιστικότητα των
ευρωπαϊκών οικονομιών, σ' ένα κλίμα επενδυτικό στην Ευρώπη. Αυτό θα βοηθήσει
τον άνεργο, διότι θα απορροφηθεί ένα μεγάλο μέρος της ανεργίας, εφ' όσον
βεβαίως υπάρξει επενδυτική δραστηριότητα.

Βεβαίως και εδώ μπορεί να δημιουργηθούν ανισότητες, δηλαδή ποιον άνεργο θα
απορροφήσουμε... Χρειάζεται προσοχή.

Ένα δεύτερο σημαντικό θέμα είναι η ανάγκη μιας συνοχής. Δηλαδή να συνεχισθεί
μια πολιτική που θα στηρίξει τις φτωχότερες περιοχές.

Το τρίτο σημαντικό είναι, ότι τίθενται πολιτικά πια ζητήματα. Ανοίγει ένα
ζήτημα δημοκρατίας. Πώς επιλέγονται τα όργανα εκπροσώπησης των πολιτών στην
Ε.Ε., πώς ακούγεται η φωνή της κοινωνίας, κ.λπ.

Είναι μία δημοκρατική πρόκληση. Ανοίγεται ένα νέο πεδίο, όπου η Ελλάδα έχει
λόγο, έχει θέσεις...

Πιστεύουμε σε μια Ευρώπη των λαών, της δημοκρατίας, χωρίς ανισότητες, με
ειρήνη, μία Ευρώπη του πολυπολιτισμού. Πιστεύουμε στο δικαίωμα στον πολιτισμό
κάθε λαού, αλλά και στον σεβασμό όλων των διαφορετικών πολιτισμών.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16348N121</ED>
<ID>
ID:17955

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N12&aa=1</URL></REF>


Article

<CATEGORY>vin04</CATEGORY>

 <H5>ΣΕ ΠΤΩΣΗ ΟΙ ΔΗΜΟΤΙΚΟΤΗΤΕΣ ΤΩΝ ΠΟΛΙΤΙΚΩΝ ΑΡΧΗΓΩΝ ΣΤΟ ΓΚΑΛΟΠ ΤΗΣ V-PRC ΓΙΑ «ΤΑ
ΝΕΑ» ­ ΟΡΙΑΚΗ ΑΝΟΔΟΣ ΜΟΝΟ ΤΗΣ ΠΑΠΑΡΗΓΑ
</H5><H5>«Όχι» των νέων σε Σημίτη - Καραμανλή ­ απομονωμένη η Ν.Δ. από την Κεντροδεξιά
</H5><H2></H2><H2>Κρίση αξιοπιστίας για κυβέρνηση-αντιπολίτευση
</H2>
<AUTHOR>ΗΛΙΑΣ ΝΙΚΟΛΑΚΟΠΟΥΛΟΣ</AUTHOR>

Η λειτουργία της κυβέρνησης, κυρίως μετά την ήττα του ΠΑΣΟΚ στις δημοτικές και
νομαρχιακές εκλογές, φαίνεται να βρίσκεται πλέον στο δυσμενέστερο, αλλά και
κρισιμότερο, σημείο του κύκλου της τετραετίας.

ΥΣΤΕΡΑ από έναν πρώτο χρόνο σχετικά ανέφελης κυβερνητικής θητείας και ένα
δεύτερο χρόνο που χαρακτηρίστηκε από καθοδική πορεία της κυβερνητικής
δημοτικότητας (αλλά και σταδιακή φθορά της πρωθυπουργικής εικόνας), οι
εξελίξεις του τελευταίου τριμήνου έχουν τραυματίσει ακόμη περισσότερο την
κυβερνητική, αλλά και την πρωθυπουργική αξιοπιστία.

Για την ορθή πάντως αποτίμηση των αποτελεσμάτων της παρούσας έρευνας θα πρέπει
να συνυπολογιστεί ότι πραγματοποιήθηκε σε μια ιδιαίτερα φορτισμένη χρονική
στιγμή (18 έως 22 Ιανουαρίου). Οι καταλήψεις των σχολείων, οι αποκλεισμοί των
δρόμων, οι συνεχείς διαπληκτισμοί (μαθητών, γονιών, εκπαιδευτικών, πολιτών και
αστυνομικών), αλλά και η αίσθηση αδυναμίας για ουσιαστική παρέμβαση, τόσο της
κυβέρνησης όσο και της αντιπολίτευσης, έχουν προκαλέσει μια συνολικότερη
απαξίωση της πολιτικής εκπροσώπησης. Εξέλιξη που αποτυπώνεται σαφέστατα στην
πτωτική τάση που εμφανίζει, με μικρότερη ή μεγαλύτερη ένταση, η δημοτικότητα
όλων των πολιτικών αρχηγών.

ΚΑΤΩ ΑΠΟ ΤΟ 15%

Σε σύγκριση με τον περασμένο Νοέμβριο, η δημοτικότητα της κυβέρνησης δεν
παρουσιάζει βέβαια ουσιαστική μεταβολή (θετικές κρίσεις 13,8% έναντι 14,2%
πριν από δύο μήνες), δείχνει όμως να σταθεροποιείται πλέον σε επίπεδο
χαμηλότερο του 15%, γεγονός που αναμφίβολα δυσχεραίνει την απρόσκοπτη
διεκπεραίωση του κυβερνητικού έργου. Η τάση σταθεροποίησης της κυβερνητικής
δημοτικότητας σε πολύ χαμηλά επίπεδα παρατηρείται εξάλλου και στον κατ' εξοχήν
προνομιακό για την κυβέρνηση πολιτικό χώρο, δηλαδή μεταξύ εκείνων που ψήφισαν
ΠΑΣΟΚ το 1996. Το ποσοστό των «ικανοποιημένων» από το κυβερνητικό έργο
ψηφοφόρων του ΠΑΣΟΚ βρίσκεται πλέον κάτω από το όριο του 30% (27,8% σήμερα και
27,9% τον περασμένο Νοέμβριο), ενώ αντίθετα εντυπωσιακό άλμα, κατά δέκα
ποσοστιαίες μονάδες μέσα σε δύο μήνες, εμφανίζουν οι απόλυτα απορριπτικές
στάσεις: από όσους ψήφισαν ΠΑΣΟΚ το 1996, το 41,6% δηλώνουν «καθόλου
ικανοποιημένος» από την κυβέρνηση (31,7% τον περασμένο Νοέμβριο).

Στη σημείο αυτό εντοπίζεται εξάλλου και η επιδείνωση του πολιτικού κλίματος,
που συνίσταται στη ραγδαία διεύρυνση του χώρου της απόλυτης απόρριψης. Οι
πολίτες που υιοθετούν ανεπιφύλακτα αρνητική στάση («καθόλου ικανοποιημένος»)
αυξήθηκαν, μέσα σε δύο μήνες, από 45,8% σε 56,7% και συγκροτούν πλέον
σαφέστατη πλειοψηφία, κάτι που ουδέποτε είχε συμβεί, κατά την τελευταία
τριετία, τουλάχιστον σε τόσο μεγάλη έκταση.

Την εντονότερη δυσαρέσκεια για την κυβερνητική πολιτική εκφράζουν τα
ασθενέστερα οικονομικά στρώματα (π.χ. αυτοί που δηλώνουν μηνιαίο εισόδημα έως
300.000 δρχ.), όπου οι απόλυτα αρνητικές κρίσεις («καθόλου ικανοποιημένος»)
προσεγγίζουν το 65%, ενώ οι θετικές μόλις και μετά βίας ξεπερνούν το 10%. Η
διαφοροποίηση, στο σημείο αυτό, από τα μεσαία και ανώτερα στρώματα (όπου οι
θετικές κρίσεις ξεπερνούν το 20% και οι απόλυτα αρνητικές κυμαίνονται περί το
40%) καταγράφει με ενάργεια την κοινωνικά διαφοροποιημένη πρόσληψη και
αξιολόγηση της κυβερνητικής πολιτικής, δηλαδή το χάσμα που υπάρχει ανάμεσα στη
χρηματιστηριακή ευφορία και την καθημερινή ζωή των ασθενέστερων στρωμάτων.

Η ίδια ακριβώς εικόνα προκύπτει επίσης αν οι απαντήσεις των ερωτηθέντων
αναλυθούν με κριτήριο το μορφωτικό επίπεδο. Όσοι διαθέτουν πτυχίο ανώτερης ή
ανώτατης εκπαίδευσης κρίνουν με σχετική ανεκτικότητα την κυβέρνηση (26,2%
«ικανοποιημένος», 31,7% «λίγο ικανοποιημένος» και μόνο 38,8% απόλυτα
απορριπτικοί), ενώ όσοι έχουν περιοριστεί στις χαμηλότερες εκπαιδευτικές
βαθμίδες είναι σαφέστατα καταδικαστικοί (11,3% «ικανοποιημένος» και 60,3%
«καθόλου ικανοποιημένος»). Η έντονα αρνητική αξιολόγηση της κυβέρνησης, που
σταδιακά παγιώνεται τον τελευταίο χρόνο, δεν θίγει όμως μόνο τη γενική της
εικόνα, αλλά πλήττει πλέον ευθέως και την ίδια τη δημοτικότητα του
Πρωθυπουργού. Έτσι, μέσα σε δύο μήνες, οι θετικές κρίσεις για τον Κ. Σημίτη
κατέγραψαν μια σημαντική πτώση, κατά 7,5 ποσοστιαίες μονάδες και βρίσκονται
σήμερα στο 24,8%, ενώ το δεύτερο εξάμηνο του 1998 έδειχναν να έχουν
σταθεροποιηθεί μεταξύ 32% και 35%. Για πρώτη φορά από τότε που ανέλαβε την
πρωθυπουργία, ο Κ. Σημίτης φαίνεται να αντιμετωπίζει τόσο έντονη αμφισβήτηση
από την εκλογική βάση του ΠΑΣΟΚ, η οποία ουσιαστικά διχοτομείται ως προς την
αξιολόγησή του, με τις θετικές κρίσεις στο 47,4% και τις αρνητικές στο 48,3%.
Η πτώση της δημοτικότητας του Πρωθυπουργού είναι γενικευμένη και αφορά όλους
τους πολιτικούς χώρους, καταγράφεται όμως με ιδιαίτερη ένταση στα ασθενέστερα
οικονομικά στρώματα και κυρίως στις νεώτερες ηλικίες.

Η ΔΗΜΟΤΙΚΟΤΗΤΑ ΣΗΜΙΤΗ

Όσον αφορά τα ασθενέστερα οικονομικά στρώματα (π.χ. όσους δηλώνουν μηνιαίο
εισόδημα έως 300.000 δρχ.), όπου και εντοπίζεται, στο σύνολό της, η πτώση της
πρωθυπουργικής δημοτικότητας (από 32% τον περασμένο Νοέμβριο στο 21% σήμερα,
ενώ αντίθετα παραμένει σταθερή στο 34% για τα μεσαία και ανώτερα στρώματα),
συνδυάζεται με τις αντίστοιχες τάσεις που επισημάνθηκαν ως προς την
κυβερνητική δημοτικότητα. Ενισχύεται και εμπεδώνεται έτσι μια συνολικά
ανεστραμμένη εικόνα ως προς τα κοινωνικά ερείσματα μιας κεντροαριστερής
κυβερνητικής πολιτικής.

Ιδιαίτερη όμως σημασία προσλαμβάνει επίσης και η πτώση της πρωθυπουργικής
δημοτικότητας στις νεώτερες ηλικίες. Έτσι, ενώ μέχρι πρόσφατα, η ηλικιακή
κατανομή της δημοτικότητας του Κ. Σημίτη εμφανιζόταν σχετικά ομαλή ­ σε
παλαιότερες μάλιστα περιόδους οι νεώτερες ηλικίες αποτελούσαν τον προνομιακό
χώρο επιρροής του (βλ. π.χ. «ΤΑ ΝΕΑ», 15.7.1997) ­ η παρούσα έρευνα καταγράφει
ένα σαφέστατο χάσμα. Μεταξύ των ερωτηθέντων που είναι 18-34 ετών, οι θετικές
κρίσεις για τον Πρωθυπουργό έχουν συρρικνωθεί στο 19,3% (ενώ οι αρνητικές
υπερβαίνουν το 71%), παρουσιάζοντας, μέσα σε δύο μήνες, μια κατακόρυφη πτώση
κατά 14 ποσοστιαίες μονάδες. Η παρατεταμένη κρίση, που με αφορμή την
εκπαιδευτική μεταρρύθμιση έχει αναδείξει μια γενικότερη αίσθηση κοινωνικής
δυσανεξίας, η ταύτιση του Πρωθυπουργού με τον υπουργό Παιδείας και η αδυναμία
άρθρωσης ενός πολιτικού λόγου, ο οποίος να βρίσκεται σε αντιστοιχία με την
αγωνία και τους προβληματισμούς της νεώτερης γενιάς, προσφέρουν, ίσως, μια
πρώτη ερμηνεία γι' αυτήν την απότομη αποξένωση του Πρωθυπουργού από τις
νεώτερες ηλικίες.

Η ΚΡΙΣΗ της κυβερνητικής αξιοπιστίας, όπως ήδη εισαγωγικά αναφέρθηκε, δεν
αποτελεί μεμονωμένο φαινόμενο αλλά, αντίθετα, συνδυάζεται με μια γενικότερη
απαξίωση της πολιτικής, η οποία θίγει άμεσα τόσο την αξιωματική όσο και την
ελάσσονα αντιπολίτευση.

Έτσι, παρά το γενικότερο κλίμα πολιτικής και κοινωνικής δυσαρέσκειας (ή και
εξαιτίας αυτού), η «ικανοποίηση» από τη Ν.Δ. παραμένει τελείως στάσιμη (14,1%
θετικές κρίσεις έναντι 14,0% τον περασμένο Νοέμβριο), ενώ η δημοτικότητα του
αρχηγού της εμφανίζει σταθερά πτωτική τάση το τελευταίο εξάμηνο (44,2% τον
Ιούλιο του 1998, 41,6% τον Σεπτέμβριο, 39,1% τον Νοέμβριο και 34,4% σήμερα).

ΠΕΡΙΧΑΡΑΚΩΣΗ

Η «ικανοποίηση» από την αντιπολίτευση που ασκεί η Ν.Δ. είναι αυστηρά
περιχαρακωμένη στον χώρο των δικών της ψηφοφόρων (40,5% θετικές κρίσεις), ενώ
είναι ουσιαστικά ανύπαρκτη σε όλους τους άλλους πολιτικούς χώρους. Είναι
χαρακτηριστικό ότι στον κρίσιμο χώροι της «αδιευκρίνιστης ψήφου» (Νέοι, Άκυρο
- Λευκό, Δεν απαντώ κ.τ.λ.), η «ικανοποίηση» από την αντιπολίτευση
περιορίζεται μόλις στο 5%, όταν ακόμη και για την κυβέρνηση, οι θετικές
κρίσεις βρίσκονται στο 12%. Η αντιπολίτευση την οποία ασκεί η Ν.Δ. φαίνεται να
ικανοποιεί τον σκληρό πυρήνα των οπαδών της και κυρίως όσους αυτοτοποθετούνται
στο δεξιό άκρο του πολιτικού φάσματος (θετικές κρίσεις 58,7%). Ταυτόχρονα,
όμως, την απομονώνει από τον κρίσιμο χώρο της Κεντροδεξιάς, όπου οι θετικές
κρίσεις περιορίζονται στο 22,6%, ενώ οι απόλυτα αρνητικές («καθόλου
ικανοποιημένοι») φτάνουν το 36,5%.

Αντίστοιχες τάσεις ­ αν και φυσικά σε τελείως διαφορετικά από αριθμητική άποψη
επίπεδα ­ εμφανίζει και η δημοτικότητα του Κ. Καραμανλή, η οποία παρουσιάζεται
ελαφρώς αυξημένη στο δεξιό άκρο του πολιτικού φάσματος (από 78,1% τον Νοέμβριο
σε 82,7% σήμερα), αλλά καταγράφει αισθητή πτώση (από 80,9% σε 70,5%) στον χώρο
της Κεντροδεξιάς. Η πτώση αυτή ερμηνεύσει και τη συνολική μείωση που εμφανίζει
η δημοτικότητα του Κ. Καραμανλή μεταξύ των ψηφοφόρων της Ν.Δ. (72,6% σήμερα,
έναντι 82,9% τον Νοέμβριο, αλλά και την εμφάνιση, για πρώτη φορά, μιας
σημαντικής μερίδας (21,3%) που υιοθετεί αρνητικές κρίσεις.

ΚΑΤΑ ΣΤΡΩΜΑΤΑ

Το κρισιμότερο όμως στοιχείο όσον αφορά την πολιτική εικόνα του αρχηγού της
αξιωματικής αντιπολίτευσης είναι ότι η δημοτικότητά του εμφανίζεται αισθητά
μειωμένη κυρίως στα δυναμικότερα κοινωνικά στρώματα. Έτσι:

* Οι θετικές κρίσεις για τον Κ. Καραμανλή στους άνδρες βρίσκονται στο 32,1%
ενώ στις γυναίκες στο 36,5%, διαφορά που διαμορφώνεται σε μεγάλο βαθμό από τις
γυναίκες που ασχολούνται με τα οικιακά στις οποίες η δημοτικότητα του Κ.
Καραμανλή (38,7%) είναι σχεδόν διπλάσια από την αντίστοιχη του Κ. Σημίτη
(μόλις 21,0%).

* Μεταξύ των ατόμων που έχουν συμπληρώσει μόνο την κατώτατη εκπαίδευση η
δημοτικότητα του Κ. Καραμανλή βρίσκεται στο 38,5% (παρουσιάζοντας μάλιστα
ελαφρώς αυξητική τάση το τελευταίο δίμηνο), ενώ αντίθετα περιορίζονται στο
32,5% μεταξύ των αποφοίτων Μέσης και Ανωτάτης Εκπαίδευσης (όπου και
εντοπίζεται, στο σύνολό της, η πτώση της δημοτικότητάς του).

* Η ίδια εικόνα και μάλιστα εντονότερη, αν η δημοτικότητα του Κ. Καραμανλή
συγκριθεί με την αντίστοιχη του Κ. Σημίτη, προκύπτει και ανάλογα με το
οικονομικό επίπεδο των απαντώντων. Στα ασθενέστερα οικονομικά στρώματα οι
θετικές κρίσεις για τον Κ. Καραμανλή φτάνουν το 37,4% (με 21,2% για τον Κ.
Σημίτη), ενώ στα μεσαία και ανώτερα ο Πρωθυπουργός διατηρεί ένα σαφές
προβάδισμα με 35,2% (έναντι 30,3% για τον Κ. Καραμανλή).

ΟΙ ΝΕΟΙ

* Στον χώρο, όμως, όπου και οι δύο πολιτικοί αρχηγοί ακολουθούν ομόρροπη και
εντονότατη καθοδική πορεία είναι στις νεώτερες ηλικίες (18-34 ετών): όπως ήδη
αναφέρθηκε η δημοτικότητα του Κ. Σημίτη μειώθηκε, μέσα σε δύο μήνες, από 33,3%
σε 19,3% συμπαρασύροντας όμως μαζί της και τη δημοτικότητα του Κ. Καραμανλή, η
οποία από 42,8% περιορίστηκε στο 31,2%.

Οι έντονες απορριπτικές τάσεις που αναπτύσσονται και διευρύνονται στις
νεώτερες ηλικίες αποτελούν και την κυριότερη αιτία για τη γενικευμένη πτώση
που εμφανίζει η δημοτικότητα όλων των πολιτικών αρχηγών (με οριακή εξαίρεση
την Αλ. Αλ. Παπαρήγα).

Έτσι, με βάση την παρούσα έρευνα, μόνον ο Ν. Κωνσταντόπουλος εξακολουθεί να
διατηρεί ένα (έστω και ανεπαίσθητα) θετικό ισοζύγιο μεταξύ ευνοϊκών (44,4%)
και δυσμενών (44,2%) κρίσεων, παρουσιάζοντας πάντως αισθητή μείωση κατά 7
ποσοστιαίες μονάδες σε σύγκριση με τον περασμένο Νοέμβριο. Μείωση που σε
μεγάλο βαθμό οφείλεται επίσης και στην απότομη αποξένωσή του από τον χώρο των
ψηφοφόρων του ΠΑΣΟΚ (38,6% θετικές κρίσεις έναντι 53,9% τον περασμένο
Νοέμβριο), όπου για πρώτη φορά πλειοψηφούν οι αρνητικές κρίσεις.

Το γενικότερο πάντως συμπέρασμα που προκύπτει είναι ότι η δημοτικότητα όλων
των πολιτικών αρχηγών εμφανίζεται ιδιαίτερα χαμηλή στις νεώτερες ηλικίες, ενώ
κανείς δεν παρουσιάζει θετικό ισοζύγιο κρίσεων. Δεν είναι συνεπώς παράδοξο ότι
το 48% των ατόμων ηλικίας 18-34 ετών αντιμετωπίζει θετικά τη δημιουργία νέων
κομμάτων, ενώ το ποσοστό αυτό περιορίζεται περίπου στο 30% για τις μεγαλύτερες
ηλικίες. (Στοιχεία από τις Τάσεις της MRB, σε σχετική αποκλειστική
ερώτηση για το Mega).

Η κρίση στην Παιδεία, που σε μεγάλο βαθμό τροφοδοτεί τη σημερινή επιδείνωση
του πολιτικού κλίματος, είναι επομένως πιθανόν να εκφράζει κάτι πολύ βαθύτερο
από μια τυφλή άρνηση ενός πιεστικού εξεταστικού συστήματος από παιδιά που
βρίσκονται στο κατώφλι της ενηλικίωσης. Την αδυναμία να διαμορφωθούν κοινά
αποδεκτοί κώδικες διαλόγου και επικοινωνίας με τις γενιές που ηγεμονεύουν το
πολιτικό σύστημα.

Με την έρευνα που δημοσιεύεται σήμερα το «Πολιτικό και κοινωνικό
βαρόμετρο», το οποίο καθιέρωσαν «ΤΑ ΝΕΑ» τον Ιανουάριο του 1996, εισέρχεται
στον τέταρτο χρόνο του. Μια χρονιά που πιθανόν να αποδειχθεί καθοριστική για
τη μελλοντική πορεία της χώρας (ένταξη στην ΟΝΕ), αλλά και για τη διαμόρφωση
(την αναμόρφωση ή τη μεταμόρφωση) του κομματικού συστήματος. Ήδη, και μόνο για
το πρώτο εξάμηνο του 1999, τα κρίσιμα γεγονότα που έχουν προγραμματιστεί
(Συνέδριο ΠΑΣΟΚ, ευρωεκλογές στις 13 Ιουνίου), αλλά και αυτά που φημολογούνται
ή αναμένονται (ίδρυση νέων κομμάτων) ενδέχεται να έχουν καταλυτικές επιπτώσεις
ως προς τον αναπροσανατολισμό τού εκλογικού ανταγωνισμού.

Το «Πολιτικό και κοινωνικό βαρόμετρο» των «ΝΕΩΝ», με τη διαχρονική επάρκεια
που έχει πλέον αποκτήσει, θα καταγράψει συστηματικά τις πιθανές ανακατατάξεις
που θα παρουσιαστούν στις στάσεις και τις τάσεις της κοινής γνώμης. Οι
τακτικές έρευνες που το συγκροτούν, τη διενέργεια των οποίων αναλαμβάνει η
εταιρεία V. PRC, πραγματοποιούνται τέσσερις φορές τον χρόνο στην περιφέρεια
της πρωτεύουσας (Ιανουάριος, Μάιος, Ιούλιος, Νοέμβριος) και δύο φορές τον
χρόνο σε πανελλαδική κλίμακα (Μάρτιος, Σεπτέμβριος).


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16348N141</ED>
<ID>
ID:17956

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N14&aa=1</URL></REF>


Article

<CATEGORY>vin04</CATEGORY>

 <H5>Το «εύκολο» διαβατήριο για ανεργία
</H5><H2>30 ΕΡΩΤΗΣΕΙΣ
</H2><H2>ΚΩΣΤΑΣ ΛΙΑΣΚΑΣ
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΓΕΝΝΗΘΗΚΕ: 25-1-1942, Μακρακώμη Φθιώτιδος.

ΑΝΑΠΟΛΕΙ: Τη θάλασσα (αενάως ηχήεσσα).

ΤΟΝ ΕΚΝΕΥΡΙΖΕΙ: Η κακομοιριά.

ΞΕΚΟΥΡΑΖΕΤΑΙ ΜΕ: Τον Άρη και την Ήρα.

ΦΑΓΗΤΟ ΠΟΥ ΠΡΟΤΙΜΑ: Σπανακόπιτα (πριν, το ψητό 
γουρουνόπουλο).

ΑΠΟΡΡΙΠΤΕΙ: Τις... «ανορθογραφίες».

ΓΙΑ ΤΙΣ ΓΥΝΑΙΚΕΣ ΛΕΕΙ: Μάλλον έχουν δίκιο. (Όμως, ας χαλαρώσουν λίγο!).

ΕΚΛΑΨΕ ΟΤΑΝ: Το συναίσθημα αρνήθηκε την πραγματικότητα.

Σε ημέρες που οι περισσότεροι χαϊδεύουν τα αυτιά των ξεσηκωμένων μαθητών,
ο πρόεδρος του Τεχνικού Επιμελητηρίου κ. Κώστας Λιάσκας κατηγορεί τον υπουργό
Παιδείας ότι κάνει μέγα λάθος υποσχόμενος εύκολη είσοδο στα Πανεπιστήμια. Και
αυτό γιατί ­ όπως τονίζει ο κ. Λιάσκας ­ «το εύκολο είναι διαβατήριο για την
ανεργία και την περιθωριοποίηση».Όσο για τον ίδιο, μια και σήμερα έχει τα
γενέθλιά του, «να τα εκατοστίσει»...

ΕΡ.: Η Παιδεία ή τα παιδία είναι σε εξέγερση;

ΑΠ.: Μάλλον, η ελληνική Πολιτεία εκτός παιδιάς.

ΕΡ.: Η μόρφωση είναι δικαίωμα. Η κατάληψη;

ΑΠ.: Η κατάληψη, βία. Πάντως, μικρότερη από την προδιαγραφόμενη α-μορφωσιά που
τους ετοίμασαν.

ΕΡ.: Και τα οδοφράγματα;

ΑΠ.: «Κλέφτες κι αστυνόμοι» σε φυσική κλίμακα.

ΕΡ.: Το πολύ διάβασμα φοβούνται οι μαθητές;

ΑΠ.: Οι καθηγητές να δείτε!

ΕΡ.: Κατηγορήσατε τον υπουργό ότι τάζει εύκολη είσοδο στα ΑΕΙ...

ΑΠ.: Γενικά, το «εύκολο» αποτελεί διαβατήριο για περιθωριοποίηση και ανεργία.

ΕΡ.: Αρκεί η πολλή μελέτη για την επιτυχία;

ΑΠ.: Προφανώς όχι. Είναι, όμως, αναγκαία προϋπόθεση.

ΕΡ.: Μπορεί ο μέτριος μαθητής να γίνει άριστος φοιτητής;

ΑΠ.: Ναι, μπορεί. Με μειωμένη πιθανότητα απέναντι στον καλό.

ΕΡ.: Είπατε ότι τα ΑΕΙ δημιουργούν στρατιές ανέργων.

ΑΠ.: Η χαμηλή ποιότητα σπουδών οδηγεί στην παραγωγή... «παραγωγών» χωρίς ζήτηση.

ΕΡ.: Σας ενοχλεί κάτι από την αντίδραση των μαθητών;

ΑΠ.: Η μη αει-φορική διαχείριση του πλέον πολύτιμου πόρου της φύσης και της
κοινωνίας. Της Νιότης τους.

ΕΡ.: Η γνώμη σας για τη «μεταρρύθμιση» Αρσένη;

ΑΠ.: Σε πλήρη αναντιστοιχία με τις ανάγκες της χώρας και του λαού μας.

ΕΡ.: Ωφελείται η Παιδεία από τις συχνές μεταρρυθμίσεις;

ΑΠ.: Όχι. Ιδίως όταν η αφετηριακή τους βάση είναι η αναζήτηση ρόλου για τον υπουργό.

ΕΡ.: Ειδικά η Τεχνική Παιδεία;

ΑΠ.: Προνομιακό πεδίο παραγωγής στρεβλώσεων από άσχετους με την παραγωγική διαδικασία.

ΕΡ.: Είστε της γενιάς του 1-1-4. Ποια η διαφορά από το σήμερα;

ΑΠ.: Η πρόταξη, σήμερα, του «υπαρξιακού» απέναντι στο «κοινωνικό».

ΕΡ.: Η Μέση ή η Ανώτατη Εκπαίδευση έχει τα περισσότερα προβλήματα;

ΑΠ.: Ο έρωτας προς την επιστήμη και τον πολιτισμό δεν είναι... ξαφνικός. Έχει,
όταν συμβαίνει, τις αφανείς καταγωγές στη Μέση Εκπαίδευση. Άρα...

ΕΡ.: Η ποιότητα σπουδών στα ελληνικά Πολυτεχνεία;

ΑΠ.: Κυμαίνεται ανά Ίδρυμα, Σχολή και Τμήμα. Επιβεβλημένη η άμεση ανατροπή των
προγραμμάτων σπουδών (ή της φιλοσοφίας των σπουδών).

ΕΡ.: Η ανεργία στους μηχανικούς;

ΑΠ.: Διαφορές από κλάδο σε κλάδο. Κάτω από τον εθνικό μέσο όρο. Σημαντική ετερο-απασχόληση.

ΕΡ.: Ο υπουργός ΠΕΧΩΔΕ λέει ότι γίνονται 20.000 έργα σήμερα...

ΑΠ.: Το πρόβλημα στη χώρα είναι η ποιότητα και όχι το πλήθος ή η ποσότητα (σε
όλα τα πεδία).

ΕΡ.: Γιατί σας ενοχλούν τόσο πολύ οι ξένοι σύμβουλοι;

ΑΠ.: Ιδίως, όταν μετά το συμβόλαιο έρχονται να τους... συμβουλεύσουμε.

ΕΡ.: Παλιά, το ΤΕΕ ήταν εναντίον της αυτοχρηματοδότησης. Σήμερα;

ΑΠ.: Ναι. Όταν όντως συμβαίνει και με όρους δημοσίου συμφέροντος.

ΕΡ.: Βλέπετε να τελειώνει σύντομα το Μετρό;

ΑΠ.: Το ταξίδι του Ιάσονα, στον οικονομικό χωρο-χρόνο της διοίκησης του
ελληνικού κράτους (ολίγον ασαφές αλλά... κολλάει!).

ΕΡ.: Φήμες σάς θέλουν να πολιτεύεστε και μάλιστα με υπό ίδρυση κόμμα...

ΑΠ.: Τις συνήθεις φήμες τις συνηθίζεις. Με τις συνήθειες των κομμάτων τι γίνεται;

ΕΡ.: Δεν «κουραστήκατε» τόσα χρόνια πρόεδρος του ΤΕΕ;

ΑΠ.: Γιατί; Το 2000 θα είμαι 49+9 (βρέφος ως προς τον δεύτερο προσθετέο).

ΕΡ.: Τι θυμάστε από τις προσπάθειες ανάληψης της Ολυμπιάδας;

ΑΠ.: Την υπερπήδηση καθισμάτων (ελληνικόν μη καθιερωθέν, εισέτι, άθλημα), στο
άκουσμα της λέξης «ΑΘΗΝΑ».

ΕΡ.: Πολλοί λένε ότι είστε πικραμένος που δεν είστε μέλος και της επιτροπής
για την οργάνωση των Αγώνων.

ΑΠ.: Σήμερα; Θα έπρεπε;

ΕΡ.: Σε ποιο άθλημα νομίζετε ότι μπορεί ο ΠΑΟ να νικήσει τον Ολυμπιακό;

ΑΠ.: Ίσως στην... αδιαφορία! (για τη νίκη).

ΕΡ.: Είναι απειλή για τα κομπιούτερ του ΤΕΕ «ο ιός του 2000»;

ΑΠ.: Έχουμε α-νοσία. Άλλωστε, έχουμε αντιμετωπίσει «επιδημίες», θα μας
τρομάξουν οι ιοί;

ΕΡ.: Μια συμβουλή για έναν υποψήφιο του Πολυτεχνείου;

ΑΠ.: Όχι στην αποστήθιση κατακερματισμένων πληροφοριών. Μόνο η γνώση μένει

ΕΡ.: Και για έναν που το τελειώνει;

ΑΠ.: Όλοι είχαμε φόβο. Ρωτώντας, ψάχνοντας, μελετώντας, γίνεσαι σιγά σιγά μηχανικός.

ΕΡ.: Είναι οι μηχανικοί περιζήτητοι... γαμπροί;

ΑΠ.: Όχι. Εδώ και χρόνια προηγούνται γιατροί, δικηγόροι και... καθηγητές
Πανεπιστημίου (έστω και χωρίς τμήμα ακόμη).
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16348N162</ED>
<ID>
ID:18003

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N16&aa=2</URL></REF>


Article

<CATEGORY>vin06</CATEGORY>

 <H5>ΑΡΣΕΝΗΣ - ΚΑΘΗΓΗΤΕΣ ΜΑΖΙ ΣΤΟ ΤΡΑΠΕΖΙ ΓΙΑ ΛΥΣΗ ΣΤΗΝ ΠΑΙΔΕΙΑ
</H5><H2>Τεστ διαλόγου
</H2>
Ένα μικρό αλλά καθοριστικό βήμα προς τα εμπρός γίνεται σήμερα το απόγευμα, για
την άρση του αδιεξόδου που επικρατεί στον χώρο της Παιδείας. Το υπουργείο
Παιδείας και η Ομοσπονδία των καθηγητών (ΟΛΜΕ) θα περάσουν και πάλι στις
τέσσερις το απόγευμα ένα πρώτο... τεστ διαλόγου.

ΣΤΟ ΜΕΤΑΞΥ για σήμερα η ΟΛΜΕ και η Διδασκαλική Ομοσπονδία (ΔΟΕ) έχουν
εξαγγείλει εικοσιτετράωρη απεργία και συγκέντρωση το μεσημέρι έξω από το
υπουργείο Παιδείας. Παράλληλα, το Συντονιστικό Αγώνα των μαθητών, που
συνεδρίασε χθες στο σχολικό συγκρότημα της Γκράβας, αποφάσισε συνέχιση των
καταλήψεων και εκτός από το συλλαλητήριο της ερχόμενης Πέμπτης 28 του μηνός,
που συνδιοργανώνουν με την ΟΛΜΕ και με τη συμπαράσταση της ΓΣΕΕ, εξήγγειλαν
νέο συλλαλητήριο για τις 5 Φεβρουαρίου.

Οι καθηγητές επίσης θα πραγματοποιήσουν σήμερα και αύριο γενικές συνελεύσεις,
προκειμένου να αποφασίσουν επί της προτάσεως του Διοικητικού Συμβουλίου της
ΟΛΜΕ για νέα σαρανταοκτάωρη απεργία στις 28 και 29 του μηνός.

ΕΠΙΣΤΟΛΗ

Μια νέα ολιγόλογη επιστολή που έστειλε χθες ο υπουργός Παιδείας Γερ. Αρσένης
προς την ΟΛΜΕ ήταν αυτή που δημιούργησε τις συνθήκες αποδοχής της ανοικτής
πρόσκλησης για διάλογο, που παρέμενε εδώ και μέρες αναπάντητη.

«Η ένταση στον χώρο της Δευτεροβάθμιας Εκπαίδευσης ­ αναφέρεται στην επιστολή
­ δημιουργεί προβλήματα λειτουργίας σχολείων και εγκυμονεί κινδύνους για τους
μαθητές. 
Πιστεύω ότι συμφωνείτε κι εσείς ότι επιβάλλεται η αποτροπή καταστάσεων και
φαινομένων που συνθέτουν αρνητική εικόνα για τη Δημόσια Παιδεία και τη χώρα
γενικότερα. Σας καλώ λοιπόν για μιαν ακόμη φορά σε διάλογο και προτείνω η
συνάντηση να γίνει αύριο (σήμερα) Δευτέρα 25 Ιανουαρίου και ώρα 16.00.».

Η απουσία συγκεκριμένης ατζέντας από τη μια και η κοινή συνισταμένη τού «δεν
πάει άλλο», φαίνεται πως ήταν αρκετά για να πεισθεί η ΟΛΜΕ να καθήσει και πάλι
στο τραπέζι του διαλόγου. 
Στο ίδιο τραπέζι, γύρω από το οποίο χθες ο κ. Αρσένης συζήτησε με εκπροσώπους
των δεκαπενταμελών συμβουλίων των σχολείων της Αθήνας, χωρίς βέβαια να
προκύψει κάποιο άμεσο πρακτικό αποτέλεσμα. Ο κ. Αρσένης φέρεται διατεθειμένος
να συζητήσει μεταξύ άλλων με τους εκπροσώπους των καθηγητών το ενδεχόμενο να
ισχύσει η τροποποίηση που πρότεινε σχετικά με τη συμμετοχή του βαθμού της Β΄
Λυκείου στο Απολυτήριο και για τους μαθητές που φέτος είναι στην Α΄ και του
χρόνου θα είναι στη Β΄ Λυκείου.

Υπενθυμίζεται ότι η προαναφερθείσα τροποποίηση αφορούσε τη συμμετοχή του
βαθμού της Β΄ Λυκείου στο Απολυτήριο μόνον αν ήταν μεγαλύτερος αυτού της Γ΄
Λυκείου και άρα προς όφελος του μαθητή.

Ο υπουργός θα θέσει στο τραπέζι και τα ζητήματα της τεχνικής εκπαίδευσης, αλλά
και όλα τα ζητήματα που αφορούν την εκπαιδευτική και οικονομική αναβάθμιση των καθηγητών.

ΜΕ ΕΞΕΤΑΣΕΙΣ

Από την πλευρά της, η ΟΛΜΕ πρόκειται να επαναλάβει την πρόταση στην οποία είχε
καταλήξει στον προηγούμενο συνέδριο του κλάδου, σύμφωνα με την οποία, για την
εισαγωγή στα ΑΕΙ και τα ΤΕΙ θα πρέπει να διενεργούνται πανελλαδικές εξετάσεις
στα μαθήματα της Γ΄ Λυκείου και να λαμβάνεται σε πολύ μικρό ποσοστό υπόψη ο
βαθμός προαγωγής της Β΄ Λυκείου και ο βαθμός απόλυσης της Γ΄ Λυκείου.

Όσον αφορά τον διάλογο της ηγεσίας του υπουργείου Παιδείας με τα
δεκαπενταμελή, θα συνεχιστεί μεθαύριο με προέδρους των μαθητικών συμβουλίων
από τα Ιωάννινα.

Την αντίθεσή του σε αυτή την πρακτική εκφράζει το ΚΚΕ, τονίζοντας μεταξύ άλλων
ότι «τέτοιες αστείες κινήσεις, το μόνο που κάνουν είναι να τροφοδοτούν με νέα
ευρηματικά συνθήματα αυτόν τον μεγαλειώδη αγώνα και δεν έχουν την παραμικρή
δυνατότητα να εμφανίσουν δήθεν διασπασμένους του αγωνιζόμενους μαθητές». Λύση
στο αδιέξοδο θα έρθει μόνο μέσα από τον συνεχή διάλογο και την καθημερινή
διδακτική εμπειρία, τόνισε μεταξύ άλλων ο υπουργός Πολιτισμού κ. Ευ. Βενιζέλος
μιλώντας στη θεσσαλονίκη κατά την παρουσίαση του νέου βιβλίου.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16348N171</ED>
<ID>
ID:17902

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N17&aa=1</URL></REF>


Article

<CATEGORY>vin06</CATEGORY>

 <H2>Δεν... βρίσκουν τον «κουρέα» οι συνάδελφοί του
</H2>
Η ΣΥΛΛΗΨΗ του ανθυπαστυνόμου των ΜΑΤ Παντελή Λαγούρου, που κούρεψε τον 16χρονο
μαθητή αλβανικής υπηκοότητας Φλωριάν Σακάι, δεν κατέστη δυνατή, παρά τη
σχετική εντολή του προϊσταμένου της Εισαγγελίας Πρωτοδικών της Αθήνας κ.
Γιώργου Κολιοκώστα, ο οποίος άσκησε εναντίον του ποινική δίωξη για έργω εξύβριση.

Ωστόσο, οι συνάδελφοί του δεν... κατάφεραν να τον εντοπίσουν, με αποτέλεσμα ο
Παντελής Λαγούρος να παραμείνει ελεύθερος λόγω παρελεύσεως του Αυτοφώρου.
Ακολούθως οι αστυνομικοί, όπως είχαν υποχρέωση, διαβίβασαν τη σχετική
δικογραφία στον προϊστάμενο της Εισαγγελίας Πρωτοδικών της Αθήνας για τις
περαιτέρω νόμιμες ενέργειες. Ο τελευταίος με τη σειρά του άσκησε εναντίον του
ανθυπαστυνόμου ποινική δίωξη για έργω εξύβριση.

Για την κατηγορία αυτή θα κληθεί τις επόμενες μέρες να απολογηθεί ενώπιον
πταισματοδίκη, στον οποίο ανατέθηκε η διενέργεια της σχετικής προανάκρισης.

* Στο μεταξύ σήμερα αναμένεται να δικαστούν από το Αυτόφωρο Τριμελές
Πλημμελειοδικείο της Αθήνας 14 από τους συλληφθέντες στα επεισόδια που έγιναν
την περασμένη Πέμπτη. Επτά από αυτούς παραμένουν κρατούμενοι, ενώ οι
υπόλοιποι, που είναι μαθητές και φοιτητές, είναι ελεύθεροι. Οι κατηγορίες που
αντιμετωπίζουν είναι: στάση, αντίσταση κατά της αρχής, διατάραξη κοινής
ειρήνης και εξύβριση.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16348N172</ED>
<ID>
ID:17970

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N17&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Δεν έχω απαντήσεις
</H2>
<AUTHOR>ΛΙΝΑ ΑΛΕΞΙΟΥ</AUTHOR>

«ΛΟΙΠΟΝ, πες μου, εξυπνούλα μου». Χαμογελώ, παίρνω την έκφραση της μητρικής
κατανόησης που μου απευθύνεται ωσάν στην «κολλητή» της, «πας να κερδίσεις
χρόνο, να σκεφτείς», επιμένει με τρυφερό σαρκασμό, ξαναχαμογελώ, ξέρω το
παιχνίδι. «Βλέπεις; Κολλάς και θέλεις και να με ταπώσεις», προκαλεί
ανεβάζοντας τον τόνο της φωνής. Αν την ακολουθήσω, θα καταλήξουμε η κάθε μια
στο «ταμπούρι» της ­ εκείνη στο δωμάτιό της με το ασύρματο ανά χείρας, εγώ στο
δικό μου με τις εφημερίδες, το βιβλιομάνι και την καταπιεσμένη φούρκα. Στην
αρχή σήκωσε την παντιέρα με τα καινούργια. «Όλη την ώρα εξετάσεις θα δίνουμε;
Τι περιμένουν από μας, δηλαδή, να πατηθούμε κάτω;». Άκουγα στωικά τα
ξεσπάσματα, επαναλάμβανα μονότονα «είμαι εδώ, κοντά σου», έβλεπα το βρασμό και
την αγωνία να φουσκώνουν στην ψυχούλα της, που λαχταρούσε άλλα, χαρές της
εφηβείας και ανεμελιά. Ό, τι με φώτιζε η στιγμή, έλεγα. Και όταν καμιά
σιγουριά δεν είχα, πάλι το δήλωνα, χωρίς ντροπή. Για πόσα πράγματα, άλλωστε,
είμαι σίγουρη; Μόνον για την επιθυμία μου τα παιδιά μου να είναι γερά, ζωηρά,
ανήσυχα και χαρούμενα, ξέροντας πως η ζωή δεν έχει πολλές ισιάδες, ούτε και
αξίζει να την περνάς άβρεχτος. «Λοιπόν, πες μου, εξυπνούλα μου». Η «εξυπνούλα
της» μαζεύει κουράγιο και απαντά «είναι η δική σου ώρα να κρίνεις και ν'
αποφασίσεις». Ανοίγει τα βιβλία της και μιλάει με το «τετραπλευράκι» της
Γεωμετρίας. Ύστερα σηκώνεται, ψάχνει στη βιβλιοθήκη, ξεφυλλίζει το «Δικαίωμα
να είσαι παιδί». Λίγο αργότερα τα μάτια της δακρύζουν από τα δακρυγόνα που
βγαίνουν από την τηλεόραση, μικρές κραυγές πόνου ακούγονται καθώς παρακολουθεί
την εκτόξευση μολότοφ και το κυνήγι με περαστικούς. Το σχολειό της είναι
ιδιωτικό, προχθές έφερε τους βαθμούς τετραμήνου, καλούς βαθμούς που όμως θα
'θελε να 'ναι καλύτεροι. «Είναι η δική σου ώρα», της ξαναλέω, «εσύ
αποφασίζεις». «Καλά, καλά, εξυπνούλα μου», απαντά, και με κόπο κρατιέμαι να
μην την αγκαλιάσω σφιχτά - σφιχτά, ζητώντας της να με παρηγορήσει.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16348N174</ED>
<ID>
ID:18056

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N17&aa=4</URL></REF>


Article

<CATEGORY>vin06</CATEGORY>

 <H2>Η απόφαση για τον Χρυσόστομο ενόχλησε τον Αρχιεπίσκοπο
</H2>
ΤΗΝ ΩΡΑ που στο περιβάλλον του Μητροπολίτη Ζακύνθου Χρυσόστομου επικρατούσε
ενθουσιασμός για την απόφαση του εκκλησιαστικού δικαστηρίου, που τον αθώωσε
για όσα είχε πει για τις προγαμιαίες σχέσεις, συνεργάτες του Αρχιεπισκόπου,
όπως και ο ίδιος ο κ. Χριστόδουλος, δεν κατάφεραν να κρύψουν την ενόχλησή
τους. Η αθώωση και μάλιστα χωρίς συγγνώμη προκάλεσε διάφορα σχόλια, με
αποκορύφωμα τη χθεσινή ομιλία του στον ιερό ναό Αγίων Κωνσταντίνου και Ελένης,
στον Κολωνό. Απευθυνόμενος στους πιστούς, ο κ. Χριστόδουλος έμμεσα
αποδοκίμασε, για πρώτη φορά δημόσια τον κ. Χρυσόστομο χρησιμοποιώντας
βαρύτατες εκφράσεις.

Ο κ. Χριστόδουλος έκανε λόγο για «ουτιδανούς, νάνους και ελάχιστους»,
αναφερόμενους σε όσους δεν ακολουθούν τον λόγο του Ευαγγελίου: «Ο λόγος του
Ευαγγελίου θα ισχύσει μέχρι τη συντέλεια του κόσμου. Κανένας δεν έχει το
δικαίωμα, ούτε επίσκοπος ούτε Αρχιεπίσκοπος ούτε Σύνοδος, να τον αλλάξει»,
είπε. 
Στη συνέχεια τόνισε ότι ο λόγος του Χριστού είναι ένας. Ενώ μίλησε επίσης για
«πνευματική μειοψηφία», για «ανεπάρκεια θεολογική», χωρίς ωστόσο να
καταδικάσει ευθέως τον κ. Χρυσόστομο.

Από την πλευρά του, ο Μητροπολίτης Ζακύνθου απέφυγε να κάνει δηλώσεις. Έχει
αποσυρθεί να ηρεμήσει, γιατί ­ όπως έλεγε ­ «ο χρόνος που πέρασε ήταν
ιδιαίτερα κουραστικός για τον ίδιο».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16348N181</ED>
<ID>
ID:17903

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N18&aa=1</URL></REF>


Article

<CATEGORY>vin06</CATEGORY>

 <H2>Η πτήση καθυστέρησε μία ημέρα λόγω βλάβης του Τζάμπο
</H2>
ΜΕ ΚΑΘΥΣΤΕΡΗΣΗ μιας ολόκληρης ημέρας και με αρκετή ταλαιπωρία αναχώρησαν χτες
από την Αθήνα οι επιβάτες της πτήσης του Σαββάτου της Ολυμπιακής Αεροπορίας
προς Βοστώνη και Νέα Υόρκη εξαιτίας τεχνικού προβλήματος που παρουσιάστηκε στο
αεροσκάφος το οποίο θα εκτελούσε το συγκεκριμένο δρομολόγιο.

Η πτήση 415 με τους περίπου 200 επιβάτες ήταν προγραμματισμένη να αναχωρήσει
από την Αθήνα προχτές στη 1.45 το μεσημέρι. Όμως, το Τζάμπο (Boeing 747) με το
οποίο επρόκειτο να γίνει το ταξίδι καθυστέρησε να φτάσει στην Αθήνα από τις
ΗΠΑ λόγω τεχνικού προβλήματος.

Σημειώνεται ότι είναι η δεύτερη φορά μέσα σε διάστημα μιας εβδομάδας που τα
δρομολόγια της Ο.Α. προς τη Νέα Υόρκη γίνονται άνω κάτω εξαιτίας τεχνικών
προβλημάτων (αντίστοιχο πρόβλημα είχε παρουσιαστεί και στο δρομολόγιο του
Σαββάτου 16 Ιανουαρίου).

Η νέα τεχνική βλάβη παρουσιάστηκε σε έναν από τους τέσσερις κινητήρες του
Τζάμπο (στο Νο 4), την ώρα που αυτό βρισκόταν στο αεροδρόμιο της Νέας Υόρκης
και ετοιμαζόταν να εκτελέσει την πτήση 418 προς Αθήνα. Ο κινητήρας του Τζάμπο
επισκευάστηκε προσωρινά στην τεχνική βάση του αεροδρομίου της Νέας Υόρκης και
το αεροσκάφος εκτέλεσε το δρομολόγιο προς την Αθήνα, όπου έφτασε το απόγευμα
του Σαββάτου, με περίπου πέντε ώρες καθυστέρηση (στις 5.30 μ.μ. αντί στις
12.30 μ.μ.). Στο Αεροδρόμιο του Ελληνικού οι τεχνικοί της Ο.Α. που επιθεώρησαν
και πάλι το αεροσκάφος διαπίστωσαν ότι δεν ήταν σε θέση να εκτελέσει αμέσως
νέο υπερατλαντικό ταξίδι, καθώς θα έπρεπε να γίνουν ορισμένες απαραίτητες
εργασίες στον κινητήρα που είχε υποστεί βλάβη. Στο μεταξύ, οι επιβάτες της
πτήσης του Σαββάτου που προορίζονταν για τη Βοστώνη και τη Νέα Υόρκη λίγο μετά
τις 4 το απόγευμα μεταφέρθηκαν με μέριμνα της Ο.Α. σε κοντινό ξενοδοχείο της
Γλυφάδας. Από την Ο.Α. ειδοποιήθηκαν να μην απομακρυνθούν από το ξενοδοχείο
τουλάχιστον έως τις 10 το βράδυ, καθώς υπήρχε το ενδεχόμενο η πτήση να
εκτελεστεί εάν το αεροσκάφος έβγαινε νωρίς από την τεχνική βάση.

Τελικά, η επισκευή του αεροσκάφους ολοκληρώθηκε χτες νωρίς το πρωί και οι
περίπου 200 επιβάτες ταξίδεψαν προς τη Νέα Υόρκη με την κανονική πτήση της
Ο.Α. που αναχώρησε στη 1 το μεσημέρι. Στο μεταξύ, λόγω της καθυστερημένης
αναχώρησης της πτήσης 415 της Ο.Α., η αντίστοιχη πτήση της Κυριακής από Νέα
Υόρκη προς Αθήνα θα πραγματοποιηθεί σήμερα.

Σύμφωνα με τους τεχνικούς της Ο.Α., τα Τζάμπο, λόγω της μεγάλης ηλικίας τους
(έχουν ενταχθεί στον στόλο της εταιρείας από το 1972), σε σχέση με άλλα
αεροσκάφη, παρουσιάζουν συχνότερα τεχνικά προβλήματα.

Άλλωστε, για τον λόγο αυτόν, η Ο.Α. προχωρεί στην αντικατάσταση των
συγκεκριμένων αεροσκαφών με τα Airbus 340. Τα δύο πρώτα καινούργια αναμένονται
να φτάσουν στην Αθήνα έως τα τέλη της εβδομάδας.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16348N182</ED>
<ID>
ID:17971

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N18&aa=2</URL></REF>


Article

<CATEGORY>vin06</CATEGORY>

 <H2>Οι εφημεριδοπώλες τίμησαν τον πρόεδρο
</H2>
ΤΟΝ ΠΡΟΕΔΡΟ της Βουλής κ. Απόστολο Κακλαμάνη τίμησε την Παρασκευή το βράδυ,
στο κέντρο «Νέα Δειλινά», η Ένωση Εφημεριδοπωλών Αθηνών, κατά τη διάρκεια της
γιορτής για την κοπή της πρωτοχρονιάτικης πίτας της.

Στην εκδήλωση απονεμήθηκαν χρηματικά έπαθλα ύψους 3 εκατ. δρχ. σε παιδιά
εφημεριδοπωλών που αρίστευσαν στη σχολική περίοδο 1997-98 ή πέτυχαν σε Ανώτερα
και Ανώτατα Εκπαιδευτικά Ιδρύματα. Στη φωτογραφία, ο πρόεδρος της Βουλής κόβει
την πίτα της Ένωσης παρουσία (αριστερά) του προέδρου της κ. Χρήστου Μητρόπουλου.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16348N183</ED>
<ID>
ID:18015

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N18&aa=3</URL></REF>


Article

<CATEGORY>vin06</CATEGORY>

 <H5>ΤΟ ΑΓΧΟΣ «ΣΚΟΤΩΝΕΙ» ΤΟΝ ΕΡΩΤΑ ΚΑΙ ΓΙΑ ΤΑ ΔΥΟ ΦΥΛΑ
</H5><H2>Η κακή πληροφόρηση πρόβλημα στο σεξ
</H2>
ΣΤΗΝ ΕΠΟΧΗ της σεξουαλικής υπερπληροφόρησης ένας στους δύο νέους αντιμετωπίζει
προβλήματα στη σεξουαλική του ζωή, κυρίως λόγω κακής πληροφόρησης, αλλά και
λόγω του μοντέλου του «σούπερ αρσενικού» που προβάλλεται από τη διαφήμιση και
τα μέσα ενημέρωσης.

Η κακή πληροφόρηση είναι το μεγαλύτερο δεινό, καθώς το 52,1% των νέων που
αντιμετωπίζει προβλήματα στο σεξ υποφέρει εξαιτίας της, ενώ το 23,8%
ταλαιπωρείται λόγω κακής πληροφόρησης που συνδυάζεται με ψυχολογικά
προβλήματα. Τα προβλήματα που έχει ένας νέος στην σχέση του, εξάλλου,
αντανακλώνται και στη σεξουαλική του ζωή ­ κάτι που αφορά το 12,9% των νέων με
προβλήματα στο σεξ ­ ενώ και τα ψυχολογικά προβλήματα βλάπτουν το σεξ (11,2%
των περιπτώσεων).

Όπως ανέφεραν ειδικοί, κατά τη διάρκεια του 2ου Μετεκπαιδευτικού Σεμιναρίου
Δευτεροβάθμιας Εκπαίδευσης, η μέση ηλικία της πρώτης σεξουαλικής επαφής είναι
τα 18-18,5 χρόνια για τις γυναίκες, και λίγο νωρίτερα για τους άνδρες. Ωστόσο,
η συντριπτική πλειονότητα των νέων προχωρούν στην πρώτη τους σεξουαλική
εμπειρία χωρίς καμία γνώση ή με λανθασμένες απόψεις για το σεξ, και έτσι
αντιμετωπίζουν πολλά προβλήματα.

ΤΟ ΑΓΧΟΣ

Μεγάλο δεινό αποδεικνύεται και το άγχος. Όπως ανέφεραν οι ειδικοί, σχεδόν οι
μισοί έφηβοι δεν απολαμβάνουν το σεξ, διότι αισθάνονται ότι «δίνουν εξετάσεις»
στο ταίρι τους.

Το άγχος αυτό, επισήμαναν, συχνά είναι πιο έντονο στα αγόρια ­ κάτι για το
οποίο ευθύνεται η απαιτητική συμπεριφορά των κοριτσιών.

Η κατάσταση, πάντως, δεν φαίνεται να διορθώνεται ούτε μετά την ενηλικίωση,
καθώς άνδρες και οι γυναίκες δείχνουν να επηρεάζονται πάρα πολύ από την
εμπορευματοποίηση του σεξ και τα πρότυπα που προβάλλουν η διαφήμιση και τα
Μέσα Μαζικής Ενημέρωσης. 
Έτσι, οι άνδρες αποφεύγουν τις επιτυχημένες και δυναμικές γυναίκες, επειδή
τους στερούν τον πρωταγωνιστικό ρόλο στη σχέση, και οι γυναίκες προτιμούν τους
μεγαλύτερης ηλικίας άνδρες που έχουν και οικονομική επιφάνεια.

Σύμφωνα με άλλα στοιχεία, το 36% των ζευγαριών ηλικίας 25 έως 30 ετών έχουν
μόλις μία ερωτική επαφή τον μήνα, ενώ τέσσερα στα δέκα ζευγάρια έχουν δύο έως
τρεις επαφές τον μήνα. Το 8% των ανδρών ηλικίας έως 55 ετών, εξάλλου, έχουν
στυτική δυσλειτουργία ­ ένα ποσοστό που αυξάνεται κατακόρυφα στις μεγαλύτερες
ομάδες ηλικιών.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16348N191</ED>
<ID>
ID:17904

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N19&aa=1</URL></REF>


Article

<CATEGORY>vin06</CATEGORY>

 <H5>ΔΙΚΑΖΟΝΤΑΙ ΔΥΟ ΑΞΙΩΜΑΤΙΚΟΙ ΤΗΣ ΕΛ.ΑΣ. ΓΙΑ ΤΑ «ΡΟΖ ΚΥΚΛΩΜΑΤΑ»
</H5><H2>Αστυνομικοί στο εδώλιο
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

Αρχίζει σήμερα η πρώτη δίκη για τα «ροζ κυκλώματα» που είχαν δράσει στην
Καβάλα και τον Προμαχώνα Σερρών. Συγκεκριμένα, με βούλευμα (αριθμός 1/1997),
παραπέμπονται με απευθείας κλήση στο Τριμελές Εφετείο Θράκης, στην Κομοτηνή,
δύο αξιωματικοί της ΕΛ.ΑΣ. και πέντε ιδιώτες.

ΚΑΒΑΛΑ

Παραπέμπονται: Ο ανθυπαστυνόμος Κωνσταντίνος Τρυποσπίτης, που υπηρετούσε στο
Α/Τ του Προμαχώνα Σερρών και αργότερα στην Ασφάλεια Καβάλας. Αντιμετωπίζει
κατηγορίες για «προώθηση αλλοδαπών γυναικών στη χώρα μας», για «ηθική
αυτουργία σε πλαστογραφία», για «χρήση πλαστών εγγράφων», για «παρακράτηση
εγγράφων άλλων προσώπων» (διαβατήρια αλλοδαπών γυναικών), για «ηθική αυτουργία
σε μαστροπεία κατ' εξακολούθηση», για «πλαστογραφία» (νόθευση εγγράφου) κ.ά.

Ο αστυνόμος Α', τέως διοικητής της Ασφάλειας Γιώργος Ραγιάς, για «παράβαση
καθήκοντος κατ' εξακολούθηση» (πέντε περιπτώσεις), ενώ κατηγορείται πως
κάλυπτε τον υφιστάμενό του Κ. Τρυποσπίτη και δεν ανέφερε στους ανωτέρους του
τη «δράση» του.

Ο Λάζαρος Ελευθεριάδης, ιδιοκτήτης νυκτερινού κέντρου, για χρήση πλαστών
ταξιδιωτικών εγγράφων σε δύο περιπτώσεις.

Ο Ποθητός Μαρούκης, από τη Θάσο, για μαστροπεία.

Ο Χαρίτων Κωνσταντινίδης κατηγορείται για απόκρυψη αλλοδαπών γυναικών, που
είχαν μπει στη χώρα μας μέσω του Προμαχώνα Σερρών (εξασφάλιζε κατάλυμα στις αλλοδαπές).

Ο Ιωάννης Χατζής, για μαστροπεία και νόθευση εγγράφων.

Και ο Παναγιώτης Ιατρού, ο οποίος κατηγορείται για μαστροπεία.

Το κύκλωμα αποκάλυψε η Ουκρανή Τσάικα Οκσάνα, η οποία και κατέθεσε
επανειλημμένως στη διάρκεια της τακτικής ανάκρισης που διενεργήθηκε στην
Καβάλα και για να ολοκληρωθεί απαιτήθηκαν δύο και πλέον χρόνια.

Ο προϊστάμενος της Εισαγγελίας Καβάλας κ. Δημ. Παπαγεωργίου δήλωσε πως μόνο το
βούλευμα παραπομπής είναι 90 σελίδες και η δικογραφία από τις πιο ογκώδεις που
έγιναν για ποινική υπόθεση τα τελευταία χρόνια στην Καβάλα.

Για τους δύο αστυνομικούς έχει γίνει ΕΔΕ από την Αστυνομική Διεύθυνση Καβάλας,
η οποία βρίσκεται στο υπουργείο Δημόσιας Τάξης.


* ΘΕΣΣΑΛΟΝΙΚΗ. Γρ. Βόρειας Ελλάδας

Δεκαοκτώ νεαρές κοπέλες για όλες τις «προτιμήσεις» (Ελληνίδες, Ρωσίδες μέχρι
Βραζιλιάνες και Δομινικανές) εξέδιδαν σε πελάτες ιδιοκτήτες ξενοδοχείου και
μπαρ, που συνελήφθησαν στη Χαλκιδική.

Αστυνομικός που εμφανίστηκε ως πελάτης, πλήρωσε στον ιδιοκτήτη καφέ - μπαρ στα
Νέα Μουδανιά Χαλκιδικής Κώστα Παπαμανώλη 15.000 δραχμές για να συναντηθεί με
μια νεαρή σε ειδικά διαμορφωμένο χώρο πίσω από το κατάστημα. Όμως, συνάδελφοί
του του Τμήματος Ασφαλείας μπήκαν στο καφέ - μπαρ και κατέσχεσαν τα
προσημειωμένα χαρτονομίσματα, ενώ μαζί με τον Παπαμανώλη συνέλαβαν και τον
σερβιτόρο Αθανάσιο Τσάμτα, 57 χρόνων. Σύμφωνα με την Αστυνομία, οι δύο
συλληφθέντες απασχολούσαν στο κατάστημα 10 αλλοδαπές και 3 Ελληνίδες και τις
υποχρέωναν να συναντούν πελάτες.

Στο μεταξύ, σε έφοδο που πραγματοποίησαν αστυνομικοί στο ξενοδοχείο του
42χρονου Κώστα Κωνσταντινίδη, στην Ορμυλία Σιθωνίας Χαλκιδικής, εντόπισαν
άλλες πέντε αλλοδαπές κοπέλες που εκδίδονταν σε πελάτες αντί του ποσού των
20.000 δραχμών. Μαζί με τον ιδιοκτήτη του ξενοδοχείου συνελήφθη και ο
υπάλληλος Κ. Στράντζαλης, 51 χρόνων.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16348N201</ED>
<ID>
ID:17905

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N20&aa=1</URL></REF>


Article

<CATEGORY>vin06</CATEGORY>

 <H2>Δολοφόνησαν ηλικιωμένο για άγνωστους λόγους
</H2>
ΧΑΝΙΑ

ΑΝΑΣΤΑΤΩΜΕΝΟΙ είναι οι κάτοικοι του Κάστελλου Αποκορώνου Χανίων, από το
έγκλημα που σημειώθηκε με θύμα έναν ηλικιωμένο.

Ο 77χρονος Γιώργος Ρωμανιάς βρέθηκε νεκρός το βράδυ του Σαββάτου από συγγενείς
του, μέσα στο σπίτι του στον Κάστελλο.

Ο άτυχος ηλικιωμένος έφερε 1 τραύμα στο κεφάλι και 11 τραύματα στη θωρακική
χώρα, που προκλήθηκαν από κατσαβίδι.

Ο ιατροδικαστής Κρήτης Μ. Φραγκούλης, που έκανε νεκροψία-νεκροτομή στο πτώμα
του 77χρονου, δήλωσε ότι «ο θάνατός του οφείλετο σε 11 τραύματα, τα οποία
έφερε στον θώρακα, και τα οποία προκλήθηκαν από κατσαβίδι. Ο θάνατος υπήρξε
άμεσος διότι χτυπήθηκε η καρδιά και ο αριστερός πνεύμονας».

Το Αστυνομικό Τμήμα Βρυσών ενεργεί προανάκριση για την ανακάλυψη και σύλληψη
του δράστη ή των δραστών.

Πάντως ελαχιστοποιούνται οι πιθανότητες, κίνητρο του δράστη ή των δραστών να
ήταν η ληστεία αφού, σύμφωνα με πληροφορίες, δίπλα στο πτώμα του 77χρονου
βρέθηκαν βιβλιάρια τραπεζικών καταθέσεων και μετρητά.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16348N202</ED>
<ID>
ID:17972

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N20&aa=2</URL></REF>


Article

<CATEGORY>vin06</CATEGORY>

 <H2>Συνελήφθη Ρουμάνος συνεργός του Χιρβαντίδη
</H2>
ΑΚΟΜΗ ΕΝΑ μέλος της ληστρικής συμμορίας του κακοποιού Κώστα Χιρβαντίδη, ο
Ρουμάνος Ντανούτ Γκουράν, 27 χρόνων, ακολούθησε την τύχη του αρχηγού και
συνελήφθη από αστυνομικούς της Ασφάλειας.

«Βόλτες» με κλεμμένα αμάξια έκαναν την περασμένη Πέμπτη στην περιοχή της
Μαγούλας τα «απομεινάρια» της συμμορίας του Χιρβαντίδη.

Ο 27χρονος Ρουμάνος έχασε τον έλεγχο του αυτοκινήτου που οδηγούσε και έπεσε σε
κολόνα, με αποτέλεσμα να τραυματισθεί, ενώ λίγο αργότερα συνελήφθη.

Το απόγευμα της ίδιας ημέρας, αστυνομικοί εντόπισαν στη Μαγούλα ένα άλλο
κλεμμένο αυτοκίνητο, στο οποίο επέβαιναν τέσσερα άτομα.

Με το πρώτο σήμα που τους έκαναν οι αστυνομικοί για να σταματήσουν, οι δύο από
τους δράστες έστρεψαν απειλητικά τα όπλα εναντίον τους, ο οδηγός πάτησε γκάζι
και το αυτοκίνητο έφυγε «βολίδα».

Ακολούθησαν σκηνές άγριας καταδίωξης και οι αστυνομικοί πυροβόλησαν στα
λάστιχα του αυτοκινήτου, χωρίς να τα πετύχουν. Ψύχραιμοι οι δράστες κατάφεραν
να ξεφύγουν από τους αστυνομικούς που τους καταδίωκαν και το αυτοκίνητο
βρέθηκε αργότερα εγκαταλειμμένο σε αγροτική περιοχή της Μάνδρας.

Από την έρευνα που έγινε διαπιστώθηκε ότι ένας από τους δράστες ήταν ο
δραπέτης των φυλακών Κασσαβέτειας και αργότερα μέλος της συμμορίας του
Χιρβαντίδη, Χαρίλαος Δημητρόπουλος.

Ο Δημητρόπουλος μαζί με τον Ρουμάνο που συνελήφθη και τον Χιρβαντίδη είχαν
διαπράξει πέρυσι τον Δεκέμβριο δύο ληστρικές επιθέσεις στην Εθνική Τράπεζα
Αιγείρας Αχαΐας και στο σούπερ μάρκετ DIA στη Δραπετσώνα.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16348N203</ED>
<ID>
ID:18016

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N20&aa=3</URL></REF>


Article

<CATEGORY>vin06</CATEGORY>

 <H2>Νεκροί δύο στρατιώτες σε σύγκρουση </H2>
ΚΑΒΑΛΑ

ΔΥΟ ΣΤΡΑΤΙΩΤΕΣ σκοτώθηκαν και τρεις συνάδελφοί τους τραυματίσθηκαν σοβαρά σε
πλαγιομετωπική σύγκρουση δύο Ι.Χ. αυτοκινήτων αργά το βράδυ του Σαββάτου στο
4ο χιλιόμετρο του εθνικού δρόμου Κομοτηνής - Ξάνθης.

Από τα συντρίμμια των δύο αυτοκινήτων νεκροί ανασύρθηκαν ο Μάριος Γκουλούσης,
25 χρόνων, οδηγός του ενός Ι.Χ., και ο Ευάγγελος Λεμοντζής, 19 χρόνων,
συνοδηγός του δεύτερου αυτοκινήτου. Επίσης σοβαρά τραυματίσθηκαν και
μεταφέρθηκαν στο Σισμανόγλειο Νοσοκομείο Κομοτηνής ο 19χρονος Νικόλαος
Κουτσογιάννης, καθώς και οι Σπυρίδων Παγώνης, 20 χρόνων, και Ανέστης
Γκαρσλίδης, 19 χρόνων, που επέβαιναν στα δύο οχήματα.

Σύμφωνα με τα πρώτα στοιχεία της Τροχαίας Κομοτηνής, το δυστύχημα οφείλεται σε
έλλειψη προσοχής από τους δύο οδηγούς και σε υπερβολική ταχύτητα που είχαν
αναπτύξει τα δύο αυτοκίνητα. Οι έρευνες για τα ακριβή αίτια συνεχίζονται.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16348N204</ED>
<ID>
ID:18044

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N20&aa=4</URL></REF>


Article

<CATEGORY>vin06</CATEGORY>

 <H2>Στάση εργασίας των γιατρών σε Αθήνα-Πειραιά </H2>
ΔΥΟ ΕΞΑΩΡΕΣ προειδοποιητικές στάσεις εργασίας έχει εξαγγείλει για σήμερα και
αύριο η Ένωση Ιατρών Νοσοκομείων Αθηνών-Πειραιώς (ΕΙΝΑΠ). Οι στάσεις θα γίνουν
από τις 8 το πρωί έως τις 2 το μεσημέρι σε όλα τα δημόσια νοσοκομεία και τα
κέντρα υγείας του Λεκανοπεδίου.

Την Πέμπτη 28 Ιανουαρίου, εξάλλου, θα πραγματοποιήσουν τετράωρη στάση
εργασίας, από τις 11 το πρωί έως τις 3 το μεσημέρι, οι εργαζόμενοι στα δημόσια
νοσοκομεία όλης της χώρας.

Όπως αναφέρει σε ανακοίνωσή της η ΕΙΝΑΠ, «παρ' όλο που έχει περάσει ένας
χρόνος σχεδόν από την ψήφιση του νέου ιατρικού μισθολογίου, η κυβέρνηση δεν
έχει πληρώσει τις εφημερίες του 1998, τις οποίες πραγματοποίησαν οι γιατροί με
βάση τα προγράμματα των νοσοκομείων», ενώ «τα αναδρομικά που έχουν δοθεί σε
ορισμένα νοσοκομεία βγήκαν με παράνομες αλχημείες, πλασματικότητα και
διακρίσεις». 
ΕΦΗΜΕΡΙΕΣ

Επιπλέον, «αρνείται να εφαρμόσει το πόρισμα της Επιτροπής Ορισμού Προτύπων
Εφημεριών, την οποία το ίδιο το υπουργείο Υγείας δημιούργησε, και το οποίο
αφορά τις εφημερίες του 1999». Για όλους αυτούς τους λόγους, αποφασίσθηκαν
κινητοποιήσεις με αιτήματα να βγουν τα προγράμματα εφημεριών του 1999 με βάση
το πόρισμα της Επιτροπής, να δοθούν όλα τα αναδρομικά των εφημεριών του 1998
με βάση το πρόγραμμα κάθε νοσοκομείου ανά γιατρό και ανά μήνα, και να μην
υπάρχει γιατρός που να λαμβάνει με το νέο μισθολόγιο λιγότερα χρήματα απ' όσα
έπαιρνε πριν αυτό ψηφισθεί.

Από την πλευρά της, η γενική συνέλευση της Πανελλήνιας Ομοσπονδίας Εργαζομένων
Δημοσίων Νοσοκομείων (ΠΟΕΔΗΝ) αποφάσισε να γίνουν κινητοποιήσεις με αιτήματα
να γίνουν προσλήψεις προσωπικού, να αναβαθμισθούν οι υπηρεσίες δημόσιας
υγείας, να μην γίνουν ιδιωτικοποιήσεις, και να γίνουν ουσιαστικές αυξήσεις των
μισθών των εργαζομένων.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16348N211</ED>
<ID>
ID:17906

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N21&aa=1</URL></REF>


Article

<CATEGORY>vin06</CATEGORY>

 <H5>ΕΡΕΥΝΑ ΤΩΝ «ΝΕΩΝ» ΣΤΑ ΔΗΜΟΣΙΑ ΝΟΣΟΚΟΜΕΙΑ:ΣΠΑΤΑΛΗ ΕΚΑΤΟΜΜΥΡΙΩΝ ΑΠΟ ΤΗΝ ΕΛΛΕΙΨΗ ΟΡΓΑΝΩΣΗΣ
</H5><H5>«Πέρασε τέσσερις ημέρες στον διάδρομο»
</H5><H5>Φταίνε κακοδιοίκηση και γραφειοπαθολογία
</H5><H5>Εκτός λειτουργίας μία στις τέσσερις κλίνες της Εντατικής
</H5><H2></H2><H2>Αλλού ράντζα κι αλλού άδεια κρεβάτια!
</H2><H2></H2><H2></H2><H2></H2>
<AUTHOR>ΝΑΝΑ ΝΤΑΟΥΝΤΑΚΗ - ΡΟΥΛΑ ΤΣΟΥΛΕΑ</AUTHOR>

Το ΕΣΥ αργοσβήνει.

* Συμφέροντα φανερά και υπόγεια το ροκανίζουν.

* Δισεκατομμύρια σπαταλώνται και το ανθρώπινο δυναμικό του εξουθενώνεται
από την έλλειψη επιτελικού σχεδιασμού και οργάνωσης.

* Έλεγχος ανύπαρκτος.

* Αποτέλεσμα, ασθενείς απροστάτευτοι και αβοήθητοι.

Και αν ξεφύγαμε οριστικά από την προ του ΕΣΥ αθλιότητα (που μοιάζει να την
έχουν λησμονήσει όλοι), δεν μπορεί να κλείσει κανείς τα μάτια σε αυτό που
συμβαίνει: τα ράντζα πάντα στη θέση τους και την ίδια στιγμή ολόκληρα τμήματα
κλινικών άδεια, το φακελάκι «ανθίζει» ακόμη, οι μίζες δίνουν και παίρνουν, τα
ιατρικά λάθη επαναλαμβάνονται, η κακή συμπεριφορά συνεχίζεται. Η κατάσταση
στον χώρο της Υγείας έχει φθάσει σε τόσο κρίσιμη φάση ώστε ακόμη και
κυβερνητικοί αξιωματούχοι (ως και ο Πρωθυπουργός) να αναγκάζονται να ομολογούν
και να σχολιάζουν τις άσχημες συνθήκες παροχής περίθαλψης στα ελληνικά
νοσοκομεία. Το ΕΣΥ, το πιο σημαντικό ίσως βήμα που έγινε ποτέ στην προσπάθεια
να αποκτήσει κάποτε και η χώρα μας ένα οργανωμένο δίκτυο υπηρεσιών υγείας
υψηλού επιπέδου, γέρασε πριν καν ενηλικιωθεί. Αυτοί που το πίστεψαν δεν είχαν
τη δύναμη να το εφαρμόσουν ολόκληρο ερχόμενοι σε σύγκρουση με κατεστημένα
συμφέροντα δεκαετιών και αυτοί που δεν το πίστεψαν (όχι μόνον πολιτικοί
αντίπαλοι αλλά και... ομογάλακτοι) το υπονόμευσαν δεόντως και κατάφεραν να
αλλοιώσουν τη φυσιογνωμία του, έτσι που τελικά να μην αναγνωρίζεται. «ΤΑ ΝΕΑ»,
κρίνοντας ότι η κατάσταση στην Υγεία είναι τόσο κρίσιμη ώστε να απαιτείται η
συμμετοχή όλων στην αναζήτηση των λύσεων, αρχίζουν σήμερα έναν διάλογο που
επικεντρώνεται κυρίως στα αίτια της κρίσης και στις προτάσεις για την
αντιμετώπιση των προβλημάτων, ώστε να αποκτήσουν κάποτε και οι πολίτες αυτής
της χώρας το σύστημα περίθαλψης που τους αξίζει.

Στους διαδρόμους. Σε άλλα νοσοκομεία τα ράντζα είναι κανόνας και σε άλλα
υπάρχουν πολλά άδεια δωμάτια...

ΤΕΤΡΑΚΟΣΙΑ έως εξακόσια εκατομμύρια δραχμές θα μπορούσαν να εξοικονομηθούν από
τον προϋπολογισμό ενός μόνο νοσοκομείου και μόνο με έναν μικρό προγραμματισμό
στην εισαγωγή ασθενών κατά 10%, με αντίστοιχη μείωση των παρακλινικών εξετάσεων!

Το στοιχείο είναι συγκλονιστικό και το παράδειγμα αυθεντικό. Στη διδακτορική
του διατριβή ο κ. Νίκος Πολύζος μελέτησε το Νοσοκομείο Παίδων Αγία Σοφία, ένα
από τα «καλά» σε οργάνωση νοσοκομεία της χώρας μας όπου, όπως λέει ο ίδιος, τα
τρία τελευταία χρόνια έχουν γίνει σοβαρά βήματα προόδου με μείωση του ρυθμού
αύξησης των εξόδων, σταθεροποίηση του προσωπικού και, έτσι, αύξηση της
παραγωγικότητας. Ανάμεσα στα μέτρα που έχουν ληφθεί, είναι ο σωστός
προγραμματισμός εισαγωγής ασθενών που φθάνει το 60% και ο προεγχειρητικός έλεγχος.

Το μέγεθος του νοσοκομείου και ο τρόπος λειτουργίας του, κρατούν το κόστος
χαμηλά ­ αν και υπάρχουν διαφορές ανάμεσα στις έξι παιδιατρικές κλινικές του ­
που κυμαίνεται από 35.000-50.000 δρχ. την ημέρα ανά ασθενή. Ενώ στα
χειρουργεία του γίνονται 11.500 περίπου επεμβάσεις τον χρόνο, αν και
λειτουργεί «δημοσιοϋπαλληλικά» για ένα πρωινό 6ωρο.

ΑΠΩΛΕΙΑ

Και όμως, ακόμη και σε αυτό το «τακτοποιημένο» νοσοκομείο, λέει ο κ. Πολύζος,
«ο επιπλέον προγραμματισμός εισαγωγής για νοσηλεία και η ανάλογη μείωση των
παρακλινικών εξετάσεων, για έναν επιπλέον σε κάθε 10 ασθενείς (10%), μειώνει
συνολικά τη μέση ημερήσια νοσηλεία κατά 3.000 ημέρες τον χρόνο, ενώ η πρόληψη
των επιπλοκών κατά 1,5 ημέρα, αντιστοίχως, την μειώνει για άλλες 4.500 ημέρες
τον χρόνο. Η αντίστοιχη εξοικονόμηση πόρων είναι θεωρητικά, με βάση το κόστος,
της τάξεως των 400-600 εκατομμυρίων δραχμών, λαμβανομένων όμως υπόψη και των
ιατρικών αποτελεσμάτων.

Αν αυτό το μεγάλο κέρδος, που δεν είναι μόνο οικονομικό, μπορούμε να το έχουμε
σε ένα νοσοκομείο που έχει ήδη καλό προγραμματισμό, αντιλαμβάνεται κανείς τι
όφελος θα μπορούσαμε να έχουμε σε κάποιο από τα ανοργάνωτα νοσοκομεία στα
οποία γίνεται μεγάλη σπατάλη πόρων».

Ένα χαρακτηριστικό τέτοιο παράδειγμα σπατάλης πόρων αλλά και κακής κατανομής
υπηρεσιών, που έχει βέβαια κι αυτό ως τελικό αποτέλεσμα την ταλαιπωρία των
ασθενών, αφορά τον τρόπο που κατανέμονται στα νοσοκομεία όλης της χώρας τα
κρεβάτια σε κάθε εξειδικευμένη κλινική. Έτσι, βλέπουμε ότι κλινικές όπως οι
παιδιατρικές, οι οφθαλμολογικές, οι ΩΡΛ και οι γυναικολογικές έχουν πληρότητα
κάτω από 50%. Πράγμα που σημαίνει ότι, συνήθως, τα μισά κρεβάτια αυτών των
κλινικών είναι άδεια με κάποιες εξαιρέσεις, όπως στην Αττική και την Κρήτη οι
παιδιατρικές (54% και 60% αντίστοιχα) και οι γυναικολογικές (63% και 59% αντίστοιχα).

Η ΠΛΗΡΟΤΗΤΑ

Νίκος Πολύζος. Ακόμη και στο καλά οργανωμένο «Αγία Σοφία» η ετήσια απώλεια
είναι 400-600 εκατομμύρια!

Αντίθετα, στις παθολογικές και τις ορθοπεδικές κλινικές η πληρότητα φθάνει
κατά μέσον όρο το 74%, στις χειρουργικές το 70% και στις καρδιολογικές το 65%.
Τη μεγαλύτερη κάλυψη την έχουν οι ορθοπεδικές κλινικές της Ηπείρου (98%), της
Θεσσαλίας (88%), της Στερεάς Ελλάδας (85%), του Β. Αιγαίου (82%) και της
Αττικής (81%), οι ουρολογικές της Στερεάς Ελλάδας (92%) και της Αττικής (79%),
οι παθολογικές της Θεσσαλίας (84%) και οι χειρουργικές της Θεσσαλίας (86%) και
της Αττικής (79%).

Είναι χαρακτηριστικό ότι και τα τρία παιδιατρικά νοσοκομεία της Αττικής δεν
ξεπερνούν σε πληρότητα το 60%, γιατί τώρα πια έχουν δημιουργηθεί τέτοια
τμήματα και σε μεγάλα νοσοκομεία της επαρχίας οπότε στην Αθήνα φθάνει κάτω από
το 25% των άρρωστων παιδιών, ενώ το υπόλοιπο μένει στον τόπο του. Αντίθετα,
μόνο το 17% των γυναικών γεννάνε στον τόπο τους, ενώ πάνω από το 80% πηγαίνει
στην Αθήνα και τη Θεσσαλονίκη, αλλά κυρίως στα ιδιωτικά μαιευτήρια.

«Είναι φανερό», λέει ο κ. Πολύζος, «ότι θα έπρεπε να γίνει ανακατανομή των
κρεβατιών ανάλογα με τις ανάγκες ούτως ώστε να μη μένουν ολόκληρες κλινικές
άδειες την στιγμή που σε άλλες οι άνθρωποι νοσηλεύονται στα ράντζα ή
περιμένουν σε λίστες αναμονής. Στην πραγματικότητα θα έπρεπε να πάρουμε 4.000
κρεβάτια παιδιατρικά, οφθαλμολογικά, ΩΡΛ και γυναικολογικά και να τα
μεταφέρουμε σε άλλες ειδικότητες, όπως η παθολογία, η χειρουργική και η
ορθοπεδική. Αυτό θα έλυνε πολλά προβλήματα με τον απλούστερο τρόπο. Αλλά αν
ληθφεί τέτοια απόφαση είναι σίγουρο ότι θα αντιδράσουν κάποιοι γιατροί γιατί
αυτό θα σημαίνει αλλαγή στις θέσεις εργασίας».

15 ΑΣΘΕΝΕΙΕΣ

Το 35% των εισαγωγών οφείλεται σε 15 ασθένειες και, στους φυσιολογικούς
τοκετούς. Κατά σειρά οι ασθένειες είναι: η ισχαιμική καρδιοπάθεια, ο
καταρράκτης, χολοκυστιάσεις - χολοκυστίτιδες, παθήσεις της ράχης, κήλες,
σκωληκοειδίτιδα, διαβήτης, νεοπλάσματα, βρογχίτιδα - άσθμα, οξύ έμφραγμα του
μυοκαρδίου, πνευμονία, υπερπλασία προστάτη. Η ανάλυση των στοιχείων αυτών
δίνει σημαντικές πληροφορίες που θα μπορούσαν να είναι πολύτιμος οδηγός για τη
χάραξη πολιτικής υγείας και τον προγραμματισμό.

«Τέτοια στοιχεία υπάρχουν πολλά θαμμένα στα συρτάρια διάφορων επιστημόνων και
κανείς δεν ενδιαφέρεται να τα αξιοποιήσει», λέει ο κ. Πολύζος. «Είναι
χαρακτηριστικό ότι ενώ συλλέγονται ατομικά και νοσηλευτικά στοιχεία για 1,4
περίπου εκατομμύρια νοσηλευθέντες ετησίως, ανάλογες μελέτες σπανίως βλέπουν το
φως της δημοσιότητας. Σημειώστε ότι η δύσκολη πρόσβαση των ερευνητών και η
τρομακτική καθυστέρηση επεξεργασίας των στοιχείων, που αποτελούν ευθύνη της
Εθνικής Στατιστικής Υπηρεσίας της Ελλάδος, καθιστά τη δαπανηρή και επίπονη
αυτή συλλογή στοιχείων σχεδόν άνευ αντικειμένου αξιολόγηση. Έτσι, ακυρώνεται
στην πράξη ο στόχος για τον οποίο δημιουργήθηκαν τέτοιες βάσεις δεδομένων και
το κυριότερο δεν αξιολογείται το νοσοκομειακό σύστημα όπως θα έπρεπε και όπως
τουλάχιστον γίνεται σε άλλες ανεπτυγμένες χώρες».

Τέσσερα μερόνυχτα σε ράντζο του Λαϊκού πέρασε ο γαμπρός του κ. Σπύρου Λιβάνιου

«ΜΟΝΟΝ ΑΥΤΟ δεν περιμέναμε: να διαρκέσει η νοσηλεία του 4,5 συνολικά ημέρες
και τις τέσσερις από αυτές να τις περάσει στο ράντζο. Είχαμε βέβαια ακούσει
ότι όταν ένα νοσοκομείο εφημερεύει οι διάδρομοι γεμίζουν ράντζα, αλλά
φανταζόμασταν ότι την επομένη ή τη μεθεπομένη έστω θα μεταφέρονται οι ασθενείς
σε κάποιο δωμάτιο. Απ' ό,τι φαίνεται ήμασταν μακριά νυχτωμένοι».

Ο κ. Σπύρος Λιβάνιος αφηγείται με αρκετή δόση σαρκασμού τις... αξέχαστες
στιγμές που έζησε στο Λαϊκό Νοσοκομείο ο 65χρονος γαμπρός του κ. Αντώνης
Προκοπίου, ο οποίος είχε διακομιστεί εσπευσμένα στο νοσοκομείο πάσχοντας από γαστρορραγία.

«Στον ίδιο "θάλαμο" νοσηλεύονταν και άλλοι ασθενείς, οι οποίοι όμως ήσαν
λιγότερο... τυχεροί από αυτόν», λέει. «Ο Αντώνης ήταν ο πρώτος που εξέταζαν οι
γιατροί, διότι το ράντζο του ήταν το πρώτο στη σειρά! Δεν είναι ότι έχουμε
κανένα παράπονο από τους γιατρούς ή το νοσηλευτικό προσωπικό. Το να περνάς
όμως τέσσερις ημέρες σε έναν διάδρομο, με τον καθετήρα, τους ορούς και τις
ενέσεις σου δεν είναι ό,τι το καλύτερο ­ για να μη μιλήσω για εκείνες τις
στιγμές που, τέλος πάντων, έχεις κάποιες "ειδικές" ανάγκες και πρέπει να τις
κάνεις σε κοινή θέα. Οφείλω, βέβαια, να ομολογήσω ότι από πλευράς... ανέσεως ο
διάδρομος προσφέρεται, διότι είναι ευρύχωρος και παρέχει συνεχείς εναλλαγές
σκηνών και περιστατικών, οπότε περνάει και η ώρα σου».

Όλα αυτά διαδραματίσθηκαν στα τέλη του περασμένου Αυγούστου, όταν ο
κυρ-Αντώνης μεταφέρθηκε από την πατρίδα του, τη Σέριφο, στην Αθήνα με
ελικόπτερο του ΕΚΑΒ. Όσο για την παραμονή του στον (κανονικό) θάλαμο, αυτή
διήρκεσε μόλις 12 ώρες, διότι ο ασθενής μετά πήρε εξιτήριο...

«ΚΑΚΟΔΙΟΙΚΗΣΗ ΚΑΙ γραφειοπαθολογία». Αυτές είναι οι δύο λέξεις με τις οποίες
όλοι οι αναλυτές των προβλημάτων της Δημόσιας Διοίκησης, μέρος της οποίας
αποτελούν τα δημόσια νοσοκομεία, χαρακτηρίζουν το διοικητικό - οργανωτικό
πρόβλημα που υπάρχει στη χώρα μας. Ως αίτια αυτής της κατάστασης, που πλέον
έχει πάρει τη μορφή χρόνιας νόσου, αναφέρονται τα εξής:

1 Ανυπαρξία αναπτυξιακού σχεδιασμού, ιδιαίτερα σε περιφερειακό επίπεδο.

2 Υπερσυγκεντρωτισμός και γραφειοκρατική διοίκηση.

3 Έλλειψη αποτελεσματικής διαχείρισης και διοίκησης των μονάδων υγείας.

4 Έλλειψη δικτύου πληροφορικής και επαρκούς αξιολόγησης.

5 Έλλειψη οικονομικής αποδοτικότητας.

6 Γεωγραφικές ανισότητες.

7 Έλλειψη κινήτρων προς τους απασχολούμενους στις δημόσιες υπηρεσίες.

8 Αντιδεοντολογικές συμπεριφορές.

9 Έλλειψη εγγυήσεων ποιότητας. Και τελικά,

10 Έλλειψη ικανοποίησης και εμπιστοσύνης του κοινού προς το ΕΣΥ.

Είναι χαρακτηριστικό ότι από τον κατάλογο των παραγόντων, που οι επιστήμονες
θεωρούν έναν ­ ας πούμε ­ «μπούσουλα», στον οποίο βασίζονται οι αποφάσεις για
τον σχεδιασμό πολιτικής και για την αξιολόγηση έργων, οι εκάστοτε υπουργοί
Υγείας ελάχιστους έλαβαν υπ' όψιν ­ στην καλύτερη περίπτωση 4 στους 10 όπως
επισημαίνεται στην έκθεση καθηγητή Δ. Παπούλια, πρώην προέδρου του ΟΤΕ. Έτσι,
για παράδειγμα, όπως αναφέρει ο κ. Παπούλιας, αγνοήθηκαν παράγοντες όπως: οι
στρατηγικές επιπτώσεις μίας απόφασης, η διαμόρφωση μιας πολιτικής με σαφείς
και μετρήσιμους στόχους, η εκτίμηση των οικονομικών και των ανθρώπινων πόρων
για την υλοποίηση των σχεδιαζόμενων προγραμμάτων αλλά, από την άλλη μεριά, η
εκτίμηση των απόψεων και των αντιδράσεων των άμεσα ενδιαφερομένων.

Με αυτό τον τρόπο, όπως μπορεί να αντιληφθεί κανείς, όλα τα σχέδια για την
Υγεία ήταν εκ των προτέρων «καταδικασμένα» αν όχι στην αποτυχία, πάντως στην
προβληματική εφαρμογή, καθώς στερούνταν τον καλά μελετημένο σχεδιασμό και την
ευελιξία που θα τα έκανε βιώσιμα και αποτελεσματικά.

Ο ΟΟΣΑ

Η ιστορία επιβεβαιώνεται έως τις ημέρες μας. Στην τελευταία έκθεση του ΟΟΣΑ
(1997) για την ελληνική οικονομία, στο κεφάλαιο που αφορά τον νοσοκομειακό
τομέα περιλαμβάνονται οι εξής διαπιστώσεις:

* Ανεπαρκής διοίκηση - διαχείριση συνδυαζόμενη με τον περιορισμό της ευελιξίας
στους προϋπολογισμούς.

* Ελαχιστοποίηση του περιθωρίου άσκησης διοίκησης και εξοικονόμησης
προσωπικού, αφού τα πάντα καθορίζονται από το υπουργείο.

* Έλλειψη κινήτρων για τους γιατρούς και το προσωπικό και δεσμευτικής σχέσης
μισθού και απόδοσης.

* Απώλεια πόρων εξαιτίας του χαμηλού ποσοστού κάλυψης (όπως π.χ. συμβαίνει
στην επαρχία) και από την άλλη μεριά μακρές λίστες αναμονής (όπως π.χ.
συμβαίνει στα νοσοκομεία του κέντρου).

* Αντιδεοντολογικές συμπεριφορές από την πλευρά των γιατρών.

* Αναποτελεσματικότητα που αναδεικνύεται και από τη χαμηλή ικανοποίηση των ασθενών.

* Μη χρησιμοποίηση της αγοραστικής μονοψωνιακής δύναμης των νοσοκομείων (π.χ.
διαδικασίες προμηθειών).

Στην Εντατική. Οι ελλείψεις και η κακή οργάνωση μαστίζουν την «καρδιά» των νοσοκομείων

Τεράστια προβλήματα στη λειτουργία των Μονάδων Εντατικής Θεραπείας (ΜΕΘ)
προκαλούν οι ελλείψεις σε νοσηλευτικό προσωπικό. Από τις 300 περίπου κλίνες
Εντατικής Θεραπείας που υπάρχουν στα ελληνικά νοσοκομεία, οι 70 είναι ήδη
εκτός λειτουργίας ­ και δεν αποκλείεται να κλείσουν και άλλες στο εγγύς
μέλλον, αν δεν γίνει κάτι.

«Οι ΜΕΘ πλήττονται ιδιαιτέρως από τις ελλείψεις, διότι χρειάζονται ειδικά
εκπαιδευμένο προσωπικό για να λειτουργήσουν», τονίζει ο κ. Αλέξανδρος
Αναστασάκης, πρόεδρος της Ελληνικής Εταιρείας Εντατικής Θεραπείας. «Μία απλή
νοσηλεύτρια χρειάζεται τουλάχιστον 4μηνη εκπαίδευση για να μπορέσει να κάνει
μόνη της βάρδια σε μία ΜΕΘ, ενώ θα αποδώσει πλήρως μόνον ύστερα από ένα χρόνο
εργασίας της στη Μονάδα. Και αυτό, διότι τα καθήκοντά της είναι ποικίλα και,
μεταξύ άλλων, έχουν να κάνουν με έλεγχο και παρακολούθηση των ασθενών μέσω
πολύπλοκων, υψηλής τεχνολογίας μηχανημάτων».

Όπως επισημαίνει ο κ. Αναστασάκης ε λάχιστα είναι τα νοσοκομεία στα οποία
λειτουργούν όλα τα ήδη υπάρχοντα κρεβάτια των μονάδων. Ενδεικτικά αναφέρουμε
ότι στη ΜΕΘ του «Ευαγγελισμού» λειτουργούν τα 20 από τα 30 κρεβάτια· στο
Νοσοκομείο της Ελευσίνας τα 4 από τα 8· στο Κωνσταντοπούλειο Νοσοκομείο «Αγία
Όλγα» λειτουργούν τα 6 από τα 8· στο Νοσοκομείο «Άγιοι Ανάργυροι» τα 8 από τα
10· και στο Νοσοκομείο Ασκληπείο Βούλας λειτουργούν τα 7 από τα 9 κρεβάτια.

«Σε έρευνα που είχε πραγματοποιήσει η Εταιρεία Εντατικής Θεραπείας τον Ιούλιο
του 1997, σε συνεργασία με το υπουργείο Υγείας, είχαμε διαπιστώσει ότι
πανελλαδικά χρειαζόμαστε 650 κλίνες για να καλύψουμε όλες τις ανάγκες»,
προσθέτει ο κ. Αναστασάκης. «Όταν, λοιπόν, δεν έχουμε ούτε καν τις μισές και
από αυτές το 25% σχεδόν είναι κλειστές, καταλαβαίνετε ότι το πρόβλημα είναι
τεράστιο. Και αναμένεται να οξυνθεί ακόμα περισσότερο όταν λειτουργήσουν τα
νέα νοσοκομεία που κατασκευάζονται αυτή τη στιγμή, όπως το νοσοκομείο της
Άρτας, της Βέροιας, της Κατερίνης και άλλα. Αν δεν γίνουν προσλήψεις, οι
μονάδες τους απλούστατα δεν θα λειτουργήσουν. Σημειώνεται, επίσης, ότι μονάδα
εντατικής θεραπείας για παιδιά υπάρχει μόνο στην Αθήνα και σε καμία άλλη
πόλη». 
Ο κ. Αναστασάκης, πάντως, δίνει άλλη μια διάσταση στο πρόβλημα της έλλειψης
νοσηλευτικού προσωπικού. «Για την όλη κατάσταση ευθύνεται και η κακοδιαχείριση
των υπάρχοντων νοσηλευτών και νοσηλευτριών», λέει. «Στο δικό μου νοσοκομείο,
το Ασκληπείο, λ.χ., έχουμε 55 περίπου ετεροαπασχολούμενες και αποσπασμένες
αδελφές, αρκετές από τις οποίες δεν έχουν αποσπασθεί σε άλλα νοσοκομεία, αλλά
στο υπουργείο Υγείας και σε άλλους δημόσιους οργανισμούς. Με άλλα λόγια, αυτές
οι νοσηλεύτριες δεν εργάζονται ως νοσοκόμες, αλλά ως διοικητικό προσωπικό».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16348N221</ED>
<ID>
ID:17907

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N22&aa=1</URL></REF>


Article

<CATEGORY>vin06</CATEGORY>

 <H5>ΕΠΙ ΕΞΙ ΩΡΕΣ ΖΗΤΟΥΣΕ ΒΟΗΘΕΙΑ Η ΟΠΟΙΑ ΕΦΘΑΣΕ ΜΕ ΜΙΚΡΗ ΚΑΘΥΣΤΕΡΗΣΗ
</H5><H2>Σκοτώθηκε ορειβάτης
</H2>
Τραγικό θάνατο βρήκε χθες ένας τριαντάχρονος ορειβάτης από τη Θεσσαλονίκη στην
προσπάθειά του να κατέβει απόκρημνη χαράδρα του Ολύμπου, κοντά στο Λιτόχωρο Πιερίας.

ΘΕΣΣΑΛΟΝΙΚΗ. Γραφείο Βόρειας Ελλάδας.

Ο ΑΝΤΩΝΗΣ Μαρουλάς επί έξι ώρες βαριά τραυματισμένος από την πτώση καλούσε
απεγνωσμένα σε βοήθεια να τον ανασύρουν μέσα από τη δύσβατη χαράδρα, αλλά όταν
τα σωστικά συνεργεία κατάφεραν να προσεγγίσουν την περιοχή ήταν ήδη αργά. Ο
τριαντάχρονος ορειβάτης δεν κατάφερε να κρατηθεί στην ζωή και μέχρι αργά χθες
το βράδυ βρισκόταν σε εξέλιξη επιχείρηση για την ανάσυρση της σορού.

Όλα ξεκίνησαν χθες το πρωί όταν ο νεαρός αναρριχητής μαζί με άλλους τρεις
φίλους του έφτασε στην τοποθεσία Ζιλίνια του Ολύμπου, όπου και οι τέσσερις
ξεκίνησαν ταυτόχρονα από διαφορετικές κατευθύνσεις την κάθοδο στη χαράδρα του
Ενιπέα. Σύμφωνα με τις πρώτες εκτιμήσεις τα σχοινιά που τον συγκρατούσαν
κόπηκαν στους κοφτερούς βράχους, πιθανών λόγω της τριβής, και ο Μαρουλάς
βρέθηκε στο κενό και έπεσε σε βάθος τριάντα περίπου μέτρων.

Οι τρεις συναθλητές του ειδοποίησαν μέσω κινητού τηλεφώνου τους αστυνομικούς
στο Λιτόχωρο, ενώ ταυτόχρονα του μιλούσαν συνεχώς για να του δώσουν κουράγιο.
Μέλη της ομάδας διάσωσης σε συνεργασία με άνδρες της ΕΜΑΚ οργάνωσαν
επιχείρηση, ενώ τις προσπάθειες διάσωσης παρακολουθούσαν με αγωνία συγγενείς
και συναθλητές του που έφτασαν στην περιοχή. Τελικά, γύρω στις 6 το απόγευμα
οι άνδρες των σωστικών συνεργείων κατάφεραν με μεγάλη δυσκολία να προσεγγίσουν
την περιοχή, όπου επικρατούσε ομίχλη και η βλάστηση ήταν πυκνή, αλλά ο άτυχος
ορειβάτης ήταν ήδη νεκρός.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16348N371</ED>
<ID>
ID:17908

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N37&aa=1</URL></REF>


Article

<CATEGORY>vin06</CATEGORY>

 <H2>Δεν γνώριζε για την κοκαΐνη, λέει ο πλοίαρχος
</H2>
ΣΤΟ ΤΟΠΙΚΟ δικαστήριο του Χιούστον πρόκειται να οδηγηθεί σήμερα ο 62χρονος
πλοίαρχος του ελληνόκτητου φορτηγού πλοίου «Κάννες», Σπύρος Μπουζιώτης, στα
αμπάρια του οποίου βρέθηκαν και κατασχέθηκαν από την αμερικανική ακτοφυλακή
πέντε τόνοι κοκαΐνης, στις 13 Ιανουαρίου.

Σύμφωνα με πληροφορίες, ο Έλληνας πλοίαρχος αρνείται κάθε ανάμειξη,
υποστηρίζοντας ότι δεν ήξερε τίποτα για το φορτίο του θανάτου, που ήταν καλά
κρυμμένο κάτω από το νόμιμο φορτίο, τους 27 τόνους σιδηρομεταλλεύματος, που
είχαν φορτωθεί στη Βραζιλία. Μαζί με τον 62χρονο πλοίαρχο θα οδηγηθούν στον
εισαγγελέα και άλλα τέσσερα μέλη του πληρώματος, ένας Ουκρανός και τρεις
Νοτιοαμερικανοί. Από το υπουργείο Εμπορικής Ναυτιλίας δεν είχε γίνει καμία
επίσημη ενημέρωση, αφού το πλοίο είναι νηολογημένο σε σημαία ξένης χώρας και
δεν έχει δικαίωμα για παρέμβαση. Το φορτηγό πλοίο, ηλικίας 26 χρόνων,
εμφανίζεται να διαχειρίζεται στην Ελλάδα από την εταιρεία Leone Maritime, που
έχει γραφεία στο Ν. Ψυχικό, αλλά από την Παρασκευή που έγινε γνωστό το θέμα,
από την εφημερίδα «Ουάσιγκτον Ποστ», κανείς δεν έχει εμφανιστεί στην εταιρεία,
ενώ τα τηλέφωνα δεν απαντούν.

Η κοκαΐνη, αξίας 186 εκατομμυρίων δραχμών, εντοπίστηκε από την ακτοφυλακή κατά
τη διάρκεια νηοψίας ρουτίνας, που έγινε εν πλω, 125 ναυτικά μίλια νοτιοδυτικά
της Τζαμάικα.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16348N372</ED>
<ID>
ID:17973

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N37&aa=2</URL></REF>


Article

<CATEGORY>vin06</CATEGORY>

 <H2>Απολογούνται για τα κλεμμένα αυτοκίνητα
</H2>
ΠΡΟΘΕΣΜΙΑ για αύριο, προκείμενου να απολογηθούν, πήραν μετά την απολογία τους
στον εισαγγελέα Πειραιά, ο 35χρονος Παναγιώτης Μαούνης και η 30χρονη φίλη του
Βασιλική Αναγνώστου, που συνελήφθησαν τα μεσάνυχτα της Πέμπτης από την
Ασφάλεια Πειραιά.

Οι δυο τους, σύμφωνα με τους αστυνομικούς, αποτελούσαν μέρος κυκλώματος που
έκλεβε και διοχέτευε στο εξωτερικό πολυτελή αυτοκίνητα. Στο μεταξύ, οι
αστυνομικοί του Πολυδύναμου Αστυνομικού Τμήματος Πειραιά που βρίσκονται στα
πρόθυρα εξιχνίασης όλου του κυκλώματος, κάνουν έκκληση σε όσους έχουν χάσει το
αυτοκίνητό τους να περάσουν από το Τμήμα, επειδή μέχρι στιγμής κανείς δεν έχει
αναζητήσει κάποια από τα πολυτελή αυτοκίνητα που έχουν κλαπεί.

Όπως έλεγε χθες ανώτατος αξιωματικός, μόλις έγινε γνωστή η σύλληψη του
Παναγιώτη Μαούνη, οι αστυνομικοί έχουν λάβει αρκετά ανώνυμα τηλεφωνήματα από
όλη την Ελλάδα, σύμφωνα με τα οποία ο 35χρονος πουλούσε προστασία σε νυχτερινά
μαγαζιά και ζητούσε λεφτά από τους ιδιοκτήτες των κλεμμένων αυτοκινήτων,
προκείμενου να τους τα επιστρέψει.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16348N373</ED>
<ID>
ID:18017

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N37&aa=3</URL></REF>


Article

<CATEGORY>vin06</CATEGORY>

 <H2>Συνελήφθη μαφιόζος Αλβανός
</H2>
ΙΩΑΝΝΙΝΑ

ΤΡΙΑΝΤΑΧΡΟΝΟΣ Αλβανός, τον οποίο επί τέσσερις μήνες αναζητούσαν οι αστυνομικές
αρχές της Ευρώπης και η Ιντερπόλ, για μακελειό που έγινε στις 25 Οκτωβρίου του
1998 στη Χάγη (Ολλανδία), συνελήφθη το βράδυ του Σαββάτου στη Κακαβιά.

Μέλος μαφιόζικης οργάνωσης, ο Αντρέα Πάτα από τη Μαλακάστρα της περιοχής
Μπαλτς της Αλβανίας, μαζί με συνεργάτες του, παρουσία 30 ατόμων στο κέντρο της
Χάγης, με αυτόματα όπλα και πιστόλια εκτέλεσαν δύο πολίτες και τραυμάτισαν
άλλους τρεις. Ο Πάτα, οδηγώντας το αυτοκίνητο της σπείρας κατάφερε να ξεφύγει
από την καταδίωξη των Ολλανδών αστυνομικών και λίγες ημέρες αργότερα διέφυγε
στην Αλβανία.

Ο εισαγγελέας Χάγης εξέδωσε διεθνές ένταλμα σύλληψης και το Σαββατο το βράδυ,
που ο Πάτα προσπάθησε να έρθει στην Ελλάδα με προορισμό την Αθήνα, οι
αστυνομικοί της Κακαβιάς στον έλεγχο διαβατηρίων τον συνέλαβαν.

Με δρακόντεια μέτρα ασφαλείας ο Πάτα οδηγήθηκε στον εισαγγελέα Εφετών
Ιωαννίνων. Ειδοποιήθηκαν οι ολλανδικές αρχές που θα ζητήσουν επίσημα πλέον την
έκδοσή του από το ελληνικό υπουργείο Δικαιοσύνης και το Συμβούλιο Εφετών σε
συνεδρίασή του θα αποφασίσει σχετικά. Μέχρι τότε, ο Πάτα θα παραμείνει
προφυλακισμένος στις φυλακές Ιωαννίνων.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16348N374</ED>
<ID>
ID:18045

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N37&aa=4</URL></REF>


Article

<CATEGORY>vin06</CATEGORY>

 <H5>ΓΙΑ ΛΑΝΘΑΣΜΕΝΗ ΙΑΤΡΙΚΗ ΔΙΑΓΝΩΣΗ ΜΙΛΑ Η ΜΗΝΥΤΡΙΑ
</H5><H2>Έχασε τα δίδυμα, μήνυσε τους γιατρούς
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

Εξαιτίας λανθασμένης ιατρικής διάγνωσης, όπως αναφέρει σε μηνυτήρια αναφορά
που κατέθεσε στην Εισαγγελία των Σερρών, μια 33χρονη γυναίκα έχασε δίδυμα έμβρυα.

ΣΕΡΡΕΣ

ΠΡΟΚΕΙΤΑΙ για τη γυμνάστρια Μαρία Καραμάνου - Καπετάνιου, η οποία καταλογίζει
ευθύνες για την περιπέτειά της, στον διευθυντή της Μαιευτικής Κλινικής του
Νομαρχιακού Νοσοκομείου Σερρών, κ. Ευριπίδη Πολίτη, τον επιμελητή Α' κ. Γιάννη
Δαγκλή και τον ειδικευόμενο ιατρό κ. Νίκο Μαδένη, για πρόκληση σωματικής
βλάβης από αμέλεια, ψευδείς πιστοποιήσεις και άλλες αξιόποινες πράξεις.

Η γυναίκα επισκέφθηκε στις 16 Σεπτεμβρίου 1998 το ιατρείο που διατηρούσαν ο
διευθυντής και ο επιμελητής της Μαιευτικής Κλινικής, στις Σέρρες, προκειμένου
να διαπιστώσει αν ήταν έγκυος. Υποβλήθηκε σε εξετάσεις και της γνωστοποιήθηκε
ότι είχε εξωμήτρια κύηση. Οι γιατροί τής συνέστησαν να πάει στο νοσοκομείο,
όπου την εξέτασε ο ιατρός κ. Κων. Διαμαντίδης, ο οποίος διαπίστωσε ότι η κύησή
της ήταν φυσιολογική. Παρ' όλα αυτά, την επόμενη μέρα η γυναίκα μπήκε στο
χειρουργείο, όπως της είχαν υποδείξει ο διευθυντής και ο επιμελητής, όπου της
έγινε ολική νάρκωση, προκειμένου να υποβληθεί σε λαπαροτομή, βέβαιοι ότι
επρόκειτο για εξωμήτρια κύηση. Ύστερα από μερικές ημέρες, η Μαρία Καραμάνου -
Καπετάνιου μεταφέρθηκε σε κέντρο προγεννητικού ελέγχου της Θεσσαλονίκης, όπου
υποβλήθηκε εκ νέου σε κολπικό υπέρηχο, όπου διαπιστώθηκε ότι είχε δίδυμη
κύηση, με κενούς όμως τους εμβρυικούς σάκους.

Οι γιατροί, 7 μέρες μετά τη λαπαροτομή, δεν ανέφεραν στην ίδια ή τον σύζυγό
της ότι υφίστατο δίδυμη κύηση, με αποτέλεσμα η γυναίκα, όχι μόνο να χάσει τα
δίδυμα έμβρυα, αλλά να έχει υποστεί και σοβαρή και ίσως ανεπανόρθωτη βλάβη
στην υγεία της.

Ο γιατρός κ. Γιάννης Δαγκλής, που ρωτήθηκε, είπε: «Πιστεύω πως έγινε
επιστημονικά εκείνο που έπρεπε να γίνει. Και επικαλούμαι τη μαρτυρία
οποιουδήποτε καθηγητή πανεπιστημίου, βάσει των εγγράφων τα οποία έχει από το
νοσοκομείο η κ. Μαρία Καραμάνου».

Ο σύζυγος της γυναίκας, κ. Γιάννης Καπετάνιος, αφού ζήτησε εξηγήσεις από τους
γιατρούς του νοσοκομείου Σερρών, δήλωσε: 
«Φαίνεται ότι έγιναν πολλά πράγματα λάθος (ενώ θα μπορούσαν να είχαν
αποφευχθεί) εξαιτίας του σαθρού συστήματος που υπάρχει στον χώρο της υγείας
και κάποια στιγμή θα πρέπει να διορθωθεί». 
Ο εισαγγελέας Σερρών κ. Λευτέρης Μιχαηλίδης, αφού μελετήσει τη μηνυτήρια
αναφορά, θα παραπέμψει την υπόθεση στην τακτική ανάκριση.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16348N381</ED>
<ID>
ID:17909

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N38&aa=1</URL></REF>


Article

<CATEGORY>vin06</CATEGORY>

 <H2>Καλούνται να περάσουν από ΚΤΕΟ
</H2>
ΤΑ ΑΥΤΟΚΙΝΗΤΑ με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτή την εβδομάδα:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
4501 μέχρι ΥΧΑ 5000.

Εξάλλου, την εβδομάδα από 1ης Φεβρουαρίου μέχρι 5 Φεβρουαρίου θα περάσουν από
ΚΤΕΟ τα αυτοκίνητα με τους αριθμούς:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
5001 μέχρι ΥΧΑ 5500. Οι κάτοχοι των παραπάνω αυτοκινήτων πρέπει να τηλεφωνούν
στον αριθμό 167 για να καθορίσουνν την ακριβή ημέρα και ώρα που θα πάνε το
όχημά τους για έλεγχο. Κατά τον έλεγχο πρέπει επίσης να έχουν μαζί τους την
άδεια κυκλοφορίας, το βιβλιάριο μεταβολών και την τελευταία απόδειξη πληρωμής
των τελών κυκλοφορίας.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16348N382</ED>
<ID>
ID:17974

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N38&aa=2</URL></REF>


Article

<CATEGORY>vin06</CATEGORY>

 <H2>«Ξεστράτισαν» σε αποθήκη, αντί για το ΚΚΕ, τα γκαζάκια
</H2>
ΤΑ ΓΡΑΦΕΙΑ του ΚΚΕ στους Αμπελοκήπους ήταν ο στόχος, αλλά στην αποθήκη με τις
κοτολιχουδιές μπήκε η φωτιά!

Ο λόγος για τα δύο γκαζάκια που εξερράγησαν χθες αργά το βράδυ σε ισόγειο
κτίσμα, το οποίο βρίσκεται στη διασταύρωση των δρόμων Τριφυλλίας και Μπέλλου,
όπου στεγάζονται και τα γραφεία του ΚΚΕ.

Σ' αυτό συνηγορεί άλλωστε και το γεγονός ότι μετά την έκρηξη άγνωστος
τηλεφώνησε στην εφημερίδα «Αθηναϊκή» και ανέφερε ότι την ευθύνη της επίθεσης
αναλαμβάνει η «Αναρχική Περίπολος Δρόμων». Αιτιολόγησε τον εμπρησμό λέγοντας
ότι έγινε για τον «κατασταλτικό ρόλο του ΚΚΕ στις μαθητικές πορείες».

* Στόχος εμπρηστών προχθές και ένα φορτηγό αυτοκίνητο βιομηχανίας ηλεκτρικών
ειδών, στην οδό Όθωνος 51, στον Άγιο Δημήτριο. Το πυρπόλησαν με τρία γκαζάκια
που τοποθέτησαν κάτω από το αυτοκίνητο .

* Χθες τα ξημερώματα άγνωστοι με μολότοφ προκάλεσαν μεγάλες ζημιές στο Ι.Χ.
του 38χρονου αρτοποιού Κώστα Χρήστου, ενώ ήταν σταθμευμένο στη διασταύρωση της
Τοσίτσα με την οδό Σπ. Τρικούπη, στα Εξάρχεια.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16348N383</ED>
<ID>
ID:18018

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N38&aa=3</URL></REF>


Article

<CATEGORY>vin06</CATEGORY>

 <H2>Συνάντηση με τον Ανωμερίτη
</H2>
ΛΑΡΙΣΑ

ΣΥΝΑΝΤΗΣΗ ΣΗΜΕΡΑ με τον υπουργό Γεωργίας κ. Ανωμερίτη έχουν τα μέλη της
Πανθεσσαλικής Συντονιστικής Επιτροπής, στον οποίο θα υποβάλουν τα αιτήματά
τους, ενώ είναι ήδη αποφασισμένοι να προχωρήσουν σε δυναμικές κινητοποιήσεις
με μπλόκα στην εθνική οδό. Όπως υποστηρίζουν, δεν περιμένουν τίποτα από αυτή
τη συνάντηση εφόσον «δεν είναι θέμα του κ. Ανωμερίτη η επίλυση των αγροτικών
προβλημάτων αφού απαιτούνται συνολικές αλλαγές...».

Στο τέλος του πρώτου δεκαημέρου του Φεβρουαρίου, πάντως, οι αγρότες της
Θεσσαλίας πρόκειται να βγάλουν τα τρακτέρ στην εθνική οδό. <REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16348N384</ED>
<ID>
ID:18046

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N38&aa=4</URL></REF>


Article

<CATEGORY>vin06</CATEGORY>

 <H5>ΕΝΑΣ 10ΧΡΟΝΟΣ ΑΛΒΑΝΟΣ ΚΑΙ ΤΑ ΔΥΟ ΜΙΚΡΟΤΕΡΑ ΑΔΕΛΦΙΑ ΤΟΥ ΚΑΤΗΓΓΕΙΛΑΝ ΤΟΥΣ ΓΟΝΕΙΣ ΤΟΥΣ
</H5><H2>Μας έβγαλαν στη ζητιανιά
</H2>
«Μας έχουν απαγάγει, μας έφεραν με τη βία στην Ελλάδα και μας αναγκάζουν να
ζητιανεύουμε στα φανάρια...».

Κατήγγειλαν απαγωγή. Ο 10χρονος Βάλτερ είπε αρχικά στους αστυνομικούς ότι
απήγαγαν τον ίδιο και τα 2 αδέλφια του και τα έβγαλαν στα φανάρια, μετά όμως
είπε ότι οι γονείς τους τα υποχρέωναν να ζητιανεύουν

Ο ΑΞΙΩΜΑΤΙΚΟΣ υπηρεσίας, που είχε βάρδια το βράδυ του Σαββάτου στο Πολυδύναμο
Αστυνομικό Τμήμα Δραπετσώνας, δεν... πίστευε στα αυτιά του, όταν άκουσε τον
10χρονο Βάλτερ από την Αλβανία, που είχε πάει στο Τμήμα μαζί με τα αλλά δύο
αδέλφια του, τον 7χρονο Ρομέο και την 6χρονη Συλβάνα, να του ζητούν προστασία.

Το μυαλό του πήγε σε μια άλλη, ανάλογη ιστορία, τον περασμένο Νοέμβριο, όταν
ένας 8χρονος από την Αλβανία, ο Σαΐντ Χαϊντάρι, κατάφερε να ξεφύγει από δύο
Τσιγγάνους, που τον είχαν απαγάγει υποχρεώνοντάς τον να ζητιανεύει στα φανάρια
και ζήτησε προστασία στο Πολυδύναμο Αστυνομικό Τμήμα Καλλιθέας.

Όμως αυτή ακριβώς την ιστορία, όπως αποδείχθηκε αργότερα, είχε στο μυαλό του
και ο μικρός Βάλτερ. Στην αρχή είπε στους αστυνομικούς ότι κάποιοι απήγαγαν
αυτόν και τα αδέλφια του από την Κορυτσά, όπου έμεναν με τη γιαγιά τους, και
τους έφεραν με λεωφορείο στην Ελλάδα υποχρεώνοντάς τους να ζητιανεύουν στον
σταθμό του Αγίου Νικολάου. Έδωσε μάλιστα στους αστυνομικούς της Ασφάλειας και
το τηλέφωνο της γιαγιάς του. Όταν όμως οι τελευταίοι επικοινώνησαν χθες το
πρωί μαζί της, αυτή έκπληκτη τους είπε πως τα εγγόνια της μένουν τα τελευταία
χρόνια με τους γονείς τους στα Πατήσια, στην οδό Πετρουλάκη 26.

Τότε ο μικρός Βάλτερ ­ τα αλλά δύο αδέλφια του δεν μιλούν ελληνικά ­ άλλαξε
την αρχική του ιστορία και είπε ότι οι ίδιοι τους οι γονείς τα υποχρέωναν να
ζητιανεύουν στον σταθμό του τρένου. 
«Δεν θέλουμε να γυρίσουμε στην οικογένειά μας. Θέλουμε να μας στείλετε στη
γιαγιά μας στην Αλβανία», είπε. Και όταν τον ρώτησαν γιατί τους είπε ψέματα
στην αρχή, αυτός απάντησε ότι «επηρεάστηκε από την ιστορία του 8χρονου
συμπατριώτη του...».

Οι αστυνομικοί της Ασφάλειας του Πολυδύναμου Αστυνομικού Τμήματος Δραπετσώνας
πήγαν το πρωί μαζί με τα παιδιά στο σπίτι τους, στα Πατήσια και συνέλαβαν τη
μητέρα τους Ναζίφι Αλκέτα, 28 χρόνων. Ο πατέρας τους είχε φύγει το πρωί για
την Αλβανία. Η μητέρα μαζί με τα παιδιά πρόκειται να οδηγηθεί σήμερα το πρωί
στον εισαγγελέα Αθηνών, με την κατηγορία της παραμέλησης εποπτείας ανηλίκου,
ενώ τα παιδιά μεταφέρθηκαν χθες το βράδυ στο Τμήμα Ανηλίκων της Γενικής
Αστυνομικής Διεύθυνσης Αττικής.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16348N401</ED>
<ID>
ID:17910

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N40&aa=1</URL></REF>


Article

<CATEGORY>vin06</CATEGORY>

 <H5>«ΑΛΥΤΟ» ΤΟ ΠΡΟΒΛΗΜΑ ΤΩΝ ΖΕΥΓΑΡΙΩΝ ΓΙΑ ΤΟ ΠΟΙΟΣ ΚΟΥΡΑΖΕΤΑΙ ΠΕΡΙΣΣΟΤΕΡΟ
</H5><H5>Ο σύζυγός μου κουράζεται περισσότερο
</H5><H2>Ισότητα και στην κούραση;
</H2>
Όταν φτάνει σπίτι της, το μόνο που θέλει είναι να πέσει κατευθείαν στο...
κρεβάτι για ύπνο. Όμως αντί γι' αυτό ετοιμάζει το τραπέζι, μετά πλένει τα
πιάτα και τακτοποιεί τον χώρο. Όταν εκείνος φτάνει σπίτι, το μόνο που θέλει
είναι να φάει και να ξεκουραστεί. Συνήθως το κάνει. Ποιος κουράζεται περισσότερο;.

Μαρία και Νίκος. «Μα τι κάνεις εσύ, Νίκο μου, και κουράζεσαι;»

Η ΓΥΝΑΙΚΑ που δουλεύει οκτάωρο και μετά συνεχίζει με οικιακά; Ο άντρας που
ξυπνάει νωρίτερα και επιστρέφει αργότερα; Είναι η τακτοποίηση του χώρου
εργασίας που «κοστίζει» σε κούραση ή μια δουλειά γραφείου επιβαρύνει
περισσότερο τον ανθρώπινο οργανισμό; Όταν και οι δύο το βράδυ λένε «δεν μπορώ
να κάνω αυτό», ποιος είναι περισσότερο κουρασμένος;

Οι ειδικοί, πάντως, δεν μπορούν να πουν με σιγουριά ποιος κουράζεται
περισσότερο αφού, όπως λένε, η κούραση δεν είναι αποτέλεσμα μόνο σωματικής
καταπόνησης, αλλά ­ κυρίως ­ ψυχολογικής διάθεσης. «Η κούραση είναι ένα πολύ
κλασικό φαινόμενο του άγχους», λέει ο ερευνητής και κλινικός αθλητικός
ψυχολόγος στο Εθνικό Κέντρο Αθλητικών Ερευνών του Ολυμπιακού Αθλητικού Κέντρου
Αμαρουσίου κ. Αναστάσιος Σταλίκας, που αναφέρει ότι βιολογικά πιο ανθεκτικός
είναι ο άνδρας, όμως ψυχολογικά υπερτερεί η γυναίκα.

«Έχει αποδειχτεί ότι ο ψυχολογικός παράγοντας παίζει καθοριστικό ρόλο στο
μέγεθος της κούρασης που αισθάνεται ο καθένας», λέει ο κ. Σταλίκας και
συνεχίζει. «Επειδή, λοιπόν, το άγχος τη σημερινή εποχή είναι πολύ μεγάλο, και
επομένως ο ψυχολογικός παράγοντας καθορίζει την κούραση, αποδεικνύεται ότι η
γυναίκα είναι μεγαλύτερης αντοχής συνολικά από τον άνδρα. Δεν είναι τυχαίο,
άλλωστε, ότι ο μέσος όρος ζωής της γυναίκας είναι μεγαλύτερος απ' αυτόν του άνδρα».

Για την κ. Μαρία Στεφανάτου, πάντως, τα πράγματα είναι απλά. Ξυπνάει στις 7,
φτιάχνει καφέ, πίνει και μια πορτοκαλάδα και στις 8.30 ανοίγει το κομμωτήριό
της. «Η δουλειά μου είναι κουραστική γιατί στέκεσαι πολλές ώρες όρθια», λέει.
«Και έπειτα είναι και δύσκολη γιατί έχει να κάνει με ανθρώπινη επικοινωνία και
δεν είναι όλοι οι πελάτες εύκολοι. Μπορεί να μην έχω καθημερινά συνεχώς
πελάτες, αλλά δυο-τρεις δύσκολοι να σου τύχουν έχεις γίνει κουρέλι».

Η κ. Στεφανάτου επιστρέφει το μεσημέρι στη μία και μισή σπίτι της, όχι όμως
για να ξεκουραστεί. Έχοντας πρώτα ξοδέψει μία ωρίτσα για τα απαραίτητα ψώνια,
θα μαγειρέψει, θα στρώσει τραπέζι και θα το μαζέψει επίσης. Στις 4.30 ανοίγει
ξανά το μαγαζί και συνεχίζει τη δουλειά μέχρι τις 9.00 το βράδυ. «Όταν φτάσω
σπίτι το μόνο που θέλω είναι να βγάλω τα παπούτσια και να πέσω για ύπνο», λέει
η κ. Στεφανάτου. Η επιθυμία της τελικά υποχωρεί μπροστά στην πραγματικότητα:
«Εκείνη την ώρα επιστρέφουν και ο σύζυγος με τον γιο μας, η κόρη μας, και
πρέπει πάλι να φροντίσω το φαγητό, να μαζέψω, να τακτοποιήσω λίγο τον χώρο
γιατί κανείς άλλος δεν έχει τον νου του και το σπίτι παρουσιάζει εικόνα χάους».

Το ερώτημα «ποιος είναι περισσότερο κουρασμένος» τούς έχει απασχολήσει, «αλλά
σε επίπεδο αστείου, όχι σοβαρού καυγά». Ήδη το θέμα του ρεπορτάζ τούς έχει
κάνει να αρχίσουν τον σχολιασμό. «Εσύ πιο κουρασμένος; Γιατί;». Ο Νίκος
Στεφανάτος εργάζεται καθημερινά από τις 8 το πρωί έως τις 4 το απόγευμα. «Μετά
επιστρέφω σπίτι, τρώω, θα κοιμηθώ και καμιά ωρίτσα και θα πάω το παιδί στο
νυχτερινό σχολείο. Μέχρι τις 10.30 το βράδυ που θα γυρίσουμε σπίτι, θα πάω
καμιά βόλτα, και αν είναι Δευτέρα-Τετάρτη που η σύζυγος δεν έχει μαγαζί θα
πάμε μαζί».

Παραδέχεται ότι το βάρος της εργασίας στο σπίτι το έχει η σύζυγος. «Όμως δεν
έχω μάθει, δεν ξέρω πώς να βοηθήσω στο σπίτι, αν θέλετε, δεν με μεγάλωσαν έτσι».

Γιώργος και Ελένη. «Ο άντρας μου κουράζεται περισσότερο, αλλά στα ζευγάρια
που ξέρω συμβαίνει το αντίθετο»

ΕΚΕΙΝΟΣ εργάζεται από το πρωί έως το βράδυ. Εκείνη έχει τη δική της δουλειά,
αλλά μπορεί να ελέγχει το ωράριό της. «Κουράζομαι και εγώ, αλλά ο σύζυγός μου
περισσότερο» παραδέχεται η Ελένη Βαξεβανίδη. Η μέρα του συζύγου της ξεκινάει
στις 6.00 το πρωί. Εκείνη την ώρα ξυπνάει και φεύγει από το σπίτι. «Σπάνια θα
επιστρέψω πριν από τις εννιά, δέκα το βράδυ» λέει ο σύζυγός της Γιώργος, ο
οποίος εργάζεται ως πωλητής. «Και εκείνη την ώρα το μόνο που θέλω είναι να
ξεκουραστώ. Όμως είναι οι μοναδικές στιγμές που έχω να απολαύσω με την
οικογένειά μου και προσπαθώ να μην πάω κατευθείαν για ύπνο, παρότι πολύ θα το
ήθελα». Στην οικογένεια Βαξεβανίδη το ερώτημα «ποιος είναι κουρασμένος»
βρίσκει απάντηση που δεν επιδέχεται αμφισβήτηση από καμία πλευρά. «Ο σύζυγος
κουράζεται περισσότερο γιατί εγώ έχω δική μου δουλειά και μπορώ να επιλέξω
πότε θα την κάνω, πότε θα φροντίσω το σπίτι, πότε θα ξεκουραστώ. Όμως αν κρίνω
από τις περιπτώσεις πολλών φίλων ζευγαριών, η γυναίκα είναι εκείνη που
κουράζεται περισσότερο γιατί τις περισσότερες φορές αναλαμβάνει μόνη της,
εκτός από την εργασία της, να κάνει τα πάντα στο σπίτι με πενιχρή βοήθεια».
Από την άλλη πλευρά οι αυξημένες επαγγελματικές υποχρεώσεις του συζύγου μπορεί
να μην αμφισβητούν το μέγεθος της κούρασής του, «αυτό όμως δεν σημαίνει πως το
μόνο που μ' ενδιαφέρει είναι η προσωπική μου ξεκούραση», θα πει κάποια στιγμή
ο Γιώργος. «Όσο κουρασμένος και να είμαι, θέλω να καθίσω να παίξω μια μπιρίμπα
με τη γυναίκα μου, να βγούμε καμιά βόλτα, να δω τον γιο μου που παίζει
μπάσκετ. Σπάνια κοιμάμαι πριν από τη μία μετά τα μεσάνυχτα, όσο και αν μου
λείπει ο ύπνος».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16348N411</ED>
<ID>
ID:17911

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N41&aa=1</URL></REF>


Article

<CATEGORY>vin11</CATEGORY>

 <H2>ΟΛΜΕ - ΔΟΕ έπρεπε να ενημερώσουν
</H2>
ΣΕ ΤΙ οφείλονται οι αντιδράσεις στην εκπαιδευτική μεταρρύθμιση; Γράφει ο κ.
Βασίλειος Κωνσταντινίδης από τη Νίκαια.

«Η ΟΛΜΕ και η ΔΟΕ όφειλαν το '97-'98 να ενημερωθούν από το υπουργείο και να
ενημερώσουν τα παιδιά. Δεν το έκαναν, γιατί τους συνέχει το τυφλό πείσμα της
ήττας του καλοκαιριού με τις εξετάσεις των, που το πληρώνουν τώρα τα παιδιά.
Βγήκε τώρα ο Γεράσιμος Αρσένης από σχολείο σε σχολείο και ενημερώνει καθώς και
στο γυαλί. Δεν θέλουν οι μαθητές, πήραν τη ρότα της επανάστασαης. Εκτός των
καθηγητών φταίνε και οι γονείς. Πληρώνουν 180.000 δρχ. στο φροντιστήριο και
δεν ασκούν την οφειλόμενη επιρροή στα παιδιά τους να αφήσουν τις καταλήψεις
σχολείων και δρόμων. Οι γονείς συντηρούν τα παιδιά τους και έχουν λόγο.
Κατάληψη - απεργία μπορεί να κάνει ο συνδικαλισμένος εργάτης και όχι ο
μαθητής. Ρώτησαν μαθητές: Σας άρεσε το προηγούμενο σύστημα; ­ Όχι. Το νέο; ­
Όχι. ­ Τι θέλετε; ­ Κάτι καλύτερο. Την αναταραχή προκάλεσε η αντιπολίτευση και
βρήκε την ευκαιρία να χτυπήσει την κυβέρνηση. Δεν εκφράζει λόγο, αλλά
λαϊκισμό. Οι νεαροί στους δρόμους δεν κάνουν αγώνες, σπάνε πλάκα, παίζουν,
χοροπηδούν στριφογυρίζοντες σαν πίθηκοι και σλατιμπάγκοι. Πιπιλίζουν και δύο
κουβέντες: Κάτσε καλά Γεράσιμε (σαν να 'ναι ο φίλος τους), δε θα περάσει.
Πετούν αυγά, νεράτζια, γιαούρτια, νερά σε ιερωμένος, υπουργούς δίκην χαμινιών
και αυτοί αύριο θα γίνουν η κοινωνία που θα διαπαιδαγωγήσει τη νέα Ελλάδα. Οι
γονείς δεν αγωνιούν για την πορεία των παιδιών τους; Δεν ξέρουν ότι η ζωή
θέλει κούραση; Δεν βγαίνει μόνο με φραπεδάκια και σφηνάκια. Με ποιον να
συζητήσει ο υπουργός;».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16348N421</ED>
<ID>
ID:17901

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N42&aa=1</URL></REF>


Article

<CATEGORY>vin11</CATEGORY>

 <H2>Γιατί δεν μπορεί να δουλέψει στην Ελλάδα;
</H2>
Η ΣΥΖΥΓΟΣ του πήρε πτυχίο Ιατρικής από γαλλικό πανεπιστήμιο, αλλά το ελληνικό
κράτος δεν της επιτρέπει (επειδή είναι Γαλλίδα υπήκοος) να αρχίσει ειδικότητα
σε νοσοκομείο της χώρας μας. Γράφει ο κ. Νίκος Τσιμινάκης:

«Η σύζυγός μου περάτωσε με επιτυχία το 6ο έτος των σπουδών της στην Ιατρική
σχολή του Πανεπιστημίου Pierre et Marie Curie του Παρισιού και κατόπιν
επιτυχούς δοκιμασίας (γραπτής και προφορικής) ελάμβανε το πτυχίο CSCT
(Certificat de Synthese Clinique et Therapeutique).

Το δίπλωμα αυτό (σύμφωνα με τα όσα αναφέρονται στη σελίδα 6, στο κεφάλαιο
"Ακαδημαϊκή αναγνώριση", του οδηγού "Παιδεία, κατάρτιση, έρευνα σε μια άλλη
χώρα της Ευρωπαϊκής Ένωσης" ο οποίος εκπονείται από την Ευρωπαϊκή Ένωση και
διανέμεται στο πλαίσιο του προγράμματος "Ενημέρωση του Ευρωπαίου πολίτη")
πρέπει να είναι απολύτως ισότιμο με το αντίστοιχο ελληνικό πτυχίο Ιατρικής
(αφού και τα δύο αποκτώνται έπειτα από ίσης χρονικής διάρκειας σπουδές περί
την Ιατρική), και να εξασφαλίζει στον κάτοχο του την απολύτως ίδια, με τους
Έλληνες γιατρούς, μεταχείριση και επομένως το ίδιο δικαίωμα εργασίας και
συμμετοχής στη διαδικασία λήψης ειδικότητας, σε οποιοδήποτε ελληνικό νοσοκομείο.

Όμως το ελληνικό κράτος για να επιτρέψει σε έναν Γάλλο υπήκοο απόφοιτο
γαλλικής ιατρικής σχολής να αρχίσει ειδικότητα σε ένα ελληνικό νοσοκομείο,
ζητάει το γαλλικό δίπλωμα Diplome D' Etat de Docteur en Medicine. Το εν λόγω
δίπλωμα λαμβάνεται στη Γαλλία μόνο μετά από 2 χρόνια εργασίας ως ειδικευόμενος
γιατρός ΚΑΙ μόνο από κατόχους διατριβής (these).

Πρόκειται για μια κατάφωρη παραβίαση των ίσων δικαιωμάτων στην εργασία και
στην εκπαίδευση, μεταξύ των υπηκόων χωρών-μελών της Ευρωπαϊκής Ένωσης».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16348N422</ED>
<ID>
ID:17969

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N42&aa=2</URL></REF>


Article

<CATEGORY>vin11</CATEGORY>

 <H2>Προστασία της λίμνης
</H2>
ΤΗΝ ΚΙΝΗΤΟΠΟΙΗΣΗ των αρμοδίων φορέων και την εκπόνηση ειδικής μελέτης από το
ΥΠΕΧΩΔΕ, προκειμένου να ληφθούν όλα τα απαραίτητα μέτρα για την προστασία της
Λίμνης Αγίου Γεωργίου, στη Σκιάθο, ζητάει με έγγραφό του, το οποίο έχει
αποστείλει στις σχετικές δημόσιες υπηρεσίες, ο Ναυτικός Όμιλος Σκιάθου. Ο
Σύλλογος προτείνει, μεταξύ άλλων, τη μερική εκβάθυνση της λίμνης, που θα
συμβάλει στην καθιέρωση της διεξαγωγής ναυτικών αθλημάτων, όπως και τη
δημιουργία χώρων περιπάτου.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16348N423</ED>
<ID>
ID:18013

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N42&aa=3</URL></REF>


Article

<CATEGORY>vin07</CATEGORY>

 <H5>Η ΔΕΞΙΑ, ΣΤΗΝ ΠΡΟΣΠΑΘΕΙΑ ΤΗΣ ΓΙΑ ΑΝΑΚΤΗΣΗ ΤΗΣ ΕΞΟΥΣΙΑΣ, ΦΛΕΡΤΑΡΕΙ ΑΚΟΜΗ ΚΑΙ ΜΕ
ΤΟΝ ΕΘΝΙΚΙΣΜΟ
</H5><H5>Η διατήρηση της εθνικής ταυτότητας
</H5><H2>Ψάχνει νέα μηνύματα
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

«Η δεξιά κέρδισε τη μάχη των επιχειρημάτων, αλλά έχασε την μάχη των
εκλογών». Τα λόγια αυτά του Μόρις Φρέιζερ του Λόντον Σκουλ οφ Εκονόμικς
απηχούν τη νέα πραγματικότητα της Ευρώπης. Αυτό που φαινόταν αδιανόητο στις
αρχές της δεκαετίας του '90 είναι αναμφισβήτητο γεγονός στο τέλος του αιώνα: η
δεξιά περιορίζεται στην αντιπολίτευση και αναζητεί νέο πρόσωπο για να
επανακτήσει την εξουσία, με κίνδυνο να υποκύψει στον εθνικισμό.

Διάσπαση ακροδεξιών. Ο Μπρούνο Μεγκρέ (κέντρο) εξελέγη πρόεδρος του Εθνικού
Μετώπου - Εθνικού Κινήματος με 86,22% στο συνέδριο που ο Ζαν-Μαρί Λεπέν
χαρακτήρισε παράνομο. Ωστόσο, ο Μεγκρέ, ο «ψυχοπαθής που νομίζει ότι είναι ο
Ναπολέων» κατά τον Λεπέν, χαρακτήρισε «ιστορική» τη μέρα του συνεδρίου, με την
οποία επισημοποιήθηκε η διάσπαση του ισχυρότερου ακροδεξιού κόμματος της Ευρώπης

ΚΑΤΑ την έναρξη της τελευταίας δεκαετίας του 20ού αιώνα, με την κατάρρευση του
κομμουνισμού και την υποχώρηση του σοσιαλισμού, θα έμπαινε κανείς στον
πειρασμό να προδιαγράψει το τέλος της αριστεράς στην Ευρώπη. Η δεξιά θριάμβευε
στη Βρετανία και την Γερμανία και το 1993 επανήλθε θριαμβεύτρια στην εξουσία
και στη Γαλλία ­ στις τρεις μεγάλες ευρωπαϊκές δυνάμεις.

Αλλά, προς το τέλος της δεκαετίας, η κατάσταση είναι ριζικά διαφορετική. Οι
Ευρωπαίοι ψηφοφόροι απέρριψαν τα κόμματα της δεξιάς και επέλεξαν τα κόμματα
της ανανεωμένης και εκσυγχρονισμένης αριστεράς. Και όχι μόνο στη Γερμανία, τη
Βρετανία και τη Γαλλία. Οι εκλογείς στην Ευρωπαϊκή Ένωση στράφηκαν μαζικά προς
την νέα αριστερά και έστειλαν στην εξουσία σύγχρονους σοσιαλιστές και
σοσιαλδημοκράτες στις 11 από τις 15 χώρες-μέλη της Κοινότητας. Σήμερα, αμιγή
κυβέρνηση της δεξιάς διαθέτει μόνο η Ισπανία. Στο Βέλγιο και στο Λουξεμβούργο
οι δεξιοί μοιράζονται την εξουσία με τους σοσιαλδημοκράτες. (Στην Ιρλανδία,
την 15η χώρα της Ε.Ε., η πολιτική δεν εντάσσεται στις παραδοσιακές κατηγορίες
της δεξιάς και της αριστεράς).

ΓΑΛΛΙΑ, ΙΤΑΛΙΑ

Η αλήθεια είναι ότι σε πολλές χώρες η δεξιά είναι κατακερματισμένη. Στη
Γαλλία, όπου η παραδοσιακή δεξιά είναι διαιρεμένη σε πέντε κόμματα, είδε την
επιρροή της να υποσκάπτεται από την εμφάνιση του ακροδεξιού Εθνικού Μετώπου,
που συγκεντρώνει το 15% των ψήφων ­ τουλάχιστον πριν από τη διάσπαση του που
επισημοποιήθηκε χθες με πραγματοποίηση συνεδρίου και την εκλογή του Μπρούνο
Μεγκρέ στην προεδρία του Εθνικού Μετώπου - Εθνικού Κινήματος.

Στην Ιταλία, οι ψηφοφόροι μπορούν να επιλέξουν ανάμεσα σε τρεις δεξιούς
ηγέτες: τον Σίλβιο Μπερλουσκόνι που έχει καταδικαστεί τρεις φορές για απάτες
και δωροδοκίες, τον Τζανφράνκο Φίνι που ξεκίνησε την πολιτική καριέρα του ως
νεοφασίστας και τον Φραντσέσκο Κοσίγκα ο οποίος, αν και εκπρόσωπος της
παραδοσιακής δεξιάς, στηρίζει την κυβέρνηση του Μάσιμο ντ Αλέμα.

Ωστόσο, η πολυδιάσπαση της δεξιάς δεν είναι η μόνη ούτε η κύρια αιτία της
μείωσης της εκλογικής της δύναμης. Ο βασικότερος λόγος της στροφής των
ψηφοφόρων είναι η μεταμόρφωση της ίδιας της αριστεράς, η οποία μετακινήθηκε
προς το κέντρο και υιοθέτησε πολλές από τις θέσεις της δεξιάς, κυρίως στην
οικονομία. Παρά τις διαφορές που υπάρχουν ανάμεσα στα κυβερνώντα σοσιαλιστικά
και σοσιαλδημοκρατικά κόμματα της Ευρώπης, όλα συμμερίζονται την βασική αρχή
της παραδοχής της αξίας της ιδιωτικής πρωτοβουλίας και της δημοσιονομικής υπευθυνότητας.

Απογυμνωμένη από τα επιχειρήματά της, η δεξιά αναζητεί τώρα νέα μηνύματα, που
θα την βοηθήσουν να επανέλθει στην εξουσία. Και αρχίζει να φλερτάρει με την
ιδέα του εθνικισμού ­ με τον κίνδυνο να υποκύψει στην ξενοφοβία, που μέχρι
τώρα ήταν προνόμιο της άκρας δεξιάς.


Η ΕΥΡΩΠΑΪΚΗ ολοκλήρωση και η εφαρμογή του ενιαίου νομίσματος έχει δημιουργήσει
σε πολλούς Ευρωπαίους τον φόβο της απώλειας της εθνικής ταυτότητας. «Η
μεταβίβαση της εξουσίας από το Ουέστμινστερ στις Βρυξέλλες», είπε ο ηγέτης του
βρετανικού Συντηρητικού Κόμματος Ουίλιαμ Χέιγκ, «πλήττει την καρδιά της
εθνικής μας ταυτότητας». Και όταν η Γαλλία επικύρωσε τη Συνθήκη του
Άμστερνταμ, το ίδιο μήνυμα έστειλε και ο δεξιός Γάλλος πρώην υπουργός
Εσωτερικών Σαρλ Πασκουά: Η επικύρωση, είπε, συνέπεσε συμβολικά με την επέτειο
της ανακήρυξης της Γερμανικής Αυτοκρατορίας το 1871.

Η αγωνία για την διατήρηση της εθνικής ταυτότητας είναι κατανοητή, αλλά το
φλερτ με τον εθνικισμό είναι ένα επικίνδυνο παιγνίδι. Μπορεί να ενθαρρύνει
τους λαϊκιστικούς φόβους που εξέθρεψαν την ξενόφοβη και ρατσιστική άκρα δεξιά.
Θα ήταν, βέβαια, παράλογο να υποστηρίξει κανείς ότι όλοι οι πολιτικοί που
προβάλλουν τα εθνικά αισθήματα ως αντίβαρο στην ευρωπαϊκή ολοκλήρωση ενδίδουν
στον ρατσισμό και στην ξενοφοβία. Αυτό δεν ισχύει για τους πιο πολλούς. Αλλά,
ελλοχεύει πάντα ο κίνδυνος, υπερτονίζοντας τα προβλήματα από την εισβολή,
π.χ., μεταναστών από τις χώρες της Ανατολικής Ευρώπης σε αναζήτηση καλύτερης
μοίρας να ενισχυθεί το αίσθημα απέχθειας και μίσους προς τους ξένους.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16348N431</ED>
<ID>
ID:17897

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N43&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Σερβία - Κοσσυφοπέδιο
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΒΑΣΙΚΗ ΚΛΕΙΔΑ για την αποκρυπτογράφηση της σημερινής βαλκανικής
πραγματικότητας η διάγνωση των αμερικανικών προθέσεων. Τούτο δεν σημαίνει ότι
υποτιμάται η παραδοσιακή επίδραση ιστορικών, τοπικών παραμέτρων και ευρωπαϊκών
κρατών· απλώς αντανακλά τη βαρύτητα των ΗΠΑ στην «νέα τάξη».

* Καθοριστικοί αμερικανικοί στόχοι στα Βαλκάνια η εξασφάλιση «διαύλου»
κατευθυνόμενης σταθερότητας από Αδριατικής μέχρι Μαύρης Θάλασσας και Τουρκίας,
εκείθεν δε προς τα πετρέλαια. Επίσης, η «ανέγερση» αναχώματος έναντι οψέποτε
αναζωπύρησης της ρωσικής διείσδυσης.

* Υπό το πρίσμα αυτό προσεγγίζονται επιμέρους προβλήματα της Βαλκανικής.
Ενδεικτικώς αναφέρομαι στη μετατιτοϊκή Γιουγκοσλαβία, όπου οι Αμερικανοί
τελικώς επιδίωξαν συρρίκνωση της ισχυρής Σερβίας, ώστε να ελέγχουν ανετώτερα
τον χώρο μέσω κρατικής υπόστασης «θραυσμάτων» της Γιουγκοσλαβίας.

* Όμως, ζητούμενο παραμένει, εάν οι ΗΠΑ ήθελαν και εξουδετέρωση του
Μιλόσεβιτς, ή απλώς περιστολή του, ώστε να είναι μεν χειραγωγήσιμος, αλλά
χωρίς ανεξέλεγκτες λόγω τυχόν «αποχώρησής» του καταστάσεις, ιδίως στον σερβικό κόσμο.

* Υπό το φως αυτών των σκέψεων εξεταστέα και η κρίση περί το Κοσσυφοπέδιο. Αν
και πιθανόν ότι σε κάποιο στάδιο οι Αμερικανοί ενεθάρρυναν τους Κοσοβάρους,
τελικώς φαίνεται να υπανεχώρησαν (;) φοβηθέντες ευρύτερη βαλκανική αναταραχή.
Έτσι, δεδηλωμένη αμερικανική και ευρωενωσιακή θέση παραμένει αυτονομία εντός
της Σερβίας. Παραλλήλως, Ουάσιγκτον και Ε.Ε. απρόθυμοι για ένοπλη επέμβαση.
Εάν λοιπόν η κατάσταση αυτή συνεχισθεί χωρίς συγκινησιογόνες αγριότητες, η
κρίση μάλλον θα παραταθεί λόγω ριζικών αντιθέσεων των αντιπάλων, οπότε
ενδέχεται αυτοί, έτσι ή αλλιώς, να ξεκαθαρίσουν μόνοι τους λογαριασμούς τους.

* Η Ελλάς ευλόγως ανησυχεί. Όμως, βεβαίως, αδυνατεί να επηρεάσει εξελίξεις...
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16348N432</ED>
<ID>
ID:18007

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N43&aa=2</URL></REF>


Article

<CATEGORY>vin07</CATEGORY>

 <H5>ΟΙ ΕΥΡΩΠΑΙΟΙ ΣΟΣΙΑΛΙΣΤΕΣ ΥΠΕΡ ΠΟΛΙΤΙΚΗΣ ΛΥΣΗΣ ΣΤΟ ΚΟΣΣΥΦΟΠΕΔΙΟ
</H5><H2>Όχι στρατιωτική δράση
</H2>
Τη διαφωνία τους στο ενδεχόμενο αεροπορικών επιδρομών από το ΝΑΤΟ στη Νέα
Γιουγκοσλαβία εξέφρασαν με ψήφισμά τους εκπρόσωποι σοσιαλιστικών και
σοσιαλδημοκρατικών κομμάτων μετά την ολοκλήρωση των εργασιών της 2ης διάσκεψης
του Ευρωπαϊκού Σοσιαλιστικού Κόμματος που πραγματοποιήθηκε στη Θεσσαλονίκη.

ΣΤΗ ΔΙΑΚΗΡΥΞΗ που εγκρίθηκε από τους εκπροσώπους κομμάτων από 17 χώρες της
Ευρώπης και παρουσιάστηκε από τον υπουργό Εθνικής Άμυνας και αντιπρόεδρο του
ΕΣΚ Άκη Τσοχατζόπουλο αναφέρεται μεταξύ άλλων ότι όλα τα παρευρισκόμενα
κόμματα υπογραμμίζουν ότι μόνο μια διπλωματική λύση ­ που θα υποχρεώσει τον
πρόεδρο της Σερβίας Σ. Μιλόσεβιτς να συμμορφωθεί με τις διεθνείς συμφωνίες και
να εγγυηθεί το σεβασμό όλων των μειονοτήτων στη Νέα Γιουγκοσλαβία ­ θα μπορεί
να αποτελέσει μια μακρόπνοη και βιώσιμη λύση στο πρόβλημα του Κοσσυφοπεδίου.

Ο Θ. ΠΑΓΚΑΛΟΣ

Κριτική στη μέχρι τώρα στάση που τηρούν οι ΗΠΑ σε θέματα αντιμετώπισης κρίσεων
στα Βαλκάνια άσκησε από τη Θεσσαλονίκη ο υπουργός Εξωτερικών Θόδωρος Πάγκαλος,
που κάλεσε τους συμμετέχοντες στη διάσκεψη του Ευρωπαϊκού Σοσιαλιστικού
Κόμματος να διαφοροποιηθούν από τις επιλογές της Ουάσιγκτον.

Ο κ. Πάγκαλος, απευθυνόμενος στους εκπροσώπους σοσιαλιστικών και
σοσιαλδημοκρατικών κομμάτων της Ευρώπης, επισήμανε ότι η «πολιτική ουράς στις
αποφάσεις της Ουάσιγκτον» που υιοθετείται από ευρωπαϊκές κυβερνήσεις μπορεί να
επιφέρει περαιτέρω επιδείνωση της κατάστασης στα Βαλκάνια. 
Κατηγόρησε τις ΗΠΑ ότι έχουν «διαπράξει θεμελιώδη λάθη στα Βαλκάνια» και
υποστήριξε ότι η υπερατλαντική πολιτική που εφήρμοσαν μέχρι σήμερα δημιούργησε κρίσεις.

Ο υφυπουργός Εξωτερικών Γιάννος Κρανιδιώτης, μιλώντας νωρίτερα στη διάσκεψη
του Ευρωπαϊκού Σοσιαλιστικού Κόμματος της Θεσσαλονίκης, με θέμα τις εξελίξεις
στα Βαλκάνια, είπε ότι θα πρέπει να δοθεί μια ευρεία αυτονομία στους
Αλβανόφωνους του Κοσσυφοπεδίου, εντός των συνόρων της Γιουγκοσλαβίας.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16348N441</ED>
<ID>
ID:17898

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N44&aa=1</URL></REF>


Article

<CATEGORY>vin07</CATEGORY>

 <H2>Νέο σχέδιο για το Κοσσυφοπέδιο
</H2>
ΗΡΕΜΙΑ ΕΠΙΚΡΑΤΟΥΣΕ χθες στο Κοσσυφοπέδιο, μετά την απελευθέρωση πέντε Σέρβων
αμάχων και εννέα ανδρών του Απελευθερωτικού Στρατού του Κοσόβου (ΑΣΚ).

Οι πέντε Σέρβοι άμαχοι απελευθερώθηκαν μετά την απελευθέρωση των εννέα ανδρών
του ΑΣΚ, κάτι που ήταν η δέσμευση του Βελιγραδίου μετά την απελευθέρωση, πριν
από δέκα ημέρες, των οκτώ στρατιωτών του γιουγκοσλαβικού στρατού.

Το Δημοκρατικό Κόμμα του Ζόρα Τζίντζιτς ζήτησε από την κυβέρνηση να πει την
αλήθεια στην κοινή γνώμη και να σταματήσει να εξαπατεί τους Σέρβους, ενώ το
Δημοκρατικό Κόμμα Σερβίας του Βόγισλαβ Κοστούνιτσα εκτίμησε ότι η κυβέρνηση
δεν ενδιαφέρεται για τα εθνικά συμφέροντα της χώρας, διότι εξισώνει τον ΑΣΚ με
τον γιουγκοσλαβικό στρατό.

Ένα δεύτερο θέμα με το οποίο ασχολούνται οι πολιτικοί παρατηρητές στη Σερβία,
είναι οι πρωτοβουλίες που ετοιμάζονται από την Ομάδα Επαφής για την πολιτική
επίλυση του προβλήματος που αφορούν ένα νέο σχέδιο για το Κοσσυφοπέδιο.

Το πρακτορείο ειδήσεων ΣΕΝΣΕ μετέδωσε ότι το σχέδιο αυτό είναι ένα
τροποποιημένο σχέδιο του αμερικανικού απεσταλμένου Κρίστοφερ Χιλ και προβλέπει
καθεστώς ευρύτερης αυτονομίας για τους Αλβανούς, τη σύσταση αλβανικής
αστυνομίας και τη διεξαγωγή εκλογών για την εκλογή κυβέρνησης του Κοσσυφοπεδίου.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16348N442</ED>
<ID>
ID:17966

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N44&aa=2</URL></REF>


Article

<CATEGORY>vin07</CATEGORY>

 <H2>«Η Τουρκία έχει υποταχθεί στις ΗΠΑ»
</H2>
Η ΤΟΥΡΚΙΑ πάσχει «από κάποιας μορφής σχιζοφρένεια» στις σχέσεις της με το
Ιράκ, δήλωσε χθες στη Βαγδάτη ο αντιπρόεδρος της ιρακινής κυβέρνησης Ταρέκ
Αζίζ. «Μολονότι η Τουρκία παραδέχεται ότι έχει επηρεαστεί από το εμπάργκο»
κατά του Ιράκ, «δεν κάνει τίποτε για να βάλει ένα τέλος», εξήγησε. «Ενεργεί
κατά των εθνικών συμφερόντων της, επειδή έχει υποταχθεί στις ΗΠΑ και
εξακολουθεί να προσφέρει στις ΗΠΑ και στη Βρετανία τη δυνατότητα να συνεχίσουν
την επιθετικότητά τους κατά του Ιράκ», τόνισε. Αναφερόμενος στο κουρδικό
ζήτημα, ο Αζίζ δήλωσε ότι η Βαγδάτη διεξάγει διάλογο με τους Κούρδους για μιαν
ειρηνική διευθέτηση της κατάστασης στο Βόρειο Ιράκ, χωρίς πάντως να
διευκρινίσει με ποια κουρδική παράταξη βρίσκεται σε επαφή.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16348N443</ED>
<ID>
ID:18010

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N44&aa=3</URL></REF>


Article

<CATEGORY>vin07</CATEGORY>

 <H2>Παγετώνες θα απειλήσουν την Ευρώπη
</H2>
Η ΒΡΕΤΑΝΙΑ δεν θα είναι η ίδια τα επόμενα 100 χρόνια, κλιματολογικά
τουλάχιστον... Ο Τάμεσης θα παγώσει, το ίδιο και το Γιορκσάιρ, ενώ στη Σκωτία
θα ξαναεμφανιστούν παγόβουνα. Αυτή είναι η νέα εικόνα της χώρας, όπως
προοιωνίζεται από δύο νέες μελέτες που αφορούν την κλιματολογική αλλαγή που θα
υποστεί η Βρετανία στο πρώτο δέκατο της νέας χιλιετίας.

Το ψύχος θα έρθει ως αποτέλεσμα της έντονης εξασθένισης του Ρεύματος του
Κόλπου, που δεν είναι άλλο από το ρεύμα το οποίο «παραδίδει» ζεστό νερό από
τις τροπικές ζώνες στις θάλασσες που περιβάλλουν τη Βρετανία, στοιχείο που
συμβάλλει στη διατήρηση του εύκρατου κλίματος. Με βάση την πρώτη μελέτη, μια
εξομοίωση στον υπολογιστή από τον δρα Στεφάν Ράρμστορφ, ειδικό στην ανάλυση
των ρευμάτων των ωκεανών, ενώ η θερμοκρασία σε ολόκληρο τον πλανήτη θα
αυξάνει, τα βρετανικά νησιά θα «βιώνουν» μια εποχή μίνι παγετώνα. Πώς θα
επιτευχθεί αυτό; Η υπερθέρμανση στην οποία υπόκειται ο πλανήτης θα επιβραδύνει
και ενδεχομένως να σταματήσει το Ρεύμα του Κόλπου. Και δεν θα είναι η πρώτη
φορά που θα συμβεί κάτι τέτοιο. Επιστήμονες έχουν βρει στοιχεία που
αποδεικνύουν ότι την τελευταία φορά που μεταβλήθηκε το ρεύμα, η μεσαιωνική
Ευρώπη γνώρισε την αποκαλούμενη εποχή των παγετώνων... οι σοδειές
καταστράφηκαν και οι λονδρέζοι οργάνωναν αγώνες στον παγωμένο Τάμεση.

ΠΤΩΣΗ ΘΕΡΜΟΚΡΑΣΙΩΝ

Άλλοι επιστήμονες υποστηρίζουν ότι τα ρεύματα που συνδέονται με το Ρεύμα του
Κόλπου έχουν ήδη αρχίσει να χάνουν σε ένταση. Ο Νικ Μακ Κέιβ, καθηγητής
Γεωολογίας του Κέμπριτζ, έπειτα από έρευνες στο βυθό της θάλασσας βρήκε
στοιχεία που αποδεικνύουν ότι ακόμη και αν τα ρεύματα υποστούν μικρή
εξασθένιση, αυτό μπορεί να προκαλέσει την κατακόρυφη πτώση στις θερμοκρασίες
στην Ευρώπη. Ενδεχομένως αυτή να είναι η αιτία της μεγάλης πτώσης της
θερμοκρασίας που παρατηρήθηκε στη Γηραιά Ήπειρο μεταξύ του 1400 ως το 1850.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16348N444</ED>
<ID>
ID:18042

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N44&aa=4</URL></REF>


Article

<CATEGORY>vin07</CATEGORY>

 <H5>ΜΕ ΔΙΑΤΑΓΗ ΤΟΥ ΚΕΝΕΘ ΣΤΑΡ ΘΑ ΑΠΑΝΤΗΣΕΙ ΣΕ ΕΡΩΤΗΣΕΙΣ ΤΩΝ ΚΑΤΗΓΟΡΩΝ
</H5><H2></H2><H2>Καλούν τη Μόνικα
</H2>
Η δίκη του προέδρου Κλίντον στη Γερουσία πήρε νέα τροπή από το Σάββατο, όταν ο
ομοσπονδιακός δικαστής διέταξε τη Μόνικα Λιουίνσκι να παρουσιαστεί για να
απαντήσει στις ερωτήσεις των κατηγόρων του προέδρου.

Μόνικα Λιουίνσκι. Πάλι πίσω στην Ουάσιγκτον, πάλι στόχος των φωτογράφων και
των κατηγόρων του προέδρου

ΚΑΘΩΣ η Λιουίνσκι έφτανε στην Ουάσιγκτον από το Λος Άντζελες, οι δικηγόροι της
επεξεργάζονταν τις τελευταίες λεπτομέρειες για το πού και πότε θα συναντηθεί
με τους κατηγόρους γερουσιαστές.

«Είναι πολύ ανήσυχη και επιθυμεί να ξεμπερδεύει το γρηγορότερο», είπε ένας από
τους συνεργάτες της Λιουίνσκι. «Πρόκειται για έναν εφιάλτη που διαρκεί έναν
χρόνο και επιθυμεί να ασχοληθεί και λίγο με την προσωπική της ζωή». Αρχικά η
Λιουίνσκι θα συναντηθεί με τον ειδικό εισαγγελέα Κένεθ Σταρ, πριν αποφασιστεί
κατά πόσον θα παραστεί ως μάρτυρας και στη δίκη της Γερουσίας.

Η είδηση της εξέτασης της Λιουίνσκι επικρίθηκε αμέσως από τους συνηγόρους του
προέδρου Κλίντον στη Γερουσία. Όπως δήλωσαν, χρησιμοποιούν τις εξουσίες του
Κένεθ Σταρ ως ειδικού εισαγγελέα για να απειλήσουν τη Λιουίνσκι με φυλάκιση αν
δεν μιλήσει μαζί τους.

Το ζήτημα Λιουίνσκι προέκυψε καθώς 100 γερουσιαστές άρχιζαν τη δεύτερη μέρα
των ερωτήσεων προς τις ομάδες κατηγορίας και υπεράσπισης, πριν αποφασίσουν
σήμερα, αν θα κληθούν οι μάρτυρες να καταθέσουν στην κυρίως δίκη για την
αποπομπή του προέδρου.

Οι γερουσιαστές θα υποβάλουν μία σειρά από γραπτές ερωτήσεις και στον Κλίντον
στο πλαίσιο της δίκης που μπορεί να οδηγήσει στην καθαίρεσή του, δήλωσε χθες ο
Τρεν Λοτ, ηγέτης της πλειοψηφίας των Ρεπουμπλικάνων στη Γερουσία. Οι δικηγόροι
του Λευκού Οίκου δήλωσαν κατά τη διάρκεια σειράς ερωτήσεων και απαντήσεων στη
δίκη στη Γερουσία, ότι ο πρόεδρος Κλίντον είναι έτοιμος να απαντήσει γραπτώς
στις ερωτήσεις.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16348N451</ED>
<ID>
ID:17899

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N45&aa=1</URL></REF>


Article

<CATEGORY>vin07</CATEGORY>

 <H2>18 νεκροί σε ανατροπή λεωφορείου στο Γκρατς
</H2>
ΔΕΚΑ ΟΚΤΩ άνθρωποι σκοτώθηκαν, ενώ άλλοι 40 τραυματίστηκαν ­ από τους οποίους
25 σοβαρά ­ όταν ουγγρικό λεωφορείο με το οποίο Ούγγροι αθλούμενοι σε
χειμερινά σπορ επέστρεφαν στην πατρίδα τους ανετράπη και συνετρίβη χθες στη
Νότια Αυστρία, μετέδωσε το αυστριακό ειδησεογραφικό πρακτορείο ΑΡΑ.

Το τροχαίο δυστύχημα έγινε στην ευρύτερη περιοχή του Γκρατς.

Ο οδηγός, για άγνωστο έως τώρα λόγο, έχασε τον έλεγχο του οχήματός του, που
ξέφυγε από το οδόστρωμα και ανετράπη.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16348N452</ED>
<ID>
ID:17967

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N45&aa=2</URL></REF>


Article

<CATEGORY>vin07</CATEGORY>

 <H2>Επίσκεψη της Ολμπράιτ στη Μόσχα
</H2>
Η ΥΠΟΥΡΓΟΣ Εξωτερικών των ΗΠΑ Μαντλίν Ολμπράιτ αρχίζει σήμερα στη Μόσχα
διήμερη επίσκεψη, η οποία συμπίπτει με την άφιξη, εκεί, των εκπροσώπων του
Διεθνούς Νομισματικού Ταμείου.

Η Ολμπράιτ, παρά το βεβαρημένο πρόγραμμα των επίσημων επαφών της, επιθυμεί να
συναντηθεί με κορυφαίες πολιτικές προσωπικότητες, όπως τον Αλεξάντρ Λέμπεντ,
τον δήμαρχο της Μόσχας Γιούρι Λουζκόφ και τον Γκριγκόρι Γιαβλίνσκι, ηγέτη της
φιλελεύθερης ομάδας Γιάμπλοκο στο κοινοβούλιο.

Έχει ζητήσει να συναντηθεί με τον πρόεδρο Μπορίς Γιέλτσιν, αλλά ακόμη δεν έχει
γίνει γνωστό εάν η συνάντηση αυτή μπορεί να πραγματοποιηθεί εξαιτίας της
κατάστασης της υγείας του Ρώσου ηγέτη.

Επίκεντρο των επίσημων συνομιλιών της στη Μόσχα θα είναι θέματα για τα οποία
οι δύο χώρες έχουν διαφορετικές απόψεις, που μπορεί να έχουν αρνητικές
επιπτώσεις στις σχέσεις των δύο χωρών, όπως για το Ιράκ, το Κοσσυφοπέδιο και
για θέματα σχετιζόμενα με τις διαπραγματεύσεις για τον έλεγχο των εξοπλισμών.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16348N453</ED>
<ID>
ID:18011

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N45&aa=3</URL></REF>


Article

<CATEGORY>vin07</CATEGORY>

 <H2></H2><H2>Πράσινο φως από τις ΗΠΑ για ανθρώπινο κλώνο
</H2>
Ο κίνδυνος. «Αρκεί να μη δημιουργήσουμε άλλους Πινοσέτ και Μιλόσεβιτς...»
(Σκίτσο του Παντσό από τη «Μοντ»)

ΙΣΤΟΡΙΚΗ ΣΤΡΟΦΗ στο θέμα της ανθρώπινης κλωνοποίησης πραγματοποίησαν οι
Ηνωμένες Πολιτείες. Οι αμερικανικές υπηρεσίες δημόσιας υγείας ανακοίνωσαν ότι
θα διατεθούν πιστώσεις για τη διεξαγωγή κυτταρολογικών ερευνών σε ανθρώπινα
έμβρυα. Με νόμο του 1994 απαγορεύονται τέτοιες έρευνες.

Η αμερικανική απόφαση συμπίπτει με μία περίοδο, κατά την οποία τεράστια
οικονομικά συμφέροντα αναδύονται πίσω από τις σημαντικές προόδους που
σημειώνονται στην καλλιέργεια εμβρυονικών κυττάρων και στην κλωνοποίηση θηλαστικών.

Ο Ιαν Ουίλμουτ, ο δημιουργός του κλωνοποιημένου προβάτου Ντόλι, ανακοίνωσε ότι
βρίσκεται ήδη σε επαφή με εταιρεία της Καλιφόρνιας, σε συνεργασία με την οποία
θα δοκιμάσει να δημιουργήσει ανθρώπινα έμβρυα με κλωνοποίηση.

Στο Μέριλαντ, επιστήμονες που ασχολούνται με τη χαρτογράφηση των γονιδίων των
ζωντανών οργανισμών, βακτηριδίων αλλά και ανθρώπων, βρίσκονται κοντά στη
δημιουργία μιας τεχνητής μορφής ζωής.

Το «πειραματόζωο» των επιστημόνων είναι ένα μικροσκοπικό βακτήριο που
ονομάζεται «γενετήσιο μυκόπλασμα». Ζει στους πνεύμονες και στο σύστημα
αναπαραγωγής του ανθρώπου και δεν προκαλεί καμία γνωστή νόσο. Αυτό όμως που το
κάνει να ξεχωρίζει, είναι ότι διαθέτει τα λιγότερα γονίδια από όλους τους
ζωντανούς οργανισμούς που έχουν χαρτογραφηθεί μέχρι τώρα. Καταφέρνει να ζει με
μόλις 470 γονίδια, ενώ ο άνθρωπος διαθέτει 80.000. Επειδή ακριβώς έχει τόσα
λίγα γονίδια, θεωρείται ιδανικό για να διαπιστώσουν οι επιστήμονες ποια
γονίδια είναι ουσιώδη για τη ζωή. «Βρισκόμαστε κοντά στην κατανόηση του
ορισμού της ζωής», δήλωσε ο δρ Κρεγκ Βέντερ, ερευνητής στο ινστιτούτο CGC του Μέριλαντ.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16348N454</ED>
<ID>
ID:18043

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N45&aa=4</URL></REF>


Article

<CATEGORY>vin07</CATEGORY>

 <H2>Ο Νετανιάχου πνίγει τις αντίθετες φωνές στην κυβέρνησή του
</H2><H2></H2>
ΔΥΣΚΟΛΕΥΕΙ ΤΟ πολιτικό σκηνικό για τον πρωθυπουργό του Ισραήλ Βενιαμίν
Νετανιάχου. Το Σάββατο απέλυσε τον υπουργό Άμυνας Γιτζάκ Μορντεχάι,
οριστικοποιώντας την πολιτική αντιπαράθεσή τους καθώς πλησιάζει η ημερομηνία
των εκλογών (Μάιος).

Η απόλυση του υπουργού Άμυνας έγινε, όταν ο Μορντεχάι αρνήθηκε να μπει το
όνομά τους στη λίστα των υποψηφίων του κόμματος Λικούντ, επικεφαλής του οποίου
είναι ο Ισραηλινός πρωθυπουργός.

Ο Νετανιάχου πρόσφερε το υπουργείο Άμυνας στον Μοσέ Άρενς, τον κύριο αντίπαλό
του στη διεκδίκηση του χρίσματος για την ηγεσία του κόμματος Λίκουντ.

Ο Μορντεχάι ήρθε σε σύγκρουση με τον Ισραηλινό πρωθυπουργό, επειδή αντέδρασε
στο πάγωμα των συμφωνιών με τους Παλαιστίνιους, που είχαν επιτευχθεί στο Γουάι
των ΗΠΑ, παρουσία του προέδρου Κλίντον.

Ο Μορντεχάι ήρθε να προστεθεί στα ηγετικά στελέχη του Λικούντ που έχουν
διαφωνήσει με τον Νετανιάχου και αποχώρησαν. Όπως ο πρώην υπουργός Οικονομικών
Νταν Μεριντόρ και ο Ρόνι Μίλο, πρώην δήμαρχος της Ιερουσαλήμ, που ένωσαν τις
δυνάμεις τους με τον πρώην αρχηγό του επιτελείου Λίπκιν-Σαχάκ.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16348N455</ED>
<ID>
ID:18058

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N45&aa=5</URL></REF>


Article

<CATEGORY>vin07</CATEGORY>

 <H5>ΓΚΡΙΓΚΟΡΙ ΠΑΣΚΟ
</H5><H2>ΠΡΟΣΩΠΑ
</H2><H2>Τα ραδιενεργά «άπλυτα» των Ρώσων
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Στρατιωτικός συντάκτης, ο πλοίαρχος Γκριγκόρι Πάσκο δικάζεται κεκλεισμένων των
θυρών· επειδή έβγαλε στη φόρα τα «άπλυτα» του ρωσικού Ναυτικού.

Γκριγκόρι Πάσκο. Δικάζεται για την εμμονή του να ερευνά κομπίνες και
οικολογικές καταστροφές

Ο 35ΧΡΟΝΟΣ Πάσκο κατηγορείται για εσχάτη προδοσία, επειδή αποκάλυψε τη
ραδιενεργό ρύπανση που προκαλεί ο ρωσικός Στόλος του Ειρηνικού. Συνελήφθη στις
20 Νοεμβρίου του 1997 από την Ομοσπονδιακή Υπηρεσία Ασφαλείας (FSB), τη
διάδοχο της αλήστου μνήμης KGB. Κατηγορήθηκε για «εσχάτη προδοσία με τη μορφή
της κατασκοπείας», χωρίς ποτέ να αναφερθεί η χώρα που επωφελήθηκε από τη δράση
του. Η δίκη του άρχισε την Πέμπτη στο Βλαδιβοστόκ κεκλεισμένων των θυρών· ως
τότε κρατήθηκε σε απομόνωση και πέρασε ένας χρόνος, ώσπου να του επιτρέψουν να
δει τη γυναίκα του. Οι Δημοσιογράφοι Χωρίς Σύνορα, η Διεθνής Αμνηστία, το
Διεθνές Ινστιτούτο Τύπου, το Πεν Κλαμπ της Ρωσίας και ρωσικές οργανώσεις για
τα ανθρώπινα δικαιώματα υπογραμμίζουν ότι ο Πάσκο έκανε απλώς τη δουλειά του
ως δημοσιογράφος, θυμίζουν την παρόμοια υπόθεση του Αλεξάντερ Νικίτιν στην
Πετρούπολη και εκφράζουν την ανησυχία τους, επειδή στη Ρωσία χρησιμοποιούνται
όλο και περισσότερο οι νόμοι περί κρατικών απορρήτων, για να φιμώνονται όσοι
ασχολούνται με τα οικολογικά ζητήματα. Το λιγότερο που ζητούν οι οργανώσεις
αυτές είναι, η δίκη του Πάσκο να γίνει δημόσια. Δημοσιογράφος της «Μποεβάια
Βάχτα» («Αποστολή Μάχης»), της εφημερίδας του ρωσικού Στόλου του Ειρηνικού,
και συνεργάτης του ιαπωνικού καναλιού ΝΗΚ και της εφημερίδας του Τόκιο «Ασάχι
Σιμπούν», ο Πάσκο είχε προκαλέσει σάλο το 1993 μ' ένα τηλεοπτικό ρεπορτάζ του:
οι εικόνες έδειχναν ένα δεξαμενόπλοιο να ρίχνει υγρά πυρηνικά απόβλητα απ'
ευθείας στη Θάλασσα της Ιαπωνίας. Αμέσως η FSB κατηγόρησε τον Πάσκο για
«προδοσία», αλλά η υπόθεση έκλεισε, όταν έγινε γνωστό πως για το ρεπορτάζ είχε
την άδεια των ανωτέρων του. 
Ο δημοσιογράφος συνέχισε όμως να ασχολείται με «ενοχλητικά» θέματα, όπως τα
υποβρύχια νεκροταφεία ρωσικών πλοίων, η πώληση δύο αεροπλανοφόρων στους
Κορεάτες σε τιμή για παλιοσίδερα, οι ρωγμές στα πλοία όπου αποθηκεύονται τα
υγρά πυρηνικά απόβλητα. Συνελήφθη επιστρέφοντας από ένα επαγγελματικό ταξίδι
στην Ιαπωνία ­ οι αρχές υπογραμμίζουν πάντως ότι «δεν υπάρχει κανένα πρόβλημα»
με τη χώρα αυτή: φαίνεται πως ο Πάσκο δικάζεται τελικά για την εμμονή του να
ερευνά κομπίνες και οικολογικές καταστροφές.

Μόνο δύο εφημερίδες στο Βλαδιβοστόκ καλύπτουν αξιοπρεπώς την υπόθεση Πάσκο,
σημειώνει η «Λιμπερασιόν» ­ η εφημερίδα στην οποία εργαζόταν ξέχασε ως και το
όνομά του την επομένη της σύλληψής του. Οι συνήγοροί του μιλούν για στρεβλή
δικαιοσύνη, υπογραμμίζουν ότι δεν υπάρχει καμιά απόδειξη ενοχής του Πάσκο, ότι
η έρευνα της FSB εις βάρος του ήταν μεροληπτική· και ότι ο Πάσκο κινδυνεύει να
καταδικαστεί σε κάθειρξη 20 χρόνων, επειδή έπραξε ως όφειλε ως δημοσιογράφος.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16348N461</ED>
<ID>
ID:17900

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N46&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ένα τεστ ωριμότητας
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Όταν το βιβλίο εκδόθηκε στη Γαλλία, η Αριστερά άρχισε να σχίζει τις σάρκες
της. Μα στη Ρωσία, είναι ολόκληρη η ιστορία της χώρας που τίθεται υπό συζήτηση.

Στα γκουλάγκ. Ρώσοι κρατούμενοι ανοίγουν ένα κανάλι στη Λευκή Θάλασσα, το 1932

«ΤΑ κομμουνιστικά καθεστώτα προκάλεσαν τον θάνατο 100 εκατομμυρίων ανθρώπων,
έναντι 25 περίπου εκατομμυρίων που έχασαν τη ζωή τους από τον ναζισμό». Η
σύγκριση των δύο δικτατοριών από τον Στεφάν Κουρτουά στη «Μαύρη Βίβλο του
Κομμουνισμού», που κυκλοφόρησε το 1997 στη Γαλλία με αφορμή τα 80 χρόνια από
την Οκτωβριανή Επανάσταση, προκάλεσε έντονες συζητήσεις και αντιπαραθέσεις σ'
ολόκληρη την Ευρώπη. Είναι ιστορικά ορθό να συγκρίνεται ο ναζισμός με τον
κομμουνισμό; Ποιος θα μιλήσει για τους λαούς που χάθηκαν εξαιτίας της
αποικιοκρατίας, της δουλείας, του υποχρεωτικού εκχριστιανισμού; Μήπως πρέπει
να εκδοθεί και ένα αντίστοιχο βιβλίο για τα εγκλήματα του καπιταλισμού;

Με την έκδοση της «Μαύρης Βίβλου του Καπιταλισμού» από τον γνωστό γάλλο
αιρετικό Ζιλ Περώ επήλθε πέρυσι μια ισορροπία στη Δύση. Στη Ρωσία, όμως, η
σχετική συζήτηση δεν έγινε ποτέ. Οι ισοπεδωτικές και απλουστευτικές θέσεις του
Κουρτουά, σύμφωνα με τον οποίο η νίκη των μπολσεβίκων ήταν μια ιστορική
καταστροφή που προκάλεσε τον εκτροχιασμό της Ρωσίας, βολεύουν τη σημερινή
ηγεσία της χώρας αφού την απαλλάσσουν από την ενδοσκόπηση, την αυτοκριτική και
την απόδοση ευθυνών. Η αντικατάσταση της Ιστορίας από μερικές φράσεις-κλισέ
(όπως ότι η ρωσική ιστορία χαρακτηρίζεται από μια «κουλτούρα της βίας») και η
απαγόρευση κάθε πρόσβασης σε έγγραφα που σχετίζονται με σκοτεινές πλευρές του
παρελθόντος αποτελούν δοκιμασμένες και επιτυχημένες σταλινικές μεθόδους,
σχολιάζει η ανεξάρτητη εφημερίδα της Μόσχας «Νεζαβισίμαγια Γκαζέτα».
Επιτυχημένες όμως για τη νομενκλατούρα, όχι για τους πολίτες.

Ένα κυνήγι μαγισσών είναι πάντοτε αντιπαραγωγικό και επιζήμιο. Μια διαδικασία
συλλογικής ενοχοποίησης ευνοεί κατά κανόνα τους ισχυρούς ­ και στη
συγκεκριμένη περίπτωση ενέχει τον κίνδυνο να στείλει στον πάτο μια βάρκα που
παίρνει ήδη πολλά νερά. Τη δοκιμασία αυτή, όμως, ο ρωσικός λαός πρέπει να την
περάσει. Αν οι Ρώσοι δεν βρεθούν επιτέλους αντιμέτωποι με το παρελθόν τους, αν
δεν θέσουν ερωτήματα προς τον εαυτό τους, προς τους ηγέτες τους, προς τους
ιστορικούς τους, δεν θα απαλλαγούν ποτέ από τα συμπλέγματα που τους
βασανίζουν. Και δεν θα απαλλάξουν τους άλλους, τους ξένους, προς Δυσμάς και
Ανατολάς, από ένα αίσθημα φόβου. Φόβου απέναντι όχι τόσο (όχι πια) στη δύναμη,
όσο στο σκοτάδι.

Είναι ικανοί οι ίδιοι οι Ρώσοι να αναλάβουν αυτό το βαρύ έργο; Μπορούν άραγε
να μιλήσουν σήμερα με ψυχραιμία για τον εγκληματικό λιμό του 1933 στην
Ουκρανία, για τις εκτελέσεις στο Κατύν και το Κουροπάτυ, για τις δίκες, τις
εκτοπίσεις, τα γκουλάγκ; Το γεγονός της χρονιάς δεν θα είναι οι βουλευτικές
εκλογές ούτε καν η όλο και πιο πιθανή εκλογή νέου προέδρου ­ αλλά η επικείμενη
κυκλοφορία στα ρωσικά της «Μαύρης Βίβλου του Κομμουνισμού». Που θα αποτελέσει
ένα σημαντικό τεστ ωριμότητας.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16348N462</ED>
<ID>
ID:17968

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N46&aa=2</URL></REF>


Article

<CATEGORY>vin07</CATEGORY>

 <H5>And no two...
</H5><H5>Η καμπάνα...
</H5><H5></H5><H5>Τα συνθήματα...
</H5><H5>Το θέμα...
</H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... went together. Και πήρε καθένας τον δρόμο του. Αυτή η τελευταία φράση από
το «Τορτίλα Φλατ» του Στάινμπεκ ήταν η αγαπημένη του. Πολλές φορές στεκόταν
μπροστά της με απορία, όταν έξω έπεφτε το σκοτάδι και αλάφρωναν οι ώμοι από το
άχθος της καθημερινής δουλειάς. Ποτέ δεν βρήκαμε πώς θα μπορούσε να αποδοθεί
πιο σωστά στα ελληνικά. Ήταν όμως μια μόνιμη αφορμή για συζήτηση, για απορία
μπροστά στα μυστήρια της γλώσσας, του κειμένου, των ιδεών. Γιατί αυτό το
σπάνιο χάρισμα της απορίας, αυτή η μαμμή της γνώσης και της σοφίας, κατοικούσε
πάντα τον Κώστα Γαλανόπουλο. Μπορούσε να απορεί πάντα, μπροστά σε όλα, σαν ένα
μικρό παιδί που απορώντας πλάθει τον δρόμο του προς τον κόσμο. Καλό δρόμο. Με
την ίδια πυξίδα, ένα ακόμη ταξίδι ξεκινάει σήμερα, μια ακόμη αναζήτηση ανάμεσα
στα στίγματα, τις στιγμές και τα σήματα που φέρνουν τον άνθρωπο πιο κοντά στον
κόσμο, δηλαδή πιο κοντά στον εαυτό του.

... του ναού της Παρθένου Μαρίας καλεί πένθιμα, στον πρώτο σταθμό σε αυτό το
ταξίδι, στην ενορία του Πόντε Κιάσο. Ο καλός ιερέας του Κόμο δεν υπάρχει πια.
Στα περισσότερα από τα 78 χρόνια της ζωής του, ο Δον Ρέντσο (φωτ.) ήταν ο
φύλακας άγγελος των μεταναστών, των φτωχών, των περιθωριακών. Έπεσε από το
μαχαίρι ενός Μαροκινού, που, λαθρομετανάστης, παράνομος, για χρόνια
κυνηγημένος, έπαψε άξαφνα να ξεχωρίζει ποιος είναι εχθρός και ποιος φίλος,
ποιο χέρι να δαγκώσει και ποιο να φιλήσει. «Κανένας δεν μπορεί να εμποδίσει
τον πεινασμένο να ξεπεινάσει», έγραφε ο Δον των μεταναστών στην τελευταία
επιστολή του («Ρεπούμπλικα», 21/1). «Ποιος άνθρωπος, ποιος νόμος, μπορεί να με
εμποδίσει να βοηθήσω αυτά τα αδέσποτα πλάσματα;»

... που φώναζαν στην κηδεία του, το Σάββατο, οι οπαδοί των ακροδεξιών
παρατάξεων, δεν είχαν τίποτα από την ευγένεια της ψυχής του Δον Ρέντσο. «Έξω
οι ξένοι». «Κομμουνιστές, πηγαίνετε στα σπίτια σας». Οι αρχηγοί της Λέγκας και
των άλλων ξενοφοβικών κομμάτων δεν θα έβρισκαν καλύτερη ευκαιρία για να
προπαγανδίσουν το πάγιο αίτημά τους: την αλλαγή της νομοθεσίας ώστε να
κλείσουν οι πόρτες της Ιταλίας στους ξένους.

... θα λυθεί από τους νόμους της αγοράς, υποστηρίζει η ηγεσία των βιομηχάνων
(«Κοριέρε», 20/1). Ζητούν μάλιστα την κατάργηση των ποσοστώσεων που προβλέπει
ο νόμος Τούρκο - Ναπολιτάνο. Ο νόμος της προσφοράς και της ζήτησης
(μεταναστών) θα βρει τη σωστή ισορροπία. Ο ξένος μετανάστης είναι ένα
εμπόρευμα. Όμως, τι είναι τότε η γλώσσα του, η κουλτούρα του, ο Θεός του; Τα
κοινωνικά, τα πολιτικά και τα ανθρώπινα δικαιώματά του; Και τι είναι το
δικαίωμα του έμφοβου πολίτη να συνυπάρχει ειρηνικά μετά των αλλοφύλων; Απλές
παράμετροι της αγοράς. Ένα απέραντο εργαστήριο φτώχειας έχουν γίνει το Τορίνο,
το Μιλάνο και η Γένοβα («Ρεπούμπλικα», 9/12/98). Εκεί, η αγορά άνοιξε διάπλατα
τις πόρτες στους χωρίς πατρίδα, σε ένα «πείραμα» που καταργεί την κλασική
εργασία. Άραγε πόσοι Δον Ρέντσο θα χρειαστούν ακόμη; Και πώς να αφοπλίσουν το
χέρι που οπλίζει η ανάγκη;
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16348N463</ED>
<ID>
ID:18012

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N46&aa=3</URL></REF>


Article

<CATEGORY>vin08</CATEGORY>

 <H5>ΤΑ ΕΠΤΑ ΣΗΜΕΙΑ ΤΩΝ ΦΟΡΟΛΟΓΙΚΩΝ ΔΗΛΩΣΕΩΝ ΠΟΥ ΘΑ ΠΕΡΑΣΟΥΝ ΑΠΟ ΤΟ «ΚΟΣΚΙΝΟ» ΤΟΥ ΚΕΠΥΟ
</H5><H2>Τα SOS της Εφορίας
</H2>
Επτά σημεία στη φορολογική δήλωση θα πρέπει να προσέξουν οι φορολογούμενοι για
να μη βρεθούν «εκτεθειμένοι» στην Εφορία και για να αποφύγουν έτσι τις βαριές
κυρώσεις και τα αυστηρά πρόστιμα για λάθη, παραλείψεις ή πλασματικά στοιχεία
που προβλέπονται από τη νομοθεσία.

Στο στόχαστρο των «διασταυρώσεων» του ΚΕΠΥΟ θα μπουν αυτοκίνητα, σκάφη,
ενοίκια, ιδιοκατοίκηση, τεκμήρια, ακίνητα και εισροές

ΤΑ σημεία αυτά θα περάσουν από το «κόσκινο» των «διασταυρώσεων» που θα κάνει
το υπουργείο Οικονομικών αμέσως μετά την υποβολή των δηλώσεων για να
διαπιστώσει αν τα στοιχεία τους ανταποκρίνονται στην πραγματικότητα.

Ειδικότερα, η Εφορία θα ελέγξει με ηλεκτρονικές διασταυρώσεις τα τεκμήρια
διαβίωσης και αγοράς περιουσιακών στοιχείων (Ι.Χ., σκάφη αναψυχής, ακίνητα
κ.ά.), τα εισοδήματα από ενοίκια και από ιδιοκατοίκηση, την περιουσιακή
κατάσταση των φορολογουμένων όπως περιγράφεται από το Ε9, καθώς και τα
στοιχεία του Ε3 για τον τζίρο, τις δαπάνες και τον ΦΠΑ των ελεύθερων
επαγγελματιών και των επιτηδευματιών.

Στο στόχαστρο των «διασταυρώσεων» θα μπουν:

1 Τα στοιχεία για τον κυβισμό και την παλαιότητα των Ι.Χ. αυτοκινήτων
που θα αναγράψουν οι φορολογούμενοι στο έντυπο Ε1. Αυτά θα διασταυρωθούν με τα
στοιχεία του υπουργείου Συγκοινωνιών καθώς και με το μητρώο αυτοκινήτων που
έχουν οι Εφορίες από τις αγοραπωλησίες των Ι.Χ. και τα τέλη κυκλοφορίας. Έτσι
θα διαπιστωθεί αν υπάρχουν περιπτώσεις φορολογουμένων οι οποίοι είτε ανέγραψαν
πλασματικά στοιχεία είτε απέκρυψαν ότι κατέχουν αυτοκίνητο προκειμένου να
αποφύγουν το τεκμήριο διαβίωσης.

2 Τα στοιχεία για τα σκάφη αναψυχής που θα συμπληρώσουν στη φορολογική
δήλωση οι ιδιοκτήτες τους. Αυτά θα διασταυρωθούν με τα στοιχεία του
Λιμεναρχείου για τη νηολόγηση των σκαφών προκειμένου να ελεγχθεί η ειλικρίνεια
της δήλωσης. Υπενθυμίζεται ότι από τους ελέγχους που έγιναν τα τελευταία
χρόνια προέκυψε ότι χιλιάδες φορολογούμενοι απέκρυψαν από την Εφορία σκάφη
αναψυχής για να γλιτώσουν τους επιπλέον φόρους.

3 Τα εισοδήματα από ενοίκια. Θα διασταυρωθούν οι δαπάνες για την
πληρωμή ενοικίων που δηλώνουν οι ενοικιαστές με τα εισοδήματα από ενοίκια που
παρουσιάζουν οι ιδιοκτήτες ακινήτων στο έντυπο Ε2. Ετσι θα εντοπισθούν οι
ιδιοκτήτες εκείνοι που υπέβαλαν «ψευδείς» δηλώσεις.

4 Το τεκμαρτό εισόδημα από ιδιοκατοίκηση. Με βάση τα στοιχεία της ΔΕΗ
για το εμβαδόν της πρώτης και της δευτερεύουσας κατοικίας του κάθε
φορολογουμένου, θα ελεγχθεί αν έχει δηλωθεί το πραγματικό εμβαδόν στο βασικό
έντυπο φορολογίας εισοδήματος. Στόχος είναι να εξακριβωθούν οι περιπτώσεις
φοροδιαφυγής από ιδιοκατοίκηση.

5 Τα τεκμήρια για την απόκτηση περιουσιακών στοιχείων. Θα γίνει
αντιπαραβολή του δηλωθέντος εισοδήματος με τη δαπάνη για την αγορά του
περιουσιακού στοιχείου και σε περίπτωση που αυτή υπερβαίνει το εισόδημα ο
φορολογούμενος θα κληθεί να δικαιολογήσει τη διαφορά (πόθεν έσχες).

6 Τα στοιχεία του εντύπου Ε9 για τα ακίνητα για να προσδιορισθούν οι
υπόχρεοι στην υποβολή δήλωσης Φόρου Μεγάλης Ακίνητης Περιουσίας (ΦΜΑΠ). Έτσι
θα εξακριβωθούν οι περιπτώσεις ιδιοκτητών ακινήτων που, ενώ υπόκεινται στον
ΦΜΑΠ, δεν υπέβαλαν δήλωση.

7 Τα στοιχεία του εντύπου Ε3 για την οικονομική δραστηριότητα των
ελευθέρων επαγγελματιών και επιτηδευματιών. Αυτά θα συγκριθούν με τα τιμολόγια
αγορών και πωλήσεων και τις δηλώσεις ΦΠΑ για να διαπιστωθεί αν συμφωνούν με
αυτά που έχουν δηλωθεί και αν έχει αποδοθεί ο οφειλόμενος ΦΠΑ.

ΣΕΜΙΝΑΡΙΟ

Στο μεταξύ, ξεκινά σήμερα το σεμινάριο της IRS (αμερικανικής φορολογικής
υπηρεσίας), στο οποίο συμμετέχουν 14 ανώτατα υπηρεσιακά στελέχη του υπουργείου
Οικονομικών, για τις αλλαγές στην οργανωτική δομή των φορολογικών υπηρεσιών
και στην πολιτική περιορισμού της φοροδιαφυγής. Στα στελέχη έχει δοθεί
πολυσέλιδος φάκελος, στον οποίο αναλύονται οι οργανωτικές δομές της IRS καθώς
και ο τρόπος με τον οποίο αντιμετωπίζει επί μέρους φορολογικά και
φοροελεγκτικά θέματα.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16348N471</ED>
<ID>
ID:17913

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N47&aa=1</URL></REF>


Article

<CATEGORY>vin08</CATEGORY>

 <H2>Δραστηριοποιείται το Χρηματιστήριο Παραγώγων· ξεκίνησαν παρουσιάσεις
</H2><H2></H2>
ΣΕ ΦΑΣΗ έντονης δραστηριοποίησης βρίσκεται το Χρηματιστήριο Παραγώγων
(χρηματιστηριακών προϊόντων που αποτελούν ένα είδος πρόβλεψης π.χ. για το αν
θα αυξηθεί ή μειωθεί ο Γενικός Δείκτης των Τιμών σε συγκεκριμένο χρονικό
διάστημα) εν όψει της πλήρους λειτουργίας του. 
Με την ολοκλήρωση της εσωτερικής οργάνωσης του Χρηματιστηρίου Παραγώγων
ξεκίνησαν ήδη οι παρουσιάσεις στις διοικήσεις των τραπεζών, των
χρηματιστηριακών εταιρειών, καθώς και σε μεγάλους θεσμικούς επενδυτές.

Για τους θεσμικούς επενδυτές, τα παράγωγα προϊόντα αποτελούν ένα είδος
ασφάλειας στο χρηματιστηριακό «παίγνιο» των μετοχών. Έχουν γίνει παρουσιάσεις
τής υπό διαμόρφωση νέας χρηματιστηριακής αγοράς στις διοικήσεις των τραπεζών
Εμπορική, Ιονική, και Πειραιώς, ενώ τις προσεχείς ημέρες θα πραγματοποιηθούν
αντίστοιχες εκδηλώσεις για την Εθνική Τράπεζα, την Τράπεζα Πίστεως και την
Αγροτική. Σε ένα μήνα θα ενημερωθούν όλες οι τράπεζες που λειτουργούν στην
Ελλάδα, οι χρηματιστηριακές εταιρείες, καθώς και όλοι οι μεγάλοι θεσμικοί
επενδυτές (ανώνυμες εταιρείες διαχειρίσεως αμοιβαίων κεφαλαίων κ.λπ.).
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16348N472</ED>
<ID>
ID:17976

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N47&aa=2</URL></REF>


Article

<CATEGORY>vin08</CATEGORY>

 <H2>Συναντήσεις Βάσως Παπανδρέου με άλλους δύο υπουργούς των ΗΠΑ
</H2>
Η ΕΛΛΑΔΑ μπορεί να παίξει σημαντικό ρόλο στην ανάπτυξη και την προσέλκυση
επενδύσεων στην περιοχή της ΝΑ Ευρώπης, υπογράμμισε η υπουργός Ανάπτυξης Β.
Παπανδρέου στην συνάντηση που είχε με τον υπουργό Εμπορίου των ΗΠΑ Ουίλιαμ
Ντάλεγκ και τον υφυπουργό Εξωτερικών Στιούαρτ Άιζενσταντ.

Κατά τη διάρκεια της επίσημης επίσκεψης που πραγματοποίησε η υπουργός
Ανάπτυξης στις ΗΠΑ ενημέρωσε τους Αμερικανούς υπουργούς για την πορεία της
ελληνικής οικονομίας και για τις επενδύσεις και τις οικονομικές συνεργασίες
της Ελλάδας στα Βαλκάνια.

Η κ. Παπανδρέου συζήτησε με Αμερικανούς και ομογενείς επιχειρηματίες τη
συμμετοχή αμερικανικών εταιρειών σε ενεργειακά έργα στην Ελλάδα και την
προοπτική συμμετοχής αμερικανικών κεφαλαίων στα έργα για τη διασύνδεση των
δικτύων πετρελαίου και φυσικού αερίου.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16348N473</ED>
<ID>
ID:18022

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N47&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Κοιτάξτε λίγο πιο πέρα. Τώρα
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΟΙ ΔΥΟ τελευταίες εκθέσεις ­ από τον ΟΟΣΑ και την Ευρωπαϊκή Επιτροπή ­ για την
κατάσταση και την πορεία της ελληνικής οικονομίας διατυπώνουν θετικά σχόλια.
Δικαίως. Δεν πρέπει όμως να σταθούμε μόνον εκεί. Διατυπώνονται και επιφυλάξεις
από την παρατεταμένη αδυναμία να προχωρήσουν σε βάθος οι πραγματικές
επεμβάσεις στη δομή της οικονομίας, όπως π.χ. ιδιωτικοποιήσεις και
εξορθολογισμός στη λειτουργία του δημόσιου τομέα. Εκεί παραμένει η αδυναμία
μας και εκεί θα πρέπει τώρα να επέμβει χωρίς ταλαντεύσεις η οικονομική πολιτική.

Για να μην επαναλαμβάνω, η αποτελεσματικότητα της οικονομικής μας πολιτικής θα
κριθεί όχι μόνον από την είσοδό μας στην ΟΝΕ, αλλά και από την ικανότητά μας
να αντεπεξέλθουμε στον διεθνή ανταγωνισμό.

Σκέπτομαι όλα αυτά, καθώς παρατηρώ όσα συμβαίνουν στην παγκόσμια οικονομία και
ιδιαίτερα τα δυσδιάκριτα ρεύματα που την διατρέχουν. Πέρασε (;) η κρίση της
Βραζιλίας χωρίς να προκαλέσει σοβαρές διαταράξεις στη «χάρτινη» ή την
πραγματική οικονομία. Είμαστε όμως βέβαιοι; Ακόμα, θέλετε να προβλέψετε τι και
πώς τελικά θα συμβεί με τη συνεχιζόμενη ύφεση στην Ιαπωνία, όταν μάλιστα η
ευρωπαϊκή οικονομία συντηρεί τις μακροχρόνιες διαρθρωτικές της αδυναμίες. Οι
«Financial Times» είχαν προχθές μία ανάλυση για το πόσο κοντά σε μία
τρομακτική αναστάτωση μπορεί να βρεθεί το Χονγκ Κονγκ και η Κίνα και
συνακόλουθα η παγκόσμια οικονομία. Δεν χρειάζονται περισσότερα.

Όταν λοιπόν αυτό φαίνεται να είναι το διεθνές περιβάλλον ­ πού πάμε εμείς
«ξυπόλητοι στα αγκάθια»; Όλες οι δυνάμεις μας να επιστρατευτούν από παντού ­
κόμματα, κυβέρνηση, παράγοντες της οικονομίας ­ για να δούμε πώς θα καταστεί η
οικονομία μας παραγωγική. Μόνο εμείς θα το κάνουμε. Δεν θα μας δωρηθεί από
καμιά ΟΝΕ, ή όπως αλλιώς.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16348N474</ED>
<ID>
ID:18057

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N47&aa=4</URL></REF>


Article

<CATEGORY>vin08</CATEGORY>

 <H5>ΟΙ ΕΙΔΙΚΟΙ ΕΞΗΓΟΥΝ ΤΙΣ ΘΕΤΙΚΕΣ ΠΡΟΟΠΤΙΚΕΣ ΤΟΥΣ
</H5><H2>Η χρονιά των ομολόγων
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Καλή χρονιά για τα ομόλογα προβλέπεται ότι θα είναι το 1999. Η πρόβλεψη
αυτή γίνεται από υψηλόβαθμα στελέχη εταιρειών Διαχείρισης Αμοιβαίων Κεφαλαίων,
οι οποίοι θεωρούν ότι η καλή πορεία της οικονομίας και ειδικότερα του
πληθωρισμού θα επηρεάσει θετικά την αγορά. Όσο ο πληθωρισμός αποκλιμακώνεται,
λένε οι ειδικοί, οι αποδόσεις των ομολόγων του Δημοσίου θα αυξάνονται.

Βεβαίως οι ειδικοί διατηρούν και τις επιφυλάξεις τους: «Το σενάριο αυτό θα
επαληθευθεί με την προϋπόθεση, ότι η πορεία της ελληνικής οικονομίας και
ειδικότερα η πτώση του πληθωρισμού δεν θα ανακοπεί από το ενδεχόμενο μιας
μεγάλης κρίσης, η οποία θα πλήξει και την Ελλάδα».

Αυτό τονίζει χαρακτηριστικά ο κ. Νικόλαος Μπέρτσος πρόεδρος της Διεθνικής (της
εταιρείας που διαχειρίζεται τα Αμοιβαία Κεφάλαια ΔΗΛΟΣ, της Εθνικής Τράπεζας),
ο οποίος συμπληρώνει: «Όσο συγκλίνουμε προς την ΟΝΕ τόσο θα εξελίσσεται το
1999 σε έτος των ομολόγων. Και όσο αποκλιμακώνονται τα επιτόκια τόσο αυτό θα επιτείνεται».

Ο κ. Μπέρτσος εξηγεί ότι, «αυτή η εξέλιξη θα αποβεί προς όφελος των
μεριδιούχων Αμοιβαίων Κεφαλαίων που προτιμούν τα ομόλογα του Ελληνικού
Δημοσίου, αφού αυτοί θα δουν τις αποδόσεις τους να αυξάνονται». Προειδοποιεί
όμως, «ότι μία μεγάλη κρίση ανακόπτει αυτές τις αποδόσεις».

Οι ειδικοί εξηγώντας την θετική προοπτική των δραχμικών ομολόγων για το 1999,
την αποδίδουν:

1 Στα υψηλά επιτόκια των παλαιών εκδόσεων του Δημοσίου. Για παράδειγμα,
η τελευταία έκδοση δεκαετούς ομολόγου του Ελληνικού Δημοσίου έγινε τον Μάρτιο
του 1998. Είχε ονομαστικό επιτόκιο 8,6%. 
Τώρα το Δημόσιο ανακοινώνει ότι εκδίδει δεκαετές ομόλογο με επιτόκιο 6,3%! Σε
λιγότερο από ένα χρόνο το ονομαστικό επιτόκιο μειώθηκε κατά 2,3 ποσοστιαίες
μονάδες. Άρα... ο έχων παλαιά ομόλογα «αμειφθήσεται».

2 Στο γεγονός ότι οι εκδόσεις πριν από το 1997 δεν επιβαρύνονται με
φορολογία για τους τόκους τους. Η φορολογία είναι 10% επί των τόκων για τα
ομόλογα που εκδόθηκαν μετά την 1/1/1997. Για το μέγεθος των αποδόσεων
ενδεικτικά αναφέρεται ότι το επταετές που εκδόθηκε στις 30/9/1996 ανανεώθηκε
φέτος με επιτόκιο 14,7%!

3 Στον νέο τρόπο αποτίμησης της αξίας των ομολόγων από τα Αμοιβαία Κεφάλαια.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16348N481</ED>
<ID>
ID:17914

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N48&aa=1</URL></REF>


Article

<CATEGORY>vin08</CATEGORY>

 <H2>Τι συμβαίνει τώρα με τη δραχμή και τα ομόλογα
</H2>
Οι αποδόσεις των ομολόγων του Ελληνικού Δημοσίου ήδη έχουν τραβήξει την
προσοχή των ξένων επενδυτών. Μόνο τις δύο τελευταίες ημέρες υπολογίζεται ότι
εισέρευσαν στην ελληνική αγορά περίπου 300 εκατομμύρια ευρώ.

Ο ρυθμός των εισροών είναι τέτοιος που η Τράπεζα της Ελλάδος υποχρεώθηκε
μάλιστα να παρέμβει και να αγοράσει ευρώ για να συγκρατήσει την ισοτιμία της
δραχμής σε επιθυμητά επίπεδα. Χαρακτηριστικό του ενδιαφέροντος των ξένων
επενδυτών είναι ότι κατέχουν το 20% της αξίας των ομολόγων που έχουν εκδοθεί.

Όμως η προσοχή τους τώρα είναι στραμμένη στη δημοπρασία των δεκαετών ομολόγων
σταθερού επιτοκίου αύριο Τρίτη 26 Ιανουαρίου. Υπολογίζεται ότι πολλά από τα
300 εκατομμύρια ευρώ που εισέρευσαν την προηγούμενη Πέμπτη και Παρασκευή
κατευθύνθηκαν στα ομόλογα. Ωστόσο, παρατηρήθηκαν περιορισμένες πωλήσεις
ομολόγων για την δημιουργία δραχμών, οι οποίες θα χρησιμοποιηθούν για την
δημοπρασία της Τρίτης.

Υπενθυμίζεται ότι οι ξένοι επενδυτές επωφελούνται από την κατάργηση της
φορολογίας στους τόκους των ομολόγων που ανανεώνονται από φέτος και στο εξής,
κάτι που δεν ισχύει για τους Έλληνες.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16348N482</ED>
<ID>
ID:17977

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N48&aa=2</URL></REF>


Article

<CATEGORY>vin08</CATEGORY>

 <H2>Υπουργός και πρόεδρος της ΓΣΕΕ εκθειάζουν την πρωτοβουλία της Ιντρακόμ για το 35ωρο
</H2><H2></H2>
ΠΡΟΣΚΛΗΣΗ ΣΕ όλους τους εργοδότες να προχωρήσουν σε συμφωνίες για 35ωρο
εργασίας χωρίς μείωση των αποδοχών, απευθύνει ο πρόεδρος της ΓΣΕΕ κ. Χρ.
Πολυζωγόπουλος. Με αφορμή την ανακοίνωση της Ιντρακόμ ότι εντός του 1999 θα
θεσμοθετήσει το 35ωρο εργασίας χωρίς μείωση των αποδοχών, ο πρόεδρος της ΓΣΕΕ
κρίνει θετική αυτή την απόφαση. 
Ο κ. Πολυζωγόπουλος παρατηρεί ότι η απόφαση αυτή δείχνει πόσο σωστά σκέπτονται
και πράττουν σύγχρονοι επιχειρηματίες σε αρκετές επιχειρήσεις ­ κυρίως σε
αυτές που είναι εντάσεως κεφαλαίου ­ όπου το 35ωρο γίνεται αποδεκτό, αφού
αποδεικνύεται ότι δεν επηρεάζεται η ανταγωνιστικότητα της οικονομίας με την
εφαρμογή του.

Από την πλευρά του ο υπουργός Εργασίας - Κοιν. Ασφαλίσεων κ. Μ. Παπαϊωάννου
σχολιάζοντας την απόφαση της Ιντρακόμ για το 35ωρο θεωρεί θετικό και σημαντικό
το γεγονός και εύχεται να «κινηθούν στην ίδια κατεύθυνση και άλλες επιχειρήσεις».

Υπενθυμίζεται ότι εντός του Φεβρουαρίου πρόκειται να αρχίσουν οι συζητήσεις
μεταξύ της ΓΣΕΕ και των εργοδοτικών οργανώσεων (βιομήχανοι, έμποροι,
επαγγελματοβιοτέχνες) για το 35ωρο.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16348N483</ED>
<ID>
ID:18023

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N48&aa=3</URL></REF>


Article

<CATEGORY>vin08</CATEGORY>

 <H5>Ο ΑΡΕΙΟΣ ΠΑΓΟΣ ΠΡΟΣΤΑΤΕΥΕΙ ΤΟΥΣ ΟΦΕΙΛΕΤΕΣ ΑΠΟ ΤΟΥΣ ΔΑΝΕΙΣΤΕΣ ΤΟΥΣ
</H5><H2>Με όριο οι κατασχέσεις
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

«Δίχτυ προστασίας» για τους οφειλέτες χρημάτων (σε τράπεζες, ιδιώτες κ.λπ.)
απλώνει ο Άρειος Πάγος, κρίνοντας ότι η κατάσχεση περιουσιακών τους στοιχείων,
με στόχο τον εκπλειστηριασμό τους για την κάλυψη του δανειστή, πρέπει να είναι
ανάλογη του χρέους.

ΤΟ Ανώτατο Δικαστήριο απαγορεύει, ουσιαστικά, την κατάσχεση ακινήτων, όταν η
αντικειμενική αξία τους υπερβαίνει κατά πολύ το χρέος του ιδιοκτήτη
τους-οφειλέτη. Και τονίζει ότι μια απόφαση κατάσχεσης θα πρέπει να κινείται
στα όρια των οφειλών.

Με τη σημαντική απόφασή του, το αρμόδιο Πολιτικό Τμήμα του Αρείου Πάγου
επικυρώνει απόφαση του Εφετείου της Αθήνας που είχε ανατρέψει απόφαση
κατάσχεσης τριών ακινήτων, αφού στη συγκεκριμένη περίπτωση το χρέος θα
μπορούσε να καλυφθεί με την κατάσχεση και στη συνέχεια τον εκπλειστηριασμό
ενός μόνον ακινήτου.

ΚΑΤΑΧΡΗΣΤΙΚΗ

Σύμφωνα με τον φάκελο της υπόθεσης, για οφειλή ύψους περίπου 1,5 εκατ. δραχμών
(μαζί με τους τόκους) είχαν κατασχεθεί τρία μικρά ακίνητα στα Πετράλωνα (ένα
υπόγειο και δύο γκαρσονιέρες) με αντικειμενική αξία που ανερχόταν περίπου σε
8,5 εκατ. δραχμές. 
Ο οφειλέτης προσέφυγε στα δικαστήρια, ώστε να μπλοκάρει την κατάσχεση, και
δικαιώθηκε καθώς η κατάσχεση και των τριών ακινήτων κρίθηκε καταχρηστική.

Ο Άρειος Πάγος, ερμηνεύοντας τις σχετικές διατάξεις του Κώδικα Πολιτικής
Δικονομίας, επισημαίνει ότι η κατάσχεση δεν επιτρέπεται να επεκταθεί σε
περισσότερα ακίνητα από όσα χρειάζεται για την κάλυψη του χρέους, έτσι ώστε να
μη δεσμεύεται δυσανάλογα η περιουσία του οφειλέτη. 
Και δέχθηκε ότι τα δικαστήρια έχουν τη δυνατότητα να περιορίσουν την κατάσχεση
σε περιουσιακά στοιχεία ανάλογα προς την οφειλή.

ΚΑΤΑΣΧΟΥΝ ΠΕΡΙΣΣΟΤΕΡΑ

Έτσι, βάζει τέλος σε μια ιδιαίτερα δυσμενή πρακτική για τους οφειλέτες, οι
οποίοι σε πολλές περιπτώσεις έχουν δει να κατάσχονται και να βγαίνουν σε
πλειστηριασμό αρκετά ακίνητά τους, ακόμη και αν δεν ήταν απαραίτητο να
εκπλειστηριασθούν όλα για την ικανοποίηση των οφειλετών. 
Σε αυτές τις περιπτώσεις, οι χρηματικές διαφορές, ύστερα από την κάλυψη των
χρεών, κατέληγαν στους οφειλέτες, αλλά είχαν πλέον χάσει οριστικά και χωρίς
λόγο διαμερίσματα, οικόπεδα ή άλλα περιουσιακά στοιχεία.

Οι δανειστές, από την πλευρά τους ­ καταχρηστικά, όπως κρίνεται πλέον από τον
Άρειο Πάγο ­, προχωρούσαν σε κατάσχεση περισσότερων περιουσιακών στοιχείων του
οφειλέτη, ώστε να αποφύγουν τον κίνδυνο να έχει ο τελευταίος και άλλα χρέη και
τελικώς να μην ικανοποιηθούν και να αναγκασθούν να προχωρήσουν στη συνέχεια σε
νέα κατάσχεση και νέο πλειστηριασμό, που θα τους επιβαρύνει οικονομικά.

ΟΧΙ ΣΤΗΝ ΑΠΟΖΗΜΙΩΣΗ

Πάντως, στη συγκεκριμένη περίπτωση, ο Άρειος Πάγος απέρριψε αίτηση του
οφειλέτη που ζητούσε ­ ύστερα από τη δικαστική ανατροπή της κατάσχεσης ­
αποζημίωση για αποθετική ζημιά που προέκυψε από τον μη τοκισμό του ποσού που
θα εισέπραττε, εάν πουλούσε τα ακίνητα που είχαν καταχρηστικώς δεσμευθεί.

Το Ανώτατο Δικαστήριο έκρινε ότι ο οφειλέτης θα μπορούσε να ζητήσει αποζημίωση
(αποκατάσταση της ζημιάς ή ικανοποίηση λόγω ηθικής βλάβης από τη ζημιά) εφόσον
είχε πράγματι υποστεί τη ζημιά που επικαλέστηκε. 
Αλλά, τέτοια ζημιά δεν υπήρξε, αφού δεν είχε πρόθεση να πουλήσει τα ακίνητα
και ουδέποτε είχε διαπραγματευθεί την πώλησή τους, ώστε δικαιολογημένα να
υποστηρίζει ότι η πώλησή τους ματαιώθηκε επειδή είχαν κατασχεθεί.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16348N491</ED>
<ID>
ID:17915

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N49&aa=1</URL></REF>


Article

<CATEGORY>vin08</CATEGORY>

 <H2>Δυσβάστακτες φορολογικές επιβαρύνσεις στα ακίνητα
</H2>
Το προεδρείο της ΠΟΜΙΔΑ κατά τη διάρκεια των εργασιών του Συνεδρίου της

ΜΕΧΡΙ και το 68,51%, κατά ανώτατο όριο, μπορεί να φθάσει η φορολογική
επιβάρυνση στα εισοδήματα από ακίνητα, σύμφωνα με την Πανελλήνια Ομοσπονδία
Ιδιοκτητών Ακινήτων. Η Ομοσπονδία πραγματοποίησε το Σαββατοκύριακο το συνέδριό
της και σε ανακοίνωση που εξέδωσε υποστηρίζει μεταξύ άλλων:

* Η φορολογία για τα μεγάλα ακίνητα μπορεί να φθάσει και το 68,51%, ενώ για
μικρότερες κατοικίες το 65,51%.

* Η υψηλή φορολογία οφείλεται στη μη τιμαριθμοποίηση του αφορολογήτου, στα
φορολογικά κλιμάκια και στους συντελεστές, σε συνδυασμό με την προείσπραξη του
φόρου εισοδήματος σε ποσοστό 55%.

* Στη φορολόγηση τεκμαρτού εισοδήματος ακόμα και από ιδιοκατοίκηση.

* Στην αύξηση των αντικειμενικών αξιών των ακινήτων από 1-1-1998.

* Η αύξηση των φόρων κεφαλαίου (για μεταβιβάσεις ακινήτων), λόγω της αύξησης
των αντικειμενικών αξιών των ακινήτων.

Με βάση τα παραπάνω, υποστηρίζουν οι ιδιοκτήτες ακινήτων (ΠΟΜΙΔΑ), η ανώτατη
συνολική φορολογική επιβάρυνση από ετήσιους φόρους διαμορφώνεται ως εξής:

1 Κύριος φόρος εισοδήματος μέχρι και 45%.

2 Χαρτόσημο ΟΓΑ 3,6%.

3 Συμπληρωματικός φόρος 3% και 6% για κατοικίες με μεγάλο εμβαδόν.

4 Ο Φόρος Ακίνητης Περιουσίας που αντιστοιχεί στο εισόδημα από τα
ακίνητα (με ανώτατο συντελεστή ΦΑΠ 0,8% και ετήσια απόδοση ακινήτου 6% επί της
αξίας του η πρόσθετη επιβάρυνση στο εισόδημα φθάνει το 13,38%).

5 Το τέλος ακίνητης περιουσίας, με ανώτατο συντελεστή 0,035% επί της
αξίας του η πρόσθετη επιβάρυνση στο εισόδημα φθάνει το 0,58%.

Έτσι, συνολικά η ανώτατη επιβάρυνση από όλα αυτά κυμαίνεται από 65,51% έως και
68,51% για μεγάλες κατοικίες, σύμφωνα με την ΠΟΜΙΔΑ.

Η Ομοσπονδία Ιδιοκτητών προχώρησε και σε προτάσεις για αλλαγές και ελαφρύνσεις
στη φορολογία ακινήτων. Για τη φορολογία εισοδήματος προτείνει μεταξύ άλλων:

* Αφορολόγητο τουλάχιστον δύο εκατομμυρίων δραχμών.

* Τρεις φορολογικούς συντελεστές, 10% για τα επόμενα 5 εκατομμύρια δρχ., 20%
για τα επιπλέον 5 εκατομμύρια δρχ. και 30% για το υπερβάλλον εισόδημα.

* Τέλος, στη φορολογία ιδιοκατοίκησης προτείνεται να επανέλθει το αφορολόγητο
των 200 τετραγωνικών μέτρων, αν δεν είναι δυνατόν να καταργηθεί τελείως.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16348N492</ED>
<ID>
ID:17978

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N49&aa=2</URL></REF>


Article

<CATEGORY>vin08</CATEGORY>

 <H2>Συνεργασία κλωστηρίων
</H2>
ΣΕ ΣΥΜΦΩΝΙΑ για την απόκτηση, από την Κλωστήρια Ναούσης Α.Ε., μειοψηφικού
πακέτου μετοχών της τάξης του 5% στη Γ. Γιαννούσης ΑΒΕΕ κατέληξαν οι
διοικήσεις των δύο εταιρειών.

Οι δύο εταιρείες στοχεύουν στην αύξηση της ανταγωνιστικότητας των προϊόντων
τους και ιδίως των ετοίμων ενδυμάτων της Τρικολάν, αξιοποιώντας τον εξοπλισμό
τής Γ. Γιαννούσης.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16348N493</ED>
<ID>
ID:18024

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N49&aa=3</URL></REF>


Article

<CATEGORY>vin08</CATEGORY>

 <H5>ΜΕΙΚΤΟ ΣΥΣΤΗΜΑ ΙΕΡΑΡΧΙΑΣ: ΚΙΝΗΤΗ ΚΑΙ ΠΑΓΙΑ
</H5><H5>Οι άλλες ρυθμίσεις του νέου κώδικα
</H5><H2>Μονιμοποίηση 30.000 συμβασιούχων Δημοσίου
</H2>
Ο θεσμός των ελεύθερων συλλογικών διαπραγματεύσεων στο Δημόσιο, βελτιώσεις
στη διαδικασία προσλήψεων με τον νόμο Πεπονή, μονιμοποιήσεις 30.000
συμβασιούχων (ιδιωτικού δικαίου αορίστου χρόνου) αλλά και σειρά ρυθμίσεων στο
βαθμολόγιο και σε άλλα εργασιακά θέματα των δημοσίων υπαλλήλων περιμένουν τους
δημοσίους υπαλλήλους.

ΜΕΤΑ την ψήφιση του Δημοσιοϋπαλληλικού Κώδικα ­ την περασμένη εβδομάδα από τη
Βουλή ­ σειρά έχει το νομοσχέδιο του υπουργείου Εσωτερικών - Δημ. Διοίκησης
και Αποκέντρωσης για τις συλλογικές διαπραγματεύσεις στο Δημόσιο. Στο
νομοσχέδιο αυτό, το οποίο εντός των προσεχών ημερών θα κατατεθεί στη Βουλή
προς ψήφιση, περιλαμβάνονται και αλλαγές στο ισχύον καθεστώς των προσλήψεων
στο Δημόσιο.

Συνολικά, οι σημαντικότερες αλλαγές που επιφέρει ο Κώδικας αλλά και το υπό
ψήφιση νομοσχέδιο είναι οι εξής:

* Ένα από τα κύρια θέματα που ρυθμίζει ο Υπαλληλικός Κώδικας, είναι το σύστημα
του βαθμολογίου, το οποίο βασίζεται στο μεικτό σύστημα ιεραρχίας, δηλαδή το
σύστημα της κινητής και το σύστημα της πάγιας ιεραρχίας. Ειδικότερα, η
ιεραρχία είναι κινητή στο επίπεδο των Τμημάτων και πάγια στο επίπεδο των
Διευθύνσεων και Γενικών Διευθύνσεων. 
Στο πλαίσιο του μεικτού συστήματος προαγωγικής εξέλιξης οι βαθμοί Ε'-Α' είναι
ενιαίοι και κατά συνέπεια η προαγωγή από βαθμό σε βαθμό γίνεται ακώλυτα, ενώ
με τους βαθμούς του διευθυντή και του γενικού διευθυντή δημιουργείται πάγια
ιεραρχία, που βασίζεται στη σύνδεση βαθμού, θέσης και καθηκόντων. Με το νέο
βαθμολόγιο ως προϊστάμενοι Γενικών Διευθύνσεων και Διευθύνσεων τοποθετούνται
υπάλληλοι που φέρουν τον αντίστοιχο βαθμό. Σύμφωνα με τις μεταβατικές
διατάξεις ­ όπως ψηφίστηκαν στη Βουλή ­ κατά την πρώτη εφαρμογή του Κώδικα για
την προαγωγή στον βαθμό του διευθυντή, κρίνονται όσοι υπάλληλοι κατά την
έναρξη ισχύος του Κώδικα:

1. Έχουν τις προϋποθέσεις να κριθούν για προαγωγή στον βαθμό του διευθυντή.

2. Έχουν οποτεδήποτε επιλεγεί ως προϊστάμενοι Διεύθυνσης ή
Υποδιεύθυνσης ή αντίστοιχου επιπέδου οργανικών μονάδων ή

3. Έχουν τις προϋποθέσεις να επιλεγούν ως προϊστάμενοι Διεύθυνσης και
επιπλέον έχουν ασκήσει καθήκοντα προϊσταμένου Διεύθυνσης ή τμήματος ή
αυτοτελούς γραφείου ή αντίστοιχου επιπέδου οργανικής μονάδας για μία
τουλάχιστον τριετία.

Σημειώνεται ότι οι προαγωγές των υπαλλήλων στον βαθμό του διευθυντή γίνονται
με απόφαση του οικείου υπηρεσιακού συμβουλίου ­ ύστερα από ερώτημα του
αρμόδιου οργάνου ­ χωρίς να καταρτίζονται γι' αυτόν τον λόγο πίνακες προακτέων
και πρέπει να έχουν ολοκληρωθεί το αργότερο μέσα σε τρεις μήνες από τη
δημοσίευση του νέου Κώδικα.


Καθιερώνονται οι ελεύθερες συλλογικές διαπραγματεύσεις στο Δημόσιο ­ πάγιο
αίτημα της ΑΔΕΔΥ. Ειδικότερα με το νομοσχέδιο κατοχυρώνεται το δικαίωμα των
δημοσίων υπαλλήλων να διαπραγματεύονται συλλογικά τους όρους απασχόλησής τους
και οργανώνεται η άσκηση του δικαιώματος.

* Προβλέπεται ότι οι 30.000 περίπου εργαζόμενοι στη δημόσια διοίκηση με σχέση
εργασίας ιδιωτικού δικαίου αορίστου χρόνου, θα έχουν αλλαγή στην εργασιακή
τους σχέση και θα γίνουν υπάλληλοι με σχέση εργασίας δημοσίου δικαίου. Αυτό
σημαίνει ότι θα έχουν εξέλιξη στη βαθμολογική ιεραρχία.

* Καταργείται το προνόμιο των υπαλλήλων ορισμένων φορέων του ευρύτερου
δημόσιου τομέα να διορίζουν τα παιδιά τους στους φορείς στους οποίους
εργάζονται. Το μέτρο αφορά τις ΔΕΚΟ και τις τράπεζες και η σχετική διάταξη
καταργεί ακόμη και τυχόν σχετικές προβλέψεις από συλλογικές συμβάσεις
εργασίας. Από την απαγόρευση εξαιρείται η περίπτωση πρόσληψης σε περίπτωση
θανάτου κατά την εκτέλεση του καθήκοντος.

* Αποσαφηνίζεται ότι η πρόσληψη εποχικών υπαλλήλων από τις δημόσιες
επιχειρήσεις, τις θυγατρικές εταιρείες και τις θυγατρικές εταιρείες τραπεζών,
καθώς και τις επιχειρήσεις των ΟΤΑ, γίνεται με τη διαδικασία και τα κριτήρια
του νόμου 2190/94 (νόμος Πεπονή). Επίσης ορίζεται ότι η απασχόληση των
εποχικών υπαλλήλων δεν μπορεί να υπερβεί τους 8 μήνες ανά ημερολογιακό έτος.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16348N501</ED>
<ID>
ID:17916

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N50&aa=1</URL></REF>


Article

<CATEGORY>vin08</CATEGORY>

 <H5>Η ΠΕΡΙΟΥΣΙΑ ΤΟΥ ΜΠΙΛ ΓΚΕΪΤΣ ΞΕΠΕΡΝΑΕΙ ΤΑ 100 ΔΙΣΕΚΑΤΟΜΜΥΡΙΑ ΔΟΛΑΡΙΑ
</H5><H2></H2><H2>Κατακτητής ή πρίγκιπας;
</H2>
Τον δρόμο που χάραξαν ο Τζένγκις Χαν, ο Βάντερμπιλτ και ο Ρότσιλντ ακολουθεί ο
Μπίλι Γκέιτς. Το αφεντικό της Μάικροσοφτ θα γίνει ο πρώτος άνθρωπος στη
σύγχρονη ιστορία που η περιουσία του θα ξεπερνάει τα 100 δισ. δολάρια.Ολόκληρο
το εθνικό προϊόν του Ισραήλ δεν φτάνει για να «καλύψει» τα πλούτη τού Μπίλι
Γκέιτς που, αν ήθελε, θα μπορούσε να αγοράσει με αυτά 650 τζάμπο της Μπόινγκ.

Η ΕΚΡΗΞΗ που σημειώνει η μετοχή της Μάικροσοφτ στο χρηματιστήριο έκανε
δωδεκαψήφιο τον τραπεζικό λογαριασμό του αφεντικού της. Ο ιδρυτής της
Μάικροσοφτ ήταν αυτός που επωφελήθηκε περισσότερο από την αύξηση της τιμής της
μετοχής από 60 σε 160 δολάρια μέσα στον τελευταίο χρόνο. Ελέγχει το 21% της
εταιρείας λογισμικού, που η αξία της υπολογίζεται σε 400 δισ. δολάρια.

Η ΜΕΤΟΧΗ

Αντί να κάνει κακό στη μετοχή της Μάικροσοφτ η δικαστική της διαμάχη με το
αμερικανικό υπουργείο Δικαιοσύνης, που άσκησε αγωγή εναντίον της για
μονοπωλιακές πρακτικές, της βγαίνει σε καλό. Αν το δικαστήριο της Ουάσιγκτον
διατάξει τον διαμελισμό της εταιρείας, η τιμή της μετοχής θα μπορούσε να
ανεβεί ακόμη πιο ψηλά. Χωρισμένη στα δύο, με ξεχωριστό τμήμα για την παραγωγή
λειτουργικών συστημάτων, η Μάικροσοφτ θα μπορούσε να ανταποκριθεί καλύτερα
στον ανταγωνισμό.

ΣΕ 2 ΔΕΚΑΕΤΙΕΣ

Την περασμένη εβδομάδα, ο Γκέιτς ανακοίνωσε κέρδη-ρεκόρ ύψους 2 δισ. δολαρίων
για το τελευταίο τρίμηνο. Μέσα σε μόλις δύο δεκαετίες, αυτός ο άνθρωπος που
παράτησε στη μέση τις σπουδές του στο Χάρβαρντ, έκανε την εταιρειούλα που
ίδρυσε στο Σιάτλ τη μεγαλύτερη εταιρεία στην Αμερική και μία από τις
μεγαλύτερες εταιρείες υψηλής τεχνολογίας στον κόσμο.

Το μερίδιό του στη Μάικροσοφτ αξίζει περίπου 82 δισ. δολάρια. Επίσης, λένε πως
έχει 10-15 δισ. δολάρια σε άλλες επενδύσεις, που τροφοδοτούνται από πωλήσεις
μετοχών της Μάικροσοφτ. Τα τελευταία χρόνια μειώνει βαθμιαία το μερίδιό του
στη Μάικροσοφτ, διαφοροποιώντας τις τοποθετήσεις του. Πέρυσι, πούλησε μετοχές
αξίας 2 δισ. δολαρίων.

Ο ΚΑΤΑΛΟΓΟΣ

Το «Αμέρικαν Χέριτετζ», περιοδικό που ανήκει στον Όμιλο Φορμπς, δημοσίευσε
πρόσφατα έναν κατάλογο με τους πλουσιότερους ανθρώπους στην ιστορία των ΗΠΑ.
Για να υπάρχει μέτρο σύγκρισης μετέτρεψε την αξία των περιουσιών τους σε
σημερινά δολάρια, με βάση το ακαθάριστο εθνικό προϊόν κάθε περιόδου.

Είναι βέβαια δύσκολο να συγκρίνει κανείς τον Γκέιτς με μεγιστάνες από άλλες
περιόδους της ιστορίας. Όμως, πολλοί από τους εχθρούς του σίγουρα θα έμπαιναν
στον πειρασμό να βάλουν την περιουσία του πλάι στα αμύθητα πλούτη του Τζένγκις
Χαν. Οι φίλοι του θα προτιμούσαν τη σύγκριση με τον ιταλικό οίκο των Μεδίκων
και την πολιτιστική τους κληρονομιά.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16348N511</ED>
<ID>
ID:17917

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Η εβδομάδα αρχίζει για σας με γρήγορους
ρυθμούς και κάποια γεγονότα στην οικογένεια ίσως έρθουν να ανατρέψουν τον
προγραμματισμό σας. Μην είστε όμως ανυπόμονοι και ανταγωνιστικοί, συντονίστε
τους ρυθμούς σας με αυτούς των άλλων και χαμηλώστε, αν είναι δυνατόν, τους
τόνους σας.

ΙΧΘΥΕΣ

(19 Φεβρουαρίου - 20 Μαρτίου). Πολλές οι υποχρεώσεις της εβδομάδας που αρχίζει
και εσείς νιώθετε την αδρεναλίνη σας να πηγαίνει στα ύψη, λίγη αυτοπειθαρχία
θα σας βοηθούσε να μην ξεσπάτε στους ανθρώπους που βρίσκονται κοντά σας.
Βρείτε έναν ήπιο τρόπο επικοινωνίας μαζί τους χωρίς να βάλετε τις σχέσεις σας
σε κίνδυνο.

ΚΡΙΟΣ

(21 Μαρτίου - 19 Απριλίου). Μια καινούργια εβδομάδα ξεκινά με τον τομέα των
οικονομικών στο προσκήνιο και εσείς οφείλετε χωρίς εντάσεις να βρείτε
διεξόδους και να μεθοδεύσετε τις υποχρεώσεις σας. Φροντίστε να λυθούν τυχόν
παρεξηγήσεις και προετοιμάστε το έδαφος για νέες αναπροσαρμογές.

ΤΑΥΡΟΣ

(20 Απριλίου - 20 Μαΐου). Αρκετά εκρηκτικό το ξεκίνημα της εβδομάδας με την
παρουσία της Σελήνης στο ζώδιό σας που σας κάνει εύθικτους και ευάλωτους σε
τυχόν εντάσεις. Προσπαθήστε να βρείτε έναν τρόπο συνεννόησης με το περιβάλλον
σας, χωρίς εγωισμούς και αντιπαραθέσεις.

ΔΙΔΥΜΟΙ

(21 Μαΐου - 21 Ιουνίου). Αρκετά αγχωμένοι και προβληματισμένοι ξεκινάτε την
εβδομάδα σας, μην κλείνεστε όμως στον εαυτό σας ένα τόσο δημιουργικό διάστημα.
Προσπαθήστε μόνο να συνειδητοποιήσετε ποιες είναι οι προτεραιότητες στη ζωή
σας και μην αφήσετε το άγχος και τις ανασφάλειες να σας καταβάλουν.

ΚΑΡΚΙΝΟΣ

(22 Ιουνίου - 22 Ιουλίου). Μην αφήνετε τις δυσκολίες της ζωής να σας
απογοητεύουν, προχωρήστε σε μια γενική «εκκαθάριση» φίλων, τολμήστε τη
δημιουργία μιας νέας φιλίας και μπείτε σε κοινωνικούς κύκλους που θα μπορούσαν
να βοηθήσουν στην επίτευξη των στόχων σας.

ΛΕΩΝ

(23 Ιουλίου - 22 Αυγούστου). Τα επαγγελματικά σάς απασχολούν έντονα τον
τελευταίο καιρό, κάντε όμως υπομονή και μην παρασύρεστε από την ανάγκη
ανάληψης κάποιων πρωτοβουλιών. Δεν είναι κατάλληλη η στιγμή για απερίσκεπτες
αποφάσεις, για αλλαγή δουλειάς, μεταθέστε λοιπόν τις φιλοδοξίες σας για αργότερα.

ΠΑΡΘΕΝΟΣ

(23 Αυγούστου - 23 Σεπτεμβρίου). Όσο και αν σας πιέζουν οι καθημερινές
υποχρεώσεις, η σημερινή ημέρα ευνοεί την επικοινωνία, τις δημόσιες σχέσεις,
τις ευχάριστες επαφές, τις ενδιαφέρουσες γνωριμίες, τις σπουδές, τη γνώση
γενικότερα και τα ταξίδια.

ΖΥΓΟΣ

(24 Σεπτεμβρίου - 23 Οκτωβρίου). Χρησιμοποιήστε τη διαίσθηση, αλλά και τη
μεθοδικότητά σας προκειμένου να τακτοποιήσετε κάποια κληρονομικά θέματα αν
υπάρχουν ή να αξιοποιήσετε την ακίνητη περιουσία σας μέσα από μια επωφελή αγοραπωλησία.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο τομέας των σχέσεων στο προσκήνιο και αν
υπάρχουν κάποιες διαφωνίες καλό θα ήταν να σκεφθείτε αν αυτές στηρίζονται σε
πραγματικές αιτίες ή είναι αποτέλεσμα εκνευρισμού ή έντονης δράσης σε άλλους
τομείς. Ζητήστε εξηγήσεις γιατί μερικές φορές τα πράγματα είναι διαφορετικά
από αυτά που φαίνονται.

ΤΟΞΟΤΗΣ

(23 Νοεμβρίοου - 21 Δεκεμβρίου). Άλλη μία εβδομάδα έντονης κινητικότητας
ξεκινά για σας και δεν λείπει ο προβληματισμός σε ό,τι αφορά την καριέρα σας,
τις σχέσεις σας με τους ανωτέρους σας, αλλά και η συνεργασία με τους
συναδέλφους σας. Ενεργήστε με ψυχραιμία και μην αφήσετε την κυκλοθυμική σας
διάθεση να είναι εις βάρος της δουλειάς σας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Όσο και αν σας είναι δύσκολο σήμερα
προσπαθήστε να πλησιάσετε συναισθηματικά αυτούς που σας ενδιαφέρουν, αυτούς
που αγαπάτε, ακόμα αυτούς που ανέχεστε. Εκφράστε τα συναισθήματά σας χωρίς να
προσπαθείτε να πείσετε ή να επιβάλετε το δίκιο ή τις αντιρρήσεις σας.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16348N521</ED>
<ID>
ID:17896

</ID><URL>http://ta-nea.dolnet.gr/neaweb/neafile.print_unique?e=A&f=16348&m=N52&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΠΡΩΤΑΘΛΗΤΗΣ ΧΕΙΜΩΝΑ ΣΤΗΝ ΠΡΟΤΕΛΕΥΤΑΙΑ ΑΓΩΝΙΣΤΙΚΗ
</H5><H2>Πρώτος στη στροφή
</H2>
ΤΟΝ (άτυπο) τίτλο του πρωταθλητή χειμώνα κατέκτησε χθες ο Ολυμπιακός, μία
αγωνιστική πριν από την ολοκλήρωση του πρώτου γύρου του πρωταθλήματος. Οι
«ερυθρόλευκοι» έφθασαν σε υψηλά επίπεδα απόδοσης και επικράτησαν άνετα του
Πανιωνίου με 5-0, στο Ολυμπιακό Στάδιο. Ηγέτης και σκόρερ (δύο γκολ) της
ομάδας του Πειραιά αναδείχθηκε ο Ίλια Ίβιτς, ενώ σκόραραν και οι Καραπιάλης
(δύο φορές), Τζόρτζεβιτς.

σελίδες
14-15
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16348O001</ED>
<ID>
ID:17918

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O00&aa=1</URL></REF>


Article

<CATEGORY>vin10</CATEGORY>

 <H5>ΣΚΑΝΔΑΛΟ ΔΟΕ
</H5><H2>Νέα παραίτηση και 6 παραπομπές
</H2>
σελίδες
26-27
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16348O002</ED>
<ID>
ID:17979

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O00&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Ο Βαζέχα τον έφερε στη 2η θέση
</H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16348O003</ED>
<ID>
ID:18025

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O00&aa=3</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Στην Ξάνθη έχασε βαθμούς και Σαβέβσκι
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16348O004</ED>
<ID>
ID:18048

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O00&aa=4</URL></REF>


Article

<CATEGORY>vin10</CATEGORY>

 <H2>Ώρα μηδέν για το μπάσκετ
</H2>
Επεισόδια (Νέα Σμύρνη, Μαρούσι), κακές διαιτησίες (Σπόρτιγκ) πρόσθεσαν άλλο
ένα πλήγμα στο ­ ήδη λαβωμένο ­ ελληνικό μπάσκετ.

σελίδες 1, 18, 20, 21
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16348O005</ED>
<ID>
ID:18061

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O00&aa=5</URL></REF>


Article

<CATEGORY>vin10</CATEGORY>

 <H2>Δύο σπορ </H2>
19.00 (Supersport): Εθνικός-Χαλκίδα (πόλο),

22.00 (Supersport): Όξφορντ-Τσέλσι (ποδ.).
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16348O006</ED>
<ID>
ID:18065

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O00&aa=6</URL></REF>


Article

<CATEGORY>vin10</CATEGORY>

 <H5>ΤΟ ΜΠΑΣΚΕΤ ΠΛΗΓΩΘΗΚΕ ΣΕ ΝΕΑ ΣΜΥΡΝΗ, ΜΑΡΟΥΣΙ, ΠΑΤΗΣΙΑ
</H5><H2>Εκπέμπει SOS
</H2>
<H3>Διαιτητές, παίκτες και οπαδοί ­ οι αρνητικοί πρωταγωνιστές στα γήπεδα

</H3>
ΝΕΟ ΠΛΗΓΜΑ δέχθηκε το Σαββατοκύριακο το μπάσκετ σε τρία γήπεδα και εκπέμπει
για μία ακόμα φορά σήμα κινδύνου. Το θέμα είναι ποιος το ακούει. Στη Νέα
Σμύρνη, ο Λάζαρος Βορεάδης διέκοψε τον αγώνα Πανιωνίου-ΑΕΚ λόγω επεισοδίων και
το παιχνίδι θα... ολοκληρωθεί στην αίθουσα του αθλητικού δικαστή. Στο Μαρούσι,
Παπαχρόνης και Βετούλας πιάστηκαν στα χέρια στο ζέσταμα όπως και ο Μικ με τον
Χάουαρντ στον αγώνα, ενώ στα αποδυτήρια ο Παπαχρόνης πέταξε καρέκλα προς την
πλευρά των Πατρινών τραυματίζοντας τον έφορο της ομάδας.

Χθες στα Πατήσια επεισόδια δεν είχαμε, αλλά το σφύριγμα του Λεωνίδα Σπυρίδωνος
στο τέλος υπέρ του Ολυμπιακού βοήθησε τους Πειραιώτες να νικήσουν και σίγουρα
αν γινόταν σε ντέρμπι θα είχαμε ευτράπελα.

* Σ ε
λ ί
δ ε ς
18,
20 -
21.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16348O011</ED>
<ID>
ID:17919

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O01&aa=1</URL></REF>


Article

<CATEGORY>vin10</CATEGORY>

 <H2></H2><H2>Ψόφιοι αθάνατοι
</H2>
<AUTHOR>ΦΙΛΑΘΛΕΩΝ</AUTHOR>

* ΚΙ ΑΝ το ρεζιλίκι που υφίσταται αυτές τις μέρες ο παγκόσμιος
αθλητισμός, με τις αποκαλύψεις για τον τρόπο που «επιλέχθηκαν» οι πόλεις που
θα φιλοξενήσουν τους προσεχείς ­ χειμερινούς και καλοκαιρινούς ­ Ολυμπιακούς
Αγώνες είναι, τουλάχιστον, μια ευκαιρία να μειωθεί το μεγαλύτερο κακό, ο
θρίαμβος του χρήματος επί του λεγόμενου Ολυμπιακού πνεύματος; Το ερώτημα, με
δεδομένη την εποχή στην οποία ζούμε, μπορεί κάλλιστα ν' αποδειχθεί ρητορικό,
αλλά οι πραγματικοί φίλαθλοι δεν δικαιούνται να μην το θέσουν.

* ΟΣΟΙ αγαπούν τον αθλητισμό οφείλουν συγχρόνως, ψύχραιμα αλλά
συστηματικά, να διατυπώσουν το κατηγορητήριο όσων τον κατάντησαν έτσι. Έτσι:
παράδειγμα προς αποφυγήν αντί για μίμηση, υπόδειγμα γεροντικών μακιαβελισμών
αντί διεθνούς αλληλεγγύης. Η Διεθνής Ολυμπιακή Επιτροπή του κυρίου Σάμαρανκ,
γιατί αυτή είναι ο κατηγορούμενος, μετέτρεψε ­ ή άφησε να μετατραπεί, είναι
σχεδόν το ίδιο ­ τη χαρά της διεξαγωγής Ολυμπιακών Αγώνων σε πλειστηριασμό ­
και μάλιστα εν κρυπτώ ­ διαφθοράς.

* ΕΙΝΑΙ ίσως αφελείς ­ και ανήκουμε σε αυτούς ­ όσοι περίμεναν να
ξεσπάσει το σκάνδαλο για να αντιληφθούν το μέγεθος του προβλήματος. Η αφέλεια
όμως είναι πάντα προτιμότερη από τον κυνισμό. Γιατί αν αυτή τη βδομάδα μάθαμε
για τα δωράκια που πήρε ο αθάνατος κύριος Γκαγκά (αυτό είναι το πραγματικό του
όνομα) και για τα δωράκια που έδωσε ο θνητός κύριος Κόουτς (ο πρόεδρος της
οργανωτικής επιτροπής του Σίδνεϊ, που όμως ποτέ του δεν προπόνησε πραγματική
ομάδα), άλλα καλογυαλισμένα γρανάζια της σαμαράνκειας μηχανής, που
λειτουργούσαν από καιρό, ήρθαν με την ευκαιρία στη φόρα.

* ΜΑΘΑΜΕ λοιπόν ότι, για να ενισχύσει την επιρροή του, ο κύριος
Σάμαρανκ αύξησε από 77 σε 114 τα μέλη της ΔΟΕ. Ότι ανάμεσά τους βρίσκονται
οκτώ μέλη βασιλικών οικογενειών, δεκαεννιά πρώην υπουργοί, εννιά στρατιωτικοί
κι εννιά διπλωμάτες (σώμα από το οποίο προέρχεται βέβαια και η αυτού
Μεγαλειότης ο πρόεδρός της), έναντι εννιά μόνο Ολυμπιονικών. Ότι το όριο
ηλικίας είναι τα 80 χρόνια (μεγαλύτερο σχεδόν κι από της Βουλής των Ελλήνων)
και ο μέσος όρος ξεπερνά τα 60. Ότι, το κυριότερο, ο τρόπος επιλογής των
μελών, τυπικά για να αποφύγει την άσκηση πιέσεων, είναι ο πιο αντιδημοκρατικός
που υφίσταται σε οποιαδήποτε διεθνή οργάνωση: υποβολή υποψηφιότητας στον
πρόεδρο προσωπικώς, έρευνα του προέδρου για τα προσόντα τους, επιλογή δια βοής
κατόπιν προτάσεως του προέδρου.

* ΟΛΟΙ αυτοί οι άνθρωποι του προέδρου δεν είναι σε θέση να υπηρετήσουν
το αθλητικό ιδεώδες. Η ντροπή που μπορεί να νιώθουν σήμερα ισοφαρίζεται από τη
χλιδή και το κύρος που, χωρίς καμιά νομιμοποίηση, ένιωσαν χθες. Ο αποκλεισμός
του Σίδνεϊ, μιας ζεστής, αυθεντικά φιλόξενης πόλης, που μίλησε ανοιχτά γι'
αυτό που κάνουν όλοι (κι εμείς άραγε, κυρία Γιάννα μας;), δεν λύνει κανένα
πρόβλημα. Οι λύσεις είναι άλλες: αλλαγή του τρόπου επιλογής των αθανάτων.
Μικρότερος αριθμός τους. Περισσότεροι (γιατί όχι όλοι;) πρώην αθλητές. Αλλαγή
και στον τρόπο επιλογής των πόλεων των Ολυμπιακών Αγώνων. Και βέβαια
αποχαιρετισμός ­ τώρα ­ στον Καταλανό που χρησιμοποίησε τον αθλητισμό, όπως
είχε χρησιμοποιήσει τον φρανκισμό.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16348O021</ED>
<ID>
ID:17927

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O02&aa=1</URL></REF>


Article

<CATEGORY>vin10</CATEGORY>

 <H5>ΦΑΛΗΡΟ: ΕΘΝΙΚΟΣ ΚΑΙ ΕΛΕΥΣΙΝΑ ΤΑ 'ΧΟΥΝ ΜΕ ΤΟΝ ΔΙΑΙΤΗΤΗ
</H5><H2>Φωνάζουν δύο
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΣΕ ΣΟΥΠΕΡ ντέρμπι που τα είχε όλα εξελίχθηκε ο σαββατιάτικος αγώνας Εθνικού -
Πανελευσινιακού. Τελείωσε ισόπαλος (2-2) και βρήκε τους δύο αντιπάλους να
διαμαρτύρονται έντονα για τη διαιτησία του Φασόλη.

Ο καθένας τους είχε βέβαια τους λόγους του, αλλά οι «φωνές» προέρχονταν κυρίως
για άλλο λόγο, όσο και αν δεν το παραδέχονται. 
Οι γηπεδούχοι, γιατί ήθελαν το ματς, πέτυχαν δύο γκολ και ενώ ήταν καλύτεροι
δεν πήραν τη νίκη, ενώ οι φιλοξενούμενοι, γιατί, όπως εξελίχθηκε το παιχνίδι,
έχασαν τη νίκη «μέσα απ' τα χέρια» τους.

Οι διαμαρτυρίες και μάλιστα με τον τρόπο που έγιναν, τόσο στην ανάπαυλα του
ημιχρόνου όσο και μετά το τέλος του ματς, προς τον Φασόλη, από τους ανθρώπους
των δύο ομάδων μόνο καλό δεν κάνουν στο ποδόσφαιρο. Φωνάζει, λοιπόν, ο
Εθνικός, γιατί ο Φασόλης καταλόγισε πέναλτι στις καθυστερήσεις του πρώτου
ημιχρόνου. Και ειπώθηκαν μεγάλες κουβέντες απ' όλους: «Θα πετάξω τη σφυρίχτρα,
αν δεν είναι πέναλτι» φέρεται να είπε ο διαιτητής στον Κένταλ στο ημίχρονο.
«Θα παραιτηθώ, αν η τηλεόραση δείξει ότι έγινε πέναλτι» απάντησε ο Κένταλ στον
διάλογο που είχαν οι δύο άνδρες. Άρα σήμερα κάποιος από τους δύο πρέπει να μην
είναι στη θέση του. Ποιος, όμως, από τους δύο; Όπως εξελίχθηκαν τα πράγματα, ο Κένταλ.

Κατά την άποψή μας, ο διαιτητής έχει δίκιο, αφού ο Δημητριάδης μπήκε στην
περιοχή, ο Ντερτινής έκανε τάκλιν, αλλά ο παίκτης του Πανελευσινιακού
«τσίμπησε» την μπάλα και τελικά ανατράπηκε. Ήταν πέναλτι. 
Η δεύτερη φάση στην οποία ο Φασόλης ήταν σωστός, αλλά οι Ελευσίνιοι (αυτή τη
φορά) διαμαρτύρονται, έγινε στο 75'. Ο Τζιβελέκης μπήκε στην περιοχή και έκανε
θεαματική τούμπα, για να πάρει πέναλτι από τον Δαμίρη και ο Φασόλης, που ήταν
σε απόσταση δύο μέτρων, του έβγαλε κίτρινη (δεύτερη) αποβάλλοντάς τον.

ΑΔΙΚΟ

Είναι άδικο, λοιπόν, να δέχεται επίθεση ο διαιτητής «ελαφρά τη καρδία». Κι
όμως παίχθηκε και ποδόσφαιρο και, μάλιστα, το ματς ήταν πολύ καλό. Ίσως ήταν η
πρώτη φορά εφέτος που ο Εθνικός είχε τόσους διακριθέντες και άξιζε τη νίκη. 
Όμως, η μπάλα δεν κάνει πάντα τα χατίρια του καλύτερου.

Κυριάρχησε ο Εθνικός, αλλά η Ελευσίνα προηγήθηκε δύο φορές: 29' Κακλαμάνος, 45
Τσιρώνης (πέναλτι). Και ενώ οι γηπεδούχοι ήταν με την... πλάτη στον τοίχο,
μέχρι το 84' λίγο έλειψε να πάρουν τη νίκη, αφού ένα θεαματικό και δύσκολο
συνάμα σουτ από τον Κουμπή στις καθυστερήσεις πέρασε λίγο πάνω από το
οριζόντιο δοκάρι. 
Ο Πανελευσινιακός είχε πρόβλημα στο ψηλό παιχνίδι και από δυνατά πλάγια άουτ
του Εμπαλέ προήλθαν τα δύο γκολ (45+ Μπίβερς, 84' Τασιούλας). Άλλωστε το
παραδέχτηκε και ο Φοιρός: «Έχουμε πρόβλημα στο ψηλό παιχνίδι και πρέπει να
δουλέψουμε σ' αυτόν τον τομέα. 
Το αποτέλεσμα ήταν δίκαιο» είπε ο τεχνικός των φιλοξενουμένων και έτσι ήταν τα
πράγματα. Όπως πήγε το ματς, το «Χ» δικαίωσε τις προσπάθειες των δύο αντιπάλων.


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16348O022</ED>
<ID>
ID:17985

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O02&aa=2</URL></REF>


Article

<CATEGORY>vin10</CATEGORY>

 <H5>στον Λάζαρο Βορεάδη
</H5><H5>Εξάντλησε την αυστηρότητά του στον «μικρό» ΠΑΝΙΩΝΙΟ
</H5><H5>Ο ίδιος διαιτητής σφυρίζει το ντέρμπι ΠΑΟΚ - ΠΑΟ στο Αλεξάνδρειο
</H5><H2></H2><H2>Μοιραίο λάθος
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3>* Οι οπαδοί των γηπεδούχων αστόχησαν, αφού άφησαν καταδικαστέα συμπεριφορά στο
γήπεδο, ενώ κινδύνευσαν ζωές </H3><H3>
</H3>Ο Λάζαρος Βορεάδης αποχωρεί σηματοδοτώντας και τη διακοπή του αγώνα

ΠΟΣΕΣ ΦΟΡΕΣ μέχρι τώρα σε αγώνα μπάσκετ συνέβη «κουβαρντάδες» οπαδοί (στην
ουσία ενοχλημένοι νιώθοντας να αδικούν την ομάδα τους), να έβγαλαν από την
τσέπη τους χαρτονόμισμα θέλοντας να ειρωνευτούν τον διαιτητή;

Είναι συχνό το απαράδεκτο φαινόμενο. Όμως, ποτέ ο διαιτητής δεν έδωσε
σημασία. Προχθές ο Λάζαρος Βορεάδης, διαιτητής έμπειρος, διεθνής και από τα
αγαπημένα παιδιά της ΟΔΚΕ, το διέπραξε. Πλησίασε τον πρώτο φέροντα (και
ανεμίζοντα) πεντοχίλιαρο στη Νέα Σμύρνη και (λέγεται ότι) τον έβρισε. Λογικό
φαίνεται. Δεν θα μπορούσε αυτές τις κρίσιμες στιγμές να διαπραγματευτεί...
Αυτό ήταν το χοντρό λάθος του πρώτου διαιτητή του καυτού ντέρμπι Πανιωνίου -
ΑΕΚ και η αφετηρία να μετατραπεί το μικρό (και αντικανονικό από άποψη συνθηκών
ασφαλείας) γηπεδάκι της οδού Αρτάκη σε «κόλαση του Δάντη» (και να δώσει την
πρώτη απογοήτευση στον νέο δήμαρχο Κουτελάκη, ο οποίος είχε αναλάβει ρόλο
«ναυαγοσώστη» της ομάδας του).

Ο Λάζαρος Βορεάδης, ένεκα του τραυματισμού του παρατηρητή του αγώνα από ρίψη
αντικειμένου, διέκοψε ­ υποτίθεται ­ προσωρινά τον αγώνα και οι υπεύθυνοι
πήγαν στο αποδυτήριο. Την ίδια στιγμή οι εξέδρες έμεναν κενές, αφού ο κόσμος
αποχωρούσε. Θα ήταν λογικό να συνεχιστεί το ντέρμπι και να λήξει ­ ήθελε μόλις
25 δευτερόλεπτα. Και όμως: Βορεάδης και Ζαβλανός το διέκοψαν οριστικά και τώρα
να δούμε πόσες διμοιρίες των ΜΑΤ θα καταφέρουν να «δαμάσουν» τους «πάνθηρες»,
έτσι και τα ζωηρά οργανωμένα καλόπαιδα του Πανιωνίου νιώσουν ότι η ομάδα τους
θα μηδενιστεί και θα τιμωρηθεί. Αυτό ήταν το δεύτερο (και σοβαρότερο) λάθος
του πρώτου διαιτητή. Ο οποίος ­ τι σύμπτωση! ­ κληρώθηκε και θα σφυρίξει το
μεθαυριανό ντέρμπι ΠΑΟΚ - Παναθηναϊκού στο «Αλεξάνδρειο»!!!

Οι οπαδοί του Πανιωνίου αστόχησαν, αφήνοντας μια καταδικαστέα συμπεριφορά στο
γήπεδο. Όμως έχουν τα ελαφρυντικά τους, αν θυμηθεί κανείς τα παράπονά τους από
την προηγούμενη αναμέτρηση μέσα με τον ΑΟ Παπάγου και ακολούθως τη «σφαγή»
(όπως την χαρακτήρισαν) της διαιτησίας στη Θεσσαλονίκη με τον ΠΑΟΚ. Ήταν το
ματς όπου και οι πέντε βασικοί του Πανιωνίου αποβλήθηκαν με πέντε φάουλ και ο
ΠΑΟΚ κέρδισε στο... τρίποντο. Κάπου ένιωσαν να τους πνίγει η αδικία του
«μικρομεσαίου». Και έγινε ό,τι έγινε. Μέχρι κάθισμα ξηλώθηκε και μπήκε στο
σημάδι οργίλου θεατή, με συνέπεια να κινδυνεύσουν ζωές! Ντροπή.

Όμως: επεισόδια εκτεταμένα έχουν προκύψει κατ' επανάληψη στο τρέχον πρωτάθλημα
της Α1. Είδαμε μέσω της τηλεόρασης, πρόεδρο ΚΑΕ να σπρώχνει άσχημα διαιτητή
και αυτός να μην διακόπτει τον αγώνα. Είδαμε προπονητή φιλοξενούμενης ομάδας
(Ιωαννίδης εν προκειμένω!) να δέχεται καρπαζιές και χλεύη από αντίπαλους
παίκτες. Είδαμε (στο Παλέ Ντε Σπορ της Θεσσαλονίκης), να προσγειώνονται στο
παρκέ «μάτσο» δυναμιτάκια και η ατμόσφαιρα να θυμίζει Βιετνάμ και... ναπάλμ.
Και πάλι ο αγώνας έληξε «κανονικά», διότι οι διαιτητές δεν τόλμησαν να το
κάνουν. Προέκυψαν βέβαια ποινές σε σωματεία, όχι όμως μηδενισμοί. Τώρα ο
Βορεάδης (και το «συγκοινωνούν δοχείο του», Ζαβλανός) διέκοψαν αγώνα του
Πανιωνίου, ο οποίος ήταν στον πόντο και την μπάλα την είχε ο Πανιώνιος... Λοιπόν;

Το αξιοπερίεργο είναι που με ενδεχόμενο μηδενισμό του Πανιωνίου, κάποιες
ομάδες οι οποίες τον ακολουθούν στον βαθμολογικό πίνακα θα πιάσουν τον πρώτο
αριθμό του λαχείου. 
Όσο για τον Βορεάδη: μπορεί να θεωρείται «δήμιος», όμως είναι μεγαλόψυχο να
παραδέχεσαι το λάθος σου απέναντι σε έναν ελάχιστα καθώς πρέπει... Και μην
θεωρηθεί υπερβολή ο υπαινιγμός. Ο Λάζαρος Βορεάδης, γνήσιος Θεσσαλονικιός με
έδρα την Αθήνα, διαθέτει θητεία και διαιτησίες στα ελληνικά πρωταθλήματα
κυρίως για πέταμα. Στην Ευρώπη, συνήθως είναι από λίαν καλός έως άριστος.
Λοιπόν; Τι θα μας προσφέρει μεθαύριο από την... Τούμπα;
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16348O031</ED>
<ID>
ID:17937

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O03&aa=1</URL></REF>


Article

<CATEGORY>vin10</CATEGORY>

 <H5>ΚΑΙΣΑΡΙΑΝΗ: ΟΙ ΓΗΠΕΔΟΥΧΟΙ ΕΠΑΙΞΑΝ ΣΥΝΕΤΑ ΚΑΙ ΠΑΘΙΑΣΜΕΝΑ
</H5><H5>ΦΡΑΝΤΖΕΣΚΟΣ
</H5><H5>Τον... έκοψε η τράπουλα
</H5><H2>Λαμπερό αστέρι
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

<H3>* Ο ΠΑΟΚ ήταν χθες ομάδα δίχως προσωπικότητα και φαντασία. Έτρεχε και ίδρωνε
χωρίς λόγο
</H3>
ΧΘΕΣ ΤΟ απομεσήμερο, πλημμύρισε αστέρια η Καισαριανή. Ήταν λίγο πριν γείρει ο
ήλιος πίσω από τους βράχους του Νταμαριού, όταν το καμάρι της προσφυγιάς, ο
Εθνικός Αστέρας, έστειλε την μπάλα στην εστία του «Δικεφάλου».

Στις κερκίδες του γηπέδου έσκασαν τα φουρνέλα των πανηγυρισμών. Με 1-0 νίκησαν
οι «κόκκινοι» τους «μαύρους». Μεγάλη νίκη, θρίαμβος, ομολογουμένως, επί μίας
μεγάλης ομάδας και με γκολ από χρυσή αλλαγή του Σπύρου Λιβαθηνού.

Το γκολ ­ αν έμπαινε γκολ ­ έτσι όπως εξελισσόταν το παιχνίδι, θα «έγραφε»
μόνο από κάποιο λάθος. Και το λάθος το έκανε ο ΠΑΟΚ στο 72ο λεπτό της
αναμέτρησης. Ο Μιχόπουλος, ο Ολιβάρες και ο Γιακόβλεβιτς, που «ζόρισε» την
κατάσταση, μπερδεύτηκαν στο μακρινό πλάγιο άουτ του Ξάνθη. Η μπάλα πήγε στον
αμαρκάριστο Γιώργο Κόγιογλου, που με σουτ - βολίδα «ζωγράφισε» τον διεθνή τερματοφύλακα.

Δίκαιη νίκη σαφώς και επιβράβευση μιας αξιοπρεπέστατης εμφάνισης των Αθηναίων,
επί ενός αντιπάλου, χωρίς προσωπικότητα και φαντασία. Έτρεχε δίχως λόγο χθες η
ομάδα της Θεσσαλονίκης. Συνετά, γρήγορα, δυνατά και παθιασμένα αγωνιζόταν η
ομάδα της Καισαριανής. Και ο καλός χαρακτήρας νίκησε τελικά τον κακό. Αυτή
ήταν η εικόνα που παρουσίασαν οι αντίπαλοι.

Πανηγυρισμοί στο γήπεδο της Καισαριανής. Ο Εθνικός Αστέρας... θάμπωσε τον
φιλόδοξο ΠΑΟΚ

Το παιχνίδι δεν ήταν σπουδαίο. Δεν είχε ποιότητα. Δεν προσέφερε θέαμα. Ήταν
πολύ νευρικό. Η μάχη δόθηκε στο κέντρο του γηπέδου και η έλλειψη φάσεων και
σουτ ήταν φυσιολογική εξέλιξη της επιθετικής αδυναμίας των ομάδων. Ο Εθνικός
Αστέρας στηρίχτηκε περισσότερο στη λογική τής αποφυγής υπερβολών και με τη
δύναμη και τον ενθουσιασμό των παικτών του. Τα κατάφερε. Δεν φοβήθηκε τον
ΠΑΟΚ, έπαιξε ελεύθερα, πολύ έξυπνα και χτύπησε τελικά τον αντίπαλό του στο πιο
κρίσιμο σημείο του αγώνα, αφού είχε καταφέρει να εξαφανίσει όλα τα ατού των
φιλοξενουμένων. Ο Χοσάδας, εκτός από μία φορά, σε κεφαλιά του Βρύζα, πέρασε
σχετικά ωραίο απόγευμα.

Από την άλλη πλευρά, ο ΠΑΟΚ απογοήτευσε τον κόσμο του και τους θεατές. Κάτι
πήγε να κάνει στο πρώτο πεντάλεπτο και μετά, σιγά σιγά, άρχισε να παρουσιάζει
τις αδυναμίες του. Κυρίως μεταξύ κέντρου και επίθεσης. Στις θέσεις αυτές
κυριάρχησε το χάος. Ο παίκτης που θα νοικοκύρευε την ομάδα και θα έδινε μια
πάσα της προκοπής δεν υπήρχε, ενώ τόσο οι κατά μέτωπον όσο και οι πλάγιες
επιθετικές προσπάθειές του απέτυχαν, καθώς η ομάδα δεν διέθετε ηρεμία και
πρακτικό μυαλό. Ο Φραντζέσκος αποκλείστηκε επειδή συνελήφθη χαρτοπαίζων με
άλλους τρεις συμπαίκτες του, στο ξενοδοχείο, ενώ ο άλλος κουμανταδόρος του
«Δικεφάλου», ο Τουρσουνίδης, δεν είχε δικαίωμα συμμετοχής (είναι τιμωρημένος).

Συμπερασματικά, η ομάδα που έκανε τα λιγότερα λάθη και πίστεψε περισσότερο στη
νίκη, πήρε τους τρεις πολύτιμους βαθμούς. Για ποδόσφαιρο καλύτερα ας μη μιλήσουμε.

Από την ομάδα της Καισαριανής εντυπωσίασαν με την απόδοσή τους οι Τσαλίκης,
Φρόντζος, Παύλοβιτς, Λαγός, Ξάνθης, ενώ από τον ΠΑΟΚ ξεχώρισαν οι Ολιβάρεζ, Κουλακιώτης.

Καλή ήταν η διαιτησία του Καλύβα.


ΤΑ ΠΕΙΘΑΡΧΙΚΑ παραπτώματα όπου υπέπεσαν τέσσερις παίκτες του ΠΑΟΚ, χρωμάτισαν
τις δηλώσεις των προπονητών. Επισήμως, ο αποκλεισμός του Φραντζέσκου (κυρίως)
και του Λαγωνίδη οφείλεται σε πειθαρχικό παράπτωμα, αλλά οι πληροφορίες
αναφέρουν ότι οι δύο παίκτες μαζί με τους Καπετανόπουλο και Βελλή έπαιζαν
χαρτιά στο ξενοδοχείο.

Ο Άγγελος Αναστασιάδης όταν ζητήθηκε να επαληθεύσει τις πληροφορίες για τον
αποκλεισμό του Κώστα Φραντζέσκου, είπε ότι «ο παίκτης υπέπεσε σε πειθαρχικό
παράπτωμα», ενώ ο διεθνής ποδοσφαιριστής δεν πήρε σαφή θέση. Την πρώτη φορά
απάντησε ότι «ήταν θέμα τακτικής και αυτά που διαδίδονται είναι ανοησίες και
τη δεύτερη ότι κάποιοι φαίνεται πως είναι κομπλεξικοί». Όσον αφορά τώρα το
παιχνίδι, ο Σπύρος Λιβαθηνός χαρακτήρισε ιστορική τη νίκη του Εθνικού Αστέρα.
Νίκη, αποτέλεσμα της θέλησης, της ψυχής και της καρδιάς της ομάδας του, ενώ ο
Άγγελος Αναστασιάδης φανερά απογοητευμένος παραδέχτηκε ότι ο ΠΑΟΚ δεν έκανε
τίποτα και χαρακτήρισε το παιχνίδι πολύ κακό.


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16348O041</ED>
<ID>
ID:17938

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O04&aa=1</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ: ΑΡΙΣΤΗ ΑΠΟΔΟΣΗ ΑΠΟ ΤΟΥΣ ΓΗΠΕΔΟΥΧΟΥΣ, ΝΙΚΗ ΑΠΟ ΤΟΥΣ ΦΙΛΟΞΕΝΟΥΜΕΝΟΥΣ
</H5><H5>ΔΑΝΙΗΛ: Δεν έχουμε κακό υλικό
</H5><H5>Με εξέπληξε το επιθετικό πνεύμα της Βέροιας
</H5><H5>ΑΛΕΞΟΠΟΥΛΟΣ
</H5><H5>Εκτός μάχης για 15 ημέρες
</H5><H2>Μαγική εικόνα...
</H2>
<AUTHOR>ΒΑΣΙΛΗΣ ΒΩΛΚΟΣ</AUTHOR>

* ΒΕΡΟΙΑ 
ΚΑΚΗ απόδοση, χρυσή νίκη για τον Παναθηναϊκό στη Βέροια επί της ομώνυμης
ομάδας (1-0). Οι «πράσινοι» κατάφεραν να σκοράρουν με τον έξοχο Κρίστο Βαζέχα
στο 75', αφού προηγουμένως κινδύνευσαν σοβαρά από μία αντίπαλο, η οποία έχασε
πλήθος ευκαιριών, όχι μόνο για να νικήσει, αλλά για να θριαμβεύσει!

Οι «πράσινοι», ειδικά στο πρώτο ημίχρονο, ήταν συνονθύλευμα. Τίποτα δεν
λειτούργησε σωστά. Κενά σε όλες τις γραμμές, αποσυντονισμός, πλήρης έλλειψη
ανάπτυξης. Ο Ασάνοβιτς εξαφανίστηκε! Και ο Δανιήλ τον αντικατέστησε στην
επανάληψη. Ο Βαζέχα είχε μπλοκαριστεί στενά, αλλά μια φορά βρήκε την ευκαιρία
και «χτύπησε». Ήρωας ο Νικοπολίδης! Κράτησε όρθιο τον Παναθηναϊκό και
απεσόβησε «σίγουρα γκολ». Προσπάθησε ο Λυμπερόπουλος.

Από άλλη πλευρά, η Βέροια έπαιξε εξαιρετικά. Πλήρωσε, όμως, την αστοχία και
την ατυχία της. Οι γηπεδούχοι δημιούργησαν πολλές ευκαιρίες, αλλά στάθηκαν
ανίκανοι να σκοράρουν. Στο τέλος του αγώνα κανένας δεν συνειδητοποίησε πώς ­
και γιατί ­ έχασε η ομάδα που ήταν ανώτερη σε όλους τους τομείς. Το ποδόσφαιρο
σε όλο του το μεγαλείο.

Η μπάλα στο πλεκτό. Σιμπνιέφσκι, Λυμπερόπουλος πανηγυρίζουν, ενώ ο Μπαζαλάρ
«κοιτάζει» τη σέντρα

Το παιχνίδι πρόσφερε πολλές συγκινήσεις στους περίπου 4.000 θεατές. Διότι ναι
μεν ο Παναθηναϊκός απογοήτευσε, πλην όμως η Βέροια απέδειξε ότι έχει
δυνατότητες να παραμείνει στην κατηγορία, αν συνεχίσει να αγωνίζεται όπως
χθες. Μπορεί το αποτέλεσμα να αποτελεί «μαγική εικόνα» για όσους
παρακολούθησαν το ματς, αλλά δεν πρέπει να ξεχνάμε ότι η πεμπτουσία του
ποδοσφαίρου είναι το γκολ. Ο Παναθηναϊκός βρήκε τρόπο να σκοράρει και τελικά
νίκησε. Προς το τέλος, ο Τσαλουχίδης έχασε την ευκαιρία του αγώνα:

Μόνος προ του Νικοπολίδη, ο Γιώτης κατέβασε την μπάλα και ενώ ήταν έτοιμος να
σκοράρει, σούταρε... αέρα! Όταν δεν βάζεις τέτοια γκολ, επόμενο είναι να
χάσεις. Και η Βέροια, η πολύ καλή Βέροια, έχασε.

Κλείνουμε με τον Παναθηναϊκό. Πέτυχε την τρίτη σερί νίκη του στο πρωτάθλημα,
ανέβηκε στη βαθμολογία, αλλά αν δεν βελτιώσει την απόδοσή του, δύσκολα θα
πετύχει κάτι καλό. Χθες, οι Αθηναίοι είχαν την τύχη με το μέρος τους. Σε
διαφορετική περίπτωση θα είχαν ηττηθεί...


* ΒΕΡΟΙΑ 
ΕΚΠΛΗΞΗ προκάλεσε στον Βασίλη Δανιήλ η απόδοση της Βέροιας. Ο προπονητής τού
ΠΑΟ δήλωσε μετά τη λήξη του ματς:

«Η Βέροια με εξέπληξε με την αγωνιστικότητα και το επιθετικό πνεύμα το οποίο
επέδειξε. Πίστευα ότι όποια ομάδα σημείωνε πρώτη γκολ θα έπαιρνε και τη νίκη,
κάτι που έγινε. Οι μεταγραφές; Κοιτάξτε. Επειδή δεν είχαμε καλή απόδοση σήμερα
(χθες) δεν σημαίνει ότι δεν έχουμε και καλό υλικό. Το αντίθετο».

Ο Δανιήλ απάντησε και στα σενάρια που τον θέλουν να φεύγει από τον ΠΑΟ: «Σε
κανέναν και ποτέ δεν είπα ότι θέλω να φύγω από τον Παναθηναϊκό. Υπάρχει
σκοπιμότητα σ' αυτά που λέγονται και γράφονται. Εγώ είπα ότι δεν είναι εύκολο
πράγμα να πάει ένας προπονητής στη διοργάνωση του Τσάμπιονς Λιγκ».

Ο Γιώργος Χατζάρας, προπονητής της Βέροιας, επισήμανε:

«Ο Θεός του ποδοσφαίρου αποδείχθηκε... πράσινος! Τόσες ευκαιρίες και κανένα
γκολ. Δεν ξέρω τι να πω. Ο Φαρφάν; Καλός παίκτης, αλλά δεν έχει φυσική
κατάσταση. Θα χρειαζόταν ένας μήνας για να ετοιμαστεί και δεν θα προλάβαινε να
μας βοηθήσει.Γι' αυτό τον απέρριψα».

Ο ΛΥΜΠΕΡΟΠΟΥΛΟΣ

Τρεις κίτρινες κάρτες συμπλήρωσε ο Νίκος Λυμπερόπουλος και δεν θα παίξει
εναντίον του ΟΦΗ, την προσεχή αγωνιστική, στο ουδέτερο γήπεδο του Άργους.

*** Σήμερα επιστρέφει ο πρόεδρος κ. Γ. Βαρδινογιάννης στην Αθήνα και
αναμένονται εξελίξεις στο θεμα του Βραζιλιάνου Ντος Σάντος.

*** Αν οι «πράσινοι» νικήσουν τον ΟΦΗ, στο Άργος, θα εισπράξουν από 2.000.000
δραχμες έξτρα πριμ για τετράδα νικηφόρων αγώνων.


ΝΟΚ άουτ ο Γιώργος Αλεξόπουλος! Ο νεαρός κεντρικός αμυντικός του ΠΑΟ υπέστη
ρήξη έσω πλαγίου μηνίσκου κατά τη διάρκεια του χθεσινού αγώνα με τη Βέροια και
σήμερα θα υποβληθεί σε αρθροσκόπηση από τον καθηγητή Αργύρη Μήτσου στο Υγεία.
Σύμφωνα με τις πρώτες εκτι-μήσεις, ο Αλεξόπουλος θα παραμείνει 15 ημέρες εκτός γηπέδων.


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16348O051</ED>
<ID>
ID:17939

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O05&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: ΜΕ ΓΚΟΛ ΤΩΝ ΧΡΙΣΤΟΔΟΥΛΟΥ, ΚΩΝΣΤΑΝΤΙΝΟΥ ΕΦΘΑΣΕ ΣΤΗ ΝΙΚΗ
</H5><H2>Κυπριακή συνταγή
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΚΥΠΡΙΑΚΗ συνταγή με «Ματ(ς)» Γκίγκμπλαντ ήταν η χθεσινή απόδοση του Ηρακλή που
νίκησε δύσκολα τον Απόλλωνα Αθηνών με 2-0. 
Οι δύο Κύπριοι παίκτες του «Γηραιού» (Χριστοδούλου - Κωνσταντίνου) πέτυχαν από
ένα γκολ και χάρισαν ­ έστω και στη δύση του αγώνα ­ τη νίκη στους
γηπεδούχους. Μάλιστα, οι περίπου 2.500 οπαδοί των γηπεδούχων αποθέωσαν τους
σκόρερ της ομάδας τους φωνάζοντας ρυθμικά: «Είναι τρελοί οι Κύπριοι».

Στο πρώτο μέρος, οι παίκτες του Ηρακλή βρέθηκαν «εγκλωβισμένοι» απέναντι στον
πολύ καλά οργανωμένο Απόλλωνα. 
Έφταναν δύσκολα στην περιοχή του Χαλκιά, ενώ τις περισσότερες φορές
«σκόνταφταν» στην αμυντική γραμμή των φιλοξενουμένων. 
Η ομάδα της «Ελαφράς Ταξιαρχίας» άφησε πολύ καλές εντυπώσεις και έδειξε νέο
πρόσωπο, συνέχεια αυτού της περασμένης Κυριακής.

Από τον Ηρακλή απουσίαζε ο παίκτης που θα κρατούσε την μπάλα και θα έδινε
κάθετες μπαλιές, δηλαδή ο Ιβάν Γιοβάνοβιτς. 
Ιωάννου, Κωνσταντίνου. Ο Ηρακλής στηρίχθηκε χθες στους Κύπριους
ποδοσφαιριστές του

Οι επικίνδυνες αντεπιθέσεις που πραγματοποιούσε ο Απόλλωνας έβρισκαν
απροετοίμαστη και ανοργάνωτη την άμυνα του «Γηραιού», ωστόσο οι επιθετικοί των
φιλοξενουμένων στάθηκαν άτυχοι στις τελικές προσπάθειες.

Στο 42' ο Βελέντζας σκόραρε, όμως υποδείχτηκε σε θέση οφσάιντ, προκαλώντας τις
διαμαρτυρίες των γηπεδούχων. Η φάση ήταν οριακή. Στο δεύτερο μέρος, ο Ηρακλής
ανέλαβε την πρωτοβουλία και ο Απόλλωνας οπισθοχώρησε. Ο προπονητής του
«Γηραιού» Ματς Γκίγκμπλαντ έκανε «ματ» με τις δύο αλλαγές που πραγματοποίησε.

Πέρασε στο παιχνίδι τον συμπατριώτη του Άντερσεν και τον Μάριο Χριστοδούλου.
Οι δύο αυτοί παίκτες έδωσαν νέα πνοή στην ομάδα τους και δημιούργησαν τις
προϋποθέσεις για γκολ. 
Η πρώτη εμφάνιση του Σουηδού με τα «κυανόλευκα» συνοδεύτηκε με αρκετά καλή
απόδοση και άφησε θετικές εντυπώσεις. 
Ο Χριστοδούλου και ο Κωνσταντίνου ήταν οι δημιουργοί και εκτελεστές των
τερμάτων που πέτυχαν οι γηπεδούχοι, τα οποία ήρθαν στο 82' και 86'.


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16348O061</ED>
<ID>
ID:17940

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O06&aa=1</URL></REF>


Article

<CATEGORY>vin10</CATEGORY>

 <H5>ΚΩΝΣΤΑΝΤΙΝΙΔΗΣ: Σάλος από δηλώσεις του στην TV
</H5><H2>Εκτός 18άδας γιατί «υπέγραψε στην ΑΕΚ»
</H2>
* ΘΕΣΣΑΛΟΝΙΚΗ

ΣΑΛΟΣ προκλήθηκε με τον Σωτήρη Κωνσταντινίδη! Ο άσος του «Γηραιού» δεν ήταν
στη 18άδα της ομάδας του, αφού το βράδυ του Σαββάτου δήλωσε στη δημοτική
τηλεόραση της Θεσσαλονίκης ότι έχει υπογράψει στην ΑΕΚ.

Ο γενικός διευθυντής της ΠΑΕ Τέλης Μπατάκης, με αφορμή τα λεγόμενα του
Κωνσταντινίδη, είπε: «Ήταν εθελούσια έξοδος πριν από τη συνταξιοδότησή του. Το
γεγονός είναι πρωτόγνωρο και δεν έχει προηγούμενο. Κάποιες ομάδες μάς
χρησιμοποιούν σαν δεκανίκι για τα προβλήματά τους. Ο Ηρακλής είναι
υποχρεωμένος να προχωρήσει με ή χωρίς τον Κωνσταντινίδη. Ο παίκτης θα κληθεί
σε απολογία».

«Ανησύχησα με την εξέλιξη του πρώτου μέρους. Δεν είχαμε ρυθμό και πολύ δύσκολα
δημιουργούσαμε ευκαιρίες», τόνισε ο προπονητής του Ηρακλή Ματς Γκίγκμπλαντ,
ενώ υπογράμμισε: «Ο Απόλλων ήταν οργανωμένος, με σιγουριά στο παιχνίδι του.
Μας αναστάτωσε πολλές φορές. Στο πρώτο μέρος δεν είχαμε βάθος στην επίθεση,
στο δεύτερο όμως τα πράγματα ήταν διαφορετικά. Η απόδοση του Χριστοδούλου και
του Άντερσεν έκρινε το ματς».

Ικανοποιημένος από τους παίκτες του, παρά την ήττα της ομάδας του, ήταν ο
τεχνικός τού Απόλλωνα Αθηνών, Ανδρέας Μιχαλόπουλος. Δήλωσε: «Μπήκαμε δυνατά
στο πρώτο μέρος. Είχαμε ευκαιρίες και ο Ηρακλής δεν περίμενε τις αντεπιθέσεις
μας. Δυστυχώς, δεν είχαμε την τύχη να πετύχουμε κάποιο γκολ. Στο δεύτερο
ημίχρονο, ο Ηρακλής πίεσε περισσότερο, ενώ ύστερα από το πρώτο γκολ που
πέτυχε, το έργο του απλοποιήθηκε. Η ομάδα μου έπαιξε καλό ποδόσφαιρο. Ήταν
καλοστημένη για ογδόντα λεπτά και δεν φοβήθηκε. Αν ήμασταν πιο ψύχραιμοι στην
τελική προσπάθεια, ίσως να είχαμε φύγει με θετικό αποτέλεσμα».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16348O062</ED>
<ID>
ID:17992

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O06&aa=2</URL></REF>


Article

<CATEGORY>vin10</CATEGORY>

 <H5>ΑΕΚ: Ο ΚΑΤΗΦΟΡΟΣ ΤΗΝ ΕΦΕΡΕ 7 ΒΑΘΜΟΥΣ ΜΑΚΡΙΑ ΑΠΟ ΤΗΝ ΚΟΡΥΦΗ
</H5><H5>Σαβέβσκι: Νοκ άουτ από κάταγμα στην κλείδα
</H5><H5>Διπλή ήττα για τους «κιτρινόμαυρους»
</H5><H2>Ακόμη πιο χαμηλά
</H2>
<AUTHOR>ΔΗΜΗΤΡΗΣ ΞΑΝΘΑΚΗΣ</AUTHOR>

ΞΑΝΘΗ.

Του ανταποκριτή μας

ΕΠΤΑ βαθμούς μακριά από την κορυφή έμεινε η ΑΕΚ μετά τις νέες χθεσινές
απώλειές της. 
Ηττήθηκε 2-1 στην Ξάνθη, μετρά συνεχόμενες «γκέλες» μακριά από την Αθήνα (Νέα
Μηχανιώνα, ΠΑΟΚ, Καβάλα, Ξάνθη) και πλέον το ερώτημα είναι «πού θα σταματήσει
ο κατήφορος». 
Αντίθετα, η SKODA με το χθεσινό της άλμα δικαιούται να ελπίζει ότι το όνειρο
της ευρωπαϊκής εξόδου μόνο άπιαστο δεν είναι.

Το τελικό 2-1 (σκορ... αγαπημένο στην ΑΕΚ όταν μιλάμε για ήττες) ήρθε απόλυτα
φυσιολογικά, καθώς η ομάδα του Όλεγκ Μπλαχίν ελάχιστες φορές κατέθεσε την
ταυτότητά της στον αγωνιστικό χώρο. 
Και μην πιστέψετε ότι οι άσοι (;) της ΑΕΚ υποχρεώθηκαν σε ρόλο παθητικό από
τους παίκτες της Ξάνθης, διότι και οι γηπεδούχοι δεν έπιασαν σούπερ απόδοση.
Απλά ήξεραν τι ήθελαν και, το κυριότερο, πώς θα το κατακτήσουν. Ζητούσαν νίκη
και τρεις βαθμούς. Τους εξασφάλισαν με ξεσπάσματα και εκμεταλλευόμενοι τον
ζήλο και την καλή παρουσία ορισμένων παικτών-κλειδιά.

Ο Θωμάς Κυπαρίσσης «πνιγμένος» στις αγκαλιές φίλων της Ξάνθης. Η νίκη
επιτρέπει στους ακρίτες να ονειρεύονται Ευρώπη

Για παράδειγμα, ο Θωμάς Κυπαρίσσης έδειξε πόσο αξιόλογος σέντερ φορ είναι.
Μοίραζε πάσες-ασίστ με το κεφάλι και όταν αποφάσιζε κατά μέτωπον επιθέσεις
ήταν σωστός χείμαρρος! 
Όπως στο 34' όταν εξέθεσε Βάιο Καραγιάννη και κέντρο άμυνας της ΑΕΚ και με
αριστερό σουτ «έγραψε» το 1-0. Και ακόμη, ο Βενετίδης, παίκτης-ορχήστρα στην
αριστερή πτέρυγα. Ποιος όμως πήγε (πολύ) πίσω; Ο Μπούτσεκ, «κίπερ» που δεν
έχασε έξοδο; 
Ο χαφ Πατσατζόγλου; Οι υπόλοιποι κεντρώοι; Μόνο ο Μπα δεν μπήκε στη φωτιά και
μόλις έκανε το χρέος του (σκόρερ του 2-1) ο Μαντζουράκης τον απέσυρε
δυναμώνοντας τη μεσαία του γραμμή με τον Βιλανάκη.

Όσο για την ΑΕΚ, καίτοι οι παίκτες της είχαν τη θερμή συμπαράσταση πολλών
εκδρομέων, απογοήτευσε. Ο Μπλαχίν δεν τόλμησε να εφαρμόσει τίποτα από όσα
δοκίμαζε στην προπόνηση. 
Έξω ο Καψής, στον πάγκο ο Κατσαβός, μόνος μπροστά ο Νικολαΐδης, επιβεβαίωση
πως Ουκρανός και Ζουμπούλης δεν τα πάνε καλά. 
Και όταν αποφάσισε αλλαγές, έριξε δεξιά τον Μπατίστα, αφήνοντας μόνο τον Ντέμη
να δίνει την ούτως ή άλλως χαμένη μάχη από τον καλύτερό του, χθες,
Παπαδημητρίου. 
Με τον Νικολαΐδη μέτριο σε απόδοση, τον Καλιτζάκη να προσφέρει γκολ στον Μπα
κάνοντάς του πάσα (!) και τον σκληρό Καραγιάννη να οργανώνει (!) παιχνίδι, η
ΑΕΚ δεν είχε την παραμικρή τύχη. 
Άλλωστε, με μόνο διακριθέντα τον εξαιρετικά φιλότιμο Ζήκο ή τον αειθαλή
Σαβέβσκι, τι να περιμένεις... Ενδεικτικά αναφέρουμε πως μετά το 2-1 (46') η
ΑΕΚ δεν δημιούργησε ούτε μία ευκαιρία!

Ο διαιτητής Αγγελάκης θέλησε να βγάλει τον αγώνα χωρίς να δείξει κάρτα. 
Τελικά, έδειξε δύο. Και δεν παρατήρησε παίκτες που δοκίμασαν σκληρά
μαρκαρίσματα, με αποτέλεσμα να παίρνει χαμηλό βαθμό στον πειθαρχικό έλεγχο.


ΞΑΝΘΗ

Ο Τόνι Σαβέβσκι αποχωρεί υποβασταζόμενος από τον Νίκο Πανταζή,
φυσικοθεραπευτή της ΑΕΚ

ΕΧΑΣΕ τον αγώνα, χάνει και τον Τόνι Σαβέβσκι με κάταγμα στην κλείδα η ΑΕΚ! Ο
μέσος στο 88' δέχθηκε στον ώμο το... πόδι του Παπαδημητρίου και αποχώρησε
υποβασταζόμενος και σχεδόν δεν μπορούσε να περπατήσει! 
Η διάγνωση ανέφερε κάταγμα και βέβαια το πόσο θα λείψει θα εξαρτηθεί από τις
ακτινογραφίες ή την πορεία της αποθεραπείας. 
Ενδεικτικά, πάντως, αξίζει να αναφέρουμε και το εξής: ο Σαβέβσκι έχει και άλλη
φορά υποστεί κάταγμα στην κλείδα! 
Στις 9 Φεβρουαρίου '92 στο ντέρμπι στο ΟΑΚΑ με τον Παναθηναϊκό βγήκε στο 42'
και έπαιξε ξανά ύστερα από 1,5 μήνα, περίπου: στις 22 Μαρτίου, στον αγώνα με
τη Λάρισα. Το μόνο ευχάριστο στη χθεσινή «ιστορία» είναι ότι ο ποδοσφαιριστής
έσπασε την άλλη κλείδα! Περιττόν να αναφέρουμε ότι δεν παίζει στο ντέρμπι με
τον Ολυμπιακό. Πάει δηλαδή για ένα μήνα εκτός αγώνων.

Ο ΜΠΛΑΧΙΝ

«Σε κάθε αγώνα χάνουμε και έναν παίκτη. Με τον Ηρακλή ήταν ο Λάκης
(εξάρθρωση), με την Ξάνθη ο Σαβέβσκι. Να δούμε τι θα γίνει», είπε στο τέλος με
λύπη ο Όλεγκ Μπλαχίν. Κατά τα άλλα, ο Ουκρανός προπονητής ήταν απογοητευμένος
από την ήττα και την εμφάνιση των ποδοσφαιριστών του: «Ο αγώνας ήταν δυνατός
και με μονομαχίες στο πρώτο ημίχρονο. Το 1-1 ήταν δίκαιο αποτέλεσμα. 
Στο δεύτερο ημίχρονο όμως δεν παίξαμε ποδόσφαιρο! Έτσι όπως αγωνιζόμασταν, δεν
γινόταν να καταφέρουμε τίποτα. Κάναμε λάθη και πρέπει να τα διορθώσουμε. 
Όταν δεν αλλάζεις μπαλιές δεν μπορείς να σκοράρεις. Μας έλειπε η οργάνωση στο
κέντρο και το καθαρό μυαλό». Ο Μπλαχίν, εκτός των άλλων, είπε ότι ο Κοπιτσής
του ζήτησε αλλαγή.

Ο ΜΑΝΤΖΟΥΡΑΚΗΣ

Ο προπονητής της Ξάνθης Γιάννης Μαντζουράκης υποστήριξε: «Στο τέλος είχαμε
άγχος για τη νίκη και τους βαθμούς. Θέλαμε να κρατήσουμε το 2-1 και όταν
ρίσκαρε η ΑΕΚ δώσαμε βάρος στην άμυνα. Η νίκη μας είναι πανάξια. Στο α'
ημίχρονο και σε μεγάλο μέρος του β' ήμασταν καλύτεροι από την ΑΕΚ. Το κλειδί
ήταν η αγωνιστικότητά μας. Συγχαρητήρια στον κόσμο που μας βοήθησε τόσο πολύ
για πρώτη φορά. Για την Ευρώπη, να πω μόνο ότι την ξέρουμε από τον... χάρτη»!

* Μέσα στις επόμενες ημέρες θα ξεκαθαρίσουν τα μεταγραφικά της ΑΕΚ. Εξελίξεις
αναμένονται για τον Ντι Κάνιο (με τη Σέφιλντ να συζητά και την πώλησή του),
τον νεαρό Τσίλισνικ της Βοϊβοντίνα (μπορεί να έρθει στην Αθήνα), ενώ θα φανεί
τι θα γίνει με τη Γ.Σ. Πηγές λένε ότι θα αναβληθεί ξανά!


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16348O071</ED>
<ID>
ID:17941

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑΤΟΥ 4ου (ΣΑ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Μονά, Μικρά σε... ανακωχή
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Άδειασαν οι κουμπαράδες και από τα δύο παιχνίδια στον περασμένο διαγωνισμό.
Στο ΛΟΤΤΟ ύστερα από δύο συνεχή Jack - Pot βρέθηκε ένας εξάρης στην 1η
κατηγορία. Ο μοναδικός υπερτυχερός από τα Ιωάννινα με ένα πλήρες δελτίο 7
επιλεγμένων αριθμών κέρδισε το ονειρεμένο ποσό των 200 εκατ. δρχ. Μοναδικός
ήταν και ο νικητής της 1ης κατηγορίας του ΠΡΟΤΟ ο οποίος ανταμείφθηκε με 36,5
εκατ. δρχ. περίπου. Σε περίοδο ανακωχής φαίνεται να βρίσκονται τόσο τα Μικρά
όσο και τα Μονά αφού πεισματικά παραμένουν ισόπαλα για δεύτερη συνεχή φορά.
Έτσι, οι Μονοί ανεβάζουν τις συνολικές τους εμφανίσεις σε 2.138 και διατηρούν
το προβάδισμα στο συνολικό σκορ έναντι των Ζυγών με 2.062. Από την ισοπαλία
επωφελούνται και οι Μεγάλοι αφού συνεχίζουν να έχουν το προβάδισμα στο
συνολικό σκορ (2.099μ - 2.101Μ). Καμία κίνηση δεν είχαμε από τους αριθμούς με
τις περισσότερες εμφανίσεις. Οι 26 και 13 αδιάφοροι συνεχίζουν να απουσιάζουν
και έχουν συμπληρώσει 6 και 13 απουσίες αντίστοιχα ενώ ο 7 με 107 συνολικές
εμφανίσεις μένει μόνος στην κορυφή. Ο 30 ξανακάνει την εμφάνισή του για
δεύτερη συνεχή φορά και φτάνει τις 95 συνολικές παρουσίες. Από την ομάδα των
αριθμών με την μεγαλύτερη καθυστέρηση επέστρεψε ο 8 ύστερα από 23 απουσίες. Ο
4 με 29 διαγωνισμούς απουσίας παραμένει στην κορυφή των καθυστερημένων, ο 11
ακολουθεί με 23 και πιο πίσω οι 15 και 32 με 20. Διπλή εμφάνιση σημείωσε ο
λήγοντας σε 1 και με 436 παραμένει στην 4η θέση αλλά μειώνει την διαφορά του
από τον λήγοντα σε 7 μία μονάδα.Ο λήγοντας σε 4 επέστρεψε ύστερα από 3 απουσίες.

* Κληρώθηκαν οι αριθμοί 1, 8, 14, 30, 37, 41.

* Συμπληρώθηκαν 8.445.613 στήλες.

* Μοιράστηκαν 290.281.915 δρχ.

* Βρέθηκε 1 εξάρι που κερδίζει 200.000.000 δρχ., 119 5άρια που κερδίζουν από
322.265 δρχ., 6.907 4άρια που κερδίζουν από 4.160 δρχ. και 133.399 3άρια που
κερδίζουν από 170 δρχ.

ΠΡΟΤΟ: Κληρώθηκε ο αριθμός 2285442. 
* Συμμετοχές: 1.839.992 
Βρέθηκε 1 νικητής στην 1η κατηγορία.

<H3>Σε 700 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16348O081</ED>
<ID>
ID:17942

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O08&aa=1</URL></REF>


Article

<CATEGORY>vin10</CATEGORY>

 <H5>ΝΙΚΑΙΑ: ΚΕΡΔΙΣΜΕΝΟ ΤΟ ΠΟΔΟΣΦΑΙΡΟ ΠΑΡΑ ΤΟ «Χ»
</H5><H2>Λευκή... νίκη
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΜΠΟΡΕΙ να μην είχε θέαμα, φάσεις και γκολ το χθεσινό ντέρμπι
Προοδευτικής-Ιωνικού (0-0), αλλά υπήρξε ένας μεγάλος νικητής απ' αυτό το
παιχνίδι. Το ελληνικό ποδόσφαιρο.

Σε έναν αγώνα μεταξύ δύο ομάδων που τόσα πολλά λέγονται για τις μεταξύ τους
σχέσεις, χθες «τα όπλα ήταν παρά πόδα». Οι δύο αντίπαλοι παρέμειναν «εχθροί»
μόνο μέσα στον αγωνιστικό χώρο και στη συνέχεια είδαμε σκηνές που τιμούν το
ποδόσφαιρο. Οι παίκτες των δύο ομάδων αντάλλαξαν... επισκέψεις στα αποδυτήρια,
ενώ οι αγκαλιές και τα φιλιά έδιναν κι έπαιρναν. Στιγμές που καιρό ζητεί το
άθλημα και που χθες έγιναν πραγματικότητα.

Στην καλή εικόνα του αγώνα συνέβαλε και η διαιτησία του Γιώργου Δούρου. Ο
Κορίνθιος ρέφερι έδωσε ρεσιτάλ. Σωστός στις αποφάσεις του, αποφασιστικός,
γρήγορος, κοντά στις φάσεις και πάνω απ' όλα με «πυγμή». Έδειξε ότι είναι
το... αφεντικό του παιχνιδιού και στο τέλος δίκαια απέσπασε τα συγχαρητήρια
των δύο αντιπάλων.

Το παιχνίδι και των δύο ομάδων στηρίχθηκε στη δύναμη, το πάθος και τη θέληση.
Σε καμία στιγμή όμως δεν έγινε αντιαθλητικό. Και οι δύο προπονητές προσπάθησαν
να εξασφαλίσουν τα «νώτα» τους και στη συνέχεια την επιτυχία του γκολ. Θέαμα
δυστυχώς δεν είδαμε, αλλά ούτε και πολλές φάσεις.

Στη μονομαχία Αφάς - Δήμου, νικητής βγήκε το ποδόσφαιρο

Η Προοδευτική είχε τέσσερις σημαντικές απουσίες (Αγγελόπουλος, Χουζούρης,
Προτάσοφ, Ζαΐμι). Ο Αλέφαντος παρέταξε ενδεκάδα ανάγκης, αλλά χθες κέρδισε δύο
παίκτες. Χρησιμοποίησε νεοαποκτηθέντες και δικαιώθηκε. 
Έναν νεαρό που η Προοδευτική πήρε από τον ΠΟ Ψυχικού, τον Πάντο, και τον
Ρουτζιέρη, που είχε κάνει μόνο τρεις προπονήσεις με την ομάδα. Οι δύο αυτοί
ποδοσφαιριστές και ο Καρασάββας (είναι σε εκπληκτική φόρμα) ήταν οι καλύτεροι
από τους γηπεδούχους. Ο Ιωνικός είναι σοβαρή ομάδα, αλλά όχι το σύνολο που
παρουσίασε πέρυσι. Η απουσία του Αντριόλι είναι αισθητή. Πάντως έχει
ποδοσφαιριστές με προσωπικότητα και μπορεί να σταθεί απέναντι σε οποιονδήποτε αντίπαλο.

Η ισοπαλία ήταν το πιο δίκαιο αποτέλεσμα. Άλλωστε σ' αυτό συμφώνησαν μετά το
τέλος του αγώνα ο Μαρκαριάν και ο Νικολακάκος.


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16348O091</ED>
<ID>
ID:17943

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΥΡΓΟΣ
</H5><H2>Η τύχη ήταν με τους γηπεδούχους
</H2>
<AUTHOR>ΘΕΜΙΣ ΜΑΝΤΑΣ</AUTHOR>

* ΠΥΡΓΟΣ 
(Του ανταποκριτή μας)

Ο ΑΡΗΣ είχε την υπεροχή και τις ευκαιρίες, αλλά ο Πανηλειακός στάθηκε τυχερός
και πήρε τη μεγάλη νίκη με 3-1. Πλασματικό θεωρείται το τελικό σκορ με την
ομάδα του Άρη να είναι καλύτερη σε όλους τους τομείς.

Μόλις στο 2' ο Πανηλειακός άνοιξε το σκορ με πέναλτι που κέρδισε ο Ζιάκας
και έκανε γκολ ο Παπανδρέου. Στη συνέχεια η άμυνα των γηπεδούχων δέχτηκε
«σφυροκόπημα» από τους επιθετικούς του Άρη, οι οποίοι ήταν επιπόλαιοι στην
τελική προσπάθεια και έχαναν τη μια ευκαιρία μετά την άλλη. Στο β' ημίχρονο ο
Άρης είχε την πλήρη υπεροχή, αλλά ο Πανηλειακός ήταν εκείνος που σημείωσε δύο
γκολ! Ο τεχνικός του Άρη Γιώργος Παράσχος θα πρέπει να προβληματιστεί με τη
«δυστοκία» των επιθετικών του. Δεν είναι δυνατόν να δημιουργούνται τόσες
ευκαιρίες και να μην μπορούν να αξιοποιηθούν. Ο κ. Παράσχος παρά την ήττα
έμεινε ικανοποιημένος από τους παίκτες του.

Ο Πανηλειακός, που είχε να νικήσει από την 1η Νοεμβρίου του 1998, ήταν
επικίνδυνος και αποτελεσματικός στις αντεπιθέσεις. Στις πέντε ευκαιρίες που
δημιούργησε κατάφερε να σημειώσει τρία γκολ.

Ο Μπάμπης Τεννές στην «πρώτη» του στο πάγκο του Πανηλειακού ευτύχησε να δει
την ομάδα του να νικάει. Ο Τεννές έμεινε ικανοποιημένος από το αποτέλεσμα,
αλλά όχι και από την εμφάνιση της ομάδας του.

Καλή η διαιτησία του Κουτσογιάννη.


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16348O092</ED>
<ID>
ID:17993

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O09&aa=2</URL></REF>


Article

<CATEGORY>vin10</CATEGORY>

 <H5>Τα αποτελέσματα του Σαββάτου
</H5><H2>ΙΠΠΟΔΡΟΜΟΣ
</H2>
1η: Βιολέττα (Φίλιππος) 277-268. Χορεύτρια 239. Τρίτος, Ξανθός Πειρασμός.
Δίδυμο 3Χ7=452. Φορκάστ 3Χ7=729. Trio 1Χ3Χ7=474. Tri Cast 3Χ7Χ1=2.153.

2η: Χαντ. Γουέι (Ν. Βαλ/νας) 235-277. Λήγκαλ Λόβερ 860. Τρίτος, Ρουαγιάλ
Ράννερ. Δίδυμο 2Χ5=3.458. Φορκάστ 2Χ5=4.232. Σύνθετο 3Χ2=829. ΣΔ
3Χ7Χ2Χ5=27.238. Trio 1Χ2Χ5=6.690. Tri Cast 2Χ5Χ1=33.685.

3η: Χαρούμενος (Δημητσάνης) 258-119. Ε Ντέζερτ Του Φαρ 187. Τρίτος και
τέταρτος, Καραϊσκάκης και Γόρδιος Δεσμός. Δίδυμο 1Χ3=346. Φορκάστ 3Χ1=746.
Σύνθετο 2Χ3=694. ΣΔ 2Χ5Χ1Χ3=25.166. Trio 1Χ3Χ8=565. Tri Cast 3Χ1Χ8=2.782.
Τετραπλό 3Χ1Χ8Χ5=21.839.

4η: Κόκκινη Αλεπού (Φίλιππος) 682-345. Νταλίνα 160. Τρίτος και τέταρτος,
Κίρκη και Ρούσσα. Δίδυμο 6Χ7=1.133. Φορκάστ 6Χ7=3.217. Σύνθετο 3Χ6=2.274. ΣΔ
1Χ3Χ6Χ7=3.861. Trio 5Χ6Χ7=605. Tri Cast 6Χ7Χ5=7.144. Τετραπλό 6Χ7Χ5Χ1=28.563.

5η: Γκάλαντ (Οικονομίδης) 447-285. Ρουμπιρόζα 261. Τρίτος και τέταρτος,
Βύρων και Χαρμόνιους Γουέι. Δίδυμο 1Χ4=1.021. Φορκάστ 4Χ1=2.708. Σύνθετο
6Χ4=5.156. ΣΔ 6Χ7Χ1Χ4=14.106. Trio 1Χ4Χ6=1.088. Tri Cast 4Χ1Χ6=8.343. Τετραπλό 4Χ1Χ6Χ2=41.198.

6η: Αισχύλος (Γεωργίου) 270-215. Έλα Γάτο Μου 157. Τρίτος και τέταρτος,
Μπιγκ Νικ και Πρόσσιαν Πρίνσες. Δίδυμο 1Χ7=201. Φορκάστ 7Χ1=513. Σύνθετο
4Χ7=1.977. ΣΔ 1Χ4Χ1Χ7=3.577. Trio 1Χ5Χ7=1.082. Tri Cast 7Χ1Χ5=5.118. Τρετραπλό 7Χ1Χ5Χ3=14.235.

7η: Θάντερμπολντ (Γκιγεμέν) 3.043-1.346. Χρυσταλένιος 312. Τρίτος και
τέταρτος, Αμέρικαν Νάγκετ, Λέιντυ Λίντα. Δίδυμο 6Χ8=19.646. Φορκάστ
6Χ8=30.586. Σύνθετο 7Χ6=15.948. ΣΔ 1Χ7Χ6Χ8=326.364. Trio 1Χ6Χ8=26.862. Tri
Cast 6Χ8Χ1=607.384. Τετραπλό 6Χ8Χ1Χ2=761.744.

8η: Ιππ. Μονόκλ (Μερσίνιας) 170-156. Ένδοξος 216. Τρίτος και τέταρτος,
Ματζέστικ και Λουίτζι. Δίδυμο 1Χ5=271. Φορκάστ 1Χ5=441. Σύνθετο 6Χ1=10.801. ΣΔ
6Χ8Χ1Χ4=340.460. Trio 1Χ5Χ6=224. Tri Cast 1Χ5Χ6=703.

9η: Μέριτ (Σίντλερ) 205-146. Νιου Φάσιον 382. Τρίτος και τέταρτος, Πρενς
Τζούνιορ και Παντελάκος. Δίδυμο 3Χ5=931. Φορκάστ 5Χ3=1.189. Σύνθετο 1Χ5=433.
ΣΔ 1Χ5Χ3Χ5=3.837. Trio 3Χ5Χ8=924. Tri Cast 5Χ3Χ8=4.881. Τετραπλό 5Χ3Χ8Χ7=12.186.

* Σκορ Γκανιάν 4: Τζακ ποτ (2.487.600).

* Σκορ Γκανιάν 6: Τζακ ποτ (1.548.400).

<H3>Οι σημερινές κούρσες (έναρξη 3.00 μ.μ.) και τα προγνωστικά μας:
</H3>
1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΑΓΡΑΦΟΣ ΝΟΜΟΣ 58 Σταύρου&#0099

2. ΑΠΑΤΣΙ 58 Δημητσάνης&#0095

3. ΓΗΤΕΥΤΗΣ 58 Γεωργίου&#0093

4. ΓΚΡΗΚ ΠΑΤΡΙΟΤ 58 Τριανταφύλλου&#0097

5. ΓΟΥΟΡΘΥ ΜΠΟΫ 58 Αντώνης&#0098

6. ΔΙΠΛΩΜΑΤΗΣ 58 Οικονομίδης&#0096

7. ΕΛΠΙΔΟΦΟΡΟΣ 58 Μπάμπης&#0092

8. ΚΛΕΒΕΡ ΜΠΟΫ 58 Φίλιππος&#0094

9. ΒΟΡΕΙΟΣ ΠΟΛΟΣ 58 Σωτηρόπουλος&#0091

* Οι ίπποι 1-9 είναι ομόσταβλοι.

­ Υπόδ.: ΣΤΑΒΛΟΣ - ΓΚΡΗΚ ΠΑΤΡΙΟΤ (Γητευτής).

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΕΒΔΟΜΟΣ ΟΥΡΑΝΟΣ 58 Σταύρου&#0092

2. ΕΛΑ ΔΙΚΕ ΜΟΥ 58 Καρακατσάνης&#0097

3. ΙΔΡΥΤΗΣ 58 Χατζηγεωργίου&#0093

4. ΜΑΛΑΣΑΪΤ 58 Σωτηρόπουλος&#0098

5. ΜΑΤΤΕΟ 58 Οικονομίδης&#0094

6. ΜΕΓΑΣ ΦΩΤΙΟΣ 58 Τσεργάς&#0091

7. ΜΟΪΚΑΝΟΣ 58 Ζευγώλης&#0095

8. ΜΟΡ ΣΠΑΡΚ 58 Μπάμπης&#0096

­ Υπόδ.: ΜΑΤΤΕΟ - ΜΑΛΑΣΑΪΤ (Μορ Σπαρκ).

3η ΙΠΠΟΔΡΟΜΙΑ / Ώρα 4.00, 1.000 μέτρα

1. ΜΟΥΚΤΑΑΛ 58 Μπάμπης&#0092

2. ΠΑΡΘΕΝΩΝ 58 Σταύρου&#0095

3. ΠΟΛΥΤΙΜΟΣ ΛΙΘΟΣ 58 Οικονομίδης&#0099

4. ΠΥΡΡΟΣ 58 Γεωργίου&#0098

5. ΡΕΝΤ ΝΤΡΑΓΚΟΝ 58 Σωτηρόπουλος&#0097

6. ΣΕΛΤΙΚ ΧΑΪ ΚΙΝΓΚ 58 Χατζηγεωργίου&#0094

7. ΣΗ ΣΤΑΡ 58 Φίλιππος&#0096

8. ΦΩΚΙΑΝΟΣ 58 Δημητσάνης&#0091

9. ΧΡΗΣΤΑΓΓΕΛΟΣ 58 Δούκας&#0093

­ Υπόδ.: ΦΩΚΙΑΝΟΣ - ΡΕΝΤ ΝΤΡΑΓΚΟΝ (Ση Σταρ).

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΜΑΓΕΜΕΝΟΣ ΑΥΛΟΣ 58 Οικονομίδης&#0099

2. ΓΚΡΕΓΚΟΡΥ 56,5 Καραμάνογλου&#0092

3. ΒΕΒΑΙΟΣ 55 Φίλιππος&#0091

4. ΑΚΑΡΔΟΣ ΤΕΡΖ 54,5 Δημητσάνης&#0094

5. ΓΚΟΛΝΤΕΝ ΤΖΟΥΝΙΟΡ 54,5 Νικολαΐδης&#0093

6. ΘΗΡΙΩΔΗΣ 54 Ντίνος&#0095

7. ΛΗΓΚΑΛ ΛΑΪΟΝ 54 Γεωργίου&#0096

8. ΜΕΝΙΡ 54 Τριανταφύλλου&#0097

9. ΡΑΦΑΗΛ 54 Σίντλερ&#0098

­ Υπόδ.: ΜΑΓΕΜ. ΑΥΛΟΣ - ΒΕΒΑΙΟΣ (Ραφαήλ).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΕΥΑΝΔΡΟΣ 58 Δημητσάνης&#0094

2. ΙΑΣΩΝ ΦΟΥΣΚ 58 Αλέξης&#0098

3. ΙΜΠΕΡΙΟΥΣ ΓΟΥΕΪ 58 Φίλιππος&#0092

4. ΙΝΤΙΑΝ ΝΤΑΝΣΕΡ 58 Βασιλειάδης&#0093

5. ΙΠΠΟΔΑΜΟΣ 58 Σταύρου &#0096

6. ΡΟΥΑΓΙΑΛ ΣΠΙΝΤ 58 Σωτηρόπουλος&#0091

7. ΡΩΜΙΟΣ 58 Ζευγώλης&#0097

8. ΣΑΤΩΜΠΡΙΑΝ 58 Οικονομίδης&#0095

­ Υπόδ.: ΡΟΥΑΓΙΑΛ ΣΠΙΝΤ - ΙΠΠΟΔΑΜΟΣ (Ιμπέριους Γουέι).

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΓΚΟΛΝΤΕΝ ΟΝΤΥΣΣΥ 55,5 Σταυρινός&#0097

2. ΣΕΜΠΑΣΤΙΑΝ ΕΜ. 57 Γκιγεμέν&#0091

3. ΣΕΡ ΤΖΩΡΤΖ 56,5 Χατζηγεωργίου &#0098

4. ΠΟΛΕΜΙΣΤΗΣ 56 Οικονομίδης&#0095

5. ΑΜΥΘΗΤΗ 55,5 Νικολαΐδης&#0092

6. ΦΙΛΟΤΙΜΗ 55,5 Πακίδης&#0094

7. ΔΗΜΗΤΣΑΝΑ 54 Βασιλειάδης&#0099

8. ΙΛΙΑ ΝΤΑΡΛΙΝΓΚ 53 Λάος&#0096

9. ΡΟΔΑΝΟΣ 53 Αντώνης.&#0093

­ Υπόδ.: ΣΕΡ ΤΖΩΡΤΖ - ΡΟΔΑΝΟΣ (Πολεμιστής).

7η ΙΠΠΟΔΡΟΜΙΑ / Ώρα 6.00, 1.400 μέτρα

1. ΜΠΕΝΤ ΕΛ ΑΜΑΡ 58 Σωτηρόπουλος&#0094

2. ΙΠΠΟΤΟΥΡ ΝΕΞΟΥΣ 56,5 Ντίνος&#0097

3. ΛΕΪΝΤΥ ΒΙΡΓΙΝΙΑ 56 Καραμάνογλου&#0091

4. ΑΛΠΙΝΙΣΤΗΣ 55,5 Αντώνης&#0095

5. ΓΚΟΛΝΤΕΝ ΕΓΓ 55,5 Γκιγεμέν&#0093

6. ΥΠΕΡΜΑΧΟΣ 53 Δημητσάνης&#0092

7. ΝΟΟΥ ΓΟΥΕΪ 50 Χαραλάμπους&#0096

­ Υπόδ.: ΥΠΕΡΜΑΧΟΣ - ΜΠΕΝΤ ΕΛ ΑΜΑΡ (Αλπινιστής).

8η ΙΠΠΟΔΡΟΜΙΑ / Ώρα 6.30, 1.400 μέτρα

1. ΑΡΧΕΛΑΟΣ 54,5 Κουτσοπέτρος&#0099

2. ΑΥΤΟΛΥΚΟΣ 56,5 Οικονομίδης&#0097

3. ΚΟΒΑΤΣ 54 Αντώνης&#0096

4. ΑΠΟΛΥΤΟΣ 51,5 Σκιαδόπουλος&#0091

5. ΜΑΡΙΛΙΖΑ 52,5 Ντίνος&#0098

6. ΣΑΙΝΤ ΜΟΡΙΤΖ 51,5 Γεωργίου&#0095

7. ΚΑΡΔΑΜΥΛΗ 49 Γκιγεμέν&#0093

8. ΝΤΕΜΠΟΝΑΙΡ 48 Δάλαρης&#0094

9. ΑΝΤΑΙΟΣ 50 Λάος&#0092

* Οι ίπποι 1-9 είναι ομόσταβλοι.

­ Υπόδ.: ΝΤΕΜΠΟΝΑΙΡ - ΚΟΒΑΤΣ (Στάβλος).

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΩΚΕΑΝΟΣ 58,5 Χατζηγεωργίου&#0091

2. ΣΤΡΟΝΓΚ ΓΕΡΑΣΙΜΟΣ 50 Γεωργίου&#0097

3. ΦΡΕΓΙΑ 50,5 Σκιαδόπουλος&#0096

4. ΦΛΑΣ ΕΝ ΜΠΙΟΥΤΥ 49 Δούκας&#0093

5. ΚΙΟΥΡΑΝΑ 49 Γκιγεμέν&#0092

6. ΓΚΡΑΝ ΛΕΟ 45,5 Αλίκη&#0094

7. ΦΑΪΡΟΥΖ 47 Γεωργία&#0095

­ Υπόδ.: ΦΡΕΓΙΑ - ΩΚΕΑΝΟΣ (Στ. Γεράσιμος).

-- Δύο αουτσάιντερ: ΡΩΜΙΟΣ (5η) - ΦΙΛΟΤΙΜΗ (6η).
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16348O093</ED>
<ID>
ID:18032

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O09&aa=3</URL></REF>


Article

<CATEGORY>vin10</CATEGORY>

 <H5></H5><H5>Νίκησε ύστερα από 5 χρόνια
</H5><H5>Σταμάτησε το σερί του ΠΑΟΚ
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Μασουριάν και Κωστένογλου διεκδικούν την μπάλα, στο χθεσινό ματς SKODA Ξάνθη
- ΑΕΚ (2-1)

Η ΑΕΚ είχε να χάσει στην Ξάνθη από τις 11.12.1993, όταν ο τότε παίκτης τής
Ξάνθης Μαρτσέλο είχε πετύχει το νικητήριο γκολ. Έτσι, η ακριτική ομάδα
ισοφάρισε «στατιστικά» την ΑΕΚ (αγ. 10, ν. 3, ισοπ. 4, ήττ. 3, τέρ. 10-9).

*** Με το γκολ του Θωμά Κυπαρίσση, η Ξάνθη συμπλήρωνε τα 450 γκολ, στις 10
συμμετοχές της στην Α' Εθνική και σε 322 αγώνες.

*** Για πρώτη φορά στην ιστορία τής Α' Εθνικής ο Ολυμπιακός νίκησε τον
Πανιώνιο με σκορ 5-0.

*** Για τρίτη συνεχή περίοδο ο Ίλια Ίβιτς παραβίασε την εστία του Πανιωνίου.

*** Για πρώτη φορά στο εφετινό πρωτάθλημα η Καβάλα έμεινε χωρίς γκολ. Όμως η
μακεδονική ομάδα δέχτηκε για όγδοη συνεχή αγωνιστική τέρμα.

*** Οι ΟΦΗ και Πανηλειακός διατήρησαν το αήττητό τους από τους Καβάλα και Άρη αντίστοιχα.

*** Πανηλειακός και Άρης, όταν συναντιούνται στον Πύργο, σκοράρουν πάντα.

*** Επτά αγωνιστικές είχε ο Πανηλειακός να νικήσει στο πρωτάθλημα (από
1.11.1968 με Πανελευσινιακό στην Ελευσίνα 2-1).

*** Ο Απόλλων Αθ. συμπλήρωσε 1.150 αγώνες στην Α' Εθνική.

*** Ο Σάκης Αλμανίδης της Προοδευτικής έφτασε τους 50 αγώνες στην Α' Εθνική.

*** Πρώτη ισοπαλία του Φασόλη εφέτος (Εθνικός - Πανελευσινιακός 2-2).

<H3>16η ΑΓΩΝΙΣΤΙΚΗ
</H3>
Ο ΠΑΟΚ στα εφτά τελευταία παιχνίδια σημείωνε μόνο νίκες, αλλά σκόνταψε χθες
στην Καισαριανή. Ο νεοφώτιστος Εθνικός Αστέρας όχι μόνον τον νίκησε αλλά και
δεν δέχτηκε γκολ. Αυτό σημαίνει ότι από τότε που ανέλαβε τον Δικέφαλο του
Βορρά ο Άγγελος Αναστασιάδης για πρώτη φορά η ομάδα του δεν σκόραρε. Ήταν η
πρώτη ήττα του Αναστασιάδη εκτός έδρας. Σημειώστε πως οι Θεσσαλονικείς μέχρι
προχθές μόνο την εστία του Ιωνικού δεν είχαν παραβιάσει (0-1 με Μπλαχίν).

*** Για έβδομη συνεχή αγωνιστική ο Εθνικός δέχτηκε γκολ. Ήταν η πρώτη φορά
εφέτος που οι «κυανόλευκοι» του Πειραιά σημείωναν τόσα πολλά γκολ (2), που
ήταν το 50% των όσων έχει σημειώσει μέχρι τώρα.


31. ΚΑΡΑΣΣΑΒΑΣΣ (Προοδευτικής)

3. ΠΑΧΑΤΟΥΡΙΔΗΣ (Ιωνικού)

3. ΟΛΙΒΑΡΕΣ (ΠΑΟΚ)

3. ΦΡΟΝΤΖΟΣ (Εθν. Αστέρα)

21. ΤΣΙΡΩΝΗΣ (Ελευσίνας)

14. ΖΗΚΟΣ (ΑΕΚ)

27. ΙΟΡΔΑΝΙΔΗΣ (ΟΦΗ)

18. ΖΙΑΚΑΣ (Πανηλειακού)

9. ΒΑΖΕΧΑ (ΠΑΟ)

10. ΙΒΙΤΣ (Ολυμπιακού)

11. ΚΥΠΑΡΙΣΣΗΣ (Skoda Ξάνθης)

<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16348O101</ED>
<ID>
ID:17920

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O10&aa=1</URL></REF>


Article

<CATEGORY>vin10</CATEGORY>

 <H5></H5><H2>Ποτέ δεν νίκησε
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

ΕΚΠΛΗΚΤΙΚΟ. Ποτέ ο Εθνικός δεν νίκησε εντός εκτός τον Πανελευσιανικό σε
όποια κατηγορία κι αν τον αντιμετώπισε!!! Κρατήστε λοιπόν τις ημερομηνίες. Α'
Εθνική: Α) Εντός: 11.3.1962 (1-1), 4.5.1968 (0-1), β) Εκτός: 4.11.1961
(Καραϊσκάκη 0-0) και 31.12.1967 (0-2). Στη Β' Εθνική: Ο Πανελευσινιακός νίκησε
στις 18.11.1996 στην Ελευσίνα 2-0 και στις 22.3.1997). Εθνικός και
Πανελευσινιακός τελείωσαν ισόπαλοι στο Καραϊσκάκη με σκορ 1-1. Προχθές, με την
ισοπαλία που παρεχώρησε, συνέχισε την αρνητική παράδοση απέναντι στον
Πανελευσινιακό! Έτσι, οι φιλοξενούμενοι παρέμειναν αήττητοι απ' τις ομάδες του
Πειραιά στον α' γύρο εφέτος και μάλιστα εκτός!


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16348O102</ED>
<ID>
ID:17980

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O10&aa=2</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΤΟ ΠΡΟ-ΠΟ
</H2>
<H3>4 Σούπερ13άρια

</H3>
<H3>Λίγα χρήματα

</H3>
<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16348O103</ED>
<ID>
ID:18026

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O10&aa=3</URL></REF>


Article

<CATEGORY>vin10</CATEGORY>

 <H5>500 εκατ. δρχ. στον «κουμπαρά»
</H5><H2>Τζόκερ
</H2>
ΤΖΑΚ-ΠΟΤ (600 εκατ. δρχ.) έγινε στον χθεσινό (24/1) διαγωνισμό του Τζόκερ,
αφού ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι:
οκτώ τυχεροί με 5 επιτυχίες θα πάρουν από 13.699.515 δρχ., 108 με 4+1 επιτ. θα
εισπράξουν από 538.920 δρχ., 2.504 με 4 επιτ. θα μοιραστούν από 10.240 δρχ.,
4.086 με 3+1 επιτ. θα πάρουν από 10.240 δρχ., 96.168 με 3 επιτ. θα εισπράξουν
από 490 δρχ., 48.744 με 2+1 επιτ. θα μοιραστούν από 490 δρχ. και 208.545 με
1+1 επιτυχίες θα πάρουν από 315 δραχμές. Τα πέντε νούμερα είναι: 24, 18, 25,
28, 39, ενώ ο αριθμός του Τζόκερ είναι το 4.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16348O111</ED>
<ID>
ID:17921

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O11&aa=1</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟγκόλ
</H2>
ΣΤΟ ΠΡΟ-ΠΟγκόλ κερδίζουν οι αριθμοί 20, 3, 21, 22, 4, 5, 27, 14.

Βρέθηκαν 2 8άρια που θα εισπράξουν από 10.520.265 δρχ., 265 7άρια που θα
πάρουν από 34.495 δρχ. και 8.537 6άρια που κερδίζουν από 875 δρχ.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16348O112</ED>
<ID>
ID:17981

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O11&aa=2</URL></REF>


Article

<CATEGORY>vin10</CATEGORY>

 <H2>ΤΟ ΠΑΝΟΡΑΜΑ ΤΗΣ Β' ΕΘΝΙΚΗΣ </H2>
<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16348O121</ED>
<ID>
ID:17922

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O12&aa=1</URL></REF>


Article

<CATEGORY>vin10</CATEGORY>

 <H5>ΚΑΛΛΙΘΕΑ: ΤΗΝ ΑΔΙΚΕΙ ΤΟ ΤΕΛΙΚΟ ΑΠΟΤΕΛΕΣΜΑ
</H5><H2>Προσπάθησε αλλά
</H2>
Ο Αποστόλου ελέγχει την μπάλα, ενώ κοντά του βρίσκεται ο Σολάκης, στο χθεσινό
παιχνίδι Καλλιθέας - Παναχαϊκής (0-0)

ΙΣΟΠΑΛΟ 0-0 έληξε το ντέρμπι ανάμεσα στην Καλλιθέα και την Παναχαϊκή. Οι
γηπεδούχοι ήταν καλύτεροι σε όλη τη διάρκεια του αγώνα, ενώ η ομάδα της Πάτρας
«σκιά» του καλού της εαυτού. Η Καλλιθέα διαμαρτύρεται για ένα πέναλτι στο 90'
όταν ο Γκίτσης ανέτρεψε τον Παϊτέρη, αλλά ο διαιτητής έδειξε να συνεχιστεί το
παιχνίδι. Το τελικό αποτέλεσμα αδικεί την Καλλιθέα.

ΕΔΕΣΣΑΪΚΟΣ-ΚΑΛΑΜΑΤΑ 0-2. Εντυπωσιακή η Καλαμάτα δεν δυσκολεύθηκε να
περάσει νικηφόρα από την Έδεσσα με 2-0 επί της τοπικής ομάδας. Η διαφορά
δυναμικότητας μεταξύ των δύο συγκροτημάτων ήταν εμφανής υπέρ της ομάδας της
Μεσσηνίας. Οι φιλοξενούμενοι είχαν καλύτερη φυσική κατάσταση και περισσότερες
επιλογές στις επιθετικές τους προσπάθειες. Αντίθετα οι γηπεδούχοι φάνηκαν πολύ
νευρικοί στις ενέργειές τους.

ΑΘΗΝΑΪΚΟΣ-ΠΑΣ ΓΙΑΝΝΙΝΑ 0-1. Καλύτερος ο ΠΑΣ Γιάννινα τόσο στις επιλογές
όσο και στην κυκλοφορία της μπάλας, νίκησε δίκαια εκτός έδρας τον Αθηναϊκό με
1-0. Οι γηπεδούχοι διατήρησαν την εδαφική υπεροχή, αλλά οι φιλοξενούμενοι ήταν
περισσότερο ουσιαστικοί. Το μοναδικό γκολ πέτυχε στο 76' ο νεοαποκτηθείς
Κίροφ, ο οποίος με την είσοδό του έδωσε άλλη πνοή στην επιθετική γραμμή του
ΠΑΣ και έδειξε ότι θα τον βοηθήσει ουσιαστικά στη διεκδίκηση της ανόδου στην
Α' Εθνική κατηγορία.

ΠΑΝΑΙΤΩΛΙΚΟΣ-ΤΡΙΚΑΛΑ 1-1. Παναιτωλικός και Τρίκαλα μοιράστηκαν γκολ,
βαθμούς και εντυπώσεις. Το τελικό 1-1 κρίνεται δίκαιο, αφού η υπεροχή ήταν
μοιρασμένη μεταξύ των δύο ομάδων. Η ομάδα των Τρικάλων αιφνιδίασε τους
γηπεδούχους και προηγήθηκε στο πρώτο ημίχρονο με 0-1. Ο Παναιτωλικός ισοφάρισε
με πέναλτι, για το οποίο οι φιλοξενούμενοι διαμαρτυρήθηκαν έντονα στον
διαιτητή, χωρίς όμως να έχουν δίκιο.

ΠΙΕΡΙΚΟΣ-ΔΟΞΑ ΒΥΡ. 0-0. Πιερικός και Δόξα Βύρωνα μοιράστηκαν τους
βαθμούς σε παιχνίδι που άξιζε μόνο το πρώτο ημίχρονο. Το 0-0 αδικεί τους
γηπεδούχους που είχαν την υπεροχή και ειδικά στο πρώτο ημίχρονο θα μπορούσαν
να είχαν σημειώσει δύο γκολ, αλλά τους σταμάτησαν τα δοκάρια. Στο 10' ο
Ζαρκανέλας σε σέντρα σουτ σημάδεψε το οριζόντιο δοκάρι και στο 35' ο
Μαξίμοβιτς με κεφαλιά έστειλε και πάλι την μπάλα στο δοκάρι.

ΙΑΛΥΣΟΣ-ΠΑΝΣΕΡΡΑΪΚΟΣ 3-0. Καλύτερος σε όλη τη διάρκεια του αγώνα, ο
Ιάλυσος δεν άφησε περιθώρια αντίδρασης στον Πανσερραϊκό τον οποίο νίκησε με
3-0. Η νίκη της ομάδας της Ρόδου κρίνεται απόλυτα δίκαιη, αφού είχε πολλές
ευκαιρίες για γκολ, ενώ οι φιλοξενούμενοι παρουσιάστηκαν με πολλές αδυναμίες
στην αμυντική τους γραμμή.

ΗΛΤΕΞ ΛΥΚΟΙ-ΛΑΡΙΣΑ 0-1. Ένα γκολ που πέτυχε στο 12' ο Ταξιάρχης, ήταν
αρκετό για τη Λάρισα να πάρει πολύ σπουδαία εκτός έδρας νίκη με 1-0 επί των
Λύκων. Οι φιλοξενούμενοι μετά το γκολ έπαιξαν έξυπνα και κράτησαν μακριά από
την εστία του Καλλιγά τους επιθετικούς των Λύκων που φάνηκαν επιπόλαιοι στην
τελική τους προσπάθεια.

ΝΙΚΗ Β.-ΚΑΛΑΜΑΡΙΑ 1-2. Ούτε η επιστροφή της στη φυσική της έδρα, το
γήπεδο της Νέας Ιωνίας, ευνόησε τη Νίκη Βόλου που γνώρισε νέα ήττα. Αυτή τη
φορά από την Καλαμαριά με 2-1 και παρέμεινε στην τελευταία θέση της
βαθμολογίας. Οι φιλοξενούμενοι ήταν καλύτεροι στις αντεπιθέσεις, ενώ οι
γηπεδούχοι είχαν μία ανούσια εδαφική υπεροχή.

ΚΑΡΔΙΤΣΑ-ΑΓ. ΝΙΚΟΛΑΟΣ 0-1. Με χτύπημα πέναλτι στο 40' ο Άγιος Νικόλαος
πέτυχε το μοναδικό γκολ που έκρινε τον αγώνα με την Καρδίτσα. Στο πέναλτι
υπέπεσε ο Τζάτζος που ανέτρεψε τον Χατζηνικολάου, κάτι που αμφισβήτησαν έντονα
οι γηπεδούχοι. Να σημειωθεί ότι στο 47' ο Τζάτζος έστειλε την μπάλα στο δοκάρι
της εστίας του Αγίου Νικολάου.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16348O131</ED>
<ID>
ID:17923

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O13&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Τρεις στην κορυφή της βαθμολογίας
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Η ΛΗΞΗ του πρώτου γύρου του πρωταθλήματος της Β' Εθνικής, βρήκε τρεις
ομάδες να ισοβαθμούν στην κορυφή του βαθμολογικού πίνακα. Πρόκειται για την
Καλλιθέα, τον ΠΑΣ Γιάννινα και την Καλαμάτα, ενώ ένα βαθμό πίσω τους βρίσκεται
η Παναχαϊκή και λίγο πιο κάτω τα Τρίκαλα. Σίγουρα η συνέχεια του πρωταθλήματος
θα είναι εξαιρετικά αμφίρροπη, αφού αυτές οι ομάδες θα διεκδικήσουν τις
(τρεις) προνομιούχες θέσεις που οδηγούν στην Α' Εθνική, χωρίς να αποκλείεται
κάποια έκπληξη..

Στο ντέρμπι του Ταύρου η Καλλιθέα ήλθε ισόπαλη 0-0 με την Παναχαϊκή, ενώ
στον Βύρωνα ο ΠΑΣ Γιάννινα νίκησε 1-0 τον Αθηναϊκό. Στην Έδεσσα, η Καλαμάτα
επικράτησε 2-0 της τοπικής ομάδας και στο Αγρίνιο, ο Παναιτωλικός με τα
Τρίκαλα μοιράστηκαν γκολ και βαθμούς (1-1).

Μεγάλες εκτός έδρας νίκες πέτυχαν: η Λάρισα μέσα στο Καλοχώρι με 1-0 επί
των Λύκων, ο Αγιος Νικόλαος με το ίδιο σκορ στην Καρδίτσα επί της τοπικής
ομάδας και η Καλαμαριά στον Βόλο με 2-1 επί της Νίκης. Στην Κατερίνη, ο
Πιερικός υποχρεώθηκε σε ισοπαλία 0-0 με τη Δόξα Βύρωνα, ενώ στη Ρόδο ο Ιάλυσος
επιβλήθηκε 3-0 του Πανσερραϊκού.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16348O132</ED>
<ID>
ID:17982

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O13&aa=2</URL></REF>


Article

<CATEGORY>vin10</CATEGORY>

 <H5>Δ' ΕΘΝΙΚΗ: Το Χαϊδάρι πέτυχε μεγάλη νίκη στη Λαμία (0-2)
</H5><H2>Προβάδισμα 14 βαθμών για Λεωνίδιο, Θεσπρωτό
</H2>
ΤΗΝ ΑΝΟΔΟ μπορούν να ονειρεύονται το Λεωνίδιο (3ος όμιλος) και ο Θεσπρωτός
(4ος όμιλος), αφού έχουν αποκτήσει προβάδισμα 14 βαθμών (!), μετά τη χθεσινή
18η αγωνιστική του πρωταθλήματος της Δ' Εθνικής.

Ο πρωτοπόρος του 1ου ομίλου Αχαρναϊκός επικράτησε (1-0) εκτός έδρας του Αστέρα
Ιτέας, ενώ ο Ακράτητος (3-0 τον Άρη Πετρούπολης) συνεχίζει να καταδιώκει την
ομάδα του Μενιδίου.Το Χαϊδάρι πέτυχε μεγάλη εκτός έδρας νίκη, 2-0 στη Λαμία.

Η Χαλκηδόνα (2ος όμιλος) νίκησε με 1-0 τον Βύζα και διατήρησε την απόσταση των
δύο βαθμών από την κορυφή (Χανιά). Ο Αγροτικός Αστέρας επιβλήθηκε με 4-0 της
Ελλάδος Καλ. και παρέμεινε μόνος στο ρετιρέ του 5ου ομίλου, ενώ η Νεάπολη (3-0
τον Ακρίτα Ν.Κρ.) συνεχίζει να οδηγεί την κούρσα του 6ου ομίλου.

Τα αποτελέσματα της 18ης αγωνιστικής και οι βαθμολογίες των ομίλων:

1ος όμιλος: Αγ. Ελεούσα - Δόξα Προκ. 3-0, Αστέρας Ζωγρ. - Εύρυτος 3-0,
Ακράτητος - Άρης Πετρ. 3-0, Χαλκίδα - Ηρακλής Ροδ. 5-0, Αστέρας Ιτ. -
Αχαρναϊκός 0-1, Ολυμπιακός Λ. - Φωκικός 3-0, Λαμία - Χαϊδάρι 0-2, Παμβαγιακός
- Θρασύβουλος 1-1, Βελούχι - Αήττητος Σπ. 2-2.

Η ΒΑΘΜΟΛΟΓΙΑ: Αχαρναϊκός 45, Ακράτητος 40, Χαϊδάρι 35, Λαμία 34, Αγ.
Ελεούσα 34, Άρης Πετρ. 32, Θρασύβουλος 29, Αστέρας Ζωγρ. 29, Χαλκίδα 28,
Ηρακλής Ροδ. 27, Ολυμπιακός Λιοσ. 22, Φωκικός 21, Αήττητος Σπ. 20, Παμβαγιακός
19, Δόξα Προκ. 16, Βελούχι 13, Αστέρας Ιτ. 12, Εύρυτος 0.

2ος όμιλος: Χανιά - Πόντιοι 2-0 ά.α., Αστέρας Ρεθ. - Εργοτέλης 1-1,
Ηρακλής Θυμ. - Ηρακλής Μαρ. 1-2, Μανδραϊκός - Ασπρόπυργος 4-0, Μάλλια -
Φωστήρας 3-2, Ιεράπετρα - Ίκαρος Αγ. Κηρ. 2-0, Βύζας - Χαλκηδόνα 0-1, Σύρος -
Αετός Λουτρών 3-1, Ατσαλένιος - Μύκονος ανεβλήθη.

Η ΒΑΘΜΟΛΟΓΙΑ: Χανιά 42, Χαλκηδόνα 40, Φωστήρας 36, Ατσαλένιος 35,
Μανδραϊκός 35, Αστέρας Ρεθ. 34, Εργοτέλης 33, Μάλλια 32, Βύζας 31, Σύρος 25,
Ηρακλής Μαρ. 23, Μύκονος 18, Ασπρόπυργος 16, Ιεράπετρα 13, Αετός Λουτρ. 10,
Ηρακλής Θυμ. 9, Ίκαρος Αγ. Κηρ. 1.

* **Ο Αετός Λουτρ. έχει ένα μηδενισμό και -3 βαθμούς, ο Φωστήρας και η
Ιεράπετρα από ένα μηδενισμό και -1 β., οι Πόντιοι παραιτήθηκαν από το
πρωτάθλημα, ενώ τα Μάλλια και ο Ίκαρος Αγ. Κηρ. έχουν από έναν αγώνα λιγότερο.

3ος όμιλος: Εθνικός Σαγ. - ΑΕΚ Πύργου 1-4, Εύγερος - Ζάκυνθος 1-2,
Παγκορινθιακός - Μολαϊκός 2-1, Πύργος - Λεωνίδιο 0-2 ά.α., Απόλλων Καλ. -
Πάτρα 2-0, Αστέρας Βλαχ. - Μεσσηνιακός 3-1, Πανθυρεατικός - Πανναυπλιακός 1-0,
Δαφνί - Κόρινθος 1-2, Δόξα Λιθ. - Πάμισος 1-0.

Η ΒΑΘΜΟΛΟΓΙΑ: Λεωνίδιο 54, Παγκορινθιακός 40, Πάμισος 38, Αστέρας Βλαχ.
36, Ζάκυνθος 34, Κόρινθος 33, Απόλλων Καλ. 33, Πάτρα 31, Πανθυρεατικός 28, ΑΕΚ
Πύργου 27, Μολαϊκός 20, Μεσσηνιακός 20, Πανναυπλιακός 18, Εθνικός Σαγ. 17,
Δόξα Λιθ. 16, Δαφνί 9, Εύγερος 4.

*** Ο Εύγερος έχει ένα μηδενισμό και -3 βαθμούς, ενώ ο Πύργος αποκλείστηκε από
το πρωτάθλημα.

4ος όμιλος: Ακαρνανικός - Αλμυρός 2-1, Λύκοι Πινδ. - Τηλυκράτης 0-0, Ν.
Σελεύκεια - Ολυμπιακός Π. 1-2, Εθνικός Φιλ. - Ηρακλής Σοφ. 1-1, Αν. Άρτας -
Ροδοτόπι 1-0, Ελαιόφυτο - Μέλισσα 2-0, Ερμής Μαυρ. - Αχιλλέας Φαρσ. 2-1,
Θιναλιακός - Θεσπρωτός 1-3, Κέρκυρα - Ν. Καρυές 6-1.

Η ΒΑΘΜΟΛΟΓΙΑ: Θεσπρωτός 49, Λύκοι Πινδ. 35, Ν. Καρυές 34, Κέρκυρα 34,
Ελαιόφυτο 33, Τηλυκράτης 28, Ακαρνανικός 28, Αν. Άρτας 28, Ροδοτόπι 25,
Ηρακλής Σοφ. 25, Μέλισσα 24, Ολυμπιακός Παν. 22, Αλμυρός 21, Ερμής Μαυρ. 20,
Ν. Σελεύκεια 17, Εθνικός Φιλ. 13, Αχιλλέας Φαρσ. 11, Θιναλιακός 7.

*** Ο Ολυμπιακός Παν. και ο Ερμής Μαυρ. έχουν από ένα μηδενισμό και -1 βαθμό.

5ος όμιλος: Αλμωπός Αρ. - Πτολεμαΐδα 2-0, Κεραυνός Αγ.Γ. - Γιαννιτσά
0-1, Ηρακλής Χ. - Τύρναβος 2-0, Ελλάς Καλ. - Αγρ. Αστέρας 0-4, Εθνικός Κατ. -
Απόλλων Λαρ. 2-0, Μάνδαλο - Καρύτσα 3-1, Οδυσσέας Κ. - Μ. Αλέξ. Τρικ. 0-3,
Άρης Ποντ. - Ποσειδών Π. 2-2, Ορεστιάδα Π. - Κουφάλια 3-4.

Η ΒΑΘΜΟΛΟΓΙΑ: Αγρ. Αστέρας 44, Εθνικός Κατ. 41, Κουφάλια 40, Ποσειδών
Π. 38, Ηρακλής Χ. 36, Απόλλων Λαρ. 34, Άρης Ποντ. 30, Γιαννιτσά 30, Αλμωπός
Αρ. 27, Μ. Αλέξ. Τρικ. 26, Ορεστιάδα Π. 22, Πτολεμαΐδα 21, Τύρναβος 21,
Μάνδαλο 20, Οδυσσέας Κ. 15, Καρύτσα 8, Κεραυνός Αγ.Γ. 6, Ελλάς Καλ. 3.

6ος όμιλος: Πανδραμαϊκός - Ν. Κρήνη 2-1, Ορφέας Αλεξ. - Αστέρας Αιγ.
4-0, Ορφέας Ξ. - Εθνικός Σιδ. 1-0, Αχιλλέας Τρ. - Άγ. Αθανάσιος 3-0, Ακρίτας
Ν.Β. - Πολύκαστρο 1-0, Ν. Πετρίτσι - Ορέστης Ορ. 1-1, Ορφέας Ελευθ. - Ν.
Καλλικράτεια 2-1, Νέστος Χρ. - Ακαδ. Ξάνθης 4-2, Νεάπολη - Ακρίτας Ν.Κρ. 3-0.

Η ΒΑΘΜΟΛΟΓΙΑ: Νεάπολη 45, Ορφέας Αλεξ. 41, Ορέστης Ορ. 33, Ορφέας Ξ.
33, Αχιλλέας Τρ. 31, Πολύκαστρο 30, Ν. Πετρίτσι 30, Εθνικός Σιδ. 29,
Πανδραμαϊκός 29, Ορφέας Ελευθ. 29, Ν. Κρήνη 28, Νέστος Χρ. 22, Ακαδ. Ξάνθης
19, Ακρίτας Ν.Β. 19, Άγ. Αθανάσιος 13, Ν. Καλλικράτεια 7, Ακρίτας Ν.Κρ. 6,
Αστέρας Αιγ. 6.

*** Ο Ορέστης Ορ. και ο Άγιος Αθανάσιος έχουν από ένα μηδενισμό και -1 βαθμό.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O13</CAT>
<ED>
Κωδικός άρθρου: A16348O133</ED>
<ID>
ID:18027

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O13&aa=3</URL></REF>


Article

<CATEGORY>vin10</CATEGORY>

 <H5>ΙΒΙΤΣ: ΠΕΤΥΧΕ ΔΥΟ ΓΚΟΛ, ΜΟΙΡΑΣΕ ΜΠΑΛΙΕΣ ΚΑΙ ΗΤΑΝ Ο ΗΓΕΤΗΣ ΣΤΟΝ ΘΡΙΑΜΒΟ ΤΟΥ ΟΛΥΜΠΙΑΚΟΥ
</H5><H5>ΙΒΙΤΣ: Δεν γνωρίζω αν θα φύγω τώρα
</H5><H5>Περιμένω πρόταση από την Κάλιαρι
</H5><H2>Ανέβασε τις μετοχές του
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΤΟ ΑΣΤΡΟ του Ίλια Ιβιτς έλαμψε χθες στο Ολυμπιακό Στάδιο. Ο 28χρονος Σέρβος
επιθετικός οδήγησε τον Ολυμπιακό στην εντυπωσιακή νίκη με σκορ 5-0 επί του
Πανιωνίου και αποθεώθηκε από 15.000 και πλέον θεατές που είχαν την τύχη να
παρακολουθήσουν το συναρπαστικό παιχνίδι των «ερυθρολεύκων».

Ο Ολυμπιακός απομακρύνθηκε στην κορυφή της βαθμολογίας και εξασφάλισε
μαθηματικά τον άτυπο τίτλο του πρωταθλητή χειμώνα, μία αγωνιστική πριν από τη
λήξη του α' γύρου.

Ο Ίβιτς πέτυχε δύο γκολ ήταν δημιουργός άλλων δύο και ο ποδοσφαιριστής που
μάγεψε τον κόσμο του Ολυμπιακού. Ομαδικός περισσότερο από κάθε άλλη φορά, με
άριστη τεχνική κατάρτιση, κοφτή ντρίμπλα, γρήγορα ξεμαρκαρίσματα, πάσες
ακριβείας, ζογκλερικές ενέργειες. Ήταν διαρκής απειλή για την εστία του
Στρακόσια. Οι προσωπικοί του φρουροί Μαρκεζίνης στο α' ημίχρονο και Γαζής στο
β' πέρασαν εφιαλτικό απόγευμα. Οι φίλοι του Ολυμπιακού απόλαυσαν έναν
διαφορετικό Ίβιτς, που με τέτοια απόδοση έχει θέση στην ενδεκάδα. Σε πηγαδάκια
«ερυθρόλευκοι» οπαδοί έλεγαν στην ανάπαυλα του ημιχρόνου και στο τέλος του
αγώνα: «Ο Ίβιτς να μείνει στον Ολυμπιακό. Πού θα βρούμε τέτοιον παίκτη;»

Μπορεί να έλαμψε η ηγετική φυσιογνωμία του Ίβιτς, ωστόσο, κανένας συμπαίκτης
του δεν υστέρησε. Ο Ολυμπιακός με μία λέξη ήταν ασυγκράτητος. Σαν χείμαρρος
παρέσυρε τον Πανιώνιο. Οι φιλοξενούμενοι έχουν ελαφρυντικό στοιχείο τις
απουσίες βασικών ποδοσφαιριστών. Ωστόσο σε καμία περίπτωση δεν είναι δυνατόν
να μειωθεί η μεγαλειώδης εμφάνιση που πραγματοποίησε η ομάδα του Μπάγιεβιτς.

Η «ερυθρόλευκη» μηχανή λειτούργησε άψογα. Τόσο που για πρώτη φορά ο
απαιτητικός Ντούσαν Μπάγιεβιτς είπε ότι «είχαμε διάρκεια στην απόδοσή μας
περισσότερο από κάθε άλλο παιχνίδι».

Η ομάδα του Ρόνι Γούλαν περιορίστηκε σε ρόλο κομπάρσου. Ο Άγγλος τεχνικός
τόνισε χαρακτηριστικά ότι ο Ολυμπιακός απέδειξε ότι μπορεί να κατακτήσει τον
τίτλο του πρωταθλήματος.

Ο Τζόρτζεβιτς, σε μια προσπάθειά του. Ο Σέρβος ήταν χθες επικίνδυνος για την
εστία του Πανιωνίου, την οποία παραβίασε μία φορά

Ο Μπάγιεβιτς προφύλαξε τους Γεωργάτο, Γιαννακόπουλο (έχουν από δύο κάρτες) εν
όψει του ντέρμπι με την ΑΕΚ και παρέταξε την ομάδα του με το σύστημα 3-4-3.
Για πρώτη φορά εφέτος αγωνίστηκαν στην επίθεση Ιβιτς-Γκόγκιτς. Η τριπλέτα
Ίβιτς-Γκόγκιτς-Αλεξανδρής είχε υποδειγματική συνεργασία. Σημαντική ήταν η
βοήθεια των Καραπιάλη, Νινιάδη, Τζόρτζεβιτς. Ο Καραπιάλης που έβγαινε κρυφός
κυνηγός «τρύπησε» δύο φορές την άμυνα του Πανιωνίου και μία ο Τζόρτζεβιτς.

Το επιθετικό κρεσέντο του Ολυμπιακού ξεκίνησε μόλις στο 3'. Οι γηπεδούχοι
άνοιξαν το σκορ με τον Καραπιάλη και έκλεισαν στο μισό γήπεδο τον Πανιώνιο. Οι
Χέιλοκ-Ρόμπινς αποδείχτηκαν εύκολη λεία για τους Ανατολάκη, Καραταΐδη. Έτσι ο
Ολυμπιακός σφυροκόπησε τους φιλοξενούμενους. Μέσα σε τέσσερα λεπτά(42'-45') το
σκορ έγινε 3-0.

Ο Γουίλαν προσπάθησε στο β' ημίχρονο με τις γρήγορες αλλαγές (οι Γκούπς,
Σαπουντζής πήραν στο 46'τις θέσεις των Χέιλοκ, Μαρκεζίνη, αντίστοιχα), να
αλλάξει το ρυθμό του αγώνα. Ήταν όμως αδύνατον. Ο Ίβιτς ανέβασε το δείκτη του
σκορ στο 49' (4-0), ενώ ο Σαπουντζής αποχώρησε στο 64' τραυματίας (θλάση στους
προσαγωγούς) υπό τα χειροκροτήματα των οπαδών του Ολυμπιακού.

Στο 73' ο Καραπιάλης διαμόρφωσε το τελικό 5-0, δίνοντας τέλος στο μαρτύριο του
Πανιωνίου. Η ομάδα της Νέας Σμύρνης επισκέφθηκε με αξιώσεις τρεις φορές την
«ερυθρόλευκη» εστία, αλλά τις δύο αντέδρασε αποτελεσματικά ο Ελευθερόπουλος,
ενώ την τρίτη ο Γκουπς δεν βρήκε στόχο.

Με σωστές υποδείξεις ο διαιτητής Αθανασόπουλος από την Πιερία.


Ομαδικός, με πάσες ακριβείας, με άριστη τεχνική κατάρτιση, ο Ίβιτς ήταν χθες
ο κορυφαίος του αγώνα

Ο ΜΕΓΑΛΟΣ πρωταγωνιστής του χθεσινού αγώνα Ίλια Ίβιτς υποστήριξε στην «ΟΜΑΔΑ»
«ότι πραγματοποίησε ένα από τα καλύτερα παιχνίδια του στον Ολυμπιακό».
Παράλληλα ήταν κατηγορηματικός: «Πιστεύω ότι αυτή την εβδομάδα θα γίνει
πρόταση στον Ολυμπιακό από την Κάλιαρι. Δεν γνωρίζω αν τελικά θα
πραγματοποιηθεί τώρα η μεταγραφή μου στην Ιταλία».

Ο Ίβιτς, αναφερόμενος στην επιτυχία της ομάδας του, τόνισε: «Είμαι
ικανοποιημένος από την απόδοση του Ολυμπιακού και τη δική μου. Η νίκη επί του
Πανιωνίου μάς ανεβάζει το ηθικό εν όψει του ντέρμπι με την ΑΕΚ».

Ο Σίνισα Γκόγκιτς, που διακρίθηκε στη θέση του αριστερού επιθετικού, δήλωσε:
«Πρώτη φορά αγωνίζομαι σ' αυτήν τη θέση. Είμαι ευχαριστημένος από την απόδοσή
μου. Στάθηκα άτυχος σε δύο φάσεις. Θα μπορούσα να είχα σκοράρει. Εκείνο που
μετράει περισσότερο είναι η νίκη της ομάδας μου. Θα αντιμετωπίσουμε με καλή
ψυχολογία την ΑΕΚ».

Σε ερώτηση αν υπάρχει εξέλιξη στο θέμα της μεταγραφής του, ο Αλέξης Αλεξανδρής
είπε με χιούμορ: «Θέλετε να με διώξετε όσο το δυνατόν γρηγορότερα από τον Ολυμπιακό;».

Απόλυτα ικανοποιημένος από την απόδοση των παικτών του ήταν ο Ντούσαν
Μπάγιεβιτς: «Έγινε ένα πολύ καλό ματς. Ο Πανιώνιος έπαιξε ανοιχτά και
προσπάθησε να δείξει την αξία του. Ευτυχώς για μας, δυστυχώς για τους
αντιπάλους μας, αγωνιστήκαμε πολύ καλά. Είχαμε διάρκεια στην απόδοσή μας
περισσότερο από κάθε άλλη φορά. Δεν ξεκίνησαν οι Γιαννακόπουλος, Γεωργάτος για
να προφυλαχτούν από τις κάρτες. Ήθελα να δω και άλλους παίκτες».

Ο Ρόνι Γουίλαν, ο τεχνικός του Πανιωνίου, τόνισε: «Ο Ολυμπιακός απέδειξε στο
παιχνίδι αυτό που έχω πει. Μπορεί να κατακτήσει τον τίτλο του πρωταθλήματος.
Είναι μακριά από εμάς, σε δύναμη. Ήταν σαν έπαιζαν παιδιά εναντίον ανδρών.
Δεχτήκαμε νωρίς το πρώτο γκολ και αυτό δεν μας βοήθησε. Τα γκολ το Ολυμπιακού
ήταν εύκολα. Οι αντίπαλοί μας έπαιξαν πολύ καλά και μας δημιούργησαν
προβλήματα. Θα ήθελα κάποια στιγμή οι παίκτες μου να φτάσουν το επίπεδο των
ποδοσφαιριστών του Ολυμπιακού. Ο Σαπουντζής αντικαταστάθηκε γιατί υπέστη θλάση
τους προσαγωγούς».

*** Ο Στέλιος Γιαννακόπουλος αποχώρησε στο 89' από το τερέν με τράβηγμα στους
προσαγωγούς. Όπως τόνισε ο γιατρός Χρήστος Δάρας, θα γίνει αγώνας δρόμου για
να προλάβει το ντέρμπι της Νέας Φιλαδέλφειας.


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O14</CAT>
<ED>
Κωδικός άρθρου: A16348O141</ED>
<ID>
ID:17924

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O14&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ: Γκέραρντ - Γκουλής: «1»
</H5><H2>Υποσχέσεις από τον Ιορδανίδη
</H2>
* ΗΡΑΚΛΕΙΟ

ΜΑΘΗΜΑΤΑ παρέδωσε και πάλι ο δάσκαλος (Έγκεν Γκέραρντ) στον μαθητή (Νίκο
Γκουλή) και ο ΟΦΗ συνέτριψε την Καβάλα (4-0).

Το παιχνίδι βέβαια κρίθηκε στο τελευταίο τέταρτο του πρώτου ημιχρόνου, όπου οι
Κρητικοί με τα τρία γκολ που πέτυχαν, εξασφάλισαν τη νίκη. Όμως τις καρδιές
των 2.000 φιλάθλων που βρέθηκαν χθες στο γήπεδο έκλεψε ο 18χρονος
νεοαποκτηθείς Νίκος Ιορδανίδης, ο οποίος έριξε στα... βαθιά ο τεχνικός του ΟΦΗ.

Γι' αυτόν ο Ολλανδός είχε να πει μετά τον αγώνα: «Είναι ένα σπουδαίο ταλέντο
και ήταν δύσκολο γι' αυτόν να πάρει αμέσως σε παιχνίδι μεγάλης κατηγορίας.
Θέλει όμως ακόμη δουλειά και να μην πάρουν τα μυαλά του αέρα». Πάντως, η
επιλογή του Σερραίου διεθνούς δικαίωσε τον προπονητή του, αφού πέτυχε το
παρθενικό του γκολ με τον ΟΦΗ, δημιούργησε το τρίτο και ήταν μέσα στις φάσεις.
Αυτό το παιδί έχει μέλλον.

Αλλά και ο Ισλανδός Άινερ Ντάνιελσον είχε μια αξιόλογη προσφορά, ενώ μπήκε ως
αλλαγή. Έδειξε αρετές στην τεχνική κατάρτιση και σχεδόν έχει προσαρμοστεί στο
κλίμα της νέας του ομάδας. Τα πρώτα σημάδια είναι θετικά και οι φίλαθλοι του
Ηρακλείου τον αγκάλιασαν αμέσως.

Πανηγυρισμοί στο στρατόπεδο του ΟΦΗ μετά τον θρίαμβο

Πάντως, οι Κρητικοί του πρώτου μέρους πρόσφεραν φάσεις και θέαμα στους
φιλάθλους. Ήταν πειθαρχημένη ομάδα και κινούνταν χωρίς προβλήματα σε όλες τις
γραμμές, έτσι που ο Ολλανδός αναγκάστηκε να πει στο τέλος: «Κερδίσαμε πολύ
άνετα την Καβάλα».

Αξιόλογες οι δύο πρώτες μεταγραφές στον ΟΦΗ, διαπίστωσαν οι φίλαθλοι της
κρητικής ομάδας. Ωστόσο, αυτήν τη βδομάδα αναμένεται και η τρίτη που θα
κλείσει και τη μεταγραφική περίοδο του Ιανουαρίου.


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O14</CAT>
<ED>
Κωδικός άρθρου: A16348O142</ED>
<ID>
ID:17983

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O14&aa=2</URL></REF>


Article

<CATEGORY>vin10</CATEGORY>

 <H5>ΝΤΕΡΜΠΙ: Ο ΑΡΗΣ ΕΙΧΕ ΤΟΝ ΕΛΕΓΧΟ ΤΟΥ ΑΓΩΝΑ ΚΑΙ ΣΤΑ 40'
</H5><H5>ΣΕΡΦ: Έβαλα στην άκρη το συναίσθημα
</H5><H5>Ψήφο εμπιστοσύνης πήρε ο Μιχαήλοφ
</H5><H2>Πάθος και άμυνα
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

Η ΠΟΛΥ ΚΑΛΗ άμυνα και το πάθος που μετέδωσε ο κόσμος του Άρη στους παίκτες των
«κιτρίνων» οδήγησαν τους κυπελλούχους Ελλάδας στη νίκη ­ γοήτρου και
βαθμολογικής σημασίας ­ επί του ΠΑΟΚ με 79-65 (ημίχ.: 38-33).

Ο Άρης είχε τον έλεγχο του αγώνα από το πρώτο έως το τελευταίο δευτερόλεπτο,
καθώς οι περιφερειακοί του ΠΑΟΚ δεν μπόρεσαν να αντεπεξέλθουν στην πίεση που
ασκήθηκε πάνω τους.

Καθοριστικό στην εξέλιξη του αγώνα ήταν το βραχυκύκλωμα που υπέστη ο Κλάουντιο
Κολντεμπέλα στα πρώτα λεπτά από το μαρκάρισμα του Γιώργου Σιγάλα. Ο Άρης
ανάγκασε σε άσχημες επιλογές τους αντιπάλους του, έκλεψε μπάλες, έβγαλε
αιφνιδιασμούς και πήρε σημαντικό προβάδισμα (6'30'': 16-6) στα πρώτα λεπτά. Με
δεδομένο τον παράγοντα έδρα, ήταν πολύ δύσκολο να γυρίσει το παιχνίδι.

Ο ΠΑΟΚ απάντησε με ζώνη, που είχε αποτέλεσμα την ισοφάριση (17': 23-23), αλλά
έχασε την επαφή με το σκορ στα μέσα του δευτέρου ημιχρόνου.

Το 53-48 έγινε 66-48 (η μεγαλύτερη διαφορά στο 13'20''), με τον Άρη να βρίσκει
λύσεις στη ζώνη που δοκίμασε και πάλι ο Φλεβαράκης, γεγονός που έγειρε και
τυπικά την πλάστιγγα προς τους γηπεδούχους.

Ο Άρης παρουσίασε σύνολο με μεγαλύτερη πειθαρχία, πιεστική άμυνα, ενώ οι
παίκτες του απέφυγαν τις κακές επιθετικές επιλογές που προτιμούσαν μέχρι πρόσφατα.

Ο Σιγάλας ­ κορυφαίος παίκτης του Άρη ­ ήταν πρωταγωνιστής σε άμυνα και
επίθεση (στο στιγμιότυπο, μαρκάρει τον Κολντεμπέλα)

Ο Μιχαήλοφ πήρε πολλές μπάλες όταν έπρεπε, έπαιξε σχεδόν σαράντα λεπτά και
αποδείχθηκε αξιόπιστη λύση κάτω από τα καλάθια. Πολύ καλή αμυντική δουλειά από
τον Γιώργο Σιγάλα (ακόμη και στον Μπέρι στο τέλος του πρώτου ημιχρόνου), ενώ ο
Γκάρι Γκραντ ήταν ο πρώτος σκόρερ με πολύ καλή στατιστική (5/9 δίπ., 4/5 τρ.)
και χωρίς επιπολαιότητες.

Από τον ΠΑΟΚ έλειψε το μακρινό σουτ που θα άνοιγε την άμυνα του Άρη
προκειμένου να περάσουν περισσότερες και καλύτερες πάσες κοντά στο καλάθι. Ο
Μπέρι είχε την αναμενόμενη επιθετική παραγωγή, αλλά από εκεί και πέρα κανείς,
πλην του μέτριου Κινγκ, δεν έβαλε διψήφιο αριθμό πόντων.


Άρης - ΠΑΟΚ. Μπέρι και Αγγελίδης διεκδικούν το ριμπάουντ

«ΜΠΟΡΟΥΜΕ να πανηγυρίσουμε μόνο για ένα... βράδυ». Ο Σβι Σερφ κέρδισε τη
«μάχη» από τον προπονητή του ΠΑΟΚ και τέως βοηθό του στον «Δικέφαλο» Κώστα
Φλεβαράκη και δήλωσε ευτυχισμένος για το επιτυχημένο του ξεκίνημα στον Άρη.

«Στην προετοιμασία έβαλα το συναίσθημα στην άκρη και προσπάθησα να μην
επηρεαστώ καθόλου. Δεν έχω να πω τίποτα κακό για κανέναν. Αξίζουν συγχαρητήρια
σε όλους τους παίκτες και κυρίως στους Γκραντ, Σιγάλα, Μιχαήλοφ, που ήταν
σπουδαίοι. Όλα ξεκίνησαν από την άμυνα, που προσέξαμε ιδιαίτερα». Ο Ισραηλινός
προπονητής του Άρη μίλησε με τα καλύτερα λόγια για τον Μιχαήλ Μιχαήλοφ και
διέψευσε φήμες για την αντικατάστασή του: «Ποιος είπε ότι δεν θα μείνει ο
Μιχαήλοφ; Δουλεύει σκληρά και μόνο αν τραυματιστεί, θα τον αντικαταστήσουμε ­
άλλωστε δεν υπάρχει κάποιος καλύτερός του».

Ο Ρώσος σέντερ φαίνεται να πήρε ψήφο εμπιστοσύνης και από τη διοίκηση του Άρη,
αφού μόλις αντικαταστάθηκε 22" πριν από τη λήξη σηκώθηκε όρθιος και τον
χειροκρότησε ο πρόεδρος του Άρη κ. Μπαλτάς.

Ο Κώστας Φλεβαράκης εξέφρασε τα παράπονά του για τους διαιτητές:

«Δεν περίμενα ότι θα επηρεάζονταν τόσο πολύ. Ο Μουζάκης με χρέωσε με τεχνική
ποινή χωρίς να πω τίποτα. Συγχαρητήρια στους παίκτες, που άντεξαν κάτω από
τόσο δύσκολες συνθήκες».

* Παλιές καλές στιγμές γνώρισε το Αλεξάνδρειο, αφού οι οπαδοί του Άρη γέμισαν
το γήπεδο, ενώ είναι ενδεικτικό ότι πουλήθηκαν και τα 5.200 εισιτήρια του
αγώνα. Ο πρόεδρος του Άρη κ. Μπαλτάς μίλησε μάλιστα για... «αυτοκρατορία που αντεπιτίθεται».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O17</CAT>
<ED>
Κωδικός άρθρου: A16348O171</ED>
<ID>
ID:17925

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O17&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΠΡΩΤΑΓΩΝΙΣΤΗΣ ΣΤΗ ΡΑΚΕΤΑ, ΑΛΛΑ ΚΑΙ ΣΤΟ ΦΑΟΥΛ ΠΟΥ ΔΕΝ ΣΦΥΡΙΞΕ Ο ΔΙΑΙΤΗΤΗΣ
</H5><H2>Ο Τάρλατς ήταν παντού
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΔΙΑ ΧΕΙΡΟΣ Ντράγκαν Τάρλατς και με τη βοήθεια του Λεωνίδα Σπυρίδωνος ο
Ολυμπιακός πέρασε και από τα Πατήσια (80-73) νικώντας τον Σπόρτιγκ σε ματς που
τουλάχιστον πριν από το τζάμπολ έμοιαζε πολύ εύκολο για τους φιλοξενουμένους,
βάσει της δυναμικότητας των δύο αντιπάλων, αλλά και των απουσιών των γηπεδούχων.

Και όμως οι «ερυθρόλευκοι» βρέθηκαν σε πολύ δύσκολη θέση και ξελάσπωσαν αρχικά
χάρις στον Τάρλατς, ο οποίος ήρθε με... κεκτημένη ταχύτητα από την Μπολόνια,
και κατά δεύτερο λόγο από τον Λεωνίδα Σπυρίδωνος.

Κυρίαρχος των αιθέρων ήταν για ακόμη μια φορά ο Ντράγκαν Τάρλατς, χθες, στα Πατήσια

Ο Πατρινός ρέφερι «είδε» επιθετικό φάουλ του Τρύφωνα Σόμπολου πάνω στον
Ντράγκαν Τάρλατς στο 39' και ενώ ο νεαρός παίκτης του Σπόρτιγκ έστελνε την
μπάλα στο καλάθι και έπρεπε να εκτελέσει και μία βολή, με το σκορ να είναι σε
εκείνο το χρονικό σημείο 71-75. Ο Σπυρίδωνος θεώρησε πως το φάουλ έγινε και
πριν από το σουτ και δεν μέτρησε καν το καλάθι, αλλά η αλήθεια είναι πως ένα
φάουλ υπήρξε και αυτό το έκανε ο Τάρλατς («ήταν φάουλ», είπε ο Σόμπολος).

Στο αγωνιστικό μέρος, ο Σπόρτιγκ με έναν ξένο (ο Νόουσου αρνήθηκε να
αγωνιστεί, έφυγε για την πατρίδα του και έρχεται ο Μάλκομ Μακ Κι για να παίξει
μεθαύριο με το Περιστέρι) στη σύνθεσή του και με απόντα τον τραυματία
Χριστοδούλου (προφυλάχθηκε για την Τετάρτη) έδειξε για ακόμη μια φορά τις
μεγάλες δυνατότητές του κοντράροντας στα ίσια τον μεγάλο αντίπαλό του μέχρι το
φινάλε. «Εμείς τους δώσαμε το δικαίωμα αφού ήμασταν χαλαροί», ομολόγησε ο Βούκσεβιτς.

Ο Άντονι Γκόλντγουαϊρ μπλοκαρίστηκε από τον Αλέξη Παπαδάτο (ο οποίος πέτυχε
και κάποια απίθανα καλάθια) και μαζί του μπλοκάρισε και ο Ολυμπιακός. 
Η μπάλα δεν πέρναγε όσο έπρεπε στον Τάρλατς, ενώ στην περιφέρεια οι
«ερυθρόλευκοι» δεν είχαν λύσεις (ανέτοιμος ο Κόμαζετς, άστοχοι οι Παπανικολάου
και Τόμιτς) και έτσι ό,τι έκαναν ο ασταμάτητος Ντράγκαν Τάρλατς, ο Τζόνι
Ρότζερς που πρόσφερε πολύτιμους πόντους σε κρίσιμα σημεία, αλλά και ο Ντούσαν
Βούκσεβιτς ο οποίος ήταν εκπληκτικός και σε 12' «έσπασε» το tentex (1213)!

σ..1 Από τους γηπεδούχους, ο Φορντ ήταν ασταμάτητος, ενώ ο Παπαδάτος πρόσφερε
σε διπλό ρόλο (άμυνα στον Γκόλντγουαϊρ και πόντους στην επίθεση).

«Δεν ήμασταν καλοί, αλλά το γεγονός ότι δεν έχουμε τραυματισμούς είναι θετικό
και πιστεύω πως μετά τη διακοπή θα παρουσιαστούμε καλύτεροι. Δεν είχαμε
καθόλου βοήθεια από τη θέση "3" και αυτό μας στοίχισε», τόνισε ο Ντούσαν
Ίβκοβιτς, ενώ ο Κώστας Διαμαντόπουλος από την πλευρά του είπε πως η ομάδα του
άξιζε την... ισοπαλία.

«Αν υπήρχε ισοπαλία πιστεύω τη δικαιούμασταν. Τα παιδιά έκαναν μεγάλη
προσπάθεια και εκτός από πάθος έπαιξαν και με πολύ μυαλό. 
Για μας από την Τετάρτη αρχίζουν οι τελικοί, αλλά και η προσπάθειά μας για την
ολοκλήρωση του αγώνα μας», είπε ο «Κίτσος».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O18</CAT>
<ED>
Κωδικός άρθρου: A16348O181</ED>
<ID>
ID:17926

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O18&aa=1</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ: Εκμεταλλεύθηκε τα «όπλα» του και κυριάρχησε επί του Ηρακλείου
</H5><H2>Το τάιμ άουτ άναψε φωτιά
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΤΟ ΜΠΑΣΚΕΤ είναι απλό. Έτσι το Περιστέρι, χωρίς να φτάσει σε υψηλά επίπεδα
απόδοσης, νίκησε 82-73 το Ηράκλειο. Κι αυτό επειδή έπαιξε απλά στο μεγαλύτερο
διάστημα του αγώνα και εκμεταλλεύτηκε τα «όπλα» του: 
Κατ' αρχάς, το πρόβλημα στο μαρκάρισμα του Ντόναλτσον στον Οκανσέ. Ο Γάλλος
πέτυχε οκτώ πόντους στο σερί 11-0 των γηπεδούχων με το οποίο προηγήθηκαν 19-9
στο 10'. Στη συνέχεια, η κυριαρχία των παικτών του Περιστερίου κάτω από τα
καλάθια (38-25 ριμπ.) και, τέλος, η πολύ καλή απόδοση του Γκαγκαουδάκη, σε
ρόλο οργανωτή και εκτελεστή.

«Σταματήσαμε τον αιφνιδιασμό του Ηρακλείου. 
Φέραμε το παιχνίδι κοντά στα καλάθια και έτσι νικήσαμε σχετικά εύκολα. Τώρα
ξεφύγαμε από τις επικίνδυνες θέσεις και βάζουμε νέους στόχους», επισήμανε ο
Αργυρής Πεδουλάκης.

Οι φιλοξενούμενοι, αγωνίστηκαν ανορθόδοξα. Επέμεναν σε προσπάθειες τριών
πόντων ενώ δεν έδειξαν διάθεση στην άμυνα. 
«Το ματς ήταν κρίσιμο και το επισήμανα στους παίκτες. 
Τελικά, αυτοί φορτώθηκαν με άγχος και δεν απέδωσαν καθόλου καλά. Άλλα λέγαμε
και άλλα κάναμε. Ήταν το χειρότερο παιχνίδι μας», είπε ο Βαγγέλης Αλεξανδρής.

«Μαύρη τρυπά» για το Περιστέρι το τελευταίο τρίλεπτο. 
Όταν, δηλαδή, η άμυνά του δέχτηκε είκοσι πόντους και το 71-53 έγινε 82-73! 
Και κάτι ακόμα: παρά λίγο να «ανάψουν τα αίματα», όταν ένα δευτερόλεπτο πριν
από το τέλος ο Πεδουλάκης πήρε τάιμ άουτ. 
Όλοι υπέθεσαν ότι αυτό έγινε λόγω της διαφοράς του πρώτου αγώνα (δέκα πόντοι
υπέρ του Ηρακλείου). Ο διάλογος μεταξύ των δύο προπονητών στο τέλος:

Πεδουλάκης: «Δεν μας ενδιέφερε η διαφορά, αφού δεν μπορούμε να ισοβαθμήσουμε
με το Ηράκλειο».

Αλεξανδρής: «Μα αυτό αναιρεί το τάιμ άουτ που πήρες». Πεδουλάκης: «Ναι, αλλά
δεν θα μας πείραζε και η διαφορά. 
Κι ας μην έχουμε πιθανότητες να ισοβαθμήσουμε».

Αλεξανδρής: «Μα δεν πρόκειται να γίνει ποτέ αυτό».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O18</CAT>
<ED>
Κωδικός άρθρου: A16348O182</ED>
<ID>
ID:17984

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O18&aa=2</URL></REF>


Article

<CATEGORY>vin10</CATEGORY>

 <H5>ΝΕΑ ΣΜΥΡΝΗ: ΟΙ ΟΠΑΔΟΙ ΤΟΥ ΠΑΝΙΩΝΙΟΥ 25'' ΠΡΙΝ ΑΠΟ ΤΟ ΤΕΛΟΣ ΑΡΧΙΣΑΝ ΝΑ ΠΕΤΟΥΝ
ΑΝΤΙΚΕΙΜΕΝΑ ΚΑΤΑ ΤΩΝ ΔΙΑΙΤΗΤΩΝ
</H5><H5>ΤΟ ΜΑΤΣ: Καλύτερη η ΑΕΚ στο α' ημίχρονο
</H5><H5>Ντέρμπι χωρίς 25''
</H5><H5>ΦΥΛΛΟ ΑΓΩΝΑ: Τι γίνεται τώρα
</H5><H5>Στο... απόσπασμα ο Πανιώνιος
</H5><H2>Τραυμάτισαν και το μπάσκετ
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

<H3>* Οι διαιτητές αρνήθηκαν να συνεχίσουν σε άδειο γήπεδο και διέκοψαν το ματς
εις βάρος του Πανιωνίου
</H3>
ΤΑ ΓΥΑΛΙΑ από το προστατευτικό πλεξιγκλάς, που έσπασε προχθές στο κλειστό της
Νέας Σμύρνης, τραυμάτισαν ελαφρά τον κομισάριο του αγώνα κ. Τζαφλέρη και
σοβαρά το ελληνικό μπάσκετ και προκαλούν ισχυρή σεισμική δόνηση στα θεμέλιά του.

Το κακό έχει παραγίνει, τα επεισόδια συνεχίζονται στα γήπεδα και ολοένα οι
αρμόδιοι, που κρατούν τα ηνία του ελληνικού μπάσκετ, αρνούνται να λάβουν
δραστικά μέτρα, να υποβάλλουν τον ασθενή σε εγχείρηση και αρκούνται να
ξεπερνούν κάποιες καταστάσεις με μέτρα, που λειτουργούν μονάχα ως... ασπιρίνη.

Ο Πανιώνιος δικαίως μπορεί να «φωνάζει» για τη διακοπή του αγώνα 25'' πριν από
τη λήξη με την ΑΕΚ και αρνείται να γίνει το εξιλαστήριο θύμα των όσων
συμβαίνουν στο ελληνικό μπάσκετ. Τα ερωτήματά του «γιατί δεν υπάρχει ίση
αντιμετώπιση ­ γιατί δεν διακόπτονται και αλλά παιχνίδια ­ γιατί οι διαιτητές
δεν δείχνουν την ίδια αυστηρότητα παντού: το Πανιωνάκι έχει περιορισμένη
δύναμη γι' αυτό» έχουν λογική.

Ωστόσο, όσα συνέβησαν στο κλειστό της Νέας Σμύρνης αποτελούν δυσφήμηση για το
άθλημα ­ και είναι «θαύμα» το γεγονός ότι ο κομισάριος του αγώνα γλίτωσε μόνο
με ελαφρά διάσειση. Θα μπορούσε να είχε τραυματιστεί κάποιος πολύ σοβαρά, είτε
από κάποιο κομμάτι γυαλί που εκσφενδονίστηκε, μόλις το πλεξιγκλάς έσπασε από
τις καρέκλες που πέταξαν οι οπαδοί του Πανιωνίου, είτε από το... τρανζίστορ,
που έριξε κάποιος χωρίς να σκεφτεί τις παρενέργειες, είτε από τα δεκάδες
κέρματα και μπουκάλια, που είχαν στόχο κυρίως τους διαιτητές Βορεάδη, Ζαβλανό
και λιγότερο τους παίκτες και την τεχνική ηγεσία της ΑΕΚ.

ΠΩΣ ΑΡΧΙΣΑΝ ΤΑ ΕΠΕΙΣΟΔΙΑ

Ένας οπαδός του Πανιωνίου με χαρτονόμισμα στο χέρι επιχειρεί να γρονθοκοπήσει
τον Βορεάδη. Η εξέδρα... πήρε φωτιά

Ορισμένοι από τους οπαδούς του Πανιωνίου από την αρχή του αγώνα ήταν
ερειστικοί και διαμαρτύρονταν σε κάθε φάση, ενώ στο πρώτο ημίχρονο αρκετές
φορές έβγαλαν από την τσέπη χαρτονομίσματα για να τα επιδείξουν ειρωνικά στους
διαιτητές. Μόλις 1'02 πριν από τη λήξη σε αιφνιδιασμό της ΑΕΚ ο Μανζόν
χρεώθηκε με τεχνική ποινή από τον Ζαβλανό (πολύ αυστηρή), κάτι που ξεσήκωσε
τους οπαδούς του Πανιωνίου.

Στα 25''7 και ενώ το σκορ ήταν 59-60 υπέρ της ΑΕΚ ο Κορωνιός έπεσε στον Κούπερ
με σκοπό να του κλέψει την μπάλα και υπέπεσε σε φάουλ. Οι οπαδοί του Πανιωνίου
ζήτησαν αντιαθλητικό και ο Μανζόν πήρε τάιμ-άουτ. Εκεί έγινε το κακό: ο
Βορεάδης κακώς έπιασε κουβέντα με έναν οπαδό του Πανιωνίου, που του έδειχνε
χαρτονόμισμα και στη συνέχεια επιχείρησε να τον γρονθοκοπήσει. 
Η εξέδρα πήρε φωτιά, ενώ στον Πανιώνιο υποστηρίζουν ότι και ο έτερος διαιτητής
Ζαβλανός έκανε άσεμνη χειρονομία στον κόσμο.

Τα κέρματα έπεσαν βροχή, ενώ οι οπαδοί του Πανιωνίου δεν αρκέστηκαν σε αυτά
και ξεκόλλησαν δύο πλαστικές καρέκλες από τη θέση τους σημαδεύοντας τη
γραμματεία. Μόλις το πλεξιγκλάς έσπασε, τραυματίστηκε ελαφρά ο κομισάριος του
αγώνα, ενώ οι κριτές φοβισμένοι πήγαν στη μέση του γηπέδου και μαζί με τους
διαιτητές αποχώρησαν.

Οι Ελληνες παίκτες του Πανιωνίου (Καράγκουτης, Κικίλιας, Δρελιώζης) ανέλαβαν
πρωτοβουλία, φώναζαν στον κόσμο να σταματήσει, όπως και ο δήμαρχος της Νέας
Σμύρνης κ. Κουτελάκης, χωρίς αποτέλεσμα.

ΠΡΩΤΟΒΟΥΛΙΑ ΓΙΑ ΕΚΚΕΝΩΣΗ 
Οι διαιτητές κλείστηκαν στο καμαράκι τους και ο δήμαρχος με τους παίκτες
παίρνοντας το μικρόφωνο και μιλώντας στους σκληροπυρηνικούς οπαδούς ζήτησαν να
εκκενώσουν το γήπεδο για να τελειώσει ο αγώνας.

Υστερα από περίπου μια ώρα αυτό επιτεύχθηκε, όμως οι διαιτητές αρνήθηκαν να
συνεχίσουν το παιχνίδι και το διέκοψαν εις βάρος του Πανιωνίου.

ΦΥΓΑΔΕΥΣΗ ΤΩΝ ΔΙΑΙΤΗΤΩΝ

Υστερα από περίπου δύο ώρες οι διαιτητές έφυγαν από το γήπεδο και αφού πρώτα
δέχτηκαν βροχή από κέρματα και ύβρεις από οπαδούς του Πανιωνίου. «Ρίξατε τον
Πανιώνιο στην Α2 ­ είστε πληρωμένοι. Σας έδωσαν χρήματα για να το κάνετε αυτό».

Τα μέτρα των αστυνομικών ήταν αυστηρά και οι δύο διαιτητές μαζί με τον
κομισάριο του αγώνα κ. Τζαφλέρη (έφυγε σε αναπηρικό καροτσάκι) και τους κριτές φυγαδεύτηκαν.

Οι διαιτητές πήγαν στο Αστυνομικό Τμήμα (ΚΒ'), όπου υποβλήθηκαν μηνύσεις και ο
κομισάριος σε νοσοκομείο για να διαπιστωθεί ο τραυματισμός του.

Η ΑΕΚ

«Μπράβο στους διαιτητές» από τον αντιπρόεδρο της ΚΑΕ ΑΕΚ Γιάννη Γρανίτσα. Με
δήλωσή του ο αντιπρόεδρος τόνισε:

«Επιτέλους οι διαιτητές εφάρμοσαν τους κανονισμούς. Πρέπει πάντα να πράττουν
έτσι σε όλα τα γήπεδα, διαφορετικά μπορεί να θρηνήσουμε θύματα. Η κατάσταση
ήταν εκτός ελέγχου. Λυπάμαι για τον Πανιώνιο, όμως όλες οι ομάδες θα πρέπει να
βρουν τρόπο να απομακρύνουν τους ανεγκέφαλους οπαδούς».


Οι Κικίλιας, Καράγκουτης και στη μέση ο δήμαρχος Ν. Σμύρνης ανέλαβαν
πρωτοβουλία και εκκένωσαν το γήπεδο. Οι διαιτητές είχαν πάρει την απόφασή τους (διακοπή)

ΝΤΕΡΜΠΙ ήταν το παιχνίδι Πανιωνίου - ΑΕΚ. Στο πρώτο ημίχρονο η ΑΕΚ ήταν
καλύτερη και βρέθηκε να προηγείται με οκτώ πόντους διαφορά (29-21). Η ομάδα
της Νέας Σμύρνης με τον Γιώργο Καράγκουτη να κάνει εξαιρετικό
παιχνίδι(8π.-9ριμπ.), μείωσε στον πόντο στο ημίχρονο (32-33) με τους
φιλοξενούμενους να έχουν δικαίως παράπονα για τα πολλά φάουλ που χρεώθηκαν (ο
Πανιώνιος εκτέλεσε 16 βολές και η ΑΕΚ 1!).

Στο δεύτερο 20λεπτο το παιχνίδι πήγε πόντο-πόντο με τον Άντερσεν να κυριαρχεί
(14π.-8 ριμπ.) και τους παίκτες του Πανιωνίου να βρίσκουν τον στόχο στα
τελευταία λεπτά από τα 6μ25. Να σημειώσουμε ότι ο Γιέλιτς αποβλήθηκε με πέντε
φάουλ στο 27'.

ΔΗΛΩΣΕΙΣ

«Ντροπή για το μπάσκετ» χαρακτήρισαν όσα συνέβησαν οι δύο προπονητές Αντρέα
Μανζόν και Κώστας Πολίτης. Ο Ιταλός προπονητής υποστήριξε ότι το παιχνίδι
έπρεπε να συνεχιστεί, αφού το γήπεδο είχε εκκενωθεί, αλλά καταδίκασε τη μερίδα
των οπαδών της ομάδας του για τη ρίψη αντικειμένων:

«Οι διαιτητές με τη διακοπή δεν τιμωρούν μόνο τους οπαδούς, αλλά την ομάδα,
τον προπονητή, τους παίκτες. Για έναν ή δύο οπαδούς πληρώνει το τίμημα
ολόκληρος ο Πανιώνιος.

Σε ό,τι αφορά την τεχνική ποινή που δέχτηκε είπε:

«Δεν έκανα τίποτα ­ μόνο οδηγίες έδινα στους παίκτες μου».

Ο Κώστας Πολίτης που άκουσε τα εξ αμάξης («ο Γκάλης και ο Γιαννάκης σε έκαναν
προπονητή ­ γύρισες για να στήνεις παιχνίδια») δήλωσε:

«Σέβομαι τον Πανιώνιο και δεν θέλω να μιλήσω. Είναι κατάντια όσα συμβαίνουν
για το ελληνικό μπάσκετ».

ΣΥΓΓΝΩΜΗ ΚΑΡΑΓΚΟΥΤΗ

«Συγγνώμη» για όσα συνέβησαν στη Νέα Σμύρνη, ζήτησε ο Γιώργος Καράγκουτης.
«Καταδικάζω τα επεισόδια, κάνουν ζημιά στο ελληνικό μπάσκετ. Είναι άδικο μια
προσπάθεια που έγινε για να λήξει ομαλά το παιχνίδι να τελειώσει έτσι.
Βλάπτεται σοβαρά μια ομάδα και το έργο μας από εδώ και πέρα γίνεται πολύ
δύσκολο. Να αναλάβουμε τις ευθύνες μας, γιατί κινδυνεύουμε ακόμη και με υποβιβασμό».

Ο ΔΗΜΑΡΧΟΣ

Για... εντεταλμένη υπηρεσία των διαιτητών Βορεάδη και Ζαβλανού μίλησε ο
δήμαρχος της Νέας Σμύρνης Γιώργος Κουτελάκης:

«Τους παρακαλέσαμε να μην διακόψουν το παιχνίδι. Δώσαμε αγώνα για να εκκενωθεί
το γήπεδο και αυτοί ούτε έδωσαν σημασία. Δεν έδειξαν επιείκεια, όταν ξηλώνεται
ολόκληρο το ΣΕΦ, το ΟΑΚΑ, το Αλεξάνδρειο και δεν γίνεται τίποτα. 
ΚΑΙΕΙ ΤΟΝ Πανιώνιο το φύλλο αγώνα, που συνέταξαν με δύο ώρες καθυστέρηση οι
διαιτητές Βορεάδης και Ζαβλανός και η ομάδα της Νέας Σμύρνης κινδυνεύει ακόμη
και με υποβιβασμό (!), αφού: μηδενίζεται από τον αγώνα με την ΑΕΚ και της
αφαιρείται ένας ακόμη βαθμός, (πιθανόν και δύο ­ σύμφωνα με την κρίση του
αθλητικού δικαστή) επειδή υπάρχει τραυματισμός (του κομισάριου κ. Τζαφλέρη)
και κινδυνεύει με τιμωρία της έδρας του (κεκλεισμένων των θυρών) από τρεις
αγωνιστικές και άνω.

Ο Πανιώνιος κατέθεσε ένσταση από την πλευρά του, όμως είναι αμφίβολο τι
μπορεί να κερδίσει από αυτή την υπόθεση. Στην ένσταση θεωρεί υπαίτιο των
επεισοδίων τον Βορεάδη και του καταλογίζει υβριστική συμπεριφορά. Ακόμη
αναφέρει τα εξής:.

«Παρά την προσπάθειά μας να συνεχιστεί το παιχνίδι, ο Βορεάδης ήταν
ανένδοτος και παρότι το γήπεδο είχε εκκενωθεί».

Στο φύλλο αγώνα αναγράφονται τα εξής:

«Το παιχνίδι άρχισε με καθυστέρηση δέκα λεπτών. Στο 19' οι οπαδοί του
Πανιωνίου φώναζαν εν χορώ "ένα-δύο-τρία γ... η διαιτησία" και έγινε προσωρινή
διακοπή και προειδοποίηση. Και 25'' πριν από τη λήξη έπεσαν κέρματα, κομμάτια
τσιμέντου και δύο καρέκλες στο προστατευτικό τζάμι στη γραμματεία, με
αποτέλεσμα να σπάσει και να τραυματιστεί ο κομισάριος του αγώνα κ. Τζαφλέρης.
Κινδύνευσε ακόμη η δική μας σωματική ακεραιότητα, όπως και των κριτών της συνάντησης».

Αυτό που προκάλεσε εντύπωση ήταν το γεγονός ότι κανείς (!) δεν αντιλήφθηκε
τη διακοπή του αγώνα στο 19', ενώ δεν αναφέρθηκε καθόλου η απόπειρα
χειροδικίας, που έγινε από οπαδό του Πανιωνίου στον έναν από τους δύο
διαιτητές, τον Λάζαρο Βορεάδη.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O20</CAT>
<ED>
Κωδικός άρθρου: A16348O201</ED>
<ID>
ID:17928

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O20&aa=1</URL></REF>


Article

<CATEGORY>vin10</CATEGORY>

 <H5>ΜΕΤΑ ΤΟ ΜΑΤΣ
</H5><H2>Από το γήπεδο στο... Τμήμα
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΤΟ ΠΑΙΧΝΙΔΙ Πανιωνίου - ΑΕΚ «συνεχίστηκε» και μετά τη διακοπή, αλλά στο...
Αστυνομικό Τμήμα της Νέας Σμύρνης. Εκεί, παρέμειναν έως τις τέσσερις τα
ξημερώματα παράγοντες του Πανιωνίου με επικεφαλής τον πρόεδρο της διοικούσας
επιτροπής της ΚΑΕ, Μίλτο Λαζαρίδη, αλλά και οι διαιτητές του αγώνα, Λάζαρος
Βορεάδης και Νίκος Ζαβλανός.

Ο Μίλτος Λαζαρίδης υπέβαλε μήνυση κατά του Βορεάδη (για εξύβριση) και του
Ζαβλανού (για προκλητική χειρονομία). Οι δύο διαιτητές θέλησαν να απαντήσουν
με νέα μήνυση (για «ψευδή καταμήνυση και συκοφαντική δυσφήμηση»), η οποία
άρχισε να συντάσσεται σύμφωνα με τον δικηγόρο των διαιτητων, Αλέξη Κούγια,
αλλά τελικά η αρχική μήνυση από την πλευρά του Πανιωνίου, ανακλήθηκε. Να
σημειώσουμε, ότι στην περίπτωση που και οι δύο πλευρές επέμεναν, τότε θα
έπρεπε όσοι εμπλέκονταν να κρατηθούν όλο το Σαββατοκύριακο λόγω της
διαδικασίας του Αυτοφώρου. «Δεν πρόκειται να μείνει το θέμα έτσι. Θα ζητήσουμε
να συναντηθούμε με τον υφυπουργό Αθλητισμού κ Φούρα, ενώ το θέμα το έχει
αναλάβει και ο δήμαρχος Νέας Σμύρνης κ. Κουτελάκης», έλεγε χθες ο Μίλτος Λαζαρίδης.

Όσον αφορά τη διαιτησία, ο παρατηρητής Τάσος Μούστος την χαρακτηρίζει «πολύ
καλή», όμως κατά πάσα πιθανότητα θα παραπεμφθεί ο Βορεάδης για «ελλιπή
πειθαρχικό έλεγχο».

*** Όσον αφορά τον τραυματισμό του κομισάριου του αγώνα Στέλιου Τζαφλέρη,
διακομίστηκε το βράδυ του Σαββάτου στο Νοσοκομείο Γ. Γεννηματάς, αλλά δεν
διαπιστώθηκε ότι υπήρχε κάποιο σοβαρό πρόβλημα. Στη συνέχεια, αναχώρησε για
τον Βόλο με ταξί, αλλά κατά τη διάρκεια της διαδρομής αισθάνθηκε και πάλι
ενοχλήσεις. Έτσι, εισήχθη στο Αχιλλοπούλειο Νοσοκομείο Βόλου και σήμερα για
προληπτικούς λόγους θα υποβληθεί σε αξονική τομογραφία.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O21</CAT>
<ED>
Κωδικός άρθρου: A16348O211</ED>
<ID>
ID:17929

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O21&aa=1</URL></REF>


Article

<CATEGORY>vin10</CATEGORY>

 <H5>ΜΑΡΟΥΣΙ: Θυμήθηκαν παλιές κόντρες
</H5><H5>ΤΟ ΜΑΤΣ
</H5><H5>Νίκη και στο... παρκέ
</H5><H2>Ζεστάθηκαν με... μπουνιές!
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΤΟ ΞΥΛΟ βγήκε από τον... Παράδεισο Αμαρουσίου. Βλέπετε, κρατάει χρόνια η
κόντρα μεταξύ των δύο ομάδων (Μαρούσι - Απόλλων Πάτρας), με αποτέλεσμα
ορισμένοι παίκτες να το κρατήσουν μανιάτικο και να θυμηθούν κάποιες προκλήσεις
του πρώτου αγώνα στην Πάτρα. Το ιστορικό έχει ως εξής:

Στο ζέσταμα των δύο ομάδων, πριν καλά καλά ξεκινήσει ο αγώνας, ο Νίκος
Βετούλας αντάλλαξε κάποια «φωνήεντα» με τον Πιτ Παπαχρόνη (θυμήθηκαν το πρώτο
παιχνίδι) και οι δύο παίκτες δεν άργησαν να έρθουν στα χέρια. Μάλιστα, ο
τελευταίος απέκτησε «σουβενίρ» ένα σκίσιμο στο φρύδι και έξι ράμματα.

Ένα λεπτό πριν από τη λήξη του αγώνα, με αφορμή τεχνική ποινή σε εντυπωσιακό
κάρφωμα του Τέρνερ, οι οπαδοί των γηπεδούχων λίγο έλειψε να μπουκάρουν στο
γήπεδο, ενώ λίγα δευτερόλεπτα πριν από το τέλος του ματς Μικ και Χάουαρντ
αντάλλαξαν γροθιές. Με τη λήξη του ματς, επακολούθησε πανδαιμόνιο. Ο
Παπαχρόνης με τον Μανωλόπουλο πήγαν στα αποδυτήρια του Απόλλωνα και
εκσφενδόνισαν καρέκλα, με αποτέλεσμα να τραυματιστεί ο έφορος της ομάδας,
Αλέξης Γκότσης.

Ακολούθησε συζήτηση «υψηλού επιπέδου» με τους Παπασαράντου, Βετούλα και Αθανασόπουλο:

ΠΑΠΑΣΑΡΑΝΤΟΥ: «Θα περιμένεις έξω το ξαδελφάκι μου;».

ΒΕΤΟΥΛΑΣ: «Ναι. Έχεις κάποιο πρόβλημα;».

ΠΑΠΑΣΑΡΑΝΤΟΥ: «Να τον περιμένεις, αλλά θα σε περιμένουμε και εσένα».

ΑΘΑΝΑΣΟΠΟΥΛΟΣ: «Γιατί, είστε μάγκες;».

ΠΑΠΑΣΑΡΑΝΤΟΥ: «Ναι, όπως και εσείς οι βλάχοι».

Στήβεν Χάουαρντ και Έρικ Μικ στο έδαφος. Η συνέχεια, τους βρίσκει να
ανταλλάσσουν γροθιές!

Τα επεισόδια συνεχίστηκαν και έξω από το γήπεδο. Το πούλμαν της ομάδας της
Πάτρας δέχτηκε επίθεση από τους οπαδούς του Αμαρουσίου, οι οποίοι πετούσαν
πέτρες. Ο συνεργάτης του προέδρου του Απόλλωνα, Γιάννης Μαυράκης,
τραυματίστηκε στο κεφάλι και διακομίστηκε στο Ασκληπιείο της Βούλας, ενώ δεν
γλίτωσε και ο Αλέκος Δημητριάδης, μέλος της ερασιτεχνικής ομάδας. Ο προπονητής
των φιλοξενουμένων, Κώστας Μίσσας, δεν εμφανίστηκε στη συνέντευξη Τύπου, ενώ ο
ομόλογός του, Κώστας Πετρόπουλος, δήλωσε: «Εάν ήταν κάποιος άλλος στη θέση του
θα το θεωρούσα ασέβεια, αλλά κατανοώ το πρόβλημά του. Έπρεπε να είχαμε
μεγαλύτερη διαφορά, όμως χαλαρώσαμε στα τελευταία λεπτά. Ήταν σκληρό παιχνίδι,
αφού για την ομάδα μου ήταν μονόδρομος η νίκη, ύστερα από πέντε ήττες. Είχαμε
πάθος και καθαρό μυαλό. Οι τεχνικές ποινές διαμόρφωσαν το αποτέλεσμα, αφού δεν
διαμαρτυρήθηκα ούτε μία φορά».

ΑΝΑΚΟΙΝΩΣΗ

ΜΕ ανακοίνωσή του ο Απόλλων Πατρών καταγγέλλει όσα συνέβησαν στον αγώνα με το
Μαρούσι. Συγκεκριμένα αναφέρει, μεταξύ άλλων, στην ανακοίνωσή της η πατρινή ομάδα:

«Καταγγέλλουμε:

*** Την επίθεση του Παπαχρόνη στους παίκτες μας, κατά τη διάρκεια της
προθέρμανσης και του Μανωλόπουλου μετά τη λήξη του αγώνα, με αποτέλεσμα τον
τραυματισμό του γυμναστή Γκότση και του έφορου Τζένου.

*** Τον ξυλοδαρμό του εκπροσώπου τού χορηγού της ΚΑΕ Απόλλων κ. Μαυράκη από
ομάδα οπαδών και παραγόντων του Αμαρουσίου.

*** Τον λιθοβολισμό τού πούλμαν της ομάδας.

*** Την προκλητική διαιτησία, που είχε ως αποτέλεσμα την άδικη ήττα για την
ομάδα μας».


ΤΟ ΜΑΡΟΥΣΙ νίκησε τον Απόλλωνα Πάτρας σε όλους τους τομείς. Και στο... ξύλο,
αλλά και στον αγωνιστικό τομέα με 67-60. Οι γηπεδούχοι ήταν σαφώς ανώτεροι και
ύστερα από πέντε συνεχόμενες ήττες δεν είχαν περιθώρια για νέα απώλεια.

Με «ηγέτη» τον Έρικ Μικ εντός ρακέτας και τον Χένρι Τέρνερ στην περιφέρεια, το
Μαρούσι είχε την πρωτοβουλία σε όλη τη διάρκεια του αγώνα, ενώ στο 24' ανέβασε
τη διαφορά στους 17 πόντους (43-26). Όλα έδειχναν ότι το ντέρμπι θα
εξελισσόταν σε «υγιεινό περίπατο» των γηπεδούχων.

Ωστόσο, στα τελευταία λεπτά της συνάντησης, οι παίκτες του Αμαρουσίου
χαλάρωσαν και οι φιλοξενούμενοι με κορυφαίους τους Μολφέτα και Χάουαρντ
πλησίασαν στο σκορ (62-55 στο 38'). Ο πρώτος, στη συνέχεια, πέτυχε δύο
καθοριστικά τρίποντα και έφερε το ματς στα ίσα, όμως υπέπεσε σε διαδοχικά
κρίσιμα λάθη και ο Μικ ­ από πλευράς γηπεδούχων ­ θέλησε να βάλει τέλος στο
διαγραφόμενο φιάσκο της ομάδας του. Κακή η διαιτησία των Κουκουλεκίδη -
Νιγιάννη. Πολλές φορές προκαλούσαν απορίες με τα σφυρίγματά τους.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O21</CAT>
<ED>
Κωδικός άρθρου: A16348O212</ED>
<ID>
ID:17986

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O21&aa=2</URL></REF>


Article

<CATEGORY>vin10</CATEGORY>

 <H5>«Τιμώρησε» τον ΠΑΟΚ
</H5><H5>Η ΕΠΟΜΕΝΗ ΑΓΩΝΙΣΤΙΚΗ (12η)
</H5><H5>Η ΚΑΛΥΤΕΡΗ ΠΕΝΤΑΔΑ
</H5><H2>ΤΟ ΠΑΝΟΡΑΜΑ ΤΟΥ ΜΠΑΣΚΕΤ </H2>
<H3>ΤΟ ΠΡΟΣΩΠΟ
</H3>
Ο ΣΒΙ ΣΕΡΦ επέστρεψε στη Θεσσαλονίκη και «τιμώρησε» την προηγούμενη ομάδα του!
Ως προπονητής του Άρη, στην επανεμφάνισή του στο Αλεξάνδρειο, πήρε το ροζ
φύλλο αγώνα κόντρα στον ΠΑΟΚ (79-65). Ο Ισραηλινός τεχνικός ήταν... νικητής
και στα δύο εφετινά ντέρμπι του Άρη με τον ΠΑΟΚ. Πάντως, όπως είπε μετά το
ματς, πρώτη φορά στην καριέρα του νίκησε τον ΠΑΟΚ!

ΤΕΤΑΡΤΗ 27/1:

ΑΕΚ - Άρης (ΟΑΚΑ, 19.00, Supersport), ΠΑΟΚ - Παναθηναϊκός
(Αλεξάνδρειο, 21.00, Supersport), Παπάγου - Νήαρ Ήστ (ΕΑΚ Παπάγου,
17.00), Ηρακλής - Μαρούσι (Ιβανώφειο, 17.00), Ολυμπιακός - 
Απόλλων Πάτρας (Στάδιο Ειρήνης και Φιλίας, 17.00), Ηράκλειο - Πανιώνιος
(ΚΓ Ηρακλείου, 17.00), Σπόρτιγκ - Περιστέρι (γηπ. Σπόρτιγκ, 17.00).


1. Γκαγκαουδάκης

2. Πανταζόπουλος

3. Σιγάλας

4. Τάρλατς

5. Μικ

<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O22</CAT>
<ED>
Κωδικός άρθρου: A16348O221</ED>
<ID>
ID:17930

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O22&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Ο ΠΡΟΠΟΝΗΤΗΣ ΤΩΝ «ΠΡΑΣΙΝΩΝ» ΕΔΩΣΕ ΤΗ ΛΥΣΗ ΜΕ 4 ΠΕΡΙΦΕΡΕΙΑΚΟΥΣ
</H5><H2>Με χαμηλή πτήση
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

<H3>Σούμποτιτς: Ο Φάνης σύντομα θα είναι κοντά μας
</H3>
ΧΑΜΗΛΩΣΕ την πεντάδα ο Λευτέρης Σούμποτις και... ψήλωσε κατά μία νίκη ακόμη ο
Παναθηναϊκός. Οι «πράσινοι», ξεπερνώντας την κούραση από την προσπάθεια στη
Βιτόρια και το ταξίδι της επιστροφής, έφθασαν χάρη στην καλή απόδοση του
δευτέρου ημιχρόνου στη νίκη με 77-57 επί του Παπάγου.

Ντέγιαν Μποτίρογκα. Αγωνίσθηκε ως πάουερ-φόργουορντ και έκανε ξανά τη διαφορά
για τον Παναθηναϊκό

Στο πρώτο ημίχρονο οι φιλοξενούμενοι πρόβαλαν αντίσταση (22-28 στο 14'), όμως
στο δεύτερο μέρος ο πρωταθλητής ανέβασε την απόδοσή του και πήρε εύκολα το ροζ
φύλλο αγώνα. Ο Σούμποτιτς χρησιμοποίησε σχήμα με τον Ντέγιαν Μποντίρογκα σε
θέση πάουερ-φόργουορντ δίπλα στον Ράτζα και περιφερειακούς τους Καλαϊτζή,
Παταβούκα και Κοχ.

ΜΕ ΠΙΕΣΗ

Ο Παναθηναϊκός αύξησε την πίεση στην άμυνα, άρχισε να τρέχει στην επίθεση,
όπου Κοχ (6/6δ) και Μποντίρογκα ήταν οι εκφραστές των περισσοτέρων
προσπαθειών. Το σερί 11-0 που μετέτρεψε το σκορ λίγο πριν από το κλείσιμο του
ημιχρόνου σε 33-28 (35-32 ημίχρονο), το διαδέχτηκε ένα ακόμη με σκορ 11-2 που
διαμόρφωσε το ταμπλό στο 44-34. Οι παίκτες του Τάκη Κορωναίου δεν μπόρεσαν να
αντιδράσουν, η διαφορά μεγάλωνε (62-45 στο 33') και ο Σούμποτιτς έριξε στον
αγώνα τους νεαρούς της ομάδας, Γλυνιαδάκη και Φώτση για να αποκτήσουν εμπειρίες.

«Η ΕΠΙΣΤΡΟΦΗ»

Στο θέμα της επιστροφής του Φάνη Χριστοδούλου, αναφέρθηκαν στο ΟΑΚΑ ο Παύλος
Γιαννακόπουλος και ο Λευτέρης Σούμποτιτς. Ο μεγαλομέτοχος της ΚΑΕ τόνισε ότι
δεν έχει μιλήσει με τον παίκτη, συμπληρώνοντας πως θα έχει πρώτα συνάντηση με
τον προπονητή πριν το κάνει, εντός της εβδομάδας, σύμφωνα με τις πληροφορίες.
Ο Σούμποτιτς όμως... αποκάλυψε τις εξελίξεις: «Έχω εξηγηθεί για τον Φάνη.
Είναι σπουδαίος παίκτης... δεν υπάρχουν λόγια για τον Φάνη. Κάνει μια μεγάλη
προσπάθεια για να επιστρέψει. Δεν ξέρω πότε θα συμβεί αυτό. Εξαρτάται από τον
ίδιο. 
Σύντομα πάντως θα είναι κοντά μας» είπε ο προπονητής και έδωσε δημοσίως το ΟΚ
για την επιστροφή του στον Παναθηναϊκό.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O23</CAT>
<ED>
Κωδικός άρθρου: A16348O231</ED>
<ID>
ID:17931

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O23&aa=1</URL></REF>


Article

<CATEGORY>vin10</CATEGORY>

 <H5>ΠΑΙΚΤΕΣ ΠΑΟ
</H5><H2>Κίνηση αγάπης γιατον Μπόμπαν
</H2>
Η ΔΗΜΟΣΙΟΤΗΤΑ που έλαβαν πρόσφατα τα προβλήματα που αντιμετωπίζει ο Μπόμπαν
Γιάνκοβιτς ευαισθητοποίησε τους παίκτες, το προπονητικό τιμ και τη διοίκηση
του ΠΑΟ. Οι «πράσινοι» πήραν την πρωτοβουλία να προβούν σε κίνηση αγάπης και
συνάμα ψυχολογικής συμπαράστασης προς τον άτυχο μπασκετμπολίστα. Τα όσα έχουν
κάνει και τα όσα σχεδιάζουν για το σύντομο μέλλον, ανακοίνωσε ο Κώστας
Παταβούκας. Ο αρχηγός παρουσιάστηκε στη συνέντευξη του Τύπου μετά τους δύο
προπονητές και είπε: «Η περίπτωση είναι γνωστή σε όλους μας. Ο Μπόμπαν
βρίσκεται σε κακή κατάσταση και έτσι προβληματισμένοι και στενοχωρημένοι από
το γεγονός οι παίκτες, μαζί με τον προπονητή και τον πρόεδρο, μαζέψαμε ένα
σημαντικό ποσό για να τον βοηθήσουμε. Στείλαμε επιστολές στους αρχηγούς όλων
των ομάδων, τις οποίες θα τις διαβάσουν στους συμπαίκτες τους. Σκοπός είναι να
μαζέψουμε όσα μπορούμε περισσότερα, τουλάχιστον εμείς οι Έλληνες. Αν και
ελπίζουμε ότι θα ευαισθητοποιηθούν και ξένοι. Προπονητές και παράγοντες, ενώ
σύντομα θα δώσουμε στη δημοσιότητα τον αριθμό». «Πέρα από χρηματική βοήθεια,
θα είναι και ισχυρή, πιστεύω, ψυχολογική τόνωση γιατί είναι σημαντικό να
αντιλαμβάνεσαι ότι δεν σε έχουν ξεχάσει όσοι έλεγες μαζί τους μια καλημέρα, ή
αγωνιζόσουν στα ίδια γήπεδα», συμπλήρωσε ο Παταβούκας.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O23</CAT>
<ED>
Κωδικός άρθρου: A16348O232</ED>
<ID>
ID:17987

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O23&aa=2</URL></REF>


Article

<CATEGORY>vin10</CATEGORY>

 <H5>ΝΗΑΡ ΗΣΤ: Μεγάλη επιτυχία, με κορυφαίο τον Πανταζόπουλο
</H5><H2>Αρχίζει να... φλερτάρει με Ευρώπη
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΠΟΡΕΙ ο Γιώργος Ζευγώλης μετά το παιχνίδι να έλεγε πως ο αγώνας για τη
σωτηρία συνεχίζεται (άλλες εποχές οι επτά νίκες θα μας είχαν εξασφαλίσει, αλλά
τώρα όχι. Ήταν η πιο μεγάλη επιτυχία μας στο πρωτάθλημα») αλλά, κακά τα
ψέματα, στη Νήαρ Ηστ μετά και τον νέο θρίαμβο (αυτή τη φορά επί του Ηρακλή με
68-57) έχουν αρχίσει να... κρυφοβλέπουν ακόμα και το όραμα της Ευρώπης.

Ο Γιώργος Πανταζόπουλος ντύθηκε «Αυστραλός» βλέποντας τον Σέιν Χιλ να μη
βρίσκεται και στην καλύτερη δυνατή κατάσταση (ταλαιπωρείται από ίωση, όπως και
άλλοι τρεις παίκτες της Νήαρ). Αν και είχε και αυτός προβλήματα λόγω πυρετού
τις προηγούμενες ημέρες, στο τελευταίο 15λεπτο του αγώνα μετέφερε τον...
πονοκέφαλο στους αντιπάλους του, που έψαχναν επειγόντως για ασπιρίνη (παίκτης
που θα τον μαρκάρει). Ο γκαρντ της Νήαρ Ηστ σημείωσε σε εκείνο το διάστημα
τους 16 από τους 20 συνολικά πόντους του, ενώ πέτυχε και το τρίποντο που
έγειρε οριστικά την πλάστιγγα υπέρ της ομάδας του (59-51 στο 38').

«Η προσωπική μου εμφάνιση δεν έχει καμία σημασία, αφού προέχει πάνω από όλα η
ομάδα», τόνισε ο Πανταζόπουλος, που είχε άξιους συμπαραστάτες. Ο Κώστας
Τσάρτσαρης, εκτός του ότι «αφόπλισε» τον Μπακ Τζόνσον (τον άφησε χωρίς πόντο
στο δεύτερο ημίχρονο) πέτυχε και εννέα πόντους και μάζεψε και ισάριθμα ριμπάουντ.

Ό,τι δεν έκανε ο Χιλ στην Καισαριανή, που υπέφερε από ίωση, το έκανε ο
Γιώργος Πανταζόπουλος, που ήταν η αποκάλυψη με 20 πόντους

Ο Μάνθος Σοφογιάννης, που έγινε η σκιά του Μπάιρον Ντίνγκινς, τον κράτησε
σχεδόν άποντο στο πρώτο μέρος (2 πόντοι) και τα πήγε περίφημα μέχρι το 30'.
Από εκεί και έπειτα ο Ντίνκινς σημείωσε τρία τρίποντα, έφτασε τον Ηρακλή από
το 43-30 που έχανε στο 29' σε απόσταση αναπνοής (53-51 στο 37'), αλλά εκεί
ήρθαν οι τρίποντες βόμβες του Χιλ και του Πανταζόπουλου. Τέλος, ο Ντέιβιντ Βον
εκτός από τα 12 ριμπάουντ στο πρώτο μέρος πέτυχε τους 10 από τους 14 πόντους
της, κρατώντας την Νήαρ μπροστά στο σκορ (30-28 ημίχρονο).

Ο Ηρακλής, με τους ξένους του να παίζουν ουσιαστικά από ένα ημίχρονο, δεν είχε
τύχη και πήγε χαμένη και η εξαιρετική εμφάνιση του Λάζαρου Παπαδόπουλου, ο
οποίος μαζί με τον Τσάρτσαρη συγκέντρωσαν δικαιολογημένα τις περισσότερες
ματιές του ομοσπονδιακού μας τεχνικού Παναγιώτη Γιαννάκη.

«Η Νήαρ νίκησε δίκαια και αξίζει να παραμείνει στην κατηγορία. Δεν υπάρχουν
πια μικρές ομάδες. Εμείς όταν δεν πιάνουμε το 100% των δυνατοτήτων μας έχουμε
πρόβλημα, ενώ μας λείπει πολύ και ο Ναχάρ», παραδέχτηκε ο κόουτς του Ηρακλή
Ντράγκαν Σάκοτα.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O23</CAT>
<ED>
Κωδικός άρθρου: A16348O233</ED>
<ID>
ID:18028

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O23&aa=3</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Η ΤΣΙΛΙΓΚΙΡΗ ΚΑΤΕΡΡΙΨΕ ΤΟ ΠΑΝΕΛΛΗΝΙΟ ΡΕΚΟΡ ΣΤΟ ΑΛΜΑ ΕΠΙ ΚΟΝΤΩ
</H5><H2>Έφτασε ψηλά
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Γωγώ Τσιλιγκίρη έδειξε με το 4.11 ικανή για τελικό μεγάλης διοργάνωσης

ΤΑ 4.11 που εξακόντισαν τη Γωγώ Τσιλιγκίρη κοντά στα υψηλά διεθνώς επίπεδα του
επί κοντώ γυναικών και τα 32.99 στα 300μ. (καλύτερη επίδοση όλων των εποχών
στην Ελλάδα) ήταν οι επιδόσεις που ξεχώρισαν στην προχθεσινή ημερίδα στίβου
του Σταδίου Ειρήνης και Φιλίας.

Η ύψους μόλις 1.57 αθλήτρια του Πανιωνίου και του Ανδρέα Τσώνη πέρασε κατά
σειρά 3.97 (καταρρίπτοντας το δικό της 3.96 πριν από μία εβδομάδα,) 4.02 και
4.11, ενώ απέτυχε στα 4.20. Η άλλη πολλά υποσχόμενη νεαρή αθλήτρια του επί
κοντώ Λίλη Ιακωβίδου (επίσης του Πανιωνίου) έμεινε στα 3.80, αφού απέτυχε στα 3.97.

Ο Κώστας Κεντέρης έδειξε την πολύ καλή κατάσταση στην οποία βρίσκεται
καταρρίπτοντας το επίσης ανεπίσημο ρεκόρ στα 300μ. που κατείχε ο μεγάλος
Σταύρος Τζιωρτζής με 35.2 από το 1976 στη Μόσχα. Η επίδοση του αθλητή του
Πλούταρχου Σαρασλανίδη ισοδυναμεί με 46.00 στα 400μ.! Επίσης ελπιδοφόρα στην
ίδια ανεπίσημη απόσταση τα 38.33 της Χριστίνας Πανάγου που ισοδυναμούν με
επίδοση γύρω στα 53.00 στα 400μ.

Αξιόλογες επίσης επιδόσεις προχθές τα 47.55 του Περικλή Ιακωβάκη (Α.Ε.
Λεχαινών) και τα 47.70 του Κώστα Μουμουλίδη (ΟΣΦΠ) στα 400μ., τα 14.42 της
Βουλγάρας Τερέζα Μαρίνοβα στο τριπλούν (ατομικό ρεκόρ με 13.46 και 3η καλύτερη
επίδοση όλων των εποχών στην Ελλάδα η Πηγή Δεβετζή του Παναθηναϊκού), τα 20.85
του Βρετανού Τζον Ρίτζις στα 200μ. (21.62 από τους Θωμά Σμπώκο, Παναγιώτη
Σαρρή), τα 6.75 του Κύπριου Πρόδρομου Κατσαντώνη (6.76 ο Σέγκος του Πανιωνίου,
6.78 ο Βογιατζάκης του Γ.Σ. Κερατσινίου), τα 7.46 της Φρόσως Πατσού στα 60μ.
και τα 7.86 στο μήκος του Κυρίτση (7.45 στο ίδιο αγώνισμα ο έφηβος Σερέλης του
Γ.Σ. Κερατσινίου).
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16348O241</ED>
<ID>
ID:17932

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O24&aa=1</URL></REF>


Article

<CATEGORY>vin10</CATEGORY>

 <H5>ΤΕΝΙΣ: Νέα πολύ καλή εμφάνιση του Αγκάσι στη Μελβούρνη
</H5><H2>Ο Ένκβιστ απέκλεισε και τον Φιλιππούση
</H2>
Ο ΣΟΥΗΔΟΣ Τόμας Ένκβιστ αποτελεί τον... υπ' αριθμόν ένα «εχθρό» των Αυστραλών.
Ο Ένκβιστ, μετά τον Πάτρικ Ράφτερ (Νο 3), απέκλεισε χτες και τον Μαρκ
Φιλιππούση (Νο 14), ο οποίος αποτελούσε την τελευταία ελπίδα της Αυστραλίας
για διάκριση, στο ΟΠΕΝ της Αυστραλίας, στη Μελβούρνη. Να σημειώσουμε ότι τόσο
ο Ράφτερ όσο και ο Φιλιππούσης ήταν αντιμέτωποι στον τελικό του ΟΠΕΝ των
Ηνωμένων Πολιτειών, τον περασμένο Αύγουστο, στη Νέα Υόρκη. Ο Ένκβιστ λοιπόν
νίκησε με 6-2, 6-4, 6-7, 4-6, 6-2 σε έναν αγώνα που είχε διάρκεια δύο ώρες και
51 λεπτά και προκρίθηκε στην προημιτελική φάση.

Στο μεταξύ, νέα πολύ καλή εμφάνιση πραγματοποίησε και ο Αντρέ Αγκάσι, ο
καλύτερος που έχει μείνει στο τουρνουά όσον αφορά τις θέσεις στην παγκόσμια
κατάταξη. Ο Αγκάσι απέκλεισε στον τρίτο γύρο τον Τσέχο Νόβακ, με 6-3, 6-2, 6-1.

Στο απλό γυναικών, στην προημιτελική φάση, προκρίθηκε η Λίντσεϊ Ντάβενπορτ, η
οποία νίκησε εύκολα την Καναδέζα Ντράκε, με 6-1, 6-2. Άλλα αποτελέσματα στον
τέταρτο γύρο: Β. Ουίλιαμς (ΗΠΑ) - Ρούμπιν (ΗΠΑ) 7-6, 6-4, Μορεσμό (Γαλλία) -
Λουά (Γαλλία) 6-0, 7-5, Βαν Ρόουστ (Βέλγιο) - Σάντσεθ Λορέντσο (Ισπανία) 6-2, 6-3.

Τα αποτελέσματα του Σαββάτου, στον τρίτο γύρο: Γκραφ (Γερμανία) - Φερνάντεζ
(ΗΠΑ) 4-6, 6-3, 6-4, Τεστού (Γαλλία) - Σ. Ουίλιαμς (ΗΠΑ) 6-2, 2-6, 9-7, Κέτσερ
(Ν. Αφρική) - Λι (Ταϊβάν) 6-3, 7-5, Σέλες (ΗΠΑ) - Άπελμανς (Βέλγιο) 6-3, 3-6,
6-4, Πιρς (Γαλλία) - Γκράντε (Ιταλία) 6-2, 6-2, Κουρνίκοβα (Ρωσία) - Γκλας
(Γερμανία) 4-6, 6-2, 6-3, Χίνγκις (Ελβετία) - Ντόκιτς (Αυστραλία) 6-1, 6-2.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16348O242</ED>
<ID>
ID:17988

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O24&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ: Πέτυχε 4 γκολ για τον ΠΑΟ
</H5><H2>Με ηγέτη τον Απανασένκο
</H2>
Ο ΝΤΙΜΙΤΡΙ Απανασένκο ήταν ο πρωταγωνιστής του χθεσινού αγώνα
Παναθηναϊκού-Γλυφάδας, για την 14η αγωνιστική του πρωταθλήματος πόλο της Α1. Ο
Ρώσος παίκτης σημείωσε στην τελευταία περίοδο δύο γκολ, βοηθώντας τους
«πράσινους» να φτάσουν στη νίκη με 6-4. Η Γλυφάδα είχε προγηθεί με 2-1 και
4-3. Ο Απανασένκο σημείωσε 4 γκολ, ενώ από ένα πέτυχαν οι Κοστάντα και
Παπαναστασίου. Για τη Γλυφάδα σκόραραν οι Νίκολιτς 2, Δάνδολος και Φαναριώτογλου.

Σε ένα άλλο σημαντικό παιχνίδι, η Βουλιαγμένη, με πρώτο σκόρερ τον Αφρουδάκη
(5 γκολ), νίκησε 13-10 τον Ν.Ο. Πάτρας, αφού προηγείτο σταθερα σε όλη σχεδόν
τη διάρκεια του αγώνα. Ο ΟΦΘ πήρε τους πρώτους του βαθμούς, αφού νίκησε στη
Χίο με 8-7, με την τοπική ομάδα να διαμαρτύρεται επειδή αγωνιζόταν με παίκτη
λιγότερο από το 4,25 πριν από το τέλος. Ο Ολυμπιακός, με πρώτους σκόρερ τους
Χατζηθεοδώρου (4), Βλοντάκη (3), νίκησε 16-7 τον Άρη Νικαίας, ενώ ο Ν.Ο.
Χανίων δεν δυσκολεύτηκε να επιβληθεί του Ηλυσιακού με 21-11. Σήμερα, στις
19.00 στο κολυμβητήριο του Πειραιά, ο Εθνικός θα αντιμετωπίσει τον Ν.Ο. Χαλκίδας.

Για το πρωτάθλημα πόλο των γυναικών, ο Ολυμπιακός νίκησε στο ντέρμπι τη
Γλυφάδα με 7-6 και πέρασε στην πρώτη θέση της βαθμολογίας. Άλλα αποτελέσματα:
Ν.Ο. Χίου-Ν.Ο. Χανίων 5-6, Βουλιαγμένη-Νηρέας Χαλανδρίου 8-3, Ν.Ο.
Πάτρας-Εθνικός 9-8.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16348O243</ED>
<ID>
ID:18029

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O24&aa=3</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>50 γκολ στη Ν. Φιλαδέλφεια
</H2>
ΕΞΑΚΟΛΟΥΘΕΙ ο Ιωνικός Νέας Φιλαδέλφειας να είναι μόνος πρώτος στο Πρωτάθλημα
Α1 χάντμπολ ανδρών μετά τη νίκη του στη 13η αγωνιστική επί του Φιλίππου
Βέροιας με 27-23. Τα άλλα προχθεσινά αποτελέσματα: ΙΕΚ Ξυνή - ΑΣΕ Δούκα 21-25,
Αρχέλαος - Γ.Ε. Βέροιας 25-21, Αθηναϊκός ΚΟΡΕΛΚΟ - Κιλκίς ΕΛΒΙΑΛ 25-22,
Πανελλήνιος - ΣΑΚΑ 23-16. Την Παρασκευή: ΒΑΟ - Τρίτων 28-20.

Βαθμολογία (σε 13 αγ.): Ιωνικός 22, Πανελλήνιος και Δούκας 21, Κιλκίς 17,
Αρχέλαος 15, Αθηναϊκός 14, ΒΑΟ 12, Φίλιππος 11, Ξυνή 9, Γ.Ε. Βέροιας 7, ΣΑΚΑ
και Τρίτων 3.

*** Ηττήθηκε και στη ρεβάνς της Άρτας η Εθνική μας ομάδα χάντμπολ γυναικών με
20-27 από την αντίστοιχη της Ρουμανίας. Επόμενος αγώνας στα προκριματικά του
Παγκοσμίου '99 με Βουλγαρία (17 Φεβρουαρίου).
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16348O244</ED>
<ID>
ID:18049

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O24&aa=4</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Πρωταθλήτρια η Δανιηλίδου
</H2>
ΝΕΑ επιτυχία για τη Λένα Δανιηλίδου. Η Ελληνίδα πρωταθλήτρια στο τένις
κατέκτησε τον τίτλο στο τουρνουά Χάρντκορτ Τζούνιορ Τσάμπιονσιπ, στη
Μελβούρνη, αφού νίκησε στον τελικό την Παστερνάκοβα από τη Σλοβακία, με 6-4,
6-1. Το πιο σημαντικό είναι ότι η Δανιηλίδου είναι αήττητη στην περιοδεία της
στην Αυστραλία, αφού έχει δώδεκα σερί νίκες! Από σήμερα θα αρχίσει τους αγώνες
της για το τουρνουά τζούνιορ του Όπεν της Αυστραλίας.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16348O245</ED>
<ID>
ID:18062

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O24&aa=5</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>Βραβεύθηκαν οι βετεράνοι
</H2>
Ο ΑΘΛΗΤΙΣΜΟΣ χρόνια δεν κοιτά, προσπαθούν να αποδείξουν στη δύσπιστη πολιτεία
(δεν ενισχύει ανάλογα) οι Διαχρονικοί Αθλητές της Άρσης Βαρών στην κοπή της
πίτας τους. Βραβεύθηκαν από τον δραστήριο σύλλογο ΣΕΔΑΑΒΟ (πρόεδρος ο Νίκος
Γαλιατσάτος) για επιτυχίες στο Παγκόσμιο Πρωτάθλημα Βετεράνων '98, ανάμεσα σε
άλλους, οι μεγάλοι της «προ Πύρρου» εποχής: Ν. Ηλιάδης, Ι. Κατσαϊδώνης και οι
παράλληλα βετεράνοι του στίβου Β. Μαγγανάς, Β. Παναγιωτοπούλου.

Γκεστ σταρ της εκδήλωσης ο Κάχι Καχιασβίλι (μόνος παρών από τους σύγχρονους
«Άτλαντες») και η κορυφαία χορεύτρια Μαρία Ιωαννίδου που παρέλαβε πλακέτα για
τη μεγάλη προσφορά του αδελφού της Χρήστου, παλιού πρωταθλητή, πρόσφατα χαμένου.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O24</CAT>
<ED>
Κωδικός άρθρου: A16348O246</ED>
<ID>
ID:18066

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O24&aa=6</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΟΛΥΜΠΙΑΚΟΣ ΔΕΝ ΔΥΣΚΟΛΕΥΤΗΚΕ ΝΑ ΝΙΚΗΣΕΙ ΤΟΝ ΠΑΟ (3-0)
</H5><H2>Διαφορά κλάσεως
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Κουρνέτας - Ζελιάσκοφ σε μία από τις θεαματικές συνεργασίες τους στο «3-0»
επί του Παναθηναϊκού στη Γλυφάδα

Ο ΟΛΥΜΠΙΑΚΟΣ έδειξε και στο (κάποτε) ντέρμπι με τον Παναθηναϊκό ότι έχει
διαφορά κλάσεως απέναντι στις υπόλοιπες ομάδες της κορυφής και συνέχισε άνετα
(3-0) το σερί νικών φθάνοντας στις 10 στο πρωτάθλημα Α1 βόλεϊ ανδρών PANAFON.

Στο ντέρμπι της Θεσσαλονίκης ο Άρης νίκησε (3-2) τον ΠΑΟΚ, ενώ ο Ιωνικός
«χτύπησε» (3-1) τη Φιλία στην Ηλιούπολη.

* ΟΛΥΜΠΙΑΚΟΣ - ΠΑΝΑΘΗΝΑΪΚΟΣ 3-0 (25-20, 25-17,
25-19): Η μεγάλη διαφορά στο μπλοκ (12 πόντοι για τον νικητή - 3 για
τον ηττημένο) δεν επέτρεψε στους φιλοξενούμενους να απειλήσουν στη Γλυφάδα
τους πρωταθλητές παροτρυνόμενους από 2.000 οπαδούς!

Πρωταγωνιστές προαναγγελθείσας νίκης αλλά γοήτρου Ζελιάσκοφ (87% επιθ. - 4
μπλοκ - 2 δίποντα), Γκιούρδας (81% υποδ. - 70% επιθ. - 2 μπλοκ), Κουρνέτας
(μυαλωμένο παιγνίδι- 3 μπλοκ). Ουδείς παίκτης υψηλής απόδοσης από έναν χωρίς
πίστη στη νίκη Παναθηναϊκό.

Ο Ζόραν Γκάιτς σχολίασε «είναι σημαντικό που πήραμε πόντους με μπλοκ άμυνα σε
κακή μέρα στο σερβίς», ενώ ο Στέλιος Προσαλίκας δήλωσε «ικανοποιημένος από
τους παίκτες, αν και μπορούσαμε καλύτερα». Και οι δύο αρίστευσαν στο «φερ
πλέι» δείχνοντας αβροφροσύνη μεταξύ τους.

Άψογη η διαιτησία Καλπακτσόγλου - Γεροθόδωρου.

ΟΛΥΜΠΙΑΚΟΣ (Ζ. Γκάιτς): Κουρνέτας 3, Ντράκοβιτς 10, Γκιούρδας
13, Βούγεβιτς 9, Τσακιρόπουλος 5, Ζελιάσκοφ 16- Μηνούδης (λίμπερο - 60% υποδ.).

ΠΑΝΑΘΗΝΑΪΚΟΣ (Σ. Προσαλίκας): Ανδρεόπουλος 2, Α. Κοβάτσεφ 11,
Μαυράκης 4, Πεσλ 8, Ορλένκο 8, Σ. Κοβάτσεφ - Πανταλέων 1.

* ΑΡΗΣ - ΠΑΟΚ 3-2 (17-25, 25-23, 25-18,
22-25, 15-12): Με πρωταγωνιστές Τζούριτς (71% επιθ.), Δούκα ο
Άρης κατάφερε να λυγίσει τον ισάξιο ΠΑΟΚ που είχε σε μεγάλη μέρα Λαμπέρτ (80%
υποδ. - 69% επιθ. - 2 δίπ.), Μητρούδη (74% επιθ. - 3 μπλοκ), Χριστοφορίδη (67%
επιθ. - 5 μπλοκ), Φλώρο (87% υποδ. - 2 μπλοκ) αλλά νευρικούς Ντιλ (53% επιθ.), Καλμαζίδη.

Ο Χρήστος Πάτρας απέδωσε την ήττα στο άγχος, ενώ ο Κώστας Χαριτωνίδης μίλησε
για «τυφλοπόντικες στο παρασκήνιο που κάνουν κακό στον Άρη».

ΑΡΗΣ (Κ. Χαριτωνίδης): Δούκας 3, Τζούριτς 23, Παπακοσμάς 10,
Ναϊντένοφ 14, Αλεξανδρόπουλος 9, Μούχλιας - Μήττας 7, Κουτσονίκας (λίμπερο - 65%).

ΠΑΟΚ (Χ. Πάτρας): Καλμαζίδης 3, Ντιλ 14, Φλώρος 7, Λαμπέρτ 27,
Μητρούδης 11, Χριστοφορίδης 13 - Τσιγγίδης, Γεωργιάδης (λίμπερο), Παυλίδης.

* Α.Ε. ΚΟΜΟΤΗΝΗΣ - ΗΡΑΚΛΗΣ PALLINI 0-3 (16-25,
17-25, 21-25): Χωρίς ιδιαίτερο κόπο η επιβολή του Ηρακλή που
είχε κορυφαίο τον Μπρουκς (73% υποδ. - 64% επιθ. - 2 δίπ.).

ΗΡΑΚΛΗΣ (Α. Λεώνης): Μέλκας 1, Κατζ 12, Κυριαζής 6, Μπρουκς 11,
Δεσλής 6, Χατζηαντωνίου 3 - Μπελουμπέκοφ (λίμπερο - 75%), Ρουσάκης.

ΚΟΜΟΤΗΝΗ (Α. Μασσιάς): Σ. Μασσιάς 5, Αρσόφ 9, Λιάπης 5, Μελάς 6,
Γκιρτζίκης 2, Γκορτσανιούκ 4 - Μπεκιάρης 2, Γζουντέλης (51%), Καρχιαδάκης 2.

* ΑΕΚ - ΚΤΗΣΙΦΩΝΤΑΣ 3-1 (26-28, 25-14,
25-23, 25-18): Ο Κώστας Αγγελίδης (83% υποδ. - 64% επιθ. - 3
μπλοκ) βρήκε τον καλό εαυτό του απέναντι στην παλιά του ομάδα και με κανόνι
και τον Μουσένκο (68% επιθ.) η ΑΕΚ ανησύχησε λίγο στο ουδέτερο Λαύριο από τον
μαχητικό Κτησιφώντα που είχε καλύτερους Φλέσσα (82% υποδ. - 71% επιθ.),
Κατσανεβάκη (78% επιθ. - 4 μπλοκ).

ΑΕΚ (Σ. Πολύζος): Κωνσταντινίδης 6, Μουσένκο 22, Πανούσος 11,
Αγγελίδης 16, Φάκας 12, Γκουντίμα 7- Τσιακμάκης (λίμπερο- 77%), Χατζηπροδρόμου.

ΚΤΗΣΙΦΩΝΤΑΣ (Δ. Κωτσαράς): Λιάσκος 4, Χάργκερ 15, Φλέσσας 10,
Κουρούπης 14, Κατσανεβάκης 12, Χοφ 12 - Σιώλας (λίμπερο - 75%).

* ΗΦΑΙΣΤΟΣ MARABOU - ΟΡΕΣΤΙΑΔΑ DIANA 0-3 (20-25,
18-25, 23-25): Με αιχμές Μπάεφ (74% επιθ. - 2 δίπ.), Κεμανετζή
(87% επιθ. - 2 διπ.) οι Θράκες κινδύνευσαν λίγο στη Δράμα απέναντι σε ένα
ικανό μόνο στην υποδοχή αντίπαλο (Ηλιόπουλος 92%).

ΟΡΕΣΤΙΑΔΑ (Ντ. Μιχαήλοβιτς): Μποζίδης 3, Γραμματικόπουλος 10,
Μπάεφ 21, Ποπόφ 9, Κεμανετζής 14, Κόβατς 5- Τοπαλίδης.

ΗΦΑΙΣΤΟΣ (Τ. Φλώρος): Μοσχοφίδης 4, Μίλιτς 12, Μητράκας 8,
Χρυσόπουλος 2, Ντίας 8, Τερζής 5 - Ηλιόπουλος (λίμπερο - 92%), Τελλίδης 1,
Ραβίκαλης 5, Μπίκας.

* ΦΙΛΙΑ - ΙΩΝΙΚΟΣ 1-3 (20-25, 25-22, 23-25,
18-25): Η ψυχραιμία στα δύσκολα (κορυφαίοι Μπαρμπούδης 73% επιθ. -
Αμαριανάκης 81% επιθ., 3 μπλοκ) χάρισε τη μεγάλη εκτός έδρας νίκη στους
Νικαιώτες επί αντιπάλου καλύτερου σε μπλοκ (11 έναντι 8 πόντοι), επίθεση (69%
έναντι 65%) με πρώτους Πλεσάκοφ (79% επιθ. - 4 μπλοκ), Οικονόμου (74% υποδ. -
73% επιθ.).

ΙΩΝΙΚΟΣ (Γ. Λυκούδης): Παπαθανασίου 4, Προδρομίδης 11,
Δημητρακάκος 6, Γιόκινεν 15, Αμαριανάκης 12, Τσούμαρης 6 - Μπαρμπούδης 19,
Σαμουήλης (λίμπερο - 79%), Κελεπούρης, Νανάς.

1 ΦΙΛΙΑ (Π. Μπακοδήμος): Τσέργας 1, Μπατιστάτος 14,
Οικονόμου 19, Μίχελσονς 9, Πισιμίσης 7, Πλεσάκοφ 13 - Χατζηκάλφας.


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O25</CAT>
<ED>
Κωδικός άρθρου: A16348O251</ED>
<ID>
ID:17933

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O25&aa=1</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Απειλητικός ο Άρης
</H2>
ΝΙΚΩΝΤΑΣ 3-0 (25-17, 25-16, 25-20) στο «Χαριλάου» τη Νίκη Αλεξανδρούπολης ο
Άρης έδειξε απειλητικός εν όψει πλέι οφ Α1 βόλεϊ γυναικών PANAFON, ενώ
υποβιβάζεται οριστικά ο Ολυμπιακός μετά το 1-3 (22-25, 21-25, 25-12, 21-25)
από Γ.Σ. Ηλιούπολη.

Επίσης στη 15η αγωνιστική: Βριλήσσια BMW ΚΟΥΛΟΥΡΗΣ - Αγ. Σώστης VITAPLUS
3-0 (26-12, 25-10, 25-17). Ιωνικός Ν.Φ. - Παναθηναϊκός 0-3 (22-25, 10-25,
13-25). Πανελλήνιος - Βύρωνας 3-1 (25-17, 25-7, 14-25, 26-13). Ε.Α. Λάρισας -
Φιλαθλητικός 2-3 (22-25, 26-24, 25-20, 20-25, 12-16).

Βαθμολογία (15 αγ.): Βριλήσσια 29, Παναθηναϊκός 28, Πανελλήνιος 26,
Φιλαθλητικός 25, Αγ. Σώστης 23, Άρης, Λάρισα και Νίκη 22, Βύρωνας και
Ηλιούπολη 20, Ολυμπιακός 18, Ιωνικός 15.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O25</CAT>
<ED>
Κωδικός άρθρου: A16348O252</ED>
<ID>
ID:17989

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O25&aa=2</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>Η Μάντσεστερ είπε την τελευταία λέξη
</H2>
Η ΜΑΝΤΣΕΣΤΕΡ Γιουνάιτεντ αναδείχθηκε νικήτρια του μεγάλου ντέρμπι του τέταρτου
γύρου του Κυπέλλου Αγγλίας με τη Λίβερπουλ, χάρη σε δύο γκολ που σημείωσε στα
τρία τελευταία λεπτά του αγώνα.

Θύμα έκπληξης έπεσε η μέχρι πρότινος πρωτοπόρος της Πρέμιερ Λιγκ, Άστον Βίλα,
καθώς ηττήθηκε στο γήπεδό της από τη Φούλαμ με 2-0.

Στα αξιοσημείωτα του Κυπέλλου Αγγλίας το γκολ που πέτυχε ο Μπορμπόκης στον
αγώνα της Σέφιλντ Γιουνάιτεντ με τη Νοτς Κάουντι (4-3 στην παράταση).

ΤΑ ΑΠΟΤΕΛΕΣΜΑΤΑ

Επαναληπτικός τρίτου γύρου: Νοτς Κάουντι - Σέφιλντ Γιουνάιτεντ 3-4 (Τζόουνς
19', 83', Μάρεϊ 58' - Μπορμπόκης 41', Χόλντσγουορθ 85', Μαρσέλο 89', 94').

Τέταρτος γύρος: Άστον Βίλα - Φούλαμ 0-2 (Μόργκαν 8', Χέιγουορντ 43').
Μπάρνσλεϊ - Μπαρνεμάουθ 3-1 (Σέρινταν 14', Χίγκνετ 65', Μπούλοκ 88' - Χάου
51'). Μπλάκμπερν - Σάντερλαντ 1-0 (Γκιλέσπι 67'). Μπρίστολ - Λέιτον 3-0
(Ρόμπερτς 76', 85', Λι 80'). Έβερτον - Ίπσουιτς 1-0 (Μπάρμπι 39'). Λέστερ -
Κόβεντρι 0-3 (Γουίλαν 16', Τέλφερ 89', Φρόγκατ 90'). Νιούκαστλ - Μπράντφορντ
3-0 (Χάμαν 33', Σίρερ 52', Κετσπάγια 85'). Πόρτσμουθ - Λιντς 1-5 (Νάιτγκέιλ
10' - Γουέδεραλ 11', Χαρτ 17', Κιούελ 50', Ριμπέιρο 73', Γουίνχαρντ 82').
Σέφιλντ Γουένζντεϊ - Στόκπορτ 2-0 (Τομ 16', Καρμπόνε 57'). Σουόνσι - Ντέρμπι
0-1 (Χάρπερ 81'). Γουίμπλεντον - Τότεναμ 1-1 (Ερλ 61' - Ζινολά 72'). Ρέξαμ -
Χάντερσφιλντ 1-1 (Κόνολι 60' - Άλισον 22'). Μάντσεστερ Γιουνάιτεντ - Λίβερπουλ
2-1 (Γιορκ 88', Σόλσκιερ 90'- Όουεν 3'). Γουλβς - Άρσεναλ 1-2 (Φλο 36' -
Όβερμαρς 10', Μπέργκαμπ 70').
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O26</CAT>
<ED>
Κωδικός άρθρου: A16348O261</ED>
<ID>
ID:17934

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O26&aa=1</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Λύση από Ζιντάν για τη Γιουβέντους
</H2>
ΝΤΕΜΠΟΥΤΟ με τη Γιουβέντους στο Καμπιονάτο πραγματοποίησε ο Γάλλος Τιερί Ανρί,
αλλά ο συμπατριώτης του Ζινεντίν Ζιντάν ήταν αυτός που απέσπασε το
χειροκρότημα των φιλάθλων, για το νικητήριο γκολ που πέτυχε εις βάρος της
Περούτζια (2-1).

Ήταν η πρώτη νίκη της «Μεγάλης Κυρίας» στο ιταλικό πρωτάθλημα ύστερα από τρεις
συνεχόμενες ισοπαλίες, αλλά και ένας ακόμη αγώνας που η Γιούβε προβλημάτισε με
την κακή απόδοσή της.

Αντίθετα, η Λάτσιο συνεχίζοντας τις εντυπωσιακές της εμφανίσεις, επικράτησε
της Πιασέντζα 4-1 σημειώνοντας παράλληλα την 7η συνεχόμενη νίκη της!.

Η αντίπαλος του Πανιωνίου στο Κύπελλο Κυπελλούχων θεωρείται τώρα το μεγάλο
φαβορί για την κατάκτηση του Σκουντέτο.

ΤΑ ΑΠΟΤΕΛΕΣΜΑΤΑ

Μπολόνια - Μίλαν 2-3 (Σινιόρι 13', 42' - Τζούλι 20', Μαγκόνι 20' αυτογκόλ, Ν'
Γκοτί 90'). Ίντερ - Κάλιαρι 5-1 (Μπάτζιο 29', 77', Σίμιτς 60', Σιμεόνε 67',
71' - Μούτσι 3'). Γιουβέντους - Περούτζια 2-1 (Φονσέκα 49', Ζιντάν 55' -
Καβιέδες 20'). Λάτσιο - Πιασέντζα 4-1 (Μιχαΐλοβιτς 10', Σάλας 59', Στάνκοβιτς
78', Μαντσίνι 82' - Μπούζο 58'). Σαλερνιτάνα - Ρόμα 2-1 (Μπερναρντίνι 10'
πεν., Τζιανπάολο 53' - Ντι Μπάτζιο 76'). Σαμπντόρια - Ουντινέζε 1-1 (Ορτέγκα
52' - Σόσα 2'). Βενέτσια - Μπάρι 2-1 (Μανιέρο 8' Τούτα 90' - Ντε Ασέντις 50').
Βιτσέντζα - Πάρμα 0-0. Έμπολι - Φιορεντίνα 0-3 (Χάινριχ 78', Ρουί Κόστα 80',
Εντμούντο 83').


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O26</CAT>
<ED>
Κωδικός άρθρου: A16348O262</ED>
<ID>
ID:17990

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O26&aa=2</URL></REF>


Article

<CATEGORY>vin10</CATEGORY>

 <H5>ΒΕΛΓΙΟ
</H5><H2>Ενθουσιασμός με Αναστασίου στην Άντερλεχτ
</H2>
ΜΕΤΑ το Άρνεμ και οι Βρυξέλλες, η πρωτεύουσα της Ενωμένης Ευρώπης, είναι
πρόθυμη να μάθει συρτάκι.

Ο Γιάννης Αναστασίου, στη δεύτερη μόλις εμφάνισή του στο βελγικό
πρωτάθλημα, ξεσήκωσε τους 25.000 οπαδούς της Άντερλεχτ με την εκπληκτική του
εμφάνιση ­ μιαν από τις καλύτερες της καριέρας του τη χαρακτήρισε ο ίδιος ­
και το εντυπωσιακό γκολ που πέτυχε εναντίον της Βέστερλο (3-2).

Στο ενεργητικό του διεθνούς άσου συμπεριλαμβάνονται ακόμη: σουτ στο δοκάρι
στο πρώτο λεπτό. Κέρδισε πέναλτι στο 46' στο οποίο αστόχησε ο Σίφο. Έδωσε τις
δύο ασίστ στον Ραντζίνσκι από τις οποίες προήλθαν αντίστοιχα γκολ.

«Πίστευα από την αρχή ότι μπορούσα να κάνω κάτι καλό και τελικά τα
κατάφερα. Νομίζω πως έκανα ένα από τα καλύτερα παιχνίδια της καριέρας μου.
Πριν από τον αγώνα μού είχαν πει οι συμπαίκτες μου "βάλε γκολ κι εμείς θα
χορέψουμε συρτάκι". Όμως, το λεπτό που πέτυχα το γκολ δεν ήταν κατάλληλο για
τέτοιους πανηγυρισμούς, αφού απλώς είχαμε μειώσει σε 2-1. Την επόμενη φορά,
ωστόσο, οι συμπαίκτες μου μού υποσχέθηκαν πως θα χορέψουν οπωσδήποτε».

Ενθουσιασμένος, όπως είναι φυσικό, ήταν ο Γιάννης Αναστασίου μετά τον
αγώνα, όπως ενθουσιασμένοι ήταν οι παράγοντες, η τεχνική ηγεσία και οι
φίλαθλοι της Άντερλεχτ καθώς και ο Τύπος.

Είναι χαρακτηριστικό πως μετά τον αγώνα ο Αναστασίου (Αναστάζιου τον
αποκαλούν οι Βέλγοι) υπέγραφε σχεδόν μία ώρα αυτόγραφα στους θαυμαστές του.

Η εφημερίδα «Het Nieuwsdled» χαρακτήρισε τον διεθνή άσο «παίκτη του
Σαββατοκύριακου» ενώ ανέφερε επίσης πως η Άντερλεχτ ίσως βρήκε τον επιθετικό
που έψαχνε τόσα χρόνια!

Για την ιστορία να αναφέρουμε πως ο Αναστασίου σκόραρε στο 64', ενώ δύο
γκολ πέτυχε ο Καναδός παρτενέρ του στην επίθεση Ραντζίνσκι (65', 86'). Για τη
Βέστερλο σκόραρε ο Μίτροβιτς (11', 53').

Η Άντερλεχτ με τη νέα της νίκη αναρριχήθηκε στην έκτη θέση της βαθμολογίας
με 35 βαθμούς έναντι 43 της Μπριζ.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O26</CAT>
<ED>
Κωδικός άρθρου: A16348O263</ED>
<ID>
ID:18030

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O26&aa=3</URL></REF>


Article

<CATEGORY>vin10</CATEGORY>

 <H5>ΔΟΕ: ΠΑΡΑΠΕΜΠΟΝΤΑΙ ΓΙΑ ΔΙΑΓΡΑΦΗ ­ ΑΛΛΑΖΕΙ Ο ΤΡΟΠΟΣ ΑΞΙΟΛΟΓΗΣΗΣ ΤΩΝ ΥΠΟΨΗΦΙΩΝ ΠΟΛΕΩΝ
</H5><H5>ΣΑΜΑΡΑΝΚ
</H5><H5>Δεν θα χάσουν τους Ολυμπιακούς
</H5><H2>Στο εδώλιο 6 «αθάνατοι»
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

<H3>* Ο Σιμπάντζε από τη Ζουαζιλάνδη έγινε το 3ο μέλος που παραιτήθηκε
</H3>
Τα μέλη της ειδικής επιτροπής της ΔΟΕ χρειάστηκαν 15 ώρες για να καταλήξουν
στο κείμενο του πορίσματός τους

ΤΗΝ ΠΑΡΑΠΟΜΠΗ έξι μελών της ΔΟΕ με το ερώτημα της διαγραφής και την αλλαγή τού
τρόπου αξιολόγησης των υποψηφίων πόλεων αποφάσισε να εισηγηθεί στην Ολομέλεια
η Εκτελεστική Επιτροπή της Διεθνούς Ολυμπιακής Επιτροπής, στην έκτακτη
συνεδρίασή της στη Λωζάνη.

Ανακοινώθηκε επίσης πως ο Ντέιβιντ Σιμπάντζε από τη Ζουαζιλάνδη έγινε το τρίτο
μέλος της ΔΟΕ που παραιτείται υπό το βάρος των κατηγοριών, ενώ για τρεις ακόμη
«αθανάτους» συνεχίζονται οι έρευνες.

Η Εκτελεστική Επιτροπή εξέτασε χθες το πόρισμα των ερευνών της ειδικής
επιτροπής και στη συνέχεια αποφάσισε με μυστική ψηφοφορία να εισηγηθεί στην
Ολομέλεια του Σώματος, που θα συνεδριάσει στις 17-18 Μαρτίου, την αποπομπή
τών: Αγκουστίν Αρόγιο (Ισημερινός), Ζαν Κλοντ Γκανγκά (Κονγκό), Αχμέντ Καντίρ
(Σουδάν), Λαμίν Κέιτα (Μαλί), Τσαρλς Μουκόρα (Κένυα) και Σέρτζιο Σανταντέρ (Χιλή).

ΔΕΝ ΠΑΡΑΙΤΟΥΜΑΙ

Προηγουμένως είχε ζητηθεί και από τα έξι μέλη να παραιτηθούν, κάτι που τελικά
δεν έπραξαν, καθώς αποδείχθηκε πως δέχθηκαν δώρα και άλλες υπηρεσίες από το
Σολτ Λέικ Σίτι 2002, αξίας 800.000 δολαρίων!

Ο πρόεδρος της ειδικής επιτροπής, Ντικ Πάουντ, προσπάθησε να χαμηλώσει τους
τόνους, υπογραμμίζοντας πως οι «έξι» δεν κατηγορούνται για δωροληψία ή άλλο
ποινικό αδίκημα, αλλά για τη συμπεριφορά τους με την οποία δυσφήμησαν το
ολυμπιακό κίνημα.

Οι υποθέσεις των Λουίς Ν'Ντιάγ (Ακτή του Ελεφαντόδοντος), Κιμ Ουν Γιόνγκ (Ν.
Κορέα) και Βιτάλι Σμιρνόφ (Ρωσία) ερευνώνται, ενώ με επίπληξη τιμωρήθηκε ο
Ολλανδός Άντον Γκέσινκ. Στο σκάνδαλο ήταν αναμεμιγμένος και ο Καμερουνέζος
Ρενέ Εσόμπα, ο οποίος πέθανε τον περασμένο Αύγουστο.

Αίσθηση προκάλεσε η απόφαση του Σάμαρανκ να ζητήσει από την Ολομέλεια ψήφο
εμπιστοσύνης με μυστική ψηφοφορία, επηρεασμένος από τα τελευταία δημοσιεύματα
που τον καλούν να παραιτηθεί.

ΨΗΦΟΣ ΕΜΠΙΣΤΟΣΥΝΗΣ

Ο πρόεδρος της ΔΟΕ ανακοίνωσε επίσης τη δημιουργία νέας ειδικής επιτροπής που
θα ερευνήσει όλες τις καταγγελίες που αφορούν τις υποψήφιες πόλεις για τις
Ολυμπιάδες από το 1996 μέχρι το 2004.

Παράλληλα, θα δημιουργηθεί και Επιτροπή Ηθικής, την οποία θα συγκροτήσουν
προσωπικότητες η πλειοψηφία των οποίων δεν θα έχει σχέση με τη ΔΟΕ, για να
προτείνει τη δημιουργία ενός κώδικα δεοντολογίας που θα είναι διεθνώς παραδεκτός.

«Αυτή είναι η αρχή και όχι το τέλος των εργασιών μας. Είμαι πεπεισμένος πως το
ολυμπιακό κίνημα θα βγει πιο δυνατό απ' αυτή την κρίση», επισήμανε ο Σάμαρανκ.

Ένα άλλο μεγάλο κεφάλαιο που άνοιξε χθες η ΔΟΕ, είναι η αλλαγή του τρόπου
εκλογής των πόλεων που θα φιλοξενούν στο μέλλον Ολυμπιακούς Αγώνες.

Ως πρώτο μέτρο η Διεθνής Ολυμπιακή Επιτροπή απαγορεύει τις επισκέψεις των
μελών της στις έξι υποψήφιες πόλεις για τους Χειμερινούς Αγώνες του 2006 και
παράλληλα εκπρόσωποι των οργανισμών υποψηφιότητας δεν θα μπορούν να
επισκέπτονται τους «αθανάτους».

ΕΠΙΤΡΟΠΗ ΕΚΛΟΓΗΣ

Δεύτερον, θα δημιουργηθεί ειδική επιτροπή η οποία θα ονομαστεί Επιτροπή
Εκλογής και θα αποτελείται από οκτώ μέλη της ΔΟΕ, τρεις αθλητές, έναν
εκπρόσωπο των χειμερινών αγωνισμάτων, ένα μέλος εθνικής ολυμπιακής επιτροπής,
το αρχαιότερο μέλος της ΔΟΕ και τον πρόεδρο της επιτροπής αξιολόγησης.

Της νέας αυτής επιτροπής θα ηγείται ο Χουάν Αντόνιο Σάμαρανκ, ο οποίος ωστόσο
δεν θα έχει δικαίωμα ψήφου.

Να υπογραμμιστεί, πως η Επιτροπή Αξιολόγησης θεωρεί πως η Σιόν έχει τον
πληρέστερο φάκελο για τους Αγώνες του 2006 και ακολουθεί το Τορίνο. Την
Ολυμπιάδα διεκδικούν ακόμη η Κλάγκενφουρτ, το Ελσίνκι, το Πόπραντ Τάτρι και το Ζακοπάνε.

Ο νέος τρόπος εκλογής της πόλης που θα φιλοξενήσει τους Ολυμπιακούς του 2006
θα λειτουργήσει πιλοτικά για το μέλλον, αφού αναμένονται ακόμη βαθύτερες τομές
στον νευραλγικό αυτόν τομέα, μετά τον Ιούνιο.

Η εισήγηση της Εκτελεστικής Επιτροπής της ΔΟΕ πρέπει να ψηφιστεί από τα 2/3
της Ολομέλειας για να εφαρμοστεί. Αρκετές φορές στο παρελθόν ο Σάμαρανκ έχει
εκφράσει τις επιφυλάξεις του για το κατά πόσον τα μέλη του ολυμπιακού
κινήματος θα δεχθούν να μη συμμετέχουν στην εκλογή των πόλεων.


«ΘΕΛΩ να γίνω σαφής για ένα θέμα. Δεν πρόκειται να αφαιρεθούν οι Ολυμπιακοί
Αγώνες από το Σίδνεϊ και το Σολτ Λέικ Σίτι».

Ο Χουάν Αντόνιο Σάμαρανκ ήταν σαφής, αλλά δεν εξήγησε πώς θα καταφέρει να
πείσει τους χιλιάδες φιλάθλους να προσέλθουν στους αγωνιστικούς χώρους μετά τα
απανωτά χτυπήματα που δέχθηκαν οι διοργανώτριες πόλεις με τις τελευταίες αποκαλύψεις.

Στην Αυστραλία, μετά την παραδοχή εκ μέρους του προέδρου της Ολυμπιακής
Επιτροπής της χώρας Τζον Κόουτς πως «έδωσε κίνητρα» σε 11 Ολυμπιακές επιτροπές
αφρικανικών χωρών, αξίας 1,2 εκατ. δολαρίων και σε δύο «αθάνατους» της «μαύρης
ηπείρου», προκλήθηκε σάλος, ενώ το ενδιαφέρον των φιλάθλων για τους Αγώνες «πάγωσε».

Οι διοργανωτές της Ολυμπιάδας ανησυχούν πως το σκάνδαλο θα έχει τεράστιο
οικονομικό κόστος καθώς οι χορηγοί δεν φέρονται αποφασισμένοι να επενδύσουν
εκατοντάδες εκατομμύρια (αυστραλιανά) δολάρια και οι προπωλήσεις εισιτηρίων
παρουσιάζουν στασιμότητα.

Ο Κόουτς, στην προσπάθειά του να δικαιολογήσει τις πράξεις του, υπογράμμισε
πως έπραξε ακριβώς αυτό που έκαναν οι εκπρόσωποι του Πεκίνου και του
Μάντσεστερ, που διεκδικούσαν επίσης τους Αγώνες τού 2000.

Δεν θεωρεί πως δωροδόκησε τους Αφρικανούς, αλλά πως τους βοήθησε να
αναπτύξουν τον αθλητισμό τους. 
Όσον αφορά τους δύο Αφρικανούς που συνάντησε την προηγούμενη νύχτα της
ψηφοφορίας της ΔΟΕ, Μουκόρα και Νιανγκουέσο, στους οποίους 
προσέφερε από 35.000 δολάρια, ο Κόουτς είπε χαρακτηριστικά:

«Δεν ήθελα να ζω με την απορία τι έφταιξε και χάσαμε τους Αγώνες»!
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O26</CAT>
<ED>
Κωδικός άρθρου: A16348O264</ED>
<ID>
ID:18050

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O26&aa=4</URL></REF>


Article

<CATEGORY>vin10</CATEGORY>

 <H2></H2><H2>Να γίνονται μόνιμα στην Ελλάδα
</H2>
<AUTHOR>PETER CORRIGAN</AUTHOR>

ΑΝ ΚΑΙ το σκάνδαλο είναι αρκετά μεγάλο για να αναγκάσει τον πρόεδρο της ΔΟΕ
Χουάν Αντόνιο Σάμαρανκ σε παραίτηση, εντούτοις κάτι τέτοιο θεωρείται αμφίβολο,
αφού δεν υπάρχει κάποια ανώτερη αρχή, η οποία να τον πιέζει σε τέτοια απόφαση.

Ίσως όμως αυτή η κίνηση να μην είναι κακή, αν ο πρόεδρος χρησιμοποιήσει την
κατάσταση που επικρατεί, ώστε να δημιουργήσει ένα ολυμπιακό κίνημα που θα έχει
μεγαλύτερο σεβασμό στα καθήκοντά του απέναντι στον αθλητικό κόσμο και όχι της
δικής του τσέπης.

Πρέπει να καταλάβει, πως ακόμη κι αυτά τα μέλη της ΔΟΕ που δεν ενέχονται στο
σκάνδαλο δωροδοκίας απολαμβάνουν μεγάλες ανέσεις από τις υποψήφιες πόλεις.

Για να σταματήσει αυτή η κατάχρηση προνομίων, θα πρέπει η ΔΟΕ να ορίσει μία
μόνιμη έδρα τέλεσης των Αγώνων, την οποία θα μετατρέψει σε Μέκκα του
παγκόσμιου αθλητισμού.

Αυτή είναι η καλύτερη πρόταση, για να σταματήσουν στο μέλλον να υπάρχουν έστω
και υποψίες γι' αυτούς που θα επιλέγουν τις πόλεις.

Έχω ταξιδέψει αρκετά για διεθνείς αγώνες του ποδοσφαίρου και του ράγκμπι και
γνωρίζω πως τα ακριβά δώρα είναι μέρος της όλης διαδικασίας.

Όπως επίσης τα δωρεάν ταξίδια, η παραμονή στα καλύτερα ξενοδοχεία και τα
δείπνα στα καλύτερα εστιατόρια.

Τό ίδιο κάνουν, άλλωστε, και οι μεγάλες εταιρείες, όταν θέλουν να κλείσουν
συμφωνίες στον επιχειρηματικό κόσμο.

Αν και δεν υπήρξα ποτέ ενθουσιώδης υποστηρικτής των Ολυμπιακών Αγώνων,
ενεπλάκην στην καμπάνια, για να κερδηθεί η Ολυμπιάδα του 2004 από την Αθήνα.
Για πολλά χρόνια υποστήριζα την άποψη πως οι Ολυμπιακοί Αγώνες πρέπει να
τελούνται μόνιμα στην Ελλάδα, όπου γεννήθηκε η Ολυμπιακή Ιδέα.

Η Αρχαία Ολυμπία απέχει τρεις ώρες από την Αθήνα με το αυτοκίνητο και είναι η
κατάλληλη περιοχή για να κατασκευαστούν αθλητικές εγκαταστάσεις για τους
αθλητές και τους φιλάθλους.

Ήδη, φιλοξενεί την Ολυμπιακή Ακαδημία και έχει όλες τις δυνατότητες να γίνει ο
ζωντανός ομφαλός του παγκόσμιου αθλητισμού.

Το 1997, η επιτροπή διεκδίκησης της Αθήνας με είχε προσκαλέσει για να
επιθεωρήσω την περιοχή και να συνοδεύσω την αντιπροσωπεία της στη Λωζάνη, για
την εκλογή της πόλης που θα φιλοξενούσε τους Αγώνες του 2004.

Την Ολυμπιάδα διεκδικούσαν ακόμη το Κέιπ Τάουν, η Ρώμη, η Στοκχόλμη και το
Μπουένος Άιρες.

Μόνο μπορώ να υποθέσω τι συνέβαινε πίσω στα παρασκήνια, γιατί μόνο αυτά που
είδα ήταν απαράδεκτα. Από τη μια τα μέλη της ΔΟΕ ήταν βουτηγμένα στην
αλαζονεία της εξουσίας και από την άλλη εκπρόσωποι των υποψηφίων πόλεων, όπως
ο Νέλσον Μαντέλα, ο Λουτσιάνο Παβαρότι και ο Κάρλος Μένεμ ενεργούσαν με
δουλοπρέπεια σε όσους δεν ήταν διατεθειμένοι να φιλήσουν τα πόδια τους.

Χάρη στην εκπληκτική παρουσίαση που έγινε από τη Γιάννα Αγγελοπούλου, η Αθήνα
κέρδισε με μεγάλη πλειοψηφία, σε μία ψηφοφορία που έχει χαρακτηριστεί ως μία
από τις πιο δίκαιες που έχουν γίνει στη ΔΟΕ.

Τώρα που οι Αγώνες επιστρέφουν στο σπίτι τους, πρέπει να παραμείνουν εκεί για
πάντα. Ελπίζω, η ευχή μου να γίνει πραγματικότητα.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O27</CAT>
<ED>
Κωδικός άρθρου: A16348O271</ED>
<ID>
ID:17935

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O27&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Πρωταθλητής χειμώνα
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΜΙΑ ΑΓΩΝΙΣΤΙΚΗ πριν από το φινάλε του πρώτου γύρου, ιδού που ο Ολυμπιακός
γιορτάζει τον άτυπο τίτλο του «πρωταθλητή χειμώνα».

*** Μια ματιά στη στατιστική σαράντα σχεδόν χρόνων δείχνει ότι η ομάδα που
κόβει το νήμα στον πρώτο γύρο κερδίζει τον τίτλο σε ποσοστό 74,3 %

*** Συνεπώς, θα χρειαστεί σούπερ προσπάθεια κυρίως από τον Παναθηναϊκό για να
αντιπαλέσει τον Θρύλο του Πειραιώς, οπότε πάμε για ενδιαφέροντα β' γύρο.

*** Από την ΑΕΚ ας μην περιμένουν πολλά πράγματα οι απανταχού θαυμαστές της.

*** Όχι επειδή έχασε χθες η ομάδα τους στην Ξάνθη, όχι. Άλλωστε η Ξάνθη εφέτος
είναι ισχυρή και έχει ισορροπία στη διοίκηση και μόνιμα υψηλό ηθικό στο
ποδοσφαιρικό τμήμα. Τα πριμ στην ώρα τους...

*** Αλλού βρίσκονται τα προβλήματα της ΑΕΚ. Τα γνωρίζετε, διότι τις τελευταίες
εβδομάδες «φωνάζουν».

*** Σκεφθείτε να μη διέθετε μερικούς φιλόδοξους ποδοσφαιριστές η ομάδα του
Παπαϊωάννου, του Νεστορίδη και του Μανωλά πού θα βρισκόταν...

*** Και ο ΠΑΟΚ δύσκολα θα μπορέσει να πλησιάσει σε απόσταση βολής τον πρωτοπόρο.

*** Χθες δόθηκε σούπερ ευκαιρία στον «Δικέφαλο» να πάρει το ματς στην
Καισαριανή και να πλασαριστεί στη δεύτερη θέση.

*** Δεν...

*** Και το χειρότερο; Από τις δηλώσεις που διάβασα, αντιλαμβάνομαι πως υπάρχει
μείζον πρόβλημα στο ποδοσφαιρικό τμήμα.

*** Ο Αναστασιάδης, γνωστός για τον αψύ χαρακτήρα του, απέκλεισε βασικούς
παίκτες, επειδή τους «συνέλαβε να χαρτοπαίζουν στο ξενοδοχείο».

*** Την προηγούμενη φορά, είχε γίνει μπάχαλο η ομάδα της Θεσσαλονίκης, επειδή
­ πάλι σε αθηναϊκό ξενοδοχείο ­ κάποια παιδιά δεν νύσταζαν και έβλεπαν... βίντεο.

*** Μεταξύ μας: αν οι (καλοί) παίκτες του ΠΑΟΚ «κρύβονται» από τον προπονητή
τους και προσπαθούν να τον «κλέψουν» (αφού έτσι το εννοεί), τότε ο Άγγελος δεν
είναι επιτυχημένος.

*** Ερωτώ: ποιος χρεώθηκε ήδη τον αποκλεισμό στο Κύπελλο από τον Πανσερραϊκό;
Σίγουρα όχι ο Βελής ή ο Καφές.

*** Ούτε καν ο Χατζηζήσης...

ΑΠΙΣΤΕΥΤΗ ηρεμία επικράτησε στο κοκκινιώτικο ντέρμπι Προοδευτικής - Ιωνικού,
γεγονός που πρέπει να χαιρετηθεί ιδιαιτέρως.

*** Όχι μόνο να τους «βαράμε», όταν χύνεται αίμα και καλλιεργείται μίσος σε
δυο γειτονιές που δεν έχουν τίποτε να μοιράσουν.

*** Μπράβο και πάντα τέτοια.

*** Ένταση επικράτησε, αντίθετα, στο σαββατιάτικο παιχνίδι Εθνικού -
Ελευσίνας, ένεκα όμως της γκίνιας των γηπεδούχων.

*** Ο διαιτητής ήταν καλός ­ κακώς τα άκουσε από τους οργισμένους οπαδούς του Εθνικού.

*** Προφανώς, έχοντας βαρεθεί να αποδοκιμάζουν τον πρόεδρό τους, ξέσπασαν στον
Γιώργο Φασόλη, για ποικιλία...

*** Οι πρώτες εμφανίσεις κάποιων επιλογών του Κένταλ δείχνουν μέτρια πράγματα.

*** Αν και κόστισαν ακριβά, σε στερλίνες...

*** Όσο για τους μισθούς του Κένταλ και του (Άγγλου) βοηθού του, ξεπερνούν τα
τέσσερα εκατομμύρια τον μήνα.

*** Αλήθεια, στην κατάντια του ο Εθνικός, είναι να πληρώνει σήμερα τόσο χρήμα;

Ο ΓΙΑΝΝΗΣ Αναστασίου πήρε μπρος. Όπως θα διαβάσετε σήμερα, ο διεθνής κυνηγός
μας ήταν ο κορυφαίος σκόρερ και δημιουργός γκολ στη νίκη της Άντερλεχτ 3-2.

*** Μάλιστα, οι συμπαίκτες του του είχαν υποσχεθεί ότι αν σκοράριζε, στο τέλος
θα χόρευαν... συρτάκι προς τιμήν του.

*** Δεν χόρεψαν.

*** Οπότε, μπορεί τώρα ο δικός μας να τους αποκαλύψει το μυστικό του. Κρητικός
δεν είναι. Από την Πρέβεζα βαστάει ο Αναστασίου, οπότε λογικό είναι να τους
μάθει κανένα ηπειρωτικό.

*** Φαντάζεστε τους Βέλγους να 
ακούν στο μαγνητόφωνο Πέτρο Λούκα, Χαλκιά και κλαρίνα;

ΟΡΙΣΤΙΚΑ ισχυρός εφέτος στο βόλεϊ ο Ολυμπιακός. Συνεχίζει ­ ο μόνος ­ χωρίς
ήττα και φυσικά πρωτοπορεί.

*** Αντίθετα, ο άλλοτε υπολογίσιμος Παναθηναϊκός, με τον Προυσαλίκα, θέλει
δουλειά για να αναπνεύσει.

*** Με δύο μόνο νίκες σε δέκα ματς, οι «πράσινοι» μάλλον απογοητεύουν.

*** Πάντως, το προχθεσινό ντέρμπι των «αιωνίων» αποδείχθηκε πειραϊκός
«περίπατος» και μάλιστα με «ένα τσουβάλι» πόντους.

*** Με τα νέα συστήματα του Μπελιγράτη, χάνει η «πρώτη πάσα» το καρφί και
αντίστροφα αν δεν έχουν οι μαχητές τα μάτια τους σε υπερένταση.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O28</CAT>
<ED>
Κωδικός άρθρου: A16348O281</ED>
<ID>
ID:17936

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O28&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Να πετάξουν τις μάσκες
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΤΑ επεισόδια, οι τραυματισμοί, οι κακές διαιτησίες, οι τραμπουκισμοί στα
γήπεδα και τα γραφεία, οι εμπρηστικές δηλώσεις, οι καταγγελίες για σκάνδαλα
διαφόρων μεγεθών, οι αποφάσεις που όχι σπάνια προκαλούν γέλια ή κλάματα, έχουν
εγκλωβίσει το ποδόσφαιρο και το μπάσκετ στην αναξιοπιστία.

Όσα απαράδεκτα συνέβησαν στο κλειστό της Νέας Σμύρνης, στον αγώνα
Πανιωνίου-ΑΕΚ, τραυμάτισαν σοβαρά και δυσφήμησαν το μπάσκετ. Τα λάθη της
διαιτησίας και η έλλειψη αθλητικής παιδείας, έφεραν ακραίες εκδηλώσεις βίας με
σπάσιμο του προστατευτικού πλεξιγκλάς, τραυματισμό του κομισάριου του αγώνα κ.
Τζαφλέρη και διακοπή της αναμέτρησης 25''7 πριν από τη λήξη.

Δεν είναι δυνατόν με το επιχείρημα της παρατεταμένης αδικίας εις βάρος των
μικροτέρων ομάδων, να αντιδρούν εξειδικευμένοι ταραξίες και να οδηγούν το
μπάσκετ, αλλά και το ποδόσφαιρο σε αδιέξοδο.

Από την άλλη πλευρά αυτή η κοροϊδία με τη διαιτησία, αλλά και τις
πειθαρχικές επιτροπές επιβάλλεται να κλείσει τον κύκλο της. Είναι περίεργο πως
υπάρχουν ακόμα αποθέματα υποκρισίας και πως η αθλητική οικογένεια αδυνατεί να
αντιμετωπίσει αποτελεσματικά εκφυλιστικά φαινόμενα.

Όσοι δηλώνουν υπηρέτες του μπάσκετ και του ποδοσφαίρου, οφείλουν να
αποδείξουν ότι δεν είναι αδιάφοροι παρατηρητές εκτρόπων και άλλων ασχημιών και
έχουν τη δύναμη και τη θέληση να βάλουν τάξη.

Τα επεισόδια στα γήπεδα δεν προέρχονται μόνο από εισαγόμενη βία, αλλά και
από αντιδράσεις απέναντι σε σκανδαλώδεις αποφάσεις ομοσπονδιών, πειθαρχικών
επιτροπών, διαιτητών και άλλων οργάνων. Είναι αυτονόητο ότι το αθλητικό κίνημα
έχει μολυνθεί και χρειάζεται εντατική θεραπευτική αγωγή με φάρμακα νέας γενιάς.

Ήρθε η ώρα να πετάξουν τις μάσκες όλοι και να αντιμετωπίσουν τα τεράστια
προβλήματα των γηπέδων με ειλικρίνεια και σοβαρότητα. Ήρθε η ώρα για βαθιά
τομή και κάθαρση.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O28</CAT>
<ED>
Κωδικός άρθρου: A16348O282</ED>
<ID>
ID:17991

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O28&aa=2</URL></REF>


Article

<CATEGORY>vin10</CATEGORY>

 <H2>Άψογος ο «τζαμπατζής» στο Φάληρο </H2>
ΑΝ παρατηρήσετε την εικόνα, θα διαπιστώσετε ότι μόνο το συμπαθές τετράποδο
ποζάρει στον φακό! Και ήταν και... τζαμπατζής! Το σαββατιάτικο ντέρμπι Εθνικού
- Ελευσίνας δεν συγκίνησε το κοινό. Κόπηκαν μόλις 518 εισιτήρια, όμως ουδείς
μελαγχόλησε στο λιμάνι...
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O28</CAT>
<ED>
Κωδικός άρθρου: A16348O283</ED>
<ID>
ID:18031

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O28&aa=3</URL></REF>


Article

<CATEGORY>vin10</CATEGORY>

 <H2>Η «αδυναμία» των ρέφερι </H2>
ΘΑ ΠΡΕΠΕΙ κάποια στιγμή οι Έλληνες διαιτητές να σταματήσουν να έχουν το
σύνδρομο της μεγάλης ή της μικρής ομάδας και να βλέπουν όλα τα σωματεία αλλά
και τους παίκτες με το ίδιο μάτι. Η άστοχη επιλογή του Λεωνίδα Σπυρίδωνος χθες
στα Πατήσια (χρέωσε με ανύπαρκτο επιθετικό φάουλ τον Σόμπολο στο τελευταίο
λεπτό στερώντας τη δυνατότητα από τον Σπόρτιγκ να διεκδικήσει μέχρι το φινάλε
τη νίκη) έφερε για μια ακόμα φορά στο προσκήνιο αυτή την «αδυναμία» των
Ελλήνων ρέφερι οι οποίοι τα πάνε καλύτερα εκτός συνόρων.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O28</CAT>
<ED>
Κωδικός άρθρου: A16348O284</ED>
<ID>
ID:18051

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O28&aa=4</URL></REF>


Article

<CATEGORY>vin10</CATEGORY>

 <H5>Ένας Κασπάροβ από άλλον... πλανήτη
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΤΡΟΜΕΡΟΣ Γκάρι Κασπάροβ έχει βαλθεί να καταπλήξει ακόμα και τους πιο πιστούς
οπαδούς του. Στο μεγάλο ολλανδικό τουρνουά «Χουγκόβενς», όπου έχει
συγκεντρωθεί η αφρόκρεμα του παγκόσμιου σκακιού, ο μεγάλος Ρώσος σκακιστής
έχει, μετά και τον χθεσινοβραδινό 7ο γύρο, 6,5 βαθμούς σημειώνοντας μέχρι τώρα
τη μεγαλύτερη, από όσο γνωρίζουμε, απόδοση που έχει ποτέ πετύχει σκακιστής:
απόδοση ΕΛΟ, δηλαδή, 3.068! Την ώρα που και ο Ινδός Ανάντ κάνει εκπληκτική
απόδοση (2.865!), τα πάντα σκιάζονται από την εξωπραγματική επίδοση του
τρομερού Ρωσοαρμένιου σκακιστή. Ο Κασπάροβ έκανε μια ισοπαλία με τον Ιβαντσούκ
στον πρώτο γύρο και έκτοτε αφήνει στάχτη στο πέρασμά του. Κέρδισε κατά σειρά
τους Βαν Βέλι (2.636), Γιερμολίνσκι (2.597), Τοπάλοβ (2.700), Ράιντερμαν
(2.542), Πίκετ (2.609) και Σίροβ (2.726). Ποιος αμφιβάλλει και για την τύχη
του νεαρού Καζιμτζάνοβ απόψε;

6ος γύρος: Κασπάροβ - Πίκετ 1-0, Κράμνικ - Σίροβ 1-0, Ιβαντσούκ - Ανάντ
0,5-0,5, Σβίντλερ - Καζιμτζάνοβ 1-0, Βαν Βέλι - Ράιντερμαν 1-0, Τίμαν -
Σοκόλοβ 0,5-0,5, Γιερμολίνσκι - Τοπάλοβ 1-0.

7ος γύρος (χθες βράδυ): Ανάντ - Τίμαν 1-0, Τοπάλοβ - Ιβαντσούκ 0,5-0,5, Πίκετ
- Βαν Βέλι 0,5-0,5, Σίροβ - Κασπάροβ 0-1, Σοκόλοβ - Σβίντλερ 0,5-0,5,,
Καζιμτζάνοβ - Κράμνικ 0,5-0,5, Ράιντερμαν - Γιερμολίνσκι 0,5-0,5.

Βαθμολογία (σε 7 αγώνες): 1) Κασπάροβ 6,5 (3.068), 2) Ανάντ 5,5 (2.865), 3)
Κράμνικ 4,5, 4-5) Ιβαντσούκ, Σβίντλερ 4, 6-7) Τοπάλοβ, Βαν Βέλι 3,5, 8-10)
Πίκετ, Σίροβ, Τίμαν 3, 11-12) Σοκόλοβ, Γιερμολίνσκι 2,5, 13) Καζιμτζάνοβ 2,
14) Ράιντερμαν 1,5 βαθμός.

Σίροβ - Κασπάροβ (7ος γύρος)

1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 α6 6. Αε3 Ιη4 7. Αη5 θ6 8.
Αθ4 η5 9. Αη3 Αη7 10. Αε2 θ5 11. Α: η4 θ: η4 12. 0-0 ε6 13. Βδ2 Ιδ7 14. Α: δ6
Ιε5 15. Ιγβ5 α: β5 16. Ι: β5 ζ6 17. Πζδ1 Ρζ7 18. Βε2 Αδ7 19. Α: ε5 ζ: ε5 20.
Ιδ6+ Ρη6 21. Πδ3 Βζ6 22. Β: η4 Βζ4 23. θ3 Β: η4 24. θ: η4 Αγ6 25. γ4 Πθδ8 26.
ζ3 Αζ8 27. γ5 β6 28. β4 β: γ5 29. β: γ5 Πα5 30. Πγ3 Πβ8 31. Πγ2 Ρζ6 32. Ρζ2
Αα4 33. Πγ3 Πβ2+ 34. Ρη3 Πγ2 35. Πγ1 Π: α2 36. Πβ1 Αγ6 37. Πβ6 Πα6 38. Πβ8 Αε7
39. Πγ1 Πα8 40. Πβ6 Π2α6 41. Πββ1 Αε8 42. Πθ1 Αη6 43. Πβ7 Πγ6 44. Ιζ5 Αζ8 45.
Πθ8 ε: ζ5 46. η: ζ5 Αζ7 47. Ρη4 Ρη7 48. Πθ5 Α: γ5 49. Π: η5+ Ρζ6 0-1

Κασπάροβ - Πίκετ (6ος γύρος)

1. ε4 ε5 2. Ιζ3 Ιζ6 3. δ4 Ι: ε4 4. Αδ3 δ5 5. Ι: ε5 Ιδ7 6. Ι: δ7 Α: δ7 7. 0-0
Αδ6 8. γ4 γ6 9. γ: δ5 γ: δ5 10. Βθ5 0-0 11. Β: δ5 Αγ6 12. Βθ5 η6 13. Βθ3 Ιη5
14. Βη4 Ιε6 15. Αθ6 Πε8 16. Ιγ3 Αζ4 17. Α: ζ4 Β: δ4 18. Αε4 ζ5 19. Βδ1 Β: δ1
20. Πζ: δ1 ζ: ε4 21. Αε3 Ρζ7 22. β4 β6 23. α4 Πεδ8 24. θ3 Πδ3 25. Πδγ1 Ρε7 26.
β5 Αβ7 27. α5 β: α5 28. Π: α5 α6 29. β: α6 Π: α6 30. Π: α6 Α: α6 31. Ι: ε4 Αβ7
32. Αγ5+ Ρδ8 33. Ιζ6 θ5 34. Αβ4 Πδ4 35. Πε1 Αγ8 36. Αγ3 Πδ3 37. Αε5 Αβ7 38.
Αη3 Ρε7 39. Ιη8+ Ρδ7 40. Ιθ6 Αγ6 41. Ιζ7 1-0

ΒΟΥΛΔΗΣ, ΧΑΛΚΙΑΣ ΠΑΛΕΥΟΥΝ ΓΙΑ ΝΟΡΜΑ

Το κλειστό διεθνές τουρνουά «Κάισσα» μπήκε στην τελική του ευθεία με το
ενδιαφέρον ανεβασμένο στο έπακρο. Αιτία οι επιτυχίες των Βουλδή, Χαλκιά που
καταβάλλουν μεγάλες προσπάθειες να πετύχουν τη νόρμα του γκραν μετρ.

Αναλυτικότερα: ο Γεωργιανός Ταμάς Γκελασβίλι, που ξεκίνησε εξαιρετικά, μείωσε
την ισχύ των μηχανών του προσωρινά, διασφαλίζοντας ισοπαλίες που αφήνουν για
τους δύο τελευταίους γύρους την τελική προσπάθεια για τη νόρμα. Τώρα
χρειάζεται 2 βαθμούς στους τελευταίους τρεις γύρους με αντιπάλους τους Τσέλα,
Σαχταχτίνσκι και Μαναγκάτζε. Ο Τσέλα, αντίθετα, που φάνηκε προς στιγμή να
διεκδικεί σοβαρά τη νόρμα, με δύο συνεχόμενες ήττες τέθηκε εκτός μάχης.

Ο 22χρονος Άγγελος Βουλδής είχε ξεκινήσει δυνατά, ύστερα από κάποιες απώλειες
στη μέση του τουρνουά, όμως, φάνηκε ότι η προσπάθεια ήταν πλέον άπελπις. Με
δύο συνεχείς νίκες, όμως, βελτίωσε σημαντικά τις πιθανότητές του, παρ' όλο που
η προσπάθεια είναι ακόμη πολύ δύσκολη. Πρέπει να σημειώσει 2,5 βαθμούς στους
τελευταίους τρεις γύρους, με αντιπάλους τον Χαλκιά, τον Νικολαΐδη και τον
Αναγνωστόπουλο. Ο 19χρονος Στέλιος Χαλκιάς, εκπρόσωπος και αυτός της σπουδαίας
νέας φουρνιάς των Ελλήνων σκακιστών, χρειάζεται 3,5 βαθμούς στους 5 αγώνες που
πρέπει ακόμη να παίξει. Αντίπαλοί του ο Βουλδής, ο Νικολαΐδης, ο
Αναγνωστόπουλος (Άγκνος), ο Κοτρωνιάς και ο Τζερμιαδιανός. Καθόλου ευκαταφρόνητοι...

9ος γύρος: Πανταβός - Τσέλα 1-0, Γκελασβίλι - Αναγνωστόπουλος 0,5-0,5,
Σαχταχτίνσκι - Νικολαΐδης 0,5-0,5, Μαναγκάτζε - Χαλκιάς 0-1, Κετσουριάνι -
Γκέσος 1-0, Βουλδής - Σκαλκώτας 1-0, Κοτρωνιάς - Τζερμιαδινός 1-0.

10ος γύρος: Τσέλα - Τζερμιαδιανός 0-1, Σκαλκώτας - Κοτρωνιάς 0,5-0,5, Γκέσος -
Βουλδής 0-1, Χαλκιάς - Κετσουριάνι 0,5-0,5, Νικολαΐδης - Μαναγκάτζε 0,5-0,5,
Αναγνωστόπουλος - Σαχταχτίνσκι 1-0, Πανταβός - Γκελασβίλι 0,5-0,5.

Βαθμολογία (σε 10 αγώνες): 1) Γκελασβίλι 7,5 βαθμοί, 2) Βουλδής 7, 3) Χαλκιάς
6 (σε 8 αγώνες), 4) Αναγνωστόπουλος 5,5 (σε 9 αγώνες), 5-7) Τσέλα, Κοτρωνιάς,
Μαναγκάτζε 5,5 βαθμοί, 8) Νικολαΐδης 5 (σε 9 αγώνες), 9) Τζερμιαδιανός 5
βαθμοί, 10) Σαχταχτίνσκι 4, 11-12) Σκαλκώτας, Πανταβός 3,5, 13) Κετσουριάνι 3,
14) Γκέσος 1,5 βαθμός.

Βουλδής - Σκαλκώτας

1. ε4 ε5 2. Ιζ3 Ιγ6 3. δ4 ε: δ4 4. Ι: δ4 Αγ5 5. Ι: γ6 Βζ6 6. Βδ2 β: γ6 7. Αδ3
Ιε7 8. 0-0 0-0 9. Ιγ3 Ιη6 10. Ρθ1 Ιε5 11. Αε2 Βθ4 12. ζ4 Ιη4 13. Α: η4 Β: η4
14. Πζ3 δ5 15. Πη3 Βε6 16. β4 Αε7 17. ε: δ5 Βθ6 18. Βδ3 Αζ6 19. Αε3 γ: δ5 20.
Πζ1 δ4 21. Α: δ4 Πδ8 22. Βε4 Αε6 23. Α: ζ6 Β: ζ6 24 ζ5 Παβ8 25. Πηζ3 Αγ8 26.
Ιδ5 Βδ6 27. Ιε7+ Ρθ8 28. ζ6 Αε6 29. ζ: η7+ Ρ: η7 30. Π: ζ7+ 1-0

Γκέσος - Βουλδής

1. Ιζ3 Ιζ6 2. β3 δ5 3. ε3 ε6 4. Αβ2 γ5 5. γ4 Ιγ6 6. γ: δ5 ε: δ5 7. Αβ5 Αδ6 8.
0-0 0-0 9. δ4 Αη4 10. δ: γ5 Α: γ5 11. Αε2 Βδ6 12. α3 Παδ8 13. Ιγ3 α6 14. Βγ2
Πζε8 15. Πζδ1 Αα7 16. Ιη5 δ4 17. Ι: θ7 Ι: θ7 18. Α: η4 δ3 19. Ββ1 Αβ8 20. η3
Ιε5 21. Αζ5 Ιζ3+ 22. Ρη2 Ιθ4+ 23. η: θ4 Β: θ2+ 24. Ρζ3 Π: ε3+ 25. ζε3 Βη3+ 26.
Ρε4 Ιζ6 0-1


<REF><SOURCE>ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16348O991</ED>
<ID>
ID:17944

</ID><URL>http://ta-nea.dolnet.gr/neaweb/neafile.print_unique?e=A&f=16348&m=O99&aa=1</URL></REF>


Article

<CATEGORY>vin09</CATEGORY>

 <H5>Ο Μιχάλης Κακογιάννης μιλάει στα «νεα» για τον «Βυσσινόκηπο», τη νέα ταινία του
</H5><H2>Θέλω να δικαιώσω τον Τσέχοφ
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

«Ζήτησα από τους ηθοποιούς να μιλούν αγγλικά χωρίς να είναι Άγγλοι», λέει ο
Μιχάλης Κακογιάννης

Ο Μιχάλης Κακογιάννης επανέρχεται στις κινηματογραφικές οθόνες. Ο Έλληνας,
κυπριακής καταγωγής, σκηνοθέτης, με τις περισσότερες διεθνείς διακρίσεις και
με την ευρύτερη διεθνή απήχηση, ξαναγυρίζει στον κινηματογράφο,
επιβεβαιώνοντας το χαρακτηριστικό του γνώρισμα: να μην επαναπαύεται ­ αν και
όχι πια στην πρώτη του νιότη ­ στην ίδια «γραμμή» και να μη λιμνάζει σε θέματα παραπλήσια.

Ο ίδιος, που πέρασε από τη «Στέλλα» στην «Ηλέκτρα» και από τον «Ζορμπά» στις
«Τρωάδες», μετά την κωμωδία του «Πάνω, κάτω και πλαγίως», με ένα εντυπωσιακό,
ακροβατικό άλμα, «απογειώνεται» στον Τσέχοφ. Ο «Βυσσινόκηπος», το θεατρικό
κύκνειο άσμα (1904) του κορυφαίου Ρώσου συγγραφέα, έγινε για πρώτη φορά
κινηματογραφική ταινία ­ είχε προηγηθεί μια ιταλική απόπειρα μεταφοράς στα
καθ' ημάς τόσο άτυχη που δεν βρήκε καν τον δρόμο για τις αίθουσες ­ η οποία
είναι έτοιμη και πρόκειται να αρχίσει την καριέρα της, κατά πάσα πιθανότητα,
με μία μεγάλη πρεμιέρα στο Λονδίνο, ενώ στις αθηναϊκές αίθουσες θα βρεθεί
μάλλον το προσεχές φθινόπωρο.

Ο «Βυσσινόκηπος» ­ μια ξεπεσμένη αριστοκρατική οικογένεια, οι Γκάγιεφ, στο
γύρισμα του αιώνα, χάνουν το κτήμα τους που αγοράζει σε δημοπρασία ένας
ανερχόμενος έμπορος, ο Λοπάχιν ­ γυρίστηκε στη Βουλγαρία στα αγγλικά, με
αγγλόφωνους ηθοποιούς στη διανομή ­ η Σάρλοτ Ράμπλινγκ είναι η Λιουμπόφ, ο
Άλαν Μπέιτς, ο αδελφός της, ο Γκάγιεφ, ο Όουεν Τιλ, Λοπάχιν, η Κάτριν
Κάρτλιτζ, Βάρια... ­ η σκηνογραφική δουλειά, ορισμένα από τα κοστούμια και η
επιμέλεια των υπόλοιπων αυθεντικών κοστουμιών, που προέρχονται από ειδικευμένο
μεγάλο αγγλικό βεστιάριο, είναι του Διονύση Φωτόπουλου, η φωτογραφία του Άρη
Σταύρου, ενώ για τη μουσική επελέγησαν, με μουσικό σύμβουλο τον Δημήτρη
Παπαδημητρίου, συνθέσεις του Τσαϊκόφσκι ­ οι «Εποχές» του για πιάνο ­ που
ηχογράφησε, ειδικά για την ταινία, ο Βλαντίμιρ Ασκενάζι, στο Μέγαρο Μουσικής.

Έχει, όμως, προϊστορία η ταινία αυτή. Σχεδόν τριάντα χρόνων. Ξεκινάει με τη
μετάφραση του έργου στα αγγλικά, που έκανε ο Μιχάλης Κακογιάννης, στα χρόνια
της δικτατορίας, όταν ζούσε αυτοεξόριστος και δούλευε στο εξωτερικό και «όλες
οι πόρτες στην Αμερική ήταν ανοιχτές». Πρόθεσή του ήταν να ανεβάσει τότε το
έργο στο Μπρόντγουεϊ με τη Λίλα Κέντροβα ­ την Μαντάμ Ορτάνς του «Ζορμπά» του
­ στον ρόλο της Λιουμπόφ Αντρέγιεβνα. Το θέατρο είχε βρεθεί, οι ημερομηνίες
είχαν κλειστεί, η Κέντροβα είχε φθάσει στη Νέα Υόρκη έχοντας μάθει τον ρόλο,
όμως ο σκηνοθέτης δεν κατάφερε να κάνει τη διανομή που ήθελε και το σχέδιο ναυάγησε.

Το κεφάλαιο του θεατρικού ανεβάσματος είχε κλείσει για τον Μιχάλη Κακογιάννη.
Σκέφτηκε, όμως: «Γιατί να μην προσπαθήσω να μεταφέρω το έργο στην οθόνη;». Και
άρχισε να γράφει το σενάριο. Όταν είχε έτοιμες γύρω στις τριάντα σελίδες τις
διάβασε σε μια παρέα φίλων του ­ ανάμεσά τους, ο συγγραφέας Τέρενς Μακ Νάλι
του κατοπινού «Μάστερ κλας» ­ με τον οποίο τότε συνεργάζονταν. «Μου είπαν ότι
αυτό το σενάριο πρέπει οπωσδήποτε να γίνει ταινία. Αυτό μου ήρκεσε. Μετά το
έβαλα σε ένα ντουλάπι και το ξέχασα. Ύστερα από πολλά χρόνια, όταν δεν
φτουρήσανε τα σχέδιά μου για μια ταινία για το Βυζάντιο ­ και, κρίμα, γιατί
νομίζω ότι η Ελλάδα οφείλει να κάνει μια ταινία για το Βυζάντιο ­ συνάντησα
τυχαία τον Μακ Νάλι στη Νέα Υόρκη. Μου λέει "τι έγινε εκείνο το καταπληκτικό
σενάριο;". Γυρίζοντας στην Αθήνα, σκαλίζω τα χαρτιά μου και το βρίσκω. Λέω "ας
το συνεχίσω"». Έτσι γεννήθηκε ο "Βυσσινόκηπος" του Μιχάλη Κακογιάννη.

Για να διαλέξει τον χώρο που θα γύριζε την ταινία έψαξε στην Ελλάδα, έψαξε
στην Ουκρανία ­ όχι όμως και στη Ρωσία, γιατί τότε «θέριζε» η Μαφία ­ για να
καταλήξει στη Βουλγαρία, δέκα χιλιόμετρα έξω από τη Σόφια, στο κτήμα ­
εξακόσια στρέμματα! ­ όπου είναι κτισμένο το θερινό ανάκτορο των άλλοτε τσάρων
της Βουλγαρίας ­ «κάτι σαν το Τατόι» ­ που μάλιστα, μετά τα γυρίσματα,
αποδόθηκε στον πρώην βασιλιά Συμεών.

Μιλάει για τη «συναρπαστική» σκηνογραφική δουλειά του Διονύση Φωτόπουλου για
τη φωτογραφία του Άρη Σταύρου, «που κι εγώ δεν ξέρω πού θα φθάσει με την
ταινία αυτή...» και με ενθουσιασμό για τους ηθοποιούς του. «Τους ζήτησα να
μιλούν αγγλικά χωρίς να είναι Άγγλοι. Και έγιναν ειδικές πρόβες γι' αυτό. Δεν
ήθελα αγγλικούς θεατρικούς τόνους. Η ταινία μιλάει αγγλικά, αλλά δεν μοιάζει
με αγγλική ταινία».

Τον ρωτώ πώς η εσωτερική δράση και η ανυπαρξία εξωτερικής δράσης στον Τσέχοφ
μπορούν να γίνουν κινηματογράφος.

«Γιατί "ανύπαρκτη"; Άμα δοθεί σωστά είναι ανύπαρκτη; Στη διάρκεια του έργου
συμβαίνει ένα συγκλονιστικό γεγονός, η δημοπρασία για το κτήμα. Και στο τέλος,
μια οικολογική καταστροφή που έχει μια τρομερή αντιστοιχία με το σήμερα.
Υπάρχει, επίσης, η επιστροφή μιας γυναίκας με ρημαγμένη ζωή στο παρελθόν της,
επιστροφή που ανατρέπει τα πάντα...

Εξάλλου, η σχέση των χαρακτήρων είναι που προέχει. Και εδώ είναι που
δικαιώνεται ο Τσέχοφ όταν έλεγε "τα έργα μου είναι κωμωδίες". Είναι αυτό το
παράδοξο που συμβαίνει, οι άνθρωποι, στις πιο δυστυχισμένες στιγμές τους, να
μη βυθίζονται απόλυτα, αλλά να είναι ικανοί να ξεφεύγουν "πλάγια". Είναι ακόμη
αυτή η συνεχής "επικοινωνία" τους χωρίς όμως να επικοινωνούν.

Όσοι είδαν την ταινία λένε ότι δεν "βαραίνει" πουθενά. Προσπαθώ πάντα να είμαι
αντικειμενικός κριτής. Και δεν δίστασα στο μοντάζ να πετάξω πολύ ωραία
κομμάτια για να δώσω τον σωστό ρυθμό και να ξυπνώ το ενδιαφέρον του θεατή.
Θέλω, όμως, να δικαιώσω τον Τσέχοφ. Και δεν θα μπορούσα να βάλω τον Λοπάχιν,
όπως έχω δει να κάνουν στο θέατρο, να θριαμβολογεί στο τέλος. Ο Λοπάχιν κάνει
από την αρχή αυτοκριτική, λατρεύει την γυναίκα αυτή, την Λιουμπόφ, είναι
πιστός φίλος της οικογένειας, προσπαθεί ­ μάταια ­ να τους πείσει από την
πρώτη στιγμή για το τι πρέπει να κάνουν... Ο Τροφίμοφ, ο αιώνιος φοιτητής του
έργου, είναι εκείνος που θεωρώ ότι αποτελεί το προανάκρουσμα της ανόδου αλλά
και της αποτυχίας του κομμουνισμού. Οι χαρακτήρες, όμως, τελικά, εκτιμώνται
μέσα από τις σχέσεις τους, δεν χρειάζεται να μπεις στη μέση για να τους
κρίνεις. Γι' αυτό, άλλωστε, ο Τσέχοφ βάζει την "τρικλοποδιά του γέλιου"».

Η συνέντευξη στις σελ. 4-5
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16348P011</ED>
<ID>
ID:17945

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P01&aa=1</URL></REF>


Article

<CATEGORY>vin09</CATEGORY>

 <H2></H2><H2>Ονειρεύεται να γράψει ξανά </H2>
Η λογοτεχνία δεν τελειώνει ποτέ για τον Ναγκίμπ Μαχφούζ

σελ. 6
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16348P012</ED>
<ID>
ID:17994

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P01&aa=2</URL></REF>


Article

<CATEGORY>vin09</CATEGORY>

 <H2>Τηλεκριτική
</H2>
Θρύψαλα από ένα νεόβλαχο! ­ γράφει η Μαρία Παπαδοπούλου

σελ. 7
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16348P013</ED>
<ID>
ID:18033

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΣΚΙΤΣΩΝ ΤΟΥ ΣΤΑΘΗ (ΣΤΑΥΡΟΠΟΥΛΟΥ)
</H5><H2>«Χάρτινα φυλαχτά»
</H2>
Σκίτσο του Στάθη, από την έκθεσή του στον «Αστρολάβο» (Δεξαμενή)

«Χάρτινα φυλαχτά» τιτλοφορείται ο τίτλος της έκθεσης γελοιογραφιών του Στάθη,
που εγκαινιάζεται απόψε στις 8, στον «Αστρολάβο» (Ξανθίππου 11, στη Δεξαμενή,
τηλ. 7294.342). Πρόκειται για μια σειρά μαυρόασπρων και χρωματιστών έργων, που
αποτυπώνουν μέσα από τις κινήσεις τις οποίες κάνουν τα χάρτινα ανθρωπάκια τους
τα σημεία και σημειώνουν, όπως λέει ο δημιουργός, τα τέρατα της εποχής. Στο
μεσαίο επίπεδο του ίδιου χώρου, απόψε, εγκαίνια έκθεσης καλλιτεχνικών
κατασκευών του Στράτου Καβαλιεράτου.

ΕΚΘΕΣΕΙΣ

Έκθεση ζωγραφικής και χαρακτικής της Ρουμπίνας Σαρελάκου εγκαινιάζεται σήμερα,
στον «Υάκινθο» (Ζηρίνη 23, στην Κηφισιά, τηλ. 8011.730).

*** Στο «Design 2000», Φιλίππου 36, στην Αρχαία Αγορά, στη Θεσσαλονίκη, τηλ.
(031) 224.833, παρουσιάζουν από σήμερα έργα τους ο Λάμπρος Γάτης, ο Βασίλης
Γέρος, ο Λεωνίδας Μελισσάκης και η Αντωνία Παπατζανάκη.

*** Συνεχίζεται στην «Τερρακόττα», Χρυσ. Σμύρνης 13 και Μητροπόλεως 76, στη
Θεσσαλονίκη, τηλ. (031) 220.191 η έκθεση του Τάσου Μαντζαβίνου με λάδια σε
καμβά και έργα δουλεμένα σε χαρτί.

Έκθεση συμβολικών πινάκων και διάλεξη με θέμα «Καθαροί: η πνευματική τους
κληρονομιά σήμερα» απόψε στις 8, στο Πνευματικό Κέντρο Ρουμελιωτών (Σίνα και
Οκταβίου Μερλιέ). Την εκδήλωση διοργανώνει η Διεθνής Σχολή του Χρυσού
Ροδόσταυρου (Βατάτζη 4, τηλ. 6444.303).

ΧΟΡΟΣ

«Τρίσα δεν έφυγε απ' το σπίτι» απόψε στις 8.30, στο Μέγαρο Μουσικής Αθηνών,
από την ομάδα χορού «Λάθος Κίνηση», σε μουσική Αλέξανδρου Μούζα, χορογραφία
Κωνσταντίνου Μίχου και φωτισμούς Elen Knops. Το απόγευμα στις 6.30, στον ίδιο
χώρο, στην Αίθουσα Συνεδριακού Ι, ο Γρηγόριος Στάθης μιλάει με θέμα «Ελληνική
σημειογραφία της ψαλτικής τέχνης στη βυζαντινή και νεώτερη ελληνική μελοποιΐα».

ΠΡΟΒΟΛΗ

«Καταστάσεις εκκρεμείς» απόψε στις 10, στο Αθηναϊκό Δημοτικό Θέατρο
(Τιμοκρέοντος 6Α, στον Άγιο Σώστη, πληροφορίες στο τηλ. 094 385846). Θα
προβληθεί η ταινία μικρού μήκους των Παύλου Γαβαλά, Χρήστου Καρακάση και
Γιώργου Ρωμαΐδη, σε διεύθυνση φωτογραφίας Βαγγέλη Βλαχάκη, και εν συνεχεία το
μουσικό σχήμα OBERON θα παίξει ζωντανά τη μουσική του φιλμ. Η βραδιά θα
κλείσει με χορόδραμα από την ομάδα «Ρέζους Ο», εμπνευσμένο από την ταινία, σε
σκηνοθεσία Παύλου Γαβαλά και χορογραφία Κυριάκου Κοσμίδη. Τα σκηνικά και τα
κοστούμια είναι της Νικολέτας Γαβαλά και ο σχεδιασμός των φωτισμών της Μαρίας Δερμιτζάκη.

ΘΕΑΤΡΟ

Συνεχίζονται στον «Φούρνο» (Μαυρομιχάλη 168, τηλ. 6460.748) οι παραστάσεις του
έργου του Έρικ Μπογκοσιάν «Sex, Drugs, Rock n' Roll», σε σκηνοθεσία Ελένης
Σκότη, σκηνικά Γιώργου Χατζηνικολάου και φωτισμούς Αντώνη Παναγιωτόπουλου.
Παίζει ο Γιάννης Νταλιάνης.

ΤΡΑΓΟΥΔΙ

Πιατζόλα, Κουρτ Βάιλ, Πιοβάνι, καθώς και αποσπάσματα από τα «Τραγούδια του
φθινοπώρου» του Ε. Κοκκόρη ερμηνεύουν απόψε στις 8, στο Γαλλικό Ινστιτούτο
Αθηνών (Σίνα 31), το μουσικό σύνολο Ensemble Alternativo και η σοπράνο Όλγα Αθανασιάδου.

*** Τόστι, Πουτσίνι και Σοπέν περιλαμβάνει το ρεσιτάλ τραγουδιού της σοπράνο
Αθηνάς Τσολάκου, απόψε στις 8.30, στην αίθουσα συναυλιών «Φίλιππος Νάκας»
(Ιπποκράτους 41, τηλ. 3634.000). Στο πιάνο η Ζωή Φερούση.

ΚΙΘΑΡΕΣ

Μότσαρτ, Ντιαμπέλι και Σκαρλάτι ερμηνεύει απόψε στην «Πινακοθήκη» (Αγίας
Θέκλας 5, στου Ψυρή, τηλ. 3247.741), το Αθηναϊκό Κιθαριστικό Τρίο (Δημήτρης
Μαραγκός, Θεοδόσης Τεμζελίδης και Γεωργία Τουρκοτζόγλου).

«ΖΩΝΤΑΝΑ»

Στη μουσική σκηνή «Αθηνά» (Λεωφ. Ποσειδώνος 3, στο Μοσχάτο, τηλ. 4813.605)
εμφανίζεται σήμερα και αύριο η Λαϊκή Ορχήστρα «Μίκης Θεοδωράκης».

ΣΥΖΗΤΗΣΗ

Με θέμα «Το βιβλίο της Μεσογείου: Μοιράζεται η πολιτική ιστορία;» συζητούν το
απόγευμα στις 7.30, στη Γαλλική Αρχαιολογική Σχολή (Διδότου 6, τηλ. 3612.518),
οι Ethem Elden, Τάκης Θεοδωρόπουλος, Βασίλης Παναγιωτόπουλος και Ράνια Πολυκανδριώτη.

ΠΟΙΗΣΗ

Την ποιητική συλλογή του Χρήστου Τουμανίδη «Αντίστιξη των άστρων» παρουσιάζουν
το απόγευμα στις 6.30, στην Εταιρία Ελλήνων Λογοτεχνών (Ακαδημίας και
Γενναδίου 8, τηλ. 3834.559), η Αργυρώ Μαντόγλου και ο Ηλίας Μέλιος. Ποιήματα
θα διαβάσει η Χρύσα Βενέτη.

ΔΗΜΟΤΙΚΑ

Δημοτικά τραγούδια από διάφορες περιοχές της Ελλάδας θα παρουσιάσει και θα
σχολιάσει στις 7 το απόγευμα, στον Σύλλογο Αποφοίτων του Α' Γυμνασίου Θηλέων
Αθηνών Πλάκας (Κέκροπος 10), ο λαογράφος Νίκος Μπιζάνιας.

ΕΚΔΗΛΩΣΗ

«Μια ιστορική διαδρομή στην τέχνη και τη φιλοσοφία της Μεγάλης Ελλάδος»: αυτό
είναι το θέμα που θα αναπτύξουν το βράδυ στις 8, στη Στοά του Βιβλίου
(Πεσμαζόγλου 5), η Φωτεινή Καϊμάκη και η Μάχη Καρανίκη, σε μια εκδήλωση που
διοργανώνει το Επιμελητήριο Εικαστικών Τεχνών Ελλάδος.

ΟΜΙΛΙΑ

«Καβαφικά νομίσματα» είναι το θέμα της ομιλίας του Στέφανου Γερουλάνου, που θα
πραγματοποιηθεί το απόγευμα στις 7, στο Μουσείο Κυκλαδικής Τέχνης (Νεοφύτου
Δούκα 4).
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16348P021</ED>
<ID>
ID:17948

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P02&aa=1</URL></REF>


Article

<CATEGORY>vin09</CATEGORY>

 <H2>Το όργιο των bytes
</H2>
<AUTHOR>Α.Ν.</AUTHOR>

Βασίλης Βασιλικός

«Η τέχνη είναι συμβιβασμένη προς εκείνους που έχουν την εξουσία, από την εποχή
της αρχαίας Ελλάδας, αλλά σήμερα το πάντρεμα ανάμεσα στην κουλτούρα και το
βίντεο έχει γίνει πιεστικό». Τάδε έφη Βασίλης Βασιλικός σε συνέντευξή του στην
ιταλική εφημερίδα «Στάμπα». Έτσι, σήμερα, τριάντα χρόνια μετά την δημιουργία ­
και τον θρίαμβο ­ του «Ζ», της ταινίας για την εξουσία και την κατάχρησή της
του Κώστα Γαβρά, βασισμένη στο ομώνυμο βιβλίο τού πολυμεταφρασμένου, διεθνώς
αναγνωρισμένου Έλληνα συγγραφέα Βασίλη Βασιλικού, ο Βασιλικός μάς «δείχνει» το
«νέο ­ όπως ο ίδιος τον αποκαλεί ­ εχθρό»: την νέα ηλεκτρονική τεχνολογία των
bytes, των βιντεοπαιχνιδιών, του Ίντερνετ, του McDonald's, και δηλώνει: «Τα
ηλεκτρονικά θα μας σκοτώσουν». Από το «Ζ», λοιπόν, «το όργιο της εξουσίας»,
στο «Ζ» «το όργιο των bytes»...
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16348P022</ED>
<ID>
ID:17997

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P02&aa=2</URL></REF>


Article

<CATEGORY>vin09</CATEGORY>

 <H2>Τόπο στη σεμνότητα
</H2>
<AUTHOR>Π.Κ.</AUTHOR>

Νίκος Κακαδιάρης

Δεν είναι και τόσο πολλοί οι καλοί ζωγράφοι που ζουν κάπως αποτραβηγμένοι και
ασκούνται συνεχώς, θέτουν προβλήματα, αναζητούν λύσεις, σχεδιάζουν, πετούν,
που συνεχίζουν, τέλος πάντων, την έρευνα και τον στοχασμό. Ένας τέτοιος,
αθόρυβος, είναι και ο Νίκος Κακαδιάρης που κατόρθωσε να μεγαλώσει χωρίς να
χάσει τη δροσιά και την πίστη του στον άνθρωπο. Τα τοπία του, «άρωμα ακριβό σε
μικρό μπουκάλι», έχουν κάτι από τη γενναιοδωρία της ελληνικής φύσης, ακόμα και
όταν ζωγραφίζει τις ανθρώπινες μορφές ωσάν τοπίο. Τα επισημαίνουμε αυτά επειδή
κάνει έκθεση ­ στο «Αένανον» (Κατεχάκη 25) ­ που ανοίγει σήμερα, με τίτλο «Η
σκιά των πραγμάτων» και ο ίδιος δεν ξέρει πολύ κόσμο...
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16348P023</ED>
<ID>
ID:18035

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P02&aa=3</URL></REF>


Article

<CATEGORY>vin09</CATEGORY>

 <H5>... και οι νέοι του
</H5><H2>Το Εθνικό...
</H2>
<AUTHOR>Γ.Δ.Σ.</AUTHOR>

Έγραφα την Τρίτη για τη Μαρία Ναυπλιώτου, που ευοίωνα ντεμπουτάρισε στο
θέατρο, στη Νέα Σκηνή του Εθνικού Θεάτρου (και παρεμπιπτόντως να αναφέρω ότι
από τον... ενθουσιασμό τα μπέρδεψα και έγραψα ότι η «Αίθουσα του θρόνου», η
τηλεοπτική σειρά στην οποία πρωταγωνιστεί, προβάλλεται από τον Antenna, ενώ
παίζεται από το Mega). Εκείνο, όμως, που θέλω να επισημάνω σήμερα είναι ότι
δεν πρόκειται για τη μόνη νέα ηθοποιό ­ έστω και αν αυτή είναι η μόνη που
ξεκινάει από το πρώτο κρατικό θέατρο, χωρίς μάλιστα να έχει υπάρξει μαθήτρια
της δραματικής σχολής του ­ που παίρνει πρώτο ρόλο στο Εθνικό τα τελευταία
χρόνια. Το αντίθετο. Το Εθνικό και ο Νίκος Κούρκουλος, ο καλλιτεχνικός
διευθυντής του, άριστα πράττουν και αναθέτουν, ως όφειλαν, επώνυμους ή τους
βασικούς ή κύριους ρόλους σε παιδιά που λίγα χρόνια έχουν στο θέατρο και είτε
έχουν δώσει κάποια σημαντικά δείγματα ταλέντου είτε και δεν έχουν ακόμη
προλάβει να δώσουν.

Γιώργος Γαλίτης

Επί τροχάδην και με πολλές σίγουρα παραλείψεις, να αναφέρω, απ' όσους θυμάμαι,
τον Παναγιώτη Παναγόπουλο, πρόπερσι, στον «Βολπόνε», την Κερασία Σαμαρά στο
«Βίρα τις άγκυρες» και την Αριστέα Κοντραφούρη και τον Πέτρο Πετράκη στην
«Τρισεύγενη» πέρσι, τον Νίκο Καραθάνο, Ορέστη στην «Ηλέκτρα» το καλοκαίρι,
φέτος τον Νίκο Γεωργάκη στην πρώτη παράσταση της Νέας Σκηνής «Εμείς, οι
άλλοι», τον Γιώργο Γαλίτη στο «Μακρυκωσταίοι και Κοντογιώργηδες» ­ κωμίκα
πρώτης τάξεως που θα έχει μεγάλη εξέλιξη, είμαι σίγουρος ­ τον Αντώνη Λουδάρο
και τη Μαριάνθη Σοντάκη στη φετινή διανομή του «Βίρα τις άγκυρες», τη Θάλεια
Προκοπίου ­ την άλλη Κάθριν, γιατί υπάρχουν δύο εναλλάξ, στο «Ξαφνικά πέρσι το
καλοκαίρι» ­ τον Δημοσθένη Παπαδόπουλο, που θα είναι ο Χρηστομάνος στο έργο
του Ανδρέα Στάικου «Η αυλαία πέφτει», που ετοιμάζει η Μάγια Λυμπεροπούλου...
Μερικοί ξεχώρισαν και διέπρεψαν. Μερικοί ­ φυσικό είναι ­ δεν βρήκαν τις
συνθήκες να κάνουν ΤΗΝ επιτυχία, όμως, όλοι, λίγο πολύ, έδειξαν ότι διαθέτουν
τις ικανότητες να την κάνουν σύντομα. Στο Εθνικό, όμως, για την προσπάθεια
αυτή και μόνο, αξίζει ο έπαινος. Ανεπιφύλακτα.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16348P024</ED>
<ID>
ID:18053

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P02&aa=4</URL></REF>


Article

<CATEGORY>vin09</CATEGORY>

 <H2>Η μικρή μαγιά
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ο Εντουάρντο Ντε Φιλίππο, όπως και από αυτή τη στήλη πολλές φορές έχει
επαναληφθεί, είναι ο μεγάλος λαϊκός συγγραφέας που περιέχει αφομοιωμένες και
εν πυκνώ όλες τις διδασκαλίες μιας γενναιόδωρης παράδοσης του τόπου του, από
τους μαστόρους της Κομέντια Ντέλ' Άρτε έως το γκροτέσκο και τον λαϊκό
εξπρεσιονισμό του Σκαρπέτα. Τι σημαίνει αυτό; Σημαίνει ένα θέατρο
δεξιοτεχνίας, αμεσότητας, τυποποιημένων μοτίβων, ευανάγνωστης μανιέρας,
αναγνωρίσιμης συμβολικής ευφράδειας, σκηνικής, καλπάζουσας φαντασίας και ενός
ήχου βαθέος που γκρινιάζει παράταιρα στο υπόγειο, κάτι σαν παράπονο, σαν κλάμα
μωρού και σαν ρόγχος θανάτου. Το ιταλικό θέατρο παρέδωσε στον Εντουάρντο
σκυθρωπές μάσκες που πασχίζουν να γελάσουν και το γέλιο παγώνει σε μορφασμό
(τι εξαίσιο ρήμα το ελληνικό «μορφάζω», θαμιστικό θα μας πληροφορήσει το
ετυμολογικό όπως όλα τα εις -αζω, -ίζω, -ιάζω ­ δηλαδή ρήματα που δηλώνουν το
συχνά γιγνόμενο ­ άρα μορφάζω, αλλάζω συχνά, πυκνά και συνεχώς μορφές,
προβάλλω συνεχώς ως μορφή κυρίως στο πρόσωπό μου το περιεχόμενο του ψυχισμού
μου, άρα συνηθίζω να εκθέτω ως μόρφωμα την ποικιλία των συγκεχυμένων ψυχικών
μου καταιγίδων).

Ο Ντε Φιλίππο στο αριστούργημά του, τη «Μεγάλη μαγεία» (που πριν από λίγα
χρόνια είχε εξουθενώσει έως κατασυκοφαντήσεως με μια επιπόλαια φαρσική
μεταφυσική διασκευή ο Κακλέας) εκλαϊκεύοντας χωρίς να λαϊκίζει τα διδάγματα
του Πιραντέλλο παίζει με τη μαγεία του θεάτρου, την αυταπάτη της
αναπαράστασης, την απάτη των ψευδαισθήσεων, τη μαγγανεία των μιμητικών ταυτίσεων.

Φέρνοντας στη σκηνή έναν Μάγο που επεμβαίνει στη σκηνική ζωή των ηρώων και
αλλοιώνει τις σχέσεις τους, απελευθερώνει δυνάμεις κρυμμένες, πάθη ανεκδήλωτα,
ανομολόγητες λαγνείες και απωθημένες τύψεις.

Ο Σπύρος Παπαδόπουλος, η Άννα-Μαρία Παπαχαραλάμπους και η Μαρία Ιωαννίδου σε
σκηνή από τη «Μεγάλη μαγεία»

Ο θεατής καλείται να μετάσχει σε μια μαγική τελετή, όπου θεάται τον τρόπο που
ένας μεσάζων, ένα μέντιουμ μαγνητίζει και αποπροσανατολίζει, τυφλώνει και εν
τέλει καθοδηγεί μια συνείδηση και ένα πάθος, ενώ ταυτόχρονα ο θεατής έχει
πέσει μαγνητισμένος στην παγίδα της γοητείας που ασκεί το θέατρο και ως εκ
τούτου ταυτισμένος με τα θεώμενα καθοδηγείται, αποπροσανατολίζεται και
τυφλώνεται από τη μεγάλη μαγική λάμψη της ψευδαίσθησης. Το θέατρο είναι η
Απάτη, φαίνεται να λέει ο δαιμόνιος Ιταλός, που μας δίνει την ψευδαίσθηση της
Αλήθειας, όπως ακριβώς η ζωή είναι ένα είδωλο, ένα μίμημα, μία σκιά, σαν αυτές
που έβλεπε στο βάθος του σπηλαίου ο δεσμώτης της πλατωνικής Πολιτείας. Ο Μάγος
του έργου του Ντε Φιλίππο είναι ένας σοφιστής που όπως εκείνος χρησιμοποιώντας
τα τεχνάσματα, τα τερτίπια της γλώσσας έκανε τον Καλό Λόγο Κακό, το θέατρο με
την επιστράτευση των κουτιών με τα κάτοπτρα, τη σκευή, τη μεταμόρφωση, τα
σβέλτα σκηνικά, τα φωτιστικά εφέ και την τεχνική της υπνώσεως διά της γοητείας
μπορεί να μεταποιήσει την οδύνη σε ηδονή, τη ζήλεια σε έρωτα και τον έρωτα σε
προδοσία, ενώ στο βάθος όλα αυτά (και εδώ χτυπά η βαθιά πένθιμη χορδή) είναι
ένα και το αυτό.

Στο θέατρο «Αλίκη» γίνεται κάτι πραγματικά παράξενο. Υπάρχει στο πρόγραμμα ως
σκηνοθέτη το όνομα του Μίνου Βολανάκη και ως διά μαγείας έχει από τη σκηνή
εξαφανιστεί το γούστο του, η βαθιά θεατρική του ματιά που γνωρίζει να συγκερνά
τη φάρσα με το τραγικό, έχει εξαφανιστεί η μαγεία των ρυθμών του, όπως στον
θίασο ποικιλιών ο Μάγος-σκηνοθέτης έχει βοηθό τον κ. Νταλιάνη. Μήπως από
γενναιοδωρία του δασκάλου αφέθηκε να εκτελέσει την ταχυδακτυλουργία των
δοκιμών ο Κάλφας και ως πλέον άπειρος τα θαλάσσωσε;

Άρρυθμη παράσταση, πληκτική, χωρίς σκηνικές σχέσεις και χωρίς χαρακτηρολογική
ανάλυση ώστε να προικιστεί το όλον με ανθρώπινες παρουσίες. Όλοι οι ρόλοι
παίχτηκαν σαν χαρτονένιοι, μονοδιάστατοι και ετεροκινούμενοι, αλλά και χωρίς
τη χάρη της Μαριονέτας, που θα ήταν μια θεμιτή πρόταση.

Η μετάφραση της κ. Βαρβαρέσου-Τζόγια θεατρικά πρόσφορη δεν βοήθησε τους
ηθοποιούς, ως ακαθοδήγητους, να κατανοήσουν το έργο. Έλεγαν τα λόγια τους για
να τα λένε.

Ο ταλαντούχος Σπύρος Παπαδόπουλος φαινόταν να μην έχει εμπιστοσύνη στη
σκηνοθετική άποψη και επέλεξε το χειρότερο σωσίβιο· επανέλαβε τον εαυτό του ως
τηλεπαρουσιαστή τηλεπαιχνιδιών. Έμαθε επιμελώς και τις ταχυδακτυλουργίες και
επεδείκνυε τη νεοαποκτηθείσα γνώση του. Ηθοποιός με ιδιαίτερους ρυθμούς και
ιδιόμορφες παύσεις δεν βρήκε ανάλογο συμπαίκτη. Ο Ιεροκλής Μιχαηλίδης είχε τη
μάσκα ενός «Περλιπλίν», ερωτευμένου κερατά, αλλά το κλίμα τον άφησε μετέωρο. Ο
Σπύρος Κωνσταντόπουλος αμηχανούσε απροσανατόλιστος και η Ιωαννίδου ξεφώνιζε
όπως στα παλιά υπαίθρια για να δηλώσει το «εδώ είμαι κι εγώ». Μόνο ο
Σαρηγιαννίδης έπαιξε αναζητώντας ύφος, η Τζιτζικάκη σώθηκε και ο Μερμήγκης
επέπλευσε. Η Χατζηκωνσταντή με τον έξοχο υποκριτικό πανικό της έμεινε αναξιοποίητη.

Στην παράσταση που έχει ντύσει χωρίς κέφι ο Μεντζικώφ υπάρχουν και δύο
κατακαημένα κοριτσόπουλα, αλεξιπτωτίστριες από την τηλεοπτική χαβούζα: η κ.
Παπαχαραλάμπους και η κ. Βαλώση. Αν πάτε στο θέατρο «Αλίκη» παρατηρήστε την
απειρία τους στα χέρια. Δεν ξέρουν τι να τα κάνουν. Όλο τα χέρια τους
σκέφτονται και συνεχώς τους αλλάζουν θέση, λες και είναι ξένα, βιδωτά και
ανεπιθύμητα. Συμπεριφορά ερασιτέχνη ή πρωτοετούς σπουδαστή δραματικής σχολής.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16348P031</ED>
<ID>
ID:17949

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Ο πόνος δεν είναι πια της μόδας
</H2><H2></H2>
<AUTHOR>ΣΠΥΡΟΣ ΤΣΑΚΝΙΑΣ</AUTHOR>

Η εντύπωση που μου προκάλεσε η ανάγνωση της βιογραφίας του Βίτγκενσταϊν από
τον Ρέι Μονκ (εκδ. «Scripta») ­ κι όχι μόνο σε μένα, όπως συνάγεται από πλήθος
εγκωμιαστικών αναφορών στο βιβλίο, που δημοσιεύτηκαν σε διάφορα έντυπα ­ με
οδήγησε στην ανάγνωση ή την επανανάγνωση βιβλίων του ίδιου του φιλοσόφου. Ένα
από αυτά, ίσως το πιο βατό, θα το συνιστούσα ενθέρμως στον αναγνώστη αυτών των
γραμμών. Αναφέρομαι στο «Πολιτισμός και αξίες», ένα βιβλίο αποσπασματικών
σκέψεων και παρατηρήσεων του Βίτγκενσταϊν, που βρέθηκαν στα κατάλοιπά του,
συγκεντρώθηκαν από αρμόδιους μελετητές, μεταφράστηκαν επιτυχώς στα ελληνικά
και κυκλοφόρησαν το 1986 από τις εκδόσεις «Καρδαμίτσα». Πρόκειται για βιβλίο
κάτι παραπάνω από αξιανάγνωστο. Αλλά το θέμα μου δεν είναι το βιβλίο. Με
σταμάτησαν δύο παρατηρήσεις του ιδιόρρυθμου φιλοσόφου, γραμμένες το 1948, αλλά
διόλου ανεπίκαιρες, τις οποίες επιθυμώ να μεταφέρω εδώ μαζί με κάποιες σκέψεις
στις οποίες με ενέβαλαν.

«Θαρρώ», γράφει ο Βίτγκενσταϊν, «πως η σημερινή αγωγή των ανθρώπων τείνει να
μειώσει την αντοχή τους στον πόνο. Ένα σχολείο θεωρείται σήμερα καλό, αν "τα
παιδιά περνάνε καλά". Τα παλιά χρόνια κάτι τέτοιο δεν μπορούσε να θεωρηθεί
κριτήριο. Οι γονείς θέλουν επίσης να γίνουν τα παιδιά τους σαν κι αυτούς (μόνο
κάτι περισσότερο), κι όμως τα υποβάλλουν σε μια εκπαίδευση τελείως διαφορετική
από τη δική τους. Για την αντοχή τους στον πόνο δυάρα πια δεν δίνουνε, γιατί
υποτίθεται πως πόνος πια δεν πρέπει να υπάρχει, δεν είναι πια της μόδας».

Είναι προφανές πως η λέξη πόνος σε αυτό το απόσπασμα δεν έχει καμία σχέση με
τις σωματικές τιμωρίες. Αυτό φαίνεται ξεκάθαρα αν η πιο πάνω παρατήρηση
διαβαστεί παράλληλα με μία άλλη σκέψη του φιλοσόφου που ανήκει στην ίδια
χρονική περίοδο: «Ο Μπαχ έλεγε πως ό,τι κατόρθωσε ήταν προϊόν επιμέλειας. Αλλά
τέτοιου είδους επιμέλεια προϋποθέτει ταπεινοφροσύνη και τρομερή αντοχή στον
πόνο, συνεπώς δύναμη. Κι όποιος καταφέρνει μέσα απ' όλα τούτα να εκφράζεται
τέλεια, μας μιλάει απλούστατα με τη γλώσσα ενός μεγάλου ανθρώπου».

Ιδού λοιπόν που ο μεγάλος στοχαστής εισάγει, μέσα σε δύο παραγράφους, τρεις
τρομερές έννοιες, ξεχασμένες σχεδόν, και τις συνδέει με τη μεγάλη καλλιτεχνική
δημιουργία: ταπεινοφροσύνη, αντοχή στον πόνο, επιμέλεια. Λίαν επίκαιρη
υπενθύμιση. Κάποτε η φιλοπονία εθεωρείτο αρετή. Σήμερα η φυγοπονία έχει
εδραιωθεί ως αναφαίρετο δικαίωμα. Ο πόνος δεν είναι πια της μόδας. Το άγχος
που συνέχει πολλούς νέους δημιουργούς δεν έχει σχέση ούτε με την αντοχή στον
πόνο ούτε με την επιμέλεια. Δεν είναι άγχος δημιουργίας, αλλά άγχος επιτυχίας.
Για τη δημιουργία αρκεί κάποτε λίγος μόχθος και ακόμα λιγότερη επιμέλεια. Για
την επιτυχία η υπομονή και η ταπεινοφροσύνη είναι τελείως άχρηστες, αν όχι
επιζήμιες. Η επιτυχία, όταν δεν είναι προϊόν μεθοδευμένης επιδίωξης, μπορεί να
είναι παραπροϊόν καθαρής τύχης. Μιας τύχης πάντως που δεν θα μπορούσε να
εκδηλωθεί παρά μόνο σε μια νωθρή πνευματικά κοινωνία. Το βιβλίο της Μάιρας
Παπαθανασοπούλου «Ο Ιούδας φιλούσε υπέροχα», που όπως με αφοπλιστική αθωότητα
­ προς τιμήν της, φυσικά ­ δήλωσε η ίδια «της βγήκε» χωρίς να το πάρει είδηση,
έγινε μεγάλη επιτυχία. Αντιθέτως, το κύκνειο άσμα του Γιάννη Πάνου «Ιστορία
των μεταμορφώσεων», προϊόν μεγάλου μόχθου και μέγιστης επιμέλειας, πέρασε
σχεδόν απαρατήρητο, αν εξαιρέσει κανείς την επισήμανσή του από μερικούς
επαρκείς αναγνώστες. Εύλογο, ίσως, αλλά εδώ η τύχη δεν έπαιξε κανέναν ρόλο. Το
ένα βιβλίο είναι εύκολο, ρουφιέται. Το άλλο είναι δύσκολο, απαιτεί προσήλωση
και πνευματικό μόχθο, που κανείς δεν έχει διάθεση να καταβάλει, ακόμα κι αν
έχει όλες τις προϋποθέσεις ή και την υποχρέωση να το κάνει. Αλλά είπαμε, ο
πόνος δεν είναι της μόδας, ακόμα και για αναγνώστες που διαθέτουν
υπολογίσιμους πνευματικούς τίτλους. Η μόδα απαιτεί να περνάμε όλοι καλά ­ και
μερικοί καλύτερα!

Ο Σπύρος Τσακνιάς είναι κριτικός λογοτεχνίας.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16348P032</ED>
<ID>
ID:17998

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P03&aa=2</URL></REF>


Article

<CATEGORY>vin09</CATEGORY>

 <H5>Ο ΣΚΗΝΟΘΕΤΗΣ ΤΗΣ «ΣΤΕΛΛΑΣ» ΜΙΛΑ ΓΙΑ ΤΟΝ «ΒΥΣΣΙΝΟΚΗΠΟ» ΤΟΥ (ΠΟΥ ΓΥΡΙΣΤΗΚΕ ΣΤΗ
ΒΟΥΛΓΑΡΙΑ ΜΕ ΑΓΓΛΟΦ·ΝΟΥΣ ΗΘΟΠΟΙΟΥΣ), ΓΙΑ ΤΟΝ ΕΛΛΗΝΙΚΟ ΚΙΝΗΜΑΤΟΓΡΑΦΟ ΚΑΙ ΤΗΝ ΚΡΙΤΙΚΗ
</H5><H5>Το πρόβλημα στο σινεμά είναι η γλώσσα
</H5><H5></H5><H5>(Εικόνα μεγέθους : 34958 bytes)
Σκηνή από τον «Βυσσινόκηπο». Στο κέντρο η Σάρλοτ Ράμπλινγκ-Λιουμπόφ με την
Τούσκα Μπέργκεν-Άνια, αριστερά τους ο Άντον Χάουαρντ-Τροφίμοφ και, δεξιά, η
Φράνσις Ντε Λα Τουρ-Σαρλότα
</H5><H2>Μιχάλης Κακογιάννης
</H2><H2>Οι περισσότεροι νέοι σκηνοθέτες δεν έχουν σχέση με τον ηθοποιό
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Ο Μιχάλης Κακογιάννης έχει έτοιμη τη δέκατη πέμπτη κινηματογραφική ταινία του:
τον «Βυσσινόκηπο», από το ομώνυμο έργο, του Αντόν Τσέχοφ. Μια ταινία βασισμένη
σε ρωσικό έργο, γυρισμένη στη Βουλγαρία, ομιλούσα αγγλικά, με αγγλόφωνους
ηθοποιούς αλλά με διαβατήριο ελληνικό και ψυχή ελληνική. Ο Μιχάλης
Κακογιάννης, ακμαιότατος στην όγδοη δεκαετία της ζωής του, εξακολουθεί, αν και
ανήκει στους ελάχιστους καλλιτέχνες μας που είναι «πολίτες του κόσμου», να
προβάλλει με καμάρι την ελληνική του ταυτότητα.
</H3>
Σε μια ανάπαυλα από τα γυρίσματα: ο σκηνοθέτης Μιχάλης Κακογιάννης με τους
ηθοποιούς του Τούσκα Μπέργκεν, Όουεν Τιλ, Κάτριν Κάρτλιτζ και Άντριου Χάουαρντ

Λάτρευε το σινεμά από παιδάκι. Επιμένει ­ συνταιριάζει τις χρονολογίες ­ ότι
θυμάται πολύ καλά, πλάνα ταινιών του βωβού κινηματογράφου, που έβλεπε όταν
ήταν δύο, άντε τριών χρόνων, στην οθόνη του πλαϊνού θερινού σινεμά, από το
ταρατσάκι του σπιτιού της παιδικής του ηλικίας στη Λεμεσό.

«Είχα μανία», λέει ο Μιχάλης Κακογιάννης. «Μάζευα φωτογραφίες, είχα αλμπούμ
τεράστια, ήμουν ερωτευμένος με την Γκάρμπο ανέκαθεν, την Ντίτριχ, από μια
μεγάλη της φωτογραφία που φωτογράφισα έβγαλα μια μικρή και έγραψα πάνω της μια
δήθεν αφιέρωσή της "Το my darling Michael" και την έδειχνα...

Ήμασταν τέσσερα παιδιά ­ μια οικογένεια πολύ δεμένη, αγαπημένη, ισορροπημένη,
περνούσαμε καλά... Τα σπορ δεν τα αγαπούσα ­ μόνο τένις έπαιζα. Γιατί δεν
ήθελα να χάνω. Σε τίποτα. Το ομολογώ. Και πολλές φορές ήταν δυσάρεστο γιατί
γινόμουν εκδικητικός με τους δυνατότερούς μου...

Παιδί - τέρας ήμουν. Έγραφα από μικρός, έβγαζα εφημερίδα, οι αταξίες μου
σχετίζονταν με τον κινηματογράφο, τα παιχνίδια μου δεν ήταν συνηθισμένα, είχα
γράψει έργα θεατρικά που ανάγκαζα την οικογένειά μου να τα παίζει...».

Όμως, όλα αυτά δεν είχαν σχέση με την οικογενειακή παράδοση. Γόνος
μεγαλοαστικής οικογένειας της Κύπρου όπου γεννήθηκε, γιος δικηγόρου με όνομα,
ο Μιχάλης Κακογιάννης «έπρεπε να διαπρέψει ως δικηγόρος». Ο πατέρας του ήταν
αποφασισμένος γι' αυτό. Έτσι θα αναγκαστεί, το 1939, να φύγει για νομικές
σπουδές στο Λονδίνο ­ «μητρόπολη» τότε της Κύπρου.

Η Διοτίμα

«Μισούσα το σχολείο. Γι' αυτό ήμουν πάρα πολύ καλός μαθητής. Για να τελειώνω
γρήγορα. Και τα νομικά τα μισούσα. Γι' αυτό τα "ξεπέταξα". Πήρα πτυχίο σε
δεκάξι μήνες...».

Μόλις, όμως, πατάει το πόδι του στο Λονδίνο θα τον αποκλείσει ο πόλεμος που
ξεσπάει. «Δεν μπορούσαν να μου στείλουν χρήματα και αναγκάστηκα να κερδίσω
μόνος το ψωμί μου. Έτσι, όμως, απεξαρτήθηκα από την οικογένειά μου». Θα κάνει
αίτηση στο BBC και θα τον προσλάβουν ­ δεκαοχτώ χρόνων είναι ­ στο Ελληνικό
Πρόγραμμα. «Αρχικά έκανα τον εκφωνητή και τον σχολιαστή, μετά μου δώσανε δικά
μου προγράμματα. Είχα, ως παραγωγός, τρία δεκαπεντάλεπτα, με θέμα, αρχικά, την
Κύπρο, αλλά ουσιαστικά δημιούργησα ένα "πνευματικό καφενείο" των εξ Ελλάδος
προερχομένων. Πέρασαν από εκεί ο Καζαντζάκης, ο Νάνος Βαλαωρίτης, η Παξινού, ο
Μινωτής, ο Αλέκος Λιδωρίκης...».

Παράλληλα, συνεχίζει τα νομικά και, στη συνέχεια, αρχίζει θεατρικές σπουδές ­
αυτό που ήθελε ­ ενώ μελετάει και κλασικό τραγούδι. Έπαιξα αρκετό θέατρο,
χωρίς, όμως, να αφήνω το BBC, γιατί εκεί ήταν ο σταθερός μισθός μου. Αλλά
αποφάσισα ότι το να είμαι ηθοποιός δεν ήταν αυτό που ήθελα. Ήθελα να δουλεύω
με άλλους και όχι να αφήνω τον εαυτό μου να δουλεύεται από άλλους».

Τότε έχει μια συνάντηση, την οποία θεωρεί εντελώς καθοριστική. «Ο κάθε
άνθρωπος στη ζωή του έχει κάποιον άλλο που του ανοίγει τις πόρτες και τον
καθοδηγεί. Εγώ έπεσα στα χέρια μιας Διοτίμας, όπως τη λέω. Το όνομά της ήταν
Χενρίκα Σούφριαν, ήταν Εβραία, Ασιάτισσα και είχε δουλέψει στη Βιέννη με τον
Ράινχαρτ αλλά τα είχε παρατήσει. Κάπου με είδε και μετά με πλησίασε και μου
είπε: "Θες να μάθεις; Εγώ θα σου διδάξω. Για τη ζωή. Όχι για το θέατρο". Της
είπα "ναι". Τρία χρόνια με χτυπούσε κάτω σαν το χταπόδι. Στο τέλος
επαναστάτησα και "απελευθερώθηκα". Αλλά τη "σκότωσα". Γιατί την απαρνήθηκα.
Ήταν 75 χρόνων, υγιέστατη, χόρευε και πηδούσε, αλλά όταν της είπα "φύγε από τη
ζωή μου, γιατί θέλω πια να ανοίξω εγώ φτερά, μόνος μου", την τσάκισα. Χωρίς να
το θέλω. Η γυναίκα αυτή, όμως, μου άνοιξε την πόρτα της αλήθειας».

Με σημάδεψαν

Ο Άλαν Μπέιτς-Γκάγιεφ και ο Άντριου Χάουαρντ-Τροφίμοφ

Το όνομα της δασκάλας του αυτής θα επανέλθει αργότερα στη συζήτηση, όταν τον
ρωτήσω ποια από τα πρόσωπα του ελληνικού και διεθνούς καλλιτεχνικού
στερεώματος με τα οποία συνεργάστηκε ή γνωρίστηκε, τον σημάδεψαν. Θα επανέλθει
μαζί με τα ονόματα της Έλλης Λαμπέτη και της Ειρήνης Παπά. «Τρεις γυναίκες,
τρία πρόσωπα σημαδιακά.

Σκηνοθετεί στον κινηματογράφο από το 1953 που ήλθε στην Ελλάδα και έκανε το
«Κυριακάτικο ξύπνημα», σκηνοθετεί στο θέατρο, σκηνοθετεί στην όπερα... Τον
ρωτώ πού νιώθει πιο βολικά.

Με αιφνιδιάζει. «Πουθενά!». Παύση. Γελάει δυνατά. «Στο θέατρο απλώς είμαι πιο
ήρεμος. Αν και δεν ανέχομαι στις πρόβες το χάσιμο του χρόνου, ο χώρος είναι
συγκεκριμένος και δεν εξαρτώμαι από τον καιρό. Γιατί, τις ταινίες μου, τις
κάνω σε χώρους φυσικούς, όχι σε στούντιο και αυτό το βρέχει - δεν βρέχει, έχει
συννεφιά - δεν έχει, βγήκε ο ήλιος - κρύφτηκε ο ήλιος με κουράζει αφάνταστα».

Κι αν έχει σκηνοθετήσει ηθοποιούς! Είτε θέατρο, όμως, κάνει, είτε
κινηματογράφο, ο τρόπος που τους διδάσκει δεν είναι διαφορετικός. 
«Προσπαθώ να βγάλω την αλήθεια του ηθοποιού μέσα από τον δικό του χαρακτήρα
και να αισθανθώ ότι ο "ήχος" που παράγει είναι ψυχικά σωστός για εκείνον σε
σχέση με τη συγκεκριμένη στιγμή, χωρίς να επιδιώκω να του "κολλήσω" τον δικό
μου τρόπο. 
Δεν θέλω ο ηθοποιός να με αντιγράφει. Οι περισσότεροι νέοι σκηνοθέτες, νομίζω,
δεν έχουν σχέση με τον ηθοποιό. Φτιάχνουν εικόνες και καταστάσεις αλλά, όχι,
τον ηθοποιό δεν τον βοηθούν καθόλου».

Πιάνουμε ένα λεπτό θέμα. Όταν η ηλικία του καλλιτέχνη περνάει, ο χώρος της
τέχνης, όπως και οι περισσότεροι άλλοι χώροι, γίνεται αμείλικτος. Αρχίζουν να
λένε «α, γέρασε», «α, τελείωσε», «α, πέρασε η μπογιά του»...

Με διακόπτει.

«Ένας ισορροπημένος άνθρωπος το λέει και ο ίδιος στον εαυτό του».

Πώς το αντιμετωπίζει, όμως; Σκέφτηκε, μήπως, αν θα τολμήσει κάποια στιγμή να
πει «αυτή η ταινία θα είναι η τελευταία μου»;

«Μα κάθε φορά λέω "αυτή η ταινία θα είναι η τελευταία μου"! Γελάει. Κάθεται με
το φουλάρι του ­ σήμα κατατεθέν ­ στο ζεστό, φωτεινό γραφείο του, που βλέπει
στον περιφερειακό του Φιλοπάππου, ανάμεσα σε τοίχους ξεχειλισμένους από τις
τιμητικές διακρίσεις που έχει πάρει. 
«Και έχω αρχίσει να το λέω από την τρίτη ταινία που έκανα. Είναι ένα βάσανο να
προσπαθείς να υλοποιήσεις το όραμά σου και να επιβληθείς σε ανθρώπους και σε
τοπία... 
Να τα βάζεις με τον Θεό, με τις καιρικές συνθήκες, με τους γείτονες που
ανοίγουν τα παράθυρα... Πάντα λέω "να τελειώσω την ταινία και δεν πρόκειται να
ξανακάνω άλλη ποτέ!". 
Αλλά ξανακάνω. Επειδή θέλω να εκφραστώ. Άσχετο αν αυτή αγγίζει άλλους
ανθρώπους εντός ή εκτός Ελλάδος.

Κάποιοι ηλίθιοι είπαν ότι έκανα τον "Ζορμπά" εμπορικό για να πάρω Όσκαρ. Εγώ,
όμως, για να εκφραστώ ξεκίνησα. Δεν ξεκίνησα για να κάνω καριέρα στο
Χόλιγουντ. 
Οι πόρτες ήταν ορθάνοιχτες εκεί και δεν μπορείς να φανταστείς τα λεφτά που μου
έδιναν. Κάποια στιγμή με ήθελε η Τέιλορ για να κάνω το "Ανταύγειες σε χρυσά
μάτια" που θα έπαιζε. Με ήθελε η Λόρεν που έβαζε τον Κάρλο Πόντι να με
ψάχνει... 
Και εγώ είχα το κουράγιο να λέω "όχι, όχι, όχι". Γιατί ήξερα ότι εκεί δεν θα
μπορούσα να είμαι εγώ ο κεντρικός άξονας της ταινίας. Αλλά βγήκα κερδισμένος, νομίζω».

Η κριτική

Οι σχέσεις του με την κριτική, ε, δεν είναι και οι καλύτερες. Τον χτύπησαν
αρκετές φορές και για ταινίες του και για παραστάσεις του.

«Η κριτική στην Ελλάδα χτυπάει για λόγους κομματικούς. Και εγώ δεν ανήκα ποτέ
μου σε κανένα κόμμα. Όταν λένε ακόμη ότι η καλύτερή μου ταινία είναι η
"Στέλλα" εγώ γελάω. Τα προσωπικά γούστα για μένα δεν μετρούν».

Ποια, τότε, θεωρεί ο ίδιος την καλύτερη ταινία του;

«Καμιά. Εγώ μια ανθολογία θα έκανα. Σε κάθε ταινία μου έχω κομμάτια που αγαπάω
πολύ και κομμάτια που με κάνουν να ανατριχιάζω και να λέω: "α, αυτό δεν έπρεπε
να το κάνω", ή "α, εκείνο έπρεπε να το διορθώσω"».

Καθόλου δεν τον πειράζει ­ ή έτσι λέει, τουλάχιστον ­ που δεν έχει παιδιά.

«Χωρίς παιδιά νιώθω νεώτερος». Γελάει. Γιατί αν είχα παιδιά, στην ηλικία που
είμαι, θα είχα και εγγόνια, τίποτα τριαντάχρονους γαϊδάρους... 
Τους συμμαθητές μου που βλέπω και που σχεδόν έχουν δισέγγονα, καθόλου δεν τους
ζηλεύω. Εξάλλου, έχω ανίψια που αγαπώ πολύ».

Ο αμερικανικός κινηματογράφος κατακυριεύει τα πάντα. Υπάρχουν ευρωπαϊκές
ελπίδες; Ο Μιχάλης Κακογιάννης, που έχει «φλερτάρει» με το Χόλιγουντ, δείχνει ψύχραιμος.

«Η ελπίδα δεν λείπει ποτέ. Δεν πιστεύω ότι θα εξαφανιστούν οι εθνικοί
κινηματογράφοι. Ο αγγλικός κινηματογράφος, μάλιστα, έχει εισβάλει αρκετά στο
Χόλιγουντ, στις ταινίες ποιότητας, με ένα σωρό σκηνοθέτες, ηθοποιούς... Το
πρόβλημα είναι η γλώσσα. Η βασική πλέον γλώσσα στον κινηματογράφο είναι τα
ελληνικά. Όσο ο κόσμος κάνει τα αγγλικά δεύτερη γλώσσα του και όσο
περισσότεροι κατανοούν τη γλώσσα αυτή, τόσο κερδίζει έδαφος και στο σινεμά».

Ο ελληνικός κινηματογράφος

Θα φθάσουμε και στον ελληνικό κινηματογράφο, βέβαια. Ένας Χρυσός Φοίνικας στον
Θόδωρο Αγγελόπουλο και μια ταινία που κόβει διακόσιες χιλιάδες εισιτήρια κάθε
χρόνο μπορούν να θεωρηθούν ότι συνιστούν μια υγιή εθνική κινηματογραφία;

«Η τέχνη του κινηματογράφου δεν έχει σχέση με τον αριθμό των εισιτηρίων που θα
κάνει μια ταινία...».

Μα αφού και ο κινηματογράφος σε οικονομικά μεγέθη μετράται πλέον...

«Μα δεν ξέρω καν αν καλύπτει τα έξοδά της μια ταινία που κάνει διακόσιες
χιλιάδες εισιτήρια... Άκου που σου το λέω εγώ αυτό...».

Επιμένω να μου πει πώς βλέπει τα πράγματα στον ελληνικό κινηματογράφο.

«Αν το ελληνικό σινεμά συμβαδίζει με την εξάπλωση στην Ελλάδα των "Goody's"
και των φαστ φουντ εστιατορίων, φυσικό είναι να δουλέψουν οι ανάλογου επιπέδου
ταινίες. 
Αυτή είναι η ελληνική πραγματικότητα. Η νεολαία, αφού δεν τρώει πια φαΐ
ελληνικό, αλλά αμερικανικό, αφού φοράει αμερικανική "στολή" ­ το μπλουτζίν και
τα σχετικά ­ και αφού ακούει αμερικανική μουσική, γιατί να μη βλέπει και
αμερικανικές ταινίες ή ελληνικές ταινίες που θέλουν να είναι σαν τις
αμερικανικές: και λίγο πορνό και λίγο χιούμορ "παρακεκινδυνευμένο" και λίγο
άντρες με ξανθό μαλλί και σκουλαρίκι...».

Άρα δεν είναι, λοιπόν, αισιόδοξος για την πορεία του ελληνικού κινηματογράφου.

Δεν συμφωνεί με το συμπέρασμά μου.

«Α, όχι είμαι. Γιατί λέω "πού θα πάει, θα βγει ένας σημαντικός". Στην Ελλάδα,
εκεί που δεν το περιμένεις, ξεπετιέται μια ατομική περίπτωση, που ανεβάζει το
γενικό επίπεδο. Δεν χρειάζεται άλλωστε ο ελληνικός κινηματογράφος
περισσότερους από έναν ή δύο σκηνοθέτες για να υπάρξει. Πόσοι ήταν στη Σουηδία
οι γνωστοί σκηνοθέτες; Και όμως υπάρχει σουηδικός κινηματογράφος. Σήμερα
υπάρχει δανικός κινηματογράφος. Πόσοι είναι οι γνωστοί σκηνοθέτες από τη
Δανία; Τρεις! Η Ελλάδα δεν μπορεί να έχει απαιτήσεις να βγει με πολλές ταινίες
για να συναγωνιστεί τους άλλους στο διεθνές επίπεδο. Μακάρι να βγαίνει και μία
έστω καλή ταινία τον χρόνο. Που να "σφραγίζει" όμως με την παρουσία της».

Ο Αγγελόπουλος

Ο Μιχάλης Κακογιάννης με τον Βλαντιμίρ Ασκενάζι στην ηχογράφηση της μουσικής
του «Βυσσινόκηπου», στην Αίθουσα Δημήτρη Μητρόπουλου του Μεγάρου Μουσικής

Ο Αγγελόπουλος δεν είναι ο ένας σημαντικός που λέει;

«Για τον Αγγελόπουλο έχω εκφράσει πολλές φορές την εκτίμησή μου. Αλλά υπάρχει,
σαν πολύ ειδική περίπτωση. Έχει ένα ειδικό κοινό που τον παρακολουθεί, αλλά
δεν έχει "σπάσει τις πόρτες". Το πολύ κοινό που μπορεί να έχει ακούσει τον
Αγγελόπουλο δεν έχει δει ταινίες του. Είναι, όμως, σημαντικό και δεν μπορεί να
αγνοηθεί ότι ο ελληνικός κινηματογράφος είναι συνδεδεμένος με ένα όνομα σαν
του Αγγελόπουλου. Και δεν είναι τυχαίο. Όσο και αν χαίρει μεγαλύτερης
εκτίμησης στο εξωτερικό απ' ό,τι στην Ελλάδα.

Εκείνο για το οποίο λυπάμαι, είναι ότι αν παραμείνει στο ίδιο ύφος κινδυνεύει. 
Λες "αυτό το έβαλε στο πλάνο για να είναι αγγελοπουλικό" και ας μην είχε σχέση
με την πλοκή. 
Οποιοσδήποτε αντιγράφει τον εαυτό του κινδυνεύει. Δεν βλέπεις, εγώ, πόσες
φορές έχω αλλάξει πορεία. Έστω και αν από κάτω, στο βάθος είμαι πάντα ο ίδιος».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16348P041</ED>
<ID>
ID:17950

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P04&aa=1</URL></REF>


Article

<CATEGORY>vin09</CATEGORY>

 <H5></H5><H5>Ο ΑΙΓΥΠΤΙΟΣ ΣΥΓΓΡΑΦΕΑΣ ΝΑΓΚΙΜΠ ΜΑΧΦΟΥΖ ΣΤΑ 86 ΤΟΥ
</H5><H2>Ονειρεύεται να γράψει ξανά
</H2>
<H3>Είναι ο πιο διάσημος μυθιστοριογράφος του αραβικού κόσμου, αλλά και ο άνθρωπος
που κατάφερε να μεταμορφώσει το μυθιστόρημα από περιφρονημένο λογοτεχνικό
είδος σε ακρογωνιαίο λίθο της αραβικής λογοτεχνίας. Αυτός που άνοιξε με τη
γραφή του νέους ορίζοντες στην αιγυπτιακή κουλτούρα. Σε πείσμα όμως της δόξας,
της φήμης και του Βραβείου Νόμπελ με το οποίο τιμήθηκε το 1988, ο Ναγκίμπ
Μαχφούζ παραμένει μετριόφρων. Ευγενής. Και αισιόδοξος. Αισιόδοξος ότι μια μέρα
θα μπορέσει να υπογράψει ακόμη ένα βιβλίο με το όνομά του.
</H3>
Ο 86χρονος Αιγύπτιος συγγραφέας Ναγκίμπ Μαχφούζ

Ογδόντα έξι ετών σήμερα, με σοβαρά προβλήματα υγείας, σχεδόν τυφλός και
βαρήκοος, ο Μαχφούζ περνά τον περισσότερο χρόνο του στο σπίτι. Στο Κάιρο, τον
αδιαμφισβήτητο πρωταγωνιστή ολόκληρου του έργου του. Και πυρήνα ενός κόσμου
που εύχεται να μην είχε σταματήσει ποτέ να περιγράφει. Από το 1994 και μετά,
όταν κάποιοι φανατικοί ισλαμιστές τον τραυμάτισαν σοβαρά με μαχαίρι,
διαμαρτυρόμενοι, με τον ακραίο αυτό τρόπο, για την επανέκδοση του βιβλίου του
«Ο υιός της Μεδίνας», ο Ναγκίμπ Μαχφούζ δεν μπορεί πια να γράψει. Από την ψυχή
του μπορεί να αναβλύζουν ακόμα οι λέξεις. Από το κατεστραμμένο δεξί του χέρι
όμως, όχι. Ένα πραγματικό μαρτύριο για τον άνθρωπο αυτόν, που δηλώνει απλά:
«Δεν μπορώ να ζω χωρίς να γράφω».

Ο Μαχφούζ δεν μετρά τη ζωή του με γνώμονα τον χρόνο. Προτιμά την ελευθερία που
χαρίζουν στον συγγραφέα τα ταξίδια που κάνει στη φαντασία. «Όπως όλος ο
κόσμος», λέει, «έτσι και εγώ έχω μία μόνο ζωή χρονικά οροθετημένη. Η
λογοτεχνία, όμως, μου χαρίζει και άλλες ζωές. Αναρίθμητες ζωές». Στα βιβλία
του και ιδιαίτερα στη διάσημη «Τριλογία» του, ο συγγραφέας δίνει στον χρόνο το
κύρος ενός ξεχωριστού χαρακτήρα: είναι αυτός που κατευθύνει τις κάθε λογής
εξελίξεις, μορφοποιώντας με αυτόν τον τρόπο τη μοίρα των ανθρώπων. Και ο
χώρος; Ο χώρος στα βιβλία του παραμένει εκπληκτικά σταθερός.

Ο Ναγκίμπ Μαχφούζ, που δεν έχει βγει από τα σύνορα της πατρίδας του
περισσότερες από τρεις φορές κατά τη διάρκεια της ζωής του, που αρνήθηκε να
μεταβεί στη Στοκχόλμη προκειμένου να παραλάβει προσωπικά το Νόμπελ, που δεν
έχει καν επισκεφθεί τους ιερούς τόπους της αρχαίας Αιγύπτου, τοποθετεί όλα τα
μυθιστορήματά του στο Κάιρο ­ με εξαίρεση το «Miramar», που εκτυλίσσεται στην
Αλεξάνδρεια. Τα στενά και ασφυκτικά γεμάτα με κόσμο δρομάκια όπου
περιπλανώνται οι ήρωές του είναι τα ίδια δρομάκια όπου περιπλανιόταν και ο
ίδιος όταν ήταν παιδί. Είναι η γειτονιά όπου γεννήθηκε, το μέρος όπου γεύτηκε
για πρώτη φορά την απόλαυση του διαβάσματος και στη συνέχεια της συγγραφής.
«Στην αρχή, ουσιαστικά, αντέγραφα τα βιβλία που διάβαζα, τα τροποποιούσα λίγο
όμως, και τα υπέγραφα ευθαρσώς με το όνομά μου», θυμάται γελώντας. Τι
συμβολίζει όμως το Κάιρο για τον συγγραφέα; Ολόκληρη την Αίγυπτο, είναι
προφανές. Και κάτι περισσότερο όμως: Ολόκληρη την ανθρωπότητα. Με τα πάθη, τις
φαυλότητες και τα βάσανά της. Σε σημείο που οι φιγούρες οι οποίες ξεπηδούν από
τα μυθιστορήματα του Μαχφούζ να προσλαμβάνουν αρχετυπικό χαρακτήρα και να
γίνονται έννοιες, ιδέες, πρότυπα.

Με κοινή συνισταμένη το Κάιρο, λοιπόν, το έργο του Αιγύπτιου συγγραφέα
χωρίζεται σε τρεις μεγάλες ενότητες: ξεκίνησε κάνοντας μια αναδρομή στο
παρελθόν και αντλώντας έμπνευση από την εποχή των Φαραώ. Γρήγορα όμως στράφηκε
προς τη σύγχρονη αιγυπτιακή ιστορία ­ είναι η περίοδος του ρεαλισμού, η πιο
αστραφτερή περίοδος της λογοτεχνικής του καριέρας, στην οποία ανήκει και η
«Τριλογία». «Η αιγυπτιακή λογοτεχνία έβγαινε από μια περίοδο ρομαντισμού, ενώ
παράλληλα η κοινωνία της Αιγύπτου γινόταν ολοένα και πιο πολύπλοκη», τονίζει ο
Μαχφούζ. «Μόνο μέσω του ρεαλισμού μπορούσα να αποδώσω την πολυπλοκότητα αυτή.
Παρ' όλο που το ρεύμα αυτό είχε πλέον ουσιαστικά στερέψει τότε στη Δύση, ήταν
κάτι πρωτόγνωρο για την Αίγυπτο. Το κοινό και οι εκδότες δεν το είχαν
συνηθίσει και τα πρώτα μου βιβλία μάλλον επικρίσεις συνάντησαν παρά επαίνους
και τιμές»

Υιοθετώντας ένα ύφος ζωντανό, γλαφυρό, πλεονάζον ενίοτε, ο Μαχφούζ ξεκινά να
φιλοτεχνεί μία τοιχογραφία της αιγυπτιακής ­ και ανθρώπινης κατ' επέκτασιν ­
κοινωνίας. Κάθε του βιβλίο μία επιπλέον πινελιά. Και τότε ο συγγραφέας περνά
από τον ρεαλισμό στη φιλοσοφία, την τρίτη περίοδο της λογοτεχνικής του
καριέρας, που προσανατολίζεται περισσότερο προς τις αφηρημένες έννοιες παρά
τους χαρακτήρες. Πάντα κοντά όμως στην πατρίδα του και τον λαό του, ο Μαχφούζ
δεν σταματά ποτέ να απεικονίζει τη ζωή των Αιγυπτίων στα βιβλία του.
Επιλέγοντας ως μέσο έκφρασης μια γλώσσα απλή, προσιτή, αλλά ποτέ απλοϊκή.

Μουσουλμάνος στο θρήσκευμα, αλλά υπέρμαχος πάνω από όλα της ελευθερίας, της
δημοκρατίας και της κοινωνικής δικαιοσύνης, ο Μαχφούζ δεν έπαψε ποτέ να
ενδιαφέρεται για την πολιτική. «Είναι αντανάκλαση της ζωής, αναπόσπαστο τμήμα
της», δηλώνει. Ώρες ολόκληρες περνούσε συζητώντας περί πολιτικής με τους
φίλους του στα παραδοσιακά καφενεία του Καΐρου που χαιρόταν να επισκέπτεται
μέχρι πριν από λίγο καιρό. «Γινόταν ο συνήγορος κάθε ανθρώπινου πλάσματος»,
θυμάται ο ποιητής Μοχάμεντ Αμπού Σένα. Η επανάσταση του Ιουλίου 1952, που
έμελλε να οδηγήσει στην εξουσία τον Νάσερ, τον είχε χαροποιήσει ιδιαίτερα. Η
συνέχεια όμως τον απογοήτευσε. Με αποτέλεσμα να χάσει, για κάποιο διάστημα,
κάθε διάθεση για γράψιμο.

«Η κοινωνία που οραματιζόμουν είχε πεθάνει. Και εγώ μαζί της. Ήταν δύσκολα
εκείνα τα χρόνια», θυμάται. Δύσκολες είναι και οι στιγμές που περνά σήμερα ο
Μαχφούζ. Δεν απελπίζεται όμως. Εξακολουθεί να πιστεύει ότι στη ζωή του κανείς
πρέπει πάντα να αναζητά την ομορφιά. Σε όλες τις εκφάνσεις της. Και
εξακολουθεί να ονειρεύεται να ανακτήσει, μια μέρα, τον έλεγχο του δεξιού
χεριού του. Για να γράψει ξανά. «Ας είναι και μία νουβέλα. Τόσο μεγάλη όσο η
ανθρώπινη ψυχή».
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16348P061</ED>
<ID>
ID:17951

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P06&aa=1</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Λιντσάρισμα με... σάτιρα
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Η μόνη ακραιφνής, γνήσια, απαράλλαχτη ιδιότητα του Έλληνα, που ζει και
βασιλεύει ανά τους αιώνες, είναι το γέλιο. Αναιδές, κατά κανόνα, ανατρεπτικό
και καυστικό λειτουργεί ενίοτε σαν άμυνα στις εξωφρενικές καταστάσεις που
βιώνει ο λαός αυτής της χώρας. Τελευταία, με ορμή ακάθεκτου χειμάρρου,
επανέκαμψε στη γυάλινη οθόνη και τα έκανε όλα θρύψαλα...
</H3>
Φορέας ο γνωστός μας Τραμπάκουλας, δηλαδή ο Χάρρυ Κλυνν που πρώτος μετάγγισε
την τολμηρή διαλυτική αναίδεια της ελληνικής ­ θεατρικής ­ επιθεώρησης στο
ηλεκτρονικό υπναλέο χαζοκούτι. Τότε είχαμε ολόκληρα σπαρταριστά σόου
στηριγμένα στον... νεόβλαχο Τραμπάκουλα, που βέβαια οι ρίζες του πρέπει να
υπήρχαν στην άγνωστή μας παλιά λαϊκή θεατρική σκηνή.

Ο Τραμπάκουλας, όπως ήταν φυσικό, έλαμψε στη μικρή οθόνη τόσο ώστε ο Λάκης
Λαζόπουλος στα πρώτα του βήματα πρόσφερε έναν όμοιο τύπο βλάχου με διαφορετικά
χαρακτηριστικά τη διστακτικότητα και τη δειλία του επαρχιώτη, που τον
αναστατώνει και τον απορρυθμίζει η ηθική εξωφρενικότητα της πρωτεύουσας ­ τύπο
που εξελίχθηκε και κατέληξε στον υπαλληλάκο των «Δέκα μικρών Μήτσων».

Ο Χάρρυ Κλυνν, καθώς αγαπούσε ανέκαθεν τις μεταμφιέσεις, τόσο ώστε να
δικαιούται τον τίτλο του ανθρώπου με τα χίλια πρόσωπα, έδινε για πολλά χρόνια
στην τηλεόραση διάφορες αντιπροσωπευτικές φιγούρες σε αλλεπάλληλα τηλεοπτικά
σόου, από τον αστυνόμο Μπέκα μέχρι τη σεξομανή και βιτσιόζα γυναίκα πλουσίων
βορείων ή νοτίων προαστίων που επιδίδεται σε τρελά όργια, εξοντώνοντας με το
γέλιο ακόμα και τον περίφημο μαρκήσιο Ντε Σαντ!

Σε φόρμα

Ανανεωμένος, γοητευτικός και σε... φοβερή φόρμα ετοιμότητας, ο Χάρρυ Κλυνν
παρουσιάστηκε εκ νέου στην οικιακή μας συσκευή μέσω της εκπομπής «Ενώπιος
ενωπίω» του Νίκου Χατζηνικολάου. Για να σχολιάσει «τα φλέγοντα θέματα των
ημερών από την κρίση στην Παιδεία, την εισαγγελική δίωξη για τη "ροζ βίλα",
τις κινήσεις του Αρχιεπισκόπου έως τα σενάρια περί ίδρυσης νέου κόμματος από
τον Δημήτρη Αβραμόπουλο». Έτσι, με την ιδιότητα του ηθοποιού και του
σκηνοθέτη, προσάρμοσε τον εαυτό του στον ρόλο του σχολιαστή της επικαιρότητας,
ρόλο που έστησε και έπαιξε υπέροχα. Ως καλοσυνάτος, ήπιος
προσκεκλημένος-βομβιστής!! Και συνάμα ως... λοξίας, επίθετο του θεού Απόλλωνα
που του δόθηκε για τη διφορούμενη σημασία των χρησμών του...

Σχολιαστής, λοιπόν, ο Χάρρυ Κλυνν, δηλαδή πρόσωπο που ερμηνεύει και σχολιάζει
γεγονότα με κρίση ή επίκριση, πέτυχε να δώσει τέλεια τη... λωλαμάρα που μας
δέρνει. Και χωρίς να ξεχνάει την ιδιότητα του διασκεδαστή και το διφορούμενο
του λοξία, περιέλουσε τους ενόχους για την κατάντια μας με επικρίσεις-
μαχαιριές στο σώμα των γεγονότων. Ήταν... λιντσάρισμα επικαλυμμένο με...
σάτιρα αυτό που ακούσαμε ή όχι; Πάντως ο διασκεδαστής... λοιδόρησε, στη νιοστή
δύναμη, το τρελοκομείο «Η Ελλάς», συλλαμβάνοντας παράλληλα τον κρυφό θυμό των
κατοίκων αυτής της χώρας.

Παριστάνοντας τον σουρεαλιστή είπε ότι τα αρχικά ΕΡΕ σημαίνουν «ερωτευμένοι
Έλληνες» και ότι «ο Χριστόδουλος θέλει να γίνει δήμαρχος και ο Αβραμόπουλος
θέλει να γίνει Αρχιεπίσκοπος», ενώ τα σιντριβάνια του «είναι σαν τεράστιος
μπιντές». Όσο για τη κ. Δήμητρα Παπανδρέου που έχει μανία «με τα μνημόσυνα θα
έπρεπε να κάνει μια πενθοκάρτα». 
Το ευρώ

Αλλά ο ίδιος είναι βέβαια υπέρ του ευρώ και κάθε φορά που πάει στη λαϊκή αγορά
θαυμάζει τα τελάρα με κολοκυθάκια, τελάρα άδεια γιατί πρόλαβε και «τα αγόρασε
άλλος συλλέκτης». Όμως «στη Λάρισα παίζουν μπαρμπούτι με ευρώ» και αυτό «είναι
μια γκλαμουριά» και «οι πύραυλοι S-300 θα εγκατασταθούν στην Εύβοια ή στη
Καλαμαριά ή στο Καρπενήσι ­ παίζει το πράγμα».

Σε σχετική ερώτηση απάντησε ότι ναι «το πήρα το Βιάγκρα σαν υπόθετο και δεν
λέει τίποτα...». Όσο για τον Κλίντον, είπε πως «είναι καλός κωμικός. Αλλά
εκείνο που δεν καταλαβαίνω είναι τι ρόλο έπαιξε το πούρο... Τις στάχτες που
τις πέταξε;»...

Ο Νίκος Χατζηνικολάου αναφέρει ότι υπάρχει στη Βόρεια Ελλάδα στριπτιζάδικο
μόνο για γυναίκες που πάνε να δουν άνδρες γυμνούς. Τι γνώμη έχει ο είρωνας και
αθυρόστομος κωμικός;

«Στην Αθήνα», λέει, «υπάρχει μια ξεβρακωσιά... αφού βλέπει εμένα»... «Αυτό το
ένδυμα της αθωότητας που είχε ο Έλληνας, έχει χαθεί... Κάποια στιγμή όμως
(σ.σ.: ο Έλληνας) πρέπει να ενδυθεί το ένδυμα της αθωότητας»... Ιδού μια
απόπτυση της προστυχιάς από έναν κωμικό που γνωρίζει τη σημασία τού να είναι σοβαρός.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16348P071</ED>
<ID>
ID:17952

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P07&aa=1</URL></REF>


Article

<CATEGORY>vin09</CATEGORY>

 <H2>Συζήτηση με τον Πρωθυπουργό Κώστα Σημίτη εφ' όλης της ύλης
</H2>
Ο πρωθυπουργός Κώστας Σημίτης απόψε στην «Ώρα της αλήθειας»

Με αφορμή τη συμπλήρωση τριών χρόνων από την εκλογή του στην πρωθυπουργία,
ο Κώστας Σημίτης επιχειρεί μέσα από τη ζωντανή εκπομπή «Η ώρα της αλήθειας»
(Antenna, 23.30) του Γιάννη Πρετεντέρη να δώσει απαντήσεις για την έως τώρα
πορεία της κυβέρνησης. Ο Πρωθυπουργός στην εφ' όλης της ύλης συζήτηση θα
αναφερθεί στις αλλαγές που έγιναν στην τριετία, τι παρέμεινε ίδιο, τι δεν
μπορεί ν' αλλάξει και τι πρέπει να αλλάξει.

Κατά τη διάρκεια της συζήτησης ο καθηγητής Γιώργος Βέλτσος θα μιλήσει για
τον άνθρωπο Κώστα Σημίτη και ο πρώην πρόεδρος της Ν.Δ. Μιλτιάδης Έβερτ θα
κάνει λόγο για τον πολιτικό Κώστα Σημίτη.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16348P072</ED>
<ID>
ID:17999

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P07&aa=2</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Οπωσδήποτε δεν θα άφηναν να περάσει απαρατήρητη η Ορνέλα Μούτι.
Άλλωστε, γι' αυτό και εμφανίστηκε στην «Αθηναία». Λίγα τα λόγια της και ακόμα
λιγότερες οι κινήσεις της. Για να μη γίνει λόγος για τις μπουκιές της. Γιατί
μέχρι και αυτές καταμέτρησε η επιφορτισμένη του ρεπορτάζ Μούτι. Τη ρώτησε με
ποιο σκεπτικό επέλεξε ψάρι και λαχανικά και εκείνη της απάντησε πως
απεχθάνεται τις πλούσιες και λιπαρές γεύσεις, αφού έτσι κι αλλιώς την τρέφει ο
έρωτας. Ενώ πριν από δεκαπέντε χρόνια, τότε που ήταν σαφώς νεώτερη και
βιολογικά, η Ορνέλα Μούτι δήλωνε στις συνεντεύξεις της στα ιταλικά γυναικεία
περιοδικά πως λάτρευε τα ζυμαρικά. Ε, τότε, ήταν κι άλλες εποχές που τα
πρότυπα θηλυκότητας είχαν μια ροπή στην ειλικρίνεια των καμπύλων και όχι στη
μοντέρνα καχεξία.

* Κά θε βράδυ Παρασκευής το Star έχει την τάση να αναβιώνει την ατμόσφαιρα του
«Ροζυκλαίρ». Τι εστί «Ροζυκλαίρ»; Κινηματογράφος στην αρχή της Πατησίων, μέσα
στον οποίο... ανδρώθηκαν γενιές και γενιές. Και με το ιδιαίτερο χαρακτηριστικό
να παίζει δύο ταινίες, τη μία πιο δυσβάσταχτη από την άλλη. Με περιεχόμενό
τους ξύλο μέχρι θανάτου ή σεξ μέχρι εξευτελισμού. Αυτές λοιπόν τις «Ροζυκλαίρ»
συνθήκες αναβιώνει το Star με τις ταινίες της Παρασκευής. Και «Οι δύο
καουμπόηδες στη Νέα Υόρκη» με λάσα, σπιρούνια, μπουνιές και σεναριακές
ασυναρτησίες επιβεβαίωσαν τις εντυπώσεις.

* Μαθητές, οι πρωταγωνιστές των δρόμων, των καναλιών, των παραθύρων. «Έλαμπε»
το κεντρικό δελτίο του Skai από τα φρέσκα πρόσωπα των μαθητών που είχαν
κυκλώσει τον δικό τους μάρτυρα: τον Φλοριάν. Αυτό το όμορφο όνομα, που
μόνο στις σελίδες ενός διηγήματος του Όσκαρ Ουάιλντ έχει κυκλοφορήσει,
αυτή η εύηχη προσφώνηση που θέριεψε πρωτόγονα ένστικτα σε ασυγκίνητους
εθνικιστές (;) άνδρες της ομάδας καταστολών παρουσιάστηκε ενώπιον τηλεθεατών.
Ο Φλοριάν, σαν ένα νέο άνθος του κακού, εμφανίστηκε για να περιγράψει γι' άλλη
μια φορά το περιστατικό της κουράς του. Το όνομά του πρόδωσε μια καταγωγή όχι
και τόσο προσφιλή στα ΜΑΤ. Και το ξεθαμμένο τόμαχοκ του Νόμου 4000 έπεσε πάνω
στα μαλλιά του. Τα υπόλοιπα ήταν πια ζήτημα χειρισμού του καναλιού.
Προσεκτικές ερωτήσεις, έντονο ενδιαφέρον των ρεπόρτερ, σχολιαστικά
μεσοδιαστήματα. Κι ο Φλοριάν; Ευτυχώς, ακόμα χαμογελούσε.

* Και μετά, το δελτίο του Skai είχε πιο ευχάριστες ειδήσεις, ψυχαγωγικού
περιεχομένου, να παρουσιάσει. Από υπουργό Δικαιοσύνης στα νυχτερινά κέντρα
πολιτισμού μέχρι την προσεκτική διατροφή της Ορνέλα Μούτι. Μια νύχτα κι
ένα πρωινό του Ευάγγελου Γιαννόπουλου. Συνάδοντας με τον Λευτέρη
Πανταζή, εκτιμώντας την πολιτιστική προσφορά των συναδέλφων του
καλλιτεχνών και πετώντας γαρίφαλα. Και την επόμενη ημέρα, συνάντηση με τον
Πρόεδρο της Δημοκρατίας για έναν καφέ ελληνικό μέτριο.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16348P073</ED>
<ID>
ID:18036

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P07&aa=3</URL></REF>


Article

<CATEGORY>vin15</CATEGORY>

 <H5>Καλύτερα μαζί παρά χώρια...
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΠΟΛΑΥΣΤΙΚΗ ΚΟΜΕΝΤΙ ΤΟΥ ΤΖΟΡΤΖ ΚΙΟΥΚΟΡ
</H3>
Αγέραστα «Κοινωνικά σκάνδαλα» απόψε και Κλιντ Ίστγουντ εις διπλούν μ' ένα
Μάγκνουμ στο χέρι.

Η κομεντί του Τζορτζ Κιούκορ «Κοινωνικά σκάνδαλα», με τους Κάθριν Χέπμπορν,
Τζέιμς Στιούαρτ και Κάρι Γκραντ, δεν... φοβάται τον χρόνο που πέρασε ­ 49
χρόνια από τότε που γυρίστηκε! - και ο Κλιντ Ίστγουντ μάς έρχεται μέσα από το
σπαγγέτι-γουέστερν ορόσημο του Σέρτζιο Λεόνε «Ο καλός, ο κακός και ο άσχημος»
δίπλα στους Ελάι Γουάλας, Λι Βαν Κλιφ και στο αστυνομικό φιλμ του Τεντ Ποστ
«Ένα Μάγκνουμ για τον επιθεωρητή Κάλαχαν».

Τέταρτη και πολύ ενδιαφέρουσα αποψινή ταινία είναι η τσέχικη ­ '69 ­ δραματική
πολιτική σάτιρα «Το αυτί», σε σκηνοθεσία Κάρελ Κατσίνα.

Πιο αναλυτικά, μεταξύ των ταινιών που προγραμματίζουν να δείξουν σήμερα τα
κανάλια, είναι και οι παρακάτω:

«Ο Θύμιος τα έκανε θάλασσα»

15.45 Mega. Από τις καλές παραγωγές στα τέλη του '50 με τον
Κώστα Χατζηχρήστο ως επαρχιώτη να σώζει τη Βούλα Χαριλάου που θέλει να βάλει
τέλος στη ζωή της και να μπλέκει... Του Αλέκου Σακελλάριου. (Διάρκεια: 80') **

«Καλώς ήλθε το δολάριο»

18.00 Star. Άλλη μια χαριτωμένη κομεντί ­ '67 ­ του Αλέκου
Σακελλάριου με τον Γιώργο Κωνσταντίνου να μαθαίνει αγγλικά στα κορίτσια της...
Τρούμπας. (Διάρκεια: 94') **

«Κυνηγώντας τον δολοφόνο μου»

21.00 Seven Χ (DOA). Το πρώτο φιλμ νουάρ, ακολούθησαν δύο
ριμέικ, του Ρούντολφ Ματέ ­ '50 ­ μ' έναν άνθρωπο της νύχτας να παγιδεύεται με
σατανική μέθοδο. (Διάρκεια: 84') ***

«Κοινωνικά σκάνδαλα»

Τριπλή λάμψη με «Κοινωνικά σκάνδαλα» από τους Κάθριν Χέπμπορν, Κάρι Γκραντ,
Τζέιμς Στιούαρτ

22.00 ΝΕΤ (The Philadelphia story). Απολαυστική κομεντί ­ '40 ­
του μετρ στο είδος Τζορτζ Κιούκορ, με τους Κάθριν Χέπμπορν, Τζέιμς Στιούαρτ
και Κάρι Γκραντ. Μια κοπέλα ετοιμάζεται να ξαναπαντρευτεί, όταν εμφανίζεται ο
πρώην σύζυγός της με φωτορεπόρτερ κάνοντάς την να γίνει έξαλλη από θυμό, μέχρι
να αποφασίσουν οι δύο «πρώην» ότι περνούν... καλύτερα μαζί παρά χώρια. Σενάριο
του Ντόναλντ Όγκτεν Στιούαρτ που είχε κερδίσει Όσκαρ. ****

«Ένα Μάγκνουμ για τον επιθεωρητή Κάλαχαν»

23.00 Star (Magnum force). Ο «Βρώμικος Χάρι» ­ φυσικά ο Κλιντ
Ίστγουντ ­ αναλαμβάνει ως τίμιος αλλά των άκρων επιθεωρητής να βρει τι
κρύβεται πίσω από τη δολοφονία ενός γκάνγκστερ, που τον σκότωσε ένας
αστυνομικός. Του Τεντ Ποστ ­ '73 ­ που είχε γνωρίσει επιτυχία. (Διάρκεια:
123') ***

«Πόθοι στον καταραμένο βάλτο»

24.00 ΕΤ1. Ερωτικά απωθημένα στους... βάλτους, με δύο αδέλφια
που αναστατώνει τη ζωή τους η παρουσία ενός ζεύγους εραστών. Του Γρηγόρη
Γρηγορίου, με τους Ζέτα Αποστόλου, Ανέστη Βλάχο. *

«Η αλήθεια σκοτώνει»

00.30 Skai (The hard truth). Αστειότητες με περιτύλιγμα
«ερωτικού θρίλερ» που μπλέκουν ένας πρώην αστυνομικός και η βοηθός ενός
διεφθαρμένου δημοτικού συμβούλου. Του Κριστίν Πέτερσον, με τους Έρικ Ρόμπερτς,
Μάικλ Ρούκερ, Λιζέτ Άντονι. (Διάρκεια 96') *

«Το αυτί»

01.00 ΕΤ3 (Ucho). Πολιτική δραματική σάτιρα ­ '69 ­ τσέχικης
παραγωγής, σε σκηνοθεσία Κάρελ Κατσίνα. Το αυτί του τίτλου δεν είναι άλλο από
τον «χαφιέ», που ως όργανο της αόρατης εξουσίας παρακολουθεί τη ζωή των
πολιτών. Ήρωες της ταινίας ο γενικός γραμματέας ενός υπουργείου και η σύζυγός
του. (Διάρκεια: 91') ***

«Ο κακός, ο κακός και ο άσχημος»

Ο Κλιντ Ίστγουντ και ο Ελάι Γουάλας στο γουέστερν «Ο καλός, ο κακός και ο άσχημος»

01.15 Antenna (The good the bad and the ugly). Από τα σούπερ
σπαγγέτι - γουέστερν της δεκαετίας του '60 (παραγωγής του '66) σκηνοθετημένο
από τον μετρ του είδους ­ και ουσιαστικά αναντικατάστατο ­ Σέρτζιο Λεόνε. Κάτω
από τους ήχους της μουσικής του Ένιο Μορικόνε αλληλοκυνηγιούνται οι Κλιντ
Ίστγουντ, Ελάι Γουάλας, Λι Βαν Κλιφ. (Διάρκεια: 155') ***

«Αίμα στο Καλιέντε»

04.40 Antenna (In old Caliente). Ποιος ξέρει αν τελικά προβληθεί
η ταινία τέτοια ώρα που είναι προγραμματισμένη, καθώς συχνά τη βλέπουμε
«πεταμένη» στα άγρια ξημερώματα (όπως και ορισμένες άλλες...). Εδώ 
έχουμε ένα γουέστερν ­ '39 ­ του Ρόι Ρότζερς, με τον Γκάμπι Χέις. (Διάρκεια:
57') *

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16348P081</ED>
<ID>
ID:17965

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ. / Ο πρίγκιπας της Αιγύπτου. Σάβ.-Κυρ. ώρα 4.50 μ.μ. μεταγλ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο γάμος της Μαρίας
Μπράουν. 6.30-8.30-10.30 μ.μ. / Τετ.: σκηνές από ένα γάμο. 7.00-10.00 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβ. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβς. 4.20-6.30-8.40-10.50 μ.μ. 
ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
6.10 μ.μ. / Pecker. 8.40-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
6.10-8.20-10.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
3.50-6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. 4.10-6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 4. Οι Άθλιοι. 6.00 μ.μ. / Μαγικά φίλτρα. 8.40-10.50 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Ο ψίθυρος των αγγέλων. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.50-9.00-11.10 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Μαγικά φίλτρα. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβς.
6.00-8.10-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η ζωή είναι ωραία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Κύματα αγάπης. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Κύματα αγάπης. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Κύματα αγάπης. 5.20-7.50-10.20 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Από την άκρη της πόλης.
6.15-8.20-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Κύματα αγάπης.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Κύματα αγάπης. 6.20-8.40-11.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.30-8.35-10.40 μ.μ.

CINE CITY ERICSSON 2 (Dolby DTS). Ζωντανή μετάδοση: The Truman show.
6.10-8.20-10.30 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
7.00-9.00 μ.μ. / Halloween Η20 - Είκοσι χρόνια μετά. Κάθε μέρα ώρα 11.00 μ.μ.

CINE CITY ERICSSON 4 (Dolby DTS). Αλεξίσφαιροι ντετέκτιβς. 6.55-8.55-10.55 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 11.45-14.00-16.15-18.30-20.40-23.00-01.15.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 11.30-13.45-16.00-18.15-20.30-22.45-00.50.

VILLAGE CENTRE Αίθουσα 3. Pecker. 12.15-14.30-16.45-19.00-21.15-23.30-01.45.

VILLAGE CENTRE Αίθουσα 4. Θα σε βρω στον Παράδεισο. Δευτ.-Τετ.:
17.50-20.15-22.45-01.30. Πέμ.: 17.45-20.15-22.45-01.30. / Ο πρίγκιπας της
Αιγύπτου. Δευτ.-Τετ.: 10.50-13.00-15.30. Πέμ.: 13.00-15.30.

VILLAGE CENTRE Αίθουσα 5. Μαγικά φίλτρα. 13.30-19.15. / Οι άθλιοι. 16.15-21.40-00.30.

VILLAGE CENTRE Αίθουσα 6. Η διακριτική γοητεία των αρσενικών.
18.45-21.00-23.15-01.30. / Μουλάν. 12.00-14.15-16.30.

VILLAGE CENTRE Αίθουσα 7. Το μαγικό σπαθί: Αναζητώντας το Κάμελοτ. Δευτ.-Τετ.:
11.15-13.15-15.15-17.15. Πέμ.: 13.15-15.15-17.15. / Halloween - Είκοσι χρόνια
μετά. Δευτ.-Τετ.: 19.30-21.50-00.00. Πέμ.: 19.30-21.50-00.10. 
VILLAGE CENTRE Αίθουσα 8. Ζωντανή μετάδοση: The Truman show. 12.45-15.00-17.30-20.00-22.30-01.00.

VILLAGE CENTRE Αίθουσα 9. Κύματα αγάπης. 12.15-14.45-17.15-19.45-22.15-01.15.

VILLAGE CENTRE Αίθουσα 10. Αλεξίσφαιροι ντετέκτιβς. 12.30-14.50-17.00-19.15-21.30-23.45-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Ο ψίθυρος των αγγέλων. 6.30-8.35-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Ο
γητευτής των αλόγων. 7.10-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Pecker. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 5.50-8.00-10.20 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.10-8.30-10.50 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβ.
6.00-8.10-10.30 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.30-8.40-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Κύματα αγάπης. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.40-8.50-11.00 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο ψίθυρος των
αγγέλων. 7.10-9.10-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Κύματα αγάπης.
6.20-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Απρόσμενος έρωτας. 6.40-8.45-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ο ψίθυρος των αγγέλων. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Η διακριτική γοητεία των
αρσενικών. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Οι άθλιοι. 5.30-8.00-10.30 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Κύματα αγάπης. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 6.10-8.35-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Οι άθλιοι. 5.30-8.00-10.30 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρίτη ώρα 9.00 μ.μ.: Η μάνα. Παρ. ώρα 9.00 μ.μ.: Κανάλ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η διακριτική γοητεία των αρσενικών.
5.40-8.00-10.20 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διακριτική γοητεία των αρσενικών. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Ο πρίγκιπας της
Αιγύπτου. 6.00-8.00 μ.μ. μεταγλ., 10.15 μ.μ. με υπότ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Snake eyes. 7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.: Μουλάν.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Dr. Dolittle - Ο γιατρός
τρελάθηκε. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Παρ.-Κυρ.: Snake eyes. 5.30-7.30-9.30.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Snake eyes. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. 
ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Snake eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Το αίνιγμα. 8.30 μ.μ. / Τετ.: Το βλέμμα του Οδυσσέα. 8.30 μ.μ. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο ~ 9416669, 4816276).
Μόνο Σαβ.-Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβς. 6.00-8.10-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16348P101</ED>
<ID>
ID:17964

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον πανικό
για την καταστροφή του κόσμου, όλοι προσπαθούν να ζήσουν όσο γίνεται καλύτερα
την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ Καννών ­
με επιτούτου ψυχρή ματιά στο «τέλος». (Αρτ Στούντιο, Έλλη).

«Ο ΨΙΘΥΡΟΣ ΤΩΝ ΑΓΓΕΛΩΝ»: Θυελλώδης έρωτας στην Ισπανία λίγο πριν
ξεσπάσει ο εμφύλιος πόλεμος. Του Νικ Χαμ, με τους: Φράνσις Μακ Ντάρμοντ,
Βίνσεντ Πέρεζ, Πόλι Γουόκερ, Φράνκο Νέρο. (Αίγλη, Έμπασσυ, Μπροντγουαίη, Πλάζα).

«PECKER»: Ο Τζον Γουόλτερς ξαναχτυπά κι αυτή τη φορά έχει στο στόχαστρο
τον κόσμο των media και της κοινωνικής σύμβασης. (Village Centre 3, Ίλιον).

Η Σάντρα Μπούλοκ με την Τζίνα Ρόουλαντς στα «Κύματα αγάπης»

«ΚΥΜΑΤΑ ΑΓΑΠΗΣ»: Αισθηματική κομεντί με τη Σάντρα Μπούλοκ να χωρίζει
και με την κόρη της να επιστρέφει στη μάνα της Τζίνα Ρόουλαντς. Του Φόρεστ
Γουίτοκερ. (Άττικα 1, Μαρούσι 2, Όπερα 1, Ατλαντίς, Αφαία, Village Centre 9,
Κορονέτ, Νιρβάνα, Φάληρο 1).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Αελλώ,
Αθήναιον, Cinepolis 1, Άνεσις, Αττικόν Cinecity 2, Village Centre 8, Ετουάλ,
Ιντεάλ (Μαρ.), Κηφισιά 1, 3, Νανά, Πτι Παλαί, Τιτάνια, Ζέα].

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Απόλλων, Μαρούσι 1, Ράδιο Σίτυ, Τροπικάλ, Village Centre
4, Γλυφάδα, Δαναός 1, Φάληρο 2, Αττικόν (Πειρ.)].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Αλέκα, Όπερα 2, Δαναός 2).
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16348P102</ED>
<ID>
ID:18009

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P10&aa=2</URL></REF>


Article

<CATEGORY>vin15</CATEGORY>

 <H5></H5><H2>ΘΕΑΤΡΑ
</H2>
ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168). «Τσέρι,
όπως πάντα» του Σπ. Γεωργουλά Μήτρη, Γεωργουλάς.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη), ~ 72.82.333). Αίθουσα
Φίλων της Μουσικής. Συμφωνική Ορχήστρα της Βιέννης: α' συναυλία (Παρ.) - β'
συναυλία (Σάβ.). Αίθουσα Δημήτρη Μητρόπουλου. Χορός στο Μέγαρο Μουσικής -
Έλληνες Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα δεν έφυγε
από το σπίτι» του Κ. Μίχου (Δευτ.) Χορός στο Μέγαρο Μουσικής - Έλληνες
Δημιουργοί. Χοροθέατρο «Ήρος Άγγελος» του Π. Γάλλια: «Εν πλω. Ένα
υπερρεαλιστικό ταξίδι» του Π. Γάλλια (Σάβ., Κυρ.). Αίθουσα Συνεδριακού 1.
Γρηγόριος Στάθης: διάλεξη «Ελληνική σημειογραφία της ψαλτικής τέχνης στη
βυζαντινή και νεώτερη ελληνική μελοποιία. Μέρος Α': Γένεση (Δευτ.). Φουαγιέ
ισογείου. Τετάρτη απόγευμα στο Μέγαρο. «Ανήσυχοι θεατρίνοι»: «Σίλβιο
ιναμοράτο» (Τετ.).

ΜΕΛΙΝΑ (Βουκουρεστίου 3, ~ 32.44.480). «Μόλις χώρισα» του Group Β
Μυριανθόπουλος (σκηνοθ.), Σαουσοπούλου.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231). «Κάσπαρ»
του Π. Χάντκε Α. Καρακατσάνη, Αγγελίδης.

ΣΟΥΙΤΑ 57 (Κολοκοτρώνη 57, άνωθεν «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΦΟΥΡΝΟΣ (Μαυρομιχάλη 168, ~ 64.60.748). «Sex, drugs, rock n' roll» του Ε.
Μπογκοσιάν Σκότη (σκηνοθ.), Γ. Νταλιάνης.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16348P103</ED>
<ID>
ID:18041

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P10&aa=3</URL></REF>


Article

<CATEGORY>vin09</CATEGORY>

 <H2>Πρόταση για μεταφορά της Παναγίας του Τορνικίου
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

Στην Τουρκία τα ιστορικά κτίρια είναι ξύλινα (και άρα πανάκριβα στη συντήρηση
και αποκατάστασή τους) και κατοικούνται στην πλειονότητά τους από τους
άστεγους και πάσχοντες οικονομικά πολίτες, που το Δημόσιο αδυνατεί να
απομακρύνει (μην έχοντας να προτείνει και να προσφέρει άλλη λύση).

Στα Σκόπια το 70% των ιστορικών κτιρίων ανήκει σε ιδιώτες και δεν υπάρχει
νόμος που να τους επιβάλλει να τα προστατεύσουν.

Αντίθετα στην Αλβανία, το κράτος στο πλαίσιο των μικρών οικονομικών
δυνατοτήτων του, παρεμβαίνει με έργα αποκατάστασης.

Όσο για την Ελλάδα; Τα πράγματα είναι κάπως καλύτερα. Εδώ, φτάσαμε να
μεταφέρουμε ολόκληρα κτίρια σε άλλες θέσεις, που θα τους εξασφαλίζουν τη
διατήρηση και διάσωσή τους. 
Και αφού επιτεύχθηκε και αυτό με τη μεταφορά τριών διατηρητέων κτιρίων
(εκκλησία Αγίων Σαράντα στην Κηφισιά, παρεκκλήσι Αγ. Πέτρου και Παύλου στα
Σπάτα και κτίριο του ΟΣΕ στη Θεσσαλονίκη) σε ευθεία (στο ίδιο επίπεδο), τώρα
προτείνεται ένα νέο τεχνολογικό επίτευγμα: η μεταφορά στην κορυφή γειτονικού
λόφου (με κλίση 26,3%) της μονής της Παναγίας του Τορνικίου των Γρεβενών, που
κινδυνεύει να παρασυρθεί από τα νερά παρακείμενου υδροηλεκτρικού φράγματος.

Η πρόταση (με βάση μελέτη ομάδας επιστημόνων) κατατέθηκε στη διάρκεια του
πρώτου συνεδρίου για την «αποκατάσταση και αναβίωση των ιστορικών κτιρίων και
πόλεων από τον 18ο έως τον 20ό αιώνα στα Βαλκάνια», που πραγματοποιείται με
πρωτοβουλία του ΤΕΕ στη Θεσσαλονίκη.

Ειδικά για την εκκλησία της Παναγίας του Τορνικίου των Γρεβενών, που
χρονολογείται από τον 14ο αιώνα, είναι λιθόκτιστη και αγιογραφημένη σε
ολόκληρη την εσωτερική της επιφάνεια, η πρόταση αφορά την ολόσωμη και σε κλίση
μεταφορά της σε απόσταση 107 μέτρων.

Στη διάρκεια του συνεδρίου που συνεχίζεται στη Θεσσαλονίκη, ο πρόεδρος του ΤΕΕ
κ. Κώστας Λιάσκας υπογράμμισε ότι τα τελευταία 15 χρόνια οι επεμβάσεις
διατήρησης και αξιοποίησης της αρχιτεκτονικής κληρονομιάς στις χώρες της
Βαλκανικής έχουν θεαματική αύξηση ­ προσπάθεια που έχει έμπρακτα αποτελέσματα
στην προώθηση τόσο της βαλκανικής συνεργασίας όσο και της αποκατάστασης
ιστορικών πυρήνων και πόλεων.

Τη συγκρότηση μονάδας τεκμηρίωσης για όλα τα βαλκανικά μνημεία με έδρα τη
Θεσσαλονίκη πρότεινε εξάλλου στη διάρκεια του συνεδρίου η πρόεδρος του ΤΕΕ
Κεντρικής Μακεδονίας κ. Γωγώ Κωτίδου.

Οι εισηγήσεις από τις βαλκανικές χώρες αναφέρθηκαν στα οικονομικά και
κοινωνικά κυρίως προβλήματα που παρεμποδίζουν την ταχύτερη προώθηση των
σχεδίων διάσωσης των ιστορικών μνημείων στη Βαλκανική.

Εντυπωσιακό ­ με τα δεδομένα των τεράστιων οικονομικών προβλημάτων που
αντιμετωπίζει η Αλβανία ­ χαρακτηρίστηκε από τους ειδικούς που μετέχουν στο
συνέδριο το πολεοδομικό σχέδιο διάσωσης και ανασυγκρότησης που επιχειρείται
στο παζάρι της Κορυτσάς, που κάποτε ανταγωνιζόταν σε ομορφιά και όγκο
συναλλαγών εκείνο των Ιωαννίνων. Αυτή την περίοδο επιχειρείται η διάσωση
ολόκληρης της περιοχής, που έχει χαρακτηριστεί ως «ζώνη μουσείο» με την
απομάκρυνση των χρήσεων και την επαναφορά αυτών που υπήρχαν από τον 18ο αιώνα
και μετά.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16348P111</ED>
<ID>
ID:17946

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P11&aa=1</URL></REF>


Article

<CATEGORY>vin09</CATEGORY>

 <H5>Δεκαοχτώ!
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

(Αυτό δεν το είχα ξαναδεί). Χρόνια στα μπαρ, ξέρω ότι η αναλογία αντρών προς
γυναίκες είναι ­ στο περίπου ­ πέντε προς μία. Κι ακόμη, ξέρω ότι πολύ σπάνια
συμβαίνει η «χημεία». Κάθε βράδυ, οι παρέες των αντρών και των γυναικών
φεύγουν μόνες τους. Δυο δυο, τρεις τρεις... Βγαίνουν, βλέπουν, πίνουν,
κουβεντιάζουν, επιθυμούν, φαντασιώνονται, αλλά στο τέλος της νύχτας φεύγουν
όπως ήρθαν. Μόνοι.

(Αυτό, όμως, δεν το είχα ξαναδεί). Ελάχιστα τα ζευγάρια. Και διακρίνονται
αμέσως. Δεν δίνουν σημασία σε κανέναν. Κοιτάζει ο ένας τον άλλον. Όμορφα
είναι. Όλοι οι άλλοι είναι μόνες και μόνοι. Κι όμως, τι ωραίο είναι το φλερτ!
«Από τα μάτια πιάνεται, στα χείλη κατεβαίνει». Αλλά, όταν τα μαγαζιά είναι
γεμάτα με άντρες, τι να σου κάνει κι η γυναίκα; Όταν την κοιτάζουν δέκα και
είκοσι «κοράκια» μαζί; Το ίδιο δεν θα ένιωθε κι ένας άντρας ανάμεσα σε
«μαινάδες»; (Η ψυχιατρική έχει διαπιστώσει ότι η κυριαρχούσα φαντασίωση των
γυναικών είναι η νυμφομανία ­ δηλαδή να τους πάρουν «όλους μαζί» ­ ενώ για
τους άντρες είναι το χαρέμι. Αλλά ­ όπως είπε κι ο Μαρκούζε ­ αν αφήσουμε
ελεύθερο τον έρωτα, θα αυτοκαταστραφεί η ανθρωπότητα σε μηδέν χρόνο).

Αυτό, όμως, δεν το είχα ξαναδεί. Ποιο; Να μπαίνουν στο μπαρ δεκαοχτώ άντρες
μαζί! Κι όχι πιτσιρικαρία. Από τριάντα έως εξήντα. Τι ήρθαν να κάνουνε
δεκαοχτώ άντρες ­ να τους πω μαλάκες; ­ σ' ένα μπαρ; Λέω σε μια φίλη μου
ηθοποιό «πήγαινε, γαμώτο, και ρώτα τους». Πήγε. Χυμήξαν όλοι πάνω της! Θα
σκέφτηκαν, «ακόμη δεν μπήκαμε και μας την έπεσε γκόμενα!». Ήσανε, είπαν, από
ένα συνέδριο. Και μας τι μας νοιάζει; Τι χρωστάμε εμείς να βλέπουμε νυχτιάτικα
τέτοια καφρίλα;

Η φίλη το σχολίασε αλλιώς. «Να γιατί ανθίζει η πορνεία. Από κάτι τέτοιους».
Άδικο είχε;

Υ.Γ: Κι αφού έφυγαν οι κάφροι, συνεχίσαμε οι άλλοι μόνοι μας.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16348P112</ED>
<ID>
ID:17995

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P11&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Είναι εφοδιασμένο με πτερύγια. ­ Μορφή διόδου (αντίστρ.). 2.
Του Χριστού γιορτάζεται. 3. «Η κοιμωμένη», ένα από τα γνωστότερα έργα
του. 4. Στη μάχη που έγινε εκεί τον Απρίλιο του 1821, σκοτώθηκε ο
Φιλικός και Επίσκοπος Σαλώνων Ησαΐας. 5. Συνέβαλε σε ναπολεόντειες
νίκες. ­ Μουσική νότα. 6. Αριθμητικό. ­ Το κάνουν τα... μωρά. 7.
Μισό... αλιευτικό συγκρότημα. Το όνομά του έχει η 3η συμφωνία του Σούμαν.
8. Κύριο πρόσωπο από τον «Προμηθέα Δεσμώτη» του Αισχύλου. ­ Μουσική
νότα. ­ Δύο μόνο από το... μόνο. 9. Ηρωίδα ομώνυμης τραγωδίας του
Σοφοκλέους (γεν.).

ΚΑΘΕΤΑ

1. Μία επιστήμη. 2. Ποταμός της Ν. Αμερικής. ­ Έσχατο...
καταφύγιο (γεν.). 3. Για το αυτοκίνητο χρησιμοποιούμενη ξενική λέξη.
4. Χαρακτηριστικό του ψαριού, αλλά και του ερπετού (αντίστρ.). ­
Προφέρεται με τα χείλη. 5. Εκφράζει πληρότητα, στην καθαρεύουσα. ­
Σύνδεσμος της αρχαίας (αντίστρ.). 6. Ειδικές αίθουσες διατίθενται γι'
αυτήν. 7. Ηγέτης ανταρτικού στρατού. 8. Η αιτιατική άρθρου. ­
Τροφή ορισμένων ζώων. 9. Εκβάλλει στον Μεσσηνιακό κόλπο.

ΛΥΣΗ (23/1/99)

ΟΡΙΖΟΝΤΙΑ: 1. ΑΣΤΥΦΙΛΙΑ 2. ΣΑΡΠΑ­ΑΟΡ 3. ΥΠΑΙΤΙΟΥΣ
4. ΡΑΜΟΝ­ΙΔΕ 5. ΔΥ­ΤΙ­ΑΝ 6. ΕΝΟΡΑΣΗ 7. ΤΙΤΟ­ΚΑΔΟ
8. ΑΙΣΧΥΛΟ 9. ΣΑΝ­ΤΣΑΪ. ΚΑΘΕΤΑ: 1. ΑΣΥΝΔΕΤΗΣ 2.
ΣΑΠΟΥΝΙ 3. ΤΡΑΜ­ΟΤΑΝ 4. ΥΠΙΑΤΡΟΙ 5. ΦΑΤΡΙΑ­ΣΙ 6.
ΑΧΟΣ 7. ΛΑΟΙ­ΗΔΥΣ 8. ΙΟΥΔΑ­ΑΛΤ 9. ΑΡΣΕΝΙΚΟ.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16348P113</ED>
<ID>
ID:18039

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P11&aa=3</URL></REF>


Article

<CATEGORY>vin09</CATEGORY>

 <H5>ΕΠΙΤΙΜΟΣ ΔΙΔΑΚΤΩΡ ΤΟΥ ΑΠΘ Ο ΙΑΚΩΒΟΣ ΚΑΜΠΑΝΕΛΛΗΣ
</H5><H2></H2><H2>Τίμησαν την «αβύθιστη αισιοδοξία»
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Ο πρόεδρος του Τμήματος Θεάτρου του ΑΠΘ Απόστολος Βέττας επιδίδει τα διάσημα
του διδάκτορα στον Ιάκωβο Καμπανέλλη

Τον είπαν «άψογο διαλογίστα», τον θαύμασαν ως τη «μεσιανή κολόνα της σύγχρονης
ελληνικής δραματουργίας», μίλησαν για τη «νηφάλια απόγνωση και την αβύθιστη,
αμετανόητη αισιοδοξία», για την «οδύσσεια της μεταπολεμικής νεοελληνικής
κοινωνίας» που καταγράφει στο έργο του, για τη σκηνική του σοφία, τη θεατρική
του μαγεία και τη νεανική του διαθεσιμότητα.

Εκείνος, επίτιμος διδάκτορας, πλέον, του Τμήματος Θεάτρου του Πανεπιστημίου
Θεσσαλονίκης, προτίμησε να μη μιλήσει για το θέατρο. Ούτε για την προσωπική
του «δυνατότητα γραφής» που έδωσε τα σημαντικότερα έργα της σύγχρονης δραματουργίας.

Ο Ιάκωβος Καμπανέλλης μίλησε για τον «έσω θίασο». Όχι για το θέατρο που
«στήνεται» στη σκηνή από επαγγελματίες ηθοποιούς - υποκριτές πάνω σε κείμενα -
αναπαραστάσεις ζωής. Μίλησε για το θέατρο που στήνεται καθημερινά μέσα μας από
τον «έσω θίασο» ­ τον δικό μας, όλων μας, αυτόν που στήνουμε όχι μόνο στα εν
ύπνω όνειρά μας. Είναι αυτός ο «έσω θίασος» ­ το «θέατρο» ­ που ορίζει,
προκαθορίζει τη συμπεριφορά μας. Είναι τα όνειρα που μορφοποιούμε,
σκηνογραφούμε, σκηνοθετούμε αλλά και «παίζουμε» στον ύπνο αλλά και στο ξύπνιο
μας αυτός ο «έσω θίασος» ­ τίτλος και θέμα της ομιλίας του νέου επίτιμου
διδάκτορα του ΑΠΘ, που κατέληξε: «Το θέατρο είναι ένα από τα πιο μεγάλα
έντεχνα ψεύδη και εξακολουθεί να υπάρχει γιατί είναι ανθρώπινη, ζωτική ανάγκη
όλων μας». ­ «Αυτονόητη ζωτική ανάγκη», που θα 'λεγε και ο υπουργός
Πολιτισμού, που παρακολούθησε την τελετή της αναγόρευσης.

Σπάνια η ιστορική αίθουσα τελετών της Παλιάς Φιλοσοφικής Σχολής του ΑΠΘ έχει
γνωρίσει τόση «ζωντάνια» από τη φιλοξενούμενη εκδήλωση ­ πολύ δε περισσότερο
σε εκδήλωση αναγόρευσης επί τιμή πανεπιστημιακού διδάκτορος.

Είναι ίσως η ακαδημαϊκή «σοβαρότητα» και ο επιβαλλόμενος «καθωσπρεπισμός»,
είναι οι «στεγνοί» ακαδημαϊκοί ­ ενίοτε και επιστημονικά ειδικοί λόγοι των
εισηγητών και των τιμωμένων.

Στην περίπτωση του Ιάκωβου Καμπανέλλη τα δεδομένα ανατράπηκαν.

Ήταν η λιτή-ενημερωτική σχεδόν παρουσίαση του τιμωμένου από τον καθηγητή
Θεατρολογίας του ΑΠΘ κ. Νικηφόρο Παπανδρέου, ήταν οι νεαρές φοιτήτριες του
Τμήματος Θεάτρου που τραγούδησαν με συνοδεία κιθάρας και πιάνου «Ρίχνω την
καρδιά μου στο πηγάδι να γενεί νερό να ξεδιψάσεις» και «Τι ωραία που είναι η
αγάπη μου», ήταν ­ κυρίως ­ ο ίδιος ο τιμώμενος που είχε καλά προετοιμάσει την
τελετή στον δικό «έσω θίασο».

Εικόνες και σκηνές και ήχους και μουσικές και κοστούμια και στολές και χρώματα
και όνειρα, ένα μεγάλο ψέμα αλλά... έντεχνο, ένα ψέμα που πίστεψε πολύ στα 50
χρόνια της συγγραφικής του δραστηριότητας, στα 76 της ζωής του δικού του «έσω
θιάσου», μετέφερε στο πανεπιστημιακό βήμα ο Ιάκωβος Καμπανέλλης που «είναι για
το δεύτερο μισό του 20ού αιώνα στο θέατρο ό,τι ήταν ο Γρηγόριος Ξενόπουλος για
το πρώτο» κατά τον καθηγητή Νικηφόρο Παπανδρέου.

Ο Ιάκωβος Καμπανέλλης είναι ο πρώτος επίτιμος διδάκτωρ του νεοσύστατου (έχει
μόλις επτά χρόνια λειτουργίας) Τμήματος Θεάτρου του Αριστοτελείου
Πανεπιστήμιου της Θεσσαλονίκης και το πρώτο μέλος της ακαδημαϊκής κοινότητας
με τυπικό προσόν σπουδών το απολυτήριο Δημοτικού και το πτυχίο
οικοδόμου-σχεδιαστή Μέσης Τεχνικής Σχολής.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16348P121</ED>
<ID>
ID:17947

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P12&aa=1</URL></REF>


Article

<CATEGORY>vin09</CATEGORY>

 <H2>Πασαρέλα για λιλιπούτεια μοντέλα
</H2>
Τα μικρά μοντέλα στην πασαρέλα

Πασαρέλα για δεκάδες λιλιπούτεια μοντέλα έγινε η σκηνή του κινηματογράφου
«Ολύμπιον» στη Θεσσαλονίκη. Τα μοντέλα μπορεί να 'ταν λιλιπούτεια, υπήρξαν
όμως άψογοι επαγγελματίες. Και τα Ελληνόπουλα, αλλά και τα 12 παιδάκια που
ήρθαν από το Βελιγράδι. Τα δεύτερα μάλιστα είναι μαθητές κρατικής σχολής για
μοντέλα, που λειτουργεί στη γειτονική χώρα.

Φόρεσαν τζιν και φούτερ και φόρμες αλλά και... βραδινά φορέματα και φράκα και
παπιγιόν και νυφικά (για παράνυμφους) και κινήθηκαν με άνεση και χάρη
«διδακτική» σχεδόν για πολλές και πολλούς ενήλικους από τους εκατοντάδες που
παρακολούθησαν την εκδήλωση. «Παιδικό show μόδας» ήταν το θέμα και ο σκοπός
της επίδειξης ιερός: Τα έσοδα διατέθηκαν για τις ανάγκες λειτουργίας του
Παιδικού Χωριού Βόρειας Ελλάδας που λειτουργεί στο Φίλυρο.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16348P122</ED>
<ID>
ID:17996

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P12&aa=2</URL></REF>


Article

<CATEGORY>vin09</CATEGORY>

 <H2>Τα κιλάκια της απαστράπτουσας Μαρινέλλας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μαρινέλλα

Ο καθένας με την τρέλα του, το παιχνίδι του, το hot dog του και τα κιλά του.
«Χρυσή μου κούκλα μάς απέστρεψες από την Αμερική», έλεγε στην απαστράπτουσα
Μαρινέλλα, προχθές βράδυ στα επίσημα εγκαίνια του «Art», του «Κάππα»
και του Σταμάτη Φασουλή, κάποιο θηλυκό... επώνυμο, με συγκρατημένο και
εντελώς μα εντελώς... κοσμικό φθόνο (προτασάρα έτσι;).

* «Κοίτα να δεις τι συμβαίνει στην Αμερική. Τσουπ χάμπουργκερ από 'δώ, τσουπ
χοτ ντογκ από 'κεί, τσουπ κιλάκια στους γοφούς σου».

Τσουπ και νέο, φρεσκότατο παίγνιο. Επινοηθέν ­ έτσι τουλάχιστον ξέρω ­ από
Γιώτα Φέστα. Ονομασία παιγνίου «Καιάδας». Οι όροι του παιχνιδιού
είναι απλούστατοι. Ας πούμε, εσείς και η παρέα σας θέλετε να σκοτώσετε την ώρα
σας. Συνηθισμένα πράγματα. Τι άλλο να κάνετε; Να κουβεντιάσετε για τις
καταλήψεις; Πληκτικόοοοο.* Κάψε για να σώσω.Ας παίξουμε λοιπόν. Παράδειγμα επί
της πολιτικής (παράδειγμα έτσι;). Λέει ο πρώτος «καίω Αρσένη και σώζω
Καραμανλή». (Σαν να λέμε φεύγεις από τον Άννα και πας να βρεις
το δίκιο σου στον Καϊάφα). Λέει ο δεύτερος «Καίω Καραμανλή και σώζω
Αβραμόπουλο» (σαν να λέμε τι Γιάννης, τι Γιαννάκης). Λέει
ο τρίτος «Καίω Αβραμόπουλο και σώζω Σαμαρά» (καλά αυτός είναι
παλαιοημερολογίτης σαν τη Βίκυ Μοσχολιού).* Ο τελευταίος να
κλείσει την πόρτα.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16348P123</ED>
<ID>
ID:18034

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P12&aa=3</URL></REF>


Article

<CATEGORY>vin09</CATEGORY>

 <H2>Τα καλά παιδιά της Ζαν ντ' Αρκ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ο τελευταίος σώζει και κερδίζει (σκέψου να σωθεί ο Λεβέντης, που τις
προάλλες εν τη ρύμη τού λόγου του αναφώνησε προς τους οπαδούς του: «Σας
επιτρέπω να μ' αγαπάτε»). Για να πάμε τώρα επί πραγματικών γεγονότων. Μερικά
καλά (το λέω σοβαρά το «καλά») παιδιά συγκεντρώθηκαν και έπαιξαν.
Ρήγος, Φέστα, Ναταλία Δραγούμη, Ελένη
Τοπαλίδου και κάποιοι άλλοι.* Η Γιώτα Φέστα καίει Χόλιγουντ.Ζαν ντ'
Αρκ της γηραιάς Ευρώπης η Φέστα. «Καίω τον αμερικανικό κινηματογράφο
για να σώσω δέκα ευρωπαϊκές ταινίες», είπε και ρίχτηκε στις φλόγες (πάντα το
'λεγα, αυτό το κορίτσι έχει guts και πρέπει να φοράει πανταλόνια). 
«Εγώ ­ πετάγεται ένας άλλος ­ καίω την Ευρώπη για να σώσω τον Γούντι
Άλεν». «Εγώ καίω Γούντι Άλεν και σώζω Γκοντάρ» (προχωρημένες καταστάσεις).

* «Καίω Λήδα Τασσοπούλου και σώζω Καρυοφυλλιά Καραμπέτη».Κακίες;
Ου, από τέτοια άλλα τόσα και πολύ χειρότερα. Μερικά είναι και χαριτωμένα. Η
Ναταλία Δραγούμη έκαψε Μοσχόπουλο και έσωσε Χουβαρδά.* Άμα δεν
παινέψεις το σπίτι σου, θα πέσει να σε πλακώσει.
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16348P124</ED>
<ID>
ID:18052

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P12&aa=4</URL></REF>


Article

<CATEGORY>vin09</CATEGORY>

 <H2>Αστραπές χωρίς βροντές
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σταύρος Ξαρχάκος

Όσο για τη Λήδα, καρφάκι δεν της καίγεται. Έχει ριχτεί με τα μούτρα στην πρώτη
της σκηνοθεσία, με έργο νεαρού Γερμανού συγγραφέα που φέρει τον αλληγορικό
τίτλο «Αστραπές χωρίς βροντές».

* Αφού το 'φερε η κουβέντα περί συγγραφέων και μεταφράσεων θα σας μεταφέρω
στον Τρίτο Κόσμο που λέγεται... Ελλάς. «Ας πούμε ­ αποκάλυπτε παράγων των
εκδόσεων ­ πως έχεις εξασφαλίσει τα δικαιώματα βιβλίου κάποιου μεγάλου ξένου
συγγραφέα. Και ας πούμε πως θέλεις να ανταλλάξεις μαζί του μια τηλεφωνική
κουβέντα. Ε, λοιπόν, σπανίως συμβαίνει. Μας έχουν τόσο, μα τόσο φτυμένους που
μόνο μέσω των εκδοτικών τους οίκων μπορούμε να μιλήσουμε. Ποτέ τετ-α-τετ».

* Ενώ η Ειρήνη Παπά ανοίγει την αγκαλιά της.

Πώς την θυμήθηκα; Απλό. «Βάζουμε στοίχημα πως θα είναι υποψήφια το καλοκαίρι
για το Ευρωκονοβούλιο;», έλεγε επώνυμος σε έτερο επώνυμο, σε τοποθεσία...
κοσμικής πασαρέλας. «Βάζουμε στοίχημα πως ο Σταύρος Ξαρχάκος πάει για
καλλιτεχνικός διευθυντής του Φεστιβάλ Πάτρας;» απάντησε ο δεύτερος. Σιγά τα
στοιχήματα. Βάζουμε στοίχημα πως σήμερα γιορτάζουν Βαλτινός,
Γρηγορίου, Βαφιάς και οι Γρηγόρηδες όλου του ντουνιά;
<REF><SOURCE>
ΤΑ ΝΕΑ</SOURCE>
<DATE>, 25-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16348P125</ED>
<ID>
ID:18063

</ID><URL>http://ta-nea.dolnet.gr/neaweb/neafile.print_unique?e=A&f=16348&m=P12&aa=5</URL></REF>


Article

<CATEGORY>vin06</CATEGORY>

 <H5>ΜΑΡΑΘΩΝΙΟΣ ΔΙΑΛΟΓΟΣ ΑΡΣΕΝΗ - ΚΑΘΗΓΗΤΩΝ
</H5><H2>ΧΑΡΑΜΑΔΑ ελπίδας για την κρίση στα σχολεία </H2>
<H3>Γκάλοπ: Η μεταρρύθμιση δεν έπεισε

</H3>
ΧΑΡΑΜΑΔΑ ελπίδας άνοιξε για την κρίση στα σχολεία, μετά την πρώτη συνάντηση
που είχαν χθες, επί έξι ολόκληρες ώρες, η ηγεσία του υπουργείου Παιδείας και
το Διοικητικό Συμβούλιο της Ομοσπονδίας των καθηγητών (ΟΛΜΕ). Νέα συνάντηση
των δύο πλευρών πραγματοποιείται σήμερα, προκειμένου να λυθεί οριστικά το
αδιέξοδο που έχει δημιουργηθεί στον χώρο της Παιδείας.

σελίδες
12-15
και ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16349N011</ED>
<ID>
ID:18080

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N01&aa=1</URL></REF>


Article

<CATEGORY>vin08</CATEGORY>

 <H2>Δίνουν δάνεια για χρέη από κάρτες
</H2>
<H3></H3>σελίδα
45
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16349N013</ED>
<ID>
ID:18185

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N01&aa=3</URL></REF>


Article

<CATEGORY>vin04</CATEGORY>

 <H2>Ο Σημίτης αποκλείει τις διπλές εκλογές
</H2>
σελίδα
5
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16349N014</ED>
<ID>
ID:18219

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N01&aa=4</URL></REF>


Article

<CATEGORY>vin08</CATEGORY>

 <H2>Όλο και περισσότεροι οι Δημόσιοι Υπάλληλοι
</H2>
<H3></H3>σελίδα 48
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16349N015</ED>
<ID>
ID:18224

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N01&aa=5</URL></REF>


Article

<CATEGORY>vin06</CATEGORY>

 <H2>Μπλοκάρουν στο Ίντερνετ τα ακατάλληλα για παιδιά
</H2>
<H3></H3>σελίδες 18-19
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16349N016</ED>
<ID>
ID:18231

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N01&aa=6</URL></REF>


Article

<CATEGORY>vin06</CATEGORY>

 <H2>Το σκάνδαλο των «Αθανάτων» χτυπάει και τον Σάμαρανκ </H2>
σ τ
ο έ ν
θ
ε
τ ο
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16349N017</ED>
<ID>
ID:18237

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N01&aa=7</URL></REF>


Article

<CATEGORY>vin06</CATEGORY>

 <H2>Δρόμοι που αξίζουν χρυσάφι </H2>
32 ΣΕΛΙΔΕΣ στο ένθετο
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16349N018</ED>
<ID>
ID:18240

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
ΠΡΩΤΟΣΤΑΤΗΣΕ στην κατάληψη του σχολείου του, αλλά και σε κινητοποιήσεις
που έγιναν. Αγαπητός στους συμμαθητές και «πολύ καλό παιδί» για τους καθηγητές
του, ο μαθητής συνελήφθη, πριν από λίγες ημέρες, αν και δεν ήταν από τους
μασκοφόρους που έσπαγαν βιτρίνες... «Προβολείς», Γιάννης Ε. Διακογιάννης. Σελ. 6.

«ΣΤΡΑΤΗΓΟΣ» των αστικών συγκοινωνιών της πρωτεύουσας. Θέλει χίλια
λεωφορεία και τρόλεϊ και θα επιθυμούσε επέκταση του Μετρό, αλλά και τον
αποκλεισμό τού κέντρου από τα Ι.Χ. Ο Στράτος Παπαδημητρίου, διευθύνων
σύμβουλος του ΟΑΣΑ, στις «30 Ερωτήσεις» της Μαρίας Νταλιάνη, σελ. 10.

Ο ΠΑΝΟΣ των 17 χρόνων είναι από εκείνους τους «εχθρούς της
μεταρρύθμισης». Και μαζί, είναι «εχθρός των ΜΜΕ», «εχθρός του κράτους» και...
«εχθρός όλων» με την «ίδια δύναμη που με μισούν κι αυτοί, γιατί δεν θέλω να
τους μοιάσω». Η Λαμπρινή Σταμάτη «Σε πρώτο ενικό», σελ. 11.

Ο ΟΥΡΑΝΟΣ δεν «χαμογελά» ποτέ στην Λαν-τζόου, πρωτεύουσα της επαρχίας
Κανσού της Βορειοδυτικής Κίνας. Η ρύπανση που εκπέμπεται από την μεγάλη
πετροχημική βιομηχανία της περιοχής σκοτινιάζει τον ουρανό και η μόλυνση
«θερίζει» μικρούς και μεγάλους. Κατά προτίμηση τα μικρά Κινεζόπουλα. Η
Παγκόσμια Οργάνωση Υγείας στέλνει SOS. Ρεπορτάζ σελ. 41.

ΤΟ ΒΕΡΟΛΙΝΟ μοιάζει με βιβλίο αρχιτεκτονικής. Από τα πομπώδη πρωσικά
μνημεία του, μαρτυρίες της μεγαλομανίας του χιτλερικού αρχιτέκτονα Άλμπερ
Σπέερ, μέχρι τις στείρες μεταπολεμικές κατασκευές. Σήμερα, είναι το μεγαλύτερο
εργοτάξιο στον κόσμο. Οι «Δρόμοι» του Ρούσσου Βρανά, σελ. 44.

ΤΡΟΪΚΑ κατά Μητροπολίτη Ζακύνθου... 
Μετά τον Αρχιεπίσκοπο και ο φανατικότερος υποστηρικτής του, 
ο Μητροπολίτης Καλαβρύτων Αμβρόσιος, «αφόρισε» χθες 
τον Μητροπολίτη Ζακύνθου επί... φιληδονία! Τι το περίεργο! 
Το Συνοδικό Δικαστήριο αθωώνει... Ο Άγιος Καλαβρύτων, 
όμως, λίγο και δεν διατάσσει δημόσιον ραβδισμόν. 
Το ρεπορτάζ του Πάνου Μπαΐλη, σελ. 22.

ΜΕΣΑ ΑΠΟ το μαθητικό (φοιτητικό) εκπαιδευτικό 
κίνημα μαζί με το σύνθημα «Κάτσε καλά...» πρέπει ν' αφουγκραστούμε 
και τη μέχρι σήμερα σιωπηλή βοή των αποκλεισμένων ανθρώπων, 
των υποβαθμισμένων περιοχών, που δεν βρίσκουν χώρα και χώρο 
να πουν τον καημό τους. Ο Γιάννης Πανούσης 
στην «Τρίτη Άποψη», σελ. 6.

Η ΠΑΠΑΘΑΝΑΣΟΠΟΥΛΟΥ, του «Ιούδα», 
δεν είναι Στίβεν Κινγκ, κι ας... πουλούσε υπέροχα. 
Κι όσοι θεατές και αν πάνε στη «Διακριτική γοητεία 
των αρσενικών», η Μαλέα δεν θα γίνει ποτέ Σπίλμπεργκ. 
Βαγγέλης Ραπτόπουλος, «Πανόραμα», σελ. 4.

Η ΧΡΥΣΗ ΣΦΑΙΡΑ προαναγγέλλει τα... Όσκαρ! 
Ο πολύς Στίβεν Σπίλμπεργκ με τη «Διάσωση του 
στρατιώτη Ράιαν», που στην Αθήνα και τον Πειραιά κάνει πιένες

­ 162.000 εισιτήρια ­, στο κεντρικό βάθρο. Πλαισιώνεται 
από τους Τζιμ Κάρεϊ και Εντ Χάρις, για τους 
ρόλους τους στο «Τρούμαν σόου». Το ρεπορτάζ 
του Δημήτρη Δανίκα, «Πανόραμα», σελ. 1.

«ΠΟΙΟΙ σκοτώνουν το ΕΣΥ;». Οι ειδικοί καταγγέλλουν τον πρόχειρο και
«εμπειρικό» τρόπο με τον οποίο λειτουργεί το σύστημα υγείας στη χώρα μας.
Διαγνώσεις, λόγω έλλειψης τεχνολογικών μέσων, οδηγούν σε ολέθρια σφάλματα και
ο ασθενής μέρα τη μέρα χάνει την εμπιστοσύνη του στο δημόσιο νοσοκομείο.
Έρευνα Νανάς Νταουντάκη - Ρούλας Τσουλέα. Σελ. 20-21.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16349N021</ED>
<ID>
ID:18092

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Χειρότερο
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Πώς; Πέφτουν οι δημοτικότητες των πολιτικών αρχηγών; Ε, τόσο το χειρότερο για
τις δημοσκοπήσεις.

Με τιμή
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16349N022</ED>
<ID>
ID:18170

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Συννεφιά παντού, βροχές, τοπικές καταιγίδες, χιόνια στα κεντρικά και βόρεια
ορεινά. Ισχυροί έως πολύ ισχυροί νοτιάδες (6-7 Μπωφόρ), στα πελάγη θυελλώδεις
8 Μπωφόρ, τρεπόμενοι το βράδυ από δυσμάς σε βορειοδυτικούς εξασθενούντες.


Αισθητή πτώση της θερμοκρασίας. Βροχές σε όλη τη χώρα, τοπικές καταιγίδες,
χιόνια στα ορεινά ηπειρωτικά και στα βόρεια πεδινά. Ισχυροί έως πολύ ισχυροί
βοριάδες στη δυτική και βόρεια χώρα (6-7 Μπωφόρ), νότιοι στην υπόλοιπη.

Article

<CATEGORY>vin01</CATEGORY>

 <H5>«ΟΧΙ» ΣΗΜΙΤΗ ΣΤΙΣ ΠΡΟΩΡΕΣ ΕΚΛΟΓΕΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Το θέμα θεωρείται λήξαν
</H2><H2></H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Την πόρτα για πρόωρες εκλογές έκλεισε, για άλλη μια φορά, ο Πρωθυπουργός
σημειώνοντας ότι η κυβέρνηση θα κριθεί συνολικά από το έργο της.

Η ΘΕΣΗ αυτή ­ η οποία αποτελεί την πάγια άποψη της κυβέρνησης ­ διατυπώθηκε
στην τηλεοπτική συνέντευξη του κ. Σημίτη (Antenna), με την οποία ξεκίνησε από
χθες η ενημερωτική προσωπική εξόρμηση του Πρωθυπουργού, σε μια χρονική φάση
που η κυβέρνηση αντιμετωπίζει αντικειμενικά προβλήματα με επίκεντρο την κρίση
στην παιδεία. (Σελ.
5).

Ο κ. Σημίτης υπεραμύνθηκε της κυβερνητικής πολιτικής στον τομέα αυτόν
υπογραμμίζοντας την αναγκαιότητα της εκπαιδευτικής μεταρρύθμισης, την οποία
θεωρεί τομή στο πρόβλημα και όχι μέσον για την απλή διαχείρισή του.

Η πρωθυπουργική τοποθέτηση για την παιδεία ήλθε τη στιγμή που έχει
δρομολογηθεί από το υπουργείο Παιδείας ένας βασανιστικός διάλογος με τους
φορείς της εκπαιδευτικής κοινότητας (μαθητές, καθηγητές) μέσα σε κλίμα έντασης
και αμφισβητήσεων. Και ενώ συνεχίζονται ­ με επεισοδιακό πλέον τρόπο ­ οι
κινητοποιήσεις μαθητών.

* Τη στιγμή όμως που βρίσκονται σε εξέλιξη αυτές οι διαδικασίες, η δημοσκόπηση
της V. PRC, που έγινε για λογαριασμό των «ΝΕΩΝ», αποκαλύπτει ότι η πλειοψηφία
της κοινής γνώμης δεν είναι θετική προς τα μέτρα που επιχειρεί να εφαρμόσει το
υπουργείο Παιδείας και τάσσεται υπέρ της αναστολής τους. (Σελ. 12-15).

* Κατά τα άλλα, το ΠΑΣΟΚ κινείται στον αστερισμό του συνεδρίου του με ανοιχτό
ακόμη το πρόβλημα της γνησιότητας της εκπροσώπησης, καθώς έχουν εγερθεί
αμφισβητήσεις για τις εγγραφές νέων μελών.

Για την άμβλυνση αυτού του προβλήματος συμφωνήθηκε τελικά μεταξύ των δύο
βασικών τάσεων ο έλεγχος των μητρώων, με την προσδοκία να βρεθεί στο τέλος μια
συναινετική λύση που θα διευκολύνει τα πράγματα.

Την ίδια στιγμή βρίσκονται σε εξέλιξη παρασκηνιακές διαβουλεύσεις με
αντικειμενικό στόχο την επίτευξη μιας πολιτικής ουσιαστικά συμφωνίας σε
επίπεδο κορυφής (Σημίτης - Τσοχατζόπουλος), που να κατοχυρώνει την ομαλή
διεξαγωγή του συνεδρίου αλλά να ρυθμίζει και μετασυνεδριακά προβλήματα που
έχουν σχέση με την άσκηση της κομματικής και κυβερνητικής εξουσίας. (Σελ. 7).

* Από την πλευρά της, η Ν.Δ. εξακολουθεί να κινείται υπό τον φόβο των διαρροών
λόγω των πολιτικών φιλοδοξιών των κ.κ. Μάνου και Αβραμόπουλου, αν και επίσημα
προσπαθεί να πείσει τους οπαδούς της ότι ακόμη και στην περίπτωση ίδρυσης νέων
κομμάτων δεν ανακόπτεται η πορεία του κόμματος προς την εξουσία, λόγω της
μεγάλης διαφοράς που έχει ήδη από το ΠΑΣΟΚ. 
Στο μεταξύ, όμως, ο κ. Μάνος κατέστησε σαφές ότι θα προχωρήσει στην ίδρυση
κόμματος για να μετάσχει στις εθνικές εκλογές, οι οποίες καλώς εχόντων των
πραγμάτων, όπως διαβεβαιώνει άλλωστε και ο Πρωθυπουργός, θα γίνουν κανονικά το
2000. Όμως παραμένει ανοιχτό το ερώτημα αν θα κάνει κόμμα σε περίπτωση διπλών
εκλογών το καλοκαίρι. (Σελ. 9).
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16349N032</ED>
<ID>
ID:18140

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Αμοιβαία
</H2>
ΓΙΑ θέματα τόσο κρίσιμα...

ΟΠΩΣ αυτό της εκπαιδευτικής μεταρρύθμισης...

ΘΑ ήταν λάθος ­ και δυστυχώς έγινε ­ να ειπωθεί πως ο διάλογος έχει εξαντληθεί...

ΕΠΕΙΔΗ οι δυσκολίες που εμφάνισε ­ ή οι καθυστερήσεις που ασφαλώς
βάρυναν το κλίμα ­ έδωσαν την εντύπωση πως στην ουσία αντικείμενο δεν υπάρχει.

ΚΑΙ μόνον το γεγονός ότι υπουργός και εκπρόσωποι της ΟΛΜΕ κάθησαν επί
τόσες ώρες στο ίδιο τραπέζι χθες...

ΔΕΙΧΝΕΙ ­ αν μη τι άλλο ­ διάθεση να βρεθεί ­ επιτέλους ­ εκείνο το
ελάχιστο της συμφωνίας που θα δρομολογήσει την εκτόνωση...

ΚΑΙ την επιστροφή στα σχολεία όλων των μαθητών.

ΘΑ έλεγε, μάλιστα, κανείς πως και οι δύο πλευρές ­ από τη στιγμή που
κάθησαν στο τραπέζι ­ έχουν ευθύνη να μη διακόψουν τον διάλογο...

ΝΑ μην ­ τρόπος του λέγειν ­ σηκωθούν πριν βρουν τη λύση.

ΑΠΟ αυτόν τον διάλογο εξαρτώνται τα πάντα...

ΚΑΙ δείγμα ευφυΐας ­ και όχι... ενδοτισμού ­ θα είναι τα αμοιβαία
βήματα προσέγγισης...

ΑΝ κυριαρχήσει η λογική του συμφέροντος της Παιδείας και των μαθητών.

ΑΣ μην αμφιβάλλει κανείς πως θα 'ρθει η στιγμή που τα παιδιά θα
ζητήσουν τον λόγο από τους μεγάλους...

ΓΙΑ όσα αυτοί δεν μπόρεσαν ή δεν τόλμησαν να επιχειρήσουν.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16349N033</ED>
<ID>
ID:18184

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Σπύρος Βούγιας:

(το στέλεχος του ΣΥΝ, στο «Μετρό»)

«Δεν θα αυτοκτονούσα ποτέ για την Αριστερά, αλλά μου αρέσει να ζω γι' αυτήν».

Δημήτρης Ρίζος:

(ο εκδότης-διευθυντής του «Αδέσμευτου Τύπου» περιγράφει ποιοι άρχισαν να
κινούνται περί την Ρηγίλλης με αφορμή το ενδεχόμενο ίδρυσης κεντροδεξιού
κόμματος από τον κ. Δημ. Αβραμόπουλο)

«Παλαιοπολιτικοί και πολιτικάντηδες, επαγγελματίες κομματάρχες, κραυγαλέοι
τρακαδόροι των ταμείων της Ν.Δ., απατεώνες, αεριτζήδες και τσανακογλείφτες
έσπευσαν να αυτοδιορισθούν κήρυκες της κομματικής ορθοδοξίας και διαπρύσιοι
υπερασπιστές του προέδρου της Ν.Δ. Και οργιάζουν...».

Μιχάλης Χαραλαμπίδης:

(το στέλεχος του ΠΑΣΟΚ, για το Συνέδριο του κόμματος)

«Πρόκειται για ένα Συνέδριο καθημερινότητας, μιας στιγμής, μιας ημέρας, από
ένα κόμμα μιας ημέρας, από μέλη μιας χρήσης και μιας ημέρας».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16349N034</ED>
<ID>
ID:18220

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N03&aa=4</URL></REF>


Article

<CATEGORY>vin05</CATEGORY>

 <H2>Μια βραδιά στο «Γκραντ Σαλέ»
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Η ΒΕΛΟΥΔΙΝΗ φωνή του Μανώλη Μητσιά «έντυσε» την ετήσια γιορτή της Γενικής
Τράπεζας, χθες το βράδυ, στο «Γκραντ Σαλέ» της Κηφισιάς. Παραβρέθηκαν, μεταξύ
άλλων, ο κ. Κ. Σκανδαλίδης, ο κ. Γιάννος Παπαντωνίου, ο κ. Α. Τσοχατζόπουλος,
ο επίτροπος κ. Χρ. Παπουτσής, η κ. Ντόρα Μπακογιάννη με τον σύζυγό της, καμιά
δεκαπενταριά βουλευτές του ΠΑΣΟΚ αλλά και πολλοί γνωστοί επιχειρηματίες.

Ο ΥΠΟΥΡΓΟΣ Εθνικής Οικονομίας είχε μόνο καλά λόγια για τον κ. Γ. Δασκαλάκη που
διοικεί τη Γενική Τράπεζα αλλά είναι και ένας από τους στενότερους συνεργάτες
του κ. Α. Τσοχατζόπουλου.

Η ΝΥΧΤΑ ήταν ακόμα μικρή όταν πήρε το μικρόφωνο ο κ. Μ. Μητσιάς αλλά η φωνή
του ήταν... ανάλογη με τα αποτελέσματα της Γενικής Τράπεζας.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16349N043</ED>
<ID>
ID:18183

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N04&aa=3</URL></REF>


Article

<CATEGORY>vin05</CATEGORY>

 <H2>Συνάντηση... «επί προσωπικού»
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΟΤΑΝ ­ τέτοιες ημέρες ­ επισκέπτεται την Ρηγίλλης ένας αντιδήμαρχος του
Δήμου Αθηναίων, και όταν αυτός ο αντιδήμαρχος είναι ο κ. Άγγ. Μοσχονάς, που
έχει «ειδικές σχέσεις» με τη σημερινή ηγεσία της Ν.Δ., και όταν αυτός που
βλέπει δεν είναι άλλος από τον εκπρόσωπο του κόμματος της αξιωματικής
αντιπολίτευσης κ. Α. Σπηλιωτόπουλο, τότε... σημαίνει συναγερμός!

ΕΤΣΙ ακριβώς έγιναν τα πράγματα χθες το πρωί, αλλά ο κ. Σπηλιωτόπουλος έσπευσε
να διευκρινίσει ότι η συνάντησή τους αφορούσε ένα προσωπικό θέμα.

ΤΩΡΑ, βέβαια, έτσι είναι αν έτσι νομίζετε. Η ουσία είναι ότι τόσο στην Πλατεία
Κοτζιά όσο και στην Ρηγίλλης πολλοί «μαγειρεύουν» τον αντικαταστάτη τού κ. Δ. Αβραμόπουλου.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16349N044</ED>
<ID>
ID:18209

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N04&aa=4</URL></REF>


Article

<CATEGORY>vin05</CATEGORY>

 <H2>Ποιον θα διαλέξει;
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΩΡΑ, ΙΣΩΣ κάποιοι αναρωτηθείτε: Είναι βέβαιο δηλαδή ότι ο κ. Δ. Αβραμόπουλος
θα εγκαταλείψει τη δημαρχία για να ιδρύσει νέο κόμμα; Αλίμονο, τίποτε δεν
είναι βέβαιο σ' αυτήν τη ζωή ­ και ιδίως στην πολιτική.

Εδώ δεν είναι βέβαιο ότι θα προχωρήσει στην ίδρυση κόμματος, θα μπορούσε να
είναι βέβαιο ότι θα παραιτηθεί από τη δημαρχία; Πολύ σωστά ­ πάντως, για καλό
και για κακό, τα «μαγειρέματα» έχουν αρχίσει. Και βεβαίως, ο κ. Άγγ. Μοσχονάς
έχει διατελέσει και υποψήφιος δήμαρχος στο παρελθόν. Όπως και ο κ. Κ.
Γιατράκος, που έχει διατελέσει και δήμαρχος.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16349N045</ED>
<ID>
ID:18223

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N04&aa=5</URL></REF>


Article

<CATEGORY>vin05</CATEGORY>

 <H2>Και πάλι πατέρας
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟ ΠΕΜΠΤΟ της παιδί απέκτησε χθες η οικογένεια Παπαντωνίου. Πανευτυχής ο
υπουργός Εθνικής Οικονομίας πήγε... πετώντας στο «Μητέρα» για να θαυμάσει το
υγιέστατο νεογέννητο αγοράκι του, που ήλθε στον κόσμο με βάρος 3 κιλών και
οκτακοσίων γραμμαρίων.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16349N046</ED>
<ID>
ID:18232

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N04&aa=6</URL></REF>


Article

<CATEGORY>vin05</CATEGORY>

 <H2>Περί εικόνας
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΟΝΤΡΑ... σε δόσεις είχαν στη σύνοδο της Κεντρικής Επιτροπής του Συνασπισμού ο
κ. Θ. Γεωργακόπουλος, που είναι από τους υπέρμαχους της προσέγγισης ΠΑΣΟΚ -
ΣΥΝ και ο κ. Γρ. Καλομοίρης, ναι, το στέλεχος της ΟΛΜΕ που πρωταγωνιστεί στις
μαθητικές κινητοποιήσεις.

Ο κ. Γεωργακόπουλος μίλησε για «αθλιότατη εικόνα» που δίνουν οι «κομματικοί
εκπρόσωποι του ΣΥΝ στην ΟΛΜΕ» ­ με αφορμή το επεισόδιο Κακλαμάνη και Καλομοίρη
­ και ο συνδικαλιστής τού απάντησε την επόμενη ημέρα ότι επιδιώκει την
ιδιωτικοποίηση της Παιδείας!
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16349N047</ED>
<ID>
ID:18238

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N04&aa=7</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Τι κάνουμε;
</H2>
Ο ΛΟΓΟΣ στους αναγνώστες. Ο Γ. Κατσάνος, Ελευθερίας 19, Ναύπακτος, γράφει:

«Καθημερινά γινόμαστε μάρτυρες συγκλονιστικών σκηνών ανθρώπινου πόνου. Τα ΜΜΕ
συχνά προβάλλουν εικόνες σκελετωμένων πτωμάτων και τυμπανισμένων παιδιών. Κάθε
τόσο διαβάζουμε πίνακες και ακούμε αριθμούς: ο υποσιτισμός και οι αρρώστιες
χτυπούν. Κάθε χρόνο 14.000.000 παιδιά οδηγούνται στην πόρτα του χάρου. 250.000
παιδιά τυφλώνονται από έλλειψη βιταμινών. 230.000 παραλύουν από
πολιομυελίτιδα. 2.500.000 πεθαίνουν από αφυδάτωση. Πόσοι ακόμη δε χάνονται
καθημερινά από πολέμους και επαναστάσεις.

Τα λόγια ενός νέου πατέρα, που η πείνα τον έκανε να δείχνει πολύ γέρος, είναι
χαρακτηριστικά: "Όταν φωνάζουν τα παιδιά μου από την πείνα, όταν πεσμένα κάτω
με κοιτούν γεμάτα παράπονο περιμένοντας κάτι από μένα, τότε το πιο δύσκολο
πράγμα στον κόσμο είναι να είσαι πατέρας!".

Αλήθεια, τι κάνουν οι άνθρωποι μπροστά σ' αυτόν τον ανθρώπινο πόνο; Τι κάνουν
οι κυβερνήτες; Τι κάνουν οι χριστιανοί, με ή χωρίς εισαγωγικά;

Ποιος άραγε φταίει για κάθε ανθρώπινο πόνο; Πρώτα απ' όλα φταίει ο ίδιος ο
άνθρωπος. Ενδιαφέρεται μόνο για το άτομό του, για την καλοπέρασή του κι αγνοεί
τον συνάνθρωπό του. Φταίνε οι επαναστάσεις και οι πόλεμοι, που αφήνουν πίσω
τους συντρίμμια. Φταίνε τα ολοκληρωτικά καθεστώτα, που απομυζούν τους λαούς
τους. Φταίει η οικονομική εξάρτηση των αδύνατων κρατών, που τα υπέρογκα χρέη
εμποδίζουν ή περιορίζουν τις επιχορηγήσεις για υγεία και πρόνοια. Ένα
παράδειγμα εξάρτησης; Το 1979 οι πλούσιες χώρες δάνεισαν 40 δισ. δολάρια στις
φτωχές χώρες. Σήμερα πρέπει να επιστρέψουν 60 δισ. δολάρια μόνο για τόκους. Τι
προϋπολογισμούς να συντάξουν; Έτσι οι πλούσιοι γίνονται πλουσιότεροι και οι
φτωχοί φτωχότεροι.

Γύρω μας απλώνεται πολύς ανθρώπινος πόνος: φτώχεια, αρρώστιες, ορφάνια,
θάνατοι, εγκατάλειψη, διαζύγια, χωρισμοί κ.ά.

Είναι αλήθεια ότι τα όποια κοινωνικά προβλήματα δεν λύνονται με ευχολόγια και
ελεημοσύνες. Όμως μέσα σ' αυτή τη μεγάλη... έρημο, ας υπάρξει και μια μικρή όαση».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16349N048</ED>
<ID>
ID:18241

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΠΟ ΤΟ ΥΠΟΥΡΓΕΙΟ Εξωτερικών στο Πανεπιστήμιο του Αιγαίου. Ο κ. Κ. Ζώρας,
πρώην γενικός γραμματέας του ΥΠΕΞ, εξελέγη αναπληρωτής καθηγητής του
Πανεπιστημίου του Αιγαίου με αντικείμενο την κοινωνιολογία των πολιτειακών
θεσμών, στο Τμήμα Κοινωνιολογίας της Σχολής Κοινωνικών Επιστημών. Έδρα του,
τώρα πια, η Μυτιλήνη.

ΟΧΙ ΣΤΙΣ ΔΙΠΛΕΣ εκλογές, είπε για άλλη μία φορά χθες στον Antenna ο κ.
Κ. Σημίτης ­ σε λίγο θα του ζητούν να πει όχι και στις... μονές εκλογές.

ΠΡΟΣΒΑΣΗ ΣΤΙΣ δισκέτες του ΠΑΣΟΚ ζητούν οι της εσωκομματικής
αντιπολίτευσης ­ ο λαός δεν ξεχνά, τα κομπιούτερ κατακτά...

ΔΕΝ ΕΠΕΙΣΕ Η μεταρρύθμιση, λέει η δημοσκόπηση ­ μήπως δεν έπεισαν οι μεταρρυθμιστές;

ΟΡΙΣΤΕ ­ ΤΙ έπαθαν δηλαδή οι της ΟΛΜΕ που αποδέχθηκαν τελικά την
πρόσκληση Αρσένη για διάλογο;

Ο ΔΙΑΛΟΓΟΣ είναι κάτι σαν τον μονόλογο ­ μόνο πού με τον διάλογο
γνωρίζεις και κόσμο...

ΠΡΟΣΟΧΗ ­ το μαθητικό πρέπει να λυθεί έως το Σάββατο, γιατί τότε
ανοίγει το Τριώδιο και θα διδαχθούμε πολλά...
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16349N049</ED>
<ID>
ID:18242

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N04&aa=9</URL></REF>


Article

<CATEGORY>vin04</CATEGORY>

 <H5>«ΟΛΟΚΛΗΡΩΣΗ ΤΟΥ ΚΥΒΕΡΝΗΤΙΚΟΥ ΕΡΓΟΥ ΧΩΡΙΣ ΥΠΟΛΟΓΙΣΜΟ ΤΟΥ ΠΟΛΙΤΙΚΟΥ ΚΟΣΤΟΥΣ»
</H5><H2>Εκλογές το 2000
</H2>
Το ενδεχόμενο διπλών εκλογών τον Ιούνιο απέκλεισε χθες με κατηγορηματικό τρόπο
ο κ. Κ. Σημίτης, σε μια συνέντευξη η οποία κινήθηκε περισσότερο σε θέματα
επικαιρότητας, αν και η αφορμή της ήταν η συμπλήρωση τριών χρόνων από την
ανάληψη της Πρωθυπουργίας.

ΟΙ ΕΞΕΛΙΞΕΙΣ στον χώρο της Παιδείας αλλά και η εικόνα της κυβέρνησης σήμερα,
ήταν από τα βασικά σημεία της συνέντευξης του κ. Κ. Σημίτη στον Antenna, με
την οποία ο Πρωθυπουργός επιχείρησε να καταστήσει σαφή, για μια ακόμα φορά,
την αποφασιστικότητά του να ολοκληρώσει το πρόγραμμα της κυβέρνησης και να
κριθεί γι' αυτό το 2000.

Στο πλαίσιο αυτό στάθηκε αδιάφορα απέναντι στο φημολογούμενο εγχείρημα του κ.
Δημ. Αβραμόπουλου για ίδρυση κόμματος και το ενδεχόμενο αξιοποίησης από το
ΠΑΣΟΚ της δυσμενούς θέσης στην οποία θα βρεθεί, σ' αυτή την περίπτωση, η Ν.Δ.
Όπως αποστάσεις κράτησε και για τις αναλύσεις που θέλουν να ευνοείται με τον
αποκλεισμό των διπλών εκλογών ο σχεδιασμός του δημάρχου Αθηναίων για ίδρυση
κόμματος πριν από τις ευρωεκλογές. «Γελιούνται», δήλωσε ο κ. Κ. Σημίτης για
όσους, όπως είπε, υπολογίζουν ότι θα κάνει τακτικές κινήσεις. Και υπενθύμισε
ότι την πρόθεσή του για εκλογές το 2000 την είχε εκφράσει από παλιά, σε
ανύποπτο χρόνο.

«ΔΕΝ ΕΙΜΑΣΤΕ ΔΟΓΜΑΤΙΚΟΙ»

Όλες οι απαντήσεις του κ. Κ. Σημίτη είχαν άξονα την ολοκλήρωση του
κυβερνητικού έργου και την προώθηση των τομών που περιλαμβάνονται σ' αυτό,
χωρίς υπολογισμό του πολιτικού κόστους. Ειδικότερα όσον αφορά στις εξελίξεις
στην Παιδεία, η παρέμβαση ήταν προς την κατεύθυνση ενίσχυσης του διαλόγου που
ξεκίνησε χθες. Διαβεβαίωσε σε όλους του τόνους ότι στο θέμα της εφαρμογής της
μεταρρύθμισης «δεν είμαστε δογματικοί», πως στο κέντρο του ενδιαφέροντος της
κυβέρνησης είναι «τα παιδιά», ενώ επισήμανε για άλλη μια φορά την ανάγκη
συνεχούς διαλόγου και βελτιώσεων, με ανοιχτά σχολεία. Ενδεικτικό δε της
πρόθεσής του για αναζήτηση λύσεων είναι η επισήμανσή του ότι δεν έχει σημασία
πώς θα υπολογίζεται ο βαθμός της Β' Λυκείου για το απολυτήριο.

Ωστόσο ο Πρωθυπουργός δεν απέφυγε να παραδεχθεί καθυστερήσεις στο κυβερνητικό
έργο, που τις απέδωσε τόσο σε κοινωνικές αντιδράσεις που προκαλούν οι
μεταρρυθμίσεις όσο και σε αδυναμίες του κρατικού μηχανισμού. Η περίπτωση της
Ολυμπιακής ήταν ένα αρνητικό παράδειγμα που έφερε ο κ. Κ. Σημίτης,
διαβεβαιώνοντας πάντως ότι η προσπάθεια στον τομέα αυτό θα συνεχιστεί. 
Ως δείγμα δε της αποτελεσματικότητας της κυβερνητικής πολιτικής, ο
Πρωθυπουργός επικαλέστηκε τις θετικές εξελίξεις στην οικονομία, στην πορεία
προς την ΟΝΕ. Υπό το πρίσμα αυτό, ο κ. Κ. Σημίτης έκανε αναφορά στον
περιορισμένο ρόλο που έχουν για την κυβέρνηση οι τρέχουσες δημοσκοπήσεις και
ότι αυτές δεν επηρεάζουν το κυβερνητικό πρόγραμμα.

ΣΥΛΛΟΓΙΚΟ ΜΟΝΤΕΛΟ

Παράλληλα, ο Πρωθυπουργός επισήμανε ότι η κυβερνητική πολιτική αποσκοπεί στη
βελτίωση της πραγματικής θέσης των εργαζομένων και με την έννοια αυτή
υπογράμμισε, απαντώντας σε σχετική ερώτηση, ότι αποτελεί συνέχεια αυτής του
Ανδρέα Παπανδρέου. Ενώ όταν ρωτήθηκε ευθέως αν είναι σοσιαλιστής, ο κ. Κ.
Σημίτης απάντησε με έμφαση: «Βεβαίως είμαι». Για το μοντέλο διακυβέρνησης
υποστήριξε ότι είναι πιο αποτελεσματικό και πιο συλλογικό, ενώ αποκάλυψε ότι
όταν χρειάζεται, ασκεί κριτική και αποδίδει ευθύνες στους υπουργούς του.
Τάχθηκε ωστόσο κατά της λογικής δημιουργίας εντυπώσεων με «κόψιμο κεφαλιών»,
όπως ανέφερε χαρακτηριστικά.

Στο ίδιο πλαίσιο, ο Πρωθυπουργός απέρριψε τις αιτιάσεις της Ν.Δ. ότι ζει σε
«γυάλινο πύργο» και υπογράμμισε ότι παρακολουθεί από κοντά τις εξελίξεις και
συζητά με τον απλό κόσμο. Επιτέθηκε μάλιστα στη Ν.Δ. και την ηγεσία της
κατηγορώντας την ότι το κόμμα της στερείται θέσεων και προτάσεων και ότι η
πολιτική της είναι υποκριτική.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16349N051</ED>
<ID>
ID:18124

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N05&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Έπεισε ο Σημίτης
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΜΑΓΝΗΤΟΣΚΟΠΗΜΕΝΗ ήταν η συνέντευξη του Πρωθυπουργού στον Antenna κι αυτό ήταν
φυσικό: πρώτον, γιατί το κανάλι έπρεπε να εκμεταλλευθεί διαφημιστικά την πρώτη
αποκλειστική συνέντευξη του Κ. Σημίτη και, δεύτερον, για να υπάρξουν οι
αναγκαίες «διορθωτικές» επεμβάσεις ­ στο μοντάζ.

Δεν είναι απόλυτα ξεκάθαρο ποιος ωφελήθηκε πιο πολύ από αυτό το γεγονός. Η
ουσία είναι ότι ο Πρωθυπουργός εμφανίσθηκε να έχει γοργό λόγο, ικανοποιητική
ροή σκέψης, έδειχνε άμεσος και σε πολλά σημεία πειστικός.

Απέφυγε τα σαρδάμ που τον καταδιώκουν στις «ζωντανές» ομιλίες του, και πέτυχε
να εμφανισθεί άνετος, πράγμα που δεν τον χαρακτηρίζει συνήθως στις
συνεντεύξεις του.

Πολιτικά, το ισοζύγιο αυτής της τηλεοπτικής εμφάνισης ήταν θετικό. Μπορεί να
μην περιείχε σημαντικές ειδήσεις, κάτι που αποτελεί «φετίχ» για τους
δημοσιογράφους. Έδωσε όμως την ευκαιρία στον Πρωθυπουργό να εμφανισθεί και
πάλι απόλυτος στους κεντρικούς στόχους της κυβέρνησής του: πορεία προς την
ΟΝΕ, χωρίς ταλαντεύσεις. Όχι διπλές εκλογές. Εθνικές εκλογές το 2000. Διάλογος
για την εκπαιδευτική μεταρρύθμιση μόνο με ανοιχτά σχολεία.

Συμπερασματικά, η πρώτη τηλεοπτική εμφάνιση του κ. Σημίτη ύστερα από πολύν
καιρό, πήγε καλά. Αναμένουμε την επόμενη.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16349N052</ED>
<ID>
ID:18172

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N05&aa=2</URL></REF>


Article

<CATEGORY>vin04</CATEGORY>

 <H2>Ικανοποίηση για τα κονδύλια, δυσαρέσκεια για την Κοινή Αγροτική Πολιτική
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΒΡΥΞΕΛΛΕΣ

ΔΥΝΑΜΙΚΑ ΞΕΚΙΝΗΣΕ την προεδρία της στο Συμβούλιο Υπουργών της Ευρωπαϊκής
Ένωσης η Γερμανία, καθώς χθες έκανε σαφές ότι είναι αποφασισμένη: α) να
πετύχει μια συμφωνία για τη διανομή των κοινοτικών κονδυλίων μέχρι τον Μάρτιο
και β) να δώσει μια νέα ώθηση στην ολιγωρούσα Κοινή Εξωτερική Πολιτική και
Πολιτική Άμυνας (ΚΕΠΠΑ) ­ αρχής γενομένης από την κρίση στο Κόσοβο.

Ταυτοχρόνως, ο Γερμανός υπουργός Εξωτερικών, Γιόσκα Φίσερ, έκανε γνωστό στους
συναδέλφους του ότι η Βόννη επιθυμεί την υιοθέτηση του Συμφώνου για την
Απασχόληση, τον Ιούνιο ­ μια επίσπευση που απευθύνεται πρωτίστως στο γερμανικό
εκλογικό σώμα.

Ενδεικτική της γερμανικής αισιοδοξίας, πως μια συμφωνία για την «Ατζέντα 2000»
είναι δυνατή μέχρι τον Μάρτιο, είναι και η ανακοίνωση πως το Βερολίνο θα είναι
η πόλη που θα φιλοξενήσει την έκτακτη σύνοδο κορυφής των «15».

Ο κ. Φίσερ, μιλώντας στην έναρξη του Συμβουλίου, είπε πως στόχος του είναι
«μια περισσότερο αποτελεσματική διαρθρωτική πολιτική, μια σε βάθος
αναδιαμόρφωση της Κοινής Αγροτική Πολιτικής... Είμαστε σύμφωνοι: δεν υπάρχουν
τομείς που δεν ακουμπάμε σε αυτές τις διαπραγματεύσεις ­ θέλουμε ένα συνολικό
πακέτο να υιοθετηθεί στις 24 και 25 Μαρτίου».

Οι υπουργοί Εξωτερικών των «15», στη συζήτηση που ακολούθησε, συμφώνησαν ότι ο
συντονισμός των διαπραγματεύσεων για την «Ατζέντα 2000» ανήκει στους ίδιους
(σ.σ. και όχι στο ECOFIN).

Εν συνεχεία, οι «15» συμφώνησαν ­ με την εξαίρεση της Ολλανδίας, που επιμένει
σε ένα αυστηρότερο σύστημα ­ πως τα κονδύλια που δεν απορροφώνται από μια χώρα
θα εισέρχονται σε ένα αποθεματικό, μέχρι του ύψους του 4,3%, και θα
αναδιανέμονται σε άλλα έργα, της ίδιας όμως χώρας. Η ελληνική πλευρά κρίνει
την πρόταση αυτή ικανοποιητική, καθώς η προηγούμενη έκανε λόγο για παρακράτηση
του 10% και αναδιανομή σε άλλες χώρες.

Τα πράγματα, ωστόσο, δεν είναι ιδιαίτερα αισιόδοξα για την Ελλάδα στον τομέα
της ΚΑΠ: με την εξαίρεση της Ελλάδας και της Ισπανίας, διαμορφώθηκε στο
χθεσινό Συμβούλιο μια πλειοψηφία που θέλει τη σταθεροποίηση στα σημερινά
επίπεδα. Η ελληνική πλευρά δεν έχει αντίρρηση να υπάρχει ένα όριο ­ υπό την
προϋπόθεση, όμως, να καλύπτονται όλες οι δράσεις και να μην περιληφθεί η
χρηματοδότηση της διεύρυνσης. Εκεί που η Αθήνα αντιδρά εντονότατα, είναι στο
ενδεχόμενο συγχρηματοδότησης της ΚΑΠ από τον εθνικό προϋπολογισμό ­ και στο
θέμα αυτό ο αναπληρωτής υπουργός Εξωτερικών, Γιώργος Παπανδρέου, βρήκε σύμμαχο
τον Γάλλο ομόλογό του, Πιερ Μοσκοβισί.

Ο Θόδωρος Πάγκαλος απένειμε εύσημα στη γερμανική προεδρία για τη σε βάθος
συζήτηση που έγινε για την κρίση στο Κόσοβο ­ και για τη χρήση πολιτικού λόγου.

Οι «15» με απόφασή τους συμφώνησαν: α) υπέρ μιας πολιτικής ­ κι όχι
στρατιωτικής ­ λύσης στο Κόσοβο, β) να απευθύνουν προειδοποίηση ­ κι όχι
τελεσίγραφο, γ) η προειδοποίηση να απευθύνεται και προς τα δύο μέρη ­ και οι
τυχόν κυρώσεις να αφορούν και τα δύο μέρη.

Εξέφρασαν, επίσης, γενική επιφύλαξη για περαιτέρω κυρώσεις κατά του Βελιγραδίου.

Οι υπουργοί Εξωτερικών ζήτησαν ακόμη την υπουργική σύνοδο της Ομάδας Επαφής ­
κάτι που εξαρτάται, ουσιαστικά, από τις Ηνωμένες Πολιτείες ­ και τη διερεύνηση
του ενδεχομένου μιας Διάσκεψης Ειρήνης για το Κόσοβο (με τη συμμετοχή
Βελιγραδίου κι αλβανοφώνων).

Όπως ανέφερε ο κ. Πάγκαλος, οι «15» συμφώνησαν πως η όποια στρατιωτική
παρουσία πρέπει να έχει την έγκριση του Βελιγραδίου ­ και να έχουν προϋπάρξει συμφωνίες.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16349N053</ED>
<ID>
ID:18203

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Συμ-πο(νει)ρευόμαστε;
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Δε νοσταλγώ πια... χειροβομβίδες ρίχνω και καγχάζω ­
αιώνες τώρα, συλλαβίζοντας τη θάλασσα

Γιώγια Σιώκου. Η αναπαράσταση του ανέφικτου

ΤΩΡΑ που καταφέραμε (να βάλουμε) να μαλώσουνε οι γονείς με τα παιδιά τους,
τους γείτονες και τους δασκάλους, οι ταξιτζήδες με τ' αμούστακα αγόρια και οι
τσαμπουκάδες με τα 15χρονα κορίτσια, τώρα που (αυτο)υπονομεύσαμε τους
δημοκρατικούς μας θεσμούς, καθώς το ένα κόμμα κατηγορεί μέσα στη Βουλή το άλλο
για αυταρχισμό, «καπέλωμα» των νέων, εντυπωσιασμό, αριβισμό, τυχοδιωκτισμό,
αστυνομοκρατία, τώρα που μερικοί άρχισαν να κατανοούν ότι πίσω από τις
μαθητικές κινητοποιήσεις ελλοχεύει η διάψευση, το χαμένο όνειρο, η
περιθωριοποίηση της οικογένειάς τους (που εύλογα αντανακλά στη «φιλοσοφία
ζωής» των παιδιών), τώρα μήπως ήρθε η στιγμή να πάρουμε ανάσα και να κάνουμε
έναν πρώτο απολογισμό («νεκρών» ηγεσιών και «τραυματισμένων» αξιών);

1 Η μόνιμη κρίση νομιμοποίησης του ελληνικού σχολείου καταλήγει
σε διάφορα επεισόδια εκπαιδευτικής κρίσης, που αναδεικνύουν τις δυσκολίες
κοινωνικοποίησης ή ενσωμάτωσης των μαθητών συνολικά στον «νέο κόσμο».

2 Οι εκπαιδευτικοί έχουν από καιρό πάψει να νιώθουν «δάσκαλοι» και οι
γονείς μόλις προ διμήνου αντελήφθησαν (ή ­ έστω ­ συνειδητοποίησαν) πόσο
εγκλωβισμένα ήσαν (και είναι) τα παιδιά τους μέσα σ' ένα αδιέξοδο και ανιαρό
σχολικό σύστημα και σε μια ανασφαλή και ανταγωνιστική κοινωνία.

3 Τα κόμματα επιχειρούν να φωτίσουν την κατάσταση με το «εκλογικό»
καλειδοσκόπιο και να τη χειριστούν με βάση την κομματική ηθική τακτική και πειθαρχία.

4 Η κυβέρνηση (απ)έδειξε ότι διαθέτει ή προβάλλει μαγικές λύσεις μόνο
όταν πρόκειται για αριθμούς, ενώ τα «χάνει» μόλις έχει να αντιμετωπίσει
ανθρώπους, γράμματα και ανθρώπους των γραμμάτων (ίσως διότι στις περιπτώσεις
αυτές δεν υπάρχει άνωθεν / έξωθεν «οδηγία» για να ακολουθηθεί πιστά ως δεξιά
λύση με κεντροαριστερή προοπτική).

5 Η κοινωνία μας γενικά μοιάζει να
μην είναι πια «μπετόν» αρραγές, αλλά τρύπιο δίχτυ. Κανείς δεν εμπιστεύεται
κανέναν (και) για οποιονδήποτε λόγο οι Αλβανοί μάς κοιτάνε περίεργα να
αλληλοκατηγορούμαστε, οι Ευρωπαίοι περιμένουν να δουν ποιος θα επιβιώσει από
αυτό τον «ιδιότυπο εμφύλιο», για να τον προσεγγίσουν. Οι Αμερικανοί μάς
ρίχνουν και λάδι στη φωτιά, άλλοτε με διπλωματικά τσαλ-ίμια κι άλλοτε με
patr(iot)ικές συμβουλές.

6 Οι θεσμοί μας αδρανούν, καθώς οι περισσότεροι θεσμοφύλακες
είναι κολλητοί μίας χρήσης και όχι διαχειριστές κρίσεων.

Μέσα από το μαθητικό / φοιτητικό / εκπαιδευτικό κίνημα μαζί με το σύνθημα
«Κάτσε καλά...», πρέπει ν' αφουγκραστούμε και τη μέχρι σήμερα σιωπηλή βοή των
αποκλεισμένων ανθρώπων, των υποβαθμισμένων περιοχών, των Ελλήνων που τους
πΟΝΕσαν οι στροφές της εθνικής και λοιπής πολιτικής, που δεν βρίσκουν χώρα και
χώρο να πουν τον καημό τους, ν' ακουμπήσουν το κουράγιο (ή και τον φόβο) τους.

Δεν θα προσθέσω και άλλες μαγικές λύσεις για να βγούμε από την κρίση. Θα
επιμείνω όμως στις απόψεις που είχα εκφράσει και παλαιότερα από τη στήλη αυτή:

α. Η σχολική διαδικασία ανήκει στους εκπαιδευτικούς και στους μαθητές
και το πιστοποιητικό της ολοκλήρωσης του κύκλου αυτού συνιστά αυτοτελή τίτλο.

β. Το «ακαδημαϊκό απολυτήριο», ως προστάδιο πανεπιστημιακής /
ερευνητικής / διοικητικής εξέλιξης, συνιστά υποχρέωση του υπουργείου Παιδείας,
ώστε σε πανελλαδικό επίπεδο να διεξάγονται αξιόπιστες και αδιάβλητες εξετάσεις.

γ. Η διαδικασία εισαγωγής και ο αριθμός εισαγομένων στα πανεπιστημιακά
τμήματα αποτελούν ευθύνη των ίδιων των ΑΕΙ και δεν πρέπει ούτε να συναρτώνται
με τους βαθμούς του Λυκείου ούτε να εξαρτώνται από τις «παρεμβάσεις» του ΥΠΕΠΘ.

δ. Το Εθνικό Συμβούλιο Παιδείας πρέπει να συγκροτείται αποκλειστικά από
φορείς της εκπαίδευσης και κάθε χρόνο να αξιολογεί συνολικά την πορεία, τους
ρυθμούς και το «βάθος» των εκπαιδευτικών θεσμών, προσώπων και πραγμάτων.

ε. Πρέπει να δημιουργηθεί Μόνιμη Επιτροπή Παιδείας, διαπιστευμένη στη
Βουλή και αποτελούμενη από τους διατελέσαντες υπουργούς Παιδείας και
προσωπικότητες των Γραμμάτων, του Πολιτισμού, της Παιδείας γενικότερα. Αυτή η
Επιτροπή θα συμβάλει στη σύγκλιση των κομματικών απόψεων ώστε να βγει έξω από
το πολιτικό παιχνίδι (ή διακύβευμα) το μέλλον των παιδιών μας.

Η κοινωνία των πολιτών (εάν δεν καθεύδει ή δεν ευρωκερδοσκοπεί) πρέπει να
βοηθήσει αυτή τη στιγμή τον άκαμπτο πολιτικό κόσμο, πρώτον, να πειστεί ότι
κανείς (και για πολύ) δεν μπορεί να καπελώνει τους νέους και δεύτερον, ότι η
παιδεία έχει ανάγκη από δασκάλους και όχι από καθηγητα(γά)δες. Αν αποζητάμε
σταθερή διευθέτηση / διαχείριση και όχι συγκυριακή δι-έξοδο (υπουργών και
συνδικαλιστικών) ας ονειρευτούμε ένα αύριο με άρωμα Παιδείας και με
ευτυχισμένους μαθητές.

Ο Γιάννης Πανούσης είναι καθηγητής της Εγκληματολογίας στο Τμήμα
Επικοινωνίας και ΜΜΕ στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16349N062</ED>
<ID>
ID:18173

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Το κουρδιστό πορτοκάλι...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΕΝΑΣ μαθητής, ο πρόεδρος του Δεκαπενταμελούς Συμβουλίου, σε Λύκειο του κέντρου
της Αθήνας, πέρασε μαζί με τους γονείς του μια περιπέτεια.

Πρωτοστάτησε στην κατάληψη του σχολείου του, αλλά και σε κινητοποιήσεις που
έγιναν. Αγαπητός στους συμμαθητές του και «πολύ καλό παιδί» για τους καθηγητές
του, ο μαθητής συνελήφθη, πριν από λίγες ημέρες, αν και δεν ήταν από τους
μασκοφόρους που έσπαγαν βιτρίνες!

Του απηγγέλθη μία σειρά από κατηγορίες, χωρίς καλά - καλά να το καταλάβει.
Υπήρξε όμως και συνέχεια. Τον «περιποιήθηκαν» στην Ασφάλεια. Έφαγε ξύλο. Και
στο τέλος ζήτησαν από την οικογένειά του και 700.000 δρχ. ως εγγύηση για να αποφυλακιστεί.

Άλλοι γονείς και η ΟΛΜΕ βοήθησαν τους γονείς του για να συγκεντρωθεί το ποσό
και να αφεθεί ελεύθερος.

Πατέρας και μάνα, αν και δεν θέλουν τις καταλήψεις γιατί το παιδί τους χάνει
τα μαθήματα, δεν τον κατηγόρησαν. Όχι μόνο γιατί τον αγαπούν υπερβολικά, αλλά
και γιατί τον εμπιστεύονται.

Έπειτα, ο πατέρας του έχει μια πλούσια ιστορία, από τα χρόνια της γενιάς του
114. Θυμάται ότι η εκπαιδευτική μεταρρύθμιση «Παπανδρέου - Παπανούτσου -
Ακρίτα» στηρίχθηκε από ένα ολόκληρο σπουδαστικό κίνημα του Κέντρου και της Αριστεράς.

Σήμερα δεν συμβαίνει το ίδιο. «Ποια εκπαιδευτική μεταρρύθμιση», σκέφτεται,
«όταν για μέχρι τον Δεκέμβριο συμπληρώνονταν ακόμη τα κενά των καθηγητών και
δεν υπήρχαν και βιβλία σε πολλά σχολεία».

«Δεν μπορεί τα παιδιά αυτά να κατεβαίνουν για χαβαλέ. Είναι ντροπή να τα
συκοφαντούν», πιστεύει. «Τα παιδιά αγωνίζονται, θέλουν να ανοίξουν νέους ορίζοντες...».

Σήμερα, αυτός ο πατέρας έχει ν' αντιμετωπίσει κι ένα άλλο πρόβλημα. Το παιδί
του δεν μπορεί να αντικρύσει πορτοκάλι, παθαίνει... αλλεργία. Κι αυτό γιατί
όταν τους τις «έβρεχαν» στην Ασφάλεια, ένας από τους αστυνομικούς που
παρακολουθούσε, καθάριζε πορτοκάλι!

«Αλλά μικρό είναι το κακό... Το σημαντικό», λέει και ξαναλέει στη γυναίκα του,
«είναι ότι το παιδί μας, όπως και πολλά άλλα παιδιά, αρνείται να 'ναι ένα...
"κουρδιστό πορτοκάλι"».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16349N063</ED>
<ID>
ID:18205

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N06&aa=3</URL></REF>


Article

<CATEGORY>vin02</CATEGORY>

 <H5>ΕΝΩ Η ΑΝΤΙΣΤΡΟΦΗ ΜΕΤΡΗΣΗ ΓΙΑ ΤΟ ΣΥΝΕΔΡΙΟ ΕΧΕΙ ΑΡΧΙΣΕΙ, ΤΑ ΣΤΕΛΕΧΗ ΑΝΑΖΗΤΟΥΝ ΤΗ
«ΜΕΓΑΛΗ ΣΥΜΦΩΝΙΑ»
</H5><H2>ΠΡΟΕΚΤΑΣΕΙΣ
</H2><H2>Στοίχημα με τον χρόνο!
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Πέφτει και πάλι στο εσωκομματικό τραπέζι του ΠΑΣΟΚ η ιδέα της «μεγάλης
συμφωνίας» εν όψει του συνεδρίου ­ αλλά τώρα, η πλευρά Τσοχατζόπουλου
μεγαλώνει το στοίχημα, προτείνοντας συμπόρευση υπό προϋποθέσεις ως τις εκλογές
του 2000 ή... τίποτα.

Ο κ. ΤΣΟΧΑΤΖΟΠΟΥΛΟΣ, αν και μέσω των συνεργατών του παρουσιάζεται αδιάφορος
για συμφωνίες και διαπραγματεύσεις, εμφανίζεται στις κατ' ιδίαν συζητήσεις του
με άλλα γνωστά στελέχη του ΠΑΣΟΚ (όπως αναφέρουν συνομιλητές του) έτοιμος για
μία «ειλικρινή συζήτηση για όλα» με τον κ. Κ. Σημίτη, αλλά και ιδιαίτερα
επιφυλακτικός, καθώς θεωρεί ότι ο Πρωθυπουργός εσκεμμένα «τρενάρει» την όποια διαπραγμάτευση.

Σύμφωνα με όλες τις ενδείξεις, μία τέτοια συμφωνία θα περιελάμβανε «διακριτό
ρόλο» για τον κ. Τσοχατζόπουλο, αλλά και δέσμευση για αξιοποίηση ολόκληρου του
στελεχικού δυναμικού του κυβερνώντος κόμματος.

ΤΟ ΠΑΙΧΝΙΔΙ

Στην πραγματικότητα, και οι δύο πλευρές παίζουν με το χρόνο ­ μιας και το
πολιτικό σκηνικό εξακολουθεί να παραμένει θολό. 
Έτσι, η μεν πλευρά των «εκσυγχρονιστών», πέρα από την επίκληση της ενότητας,
επισείει κατά περίπτωση και την εξασφαλισμένη πλειοψηφία της, ενώ η πλευρά του
υπουργού Άμυνας «κλείνει το μάτι» και στην ομάδα των «σκληρών» της
εσωκομματικής αντιπολίτευσης, που ανεβάζουν καθημερινά το θερμόμετρο στη
Χαριλάου Τρικούπη, αμφισβητώντας ακόμα και τη νομιμότητα του 5ου Συνεδρίου του
κυβερνώντος κόμματος! 
Η πλευρά των «εκσυγχρονιστών» εξακολουθεί να επιθυμεί ένα «ήρεμο συνέδριο» ­
και μάλιστα, κορυφαία στελέχη της πλειοψηφίας δεν σταματούν να προτείνουν σε
κατ' ιδίαν συζητήσεις να υπάρξει συμφωνία ακόμα και για τη σύνθεση της
Κεντρικής Επιτροπής, θεωρώντας ότι οι αντιδράσεις από στελέχη της
εσωκομματικής αντιπολίτευσης προέρχονται κυρίως από το άγχος της μη
επανεκλογής τους στο κορυφαίο όργανο του κυβερνώντος κόμματος.

Οι «εκσυγχρονιστές» διαβεβαιώνουν ότι διαθέτουν άνετη πλειοψηφία στο εσωτερικό
του ΠΑΣΟΚ και υπογραμμίζουν ότι «εμείς δουλέψαμε με τα νέα μέλη, ενώ οι άλλες
πλευρές δεν κατόρθωσαν ούτε να ανανεώσουν όλες τις κομματικές ταυτότητες των
"δικών τους" μελών».

ΕΝ ΑΝΑΜΟΝΗ

Εν τω μεταξύ, όλες οι εσωκομματικές πλευρές στο ΠΑΣΟΚ αρχίζουν να βάζουν στους
σχεδιασμούς τους τον «αστάθμητο παράγοντα Αβραμόπουλο» ­ μια και είναι φανερό
ότι αν ο δήμαρχος Αθηναίων προχωρήσει τελικά τα σχέδιά του για την ίδρυση νέου
κομματικού φορέα, θα αλλάξουν οι συσχετισμοί μεταξύ των κομμάτων, πράγμα πού
θα έχει, εκτός όλων των άλλων, σοβαρές επιπτώσεις και στην εξέλιξη των
προσωπικών στρατηγικών των πρωταγωνιστών του κυβερνώντος κόμματος.

Πρός το παρόν ­ και εν όψει των διαφαινόμενων εξελίξεων στο πολιτικό σκηνικό ­
η κινητικότητα στο ΠΑΣΟΚ παραμένει περιορισμένη: Η στάση των διαφόρων
εσωκομματικών ομάδων αναμένεται να καθοριστεί εν πολλοίς από τις δημοσκοπήσεις
που θα πραγματοποιηθούν λίγο πριν από το συνέδριο ­ και καθοριστικός παράγων
θα είναι η θέση που θα έχει τότε το ΠΑΣΟΚ. Αν το κυβερνών κόμμα εμφανίζεται
τότε ως πρώτο κόμμα στις προτιμήσεις των ψηφοφόρων, ακόμα και με ποσοστά πολύ
χαμηλότερα από το παρελθόν, τότε πολύ δύσκολα θα συνεχιστεί η «αμφισβήτηση εφ'
όλης της ύλης» στην οποία έχει προχωρήσει η «σκληρή εσωκομματική αντιπολίτευση».

Αν όμως το ΠΑΣΟΚ εμφανίζεται και τότε ως δεύτερο κόμμα στις προτιμήσεις των
ψηφοφόρων, θεωρείται βέβαιο ότι το συνέδριο του ΠΑΣΟΚ θα είναι απλώς η πρώτη
φάση μίας νέας, μεγάλης ρήξης, που σε μία τέτοια περίπτωση θεωρείται βέβαιη
για το διάστημα αμέσως μετά τις ευρωεκλογές.

ΤΑ ΝΕΑ ΜΕΛΗ

Ωστόσο, πέρα από τις κινήσεις των μεγάλων εσωκομματικών ομάδων, οι «σκληροί»
της εσωκομματικής αντιπολίτευσης είναι αποφασισμένοι «να δώσουν το στίγμα
τους» στο συνέδριο: Χαρακτηριστικό της στάσης τους είναι και η εντεινόμενη
αμφισβήτηση της νομιμότητας των νέων μελών του ΠΑΣΟΚ, αλλά και το επίμονο
αίτημά τους να τους παραδοθεί η δισκέτα με τα ονόματα των μελών του
κυβερνώντος κόμματος.

Μάλιστα, σε ορισμένα στελέχη αυτού του «κλίματος», αρχίζει να συζητιέται και
το ενδεχόμενο να μη μετάσχουν τελικά στο 5ο Συνέδριο ή αν μετάσχουν, να μην
θέσουν υποψηφιότητα για τα ανώτερα κομματικά όργανα του ΠΑΣΟΚ. Εκτιμούν ότι
μία τέτοια στάση θα ακύρωνε εν πολλοίς το «βάρος» του συνεδρίου του κόμματος ­
μιας και προσδοκούν ότι μετά τις ευρωεκλογές θα τεθεί εκ των πραγμάτων εκ νέου
θέμα ηγεσίας στο ΠΑΣΟΚ.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16349N071</ED>
<ID>
ID:18130

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N07&aa=1</URL></REF>


Article

<CATEGORY>vin04</CATEGORY>

 <H2>65 κομμουνιστικά κόμματα τον Μάιο στην Αθήνα
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΑΝΤΙΠΡΟΣΩΠΕΙΕΣ από εξήντα πέντε εργατικά και κομμουνιστικά κόμματα απ' όλο τον
κόσμο θα συμμετάσχουν σε Διεθνή Διάσκεψη, την οποία θα διοργανώσει το ΚΚΕ στις
21, 22 και 23 Μαΐου, στην Αθήνα.

Πρόκειται για τη μεγαλύτερη, ουσιαστικά, διάσκεψη εργατικών και κομμουνιστικών
κομμάτων, τα τελευταία εννέα χρόνια, αφότου υπεστάλη η κόκκινη σημαία με το
σφυροδρέπανο από το Κρεμλίνο.

Είχαν προηγηθεί και άλλες διεθνείς συναντήσεις που είχε διοργανώσει το ΚΚΕ,
μετά τη διάσπαση του '91, κυρίως με εκπροσώπους κομμάτων από τη Μεσόγειο.

Αυτή είναι, όμως, μεγαλύτερη και όπως προβλέπουν οι διοργανωτές θα είναι
ανοιχτή και στα μέσα μαζικής ενημέρωσης.

Η απόφαση ελήφθη την Κυριακή το βράδυ, σε διεθνή συνάντηση που έγινε στο
Ζάππειο και στην οποία συμμετείχαν οι υπεύθυνοι ή μέλη των γραφείων διεθνών
σχέσεων από 38 εργατικά και κομμουνιστικά κόμματα, κυρίως της Ευρώπης και της
Μέσης Ανατολής.

Στις αποφάσεις που ελήφθησαν περιλαμβάνεται και η θεματολογία της Διεθνούς
Διάσκεψης, η οποία θα πραγματοποιηθεί είκοσι μέρες πριν από τις ευρωεκλογές.

«Η κρίση του καπιταλισμού, η «παγκοσμιοποίηση και η απάντηση των εργατικών και
κομμουνιστικών κομμάτων» θα είναι το κεντρικό θέμα που θα διαπραγματευθεί η Διάσκεψη.

Αρκετές από τις προσκλήσεις που θα σταλούν θα αφορούν κόμματα της Λατινικής
Αμερικής, ενώ στη Διάσκεψη θα διοργανωθεί ειδική συζήτηση που θα αφορά στις
εμπειρίες της Κούβας, της Νικαράγουας αλλά και της Χιλής, τρεις διαφορετικές
περιπτώσεις «πειραμάτων για τον σοσιαλισμό», τα οποία είχαν και εντελώς
διαφορετική κατάληξη.

Ήδη, μία πρώτη συζήτηση έγινε το Σαββατοκύριακο στο Ζάππειο με τη συμμετοχή
και της κουβανικής αντιπροσωπείας, ενώ ιδιαίτερο ενδιαφέρον προκάλεσε για τους
συνέδρους της προπαρασκευαστικής συνάντησης της Αθήνας οι γοργές εξελίξεις στα
Βαλκάνια, με επίκεντρο το Κόσοβο.

Η οργανωτική επιτροπή της Διάσκεψης θα προγραμματίσει να γίνουν και
καλλιτεχνικές εκδηλώσεις, για τις οποίες υπάρχουν προτάσεις να συμμετάσχουν
και ξένοι μουσικοί.

Η Διάσκεψη, τέλος, θα ασχοληθεί και με τα ευρωπαϊκά, αλλά και τη συνεργασία
που πρέπει να υπάρξει ανάμεσα σε κομμουνιστικά και εργατικά κόμματα της
Ευρώπης, εν όψει των ευρωεκλογών.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16349N072</ED>
<ID>
ID:18162

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N07&aa=2</URL></REF>


Article

<CATEGORY>vin04</CATEGORY>

 <H5>ΠΡΟΤΑΣΕΙΣ ΓΙΑ ΠΟΛΙΤΙΚΗ ΚΑΙ ΙΔΕΟΛΟΓΙΚΗ ΑΝΤΑΛΛΑΓΗ ΑΠΟΨΕΩΝ ΣΤΟ ΣΥΝΕΔΡΙΟ
</H5><H2></H2><H2>4 κλειδιά για το ΠΑΣΟΚ
</H2>
<AUTHOR>ΆΝΝΑ ΔΙΑΜΑΝΤΟΠΟΥΛΟΥ</AUTHOR>

Ζούμε, άραγε, σήμερα την apolitique εποχή που φαίνεται πως κάποιοι
επαγγέλλονται; Διάγουμε μια άνευρη περίοδο όπου δεν υπάρχουν πολιτικές
απαντήσεις στα τιθέμενα κοινωνικά ερωτήματα;

ΕΧΕΙ λειτουργήσει η παγκοσμιοποίηση σαν ένας αναδευτήρας όπου όλα τα χρώματα
είναι ενδιάμεσα και οι λύσεις τεχνοκρατικές;

Οι διαχωριστικές γραμμές υπάρχουν ή εφευρίσκονται κατά περίπτωση για να
διαμορφώνονται διακριτά συστήματα εξουσίας. Ερωτήματα που φέρουν προ των πυλών
star, κόμματα και πολιτικούς.

Οι κυβερνήσεις του ΠΑΣΟΚ τη δεκαετία του 1980 πέτυχαν μέσα σε λίγα χρόνια να
διακηρύξουν, να εδραιώσουν θεσμικά, να εφαρμόσουν στην πράξη και επομένως να
απαντήσουν επιτυχώς στο κορυφαίο πολιτικό αίτημα του ελληνικού λαού στη
νεώτερη ιστορία, το αίτημα για εθνική ανεξαρτησία, λαϊκή κυριαρχία και
κοινωνική δικαιοσύνη.

Το ΠΑΣΟΚ ανταποκρίθηκε τότε σε επίπεδο πολιτικής θεωρίας και εφαρμοσμένης
πολιτικής, αλλά κυρίως σημειολογίας σε λαϊκά αιτήματα δεκαετιών, για τα οποία
ο κάθε Έλληνας πολίτης είχε κατανόηση, άποψη, σχετικά βιώματα και διαμορφωμένο στόχο.

Σήμερα, στο ξεκίνημα του 21ου αιώνα, η πραγματικότητα είναι διαφορετική. Σε
ένα νέο, απολύτως διαφορετικό παγκόσμιο περιβάλλον που συνεχώς και ραγδαία
μεταβάλλεται, το ΠΑΣΟΚ καλείται να ανταποκριθεί σε ανάγκες που υπάρχουν
επιτακτικές, ενώ δεν έχουν προλάβει να γίνουν συνείδηση του λαού μας ούτε η
συγκλονιστική συγκυρία στα εθνικά και οικονομικά θέματα ούτε η φύση των
κοινωνικών προβλημάτων.

Καλείται να ασκήσει αυστηρή πολιτική και παράλληλα να συμβάλει στην
συνειδητοποίηση του σήμερα.

Σήμερα σε συνθήκες δημοκρατίας και ομαλότητας απαιτείται πολιτικά και
σημειολογικά η ανάδειξη των βασικών πεδίων όπου αποτυπώνονται οι διαφορές
σοσιαλδημοκρατικών - σοσιαλιστικών κομμάτων και συντηρητικών. Ιδιαίτερα στην
Ελλάδα, η αδυναμία της Δεξιάς να αρθρώσει έναν συγκεκριμένο πολιτικό λόγο που
να την εντάσσει έστω στον προβληματισμό των συντηρητικών κομμάτων της Ευρώπης,
δημιουργεί στο ΠΑΣΟΚ την υποχρέωση να καταθέσει ακόμη σαφέστερες θέσεις.

Κατά την άποψή μου τα παρακάτω 4 σημεία-κλειδιά αποτελούν τη βάση για μία
πολιτική και ιδεολογική ανταλλαγή απόψεων, ακόμη και αντιπαράθεση, ώστε τα
κόμματα να διατυπώνουν με σαφήνεια θεωρίες και θέσεις και ότι το Συνέδριο
(έστω ως αφορμή) μπορεί να είναι ο τόπος και ο χρόνος ανάδειξής τους.

1. Ο νέος ρόλος του κράτους. Ύστερα από 20 χρόνια αποδυνάμωσης
και απόρριψης του ρόλου του κράτους, αποδεικνύεται περίτρανα (ακόμη και από
τον καθόλου Κεϋνσιανό... George Soros) ότι η αγορά αδυνατεί να δημιουργήσει
συνθήκες δίκαιης αναδιανομής των πόρων και προστασίας του παγκοσμίου
συστήματος από την κερδοσκοπία. Επομένως, σήμερα, οι σοσιαλιστές οφείλουν να
προσδώσουν ένα νέο ρόλο στο κράτος, με απαντήσεις σ' αυτό που αποκαλώ τρίπτυχο
της οικονομίας και τρίπτυχο της κοινωνίας.

Το πρώτο τρίπτυχο περιλαμβάνει:

* Την δημιουργία ενός πλαισίου παραγωγής του πλούτου (ας μιλήσουμε πρώτα για
το πώς θα παράγουμε πλούτο...).

* Την δημιουργία νέων αναδιανεμητικών μηχανισμών (η λευκή επιταγή των
φορολογουμένων δεν αρκεί).

* Την ταυτόχρονη εξυπηρέτηση του στόχου της συνολικής ανταγωνιστικότητας της χώρας.

Το δεύτερο περιλαμβάνει:

* Την αναδιάρθρωση του παραγωγικού δυναμικού, δηλαδή μεταρρύθμιση στην
εκπαίδευση και στους θεσμούς στον χώρο της εργασίας.

* Τον αναπροσδιορισμό του μοντέλου ασφάλισης συνταξιοδότησης και γενικότερα
θεμάτων πρόνοιας. Και

*Την ταυτόχρονη διασφάλιση ανθρώπινου προσώπου και κοινωνικής πρόνοιας που
αποτελεί προϋπόθεση για την πάντα αναγκαία κοινωνική συνοχή.

Για να μπορεί το νέο αυτό κράτος να εκπληρώσει τον νέο του ρόλο απαιτείται να
είναι ισχυρό και να μπορεί να διασφαλίζει τους πόρους άσκησης της παραπάνω
πολιτικής. Αυτό πρακτικά σημαίνει ότι η χώρα πρέπει να μπορεί να παράγει ώστε
να ανακατανέμει το πλεόνασμα πλούτου και όχι των ελλειμμάτων.

2. Δεύτερο σημείο-κλειδί αποτελεί το επίπεδο της ποιότητας της
Δημοκρατίας. Ο σημερινός προβληματισμός δεν μπορεί παρά να αφορά:

*Την ολοκλήρωση της αποκέντρωσης και της περιφερειακής διάστασης του κράτους.

* Την πολυπολιτισμική διάρθρωση της κοινωνίας με δημιουργία δομών, θεσμών και
αντιλήψεων που θα βοηθούν στην αποφυγή της ξενοφοβίας, του ρατσισμού και της
εγκληματικότητας και στη δημιουργία συνύπαρξης ανθρώπων από διαφορετικές
θρησκείες και πολιτισμούς.

* Την συμμετοχή του πολίτη στην κοινωνία της πληροφορίας και της γνώσης (ο
αποκλεισμός από τον κόσμο της πληροφορικής δημιουργεί πλέον τους πολίτες Β' κατηγορίας).

3. Τρίτο σημείο-κλειδί αποτελεί η οριοθέτηση της σχέσης
περιβάλλοντος και ανάπτυξης. Η οριοθέτηση της σχέσης αυτής μέσω του μοντέλου
της αειφόρου ανάπτυξης πρέπει να αντιμετωπίζεται θεσμικά, λειτουργικά και
διοικητικά από την κοινωνία και να μην αποτελεί ευκαιρία εκμετάλλευσης ή
υπερβολής από τον καθένα.

4. Τέταρτο σημείο-κλειδί αποτελεί ο σημερινός ρόλος του εθνικού
κράτους. Είναι ανιστόριτη και επικίνδυνη η αντίληψη περί άμβλυνσης της έννοιας
του εθνικού κράτους στις σημερινές συνθήκες παγκοσμιοποίησης και είναι
εξαιρετικά διαφορετική η προσέγγιση του ρόλου του έθνους από τους σοσιαλιστές
και τους συντηρητικούς. Μια γενιά ουδέτερη γενικώς Ευρωπαίων ή γενικώς Πολιτών
του Κόσμου, είναι σαφές ότι δεν έχει την πολιτισμική και την ιστορική βάση για
οικοδόμηση μιας υγιούς δημοκρατικής κοινωνίας. Η εθνική συνείδηση ­ η έννοια
του έθνους πρέπει να είναι αφετηρία συνεργασιών μεταξύ των λαών και των εθνών
και όχι τοίχος απομόνωσης, πρέπει να είναι πηγή δημιουργίας και όχι
προσκόλληση στην παράδοση, πρέπει να είναι άξονας πολιτικής στρατηγικής και
όχι βάση επικίνδυνων και εύκολων λαϊκισμών.

Οι διαχωριστικές γραμμές λοιπόν υπάρχουν, μόνο που η πορεία της Ιστορίας, η
εξέλιξη, η τεχνολογία, η κινητικότητα τις έχουν μεταφέρει σε άλλα επίπεδα. Σε
αυτή την εκπληκτική περίοδο του «Παγκόσμιου» που ζούμε, προϋπόθεση ηγεμονίας
της πολιτικής είναι η ύπαρξη διαφορετικών πολιτικών που ευτυχώς ακόμη υπάρχουν.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16349N081</ED>
<ID>
ID:18125

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N08&aa=1</URL></REF>


Article

<CATEGORY>vin04</CATEGORY>

 <H2>Γιαννάκης Ομήρου: «Εμείς παγώσαμε τους εξοπλισμούς, οι Τούρκοι συνεχίζουν»
</H2>
ΣΕ ΜΟΝΟΜΕΡΕΣ πάγωμα των εξοπλισμών της Κύπρου έχει προχωρήσει ο πρόεδρος
Γλαύκος Κληρίδης, υποστηρίζει ο πρώην υπουργός Άμυνας Γιαννάκης Ομήρου. Ο κ.
Ομήρου που βρέθηκε στην Ελλάδα με την ευκαιρία της συνόδου των σοσιαλιστικών
κομμάτων της Ευρώπης, στη Θεσσαλονίκη, είχε επαφές με στελέχη του ΠΑΣΟΚ και
της κυβέρνησης ­ και ειδικά με τον υπουργό Εθν. Άμυνας Α. Τσοχατζόπουλο. Μετά
τις επαφές αυτές δηλώνει με νόημα ότι ελπίζει πως η ελληνική κυβέρνηση θα
επιμείνει στην ισχύ του δόγματος του Ενιαίου Αμυντικού Χώρου.

Ο κ. Ομήρου θεωρεί ότι ο πρόεδρος Κληρίδης «είναι έκθετος» με την απόφασή του
να μην εγκατασταθούν στην Κύπρο οι ρωσικοί πύραυλοι S-300, και τονίζει ότι
«αποδεικνύονται φρούδες οι ελπίδες που δημιουργήθηκαν με τα ψηφίσματα του
ΟΗΕ». Κατά τον πρώην υπουργό Άμυνας «απαιτείται επανεκτίμηση όλων των
δεδομένων για να πεισθεί ο κυπριακός Ελληνισμός ότι το δόγμα του Ενιαίου
Αμυντικού Χώρου υφίσταται», ενώ προσθέτει πως «τώρα φαίνεται το λάθος. Εμ,
εμείς παγώσαμε τους εξοπλισμούς, αλλά οι Τούρκοι συνεχίζουν κανονικά
αρνούμενοι να αποδεχθούν ότι υποχρεούνται να σταματήσουν τους εξοπλισμούς στο
κατεχόμενο τμήμα της Κύπρου».

Τέλος ερωτηθείς για το ποιο ήταν το πιο ισχυρό επιχείρημα που επικαλέστηκε η
ελληνική κυβέρνηση για να μην προχωρήσει η προμήθεια των S-300, ανέφερε ότι
στη σύσκεψη της 29ης Νοεμβρίου 1998, «οπότε και ουσιαστικά ελήφθη η απόφαση
για τη μη προμήθεια», ο Πρωθυπουργός Κώστας Σημίτης ανέφερε στους
παρισταμένους ότι η Ευρωπαϊκή Ένωση θα θέσει ανυπέρβλητα εμπόδια στην
ενταξιακή πορεία της Κύπρου. Όταν ερωτάται όμως ο κ. Ομήρου, για το αν έχουν
επαληθευτεί οι προσδοκίες που δημιουργήθηκαν μετά την ακύρωση της τοποθέτησης
στην Κύπρο, απαντάει: «δεν έχει επαληθευτεί τίποτε. Δώσαμε ένα ισχυρό όπλο και
δεν πήραμε τίποτε απολύτως. Και όπως ανέφερε και ο Βρετανός μεσολαβητής κ.
Χάνι, δυστυχώς δεν έχουμε να περιμένουμε τίποτε»...
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16349N082</ED>
<ID>
ID:18163

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N08&aa=2</URL></REF>


Article

<CATEGORY>vin04</CATEGORY>

 <H5>ΕΠΙΣΗΜΗ ΑΝΑΚΟΙΝΩΣΗ ΤΟΥ ΝΕΟΥ ΚΟΜΜΑΤΟΣ ΧΘΕΣ ΜΕ ΜΗΝΥΜΑ - ΛΟΓΟΠΑΙΓΝΙΟ...
</H5><H2>«Ο Μάνος δεν είναι μόνος»
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Την ώρα που ο Δημήτρης Αβραμόπουλος αποφεύγει να ανοίξει τα χαρτιά του για
το εάν θα κάνει και πότε νέο κόμμα και ο Κωνσταντίνος Μητσοτάκης προβλέπει ότι
«η Δεξιά στην Ελλάδα θα γίνει κομμάτια», ο Στέφανος Μάνος ανακοίνωσε ότι ο
δικός του κομματικός σχηματισμός είναι έτοιμος για να πάρει μέρος στις εθνικές εκλογές.

Στέφανος Μάνος. Σε εκδήλωση την οποία παρακολούθησαν 2.500 φίλοι και οπαδοί
του ανακοίνωσε την ίδρυσή κόμματος το οποίο φιλοδοξεί να μην είναι απλώς ένα
κίνημα διαμαρτυρίας

Ο ΣΤΕΦΑΝΟΣ Μάνος ήθελε μέσα σ' αυτό το θόλο τοπίο των τελευταίων ημερών του
λεγόμενου συντηρητικού χώρου να στείλει, όπως λένε οι συνεργάτες του, το
μήνυμα σε κάθε κατεύθυνση ότι «ο Μάνος δεν είναι μόνος». Έτσι μιλώντας χθες σε
μεγάλη εκδήλωση στο ξενοδοχείο «Ιντερκοντινέταλ», την οποία παρακολούθησαν
περίπου 2.500 φίλοι και οπαδοί του, είπε ότι φιλοδοξεί το κόμμα του να μην
είναι απλώς ένα κίνημα διαμαρτυρίας: «Στόχος μας δεν είναι να ιδρύσουμε απλώς
ένα πολιτικό κόμμα. Στόχος μας είναι να δημιουργήσουμε μια νέα πολιτική δύναμη
που θα διεκδικήσει στις προσεχείς εθνικές εκλογές τη θετική ψήφο του ελληνικού
λαού με στόχο να αλλάξει την Ελλάδα και να μειώσει την δύναμη και την επιρροή
των κομμάτων και των μηχανισμών στην ελληνική κοινωνία», τόνισε
χαρακτηριστικά. Και πρόσθεσε: «Στόχος μας είναι να ιδρύσουμε μια νέα πολιτική
δύναμη που θα εκπροσωπήσει πολιτικά τον μέσο, τον ανυπεράσπιστο, τον ανοχύρωτο
Έλληνα. Τον οδηγό που δεν το αφήνουν να πάει στη δουλειά του. Τον επιβάτη της
Ολυμπιακής που τον ταλαιπωρούν και τον βασανίζουν. Τον γονιό, που κρατούν
κλειστό το σχολείο του παιδιού του. Τον άρρωστο, που δεν βρίσκει κρεβάτι στο
νοσοκομείο. Το πολίτη, που δεν θέλει να κάνει τη δουλειά του με ρουσφέτι και
λάδωμα και απαιτεί το κράτος να του φέρεται με ήθος και αξιοπρέπεια».

«ΕΥΑΙΣΘΗΤΟΙ»

Ο πρώην υπουργός κατέληξε λέγοντας: «Θέλουμε να στείλουμε στη Βουλή πολίτες-
πολιτικούς, που θα είναι ελεύθεροι, υπεύθυνοι, ευαίσθητοι και ασυμβίβαστοι.
Τέσσερις λέξεις, που είναι οι τέσσερις όψεις της νέας πολιτικής δύναμης που
σήμερα δημιουργούμε».

Στην εκδήλωση δεν παραβρέθηκαν βουλευτές της Ν.Δ. Ήταν όμως οι διαγραφέντες Β.
Κοντογιαννόπουλος και Ν. Κάκκαλος, καθώς και πανεπιστημιακοί, εκπρόσωποι τού
επιχειρηματικού κόσμου και πολλοί απλοί πολίτες, ενώ έστειλε τηλεγράφημα ο
δήμαρχος Αθηναίων Δ. Αβραμόπουλος, ο οποίος είχε προσκληθεί.

Στόχος του κ. Σ. Μάνου είναι να μη συμπεριλάβει στο κόμμα του πολιτικούς, αλλά
πρόσωπα που έχουν κοινωνική δράση και μέχρι σήμερα δεν έχουν ασχοληθεί με την
πολιτική. Ο προσανατολισμός τού κ. Σ. Μάνου είναι το κόμμα του να διεκδικήσει
την ψήφο του λαού στις εθνικές εκλογές και όχι στις ευρωεκλογές. Εάν όμως τον
Ιούνιο στηθούν διπλές κάλπες, τότε το κόμμα θα πάρει μέρος στην αναμέτρηση.

Η Ν.Δ.

Στην Ν.Δ. παρακολουθούν με «ψυχραιμία» ­ όπως λένε οι συνεργάτες τού κ. Κ.
Καραμανλή τις κινήσεις για την δημιουργία νέων κομμάτων. Η πρωτοβουλία τού κ.
Σ. Μάνου τους προκαλεί μικρότερη ανησυχία από τις κινήσεις Αβραμόπουλου, καθώς
κάθε ημέρα που περνά στα ηγετικά κλιμάκια της Ρηγίλλης ενισχύεται η άποψη ότι
ο δήμαρχος θα αιφνιδιάσει. «Επιλέγει να σιωπά τώρα και κάποια στιγμή χωρίς να
έχει προετοιμάσει το έδαφος θα ανακοινώσει ότι ιδρύει κόμμα», λένε κορυφαία
στελέχη της Ν.Δ. Και δεν αποκλείουν αυτό να γίνει στις αρχές Φεβρουρίου, αν
και οι περισσότεροι το περιμένουν λίγο πριν ή λίγο μετά το Πάσχα. Πάντως, όπως
υποστηρίζουν στην Ρηγίλλης, σύμφωνα με τις πληροφορίες που συγκεντρώνουν από
βουλευτές και κομματικά στελέχη, οι απώλειες της Ν.Δ. θα είναι μικρές. Σύμφωνα
με τις εκτιμήσεις τους, ο δήμαρχος θα πάρει μόνο 2% έως 3% από την Ν.Δ. και 4%
από το ΠΑΣΟΚ και τα υπόλοιπα κόμματα, ενώ σε επίπεδο στελεχών θα τον
ακολουθήσουν μόνον ελάχιστοι εκπρόσωποι της Τοπικής Αυτοδιοίκησης, που
πρόσκεινται στην Ν.Δ.

ΚΑΤΗΓΟΡΙΕΣ

«Στα προβλήματα της ηγεσίας της Ν.Δ., πάντως, ήρθαν να προστεθούν οι αιχμές
της κ. Ντ. Μπακογιάννη, αλλά και οι βαρύτατες κατηγορίες του κ. Κ. Μητσοτάκη,
ότι «για όλα ευθύνεται ο Καραμανλής, ο οποίος με τις ανεπάρκειες και τη
συμπεριφορά του δημιούργησε το πολιτικό κενό που υπάρχει αυτή την ώρα».
Επισήμως, οι επιτελείς τού κ. Κ. Καραμανλή αποφεύγουν να κάνουν οποιοδήποτε
σχόλιο. 
Μόνον ο κ. Π. Παυλόπουλος μιλώντας σε ραδιοφωνικούς σταθμούς απάντησε εμμέσως
στον κ. Κ. Μητσοτάκη, λέγοντας ότι «κάποιοι με σενάρια, ψιθύρους και κραυγές
επιχειρούν ανεπιτυχώς να δημιουργήσουν κλίμα αρνητικής εσωστρέφειας στη Ν.Δ.».
Παλιοί βουλευτές όμως μιλώντας χθες σε κατ' ιδίαν συζητήσεις τους στη Βουλή
για τα όσα είπε ο κ. Κ. Μητσοτάκης, έλεγαν ότι «ανεξαρτήτως εάν έχει δίκιο ή
άδικο, στην πολιτική ισχύει πως η εκδίκηση είναι ένα πιάτο που τρώγεται κρύο».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16349N091</ED>
<ID>
ID:18126

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N09&aa=1</URL></REF>


Article

<CATEGORY>vin04</CATEGORY>

 <H5></H5><H5>Ευρωψηφοδέλτιο ανανέωσης
</H5><H5>ΠΑΣΟΚ: Στη διάθεση των μελών της Κ.Ε. το αρχείο του κόμματος
</H5><H5>Άκη θα προτείνει ο Σημίτης
</H5><H5>Ο Δ. Ρέππας για τις δημοσκοπήσεις
</H5><H2>ΚΑΙ ΤΑ ΛΟΙΠΑ...
</H2>
ΕΥΡΩΨΗΦΟΔΕΛΤΙΟ ανανέωσης προβλέπεται να κατεβάσει το ΠΑΣΟΚ στις εκλογές του
Ιουνίου, το οποίο θα απαρτίζεται και από επιφανείς προσωπικότητες που είναι
της ευρύτερης επιρροής του κόμματος αλλά δεν έχουν την κομματική ιδιότητα.

Στόχος της ηγεσίας του ΠΑΣΟΚ είναι στο ψηφοδέλτιο που θα παρουσιαστεί πριν
από το Πάσχα, να μετέχουν κυρίως νέα και ικανά πρόσωπα τα οποία θα εκφράζουν
τη δυναμική της εποχής και τις απαιτήσεις των καιρών, καθώς και να γνωρίζουν
άριστα τα ευρωπαϊκά θέματα.

Αυτό ανάμεσα σ' άλλα υπογράμμισαν χθες ο υφυπουργός Εξωτερικών Γιάννος
Κρανιδιώτης και το μέλος του Εκτελεστικού Γραφείου Θόδωρος Τσουκάτος σε
συνάντηση που είχαν με δημοσιογράφους. Ο κ. Τσουκάτος εξέφρασε ακόμα την
πεποίθησή του ότι το ΠΑΣΟΚ «θα καταγάγει περιφανή νίκη στις εκλογές του Ιουνίου».

ΔΙΕΥΚΡΙΝΙΣΕΙΣ, που κινούνται στη λογική της «μέσης οδού», έδωσε το ΠΑΣΟΚ για
τη διαδικασία ελέγχου των εγγραφών των νέων μελών και των ανανεώσεων των
ταυτοτήτων, μ' αφορμή τις αντιπαραθέσεις που υπήρξαν στην τελευταία συνεδρίαση
της Επιτροπής Δεοντολογίας.

Έτσι ξεκαθαρίστηκε ότι το αρχείο είναι στη διάθεση των μελών της Κ.Ε. «για
οποιαδήποτε ενημέρωση ή έλεγχο κάθε στοιχείου» και όχι μόνο για περιπτώσεις
που έχουν γίνει ενστάσεις, όπως ήθελε ο Τομέας Οργανωτικού. Ωστόσο, η
ενημέρωση και ο έλεγχος θα γίνονται σε συνεργασία με τον κ. Κ. Σκανδαλίδη και
τον γραμματέα Οργανωτικού κ. Μ. Νεονάκη «στη μηχανογράφηση του κόμματος» και
να μην «κυκλοφορεί» η δισκέτα του αρχείου των μελών, το οποίο πρέπει «να
βρίσκεται μόνο στα κεντρικά γραφεία».

Το πλαίσιο αυτό, όπως σχολίαζαν στελέχη της Χαριλάου Τρικούπη, θα μεταφέρει
τον «πόλεμο των κομπιουτεράδων» των δύο πλευρών μέσα στο μηχανογραφικό κέντρο.
Στη σχετική ανακοίνωση του ΠΑΣΟΚ σημειώνεται ότι οι ενστάσεις είναι αυτή τη
φορά στο ένα τέταρτο αυτών του προηγούμενου συνεδρίου.

ΤΟΝ ΥΠΟΥΡΓΟ Εθνικής Άμυνας Άκη Τσοχατζόπουλο πρόκειται να προτείνει ο κ.
Κώστας Σημίτης για τη θέση του αντιπροέδρου του Ευρωπαϊκού Σοσιαλιστικού
Κόμματος στο συνέδριο των Ευρωπαίων σοσιαλιστών που θα πραγματοποιηθεί 1 και 2
Μαρτίου στο Μιλάνο. 
Αυτό ανακοίνωσε χθες ο υφυπουργός Εξωτερικών κ. Γιάννος Κρανιδιώτης.

Η ΚΥΒΕΡΝΗΣΗ θα κριθεί από το εκλογικό σώμα για το συνολικό έργο της το 2000
και δεν επηρεάζεται από τα συμπεράσματα των δημοσκοπήσεων, υποστήριξε σε
γενικές γραμμές ο υπουργός Τύπου κ. Ρέππας με αφορμή τα στοιχεία της
δημοσκόπησης της V. PRC που δημοσίευσαν «ΤΑ ΝΕΑ» και τα οποία δίνουν χαμηλά
ποσοστά στο ΠΑΣΟΚ.

Ο κ. Ρέππας εμφανίστηκε αισιόδοξος ότι ο λαός με την ψήφο του θα ανανεώσει την
εμπιστοσύνη του προς την κυβέρνηση του ΠΑΣΟΚ και πρόσθεσε ότι τα στοιχεία της
δημοσκόπησης δεν είναι τίποτε άλλο από τις διακυμάνσεις που χαρακτηρίζουν τη
δημόσια ζωή της χώρας.

Πάντως, ο κ. Ρέππας παραδέχτηκε ότι οι δημοσκοπήσεις αποτελούν για την
κυβέρνηση χρήσιμα εργαλεία που κανένας δεν υποτιμά τη σημασία τους, αλλά ­
σημείωσε ­ οπωσδήποτε δεν μπορεί να αναχθούν σε καθοριστικό κριτήριο για τις
πολιτικές εξελίξεις.

Παράλληλα, ο υπουργός Τύπου σημείωσε ότι η κυβέρνηση στη φάση αυτή είναι
λογικό να εισπράττει μέσω των δημοσκοπήσεων το κόστος της πολιτικής και των
επιλογών της που δεν μπορεί να βρίσκουν σύμφωνο όλο τον λαό, ο οποίος θα
τοποθετηθεί το 2000 θετικά.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16349N092</ED>
<ID>
ID:18164

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N09&aa=2</URL></REF>


Article

<CATEGORY>vin04</CATEGORY>

 <H5>Στροφή λεωφορείων στον πελάτη
</H5><H2>30 ΕΡΩΤΗΣΕΙΣ
</H2><H2>ΣΤΡΑΤΟΣ ΠΑΠΑΔΗΜΗΤΡΙΟΥ
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

ΟΤΑΝ ΓΕΝΝΗΘΗΚΕ: Είχαν ξηλώσει το τραμ

ΜΕΓΑΛΩΝΟΝΤΑΣ: Έμαθε για τη χρησιμότητά του

ΘΑ ΕΚΑΝΕ: Αποκλεισμό των Ι.Χ. από το κέντρο

ΑΚΟΥΕΙ: Τα παράπονα των επιβατών

ΕΝΟΧΛΕΙΤΑΙ: Από τις συνθήκες κυκλοφορίας στην πόλη

ΜΕΤΑΚΙΝΕΙΤΑΙ ΠΑΝΤΑ: Με μέσα φιλικά στο περιβάλλον

Θέλει χίλια λεωφορεία και τρόλεϊ, θα ήθελε επέκταση του Μετρό και
αποκλεισμό του κέντρου από τα αυτοκίνητα και ακόμα αυστηρότερη αστυνόμευση για
όσους παρκάρουν παράνομα παρεμποδίζοντας τα λεωφορεία. Θα ήθελε και
περισσότερο χρόνο για να παίξει με τα παιδιά του ο κ. Στράτος Παπαδημητρίου,
που οδηγεί από το γραφείο της οδού Μετσόβου τις αστικές συγκοινωνίες της
Αθήνας, όμως άλλο ήταν το δώρο που ζήτησε από τον Άη Βασίλη!

ΕΡ.: Γιατί να πάρουμε το λεωφορείο;

ΑΠ.: Γιατί αν το παίρναμε όλοι, θα πηγαίναμε πιο γρήγορα, πιο φτηνά και πιο οικολογικά.

ΕΡ.: Αφού θα περιμένουμε στη στάση...

ΑΠ.: Λιγότερο χρόνο απ' όσο απαιτείται για το... παρκάρισμα του αυτοκινήτου μας.

ΕΡ.: Και μπορεί να μην έρθει καν...

ΑΠ.: Για να μην έρθει, κάτι θα έχει συμβεί στον δρόμο ­ διαδήλωση, παράνομο
παρκάρισμα κ.λπ.

ΕΡ.: Κι όταν έρθει, πάλι θα περιμένουμε...

ΑΠ.: Προσπαθούμε η αναμονή να γίνει μικρότερη.

ΕΡ.: Κι όταν πάμε για ακύρωση εισιτηρίου, το ένα από τα δύο ακυρωτικά δεν δουλεύει.

ΑΠ.: Η καλύτερη λύση είναι η μηνιαία κάρτα.

ΕΡ.: Και το στρίμωγμα της σαρδέλας;

ΑΠ.: Δυστυχώς, συμβαίνει κι αυτό. Καινούργια και μεγαλύτερα λεωφορεία που ήδη
κυκλοφορούν μας βοηθάνε.

ΕΡ.: Οι οδηγοί που κλείνουν την πόρτα πριν προλάβεις να κατέβεις;

ΑΠ.: Τους εκπαιδεύουμε.

ΕΡ.: Κι όλ' αυτά θα τα λύσουν τα πολύχρωμα λεωφορεία;

ΑΠ.: Το χρώμα δεν έχει να κάνει με τις συγκοινωνίες, αλλά με τη ζωή μας και
είναι απαραίτητο

ΕΡ.: Μήπως τα... ιπτάμενα λεωφορεία θα ήταν μια κάποια λύση;

ΑΠ.: Τις λύσεις τις αναζητούμε στη γη.

ΕΡ.: Τι κάνει ο οδηγός μπροστά στα μαθητικά μπλόκα;

ΑΠ.: Υπομονή.

ΕΡ.: Ποια είναι η καλύτερη «γραμμή»;

ΑΠ.: Αυτή που είναι στην ώρα της, τα λεωφορεία καινούργια και καθαρά, ο οδηγός
ευγενικός και ευπαρουσίαστος, με πολιτισμένους ανθρώπους που είναι
ευχαριστημένοι και έχουν πληρώσει όλοι...

ΕΡ.: Υπάρχει τέτοια γραμμή;

ΑΠ.: Τη φτιάχνουμε.

ΕΡ.: Ποιο χάρισμα θα θέλατε να είχατε;

ΑΠ.: Όλα εκείνα που χρειάζονται για να είναι κανείς χρήσιμος στην κοινωνία.

ΕΡ.: Και ποιο θα βοηθούσε το έργο σας;

ΑΠ.: Όλα, γιατί οι συγκοινωνίες αποσκοπούν πρωτίστως στην εξυπηρέτηση των
πολιτών, δηλαδή της κοινωνίας.

ΕΡ.: Τι δεν προλαβαίνετε να κάνετε;

ΑΠ.: Να παίξω όσο θέλω με τα παιδιά μου.

ΕΡ.: Με μια λέξη, η εικόνα των αστικών συγκοινωνιών στην Αθήνα;

ΑΠ.: Βελτιώσιμη.

ΕΡ.: Τι θα ζητούσατε από τον Κώστα Σημίτη για τη βελτίωση του συγκοινωνιακού έργου;

ΑΠ.: Οι πολίτες ζητούν από τον Πρωθυπουργό και αυτός από μας.

ΕΡ.: Από την Τροχαία;

ΑΠ.: Να κάνει τη δουλειά της. Η παράνομη στάθμευση και η ατιμωρησία μάς
δημιουργούν μεγάλο πρόβλημα.

ΕΡ.: Από τους επιβάτες;

ΑΠ.: Να ακυρώνουν πάντα το εισιτήριό τους και να μην ξεσπάνε τα νεύρα τους
πάνω στους οδηγούς. Η δουλειά τους είναι πολύ δύσκολη.

ΕΡ.: Από τους οδηγούς;

ΑΠ.: Να βλέπουν όλους τους επιβάτες ως πελάτες, γιατί χωρίς αυτούς δεν θα
είχαν δουλειά.

ΕΡ.: Από τους οδηγούς ταξί;

ΑΠ.: Η συνύπαρξη είναι απαραίτητη, αλλά έχει κανόνες που πρέπει να σεβόμαστε όλοι.

ΕΡ.: Από τον Δημήτρη Αβραμόπουλο;

ΑΠ.: Συνεργασία με τον Δήμο Αθηναίων.

ΕΡ.: Από τον... Άη Βασίλη;

ΑΠ.: Αυτά που θα ζητούσα δεν χωράνε στην καμινάδα.

ΕΡ.: Το Μετρό θα σώσει την Αθήνα;

ΑΠ.: Σίγουρα, τα πράγματα θα είναι καλύτερα με το Μετρό.

ΕΡ.: Μήπως η πραγματικότητα έχει ξεπεράσει και αυτό;

ΑΠ.: Όχι ακόμη, αλλά με 80.000 επιπλέον Ι.Χ. κάθε χρόνο η επέκταση του Μετρό
είναι αναγκαία.

ΕΡ.: Ένα όνειρο που θα μπορούσε να αντικαταστήσει το Ι.Χ. στις καρδιές των Ελλήνων;

ΑΠ.: Η απόκτηση... ελικοπτέρου

ΕΡ.: Στο ταμείο, ποια είναι η καλύτερη και ποια η χειρότερη γραμμή;

ΑΠ.: Η εξυπηρέτηση του πολίτη μετράει.

ΕΡ.: Πότε θα έχουμε καλύτερες συγκοινωνίες;

ΑΠ.: Η βελτίωση είναι συνεχής διαδικασία.

ΕΡ.: Τι αντικατέστησε το «πες μου πού πας»;

ΑΠ.: Στροφή στον πολίτη-πελάτη.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16349N101</ED>
<ID>
ID:18123

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N10&aa=1</URL></REF>


Article

<CATEGORY>vin06</CATEGORY>

 <H5>ΛΟΓΟΤΕΧΝΙΑ ΚΑΙ ΜΠΑΛΑ ΣΤΟ ΤΟΡΙΝΟ
</H5><H2>Μια ξαφνική συνάντηση συγγραφέων­ποδοσφαιριστών
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Στο Τορίνο, πρωτεύουσα του Πεδεμόντιου, που διεκδικεί σοβαρά τους Χειμερινούς
Ολυμπιακούς Αγώνες του 2006 από την πόλη της Σιών στην Ελβετία, έγιναν, το
Σαββατοκύριακο που μας πέρασε, δύο κορυφαίες συναντήσεις.

Η ΠΡΩΤΗ αφορούσε την πρόκριση για τα λογοτεχνικά βραβεία Grinzane Cavour και η
δεύτερη τον αποφασιστικό αγώνα της Γιουβέντους (ομάδας του Τορίνο, για τους μη
ποδοσφαιρόφιλους) με την Περούτζια, που έληξε τελικά με 2-1.

Τα μέλη της επιτροπής του λογοτεχνικού βραβείου συνεδρίαζαν στο ίδιο
ξενοδοχείο, όπου Σάββατο απόγευμα ήλθε να φιλοξενηθεί και η ομάδα της
Γιουβέντους καθώς ο προπονητής -της-υπο-αναχώρηση κύριος Λίπι, συνηθίζει, μια
μέρα πριν από τον αγώνα, να μαζεύει τους παίκτες του από τα σπίτια τους, για
να τους ελέγχει καλύτερα.

Κι έτσι έγινε το ανακάτωμα, το μπέρδεμα, μέσα στις αίθουσες υποδοχής του Hotel
Sitea ­ που θεωρείται και το επίσημο ξενοδοχείο της ομάδας ­, των συγγραφέων
και κριτικών με τους ποδοσφαιριστές και τους παράγοντες του ποδοσφαίρου.

Μέχρι και την εμφάνιση της ομάδας ­ ο κάθε ποδοσφαιριστής ερχόταν μόνος του με
τη βαλίτσα του, αλλά όλοι ήταν περίπου ομοιόμορφα ντυμένοι, με ωραία ριχτά
γκρίζα παλτά ­ μια εμφάνιση που οι φανατικοί οπαδοί τη θεωρούν ως
«αστικοποίηση» (enbourgoiegement) των ειδώλων τους ­ όλα ήταν ήσυχα και ομαλά.

Οι ασχολούμενοι με τον γραπτό λόγο δεν φημίζονται για τη φασαρία που προκαλούν
όταν συναθροίζονται. Άνθρωποι εσωστρεφείς προσπαθούν να περνούν απαρατήρητοι
και όσοι λιγότεροι τους ξέρουν τόσο καλύτερα νιώθουν οι ίδιοι.

Μα να όμως! Μόλις άρχισαν να καταπλέουν οι άλλοι ένοικοι, η ατμόσφαιρα
ηλεκτρίστηκε, έξω από το ξενοδοχείο μαζεύτηκαν οι νεαροί και οι κοπέλες, μέσα
στο ξενοδοχείο μπήκαν τα αναπηρικά καροτσάκια των θαυμαστών, τα φλας
άστραφταν, ο καθένας ήθελε και μια φωτογραφία με το ποδοσφαιρικό του ταίρι.

Τα διαφορετικά συνεργεία των τηλεοράσεων, που ήλθαν να καλύψουν τα δύο άσχετα
μεταξύ τους γεγονότα, μπερδεύτηκαν: οι πολιτιστικοί συντάκτες άλλαζαν θέσεις
με τους αθλητικούς, αφού στους τελευταίους ανήκαν περισσότεροι θαυμαστές της
τέχνης, ενώ στους πρώτους περίσσευαν οι μανιακοί της μπάλας.

Και πάνω σε αυτή την ευχάριστη σύγχυση οι Ιταλοί, που είναι ένας λαός με υψηλό
δείκτη συναισθηματικής νοημοσύνης, ανέμειξαν τα δύο, την ομάδα της πόλης τους
με το λογοτεχνικό βραβείο της πόλης τους και οι ψηλοί στο μπόι ποδοσφαιριστές
άρχισαν τον διάλογο με τους κοντύτερούς τους, στο φυσικό ανάστημα, θεράποντες
του λόγου και έγινε εκείνο που ίσως ήταν στην αρχαιότητα ένα και μοναδικό,
δηλαδή νους υγιής εν σώματι υγιεί, χωρίς διαχωριστικές γραμμές που επέβαλε ο
Χριστιανισμός μεταξύ τους.

Ως ο επίσημος τότε ομιλητής στην απονομή του βραβείου και ως ο μόνος μη Ιταλός
στη σύναξη αυτή (με τα νέα που τα γνωρίζαμε από την Παρασκευή, ότι δηλαδή ο
Ρονάλντο δεν θα έπαιζε με την Ίντερ, «για το καλό της ομάδας και για το δικό
του», όπως είπε ο προπονητής), πήρα τον λόγο για να εξάρω τη συνάντηση αυτή
των «αγώνων», που δεν ήταν κάτι διαφορετικό στην αρχαιότητα. Σώμα και νους
επιδίδονταν στην ίδια ευγενή άμιλλα για την ανάδειξη του ικανότερου.

Οι ερωτήσεις βέβαια που ακολούθησαν τον αυτοσχέδιο λόγο μου κάθε άλλο παρά με
έκαναν να νιώσω ευχάριστα. Με ρωτούσαν για το ντοπάρισμα, για το αν λαδώνονταν
οι αρχαίοι όπως οι σημερινοί για τον χώρο όπου θα γίνονταν οι Ολυμπιακοί
Αγώνες ­ όλες ερωτήσεις που ούτε ήξερα ούτε, ακόμα και να ήξερα, ήθελα να απαντήσω.

Ο προπονητής, ο Λίπι, που κατέφθασε τελευταίος στο ξενοδοχείο, διέκοψε και
μόνο με την παρουσία του τον διάλογο αυτό. Οι νεαροί μπαμπάδες ποδοσφαιριστές
ανέβηκαν αναγκαστικά στα δωμάτιά τους, εγκαταλείποντας τα μωρά κάτω στο χολ
που έκλαιγαν στις αγκάλες των μαμάδων τους, ενώ ­ από πλευράς λογοτεχνίας ­
αφθονούσαν τα τηλέφωνα που ήθελαν να πληροφορηθούν για τα αποτελέσματα των
βραβείων Grinzano Cavour.

Τελικά, το πρώτο βραβείο δόθηκε (για το σύνολο του έργου του) στον Ινδοβρετανό
συγγραφέα Ναιπούλ, ενώ για το δεύτερο και ουσιαστικό βραβείο προτάθηκαν οκτώ
συγγραφείς (ένας πρωτοεμφανιζόμενος, μια μεταφράστρια, τρεις Ιταλοί και τρεις
ξένοι, μεταφρασμένοι στα ιταλικά) που θα το διεκδικήσουν στις 19 Ιουνίου μέσα
από ένα περίπλοκο όσο και απλό σύστημα ψηφοφορίας αναγνωστών-μαθητών. (Σε 24
σχολεία, δώδεκα της επικράτειας και δώδεκα του εξωτερικού, αποστέλλονται
βιβλία από τα επιλεγέντα και ο μαθητής-αναγνώστης ψηφίζει εκείνο που του άρεσε
περισσότερο, ανεξάρτητα από το αν είναι μετάφραση ή όχι, πρωτοεμφανιζόμενου ή
δόκιμου συγγραφέα).

Το βραβείο Grinzano Cavour, που διανύει ήδη τον 18ο χρόνο του, θεσπίστηκε για
την ανάπτυξη της φιλαναγνωσιμότητας στα σχολεία. Και ήδη έχει στο ενεργητικό
του τρία κατοπινά (δηλαδή που έπονται αυτού) βραβεία Νόμπελ.

Άμποτε και τα ελληνικά σχολεία να ψηφίζουν για λογοτεχνικά βραβεία
«Καποδίστριας» ή «Ελευθέριος Βενιζέλος», στο έμπα του 2000!
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16349N111</ED>
<ID>
ID:18081

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ο 17χρονος «εχθρός»...
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

ΤΟΝ ΑΚΟΥΓΑ για δύο περίπου ώρες τον νεαρό απέναντί μου να μιλάει, χωρίς να
βάζει τελεία... Με ορμή, με οργή, με μίσος απέναντι σε όλους και σε όλα. Δεν
τόλμησα να πω κουβέντα... Με κάτι ξερά «γιατί», «τι εννοείς» και «δεν κατάλαβα
τι λες», προσπαθούσα να «πιάσω τη συχνότητα», να βρω μιαν άκρη μέσα στο
ανάκατο κουβάρι του μυαλού ­ του δικού του και του δικού μου.

Ο Πάνος των 17 χρόνων είναι από εκείνους τους «εχθρούς της μεταρρύθμισης». Και
μαζί, είναι «εχθρός των ΜΜΕ», «εχθρός του κράτους» και... «εχθρός των όλων».
Ανάμεσα στην... «ομαδάρα», στις βόλτες στο Πασαλιμάνι, στα μπαράκια των
Εξαρχείων και στις παρέες που συναντιούνται τα βράδια στο «στέκι», στο
Περιστέρι, ανακάλυψε πως «τού τη βαράει οτιδήποτε στημένο, ψεύτικο, σοβαρό ή
σοβαροφανές...», πως μισεί τους πάντες «με την ίδια δύναμη που με μισούν κι
αυτοί, γιατί δεν θέλω να τους μοιάσω».

Παρακολουθούσα τον χείμαρρο της σκέψης του, με αντιδράσεις που άλλαζαν από
λεπτό σε λεπτό. Γέλασα στην αρχή, επειδή μου φάνηκε αστείο. Μετά, κάπου το
είδα να γίνεται σοβαρό. Τρόμαξα με την ένταση της φωνής του και το παγωμένο
βλέμμα του. Πήρα βαθιές ανάσες για να επαναφέρω σε ρυθμό τους χτύπους της
καρδιάς. Σκέφτηκα να τον ρωτήσω για τα όνειρά του, για το πώς φαντάζεται το
μέλλον. «Μπα, θα ακουγόταν σαχλό...».

Στην παρέα του στο σχολείο, οι συμμαθητές του τον αντιμετωπίζουν ως φιγούρα
μάλλον «γραφική». Κάποιοι τον ψήφισαν για το δεκαπενταμελές γιατί τον είδαν
έτσι «φωνακλά» και «τσαμπουκά». Κάποιοι άλλοι επιλέγουν να τον παρακολουθούν
από απόσταση και με προσοχή. Γιατί όσο εκείνος αντιλαμβάνεται την ειρωνεία στη
φωνή τους τόσο περισσότερο οργίζεται... Οι καθηγητές αμφιταλαντεύονται ανάμεσα
στην κατανόηση, την περιέργεια και την... επίθεση. Και οι γονείς του μάλλον
σκέφτονται πως «εφηβεία είναι, θα περάσει». Όσο για μένα... μπερδεύτηκα πάρα πολύ.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16349N112</ED>
<ID>
ID:18169

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N11&aa=2</URL></REF>


Article

<CATEGORY>vin06</CATEGORY>

 <H5>ΤΟ 57,2% ΤΟΠΟΘΕΤΕΙΤΑΙ ΑΡΝΗΤΙΚΑ ΑΠΕΝΑΝΤΙ ΣΤΗΝ ΑΛΛΑΓΗ ΣΤΗΝ ΠΑΙΔΕΙΑ * ΟΙ ΜΙΣΟΙ
ΤΗΝ ΘΕΩΡΟΥΝ ΧΕΙΡΟΤΕΡΗ ΑΠΟ ΤΗΝ ΠΡΟΗΓΟΥΜΕΝΗ * ΜΟΝΟ ΤΟ 15% ΘΕΛΕΙ ΝΑ ΕΦΑΡΜΟΣΤΕΙ
ΑΠΟ ΦΕΤΟΣ, ΕΝΩ ΤΟ 76,9% ΕΠΙΘΥΜΕΙ ΝΑ ΑΝΑΒΛΗΘΕΙ Η ΕΦΑΡΜΟΓΗ ΤΗΣ
</H5><H2></H2><H2>Μετεξεταστέα η εκπαιδευτική μεταρρύθμιση
</H2>
<AUTHOR>ΗΛΙΑΣ ΝΙΚΟΛΑΚΟΠΟΥΛΟΣ</AUTHOR>

Η εκπαιδευτική μεταρρύθμιση και οι αντιδράσεις που προκάλεσε (και συνεχίζει να
προκαλεί) η αλυσιτελής προσπάθεια εφαρμογής της αποτελούν τυπικό παράδειγμα
για τον τρόπο με τον οποίο φθείρεται η εικόνα και η δημοτικότητα μιας
κυβέρνησης, η οποία έχει να επιδείξει σε άλλους τομείς σημαντικές επιτυχίες
(πληθωρισμός, ΟΝΕ κ.λπ.), οι οποίες όμως δεν κεφαλαιοποιούνται.

ΤΟ ΝΕΟ σύστημα εισαγωγής στην ανώτατη εκπαίδευση (Εθνικό Απολυτήριο),
συνάντησε, όταν καθιερώθηκε τον Αύγουστο του 1997, μια συγκρατημένα θετική
αποδοχή, με δεδομένη μάλιστα την αρνητική κρίση που επικρατούσε για το σύστημα
των Γενικών Εξετάσεων που ίσχυε μέχρι τότε (βλ. «ΤΑ ΝΕΑ», 17.9.1997). Όμως,
ήδη, από την πρώτη στιγμή, ο φόβος ότι με το νέο σύστημα θα αυξηθεί η ανάγκη
για εξωσχολικά μαθήματα αποτελούσε την κυρίαρχη άποψη (ό.π.). Γεγονός που
υπογράμμιζε τη βασική αντίφαση της επιχειρούμενης εκπαιδευτικής μεταρρύθμισης:
ενώ φιλοδοξούσε να αναβαθμίσει τη σχολική διδασκαλία στο Λύκειο,
συμπεριλαμβάνοντας το σύνολο σχεδόν των μαθημάτων στο Εθνικό Απολυτήριο (αντί
για τα τέσσερα μόνο μαθήματα Δέσμης που εξετάζονταν με το προηγούμενο
σύστημα), ταυτόχρονα δημιουργούσε την πεποίθηση ότι το νέο σύστημα θα αυξήσει
την παραπαιδεία και, επομένως, έστω και εξ αντανακλάσεως, θα οδηγούσε σε
υποβάθμιση τη δημόσια παιδεία.

«ΝΑΙ» ΑΠΟ ΤΟ 30%

Η αντίφαση αυτή, όταν άρχισε να βιώνεται ως καθημερινή πραγματικότητα από το
περασμένο καλοκαίρι και κυρίως από την αρχή της σχολικής χρονιάς, οδήγησε στην
απαξίωση του νέου συστήματος (σε συνδυασμό με τις αδυναμίες και τις ελλείψεις
στην προετοιμασία του, καθώς και τη σύγκρουση με τους καθηγητές). Έτσι,
σήμερα, μόνο το 30,1% τοποθετείται θετικά απέναντι στην εκπαιδευτική
μεταρρύθμιση (και περίπου οι ίδιοι την αξιολογούν ως καλύτερη από το
προηγούμενο σύστημα), ενώ το 57,2% τοποθετείται αρνητικά (αν και ορισμένοι από
αυτούς επιφυλάσσονται όταν καλούνται να τη συγκρίνουν με το προηγούμενο σύστημα).

Πάντως, τα στοιχεία που προκύπτουν από τη σύγκριση της εκπαιδευτικής
μεταρρύθμισης με το προηγούμενο σύστημα είναι αποκαλυπτικά για τη συνολικά
αρνητική αξιολόγησή της: ένα σύστημα (των Γενικών Εξετάσεων) που εθεωρείτο
αποτυχημένο από το 50,6% και επιτυχημένο μόνο από το 29,5% («ΤΑ ΝΕΑ»,
17.9.1997), αξιολογείται σήμερα από το 51,6% ως καλύτερο, σε τελική ανάλυση,
από αυτό που προτείνεται (και ως χειρότερο μόνο από το 32,1%). Οι αρνητικές
κρίσεις για την εκπαιδευτική μεταρρύθμιση διαπερνούν όλα τα ηλικιακά,
κοινωνικά και μορφωτικά στρώματα, συγκεντρώνοντας πλειοψηφίες που, κατά
κανόνα, κυμαίνονται από 55% έως 60%. 
Οι μόνοι που εμφανίζονται επιφυλακτικοί και ταλαντευόμενοι στις κρίσεις τους
για την εκπαιδευτική μεταρρύθμιση είναι οι ψηφοφόροι του ΠΑΣΟΚ, οι οποίοι
κυριολεκτικά διχοτομούνται: το 42,3% την αξιολογεί θετικά και το 40,8% αρνητικά.

8 ΣΤΟΥΣ 10 ΘΕΛΟΥΝ ΑΛΛΑΓΕΣ

Το κρισιμότερο όμως στοιχείο όσον αφορά την τρέχουσα κυβερνητική πολιτική
είναι ότι ακόμη και αυτοί που τοποθετούνται θετικά απέναντι στην εκπαιδευτική
μεταρρύθμιση διαμοιράζονται σε δύο ισομεγέθεις ομάδες όταν το ερώτημα που
τίθεται αναφέρεται στην άμεση εφαρμογή της ή την πρόσκαιρη αναβολή της. 
Έτσι, μόνο το 15,0% των ερωτηθέντων (δηλαδή, ακριβώς οι μισοί από όσους τη
θεωρούν θετική) πιστεύουν ότι «η μεταρρύθμιση θα πρέπει να εφαρμοστεί από
φέτος με τις αλλαγές που ήδη έγιναν δεκτές», ενώ, αντίθετα, το 76,9% επιθυμεί
«να αναβληθεί η εφαρμογή της, ώστε να γίνουν και άλλες αλλαγές». Η τελευταία
αυτή άποψη συγκεντρώνει ποσοστά ανώτερα του 70% σε όλους ανεξαιρέτως τους
πολιτικούς χώρους (71,6% μεταξύ των ψηφοφόρων του ΠΑΣΟΚ), καθώς και σε όλες
τις κοινωνικοδημογραφικές κατηγορίες.

Η κυρίαρχη άποψη που έχει διαμορφωθεί για την αναβολή της εφαρμογής της
εκπαιδευτικής μεταρρύθμισης συμβαδίζει με την αντίστοιχα διαδεδομένη άποψη ότι
η κυβέρνηση έχει τη μεγαλύτερη ευθύνη που δεν έγινε, μέχρι τώρα, αρκετός
διάλογος (γνώμη που υιοθετεί το 71,8% των ερωτηθέντων, αλλά και το 65,4% των
ψηφοφόρων του ΠΑΣΟΚ). 
Αν μάλιστα συνυπολογίσει κανείς ότι το 14,1% των ερωτηθέντων δηλώνει ότι όλοι
(κυβέρνηση, αντιπολίτευση και καθηγητές) μοιράζονται τις ευθύνες, τότε γίνεται
φανερό ότι μόνον μια μικρή μειοψηφία ­ που ακόμη και μεταξύ των ψηφοφόρων του
ΠΑΣΟΚ δεν ξεπερνά το 15% ­ απαλλάσσει την κυβέρνηση από τις ευθύνες για τη
συνεχιζόμενη σύγκρουση γύρω από την εκπαιδευτική μεταρρύθμιση.

«ΑΥΘΟΡΜΗΤΕΣ ΟΙ ΚΑΤΑΛΗΨΕΙΣ»

Το ίδιο συμπέρασμα, αν και με σχετικά μετριασμένη ένταση, συνάγεται εξάλλου
και από την ερώτηση που αφορούσε τις αιτίες των καταλήψεων. 
Μόνο το 39,4% υιοθετεί την κυβερνητική άποψη ότι οι καταλήψεις των σχολείων
υποκινούνται από πολιτικά κόμματα ή από τους καθηγητές (άποψη που ασπάζεται το
49,0% των ψηφοφόρων του ΠΑΣΟΚ). 
Αντίθετα, η πλειοψηφία (54,7%) τις θεωρεί ως αυθόρμητη αντίδραση των μαθητών.
Σε κάθε πάντως περίπτωση, ακόμη και αυτοί που θεωρούν τις καταλήψεις
υποκινούμενες, αποδίδουν στην πλειοψηφία τους τις ευθύνες στην κυβέρνηση για
την ανεπάρκεια του διαλόγου και επιθυμούν να αναβληθεί (προσωρινά) η
εκπαιδευτική μεταρρύθμιση.

Η διαπίστωση αυτή υποδεικνύει με σαφή τρόπο την κατεύθυνση προς την οποία
πρέπει να αναζητηθεί η διέξοδος από την κρίση και αποδεικνύει ταυτόχρονα πόσο
άστοχη υπήρξε η βασική κυβερνητική επιχειρηματολογία κατά τη διάρκεια των
σχετικών κοινοβουλευτικών συζητήσεων. Προσπάθησε να κερδίσει τη μάχη σ' ένα
δευτερεύον σημείο ­ πείθοντας μια σημαντική μερίδα της κοινής γνώμης ότι οι
καταλήψεις είναι υποκινούμενες ­ και έτσι έχασε τον κύριο στόχο που όφειλε να
έχει, δηλαδή πώς θα επιλυθεί η κρίση. Γι' αυτό εισέπραξε (και εξακολουθεί να
εισπράττει) το σύνολο της δυσαρέσκειας.


<REF><SOURCE>ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16349N121</ED>
<ID>
ID:18082

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N12&aa=1</URL></REF>


Article

<CATEGORY>vin06</CATEGORY>

 <H5>ΠΡΩΤΗ ΧΑΡΑΜΑΔΑ ΕΛΠΙΔΑΣ ΓΙΑ ΤΗΝ ΚΡΙΣΗ ΣΤΑ ΣΧΟΛΕΙΑ ΜΕ ΤΟΝ ΜΑΡΑΘΩΝΙΟ ΔΙΑΛΟΓΟ
ΑΡΣΕΝΗ - ΚΑΘΗΓΗΤΩΝ * ΣΗΜΕΡΑ ΝΕΟ ΡΑΝΤΕΒΟΥ
</H5><H2>Εξετάσεις και τεχνική εκπαίδευση στο τραπέζι
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Μια πρώτη χαραμάδα ελπίδας φάνηκε διστακτικά αργά χθες το βράδυ στην οδό
Μητροπόλεως. Εκεί στο κτίριο του υπουργείου Παιδείας, λίγο μετά τις 10.30,
τελείωσε η εξάωρη συνάντηση που είχε η ηγεσία του υπουργείου Παιδείας με το
Διοικητικό Συμβούλιο της Ομοσπονδίας Λειτουργών Μέσης Εκπαίδευσης (ΟΛΜΕ), για
να αρχίσει νέα σήμερα λίγο πριν από το μεσημέρι.

Η ΧΘΕΣΙΝΗ συζήτηση πρακτικά μπορεί να μην κατέληξε πουθενά. Όμως ήταν ίσως η
πρώτη φορά εδώ και πολύ καιρό που δεν επρόκειτο για διάλογο μεταξύ... κωφών.
Στο μεγαλύτερο μέρος της χθεσινής συνάντησης οι εκπρόσωποι της ΟΛΜΕ ανέπτυξαν
τις θέσεις τους πρώτα για το εξεταστικό του νόμου που διέπει την εκπαιδευτική
μεταρρύθμιση και μετά για την τεχνικοεπαγγελματική εκπαίδευση.

ΣΤΑΘΕΡΗ ΓΡΑΜΜΗ

Σταθερή γραμμή της ΟΛΜΕ είναι να διαγραφούν από το νέο σύστημα οι πανελλαδικές
εξετάσεις στη Β΄ Λυκείου και να υπάρξει δυνατότητα πρόσβασης στην Τριτοβάθμια
Εκπαίδευση για τους νέους που αποφοιτούν από τα Τεχνικά-Επαγγελματικά Εκπαιδευτήρια.

Ο κ. Αρσένης υπερασπίστηκε την εκπαιδευτική μεταρρύθμιση και εξηγούσε
επιμέρους σημεία της, δίνοντας έμφαση στην προσπάθεια που γίνεται με τη
μεταρρύθμιση να αποκτήσει κύρος και βαρύτητα το απολυτήριο του Ενιαίου
Λυκείου. Ωστόσο, επιφυλάχθηκε να απαντήσει στις προτάσεις της ΟΛΜΕ κατά τη
διάρκεια της σημερινής συνάντησής τους και αφού προηγουμένως μελετήσει και
πάλι τα θέματα με τους συνεργάτες του.

Ο υπουργός πάντως χαρακτήρισε πλούσιο τον διάλογο που έγινε και ήπιο και
θετικό το κλίμα της κουβέντας που εκτυλίχθηκε. Σημείωσε μάλιστα ότι στην
κουβέντα δεν αποκλείεται να τεθούν και άλλα ζητήματα. Επεσήμανε δε ότι ο ίδιος
πρόσθεσε ένα ζήτημα που του έθεσαν οι μαθητές και αφορά την ποιότητα της
ενισχυτικής διδασκαλίας και τη δυνατότητα να επιλέγουν οι μαθητές τους
καθηγητές που θα διδάσκουν τα ενισχυτικά μαθήματα.

Ο πρόεδρος της ΟΛΜΕ κ. Ν. Τσούλιας περιορίστηκε στο να περιγράψει και αυτός τη
διαδικασία του διαλόγου και να επαναλάβει τις θέσεις της ΟΛΜΕ και όταν
ρωτήθηκε αν φεύγει ικανοποιημένος απάντησε «αυτό θα κριθεί αύριο».

Σε ερώτηση πάντως που διατυπώθηκε μετά τη συνάντηση, τόσο προς τον κ. Αρσένη,
όσο και προς τον πρόεδρο της ΟΛΜΕ κ. Ν. Τσούλια, για το αν εκτιμούν ότι η
ενδεχόμενη θετική έκβαση του διαλόγου θα έχει ως αποτέλεσμα τη λύση των
καταλήψεων, ο μεν πρώτος δήλωσε αισιόδοξος τονίζοντας ότι χθες υπήρξε
εντυπωσιακή μείωση των καταλήψεων, ο δε δεύτερος είπε ότι «δεν μιλάμε για
λογαριασμό άλλων» και πρόσθεσε ότι ο υπουργός θα πρέπει να διευρύνει τον
διάλογο και με άλλους φορείς, όπως οι μαθητές.

ΑΠΟΧΩΡΗΣΑΝ ΔΥΟ

Η συνάντηση υπουργείου - ΟΛΜΕ άρχισε λίγο μετά τις τέσσερις χθες το απόγευμα
με τη συμμετοχή όλων των μελών του Διοικητικού Συμβουλίου της ΟΛΜΕ. Όμως,
περίπου μία ώρα μετά την έναρξή της αποχώρησαν οι εκπρόσωποι του ΚΚΕ κ. Σ.
Σάββας και των Αριστερών Κινήσεων κ. Θ. Βουρεκάς, καταγγέλλοντας τον
επιχειρούμενο διάλογο ως προσχηματικό. Ο τελευταίος μάλιστα εξήγησε ότι
αποχώρησε γιατί δεν διασαφηνίσθηκε το περιεχόμενο του διαλόγου και δεν έγιναν
δεκτά τα ζητήματα που έθεσε στο τραπέζι, μεταξύ των οποίων να υπάρξουν
εγγυήσεις ότι ο διάλογος θα περιλάβει και τους αυθεντικούς εκπροσώπους των
μαθητών, να ανακληθούν οι εγκύκλιοι περί εισαγγελικών παρεμβάσεων κ.λπ. και να
αποκατασταθεί η αξιοπρέπεια του κλάδου με δημόσια ανασκευή των συκοφαντικών
δηλώσεων του υπουργού Παιδείας.

Με χθεσινοβραδινή ανακοίνωσή του ο κ. Σ. Σάββας χαρακτηρίζει μεταξύ άλλων τον
διάλογο σκηνοθετημένο και «καλοστημένη παγίδα» που υπηρετεί ένα παιχνίδι
εντυπώσεων, επισημαίνει ότι «έχει σημασία και αξία μόνο με την προϋπόθεση ότι
ο υπουργός δεν θα υλοποιήσει τους νόμους 2525 και 2640» και υπογραμμίζει ότι
«ο διάλογος αξιοποιείται από το ΥΠΕΠΘ για παραπλάνηση και αποπροσανατολισμό
της κοινής γνώμης και για τη διάσπαση του κοινού αγωνιστικού μετώπου των
φορέων της εκπαίδευσης».

Η συνάντηση συνεχίστηκε με τους τέσσερις εκπροσώπους της ΠΑΣΚ, τους τρεις
εκπροσώπους της ΔΑΚΕ (Νέα Δημοκρατία) και τους δύο εκπροσώπους του
Συνασπισμού. Αργότερα αποχώρησε λόγω «ανειλημμένης υποχρέωσης», όπως ο ίδιος
είπε και χωρίς να κάνει καμιά απολύτως δήλωση για το περιεχόμενο και την
πορεία του διαλόγου, ο γραμματέας της ΟΛΜΕ και μέλος της ΔΑΚΕ κ. Αντ. Αντωνάκος.

Σημειωτέον ότι ο κ. Αντωνάκος έχει απευθείας επαφή με τον πρόεδρο της Νέας
Δημοκρατίας κ. Κ. Καραμανλή και ότι η «ανειλημμένη υποχρέωση» ήταν συμμετοχή
σε κομματική εκδήλωση.

ΠΡΩΤΑ ΤΟ ΕΞΕΤΑΣΤΙΚΟ

Το πρώτο ζήτημα που τέθηκε ήταν το εξεταστικό και παρέμενε στο τραπέζι
τουλάχιστον ως τις εννιά περίπου το βράδυ, οπότε και έγινε διάλειμμα. Ως τότε
είχε εκθέσει τις θέσεις της η ΟΛΜΕ, αλλά όχι και ο κ. Αρσένης, ο οποίος όμως
άκουγε και μάλιστα με πολλή προσοχή, όπως είπε χαρακτηριστικά ο ίδιος αργότερα
μετά τη λήξη της συνάντησης.

Από εκεί και πέρα, η μεν ΟΛΜΕ επιθυμούσε να κλείσει το εξεταστικό και μετά να
αρχίσει κουβέντα για τα θέματα της τεχνικοεπαγγελματικής εκπαίδευσης.
Αντιθέτως ο κ. Αρσένης επιθυμούσε να συζητηθούν όλα μαζί και το συμπέρασμα να
είναι συνολικό.

ΑΠΑΝΤΗΣΕΙΣ ΣΥΝΟΛΙΚΑ

Τελικώς όμως φαίνεται πως συμφωνήθηκε να δοθούν απαντήσεις από την πλευρά του
υπουργείου συνολικά.

Το θετικό κλίμα πάντως για τη χθεσινή συνάντηση μεταξύ υπουργείου και ΟΛΜΕ
είχε αρχίσει να καλλιεργείται από το πρωί με τις δηλώσεις που έκαναν και οι
δύο πλευρές στους ραδιοσταθμούς. Αυτό βέβαια δεν εμπόδισε την ΟΛΜΕ να
πραγματοποιήσει χθες την από ημέρες εξαγγελθείσα εικοσιτετράωρη απεργία.

Υπενθυμίζεται δε ότι το Διοικητικό Συμβούλιο της ΟΛΜΕ προτείνει στις γενικές
συνελεύσεις των καθηγητών που πρόκειται να πραγματοποιηθούν σήμερα
σαρανταοκτάωρη απεργία για τις 28 και 29 του μηνός.

Ωστόσο, πέραν των επισήμων δηλώσεων από την πλευρά της ΟΛΜΕ τουλάχιστον, η
εντύπωση που έδιναν οι εκπρόσωποι των παρατάξεων που εκπροσωπούνται στο
Διοικητικό Συμβούλιο της Ομοσπονδίας ήταν ποικίλη: η ΠΑΣΚ εμφανίστηκε
συγκρατημένα αισιόδοξη, η ΔΑΚΕ αρκετά κουμπωμένη αλλά όχι αρνητική και οι
εκπρόσωποι του Συνασπισμού αμήχανα αρνητικοί.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16349N141</ED>
<ID>
ID:18083

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N14&aa=1</URL></REF>


Article

<CATEGORY>vin06</CATEGORY>

 <H5>Λειτούργησαν όλα τα σχολεία του Νομού Θεσσαλονίκης
</H5><H5>Μείωση καταλήψεων σε Ηράκλειο, Γιάννινα, Χανιά
</H5><H2>Λιγότερες καταλήψεις και μπλόκα στην Αθήνα
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

ΑΚΟΜΑ μια μέρα δοκιμασίας νεύρων και ασφυκτικής κυκλοφοριακής αιχμής έζησαν
χθες οι οδηγοί στην Αθήνα και σε μεγάλες επαρχιακές πόλεις, εξαιτίας των
συνεχιζόμενων μαθητικών μπλόκων, που επαναλαμβάνονται και σήμερα...

Ωστόσο, οι καταλήψεις στα σχολεία παρουσίασαν, χθες, πτωτική τάση για πρώτη
φορά και στην Αθήνα εκτός της επαρχίας, ενώ τα μπλόκα φαίνεται ότι εκτός από
την οργή των οδηγών έχουν επιφέρει κόπωση (ή μήπως επίγνωση;) και στους ίδιους
τους μαθητές. Χθες ήταν λιγότερα από άλλες φορές, με μικρότερη συμμετοχή και
διαλλακτικότερους τους μαθητές, παρ' ότι θα ανέμενε κανείς λογικά να αυξηθούν,
λόγω της 24ωρης απεργίας των καθηγητών. Πάντως, δεν έλειψαν εντελώς οι
αψυχολόγητες ενέργειες, καθώς στην Κηφισιά, στην Καλλιθέα και σε άλλα μπλόκα
υπήρξαν και πάλι ορισμένοι θερμόαιμοι νέοι που χτυπούσαν τα Ι.Χ., είτε
πετούσαν πέτρες, αυγά και νεράντζια εναντίον οδηγών αυτοκινήτων, αλλά και δημοσιογράφων.

ΠΙΟ ΗΡΕΜΑ

Σε σύγκριση με τα προηγούμενα, όμως, στα έντεκα χθεσινά μπλόκα της Αθήνας τα
πνεύματα ήταν πιο ήρεμα, με αποτέλεσμα να σημειωθούν λίγες αναπόφευκτες
προστριβές και, συγκριτικά, λιγότερα μικροεπεισόδια. Τα μεγαλύτερα προβλήματα
δημιουργήθηκαν στην Εθνική Οδό Αθήνας - Λαμίας στο ύψος της Νέας Φιλαδέλφειας,
όπου οι μαθητές έκλειναν διαδοχικά τα δύο ρεύματα για αρκετή ώρα το μεσημέρι,
αλλά και στη Λ. Βουλιαγμένης, στην Ηλιούπολη, στη Θησέως, στην Καλλιθέα, στην
Κηφισίας στο ύψος του Ζηρινείου, στην Ποσειδώνος, στο Φάληρο και αλλού.

Ένταση επικράτησε, όμως, και πάλι σε αρκετά υπό κατάληψη σχολεία, μεταξύ
απεγνωσμένων γονέων και καταληψιών. Ένα από αυτά τα σχολεία ήταν και το 1ο
Λύκειο Βούλας, όπου προ ημερών ο μαθητής και πρόεδρος του 15μελους συμβουλίου
κ. Αθ. Καραγιλάνης τραυματίστηκε στο χέρι, όταν ένας αγανακτισμένος γονέας τον
χτύπησε ­ όπως ο ίδιος κατήγγειλε σε μήνυσή του ­ με ρόπαλο. Η ένταση
συνεχίστηκε και χθες στο εν λόγω σχολείο και ο τραυματισθείς μαθητής
κατήγγειλε ότι έκτοτε δέχεται, τηλεφωνικά, απειλές κατά της ζωής του, «από
άγνωστους που του είπαν ότι ενεργούν για τη Χρυσή Αυγή», όπως ισχυρίστηκε.

ΜΕ ΝΤΟΥΝΤΟΥΚΑ

Το σχολείο αυτό επισκέφθηκαν μάλιστα χθες το πρωί, με σκοπό να κατευνάσουν το
κλίμα έντασης, ο αντιπρόεδρος της ΟΛΜΕ κ. Γρ. Καλομοίρης και το μέλος του Δ.Σ.
κ. Θ. Βουρεκάς. Εκεί, ο κ. Καλομοίρης απευθύνθηκε ­ με ντουντούκα ­ στους
καταληψίες μαθητές, λέγοντάς τους ότι έχουν την «ενεργητική αλληλεγγύη» των
καθηγητών, ότι «ο αγώνας τους θα οδηγήσει σε νίκη» και αποσπώντας θερμά
χειροκροτήματά τους. Η κίνησή του, όμως, προκάλεσε αντίθετες αντιδράσεις των
αγανακτισμένων γονέων που φωνάζοντας απέδιδαν στους καθηγητές στήριξη των
καταλήψεων, παρά τις αναφορές του κ. Καλομοίρη ότι «δεν υποκινούμε εμείς τους
μαθητές, αλλά ο αντιεκπαιδευτικός νόμος και η αδιαφορία της κυβέρνησης».

Στον Δήμο Αθηναίων και στους όμορους δήμους, σύμφωνα με στοιχεία της Α'
Διεύθυνσης Δευτεροβάθμιας Εκπαίδευσης, οι καταλήψεις περιορίστηκαν χθες σε 62
από τα 270 σχολεία, ενώ την Παρασκευή τελούσαν υπό κατάληψη πάνω από 90
σχολεία. Στα βόρεια προάστια, επίσης παρατηρήθηκε πτώση του αριθμού των υπό
κατάληψη σχολείων και ο αριθμός μειώθηκε στα περίπου 40, από 50-55 που ήταν
την προηγούμενη εβδομάδα. Μείωση των καταλήψεων υπήρξε και στα Ιωάννινα, στη
Λάρισα και στο Ηράκλειο· στη Θεσσαλονίκη όλα λειτουργούν κανονικά, ενώ σε
άλλες πόλεις ο αριθμός των υπό κατάληψη σχολείων παραμένει σταθερός.

ΟΙ ΑΡΙΘΜΟΙ

Πανελλαδικά, τα υπό κατάληψη σχολεία υπολογίζονται μεταξύ 400 και 550, όμως
κατά τους εκπρόσωπους του Συντονιστικού των μαθητών ξεπερνούν τις 1.000, ενώ,
αντιθέτως, πηγές του υπουργείου Παιδείας έλεγαν ότι χθες μειώθηκαν κατά
περίπου 120 σε σχέση με την περασμένη Παρασκευή.

Υπέρ των κινητοποιήσεων των μαθητών, τοποθετήθηκε χθες ο Σύλλογος Εργαζομένων
στα Φροντιστήρια Καθηγητών, σημειώνοντας ότι «οι ώρες που περνάτε δεν είναι
χαμένες, αλλά αποτελούν το μεγαλύτερο μάθημα που δέχεστε και δίνετε στην κοινωνία».

Τα μαθηματικά μπλόκα θα συνεχιστούν και σήμερα, ενώ για την Πέμπτη οι μαθητές
έχουν προγραμματίσει το επόμενο συλλαλητήριο στα Προπύλαια και στις 5
Φεβρουαρίου οργανώνουν πανελλαδική συγκέντρωση στην Πλατεία Συντάγματος.


ΘΕΣΣΑΛΟΝΙΚΗ

ΛΙΓΕΣ δεκάδες μόνο δάσκαλοι και καθηγητές μετείχαν στη χθεσινή πορεία που
διοργάνωσε ο κλάδος στη Θεσσαλονίκη, στο πλαίσιο της πανελλαδικής απεργιακής
κινητοποίησης των εκπαιδευτικών.

Σύμφωνα με τη Διεύθυνση Μέσης Εκπαίδευσης, η συμμετοχή των καθηγητών στην
απεργία δεν ξεπέρασε κατά μέσο όρο στις δύο περιφέρειες το 13%.

Οι πορείες των δασκάλων και των καθηγητών ξεκίνησαν από διαφορετικά σημεία
συγκεντρώσεων (στην Καμάρα και στο άγαλμα του Βενιζέλου, αντίστοιχα) για να
ενωθούν και να καταλήξουν στο υπουργείο Μακεδονίας και Θράκης, όπου επέδωσαν ψήφισμα.

Στο μεταξύ, όλα τα Γυμνάσια και τα Λύκεια του Νομού Θεσσαλονίκης λειτούργησαν
χθες κανονικά.

* Στον Βόλο, μπλόκο στην κεντρική οδό Αναπαύσεως έστησαν χθες, για περίπου μία
ώρα, μαθητές του 6ου Λυκείου και του 9ου Γυμνασίου. Στη συντριπτική τους
πλειονότητα οι γενικές συνελεύσεις των μαθητών των 28 υπό κατάληψη σχολείων
αποφασίζουν συνέχιση των κινητοποιήσεων μέχρι τις 5 Φεβρουαρίου.


ΜΙΚΡΗ ΜΕΙΩΣΗ παρουσίασαν χθες τα υπό κατάληψη σχολεία στους νομούς Ηρακλείου,
Ιωαννίνων και Λάρισας. Από τα 14 Γυμνάσια και Λύκεια που βρίσκονταν σε
κατάληψη έως την Παρασκευή, χθες στη Λάρισα ο αριθμός μειώθηκε στα επτά. Το
ίδιο παρατηρήθηκε και στα Ιωάννινα, όπου χθες δεν λειτούργησαν πέντε Λύκεια
και ένα Γυμνάσιο, ενώ έως την Παρασκευή ήταν υπό κατάληψη 8 Λύκεια και το ένα Γυμνάσιο.

Στη Λάρισα, οι μαθητές έκαψαν λάστιχα σε κεντρικό δρόμο της πόλης,
δημιουργώντας κυκλοφοριακό πρόβλημα.

Στο μεταξύ συνεχίστηκαν χθες οι καταλήψεις σχολείων των Χανίων από μαθητές.
Σύμφωνα με τα στοιχεία της Δευτεροβάθμιας Εκπαίδευσης Χανίων, χθες υπό
κατάληψη τελούσαν το 4ο Εναιαίο Λύκειο σε σύνολο 8 και τρία ΤΕΕ σε σύνολο
πέντε στον νομό.

Μικρή εξάλλου ήταν η συμμετοχή των καθηγητών του Νομού Ιωαννίνων στη χθεσινή
κινητοποίηση. Από τους 1.112 καθηγητές απέργησαν μόνον οι 93, δηλαδή ποσοστό 8,36%.

Αντίθετα στα Χανιά το πανεκπαιδευτικό συλλαλητήριο ήταν μεγάλο σε παλμό, αν
και οι συγκεντρωμένοι καθηγητές και μαθητές ήταν λιγότεροι από την περασμένη εβδομάδα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16349N151</ED>
<ID>
ID:18084

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N15&aa=1</URL></REF>


Article

<CATEGORY>vin06</CATEGORY>

 <H5>Η ΧΗΡΑ ΤΟΥ ΕΝΕΧΥΡΟΔΑΝΕΙΣΤΗ ΜΙΧ. ΣΒΑΡΝΑ ΜΙΛΗΣΕ ΣΤΟ ΔΙΚΑΣΤΗΡΙΟ ΓΙΑ ΤΑ ΔΙΚΑ ΤΗΣ
ΒΑΣΑΝΑ ΚΑΙ ΤΩΝ 2 ΑΝΗΛΙΚΩΝ ΠΑΙΔΙΩΝ ΤΗΣ
</H5><H2>Δεν μπορώ να συγχωρήσω
</H2>
Πριν από πέντε χρόνια αφαίρεσαν τη ζωή ενός νέου ανθρώπου. Ήταν και οι δύο
τοξικομανείς και είπαν τότε πως ήθελαν χρήματα για τη δόση τους.

Στο Εφετείο. Ο Γ. Ιωαννίδης (αριστερά) και ο Στ. Σμάλης (δεξιά) εμφανίστηκαν
μετανιωμένοι για τον φόνο του 36χρονου ενεχυρο-δανειστή και είπαν πως ήθελαν
τα χρήματα για τη δόση τους

ΧΘΕΣ, ο 28χρονος Γιώργος Ιωαννίδης και ο 27χρονος Σταμάτης Σμάλης εμφανίστηκαν
μετανιωμένοι στο Μεικτό Ορκωτό Εφετείο της Αθήνας από το οποίο δικάζονται σε
δεύτερο βαθμό για τη δολοφονία του 36χρονου ενεχυροδανειστή Μιχάλη Σβαρνά. Ο
πρώτος έχει καταδικαστεί πρωτοδίκως σε κάθειρξη 26 χρόνων και 6 μηνών για
ανθρωποκτονία από πρόθεση και ληστεία και ο δεύτερος σε 14 χρόνια για απλή
συνεργία στην ανθρωποκτονία και για ληστεία.

Στον Ιωαννίδη το δικαστήριο είχε αναγνωρίσει τα ελαφρυντικά της ειλικρινούς
μεταμέλειας και της καλής συμπεριφοράς μετά την πράξη και στον Σμάλη το
ελαφρυντικό του προτέρου εντίμου βίου. Ωστόσο από την Εισαγγελία Εφετών Αθηνών
έχει ασκηθεί έφεση για την αναγνώριση των ελαφρυντικών, που είχε ως αποτέλεσμα
τη μείωση των ποινών.

«Δηλώνουν μετάνοια τώρα, αλλά εγώ δεν μπορώ να τους συγχωρήσω», είπε στο
δικαστήριο η χήρα του θύματος κ. Ελευθερία Παπαδάκη, η οποία δεν ήταν βεβαίως
παρούσα στη σκηνή του φόνου, αλλά μπορούσε να περιγράψει τη δεινή θέση στην
οποία περιήλθε η ίδια και τα δύο μικρά παιδιά της, όταν ο άτυχος
ενεχυροδανειστής έπεσε νεκρός από τους πυροβολισμούς του Ιωαννίδη.

«Μας βύθισαν στο πένθος. Ήμασταν μόνο οκτώ χρόνια παντρεμένοι και τα παιδιά
μας ήταν 6 και 7 ετών», είπε συγκινημένη. Προηγουμένως, τόσο η αδελφή του
θύματος, όσο και ο πατέρας του, δεν συγκρατήθηκαν στη θέα των δύο δραστών και
επιχείρησαν να τους χτυπήσουν τη στιγμή που οι αστυνομικοί τους οδηγούσαν στην
αίθουσα του δικαστηρίου.

Το έγκλημα έγινε στις 30 Μαΐου 1994 έξω από το γραφείο του Μιχάλη Σβαρνά, στην
περιοχή της Ομόνοιας, όταν ο 36χρονος ενεχυροδανειστής καταδίωξε τους δύο
νεαρούς που τον είχαν επισκεφθεί προηγουμένως δήθεν ως πελάτες και στη
συνέχεια, με την απειλή μιας κοντόκαννης καραμπίνας ­ με την οποία και τον
πυροβόλησε τελικά ο Ιωαννίδης ­ άνοιξαν το χρηματοκιβώτιο, από όπου αφαίρεσαν
200.000 δρχ. και κοσμήματα. Η δίκη συνεχίζεται σήμερα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16349N161</ED>
<ID>
ID:18085

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N16&aa=1</URL></REF>


Article

<CATEGORY>vin06</CATEGORY>

 <H2>Μόνιμο προσωπικό για την «18 ΑΝΩ»
</H2>
ΣΕ ΠΡΟΚΗΡΥΞΗ θέσεων μόνιμου προσωπικού για τη Μονάδα Απεξάρτησης «18 ΑΝΩ» του
Δημόσιου Ψυχιατρείου Αττικής προχωρεί η κυβέρνηση.

Ο υφυπουργός Υγείας και Πρόνοιας Νίκος Φαρμάκης, χθες στη Βουλή, αναγνώρισε
ότι το «18 ΑΝΩ» προσφέρει σημαντικό έργο στον τομέα της απεξάρτησης αλλά και
γενικότερα στον αγώνα κατά των ναρκωτικών. Και ανακοίνωσε ότι στο επόμενο
διάστημα θα δημιουργηθούν νέες θέσεις εργασίας, οι οποίες θα καλυφθούν από
μόνιμους επιστήμονες και υπαλλήλους.

Ο υφυπουργός, απαντώντας σε σχετική ερώτηση του βουλευτή του ΚΚΕ Νίκου Γκατζή,
υποστήριξε ότι ο νόμος δεν επιτρέπει την ανανέωση της σύμβασης εργασίας των 14
θεραπευτών, η οποία έληξε πρόσφατα.

Ωστόσο, ο κ. Φραμάκης διευκρίνισε ότι η ηγεσία του υπουργείου έχει ζητήσει την
έγκριση ανάλογων συμβάσεων ορισμένου χρόνου και πρόσθεσε ότι στον σχετικό
διαγωνισμό μπορούν να θέσουν υποψηφιότητα και οι συγκεκριμένοι θεραπευτές,
λέγοντας ότι οι περισσότεροι από αυτούς θα επαναπροσληφθούν.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16349N162</ED>
<ID>
ID:18137

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N16&aa=2</URL></REF>


Article

<CATEGORY>vin06</CATEGORY>

 <H2>«Παραβατικότητα και χρήση ουσιών» το θέμα ημερίδας
</H2>
ΗΜΕΡΙΔΑ με θέμα: «Παραβατικότητα και χρήση ουσιών» οργανώνεται την Παρασκευή
29 Ιανουαρίου (από 9 π.μ. έως 5 μ.μ.) στο Εθνικό Ίδρυμα Ερευνών, από το
ελληνικό τμήμα του Σωματείου των Ευρωπαίων Επαγγελματιών για την Αντιμετώπιση
της Ουσιοεξάρτησης «ITACA».

Προσκεκλημένοι εισηγητές στην ημερίδα αυτή είναι οι: Μ. Γιαννάκου - Κουτσίκου,
Α. Κοκκέβη, J. Abeijon (ψυχίατρος, πρόεδρος του ITACA Ευρώπης), Α. Χάιδου, Κ.
Μάτσα, Μ. Coletti, Ι. Λιάππας, Χρ. Ρογκότης, Δ. Τσακλακίδου, Ι. Τέντης.

Χαιρετισμό θα απευθύνουν οι: Θ. Κοτσώνης, Κ. Στεφανής, Γ. Χριστοδούλου, Μ.
Μαλιώρη, Α. Φάκος.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16349N163</ED>
<ID>
ID:18180

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N16&aa=3</URL></REF>


Article

<CATEGORY>vin06</CATEGORY>

 <H2>Νέο οικονομικό πακέτο στην αγορά από την Telestet
</H2>
ΝΕΟ ΟΙΚΟΝΟΜΙΚΟ πακέτο ­ το πρώτο για το 1999 ­ με χαμηλό πάγιο και χρονοχρέωση
ανά δευτερόλεπτο έθεσε χθες στην αγορά της κινητής τηλεφωνίας η εταιρεία
Telestet. Το νέο πακέτο που ονομάζεται «Telestet For All» περιλαμβάνει μηνιαίο
πάγιο 4.500 δρχ., το οποίο θεωρείται από τα χαμηλότερα της αγοράς. Επίσης, το
κάθε δευτερόλεπτο συνομιλίας του συγκεκριμένου προγράμματος χρεώνεται με 2,3
δρχ. κατά τις ώρες αιχμής (138 δρχ. το λεπτό) και με 1,7 δρχ. τις ώρες μη
αιχμής (102 δρχ. το λεπτό). Εάν το πακέτο «For All» συνδυαστεί με το πρόγραμμα
«Friends & Family», τότε η χρέωση ανά δευτερόλεπτο διαμορφώνεται σε 1,1
δρχ. τις ώρες αιχμής και 0,8 δρχ. τις ώρες μη αιχμής.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16349N164</ED>
<ID>
ID:18207

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N16&aa=4</URL></REF>


Article

<CATEGORY>vin06</CATEGORY>

 <H5>ΣΕ ΔΙΕΘΝΕΣ ΣΥΝΕΔΡΙΟ ΤΗΣ UNESCO 325 ΕΙΔΙΚΟΙ ΣΥΖΗΤΗΣΑΝ ΓΙΑ ΤΟΥΣ ΚΙΝΔΥΝΟΥΣ
ΠΑΙΔΟΦΙΛΙΑΣ ΜΕΣΑ ΑΠΟ ΤΟΝ ΚΥΒΕΡΝΟΧΩΡΟ ΚΑΙ ΠΡΟΤΕΙΝΑΝ ΠΡΟΓΡΑΜΜΑΤΑ ΩΣ «ΑΣΠΙΔΕΣ ΠΡΟΣΤΑΣΙΑΣ»
</H5><H5>Συμβουλές για τους γονείς
</H5><H5>Ο Πλούτων... αμφισβητείται
</H5><H5>Τα σύννεφα κρατούν πολύτιμα κλιματολογικά μυστικά
</H5><H2></H2><H2>Τα παιδιά κινδυνεύουν από τους «κακούς δράκους» στο Ίντερνετ
</H2><H2></H2>
<AUTHOR>ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Μπλεγμένοι στους πολύπλοκους ιστούς του κυβερνοχώρου κυβερνήσεις από
ολόκληρο τον κόσμο, εταιρείες παραγωγής προγραμμάτων για ηλεκτρονικούς
υπολογιστές αλλά και κοινωνικοί φορείς, διεθνείς οργανώσεις, γονείς και
δάσκαλοι αναζητούν τρόπους να προσφέρουν ασφάλεια στους μικρούς «ταξιδιώτες»
του Ίντερνετ.

On line προστασία. Ορισμένα από τα προγράμματα για... ασφαλή παιδικά ταξίδια
στον κυβερνοχώρο

ΤΟΥΣ ΚΙΝΔΥΝΟΥΣ από την παιδοφιλία, όπως εκφράζεται μέσα από το Ίντερνετ,
ανέλυσαν 325 ειδικοί από 40 χώρες στη διάρκεια ενός διεθνούς συνεδρίου, που
διοργάνωσε την περασμένη εβδομάδα στο Παρίσι η UNESCO. Στόχος της συνάντησης
ήταν να οργανωθεί ένα σχέδιο δράσης ενάντια στην παιδοφιλία και την παιδική
πορνογραφία στο Ίντερνετ. Το θέμα απασχολεί εδώ και πολύ καιρό τους ειδικούς,
για πρώτη φορά όμως στο συνέδριο της UNESCO ήταν λίγες οι φωνές που ζητούσαν
την εφαρμογή ενός ενιαίου διεθνούς νομικού πλαισίου γύρω από τη χρήση του Ίντερνετ.

ΕΙΔΙΚΑ ΠΡΟΓΡΑΜΜΑΤΑ

Αντίθετα, οι συμμετέχοντες έριξαν βάρος στη βελτίωση και τη διάδοση των
ειδικών προγραμμάτων που λειτουργούν ως «ασπίδες προστασίας» για τα παιδιά που
«σερφάρουν» στο Δίκτυο. Στην παγκόσμια εκστρατεία ενάντια στους «κακούς
δράκους» του Ίντερνετ συμμετέχει και η Ελλάδα. 
Η Εθνική Επιτροπή Τηλεπικοινωνιών σε συνεργασία με τους Internet providors που
δραστηριοποιούνται στη χώρα μας έχουν ήδη ξεκινήσει την ενημέρωση των γονέων
για τα προγράμματα που κυκλοφορούν στην αγορά και για το πώς μπορούν οι ίδιοι
να επιλέγουν τι είδους ψηφιακές πληροφορίες θα φθάνουν μέχρι τις οθόνες των
υπολογιστών τους.

Στην αγορά, στα ειδικά καταστήματα των κεντρικών δρόμων της Αθήνας, αλλά και
σε εκείνα που βρίσκονται στις... λεωφόρους του Ίντερνετ κυκλοφορούν δεκάδες
προγράμματα, τα οποία δίνουν τη δυνατότητα στους γονείς να επιλέγουν το
περιεχόμενο των Web σελίδων που βλέπουν τα παιδιά τους. Οι τιμές τους ξεκινούν
από τις 6.000 και φθάνουν μέχρι τις 15.000 δραχμές, ενώ πολλά από τα
προγράμματα αυτά μπορεί κανείς να τα βρει δωρεάν στο Ίντερνετ, να τα
«κατεβάσει» και να τα δοκιμάσει για χρονικό διάστημα ενός ή δύο μηνών.

ΑΣΦΑΛΕΣ ΠΕΡΙΒΑΛΛΟΝ

Μια πρώτη προσπάθεια για την αξιολόγηση αυτών των προγραμμάτων έγινε τον
περασμένο χρόνο από το τμήμα ερευνών της μεγάλης αμερικανικής εταιρείας
τηλεπικοινωνιών ΑΤ&Τ. Όπως αναφέρει η Lorrie Faith Cranor, που διεξήγαγε
τη σχετική έρευνα, ορισμένα προγράμματα δημιουργούν ένα «ασφαλές περιβάλλον»,
όπου τα παιδιά μπορούν να «σερφάρουν» σε επιλεγμένες και συγκεκριμένες
διευθύνσεις, ενώ κάποια άλλα λειτουργούν κάνοντας μια ιδιότυπη «αναζήτηση» στο
Ίντερνετ και «επιστρέφοντας» μόνο σελίδες με περιεχόμενο κατάλληλο για παιδιά.

Τα πιο δημοφιλή από αυτά είναι εκείνα που παρέχουν ένα φίλτρο προστασίας όπως,
για παράδειγμα, το «Net Nanny» (www. netnanny. com), το «SurfWatch» (www.
surfwatch. com) ή το Cyber Patrol (www. learningco, com). Κάποια άλλα έχουν τη
δυνατότητα καταγραφής των sites που επισκέπτεται το παιδί, όπως, π.χ. το Cyber
Snoop (www. pearlsw. com) ή το Smart Filter (www. smartfilter. com). Ένα άλλο
είδους «προστατευτικού» software είναι εκείνο που δημιουργούν περιβάλλον
Ίντερνετ, ειδικά σχεδιασμένο για παιδιά, όπως το ChiBrow (www. chibrow. com),
το KidDesk (www. edmark. com/prod/kids) ή το Surf Monkey (www. surfmonkey. com).


*** Η ασφάλεια του παιδιού ξεκινά από τη γνώση τού τι βλέπει, τι διαβάζει και
τι γράφει όση ώρα «σερφάρει» στο Δίκτυο.

*** Τα παιδιά χρειάζονται την καθοδήγησή σας για να καταλάβουν τι πρέπει να
κάνουν και τι όχι, όσο βρίσκονται on-line. Αφιερώστε λίγο χρόνο και καθήσετε
δίπλα τους όταν βρίσκονται στο Internet.

*** Ορίστε τους κανόνες. Εξηγήστε στα παιδιά σας πως ορισμένα προσωπικά
στοιχεία, ονόματα, διευθύνσεις, τηλέφωνα, αριθμούς πιστωτικών καρτών, κ.λπ.,
δεν θα πρέπει να τα ανακοινώνουν μέσω του Δικτύου.

*** Δημιουργήστε «θετικά» σύνορα στα ταξίδια των παιδιών στον κυβερνοχώρο.
Φτιάξτε μια λίστα με ηλεκτρονικές διευθύνσεις, διευθύνσεις web σελίδων ή chat
rooms, τα οποία μπορούν να επισκέπτονται ελεύθερα.

*** Τα news groups και τα chat rooms είναι χώροι όπου τα παιδιά χρειάζονται
παρακολούθηση. Διαβάστε και ελέγξτε το περιεχόμενο όλων τον μηνυμάτων, αυτών
που στέλνουν και αυτών που δέχονται.

ΚΑΙ ΞΑΦΝΙΚΑ ο Πλούτων αμφισβητείται... Είναι ή δεν είναι πλανήτης; Η Διεθνής
Ένωση Αστρονόμων θα αποφασίσει για την τύχη του μικρότερου πλανήτη στο ηλιακό
μας σύστημα, ύστερα από... καταγγελίες εναντίον του.

Οι αμφιβολίες έχουν αρχίσει εδώ και δύο χρόνια και προέρχονται από διάφορα
μέλη της επιστημονικής κοινότητας, τα οποία υποστηρίζουν ότι ο Πλούτων είναι
πολύ μικρός για να συγκαταλέγεται στους πλανήτες και θα έπρεπε να ενταχθεί
στην κατηγορία των αστεροειδών ή τέλος πάντων κάποιου άλλου ουράνιου σώματος.

Οι πρώτες φωνές διαμαρτυρίας ακούστηκαν πριν από 40 χρόνια, όταν πρωτομπήκε
στους πλανήτες. Τελευταίως, όμως, ακούγονται ολοένα και πιο δυνατά; Σημεία των
καιρών... Οι αστρονόμοι ανακαλύπτουν συνεχώς καινούργια ουράνια σώματα στο
ηλιακό μας σύστημα ­ περισσότερα από 30 τον τελευταίο καιρό. Ο Πλούτων είναι ο
μικρότερος από όλους τους πλανήτες. Έχει διάμετρο μόλις τα δύο τρίτα της
Σελήνης και οι... εχθροί του λένε ότι πρόκειται για έναν μεγάλο κομήτη.
Μερικοί μάλιστα πάνε ακόμα μακρύτερα και ισχυρίζονται ­ μάλλον ορθώς ­ ότι αν
ανακάλυπταν σήμερα τον Πλούτωνα δεν θα διανοούνταν να τον ονομάσουν πλανήτη.

Πάντως, σε μερικούς μήνες, η Διεθνής Ένωση Αστρονόμων, η μόνη αρμόδια να
ονομάσει και να κατηγοριοποιήσει ουράνια αντικείμενα, αναμένεται να πάρει μία
απόφαση, σύμφωνα με την «Daily Telegraph» του Λονδίνου.

ΕΝΑΣ ΣΤΑΘΜΟΣ που θα παρακολουθεί τα σύννεφα χτίζεται στα εργαστήρια Sandia,
του υπουργείου Ενέργειας των ΗΠΑ, με στόχο να βοηθήσει τους επιστήμονες να
κατανοήσουν τις κλιματικές αλλαγές σε ολόκληρο τον πλανήτη. Οι πρώτες
μετρήσεις θα γίνουν σε απομονωμένα νησιά του Ειρηνικού, εκεί όπου εκτιμάται
πως ο καιρός κρατά πολύτιμα μυστικά, που θα δώσουν νέα στοιχεία για την
πρόβλεψη των πιθανών κλιματικών αλλαγών στη Γη.

Για τον σκοπό αυτόν, ερευνητές από τα εργαστήρια του υπουργείου Ενέργειας των
ΗΠΑ στο Νέο Μεξικό ταξίδεψαν περισσότερα από 10.000 χιλιόμετρα για να φτάσουν
σε ένα μακρινό νησί του Ειρηνικού και να καταλάβουν για ποιο λόγο η
νοτιοανατολική άκρη της αμερικανικής ηπείρου διανύει έναν ζεστό και ξηρό
χειμώνα τη στιγμή που οι πολιτείες των Μεγάλων Λιμνών γνωρίζουν πρωτοφανείς χιονοπτώσεις.

Οι επιστήμονες πήραν μαζί τους έναν σταθμό μέτρησης ατμοσφαιρικών δεδομένων, ο
οποίος δημιουργήθηκε και δοκιμάστηκε στα εργαστήρια Sandia. Ο σταθμός
συγκεντρώνει τώρα πληροφορίεςγια τα σύννεφα και την ηλιακή ακτινοβολία, από το
μικρό νησί Ναούρου, που βρίσκεται 2.900 χιλιόμετρα βορειοανατολικά της
Αυστραλίας. Ο σταθμός αναμένεται να μείνει εκεί για τα επόμενα 10 χρόνια.

Ο Larry Yellowhorse (φωτογραφία) είναι ένας από τους ερευνητές της Sandia, ο
οποίος δοκιμάζει ένα νέο όργανο μέτρησης της έντασης της ηλιακής ακτινοβολίας,
έναν αισθητήρα που αποτελεί αναπόσπαστο τμήμα του σταθμού. Η ομάδα που
εγκαταστάθηκε στο Ναούρου, μελετά επίσης τα σύννεφα, στα οποία αντανακλάται το
φως του ήλιου και τα οποία έχουν ενεργό ρόλο στη δημιουργία ψυχρής
ατμόσφαιρας. Τα σύννεφα επίσης απορροφούν την ακτινοβολία που προέρχεται από
την επιφάνεια της Γης και με τον τρόπο αυτό διαδραματίζουν εξίσου σημαντικό
ρόλο και στη δημιουργία θερμού κλίματος. Με τις αναλύσεις που θα φέρουν
επιστρέφοντας από τα ταξίδι τους, οι ειδικοί θεωρούν ότι θα μπορούν να
κατανοήσουν ευκολότερα φαινόμενα όπως το El Ninio.

ΤΟΥΣ φίλους και υποστηρικτές τους, αλλά και όσους ενδιαφέρονται για τη διάσωση
της άγριας πανίδας καλεί στην κοπή της πρωτοχρονιάτικης πίτας του, το Ελληνικό
Κέντρο Περίθαλψης Άγριων Ζώων και Πουλιών. Την Κυριακή 31 Ιανουαρίου, στις 7
μ.μ., στο «Splendid Cafe» (Σιβιτανίδου 34, Καλλιθέα). Προσκλήσεις προπωλούνται
στα γραφεία του ΕΚΠΑΖΠ, στην οδό Μενελάου 134, στην Καλλιθέα (τηλ. 9596.088
και 094-261.063).

Η πρώτη πανελλαδική συνδιάσκεψη του νεοϊδρυθέντος οικολογικού κόμματος Πράσινη
Πολιτική ξεκινά την Παρασκευή 29 Ιανουαρίου, στην αίθουσα της ΟΤΟΕ
(Βησσαρίωνος και Σίνα, Αθήνα). Θέμα της συνδιάσκεψης (που θα διαρκέσει ως την
Κυριακή 31 Ιανουαρίου) είναι η προετοιμασία των στελεχών του κόμματος εν όψει
των ευρωεκλογών.

Ημερίδα με θέμα «Το Μακεδονικό ζήτημα στον κυβερνοχώρο: Η ηλεκτρονική
αποταμίευση και εκταμίευση της πολιτιστικής κληρονομιάς» διοργανώνεται σήμερα
στο Ζάππειο Μέγαρο (αίθουσα 14) από το Κέντρο Μακεδονικής Ιστορίας και
Τεκμηρίωσης του Μουσείου Μακεδονικού Αγώνα, σε συνεργασία με το Ελληνικό
Ίδρυμα Ευρωπαϊκής και Εξωτερικής Πολιτικής.

Ο Δήμος Αμαρουσίου σε συνεργασία με τον ΟΤΕ υλοποιεί πιλοτικό πρόγραμμα
προώθησης Η/Υ και σύνδεσης με το Ίντερνετ, που απευθύνεται σε καθηγητές και
μαθητές των δημόσιων Γυμνασίων, Λυκείων και της Σχολής Πληροφορικής του δήμου.
Τα πακέτα κοστίζουν 44.000 δρχ. (+ΦΠΑ) μόνο για ετήσια συνδρομή Ίντερνετ, και
350.000 δρχ. για συνδρομή και Η/Υ με μόντεμ σε δόσεις. Πληροφορίες στα τηλ.:
8055.411 και 6144.378.

Καθαρό κέρδος 152 εκατομμυρίων δολαρίων δήλωσε η Apple για το πρώτο οικονομικό
τρίμηνο του 1999, ενώ πέρυσι, στο αντίστοιχο διάστημα είχε μόλις 47
εκατομμύρια. Μέσα σε τρεις μήνες, η εταιρεία πούλησε 519.000 υπολογιστές iMac,
στην επιτυχία των οποίων οφείλει την οικονομική της ανάκαμψη.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16349N181</ED>
<ID>
ID:18086

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N18&aa=1</URL></REF>


Article

<CATEGORY>vin06</CATEGORY>

 <H5>ΕΡΕΥΝΑ ΤΩΝ «ΝΕΩΝ» ΣΤΑ ΔΗΜΟΣΙΑ ΝΟΣΟΚΟΜΕΙΑ
</H5><H5>Η φαρυγγίτιδα ήταν... πνευμονία
</H5><H5>Περιττές πολλές από τις εξετάσεις
</H5><H5>Δανείζονται μηχανήματα για να κάνουν εγχειρήσεις
</H5><H2></H2><H2>Οι γιατροί πληρώνουν με ολέθρια λάθη τις ελλείψεις!
</H2><H2></H2><H2></H2>
<AUTHOR>ΝΑΝΑ ΝΤΑΟΥΝΤΑΚΗ - ΡΟΥΛΑ ΤΣΟΥΛΕΑ</AUTHOR>

Η διαδικασία είναι συνοπτική: ο κλινικός γιατρός ζητάει από τον διευθυντή
ένα μηχάνημα για την κλινική του. Έτσι, απλά, χωρίς καμία τεκμηρίωση. Αν πήρε
ξανά κάποιο άλλο μηχάνημα τον περασμένο χρόνο (ή αν δεν τον συμπαθεί ο
διευθυντής), το πιθανότερο είναι ότι το νέο μηχάνημα δεν θα εγκριθεί.

Το Ιπποκράτειο. Ένα από τα μεγαλύτερα νοσοκομεία της χώρας με σημαντικό
επιστημονικό έργο που η λειτουργία του σκοντάφτει στη γραφειοκρατία

Η απάντηση τίθεται... επιστημονικά κάπως έτσι: «Άσε, δεν έχω λεφτά φέτος. Θα
δούμε του χρόνου». Αν, πάλι, αυτός που ζητάει δεν πήρε μηχάνημα τον περασμένο
χρόνο (ή αν τον συμπαθεί ο διευθυντής), τότε υπάρχει πιθανότητα να εγκριθεί
ένα νέο μηχάνημα γι' αυτή την κλινική.

Ουδείς ρωτάει αν και γιατί χρειάζεται αυτό το μηχάνημα, αν με αυτό θα αυξηθεί
η παραγωγικότητα, αν σώσει ζωές ­ ή αν απλώς... είναι απαραίτητο για τις
δουλειές κάποιου γιατρού. Δεν υπάρχει η υποδομή γι' αυτή τη δουλειά ούτε οι
γνώσεις και ο κάθε διευθυντής κάνει μία, κατά τη γνώμη του, «δίκαιη κατανομή»
που μπορεί και να συμπέσει με τις πραγματικές ανάγκες του νοσοκομείου. Αυτά
στην καλύτερη περίπτωση της απλής καθημερινής διαδικασίας ­ χωρίς να
περιλαμβάνουμε σε αυτήν τις περιπτώσεις οικονομικών συμφερόντων που ενδέχεται
να υπεισέρχονται στη διαδικασία.

Αντίθετα δε από την κοινή πεποίθηση ότι «για να ληφθεί μία απόφαση έχουν
εξεταστεί, επιστημονικά και με στοιχεία, όλοι οι παράγοντες (ανάγκες,
αποτελεσματικότητα, κόστος, λειτουργικότητα κ.ά.) στην πραγματικότητα, στη
χώρα μας, οι περισσότερες αποφάσεις λαμβάνονται σχεδόν «στο πόδι» και μέχρι να
φθάσουν στην υλοποίησή τους ανατρέπονται πολλές φορές, αφού στην πορεία
μεσολαβούν και οι απαραίτητες πολιτικές ή συντεχνιακές πιέσεις. Αποφάσεις πολύ
σοβαρές, όπως το αν και πού θα χτιστεί ένα νοσοκομείο, ποια τμήματα θα
αναπτύξει, πώς θα κατανεμηθούν οι πόροι για την Υγεία, πόσους γιατρούς και
ποιας ειδικότητας χρειαζόμαστε, αλλά και καθημερινές που όμως επηρεάζουν όλους
μας ως χρήστες των υπηρεσιών Υγείας.

Δημήτρης Παπαθανασίου: «Ο πρόεδρος ενός νοσοκομείου δεν μπορεί να αποφασίσει
ούτε για μία έγκριση γραμμής του ΟΤΕ χωρίς να πάει στο υπουργείο»

Σε Φόρουμ για την Υγεία, που πραγματοποιήθηκε τον περασμένο μήνα, όλοι όσοι
συμμετείχαν ­ τεχνοκράτες, γιατροί, πρόεδροι νοσοκομείων, στελέχη του κρατικού
μηχανισμού ­ επισήμαναν, μεταξύ άλλων, τον πρόχειρο και «εμπειρικό» τρόπο με
τον οποίο οργανώνεται και λειτουργεί ο τομέας της Υγείας στην Ελλάδα όταν σε
όλες τις ανεπτυγμένες χώρες ­ και σε αρκετές μη ανεπτυγμένες ­ οι αποφάσεις
στηρίζονται πλέον σε επιστημονικά στοιχεία.

Περιγράφοντας τα τρία είδη «μάνατζμεντ» στη διοίκηση, ο καθηγητής του
Πανεπιστημίου της Οτάβας και επισκέπτης καθηγητής στη Σχολή Δημόσιας Υγείας κ.
Γ. Τσαλίκης έδωσε μια σαφή εικόνα αυτού που συμβαίνει με το Σύστημα Υγείας στη
χώρα μας: Όταν οι άλλες χώρες βρίσκονται κοντά στο «στρατηγικό μάνατζμεντ»
όπου «παίρνονται αποφάσεις με το βλέμμα βαθιά στο μέλλον», εμείς, παρά τις
αγωνιώδεις προσπάθειες κάποιων οραματιστών να πλησιάσουν αυτό το μοντέλο, πολύ
λίγο έχουμε απομακρυνθεί από αυτό που κυριαρχούσε για 10ετίες και που ήταν το
«κουτσοβόλεμα» (incremental).

Όπως το έθεσε ο πρόεδρος του Δ.Σ. του «Ιπποκράτειου» κ. Δ. Παπαθανασίου, ο
οποίος προσπαθεί αγωνιωδώς να φέρει σε κάποιο λογαριασμό ένα νοσοκομείο που
είναι ένα από τα σημαντικά νοσοκομεία από άποψη ιατρικού έργου και, ίσως, ένα
από τα πιο προβληματικά στην Ελλάδα από άποψη λειτουργίας και περιβάλλοντος
σύμφωνα με την Επιτροπή του υπουργείου Υγείας και την ΕΚΠΟΙΖΩ: «Η
πραγματικότητα οδηγεί πολλούς ανθρώπους στο κουτσοβόλεμα. Όπως, για
παράδειγμα, ο πρόεδρος του νοσοκομείου δεν μπορεί να αποφασίσει ούτε για μια
έγκριση γραμμής του ΟΤΕ χωρίς να πάει στο υπουργείο, όταν το κυλικείο του
νοσοκομείου το διαχειρίζεται το... υπουργείο Εθνικής Άμυνας ή όταν για την
πλήρωση μίας θέσης επείγουσας ανάγκης (π.χ. νοσοκόμου) που εκκενώθηκε,
περνούν, λόγω της διαδικασίας, 18-20 μήνες».

Χρήστος Μπουρσανίδης: «Το ελληνικό σύστημα υγείας εμφανίζει σχεδόν όλα τα
αρνητικά στοιχεία που οδηγούν σε μια χαρακτηριστική κατάσταση οργανωμένης ανευθυνότητας»

Εξάλλου όπως λέει και ο οικονομολόγος κ. Χρ. Μπουρσανίδης, υπεύθυνος
προγράμματος Κοινωνικής Διοίκησης στην ΕΣΔΥ, «το ελληνικό σύστημα Υγείας δεν
κατάφερε να αξιοποιήσει πλήρως τα θετικά και ισχυρά στοιχεία ενός
κρατικοοικονομικού μοντέλου και εμφανίζει σχεδόν όλα τα εγγενή αρνητικά
στοιχεία και τις χαρακτηριστικές ιδιαιτερότητες, δομικού και λειτουργικού
χαρακτήρα, που συνθέτουν την παθολογία της κατάστασης και οδηγούν το συνολικό
σύστημα υγείας σε μη βέλτιστα αποτελέσματα και σε μία χαρακτηριστική κατάσταση
οργανωμένης ανευθυνότητας».

Το ερώτημα, καταλήγει ο κ. Μπουρσανίδης, είναι «πώς θα δημιουργηθούν εκείνες
οι οργανωτικές δομές που θα επιτρέψουν την υλοποίηση και επιτυχία των σκοπών
και στόχων της πολιτικής Υγείας. Και κυρίως πώς θα μετεξελιχθούν και θα
μετασχηματιστούν, αν όχι καταργηθούν, οι υπάρχουσες δομές και λειτουργικές
διαδικασίες, που δυσχεραίνουν, εμποδίζουν και γενικά συνιστούν έναν
ανασταλτικό παράγοντα στην πρόοδο και τον εκσυγχρονισμό, ενώ επιτρέπουν την
εμφάνιση των φαινομένων δυσλειτουργίας και τη σπατάλη και μη ορθολογική χρήση
των σπάνιων πόρων».

Ήταν πνευμονία. Δύο γιατροί του ΙΚΑ διέγνωσαν ως φαρυγγίτιδα την... πνευμονία
από την οποία έπασχε ο κ. Παναγιώτης Νικόπουλος. Τελικά, τη σωστή διάγνωση
έκανε τρίτος γιατρός ­ από άλλο ΙΚΑ...

«ΦΑΡΥΓΓΙΤΙΔΑ, και μάλιστα ελαφρά, μου είπε ο γιατρός του ΙΚΑ ότι έχω και
τελικά είχα... πνευμονία! Ούτε καν υποψιάστηκε ο κύριος αυτός ότι τα δέκατα
που δεν υποχωρούν, τα ρίγη και οι εφιδρώσεις που επιμένουν δεν μπορεί να
οφείλονται σε μια απλή φαρυγγίτιδα. Μία φορά χρειάστηκα και εγώ το Ταμείο μου
και μου είπαν άλλα αντί άλλων. Μπορώ να τους έχω πια εμπιστοσύνη;».

Αρκετά θυμωμένος ο κ. Παναγιώτης Νικόπουλος θυμάται τον περασμένο Ιούνιο όταν
τα συμπτώματα που ο ίδιος αρχικώς εξέλαβε ως ίωση μετέτρεψαν σε αληθινό
μαρτύριο τις νύκτες του.

«Οκτώ μερόνυχτα έβλεπα το θερμόμετρο να μην κατεβαίνει από το 37,5-38 και τις
δυνάμεις μου να με εγκαταλείπουν και αναρωτιόμουν τι είδους ίωση είχα», λέει.
«Όταν κάποια στιγμή συνειδητοποίησα ότι κάτι άλλο πρέπει να είναι, πήγα στο
ΙΚΑ Αμαρουσίου, όπου υπάγομαι. Μπαίνω λοιπόν στον παθολόγο, του λέω αναλυτικά
τι μου συμβαίνει, με ακροάζεται και καταλήγει στη συναρπαστική διαπίστωση ότι
μάλλον έχω καμιά φαρυγγίτιδα. "Να πας και στον ΩΡΛ", με συμβούλεψε, "για να
βεβαιωθούμε". Πάω και στον ΩΡΛ και εκείνος συμφώνησε. Μου το έχουν μάλιστα
γράψει και στο βιβλιάριό μου ­ μαζί με τη φαρμακευτική αγωγή που έπρεπε να
πάρω για τη... φαρυγγίτιδα».

Η διάγνωση αυτή όμως δεν ικανοποίησε τον 30χρονο παρασκευαστή. «Έχω πάθει ξανά
φαρυγγίτιδα και δεν θυμόμουν να είχα τέτοια συμπτώματα», εξηγεί. «Γι' αυτό και
πήρα τηλέφωνο τον παθολόγο του πεθερού μου ­ ο οποίος παρεμπιπτόντως εργάζεται
σε ένα άλλο ΙΚΑ. Με το που του λέω ­ τηλεφωνικώς ­ τα συμπτώματά μου, μου λέει
να πάω αμέσως για ακτινογραφία θώρακος και να κάνω κάτι εξετάσεις αίματος,
διότι μπορεί να έχω πνευμονία! Έκανα όλα όσα μου είπε, του πάω τις εξετάσεις
και, ω! του θαύματος, προκύπτει ότι όντως έχω πνευμονία. Ενάμιση μήνα έπαιρνα
αντιβίωση για να συνέλθω. Και το παράπονό μου δεν είναι ότι έκανε ο πρώτος
γιατρός λάθος διάγνωση επειδή πνιγόταν στη δουλειά και δεν προλάβαινε να με
εξετάσει προσεκτικά. Άλλον έναν ασθενή είχε όλον κι όλον και δεν μπήκε στον
κόπο να μου αφιερώσει πάνω από πέντε λεπτά».


Απόστολος Δόλγερας: «Οι κλινικοί γιατροί αντιδρούν στις γρήγορες αλλαγές,
είτε επειδή δεν τις γνωρίζουν είτε επειδή τις φοβούνται είτε επειδή δεν τις θέλουν»

ΕΝΑ ΜΕΓΑΛΟ μέρος των ιατρικών πράξεων, όπως δείχνουν οι έρευνες, είναι
περιττές ή ακόμη και επιβλαβείς. Οι λόγοι είναι οι εξής:

1 Μεροληψία στις αποφάσεις γνώμης που λαμβάνονται με τελείως
υποκειμενικό κριτήριο.

2 Παράλειψη και καθυστέρηση εισαγωγής νέων γνώσεων.

3 Παρεμβάσεις που κάνουν κακό δεν σταματούν να χρησιμοποιούνται, και

4 Παρεμβάσεις άγνωστης αποτελεσματικότητας δεν ερευνώνται.

Έτσι, αυτό που στον σχεδιασμό της πολιτικής υγείας εφαρμόζεται εδώ και
δεκαετίες (σε άλλες χώρες, εννοούμε) δηλαδή, η λήψη αποφάσεων βάσει στοιχείων,
είναι πλέον φανερό ότι πολύ περισσότερο οι ιατρικές παρεμβάσεις δεν μπορεί
παρά να βασίζονται σε ερευνητικά δεδομένα.

Το «νέο ευαγγέλιο», όπως χαρακτηρίζεται από καθηγητές ξένων πανεπιστημίων,
είναι οι πράξεις που βασίζονται στην επιστημονική απόδειξη των ερευνητικών
δεδομένων (evidence based). «Ξεκίνησε από την Αμερική, λέει ο κ. Απ. Δόλγερας,
σαν μια προσπάθεια να αντιμετωπίσουν τον τεράστιο αριθμό των μηνύσεων, αλλά
στη συνέχεια διαπίστωσαν ότι είναι ο μόνος αξιόπιστος τρόπος λειτουργίας των
ιατρικών υπηρεσιών».

Οι αποφάσεις για τις ιατρικές παρεμβάσεις που χρειάζεται να γίνουν, λέει ο κ.
Δόλγερας, πρέπει να στηρίζονται (και αυτό ήδη γίνεται σε άλλες χώρες αλλά όχι
και στην Ελλάδα) σε ερευνητικά δεδομένα, κυρίως σε ό,τι έχει να κάνει με αξίες
και πόρους. Και δίνει ένα χαρακτηριστικό παράδειγμα για την ολοφάνερη (αλλά
παραδόξως μη χρησιμοποιούμενη ως καθημερινή πρακτική) αναγκαιότητα της λήψης
αποφάσεων βάσει ερευνητικών δεδομένων:

Η θρομβόλυση, μία θεραπευτική μέθοδος που εφαρμόζεται στο οξύ έμφραγμα του
μυοκαρδίου σε ασθενείς με στένωση. Μεγάλες έρευνες που έγιναν στην Οξφόρδη από
το 1987 ως το '92 σε μεγάλο δείγμα του πληθυσμού έδειξαν ότι η μέθοδος αυτή
μπορεί να εφαρμοστεί στο 70%-80% του πληθυσμού, με εξαιρετικά αποτελέσματα και
ασφάλεια, ενώ οι όποιες παρενέργειες υπάρχουν είναι ελέγξιμες. Το κέρδος είναι
όχι μόνο μικρότερη θνησιμότητα, αλλά και περιορισμός της ανάγκης για προσφυγή
σε αιματηρές, επικίνδυνες και πολυέξοδες επεμβάσεις όπως το μπάι-πας, ή το
μπαλονάκι. Σημαντική προϋπόθεση είναι να γίνει όσο το δυνατόν συντομότερα μετά
το επεισόδιο και πάντως το αργότερο μέσα σε 12 ώρες.

Παρ' όλο που το σημαντικό αυτό επιστημονικό δεδομένο ήρθε σε γνώση του
ιατρικού σώματος, παρατηρεί ο οδοντίατρος κ. Απ. Δόλγερας, οι προσφυγές σε
θρομβόλυση μόλις έφτασαν το 35%-50% των περιπτώσεων εμφράγματος στο τέλος της
5ετίας. «Έχει υπολογιστεί, λέει, ότι περνάει τουλάχιστον μία 3ετία, με
διαφορές από περιοχή σε περιοχή, μέχρις ότου ενσωματωθεί μία νέα γνώση στην
κλινική πρακτική και ακόμη περισσότερος χρόνος ώσπου να μπει στα εγχειρίδια,
και ώς τότε χάνονται άδικα ζωές».

Οι λόγοι πολλοί: Οι κλινικοί γιατροί, λέει πάλι ο κ. Δόλγερας, αντιδρούν στις
γρήγορες αλλαγές είτε επειδή δεν τις γνωρίζουν είτε επειδή τις φοβούνται είτε
επειδή δεν τις θέλουν. Ως επιχείρημα χρησιμοποιούν πάντα το παράδειγμα της
θαλιδομίδης αποσιωπώντας ότι αυτό συνέβη σε άλλες εποχές που δεν γίνονταν οι
τεράστιας έκτασης έρευνες που γίνονται σήμερα και οι συστηματικές ανασκοπήσεις
που ακολουθούν και κάνουν το δείγμα ακόμη μεγαλύτερο.

Στη συγκεκριμένη περίπτωση της θρομβόλυσης, το επιχείρημα είναι ότι «έχει
πολλές παρενέργειες. Ας περιμένουμε», αλλά σ' αυτό το διάστημα της αναμονής
σώζονται οι μισοί από τους ανθρώπους που θα μπορούσαν να σωθούν και οι άλλοι
μισοί πεθαίνουν».

«Για να είναι ένας γιατρός ενημερωμένος, λέει ο κ. Δόλγερας, έχει υπολογιστεί
ότι πρέπει να διαβάζει 19 επιστημονικά κείμενα την ημέρα επί 365 μέρες τον
χρόνο, κάτι αδύνατο».

Σε άλλες χώρες ο γιατρός, αλλά και το υπόλοιπο προσωπικό βοηθούνται σ' αυτό
από μια σειρά υπηρεσιών (π.χ. βιβλιοθήκες παραδοσιακές και ηλεκτρονικές,
Ίντερνετ, κομπιούτερ με το κατάλληλο λογισμικό κ.ά.). Οι Έλληνες γιατροί είναι
σχεδόν αδύνατο να έχουν την ίδια ενημέρωση, ακόμη και αν το θέλουν (που δεν
είναι πάντα σίγουρο), γιατί οι συνθήκες μέσα στις οποίες εργάζονται στα
περισσότερα νοσοκομεία δεν τους επιτρέπουν έστω και να ξεκουραστούν
στοιχειωδώς σε ώρες σκληρής εφημερίας.

«Ένα λάθος,όμως, λέει η διευθύντρια Αιμοδοσίας στο Νοσοκομείο Αγ. Όλγα κ.
Μπέσυ Μέριανου, σημαίνει επιπλοκή ή βλάβη, σημαίνει ταλαιπωρία από την
καθυστέρηση που προκαλείται, μπορεί να σημαίνει ακόμη και θάνατο. Τα λάθη
γίνονται κυρίως στη διάγνωση από κακή ερμηνεία, κακή εκτέλεση, μεταγραφή ή
σήμανση, ενώ στη θεραπεία το λάθος αφορά συνήθως τη χρήση φαρμάκων ή αίματος.

Για να αποφευχθεί ο κίνδυνος λάθους, πρέπει να είναι αυστηρά καθορισμένο το
ποιος θα κάνει κάτι, πότε και πώς και να υπάρχουν δικλίδες ασφαλείας γι' αυτά.
Χρειάζεται συναίσθηση του κινδύνου από το προσωπικό, παρακολούθηση, καλές
εγκαταστάσεις και εξοπλισμός, επαγρύπνηση, έλεγχος αλλά και κόστος. Αλλά και
οι γιατροί θα έπρεπε να ενημερώνουν τον ασθενή για την πιθανότητα κινδύνων,
πράγμα που συνήθως δεν κάνουν». «Όλα τα συστήματα, προσθέτει ο κ. Άρης
Σισσούρας, καθηγητής στο Πανεπιστήμιο Πατρών, έχουν κέντρα αναφοράς και
ελέγχου, όπου είναι υποχρεωμένοι όλοι να στέλνουν δειγματοληπτικά στοιχεία της
δουλειάς τους για πιστοποίηση, ώστε να ελέγχεται το κατά πόσο βρίσκονται μέσα
στις προδιαγραφές. Και αν δεν ανταποκρίνονται στα στάνταρντ, υπάρχει τιμωρία.
Στην Ελλάδα δεν υπάρχει αυτό που έξω λέγεται έλεγχος ποιότητας. Το 1982-84 το
κάναμε αυτό στο ΙΚΑ, στα μικροβιολογικά εργαστήρια, που ήταν, τότε, πολύ
καλύτερα από τα εκτός ΙΚΑ ιδιωτικά».


Μία μέρα. Μόνο μία φορά την εβδομάδα γίνονται λαπαροσκοπικές επεμβάσεις του
ουροποιητικού συστήματος στο Γενικό Κρατικό Αθηνών!

«Πενία τέχνας κατεργάζεται... κι άμα θέλαμε ας κάναμε κι αλλιώς. Αν δεν
βρίσκαμε τη λύση του δανεισμού, δεν θα είχαμε εκτελέσει καμία λαπαροσκοπική
επέμβαση στο ουροποιητικό σύστημα έως σήμερα. Γι' αυτό και δανειζόμαστε εκ
περιτροπής τα μηχανήματα και κάνουμε τη δουλειά μας».

Τάδε έφη ο κ. Κωνσταντίνος Ντούμας, επιμελητής της Ουρολογικής Κλινικής του
Γενικού Κρατικού Νοσοκομείου Αθηνών, ο οποίος παραδέχεται με πάσαν ειλικρίνεια
ότι η κλινική του δανείζεται ορισμένα μηχανήματα για να κάνει εγχειρήσεις.

Τα περί ου ο λόγος μηχανήματα είναι ένα λαπαροσκόπιο, μία κάμερα και μία
ειδική αντλία, με την οποία διοχετεύεται στην περιτοναϊκή κοιλότητα διοξείδιο
του άνθρακα. Η ύπαρξή τους είναι απαραίτητη για τις λαπαροσκοπικές εγχειρήσεις
στο ουροποιητικό σύστημα, οι οποίες είναι σχεδόν αναίμακτες και περιορίζουν
σημαντικά τη διάρκεια νοσηλείας, τον πόνο και τις ουλές του ασθενούς.

«Εδώ και έναν χρόνο δανειζόμαστε, χωρίς αντίτιμο, τα μηχανήματα από την
εταιρεία που τα εισάγει, με μόνη υποχρέωση από τη δική μας πλευρά να
αγοράζουμε από αυτήν τα αναλώσιμα», εξηγεί ο κ. Ντούμας. «Τα μηχανήματα έχουμε
στη διάθεσή μας μόνο μία ημέρα την εβδομάδα ­ όχι όμως και κάθε εβδομάδα,
διότι η εταιρεία τα δανείζει και σε άλλα νοσοκομεία της χώρας και υπάρχει
περίπτωση να τα κρατήσει περισσότερο κάποιο άλλο νοσοκομείο. Όταν εξάλλου
κλείνει η εταιρεία για τις καλοκαιρινές διακοπές, σταματάμε και εμείς τις εγχειρήσεις».

Τα περίφημα αυτά μηχανήματα κοστίζουν από 7 έως 8 εκατομμύρια δραχμές, αλλά
«το υπουργείο Υγείας δεν διαθέτει το ποσόν αυτό για να τα αγοράσουμε»,
επισημαίνει ο κ. Ντούμας. «Η διοίκηση του νοσοκομείου από την πλευρά της κάνει
ό,τι μπορεί, αλλά δεν έχει αρκετά κονδύλια. Έτσι, φροντίζει να καλύπτει τις
πιο επείγουσες ανάγκες της ουρολογικής κλινικής. Τον περασμένο μήνα, λ.χ.,
προχωρήσαμε στην αγορά ενός ουρητηροσκόπιου, ενός μηχανήματος ενδοουρητηρικής
λιθοτριψίας και ενός μηχανήματος ουροδυναμικής μελέτης, ενώ σύντομα θα
αποκτήσουμε και συσκευή υπερήχων».

Για την ιστορία αναφέρουμε ότι η ουρολογική λαπαροσκόπηση εφαρμόζεται για την
αντιμετώπιση πλήθους νοσημάτων (από κρυψορχία έως αφαίρεση λίθων από τους
ουρητήρες), αλλά δεν είναι κατάλληλη για όλους τους ασθενείς ούτε για όλες τις
παθήσεις του ουροποιητικού συστήματος.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16349N201</ED>
<ID>
ID:18087

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N20&aa=1</URL></REF>


Article

<CATEGORY>vin06</CATEGORY>

 <H5>ΒΑΡΕΙΣ ΧΑΡΑΚΤΗΡΙΣΜΟΙ ΤΟΥ ΜΗΤΡΟΠΟΛΙΤΗ ΚΑΛΑΒΡΥΤΩΝ ΚΑΤΑ ΤΩΝ ΔΙΚΑΣΤΩΝ ΑΡΧΙΕΡΕΩΝ
</H5><H2>Επίθεση Αμβρόσιου
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

<H3></H3>Μετά τον Αρχιεπίσκοπο, ο οποίος καταδίκασε χρησιμοποιώντας βαρύτατους
χαρακτηρισμούς την απόφαση του Εκκλησιαστικού Δικαστηρίου, χθες ένας από τους
πλέον φανατικούς υποστηρικτές του και μέλος της τρόικας (Χριστόδουλος,
Καλλίνικος, Αμβρόσιος) ο Μητροπολίτης Καλαβρύτων ξέσπασε κατά της αθώωσης του
κ. Χρυσόστομου.

Με γραπτή δήλωσή του, αφού λέει ότι αισθάνεται πικρία και απογοήτευση,
επιτίθεται κατά πάντων. Ο κ. Αμβρόσιος, ο οποίος ζήτησε και εξαιρέθηκε από τη
σύνθεση του δικαστηρίου, επιτίθεται εκτός από τους αρχιερείς δικαστές και στον
ίδιο τον Μητροπολίτη Ζακύνθου για τη δήλωση που έκανε περί δικαίωσης μετά την
ολοκλήρωση των διαδικασιών: «Οι Άγιοι μεταδίδουν την αγιότητά τους, οι ράθυμοι
τη ραθυμία τους πωλούν, οι φιλήδονοι την φιληδονία τους διαφημίζουν», τονίζει
χαρακτηριστικά. Αναφερόμενος στους δικαστές, μεταξύ άλλων, υποστηρίζει: «Οι
επτά Μητροπολίτες επιβαλλοντες ποινή χάδι προσέβαλαν τη νοημοσύνη του λαού μας
και αυτό το αίσθημα περί δικαίου. Δεν υπήρξαν αμερόληπτοι δικασταί. Δεν
ανεδείχθησαν άξιοι των περιστάσεων... 
Η όλη διαδικασία και αυτή η απόφαση του Συνοδικού Δικαστηρίου αποδεικνύουν ότι
τα μέλη του δεν κατόρθωσαν να ανταποκριθούν σε μια πραγματικά ιστορική
πρόκληση. Μπροστά στη δύναμη του κόσμου τούτου και των κοσμικά σκεπτομένων
ανθρώπων επέδειξαν ανερμήνευτη ποιμαντική δειλία, μια εκπλήσσουσα ατολμία».

Ο Μητροπολίτης Καλαβρύτων στη συνέχεια ζητεί από τον Αριχεπίσκοπο να
επαναφέρει, να επιβάλει και να εμπεδώσει το εκκλησιαστικό ήθος, ενώ προβλέπει
ότι εισερχόμεθα σε περίοδο εκκλησιαστικής κρίσεως. «Περιπέτειες, συγχύσεις,
ημέρες ζοφερές και κλυδωνισμοί του σκάφους της Εκκλησίας αναμένονται στο εγγύς
μέλλον», αναφέρει. Η αθώωση του κ. Χρυσόστομου προκάλεσε επίσης την αντίδραση
του Συνδέσμου Κληρικών Ελλάδος. Ο πρόεδρός του Ευστάθιος Κολλάς κάλεσε για
σήμερα έκτακτη συνέλευση και πιθανόν να ζητήσει νέα δίωξη για τον Μητροπολίτη Ζακύνθου.

Πάντως είναι γεγονός ότι τέσσερις ημέρες μετά την απόφαση υπέρ του Μητροπολίτη
Ζακύνθου στο περιβάλλον του Αρχιεπισκοόου επικρατεί εκνευρισμός, καθώς
εκτιμούν ότι έπρεπε να ζητήσει συγγνώμη ο Ζακύνθου και στη συνέχεια να
εξετασθεί το ενδεχόμενο αθώωσης. Επίσης πιστεύουν ότι η απόφαση αυτή ελήφθη
από άγνοια των μελών του δικαστηρίου. Ενοχλημένοι πάντως δείχνουν και για το
γεγονός ότι ύστερα από αίτηση του κ. Χρυσόστομου εξαιρέθηκε ο Μητροπολίτης
Πειραιώς Καλλίνικος, οποίος είχε αποχωρήσει εκνευρισμένος από τις διαδικασίες.
Χθες ο Αρχιεπίσκοπος πήγε στην Καβάλα, καλεσμένος του Μητροπολίτη Φιλίππων,
όπου έγινε δεκτός από τους κατοίκους της περιοχής. Μιλώντας κατά τη διάρκεια
γεύματος που παρέθεσε ο δήμαρχος της πόλης, ο κ. Χριστόδουλος μίλησε για τον
ρατσισμό και την ξενοφοβία και ζήτησε από τις υγιείς δυνάμεις, όπως είπε, να
αντισταθούν σε αυτό το νέο κύμα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16349N221</ED>
<ID>
ID:18088

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N22&aa=1</URL></REF>


Article

<CATEGORY>vin06</CATEGORY>

 <H2>Νέα απειλή για τους νέους τα συνθετικά ναρκωτικά
</H2>
ΤΑ ΣΥΝΘΕΤΙΚΑ ναρκωτικά είναι η νέα απειλή για τους νέους ­ και όχι μόνο γι'
αυτούς που συχνάζουν σε ρέιβ πάρτι. Παρασκευάζονται πλέον εύκολα, κυκλοφορούν
παντού και χρησιμοποιούνται κυρίως από τους νέους. Ακόμη περισσότερο: η χρήση
τους φαίνεται ότι ενισχύει τη μεγαλύτερη διάδοση του ιού του AIDS.

Όπως ανέφερε ο αντιπρόεδρος του Τμήματος Ψυχιατρικής του Πανεπιστημίου της
Καλιφόρνια Ιγκόρ Γκραντ σε ημερίδα που διοργάνωσε το Κέντρο Θεραπείας
Εξαρτημένων Ατόμων (ΚΕΘΕΑ) στις ΗΠΑ κάνουν σήμερα θραύση οι αμφεταμίνες, το
«έκστασις», αλλά και η κοκαΐνη επηρεάζοντας τους νέους με τρόπο ώστε να
υιοθετούν επικίνδυνες συμπεριφορές.

«Ένας άνθρωπος παίρνοντας τις ουσίες αυτές αλλάζει σε πολύ μικρό χρονικό
διάστημα συμπεριφορά. Τα ήθη χαλαρώνουν, αδιαφορεί για τη σκέψη και λειτουργεί
κυρίως με την παρόρμηση. Έτσι έχουν συχνή εναλλαγή ερωτικών συντρόφων, χωρίς
να παίρνουν μέτρα προφύλαξης. Μάλιστα, στις ΗΠΑ πολλές γυναίκες που εκδίδονται
κάνουν χρήση κοκαΐνης, ώστε να μπορούν να δέχονται περισσότερους πελάτες».
Στην Ελλάδα, πάντως, εξακολουθεί να κάνει θραύση η ηρωίνη αλλά, όπως
τονίστηκε, παραμένει ακόμη σχετικά χαμηλό το ποσοστό χρηστών που έχουν
μολυνθεί με τον ιό του AIDS σε σχέση με άλλα ευρωπαϊκά κράτη, καθώς κυμαίνεται
περίπου στο 1%. Ωστόσο, για να μειωθεί ακόμη περισσότερο ο κίνδυνος μετάδοσης
του ιού από χρησιμοποιημένες σύριγγες ο ΟΚΑΝΑ προωθεί, τον τελευταίο χρόνο,
πρόγραμμα διάθεσης συρίγγων και έχει ήδη διαθέσει 46.000 καινούργιες σύριγγες.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16349N222</ED>
<ID>
ID:18138

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N22&aa=2</URL></REF>


Article

<CATEGORY>vin06</CATEGORY>

 <H2>Το Συμβούλιο της Επικρατείας λέει όχι στο κυνήγι τον Φεβρουάριο
</H2>
ΤΕΛΟΣ στο κυνήγι για 18 είδη πτηνών έως τη λήξη της κυνηγετικής περιόδου (28
Φεβρουαρίου) βάζει το Συμβούλιο της Επικρατείας, κρίνοντας ότι προέχει η
προστασία τους, ιδίως κατά τον προσεχή μήνα που ξεκινά για τα περισσότερα από
αυτά τα είδη η περίοδος αναπαραγωγής.

Κάνοντας δεκτή σχετική προσφυγή που είχαν υποβάλει οικολογικές οργανώσεις, το
Ανώτατο Διοικητικό Δικαστήριο ακύρωσε ως προς τα 18 είδη την απόφαση του
υπουργείου Γεωργίας (από τον περασμένο Σεπτέμβριο), με την οποία καθορίστηκαν
η κυνηγετική περίοδος και τα θηρεύσιμα είδη.

Με τη χθεσινή απόφασή του το ΣτΕ απαγορεύει έως το τέλος Φεβρουαρίου το κυνήγι
πουλιών που βρίσκονται στο... στόχαστρο κάθε κυνηγού (όπως οι μπεκάτσες και οι
τσίχλες), αλλά και πουλιών που θεωρούνται πλέον σπάνια (κυρίως είδη πάπιας που
παρουσιάζουν μεγάλη πληθυσμιακή μείωση). Ειδικότερα, το αρμόδιο Ε' τμήμα του
ΣτΕ κηρύσσει παράνομο το κυνήγι για τα εξής είδη πτηνών: 1) σιταρήθρα, 2)
σουβλόπαπια, 3) χουλιαρόπαπια, 4) κίρκιρι, 5) κυνηγόπαπια, 6) τσικνόπαπια, 7)
πρασινοκέφαλη, 8) φάσα, 9) φαλαρίδα, 10) κίσσα, 11) μπεκάτσα, 12) ψαρόνι, 13)
κοκκινότσιχλα, 14) κοτσύφι, 15) τσίχλα, 16) γερακότσιχλα, 17) δενδρότσιχλα,
18) καλημάνα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16349N223</ED>
<ID>
ID:18181

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N22&aa=3</URL></REF>


Article

<CATEGORY>vin06</CATEGORY>

 <H2>Μπλε γίνονται τα πράσινα λεωφορεία
</H2>
ΜΠΛΕ ΘΑ γίνουν από την 1η Φεβρουαρίου τα πράσινα λεωφορεία που εκτελούν
καθημερινά, εδώ και χρόνια, το δρομολόγιο «040» Πειραιάς - Σύνταγμα. Όπως
ανακοίνωσε χθες ο Οργανισμός Αστικών Συγκοινωνιών της Αθήνας (ΟΑΣΑ), στο
πλαίσιο της αναδιοργάνωσης και ενοποίησης του συστήματος των αστικών
συγκοινωνιών, όλες οι λεωφορειακές γραμμές του ΗΣΑΠ (πράσινα λεωφορεία) θα
ενταχθούν σταδιακά στο δυναμικό της Επιχείρησης Θερμικών Λεωφορείων (ΕΘΕΛ).
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16349N224</ED>
<ID>
ID:18208

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N22&aa=4</URL></REF>


Article

<CATEGORY>vin06</CATEGORY>

 <H5>ΤΕΛΕΙΩΣΕ ΙΑΤΡΙΚΗ ΣΤΟ ΠΑΡΙΣΙ, ΑΛΛΑ ΒΡΗΚΕ ΕΜΠΟΔΙΟ ΤΙΣ ΑΝΤΙΦΑΣΕΙΣ ΤΗΣ ΚΟΙΝΟΤΙΚΗΣ
ΚΑΙ ΕΛΛΗΝΙΚΗΣ ΝΟΜΟΘΕΣΙΑΣ
</H5><H2>6 χρόνια «ελληνικά» είναι 8 «γαλλικά»
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ήρθε στην Ελλάδα με όνειρα για μία νέα ζωή και καριέρα στην ιατρική. Ούτε
αυτή όμως ούτε ο σύζυγός της δεν είχαν υπολογίσει σωστά τον λαβύρινθο και τις
αντιφάσεις της κοινοτικής και ελληνικής νομοθεσίας που τους έριξε σε
απρόβλεπτες περιπέτειες, φανερώνοντας τα δυσεπίλυτα προβλήματα που παραμένουν
στην Ευρωπαϊκή Ένωση.

Η κ. Κριστίν Μποντζιόρνι τελείωσε την Ιατρική Σχολή του Πανεπιστημίου Πιέρ
και Μαρί Κιουρί στο Παρίσι, αλλά, σύμφωνα με την κοινοτική νομοθεσία, το
πτυχίο της δεν θεωρείται ισότιμο με το αντίστοιχο ελληνικό

Η κ. ΚΡΙΣΤΙΝ Μποντζιόρνι ­ που μιλά πολύ καλά ελληνικά ­ τελείωσε την Ιατρική
Σχολή του Πανεπιστημίου Πιέρ και Μαρί Κιουρί στο Παρίσι το περασμένο
καλοκαίρι. Μαζί με τον σύζυγό της κ. Νίκο Τσιμινικάκη μετακόμισαν στην Αθήνα
τον Σεπτέμβριο, προτιμώντας να συνεχίσουν τη ζωή τους στην Ελλάδα. Όταν, όμως,
θέλησε να κάνει την ειδικότητά της σε ελληνικό νοσοκομείο και ξεκίνησε τη
γραφειοκρατική διαδικασία απόκτησης άδειας άσκησης επαγγέλματος, βρέθηκε προ
δυσάρεστης έκπληξης: Έμαθε πως αυτό ήταν αδύνατο καθώς, σύμφωνα με την
κοινοτική νομοθεσία, το πτυχίο της δεν θεωρείται ισότιμο με το αντίστοιχο ελληνικό.

Όπως την ενημέρωσαν οι αρμόδιοι του υπουργείου Υγείας και της Νομαρχίας
Αττικής, για να μπορέσει να πάρει εδώ την άδεια άσκησης επαγγέλματος, πρέπει
να εργαστεί δύο χρόνια σε γαλλικό νοσοκομείο ως ειδικευόμενος γιατρός και να
έχει παράλληλα ολοκληρώσει τη διατριβή της. Κάτι που σημαίνει πως τα έξι
χρόνια σπουδών της στη Γαλλία δεν είναι το ίδιο με τα αντίστοιχα έξι χρόνια
σπουδών στην Ελλάδα. «Αλήθεια, για ποια ίσα δικαιώματα στην εργασία και την
εκπαίδευση των υπηκόων της Ε.Ε. μιλάμε;», αναρωτιέται ο σύζυγός της, ο οποίος
είναι επίσης γιατρός. 
Με νομοσχέδιο του '92, το ελληνικό κράτος προβλέπει την κατοχύρωση της
ισοτιμίας της διαδικασίας διορισμού ειδικευόμενων γιατρών μεταξύ Ελλήνων και
υπηκόων χώρας-μέλους της Ε.Ε. Ένα χρόνο αργότερα, όμως, οι χώρες της Ε.Ε.
υπέγραψαν την Κοινοτική Οδηγία 93/16. 
«Αυτή προβλέπει ότι ο απόφοιτος γαλλικής σχολής ιατρικής, μόνο όταν έχει έξι
χρόνια σπουδών και δύο χρόνια εργασίας ως ειδικευόμενος σε γαλλικό νοσοκομείο
και διδακτορική διατριβή, απολαμβάνει τα εργασιακά δικαιώματα που έχει ένας
απόφοιτος ελληνικής ιατρικής σχολής με μόνο έξι χρόνια σπουδών».

Πάντως, λύση δύσκολα θα βρεθεί στο θέμα της 24χρονης Γαλλίδας. Προς το παρόν,
ετοιμάζονται να στείλουν επίσημη διαμαρτυρία στην Ευρωπαϊκή Ένωση, η οποία
μπορεί να φτάσει στο Ευρωπαϊκό Δικαστήριο σε δύο με τρία χρόνια και με έξοδα
από την τσέπη τους. 
«Πρόκειται για μία κατάφωρη αδικία και παραβίαση των ίσων δικαιωμάτων των
πολιτών της Ευρώπης. 
Αν δικαιωθούμε από το δικαστήριο, μπορεί να ανοίξουμε τον δρόμο σε άλλους, που
αντιμετωπίζουν το ίδιο πρόβλημα». Προς το παρόν, όμως, η Κριστίν είναι
υποχρεωμένη να επιστρέψει το φθινόπωρο στη Γαλλία ­ ακολουθώντας τις οδηγίες
του ελληνικού κράτους και της Ευρωπαϊκής Ένωσης ­ για να εργαστεί δύο χρόνια
σε νοσοκομείο και να τελειώσει τη διατριβή της. Έτσι, θα θεωρείται ισότιμη με
τους Έλληνες συναδέλφους της, που θα έχουν τότε τελειώσει απλώς τα έξι χρόνια
σπουδών τους.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16349N231</ED>
<ID>
ID:18089

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N23&aa=1</URL></REF>


Article

<CATEGORY>vin06</CATEGORY>

 <H5>ΤΑ 3 ΑΝΗΛΙΚΑ ΤΩΝ ΦΑΝΑΡΙΩΝ ΑΠΕΛΑΘΗΚΑΝ ΜΑΖΙ ΜΕ ΤΗ ΜΗΤΕΡΑ ΤΟΥΣ
</H5><H2>Καταφύγιο η μάνα
</H2>
Στην αγκαλιά της 28χρονης μητέρας τους Ναζίφι Αλκέτα, έτρεξαν να βρουν
καταφύγιο τα τρία ανήλικα παιδιά της που 24 ώρες νωρίτερα είχαν καταγγείλει
τους γονείς τους ότι τα ανάγκαζαν να ζητιανεύουν στα φανάρια.

Στην αγκαλιά. Είχαν καταγγείλει τους γονείς τους ότι τα έστελναν στη
ζητιανιά, βρήκαν όμως καταφύγιο στην αγκαλιά της μάνας τους, την απέλαση της
οποίας ζήτησε το δικαστήριο

ΣΦΙΧΤΑΓΚΑΛΙΑΣΜΕΝΟΙ ο ένας με τον άλλον περίμεναν έξω από το γραφείο του
εισαγγελέα να μάθουν τι τους περίμενε. Πριν από λίγο καιρό είχαν έρθει στην
Ελλάδα ελπίζοντας σε μία καλύτερη τύχη. Χθες όμως, αναγκάστηκαν να πάρουν τον
δρόμο της επιστροφής, καθώς το δικαστήριο διέταξε την απέλαση της μητέρας που
καταδικάστηκε σε φυλάκιση 21 μηνών.

Νωρίτερα ο εισαγγελέας είχε ασκήσει εναντίον της ποινική δίωξη για έκθεση κατά
συρροήν από κοινού με τον σύζυγό της, ο οποίος έχει ήδη φύγει για την Αλβανία,
παραμέληση, αποτροπής από επαιτεία και παράνομη είσοδο στη χώρα.

Με αυτές τις κατηγορίες η 28χρονη μητέρα παραπέμφθηκε και δικάστηκε χθες από
το Αυτόφωρο Τριμελές Πλημμελειοδικείο της Αθήνας, ενώ μετά την καταδίκη της
διατάχθηκε η απέλασή της από τη χώρα μας.

Την ίδια τύχη είχαν και τα τρία ανήλικα παιδιά της. Πριν όμως εγκαταλείψουν τα
ελληνικά σύνορα, το μεγαλύτερο από αυτά, ο 10χρονος Βάλτερ, οδηγήθηκε ενώπιον
της εισαγγελέως Ανηλίκων κ. Κωνσταντίνας Γκίκα, η οποία με βάση τα στοιχεία
της προανακριτικής δικογραφίας άσκησε εναντίον του ­ τυπικά ­ ποινική δίωξη
για ψευδορκία, ψευδή ανωμοτί κατάθεση και παράνομη είσοδο στη χώρα.

Οι κατηγορίες αφορούσαν την αρχική καταγγελία του ανηλίκου στο Αστυνομικό
Τμήμα της Δραπετσώνας, που υποστήριξε ότι άγνωστοι είχαν προμηθεύσει τον ίδιο
και τα μικρότερα αδελφάκια του με μαγνητόφωνα τα οποία χρησιμοποιούσαν
βάζοντας μουσική την ώρα που ζητούσαν χρήματα από τους περαστικούς.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16349N241</ED>
<ID>
ID:18090

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N24&aa=1</URL></REF>


Article

<CATEGORY>vin06</CATEGORY>

 <H2>12 μήνες φυλακή για τα επεισόδια
</H2>
ΔΩΔΕΚΑ μήνες φυλάκιση επέβαλαν χθες το απόγευμα οι δικαστές του Αυτόφωρου
Τριμελούς Πλημμελειοδικείου της Αθήνας στον 27χρονο ιδιωτικό υπάλληλο Χρήστο
Μιχαλόπουλο, ο οποίος είχε συλληφθεί στα επεισόδια της περασμένης Πέμπτης στο
κέντρο της πόλης.

Το δικαστήριο τον κήρυξε ένοχο για τα αδικήματα της στάσης και της διατάραξης
κοινής ειρήνης, ενώ αμέσως μετά την καταδίκη του ο κατηγορούμενος άσκησε έφεση
και αφέθηκε ελεύθερος.

Αντίθετα με αυτόν, οι υπόλοιποι 13 συγκατηγορούμενοί του, που είχαν επίσης
συλληφθεί κατά τη διάρκεια των ίδιων επεισοδίων, ζήτησαν νέα προθεσμία και οι
δίκες τους προσδιορίσθηκαν για τις αρχές Φεβρουαρίου. Μετά την αναβολή της
εκδίκασης της υπόθεσής τους, το δικαστήριο άφησε όλους τους κατηγορουμένους ελεύθερους.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16349N242</ED>
<ID>
ID:18139

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N24&aa=2</URL></REF>


Article

<CATEGORY>vin06</CATEGORY>

 <H5>Η ΟΡΓΗ ΓΙΑ ΤΗ ΔΟΛΟΦΟΝΙΑ ΤΟΥ 17ΧΡΟΝΟΥ ΜΑΡΣΕΛΙΝΟ ΕΠΝΙΞΕ ΤΟΥΣ ΣΥΓΓΕΝΕΙΣ ΤΟΥ ΣΤΟ ΔΙΚΑΣΤΗΡΙΟ
</H5><H2>Ξύπνησαν οδυνηρές μνήμες
</H2>
Εννέα χρόνια έχουν περάσει από την απαγωγή και τη δολοφονία του 17χρονου
Τσιγγάνου ποδοσφαιριστή Γιάννη Τσατσάνη, γνωστού ως Μαρσελίνο, και οι γονείς
του, που όσα χρόνια κι αν περάσουν δεν μπορούν να ξεχάσουν, ένα μόνο πράγμα
ζήτησαν και χθες από τους δικαστές: την παραδειγματική τιμωρία των ενόχων για
το έγκλημα κατά του παιδιού τους.

Στο Εφετείο. Ο Δ. Αγαπητός και ο Ι. Πετράκης που είχαν καταδικαστεί σε ισόβια
και 10 χρόνια αντίστοιχα, ισχυρίζονται ότι δολοφόνος του Μαρσελίνο είναι ο
εξάδελφός του

ΕΝΝΕΑ χρόνια έχουν περάσει από τότε και μόλις χθες άρχισε στο Μεικτό Ορκωτό
Εφετείο της Αθήνας η εκδίκαση σε δεύτερο βαθμό της υπόθεσης αυτής, που είχε
συγκλονίσει την κοινή γνώμη. Στο εδώλιο κάθισαν δύο από τους οκτώ
κατηγορουμένους, που είχαν κριθεί ένοχοι και είχαν καταδικαστεί από το
πρωτόδικο δικαστήριο.

Και όμως, η παρουσία και μόνο των δύο δραστών προκάλεσε την οργή των συγγενών
του Μαρσελίνο, που επιτέθηκαν εναντίον τους. Είχαν ξυπνήσει οι οδυνηρές μνήμες
του παρελθόντος. Δεν άντεξαν και μόλις είδαν τους κατηγορουμένους να
προσάγονται στη δικαστική αίθουσα, άρχισαν να φωνάζουν. Και χρειάστηκε η
παρέμβαση ισχυρής αστυνομικής δύναμης για να μην λάβουν τα επεισόδια
μεγαλύτερη έκταση.

Ύστερα από τέσσερις αναβολές είχε φτάσει η ώρα της τελικής κρίσης για τον
Δημήτρη Αγαπητό, που έχει καταδικαστεί σε ισόβια και επιπλέον σε 17 χρόνια
κάθειρξη και τον Γιάννη Πετράκη, που εκτίει ποινή 10ετούς κάθειρξης.

Οι δύο βασικοί κατηγορούμενοι, που σε πρώτο βαθμό τούς είχε επιβληθεί η
θανατική ποινή, δεν κάθισαν χθες στο εδώλιο. Η έφεση του Σταμάτη Γρυπαίου, που
έχει καταδικαστεί σε θάνατο και 18 χρόνια κάθειρξη, απορρίφθηκε ως απαράδεκτη
από το δικαστήριο, ενώ ο συγκατηγορούμενός του Κωνσταντίνος Σπινάρης, στον
οποίο έχει επιβληθεί η ποινή του θανάτου και επιπλέον 24 χρόνια, ουδέποτε από
φόβο ­ όπως ισχυρίζεται ­ άσκησε έφεση κατά της πρωτόδικης απόφασης.

Τέσσερις ακόμη κατηγορούμενοι, που συμπλήρωναν την ομάδα των οκτώ ενόχων,
είχαν καταδικαστεί σε ποινές κάθειρξης από 10 έως 15 χρόνια και κάνοντας χρήση
ευεργετικών διατάξεων του νόμου έχουν ήδη αποφυλακιστεί.

Σύμφωνα με την κατηγορία, οι δράστες σχεδίασαν και εκτέλεσαν την απαγωγή του
Μαρσελίνο στις 19 Μαρτίου 1990. Μετά την απαγωγή του τηλεφωνούσαν στον πατέρα
του και ζητούσαν 150.000.000 δραχμές λύτρα για να τον αφήσουν ελεύθερο. Ο
17χρονος ποδοσφαιριστής όμως, βρέθηκε νεκρός με δύο σφαίρες σε έναν λάκκο που
είχαν σκάψει οι δράστες σε μαντρί, στη περιοχή του Σχηματαρίου.

Οι κατηγορούμενοι, μάλιστα, φέρονται ότι απαιτούσαν τα λύτρα και μετά τη
δολοφονία του νεαρού.

Οι δύο κατηγορούμενοι Δημ. Αγαπητός και Γ. Πετράκης υποστήριξαν ότι δεν έχουν
καμία σχέση με τη δολοφονία του Μαρσελίνο και ότι αναγκάστηκαν να ομολογήσουν
ύστερα από απειλές που δέχτηκαν. Και κατονόμασαν ως δολοφόνο του Μαρσελίνο,
τον εξάδελφό του Βασίλη Βασιλείου ή Τζίνο, ο οποίος έχει αποφυλακιστεί.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N38</CAT>
<ED>
Κωδικός άρθρου: A16349N381</ED>
<ID>
ID:18091

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N38&aa=1</URL></REF>


Article

<CATEGORY>vin11</CATEGORY>

 <H2>Ανταπάντηση για το ψωμί
</H2>
ΑΠΑΝΤΩΝΤΑΣ στους εκπροσώπους των αρτοποιών, η συντάκτρια του ρεπορτάζ για την
ποιότητα του ψωμιού Μαίρη Κατσανοπούλου σημειώνει: «Το κύριο θέμα του
δημοσιεύματος, το οποίο αποτελούσε και το συμπέρασμα της μελέτης του Τμήματος
Υγιεινής του Πανεπιστημίου Ιωαννίνων (υπό τον καθηγητή κ. Γ. Δημολιάτη), ήταν
ότι οι σημερινοί Έλληνες δεν καταναλώνουν (σε ποσοστό 95%) το υγιεινό, μαύρο,
ψωμί των γιαγιάδων τους.

Στόχος της έρευνας, η οποία διεξήχθη με τη συνεργασία της Συντεχνίας Αρτοποιών
Ιωαννίνων και Περιχώρων, 
ήταν η ευαισθητοποίηση του καταναλωτή για τα οφέλη του ψωμιού ολικής
συνθέσεως. Όσον αφορά τα "βελτιωτικά", οι πιθανές βραχυπρόθεσμες (αλλεργικές)
και μακροπρόθεσμες (καρκινογόνες) επιπτώσεις της καθημερινής κατανάλωσης
"προσθέτων" ουσιών στη διατροφή μας ­ ακόμα και εγκεκριμένων ­ είναι ένα θέμα
που συζητείται συνεχώς μεταξύ των ειδικών και έχει συχνά αναφερθεί στον Τύπο.

Τέλος, οι όροι "βιολογική βλακεία" (για το άσπρο ψωμί) και "κύκλωμα ψωμιού"
(με την έννοια του επαγγελματικού χώρου) ανήκουν στον καθηγητή, όπως σαφώς
φαινόταν στο δημοσίευμα».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16349N391</ED>
<ID>
ID:18079

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N39&aa=1</URL></REF>


Article

<CATEGORY>vin11</CATEGORY>

 <H2>Το μάθημα των Θρησκευτικών
</H2>
ΓΙΑ ΤΗ διδασκαλία του μαθήματος των Θρησκευτικών στη μέση εκπαίδευση γράφει ο
κ. Γιώργος Πετρόπουλος, φαρμακοποιός:

«Θρησκευτικά ναι! Και μάλιστα περισσότερες από 2 ώρες διδασκαλίας την
εβδομάδα! Θρησκευτικά όμως δεν είναι μόνον η Χριστιανική Αγωγή και Διδασκαλία,
που διδάσκεται σήμερα στα σχολεία. 
Όπως και Ιστορία δεν είναι μόνον η Στρατιωτική Ιστορία! Είναι το σύνολο της
κοινωνικής δραστηριότητας ενός λαού και της ανθρώπινης σκέψης. 
Έτσι και τα Θρησκευτικά, είναι το σύνολο της θρησκευτικής αντίληψης των
ανθρώπων ανά τους αιώνες. Είναι οι θρησκείες του κόσμου. Γιατί δεν διδάσκονται;

Πόσες επιστήμες γνωρίζετε που έχουν τόσες εστίες διάδοσης όσες η θρησκεία;
Μήπως οι άνθρωποι συναθροίζονται κάθε Κυριακή σ' έναν χώρο και κάνουν
πειράματα Χημείας; Μήπως κάπου, σε κάποιο σπίτι, πριν φάνε ή πριν κοιμηθούν
μουρμουρίζουν αποσπάσματα μιας ποιητικής ανθολογίας; Ή μήπως η καμπάνα χτυπάει
για να αναγγείλει την εφεύρεση του τηλεφώνου και του ηλεκτρισμού; Δυστυχώς οι
επιστήμες έχουν ως μόνη εστία διάδοσης το σχολείο.

Ποιος χώρος δημιουργεί τόσο μεγάλη σύγχυση σ' έναν μαθητή, που από την μία
έχει διαβάσει, έχει ακούσει και έχει διδαχτεί πώς ανακαλύφθηκε ανθρώπινος
σκελετός 700.000 ετών και την επομένη ρωτάει τον θεολόγο του: "Πότε
δημιουργήθηκε ο κόσμος;". Και αν του προσκομίσει και μια φωτογραφία του
τηλεσκοπίου "Hubble" με γαλαξίες ηλικίας 12 δισεκατομμυρίων ετών, τότε τι θα
πει ο θεολόγος; Ότι η επιστήμη δημιουργεί τη σύγχυση ή θα σωπάσει φοβούμενος
το μάτι του "Hubble";

Ποιος μπορεί να απαντήσει υπεύθυνα με στοιχεία: τι διδασκόταν κατά βάση στα
παιδιά, στα κρυφά σχολειά της Τουρκοκρατίας; Οπωσδήποτε όχι Χημεία. Μήπως
ανάγνωση και γραφή; Και αν αυτό αληθεύει, γιατί το έκαναν;

Μήπως για να διαβάζουν τα ιερά κείμενα των μονών; Μήπως για να επικοινωνούν με
τους συνανθρώπους και συναγωνιστές τους; Ή μήπως για να αποκτήσουν το βασικό
εφόδιο για την περαιτέρω γνώση του κόσμου;

Κύριοι, συνέλθετε! Η μονόπλευρη αντιμετώπιση των θεμάτων οδηγεί σε πνευματικό
θάνατο! Ο Θεός μάς "έδωσε" δύο μάτια για να βλέπουμε τον κόσμο στις τρεις
διαστάσεις και μυαλό για να τον αντιλαμβανόμαστε από την τέταρτη διάσταση και πάνω».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16349N392</ED>
<ID>
ID:18136

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N39&aa=2</URL></REF>


Article

<CATEGORY>vin11</CATEGORY>

 <H2>Αδικία σε στρατιώτες
</H2>
ΜΙΑ αδικία εις βάρος μερίδας στρατιωτών επισημαίνει ο κ. Παναγιώτης
Κοντογιάννης, επίκουρος καθηγητής Ιατρικής, από το Χαλάνδρι:

«Υπάρχει αδικία για μια μερίδα στρατιωτών. Δηλαδή, ενώ οι στρατιώτες που
κατάγονται από τη Βόρεια και Ανατολική Ελλάδα υπηρετούν οι περισσότεροι κοντά
στα σπίτια τους (σύνορα και νησιά) για όλη τους τη θητεία, βλέποντας έστω και
λίγες ώρες τους δικούς τους, οι καταγόμενοι από τη Νότια Ελλάδα (Στερεά -
Πελοπόννησο) που υποχρεώνονται να υπηρετήσουν 9 μήνες στα σύνορα, είναι
ξεχασμένοι από τον Θεό και μη μου πείτε ότι οι 5 ημέρες ανά δίμηνο για τους
9μηνίτες είναι κάτι. Επίσης στους 12μηνίτες όλες οι αναρρωτικές άδειες δεν
υπηρετούνται, ενώ στους 18μηνίτες υπηρετούνται πέραν των 30 ημερών».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16349N393</ED>
<ID>
ID:18179

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N39&aa=3</URL></REF>


Article

<CATEGORY>vin07</CATEGORY>

 <H5>ΚΟΛΑΣΗ ΓΙΑ ΤΑ ΠΑΙΔΙΑ ΟΙ ΜΕΓΑΛΟΥΠΟΛΕΙΣ ΤΟΥ ΑΝΑΠΤΥΣΣΟΜΕΝΟΥ ΚΟΣΜΟΥ
</H5><H5>Νέοι περιορισμοί στη ρύπανση από αυτοκίνητα στην Ευρώπη
</H5><H2>Φονική μόλυνση...
</H2>
Η μόλυνση σκοτώνει. Και εκείνοι που αντιμετωπίζουν τον μεγαλύτερο κίνδυνο
είναι τα Κινεζόπουλα.

Υποψήφιο θύμα. Τα παιδιά που κατοικούν στις μεγάλες πόλεις της Κίνας
αναπνέουν καθημερινά αέρα που ισοδυναμεί με δύο πακέτα τσιγάρα

ΑΠΟ ΤΙΣ δέκα πόλεις στον κόσμο με τη μεγαλύτερη ρύπανση της ατμόσφαιρας που
περιλαμβάνονται στην έκθεση του Ινστιτούτου Παγκοσμίων Πόρων, οι εννέα
βρίσκονται στην Κίνα και η μία στην Ινδία. Η χειρότερη είναι η Λαν-τζόου,
πρωτεύουσα της επαρχίας Κανσού στη Βορειοδυτική Κίνα, όπου βρίσκονται μια
μεγάλη πετροχημική βιομηχανία και πολλά διυλιστήρια. «Εξαιτίας των αερίων που
εκπέμπονται από αυτά τα εργοστάσια, η πόλη σπανίως γνωρίζει μια διαυγή ημέρα»,
τονίζεται στην έκθεση που δόθηκε χθες στη δημοσιότητα κατά το ετήσιο συνέδριο
της Αμερικανικής Ένωσης για την Πρόοδο των Επιστημών.

Η έκθεση, που χρηματοδοτήθηκε από την Παγκόσμια Οργάνωση Υγείας, την
Αμερικανική Υπηρεσία Προστασίας του Περιβάλλοντος και άλλες οργανώσεις,
εξετάζει τρεις δείκτες της μόλυνσης της ατμόσφαιρας: τα συνολικά αιωρούμενα
σωματίδια, το διοξείδιο του θείου και το διοξείδιο του αζώτου.

ΚΑΥΣΗ ΟΡΥΚΤΩΝ ΚΑΥΣΙΜΩΝ

Οι δείκτες αυτοί θεωρούνται χαρακτηριστικοί της μόλυνσης που προκαλεί η καύση
ορυκτών καυσίμων. Η ΠΟΫ έχει καθορίσει ως ανώτατο όριο αιωρούμενων σωματιδίων
τα 90 μικρογραμμάρια ανά κυβικό λίτρο αέρα. Σύμφωνα με την έκθεση, η Λαν-τζόου
έχει περισσότερα από 700. Η Τζιλίν, δεύτερη στον κατάλογο, έχει ανάλογες
ποσότητες και ακολουθεί η Ταϊγουάν, πάντα στην Κίνα, με 600 μικρογραμμάρια.

Οι επιπτώσεις στην υγεία είναι καταστροφικές, ανέφερε σε συνέντευξη Τύπου η
επιδημιολόγος Ντέβρα Λι Ντέιβις, επικεφαλής των επιστημόνων που συνέταξαν την
έκθεση. «Ο αέρας που αναπνέουν τα περισσότερα παιδιά, τα οποία ζουν σε μεγάλες
πόλεις του αναπτυσσόμενου κόσμου, ισοδυναμεί με το κάπνισμα δύο πακέτων με
τσιγάρα την ημέρα».

Όπως επισημαίνει η έκθεση, τα παιδιά αντιμετωπίζουν μεγαλύτερους κινδύνους
επειδή αναπνέουν με ταχύτερο ρυθμό και οι πνεύμονές τους είναι ακόμη στο
στάδιο της ανάπτυξης και άρα πιο ευάλωτοι. Επιπλέον, σε πολλές χώρες
εξακολουθεί να χρησιμοποιείται βενζίνη με μόλυβδο και πολλές μελέτες έχουν
δείξει ότι ο μόλυβδος από τα καυσαέρια καταλήγει στο σώμα των παιδιών. Ο
μόλυβδος μπορεί να προκαλέσει εγκεφαλικά προβλήματα, να επιβραδύνει την
ανάπτυξη, ακόμη και να σκοτώσει.

«Αν και η ανάπτυξη είναι ευπρόσδεκτη, το γεγονός ότι σημειώνεται σε περιοχές
όπου η τεχνολογία είναι 30 και 40 ετών θέτει σε άμεσο κίνδυνο τους πληθυσμούς
όλων αυτών των πόλεων», τόνισε η Ντέβρα Λι Ντέιβις. «Τα αυτοκίνητα του Πεκίνου
ακολουθούν τις προδιαγραφές του 1970».

ΣΤΗΝ ΚΙΝΑ

Η κινεζική κυβέρνηση έχει πάντως συνειδητοποιήσει το πρόβλημα και προσπαθεί να
βελτιώσει τα καύσιμα που χρησιμοποιούν τα λεωφορεία, τα φορτηγά και τα αυτοκίνητα.

Η έκθεση επισημαίνει ότι πρέπει να παρασχεθεί επειγόντως βοήθεια στις
αναπτυσσόμενες χώρες ώστε να μειωθεί η μόλυνση που προκαλούν τα αυτοκίνητα, τα
εργοστάσια και άλλοι ρυπαντές. «Εάν οι αναπτυσσόμενες χώρες αποκτήσουν σύντομα
πρόσβαση στις τεχνολογίες που μειώνουν τη ρύπανση, θα αποφύγουν τους κινδύνους
για τη δημόσια υγεία από τα μοντέλα ανάπτυξης που ακολουθούν», τονίζεται.

Η Λι Ντέιβις απορρίπτει την άποψη ότι οι νέες, αντιρρυπαντικές τεχνολογίες
είναι πολύ ακριβές για τις αναπτυσσόμενες χώρες. Το μακροπρόθεσμο κόστος για
τους πληθυσμούς τους, σημειώνει, θα είναι πολύ μεγαλύτερο αν δεν αποσυρθούν τα
παλιά αυτοκίνητα και φορτηγά.

«Πρέπει να γίνει αντιληπτό ότι τα παιδιά αντιμετωπίζουν άμεσο κίνδυνο μόνο και
μόνο επειδή αναπνέουν τον αέρα γύρω τους. Και πρέπει ακόμη να γίνει αντιληπτό
ότι οι τεχνολογίες που αποσκοπούν στη μείωση της ρύπανσης υπάρχουν και
περιμένουν να χρησιμοποιηθούν».


ΟΙ ΥΠΟΥΡΓΟΙ Περιβάλλοντος της Ευρωπαϊκής Ένωσης συμφώνησαν να επιβάλουν νέους
περιορισμούς στη ρύπανση που προκαλούν τα αυτοκίνητα, κατόπιν αιτήματος της
βρετανικής κυβέρνησης.

Η Βρετανία ζήτησε να μειωθούν κατά 30% τα σωματίδια, οι υδρογονάνθρακες και το
μονοξείδιο του άνθρακα μέχρι το 2000. Αυτό σημαίνει ότι τα φορτηγά θα
υποχρεωθούν να χρησιμοποιούν τα ίδια φίλτρα που έχουν και τα λεωφορεία.

Η ρύπανση από την κυκλοφορία των οχημάτων πιστεύεται ότι συμβάλλει στις
καρδιοπάθειες και τις πνευμονοπάθειες. Η μείωση των καυσαερίων θα περιορίσει
τα κρούσματα άσθματος, που έχουν γίνει πολύ συνηθισμένα μεταξύ των παιδιών.

Όπως δήλωσε χθες ο Βρετανός υπουργός Περιβάλλοντος Μάικλ Μίτσερ στη συνεδρίαση
των υπουργών Περιβάλλοντος στις Βρυξέλλες, η Βρετανία θα ζητήσει να μειωθούν
κατά ένα επιπλέον ποσοστό 30% οι εκπομπές καυσαερίων μέχρι το 2005.

Τα μέτρα για τη μείωση της ρύπανσης έχουν όμως και μια απροσδόκητη
παρενέργεια: την επιτάχυνση της υπερθέρμανσης της γης.

Όπως προβλέπουν ειδικοί της διακυβερνητικής Επιτροπής για τις Κλιματικές
Αλλαγές, η θερμοκρασία του πλανήτη θα αυξηθεί τον επόμενο αιώνα πολύ ταχύτερα
απ' ό,τι περίμεναν: 2,8 βαθμοί μέχρι το 2010, έναντι 2 βαθμών που είχε υπολογιστεί.

Τα οξείδια του θείου που εκπέμπονται από την καύση ορυκτών καυσίμων διαχέονται
στην ατμόσφαιρα και δρουν ως μονωτικές ουσίες, περιορίζοντας την ποσότητα
ηλιακής ενέργειας που φτάνει στη γη. Μείωση των οξειδίων έχει έτσι ως
αποτέλεσμα η ηλιακή ενέργεια που φτάνει να είναι περισσότερη.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16349N411</ED>
<ID>
ID:18075

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Κυπριακές προκλήσεις
</H2>
<AUTHOR>ΕΙΡΗΝΗ Δ.ΚΑΡΑΝΑΣΟΠΟΥΛΟΥ</AUTHOR>

ΣΤΗΝ ΤΡΕΧΟΥΣΑ συγκυρία, η κυπριακή κυβέρνηση βρίσκεται αντιμέτωπη με δύο
καθοριστικές προκλήσεις για το μέλλον της χώρας: α) την ευρωπαϊκή της
προοπτική, η οποία ούτε με ρόδα είναι στρωμένη, ούτε «στο τσεπάκι» κανενός
βρίσκεται. Και β) την προοπτική επίλυσης του Κυπριακού, με επικρατούσες ­ επί
του παρόντος ­ αμερικανοβρετανικές αντιλήψεις «αποκεντρωμένης» διοίκησης (για
«ελβετοποίηση» έκανε λόγο ο σερ Ντέιβιντ Χάνι).

Απέναντι σε αυτές τις δύο προκλήσεις, ωστόσο, το μεγαλύτερο μέρος της
κυπριακής πολιτικής ηγεσίας δείχνει να υιοθετεί μια στάση «τρίτου θεατή» ­ σαν
να αφορούν μια άλλη χώρα. Αντιθέτως, επιδεικνύει περισσή σπουδή για την
αναζήτηση αποδιοπομπαίων τράγων σε μια υπόθεση που, με την ιστορική έννοια
τουλάχιστον, είναι ξεπερασμένη ­ αυτής των πυραύλων S-300.

Η συναπόφαση Αθήνας - Λευκωσίας για μη έλευση των πυραύλων στο νησί
μετατρέπεται, κατά το δοκούν, σε... εντολή του Σημίτη, του Πάγκαλου ή του
Κρανιδιώτη (ο τελευταίος, ως Κύπριος, προσφέρεται κιόλας). Ασφαλώς, η υπόθεση
των S-300 στην όλη εξέλιξή της εγείρει πολλά ερωτηματικά. Οι απαντήσεις, όμως,
δεν μπορούν να είναι του τύπου «φταίει η Αθήνα» ­ αυτές δεν ικανοποιούν ούτε
τους θαμώνες καφενείου στα περίχωρα της Λευκωσίας. Και επιπλέον, μπορεί κάποια
στιγμή να λάβουν, με τη σειρά τους, απαντήσεις ­ από τα... καφενεία της Αθήνας.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16349N412</ED>
<ID>
ID:18171

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N41&aa=2</URL></REF>


Article

<CATEGORY>vin07</CATEGORY>

 <H5>12 ΝΕΚΡΟΙ ΚΑΙ 37 ΤΡΑΥΜΑΤΙΕΣ ΑΠΟ ΤΟΥΣ ΑΜΕΡΙΚΑΝΟΒΡΕΤΑΝΙΚΟΥΣ ΒΟΜΒΑΡΔΙΣΜΟΥΣ ΣΤΗ ΒΑΣΟΡΑ
</H5><H5>Εγκλωβίστηκε αμερικανικό αεροσκάφος
</H5><H2>Οι πύραυλοι χτύπησαν αμάχους
</H2>
Αμερικανικά και βρετανικά μαχητικά έπληξαν στόχους στο Ιράκ, αλλά αυτή τη
φορά και με ανθρώπινα θύματα, κοντά στο λιμάνι της Βασόρα.

Θλίψη και απόγνωση για τον Ιρακινό της Βασόρα. Το σπίτι του μετατράπηκε σε
ερείπια μετά το χτύπημα από αμερικανικό πύραυλο. «Κανείς δεν μπορεί να
εγγυηθεί ότι στη διάρκεια των επιθέσεων δεν θα υπάρξουν εκτροπές πυραύλων»,
είπε ο στρατηγός Ζίνι, διοικητής των αμερικανικών δυνάμεων στον Κόλπο

ΜΕΤΑ την επίθεση, ιρακινή ανακοίνωση χαρακτηρίζει «εγκληματίες» τόσο τη
βρετανική όσο και την αμερικανική κυβέρνηση. Τουλάχιστον δώδεκα άνθρωποι,
ανάμεσά τους γυναίκες και παιδιά, σκοτώθηκαν και άλλοι 37 τραυματίστηκαν,
πολλοί από τους οποίους είναι σοβαρά, από τους αεροπορικούς βομβαρδισμούς στη
Βασόρα, στο Νότιο Ιράκ, δήλωσαν κάτοικοι της πόλης.

Λίγο αργότερα ο διοικητής των αμερικανικών δυνάμεων στον Κόλπο, στρατηγός
Άντονι Ζίνι, παραδέχθηκε ότι είναι πιθανόν ένας από τους πυραύλους που
εκτοξεύθηκαν από τα αμερικανικά αεροσκάφη να αστόχησε και να έπληξε
κατοικημένες περιοχές.

Ο κ. Ζίνι δεν παρέλειψε να εκφράσει τη βαθειά του λύπη για την περίπτωση που
υπάρχουν απώλειες αμάχων.

Η Βαγδάτη, που δεν έχει κάνει ακόμα ακριβή απολογισμό των θυμάτων και των
ζημιών, ανακοίνωσε πως για πρώτη φορά οι επιθέσεις είχαν στόχο κατοικημένες
περιοχές και εγκαταστάσεις σημαντικές για την οικονομία της χώρας. Οι
επιθέσεις αυτές προκάλεσαν τον «θάνατο πολλών ανθρώπων, γυναικών, παιδιών και
ηλικιωμένων» και τον τραυματισμό δεκάδων, δήλωσε από την ιρακινή πρωτεύουσα ο
υπουργός Πληροφοριών, Χουμάν Αμπντέλ Γκαφούρ.

Όπως μετέδωσε το Μπι Μπι Σι, σύμφωνα με αυτόπτες μάρτυρες ένας από τους
πυραύλους ερχόταν από την κατεύθυνση της Σαουδικής Αραβίας και κατευθυνόταν
προς τα νοτιοδυτικά. Το ιρακινό πρακτορείο ειδήσεων επιβεβαίωσε ότι
τουλάχιστον ένας πύραυλος έπληξε μία «πυκνοκατοικημένη περιοχή στη συνοικία
της Βασόρα που είναι γνωστή ως Αλ Τζουμχουρίγια». 
Επλήγη επίσης το αεροδρόμιο της Βασόρα και ο αεροδιάδρομος της Ρούμαλα.
Αμερικανοί αξιωματούχοι υποστήριζαν ότι η αεροπορική επιδρομή εναντίον
ιρακινών αμυντικών εγκαταστάσεων στο Νότιο Ιράκ πραγματοποιήθηκε έπειτα από
ιρακινές προκλήσεις.


ΣΥΜΦΩΝΑ με το αμερικανικό Πεντάγωνο, δύο αμερικανικά F-15Ε πραγματοποιούσαν
περιπολία ρουτίνας πάνω από την ζώνη απαγόρευσης των πτήσεων στο Βόρειο Ιράκ
και έπληξαν με βόμβες κατευθυνόμενες με λέιζερ συστοιχία αντιαεροπορικών
πυραύλων και πυροβόλων, που έβαλαν εναντίον τους. Επίσης, ένα αμερικανικό
αεροσκάφος Ε-6Β Prowler εγκλωβίστηκε από ραντάρ ιρακινών πυραύλων εδάφους -
αέρος στη ζώνη του Βόρειου Ιράκ και απάντησε πλήττοντας το ραντάρ με πύραυλο
HARM. Χθες επίσης, αμερικανικά αεροσκάφη έπληξαν άλλες τρεις ιρακινές
αμυντικές θέσεις στο Νότιο Ιράκ.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16349N421</ED>
<ID>
ID:18076

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N42&aa=1</URL></REF>


Article

<CATEGORY>vin07</CATEGORY>

 <H2>Χιλιάδες τα θύματα του σεισμού που συγκλόνισε την Κολομβία
</H2>
Κολομβιανοί που γλίτωσαν από τη μανία του Εγκέλαδου στην επαρχιακή πρωτεύουσα
Αρμένια, ψάχνουν στα ερείπια για τυχόν επιζώντες. Η πόλη επλήγη περισσότερο
απ' όλες και μονάχα εκεί τα σωστικά συνεργεία ανέσυραν από τα χαλάσματα 150 νεκρούς

ΤΟΥΛΑΧΙΣΤΟΝ 250 άτομα έχασαν τη ζωή τους και χιλιάδες τραυματίστηκαν από
ισχυρό σεισμό που έπληξε χθες την Κεντρική Κολομβία. 
Ο σεισμός, που σημειώθηκε στις 20.19 ώρα Ελλάδας, ήταν μεγέθους 6 βαθμών της
κλίμακας Ρίχτερ.

Ο Ερυθρός Σταυρός ανακοίνωσε ότι επλήγησαν περισσότερες από πέντε επαρχίες και
κυρίως η επαρχία Κίντιο. 
Στην πόλη Καλάρκα του Κίντιο υπάρχουν πληροφορίες ότι κατέρρευσε ένα
νοσοκομείο, ενώ τα ψηλά κτίρια «κουνήθηκαν» και στην Μπογκοτά.

Εκατόν πενήντα νεκρούς θρηνεί μόνο η πόλη Αρμένια, ενώ στη γειτονική Περέιρα,
πρωτεύουσα του καφέ, τα θύματα είναι τουλάχιστον 50. Οι αρχές εκφράζουν φόβους
ότι ο αριθμός των νεκρών θα αυξηθεί καθώς πολλές μικρές πόλεις της περιοχής,
που παραμένουν αποκομμένες, έχουν πληγεί εξίσου ή περισσότερο.

Μεγάλες διακοπές παρουσιάστηκαν στα δίκτυα ηλεκτροδότησης και υδροδότησης
πολλών περιοχών, ενώ κατολισθήσεις σημειώθηκαν μετατρέποντας ολόκληρες
γειτονιές σε άμορφες μάζες από ερείπια. Στον «άξονα του καφέ» όπως ονομάζονται
οι επαρχίες Κίντιο και Ρισαράλδα, κατοικούν περίπου 3.000.000 άνθρωποι.

Πρόκειται για τον χειρότερο σεισμό που έπληξε τη χώρα από το 1983.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16349N422</ED>
<ID>
ID:18133

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N42&aa=2</URL></REF>


Article

<CATEGORY>vin07</CATEGORY>

 <H2></H2><H2>Διαφωνούσαν τις κρίσιμες στιγμές οι δύο πιλότοι της Σουισαίρ
</H2>
ΝΕΑ αποκαλυπτικά στοιχεία βλέπουν το φως της δημοσιότητας για τις συνθήκες υπό
τις οποίες συνετρίβη το μοιραίο αεροσκάφος της Σουισαίρ τον περασμένο
Σεπτέμβριο κοντά στο Χάλιφαξ, παρασύροντας στο θάνατο 229 ανθρώπους.

Όπως συμπεραίνεται από την καταγραμμένη συνομιλία στο πιλοτήριο, οι δύο
πιλότοι διαφωνούσαν στον τρόπο με τον οποίο θα έσωζαν το αεροσκάφος. 
Την ύστατη ώρα, και ενώ οι λειτουργίες του MD-11 τους πρόδιδαν η μία μετά την
άλλη, ο κυβερνήτης επέμενε να ακολουθήσει τις καθιερωμένες οδηγίες σε
κατάσταση έκτακτης ανάγκης. 
Αντίθετα, ο συγκυβερνήτης ήθελε να πετάξει το βιβλίο των κανονισμών και να
επιχειρηθεί προσγείωση το συντομότερο.

Εδώ και μήνες, πιλότοι από όλο τον κόσμο έχουν μεταφέρει την αντιπαράθεση που
εκτυλίχθηκε στο μοιραίο πιλοτήριο στις σελίδες του Ίντερνετ: 
«Θα μπορούσε το πλήρωμα να σώσει το αεροπλάνο διακινδυνεύοντας προσγείωση με
βάρος περισσότερο από το επιτρεπτό για την περίσταση ή μια τέτοια προσπάθεια ­
όπως υποστηρίζουν αξιωματούχοι της Σουισαίρ ­ θα ήταν αδύνατη;».

Ογδόντα λεπτά μετά τη Νέα Υόρκη προς Γενεύη, ο κυβερνήτης Ουρς Τσίμερμαν,
αντιλαμβάνεται ότι υπάρχει καπνός στο πιλοτήριο. 
Λίγο αργότερα, ο συγκυβερνήτης Στέφαν Λόου εκπέμπει το σήμα Pan Pan Pan... και
ζητά άδεια για προσγείωση σε ασφαλές σημείο. Οι δύο πιλότοι φορούν τις μάσκες
οξυγόνου και το μαύρο κουτί καταγράφει για τον Τσίμερμαν 25 αναπνοές το
λεπτό... Για τον Λόου, τις μισές. 
Το αεροσκάφος έφερε βάρος 12 μετρικούς τόνους περισσότερο από το μάξιμουμ
επιτρεπτό για να προσγειωθεί. Ο κανονισμός επέβαλλε απώλεια βάρους από
καύσιμα. 
Τότε άρχισαν οι διαφωνίες. Ο Λόου αγωνιά να προσγειώσει το αεροσκάφος
αψηφώντας το βάρος, ενώ ο κυβερνήτης τον συμβουλεύει να μην ενεργήσει γρήγορα.
Ο 36χρονος συγκυβερνήτης κυριεύεται από άγχος. 
Γνωρίζει ότι πρέπει να ακολουθήσει τις οδηγίες, αλλά είναι αποφασισμένος να
προσγειώσει το αεροσκάφος το ταχύτερο. Την κρίσιμη εκείνη ώρα ο Τσίμερμαν
προσπαθεί να βρει την αιτία της φωτιάς και τουλάχιστον μια φορά λέει στον Λόου
«να μην τον ενοχλεί». 
Όταν ο τελευταίος ρώτησε αν θα έπρεπε να μειώσει ταχύτητα για να μην
απομακρυνθεί από το αεροδρόμιο του Χάλιφαξ, ο κυβερνήτης του απαντά «να κάνει
αυτό που πρέπει».

Ο αυτόματος πιλότος αποσυνδέεται. Στο πιλοτήριο οι οθόνες των πληροφοριών
σβήνουν. 
Στα μόνιτορ των σεισμικών δονήσεων του Ινστιτούτου Μπέντφορντ καταγράφεται η
τελευταία πράξη του δράματος. Το βάρους 200 τόνων αεροσκάφος συντρίβεται στα
ανοιχτά των καναδικών ακτών.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16349N423</ED>
<ID>
ID:18176

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N42&aa=3</URL></REF>


Article

<CATEGORY>vin07</CATEGORY>

 <H5>ΜΕΤΑΡΡΥΘΜΙΣΗ ΤΗΣ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΣΤΗ ΓΑΛΛΙΑ
</H5><H2></H2><H2>Το σχολείο του 21ου αιώνα
</H2>
Ο υπουργός Παιδείας της Γαλλίας Κλοντ Αλέγκρ επιμένει να αποδείξει, κυρίως στα
μάτια των γονιών, ότι είναι ο υπουργός της μεταρρύθμισης. Αυτή τη φορά
αποβλέπει στη μεταρρύθμιση της πρωτοβάθμιας εκπαίδευσης, με στόχο την
αναμόρφωση του Δημοτικού σχολείου. Και παρουσίασε και επίσημα πλέον τον «Χάρτη
για την οικοδόμηση του σχολείου του 21ου αιώνα», ενώπιον πρώην υπουργών
Παιδείας, εκπροσώπων καθηγητών γονέων και δημάρχων.

«Οι γονείς σήμερα δεν έχουν τον χρόνο ούτε για να τους μιλήσει κανείς για
τους σχολικούς ρυθμούς!» (Σκίτσο από τη «Μοντ»)

ΜΕ ΤΟΝ τρόπο αυτό ο Κλοντ Αλέγκρ ανακοίνωσε ουσιαστικά σε όλη τη Γαλλία, το
όραμά του για το σχολείο του αιώνα που έρχεται ­ ένα όραμα που περιστρέφεται
γύρο από τρεις άξονες. Πρώτος άξονας, η ανανέωση των προγραμμάτων, με τέτοιο
τρόπο ώστε να επικεντρώνονται στη στοιχειώδη εκμάθηση ­ τα παιδιά πρέπει να
μάθουν να μιλούν, να γράφουν, να διαβάζουν, να μετρούν. Ο δεύτερος άξονας
είναι η τροποποίηση των σχολικών ρυθμών, έτσι ώστε να είναι καλύτερα
προσαρμοσμένοι στις ανάγκες του παιδιού. Ο τρίτος άξονας αφορά στην εξέλιξη
του επαγγέλματος του δασκάλου, ο οποίος «αναβαθμίζεται» σε «διευθυντή
ορχήστρας» ­ επικεφαλής μιας ομάδας βοηθών ­ εκπαιδευτικών και εξωτερικών συνεργατών.

ΣΕ ΔΕΙΓΜΑ 1.800 ΣΧΟΛΕΙΩΝ

Το Εθνικό Ινστιτούτο Παιδαγωγικών Ερευνών θα αξιολογήσει τη νέα αυτή πολιτική
στον τομέα της πρωτοβάθμιας εκπαίδευσης σε ένα δείγμα 1.800 σχολείων, πριν
αρχίσει η εφαρμογή της σε εθνική κλίμακα. Πάντως όσα σχολεία το επιθυμούν,
μπορούν ανά πάσα στιγμή να ακολουθήσουν τις αρχές της μεταρρύθμισης.

Οι δάσκαλοι, όμως, δεν συμμερίζονται τον ενθουσιασμό του υπουργού για τον
«Χάρτη για την οικοδόμηση του σχολείου του 21ου αιώνα». Σχεδόν ένας στους δύο
δασκάλους κρίνει ότι η μεταρρύθμιση δεν θα έχει καμία συνέπεια στην εξέλιξη
του σχολείου, έναντι του 28% που πιστεύει ότι θα έχει θετικά αποτελέσματα και
του 14% που θεωρεί ότι θα έχει αρνητικά αποτελέσματα, σύμφωνα με πρόσφατη
δημοσκόπηση σε ένα αντιπροσωπευτικό δείγμα 300 δασκάλων.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16349N431</ED>
<ID>
ID:18077

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N43&aa=1</URL></REF>


Article

<CATEGORY>vin07</CATEGORY>

 <H2>Αντιβιοτικά, το τέλος του «θαύματος»
</H2>
Η ΕΥΡΩΠΗ κατηγορεί τα αντιβιοτικά ότι διασκορπίζουν τις λοιμώξεις, καθώς μία
πρόσφατη μελέτη επιβεβαιώνει ότι τα αντιβιοτικά - η θεραπεία του αιώνα
βρίσκεται σε κρίση: από την πνευμονία μέχρι τη φυματίωση, τα μικρόβια είναι
πιο ανθεκτικά από ποτέ.

Μία σειρήνα ηχεί στον τομέα της δημόσιας υγείας και υγιεινής: τα αντιβιοτικά
δεν θεραπεύουν πια. Το «θαύμα» τελείωσε, γράφει στο προχθεσινό φύλλο της η
ιταλική εφημερίδα «Republica». Η σειρήνα του κινδύνου έχει ηχήσει, όμως, από
καιρό. 
Τα αντιβιοτικά είναι πλέον, σε μεγάλο ποσοστό, αναποτελεσματικά. 
Τα μικρόβια γίνονται ολοένα και πιο ανθεκτικά χάρη στη γενετική μετάλλαξή
τους, με την οποία μπορούν να εμποδίσουν τα μόρια του αντιβιοτικού να
εισχωρήσουν στα κύτταρα του οργανισμού. 
Και η αιτία; Σύμφωνα με την πρόσφατη μελέτη που εκπόνησε η οικονομική και
κοινωνική επιτροπή της Ευρωπαϊκής Ένωσης, η αναποτελεσματικότητα αυτή των
αντιβιοτικών οφείλεται κυρίως στην αλόγιστη χρήση τους, μεγάλο μέρος των
οποίων αποβλέπει στη θεραπεία των λοιμώξεων του αναπνευστικού συστήματος που
προέρχονται από ιό. 
Οι δε γιατροί, όταν δεν διαθέτουν τα μέσα να καθορίσουν εάν μία λοίμωξη είναι
μικροβιακής προέλευσης ή προέρχεται από κάποιον ιό, και είναι εν αμφιβολία,
γράφουν στους ασθενείς συνταγές για αντιβιοτικά, τα οποία όμως αφήνουν στην
ζωή τα ανθεκτικά μικρόβια, δίνοντάς τους τη δυνατότητα να πολλαπλασιαστούν
γρήγορα και να επιβιώνουν, παρά τις όλο και περισσότερες δόσεις φαρμάκων και αντιβιοτικών.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16349N432</ED>
<ID>
ID:18134

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N43&aa=2</URL></REF>


Article

<CATEGORY>vin07</CATEGORY>

 <H2>Έρευνα για την επίδραση του Βιάγκρα στις γυναίκες
</H2>
Η ΕΠΙΔΡΑΣΗ του φαρμάκου Βιάγκρα στις γυναίκες είναι το θέμα διεθνούς έρευνας
στην οποία συμμετέχουν 38 γυναίκες νεαρής ηλικίας. «Η σεξουαλικότητα των
γυναικών είναι πιο πολύπλοκη από αυτή των ανδρών», δήλωσε σε ραδιοφωνικό
σταθμό της Νορβηγίας ο Στέιν Βάαλερ, αρχίατρος του νοσοκομείου του Όσλο. 
Οι Νορβηγοί γιατροί υπογραμμίζουν ότι στο πρώτο στάδιο της μελέτης δεν
παρουσιάστηκαν θετικά αποτελέσματα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16349N433</ED>
<ID>
ID:18177

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N43&aa=3</URL></REF>


Article

<CATEGORY>vin07</CATEGORY>

 <H2>Ο Σρέντερ υπαναχωρεί στο πρόβλημα των πυρηνικών
</H2>
ΚΑΤΟΠΙΝ έντονων πιέσεων της γερμανικής πυρηνικής βιομηχανίας, η κυβέρνηση του
καγκελαρίου Σρέντερ ανακοίνωσε χθες ότι αναβάλλει για τρεις εβδομάδες τη
συζήτηση του νομοσχεδίου για την εγκατάλειψη της πυρηνικής ενέργειας, η οποία
είχε προγραμματιστεί για την τρέχουσα εβδομάδα. 
Την αναβολή προκάλεσαν επίσης οι απειλές από τη Γαλλία και τη Βρετανία ότι θα
υποβάλουν μηνύσεις κατά της Γερμανίας αν η εγκατάλειψη της πυρηνικής ενέργειας
σημάνει την ακύρωση κερδοφόρων συμβολαίων των δύο αυτών χωρών για την
επεξεργασία των γερμανικών πυρηνικών αποβλήτων. 
Ο «πράσινος» υπουργός Περιβάλλοντος του σοσιαλδημοκράτη Σρέντερ, ο Γίργκεν
Τρίτιν, ο οποίος είναι και ο συντάκτης του νομοσχεδίου, επέμεινε ότι η
κυβέρνηση παραμένει προσηλωμένη στην κατάργηση του πυρηνικού τομέα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16349N434</ED>
<ID>
ID:18206

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N43&aa=4</URL></REF>


Article

<CATEGORY>vin07</CATEGORY>

 <H2>Η Ολμπράιτ θα γεφυρώσει τις διαφορές με τη Μόσχα
</H2>
ΜΕ ΧΙΟΝΙ υποδέχτηκε η Μόσχα την Αμερικανίδα υπουργό Εξωτερικών Μαντλίν
Ολμπράιτ, σε πλήρη αρμονία με τις αμερικανορωσικές σχέσεις που διέρχονται
περίοδο ψύχους.

Οι βασικές διαφωνίες των δύο χωρών σε κορυφαία θέματα έχουν δημιουργήσει
αρνητικό κλίμα στις σχέσεις Ηνωμένων Πολιτειών και Ρωσίας.

Ο Ρώσος υπουργός Εξωτερικών Ιγκόρ Ιβάνοφ αν και δεν έδωσε στον Τύπο καμία
πληροφορία για το περιεχόμενο των πρώτων συνομιλιών, ο Ιγκόρ Ιβάνοφ εξέφρασε
τη βεβαιότητα ότι κατά τη διάρκεια της διήμερης επίσκεψης της Μαντλίν Ολμπράιτ
στη Μόσχα «όχι μόνο θα πετύχουμε μεγαλύτερη προσέγγιση των σχέσεων των δύο
χωρών, αλλά θα δώσουμε και νέα ώθηση στην ανάπτυξή τους». <REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16349N435</ED>
<ID>
ID:18222

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N43&aa=5</URL></REF>


Article

<CATEGORY>vin07</CATEGORY>

 <H2>Ίσως λήξει σύντομα η δίκη του Κλίντον </H2>
ΣΕ ΚΡΙΣΙΜΟ σταυροδρόμι βρίσκεται η δίκη του προέδρου Κλίντον, καθώς, ενώ
υπάρχουν ενδείξεις ότι οδηγεί στο χάος, διαφαίνεται εντούτοις στον ορίζοντα
πιθανότητα να δοθεί τέλος ίσως και εντός της εβδομάδος. Έτσι, συναντήθηκαν
χθες ­ χωριστά, φυσικά ­ οι ομάδες των Ρεμπουμπλικανών και Δημοκρατικών
γερουσιαστών, προκειμένου να αποφασίσουν εάν θα δοθεί σύντομα τέλος στην δίκη
και τις διαδικασίες της, χωρίς να γίνει «μάχη».

Οι Δημοκρατικοί ­ όπως ανακοίνωσε ο ηγέτης τους, Τομ Ντασλ ­ πρότειναν να
διεξαχθεί την Παρασκευή η τελική ψηφοφορία για τα άρθρα της πρότασης για
καθαίρεση, χωρίς να χρειασθεί να καταθέσουν μάρτυρες. Σύμφωνα με νέα πρόταση,
οι κατήγοροι της Βουλής των Αντιπροσώπων θα έχουν στη διάθεσή τους δύο ώρες
για να αντικρούσουν την υπεράσπιση του Λευκού Οίκου, ενώ η επόμενη ημέρα θα
είναι αφιερωμένη στην ανάπτυξη των τελευταίων επιχειρημάτων και των δύο πλευρών.

Στη συνέχεια της διαδικασίας ­ αν εγκριθεί τελικά αυτή η πρόταση ­ η Γερουσία
θα αφιερώσει δύο ημέρες ­ την ερχόμενη Τετάρτη και Πέμπτη ­ για τις τελικές
αγορεύσεις, ενώ η ψηφοφορία για τις κατηγορίες εναντίον του προέδρου Κλίντον
(για ψευδορκία και παρεμπόδιση του έργου της Δικαιοσύνης, που συνιστούν τις
προϋποθέσεις καθαίρεσης του προέδρου), θα διεξαχθεί την Παρασκευή.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16349N436</ED>
<ID>
ID:18230

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N43&aa=6</URL></REF>


Article

<CATEGORY>vin07</CATEGORY>

 <H5>ΜΑΡΚ ΤΟΜΑΣ
</H5><H2>ΠΡΟΣΩΠΑ
</H2><H2>«Ένας ελευθέριος αναρχικός»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο Μαρκ Τόμας έκανε την περασμένη εβδομάδα έναν Ινδονήσιο στρατηγό να
παραδεχθεί ότι η χώρα του εφαρμόζει βασανιστήρια· σκεφθείτε να ήταν και δημοσιογράφος.

Μαρκ Τόμας. Η εκπομπή του έχει παρομοιασθεί με «εγχείρηση στον εγκέφαλο με σφυρί»

Ο Μαρκ Τόμας παρουσιάζει στο Κανάλι 4 της βρετανικής τηλεόρασης την εκπομπή
The Mark Thomas Comedy Product και είχε πέρυσι μια φαεινή ιδέα. Μαζί με
μερικούς φίλους του, αποφάσισαν να προσποιηθούν ότι έχουν μια εταιρεία
δημοσίων σχέσεων για παρίες ­ κατασκευαστές ναρκών, χώρες που καταπατούν τα
ανθρώπινα δικαιώματα κ.λπ. Τύπωσαν μερικές κάρτες, έστησαν την μπλόφα και...
πρότειναν μαθήματα σε όσους αντιμετωπίζουν ενοχλητικές ερωτήσεις από τη Διεθνή
Αμνηστία και τους ομοίους της. Πρώτα όμως οι παρεξηγημένοι πελάτες έπρεπε να
αποκαλύψουν τι κάνουν πραγματικά ­ και να κινηματογραφηθούν να το κάνουν.

Σε λίγες μέρες είχαν εικόνες υψηλόβαθμων αξιωματούχων να προσπαθούν να
δικαιολογήσουν τα αδικαιολόγητα ή να αποκαλύπτουν ότι θα έλεγαν ψέματα για να
βγουν από μια δύσκολη θέση. Ο υπουργός Πληροφόρησης της Ζιμπάμπουε
εξομολογήθηκε: «Κάθε χρόνο γίνεσαι καλύτερος ψεύτης». Ο Κενυάτης υποστράτηγος
Νζορόγκε είπε πως το να δέρνεις τη γυναίκα σου είναι «ένας τρόπος να εκφράζεις
την αγάπη σου». Και, το καλύτερο, ο υποστράτηγος Ουϊτζότζο της Ινδονησίας
παραδέχθηκε: «Κάνουμε κάποια βασανιστήρια... Είναι για να προστατεύσουμε την
ασφάλεια της κοινωνίας μας». Αργότερα, στο Λονδίνο, οι ψευτοδημοσιοσχεσίτες
προσέφεραν τις υπηρεσίες τους στον Ινδονήσιο στρατιωτικό ακόλουθο
συνταγματάρχη Χαλίμ Νάουϊ. Πιστεύοντας ότι μαθαίνει πώς να αντιμετωπίζει τα
«μίντια», ο συνταγματάρχης παραδέχθηκε πως βρετανικής κατασκευής εξοπλισμός
χρησιμοποιήθηκε για την καταστολή στο Ανατολικό Τιμόρ, που η Ινδονησία κατέχει
παρανόμως από τη δεκαετία του '70.

Θα ήταν η επιτυχία της δεκαετίας για ένα δημοσιογράφο, αλλά για τον Μαρκ Τόμας
ήταν κάτι συνηθισμένο. Τον περασμένο μήνα, έστησε ενέδρα με δύο θωρακισμένα
αυτοκίνητα σ' ένα τρένο που εχρησιμοποιείτο για μεταφορά πυρηνικών αποβλήτων
για να αποδείξει πόσο ευάλωτα είναι τα επικίνδυνα φορτία. «Πρέπει να
σταματήσουμε τον Μαρκ Τόμας», έγραψε η «Μίρορ» και ο παραγωγός του παρομοίασε
την εκπομπή με «εγχείρηση στον εγκέφαλο με σφυρί». Έχει κατηγορηθεί ότι
επιτίθεται στο σύστημα χωρίς να προτείνει κάποια εναλλακτική λύση και ο ίδιος
παραδέχεται χωρίς πρόβλημα ότι δεν έχει κάποιο πολιτικό όραμα ­ κάποτε είχε
περάσει ένα χρόνο ως μέλος του Εργατικού Κόμματος, αλλά μόνο και μόνο επειδή
σκόπευε να το ανατρέψει εκ των ένδον. «Υποθέτω ότι είμαι ένας ελευθέριος
αναρχικός», λέει στην «Γκάρντιαν». «Πιστεύω ότι όσο είναι κάποιος στην
εξουσία, θα υπάρχει κάποιος που δεν είναι, γεγονός που θα οδηγεί σε σύγκρουση
και άνθρωποι θα υφίστανται εκμετάλλευση και θα τους κατακλέβουν κ.λπ., κ.λπ.
Ξέρω ότι είναι απίστευτα απλουστευτικό, αλλά είναι γεγονός».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16349N441</ED>
<ID>
ID:18078

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N44&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Σαν να ήταν μαύρος
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Το πρώτο που σ' εντυπωσιάζει σ' αυτόν είναι το ανάστημά του. Το δεύτερο, η
γοητεία που ασκεί. Και το τρίτο, η ευφυΐα του. Ήταν λογικό, έτσι, να διαλέξουν
αυτόν τον άνθρωπο για να τον ευνουχίσουν.

Επαγγελματικό χαμόγελο. Ο Αμερικανός πρόεδρος, γράφει ο Γκαμπριέλ Γκαρσία
Μάρκες, πάσχει από την ασθένεια των αεροπλάνων

Ο ΓΚΑΜΠΡΙΕΛ Γκαρσία Μάρκες, στον οποίο ανήκουν οι παραπάνω παρατηρήσεις,
γνώρισε τον Κλίντον σ' ένα δείπνο που παρέθεσε ο συγγραφέας Ουίλιαμ Στάιρον
στο σπίτι του, τον Αύγουστο του 1995. Παρόντες ήταν 14 άτομα. Πολύ γρήγορα,
όμως, η συζήτηση περιορίστηκε σε μια ανταλλαγή απόψεων ανάμεσα στον πρόεδρο
και τρεις συγγραφείς: τον οικοδεσπότη, τον Μάρκες και τον Κάρλος Φουέντες.
Αφορμή ήταν μια παλιά δήλωση του Κλίντον ότι το αγαπημένο βιβλίο του είναι τα
«Εκατό Χρόνια Μοναξιάς». Δεν είχε ψηφοθηρική σκοπιμότητα εκείνη η δήλωση,
βεβαίωσε. Όσο απίστευτο κι αν ακούγεται, το εννοούσε.

Όποιο θέμα κι αν έπιαναν, γράφει ο Μάρκες στην «Ελ Παΐς», ο Κλίντον ήταν
αφοπλιστικός. Και το κυριότερο ήταν πως άκουγε. Άκουγε, χαμογελούσε και
αφομοίωνε. Ενίοτε, μάλιστα, διαφωνούσε! Η συζήτησή τους διεκόπη γύρω στις δέκα
το βράδυ, όταν κτύπησε το τηλέφωνο κι ήταν ο Τζέρυ Άνταμς. Οι δύο άνδρες τα
είπαν για λίγο κι όταν ο πρόεδρος επέστρεψε στο τραπέζι, ο Φουέντες τον ρώτησε
ποιους θεωρεί εχθρούς του. «Μοναδικός μου εχθρός είναι ο θρησκευτικός
φανατισμός της Δεξιάς», ήταν η προφητική του απάντηση.

Όσες φορές κι αν τον είδε από τότε ο Μάρκες, η εντύπωση που του έκανε ήταν
πάντα η ίδια: το αντίθετο της ιδέας που είχαν μέχρι τότε οι Λατινοαμερικανοί
για τους προέδρους των Ηνωμένων Πολιτειών. Είναι δίκαιο λοιπόν ­ αναρωτιέται ­
αυτό το σπάνιο δείγμα του ανθρωπίνου είδους να μην μπορέσει να εκπληρώσει τον
ιστορικό του ρόλο μόνο και μόνο επειδή δεν βρήκε ένα σίγουρο μέρος για να
κάνει έρωτα; Τι παραπάνω έπραξε από αυτό που κάνουν ανέκαθεν όλοι οι άνδρες
του κόσμου κρυφά από τις γυναίκες τους; Σε τι διαφέρει η συμπεριφορά του από
εκείνη του Ιωνά, που για να δικαιολογήσει το γεγονός ότι γύρισε στο σπίτι του
με τρεις μέρες καθυστέρηση είπε στη γυναίκα του ότι τον είχε καταπιεί η φάλαινα;

Ο άνθρωπος που συνάντησε ο Μάρκες πριν από τέσσερις μήνες στον Λευκό Οίκο ήταν
τελείως διαφορετικός από εκείνον που γνώριζε. Το επαγγελματικό του χαμόγελο
δεν μπορούσε να κρύψει την αρρώστια του, την ίδια που καταστρέφει τα
αεροπλάνα: την κόπωση του μετάλλου. Ο Κένεθ Σταρ και η παρέα του τον είχαν
καταστρέψει. Η πουριτανική βλακεία της Αμερικής όχι μόνο δεν τον άφησε να
χαρεί τα πάθη του, αλλά του αρνήθηκε και το δικαίωμα να τα αρνηθεί. Ακόμη
χειρότερα: τον οδήγησε στην ασυγχώρητη τρέλα να τιμωρήσει διά πυρός και
σιδήρου έναν κατασκευασμένο εχθρό 5.397 ναυτικά μίλια μακριά μόνο και μόνο για
να εκτρέψει την προσοχή της κοινής γνώμης από το προσωπικό του δράμα.

Όπως είπε η νομπελίστρια Τόνυ Μόρισον: «Τον μεταχειρίστηκαν σαν να ήταν ένας
μαύρος πρόεδρος».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16349N442</ED>
<ID>
ID:18135

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N44&aa=2</URL></REF>


Article

<CATEGORY>vin07</CATEGORY>

 <H5>Η μνήμη...
</H5><H5>Το Βερολίνο...
</H5><H5>Αν...
</H5><H5></H5><H5>Ένα φετίχ...
</H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... της Χιλής, η ιστορική, η πιο ενοχλητική, είναι το λάβαρο που κρατάνε
σήμερα ψηλά μόνο οι «γονείς των εξαφανισθέντων». Η υπόλοιπη χώρα είναι μία
φάρσα, λέει ο συγγραφέας Λουίς Σεπούλβεδα. Γι' αυτό, δεν θα υπήρχε ούτε η
παραμικρή πιθανότητα να δικαστεί ο Πινοσέτ στη Χιλή για τα εγκλήματά του.
Εκεί, «η ηθική αλλάζει από στιγμή σε στιγμή, ανάλογα με το χρηματιστήριο. Η
οδύνη αντιπαλεύει με το υποχρεωτικό αναλγητικό της αμνησίας». Μα η μνήμη
μοιάζει να έχει εγκαταλείψει και τον δικτάτορα, τώρα στην τελευτή του βίου
του. Ο Πάουλο Κοέλιο του «Αλχημιστή» δεν ενθουσιάστηκε καθόλου όταν έμαθε ότι
ο Πινοσέτ είναι φανατικός αναγνώστης του. «Με μεγάλη έκπληξη έμαθα πως ο
στρατηγός Πινοσέτ είναι αναγνώστης μου», είπε ο Βραζιλιάνος συγγραφέας.
«Αναρωτιέμαι αν ξέρει πως βρέθηκα τρεις φορές στις φυλακές του βραζιλιανού
στρατιωτικού καθεστώτος και πως οι καλύτεροί μου φίλοι είναι Χιλιανοί που
σύρθηκαν και εκείνοι στις φυλακές και τις εξορίες».

... μοιάζει με βιβλίο αρχιτεκτονικής. Από τα πομπώδη πρωσικά μνημεία του,
μαρτυρίες της μεγαλομανίας του χιτλερικού αρχιτέκτονα Άλμπερτ Σπέερ, μέχρι τις
στείρες μεταπολεμικές κατασκευές. Το κέντρο της πόλης είναι σήμερα το
μεγαλύτερο εργοτάξιο στον κόσμο. Μα αν κοιτάξει κανείς προσεκτικά, ανάμεσα από
την οίηση και την υπεροψία, ξεχωρίζει μνημεία που αναδύονται σαν βασανιστικές
τύψεις. Ένα τέτοιο μνημείο άνοιξε τις πύλες του προχθές. Το Εβραϊκό Μουσείο.
Μαζί με το νέο Ράιχσταγ, τα δύο κτίρια μοιάζουν με «αταίριαστο ζευγάρι». Όμως
και τα δυο έχουν να κάνουν με μνήμες, με το πώς άνθρωποι και πόλεις πρέπει να
θυμούνται το παρελθόν τους.

... η αρχιτεκτονική είναι «παγωμένη μουσική» (Σέλινγκ), τότε το Εβραϊκό
Μουσείο (φωτ.) δεν είναι μια γλυκιά μελωδία. Ένα μακρύ και ανεξιχνίαστο ζιγκ
ζαγκ, που τη μεταλλική επιδερμίδα του ξεσκίζουν παράθυρα σαν βαθιές ουλές.
Τέτοιες που φέρουν στην ψυχή τους οι γονείς του αρχιτέκτονα, του Πολωνού
Ντάνιελ Λίμπεσκιντ, που «έζησαν» το Ολοκαύτωμα. Από ψηλά, το κτίριο μοιάζει με
κεραυνό ­ το έμβλημα των Ες Ες. Ο προθάλαμος είναι μια βάναυση υποδοχή σε έναν
αφιλόξενο χώρο χωρίς παράθυρα. Ο διάδρομος οδηγεί σε έναν υπόγειο λαβύρινθο.
Λευκοί τοίχοι, μαύρη οροφή, καμιά κατεύθυνση, πουθενά. Χρειάζονται συνειρμοί,
να ψάξει κανείς καλά, να βασανιστεί, για να βρει τους χώρους που θυμίζουν το
μαρτύριο των έξι εκατομμυρίων Εβραίων. Στη συλλογική αμνησία της βερολινέζικης
αρχιτεκτονικής, μνημεία σαν το Εβραϊκό Μουσείο βοηθούν τη διαδικασία της ανάνηψης.

... ανάβει φωτιές στην Ιταλία. Βρέθηκε πριν από λίγες ημέρες, σε ένα ξωκλήσι,
στη Μόντενα. «Ψάξτε εκεί κάτω, στη λίμνη του Μοντεφιορίνο», έγραφε το σημείωμα
που έφτασε στην τοπική αστυνομία. «Θα βρείτε το μυδράλιο που σκότωσε τον
Μουσολίνι». Αμφιβολίες εκφράζουν οι ιστορικοί της ιταλικής αντίστασης. Γιατί
το Μοντεφιορίνο είναι πολύ μακριά από το Ντόνγκο. Και γιατί οι εκδοχές για τον
θάνατο του Ντούτσε είναι χιλιάδες και όλες διαφορετικές. Έστω και αν κάποιοι
θυμούνται ακόμη το μυδράλιο που είχε στα χέρια του ο «συνταγματάρχης Βαλέριο»
εκείνη τη μοιραία ημέρα για τον Ντούτσε, στις 28 Απριλίου 1945. Ή μήπως ήταν
στα χέρια του Άλντο Λαμπρέντι; Η ανωνυμία του ανθρώπου που έγραψε το σημείωμα
πυκνώνει το μυστήριο. «Θα είναι δύσκολο, σχεδόν αδύνατο, να διαπιστωθεί αν
είναι πράγματι εκείνο το μυδράλιο», λέει ο ιστορικός Νίκολα Τρανφάλια στη
«Ρεπούμπλικα». Έχει σημασία; Ίσως, αν η Ιστορία έχει ανάγκη από σύμβολα, από
φετίχ. Από τελετουργικά αντικείμενα που ερεθίζουν ανώφελα τη μνήμη εκείνων που
μένουν να κοιτάζουν πίσω: σκυμμένοι σε παλιές φωτογραφίες, ζουν και πεθαίνουν
κάθε ημέρα σε μια περίληψη προηγουμένων.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16349N443</ED>
<ID>
ID:18178

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N44&aa=3</URL></REF>


Article

<CATEGORY>vin08</CATEGORY>

 <H5>ΤΡΑΠΕΖΕΣ ΠΡΟΣΦΕΡΟΥΝ ΠΙΟ ΦΤΗΝΑ ΔΑΝΕΙΑ ΓΙΑ ΝΑ ΕΞΟΦΛΗΣΕΙ Ο ΚΑΤΑΝΑΛΩΤΗΣ ΤΟ ΧΡΕΟΣ
ΑΠΟ ΤΗΝ ΚΑΡΤΑ ΤΟΥ...
</H5><H2>Διεκδίκηση πελατών
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

«Μάχη» για την αναχρηματοδότηση και στις πιστωτικές κάρτες (δάνειο για
εξόφληση άλλου δανείου) ξεσπά τώρα στην τραπεζική αγορά.

ΔΥΟ ΤΡΑΠΕΖΕΣ (American Express, Eurobank) και ένας οργανισμός πιστωτικής
κάρτας, co-branded Dynamic Visa, δίνουν τώρα την ευκαιρία στους κατόχους
πιστωτικών καρτών να εξοφλήσουν το υπόλοιπο που έχουν από αγορές με κάρτες,
είτε με δάνειο είτε μέσω της δικής τους πιστωτικής κάρτας. Για να
προσελκύσουν, μάλιστα, τους καρτούχους προσφέρουν φτηνότερα επιτόκια για
συγκεκριμένο διάστημα. Όπως υποστηρίζουν στελέχη από τράπεζες και οργανισμούς,
πρόκειται για νέα φάση του ανταγωνισμού που ξεκινά τώρα και θα ωφελήσει τον
καταναλωτή. «Θα γίνει η αιτία να μειωθούν τα επιτόκια στις πιστωτικές κάρτες,
που ακόμα παραμένουν σε υψηλά επίπεδα, καθώς τα ονομαστικά επιτόκια φτάνουν
μέχρι και 25% όταν τα επιτόκια των (σταθερών) στεγαστικών δανείων, για
παράδειγμα, έχουν πέσει μέχρι και στο 7,5%», τονίζουν χαρακτηριστικά

Από την άλλη οι τράπεζες και οι διαχειρίστριες εταιρείες στις πιστωτικές
κάρτες που προσφέρουν τη δυνατότητα εξόφλησης του υπολοίπου με μικρότερα
επιτόκια, θα ωφεληθούν από τους τόκους που θα εισπράξουν για εξάμηνο ή
μεγαλύτερο διάστημα και θα αυξήσουν το πελατολόγιό τους.

Τον... χορό του ανταγωνισμού σύρει η Τράπεζα American Express, η Eurobank και
η κάρτα co-branded Dynamic Visa, που εκδίδει η Alpha Τράπεζα Πίστεως και
διαχειρίζεται εταιρεία του Ομίλου Μαρινόπουλου.

Η American Express προσφέρει ένα δάνειο με μειωμένο επιτόκιο στο πρώτο
εξάμηνο, ώστε να εξοφληθεί το υπόλοιπο της πιστωτικής κάρτας που έχει ο
καταναλωτής. 
Η Dynamic Visa κάνει το ίδιο, όχι όμως με δάνειο, αλλά μέσω της κάρτας που
αντικαθιστά την προηγούμενη (αυτή που έχει το υπόλοιπο προς εξόφληση). 
Και η Eurobank μέσω όλων των πιστωτικών καρτών που εκδίδει, θα προσφέρει την
ίδια δυνατότητα σε λίγες ημέρες.

ΣΕ ΔΥΟ ΕΞΑΜΗΝΑ

Το προϊόν της American Express λειτουργεί ως εξής: αν ο καταναλωτής έχει
υπόλοιπο στην πιστωτική κάρτα του από αγορές, μπορεί να το ανταλλάξει με
δάνειο της Τράπεζας. Έτσι η εξόφληση θα γίνει με επιτόκιο 14,8% για το πρώτο
εξάμηνο και με επιτόκιο 20,8% το υπόλοιπο διάστημα.

Το δάνειο είναι για ποσά υπολοίπων από όλες τις κάρτες (και περισσότερες από
μία) για ποσά 200.000 δρχ. μέχρι 1.000.000 δρχ.

Όμως το δάνειο αυτό αφορά κάρτες που εξοφλούνται κανονικά και γι' αυτό
δηλούνται οι αποδείξεις για την εξόφληση των δύο τελευταίων δόσεων του
λογαριασμού. Δεν δίνεται δηλαδή το δάνειο για εξόφληση, όταν ο καταναλωτής δεν
έχει καταβάλει τις οφειλές του και «είναι στο κόκκινο».

Σημειώνεται ότι ο καταναλωτής δεν χρειάζεται να κλείσει την κάρτα του ή να
αλλάξει κάρτα και μπορεί να συνεχίσει να την χρησιμοποιεί. Μπορεί να μεταφέρει
επίσης μέχρι και 5 φορές τον χρόνο το πιστωτικό υπόλοιπό του για ποσό που
εγκρίνει η Τράπεζα, αλλά θα ωφεληθεί με το μικρό επιτόκιο για το διάστημα που
έχει απομείνει από το εξάμηνο, τη στιγμή της νέας μεταφοράς υπολοίπου.

ΠΡΟΫΠΟΘΕΣΗ Η ΝΕΑ ΚΑΡΤΑ

Όμως μικρό επιτόκιο στο πρώτο εξάμηνο για μεταφορά του υπολοίπου σας από άλλη
κάρτα προσφέρει και η πιστωτική κάρτα Dynamic Visa. Εδώ όμως δεν πρόκειται για
μεταφορά του υπολοίπου σε δάνειο, αλλά σε άλλη κάρτα. Και αυτό προϋποθέτει να
αποκτήσει πρώτα ο καταναλωτής τη συγκεκριμένη πιστωτική κάρτα.

Στη συνέχεια το υπόλοιπο των πιστωτικών καρτών για οποιοδήποτε ποσό εγκρίνει η
εκδότρια Τράπεζα Πίστεως, εφόσον έχουν καταβληθεί οι δύο τελευταίες δόσεις των
καρτών και δεν υπάρχει καθυστέρηση στους λογαριασμούς των πιστωτικών καρτών,
μπορεί να μεταφερθεί στην άλλη κάρτα. Η εξόφληση του υπολοίπου γίνεται με
16,7% για το πρώτο εξάμηνο και με 20,1% για το δεύτερο εξάμηνο και μετά. Το
ποσό που μπορεί να μεταφερθεί από άλλες κάρτες στην Dynamic Visa δεν μπορεί να
υπερβαίνει το πιστωτικό όριο που εγκρίνεται για την κάρτα αυτή.

ΣΥΝΟΛΙΚΟ ΠΡΟΒΛΗΜΑ

Μεταφορά υπολοίπου από πιστωτική κάρτα γίνεται και με πιστωτική κάρτα που
εκδίδει σήμερα η Eurobank με επιτόκιο 19%. Όμως η Τράπεζα είναι έτοιμη να
ανακοινώσει τις προσεχείς ημέρες συνολικό πρόγραμμα χρηματοδότησης υπολοίπου
από όλες τις κάρτες που εκδίδει. Το επιτόκιο σύμφωνα με τις μέχρι στιγμής
πληροφορίες κινείται στα επίπεδα του 18% για όλες τις κάρτες.

Ειδικότερα η Τράπεζα εκδίδει τις κάρτες Eurobank Visa, Dama Visa, Suzuki Visa
Club, Mastercard και Eurobank Alico card. Σε όλες αυτές τις κάρτες οι
καταναλωτές θα μπορούν να μεταφέρουν το υπόλοιπό τους από άλλες πιστωτικές
κάρτες και να εξοφλούν με επιτόκιο 18% οποιοδήποτε ποσό τους εγκρίνει να
μεταφέρουν η Τράπεζα, ακόμα και όλο το υπόλοιπο.

Η μεταφορά του υπολοίπου θα αφορά υπόλοιπα λογαριασμών από άλλες πιστωτικές
κάρτες που εξοφλούνται χωρίς καθυστέρηση.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16349N451</ED>
<ID>
ID:18093

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N45&aa=1</URL></REF>


Article

<CATEGORY>vin08</CATEGORY>

 <H2>Η Ιονική μειώνειτα επιτόκιά της πλην καρτών...
</H2>
Η ΜΑΧΗ των επιτοκίων οξύνεται στην αγορά καθώς η μία μετά την άλλη οι τράπεζες
ανακοινώνουν νέα μειωμένα επιτόκια σε δάνεια και καταθέσεις.

Χθες η Ιονική ανακοίνωσε ότι ρίχνει μέχρι 2 μονάδες τα επιτόκια χορηγήσεων
(εξαίρεση τα καταναλωτικά δάνεια και οι πιστωτικές κάρτες, που τα επιτόκια
παραμένουν αμετάβλητα). Παράλληλα μειώνει κατά μισή μονάδα το επιτόκιο
καταθέσεων ταμιευτηρίου.

Τα νέα επιτόκια της Ιονικής διαμορφώνονται ανάλογα με την κατηγορία των
δανείων ως εξής:

* στεγαστικά δάνεια κυμαινόμενου επιτοκίου 12% από 13,5%

* στεγαστικά δάνεια σταθερού επιτοκίου για 5 χρόνια 7,75% από 9%

* στεγαστικά δάνεια σταθερού επιτοκίου για 3 χρόνια 9% από 10%

* κεφάλαια κίνησης, βασικό επιτόκιο 14,25% από 15,50% και προνομιακό 12,5% από 14,5%

* πάγιες εγκαταστάσεις 13% από 14,5%

* επαγγελματικό Ιονοδάνειο στεγαστικό κυμαινόμενου επιτοκίου 13% από 14,5%,
σταθερού για 5 χρόνια 8,75% από 10% και για 3 χρόνια 10% από 11%.

* το επιτόκιο καταθέσεων ταμιευτηρίου μειώνεται στο 8% από 8,5%.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16349N452</ED>
<ID>
ID:18141

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N45&aa=2</URL></REF>


Article

<CATEGORY>vin08</CATEGORY>

 <H2>Ο Πρωθυπουργός στην Εθνική
</H2>
Η ΑΝΑΔΙΑΡΘΡΩΣΗ της Εθνικής Τράπεζας στο πλαίσιο τόσο της ενιαίας ευρωπαϊκής
αγοράς όσο και του εκσυγχρονισμού και της ανταγωνιστικότητας της οικονομίας,
θα εξετασθεί κατά την προγραμματισμένη για αύριο επίσκεψη του πρωθυπουργού Κ.
Σημίτη στην Εθνική Τράπεζα. Στη διάρκεια της επίσκεψης θα εξετασθούν τόσο οι
κινήσεις της Εθνικής στο νέο πλαίσιο λειτουργίας του τραπεζικού συστήματος
καθώς και οι προοπτικές που υπάρχουν για τη μείωση του κόστους χρήματος από
την ένταξη στην ΟΝΕ και την ένταση του ανταγωνισμού. <REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16349N453</ED>
<ID>
ID:18186

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N45&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Αδικαιολόγητη ευφορία
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΔΕΝ ΥΠΑΡΧΕΙ θέμα πρόωρης ένταξης της Ελλάδος στην ΟΝΕ, επισημαίνουν στελέχη
του ΥΠΕΘΟ, αφού, όπως τονίζουν, η συνθήκη του Μάαστριχτ σαφώς απαιτεί η αίτηση
της χώρας μας να στηρίζεται σε απολογιστικά στοιχεία του 1999. Πρέπει λοιπόν
να κλείσει ο χρόνος, να αποδειχθεί ότι με τις επιδόσεις του τρέχοντος έτους
προσεγγίσαμε και τα πέντε κριτήρια που είναι προϋπόθεση για την ένταξη, και
συνεπώς η σχετική απόφαση δεν μπορεί να ληφθεί από τα αρμόδια κοινοτικά όργανα
πριν από τον Φεβρουάριο του 2000.

Ποιος πιστεύει ή μάλλον διαδίδει το αντίθετο; Η Τράπεζα της Ελλάδος; Μα πριν
από δυο - τρεις μήνες μόλις, τα στελέχη της ­ όχι ο κ. Λ. Παπαδήμος πάντως ­
έβλεπαν τον πληθωρισμό να κλείνει πάνω από το 5% και αναθεμάτιζαν κάθε ιδέα
μείωσης των επιτοκίων, προβάλλοντας τον κίνδυνο αποσταθεροποίησης της
οικονομίας. Τώρα από την άκρα απαισιοδοξία περιπέσαμε στην ευφορία! Αδικαιολόγητο!

Η επίσπευση όμως της ένταξης είναι συνδεδεμένη και με τη γρήγορη διολίσθηση
της δραχμής που θα έπρεπε μέσα στο προσεχές εξάμηνο να χάσει το 8%-9% της
υπερτίμησής της έναντι της κεντρικής ισοτιμίας του ευρώ! Επιθυμούν λοιπόν μια
νέα υποτίμηση οι μονεταριστές τεχνοκράτες; Δεν τους έφθασε η προηγούμενη που
και με δική τους ευθύνη και υπό το κράτος του πανικού ήταν αδικαιολόγητα μεγάλη;
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16349N454</ED>
<ID>
ID:18221

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N45&aa=4</URL></REF>


Article

<CATEGORY>vin08</CATEGORY>

 <H5>ΔΡΑΣΤΙΚΕΣ ΑΛΛΑΓΕΣ ΣΤΟ ΦΟΡΟΛΟΓΙΚΟ ΣΥΣΤΗΜΑ ΕΞΗΓΓΕΙΛΕ Ο ΔΡΥΣ
</H5><H2>Όχι σε τυφλές διώξεις
</H2>
Την αντικατάσταση των αντικειμενικών κριτηρίων φορολόγησης των εμπόρων και
ελεύθερων επαγγελματιών με ένα νέο σύστημα προσδιορισμού του εισοδήματός τους
μελετά το υπουργείο Οικονομικών, όπως άφησε να εννοηθεί ο υφυπουργός
Οικονομικών Γ. Δρυς μιλώντας, χθες, σε εκδήλωση του Εμπορικού Συλλόγου Αθηνών.

ΕΠΙΣΗΣ ο κ. Δρυς δεν απέκλεισε το ενδεχόμενο να μειωθούν οι συντελεστές
φορολόγησης των επιχειρήσεων και να αλλάξουν τα κριτήρια και οι διαδικασίες
ελέγχου τους από τις Εφορίες.

Ο υφυπουργός προανήγγειλε δραστικές αλλαγές στο ισχύον φορολογικό καθεστώς,
προκειμένου ­ όπως είπε ­ να γίνει δικαιότερο και αποτελεσματικότερο. Στο
πλαίσιο της φορολογικής μεταρρύθμισης που προωθεί η κυβέρνηση, τόνισε ο κ.
Δρυς, «θα πρέπει να ξαναδούμε και το θέμα του αντικειμενικού προσδιορισμού της
φορολογητέας ύλης και το θέμα των συντελεστών φορολόγησης».

Παραδέχτηκε ότι το φορολογικό σύστημα παρουσιάζει αδυναμίες λέγοντας ότι πολλά
από τα κριτήρια και τις διαδικασίες είναι ισοπεδωτικά και πρέπει να
αντικατασταθούν με ένα πιο ευέλικτο σύστημα. Ακόμη, επισήμανε την ανάγκη
αλλαγών στο σύστημα ελέγχου των επιχειρήσεων, επισημαίνοντας χαρακτηριστικά
ότι «ούτε τα στατιστικά δεδομένα ούτε η τυφλή δίωξη απλών λογιστικών
παραλείψεων ή διαφορών μπορεί να αποτελέσουν διαδικασίες προσδιορισμού των
φορολογικών υποχρεώσεων επιχειρήσεων και επαγγελματιών».

Αναφερόμενος στη φορολογική μεταρρύθμιση, είπε ότι οι βασικές κατευθύνσεις θα είναι:

* Η αποκατάσταση της φορολογικής δικαιοσύνης και η κατανομή των φορολογικών
βαρών αναλογικά προς τις φοροδοτικές ικανότητες των φορολογουμένων.

* Η μεταφορά πόρων σε εκείνα τα τμήματα του πληθυσμού που βρίσκονται στα όρια
της φτώχιας.

* Η ενίσχυση των κινήτρων για την ανάληψη υγιών επιχειρηματικών πρωτοβουλιών.

* Η εξασφάλιση εσόδων για την πραγματοποίηση επενδύσεων αναπτυξιακού χαρακτήρα
και για τη βελτίωση των υπηρεσιών του κράτους στους πολίτες.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16349N461</ED>
<ID>
ID:18094

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N46&aa=1</URL></REF>


Article

<CATEGORY>vin08</CATEGORY>

 <H2>Σπεύσατε για το σήμα τελών κυκλοφορίας
</H2>
ΜΗΝ ΞΕΧΑΣΕΤΕ ότι τη Δευτέρα 1η Φεβρουαρίου λήγει η προθεσμία για την προμήθεια
του ειδικού σήματος για τα τέλη κυκλοφορίας 1999, γιατί από τις 2 Φεβρουαρίου
το σήμα θα σάς κοστίζει διπλάσια, ενώ κινδυνεύετε να σας αφαιρέσουν τις
πινακίδες και την άδεια κυκλοφορίας του οχήματος.

Επίσης, αν έχετε πάρει το σήμα εμπρόθεσμα θα πρέπει από τις 2 Φεβρουαρίου να
είναι επικολλημένο σε εμφανές σημείο του οχήματος. Σε διαφορετική περίπτωση οι
αστυνομικές αρχές έχουν το δικαίωμα να επιβάλουν αυτοτελές πρόστιμο 10.000 δρχ.

Τα ειδικά σήματα θα χορηγούνται μέχρι τη Δευτέρα από τις Τράπεζες: Αγροτική,
Εθνική, Ιονική και Πίστεως, αλλά σε ορισμένες περιπτώσεις οι κάτοχοι των
οχημάτων θα πρέπει να πάρουν το σήμα από την Εφορία που είναι δηλωμένο το όχημα.

Οι περιπτώσεις αυτές είναι οι εξής:

* Όταν η προμήθεια του σήματος γίνεται εκπρόθεσμα, δηλαδή μετά την 1η Φεβρουαρίου.

* Όταν ο κάτοχος του οχήματος δεν έχει λάβει ειδοποιητήριο για την πληρωμή των
τελών μέχρι τις 10 Ιανουαρίου.

* Όταν ο κάτοχος έχει λάβει ειδοποιητήριο αλλά ο αριθμός κυκλοφορίας που
αναγράφεται δεν ανήκει στο αυτοκίνητό του ή αναγράφονται λανθασμένα το ποσό
και η κατηγορία του σήματος.

* Όταν στο ειδοποιητήριο έχει εκτυπωθεί η ένδειξη «θα πρέπει να συμπληρώσετε
τον ΑΦΜ κατόχου ή συζύγου ή και το έτος πρώτης κυκλοφορίας του οχήματος και ο
κάτοχος του οχήματος δεν είναι σε θέση να συμπληρώσει τα στοιχεία αυτά. Αν ο
κάτοχος συμπληρώσει επί του ειδοποιητηρίου τα στοιχεία αυτά μπορεί να πάρει το
σήμα από τις Τράπεζες.

Οι έγγαμες γυναίκες που διαθέτουν δικό τους ΑΦΜ συμπληρώνουν το δικό τους ΑΦΜ
και όχι του συζύγου τους.

* Όταν ο κάτοχος δηλώνει ότι έχει χάσει το ειδοποιητήριο ή ότι δεν έχει τη
δυνατότητα να προμηθευτεί το σήμα αργότερα (και δεν έχει λάβει ειδοποιητήριο)
για λόγους ανωτέρας βίας (π.χ. ταξίδι στο εξωτερικό).

* Όταν το όχημα τεθεί σε κυκλοφορία για πρώτη φορά το 1999 ή τεθεί σε
κυκλοφορία ως επιβατικό Ι.Χ. από μετατροπή άλλης κατηγορίας οχήματος.

Για τη χορήγηση του σήματος πρέπει να προσκομίζονται:

* Το προεκτυπωμένο ειδοποιητήριο-απόδειξη πληρωμής που έχει αποσταλεί από το
ΚΕΠΥΟ. Αν ο κάτοχος δεν έχει λάβει ειδοποιητήριο ή το έχει χάσει θα πρέπει να
πάει στην Εφορία και να συμπληρώσει το χειρόγραφο τριπλότυπο απογραφικό δελτίο.

* Η άδεια κυκλοφορίας του οχήματος ή φωτοαντίγραφο αυτής.

Για την εμπρόθεσμη προμήθεια του σήματος τα αυτοτελή πρόστιμα που επιβάλλονται
είναι ίσα με την αξία του σήματος και κυμαίνονται από 10-130.000 δρχ. Αν το
όχημα απαλλάσσεται από τα τέλη κυκλοφορίας, το πρόστιμο είναι ίσο με το 1/2
των τελών κυκλοφορίας που αντιστοιχούν στον κυλινδρισμό του.

Έτσι για αυτοκίνητο με κυλινδρισμό κινητήρα 2000 κ.ε. που απαλλάσσεται από τα
τέλη κυκλοφορίας, το πρόστιμο ανέρχεται σε 50.000 δρχ.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16349N462</ED>
<ID>
ID:18142

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N46&aa=2</URL></REF>


Article

<CATEGORY>vin08</CATEGORY>

 <H5>«ΟΔΗΓΟΣ ΤΟΥ ΠΟΛΙΤΗ» ΑΠΟ ΤΟΝ ΑΠΡΙΛΙΟ
</H5><H2>Θα μας μοιράσει βιβλία η Εφορία για να μας διευκολύνει...
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

«Οδηγό του πολίτη» με απλές και χρήσιμες συμβουλές για τη διεκπεραίωση των
φορολογικών υποθέσεών του καταρτίζει το υπουργείο Οικονομικών. Το ειδικό
βιβλιαράκι αναμένεται να εκδοθεί τον Απρίλιο και στη συνέχεια θα σταλεί
ταχυδρομικώς σε όλους τους φορολογούμενους. Πρόκειται για ένα «βήμα» του
υπουργείου Οικονομικών στην προσπάθεια να ενημερώσει καλύτερα τους
φορολογούμενους, οι οποίοι πολλές φορές αναγκάζονται να πηγαίνουν δύο και
τρεις φορές στην Εφορία για καθεμία υπόθεσή τους εξαιτίας κυρίως ελλιπούς
πληροφόρησης. Με τον Οδηγό - σύμβουλο του φορολογούμενου υπολογίζεται ότι θα
περιοριστούν οι ουρές της ταλαιπωρίας που υπάρχουν σήμερα στις Εφορίες και ότι
θα συντομευτεί η διεκπεραίωση όλων των φορολογικών υποθέσεων. Αρμόδιοι
παράγοντες του υπουργείου Οικονομικών εκτιμούν επίσης ότι με τη χρήση του
Οδηγού θα μειωθούν τα λάθη και οι παραλείψεις που παρατηρούνται τις
φορολογικές υποθέσεις, με αποτέλεσμα σε πολλές περιπτώσεις να αναζητούνται εκ
των υστέρων ευθύνες από τους φορολογούμενους για αυτά.

Σύμφωνα με το σχεδιάγραμμα που έχει καταρτιστεί από το υπουργείο Οικονομικών,
ο Οδηγός θα περιλαμβάνει συμβουλές για τις διαδικασίες που πρέπει να
ακολουθούνται σε έξι μεγάλες κατηγορίες φορολογικών υποθέσεων. Οι κατηγορίες
αυτές είναι οι εξής:

1. Οι γενικές υποχρεώσεις που έχει ο φορολογούμενος απέναντι στην Εφορία. Στο
κεφάλαιο αυτό θα αναλύονται οι βασικές διαδικασίες γενικού χαρακτήρα, που
σχετίζονται με τη χορήγηση του Αριθμού Φορολογικού Μητρώου ΑΦΜ (δηλαδή από
ποιους και πώς αποκτάται, καθώς και πότε είναι απαραίτητη η χρήση του), με τη
χορήγηση και τη χρήση της φορολογικής ενημερότητας (πώς χορηγείται, για πόσο
καιρό είναι έγκυρη και πότε είναι απαραίτητη η χρήση της), καθώς και για τον
τρόπο διόρθωσης των σφαλμάτων σε φορολογικές δηλώσεις κ.ά.

2. Οι διαδικασίες για τη διεκπεραίωση όλων των φορολογικών υποθέσεων που
σχετίζονται με το ηλεκτρονικό σύστημα ΤΑΧΙΣ. Στο κεφάλαιο αυτό θα
καταγράφονται όλες οι υπηρεσίες που προσφέρει το σύστημα στον φορολογούμενο
και θα παρέχονται οδηγίες για τον τρόπο αξιοποίησής τους.

3. Η φορολογία εισοδήματος. Το τμήμα αυτό θα αφορά τα έντυπα Ε1 (βασικό έντυπο
φορολογίας), Ε3 (για ελεύθερους επαγγελματίες και επιτηδευματίες), Ε9 (όπου
καταγράφεται η ακίνητη περιουσία των φορολογουμένων) και θα παρέχονται
ορισμένες βασικές οδηγίες για τη χρήση τους (ποιους αφορούν κ.τ.λ.).

Επίσης θα αναλύεται ο ρόλος των τεκμηρίων διαβίωσης, καθώς και οι προϋποθέσεις
που πρέπει να συντρέχουν για να φορολογηθεί κάποιος με βάση τα τεκμήρια (Ι.Χ.
αυτοκινήτων, σκαφών αναψυχής κ.ά.). Παράλληλα θα αναλύεται ο τρόπος είσπραξης
και πληρωμής του φόρου εισοδήματος μέσω των τραπεζών με βάση τα εκκαθαριστικά σημειώματα.

4. Η φορολογία οχημάτων. Στο κεφάλαιο αυτό θα υπάρχουν λεπτομερείς οδηγίες για
όλες τις ενέργειες που πρέπει να κάνει ένας φορολογούμενος όταν θέλει να
μεταβιβάσει το Ι.Χ. αυτοκίνητό του ή τη μοτοσυκλέτα του, τον φόρο που αναλογεί
σε κάθε περίπτωση, ενώ αντίστοιχες οδηγίες θα υπάρχουν και όταν στόχος είναι
να τεθεί το όχημα σε ακινησία.

5. Η φορολογία ΦΠΑ. Στο τμήμα αυτό θα περιγράφονται τα βήματα που πρέπει να
γίνουν για την έναρξη, τη διακοπή ή τη μεταβολή επαγγέλματος, καθώς και οι
διαδικασίες και οι προθεσμίες για την υποβολή περιοδικών και εκκαθαριστικών δηλώσεων.

6. Η φορολογία ακινήτων. Από το κεφάλαιο αυτό θα ενημερώνονται οι
φορολογούμενοι για όλες τις διαδικασίες που πρέπει να ακολουθήσουν και τα
δικαιολογητικά που πρέπει να συγκεντρώσουν όταν θέλουν να κάνουν μεταβίβαση
ακινήτου, κληρονομιά ή γονική παροχή. Θα αναφέρονται επίσης τα αφορολόγητα
όρια που ισχύουν σε κάθε περίπτωση, οι συντελεστές φορολογίας και άλλες
οδηγίες γύρω από τη φορολογία της ακίνητης περιουσίας, συμπεριλαμβανομένου του
Φόρου Μεγάλης Ακίνητης Περιουσίας.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16349N463</ED>
<ID>
ID:18187

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N46&aa=3</URL></REF>


Article

<CATEGORY>vin08</CATEGORY>

 <H2>Δεν θα νομοθετηθεί το 35ωρο χωρίς μείωση αποδοχών
</H2>
Η ΚΥΒΕΡΝΗΣΗ δεν αντιμετωπίζει με νομοθετική ρύθμιση την καθιέρωση του 35ώρου
εργασίας χωρίς μείωση των αποδοχών. Αυτό επανέλαβε χθες ο υπουργός Εργασίας
και Κοινωνικών Ασφαλίσεων κ. Μ. Παπαϊωάννου με αφορμή την ανακοίνωση της
«Ίντρακομ» για την καθιέρωση 35ώρου εργασίας χωρίς μείωση των αποδοχών εντός
του 1999. Ως γνωστόν, η «γραμμή» της κυβέρνησης είναι να ενθαρρύνει
πρωτοβουλίες των κοινωνικών εταίρων για το 35ωρο χωρίς να προχωρήσει σε
νομοθετική ρύθμιση. Ο κ. Παπαϊωάννου, μιλώντας χθες (στον «Πλάνετ»)
παρατήρησε: «Δεν μπορείς να πας με νομοθετική ρύθμιση, να πεις ότι γεγονός,
κανόνας σε όλες τις επιχειρήσεις, θα εφαρμόζεται το 35ωρο. Αυτό, πρόσθεσε, θα
μπορούσε να οδηγήσει σε αντίθετα αποτελέσματα, να κλείσουν επιχειρήσεις».
Αναφερόμενος στις περιπτώσεις της Γαλλίας και της Ιταλίας όσον αφορά το 35ωρο,
ο κ. Παπαϊωάννου τόνισε: «Η Γαλλία και η Ιταλία μίλησαν για πείραμα. Αυτές οι
οικονομίες μπορούν να πειραματιστούν. Η ελληνική οικονομία δεν μπορεί να πειραματιστεί».

Στο μεταξύ, έγινε χθες στα γραφεία της ΓΣΕΕ συνάντηση των προεδρείων της
Συνομοσπονδίας και της ΟΤΟΕ με αντικείμενο την αντιμετώπιση του σοβαρού
προβλήματος της παραβίασης της εργατικής νομοθεσίας και των συλλογικών
συμβάσεων που αφορούν το ωράριο εργασίας στον χώρο των τραπεζών με αποτέλεσμα
ένα μεγάλο τμήμα των τραπεζοϋπαλλήλων να εργάζεται πάνω από 45 ώρες την
εβδομάδα, χωρίς μάλιστα να αμείβεται υπερωριακά. Κατά τη σύσκεψη αποφασίστηκαν
τα εξής:

* Η επίσπευση της εφαρμογής του νόμου για το νέο σώμα επιθεωρητών και η
ενίσχυση υποδομών των επιθεωρήσεων εργασίας για να διευκολυνθεί το έργο τους.

* Η άμεση διάθεση επιθεωρητών εργασίας προκειμένου μεικτά κλιμάκια επιθεωρητών
και εκπροσώπων της ΓΣΕΕ και της ΟΤΟΕ να προβούν σε ελέγχους στους χώρους
εργασίας των τραπεζών για τον καταλογισμό ευθυνών όπου διαπιστώνονται
παραβιάσεις του ωραρίου.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16349N471</ED>
<ID>
ID:18095

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N47&aa=1</URL></REF>


Article

<CATEGORY>vin08</CATEGORY>

 <H2>Κατάληψη και στο Πόρτο Καρράς
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΥΠΟ ΚΑΤΑΛΗΨΗ βρίσκεται από το πρωί χθες το ξενοδοχειακό συγκρότημα Πόρτο
Καρράς στη Σιθωνία Χαλκιδικής. Οι 500 και πλέον (μόνιμοι και εποχικοί)
εργαζόμενοι στο συγκρότημα που απολύθηκαν μετά την πώληση της επιχείρησης σε
νέους ιδιοκτήτες επέλεξαν τον τρόπο αυτόν προκειμένου να διεκδικήσουν την
επαναπρόσληψή τους. 
Ως τελευταίο μέσο διεκδίκησης των αιτημάτων τους, οι 500 εργαζόμενοι κατέλαβαν
χθες την είσοδο του συγκροτήματος, αφού εξεδίωξαν από τις εγκαταστάσεις τη νέα
διοίκηση των ξενοδοχείων (διευθυντή, στελέχη και μέλη της διοίκησης).

Νεκρό είναι και το καζίνο του ξενοδοχείου από τον περασμένο Οκτώβριο, καθώς οι
οφειλές του προς το Δημόσιο, τους ασφαλιστικούς οργανισμούς και τρίτους
ξεπερνούν τα πέντε δισεκατομμύρια δραχμές.

Οι απολυθέντες εργαζόμενοι δηλώνουν αποφασισμένοι να συνεχίσουν την κατάληψη
μέχρις ότου εξευρεθεί λύση.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16349N472</ED>
<ID>
ID:18143

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N47&aa=2</URL></REF>


Article

<CATEGORY>vin08</CATEGORY>

 <H5>ΚΟΝΤΑ ΣΤΟ ΜΙΣΟ ΕΚΑΤΟΜΜΥΡΙΟ ΟΙ ΕΞΑΡΤΩΜΕΝΟΙ ΑΠΟ ΤΟ ΔΗΜΟΣΙΟ ΜΕ ΑΜΟΙΒΕΣ ΟΛΟ ΚΑΙ
ΠΙΟ ΧΑΜΗΛΕΣ
</H5><H2>Οι περισσότεροι - οι φτωχότεροι
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Οι δημόσιοι υπάλληλοι αυξάνονται αλλά οι αμοιβές τους συρρικνώνονται! Το
ελληνικό φαινόμενο της δημόσιας... τρέλας, με το κράτος-τέρας και την
καθημερινή ταλαιπωρία των πολιτών, επιβεβαιώνεται με νέες επιστημονικές
μελέτες. Ούτε λίγο ούτε πολύ οι Έλληνες φορολογούμενοι συντηρούν περίπου
400.000 υπαλλήλους του Δημοσίου, οι οποίοι παίρνουν από τις χαμηλότερες
αμοιβές στην Ευρωπαϊκή Ένωση!

ΜΕΛΕΤΗ του ΙΝΕ-ΓΣΕΕ-ΑΔΕΔΥ με θέμα τις αμοιβές των δημοσίων υπαλλήλων (του κ.
Ηλία Ιωακείμογλου), η οποία βασίζεται στα τελευταία διαθέσιμα στοιχεία της
Ευρωπαϊκής Ένωσης, δείχνει ότι οι αμοιβές των δημοσίων υπαλλήλων στην Ελλάδα,
ως ποσοστό του ΑΕΠ, ανέρχονται σε 11,1% του ΑΕΠ. Κατά την έρευνα σε διεθνή
σύγκριση οι αμοιβές των δημοσίων υπαλλήλων στην Ελλάδα, ως ποσοστό του ΑΕΠ,
δεν είναι από τις υψηλότερες στην Ευρωπαϊκή Ένωση. Υπάρχουν πέντε χώρες στις
οποίες ο αντίστοιχος δείκτης είναι μικρότερος (στη Γερμανία, στην Ιρλανδία, το
Λουξεμβούργο, την Ολλανδία και τη Βρετανία). Άλλη έρευνα της Ευρωπαϊκής Ένωσης
βασιζόμενη σε Μονάδες Αγοραστικής Δύναμης φέρνει τους Έλληνες δημοσίους
υπαλλήλους στην τελευταία θέση μεταξύ των συναδέλφων τους στην Ευρώπη.
«Σίγουρα οι δημόσιοι υπάλληλοι στην Ελλάδα είναι οι χειρότερα αμειβόμενοι στην
Ευρωπαϊκή Ένωση», παρατηρεί ο πρόεδρος της ΑΔΕΔΥ κ. Γιαν. Κουτσούκος. 
Ο πρόεδρος της ΑΔΕΔΥ παρατηρεί ότι «το τρέχον έτος οι δημόσιοι υπάλληλοι θα
πάρουν αύξηση 2% όταν ο πληθωρισμός θα κινηθεί σε υψηλότερα επίπεδα. Μάλιστα η
μικρή αυτή αύξηση θα δοθεί την άνοιξη, δηλαδή με καθυστέρηση 3-4 μηνών, όπως
γίνεται κάθε έτος». Όσον αφορά την κίνηση του αριθμού των απασχολουμένων στο
Δημόσιο, τα στοιχεία παρουσιάζουν ιδιαίτερο ενδιαφέρον, αφού στο μόνιμο
προσωπικό παρατηρείται αύξηση!

Συνολικά το 1998 οι απασχολούμενοι δημόσιοι υπάλληλοι, προσωπικό νοσηλευτικών
ιδρυμάτων και σωμάτων ασφαλείας ήταν 375.000 άτομα και αν στον αριθμό αυτό
προστεθούν και οι απασχολούμενοι στις ΔΕΚΟ τότε πλησιάζουμε τις 480.000 εργαζόμενους.

Τα στοιχεία του υπουργείου Οικονομικών δείχνουν ότι μόνο στην κατηγορία των
εκτάκτων υπαλλήλων παρουσιάζεται μείωση (14.093 το έτος 1998 έναντι 24.096 το
έτος 1997), γεγονός που οφείλεται στο ότι το υπουργείο Παιδείας, με την έναρξη
του σχολικού έτους 1998-1999, κάλυψε μεγάλο αριθμό θέσεων αναπληρωτών
εκπαιδευτικών με ανάλογους διορισμούς μονίμων εκπαιδευτικών.

Ακόμη και τα στοιχεία του νέου προϋπολογισμού επιβεβαιώνουν ότι οι δημόσιοι
υπάλληλοι παρά τα μέτρα περιορισμού των προσλήψεων παρουσιάζουν αύξηση.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16349N481</ED>
<ID>
ID:18096

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N48&aa=1</URL></REF>


Article

<CATEGORY>vin08</CATEGORY>

 <H2>Διάλογο ο υπουργός, απειλές για μπλόκα η Πανθεσσαλική
</H2>
ΛΥΣΕΙΣ στα προβλήματα των αγροτών μέσα από δημιουργικό και ανοικτό διάλογο ο
οποίος συνεχίζεται, αναζητεί το υπουργείο Γεωργίας.

Αυτό τονίζεται μετά τη συνάντηση εκπροσώπων της Πανθεσσαλικής Συντονιστικής
Επιτροπής Αγροτών με τον υπουργό Γεωργίας κ. Γ. Ανωμερίτη, στον οποίο υπέβαλαν
υπόμνημα με τα αιτήματά τους.

Ο υπουργός επισήμανε ότι μέχρι τις 6 Φεβρουαρίου θα υπάρξει από πλευράς
υπουργείου απάντηση στο υπόμνημα.

ΚΙΝΗΤΟΠΟΙΗΣΕΙΣ

Εκπρόσωπος της επιτροπής δήλωσε στους δημοσιογράφους ότι υπάρχει πρόγραμμα
κινητοποιήσεων, που δεν αποκλείει το ενδεχόμενο μπλόκων στους εθνικούς δρόμους.

Πάντως, σε αυριανή σύσκεψη των αγροτικών συλλόγων της Θεσσαλίας θα εξεταστούν
οι εξελίξεις στα θέματα που τους απασχολούν.

Από τις εκτιμήσεις που διατυπώνονται προκύπτει ότι προγραμματίζονται
συγκεντρώσεις διαμαρτυρίας και ίσως συλλαλητήριο, χωρίς όμως να έχουν
οριστικοποιηθεί ημερομηνίες (8 ή 10 Φεβρουαρίου) και να έχουν ανακοινωθεί οι
φορείς που συμμετέχουν. Τα αιτήματα που αναφέρονται στο υπόμνημα της
Πανθεσσαλικής αφορούν

* προβλήματα βαμβακοκαλλιεργειών

* ρύθμιση χρεών στην ΑΤΕ

* μέτρα μείωσης κόστους παραγωγής

* μητρώο αγροτών κ.λπ.

ΣΥΜΒΟΛΙΚΟΣ ΑΠΟΚΛΕΙΣΜΟΣ

ΘΕΣΣΑΛΟΝΙΚΗ. 
Γραφείο Βόρ. Ελλάδας

Σε ωριαίο συμβολικό αποκλεισμό του κεντρικού υποκαταστήματος της Αγροτικής
Τράπεζας στην πλατεία Αριστοτέλους της Θεσσαλονίκης προχώρησαν χθες το πρωί
εκπρόσωποι των αγροτικών συλλόγων του νομού.

Σε δηλώσεις τους οι εκπρόσωποι των δύο ομοσπονδιών αγροτικών συλλόγων τόνισαν
ότι η ενέργειά τους έχει συμβολικό χαρακτήρα και αποτελεί «μήνυμα» προς τον
υπουργό Γεωργίας, αφήνοντας ανοιχτό το ενδεχόμενο μαζικών κινητοποιήσεών τους
σε περίπτωση που δεν δοθεί λύση στα αιτήματά τους.

Οι αγρότες δήλωσαν ανοιχτοί στον διάλογο με το υπουργείο Γεωργίας που, όπως
είπαν, θα επιδιώξουν κατά την αυριανή επίσκεψη του κ. Ανωμερίτη στη
Θεσσαλονίκη με την ευκαιρία της κλαδικής έκθεσης «Αγκρότικα».

Όσο για τη νέα μορφή των κινητοποιήσεων, δήλωσαν πως θα την αποφασίσουν στις
αρχές του επόμενου μήνα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16349N482</ED>
<ID>
ID:18144

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N48&aa=2</URL></REF>


Article

<CATEGORY>vin08</CATEGORY>

 <H5>ΟΡΓΙΟ ΦΗΜΩΝ ΓΙΑ ΥΠΟΤΙΜΗΣΗ ΤΟΥ ΚΙΝΕΖΙΚΟΥ ΝΟΜΙΣΜΑΤΟΣ
</H5><H2></H2><H2>Φόβοι για το γιουάν
</H2>
<AUTHOR>ΡΟΜΠΕΡΤ ΣΑΜΟΥΕΛΣΟΝ</AUTHOR>

Η Κίνα σκέφτεται να υποτιμήσει το νόμισμά της; Για πρώτη φορά τα τελευταία
χρόνια, ο επίσημος κινεζικός Τύπος αφήνει ανοιχτό το ενδεχόμενο υποτίμησης του γιουάν.

ΜΕΤΑ ΤΗΝ κατάρρευση του βραζιλιανού νομίσματος, του ρεάλ, ενισχύονται οι
εκτιμήσεις ότι το κινεζικό νόμισμα και το δολάριο του Χονγκ Κονγκ πρόκειται να
δεχτούν έντονες πιέσεις. Πάντως, τόσο η Κίνα όσο και το Χονγκ Κονγκ έχουν
καταστήσει σαφές, επισήμως, ότι θα υπερασπιστούν την αξία των νομισμάτων τους,
τα οποία είναι συνδεδεμένα με το δολάριο, με σταθερή ισοτιμία.

ΟΡΓΙΟ ΦΗΜΩΝ

Κρατικά σπίτια. «Ιδιοκτήτες» σπιτιών που βρίσκονται υπό κρατική διαχείριση,
στην Γκουανγκζού, διαμαρτύρονται για τα υψηλά τέλη που είναι υποχρεωμένοι να καταβάλλουν

Όμως, ένα δημοσίευμα στην κινεζική εφημερίδα «Ντέιλι Μπίζνες» της Κυριακής
έδωσε τροφή σε ένα όργιο φημών. «Βλέποντας τις διεθνείς χρηματοπιστωτικές
αγορές να αντιδρούν θετικά μετά την απόφαση της βραζιλιανής κυβέρνησης να
αποδεσμεύσει το ρεάλ από το δολάριο», έγραφε η κρατική εφημερίδα, «μερικοί
αναλυτές λένε ότι μία υποτίμηση του γιουάν δεν θα ήταν κακή ιδέα και ότι ίσως
να μην προκαλούσε αλυσιδωτές υποτιμήσεις άλλων νομισμάτων, όπως φοβάται ο κόσμος».

Κινέζοι αξιωματούχοι, μεταξύ των οποίων ο πρωθυπουργός Ζου Ρονγκζί, διέψευσαν
αμέσως ότι το δημοσίευμα σηματοδοτεί μία μεταστροφή στην απόφαση της
κυβέρνησης να υπερασπιστεί το εθνικό νόμισμα. «Δεν απηχεί την κυβερνητική
άποψη. Δεν υπάρχει λόγος να υποτιμηθεί το κινεζικό νόμισμα», δήλωσαν.

ΥΠΕΡΑΣΠΙΣΗ

Η εμμονή της κινεζικής κυβέρνησης στην υπεράσπιση του γιουάν θεωρείται κρίσιμη
για να μην εξαπλωθεί περαιτέρω η ασιατική κρίση. Οποιαδήποτε εξασθένιση της
σταθερής ισοτιμίας του γιουάν έναντι του δολαρίου θα μπορούσε να πυροδοτήσει
έναν νέο γύρο ανταγωνιστικών υποτιμήσεων σε όλη την Ασία, θέτοντας σε κίνδυνο
τις εύθραυστες ελπίδες για ανάκαμψη από την Ταϊλάνδη έως τη Νότια Κορέα.

Η κυβέρνηση της Ταϊβάν προειδοποίησε για τις καταστρεπτικές συνέπειες που θα
έχει μία υποτίμηση του γιουάν. «Αν υποτιμηθεί σημαντικά, μπορεί να προκαλέσει
την υποτίμηση και άλλων ασιατικών νομισμάτων. Και τότε θα έχουμε άλλη μία
έκρηξη της οικονομικής κρίσης», δήλωσε ο υπουργός Οικονομικών της Ταϊβάν Χσου
Κούο Τσουνγκ.

ΒΑΡΥ ΤΙΜΗΜΑ

Κινεζικό Χρηματιστήριο.Οποιαδήποτε εξασθένιση της σταθερής ισοτιμίας του
γιουάν έναντι του δολαρίου θα μπορούσε να πυροδοτήσει έναν νέο γύρο
ανταγωνιστικών υποτιμήσεων σε όλη την Ασία, θέτοντας σε κίνδυνο τις εύθραυστες
ελπίδες για ανάκαμψη από την Ταϊλάνδη έως τη Νότια Κορέα

Σύμφωνα με δυτικό διπλωμάτη, η Κίνα τώρα δοκιμάζει το έδαφος για να
διαπιστώσει αν οι διεθνείς αγορές «εξακολουθούν να αποδίδουν μεγάλη σημασία σε
ενδεχόμενη κινεζική υποτίμηση». Το θέμα, είπε, διχάζει την κυβέρνηση του
Πεκίνου, όπου σημειώνεται διάσταση απόψεων ανάμεσα στο υπουργείο Εμπορίου και
την κεντρική τράπεζα της χώρας.

Η Κίνα πληρώνει βαρύ τίμημα για τη διατήρηση της ισοτιμίας του νομίσματός της
έναντι του δολαρίου. Ύστερα από έναν χρόνο ταχείας ανάπτυξης, βλέπει τώρα τις
εξαγωγές της να μειώνονται ραγδαία, καθώς πλήττονται από τις φθηνότερες τιμές
ανταγωνιστικών ασιατικών χωρών οι οποίες υποτίμησαν τα νομίσματά τους.

ΟΙ ΕΙΣΡΟΕΣ

Με μειωμένη ανάπτυξη, η Κίνα θα δυσκολευτεί να εκσυγχρονίσει την οικονομία της
και να μεταρρυθμίσει τον προβληματικό κρατικό τομέα. Όμως, η απειλή της
υποτίμησης θα αποτρέψει τις εισροές των απαραίτητων ξένων κεφαλαίων στη χώρα.

Άλλη μία πίεση που ασκείται στο κινεζικό νόμισμα προέρχεται από το μαζικό
εξωτερικό χρέος του τραπεζικού τομέα, το οποίο ανέρχεται σε 50 δισ. δολάρια
(το ένα τρίτο των συναλλαγματικών αποθεμάτων). Το μεγαλύτερο μέρος αυτού του
χρέους διαχειρίζονται κρατικά επενδυτικά ιδρύματα, ένα από τα οποία χρεοκόπησε
τον περασμένο μήνα.

ΈΛΛΕΙΜΜΑ - ΡΕΚΟΡ

Στο ύψος ρεκόρ των 121,8 δισ. δολαρίων έφτασε το ιαπωνικό εμπορικό πλεόνασμα,
που το 1998 ανήλθε κατά 40,1%. Αύξηση κατά 33,4% σημείωσε το εμπορικό
πλεόνασμα της Ιαπωνίας στις συναλλαγές της με τις ΗΠΑ.

Η αύξηση του εμπορικού πλεονάσματος εκφράζει την απροθυμία των Ιαπώνων
καταναλωτών να προχωρήσουν σε δαπάνες, σε ένα οικονομικό περιβάλλον που
πλήττεται από τη χειρότερη ύφεση των τελευταίων δεκαετιών. Έτσι η περιορισμένη
ζήτηση για εισαγωγές κάνει την Ιαπωνία να εξαρτάται περισσότερο από τις
πωλήσεις στο εξωτερικό.

Ο εκπρόσωπος του αμερικανικού υπουργείου Εμπορίου Ρίτσαρντ Φίσερ δήλωσε χθες
ότι το ιαπωνικό εμπορικό πλεόνασμα «παραείναι μεγάλο» και ότι οι ΗΠΑ επιθυμούν
να μειωθεί.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16349N491</ED>
<ID>
ID:18097

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N49&aa=1</URL></REF>


Article

<CATEGORY>vin08</CATEGORY>

 <H2>Καθοδική πορεία και απώλειες στη Σοφοκλέους
</H2><H2></H2>
ΠΤΩΣΗ σημείωσε χθες ο Γενικός Δείκτης Τιμών στο Χρηματιστήριο Αθηνών, με
αποτέλεσμα να επιστρέψει και πάλι στις 2.917,38 μονάδες. Η υποχώρηση έφθασε
χθες τις 2,29 ποσοστιαίες μονάδες.

Η μεγαλύτερη πτώση παρατηρήθηκε στις τραπεζικές μετοχές (ο τραπεζικός δείκτης
υποχώρησε κατά 2,98%), ενώ μόνον ο δείκτης των τεχνικών εταιρειών σημείωσε
άνοδο (κατά 1,54%).

Από την αρχή της συνεδρίασης ο Γενικός Δείκτης ήταν καθοδικός. Μετά την έναρξη
της συνεδρίασης το ποσοστό της πτώσης μειώθηκε αλλά στο τέλος της ημέρας ο
κινήθηκε χαμηλότερα και πλησίασε τις 2.900 μονάδες.

Μετά τη συνεδρίαση, χρηματιστηριακοί αναλυτές απέδιδαν την πτώση στην έλλειψη
καλών νέων και στην αναμονή εξελίξεων στην Άπω Ανατολή που προκαλούν
νευρικότητα στα διεθνή χρηματιστήρια.

Η νευρικότητα έχει επίκεντρο τις πιέσεις που δέχεται το κινεζικό νόμισμα
(γιουάν) καθώς το τραπεζικό σύστημα στην Κίνα είναι σε μεγάλη κρίση.

Μόνο στο Τόκιο το χρηματιστήριο σημείωσε χθες άνοδο ενώ τα χρηματιστήρια των
άλλων γειτονικών χωρών παρουσιάζουν μεγάλη πτώση.

Τέλος, οι συναλλαγές στην Σοφοκλέους έφθασαν χθες τα 105 δισ. δρχ.

Στο μεταξύ χθες πραγματοποιήθηκε εισροή 250 εκατ. ευρώ, που σύμφωνα με όλες
τις ενδείξεις προορίζονται να τοποθετηθούν στη σημερινή δημοπρασία δεκαετών
ομολόγων του Δημοσίου.

Τα επιτόκια στη διατραπεζική αγορά δεν παρουσίασαν αξιόλογες διακυμάνσεις.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16349N492</ED>
<ID>
ID:18145

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N49&aa=2</URL></REF>


Article

<CATEGORY>vin08</CATEGORY>

 <H2>Τρεις νέες μετοχές για κάθε 10 παλαιές της Τράπεζας Εργασίας
</H2>
ΤΗΝ ΑΥΞΗΣΗ του μετοχικού κεφαλαίου με δωρεάν διανομή τριών νέων μετοχών για
κάθε δέκα παλαιές και διάθεση άλλων τριών με προνομιακή τιμή, αποφάσισε χθες η
γενική συνέλευση των μετόχων της Τράπεζας Εργασίας..

Το μετοχικό κεφάλαιο της τράπεζας αυξάνεται κατά 93,14 δισεκατομμύρια δραχμές,
ενώ τα ίδια κεφάλαια της Εργασίας υπολογίζεται ότι θα ξεπεράσουν τα 200 δισεκατομμύρια.

Σύμφωνα με την ομόφωνη εισήγηση του Διοικητικού Συμβουλίου, η οποία εγκρίθηκε
από τη χθεσινή έκτακτη γενική συνέλευση των μετόχων, η αύξηση του μετοχικού
κεφαλαίου θα πραγματοποιηθεί με:

* την αύξηση της ονομαστικής αξίας της μετοχής από 877 σε 2.000 δραχμές.

* την κεφαλαιοποίηση αποθεματικών και δωρεάν διανομή στους μετόχους 3 νέων
μετοχών για κάθε 10 που κατέχουν.

* τη διάθεση στους μετόχους 3 νέων μετοχών για κάθε 10 που κατέχουν, με
προνομιακή τιμή (12.000 δραχμές ανά μετοχή).

Με αυτόν το τρόπο, μέτοχος της Τράπεζας Εργασίας ο οποίος κατέχει δέκα μετοχές
και θα ασκήσει πλήρως τα δικαιώματά του, καταβάλλοντας 36.000 δραχμές θα είναι
μετά την αύξηση του μετοχικού κεφαλαίου, κάτοχος 16 μετοχών.

Περιορισμένος αριθμός μετοχών πρόκειται να εκδοθεί για τη συμμετοχή των
εργαζομένων στην αύξηση του μετοχικού κεφαλαίου. Οι εργαζόμενοι θα αποκτήσουν
τις νέες μετοχές με τιμή 12.000 δραχμών εκάστη.

Δικαίωμα συμμετοχής, τόσο στη διανομή δωρεάν μετοχών όσο και στην απόκτηση
νέων μετοχών με καταβολή μετρητών, θα έχουν οι κατά την 29η Ιανουαρίου κάτοχοι
μετοχών της Τράπεζας Εργασίας.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16349N493</ED>
<ID>
ID:18188

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N49&aa=3</URL></REF>


Article

<CATEGORY>vin08</CATEGORY>

 <H5>Η ΟΛΥΜΠΙΑΚΗ ΧΑΝΕΙ ΚΑΙ ΤΟ ΜΟΝΟΠΩΛΙΟ ΤΩΝ ΥΠΗΡΕΣΙΩΝ ΕΠΙΓΕΙΑΣ ΕΞΥΠΗΡΕΤΗΣΗΣ ΑΕΡΟΣΚΑΦΩΝ
</H5><H2>Το ταμείον πάλι μείον...
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Νέο «μέτωπο» ανοίγει σύντομα για την Ολυμπιακή Αεροπορία, καθώς ο
ανταγωνισμός ετοιμάζεται να διεκδικήσει μερίδιο και από την προσοδοφόρα πίτα
των υπηρεσιών της επίγειας εξυπηρέτησης των αεροσκαφών (χάντλινγκ) στα μεγάλα
ελληνικά αεροδρόμια.

Στο Ανατολικό Αεροδρόμιο του Ελληνικού τα έσοδα της Ο.Α. από το χάντλινγκ
ανέρχονταν κάθε χρόνο σε περίπου 10 - 15 δισ. δρχ.

ΤΟ ΧΑΝΤΛΙΓΚ, που αποτελούσε μέχρι τον περασμένο Δεκέμβριο μονοπώλιο της Ο.Α.
και ενίσχυε κάθε χρόνο τα ταμεία της με περίπου 35 - 40 δισ. δραχμές, από τις
αρχές Ιανουαρίου απελευθερώθηκε τυπικά και στη χώρα μας, με απόφαση της
Ευρωπαϊκής Επιτροπής.

Οι πρώτες συνέπειες της απόφασης αυτής για την Ο.Α. αναμένεται να φανούν πολύ
γρήγορα, καθώς από τον ερχόμενο Απρίλιο η απελευθέρωση του χάντλινγκ θα γίνει
πράξη στα τρία μεγαλύτερα ελληνικά αεροδρόμια.

ΑΠΟ ΑΠΡΙΛΙΟ

Σύμφωνα με τον υποδιοικητή της Υπηρεσίας Πολιτικής Αεροπορίας (ΥΠΑ) κ.
Δημήτριο Γεωργαράκη, μέσα στον Φεβρουάριο αναμένεται να προχωρήσουν οι
διαγωνισμοί για την παραχώρηση του χάντλινγκ των αεροδρομίων του Ελληνικού
(μόνο του Ανατολικού Αερολιμένα), της Θεσσαλονίκης και του Ηρακλείου.

Οι διαγωνισμοί θα ολοκληρωθούν μέσα σε διάστημα 30 ημερών, ενώ από τις αρχές
Απριλίου οι εταιρείες που θα επιλεγούν θα μπορούν να εγκατασταθούν στα αεροδρόμια.

Όσον αφορά τα αεροδρόμια της Θεσσαλονίκης και του Ηρακλείου, το χάντλινγκ
προβλέπεται να παραχωρηθεί για διάστημα 7 χρόνων, ενώ για το αεροδρόμιο του
Ελληνικού μέχρι το κλείσιμό του (μέχρι τον Μάρτιο του 2001).

Η αξιολόγηση των προσφορών των ενδιαφερομένων θα γίνει από αρμόδιες επιτροπές
της ΥΠΑ που θα συσταθούν σε κάθε αεροδρόμιο με επικεφαλής τούς κατά τόπους αερολιμενάρχες.

ΟΙ ΠΛΕΙΟΔΟΤΕΣ

Μέχρι τώρα τα ξένα αεροσκάφη που προσεγγίζουν στα ελληνικά αεροδρόμια
εξυπηρετούνται από την Ο.Α. ή τις δικές τους αντίστοιχες εταιρείες. Η
εξυπηρέτηση περιλαμβάνει κυρίως τις υπηρεσίες στάθμευσης και καθαρισμού των
αεροσκαφών, της τροφοδοσίας τους με καύσιμα και της μεταφοράς των επιβατών και
των αποσκευών από και προς το αεροπλάνο.

Ειδικότερα, στο Ανατολικό Αεροδρόμιο του Ελληνικού τα έσοδα της Ο.Α. από το
χάντλινγκ ανέρχονταν κάθε χρόνο σε περίπου 10 - 15 δισ. δρχ.

Στο εξής, την εξυπηρέτηση των ξένων αεροσκαφών στα αεροδρόμια του Ελληνικού,
της Θεσσαλονίκης και του Ηρακλείου θα αναλάβει όποια από τις εταιρείες
αναδείξουν οι διαγωνισμοί.

Στους ισχυρούς ανταγωνιστές της Ο.Α., μεταξύ άλλων, περιλαμβάνονται οι
εταιρείες Goldair (εξυπηρετεί όλες τις πτήσεις της Lufthansa και της KLM) και
Service Air που δραστηριοποιούνται ήδη στα ελληνικά αεροδρόμια.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16349N501</ED>
<ID>
ID:18098

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N50&aa=1</URL></REF>


Article

<CATEGORY>vin08</CATEGORY>

 <H2>Λιάσκας: Δεν ελέγχονται οι βιομηχανίες - αυξάνονται οι κίνδυνοι για ατυχήματα
</H2>
ΜΕ ΣΤΟΧΟ τη μείωση έως και εξάλειψη των ατυχημάτων στις μεγάλες βιομηχανικές
μονάδες, το υπουργείο Περιβάλλοντος - Χωροταξίας και Δημοσίων Έργων προχωρεί
στην αναθεώρηση της σχετικής νομοθεσίας με στόχο και την εναρμόνισή της με τα
ισχύοντα στην Ευρωπαϊκή Ένωση.

Αυτό τόνισε χθες ο γενικός γραμματέας του ΥΠΕΧΩΔΕ κ. Ηλ. Μπεριάτος μιλώντας
στην ημερίδα που οργάνωσε το Τεχνικό Επιμελητήριο Ελλάδας για την
επικινδυνότητα των βιομηχανικών εγκαταστάσεων στη χώρα μας. Ο κ. Μπεριάτος
ανακοίνωσε ότι τον Νοέμβριο θα γίνει στην Αθήνα διεθνής συνάντηση (με τη
συνεργασία της Κομισιόν) με αντικείμενο τη λήψη μέτρων για τη μείωση των
ατυχημάτων στις βιομηχανίες.

Από τη πλευρά του ο πρόεδρος του ΤΕΕ κ. Κ. Λιάσκας κατήγγειλε ότι τα τελευταία
χρόνια έχουν μειωθεί στο μισό οι έλεγχοι που γίνονται από τις κρατικές
υπηρεσίες στις μεγάλες βιομηχανικές μονάδες και αυτό αυξάνει τους κινδύνους να
συμβούν ατυχήματα. Ο κ. Λιάσκας τόνισε ότι ναι μεν παρατηρείται μείωση των
ατυχημάτων αυτού του τύπου στη χώρα μας, αλλά αυτό μάλλον οφείλεται στο ότι
παρατηρείται και μείωση της βιομηχανικής παραγωγης, ενώ υποστήριξε ότι οι
σχετικές αποφάσεις του 1989 και του 1993 (για λήψη μέτρων) παραμένουν
ουσιαστικά ανενεργοί από αδιαφορία των αρμοδίων.

Σημειώνεται ότι στη χώρα μας υπάρχουν 52 τέτοιες μεγάλες βιομηχανικές μονάδες
(διυλιστήρια, εγκαταστάσεις πετρελαιοειδών κ.λπ.), οι οποίες εντάσσονται στην
κατηγορία της οδηγίας «Σεβέζο» και για τις οποίες πρέπει να συνταχθεί ειδικό
πρόγραμμα αποφυγής και αντιμετώπισης ατυχημάτων, αλλά μέχρι σήμερα μόνο σε μία
ή δύο έχει συνταχθεί τέτοιο πρόγραμμα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16349N502</ED>
<ID>
ID:18146

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N50&aa=2</URL></REF>


Article

<CATEGORY>vin08</CATEGORY>

 <H2>Πρόσκληση Βάσως για κοινές επενδύσεις στα Βαλκάνια
</H2>
ΝΕΑ ΥΟΡΚΗ

ΜΕ ΟΜΙΛΙΑ της χθες σε επίσημο γεύμα προς τιμήν της στο «Φόρεϊν Πόλισι
Ασοσιέσιον», που πραγματοποιήθηκε στη Λέσχη του Πανεπιστημίου Γέιλ στο
Μανχάταν, η υπουργός Ανάπτυξης Βάσω Παπανδρέου κάλεσε το αμερικανικό κεφάλαιο
να επενδύσει στα ενεργειακά δίκτυα, στα μεγάλα έργα παραγωγής ενέργειας, σε
έργα υποδομής, στη βιομηχανία και τον τουρισμό.

Κάλεσε παράλληλα τους Αμερικανούς επιχειρηματίες να εκμεταλλευθούν τις μεγάλες
επενδυτικές ευκαιρίες που παρουσιάζονται ενεργοποιώντας μέσω Ελλάδας τις
επενδυτικές τους δυνατότητες στα Βαλκάνια και στην Ανατολική Ευρώπη.

Σας καλούμε να επενδύσουμε μαζί, υπογράμμισε η υπουργός Ανάπτυξης και
αναφέρθηκε ειδικότερα στη σημαντική επενδυτική παρουσία της Ελλάδας σε
Αλβανία, Ρουμανία, Βουλαγαρία, πρώην Γιουγκοσλαβία, ΠΓΔΜ και Βοσνία Ερζεγοβίνη.

Την Ελληνίδα υπουργό, που κάθησε στο τραπέζι των επισήμων δίπλα στον πρώην
υπουργό Εξωετερικών Σάιρους Βανς, παρουσίασαν ο πρόεδρος της οργάνωσης Νοέλ
Λατίφ, καθώς και το στέλεχος της οργάνωσης Ντόναλντι Γκράσκοφ.

Σε ερώτηση εάν ο ιός τού 2000 ανησυχεί τις ελληνικές επιχειρήσεις, απάντησε
ότι ήδη αντιμετωπίζεται το πρόβλημα και δεν πιστεύεται ότι θα δημιουργηθεί
αναταραχή στην οικονομία.

Σε ερώτηση σχετικά με την ένταξη της Ελλάδας στην ΟΝΕ και την ελληνική κοινή
γνώμη, είπε ότι το 90% και πλέον των Ελλήνων προσβλέπουν στην ένταξη και σ'
αυτό συμφωνούν ομόφωνα όλα τα ελληνικά κόμματα.

Τέλος, σε ερώτηση σχετικά με την Κύπρο και κατά πόσον η οικονομία της
εξαρτάται και επηρεάζεται από την ελληνική, η κ. Παπανδρέου απάντησε ότι η
οικονομία της Κύπρου είναι απόλυτα ανεξάρτητη.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16349N503</ED>
<ID>
ID:18189

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N50&aa=3</URL></REF>


Article

<CATEGORY>vin08</CATEGORY>

 <H2>Ίσως και μέσα στο '99 το Μετρό Θεσσαλονίκης
</H2>
Η ΣΥΜΒΑΣΗ για την κατασκευή του Μετρό Θεσσαλονίκης θα εξεταστεί από την
κυβερνητική επιτροπή την προσεχή εβδομάδα.

Όπως δήλωσε χθες ο υπουργός ΠΕΧΩΔΕ κ. κ. Λαλιώτης, ολοκληρώθηκε η εξέταση του
κειμένου της σύμβασης από την Επιτροπή Μεγάλων Έργων και υπάρχει συμφωνία με
την ανάδοχο κοινοπραξία σχεδόν σε όλα τα σημεία. Μετά την κυβερνητική επιτροπή
η σύμβαση αναμένεται να κατατεθεί στη Βουλή για κύρωση και το έργο να
ξεκινήσει ίσως και μέσα στο 1999.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16349N504</ED>
<ID>
ID:18210

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N50&aa=4</URL></REF>


Article

<CATEGORY>vin08</CATEGORY>

 <H2>Στις 3.500 δρχ. η τιμή μετοχής της Αγροτικής Ασφαλιστικής
</H2>
ΣΤΙΣ 3.500 δραχμές ορίστηκε η τιμή διάθεσης της μετοχής της Αγροτικής
Ασφαλιστικής και από σήμερα αρχίζει η δημόσια εγγραφή για την εισαγωγή της στο
Χρηματιστήριο, που θα ολοκληρωθεί την Παρασκευή 29 Ιανουαρίου.

Θα διατεθούν συνολικά 2.531.600 μετοχές. Ειδικότερα, ποσοστό 30% των μετοχών
της δημόσιας εγγραφής (759.480 μετοχές) θα διατεθεί στους θεσμικούς επενδυτές,
ενώ το 70% (1.772.120 μετοχές) θα διατεθεί για την ικανοποίηση των εγγραφών
των φυσικών και νομικών προσώπων.

Σύμφωνα με τη σχετική απόφαση της Επιτροπής Κεφαλαιαγοράς, κάθε θεσμικός
επενδυτής μπορεί να εγγραφεί για μετοχές που δεν θα ξεπερνούν σε ποσοστό το 3%
της συνολικής αξίας της έκδοσης με δημόσια εγγραφή, δηλαδή, 22.784 μετοχές και
κάθε μη θεσμικός επενδυτής μπορεί να εγγραφεί για μετοχές που δεν θα ξεπερνούν
το 0,5% της συνολικής αξίας της έκδοσης με δημόσια εγγραφή, δηλαδή, για 8.860 μετοχές.

Κύριος ανάδοχος είναι η Αγροτική Τράπεζα και σύμβουλοι έκδοσης η ΕΤΕΒΑ και η
ΑΤΕ Finance, ενώ ως λοιποί ανάδοχοι έχουν οριστεί η Εθνική Τράπεζα, η Εμπορική
Τράπεζα, η Alpha Τράπεζα Πίστεως, η Ιονική Τράπεζα, η Τράπεζα Εργασίας, η
Eurobank, η Mindland Bank, η Τράπεζα Πειραιώς, η XiosBank, η ΕΤΕΒΑ, η Δωρική
Τράπεζα, η Τράπεζα Αττικής, η Alpha Finance, η Τράπεζα Μακεδονίας-Θράκης, η
Ευρωπαϊκή Λαϊκή Τράπεζα, η Aspis Bank, η Εγνατία Τράπεζα, η Τράπεζα Κεντρικής
Ελλάδος, η Σίγμα ΑΧΕ, η Δεβλέτολου ΑΧΕ, η Διεθνής ΑΧΕ, η Αγροτική ΑΧΕ, η Ωμέγα
ΑΧΕ, η Π. & Κ. ΑΧΕ, η Nuntius ΑΧΕ και η Kontalexis F.S. ΑΧΕ.

Ο διοικητής της Αγροτικής Τράπεζας και πρόεδρος της Αγροτικής Ασφαλιστικής κ.
Πέτρος Λάμπρου, καθώς και ο Διευθύνων Σύμβουλος της εταιρείας κ. Τριαντάφυλλος
Λυσιμάχου, απευθυνόμενοι στους επενδυτές αναφέρθηκαν, μεταξύ άλλων, στην
ιδιαίτερα επιτυχημένη παρουσία της εταιρείας στην ασφαλιστική αγορά.Σύμφωνα με
τα στοιχεία που παρουσίασε ο κ. Λυσιμάχου, η Αγροτική Ασφαλιστική:

* Εμφανίζει επί σειρά ετών πρωτιές στην κερδοφορία μεταξύ των εταιρειών
γενικών ασφαλειών. Και το 1997 κατέκτησε την πρώτη θέση στην κερδοφορία με
κέρδη 1,938 δισ. δρχ., ενώ, ακόμα μεγαλύτερα προβλέπονται τα κέρδη του 1998.

* Υπερκαλύπτει κατά 5,3 φορές το περιθώριο φερεγγυότητας.

* Τα ακίνητα της εταιρείας καλύπτουν σχεδόν όλες τις στεγαστικές ανάγκες της
εταιρείας, έχουν λογιστική αξία 1,6 δισ. δρχ., ενώ η αντικειμενική τους αξία
ξεπερνά τα 2,8 δισ. δρχ.

* Στον κλάδο αυτοκινήτου η Αγροτική Ασφαλιστική με την πολιτική που εφαρμόζει,
όχι μόνο δεν έχει ζημιές αλλά παρουσιάζει κέρδη.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16349N505</ED>
<ID>
ID:18225

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N50&aa=5</URL></REF>


Article

<CATEGORY>vin08</CATEGORY>

 <H2>Σημαντική πτώση
</H2><H2></H2>
Με σημαντική πτώση της τάξης του 2,29% έκλεισε ο Γενικός Δείκτης Τιμών ήτοι
στις 2.917,38 μονάδες, μειωμένος κατά 68,37 σε σχέση με την προηγούμενη
συνεδρίαση. Η μεγαλύτερη ενδοσυνεδριακή τιμή σημειώθηκε στις 2.967,34 μονάδες
ενώ η μικρότερη στις 2.905,15 μονάδες. Ο FTSE/ΧΑΑ 20 έκλεισε στις 1.842,61
μονάδες, μειωμένος και αυτός κατά 2,73%. Αντίθετα, η Παράλληλη Αγορά έκλεισε
στις 241,84 σημειώνοντας οριακή άνοδο της τάξεως του 0,02%. Από τους επιμέρους
Κλαδικούς Δείκτες ανοδικά κινήθηκαν ο κλάδος των Εταιρειών Χρ. Μίσθωσης -
Leasing κατά 3,44% και ο κλάδος των Κατασκευαστικών κατά 1,54%. Όλοι οι
υπόλοιποι Κλαδικοί Δείκτες σημείωσαν πτώση με μεγαλύτερη εκείνη των Τραπεζών
κατά 2,98%. Από τις 289 μετοχές που πραγματοποίησαν συναλλαγές, 73 σημείωσαν
άνοδο, 208 παρουσίασαν πτώση και 8 παρέμειναν σταθερές, ενώ 88 έκλεισαν με
αγοραστές και 145 με πωλητές. Η αξία συναλλαγών διαμορφώθηκε σε 108,999 δισ.
δρχ. (19.101.543 τεμάχια). Αναλυτικά, τα 17.623.181 τεμάχια συνολικής αξίας
104,461 δισ. δρχ. αφορούσαν στην Κύρια Αγορά, ενώ τα 1.478.362 τεμάχια
συνολικής αξίας 4,537 δισ. δρχ. την Παράλληλη Αγορά. Τη μεγαλύτερη αξία
συναλλαγών παρουσίασαν οι Τράπεζες με 57,422 δισ. δρχ. (2.854.425 τεμάχια),
ενώ ακολούθησαν οι Μεταλλουργικές με 11,151 δισ. δρχ. (2.245.482 τεμάχια).
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16349N511</ED>
<ID>
ID:18099

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N51&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

274.922 
281.872 
274.783 
282.289 
ΜΑΡΚΟ ΓΕΡΜΑΝΙΑΣ

162.876 
166.993 
162.793 
167.240 
ΦΡΑΓΚΟ ΓΑΛΛΙΑΣ

48.564 
49.791 
48.539 
49.865 
ΛΙΡΑ ΑΓΓΛΙΑΣ

455.692 
467.211 
455.461 
467.902 
ΦΡΑΓΚΟ ΕΛΒΕΤΙΑΣ

199.402 
204.443 
199.301 
204.745 
ΦΡΑΓΚΟ ΒΕΛΓΙΟΥ

7.897 
8.096 
7.893 
8.108 
ΦΙΟΡΙΝΙ ΟΛΛΑΝΔΙΑΣ

144.555 
148.209 
144.482 
148.429 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.164

0.169 
ΚΟΡΩΝΑ ΔΑΝΙΑΣ

42.834 
43.916 
42.812 
43.981 
ΛΙΡΑ ΙΡΛΑΝΔΙΑΣ

404.484 
414.708 
404.280 
415.322 
ΣΕΛΙΝΙ ΑΥΣΤΡΙΑΣ

23.150 
23.736 
23.139 
23.771 
ΚΟΡΩΝΑ ΣΟΥΗΔΙΑΣ

35.592 
36.492 
35.574 
36.546 
ΚΟΡΩΝΑ ΝΟΡΒΗΓΙΑΣ

36.991 
37.926 
36.972 
37.982 
ΔΟΛΑΡΙΟ ΚΑΝΑΔΑ

180.532 
185.096 
180.441 
185.369 
ΔΟΛΑΡΙΟ ΑΥΣΤΡΑΛΙΑΣ

173.307 
177.688 
173.220 
177.951 
ΓΙΕΝ ΙΑΠΩΝΙΑΣ (ΑΝΑ
100) 
2.400 
2.461 
2.399

2.404 
ΛΙΡΑ ΚΥΠΡΟΥ

546.719 
560.539 
546.443 
561.368 
ΕΥΡΩ 
318.557 
326.609 
318.396 
327.093 
ΠΕΣΕΤΑ ΙΣΠΑΝΙΑΣ

1.915 
1.963 
1.914 
1.966 
ΕΣΚΟΥΔΟ ΠΟΡΤΟΓΑΛΙΑΣ

1.589 
1.629 
1.589 
1.632 
ΜΑΡΚΟ ΦΙΝΛΑΝΔΙΑΣ

53.577 
54.932 
53.550 
55.013


<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.520 
Ελισάβετ 1974 και μεταγενέστερα: 19.520 
Παλαιάς κοπής: 18.960 
Πώληση: 20.910 
<REF><SOURCE>ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16349N521</ED>
<ID>
ID:18100

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N52&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Ερμής κάνει την είσοδό του στο ζώδιό σας
ενδυναμώνει την αυτοπεποίθησή σας και σας βοηθά να διεκδικήσετε δυναμικά αυτά
που θέλετε. Βάλτε όμως κάποια όρια για να επιτύχετε τους στόχους σας, χωρίς να
υπάρξουν αντιπαραθέσεις που θα μπορούσε να δημιουργήσει ο Άρης από τον Σκορπιό.

ΙΧΘΥΕΣ

(19 Φεβρουαρίου - 20 Μαρτίου). Η είσοδος του Ερμή στον Υδροχόο σας καλεί να
προσγειωθείτε, να ελιχθείτε και να κάνετε σωστές επιλογές χωρίς να βιάζεστε να
ανακοινώσετε τις αποφάσεις σας. Ο Άρης μπαίνοντας στο ζώδιο του Σκορπιού θα
βοηθήσει να πλησιάσετε περισσότερο τις προσδοκίες σας.

ΚΡΙΟΣ

(21 Μαρτίου - 19 Απριλίου). Αν υπάρξουν κάποια προβλήματα στον τομέα της
φιλίας προσπαθήστε να είστε προσεκτικοί στις αντιδράσεις σας, γιατί αν είχατε
αφήσει να σας ξεγελάσουν στο παρελθόν τώρα νιώθετε πληγωμένοι. Ελέγξτε τις
κινήσεις σας, γιατί θα μπορούσαν να αποκαλυφθούν και δικές σας παρασπονδίες.

ΤΑΥΡΟΣ

(20 Απριλίου - 20 Μαΐου). Με τη βοήθεια του Ερμή που κάνει την είσοδό του στον
Υδροχόο μπορείτε να προωθήσετε τις δημόσιες σχέσεις σας προς όφελος της
επαγγελματικής και κοινωνικής σας καταξίωσης. Με την παρουσία του Άρη στον
Σκορπιό προσέξτε ιδιαίτερα τις αντιθέσεις με τον σύντροφο ή του συνεργάτες σας.

ΔΙΔΥΜΟΙ

(21 Μαΐου - 21 Ιουνίου). Ήρθε η στιγμή να δείτε τους στόχους και τις
φιλοδοξίες σας να γίνονται πραγματικότητα, οι σπουδές, τα ταξίδια, οι
μετακινήσεις και οι γνωριμίες δέχονται τις καλύτερες επιρροές. Παρ' όλες
λοιπόν τις δυσκολίες της καθημερινότητας, επωφεληθείτε από αυτή την περίοδο
για να ονειρευτείτε και να οργανώσετε ένα καλύτερο μέλλον.

ΚΑΡΚΙΝΟΣ

(22 Ιουνίου - 22 Ιουλίου). Φροντίστε μόνοι σας τις προσωπικές σας ανάγκες και
μην εξαρτάστε από καταστάσεις που δεν πρέπει, κυρίως δε προσπαθήστε να μην
επηρεάζεστε από άτομα που δεν έχουν ορθή κρίση. Κάποια αγοραπωλησία ακινήτου
θα μπορούσε να αποδώσει, αρκεί οι χειρισμοί να γίνουν πολύ προσεκτικά.

ΛΕΩΝ

(23 Ιουλίου - 22 Αυγούστου). Η είσοδος του Ερμή στον Υδροχόο θα επηρεάσει τις
σχέσεις σας με τους άλλους και θα ορίσει ένα σημαντικό διάστημα στα ερωτικά
σας, οι άνθρωποι θα σας απασχολήσουν συναισθηματικά και ψυχολογικά. Με την
παρουσία του Άρη στον Σκορπιό μια αλλαγή στις συνεργασίες, αλλά και στα του
«οίκου» σας είναι πολύ πιθανή.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο κυβερνήτης του ζωδίου σας ο Ερμής
μπαίνοντας στον Υδροχόο επηρεάζει τον τομέα της καθημερινότητας και το
διάστημα αυτό χαρακτηρίζετε από τις προσπάθειες στην εργασία σας, τη
διευθέτηση των οικονομικών, την παραγωγικότητα, αλλά και τα ικανοποιητικά
αποτελέσματα που θα φέρει η εύνοια της τύχης.

ΖΥΓΟΣ

(24 Σεπτεμβρίου - 23 Οκτωβρίου). Ο Ερμής κάνοντας την είσοδό του στον Υδροχόο
σάς δίνει την ευκαιρία για δράση σε όλους τους τομείς. Από σας λοιπόν
εξαρτάται κατά πόσον η δημιουργικότητα και η δραστηριότητά σας θα αποδειχθεί
ευνοϊκή. Προσέξτε, λοιπόν, τις κινήσεις σας και μην κάνετε τίποτα χωρίς να
υπολογίσετε τις συνέπειες.

ΣΚΟΡΠΙΟΣ

(24 Οκτωβρίου - 22 Νοεμβρίου). Ένα έντονο και δημιουργικό διάστημα ξεκινά για
σας με την είσοδο του Άρη στο ζώδιό σας, χωρίς φυσικά να λείψουν οι δυσκολίες
και τα απρόοπτα. Ο Ερμής από τον Υδροχόο θα σας υποχρεώσει να ασχοληθείτε με
τα προβλήματα του σπιτιού και των δικών σας, κρατήστε λοιπόν το χιούμορ και
την ψυχραιμία σας.

ΤΟΞΟΤΗΣ

(23 Νοεμβρίου - 21 Δεκεμβρίου). Οι υποχρεώσεις που έχετε αναλάβει δεν σας
αφήνουν να ηρεμήσετε και οι καθημερινές επαφές σας αγχώνουν και σας
εκνευρίζουν. Προσέξτε τα λόγια και τις κινήσεις σας, γιατί οι τωρινές σας
αποφάσεις δεν θα έχουν ευνοϊκές συνέπειες για σας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Με τις δικές σας προσπάθειες μπορείτε να
αυξήσετε τα έσοδά σας. Αξιοποιήστε, λοιπόν, όσο καλύτερα μπορείτε τις
γνωριμίες σας και τα εφόδια που μπορείτε να αποκομίσετε από τον επαγγελματικό
σας τομέα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16349N591</ED>
<ID>
ID:18074

</ID><URL>http://ta-nea.dolnet.gr/neaweb/neafile.print_unique?e=A&f=16349&m=N59&aa=1</URL></REF>


Article

<CATEGORY>vin10</CATEGORY>

 <H5>ΠΟΤΕ ΚΑΙ ΠΟΥ ΤΡΑΥΜΑΤΙΖΕΤΑΙ Ο ΣΑΒΕΒΣΚΙ
</H5><H2>Η κατάρα του Τόνι
</H2>
ΙΑΝΟΥΑΡΙΟ ή Φεβρουάριο τραυματίζεται ο Τόνι Σαβέβσκι! Και μάλιστα σοβαρά, σε
σημεία... περίεργα. Μύτη, κλείδα ή πλευρά. Το χτύπημα του Παπαδημητρίου
(επικοινώνησε χθες μαζί του για συγγνώμη και περαστικά) θα κρατήσει τον άσο
της ΑΕΚ για περίπου 30 ημέρες εκτός αγώνων. Όπως η πρώτη φορά ('92) που έσπασε
κλείδα και σίγουρα λιγότερο από την περιπέτεια με το σπάσιμο της μύτης, όταν ο
Σαβέβσκι έπαιξε με ειδική μάσκα μετά μία εβδομάδα. Σε ντέρμπι με τον Ολυμπιακό
στο «Καραϊσκάκη».

σελίδα 3
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16349O001</ED>
<ID>
ID:18101

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Πήρε τον Βαλέντσια, πρόβλημα με Άγγελο
</H2>
σελίδα 2
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16349O002</ED>
<ID>
ID:18147

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O00&aa=2</URL></REF>


Article

<CATEGORY>vin10</CATEGORY>

 <H5>ΧΡΙΣΤΟΔΟΥΛΟΥ
</H5><H2>Πιο κοντά στην επιστροφή. Έτοιμοι Μπερκ και Τζεντίλε
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16349O003</ED>
<ID>
ID:18190

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O00&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Όλα ανοιχτά για τον Ίλια Ίβιτς
</H2>
<H3></H3>σελίδα 4
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16349O004</ED>
<ID>
ID:18211

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O00&aa=4</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ
</H5><H2>Μόνο κέρδος οι βαθμοί
</H2>
<H3></H3>σελίδες
1, 3
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16349O005</ED>
<ID>
ID:18226

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O00&aa=5</URL></REF>


Article

<CATEGORY>vin10</CATEGORY>

 <H2>Πατινάζ </H2>
Το Πανευρωπαϊκό Πρωτάθλημα Καλλιτεχνικού Πατινάζ θα μεταδοθεί στις 20.10 και
στις 23.30 από την ΕΤ1
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16349O006</ED>
<ID>
ID:18233

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O00&aa=6</URL></REF>


Article

<CATEGORY>vin10</CATEGORY>

 <H5>«ΑΠΟ ΤΗΝ ΑΠΟΔΟΣΗ ΣΑΣ ΣΤΗ ΒΕΡΟΙΑ ΚΡΑΤΑΩ ΤΟΥΣ ΒΑΘΜΟΥΣ»
</H5><H2>Φωνές από Δανιήλ
</H2>
<H3>Χειρουργήθηκε ο άτυχος Αλεξόπουλος, επιστρέφει σε 15 ημέρες

</H3>
<REF><SOURCE>ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16349O011</ED>
<ID>
ID:18102

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: ΑΠΕΚΤΗΣΕ ΤΟΝ ΒΑΛΕΝΤΣΙΑ ΑΠΟ ΤΗΝ ΙΝΤΕΠΕΝΤΙΕΝΤΕ
</H5><H2>Άσος από Κολομβία
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Ο Αντόλφο Βαλέντσια όταν αγωνιζόταν στην Μπάγερν Μονάχου

ΤΟΝ ΔΗΜΟΦΙΛΗ Κολομβιανό άσο, Αντόλφο Βαλέντσια, απέκτησε ο ΠΑΟΚ, ωστόσο το
κλίμα στη χθεσινή προπόνηση μόνο αισιόδοξο δεν ήταν, ύστερα από την ήττα στην
Καισαριανή από τον Εθνικό Αστέρα.

Οπαδοί του «δικεφάλου του Βορρά» σταμάτησαν την προπόνηση, η οποία είχε
ξεκινήσει δέκα λεπτά νωρίτερα και επιτέθηκαν φραστικά στον Άγγελο Αναστασιάδη
και τους παίκτες του, αποκαλώντας τους «δημόσιους υπάλληλους». Ο προπονητής
της ομάδας της Θεσσαλονίκης πήρε την ευθύνη πάνω του και εκνευρισμένος είπε
στους οπαδούς: «Ελάτε αν θέλετε και αύριο. Εγώ φεύγω!». Ο Αναστασιάδης έχει
ήδη εισηγηθεί πρόστιμο για τους τέσσερις ποδοσφαιριστές (Βελής,
Καπετανόπουλος, Φραντζέσκος, Λαγωνίδης), που έπαιζαν χαρτιά την παραμονή του
αγώνα με τον Εθνικό Αστέρα. Από σήμερα δρομολογούνται εξελίξεις.

Στο μεταξύ, τα χρώματα του ΠΑΟΚ θα φοράει ­ εκτός απροόπτου ­ ο διεθνής
Κολομβιανός επιθετικός, Αντόλφο Βαλέντσια. Ο 26χρονος άσος έχει αγωνιστεί στη
Μπάγερν Μονάχου, την Ατλέτικο Μαδρίτης και τη Ρετζιάνα, ενώ αυτή την περίοδο
αναδείχθηκε τρίτος σκόρερ του πρωταθλήματος της χώρας του, σημειώνοντας 26
τέρματα με την Ιντεπεντιέντε του Μεντεγίν. Αύριο αναμένεται στη Θεσσαλονίκη
προκειμένου να υποβληθεί σε ιατρικές εξετάσεις και στη συνέχεια να υπογράψει
το συμβόλαιό του. Ο Βαλέντσια θα ενταχθεί στον ΠΑΟΚ για την υπόλοιπη σεζόν και
θα εισπράξει 40 εκατομμύρια δραχμές.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16349O021</ED>
<ID>
ID:18106

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O02&aa=1</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>Πήρε τον Νακισάν
</H2>
ΒΑΡΕΘΗΚΕ την αναμονή για να παίξει ποδόσφαιρο στην ομάδα της Βέροιας και
αποφάσισε να αλλάξει πόλη. Ο λόγος για τον Ιρανό τερματοφύλακα Νίμα Νακισάν
πού σήμερα αναμένεται να υπογράψει συμβόλαιο 2,5 χρόνων με την Καβάλα και να
τεθεί στη διάθεση του Νίκου Γκουλή. Ο Νακισάν είχε συμφωνήσει από τις αρχές
Δεκεμβρίου να αγωνιστεί με τα χρώματα της Βέροιας, όμως μέχρι χθες δεν υπήρχε
κενή θέση για ξένο ποδοσφαιριστή και έτσι, βλέποντας ότι δεν υπάρχει προοπτική
στην ομάδα της Ημαθίας, ήλθε σε συμφωνία με την Καβάλα προκειμένου να
συνεχίσει εκεί την καριέρα του. Παράλληλα χθες, η Καβάλα έλυσε κοινή
συναινέσει το συμβόλαιο του Δημήτρη Μούτα, ο οποίος είναι ελεύθερος να πάει σε
όποια ομάδα θέλει.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16349O022</ED>
<ID>
ID:18150

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O02&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Παρελθόν Γεωργαμλής και Παπαδόπουλος
</H2>
Ο ΛΥΣΑΝΔΡΟΣ Γεωργαμλής και ο Μανώλης Παπαδόπουλος, από χθες είναι παρελθόν για
τον Εθνικό. Οι δύο παίκτες αποχώρησαν φιλικά από την ομάδα του Πειραιά.
Συναντήθηκαν με τον Χάουαρντ Κένταλ, ο οποίος τους είπε ότι πρόκειται για
προσωπική απόφαση: «Έχω συνηθίσει να δουλεύω με νέα παιδιά και θέλω να κάνω
ανανέωση», είπε ο Κένταλ και συμπλήρωσε ότι βάζει τα θεμέλια για μια νέα
ομάδα, παράλληλα με την προσπάθεια που γίνεται για την παραμονή στην Α'
Εθνική. Ύστερα απ' αυτή τη συζήτηση, παίκτες και προπονητής από κοινού
αποφάσισαν να λυθούν τα συμβόλαιά τους κοινή συναινέσει. Σήμερα οι Γεωργαμλής
και Παπαδόπουλος θα συναντηθούν με τον Βασίλη Τσιαμάκη, για να ρυθμιστεί το
οικονομικό θέμα της υπόθεσης. Οι μεταγραφές δεν τελείωσαν για τον Εθνικό.
Έχουν γίνει κάποιες συζητήσεις για την απόκτηση του Δημήτρη Μούτα, οι οποίες
όμως ακόμα δεν έχουν ολοκληρώσει. Εκτός όμως από αυτόν, ο Εθνικός ενδιαφέρεται
για έναν Έλληνα αμυντικό και έναν επιθετικό από την Αγγλία, του οποίου την
απάντηση περιμένει ο Κένταλ.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16349O023</ED>
<ID>
ID:18193

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Νοκ άουτ ο Σαπουντζής
</H2><H2></H2>
ΝΟΚ ΑΟΥΤ για περίπου έναν μήνα βγήκε ο Αντώνης Σαπουντζής. Ο αρχηγός του
Πανιωνίου μπήκε αλλαγή στο προχθεσινό παιχνίδι με τον Ολυμπιακό, αλλά
τραυματίστηκε ξανά και αποχώρησε. Η πρώτη διάγνωση έδειξε ότι ο Σαπουντζής
έχει θλάση στους προσαγωγούς. Χθες έβγαλε μαγνητική τομογραφία για να
διαπιστωθεί ακριβώς το μέγεθος της ζημιάς και το χρονικό διάστημα της
αποθεραπείας του.

Ο Γουίλαν θα χάσει έναν ακόμα ποδοσφαιριστή του, αφού σήμερα ο Γαζής
παρουσιάζεται στο Ναυτικό για να υπηρετήσει τη θητεία του και έτσι ο Ιρλανδός
έμεινε με έναν στόπερ, τον Ιωαννίδη. Σίγουρα πάντως θα γίνουν προσπάθειες για
να εξασφαλιστεί άδεια στον παίκτη.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16349O024</ED>
<ID>
ID:18214

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O02&aa=4</URL></REF>


Article

<CATEGORY>vin10</CATEGORY>

 <H5>Α' ΕΘΝΙΚΗ
</H5><H2>Προτείνουν μείωση των ομάδων
</H2>
Η ΕΠΑΝΑΔΙΑΠΡΑΓΜΑΤΕΥΣΗ της σύμβασης για τα τηλεοπτικά, ήταν το αντικείμενο της
χθεσινής πρώτης επαφής μεταξύ εκπροσώπων της ΕΠΑΕ και του συνδρομητικού
καναλιού Filmnet.

Οι εκπρόσωποι του συνδρομητικού καναλιού επιφυλάχθηκαν ν' απαντήσουν στην
ΕΠΑΕ, αφού προηγουμένως μελετήσουν τις προτάσεις που η διοργανώτρια δεσμεύθηκε
να στείλει σήμερα.

Πάντως, το όλο θέμα της επαναδιαπραγμάτευσης, μάλλον κρύβει αρκετές εκπλήξεις
για την ΕΠΑΕ, αφού οι εκπρόσωποι του Filmnet προτίθενται να καθήσουν στο
τραπέζι των διαπραγματεύσεων υπό προϋποθέσεις. Όπως για παράδειγμα τη μείωση
των ομάδων, που θα κάνει πιο ελκυστικό το πρωτάθλημα, τον ορισμό από την ΕΠΑΕ
αγώνων με μεγάλο ενδιαφέρον κάθε αγωνιστική και τέλος την επέκταση της
διάρκειας της σύμβασης και πέραν του 2001.

Από την πλευρά της ΕΠΑΕ, στόχος είναι ο διπλασιασμός (τουλάχιστον) των εσόδων
της. Η διοργανώτρια λαμβάνει 2,2 δισ. δρχ. τον χρόνο (τα 300 εκατ. αφορούν
τηλεοπτικό χρόνο), ενώ απ' αυτά τα χρήματα το συνδρομητικό κανάλι παίρνει πίσω
το 1,160 δισ. λόγω συνεκμεταλλεύσεων.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16349O025</ED>
<ID>
ID:18227

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O02&aa=5</URL></REF>


Article

<CATEGORY>vin10</CATEGORY>

 <H5>ΕΛΕΥΣΙΝΑ
</H5><H2>Χάνει και τον Ποδαρά
</H2>
ΜΕΤΑ τον Αμπονσάι, που χθες γύρισε στον Ολυμπιακό, άλλος ένας βασικός παίκτης
του Πανελευσινιακού, ο Γιώργος Ποδαράς, αποχωρεί από την ομάδα. Ο παίκτης, που
είχε δοθεί δανεικός από τον Παναθηναϊκό, θα επιστρέψει στη βάση του. Χθες η
διοίκηση των «πρασίνων» ζήτησε επίσημα να γυρίσει ο Ποδαράς. Δεν μένει τίποτα
άλλο, λοιπόν, από τη συνάντηση του Κλέαρχου Τζαφέρη με εκπρόσωπο της ομάδας
του «Τριφυλλιού» για να ρυθμιστούν οι λεπτομέρειες.

Ο Γιώργος Φοιρός, εκτός από τις εισηγήσεις του για την ενίσχυση της ομάδας,
ζήτησε να αποχωρήσουν και κάποιοι ποδοσφαιριστές που με τα σημερινά δεδομένα
δεν μπορούν αντικειμενικά να βοηθήσουν (αυτή τουλάχιστο τη στιγμή) τον
Πανελευσινιακό, αλλά και επειδή θέλει να μειώσει τον αριθμό των παικτών.
Πρόκειται για τους Αναστασόπουλο, Παππά, Χατζηδημητρίου, Λύκο και Τσολάκη.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16349O026</ED>
<ID>
ID:18234

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O02&aa=6</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16349O027</ED>
<ID>
ID:18239

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O02&aa=7</URL></REF>


Article

<CATEGORY>vin10</CATEGORY>

 <H5>ΣΑΒΕΒΣΚΙ: ΤΟ «ΠΟΔΑΡΙΚΟ» ΚΑΙ ΟΙ ΤΡΑΥΜΑΤΙΣΜΟΙ
</H5><H2>Θέμα τύχης...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Σαβέβσκι έχει πετύχει το γκολ της ισοφάρισης για την ΑΕΚ και δέχεται τους
ασπασμούς του Νικολαΐδη

ΤΟ ΔΙΜΗΝΟ Ιανουρίου - Φεβρουαρίου «σημαδεύει» την ποδοσφαιρική καριέρα του
Τόνι Σαβέβσκι! Φυσικά, αναφερόμαστε στο κεφάλαιο «τραυματισμοί». Όντως, οι
σοβαροί τραυματισμοί του άσου γίνονται αρχές του χρόνου.

«Είμαι άτυχος, όλο τέτοια εποχή χτυπώ. Πέρυσι στα πλευρά, τώρα στην κλείδα»,
έλεγε χθες στο περιβάλλον του ο Σαβέβσκι και μια μικρή αναδρομή στους
τραυματισμούς αποδεικνύει του λόγου το αληθές:

** 9-2-91. Παναθηναϊκός - ΑΕΚ 2-0. Ο «μίστερ οκτώ» αποχωρεί στο 42' με κάταγμα
στην κλείδα και επανέρχεται στις 22 Μαρτίου.

** 3-1-93. ΑΕΚ - Εδεσσαϊκός 1-0 και ο Σαβέβσκι σπάει τη μύτη του. Βγαίνει στο
52', αλλά την επόμενη αγωνιστική δηλώνει «παρών». Με τον Ολυμπιακό στο Νέο
Φάληρο παίζει αρχικά με προστατευτική μάσκα, αλλά στη διάρκεια του ντέρμπι την
πετά! Λεπτομέρεια: ξανά χτύπησε 16η αγωνιστική...

** 16-1-98. Προπονητικό διπλό. Ο Σαβέβσκι σε κόντρα με τον Μήνου τραυματίζεται
στα πλευρά. Η διάγνωση; Σπάσιμο! Απών σε τρεις αγώνες (18 με τον ΠΑΟΚ, 25 με
την Προοδευτική, 2/2 με τον Ολυμπιακό!) και γυρίζει ως αλλαγή του Σέμπουε στην
Καβάλα (8/2).

** 24-1-99. Τελευταία λεπτά του ματς στην Ξάνθη. Ο Παπαδημητρίου «υπερβάλλει
εαυτόν» και με σκαριά στα πλευρά ρίχνει στο έδαφος τον Σαβέβσκι. Σπάσιμο
κλείδας. Ο Τόνι αποχωρεί υποβασταζόμενος (χθες ο παίκτης της Ξάνθης τηλεφώνησε
για τα «περαστικά») και οι πόνοι είναι απίστευτα έντονοι. Χθες, πονούσε
λιγότερο, δίχως όμως να πει κάποιος ότι εξαφανίστηκαν. 
Έγινε ειδικό δέσιμο μετά την ανάταξη, τοποθετήθηκαν οι απαραίτητοι επίδεσμοι
και αναμένεται η επιστροφή του άσου στη δράση. Πόσο θα λείψει; Εξαρτάται. Όλοι
λένε «κοντά στον μήνα». Και, βέβαια, αναμένουν την αρχή: το τρέξιμο που
υπολογίζεται σε τέτοιες περιπτώσεις μετά 5 - 10 ημέρες.

Ο ΜΠΛΑΧΙΝ

«Να τα βρείτε μεταξύ σας. Φαίνεται ότι εδώ είναι το πρόβλημα. Δεν γίνεται κάθε
φορά να λέμε τα ίδια πράγματα».

Αυτά είπε χθες ο Μπλαχίν και είναι σαφές ότι στα αποδυτήρια της ΑΕΚ η
κατάσταση δεν είναι η καλύτερη. Ο Ουκρανός ήταν απογοητευμένος από την
αγωνιστική τους συμπεριφορά και πλέον όλοι αναμένουν το οριακό ντέρμπι με τον Ολυμπιακό.

Μεταγραφικά, ο Π. Στάθης μεταβαίνει σήμερα στη Φλωρεντία για συνάντηση με τον
Ντι Κάνιο. Και μετά, κατευθείαν στο Σέφιλντ. Χθες στην Αθήνα ήταν και ο Λίβι. 
Επιβεβαίωσε τη στήριξη στον Δ. Μελισσανίδη και για τα περί ΕΠΟ θεωρεί πως ήταν
«προσωπική υπόθεση». Μετοχοποίηση του δανείου δεν θα γίνει ούτε θα υπογραφούν
συμβόλαια. Διότι υπάρχει συμφωνία λόγου!
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16349O031</ED>
<ID>
ID:18107

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O03&aa=1</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ: Έβαλε τις φωνές στους παίκτες του
</H5><H2>Κοιτάξτε να βελτιωθείτε αν θέλετε διακρίσεις
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«ΔΕΝ αρκούν οι φανέλες με το τριφύλλι για να νικήσετε τα παιχνίδια. Κοιτάξτε
να βελτιώσετε την απόδοσή σας, διότι ο Παναθηναϊκός είναι ομάδα κορυφής και
πάνω απ' όλα πρέπει να προσφέρει θέαμα».

Ο Βασίλης Δανιήλ αγρίεψε! Και χθες στην ομιλία του προς τους παίκτες κατέστησε
σαφές ότι η ομάδα, αν συνεχίσει να παίζει όπως έπαιξε στη Βέροια, δεν θα έχει
περιθώρια διάκρισης:

«Από το ματς με τη Βέροια πρέπει να κρατήσουμε μόνον τους βαθμούς της νίκης
και τα υπόλοιπα να τα ξεχάσουμε! Δεν είμαι καθόλου ευχαριστημένος από την
απόδοσή σας. Στο β' ημίχρονο η κατάσταση βελτιώθηκε, αλλά και πάλι η εμφάνιση
δεν έφτασε στα επίπεδα που αρμόζει για τον Παναθηναϊκό. Ακολουθούν δύσκολα
παιχνίδια και μάλιστα εκτός έδρας (ο ΠΑΟ έχει τιμωρηθεί με αποκλεισμό δύο
αγωνιστικών από την έδρα του). Κοιτάξτε να βελτιωθείτε αν θέλετε να πάμε μπροστά».

Στο μεταξύ, ο ΠΑΟ παίζει την προσεχή Κυριακή στο Άργος με αντίπαλο τον ΟΦΗ.
Κυκλοφόρησαν ήδη 11.000 εισιτήρια, τα οποία τιμώνται από 1.500 - 2.500 δραχμές
και διατίθενται από τη θύρα 11 του γηπέδου της Λεωφόρου.

Ο ΑΛΕΞΟΠΟΥΛΟΣ

Χειρουργήθηκε χθες ο άτυχος Γιώργος Αλεξόπουλος που υπέστη ρήξη στον έσω
πλάγιο μηνίσκο. Ο καθηγητής Μήτσου, που έκανε την επέμβαση, έμεινε
ικανοποιημένος από τη μετεγχειρητική κατάσταση του νεαρού. 
Ο Αλεξόπουλος θα επιστρέψει στις προπονήσεις σε περίπου 15 ημέρες.

*** Με διάστρεμμα επέστρεψε ο Μιλόγιεβιτς από τη Βέροια και δεν γυμνάστηκε
χθες. Δεν προπονήθηκε και ο Κωνσταντινίδης που είχε άδεια.

*** Αύριο γίνεται φιλικό με τον Απόλλωνα στην Παιανία για να δει ο Δανιήλ τον
Βραζιλιάνο Ντος Σάντος. Το ματς θα γίνει κεκλεισμένων των θυρών. <REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16349O032</ED>
<ID>
ID:18151

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O03&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Σε απολογία ο Κωνσταντινίδης
</H2>
* ΘΕΣΣΑΛΟΝΙΚΗ

ΣΕ ΑΠΟΛΟΓΙΑ κάλεσε η ΠΑΕ Ηρακλής τον Σωτήρη Κωνσταντινίδη, ενώ ο πρόεδρος
της εταιρείας, Πέτρος Θεοδωρίδης, «τέλειωσε» πρόωρα την καριέρα τού επιθετικού
στον «Γηραιό».

«Ο Κωνσταντινίδης δεν πρόκειται να φορέσει ξανά τη φανέλα του Ηρακλή»,
δήλωσε ο Π. Θεοδωρίδης, με αιτία το γεγονός ότι ο παίκτης παραδέχθηκε πως έχει
υπογράψει συμβόλαιο στην ΑΕΚ.

«Κορόιδεψε εμένα και τον κόσμο του Ηρακλή. Δεν πρόκειται να πάθει τίποτε ο
Ηρακλής. Εδώ έφυγε ο Χατζηπαναγής και δεν έπαθε τίποτε», συμπλήρωσε ο κ. Θεοδωρίδης.

Ο Κωνσταντινίδης θα απολογηθεί την Πέμπτη.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16349O033</ED>
<ID>
ID:18194

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O03&aa=3</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ
</H5><H2>Πλησιάζει ο Φαρφάν
</H2>
ΤΟ ΣΙΡΙΑΛ με το Ρομπέρτο Φαρφάν φαίνεται ότι έφτασε στο τέλος του. Σύμφωνα με
όσα έγιναν γνωστά από την ΠΑΕ Βέροια, ο Περουβιανός επιθετικός συμφώνησε να
υπογράψει συμβόλαιο 2,5 χρόνων. Σήμερα ο Φαρφάν και ο Ρουμάνος Κριστέσκου θα
μεταβούν για εξετάσεις στο εργομετρικό κέντρο της Θεσσαλονίκης και αν τα
αποτελέσματα είναι θετικά τότε θα υπογράψουν.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16349O034</ED>
<ID>
ID:18215

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O03&aa=4</URL></REF>


Article

<CATEGORY>vin10</CATEGORY>

 <H5>ΙΒΙΤΣ: «ΕΡΥΘΡΟΛΕΥΚΟΣ» ΞΕΝΟΣ ΣΚΟΡΕΡ
</H5><H2>Πρώτος στη λίστα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Χαμόγελα από τον Ίλια Ίβιτς, που φιγουράρει στην 7η θέση της λίστας των
«ερυθρολεύκων» σκόρερ

Ο ΙΛΙΑ Ίβιτς, το πρώτο «βιολί» στην «ορχήστρα» του Ντούσαν Μπάγιεβιτς, μάγεψε
τους φιλάθλους του Ολυμπιακού προχθές στο ΟΑΚΑ. Ο 28χρονος Σέρβος επιθετικός
πραγματοποίησε το καλύτερο παιχνίδι του με τα «ερυθρόλευκα» χρώματα στον αγώνα
με τον Πανιώνιο και με τα δύο γκολ που πέτυχε έφτασε τα 64, ενώ παράλληλα
έπιασε την 7η θέση των κανονιέρηδων του Ολυμπιακού όλων των εποχών.

«Ξέρω ότι είναι αδύνατον να φθάσω την πρώτη θέση. Την τρίτη όμως μπορεί να την
πιάσω, αν παραμείνω στον Ολυμπιακό», τόνισε στην «ΟΜΑΔΑ» ο Ίλια Ίβιτς και
πρόσθεσε: «Κανένας δεν μπορεί να προδικάσει το μέλλον του. Αυτή την εβδομάδα
περιμένω να γίνει πρόταση από την Κάλιαρι. Όλα είναι ανοιχτά. Προς το παρόν
έχω συμβόλαιο στον Ολυμπιακό και εκείνο που προσπαθώ ειναι να δίνω τον
καλύτερό μου εαυτό σε κάθε παιχνίδι. Πιστεύω ότι το απέδειξα με τον καλύτερο
τρόπο στον αγώνα με τον Πανιώνιο».

Ο Ίβιτς είχε 62 γκολ (ένα λιγότερο από τον Αλεξανδρή) και στο προχθεσινό
παιχνίδι με ασίστ του Αλεξανδρή τον ξεπέρασε! Ο Ίλια είναι ο πρώτος ξένος
ποδοσφαιριστής στον Ολυμπιακό που έχει σημειώσει τα περισσότερα γκολ στο
πρωτάθλημα. Τα γκολ του Ίβιτς (σε 107 συμμετοχές): 10 γκολ (1994-'95), 13
(95-'96), 7 (96-'97), 26 (97-'98: δεύτερος σκόρερ μετά τον Βαζέχα). Φέτος
είναι ο πρώτος σκόρερ του Ολυμπιακού με οκτώ γκολ.

Στην πρώτη θέση του πίνακα των σκόρερ του Ολυμπιακού βρίσκεται ο Γιώργος
Σιδέρης με το άπιαστο ρεκόρ των 224 γκολ. Στη δεύτερη ο Νίκος Αναστόπουλος με
142 και στην τρίτη ο Νίκος Γιούτσος με 99 γκολ. Από τους εν ενεργεία
«ερυθρόλευκους» ποδοσφαιριστές ο Αλεξανδρής βρίσκεται στην 9η θέση με 63 γκολ
και ο Καραπιάλης στην 11η με 53 γκολ.

Ο ΑΜΠΟΝΣΑΪ

Στα «ερυθρόλευκα» ντύθηκε χθες ο Κόφι Αμπονσάι. Ο 21χρονος Γκανέζος στόπερ
συναντήθηκε με τον διευθύνοντα σύμβουλο του Ολυμπιακού Γιώργο Λούβαρη και
υπέγραψε συμβόλαιο έως το 2003. Στη συνέχεια πήγε στου Ρέντη και
πραγματοποίησε την πρώτη προπόνηση στον Ολυμπιακό. Ο Μπάγιεβιτς και οι
ποδοσφαιριστές τον καλωσόρισαν στην ομάδα.

Ο Γιαννακόπουλος ακολουθεί πρόγραμμα αποθεραπείας και ο γιατρός του Ολυμπιακού
Χρήστος Δάρας αισιοδοξεί ότι θα δώσει «παρών» στο ντέρμπι με την ΑΕΚ.

Ο Οφορίκουε θα επιστρέψει σήμερα στον Ολυμπιακό, ενώ ο Ανατολάκης πρόκειται να
παρουσιαστεί αύριο στο Ναυτικό για να υπηρετήσει τη θητεία του.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16349O041</ED>
<ID>
ID:18108

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O04&aa=1</URL></REF>


Article

<CATEGORY>vin10</CATEGORY>

 <H5>Σε παράλληλο βίο οι κορυφαίοι Τζόκερ
</H5><H5>ΑΠΟΤΕΛΕΣΜΑΤΑ ΤΟΥ 4ου (ΚΥ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Επέστρεψε ύστερα από 16 διαγωνισμούς απουσίας ο 4 σε ρόλο Τζόκερ και με 62
συνολικές εμφανίσεις οι Ζυγοί ισοφαρίζουν τους αντιπάλους στο συνολικό σκορ.
Οι 14 και 16 συνεχίζουν τον παράλληλο... βίο τους. Για 9 συνεχείς διαγωνισμούς
παραμένουν συγκάτοικοι στην κορυφή με 10 συνολικές εμφανίσεις ο καθένας. Από
την άλλη, ο 2 άφαντος, συνεχίζει να απουσιάζει και έχει φτάσει τις 78
απουσίες. Από την ομάδα των 45 οι Μεγάλοι σάρωσαν με 4 - 1 και διατηρούν πάντα
το προβάδισμα στο συνολικό σκορ (299μ - 321Μ). Για δεύτερη συνεχή φορά οι
Ζυγοί ήταν οι νικητές. Στον περασμένο διαγωνισμό επικράτησαν με 3 - 2, αλλά
υπολείπονται των αντιπάλων τους στο συνολικό σκορ (339Μ - 281Ζ). Ο κουμπαράς
άρχισε πάλι να γεμίζει, αφού για δεύτερη συνεχή φορά δεν βρέθηκε επιτυχία στην
1η κατηγορία και στον επόμενο διαγωνισμό οι τυχεροί θα μοιραστούν 600 εκατ.
δρχ. τουλάχιστον.

* Κληρώθηκαν οι αριθμοί: 18, 24, 25, 28, 39 (5 από 45).

* Τζόκερ: 4 (1 από 20)

* Συμπληρώθηκαν 12.383.746 στήλες.

* Μοιράστηκαν 372.750.755 δρχ.

* Δεν μοιράστηκαν 425.000.000 δρχ.

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία, 2η κατηγορία: 8 επιτυχίες που κερδίζουν από 13.699.515 δρχ.,
3η κατηγορία: 108 επιτυχίες από 538.920 δρχ., 4η κατηγορία:
2.504 επιτυχίες από 10.240 δρχ., 5η κατηγορία: 4.086 επιτυχίες από
10.240 δρχ., 6η κατηγορία: 96.168 επιτυχίες από 490 δρχ., 7η
κατηγορία: 48.744 επιτυχίες από 490 δρχ. και 8η κατηγορία: 208.545
επιτυχίες από 315 δρχ.

<REF><SOURCE>ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16349O042</ED>
<ID>
ID:18152

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O04&aa=2</URL></REF>


Article

<CATEGORY>vin10</CATEGORY>

 <H5>ΣΚΑΝΔΑΛΟ: ΣΥΣΣΩΜΟΣ Ο ΕΥΡΩΠΑΪΚΟΣ ΤΥΠΟΣ ΣΦΥΡΟΚΟΠΕΙ ΤΟΝ ΣΑΜΑΡΑΝΚ
</H5><H2>«Παραιτήσου»
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Οι σκιές που εμφανίστηκαν στο Ολυμπιακό Κίνημα μέρα με τη μέρα αποκτούν...
πρόσωπο. Για την ώρα ο Σάμαρανκ προσπαθεί να αποφύγει τα πυρά των δημοσιογράφων

ΟΙ ΕΞΕΛΙΞΕΙΣ στο σκάνδαλο της ΔΟΕ έγινε πρωτοσέλιδο στις περισσότερες
εφημερίδες του κόσμου. Στους τίτλους, η πλειοψηφία τους ζητά την παραίτηση του
προέδρου της ΔΟΕ κατηγορώντας τον ως κύριο υπεύθυνο για τη διαφθορά που έχει
διαβρώσει το Ολυμπιακό Κίνημα.

«Αυθάδης ο Σάμαρανκ να συνεχίζει. Αυτό σημαίνει πως υπάρχει ακόμη στη ΔΟΕ μια
βρωμερή οσμή», έγραψε η ολλανδική «Trouw» στην πρώτη της σελίδα.

«Η προδοσία της Ολυμπιακής Ιδέας» ήταν ο τίτλος των «Τάιμς», ενώ η νορβηγική
«Verdens Gang» καλεί τον Σάμαρανκ να παραιτηθεί.

«Το σύνθημα Ψηλότερα, Δυνατότερα, Μακρύτερα μπορεί να γίνει "χρήματα, δωρεάν
διακοπές, επισκέψεις σε οίκους ανοχής"», ανάφερε στο κύριο άρθρο της η βελγική
«De Standaard».

Η σουηδική «Svenska Dagbladet» αντιμετωπίζει το θέμα με χιούμορ: «Μερικά
πράγματα για να γίνουν πρέπει να περάσει αρκετός χρόνος. Για παράδειγμα, η
Διεθνής Ολυμπιακή Επιτροπή χρειάστηκε 105 χρόνια μέχρι να δημιουργήσει μια
επιτροπή ηθικής».

Στην έδρα της ΔΟΕ, την Ελβετία, ο Τύπος ήταν σκληρός με τον Σάμαρανκ:

«Κύριε Σάμαρανκ, παραιτηθείτε», ήταν η προτροπή της «Tribune de Geneve».

Στην Αφρική, οι εκπρόσωποι της οποίας δέχτηκαν το μεγαλύτερο πλήγμα στο
σκάνδαλο, ο Τύπος έχει υποβαθμίσει το θέμα, υποστηρίζοντας πως «οι άνθρωποι
πιστεύουν ότι το σκάνδαλο αφορά τις πλούσιες χώρες».

Στην Αυστραλία ο βουλευτής Κιμ Μπίζλι ένωσε χθες τη φωνή του με τον έγκυρο
σχολιογράφο της «Ιντιπέντεντ» Πίτερ Κόριγκαν και ζήτησε οι Ολυμπιακοί Αγώνες
να τελούνται μόνιμα στην Αρχαία Ολυμπία.

«Το Σίδνεϊ θα πρέπει να είναι η τελευταία πόλη που θα φιλοξενήσει τους
Ολυμπιακούς Αγώνες μακριά από την Ελλάδα. Θα πρέπει να καθήσουν (η ΔΟΕ) στο
ίδιο τραπέζι με την ελληνική κυβέρνηση και να τους πουν, αν μας δώσετε τα
μόνιμα δικαιώματα σε ό,τι αφορά τα μίντια, θα δημιουργήσουμε εγκαταστάσεις
στην Ολυμπία», υπογράμμισε ο Μπίζλι.

ΔΕΝ ΠΑΡΑΙΤΕΙΤΑΙ

Παρά τη γενική κατακραυγή, ο Χουάν Αντόνιο Σάμαρανκ φέρεται αποφασισμένος να
παραμείνει στη θέση του. «Ακούστε, γνωρίζω τις ευθύνες μου. 
Τώρα περνάμε δύσκολες ώρες και πρέπει να παραμείνω επικεφαλής της Διεθνούς
Ολυμπιακής Επιτροπής», ήταν η απάντηση που έδωσε ο πρόεδρος της ΔΟΕ σε όσους
ζητούν τον αποκεφαλισμό του, σε συνέντευξή του στο NBC.

Στην ερώτηση, αν ο ίδιος προσωπικά έκανε ό,τι ήταν απαραίτητο για να
αποφευχθεί το σκάνδαλο, ο Ισπανός παράγοντας απάντησε:

«Ίσως όχι αρκετά, αλλά δεν είμαι το αφεντικό της ΔΟΕ. Η Διεθνής Ολυμπιακή
Επιτροπή διοικείται κυρίως από την εκτελεστική επιτροπή»!

Το περιοδικό «Νιούζγουικ» κατηγορεί τον Σάμαρανκ ως αλαζόνα, που λατρεύει την
πολυτέλεια. Το αμερικανικό περιοδικό αναφέρει χαρακτηριστικά πως το συμβόλαιο
που υπέγραψε η ΔΟΕ με το Σολτ Λέικ Σίτι προβλέπει δαπάνη 42.200 δολαρίων για
τη σουίτα στην οποία θα μένει ο Σάμαρανκ στη διάρκεια των Αγώνων. Στο Ναγκάνο,
ξόδεψε 80.000 δολάρια μόνο για το ξενοδοχείο όπου κατέλυσε ο Σάμαρανκ!
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16349O051</ED>
<ID>
ID:18109

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O05&aa=1</URL></REF>


Article

<CATEGORY>vin10</CATEGORY>

 <H5>ΑΡΑΓΙΟ
</H5><H2>Έχω ήσυχη συνείδηση
</H2>
«ΕΧΩ ήσυχη τη συνείδησή μου. Δεν νιώθω πως πρέπει να αποβληθώ, μέχρι να
αποφασίσει η ολομέλεια». Αποφασισμένος να παλέψει μέχρι τελικής πτώσης φέρεται
το μέλος της ΔΟΕ από τον Ισημερινό Αγκουστίν Αράγιο, ο οποίος είναι ένας από
τους έξι «αθάνατους» που παραπέμπονται στην ολομέλεια με το ερώτημα της
διαγραφής. Ο Αράγιο από την πρώτη στιγμή έχει αρνηθεί πως η θετή του κόρη
σπούδασε σε κολέγιο του Σολτ Λέικ με χρήματα της αμερικανικής πόλης, ως
αντάλλαγμα της ψήφου του.

Ο επίσης κατηγορούμενος Σουδανός Αμπντέλ Γκαντίρ παραδέχτηκε πως έλαβε από
το Σολτ Λέικ 24.000 δολάρια, αλλά ως δάνειο. 
«Το Σολτ Λέικ είχε προτείνει να πληρώσει 1.000 δολάρια για να καλύψει τα
μηνιαία έξοδα του γυιού μου κατά τη διάρκεια των σπουδών του και εμείς
συμφωνήσαμε αυτά τα χρήματα να δοθούν ως δάνειο και να επιστραφούν μετά την
αποφοίτησή του», υποστήριξε ο Γκαντίρ.

ΟΙ ΦΟΒΟΙ ΤΟΥ ΡΟΖ

Στις Βρυξέλλες, το μέλος της ΔΟΕ Ζακ Ροζ εξέφρασε τον φόβο του πως όσο
προχωρούν οι έρευνες τόσο θα έρχονται στο φως νέα στοιχεία για δωροδοκίες «αθανάτων».

Ο Βέλγος παράγοντας σε δηλώσεις του στο τηλεοπτικό κανάλι VRT υπογράμμισε
πως στο παρελθόν πολλές φορές υπήρξαν υποψίες για δωροδοκίες, αλλά κάθε έρευνα
που διεξήχθη έπεσε στο κενό.

Ο Ροζ, που είναι μέλος της ειδικής επιτροπής της ΔΟΕ η οποία ερευνά το
σκάνδαλο, επισήμανε πως θα αποκαλυφθούν σύντομα όλες οι απάτες, και οι έξι που
έχουν παραπεμφθεί με το ερώτημα της διαγραφής είναι μόνο η αρχή.

Στο Πεκίνο, το οποίο έγινε γνωστό πως έχασε τους Αγώνες από το Σίδνεϊ χάρη
στη «γενναιοδωρία» των παραγόντων του προς τους Αφρικανούς, έκπληξη προκάλεσε
το γεγονός ότι στηρίζει την απόφαση της ΔΟΕ να διεξαχθούν οι αγώνες του 2000
στην αυστραλιανή πόλη!
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16349O052</ED>
<ID>
ID:18153

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O05&aa=2</URL></REF>


Article

<CATEGORY>vin10</CATEGORY>

 <H5>ΣΤΡΑΤΗΓΗΣ: Δεν θα επηρεαστούν οι αγώνες του 2004
</H5><H2>Η διαφορά ψήφων δείχνει την καθαρότητα της Αθήνας
</H2>
«Ο,ΤΙ ΚΑΙ να έχει γίνει στη ΔΟΕ, δεν θα πρέπει να διαταράξει τη διεξαγωγή του
κορυφαίου αθλητικού γεγονότος, που είναι οι Ολυμπιακοί Αγώνες. Οι πόλεις που
τους έχουν αναλάβει θα πρέπει να δουλέψουν απερίσπαστες».

Αυτό τόνισε χθες, σχολιάζοντας τις τελευταίες εξελίξεις στο διεθνές Ολυμπιακό
Κίνημα, ο πρόεδρος της Οργανωτικής Επιτροπής των Ολυμπιακών Αγώνων του 2004
Στρατής Στρατήγης.

Σε δηλώσεις του στο διεθνές πρακτορείο ειδήσεων Ρώυτερ, ο κ. Στρατήγης
επεσήμανε πως «η Αθήνα είχε μία ξεκάθαρη διεκδίκηση και αυτό φάνηκε από τη
διαφορά των ψήφων με την οποία πήρε τους Αγώνες». Συγχρόνως είπε ότι δεν
ανησυχεί μήπως το θέμα αυτό μπορεί να επηρεάσει τους Αγώνες του 2004 και
πρόσθεσε πως «η Αθήνα είναι η μοναδική πόλη στον κόσμο που έχει το πλεονέκτημα
να ενώνει τους Αγώνες με την ιστορία τους».

Στο ίδιο μήκος κύματος ήταν και οι δηλώσεις του προέδρου της ΕΟΑ και μέλους
της ΔΟΕ Λάμπη Νικολάου, επίσης στο Ρώυτερ: «Οι πόρτες είναι ανοικτές και τα
σκυλιά δεμένα» σχολίασε, όταν ρωτήθηκε για τον έλεγχο που πρόκειται να κάνει η
ΔΟΕ για όλες τις πόλεις που έχουν αναλάβει Αγώνες. Και πρόσθεσε ο κ. Νικολάου:
«Όποιος θέλει μπορεί να έρθει στην Ελλάδα και να κάνει οποιαδήποτε έρευνα.
Πιστεύω και γνωρίζω, ότι η Ελλάδα δεν έχει κανένα πρόβλημα».

Ο ανταποκριτής του Ρώυτερ σημειώνει ότι στην Αθήνα υπάρχει «στάση σιωπής»
σχετικά με τα τελευταία γεγονότα, «ωστόσο δεν υπάρχουν και στοιχεία που να
δείχνουν ότι η Αθήνα έχει κάνει κάτι λάθος στην υποψηφιότητα».

*** Αύριο θα υπογραφεί η σύμβαση μεταξύ της ΑΕ «Αθήνα 2004» και της εταιρείας
Pricewaterhouse Coopers, που επελέγη ως χρηματοοικονομικός σύμβουλος των
Ολυμπιακών Αγώνων του 2004.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16349O053</ED>
<ID>
ID:18195

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O05&aa=3</URL></REF>


Article

<CATEGORY>vin10</CATEGORY>

 <H5>ΔΟΕ: ΞΕΣΠΑΣΕ ΕΜΦΥΛΙΟΣ ΓΙΑ ΤΗΝ ΘΕΣΗ ΤΟΥ ΠΡΟΕΔΡΟΥ
</H5><H5>ΣΑΜΑΡΑΝΚ: Στην «ΟΜΑΔΑ»
</H5><H5>Όλα αυτά δεν αφορούν την Αθήνα
</H5><H5>Η δήλωση στην «ΟΜΑΔΑ»
</H5><H2>Και ο Σάμαρανκ στη δίνη του σκανδάλου
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

<H3>* Πώς η... χιονοστιβάδα που ξεκίνησε από το Σόλτ Λέικ συμπαρασύρει το
Ολυμπιακό κίνημα
</H3>
ΤΟ ΣΚΑΝΔΑΛΟ των «αθανάτων» κτυπά άμεσα τον πρόεδρο της ΔΟΕ Χουάν Αντόνιο
Σάμαρανκ. Μετά το αποτέλεσμα των ερευνών και τις ποινές που αποφασίσθηκαν από
την Εκτελεστική Επιτροπή, τα βέλη στρέφονται τώρα στον... πρόεδρο της
επιτροπής που ερεύνησε την υπόθεση Σολτ Λέικ Σίτι. 
Ο Καναδός Πάουντ, αντιπρόεδρος της ΔΟΕ και της Εκτελεστικής Επιτροπής,
κατηγορείται τώρα για «άμεση σχέση με παλαιότερη συμμετοχή του σε πειθαρχικό
παράπτωμα και παράβαση των όρων της ΔΟΕ». Ο Πάουντ είχε διεκδικήσει έμεσα και
την διαδοχή του Σάμαρανκ, στη Βουδαπέστη το 1995, στη Σύνοδο της ΔΟΕ, όπου ο
Ισπανός πρόεδρος άλλαξε το καταστατικό και επανεξελέγη ύστερα από απαίτηση της
πλειοψηφίας των μελών της.

Στις 25 Νοεμβρίου 1998, στο Σολτ Λέικ Σίτι, διοργανώτρια πόλη των χειμερινών
Ολυμπιακών Αγώνων του 2002, «φήμες» αναφέρουν ότι ξοδεύτηκαν αρκετές χιλιάδες
δολάρια για υποτροφίες παιδιών ή συγγενών, μελών της Διεθνούς Ολυμπιακής
Επιτροπής, προκειμένου αυτοί να δώσουν την ψήφο τους στην πόλη τους για την
ανάθεση των Ολυμπιακών Αγώνων του 2002».

Στις 5 Δεκεμβρίου 1998, ο αντιπρόεδρος της ΔΟΕ και μέλος της Εκτελεστικής
Επιτροπής Ελβετός Μαρκ Χόντλερ, επισκέπτεται τον πρόεδρο της Διεθνούς
Ολυμπιακής Επιτροπής Χ.Α. Σάμαρανκ, στο γραφείο του και ακολουθεί ο παρακάτω διάλογος.

ΧΟΝΤΛΕΡ: Καμιά υποψήφια πόλη τα δέκα τελευταία χρόνια, δεν κέρδισε τους
αγώνες χωρίς να «δωροδοκήσει» μέλη μας.

ΣΑΜΑΡΑΝΚ: Υπάρχουν συγκεκριμένες καταγγελίες και αποδεικτικά στοιχεία;
Αν τα έχεις να τα καταθέσεις και αμέσως θα ξεκινήσουμε τις έρευνες.

ΧΟΝΤΛΕΡ: Δεν έχω στοιχεία. Έχω απλώς πληροφορίες και υποθέσεις κάνω.

ΣΑΜΑΡΑΝΚ: Τότε καλό θα ήταν να κρατήσεις αυτές τις πληροφορίες και όταν
έχουμε στοιχεία να προβούμε στις ανάλογες κινήσεις και έρευνες.

Ο Μαρκ Χόντλερ φεύγοντας από το γραφείο του Σάμαρανκ είδε να τον περιμένει
δημοσιογράφος ραδιοφωνικού σταθμού, στον οποίο δηλώνει πως «ο πρόεδρος δεν με
αφήνει να μιλήσω»...

Το «σκάνδαλο των αθανάτων» έχει ήδη αρχίσει.

1 Η κυβέρνηση και το καντόνιο της Βέρνης, ζητά από την Βουλή να αρθεί
η απόφασή του για «απαλλαγή των φόρων της ΔΟΕ».

2 Ο Χόντλερ καταγγέλλει την Ιταλία και τον Σεστιέρε για «παρανομίες και
προσπάθειες δωροδοκίας, με αυτοκίνητα της ΦΙΑΤ, το 1997», με αποτέλεσμα την
άμεση αντίδραση και απειλή με δικαστικούς αγώνες από τον Τζιάνι Ανιέλι. Οι
λόγοι της επίθεσης του αντιπροέδρου της ΔΟΕ κατά τους Ιταλούς είναι σαφείς. Το
Τορίνο είναι ο σοβαρότερος αντίπαλος της Σιόν για την ανάληψη των χειμερινών
Ολυμπιακών Αγώνων του 2006. Και ο Χόντλερ ήταν πριν από λίγο καιρό επικεφαλής
της Σιόν, στην επιτροπή διεκδίκησης.

3 Στις 8 Δεκεμβρίου, από το Σολτ Λέικ Σίτι φθάνουν οι πρώτες παραδοχές
δωροδοκιών «αθανάτων» στη διάρκεια των επισκέψεών τους στην πόλη των
χειμερινών Αγώνων του 2002. «Επτά συγγενείς μελών της ΔΟΕ είχαν αποδεχθεί μισό
εκατομμύριο δολάρια ως δωρεά».

4 Στις 10 Δεκεμβρίου, η ΔΟΕ και προσωπικά ο Σάμαρανκ διέταξε έρευνα
για το θέμα. Επικεφαλής τοποθετείται ο Ντικ Πάουντ, Καναδός, μέλος της
Εκτελεστικής Επιτροπής, μαζί με τους Μπαχ, Ρογκ, Ν'Μπάγε και Καράρ.

5 Ο Χόντλερ σε νέες δηλώσεις αναφέρει ότι «όσον αφορά την Αθήνα δεν
υπάρχουν καταγγελίες ούτε υποψίες συναλλαγής. Η ανάληψη ήταν σύμφωνα με τους
κανόνες της ΔΟΕ».

6 Την ίδια εβδομάδα, ο πρόεδρος της οργανωτικής επιτροπής και ο
αντιπρόεδρος του Σολτ Λέικ Σίτι, παραιτούνται. Ο Τζόκλιν και ο Τζόνσον
αρνούνται να αποκαλύψουν λεπτομέρειες του σκανδάλου.

7 Στις 17 Ιανουαρίου, το «σκάνδαλο» μεταφέρεται στο Ναγκάνο, το οποίο
κατηγορείται «για σπατάλη 22.000 δολαρίων σε μέλη της ΔΟΕ, πριν από την
ανάληψη των αγώνων του 1998, όταν επισκέφθηκαν την πόλη τους».

8 Στις 22 Ιανουαρίου 1999, οι «δωροδοκίες» φθάνουν και ακουμπάνε το
Σίδνεϊ, όπου ο πρόεδρος της οργανωτικής επιτροπής αποκαλύπτει ότι «δύο
Αφρικανοί, μέλη της ΔΟΕ, από την Κένυα και την Ουγκάντα, είχαν δεχθεί την
τελευταία ώρα, στο Μόντε Κάρλο, 70.000 δολάρια για να ψηφίσουν εις βάρος του
Πεκίνου, «που τελικά έχασε με διαφορά δύο ψήφων την υποψηφιότητα του 2000.

Ο Τύπος και τα μέσα επικοινωνίας έχουν πλέον καθημερινό θέμα τις δωροδοκίες
των «αθανάτων». Η επιτροπή της ΔΟΕ έχει εντολή να ερευνηθεί μόνον η περίπτωση
του Σολτ Λέικ Σίτι. Ανακρίσεις ξεκίνησε παράλληλα και το FBI, στις ΗΠΑ.

ΣΤΗ ΒΟΥΔΑΠΕΣΤΗ ΤΟ 1995

Οι επιθέσεις των ΜΜΕ έχουν έναν και μοναδικό στόχο. Να «πλήξουν προσωπικά τον
Χουάν Αντόνιο Σάμαρανκ. Να τον αναγκάσουν ­ σύμφωνα με όσα λέγονται από πηγές
της ΔΟΕ ­ σε παραίτηση πριν από το 2001, που λήγει η θητεία του.

Οι υποψήφιοι αντικαταστάτες του, πολλοί. Μεταξύ αυτών όμως, ένας είναι ο
σοβαρότερος και πλέον επικίνδυνος. Ο Ρίτσαρντ Πάουντ, Καναδός, δικηγόρος το
επάγγελμα, ο οποίος εθεωρείτο ένας από τους πιο σκληρούς πολέμιους της Αθήνας
στην υποψηφιότητα του 1996, όπως άλλωστε είναι γνωστό στους κύκλους της
Επιτροπής Αθήνα 1996.

Ο Πάουντ προσπάθησε για πρώτη φορά, το 1995, στη Σύνοδο της Βουδαπέστης, να
προβάλει ως διεκδικητής της θέσης του προέδρου της ΔΟΕ. Και μάλιστα στην ίδια Σύνοδο.

Ο Σάμαρανκ τον «πρόλαβε», αφού αλλάζοντας το καταστατικό, με συλλογή 80
υπογραφών μελών της ΔΟΕ, ανανέωσε την θητεία του για άλλα τέσσερα χρόνια, παρά
το όριο ηλικίας που είχε προκαθοριστεί (76), ορίζοντας το 80ό έτος. Έτσι, ο
Πάουντ αρκέστηκε να μείνει και πάλι στο παρασκήνιο.

Πολλοί, στη Λωζάνη, αποδίδουν ένα σημαντικό μέρος των επιθέσεων και της
έκτασης του σκανδάλου από Τύπο και άλλα μέσα επικοινωνίας κυρίως των ΗΠΑ, της
Αγγλίας και της Γερμανίας - Ελβετίας, στην επιτελική ομάδα του Ντικ Πάουντ.

Μόλις χθες, για τον Ντικ Πάουντ άρχισαν να ηχούν τα «τύμπανα» των «υποψιών»
και των «σκιών». Το 1996, όταν το Τορόντο ήταν υποψήφιο για τους Ολυμπιακούς
της εκατονταετίας, ο Πάουντ ήταν πρόεδρος της επιτροπής διεκδίκησης εργαζόταν
ένα από τα παιδιά μέλους της ΔΟΕ, στην ίδια επιτροπή...

Ακόμα, υποστηρίζεται ότι «ένα από τα παιδιά του Πάουντ εργάζεται στο
αμερικανικό κανάλι ABC που διεκδικούσε τα τηλεοπτικά δικαιώματα των Ολυμπιακών
από το NBC». Φυσικά όλα αυτά χρειάζονται άλλα αποδεικτικά στοιχεία. Όμως αυτό
αποδεικνύει ότι και οι πλέον αδιάφθοροι των «αθανάτων», με κάποιες κινήσεις
τους, ξεπερνούν τα προβλεπόμενα όρια που ορίζει η ΔΟΕ.

Η «ΑΜΥΝΤΙΚΗ ΔΙΑΤΑΞΗ»

Όταν το σκάνδαλο δωροδοκιών είχε φθάσει στο ζενίθ και οι «βολές» ήταν σχεδόν
όλες εναντίον του Σάμαρανκ, στη Λωζάνη έσπευσαν να του συμπαρασταθούν ένα
επιτελείο ισχυρών ανδρών της ΔΟΕ, αλλά μεταξύ αυτών κάποιοι που διεκδικούν την
διαδοχή. Στους «ανθρώπους ασπίδα» του προέδρου περιλαμβάνονται μεταξύ των
άλλων οι Ν'Μπάγε, Ρογκ, Ζακ Κλοντ Κιλί, Φράνκο Καράρο, Τόμας Μπαχ και φυσικά
ένα μεγάλο μέρος των λατινόφωνων μελών στη ΔΟΕ.

Η απόφαση της ειδικής επιτροπής και οι δηλώσεις των μελών της με επικεφαλής
τον Ρίτσαρντ Πάουντ στους περίπου 600 δημοσιογράφους που βρέθηκαν στη Λωζάνη,
αποτέλεσε μονάχα μία «ανάσα» καθαρού αέρα στους κόλπους του ολυμπιακού κινήματος.

Στις 17 και 18 Μαρτίου, η έκτακτη Ολομέλεια της ΔΟΕ θα αποφανθεί για τους έξι
«αθανάτους». Ήτοι «οριστική διαγραφή και αποπομπή» ή για ορισμένους μόνο
επίπληξη. Για το τελευταίο μάλλον αδύνατον να συμβεί. Όμως, η αλλαγή και ο
τρόπος επιλογής της πόλης των Ολυμπιακών του 2006 είναι κάτι που δεν είναι
οριστικό. Θα συζητηθεί στη Λωζάνη, τον Μάρτιο.


Ο Χουάν Αντόνιο Σάμαρανκ ξεκαθάρισε τη θέση του όσον αφορά την Αθήνα

Η ΛΑΣΠΗ που προσπάθησαν ορισμένες ιταλικές εφημερίδες να ρίξουν στη διεκδίκηση
και ανάληψη των Ολυμπιακών Αγώνων από την Αθήνα το 2004 πέφτει στο κενό. Ο
πρόεδρος της ΔΟΕ Χουάν Αντόνιο Σάμαρανκ, τόσο στην προχθεσινή του συνέντευξη
Τύπου στη Λωζάννη όσο και στη χθεσινή αποκλειστική δήλωσή του στα «ΝΕΑ», είναι
κατηγορηματικός. «Οι Ολυμπιακοί Αγώνες του 2004 θα στεφθούν από επιτυχία. Οι
πράξεις ορισμένων μελών δεν αφορούν την Αθήνα».

Σε δηλώσεις του ο γνωστός μας Πρίμο Νεμπιόλο, πρόεδρος της ΙΑΑΦ, υποστήριξε
πως «για την Αθήνα και την υποψηφιότητά της ούτε ξέρει αλλά ούτε άκουσε φήμες
που την αφορούν, σε σχέση με όλα όσα συμβαίνουν αυτή την περίοδο στους κόλπους
του Ολυμπιακού Κινήματος».

Ο επικεφαλής της διεκδίκησης των Αγώνων του 2004 για τη Ρώμη, Ρανούτσι, είπε
εξάλλου ότι «η Ρώμη έπαιξε καθαρά».

Όσον αφορά την Αθήνα, ο ίδιος είπε πως «ήταν μία αποζημίωση της ΔΟΕ για το
χαμένο '96 και τίποτα δεν αποδεικνύει ότι οι Έλληνες χρησιμοποίησαν αθέμιτα μέσα».

Πάντως, δύο συγκεκριμένες εφημερίδες της Ρώμης, η «Μεσατζέρο» και η «Τέμπο»,
φιλοξενούν μία καταγγελία που προέρχεται από την «επιτροπή καταναλωτών της
Ρώμης» που επιθυμούν «φως στη διεκδίκηση των Αγώνων του 2004». Όπως μετέδωσε
το Αθηναϊκό Πρακτορείο από τη Ρώμη, «οι δύο εφημερίδες είναι ιδιοκτησίας
εργολάβων που είχαν άμεση συμμετοχή στην προσπάθεια διεκδίκησης από την αιώνια πόλη».


Ο ΠΡΟΕΔΡΟΣ της Διεθνούς Ολυμπιακής Επιτροπής δηλώνει ότι «οι πράξεις ορισμένων
μελών που παραβίασαν τις αρχές της Ολυμπιακής Χάρτας δεν αφορούν τους
Ολυμπιακούς Αγώνες της Αθήνας. Ελπίζω και εύχομαι ότι η διοργάνωση των
Ολυμπιακών Αγώνων του 2004 θα στεφθεί από επιτυχία».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16349O061</ED>
<ID>
ID:18110

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O06&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Η ΑΠΟΣΤΟΛΗ ΤΟΥ ΟΛΥΜΠΙΑΚΟΥ ΣΤΗΝ ΠΟΛΗ ΤΟΥ ΦΩΤΟΣ
</H5><H2>Ραντεβού στο Παρίσι
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Γιώργος Ντράκοβιτς και Νικολάι Ζελιάσκοφ (πολυτιμότερος της 10ης αγωνιστικής
της Α1), μεγάλα ατού του Ολυμπιακού για νίκη στο Παρίσι

ΑΠΟΦΑΣΙΣΜΕΝΗ για νικηφόρο «ραντεβού στο Παρίσι» αναχωρεί σήμερα στη γαλλική
πρωτεύουσα η αποστολή της ομάδας βόλεϊ ανδρών του Ολυμπιακού εν όψει του
αυριανού αγώνα με την Παρί, στο πλαίσιο της 3ης αγωνιστικής του ημιτελικού
ομίλου του Τσάμπιονς Λιγκ.

Ο Ολυμπιακός χρειάζεται οπωσδήποτε νίκη επί της ισχυρής Παρί, η οποία έχει
προέλθει από συγχώνευση του Πανεπιστημίου Παρισιού (PUC) και της Παρί Σεν
Ζερμέν, διαθέτει τρεις Γάλλους βασικούς διεθνείς (Γιοκό, Γκρανβορκά, Λ. Καπέ)
και δύο Καναδούς διεθνείς (Γκριβς, Έντουαρντς) και είναι 2η στο Γαλλικό Πρωτάθλημα.

Παίκτες και ιθύνοντες της πρωταθλήτριας Ελλάδας αντιμετωπίζουν το ματς σαν
«χωρίς αύριο», καθώς το απίθανο σύστημα του ομίλου οκτώ ομάδων ενός γύρου δεν
δίνει πολλά περιθώρια απωλειών. Σε περίπτωση ήττας, το Φάιναλ Φορ
απομακρύνεται, αφού ευνοείται η βελγική Νόλικο Μάζικ, η οποία αντιμετωπίζει
γηπεδούχος την Παρί. Ο κίνδυνος για τον Ολυμπιακό είναι να φτάσει στις 3 ήττες
και να μείνουν οι Βέλγοι στις 2.

Επίσης, σήμερα, αναχωρεί στην Τσεχία η ομάδα βόλεϊ γυναικών του Παναθηναϊκού
που στοχεύει αύριο στην 3η νίκη με αντίπαλο την ισχυρή Φρέσταντ στο Τσάμπιονς
Λιγκ, επιτυχία που θα την εδραιώσει στην κορυφή του ομίλου.

ΖΕΛΙΑΣΚΟΦ Ο ΠΡΩΤΟΣ

Ο Νίκι Ζελιάσκοφ αναδείχθηκε MVP της 10ης αγωνιστικής του Πρωταθλήματος Α1
βόλεϊ ανδρών Panafon, χάρη στον πρωταγωνιστικό του ρόλο στο «3-0» του
Ολυμπιακού επί του Παναθηναϊκού.

Ο 29χρονος και ύψους 1,98 Βούλγαρος διεθνής άσος είχε κατά του Παναθηναϊκού 16
πόντους, με 87% ποσοστό επιτυχίας στην επίθεση, 4 μπλοκ και 2 δίποντους άσους.

Εντυπωσίασαν, επίσης, σε επί μέρους τομείς στη 10η αγωνιστική οι Χ.
Ηλιούπουλος (Ήφαιστος, 92% υποδ.), Σ. Κεμανετζής (Ορεστιάδα, 87% επιθ.), Μ.
Χριστοφορίδης (ΠΑΟΚ) και Β. Γκουντίμα (ΑΕΚ) από 5 μπλοκ, Μ. Λάμπερτ (ΠΑΟΚ, 27 πόντοι).
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16349O081</ED>
<ID>
ID:18111

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O08&aa=1</URL></REF>


Article

<CATEGORY>vin10</CATEGORY>

 <H5>ΜΕΛΒΟΥΡΝΗ: Η Γκραφ προκρίθηκε στους «8»
</H5><H2>Αποκλείστηκε ο Αγκάσι
</H2>
Ο Αντρέ Αγκάσι «αποχαιρέτησε» το ΟΠΕΝ της Αυστραλίας, αφού αποκλείστηκε από
την προημιτελική φάση

ΤΕΛΟΣ ΚΑΙ ο Αντρέ Αγκάσι από το ΟΠΕΝ της Αυστραλίας στη Μελβούρνη. Ο
Αμερικανός τενίστας ήταν ένα ακόμα θύμα των εκπλήξεων στο πρώτο εφετινό
τουρνουά «Γκραν Σλαμ», αφού αποκλείστηκε από έναν συμπατριώτη του, τον Βίνσεντ
Σπαντέα. Ο τελευταίος νίκησε με 6-1, 7-5, 6-7, 6-3.

Άλλα αποτελέσματα: Άνδρες: Καφέλνικοφ (Ρωσία) - Πάβελ (Ρουμανία) 6-3, 7-6,
6-7, 3-6, 6-4, Μάρτιν (ΗΠΑ) - Μπλακ (Ζιμπάμπουε) 7-6, 6-4, 6-4, Χάας
(Γερμανία) - Σαντορό (Γαλλία) 6-2, 6-3, 7-5.

Γυναίκες: Γκραφ (Γερμανία) - Σκετ (Αυστρία) 6-1, 6-1, Σέλες (ΗΠΑ) - Τεστού
(Γαλλία) 6-0, 6-3, Χίνγκις (Ελβετία) - Κέτσερ (Ν. Αφρική) 6-3, 6-7, 6-1, Πιρς
(Γαλλία) - Κουρνίκοβα (Ρωσία) 6-0, 6-4.

Τα ζευγάρια των προημιτελικών: Άνδρες: Κουτσέρα (Σλοβακία) - Λαπέντι
(Ισημερινός), Καφέλνικοφ (Ρωσία) - Μάρτιν (ΗΠΑ), Ένκβιστ (Σουηδία) - Ροσέ
(Ελβετία), Σπαντέα (ΗΠΑ) - Χάας (Γερμανία).

Γυναίκες: Ντάβενπορτ (ΗΠΑ) - Β. Ουίλιαμς (ΗΠΑ), Χίνγκις (Ελβετία) - Πιρς
(Γαλλία), Σέλες (ΗΠΑ) - Γκραφ (Γερμανία), Βαν Ρόουστ (Βέλγιο) - Μορεσμό (Γαλλία).
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16349O082</ED>
<ID>
ID:18154

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O08&aa=2</URL></REF>


Article

<CATEGORY>vin10</CATEGORY>

 <H2>Δείπνο προς τιμή της Κ. Παναγοπούλου
</H2>
ΔΕΙΠΝΟ προς τιμή του μέλους του ΝΟ Βουλιαγμένης κ. Κατερίνας Παναγοπούλου,
πρέσβειρας της Ελλάδας στον αθλητισμό, παρέθεσε ο πρόεδρος του ομίλου Γιώργος
Καμπάνης. Στο δείπνο παραβρέθηκαν μεταξύ άλλων ο υφυπουργός Αθλητισμού Ανδρέας
Φούρας, ο δήμαρχος Αθηναίων Δημήτρης Αβραμόπουλος, ο γγΑ Γιάννης Σγουρός, ο
βουλευτής Γιώργος Λιάνης, ο πρόεδρος της ΕΟΑ Λάμπης Νικολάου, ο πρόεδρος του
2004 Στρατής Στρατήγης, ο πρόεδρος του Παναθηναϊκού Γιώργος Βαρδινογιάννης και
η σύζυγός του Αγάπη, πρόεδρος της «Καλλιπάτειρας»

Ο κ. Καμπάνης προσφωνώντας την κ. Παναγοπούλου εξέφρασε τη χαρά και την
υπερηφάνεια του Ομίλου για το σημαντικό αξίωμα που έλαβε από την Πολιτεία ένα
εκλεκτό μέλος του. Η κ. Παναγοπούλου, αφού ευχαρίστησε για την τιμή που της
έγινε, ζήτησε από τους παρευρισκομένους στήριξη με κάθε τρόπο του σημαντικού
αθλητικού έργου που πραγματοποιεί ο ΝΟ Βουλιαγμένης.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16349O083</ED>
<ID>
ID:18196

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O08&aa=3</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Άλλες δύο συμμετοχές
</H2>
Η ΡΩΣΙΑ και η Τουρκία είναι οι νέες χώρες που προστέθηκαν σε εκείνες που έχουν
δηλώσει συμμετοχή στη φετινή Εβδομάδα Γιουρολίμπ Αθηνών που οργανώνει η ΕΙΟ
στον Φαληρικό Όρμο 14-18 Φεβρουαρίου. Ήδη ο αριθμός των χωρών που έχουν
δηλώσει συμμετοχή ανήλθε στις 8, μαζί με Ιταλία, Βουλγαρία, Ισραήλ, Ουκρανία,
Κύπρο και Ελλάδα.

Η διοργάνωση στηρίζεται και φέτος από τον Δήμο Αθηναίων, ενώ οργανωτές
όμιλοι είναι οι Ι.Ο. Πειραιά, Ν.Ο. Τζιτζιφιών Καλλιθέας και Ν.Ο. Αθηνών.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16349O084</ED>
<ID>
ID:18216

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O08&aa=4</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Επτά γκολ
</H2>
Ο ΚΡΙΣ Χάμπερτ ήταν ο πρωταγωνιστής του ΝΟ Χαλκίδας στη χθεσινή νίκη επί του
Εθνικού, στο κολυμβητήριο του Πειραιά, με 13-10. Ο Αμερικανός πολίστας
σημείωσε επτά γκολ. Η Χαλκίδα προηγήθηκε 5-1, ο Εθνικός μείωσε σε 10-9, αλλά
στην τελευταία περίοδο οι φιλοξενούμενοι ήταν πιο ψύχραιμοι. Πρώτος σκόρερ του
Εθνικού ήταν ο Ροντιόνοφ (3 γκολ).
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16349O085</ED>
<ID>
ID:18228

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O08&aa=5</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Αγρ. Νόμος (Σταύρου) 172-162. Βόρειος Πόλος (ομόσταβλος του νικητή)
362. 3ος, 4ος και 5ος, Κλέβερ Μπόυ, Γητευτής και Γουόρθυ Μπόυ. Δίδυμο 1Χ8=622,
Φορκάστ 1Χ8=777. Τρίο 1Χ3Χ8=783. Τρικάστ 1Χ8Χ3=2.918. Τετραπλό 1Χ8Χ3Χ5=58.672.

2η: Μαλασάιτ (Σωτηρ/λος) 141-100. Ματτέο 117. Τρίτος, Μέγας Φώτιος.
Δίδυμο 4Χ5=162. Φορκάστ 4Χ5=281. Σύνθετο 1Χ4=287. Σ.Δ. 1Χ8Χ4Χ5=1.193. Τρίο
4Χ5Χ6=870. Τρικάστ 4Χ5Χ6=2.219. (Διεγράφη ο ίππος 1, Έβδομος Ουρανός).

3η: Μουκταάλ (Μπάμπης) 286-160. Φωκιανός 122. Τρίτος και τέταρτος, Ρεντ
Ντράγκον και Ση Σταρ. Δίδυμο 1Χ8=409, Φορκάστ 1Χ8=622. Σύνθετο 4Χ1=390. Σ.Δ.
4Χ5Χ1Χ8=820. Τρίο 1Χ5Χ8=317. Τρικάστ 1Χ8Χ5=1.609. Τετραπλό 1Χ8Χ5Χ7=2.743.
(Διεγράφη ο ίππος 6, Σέλτικ Χάι Κινγκ).

4η: Μαγεμένος Αυλός (Οικονομίδης) 130-100. Ραφαήλ 403. Τρίτος και
τέταρτος, Θηριώδης και Άκαρδος Τερζ. Δίδυμο 1Χ9=755. Φορκάστ 1Χ9=845. Σύνθετο
1Χ1=419. Σ.Δ. 1Χ8Χ1Χ9=5.779. Τρίο 1Χ6Χ9=2.906. Τρικάστ 1Χ9Χ6=6.015. Τετραπλό 1Χ9Χ6Χ4=31.578.

5η: Εύανδρος (Δημητσάνης) 1.098-453. Ρωμιός 419. Τρίτος και τέταρτος,
Ιμπέριους Γουέι και Σατωμπριάν. Δίδυμο 1Χ7=6.575. Φορκάστ 1Χ7=10.468. Σύνθετο
1Χ1=2.294. Σ.Δ. 1Χ9Χ1Χ7=85.983. Τρίο 1Χ3Χ7=8.166. Τρικάστ 1Χ7Χ3=40.078.
Τετραπλό 1Χ7Χ3Χ8=223.286.

6η: Σεμπαστιάν Εμ (Γκιγεμέν) 351-232. Ροδανός 364. Τρίτος και τέταρτος,
Πολεμιστής και Αμύθητη. Δίδυμο 2Χ9=884. Φορκάστ 2Χ9=1.538. Σύνθετο 1Χ2=4.789.
Σ.Δ. 1Χ7Χ2Χ9=68.083. Τρίο 2Χ4Χ9=1.005, Τρικάστ 2Χ8Χ4=4.580. Τετραπλό 2Χ9Χ4Χ5=130.058.

7η: Αλπινιστής (Αντώνης) 557-283. Μπεντ Ελ Αμάρ 194. Τρίτος, Υπέρμαχος.
Δίδυμο 1Χ4=575. Φορκάστ 4Χ1=1.403. Σύνθετο 2Χ4=1.964. Σ.Δ. 2Χ9Χ1Χ4=3.250. Τρίο
1Χ4Χ6=1.618. Τρικάστ 4Χ1Χ6=8.218.

8η: Κόβατς (Αντώνης) 357-181. Σαιντ Μοριτζ 662. Τρίτος και τέταρτος,
Αρχέλαος και Αυτόλυκος. Δίδυμο 3Χ6=2.260. Φορκάστ 3Χ6=3.473. Σύνθετο 4Χ3=1151.
Σ.Δ. 1Χ4Χ3Χ6=18.657. Τρίο 1Χ3Χ6=2.030. Τρικάστ 3Χ6Χ1=11.049. Τετραπλό 3Χ6Χ1Χ2=31.977.

9η: Γκραν Λέο (Αλίκη) 395-207. Ωκεανός 153. Τρίτος, Κιουράνα. Δίδυμο
1Χ6=836. Φορκάστ 6Χ1=1.228. Σύνθετο 3Χ6=1.485. Σ.Δ. 3Χ6Χ1Χ6=18.034. Τρίο
1Χ5Χ6=1.276. Τρικάστ 6Χ1Χ5=4.500. Σκορ Γκανιάν 4 (1Χ2Χ4Χ3=) 93.688. Σκορ
Γκανιάν 6 (τζακ ποτ) 3.714.800.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16349O086</ED>
<ID>
ID:18235

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O08&aa=6</URL></REF>


Article

<CATEGORY>vin10</CATEGORY>

 <H5>ΒΑΘΜΟΛΟΓΙΑ: ΟΙ ΠΑΡΑΤΗΡΗΤΕΣ «ΧΑΪΔΕΥΟΥΝ» ΤΟΥΣ ΔΙΑΙΤΗΤΕΣ
</H5><H2>Φταίνε και αυτοί
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Λάζαρος Βορεάδης και Νίκος Ζαβλανός αποχωρούν από το γήπεδο της Νέας Σμύρνης.
Η συνέχεια επρόκειτο να δοθεί το πρωί στο γραφείο του αθλητικού δικαστή

Η ΔΙΑΙΤΗΣΙΑ «έμπλεξε». Όχι ξαφνικά, αφού τα προβλήματα από την αρχή της
περιόδου ήταν ­ και εφέτος ­ αρκετά. Ουσιαστικά το καζάνι σιγόβραζε και πολλοί
γνώριζαν ότι κάποια στιγμή θα γινόταν η έκρηξη. Η ουσία είναι, ότι όλοι
περιμένουν τα φτάσουν τα πράγματα στο απροχώρητο, για να θυμηθούν τις ευθύνες τους.

Η ΟΔΚΕ τηρεί σιγή ιχθύος ­ τουλάχιστον επίσημα ­ επικαλούμενη την αυριανή 19η
αγωνιστική, η οποία περιλαμβάνει κρίσιμα ματς και κυρίως, το γεγονός ότι τόσο
ο Ζαβλανός όσο και ο Βορεάδης έχουν κληρωθεί να «σφυρίξουν» (Σπόρτιγκ και Αλεξάνδρειο).

Περιμένουν την έκθεση του παρατηρητή (Τάσος Μούστος), αλλά συζητήσεις έχουν
γίνει και έχουν εκφραστεί αρκετές απόψεις. Λογικά, ο Βορεάδης δεν θα γλιτώσει
την (αυστηρή) τιμωρία. Ανεξάρτητα από το τι θα γράψει στην έκθεσή του ο
Μούστος (ο οποίος έχει χαρακτηρίσει «πολύ καλή» τη διαιτησία). Και αυτό, αφού
το θέμα έχει πάρει διαστάσεις και ­ λόγω της τηλεοπτικής κάλυψης ­ τα
περισσότερα μέλη του Δ.Σ. της ομοσπονδίας έχουν προσωπική άποψη:

Ποια είναι τα σχόλια: «Καταρχήν ο Ζαβλανός χρέωσε χωρίς λόγο με τεχνική ποινή
τον Ματζόν και ο Βορεάδης δεν είχε καμία δουλειά να πάει κοντά στην εξέδρα».

Το πρόβλημα με τη διαιτησία εντοπίζεται κυρίως στους παρατηρητές. Η βαθμολογία
τους τις περισσότερες φορές μοιάζει με... χάδι προς τους διαιτητές. Και αυτό
έχει προβληματίσει σε μεγάλο βαθμό την ΟΔΚΕ. Συνήθως οι παρατηρητές είναι
παλιοί διαιτητές, έχουν σφυρίξει μαζί με αυτούς που πρόκειται να κρίνουν,
είναι φίλοι, ενώ ας μην ξεχνάμε και ότι υπάρχουν και οι αρχαιρεσίες στις
τοπικές ενώσεις και την ΟΔΚΕ. Πώς θα ζητήσουν ψήφο από κάποιον που έχουν
στείλει στην πειθαρχική; 
ΕΙΔΙΚΗ ΕΠΙΤΡΟΠΗ

Όλα αυτά τα γνωρίζουν στη Ριζάρη (χωρίς αυτό να σημαίνει πως ακόμα και μέλη
του Δ.Σ. δεν μπαίνουν σε αυτή τη διαδικασία) και αποφάσισαν να δημιουργήσουν
ειδική επιτροπή που θα κρίνει τους παρατηρητές! Βέβαια στο μπάσκετ δεν έχουν
την πολυτέλεια του ποδοσφαίρου να «τιμωρούν» τον παρατηρητή που δεν έκανε καλά
τη δουλειά του. Τα παραδείγματα είναι πολλά, με πιο πρόσφατο την καλή
βαθμολογία των Μαγγανά, Τανατζή στον αγώνα ΠΑΟΚ - Πανιωνίου. Όμως και εδώ
υπήρχε άποψη, αφού το ματς καλύφθηκε τηλεοπτικά και οι δύο διαιτητές έμειναν
εκτός κληρωτίδας για δύο αγώνες, αλλά με απόφαση της ΕΟΔ.

Η ΟΔΚΕ έχει αρχίσει την... αλληλογραφία προκειμένου να συνετίσει τους
διαιτητές. 
Έτσι οι Τανατζής, Μαγγανάς πήραν ένα γράμμα με το οποίο έμαθαν ότι «έχασαν μία
καλή ευκαιρία», ενώ κάτι ανάλογο συνέβη και με τους Ταβουλαρέα - Χουλιαρά για
το ματς Ολυμπιακού - Αμαρουσίου. Τα ίδια έγιναν και στο Μαρούσι το Σάββατο. Ο
Νιγιάννης δεν είχε καλή απόδοση, όμως την γλίτωσε επειδή «δεν αλλοίωσε το
αποτέλεσμα». Η φράση αυτή μπορεί να χαρακτηριστεί ως το... σλόγκαν των παρατηρητών.

ΔΕΜΕΝΑ ΧΕΡΙΑ

Στα καλοκαιρινά σεμινάρια, οι οδηγίες προς τους διαιτητές αφορούν και την
παραμικρή λεπτομέρεια. Ακόμα και στη σύνταξη του φύλλου αγώνα. Και όμως, ο
αθλητικός δικαστής Σταμάτης Γιακουμέλος αποχωρώντας από τον ΕΣΑΚΕ επισήμανε σε
μέλη της ΟΔΚΕ: «Πολλές φορές, οι διαιτητές δεν τα γράφουν σωστά». Παρ' όλα
αυτά, η ΟΔΚΕ παραμένει με δεμένα χέρια: Και αυτό αφού, όπως έλεγε κάποιο μέλος
της, «αν τηρούσαμε κατά γράμμα τον κανονισμό, τότε δεν θα είχαμε διαιτητή που
θα μπορούσε να αγωνιστεί σε δεύτερο συνεχόμενο παιχνίδι».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16349O091</ED>
<ID>
ID:18112

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: «Δεν μπορεί ο καθένας να διαμορφώνει αποτέλεσμα»
</H5><H2>Βολές κατά Βορεάδη για τη διακοπή
</H2>
ΤΟ ΜΑΤΣ Πανιωνίου - ΑΕΚ επρόκειτο να... συνεχιστεί το πρωί στο γραφείο του
νέου αθλητικού δικαστή Ηλία Γιαννακάκη. Σύμφωνα με το κατηγορητήριο, ο
Πανιώνιος παραπέμπεται με βάση δύο διατάξεις: Η πρώτη αφορά διακοπή του αγώνα
και τραυματισμό (διαιτητών, κριτών, αθλητών και λοιπών προσώπων) που αποτελεί
την επιβαρυντική περίπτωση, αφού έχει συνέπεια τον μηδενισμό και την αφαίρεση
δύο βαθμών. Επίσης, η δεύτερη (απλή διακοπή) έχει συνέπεια την επιβολή ποινής
τεσσάρων αγωνιστικών. Έτσι, αυτό που θα προσπαθήσει να αποδείξει ο Πανιώνιος
είναι ότι το παιχνίδι μπορούσε να συνεχιστεί και να ολοκληρωθεί, παρά τον
τραυματισμό του κομισάριου Στέλιου Τζαφλέρη. Ο τελευταίος έχει στείλει στον
αθλητικό δικαστή ιατρική γνωμάτευση από το νοσοκομείο όπου διακομίστηκε στην
οποία γίνεται αναφορά για «κάκωση».

Στο μεταξύ, ο πρόεδρος του Πανιωνίου Μίλτος Λαζαρίδης υποστήριξε χθες ότι θα
ζητηθεί η επανάληψη του αγώνα, ενώ θα γίνει παρέμβαση στην πολιτική ηγεσία για
ρύθμιση του θέματος της διαιτησίας. «Δεν έχω ξαναδεί τέτοιο γεγονός. Ο κόσμος
δεν αντέδρασε για κάποια απόφαση του διαιτητή, αλλά για πράξη. Είχαν πάρει
απόφαση να διακόψουν το ματς και πριν από τον τραυματισμό. Ήταν
προκατειλημμένοι και δεν έκαναν καμία προσπάθεια για να συνεχιστεί το
παιχνίδι. Δεν μπορεί ο καθένας να διαμορφώνει αποτελέσματα. Ίσως εμείς να μην
εξυπηρετούμε συμφέροντα. Δεν προσπαθήσαμε ποτέ να επηρεάσουμε διαιτητή. Και
μην ξεχνάτε ότι ήμουν πρόεδρος στην ΕΟΔ και έδωσα μάχη με την ΟΔΚΕ για να μπει
στη λίστα των διεθνών ο Ζαβλανός. Κι ακόμα, έβαλα στην Α1 τον Βορεάδη. Τελικά,
αποδεικνύεται ότι έκανα λάθος με τη στάση που κράτησα», είπε ο κ. Λαζαρίδης.

Παρών στη συζήτηση και ο δήμαρχος Νέας Σμύρνης Γιώργος Κουτελάκης. «Θεωρώ ότι
υπήρξε υποδειγματική αποχώρηση των φιλάθλων. Με τη στάση τους αποκαλύπτουν τι
είχαν στο μυαλό τους οι διαιτητές. Όταν τους ανακοινώσαμε ότι το γήπεδο
άδειασε, μας είπαν ότι διακόπτεται οριστικά το παιχνίδι. Η γραμμή ήταν
συνειδητή για την πτώση του Πανιωνίου και βρήκαν τον καλύτερο τρόπο για να
ξεμπερδεύουν με αυτόν», τόνισε ο κ. Κουτελάκης.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16349O092</ED>
<ID>
ID:18155

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O09&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Συμφωνία με Μιχαήλοφ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Ο ΑΡΗΣ απέκτησε δεύτερο ξένο και το όνομα αυτού: Μιχαήλ Μιχαήλοφ. Ο «Τσάρος»
παραμένει στη θέση του μετά και την εισήγηση του Σβι Σερφ, ο οποίος
εντυπωσιάστηκε από την παρουσία του Ρώσου στο ντέρμπι με τον ΠΑΟΚ. Οι δύο
άνδρες βρέθηκαν χθες μαζί και με τον γενικό διευθυντή του Άρη Χρήστο Μιχαηλίδη
και συμφώνησαν στο να μείνει ο παίκτης στην ομάδα, τελειώνοντας έτσι όλα τα
σενάρια περί αντικατάστασής του.

Στο μεταξύ ο Γκάρι Γκραντ θα μείνει δύο μέρες εκτός προπονήσεων εξαιτίας
μιας θλάσης στη δεξιά γάμπα και η συμμετοχή του στον αυριανό αγώνα με την ΑΕΚ
θα κριθεί ­ σύμφωνα με τα χθεσινά δεδομένα ­ ύστερα από δοκιμή που θα κάνει
λίγο πριν από την έναρξη του αγώνα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16349O093</ED>
<ID>
ID:18197

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O09&aa=3</URL></REF>


Article

<CATEGORY>vin10</CATEGORY>

 <H5>ΑΕΚ: ΘΕΜΑ ΩΡΩΝ Η ΑΝΑΚΟΙΝΩΣΗ ΤΟΥ ΝΕΟΥ ΞΕΝΟΥ
</H5><H2>Στο περίμενε
</H2>
Στον... γκισέ βρίσκεται ο Κρις Μόρις, με τον οποίο απομένουν οι λεπτομέρειες
για να ολοκληρωθεί και να ανακοινωθεί η συμφωνία της ΑΕΚ μαζί του

ΠΟΣΟ κοντά βρίσκεται η ΑΕΚ στην απόκτηση του Κρις Μόρις, που αποτελεί τον
βασικό της στόχο για τη θέση του ξένου; Όσο και ο Παναθηναϊκός με τον Ντομινίκ
Ουίλκινς το 1994, επί Κώστα Πολίτη!

Τότε οι «πράσινοι» είχαν στείλει τα εισιτήρια για τον «Ζόιντ», με τον οποίο
είχαν συμφωνήσει σε όλα, αλλά την τελευταία στιγμή ο Αμερικανός άσος δεν είχε
μπει στο αεροπλάνο αφήνοντας στα «κρύα του λουτρού» τον ευρωκόουτς και την
ομάδα του. Την ιστορία αυτή θυμήθηκε χθες ο Πολίτης όταν οι δημοσιογράφοι στην
πρώτη του συνέντευξη Τύπου πίεζαν για να εκμαιεύσουν πληροφορίες για τον
παίκτη με τον οποίο διαπραγματεύεται η ΑΕΚ.

«Σήμερα ή αύριο θα σας έρθει μια ανακοίνωση», είπε ο Πολίτης, που, όταν
ρωτήθηκε αν το όνομα που θα αναφέρεται θα είναι του Κρις Μόρις, απάντησε με
νόημα: «Ας περιμένετε λίγο ακόμη... Έτσι είχα πει "ναι" για τον Ουίλκινς και
έμειναν τα εισιτήρια που του είχαμε στείλει στο γκισέ...».

Περιμένοντας, λοιπόν, να μπει ο Μόρις στο αεροπλάνο, φαίνεται πως βρίσκονται
οι διοικούντες την ΑΕΚ, κάτι που επιβεβαιώνει και ο Αμερικανός μάνατζερ του
παίκτη, Τομ ΜακΛάφλιν: «Ο Κρις είναι σχεδόν έτοιμος να έρθει. Η απόφασή μας θα
παρθεί εντός των επόμενων ωρών και σύντομα θα είμαστε σε θέση να σας κάνουμε
ανακοινώσεις». Στο ΟΑΚΑ, ωστόσο, ο Κώστας Πολίτης προετοιμάζει τους παίκτες
του για τον αυριανό αγώνα με τον Άρη, που χαρακτηρίζεται, μαζί με το φάιναλ
φορ του Σαββατοκύριακου, ως τα σπουδαιότερα παιχνίδια της ΑΕΚ έως τα πλέι οφ!
«Για εμάς προέχει ο αγώνας με τον Άρη και για τη συνέχεια είμαστε φιλόδοξοι
για έναν τίτλο που λείπει από την ΑΕΚ από το 1981. Ο τίτλος μπορεί να έρθει
στο φάιναλ φορ του Κυπέλλου. Μετά θα προετοιμαστούμε για τα πλέι οφ», τόνισε ο
Πολίτης, επισημαίνοντας με τον καλύτερο τρόπο την κρισιμότητα για την ΑΕΚ των
επόμενων πέντε ημερών.

«Το αποτέλεσμα της Τετάρτης δεν πιστεύω ότι θα παίξει κανένα ρόλο για το
φάιναλ φορ. Την Κυριακή στο ντέρμπι της Θεσσαλονίκης είδα ότι ο Άρης έχει
μεγάλο ενθουσιασμό. Δεν ξέρω όμως ακόμη αν μας βολεύει ότι νίκησε. Δεν μας
φοβίζει κανείς. Προβληματιζόμαστε για τον εαυτό μας», συμπλήρωσε ο προπονητής
της ΑΕΚ και έσπευσε να απονείμει τα εύσημα στους παίκτες του: «Προσπαθούμε να
διορθώσουμε κάποιες ατέλειες και το ευχάριστο είναι ότι τα παιδιά είναι καλοί δέκτες».

Ο προπονητής της ΑΕΚ όμως τόνισε ακόμη: «Οι ομάδες χτίζονται το καλοκαίρι.
Μέχρι το τέλος λίγα μπορώ να κάνω..». Τέλος, αναφορικά με τα επεισόδια στη Νέα
Σμύρνη, ο Πολίτης ­ που εξήγησε ότι μετά τη σημερινή προπόνηση θα ξέρει αν θα
υπολογίζει τον Πρέλεβιτς ­ είπε: «Ήταν λυπηρά γεγονότα που προκλήθηκαν από
κάποιες σπασμωδικές αντιδράσεις των οπαδών του Πανιωνίου. Δεν υποκινήθηκαν από
την ομάδα της Νέας Σμύρνης. Όπως και η ΑΕΚ δεν έχει ευθύνη. Όλα τα μέλη της
αποστολής μας είχαν κόσμια συμπεριφορά».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16349O101</ED>
<ID>
ID:18103

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>«Θέλουμε πλεονέκτημα έδρας»
</H2>
«ΝΟΜΙΖΩ πως πλέον ξεφύγαμε από πιθανές περιπέτειες και τώρα θέλουμε όσο το
δυνατόν περισσότερες νίκες για να αποκτήσουμε πλεονέκτημα έδρας στα πλέι-οφ».

Στο Περιστέρι, μετά τη νίκη και επί του Ηρακλείου, σκέφτονται πλέον την Ευρώπη
ενώ ο Αργύρης Πεδουλάκης έχει κάθε λόγο να αισθάνεται πολύ καλύτερα για την
ομάδα του, κάτι που δεν το έκρυψε στη χθεσινή συνέντευξη Τύπου.

«Το γεγονός πως πήραμε κάποιες νίκες, μας βοήθησε ιδιαίτερα και στον τομέα του
άγχους. Πέρα από τα αποτελέσματα, έχουμε όμως και ένα καλό πρόσωπο και από τις
δηλώσεις των παικτών φαίνεται ότι παίζουμε καλύτερο μπάσκετ και πως διαθέτουμε
πλουραλισμό», τόνισε ο «Άρτζι», που πλέον σκέφτεται τον αυριανό αγώνα με τον
Σπόρτιγκ στα Πατήσια.

«Είναι ένας πολύ δύσκολος αντίπαλος, ενώ όπως φάνηκε και στο ματς με τον
Ολυμπιακό, οι παίκτες του έχουν βρει ρυθμό και χημεία».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16349O102</ED>
<ID>
ID:18148

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O10&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Ευκαιρία για ξεκούραση
</H2>
ΣΥΝΤΗΡΗΣΗ δυνάμεων θέλει να κάνει αύριο ο Ολυμπιακός κόντρα στον Απόλλωνα
Πάα ανακαι ο Ντούσαν Ίβκοβιτς σκοπεύει, αν του δοθεί η ευκαιρία, να ξεκουράσει
κάποιους από τους παίκτες του που έχουν μέχρι στιγμής επωμιστεί το μεγαλύτερο
αγωνιστικό βάρος. Παράλληλα ο τεχνικός των «ερυθρολεύκων» ποντάρει στο
διάστημα της μίας εβδομάδας που θα μεσολαβήσει από τον αγώνα με τον Απόλλωνα
έως το παιχνίδι με τη Σαμάρα για την Ευρωλίγκα, για να μπορέσει να δουλέψει με
τους παίκτες του, ώστε να παρουσιαστεί καλύτερη η ομάδα τον Φεβρουάριο.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16349O103</ED>
<ID>
ID:18191

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>«Δεν χάσαμε τη διαφορά»
</H2>
* ΘΕΣΣΑΛΟΝΙΚΗ 
«ΑΝ ΧΑΝΑΜΕ τη διαφορά με την οποία νικήσαμε στον πρώτο γύρο, θα μιλούσαμε για
καταστροφή. Τώρα μιλάμε για ήττα». Ο ΠΑΟΚ μπορεί να μην κατάφερε να προφυλάξει
το γόητρό του, αλλά τουλάχιστον δεν έχασε, όπως επισημαίνει ο Χουάν Αντόνιο
Μοράλες, με διαφορά μεγαλύτερη απ' αυτή που πέτυχε στο πρώτο φετινό κλασικό
ντέρμπι της Θεσσαλονίκης. Έτσι, σε περίπτωση ισοβαθμίας με τον Άρη στην τελική
κατάταξη θα έχει το πάνω χέρι.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16349O104</ED>
<ID>
ID:18212

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΑΟ: Ο ΦΑΝΗΣ ΣΥΜΜΕΤΕΙΧΕ ΚΑΙ ΣΤΟ «ΔΙΠΛΟ»
</H5><H2>Διπλή χαρά
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

<H3>* Τζεντίλε, Μπερκ και Μάγλος στη διάθεση του Σούμποτιτς για το ματς με τον ΠΑΟΚ
</H3>
Φάνης Χριστοδούλου. Έβγαλε όλο το πρόγραμμα της χθεσινής προπόνησης

ΔΙΠΛΗ χαρά για τον Λευτέρη Σούμποτιτς, χθες, που για πρώτη φορά από την αρχή
της σεζόν είδε όλους τους παίκτες του να είναι παρόντες!

Ο προπονητής του Παναθηναϊκού είχε στη διάθεσή του τους τραυματίες Τζεντίλε,
Μπερκ, Μάγλο, τους οποίους υπολογίζει πλέον για τον καθοριστικό αυριανό αγώνα
με τον ΠΑΟΚ, στο Αλεξάνδρειο. Η προπόνηση, όμως, δεν έγινε με 14 παίκτες, αλλά
με 15, αφού ακόμη και ο Φάνης Χριστοδούλου έλαβε μέρος σε αυτήν, συμμετέχοντας
μάλιστα στο «διπλό».

Ο διεθνής άσος έβγαλε ολόκληρο το πρόγραμμα και πλέον εκφράζεται η αισιοδοξία
να αγωνιστεί σε ματς του Παναθηναϊκού πριν από τον Μάρτιο. Μάλιστα, οι πιο
τολμηροί στα προγνωστικά τους μιλούν για το παιχνίδι με τον Σπόρτιγκ εντός
έδρας στις 20 Φεβρουαρίου ή με την Ταουγκρές τρεις ημέρες νωρίτερα.

Νάντο Τζεντίλε: Έτοιμος για αύριο - Πατ Μπερκ: στα πλάνα του Σούμποτιτς -
Κώστας Μάγλος: Ξεπέρασε τον τραυματισμό του

Εκείνο, όμως, που απασχολεί περισσότερο τον Σούμποτιτς και τον Παναθηναϊκό
είναι το αυριανό παιχνίδι. Το ευχάριστο, λοιπόν, είναι ότι τόσο ο Τζεντίλε όσο
και ο Μπερκ θα ακολουθήσουν την αποστολή στη Θεσσαλονίκη, αφού χθες έδειξαν
ότι έχουν αποθεραπευτεί πλήρως. Ο Σούμποτιτς αναμένεται να πάρει δεκατρείς
παίκτες (πλην Γλυνιαδάκη και Χριστοδούλου, δηλαδή) μαζί του και λίγο πριν από
τον αγώνα θα αποφασίσει ποιους θα αφήσει με πολιτικά και ποιοι θα πάρουν θέση
για το ματς.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16349O111</ED>
<ID>
ID:18104

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O11&aa=1</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ
</H5><H2>Δεν το περίμενε...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΠΑΡΕΝΕΡΓΕΙΕΣ έφερε στην οικογένεια του ΠΑΟΚ η ήττα στην Καισαριανή.

*** Ο Άγγελος Αναστασιάδης σίγουρα δεν διανύει τις καλύτερες μέρες της
καριέρας του από ψυχολογική άποψη, αφού χθες τού προέκυψε κάτι που δεν το περίμενε:

*** Αρκετοί οπαδοί (και πάντως όχι λίγοι...) πήγαν στην Ευκαρπία και λίγο
έλειψε να μην αφήσουν να γίνει προπόνηση.

*** Μάλιστα δεν απέφυγαν τις ειρωνείες: «Τι παραμύθι-προπόνηση κάνεις, ρε
Άγγελε, όταν χάνεις από Εθνικό Αστέρα και Πανσερραϊκό...».

*** Ο προπονητής του ΠΑΟΚ δεν αντέδρασε, όμως, όπως έμαθα, εμπιστεύτηκε σε
φιλικό του κύκλο πως σκέφτεται να παραιτηθεί έτσι και επαναληφθεί σήμερα το
«ντου» των σκληροπυρηνικών.

*** Ο Άγγελος είναι σαφές πως ενοχλήθηκε πολύ διότι δεν αποδοκιμάστηκε από
«όποιους κι' όποιους».

*** Αυτοί που τον αποδοκίμασαν χθες, ανήκουν στην κάστα οπαδών οι οποίοι
έδωσαν σκληρή μάχη να τον επαναφέρουν στην Τούμπα, εκείνες τις περίεργες μέρες
που ο Μπλαχίν ζητούσε στήριξη και δεν του την έδινε κανείς.

*** Κατά τα άλλα, ο ΠΑΟΚ αναμένεται να ενισχυθεί στο κυνήγι προνομιούχου θέσης
στην τελική βαθμολογική κατάταξη, με την ένταξη για έξι μήνες στη δύναμή του
διεθνούς Κολομβιανού σέντερ φορ Αντόνιο Βαλέντσια.

*** Έκλεισε ήδη τη συμφωνία και αύριο ο 30χρόνος παίκτης αναμένεται στην Ελλάδα.

*** Αν καταφέρει να δείξει τις πολυδιαφημισμένες του ικανότητες, τότε ο
Βαλέντσια θα συζητήσει για παραπέρα παραμονή του στην ομάδα της Θεσσαλονίκης.

*** Μεταξύ μας: καλύτερη η «δοκιμή» και «βλέπουμε», παρά τα πολυετή συμβόλαια
και ακολούθως η ξεφτίλα στην ΦΙΦΑ για χρέη...

*** Αρκετά πλήρωσε ο ΠΑΟΚ (και όχι μόνο) την αβασάνιστη μέθοδο μεταγραφής ξένων.

Η ΣΤΗΛΗ πρώτη είχε αποκαλύψει τους φόβους του καλού ποδοσφαιριστή Αντώνη
Σαπουντζή να επισκεφθεί γιατρό για τα προβλήματα στους κοιλιακούς του.

*** Και ότι κωλυσιεργούσε, πιστεύοντας (κυριολεκτικά) ότι η πίστη του στον
Θεό θα τον γιάτρευε.

*** Επειδή όμως τα εικονίσματα αγίων και τα... χαϊμαλιά στα χέρια δεν
έφεραν αποτέλεσμα, ιδού που χθες βράδυ ο Αντώνης υπεβλήθη σε αξονική και ­
επιτέλους ­ αρχίζει θεραπεία.

*** Σχόλιο με σημασία: αν δεν ήταν μπροστά μας τα δύο ματς με την Λάτσιο, ο
Σαπουντζής μάλλον δεν θα κατέφευγε στην ιατρική επιστήμη.

*** Θα λείψει ένα μήνα από τα γήπεδα και περαστικά του.

*** Δεν είναι κακό παιδί, απλά έχει μείνει πίσω σε μερικά πράματα ο Σαπουντζής.

ΟΥΤΕ ΜΗΝΑΣ δεν πέρασε από την τιμητική εκδήλωση (και πλακέτα) υπέρ του
Γεωργαμλή, την οποία οργάνωσε η ΠΑΕ Εθνικός, για τις 400 συμμετοχές του στην
Α' Εθνική, ιδού που η ηγεσία έδωσε στον Λύσσανδρο τα παπούτσια στο χέρι.

*** Ξέρετε, τώρα που ο Κένταλ εφαρμόζει ζώνη, ο Γεωργαμλής κρίθηκε μη
χρήσιμος λόγω ανεπαρκούς ρεμπρίζ!

*** Το ευτύχημα για τον βετεράνο ποδοσφαιριστή είναι που τον ειδοποίησαν
μία εβδομάδα πριν από την λήξη της μεταγραφικής περιόδου.

*** Που σημαίνει ότι προλαβαίνει να βρει ομάδα να συνεχίσει την (καλή για
αρκετούς) καριέρα του.

ΚΙ ΑΛΛΟ «διαζύγιο» πριν καν συναφθεί «γάμος» προέκυψε χθες, αυτή τη φορά στη Βέροια.

*** Ένα μήνα έμεινε στη Βέροια ο διεθνής Ιρανός τερματοφύλακας Νίμα
Νακισάν, άρεσε, δέχτηκε υποσχέσεις αλλά χθες υποχρεώθηκε να φύγει και να
υπογράψει στην Καβάλα.

*** Ο Τσαμήτρος ευχαρίστησε τον Πέρση, αλλά «δεν είχε κενή θέση ξένου».

*** Ο Νακισάν αγωνίστηκε στο τελευταίο Μουντιάλ και είχε δεχτεί καλές κριτικές.

*** Με τον Φαρφάν τι έγινε;

ΕΛΕΓΕ χθες σε γνωστό στέκι της Νέας Φιλαδέλφειας παλιός ποδοσφαιριστής, από
αυτούς που θεωρήθηκαν «σημαία» του Δικεφάλου».

*** «Αν την Κυριακή στο ντέρμπι εμφανιστεί ο Μελισσανίδης, νομίζω ότι θα
έχει πρόβλημα με τους φιλάθλους».

*** Λεπτομέρεια: αυτός που το είπε σπάνια έπεφτε έξω στις προβλέψεις του.
Γι' αυτό και θεωρούνταν «σκληρός» ή «περίεργος».

*** Με την ευκαιρία. Θυμάστε τον περίφημο δείπνο Μελισσανίδη προς τους
ποδοσφαιριστές, που είχε σκοπό τη «σύσφιγξη σχέσεων» κ.λπ.;

*** Τον λογαριασμό τον πλήρωσε η ΠΑΕ ΑΕΚ!
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16349O121</ED>
<ID>
ID:18105

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Να θυμηθούν την Ολυμπία
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΤΟ ΣΚΑΝΔΑΛΟ των «αθανάτων» της ΔΟΕ αποκαλύπτει τη μόλυνση των μεθόδων
λειτουργίας ενός θεσμού που κουβαλάει μεγάλες αξίες από την Αρχαία Ολυμπία.

Όταν έγινε η ανασύσταση των Ολυμπιακών Αγώνων στη δύση του 19ου αιώνα, τόσο
ο βαρόνος Πιέρ ντε Κουμπερτέν όσο και ο Δημήτρης Βικέλας και οι συνεργάτες
τους οραματίζονταν Αγώνες εναρμονισμένους με «το αρχαίο πνεύμα, αθάνατο».

Οι εξελίξεις όμως ήταν διαφορετικές. Οι σκοπιμότητες αφαίρεσαν σιγά σιγά
από τον πυρήνα των Αγώνων σημαντικά κομμάτια και το Ολυμπιακό Κίνημα
απογυμνώθηκε. Τα οικονομικά συμφέροντα σφιχταγκάλιασαν τον θεσμό, αφού η ΔΟΕ
δεν κατάφερε να σταθεί πάνω από αυτά. Η εμπλοκή «αθανάτων» σε σκάνδαλα
χρηματισμού, για να δώσουν την ψήφο τους σε υποψήφιες πόλεις, φανερώνει έντονη
δυσαρμονία θέσεων και πράξεων και πορεία αντίθετη με τον Ολυμπιακό Χάρτη.

Το 1990, στην ψηφοφορία στο Τόκιο, οι «αθάνατοι» δείχνοντας κυνισμό πέραν
των ορίων απέρριψαν την Αθήνα και έδωσαν τους «Χρυσούς» Ολυμπιακούς Αγώνες
στην Ατλάντα. Κλώτσησαν την Ιστορία και προτίμησαν τα δολάρια. Αδιαφόρησαν
επιδεικτικά για το δίκιο και ψήφισαν Coca Cola, CNN και άλλες πολυεθνικές εταιρείες.

Οι τωρινές αποκαλύψεις, που προσθέτουν ρυτίδες στο Ολυμπιακό Κίνημα, δεν
ξαφνιάζουν όσους ασχολούνται επαγγελματικά με τα αθλητικά πράγματα. Όλα έχουν
πάρει τον κατήφορο και έχουν παγιδευτεί στα τηλεοπτικά δίκτυα και τους
θησαυρούς των πολυεθνικών. Το μέλλον των Ολυμπιακών Αγώνων μέσα στην ομίχλη
των πολυποίκιλων συμφερόντων δεν είναι ορατό διά γυμνού οφθαλμού.

Έτσι η πρόταση του Άγγλου δημοσιογράφου Πίτερ Κόριγκαν, καθώς και του
Αυστραλού βουλευτή Κιμ Μπίζλι για μόνιμη τέλεση των Ολυμπιακών Αγώνων στην
Ελλάδα είναι φωνές στην πιο κατάλληλη στιγμή.

Η διάτρητη ΔΟΕ έχει την τελευταία ευκαιρία να θυμηθεί την Ολυμπία.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16349O122</ED>
<ID>
ID:18149

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O12&aa=2</URL></REF>


Article

<CATEGORY>vin10</CATEGORY>

 <H2>Σε φόρμα η Στέφι </H2>
ΜΕ ΩΡΑΙΟ στυλ, η διάσημη Γερμανίδα ετοιμάζεται να «περιποιηθεί» την
Αυστριακή Μπάρμπαρα Σκετ στον αγώνα τους (6-1, 6-1) για τον 4ο γύρο του όπεν
της Αυστραλίας. Η Στέφι θ' αντιμετωπίσει τώρα την επίσης διάσημη Μόνικα Σέλες,
στον προημιτελικό.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16349O123</ED>
<ID>
ID:18192

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O12&aa=3</URL></REF>


Article

<CATEGORY>vin10</CATEGORY>

 <H2>Για τον Γιάνκοβιτς </H2>
ΑΞΙΑ ΚΑΘΕ επαίνου η πρωτοβουλία των παικτών του Παναθηναϊκού, να
συγκεντρώσουν χρήματα για τον άτυχο Γιάνκοβιτς. Κυρίως για την προσπάθειά τους
να ευαισθητοποιήσουν και άλλες ΚΑΕ, ώστε το ποσό που θα συγκεντρωθεί να είναι
αξιόλογο και να λύσει το οικονομικό πρόβλημα του Σέρβου άλλοτε άσου του
μπάσκετ. Η ΚΑΕ ΠΑΟ έδωσε χθες στη δημοσιότητα τον αριθμό λογαριασμού της
XiosBank, για όσους θέλουν να συνδράμουν: 1006-287849-413. Και πάλι μπράβο
στον αρχηγό Παταβούκα και στ' άλλα παιδιά του «τριφυλλιού»!
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16349O124</ED>
<ID>
ID:18213

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O12&aa=4</URL></REF>


Article

<CATEGORY>vin10</CATEGORY>

 <H5>Ο Βουλδής κοντά στη νόρμα
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΑΓΓΕΛΟΣ ΒΟΥΛΔΗΣ κέρδισε τον Στέλιο Χαλκιά, σε μια μονομαχία υποψηφίων για τη
νόρμα γκραν μετρ, όπου και οι δύο ήθελαν τη νίκη. Ο Βουλδής θέλει τώρα ενάμιση
βαθμό στους εναπομείναντες δύο αγώνες του με τους Νικολαΐδη και
Αναγνωστόπουλο. Ο Χαλκιάς χρειάζεται 3,5 βαθμούς στους εναπομείναντες τέσσερις
αγώνες του.

Οι μάχες αυτές γίνονται στον Πανελλήνιο, στα πλαίσια του διεθνούς τουρνουά
«Κάισσα» που εντάσσεται στη διοργάνωση «Ίκαρος '99».

11ος γύρος: Γκελασβίλι - Τσέλα 0,5-0,5, Σαχταχτίνσκι - Πανταβός 0,5-0,5,
Μαναγκάτζε - Αναγνωστόπουλος 0,5-0,5, Κετσουριάνι - Νικολαΐδης 0,5-0,5,
Βουλδής - Χαλκιάς 1-0, Κοτρωνιάς - Γκέσος 0,5-0,5, Τζερμιαδιανός - Σκαλκώτας 0,5-0,5.

Βαθμολογία (σε 11 αγώνες): 1-2) Γκελασβίλι, Βουλδής 8, 3) Χαλκιάς 6 (σε 9
αγώνες), 4) Αναγνωστόπουλος 6 (σε 10 αγώνες), 5-7) Τσέλα, Κοτρωνιάς,
Μαναγκάτζε 6 βαθμοί (σε 11 αγώνες), 8) Νικολαΐδης 5,5 (σε 10 αγώνες), 9)
Τζερμιαδιανός 5,5, 10) Σαχταχτίνσκι 4,5, 11-12) Σκαλκώτας, Πανταβός 4, 13)
Κετσουριάνι 3,5, 14) Γκέσος 2 βαθμοί.

Πριν τον αγώνα με το Βουλδή ο Χαλκιάς είχε κάνει σημαντικό βήμα στην
προσπάθειά του κερδίζοντας σε μία πολύ μαχητική παρτίδα τον Γεωργιανό Μαναγκάτζε.

Μαναγκάτζε - Χαλκιάς

1. ε4 γ5 2. δ3 Ιγ6 3. η3 η6 4. Αη2 Αη7 5. γ3 ε5 6. Ιε2 Ιηε7 7. Αε3 β6 8. γ4
Ιδ4 9. Ιβγ3 δ6 10. 0-0 0-0 11. ζ4 Πβ8 12. θ3 ζ5 13. ζ: ε5 δ: ε5 14. Ιδ5 Ι: δ5
15. ε: δ5 θ6 16. Ι: δ4 γ: δ4 17. Αδ2 Πε8 18. Πε1 Πβ7 19. α4 Πβε7 20. α5 ε4 21.
α: β6 Β: β6 22. Βα4 Αδ7 23. Βα3 Βζ6 24. Αβ4 Πζ7 25. Αδ6 ε3 26. Πε2 η5 27. Πζ1
Βη6 28. Αγ7 ζ4 29. η4 θ5 30. Αζ3 θ: η4 31. θ: η4 Αζ8 32. δ6 Πθ7 33. Βγ5 Αη7
34. Βδ5+ Ρζ8 35. γ5 Πθ4 36. γ6 Α: η4 37. δ7 Αζ6 38. Αδ6+ Ρη7 39. Πη2 Α: ζ3 40.
Β: ζ3 Πεθ8 41. Πε2 Βθ6 42. Α: ζ4 Π: ζ4 43. Βη2 Πη4 0-1

*** Παρτίδες του Γκάρι Κασπάροβ από το Βικ ααν Ζέε θα αναλυθουν στο στέκι του
Ηλία Κουρκουνάκη, Τζαβέλλα 18 στα Εξάρχεια, μεθαύριο Πέμπτη και ώρα 18.00.
Όπως είναι γνωστό ο Κασπάροβ κάνει εξαιρετική εμφάνιση με εκπληκτικό ποσοστό
απόδοσης (3.068 μέχρι τον 7ο γύρο!).

*** Ακολουθούν τα κυριότερα διεθνή ΕΛΟ των Ελλήνων παικτών. Σημειώνουμε ότι
πρόκειται για την πρώτη έκδοσή τους και δεν αποκλείεται να δούμε και σε αυτά
κάποιες αλλαγές. Χαρακτηριστικά, αναφέρεται ότι δεν έχει περιληφθεί στα ΕΛΟ η
Πανεπιστημιάδα, από την οποία αποκόμισαν σημαντικά οφέλη ο Παπαϊωάννου και η
Μπότσαρη. Ο Κοτρωνιάς (που είναι εγγεγραμμένος στην Ομοσπονδία της Κύπρου)
έχει ΕΛΟ 2.561.

Παπαϊωάννου 2.542, Γρίβας 2.528, Μπανίκας 2.518, Ι. Νικολαΐδης 2.510,
Μιλαντίνοβιτς 2.501, Βουλδής 2.482, Τζερμιαδιανός 2.454, Άγκνος 2.450,
Μουτούσης 2.445, Σκέμπρης 2.445, Γαβριλάκης 2.415, Χαλκιάς 2.414, Καλέσης
2.409, Κουρκουνάκης 2.407, Μακρόπουλος 2.400, Λυριντζάκης 2.392, Α. Κοφίδης
2.384, Γκέσος 2.380, Μαστροκούκος 2.375, Τσιολακίδης 2.365, Δ. Μαστροβασίλης
2.363, Φρεντζάς 2.359, Θ. Μαστροβασίλης 2.357, Τζούμπας 2.355, Καραγιάννης
2.349, Μπότσαρη 2.333, Κ. Δημητριάδης 2.330, Κ. Νικολαΐδης 2.330, Πορφυριάδης
2.330, Σκαλκώτας 2.327, Βαφειάδης 2.326, Δανιηλίδης 2.324, Στεφανόπουλος
2.317, Μενδρινός 2.312, Παναγόπουλος 2.312, Κόκκορης 2.310, Τ. Πανταβός 2.310,
Καπνίσης 2.302, Γκουντιντάς 2.300, Βραγοτέρης 2.300.

Από τις γυναίκες διεθνές ΕΛΟ έχουν οι: Μπότσαρη 2.333, Μακροπούλου 2.294,
Φαχιρίδου 2.239, Τρ. Παπαδοπούλου 2.191, Κόντου 2.155, Κουβάτσου 2.155,
Πετράκη 2.140, Σπερδόκλη 2.128, Στείρη 2.092, Μάκκα 2.083, Λ. Κορού 2.072, Ν.
Φανουράκη 2.070, Γιαϊτζή 2.070, Καραγιάννη 2.045, Μ. Πετσετίδη 2.037, Κ. Νίκα
2.025, Φυρίγου 2.010.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16349O991</ED>
<ID>
ID:18113

</ID><URL>http://ta-nea.dolnet.gr/neaweb/neafile.print_unique?e=A&f=16349&m=O99&aa=1</URL></REF>


Article

<CATEGORY>vin09</CATEGORY>

 <H5>ΧΩΡΙΣ ΕΚΠΛΗΞΕΙΣ Η ΑΠΟΝΟΜΗ ΤΩΝ ΠΡΟΑΓΓΕΛΩΝ ΤΩΝ ΟΣΚΑΡ
</H5><H2>Χρυσές και... άσφαιρες
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3></H3>Αναμενόμενη η Χρυσή Σφαίρα στον πολύ κύριο Στίβεν Σπίλμπεργκ και στη «Διάσωση
του στρατιώτη Ράιαν», που στην Αθήνα και τον Πειραιά σε πέντε εβδομάδες
προβολής έκοψε ήδη 162.000 εισιτήρια

Αναμενόμενη η βράβευση του «Ράιαν», αναμενόμενη η Κέιτ Μπλάνσετ, αναμενόμενος
ο Μάικλ Κέιν, αναμενόμενη και η έκπληξη «Σαίξπηρ». Άσφαιρες εκπλήξεων οι
Χρυσές Σφαίρες.

Λάθος, υπάρχει μία. Η περιφρόνηση προς το ιδιοφυές σενάριο που έγραψε ο
Νεοζηλανδός Άντριου Νίκολ για το «Τρούμαν σόου». Μια βόλτα να κάνετε προς τα
Village των βορείων προαστίων θα καταλάβετε γιατί έχασαν Πίτερ Γουίαρ -
Άντριου Νίκολ, οι δημιουργοί του «Τρούμαν», από τα καλύτερα αποκτήματα του
Χόλιγουντ της τελευταίας δεκαετίας. Μια ταινία, εύκολα «αναγνώσιμη» από το
κοινό, με πολλά, όμως, επίπεδα και κρίσιμα νοήματα για όσους... σκαλίζουν.

Υπήρξε, όμως, και μια αόρατη «λαθροχειρία» εις βάρος του «Τρούμαν». Σαν
«είδος» ανήκει στην κατηγορία της Δραματικής Κομεντί. Επομένως, κάλλιστα θα
μπορούσε να ήταν υποψήφια και για την κατηγορία Καλύτερη Κωμωδία/Μιούζικαλ.
Όμως, τοποθετήθηκε «απέναντι» από τον πανίσχυρο «Ράιαν», στην κατηγορία
Δραματική Ταινία, και έχασε κατά κράτος.

Η νίκη του «Ράιαν» είναι... μισή. Κέρδισε δύο Σφαίρες (τις μεγάλες), αλλά δεν
κέρδισε ούτε σεναρίου ούτε πρώτου ανδρικού ρόλου (Τομ Χανκς). Ο Σπίλμπεργκ δεν
σάρωσε (όπως πέρυσι ο «Τιτανικός»).

Η πολυδιάσπαση των... Σφαιρών αντανακλάται και στα ταμεία του Χόλιγουντ. Ο
«Ράιαν» δεν άγγιξε οροφή 200 εκατομμυρίων δολαρίων. Καμία φετινή, μεγάλη,
χολιγουντιανή παραγωγή δεν «έσκισε». Τα λεφτά... μοιράστηκαν. Το ίδιο και οι
Σφαίρες. Το ίδιο θα συμβεί και με τα Όσκαρ. Δολάρια - Σφαίρες - Όσκαρ πάνε
μαζί. Σπανίως χωρίζουν.

«Η διάσωση του στρατιώτη Ράιαν»: Καλύτερη Δραματική Ταινία, Σκηνοθεσίας
(Στίβεν Σπίλμπεργκ). Αναμενόμενο. Οι Αμερικανοί βραβεύουν με κριτήρια
filmaking, καλύτερης κινηματογράφησης, αρτιότερης επαγγελματικής κατάρτισης.

«Shakespeare in love»: Καλύτερη Ταινία στην κατηγορία Κωμωδία-Μιούζικαλ
(δεν είναι ακριβώς ούτε το ένα ούτε τ άλλο. Πρόκειται για ρομάντζο Σάιξπηρ...
εποχής με πρωταγωνιστές τον αδελφό του Ρέιφ Φάινς και την Γκιούνεθ Πάλτροου.
Στην Αθήνα θα προβληθεί τον Φεβρουάριο). Η ίδια ταινία κέρδισε Σφαίρα Σεναρίου
(Μαρκ Νόρμαν, Τομ Στόπαρντ) και Σφαίρα Γυναικείας Ερμηνείας στην Πάλτροου για
την ίδια κατηγορία (Κωμωδία-Μιούζικαλ).

Ο Τζιμ Κάρεϊ (Τρούμαν) και ο Εντ Χάρις πήραν τις Χρυσές Σφαίρες για τους
ανδρικούς ρόλους, στην ταινία «Τρούμαν σόου» του Πίτερ Γουίαρ, που έχει κόψει
σε δυόμισι εβδομάδες προβολής 107.000 εισιτήρια στην Αθήνα και τον Πειραιά

«Ζωντανή μετάδοση - Τρούμαν σόου»: Καλύτερης Ερμηνείας στον Τζιμ
Κάρεϊ, Δεύτερου Ρόλου στον Εντ Χάρις και Καλύτερης Πρωτότυπης Μουσικής. Ο
«Τρούμαν» είναι ο μεγάλος αδικημένος. Στοίχημα πως η ίδια αδικία θα συμβεί με
τα Όσκαρ;

«Ελίζαμπεθ»: Καλύτερης Δραματικής Ερμηνείας στην Κέιτ Μπλάνσετ. Το
μεγάλο φαβορί και για τα Όσκαρ.

«Little voice»: Καλύτερης Ανδρικής Ερμηνείας (Κωμωδίας-Μιούζικαλ) στον
Μάικλ Κέιν (κι αυτή η ταινία στην Αθήνα θα προβληθεί τον Φεβρουάριο).

«Κεντρικός σταθμός Βραζιλία»: Καλύτερη Ξενόγλωσση Ταινία. Αναμενόμενο.
Πέρυσι είχε κερδίσει Χρυσή Αρκούδα στο Φεστιβάλ του Βερολίνου. Πάει και για
Όσκαρ με μεγάλο αντίπαλο τον Ρομπέρτο Μπενίνι και το «Η ζωή είναι ωραία».

«Θεοί και τέρατα»: Καλύτερου Δεύτερου Γυναικείου Ρόλου στη Λιν
Ρεντγκρέιβ (το φιλμ θα προβληθεί στην Αθήνα στις 19 Φεβρουαρίου).

Στο filmaking κέρδισαν οι Αμερικανοί («Ράιαν»), στις ερμηνείες οι Άγγλοι
(Μπλάνσετ, Κέιν, Ρεντγκρέιβ). Το ίδιο πάνω - κάτω θα συμβεί και με τα Όσκαρ.
Με πιθανότερη πεντάδα υποψήφιων ταινιών: «Η διάσωση του στρατιώτη Ράιαν»,
«Τρούμαν σόου», «Shakespeare in love», «Ελίζαμπεθ», «Θεοί και τέρατα». Σφαίρες
και Όσκαρ πάνε μαζί.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16349P011</ED>
<ID>
ID:18114

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P01&aa=1</URL></REF>


Article

<CATEGORY>vin09</CATEGORY>

 <H2>Μουσική </H2>
Ένα «σεξουαλικό σκάνδαλο», μια προκλητική ταινία καιη μεγαλοφυΐα της
βιολοντσελίστριας Ζακλίν ντι Πρε

σελ. 3
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16349P012</ED>
<ID>
ID:18156

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P01&aa=2</URL></REF>


Article

<CATEGORY>vin09</CATEGORY>

 <H2>Βιβλίο
</H2>
Η νέα πηγή τής λογοτεχνίας και τού βιβλίου είναι το Ίντερνετ!

σελ.
4-5
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16349P013</ED>
<ID>
ID:18198

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P01&aa=3</URL></REF>


Article

<CATEGORY>vin09</CATEGORY>

 <H5>ΔΙΑΛΕΞΗ ΓΙΑ ΤΟΝ ΣΥΜΒΟΛΙΣΜΟ ΤΩΝ ΑΡΧΑΙΩΝ ΝΟΜΙΣΜΑΤΩΝ
</H5><H2>Μετά τη βροχή...
</H2>
Η Λήδα Ματσάγγου, η Αγγελική Δημητρακοπούλου και ο Γεράσιμος Σκιαδαρέσης

Η σουρεαλιστική κωμωδία του Σέρτζι Μπελμπέλ «Μετά τη βροχή» ανεβαίνει απόψε
στον Εξώστη του θεάτρου «Αμόρε», σε σκηνοθεσία Βαρβάρας Μαυρομάτη, σκηνικά και
κοστούμια Νίκου Νατσούλη και σύνθεση ήχων Δημήτρη Ιατρόπουλου. Παίζουν:
Αγγελική Δημητρακοπούλου, Μπέσυ Μάλφα, Λήδα Ματσάγγου, Βαρβάρα Μαυρομάτη,
Αργύρης Ξάφης, Θεμιστοκλής Πάνου, Ανέζα Παπαδοπούλου και Γεράσιμος Σκιαδαρέσης.

ΟΜΙΛΙΕΣ

Με θέμα «Ασύχαστα Γονίδια: Αέναες Μεταλλαγές στον Χώρο της Βιολογίας» μιλάει
το απόγευμα στις 7, στην Ακαδημία Αθηνών, το νέο αντεπιστέλλον μέλος της
Αργύριος Ευστρατιάδης.

*** Για το έργο του Γιώργου Σεφέρη «Ο βασιλιάς της Ασίνης» μιλάει το απόγευμα
στις 7.30, στο Ίδρυμα Γουλανδρή-Χορν (Μ. Αυρηλίου 5, στους Αέρηδες, τηλ.
3219.196), ο Στέφανος Ροζάνης.

ΔΙΑΛΕΞΗ

«Ο συμβολισμός στα αρχαία ελληνικά νομίσματα»: αυτό είναι το αντικείμενο της
διάλεξης που θα δώσει το απόγευμα στις 7, στο Μουσείο Κυκλαδικής Τέχνης
(Νεοφύτου Δούκα 4), η Μάντω Οικονομίδου, σε μιαν εκδήλωση την οποία οργανώνει
η Διεθνής Γυναικεία Μορφωτική Ομοσπονδία.

ΕΚΘΕΣΕΙΣ

Η έκτη ομάδα δημιουργών παρουσιάζεται, απόψε, στο Κτίριο Καλλιτεχνών (3ης
Σεπτεμβρίου 42), στο πλαίσιο των δραστηριοτήτων της «Ανεπίσημης Γλώσσας».
Συμμετέχουν: Isabel De Naveran, Luis Adolfo Veiga-Pinto Suanzes-Carpegna, Lule
Soler Navarro, Alicia F. Picher, Conchi Munuera Martinez, Patricia Cabrero,
Angeliki FM, Μιμί Μπονάνου, Γιώργος Φωκιανός και Γεώργιος Σαλαμέ.

*** «Στο σταυροδρόμι της Κρήτης» είναι ο τίτλος της έκθεσης σύγχρονων
καλλιτεχνών, που εγκαινιάζεται το βράδυ στις 8, στην αίθουσα τέχνης
«Τζάμια-Κρύσταλλα», Σκαλίδη 35, στα Χανιά, τηλ. (0821) 71.172. Την έκθεση έχει
διοργανώσει η Πέγκυ Κουνενάκη.

*** Έκθεση ζωγραφικής του Σπύρου Κουρσάρη εγκαινιάζεται σήμερα, στην αίθουσα
τέχνης «Atrion», Τσιμισκή 94, στη Θεσσαλονίκη, τηλ. (031) 285.890.

ΕΚΔΗΛΩΣΗ

Τετραήμερο εκδηλώσεων ξεκινάει το βράδυ στις 8, στον εκθεσιακό χώρο «Stavros
Mihalarias Art» (Αλωπεκής 1-3, στο Κολωνάκι), με την ευκαιρία της έκδοσης από
τον Καστανιώτη εικαστικού ντοκουμέντου με σελίδες νεανικών λευκωμάτων υπό τον
τίτλο «Εν λευκώματι» του Βασίλη Καββαθά. Οι εκδηλώσεις περιλαμβάνουν
αναγνώσεις κειμένων-στίχων της ηλικίας της αθωότητας, ανάλυση τού «τι εστί
λεύκωμα» από τον επιμελητή της Εθνικής Πινακοθήκης Μάνο Στεφανίδη και έκθεση
λευκωμάτων που καλύπτει μιαν εκατονταετία.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16349P021</ED>
<ID>
ID:18117

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P02&aa=1</URL></REF>


Article

<CATEGORY>vin09</CATEGORY>

 <H5></H5><H2></H2><H2>Μόδες και συρμοί
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Έρχονται μέρες και καιροί που η γλώσσα, σαν για να ξεκουραστεί, σαν για να
κοροϊδέψει λίγο τον χρόνο που περνά, σαν για να τον σταματήσει, κολλάει σε
λέξεις, φράσεις και εκφορές, τις λέει, τις ξαναλέει, σαν να μη θέλει να τις
αφήσει να κάνουν τη δουλειά τους, αλλά με το ζόρι σχεδόν τις αναγκάζει να
κάνουν κι αλλωνών δουλειές, να λένε κι άλλα, πέρα απ' τα δικά τους πάθη.

Θυμάμαι, όπως ανέτειλε το '60 στον ουρανό του χρόνου, έτσι ανέτειλε και στον
ουρανίσκο της γλώσσας το επίθετο - πασπαρτού «απίθανο». Το «απίθανο» μπήκε στο
στόμα τής τότε νεολαίας, κι από 'κεί το πιάσανε στο στόμα τους κι όλες οι
ηλικίες, και αντικατέστησε τα πάντα. Ωραίο, ήθελες να πεις; «απίθανο» το
έλεγες. Γρήγορο ήθελες; «απίθανο» και πάλι. Ήθελες να περάσεις καλά; «απίθανα»
έλεγες, περάσαμε «απίθανα».

Απίθανα χρόνια.

Αργότερα, το «κουφό» μπήκε δυνατά μεσ' στη ζωή μας και την ξεκούφανε, το «την
κάνω», «την έκανε», «θα στην κάνει», πιο μετά το «μας την πέσανε», αργότερα το
«του την είπανε», τελευταία το «έγραψε», που αν και ρήμα ουσιαστικά είναι
μεταμφιεσμένο επίθετο. Σημαίνει «καλόοοο, πολύ καλό». Και βέβαια το «χλωμό το
βλέπω», που τελευταία είναι ο Σπίλμπερκ του γλωσσικού μας Χόλιγουντ.

Αλλά και στα ονόματα τα κύρια κάνει τα ταξίδια της η καθομιλουμένη. Ενώ έχει
για πατρίδα το «Βασίλειος», πάει και κάθεται για χρόνια στο «Βασίλης» κι
έπειτα ξαφνικά το κάνει για λίγο «Βίλη» αργότερα «Μπίλυ» για να καταλήξει και
πάλι για τους ίδιους της πασαρέλας λόγους στον εκ γενετής «Βασίλειο». Να μην
πούμε για τη Θεά τη «Δήμητρα» που έγινε η δούλα η «Δημήτρω», πέρασε στη
«Ντέμη» με την αλογοουρά και το φουρό, δακτυλογράφος στη χούντα «Δις Ρούλα»,
ξανά «Δήμητρα» της Μεταπολίτευσης και τώρα τελευταία «Δημητρούλα»...

Περνούν οι μόδες, οι καιροί, περνούν τα χρόνια.

Αν και υπάρχει και η άλλη γνώμη, η πλέον σκοτεινή.

Όχι, δεν είναι η μόδα που επιβάλλει, ούτε η γλώσσα που θέλει να ξεκουραστεί
και σταματάει σε λέξεις. Είναι που όποιος δεν θέλει να φανερώσει αυτό το
άγνωστο, το εντός του, δανείζεται τη λέξη την κοινόχρηστη, τη φοράει σαν
μάσκα, σαν μουτσούνα, ήδη γνωστή, αφού φοριέται απ' όλους, κι έτσι αφαιρεί
όλες τις λεπτομέρειες του αισθήματός του, τις λεπτομέρειες που το κάνουν να
'ναι δικό του και μόνο δικό του. Παίρνει και βάζει λέξεις στο στόμα του που
κάνουνε το αίσθημά του το προσωπικό, κοινό κι απρόσωπο και «εν γένει, γενικώς»
που έλεγε κι ο δάσκαλος στην ΣΤ' του Δημοτικού μου τάξη.

Τώρα η λέξη - φερετζές που όλα τα κρύβει κι όλα τα φανερώνει, είναι το
«συνάδει». Το «συνάδει» και το «ενέχει». Όποια συνέντευξη διαβάσεις, όποιον
στην τηλεόραση ακούσεις, πνίγεσαι στο «συνάδει» και το «ενέχει». Έγιναν αυτά
τα δύο ρήματα πια, σαν τη σαλάτα με «ρόκα - παρμεζάνα» και την «πανακότα με
βατόμουρο - σιρόπι» στα μοντέρνα (τρομάρα τους) εστιατόρια.

Αφού προχθές, μου το 'πε η Μαργιέτα, τ' άκουσε με τα αυτιά της σε ένα φαγάδικο
υπερπολυτελείας στου Ψυρή, παρήγγειλε λέει ο διπλανός νεόπτωχος μια «σαλάτα
ρόκα με ενέχει» και για το τέλος τη γνωστή την «πανακότα με σιρόπι από συνάδει».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16349P022</ED>
<ID>
ID:18158

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P02&aa=2</URL></REF>


Article

<CATEGORY>vin09</CATEGORY>

 <H2>Τα «Αρσενικά» αντέχουν
</H2>
<AUTHOR>Π.Θ.Κ.</AUTHOR>

Όλγα Μαλέα

Μετά τον «Οργασμό της αγελάδας» της Όλγας Μαλέα, η οποία ξαφνικά πριν από τρία
χρόνια μάς ήρθε από το... πουθενά και γέμισε τις αίθουσες, πάλι η νέα της
ταινία, «Η διακριτική γοητεία των αρσενικών», δημιούργησε ταραχή στα ταμεία
των κινηματογράφων και φαίνεται ότι θα είναι η φετινή εγχώρια εμπορική
επιτυχία του ελληνικού σινεμά! Πάνω από 120.000 εισιτήρια είχε κόψει μέχρι
προχθές την Κυριακή μέσα σε δύο εβδομάδες και τρεις μέρες προβολής της. Πολλοί
ήταν αυτοί που αμφισβήτησαν την καλλιτεχνική αξία της, αλλά το νούμερο των
εισιτηρίων που έκοψε είναι ενθαρρυντικό για το εγχώριο σινεμά και σημαντικό αν
υπολογίσουμε ότι ανάλογα εισιτήρια στις μέρες μας κόβουν μόνο τα πρώτα του
Top-10, που φυσικά στη συντριπτική πλειοψηφία τους είναι αμερικανικής παραγωγής...
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16349P023</ED>
<ID>
ID:18200

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P02&aa=3</URL></REF>


Article

<CATEGORY>vin09</CATEGORY>

 <H2>Επί τέλους, καλά νέα!
</H2>
<AUTHOR>Ε.Δ.Χ.</AUTHOR>

Επί ένα χρόνο υπέβοσκε ο κίνδυνος της κατάργησης των επιχορηγήσεων του
ελεύθερου θεάτρου από το υπουργείο Πολιτισμού. Μόλις χθες όμως, ο αρμόδιος
υπουργός κ. Ευάγγελος Βενιζέλος διέλυσε την κινδυνολογία που ο ίδιος με τους
χειρισμούς του είχε προκαλέσει. Σε σύσκεψη, υπό την προεδρία του και με τη
συμμετοχή όλων των επιχορηγούμενων θεατρικών σχημάτων, συμφωνήθηκε ο ρυθμός
εκταμίευσης των φετινών επιχορηγήσεων 1998-99. Η πρώτη δόση, ύψους 40% θα
καταβληθεί αμέσως. Η δεύτερη, ύψους 30% τον Μάιο και η τρίτη, ύψους 30%, με
τον απολογιστικό έλεγχο τον Ιούλιο. Από του χρόνου ο υπουργός υποσχέθηκε και
δεσμεύθηκε η πρώτη δόση να δίνεται τον Οκτώβριο, η δεύτερη τον Φεβρουάριο και
η τρίτη τον Ιούλιο. Η πρωτοφανής καθυστέρηση των περσινών επιχορηγήσεων
οφειλόταν στην αδυναμία εκταμίευσης από τις δημόσιες επενδύσεις. Φέτος όμως,
τα πράγματα είναι πιο εύκολα, γιατί θα εισρεύσει ένα συνολικό πακέτο από την
ΟΝΕ. Ευτυχώς, η χθεσινή συνάντηση είχε μόνο καλά νέα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16349P024</ED>
<ID>
ID:18218

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P02&aa=4</URL></REF>


Article

<CATEGORY>vin09</CATEGORY>

 <H2>Η ψηφιακή επανάσταση συνεχίζεται
</H2>
<AUTHOR>Χ.Π.</AUTHOR>

Το ΜΡ3 με τις δισκέτες του

Νέα από το «μέτωπο» της μαγικής συσκευής ΜΡ3 που «κατεβάζει» και εγγράφει τα
τραγούδια που επιλέγετε από το Internet λειτουργώντας σαν μικρό ηλεκτρονικό
walkman με ποιότητα ήχου CD. Μαζί με το ΜΡ3 κυκλοφόρησε μόλις στην αγορά μια
multimedia κάρτα που έχει μέγεθος ενός γραμματοσήμου και είναι η μνήμη του ΜΡ3
χωρητικότητας 8ΜΒ (την άνοιξη του 1999 θα κυκλοφορήσουν κάρτες 32ΜΒ). Η κάρτα
αυτή μπορεί να γραφεί και να ξαναγραφεί όσες φορές θέλετε, είναι εξαιρετικά
ανθεκτική στη σκόνη και τις αμυχές και τοποθετείται με ευκολία στο μηχάνημα.
Επί πλέον πλεονεκτήματα του νέου «walkman»; Λόγω του μικρού του μεγέθους και
του ελάχιστου βάρους του, χρησιμοποιείται με το ένα χέρι και δεν επηρεάζεται
καθόλου από κραδασμούς ή από τις κινήσεις του σώματος. Όσοι θέλουν να ακούν
μουσική την ώρα που αθλούνται, μπορούν να την απολαύσουν χωρίς διακοπές.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16349P025</ED>
<ID>
ID:18229

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P02&aa=5</URL></REF>


Article

<CATEGORY>vin09</CATEGORY>

 <H2>Ανεπίσημη γλώσσα με δύναμη
</H2>
<AUTHOR>Π.Κ.</AUTHOR>

Αν περάσετε από την οδό 3ης Σεπτεμβρίου, εκεί στο φανάρι κοντά στον αριθμό 42,
όπου βρίσκεται το κτίριο καλλιτεχνών και δείτε κάποιον ντυμένο με πράσινο
καλσόν με αντιασφυξιογόνο μάσκα να «παίζει» τον σηματοδότη, μην πείτε «κρίμα,
το παλικάρι» και νομίσετε ότι «του 'στριψε». Είναι ένας Ισπανός καλλιτέχνης με
όνομα - σιδηρόδρομο, ο Λουίς Αντόλφο Βεΐγκα - Πίντο Σουάνζες Καρπένια, απλά ο
Λουίς, που κάνει περφόρμανς στα πλαίσια της παράστασης που ξεκινά η ομάδα
«Ανεπίσημη Γλώσσα» στο κατειλημμένο κτίριο. Μπορείτε να προχωρήσετε στο κτίριο
καλλιτεχνών και από δωματίου σε δωμάτιο να παρακολουθήσετε την πρώτη προβολή
ενός επτάλεπτου ντοκιμαντέρ του Γιώργου Σαλαμέ, μια περφόρμανς αφιερωμένη στα
λευκά κελιά, μια Ισπανίδα ντυμένη μόνο με λευκή πούδρα να παίρνει στάσεις
μοντέλου καλών τεχνών στο ρυθμό ενός μετρονόμου και μια ανάπλαση της Αλίκης
της λογοτεχνίας, μέσα από τον καθρέφτη. Είναι η προτελευταία εκδήλωση στο
κτίριο των καλλιτεχνών, οι οποίοι ζήτησαν και διεκδίκησαν το νεοκλασικό
αρχοντικό, που ανήκει στο Πανεπιστήμιο Αθηνών. Η Γ.Γ. Νέας Γενιάς εισάκουσε
και πρόσφερε στους καλλιτέχνες άλλο κτίριο, μια αποθήκη, στη ραγδαία
εξελισσόμενη περιοχή του Κεραμεικού. Ο επιμένων νικά. Αν έχει προτάσεις και
ουσία, ακόμα καλύτερα.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16349P026</ED>
<ID>
ID:18236

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P02&aa=6</URL></REF>


Article

<CATEGORY>vin09</CATEGORY>

 <H5>ΤΑΙΝΙΑ ΚΑΙ ΒΙΟΓΡΑΦΙΑ ΓΙΑ ΤΗ ΒΙΟΛΟΝΤΣΕΛΙΣΤΡΙΑ ΖΑΚΛΙΝ ΝΤΙ ΠΡΕ ΞΕΣΗΚΩΝΟΥΝ ΑΝΤΙΔΡΑΣΕΙΣ
</H5><H2>Το «σεξουαλικό σκάνδαλο» μιας μουσικής μεγαλοφυΐας
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

<H3>Δεν είναι η πρώτη φορά που μία βιογραφία και η μεταφορά της στον κινηματογράφο
«ανακαλύπτουν» κάποιο σεξουαλικό σκάνδαλο για να προκαλέσουν ντόρο. Αυτή τη
φορά στο στόχαστρο βρίσκεται η μεγάλη βιολοντσελίστρια Ζακλίν ντι Πρε, που
μετά θάνατον δέχεται τα «βέλη» της αδελφής της και της... μεγάλης οθόνης.
</H3>
Η Έμιλι Γουότσον (ως Ζακλίν ντι Πρε) και η Ρέιτσελ Γκρίφιθς (ως Χίλαρι ντι
Πρε), πάνω, στην προκλητική ταινία του Άναντ «Χίλαρι και Τζάκι» για το
«σεξουαλικό σκάνδαλο» μιας μουσικής μεγαλοφυΐας, της μεγάλης βιολοντσελίστριας
Ζακλίν ντι Πρε (δίπλα)

Δεν είναι πολλοί οι «κλασικοί» μουσικοί, που προκαλούν και μόνον με το άκουσμα
του ονόματός τους ­ ακόμη και μετά θάνατον ­ ρίγη συγκίνησης στους θαυμαστές
τους από τη μια άκρη της υφηλίου έως την άλλη. Λιγότεροι ακόμη έχουν
μυθοποιηθεί, όπως οι ποπ σταρ. Η Αγγλίδα βιολοντσελίστρια Ζακλίν ντι Πρε
ανήκει σ' αυτήν ακριβώς την κατηγορία.

Η «εσωτερικότητα» της ερμηνείας της, η αψεγάδιαστη ­ στην αρχή τουλάχιστον ­
τεχνική της, η ακρίβεια και η μαγική, σχεδόν, επίδρασή της στο κοινό την
έκαναν να ξεχωρίσει από τα πρώτα χρόνια της καριέρας της. Η σύντομη διάρκεια
της ζωής της και το «άδικο» τέλος της ­ από σκλήρυνση κατά πλάκας ­ την
ηρωοποίησαν, σαν ποπ ίνδαλμα. Πέρασε στη σφαίρα του μύθου μια για πάντα ­
έδωσε δε το όνομά της σε μία ποικιλία τριανταφύλλων. Και «στιγμάτισε» τον
διεθνή μουσικό χώρο ως μία προσωπικότητα, που μόνον ίσως με τη Γιόκο Όνο (ως
προς τη σχέση της με τον Τζον Λένον και τους Beatles) θα μπορούσε να συγκριθεί...

Δεν είναι λοιπόν καθόλου εύκολο να αναιρέσει κανείς αυτόν τον μύθο. Κυρίως στα
μάτια και την καρδιά των ανθρώπων, των μουσικών που συνεργάστηκαν με τη Ζακλίν
ντι Πρε και επηρεάστηκαν βαθιά από αυτήν τη σύμπραξη, τη συνύπαρξη. Ακόμη και
αν τα βέλη προέρχονται από την ίδια την αγαπημένη της αδελφή, Χίλαρι, και τον
αδελφό της, Πιρς, η Ντι Πρε δεν απομυθοποιείται εύκολα.

Η ταινία

Η ταινία του Άναντ Τάκερ «Χίλαρι και Τζάκι», βασισμένη στο βιβλίο των δύο
αδελφών «Μια μεγαλοφυΐα στην οικογένεια» (θα προβληθεί και στην Ελλάδα από τις
26 Φεβρουαρίου), δεν αρνείται μεν τη μαγική επίδραση της Ζακλίν ντι Πρε στο
κοινό της, την έμφυτη, ενστικτώδη μουσικότητά της, αλλά επιχειρεί να
καταρρίψει τον μύθο, «βάλλοντας» κατά του ανθρώπου Ντι Πρε: την παρουσιάζει ως
ακραία εγωίστρια, πικρόχολη και σεξουαλικά διεστραμμένη! Δίνει δε έμφαση στη
σχέση της διάσημης βιολοντσελίστριας με τον σύζυγο της αδελφής της ­ σχέση που
η ίδια η Χίλαρι είχε καλλιεργήσει «προς χάριν της... ευαίσθητης, εύθραυστης
υγείας της» (εδώ εννοείται η ψυχική υγεία...). Στην ταινία δε τον ρόλο της
Ζακλίν ερμηνεύει η ευαίσθητη Έμιλι Γουότσον (την θυμόμαστε από το «Δαμάζοντας
τα κύματα» του Λαρς φον Τρίερ), η οποία είχε μάλιστα προταθεί για τη Χρυσή
Σφαίρα α' γυναικείου ρόλου.

Η ταινία (που προβλήθηκε ήδη στη Βρετανία) έχει προκαλέσει ­ δημοσία ­
αντιδράσεις διάσημων μουσικών, που είχαν γνωρίσει τη Ζακλίν ντι Πρε και είχαν
συνεργαστεί μαζί της ή είχαν επηρεαστεί από το πάθος και την ενέργεια της
ερμηνείας της. Ο βιολονίστας και μαέστρος λόρδος Γιεχούντι Μενουχίν, οι
βιλοντσελίστες Μστίσλαβ Ροστροπόβιτς και Τζούλιαν Λόιντ Βέμπερ (αδελφός του
συνθέτη Άντριου Λόιντ Βέμπερ), ο βιολονίστας Ίτζχακ Πέρλμαν και οι Πίντσας
Τσόνκερμαν και Γουίλιαμ Πλιθ, με ανοικτή επιστολή τους προς τους «Times» του
Λονδίνου εξέφρασαν την οργή τους για την ταινία του Άναντ Τάκερ, αλλά και για
το βιβλίο της Χίλαρι και του Πιρς ντι Πρε, θεωρώντας πως προσβάλλει τη μνήμη
της τσελίστριας, που πέθανε στα 42 της χρόνια. «Το κύριο χαρακτηριστικό της
Ζακλίν ήταν η χαρά και η αγάπη της για τη μουσική και η μοναδική της ικανότητα
να τη μεταδίδει στο κοινό. Αυτή ήταν η Ζακλίν ντι Πρε που θα θυμόμαστε»,
παρατηρούν στην επιστολή τους.

Οι σόλο εμφανίσεις της Ντι Πρε στις αρχές της δεκαετίας του '60 ­ που
ενέπνευσαν και στον Τζούλιαν Λόιντ Βέμπερ την αγάπη του για το βιολοντσέλο ­
θα μείνουν σημείο αναφοράς για κάθε μουσικόφιλο.

Το πάθος

Στο απόγειο της καριέρας της η βιολοντσελίστρια ήταν η ενσάρκωση του πάθους
και της ενστικτώδους μουσικότητας. «Δεν ξανασυνάντησα στη ζωή μου άλλον
άνθρωπο, για τον οποίο η μουσική να είναι τόσο φυσικό μέσον έκφρασης»,
παρατηρεί σήμερα για τη Ζακλίν ο σύζυγός της, διάσημος πιανίστας και μαέστρος
Ντάνιελ Μπάρενμποϊμ. Ήταν ο άνθρωπος που την εισήγαγε εκεί, στις αρχές του
'60, στο περίφημο ­ δραστήριο ­ σύνολο των Εβραίων μουσικών που είχε
δημιουργήσει. Και εκείνη του είχε δοθεί ψυχή τε και σώματι, ασπαζόμενη το
θρήσκευμά του και μιμούμενη ­ εν καιρώ ­ ακόμη και την προφορά του!

Οι συγκλονιστικές ερμηνείες της, εκείνης της εποχής, έχουν απαθανατισθεί σε
φιλμ και ηχογραφήσεις με πειραματικά τότε ελαφρά και «αθόρυβα» μικρόφωνα και
αποτελούν το κυρίως υλικό τηλεοπτικού ντοκιμαντέρ του Κρίστοφερ Νάπεν ­ που
γίνεται ξανά επίκαιρο (κυκλοφορεί σε βίντεο από την ΕΜΙ Classics). Παράλληλα,
η βιογραφία της Ελίζαμπεθ Γουίλσον «Ζακλίν ντι Πρε», που κυκλοφόρησε το 1998,
δίνει κάποια επιπλέον στοιχεία για την προσωπική της ζωή, αφήνοντας απλώς
αιχμές για την «ιδιαίτερη» σχέση της με τον γαμπρό της και την παράλληλη σχέση
του Μπάρενμποϊμ με κάποια άλλη γυναίκα (μουσικό επίσης). 
Δεν φτάνει όμως στο σημείο να την παρουσιάσει ως σεξουαλικά διεστραμμένη και
προδότρια, όπως το βιβλίο της αδελφής της.

Ο ίδιος ο Μπάρενμποϊμ ­ όπως παρατηρεί ο Ντέιβιντ Γκούντμαν σε δωδεκασέλιδο
αφιέρωμά του στο έγκυρο βρετανικό μουσικό έντυπο «Classic CD» ­ φέρεται να
έχει πει σε φίλους, μόλις κυκλοφόρησε το βιβλίο «Μια μεγαλοφυΐα στην
οικογένεια»: «Δεν περίμεναν τουλάχιστον να πεθάνω πρώτα και μετά να το εκδώσουν;».

Οι κριτικοί, για το βιβλίο ­ και τώρα για την ταινία ­ είναι διχασμένοι, αν
και οι περισσότεροι έχουν ταχθεί κατά της προσπάθειας σπίλωσης της μνήμης της
Ντι Πρε. Πολλοί τόλμησαν να πουν πως «χωρίς τη σεξουαλική ίντριγκα και την
προδοσία το βιβλίο θα είχε πολύ λίγες πιθανότητες να περάσει στη μεγάλη
οθόνη», ενώ η φεμινιστική άποψη, όπως την εξέφρασε η Σούζαν Τζέφρις του
«Grandian») είναι ξεκάθαρη. «Η Ζακλίν», έγραψε, «είχε τα πάντα: εμφάνιση,
ταλέντο, ενθουσιασμό, την προσοχή του κόσμου. Και έναν μοιραίο θάνατο. Αυτή η
βιογραφία, που απεγνωσμένα ζητά την προσοχή μας, δεν μπορεί να αλλάξει τίποτε...».

Πίσω από τις κάμερες, προτού αρχίσει καν να γυρίζεται η ταινία, βρετανικής
παραγωγής (της October Films), «Χίλαρι και Τζάκι», είχε ξεσπάσει ένας άλλος
πόλεμος: Το BBC, που θα μετείχε ως συμπαραγωγός έκανε πίσω και τη θέση του
έσπευσε να πάρει το Channel 4, ενώ η δισκογραφική εταιρεία της Ντι Πρε ΕΜΙ
Classics αρνήθηκε να παραχωρήσει τις επίσημες ηχογραφήσεις της (στο στούντιο)
«σε ένα φιλμ που θα σπίλωνε τη μνήμη μιας μεγάλης καλλιτέχνιδος». Τελικά, η
Sony παραχώρησε μία μόνον ζωντανή ηχογράφησή της, του κοντσέρτου για
βιολοντσέλο του Έλγκαρ, το 1970. Ειρωνεία: στην ηχογράφηση διευθύνει την
ορχήστρα ο Ντάνιελ Μπάρενμποϊμ, ενώ η Ντι Πρε παίζει όχι με το περίφημο ­
ιστορικό ­ Στραντιβάριους «Ντάβιντοφ» βιολοντσέλο της του 1712 (σήμερα
βρίσκεται στα χέρια του διάσημου βιολοντσελίστα Γιο Γιο Μα), αλλά με ένα
σύγχρονο Peresson, με το οποίο το αντικατέστησε όταν, χτυπημένη πια από τη
σκλήρυνση κατά πλάκας, δεν είχε και πολλή εμπιστοσύνη στην τεχνική της, ώστε
να χρησιμοποιεί το λεπτεπίλεπτο μουσικό όργανο ακριβείας...

Στα 16 της

Η Ζακλίν Ντι Πρε, που έκανε θριαμβευτικά το ντεμπούτο της, στα 16 της χρόνια,
το 1961, στο Γουίγκμορ Χολ του Λονδίνου (και μαθήτευσε στο πλευρό των
μεγαλύτερων δεξιοτεχνών του βιολοντσέλου στον αιώνα μας, του Πάμπλο Καζάλς,
του Πολ Τορτελιέ και του Μστίσλαβ Ροστροπόβιτς) έκανε πολλές ηχογραφήσεις και
διεθνείς περιοδείες στην ακμή της καριέρας της. Δέκα χρόνια μετά τα πρώτα
συμπτώματα της ασθένειάς της και η κατάρρευσή της στη διάρκεια συναυλιών
βάζουν τις πρώτες σκούρες, δραματικές πινελιές στον μύθο της. Επανεμφανίζεται
το 1973, όταν όμως πια διαγιγνώσκεται και η σκλήρυνση κατά πλάκας ­ που την
υποχρεώνει να υποχωρήσει από το προσκήνιο μέχρι τον θάνατό της, ύστερα από
μακρόχρονη μάχη, τον Οκτώβριο του 1987.

Η νέα ταινία ­ που ακολουθεί τη συνταγή του «Σολίστα» και της βιογραφίας του
Αυστραλού πιανίστα Ντέιβιντ Χέλφγκοτ από τη σύζυγό του Όσι ­ μοιάζει σαν να
προσπαθεί να πείει το κοινό, που δεν έχει ίσως γευθεί το πάθος των ερμηνειών
της, πως μόνον το υποτιθέμενο σεξουαλικό σκάνδαλο είχε σημασία στη ζωή της. 
Ίσως κάποιες από τις ­ θαυμαστές ­ ηχογραφήσεις της μπορούν να μας πουν
περισσότερα για την Αλήθεια της Ζακλίν ντι Πρε...
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16349P031</ED>
<ID>
ID:18118

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P03&aa=1</URL></REF>


Article

<CATEGORY>vin09</CATEGORY>

 <H5>Ντοκουμέντα της κεφαλονίτικης αρχιτεκτονικής
</H5><H2>ΒΙΒΛΙΟπαρουσίαση
</H2>
<AUTHOR>ΤΑΚΗΣ ΔΕΣΑΛΕΡΜΟΣ</AUTHOR>

ΜΠΟΥΛΑΣ ΚΟΥΝΑΔΗ - ΠΑΠΑΔΑΤΟΥ: «Παλιά σπίτια στην Κεφαλονιά». Πρόλογος
Ηλία Μπεριάτου. Φωτογραφίες Παναγή Χαρτουλιάρη. Εκδόσεις
Κάκτος. Αθήνα 1998. Σελίδες 135.

Νοσταλγικές μνήμες της παλιάς Κεφαλονιάς ζωντανεύουν ξεφυλλίζοντας αυτό το
βιβλίο - λεύκωμα σε πολυτελή έκδοση, που κοσμείται από πολλές θαυμάσιες
φωτογραφίες παλαιών παραδοσιακών σπιτιών της Κεφαλονιάς. Η συγγραφέας, που
αφιερώνει το βιβλίο της στους μάστορες - καλλιτέχνες της πέτρας, του ξύλου και
του σιδήρου, γύρισε απ' άκρη σ' άκρη το νησί της και κατέγραψε τα λίγα
αντιπροσωπευτικά δείγματα της μεγάλης αρχιτεκτονικής κληρονομιάς που άφησε σώα
ή τραυματισμένα ο Εγκέλαδος το 1953 και το πέρασμα του χρόνου. «Φιλοδοξώντας ­
σημειώνει ­ τόσα στοιχεία να μη χαθούν και να μην περάσουν στο περιθώριο του
χρόνου, ξεκίνησα τούτο το ταξίδι της έρευνας για να βρω και να συγκεντρώσω
κτίσματα που προβάλλουν την ιστορικότητά τους παρά τα ορατά, σε πολλά από
αυτά, ίχνη της φθοράς». Το λεύκωμα είναι χωρισμένο σε δύο μέρη. Στο πρώτο
περιέχονται ασπρόμαυρες φωτογραφίες και στο δεύτερο έγχρωμες των σωζόμενων
παλαιών (προσεισμικών) σπιτιών της Κεφαλονιάς, ενώ ο αρχιτέκτων Σπύρος Παρίσης
περιγράφει αναλυτικά σε κείμενό του με τίτλο «Κεφαλληνιακή αρχιτεκτονική» όλα
τα στοιχεία που χαρακτηρίζουν ­ εξωτερικά και εσωτερικά ­ τα παραδοσιακά
σπίτια του νησιού. Η Μπούλα Κουνάδη - Παπαδάτου εργάστηκε επίμονα και μεθοδικά
για τη συγκέντρωση, την ταξινόμηση και την καταγραφή του υλικού αυτού
(τραβήχτηκαν χίλιες περίπου φωτογραφίες) και στη συνέχεια την έκδοσή του σε
βιβλίο - λεύκωμα, που αποτελεί ένα πολύτιμο ντοκουμέντο για την παραδοσιακή
αρχιτεκτονική της Κεφαλονιάς και γενικότερα μια σημαντική προσφορά στην
πολιτιστική κληρονομιά του νησιού. Έχοντας οδηγό της τη μεγάλη αγάπη της για
τον τόπο της. «Είναι η Κεφαλονιά της μνήμης μας και της καρδιάς μας», υπογραμμίζει.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16349P041</ED>
<ID>
ID:18119

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Οι μάζες δεν έχουν πάντα δίκιο
</H2>
<AUTHOR>ΒΑΓΓΕΛΗΣ ΡΑΠΤΟΠΟΥΛΟΣ</AUTHOR>

Π ρώτο παράδειγμα, από τον κινηματογράφο. Το «Από την άκρη της πόλης» έκανε
πολύ λιγότερα εισιτήρια από το «Βαλκανιζατέr». Ως σκηνοθέτης, όμως, ο
Γιάνναρης μου φαίνεται κλάσεις ανώτερος από τον Γκορίτσα. Δεύτερο παράδειγμα,
από τον χώρο του βιβλίου. «Ο μεγάλος θυμός» κατατρόπωσε από πλευράς πωλήσεων
τον «Μηχανισμό της σύγχυσης». Αλλά, ως μυθιστοριογράφος, η Γιαννακοπούλου δεν
φτάνει ούτε στο δαχτυλάκι του πρωτοεμφανιζόμενου Μιχάλη Μιχαηλίδη.

Προσοχή, δεν λέω το τετριμμένο «ουκ εν τω πολλώ το ευ». Υπάρχουν σπουδαία
βιβλία που πουλάνε πολύ και ασήμαντα που μένουν στα αζήτητα. Ανατρεπτικές
ταινίες που σπάνε τα ταμεία και ανοησίες που δεν τις βλέπει κανένας. Απ' όλα
έχει ο μπαξές και ισχύει κάθε πιθανός συνδυασμός. Κι όμως, τα τελευταία
χρόνια, το ζήτημα της απήχησης στο κοινό έχει πάρει διαστάσεις αξιολογικής
κρίσης. Ιδίως στον χώρο του ελληνικού κινηματογράφου, όπου κριτικοί και
δημοσιογράφοι εγκωμιάζουν σχεδόν κάθε νέο σκηνοθέτη που φέρνει τον κόσμο στις
αίθουσες (κάτι που δεν γίνεται, τουλάχιστον ακόμα, το ίδιο απροκάλυπτα στη λογοτεχνία).

Και για να αποφύγω άλλη μία παρανόηση: δεν γκρινιάζω επειδή το «πόσο πουλάει»
ένα έργο τέχνης τείνει να γίνει αποδεικτικό στοιχείο της αξίας του. Αφού
ζούμε, όπως και ο υπόλοιπος δυτικός κόσμος, σε μια κοινωνία της ελεύθερης
αγοράς, είναι απολύτως φυσικό να θεωρείται σημαντικό πόσους καταναλωτές των
έργων σου θα προσελκύσεις. Η μαζική κουλτούρα εκφράζει την εποχή μας, όπως το
σφυροδρέπανο συμβόλιζε τον κομμουνισμό παλιότερα.

Και είμαι ο τελευταίος που θα απέρριπτε ένα έργο μόνο και μόνο επειδή είναι
λαϊκό, με την έννοια ότι ενδιαφέρει τους πολλούς. Αλλά το πλήθος των αντιτύπων
ή των εισιτηρίων, δεν σημαίνει υποχρεωτικά ότι έχουμε να κάνουμε με αξιόλογα
έργα. Με λίγα λόγια, οι μάζες δεν έχουν πάντα δίκιο. Λένε ακόμα για το
ελληνικό σινεμά ότι η προηγούμενη γενιά σκηνοθετών το είχε παρακάνει στην
ομφαλοσκόπηση. Ήταν, όμως, μια εποχή μοντερνισμού, προσπαθειών για
πρωτοποριακά έργα. Και μια αντίδραση στον λαϊκισμό του Φίνου, που είχε
προηγηθεί. Ο κύκλος αυτός έκλεισε και στις μέρες μας το κοινό επιστρέφει
σωρηδόν στις κινηματογραφικές αίθουσες. Παραδόξως δε, οι πιο συντηρητικοί
δημιουργοί σήμερα είναι όσοι υποδύονται τους πρωτοποριακούς και τους
μοντέρνους. Είναι ανάγκη, όμως, να φτάσουμε στο άλλο άκρο; Και να επιζητάμε
έναν κινηματογράφο σε στυλ Φίνου, τη στιγμή που τον ρόλο αυτόν τον παίζουν πια
τα τηλεοπτικά σίριαλ;

Τέλος, όταν μιλάμε για μαζική κουλτούρα, οφείλουμε να θυμόμαστε μέσα σε ποια
κοινωνία παράγεται. Άλλα τα σκουπίδια της μητρόπολης, όπως οι ΗΠΑ, που είναι
συχνά γεμάτα αυθεντική λάμψη, κι άλλα της περιφέρειας, όπως η Ελλάδα. 
Η Παπαθανασοπούλου, του «Ιούδα», δεν είναι Στίβεν Κινγκ, κι ας... πουλούσε
υπέροχα. Κι όσοι θεατές κι αν πάνε στη «Διακριτική γοητεία των αρσενικών», η
Μαλέα δεν θα γίνει ποτέ Σπίλμπεργκ.

Ο Βαγγέλης Ραπτόπουλος είναι συγγραφέας.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16349P042</ED>
<ID>
ID:18159

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P04&aa=2</URL></REF>


Article

<CATEGORY>vin09</CATEGORY>

 <H5></H5><H5>ΟΛΟ ΚΑΙ ΠΕΡΙΣΣΟΤΕΡΟΙ ΣΥΓΓΡΑΦΕΙΣ ­ ΚΑΙ ΣΤΗΝ ΕΛΛΑΔΑ ­ ΑΠΟΚΤΟΥΝ ΗΛΕΚΤΡΟΝΙΚΕΣ
ΔΙΕΥΘΥΝΣΕΙΣ ΣΤΟΝ ΝΕΟ ΚΟΜΒΟ ΤΟΥ ΒΙΒΛΙΟΥ ΣΤΟΝ ΚΥΒΕΡΝΟΧΩΡΟ
</H5><H5>Ελληνικές σελίδες στον κυβερνοχώρο
</H5><H2>Η νέα πηγή της λογοτεχνίας λέγεται Ίντερνετ
</H2>
<H3>Σκεφθείτε ένα βιβλίο που παντρεύει τις λέξεις με την εικόνα. Με τη μουσική.
Την κίνηση. Τη διαλογικότητα. Ο συνδυασμός είναι αναμφισβήτητα γοητευτικός.
Και όχι τόσο τρελός όσο ακούγεται. Στο κατώφλι της νέας χιλιετίας, δεν είναι
λίγοι αυτοί που ονειρεύονται να συμφιλιώσουν την τέχνη με την τεχνική ­ την
«Ars» των Ρωμαίων με την «Τέχνη» των Αρχαίων Ελλήνων, δύο έννοιες που
εθεωρούντο, για μεγάλο διάστημα, σχεδόν ταυτόσημες. Πού μπορούν να γίνουν όλα
αυτά; Μα, στο Ίντερνετ, στο Διαδίκτυο, που εξελίσσεται σε σημαντικό μέσο
καλλιτεχνικής δημιουργίας ­ και φέρνει, με τον τρόπο του, το βιβλίο πιο κοντά
στο κοινό.
</H3>
Ο νέος κόμβος του βιβλίου (και της λογοτεχνίας) βρίσκεται στο Ίντερνετ -
εικονογράφηση από τη «Monde»

Ο ι περισσότεροι συγγραφείς χρησιμοποιούν προς το παρόν το Ίντερνετ απλά για
να παρουσιάσουν και να προωθήσουν το έργο τους. Φρανσουά Μπον, Κριστιάν
Κομπάζ, Ρενό Καμί, Βαλέρ Νοβαρινά: ολοένα και περισσότεροι δημιουργοί αποκτούν
την προσωπική τους ηλεκτρονική διεύθυνση. Αυτός είναι άλλωστε και ένας τρόπος
να κατακτήσουν «ένα κοινό πιο ευρύ, ίσως και πιο εκλεκτικό, όχι μονάχα τους
θαμώνες των βιβλιοπωλείων», εξηγεί ο συγγραφέας Μπρινό Κρεμπς.

Πρόσφατα, ο Κρεμπς εξέδωσε στις on-line εκδόσεις «00h00. com» το τελευταίο του
βιβλίο «Le Festin de Vase» ­ μια συλλογή 95 διηγημάτων, τα οποία μάλιστα
«διαβάζει» ηλεκτρονικά ο ίδιος ο συγγραφέας. Μία πρεμιέρα για το Ίντερνετ,
όπως λέει, και ένας τρόπος να διεισδύσει ο αναγνώστης «χάρη στη φωνή, στην
ουσία του έργου». Προτού φθάσει στην «ουσία», πάντως, ο αναγνώστης μπορεί να
θέλει κάτι πιο απλό: να αποκτήσει πρόσβαση, για παράδειγμα, στον κατάλογο των
βιβλίων ενός συγγραφέα, ή ακόμα και να παραγγείλει, ηλεκτρονικά, κάποιο από αυτά.

«Είχα βαρεθεί να δέχομαι επιστολές με ερωτήσεις όπως "πού μπορώ να βρω το τάδε
βιβλίο σας;"», εξηγεί ο Κριστιάν Κομπάζ. «Το σύστημα πωλήσεων των βιβλίων έχει
γίνει πλέον παράλογο. Οι περισσότεροι συγγραφείς της ηλικίας μου, με δέκα και
πλέον βιβλία στο ενεργητικό τους, δεν βρίσκουν περισσότερα από δύο έργα τους
στα βιβλιοπωλεία. Το Ίντερνετ λειτουργεί ως μία βιτρίνα της δουλειάς τους ­
χωρίς αυτό, το 80% της παραγωγής τους θα περνούσε οριστικά στη λήθη».

Για κάποιους συγγραφείς, κάπου εδώ τίθενται και τα όρια του Ίντερνετ:
παρουσίαση, διαφήμιση και προώθηση του έργου τους, τίποτε άλλο. Κάποιοι άλλοι,
ονειρεύονται κάτι περισσότερο: «Θα ήθελα, μια μέρα, να δουλέψω πάνω σε ένα
κείμενο σε μορφή υπερκειμένου», παραδέχεται ο Φρανσουά Μπον. «Φαντάζομαι ένα
μυθιστόρημα όπου κάνοντας κανείς κλικ με το ποντίκι πάνω σε μια λέξη να αποκτά
πρόσβαση σε δεκαπέντε γραμμές εσωτερικού μονόλογου. Κλικ σε μιαν άλλη λέξη και
να ακούγεται μουσική ή να εμφανίζεται η περιγραφή της θέας που έχει ο ήρωας
από το παράθυρο. Κλικ σε μια τρίτη, και ο αναγνώστης να αποκτά πρόσβαση σε μία
θεωρητική ανάλυση της έννοιας της "περιγραφής" και της εξέλιξής της, από τον
Ραμπελέ στον Σεν Σιμόν... Προς το παρόν, όμως, η επεξεργασία του χειρογράφου,
η παράδοσή του στον εκδότη, διατηρεί για μένα μία έντονα συμβολική γοητεία».

Υπάρχει όμως και μια μερίδα συγγραφέων ­ λίγοι ακόμα, είναι η αλήθεια ­ για
τους οποίους το Ίντερνετ έχει γίνει ένα πραγματικό μέσο έκφρασης και
δημιουργίας. Είναι να απορεί κανείς; Η αρχή της ετερογένειας (συνδυασμός
εικόνας, ήχου, κίνησης...), αλλά και της μεταμόρφωσης ­ μια και το Δίκτυο
είναι σε μία συνεχή διαδικασία εξέλιξης ­, το γεγονός ότι ένας σύνδεσμος
μπορεί να κρύβει πίσω του ένα ολόκληρο (υπο)δίκτυο με χιλιάδες άλλους
συνδέσμους... όλα αυτά αποτελούν ιδιαίτερη πρόκληση για έναν δημιουργό. Για
τον Ρενό Καμί, για παράδειγμα, ο οποίος με αφετηρία το βιβλίο του «Μικρή
Αγγελία» δημιούργησε στο Ίντερνετ ένα ολόκληρο μυθιστόρημα σε μορφή υπερκειμένου.

«Η δενδροειδής δομή του βιβλίου», εξηγεί ο συγγραφέας, «έκανε το Ίντερνετ
ιδανικό χώρο για την παρουσίασή του». Πρόκειται, όμως, επιμένει, «για μία
επιλογή με γνώμονα την τέχνη, όχι την καταλληλότητα. Το Ίντερνετ προσφέρει
αυτό που ανέκαθεν αναζητούσα, τη δυνατότητα να κάνει κανείς πολλά πράγματα
ταυτόχρονα. Μια ιδέα που με γοήτευε από παλιά, τότε που προσπαθούσα να
δημοσιεύω ταυτόχρονα δύο, τέσσερα, ακόμα και έξι κείμενα... Με το Ίντερνετ δεν
είναι κανείς υποχρεωμένος να επιλέξει τη μία ή την άλλη εξέλιξη. Μπορεί να
έχει ταυτόχρονα και τις δύο. Αρκεί να κάνει κλικ με το ποντίκι πάνω σε μια
λέξη για να αλλάξει "κατεύθυνση" ανά πάσα στιγμή. Κάτι που σε ένα κλασικό
βιβλίο θα ήταν αδύνατο, λόγω έλλειψης χώρου».

Ο αναγνώστης καλείται να «περιπλανηθεί» μέσα σε ένα λογοτεχνικό έργο
ακολουθώντας μία μοναδική ­ κάθε φορά ­ διαδρομή. Του δίνεται η δυνατότητα να
αποκτήσει μια ­ συνεχώς μεταβαλλόμενη ­ άποψη για το σύνολο του βιβλίου.
Σχηματίζει την εντύπωση ότι, μέσω των επιλογών του, μεταμορφώνεται και ο ίδιος
σε συγγραφέα ή, τουλάχιστον, σε ένα είδος «συνδημιουργού»: οι φιλοδοξίες
κάποιων «παραδοσιακών» συγγραφέων, όπως ο Ρενό Καμί, συγκλίνουν εδώ με τα
οράματα κάποιων ερευνητών, ή καλλιτεχνών, που έχουν επιλέξει συνειδητά το
Ίντερνετ ως αποκλειστικό χώρο έκφρασής τους. Ανάμεσά τους και πολλοί ποιητές,
όπως ο Φιλίπ Μπουτζ. Ο οποίος δημιούργησε στο Ίντερνετ μία λογοτεχνική
διεύθυνση «στα ίχνη του ντανταϊσμού». Βροχή από γράμματα εμφανίζονται στην
οθόνη, καλλιγραφήματα αργοσβήνουν μπροστά στα μάτια του χρήστη, λέξεις
αποσυντίθενται και ανασυντίθενται ενώπιόν του, εικόνες, ήχος, σιωπή... και μία
επιπλέον καινοτομία: «Δεν μπορεί κανείς να ξαναδιαβάσει κάτι που έχει ήδη
διαβάσει», επισημαίνει ο Μπουτζ. «Για να προχωρήσει στο έργο, πρέπει να δεχθεί
να καταστρέψει ένα τμήμα του».

Το Ίντερνετ στην υπηρεσία των γραμμάτων, λοιπόν. Και το εύλογο ερώτημα που
τίθεται είναι το εξής: πρόκειται άραγε να τους δώσει μια νέα πνοή, μια νέα
διάσταση, ή μήπως θα οδηγήσει σε μια επικίνδυνη «επιμειξία» μη συμβατών τρόπων
έκφρασης; Προς το παρόν, η συνύπαρξη Ίντερνετ και λογοτεχνίας βρίσκεται σε
εμβρυακό στάδιο. Με αβέβαιη πορεία. Από την οποία, όμως, σίγουρα δεν θα βγει
ζημιωμένο το αναγνωστικό κοινό.


Η ηλεκτρονική σελίδα αφετηρίας του Εθνικού Κέντρου Βιβλίου στο Ίντερνετ

Εάν δεν έχετε ακόμα επισκεφθεί την ηλεκτρονική διεύθυνση του Εθνικού Κέντρου
Βιβλίου, σπεύσατε: http: //www. book. culture.gr. Ένας πολύτιμος κόμβος, με
την επωνυμία «Ελληνικός Βιβλιοφόρος» και περιεχόμενο ευρύ, που αφορά όλες τις
δραστηριότητες του Ε.ΚΕ.ΒΙ. Κάποια από τα αρχεία στα οποία μπορείτε να
αποκτήσετε πρόσβαση on-line;

«Χειρόγραφα και φωτογραφίες Ελλήνων λογοτεχνών»: περιλαμβάνει ένα χειρόγραφο
και δύο φωτογραφίες κάθε Έλληνα λογοτέχνη.

«Το βιβλίο στα ΜΜΕ»: ένας κατάλογος όλων των τηλεοπτικών εκπομπών και των
εντύπων που ασχολούνται με το βιβλίο. «Τα βιβλιοπωλεία προτείνουν καινούργια
βιβλία»: τρία βιβλιοπωλεία της Αθήνας (Γκοβόστης, Ελευθερουδάκης, Ευριπίδης),
δύο της Θεσσαλονίκης (Ιανός και Μαλλιάρης-Παιδεία) και ένα της Πάτρας
(Πολύεδρο) προτείνουν ηλεκτρονικά κάθε μήνα έναν κατάλογο ­ δέκα ­ βιβλίων.
«Σελίδες επαγγελματιών»: με καταχωρήσεις πολλών εκδοτικών οίκων και
συγγραφέων, όπου γίνονται παρουσιάσεις των έργων και των δραστηριοτήτων τους.
«Αρχείο Εκδοτών»: μία καταγραφή όλων των εκδοτικών οίκων και των ηλεκτρονικών
διευθύνσεών τους, όπου αυτές υπάρχουν. 
Σας παραθέτουμε μερικές από αυτές:

www. Kastaniotis. com, για τις εκδόσεις Καστανιώτη, www. Livanis.gr, για τις
εκδόσεις Λιβάνη, www. conceptum. com. gr/Patakis, για τις εκδόσεις Πατάκη,
www. Oceanida, internet. gr/index. html, για τις εκδόσεις Ωκεανίδα, www.
Sakkoulas.gr, για τις νομικές εκδόσεις Σάκκουλα.

Αν τώρα αναρωτιέστε για την προσωπική σχέση των Ελλήνων συγγραφέων με το
Ίντερνετ, μάθετε πως δεν είναι λίγοι αυτοί που έχουν «εκδώσει» ηλεκτρονικά
κάποια από τα έργα τους. 
Ο νεαρός ­ 35άρης ­ Γιώργος Ζαρκαδάκης, για παράδειγμα, κυκλοφόρησε στο
Ίντερνετ το πρώτο του μυθιστόρημα, με τίτλο «Τα μυστικά των χωρών χωρίς». Και
ο παλαιότερος ­ 70άρης ­ Νίκος Μπακόλας, το πλέον πρόσφατο μυθιστόρημά του,
«Μπέσα για μπέσα».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16349P043</ED>
<ID>
ID:18201

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P04&aa=3</URL></REF>


Article

<CATEGORY>vin09</CATEGORY>

 <H2>Επιτέλους, ηλεκτρονική βιβλιογραφία
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Το 1999 θα είναι η χρονιά με τα χειροπιαστά αποτελέσματα. Αυτό θα μπορούσε να
είναι το σύνθημα του Εθνικού Κέντρου Βιβλίου το οποίο ετοιμάζεται φέτος να
δρέψει τους καρπούς που εδώ και τέσσερα χρόνια σπέρνει.

Βιβλιονέτ, Εθνική Βιβλιογραφία, ηλεκτρονική δικτύωση βιβλιοπωλείων και έρευνες
που ξεκινούν από την παραγωγή και τη διακίνηση του βιβλίου και φτάνουν μέχρι
τον αναγνώστη. Το τετράπτυχο αυτό, που αποτελεί τη βάση της δραστηριότητάς
του, θα βρει το 1999 αντίκρυσμα στην εξυπηρέτηση τόσο του απλού αλλά και του
απαιτητικού αναγνώστη όσο και των επαγγελματιών του βιβλίου. Τη σχετική
επίσημη ανακοίνωση θα κάνει την 1η Φεβρουαρίου ο Σπύρος Πλασκοβίτης πρόεδρος
του ΕΚΕΒΙ, το οποίο απέκτησε μόλις ένα νέο μέλος στο Δ.Σ. του από την
οικογένεια των συγγραφέων: τον Μένη Κουμανταρέα στη θέση του Σωτήρη Δημητρίου
που είχε διαδεχθεί τη Μάρω Δούκα.

Τι σημαίνει χειροπιαστά αποτελέσματα; Σημαίνει ότι επιτέλους σε ένα εξάμηνο θα
λειτουργήσει η πληρέστερη ηλεκτρονική βάση των κυκλοφορούντων στα ελληνικά
βιβλίων (Ελλήνων ή ξένων συγγραφέων) για τις τρέχουσες ανάγκες πληροφόρησης
των επαγγελματιών και του κοινού. Πρόκειται για το πρόγραμμα ΒΙΒΛΙΟΝΕΤ,
αντικείμενο μιας Α.Ε. στην οποία μετέχουν ήδη (εκτός του ΕΚΕΒΙ) δεκατέσσερις
Έλληνες εκδότες, με πρόεδρο τον Θάνο Ψυχογιό και όπου θα ενταχθούν και οι
σύλλογοι εκδοτών. Το ΒΙΒΛΙΟΝΕΤ θα κυκλοφορεί τέσσερις φορές τον χρόνο σε CD
ROM και θα είναι συνδεδεμένο on line με το Ίντερνετ όπου κάθε τρίμηνο θα
περνούν οι καινούργιοι τίτλοι και όσοι προγραμματίζεται να εκδοθούν.

Παράλληλα, κλείνει μια χρόνια πληγή και ξεκινά η έκδοση Εθνικής Βιβλιογραφίας
όπου αποτυπώνεται η εθνική κληρονομιά της χώρας. Έτσι, το πρώτο δίμηνο του
1999, για την εξυπηρέτηση κυρίως των ειδικών στην Ελλάδα και το εξωτερικό
(βιβλιοθήκες, πανεπιστήμια κ.ο.κ.) θα κυκλοφορήσει σε ηλεκτρονική μορφή η
ΒΙΒΛΙΟΓΡΑΦΙΑ των ετών 1988-1994 με 43.000 τίτλους ελληνικής παραγωγής που
έχουν κατατεθεί στην Εθνική Βιβλιοθήκη. Επίσης στο τέλος του εξαμήνου θα
κυκλοφορήσουν σε έντυπη μορφή η Βιβλιογραφία του 1995 και στο τέλος του έτους
η Βιβλιογραφία του 1996. Το αιτούμενο ­ να καταγράφεται το 100% των τίτλων που
εκδίδονται ­ δεν έχει ακόμα επιτευχθεί, παρά τη σχετική νομική υποχρέωση που
θεσπίστηκε, όμως ήδη γίνεται ένα μεγάλο βήμα αφού ο χάρτης των ελληνικών
βιβλίων θα κυκλοφορεί σε απόσταση ανάσας από τη διαμόρφωση της
βιβλιοπαραγωγής. Η καταγραφή γίνεται από υπαλλήλους της Βιβλιοθήκης, η
χρηματοδότηση από το ΕΚΕΒΙ και η διακίνηση θα γίνεται από την Πανελλήνια
Ομοσπονδία Εκδοτών.

Και με τους δύο αυτούς κόμβους (που αλληλοσυμπληρώνονται στην εξυπηρέτηση του
κοινού) θα είναι συνδεδεμένα 200 βιβλιοπωλεία των οποίων φέτος θα ολοκληρωθεί
η ηλεκτρονική δικτύωση, χάρη σε ένα κοινό πρόγραμμα του ΕΚΕΒΙ και του
υπουργείου Ανάπτυξης.

Θα μπορούσε έτσι να πει κανείς ότι αρχίζει να διαμορφώνεται μια παράλληλη
πορεία της κρατικής πολιτικής για το βιβλίο και της συλλογικής ιδιωτικής πρωτοβουλίας.

Το 1999 θα ολοκληρωθεί εξάλλου και η τελευταία από έξι έρευνες που οργάνωσε
και προώθησε από το 1995, για πρώτη φορά συστηματικά, το ΕΚΕΒΙ. Πρόκειται για
την έρευνα της αναγνωστικής συμπεριφοράς του Έλληνα. Τα αποτελέσματά της, σε
συσχετισμό με τα αποτελέσματα των ερευνών για τον αναλφαβητισμό (44,8% των
Ελλήνων δεν έχουν συμπληρώσει 9ετή εκπαίδευση), για τις βιβλιοθήκες (το 90,1%
των βιβλιοθηκών λειτουργούν σε χώρους μικρότερους των 500 τ.μ. και το 63,5%
δεν διαθέτει καμία αυτοματοποίηση), για τα βιβλιοπωλεία (μόνο το 13,4%
διαθέτουν πάνω από 10.000 βιβλία), για τις εκδοτικές επιχειρήσεις και τα
επαγγέλματα του βιβλίου, θα επιτρέψουν να γίνει μια τομή στις παραδοσιακές
πολιτικές της βιβλιοπαραγωγής. Και με την επεξεργασία τους θα ανοίξουν τον
δρόμο για να υιοθετηθούν ορθολογικά καλύτερες λύσεις για το μέλλον τόσο από
τους επαγγελματίες του βιβλίου όσο και από την Πολιτεία.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16349P051</ED>
<ID>
ID:18120

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P05&aa=1</URL></REF>


Article

<CATEGORY>vin09</CATEGORY>

 <H5>Πάντες εν εσμέν!
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

«Άφες αυτοίς, ου γαρ οίδασι τι ποιούσι»! Άξιοι πατέρες και φανατικοί
υπερχριστιανοί συνοδοιπόροι το 'καναν πάλι το θαύμα τους. Κκατάφεραν να
γελοιοποιηθούν για μια ακόμη φορά με την μεσαιωνικού τύπου δίκη που έστησαν
για τις προγαμιαίες σχέσεις.

Ο κόσμος το 'χει τούμπανο κι η Εκκλησία καλοχτενίζεται εκτός τόπου και
χρόνου, εκτός κοινωνίας, ενδημούσα μακαρίως εις τας αιωνίους μονάς της
επουράνιας θείας γαλήνης. Ούτε βλέπει ούτε ακούει ούτε αισθάνεται τον κόσμο
γύρω της. Ως εν είδει θεία επιφωτίσει συντάσσει εκτενές, μέχρι κεραίας
ανούσιο, ανόητο αμαρτιολόγιο, που μόνο πεθαμένος βγαίνει αναμάρτητος.
Φροντίζει όμως να δώσει άφεση αμαρτιών εις τα του οίκου της. Όταν το «ου
κλέψεις» αγγίζει τους ταγούς της, μεταφράζεται αυθωρί φασκελοκουκούλωστα.

Απαγορεύει με αφάνταστα σκαιό τρόπο τον ενταφιασμό μάρτυρα του Ιεχωβά εντός
του νεκροταφείου των «αμώμων» ορθοδόξων χριστιανών (Στρυμονικό Σερρών) και τον
πετάει εκτός του περιβόλου σαν σκυλί ανάμεσα στα σκουπίδια και στα αγκάθια.
Οποία χριστιανική αγάπη! Η σκληρότητα, η υποκρισία, ο θρησκευτικός ρατσισμός
σ' όλη τους την αίγλη.

Κι ας υμνούν οι ψάλτες και οι ιερείς της με μιξοπάρθενη κατάνυξη τα λόγια
του Αποστόλου των Εθνών, Παύλου: «Ουκ έστιν Ιουδαίος, ουδέ Έλλην, Σκύθης,
δούλος ή ελεύθερος άρσεν ή θήλυ· πάντες εν εσμέν». Τα λένε, μα τα καταλαβαίνουν;
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16349P052</ED>
<ID>
ID:18160

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P05&aa=2</URL></REF>


Article

<CATEGORY>vin09</CATEGORY>

 <H5>ΖΩΓΡΑΦΙΕΣ ΤΩΝ ΠΑΙΔΙΩΝ-ΘΥΜΑΤΩΝ ΤΟΥ ΤΣΕΡΝΟΜΠΙΛ ΣΤΗ ΘΕΣΣΑΛΟΝΙΚΗ
</H5><H2>Άφησαν πίσω χρώματα φρίκης
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

<H3>«Δες αυτή την οχιά, έχει έρθει σε μας...», κραυγάζει έντρομη η 13χρονη Νατάσα
στη φίλη της και ύστερα κάνει τον εφιάλτη ζωγραφιά. Η ζωγραφιά δεν έχει γκρίζα
χρώματα, δεν έχει συμβολισμούς και αφαιρέσεις. Ακόμα και οι εφιάλτες στα μάτια
των παιδιών έχουν χρώματα χαρούμενα, ζωντανά, ακόμα κι όταν περιγράφουν τον θάνατο.
</H3>
ΘΕΣΣΑΛΟΝΙΚΗ. 
Γραφείο Βόρ. Ελλάδας

«Ένα θαμμένο χωριό», με τον ήλιο κόκκινο, ζωγράφισε η 13χρονη Νατάσα
Ντρόσντοβα από το Κρίτσεβ της Λευκορωσίας. Η ζωγραφιά έμεινε, εκείνη δεν ζει
πια... - «Δες αυτή την οχιά, έχει έρθει σε μας...». Έτσι είδε την έκλυση
ραδιενέργειας η 13χρονη Νατάσα, στη ζωγραφιά της

Η οχιά απεικονίζεται σαν ένα τεράστιο μαύρο φίδι που 'χει το όνομα (το γράφει)
Τσερνόμπιλ. Έρχεται από ένα μεγάλο λιβάδι, περνά πάνω από το ποτάμι και
πλησιάζει απειλητικά δυο κοριτσάκια που παίζουν στην άλλη πλευρά του λιβαδιού
ανάμεσα σε λουλούδια και δέντρα.

Είναι η Νατάσα και η φίλη της. Η Νατάσα ήταν 13 ετών όταν ζωγράφισε το έργο
στο νοσοκομείο της Λευκορωσίας όπου νοσηλευόταν με λευχαιμία. Σήμερα δεν ζει πια...

Είναι κι αυτή ένα από τα δεκάδες χιλιάδες παιδιά της Λευκορωσίας και της
Ουκρανίας που χάθηκαν από τις επιπτώσεις της ραδιενέργειας.

Στις 26 Απριλίου του 1986 ­ όταν ο αντιδραστήρας του εργοστασίου πυρηνικής
ενέργειας του Τσερνόμπιλ καταστράφηκε σκορπώντας τεράστιες θανατηφόρες
ποσότητες ραδιενέργειας, η Νατάσα, η Όλγα, η Μάσα, ο Όλεγκ, ο Σεργκέι ήταν
μωρά τεσσάρων, πέντε, έξι ετών. Τα περισσότερα δεν πρόλαβαν να μεγαλώσουν.
Χάθηκαν έπειτα από πολύμηνη, πολυετή σε ορισμένες περιπτώσεις, νοσηλεία τους
σε νοσοκομεία της περιοχής «πληρώνοντας» με τη ζωή τους ένα λάθος.

Οι 81 ζωγραφιές των παιδιών της Λευκορωσίας που έζησαν στο «πετσί» τους
κυριολεκτικά τη φρίκη και το θάνατο που σκόρπισε η ραδιενέργεια του Τσερνόμπιλ
εκτίθενται από χθες το βράδυ στον «Μύλο» της Θεσσαλονίκης. Επελέγησαν από τις
εκατοντάδες που φιλοτεχνούσαν τα παιδιά στις ατέλειωτες ώρες της νοσηλείας
τους στα νοσοκομεία που έστησε η Unicef στην Ουκρανία και τη Λευκορωσία.

«Λουλούδια του Τσερνόμπιλ» από την 12χρονη Μάσα Σαμαγκούλοβα. Χωρίς λόγια...

Το 1991 ­ πέντε χρόνια μετά το γεγονός που συγκλόνισε τον κόσμο ­ ο διευθυντής
του Μουσείου Αρχιτεκτονικής και Ντιζάιν Chicago Athenaeum Κρίστιαν Νάρκεβιτς
Λέιν, που κατάγεται από τη Λευκορωσία, επισκέφθηκε την περιοχή και τα παιδιά
που νοσηλεύονταν κατά χιλιάδες στα νοσοκομεία με βαριές μορφές λευχαιμίας ­
κληρονομιά της ραδιενέργειας.

Τα παιδιά δεν είχαν παιγνίδια να παίξουν, δεν είχαν τηλεοράσεις να περάσουν
την ώρα τους, δεν είχαν καν τη δύναμη να τρέξουν στους διαδρόμους των
νοσοκομείων. Μπορούσαν όμως να ζωγραφίσουν. Οι εκπρόσωποι του Μουσείου τούς
πρόσφεραν χαρτιά και χρώματα. Το θέμα δεν ορίστηκε. Το επέλεξαν μόνα τους τα παιδιά.

«Σώσε μας Θεέ μου» τιτλοφορεί το έργο της η Όλγα Ζαπέκινα, 12 χρόνων, από το Μινσκ.

«Ακόμα ζούμε στη μολυσμένη ζώνη» γράφει κάτω από τη ζωγραφιά της η Έλενα
Αντονιούκ, 14 ετών, από την Ούζντα.

«Νεκρός κήπος ­ απαγορεύεται η είσοδος» της Ιουλίας Πορόλεβα, 12 ετών, από το Κρίτσεβ.

«Εργοστάσιο παραγωγής ραδιενέργειας» του Σεργκέι Κρούτκο, 12 χρόνων,
«Λουλούδια του Τσερνόμπιλ» της Μάσα Σαμαγκούλοβα, 12 ετών, «Κόλαση του
Τσερνόμπιλ» του Αριτιόμ Ρομανόβ, 9 ετών, από το Μινσκ.

Το μουσείο ανέλαβε να συγκροτήσει έκθεση με τα έργα των παιδιών που
συγκέντρωσε. Στο μεταξύ τα περισσότερα παιδιά έχουν πεθάνει...

Το παιδάκι παρατηρεί τη ζωγραφιά της Όλγας Γιανούσικ «Χωρίς τίτλο». Στη μνήμη
των θυμάτων του πυρηνικού ολέθρου του Τσερνόμπιλ καίνε τα κεράκια στην έκθεση
της Θεσσαλονίκης

Η έκθεση χωρίστηκε σε δύο ενότητες. Η πρώτη περιοδεύει ανά τις πολιτείες των
ΗΠΑ. Η δεύτερη, με τα 81 έργα, ταξιδεύει από πέρσι στην Ευρώπη. Παρουσιάστηκε
ήδη στο Μιλάνο, στο Όσλο, στη Γερμανία και από χθες στη Θεσσαλονίκη.

Στον «Πύργο» του «Μύλου» τα έργα των παιδιών της ραδιενέργειας θα μείνουν ως
τις 14 Φεβρουαρίου για να υπενθυμίζουν σε άλλα παιδιά ότι τη φρίκη και το
θάνατο δεν σκορπά μονάχα ο πόλεμος, αλλά και η ειρήνη και η τεχνολογία.

* Την έκθεση στον «Μύλο» μπορούν να επισκέπτονται οργανωμένα κάθε πρωί (ύστερα
από συνεννόηση) και τα σχολεία της περιοχής, ενώ για το κοινό λειτουργεί κάθε
βράδυ από τις 8 έως τις 12 τα μεσάνυχτα. Μετά τη Θεσσαλονίκη, η έκθεση θα
ταξιδέψει στη Γενεύη.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16349P061</ED>
<ID>
ID:18121

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P06&aa=1</URL></REF>


Article

<CATEGORY>vin09</CATEGORY>

 <H5>ΝΕΑ ΧΙΟΥΜΟΡΙΣΤΙΚΗ ΣΕΙΡΑ ΤΟΥ ΛΕΥΤΕΡΗ ΚΑΠΩΝΗ ΣΤΟ MEGA
</H5><H2>Και οι... γυναίκες έχουν ψυχή
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Στο σίριαλ «Και οι παντρεμένοι έχουν ψυχή» τον πρώτο λόγο έχουν οι άντρες, ενώ
στη νέα κωμωδία του Λευτέρη Καπώνη «Οι άντρες δεν υπάρχουν πια» (προορίζεται
για το Mega) οι γυναίκες θα έχουν το πάνω χέρι.
</H3>
Η Σοφία Αλιμπέρτη, η Άννα Μιχαήλου, η Κατερίνα Λέχου πρωταγωνιστούν στη νέα
κωμωδία «Οι άντρες δεν υπάρχουν πια»

Το θέμα δεν είναι ότι είναι η πέμπτη (για φέτος) τηλεοπτική δουλειά του
Λευτέρη Καπώνη, αλλά ότι υπήρξε η σκέψη, η νέα του κωμωδία να μπει απέναντι
από την πιο επιτυχημένη ­ δική του ­ κωμική σειρά, τους «Παντρεμένους έχουν
ψυχή», που προβάλλεται από τον Antenna. Λευτέρης Καπώνης εναντίον Λευτέρη Καπώνη.

Ήδη γράφει τα σενάρια για τους «Παντρεμένους» (επιθυμία του Antenna είναι να
συνεχιστεί και για τρίτο χρόνο), «Το σημάδι του έρωτα», «Το φτερούγισμα του
γλάρου», την «Απαγορευμένη αγάπη» (έχει την επίβλεψη του σεναρίου) και
ετοιμάζει πυρετωδώς τους διαλόγους για τους «Άνδρες δεν υπάρχουν πια».

Πρωταγωνιστές στη νέα αυτή κωμωδία θα είναι η Σοφία Αλιμπέρτη, η Κατερίνα
Λέχου, η Άννα Μιχαήλου, ο Χρήστος Βαλαβανίδης και ο Φίλιππος Σοφιανός. Τη
σκηνοθεσία έχει αναλάβει ο Αντώνης Τέμπος.

Τα γυρίσματα θα αρχίσουν στις αρχές Φεβρουαρίου, ώστε η προβολή του να γίνει
σύντομα στο Mega.

Τον πρώτο λόγο στους «Άνδρες δεν υπάρχουν πια» θα έχουν τρεις φίλες, η Σοφία
Αλιμπέρτη, η Κατερίνα Λέχου και η Άννα Μιχαήλου, που εργάζονται μαζί και η
καθε- μία αντιμετωπίζει τους άνδρες με διαφορετικό μάτι.

Ο Λευτέρης Καπώνης μετά την επιτυχία της κωμωδίας «Και οι παντρεμένοι έχουν
ψυχή» (με τον Αντώνη Καφετζόπουλο και τον Γιώργο Παρτσαλάκη) αποφάσισε να
γράψει μια κωμωδία, μια ερωτική ματιά από την πλευρά των γυναικών, επειδή
«άκουγα από φίλες μου ότι απογοητεύονταν κάθε φορά που έπαιρναν πρωτοβουλίες
για να γνωρίσουν τον... ιδανικό άνδρα. Και ότι τους ενοχλούσε το γεγονός πως
οι άνδρες δεν είναι επίμονοι όπως παλιά, παρότι είναι διαθέσιμες να τους...
κυνηγούν ώστε να αντιστρέψουν το παιχνίδι».

Πάντως απ' όλες του τις τηλεοπτικές δουλειές, ο Λευτέρης Καπώνης έχει...
αδυναμία στους «Παντρεμένους έχουν ψυχή». Και εξηγεί το γιατί: «Μου αρέσει το
το σίριαλ αυτό επειδή είναι λίγο βιωματικό. Έχω εντάξει στους διαλόγους
αληθινές ερωτικές περιπέτειες από την ζωή φίλων μου».

Με τη νέα του κωμωδία «Οι άντρες δεν υπάρχουν πια» ο Λευτέρης Καπώνης λίγο
έλειψε να βρεθεί αντιμέτωπος με τον... εαυτό του. Υπήρχε σκέψη από την πλευρά
του καναλιού, η κωμωδία αυτή να προγραμματιστεί την ίδια μέρα και ώρα που
βγαίνουν στον αέρα «Και οι παντρεμένοι έχουν ψυχή» (Antenna), μία σκέψη που
πέρασε και από το μυαλό του ίδιου. Όμως αυτό δεν θα συμβεί γιατί, όπως
επισημαίνει ο Λευτέρης Καπώνης, «"Οι παντρεμένοι έχουν ψυχή" έχουν υψηλή
τηλεθέαση, οπότε δεν θα είχε νόημα για το νέο σίριαλ μια τέτοια κόντρα. Δεν θα
ήταν άλλωστε σωστό να αδικηθεί το καινούργιο σίριαλ "Οι άντρες δεν υπάρχουν
πια", το οποίο μπορεί να είναι πολύ καλό. Ενδεχομένως για μένα θα είχε
ενδιαφέρον να βρεθούν απέναντι οι δύο σειρές, γιατί δεν θα ήξερα με ποιο θα
έπρεπε να ήμουν».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16349P071</ED>
<ID>
ID:18122

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Το Mad TV κάνει αισθητή την παρουσία του και εντύπως. Το μουσικό κανάλι
βγαίνει στους δρόμους, στα δισκοπωλεία και αφήνει τα αποτυπώματά του. Εκτός
λοιπόν από τηλεοπτική συχνότητα, το Mad εκδηλώνει και έντυπη δραστηριότητα. Το
«Mad Voice» κυκλοφορεί ελεύθερα με συνεντεύξεις καλλιτεχνών, διαγωνισμούς, νέα
του καναλιού, ειδήσεις για βίντεο κλιπ και ό,τι ήθελε προκύψει.

* Γιατί, γιατί, γιατί το κάνουν αυτό; Γιατί μια Ρούλα Κορομηλά και τα
παιχνίδια της παραμερίζουν στο ξημέρωμα «Τα μάτια της Λόρα Μαρς»; Πώς είναι
δυνατόν, κύριοι υπεύθυνοι προγραμματισμού του Mega, να καταδικάζετε
τοιουτοτρόπως ένα εκπληκτικό θρίλερ σε ουραγό τού «Μπράβο έκανες την τύχη
σου»; Δεν μέτρησε η υπέροχη Φέι Νταναγουέι, το σενάριο του Τζον Κάρπεντερ, οι
φωτογραφίες του Χέλμουτ Νιούτον, οι παρουσίες του Τόμι Λι Τζόουνς και του
Ραούλ Τζούλια; Αυτό είναι ύβρις.

Η Φέι Νταναγουέι στον ρόλο ενός θηλυκού Χέλμουτ Νιούτον στο θρίλερ «Τα
μάτια της Λόρα Μαρς»

* Πέρασε η πρώτη εντύπωση για το πώς είναι ο Απόστολος Γκλέτσος να παίζει
Κοβάλσκι στο θέατρο και η Ελένη Μενεγάκη φροντίζει να αναθερμάνει το
ενδιαφέρον των θαυμαστριών με μία φιλοξενία τύπου «Πρωινού Καφέ». Την Πέμπτη
λοιπόν τον συναντά στον Πανελλήνιο, τον παρακολουθεί σε μια προπόνηση μποξ και
βλέπει τα γυρίσματα την ταινίας «Νετρίνο» στην οποία εκείνος θα πρωταγωνιστεί.
Μετά τη μετάδοση της εκπομπής θα ακολουθήσουν γραπτώς οι εντυπώσεις.

* Και οι τηλεοπτικές Χρυσές Σφαίρες πήγαν στο... κανάλι NBC. Τα 92 μέλη της
Ένωσης Ξένων Ανταποκριτών του Χόλιγουντ έδωσαν το προβάδισμα των υποψηφιοτήτων
στο NBC, το οποίο τα τελευταία χρόνια κατέχει την κορυφή στον ανταγωνισμό των
τηλεθεάσεων. Είκοσι οι υποψηφιότητες για σειρές του παραπάνω δικτύου και πιο
πίσω έμειναν το ABC με 12, το ΗΒΟ με εννέα, η Fox με επτά και το CBS μόνο με
μία. Στη χθεσινή τελετή οι νικητές της τηλεόρασης ήταν η κωμική σειρά «Αλι Μακ
Μπιλ», ο Μάικλ Τζ. Φοξ ως καλύτερος ηθοποιός κωμικής σειράς στο «Spin City», η
Τζένα Έλφμαν στην αντίστοιχη κατηγορία γυναίκας ηθοποιού για τη σειρά «Ντάρμα
και Γκρεγκ», αλλά και ο Τομ Χανκς. Ο οποίος τιμήθηκε για τη συμμετοχή του στη
μίνι σειρά «Από τη Γη στη Σελήνη».

* Κερδισμένη στις Χρυσές Σφαίρες όμως βγήκε και η Φέι Νταναγουέι, που δεν
περίμενε καλή μεταχείριση, όπως προαναφέραμε, από το Mega. Ο ρόλος της
δευτεραγωνίστριας στην τηλεοπτική ταινία «Gia» τής έδωσε ένα βραβείο.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16349P072</ED>
<ID>
ID:18161

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P07&aa=2</URL></REF>


Article

<CATEGORY>vin09</CATEGORY>

 <H2>Γκάλοπ: μεγάλωσε το «μερίδιο» της ΕΡΤ
</H2>
Όλο και περισσότεροι τηλεθεατές δείχνουν την προτίμησή τους στη δημόσια
τηλεόραση, σύμφωνα με πανελλαδική έρευνα της εταιρείας δημοσκοπήσεων V-PRC που
έκανε για λογαριασμό της ΕΡΤ, τον Σεπτέμβριο και τον Οκτώβριο του 1998. Η
έρευνα (έγινε με αντιπροσωπευτικό δείγμα 1.400 ατόμων) έδειξε ότι «η συνολική
προτίμηση των τηλεθεατών στην ΕΡΤ έχει ενισχυθεί σημαντικά προς τους τρεις
τηλεοπτικούς σταθμούς σε σχέση με την προηγούμενη έρευνα του '96» είπε ο
πρόεδρος της ΕΡΤ Παναγιώτης Παναγιώτου που μίλησε και με αριθμούς στη χθεσινή
συνέντευξη Τύπου. Το μερίδιο της ΕΡΤ από το 9,4% του '96 ανήλθε στο 12,2% τον
χειμώνα του '98 (σημειώθηκε αύξηση κατά 33%). Το μεγάλο, όμως, κέρδος της
είναι η επιρροή της προς τις νέες ηλικίες (από 18 έως 44), αφού ως σήμερα την
κρατική τηλεόραση έβλεπαν κυρίως άνθρωποι της τρίτης ηλικίας.

Οι τηλεθεατές, ωστόσο, εμπιστεύονται περισσότερο την ιδιωτική τηλεόραση (το
'96 ήταν 40% και το '98 έπεσε στο 37%) παρά τη δημόσια τηλεόραση (από 22% που
ήταν το '96 αυξήθηκε στο 28% το '98).
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16349P073</ED>
<ID>
ID:18202

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P07&aa=3</URL></REF>


Article

<CATEGORY>vin15</CATEGORY>

 <H5>Τεχνολογία εναντίον ιθαγενών
</H5><H2>ΤΗΛΕΟΡΑΣΗ ΤΡΙΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΣΥΓΚΡΟΥΣΗ ΤΟΥ ΟΝΕΙΡΟΥ ΚΑΙ ΤΗΣ ΠΑΡΑΔΟΣΗΣ ΜΕ ΤΟΝ ΣΥΓΧΡΟΝΟ ΠΟΛΙΤΙΣΜΟ
</H3>
Μικρά φιλμ που κρύβουν σε κάποιες σεκάνς μεγάλα συναισθήματα απόψε στα
κανάλια, με γνωστούς και άγνωστους πρωταγωνιστές.

«Εκεί που ονειρεύονται τα μυρμήγκια», ο Βέρνερ Χέρτζογκ σκηνοθετεί (1984) ένα
από τα πλέον «παράδοξα» φιλμ του, ενώ ο Γιαν Σβανκμάγιερ έχει γυρίσει τη μαύρη
κωμωδία «Συνωμότες της ηδονής». 
Η Τζούλι Κρίστι είναι η «Γκουβερνάντα» της ταινίας της Μαρία Λουίζα Μπέμπεργκ
και από την Ουγγαρία του 1954 μας έρχεται ο κλασικός «Καθηγητής Αννίβας» του
Ζόλταν Φάμπρι και ο «Επιθεωρητής Κάλαχαν ξαναχτυπά» το '76 μέσω του Κλιντ
Ίστγουντ. 
Ο Μαξ Άλαν Κόλινς έχει για ηρωίδα στο ψυχαγωγικό του θρίλερ μια «Σκοτεινή
μητέρα» και «Ο ωραίος Τζόνι» δεν είναι άλλος από τον Μίκι Ρουρκ, που είχε
πέραση, ακόμα, εν έτει 1989.

Πιο αναλυτικά, μεταξύ των ταινιών που προγραμματίζουν να παίξουν σήμερα τα
κανάλια, είναι και τα πιο κάτω:

«Από πού πάνε για τη χαβούζα»

15.45 Mega. Μία από τις τρανταχτές «κοινωνικές κωμωδίες» του
δίδυμου Θανάσης Βέγγος - Θόδωρος Μαραγκός με 300.000 εισιτήρια στην πρώτη
προβολή της. (Διάρκεια: 91') **

«Κλεφτρόνι και τζέντλεμαν»

18.00 Star. Βιντεοφάρσα ­ '87 ­ του Γιάννη Χαρτοματζίδη με τον
Στάθη Ψάλτη να κάνει ό,τι λέει ο τίτλος. (Διάρκεια: 81'). Τηλεκοντρόλ 
«Εκεί που ονειρεύονται τα μυρμήγκια»

«Εκεί που ονειρεύονται τα μυρμήγκια» εισβάλλει η τεχνολογία και η... κάμερα
του Βέρνερ Χέρτζογκ

21.00 ΕΤ3 (Wo die graden amfriseh fraumen). Δύο ξεχασμένες φυλές
ιθαγενών της Αυστραλίας απειλούνται από μία εταιρεία που θέλει να τους πάρει
την περιοχή τους, η οποία είναι πλούσια σε κοιτάσματα ουρανίου. Ωραίο θέμα που
μπολιάζεται με τις εμμονές του Βέρνερ Χέρτζογκ ­ '84 ­ περί «ιδιορρυθμίας».
(Διάρκεια: 100') ***

«Εκβιασμός»

21.00 Sexen Χ (Blackmail). Η πρώτη ομιλούσα ταινία ­ '29 ­ του
Άλφρεντ Χίτσκοκ. Μια κοπέλα σκοτώνει έναν ζωγράφο, που πάει να την βιάσει.
(Διάρκεια: 85') ***

«Ο επιθεωρητής Κάλαχαν ξαναχτυπά»

21.45 Skai (The enforcet). Αστυνομική περιπέτεια ­ '76 ­ της
«σειράς» στην οποία μέγα ατού της ήταν η παρουσία του Κλιντ Ίστγουντ.
Υποδύεται για τρίτη φορά τον «βρώμικο» επιθεωρητή Χάρι. Των Τζέιμς Φάργκο,
Άλεν Σμιθ. (Διάρκεια: 96') **

«Η λεωφόρος της προδοσίας»

23.40 Skai. Εγχώριο «ψυχολογικό» πατριωτικό μελό με τους Γιώργο
Φούντα, Γκέλυ Μαυροπούλου, Μάνο Κατράκη. (Διάρκεια: 98') **

«Ωραίος Τζόνι»

23.50 Mega (Johny handsome). Δραματική περιπέτεια ­ '89 ­ του
Γουόλτερ Χιλ, με τον Μίκι Ρουρκ στον ρόλο ενός κακοποιού με «καλή καρδιά» και
παραμορφωμένο πρόσωπο. Δίπλα, καλοί ηθοποιοί: Μόργκαν Φρίμαν, Έλεν Μπάρκιν,
Ελίζαμπεθ Μακ Γκόβερν, Φόρεστ Γουιτάκερ. (Διάρκεια: 87') **

«Η γκουβερνάντα»

00.30 ΕΤ1 (Miss Mary). Δραματική ­ τηλεοπτικής νοοτροπίας ­
ταινία του '86 με την καλή Τζούλι Κρίστι στον ρόλο μιας γκουβερνάντας, που στα
χρόνια της ανόδου του Χίτλερ βρίσκει στην Αργεντινή εργασία σ' ένα πλούσιο
σπίτι, αλλά τα «φτιάχνει» με τον έφηβο γιο και τα μαζεύει να γυρίσει πίσω.
Σκηνοθεσία: Μαρία Λουίζα Μπέμπεργκ. **

«Συνωμότες της ηδονής»

00.30 ΝΕΤ (Conspirators of pleasure). Μαύρη κωμωδία ­ '96 ­
τσεχικής παραγωγής του ακραίου σουρεαλιστή Γιαν Σβανκμάγιερ. Μια παρέα
ανθρώπων αποφασίζουν να «ζήσουν» τις ερωτικές φαντασιώσεις τους. Η πιο
«προσιτή» ταινία του σκηνοθέτη που, όμως, απευθύνεται σε «μυημένους» σινεφίλ.
(Διάρκεια: 82') ***

«Καθηγητής Αννίβας»

01.00 ΕΤ3 (Professor Hannibal). Ένας καθηγητής παρουσιάζει μία
εντελώς διαφορετική μελέτη γύρω από τη Ρωμαϊκή Αυτοκρατορία και κατηγορείται
για διαστρέβλωση της Ιστορίας. Σκηνοθεσία ­ '56 ­ από τον βετεράνο Ούγγρο
Ζόλταν Φάμπρι (1917-1994). (Διάρκεια: 95') ***

«Εκδικητική μητέρα»

01.40 Antenna (Mommy). Μία φαινομενικά τέλεια μητέρα κρύβει μέσα
της ένα σατανικό, διεστραμμένο μυαλό. Τον ρόλο ερμηνεύει η Πάτι Μακ Κόρμακ που
το '56, σε ηλικία 11 χρόνων, διεκδίκησε ένα Όσκαρ στην ταινία «Καταραμένη
σπορά». (Διάρκεια: 82') **

«Το μυστικό του γορίλλα»

03.45 Antenna (Bride of the gorilla). Ταινία τρόμου ­ '56 ­ του
Κερτ Σιόντμακ με τον Ρέιμοντ Μπαρ. Μια κατάρα βουντού μεταμορφώνει έναν
μεγαλόσωμο επιστάτη σε γορίλα. (Διάρκεια: 63') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16349P081</ED>
<ID>
ID:18132

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ. / Ο πρίγκιπας της Αιγύπτου. Σάβ.-Κυρ. ώρα 4.50 μ.μ. μεταγλ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο γάμος της Μαρίας
Μπράουν. 6.30-8.30-10.30 μ.μ. / Τετ.: σκηνές από ένα γάμο. 7.00-10.00 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβ. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβς. 4.20-6.30-8.40-10.50 μ.μ. 
ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
6.10 μ.μ. / Pecker. 8.40-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
6.10-8.20-10.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
3.50-6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. 4.10-6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 4. Οι Άθλιοι. 6.00 μ.μ. / Μαγικά φίλτρα. 8.40-10.50 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Ο ψίθυρος των αγγέλων. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.50-9.00-11.10 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Μαγικά φίλτρα. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβς.
6.00-8.10-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η ζωή είναι ωραία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Κύματα αγάπης. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Κύματα αγάπης. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Κύματα αγάπης. 5.20-7.50-10.20 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Από την άκρη της πόλης.
6.15-8.20-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Κύματα αγάπης.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Κύματα αγάπης. 6.20-8.40-11.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.30-8.35-10.40 μ.μ.

CINE CITY ERICSSON 2 (Dolby DTS). Ζωντανή μετάδοση: The Truman show.
6.10-8.20-10.30 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
7.00-9.00 μ.μ. / Halloween Η20 - Είκοσι χρόνια μετά. Κάθε μέρα ώρα 11.00 μ.μ.

CINE CITY ERICSSON 4 (Dolby DTS). Αλεξίσφαιροι ντετέκτιβς. 6.55-8.55-10.55 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 11.45-14.00-16.15-18.30-20.40-23.00-01.15.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 11.30-13.45-16.00-18.15-20.30-22.45-00.50.

VILLAGE CENTRE Αίθουσα 3. Pecker. 12.15-14.30-16.45-19.00-21.15-23.30-01.45.

VILLAGE CENTRE Αίθουσα 4. Θα σε βρω στον Παράδεισο. Δευτ.-Τετ.:
17.50-20.15-22.45-01.30. Πέμ.: 17.45-20.15-22.45-01.30. / Ο πρίγκιπας της
Αιγύπτου. Δευτ.-Τετ.: 10.50-13.00-15.30. Πέμ.: 13.00-15.30.

VILLAGE CENTRE Αίθουσα 5. Μαγικά φίλτρα. 13.30-19.15. / Οι άθλιοι. 16.15-21.40-00.30.

VILLAGE CENTRE Αίθουσα 6. Η διακριτική γοητεία των αρσενικών.
18.45-21.00-23.15-01.30. / Μουλάν. 12.00-14.15-16.30.

VILLAGE CENTRE Αίθουσα 7. Το μαγικό σπαθί: Αναζητώντας το Κάμελοτ. Δευτ.-Τετ.:
11.15-13.15-15.15-17.15. Πέμ.: 13.15-15.15-17.15. / Halloween - Είκοσι χρόνια
μετά. Δευτ.-Τετ.: 19.30-21.50-00.00. Πέμ.: 19.30-21.50-00.10. 
VILLAGE CENTRE Αίθουσα 8. Ζωντανή μετάδοση: The Truman show. 12.45-15.00-17.30-20.00-22.30-01.00.

VILLAGE CENTRE Αίθουσα 9. Κύματα αγάπης. 12.15-14.45-17.15-19.45-22.15-01.15.

VILLAGE CENTRE Αίθουσα 10. Αλεξίσφαιροι ντετέκτιβς. 12.30-14.50-17.00-19.15-21.30-23.45-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Ο ψίθυρος των αγγέλων. 6.30-8.35-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Ο
γητευτής των αλόγων. 7.10-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Pecker. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 5.50-8.00-10.20 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.10-8.30-10.50 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβ.
6.00-8.10-10.30 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.30-8.40-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Κύματα αγάπης. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.40-8.50-11.00 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο ψίθυρος των
αγγέλων. 7.10-9.10-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Κύματα αγάπης.
6.20-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Απρόσμενος έρωτας. 6.40-8.45-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ο ψίθυρος των αγγέλων. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Η διακριτική γοητεία των
αρσενικών. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Οι άθλιοι. 5.30-8.00-10.30 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Κύματα αγάπης. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 6.10-8.35-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Οι άθλιοι. 5.30-8.00-10.30 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρίτη ώρα 9.00 μ.μ.: Η μάνα. Παρ. ώρα 9.00 μ.μ.: Κανάλ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η διακριτική γοητεία των αρσενικών.
5.40-8.00-10.20 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διακριτική γοητεία των αρσενικών. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Ο πρίγκιπας της
Αιγύπτου. 6.00-8.00 μ.μ. μεταγλ., 10.15 μ.μ. με υπότ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Snake eyes. 7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.: Μουλάν.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Dr. Dolittle - Ο γιατρός
τρελάθηκε. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Παρ.-Κυρ.: Snake eyes. 5.30-7.30-9.30.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Snake eyes. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. 
ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Snake eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Το αίνιγμα. 8.30 μ.μ. / Τετ.: Το βλέμμα του Οδυσσέα. 8.30 μ.μ. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο ~ 9416669, 4816276).
Μόνο Σαβ.-Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβς. 6.00-8.10-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16349P101</ED>
<ID>
ID:18131

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Ψυχρή στάση μπροστά στην «Τελευταία νύχτα του κόσμου»

«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον
πανικό για την καταστροφή του κόσμου, όλοι προσπαθούν να ζήσουν όσο γίνεται
καλύτερα την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ
Καννών ­ με επιτούτου ψυχρή ματιά στο «τέλος». (Αρτ Στούντιο, Έλλη).

«Ο ΨΙΘΥΡΟΣ ΤΩΝ ΑΓΓΕΛΩΝ»: Θυελλώδης έρωτας στην Ισπανία λίγο πριν
ξεσπάσει ο εμφύλιος πόλεμος. Του Νικ Χαμ, με τους: Φράνσις Μακ Ντάρμοντ,
Βίνσεντ Πέρεζ, Πόλι Γουόκερ, Φράνκο Νέρο. (Αίγλη, Έμπασσυ, Μπροντγουαίη, Πλάζα).

«PECKER»: Ο Τζον Γουόλτερς ξαναχτυπά κι αυτή τη φορά έχει στο στόχαστρο
τον κόσμο των media και της κοινωνικής σύμβασης. (Village Centre 3, Ίλιον).

«ΚΥΜΑΤΑ ΑΓΑΠΗΣ»: Αισθηματική κομεντί με τη Σάντρα Μπούλοκ να χωρίζει
και με την κόρη της να επιστρέφει στη μάνα της Τζίνα Ρόουλαντς. Του Φόρεστ
Γουίτοκερ. (Άττικα 1, Μαρούσι 2, Όπερα 1, Ατλαντίς, Αφαία, Village Centre 9,
Κορονέτ, Νιρβάνα, Φάληρο 1).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Αελλώ,
Αθήναιον, Cinepolis 1, Άνεσις, Αττικόν Cinecity 2, Village Centre 8, Ετουάλ,
Ιντεάλ (Μαρ.), Κηφισιά 1, 3, Νανά, Πτι Παλαί, Τιτάνια, Ζέα].

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Απόλλων, Μαρούσι 1, Ράδιο Σίτυ, Τροπικάλ, Village Centre
4, Γλυφάδα, Δαναός 1, Φάληρο 2, Αττικόν (Πειρ.)].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Αλέκα, Όπερα 2, Δαναός 2).
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16349P102</ED>
<ID>
ID:18174

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P10&aa=2</URL></REF>


Article

<CATEGORY>vin09</CATEGORY>

 <H2>Τα Μάρμαρα στην Επιτροπή Προστασίας Πολιτιστικής Κληρονομιάς της Ουνέσκο
</H2>
Οι μορφές της Εστίας, Διόνης και Αφροδίτης από το ανατολικό αέτωμα του
Παρθενώνα, βρίσκονται σήμερα στο Βρετανικό Μουσείο

Άρχισε σήμερα στο Παρίσι η συνεδρίαση της Επιτροπής Προστασίας της
Πολιτιστικής Κληρονομιάς. Από ελληνικής πλευράς συμμετέχουν ο συγγραφέας
Βασίλης Βασιλικός, πρέσβης επί τιμή στην Ουνέσκο, ο επίτιμος γενικός
διευθυντής Αρχαιοτήτων Γιάννης Τζεδάκις και η αρχαιολόγος Ελένη Μεθοδίου.

Οι Έλληνες εκπρόσωποι έθεσαν το θέμα της επιστροφής των Μαρμάρων του Παρθενώνα
στην Ελλάδα, το θέμα της πραγματοποίησης αυτοψίας στο Βρετανικό Μουσείο, μετά
τη γνωστοποίηση της ζημιάς που έχουν υποστεί τα Μάρμαρα κατά την προσπάθεια
καθαρισμού τους, καθώς και το ζήτημα της έναρξης συγκεκριμένων διμερών
κινήσεων μεταξύ Ελλάδας και Μεγάλης Βρετανίας, σύμφωνα με όσα αναφέρονται στις
επιστολές που έχει αποστείλει ο υπουργός Πολιτισμού κ. Ευάγγελος Βενιζέλος
στον Βρετανό ομόλογό του.

Όπως διευκρίνισε χθες το βράδυ στα «ΝΕΑ» ο πρέσβης μας στην Ουνέσκο Βασίλης
Βασιλικός, «πρόκειται για διακυβερνητική επιτροπή με θέμα την προώθηση της
επιστροφής των πολιτιστικών αγαθών ­ μία από τις πολλές της Ουνέσκο. Η Ελλάδα
δεν είναι επισήμως μέλος της, αλλά παρατηρητής, διότι στην τελευταία
συνεδρίασή της (συνεδριάζει κάθε τετραετία) δεν εκκενούτο κάποια θέση. Τον
Οκτώβριο, που αποχωρούν δύο χώρες, οπότε είμαστε υποψήφιοι και ελπίζουμε η
Ελλάδα να γίνει επισήμως μέλος.

Αυτήν τη φορά ­ συνέχισε ο κ. Βασιλικός ­ θέσαμε το ζήτημα των Μαρμάρων του
Παρθενώνα με άξονα τα νέα στοιχεία, που έχουν προκύψει. Πρώτον, το βιβλίο του
Ουίλιαμ Σεν Κλερ και η διαπίστωση των φθορών στα γλυπτά· δεύτερον, οι 341
υπογραφές των ευρωβουλευτών, που υποχρεώνουν τη βρετανική κυβέρνηση σε διάλογο
με την ελληνική πλευρά και, τρίτον, οι δημοσκοπήσεις ­ υπέρ της επιστροφής
τους ­ στην ίδια τη Βρετανία.

Ήρθε δε η στιγμή να το θέσουμε, καθώς η Βρετανία, ύστερα από 15 χρόνια
απουσίας (λόγω του απαρτχάιντ στη Νότια Αφρική) ξανάγινε πέρυσι μέλος της
Ουνέσκο, οπότε πλέον το αίτημα εμπίπτει στη δικαιοδοσία της επιτροπής».

Πώς τέθηκε το ζήτημα; «Διευκρινίστηκε», είπε στα «ΝΕΑ» ο Βασίλης Βασιλικός,
«πως ζητείται η επιστροφή του μέρους ενός όλου ­ όπου το όλον είναι ο
Παρθενώνας, ο οποίος βρίσκεται στην Αθήνα ­ και έτσι η επίλυση του
συγκεκριμένου ζητήματος δεν ανοίγει τους ασκούς του Αιόλου, ούτε μπορεί να
αποτελέσει δεδικασμένο για επιστροφή και άλλων πολιτιστικών αγαθών».

Τι μέλλει γενέσθαι; «Ζητήθηκε, με βάση τη συζήτηση στην επιτροπή, η παρέμβαση
του γενικού διευθυντή της Ουνέσκο Φεντερίκο Μαγιόρ, προς τη βρετανική πλευρά
για διάλογο».
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16349P111</ED>
<ID>
ID:18115

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P11&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Τετ., Παρ.) Συναυλία
«Οι μάσκες του Απόλλωνα» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). Αργεί.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Συμφωνική Ορχήστρα της Βιέννης: α' συναυλία (Παρ.) ­
β' συναυλία (Σάβ.). Αίθουσα Δημήτρη Μητρόπουλου. Χορός στο Μέγαρο
Μουσικής ­ Έλληνες Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα
δεν έφυγε από το σπίτι» του Κ. Μίχου (Δευτ.) Χορός στο Μέγαρο Μουσικής ­
Έλληνες Δημιουργοί. Χοροθέατρο «Ήρος Άγγελος» του Π. Γάλλια: «Εν πλω. Ένα
υπερρεαλιστικό ταξίδι» του Π. Γάλλια (Σάβ., Κυρ.). Αίθουσα Συνεδριακού 1.
Γρηγόριος Στάθης: διάλεξη «Ελληνική σημειογραφία της ψαλτικής τέχνης στη
βυζαντινή και νεώτερη ελληνική μελοποιία. Μέρος Α': Γένεση (Δευτ.). Φουαγιέ
ισογείου. Τετάρτη απόγευμα στο Μέγαρο. «Ανήσυχοι θεατρίνοι»: «Σίλβιο
ιναμοράτο» (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16349P112</ED>
<ID>
ID:18175

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P11&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Άλλη ονομασία του αερόλιθου (αιτ.). 2. Γεννήθηκε κατά
περίεργο τρόπο. ­ Δίνουν μία διάκριση (γεν.). 3. «Άσπρη» στον τίτλο
μελοδράματος του Διον. Λαυράγκα. ­ Αρχαία φωκική πόλη, με ιερό του Απόλλωνα.
4. Από τον πλοίαρχο καθορίζεται. ­ Μουσική νότα (αντίστρ.). 5.
Παρουσιάζεται δύο φορές το χρόνο. 6. Προσηγορία θεάς κατά την
αρχαιότητα. 7. Απαιτεί... επιδεξιότητα. 8. Φωνήεντα από τα...
φωνήεντα. ­ Φυτό της οικογένειας των ψυχανθών (αντίστρ.). 9. Η πίστη
του μεγάλη (αντίστρ.). ­ Ο Σοφοκλής τη μνημονεύει σαν ιδιαίτερη θεότητα.

ΚΑΘΕΤΑ

1. Μέση κατάσταση (καθ.). 2. Υγρός και θερμός άνεμος. ­ Από το
όνομα μεγαλούπολης της Βραζιλίας. 3. Εκεί έζησε το μεγαλύτερο μέρος της
ζωής του ο Γκωγκέν. 4. Εργαζόμενος στον κλάδο των... μεταφορών.
5. Συχνά ρωτούν γι' αυτήν. ­ Ένας... αριθμός (αιτ.). 6. Σύμβολό
του είχε τον ήλιο. ­ Μικρή ποσότητα. 7. Χαρακτηρίζονται συγκρινόμενα. ­
Αλαβάστρινος ναός της υπήρχε κοντά στη Σφίγγα. 8. Συνάντησε, κατά τη
Γραφή, τον αρχάγγελο Γαβριήλ. ­ Γιός του Ιούδα. 9. Καταλήγει στον
Ματαπά (αντίστρ.). ­ Η θέα του συχνά φοβίζει.

ΛΥΣΗ (25/1/99)

ΟΡΙΖΟΝΤΙΑ: 1. ΨΑΡΙ-ΣΤΟΑ 2. ΥΠΑΠΑΝΤΗ 3. ΧΑΛΕΠΑΣ 4.
ΑΛΑΜΑΝΑ 5. ΛΑΝ-ΣΟΛ 6. ΟΚΤΩ-ΝΑΝΙ 7. ΓΡΙ-ΡΗΝΟΣ 8.
ΙΩ-ΦΑ-ΜΟ 9. ΑΝΤΙΓΟΝΗΣ. ΚΑΘΕΤΑ: 1. ΨΥΧΟΛΟΓΙΑ 2. ΑΠΑ-ΑΚΡΩΝ
3. ΡΑΛΑΝΤΙ 4. ΛΕΠΙ-ΦΙ 5. ΑΠΑΣ-ΓΑΡ 6. ΑΝΑΜΟΝΗ
7. ΟΤΣΑΛΑΝ 8. ΤΗ-ΝΟΜΗ 9. ΠΑΜΙΣΟΣ.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16349P113</ED>
<ID>
ID:18204

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P11&aa=3</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΣΚΙΤΣΩΝ ΤΟΥ ΣΤΑΘΗ ΣΤΟΝ «ΑΣΤΡΟΛΑΒΟ»
</H5><H2></H2><H2>Χάρτινα φυλαχτά με... κοσμοσυρροή
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ο Στάθης (Σταυρόπουλος) δίπλα στα «Χάρτινα φυλακτά» του, τα εύγλωττα ­ αν και
χωρίς λόγια... ­ σκίτσα του, στον «Αστρολάβο»

Όταν ο γελοιογράφος, ο σκιτσογράφος, ο καρικατουρίστας εκθέτει, οι φίλοι που
συρρέουν στα εγκαίνια συναγωνίζονται σε πλήθος με τους πολιτικούς. Έτσι συνέβη
χθες βράδυ, στα εγκαίνια της έκθεσης «Χάρτινα φυλαχτά», με 86 καδραρισμένες
γελοιογραφίες του Στάθη Σταυρόπουλου, στον «Αστρολάβο» (Ξανθίππου 11).
Γελοιογραφίες, σκίτσα, καρικατούρες που ο ίδιος ο Στάθης ανθολόγησε από τη
δεκαπεντάχρονη θητεία του στο είδος, εκθέτοντας όχι μόνο τα «καλύτερά» του,
αλλά και αυτά που ο ίδιος θεωρεί σημαντικά.

Η πρόοδος, εμφανής. «Ο Στάθης έχει κάνει μια πορεία προς την ωριμότητα»,
διαπίστωσε ο Λευτέρης Παπαδόπουλος ­ από τους πρώτους που ήρθαν να δουν την
έκθεση. «Η γραφή του έχει αισθητά βελτιωθεί. Είναι ζωντανή. Είναι μια
πρωτεύουσα δύναμη ανάμεσα στους νεώτερους σκιτσογράφους. Μόνο που πρέπει στις
λεζάντες του να είναι πιο μετρημένος. Η επιθετικότητά του σε ορισμένες
περιπτώσεις είναι ακραία».

Ο Κώστας Λαλιώτης, μετά τους εγκάρδιους χαιρετισμούς και τους εναγκαλισμούς,
μιλούσε για την ιδιαίτερη ευαισθησία της γραμμής του Στάθη και το πληθωρικό
ταλέντο του. Ο Μιλτιάδης Έβερτ ξεκίνησε να βλέπει τα έργα ένα ένα, ενώ για
άλλους τα εγκαίνια του πολιτικού σκιτσογράφου ήταν μια ευκαιρία να βρεθούν και
να σχηματίσουν τα κλασικά πηγαδάκια με φόντο τα σκίτσα.

Φιλική κουβέντα στα εγκαίνια: Λευτέρης Παπαδόπουλος, Κώστας Σκανδαλίδης και
Κώστας Λαλιώτης με τον Στάθη (Σταυρόπουλο)

«Ο καρικατουρίστας είναι βέβηλος εξ ορισμού», σημειώνει στο πολύπτυχο του
καταλόγου του Στάθη ο, επίσης παρών, Βασίλης Ραφαηλίδης. «Αυτός είναι ο λόγος
που, αν και καλλιτέχνης εξ ορισμού, θα αργήσει να γίνει αποδεκτός από τους
σοβαροφανείς σαν σοβαρός καλλιτέχνης».

Όμως η γελοιογραφία κατακτά έδαφος στις γκαλερί ως νέο φρούτο στον μπαξέ της
τέχνης. Προσιτή στην τιμή ­ 60 - 130 χιλιάδες δραχμές ­, δροσερή, ευρηματική,
σατιρική είναι ικανή να αφυπνίζει κάθε φορά που τη βλέπεις μια σκέψη - μισό
χαμόγελο. Και η ζήτηση που άρχισε να εκδηλώνεται για τα έργα από την πρώτη
στιγμή ήταν ενθαρρυντική.

«Η γελοιογραφία», σύμφωνα με τον Στάθη, «δουλεύει στην πολιτική και υπηρετεί
την ποίηση. Αμετανόητο μωρό, καθώς είναι, επιμένει στην ποίηση της πολιτικής
και ονειρεύεται την πολιτική της ποίησης».

Αυτό που δεν μας είπε ο Στάθης, αλλά που ήταν εμφανές από τόσες πολιτικές
παρουσίες ­ ο Απόστολος Κακλαμάνης, ο Κώστας Σκανδαλίδης, ο Νίκος Σηφουνάκης,
ο Νίκος Μπανιάς, η Μαρία Δαμανάκη, ο Νίκος Κωνσταντόπουλος, ο Πέτρος
Κουναλάκης που ήρθαν μέσα στην πρώτη ώρα ­ είναι ότι όλοι, και οι πολιτικοί,
περιμένουν κάτι από τον σκιτσογράφο και σέβονται τη δύναμή του. Εκείνο το
λάκτισμα, εκείνον τον έλεγχο, που τους αποκαλύπτει την άλλη πλευρά των σκέψεων
και των ενεργειών του, ανατρέποντας τα κατεστημένα.

Ήταν εκεί και οι συνάδελφοι του Στάθη, ο Κώστας Μητρόπουλος, ο Λογό, ο Ανδρέας
Πετρουλάκης, και φίλοι, ο Πέτρος Φυσσούν, ο Παύλος Μάτεσις, ο εκδότης Θανάσης
Καστανιώτης κι άλλοι πολλοί, δημοσιογράφοι, φίλοι και σύντροφοι.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16349P121</ED>
<ID>
ID:18116

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P12&aa=1</URL></REF>


Article

<CATEGORY>vin09</CATEGORY>

 <H2>Καραμέλα με ονοματεπώνυμο Τίνα Σπάθη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τόλης Βοσκόπουλος

Φίλος, πολύ φίλος, εξερχόμενος από την παράσταση «Bad actors» στο «Αμόρε»
αναφώνησε με θαυμασμό και αυθορμητισμό «Τέτοια γλωσσική εργασιομανία δεν
ξανάγινε».* Τι μου θυμίζει, τι μου θυμίζει, τι μου θυμίζει; Το βρήκα! Τίνα
Σπάθη λέγουσα «είμαι καραμέλα».

* Πού σας πήγα; Στα περήφανα γηρατειά.

«Έλα και θα τους δεις όλους». Και πήγα και τους είδα. Ήταν όλοι εκεί. Όχι κι
όλοι (να μην υπερβάλλουμε έτσι;) Πού; Στον χορό των συνταξιούχων του σανιδιού.
Ε, λοιπόν, δεν θα το βρείτε. Πού νομίζετε πως έγινε; Στο λημέρι του Τέλη
Ζώτου; Όχι! Στον «Απόλλωνα» του Τόλη Βοσκόπουλου και της
Άντζελας Δημητρίου!

* Αγωνία με λαχτάρα σε περίμενα.

Για να είπω την αλήθεια, στην αρχή δεν τους αναγνώρισα. Εν συνεχεία κατέφυγα
στη βοήθεια... ξεναγού. «Την βλέπεις εκείνη;». «Ποια;». «Να εκεί δεξιά».
«Πρώτη φορά την βλέπω». «Ε, λοιπόν, είναι η Νίτσα Μαρούδα». «Μη μου
πεις! Το κορίτσι που μας άναβε;».* Μαραμένα τα γιούλια και οι βιόλες.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16349P122</ED>
<ID>
ID:18157

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P12&aa=2</URL></REF>


Article

<CATEGORY>vin09</CATEGORY>

 <H2>Ο χρόνος δεν... βλέπει Ρούλα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μαραμένα (μερικά) γιασεμιά. Διότι οι άνθρωποι έκλεισαν τον ­ επαγγελματικό
τους ­ κύκλο. Να δούμε οι νεώτεροι πώς θα τον κλείσουν. Ας πούμε (διότι όλα τα
λέμε) τι έχει να προσάψει κανείς εναντίον μιας Μάγιας Μελάγια, μιας
Γκέλυς Μαυροπούλου, ενός Γιάννη Φλερύ; (τους θυμήθηκα
γιατί τους είδα). Ουδέν. «Τη δουλειά μας κάναμε όσο καλύτερα μπορούσαμε κάτω
από συγκεκριμένες, δύσκολες, μαύρες συνθήκες», όπως έλεγε και ο Ντίνος
Δημόπουλος.* Σαν να μην πέρασε τίποτα από πάνω της.Κάποιος μεγάλος...
αρχαίος έλεγε για τις γυναίκες «Υπάρχουν δύο κατηγορίες γυναικών. Η πρώτη
περνάει μέσα από τον χρόνο, η δεύτερη τον προσπερνάει». Κάποιος νεώτερος, αλλά
εξίσου μεγάλος, τροποποίησε το σοφό ρηθέν «Οι γυναίκες χωρίζονται σε δύο
κατηγορίες. Στην πρώτη περιλαμβάνονται αυτές που το επιχειρούν, αλλά για
κάποιους λόγους δεν πετυχαίνει. Στη δεύτερη περιλαμβάνονται οι επιτυχείς
εγχειρήσεις λίφτινγκ».* Έβλεπα, που λέτε, τη Ρούλα στο «Bravo», προχθές
και σε όλη τη διάρκεια της εκπομπής την θαύμαζα «Τσ τσ τσ αυτό το κορίτσι έχει
διαφύγει της προσοχής του χρόνου». Φτου να μην το ματιάσουμε.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16349P123</ED>
<ID>
ID:18199

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P12&aa=3</URL></REF>


Article

<CATEGORY>vin09</CATEGORY>

 <H2>Η βίλα των οργίων
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μάρθα Καραγιάννη

Ενώ η Θάλεια; Μάλιστα υπάρχει ακόμα Θάλεια Παπάζογλου επί
σκηνής. Υπάρχει και Ερρίκος Μπριόλας. Στο Χόλιγουντ με το που βγαίνουν,
την «επομένη» χάνονται. Στην Ελλάδα παραμένουν εσαεί. Ακραίες καταστάσεις.
Πάρτε για παράδειγμα την Τζούλια Όρμοντ. Ήρθε, χρησιμοποιήθηκε,
εγκαταλείφθηκε. Τώρα ήρθε η σειρά της Γκιούνεθ Πάλτροου. Και δεν είναι
ζήτημα προσώπων.* Ο λαός απαιτεί Δαλιανίδη επιστροφή.

Είναι και ζήτημα... φιλοσοφίας. Ας πούμε, βλέπεις «Bravo» και επιστρέφεις στις
«Θαλασσιές χάντρες» τριάντα χρόνια και βάλε πίσω. Και μάλιστα χωρίς Ζωή
Λάσκαρη, Φαίδωνα Γεωργίτση, Μάρθα Καραγιάννη, Κώστα
Βουτσά, Μαίρη Χρονοπούλου. Μαθαίνεις πως ο Νίκος Περάκης
κάνει ταινία τα ροζ σκάνδαλα στη Λάρισα και βλέπεις «Βίλα των οργίων».
Ακλόνητοι στις πεποιθήσεις μας εμείς. Όλα αλλάζουν, τα ίδια μένουν.
<REF><SOURCE>
ΤΑ ΝΕΑ</SOURCE>
<DATE>, 26-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16349P124</ED>
<ID>
ID:18217

</ID><URL>http://ta-nea.dolnet.gr/neaweb/neafile.print_unique?e=A&f=16349&m=P12&aa=4</URL></REF>


Article

<CATEGORY>vin06</CATEGORY>

 <H5>ΜΕΤΑ ΤΙΣ ΝΕΕΣ ΠΡΟΤΑΣΕΙΣ ΑΡΣΕΝΗ ΣΤΟΥΣ ΚΑΘΗΓΗΤΕΣ
</H5><H2>ΑΠΟΧΩΡΗΣΑΝ... και έμεινε μετέωρος ο διάλογος </H2>
ΣΕ ΝΕΟ αδιέξοδο οδηγήθηκε η χθεσινή συνάντηση της ηγεσίας του υπουργείου
Παιδείας με την ομοσπονδία των καθηγητών. Διαπιστώθηκε διάσταση απόψεων και οι
εκπρόσωποι των καθηγητών αποχώρησαν αφήνοντας αναπάντητες τις νέες βελτιωτικές
προτάσεις του κ. Αρσένη και μετέωρο τον διάλογο που ξεκίνησε χθες με ελπίδες.
Η ΟΛΜΕ επέμεινε στη θέση της για κατάργηση των πανελλαδικών εξετάσεων στη Β΄
Λυκείου. Ωστόσο, αργά χθες το βράδυ η ΠΑΣΚ επανήλθε με νέα πρόταση και ζήτησε
από το υπουργείο Παιδείας να ορίσει νέα συνάντηση το συντομότερο δυνατόν. 
σ
ε λ
ί δ
ε
ς
14
- 16
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16350N011</ED>
<ID>
ID:18248

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N01&aa=1</URL></REF>


Article

<CATEGORY>vin08</CATEGORY>

 <H2>20 παγίδες στις δηλώσεις της Εφορίας
</H2>
σελίδες 44-45
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16350N012</ED>
<ID>
ID:18310

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N01&aa=2</URL></REF>


Article

<CATEGORY>vin04</CATEGORY>

 <H2>Γκάλοπ: Ρευστή ακόμη η στήριξη για Αβραμόπουλο
</H2>
σελίδες 10-11
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16350N013</ED>
<ID>
ID:18362

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N01&aa=3</URL></REF>


Article

<CATEGORY>vin06</CATEGORY>

 <H5>23 σελίδες φωτοαγγελίες
</H5><H2>17 μικρά και θαυματουργά Ι.Χ.
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16350N014</ED>
<ID>
ID:18368

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N01&aa=4</URL></REF>


Article

<CATEGORY>vin06</CATEGORY>

 <H2>Και ξένοι ζητούν: Μόνιμα στην Ελλάδα οι Ολυμπιακοί
</H2>
στην
Ο Μ
Α Δ Α
και ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16350N016</ED>
<ID>
ID:18392

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N01&aa=6</URL></REF>


Article

<CATEGORY>vin06</CATEGORY>

 <H2>Οι 15 χειρότεροι δρόμοι για την κυκλοφορία
</H2>
σελίδα 23
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16350N017</ED>
<ID>
ID:18399

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
Ο ΡΕΝΤΑ Αμπντέλ Χαμάν, 21 ετών, από την Αλεξάνδρεια, ήρθε στην Ελλάδα όχι
μόνο για να δουλέψει, αλλά και για να σώσει τη ζωή του: παιδικοί ρευματισμοί
τού έχουν καταστρέψει και τις δύο βαλβίδες της καρδιάς. Ο Λ. Παπαδόπουλος στις
«Ματιές». Σελ. 4.

ΑΠΟ ΚΑΙΡΟ έψαχνε να βρει διέξοδο. Οι γονείς του, που του είχαν
υποσχεθεί μια καλύτερη ζωή όταν ξεριζώθηκαν από την Αλβανία, τον έβγαζαν κάθε
πρωί στη ζητιανιά. Και αυτόν ­ 10 χρόνων παιδί ­ και τα μικρότερα αδέλφια του.
Η Σίλα Αλεξίου στους «Προβολείς». Σελ. 6.

Τ. ΒΑΡΒΙΤΣΙΩΤΗΣ: Η ποίηση για έναν αληθινό ποιητή είναι μια ζωτική
ανάγκη, όπως η αναπνοή. Οι Ακαδημίες παντού και πάντοτε είναι συντηρητικά
ιδρύματα. Οι απαντήσεις στις «30 Ερωτήσεις» της Βίκυς Χαρισοπούλου στη σελ. 12.

Η ΑΛΙΚΗ αυτήν τη φορά τρόμαξε, έτσι τεχνοφοβική και συναισθηματικά
απροετοίμαστη που ήταν. Αποφάσισε, πάντως, να κάνει το «ταξίδι» που οι
τεχνολογικές εξελίξεις της προσέφεραν. Η Έλενα Δ. Χατζηιωάννου «Σε πρώτο
ενικό» στη σελ. 13.

ΟΙ ΦΑΝΕΡΕΣ και κυρίως οι υπόγειες συγκρούσεις συμφερόντων στον χώρο της
Υγείας, μαζί με τους δικαιολογημένους και αδικαιολόγητους φόρους και ίσως την
ατολμία αυτών που είχαν την εξουσία, δεν άφησαν να προχωρήσουν οι λύσεις. Η
έρευνα στις σελ. 20-21.

ΟΙ ΟΙΚΟΛΟΓΟΙ κέρδισαν ακόμη μια μάχη κατά των κυνηγών. Το Συμβούλιο της
Επικρατείας απαγόρευσε το κυνήγι 18 ειδών αποδημητικών πτηνών από τη Δευτέρα
1η Φεβρουαρίου. Η Εύη Ελευθεριάδου στη σελ.
2
4.

Ο Χ. ΟΥΙΛΣΟΝ είχε συζητήσει με τον Λευκό Οίκο, το 1967 και το 1968, να
γίνει η Βρετανία η 51η Πολιτεία των ΗΠΑ. Το αποκάλυψε ο γραμματέας Τύπου τού
τότε Πρωθυπουργού σερ Τρέβορ-Λόιντ Χιούς. Σελ. 37.

Η ΒΡΑΖΙΛΙΑ μπορεί να έχει την όγδοη σε μέγεθος οικονομία, αλλά «δεν
είναι σοβαρή χώρα» είχε πει ο Ντε Γκωλ. Και το ερώτημα είναι αν η δίνη της
Βραζιλίας θα καταπιεί και άλλες χώρες, όπως η Αργεντινή και η Κίνα. Από «The
Times» στη σελ. 48.

Α. ΝΑΧΜΑΝΙ: Η διαμάχη μεταξύ Τουρκίας 
και του κουρδικού ΡΚΚ είναι στην πραγματικότητα πόλεμος 
μεταξύ Τουρκίας και Συρίας. Με «μήλον της έριδος» 
τα νερά του Ευφράτη. Οι πόλεμοι του νερού έχουν αρχίσει 
στη Μ. Ανατολή. Η Λαμπρινή Σταμάτη στη σελ. 13.

ΤΟ ΘΥΜΑΜΑΙ ακόμα εκείνο το πρωινό στον 
Λόφο του Φιλιπάππου. Υπήρχε μια ιδιαίτερη 
διαφάνεια στην ατμόσφαιρα, τι εποχή να ήτανε; 
Ίσως άνοιξη ή μήπως φθινόπωρο; Το μάθημα 
του Δ. Πικιώνη έγινε εκεί, στον λόφο. 
Η Σουζάνα Αντωνακάκη στην «Τρίτη Άποψη». Σελ. 6.

Ο Κ. ΣΗΜΙΤΗΣ ποτέ δεν ενδιαφέρθηκε για την εικόνα. 
Ο ίδιος είπε ότι η εικόνα είναι πίσω από την ουσία. 
Και παρά το ότι δεν έκανε μια προσπάθεια να εντυπωσιάσει, 
έπεισε. Και τον παρακολούθησαν 635.000 τηλεθεατές. 
Η Μυρτώ Ρήγου στο «Πανόραμα», σελ. 5, βλ. και σελ. 8.

ΤΑ ΡΕΜΠΕΤΙΚΑ ευνούνται από τη νέα τεχνολογία,

που έχει αγκαλιάσει το πάνθεον των δημιουργών. 
Το Αρχείο Ελληνικής Δισκογραφίας και η MINOS - ΕΜΙ 
κυκλοφορούν 25 νέα CD με 450 επιλεγμένα τραγούδια: 
από Βαμβακάρη έως Ρόζα Εσκενάζυ (φωτογραφία). 
Ο Π. Γεραμάνης στο «Πανόραμα», σελ. 9.

Ο ΣΥΝΗΓΟΡΟΣ του Πολίτη δέχθηκε 2.000 πολίτες μέσα στους τέσσερις μήνες που
λειτουργεί ο θεσμός. Και οι μισές υποθέσεις είχαν ευτυχή κατάληξη. Οι δημόσιες
υπηρεσίες άλλαξαν πρόσωπο μόλις ένιωσαν την πίεση του Συνηγόρου. Ο Στ.
Διανέλλος στη σελ. 17.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16350N021</ED>
<ID>
ID:18259

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Διδαχές
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Απλά είναι τα πράγματα: Οι καθηγητές δεν εννοούν να διδάξουν, οι μαθητές δεν
θέλουν να διδαχτούν και η κυβέρνηση δεν θέλει ούτε να διδάξει ούτε να διδαχτεί.

Με τιμή
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16350N022</ED>
<ID>
ID:18335

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Βροχές και καταιγίδες στα ανατολικά και πρόσκαιρη βελτίωση. Στην υπόλοιπη χώρα
λίγη συννεφιά. Αργότερα βροχές στα βορειοδυτικά και προοδευτικά στην
ηπειρωτική Ελλάδα, Β. Αιγαίο. Πτώση θερμοκρασίας. Ισχυροί τοπικά βοριάδες στα
Βόρεια, δυτικοί στην υπόλοιπη Ελλάδα.


Κακοκαιρία. Βροχές, καταιγίδες κυρίως στη θάλασσα, χιόνια σε όλα τα ορεινά και
στα κεντρικά, βόρεια πεδινά. Αισθητή πτώση θερμοκρασίας. Βοριάδες 5-6 Μπωφόρ
στη δυτική και βόρεια χώρα, ίδιας έντασης νοτιοδυτικοί στην υπόλοιπη.

Article

<CATEGORY>vin01</CATEGORY>

 <H5>ΝΑΥΑΓΙΟ ΣΤΙΣ ΣΥΝΟΜΙΛΙΕΣ ΥΠΟΥΡΓΕΙΟΥ - ΚΑΘΗΓΗΤΩΝ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>«Τιτανικός»... στην Μητροπόλεως
</H2><H2></H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Το ναυάγιο του «Τιτανικού» λίγο διαφέρει από το χθεσινό ναυάγιο στις
συνομιλίες υπουργείου Παιδείας - καθηγητών, στις οποίες τόσα είχε επενδύσει η
κυβέρνηση για την εξομάλυνση της αναταραχής στην εκπαιδευτική κοινότητα. Τώρα,
το θέμα παραπέμπεται στο μέλλον.

ΗΚΥΒΕΡΝΗΣΗ επιθυμεί επανέναρξη των συνομιλιών, οι καθηγητές είναι
επιφυλακτικοί και οι μαθητές κάνουν ασκήσεις αραιάς τάξεως στους δρόμους. 10
με 20 μπορούν να κλείσουν μια κεντρική αρτηρία της Αθήνας παραλύοντας για ώρες
την κυκλοφορία. Επιπλέον (δάσκαλε που δίδασκες...), πραγματοποίησαν επιδείξεις
ερασιτεχνικής πυγμαχίας με θύματα αλλόφρονες οδηγούς. Τα παιδία (παρα)παίζει.
(Σελ. 14-16).

Στον απόηχο της τηλεοπτικής συνέντευξης του Πρωθυπουργού Κώστα Σημίτη, στον
Antenna, οι συνεργάτες του επισημαίνουν ότι είχε την υψηλότερη τηλεθέαση
πολιτικής εκπομπής τον τελευταίο χρόνο. 
Ο ίδιος, πάντως, φαίνεται αποφασισμένος να αναλάβει προσωπικά το βάρος της
επικοινωνιακής τακτικής της κυβέρνησης, και στα πλαίσια αυτά επισκέπτεται
σήμερα την Εθνική Τράπεζα, προσκεκλημένος του Θ. Καρατζά (Σελ.
47). 
Σε περίπου τέσσερις μήνες, ψηφίζουμε. Στις ευρωεκλογές συγκεκριμένα, και οι
διεργασίες στα κόμματα έχουν λάβει πυρετώδη ρυθμό. Πολλοί οι μνηστήρες,
περιορισμένες οι θέσεις, το αποτέλεσμα είναι ένα συνεχές γράψε-σβήσε. Στο
ΠΑΣΟΚ, οι πληροφορίες ότι θα επιχειρηθεί πλήρης ανανέωση του ευρωψηφοδελτίου
του κόμματος έχει ήδη αρχίσει να προκαλεί ανησυχίες σε πολλούς από τους νυν
ευρωβουλευτές. Τέσσερεις μόνον, οι Δ. Τσάτσος, Γ. Κατηφόρης, Π. Αυγερινός και
Κ. Κληρονόμος δεν έχουν κανένα λόγο να ανησυχούν. Οι δύο πρώτοι θα είναι και
πάλι σε εκλόγιμες θέσεις, οι δύο τελευταίοι δεν επιθυμούν να είναι υποψήφιοι.
Στη Νέα Δημοκρατία, ο Τίμος Χριστοδούλου θα ατενίζει από την θέση τού
επικεφαλής τους υπόλοιπους, και ειδικά τους Π. Λαμπρία και Γ. Αναστασόπουλο
που θα είναι και πάλι υποψήφιοι. (Σελ. 8-9).

Ανάλογα είναι τα προβλήματα που υπάρχουν και στα υπόλοιπα κόμματα, αλλά
μικρότερης εμβέλειας, όπως είναι φυσικό.

Αντίθετα, μεγάλα προβλήματα θα αντιμετωπίσει η κυβέρνηση που, παραμονές των
κινητοποιήσεων των αγροτών, βρίσκεται μπροστά στο αίτημα 46 βουλευτών του
ΠΑΣΟΚ που ζητούν ­ έναν ακόμη ­ χαρισμό των αγροτικών χρεών, από την Αγροτική
Τράπεζα. Εκλογές, σου λέει, έρχονται. (Σελ.
45).

Στη Βουλή, συντηρείται από πολλές πλευρές το θέμα των ρωσικών πυραύλων S-300,
και η χθεσινή εμφάνιση του Άκη Τσοχατζόπουλου ενώπιον της Επιτροπής Εξωτερικών
και Άμυνας, άνοιξε πάλι τη σχετική συζήτηση για τα συν και τα πλην της
απόφασης για την μη εγκατάσταση των πυραύλων στην Κύπρο. Ο υπουργός Εθν.
Άμυνας ανέφερε ότι θα μπορούσε να πραγματοποιηθεί και προ ημερησίας διατάξεως
συζήτηση στη Βουλή για το θέμα αυτό. Μπορεί; (Σελ. 5).

Την ίδια ώρα, το Γενικό Επιτελείο της Τουρκίας, αποδεικνύοντας ποιο είναι το
αφεντικό της χώρας, επιτέθηκε με οξύτατη ανακοίνωση κατά της Ελλάδας. Το
Επιτελείο επαναλαμβάνει τους γνωστούς ισχυρισμούς της Τουρκίας κατά της
Ελλάδας ­ τι είχες Γιάννη, τι είχα πάντα. (Σελ. 5).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16350N032</ED>
<ID>
ID:18309

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η επιστροφή
</H2>
ΔΕΝ πάει πολύς καιρός που η άποψη για τη μόνιμη τέλεση των Ολυμπιακών
Αγώνων στην κοιτίδα τους αντιμετωπιζόταν με χλεύη...

ΩΣ μεγαλομανής και επηρμένη ιδέα ενίων για τα αρχαία κλέη...

ΙΔΟΥ, όμως, που το μέγα σκάνδαλο των δωροδοκιών μελών της Διεθνούς
Ολυμπιακής Επιτροπής φέρνει στο προσκήνιο το αίτημα...

ΚΑΙ μάλιστα από προσωπικότητες κύρους του διεθνούς αθλητισμού και ξένες
εφημερίδες που τώρα παραδέχονται πως...

ΤΟ μεγάλο παζάρι γύρω από την ανάθεση των Ολυμπιακών Αγώνων ­ θερινών
και χειμερινών ­ σε πόλεις που διαγκωνίζονται και με αθέμιτα ­ όπως
αποδείχτηκε ­ μέσα...

ΤΕΙΝΕΙ να διαβρώσει ολωσδιόλου το Ολυμπιακό Κίνημα.

ΚΑΙ από εκεί που τόσες ­ σκληρές αλλά έντιμες ­ μάχες δώσαμε στο
παρελθόν για την Ολυμπιάδα του 2000...

ΚΑΙ τόσο ιδρώσαμε για να πάρουμε ­ τελικά ­ την Ολυμπιάδα του 2004...

ΤΩΡΑ το ένα μετά το άλλο τα «ονόματα» και οι εφημερίδες...

ΑΠΟ τη μία οι βρετανικές «Ιντιπέντεντ», «Ίβνινγκ Στάνταρντ» και «Τάιμς»...

ΑΠΟ την άλλη ισχυροί ξένοι αθλητικοί παράγοντες...

ΠΡΟΤΕΙΝΟΥΝ τη μόνιμη επιστροφή των Ολυμπιακών Αγώνων στην Ολυμπία.

ΑΛΛΑ αν πρόκειται σοβαρά να προχωρήσει ­ και γιατί όχι; ­ αυτή η πρόταση...

ΚΑΛΟ θα ήταν από τώρα να ξεκινήσει η οργανωμένη συζήτηση ανάμεσα στους
αρμόδιους φορείς της Πολιτείας...

ΚΑΙ η προώθηση διαλόγου σε διεθνές επίπεδο για την προετοιμασία ­ από
κάθε άποψη ­ του εδάφους.

ΑΛΛΩΣΤΕ, η πρόταση ­ όπως και το κλίμα ­ και θετική είναι και ­ προ
πάντων ­ δυναμική...

ΩΣΤΕ ως ευκαιρία να μην πάει χαμένη.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16350N033</ED>
<ID>
ID:18348

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιώργος Πασχαλίδης:

(ο υφυπουργός παρά τω Πρωθυπουργώ, σε εκδήλωση με θέμα την έκδοση βιβλίου, για
τις δημοσκοπήσεις) «Η μανία της πρόβλεψης καταβροχθίζει γεγονότα, που έχουν ως
συστατικό στοιχείο το απρόβλεπτο. Ένας κόσμος εντελώς προβλέψιμος είναι ένας
ανιαρός κόσμος».

Μιχάλης Χαραλαμπίδης:

(το στέλεχος του ΠΑΣΟΚ, σε ομιλία του στον Βύρωνα)«Αν όμως τον Ανδρέα
Παπανδρέου τον εξέλεξαν διά βοής ιστορικά υποκείμενα, με μια ιστορική μνήμη,
συνείδηση και γνώμη, σωστή ή λανθασμένη, αυτούς (σήμερα) ποιος θα τους
εκλέξει; Πλαστικές κάρτες μελών αποκτημένων διά της τραπεζικής οδού;»

Νίκη Καρτσώνα:

(η τηλεπαρουσιάστρια, στο «Ciao») «Θα ήθελα κάποια στιγμή να μπω στο κεφάλι
ενός άνδρα για να δω πώς σκέφτεται... Έχουν πάντως πρόβλημα οι άνδρες με τις
δυναμικές γυναίκες».

Θόδωρος Κασσίμης:

(ο βουλευτής της Ν.Δ., στην «Αυριανή»). «Εδώ είναι δωρεάν παραπαιδεία και
πληρωμένη παιδεία. Γιατί έχει καταντήσει να είναι το σχολείο παραπαιδεία και
το φροντιστήριο παιδεία».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16350N034</ED>
<ID>
ID:18380

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N03&aa=4</URL></REF>


Article

<CATEGORY>vin05</CATEGORY>

 <H2>Η «Ευδοκία» για τον Άκη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΑΡΧΗ την έκανε με ένα «τεχνικό» ζεϊμπέκικο ο κ. Κ. Σκανδαλίδης ­ αλλά στη
γιορτή της Γενικής Τράπεζας, όπου διοικητής είναι ο κ. Γ. Δασκαλάκης, εκ των
στενότερων συνεργατών του κ. Α. Τσοχατζόπουλου, οι πάντες είχαν μάτια μόνον
«για τον Άκη».

Δώσ' του παρακάλια ο κ. Μανώλης Μητσιάς από μικροφώνου, δώσ' του
χειροκροτήματα οι εκατοντάδες καλεσμένοι, ε, τι να κάνει και ο υπουργός
Άμυνας; Ενέδωσε ­ αλλά πρώτα ζήτησε από την ορχήστρα να παίξει το «Ζεϊμπέκικο
της Ευδοκίας».

Πανζουρλισμός ­ ακολούθησε ο οικοδεσπότης, ενώ ο κ. Χρ. Παπουτσής περιορίστηκε
να σιγοτραγουδά. Οι σκληροί δεν χορεύουν.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16350N043</ED>
<ID>
ID:18347

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N04&aa=3</URL></REF>


Article

<CATEGORY>vin05</CATEGORY>

 <H2>Έτριξε τα δόντια
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΑΙ ΤΟ ΑΛΛΟ ­ καθόλου... χορευτικό αυτό: Που λέτε, πριν από το δείπνο της
Γενικής Τράπεζας, στο κοκτέιλ, ο πρόεδρος της Βουλής κ. Απ. Κακλαμάνης
διασταυρώθηκε με έναν από τους γνωστότερους επιχειρηματίες της χώρας, που
ασχολείται και με τα διοικητικά του μπάσκετ ­ πώς; όχι, όχι, δεν εννοούμε τον
κ. Π. Γιαννακόπουλο, αλλά έναν άλλον επιχειρηματία, που πρόσφατα διοργάνωσε
μεγάλη δεξίωση με κάμερες και καλεσμένους αρκετούς πολιτικούς.

Που λέτε, ο κ. Κακλαμάνης, μπροστά σε δεκάδες καλεσμένους, «έτριξε τα δόντια»
στον επιχειρηματία γι' αυτή του την κίνηση.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16350N044</ED>
<ID>
ID:18370

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N04&aa=4</URL></REF>


Article

<CATEGORY>vin05</CATEGORY>

 <H2>Περί όνου σκιάς...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΜΕΤΑ τις καταγγελίες για «μέλη - μαϊμούδες» στο ΠΑΣΟΚ, άρχισαν στη
Χαριλάου Τρικούπη να το ψάχνουν σοβαρά το πράγμα. Και τι ανακάλυψαν; Ότι ως
τώρα, έχουν υποβληθεί καταγγελίες για 12 Οργανώσεις ­ σε σύνολο 107
Νομαρχιακών και Τομεακών Οργανώσεων. Από αυτές τις 12 περιπτώσεις, οι 4
αφορούν τοπικές αντιθέσεις, οι 5 έχουν υποβληθεί από στελέχη της λεγόμενης
«εσωκομματικής αντιπολίτευσης» και αφορούν περίπου 2.000 νέα μέλη και οι άλλες
3 έχουν υποβληθεί από τους «εκσυγχρονιστές» και αφορούν 1.000 νέα μέλη.

Στον χώρο της Νεολαίας, έχουν υποβληθεί ενστάσεις από την εσωκομματική
αντιπολίτευση και αφορούν 1.200 νέα μέλη, αλλά και από τους «εκσυγχρονιστές»
και αφορούν 500 μέλη.

Εν ολίγοις; Όλη η φασαρία αφορά περίπου 4.700 μέλη, σε ένα σύνολο 210.000
μελών ­ μπράβο πρόβλημα!!!
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16350N045</ED>
<ID>
ID:18383

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N04&aa=5</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Μπαγλάρωμα...
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Ο ΡΕΝΤΑ Αμπντέλ Ραχμάν Χασάν, 21 ετών, από την Αλεξάνδρεια, ήρθε στην Ελλάδα,
όχι μόνο για να δουλέψει αλλά και για να σώσει ­ κυριολεκτικά ­ τη ζωή του:
παιδικοί ρευματισμοί έχουν καταστρέψει και τις δύο βαλβίδες της καρδιάς του.
Οπότε χρειάζεται να κάνει γρήγορα μεταμόσχευση, όπως βεβαιώνει ελληνικό
κρατικό νοσοκομείο...

Ο Ρέντα, συμμαζεμένο παλικάρι και δουλευταράς, μάζεψε προσεκτικά όλα τα χαρτιά
που απαιτούνται για να πάρει την «κάρτα». Πήρε την άσπρη και περίμενε την
πράσινη, που η αρμόδια υπηρεσία τού είχε εγκρίνει. Με τα χαρτιά στο χέρι, πήγε
το πρωί της 15ης Ιανουαρίου στο αεροδρόμιο, για να ταξιδέψει στην Αλεξάνδρεια:
να δει τους δικούς του και να γιορτάσει μαζί τους το Ραμαζάνι.

Η συνέχεια είναι ανατριχιαστική: σε τρεις ώρες βρέθηκε στη φυλακή,
καταδικασμένος σε 5 μήνες φυλάκιση, με αναστολή! Επιπλέον, κατασχέθηκαν τα
χαρτιά του (η άσπρη κάρτα και η βεβαίωση του ΟΑΕΔ Αμαρουσίου ότι δικαιούται
πράσινη) και αποφασίσθηκε η άμεση απέλασή του! Υφήρπασε, λέει, τα
δικαιολογητικά νομιμοποίησης, γιατί ήρθε στην Ελλάδα λίγες μέρες μετά τη
δημοσίευση του Π.Δ., που αφορά στη διαδικασία νομιμοποίησης!

Έσταξε, δηλαδή, η ουρά του γαϊδάρου!... Αφήστε που δεν είναι έτσι, πράγμα που
θα αποδεικνυόταν και στο δικαστήριο, αν το πανικόβλητο αυτό παιδί είχε λίγο
σάλιο στο στόμα του και μπορούσε να μιλήσει, για να υπερασπισθεί τον εαυτό
του, καθώς το έσερναν αβοήθητο ­ δεν μπόρεσε να επικοινωνήσει με κανέναν! ­
από 'δώ και από 'κεί. Φυσικά, κατά της καταδικαστικής απόφασης άσκησε έφεση
(1194/19-1-99). Ήδη, όμως, ο νέος βρίσκεται συντετριμμένος και με σοβαρό,
επαναλαμβάνω, πρόβλημα υγείας, για δωδέκατη μέρα στα κρατητήρια της βάσης του
Ελληνικού, ενώ απειλείται όπως είπα, με άμεση απέλαση.

Τα στοιχεία αυτής της απάνθρωπης ιστορίας, είναι στη διάθεση παντός
ενδιαφερομένου. Προσωπικά, κάνω έκκληση, πρώτον, στον υπουργό Δημόσιας Τάξης
Φίλιππο Πετσάλνικο, να διατάξει την αναστολή της απέλασης. Δεύτερον, στον
υπουργό Δικαιοσύνης, Ευάγγελο Γιαννόπουλο, να ζητήσει την άμεση εκδίκαση της
έφεσης ή να κάνει ό,τι άλλο πρέπει να γίνει, ώστε να σωθεί αυτός ο νέος και να
πάρει πίσω τα χαρτιά του. Και τρίτον, στον υπουργό Απασχόλησης Μιλτιάδη
Παπαϊωάννου, να ξεκαθαρίσει αυτή την υπόθεση της ημερομηνίας, που είναι
αδιάφορη, σε τούτη τη φάση, για τον ΟΑΕΔ, αλλ' αποτελεί πραγματική
κόλαση, για πάρα πολλούς μετανάστες.

Δεν είναι δυνατόν η Πολιτεία, να βοηθά με το ένα χέρι αυτούς τους δυστυχείς
και με το άλλο να τους κυνηγά ανελέητα (μπαγλάρωμα στο αεροδρόμιο, «πακέτο»
στο Αυτόφωτο, καταδίκη με συνοπτικές διαδικασίες και απέλαση) και τελικά να
τους συντρίβει.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16350N046</ED>
<ID>
ID:18398

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N04&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΝ ΑΠΟΡΗΣΑΤΕ για το ότι χθες το βράδυ δεν είδατε τον Αρχιεπίσκοπο
Χριστόδουλο στα τηλεοπτικά δελτία, να σας πούμε ότι για όλα υπάρχει μία
εξήγηση ­ και αυτή δεν είναι ότι ο άνθρωπος δεν μίλησε χθες.

ΜΙΛΗΣΕ ΚΑΙ παραμίλησε ο Αρχιεπίσκοπος, χωρίς να πει κάτι «αιρετικό» ­
στη Σχολή Εθνικής Αμυνας, όπου ήταν προσκεκλημένος ­ αλλά κάμερες δεν υπήρχαν
για να καταγράψουν την ομιλία του. Πώς κι έτσι;

ΛΟΙΠΟΝ, ΤΟ ΖΗΤΗΣΕ ο ίδιος ο Αρχιεπίσκοπος ­ όπως ζήτησε και να μην
ανακοινωθεί ότι το ζήτησε!!

ΓΙΑΤΙ ΟΛΑ ΑΥΤΑ; Χμμ, ο κ. Χριστόδουλος παραπονείται ότι τα Μέσα
παραποιούν τα όσα λέγει ­ μήπως λοιπόν τα τεράστια νούμερα δημοτικότητας
οφείλονται σε... πλάνη;

ΠΛΑΝΗ ΚΑΙ Ο διάλογος μεταξύ υπουργείου Παιδείας και ΟΛΜΕ ­ έλειπε και ο Γαβρίλος.

ΚΑΛΟΣ Ο ΔΙΑΛΟΓΟΣ, αλλά άμα δεν συζητάς δεν γίνεται τίποτα.

Η ΑΠΟΧΩΡΗΣΗ από τον διάλογο είναι η παιδική ασθένεια της συζήτησης.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16350N047</ED>
<ID>
ID:18401

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N04&aa=7</URL></REF>


Article

<CATEGORY>vin04</CATEGORY>

 <H5>Η ΚΥΒΕΡΝΗΣΗ «ΚΛΙΝΕΙ» ΠΡΟΣ ΤΗΝ ΑΓΟΡΑ F15 - F16, ΜΙΡΑΖ ΚΑΙ ΓΙΟΥΡΟΦΑΪΤΕΡ
</H5><H2>Αεροπλάνα από ΗΠΑ - Ευρώπη
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Προδιέγραψε χθες ο υπουργός Εθνικής Άμυνας Άκης Τζοχατζόπουλος την
κατεύθυνση στην οποία θα κινηθεί το ΚΥΣΕΑ, στις αρχές Φεβρουαρίου, για την
αγορά πολεμικών αεροπλάνων.

ΧΩΡΙΣ ΝΑ ανοίξει όλα τα χαρτιά του για την αγορά που επίκειται, μίλησε για
πρώτη φορά με πολλές λεπτομέρειες στην κεκλεισμένων των θυρών συνεδρίαση της
Επιτροπής Εξωτερικών Υποθέσεων της Βουλής για τα εξοπλιστικά προγράμματα, ένα
μόλις εικοσιτετράωρο πριν από την απάντηση που θα δώσει, σε σχετική ερώτηση, ο
κ. Κ. Σημίτης απόψε στην «Ώρα του Πρωθυπουργού».

Και άφησε να διαφανεί ότι η κυβέρνηση «κλίνει» πλέον υπέρ της αγοράς
αμερικανικών αεροπλάνων, αφού, όπως τόνισε, ξεπεράσθηκαν όλα τα προβλήματα με
την αμερικανική πλευρά, ως προς τα αντισταθμιστικά οφέλη που ζητάει η Ελλάδα
για την αγορά νέων αεροσκαφών.

ΓΙΑ ΤΟΥΣ S-300

Στο μεταξύ, ο κ. Τσοχατζόπουλος αποδέχθηκε χθες τον προβληματισμό βουλευτών
του ΠΑΣΟΚ, αλλά και κομμάτων της αντιπολίτευσης, ότι θα έπρεπε να γίνει μία
προ ημερησίας διατάξεως συζήτηση για τους S-300, ώστε «να τοποθετηθούμε όσοι
διαμορφώσαμε την πολιτική απόφαση γι' αυτούς».

Και επεσήμανε ότι η Ελλάδα παρακολουθεί με πολλούς τρόπους την ανάπτυξη
πυρηνικών προγραμμάτων της Τουρκίας, κυρίως αυτών που γίνονται σε συνεργασία
με καναδικές εταιρείες και εγκυμονούν κινδύνους για τη χώρα μας. Πάντως, εκτός
από την απόφαση για την αγορά των αντιτορπιλικών τύπου KIDD, οι εισηγήσεις που
υπάρχουν συντείνουν σε μία απόφαση προς την κατεύθυνση της αγοράς, σε πρώτη
φάση, αμερικανικών πολεμικών αεροσκαφών (F15 και F16), που τις τελευταίες
ημέρες οι εταιρείες τους προσφέρουν όλο και μικρότερο χρόνο παράδοσης. Σήμερα,
εξάλλου, λήγει η προθεσμία για την υποβολή των «τελευταίων και βέλτιστων»
προσφορών, που ζήτησε η Γενική Διεύθυνση Εξοπλισμών του ΥΕΘΑ.

Οι ίδιες εισηγήσεις κάνουν λόγο για την αντικατάσταση των γαλλικών Μιράζ που
έπεσαν με καινούργια της ίδιας εταιρείας, ενώ ανοίγει ο δρόμος για μια απόφαση
για τα Γιουροφάιτερ ­ «ως αεροπλάνων του μέλλοντος» ­ που θα αφορά στην εποχή
μετά το 2005. Στις εισηγήσεις που υπάρχουν και θα συζητηθούν στο ΚΥΣΕΑ που θα
συνεδριάσει τον Φεβρουάριο, δεν φαίνεται να κερδίζουν έδαφος απόψεις για την
επιλογή ρωσικών πολεμικών αεροσκαφών. Χθες ήταν η πρώτη συζήτηση. 
Η Επιτροπή, στην οποία προεδρεύει ο κ. Κάρολος Παπούλιας, θα ξανασυνεριάσει
και θα λάβουν τον λόγο και βουλευτές όλων των κομμάτων, πολλοί από τους
οποίους είχαν ζητήσει να γίνει αυτή η ενημέρωση.

ΕΓΧΩΡΙΑ ΠΑΡΑΓΩΓΗ

Ο κ. Τσοχατζόπουλος, σε ερωτήσεις βουλευτών, σχολίασε ότι είναι ικανοποιημένος
από την πορεία του ΕΜΠΑΕ ­ του εξοπλιστικού προγράμματος ­ και τόνισε ότι και
το '99 θα καλυφθεί το 40% των εξοπλιστικών προγραμμάτων από την εγχώρια
πολεμική βιομηχανία.

Στο μεταξύ, για τους πυραύλους S-300 έγινε τελικώς ενημέρωση και στην
κεκλεισμένων των θυρών συνεδρίαση της Επιτροπής, όπου ο υπουργός κ.
Τσοχατζόπουλος απατώντας σε ερώτηση του πρώην πρωθυπουργού Κωνσταντίνου
Μητσοτάκη, σημείωσε ότι είχε ζητηθεί και η γνώμη των στρατιωτικών πριν
αποφασισθεί η αποθήκευση των S-300 στην Κρήτη.

Όσο για το θέμα της ενημέρωσης της Βουλής για τους πυραύλους, που ξαναζήτησαν
χθες με έντονο τρόπο οι κ.κ. Μ. Έβερτ, Γ. Χαραλαμπόπουλος και Μαρία Δαμανάκη,
ο υπουργός παρακάλεσε τον Πρόεδρο της Επιτροπής Κάρολο Παπούλια να συνεννοηθεί
με τον υπουργό Εξωτερικών και την κυβέρνηση, ώστε αν διαδικαστικά μπορεί να
γίνει, να υπάρξει μία προ ημερησίας διατάξεως συζήτηση. Για το θέμα αυτό,
πάντως, ο κ. Χαραλαμπόπουλος είπε ότι δεν είναι αναγκαίο να συγκληθεί η
Ολομέλεια, αλλά η Επιτροπή, ενώ η κ. Μαρία Δαμανάκη παρατήρησε ότι σε
περίπτωση που εμφανίσει κώλυμα ο υπουργός Εξωτερικών, αυτό να μην εμποδίσει
τον καθορισμό ημερομηνίας σύγκλησης της Επιτροπής.

Εξάλλου, χθες το βράδυ στη Βουλή, ο υφυπουργός Εθνικής Άμυνας Δημήτρης
Αποστολάκης, απαντώντας σε ερώτηση του βουλευτή του ΠΑΣΟΚ Αλέκου
Χρυσανθακόπουλου για «τον υπερεξοπλισμό της Τουρκίας», τόνισε ότι «πολλές
φορές οι χώρες προκειμένου να πουλήσουν όπλα παραβλέπουν και το δίκαιο και την
ηθική διάσταση της χρήσης αυτών των όπλων».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16350N051</ED>
<ID>
ID:18293

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N05&aa=1</URL></REF>


Article

<CATEGORY>vin04</CATEGORY>

 <H2>Νέα άσκηση... διεκδικήσεων της Τουρκίας στο Αιγαίο
</H2>
ΤΗ ΣΚΥΤΑΛΗ της... μονότονης απαρίθμησης διεκδικήσεων εις βάρος της Ελλάδος
πήρε χθες από το τουρκικό υπουργείο Εξωτερικών το Γενικό Επιτελείο της
Τουρκίας. Όπως αναφέρει έκθεση των στρατηγών, που δημοσιεύεται στην
«Τζουμχουριέτ», εάν δεν επιλυθούν «τα προβλήματα μεταξύ της Τουρκίας και της
Ελλάδος», το αποτέλεσμα θα είναι «νέες εντάσεις στο Αιγαίο που θα μπορούσαν να
οδηγήσουν τις δύο πλευρές σε συγκρούσεις, για τις οποίες δεν υπάρχει πρόθεση».
Στην έκθεση των Τούρκων στρατηγών ­ την οποία κύκλοι του υπουργείου Εξωτερικών
αρνήθηκαν να σχολιάσουν εντάσσοντάς την στη... συνήθη άσκηση διεκδικήσεων της
Άγκυρας ­ αναφέρεται μεταξύ άλλων: «... υπάρχουν πολλά προβλήματα μεταξύ της
Τουρκίας και της Ελλάδος, που παραμένουν άλυτα εδώ και πολύ καιρό. Τα
προβλήματα αυτά είναι πολύπλοκα, αλληλοσυνδεόμενα και στην πλειοψηφία τους
εστιάζονται στη θάλασσα του Αιγαίου».

ΤΑ ΧΩΡΙΚΑ

Στην έκθεση υπογραμμίζεται πως «θα είναι απαράδεκτη η επέκταση των ελληνικών
χωρικών υδάτων στο Αιγαίο, πέραν των έξι μιλίων», αφού η επέκταση «θα είναι
μια κατάσταση άδικη και θα συνιστά παραβίαση δικαιωμάτων».

Το τουρκικό Γενικό Επιτελείο υποστηρίζει ακόμη πως «παρά τις ξεκάθαρες
διατάξεις διεθνών συμφωνιών, η Αθήνα εξοπλίζει τα νησιά στο Αιγαίο» ­ και
θέτει, για ακόμη μια φορά, θέμα βραχονησίδων. Επαναλαμβάνει έτσι τους
ισχυρισμούς ότι «υπάρχουν πολλά νησιά, νησίδες και βραχονησίδες στο Αιγαίο που
δεν έχουν δοθεί με διεθνείς συμφωνίες στην κυριότητα της Ελλάδος». Και
προσθέτει, μάλιστα, ότι «τώρα τελευταία η Ελλάδα επιχειρεί να προχωρήσει σε
αλλαγές στους γεωγραφικούς αυτούς σχηματισμούς και να τους μετατρέψει σε
κατοικημένες περιοχές, πράγμα που είναι άλλο ένα παράδειγμα της επέκτασης της
Ελλάδος εις βάρος της Τουρκίας». Στην έκθεση προβάλλεται εκ νέου και ο
ισχυρισμός ότι η Ελλάδα «εμφανίζει τις ευθύνες που έχει στο FIR Αθηνών ως
κυριαρχικό δικαίωμα» και «θέτει θέμα εναερίου χώρου δέκα μιλίων» ­ θέσεις που
«είναι απαράδεκτες».

ΤΟ ΡΚΚ

Σε άλλο σημείο της έκθεσης τονίζεται ότι «η Ελλάδα εδώ και δέκα χρόνια
υποστηρίζει την τρομοκρατική οργάνωση ΡΚΚ» ­ και επιτίθεται εναντίον του
Θόδωρου Πάγκαλου για δηλώσεις που έκανε κατά την επίσκεψή του στο στρατόπεδο
Κούρδων προσφύγων στο Λαύριο. Τέλος, για το Κυπριακό, οι Τούρκοι στρατηγοί
κάνουν αναφορά στην πρόταση για «συνομοσπονδία», τονίζοντας ότι «η δομή αυτή
θα συμβάλει στην ασφάλεια των δύο πλευρών και θα εξασφαλίσει την ταυτότητα και
την ευημερία των δύο πλευρών».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16350N052</ED>
<ID>
ID:18332

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Στο λόφο του Φιλοπάππου
</H2>
<AUTHOR>ΣΟΥΖΑΝΑ ΑΝΤΩΝΑΚΑΚΗ</AUTHOR>

Το θυμάμαι ακόμα εκείνο το πρωινό στον λόφο του Φιλοπάππου. Υπήρχε μια
ιδιαίτερη διαφάνεια στην ατμόσφαιρα, τι εποχή να ήτανε; Ίσως άνοιξη ή μήπως
φθινόπωρο. Το μάθημα του Δημήτρη Πικιώνη έγινε εκεί στον λόφο. 
Το θέμα ήταν η διαμόρφωση του μπελβεντέρε, επρόκειτο για το πλάτωμα με θέα την
Ακρόπολη, στο τέρμα της διαδρομής. Μας είπε λίγα λόγια με εκείνη τη γνωστή
υπόκωφη φωνή του, οι λέξεις βγαίνανε με δυσκολία, καθώς προσπαθούσε να
διερευνήσει τη σχέση της θεωρίας με την αρχιτεκτονική χειρονομία, ακόμα και
την πιο ελάχιστη.

Μας εξήγησε τη θεωρία που είχε αναπτύξει ο Κ. Δοξιάδης, στα χρόνια του '30,
σχετικά με τις χαράξεις και την είχε παρουσιάσει ο ίδιος ο Πικιώνης στο
περιοδικό «Τρίτο Μάτι» που, όπως υποστήριζε, ήταν καθοριστικές για την
τοποθέτηση των κτιρίων πάνω στον λόφο της Ακρόπολης. Μιλούσε κοιτάζοντας μέσα
από τους χοντρούς φακούς των γυαλιών του κάπου μακριά... Προσπαθούσαμε να
καταλάβουμε, να μαντέψουμε. Μετά τη θεωρία, όπως άρχισε η εφαρμογή, εδώ στον
τόπο του έργου, το μάθημα έπαιρνε άλλες διαστάσεις. Επιλεγμένα σημεία όρασης,
κρίσιμα σημεία της διαδρομής, σπάγκος χοντρός, ­ το νήμα ­, ακτίνες οπτικές,
περιφέρειες κύκλων που χαράζαμε με τα ράμματα και τα χοντρά καρφιά...
αναλογίες... η χρυσή τομή. Στα επιλεγμένα σημεία των οπτικών ακτίνων θα
τοποθετούσε ο δάσκαλος τα «εμπόδια» ­ κάθισμα, βραχάκι, δέντρο. Το υπάρχον
πηγάδι, ξερό πια, έμεινε εκεί μνήμη του νερού και της γης...

Πέρασαν από τότε πολλά χρόνια, παρά πολλά, κι όμως αυτό το πρωινό στον λόφο
του Φιλοπάππου ήτανε καθοριστικό για τον υπόλοιπο αρχιτεκτονικό μου βίο.
Αναρωτιέμαι ακόμα γιατί, ίσως επειδή εκεί στον μαγικό αυτό τόπο με τα ράμματα
και τις χαράξεις κατάλαβα ότι η αρχιτεκτονική αναμετριέται με ολόκληρη τη γη,
ίσως ακόμα γιατί τα λόγια και η παράξενα ασταθής φωνή του δασκάλου έφτιαχναν
εκεί, μαζί με τη γεωμετρία και τη θέα της Ακρόπολης, έναν κόσμο ποιητικό: «Με
λογισμό και μ' όνειρο». Ίσως το μάθημα αυτό με βοήθησε να προσεγγίσω τη
«χειρωνακτική πλευρά του στοχασμού» κατά τον Μ. Heidegger. Αργότερα διάβασα
ότι η θεωρία αυτή αμφισβητήθηκε, ίσως δεν έχει τόση σημασία...

Οι δρόμοι κατασκευάζονταν εκεί σύμφωνα με τα σκίτσα και τα σχέδια του Πικιώνη,
με την άγρυπνη παρουσία του, αλλά και με τους αυτοσχεδιασμούς και τις
απρόοπτες μεταβολές που προέκυπταν είτε από το υλικό που είχε στη διάθεσή του
είτε από τα υπάρχοντα φυσικά στοιχεία, «τα εμπόδια». Ο τρόπος που προχωρούσε
το έργο, όπως μας τον μετέφεραν οι συμφοιτητές μας και οι φίλοι που δουλεύανε
εκεί μαζί με τους εργάτες, τους μαρμαράδες, τους λιθοξόους, τους μπετατζήδες,
είχε πάρει μυθικές διαστάσεις. Η διαδικασία της κατασκευής και οι επιτόπου
προσαρμογές μού θυμίζουν τα λόγια του Σωκράτη στον «Ευπαλίνο» του Ρ. Valery:
«Η φύση στο έργο της δεν ξεχωρίζει τις λεπτομέρειες από το
σύνολο, αλλά βλασταίνει ταυτόχρονα απ' όλες τις
μεριές... δεν ξεχωρίζει ένα σχέδιο από την εφαρμογή του,
δεν πάει ποτέ κατευθείαν και χωρίς προφυλάξεις στα εμπόδια,
αλλά συντίθεται μαζί τους, τα ανακατώνει στην κίνησή της,
τα περιτριγυρίζει ή τα χρησιμοποιεί, σαν ο δρόμος που
τραβάει, το πράγμα που παραλαμβάνει αυτός ο δρόμος, ο
χρόνος που καταναλίσκεται για να τον διασχίσεις, οι δυσκολίες ακόμα
που ορθώνει, να ήτανε από την ίδια ουσία...».

Πρόκειται για μια κατασκευή μοναδική που παραπέμπει στο έργο της φύσης με το
σύστημα και τα χαρακτηριστικά αρχιτεκτονήματος. Η υπευθυνότητα της
αντιμετώπισης αυτού του έργου από τον Δ. Πικιώνη άνοιγε σε μας τους νέους τότε
σπουδαστές πολλαπλές κατευθύνσεις για το νόημα και τις διαθλάσεις της
αρχιτεκτονικής σκέψης και πράξης:

«Η ευθύνη αρχίζει με τα όνειρα» γράφει κάπου ο Σεφέρης.

Ο δρόμος ακουμπάει πάνω στη γη και οδηγεί κάπου, όχι πάντα με τη συντομότερη
διαδρομή αλλά με την πιο ενδιαφέρουσα. Ο δρόμος πλαταίνει και στενεύει, το
κάθε τμήμα του ανήκει οργανικά σε ένα σύνολο. Ο δρόμος «στρώθηκε» με υλικά
κατεδαφίσεων, που δέθηκαν με ένα υλικό στο οποίο αποδίδονται με ευκολία όλες
οι δυσμορφίες της σύγχρονης πόλης: το τσιμέντο. Το τσιμέντο λοιπόν εδώ, σε
μεγάλες ή μικρές επιφάνειες, επεξεργασμένο ή αδρό με τις χαράξεις, τις
αναλογίες, το χρώμα, την υφή του και τη θέση του μέσα στο σύνολο,
μεταμορφώνεται σε πολύτιμο υλικό. Απόδειξη για μια ακόμα φορά ότι η
πολυτιμότητα δεν εξαρτάται μόνο από το κόστος του υλικού.

Στο τσιμέντο οφείλεται σε μεγάλο βαθμό η εύστοχη μετατόπιση από τη μικρή
κλίμακα των αθηναϊκών αυλών που προέρχονται τα υλικά στην κλίμακα του μεγάλου
δημόσιου χώρου. Υλικά προερχόμενα από διαφορετικές περιοχές και εποχές
«εξημερώθηκαν» στη νέα τους θέση, σ' αυτό το μεγάλο collage των οικοδομικών
υλικών. Ο δρόμος κινείται ανάμεσα σε φυσικά εμπόδια, ανεβαίνει, κατεβαίνει ή
σταματάει, ανασαίνοντας σαν ζωντανός οργανισμός που διαμορφώνεται κατάλληλα
για να υποδεχθεί τη βροχή, έτσι νομίζεις ότι το νερό σε συντροφεύει συνέχεια
στην πορεία σου.

Η Σουζάνα Αντωνακάκη είναι αρχιτέκτονας.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16350N062</ED>
<ID>
ID:18338

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Δεν είχε ξαναδεί παιδιά η εισαγγελεύς;
</H2>
<AUTHOR>ΣΙΛΑ ΑΛΕΞΙΟΥ</AUTHOR>

ΑΠΟ ΚΑΙΡΟ έψαχνε να βρει διέξοδο. Οι γονείς του, που του είχαν υποσχεθεί μια
καλύτερη ζωή όταν ξεριζώθηκαν από την Αλβανία, τον έβγαζαν κάθε πρωί στη
ζητιανιά. Κι αυτόν και τα δυο μικρότερα αδέλφια του.

Είναι μόνο δέκα ετών και κανείς δεν μπορεί να του απαγορεύσει να ονειρεύεται.
Κανείς δεν δικαιούται να του περιορίσει τη φαντασία. Ιδιαίτερα όταν τη
χρησιμοποιεί για να ξεφύγει από τη μιζέρια της επαιτείας. Όταν τα τρυφερά
αισθήματα που (ακόμη) έχει για τους γονείς του δεν τον αφήνουν να τους
προδώσει στην Αστυνομία.

Και αποφασίζει να καταγγείλει τους... άγνωστους απαγωγείς που υποχρεώνουν τον
ίδιο και τα αδέλφια του να ζητιανεύουν. Ελπίζει πως κάποιοι θα συγκινηθούν.
Δεν μπορεί να προβλέψει την εξέλιξη ούτε να αποτρέψει τη σύλληψη της μητέρας
του. Τότε αναγκάζεται να πει την αλήθεια...

Και τότε οι αστυνομικοί ένιωσαν πως εξαπατήθηκαν. Δεν συγχώρησαν, φαίνεται,
τον εαυτό τους που πίστεψε ένα μικρό Αλβανό ζητιάνο και, για να τον
εκδικηθούν, τον «τύλιξαν» σε μια δικογραφία.

Συνοδεία αστυνομικών ο μικρός... εγκληματίας οδηγήθηκε στην εισαγγελέα
Ανηλίκων. Έκλαιγε γοερά και δεν έφευγε από την αγκαλιά της κρατούμενης μάνας
του. Δεν γνώριζε, βέβαια, πως και η ελληνική Δικαιοσύνη ­ μετά την Ελληνική
Αστυνομία ­ τον θεωρούσε ήδη κατηγορούμενο. Για ψευδορκία (!), ψευδή ανωμοτί
κατάθεση (αυτό κι αν είναι πρωτοφανές), και... παράνομη είσοδο στη χώρα. Το
ένα αδίκημα πιο παράλογο από το άλλο όταν πρόκειται για ένα δεκάχρονο αγόρι κι
όταν η εισαγγελέας που ασκεί τη δίωξη εναντίον του είναι εντεταλμένη να
εξετάζει με ευαισθησία τις υποθέσεις που της ανατίθενται. Και όχι να συμφωνεί
«τυπικά» ­ όπως είπε ­ με τα διαβιβαστικά της ΕΛ.ΑΣ.

Δεν είχε ξανακούσει, άραγε, παιδί να λέει ψέματα; Δεν ήξερε ότι η φαντασία των
παιδιών έχει στείλει στο εδώλιο αθώους ανθρώπους, χωρίς κανείς να τους ζητήσει
στο τέλος ευθύνη; Ναι, δεν ήταν Αλβανάκια που αγωνίζονταν να γλιτώσουν από τη
ζητιανιά. Ήταν παιδιά που ήθελαν να «σπάσουν» τη ρουτίνα της ανιαρής από
καλοπέραση ζωή τους.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16350N063</ED>
<ID>
ID:18366

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N06&aa=3</URL></REF>


Article

<CATEGORY>vin04</CATEGORY>

 <H5>ΚΑΘΕ ΠΡΟΒΛΕΨΗ ΞΕΠΕΡΝΑ Ο ΑΡΙΘΜΟΣ ΤΩΝ ΕΠΙΔΟΞΩΝ ΥΠΟΨΗΦΙΩΝ ΕΥΡΩΒΟΥΛΕΥΤΩΝ, ΕΝΩ ΗΔΗ
ΘΕΩΡΕΙΤΑΙ ΒΕΒΑΙΟ ΟΤΙ ΟΙ ΠΕΡΙΣΣΟΤΕΡΟΙ ΑΠΟ ΤΟΥΣ ΣΗΜΕΡΙΝΟΥΣ ΕΚΠΡΟΣΩΠΟΥΣ ΜΑΣ
ΕΓΚΑΤΑΛΕΙΠΟΥΝ ΤΟ ΣΤΡΑΣΒΟΥΡΓΟ </H5><H5>Πολλές οι προσφορές, 30% η ανανέωση
</H5><H5>Τι σχεδιάζουν ΚΚΕ - ΣΥΝ και ΔΗΚΚΙ
</H5><H5>Θα παραμείνουν μόνο τέσσερις
</H5><H2>Άνεμος ευρωανανέωσης φύσηξε στα κόμματα
</H2><H2></H2><H2></H2>
<AUTHOR>ΛΟΥΚΑΣ ΔΗΜΑΚΑΣ - ΓΙΑΝΝΗΣ ΠΟΛΙΤΗΣ - ΣΤΕΦΑΝΟΣ ΤΖΑΝΑΚΗΣ</AUTHOR>

Μετά το Πάσχα τα σπουδαία, λένε οι κ.κ. Κ. Σημίτης και Κ. Καραμανλής κάθε
φορά που κορυφαία στελέχη των κομμάτων τους ζητούν να πληροφορηθούν για τις
προθέσεις τους στη συγκρότηση των ευρωψηφοδελτίων. Οι αρχηγοί κρατούν τα
χαρτιά τους κλειστά, όμως στη Χ. Τρικούπη και στη Ρηγίλλης θεωρείται βέβαιο
ότι περισσότεροι από τους μισούς σημερινούς ευρωβουλευτές θα εγκαταλείψουν το
Στρασβούργο είτε με δική τους επιθυμία είτε με απόφαση των ηγεσιών τους.
Πάντως, ο κατάλογος όσων ζητούν μία θέση στην Ευρωβουλή και στα δύο κόμματα
κάθε μέρα μεγαλώνει και η πρόβλεψη είναι ότι αυτή τη φορά ο αριθμός των
επίδοξων ευρωβουλευτών θα ξεπεράσει κάθε προηγούμενο. Αλλά και στα ψηφοδέλτια
μικρότερων κομμάτων αναμένονται αλλαγές.

Γιώργος Παπανδρέου. Ο αναπληρωτής υπουργός Εξωτερικών, ίσως τεθεί επικεφαλής
του ανανεωμένου ευρωψηφοδελτίου του ΠΑΣΟΚ - Γιάννος Κρανιδιώτης. Αν
συμπεριληφθεί στο ευρωψηφοδέλτιο, προορίζεται για συντονιστής της
Κοινοβουλευτικής Ομάδας - Δημήτρης Παπούλιας. Η παρουσία του θα επιδιωχθεί να
εκφράσει μαζί με άλλες προσωπικότητες και το άνοιγμα της Χαρ. Τρικούπη σε
χώρους εκτός ΠΑΣΟΚ

ΜΕ ΤΟΥΛΑΧΙΣΤΟΝ 30% ανανέωση ξεκινά η συγκρότηση του νέου ευρωψηφοδελτίου του
ΠΑΣΟΚ, για τη σύνθεση του οποίου ο Πρωθυπουργός έχει κόψει «με το μαχαίρι»
κάθε συζήτηση μέχρι το Συνέδριο.

Και αυτό, καθώς τρεις από τους δέκα εν ενεργεία ευρωβουλευτές ­ οι κ.κ. Π.
Αυγερινός, Κ. Κληρονόμος και Στ. Παναγόπουλος ­ έχουν καταστήσει σαφές στους
συναδέλφους τους ότι δεν ενδιαφέρονται να ανανεώσουν τη θητεία τους στο
Ευρωκοινοβούλιο. Οι δύο πρώτοι μάλιστα, έχουν και δημόσια εκφράσει την απόφασή
τους να εγκαταλείψουν τις Βρυξέλλες και το Στρασβούργο.

500 ΕΠΙΘΥΜΙΕΣ

Βεβαίως, για την κάλυψη του... κενού ­ που ορισμένοι στη Χαριλάου Τρικούπη το
βλέπουν πολύ μεγαλύτερο ­ οι προσφορές είναι πολλές: «Δεν είναι υπερβολή ότι
οι ενδιαφερόμενοι πλησιάζουν τους 500 και μάλιστα με εκδηλωμένη την επιθυμία
τους», σχολίαζε στέλεχος του ΠΑΣΟΚ που εκ της θέσεώς του γνωρίζει τα διαδραματιζόμενα.

Για τον Πρωθυπουργό το θέμα των ονομάτων είναι κλειστό και τις προάλλες ήταν
ιδιαίτερα αυστηρός όταν ένας εκ των συνομιλητών του προσπάθησε να ξεκινήσει
σχετική συζήτηση. Ο κ. Κ. Σημίτης θεωρεί ιδιαίτερα σοβαρό το θέμα των
ευρωεκλογών αφού, όπως υποστηρίζει, θα είναι μια συνολική πολιτική μάχη. «Αν
αυτήν τη μάχη την εξοστρακίσουμε σε ονοματολογία που έχει να κάνει με
φιλοδοξίες ή μεταιοδοξίες κάποιων, τότε τα χάνουμε όλα», σχολιάζει στενός
συνεργάτης του Πρωθυπουργού, που δεν αρνείται βεβαίως και την ύπαρξη
εσωκομματικής πτυχής στην επιλογή αυτή.

ΤΡΙΒΕΣ

Δημήτρης Κώνστας - Γιώργος Γραμματικάκης. Οι πρώην πρυτάνεις του Παντείου (ο
πρώτος) και του Πανεπιστημίου Κρήτης (ο δεύτερος) «παίζουν» ανάμεσα στα
ονόματα των (νέων) υποψηφίων ευρωβουλευτών του ΠΑΣΟΚ

Μια αξιολόγηση τών εν ενεργεία ευρωβουλευτών, αλλά και των ενδιαφερομένων να
συμμετάσχουν στο νέο ψηφοδέλτιο κατά την προσυνεδριακή περίοδο θα άφηνε
πολλούς δυσαρεστημένους και θα δημιουργούσε πρόσθετες εστίες τριβών στο
εσωκομματικό σκηνικό. «Δεν είναι λίγοι, μερικές εκατοντάδες... υποψήφιοι
αντίπαλοί σου», σχολίαζε αφοπλιστικά στέλεχος της Χαριλάου Τρικούπη, ενώ δεν
απέκλειε το ενδεχόμενο να χρειαστεί το ευρωψηφοδέλτιο για την αποτύπωση τυχόν
συνεργασιών που θα προκύψουν στο Συνέδριο.

Ανεξαρτήτως αυτών, πάντως, η Επιτροπή Εκλογικού Αγώνα για τις ευρωεκλογές, που
συνεδρίασε δύο φορές την περασμένη εβδομάδα, καθόρισε τα γενικά χαρακτηριστικά
του ψηφοδελτίου και της διαδικασίας συγκρότησής του: «ανανέωση», «αξιοκρατία»,
«συμμετοχή γυναικών», «δυναμισμός» είναι οι άξονες που συμφωνήθηκαν, ενώ
αυτονόητη θεωρήθηκε η καλή γνώση και εμπειρία στα ευρωπαϊκά θέματα. Κι αυτό
καθώς με τη Συνθήκη του Άμστερνταμ το Ευρωκοινοβούλιο θα έχει αποφασιστικές αρμοδιότητες.

Κομματικό στέλεχος που έχει συχνά συζητήσεις με τον Πρωθυπουργό, θεωρεί ότι
από τους υπόλοιπους ευρωβουλευτές οι κ.κ. Δημ. Τσάτσος και Γ. Κατηφόρης
«πρέπει να θεωρούνται απολύτως σίγουροι», παρ' όλο που δεν έχει γίνει καμία
αξιολόγηση. «Συνεπώς όλοι παίζουν», είπε αναφερόμενος στις κυρίες Άννα
Καραμάνου, Αγγέλα Κοκκόλα και Ειρήνη Λαμπράκη, καθώς και τους κ.κ. Γιάννη
Ρουμπάτη και Ν. Παπακυριαζή, με τους οποίους συμπληρώνεται η Κοινοβουλευτική
Ομάδα του ΠΑΣΟΚ.

ΟΙ ΓΥΝΑΙΚΕΣ

Για μια εκλογική θέση φέρονται ως υποψήφιοι οι κ.κ. Γ. Παπανδρέου ­ που ίσως
τεθεί μάλιστα και επικεφαλής ­ Γ. Κρανιδιώτης ­ που αν συμπεριληφθεί
προορίζεται για συντονιστής της Κοινοβουλευτικής Ομάδας, και ο κ. Δημ.
Παπούλιας του ΟΠΕΚ, η παρουσία του οποίου θα επιδιωχθεί να εκφράσει, μαζί με
άλλες προσωπικότητες, ένα άνοιγμα της Χαρ. Τρικούπη σε χώρους εκτός ΠΑΣΟΚ. Για
το εύρος όμως ενός τέτοιου εγχειρήματος που επιδιώκεται από την ηγεσία του
ΠΑΣΟΚ, ορισμένα στελέχη, ακόμα και του εκσυγχρονιστικού μπλοκ, είναι αρκετά συγκρατημένα.

Πέραν αυτής της διάστασης της ανανέωσης, ο Πρωθυπουργός θα έχει να
αντιμετωπίσει την πρόταση του Τομέα Γυναικών του ΠΑΣΟΚ και της γραμματέως του
κ. Άννας Καραμάνου να συμμετέχουν στο ψηφοδέλτιο ίσος αριθμός ανδρών -
γυναικών και μάλιστα με εναλλαγή στις θέσεις. Στους κόλπους των νυν
ευρωβουλευτών επικρατεί η άποψη ότι η ανανέωση που γίνεται με τις αποχωρήσεις
των τριών, είναι αρκετή. 
Και επικαλούνται τα ποσοστά ανανέωσης που ήδη αποφάσισαν οι Γάλλοι Σοσιαλιστές
και οι Βρετανοί Εργατικοί και τα οποίο κυμαίνονται στο 30%. Το Γερμανικό
Σοσιαλιστικό Κόμμα έκανε ανανέωση μόνο 10%, ενώ κάπου ενδιάμεσα εκτιμούν ότι
θα κινηθούν και τα άλλα σοσιαλιστικά κόμματα της Ευρώπης.

ΜΕΤΑ ΤΟ ΠΑΣΧΑ

Έτσι ή αλλιώς οι ενδιαφερόμενοι παραμένουν πολλοί, όπως και τα ονόματα που
ακούγονται ότι «παίζουν». Σ' αυτά περιλαμβάνονται, εκτός των κ.κ. Γ.
Παπανδρέου, Γ. Κρανιδιώτη και Δ. Παπούλια, οι κ.κ. Δ. Κώνστας (πρέσβης στο
Συμβούλιο της Ευρώπης), Γ. Γραμματικάκης (πρώην πρύτανης), Στ. Περράκης (γ.γ.
του ΥΠΕΞ), Στ. Καμπέλης (γ.γ. Περιφέρειας Αν. Μακεδονίας), κ.ά. Στόχος είναι η
επιλογή τους, σύμφωνα με συνεργάτη του Πρωθυπουργού, να γίνει πριν από το
Πάσχα αλλά το πιθανότερο είναι ότι όλα θα γίνουν αμέσως μετά. Δεν έχει ακόμα
αποφασιστεί αν στη διαδικασία αυτή θα περιληφθούν και προκριματικές εκλογές,
όπως έχει προτείνει ο κ. Γ. Παπανδρέου.

ΣΗΜΑΝΤΙΚΗ προβλέπεται η ανανέωση στις εκλόγιμες θέσεις των ευρωψηφοδελτίων των
μικροτέρων κομμάτων, αν και οι σχετικές συζητήσεις είναι ακόμα στο αρχικό στάδιο.

Στο ΚΚΕ, δεν αποκλείεται να υπάρξει αλλαγή και στις δύο πρώτες θέσεις του
ευρωψηφοδελτίου ­ εκτός από τον κ. Γ. Θεωνά, ενδέχεται να υπάρξει και
«συνταξιοδότηση», λόγω ηλικίας, του «βετεράνου» της Ευρωβουλής κ. Βασ.
Ευφραιμίδη, παρά το γεγονός ότι στον Περισσό οι πάντες εκτιμούν το έργο του
στις Βρυξέλλες.

Στον ΣΥΝ, θεωρητικά τη λύση θα δώσει η κομματική βάση ­ με το δημοψήφισμα στο
οποίο θα μετάσχουν όλα τα μέλη του κόμματος. Ωστόσο, το σύστημα της ψηφοφορίας
είναι τέτοιο που διασφαλίζει ότι στις δύο πρώτες ­ και κατά πάσα πιθανότητα
εκλόγιμες ­ θέσεις θα εκπροσωπούνται οι δύο μεγάλες «τάσεις» του κόμματος. Ο
κ. Αλ. Αλαβάνος προβάλλει ως αδιαφιλονίκητο φαβορί από την πλευρά τού
Αριστερού Ρεύματος, ενώ ο κ. Μιχ. Παπαγιαννάκης θα πρέπει να δώσει μάχη.

Στο ΔΗΚΚΙ, ο κ. Δημ. Τσοβόλας κρατάει ­ ως συνήθως ­ κλειστά τα χαρτιά του και
στους σχεδιασμούς του είναι να «χτυπήσει» λίγο πριν από τη λήξη των προθεσμιών
που προβλέπει η εκλογική νομοθεσία. Θά προηγηθεί, βεβαίως, συνεδρίαση της
Κεντρικής Επιτροπής του ΔΗΚΚΙ, κατά τη διάρκεια της οποίας θα εξεταστούν τα
πρόσωπα που ήδη «πέφτουν στο τραπέζι».

Μεγάλη αβεβαιότητα επικρατεί και στην Πολιτική Άνοιξη, που είχε εκλέξει δύο
ευρωβουλευτές το '94. Ο κ. Αντ. Σαμαράς μελετά όλα τα ενδεχόμενα σε συνδυασμό
και με τις γενικότερες πολιτικές εξελίξεις και διαμηνύει ότι «ουδείς είναι
σίγουρος», είτε ως προς την παραμονή είτε ως προς Ετην απαλοιφή από το ευρωψηφοδέλτιο.

Ο δημοσιογράφος Γιάννης Μαρίνος, ο πρόεδρος του ΕΒΕΑ Γιάννης Παπαθανασίου, ο
πρώην πρόεδρος της ΟΝΝΕΔ Ευριπίδης Στυλιανίδης, η πρώην βουλευτής Μερόπη Καλδή
και η δημοτική σύμβουλος Αθηναίων Ρόδη Κράτσα, είναι ανάμεσα στα ονόματα που
«παίζουν» στη στελέχωση του ευρωψηφοδελτίου της Ν.Δ.

ΤΗΝ ΤΑΚΤΙΚΗ τού σπεύδε βραδέως έχει υιοθετήσει εδώ και καιρό ο πρόεδρος τής
Ν.Δ. στη συγκρότηση του ευρωψηφοδελτίου του κόμματός του. «Έχουμε καιρό γι'
αυτά. Θα αποφασίσω μετά το Πάσχα ποιοι θα μείνουν και ποιοι θα φύγουν», λέει
κάθε φορά που οι συνεργάτες του τον πιέζουν να προχωρήσει στη διαδικασία της
επιλογής των νέων προσώπων.

Η αρχική σκέψη του κ. Κ. Καραμανλή είναι από τους 9 ευρωβουλευτές του κόμματος
να παραμείνουν μόνο οι τέσσερις και οι υπόλοιποι να αλλάξουν. Για επικεφαλής
της λίστας προορίζεται και πάλι ο κ. Τίμος Χριστοδούλου, αν και ο ίδιος δεν
έχει πει ακόμη το τελικό ναι. Πάντως στην περίπτωση που δεχθεί, εάν κερδίσει
τις εκλογές η Ν.Δ. θα ετοιμάσει τις βαλίτσες του και θα επιστρέψει αμέσως στην
Αθήνα, αφού σε μια τέτοια περίπτωση θα αναλάβει σημαντικό κυβερνητικό πόστο.
Πολλοί στη Ρηγίλλης θεωρούν βέβαιο ότι, με κυβέρνηση της Ν.Δ., θα είναι ο
υπουργός Εθνικής Οικονομίας.

Σίγουρη θεωρείται η παραμονή στην Ευρωβουλή του σημερινού αντιπροέδρου του
Σώματος κ. Γ. Αναστασόπουλου, καθώς και του κ. Π. Λαμπρία. Οι συνεργάτες του
κ. Κ. Καραμανλή λένε ότι το κόμμα δεν πρέπει να στερηθεί τη μεγάλη εμπειρία
τους σ' αυτή τη θέση. Από εκεί και κάτω όλα παίζονται πλην της υποψηφιότητας
της κ. Νάνας Μούσχουρη, η οποία ζήτησε να μην είναι και πάλι στο
ευρωψηφοδέλτιο. Εκτός ψηφοδελτίου είναι πολύ πιθανό να βρεθεί ο πρώην πρόεδρος
του ΣΕΒ κ. Στέλιος Αργυρός, ενώ κανείς από το επιτελείο του κ. Κ. Καραμανλή
δεν μπορεί να απαντήσει με βεβαιότητα για την τύχη του νεώτερου ευρωβουλευτή,
πρώην προέδρου της ΟΝΝΕΔ, κ. Κ. Χατζηδάκη, ο οποίος χρεώνεται στην
«μητσοτακική» πτέρυγα.

ΜΕΤΑΚΟΜΙΣΗ

Πιθανή είναι η μετακόμιση του Αντ. Τρακατέλλη από το Στρασβούργο στη
Θεσσαλονίκη μολονότι ο ίδιος θα επιθυμούσε μια ακόμη θητεία στην Ευρωβουλή. Ο
κ. Κ. Καραμανλής όμως εκτιμά ότι πρέπει να ενισχυθεί το ψηφοδέλτιο της
συμπρωτεύουσας στο Εθνικό Κοινοβούλιο. Ίδια τύχη ενδεχομένως θα έχει και ο κ.
Γ. Δημητρακόπουλος, ο οποίος θα πολιτευθεί στη Λάρισα.

Ονόματα νέων προσώπων που θα μπορούσαν να στελεχώσουν το ευρωψηφοδέλτιο
ακούγονται ουκ ολίγα και ο κατάλογος των υποψηφίων για μια θέση στην Ευρωβουλή
διαρκώς μεγαλώνει. Όπως λένε στη Ρηγίλλης, επίσημη πρόταση από τον κ. Κ.
Καραμανλή έχει γίνει μόνο στον γνωστό δημοσιογράφο του «Οικονομικού
Ταχυδρόμου» κ. Γ. Μαρίνο. Πιθανές είναι επίσης οι υποψηφιότητες του προέδρου
του ΕΒΕΑ κ. Γ. Παπαθανασίου καθώς και του πρώην προέδρου της ΟΝΝΕΔ κ. Ευρ.
Στυλιανίδη, ενώ ακούγονται και τα ονόματα δύο γυναικών, των κ.κ. Μερόπης Καλδή
και Ρόδης Κράτσα.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16350N081</ED>
<ID>
ID:18294

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N08&aa=1</URL></REF>


Article

<CATEGORY>vin04</CATEGORY>

 <H5>ΡΕΥΣΤΗ ΑΚΟΜΑ Η ΣΤΗΡΙΞΗ ΓΙΑ ΤΟΝ ΔΗΜΑΡΧΟ ΑΘΗΝΑΙΩΝ ΣΤΗΝ ΠΕΡΙΠΤΩΣΗ ΠΟΥ ΙΔΡΥΣΕΙ ΚΟΜΜΑ
</H5><H2></H2><H2>Σταυρόλεξο με τον Αβραμόπουλο
</H2>
<AUTHOR>ΗΛΙΑΣ ΝΙΚΟΛΑΚΟΠΟΥΛΟΣ</AUTHOR>

Η φημολογία για την ίδρυση νέου πολιτικού κόμματος από τον δήμαρχο Αθηναίων
Δημ. Αβραμόπουλο, η οποία έχει πάρει τον τελευταίον καιρό ευρύτατες
διαστάσεις, ιδίως μετά τη συνέντευξή του στο «Βήμα» στις 10 Ιανουαρίου,
αποτέλεσε αντικείμενο διερευνητικής προσέγγισης από το Πολιτικό Βαρόμετρο των «ΝΕΩΝ».

ΔΕΝ ΕΙΝΑΙ, άλλωστε, η πρώτη φορά που το ενδεχόμενο αυτό αντιμετωπίζεται από
έρευνες κοινής γνώμης, αλλά η κρίσιμη διαφορά έγκειται στο γεγονός ότι, στη
σημερινή συγκυρία, οι σχετικές ερωτήσεις αναφέρονται σε ένα θέμα που βρίσκεται
ήδη στο επίκεντρο της πολιτικής επικαιρότητας, και όχι σε υποθετικές εξελίξεις
που κατασκευάζονται από την ίδια την έρευνα.

Για την πληρέστερη και πιστότερη διερεύνηση του αντικτύπου που ενδέχεται να
έχει η εμφάνιση ενός νέου κόμματος, υπό τον Δημ. Αβραμόπουλο, στην έρευνα
συμπεριελήφθησαν δύο ερωτήσεις, εκ των οποίων η πρώτη αφορούσε την
αναγκαιότητα ίδρυσης ενός τέτοιου κόμματος και η δεύτερη είχε ως στόχο να
προσφέρει μια πρώτη εκτίμηση για τη δυνητική εκλογική του επιρροή.

ΟΙ «ΚΕΝΤΡΩΟΙ»

Όπως προκύπτει από τις απαντήσεις που δόθηκαν στην πρώτη ερώτηση, περίπου 1
στους 3 ψηφοφόρους θεωρεί απαραίτητη την ίδρυση ενός νέου κόμματος, κι αυτό
ανεξάρτητα από το αν έχουν ή όχι πρόθεση να το ψηφίσουν. Ευνοϊκότερα
τοποθετημένοι απέναντι στην ίδρυση του νέου κόμματος είναι όσοι
αυτοτοποθετούνται στο Κέντρο (41,0%) και στην Κεντροδεξιά (43,6%), καθώς και
εκείνοι που αρνούνται να επιλέξουν κάποια θέση στην κλίμακα του πολιτικού
φάσματος (40,4%). Σαφώς αρνητικότερη στάση υιοθετούν όσοι αυτοτοποθετούνται
στον χώρο της Αριστεράς και της Κεντροαριστεράς ­ αφού στη μεγάλη τους
πλειοψηφία θεωρούν ότι ένα τέτοιο κόμμα δεν τους αφορά. Σε ενδιάμεση θέση
βρίσκονται, τέλος, όσοι αυτοτοποθετούνται στο δεξιό άκρο της κλίμακας, όπου ο
Δημ. Αβραμόπουλος φαίνεται να διαθέτει σημαντικά ερείσματα ­ το 21,9% θεωρεί
απαραίτητη την ίδρυση ενός νέου κόμματος υπό την αρχηγία του ­ αλλά και να
συναντά επίσης τις πιο ισχυρές αντιστάσεις (το 45,3% απαντά ότι δεν είναι
καθόλου απαραίτητο).

Τα δεδομένα που αναφέρθηκαν προηγουμένως δεν διαφέρουν αισθητά απ' ό,τι είναι
ήδη γνωστό από προηγούμενες έρευνες, σχετικά με τη στάση της κοινής γνώμης
απέναντι στην ίδρυση νέων κομμάτων. Έτσι, π.χ., σε ειδική ερώτηση του Mega που
είχε συμπεριληφθεί στις Τάσεις της MRB τον περασμένο Δεκέμβριο, το
14,7% ετοποθετείτο απολύτως θετικά και το 23,4% μάλλον θετικά ως προς τη
δημιουργία νέων κομμάτων. Τα ελαφρώς χαμηλότερα ποσοστά που καταγράφονται στην
παρούσα έρευνα ­ ειδικά, όμως, για ένα νέο κόμμα υπό τον Δ. Αβραμόπουλο και
όχι γενικά ­ οφείλονται σχεδόν αποκλειστικά στους πολίτες που
αυτοτοποθετούνται στην Αριστερά και στην Κεντροαριστερά, οι οποίοι, όπως ήδη
αναφέρθηκε, εμφανίζονται ιδιαίτερα επιφυλακτικοί στην αναγκαιότητα ενός
τέτοιου κόμματος (το 77% δεν το θεωρεί απαραίτητο).

ΘΕΤΙΚΗ ΣΤΑΣΗ

Από τις απαντήσεις που δόθηκαν στη δεύτερη ερώτηση μπορεί να επιχειρηθεί μια
πρώτη προσέγγιση για τη δυνητική απήχηση που ενδεχομένως θα είχε, αν
εμφανιζόταν, ένα νέο κόμμα υπό τον Δ. Αβραμόπουλο. Μια πρώτη εκτίμηση είναι
ότι το 28,2% των ερωτηθέντων υιοθετεί μια θετική στάση δηλώνοντας ότι (σίγουρα
ή μάλλον) θα ψήφιζε ένα τέτοιο κόμμα. Το ποσοστό αυτό είναι αισθητά μικρότερο,
από το αντίστοιχο που είχε καταγραφεί τον περασμένο Δεκέμβριο (54,3% στις
Τάσεις της MRB, ερώτηση ειδικά για το Mega), όταν, όμως, το ενδεχόμενο
ίδρυσης ενός τέτοιου κόμματος αποτελούσε υποθετική κατασκευή, και, επομένως, η
διατύπωση της σχετικής ερώτησης ήταν τελείως δυνητική («θα μπορούσατε να
ψηφίσετε» αντί για το «θα ψηφίζατε»).

ΣΗΜΕΙΟ ΣΥΓΚΛΙΣΗΣ

Το ενδιαφέρον, όμως, είναι ότι και οι δύο αυτές, εκ πρώτης όψεως, αποκλίνουσες
μετρήσεις συγκλίνουν σε ένα κοινό σημείο. Όταν η ερώτηση για τη διαθεσιμότητα
ψήφου συνδυάζεται με τη στάση απέναντι στη δημιουργία νέων κομμάτων, προκύπτει
ένα σχεδόν ταυτόσημο ποσοστό (22,4% στην παρούσα έρευνα, περίπου 24% στην
έρευνα της MRB), που τοποθετείται, διττώς θετικά, ως προς το ενδεχόμενο
δημιουργίας νέου κόμματος υπό τον Δ. Αβραμόπουλο. Η διαφορά, δηλαδή, ανάμεσα
στις δύο μετρήσεις είναι ότι όταν η ερώτηση αν «θα μπορούσατε να ψηφίσετε ένα
νέο κόμμα υπό τον Δ. Αβραμόπουλο» ετίθετο, ως υποθετική κατασκευή, τον
περασμένο Δεκέμβριο, μια σημαντική μερίδα απαντούσε ναι, δηλώνοντας ταυτόχρονα
την αρνητική της θέση για τη δημιουργία νέων κομμάτων. Το τμήμα, όμως, του
εκλογικού σώματος (κάτι λιγότερο από το 1/4 του συνόλου) που διατύπωνε μια
διπλά θετική τοποθέτηση φαίνεται, αντίθετα, να παραμένει και σήμερα σταθερό.

ΔΙΑΚΟΜΜΑΤΙΚΟΣ ΠΥΡΗΝΑΣ

Στο σημείο αυτό επιβάλλεται όμως να γίνουν και ορισμένες περαιτέρω διαφοροποιήσεις:

*Όσοι δηλώνουν ότι σίγουρα θα ψήφιζαν ένα νέο κόμμα υπό τον Δ. Αβραμόπουλο
(και οι οποίοι στη συντριπτική τους πλειοψηφία το θεωρούν απαραίτητο), μαζί με
μια μικρή μερίδα που δηλώνει ότι μάλλον θα το ψήφιζε αλλά ταυτόχρονα το θεωρεί
εντελώς απαραίτητο, συνιστούν έναν πρώτο ισχυρά ευνοϊκό πυρήνα, ο οποίος
αντιπροσωπεύει το 13,5% του δείγματος.

Η σύνθεση του πυρήνα αυτού έχει σαφέστατα διακομματική προέλευση, αφού μόνο
οι μισοί (και για την ακρίβεια κάτι λιγότερο) είχαν ψηφίσει Ν.Δ. το 1996, ενώ
οι υπόλοιποι είχαν προτιμήσει το ΠΑΣΟΚ (κυρίως) ή τα μικρότερα κόμματα (με
εξαίρεση το ΚΚΕ). 
Η ρευστότητα αυτή αντανακλάται και στην ιδεολογική τοποθέτηση που εκτείνεται
από την Κεντροαριστερά έως τη Δεξιά, με σαφέστατη πάντως κορύφωση στον χώρο
της Κεντροδεξιάς. Από όσους αυτοτοποθετούνται στον χώρο της Κεντροδεξιάς
περίπου 1 στους 4 μπορεί να θεωρηθεί ότι εντάσσεται στον ισχυρά ευνοϊκό πυρήνα
για ένα νέο κόμμα υπό τον Δ. Αβραμόπουλο.

ΟΙ ΣΥΜΠΑΘΟΥΝΤΕΣ

* Εκτός από τον ισχυρά ευνοϊκό πυρήνα ­ ο οποίος πάντως δεν είναι βέβαιο ότι
θα αναπαραχθεί και στην κάλπη ­ υπάρχει επίσης ένας αρκετά ευρύς χώρος
συμπάθειας («μάλλον θα το ψήφιζα» και «είναι μάλλον απαραίτητο»), την τελική
συμπεριφορά του οποίου είναι δύσκολο να προδικάσει κανείς. Στον χώρο αυτό
εντοπίζεται εξάλλου και η ισχυρότερη παρουσία ψηφοφόρων της Ν.Δ. (το 1996),
γεγονός που θα τους καθιστούσε επίμαχο διακύβευμα, σε περίπτωση που οι σήμερα
διαφαινόμενες προθέσεις μετατρέπονταν σε πραγματική αντιδικία.

Θα πρέπει, πάντως, κλείνοντας, να υπογραμμιστεί με έμφαση ότι η ανάλυση που
σκιαγραφήθηκε προηγουμένως δεν πρέπει με κανέναν τρόπο να εκληφθεί ως
υποκατάστατο της «πρόθεσης ψήφου». Κάτι τέτοιο δεν μπορεί να γίνει παρά μόνο
με αναφορά σε υπαρκτά κόμματα, με συγκεκριμένο πλαίσιο εκλογικού ανταγωνισμού,
με σαφή διαφοροποίηση ως προς το είδος της εκλογικής αναμέτρησης (βουλευτικές,
ευρωεκλογές κ.τ.λ.) και με γνωστό το σύνολο των υποψηφιοτήτων.

Στη ρευστή κατάσταση του κομματικού συστήματος που επικρατεί σήμερα, με τα
δείγματα απορρύθμισης που ανέδειξαν οι δημοτικές και νομαρχιακές εκλογές, θα
ήταν εκτός πραγματικότητας οποιαδήποτε πρόβλεψη για το αποτέλεσμα των
ευρωεκλογών της 13ης Ιουνίου, όταν δεν είναι ακόμη γνωστά ούτε τα διακυβεύματα
που θα κυριαρχήσουν ούτε οι κομματικοί σχηματισμοί που θα συμμετάσχουν.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16350N101</ED>
<ID>
ID:18291

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N10&aa=1</URL></REF>


Article

<CATEGORY>vin04</CATEGORY>

 <H5>«Πλαίσιο διαδικασιών» για τα νέα μέλη
</H5><H5>Κανόνες δεοντολογίας για τα γκάλοπ
</H5><H5>Διάλογος για τη μειονότητα
</H5><H5>Στο μικροσκόπιο οι προσωποκρατήσεις για χρέη
</H5><H5>Ερώτηση για τους Κούρδους
</H5><H5>Μπερίσα κατά Ελλάδας
</H5><H2>ΚΑΙ ΤΑ ΛΟΙΠΑ...
</H2><H2></H2>
Παρουσία του γραμματέα του ΠΑΣΟΚ κ. Κ. Σκανδαλίδη θα αναζητήσει η Επιτροπή
Δεοντολογίας ένα «πλαίσιο διαδικασιών» μέσα απ' το οποίο θα αξιολογήσει τις
εγγραφές νέων και τις ανανεώσεις παλαιών μελών εν όψει του Συνεδρίου του Μαρτίου.

Στην πρόσκληση του κ. Κ. Σκανδαλίδη για την επόμενη συνεδρίαση, αύριο
Πέμπτη, κατέληξε η Επιτροπή Δεοντολογίας καθώς έγιναν καταγγελίες και ανέκυψαν
αμφιβολίες για την πρακτική που έχει ακολουθήσει ο Τομέας Οργανωτικού. Από την
πλευρά των στελεχών της λεγόμενης «εσωκομματικής αντιπολίτευσης»,
παρουσιάστηκε δειγματοληπτικός έλεγχος σε κατάσταση νέων μελών και
υποστηρίχθηκε ότι σε τηλεφωνήματα που έγιναν στα δηλωθέντα τηλέφωνα
εμφανίστηκαν άσχετα πρόσωπα. 
Επικρίσεις έγιναν ακόμη για εμπόδια, που, όπως υποστηρίχτηκε, βάζει το
Οργανωτικό στην Επιτροπή Δεοντολογίας καθώς και για τη σπουδή που δείχνει να
κλείσει τις υπό διερεύνηση υποθέσεις, αντί να διευκολύνει το έργο των μελών
του Πειθαρχικού.

Στελέχη ωστόσο της Χαριλάου Τρικούπη που εκφράζουν την πλειοψηφία αναφέρουν
ότι οι ενστάσεις αφορούν, συγκριτικά, πολύ μικρό ποσοστό. 
Αντίθετα, η άλλη πλευρά υποστηρίζει ότι προκύπτουν συνεχώς νέα στοιχεία που
δημιουργούν κλίμα γενικότερης αμφισβήτησης.

Την ανάγκη καθιέρωσης αυστηρών κανόνων δεοντολογίας για την εκλογική έρευνα
υποστήριξε ο υφυπουργός παρά τω Πρωθυπουργώ κ. Γ. Πασχαλίδης μιλώντας στη
συζήτηση με θέμα «Η εκλογική συμπεριφορά και ο ρόλος των δημοσκοπήσεων».

Η συζήτηση έγινε στα πλαίσια εκδήλωσης για την έκδοση του βιβλίου «Η εκλογική
έρευνα, η συμπεριφορά του εκλογικού σώματος και η ανάλυση των εκλογών» του Ρ. Βίλντεμαν.

Κατά τον κ. Πασχαλίδη για τη σωστή εφαρμογή των κανόνων δεοντολογίας θα
βοηθούσε η δημιουργία ενός ινστιτούτου ανάλυσης και τεκμηρίωσης της εμπειρικής έρευνας.

Στην «κατάσταση των ανθρωπίνων δικαιωμάτων στην Ελλάδα και ιδιαίτερα στη
Θράκη» αναφέρεται έκθεση που υπεβλήθη στην αρμόδια επιτροπή της
Κοινοβουλευτικής Συνέλευσης του Συμβουλίου της Ευρώπης.

Η έκθεση, αν και διευκρινίζει πως η κατάσταση της μειονότητας κάθε άλλο
παρά απελπιστική είναι, εντοπίζει ορισμένα θέματα για τα οποία χρειάζεται
«περαιτέρω διάλογος με την Ελλάδα». Σε αυτά συγκαταλέγει την εκπαίδευση, την
απόκτηση και μεταβίβαση ακίνητης περιουσίας, τη χορήγηση αδειών οδήγησης και
κυνηγίου, την απασχόληση στο Δημόσιο και τις δημοτικές αρχές.

Ύστερα από παρέμβαση του βουλευτού της Ν.Δ. Βύρωνα Πολύδωρα, αποφασίσθηκε
οι εισηγητές της έκθεσης να απευθύνουν επιστολή προς τις ελληνικές αρχές
ζητώντας περισσότερες πληροφορίες για τα θέματα που περιλαμβάνει, υπό μορφήν
συστάσεων, η έκθεση.

ΟΙ ΠΡΟΣΩΠΟΚΡΑΤΗΣΕΙΣ για χρέη είναι από χθες στο «μικροσκόπιο» του υπουργείου Δικαιοσύνης.

Ο υπουργός Ευάγγελος Γιαννόπουλος απαντώντας στη Βουλή σε σχετική ερώτηση του
αντιπροέδρου του Σώματος και βουλευτή της Ν.Δ. Νίκου Κατσαρού σημείωσε «θα το
δω το θέμα, για να δούμε τι μπορούμε να κάνουμε».

Άλλωστε, πρόσθεσε, «φτωχοί άνθρωποι είναι που δεν έχουν να πληρώσουν και
βρίσκονται σε αυτή την κατάσταση για μηδαμινά ποσά». Και αναρωτήθηκε; 
«Γιατί παραδείγματος χάριν μια αδικοπρακτική συμπεριφορά ενός ιδιώτη, τι θα
έχει σαν συνέπεια; Ποιο είναι το ποσόν για το οποίο κρατείται; Θα το δω πάντως
το θέμα».

Τη μεταφορά των Κούρδων προσφύγων από την πλατεία Κουμουνδούρου σε ειδικούς
χώρους, όπου θα πληρούνται στοιχειώδεις προϋποθέσεις διαβίωσης και υγιεινής,
ζητεί από την κυβέρνηση η κ. Ντόρα Μπακογιάννη.

Η τομεάρχης της Νέας Δημοκρατίας, με ερώτηση που κατέθεσε χθες στη Βουλή,
απευθύνεται προς τον Πρωθυπουργό και τον καλεί να κάνει γνωστά τα μέτρα που
προτίθεται να λάβει η κυβέρνηση ώστε να αντιμετωπίσει συνολικά το πρόβλημα των
Κούρδων μεταναστών.

ΕΠΑΝΕΡΧΕΤΑΙ στις κατηγορίες του κατά της ελληνικής κυβέρνησης ο πρώην πρόεδρος
της Αλβανίας, Σαλί Μπερίσα.

Σε συνέντευξή του στην ιταλική εφημερίδα «Ιλ Τζιορνάλε» δηλώνει, μεταξύ
άλλων, ότι η διακίνηση των λαθρομεταναστών προς την Ιταλία είναι έργο «μιας
οργάνωσης που εξαπλώνεται εκτός αλβανικών συνόρων. 
Στρατιωτικά τεθωρακισμένα οχήματα, προερχόμενα από την Κακαβιά, στα σύνορα με
την Ελλάδα, καταλήγουν στον Αυλώνα, μεταφέροντας Κούρδους που θέλουν να πάνε
στην Ιταλία».

Η εφημερίδα φέρει τον χαρακτηριστικό τίτλο «Η αλβανική κυβέρνηση συνεργάζεται
με τη μαφία ­ πόλεμος συμμοριών υπό την καθοδήγηση του Νάνο και με τη βοήθεια
της Ελλάδας».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16350N111</ED>
<ID>
ID:18292

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N11&aa=1</URL></REF>


Article

<CATEGORY>vin04</CATEGORY>

 <H5>Σαν πρόκες να καρφώνονται οι λέξεις
</H5><H2>30 ΕΡΩΤΗΣΕΙΣ
</H2><H2>ΤΑΚΗΣ ΒΑΡΒΙΤΣΙΩΤΗΣ
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΘΑ ΠΡΟΤΙΜΟΥΣΕ ΝΑ ΖΕΙ: Δίπλα στη θάλασσα.

ΠΕΡΙΜΕΝΕΙ: Καλύτερες μέρες για όλο τον κόσμο.

ΕΛΠΙΖΕΙ: Να είναι υγιής.

ΑΡΝΕΙΤΑΙ: Κάθε είδους τυραννία.

ΤΟΥ ΛΕΙΠΕΙ: Αυτές τις μέρες η μουσική.

ΔΙΑΒΑΖΕΙ: Ποίηση.

Γράφει αδιάκοπα επί μισό αιώνα ποίηση. Διαβάζει, μεταφράζει, πάντα ποίηση.
Συγκέντρωσε τις περισσότερες ίσως διεθνείς διακρίσεις που έχουν απονεμηθεί σε
Έλληνα ποιητή. Πρόσφατα ανακηρύχθηκε μέλος της Ακαδημίας Αθηνών. Ο νομπελίστας
Οδυσσέας Ελύτης τον είχε χαρακτηρίσει «βαθύ γνώστη της λυρικής τέχνης». Ο
ίδιος δηλώνει κολακευμένος και περιμένει ­ γιατί όχι; ­ ένα Νόμπελ (υπήρξε
τρεις φορές υποψήφιος).

ΕΡ.: Σε τι βοηθά λοιπόν η ποίηση;

ΑΠ.: Για έναν αληθινό ποιητή είναι μια ζωτική ανάγκη, όπως η αναπνοή.

ΕΡ.: Σπάνια οι ποιητές γίνονται ακαδημαϊκοί. Γιατί;

ΑΠ.: Οι ακαδημίες παντού και πάντοτε είναι συντηρητικά ιδρύματα και είναι
δύσκολο να δεχτούν ποιητές που επιδιώκουν την ανανέωση.

ΕΡ.: Τι βραβεύουν τα... βραβεία στους ποιητές;

ΑΠ.: Την πρωτοτυπία και τη μοναδικότητα.

ΕΡ.: Τι ποιεί ο ποιητής σήμερα;

ΑΠ.: Προσπαθεί να διαλαλήσει το αιώνιο θαύμα της ποίησης.

ΕΡ.: Μετά τα αναρίθμητα βραβεία τι απομένει;

ΑΠ.: Ο αληθινός εαυτός μας γυμνός με το έργο του ανυπεράσπιστο και αυτοδύναμο.

ΕΡ.: Το θέλετε ένα Νόμπελ;

ΑΠ.: Γιατί όχι; Θα ήταν υποκρισία να ισχυριστεί κανείς το αντίθετο.

ΕΡ.: Ζείτε στον... κόσμο σας;

ΑΠ.: Πού αλλού θα μπορούσε να ζει ένας ποιητής παρά στα περιθώρια του
πραγματικού, στο φανταστικό, μακριά από τον επίγειο κόσμο της φθοράς.

ΕΡ.: Πόσο μοναχικός, περιθωριακός είναι αυτός ο κόσμος;

ΑΠ.: «Η αληθινή ζωή απουσιάζει», έλεγε ο Αρθούρος Ρεμπό.

ΕΡ.: Η ποίηση κάνει την ζωή καλύτερη ή απλώς την... φτιασιδώνει;

ΑΠ.: Αν είναι αυθεντική πρέπει να κάνει την ζωή ουσιαστικά καλύτερη.

ΕΡ.: «Σαν πρόκες να καρφώνονται οι λέξεις» ή... να χαϊδεύουν τ' αυτιά;

ΑΠ.: Βέβαια, σαν πρόκες να καρφώνονται οι λέξεις.

ΕΡ.: Γιατί οι νέοι δεν διαβάζουν πια ποίηση;

ΑΠ.: Η σημερινή τεχνοκρατική και καταναλωτική κοινωνία είναι διαμορφωμένη ώστε
να απομακρύνει τους νέους από την ποίηση.

ΕΡ.: Τελικά τους αφορά;

ΑΠ.: Τους αφορά και μάλιστα κατά τρόπο κυριαρχικό, αφού μπορεί να αποβεί γι'
αυτούς μια διέξοδος σωτηρίας.

ΕΡ.: Ποια θα ήταν «τα δώρα των μάγων» στους καιρούς μας;

ΑΠ.: Η ανακάλυψη εκ νέου της αγάπης, της ποίησης, της αθωότητας.

ΕΡ.: Ο τίτλος του ακαδημαϊκού προσθέτει ή... αφαιρεί από τον ποιητή;

ΑΠ.: Ούτε προσθέτει ούτε αφαιρεί, όπως άλλωστε κάθε άλλη διάκριση.

ΕΡ.: «Κανένας στίχος σήμερα δεν κινητοποιεί τις μάζες...».

ΑΠ.: Η ποίηση είναι επαναστατική από τη φύση της. Κινητοποιεί τις ψυχές των
ανθρώπων και όχι τις άψυχες μάζες.

ΕΡ.: Ο Ελύτης σάς χαρακτήρισε «Βαθύ γνώστη της λυρικής τέχνης». Εσείς;

ΑΠ.: Η γνώμη αυτή του κορυφαίου ποιητή μας δεν μπορεί παρά να με κολακεύει.

ΕΡ.: Η αλήθεια γίνεται ποίημα ή χρειάζεται ένα «ψέμα»;

ΑΠ.: Δεν χρειάζεται ένα ψέμα, αλλά η υπέρβαση του πραγματικού είναι πάντοτε αναγκαία.

ΕΡ.: Η Νομική (σπουδές και επάγγελμα) βοήθησε ή ανέστειλε την ποιητική ενασχόληση;

ΑΠ.: Ασφαλώς δεν με βοήθησε.

ΕΡ.: Αν γράφατε στα γερμανικά ή τα γαλλικά τα ποιήματά σας θα ήταν διαφορετικά;

ΑΠ.: Θα είχαν αποστερηθεί όλη την απαστράπτουσα γοητεία της ελληνικής γλώσσας.

ΕΡ.: Η ποίηση «ματώνει» ή... ιαίνει τον δημιουργό της;

ΑΠ.: Και ματώνει και γιατρεύει.

ΕΡ.: Πήρατε δεκάδες βραβεία. Ποιο νιώθετε ότι σας «βράβευσε» πιο πολύ;

ΑΠ.: Η κάθε βράβευση είχε τη σημασία της. Ίσως το βραβείο Χέντερ με το
ιδιαίτερο κύρος και την εμπεριστατωμένη αιτιολόγησή τους.

ΕΡ.: Βραβεύεται η ποίηση;

ΑΠ.: Όχι συμβατικά με τα βραβεία, αλλά όταν κατορθώνει να κατακτήσει τις ψυχές
των ανθρώπων.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16350N122</ED>
<ID>
ID:18331

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N12&aa=2</URL></REF>


Article

<CATEGORY>vin06</CATEGORY>

 <H5>ΙΣΡΑΗΛΙΝΟΣ ΚΑΘΗΓΗΤΗΣ ΜΙΛΑΕΙ ΓΙΑ ΤΟ ΜΕΓΑΛΟ ΠΡΟΒΛΗΜΑ
</H5><H2>Πόλεμος για το νερό
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Ο πόλεμος τού αύριο στη «γειτονιά» μας δεν θα είναι ούτε πυρηνικός ούτε
χημικός, αλλά πόλεμος... νερού. «Σαν αυτούς που ζούμε ήδη, χωρίς να το
αντιλαμβανόμαστε», λέει σε συνέντευξή του στα «ΝΕΑ» ο Δρ Αμικάμ Ναχμάνι, από
το Πανεπιστήμιο Bar-Ilan του Ισραήλ.

Δρ Αμικάμ Ναχμάνι. «Ιδανική λύση δεν υπάρχει», υποστηρίζει ο Ισραηλινός
καθηγητής για το πρόβλημα της διαχείρισης των υδάτινων πόρων στη Μέση Ανατολή

«ΠΟΛΕΜΟΙ... νερού έχουν ξεσπάσει ήδη στη Μέση Ανατολή», σημειώνει ο Δρ
Ναχμάνι. «Η διαμάχη μεταξύ Τουρκίας και του κουρδικού ΡΚΚ είναι στην
πραγματικότητα πόλεμος μεταξύ Τουρκίας και Συρίας. Με μήλον της έριδος το νερό
του Ευφράτη». Γνωρίζει την κάθε λεπτομέρεια του θέματος που «καίει» τη Μέση
Ανατολή ο Δρ Αμικάμ Ναχμάνι και μιλάει με πάθος για την «πιο σοβαρή κρίση που
μαστίζει την περιοχή, για το μεγαλύτερο πολιτικό, οικονομικό και, ίσως,
στρατιωτικό πρόβλημα του 21ου αιώνα.

Τις απόψεις του θα τις παρουσιάσει σήμερα, στις έξι το απόγευμα, σε διάλεξη
που διοργανώνει το Ινστιτούτο Διεθνών Σχέσεων του Παντείου Πανεπιστημίου.
Μιλάει , διαβάζει και γράφει με άνεση στη γλώσσα μας ο Δρ Ναχμάνι. 
Θεωρεί την Ελλάδα «γειτονιά» του και γνωρίζει πολύ καλά τη σύγχρονη ιστορία
της, αφού είναι ο μοναδικός καθηγητής στο Ισραήλ (και σε ολόκληρη τη Μέση
Ανατολή) που διδάσκει (στους φοιτητές του τμήματος Πολιτικών Σπουδών του
Πανεπιστημίου Bar-Ilan) τη σύγχρονη ιστορία της Ελλάδας, της Κύπρου και της Τουρκίας.

Τους τελευταίους τρεις μήνες τούς πέρασε στην Αθήνα, με ακαδημαϊκή υποτροφία
από το Ίδρυμα Ωνάση. Αντικείμενο της έρευνάς του ήταν η έλλειψη νερού στην
Κύπρο! «Εκεί οι πηγές νερού βρίσκονται στα κατεχόμενα εδάφη, τη στιγμή που οι
περισσότεροι καταναλωτές, οι άνθρωποι που χρειάζονται το νερό, ζουν στο
υπόλοιπο κομμάτι του νησιού... Κι ακόμη ουδείς έχει σκεφτεί ποιος θα φέρει
νερό στην Κύπρο».

Στις περιοχές της ερήμου όπου μεγάλωσε και ζει ο Δρ Ναχμάνι το πρόβλημα είναι
σήμερα εντονότερο από ποτέ. «Η έλλειψη είναι αληθινή, δεν μπορούμε να την
αγνοήσουμε. Κάθε άνθρωπος που γεννιέται στη Μέση Ανατολή χρειάζεται 1.100
κυβικά νερού τον χρόνο». Τους υδάτινους πόρους της Μέσης Ανατολής τους
διεκδικούν πολλοί... ιδιοκτήτες. Ο Τίγρης και ο Ευφράτης ξεκινούν από την
Τουρκία, περνούν μέσα από τη Συρία και καταλήγουν στο Ιράκ. Οι πηγές του
Ιορδάνη ποταμού βρίσκονται στον Λίβανο, τη Συρία και το Ισραήλ· το νερό του
φτάνει μέχρι τη Δυτική Όχθη, τα εδάφη των Παλαιστινίων.

Ενδείξεις για τον κίνδυνο υπάρχουν, αρκεί να μπορέσει να τις αποκωδικοποιήσει
κανείς, υποστηρίζει ο Ισραηλινός καθηγητής. «Ελάχιστοι γνωρίζουν πως όταν
ξέσπασε ο πόλεμος του Κόλπου, το 1990, και ο Σαντάμ δήλωσε πως τα πετρέλαια
του Κουβέιτ ανήκουν στο Ιράκ, η Τουρκία αντέδρασε έντονα. 
Στην Άγκυρα φοβήθηκαν πως ίσως στο μέλλον ο Χουσεΐν να υποστηρίξει το ίδιο και
για το νερό της Τουρκίας».

Το να δοθεί λύση στο πρόβλημα της έλλειψης νερού στη Μέση Ανατολή, είναι από
τις μεγαλύτερες περιπέτειες τόσο για τις τοπικές κυβερνήσεις όσο και για τη
διεθνή πολιτική. «Τα προβλήματα είναι καταρχήν εσωτερικά. Αφορούν, το αν οι
κυβερνήσεις θα έχουν το θάρρος να τιμολογήσουν το νερό». Σε διεθνές επίπεδο,
οι προβληματισμός είναι επίσης έντονος. 
«Το έργο υποδομής που απαιτείται για να μεταφέρουμε νερό από την Τουρκία στη
Μέση Ανατολή, είναι τεράστιο και το κόστος είναι υπέρογκο».

Ιδανική λύση δεν υπάρχει και αυτό το γνωρίζει καλύτερα από κάθε άλλον ο Δρ
Αμικάμ Ναχμάνι. 
«Η λύση θα πρέπει να είναι ένας συνδυασμός από πολλές μικρές λύσεις», τονίζει.
«Τα κράτη της Μέσης Ανατολής θα πρέπει να αρχίσουν να αφαλατώνουν το θαλασσινό
νερό. 
Ακόμη κι αυτή η πρακτική όμως, δεν λύνει ως διά μαγείας το πρόβλημα. Το κόστος
θα είναι απαγορευτικό για τις γεωργικές καλλιέργειες».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16350N131</ED>
<ID>
ID:18249

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N13&aa=1</URL></REF>


Article

<CATEGORY>vin06</CATEGORY>

 <H2>Έτοιμο το πολυνομοσχέδιο του υπουργείου Δικαιοσύνης
</H2>
ΕΝΤΟΣ ΤΟΥ Φεβρουαρίου αναμένεται να προωθηθεί προς ψήφιση στη Βουλή το
πολυνομοσχέδιο του υπουργείου Δικαιοσύνης που οδηγεί, μεταξύ άλλων, σε
κατάργηση των Ειρηνοδικείων, ευνοϊκότερη μεταχείριση για τους τοξικομανείς-
«βαποράκια» ναρκωτικών και παραγραφή των αδικημάτων που τελέστηκαν στο πλαίσιο
των αγροτικών κινητοποιήσεων.

Αυτό γνωστοποίησε χθες ο υπουργός Δικαιοσύνης Ευάγ. Γιαννόπουλος,
παρουσιάζοντας τα πεπραγμένα του υπουργείου κατά την τελευταία τριετία. 
Ο υπουργός υπεραμύνθηκε της αναγκαιότητας να καταργηθούν τα Ειρηνοδικεία και
οι ειρηνοδίκες να ενταχθούν στο σώμα των πρωτοδικών. Αλλά πρέπει να σημειωθεί
ότι, τελικώς, το υπουργείο προχώρησε σε τροποποίηση της επίμαχης διάταξης που
παρείχε τη δυνατότητα στον υπουργό Δικαιοσύνης να απευθύνει γενικές οδηγίες
προς τους εισαγγελείς για την αντιμετώπιση της εγκληματικότητας. 
Σύμφωνα με τις αλλαγές που επήλθαν στη διάταξη, οι οδηγίες θα περιορίζονται σε
θέματα εφαρμογής των αποφάσεων του Συμβουλίου υπουργών Δικαιοσύνης της
Ευρωπαϊκής Ένωσης για κοινή δράση των κρατών-μελών κατά του οργανωμένου
εγκλήματος, του ξεπλύματος βρώμικου χρήματος, της διαφθοράς στον δημόσιο
τομέα, της διακίνησης ναρκωτικών και της διεθνούς τρομοκρατίας.

Σε ό,τι αφορά, εξάλλου, τις επερχόμενες δικηγορικές εκλογές, ο κ. Γιαννόπουλος
απέφυγε κάθε προγνωστικό για το εκλογικό αποτέλεσμα στον ΔΣΑ, αλλά εξήρε την
επιλογή του ΠΑΣΟΚ να στηρίξει την υποψηφιότητα του ποινικολόγου Αρ. Οικονομίδη
και σημείωσε ότι το ζητούμενο είναι «να εκλεγούν άξιοι εκπρόσωποι των δικηγόρων».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16350N132</ED>
<ID>
ID:18304

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N13&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Η Αλίκη στον κυβερνοχώρο!
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Η ΑΛΙΚΗ είναι ένα θαρραλέο κορίτσι. Παλαιότερα, όταν, πέφτοντας από την
κουνελότρυπα, βρέθηκε στη χώρα των θαυμάτων, έζησε μια γοητευτική περιπέτεια.

Αυτή τη φορά όμως τρόμαξε, έτσι τεχνοφοβική και συναισθηματικά απροετοίμαστη
που ήταν.

Αποφάσισε πάντως να κάνει το «ταξίδι» που οι τεχνολογικές εξελίξεις τής πρόσφεραν.

Μ' ένα ποντίκι στο χέρι, χώθηκε στον κυβερνοχώρο κι έπλεε τώρα στο εγγύς μέλλον.

Η τρίτη χιλιετία προσφέρει τρομακτικές λύσεις.

Σ' ένα χειρουργικό τραπέζι έβλεπε ανθρώπινα μέλη, όργανα, ιστούς να εγγυώνται
ένα σώμα απόλυτα υγιές ­ σχεδόν αθάνατο. Η ασχημούλα, ασθενική Αλίκη
φαντάστηκε τον εαυτό της διορθωμένο με όμορφα, βιονικά μοσχεύματα.

Δεν θα συνέχιζε να μεγαλώνει, γιατί θα μασούλαγε σταθεροποιητές φθοράς.

Δεν θα κουραζόταν, γιατί θα χρησιμοποιούσε εργάτες - μικροεπεξεργαστές για
όλες τις δουλειές.

Δεν θα αρρώσταινε, γιατί θα κατάπινε μικροτσίπ - χειρουργούς, που θα την
γιάτρευαν αμέσως.

Δεν θα πάχαινε, γιατί το θερμοτροπικό χαπάκι θα έκαιγε αυτομάτως το λίπος.

Δεν θα διάβαζε, γιατί το μικροτσίπ που μπαίνει στον αμφιβληστροειδή των ματιών
θα δίνει πληροφορίες στον εγκέφαλο.

Δεν θα φοβόταν, δεν θα χαιρόταν, δεν θα πληγωνόταν, δεν θα κινδύνευε. Η
ανθρώπινη φύση, έτσι όπως θα έχει αλλάξει, δεν θα έχει ανάγκη για επαφή.

Δεν θα της λείπει τίποτα.

Ίσως μόνον η ποίηση.

Γιατί, το να μάθεις ένα λεξικό με 16.000 λέξεις, δεν σημαίνει κι ότι μπορείς
να κάνεις ένα ποίημα...
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16350N133</ED>
<ID>
ID:18364

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N13&aa=3</URL></REF>


Article

<CATEGORY>vin06</CATEGORY>

 <H5>ΑΠΟΧΩΡΗΣΑΝ ΑΠΟ ΤΗ ΣΥΝΑΝΤΗΣΗ ΤΟΥΣ ΜΕ ΤΟΝ ΑΡΣΕΝΗ ΟΙ ΚΑΘΗΓΗΤΕΣ, ΑΦΗΝΩΝΤΑΣ ΜΕΤΕΩΡΟ
ΤΟΝ ΔΙΑΛΟΓΟ
</H5><H5>ΤΙ ΠΡΟΤΕΙΝΕ Ο ΥΠΟΥΡΓΟΣ
</H5><H5>Οι προτάσεις της ΠΑΣΚ καθηγητών
</H5><H2>Νέες προτάσεις, νέο... συλλαλητήριο
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Μετέωρος έμεινε χθες το βράδυ ο διάλογος που είχε αρχίσει προχθές το
απόγευμα μεταξύ υπουργείου Παιδείας και ΟΛΜΕ με καλούς οιωνούς και είχε
γεμίσει με ελπίδες ­ που αποδείχτηκαν φρούδες ­ όλους τους άμεσα και έμμεσα ενδιαφερομένους.

Η σύναντηση Αρσένη - ΟΛΜΕ δεν είχε ουσιαστικό αποτέλεσμα

ΤΗΝ ΙΔΙΑ ώρα οι καταλήψεις των σχολείων και τα μπλόκα στους δρόμους
συνεχίζονται και για αύριο έχει εξαγγελθεί απεργία των καθηγητών και ένα ακόμη
πανεκπαιδευτικό συλλαλητήριο.

Χθες, λίγο μετά τις έξι, οι εκπρόσωποι της ΟΛΜΕ αποχώρησαν από τη συνάντηση
που προσπαθούσε να επιτύχει ύστερα από πολύν καιρό ­ είν΄ αλήθεια ­ η ηγεσία
του υπουργείου Παιδείας, διατυπώνοντας βελτιωτικές προτάσεις επί της
εκπαιδευτικής μεταρρύθμισης.

ΔΙΑΣΤΑΣΗ

Αποχωρώντας, ο πρόεδρος της ΟΛΜΕ και μέλος της ΠΑΣΚ Ν. Τσούλιας δήλωσε εκ
μέρους του διοικητικού συμβουλίου της ΟΛΜΕ ότι διαπιστώθηκε διάσταση απόψεων,
ενώ ο υπουργός Παιδείας Γερ. Αρσένης δήλωνε λίγα λεπτά αργότερα ότι η διοίκηση
της ΟΛΜΕ τού είπε ότι δεν ήταν στην ευθύνη της να αποφασίσει αν θα δεχόνταν ή
όχι τις προτάσεις του, αφήνοντας να εννοηθεί ότι εκτός των άλλων υπήρξε και
ένα πρόβλημα ασυνεννοησίας μεταξύ των μελών του διοικητικού συμβουλίου της Ομοσπονδίας.

Ο γραμματέας της ΟΛΜΕ και μέλος της ΔΑΚΕ Αντώνης Αντωνάκος χαρακτήρισε την όλη
κατάσταση ως «δωδεκάωρο θέατρο διαλόγου σε δύο πράξεις» και είπε ότι οι
προτάσεις Αρσένη είναι απορριπτέες, επαναλαμβάνοντας τη γνωστή θέση της ΟΛΜΕ
περί κατάργησης των πανελλαδικών εξετάσεων στη Β΄ Λυκείου.

Η κυβέρνηση πάντως ­ τόνιζε χθες το βράδυ κυβερνητική πηγή ­ επέδειξε ευέλικτη
στάση, σε αντίθεση με τους καθηγητές που εμφανίστηκαν άκαμπτοι και αδιάλλακτοι
και δεν ανταποκρίθηκαν σε καμιά πρόταση. Η ίδια κυβερνητική πηγή δήλωνε ότι
πρ΄ όλα αυτά η γέφυρα διαλόγου και ο δίαυλος επικοινωνίας είναι πάντα ανοικτοί
και ότι «το τραπέζι του διαλόγου πρέπει να κρατηθεί στρωμένο».

ΑΝΤΙΔΡΑΣΕΙΣ

Ο πρόεδρος της ΟΛΜΕ κ. Τσούλιας αρκετή ώρα μετά το άδοξο τέλος της χθεσινής
συνάντησης δήλωσε μεταξύ άλλων ότι «πρέπει να επανέλθουμε αν είναι δυνατόν
ακόμη και σήμερα στο τραπέζι του διαλόγου με μοναδικό στόχο να βρεθεί λύση για
να ομαλοποιηθεί απόλυτα η σχολική ζωή».

Στο ίδιο μήκος κύματος κινήθηκε αργά χθες το βράδυ η ΠΑΣΚ καθηγητών, ζητώντας
από τον υπουργό Παιδείας να ορίσει νέα συνάντηση το συντομότερο δυνατόν και
προτείνοντας ένα νέο πακέτο έξι βελτιωτικών τροποποιήσεων στο πλαίσιο της
εκπαιδευτικής μεταρρύθμισης.

Η Νέα Δημοκρατία διά του εκπροσώπου της δήλωσε χθες βράδυ ότι «οι μάσκες
έπεσαν» και κατηγόρησε τόσο τον Πρωθυπουργό όσο και τον υπουργό Παιδείας ότι
ότι έχουν πρόθεση «να χρησιμοποιήσουν τον δήθεν διάλογο για την επικοινωνιακή
εξόρμηση των τηλεοπτικών μονολόγων, που πανικόβλητος ανέλαβε ο Πρωθυπουργός».
Ζήτησε για μιαν ακόμη φορά την παραίτηση του κ. Αρσένη, πρότεινε και πάλι
αναστολή των εξετάσεων και ζήτησε διάλογο σε διακομματική βάση στο Εθνικό
Συμβούλιο Παιδείας.

Να συγκληθεί αμέσως το συμβούλιο αρχηγών των κομμάτων, για να αντιμετωπίσει
αυτό το μεγάλο θέμα ζήτησε χθες το βράδυ ο Συνασπισμός μετά την άκαρπη χθεσινή
συνάντηση υπουργείου - ΟΛΜΕ κατηγορώντας την κυβέρνησης και το υπουργείο
Παιδείας ότι η αδιαλλαξία τους τορπίλισαν για άλλη μιά φορά την προσπάθεια να
βρεθεί λύση στο αδιέξοδο.

Η γενική γραμματέας του ΚΚΕ Αλέκα Παπαρήγα σε δήλωσή της πριν το άδοξο τέλος
της συνάντησης είχε κατηγορήσει μεταξύ άλλων την κυβέρνηση ότι «με την
πολιτική τού διαίρει και βασίλευε προσπαθεί να διασπάσει τον αγώνα, με
πολιορκητικό κριό τους εκπαιδευτικούς».

Σημειώνεται ότι ο εκπρόσωπος του ΚΚΕ στη διοίκηση της ΟΛΜΕ Σ. Σάββας αποχώρησε
από τη διαδικασία διαλόγου με το υπουργείο από προχθές καταγγέλλοντας τον
υπουργό Παιδείας για υποκριτική στάση.


Ο κ. Αρσένης, όπως ο ίδιος είπε, πρότεινε μεταξύ άλλων:

­ Να μονιμοποιηθεί η πρόταση που έκανε πριν τις γιορτές για τη Β΄ Λυκείου.
Υπενθυμίζεται ότι σύμφωνα με αυτήν την πρόταση, ο βαθμός της Β΄ Λυκείου θα
μετράει για το Απολυτήριο μόνο στην περίπτωση που είναι προς όφελος του
μαθητή. Δηλαδή, μόνον αν είναι ίσος ή μεγαλύτερος από τον βαθμό της Γ΄
Λυκείου. Σε διαφορετική περίπτωση, ο βαθμός του Απολυτηρίου θα βγαίνει μόνον
από τη Γ΄ Λυκείου.

­ Να αυξηθεί η επιτρεπόμενη διαφορά μονάδων μεταξύ γραπτού και προφορικού
βαθμού από 3 σε 5 μονάδες για τους μαθητές εκείνους που κινδυνεύουν λόγω της
χαμηλής τους βαθμολογίας να μείνουν στην ίδια τάξη.

­ Να δοθεί μια ακόμη ευκαιρία για βελτίωση του βαθμού του Απολυτηρίου στους
μαθητές της Γ΄ Λυκείου. Να έχουν δηλαδή το δικαίωμα όσοι δεν είναι
ευχαριστημένοι με τον βαθμό που έβγαλαν να ξαναδώσουν εξετάσεις άλλες δύο
φορές εκτός της πρώτης σε όλα τα μαθήματα και χωρίς βεβαίως δικαίωμα
κατοχύρωσης βαθμολογίας, πράγμα για το οποίο όλοι κατέκριναν το σύστημα των
Γενικών Εξετάσεων.

­ Να επανεξετασθεί το θέμα της δυνατότητας πρόσβασης των μαθητών που
αποφοιτούν από τα Τεχνικά - Επαγγελματικά Εκπαιδευτήρια (ΤΕΕ) (2ος κύκλος) στα
ΤΕΙ κατόπιν ειδικών εξετάσεων και να ξανασυζητηθεί η δεκαοκτάμηνη υποχρεωτική
επαγγελματική εμπειρία.

­ Να συγκροτηθούν επιτροπές για την εκπαιδευτική και οικονομική αναβάθμιση των
εκπαιδευτικών, αλλά και για το θέμα της τεχνικοεπαγγελματικής εκπαίδευσης.


1. Εξεταστικό

α. Στην Γ' Λυκείου να υπάρχουν μέχρι και τρεις ευκαιρίες χωρίς κατοχύρωση
βαθμολογίας στα εξεταζόμενα μαθήματα.

β. Η δυνατότητα της θετικής μόνο αποτίμησης για τη Β' Λυκείου να ισχύει σε
μόνιμη βάση.

γ. Όσοι δεν προάγονται από τη Β' στην Γ' Λυκείου έχουν δεύτερη ευκαιρία εξέτασης.

δ. Για την εξαγωγή του μέσου όρου μεταξύ προφορικής και γραπτής βαθμολογίας
λαμβάνονται υπόψη οι αντίστοιχοι βαθμοί, εφόσον η μεταξύ τους διαφορά δεν
υπερβαίνει τις 5 μονάδες.

Για τρία χρόνια να είναι προαιρετική η συμμετοχή των μαθητών στις εξετάσεις
πανελλαδικού χαρακτήρα στη Β' Λυκείου.

2. Αναβάθμιση της τεχνικής - επαγγελματικής εκπαίδευσης. Ουσιαστική δυνατότητα
πρόσβασης των αποφοίτων των ΤΕΕ στα ΤΕΙ.

3. Επιτροπή για την κοινωνική και επαγγελματική αναβάθμιση του εκπαιδευτικού.
Η επιτροπή συγκροτείται εντός 20 ημερών και υποβάλλει το πόρισμά της μέχρι
τέλους Απριλίου.

4. Επιτροπή αξιολόγησης της εφαρμογής της εκπαιδευτικής μεταρρύθμισης που
συγκροτείται εντός 20 ημερών και η οποία σε ετήσια βάση καταθέτει το πόρισμά
της ως τις 15 Ιουλίου.

5. Ενίσχυση της τεχνολογικής κατεύθυνσης στο Ενιαίο Λύκειο.

6. Επιτάχυνση της ολοκλήρωσης του προγράμματος ανέγερσης σχολικών κτιρίων και
υλοποίησή του ως το 2001.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16350N141</ED>
<ID>
ID:18250

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N14&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Μαθήματα
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

ΑΓΩΝΙΟΥΜΕ ­ δήθεν ­ γιατί τα σχολεία παραμένουν τόσες ημέρες κλειστά.
Αγωνιούμε ­ δήθεν ­ για τις χαμένες διδακτικές ώρες. Αγωνιούμε ­ δήθεν ­ για
το μέλλον των δημόσιων σχολείων και την ποιότητα της παρεχόμενης εκπαίδευσης.
Και κανείς δεν αγωνιά για τα «μαθήματα» που καθημερινά παίρνουν οι μαθητές στα
μπλόκα. Μαθήματα ανομίας και περιφρόνησης των πολιτών. Γιατί πώς αλλιώς μπορεί
κανείς να περιγράψει αυτό το φαινόμενο; Πώς μπορούν πέντε ή δέκα μαθητές ­ που
συχνά η ηλικία τους εκπλήσσει ­ να αποκλείουν επί ώρες κεντρικές αρτηρίες και
να προπηλακίζουν τους οδηγούς; Ποιος θα μιλήσει σ' αυτά τα παιδιά για την
ευπρέπεια, τον αυτοσεβασμό, τον σεβασμό στους συνανθρώπους τους; Ποιος θα τους
μιλήσει τελικά για το ήθος της δημοκρατίας; Ερωτήματα που ασφαλώς θα ξεχαστούν
την επομένη που θα λήξουν ­ με όποιον τρόπο ­ οι καταλήψεις. Και όμως
μακροπρόθεσμα αυτά θα έπρεπε περισσότερο να μας απασχολούν. Και τους καθηγητές ίσως;
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16350N142</ED>
<ID>
ID:18334

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N14&aa=2</URL></REF>


Article

<CATEGORY>vin06</CATEGORY>

 <H2>Έδειραν οδηγό στην Κηφισίας
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Νέα μπλόκα και χθες από τους μαθητές. Εδώ στο Καλαμάκι

ΝΑ χρησιμοποιείς τη δύναμη που ξαφνικά ανακάλυψες ότι σου δίνει το πλήθος των
συμμαθητών σου, η ηλικία σου και η εξ αυτής εμπορευόμενη ανοχή του κράτους,
για να προπηλακίζεις και να δέρνεις οδηγούς που διαφωνούν με το μπλόκο σου,
δεν είναι αγώνας για καλύτερη Παιδεία.

Ακόμα κι αν ο «αντίπαλός» σου ήταν ­ κατά τη γνώμη σου ­ προκλητικός, έστω κι
αν είσαι 16 χρόνων και βράζει το αίμα σου. Γιατί αν μιλάς για τη «βία της
εξουσίας» αηδιασμένος, αλλά ταυτόχρονα εξασκείς τη δική σου βία στο όνομα και
με το ελαφρυντικό της εφηβείας σου, γίνεσαι τελικά κι εσύ ένας «δήθεν» σαν
αυτούς που βρίζεις, σε μικρογραφία. Και ο όποιος αγώνας σου, πάει περίπατο...

Το αίμα στο πρόσωπο του άτυχου εκνευρισμένου οδηγού που εδάρη χθες ανηλεώς στο
μπλόκο της λεωφόρου Κηφισίας, επειδή μίλησε άγρια κι έσπρωξε έναν κάδο
απορριμμάτων εναντίον μαθητών, εκτός από τον ίδιον, λέκιασε και τον αγώνα
τους. Γιατί δεν τον χτύπησαν κάποιοι «γνωστοί-άγνωστοι» ή προβοκάτορες.
Συμμετείχαν στο μπλόκο των μαθητών οι νεαροί που του επιτέθηκαν. Προφανώς ο
χουλιγκανισμός ετούτος, όπως και άλλοι που δυστυχώς έχουν γίνει τις τελευταίες
μέρες, δεν αντιπροσωπεύει τον αγώνα τους. Γιατί σε άλλα μπλόκα, οι μαθητές
(σ.σ.: και είναι μερικές δεκάδες οι μαθητές που κάθε φορά κλείνουν τους
δρόμους...) είναι διαλλακτικοί και αρκετά ευγενείς. Αλλά τι σημασία έχει αυτό
πια για τις εκατοντάδες χιλιάδες των ταλαιπωρημένων οδηγών; Στις αρχές των
μπλόκων πολλοί έδειχναν κατανόηση στα παιδιά, τώρα όμως απόκαμαν και βρίζουν.
Και ουδείς ασχολείται πλέον με το αν έχουν δίκιο ή άδικο.

ΕΠΕΙΣΟΔΙΑ

Στην Αθήνα, λοιπόν, για ακόμα μια μέρα χτες οι οδηγοί έζησαν τον απόλυτο
παραλογισμό, σε 17 αιφνιδιαστικά μπλόκα που εξελίχθηκαν από το πρωί ως αργά το
απόγευμα σε ισάριθμα κομβικά σημεία, προκαλώντας νέο εφιαλτικό κομφούζιο στην
κυκλοφορία. Η ένταση ήταν παντού μεγάλη και σημειώθηκαν πάλι μικροσυμπλοκές σε
ορισμένα μπλόκα, όπως στη Λ. Ποσειδώνος, ενώ στην Κηφισίας γενικεύθηκαν και
κατέληξαν στον ξυλοδαρμό του οδηγού από ομάδα νεαρών και σε προπηλακισμούς
εναντίον άλλων πολιτών. Η Αστυνομία παρακολούθησε και πάλι με διακριτικότητα
τα μπλόκα και επενέβη μόνο προς κατευνασμό της έντασης, καθώς έχει εκτιμηθεί ­
έως τώρα τουλάχιστον ­ ότι ενδεχόμενη κατασταλτική επέμβαση θα μπορούσε να
πυροδοτήσει νέες εντάσεις.

Αλλά και στο μέτωπο των καταλήψεων (62 στην Αθήνα και όμορους δήμους, 72 στον
Πειραιά), που υπολογίζονται πανελλαδικά μεταξύ 450 και 650 με μικρές
αυξομειώσεις σε σχέση με χθες, σημειώθηκαν εντάσεις και μικροσυμπλοκές σε
αρκετά σχολεία της πρωτεύουσας και της επαρχίας. Στην Αθήνα, εντάσεις ανάμεσα
σε καταληψίες και απεγνωσμένους γονείς εκδηλώθηκαν σε Λύκεια της Ηλιούπολης,
του Βύρωνα, της Ν. Ιωνίας και άλλων περιοχών, στις οποίες μάλιστα ενεπλάκησαν
αίφνης και γονείς μαθητών του... Δημοτικού!

Όπως εξηγεί ο προϊστάμενος του Γ' Γραφείου Δευτεροβάθμιας Εκπαίδευσης κ. Παν.
Χριστόπουλος, στη Ν. Ιωνία, κατόπιν αιτήματος γονέων του Λυκείου, τα παιδιά
των οποίων θέλουν να κάνουν μάθημα, δόθηκε εντολή να μεταστεγαστούν 3 υπό
κατάληψη Λύκεια σε κτίρια γειτονικών Δημοτικών Σχολείων. Αντέδρασαν όμως οι
γονείς των καταληψιών μαθητών αφού σε περίπτωση που θα γινόταν μάθημα στο
Δημοτικό τα παιδιά τους θα έπαιρναν απουσίες, αλλά και οι γονείς των μαθητών
του Δημοτικού, φοβούμενοι μήπως εμπλακούν τα παιδιά τους σε επεισόδια!
Μάλιστα, θέση στο ζήτημα έλαβε και ο δήμος, που με εγγραφό του δεν επέτρεψε
τελικά τη μεταστέγαση «εν όψει της διαφαινόμενης επίλυσης του προβλήματος,
ώστε να μη δημιουργηθούν νέα προβλήματα», όπως σημειωνόταν ­ πριν από τη
χθεσινή εξέλιξη. Αντίστοιχη ήταν η εικόνα και στον Βύρωνα, όπου επίσης ο
δήμαρχος δεν επέτρεψε τη μεταστέγαση υπό κατάληψη Λυκείων σε Δημοτικά,
προκαλώντας τις αντιδράσεις αγανακτισμένων γονέων και τη συμφωνία άλλων.

Σε ανοικτή επιστολή τους προς τον υπουργό Παιδείας, οι γονείς των μαθητών του
Λυκείου Μαρκόπουλου δηλώνουν τη συμπαράστασή τους στον αγώνα των παιδιών τους
και κάνουν έκκληση για ουσιαστική χειρονομία καλής θέλησης ώστε να μη χαθεί η
χρονιά και να ανοίξουν τα σχολεία. Η Ομοσπονδία Γονέων Αθήνας ανακοίνωσε ότι η
αποτυχία του χθεσινού διάλογου (σε «στείρο μονόλογο» αναφέρεται) ΟΛΜΕ -
υπουργείου «εξαναγκάζει τους μαθητές να συνεχίσουν και υποχρεώνει γονείς,
εκπαιδευτικούς και κοινωνία να τους στηρίξουν με κάθε τρόπο». Τέλος, οι
μαθητές έχουν προγραμματίσει για αύριο νέο συλλαλητήριο.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16350N151</ED>
<ID>
ID:18251

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N15&aa=1</URL></REF>


Article

<CATEGORY>vin06</CATEGORY>

 <H2>Κλείδωσαν μαθητές και καθηγητές στην αίθουσα!
</H2>
ΜΠΟΡΕΙ να επέστρεψαν στα θρανία οι μαθητές των Λυκείων της Δράμας, αφού χθες
έληξαν οι καταλήψεις, στη Λάρισα ωστόσο καταληψίες μαθητές κλείδωσαν σε
αίθουσα σχολείου μαθητές μαζί με καθηγητές, αλλά και τον προϊστάμενο της
Δευτεροβάθμιας Εκπαίδευσης και τον βοηθό νομάρχη!

*Η ένταση στη Λάρισα δημιουργήθηκε στο 1ο Γυμνάσιο, όταν καταληψίες εμπόδισαν
μαθητές και καθηγητές να βγουν από τις τάξεις τους, αφού είχαν αρχίσει μάθημα.
Στο σχολείο έφθασε ο προϊστάμενος της Δευτεροβάθμιας Εκπαίδευσης κ. Σωτ.
Καραμέτας που έπεισε τους καταληψίες να αφήσουν τους συμμαθητές τους και τους
καθηγητές, αλλά βρέθηκε ο ίδιος με τον βοηθό νομάρχη κ. Κουτσομάρκο περίπου
δύο ώρες κλειδωμένους μέσα στο σχολείο από ομάδα καταληψιών...

Ο προϊστάμενος, αφού οι μαθητές δεν άνοιγαν την πόρτα για να φύγουν, κάλεσε
την Αστυνομία, η οποία τους απελευθέρωσε. Επιφυλάχτηκε να προβεί στις νόμιμες
ενέργειες τονίζοντας πως ο μαθητής που προέτρεψε και τους υπόλοιπους σ' αυτή
την ενέργεια πρέπει να τιμωρηθεί. Μάλιστα, υποστήριξε ότι ενέχεται στην πράξη
αυτή ο μαθητής Σκυλάκος, γιος του γραμματέα της Κοινοβουλευτικής Ομάδας του
ΚΚΕ Αντώνη Σκυλάκου.

* Στη Δράμα, οι καταλήψεις στα έξι Λύκεια έληξαν, αφού προηγήθηκε επείγουσα
εισαγγελική επιστολή στους διευθυντές των σχολείων, στην οποία ο εισαγγελέας
έθετε προ των ευθυνών τους τούς καταληψίες μαθητές. Οι καταλήψεις σταμάτησαν
και στα Λύκεια της Καβάλας.

*Αντίθετα, οι καταλήψεις «κρατούν» στην Πάτρα, στον Βόλο και στην Κέρκυρα,
όπου ο αριθμός τών υπό κατάληψη σχολείων παραμένει σταθερός από την αρχή των
κινητοποιήσεων. Ειδικότερα ο αριθμός των σχολείων που είναι υπό κατάληψη στην
Αχαΐα είναι 42 σε σύνολο 110. Πάντως χθες έληξαν οι καταλήψεις σε τρία Γυμνάσια.

*Σε ημίωρο αποκλεισμό δρόμων στον Βόλο και στα Χανιά προχώρησαν χθες μαθητές
υπό κατάληψη σχολείων. Στη Μαγνησία, κλειστά είναι 23 σχολεία σε σύνολο 68 και
στα Χανιά επτά σε σύνολο 47 σχολείων.

*Στην Κέρκυρα, από το σύνολο των 34 σχολείων, εξακολουθούν να μη λειτουργούν
τα 24.

*Στα Ιωάννινα χθες κλειστά ήταν πέντε Λύκεια και ένα Γυμνάσιο σε σύνολο 27.
Στον Νομό Δωδεκανήσου δεν λειτουργούν 7 σχολεία σε σύνολο 25.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16350N152</ED>
<ID>
ID:18305

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N15&aa=2</URL></REF>


Article

<CATEGORY>vin06</CATEGORY>

 <H2>Γιαννόπουλος κατά εκπαιδευτικών
</H2>
ΕΥΘΥΝΕΣ στην πλευρά των εκπαιδευτικών «που δεν θέλουν την αξιολόγηση», απέδωσε
ο υπουργός Δικαιοσύνης Ευάγγ. Γιαννόπουλος για τις καταλήψεις στα σχολεία,
στηρίζοντας παράλληλα τον υπουργό Παιδείας Γερ. Αρσένη και την εκπαιδευτική
μεταρρύθμιση. «Υπάρχουν ορισμένοι καθηγητές απαίδευτοι και αμόρφωτοι... Δεν
πρέπει να βρεθούμε απέναντι στα παιδιά για την αναστάτωση στην Παιδεία»,
ανέφερε ο κ. Γιαννόπουλος για να καταλήξει πως... «θα έπειθε τον Γαβρίλο» σε
μια συζήτηση για την αναγκαιότητα της μεταρρύθμισης.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16350N153</ED>
<ID>
ID:18344

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N15&aa=3</URL></REF>


Article

<CATEGORY>vin06</CATEGORY>

 <H5>ΤΟ ΑΒΕΒΑΙΟ ΜΕΛΛΟΝ ΤΩΝ ΠΑΙΔΙΩΝ ΑΦΥΠΝΙΖΕΙ ΤΗ ΔΙΑΘΕΣΗ ΤΗΣ ΑΝΤΙΣΤΑΣΗΣ ΚΑΙ
ΔΙΑΜΟΡΦΩΝΕΙ ΜΙΑ ΑΠΑΡΑΔΕΚΤΗ ΜΗΔΕΝΙΣΤΙΚΗ ΚΟΥΛΤΟΥΡΑ
</H5><H2>Εξέγερση και ουτοπία
</H2>
<AUTHOR>ΓΡΗΓΟΡΙΟΣ ΚΑΛΦΕΛΗΣ</AUTHOR>

Τα τελευταία χρόνια διατυπώνονται συχνά μελαγχολικοί ισχυρισμοί που
αναφέρονται ιδίως στα οράματα της μεταπολίτευσης που χάθηκαν, στην ουτοπία
μιας δικαιότερης κοινωνίας που ηττήθηκε και στις γενιές εκείνες που ανάλωσαν
τη νιότη τους για τη διεκδίκηση του απραγματοποίητου ιδανικού μιας καλύτερης
και ανθρωπινότερης ζωής.

ΕΤΣΙ διασκορπίζεται μία απογοήτευση που ακυρώνει συλλήβδην τις ιστορικές
πράξεις χιλιάδων ατόμων τα οποία έδρασαν στο πέρασμα της ιστορίας και του
χρόνου και αποτρέπει εμφαντικά την ανάληψη παρόμοιων συλλογικών εγχειρημάτων
και στο μέλλον. Θα πρέπει έτσι να ανιχνεύσουμε προσεκτικά την ακριβή έννοια (ή
τον μύθο) της ουτοπίας, γιατί τέτοιες στρεβλωτικές και άκαμπτες προσεγγίσεις
προάγουν κατ' αποτέλεσμα τον απόλυτο ατομικισμό και κατακερματίζουν σημαντικά
την έννοια της κοινής δράσης και του κοινού καλού.

Πίσω έτσι από το γνωστό επιχείρημα, ότι με τον θρίαμβο του φιλελευθερισμού
καταρρακώθηκε οριστικά το ουτοπικό σχέδιο μιας ριζοσπαστικότερης κοινωνίας
γιατί στηριζόταν σε εσφαλμένες θεωρητικές προϋποθέσεις, λανθάνει η αντίληψη
ότι οι ιδέες υπάρχουν μέσα στην ιστορία για να λαμβάνονται μόνο στην
ονομαστική τους αξία και να πραγματώνονται κατά το δυνατόν ατόφιες. Με το
σκεπτικό αυτό θα ήταν δύσκολο να εξιχνιάσει κανείς την τεράστια ιστορική
επίδραση που άσκησε διαχρονικά ένα άλλο κοσμοθεωρητικό ρεύμα, δηλαδή ο
χριστιανισμός, αφού ούτε η εσχατολογική του επαγγελία επαληθεύτηκε, ούτε το
παράγγελμα της αγάπης επηρέασε σημαντικά την κοινωνική πράξη.

Η παραπάνω συλλογιστική δεν μπορεί επίσης να κατανοήσει ότι ο ουτοπικός στόχος
ενός ανάλογου εγχειρήματος στην παρατεταμένη πορεία της εφαρμογής του
διασταυρώνεται αναγκαία με τις ποικίλες προθέσεις, τα κίνητρα και τις πράξεις
πολλών διακεκριμένων ατόμων. Έτσι, αναδιατυπώνεται, «διακλαδίζεται σε
αποκλίνουσες κοίτες» και στη θέση του εμφανίζονται σχετικές κοινωνικοπολιτικές
επιδιώξεις, τα ιστορικά αποτελέσματα των οποίων δεν είναι πάντως ούτε αμελητέα
ούτε άσχετα με το αρχικό ασυμβίβαστο όνειρο (Π. Κονδύλη, Από τον 20ό στον 21ο
αιώνα, 1998). Η γενιά έτσι του Πολυτεχνείου μπορεί να μη βίωσε την κοινωνία
που ονειρεύθηκε, συνέβαλε όμως με τις συλλογικές της ενέργειες στην κυοφορία
της μεταπολίτευσης, στην ενεργό λειτουργία της κοινοβουλευτικής ζωής στην
Ελλάδα και στον εκτεταμένο εμπλουτισμό της συνεχούς διαδικασίας
εκδημοκρατισμού αυτής της χώρας. 
Οι φιλοσοφικές προσεγγίσεις του Μαρξ και των άλλων στοχαστών μπορεί να μην
πραγματώθηκαν, αλλά η αρχή της υλικής ισότητας μεταξύ των ανθρώπων και το
ιδανικό μιας αταξικής κοινωνίας επηρέασαν αναμφίβολα τη δομή των σημερινών
πολυσύνθετων κοινωνιών και τις σκέψεις των ανθρώπων. 
Η εξέγερση του Μάη του 1968 μπορεί να μην ανέτρεψε το αστικό κράτος και τις
ιεραρχίες του, αλλά άλλαξε σημαντικά τον θεωρητικό προσανατολισμό και την
πρακτική των μεταγενέστερων γενεών.

Πρέπει λοιπόν να συλλαμβάνουμε τα μακρά κύματα της ιστορικής εξέλιξης και όχι
να ανιχνεύουμε την ιστορία ισοπεδωτικά και σχηματοποιημένα. Είναι εξαιρετικά
δύσκολο εξάλλου να βρει κανείς έστω και μία μορφή βίας ή αγριότητας η οποία να
είχε διαπραχθεί αποκλειστικά στο όνομα κάποιας ουτοπίας και όχι κατά την
επιδίωξη εθνικών, θρησκευτικών ή άλλων σκοπών που υπαγορεύθηκαν από την
πολιτική της ισχύος.

Εάν η ουτοπία προσεγγιστεί βέβαια στην ανθρωπολογική της διάσταση, ως η
υπέρβαση δηλαδή όλων των κακών και των δεινών του υφιστάμενου κόσμου, τότε
είναι βέβαιο ότι μετά την περάτωση κάθε ιστορικού αγώνα εγκαταλείπεται άσβεστο
το αδιάλειπτο πάθος για τη μελλοντική εξάλειψη όλων αυτών των εγγενών με την
ανθρώπινη συμβίωση καταστάσεων. 
Είναι σημαντικό πάντως να κατανοήσουμε εδώ ότι η ιστορική επήρεια πολλών
θεωρητικών ή πολιτικών κινημάτων ασκήθηκε πολλές φορές με την επίκληση
απραγματοποίητων και υπερβατικών ιδεών, γιατί μόνο έτσι κινητοποιήθηκαν
τεράστιες πληθυσμικές ομάδες που αγωνίσθηκαν για ιδανικά και οράματα. Και με
την έννοια αυτή πάντως η ουτοπία συνιστά μία μόνιμη και ωφέλιμη έκκληση για
πρακτική κοινωνική δράση και άμβλυνση των κραυγαλέων οικονομικών ανισοτήτων
(Π. Κονδύλη, Η ηδονή, η ισχύς, η ουτοπία, 1992).

Η αναλυτική μας προσπέλαση πρέπει λοιπόν να αποκαλύπτει διάφανα όλα αυτά τα
πολλαπλά στοιχεία και τις απώτερες παρενέργειες που προκαλούνται από τις
μεγάλες ιστορικές και μορφωτικές εξεγέρσεις. Κάθε μεγάλο ή μικρό κίνημα
υποκρύπτει έτσι μέσα του μία ουτοπία και προκαλεί κάποιες επιδράσεις στα
βραχέα ή μακρύτερα θύματα της ιστορίας. 
Η σύντομη αναφορά σε μια συγκαιρινή μας και ιστορικά αμελητέα εξέγερση ίσως
μας δώσει τη δυνατότητα να κατανοήσουμε καλύτερα το μοντέλο αυτό μιας
διαφορετικής ανάπλασης της ιστορικής πραγματικότητας. Είναι αδύνατο έτσι να
αντιληφθεί κανείς γιατί εξεγείρονται οι μαθητές στις ημέρες μας, εάν δεν
συλλέξει προσεκτικά τις ψηφίδες εκείνες που μορφοποιούν το πραγματικό υπόβαθρο
της υπόθεσης αυτής. Είναι σίγουρο λοιπόν καταρχήν ότι σε κάποιο σκοτεινό
στρώμα της συνείδησης των μαθητών εμφωλεύει η ουτοπία ενός σχολείου (ή ενός
πανεπιστημίου) χωρίς εξετάσεις ή χωρίς ασφυκτικό έλεγχο των γνώσεων που
αποκτούνται κατά τη σχολική διαδικασία. Είναι σίγουρο επίσης ότι το αβέβαιο
μέλλον των παιδιών σε έναν κόσμο με υπερανεπτυγμένη ανεργία και η υπερβολική
καταπίεση του ελεύθερου χρόνου αφυπνίζει τη διάθεση της αντίστασης και
διαμορφώνει μία απαράδεκτη μηδενιστική κουλτούρα. Από την άλλη πλευρά, είναι
αναμφισβήτητο όμως ότι υπάρχουν εσφαλμένοι σχεδιασμοί της πολιτείας και
θεσμικές προβλέψεις που θα μπορούσαν να αποτελέσουν αντικείμενο μεγαλύτερης
στάθμισης και περισυλλογής. Στο σκηνικό αυτό θα πρέπει να αξιολογήσει κανείς
επιπλέον ότι ο μαθητικός αγώνας αναπτύσσεται με τη σιωπηρή συναίνεση των
καθηγητών. Τέλος θα πρέπει να προβάλει κανείς το γεγονός ότι η μαθητική
αντίδραση επενδύεται δυστυχώς κατάλληλα στη σκακιέρα της πολιτικής, ώστε να
εξαχθούν για ορισμένους κύκλους χειροπιαστά κομματικά οφέλη. Όποιο και να
είναι το αποτέλεσμα της αναμέτρησης αυτής, ένα πράγμα είναι σίγουρο. Οι
ουτοπικές επιδιώξεις του μαθητικού κινήματος δεν θα πραγματωθούν. Θα
διαφυλαχθεί πάντως κάτι (θετικό ή αρνητικό) που θα επηρεάσει πιθανώς τη δομή
του μελλοντικού σχολείου και άλλα πολιτικά ή κοινωνικά γεγονότα ή στερεότυπα
μαθητικής συμπεριφοράς.

Δεν υπάρχουν λοιπόν στην ιστορία ούτε χαμένες γενιές, ούτε περιττές ιστορικές
ενέργειες που δεν επιφέρουν κοινωνικά αποτελέσματα. Κανένας επίσης δεν μπορεί
να αναθεματίζει ή να εξορκίζει το παρελθόν του, όπως ακριβώς έκαναν στον
Μεσαίωνα οι μεγάλοι επιστήμονες για τις ανακαλύψεις ή τις θεωρίες τους που δεν
γίνονταν αποδεκτές από την Αγία Έδρα. Στον σημερινό κόσμο της αγοράς όπου «τα
πάντα πουλιούνται και αγοράζονται» (Θεβάντες, El Amante liberal), η ουτοπία
μιας καλύτερης κοινωνίας εξακολουθεί να κινητοποιεί τα οράματα των ανθρώπων.
Ίσως το ουτοπικό αυτό ιδεώδες να ανήκει σε κάποιο μέρος της ψυχής του ανθρώπου
που δεν υπόκειται στους νόμους του χώρου και του χρόνου (Κ. Jung).

Ο Γρηγόριος Καλφέλης είναι αναπληρωτής καθηγητής της Νομικής του Αριστοτελείου
Πανεπιστημίου Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16350N161</ED>
<ID>
ID:18252

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N16&aa=1</URL></REF>


Article

<CATEGORY>vin06</CATEGORY>

 <H2>Η Εισαγγελία άσκησε δίωξη κατά γιατρών για την απώλεια των διδύμων
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΠΟΙΝΙΚΗ δίωξη για σωματική βλάβη από αμέλεια άσκησε ο εισαγγελέας Σερρών κ.
Λευτέρης Μιχαηλίδης εναντίον δύο γιατρών της Μαιευτικής Κλινικής του
Νομαρχιακού Νοσοκομείου Σερρών και ανέθεσε την υπόθεση σε τακτικό ανακριτή.
Συγκεκριμένα, η δίωξη στρέφεται κατά του κ. Ευριπίδη Πολίτη, διευθυντή της
Μαιευτικής Κλινικής του Νομαρχιακού Νοσοκομείου Σερρών, και του επιμελητή Α'
κ. Γιάννη Δαγκλή της ίδιας κλινικής. Προηγήθηκε μηνυτήρια αναφορά της 33χρονης
γυμνάστριας Μαρίας Καραμάνου - Καπετάνιου, η οποία καταλογίζει ευθύνες στους
δύο γιατρούς και ισχυρίζεται πως «από λανθασμένη ιατρική διάγνωση έχασε τα
δίδυμα έμβρυά της που επρόκειτο να φέρει στον κόσμο».

Η γυναίκα επισκέφθηκε στις 16 Σεπτεμβρίου 1998 το ιατρείο που διατηρούσαν ο
διευθυντής και ο επιμελητής της Μαιευτικής Κλινικής, στις Σέρρες, προκειμένου
να διαπιστώσει αν ήταν έγκυος. Υποβλήθηκε σε εξετάσεις και της γνωστοποιήθηκε
ότι είχε εξωμήτριο κύηση. Οι γιατροί της συνέστησαν να πάει στο νοσοκομείο. Ο
νοσοκομειακός γιατρός, κ. Κων. Διαμαντίδης, εξέτασε τη γυναίκα και διαπίστωσε
ότι η κύησή της ήταν φυσιολογική. Παρά ταύτα, την επόμενη ημέρα την εισήγαγαν
στο χειρουργείο οι Γιάννης Δαγκλής και Ευριπίδης Πολίτης, όπου υποβλήθηκε σε
ολική νάρκωση, προκειμένου να της κάνουν λαπαρατομή, βέβαιοι ότι επρόκειτο για
εξωμήτριο κύηση. Ύστερα από μερικές ημέρες η Μαρία Καραμάνου - Καπετάνιου,
μεταφέρθηκε σε κέντρο προγεννητικού ελέγχου της Θεσσαλονίκης, όπου υποβλήθηκε
εκ νέου σε κολπικό υπέρηχο. Διαπιστώθηκε ότι είχε δίδυμη κύηση, με κενούς τους
εμβρυϊκούς σάκους. Οι γιατροί επί 7 μέρες μετά τη λαπαροτομή, δεν ανέφεραν
στην ίδια ή τον σύζυγό της ότι υφίστατο δίδυμη κύηση, η οποία διαπιστώθηκε
αργότερα, με αποτέλεσμα η γυναίκα όχι μόνο να χάσει τα δίδυμα έμβρυα, αλλά να
έχει υποστεί και σοβαρή και ίσως ανεπανόρθωτη βλάβη στην υγεία της.

Ο γιατρός κ. Γιάννης Δαγκλής, που ρωτήθηκε είπε: «Πιστεύω πως έγινε
επιστημονικά εκείνο που έπρεπε να γίνει. Και επικαλούμαι τη μαρτυρία
οποιαδήποτε καθηγητή πανεπιστημίου, βάσει των εγγράφων, τα οποία έχει από το
νοσοκομείο η κ. Μαρία Καραμάνου».

* Στο μεταξύ, ο εισαγγελέας κοινοποίησε έγγραφό του στον πρόεδρο του
Νοσοκομείου Σερρών κ. Θεοχάρη Σιώτη, προκειμένου να γίνει έλεγχος για το
ιδιωτικό ιατρείο που διατηρούσαν εκτός νοσοκομείου οι δυο γιατροί και να του
αναφέρει αν έχουν υποπέσει σε πειθαρχικό παράπτωμα. Όπως είναι γνωστό, γιατροί
του ΕΣΥ δεν έχουν δικαίωμα να διατηρούν ιδιωτικά ιατρεία, πολύ περισσότερο,
μάλλον, όταν κατέχουν διευθυντικές θέσεις. Το ίδιο έγγραφο του εισαγγελέα
διαβιβάστηκε και στην αρμόδια διεύθυνση του υπουργείου Υγείας και Πρόνοιας.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16350N171</ED>
<ID>
ID:18253

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N17&aa=1</URL></REF>


Article

<CATEGORY>vin06</CATEGORY>

 <H5>Ο ΣΥΝΗΓΟΡΟΣ ΤΟΥ ΠΟΛΙΤΗ ΛΕΙΤΟΥΡΓΕΙ ΚΑΙ ΜΕ ΑΠΛΕΣ ΠΡΟΤΑΣΕΙΣ ΒΓΑΖΕΙ ΤΟΥΣ
ΑΔΙΚΗΜΕΝΟΥΣ ΑΠΟ ΤΟΝ ΛΑΒΥΡΙΝΘΟ ΤΗΣ ΔΙΟΙΚΗΣΗΣ
</H5><H5>Παρεμβαίνει σε διαφορές που έχετε με το Δημόσιο
</H5><H2>Δίνει λύσεις στα αδιέξοδα
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Δύο χιλιάδες πολίτες έχουν προσφύγει μέχρι σήμερα στον Συνήγορο του Πολίτη
για να βρουν το δίκιο τους από το Δημόσιο. Περίπου οι μισές υποθέσεις είχαν
ευτυχή κατάληξη για τους πολίτες, αφού οι δημόσιες υπηρεσίες άλλαζαν πρόσωπο
μόλις ένιωθαν την πίεση του Συνηγόρου.

ΑΥΤΑ ΕΙΝΑΙ τα πρώτα συμπεράσματα από τον νεοσύστατο θεσμό που σε λίγες μέρες
συμπληρώνει τέσσερις μήνες λειτουργίας και παρ' ότι ξεκίνησε με... κακούς
οιωνούς (η επίσημη παρουσίασή του συνέπεσε με το τραγικό περιστατικό της οδού
Νιόβης) φαίνεται ότι με τον καιρό γίνεται συνείδηση στους Έλληνες πολίτες.
Παρ' ότι τα απρόοπτα και οι δυσκολίες είναι στην ημερήσια διάταξη.

Η σχέση του πολίτη, που εμφανίστηκε πρόσφατα στα γραφεία του Συνηγόρου, με τη
γυναίκα του πήγαινε από το κακό στο χειρότερο. Το διαζύγιο ήταν προ των πυλών.
Ώσπου το αποφάσισε: προσέφυγε στον Συνήγορο του Πολίτη! Το αίτημά του
περίεργο, αλλά συγκεκριμένο. Ζητούσε από τον Συνήγορο να παρακολουθήσει τη
σύζυγό του και, δίκην... ντετέκτιβ, να του κάνει «ραπόρτο» μετά.

Τα στελέχη που πλαισιώνουν τον θεσμό δεν πανικοβλήθηκαν και ακολούθησαν την
ίδια διαδικασία που κάνουν με κάθε πολίτη που υποβάλλει αναφορά. Ύστερα από
λίγες μέρες του έστειλαν γράμμα, στο οποίο του εξηγούσαν ευγενικά ότι ο
νεοσύστατος θεσμός είναι «αναρμόδιος» για τέτοια θέματα. Άλλωστε, τις
«κατασκοπευτικές» ικανότητες τις χρειάζονται για να φέρουν κοντά ένα άλλο
«αταίριαστο ζευγάρι»: το κράτος με τον πολίτη.

Η βοηθός Συνήγορος του Πολίτη κ. Αλίκη Κουτσουμάρη αναφέρει ότι ο αριθμός των
πολιτών που μέχρι σήμερα έχουν αναζητήσει λύση στο πρόβλημά τους με το κράτος
μέσω του καινούργιου θεσμού είναι πολύ ικανοποιητικός για το ξεκίνημα. «Μη σας
φαίνεται παράξενο, αλλά αρκετές φορές οι υπηρεσίες ενδιαφέρονται να μην
ταλαιπωρείται ο πολίτης. Όμως έχουν τα χέρια δεμένα», λέει. «Συχνά λείπει ο
κοινός νους, γεγονός που οφείλεται και στη ρουτίνα της δουλειάς. Αυτόν τον
ρόλο καλούμαστε να παίξουμε εμείς, βρίσκοντας λύσεις εκεί όπου διαφαίνεται αδιέξοδο...».

Δεν είναι λίγες οι περιπτώσεις όπου ο Συνήγορος κατάφερε να δώσει λύση από
το... πουθενά. Η γυναίκα, για παράδειγμα, που έχασε τον άνδρα της και
μπλέχτηκε στη γραφειοκρατία διεκδικώντας τη σύνταξη που δικαιούνταν, δεν
μπορούσε να φανταστεί ότι η λύση στο πρόβλημά της θα ήταν τόσο απλή. Μήνες οι
«αρμόδιοι» υπάλληλοί της έλεγαν ότι δεν μπορούν να κάνουν τίποτα, αφού ο
φάκελος του συζύγου της είχε χαθεί. Η λύση που βρήκε ο Συνήγορος ήταν απλή ­
αδιανόητη, όμως, για το Δημόσιο: να ξαναφτιαχτεί ο φάκελος.

Ένας άλλος πολίτης είδε ότι με την Ολυμπιακή Αεροπορία δεν μπορούσε να...
συνεννοηθεί για το αν δικαιούται ή όχι αποζημίωση για την πτήση που ματαιώθηκε
από τη Σύρο προς την Αθήνα και αποφάσισε να δοκιμάσει τον Συνήγορο. Λίγες
μέρες μετά εισέπραττε το αντίτιμο του εισιτηρίου, όπως ακριβώς προβλέπουν οι κανονισμοί.

«Ο κόσμος μάς αγκάλιασε από την πρώτη στιγμή. Τα νούμερα των καθημερινών
επισκέψεων και τηλεφωνημάτων (20 - 30 κατά μέσο όρο) είναι εντυπωσιακά, αν
αναλογισθεί κανείς ότι δεν έχει ξεκινήσει ακόμα η προβολή του θεσμού», τονίζει
η κ. Κουτσουμάρη.

«Πρωταθλητές» στα παράπονα των πολιτών είναι οι ΔΕΚΟ και ακολουθούν η Εφορία,
τα Ταμεία, η Πολεοδομία και οι δήμοι. Μέσα στα «κατορθώματα» του Συνηγόρου
συγκαταλέγεται το γεγονός ότι βρήκε... σημείο επαφής με το ΔΙΚΑΤΣΑ. Όμως,
υπάρχουν και οι περιπτώσεις που ακόμα και ο Συνήγορος σηκώνει τα... χέρια
ψηλά. «Με τις Εφορίες έχουμε μεγάλο πρόβλημα», παραδέχεται η κ. Κουτσουμάρη.
«Οι υπάλληλοι μας λένε ότι θέλουν να βοηθήσουν, όμως η νομοθεσία είναι
άκαμπτη. Τι φταίει ο πολίτης να χάνει το δικαίωμα έκπτωσης ή να κινδυνεύει να
μην του δώσουν πίσω χρήματα επειδή, με ευθύνη της Εφορίας, καθυστερεί η
αποστολή του εκκαθαριστικού του;». Ο Συνήγορος έχει τον λόγο.


ΤΕΣΣΕΡΙΣ είναι οι τομείς στους οποίους έχει δικαίωμα παρέμβασης 
ο Συνήγορος του Πολίτη: οι σχέσεις κράτους - πολίτη, η κοινωνική προστασία
(υγεία, ασφάλιση), θέματα ποιότητας ζωής (περιβάλλον, πολεοδομία) και
ανθρώπινα δικαιώματα.

Αυτή τη στιγμή ο θεσμός έχει 73 στελέχη με επικεφαλής τον καθηγητή κ. Νικηφόρο Διαμαντούρο.

Ο καινούριος θεσμός μπορεί να λύσει μόνο διαφορές που έχουν να κάνουν με το Δημόσιο.

Πάντως ένα στα τρία αιτήματα των πολιτών έχουν να κάνουν με πληροφορίες για τη
διοίκηση. «Πρόκειται για ανθρώπους που αισθάνονται μπλεγμένοι στον λαβύρινθο
του Δημοσίου και προσπαθούν να βρουν μια άκρη για το τι πρέπει να κάνουν»,
λέει η κ. Κουτσουμάρη, που τονίζει ότι οι δημόσιες υπηρεσίες έχουν αρχίσει να
περιβάλλουν τον θεσμό με ιδιαίτερο σεβασμό. Η αναφορά στον Συνήγορο του Πολίτη
πρέπει να γίνει γραπτά είτε με επιστολή στην διεύθυνση Χατζηγιάννη Μέξη 5
(Τ.Κ. 115 28) είτε με φαξ στο 7292.129. Πληροφορίες, πάντως, όλοι μπορούν να
ζητήσουν στο 7289.600. Ύστερα από λίγες μέρες ο Συνήγορος απαντά αναφέροντας
ποιος ειδικός επιστήμονας έχει αναλάβει τον φάκελο του πολίτη και σε ποιο
σημείο βρίσκεται το θέμα του. Η δε «κατηγορούμενη» δημόσια υπηρεσία, αν δεν
υπάρχει άλλη λύση, θα δεχτεί σύντομα την επίσκεψη ενός κυρίου ή μιας κυρίας
που ­ απίστευτο κι όμως αληθινό ­ εκπροσωπεί τον πολίτη...
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16350N172</ED>
<ID>
ID:18306

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N17&aa=2</URL></REF>


Article

<CATEGORY>vin06</CATEGORY>

 <H5>ΟΙ ΙΔΙΕΣ ΠΟΙΝΕΣ ΣΤΟΥΣ ΦΟΝΕΙΣ ΤΟΥ ΜΑΡΣΕΛΙΝΟ
</H5><H2>Καμία επιείκεια
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Δικαιωμένοι αποχώρησαν χθες από τη δικαστική αίθουσα οι συγγενείς του
17χρονου Τσιγγάνου ποδοσφαιριστή Γιάννη Τσατσάνη, γνωστού ως Μαρσελίνο, μόλις
άκουσαν ότι η τιμωρία των δύο κατηγορουμένων για το εγκλημά τους δεν μειώθηκε
ούτε κατά μία μέρα.

Μετά την καταδίκη. Ο ένας στη φυλακή, ο άλλος στο σπίτι του

ΟΙ ΔΙΚΑΣΤΕΣ του Μεικτού Ορκωτού Εφετείου της Αθήνας, κάνοντας δεκτή και τη
σχετική πρόταση του εισαγγελέα κ. Γ. Ζορμπά, κήρυξαν ενόχους τους δύο
κατηγορούμενους για την απαγωγή και τη δολοφονία του Μαρσελίνο, επικυρώνοντας
τις πρωτόδικες ποινές. Ισόβια και 17 χρόνια κάθειρξη για τον Δημήτρη Αγαπητό,
δέκα χρόνια κάθειρξη για τον Γιάννη Πετράκη ήταν η ετυμηγορία των δικαστικών
λειτουργών, που με τη χθεσινή τους απόφαση έγραψαν τον επίλογο της τιμωρίας
ενός εγκλήματος.

Τα συναισθήματα, όπως συμβαίνει σε αυτές τις περιπτώσεις, ήταν αντιφατικά. 
Οι συγγενείς τους θύματος ένιωσαν ικανοποιημένοι από την απόφαση της
Δικαιοσύνης. «Ευχαριστούμε τους δικαστές και τον εισαγγελέα», έλεγαν την ώρα
που κατέβαιναν τα σκαλιά που οδηγούσαν προς την έξοδο του κτιρίου. 
Όσο για τους κατηγορουμένους, μόλις είχαν διαψευστεί οι ελπίδες τους ότι θα
μπορούσαν να τύχουν ευνοϊκότερης ποινικής μεταχείρισης. Χρειάστηκε μάλιστα η
παρουσία ισχυρής αστυνομικής δύναμης για να φύγουν από τη δικαστική αίθουσα
και να μην δημιουργηθούν νέα επεισόδια, όπως συνέβη με την έναρξη της
διαδικασίας. 
Μόνο που μετά την έξοδό τους από το δικαστήριο χώρισαν οι δρόμοι των δύο
συγκατηγορουμένων. 
Ο Αγαπητός, που «κουβαλάει» στην πλάτη του τα ισόβια, επέστρεψε στη φυλακή,
ενώ ο Πετράκης, ο οποίος είχε εκτίσει την ποινή του πριν η υπόθεση φτάσει στο
Εφετείο, επέστρεψε στο σπίτι του.

Ο εισαγγελικός λειτουργός πάντως από την πλευρά του, αγορεύοντας ήταν
κατηγορηματικός για τον ρόλο που έπαιξαν οι δύο κατηγορούμενοι. 
«Αυτοί, μαζί με τους άλλους έξι δράστες ­ επισήμανε ο εισαγγελέας ­ σχεδίασαν
και εκτέλεσαν το έγκλημα της βαρβαρότητας και της φρίκης, που σπάνια
συναντάται στα δικαστικά χρονικά. 
Το θύμα εκτελέστηκε κάτω από βασανιστικές συνθήκες, που δείχνουν απανθρωπιά.
Και το σχέδιό τους τελείωσε με την κηδεία του θύματος, όπου όλοι οι συμμέτοχοι
έπαιξαν τον δικό τους ρόλο και ορκίζονταν να πάρουν εκδίκηση».

Ήταν όλες αυτές οι περιστάσεις που μαρτυρούν στοιχεία της προσωπικότητας των
κατηγορουμένων και οδήγησαν τον κ. Ζορμπά στην πρόταση περί ενοχής χωρίς να
αναγνωριστεί στο πρόσωπό τους κανένα ελαφρυντικό.

Έτσι και έγινε λίγη ώρα αργότερα. Οι τακτικοί δικαστές και οι ένορκοι ομόφωνα
επικύρωσαν ουσιαστικά την ετυμηγορία των συναδέλφων τους του Πρωτοβάθμιου
Δικαστηρίου, αφού κανένας δεν πείστηκε από τους υπερασπιστικούς ισχυρισμούς
των κατηγορουμένων.

Και οι δύο, όταν έφτασε η ώρα να απολογηθούν, ισχυρίστηκαν ότι δεν είχαν καμία
σχέση με τη δολοφονία του Μαρσελίνο. Και επανέλαβαν ότι ο δράστης της
δολοφονίας είναι ο εξάδελφος του θύματος Βασίλης Βασιλείου ή Τζίνο, ο οποίος
είχε καταδικαστεί για συμμετοχή στην αρπαγή, αλλά είναι πια ελεύθερος.

Ελεύθεροι, μετά την έκτιση του μεγαλύτερου μέρους της ποινής τους, είναι και
τρεις ακόμη κατηγορούμενοι, οι οποίοι είχαν καταδικαστεί σε πρόσκαιρες ποινές
κάθειρξης από 10 έως 15 χρόνια. Αντίθετα, οι δύο βασικοί κατηγορούμενοι
Σταμάτης Γρυπαίος και Κώστας Σπινάρης εξακολουθούν να παραμένουν κρατούμενοι. 
Η έφεση του πρώτου, που έχει καταδικαστεί σε θάνατο και επιπλέον 18 χρόνια
κάθειρξη, απορρίφθηκε ως απαράδεκτη, ενώ ο δεύτερος, στον οποίο έχει επιβληθεί
η ποινή του θανάτου και επιπλέον 24 χρόνια, δεν άσκησε έφεση.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16350N181</ED>
<ID>
ID:18254

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N18&aa=1</URL></REF>


Article

<CATEGORY>vin06</CATEGORY>

 <H2>Απέσπασε 65 εκατ. δρχ. από σύζυγο οδηγού ταξί
</H2>
ΜΕΤΑΝΙΩΜΕΝΗ για όσα έκανε εμφανίστηκε χθες ενώπιον του ανακριτή η 50χρονη
Ευγενία Λιμαντζάκη, η οποία κατηγορείται ότι εξαπατούσε ανύποπτους
επαγγελματίες και τους αποσπούσε μεγάλα οικονομικά ποσά.

Η κατηγορουμένη, που μετά την απολογία της οδηγήθηκε στις φυλακές του
Κορυδαλλού, παραδέχθηκε την πράξη της και ζήτησε... πίστωση χρόνου για να
καταφέρει να συγκεντρώσει τα χρήματα που πήρε και να τα επιστρέψει στα θύματά
της. Ωστόσο, οι υπερασπιστικοί ισχυρισμοί που προέβαλε δεν έπεισαν τον
ανακριτή, που με σύμφωνη γνώμη και της αρμόδιας εισαγγελέως έκρινε
προφυλακιστέα τη Λιμαντζάκη για το αδίκημα της απάτης κατά συρροή σε βαθμό
κακουργήματος. Κατά τη διάρκεια της χθεσινής της απολογίας έξω από το
ανακριτικό γραφείο βρισκόταν η σύζυγος του οδηγού ταξί Κωνσταντίνου Κιλίμπα,
Κονδυλία, η οποία κατήγγειλε ότι η κατηγορουμένη τούς απέσπασε 65.000.000 δραχμές.

Η Ευγενία Λιμαντζάκη εμφανιζόταν ως πελάτισσα στις πιάτσες των ταξί και
σιγά-σιγά κατάφερνε να κερδίζει την εμπιστοσύνη των υποψήφιων θυμάτων της.
Τους υποσχόταν πως εάν της εμπιστεύονταν τις οικονομίες τους, εκείνη μπορούσε
να τις επενδύσει με τον πλέον κερδοφόρο τρόπο εξασφαλίζοντάς τους μία άνετη
ζωή. Και όταν οι ανυποψίαστοι «επενδυτές» καταλάβαιναν ότι είχαν πέσει στην
παγίδα της κατηγορουμένης ήταν ήδη αργά. Πάντως, μετά τη σύλληψή της και τη
δημοσιοποίηση της υπόθεσης υπήρξαν και άλλα θύματά της, τα οποία, βλέποντάς
την στην τηλεόραση, κατήγγειλαν νέα στοιχεία για τη δράση της.

Τις επόμενες μέρες όσοι έπεσαν στα δίχτυα της απάτης της 50χρονης γυναίκας
προτίθενται να δηλώσουν παράσταση πολιτικής αγωγής στον ανακριτή, που διερευνά
την υπόθεση.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16350N182</ED>
<ID>
ID:18307

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N18&aa=2</URL></REF>


Article

<CATEGORY>vin06</CATEGORY>

 <H5>ΕΡΕΥΝΑ ΤΩΝ «ΝΕΩΝ» ΣΤΑ ΔΗΜΟΣΙΑ ΝΟΣΟΚΟΜΕΙΑ ­ ΔΙΕΥΘΥΝΤΗΣ ΤΟΥ ΥΠΟΥΡΓΕΙΟΥ ΥΓΕΙΑΣ ΚΑΤΑΓΓΕΛΛΕΙ:
</H5><H5>Επαρκείς οι δαπάνες, ανεπαρκής η περίθαλψη
</H5><H5>Εκδρομή... κατσαριδών στο Παίδων
</H5><H5>Το μεσημέρι κλείνουν τα εργαστήρια
</H5><H2></H2><H2>Τα συμφέροντα λυμαίνονται την υγεία
</H2><H2></H2><H2></H2>
<AUTHOR>ΝΑΝΑ ΝΤΑΟΥΝΤΑΚΗ - ΡΟΥΛΑ ΤΣΟΥΛΕΑ</AUTHOR>

«Το πρόβλημα δεν είναι αν ο δημόσιος τομέας είναι ανταγωνιστικός, αλλά αν
είναι βάρβαρος.

ΤΟ ΚΡΑΤΟΣ δεν κάνει στρατηγική, αλλά λειτουργεί κάτω από πιέσεις χωρίς
στόχους, με ελιγμούς. Γι' αυτό θα πληρώνει όλο και περισσότερα, με λιγότερα
αποτελέσματα. Όταν π.χ. χρειάζονται τέσσερα χρόνια για να βγει ένα Προεδρικό
Διάταγμα για το πώς θα λειτουργούν τα Διαγνωστικά Κέντρα, αντιλαμβάνεται
κανείς τον τρόπο λειτουργίας. Είναι τόσες οι συγκρούσεις στο επίπεδο του
πολιτικού σχεδιασμού ώστε να μην ξέρει πια το κράτος τι θέλει πραγματικά».

Σκληρή γλώσσα ενός ανθρώπου που κατέχει νευραλγική θέση στον κρατικό
μηχανισμό. Διευθυντής στο υπουργείο Υγείας, ο κ. Πέτρος Γιαννουλάτος μιλάει
για τη σημερινή κατάσταση του Εθνικού Συστήματος Υγείας και για τις προοπτικές
του όπως διαγράφονται μέσα από τα πιο ρεαλιστικά ­ σχεδόν κυνικά θα μπορούσε
να τα χαρακτηρίσει κανείς ­ στοιχεία αξιολόγησης. Και αυτό το στοιχείο είναι
οι διάφορες συγκρούσεις που διεξάγονται, υπόγεια και στο παρασκήνιο συνήθως,
στον χώρο της Υγείας παρεμποδίζοντας ή καθυστερώντας μέτρα που θα μπορούσαν να
λύσουν προβλήματα, αλλά ενδεχομένως θα δημιουργούσαν άλλα προβλήματα σε
κάποιες ομάδες με διαφορετικά συμφέροντα.

Η μεγαλύτερη, ίσως, από τις συγκρούσεις έχει να κάνει με την παραγωγή
υπηρεσιών Υγείας και τη χρηματοδότηση. «Η σύγκρουση αυτή», λέει ο κ.
Γιαννουλάτος, «εδράζεται στην προσπάθεια των παραγωγικών φορέων να αποκτήσουν
αυτοτέλεια και στην αγωνία του πολιτικού συστήματος να κρατήσει στα χέρια του
τον πλήρη έλεγχο του συστήματος». Και αναφέρει ένα χαρακτηριστικό παράδειγμα.
Ο κρατικός μηχανισμός κρατάει σταθερά χαμηλά τα νοσήλια όχι γιατί οι αυξήσεις
θα επηρεάσουν δυσμενώς την οικονομία με πληθωριστικές πιέσεις και θα βαρύνουν
ιδιαιτέρως τα ασφαλιστικά ταμεία, αλλά, κυρίως, γιατί το σύνολο του ΕΣΥ
εξαρτάται παντοιοτρόπως από την κρατική επιχορήγηση, η οποία μπορεί να δίδεται
όπως, όταν και όπου το πολιτικό σύστημα επιλέγει κάθε φορά. Στη λογική αυτή
στηρίζεται και η πρωτοφανής περίπτωση να ανήκουν οι γιατροί του ΕΣΥ στο
υπουργείο Υγείας και όχι σε κάθε παραγωγικό φορέα.

Από την άλλη πλευρά, η απελευθέρωση του νοσηλίου και η κοστολόγησή του σε
πραγματικές τιμές δημιουργεί μέγιστη απειλή στο πολιτικό σύστημα γιατί, τότε,
οι διοικήσεις των ασφαλιστικών ταμείων θα προχωρήσουν στη δημιουργία δικών
τους νοσοκομείων, διευρύνοντας τον δικό τους πόλο εξουσίας, που σήμερα έχουν
σε μικρό βαθμό, διορίζοντας γιατρούς και λοιπό υγειονομικό προσωπικό,
παρεμβαίνοντας στην αγορά εργασίας του υγειονομικού τομέα και προωθώντας τις
εκάστοτε δικές τους επιλογές.

ΥΠΗΡΕΣΙΕΣ ΥΓΕΙΑΣ

Πέτρος Γιαννουλάτος: Είναι τόσες οι συγκρούσεις στο επίπεδο του πολιτικού
σχεδιασμού ώστε να μην ξέρει πια το κράτος τι θέλει πραγματικά

Στον επίσης σημαντικό χώρο της παραγωγής υπηρεσιών Υγείας, οι συγκρούσεις
είναι υπόγειες και έχουν γίνει αποδεκτές στο επίπεδο των ανώτερων κλιμακίων
της ιεραρχίας. Κυριότερος άξονας σε αυτή την ιεραρχία είναι το ιατρικό σώμα,
στην ισχύ και στις πιέσεις του οποίου έχει υπακούσει και το ιατροκεντρικό
μοντέλο του ΕΣΥ. Πολλοί από τους εκάστοτε κυβερνητικούς σχεδιασμούς
ανατράπηκαν ή δεν ολοκληρώθηκαν ποτέ εξαιτίας αυτών των συγκρούσεων.
Χαρακτηριστικό παράδειγμα, η (μη) ένταξη των πανεπιστημιακών γιατρών στο ΕΣΥ,
η πλήρης και αποκλειστική απασχόληση, ο έλεγχος των ιατρικών πράξεων, τα
απογευματινά ιατρεία μέσα στα νοσοκομεία, οι υποειδικότητες, η κατανομή των
κρεβατιών κατά κλινική κ.ά. Κάτω από το ιατρικό σώμα «παίζουν» ανάλογα με τη
δύναμή τους άλλες ομάδες εργαζομένων. Έτσι, όπως αναφέρει ο κ. Γιαννουλάτος, έχουμε:

* Τον πολλαπλά παρεμβατικό ρόλο των προμηθευτών βιοϊατρικής τεχνολογίας και
φαρμάκων που διαμορφώνει, λόγω της ισχύος του, τη βεβαιότητα στο ιατρικό σώμα
ότι μπορεί να προσδιορίζει την κατανομή του παραγωγικού έργου με βάση τις
δικές του ανάγκες που θα του δώσουν ευρύτερη πρόσβαση στην παραοικονομία του
χώρου και την κατανομή των πόρων που διατίθενται για την Υγεία.

* Το νοσηλευτικό προσωπικό που, αντίθετα με το χαμηλό κοινωνικό στάτους,
διαμορφώνει χαμηλά επίπεδα σύγκρουσης στην παραγωγική διαδικασία.

* Το παραϊατρικό δυναμικό που βρίσκεται σε παρόμοια κατάσταση (με λιγότερη,
όμως, αποδοχή ενός δευτερεύοντος ρόλου), όπως και οι άλλοι επιστήμονες οι
οποίοι μετέχουν στην παραγωγική διαδικασία ως μέλη της Ιατρικής Υπηρεσίας. Και
των οποίων δεν έχει αναγνωριστεί η ιδιαιτερότητα παρ' όλη την παρέμβαση στο
έργο που παράγεται και την εξειδίκευση που προσφέρουν. 
* Τους διοικητικούς μηχανισμούς. Στα ίδια επίπεδα λειτουργούν μέσα σε ένα
δαιδαλώδες, απαρχαιωμένο και ψευδές γραφειοκρατικό πλαίσιο περίπου «αυτοσχεδιάζοντας».

Οι λύσεις. Κάθε πρόταση που μπορεί να βοηθήσει το ΕΣΥ να βγει από το
αδιέξοδο, σκοντάφτει σε φανερά και υπόγεια συμφέροντα - και έτσι ποτέ δεν εφαρμόζεται

«Η πολλαπλότητα των συγκρούσεων», λέει ο κ. Γιαννουλάτος, «δυσχεραίνει τη
διαχείρισή τους και έτσι αλλοιώνονται πολλές προσπάθειες από μικροπολιτικές
αντιλήψεις, προσωπικές επιλογές και συμπλέγματα προσδοκιών και στόχων
απροσδιόριστων αιτίων.

Στην πράξη αυτό που συνήθως βλέπουμε να γίνεται από τις εκάστοτε ηγεσίες του
υπουργείου Υγείας είναι ακριβώς μία προσπάθεια διαχείρισης (άλλοτε επιτυχημένα
και άλλοτε όχι) των συγκρούσεων (αληθινών ή τεχνητών) με θυσία (στις
περισσότερες περιπτώσεις) του αρχικού σχεδιασμού Πολιτικής Υγείας και τελικό
θύμα (πάντα) τον ασθενή.

Η κατάσταση μοιάζει αδιέξοδη, αλλά δεν είναι. Λύσεις υπάρχουν και κατά καιρούς
έχουν προταθεί πολλές. Και αν δεν ευοδώθηκαν είναι ακριβώς γιατί οι φανερές,
και κυρίως οι υπόγειες, συγκρούσεις συμφερόντων στον χώρο της Υγείας μαζί με
τους δικαιολογημένους ή αδικαιολόγητους φόβους και, ίσως, την ατολμία αυτών
που είχαν την εξουσία, δεν τις άφησαν να προχωρήσουν. Ξεκινώντας από το γνωστό
ως «νομοσχέδιο Δοξιάδη», την πρώτη προσπάθεια δημιουργίας Συστήματος Υγείας
στη χώρα μας, που τορπιλίσθηκε από εχθρούς και φίλους και προχωρώντας στις
μελέτες του πρώτου Κεντρικού Συμβουλίου Υγείας και πολλές άλλες γνωστών ανθρώπων.

Τα παρασκήνια μπορεί να είναι γνωστά μόνο στους μυημένους, αλλά τα
αποτελέσματα είναι γνωστά σε όλους. Και όπως πολύ ρεαλιστικά το έθεσε πρόσφατα
σε φόρουμ για την Υγεία ο κ. Γ. Τσαλίκης, καθηγητής στο Πανεπιστήμιο της
Οτάβα: «Δεν υπάρχει Σύστημα Υγείας στην Ελλάδα, υπάρχει μπάχαλο». Και εξήγησε
ότι «υπάρχει μεγάλη επιπλοκή συμφερόντων και οι ηγεσίες δεν μένουν επαρκή
χρόνο στη διοίκηση ώστε να δημιουργήσουν στρατηγική στην κοινωνική τους
πολιτική, έτσι περιορίζονται στην εξισορρόπηση αντίθετων συμφερόντων».

ΞΟΔΕΥΟΥΜΕ για την Υγεία τόσα όσα η Αγγλία ή το Λουξεμβούργο (6,8% του
Ακαθάριστου Εθνικού Προϊόντος) με τον μεγαλύτερο ετήσιο ρυθμό αύξησης στην
Ευρώπη (6,9%). Οι αξονικοί τομογράφοι που μας αναλογούν (14,5 ανά εκατομμύριο
κατοίκους) είναι σχεδόν όσοι στους Γερμανούς (15,7) και υπερδιπλάσιοι από
όσους αναλογούν στους Άγγλους (6,3), σύμφωνα με τα πιο πρόσφατα στοιχεία του ΟΟΣΑ.

Έχουμε περισσότερους γιατρούς ανά ασθενή (1 ανά 201 κατοίκους) από πολλές
ανεπτυγμένες χώρες (π.χ. Αγγλία 1 προς 562) και επαρκή αριθμό κρεβατιών.

Μόνο που δεν έχουμε το επίπεδο περίθαλψης καμίας από αυτές τις χώρες. Γιατί
συμβαίνει αυτό; Τι φταίει; Μπορεί να διορθωθεί η κατάσταση; Ερωτήματα που
απαιτούν απάντηση.

«Ο ρυθμός πραγματικής αύξησης των δαπανών Υγείας στη χώρα μας είναι σημαντικά
υψηλότερος του αντίστοιχου μέσου όρου των χωρών του ΟΟΣΑ, ιδιαίτερα στην
τρέχουσα 10ετία», λέει ο κ. Γιάννης Κυριόπουλος, πρύτανης στην Εθνική Σχολή
Δημόσιας Υγείας.

Θεωρητικά, ένα μεγάλο μέρος των δαπανών Υγείας φθάνει στους καταναλωτές ως
κατά κεφαλήν δαπάνη, έχουμε σχεδόν 100% ασφαλιστική κάλυψη, σχεδόν ελεύθερη
πρόσβαση στις υπηρεσίες Υγείας μαζί με το βάρος της περίθαλψης μεγάλου μέρους
μεταναστών, τουριστών κ.λπ. Αν το κρίναμε με τεχνικούς όρους αποδοτικότητας,
θα λέγαμε ότι το ΕΣΥ στην Ελλάδα είναι επιτυχημένο. Το θέμα είναι αν είναι και
αποτελεσματικό και αν αυτή η ευημερία των αριθμών φθάνει και στον Έλληνα
ασθενή. Και στην πραγματικότητα δεν φθάνει.

Ο λόγος είναι ότι το σύστημά μας έχει μια βασική αντινομία, μία αντίφαση:
Θεωρείται Εθνικό Σύστημα δημόσιου χαρακτήρα, ενώ είναι μεικτό (δημόσιο και
ιδιωτικό), με φιλελεύθερα ανταγωνιστικά στοιχεία. Κι αυτό, τονίζει ο κ.
Κυριόπουλος, έχει παρενέργειες. Επιπλέον, βλέπουμε ότι ο νοσοκομειακός τομέας
απορροφά το μεγαλύτερο μέρος των δαπανών (60%), σε σχέση με άλλες χώρες (π.χ.
Αγγλία 40%), το ίδιο και η δαπάνη για τα φάρμακα 24% (Αγγλία 16%). Αντίθετα, η
πρωτοβάθμια περίθαλψη υποχρηματοδοτείται. Η εμπειρία των χωρών της Ευρώπης
αλλά και των ΗΠΑ δείχνει πλέον ότι η αύξηση των διατιθέμενων πόρων δεν
επιφέρει οποιαδήποτε βελτίωση των αποτελεσμάτων, αντίθετα με τη λαϊκή
απλουστευτική εξίσωση ότι οι περισσότερες δαπάνες για την υγεία σημαίνουν
περισσότερα και καλύτερα αποτελέσματα. Άλλωστε, το ύψος των δαπανών ­ που δεν
πρέπει να ξεχνάμε ότι είναι μία πολιτική απόφαση ­ συνδέεται με πολλούς παράγοντες.

Γιάννης Κυριόπουλος. «Η ευημερία των αριθμών δεν φτάνει στον Έλληνα ασθενή»

Εν κατακλείδι, στα πλαίσια της εθνικής πολιτικής για την Υγεία, αποτελεί
σημαντικότερη προτεραιότητα η ανακατανομή και η αποδοτική χρήση των πόρων,
παρά η αύξηση των δαπανών, η οποία ασφαλώς απαιτεί τις κατάλληλες διαρθρωτικές
πολιτικές στην τεχνολογία παραγωγής των υγειονομικών υπηρεσιών, μεταξύ των
οποίων πρωτεύουσα θέση κατέχουν:

* Ο έλεγχος του νοσοκομειακού τομέα και της υψηλής βιοϊατρικής τεχνολογίας. Και

* Η ανάπτυξη δικτύων πρωτοβάθμιας περίθαλψης.

Παρά το γεγονός ότι η αντίληψη αυτή είναι κυρίαρχη σε διεθνές επίπεδο, στη
χώρα μας συναντά μεγάλες αντιστάσεις από το ιατροβιομηχανικό σύμπλεγμα και
ωθεί σε ατελέσφορες και ενδεχομένως αντικοινωνικές παρεμβάσεις στη ζήτηση, ενώ
η ουσία βρίσκεται στον έλεγχο της προσφοράς.

Για να γίνει πιο αποδοτικό και πιο αποτελεσματικό το σύστημα χρειάζεται να
γίνουν τομές στην πρόσβαση των χρηστών στις υπηρεσίες Υγείας.

Μία στρατηγική τα μηνύματα της οποίας μάς έρχονται από ξένες εμπειρίες, κυρίως
των ΗΠΑ, μίας χώρας που δαπανά περισσότερα από κάθε άλλη για την Υγεία χωρίς
καλό αποτέλεσμα, θα είναι να κρατήσουμε την αρχή της ισότητας, αλλά να
περιορίσουμε την ελευθερία της πρόσβασης στις υπηρεσίες Υγείας. Αυτό δεν
σημαίνει συρρίκνωση ή περικοπή των δαπανών Υγείας ή των παροχών. Είναι η
σύγχρονη εκδοχή, ένα συμβόλαιο, μια συμφωνία μεταξύ γιατρών ­ νοσοκομείων -
προμηθευτών - καταναλωτών ­ και αυτών που πληρώνουν, δηλαδή της ασφάλισης και
τους κράτους. Αυτή η συμφωνία μπορεί να καταλήξει σε προκαθορισμένες δέσμες
παροχών, ικανές και αναγκαίες για την υγεία του ελληνικού πληθυσμού και σε
προκαθορισμένες τιμές. Που θα ισχύουν για όλους και θα πληρώνονται από το
κράτος και τα ασφαλιστικά ταμεία.

Αυτό μπορεί να διασφαλίσει διανομή υγείας στον πληθυσμό ισότιμα, σύμφωνα με
τις ανάγκες του, μέσω της προσανατολισμένης πλέον επιλογής και όχι της
ελεύθερης. Αυτό που χάνουμε δεν είναι η ελευθερία αλλά η ελευθεριότητα στην
κατανάλωση των υπηρεσιών Υγείας, είναι η ελευθεριότητα και όχι η ελευθερία των
γιατρών και των νοσοκομείων να παρέχουν και να διανέμουν ό,τι αυτοί νομίζουν
κάθε φορά. Θα την έλεγα ­ όσο και αν ακούγεται κακόηχα ­ «περίθαλψη με το
δελτίο». Οι νέες δομές περίθαλψης στις ΗΠΑ, οι Οργανισμοί Διατήρησης Υγείας
(ΗΜΟ), βασίζονται σε αυτό το σχήμα παρέχοντας καλύτερη ποιότητα υγείας, όπως
έχουν δείξει και οι έρευνες, σε σχέση με τις κλασικές υπηρεσίες, ενώ παράλληλα
είναι κατά 40% φθηνότερες και προτιμώνται από τις μεσαίες τάξεις.

Πρακτικά σημαίνει ότι έναντι ενός συνολικού ετήσιου ποσού ­ που στην περίπτωση
τη δική μας κυμαίνεται ανάλογα με τις δυνατότητες, είναι δηλαδή πιο κοινωνικό
­ ο πληθυσμός παίρνει μία δέσμη υπηρεσιών ικανή για όλους, οι οποίες
διανέμονται μέσω «διαδρόμων» αυστηρά προκαθορισμένων. Αυτό είναι το λεγόμενο
«managed care», η ελεγχόμενη φροντίδα, αυτό που εγώ ονομάζω «περίθαλψη με το
δελτίο». Αυτό είναι το στοιχείο της μεταρρύθμισης σήμερα σε διεθνές επίπεδο
και διασφαλίζει την ισότητα, την ποιότητα και την καλή περίθαλψη.

Εκλεκτή παρέα. Αντιμέτωπη με... κοπάδια κατσαρίδων βρέθηκε η κ. Αικατερίνη
Γκουβά στο Παίδων «Αγλαΐα Κυριακού»

«ΤΙΣ ΒΛΕΠΑΜΕ να κατεβαίνουν από τους τοίχους, να περπατάνε με την άνεσή τους
στα κομοδίνα, να διέρχονται από τα κρεβάτια των παιδιών και να χάνονται στις
σκοτεινές γωνιές του θαλάμου. Δεν ήταν ούτε μία, ούτε δύο, ούτε δέκα. Ήταν
πάνω από 50. Και ήταν όλες μεγάλες, καφέ και απολύτως εξοικειωμένες με την
παρουσία μας».

Η κ. Αικατερίνη Γκουβά πέρασε τις πρώτες ημέρες του νέου έτους παρέα με
κοπάδια... κατσαριδών, τα οποία αλώνιζαν στον θάλαμο του Νοσοκομείου Παίδων
«Αγλαΐα Κυριακού» όπου νοσηλευόταν ο 4χρονος ανιψιός της, Κώστας Ιωαννίδης.

«Άλλο να σας το λέω και άλλο να το βλέπετε. Με το που έπεσε το σκοτάδι,
άρχισαν να ξεπροβάλλουν... ένας Θεός ξέρει από πού. Βέβαια, μας είχαν πει οι
άλλοι γονείς να μη σβήσουμε το φως διότι θα βγουν κατσαρίδες, αλλά δεν
μπορούσαμε να φαντασθούμε ότι θα είναι τόσο πολλές. Δεν είμαι φοβιτσιάρα, αλλά
ομολογώ ότι ένα δέος το ένιωσα».

Ο μικρός Κωστάκης διεκομίσθη στο «Αγλαΐα Κυριακού» στις 2 Ιανουαρίου, έχοντας
γρίπη και ελαφρά γαστρεντερίτιδα. «Οι γιατροί, που μας φρόντισαν πολύ, δεν
έχουμε παράπονο από αυτούς», διευκρινίζει η κ. Γκουβά, έκριναν σκόπιμο να του
κάνουν εισαγωγή για προληπτικούς λόγους, και έτσι το παιδί οδηγήθηκε σε θάλαμο
του δευτέρου ορόφου του νοσοκομείου, όπου το ίδιο βράδυ κατά τις 9 άρχισε το μαρτύριο.

«Ακούγαμε τα παιδάκια να φωνάζουν "μαμά, κατσαρίδα. Περνάει από πάνω σου,
μαμά. Κι άλλη, μαμά, κοίτα" και δεν πιστεύαμε στα αυτιά μας ­ και αμέσως μετά
στα μάτια μας», αφηγείται η κ. Γκουβά. «Αρχίσαμε να σκοτώνουμε κάποιες από
αυτές, αλλά ακολουθούσαν από πίσω πολλές άλλες. Γρήγορα απελπιστήκαμε και
τρέξαμε στην προϊσταμένη. Και από τα χείλη της ακούσαμε το απίστευτο: τα
παιδιά, λέει, στο νοσοκομείο είναι πολλά, δεν έχουν πού να τα πάνε και γι'
αυτό δεν κάνουν απολύμανση! Αν είναι δυνατόν. Μιλάμε για Νοσοκομείο Παίδων.
Και δεν το απολυμαίνουν ποτέ;»

Κώστας Βαγιανός. «Μόνο παθολόγους, οδοντίατρους, παιδίατρους και μία
μικροβιολόγο διαθέτει το Κέντρο Υγείας Νέας Μάκρης»

«ΕΝΑΣ ΠΑΘΟΛΟΓΟΣ, ένας παιδίατρος, μία νοσηλεύτρια και ένας κλητήρας... Αυτό
είναι το προσωπικό που στελεχώνει το Κέντρο Υγείας από το μεσημέρι και μετά
όταν τελειώνει η βάρδια όλου του υπόλοιπου προσωπικού». Ο κ. Κώστας Βαγιανός,
παθολόγος στο Κέντρο Υγείας Νέας Μάκρης και μέλος του Διοικητικού Συμβουλίου
του Ιατρικού Συλλόγου Αθηνών, βλέπει με πίκρα την κατάσταση που επικρατεί στα
Κέντρα Υγείας. «Τα Κέντρα αυτά υποτίθεται ότι έγιναν για να μην καταλήγουν όλα
τα περιστατικά, ανεξάρτητα από τη σοβαρότητά τους, στα μεγάλα νοσοκομεία»,
λέει. «Όταν όμως ένα Κέντρο Υγείας έχει εργαστηριακή κάλυψη μόνον το πρωί,
είναι αναγκασμένο το απόγευμα και το βράδυ να παραπέμπει στα εφημερεύοντα
νοσοκομεία όλους τους ασθενείς που χρειάζονται εξετάσεις. Και αυτό συμβαίνει
συνέχεια στο δικό μας Κέντρο Υγείας, το οποίο αντιμετωπίζει κατά μέσον όρο 180
περιστατικά την ημέρα».

Οι ελλείψεις, όμως, δεν περιορίζονται στους εργαστηριακούς γιατρούς.
«Διαθέτουμε μόνον παθολόγους, οδοντιάτρους και παιδιάτρους», λέει ο κ.
Βαγιανός. «Από εκεί και πέρα, τα χρόνια περιστατικά αντιμετωπίζονται από
γιατρούς του Σισμανόγλειου Νοσοκομείου, όπου υπαγόμαστε, οι οποίοι έρχονται
μία ή δύο φορές την εβδομάδα έως εδώ». Και όλα αυτά για ένα Κέντρο Υγείας που
περιέθαλψε το 1997 κάτι λιγότερο από 68.000 ασθενείς!

Μείζον πρόβλημα, πάντως, αποτελεί και η έλλειψη ταμείου. «Όταν το καλοκαίρι η
Νέα Μάκρη γεμίζει τουρίστες, βλέπουμε σχεδόν καθημερινά ξένους οι οποίοι
θέλουν να πληρώσουν για τις εξετάσεις ή τις άλλες ιατρικές πράξεις στις οποίες
υποβάλλονται», τονίζει ο κ. Βαγιανός. «Εμείς, όμως, δεν επιτρέπεται να πάρουμε
χρήματα, διότι δεν έχουμε ταμείο. Έτσι, τους λέμε ότι όλα είναι τσάμπα, και
εκείνοι φεύγουν απολύτως πεπεισμένοι ότι είμαστε μια εξαιρετικά πλούσια χώρα,
η οποία περιθάλπει δωρεάν ακόμα και τους τουρίστες της!».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16350N201</ED>
<ID>
ID:18255

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N20&aa=1</URL></REF>


Article

<CATEGORY>vin06</CATEGORY>

 <H5>24ΧΡΟΝΟΣ ΑΞΙΩΜΑΤΙΚΟΣ ΤΟΥ ΝΑΥΤΙΚΟΥ ΟΜΟΛΟΓΗΣΕ ΤΟΝ ΦΟΝΟ ΦΩΤΟΜΟΝΤΕΛΟΥ
</H5><H2>Σκότωσε τη φίλη του και μετά την κομμάτιασε!
</H2>
Ομολόγησε αργά τη νύχτα ο Γιώργος Σκιαδόπουλος, 24 χρόνων, αξιωματικός του
Εμπορικού Ναυτικού, την άγρια δολοφονία της 30χρονης Αμερικανίδας φίλης του
Τζούλι Μαρί Σκάλι, ύστερα από καβγά που είχε μαζί της. Στη συνέχεια, για να
εξαφανίσει τα ίχνη της, την τεμάχισε και έθαψε τα μέλη της σε αγροτική περιοχή
της Καβάλας. Κλιμάκιο της Ασφάλειας μεταβαίνει στην περιοχή που τους έχει
αναφέρει ο 24χρονος προκειμένου να επιβεβαιώσει τους ισχυρισμούς του. 
Ο ίδιος ταλαιπώρησε για περισσότερες από δέκα ημέρες τις αρχές Ασφαλείας, στις
οποίες είχε δηλώσει την εξαφάνιση της γυναίκας προκειμένου, από ό,τι φαίνεται,
να δημιουργήσει άλλοθι για το έγκλημά του.

Για την υπόθεση της «περίεργης εξαφάνισης» είχε ενημερωθεί και η αμερικανική
πρεσβεία. 
Ωστόσο, ο Σκιαδόπουλος ανακρινόμενος, σύμφωνα με πληροφορίες, χθες βράδυ στην
Ασφάλεια έπεσε σε αλλεπάλληλες αντιφάσεις και αναγκάστηκε τελικά να ομολογήσει
την αποτρόπαια πράξη του. 
Όπως είπε στους αστυνομικούς σκότωσε το 30χρονο φωτομοντέλο από την
Πενσυλβάνια της Αμερικής πριν έρθουν στην Αθήνα και ενώ βρίσκονταν στην
Καβάλα. Στη συνέχεια έθαψε τα μέλη της σε ερημική περιοχή.

Η εξαφάνιση της 30χρονης απασχόλησε έντονα τα μέσα μαζικής ενημέρωσης της
Πενσυλβάνια. Άλλωστε, όπως μετέδωσαν τα ξένα ειδησεογραφικά πρακτορεία,
επρόκειτο για γνωστό φωτομοντέλο. Το πρακτορείο Ασοσιέιτεντ Πρες μάλιστα,
σημείωνε, σε σημερινό πρωινό τηλεγράφημά του, ότι πρόσφατα αμερικανικό
δικαστήριο, που εξέτασε την υπόθεση του διαζυγίου της, επιδίκασε στη Σκάλι
600.000 δολάρια. Επίσης, στο τηλεγράφημα αναφέρεται ότι ο Σκιαδόπουλος ζήλευε
την Αμερικανίδα φίλη του και τη σκότωσε όταν αυτή αποφάσισε να επιστρέψει στην
πατρίδα της επειδή δεν άντεχε την απουσία της μικρής κόρης της.

Όταν στις 11 Ιανουαρίου ο δράστης είχε δηλώσει την εξαφάνιση της άτυχης
γυναίκας στην Αστυνομία, είπε ότι την είχε γνωρίσει σε ένα ταξίδι με το
κρουαζιερόπλοιο στο οποίοεργαζόταν. 
Η 30χρονη ήταν παντρεμένη με έναν Αμερικανό από τον οποίο απέκτησε ένα παιδί,
ηλικίας σήμερα 3 χρόνων. 
Όμως, ήταν ερωτευμένη με τον Σκιαδόπουλο και χώρισε από τον σύζυγό της για να
τον παντρευτεί. Γι' αυτόν το λόγο ήρθαν στις 22 Δεκεμβρίου στην Ελλάδα. Πρώτα
επισκέφθηκαν τους γονείς του 24χρονου στην Καβάλα, όπου και έμειναν για λίγες
ημέρες και στη συνέχεια ήρθαν στην Αθήνα.

Σύμφωνα με τη σκηνοθετημένη ιστορία που παρουσίασε ο Σκιαδόπουλος στην
Αστυνομία, η φίλη του εξαφανίσθηκε το βράδυ της 10ης Ιανουαρίου από την
πλατεία Κάνιγγος όπου σταμάτησαν προκειμένου να τηλεφωνήσει. 
Ζήτησε από τη φίλη του να τον περιμένει σε κάποιο εστιατόριο και όταν τελείωσε
το τηλεφώνημα την αναζήτησε αλλά δεν τη βρήκε πουθενά. Είχε μαζί του το
διαβατήριό της και έδειχνε τη φωτογραφία της σε περαστικούς αλλά κανείς δεν
την είχε δει. 
Την επομένη πήγε στο Αστυνομικό Τμήμα της Ομόνοιας και δήλωσε την εξαφάνισή της.

Όταν όμως κλήθηκε αργότερα για να καταθέσει στην Ασφάλεια, ανέφερε ότι δύο
ημέρες μετά την εξαφάνιση του φωτομοντέλου, άγνωστος, με την απειλή όπλου, του
άρπαξε την τσάντα με το διαβατήριό της.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16350N221</ED>
<ID>
ID:18256

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N22&aa=1</URL></REF>


Article

<CATEGORY>vin06</CATEGORY>

 <H2>Στο «112» όλες οι κλήσεις άμεσης ανάγκης </H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

<H3></H3>Ενιαίο αριθμό για όλα τα τηλεφωνήματα εκτάκτων αναγκών αποκτά σύντομα και η
Ελλάδα. Πρόκειται για τον τριψήφιο αριθμό «112», ο οποίος λειτουργεί ήδη στις
περισσότερες χώρες της Ευρωπαϊκής Ένωσης και θα αντικαταστήσει σταδιακά όλους
τους άλλους αριθμούς έκτακτης ανάγκης, όπως το «100», το «199» και το «166».

Την καθιέρωση του «112» ως ενιαίου αριθμού εκτάκτων αναγκών ­ θα καλείται
χωρίς χρέωση ­ προβλέπει Προεδρικό Διάταγμα που ετοίμασε ο υπουργός Μεταφορών
και Επικοινωνιών Αναστάσιος Μαντέλης στο πλαίσιο της εναρμόνισης της ελληνικής
νομοθεσίας με την κοινοτική, για την πλήρη απελευθέρωση των τηλεπικοινωνιών
και στη χώρα μας.

Με το συγκεκριμένο Π.Δ. η Ελλάδα προχωρεί στην υιοθέτηση της κοινοτικής
οδηγίας 98/10 περί Φωνητικής Τηλεφωνίας, η οποία ανάβει το «πράσινο φως» για
τη δημιουργία ιδιωτικών ΟΤΕ.

Υπενθυμίζεται ότι σήμερα όλες οι τηλεπικοινωνιακές υπηρεσίες στην Ελλάδα είναι
απελευθερωμένες, εκτός από τη φωνητική τηλεφωνία της οποίας το αποκλειστικό
δικαίωμα-μονοπώλιο διατηρεί ο ΟΤΕ έως τις 31 Δεκεμβρίου του 2000.

Ειδικότερα, με το Π.Δ. που προωθεί το υπουργείο Μεταφορών και Επικοινωνιών
ρυθμίζονται όλα τα θέματα που αφορούν την ανάπτυξη και τη λειτουργία των νέων
σταθερών τηλεφωνικών δικτύων (εξαιρείται η κινητή τηλεφωνία).

Μεταξύ άλλων, προβλέπεται ότι οι υπηρεσίες που θα προσφέρουν οι
τηλεπικοινωνιακοί φορείς (νέοι και παλαιοί) θα πρέπει να είναι διαθέσιμες σε
όλους τους χρήστες της χώρας, ανεξαρτήτως της γεωγραφικής τους θέσης.

Υποχρεωτικά όλοι οι οργανισμοί τηλεπικοινωνιών θα πρέπει να παρέχουν συνδέσεις
που θα επιτρέπουν στους συνδρομητές τους να πραγματοποιούν και να δέχονται
εθνικές και διεθνείς κλήσεις. Επίσης, οφείλουν τεχνικά να υποστηρίζουν τη
διαβίβαση φωνής, τηλεομοιοτυπίας και δεδομένων.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16350N222</ED>
<ID>
ID:18308

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N22&aa=2</URL></REF>


Article

<CATEGORY>vin06</CATEGORY>

 <H2>Έφυγε ο Σίμων Καρράς
</H2>
ΠΕΘΑΝΕ χθες αργά το βράδυ, σε ηλικία 96 χρόνων, στο Σισμανόγλειο Νοσοκομείο,
ύστερα από μακρά ασθένεια, ο δάσκαλος της ελληνικής μουσικής, Σίμων Καρράς.
Ακαταπόνητος ερευνητής αφήνει πίσω του σχεδόν έναν αιώνα πλούσιας προσφοράς
στη δημοτική και εκκλησιαστική, βυζαντινή, μουσική.

Καταγραφέας περίπου 30.000 δημοτικών τραγουδιών ήταν ο δάσκαλος πολλών
ανθρώπων που, σήμερα, εκπροσωπούν τη δημοτική μας μουσική (Δόμνα Σαμίου,
Λυκούργος Αγγελόπουλος, Βασίλης Νόνης κ.ά.). Ο Σίμων Καρράς γεννήθηκε το 1903
στο Λέπρεο της Ηλείας και αφιέρωσε όλη τη ζωή του στην έρευνα της εθνικής μας μουσικής.

Η σορός του εκτίθεται από σήμερα σε δημόσιο προσκύνημα στο παρεκκλήσι του
Συλλόγου προς Διάδοση της Εθνικής Μουσικής, στην οδό Έρσης 9 και Πουλχερίας,
στο λόφο του Στρέφη.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16350N223</ED>
<ID>
ID:18345

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N22&aa=3</URL></REF>


Article

<CATEGORY>vin06</CATEGORY>

 <H2>Φορτηγό «άδειασε» τρένο
</H2>
ΠΑΝΙΚΟΣ προκλήθηκε χθες το απόγευμα στους 100 επιβάτες της 304 αμαξοστοιχίας
που έκανε το δρομολόγιο Πειραιά - Κυπαρισσίας. Ο συρμός, στο ύψος της
Χαλυβουργικής, συγκρούστηκε με φορτηγό, με αποτέλεσμα να τραυματιστούν ελαφρά
επτά επιβάτες.

Το σιδηροδρομικό ατύχημα έγινε στις 4.30 το απόγευμα. Την ώρα εκείνη δίπλα
στις γραμμές εργαζόταν συνεργείο για την κατασκευή της βοηθητικής
σιδηροδρομικής γραμμής. Φορτηγό αυτοκίνητο, που μετέφερε χώμα, μπήκε με την
όπισθεν στις γραμμές. 
Ο οδηγός του, Πέτρος Παπαθεοφάνους, όταν αντιλήφθηκε το τρένο ήταν αργά. Δεν
πρόλαβε να απομακρυνθεί από τις γραμμές και η αμαξοστοιχία έπεσε πάνω στην
καρότσα του.

Από τη σύγκρουση, οι επιβάτες έπεσαν από τις θέσεις τους και δέχτηκαν βροχή
από σπασμένα τζάμια. Επτά από αυτούς που κάθονταν σε μπροστινά καθίσματα
τραυματίστηκαν και μεταφέρθηκαν προληπτικά για τις πρώτες βοήθειες στο Τζάνειο Νοσοκομείο.

Από τη σύγκρουση εκτροχιάστηκε το βαγόνι τις μηχανής και αρκετή ώρα διακόπηκε
η κυκλοφορία των συρμών.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16350N224</ED>
<ID>
ID:18369

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N22&aa=4</URL></REF>


Article

<CATEGORY>vin06</CATEGORY>

 <H2>Ο καπετάνιος δεν έπεισε
</H2>
ΠΡΟΦΥΛΑΚΙΣΤΕΟΙ κρίθηκαν, προχθές, από αμερικανικό δικαστήριο του Χιούστον, ο
62χρονος πλοίαρχος Σπύρος Μπουζιώτης, ο γ' μηχανικός Γεράσιμος Ρουβάς, καθώς
και τέσσερα μέλη του πληρώματος του φορτηγού πλοίου «Κάννες», στα αμπάρια του
οποία βρέθηκαν και κατασχέθηκαν, από την αμερικανική Ακτοφυλακή, πέντε τόνοι
κοκαΐνης, στις 13 Ιανουαρίου.

Ο Σπύρος Μπουζιώτης ισχυρίστηκε στο δικαστήριο ότι, στις 11 Ιανουαρίου και ενώ
το πλοίο έπλεε γύρω στα 150 ναυτικά μίλια από το Τρινιτάντ, τους πλεύρισε
σκάφος με λαθρεμπόρους, οι οποίοι σε συνεννόηση με 4 μέλη του πληρώματος
(τρεις Νοτιοαμερικανοί και ένας Ουκρανός) που κατηγορούνται μαζί του, τους
ανάγκασαν με την απειλή όπλων να φορτώσουν ένα φορτίο, το οποίο, όπως αργότερα
αποδείχθηκε, ήταν κοκαΐνη αξίας 186 εκατομμυρίων δολαρίων.

Ο Σπύρος Μπουζιώτης είπε ότι τον απείλησαν πως αν μιλούσε θα σκότωναν την
οικογένειά του. <REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16350N225</ED>
<ID>
ID:18382

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N22&aa=5</URL></REF>


Article

<CATEGORY>vin06</CATEGORY>

 <H2>Λιποθυμίες και κατάρες στη δίκη των δολοφόνων του ενεχυροδανειστή
</H2>
ΦΩΝΕΣ, κατάρες και λιποθυμίες μαρτύρων «συνέθεσαν» το σκηνικό της χθεσινής
επεισοδιακής ακροαματικής διαδικασίας στη δίκη για τη δολοφονία του 36χρονου
ενεχυροδανειστή, στην Ομόνοια, Μιχάλη Σβαρνά.

Οι δικαστές του Μεικτού Ορκωτού Εφετείου της Αθήνας χρειάστηκε να κατέβουν
πολλές φορές από την έδρα για να ηρεμήσουν τα πνεύματα, ενώ μάρτυρες από την
πλευρά του θύματος και του κατηγορουμένου δεν άντεξαν τη συναισθηματική
φόρτιση και λιποθύμησαν. Κάποια στιγμή μάλιστα, την ώρα που στο βήμα του
μάρτυρα βρισκόταν η αδελφή του άτυχου Μιχάλη Σβαρνά, Τριανταφυλλιά Γεραγοτέλη
λιποθύμησε και χρειάστηκε να καλέσουν ασθενοφόρο που την μετέφερε σε κοντινό
νοσοκομείο για την παροχή πρώτων βοηθειών.

Η μητέρα του θύματος βλέποντας την κόρη της να σωριάζεται στο έδαφος ξέσπασε
εναντίον των κατηγορουμένων, του 28χρονου Γιώργου Ιωαννίδη και του 27χρονου
Σταμάτη Σμάλη. «Δεν θα μου φάτε και το δεύτερο παιδί μου», φώναζε θεωρώντας
τους υπεύθυνους για το μεγάλο κακό που σημάδεψε την ζωή της και την ζωή των
μελών της οικογένειάς της.

Από την οργή της μητέρας του Μιχάλη Σβαρνά δεν γλίτωσε ούτε η μητέρα του
Ιωαννίδη, ο οποίος στις 30 Μαΐου 1994 αφαίρεσε την ζωή του παιδιού της με μια
κοντόκαννη καραμπίνα.

Η δίκη διεκόπη και πάλι για λίγα λεπτά. Η ακροαματική διαδικασία θα συνεχιστεί
αύριο με καταθέσεις μαρτύρων υπεράσπισης.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16350N226</ED>
<ID>
ID:18393

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N22&aa=6</URL></REF>


Article

<CATEGORY>vin06</CATEGORY>

 <H2>Διαμαρτύρονται οι κληρικοί για την αθώωση
</H2>
ΤΗ ΣΥΓΚΛΗΣΗ εκτάκτως της Ιεράς Συνόδου ζήτησε χθες ο πρόεδρος του Ιερού
Συνδέσμου Κληρικών κ. Ευστάθιος Κολλάς με αφορμή την αθώωση του Μητροπολίτη
Ζακύνθου Χρυσοστόμου. Μάλιστα, για όσα είπε ο κ. Χρυσόστομος μετά το τέλος της
δίκης, ο κ. Κολλάς ζήτησε από τη Διαρκή Ιερά Σύνοδο να τον εγκαλέσει εκ νέου..
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16350N227</ED>
<ID>
ID:18400

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N22&aa=7</URL></REF>


Article

<CATEGORY>vin06</CATEGORY>

 <H5>ΤΑ 15 ΔΥΣΚΟΛΑ ΣΗΜΕΙΑ ΤΗΣ ΠΡΩΤΕΥΟΥΣΑΣ, ΣΤΑ ΟΠΟΙΑ ΜΠΛΟΚΑΡΟΥΝ ΤΑ ΛΕΩΦΟΡΕΙΑ
</H5><H5>Ξημερώθηκε στο λεωφορείο
</H5><H2>Δρόμοι-τρύπες της βελόνας
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Σ' αυτά τα τμήματα των δρόμων οι επιβάτες θα επιθυμούσαν ευχαρίστως να
κατέβουν και να συνεχίσουν με τα πόδια, οι οδηγοί θα ήθελαν να εγκαταλείψουν
επί τόπου τα οχήματα, και οι συγκοινωνιολόγοι να κοιτάξουν μ' άλλο μάτι το
πτυχίο τους...

ΕΙΝΑΙ ΤΑ δεκαπέντε χειρότερα τμήματα των δρομολογίων που διασχίζουν καθημερινά
τα λεωφορεία στην Αθήνα.

Εκεί που στενεύουν οι οδοί Ηλιουπόλεως και Βουλιαγμένης, εκεί που αρχίζει ο
δακτύλιος στην Αλεξάνδρας, κοντά στα έργα της Γέφυρας Ροσινιόλ, κοντά στα 
«χρυσά» χιλιόμετρα της Κηφισίας, στην Σόλωνος με τα καταστήματα 
που ανεφοδιάζονται σε ώρες που απαγορεύεται, πίσω από τα αργοκίνητα τρόλεϊ της
Πατησίων, στην πυκνοκατοικημένη γειτονιά του Ζωγράφου και σε ακόμα εφτά σημεία
κοντά 
στο κέντρο τα λεωφορεία σχεδόν σταθμεύουν. 
Η ταχύτητά τους πέφτει κάτω από τα πέντε χιλιόμετρα την ώρα και ο χρόνος
περνάει χωρίς κίνηση. 
«Το πρόβλημα είναι ότι με την αύξηση του αριθμού των αυτοκινήτων και την
αναζήτηση μόνο τεχνικών λύσεων το πρόβλημα δεν αντιμετωπίζεται», όπως λέει
χαρακτηριστικά ο κ. Στράτος Παπαδημητρίου, διευθύνων σύμβουλος του Οργανισμού
Αστικών Συγκοινωνιών Αθήνας (ΟΑΣΑ).

Την ίδια ώρα που δεκαπέντε από τους μεγαλύτερους δρόμους μπλοκάρουν, υπάρχουν
άλλα δέκα σημεία στην πόλη που επίσης παθαίνουν κυκλοφοριακό έμφραγμα, όχι
όμως λόγω της κίνησης, αλλά των παράνομα σταθμευμένων αυτοκινήτων. 
Υπάρχουν δέκα δρομολόγια στην Αθήνα που σε πολλές περιπτώσεις μάλιστα
σταματούν γύρω στις 11.00 το βράδυ: το τελευταίο λεωφορείο έχει κολλήσει
ανάμεσα στα παρκαρισμένα αυτοκίνητα και δεν φτάνει ποτέ στο τέρμα. 
Στα επίσημα χαρτιά έχουν καταγραφεί ακόμη και περιπτώσεις που ο οδηγός...
κοιμήθηκε μέσα στο λεωφορείο μη έχοντας άλλη επιλογή.

Όπως εξηγεί ο κ. Δημήτρης Αποστολίδης, συγκοινωνιολόγος, τμηματάρχης στο τμήμα
Εφαρμογών Δικτύου του ΟΑΣΑ «έχει συμβεί σε αναρίθμητες περιπτώσεις ένα
λεωφορείο να ακινητοποιηθεί εξαιτίας των οχημάτων που παρκάρουν παράνομα στους
δρόμους και πολλά δρομολόγια, ιδιαίτερα τα τελευταία νυχτερινά, δεν
πραγματοποιούνται εξαιτίας αυτής ακριβώς της κατάστασης».

Στην Ηλιουπόλεως και τη Βουλιαγμένης για το μποτιλιάρισμα ευθύνεται κυρίως ο
αυξημένος αριθμός οχημάτων από τα νότια προάστια. 
Στη Σόλωνος «ο ανεφοδιασμός των καταστημάτων πέρα από το επιτρεπόμενο ωράριο»
είναι ο κυριότερος λόγος του προβλήματος στα λεωφορεία. 
Η παράνομη στάθμευση στερεί δυο πολύτιμες λωρίδες κυκλοφορίας από την
Ιπποκράτους (η εικόνα της Κυριακής δείχνει πως θα μπορούσε να ήταν και τις
καθημερινές), ενώ για τον ίδιο λόγο τα λεωφορεία εγκλωβίζονται και στη
Χαριλάου Τρικούπη.

Το κομμάτι της Κηφισίας από τον ΟΤΕ έως την Αγία Βαρβάρα «έχει επιδεινωθεί
λόγω της ραγδαίας ανάπτυξης και εγκατάστασης εταιρειών», η Μεσογείων από το
Νομισματοκοπείο έως τη Φειδιππίδου πρόκειται να χειροτερέψει ακόμα περισσότερο
λόγω του αεροδρομίου των Σπάτων, ενώ η Πατησίων ταλαιπωρείται σημαντικά
εξαιτίας της διέλευσης τρόλεϊ που «δεν έχουν δυνατότητα ελιγμών στον δρόμο».

«Σε ό,τι αφορά το κυκλοφοριακό πρόβλημα στο κέντρο, οι τεχνικές λύσεις, όπως
για παράδειγμα η καλύτερη ρύθμιση των φαναριών, δεν αποτελούν παρά
μέτρα-ασπιρίνες» τονίζει ο κ. Παπαδημητρίου. «Δεν υπάρχουν εύκολες λύσεις. 
Όσο επενδύουμε σε μέτρα που ενθαρρύνουν την ύπαρξη των Ι.Χ. στην πόλη τόσο
επιστρέφουμε στο φαύλο κύκλο. 
Χρειάζεται μεγαλύτερη αστυνόμευση τόσο για τη διαφύλαξη των λεωφορειοδρόμων
όσο και την αντιμετώπιση της παράνομης στάθμευσης, για να δούμε αποτελέσματα».


ΕΚΕΙΝΟ το βράδυ του περασμένου Φεβρουαρίου ο κ. Γιώργος Πετρόπουλος οδηγούσε
το τελευταίο δρομολόγιο του «023» στα στενά του Λυκαβηττού. Μέχρι που έφθασε
στην αρχή της Δεινοκράτους κι εκεί σταμάτησε. «Έμεινα όλο το βράδυ εκεί, μέσα
στο λεωφορείο, αφού δεν μπορούσα να βρω κανέναν τρόπο να μετακινήσουμε το
παρκαρισμένο αυτοκίνητο που έκλεινε τον δρόμο. Στις 7.20 το πρωί κατέβηκε από
μια πολυκατοικία ο ιδιοκτήτης του σαν να μη συνέβαινε τίποτε». Ο κ.
Πετρόπουλος αγανακτεί ακόμα και τώρα που θυμάται ξανά την περιπέτεια. Μια
περιπέτεια που έχει επαναληφθεί δημιουργώντας κωμικοτραγικές στιγμές στο
συγκοινωνιακό ημερολόγιο της πόλης. Επιβάτες κατεβαίνουν και όλοι μαζί «βάζουν
ένα χεράκι» για να μετακινήσουν το Ι.Χ. που κάποιος ελαφρά τη καρδία άφησε
στον δρόμο, το «022» φρακάρει στη στροφή της Πατριάρχου Ιωακείμ - Μαρασλή,
μέρα μεσημέρι, κλείνοντας τη δίοδο προς τον «Ευαγγελισμό», και κάποιοι άτυχοι
ακόμα περιμένουν στη στάση το «227», που είναι αδύνατον να κάνει τον γύρο της
μικρής πλατείας στο τέρμα της οδού Εμπεδοκλέους από τα παρκαρισμένα Ι.Χ. «Οι
κλήσεις που δεχόμαστε για να μετακινήσουμε με γερανό τα παράνομα σταθμευμένα
οχήματα που εμποδίζουν λεωφορεία είναι αρκετές», επισημαίνει ο ταξίαρχος
Ευάγγελος Χρυσανθακόπουλος, διευθυντής της Τροχαίας Αττικής. «Το πρόβλημα όμως
δεν υπάρχει μόνο στο κέντρο, αλλά και στις γειτονιές».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16350N231</ED>
<ID>
ID:18257

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N23&aa=1</URL></REF>


Article

<CATEGORY>vin06</CATEGORY>

 <H5>ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ ΑΠΑΓΟΡΕΥΣΕ ΜΕΤΑ ΤΙΣ 31 ΙΑΝΟΥΑΡΙΟΥ ΤΟ ΚΥΝΗΓΙ 18 ΕΙΔΩΝ
</H5><H2>Τα πουλιά ανοίγουν φτερά
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ελαφρύτερα γίνονται, από την ερχόμενη Δευτέρα, τα... φτερά 18 ειδών
αποδημητικών πτηνών που πετούν στους ελληνικούς ουρανούς, μια που το Συμβούλιο
της Επικρατείας απαγόρεψε το κυνήγι τους μετά τις 31 Ιανουαρίου.

ΟΙ ΟΙΚΟΛΟΓΟΙ, που προσέφυγαν στο ΣτΕ, πανηγυρίζουν για τη δικαίωσή τους και
την εξασφάλιση της ανεμπόδιστης αναπαραγωγής των πουλιών τον μήνα που ξεκινά η
μετανάστευσή τους. Οι κυνηγοί, όμως, διαμαρτύρονται, τονίζοντας ότι η
Ευρωπαϊκή Ένωση δεν απαγορεύει το κυνήγι τον Φεβρουάριο και αρνούνται ότι η
περίοδος αναπαραγωγής ξεκινά πριν από τον Απρίλιο. Το σίγουρο, πάντως, είναι
ότι πρόκειται για ένα ακόμα επεισόδιο στο μακρύ σίριαλ της κόντρας οικολόγων
και κυνηγών στην Ελλάδα.

Σύμφωνα, λοιπόν, με την απόφαση του ΣτΕ, τα πουλιά που ελπίζουν σε...
καλύτερες μέρες είναι: η σιταρήθρα, η σουβλόπαπια, η χουλιαρόπαπια, το
κιρκίρι, η κυνηγόπαπια, η τσικνόπαπια, η πρασινοκέφαλη, η φάσα, η φαλαρίδα, η
κίσσα, η μπεκάτσα, το ψαρόνι, η κοκκινότσιχλα, το κοτσύφι, η τσίχλα, η
γερακότσιχλα, η δενδρότσιχλα και η καλημάνα.

Σε αυτά, μπορούν να προστεθούν το τρυγόνι, η σαρσέλα, το κουφομπεκάτσινο και
το μπεκατσίνι, που είχαν ήδη εξαιρεθεί του κυνηγιού από το φθινόπωρο ακόμα.
Έτσι, τα απαγορευμένα είδη φτάνουν τα 22, ενώ στη λίστα των κυνηγών απομένουν
το αγριοπερίστερο, το ορτύκι, το σφυριχτάρι, η νερόκοτα, η καρακάξα, η κάργια
και η κουρούνα.

ΤΟ ΣΚΕΠΤΙΚΟ

Το σκεπτικό της απόφασης είναι η ταχύτητα μείωσης του πληθυσμού των
μεταναστευτικών πουλιών και οι κίνδυνοι που αυτή εγκυμονεί για τη διατήρηση
του φυσικού περιβάλλοντος, τη βιοποικιλότητα και τη βιολογική ισορροπία.

«Τον Φεβρουάριο είναι η περίοδος που τα πτηνά φεύγουν από την Ελλάδα για να
στήσουν τις φωλιές τους σε άλλα μέρη. Το κυνήγι τους αυτή την περίοδο είναι
καταστρεπτικό και εμποδίζει την αναπαραγωγή», λέει ο κ. Κωνσταντίνος
Βασιλάκης, πρόεδρος της Ελληνικής Ορνιθολογικής Εταιρείας, η οποία μαζί με το
Κέντρο Περίθαλψης Άγριων Ζώων και Πουλιών προσέφυγαν στο ΣτΕ. «Η απόφαση αυτή
ακυρώνει τη ρυθμιστική απόφαση του υπουργού Γεωργίας του περασμένου
Σεπτεμβρίου, που επέτρεπε το κυνήγι τους. Τα περισσότερα από αυτά είναι
κλασικά θηράματα».

Από τη μεριά τους, οι κυνηγοί σκοπεύουν να ζητήσουν από το υπουργείο Γεωργίας
νέα ρυθμιστική απόφαση, που να ξαναεπιτρέπει το κυνήγι τους. «Αυτή η ιστορία
επαναλαμβάνεται εδώ και έξι χρόνια», επισημαίνει ο κ. Νίκος Παπαδόδημας,
πρόεδρος της Κυνηγετικής Συνομοσπονδίας Ελλάδας. «Κανένας οικολόγος δεν έχει
προσκομίσει στοιχεία που να αποδεικνύουν ότι η αναπαραγωγική διαδικασία των
πτηνών ξεκινά τον Φεβρουάριο. Αυτό είναι ένα μεγάλο ψέμα. Έγκριτες μελέτες
αποδεικνύουν ότι η αναπαραγωγή στα θηρεύσιμα είδη ξεκινά τον Απρίλιο». Πάντως,
σύμφωνα με τους οικολόγους, η κοινοτική και διεθνής νομοθεσία βασιζόμενη σε
«πλήθος επιστημονικών στοιχείων και στοιχείων της Ευρωπαϊκής Επιτροπής Ornis»
ορίζει ότι το κυνήγι, ιδιαίτερα για τα μεταναστευτικά είδη, πρέπει να λήγει
στις 31 Ιανουαρίου. Μετά την απόφαση του ΣτΕ, η μόνη χώρα της Ε.Ε. που
εξακολουθεί να το επιτρέπει είναι η Γαλλία.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16350N241</ED>
<ID>
ID:18258

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N24&aa=1</URL></REF>


Article

<CATEGORY>vin02</CATEGORY>

 <H2>NAI
</H2><H2>Μας κάνει σκεπτικούς η έξαρση της λαθροθηρίας
</H2>
<AUTHOR>ΜΑΡΙΑ ΓΑΝΩΤΗ</AUTHOR>

ΤΟ ΚΕΝΤΡΟ Περίθαλψης Άγριων Ζώων και Πουλιών συνέβαλε με την προσφυγή του στο
να παρθεί αυτή η απόφαση από το Συμβούλιο Επικρατείας, δηλαδή να μειωθεί κατά
ένα μήνα το κυνήγι. Αυτός ο μήνας είναι πολύ σημαντικός για τα αποδημητικά
πουλιά, για να μπορέσουν ανενόχλητα να μεταναστεύσουν και να ζευγαρώσουν.

Ένα μεγάλο ερώτημα όμως παραμένει αν το υπουργείο Γεωργίας θα αποδεχθεί αυτή
την απόφαση, αν θα μπορέσει να την εφαρμόσει και με ποιο τρόπο. Η φετινή
πρωτοφανής έξαρση της λαθροθηρίας κατά την περίοδο των εορτών μάς κάνει
σκεπτικούς ως προς αυτό, αλλά η απόφαση του Συμβουλίου Επικρατείας μάς δίνει
έναν αέρα αισιοδοξίας για το μέλλον. Αργά ή γρήγορα, πιστεύουμε πως σε όλη την
Ευρωπαϊκή Ένωση το κυνήγι θα λήγει στις 31 Ιανουαρίου.

Η Μαρία Γανωτή εργάζεται στο Κέντρο Περίθαλψης Άγριων Ζώων και Πουλιών.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16350N242</ED>
<ID>
ID:18336

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N24&aa=2</URL></REF>


Article

<CATEGORY>vin02</CATEGORY>

 <H2>ΟΧΙ
</H2><H2>Θα κυνηγήσουμε την Ορνιθολογική Εταιρεία από ευρωπαϊκά όργανα
</H2>
<AUTHOR>ΝΙΚΟΣ ΠΑΠΑΔΟΔΗΜΑΣ</AUTHOR>

ΤΑ ΥΠΑΡΧΟΝΤΑ επιστημονικά στοιχεία δεν αποδεικνύουν ότι το κυνήγι τον
Φεβρουάριο, όπως σήμερα ασκείται, δημιουργεί πρόβλημα στους πληθυσμούς των
αποδημητικών ειδών. 
Η θέση ότι δεν δημιουργείται πρόβλημα είναι τόσο ισχυρή και η αντίθετη τόσο
αδύνατη, που η Ευρωπαϊκή Επιτροπή, παρ' όλο που εξετάζει το θέμα επί πολλά
χρόνια, δεν μπορεί να δεχθεί τη δήθεν βλάβη στο περιβάλλον.

Γι' αυτό και δεν βγαίνει σχετική απαγορευτική απόφαση της Ε.Ε.

Το αναμφισβήτητο αυτό γεγονός αποδεικνύει, από μόνο του, ότι είναι αβάσιμη και
επιπόλαιη η θέση των οικολογικών οργανώσεων αν πρέπει να απαγορευθεί το κυνήγι
τον Φεβρουάριο στην Ελλάδα. Η άποψη αυτή έχει μόνο συναισθηματικό περιεχόμενο
και όχι επιστημονικές διαπιστώσεις. 
Οι οργανώσεις αυτές δεν είναι επιστημονικές οικολογικές, αλλά απλά
αντικυνηγετικά σωματεία. Αυτό αναφέρεται ρητά στα καταστατικά τους.

Γι' αυτό η Κυνηγετική Συνομοσπονδία Ελλάδας θα κυνηγήσει επίσημα από τα
ευρωπαϊκά όργανα να αποκλείσει την Ορνιθολογική Εταιρεία από τους οργανισμούς
που θα μπορούσαν να δώσουν αξιόπιστες και αντικειμενικές πληροφορίες. 
Γιατί ούτε έχει ούτε η αντικυνηγετική της θέση τής επιτρέπει να έχει.
Αντίθετα, οι Έλληνες κυνηγοί στις ανεύθυνες αιτιάσεις των «οικολόγων» απαντούν
με μελέτες, έρευνες, ντοκουμέντα και στοιχεία των οποίων έχουν διεθνώς
αναγνωριστεί το επιστημονικό κύρος και η αξιόπιστη μεθοδολογία.

Ο Νίκος Παπαδόδημας είναι πρόεδρος της Κυνηγετικής Συνομοσπονδίας Ελλάδας
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16350N243</ED>
<ID>
ID:18365

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N24&aa=3</URL></REF>


Article

<CATEGORY>vin07</CATEGORY>

 <H5>ΜΥΣΤΙΚΟ ΣΧΕΔΙΟ ΕΙΧΕ Ο ΟΥΙΛΣΟΝ, ΓΙΑ ΝΑ ΕΝΩΘΕΙ Η ΒΡΕΤΑΝΙΑ ΜΕ ΤΙΣ ΗΠΑ
</H5><H5>Προβάλλουν πολλά πλεονεκτήματα
</H5><H2>Θα γινόταν 51η Πολιτεία
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

Η Βρετανία 51η Πολιτεία της Αμερικής; Ακόμη και οι ευρωσκεπτικιστές που
αισθάνονται ότι απειλείται η εθνική τους ταυτότητα από την ευρωπαϊκή
ολοκλήρωση θα ένιωθαν ρίγη αγανάκτησης μπροστά σε ένα τέτοιο ενδεχόμενο. Και,
όμως, ο πρωθυπουργός των Εργατικών Χάρολντ Ουίλσον φλέρταρε με την ιδέα στα
τέλη της δεκαετίας του 1960, όπως αποκαλύπτεται τώρα. Αστειότητες, λένε ακόμη
και οι πολιτικοί του αντίπαλοι.

51η Πολιτεία. Το μυστικό σχέδιο της ενσωμάτωσης της Βρετανίας στις ΗΠΑ
συζήτησαν στο Οβάλ Γραφείο ο Χάρολντ Ουίλσον (αριστερά) και ο Λίντον Τζόνσον

ΤΗΝ αποκάλυψη-βόμβα για την εθνική υπερηφάνεια των Βρετανών έκανε ο Σερ
Τρέβορ-Λόιντ Χιους, γραμματέας Τύπου του Χάρολντ Ουίλσον, ο οποίος αποφάσισε
να να φέρει στο φως εκείνο το παλιό σχέδιο, για να δώσει κάποιες εναλλακτικές
λύσεις στη Βρετανία, σε περίπτωση που καταρρεύσει στο απώτερο μέλλον η Ε.Ε.

Κατά τον 76χρονο σήμερα Χιους, ο Ουίλσον είχε συζητήσει το ενδεχόμενο να γίνει
η Βρετανία η 51η Πολιτεία των ΗΠΑ με τον Αμερικανό πρόεδρο Λίντον Τζόνσον. Οι
συζητήσεις έγιναν στον Λευκό Οίκο τον Ιούνιο του 1967 και τον Φεβρουάριο του
1968, πριν και μετά το βέτο που είχε ασκήσει ο Γάλλος πρόεδρος Σάρλ ντε Γκωλ
στην ένταξη της Βρετανίας στην Ευρωπαϊκή Οικονομική Κοινότητα, τον Νοέβριο του 1967.

«ΣΟΒΑΡΕΣ ΣΥΖΗΤΗΣΕΙΣ»

«Οι συζητήσεις ήταν σοβαρές», υποστηρίζει ο Χιους, ο οποίος εργάστηκε κοντά
στον τότε Βρετανό πρωθυπουργό από το 1964 μέχρι το 1970. «Δεν κρατήθηκαν
πρακτικά των συζητήσεων, γιατί οι συναντήσεις ήταν ανεπίσημες, αλλά ο Χάρολντ
Ουίλσον είχε δείξει ιδιαίτερο ενδιαφέρον για την ιδέα αυτή».

Τα λεγόμενα του Σερ Τρέβορ-Λόιντ Χιους επιβεβαιώνει και η Λαίδη Μάρσια
Φάλκεντερ, που την εποχή εκείνη ήταν γραμματέας του πολιτικού γραφείου του
Ουίλσον. Δεν βρισκόταν στο Οβάλ Γραφείο, όταν έγιναν οι σχετικές συζητήσεις,
αλλά, όπως υπογραμμίζει, ο Βρετανός πρωθυπουργός τής είχε αναφέρει την ιδέα.

«Του άρεσε να ανταλλάσσει απόψεις μαζί μου και να αναλογίζεται όλα τα πολιτικά
προβλήματα της ημέρας. Γνώριζα ότι είχε συζητήσει με τον πρόεδρο Τζόνσον την
ιδέα να προχωρήσει η Βρετανία σε κάποιο είδος ένωσης με τις Ηνωμένες Πολιτείες».

Η Λαίδη Φάλκεντερ αφήνει να εννοηθεί ότι ο Χάρολντ Ουίλσον αντιμετώπιζε με
σοβαρότητα το θέμα, επειδή ο στρατηγός Ντε Γκωλ είχε αντιταχθεί στις
προσπάθειες της Βρετανίας να ενταχθεί στην Κοινή Αγορά.

ΧΙΘ: ΑΝΟΗΣΙΕΣ

Ανοησίες, λέει ο Σερ Έντουαρντ Χιθ, ο πρωθυπουργός των Συντηρητικών, που έβαλε
την Βρετανία στην Ευρωπαϊκή Κοινότητα το 1972 και σήμερα αρνείται να πιστέψει
ότι το θέμα αυτό συζήτησε σοβαρά στην Ουάσιγκτον ο Ουίλσον. «Θα του ήταν
αδύνατον να προωθήσει μια τέτοια ιδέα στο κόμμα του. Αν η Βρετανία γινόταν η
51η Πολιτεία, προσχωρώντας σε μια χώρα που είχε ζωή 200 χρόνων, θα έχανε την
όποια επιρροή της», τονίζει.

Το ίδιο επιφυλακτικός εμφανίζεται και ο Τζόε Χέινς, ο οποίος διαδέχθηκε τον
Σερ Τρέβορ ως γραμματέας Τύπου του Χάρολντ Ουίλσον το 1969: «Στα επτά χρόνια
που εργάστηκα κοντά στον Ουίλσον, ούτε μια στιγμή δεν έκανε την παραμικρή νύξη
ότι επιθυμούσε να γίνει η Βρετανία 51η Πολιτεία της Αμερικής. Αν τολμούσε
ακόμα και να αφήσει να εννοηθεί κάτι τέτοιο δημόσια, και μάλιστα σε μια εποχή
που μαινόταν ο πόλεμος του Βιετνάμ και η κατακραυγή εναντίον των ΗΠΑ, το κόμμα
του θα τον λιντσάριζε».

ΠΟΙΑ θα ήταν τα πλεονεκτήματα αν η Βρετανία εντασσόταν στις Ηνωμένες Πολιτείες
αντί της Ε.Ε.; Πολλά, υποστηρίζει η εφημερίδα «Σαν» και αναφέρει μεταξύ άλλων:

* Οι Αμερικανοί μιλούν καλύτερα αγγλικά από την πλειοψηφία των Ευρωπαίων.

* Ο Αμερικανός μπορεί πιο εύκολα από τον Ευρωπαίο να γίνει αυτοδημιούργητος
πολυεταμμυριούχος. Οι 12 από τους 20 πλουσιότερους ανθρώπους στον κόσμο,
σύμφωνα με τον κατάλογο Φορμπς, είναι Αμερικανοί.

* Τα επώνυμα ρούχα, το πετρέλαιο και οι οικιακές συσκευές κοστίζουν φτηνότερα
στις ΗΠΑ απ' ό,τι στην Ευρώπη.

*Τα ποσοστά διάγνωσης και επιβίωσης καρκίνου είναι υψηλότερα από της Ευρώπης.

* Οι δαπάνες για υγεία στις ΗΠΑ το 1996 έφτασαν το 13,6% του προϋπολογισμού.
Στη Βρετανία το 6,9% και μειώθηκαν έκτοτε.

*Η ανεργία στις ΗΠΑ βρίσκεται στο 4,4%. Στην Βρετανία στο 4,6% αλλά στο 8% στη
Γαλλία, στο 10,6% στη Γερμανία και στο 12,4% στην Ιταλία.

* Η εγκληματικότητα μειώνεται στις ΗΠΑ, ενώ αντίθετα αυξάνεται στη Βρετανία
και την υπόλοιπη Ευρώπη.

* Το προσδόκιμο ζωής είναι 76,5 χρόνια στις ΗΠΑ, ενώ σε ορισμένες ευρωπαϊκές
χώρες μόνο 72 χρόνια.

* Ο φόρος εισοδήματος στις ΗΠΑ είναι 15% και αυξάνει στο 28% για ετήσια
εισοδήματα άνω των 7.500.000 δραχμών. Στη Βρετανία, ο φόρος είναι 20% για τις
πρώτες 2.500.000 δραχμές και αυξάνεται στο 40% για τα εισοδήματα άνω των
13.500.000 δραχμών. Η Ευρώπη απειλεί να αυξήσει ακόμα περισσότερο την φορολογία.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16350N371</ED>
<ID>
ID:18244

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N37&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Κοσοβικό αδιέξοδο
</H2>
<AUTHOR>Γ.Ε. ΣΕΚΕΡΗΣ</AUTHOR>

ΣΤΟ ΚΟΣΣΥΦΟΠΕΔΙΟ, το ΝΑΤΟ κινδυνεύει να οδηγηθεί σε αδιέξοδο λόγω αντίφασης
μεταξύ κεκηρυγμένων στόχων και πρακτικής του. Ενώ, δηλαδή, προς αποτροπή
ευρύτερης βαλκανικής αποσταθεροποίησης, ευαγγελίζεται τον σεβασμό των
υφισταμένων συνόρων, επιδεικνύει συγχρόνως σκανδαλωδώς μονομερή εύνοια προς
την αλβανική πλευρά, καλύπτοντας τις ακρότητές της και δαιμονοποιώντας
συστηματικά το Βελιγράδι. Κατά του οποίου και επισείει εκ νέου την στρατιωτική
απειλή. Και παρέχει έτσι στον ΑΣΚ ισχυρότατο κίνητρο για να κλιμακώσει τη βία,
προκειμένου να εξαναγκάσει τη Συμμαχία σε πραγμάτωση της απειλής της επ'
ωφελεία των αποσχιστικών του βλέψεων.

ΝΑΤΟϊκή, όμως, στρατιωτική επέμβαση θα είχε γεωπολιτικό νόημα μόνον αν οι
σύμμαχοι ήσαν έτοιμοι ­ που καταφανώς δεν είναι ­ να διαθέσουν τις χερσαίες
δυνάμεις που απαιτούνται για την κατάληψη και επ' αόριστον κατοχή τού
Κοσσυφοπεδίου, καθώς ενδεχομένως και όμορων περιοχών στρατηγικής σημασίας για
την «ειρήνευση» της επίμαχης γιουγκοσλαβικής επαρχίας. Αεροπορικές επιδρομές
από μόνες τους, αντί να επιβάλουν την επιθυμητή λύση ­ αυτονομία των Κοσοβάρων
εντός της ΟΓΔ ­ θα κορυφώσουν, αντιθέτως, την κρίση και την αιματοχυσία.
Πλήττοντας συνάμα και το ατλαντικό γόητρο ­ εν ονόματι, σημειωτέον, του οποίου
ασκούνται εδώ και καιρό πιέσεις για στρατιωτική δράση.

Ορθώς, λοιπόν, στα πλαίσια των συμμαχικών διαβουλεύσεων, η Αθήνα αντιτίθεται
στην αδιέξοδη αυτή επιλογή. Όπως ορθώς, ένεκα ειδικών βαλκανικών μας
συμφερόντων ­ ενδεικτική εν προκειμένω η πολεμοχαρής τοποθέτηση της Άγκυρας ­
επιδιώκει να ελαχιστοποιήσει την ενεργό εμπλοκή μας σε περίπτωση υιοθέτησής
της. Αλλά και ορθότατα αποφεύγει να διαφοροποιηθεί σε βαθμό που να υπονομευθεί
η θέση μας στον κορυφαίο στρατιωτικό οργανισμό του μεταψυχροπολεμικού κόσμου.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N37</CAT>
<ED>
Κωδικός άρθρου: A16350N372</ED>
<ID>
ID:18337

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N37&aa=2</URL></REF>


Article

<CATEGORY>vin07</CATEGORY>

 <H5>Ο ΚΑΤΑΣΤΡΟΦΙΚΟΤΕΡΟΣ ΣΕΙΣΜΟΣ ΣΤΗΝ ΚΟΛΟΜΒΙΑ ­ ΞΕΠΕΡΝΟΥΝ ΤΟΥΣ 1.000 ΟΙ ΝΕΚΡΟΙ ­
1.500 ΤΡΑΥΜΑΤΙΕΣ, 180.000 ΑΣΤΕΓΟΙ
</H5><H5>Το «δαχτυλίδι της φωτιάς»
</H5><H2>Ισοπεδώθηκαν ολόκληρες πόλεις
</H2>
Περισσότεροι από χίλιοι άνθρωποι σκοτώθηκαν στον ισχυρότατο σεισμό (6 βαθμών
της κλίμακας Ρίχτερ), που συγκλόνισε τη Δυτική Κολομβία το απόγευμα της
Δευτέρας, ισοπεδώνοντας ολόκληρες πόλεις.

Ολοκληρωτική καταστροφή. Με ελάχιστα από τα υπάρχοντά τους που διέσωσαν, οι
γυναίκες της πόλης Αρμένια απομακρύνονται από τα ερείπια που κάποτε ήταν η
κατοικία τους

Ο ΣΕΙΣΜΟΣ που έγινε αισθητός μέχρι και την Μπογκοτά, 225 δηλαδή χιλιόμετρα από
το επίκεντρό του, χαρακτηρίζεται ως ο καταστροφικότερος σεισμός εδώ και έναν
αιώνα, που έχει πλήξει αυτήν τη σεισμικά δραστήρια περιοχή της Νότιας
Αμερικής. Υπάρχουν δε φόβοι ότι οι νεκροί είναι ακόμη περισσότεροι από όσους
έχουν ήδη βρεθεί από τα σωστικά συνεργεία, ενώ οι τραυματίες ξεπερνούν τους
1.500 και οι άστεγοι τους 180.000.

Οι πόλεις που επλήγησαν περισσότερο από τον καταστρεπτικό σεισμό, ο οποίος
κράτησε περίπου 50 δευτερόλεπτα, είναι η Αρμένια και η Περέιρα. Στην Αρμένια
μονάχα εκτιμάται ότι οι νεκροί μπορεί να φτάσουν τους 2.000 και οι άνθρωποι
που έμειναν άστεγοι πλησιάζουν τους 180.000. 
Ενώ περίπου τα μισά κτίρια ­ γύρω στα 700 ­ έχουν καταρρεύσει ή έχουν υποστεί
σοβαρές ζημιές και ολόκληρες γειτονιές έχουν ισοπεδωθεί και έχουν μείνει χωρίς
ηλεκτρικό και νερό.

Στη γειτονική Περέιρα έχουν προκληθεί εκτεταμένες υλικές ζημιές ενώ, σύμφωνα
με αυτόπτες μάρτυρες, σε αρκετά σημεία της πόλης ξέσπασαν φωτιές μετά τον σεισμό.

«Δεν υπάρχει κάποιο σημείο σε ολόκληρη την πόλη που να μην έχει πληγεί από τον
τρομερό σεισμό», είπε ο δήμαρχος της Αρμένια, Αλβάρο Πατίνο, και συμπλήρωσε
κάνοντας έκκληση στους Κολομβιανούς που ζουν στις ΗΠΑ να βοηθήσουν, «έχουμε
ανάγκη απ' όλα... από φάρμακα, ρούχα, ηλεκτρικές γεννήτριες».

Οι τραυματίες μεταφέρονται στην Μπογκοτά, το Μεντεγίν και το Κάλι, αλλά
υπάρχουν δυσκολίες στην περισυλλογή των νεκρών, που δημιουργεί φόβους ότι θα
ξεσπάσουν επιδημίες.


ΟΜΩΣ οι σεισμοί δεν είναι οι μόνες φυσικές καταστροφές που συχνά πλήττουν την
περιοχή αυτή του κόσμου, την επονομαζόμενη ως «δαχτυλίδι της φωτιάς» του
πλανήτη. 
Το 1985, μία έκρηξη ηφαιστείου στην κεντρική πολιτεία της Τολίμα, κατέστρεψε
μία ολόκληρη πόλη και σκότωσε 23.000 ανθρώπους.

Επισημαίνεται δε από ειδικούς επιστήμονες ότι η συχνότητα και η ένταση των
σεισμών και των ηφαιστειακών εκρήξεων στην περιοχή αυτή της Νότιας Αμερικής
δεν είναι συμπτωματική, καθώς βρίσκεται στις άκρες μιας από τις κυριότερες
τεκτονικές πλάκες του κόσμου. 
Η ζώνη αυτή, που βρίσκεται πάνω από μία σειρά ηφαιστείων του Ειρηνικού
Ωκεανού, έγινε γνωστή ως «δαχτυλίδι της φωτιάς», καθώς πάνω από το ήμισυ των
ενεργών ηφαιστείων του κόσμου που βρίσκονται πάνω από το ύψος της θάλασσας,
κλείνουν την περιοχή σε κύκλο.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16350N391</ED>
<ID>
ID:18245

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N39&aa=1</URL></REF>


Article

<CATEGORY>vin07</CATEGORY>

 <H2></H2><H2>Μεταμόσχευση χεριού σε 37χρονο
</H2>
Η ΠΡΩΤΗ μεταμόσχευση χεριού που γίνεται στις ΗΠΑ πραγματοποιήθηκε την
περασμένη Κυριακή από χειρουργούς στο Λούιζβιλ, οι οποίοι έβαλαν στη θέση τού
αριστερού χεριού ενός ανδρός το χέρι ενός δότη που είχε πεθάνει λίγες ώρες νωρίτερα.

Η εγχείρηση για τη μεταμόσχευση κράτησε 15 ώρες και έγινε στο Εβραϊκό
Νοσοκομείο του Λούιζβιλ. Ο τυχερός δέκτης του μοσχεύματος ήταν ο 37χρονος
Μάθιου Ντέιβιντ Σκοτ, ο οποίος είχε χάσει το χέρι του, τον Δεκέμβριο του 1985,
από ατύχημα με βεγγαλικά.

Προς το παρόν, όπως αναφέρουν οι γιατροί του Σκοτ, ο οργανισμούς του ασθενούς
μοιάζει να δέχεται το μόσχευμα, αλλά πρέπει να περάσουν μερικές εβδομάδες
προτού να κριθεί επιτυχής η μεταμόσχευση. Εάν τελικά στεφθεί με επιτυχία η
μεταμόσχευση, θα πρέπει να περάσει κάποιος χρόνος προκειμένου οι γιατροί να
καθορίσουν πόσο καλά λειτουργεί το νέο χέρι.

Έπειτα, ο Σκοτ θα υποβληθεί σε θεραπεία για περισσότερο από έναν χρόνο, για
να μπορεί να χρησιμοποιεί ακόμη καλύτερα το χέρι του.

Αξιοσημείωτο είναι ότι η μεταμόσχευση χεριού που έγινε στον Σκοτ είναι η τρίτη
παγκοσμίως που πραγματοποιείται, και η δεύτερη τους τελευταίους πέντε μήνες.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16350N392</ED>
<ID>
ID:18301

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N39&aa=2</URL></REF>


Article

<CATEGORY>vin07</CATEGORY>

 <H2>Η Μόνικα θα καταθέσει κεκλεισμένων των θυρών
</H2>
ΚΕΚΛΕΙΣΜΕΝΩΝ των θυρών ενδέχεται να καταθέσει η Μόνικα Λιουίνσκι, μαζί με
άλλους δύο βασικούς μάρτυρες, στη δίκη που διεξάγεται στην Ουάσιγκτον για την
καθαίρεση του προέδρου Κλίντον, καθώς οι Ρεπουμπλικανοί εμφανίζονται
αποφασισμένοι να αποκλείσουν κάθε συμβιβασμό.

Πιέσεις από την Επιτροπή της Βουλής των Αντιπροσώπων ασκούνται στους
γερουσιαστές που δικάζουν τον Μπιλ Κλίντον προκειμένου να κλητευθεί για να
καταθέσει ως μάρτυρας κεκλεισμένων των θυρών η Μόνικα Λιουίνσκι αλλά και ο
ίδιος ο Αμερικανός πρόεδρος. Οι βουλευτές ζήτησαν επίσης επισήμως από τη
Γερουσία να κλητεύσει ως μάρτυρες τον φίλο του προέδρο Βέρνον Τζόρνταν και τον
σύμβουλο του Λευκού Οίκου Σίντνεϊ Μπλούμενταλ. Οι βουλευτές υποστήριξαν το
αίτημά τους λέγοντας ότι οι μαρτυρίες τους θα έχουν αποφασιστική σημασία για
να αποδειχτούν οι κατηγορίες της ψευδορκίας και παρακώλυσης της δικαιοσύνης
που αντιμετωπίζει ο Αμερικανός πρόεδρος. Εκφράζοντας την αντίθεσή τους στην
κλήτευση μαρτύρων, ο Λευκός Οίκος και οι Δημοκρατικοί ισχυρίζονται ότι κάτι
τέτοιο απλώς θα παρατείνει και θα καθυστερήσει την έκδοση της απόφασης. Ο
συνήγορος της Λιουίνσκι δήλωσε χθες ότι η πελάτισσά του, που επρόκειτο να
αναχωρήσει από την Ουάσιγκτον, είναι πρόθυμη να επιστρέψει και να καταθέσει αν κλητευθεί.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N39</CAT>
<ED>
Κωδικός άρθρου: A16350N393</ED>
<ID>
ID:18341

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N39&aa=3</URL></REF>


Article

<CATEGORY>vin07</CATEGORY>

 <H5>ΟΙ ΦΙΝΛΑΝΔΟΙ ΙΑΤΡΟΔΙΚΑΣΤΕΣ ΣΥΝΕΧΙΖΟΥΝ ΤΗ ΝΕΚΡΟΨΙΑ ΣΕ ΠΤΩΜΑΤΑ ΑΛΒΑΝΟΦΩΝΩΝ ΠΟΥ
ΒΡΕΘΗΚΑΝ ΣΤΟ ΡΑΤΣΑΚ ΤΟΥ ΚΟΣΣΥΦΟΠΕΔΙΟΥ
</H5><H5>Το ΝΑΤΟ τρίζει πάλι τα δόντια
</H5><H2>«Μπορεί να παραποιήθηκαν στοιχεία»
</H2>
Δεν αποκλείουν «παραποίηση στοιχείων» οι Φινλανδοί γιατροί που πραγματοποιούν
νεκροψία για τη «σφαγή» που φέρεται πως έγινε στο χωριό Ράτσακ του Κοσσυφοπεδίου.

Στενή παρακολούθηση. Θωρακισμένο των σερβικών δυνάμεων επιθεωρεί την κίνηση
σε κεντρικό κόμβο στο Ποντούγεβο

ΟΠΩΣ δήλωσε σε συνέντευξή της στον ανεξάρτητο ραδιοφωνικό σταθμό του
Κοσσυφοπεδίου Β92 η παθολόγος Έλενα Ράντα, «γνωρίζουμε τις φήμες που έχουν
κυκλοφορήσει γύρω από την υπόθεση και τις συζητήσαμε και μεταξύ μας. Το
πρόβλημα, όπως το βλέπουμε στη συγκεκριμένη υπόθεση, είναι πως πάρα πολύ
δύσκολα θα μπορέσουμε να αναπαραγάγουμε την αλυσίδα των γεγονότων και της
διαδρομής των πτωμάτων από το σημείο όπου βρέθηκαν ώς το τζαμί όπου εκτέθηκαν
και κατόπιν από το τζαμί στο νεκροτομείο. Υπάρχει η περίπτωση της μόλυνσης και
φυσικά έχουμε υπόψη μας ότι επίσης υπάρχει πιθανότητα παραποίησης στοιχείων.
Αυτό θα το εξετάσουμε με τις γιουγκοσλαβικές αρχές».

Η Ράντα είναι επικεφαλής της φινλανδικής ομάδας ιατροδικαστών που παρίστανται
στη νεκροψία των 40 από τα 45 πτώματα που βρέθηκαν στο Ράτσακ μετά τις μάχες
ανάμεσα στις σερβικές δυνάμεις και τους αλβανόφωνους αντάρτες.

Ο Γουίλιαμ Γουόκερ, ο Αμερικανός επικεφαλής των διεθνών παρατηρητών στο
Κοσσυφοπέδιο, είχε δηλώσει πως «οι Σέρβοι είχαν σφαγιάσει τους χωρικούς».

Οι γιουγκοσλαβικές αρχές είχαν φτάσει στο σημείο να διατάξουν την απέλαση του
Γουόκερ για τη δήλωσή του. Η επίσημη σερβική θέση είναι πως τα πτώματα ανήκαν
σε αντάρτες. Είχαν σκοτωθεί σε μάχη με τις σερβικές δυνάμεις ασφαλείας.

Ο επικεφαλής σερβικής ιατροδικαστικής ομάδας είχε ανακοινώσει ότι «δεν
υπάρχουν ίχνη σφαγής».

ΚΑΙ ΑΠΟ ΤΗ ΛΕΥΚΟΡΩΣΙΑ

Η Ράντα με την ομάδα της κρατεί αποστάσεις από τη δήλωση αυτή, επειδή όπως
είπε «δεν θα καταλήξουμε σε συμπέρασμα πριν ολοκληρώσουμε τις νεκροτομές».
«Δεν βρισκόμαστε εδώ για να κατηγορήσουμε, να απαγγείλουμε κατηγορίες ή να
υπερασπιστούμε κάποιους. Δεν πρόκειται να ανακοινώσουμε δημόσια τα
συμπεράσματά μας, αλλά θα τα υποβάλουμε στο τοπικό δικαστήριο», κατέληξε.

Μαζί με την ομάδα των Φινλανδών εργάζεται και ιατροδικαστική ομάδα από τη Λευκορωσία.

Η Ράντα δεν απέκλεισε το ενδεχόμενο να συμμετάσχει μαζί με την ομάδα της στην
αυτοψία άλλων πέντε πτωμάτων αλβανοφώνων, που δείχνουν να έχουν πληγεί με πυρά
όπλου μεγάλου διαμετρήματος.

Ο Γιουγκοσλάβος υπουργός Υγείας και Κοινωνικών Υποθέσεων Μιοντράγκ Κόβατς
δήλωσε χθες ότι πέντε αλβανόφωνοι ήταν θύματα «τροχαίου δυστυχήματος».

Οι παρατηρητές του ΟΑΣΕ, ομάδα των οποίων μετέβη επιτόπου προχθές το πρωί,
δήλωσαν ότι οι Αλβανοί σκοτώθηκαν από πυρά αυτομάτων όπλων.


Ο ΣΤΡΑΤΗΓΟΣ Κλάους Νάουμαν, επικεφαλής της στρατιωτικής επιτροπής του ΝΑΤΟ,
δήλωσε στο γερμανικό κανάλι ZDF ότι και η Γιουγκοσλαβία αλλά και ο
Απελευθερωτικός Στρατός του Κοσσυφοπεδίου πρέπει να καταλάβουν ότι το ΝΑΤΟ
είναι έτοιμο να πλήξει στρατιωτικούς στόχους, εάν χρειασθεί.

«Και οι δύο πλευρές να καταλάβουν ότι έφθασαν στα όρια», πρόσθεσε τονίζοντας
ότι το ΝΑΤΟ θα χρησιμοποιήσει όλα τα μέσα για να στείλει αυτό το μήνυμα.

Η εξαεθνής Ομάδα Επαφής, που συνεδριάζει την Παρασκευή στο Παρίσι σε επίπεδο
υπουργών Εξωτερικών, αναμένεται να προειδοποιήσει τόσο το Βελιγράδι όσο και
την ηγεσία των αλβανοφώνων του Κοσσυφοπεδίου, ότι αν δεν αρχίσουν απευθείας
ειρηνευτικές συνομιλίες εντός 10 ημερών, θα αντιμετωπίσουν τη στρατιωτική
δράση του ΝΑΤΟ, αποκάλυψαν διπλωματικές πηγές.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16350N401</ED>
<ID>
ID:18246

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N40&aa=1</URL></REF>


Article

<CATEGORY>vin07</CATEGORY>

 <H2>Στα 16 το συναινετικό σεξ μεταξύ ομοφυλοφίλων στη Βρετανία
</H2>
ΟΙ ΒΡΕΤΑΝΟΙ νομοθέτες ψήφισαν χθες και θα μειώσουν από τα 18 χρόνια στα 16 την
ηλικία από την οποία το συναινετικό σεξ μεταξύ ομοφυλοφίλων δεν συνιστά
ποινικό αδίκημα. Ωστόσο μέλη της Βουλής των Λόρδων απείλησαν να μπλοκάρουν το
σχετικό νομοσχέδιο, όπως είχαν κάνει και την προηγούμενη φορά που είχε φτάσει
έως την Άνω Βουλή του βρετανικού Κοινοβουλίου.

Σε μια κρίσιμη ψηφοφορία για το θέμα, η Βουλή των Κοινοτήτων ψήφισε, με 313
ψήφους έναντι 130, υπέρ της εξίσωσης της ηλικίας συναίνεσης για τις
ομοφυλοφιλικές σχέσεις με εκείνη που ισχύει για τις ετεροφυλοφιλικές, κι αυτό
τρεις δεκαετίες αφότου η ομοφυλοφιλία των ενηλίκων έπαψε να αποτελεί ποινικό
αδίκημα στη Βρετανία. Στους βουλευτές επετράπη να ψηφίσουν κατά συνείδηση και
όχι βάσει των θέσεων των κομμάτων τους. Το νομοσχέδιο ψηφίσθηκε κατ' αρχήν το
βράδυ της Δευτέρας. Στη συνέχεια θα γίνει επεξεργασία των λεπτομερειών του και
θα επιστρέψει για μια τελευταία ανάγνωση πριν σταλεί στη Βουλή των Λόρδων, το
πιθανότερο μέσα στους δύο-τρεις επόμενους μήνες. Αξιωματούχοι της Άνω Βουλής
προειδοποίησαν πάντως ότι θα καταψηφίσουν το σχετικό νομοσχέδιο, όπως είχαν
κάνει και το περασμένο καλοκαίρι αναγκάζοντας την κυβέρνηση να πάρει πίσω το
μέτρο για να διασώσει το υπόλοιπο νομοσχέδιο. Μέλη της Βουλής των Λόρδων είχαν
υποστηρίξει τότε ότι η απόφασή τους απηχούσε τα αισθήματα των περισσοτέρων Βρετανών.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16350N402</ED>
<ID>
ID:18302

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N40&aa=2</URL></REF>


Article

<CATEGORY>vin07</CATEGORY>

 <H2>Επανεξελέγη στο κόμμα με 82% ο Νετανιάχου
</H2>
ΗΓΕΤΗΣ του δεξιού κόμματος Λικούντ επανεξελέγη ο νυν πρωθυπουργός του Ισραήλ
Μπένιαμιν Νετανιάχου, συγκεντρώνοντας το 82% των ψήφων στις εσωκομματικές εκλογές.

Ο μόνος αντίπαλος που τόλμησε να αμφισβητήσει την πρωτοκαθεδρία του Νετανιάχου
στο κόμμα, ο παλαίμαχος πολιτικός Μοσέ Άρενς, συγκέντρωσε ποσοστό μόλις 18%.
Πάντως, ο Νετανιάχου τον διόρισε στο υπουργείο Άμυνας, σε αντικατάσταση του
Γιτζάκ Μορντεχάι, τον οποίο απέπεμψε πριν από δύο μέρες.

Ο αρχηγός του κόμματος θα είναι επίσης και ο υποψήφιος του Λικούντ για την
πρωθυπουργία στις επικείμενες βουλευτικές εκλογές.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16350N403</ED>
<ID>
ID:18342

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N40&aa=3</URL></REF>


Article

<CATEGORY>vin07</CATEGORY>

 <H2>Πεντάγωνο: Λάθος, αλλά όχι συγγνώμη
</H2>
ΛΑΘΟΣ, αλλά όχι συγγνώμη!

Αυτή φαίνεται πως είναι η αντίδραση των Αμερικανών μετά την προχθεσινή επίθεση
εναντίον κατοικημένων περιοχών της Βασόρας από την οποία βρήκαν τον θάνατο 11
άμαχοι, ενώ δεκάδες ακόμη τραυματίστηκαν. Την επίθεση καταδίκασαν χθες η Ρωσία
και το Ιράν.

Ο εκπρόσωπος του Πενταγώνου Κεν Μπέικον παραδέχθηκε ότι ένας από τους
πυραύλους που ερρίφθησαν από τα αμερικανικά αεροσκάφη στη ζώνη απαγόρευσης των
πτήσεων στο Νότιο Ιράν εξετράπη του στόχου του και έπληξε κατοικημένες περιοχές.

Ο Σαντάμ Χουσεΐν υποσχέθηκε στους κατοίκους της Βασόρας ότι θα εκδικηθεί για
τον θάνατο των θυμάτων των τελευταίων βομβαρδισμών και πρόσθεσε ότι θα δοθούν
αποζημιώσεις στις οικογένειές τους.

Το «λάθος» των Αμερικανών, πάντως, δεν τους απέτρεψε από το να
πραγματοποιήσουν χθες και νέες επιθέσεις εναντίον ιρακινών στόχων, αυτή τη
φορά στη ζώνη απαγόρευσης των πτήσεων πάνω από το Βόρειο Ιράκ.

Σε ανακοίνωση του αμερικανικού υπουργείου Άμυνας αναφέρεται ότι αμερικανικά
μαχητικά αεροσκάφη πραγματοποίησαν χθες δύο επιθέσεις εναντίον ιρακινών στόχων
και επέστρεψαν με ασφάλεια στις βάσεις τους.

Ο εκπρόσωπος του Πενταγώνου δήλωσε ότι αμερικανικά αεροσκάφη που
πραγματοποιούσαν περιπολίες ρουτίνας αποτέλεσαν στόχους ιρακινών
αντιαεροπορικών συστημάτων κοντά στη Μοσούλη, και σε απάντηση δύο μαχητικά
F-15Ε έριξαν τηλεκατευθυνόμενες βόμβες.

Σύμφωνα, εξάλλου, με τον σύμβουλο Εθνικής Ασφαλείας Σάντι Μπέργκερ, ολόκληρη η
ιρακινή αντιαεροπορική άμυνα αποτελεί εφεξής στόχο των αμερικανικών μαχητικών
αεροσκαφών σε περίπτωση παραβίασης των ζωνών απαγόρευσης των πτήσεων.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16350N404</ED>
<ID>
ID:18367

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N40&aa=4</URL></REF>


Article

<CATEGORY>vin07</CATEGORY>

 <H5>ΤΖΙΜΜΥ ΜΠΟΫΛ
</H5><H2>ΠΡΟΣΩΠΑ
</H2><H2>Η εκδίκηση του πρώην ισοβίτη
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο Τζίμμυ Μπόυλ, πρώην ισοβίτης, είχε χαρακτηρισθεί «ο πιο βίαιος άνθρωπος στη
Σκωτία»· επιτυχημένος γλύπτης σήμερα, εξέδωσε και το πρώτο μυθιστόρημά του.

Τζίμμυ Μπόυλ. «Σαν να ενοχλούνται γιατί νίκησα το σύστημα...»

Ο ΜΠΟΫΛ πιστεύει πως δεν είχε επιλογές: «Ξεκίνησα τα ισόβια μόλις βγήκα από τη
μήτρα», τονίζει. Ο πατέρας του ήταν διαρρήκτης χρηματοκιβωτίων και σκοτώθηκε
σε σύγκρουση συμμοριών όταν ο Τζίμμυ ήταν πέντε χρόνων. Η μητέρα του μεγάλωσε
τον ίδιο και τους τρεις αδελφούς του σ' ένα δωμάτιο δουλεύοντας ως καθαρίστρια
από τις 5 το πρωί έως τις 9 το βράδυ. Ο Τζίμμυ πέρασε σταδιακά από τους
βανδαλισμούς και τις κλοπές, στα μαχαιρώματα και τελικά στον φόνο: 23 χρόνων
το 1967, καταδικάσθηκε για τον φόνο μέλους μιας αντίπαλης συμμορίας ­ ο ίδιος
υποστηρίζει ότι τον μαχαίρωσε, αλλά τον σκότωσε κάποιος άλλος της συμμορίας.
Ενώ εξέτιε την ποινή των ισοβίων που του επιβλήθηκε, καταδικάσθηκε σε άλλα έξι
χρόνια επειδή προσπάθησε να σκοτώσει έξι δεσμοφύλακες, και άλλα έξι επειδή
επιτέθηκε σ' έναν άλλο.

Τη γλυπτική την ανακάλυψε το 1973, όταν μεταφέρθηκε στην πειραματική Ειδική
Μονάδα της φυλακής του Μπάρλινι, όπου οι κρατούμενοι ενθαρρύνονταν να
εκφράζονται χωρίς βία. Η μονάδα έκλεισε γιατί η λειτουργία της κρίθηκε πολύ
δαπανηρή, πρόλαβε όμως να έχει εντυπωσιακά αποτελέσματα στην περίπτωση του
Μπόυλ. Ο πρώην ισοβίτης πουλάει σήμερα τα γλυπτά του γύρω στα 5 εκατομμύρια
δραχμές έκαστον και έχει πλουτίσει. Ζει κυρίως στο Εδιμβούργο, σ' ένα σπίτι 12
δωματίων μ' ένα θαυμάσιο κήπο, έχει ένα ακόμη σπίτι στις Κάννες, οδηγεί μια
αστραφτερή κόκκινη Ρολς Ρόις και μια μπλε γυαλιστερή BMW, ντύνεται με ρούχα
της Ντόνα Κάραν, φοράει γυαλιά Καρτιέ και πανάκριβες ιταλικές μπότες. Η
γυναίκα του, η Σάρα, είναι ψυχίατρος και παντρεύτηκαν όσο ο Μπόυλ ήταν στη
φυλακή. Τα δυο παιδιά τους, η 14χρονη Σούζι και ο 11χρονος Κυντ, πηγαίνουν σε
ιδιωτικά σχολεία και μαθαίνουν γαλλικά και πιάνο. Πενήντα πέντε χρόνων σήμερα,
ο Μπόυλ δεν θέλει «να εκπορνεύσει» τις εμπειρίες του και σπάνια δίνει
συνεντεύξεις. Ωστόσο η έκδοση του πρώτου μυθιστορήματός του («Ήρωας του
Υποκόσμου», εκδ. Serpent) τον έκανε να μιλήσει στην Ντέμπορα Ρος του
«Ιντιπέντεντ» για την «εκδίκηση» που αισθάνεται πως πήρε από μια κουλτούρα η
οποία παράγει βίαιους εγκληματίες και ένα σύστημα που αρνείται επίμονα να τους
απολυτρώσει. «Είναι η εκδίκησή μου εναντίον εκείνων που δεν καταλαβαίνουν ότι
ο άνθρωπος μπορεί ν' αλλάξει προς το καλύτερο», εξηγεί ο πρώην ισοβίτης.
«Αυτοί που δουλεύουν στο σωφρονιστικό σύστημα αισθάνονται πολύ πιο άνετα με
την αποτυχία παρά με την επιτυχία. Ευχαριστιούνται όταν υπάρχουν άνθρωποι που
μπαινοβγαίνουν στη φυλακή. Είμαι ίσως η μεγαλύτερη επιτυχία που είχαν ποτέ οι
σκωτσέζικες φυλακές, αλλά δεν μ' αφήνουν να μπω και να μιλήσω στις φυλακές
τους. Αντί να τους τιμά αυτό που έγινα, σαν να ενοχλούνται γιατί νίκησα το σύστημα».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16350N421</ED>
<ID>
ID:18247

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N42&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ο πόλεμος δεν τελείωσε
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η εθνοκάθαρση είναι ­ δυστυχώς ­ μια οικεία λέξη στη Γιουγκοσλαβία. Αυτό που
λείπει είναι η «ηθοκάθαρση». Κυρίως μεταξύ των διανοουμένων.

«Καλώς ήλθατε στο Κόσοβο» (σκίτσο από την εφημερίδα «Koha Ditore» της Πρίστινα)

ΟΙ ΠΟΛΩΝΟΙ ήταν τυχεροί. Έπασχαν κι αυτοί, όπως οι Σέρβοι, όπως οι Έλληνες
πολλές φορές, από το σύνδρομο της καταδίωξης, από την αίσθηση ότι είναι
περικυκλωμένοι, ότι κανείς δεν τους αγαπά και όλοι τους ζηλεύουν για την
παιδεία τους, την ευφυΐα τους, την ανδρεία τους. Εμφανίστηκε τότε ο συγγραφέας
Βίτολντ Γκόμπροβιτς (1904-1969). Και τους εξήγησε ότι όσο αντιμετωπίζουν
συναισθηματικά το έθνος τους, όσο το θεωρούν ένα θύμα της Ιστορίας, αυτό που
θα καταστρέφουν θα είναι το ίδιο τους το μέλλον. Και τους έπεισε να γυρίσουν σελίδα.

Οι Σέρβοι δεν είχαν ποτέ ανάμεσά τους έναν Γκόμπροβιτς. Κι αυτό, σημειώνει σε
συνέντευξή του στην πολωνική «Γκαζέτα Βιμπόρτσα» ο κοινωνιολόγος και ηγετικό
στέλεχος της δημοκρατικής αντιπολίτευσης Νεμπόισα Ποπώφ, επειδή ακόμη και
σήμερα ελάχιστοι έχουν συνειδητοποιήσει πόσο τραγικές μπορεί να είναι οι
επιπτώσεις της «θυματοποίησης» ενός λαού. Για πολλές δεκαετίες, το καθεστώς
απαγόρευε οτιδήποτε μπορούσε να θεωρηθεί ότι συμβάλλει στη φιλελευθεροποίηση
της χώρας. Επιφανείς καλλιτέχνες όπως ο Ντούσαν Μακαβέγιεφ ή ο Σάσα Πέτροβιτς
ήταν στη μαύρη λίστα. Το μόνο που επιτρεπόταν ήταν η εθνικολαϊκή τέχνη, η
μυθολογία και οι θρύλοι για τους γενναίους Σέρβους με το δοξασμένο παρελθόν
και το σπαρμένο με εμπόδια παρόν που η μόνη τους διέξοδος είναι μια «εθνική
επανάσταση» και ένας πόλεμος εναντίον όσων είναι διαφορετικοί από αυτούς.

Το κομμουνιστικό καθεστώς της Γιουγκοσλαβίας είχε μια σημαντική διαφορά από τα
άλλα καθεστώτα της Ανατολικής Ευρώπης, συνεχίζει ο Σέρβος συγγραφέας
(«Ραδιογραφία ενός εθνικισμού. Οι σερβικές ρίζες της γιουγκοσλαβικής
σύγκρουσης», εκδ. Atelier, Παρίσι, 1998). Εκεί, οι διανοούμενοι που επέκριναν
την εξουσία και δεν ήθελαν να μπουν στη φυλακή αναγκάζονταν να μεταναστεύσουν.
Εδώ, το καθεστώς προτιμούσε να τους διαφθείρει. Τους έδινε βραβεία, τους
πρόσφερε καλοπληρωμένες θέσεις, τους απασχολούσε σε κρατικά ιδρύματα, τους
έστελνε ταξίδια στο εξωτερικό. Αυτός είναι ο λόγος που στη Γιουγκοσλαβία
υπήρχαν τόσα πανεπιστήμια, τόσες ακαδημίες επιστημών.

Και οι διανοούμενοι σώπαιναν. Γνώριζαν καλά ότι ζούσαν σ' ένα μονοκομματικό
σύστημα, αλλά δεν τολμούσαν να αμφισβητήσουν την εξουσία για να μη χάσουν τα
οικονομικά και πολιτικά τους προνόμια. Κάπως έτσι εξηγείται ότι ακόμη και
σήμερα, έπειτα απ' όλα όσα έγιναν τα τελευταία χρόνια, η πλειοψηφία των
πολιτών παραμένουν πιστοί προς τον πρόεδρο Μιλόσεβιτς. Το πολωνικό ρητό ότι
«Τίποτα το νέο δεν θα γίνει χωρίς εμάς» δεν το κατανόησαν ποτέ. Η
γιουγκοσλαβική κοινωνία δεν είναι έτοιμη να αναλάβει τις ευθύνες της για όσα
έχουν γίνει. Δεν επιτρέπει, άλλωστε, κάτι τέτοιο η νομενκλατούρα. Οι ελίτ της
εξουσίας, καταλήγει ο Ποπώφ, έχουν μάθει καλά να κρύβουν τη σκόνη κάτω απ' τό
χαλί. Όταν τελείωσε ο πόλεμος, ήθελαν να τον ξεχάσουν το συντομότερο. Μα ο
πόλεμος δεν τελειώνει απαραιτήτως όταν σιγούν τα κανόνια.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16350N422</ED>
<ID>
ID:18303

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N42&aa=2</URL></REF>


Article

<CATEGORY>vin07</CATEGORY>

 <H5>Στους τοίχους...
</H5><H5>Βέβαια...
</H5><H5>Ο χρόνος...
</H5><H5>Δύο χιλιάδες...
</H5><H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... της αρχαίας Ρώμης έγραφαν «Σ' αγαπώ». Το πρώτο προϊόν μαζικής λογοτεχνίας
εμφανίζεται ήδη στον καιρό του Αυγούστου και των Σεβήρων: τα γκράφιτι.
Απάνθισμά τους πρόκειται να εκδοθεί στην Ιταλία («Λατινικά γκράφιτι», εκδ.
Rizzoli). Μηνύματα πολιτικά, ερωτικές εκμυστηρεύσεις, χλεύη, προστυχιές,
ειρωνείες, ακόμη και διαφημίσεις. Ένα από τα πιο ποιητικά: «Κάνε με να πεθάνω,
αφού δεν μπορείς να με κάνεις να ζήσω χωρίς εσένα». Και ένα διαφημιστικό: «Η
ομάδα των μονομάχων του Σουέτου Τσέρτου θα μονομαχήσει στην Πομπηία στις 31
Μαΐου». Μολονότι τα περισσότερα γκράφιτι εκείνης της εποχής μοιάζουν να
αναδύονται μέσα από τον τολμηρό κόσμο του Πετρώνιου ή τον σκανδαλιστικό στίχο
του Αρετίνου, τα πολιτικά γκράφιτι διακρίνονται από μια σπάνια για τη σημερινή
εποχή κοσμιότητα. Ας πούμε, η δριμύτητα της πολιτικής επίθεσης κατά του
Καίσαρα, από το χέρι άγνωστου Ρωμαίου, εξαντλείται σε μια ειρωνική ταυτολογία:
«Η μάνα του Αυγούστου είναι γυναίκα».


... όποιος θεωρεί τα γκράφιτι, είτε τα ρωμαϊκά είτε τα σύγχρονα, μια μορφή
λογοτεχνίας, πρέπει να πληρώσει το τίμημα. Δεν γίνεται να τα ξεχωρίσει σε
«καλά» και «κακά». Όλα μαζί, ακόμη και τα πιο βρώμικα, τα πιο τολμηρά,
αποτελούν ένα λογοτεχνικό σύνολο. Αν και δύσκολα θα μπορούσε να πειστεί γι'
αυτό ο γέροντας Ρωμαίος που είδε ένα πρωί γραμμένο στους τοίχους του σπιτιού
του από άγνωστο αλλά εύστοχο χέρι: «Του γέρου που τ' ανάσκελα κοιμάται, οι
όρχεις του του φτάνουνε στην πλάτη». Κάθε ανώνυμη επιγραφή, κάθε σύνθημα, έστω
και αν δεν είναι πολιτικό, είναι μια πολύτιμη πηγή για τον σύγχρονο ιστορικό.
Κάνοντας τη σύγκριση, διαπιστώνει πως τα γκράφιτι στους τοίχους των σύγχρονων
μητροπόλεων, αντίθετα με τα αρχαία, διακρίνονται από μια στυγνή και μοχθηρή
επιθετικότητα. Η πιο άμεση και πιο ωμή «γλώσσα» των τσιμεντένιων τοίχων
αποδυναμώνει τα μηνύματα, συνθλίβει στην ίδια μετριότητα αποστολέα και
παραλήπτη. Η σύγκριση αποβαίνει σχεδόν πάντα υπέρ των αρχαίων.


... φάνηκε ευτυχώς καλός μαζί τους, διασώζοντας πολλά από αυτά και στη Ρώμη
αλλά και στην Πομπηία, όπου η λάβα που σκέπασε την πόλη την εποχή του Τίτου,
το 79 μ.Χ., τα άφησε απείραχτα. Οι «αθυρόστομοι» τοίχοι της παγανιστικής
εποχής αναβλύζουν μια πνευματώδη φαιδρότητα, μια αυθεντική αγαλλίαση.
Αργότερα, στην καθολική Ρώμη, κάτι αλλάζει, διαπιστώνει στο επίμετρό του στην
ανθολογία ο φιλόλογος Λούκα Κανάλι. Το αίσθημα του φοβερού αμαρτήματος, που
μοιραία κάνει πιο έντονα μαζοχιστική ή σαδιστική τη λαγνεία, δεν επιτρέπει
ούτε τον αστεϊσμό ούτε την ελαφρότητα.


... χρόνια αργότερα, η συζήτηση γι' αυτή την (παράνομη) λογοτεχνία των τοίχων
παραμένει ανοιχτή. Κατάχρηση ελευθερίας ή αυθόρμητη έκφραση; Όποιο και αν
είναι από τα δύο, δεν παύει να συγκινεί αυτή η «κόκκινη κλωστή» που μοιάζει να
ξετυλίγεται από τους αρχαίους χρόνους μέχρι σήμερα σαν ένα μακρύ και διαρκές
επεισόδιο της ανθρώπινης ζωής που συνεχίζεται ακόμη στις σύγχρονες
μητροπόλεις. Οι δρόμοι της αρχαίας Ρώμης έμοιαζαν πολύ με τους δρόμους του
2000 μ.Χ. Μόνο που σήμερα λείπει κάπως η ποίηση και περισσεύει η βία. Όμως, «ο
Ρωμύλος αγαπά την Καικιλία».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16350N423</ED>
<ID>
ID:18343

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N42&aa=3</URL></REF>


Article

<CATEGORY>vin08</CATEGORY>

 <H5>Ο ΓΕΝΙΚΟΣ ΔΕΙΚΤΗΣ ΣΤΟ ΧΡΗΜΑΤΙΣΤΗΡΙΟ ΕΦΘΑΣΕ ΤΙΣ 3.032 ΜΟΝΑΔΕΣ
</H5><H2>Ρεκόρ με συνεχή άλματα
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Σε νέα κορυφή αναρριχήθηκε χθες η Σοφοκλέους. Ο Γενικός Δείκτης για τις
τιμές των μετοχών έκανε νέο ρεκόρ ανόδου και με συνεχή άλματα έφθασε χθες στις
3.032,25 μονάδες. Το προηγούμενο ρεκόρ ανόδου είχε γίνει την Παρασκευή 8
Ιανουαρίου, όταν ο Γενικός Δείκτης για τις τιμές είχε δείξει 3.010 μονάδες.

Η συνεδρίαση ήταν από την αρχή ανοδική. Ο Δείκτης κατέγραψε, λίγο μετά το
άνοιγμα των συναλλαγών, άνοδο περίπου 2 ποσοστιαίων μονάδων και συνέχισε να αυξάνεται

Ο ΓΕΝΙΚΟΣ Δείκτης για τις τιμές των μετοχών σημείωσε χθες άνοδο κατά 3,94%. Η
συνεδρίαση ήταν από την αρχή ανοδική. Ο Δείκτης κατέγραψε, λίγο μετά το
άνοιγμα των συναλλαγών, άνοδο περίπου 2 ποσοστιαίων μονάδων και συνέχισε να
αυξάνεται και άλλο μέχρι τη λήξη της συνεδρίασης.

Η άνοδος του Γενικού Δείκτη οφείλεται, κυρίως, στις τιμές των μετοχών των
τραπεζών και τεχνικών εταιρειών καθώς ο Δείκτης των τραπεζικών μετοχών
σημείωσε άνοδο κατά 4,97% και των τεχνικών εταιρειών κατά 6,07%.

Σύμφωνα με χρηματιστηριακούς αναλυτές, οι βασικοί παράγοντες που επηρέασαν
ευνοϊκά τη Σοφοκλέους είναι:.

1 Οι πρώτες ενδείξεις ότι απομακρύνεται το ενδεχόμενο υποτίμησης στο
κινεζικό νόμισμα και ότι θα αποφευχθεί τελικά μία κρίση στην Κίνα και κατ'
επέκταση στις οικονομίες πολλών χωρών στην Άπω Ανατολή.

2 Η θετική αντίδραση του Χρηματιστηρίου της Wall Street και του Τόκιο.

3 Η διαφαινόμενη είσοδος κεφαλαίων από ξένους επενδυτές που έκαναν χθες
την πρώτη παρουσία τους. Σύμφωνα με χρηματιστηριακές πηγές, πρόκειται για
κεφάλαια που έχουν μπει στη χώρα για τη δημοπρασία των ομολόγων του Ελληνικού
Δημοσίου, η οποία έγινε χθες, και ένα μικρό μέρος τους κατευθύνθηκε προς τη Σοφοκλέους.

Ο τζίρος χθες έφθασε τα 98,619 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16350N431</ED>
<ID>
ID:18260

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N43&aa=1</URL></REF>


Article

<CATEGORY>vin08</CATEGORY>

 <H2>Νέο ωράριο στο Χρηματιστήριο
</H2>
ΞΕΚΙΝΑ στα μέσα Μαρτίου η λειτουργία της άυλης αγοράς (αποϋλοποίηση των
μετοχών) και παράλληλα μπαίνει στην τελική ευθεία η προετοιμασία για τη
λειτουργία του Χρημα-τιστηρίου των Παραγώγων Προϊόντων. Η νέα αγορά θα
λειτουργεί καθημερινά από 10.30 μέχρι 15.00 και εκτιμάται ότι το ωράριο αυτό
θα αποτελέσει πρόκριμα για την επιμήκυνση στο ωράριο λειτουργίας του Χρηματιστηρίου.

Τα Παράγωγα Προϊόντα είναι ένα είδος χρηματιστηριακού «στοιχήματος» (για
παράδειγμα, αν θα σημειώσει άνοδο ή πτώση ο Γενικός Δείκτης). Το στοίχημα αυτό
αποτελεί από μόνο του ένα προϊόν το οποίο αγοράζεται ή πωλείται με συμφωνία
επαναγοράς ή επαναπώλησης σε συγκεκριμένο χρονικό διάστημα. Το Χρηματιστήριο
Παραγώγων (ΧΠΑ) αναμένεται να λειτουργήσει μέχρι τέλος Απριλίου και οι
ενδιαφερόμενοι (Τράπεζες, Αμοιβαία Κεφάλαια, χρηματιστές, Εταιρείες Επενδύσεων
κ.λπ.) ενημερώνονται τις ημέρες αυτές για τις εξελίξεις.

Αυτή τη στιγμή το Χρηματιστήριο Παραγώγων είναι σε πιλοτική λειτουργία. Στις
αρχές Φεβρουαρίου θα σταλούν στα υποψήφια μέλη του όλα τα ενημερωτικά
στοιχεία, ενώ τον Μάρτιο θα γίνουν εξετάσεις για τα στελέχη που θα εργαστούν
ως διαπραγματευτές, εκκαθαριστές ή σύμβουλοι πελατών.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16350N432</ED>
<ID>
ID:18311

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N43&aa=2</URL></REF>


Article

<CATEGORY>vin08</CATEGORY>

 <H2>Με ποια κριτήρια επενδύουν στη Σοφοκλέους οι ξένοι
</H2>
ΤΟ ΧΡΗΜΑΤΙΣΤΗΡΙΟ Αθηνών βρίσκεται ανάμεσα στις τρεις αγορές στις οποίες
συμβουλεύουν τους πελάτες τους να επενδύουν οι ξένοι οίκοι. «Έρχεται δηλαδή
στην πρώτη τριάδα των προτιμήσεων ως η καταλληλότερη επένδυση». Αυτό είπε χθες
στα «ΝΕΑ» κορυφαία χρηματιστηριακή πηγή, σχολιάζοντας τις πληροφορίες για τις
χθεσινές ενδείξεις εισόδου στη Σοφοκλέους, για πρώτη φορά φέτος, ξένων επενδυτών.

Σύμφωνα με χρηματιστηριακούς αναλυτές και εκπροσώπους εταιρειών που δέχονται
εντολές για αγορές από το εξωτερικό, οι ξένοι επενδυτές, που παραδοσιακά
αρχίζουν να δραστηριοποιούνται προς το τέλος Ιανουαρίου, επιλέγουν να
τοποθετηθούν στη Σοφοκλέους με τα εξής κριτήρια:.

1Αξιολογώντας τα επίπεδα τιμών των μετοχών. Έχουν δηλαδή υπολογίσει σε
ποιο σημείο κατά τη γνώμη τους πρέπει να βρίσκεται ο Γενικός Δείκτης και σε
ποιες τιμές τους συμφέρει να αγοράσουν συγκεκριμένες μετοχές εταιρειών.
«Ενδιαφέρονται, φυσικά, να αγοράσουν όσο το δυνατόν φθηνότερα», λέει χρηματιστής.

2 Συγκρίνουν τις ισοτιμίες των νομισμάτων. «Ο στόχος τους είναι να
αγοράσουν με όσο το δυνατόν φθηνότερη δραχμή και να πουλούν με όσο το δυνατόν
πιο ενισχυμένη (ακριβή) τη δραχμή για να κερδίζουν εκτός από τις τιμές των
μετοχών και από τις ισοτιμίες των νομισμάτων.

3Η κατάσταση στις διάφορες αγορές, όπως για παράδειγμα οι αγορές της
Λατινικής Αμερικής και της Άπω Ανατολής, στις οποίες επενδύουν επίσης κεφάλαια
από τις ΗΠΑ και κατά δεύτερο λόγο από την Ευρώπη. Ανάλογα με το μέγεθος της
εμπλοκής τους στις άλλες αγορές και με το ρίσκο που κρύβει η μία ή η άλλη
επένδυση, οι ξένοι θεσμικοί (Αμοιβαία Κεφάλαια, fund κ.λπ.) μπαίνουν και στη Σοφοκλέους.

4Λαμβάνουν υπόψη τους ότι το Χρηματιστήριο Αθηνών ήταν πέρσι η πλέον
αποδοτική αγορά διεθνώς, όπως και το γεγονός ότι η Ελλάδα είναι η μόνη
ευρωπαϊκή χώρα που έχει μπροστά της την προοπτική της σύγκλισης και της πτώσης
του πληθωρισμού (με όλα τα ευνοϊκά συνακόλουθα).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16350N433</ED>
<ID>
ID:18349

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N43&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Πρόσθετες υποχρεώσεις
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΣΤΟ ΧΡΗΜΑΤΙΣΤΗΡΙΟ ο Γενικός Δείκτης Τιμών «σπάει» τα ρεκόρ δημιουργώντας ένα
γενικότερο κλίμα ικανοποίησης στους επενδυτές, αλλά και στην κυβέρνηση. Ο
καθένας έχει αρκετούς λόγους να πανηγυρίζει. Οι επενδυτές είτε για τα κέρδη
που έχουν είτε γι' αυτά που προσδοκούν και η κυβέρνηση καθώς θεωρεί ότι ένα
«δυνατό» Χρηματιστήριο αποτελεί ψήφο εμπιστοσύνης στην οικονομική της
πολιτική. Μέχρι εδώ όλα είναι καλά.

Όμως οι προσδοκίες αυτές δημιουργούν πρόσθετες υποχρεώσεις κυρίως για την
κυβέρνηση, η οποία έχει και την ευθύνη χάραξης και άσκησης της οικονομικής
πολιτικής. Με άλλα λόγια, θα πρέπει να ακολουθήσει μία πολιτική χωρίς
παρεκκλίσεις από τους στόχους που έχει η ίδια θέσει, ενώ ταυτόχρονα να
προβλέψει τις τυχόν «παγίδες» που κρύβει η πορεία προς την ΟΝΕ και να τις αντιμετωπίσει.

Το κυριότερο είναι ότι δεν θα πρέπει να δημιουργήσει αντικίνητρα για τις
επιχειρήσεις, οι οποίες άλλωστε είναι το σημείο αναφοράς του Χρηματιστηρίου.
Πρόκειται για μία απλή και πετυχημένη συνταγή, η οποία εξασφαλίζει όχι μόνο τη
θετική πορεία, αλλά και ισχυρές αντιστάσεις σε περιπτώσεις διεθνών οικονομικών κρίσεων.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16350N434</ED>
<ID>
ID:18381

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N43&aa=4</URL></REF>


Article

<CATEGORY>vin08</CATEGORY>

 <H5>ΠΩΣ ΘΑ ΣΥΜΠΛΗΡΩΣΕΤΕ ΣΩΣΤΑ ΤΟΥΣ ΚΩΔΙΚΟΥΣ ΤΩΝ ΕΝΤΥΠΩΝ ΠΟΥ ΘΑ ΥΠΟΒΑΛΕΤΕ
</H5><H2>20 παγίδες στις φορολογικές δηλώσεις
</H2>
Είκοσι σημεία-παγίδες στη συμπλήρωση των φορολογικών δηλώσεων θα πρέπει να
προσέξουν οι φορολογούμενοι, για να αποφύγουν ταλαιπωρίες με την Εφορία και να
μη βρεθούν προ δυσάρεστων εκπλήξεων, όταν λάβουν το εκκαθαριστικό σημείωμα με
τον φόρο εισοδήματος.

ΣΕ ΟΡΙΣΜΕΝΕΣ μάλιστα περιπτώσεις, λάθη ή παραλείψεις στη δήλωση επισύρουν
τσουχτερά πρόστιμα και προσαυξήσεις φόρου.

Τα σημεία που πρέπει να προσεχτούν στο Ε1, για να μην υπάρξουν προβλήματα στην
εκκαθάριση της δήλωσης ή πληρωμή επιπλέον φόρου, είναι τα εξής:

1 Στην περίπτωση που ο φορολογούμενος έχει αλλάξει σπίτι και στη
φορολογική δήλωση που αποστέλλει το υπουργείο Οικονομικών είναι γραμμένη η
παλιά διεύθυνση του φορολογουμένου, θα πρέπει να διορθώσει τα προεκτυπωμένα
στοιχεία και να γράψει τη νέα διεύθυνση.

Σε διαφορετική περίπτωση, θα δημιουργηθούν προβλήματα και καθυστερήσεις στην
εκκαθάριση της δήλωσης καθώς η Εφορία θα καλέσει τον φορολογούμενο να
διορθώσει τη διεύθυνση ή δεν αποκλείεται από λάθος του υπαλλήλου να σταλεί η
δήλωση στην Εφορία της παλιάς διεύθυνσης.

2Το εισόδημα των ανήλικων τέκνων δηλώνεται και φορολογείται στο όνομα
του γονέα που έχει το μεγαλύτερο συνολικό εισόδημα. Αν οι γονείς έχουν ίσο
ποσό εισοδήματος, προστίθεται στο όνομα του πατέρα.

3Στο έντυπο Ε1 θα πρέπει να συμπληρωθεί το επώνυμο της συζύγου όπως
αναγράφεται στην ταυτότητα. Επίσης πρέπει να αναγραφεί η ημερομηνία γάμου. Αν
δεν συμπληρωθούν τα στοιχεία αυτά, δεν μπορεί να γίνει εκκαθάριση της δήλωσης.

4 Στον κωδικό του εντύπου της φορολογικής δήλωσης με την ένδειξη
«Αριθμός Μητρώου Συζύγου» θα αναγραφεί ο ΑΦΜ της συζύγου ή, αν δεν διαθέτει
ΑΦΜ, θα παραμείνει κενό.

5Οι τόκοι των στεγαστικών δανείων για αγορά πρώτης κατοικίας θα πρέπει
να αναγραφούν σε δύο κωδικούς. Στον κωδικό 063 για να εκπέσουν από το συνολικό
εισόδημα και στον κωδικό 727 γιατί αποτελούν τεκμαρτή δαπάνη και προστίθενται
στα άλλα τεκμήρια.

6Στην περίπτωση που δεν αναγραφεί ο ΑΦΜ ή ο αριθμός αστυνομικής
ταυτότητας του εκμισθωτή (κωδικοί 801-802), η Εφορία δεν θα αναγνωρίσει το
αφορολόγητο για τις δαπάνες ενοικίων. Σε περίπτωση που δεν προσκομισθούν
αποδείξεις για το ποσό των ενοικίων που καταβλήθηκαν, μπορεί ο φορολογούμενος
για να μη χάσει την έκπτωση να υποβάλει υπεύθυνη δήλωση, από την οποία να
προκύπτει το ποσό του ενοικίου που καταβλήθηκε και τα στοιχεία του εκμισθωτή.

7Δεν χρειάζεται να συμπληρωθεί ο κωδικός για το τεκμαρτό εισόδημα από
ιδιοκατοίκηση κύριας κατοικίας που αφορά την τιμή ζώνης ή εκκίνησης όταν η
κατοικία έχει επιφάνεια κάτω από 150 τ.μ.

8Αν η πρώτη δευτερεύουσα μη εξοχική κατοικία και η εξοχική βρίσκονται
σε περιοχή όπου δεν ισχύει το σύστημα αντικειμενικών αξιών των ακινήτων, τότε
στα στοιχεία των ακινήτων θα γραφτεί μόνο ο νομός και ο δήμος ή η κοινότητα
κατά περίπτωση.

9Τα καθαρά ποσά από κύριες συντάξεις πρέπει να αναγραφούν σε ξεχωριστό
κωδικό (303) από εκείνα που προέρχονται από επικουρικές συντάξεις (321).

10 Για πρώτη φορά φέτος θα αναγραφεί στη δήλωση το καθαρό ποσό του
Επιδόματος Κοινωνικής Αλληλεγγύης (ΕΚΑΣ) που λαμβάνουν οι χαμηλοσυνταξιούχοι.
Με το μέτρο αυτό το υπουργείο Οικονομικών θα μπορεί να ελέγξει αν ο
συνταξιούχος έχει και άλλες πηγές εισοδήματος και δεν δικαιούται το ΕΚΑΣ.

11Όσοι απέκτησαν εισόδημα από μισθωτές υπηρεσίες και προσέφεραν
υπηρεσίες ή κατοίκησαν τουλάχιστον για εννέα μήνες σε παραμεθόριες περιοχές
πρέπει να γράψουν τη λέξη «Ναι» στον κωδικό 015 για να τους αναγνωρισθεί
μεγαλύτερη έκπτωση φόρου.

12Οι φορολογούμενοι που είχαν έσοδα από τόκους καταθέσεων τραπεζών,
εντόκων γραμματίων, από ρέπος κ.ά. μπορούν να αναγράψουν τα ποσά αυτά στον
κωδικό 659, προκειμένου να καλύψουν τεκμήριο διαβίωσης ή να δικαιολογήσουν το
πόθεν έσχες. Επισημαίνεται ότι τελικά το υπουργείο Οικονομικών άλλαξε την
αρχική απόφαση που προέβλεπε ότι τα έσοδα από τις παραπάνω πηγές πρέπει
υποχρεωτικά να αναγραφούν στη δήλωση και έτσι η αναγραφή τους είναι
προαιρετική. Έτσι δεν ισχύουν τα αναγραφόμενα στο «βιβλίο με τις οδηγίες» περί
υποχρεωτικής αναγραφής των εισοδημάτων αυτών στη δήλωση.

13Αν η περιουσιακή κατάσταση του φορολογουμένου μεταβλήθηκε μέσα στο
1998 θα πρέπει στον κωδικό 617 να γράφει τη λέξη «Ναι». Υπενθυμίζεται ότι σε
περίπτωση μεταβολής της περιουσιακής κατάστασης ή άλλων στοιχείων του εντύπου
Ε9, θα πρέπει να υποβληθεί νέο Ε9, στο οποίο θα δηλωθούν μόνον οι μεταβολές
που έγιναν το 1998. Επίσης το έντυπο Ε9 θα υποβάλουν και εκείνοι που
υποβάλλουν για πρώτη φορά δήλωση φορολογίας εισοδήματος.

14Αν η δευτερεύουσα κατοικία έχει επιφάνεια κάτω από 100 τ.μ., δεν θα
συμπληρωθεί ο κωδικός 707 για το ποσό της ετήσιας (πραγματικής ή τεκμαρτής) δαπάνης.

15Στις τεκμαρτές δαπάνες (πόθεν έσχες) συμπεριελήφθησαν φέτος για πρώτη
φορά οι δαπάνες για χρηματοδοτική μίσθωση αυτοκινήτων και ακινήτων που πρέπει
να αναγραφούν στους κωδικούς 719 και 736.

16Όσοι αγόρασαν ακίνητο ή ανέγειραν οικοδομή ως πρώτη κατοικία εφόσον η
επιφάνεια δεν υπερβαίνει τα 120 τ.μ., δεν θα αναγράψουν τη δαπάνη που
κατέβαλαν στους κωδικούς 735 ή 737. Αν η επιφάνεια υπερβαίνει τα 120 τ.μ., θα
γραφτεί μόνο η δαπάνη που αντιστοιχεί στην επιφάνεια πάνω από τα 120 τ.μ.

Ακόμη εξαιρείται από το πόθεν έσχες και δεν χρειάζεται να αναγραφεί στους
συγκεκριμένους κωδικούς η δαπάνη για αγορά κατοικίας μέχρι 120 τ.μ., ακόμη κι
αν ο φορολογούμενος έχει άλλη κατοικία υπό την προϋπόθεση ότι η επιφάνειά της
δεν υπερβαίνει τα 35 τ.μ. για άγαμο και τα 70 τ.μ. για έγγαμο. Για κάθε παιδί
η επιφάνεια προσαυξάνεται κατά 15 τ.μ.

17Για αγορά ή ανέγερση πρώτης κατοικίας μέχρι 120 τ.μ. με δάνειο θα
πρέπει στον κωδικό 727 να αναγραφεί μόνο το ποσόν των τόκων και όχι τα
χρεολύσια. Αν πρόκειται για κατοικία πάνω από 120 τ.μ., θα αναγραφεί και το
τμήμα των χρεολυσίων που αναλογεί επιμεριστικά στο πέραν των 120 τ.μ. εμβαδόν.

18Αν το δηλωθέν εισόδημα είναι μικρότερο από τα τεκμήρια διαβίωσης ή τις
δαπάνες αγοράς περιουσιακών στοιχείων, ο φορολογούμενος για να δικαιολογήσει
τη διαφορά μπορεί να επικαλεστεί χρηματικά ποσά που εισέπραξε από πωλήσεις
περιουσιακών στοιχείων, δάνεια, δωρεές, κέρδη από λαχεία κ.λπ. ή εισόδημα που
είχε τα προηγούμενα χρόνια και δεν αναλώθηκε.

Σε μια τέτοια περίπτωση πρέπει να συμπληρωθούν ανάλογα οι κωδικοί 781 έως 787.

Αξίζει να επισημανθεί ότι αν οι τεκμαρτές δαπάνες είναι υψηλότερες από το
δηλωθέν εισόδημα και ο φορολογούμενος δεν δικαιολογήσει τη διαφορά, τότε θα
φορολογηθεί με βάση τα τεκμήρια και θα πληρώσει και προκαταβολή φόρου για το
επόμενο έτος. (55% του φόρου που προκύπτει από τη δήλωση του τρέχοντος έτους).

19Οι ελεύθεροι επαγγελματίες και επιτηδευματίες αναμένεται να υποστούν
φέτος μεγάλη ταλαιπωρία καθώς για τη συμπλήρωση της ένδειξης ΚΑΔ του εντύπου
Ε3 θα πρέπει να βρουν ανάμεσα σε 9.600 Κωδικούς Αριθμούς Δραστηριότητας
εκείνον που αντιστοιχεί στην επαγγελματική τους δραστηριότητα.

Τον δικό τους ΚΑΔ πρέπει να τον ψάξουν σ' ένα βιβλίο 300 σελίδων που θα
υπάρχει στις Εφορίες, πράγμα που θα δημιουργήσει συνωστισμό και σύγχυση την
περίοδο της υποβολής των δηλώσεων.

20Όσοι υπάγονται στα αντικειμενικά κριτήρια θα πρέπει αν η
επαγγελματική τους εγκατάσταση βρίσκεται στον Νομό Δράμας, να γράψουν στον
κωδικό 10 του εντύπου Ε10 τη λέξη «Ναι» για να φορολογηθούν με μειωμένους συντελεστές.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16350N441</ED>
<ID>
ID:18261

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N44&aa=1</URL></REF>


Article

<CATEGORY>vin08</CATEGORY>

 <H2>Φθηνό πετρέλαιο για τους αγρότες
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΣΕ ΣΗΜΑΝΤΙΚΗ μείωση της τιμής στο ντίζελ κίνησης (από 158 στις 70 δρχ. το
λίτρο) για τους αγρότες προσανατολίζεται η κυβέρνηση, σε συνδυασμό με την
αντιμετώπιση από πλευράς ΑΤΕ της ρύθμισης των αγροτικών χρεών.

Χθες πραγματοποιήθηκε συνάντηση του Πρωθυπουργού κ. Κ. Σημίτη με τον υπουργό
Γεωργίας για τα προβλήματα του αγροτικού τομέα εν όψει και των κινητοποιήσεων
στις οποίες φέρεται να επιμένουν οι αγρότες, κυρίως στην περιοχή της
Θεσσαλίας, αλλά παράλληλα υπάρχουν και οι επισημάνσεις που αφορούν τους
ελαιοπαραγωγούς και τους κτηνοτρόφους.

Μετά τη συνάντησή του με τον Πρωθυπουργό, ο υπουργός Γεωργίας δήλωσε
αισιόδοξος, τονίζοντας ότι θα βρεθούν λύσεις.

Όπως έγινε γνωστό, οριστικές αποφάσεις για τα σχετικά θέματα αλλά και τα μέτρα
που σχεδιάζει η κυβέρνηση, αναμένεται να ληφθούν σε ειδική συνεδρίαση του
Υπουργικού Συμβουλίου στις 5 Φεβρουαρίου.

Πάντως, σε αρκετές περιπτώσεις, σε περιοχές όπως η Θεσσαλία, η Β. Ελλάδα κ.ά.
διαπιστώνεται στάση αναμονής των αγροτών σε σχέση με τις κινητοποιήσεις
διαμαρτυρίας, χωρίς όμως αυτό να μειώνει το μέγεθος του προβλήματος.

Σε σύσκεψη που πραγματοποιήθηκε χθες στο υπουργείο Γεωργίας, ο κ. Ανωμερίτης
συζήτησε με τον διοικητή και τους υποδιοικητές της ΑΤΕ κ. Π. Λάμπρου, Θαν.
Παπαγεωργίου και Δημ. Σαντιξή τις διαδικασίες που αφορούν τις ρυθμίσεις των
αγροτικών χρεών.

Όπως φαίνεται και σύμφωνα με ορισμένες απόψεις που προβάλλονταν χθες, η
πολιτική ηγεσία του υπουργείου Γεωργίας έχει άλλη γνώμη για τις ρυθμίσεις.

Αρμοδίως δεν αποσαφηνιζόταν το θέμα, ενώ σε εκκρεμότητα παραμένει φαίνεται το
ζήτημα που έχει ανακύψει με το γάλα αλλά και την ονομασία προέλευσης του ελαιολάδου.

Μέσα στις προσεχείς μέρες αναμένονται εισηγήσεις της ΑΤΕ για τη διαδικασία
αντιμετώπισης των αγροτικών χρεών.

Χθες το πρωί ο υπουργός Γεωργίας κ. Ανωμερίτης συναντήθηκε με τον πρόεδρο του
Συνασπισμού κ. Νικ. Κωνσταντόπουλο. Ο πρόεδρος του ΣΥΝ ανέλυσε τις θέσεις του
κόμματος για τον αγροτικό τομέα.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16350N451</ED>
<ID>
ID:18262

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N45&aa=1</URL></REF>


Article

<CATEGORY>vin08</CATEGORY>

 <H2>Την Παρασκευή η διαίρεση της μετοχής της Εθνικής </H2>
ΤΗΝ ΕΡΧΟΜΕΝΗ Παρασκευή 29 Ιανουαρίου στη 1 μ.μ. πρόκειται να πραγματοποιηθεί η
επαναληπτική Γενική Συνέλευση των μετόχων της Εθνικής Τράπεζας, προκειμένου να
αποφασιστεί η διαίρεση (split) της μετοχής της τράπεζας σε τέσσερις αυτοτελείς
μετοχές με ταυτόχρονη μείωση της ονομαστικής αξίας της μετοχής από 5.800
δραχμές σε 1.450 δραχμές.

Επίσης πρόκειται να παρθούν μεταξύ άλλων αποφάσεις και για τη ρύθμιση των
κλασματικών μετοχικών δικαιωμάτων.

ΑΜΟΙΒΑΙΑ ΣΤΟΝ ΚΑΝΑΔΑ

Η χρηματιστηριακή εταιρεία του Ομίλου της Εθνικής Τράπεζας με έδρα τον Καναδά
ξεκίνησε τη λειτουργία της. Η εταιρεία με την επωνυμία NBG Securities Inc θα
διαθέτει σε πρώτη φάση πληθώρα αμοιβαίων κεφαλαίων και θα δραστηριοποιηθεί
στην κεφαλαιαγορά.

* Εν τω μεταξύ άρχισε τις εργασίες του το ένατο κατάστημα της ΕΤΕ στον Καναδά.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16350N452</ED>
<ID>
ID:18312

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N45&aa=2</URL></REF>


Article

<CATEGORY>vin08</CATEGORY>

 <H2>Οι τράπεζές μας στην Ελβετία </H2>
ΔΙΕΘΝΕΣ τραπεζικό συνέδριο με θέμα «Επενδυτικές ευκαιρίες και αλλαγές στο
ελληνικό τραπεζικό σύστημα» πραγματοποιήθηκε χθες στην Ζυρίχη. Το συνέδριο
διοργανώθηκε από την Ένωση Ελληνικών Τραπεζών, την Ένωση Ελβετών Τραπεζιτών
και το νεοσύστατο Οικονομικό Επιμελητήριο Ελβετίας-Ελλάδας.

Στόχος του συνεδρίου ήταν η παρουσίαση του ελληνικού τραπεζικού συστήματος στο
ελβετικό επενδυτικό κοινό και η περαιτέρω σύσφιγξη των σχέσεων μεταξύ των δύο ενώσεων.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16350N453</ED>
<ID>
ID:18350

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N45&aa=3</URL></REF>


Article

<CATEGORY>vin08</CATEGORY>

 <H2>Ζητούν ρύθμιση αγροτικών χρεών </H2>
ΤΗ ΡΥΘΜΙΣΗ των αγροτικών χρεών προς την ΑΤΕ ζητούν από την κυβέρνηση 46
βουλευτές του ΠΑΣΟΚ

Με ερώτηση, που κατέθεσαν χθες στη Βουλή, καλούν τον υπουργό Γεωργίας να
προχωρήσει σε συγκεκριμένες ενέργειες και σημειώνουν ότι, στην αντίθετη
περίπτωση, «υπάρχει φόβος να μετατραπεί σημαντικό τμήμα του αγροτικού κόσμου
σε δουλοπάροικους».

Τα 46 μέλη της Κοινοβουλευτικής Ομάδας του ΠΑΣΟΚ, που αντιπροσωπεύουν όλες τις
τάσεις του κόμματος και εκλέγονται στην περιφέρεια, εκφράζουν την άποψη ότι οι
περισσότεροι από τους αγρότες βρίσκονται σε απελπιστική κατάσταση αφού
καθημερινά γίνονται πλειστηριασμοί των κτημάτων τους και των περιουσιακών τους στοιχείων.

Οι βουλευτές του ΠΑΣΟΚ υποστηρίζουν ότι το μεγαλύτερο ποσοστό των αγροτικών
χρεών προς την ΑΤΕ είναι οι ανατοκισμοί και το σύστημα που ακολουθεί η τράπεζα
με αποτέλεσμα, όπως σημειώνουν, οι αγρότες να είναι ανυπεράσπιστοι απέναντι
«σε μια ληστρική μεταχείριση και σε μια νομιμοποιημένη τοκογλυφία».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16350N454</ED>
<ID>
ID:18371

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N45&aa=4</URL></REF>


Article

<CATEGORY>vin08</CATEGORY>

 <H5>ΟΛΥΜΠΙΑΚΗ
</H5><H2>Ζημιά 39 δισ. αντί για 7 που περίμεναν!
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

ΜΕ ΜΙΑ τεράστια «μαύρη τρύπα» ύψους 38,9 δισ. δραχμών έκλεισε χτες τελικά ο
ισολογισμός της Ολυμπιακής Αεροπορίας για το 1997.

Την ίδια στιγμή, η κυβέρνηση επισπεύδει τις διαδικασίες για την παραχώρηση του
μάνατζμεντ της Ο.Α. σε ξένους επενδυτές, με στόχο να οδηγηθεί ο εθνικός
αερομεταφορέας σε μια από τις διεθνείς αεροπορικές συμμαχίες.

Πηγές των υπουργείων Μεταφορών και Εθνικής Οικονομίας ανέφεραν χτες ότι οι
σύμβουλοι (ΕΤΕΒΑ και Salomon Smith Barney) στους οποίους έχει ανατεθεί το έργο
της αναζήτησης ξένου συμμάχου για την Ο.Α., μέσα στην ερχόμενη εβδομάδα
αναμένεται να προχωρήσουν σε δημόσια πρόσκληση ενδιαφέροντος, μέσω της
προκήρυξης σχετικού διεθνούς διαγωνισμού.

Στο μεταξύ, η ζημιά της Ο.Α. για το 1997 τελικά ήταν πολύ μεγαλύτερη από αυτήν
που ανέμεναν το υπουργείο Μεταφορών και η νέα διοίκηση της Ο.Α. στις αρχές του
περασμένου χρόνου, όταν αποφάσισαν να προχωρήσουν στη λήψη πρόσθετων μέτρων
για την ολοκλήρωση της εξυγίανσης της εταιρείας.

Η αρχική εκτίμηση και των δύο πλευρών ήταν ότι το έλλειμμα της Ο.Α. για το
1997 θα έφτανε στα 7 δισ. δρχ., παρά τις προβλέψεις της προηγούμενης διοίκησης
της εταιρείας που έκανε λόγο για κέρδη 14,4 δισ. δρχ.!

Όμως, το σύνολο της ζημιάς έφτασε στα 38,9 δισ. δρχ., εκ των οποίων τα 24 δισ.
δρχ. αφορούν βεβαιωμένα ελλείμματα και τα υπόλοιπα περίπου 15 δισ. δρχ.
λογιστικές προβλέψεις.

Όπως προκύπτει από τον ισολογισμό, ο οποίος έκλεισε με τη συμβολή της
εταιρείας Cooper, οι δαπάνες προσωπικού μέσα στο 1997 έφτασαν στο ποσό των 135
δισ. δρχ. και ήταν αυξημένες σε σχέση με το 1996 κατά περίπου 27 δισ. δρχ.

Επίσης, η μέση κατά κεφαλή αύξηση του κόστους εργασίας στην Ο.Α., στη διετία
1996-1997, έφτασε το 51%.

Σημειώνεται ότι ο αντίστοιχος ισολογισμός του 1996 εμφάνιζε κέρδη ύψους 14,4
δισ. δρχ!

Στο μεταξύ, μετά την εμμονή των πιλότων να μην εργάζονται υπερωριακά, η
διοίκηση της Ο.Α. αποφασίζει σήμερα να ισχύσει και κατά τους μήνες Φεβρουάριο
και Μάρτιο το μειωμένο πρόγραμμα δρομολογίων που εκπονήθηκε εντός του Ιανουαρίου.

Πάντως, κύκλοι της εταιρείας δεν επιβεβαίωναν χτεσινές φήμες που έκαναν λόγο
για νέες περικοπές δρομολογίων-θέσεων προς τη Μυτιλήνη, την Κέρκυρα, την
Καβάλα και την Αλεξανδρούπολη.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16350N455</ED>
<ID>
ID:18384

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N45&aa=5</URL></REF>


Article

<CATEGORY>vin08</CATEGORY>

 <H5>ΤΑ ΕΠΙΤΟΚΙΑ ΤΩΝ 10ΕΤΩΝ ΟΜΟΛΟΓΩΝ ΣΤΟ 6,1%
</H5><H2>Ιστορική πτώση
</H2>
Μια ανάσα για να πιάσει και το κριτήριο της ΟΝΕ για τα επιτόκια, βρίσκεται από
χθες η ελληνική οικονομία, καθώς η χθεσινή δημοπρασία των δεκαετών ομολόγων
σταθερού επιτοκίου ­ όπου σημειώθηκε μεγάλη πτώση των επιτοκίων ­ επιβεβαίωσε
ότι η αγορά έχει προεξοφλήσει και τη σύγκλιση στο κόστος του χρήματος.

ΕΙΔΙΚΟΤΕΡΑ, στη δημοπρασία τα επιτόκια έπεσαν κατά 1,09 ποσοστιαίες μονάδες
και διαμορφώθηκαν στο 6,1% από 7,19%, που ήταν στην προηγούμενη δημοπρασία.
Μάλιστα το επιτόκιο αυτό που διαμόρφωσε η αγορά είναι ακόμη χαμηλότερο από
εκείνο που είχε ορίσει ως επιτόκιο έκδοσης το υπουργείο Οικονομικών και το
οποίο ήταν 6,3%.

Ο υφυπουργός Οικονομικών κ. Νίκος Χριστοδουλάκης χαρακτήρισε ιστορική την
πτώση των επιτοκίων και πρόσθεσε ότι διευκολύνει την πορεία προς τη σύγκλιση.
Προέβλεψε μάλιστα ότι η πτώση των επιτοκίων των κρατικών τίτλων θα συνεχιστεί
στο επόμενο διάστημα. Όπως εξήγησε, ακόμη και μετά το 2001, όταν η χώρα θα
έχει ενταχθεί στην ΟΝΕ, τα επιτόκια των ελληνικών ομολόγων θα εξακολουθούν να
είναι ελκυστικά σε σχέση με τα ξένα, καθώς θα είναι υψηλότερα κατά 2 περίπου μονάδες.

Υπενθυμίζεται ότι για να επιτευχθεί το κριτήριο για τα επιτόκια, πρέπει η
απόδοση του ελληνικού δεκαετούς ομολόγου να είναι το πολύ κατά 2 μονάδες
υψηλότερη από εκείνη του αντίστοιχου γερμανικού. Σήμερα η απόδοση του
γερμανικού δεκαετούς ομόλογου κυμαίνεται περίπου στο 3,75%.

Ενδεικτικό του επενδυτικού πυρετού που επικράτησε χθες στην αγορά ομόλογων,
είναι το γεγονός ότι η δημοπρασία ποσού 370 δισ. δρχ. συγκέντρωσε προσφορές
από Έλληνες και ξένους ύψους 2,3 τρισ. δρχ. Σημειώνεται ότι, σύμφωνα με
εκτιμήσεις στελεχών της αγοράς, η συμμετοχή των ξένων στην αγορά των δεκαετών
ομολόγων ανέρχεται περίπου στο 50%. Μόνο χθες κατά τη δημοπρασία εισέρευσαν
180 περίπου εκατομμύρια ευρώ, εκτός των 500 εκατ. ευρώ που υπολογίζεται ότι
εισέρευσαν τις τελευταίες μέρες. Μάλιστα μετά τη λήξη της δημοπρασίας
πραγματοποιήθηκε εκροή συναλλάγματος περίπου 80 εκατ. ευρώ. Αυτό, σύμφωνα με
πληροφορίες, αφορά κεφάλαια που δεν πρόλαβαν να επενδυθούν χθες.

Ο κ. Χριστοδουλάκης ανακοίνωσε επίσης ότι θα ληφθούν μέτρα για την περαιτέρω
ανάπτυξη της δευτερογενούς αγοράς ομολόγων. Σε αυτά περιλαμβάνονται τα ρέπος
και προθεσμιακές αγορές που θα προωθηθούν μέσα στο πρώτο εξάμηνο του έτους.

Μία από τις κινήσεις του υπουργείου Οικονομικών είναι και η σταδιακή
αντικατάσταση των ομολόγων κυμαινόμενου επιτοκίου που έχουν οι ασφαλιστικές
εταιρείες ­ περίπου 600 δισ. δρχ. ­ και τα οποία λήγουν το 2001, με ομόλογα
σταθερού επιτοκίου μακροχρόνιας διάρκειας. Έτσι θα εξασφαλιστούν υψηλότερες
αποδόσεις για μεγαλύτερο διάστημα. Επίσης προωθείται η αποτίμηση του
ενεργητικού των αμοιβαίων κεφαλαίων με τις τρέχουσες αποδόσεις των ομολόγων.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16350N461</ED>
<ID>
ID:18263

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N46&aa=1</URL></REF>


Article

<CATEGORY>vin08</CATEGORY>

 <H2>Από 2% έως 5% οι αυξήσεις στις συντάξεις το '99
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΑΥΞΗΣΕΙΣ από 2% έως 5% στις συντάξεις θα καταβληθούν το 1999. Αυτό καθορίζει
σε εγκύκλιό του προς τα αρμόδια υπουργεία ο υπουργός Εθνικής Οικονομίας κ. Γ.
Παπαντωνίου. Πάντως είναι πιθανό για τις χαμηλές συντάξεις να δοθούν
μεγαλύτερες αυξήσεις ύστερα από παρέμβαση του Πρωθυπουργού κ. Κ. Σημίτη. Για
το θέμα αυτό θα υπάρξει εντός των προσεχών ημερών ειδική συνεδρίαση των
συναρμοδίων υπουργών ώστε οι απαντήσεις να δοθούν στη συνάντηση που θα έχει ο
κ. Σημίτης εντός του Φεβρουαρίου με τη συντονιστική επιτροπή των συνταξιούχων.
Στην εγκύκλιο του υπουργείου Εθνικής Οικονομίας αναφέρεται ότι οι συνταξιούχοι
του Δημοσίου, καθώς και των ασφαλιστικών ταμείων (κύριας και επικουρικής
ασφάλισης), που ακολουθούν την εισοδηματική πολιτική, δηλαδή το ΙΚΑ, το
ΙΚΑ-ΤΕΑΜ, το ΙΚΑ-ΕΤΕΑΜ, η ΔΑΠ-ΔΕΗ, ο ΤΑΠ-ΟΤΕ και το ΤΑΠ-ΗΣΑΠ, καθώς και τα
ταμεία κύριας και επικουρικής ασφάλισης των τραπεζών, θα λάβουν:

* Από 1.1.1999 (αναδρομικά) ποσοστό 1,4% επί του ποσού των συντάξεων όπως έχει
διαμορφωθεί την 31.12.1998 για διορθωτικό ποσό.

* Πέραν του διορθωτικού ποσού, όσοι παίρνουν τα κατώτατα όρια συντάξεων αλλά
και όσοι έχουν συντάξεις μέχρι του ποσού των 250.000 δρχ. τον μήνα, θα λάβουν
τιμαριθμική αύξηση από 1.1.1999 (αναδρομικά):

* Για ποσό σύνταξης μέχρι 250.000 δρχ. ποσοστό αύξησης 2,5%.

* Για το τμήμα της σύνταξης από 250.000 δρχ. και άνω ποσοστό αύξησης 2%.

Σε περίπτωση που ο πληθωρισμός στο τέλος του 1999 υπερβεί το προβλεπόμενο
ποσοστό 2%, θα χορηγηθεί το έτος 2000 διορθωτικό ποσό.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16350N462</ED>
<ID>
ID:18313

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N46&aa=2</URL></REF>


Article

<CATEGORY>vin08</CATEGORY>

 <H2>Ιονική: 4 έδρες στον Μαρκάκη και 4 στην ΠΑΣΚΕ
</H2>
ΑΠΟΤΕΛΕΣΜΑ-έκπληξη για τον συνδυασμό του κ. Γιάννη Μαρκάκη (πρώην προέδρου του
Συλλόγου Υπαλλήλων της Ιονικής Τράπεζας) έδωσαν οι εκλογές στον Σύλλογο της
Ιονικής. Παρ' όλο που ο κ. Μαρκάκης κατήλθε ανεξάρτητος στις εκλογές για την
ανάδειξη της νέας διοίκησης στον Σύλλογο, πήρε τις ίδιες έδρες με την ΠΑΣΚΕ
(ΠΑΣΟΚ). Σύμφωνα με τα αποτελέσματα, λίγο μετά τα μεσάνυχτα σε σύνολο 3.350
ψηφισάντων υπαλλήλων στην Ιονική Τράπεζα ο συνδυασμός του κ. Μαρκάκη
καταλαμβάνει τέσσερις έδρες έναντι τεσσάρων επίσης της ΠΑΣΚΕ, δύο της ΔΑΚΕ
(Ν.Δ.) και μιας έδρας που παίρνει ο συνδυασμός της Πρωτοβουλίας (Αριστερά).

Υπενθυμίζεται ότι ο κ. Μαρκάκης, επικεφαλής της ΠΑΣΚΕ το 1998, ως πρόεδρος του
Συλλόγου Υπαλλήλων της Ιονικής είχε πρωτοστατήσει σε επεισοδιακές
κινητοποιήσεις με στόχο την ανατροπή πώλησης της Τράπεζας.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16350N463</ED>
<ID>
ID:18351

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N46&aa=3</URL></REF>


Article

<CATEGORY>vin08</CATEGORY>

 <H2>Αντίθετοι με το 35ωρο οι βιομήχανοι Βορείου Ελλάδος
</H2>
ΘΕΣΣΑΛΟΝΙΚΗ Γρ. Β. Ελλάδος

ΩΣ ΠΡΑΞΗ «αυτοκτονίας» χαρακτήρισε το ενδεχόμενο καθιέρωσης του 35ωρου
εργασίας ­ χωρίς μείωση αποδοχών ­ ο πρόεδρος του Συνδέσμου Βιομηχανιών
Βορείου Ελλάδος Βασίλης Τακάς που έκανε λόγο για μείωση της ανταγωνιστικότητας
των ελληνικών επιχειρήσεων σε περίπτωση θεσμοθέτησης του μέτρου.

Ο κ. Τακάς, στη διάρκεια παρουσίασης του προγραμματισμού δράσης του ΣΒΒΕ για
το 1999, ερωτηθείς αν συμφωνεί με την πρόσφατη πρωτοβουλία της εταιρείας
Ιντρακόμ για καθιέρωση 35ωρου και αν θα πρέπει να επιβληθεί το μέτρο σε
ολόκληρο τον ιδιωτικό τομέα, είπε ότι η κάθε εταιρεία έχει κάθε δικαίωμα να
συνάπτει υπηρεσιακές συμβάσεις με τους εργαζομένους, αλλά ­ όπως είπε ­ πρέπει
πρώτα να υπάρξει ανάπτυξη της ανταγωνιστικότητας και οικονομίας προτού
γενικευτεί το 35ωρο.

«Η ελληνική οικονομία καταλαμβάνει μία από τις τελευταίες θέσεις από άποψη
ανταγωνιστικότητας. Θα είναι, λοιπόν, αυτοκτονία η γενίκευση της καθιέρωσης
35ωρου. Ας γίνουμε πρώτα ανταγωνιστικοί, ας αναπτυχθούμε και τότε μπορούμε να
μιλήσουμε πώς θα μειώσουμε τις ώρες εργασίας», είπε χαρακτηριστικά ο κ. Τακάς.

Αναφερόμενος στις επενδύσεις βιομηχάνων από τη Βόρειο Ελλάδα σε χώρες της
Νοτιοανατολικής Ευρώπης, ο πρόεδρος του ΣΒΒΕ είπε ότι η δεκαετία που πέρασε
δεν ήταν ιδιαίτερα αποδοτική.

Ο πρόεδρος του ΣΒΒΕ ερωτηθείς να σχολιάσει την κατάθεση της τροπολογίας για
την αλλαγή καθεστώτος στην Helexpo - Διεθνή Έκθεση Θεσσαλονίκης, είπε ότι η
θέση του Συνδέσμου είναι ότι θα πρέπει να παραμείνει η Θεσσαλονίκη η μοναδική
εκθεσιακή πόλη της χώρας και να αναπτυχθούν οι εκθεσιακές και συνεδριακές
δραστηριότητες της ΔΕΘ.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16350N464</ED>
<ID>
ID:18372

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N46&aa=4</URL></REF>


Article

<CATEGORY>vin08</CATEGORY>

 <H2>Με μήνυμα η πρωθυπουργική επίσκεψη στην Εθνική
</H2>
ΜΕ ΜΙΑ επίσκεψη σε υπό κρατικό έλεγχο φορέα συνεχίζει σήμερα ο Πρωθυπουργός
την επικοινωνιακή του εκστρατεία: θα επισκεφθεί τα κεντρικά γραφεία της
Εθνικής Τράπεζας, στην οδό Αιόλου, επιθυμώντας να υπογραμμίσει δύο πράγματα:

* Τη σημασία που έχει η επιτυχής πορεία της εθνικής οικονομίας για την
ζωή του μέσου Έλληνα πολίτη ­ κάτι που τόνισε και στην προχθεσινή του
συνέντευξη στον Γιάννη Πρετεντέρη (Antenna).

* Τη σημασία που έχει η Εθνική, ένας φορέας υπό κρατικό έλεγχο, για την
πορεία της οικονομίας.

ΕΝΗΜΕΡΩΣΗ

Ο Πρωθυπουργός, ο οποίος θα συνοδεύεται από τον υπουργό Εθνικής Οικονομίας
Γιάννο Παπαντωνίου και τον διευθυντή του οικονομικού του γραφείου Τάσο
Γιαννίτση, θα συναντηθεί με τη διοίκηση της Τράπεζας και θα ενημερωθεί από τον
διοικητή της κ. Θ. Καρατζά για τις εξελίξεις στην Εθνική και τον Όμιλο της Εθνικής.

Πέραν του γεγονότος ότι η Εθνική, κατά την κυβέρνηση, είναι ένα κλασικό
παράδειγμα επιτυχημένου δημόσιου φορέα, ο Κώστας Σημίτης θα αναφερθεί και στην
επιτυχία της οικονομικής πολιτικής εν γένει ­ υπό το πρίσμα των θετικών
επιπτώσεων που έχει αυτή η επιτυχία για τους πολίτες.

ΤΑ ΕΠΙΤΟΚΙΑ

Για παράδειγμα, ο Πρωθυπουργός, όπως έλεγαν συνεργάτες του, θέλει να γίνει
κατανοητό πως η μείωση των επιτοκίων, η μείωση του κόστους δανεισμού «σημαίνει
και αύξηση του εισοδήματος του κάθε πολίτη που δανείζεται, όπως σημαίνει και
μείωση του λειτουργικού κόστους του παραγωγικού συστήματος της χώρας».
Ταυτοχρόνως, όμως, θέλει να γίνει σαφές και ότι δεν υποτιμά την προσοχή με την
οποία χρειάζεται να γίνονται οι κινήσεις στο πεδίο της νομισματικής πολιτικής.

ΕΜΦΑΣΗ

Ο κ. Σημίτης τόσο σήμερα όσο και στο προσεχές διάστημα θα δώσει έμφαση στις
ευνοϊκότερες προοπτικές για την ανάπτυξη ­ δεν είναι τυχαίο, έλεγαν συνεργάτες
του, ότι ο ρυθμός αύξησης της βιομηχανικής παραγωγής στην Ελλάδα είναι ο
δεύτερος υψηλότερος στην Ευρωπαϊκή Ένωση.

Γενικά, ο Πρωθυπουργός επιθυμεί να «περάσει» στους πολίτες ένα «τριπλό»
μήνυμα: ότι η ΟΝΕ μας αφορά όλους, ότι εάν δουλέψουμε σωστά μπορούμε να
πετύχουμε και, τέλος, ότι «μπορούμε να είμαστε αισιόδοξοι τόσο για το σήμερα
όσο και για το αύριο της Ελλάδας εντός της ΟΝΕ»...
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N47</CAT>
<ED>
Κωδικός άρθρου: A16350N471</ED>
<ID>
ID:18264

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N47&aa=1</URL></REF>


Article

<CATEGORY>vin08</CATEGORY>

 <H5>ΤΟ ΔΝΤ ΚΑΙ ΟΙ ΗΠΑ ΕΞΩΘΟΥΝ ΤΗ ΒΡΑΖΙΛΙΑ ΣΕ ΕΣΦΑΛΜΕΝΗ ΟΙΚΟΝΟΜΙΚΗ ΠΟΛΙΤΙΚΗ
</H5><H2></H2><H2>Έλλειψη σοβαρότητας
</H2>
Μπορεί να έχει την όγδοη σε μέγεθος οικονομία στον κόσμο. Όμως, όπως είχε πει
κάποτε ο στρατηγός Ντε Γκωλ, «η Βραζιλία δεν είναι σοβαρή χώρα». Η έλλειψη
σοβαρότητας αποδείχθηκε όχι μόνον από την αθέτηση της υπόσχεσης που είχε δώσει
η βραζιλιανή κυβέρνηση να μην υποτιμήσει το νόμισμα της χώρας, αλλά και από
την αντίδραση της κυβέρνησης και της διεθνούς κοινότητας στην κρίση.

Η Κεντρική Τράπεζα της Βραζιλίας αφού άφησε το ρεάλ να υποτιμηθεί, στη
συνέχεια το «στήριξε» με πολύ υψηλά επιτόκια

ΤΟ ΕΡΩΤΗΜΑ που απασχολεί τώρα τον κόσμο είναι αν η οικονομική δίνη της
Βραζιλίας θα καταπιεί και άλλες χώρες που έχουν σταθερές ισοτιμίες, από την
Αργεντινή και το Χονγκ Κονγκ έως την Κίνα. Όμως, η Αργεντινή και το Χονγκ
Κονγκ είναι τελείως διαφορετικές περιπτώσεις από τη Βραζιλία. Εγκατέλειψαν
εντελώς τη νομισματική τους αυτονομία, παρέχοντας εγγυήσεις ότι σε κάθε
νομισματική μονάδα που εκδίδουν αντιστοιχεί ένα δολάριο που φυλάσσεται στις
κεντρικές τους τράπεζες. Και ακόμη πιο σημαντικό, έθεσαν υπό έλεγχο τον
κυβερνητικό δανεισμό και έπεισαν τους πολίτες ότι είναι απαραίτητη η εξάρτηση
από την αμερικανική κεντρική τράπεζα.

Γιατί, όμως, η Βραζιλία δεν συμπεριφέρεται σαν σοβαρή χώρα; Γιατί το Διεθνές
Νομισματικό Ταμείο και το αμερικανικό υπουργείο Οικονομικών εξωθούν την
κυβέρνηση της χώρας σε μία αναξιόπτιση και εσφαλμένη οικονομική πολιτική, που
είναι καταδικασμένη να αποτύχει. Μετά τα «τραύματα» του 1992 στην Ιταλία, τη
Σκανδιναβία και τη Βρετανία, καθώς και την πρόσφατη νομισματική κρίση στην
Ασία, θα έπρεπε να είχαμε διδαχθεί ορισμένα πράγματα για το πώς πρέπει να
γίνονται οι υποτιμήσεις.

ΟΙ ΤΡΕΙΣ ΠΟΛΙΤΙΚΕΣ

Τρεις είναι οι βασικές αρχές της πολιτικής που πρέπει να ακολουθηθεί μετά την υποτίμηση.

Η πρώτη είναι ότι η κυβέρνηση δεν πρέπει ποτέ να ανεβάζει τα επιτόκια ή να
δαπανά τα συναλλαγματικά αποθέματα προσπαθώντας να «υπερασπιστεί» ένα νόμισμα
του οποίου οι αγορές «έσπασαν» την ισοτιμία.

Η δεύτερη αρχή είναι ότι ο μόνος σωστός τρόπος για να ελεγχθεί ο πληθωρισμός
επιβάλλει την εφαρμογή ενός αξιόπιστου προγράμματος περιορισμού των δημοσίων
ελλειμμάτων, σταδιακά και αποφασιστικά.

Η τρίτη και πιο σημαντική αρχή υπαγορεύει ότι η σταθερότητα μπορεί να
αποκατασταθεί μόνο με έναν τρόπο (σε μία χώρα όπου η χρηματιστηριακή και
οικονομική εμπιστοσύνη έχει τρωθεί): ανορθώνοντας την οικονομική ανάπτυξη και
δημιουργώντας σαφείς προοπτικές για άνοδο της κερδοφορίας και πτώση της ανεργίας.

ΑΝΩΦΕΛΗ ΠΡΟΣΠΑΘΕΙΑ

Δυστυχώς, οι βραζιλιανές αρχές, προφανώς υπό την πίεση του Διεθνούς
Νομισματικού Ταμείου και του αμερικανικού υπουργείου Οικονομικών, αδιαφόρησαν
για όλες αυτές τις αρχές. Αντί να μειώσουν τα επιτόκια αμέσως μετά την
υποτίμηση, τα ανέβασαν από 30% στα ακόμη πιο παράλογα επίπεδα του 50% και
παραπάνω. Αντί να αποδεχθούν το αναπόφευκτο ­ ότι το ρεάλ θα πέσει πολύ πιο
κάτω από τη «φυσιολογική αξία» του πριν ανακάμψει πάλι στις διεθνείς αγορές ­
οι βραζιλιανές αρχές δαπανούν περισσότερα από ένα δισ. δολάρια την ημέρα σε
μία ανώφελη προσπάθεια να συγκρατήσουν το ρεάλ. Αντί να προχωρήσουν σε
δραστική μακρόπνοη αναδιάρθρωση του φορολογικού συστήματος και των δημοσίων
δαπανών, αντιδρούν με έκτακτα μέτρα που στερούνται πολιτικής υποστήριξης.

ΑΝΙΣΟΤΗΤΕΣ

Σύμφωνα με την Παγκόσμια Τράπεζα, η Βραζιλία είναι η χώρα με τις μεγαλύτερες
ανισότητες στον κόσμο. Στο πιο πλούσιο 10% του πληθυσμού αντιστοιχεί το 47%
του συνολικού εισοδήματος της χώρας, ενώ πληρώνει μόλις το 19% των φόρων.

Αυτό που χρειάζεται η Βραζιλία για να πετύχει μια πειστική σταθεροποίηση,
είναι μία ριζική αναδιάρθρωση του δημοσιονομικού συστήματος που, αντί να
εξαθλιώνει ακόμη περισσότερο τους φτωχούς, θα δημιουργήσει πλεονάσματα, θα
ενισχύσει την ανάπτυξη και θα κατανείμει πιο δίκαια το εισόδημα.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16350N481</ED>
<ID>
ID:18265

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N48&aa=1</URL></REF>


Article

<CATEGORY>vin08</CATEGORY>

 <H2>Η Έρικσον απολύει 11.600 εργαζόμενους - χωρίς να είναι σε κρίση
</H2>
ΠΕΡΙΠΟΥ 11.600 εργαζόμενοι της εταιρείας Έρικσον σε όλο τον κόσμο (ένας στους
10) θα χάσουν τη δουλειά τους τα επόμενα δύο χρόνια. Η διοίκηση της εταιρείας
προσπαθεί να αιτιολογήσει την απόφαση αναφέροντας ότι είναι επακόλουθο με την
εφαρμογή τής νέας ηλεκτρονικής τεχνολογίας. Με το πρόγραμμα των περικοπών η
σουηδική εταιρεία υπολογίζει να εξοικονομήσει ποσό περίπου 100 δισ. δρχ. ­
σύμφωνα με ανταπόκριση του ΑΠΕ από τη Στοκχόλμη.

Η απόφαση της Έρικσον ερμηνεύεται ως αντίδρασή της στην απώλεια της πρώτης
θέσης στις πωλήσεις συσκευών κινητής τηλεφωνίας από τη φινλανδική Νόκια.

Αύριο αναμένεται να ανακοινωθεί ο απολογισμός της εταιρείας για το 1998 και
χρηματιστηριακοί παράγοντες στη Στοκχόλμη υπολογίζουν ότι θα παρουσιαστούν
κέρδη ύψους περίπου 750 δισ. δρχ., αλλά το ποσόν αυτό δεν ανταποκρίνεται στις
προσδοκίες της διοίκησης της εταιρείας.

Στη Σουηδία, οι περικοπές της εταιρείας πλήττουν την οικονομική ζωή τριών
πόλεων, όπου χάνουν τη δουλειά τους περίπου 3.500 εργαζόμενοι.

Η ανακοίνωση της διοίκησης της εταιρείας προκάλεσε έντονες αντιδράσεις τόσο
στον πολιτικό κόσμο όσο και στους συνδικαλιστές. «Πρόκειται για οικονομικά
μέτρα που παίρνει μια εταιρεία σε περίοδο κρίσεως, αλλά η Έρικσον δεν
βρίσκεται σε κρίση», δήλωσε ο Περ Λιντ, εκπρόσωπος των εργαζομένων στη
διοίκηση της εταιρείας.

Ο υπουργός Βιομηχανίας της Σουηδίας, Μπγιέρν Ρούσενγκρεν, ανέφερε ότι η
Έρικσον θα πρέπει να αναλάβει τις ευθύνες της τόσο απέναντι στους εργαζόμενους
όσο και απέναντι στις πόλεις των οποίων πλήττεται η οικονομική ζωή.

Στα μέσα της δεκαετίας του '90 η Έρικσον είχε απολύσει περίπου 10.000
εργαζόμενους λόγω της κατάργησης ενός ολόκληρου τομέα της τεχνολογίας.

* Υπενθυμίζεται ότι η πρόσφατη απόφαση της Ελλάδας για την παραγγελία των
ραντάρ ανίχνευσης Erieye, δημιούργησε περίπου 100 νέες θέσεις εργασίας και
σύμφωνα με τον Γιάν Όκε Καρκ, που είναι στέλεχος της εταιρείας, ήταν μία από
τις μεγαλύτερες παραγγελίες που έλαβε ποτέ η Έρικσον.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16350N482</ED>
<ID>
ID:18314

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N48&aa=2</URL></REF>


Article

<CATEGORY>vin08</CATEGORY>

 <H2>Ιστορικό ρεκόρ
</H2><H2></H2>
Εντονο αγοραστικό ενδιαφέρον παρατηρήθηκε στην χθεσινή συνεδρίαση της
Σοφοκλέους με αποτέλεσμα ο Γενικός Δείκτης Τιμών να κλείσει όχι μόνο στη
μεγαλύτερη ενδοσυνεδριακή τιμή των 3.032,25 μονάδων, σημειώνοντας σημαντική
άνοδο της τάξεως των 114,87 μονάδων ή ποσοστό 3,94%, αλλά και σε νέα ιστορική
τιμή. Η μικρότερη ενδοσυνεδριακή τιμή σημειώθηκε στις 2.933,05 μονάδες. Αξίζει
να σημειωθεί πως σπουδαίο ρόλο στη διαμόρφωση του θετικού κλίματος έπαιξε η
δημοπρασία δεκαετών ομολόγων, αποτέλεσμα της οποίας ήταν η μεγάλη υποχώρηση
των επιτοκίων στο 6,10% από 7,19% το Δεκέμβριο του 1998. Ο FTSE/ΧΑΑ 20 έκλεισε
στις 1.920,62 μονάδες, παρουσιάζοντας άνοδο της τάξεως του 4,23%.

Η Παράλληλη Αγορά έκλεισε στις 248,02 μονάδες ενισχυμένη κατά 2,56%. Από τους
επιμέρους κλαδικούς δείκτες την μεγαλύτερη άνοδο παρουσίασε ο κλάδος των
Κατασκευαστικών εταιρειών με ποσοστό 6,07% ενώ πτωτικά κινήθηκε ο κλάδος των
εταιρειών Χρημ/κης Μίσθωσης - Leasing με ποσοστό 1,22%. Από τις 292 μετοχές
που πραγματοποίησαν συναλλαγές, 247 σημείωσαν άνοδο, 32 παρουσίασαν πτώση και
13 παρέμειναν σταθερές, ενώ 90 έκλεισαν με αγοραστές και 148 με πωλητές. Η
αξία συναλλαγών διαμορφώθηκε σε 100,455 δισ. δρχ. (21.297.828 τεμάχια).
Αναλυτικά, τα 19.563.543 τεμάχια συνολικής αξίας 95,147 δισ. δρχ. αφορούσαν
στην Κύρια Αγορά, ενώ τα 1.734.285 τεμάχια συνολικής αξίας 5,308 δισ. δρχ. την
Παράλληλη Αγορά. Τη μεγαλύτερη αξία συναλλαγών παρουσίασαν οι Τράπεζες με
44,195 δισ. δρχ., (2.657.542 τεμάχια), ενώ ακολούθησαν οι Μεταλλουργικές με
12,357 δισ. δρχ. (4.008.083 τεμάχια).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N49</CAT>
<ED>
Κωδικός άρθρου: A16350N491</ED>
<ID>
ID:18266

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N49&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ ΠΙΣΤΕΩΣ 
Αγορά Πώληση
Αγορά Πώληση 
ΔΟΛΑΡΙΟ ΗΠΑ 
274.922

281.872 
274.783 
282.289 
ΜΑΡΚΟ ΓΕΡΜΑΝΙΑΣ

162.673 
166.785 
162.590 
167.032 
ΦΡΑΓΚΟ ΓΑΛΛΙΑΣ

48.503 
49.729 
48.479 
49.803 
ΛΙΡΑ ΑΓΓΛΙΑΣ 
455.889

467.413 
455.659 
468.105 
ΦΡΑΓΚΟ ΕΛΒΕΤΙΑΣ

198.374 
203.388 
198.273 
203.689 
ΦΡΑΓΚΟ ΒΕΛΓΙΟΥ 
7.887

8.086 
7.883 
8.098 
ΦΙΟΡΙΝΙ ΟΛΛΑΝΔΙΑΣ

144.375 
148.025 
144.302 
148.244 
ΛΙΡΕΤΤΑ ΙΤΑΛ. (ΑΝΑ 100)

0.164 
0.168 
0.164 
0.169 
ΚΟΡΩΝΑ ΔΑΝΙΑΣ 
42.794

43.876 
42.772 
43.941 
ΛΙΡΑ ΙΡΛΑΝΔΙΑΣ

403.982 
414.193 
403.778 
414.806 
ΣΕΛΙΝΙ ΑΥΣΤΡΙΑΣ

23.122 
23.706 
23.110 
23.741 
ΚΟΡΩΝΑ ΣΟΥΗΔΙΑΣ

35.651 
36.553 
35.633 
36.607 
ΚΟΡΩΝΑ ΝΟΡΒΗΓΙΑΣ

36.989 
37.924 
42.772 
43.941 
ΔΟΛΑΡΙΟ ΚΑΝΑΔΑ

180.987 
185.562 
180.896 
185.837 
ΔΟΛΑΡΙΟ ΑΥΣΤΡΑΛΙΑΣ

173.372 
177.754 
173.284 
178.017 
ΓΙΕΝ ΙΑΠΩΝΙΑΣ (ΑΝΑ 100)

2.420 
2.482 
2.419 
2.485 
ΛΙΡΑ ΚΥΠΡΟΥ 
548.460

562.324 
548.183 
563.156 
ΕΥΡΩ 
318.161

326.204 
318.000 
326.686 
ΠΕΣΕΤΑ ΙΣΠΑΝΙΑΣ

1.912 
1.981 
1.911 
1.963 
ΕΣΚΟΥΔΟ ΠΟΡΤΟΓΑΛΙΑΣ

1.587 
1.627 
1.587 
1.630 
ΜΑΡΚΟ ΦΙΝΛΑΝΔΙΑΣ

53.511 
54.864 
53.484 
54.945


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.520 
Ελισάβετ 1974 και μεταγενέστερα: 19.520 
Παλαιάς κοπής:. 18.960 
Πώληση:. 20.910 
<REF><SOURCE>ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16350N501</ED>
<ID>
ID:18267

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N50&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Έντονος ο πλανητικός συνωστισμός στο ζώδιό
σας σήμερα, για αυτό αξιολογήστε σωστά ανθρώπους και καταστάσεις και
προχωρήστε στην υλοποίηση των στόχων σας. Οι ημέρες αυτές είναι καθοριστικές
για ένα μεγάλο χρονικό διάστημα και θα επηρεάσουν όσα θα επακολουθήσουν.

ΙΧΘΥΕΣ

(19 Φεβρουαρίου - 20 Μαρτίου). Έρχονται οι σημαντικές αλλαγές τόσο στον
προσωπικό όσο και στον επαγγελματικό τομέα, ηρεμήστε προς το παρόν και
εμπιστευθείτε τη διαίσθησή σας χωρίς να κυριευθείτε από φόβο ή ακόμη και από
θυμό, μην ξεχνάτε πως διαθέτετε και τύχη και μυαλό.

ΚΡΙΟΣ

(21 Μαρτίου - 19 Απριλίου). Ήρθε η στιγμή να απαιτήσετε νέες εμπειρίες σε
αρκετούς τομείς της ζωής σας. Αξιοποιήστε τις γνωριμίες σας για την επίτευξη
των στόχων σας, αλλά μη βιάζεστε να κάνετε νέες επενδύσεις των χρημάτων σας.
Προς το παρόν ασχοληθείτε καλύτερα με την πρακτική πλευρά της ζωής.

ΤΑΥΡΟΣ

(20 Απριλίου - 20 Μαΐου). Μία περίοδος σημαντικών ανακατατάξεων ξεκινά για σας
στον επαγγελματικό τομέα, μην αφεθείτε όμως σ' έναν ενθουσιασμό που θα
μπορούσε να σας παραπλανήσει, κατοχυρώστε τα «κεκτημένα» σας δίνοντας
περισσότερη έμφαση στις λεπτομέρειες.

ΔΙΔΥΜΟΙ

(21 Μαΐου - 21 Ιουνίου). Η οργάνωση καθώς και η διευθέτηση νομικών θεμάτων θα
παίξουν σημαντικό ρόλο στην επίτευξη των στόχων σας. Την περίοδο αυτή,
απαλλαγμένοι από πάθη και λάθη του παρελθόντος, μπορείτε να δείτε σημαντικές
αλήθειες της ζωής σας κάτω από μια άλλη πιο φιλοσοφημένη οπτική γωνία.

ΚΑΡΚΙΝΟΣ

(22 Ιουνίου - 22 Ιουλίου). Ενεργοποιήστε τη λογική σας και προχωρήστε στη
συμφωνία ενός δανείου αν σας ενδιαφέρει ή κάντε επωφελείς επενδύσεις.
Ασχοληθείτε περισσότερο με την αγοραπωλησία ενός ακινήτου και αξιοποιήστε την
ακίνητη περιουσία σας αν υπάρχει, η τακτοποίηση κληρονομικών ευνοείται ιδιαίτερα.

ΛΕΩΝ

(23 Ιουλίου - 23 Αυγούστου). Η παρουσία πέντε σημαντικών πλανητών στο ζώδιο
του Υδροχόου ενεργοποιεί τον τομέα των προσωπικών και των επαγγελματικών
σχέσεων, μπορείτε να λύσετε τα προβλήματα που υπάρχουν με διάλογο και να
προσπαθήσετε να κατανοήσετε καλύτερα τις ανάγκες του συντρόφου ή των
συνεργατών σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Με μεθοδικότητα προχωρείτε στην
επανατοποθέτηση των καθημερινών σας υποχρεώσεων. Προσπαθήστε να βρείτε
διεξόδους στα εμπόδια αλλά και σε τυχόν παρεξηγήσεις που υπάρχουν με
συνεργάτες ή προϊσταμένους, τα αποτελέσματα των προσπαθειών σας θα φανούν πολύ γρήγορα.

ΖΥΓΟΣ

(24 Σεπτεμβρίου - 23 Οκτωβρίου). Η παρουσία σημαντικών πλανητών στο φιλικό για
σας ζώδιο του Υδροχόου σάς κάνει να ζείτε σε έντονους ρυθμούς και σας βγάζει
από τη μονοτονία. Στον αισθηματικό τομέα υπάρχει αυξημένη κινητικότητα και οι
επιλογές που υπάρχουν είναι πολλές. Προσαρμοστείτε στο ευμετάβλητο κλίμα και
προετοιμαστείτε για τις αλλαγές που έρχονται.

ΣΚΟΡΠΙΟΣ

(24 Οκτωβρίου - 22 Νοεμβρίου). Όσο και αν προσπαθείτε να το αποφύγετε, τα
προβλήματα και οι ανάγκες της οικογένειας θα σας υποχρεώσουν να αφιερώσετε
πολύ από τον χρόνο σας και στους δικούς σας ανθρώπους, μην εμπλακείτε σε
αντιθέσεις ή καταστάσεις που θα μπορούσαν να επηρεάσουν την υγεία και τη
δημιουργικότητά σας.

ΤΟΞΟΤΗΣ

(23 Νοεμβρίου - 21 Δεκεμβρίου). Ζητήστε από τους συγγενείς και τα αδέλφια σας
να μοιραστούν μαζί σας όλα όσα σας βαραίνουν από το παρελθόν και
εκμεταλλευθείτε τις δυνατότητες προσέγγισης που υπάρχουν. Μη χάνετε την
ευκαιρία να συζητήσετε μαζί τους θέματα που αφορούν όλους σας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Οι επαγγελματικές σας υποθέσεις και κατ'
επέκταση τα οικονομικά σας θα έχουν καλές στιγμές αυτή την περίοδο, όμως
ενδέχεται να δεχθούν και κάποιες πιέσεις ή πιθανόν να εμφανιστούν κάποιες
δυσκολίες. Δώστε, λοιπόν, τον καλύτερο εαυτό σας γιατί οι αποφάσεις που θα
πάρετε θα παίξουν σημαντικό και καθοριστικό ρόλο στο άμεσο μέλλον.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16350N591</ED>
<ID>
ID:18243

</ID><URL>http://ta-nea.dolnet.gr/neaweb/neafile.print_unique?e=A&f=16350&m=N59&aa=1</URL></REF>


Article

<CATEGORY>vin10</CATEGORY>

 <H5>ΑΠΑΝΤΗΣΗ ΑΣΑΝΟΒΙΤΣ ΣΤΗΝ ΚΡΙΤΙΚΗ ΔΑΝΙΗΛ
</H5><H2>Δήλωσε ασθενής
</H2>
ΠΟΝΑΕΙ στη μέση ο Αλιόσα Ασάνοβιτς από τις... δηλώσεις του Βασίλη Δανιήλ. Ο
Κροάτης μέσος δήλωσε ασθενής χθες το απόγευμα και δεν προπονήθηκε,
επικαλούμενος πόνους στη μέση. Και σ' αυτό ίσως να συνέβαλαν και οι...
δηλώσεις του Βασίλη Δανιήλ. Ο προπονητής του Παναθηναϊκού υπογράμμισε ότι το
θέμα Ασάνοβιτς τον προβληματίζει και χρειάζεται δουλειά στις προπονήσεις,
προκειμένου να επανέλθει.

σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16350O001</ED>
<ID>
ID:18268

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Η ΦΙΜΠΑ δικαίωσε τον Ορτίθ!
</H2>
σελίδα 10
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16350O002</ED>
<ID>
ID:18315

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Ξέσπασε εναντίον της ΕΠΟ
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16350O003</ED>
<ID>
ID:18352

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Ντέρμπι κορυφής ΠΑΟΚ - ΠΑΟ
</H2>
σελίδες 1 , 9
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16350O004</ED>
<ID>
ID:18373

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O00&aa=4</URL></REF>


Article

<CATEGORY>vin10</CATEGORY>

 <H5>ΤΖΟΡΤΖΕΒΙΤΣ
</H5><H2>Ευκαιρία για να διαφημίσουμε το ποδόσφαιρο
</H2>
<H3></H3>σελίδα 7
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16350O005</ED>
<ID>
ID:18385

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>«Ναυάγιο» της ENIC και με Ντι Κάνιο </H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16350O006</ED>
<ID>
ID:18394

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O00&aa=6</URL></REF>


Article

<CATEGORY>vin10</CATEGORY>

 <H2>Πλούσιο θέαμα </H2>
Σπορ για όλα τα γούστα έχει το αθλητικό μενού του σημερινού τηλεοπτικού
προγράμματος. 
Σελ. 11
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16350O007</ED>
<ID>
ID:18402

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O00&aa=7</URL></REF>


Article

<CATEGORY>vin10</CATEGORY>

 <H5>ΠΑΟΚ: ΜΕ ΝΙΚΗ ΚΟΝΤΑ ΣΤΗΝ ΕΥΡΩΛΙΓΚΑ - ΠΑΟ: ΘΕΛΕΙ ΝΑ ΜΕΙΝΕΙ ΠΡΩΤΟΣ
</H5><H2>Τελευταία ευκαιρία
</H2>
<H3>Ο Νίκος Μπουντούρης για πρώτη φορά μπροστά στους οπαδούς του ΠΑΟΚ

</H3>
ΡΕΠΟΡΤΑΖ: σελ 9
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16350O011</ED>
<ID>
ID:18269

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O01&aa=1</URL></REF>


Article

<CATEGORY>vin10</CATEGORY>

 <H5>Ο Κωνσταντινίδης χάλασε μια φιλία
</H5><H5>Συντάξεις σε παλαιμάχους
</H5><H5>Ζήτησε συγγνώμη
</H5><H5>Οι κουμπάροι ξανά μαζί
</H5><H5>Απογοήτευση
</H5><H5>Ψάχνουν για στελέχη
</H5><H2></H2><H2>Η ENIC σε αδιέξοδο
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

Η ENIC βρίσκεται σε αδιέξοδο, που θα έχει επιπτώσεις και στους παίκτες της ΑΕΚ

ΦΑΙΝΕΤΑΙ ότι μετάνιωσε πικρά η αγγλική πολυεθνική ENIC για την επένδυσή της
στο ελληνικό ποδόσφαιρο. Η ΑΕΚ όχι μόνο εμφανίζεται ζημιογόνος και με έσοδα
πολύ μικρότερα από αυτά που περίμεναν οι Άγγλοι, αλλά και δεν φαίνεται ότι
μπορεί να γίνει κερδοφόρος, πράγμα που τους κάνει να θέλουν να απαλλαγούν από
το πακέτο των μετοχών. Αυτό, όμως, γνωρίζουν και οι ίδιοι ότι δεν θα είναι
καθόλου εύκολο. Διότι, από τη μία θα πρέπει να πουλήσουν την ΑΕΚ εισπράττοντας
τουλάχιστον τα χρήματα που διέθεσαν μέχρι τώρα για να την αγοράσουν και να
επενδύσουν σε αυτήν και από την άλλη ο νέος αγοραστής, εκτός από το ιλιγγιώδες
ποσό που θα πληρώσει για το πακέτο των μετοχών, θα κληρονομήσει μια εταιρεία
ζημιογόνο με ακριβά συμβόλαια ποδοσφαιριστών και συμφωνίες που θα είναι
αναγκασμένος να εκπληρώσει.

Έτσι, αφενός η ENIC έχει πάψει να επενδύει χρήματα στην ΑΕΚ αφού δεν έχει πια
κανένα οικονομικό ενδιαφέρον γι' αυτήν και αφετέρου αναζητεί λύση ώστε
κρατώντας τις μετοχές να μην είναι υποχρεωμένη να βάζει συνεχώς χρήματα σε μια
«τελειωμένη» επένδυση. Η μοναδική λύση που φαίνεται στον ορίζοντα είναι η
παραχώρηση του μάνατζμεντ της ΠΑΕ σε μια εταιρεία, η οποία θα κάνει τις
επενδύσεις που χρειάζονται για να μείνει η ομάδα ανταγωνιστική και θα
μοιράζεται τα όποια κέρδη με τους Άγγλους επενδυτές. 
Κάτι τέτοιο επεδίωξαν να κάνουν οι Άγγλοι με τον Δημήτρη Μελισσανίδη, αλλά
αισθάνονται τώρα ότι ο παράγοντας της ΑΕΚ δεν είναι ο επιχεiρηματίας που
μπορεί να εξυπηρετήσει τα σχέδιά τους. Του καταλογίζουν ότι δεν έφερε την
αύξηση των εσόδων της ΠΑΕ, που τους είχε υποσχεθεί και οι προσπάθειες τους
τώρα στρέφονται στην εξεύρεση μιας εύρωστης εταιρείας, που να θέλει να παίξει
αυτό το ρόλο.

Όπως αναμενόταν, οι πρώτες κρούσεις έχουν αποτύχει. Γιατί, ποιος
επιχειρηματίας θα δεχόταν να επενδύσει σε μια εταιρεία της οποίας δεν θα έχει
την πλειοψηφία των μετοχών, με δεσμεύσεις από το παρελθόν, με μηδαμινές
προοπτικές κερδοφορίας στο άμεσο μέλλον, και μοιράζοντας με κάποιους άλλους τα
κέρδη αν ποτέ προκύψουν;

Όπως γίνεται κατανοητό, η ΑΕΚ βρίσκεται σε πλήρες οικονομικό και διοικητικό
αδιέξοδο καθώς τα χρήματα που απαιτούνται για την ενίσχυσή της κανένας δεν
δέχεται να τα τοποθετήσει σε μια εξαιρετικά αμφίβολη επένδυση.

ΠΟΛΛΟΙ στηρίζουν τις προβλέψεις τους ότι ο Σωτήρης Κωνσταντινίδης του Ηρακλή
θα έλθει στη Νέα Φιλαδέλφεια στην πληροφορία ότι ο παίκτης έχει υπογράψει
προσύμφωνο με την ΑΕΚ την περασμένη εβδομάδα. Η αλήθεια είναι ότι το
προσύμφωνο υπογράφτηκε, αλλά πολύ καιρό νωρίτερα. Για την ακρίβεια, πριν από
δύο μήνες. Αυτός είναι ο λόγος που δύο «κολλητοί» φίλοι, ο πρόεδρος της ΠΑΕ
«Ηρακλής» Πέτρος Θοεδωρίδης και ο Δημήτρης Μελισσανίδης, έχουν χαλάσει τις
σχέσεις τους. Ο κ. Θεοδωρίδης δεν μπορεί να χωνέψει ότι το «φιλαράκι» του
έκανε τέτοια κίνηση πίσω από την πλάτη του. Και τώρα καταλαβαίνει γιατί
αντιμετωπίζει αυτά τα προβλήματα με τον Κωνσταντινίδη με τον οποίο επίσης
είναι εξοργισμένος. Από την άλλη ο Δημήτρης Μελισσανίδης θέλησε με αυτό τον
τρόπο να πάρει την εκδίκησή του από τον Άρη για την απώλεια του Αγαθοκλέους.
Να ενδιαφερθεί δηλαδή ο Άρης για τον Κωνσταντινίδη πιστεύοντας ότι μπορεί να
τον αποκτήσει και στη συνέχεια να κερδίσει η ΑΕΚ τον καλό μεσοεπιθετικό. Το
μόνο που κατάφερε ο κ. Μελισσανίδης είναι να χάσει την εμπιστοσύνη του Π.
Θεοδωρίδη. Και τώρα έχει μεν την υπογραφή του παίκτη, αλλά θα πρέπει να
καταβάλει πολλά χρήματα για να τον πάρει τώρα και όχι το καλοκαίρι που μένει ελεύθερος.

ΟΡΙΣΤΙΚΗ απόφαση ελήφθη ώστε να περάσει με σχετική τροπολογία στο νέο
αθλητικό νόμο ρύθμιση που προβλέπει την απονομή 30-40 τιμητικών συντάξεων το
χρόνο σε παλαίμαχους αθλητές όλων των σπορ από το υφυπουργείο Αθλητισμού σε
συνεργασία με το υπουργείο Πολιτισμού. Ο σκοπός είναι να πάψει η οικονομική
ενίσχυση αθλητών που δόξασαν το άθλημά τους με κατ' αποκοπήν χρηματικά ποσά
για φιλανθρωπικούς λόγους και να υπάρξει μια πιο οργανωμένη επιλογή εκείνων
που θα λάβουν την τιμητική σύνταξη. Όπως θα προβλέπεται από το νόμο, οι πρώτες
συντάξεις θα δοθούν σε προπολεμικούς αθλητές και όσον αφορά το ποδόσφαιρο και
το μπάσκετ θα καλύπτει όσους σταμάτησαν πριν το άθλημά τους γίνει
επαγγελματικό. Ο σχετικός νόμος θα καθορίζει τις ακριβείς προϋποθέσεις βάσει
των οποίων θα γίνεται η επιλογή.

ΤΟ ΔΙΑΖΥΓΙΟ Φιλίππου-Ιωαννίδη συζητήθηκε πολύ πέρυσι το καλοκαίρι και πολλοί
ήταν εκείνοι που απόρησαν διαβάζοντας τις εφημερίδες ότι ο πρώην κόουτς της
ΑΕΚ συνέστησε στον ιδιοκτήτη της την πρόσληψη του Κώστα Πολίτη. Η εξήγηση
βρίσκεται ίσως σε αυτό που εξομολογήθηκε ο «ξανθός» σε στενούς του φίλους. Ότι
δηλαδή το αφεντικό της ΦΑΓΕ τού ζήτησε συγγνώμη για το χωρισμό τους και
αναγνώρισε ότι έκανε λάθος το περασμένο καλοκαίρι και πως ανακάλυψε ότι δεν
τους χωρίζουν οι αντιλήψεις όπως τότε πίστευε.

ΤΟ ΠΟΔΟΣΦΑΙΡΟ μπορεί να ενώσει, αλλά και να χωρίσει δύο ανθρώπους, ανάλογα με
την πλευρά που βρίσκεται ο καθένας. Καλοί φίλοι και κουμπάροι από τη δεκαετία
του '70, δύο από τους μεγαλύτερους παράγοντες του ελληνικού ποδοσφαίρου, ο
Γιώργος Βαρδινογιάννης και ο Σταύρος Νταϊφάς, δεν αντάλλαζαν κουβέντα από τότε
που βρέθηκαν στα αντίπαλα στρατόπεδα του Παναθηναϊκού και του Ολυμπιακού με
αφορμή την υπόθεση «Μπουμπλή». Οι δύο φίλοι έγιναν «αιώνιοι αντίπαλοι», όπως
ακριβώς ήταν οι ομάδες τους. Μονομάχησαν για τους τίτλους επί πολλά χρόνια
μέχρι που ο Σταύρος Νταϊφάς εγκατέλειψε τον Ολυμπιακό το 1987. Πρόσφατα
ανακάλύψαν ότι δεν υπάρχει πια τίποτε που να τους χωρίζει. Είναι και πάλι
φίλοι, αποκατέστησαν πλήρως τις σχέσεις τους και φροντίζουν μόνο να μην μιλάνε
για ποδόσφαιρο.

* ΑΠΟΓΟΗΤΕΥΜΕΝΟΙ ήταν οι παράγοντες του Άρη από την ήττα στον Πύργο. Ο
μόνος που αντιμετώπισε ψύχραιμα την ήττα ήταν ο ιδιοκτήτης της ΠΑΕ Δ.
Κοντομηνάς, ο οποίος έλεγε ότι και οι ομάδες είναι όπως οι επιχειρήσεις και
δεν κτίζονται από την μια στιγμή στην άλλη.

ΟΙ ΕΚΠΤΩΣΕΙΣ άρχισαν στα μαγαζιά, αλλά και στην Οργανωτική Επιτροπή του 2004.
Οι πρόσφατες καταχωρήσεις στον Τύπο για εξεύρεση ανώτατων στελεχών που θα
επανδρώσουν διευθυντικές θέσεις της Οργανωτικής Επιτροπής (διευθυντής
διακίνησης, πληροφορικής, μάρκετινγκ κ.λπ.) δεν ανέφεραν υψηλά προσόντα ως
προϋποθέσεις για τους διορισμούς, αντίθετα με ό,τι συνέβαινε στο παρελθόν. Πού
να οφείλεται, άραγε αυτό; Δεν υπάρχουν στελέχη με προσόντα που να
ενδιαφέρονται γι' αυτές τις θέσεις ή αντίθετα η Οργανωτική Επιτροπή
ενδιαφέρεται για στελέχη που δεν έχουν προσόντα.

Πάντως σε άλλη καταχώρηση για κατώτατα στελέχη ζητούνται αυξημένα προσόντα και
αυτό δίνει μεγαλύτερο μυστήριο στην υπόθεση.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16350O021</ED>
<ID>
ID:18273

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΙ ΑΓΩΝΕΣ: ΠΛΗΘΑΙΝΟΥΝ ΟΙ ΦΩΝΕΣ ΓΙΑ ΤΗ ΤΕΛΕΣΗ ΣΤΗ ΓΕΝΕΤΕΙΡΑ ΤΟΥΣ
</H5><H2>Μόνιμα στην Ελλάδα
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Η ελληνική αποστολή μπαίνει πρώτη στο στάδιο της Ατλάντας. Πληθαίνουν οι
φωνές που θέλουν την ελληνική σημαία να ανοίγει την αυλαία των Ολυμπιακών
Αγώνων μόνιμα στην Ελλάδα

ΜΕΓΑΛΩΝΕΙ καθημερινά ο κύκλος των επιφανών ανδρών της διεθνούς σκηνής που
ζητούν με έμφαση από τη ΔΟΕ να αποφασίσει τη μόνιμη τέλεση των Ολυμπιακών
Αγώνων στη χώρα που τους γέννησε, την Ελλάδα.

Ο πρώην υπουργός Γεωργίας και Περιβάλλοντος της Βρετανίας Τζον Γκάμερ με άρθρο
του στην απογευματινή εφημερίδα του Λονδίνου «Ίβνινγκ Στάνταρντ» ζητά την
άμεση παραίτηση του προέδρου της ΔΟΕ Χουάν Αντόνιο Σάμαρανκ και υποστηρίζει
πως οι θερινοί Ολυμπιακοί Αγώνες πρέπει να γίνονται μόνιμα στην Ελλάδα και οι
χειμερινοί σε κάποιο μέρος εκτός Ευρώπης.

Ένας άλλος Βρετανός, ο Σερ Άρθουρ Γκολντ, πρόεδρος της Ένωσης Ερασιτεχνικού
Αθλητισμού και επίτιμος πρόεδρος της Ευρωπαϊκής Ομοσπονδιας Στίβου με δηλώσεις
του στους «Τάιμς» ζητά οι Αγώνες να διεξάγονται μόνιμα στην Ολυμπία, όπου
μπορεί να δημιουργηθεί μία πόλη όπως το Βατικανό!

Ο Γκολντ υπογράμμισε επίσης, πως τα μέλη της ΔΟΕ δεν έχουν το θάρρος να
ψηφίσουν κατά του Σάμαρανκ, στην ολομέλεια τον Μάρτιο, αφού οι περισσότεροι
απ' αυτούς ελέγχονται από τον ίδιο τον πρόεδρο.

Οι Γκάμερ και Γκολντ πήραν τη σκυτάλη από τον συμπατριώτη τους δημοσιογράφο
Πίτερ Κόριγκαν, ο οποίος θεωρείται από τους πρωταγωνιστές της κίνησης για την
επιστροφή των Ολυμπιακών Αγώνων στην Αρχαία Ολυμπία.

Ο Κόριγχαν πιστεύει πως η Αρχαία Ολυμπία διαθέτει όλα εκείνα τα στοιχεία που
μπορούν να τη μετατρέψουν σε ζωντανό ομφαλό του παγκόσμιου αθλητισμού, ενώ την
ίδια άποψη έχει και ο Αυστραλός βουλευτής Κιμ Μπίζλι.

«Το Σίδνεϊ, λέει ο Μπίζλι, θα πρέπει να είναι η τελευταία πόλη που θα
φιλοξενήσει Ολυμπιακούς Αγώνες μακριά από την Ελλάδα».

Ο Αυστραλός βουλευτής, μάλιστα, έχει βρει και τον τρόπο με τον οποίο θα
χρηματοδοτηθούν τα απαραίτητα έργα στην Αρχαία Ολυμπία.

«Πρέπει να καθήσει στο ίδιο τραπέζι η ΔΟΕ με την ελληνική κυβέρνηση και να της
προτείνει να χρηματοδοτήσει αυτή όλα τα έργα με αντάλλαγμα την
αποκλειστικότητα σε ό,τι έχει σχέση με τα μίντια».

Η Διεθνής Ολυμπιακή Επιτροπή τηρεί προς το παρόν σιγή ιχθύος για το θέμα. Το
βέβαιο είναι πως η Ολυμπιάδα του Σίδνεϊ θα αποτελέσει βαρόμετρο για
οποιαδήποτε απόφαση στο μέλλον, αφού η επιτυχία των Αγώνων απέχει μία κλωστή
από την αποτυχία.

Κατά τον πρόεδρο της ΕΟΑ, Λάμπη Νικολάου, η επιτυχία των Ολυμπιακών Αγώνων του
2004 ίσως δημιουργήσει νέα δεδομένα στο ολυμπιακό κίνημα. Σχολιάζοντας την
πρόταση για μόνιμη τέλεση των Αγώνων στη χώρα μας, ο Λάμπης Νικολάου υπογράμμισε:

«Αυτή τη στιγμή θα πρέπει να αφήσουμε να εξελιχθεί η τωρινή κατάσταση. Έχουμε
ένα σκοπό, να πετύχουν οι Αγώνες του 2004, τους οποίους πήραμε με το σπαθί μας
και αυτό το γεγονός δεν ξέρετε τι μπορεί να δημιουργήσει στη συνέχεια...».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16350O031</ED>
<ID>
ID:18274

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΟΛΙΤΕΙΑ: Ζητεί στενότερη συνεργασία
</H5><H2>Στηρίζει τις επιλογές της ΕΟΑ
</H2>
Η ΠΟΛΙΤΕΙΑ στηρίζει τις επιλογές της ΕΟΑ και παράλληλα ζητάει στενότερη
συνεργασία για την επίλυση θεμάτων που αφορούν την πρόοδο και τον
εκσυγχρονισμό του ελληνικού αθλητισμού. Τις θέσεις αυτές ανέπτυξε χθες στη
συνεδρίαση της Ολομέλειας της Επιτροπής Ολυμπιακών Αγώνων ο υφυπουργός
Αθλητισμού Ανδρέας Φούρας. Συγκεκριμένα ο κ. Φούρας ενημέρωσε τα μέλη της ΕΟΑ
για το Ολυμπιακό Φεστιβάλ Νέων που θα διοργανώνει η χώρα μας στην Αρχαία
Ολυμπία, με τη σύμφωνη γνώμη της ΔΟΕ, ενώ συζήτησε και το θέμα του
καταστατικού που απασχολεί την Επιτροπή Ολυμπιακών Αγώνων. Ο υφυπουργός
Αθλητισμού ανέφερε το ενδεχόμενο το καταστατικό της ΕΟΑ να συμπεριληφθεί στο
νέο νόμο ή να υπάρξει μόνο μία διάταξη που να δίνει τη δυνατότητα με υπουργική
απόφαση να δημοσιευτεί στην Εφημερίδα της Κυβερνήσεως. Το τελευταίο
αποδέχτηκαν τα μέλη της ΕΟΑ. Επίσης ο κ. Φούρας αναφέρθηκε στην Ολυμπιακή
προετοιμασία των αθλητών τόσο για την Ολυμπιάδα του Σίδνεϊ, όσο και
μακροπρόθεσμα για το 2004 και τόνισε πως η πολιτεία θα συμπαρασταθεί
ουσιαστικά προκειμένου η χώρα μας να έχει διακρίσεις.

Ακόμα ο υφυπουργός Αθλητισμού ζήτησε από την ΕΟΑ παραχώρηση έκτασης στο χώρο
του ΟΑΚΑ για την ανέγερση σύγχρονου κτιρίου που θα στεγάσει όλες τις αθλητικές
Ομοσπονδίες. Τα μέλη της ΕΟΑ δεν εξέφρασαν αντίρρηση, όμως θα πρέπει να
ξεπεραστεί το ζήτημα των απαλλοτριώσεων και των δεσμεύσεων που υπάρχουν.

Τέλος συζητήθηκε το θέμα για το ποσοστό που θα λαμβάνει η ΕΟΑ από τα νέα
παιχνίδια που ετοιμάζει ο ΟΠΑΠ, χωρίς όμως να καταλήξουν σε οποιαδήποτε απόφαση.

ΔΙΑΓΩΝΙΣΜΟΣ

Ζητήματα που αφορούν τον διεθνή διαγωνισμό για το νέο λογότυπο των Ολυμπιακών
Αγώνων του 2004 συζητήθηκαν στη χτεσινή συνεδρίαση του διοικητικού συμβουλίου
της Οργανωτικής Επιτροπής. Επίσης, εξετάσθηκε η περαιτέρω στελέχωση των
επιτροπών της εταιρείας, όπως και οι λεπτομέρειες για την υπογραφή (σήμερα)
της σύμβασης με τον χρηματοοικονομικό σύμβουλο.

Ο πρόεδρος και ο διευθύνων σύμβουλος του Δ.Σ. κ.κ. Στρατήγης και Μπακούρης
επισκέφθηκαν τον υπουργό Δημόσιας Τάξης Φίλιππο Πετσάλνικο και συζήτησαν
θέματα συνεργασίας στον τομέα της ασφάλειας των Αγώνων.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16350O032</ED>
<ID>
ID:18319

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O03&aa=2</URL></REF>


Article

<CATEGORY>vin10</CATEGORY>

 <H5>ΒΙΒΛΙΟ
</H5><H2>Οδηγός Ολυμπιακής παιδείας
</H2>
Ο Αντώνης Τζήκας παρουσιάζει το βιβλίο. Αριστερά εικονίζεται ο
δημοσιογράφος-υπεύθυνος του Γραφείου Τύπου της Προεδρίας της Δημοκρατίας Μίμης Παπαναγιώτου

ΤΟ ΠΡΟΓΡΑΜΜΑ εισαγωγής της Ολυμπιακής παιδείας στα σχολεία παρουσιάσθηκε
χθες στη διάρκεια εκδήλωσης στην Παλαιά Βουλή.

Ο πρόεδρος του Ιδρύματος Αντώνης Τζήκας παρουσίασε το βιβλίο «Οδηγός
ολυμπιακής και αθλητικής παιδείας για εκπαιδευτικούς». Η ειδική αυτή έκδοση
αποτελεί προϊόν της συνεργασίας Ελλήνων και ξένων πανεπιστημιακών καθηγητών
και προορίζεται για τους Έλληνες εκπαιδευτικούς. Ήδη, σε σεμινάριο του
Παιδαγωγικού Ινστιτούτου, ενημερώθηκαν 30 δάσκαλοι επιλεγμένων δημοτικών
σχολείων της Ελλάδας για την άμεση έναρξη σχετικών μαθημάτων.

Η εφαρμογή του προγράμματος γίνεται σε συνεργασία με την Unesco. Το βιβλίο
τυπώθηκε με τη χορηγία του Δήμου Αμαρουσίου.

Στην εκδήλωση παραβρέθηκαν ο υφυπουργός Αθλητισμού Ανδρέας Φούρας,
βουλευτές, εκπρόσωποι Ομοσπονδιών, αθλητές κ.α.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16350O033</ED>
<ID>
ID:18356

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O03&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΙ ΑΓΩΝΕΣ: ΣΤΗΝ ΟΥΣΙΑ ΕΙΝΑΙ ΤΣΙΡΚΟ ΜΕ ΤΟΥΣ ΠΕΡΙΣΣΟΤΕΡΟΥΣ ΑΠΟ ΤΟΥΣ
ΣΥΜΜΕΤΕΧΟΝΤΕΣ ΝΤΟΠΑΡΙΣΜΕΝΟΥΣ
</H5><H2>Ο Ολυμπισμός ψυχορραγεί
</H2>
<AUTHOR>ΙΩΑΝΝΗΣ Β. ΚΟΙΝΗΣ</AUTHOR>

Εκείνο που συγκινεί πιο πολύ είναι το Στάδιο. Ένας χώρος επίπεδος, γυμνός,
που οπουδήποτε αλλού θα ήταν κάλλιστα μια τετράγωνη αλάνα

ΑΠΟ τα αξιοθέατα της Ολυμπίας, εκείνο που συγκινεί πιο πολύ είναι το Στάδιο.
Ένας χώρος επίπεδος, γυμνός, που οπουδήποτε αλλού θα ήταν κάλλιστα μια
τετράγωνη αλάνα. Όμως εδώ οι επισκέπτες στέκουν βουβοί. Μερικοί δακρύζουν.
Κυρίαρχη είναι η αίσθηση πως εδώ έχει συμβεί κάτι σπουδαίο, κάτι που μιλάει
στον καλύτερο εαυτό μας.

Τι όμως; Όταν μπαίνει σε λόγια, το πράγμα μπερδεύεται. Οι περισσότεροι μάθαμε
για τον Ολυμπισμό ακούγοντας πανηγυρικούς. Έτσι όταν μιλάμε για τον θεσμό δεν
κάνουμε παρά ασυνάρτητες αναφορές στα ιδεώδη και τη φλόγα, στο γκρέμισμα των
τειχών και τη σίτιση στο πρυτανείο, στην ιερότητα των αγώνων και την
εκεχειρία, στον θάνατο του Διαγόρα και την περιπέτεια της Καλλιπάτειρας.

Με τέτοιες προϋποθέσεις, τα ψωμιά του θεσμού τελειώνουν. Κι ενώ στην
αρχαιότητα χρειάστηκαν γι' αυτό δώδεκα αιώνες, σήμερα, μέσα σ' έναν αιώνα, ο
Ολυμπισμός ψυχορραγεί. Οι αγώνες είναι Ολυμπιακοί μόνο κατ' όνομα. Στην ουσία
είναι τσίρκο με περισσότερους από τους συμμετέχοντες ντοπαρισμένους.

Ένας σύγχρονος λόγιος είπε πως ο αρχαίος πολιτισμός πρέπει να απομυθοποιηθεί
προκειμένου να γίνει μεταφράσιμος. Το ίδιο και ο Ολυμπισμός. Μόνο έτσι θα
γίνει αντιληπτό το τι επεδίωκαν πραγματικά οι αρχαίοι και πώς το κατάφεραν, η
ηθική βάση του θεσμού και η λειτουργική σκοπιμότητα των διαδικασιών του. Θα
εντοπιστεί το αίτιο της αυτοκαταστροφής του. Θα εξακριβωθούν τα στοιχεία
ταυτότητάς του, τα υποχρεωτικά, ουσιώδη και ειδοποιά του γνωρίσματα, αυτά που
όταν υπάρχουν ο Ολυμπισμός ζει, κι όταν λείπουν ο Ολυμπισμός πεθαίνει. Και
τότε, αν θέλουμε ο θεσμός να σωθεί, αυτά τα γνωρίσματα θα τα διατηρήσουμε σαν
κόρη οφθαλμού.

Ας θυμηθούμε καταρχήν πως οι όροι Ολυμπιακή Ιδέα και Ολυμπισμός δεν υπήρχαν
στην αρχαιότητα. Είναι όροι σύγχρονοι, και μάλιστα ταλαιπωρημένοι, γιατί ο
καθένας τούς ερμηνεύει όπως θέλει. Ολυμπιακή Ιδέα είναι το καινούργιο νόημα
που πήρε η άθληση στην Ολυμπία. Αυτό το νόημα και οι διαδικασίες που το έκαναν
πράξη είναι ο Ολυμπισμός.

Η ΙΔΕΑ

Την ιδέα οι αρχαίοι εξέφρασαν με τρεις λέξεις: «Αγών περί Αρετής», όταν αρετή
σήμαινε ουσιώδεις ηθικές, ψυχικές, πνευματικές και σωματικές ποιότητες, όπως
δικαιοσύνη, θάρρος, υπομονή, αυτοέλεγχος, νοημοσύνη, ρώμη, υγεία, ομορφιά.
Περί αυτών, λοιπόν, ο αγών, αλλά με μια δεσμευτική προϋπόθεση: ο αγών να είναι
τίμιος, γιατί μόνο τότε οι ποιότητες θα είναι γνήσιες.

Ο τίμιος αγών ήταν κάθε άλλο παρά εύκολος. Από τη γέννησή του, σ' όλη την
προϊστορική του διαδρομή και παντού στην τότε οικουμένη, ο αθλητικός αγώνας
ήταν χρησιμοθηρικός. Γινόταν ως προετοιμασία στρατιωτών ή ταχυδρόμων, ως
στοίχημα, ως θέαμα, ως βιοπορισμός. Αρχέγονος αγωνιστικός θεσμός ήταν ο
«χρηματίτης». Το έπαθλο ήταν σκλάβες, προίκες, χρυσαφικά, πανοπλίες, γιδοπρόβατα.

Ο αθλητισμός στην πρωτόγονη μορφή του είναι πράγματι «επαγγελματικός». Κι αφού
γίνεται για υλικό όφελος είναι, μοιραία, σύμφυτος με τον δόλο, τη ζαβολιά. Με
δόλο νίκησε ο Πέλοψ τον Οινόμαο στην αρματοδρομία, γιατί νικώντας κέρδιζε ένα
βασίλειο. Με δόλο νίκησε και ο Μελανίων την Αταλάντη στο τρέξιμο για ανάλογη αιτία.

Κάτι ακόμα. Εκείνη την εποχή ο δόλος δεν ήταν παράπτωμα, αλλά προσόν. Ήταν
υπερήφανος όποιος μπορούσε να κοροϊδέψει, να τη σκάσει στους αντιπάλους του.

Ο ΚΟΤΙΝΟΣ

Καθιέρωση, λοιπόν, τίμιων αγώνων σήμαινε μετωπική σύγκρουση με τα αθλητικά
έθιμα της εποχής. Ο δόλος έπρεπε, αντί για προτέρημα, να χαρακτηριστεί
«κακούργημα». Έπρεπε να καθιερωθεί όρκος αποχής από κάθε κακούργημα. Να
θεσμοθετηθούν τα αγωνίσματα, ο δίαυλος, ο δόλιχος, το παγκράτιον κ.ο.κ. Να
καθιερωθούν κανονισμοί και διαδικασίες αδιάβλητης ανάδειξης νικητών. Να
θεσπισθούν ποινές για τους παραβάτες, ο ραβδισμός, το πρόστιμο, ο αποκλεισμός
από τους αγώνες.

Αυτές οι καινοτομίες πρωτοεφαρμόσθηκαν στα Ολύμπια. Όμως, ύστερα από μισό
αιώνα εφαρμογής, διαπιστώθηκε πως όλοι οι κανονισμοί, οι όρκοι, η αστυνόμευση
και οι ποινές δεν αρκούν για να ξεριζώσουν τον αθλητικό δόλο. Πως όσο υπάρχει
υλικό κίνητρο, όσο η νίκη εξαργυρώνεται, βρίσκεται και τρόπος ζαβολιάς.

Έγινε λοιπόν το ιστορικό βήμα: καταργήθηκε το υλικό έπαθλο. Ο αγώνας έπαψε να
είναι «χρηματίτης», όπως ήταν στις πρώτες δέκα Ολυμπιάδες. Στο εξής, το έπαθλο
θα είχε αξία αποκλειστικά συμβολική: ένα στεφάνι από κότινο, από κλαδί
αγριελιάς. Τα Ολύμπια ήταν ο πρώτος «στεφανίτης», ο πρώτος «ερασιτεχνικός»
αγώνας της Ιστορίας.

Αυτό ήταν το κλειδί της πραγματοποίησης τίμιου αγώνα. Στο εξής, στα Ολύμπια θα
κέρδιζε ο πραγματικά καλύτερος. Και όταν αυτό έγινε συνείδηση, τα Ολύμπια
απογειώθηκαν. Απέκτησαν κύρος και απήχηση πανελλήνια. Τέσσερις ήταν στην
αρχαιότητα οι Πανελλήνιοι Αγώνες: Ολύμπια, Νέμεα, Ίσθμια και Πύθια, και αυτοί
ήταν οι μόνοι τέσσερις που ήταν και «στεφανίτες». Η σχέση μεταξύ των δύο
αποκλείεται να ήταν τυχαία.

Διακόσια χρόνια μετά την έναρξη του θεσμού, με τους αγώνες πλέον
καταξιωμένους, οι ιθύνοντες στέλνουν αντιπροσωπεία στον Φαραώ της Αιγύπτου.
«Είμαστε οι διοργανωτές των Ολυμπιακών Αγώνων, των πιο τίμιων αθλητικών αγώνων
στη Γη», του λένε, «ζητάμε όμως τη συμβουλή σου, μήπως οι αγώνες γίνουν ακόμα
πιο τίμιοι».

Προς τι ο υπερβολικός ζήλος για τίμιους αγώνες; Συγκεκριμένη απάντηση σ' αυτό
δεν μας έδωσε η Ιστορία. Άρα η απάντηση πρέπει να συναχθεί από τα αποτελέσματα
που είχε η προσπάθεια.

Το τεράστιο, λοιπόν, κύρος που απέκτησε ο τίμιος αγώνας είχε δύο αποδέκτες:
τον αθλητή και το κοινό.

Ο ΑΘΛΗΤΗΣ

Για τον αθλητή, τα Ολύμπια ήταν η ευκαιρία να αποδείξει πως απ' όλους τους
Έλληνες, αυτός ήταν ο αναμφισβήτητα καλύτερος. Όμως, αυτό προϋπέθετε
μακροχρόνια προσπάθεια, συστηματική καλλιέργεια αρετών και αποβολή
ελαττωμάτων, προϋπέθετε μια διαδικασία αγωγής. Αγωγής όχι για τον ένα, τον
πρώτο, αλλά για μια ολόκληρη γενιά Ελληνόπουλων, για όσους ενέπνεε η ολυμπιακή δόξα.

Ο Ολυμπισμός σαν πρόταση αγωγής, σαν μέθοδος ανθρώπινης βελτίωσης, συμπίπτει
με την εποχή που οι Έλληνες καθιερώνουν την άθληση σαν στοιχείο παιδείας. Που
ο δάσκαλος εκτός από γράμματα διδάσκει τους νέους μουσική και γυμναστική, για
να διαμορφώσει έναν πολίτη αρμονικά καλλιεργημένο σε σώμα, πνεύμα, ψυχή και χαρακτήρα.

Ήταν όμως η δόξα το μόνο κίνητρο για τον νικητή; Η μεν Ολυμπία έδινε στεφάνι,
η πόλη του όμως τον «χρύσωνε»: χρήματα, ισόβια απαλλαγή από φόρους και σίτιση
στο πρυτανείο. Κίνητρα, και μάλιστα πανίσχυρα, χωρίς αμφιβολία. Ήταν όμως
σύμφωνα με το πνεύμα και το γράμμα του θεσμού; Κι αν όχι, ήταν άραγε εφικτό
αυτό να επιβληθεί και έξω από την επικράτεια της Ήλιδας;

Ευνόητα, οι αντιπαιδαγωγικές μέχρι ολέθριες συνέπειες του αναδρομικού
χρηματισμού ήταν συχνά κραυγαλέες. Αφθονούν οι αναφορές συγχρόνων στον
φιλάσθενο, οκνηρό, αντικοινωνικό άνθρωπο στον οποίο εξελίχθηκε εκείνος που
επαναπαύθηκε στη νίκη του. Και είναι πασίγνωστο το σχετικό σχόλιο του Ευριπίδη
για τη «φάρα των αθλητών».

ΤΟ ΚΟΙΝΟ

Ο δεύτερος αποδέκτης του τεράστιου κύρους των αγώνων ήταν το κοινό: φίλαθλοι,
συγγενείς, συμπολίτες, άνθρωποι τεχνών και γραμμάτων, πολιτικοί,
επιχειρηματίες, καθένας με τον τρόπο του εκδήλωνε ενδιαφέρον για τα δρώμενα.

Σ' αυτό το σημείο, υπάρχει ομοφωνία μεταξύ των μελετητών του Ολυμπισμού. Η
τεράστια δημοτικότητα που απέκτησαν οι αγώνες ήταν και η καταστροφή τους. Όσο
ο κύκλος των ενδιαφερομένων άνοιγε, τόσο τα ενδιαφέροντα γίνονταν πιο ξένα με
το πνεύμα των αγώνων. Γίνονταν συμφέροντα.

Ήρθε, λοιπόν, η χρησιμοθηρία, η πολιτική εκμετάλλευση, η εμπορευματοποίηση.
Ξαναγύρισε ο επαγγελματισμός, η διαφθορά. Από ένα σημείο και μετά, η
δημοτικότητα ξανάκανε τον αγώνα «χρηματίτη». Του αφαίρεσε την αρετή, τον
παιδαγωγικό χαρακτήρα.

Αυτό αποκλείεται να συνέβη εν αγνοία των ιθυνόντων. Γιατί η παρακμή δεν ήταν
στιγμιαίο φαινόμενο, αλλά κράτησε αιώνες. Γιατί οι παρεκτροπές γίνονταν ολοένα
και πιο κραυγαλέες και προκαλούσαν έντονες διαμαρτυρίες.

Δεν μπορεί να μην έφθαναν στα αυτιά των ιθυνόντων απόψεις όπως, «πώς
κατάντησαν τα Ολύμπια», ή «είναι ντροπή η ολυμπιακή νίκη να αγοράζεται», ή «τι
να περιμένει κανείς από τοπικούς αγώνες, όταν και τα Ολύμπια έχουν τα χάλια
τους», ή «τον καλό καιρό που στην Ολυμπία κυριαρχούσε ο κότινος».

Δεν μπορεί επίσης να μην κατάλαβαν οι ιθύνοντες πως ο επαγγελματισμός έδιωξε
από την κονίστρα τους Έλληνες. Πως οι Ολυμπιονίκες προέρχονταν πλέον από
εξωτικά μέρη της Ρωμαϊκής Αυτοκρατορίας και όχι από την Αθήνα, τη Σπάρτη, τη
Μίλητο ή τις Συρακούσες. Τόσο που ακόμα και ο Νέρων δυσφόρησε που, όταν έγινε
Ολυμπιονίκης, δεν νίκησε ούτε έναν Έλληνα.

Αν λοιπόν δεν ήταν εκ των προτέρων γνωστό, σίγουρα δεν θα άργησε να φανεί πως
η αρετή των αθλητών και τα ενδιαφέροντα του κοινού γρήγορα έρχονται
αντιμέτωπα. Πως δεν μπορεί ταυτόχρονα να επιδιώκονται και τα δύο. Πως κάθε
συμβιβασμός γίνεται χιονοστιβάδα που καταστρέφει το άθλημα.

Ο ΣΥΜΒΙΒΑΣΜΟΣ

Κι όμως. Φαίνεται πως ακριβώς αυτό έκαναν οι ιθύνοντες: συμβιβασμό. Από τη μια
μεριά, φαίνεται πως ποτέ δεν παραδόθηκαν άνευ όρων στον θεατή. Εκεί που ο
θεατής ήταν το κύριο πρόσωπο στα δρώμενα, οι αρχαίοι ήξεραν πολύ καλά πώς να
τον περιποιηθούν. Ο ελληνικός, ο ελληνιστικός και ο ρωμαϊκός χώρος ήταν
γεμάτοι από στάδια, αρένες και θέατρα, με πολυτελείς θώκους, με κερκίδες,
στέγαστρα και άλλες εγκαταστάσεις για τις ανέσεις των θεατών.

Στην Ολυμπία, όμως, το στάδιο ήταν γυμνό! Δεν σκέφθηκε άραγε κανείς επί δώδεκα
αιώνες να βελτιώσει τις εγκαταστάσεις; Ήταν τυχαίο που οι θεατές στέκονταν στα
πρανή γύρω από την κονίστρα, όρθιοι, διψασμένοι και ασκεπείς μέσα στο λιοπύρι
και τις μύγες, κάτι που ισοδυναμούσε περίπου με μαρτύριο;

Από την άλλη πλευρά, αν οι ιθύνοντες δεν ήθελαν δημοτικότητα δεν είχαν παρά να
την εμποδίσουν. Και πάντως δεν θα έστελναν πριν από κάθε Ολυμπιάδα κήρυκες
στις ελληνικές πόλεις για να συνεγείρουν «θεωρίες», δηλαδή οργανωμένες
πολυπρόσωπες αποστολές θεατών στους αγώνες. Αν δεν ήθελαν θεατές, δεν θα
καθιέρωναν την εκεχειρία, που, απομυθοποιημένη, ήταν ένα μέτρο που έκανε
ασφαλέστερη την παραμονή και το ταξίδι προς και από την Ολυμπία.

Μην ξεχνάμε ακόμη πως χάρη στη δημοτικότητα η Ολυμπία και η μείζων περιοχή
της, η χώρα της Ήλιδας, εξελίχθηκε από περιοχή αγροτική σε «πρωτεύουσα της
Ελλάδας» κατά τον Μέγα Αλέξανδρο.

Αυτό δεν θα ήταν δυνατό αν κάθε τέσσερα χρόνια δεν έρχονταν στην Ολυμπία
μυριάδες Έλληνες από κάθε ελληνική πόλη, αποικία και κοινότητα.

Αυτονόητα τα οικονομικά, πολιτικά και πολιτιστικά οφέλη της Ολυμπίας ως
σταυροδρόμι του Ελληνισμού. Που εξελίχθηκε στο δεύτερο μετά τους Δελφούς ιερό
της Ελλάδας. Που δημιούργησε ένα από τα επτά θαύματα του τότε κόσμου, το
χρυσελεφάντινο άγαλμα του Διός, έναν κολοσσό ύψους δεκατριών μέτρων, καλυμμένο
με χρυσάφι και ελεφαντοστούν.

ΟΙ ΙΘΥΝΟΝΤΕΣ

Σε κάποιο σημείο λοιπόν οι ιθύνοντες έκαναν το μοιραίο για τον Ολυμπισμό
λάθος. Επεδίωξαν τον συμβιβασμό, τη «χρυσή τομή» μεταξύ δημοτικότητας και
αρετής. Ξεκίνησε έτσι μια διαδικασία που γρήγορα έγινε ανεξέλεγκτη. Οι όροι
διεξαγωγής των αγώνων αλλοιώθηκαν. Τα Ολύμπια δεν ανταποκρίνονταν πλέον στην
ηθική βάση του Ολυμπισμού. Το θέαμα κατέστρεψε το άθλημα.

Ποιοι όμως ήταν οι ιθύνοντες; Είναι γνωστό πως τον έλεγχο των αγώνων δεν τον
είχε ένα, αλλά δύο, ίσως και τρία κέντρα εξουσίας. Αφενός οι ιερείς, αφετέρου
οι λαϊκοί, που κι αυτοί χωρίζονταν στην πολιτική και στην καθ' αυτό αθλητική
ηγεσία, τους «παράγοντες» που λέμε σήμερα.

Πολλά για όλους τα ωφελήματα από τους αγώνες, άρα το κύρος τους ήταν κοινό
συμφέρον. Όταν όμως το ατομικό συμφέρον έγινε δυνατότερο από το κοινό, ήταν η
ιδεολογία αρκετή για να κρατήσει τη σύμπνοια που γέννησε τον Ολυμπισμό;
Φαίνεται πως όχι. Η παρακμή άρχισε ακριβώς όταν η σύμπνοια διαταράχθηκε, και
συγκεκριμένα όταν οι λαϊκοί επεκράτησαν των ιερέων.

Ο ΟΛΥΜΠΙΣΜΟΣ

Στους δώδεκα αιώνες Ολυμπιακών Αγώνων, ο Ολυμπισμός γνώρισε άνοδο, μεσουράνημα
και παρακμή. Το μεσουράνημα κράτησε κάπου έναν αιώνα. Με αυστηρά κριτήρια,
ούτε στο μεσουράνημά του ο Ολυμπισμός δεν ήταν από κάθε άποψη τέλειος.

Θα ήταν ανοησία σήμερα να τον αντιγράψουμε. Μεγαλύτερη όμως ανοησία είναι να
επικαλούμαστε τις ατέλειες εκείνου του Ολυμπισμού για να δικαιολογήσουμε τα
χάλια του τωρινού. «Πώς να είναι σωστοί οι σημερινοί αγώνες, όταν δεν ήταν
σωστοί ούτε οι αρχαίοι» είναι μια άποψη που ακούγεται συχνά.

Η προσφορά των αρχαίων είναι κολοσσιαία. Έβαλαν τα θεμέλια ενός νέου αθλητικού
πολιτισμού. Καθόρισαν τις ουσιώδεις, τις διαχρονικές του συντεταγμένες. Μας
ενέπνευσαν, μας έδειξαν τον δρόμο, αλλά και τις κακοτοπιές.

Χειρότερη κακοτοπιά, παγίδα αυτοκαταστροφής του θεσμού είναι το θέαμα. Το
θέαμα είναι για τους θεατές. Χωρίς θεατές, παράσταση δεν γίνεται. Αγώνας όμως
γίνεται και χωρίς θεατές, γιατί ο αγώνας γίνεται για τους αθλητές. Για τον
Ολυμπισμό, το θέαμα στην καλύτερη περίπτωση είναι μια ευτυχής σύμπτωση. Αν
υπάρχουν θεατές ακόμη καλύτερα. Ποτέ όμως οι θεατές δεν είναι σκοπός. Αν
γίνουν, τότε ο πραγματικός σκοπός δεν επιτυγχάνεται.

Σκοπός και ακρογωνιαίος λίθος του Ολυμπισμού είναι η κατάκτηση της αρετής. Η
καλλιέργεια και ανάδειξη ανθρώπινης ποιότητας. Να βγαίνει ο καλύτερος, να
γίνονται όλοι καλύτεροι.

Το δεύτερο θεμέλιο είναι ο τρόπος με τον οποίον ο σκοπός επιτυγχάνεται. Είναι
ο κότινος, το έπαθλο με αξία συμβολική. Δηλαδή, ο αγώνας χωρίς υλικό κίνητρο,
ο ερασιτεχνικός αθλητισμός.

Το τρίτο θεμέλιο είναι η κατάλληλη ηγεσία. Ο Ολυμπισμός δεν προέκυψε τυχαία.
Δεν είναι φυσικό φαινόμενο. Είναι πολιτισμός, έργο ανθρώπων, επίτευγμα
τεχνητό. Χρειάζεται συγκεκριμένη μέθοδο και πειθαρχία, γνώσεις ειδικές, πίστη
και αφοσίωση στον σκοπό και τις μεθόδους. Χρειάζεται ανεξαρτησία από τον χρόνο
και το χρήμα. Δεν είναι δουλειά του καθενός η ηγεσία του Ολυμπισμού, γιατί
τότε ο Ολυμπισμός καταστρέφεται.

Πεμπτουσία του Ολυμπισμού είναι ο στεφανίτης αγών περί αρετής. Η ερασιτεχνική
άθληση για να αναδεικνύεται ο καλύτερος, να γίνονται καλύτεροι όσοι συμμετέχουν.

Περιττεύει να επαναληφθεί πόσο αναγκαίος και επίκαιρος είναι ο Ολυμπισμός. Δεν
περιττεύει να τονιστεί πως είναι και εφικτός. Ρωτήστε τους παλιότερους που
ευτυχήσαμε να αγωνιζόμαστε όταν ο Ολυμπισμός ήταν ακόμη πραγματικότητα,
μολονότι οι συνθήκες ήταν απείρως δυσκολότερες από σήμερα.

Όταν τα Ελληνόπουλα ήταν από τα πιο φτωχά παιδιά στην Ευρώπη, και όχι τα πιο
παχύσαρκα παιδιά στον κόσμο. Όταν ο ψυχρός πόλεμος Ανατολής - Δύσης ασκούσε
στον αθλητισμό πιέσεις τρομακτικές. Μπορούσε, αλήθεια, ο Ολυμπισμός τότε και
δεν μπορεί τώρα;

Μήπως είχε δίκιο εκείνος που είπε πως ο Ολυμπισμός ήταν πάντα τόσο καλός όσο η
ηγεσία του;

Ο Ιωάννης Β. Κοΐνης είναι χειρουργός - παλαιός Βαλκανιονίκης.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16350O041</ED>
<ID>
ID:18275

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O04&aa=1</URL></REF>


Article

<CATEGORY>vin10</CATEGORY>

 <H5>ΚΕΪΠ ΤΑΟΥΝ
</H5><H2>Η Αθήνα πήρε δίκαια την Ολυμπιάδα
</H2>
«ΑΠ' ΟΤΙ γνωρίζω καμία πόλη που διεκδικούσε τους Αγώνες του 2004 δεν είχε
ακατάλληλη συμπεριφορά. Η Αθήνα κέρδισε δίκαια. Τη διαδικασία τη διηύθυνε
επαγγελματικά η ΔΟΕ. Άλλωστε οι κανόνες της επιτροπής αξιολόγησης ήταν πολύ
πιο αυστηροί το 1997, όταν έγινε η ψηφοφορία για το 2004 σε σχέση με τη
διαδικασία που ακολουθήθηκε για την Ολυμπιάδα του 2002».

Ο υπεύθυνος της επιτροπής διεκδίκησης «Κέιπ Τάουν 2004», Κρις Μπολ έδωσε
απάντηση στους Ιταλούς και τις μεθόδους που ακολουθούν τις τελευταίες ημέρες.

Ο Νοτιοαφρικανός παράγοντας κατέληξε: «Ένας ή δύο μεσάζοντες μας πλησίασαν και
μας πρότειναν να επηρεάσουν ψήφους. Αμέσως απορρίψαμε την πρότασή τους. Εμείς
προσπαθήσαμε να επηρεάσουμε τα μέλη της ΔΟΕ προσφέροντάς τους από ένα βαζάκι
μαρμελάδα φραγκοστάφυλο».

Στην Ιταλία, ο δήμαρχος της πόλης Φραντσέσκο Ρουτέλι σε μια προσπάθειά του να
ανακινήσει θέμα αξιοπιστίας για τη νίκη της Αθήνας, ζήτησε την επανάληψη της
διαδικασίας επικαλούμενος τις τελευταίες αποκαλύψεις.

«Είμαι πολύ θυμωμένος. Μια ομάδα ειδικών της ΔΟΕ και αθλητές έδιναν τη Ρώμη ως
πρώτο φαβορί μεταξύ των υποψήφιων πόλεων. Ακόμη και 24 ώρες πριν από την
ψηφοφορία προηγούμασταν στις προτιμήσεις. Και μετά ποιος ξέρει τι συνέβη»
αναρωτιέται ο Ρουτέλι.

Ο πρόεδρος της ΕΟΑ Λάμπης Νικολάου επικαλέστηκε τις δηλώσεις των Πρίμο
Νεμπιόλο (μέλος ΔΟΕ, πρόεδρος ΙΑΑΦ) και Μάριο Πεσκάντε (μέλος ΔΟΕ, πρώην
πρόεδρος της Ολυμπιακής Επιτροπής της Ιταλίας) ως απάντηση στις απαιτήσεις του
Ρουτέλι. Και οι δύο υψηλόβαθμοι Ιταλοί παράγοντες παραδέχτηκαν προχθές πως η
Αθήνα κέρδισε δίκαια και δεν χρησιμοποίησε αθέμιτα μέσα.

Ο Νικολάου επανέλαβε επίσης πως το θέμα της ψηφοφορίας έχει κλείσει και μπορεί
οποιοσδήποτε να ερευνήσει ό,τι θέλει σχετικά με την υπόθεση.

«Οι Ολυμπιακοί Αγώνες του 2004 δόθηκαν με τελείως καθαρό τρόπο στην Αθήνα και
τα όσα είπε ο δήμαρχος της Ρώμης ανήκουν στη σφαίρα του αστείου. Ο Φραντσέσκο
Ρουτέλι χρειάζεται ψήφους γι' αυτό τα κάνει αυτά».

*** «Ως Ολυμπιακή Επιτροπή είμαστε υποχρεωμένοι να κάνουμε έρευνες σε όλες τις
πόλεις που έχουν αναλάβει ήδη τη διοργάνωση των Ολυμπιακών Αγώνων, Σολτ Λέικ,
Σίδνεϊ και Αθήνα», δήλωσε στον γαλλικό τηλεοπτικό σταθμό TV5 ο Βέλγος Ζακ
Ρογκ, μέλος της ΔΟΕ.

***Ο δήμαρχος Αθηναίων Δημήτρης Αβραμόπουλος υπογράμμισε πως το τελικό
αποτέλεσμα στην ψηφοφορία της ΔΟΕ για τους Αγώνες του 2004 μαρτυρεί πως δεν
υπήρξε κανένα πρόβλημα στη διαδικασία:

«Δεν υπάρχει κανένα πρόβλημα με την ανάληψη των Ολυμπιακών Αγώνων του 2004 από
την Αθήνα. Αυτό φάνηκε και από την πορεία των ψηφοφοριών που έδειξε κατ' αρχήν
μια δυναμική της Αθήνας», υποστήριξε ο Δημήτρης Αβραμόπουλος
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16350O051</ED>
<ID>
ID:18276

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O05&aa=1</URL></REF>


Article

<CATEGORY>vin10</CATEGORY>

 <H5>ΑΣΑΝΟΒΙΤΣ: ΜΕΤΑ ΤΗΝ ΚΡΙΤΙΚΗ ΤΟΥ ΔΑΝΙΗΛ, ΔΗΛΩΣΕ ΑΣΘΕΝΗΣ ΚΑΙ ΔΕΝ ΠΡΟΠΟΝΗΘΗΚΕ
</H5><H2>Τον πόνεσαν οι δηλώσεις
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

<H3>* Επιλέγω πάντα τους καλύτερους για να κερδίζει η ομάδα, είπε ο προπονητής
</H3>
Το θέμα Ασάνοβιτς με απασχολεί, όπως θα πρέπει να απασχολεί και τον ίδιον,
δήλωσε ο Δανιήλ

ΤΟ ΜΕΣΗΜΕΡΙ ο Δανιήλ μίλησε για τον Ασάνοβιτς. Και το απόγευμα ο Ασάνοβιτς
άρχισε να... πονάει στη μέση και δεν προπονήθηκε! Πέντε ημέρες πριν κλείσει η
μεταγραφική περίοδος, ο Παναθηναϊκός συνεχίζει τις δοκιμές (σήμερα θα παίξει ο
Βραζιλιάνος Ντος Σάντος στο φιλικό με τον Απόλλωνα), πλην όμως οι εξής δυο
μεταγραφές (Φυσσας, Βλάχος) συν ο Ποδαράς που επέστρεψε από την Ελευσίνα δεν
φαίνονται αρκετές για να οδηγήσουν και πάλι τον Παναθηναϊκό στην κορυφή.

Ο Δανιήλ είπε πολλά χθες. Αλλά οι δηλώσεις του για τον Ασάνοβιτς ήταν ότι πιο
σημαντικό. Επισήμανε ο Μακεδόνας τεχνικός:

«Ο προπονητής δεν πρέπει να επηρεάζεται από τα ονόματα. Επιλέγω πάντα τους
καλύτερους για να κερδίζει η ομάδα. Υπάρχει σεβασμός για κάθε παίκτη. Και
ειδικά για τον Ασάνοβιτς που είχε καλή παρουσία στο Παγκόσμιο Κύπελλο και
διαθέτει ισχυρή προσωπικότητα. Το θέμα Ασάνοβιτς με απασχολεί, όπως πρέπει να
απασχολεί και τον ίδιο. Χρειάζεται δουλειά στις προπονήσεις για να μπορέσει να
επανέλθει. Με προβληματίζει, όχι μόνον η απόδοση του Ασάνοβιτς, αλλά και κάθε ποδοσφαιριστή».

Τώρα κατά πόσον ένας Ασάνοβιτς μπορεί να μείνει στον πάγκο είναι μια άλλη
ιστορία. Εκτός κι αν ο Δανιήλ «δεν καταλαβαίνει τίποτα»...

Ο προπονητής επανέλαβε ότι ο ΠΑΟ πρέπει να βελτιώσει και να σταθεροποιήσει την
απόδοσή του, ενώ εξήρε τη διάθεση των Σιμπνιέφσκι, Καραγκούνη, Φύσσα και
Βαζέχα. Για το γεγονός ότι ο Ολυμπιακός προηγείται έξι βαθμούς, ο Δανιήλ
παρατήρησε: «Ο Ολυμπιακός έχει μεγάλο πλεονέκτημα λόγω της διαφοράς των έξι
βαθμών. Αν νικήσει και την ΑΕΚ, θα σταθεροποιηθεί στην κορυφή. Πάντως το
πρωτάθλημα έχει πολύ δρόμο ακόμη. Κι εμείς θα κυνηγήσουμε τον τίτλο μέχρι το τέλος».

Ο ΒΛΑΧΟΣ

Ήρθε η μπλε κάρτα του ομογενούς Ανδρέα Βλάχου και ο παίκτης αναμένεται να
κάνει ντεμπούτο την Κυριακή, εναντίον του ΟΦΗ, στο Άργος. Σημερα θα γίνει
φιλικό στην Παιανία με αντίπαλο τον Απόλλωνα αφενός για να δει ο Δανιήλ το
Βραζιλιάνο Ντος Σάντος και αφετέρου για να διαπιστώσει σε ποια κατάσταση
βρίσκεται ο Βλάχος.

*** Στις 11 Φεβρουαρίου θα παίξει ο ΠΑΟ εναντίον του Πανσερραϊκού στις Σέρρες
για το Κύπελλο.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16350O061</ED>
<ID>
ID:18277

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O06&aa=1</URL></REF>


Article

<CATEGORY>vin10</CATEGORY>

 <H5>ΝΤΙ ΚΑΝΙΟ: «Όχι» στην ΑΕΚ
</H5><H2>Αποτυχία στην Ιταλία
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΝΕΟ «ΟΧΙ» εισέπραξε χθες η ΑΕΚ στον μεταγραφικό τομέα. Και το ταξίδι των
Πέτρου Στάθη-Μάκη Αγγελόπουλου στην Ιταλία δεν έφερε αποτέλεσμα. Για την
ακρίβεια, μοιάζει με σκέτη αποτυχία!

Οι Έλληνες απεσταλμένοι συναντήθηκαν στη Φλωρεντία με τον Πάολο Ντι Κάνιο και
τον μάνατζέρ του (Ραφαέλε Ρότζι), αλλά η διαφωνία ήρθε πολύ γρήγορα. Η πρόταση
απορρίφθηκε και λέγεται πως ο Ιταλός παίκτης δεν δέχθηκε καν να συζητήσει το
θέμα. Αν όμως τα χρήματα που προτείνονταν ήταν αρκετά, δεν θα έλεγε «όχι».
Απλά, η ΑΕΚ (ή αν θέλετε, η ENIC) δεν πρόσφεραν τα απαιτούμενα στον
μεσοεπιθετικό και η μεταγραφή δείχνει να ναυαγεί. Μετά το ραντεβού, ο Ντι
Κάνιο και ο μάνατζέρ του αναχώρησαν για το Λονδίνο, με στόχο να τα βρουν με τη
Γουέστ Χαμ. Η ομάδα του Λονδίνου δίνει στη Σέφιλντ περί τα 700 εκατ. για τον
Ιταλό και βέβαια, τέτοια προσφορά δεν γίνεται να την κοντράρει η ΑΕΚ. Το
ερώτημα όμως που τίθεται είναι το εξής: προς τι το ταξίδι, όταν δεν έχει
βρεθεί «σημείο επαφής» με τον Ιταλό και όλα είναι ακόμη σε επίπεδο προτάσεων;
Τόση απειρία πια; Λέγεται ότι οι παράγοντες έχουν πλέον σκοπό (ή πρόταση από
μάνατζερ) να εξετάσουν την περίπτωση του επιθετικού της Κάλιαρι, Εμ'Μπομά. Ο
παίκτης από το Καμερούν κρίνεται από τον σύλλογο της Σαρδηνίας ως υπεράριθμος
και θέλουν να τον αφήσουν...

Να τονιστεί ότι πηγή έλεγε αργά χθες βράδυ πως η ΑΕΚ θα καταφέφει να κάνει
μεταγραφή. Να δούμε ποια θα είναι αυτή. Ορισμένοι περιμένουν εντός της ημέρας
στην Αθήνα τον νεαρό μέσο της Βοϊβοντίνα, Τσίλισενκ. Κάποιοι τον ήθελαν από
χθες στην Αθήνα, αλλά η περίπτωση δεν «παίζει». Και άλλοι, ελπίζουν πως θα
αποκτηθεί τελικά ο Κωνσταντινίδης, με τον οποίο (ως γνωστόν) η ΑΕΚ έχει
συμφωνήσει σε όλα.

Ο Γκρέταρσον ξεπέρασε το... πρόβλημα και είναι ξανά ετοιμοπόλεμος

Αγωνιστικά, πλην των Λάκη - Σαβέβσκι άπαντες θα είναι στη διάθεση του Μπλαχίν.
Φυσικά και ο Γκρέταρσον. Ο Ισλανδός φαίνεται πως ξεπέρασε γρήγορα το...
πρόβλημα που τον κράτησε μακριά από την Ξάνθη. Και από σήμερα οι
ποδοσφαιριστές μπορεί να αισθανθούν τη συμπαράσταση του κόσμου της ΑΕΚ!

Και κάτι για τη γενική συνέλευση. Οι πληροφορίες συγκλίνουν στο εξής: οι
Άγγλοι δεν συνδυάζουν την αύξηση (όποτε και όταν αυτή γίνει) με μετοχοποίηση
των χρεών. Διότι ­ όπως υποστηρίζουν ­ θα δώσουν δύο φορές χρήματα! Έτσι,
αναμένουν έσοδα από τη συμμετοχή της ΑΕΚ στο Τσάμπιονς Λιγκ, τους χορηγούς της
ΠΑΕ και τις... πωλήσεις παικτών. Μαζί ψάχνουν και για επενδυτές. Τι φαίνεται
αμυδρά; Υποψήφιος αγοραστής της ΠΑΕ!

*** Το αργότερο αύριο προβλέπεται να κυκλοφορήσουν τα εισιτήρια του ντέρμπι.
Έως τώρα υφίσταται πρόβλημα.

ΣΤΗΝ ΠΕΙΘΑΡΧΙΚΗ Ο ΜΕΛΙΣΣΑΝΙΔΗΣ

Στην Πειθαρχική Επιτροπή της ΕΠΟ παραπέμπεται ο Δημήτρης Μελισσανίδης. Ο
λόγος; Η επίθεση που εξαπέλυσε και τα χαστούκια που έριξε την προηγούμενη
Παρασκευή στον αναπληρωτή γενικό διευθυντή της Ομοσπονδίας, Γιάννη Μπεθάνη.
Στη χθεσινή συνεδρίαση του Δ.Σ. της ΕΠΟ, το μοναδικό θέμα συζήτησης ήταν τα
γεγονότα της περασμένης εβδομάδας με τον πρώην πρόεδρο της ΠΑΕ ΑΕΚ Δ.
Μελισσανίδη. Ωστόσο, έκαναν την εμφάνισή τους στα γραφεία και οι κ.κ.
Γενεράκης-Στράτος, με σκοπό να καταγγείλουν τον κ. Μπεθάνη. Διότι ­ όπως είπαν
­ ασχολείται με θέματα διαιτησίας εναντίον όλων των ομάδων και υπέρ του
Ολυμπιακού! Ο πρόεδρος της ΠΑΕ ΑΕΚ όμως και ο κ. Στράτος, δεν έμειναν εκεί.
Προχώρησαν. Και ξεκαθάρισαν ότι δεν εγγυώνται για τίποτα αναφορικά με το
ντέρμπι της Κυριακής. «Μετά τις μεροληπτικές αποφάσεις, η ατμόσφαιρα
πυροδοτείται και φοβόμαστε. Θα σας συμβούλευα δε, να μην έρθετε στο γήπεδο»,
είπε κάποια στιγμή ο κ. Γενεράκης. Και δεν είναι κρυφό, ότι οι παράγοντες της
ΑΕΚ εννοούσαν πως ο αγώνας μπορεί να εξελιχθεί σε «αίμα και άμμο»!
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16350O062</ED>
<ID>
ID:18320

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O06&aa=2</URL></REF>


Article

<CATEGORY>vin10</CATEGORY>

 <H5>ΤΖΟΡΤΖΕΒΙΤΣ
</H5><H5>ΕΙΣΙΤΗΡΙΑ
</H5><H5>Πρώτη μάχη στο ντέρμπι
</H5><H2>Το ποδόσφαιρο είναι γιορτή, όχι πόλεμος
</H2>
Τζόρτζεβιτς, Μπάγιεβιτς. Οι παραδόσεις είναι για να σπάνε, δηλώνει ο Σέρβος ποδοσφαιριστής

«ΟΛΥΜΠΙΑΚΟΣ έχει αποδείξει ότι παίζει το καλύτερο ποδόσφαιρο. Τα δύο τελευταία
χρόνια γνωρίζουμε την ήττα στη Νέα Φιλαδέλφεια. Κάποτε οι παραδόσεις σπάνε»,
τόνισε στην «ΟΜΑΔΑ» ο Πρέντραγκ Τζόρτζεβιτς, δίνοντας το κλίμα που επικρατεί
στους «ερυθρόλευκους», εν όψει του ντέρμπι με την ΑΕΚ. Ο διεθνής Σέρβος
μεσοεπιθετικός πρόσθεσε: «Νομίζω ότι έχει ξεπεραστεί η φανατισμένη ατμόσφαιρα
που επικρατούσε την πρώτη φορά με τον προπονητή μας. Οι ποδοσφαιριστές του
Ολυμπιακού εύχονται οι δύο ομάδες να διαφημίσουν το ποδόσφαιρο. Είναι γιορτή
και όχι πόλεμος».

Ο Ολυμπιακός θα πάρει 6.000 εισιτήρια (τιμώνται 1.500, 3.000 και 5.000 δρχ.)
για το ντέρμπι στο στάδιο «Νίκος Γκούμας».

Στο μεταξύ ο Ολυμπιακός θα στείλει μεθαύριο στην ΟΥΕΦΑ τη λίστα των
ποδοσφαιριστών για το Τσάμπιονς Λιγκ και εκτός σοβαρού απροόπτου θα βρίσκονται
οι Ίβιτς, Αλεξανδρής.

Η Κάλιαρι είχε επαφή με τον Ολυμπιακό για τη μεταγραφή του Ίλια Ίβιτς. Οι
Ιταλοί πρότειναν ως αντάλλαγμα τον 30χρονο Νοτιαφρικανό αμυντικό μέσο Ντάβιντ
Νιάτι, αλλά η πρόταση απορρίφθηκε από τον Ολυμπιακό. Σε δηλώσεις του ο
υπεύθυνος δημοσίων σχέσεων της Κάλιαρι Αντρέα Φράιλις υπογράμμισε: «Η Κάλιαρι
απέσυρε το ενδιαφέρον της για τον Ίβιτς». Ωστόσο στη συνέχεια διευκρίνισε:
«Έχουμε τα χρονικά περιθώρια για την περίπτωση του Ίβιτς. Πάντως το πρόβλημα
της Κάλιαρι είναι ο καλυμμένος αριθμός των μη κοινοτικών ποδοσφαιριστών».

Ο τραυματίας Γιαννακόπουλος πήρε άδεια από την εθνική ομάδα των Ενόπλων
Δυνάμεων. Ο διεθνής μεσοεπιθετικός ακολουθεί πρόγραμμα αποθεραπείας και όπως
τόνισε ο γιατρός Χρήστος Δάρας, αν χρειαστεί θα κάνει ένεση στον Γιαννακόπουλο
για να δώσει «παρών» στη Νέα Φιλαδέλφεια.

*** Ο Οφορίκουε επέστρεψε χθες στου Ρέντη.

Η ΓΙΟΥΒΕΝΤΟΥΣ

Νοκ άουτ από το Κύπελλο Ιταλίας τέθηκε η Γιουβέντους παρά τη νίκη της με 1-0
επί της Μπολώνια εκτός έδρας (Ντάβιντς 78'). Στον πρώτο αγώνα, στο Ντέλε
ΆΠλπι, οι «μπιανκονέρι» είχαν ηττηθεί 2-1.


ΟΙ ΠΡΩΤΕΣ... αψιμαχίες του ντέρμπι ΑΕΚ-Ολυμπιακού (το οποίο η Αστυνομία ζήτησε
να γίνει άλλη ημέρα) άρχισαν χθες στην ΕΠΑΕ, με τις δύο ΠΑΕ να μην τα
«βρίσκουν» στο θέμα των εισιτηρίων και τώρα να καλείται η ΕΠΑΕ (στη σημερινή
συνεδρίασή της) «να βγάλει τα κάστανα από τη φωτιά».

Στη σύσκεψη που πραγματοποιήθηκε στα γραφεία της ΕΠΑΕ, οι εκπρόσωποι της
Αστυνομίας ζήτησαν να μη διατεθούν 4.000 εισιτήρια (στις θύρες 19, 1 και 2)
έτσι ώστε να υπάρξει σωστή αστυνόμευση. Η πρόταση της Αστυνομίας («θέλουμε
νεκρές ζώνες μεταξύ των φιλάθλων») απορρίφθηκε από τους ανθρώπους της ΑΕΚ, οι
οποίοι υποστήριξαν πως σε ένα τέτοιο ενδεχόμενο η «χασούρα» για την ΠΑΕ θα
είναι περίπου 14 εκατ. δρχ.

Ο γραμματέας της ΕΠΑΕ Μπάμπης Παυλόπουλος προσπαθώντας να συμβιβάσει τα
πράγματα πρότεινε να μειωθούν κατά 4.000 τα εισιτήρια, όμως σε αυτά που θα
διατεθούν να αυξηθεί η τιμή.

Η πρόταση αυτή απορρίφθηκε από τους εκπροσώπους του Ολυμπιακού.

Από την πλευρά της Αστυνομίας ζητήθηκε να γίνει μετάθεση της ημερομηνίας
διεξαγωγής του ντέρμπι, με δεδομένο ότι το Σαββατοκύριακο γίνονται στο
Λεκανοπέδιο έξι ματς Α' Εθνικής (συμπεριλαμβανομένου και αυτού της ΑΕΚ με τον
Ολυμπιακό) στο ποδόσφαιρο, ενώ υπάρχει και το φάιναλ φόρ του Κυπέλλου στο
μπάσκετ (Στάδιο Ειρήνης και Φιλίας, Σάββατο και Κυριακή).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16350O071</ED>
<ID>
ID:18278

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O07&aa=1</URL></REF>


Article

<CATEGORY>vin10</CATEGORY>

 <H5>ΙΟΡΝΤΑΝΕΣΚΟΥ: Θέμα νοοτροπίας
</H5><H2>Βολές στους παράγοντες της ΕΠΟ
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΑΠΟ ΤΗΝ απόλυτη βεβαιότητα, με την οποία τόσο φιλόδοξα είχε εκφραστεί ο Άνγκελ
Ιορντανέσκου, στις πρώτες ­ ωραίες ­ μέρες του ερχομού του στην Αθήνα (ότι,
δηλαδή, η εθνική ομάδα ποδοσφαίρου θα προκριθεί στην τελική φάση του
Ευρω-2000) περάσαμε στις διατυπωμένες πλέον δημόσια ανησυχίες του για την
πορεία και το μέλλον της ομάδας.

Ο Ρουμάνος προπονητής, πέρα από την είδηση περί επιστροφής του Βασίλη
Καραπιάλη στο εθνικό συγκρότημα, στην περίπτωση κατά την οποία αποδεχθεί την
πρόταση ο παίκτης, εξέφρασε την απογοήτευσή του, για τα προβλήματα που του
δημιουργούν η ΕΠΟ και η ΕΠΑΕ, ως προς την εφαρμογή του οργανωτικού σχεδιασμού του.

«Είναι δύσκολο για μένα ­ και για κάθε προπονητή ­ να δουλέψω σωστά με αυτές
τις συνθήκες που επικρατούν στο ελληνικό ποδόσφαιρο», δήλωσε ο ομοσπονδιακός,
χθες, σε συνέντευξη Τύπου με αφορμή τη συμμετοχή της εθνικής ομάδας στο
τετραεθνές τουρνουά της Κύπρου (1-5 Φεβρουαρίου). «Οι αναβολές και οι
μεταθέσεις δεν κάνουν καλό στο ποδόσφαιρο και στους παίκτες. Έκανα πρόγραμμα
για δύο χρόνια και δεν μπορούμε να το εφαρμόσουμε. Είχαμε καλές ευκαιρίες να
κλείσουμε φιλικά παιχνίδια και τις χάνουμε. Δεν γνωρίζω ποιοι ευθύνονται, η
ΕΠΟ ή η ΕΠΑΕ, σημασία έχει ότι συνεχώς μου λένε πως δεν υπάρχουν ελεύθερες
ημερομηνίες για αγώνες προετοιμασίας».

Ο Ρουμάνος τεχνικός, διαισθανόμενος, ίσως, χειρότερες μέρες για την Εθνική και
στην προσπάθειά του να... διαχωρίσει, αλλά και να προστατέψει τον εαυτό του,
δεν δίστασε να πει: «Δεν είναι αργά, ακόμη ελπίζω. Πιστεύω, όμως, ότι αν στην
Ελλάδα ερχόταν ο Σάκι ή ο Λίπι και δεν είχε την απαραίτητη συμπαράσταση από
την Ομοσπονδία και την ΕΠΑΕ, δεν θα μπορούσε να κάνει τίποτα. Τελικά, ξέρετε
τι πιστεύω; Είναι ευκολότερο να αλλάξουμε τη νοοτροπία των ποδοσφαιριστών,
παρά των ανθρώπων οι οποίοι διοικούν το ποδόσφαιρο».

Όσο για τις επιλογές των παικτών που προσκλήθηκαν για το τουρνουά της Κύπρου,
ο Ιορντανέσκου υποστήριξε ότι κάλεσε νέα παιδιά, κυρίως, από την Εθνική
Ελπίδων, προκειμένου να τα δοκιμάσει, αφού δεν έχει πολλές ευκαιρίες για να
διαπιστώσει κατά πόσο μπορούν να επανδρώσουν την ομάδα των Ανδρών. Απέκλεισε
τον Γιώργο Καραγκούνη, επειδή, όπως ισχυρίστηκε, δεν έχει πολλές συμμετοχές
στον Παναθηναϊκό, δεν γνώριζε ότι ο Ανατολάκης κατατάσσεται στον Στρατό
(ελπίζει ότι δεν θα έχει πρόβλημα), είπε ότι ο Τσάρτας και ο Φραντζέσκος δεν
είναι σε καλή κατάσταση και ψάχνει για έναν «μπαλαντέρ» κι αυτός είναι ο
Καραπιάλης, που αξίζει να είναι στην Εθνική.

Στο τουρνουά της Κύπρου κλήθηκαν: τερματοφύλακες: Ατματσίδης (ΑΕΚ),
Ελευθερόπουλος (Ολυμπιακός), αμυντικοί: Μαυρογενίδης (Ολυμπιακός), Ανατολάκης
(Ολυμπιακός), Καλλιτζάκης (ΑΕΚ), Γκούμας (Παναθηναϊκός), Άντζας (Ολυμπιακός),
Φύσσας (Παναθηναϊκός), Κατσιαμπής (ΠΑΟΚ), μεσαίοι: Μάρκος (ΑΕΚ),
Γιαννακόπουλος (Ολυμπιακός), Πουρσανίδης (Ολυμπιακός), Ζήκος (ΑΕΚ),
Κωνσταντινίδης Κ. (Παναθηναϊκός), Γεωργάτος (Ολυμπιακός), Κωνσταντινίδης Παντ.
(ΠΑΟΚ), επιθετικοί: Λυμπερόπουλος (Παναθηναϊκός), Νικολαΐδης (ΑΕΚ),
Κωνσταντινίδης Σωτ. (Ηρακλής) και Λιολίδης (Άρης).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16350O072</ED>
<ID>
ID:18321

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O07&aa=2</URL></REF>


Article

<CATEGORY>vin10</CATEGORY>

 <H5>ΠΡΟ-ΠΟ: ΠΟΛΛΕΣ ΔΥΣΚΟΛΙΕΣ ΣΤΟΥΣ ΑΓΩΝΕΣ ΤΗΣ ΚΥΡΙΑΚΗΣ
</H5><H2>Δελτίο-γρίφος
</H2>
ΤΟ σούπερ ντέρμπι ΑΕΚ - Ολυμπιακού και ματς σχετικά δύσκολα στην πρόβλεψη
περιλαμβάνει το δελτίο της Κυριακής. Ωστόσο, «τολμηρά» στάνταρ υπάρχουν και
αξίζει τον κόπο ο παίκτης να τα βρει.

* Μια ματιά στην ετοιμασία των ομάδων:

1. ΑΕΚ - ΟΛΥΜΠΙΑΚΟΣ: Ο Όλεγκ Μπλαχίν δεν υπολογίζει στον τραυματία
Σαβέβσκι, ενώ αμφίβολη είναι (για τον ίδιο λόγο) και η συμμετοχή του
Γκρέταρσον. Ο Ντούσαν Μπάγιεβιτς προβληματίζεται με τον τραυματισμό του
Γιαννακόπουλου, ενώ μάλλον επανέρχεται ο Αμανατίδης.

2. ΑΠΟΛΛΩΝ ΑΘ. - ΞΑΝΘΗ: Πέρυσι «έσπασε» μία παράδοση οκτώ χρόνων. Η
Ξάνθη πέτυχε την πρώτη της νίκη, ενώ είχαν προηγηθεί επτά ήττες και μία ισοπαλία.

3. ΑΡΗΣ - ΠΡΟΟΔΕΥΤΙΚΗ: Ο τιμωρημένος Φλόρες θα απουσιάσει από τον Άρη.
Στην Προοδευτική παραμένει τραυματίας ο Ζαΐμι, ενώ αμφίβολη είναι και η
συμμετοχή του Προτάσοφ. Δεν μπορεί να αγωνιστεί ο τιμωρημένος Δήμος.

4. ΒΕΡΟΙΑ - ΕΘΝΙΚΟΣ: Από τη Βέροια θα απουσιάσει ο Καστανιώτης
(τιμωρημένος), ενώ ίσως αγωνιστεί για πρώτη φορά ο Περουβιανός Φαρφάν. Σόουζα,
Κακανούλιας και Σταυρακάκης είναι τραυματίες στον Εθνικό, ενώ παρελθόν
αποτελούν οι Γεωργαμλής, Παπαδόπουλος.

5. ΙΩΝΙΚΟΣ - ΕΘΝΙΚΟΣ ΑΣΤΕΡΑΣ: Στον Ιωνικό είναι τραυματίας ο
Ξανθόπουλος, αλλά ίσως αγωνιστεί. Από τον Εθνικό Αστέρα θα απουσιάσει ο
Κόγιογλου (συμπλήρωσε τρεις κίτρινες κάρτες).

6. ΚΑΒΑΛΑ - ΠΑΝΗΛΕΙΑΚΟΣ: Στην Καβάλα λύθηκε η συνεργασία με τον Μούτα,
ενώ είναι τιμωρημένος ο Ουντέζε. Για τον ίδιο λόγο θα απουσιάσουν από τον
Πανηλειακό οι Σαπάνης, Τάτσης.

7. ΠΑΝΑΘΗΝΑΪΚΟΣ - ΟΦΗ: Ο Βασίλης Δανιήλ δεν υπολογίζει στον τιμωρημένο
Λυμπερόπουλο και τον τραυματία Αλεξόπουλο. Από τον ΟΦΗ θα απουσιάσει ο
τιμωρημένος Παυλόπουλος. Ο αγώνας θα γίνει στο γήπεδο του Άργους.

8. ΠΑΝΕΛΕΥΣΙΝΙΑΚΟΣ - ΗΡΑΚΛΗΣ: Ο Τσιβελέκης αποβλήθηκε στο ματς με τον
Εθνικό και θα απουσιάσει από την ομάδα της Ελευσίνας. Επίσης Αμπονσάι και
Ποδαράς επέστρεψαν σε Ολυμπιακό και Παναθηναϊκό αντίστοιχα. Ο Κιντόντα (θλάση
στον δικέφαλο) συμπεριελήφθη στην (ήδη μεγάλη) λίστα των τραυματιών, στον Ηρακλή.

9. ΑΠΟΛΛΩΝ ΘΕΣ. - ΙΑΛΥΣΟΣ: Χωρίς προβλήματα οι γηπεδούχοι, ενώ από την
ομάδα του Ιάλυσου θα απουσιάσουν οι τιμωρημένοι Καλλιμάνης, Πολιάς, Χατζησταμάτης.

10. ΠΑΝΑΙΤΩΛΙΚΟΣ - ΚΑΛΛΙΘΕΑ: Ο Μπακογιάννης συμπλήρωσε τρεις κίτρινες
κάρτες στο ματς με τα Τρίκαλα και δεν μπορεί να αγωνιστεί με τον Παναιτωλικό.
Από την Καλλιθέα θα απουσιάσει (επίσης λόγω τιμωρίας) ο Λόμπας.

11. ΚΑΛΙΑΡΙ - ΓΙΟΥΒΕΝΤΟΥΣ: Πρώτο σημείο το «Χ». Σε επτά ματς έχουν
σημειωθεί πέντε ισοπαλίες.

12. ΜΠΑΡΙ - ΛΑΤΣΙΟ: Η Λάτσιο είναι αήττητη σε έξι επισκέψεις της στο
Μπάρι (δύο νίκες-τέσσερις ισοπαλίες).

13: ΠΙΑΤΣΕΝΤΣΑ - ΙΝΤΕΡ: Οι δύο ομάδες «μοιράζονται» τις επιτυχίες. Σε
τέσσερα ματς έχουν από δύο νίκες.

ΣΟΥΠΕΡ 13: ΠΕΡΟΥΤΖΙΑ - ΣΑΜΠΝΤΟΡΙΑ: Η Περούτζια εκμεταλλεύεται την έδρα
της (5 ν.-2 ισοπ.-2 ητ.), ενώ η Σαμπντόρια μακριά από τη Γένοβα έχει μόλις δύο
ισοπαλίες σε εννέα αγώνες.

<REF><SOURCE>ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16350O081</ED>
<ID>
ID:18279

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O08&aa=1</URL></REF>


Article

<CATEGORY>vin10</CATEGORY>

 <H5>ΜΠΟΥΝΤΟΥΡΗΣ: ΟΙ ΣΧΕΣΕΙΣ ΜΟΥ ΜΕ ΤΟΝ ΠΑΟΚ ΕΙΝΑΙ ΚΑΛΕΣ
</H5><H2>Εγώ δεν προκαλώ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

<H3>* «Μερικές φορές οι οπαδοί αναγνωρίζουν σε ορισμένους παίκτες την προσφορά τους»
</H3>
Νίκος Μπουντούρης. Αγωνίζεται για πρώτη φορά μπροστά στους οπαδούς του ΠΑΟΚ

Αντιμέτωπος με την... προηγούμενη ζωή του. Ο Νίκος Μπουντούρης θα περάσει
απόψε ξανά τις πόρτες του Αλεξάνδρειου, όμως αυτήν τη φορά για να βρεθεί
αντίπαλος με την ομάδα που για εννέα χρόνια φορούσε τη φανέλα της. Με τον ΠΑΟΚ
έζησε καλές (πέντε τίτλους) και άσχημες στιγμές. Πίκρες και χαρές.

Απόψε θα είναι εκεί, αλλά θα βρίσκεται στην απέναντι πλευρά. «Είναι παράξενο
συναίσθημα. Δεν το έχω ζήσει ξανά. Πώς να το ζήσω, άλλωστε, αφού εννέα χρόνια
στην Α1, μόνο στον ΠΑΟΚ έπαιζα μέχρι το καλοκαίρι», λέει ο Νίκος Μπουντούρης,
που ανηφόρισε το καλοκαίρι του 1989 από τον Βόλο (και τον τοπικό Ολυμπιακό)
στη Θεσσαλονίκη και τον «δικέφαλο».

«Έχω περάσει τη μισή ζωή μου στον ΠΑΟΚ. Ανδρώθηκα σε αυτή την ομάδα, αλλά τώρα
ανήκω στον Παναθηναϊκό, για τον οποίο το ματς αυτό είναι πολύ σημαντικό. Αυτό
που σκέπτομαι είναι να περάσουμε νικηφόρα. Μόνον αυτό. Δεν ξέρω τι θα
συναντήσω, δεν ξέρω πώς θα αισθάνομαι την ώρα του ματς...», τονίζει ο 27χρονος διεθνής.

Τα πράγματα για τον Μπουντούρη θα ήταν σίγουρα πιο εύκολα, αν το ΑΣΕΑΔ δεν
είχε μειώσει την ποινή αποκλεισμού της έδρας του ΠΑΟΚ. Διαφορετικά να παίζεις
σε ένα κατάμεστο Αλεξάνδρειο, από το να έχεις φόντο τις άδειες εξέδρες. Ο
Νίκος Μπουντούρης το γνωρίζει καλά, αλλά δεν προβληματίζεται:

«Κάπου το περιμέναμε ότι θα μειωθεί η ποινή. Στην Ελλάδα είναι σύνηθες
φαινόμενο ύστερα από εφέσεις να μειώνονται οι ποινές. Γενικά όμως σε τέτοιες
περιπτώσεις, δεν σκέπτομαι τι θα μπορούσε να συνέβαινε, αλλά επιδιώκω να
αντιμετωπίζω τα γεγονότα. Δεν είναι λογικό να αναλογίζομαι αν θα ήταν πιο
εύκολο χωρίς φιλάθλους, αφού είναι γεγονός οτι ο ΠΑΟΚ δεν είναι τιμωρημένος.
Εμείς πρέπει να παίξουμε το μπάσκετ που μπορούμε και αν τα καταφέρουμε θα
πετύχουμε τον στόχο μας. Να βρούμε τον ρυθμό μας, γιατί πολύ δύσκολα ομάδα
στην Ευρώπη μπορεί να μας βγάλει από αυτόν».

­ Πώς περιμένεις να σε υποδεχθούν οι πρώην υποστηρικτές σου και
αποψινοί αντίπαλοί σου;

«Το κλίμα και οι σχεσεις μου με τον κόσμο του ΠΑΟΚ ήταν πάντα καλές. Γενικά
όμως καλές είναι και οι σχέσεις μου με όλους τους φιλάθλους τόσα χρόνια. 
Δεν προκαλώ στο γήπεδο. Είναι λογικό να θέλουν να νικήσει η ομάδα τους και θα
προσπαθήσουν να τη βοηθήσουν. Σε κάποιες περιπτώσεις, μερικές φορές οι οπαδοί
αναγνωρίζουν σε ορισμένους παίκτες την προσφορά τους. Υπάρχουν βέβαια και οι
εξαιρέσεις. Ε, στο τέλος όλο και κάποιο "μπινελίκι" θα ακούσουμε...».

­ Αυτό το τελευταίο σημαίνει ότι είσαι σίγουρος για τη νίκη;

«Οι Κινέζοι λένε ότι είναι καλύτερο να σε βρίζουν, παρά να αδιαφορούν για
εσένα. Αν και στον αθλητισμό είναι ακόμη καλύτερο να αναγκάζεις τους
αντιπάλους σου να σε χειροκροτούν. Ακραίες περιπτώσεις ίσως, γι' αυτό ας
αρκεστούμε στο κινέζικο γνωμικό».

­ Εννέα χρόνια στο ίδιο γήπεδο, στα ίδια αποδυτήρια. Και
επειδή «έξις δευτέρα φύσις», μήπως μπερδέψεις τα αποδυτήρια;

«...(γέλια) Μήπως σκοράρω σε λάθος καλάθι... αυτό είναι χειρότερο. Έπαιξα στη
Λαμία κόντρα στον ΠΑΟΚ και νομίζω ότι απέκτησα μια πρώτη εμπειρία...».

­ Είπες και εσύ ότι το ματς για τον Παναθηναϊκό είναι πολύ σημαντικό.
Συμφωνείς ότι η ομάδα παίζει τον «μισό τίτλο»;

«Είναι σημαντικό γιατί μπορεί να μας δώσει προβάδισμα για την πρώτη θέση. Όμως
έχουν συμβεί πολλές ανατροπές καταστάσεων ­ και με την πρώην ομάδα μου είχα
ζήσει αρκετές ­ και να βρεθείς προ εκπλήξεων. Μπορεί δηλαδή να περάσουμε τον
ΠΑΟΚ, αλλά να χάσουμε κάπου που δεν θα προσέξουμε. Ο δρόμος είναι ακόμη μακρύς...».

­ Πιο είναι το αληθινό πρόσωπο του φετινού ΠΑΟΚ. Αυτό με τον
Ολυμπιακό στο ΣΕΦ και την Κίντερ ή εκείνο με τον Άρη ή την ΤΣΣΚΑ;

«Ο ΠΑΟΚ εμφανίζει μια διπροσωπία. Υπάρχουν κάποιες εξηγήσεις αγωνιστικές για
αυτό. Είναι ορισμένες λεπτομέρειες. Εμείς θα προσπαθήσουμε να αναγκάσουμε τον
ΠΑΟΚ να βγάλει το πρόσωπο που είχε με τον Άρη».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16350O091</ED>
<ID>
ID:18280

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O09&aa=1</URL></REF>


Article

<CATEGORY>vin10</CATEGORY>

 <H5>19η ΑΓΩΝΙΣΤΙΚΗ: Ξεχωρίζουν ΑΕΚ - Άρης, Ηράκλειο - Πανιώνιος
</H5><H5>ΠΡΟΓΡΑΜΜΑ
</H5><H2>Πέντε ντέρμπι σε κορυφή και ουρά
</H2>
Η ΠΙΟ μεγάλη μέρα του πρωταθλήματος είναι η σημερινή, όπου οι περισσότερες
ομάδες τα παίζουν όλα για όλα, αφού τα αποτελέσματά τους θα κρίνουν κατά
μεγάλο ποσοστό το αν θα πετύχουν ή όχι τους στόχους τους στην εφετινή σεζόν.
Είναι από τις λίγες φορές σε μία αγωνιστική όπου τουλάχιστον τα πέντε
παιχνίδια είναι ανοιχτά σε κάθε αποτέλεσμα και θα κριθούν στις λεπτομέρειες
και μόνο στους αγώνες Ολυμπιακού - Απόλλωνα Πάτρας και Ηρακλή - Αμαρουσίου οι
γηπεδούχοι φαίνεται να έχουν σημαντικό προβάδισμα.

Στη Θεσσαλονίκη γίνεται το σούπερ ντέρμπι κορυφής, με τον ΠΑΟΚ να προσπαθεί να
συνέλθει από την ήττα από τον Άρη και να ψάχνει τη νίκη που σχεδόν θα του
«καπαρώσει» την 3η θέση στην κανονική περίοδο του πρωταθλήματος. Από την άλλη
πλευρά, ο Παναθηναϊκός πάνοπλος (ο Σούμποτιτς πήρε μαζί του 13 παίκτες
αφήνοντας στην Αθήνα τούς Φώτση και Γλυνιαδάκη), έχοντας ξεπεράσει όλα τα
προβλήματα τραυματισμών, θέλει να φύγει νικητής κάνοντας το μεγάλο βήμα για
την 1η θέση.

Νωρίτερα, στο ΟΑΚΑ, η ΑΕΚ, με έναν ξένο στη σύνθεσή της, ψάχνει το «μεγάλο
κόλπο» για την είσοδό της στην πρώτη τετράδα, θέλοντας να νικήσει τον Άρη.
Όμως, εκτός από την απουσία του ξένου, απών θα είναι πιθανότατα και ο Μπάνε
Πρέλεβιτς που είναι τραυματίας και ο Κώστας Πολίτης ίσως δεν ρισκάρει ­ εν
όψει Κυπέλλου ­ τη συμμετοχή του. Το ίδιο, ίσως, κάνει και ο Σβι Σερφ με τον
Γκάρι Γκραντ, ο οποίος πρόκειται να επισκεφτεί σήμερα και την Ευρωκλινική στον
δρόμο για το ΟΑΚΑ για να εξεταστεί (τραυματισμός στη γάμπα) και να μάθει λίγο
πριν από το παιχνίδι αν θα παίξει. Παρών κανονικά θα είναι ο Μιχαήλοφ.

Όμως, «φωτιά» είναι και τα ματς στην ουρά, ιδιαίτερα στο Ηράκλειο, όπου η
τοπική ομάδα υποδέχεται τον Πανιώνιο, ο οποίος για πρώτη φορά τα τελευταία
χρόνια κινδυνεύει με υποβιβασμό και σε συνδυασμό με την απόφαση του αθλητικού
δικαστή, αν χάσει σήμερα, χάνεται. Οι Κρητικοί δεν αντιμετωπίζουν προβλήματα
ενώ με τον Πανιώνιο αναμένεται να παίξει και ο τραυματίας Ντούσαν Γέλιτς.

Παπάγου - Νήαρ Ηστ και Σπόρτιγκ - Περιστέρι είναι τα άλλα δύο ματς όπου οι
γηπεδούχοι σε περίπτωση στραβοπατήματος μπαίνουν σε περιπέτειες, ενώ τόσο ο
Ολυμπιακός όσο και ο Ηρακλής (χωρίς τον Ναχάρ) έχουν τον πρώτο λόγο κόντρα σε
Απόλλωνα Πάτρας και Μαρούσι (χωρίς τον Κόρφα).


ΤΟ ΣΗΜΕΡΙΝΟ πρόγραμμα της 19ης αγωνιστικής:

Γήπ. Παπάγου (17.00): Παπάγου - Νήαρ Ηστ (Ζαβλανός - Μουζάκης), Ιβανώφειο
(17.00): Ηρακλής - Μαρούσι (Κορομηλάς - Σγουρός), Στάδιο Ειρήνης και Φιλίας
(17.00): Ολυμπιακός - Απόλλων Πάτρας (Μαστραφτσής - Χατζής), γήπ. Ηρακλείου
(17.00): Ηράκλειο - Πανιώνιος (Παπαδημητρίου - Σπυρίδωνος), γήπ. Σπόρτιγκ
(17.00): Σπόρτιγκ - Περιστέρι (Αρβανιτίδης - Ταβουλαρέας), ΟΑΚΑ (19.00 -
Supersport): ΑΕΚ - Άρης (Πιτσίλκας - Κουκουλεκίδης), Αλεξάνδρειο (21.00 -
Supersport): ΠΑΟΚ - Παναθηναϊκός (Τσανίδης - Βορεάδης).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16350O092</ED>
<ID>
ID:18322

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O09&aa=2</URL></REF>


Article

<CATEGORY>vin10</CATEGORY>

 <H5>ΦΙΜΠΑ: ΔΕΝ ΙΣΧΥΕΙ ΓΙΑ ΤΥΠΙΚΟΥΣ ΛΟΓΟΥΣ Η ΠΟΙΝΗ ΤΗΣ ΕΟΚ
</H5><H2>Αθώος ο Ορτίθ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

Χοσέ Πικουλίν Ορτίθ. Ο ΠΑΟΚ αναζητεί τα ίχνη του

Η ΦΙΜΠΑ αποδέχτηκε ότι δεν ισχύει «για τυπικούς λόγους» η ποινή του
αποκλεισμού δύο ετών, που επέβαλε η ΕΟΚ στον Χοσέ Ορτίθ. Ωστόσο, κάλεσε γραπτά
την Ομοσπονδία να πετύχει ανατροπή της απόφασης του ΑΣΕΑΔ, με βάση την οποία ο
Πορτορικανός έχει το δικαίωμα να βγάλει δελτίο και να παίξει στο πρωτάθλημα.

Ταυτόχρονα ο ΠΑΟΚ καλεί και πάλι τον Ορτίθ να τηρήσει το διετές συμβόλαιο με
τον «Δικέφαλο», χωρίς να καταφέρνει την άμεση επαφή μαζί του.

«Προς το παρόν, για τυπικούς λόγους, αναγνωρίζουμε την απόφαση του ΑΣΕΑΔ» ήταν
η γραπτή ενημέρωση που είχε χθες η ΕΟΚ από τη ΦΙΜΠΑ για το θέμα του Ορτίθ. Η
διεθνής ομοσπονδία σημείωσε ακόμη ότι «λυπάται διότι παίκτης, ο οποίος
παραδέχτηκε δημόσια ότι χρησιμοποίησε απαγορευμένη ουσία, μπορεί να αποφύγει
την τιμωρία» και προέτρεψε την ΕΟΚ «να χρησιμοποιήσει οποιοδήποτε μέτρο είναι
δυνατόν προκειμένου να επιτευχθεί ανατροπή της απόφασης του ΑΣΕΑΔ και να
πετύχει εκ νέου την επιβολή κύρωσης». Σύμφωνα με πληροφορίες, η ΕΟΚ εξετάζει
το ενδεχόμενο να προσφύγει στο Συμβούλιο της Επικρατείας.

Ο ΠΑΟΚ ενημερώθηκε για την εξέλιξη που παρουσίασε το θέμα λίγο μετά τις 6 μ.μ.
με φαξ από την ΕΟΚ, η οποία δίνει το δικαίωμα στον παίκτη να εκδώσει δελτίο
ύστερα από εξετάσεις ντόπινγκ κοντρόλ και ντραγκ τεστ. Τα ίχνη του Ορτίθ,
πάντως, αναζητούνται κάπου ανάμεσα στο Πόρτο Ρίκο και στις Ηνωμένες Πολιτείες,
όπου διαπραγματευόταν συνεργασία με τους Φοίνιξ Σανς.

Στο μεταξύ, σε ό,τι αφορά τα καθαρώς αγωνιστικά, ο ΠΑΟΚ προσπαθεί να ξεπεράσει
τις εσωτερικές τριβές που δημιουργεί η ήττα στο τοπικό ντέρμπι με τον ΠΑΟΚ.
Στη χθεσινοβραδινή προπόνηση φίλαθλοι της ομάδας προσπάθησαν να τονώσουν το
ηθικό των παικτών εν όψει του αποψινού αγώνα με τον Παναθηναϊκό και του Φάιναλ
Φορ του Κυπέλλου Ελλάδας που ακολουθεί, ενώ ο Κώστας Φλεβαράκης προσπαθεί να
βρει τη σωστή χημεία στην ομάδα του κι έχει όλους τους παίκτες στη διάθεσή του.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16350O101</ED>
<ID>
ID:18270

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O10&aa=1</URL></REF>


Article

<CATEGORY>vin10</CATEGORY>

 <H5>ΕΣΑΚΕ
</H5><H2>Εμφύλιος για τον Πανιώνιο
</H2>
ΤΟ «πνεύμα σύμπνοιας» που συχνά επικαλείται ο ΕΣΑΚΕ δεν υπάρχει όταν, βέβαια,
μπαίνει στη μέση το συμφέρον. Έτσι, στην προχθεσινή συνεδρίαση κάποια σωματεία
διαφωνούσαν με τη θέση του Πανιωνίου. Το Ηράκλειο, μέσω του προέδρου του
Μανώλη Παπακαλιάτη, χαρακτήρισε μάλιστα «θείο δώρο» τα όσα έγιναν, αφού η
ομάδα του κινείται, και μάλιστα επικίνδυνα, στη ζώνη του υποβιβασμού. Όσον
αφορά δε την ανακοίνωση που εξέδωσαν και η οποία χαρακτηρίστηκε ομόφωνη, κάθε
άλλο παρά έτσι ήταν. Το αρχικό ψήφισμα αναφερόταν σε ευχή «να τελειώνουν τα
παιχνίδια μέσα στα γήπεδα», αλλά τελικά «κλήθηκε» ο αθλητικός δικαστής να
αποφασίσει με βάση τα περιστατικά, μάλιστα παραλείφθηκε η λέξη «πραγματικά».

Ο Πανιώνιος, πάντως, κατάφερε χθες, εκτός από την κατάθεση των υπομνημάτων,
να απολογηθεί στον αθλητικό δικαστή Ηλία Γιαννακάκη και να ζητήσει μέσω του
νομικού του συμβούλου Νίκου Κακαβά να κριθεί με τη διάταξη που προβλέπει απλά
διακοπή του αγώνα. Ο Πανιώνιος υποστήριξε ότι τα επεισόδια προκλήθηκαν από την
πράξη του Βορεάδη να πλησιάσει στην εξέδρα, ενώ χρησιμοποίησε και τις εκθέσεις
της ΔΕΚΑΒ και της Αστυνομίας, τις οποίες χαρακτήρισε «θετικές».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16350O102</ED>
<ID>
ID:18316

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O10&aa=2</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>4 ματς στο Κύπελλο
</H2><H2></H2>
Το πρόγραμμα: γήπ. Στρέφη (17.00): Αστέρας Εξαρχείων - ΜΕΝΤ, γήπ. Καλλιθέας
(17.00): Εσπερίδες - Μέγας Αλέξανδρος, γήπ. Μετς (17.00): Θρίαμβος - Ηρακλής,
γήπ. Παναθηναϊκού (19.30): Παναθηναϊκός - Σπόρτιγκ.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16350O103</ED>
<ID>
ID:18353

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O10&aa=3</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Σε αναμονή για Μόρις
</H2>
ΣΗΜΕΡΑ ελπίζουν στην «Ένωση» να δουν επιτέλους τον Κρις Μόρις στην Αθήνα. Ο
μάνατζέρ του παίκτη διαβεβαίωσε και χθες τους ανθρώπους της ΑΕΚ πως ο πελάτης
του απλά μελετά το συμβόλαιο και πως σήμερα θα έρθει στην Αθήνα. Άλλωστε η
βασική επιδίωξη της ΑΕΚ ήταν να έχει τον παίκτη στο φάιναλ φόρ του κυπέλλου,
το οποίο είναι και ο μεγάλος της στόχος.

Έτσι και αλλιώς ο παίκτης δεν θα προλάβαινε να αγωνιστεί απόψε κατά του
Άρη, συνεπώς την ΑΕΚ την ενδιέφερε να μπορέσει ο Κρις Μόρις να κάνει κάποιες
προπονήσεις με τους συμπαίκτες του πριν μπει στο παρκέ του ΣΕΦ το Σάββατο για
τον ημιτελικό με τον Ηρακλή.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16350O104</ED>
<ID>
ID:18374

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O10&aa=4</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Στο χειρουργείο
</H2>
ΕΝΑΣ ΑΚΟΜΑ παίκτης του Ολυμπιακού πρόκειται να μπει σύντομα στο χειρουργείο.
Πρόκειται για τον Δημήτρη Καραπλή. Ένας αρχικά επιπόλαιος τραυματισμός, πριν
από λίγες μέρες στην προπόνηση, αποδείχθηκε πιο σοβαρός και ο παίκτης έχει
κάταγμα στον αστράγαλο (ίδια περίπτωση με τον Κόμαζετς). Συνεπώς θα λείψει
περίπου δύο μήνες από τους αγωνιστικούς χώρους.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16350O105</ED>
<ID>
ID:18386

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O10&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΑΝΑΓΚΑΙΟΙ ΟΙ ΔΥΟ ΒΑΘΜΟΙ ΓΙΑ ΤΙΣ ΕΛΛΗΝΙΚΕΣ ΟΜΑΔΕΣ
</H5><H2>Κρίσιμη καμπή
</H2>
Από την απόδοση του Γιουγκοσλάβου άσου Γκόραν Βούγεβιτς (στην επίθεση κατά
της πολωνικής Κέντζερζιν) θα εξαρτηθούν πολλά για τον Ολυμπιακό στο Παρίσι

ΖΗΤΕΙΤΑΙ νίκη επιτακτικά και από τις τέσσερις ελληνικές ομάδες στη σημερινή 3η
αγωνιστική του ημιτελικού ομίλου των Κυπέλλων Ευρώπης βόλεϊ αφού για όλες
είναι αναγκαίοι οι δύο βαθμοί προκειμένου να ελπίζουν σε πρόκριση στο φάιναλ φορ.

Στο Τσάμπιονς Λιγκ ανδρών ο Ολυμπιακός (ηττημένος εκτός 0-3 από τη γερμανική
Φρίντριχσάφεν, νικητής εντός 3-0 της πολωνικής Κέντζερζιν) θέλει για να μείνει
στα φαβορί νίκη στο Παρίσι (21.30'- ελληνική ώρα) επί της ισχυρής Παρί, που με
δύο ήττες εκτός παίζει το «τελευταίο χαρτί».

Η Παρί αγωνίζεται σε αίθουσα (3.000 θέσεων) του συγκροτήματος «Σαρλετί», είναι
2η στο γαλλικό πρωτάθλημα και έχει στις τάξεις της τους Γάλλους διεθνείς
Γιοκό, Καπέ, Γκρανβορκά και τους Καναδούς διεθνείς Γκριβς, Έντουαρντς.

Στο Κυπελλούχων ο Άρης με ήδη 2 ήττες εκτός στο παθητικό του και πιθανότατα
χωρίς τον τραυματία πασέρ Νίκο Δούκα, υποδέχεται στη Μίκρα (18.00 - απευθείας
από ΕΤ3) τη ρωσική Ίζουμρουντ Εκατερίνμπουργκ. Χρειάζεται νίκη για να μείνει «ζωντανός».

Από τις δύο αήττητες γυναικείες ομάδες μας, πλησιέστερα στην 3η επιτυχία που
κάνει πιο εφικτό τον στόχο των 5 νικών (θεωρητικά αρκετών για πρόκριση) είναι
τα Βριλήσσια BMW Κουλούρης, που υποδέχονται στο Χαλάνδρι (17.00') για το
Κυπελλούχων τη μέτριας δυναμικότητας πορτογαλική Μαδέιρα που έχει 2 ήττες.

Ο Παναθηναϊκός (Τσάμπιονς Λιγκ) δίνει μάχη στην Πράγα (17.00') με τη Φρένστατ,
που είναι ισχυρή παρότι έχει υποστεί 2 ήττες.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16350O111</ED>
<ID>
ID:18271

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O11&aa=1</URL></REF>


Article

<CATEGORY>vin10</CATEGORY>

 <H5>ΤΕΝΙΣ: Προκρίθηκε στα ημιτελικά της Μελβούρνης
</H5><H2>Ο Λαπέντι... εχθρός των Σουηδών
</H2>
Ο ΝΙΚΟΛΑΣ Λαπέντι έχει... κουραστεί υπερβολικά στο ΟΠΕΝ της Αυστραλίας, στη
Μελβούρνη. Ο 23χρονος τενίστας από την Γκουαγιακίλ του Ισημερινού προκρίθηκε
στην ημιτελική φάση αποκλείοντας τον Σλοβάκο Κουτσέρα (Νο 7) σε έναν αγώνα που
είχε διάρκεια τρεις ώρες και 18 λεπτά (7-6, 6-7, 6-2, 0-6, 8-6).

Ο Λαπέντι λοιπόν μπορεί να είναι ικανοποιημένος από την εντυπωσιακή σίγουρα
πορεία του (άλλωστε είναι Νο 91 στην παγκόσμια κατάταξη), αλλά παράλληλα θα
πρέπει να αισθάνεται πολύ κουρασμένος: Συνολικά, στη Μελβούρνη έχει αγωνιστεί
13 ώρες και οκτώ λεπτά, αφού τέσσερα παιχνίδια του κρίθηκαν στα πέντε σετ. Το
παραδέχτηκε άλλωστε κι ο ίδιος: «Για να είμαι ειλικρινής αισθάνομαι
εξουθενωμένος, αλλά τώρα μου έχει ανέβει η αδρεναλίνη» είπε.

Στον ημιτελικό πάντως, μάλλον θα έχουμε... βεντέτα. Ο Λαπέντι θα αντιμετωπίσει
τον Σουηδό Τόμας Ένκβιστ (απέκλεισε με 6-3, 6-4, 6-4 τον Ελβετό Ροσέ), ο
οποίος προφανώς θα θέλει να... εκδικηθεί για τους συμπατριώτες του! Στην
πορεία του προς την ημιτελική φάση, ο Λαπέντι απέκλεισε ήδη... τρεις Σουηδούς
(Γιόχανσον, Νόρμαν και Τίλστρομ)! Τα άλλα δύο παιχνίδια της προημιτελικής
φάσης θα διεξαχθούν σήμερα: Ο Αμερικανός Μάρτιν θα αντιμετωπίσει τον Ρώσο
Καφέλνικοφ και ο Γερμανός Χάας τον Αμερικανό Σπαντέα.

Στις γυναίκες: Η Λίντσεϊ Ντάβενπορτ απέκλεισε τη Βένους Ουίλιαμς με 6-4, 6-0
και προκρίθηκε στην ημιτελική φάση, όπου θα αντιμετωπίσει μία Γαλλίδα, την
20χρονη Έμελι Μορεσμό (Νο 29 στην παγκόσμια κατάταξη), η οποία νίκησε τη
Βελγίδα Βαν Ρόουστ με 6-3, 7-6. Στους άλλους δύο προημιτελικούς (σήμερα), η
Σέλες θα αντιμετωπίσει την Γκραφ και η Γαλλίδα Πιρς τη Χίνγκις.

*** Η Λένα Δανιηλίδου προκρίθηκε στον β' γύρο στην κατηγορία Τζούνιορ, αφού
απέκλεισε την Καναδέζα Πελετιέ, με 6-4, 6-3. Εκτός από τη Δανιηλίδου
συνεχίζουν στον β' γύρο ο Λευτέρης Αλεξίου και η Μίνα Καπλάνη.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16350O112</ED>
<ID>
ID:18317

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΡΟΠΟΝΗΤΕΣ
</H5><H2>«Υποβαθμισμένο άθλημα η πάλη»
</H2>
ΓΙΑ ΠΕΡΙΘΩΡΙΟΠΟΙΗΣΗ της ελληνικής πάλης και αλαζονική συμπεριφορά κατηγορεί
την ΕΟΦ Πάλης με επιστολή προς την «ΟΜΑΔΑ» η Ένωση Ελλήνων Αθλητικών
Επιστημόνων Προπονητών Πάλης, τονίζοντας:

«... τα αιτήματα των πρωταθλητών στο "Ακρόπολις '98" παραμένουν επίκαιρα. Η
πάλη αποτελεί περιθωριοποιημένο και άκρως υποβαθμισμένο άθλημα, αφού τα
τελευταία χρόνια δεν υπάρχει μέριμνα βελτίωσης υποδομής και προβολής.

Παντελής απουσία σχεδιασμού, οργάνωσης και θέσπισης κανόνων και αρχών οδήγησαν
στο περιθώριο το δυναμικό που ανέδειξε παλαιότερα το άθλημα. Το Δ.Σ. της ΕΟΦΠ
εμμένει στην επίδειξη αλαζονικής και ακραία αντιαθλητικής συμπεριφοράς, που
θέλει προπονητές, αθλητές, Ολυμπιονίκες, αθλητικούς επιστήμονες και φίλαθλο
κοινό απλούς παρατηρητές της παρακμής.

Η Ένωση Αθλητικών Επιστημόνων παρ' όλες τις προσπάθειες να συνομιλήσει με την
ΕΟΦΠ, έγινε αποδέκτης της άρνησης του προέδρου της κ. Χαμάκου για κάθε διάλογο...».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16350O113</ED>
<ID>
ID:18354

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Αποχωρεί ο Μαθιουδάκης
</H2>
Ο ΔΙΑΙΤΗΤΗΣ πόλο Δημήτρης Μαθιουδάκης αποφάσισε να σταματήσει. Ο Μαθιουδάκης
κλήθηκε από το Δ.Σ. της ΕΚΟΦ για διευκρινίσεις σχετικά με όσα έγιναν στον
αγώνα Βουλιαγμένης - Παναθηναϊκού με αφορμή το σκουφάκι που θα φορούσαν οι
τερματοφύλακες, αλλά και για τη συνάντηση Παναθηναϊκού - Ν.Ο. Πάτρας. Κι εκεί
διευκρίνισε ότι η απόφασή του είναι να μη διευθύνει άλλο παιχνίδια στην Α1. <REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16350O114</ED>
<ID>
ID:18375

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O11&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες (έναρξη 3.00 μ.μ.) και τα προγνωστικά μας (Σημ.: Το «Σκορ
4» περιλαμβάνει σήμερα την 3η, 5η, 6η & 7η Ιπποδρομία, ενώ το «Σκορ 6»
(Τζακ Ποτ 3.714.800 δρχ.) την 3η, 4η, 5η, 6η, 7η και 8η κούρσα).

1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΓΚΑΛΑΝΤΙΕΛ 58 Πακίδης&#0093

2. ΓΝΩΡΙΜΙΑ 58 Ντίνος&#0097

3. Γ. ΝΤΙΓΚΝΙΤΙ 58 Νικολαΐδης&#0098

4. ΔΟΞΑ ΒΥΡΩΝΑ 54,5 Κουτσοπέτρ.&#0092

5. ΕΝΤΑΣΗ 58 Οικονομίδης&#0099

6. ΙΟΥΛΙΣ 58 Σταύρου&#0094

7. ΚΟΧΙΜΠΑ 58 Φίλιππος&#0095

8. ΚΥΠΑΡΙΣ/ΤΙΣΣΑ 58 Καρακατσάν.&#0091

9. ΜΠΟΥΜΠΟΥΛΙΝΑ 58 Αχιλλέας&#0096

­ Υπόδ.: ΙΟΥΛΙΣ - ΚΟΧΙΜΠΑ (Κυπαρ/σσα).

2η ΙΠΠΟΔΡΟΜΙΑ / Ώρα 3.30, 1.000 μέτρα

1. Σ. ΜΑΡΤΙΝΑ 58 Νίνος&#00910

2. ΧΑΤΟΥΤΑ 58 Αχιλλέας&#0095

3. ΛΕΪΝ. ΛΑΟΥΡΑ 57,5 Νικολαΐδης&#0099

4. ΜΙΣ ΣΥΑΝ 57,5 Αντώνης&#0096

5. ΑΜΕΤΑΝΟΗΤΗ 56,5 Σίντλερ&#0097

6. ΤΑΦ ΛΕΪΝΤΥ 56 Οικονομίδης&#0093

7. ΜΙΚΡΗ ΑΘΗΝΑ 55,5 Χατζηγεωργ.&#0091

8. ΘΑΥΜΑΣΙΑ 50,5 Μάριος&#0094

9. ΘΕΤΙΚΗ 55 Φίλιππος&#0098

10. ΦΕΡΟΥΛΑ 54 Καραμάνογ.&#0092

­ Υπόδ.: ΛΕΪΝΤΥ ΛΑΟΥΡΑ - ΜΙΣ ΣΥΑΝ (Θαυμάσια).

3η ΙΠΠΟΔΡΟΜΙΑ / Ώρα 4.00, 1.000 μέτρα

1. ΙΔΙΟΦΥΪΑ 58 Καρακατσάν.&#0092

2. ΛΙΝΤΑ 58 Βαλακούδ. Ν.&#0094

3. ΛΟΒΛΥ ΝΙΝΑ 58 Χατζηγεωργ.&#0097

4. ΜΙΣ ΡΟΥΛΑ 58 Τριανταφύλ.&#0093

5. ΟΜΟΡ. ΚΟΠΕΛΑ 56,5 Καρακατσ. Κ.&#0096

6. ΣΜΥΡΝΙΑ 58 Οικονομίδης&#0098

7. ΣΩΤΗΡΟΥΛΑ 58 Σωτηρόπουλος&#0099

8. ΨΙΧΑΛΑ 58 Νικολαΐδης&#0091

9. ΤΣΑΟΥΣΑ 58 Ζευγώλης&#0095

* Οι ίπποι 6-9 είναι ομόσταβλοι.

­ Υπόδ.: ΜΙΣ ΡΟΥΛΑ - ΤΣΑΟΥΣΑ (Ιδιοφυΐα).

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΑΝΔΡΕΑΝΑ 58 Οικονομίδης&#0092

2. ΓΡΑΝΙΤΑ 58 Δημητσάνης&#0097

3. ΙΩΝΙΑ 58 Σταύρου&#0091

4. ΚΑΛΟΜΟΙΡΑ 58 Τσεργάς&#0094

5. ΟΜΟΡΦΙΤΑ 58 Γεωργίου&#0096

6. ΠΡΙΝΣΕΣ ΝΤΙΝΑ 58 Δούκας&#0095

7. ΣΠΟΤ ΜΙΟΥΖΙΚ 58 Μπάμπης&#0093

8. ΧΑΝΟΥΜΙΣΣΑ 58 Ζευγώλης&#0098

­ Υπόδ.: ΟΜΟΡΦΙΤΑ - ΣΠΟΤ ΜΙΟΥΖΙΚ (Χανούμισσα).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΑΔΙΑΦΘΟΡΟΣ 61,5 Φίλιππος&#0097

2. ΔΙΚΕΦ. ΑΕΤΟΣ 60,5 Ξυνός&#0095

3. ΝΑΥΚΡΑΤΟΥΣΑ 56,5 Σταύρου&#0092

4. ΠΡΙΝΖ 55 Τριανταφύλ.&#0096

5. ΗΘΙΚΟΣ 53 Αντώνης&#0091

6. ΗΠΙΤΗΣ 51,5 Γεωργίου&#0093

7. ΣΤΑΜΜΕΡ 49,5 Τσεργάς&#0094

8. ΜΑΡΑΘΟΣ 45,5 Αλίκη&#0099

9. ΣΕΜΠ. ΦΟΥΣΚ 47 Κατσιμίχας&#0098

­ Υπόδ.: ΑΔΙΑΦΘΟΡΟΣ - ΗΠΙΤΗΣ (Πρινζ).

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΑΛΜΑΖ 58 Χατζηγεωργ.&#0094

2. ΜΟΝΑΔΙΚΟΣ 57,5 Οικονομίδης&#0097

3. ΟΡΑΤΙΟΣ 58 Καρακατσάνης&#0095

4. ΦΡΑΝΣΟΥΑ 56 Πακίδης&#0091

5. ΕΛΒΑ 53 Κυριακόπ.&#0092

6. ΣΤΡΟΝ. ΠΟΘΟΣ 52,5 Γεωργίου&#0099

7. ΑΜΕΡΙΚ. ΠΡΙΝΣ 51 Λάος&#0098

8. ΤΡΟΠΑΙΟΥΧΟΣ 50,5 Αντώνης&#0096

9. Φ. ΕΝ ΤΑΪΓΚΕΡ 49 Κατσιμίχας&#0093

­ Υπόδ.: ΣΤ. ΠΟΘΟΣ - ΑΜΕΡ. ΠΡΙΝΣ (Οράτιος).

7η ΙΠΠΟΔΡΟΜΙΑ / Ώρα 6.00, 1.800 μέτρα

1. ΑΝΙΚΗΤΗ 58 Οικονομίδης&#0096

2. ΒΟΛΓΑΣ 55 Νικολαΐδης&#0091

3. ΣΤ. ΑΠΟΣΤΟΛΗΣ 56,5 Σταύρου&#0095

4. ΠΑΡΑΦ. ΕΡΩΤΑΣ 54 Αντώνης&#0094

5. ΚΥΡΙΑΡΧΟΣ 53,5 Σίντλερ&#0092

6. ΚΑΝΤΑΡΑ 53 Βαλακούδ. Ν.&#0097

7. ΙΠΠ. ΝΟΤΑΜΠΛ 52,5 Ντίνος&#0093

8. ΥΠΟΣΧΕΣΗ 49,5 Δάλαρης&#0098

­ Υπόδ.: ΠΑΡΑΦ. ΕΡΩΤΑΣ - ΣΤ. ΑΠΟΣΤΟΛΗΣ (Καντάρα)

8η ΙΠΠΟΔΡΟΜΙΑ / Ώρα 6.30, 1.800 μέτρα

1. ΠΟΛΥΔΩΡΟΣ 64 Οικονομίδης&#0094

2. ΣΤΑΥΡΟΦΟΡΟΣ 58 Σωτηρόπουλος&#0096

3. ΓΡΗΓΟΡ. ΠΑΝΟΣ 57,5 Τσεργάς&#0091

4. ΠΡΙΤΥ ΝΑΝΣΥ 50,5 Γεωργίου&#0093

5. ΕΞΕΚ. ΓΟΥΕΪ 50 Χαραλάμπ.&#0095

6. ΜΙΣΤΕΡ ΓΚΑΫ 45,5 Αλίκη&#0092

7. ΛΕ ΠΑ 47 Κατσιμίχας&#0097

* Οι ίπποι 4-7 είναι ομόσταβλοι.

­ Υπόδ.: ΜΙΣΤΕΡ ΓΚΑΫ - ΓΡΗΓ. ΠΑΝΟΣ (Λε Πα).

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΜΠΙΜΠΟ 56,5 Καρακατσ. Κ.&#0095

2. ΣΤΡ. ΘΟΔΩΡΗΣ 57,5 Σωτηρόπουλος&#0098

3. ΚΤΗΣΙΠΠΟΣ 56,5 Καραμάνογ.&#0092

4. ΓΚΕΛΥ ΦΟΥΣΚ 55 Δάλαρης&#0097

5. ΜΠΕΤΑ ΜΠΕΣΤ 55 Γκιγεμέν&#0094

6. ΑΠΡΟΒΛΕΠΤΟΣ 55 Φίλιππος&#0091

7. ΑΛΕΚΟΣ 54 Δημητσάνης&#0093

8. ΑΣΤΑΡΤΗ 54 Τσεργάς&#0099

9. ΡΟΜΠΕΡΤΙΝΟ 54 Βαλακούδ. Ν.&#0096

­ Υπόδ.: ΣΤ. ΘΟΔΩΡΗΣ - ΑΛΕΚΟΣ (Απρόβλεπτος).

­ Δύο αουτσάιντερ: ΣΩΤΗΡΟΥΛΑ (3η) - ΝΑΥΚΡΑΤΟΥΣΑ (5η).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16350O115</ED>
<ID>
ID:18387

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O11&aa=5</URL></REF>


Article

<CATEGORY>vin10</CATEGORY>

 <H2>Ενδιαφέρον
</H2>
Οι αθλητικές μεταδόσεις: 18.00 (ΕΤ3): Άρης - Ιζουμρούντ Ρωσίας (βόλεϊ), 19.00
(Supersport): ΑΕΚ - Άρης (μπάσκετ, Α1), 19.30 (Κανάλι 5): Παναθηναϊκός -
Σπόρτιγκ (γυναικείο μπάσκετ), 21.00 (Supersport): ΠΑΟΚ - Παναθηναϊκός
(μπάσκετ, Α1), 22.00 (ΕΤ1): Πανευρωπαϊκό πρωτάθλημα καλλιτεχνικού πατινάζ,
22.45 (Supersport): Ίντερ - Λάτσιο, 02.30 (ΕΤ1): ΠΑΟΚ - Παναθηναϊκός (μαγν.).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16350O116</ED>
<ID>
ID:18395

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O11&aa=6</URL></REF>


Article

<CATEGORY>vin10</CATEGORY>

 <H5>ΣΗΜΕΙΑ ΤΩΝ ΚΑΙΡΩΝ
</H5><H2>Με τα σομόν ένθετα...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΕΙΠΑΜΕ, οι παίκτες της ΑΕΚ μπορεί να μην εισπράττουν εδώ και μήνες πριμ, όμως
αυτό δεν σημαίνει ότι έμειναν με σταυρωμένα τα χέρια.

*** Προσέξτε παρασκήνιο οικονομικού περιεχομένου.

*** Παλαιά, και σίγουρα μέχρι πέρυσι, με το που έφτανε η ομάδα στο ξενοδοχείο,
Σάββατο, παραμονή αγώνων, τα περισσότερα παιδιά «σκότωναν» την ώρα τους
διαβάζοντας περιοδικά ή βλέποντας φιλμάκια σε βίντεο...

*** Αυτά, πλέον, τέλος.

*** Τώρα, φτάνουν στο ξενοδοχείο (εδώ ή στην περιφέρεια) με τα φύλλα παραμάσχαλα.

*** Τα οποία αφήνουν στην άκρη, αφού αφαιρέσουν τα σομόν ένθετα, που περιέχουν
το οικονομικό ρεπορτάζ και τις εκτιμήσεις γύρω από τις χρηματιστηριακές αξίες.

*** Χωρίς να θεωρηθεί υπερβολή: επτά-οκτώ βασικοί παίκτες έχουν επενδύσει τα
τεράστια ποσά των συμβολαίων τους σε μετοχές!

*** Κάτι που δεν είναι βέβαια κατ' ανάγκην κακό.

*** Κακό θα ήταν να τοποθετηθούν σε... τοκογλείφους, από αυτούς που προσφέρουν
δέλεαρ στις επιστροφές τους.

*** Μην πει κάποιος ότι άνθρωποι του ποδοσφαίρου δεν έχουν ταλαιπωρηθεί από
αυτούς στο παρελθόν...

*** (Επ' ευκαιρία: εκείνη η ιστορία με τον «χρυσοχόο» Ψαρρό πώς έχει καταλήξει;).

*** Λεπτομέρεια με σημασία. Ένας από τους «θεσμικούς» επενδυτές της ομάδας της
ΑΕΚ, έχει φέρει από ταξίδι στο εξωτερικό ειδική δισκέτα και χρησιμοποιώντας
κομπιούτερ, παρακολουθεί συχνά την κίνηση στα χρηματιστήρια του Χονγκ Κονγκ
και της Φραγκφούρτης!

*** Να σημειωθεί ότι υπάρχουν παίκτες στην ΑΕΚ οι οποίοι δεν παίζουν ­ απλά παρακολουθούν.

*** Όμως, και αυτοί θεωρούνται «επιρρεπείς» στο θέμα. Απλώς δεν διαθέτουν... διαθέσιμα.

ΠΑΡΑΜΕΝΩ στον περιπετειώδη κόσμο της σημερινής ΑΕΚ, με δύο κουίζ.

*** Πρώτο: αληθεύει ή όχι ότι ο Δημήτρης Μελισσανίδης εκμυστηρεύτηκε σε
«ορίτζιναλ» της απολύτου εμπιστοσύνης του ότι «μετάνιωσε που γύρισε»;

*** Δεύτερο: είναι ή όχι καθοριστικό για την παραμονή τους στην ΑΕΚ το
κυριακάτικο ντέρμπι, τόσο για τον «τίγρη» όσο και για τον «τσάρο από το Κίεβο»
(κατά κόσμον Όλεγκ Μπλαχίν);

ΕΙΝΑΙ κατάντια για το προφίλ της Α' Εθνικής.

*** Προπόνηση στο βοηθητικό του Καραϊσκάκη είχε προγραμματίσει χθες ο Εθνικός.

*** Όμως, με το που μπήκαν στο γήπεδο οι Πειραιώτες, διαπίστωσαν ότι τον «μισό
χώρο» απασχολούσε ο Ιωνικός!

*** Τι είχε προκύψει; Η διοίκηση του σταδίου Καραϊσκάκη θέλησε να «βολέψει»
και την ομάδα της Νίκαιας.

*** Πάλι καλά που οι δύο ομάδες δεν αναμετρώνται λίαν προσεχώς.

ΠΩΣ ΑΛΛΑΖΟΥΝ οι καιροί... Θυμάστε τις μέρες που ανέλαβε την εθνική ομάδα, πόσο
«προχωρημένες» ιδέες διατύπωνε ο Ιορντανέσκου.

*** Σίγουρη την είχε την πρόκριση στο Ευρωπαϊκό.

*** Χθες ο Ρουμάνος, μιλώντας ενώπιον των δημοσιογράφων, δεν δίστασε να δείξει
την αλλαγή της ψυχολογίας του.

*** Τώρα «δεν είναι βέβαιος για την πρόκριση». Ελπίζει. Παράλληλα, εντελώς
πονηρά (και καλά κάνει) ζητεί αλλαγή νοοτροπίας των παραγόντων της ΕΠΟ.

*** Είδε, άκουσε, διέγνωσε ο άνθρωπος με τι ακριβώς έχει να κάνει.

*** Όπως αποκάλυψε, δεν λειτουργεί τίποτε στην εντέλεια. Φιλικά δεν
κλείστηκαν. Ευκαιρίες χάθηκαν. Το παιγνίδι με την Αυστρία δεν έγινε, επειδή
υπηρεσία καθυστέρησε να στείλει το φαξ...

*** Γενικά μοιάζει να «σηκώνει» ψηλά τα χέρια και από την επίθεση στην οποία
τον είχαμε συνηθίσει, να το παίζει άμυνα.

*** Και για το κλασικό άλλοθι, προσέξτε τι ανέφερε ο Άγγελος:

*** «Νομίζω ότι τόσο ο Λίπι όσο και ο Σάκι δύσκολα θα πετύχαιναν θετικό έργο
στην Ελλάδα με τα όσα συμβαίνουν εδώ».

*** Κάποιος να τον πείσει ότι επιβάλλεται να συνηθίσει...

*** Τι άλλο; Γίνεται ν' αλλάξουν νοοτροπία «29» για χατίρι ενός;

*** Μακάρι, αλλά δεν φαίνεται στον ορίζοντα.

Ο ΓΙΩΡΓΟΣ Βαμβακάς, ενεργώντας για λογαριασμό του Ιορντανέσκου, πήγε στο
Ισραήλ και παρακολούθησε δύο ματς της Νορβηγίας, στο πλαίσιο του τριεθνούς τουρνουά.

*** Όπως είναι γνωστό, οι Νορβηγοί θεωρούνται φαβορί στον όμιλό μας.

*** Λοιπόν, ο Βαμβακάς εντυπωσιάστηκε, από ποιον λέτε; Τον Στράντλι.

*** Ήταν ο κορυφαίος της ομάδας, αλλά όχι σε θέση φουνταριστού, αλλά αριστερού χαφ-μπακ.

*** Δηλαδή θέση, την οποία ποτέ δεν είχε αποκαλύψει στον Δανιήλ, όσο βρισκόταν
στην Παιανία.

*** Προφανώς θα περίμενε να το «ψάξει» ο κόουτς.

*** Και την πάτησαν αμφότεροι.

*** Έχει γούστο ο Στράντλι να μας κάνει τη ζημιά προσεχώς...
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16350O121</ED>
<ID>
ID:18272

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ολυμπιακή παιδεία
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΠΡΙΝ συμπληρωθούν εκατό χρόνια από την ανασύσταση των Ολυμπιακών Αγώνων, οι
οραματισμοί του Κουμπερτέν και του Βικέλα είχαν υποστεί σοβαρά πλήγματα. Ο
θεσμός δοκιμάστηκε από πολιτικές σκοπιμότητες, φυλετικές διακρίσεις,
μποϊκοτάζ, τρομοκρατικές ενέργειες, εμπορευματοποίηση και νόθευση της
αθλητικής προσπάθειας.

Σήμερα, 103 χρόνια μετά τους πρώτους Ολυμπιακούς Αγώνες της σύγχρονης
εποχής, οι αποδείξεις για χρηματισμό «αθανάτων» βάζουν το ολυμπιακό κίνημα σε
περιπέτεια. Κάποιοι κουτοπόνηροι Ιταλοί βρήκαν την ευκαιρία να ρίξουν λάσπη
και στην Αθήνα προτείνοντας νέα ψηφοφορία, έστω κι αν ο Σάμαρανκ δηλώνει
κατηγορηματικά ότι όλα ήταν άψογα στην ψηφοφορία για τους Αγώνες του 2004.

Σ' αυτό το νοσηρό κλίμα η Αθήνα έχει την ευκαιρία να διοργανώσει
υποδειγματικούς αγώνες με κέντρο τον άνθρωπο και να κεντρίσει τη ΔΟΕ προς την
κατεύθυνση επιλογής της Ολυμπίας ως μονίμου έδρας.

Είναι σημαντικό το γεγονός ότι χθες έγινε η παρουσίαση του «Οδηγού
Ολυμπιακής και Αθλητικής Παιδείας» από το Ίδρυμα Ολυμπιακής και Αθλητικής
Παιδείας, το οποίο ο καλός συνάδελφος Πέτρος Λινάρδος χαρακτήρισε «κατάλληλο
εργαλείο για θωράκιση των νέων μας».

Το πολύτιμο αυτό βιβλίο αποτελεί υλοποίηση των οραμάτων του πρώην προέδρου
της ΕΟΑ Αντώνη Τζήκα για εισαγωγή της ολυμπιακής παιδείας στα σχολεία. Για τη
συγγραφή του συνεργάστηκαν οι επιστήμονες Γιάννης Μουρατίδης, Χρήστος
Καμπίτσης, Κ. Μουντάκης, Ιωάννα Μάστορα, την εικονογράφηση έκανε η Αγγελική
Ντάγκαρη, ενώ τον συντονισμό της έρευνας είχαν επιφανείς φίλαθλοι καθηγητές
εξειδικευμένοι στην αθλητική παιδεία, από την Αγγλία, τον Καναδά και την Αυστραλία.

Με βάση το βιβλίο, θα γίνουν μαθήματα σε επιλεγμένα δημοτικά σχολεία.
Πρόκειται για πιλοτικό πρόγραμμα που προβλέπεται ότι θα προωθήσει το αίτημα
γενεών για αθλητική παιδεία.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16350O122</ED>
<ID>
ID:18318

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O12&aa=2</URL></REF>


Article

<CATEGORY>vin10</CATEGORY>

 <H5>ΠΑΡΙΣΙ
</H5><H2>Σπέσιαλ η δεξιά... </H2>
ΕΙΚΟΝΑ από το παγκόσμιο πρωτάθλημα μποξ, οι αγώνες του οποίου διεξάγονται
στο Παρίσι. Ο Ρώσος Ανατόλι Αλεξαντρόφ με δεξιά γροθιά «περιποιείται» εδώ τον
Μεξικανό Αρνούλφο Καστίγιο, τον οποίο και νίκησε στον όγδοο γύρο. Μακριά από μας...
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16350O123</ED>
<ID>
ID:18355

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O12&aa=3</URL></REF>


Article

<CATEGORY>vin10</CATEGORY>

 <H2>Έχει δίκιο ο Ντέμης </H2>
ΕΝΑ 24ωρο μετά τις «δηλώσεις» τις οποίες φέρεται ότι έκανε ο Ντέμης
Νικολαΐδης, ιδού που... αποσύρονται από τον ίδιον: «Με αφορμή δήθεν δηλώσεις
μου σχετικά με το ντέρμπι, θέλω να υπενθυμίσω ότι ποτέ δεν έχω προκαλέσει
κανέναν αντίπαλο ούτε μέσα ούτε έξω από το γήπεδο».

* Αλήθεια είναι!
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16350O124</ED>
<ID>
ID:18376

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O12&aa=4</URL></REF>


Article

<CATEGORY>vin10</CATEGORY>

 <H5>Εκκίνηση του Κυπέλλου την Κυριακή
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΗΝ ΚΥΡΙΑΚΗ ξεκινάει η προκριματική φάση του Κυπέλλου Ελλάδας. Ειδικά για την
Αττική, περισσότερες από 60 ομάδες αναμένεται να συμμετάσχουν στο 1ο
διασυλλογικό κύπελλο Αττικής. Οι αγώνες θα γίνουν σε 4 σκακιέρες τις Κυριακές
31/1, 7 και 14/2 καθώς και το τριήμερο 19-21/2. 
Ο κυπελλούχος Αττικής θα αγωνιστεί στα μπαράζ του πανελλήνιου διασυλλογικού
κυπέλλου που θα πραγματοποιηθούν στις 28/2 και 7/3. Η τελική φάση των τεσσάρων
ομάδων του Κυπέλλου Ελλάδας θα γίνει στις 15 και 16 Μαΐου. Σήμερα, πάντως,
είναι και η τελευταία μέρα δηλώσεως συμμετοχής στο κύπελλο Αττικής που πρέπει
να αποσταλεί στην ΕΣΟ ή στην ΕΣΣΝΑ (διεύθυνση: Λακωνίας 2, Νέα Κηφισιά, τηλ.:
2442.720, 8077.083, φαξ: 6207.198, 9221.620). Μαζί με τη δήλωση συμμετοχής
πρέπει να αναγράφεται και η έδρα που θα χρησιμοποιεί το σωματείο.

*Σε αγώνα εξ αναβολής για το τουρνουά «Κάισσα» ο Δημήτρης Αναγνωστόπουλος
κέρδισε τον Στέλιο Χαλκιά αφαιρώντας από τον τελευταίο οποιαδήποτε πιθανότητα
να πετύχει τη νόρμα του γκραν μετρ. Αντίθετα, σημαντικές ελπίδες διατηρούν για
τη νόρμα οι Βουλδής, Γκελασβίλι ενώ και ο Μαναγκάτζε είναι κοντά στη νόρμα του
διεθνούς μετρ.

Βαθμολογία (σε 11 αγώνες): 1-2) Γκελασβίλι, Βουλδής 8, 3) Αναγνωστόπουλος 7,
4) Χαλκιάς 6 (σε 10 αγώνες), 5-7) Τσέλα, Κοτρωνιάς, Μαναγκάτζε 6 βαθμοί, 8)
Νικολαΐδης 5,5 (σε 10 αγώνες), 9) Τζερμιαδιανός 5,5 βαθμοί, 10) Σαχταχτίνσκι
4,5, 11-12) Σκαλκώτας, Πανταβός 4, 13) Κετσουριάνι 3,5, 14) Γκέσος 2 βαθμοί.

Η νόρμα του γκραν μετρ για το τουρνουά αυτό είναι 9,5 βαθμοί σε 13 αγώνες και
του διεθνούς μετρ 7 βαθμοί.

Εξαιρετική εμφάνιση κάνει, εξάλλου, η Πετράκη στο κλειστό τουρνουά νόρμας
ομοσπονδιακού μετρ που εντάσσεται και αυτό στις εκδηλώσεις «Ίκαρος '99». Η
Μάγια έχει 6 βαθμούς σε 7 αγώνες και χρειάζεται έναν ακόμη βαθμό σε δύο αγώνες
για τη σχετική νόρμα. Στη βαθμολογία ακολουθεί ο Σπύρος Κοφίδης με 5,5
βαθμούς, οι Βαζελάκης, Ζαμίτ, Κουράντ με 3,5 (σε 6 αγ.), ο Ποτέας με 3 (σε 5),
οι Τσεκούρας, Ευθυμίου με 2 (σε 5), ο Μπαμπανιώτης με 1,5 (σε 6) και ο Γάλλος
Βέιλ με μισό βαθμό σε 7 αγώνες.

Βουλδής - Χαλκιας (11ος γύρος).

1. δ4 Ιζ6 2. γ4 ε6 3. Ιγ3 Αβ4 4. Βγ2 δ5 5. γ: δ5 Β: δ5 6. Ιζ3 Βζ5 7. Ββ3 Ιγ6
8. α3 Αα5 9. Βγ4 0-0 10. β4 Αβ6 11. ε3 ε5 12. δ5 ε4 13. Ιθ4 Βθ5 14. δ: γ6 Αε6
15. Ββ5 Β: θ4 16. η3 Βθ6 17. γ: β7 Παδ8 18. θ4 γ5 19. β: γ5 Ιδ5 20. Αδ2 Βζ6
21. γ: β6 Ι: γ3 22. Βη5 Βζ3 23. Α: γ3 ζ6 24. Βγ5 α: β6 25. Β: β6 Αη4 26. Ββ3+
Ρθ8 27. Πθ2 Πβ8 28. Ββ2 Βζ5 29. Αε2 Αζ3 30. θ5 θ6 31. Πθ4 Πζδ8 32. Αδ4 Πδ7 33.
Βγ2 Πδ: β7 34. Α: ζ3 Β: ζ3 35. Β: ε4 1-0

*Τέσσερις σκακίστριες, οι Πετράκη, Ι. Μάκκα, Γαρνέλη και Στείρη, προηγούνται
στο πρωτάθλημα γυναικών Αττικής που διοργανώνεται από τον ΕΟΣ Αχαρνών. Οι
τέσσερις σκακίστριες έχουν από 3,5 βαθμούς σε 4 αγώνες έναντι 3 των Καζά,
Νικολοπούλου, Νίκα και Παναγιωτοπούλου. Το Σάββατο θα γίνει ο 5ος γύρος με τις
συναντήσεις: Μάκκα - Πετράκη, Στείρη - Γαρνέλη, Καζά - Παναγιωτοπούλου,
Νικολοπούλου - Νίκα, Μουρούτη - Β. Παπαδοπούλου, Γκιάστα - Καραχάλιου, Καρτέρη
- Ευ. Μάκκα, Δημητριάδη - Ελτζίδου, Παυλογιάννη - Στεφανίδη, Δρίτσουλα -
Μανωλαράκη, Ψαρούδα - Κοκμάδη, Νικολαΐδου - Λιάπη, Χριστοδούλου - Ζη, Μιχόκ -
Χ. Ζη, Καπλάνη - Λιλά, Παπαντωνίου - Ελευθεριάδου, Στρουγγάρη - Μ. Καρτέρη,
Καλοπίτα - Ντότσικα.

Στο πρωτάθλημα Αττικής παγκορασίδων (μέχρι 12 ετών) προηγείται η Μανωλαράκη με
4 βαθμούς σε 4 αγώνες έναντι 3,5 της Στούμπου.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16350O991</ED>
<ID>
ID:18281

</ID><URL>http://ta-nea.dolnet.gr/neaweb/neafile.print_unique?e=A&f=16350&m=O99&aa=1</URL></REF>


Article

<CATEGORY>vin09</CATEGORY>

 <H5>10.000 ΟΠΑΔΟΙ ΤΟΥ ΤΟΝ ΑΠΟΛΑΥΣΑΝ ΜΕΣΩ ΤΗΣ ΕΙΚΟΝΙΚΗΣ ΠΡΑΓΜΑΤΙΚΟΤΗΤΑΣ
</H5><H2></H2><H2>Ανέστησαν τον Έλβις!
</H2>
Ο Έλβις στα χρόνια της πρώτης ακμής του

Ήταν υπέροχος ο Έλβις Πρίσλεϊ προχθές βράδυ. Τον απόλαυσαν πάνω από 10.000 φαν
και είχαν, όπως φαντάζεστε, εξαντληθεί όλα τα εισιτήρια από νωρίς. Από όλες
μάλιστα τις... τελευταίες εμφανίσεις του που έχουν καταγράψει οι θαυμαστές οι
οποίοι δεν έχουν δεχτεί ότι ο Έλβις έχει πεθάνει εδώ και δύο δεκαετίες, αυτή η
προχθεσινή ήταν η πρώτη που είχε εισιτήριο 25 λίρες!

Ότι ο Έλβις ζει, λοιπόν, δεν είναι νέο. Είναι τόσο ζωντανός όσο η εικονική
πραγματικότητα μέσα στην οποία έδωσε τη συναυλία του, χάρη σε ένα τρικ που
πέτυχαν οι παραγωγοί παίρνοντας υλικό από παλιές εμφανίσεις του Έλβις και
φτιάχνοντας έτσι μία καινούργια πραγματικότητα. Στρατολόγησαν μάλιστα και
κάποιους από τους μουσικούς του Πρίσλεϊ και τους έβαλαν να παίζουν κάτω από
μία μεγάλη οθόνη όπου εμφανιζόταν εκείνος.

Η συναυλία αυτή στο Γουέμπλεϊ Αρίνα ήταν η πρώτη του στη Βρετανία και οι
προμότερ βλέπουν μπροστά τους τα οφέλη. Ήδη συζητείται περιοδεία του Τζίμι
Χέντριξ και, αν όλα πάνε καλά, να είστε προετοιμασμένοι και για συναυλίες από
την Τζάνις Τζόπλιν, τον Τζίμ Μόρισον και τον πιο πρόσφατα χαμένο Φρέντι Μέρκιουρι.

Ο κιθαρίστας του Έλβις ­ κοντά του από το 1969 έως το τέλος (το '77) ­ Τζέιμς
Μπάρτον βλέπει όλη αυτή την ιστορία... ελαφρώς ανατριχιαστική. «Κυρίως όταν
απευθύνεται σε μένα και γυρίζει και μου λέει... "παίξε Τζέιμς" ρίχνοντας αυτό
το βλέμμα, παγώνω».

Και ο Έλβις μιλάει στο συγκρότημά του, απευθύνεται στο κοινό, είναι σαν να
είναι ολοζώντανος εκεί μπροστά στα μάτια του κόσμου. Τα εισιτήρια για αυτό το
εικονικό κονσέρτο εξαντλήθηκαν μέσα σε λίγα εικοσιτετράωρα από την ώρα που
ανακοινώθηκε η ημερομηνία της πρώτης συναυλίας του στην Ευρώπη. Στην Αμερική
είχαν ήδη προηγηθεί τέτοιες συναυλίες στη Νέα Υόρκη και στο Λας Βέγγας.

Λίγο σαν το σόου του Λας Βέγκας (του 1972, με τον κιθαρίστα Τζέιμς Μπάρτον)
έμοιαζε το «εικονικό» κοντσέρτο του Έλβις Πρίσλεϊ, που είδαν οι 10.000
Βρετανοί οπαδοί του

Όσο τρομακτική κι αν φαίνεται η εμπειρία, το να έχεις δηλαδή μπροστά σου τον
Έλβις να τραγουδάει, όλοι παραδέχονται ότι έγινε με σεβασμό και διόλου
κακόγουστα. «Είμαι σίγουρος ότι οι φαν που είχαν δει τον Έλβις παλιά, θα
ευχαριστηθούν τώρα, γιατί ακριβώς είναι ο Έλβις, ο ίδιος εκεί πάνω», λέει ο
κιθαρίστας του. Ήταν ο ίδιος ο Πρίσλεϊ που είχε ζητήσει από τον Μπάρτον να
έρθει στο συγκρότημά του, την εποχή που εκείνος δούλευε στο στούντιο με τον
Φρανκ Σινάτρα. «Δέσαμε πολύ γρήγορα μαζί γιατί ήμασταν και οι δύο από τον Νότο
και είχαμε κοινές μουσικές ρίζες», λέει ο Μπάρτον. Ο Σιντ Σο, ιδιοκτήτης του
καταστήματος «Elvisly Yours», δηλώνει ενθουσιασμένος. Πιστεύω ­ λέει ­ πως το
99,9 των ανθρώπων που θα παρακολουθήσουν τη συναυλία, δεν έχουν δει τον Έλβις
ποτέ πριν. Ο θετός αδελφός του Έλβις μου είχε κάποτε πει πως πάντα ο Έλβις
είχε προβλήματα με τα μικρόφωνα· ελπίζω λοιπόν να μην τα έχουν φτιάξει τώρα.
Ένας επαγγελματίας μιμητής του Έλβις, ο Μαρκ Λιν, έλεγε πως το μόνο πρόβλημα
σ' αυτή την ιστορία ήταν πως δεν υπήρχαν αρκετά εισιτήρια. Ο Άντριου Χερν,
έκδοτης του περιοδικού «Εlviς Essential» παραδέχτηκε ότι η συναυλία
ταρακούνησε ολόκληρο τον κόσμο του Έλβις. Πολλοί, λέει ο Χερν, παραπονιούνται
για το ακριβό εισιτήριο. Όμως δεν πρέπει να ξεχνάνε πως όσο ζούσε ο Πρίσλεϊ
ήταν τραγουδιστής των πλουσίων και για μία συναυλία του στο Λας Βέγγας έπρεπε
να πληρώσεις πάνω από 100 δολάρια. Και αυτό με τις τιμές του '77...
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16350P011</ED>
<ID>
ID:18282

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P01&aa=1</URL></REF>


Article

<CATEGORY>vin09</CATEGORY>

 <H2>Συνέντευξη </H2>
Ο Κώστας Σπυρόπουλος λέει πως... δεν θα το ξανακάνει!

σελ. 3
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16350P012</ED>
<ID>
ID:18323

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P01&aa=2</URL></REF>


Article

<CATEGORY>vin09</CATEGORY>

 <H2>TV
</H2>
635.000 τηλεθεατές είδαν τη συνέντευξη του Πρωθυπουργού Κώστα Σημίτη

σελ. 8
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16350P013</ED>
<ID>
ID:18357

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P01&aa=3</URL></REF>


Article

<CATEGORY>vin09</CATEGORY>

 <H5>Ο ΘΑΝΑΣΗΣ ΠΟΛΥΚΑΝΔΡΙΩΤΗΣ ΜΕ ΤΗΝ ΟΡΧΗΣΤΡΑ ΤΗΣ ΕΡΤ ΣΤΟ «ΠΑΛΛΑΣ»
</H5><H2>Αναγεννησιακή «κωμωδία»
</H2>
Σκηνή από το αναγεννησιακό σενάριο του θιάσου Ανήσυχοι Θεατρίνοι (απόγευμα
στο Μέγαρο Μουσικής)

Το «Silvio Innamorato», ένα αναγεννησιακό σενάριο της Com-media dell' Arte,
παρουσιάζει το απόγευμα στις 6.30, στο Μέγαρο Μουσικής Αθηνών (Βασ. Σοφίας και
Κόκκαλη, τηλ. 7282.000), ο θίασος Ανήσυχοι Θεατρίνοι. Η μετάφραση και η
σκηνοθεσία είναι της Αθηνάς Κεφαλά, τα κοστούμια της Πάγιας Βεάκη και η
δραματουργική επεξεργασία της Αύρας Ξεπαπαδάκου. Η παράσταση εντάσσεται στον
κύκλο εκδηλώσεων Τετάρτη Απόγευμα στο Μέγαρο.

ΘΕΑΤΡΟ

Το έργο του Γιάννη Ταϊπλιάδη «Ο βάλτος είναι πάντα εκεί» ανεβάζει απόψε, στις
9, στην Αντωνιάδειο Στέγη Γραμμάτων και Τεχνών, στη Βέροια, το Δημοτικό
Περιφερειακό Θέατρο Βέροιας στην πρώτη του συνεργασία με το Κρατικό Θέατρο
Βορείου Ελλάδος. Η σκηνοθεσία και η μουσική επιμέλεια είναι του Γιάννη
Καραχισαρίδη και τα σκηνικά και τα κοστούμια της Ολυμπίας Σιδερίδου. Παίζουν
οι Καίτη Χρονοπούλου, Κατερίνα Σαγιά, Αλέξανδρος Μούκανος, Γιολάντα Καπέρδα,
Γιάννης Τραμπίδης και Ηλίας Βάκης. Πληροφορίες στο τηλ. (0331) 74.433.

ΜΕΤΑΛΛΙΑ

Τα μετάλλια «Ιωάννης Καποδίστριας» απονέμουν απόψε, στις 7.30, στη Μεγάλη
Αίθουσα Τελετών του Πανεπιστημίου Αθηνών (Πανεπιστημίου 30), το Εθνικό
Καποδιστριακό Πανεπιστήμιο και το Κέντρο Μελετών και Σπουδών «Ιωάννης
Καποδίστριας». Θα μιλήσουν ο Κωνσταντίνος Δημόπουλος, ο Νίκος Μαρκάτος και ο
Γεώργιος Μεταλληνός. Μετά την απονομή θα ακολουθήσει μουσική βραδιά με τη
Συμφωνική Δημοτική Ορχήστρα Αθηνών υπό τη διεύθυνση του Λευτέρη Καλκάνη.

ΣΥΝΑΥΛΙΕΣ

Θανάσης Πολυκανδριώτης

Συναυλία έντεχνης μουσικής για σαντούρι και μπουζούκι της Ορχήστρας Σύγχρονης
Μουσικής της ΕΡΤ απόψε, στις 8.30, στο «Παλλάς» (Βουκουρεστίου 1), σε
μεταγραφές Ντβόρζακ, Σμόλσκι και Μπραμς. Σαντούρι παίζει η Αγγελίνα Τκατσέβα
και μπουζούκι ο Θανάσης Πολυκανδριώτης. Διευθύνει η Λίζα Ξανθοπούλου.

*** Μότσαρτ, Μπετόβεν και Μπραμς ερμηνεύει το βράδυ, στις 8.30, στην αίθουσα
συναυλιών «Φίλιππος Νάκας» (Ιπποκράτους 41, τηλ. 3634.000), το πιάνο τρίο Ροή,
που αποτελούν η Άννη Τότσιου (πιάνο), ο Διονύσης Βερβιτσιώτης (βιολί) και ο
Βασίλης Λύκος (βιολοντσέλο).

ΒΙΒΛΙΑ

Το βιβλίο του Μιχάλη Τσιανίκα «Λευκές στιγμές στην ποίηση», που κυκλοφορεί από
τις Εκδόσεις Καστανιώτη, παρουσιάζουν απόψε, στις 8.30, στο Χατζηγιάννειο
Δημοτικό Κέντρο, στη Λάρισα, ο Κώστας Ζουράρις και ο Παναγιώτης Νούτσος. Θα
συντονίσει ο Θωμάς Ψύρρας (πληροφορίες στο τηλ. 3301.208).

*** Για το βιβλίο του Τάκη Γεράρδη «Αλφαβητάρι του καφέ» μιλούν το απόγευμα,
στις 7.30, στο «Αθηναϊκό Καφενείο», στο Πνευματικό Κέντρο του Δήμου Αθηναίων
(Ακαδημίας 50), ο Μένης Κουμανταρέας και ο Δημήτρης Σπύρου.

*** Την επανέκδοση της «Μικρασιατικής Τριλογίας» της Ιφιγένειας Χρυσοχόου
παρουσιάζουν το απόγευμα, στις 7, στο «Holiday Inn», ο εκδοτικός οίκος
«Αλέξανδρος» (του Ομίλου Επιχειρήσεων Νικολάου Καραμανλή) και η Ένωσις
Σμυρναίων. Θα μιλήσουν ο πρόεδρος της Ενώσεως Τάκης Βεζυργιάννης και ο
ακαδημαϊκός Τάσος Αθανασιάδης.

ΕΚΔΗΛΩΣΕΙΣ

«Μια περιδιάβαση με τον Φορτουνάτο» είναι ο τίτλος της εκδήλωσης που
πραγματοποιείται το απόγευμα, στις 7, στον «Παρνασσό» (Καρύτση 8), και είναι
αφιερωμένη στη μνήμη του καθηγητή Ν. Παναγιωτάκη. Για το θέατρο, τη γλώσσα και
την καθημερινή ζωή στην Κρήτη του 17ου αιώνα θα μιλήσουν o Alfred Vincent και
ο Σπύρος Ευαγγελάτος.

*** Απόψε, στις 7, στην αίθουσα της ΕΣΗΕΑ (Ακαδημίας 20), η Πνευματική Εστία
«Παναγιώτης Κανελλόπουλος» οργανώνει εκδήλωση με θέμα: «Το διαστελλόμενο
Σύμπαν». Ομιλητής ο ακαδημαϊκός Γεώργιος Κοντόπουλος.

ΕΚΘΕΣΕΙΣ

Συνεχίζεται στο Εικαστικό Κέντρο Σύγχρονης Τέχνης Λάρισας, Σωκράτους 11, τηλ.
(041) 554.091, η έκθεση σύγχρονων Θεσσαλών δημιουργών της δεκαετίας 1970-1980.

«ΖΩΝΤΑΝΑ»

Νέα δισκογραφική εταιρεία, νέο «τιμ» και οπωσδήποτε πάρτι. Όλα αυτά κάτω από
το όνομα Sense (που θα πει Aris και Mr. Dennis ­ γνωστοί και ως Fresh μαζί με
την Josephina) και τη δισκογραφική Exelixis που βάζει μπροστά ο ντιτζέι
Dennis. Στο «+Soda» (Ερμού και Πειραιώς).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16350P021</ED>
<ID>
ID:18285

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P02&aa=1</URL></REF>


Article

<CATEGORY>vin09</CATEGORY>

 <H2>Έσβησε το χαμόγελο του Γιάννη Φέρμη
</H2>
<AUTHOR>Γ. ΒΟΥΝΑΤΣΟΣ</AUTHOR>

Ξεχασμένος πέθανε στα 79 του ο Γιάννης Φέρμης

«Μου φαίνεται απίστευτο που με ξέρουν τα σημερινά παιδιά και γελούν ακόμη μαζί
μου...» ήταν τα λόγια του Γιάννη Φέρμη στην τελευταία του συνέντευξη στα «ΝΕΑ»
στις 22-7-1998. Χθες άφησε την τελευταία του πνοή στη Λάρισα σε ηλικία 79 χρόνων.

Σαράντα χρόνια προσφοράς στο θέατρο και τον κινηματογράφο, βρέθηκε με μία
πενιχρή σύνταξη 110.000 δρχ. τα τελευταία χρόνια να πολεμά τον καρκίνο,
παραπονεμένος για τα «9 χιλιάρικα τον μήνα που έγιναν 110 έπειτα από είκοσι
χρόνια...». Αυτή η ανάγκη τον έφερε στη Λάρισα κοντά στους συγγενείς του όπου
και πάλι δεν ήθελε να τους γίνει βάρος, δεν ήθελε να στερούνται τίποτα για
χάρη του. Μιλώντας τότε για κάποιους συναδέλφους του δάκρυσε για τη
μεγαλοψυχία του Θύμιου Καρακατσάνη «ούτε τον Θύμιο θέλω να επιβαρύνω, έλεγε,
που από το υστέρημά του προσφέρθηκε να μου στέλνει ισόβια σύνταξη 200.000 δρχ.
τον μήνα».

Με παράπονο αναφερόταν στο πρόβλημα που είχε και που τον ταλαιπωρούσε χρόνια
αλλά δήλωνε πως παλεύει και αντέχει «... για πόσο ακόμα δεν ξέρω... Παλαιότερα
ο κ. Μικρούτσικος έδωσε τιμητικές συντάξεις σε πολλούς. Εγώ έμεινα απέξω,
θεωρήθηκε προφανώς ότι δεν πρόσφερα τίποτα», έλεγε με παράπονο.

Ήταν ένας άνθρωπος που δεν απέκτησε ποτέ σπίτι ή αυτοκίνητο. Τον ενδιέφερε να
γίνει μόνο ηθοποιός. Το 1941 τελειώνοντας το Γυμνάσιο πήρε το τρένο και
κατέβηκε στην Αθήνα όπου έδωσε εξετάσεις στην Σχολή Εθνικού Θεάτρου και πέρασε
τρίτος. Προτάθηκε να παραμείνει μέσα στις επάλξεις του Εθνικού αλλά προτίμησε
να στραφεί στην επιθεώρηση που ήταν στο «πετσί του. Η κηδεία του έχει
προγραμματιστεί το μεσημέρι στον ιερό ναό Πέτρου και Παύλου της Λάρισας.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16350P022</ED>
<ID>
ID:18325

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P02&aa=2</URL></REF>


Article

<CATEGORY>vin09</CATEGORY>

 <H2>Τέχνη...
</H2>
<AUTHOR>Γ.Δ.Σ.</AUTHOR>

Ο Γιώργος Κωνσταντίνου

Προγράμματα νέων παραστάσεων έχω στα χέρια μου. Το ένα είναι του «Art», που
παίζουν στο «Κάππα» ο Γιώργος Κωνσταντίνου, ο Σταμάτης Φασουλής, ο οποίος το
σκηνοθέτησε, και ο Γιάννης Βούρος. Έξοχο! Λεπτό, καλόγουστο και με χιούμορ,
«συμπλέει» με το έργο και την παράσταση. Με το κείμενο του έργου, με κείμενα
(επιμέλεια ύλης Ράνια Τριβέλλα) που «χτυπούν» καίρια τον στόχο, ήτοι τα θέματα
του έργου, και με θαυμαστή εικονογράφηση (καλλιτεχνική επιμέλεια Τέτη
Καμούτση) ­ όλες αυτές οι υπέροχες, ανάλαφρες πινελιές που αναφέρονται στον...
«Αντριός», δημιουργό του πάλλευκου πίνακα-σκανδάλου ­ «παπάρα» ή αριστούργημα;
­ του έργου...
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16350P023</ED>
<ID>
ID:18359

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P02&aa=3</URL></REF>


Article

<CATEGORY>vin09</CATEGORY>

 <H2>Πρακτικά μέτρα
</H2>
<AUTHOR>Π.Κ.</AUTHOR>

Ένας μαραθώνιος συσκέψεων με τους εκπροσώπους του ελεύθερου θεάτρου, των
Δημοτικών Περιφερειακών Θεάτρων, των Ομάδων Χορού και των Γενικών Γραμματέων
των περιφερειών της χώρας οργάνωσε μέσα σε μία και την ίδια ημέρα ο υπουργός
Πολιτισμού κ. Ευάγγελος Βενιζέλος. Από αυτές τις συναντήσεις προέκυψαν κάποια
θετικά μέτρα. Για το ελεύθερο θέατρο λ.χ., συμφωνήθηκε πώς και πότε θα γίνεται
η εκταμίευση των επιχορηγήσεων ­ το 40% τον Οκτώβριο και τα υπόλοιπα τον Μάιο
και με τον απολογιστικό έλεγχο. Για τα Δημοτικά Περιφερειακά Θέατρα
συμφωνήθηκε να προωθηθεί η μαγνητοσκόπηση και προβολή των παραστάσεων από την
ΕΡΤ, η δυνατότητα συνεργασίας τους με επιχορηγούμενες ομάδες χορού, η σύσταση
Συλλόγων Φίλων των ΔΗΠΕΘΕ, η διευκόλυνση των μεταξύ τους συμπαραγωγών. Οι
χορευτές «πάσχουν» ­ εκτός από πέντε ομάδες ­ από έλλειψη αιθουσών και εκεί θα
επέμβει το υπουργείο Πολιτισμού για την ενοικίαση δύο αιθουσών, αφού πρώτα
συσταθεί από όλες τις ομάδες μια αστική μη κερδοσκοπική εταιρεία. Όσο για τους
περιφερειάρχες, έγινε σαφές ότι τις προτεραιότητες στον τομέα πολιτιστικής
κληρονομιάς χαράζει και εφαρμόζει το υπουργείο Πολιτισμού, ενώ οι
προτεραιότητες στον τομέα του σύγχρονου πολιτισμού καθορίζονται από τις
επιλογές των τοπικών κοινωνιών σε συνδυασμό με τις προγραμματικές συμβάσεις
και τα δίκτυα του υπουργείου Πολιτισμού. Μέτρα πρακτικά, αρκεί να μην
ξεχασθούν και να γίνουν έμπρακτα.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16350P024</ED>
<ID>
ID:18378

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P02&aa=4</URL></REF>


Article

<CATEGORY>vin09</CATEGORY>

 <H2>Κόντρα στη λογοκρισία
</H2>
<AUTHOR>Μ.Μ.</AUTHOR>

Πολ Μακάρτνεϊ

Πολλοί πήραν το μέρος τού Πολ Μακάρτνεϊ, άλλοι είπαν ότι το παρακάνει. Εκείνος
όμως είναι αποφασισμένος ­ για χάρη της Λίντας και των αρχών του, όπως λέει ­
να επιμείνει. Και τώρα καλεί τους παραγωγούς του ραδιοφώνου και τους ντι-τζέι
να αγνοήσουν την απαγόρευση και τους λογοκριτές και να παίξουν το τραγούδι της
Λίντας με την «κακιά» λέξη χωρίς το «μπιπ». Αν ζούσε η Λίντα ­ λέει ο Πολ ­ θα
διασκέδαζε με όλα αυτά. Και αν δεν οργιστεί κανείς, είναι να διασκεδάζει με
την αυστηρότητα των λογοκριτών, που βγήκαν από τα ρούχα τους με τη λέξη από
«γ...», που χρησιμοποίησε η Λίντα και που όλος ο κόσμος ακούει παντού.
Έξαλλος, ο Πολ δηλώνει πως θα υπερασπιστεί το δικαίωμα της γυναίκας του
(πέθανε πέρυσι από καρκίνο) στην ελεύθερη έκφραση. Αν κάποιοι νομίζουν ότι
παραφέρεται, ίσως ξεχνάνε τον δρόμο που τα «Σκαθάρια» και τόσοι άλλοι
συνάδελφοί τους έχουν κάνει για να μιλάμε ελεύθερα και να σεβόμαστε, με τον
τρόπο που πρέπει, το κοινό.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16350P025</ED>
<ID>
ID:18389

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P02&aa=5</URL></REF>


Article

<CATEGORY>vin09</CATEGORY>

 <H2>Το «σίριαλ» της Ύδρας
</H2>
<AUTHOR>Π.Κ.</AUTHOR>

«Σίριαλ» έχει γίνει η υπόθεση της ανέγερσης ενός συγκροτήματος 40
παραδοσιακών, πλην όμως παραθεριστικών κατοικιών, από την εταιρεία Βέρτζιν,
στο Μικρό Καμίνι της Ύδρας, σε ιδιόκτητη έκταση 14,5 στρεμμάτων. Τα καινούργια
στοιχεία είναι τρία: η εταιρεία υπέβαλε προς έγκριση νέα πρόταση για την
ανέγερση των κατοικιών. Τις τοποθετεί και πάλι στην ίδια θέση του οικοπέδου,
τη βόρεια, που είχε προτείνει και παλαιότερα, και η οποία είχε απορριφθεί από
το Κεντρικό Αρχαιολογικό Συμβούλιο. Ο έφορος Αρχαιοτήτων κ. Χαράλαμπος Πέννας
απέρριψε τη νέα πρόταση για τρεις λόγους: επειδή απαιτούνται μεγάλης έκτασης
εκβραχισμοί, επειδή θα αλλοιωθούν τα όρια του διατηρητέου οικισμού και επειδή
το σύμπλεγμα των νέων κατοικιών θα φαίνεται από τη θάλασσα. Τα έμαθε αυτά ο
Σύλλογος Οικολόγων Ύδρας και ξεσηκώθηκε. Το ερώτημα είναι απλό: γιατί η
εταιρεία δεν συμμορφώθηκε στην υπόδειξη του Αρχαιολογικού Συμβουλίου και
εμμένει τόσο πολύ στην αρχική χωροθέτηση για το πού θα κτιστούν τα διώροφα;
Μήπως για λόγους θέας; Μα το αξιοθέατο είναι η ίδια η Ύδρα και αυτή θα πρέπει
να προστατευτεί.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16350P026</ED>
<ID>
ID:18397

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P02&aa=6</URL></REF>


Article

<CATEGORY>vin09</CATEGORY>

 <H5>Ο ΚΩΣΤΑΣ ΣΠΥΡΟΠΟΥΛΟΣ ΣΤΟ «ΔΕΙΠΝΟ ΗΛΙΘΙΩΝ» ΣΕ ΟΛΟΥΣ ΤΟΥΣ ΡΟΛΟΥΣ
</H5><H2>«Δεν θα το ξανακάνω»
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

<H3>Η κωμωδία του Φρανσίς Βεμπέρ «Δείπνο ηλιθίων» παίζεται τρία χρόνια στο Παρίσι,
με πρωταγωνιστές τον Ζακ Βιλέρ και τον Πιέρ Λερμίτ και «σπάει ταμεία». Έχει
κόψει 1.000.000 εισιτήρια. Γυρίστηκε ταινία πολύ χαμηλού κόστους που «χτύπησε»
τον «Τιτανικό». Έκοψε 8.600.000 εισιτήρια στη Γαλλία. Το «μυρίστηκε» ο
Σπίλμπεργκ και έκλεισε τα δικαιώματα για να κάνει την παραγωγή της ταινίας, με
υποψήφιους πρωταγωνιστές τον Κέβιν Κλάιν, τον Ρόμπιν Ουίλιαμς και τον Στιβ Μάρτιν.
</H3><H3>
</H3>Το θέατρο περνάει μέσα από τη ζωή και η ζωή μέσα από το θέατρο σε μια θάλασσα
που δεν μπορείς να διακρίνεις τα σημάδια. Μόνο τα κύματα που πέφτουν επάνω σου
αισθάνεσαι. Αυτό είναι για μένα το θέατρο στη ζωή μου και έτσι βλέπω τη ζωή
μου στο θέατρο

Το «Δείπνο ηλιθίων» παίζεται και στην Αθήνα, σε ένα πολύ μικρό θέατρο, το
«Αναλυτή». Μας το παρουσιάζει ο Κώστας Σπυρόπουλος διαλέγοντας έναν ιδιαίτερα
ριψοκίνδυνο τρόπο. Κάνει ο ίδιος την παραγωγή, έκανε την απόδοση του κειμένου,
δημιούργησε έναν θίασο από νέους ηθοποιούς, προχώρησε στη σκηνοθεσία και
κράτησε για τον εαυτό του τον έναν από τους δύο πρωταγωνιστικούς ρόλους. Τον
πιο κόντρα στο «φιζίκ» του και τον πιο κωμικό. Τον ηλίθιο που καλούν σε δείπνο
οι έξυπνοι για να γελάσουν εις βάρος του.

Μεταμορφώθηκε σε μια αστεία φατσούλα, έβαλε πρόσθετα λαγουδίσια δόντια, φόρεσε
χοντρά γυαλιά και αποχαιρέτησε τον ζεν πρεμιέρ που όλοι γνωρίζουμε. Και η
αλήθεια είναι ότι το κοινό γελάει με τον Κώστα Σπυρόπουλο, που αποδεικνύεται
χαριτωμένος κωμικός ηθοποιός.

Πέρα πάντως από το ποιοτικό αποτέλεσμα αυτής της συγκεντρωτικής δουλειάς, αν
δηλαδή μπορεί ή δεν μπορεί, το ερώτημα είναι γιατί τα έκανε όλα;

Για να αλλάξει τη ρότα της καριέρας του; Να γίνει ένας παράγων του θεατρικού
χώρου; Να μας δείξει ότι έχει και άλλες δυνατότητες; Και εν τέλει ποιο λαγό κυνηγάει;

«Το να δώσω μια λογική εξήγηση απαιτεί προηγούμενη λογική σκέψη. Εδώ δεν
υπάρχει λογική. Μπήκα σε αυτό το "παιχνίδι" χωρίς όρους. Μ' άρεσε το έργο.
Άρχισα να δουλεύω το κείμενο. Μου προσφέρθηκε η δυνατότητα της χρήσης της
θεατρικής στέγης και από 'κεί και μετά τα πράγματα με πήγαιναν με μια παράλογη
δυναμική. Ίσως όμως να είναι καλό αυτό, γιατί αν τα σκεφτόμουνα και τα
οργάνωνα δεν θα τα έκανα. Όπως και δεν πρόκειται να τα ξανακάνω όλα μαζί.
Είναι τρέλα». Και συνεχίζει σχεδόν απολογητικά: «Αφού μπήκα σ' αυτή την
παράλογη σύνθεση όπου θα τα 'κανα όλα, άρχισα να βρίσκω ενδιαφέρον και δεν
υπαναχωρούσα πουθενά. Το κείμενο διαμορφωνόταν κατά τη διάρκεια των προβών. Το
δημιουργικό κομμάτι της σκηνοθεσίας με συνάρπαζε. Το κλίμα που διαμορφωνόταν
και οι σχέσεις που αναπτύσσονταν έχτιζαν με πολύ κέφι την κάθε σκηνή.
Δουλεύαμε εξαντλητικά και λεπτομερειακά σε μια ατμόσφαιρα όπου ο
αυτοσχεδιασμός μάς απελευθέρωνε και η εμπειρία μάς γοήτευε. Άσχετα από το
αποτέλεσμα, η σκηνοθεσία αυτού του συγκεκριμένου έργου μού έδωσε μεγάλη ικανοποίηση.

«Είμαι σ' ένα σημείο της ζωής μου που ψάχνω τα πάντα. Επαγγελματικά,
ιδιωτικά. Θέλω να απολαμβάνω τους εμπνευσμένους παραλογισμούς που έχει η ζωή»

Η παραγωγή είναι ένα κομμάτι που με πονοκεφάλιασε και συνεχίζει. Αλλά κι εδώ
το ρίσκο είναι οικονομικό και προσωπικό μου».

Στην Αθήνα των εκατό θεάτρων και των διακοσίων θιάσων, ποιο είναι το στοιχείο
εκείνο που, κατά τη γνώμη του, νομιμοποιεί αυτή την προσωπική του δουλειά και
σε ποια στοιχεία διαφοροποιείται από τους άλλους που προστίθενται κάθε χρόνο
στη θεατρικά υδροκέφαλη πρωτεύουσα;

«Η ίδια η ζωή με νομιμοποιεί. Το ίδιο το θέατρο με νομιμοποιεί. Γιατί η ζωή
και το θέατρο δέχονται τις ανατροπές. Δεν πάω να της "βγω" της ζωής. Ούτε
"ήρθε η ώρα μου" στο θέατρο. Ούτε θέλω να κάνω πράγματα επειδή πρέπει να τα
κάνω. Όλη αυτή η δουλειά είναι μια παρόρμηση που άφησα τον αυτό μου ελεύθερο
να την κάνει, να την γευτεί, να την "λουστεί". Πέρα από το αποτέλεσμα που οι
άλλοι θα κρίνουν, υπάρχει κι αυτό που περνάει από μέσα μου και που δεν με έχει
εξοντώσει. Το αντίθετο, τολμώ να πω».

Στον σκηνοθέτη εαυτό του οφείλεται, τέλος, η έκπληξη να διαβεί ο κλασικός ζεν
πρεμιέ το ποτάμι και να φθάσει στην απέναντι όχθη ως κωμικός ηθοποιός πια, ο
οποίος «τσαλακώνει» την ωραία του εμφάνιση, φθάνει ακόμα και στην
αυτογελοιοποίηση, προκειμένου να κάνει τους θεατές να γελάσουν.

«Ναι, η κωμωδία μ' ενδιαφέρει. Σε μια εποχή όπου όλα έχουν απομυθοποιηθεί,
ακόμα και οι πιο ισχυροί μύθοι, το χιούμορ σε κρατάει φρέσκο, ζωντανό. Διάβαζα
τη βιογραφία του Τσάπλιν, ο οποίος λέει και ξαναλέει τη φράση ότι με το
χιούμορ κατάφερε να αντιμετωπίσει τη ζωή και να μην τον καταβάλουν οι περιπέτειες.

Όταν έδωσα στον εαυτό μου τον ρόλο του ηλιθίου δεν ήμουν σίγουρος ότι κάνω μια
έξυπνη κίνηση. Ήμουν όμως ήσυχος ότι κάνω μια καλή διανομή. Και μετά, δούλεψα
τον ρόλο διαλύοντας τον Κώστα. Και όταν έφτιαξα το εξωτερικό σχήμα, ώστε να
χαθεί η φάτσα μου ­ ή να κρυφτεί ­ τότε ελευθερώθηκα. Και έτσι άρχισα να
δουλεύω πάνω στη γελοιογραφία αυτής της ιστορίας».

Η ιστορία είναι αληθινή και ξεδιπλώνεται στη δεκαετία του '70 ­ το έργο
γράφτηκε το 1992 ­ όταν κάποιοι μεσοαστοί Γάλλοι ανακαλύπτουν έναν περίεργο
τρόπο να διασκεδάσουν τα prive βράδια τους.

Ο καθένας τους εντοπίζει έναν ηλίθιο μεγάλης εμβέλειας και τον παρουσιάζει
στους φίλους του, οι οποίοι έρχονται και αυτοί με τον δικό τους ηλίθιο. Όλοι
μαζί απολαμβάνουν ένα σαρκαστικό, σαρκοβόρο δείπνο. Στο τέλος, οι έξυπνοι
ανακηρύσσουν τον νικητή που είναι ο πιο ηλίθιος, το πιο αντιπροσωπευτικό είδος βλακείας.

Η ιδέα αυτή άρεσε στον Φρανσίς Βεμπέρ, ο οποίος έγραψε το «Δείπνο ηλιθίων»
ξεκινώντας από τη δεδομένη ιστορία. Μια Τετάρτη βράδυ, ένας μεγαλοεκδότης
περιμένει στο σπίτι του θύματα και μυημένους για ένα δείπνο-παιχνίδι. Ένα
λουμπάγκο τον αναγκάζει να το ακυρώσει. Τους ειδοποιεί όλους εκτός από τον
δικό του ηλίθιο. Η κωμωδία έτσι αρχίζει άμα τη εμφανίσει του...

«Πρώτη φορά κάνω τον παραγωγό, πρώτη φορά υπογράφω απόδοση κειμένου, πρώτη
φορά σκηνοθετώ, πρώτη φορά παίζω έναν αμιγώς κωμικό ρόλο. Σαφώς θα υπάρχουν
ατέλειες. Μπορεί και να 'ναι λάθος ­ αν και εγώ το απολαμβάνω. Όμως, μια
κωμωδία είναι ένας ζωντανός οργανισμός που γεννιέται και εξελίσσεται. Δεν
ξέρουμε λοιπόν πώς θα εξελιχθεί. Έχω κι εγώ την ίδια περιέργεια. Ας
περιμένουμε. Και έως τότε, μην πυροβολείτε. Αν έκανα λάθος, χρεώστε με...».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16350P031</ED>
<ID>
ID:18286

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P03&aa=1</URL></REF>


Article

<CATEGORY>vin09</CATEGORY>

 <H5>Φωνή εκ βαθέων
</H5><H2>ΤΟ ΠΝΕΥΜΑ του τόνου
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Από την ωραία πρωτοβουλία της εκδοτικής εταιρείας «Ερμής», τον «ανθολόγο
Ερμή», που διευθύνει ο Μίμης Σουλιώτης κυκλοφόρησαν πρόσφατα «Ποιήματα» του
Δ.Ι. Αντωνίου με εισαγωγή και επιλογή του Μανόλη Μαυρολέων (sic). Ο Αντωνίου
ένας από τους αφανείς, σεμνούς, χωρίς προβολή και χωρίς ιδιαίτερη μέριμνα
μελέτης εκ μέρους της κριτικής, ήταν Κασιώτης την καταγωγή, ναυτικός το
επάγγελμα και ο Μαυρολέων ένας δραστήριος, συνειδητός ερευνητής Κασιώτης,
γνώστης της μουσικής των Δωδεκανήσων, των παραδόσεων της Κάσου, της γλώσσας
και της κοινωνικής της ιστορίας.

Έπρεπε λοιπόν αυτός ο φλογερός συμπατριώτης, αντίς ένας φιλόλογος,
λογοτέχνης, ιστορικός ή κριτικός να αναστηλώσει το σημαντικό έργο του Δ.Ι.
Αντωνίου που έφυγε πριν από λίγα χρόνια (1994) πλήρης ημερών. Ο Αντωνίου
βραβευμένος δύο φορές με κρατικό βραβείο υπήρξε ένας στενός φίλος και ως
αλληλογράφος του Σεφέρη, τυπικός εκπρόσωπος της γενιάς του '30, έγραψε λίγα
ποιήματα, αλλά είχε προσωπική γραφή και υψηλή τεχνική. Το μακρό ποίημά του
«Ινδίες» νομίζω πως κάποτε θα μπει στον κανόνα της μεγάλης ποιητικής μας
παράδοσης και τα «Χάι Κάι» του και τα «Τάκνα» του, ολιγόστιχα ποιήματα γεμάτα
εκφραστική δύναμη και τολμηρή εικονοποιία, αποτελούν σπάνια ποιητικά
διαμάντια. Η έκδοση του «Ερμή» και η πρωτοβουλία του Μ. Μαυρολέων πλουτίζουν
τη νέα γενιά με μια ώριμη φωνή εκ βαθέων.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16350P032</ED>
<ID>
ID:18326

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P03&aa=2</URL></REF>


Article

<CATEGORY>vin09</CATEGORY>

 <H2>Φεμινιστική τέχνη;
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>Με τρυφερότητα ή με ακρότητες, οι Λίντα Μπένγκλιs, Λήδα Παπακωνσταντίνου και
Πόππη Ζωίδη ερευνούν τις ιδιαιτερότητες του φύλου τους.
</H3>
Ανδρική ή γυναικεία τέχνη είναι η ζωγραφική; «Πανανθρώπινη» θ' απαντούσε
κανείς αυθόρμητα, όμως η αλήθεια είναι πιο περίπλοκη. Ως αρχέγονη δημιουργία,
η τέχνη είναι σαφώς γυναικεία, αφού συνδέεται με την ίδια τη γέννηση και τις
μαγικές τελετουργίες της. Ως κοινωνικό προϊόν είναι αποκλειστικά σχεδόν
ανδρική, αφού οι επαγγελματίες «εικονοποιοί» ήταν πάντα άνδρες και στην
υπηρεσία ιδεολογικών αναγκών (συχνά του voeyerism, της ηδονοβλεψίας) για
αρσενικό θεατή. Όμως στον 20ό αιώνα και η ίδια η τέχνη και οι γυναίκες έψαξαν
τις εσχατιές του ρόλου τους, με αποτέλεσμα τα σεξιστικά ζητήματα (ακόμη και οι
ιδιαιτερότητες της ομοφυλοφιλίας) να γίνουν αφορμή έμπνευσης των εικαστικών
τεχνών, πλουτίζοντας και το πεδίο και τις ιδέες της τέχνης, συνολικότερα. Το
διονυσιακό - εκστασιακό χύσιμο του χρωματικού υλικού από το κουτί πάνω στον
οριζοντιωμένο πίνακα π.χ., που εισήγαγε ο Πόλοκ πριν από 50 χρόνια, έγινε
αφορμή για ανταπάντηση από την Λίντα Μπένγκλις, που χρησιμοποίησε ρευστό latex
(το υλικό των προφυλακτικών) για να φτιάξει παράδοξες φόρμες ­ σαν τα alien
του ομότιτλου φιλμ ­ σχολιάζοντας τον αφαιρετικό εξπρεσιονισμό της Ν. Υόρκης
ως «φαλλοκρατική τέχνη που επιβεβαίωνε την ανδροκρατούμενη Αμερική». Η
«Ολυμπία» του Μανέ, ένας πίνακας-σύμβολο της φεμινιστικής τέχνης, ενέπνευσε
ένα έργο της Μπένγκλις αλλά και ένα εικαστικό περιβάλλον της Λήδας
Παπακωνσταντίνου, η οποία έκανε παλιότερα και μια περφόρμανς όπου
περιτριγυριζόταν από στερεότυπα σύμβολα της συμβατικής νοικοκυράς. Άλλες
Ελληνίδες (Β. Μασούρα, Μ. Ντάβου) ξαναπλησίασαν τον κόσμο της Πηνελόπης μέσω
του πλεκτού, η Α. Στασινοπούλου αναζήτησε τον συμβολισμό του ηρωικού
αρσενικού, η Α. Παπαφιλίππου τον ρόλο της παγανίστριας ιέρειας, ενώ η Πόππη
Ζωίδη εκθέτει τώρα («Αργώ») φωτορεαλιστικά ζωγραφισμένες στεφανοθήκες και
αναμνηστικά βάφτισης. Από μια άλλη πλευρά, ο Λ. Σαμαράς επιχειρεί να
καταστρέψει τη χαρά της γυναικείας κοκεταρίας στερεώνοντας απειλητικά
ξυραφάκια ­ στη θέση των κοσμημάτων ­ μέσα σε υπερστολισμένες μπιζουτιέρες.

«Πώς να εξελίχθηκε η φεμινιστική τέχνη στις ημέρες μας;», αναρωτιόμαστε
μπαίνοντας στις γκαλερί «Επίκεντρο» και «Καπάτος» της περιθωριακής περιοχής
του Ψυρή, όπου ­ κατά αξιοπρόσεκτη συγκυρία ­ εκθέτουν η Παπακωνσταντίνου και
η Μπένγκλις.

Ροζ βελουδένιο στρώμα, αλλά και ένα δίχτυ με οστά ­ ο συμβολικός κόσμος της
θηλυκότητας στο έργο της Λ. Παπακωνσταντίνου

Στην πρώτη, συνθέσεις από αυτούσια υλικά (βελούδο, δαντέλες, δίχτυα με κόκαλα
ψαριών πάνω τους, μισοκρυμμένες φωτογραφίες, επιχρυσωμένες γλυπτικές φόρμες
ερωτικών συμβολισμών κ.ά.) αποτελούσαν μια ατμοσφαιρική έκθεση όπου ο Μύθος
υπερτερούσε της κριτικής ή της αυτοκριτικής. Διακριτικά και θυμόσοφα η
Παπακωνσταντίνου μιλάει για τη θηλυκότητα, αφομοιώνοντας τα εκ πρώτης όψεως
μοντερνιστικά εκφραστικά υλικά της σε εύγλωττο λεξιλόγιο και
συμπεριλαμβάνοντας ένα ιδιαίτερο ιδεολογικό στίγμα (χαρέμι, γυναίκα-αράχνη)
από την πολιτισμική ανθρωπολογία της Ανατολικής Μεσογείου. Από την άλλη
πλευρά, η Ελληνοαμερικανίδα Μπένγκλις ­ που αρέσκεται να δημοσιεύει μια
παιδική φωτογραφία της ντυμένη τσολιαδάκι και μια άλλη όπου, ολόγυμνη, φορά
ένα πλαστικό ανδρικό όργανο ­ μας έδειξε μάλλον ρουτινιάρικα έργα, μικρές
ασκήσεις στο ύφος του αφαιρετικού εξπρεσιονισμού (θύμιζαν πολύ τον Θ. Στάμο),
που καθόλου δεν έμοιαζαν να ανατρέπουν τη «φαλλοκρατική» του ρητορεία ούτε και
να αναζητούν τις ιστορικές ρίζες του φεμινισμού στον μεσογειακό χώρο. Τα δύο
παλιότερα, αρχειακής αξίας, βίντεο («Γυναικεία Ευαισθησία», 1973 και «Ο
Θαυμαστός Bow-Wow», 1976) έδειχναν με ακρότητα τις απόψεις της, αλλά μοιάζουν
αρκετά εγκλωβισμένα στην ψυχοπλακωμένη δεκαετία τους και πολύ μακριά από το
αυτοπειθαρχημένο ­ clean cut ­ κλίμα που κυριαρχεί σήμερα στη «στροφή του αιώνα».
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16350P041</ED>
<ID>
ID:18287

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Υπάρχουν και οι χίλιοι· ευτυχώς!
</H2>
<AUTHOR>ΒΑΣΙΛΗΣ ΚΡΕΜΜΥΔΑΣ</AUTHOR>

Ένας επιφυλλιδογράφος που έχει αναλώσει τη ζωή του στην Εκπαίδευση, σαν την
αφεντιά μου, να μη γράψει αυτόν τον καιρό για το πρόβλημα που έχει
δημιουργηθεί στο ελληνικό σχολείο μοιάζει, σε μένα, παράδοξο· ότι και η
προηγούμενη επιφυλλίδα μου αφιερώθηκε σε αυτό, με μία συγκεκριμένη πρόταση
μάλιστα (εις ώτα μη ακουόντων, όπως ήταν αναμενόμενο), δεν προσφέρει την
ικανοποίηση της εξόφλησης του προσωπικού μου χρέους.

Μαύρα κι άραχλα δείχνουν τα πράγματα και, όπως το επισήμανα στην προηγούμενη
επιφυλλίδα, πάνε να προσλάβουν ευρύτερες, δηλαδή πέρα από την Εκπαίδευση,
κοινωνικές διαστάσεις· έτσι κι αλλιώς, άλλωστε, μια κρίση στο χώρο της
Παιδείας γενικότερα συνιστά μέγιστο κοινωνικό πρόβλημα. Σήμερα, εντούτοις, δεν
θέλω να μείνω στη μαύρη όψη του προβλήματος, παρά θέλω να δηλώσω φίλος αυτών
των χίλιων μαθητών που απηύθυναν την ανοιχτή επιστολή προς τον κ. υπουργό
Παιδείας, για να του εξηγήσουν γιατί και πώς έφτασαν στις καταλήψεις («ΤΑ
ΝΕΑ», 14.1.1999).

Για μένα ­ και μακάρι να μου είχε αναθέσει η κοινωνία να μιλώ καμιά φορά για
λογαριασμό της ­ ότι υπάρχουν χίλιοι μαθητές που «έχουν κατέβει στους δρόμους»
γιατί θέλουν το «δάσκαλό τους ποιητή» και το «βιβλίο τους σαν κρίνο», που δεν
ζητούν από την κοινωνία άλλο παρά να μην τους αφαιρέσει το δικαίωμα να κάνουν
όνειρα είναι το πιο ελπιδοφόρο μήνυμα σε τούτη τη βαθιά κρίση που περνάμε.
Εμένα οι χίλιοι αυτοί μαθητές που θέλουν να φεύγουν από το Λύκειο με γνώσεις
και όχι με σπέρματα γνώσεων μού φτάνουν. Ας αναλογιστούμε: με χίλιους μαθητές
από κάθε σχολική φουρνιά που σκέφτονται έτσι δεν θα μπορούσε αύριο η κοινωνία
μας να πλάθει αγγελούδια;

Αν ήταν στο χέρι μου, θα αρκούσε η επιστολή των χίλιων μαθητών για να αλλάξω
ρότα. Αλλά υπάρχει και μία άλλη όψη του πράγματος: μας ξάφνιασε ευχάριστα η
επιστολή και έκανε και μας τους «μεγάλους» να ονειρευόμαστε μια ωραία αυριανή
κοινωνία· εντούτοις, αυτοί οι μαθητές δεν ζητούν τίποτε διαφορετικό απ' αυτά
που επί χρόνια, επί δεκαετίες, η κοινωνία ολόκληρη ζητάει για την Παιδεία της.
Ζητάει περισσότερα λεφτά, καλύτερους και καλύτερα αμειβόμενους δασκάλους,
«δασκάλους - ποιητές», καλύτερα βιβλία, «σαν τα κρίνα», ωραία και μεγάλα
σχολεία, γνώση στον σωστό, τον απελευθερωτικό, ρόλο της, ένα σχολείο με δύο
λόγια που να βοηθάει τους νέους να κάνουν ωραία όνειρα για το αύριο, το δικό
τους και της κοινωνίας, που να τους επιτρέπει να αναπτύσσουν και να συνδυάζουν
τη λογική με το συναίσθημα· όχι σαν εμένα που παρασύρθηκα σήμερα περισσότερο
από το συναίσθημα!

Ο Βασίλης Κρεμμυδάς είναι καθηγητής στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16350P042</ED>
<ID>
ID:18327

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P04&aa=2</URL></REF>


Article

<CATEGORY>vin09</CATEGORY>

 <H5>Μεγάλες στιγμές της γαστρονομίας
</H5><H2>ΒΙΒΛΙΟπαρουσίαση
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

ΓΙΑΝΝΗΣ ΛΕΜΟΝΗΣ: Η μαγειρική των Γάλλων συγγραφέων. Ανθολόγηση
και μετάφραση λογοτεχνικών κειμένων: Βάνα Μάστορη.
Εκδόσεις Ερμείας. Σελ. 173. Μικρή ιστορία
της γαστρονομίας και της μαγειρικής. Μετάφραση: Βάνα
Μάστορη, Βενετία Κυριαζοπούλου. Εκδόσεις Ερμείας.
Σελ. 134.

Δύο βιβλία για τους λάτρεις της γαστρονομίας, αλλά και της λογοτεχνίας. Στη
«Μαγειρική των Γάλλων συγγραφέων», που έχει επιμεληθεί ο Γιάννης Λεμονής,
ανθολογούνται κείμενα του Μπαλζάκ, του Φλομπέρ, του Προυστ, του Ζολά, του
Ντοντέ, της Κολέτ, του Γκοτιέ, του Μοπασάν, του Ντε Σαντ, της Μαντάμ ντε
Σεβινιέ, του Σαβαρέν ή του Σιμενόν, που αποκαλύπτουν την ειδική σχέση των
δημιουργών τους με το φαγητό και την τελετουργία του. Κείμενα σοβαρά,
σκωπτικά, πολύ ατμοσφαιρικά ή ξηρά περιγραφικά, που καταλήγουν, με τον έναν ή
με τον άλλο τρόπο, στο ίδιο πράγμα: στην καταγραφή των λεπταίσθητων όσο και
ηδονικών απολαύσεων της γεύσης όταν δοκιμάζει ένα καλά και με όλους τους
τύπους προετοιμασμένο γεύμα ή ένα προσεκτικά και κατάλληλα (σύμφωνα με το
ενδεδειγμένο χρονικό διάστημα) διατηρημένο κρασί. Στη «Μικρή ιστορία της
γαστρονομίας και της μαγειρικής», που έχει γραφτεί με τη μορφή λεξικού, ο
αναγνώστης μπορεί να βρει οτιδήποτε σχετίζεται με το παρελθόν και το παρόν της
μαγειρικής τέχνης: από συνταγές για την παρασκευή του κεμπάπ και του
κροκ-μεσιέ μέχρι σύντομα βιογραφικά προσώπων που συνδέθηκαν με μεγάλες στιγμές
της γαστρονομίας.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16350P043</ED>
<ID>
ID:18360

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H5></H5><H2>Ο τηλεοπτικός Σημίτης
</H2>
<AUTHOR>ΜΥΡΤΩ ΡΗΓΟΥ</AUTHOR>

<H3>Η απόφαση του Κώστα Σημίτη «να πάρει την επικοινωνία στα χέρια του», όπως
έγραψαν χαρακτηριστικά «ΤΑ ΝΕΑ» του Σαββάτου και να φέρει τα κανάλια στου
Μαξίμου ώστε να αρδεύσει το άγονο επικοινωνιακό τοπίο της κυβέρνησής του,
παραμένει εντούτοις απόφαση ενός εικονοκλάστη.
</H3>
Ο Κώστας Σημίτης ποτέ δεν ενδιαφέρθηκε για την εικόνα. Άλλωστε, ο ίδιος είπε
στη συνέντευξή του με τον Γιάννη Πρετεντέρη τη Δευτέρα το βράδυ, ότι η εικόνα
είναι πίσω από την ουσία. Και παρά το ότι δεν έκανε καμιά απολύτως προσπάθεια
για να εντυπωσιάσει εικονογραφώντας τον λόγο του, έπεισε.

Απέδειξε ότι σ' αυτό το θέατρο σκιών που είναι η τηλεόραση, μπορεί να υπάρξει
ένας λόγος χωρίς κοσμήματα, έχοντας ως μόνο κόσμο τον εσωτερικό κόσμο του
ομιλητή. Ο Κώστας Σημίτης αναπαράγει τη φράση του Loos, του μεγάλου
αρχιτέκτονα των αρχών του αιώνα: «Το κόσμημα είναι έγκλημα». Και υπ' αυτήν την
έννοια, ο Σημίτης είναι ένας ταμένος μοντερνιστής, για τον οποίο η επικοινωνία
δεν είναι αυτοσκοπός, αλλά μέσο που αναπαράγει τον κόσμο της ζωής. Παρά ταύτα
δεν είναι οπαδός του καραμανλικού δόγματος «έργα, όχι λόγια». 
Διάλογος

Δείχνει αντίθετα, ότι δεν μπορεί να υπάρξει πράξη, ούτε να εγερθούν αξιώσεις
εγκυρότητας, αν δεν υπάρχει η επιχειρηματολογημένη διαμάχη και ο διάλογος. Γι'
αυτό, όταν ο Πρετεντέρης τον ρώτησε αν η εξουσία είναι μοναχική, απάντησε:
«Διαλέγομαι με τους συνεργάτες μου. Ελέγχω, διαπιστώνω, παροτρύνω, συζητώ».
Μιλώντας με την πανεπιστημιακή γλώσσα ενός προσφιλούς στον Πρωθυπουργό
Γερμανού στοχαστή, υπέρμαχου της νεωτερικότητας, του Γ. Χάμπερμας, θα έλεγα
ότι ο επικοινωνιακός λόγος του αναδεικνύεται στη συνδετική δύναμη της
διυποκειμενικής συνεννόησης και της αμοιβαίας αναγνώρισης και ταυτόχρονα
σκιαγραφεί το σύμπαν μιας κοινής μορφής ζωής.

Μπορεί όμως ο Σημίτης να επιβάλλει αυτόν τον τρόπο σκέψης κι αυτόν τον τρόπο
επικοινωνίας στην Ελλάδα χωρίς ένα παιχνίδι πειραματισμού, όπου οι
εντυπωσιακοί λόγοι παίρνουν τη θέση των επιχειρημάτων και, εξαιτίας τους,
παίρνουν τη θέση στις κορυφές των γκάλοπ οι αρχηγοί που τους εκφέρουν;
Φοβούμαι πως όχι. Διότι αν και ο Σημίτης θέλει να οδηγήσει, όπως
χαρακτηριστικά είπε, «την Ελλάδα στην εποχή», η εποχή δεν μπορεί να οδηγήσει
τον Σημίτη στον πυρήνα της, που είναι ο εντυπωσιασμός και η εικόνα. Η εποχή
δεν σχετίζεται τόσο με τη θεωρία που υποστηρίζει ο Σημίτης όσο με μια
πραγματολογία εικονογραφήσεων.

Γι' αυτό και πολιτικά η εποχή οδηγεί στον ολοκληρωτισμό της εικόνας, με
κίνδυνο και η ίδια να γίνει ολοκληρωτική. Αντίθετα, η θεωρία του Σημίτη,
δηλαδή η ικανότητα να ακολουθήσει το σχήμα που έχει στο μυαλό του με λογική
συνέπεια κι έτσι να υποκινήσει ορθολογικά τη συναίνεση, διαλύει αυτό το τόσο
άυλο μπλοκ των εικόνων που κτίζει καθημερινά η τηλεόραση. Αν ο Σημίτης
θεωρείται αντι-τηλεοπτικός, είναι διότι δεν αναγνωρίζει τον εαυτό του στις
κυρίαρχες εικόνες. 
Αμηχανία

Αντίθετα, φέρνει σε αμηχανία τον μηχανισμό του θεάματος. Και υπ' αυτή την
έννοια, όταν ο Πρετεντέρης τον ρωτά αν είναι ή όχι σοσιαλιστής, η απάντηση που
θα έπρεπε να δώσει θα ήταν ότι σήμερα σοσιαλιστής είναι κάποιος που στερεί απ'
την κοινωνία του θεάματος το θεαματικό, ζητώντας να επαναποδώσει την κοινωνία
στον εαυτό της.

Βεβαίως, η συζήτηση του Πρωθυπουργού στην τηλεόραση δεν άφησε έξω την ίδια την
τηλεόραση. Όταν ερωτήθηκε για τα ΜΜΕ, υπενθύμισε ότι είναι «επιχειρήσεις
ανταγωνιστικές, που επιδιώκουν κέρδη». Και διακοπτόμενος έπειτα από παράκληση
του Πρετεντέρη από τέσσερα απανωτά διαφημιστικά σποτ, συνέχισε τονίζοντας ότι
δεν συμφωνεί με τη δραματοποιημένη παρουσίαση των γεγονότων, επειδή ακριβώς,
αυτό δεν είναι η εικόνα της πραγματικότητας.

Μήπως ο Πρωθυπουργός θα ήθελε να πει ότι είναι η πραγματικότητα της εικόνας;

Η Μυρτώ Ρήγου είναι επίκουρος καθηγήτρια στο Τμήμα Επικοινωνίας και ΜΜΕ του
Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16350P051</ED>
<ID>
ID:18288

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Μια γεύση από το νέο σίριαλ «Σαν αδελφές», που θα αρχίσει να προβάλλεται από
την ερχόμενη Πέμπτη στην ΕΤ1, πήραν προχθές το βράδυ οι καλεσμένοι του
σκηνοθέτη Νίκου Κουτελιδάκη και του στούντιο ΑΤΑ στη «Μεγάλη Βρετανία».
Γυρισμένο στη Νάουσα της Πάρου στο μεγαλύτερό του μέρος, οι εντυπώσεις από την
αβάν πρεμιέρ του πρώτου επεισοδίου του σίριαλ ήταν ευνοϊκές για το καλό
μοντάζ, το «δέσιμο» του σεναρίου και τις ερμηνείες των ηθοποιών. Και για την
υπενθύμιση της ιστορίας, η Εύα (Θέμις Μπαζάκα) και η Χριστίνα (Ελένη Ζιώγα)
είναι δύο μοντέρνες γυναίκες γύρω στα 35, φίλες αχώριστες από τα 18 τους. Σε
πείσμα της αντίληψης ότι η φιλία μεταξύ γυναικών είναι δύσκολο να
δημιουργηθεί, η συγκινητική τους σχέση μοιάζει να επιβεβαιώνει ακριβώς το
αντίθετο. Στη συνέχεια, η αδελφική τους αγάπη αλλάζει χρώματα και παίρνει
αποχρώσεις μίσους.

* Κεντρικό δελτίο Skai και η ρεπόρτερ των δικαστικών θεμάτων προσφέρει ένα
«μαργαριτάρι» για το γλωσσικό περιδέραιο, λέγοντας «της ψευδής ανομοτής
κατάθεσης». Καλά η πρώτη γενική που θυμίζει κάτι από... τσεβδή ή τραυλή. Αλλά
από πότε το επίρρημα (ανωμοτί: χωρίς όρκο) πήρε προαγωγή σε μετοχή;

* Το βιβλίο του γιατρού και συγγραφέα Γεράσιμου Ρηγάτου «Η αρχαία ιατρική στη
λαϊκή μας παράδοση» δίνει το έναυσμα για το αποψινό «Παρασκήνιο» της ΝΕΤ, όπου
παρουσιάζει την έρευνά του γύρω από το θέμα της επιβίωσης της αρχαίας ιατρικής
στις λαϊκές θεραπείες σήμερα. Όπως για παράδειγμα τη συνήθεια πολλών να
αγοράζουν από το κέντρο της Αθήνας βδέλλες, τις οποίες χρησιμοποιούν για τις
αφαιμάξεις τους.

* Η Σάλμα Χάγιεκ που την ανακάλυψαν στην Αμερική, αφού προηγουμένως είχε γίνει
τηλεοπτικό αστέρι στη γενέτειρά της, το Μεξικό και μετά τον ρόλο του μοντέλου
στις καμπάνιες της Revlon για κραγιόν και βερνίκια νυχιών, επιστρέφει
δριμύτερη σε τηλεοπτικές υποθέσεις. Η τριαντάχρονη πρωταγωνίστρια μεξικανικής
σαπουνόπερας, λόγω της εξωτικής γοητείας της που «γράφει» στη μικρή οθόνη,
υπέγραψε συμβόλαιο με το τηλεοπτικό δίκτυο της Sony για την παραγωγή
αγγλόφωνων και ισπανόφωνων σόου. Και επειδή έχει την εμπειρία της μεξικανικής
τηλεόρασης, η Σάλμα Χάγιεκ δηλώνει ότι έχει πολλές ιδέες για σόου εμπορικά και
ταυτόχρονα υψηλής ποιότητας. Το δυνατό της μάλιστα χαρτί είναι ότι ξέρει να
αναζητήσει ταλέντα στο Μεξικό που δεν φαντάζονται οι άλλοι.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16350P052</ED>
<ID>
ID:18328

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P05&aa=2</URL></REF>


Article

<CATEGORY>vin15</CATEGORY>

 <H5>Θρίαμβος της θέλησης
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΜΙΑ ΣΥΓΚΙΝΗΤΙΚΗ ΑΛΗΘΙΝΗ ΙΣΤΟΡΙΑ ΜΕ ΕΞΑΙΡΕΤΕΣ ΕΡΜΗΝΕΙΕΣ
</H3>
«Λορέντζο» με βαθιά συναισθήματα και «Amateur» με «αψυχολόγητους» ήρωες,
που κάνουν 
παρέα με έναν «Ελ Μαριάτσι» απόψε στα κανάλια, είναι οι τρεις καλύτερες ταινίες.


Η Σούζαν Σάραντον και ο Νικ Νόλτε ερμηνεύουν συγκλονιστικά τους γονείς που
υποφέρουν όταν ο μικρός τους γιος αρρωσταίνει από μια σπάνια ασθένεια και ο
Χαλ Χάρτλεϊ με το «Amateur» ­ ερασιτέχνη που ψάχνει να βρει στη ζωή κάτι
αλλιώτικο. Ένας τραγουδοποιός «Ελ Μαριάτσι» δίνει την ευκαιρία στον Ρόμπερτ
Ροντρίγκεζ να βγει με την πρώτη του ταινία από την αφάνεια, αν και το επόμενο
βήμα του με τον πολύ Αντόνιο Μπαντέρας ως «Ντεσπεράντο» δεν ήταν της ίδιας
αξίας και μετά τη... συρρίκνωση, έρχεται η μεγέθυνση στη φάρσα «Αγάπη μου
μεγέθυνα το παιδί» του Ράνταλ Κλάιζερ με τον Ρικ Μοράνις.

Πιο αναλυτικά, μεταξύ των ταινιών που προγραμματίζουν να δείξουν σήμερα τα
κανάλια, είναι και οι πιο κάτω:

«Ένας βλάκας και μισός»

15.45 Mega. Η Ρίκα Διαλυνά ως κορίτσι-πειρασμός, το '59,
προσπαθεί να παρασύρει τον αγαθό Χρήστο Ευθυμίου στην παρανομία. Κωμωδία του
Δημήτρη Ψαθά που μετέφερε στην οθόνη ο Γιάννης Δαλιανίδης. (Διάρκεια: 69') **

«Έξω οι κλέφτες»

18.00 Star. Το ομώνυμο θεατρικό έργο του Φωτιάδη μετέφερε ­ '61
­ στο σινεμά ο Κώστας Ανδρίτσος, με τα βάσανα ενός «υπερβολικά» τίμιου
συμβούλου επιχείρησης που διαπιστώνει «αρπαχτές». Όλοι είναι υπέροχοι: Μακρής,
Παπαγιαννόπουλος, Καραγιάννη, Παϊτατζή, Στολίγκας, Ντούζος, Νικολαΐδης.
(Διάρκεια: 83') **

«Η ενέδρα»

21.00 Seven Χ (Suddenly). Ο Φρανκ Σινάτρα σ' έναν από τους
καλύτερους ρόλους του ­ '54 ­ υποδύεται τον αρχηγό μιας συμμορίας που
σχεδιάζει να δολοφονήσει τον πρόεδρο της Αμερικής. Του Λιούις Άλεν. (Διάρκεια:
77') ***

«Καγκε-λόπορτα»

21.00 ΕΤ3. Το μυθιστόρημα του Ανδρέα Φραγκιά μετέφερε ­ '79 ­
στην οθόνη ο Δημήτρης Μακρής, δίχως να «πιάσει» τη δύναμη του βιβλίου, το
οποίο είχε σταθεί από τα πολύ σημαντικά της μεταπολεμικής ελληνικής
πεζογραφίας. Η προσπάθεια ανθρώπων της Αριστεράς να επιβιώσουν στα
μεταπολεμικά «πέτρινα χρόνια». Με τους Φαίδωνα Γεωργίτση, Βαγγέλη Καζάν, Εύα
Κοταμανίδου. (Διάρκεια: 109') **

«Αγάπη για πάντα»

21.05 Antenna. Ο καλός επαγγελματίας Βασίλης Γεωργιάδης φτιάχνει
­ '69 ­ ένα μελό γύρω από τον δύσκολο έρωτα της Ζωής Λάσκαρη και του Γιάννη
Φέρτη. (Διάρκεια: 90') **

«Αγάπη μου, μεγέθυνα το παιδί»

21.10 Mega (Honey, Ι blew up the kid). Αυτή τη φορά ο γκαφατζής
επιστήμονας-εφευρέτης τού «Αγάπη μου συρρίκνωσα τα παιδιά» κάνει ακριβώς το
αντίθετο, αφού η πρώτη φάρσα πήγε μια χαρά στα ταμεία. Και, βέβαια, παίζει
πάλι ο Ρικ Μοράνις. Του Ράνταλ Κλάιζερ. (Διάρκεια: 85') **

«Λορέντζο»

Η δύναμη της αγάπης και βουνά μετακινεί και οι Νικ Νόλτε, Σούζαν Σάραντον
σώζουν τον μικρό τους «Λορέντζο»

22.00 Star (Lorenzo's oil). Παράδειγμα προς μίμηση είναι η
ικανότητα του Τζορτζ Μίλερ να κάνει μια βαθιά συγκινητική ταινία δίχως να
γίνεται εύκολο μελό, με ήρωες ένα ζευγάρι που μαθαίνει ότι το παιδί τους
πάσχει από μια ανίατη ασθένεια και αναλαμβάνουν μόνοι τους να το σώσουν. Το
σενάριο βασίζεται σε αληθινή συγκινητική ιστορία. Με τους Νικ Νόλτε, Σούζαν
Σάραντον εξαίρετους. (Διάρκεια: 129') ****.1

«Κρυφοί φόβοι»

00.30 Skai (Hidden fears). Ύστερα από επτά χρόνια μια γυναίκα
δεν μπορεί να ξεφύγει από τους εφιάλτες που τη βασανίζουν από την άγρια
δολοφονία του συζύγου της και αποφασίζει να βρει τους εκτελεστές του. Με τους
Μεγκ Φόστερ, Φρέντερικ Φόρεστ. (Διάρκεια: 93') *

«Amateur»

01.00 ΕΤ3. Από τους σκηνοθέτες του λεγόμενου «ανεξάρτητου
αμερικανικού κινηματογράφου» που έχουν ξεχωρίσει, ο Χαλ Χάρτλεϊ φτιάχνει εδώ ­
'94 ­ μια κλειστή και με περίεργους, «αψυχολόγητους», ήρωες από πρώτη ματιά. Ο
άνδρας έχει πάθει απώλεια μνήμης, η γυναίκα βγάζει το ψωμί της γράφοντας σε
πορνογραφικά περιοδικά και οι δύο μαζί αναλαμβάνουν να βρουν το «νόημα της
ζωής» τους. Ιζαμπέλ Ιπέρ, Μάρτιν Ντόνοβαν. (Διάρκεια: 105') ***

«Οικολόγοι για κλάματα»

23.10 Antenna (Bio-dome). Κωμωδιούλα με δύο νεαρούς φίλους που
έχουν βάλει... στόχο της ζωής τους να περνούν ευχάριστα τον καιρό τους. Του
Τζέισον Μπλουμ, με τους Πόλι Σορ, Στίβεν Μπάλτουιν ­ της γνωστής
οικογένειας... ­ και την τραγουδίστρια Κάιλι Μίνονγκ. (Διάρκεια: 91') **

«Το φλογερό κορμί της Σάνον, Νο3»

00.45 Star (Indecent behaviour, ΙΙΙ). Ο τίτλος τα λέει... όλα. Η
«γνωστή» από τις προηγούμενες ταινίες σεξολόγος σε νέες «ανακαλύψεις».
Σκηνοθεσία Κέλι Κοάουθεν, με τη Σάνον Τουίντ. (Διάρκεια:90'). 
«Ελ Μαριάτσι»

01.40 Mega (El Mariachi). Σαρκαστική και επί τούτου «φευγάτη»
σάτιρα του Ρόμπερτ Ροντρίγκεζ και ήρωες δύο τύπους, έναν «μαριάτσι»
(τραγουδοποιό) κι έναν επαγγελματία δολοφόνο που η ίδια αμφίεσή τους θα σταθεί
αφορμή για μακάβριες παρεξηγήσεις. Παραγωγή του '93. (Διάρκεια: 90') ***

«Εντολή εξόντωσης»

02.10 Antenna (Licencd to love and kill). Αγγλική περιπέτεια
­'70 ­ του Λίντσεϊ Σόντεφ, με τους Γκάρεθ Χαντ, Νικ Τέιτ. Κατασκοπεία και
πράκτορες εν δράσει... (Διάρκεια: 91') *

«Στους δρόμους του Λονδίνου»

04.20 Antenna (St. Matin's lane). Προπολεμικό αγγλικό
αισθηματικό δράμα ­ '38 ­ του Τιμ Γουέλαν, με τους Τσαρλς Λότον, Βίβιαν Λι,
Ρεξ Χάρισον. (Διάρκεια: 86')**

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16350P061</ED>
<ID>
ID:18300

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P06&aa=1</URL></REF>


Article

<CATEGORY>vin09</CATEGORY>

 <H5>ΚΕΡΔΙΣΕ ΣΤΑ ΣΗΜΕΙΑ ΚΑΙ ΣΤΙΣ ΕΝΤΥΠΩΣΕΙΣ ΚΑΘΕ ΑΛΛΟ ΠΡΟΓΡΑΜΜΑ
</H5><H2>635.000 τηλεθεατές είδαν τη συνέντευξη του Πρωθυπουργού
</H2>
<H3>Η εφ' όλης της ύλης συνέντευξη του Πρωθυπουργού Κώστα Σημίτη στον Γιάννη
Πρετεντέρη μέσα από την εκπομπή «Η ώρα της αλήθειας» του Antenna κέρδισε στα
σημεία (και τις εντυπώσεις) από κάθε άλλο πρόγραμμα που προβαλλόταν προχθές
βράδυ στο διάστημα 23.14-00.40.
</H3>
Η τηλεθέαση της εκπομπής ­ που έγινε εκτός τηλεοπτικού πλατό (στο Μέγαρο
Μαξίμου) ­ έφτασε στο ανώτατο 10,5%, ποσοστό που αντιστοιχεί σε περίπου
635.000 τηλεθεατές, σύμφωνα με στοιχεία της εταιρείας μετρήσεων τηλεθέασης AGB Hellas.

Πρακτικά στο διάστημα 23.30-23.45 τρεις στους δέκα τηλεθεατές που ήταν μπροστά
στους δέκτες τους, ήταν συντονισμένοι στις συχνότητες του καναλιού του
Αμαρουσίου παρακολουθώντας τον Πρωθυπουργό να μιλάει για τα εσωτερικά θέματα
της χώρας, την πορεία προς την ευρωπαϊκή ενοποίηση, τον ελεύθερο χρόνο του.

«Απέναντι» από την εκπομπή του Γιάννη Πρετεντέρη είχε αρχίσει η εύθυμη
κοινωνική σειρά του Mega «Είμαστε στον αέρα» με τους Στέλιο Μάινα, Θοδωρή
Αθερίδη, Ιεροκλή Μιχαηλίδη, Άκη Σακελλαρίου, η οποία όμως μόλις για ένα
τέταρτο (23.45-24.00) «πήρε κεφάλι». Στην ίδια χρονική περίοδο ο επιθεωρητής
Κάλαχαν - Κλιντ Ίστγουντ που ήταν σε πλήρη δράση στο Star («Ένα μάγκνουμ για
τον Κάλαχαν») είχε ανώτατη τηλεθέαση 7,2% (κάπου 435.000 τηλεθεατές), ενώ η
ΕΤ1 μετέδιδε το πανευρωπαϊκό πρωτάθλημα καλλιτεχνικού πατινάζ (1,8% ανώτατη
τηλεθέαση), η ΝΕΤ την κομεντί του Τζορτζ Κιούκορ «Κοινωνικά σκάνδαλα» (1,3%
ανώτατη τηλεθέαση) και ο Skai την εκπομπή κοινωνικού περιεχομένου «Γκρο πλαν»
του Χρήστου Βασιλόπουλου (5,7% ανώτατη τηλεθέαση).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16350P081</ED>
<ID>
ID:18289

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P08&aa=1</URL></REF>


Article

<CATEGORY>vin09</CATEGORY>

 <H2>Η πολιτική και κοινωνική δράση του Ελευθερίου Βενιζέλου
</H2>
Τα χρόνια της πολιτικής και κοινωνικής δράσης του Ελευθερίου Βενιζέλου
καλύπτει το ωριαίο ντοκιμαντέρ που γύρισε ο Βασίλης Μάρος «Η Ελλάδα του
Ελευθέριου Βενιζέλου» (βασίστηκε σε ιδέα του Γιάννη Χορν) και θα προβάλει
απόψε το Mega (00.30).

Μέσα στην ταινία, διάρκειας μόλις μιας ώρας, περιλαμβάνεται η πορεία του
Ελευθερίου Βενιζέλου, ξεκινώντας από το 1909 και τα νεανικά του χρόνια στην
Κρήτη έως το 1936 που πεθαίνει εξόριστος στο Παρίσι.

Το ντοκιμαντέρ αυτό αποτελείται από κινηματογραφικά ντοκουμέντα και
φωτογραφίες της εποχής, που ζωντανεύουν όλους τους μεγάλους σταθμούς της
σύγχρονης ιστορίας της Ελλάδος. Ο Βασίλης Μάρος συγκέντρωσε το οπτικό υλικό
ψάχνοντας σε Αγγλία, Γαλλία, Τουρκία και Ελλάδα, για να καταλήξει σε αυτό που
περιλαμβάνεται στην «Ελλάδα του Ελευθέριου Βενιζέλου».

Το 1909 τα σύνορα της Ελλάδος έφταναν έως τη Λάρισα. Εκείνη την εποχή ο
Ελευθέριος Βενιζέλος έκανε στην Κρήτη τα πρώτα του πολιτικά βήματα. Στην
Ελλάδα η πολιτική κατάσταση είχε πάρει δραματική τροπή. Ο Στρατιωτικός
Σύνδεσμος καλεί εσπευσμένα από την Κρήτη τον Ελευθέριο Βενιζέλο για να
αναλάβει τα ηνία. Και αναδεικνύεται νικητής στις εκλογές του 1910. Η πρώτη του
κίνηση ήταν να ασχοληθεί με τη δημιουργία ισχυρού στρατού. Στην Ιταλία
παρήγγειλε το πολεμικό πλοίο «Γεώργιος Αβέρωφ» και στη Γαλλία τα δύο υποβρύχια
«Πρωτέας» και «Δελφίνι». Έναν χρόνο μετά η χώρα μας απόκτησε το πρώτο
αεροπλάνο. Το 1913 η Ελλάδα έχει ήδη διπλασιάσει τα εδάφη της. Όμως η άρνηση
του βασιλιά Κωνσταντίνου να μπει η χώρα μας στον Α' Παγκόσμιο Πόλεμο στο
πλευρό των συμμαχικών δυνάμεων, τον οδηγεί σε παραίτηση.

«Η Ελλάδα του Ελευθέριου Βενιζέλου» (σε αφήγηση Γιάννη Φέρτη) καταγράφει
επίσης την είσοδο του ελληνικού στρατού στη Σμύρνη (1919), τη Συνθήκη των
Σεβρών στο Παρίσι, την εκτέλεση των «έξι» που κρίθηκαν υπεύθυνοι για τη
Μικρασιατική καταστροφή, την υπογραφή της Συνθήκης της Λωζάννης, την εκλογική
του νίκη το 1928, τη συνάντηση του Ελευθερίου Βενιζέλου με τον Κεμάλ Αττατούρκ
στη Σμύρνη, τον θάνατό του στο Παρίσι τον Μάρτιο του 1936 και την ταφή του στο
Ακρωτήρι των Χανίων.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16350P082</ED>
<ID>
ID:18329

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P08&aa=2</URL></REF>


Article

<CATEGORY>vin09</CATEGORY>

 <H2>Έρευνα για την ανεργία
</H2>
Μία έρευνα για την ανεργία στην Ελλάδα άρχισε να παρουσιάζεται από προχθές
μέσα από τις συχνότητες του Skai και θα διαρκέσει 15 ημέρες. Ο φάκελος
«Ανεργία» του καναλιού περιλαμβάνει ρεπορτάζ από πόλεις με υψηλούς δείκτες
ανεργίας και τις δραματικές συνέπειες.

Εκπρόσωποι όλων των πλευρών θα βρεθούν μπροστά από τις κάμερες του Skai για να
εκφράσουν τα παράπονά τους, να δώσουν εξηγήσεις, να προτείνουν λύσεις, ενώ
καθημερινά στο στούντιο του σταθμού, αλλά και με απευθείας συνδέσεις, άνεργοι
πολίτες, εκπρόσωποι επαγγελματικών κλάδων, εκπρόσωποι της ΓΣΕΕ αλλά και της
πολιτικής σκηνής του τόπου, συνθέτουν την εικόνα που επικρατεί. Ο φάκελος
«Ανεργία» θα βγαίνει μέσα από τις ενημερωτικές εκπομπές και τις ειδήσεις του
καναλιού, κυρίως δε από το κεντρικό δελτίο του.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16350P083</ED>
<ID>
ID:18361

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P08&aa=3</URL></REF>


Article

<CATEGORY>vin09</CATEGORY>

 <H2>Η Ντίνα Κώνστα ήθελε να γίνει δημοσιογράφος
</H2>
Την... απίθανη μαμά των «Δύο ξένων», την κυρία Μαρκορά, κατά... κόσμον Ντίνα
Κώνστα, φιλοξενεί απόψε στο «Man to Man» (Skai, 23.15) ο δημοσιογράφος Μανώλης
Καψής. Η Ντίνα Κώνστα μιλάει για την τηλεοπτική της επιτυχία και τη θεατρική
της διαδρομή, ασκεί κριτική στην τηλεόραση και αποκαλύπτει ότι ήθελε να γίνει
δημοσιογράφος. Για την ηθοποιό μιλούν συνάδελφοί της και σεναριογράφοι που
συνεργάστηκαν μαζί της.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16350P084</ED>
<ID>
ID:18379

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P08&aa=4</URL></REF>


Article

<CATEGORY>vin09</CATEGORY>

 <H2>Ανοίγει το «Μαύρο κουτί» της Παιδείας, των δρόμων και της αλιείας
</H2>
Οι εθνικές οδοί, η ελληνική παράδοση και τα «θυμωμένα» λύκεια είναι τα θέματα
που θα ανασύρουν από το «Μαύρο κουτί» (Mega 23.15) οι Τάσος Τέλογλου, Αλέξης
Παπαχελάς και Παύλος Τσίμας.

Η δημοσιογραφική εκπομπή του καναλιού της Παιανίας θα αρχίσει με ένα
ρεπορτάζ - οδοιπορικό στο εθνικό δίκτυο της χώρας που έκανε ο Τάσος Τέλογλου,
προσπαθώντας να δώσει απάντηση στο ερώτημα «τι κρύβεται κάτω από την άσφαλτο
των ελληνικών εθνικών δρόμων.

Ο φακός (και η έρευνα) της εκπομπής αρχίζει από τις κακοτεχνίες στους νέους
οδικούς άξονες και περνά από τα εργαστήρια ελέγχου της ποιότητας της ασφάλτου
και από τα γραφεία των υπεύθυνων εργολάβων. Το στίγμα δίνει ένας υπεύθυνος
κατασκευαστικής εταιρείας, που αναφέρει πως «δεν θα οδηγούσα άφοβα με βροχή»,
αναφερόμενος σε δρόμο που ο ίδιος «κατασκεύασε».

Κι από τη στεριά στη θάλασσα, με τον Αλέξη Παπαχελά να φέρνει στο προσκήνιο
τον πειρασμό Ελλήνων ψαράδων, οι οποίοι προκειμένου να λάβουν την ευρωπαϊκή
επιδότηση, καταστρέφουν τα καΐκια τους, μοναδικά δείγματα ελληνικής ναυπηγικής τέχνης.

Στο τελευταίο μέρος της εκπομπής ο Παύλος Τσίμας ανοίγει το «Μαύρο κουτί
της Παιδείας», συναντά μαθητές λυκείων, μακριά από τα μπλόκα και τις αλυσίδες
περιφρούρησης και τους ρωτά αν αναγνωρίζουν τον εαυτό τους στην τηλεοπτική
τους εικόνα και πώς θα ήθελαν να είναι ένα σχολείο ώστε να το αγαπούν.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16350P085</ED>
<ID>
ID:18390

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P08&aa=5</URL></REF>


Article

<CATEGORY>vin09</CATEGORY>

 <H5>ΒΑΜΒΑΚΑΡΗΣ, ΧΑΤΖΗΧΡΗΣΤΟΣ, ΜΠΑΓΙΑΝΤΕΡΑΣ, ΠΕΡΙΣΤΕΡΗΣ, ΤΟΥΝΤΑΣ
</H5><H2>450 ρεμπέτικα σε 23 CD!
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3>Η νέα τεχνολογία έχει αγκαλιάσει σφιχτά το πάνθεον της μεγάλης συντροφιάς των
πρωτοπόρων του ρεμπέτικου. Αυτούς που αποκαλούνται γενάρχες του είδους.
Βαμβακάρης, Γκόγκος, Χατζηχρήστος, Τούντας, Σκαρβέλης, Στράτος Παγιουμτζής,
Κώστας Ρούκουνας, Ρίτα Αμπατζή, Ρόζα Εσκενάζυ, Γιώργος Βιδάλης. Οι μεγάλες
τους ρεμπέτικες επιτυχίες ξανακούγονται, ύστερα από δεκαετίες σε CD. Η
καινούργια σειρά κυκλοφορεί από σήμερα.
</H3>
Τόλης και Λίτσα Χαρμαντά. Το περίφημο «Ντούο Χάρμα» που τραγούδησε γνωστά
τραγούδια των κορυφαίων του ρεμπέτικου (Τσιτσάνη, Καλδάρα, Παπαϊωάννου, Χιώτη,
Γκόγκου), αλλά και δικές τους δημιουργίες

Αν ζούσαν σήμερα οι άνθρωποι του περιθωρίου, που δημιούργησαν τον θρύλο του
ρεμπέτικου από τις αρχές έως τα μέσα του αιώνα, θα έστηναν μια εξέδρα, θα
έπαιζαν και θα τραγουδούσαν όλοι μαζί. Θα γιόρταζαν για την αναγνώριση και την
τιμή που τους γίνεται τώρα, το 2000, να κυκλοφορούν κατά εκατοντάδες τα
τραγούδια τους και να τραγουδιόνται από τις νέες γενιές 75 ή 65 χρόνια από
τότε που φωνογραφήθηκαν.

Αυτή είναι η γνώμη ενός απόμαχου ρεμπέτη, του μπαρμπα-Θανάση Αθανασίου από την
Αίγινα, που σχολίαζε την άνθηση ή το φούντωμα του ρεμπέτικου και τη
δισκογραφική έκρηξη, με εκατοντάδες μουσικοποιητικές δημιουργίες που
κυκλοφόρησαν για πρώτη φορά σε πλάκες γραμμοφώνου 78 στροφών, από το 1920 έως
το 1955.

Ένα μεγάλο κομμάτι του μουσικού μας πολιτισμού αποτελούν τα 450 επιλεγμένα
ρεμπέτικα τραγούδια τα οποία περιλαμβάνονται σε 25 καινούργια CD και
κυκλοφορούν από σήμερα από το Αρχείο Ελληνικής Δισκογραφίας και τη MINOS-ΕΜΙ.

Στις ενότητες των δίσκων εντάσσονται οι συνθέτες και τραγουδιστές του
ρεμπέτικου. Όπως επισημαίνει ο μελετητής του ρεμπέτικου Παναγιώτης Κουνάδης
(επικεφαλής της ομάδας του Αρχείου Ελληνικής Δισκογραφίας), οι μεταγραφές των
παλιών δίσκων 78 στροφών γίνονται με νέα ηχητική επεξεργασία. Και
διευκρινίζει: «Χρησιμοποιούνται ήδη μηχανήματα τελευταίας τεχνολογίας που
επιτρέπουν παρεμβάσεις επεξεργασίας του υλικού, πράγμα που δίνει μεγάλες
δυνατότητες ώστε να διορθώνονται τα παλαιά σφάλματα ηχογραφήσεων, αλλά και οι
φθορές του χρόνου πάνω στο πρωτότυπο υλικό».

Εκτός όμως από την καθαρότητα του ήχου, υπάρχει και η καθαρότητα των
τραγουδιών. Η γνησιότητα της σκέψης και της δημιουργίας. Είναι το αυθεντικό
στοιχείο που χαρακτήριζε όλους τους δημιουργούς και τους τραγουδιστές του
ρεμπέτικου. Οι συνθέτες των οποίων η δουλειά κυκλοφορεί ή πρόκειται να
κυκλοφορήσει σε CD είναι 57. Μεταξύ τους οι Μάρκος Βαμβακάρης, Πάνος Τούντας,
Γιώργος Μπάτης, Στράτος Παγιουμτζής, Ανέστης Δελιάς, Γρηγόρης Ασίκης, Δημήτρης
Σέμσης, Σπύρος Περιστέρης, Κώστας Σκαρβέλης, Απόστολος Χατζηχρήστος, Γιάννης
Παπαϊωάννου, Δημήτρης Γκόγκος (Μπαγιαντέρας), Γιώργος Μητσάκης, Τόλης Χάρμας.

Αλλά και στις φωνές του ρεμπέτικου υπάρχουν μεγάλα γνωστά ονόματα της εποχής.
Ρόζα Εσκενάζυ, Ρίτα Αμπατζή, Αντώνης Νταλγκάς, Γιώργος Βιδάλης, Στράτος
Παγιουμτζής, Στελλάκης Περπινιάδης, Κώστας Ρούκουνας, Κώστας Καρίκης

Στις σειρές που κυκλοφορούν, παρουσιάζονται τραγούδια των συνθετών και
τραγουδιστών του ρεμπέτικου τα οποία δεν έχουν επανακυκλοφορήσει καθόλου ή σε
προηγούμενες επανεκδόσεις 33 στροφών.

Ο στόχος του Αρχείου Ελληνικής Δισκογραφίας είναι να παρουσιαστεί η
δισκογραφία στην Ελλάδα από τις αρχές του αιώνα μέχρι το 1960.

Το κάθε CD, με τα 18 τραγούδια, συνοδεύεται από κατατοπιστικό ένθετο με πλήρες
βιογραφικό για τον συνθέτη ή τραγουδιστή, καθώς και φωτογραφίες. Επίσης στο
ένθετο βρίσκουμε τους στίχους όλων των τραγουδιών και κάτω από το κάθε
τραγούδι ιστορικά στοιχεία για το περιεχόμενο, τη θεματολογία, τους ρυθμούς,
τα όργανα της ορχήστρας, την ημερομηνία εγγραφής, τα ονόματα των μουσικών και
τα ονόματα των φωνογραφικών εταιρειών.

Η έρευνα, η μελέτη και η σύνθεση όλων αυτών των πολύτιμων στοιχείων δίνουν
στον ακροατή σωστή ενημέρωση και τον βάζουν στο γενικό κλίμα του ρεμπέτικου,
ώστε να γνωρίζει τι ακούει και πώς το ακούει.

Εκτός των άλλων, γνωρίζουμε ότι η Ρόζα Εσκενάζυ, αυτός ο μύθος εκτός από
τραγουδίστρια υπήρξε συνθέτις και έγραφε στίχους. Ο Κώστας Σκαρβέλης ήταν
φημισμένος δημιουργός (συνθέτης, στιχουργός, οργανοπαίχτης, μαέστρος) από την
Κωνσταντινούπολη, που μαζί με τον Αντώνη Διαμαντίδη ή Νταλγκά και τον Κώστα
Καρίστη αποτέλεσαν τη βασική τριάδα των μουσικών, οι οποίοι μετέφεραν στην
Ελλάδα μετά το 1922 τον πλούτο της παράδοσης των αστικών τραγουδιών της Πόλης
που είχαν την πιο μακρόχρονη ιστορία.

Στη Μικρασιατική Σχολή ανήκε και ο Εμμανουήλ Χρυσαφάκης ή Φυστιξής (συνθέτης,
στιχουργός - κυμβαλίστας) που έπαιξε στα σμυρνέικα συγκροτήματα μετά το 1925
και έγραψε πολλά δικά του τραγούδια.

Ιδιαίτερη έμφαση δίνεται και στο έργο του συνθέτη και μαέστρου (για 45 χρόνια
στις εταιρείες του Μίνωος Μάτσα ODEO - PARLOPHONE) Σπύρου Περιστέρη, που
διαθέτει έναν πλούτο ρεπερτορίου: ρεμπέτικα, αρχοντορεμπέτικα, κλασικά λαϊκά.
Έχουν κυκλοφορήσει ήδη πέντε CD με τραγούδια του. 
Ενώ από το ρεπερτόριο του Μάρκου Βαμβακάρη κυκλοφορούν στη σειρά «Συνθέτες του
ρεμπέτικου» έξι δίσκοι. Εντυπωσιακά στοιχεία και τραγούδια περιλαμβάνει το CD
που είναι αφιερωμένο στη ζωή και το έργο ενός μεγάλου δημιουργού και
τραγουδιστή, ο οποίος ζει ακόμη και εξακολουθεί να τραγουδά. Πρόκειται για τον
Τόλη Χάρμα (Χαρμανιά) που μαζί με την αξέχαστη σύζυγό του Λίτσα Χάρμα
αποτέλεσαν ένα από τα πρώτα και πιο σπουδαία ντουέτα του πάλκου και της
δισκογραφίας μετά την απελευθέρωση (1944).

Ο Τόλης και η Λίτσα Χάρμα ερμήνευσαν τραγούδια των Τσιτσάνη, Καλδάρα, Μητσάκη,
Χιώτη, Περιστέρη, ενώ δικά τους τραγούδια ερμήνευσαν η Μπέλλου, ο Στελλάκης
Περπινιάδης, ο Χιώτης.

Σπάνιες ηχογραφήσεις και πρώτες εκτελέσεις τραγουδιών ακούγονται στις εκδόσεις
CD για τους Γιώργο Μητσάκη, Γιάννη Παπαϊωάννου, Στέλιο Χρυσίνη, Απόστολο
Χατζηχρήστο. Και από αυτά τα τραγούδια, γνωρίζουμε γνωστές αλλά και άγνωστες
φωνές του ρεμπέτικου και του γνήσιου λαϊκού τραγουδιού: Μπέλλου, Μπίνης,
Μοσχονάς, Ευγενικός, Τζιβάνης, Σοκορέλης, Γκρέυ, Ντάλια.

Ο κατάλογος με τα τραγούδια και τα ονόματα θα μεγαλώνει όσο η έρευνα για το
ρεμπέτικο θα προχωρεί και η νέα τεχνολογία θα εξαφανίζει τα σκρατς από τις
παλιές φθαρμένες πλάκες γραμμοφώνου.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16350P091</ED>
<ID>
ID:18290

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P09&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Δισκογραφική πρεμιέρα για τον Μέντελσον, πρωτιά... ύστερα από
μισόν αιώνα, Ντβόρζακ για έγχορδα και «λάιβ» φωνητική
δεξιοτεχνία από την Κορέα

Φέλιξ Μέντελσον, Συμφωνίες αρ. 4 και 5. Φιλαρμονική
Ορχήστρα της Βιέννης, υπό τον Τζον Έλιοτ Γκάρντινερ (DEUTSCHE GRAMMOPHON)

Μια πρεμιέρα κάνει ιδιαίτερα ενδιαφέρουσα τη νέα έκδοση του δραστήριου,
δισκογραφικώς, Βρετανού μαέστρου Τζον Έλιοτ Γκάρντινερ: η πρώτη ηχογράφηση της
δεύτερης εκδοχής της Ιταλικής Συμφωνίας του Μέντελσον, που ολοκληρώθηκε έναν
χρόνο (1833/34) μετά την πρώτη, την εκδοχή δηλαδή που ακούμε σήμερα στις
αίθουσες συναυλιών και τα CD. Τα έργα ηχογραφήθηκαν τον Ιούνιο του 1996 και
τον Μάρτιο του 1998 (η δεύτερη εκδοχή της συμφωνίας αρ. 4), με τη διάσημη
Φιλαρμονική της Βιέννης, στην περίφημη Μεγάλη Αίθουσα του Musikverein της
Βιέννης. Τα έργα γράφτηκαν την περίοδο που ο νεαρός Φέλιξ Μέντελσον
«περιόδευε» στην Ευρώπη, για να ολοκληρώσει τις σπουδές του και κατέγραφε τις
εντυπώσεις του σε... μουσικές νότες.

Φέλιξ Μέντελσον, Κουαρτέτα Εγχόρδων. Κουαρτέτο Εγχόρδων
Τζούλιαρντ (SONY).

Στα πενήντα χρόνια της καριέρας του, το διάσημο Κουαρτέτο Τζούλιαρντ (με έδρα
την περίφημη Σχολή ­ όπου είχε διδάξει και η Μαρία Κάλλας­ στη Νέα Υόρκη) δεν
είχε ηχογραφήσει τα κουαρτέτα του Μέντελσον. Και να που ήρθε η ώρα! Τα
κουαρτέτα του γράφτηκαν, όπως και τα συμφωνικά έργα του, με έμπνευση από τη
φύση, την τέχνη και την ιστορία και βασίζονται στις «θεμελιώδεις αρχές του
κλασικισμού», μέσα από το απόλυτα προσωπικό του συναισθηματικό πρίσμα.
Αντίθετος με το «ρομαντικό πνεύμα» της εποχής του, ο Γερμανός συνθέτης ήταν
από τους πρώτους που συνέτειναν στην αναγνώριση του έργου του Γιόχαν
Σεμπάστιαν Μπαχ. Στα 20 του, μάλιστα, διηύθυνε ο ίδιος τα «Κατά Ματθαίον Πάθη»
­ και δη από μνήμης, καθώς ανακάλυψε την τελευταία στιγμή πως μπροστά του, στο
πόντιουμ, είχε λάθος παρτιτούρες!

Αντονίν Ντβόρζακ, Τα Κουιντέτα Εγχόρδων. Μέλη του Οκτέτου της
Φιλαρμονικής Ορχήστρας του Βερολίνου, Στέφεν Κοβάσεβιτς,
πιάνο (PHILIPS).

Τα κουιντέτα εγχόρδων, που περιλαμβάνει η παρούσα νέα έκδοση (σε δύο CD),
είχαν ηχογραφηθεί μεταξύ 1968 και 1972 στο Βερολίνο από τα μέλη της περίφημης
Φιλαρμονικής του Βερολίνου και τον πιανίστα Στέφεν Κοβάσεβιτς (που τον έχουμε
ακούσει και στο Μέγαρο Μουσικής). Όμως, για πρώτη φορά περνούν σε CD, όπως και
το μοναδικό σεξτέτο εγχόρδων και το Κουιντέτο για έγχορδα και πιάνο του
Ντβόρζακ. Γεννημένος σε ένα χωριουδάκι βόρεια της Πράγας, ο συνθέτης, αν και
από πολύ μικρός έδειξε το μουσικό του χάρισμα, δέχτηκε τις πιέσεις του πατέρα
του να ακολουθήσει το επάγγελμά του ­ δηλαδή, να γίνει χασάπης. Ύστερα όμως
από έναν χρόνο πρακτικής στο κρεοπωλείο του πατέρα του, στα 11 του, τον
έστειλαν να μείνει με τον θείο του, όπου χάρη στον Γερμανό δάσκαλό του, στο
Ζλόνιτσε, έμαθε πιάνο και άνοιξε τον δρόμο στη μουσική καριέρα του...

Σούμι Τζο ­ Λάιβ στο Κάρνεγκι Χολ. Σούμι Τζο,
σοπράνο, Ορχήστρα του Αγίου Λουκά, υπό τον Ρισάρ
Μπονίν (ERATO)

Η διάσημη πλέον Νοτιοκορεάτισσα σοπράνο (κολορατούρα) Σούμι Τζο, που
διαδέχθηκε στην καρδιά και τη συζυγική κλίνη του μαέστρου Ρισάρ Μπονίν τη
μεγάλη Ντέιμ Τζόαν Σάδερλαντ, δίνει ένα ακόμη δείγμα της φωνητικής της
δεξιοτεχνίας, με μια σειρά από χαριτωμένες άριες και τραγούδια. Από τα
«Παραμύθια του Χόφμαν» του Όφενμπαχ έως τη «Νυχτερίδα» του Γιόχαν Στράους και
από την «Κάντιντε» του Μπέρνσταϊν έως άριες κοντσέρτου του Μότσαρτ και
τραγούδια της πατρίδας της. Η σοπράνο, που είχε την τύχη να την ανακαλύψει ο
Χέρμπερτ φον Κάραγιαν, ξεκίνησε την καριέρα της υπό την μπαγκέτα του στον
«Χορό Μεταμφιεσμένων» (ως Όσκαρ) και συνέχισε υπό την μπαγκέτα τού πρόσφατα
χαμένου σερ Γκέοργκ Σόλτι, στο περίφημο φεστιβάλ του Ζάλτσμπουργκ.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P09</CAT>
<ED>
Κωδικός άρθρου: A16350P092</ED>
<ID>
ID:18330

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ. / Ο πρίγκιπας της Αιγύπτου. Σάβ.-Κυρ. ώρα 4.50 μ.μ. μεταγλ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο γάμος της Μαρίας
Μπράουν. 6.30-8.30-10.30 μ.μ. / Τετ.: σκηνές από ένα γάμο. 7.00-10.00 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβ. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβς. 4.20-6.30-8.40-10.50 μ.μ. 
ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
6.10 μ.μ. / Pecker. 8.40-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
6.10-8.20-10.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
3.50-6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. 4.10-6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 4. Οι Άθλιοι. 6.00 μ.μ. / Μαγικά φίλτρα. 8.40-10.50 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Ο ψίθυρος των αγγέλων. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.50-9.00-11.10 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Μαγικά φίλτρα. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβς.
6.00-8.10-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η ζωή είναι ωραία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Κύματα αγάπης. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Κύματα αγάπης. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Κύματα αγάπης. 5.20-7.50-10.20 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Από την άκρη της πόλης.
6.15-8.20-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Κύματα αγάπης.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Κύματα αγάπης. 6.20-8.40-11.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.30-8.35-10.40 μ.μ.

CINE CITY ERICSSON 2 (Dolby DTS). Ζωντανή μετάδοση: The Truman show.
6.10-8.20-10.30 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
7.00-9.00 μ.μ. / Halloween Η20 - Είκοσι χρόνια μετά. Κάθε μέρα ώρα 11.00 μ.μ.

CINE CITY ERICSSON 4 (Dolby DTS). Αλεξίσφαιροι ντετέκτιβς. 6.55-8.55-10.55 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 11.45-14.00-16.15-18.30-20.40-23.00-01.15.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 11.30-13.45-16.00-18.15-20.30-22.45-00.50.

VILLAGE CENTRE Αίθουσα 3. Pecker. 12.15-14.30-16.45-19.00-21.15-23.30-01.45.

VILLAGE CENTRE Αίθουσα 4. Θα σε βρω στον Παράδεισο. Δευτ.-Τετ.:
17.50-20.15-22.45-01.30. Πέμ.: 17.45-20.15-22.45-01.30. / Ο πρίγκιπας της
Αιγύπτου. Δευτ.-Τετ.: 10.50-13.00-15.30. Πέμ.: 13.00-15.30.

VILLAGE CENTRE Αίθουσα 5. Μαγικά φίλτρα. 13.30-19.15. / Οι άθλιοι. 16.15-21.40-00.30.

VILLAGE CENTRE Αίθουσα 6. Η διακριτική γοητεία των αρσενικών.
18.45-21.00-23.15-01.30. / Μουλάν. 12.00-14.15-16.30.

VILLAGE CENTRE Αίθουσα 7. Το μαγικό σπαθί: Αναζητώντας το Κάμελοτ. Δευτ.-Τετ.:
11.15-13.15-15.15-17.15. Πέμ.: 13.15-15.15-17.15. / Halloween - Είκοσι χρόνια
μετά. Δευτ.-Τετ.: 19.30-21.50-00.00. Πέμ.: 19.30-21.50-00.10. 
VILLAGE CENTRE Αίθουσα 8. Ζωντανή μετάδοση: The Truman show. 12.45-15.00-17.30-20.00-22.30-01.00.

VILLAGE CENTRE Αίθουσα 9. Κύματα αγάπης. 12.15-14.45-17.15-19.45-22.15-01.15.

VILLAGE CENTRE Αίθουσα 10. Αλεξίσφαιροι ντετέκτιβς. 12.30-14.50-17.00-19.15-21.30-23.45-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Ο ψίθυρος των αγγέλων. 6.30-8.35-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Ο
γητευτής των αλόγων. 7.10-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Pecker. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 5.50-8.00-10.20 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.10-8.30-10.50 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβ.
6.00-8.10-10.30 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.30-8.40-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Κύματα αγάπης. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.40-8.50-11.00 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο ψίθυρος των
αγγέλων. 7.10-9.10-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Κύματα αγάπης.
6.20-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Απρόσμενος έρωτας. 6.40-8.45-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ο ψίθυρος των αγγέλων. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Η διακριτική γοητεία των
αρσενικών. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Οι άθλιοι. 5.30-8.00-10.30 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Κύματα αγάπης. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 6.10-8.35-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Οι άθλιοι. 5.30-8.00-10.30 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρίτη ώρα 9.00 μ.μ.: Η μάνα. Παρ. ώρα 9.00 μ.μ.: Κανάλ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η διακριτική γοητεία των αρσενικών.
5.40-8.00-10.20 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διακριτική γοητεία των αρσενικών. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Ο πρίγκιπας της
Αιγύπτου. 6.00-8.00 μ.μ. μεταγλ., 10.15 μ.μ. με υπότ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Snake eyes. 7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.: Μουλάν.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Dr. Dolittle - Ο γιατρός
τρελάθηκε. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Παρ.-Κυρ.: Snake eyes. 5.30-7.30-9.30.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Snake eyes. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. 
ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Snake eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Το αίνιγμα. 8.30 μ.μ. / Τετ.: Το βλέμμα του Οδυσσέα. 8.30 μ.μ. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο ~ 9416669, 4816276).
Μόνο Σαβ.-Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβς. 6.00-8.10-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16350P101</ED>
<ID>
ID:18299

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον πανικό
για την καταστροφή του κόσμου, όλοι προσπαθούν να ζήσουν όσο γίνεται καλύτερα
την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ Καννών ­
με επιτούτου ψυχρή ματιά στο «τέλος». (Αρτ Στούντιο, Έλλη).

Από την ταινία «Ο ψίθυρος των αγγέλων» του Νικ Χαμ

«Ο ΨΙΘΥΡΟΣ ΤΩΝ ΑΓΓΕΛΩΝ»: Θυελλώδης έρωτας στην Ισπανία λίγο πριν
ξεσπάσει ο εμφύλιος πόλεμος. Του Νικ Χαμ, με τους: Φράνσις Μακ Ντάρμοντ,
Βίνσεντ Πέρεζ, Πόλι Γουόκερ, Φράνκο Νέρο. (Αίγλη, Έμπασσυ, Μπροντγουαίη, Πλάζα).

«PECKER»: Ο Τζον Γουόλτερς ξαναχτυπά κι αυτή τη φορά έχει στο στόχαστρο
τον κόσμο των media και της κοινωνικής σύμβασης. (Village Centre 3, Ίλιον).

«ΚΥΜΑΤΑ ΑΓΑΠΗΣ»: Αισθηματική κομεντί με τη Σάντρα Μπούλοκ να χωρίζει
και με την κόρη της να επιστρέφει στη μάνα της Τζίνα Ρόουλαντς. Του Φόρεστ
Γουίτοκερ. (Άττικα 1, Μαρούσι 2, Όπερα 1, Ατλαντίς, Αφαία, Village Centre 9,
Κορονέτ, Νιρβάνα, Φάληρο 1).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Αελλώ,
Αθήναιον, Cinepolis 1, Άνεσις, Αττικόν Cinecity 2, Village Centre 8, Ετουάλ,
Ιντεάλ (Μαρ.), Κηφισιά 1, 3, Νανά, Πτι Παλαί, Τιτάνια, Ζέα].

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Απόλλων, Μαρούσι 1, Ράδιο Σίτυ, Τροπικάλ, Village Centre
4, Γλυφάδα, Δαναός 1, Φάληρο 2, Αττικόν (Πειρ.)].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Αλέκα, Όπερα 2, Δαναός 2).
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16350P102</ED>
<ID>
ID:18339

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P10&aa=2</URL></REF>


Article

<CATEGORY>vin09</CATEGORY>

 <H2>Πέθανε ο γενάρχης της κινηματογραφικής παιδείας Λυκούργος Σταυράκος
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Ήταν ο γενάρχης της κινηματογραφικής παιδείας στον τόπο μας. Το όνομά του
ταυτίστηκε με την κινηματογραφική τέχνη, όπως αυτή εκφράστηκε στη χώρα μας από
τα μεταπολεμικά χρόνια μέχρι σήμερα: Λυκούργος Σταυράκος, ο άνθρωπος που
δίδαξε την τέχνη του κινηματογράφου, έφυγε χθες πλήρης ημερών στα 85 του
χρόνια ύστερα από εγκεφαλικό επεισόδιο. Η τελετή της ταφής του είχε
προγραμματισθεί για τις 11.30 στο Α' Νεκροταφείο Αθηνών.

Δεν θα είναι υπερβολή αν πούμε ότι το... 100% των Ελλήνων σκηνοθετών, οπερατέρ
έχει περάσει με τον άλφα ή βήτα τρόπο από τα θρανία της Σχολής Κινηματογράφου
Λυκούργου Σταυράκου, που ιδρύθηκε το 1948, αναγνωρίστηκε επίσημα από το κράτος
το 1950 και από τότε μέχρι σήμερα αποτελεί τη «μεγάλη του γένους σχολή», όπως
χιουμοριστικά, αλλά και ουσιαστικά, είχε χαρακτηριστεί αυτή, και
«σταυρακιάδες» οι τελειόφοιτοί της!.

«Ένας άνθρωπος που έπαιξε καθοριστικό ρόλο στην κινηματογραφική παιδεία της
χώρας», αναφέρει το λιτό ανακοινωθέν του υπουργού Πολιτισμού κ. Ευάγγελου
Βενιζέλου για την αναγγελία του θανάτου του Λυκούργου Σταυράκου, αλλά τα
πενήντα χρόνια της επαγγελματικής, έστω, προσφοράς του μιλάνε από μόνα τους σε
μια χώρα όπου το κράτος δεν έχει καταφέρει ακόμα να αντιμετωπίσει την έβδομη
τέχνη ως τέχνη και να την εντάξει στους κόλπους της δημόσιας παιδείας.

Με καταγωγή από τη Λακωνία, ο Λυκούργος Σταυράκος ασχολήθηκε στα γυμνασιακά
του χρόνια με τη δημοσιογραφία ­ εξέδιδε τη σχολική εφημερίδα «Η φωνή του
Έλους» ­ και τελειώνοντας στην Αθήνα το Γυμνάσιο βρέθηκε ανακατεμένος στην
ίδρυση καλλιτεχνικών και λογοτεχνικών σωματείων, ενώ παράλληλα είχε ενεργό
δράση στο προοδευτικό κίνημα της εποχής. Έμεινε λίγα χρόνια στο Δημόσιο ­
υφυπουργείο Συνεταιρισμών 1940 ­ και με πρωτοποριακές ανησυχίες για τον καιρό
του γύρω από την «καινούργια» ­ για την Ελλάδα ­ τέχνη του κινηματογράφου,
ίδρυσε το '48 τη σχολή που το '50 πήρε το χρίσμα της «αναγνωρισμένης από το
κράτος σχολής». Και με τη λήξη του Εμφυλίου, περνάμε στα «πέτρινα χρόνια» του
'50, στην «ελπίδα» στις αρχές του '60, στη χούντα, στη μεταπολίτευση, στην
αμφισβήτηση της κυριαρχίας του στις δεκαετίες του '70 και του '80, για να
φτάσουμε στην τελευταία χρονιά του αιώνα μας που θα είναι και η στερνή του
δίχως ακόμα να έχει γίνει κρατική Ακαδημία Κινηματογράφου, που ήταν και ένα
από τα μεγάλα οράματα της Μελίνας Μερκούρη..

«Η Σχολή Κινηματογράφου του Λυκούργου Σταυράκου είναι σαν το στρατό, όλοι
κάναμε τη θητεία μας σ' αυτή», έχει ειπωθεί και εκφράζει απόλυτα την ελληνική
κινηματογραφική πραγματικότητα. Παράλληλα, ο Λυκούργος Σταυράκος στάθηκε
«αιτία» για τη δημιουργία ξεχωριστών ταινιών ­ όπως η παρουσία του ως
παραγωγού στην ταινία «Η αρπαγή της Περσεφόνης» του Γρηγόρη Γρηγορίου κ.ά. ­
διηύθυνε τη Ομοσπονδία Ελληνικών Κινηματογραφικών Επιχειρήσεων, η σχολή του
ήταν η πρώτη που με την εμφάνιση της τηλεόρασης στην Ελλάδα επί δικτατορίας,
έβγαλε ειδικούς και εκπροσώπησε τη χώρα μας σε διάφορες συναντήσεις και
συνέδρια κινηματογραφικής παιδείας στο εξωτερικό.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16350P111</ED>
<ID>
ID:18283

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P11&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Τετ., Παρ.) Συναυλία
«Οι μάσκες του Απόλλωνα» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). Αργεί.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Συμφωνική Ορχήστρα της Βιέννης: α' συναυλία (Παρ.) ­
β' συναυλία (Σάβ.). Αίθουσα Δημήτρη Μητρόπουλου. Χορός στο Μέγαρο
Μουσικής ­ Έλληνες Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα
δεν έφυγε από το σπίτι» του Κ. Μίχου (Δευτ.) Χορός στο Μέγαρο Μουσικής ­
Έλληνες Δημιουργοί. Χοροθέατρο «Ήρος Άγγελος» του Π. Γάλλια: «Εν πλω. Ένα
υπερρεαλιστικό ταξίδι» του Π. Γάλλια (Σάβ., Κυρ.). Αίθουσα Συνεδριακού 1.
Γρηγόριος Στάθης: διάλεξη «Ελληνική σημειογραφία της ψαλτικής τέχνης στη
βυζαντινή και νεώτερη ελληνική μελοποιία. Μέρος Α': Γένεση (Δευτ.). Φουαγιέ
ισογείου. Τετάρτη απόγευμα στο Μέγαρο. «Ανήσυχοι θεατρίνοι»: «Σίλβιο
ιναμοράτο» (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16350P112</ED>
<ID>
ID:18340

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P11&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Και των ηθών χαρακτηρισμός. 2. Από αλεύρι κατασκευάζονται.
3. Σαν δέντρα τα καρποφόρα. ­ Έχει τις υποδιαιρέσεις της. 4.
Πολλές δημιουργεί ένας πόλεμος. ­ Μουσική νότα. 5. Μέλος της ακολουθίας
του Διονύσου. 6. Ξενική κατάφαση. ­ Άσος της ο Γερμανός Μπίρχοφ
(αντιστρ.). 7. Από μια πόλη της καταγόταν η Ασπασία. ­ Ξενική κατάφαση
(αντιστρ.). 8. Αγγλικό σύμφωνο. ­ Πρωτεύουσα ελληνικού νομού (με
άρθρο). 9. Σκακιστική... απειλή. ­ Ομορφαίνει μία πόλη.

ΚΑΘΕΤΑ

1. Την εμφανίζουν συχνά οι συγκινημένοι (γεν.). 2. «Πήγε για...
και ήρθε στα βαφτίσια», λέει μία παροιμία μας. ­ Του παρόντος έκφραση.
3. Έγραψε τις τρίτομες «Συνομιλίες» με τον Γκαίτε. 4. Αρχαία
αιγυπτιακή πόλη, ΝΔ της Αλεξάνδρειας. ­ Ομόηχα φωνήεντα. 5.
Αναπτύσσεται την άνοιξη. 6. Άρθρο. ­ Αρχή... υποδείξεων. ­ Δύο... υγρά.
7. Απομάκρυνση από τον κανόνα (γεν.). 8. Δημιουργείται με τις
σαπουνόφουσκες (αιτ.). 9. Όμοια γράμματα. ­ Το αγγλικό π.μ. ­
Χρησιμοποιείται και προτρεπτικά.

ΛΥΣΗ (26/1/99)

ΟΡΙΖΟΝΤΙΑ: 1. ΜΕΤΕΩΡΙΤΗ 2. ΕΥΑ - ΡΑΣΩΝ 3. ΤΡΙΧΑ - ΑΒΑ
4. ΡΟΤΑ - ΜΙ 5. ΙΣΗΜΕΡΙΑ 6. ΑΝΑΣΣΑ 7. ΤΣΑΛΙΜΙ
8. ΗΑ - ΜΗΔΙΚΗ 9. ΟΣΙΟΣ - ΑΡΑ. ΚΑΘΕΤΑ: 1. ΜΕΤΡΙΟΤΗΣ
2. ΕΥΡΟΣ - ΣΑΟ 3. ΤΑΙΤΗ 4. ΧΑΜΑΛΗΣ 5. ΩΡΑ - ΕΝΙΚΟ
6. ΡΑ - ΔΡΑΜΙ 7. ΙΣΑ - ΙΣΙΔΑ 8. ΤΩΒΙΑΣ - ΗΡ 9.
ΜΑΝΗ - ΑΙΜΑ.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16350P113</ED>
<ID>
ID:18363

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P11&aa=3</URL></REF>


Article

<CATEGORY>vin09</CATEGORY>

 <H2>Ένα μετάλλιο - χρέος τιμής της Αθήνας
</H2>
Ανάμεσα στον δήμαρχο της Αθήνας και τον Μίκη Θεοδωράκη ο Μιχάλης Κακογιάννης
στη χθεσινή τελετή που οργανώθηκε προς τιμήν του

Το Μετάλλιο της Πόλης των Αθηνών έδωσε χθες ο δήμαρχος Αθηναίων Δημήτρης
Αβραμόπουλος στον Μιχάλη Κακογιάννη σε μία τελετή που οργάνωσε προς τιμήν του
στον Δήμο της Αθήνας. «Η πόλις των Αθηνών, η πρωτεύουσα του Ελληνισμού, η
ιστορική πρωτεύουσα του θεάτρου, η πόλη που βρίσκεται το σπίτι του, τον τιμά
σήμερα εκπληρώνοντας ένα παλιό χρέος. Και το κάνει μέσα σε αυτήν τη σεμνή και
συμβολική τελετή, χωρίς πολλές τυμπανοκρουσίες. Διότι ένα από τα βασικά
χαρακτηριστικά του Μιχάλη Κακογιάννη είναι και η φυσική σεμνότητα», έλεγε
μεταξύ άλλων ο Δημήτρης Αβραμόπουλος, ενώ συγκινημένος ο Μιχάλης Κακογιάννης
απάντησε ότι δεν θα ήθελε να αρχίσει να δακρύζει, «όχι για κανέναν άλλο λόγο,
αλλά γιατί ντρέπομαι. 
Εγώ, όποτε μου δώσουν παράσημα και τέτοια σκέφτομαι όλους τους ανθρώπους που
θα το άξιζαν. Το λέω με μεγάλη ειλικρίνεια. Η σημερινή ημέρα είναι για μένα
σημαντική, γιατί αγαπώ την Αθήνα. Την αγάπησα με την πρώτη ματιά, την
ερωτεύτηκα την Αθήνα. 
Και νομίζω ότι το έδειξα με την πρώτη μου ταινία». Κοντά στον τιμώμενο
σκηνοθέτη βρέθηκαν χθες οι Μίκης Θεοδωράκης, Ειρήνη Παπά, Μάριος Πλωρίτης,
Κάτια Δανδουλάκη, Άννα Φόνσου, Μάρω Κοντού και άλλοι πολλοί εκπρόσωποι του
καλλιτεχνικού και πολιτικού κόσμου.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16350P121</ED>
<ID>
ID:18284

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P12&aa=1</URL></REF>


Article

<CATEGORY>vin09</CATEGORY>

 <H5>ΕΡΓΟ ΤΗΣ ΖΟΖΙΑΝ ΜΠΑΛΑΣΚΟ ΣΤΟ ΘΕΑΤΡΟ ΑΘΗΝΩΝ
</H5><H2>«Κραυγή» θεατρίνων
</H2>
Ζαχαρίας Ρόχας, Μίρκα Παπακωνσταντίνου, Τάκης Χρυσικάκος και Ρήγας Αξελός
έτοιμοι για «Πρεμιέρα»

Η ευφυής Γαλλίδα Ζοζιάν Μπαλασκό, συγγραφέας κωμωδιών με εξαιρετική επιτυχία,
όπως «Ο Άη Βασίλης είναι σκέτη λέρα» που παίχτηκε στο θέατρο «Αποθήκη» ή της
ταινίας «Για όλα φταίει το γκαζόν», έρχεται στην ελληνική σκηνή.

Στο θέατρο «Αθηνών» ανεβαίνει η κωμωδία της «Η πρεμιέρα» που
πρωτοπαρουσιάστηκε με μεγάλη επιτυχία το 1995 στο Παρίσι, με τον τίτλο «Η
μεγάλη κραυγή του έρωτα» και στη συνέχεια έγινε ταινία. Πρωταγωνιστούν οι
Μίρκα Παπακωνσταντίνου, Τάκης Χρυσικάκος, Ζαχαρίας Ρόχας και Ρήγας Αξελός, η
σκηνοθεσία είναι του Βασίλη Αναστασίου, τα σκηνικά και τα κοστούμια του
Γιώργου Ασημακόπουλου, οι μουσικές επιλογές του Γιώργου Παπαστεφάνου, οι
φωτισμοί του Τάσου Ράτζου και η παραγωγή του Κάρολου Παυλάκη.

Το έργο, με ρεαλισμό και χιούμορ, αναφέρεται στη ζωή των θεατρίνων στη σκηνή
και πίσω από την αυλαία, κατά τη διάρκεια της προετοιμασίας της θεατρικής
παράστασης, όταν τα συναισθήματα ξεχειλίζουν και οι εντάσεις φτάνουν στο
κατακόρυφο. Όταν η προσωπική ζωή τους και οι ανασφάλειές τους υπεισέρχονται
στις δοκιμές και στο αποτέλεσμα πότε γόνιμα και πότε ως εκρήξεις
καταστροφικές. Η πρεμιέρα θα δοθεί στις 4 Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16350P122</ED>
<ID>
ID:18324

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P12&aa=2</URL></REF>


Article

<CATEGORY>vin09</CATEGORY>

 <H2></H2><H2>Ρικάκη: Είμαι μελό και μου αρέσει...
</H2>
«Είμαι μελό και μου αρέσει και ήθελα, συνειδητά, να υπάρχει "χάπι εντ" στη
"Συμφωνία χαρακτήρων"», είπε και ξάφνιασε με τα λεγόμενά της τους πάντες η
δυναμική Λουκία Ρικάκη, που η νέα ταινία της κάνει πρεμιέρα την Παρασκευή σε
τέσσερις κεντρικές αίθουσες της Αθήνας και μία της Θεσσαλονίκης. Μαζί με όλους
τους πρωταγωνιστές της ­ Κωνσταντίνο Κωνσταντόπουλο, Κατερίνα Λυπηρίδου, Κώστα
Κακαβά, Στέλιο Καλαθά, Κυριάκο Κοσμίδη, τους συν-σεναριογράφους της Γιώργο
Νοταρά, Νίκο Σιδέρη και τους χορηγούς της Κορπή ­ μίλησαν για το «στοίχημα»
που είχαν βάλει να κάνουν μια ευαίσθητη ταινία για «κάποιους ανυπότακτους
ανθρώπους που κόντρα στην γύρω τους ευμάρεια οι ψυχές τους είναι ανήσυχες και
ζητούν να επικοινωνήσουν με πιο βαθιά συναισθήματα».

«Συμφωνία χαρακτήρων» και μια ταινία «λιγωμένη» από ερωτικά συναισθήματα
αντιμετώπισης της ίδιας της ανθρώπινης φύσης. 
Και όταν ρωτήθηκε η Λουκία Ρικάκη αν θα έκανε ποτέ ταινία που δεν θα είχε θέμα
της τον έρωτα, δεν δίστασε να απαντήσει: «Ίσως, όταν θα μάθω να ερωτεύομαι
σωστά να μη χρειάζεται να κάνω ταινίες για τον έρωτα».

Η επαφή των θεατών με τη «Συμφωνία χαρακτήρων» κρύβει, πάντως, και άλλες
εκπλήξεις, όπως αυτή με το CD extra με μουσική και εικόνες από την ταινία που
κάθε πενήντα εισιτήρια θα δίνεται στους θεατές δωρεάν στα ταμεία των
κινηματογράφων, ενώ το σενάριο κυκλοφορεί, ήδη, σε βιβλίο από τις Εκδόσεις
Μπλε και η ταινία είναι αφιερωμένη στους γονείς της Λουκίας Ρικάκη και στον
Θανάση Καστανιώτη.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16350P123</ED>
<ID>
ID:18358

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P12&aa=3</URL></REF>


Article

<CATEGORY>vin09</CATEGORY>

 <H2>Τα πρώτα δέκα χρόνια είναι δύσκολα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ρούλα Κορομηλά

Άντε τώρα να βρεις Ρούλα στα περίπτερα. Ούτε μισή... σελίδα naked
Roulas έμεινε. Sold out. Don't worry, θα επαναληφθεί. Πώς το λένε; Αφού
εκδόθηκε δεν θα επανεκδοθεί;

* Από φράγκα πώς πάμε σήμερα;

* Εννοώ «φράγκα» για το naked της Ρούλας. Α! Εδώ οι γνώμες διίστανται. Την
πρώτη πρόλαβα και την έγραψα. Είκοσι. Πάνω απ' το τραπέζι, κάτω απ' το τραπέζι
Παρ' το αβγό και κούρεφ' το. Τη δεύτερη μόλις την μεταφέρω. Τίποτα. Πώς το
λένε, δραχμή δεν πήρε.

* Κάνε το γυμνό και ριξ' το στο περίπτερο.Πώς λέγανε παλιά; Πολύ παλιά; «Να
ξέρεις, το 'κανα για το γαμώτο, για την ψυχή της μάνας μου». Τι άλλο έμαθα;
Την προέλευση της λέξεως «Σκύλος», «Dog», «Σκυλάδικα», «dog... joint». Σύμφωνα
λοιπόν με τον Δημήτρη Ιατρόπουλο, «Σκύλο» ονόμαζαν τον... άγριο
Αγαπητικό. Όχι της βοσκοπούλας, τον... Άλλον.

* Οι Σκύλοι και οι Άλλοι.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16350P124</ED>
<ID>
ID:18377

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P12&aa=4</URL></REF>


Article

<CATEGORY>vin09</CATEGORY>

 <H2>Πρώτα Χατζή και μετά σκυλάδικα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σαν να λέμε η Λίζα και η Άλλη. Δύο πρόσωπα στο σώμα ενός. Γίνεται;
Γίνεται και παρα... γίνεται. Έλεγε ­ πάλι ο Ιατρόπουλος ­ «α μην τον
παρεξηγείτε τον υπουργό. Στα μαγαζιά μπορεί να λέει πως δεν είναι "Σκυλάδικα",
αλλά στο σπίτι του ακούει Ραχμάνινοφ».* Τα εν οίκω μη εν
δήμω.Συμπληρώνει και ο Κώστας Χατζής «Ξέρω κάποιους επώνυμους που πρώτα
έρχονται να με ακούσουν και στη συνέχεια πάνε στα "μαγαζιά" για να
ξεφαντώσουν». Και πού είναι το κακό; Γίνεται να ξεφαντώσεις ακούγοντας Χατζή;

* «Κάτι τρέχει, κάτι τρέχει και το σύννεφο δεν βρέχει/ξεγελάστηκε τ' αστέρι
βγήκε μέρα μεσημέρι».Καλά να φεύγεις από Χατζή για να ξεφαντώσεις αλλού.
Λογικό και ορθό. Παρορμητικό. Αμ το άλλο; Να ξημεροβραδιάζεσαι με Ανδρέα
Μικρούτσικο και στις παρέες σου να τον περνάς γενεές δεκατέσσερις. Αυτό θα
πει εφαρμογή της ενότητας των αντιθέτων. Εγώ και ο Άλλος εαυτός μου.
Συνηθισμένα πράγματα. Τα συναντάμε και... μέσα μας. Στο σπίτι μας, στον εαυτό μας.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16350P125</ED>
<ID>
ID:18388

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P12&aa=5</URL></REF>


Article

<CATEGORY>vin09</CATEGORY>

 <H2>Μέδουσα είσαι και φαίνεσαι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ελένη Φιλίνη

Δεν τα 'λεγα; Τα 'λεγα. Να μόλις χθες. Όλα αλλάζουν, τα ίδια μένουν. Μια ζωή
θυμάμαι «Σχολή Σταυράκου». «Κι εσείς στην Ελλάδα πώς πάτε από ανώτατη
κινηματογραφική παιδεία»; (ρωτάνε στην ΕΟΚ). Τι να κάνει ο Μάνος
Ευστρατιάδης του Κέντρου Κινηματογράφου; Έχουμε, έχουμε Σταυράκο!

* Τώρα τι έχουμε; Την ταμπέλα έχουμε. Τι να σου κάνει κι αυτή η έρμη «ιδιωτική
πρωτοβουλία»; Κουτσή παιδεία, κουτσή νεολαία, κουτσή ταινία, κουτσή κοινωνία.
Κι αφού δεν μπορούν να φτιάξουν την παιδεία, αρπάζουν να... φτιάξουν τα
παιδιά. Ας πούμε (παράδειγμα έτσι;): δεν ξέρεις σινεμά; Κάνε μια... «Μέδουσα».
Ποιος ξέρει, μπορεί να κερδίσεις βραβείο. Ε θα το πιστέψετε; Η «Μέδουσα» του
Γιώργου Λαζόπουλου κέρδισε τρίτο βραβείο καλύτερης ταινίας, κατηγορίας
«Φανταστικός κινηματογράφος» στο φεστιβάλ Βρυξελλών.

* Έλα! Μάλιστα η Ελένη Φιλίνη πρωταγωνίστρια βραβευμένης ταινίας.
<REF><SOURCE>
ΤΑ ΝΕΑ</SOURCE>
<DATE>, 27-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16350P126</ED>
<ID>
ID:18396

</ID><URL>http://ta-nea.dolnet.gr/neaweb/neafile.print_unique?e=A&f=16350&m=P12&aa=6</URL></REF>


Article

<CATEGORY>vin06</CATEGORY>

 <H5>ΕΝΩ ΟΙ ΚΑΘΗΓΗΤΕΣ ΑΠΕΡΓΟΥΝ ΣΗΜΕΡΑ ΚΑΙ ΑΥΡΙΟ
</H5><H2>ΠΙΕΖΟΥΝ όλοι για νέο διάλογο
</H2>
ΕΝΤΟΝΕΣ πιέσεις δέχονται η Ομοσπονδία των καθηγητών και η κυβέρνηση να
ανοίξουν ένα νέο κύκλο διαλόγου, που θα έχει ως αποτέλεσμα να
επαναλειτουργήσουν τα σχολεία. Στο μεταξύ οι πρόεδροι των τοπικών ενώσεων των
καθηγητών (ΕΛΜΕ) ενέκριναν την πρόταση της ΟΛΜΕ για απεργία σήμερα και αύριο.
Σήμερα επίσης πραγματοποιείται ένα ακόμη πανεκπαιδευτικό συλλαλητήριο. 
Το υπουργείο Παιδείας πάντως έχει ανοικτή την πόρτα του διαλόγου και
περιμένει, αντιμετωπίζοντας θετικά κατ' αρχήν την πρόταση της ΠΑΣΚ, για
προαιρετική συμμετοχή των μαθητών στις πανελλαδικές εξετάσεις της Β΄ Λυκείου.

σελ
ίδες
13
- 15
και
ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16351N011</ED>
<ID>
ID:18409

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N01&aa=1</URL></REF>


Article

<CATEGORY>vin08</CATEGORY>

 <H2>Προβλέπει και νέα μείωση επιτοκίων ο Σημίτης
</H2>
σελίδες
58-59
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16351N013</ED>
<ID>
ID:18514

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N01&aa=3</URL></REF>


Article

<CATEGORY>vin06</CATEGORY>

 <H2>Ο ΠΑΟΚ γκρέμισε τον ΠΑΟ ­ Θρίαμβος της ΑΕΚ </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16351N014</ED>
<ID>
ID:18538

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N01&aa=4</URL></REF>


Article

<CATEGORY>vin06</CATEGORY>

 <H2></H2><H2>Τη σκότωσε και μετά την έψαχνε στην TV </H2>
Ο Γιώργος Σκιαδόπουλος, αφού στραγγάλισε την 30χρονη Αμερικανίδα φίλη του,
«κατήγγειλε» την εξαφάνιση σε τηλεοπτικές εκπομπές!

σελίδες
22
- 23
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16351N015</ED>
<ID>
ID:18555

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N01&aa=5</URL></REF>


Article

<CATEGORY>vin06</CATEGORY>

 <H2>«Τρώνε» τους καθηγητές από το Ωνάσειο
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16351N016</ED>
<ID>
ID:18565

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N01&aa=6</URL></REF>


Article

<CATEGORY>vin06</CATEGORY>

 <H2>Η Τροχαία θα αφαιρεί πιο εύκολα τις άδειες οδήγησης
</H2>
σελίδα 19
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16351N017</ED>
<ID>
ID:18572

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
ΟΣΟ ΑΣΤΟΧΗ και αν υπήρξε η γενικευμένη άρνηση κυβέρνησης και εργοδοτών στο
35ωρο, άλλο τόσο εσφαλμένη θα ήταν επίσης μια άκριτη αποδοχή της για το σύνολο
των ελληνικών επιχειρήσεων. Ο Ν. Νικολάου στην «Τρίτη Άποψη». Σελ. 6.

Λ. ΝΙΚΟΛΑΟΥ: Το μήνυμα των αποκαλύψεων για τους «αθανάτους» είναι: ώρα
για ανανέωση και αναβάθμιση. Ευπρόσδεκτοι «οι Ολυμπιακοί μονίμως στην Ελλάδα»,
αλλά η Ελλάδα δεν πρόκειται να τους ζητιανέψει. Οι απαντήσεις στις «30
Ερωτήσεις» του Μ. Μαυρομμάτη στη σελ. 12.

ΜΑΣ ΠΛΗΣΙΑΖΕΙ ένας βλοσυρός, αρτιμελής κατά τα φαινόμενα, τύπος, με ένα
πολύχρωμο κασκόλ τυλιγμένο γύρω από το λαιμό του: «Φίλε, έχεις κάνα
κατοστάρικο;». Ο συνοδοιπόρος μου στέκεται, μού ζητά ένα κατοστάρικο και το
δίνει στον άγνωστο... Η Ειρήνη Καρανασοπούλου «Σε πρώτο ενικό». Σελ. 13.

Χ.Π. ΝΤΙΡ: Μια φράση που θα μετέφραζα σε όλες τις γλώσσες είναι: «Μη
δίνετε σημασία σ' αυτούς που φωνάζουν. Απλά, κάνουν φασαρία. Προσέξτε τα
δέντρα που μεγαλώνουν αθόρυβα». Μίλησε στη Λαμπρινή Σταμάτη στη
σελ. 16.

ΗΠΑ και Ρωσία φαίνεται ότι παρά τις διαφορές τους, συμπλέουν. Αλλά και
οι σχέσεις του προέδρου της Ρωσίας Μπ. Γέλτσιν και του πρωθυπουργού Γ.
Πριμακόφ, βρίσκονται στο καλύτερο σημείο τους. Από «The New York Times» στη
σελ. 51.

Ο Ζ. ΒΕΝΣΤΕΝ πήρε την έδρα της τουρκικής Ιστορίας στο College de France
με μία ψήφο διαφορά. Ο λόγος; Μα δεν θεωρεί τη γενοκτονία των Αρμενίων ότι
σχεδιάστηκε από την εξουσία. Άλλη, βέβαια, γνώμη έχουν οι Αρμένιοι. Από «Le
Monde» στη σελ. 52 και «Πρόσωπα» στη σελ. 56.

ΤΗΝ ΠΩΛΗΣΗ μεγάλου μεριδίου 
της Αιρ Φρανς στο χρηματιστήριο αποφάσισε η γαλλική κυβέρνηση. Το προσωπικό
και οι πιλότοι θα πάρουν μετοχές σε αντάλλαγμα για μειώσεις των αποδοχών τους.
Όσο για την Ολυμπιακή αναζητεί διαχειριστή και στρατηγικό επενδυτή. Από «Le
Monde» στη σελ. 62.

Η ΠΡΩΤΗ δοκιμασία κατέδειξε ότι η εικόνα 
«εκσυγχρονισμού» της Εκκλησίας που επιδιώκει 
ο Αρχιεπίσκοπος είναι επιφανειακή και ουδόλως 
αγγίζει τη δομή ενός οργανισμού βαθύτατα αντιδραστικού. 
Ο Θαν. Αντωνόπουλος στους «Προβολείς». Σελ. 6.

ΤΑ ΠΑΙΔΙΑ ξημερώνουν μπρος στην τηλεόραση. 
Από τους 562.000 τηλεθεατές που ξενυχτούν ­ 
από τα μεσάνυχτα έως το πρωί ­ βλέποντας TV, 
τα 13.554 είναι παιδιά, από 6 έως 14 ετών. 
Αν είναι δυνατόν! Ο Χρ. Ιερείδης 
στο ΠΑΝΟΡΑΜΑ, σελ. 7.

ΤΑ ΚΟΜΙΚΣ ποτέ δεν πεθαίνουν. 
Το Φεστιβάλ της Ανγκουλέμ που αρχίζει 
σήμερα βρίσκει τους χάρτινους ήρωες 
κραταιούς, πλουσιότερους και με το μέλλον ελπιδοφόρο. 
Ο «Αστερίξ» είναι η πιο ακριβή γαλλική ταινία. 
ΠΑΝΟΡΑΜΑ, σελ. 4, 5.

Η «ΧΡΙΣΤΙΝΑ», το σκάφος όπου συχνά ζούσε ο Α. Ωνάσης, επισκευάζεται στο
Πέραμα. Και σε οκτώ μήνες θα νοικιαστεί σε ιδιώτες. Αν θέλετε να νιώσετε για
μία μέρα Ωνάσης θα κοστίζει 600.000 δρχ. Ο Στ. Διανέλλος στη σελ. 17.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16351N021</ED>
<ID>
ID:18420

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Παιδεία
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Το αυγό του Κολόμβου: Το αδιέξοδο φέρνει τον διάλογο ή ο διάλογος το αδιέξοδο;

Με τιμή
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16351N022</ED>
<ID>
ID:18499

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Βροχές ισχυρές τοπικά στα δυτικά, κεντρικά, βόρεια, χιόνια στα ορεινά, αλλά
και χαμηλότερα στη Βόρεια Ελλάδα. Ισχυροί βοριάδες στα κεντρικά, βόρεια μέχρι
7 Μπωφόρ, δυτικοί στην υπόλοιπη χώρα.


Διατήρηση της κακοκαιρίας κυρίως στα δυτικά, κεντρικά, βόρεια με τοπικά
ισχυρές βροχές, καταιγίδες και χιόνια όχι μόνο στα ορεινά. Κι άλλη πτώση
θερμοκρασίας. Άνεμοι ισχυροί (6 Μπωφόρ) βόρειοι στην κεντρική βόρεια χώρα,
δυτικοί στην υπόλοιπη.

Article

<CATEGORY>vin01</CATEGORY>

 <H5>ΣΥΝΕΧΙΖΕΤΑΙ Η ΕΚΠΑΙΔΕΥΤΙΚΗ ΑΝΑΤΑΡΑΧΗ
</H5><H5></H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Προς το παρόν αδιέξοδο...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η κυβέρνηση βλέπει τηλεόραση, και ειδικά τα δελτία ειδήσεων ­ το
παραδέχθηκε χθες ο κυβερνητικός εκπρόσωπος Δημήτρης Ρέππας. Ως εκ τούτου,
έκρινε, ύστερα από ένα δίμηνο και πλέον καταλήψεων οδικών αρτηριών, ότι του
λοιπού δεν μπορεί να παραμένει αδιάφορη και υποσχέθηκε πως θα εγκαταλείψει την
τακτική του ουδέτερου παρατηρητή έναντι των πράξεων βίας στους δρόμους.

ΑΝ ΑΥΤΗ είναι μια πρόοδος, στο θέμα της αναταραχής της εκπαιδευτικής
κοινότητας δεν υπάρχει βήμα προς την κατεύθυνση της εξομάλυνσης. Ο
Πρωθυπουργός Κώστας Σημίτης εξέφρασε γενικώς και αορίστως κάποια αισιοδοξία,
αλλά τίποτε δεν συνηγορεί για την επαλήθευσή της. Όσο για το ναυάγιο στις
συνομιλίες υπουργείου και ΟΛΜΕ, το απέδωσε σε κομματικές σκοπιμότητες. Μπορεί,
αλλά λύνεται το πρόβλημα; Για την ώρα, πάντως, όχι.
(Σελ.13,
14, 15).

Τα όσα συμβαίνουν στους αθηναϊκούς δρόμους προκάλεσαν την έκρηξη του υπουργού
Εξωτερικών Θεόδωρου Πάγκαλου, ο οποίος κατηγόρησε το ΚΚΕ για έμπρακτη
αμφισβήτηση του αστικού κοινοβουλευτικού πολιτεύματος, οχλοκρατικές
εκδηλώσεις, και άλλα πολλά. Η ευκολία του υπουργού Εξωτερικών σε
χαρακτηρισμούς προκάλεσε με τη σειρά της την έντονη αντίδραση του ΚΚΕ που
κατηγόρησε τον υπουργό για «πρωτόγονο αντικομμουνισμό».

Χθες, πάντως, ήταν η ημέρα του, του υπουργού Εξωτερικών. Μια επιστολή που του
απέστειλε ο Μιλτιάδης Έβερτ και με την οποία του ζητούσε να υπάρξει συζήτηση
στη Βουλή για τους ρωσικούς πυραύλους S-300 προκάλεσε την έντονη αντίδραση του
κ. Πάγκαλου, που θεώρησε προσβλητικό το περιεχόμενό της. Το ίδιο προσβλητική
θεώρησε την απάντηση του υπουργού ο Μ. Έβερτ, και την επέστρεψε ως
απαράδεκτη.
(Σελ. 7).

Ο Κώστας Καραμανλής πραγματοποίησε χθες περιοδεία στην Ανατολική Αττική ­ επί
οκτώ ώρες, συνολικά. Άκουσε τους κατοίκους, τον άκουσαν κι αυτοί, τον άκουσε
εμμέσως και ο Δημήτρης Αβραμόπουλος. Στη Νέα Δημοκρατία, πάντως, εκφράζουν
ικανοποίηση για τις δημοσκοπήσεις που δίνουν στο υπό εκκόλαψη κόμμα του
δημάρχου ποσοστό εξαιρετικά χαμηλό, σε σχέση με τις αρχικές προβλέψεις. Ο
δήμαρχος, πάντως, εξακολουθεί να κρατάει κλειστά τα χαρτιά του. (Σελ. 10).

Καλώς τον πρόεδρο. Ο πλανητάρχης Μπιλ Κλίντον προγραμματίζει επίσκεψη στην
Ελλάδα τον Οκτώβριο αυτού του χρόνου, με την ευκαιρία της συμμετοχής του στη
Διάσκεψη Κορυφής του ΟΑΣΕ. Ο πρόεδρος Κλίντον θέλει, πάντως, να συνδυάσει την
επίσκεψή του με βελτίωση των ελληνοτουρκικών σχέσεων, έστω ένα βήμα μπρος.
Εύκολο; Καθόλου. Όπως δεν είναι και καθόλου σίγουρο αν ο πρόεδρος Κλίντον
είναι πρόεδρος τον... Οκτώβριο.
(Σελ. 9).

Συναφές με το προηγούμενο είναι και ένα άλλο θέμα. Αυτό του αγώνα δρόμου που
κάνουν οι βιομηχανίες παραγωγής πολεμικών αεροσκαφών, για να μας προμηθεύσουν
τα νέα αεροσκάφη που θα εντάξει στη δύναμή της η Πολεμική Αεροπορία. Κάποτε
έκαναν ό,τι μπορούσαν για να καθυστερήσουν την προμήθεια. Τώρα, που υπάρχει ο
ανταγωνισμός, τρέχουν και δεν φτάνουν. (Σελ. 8).
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16351N032</ED>
<ID>
ID:18475

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ευθύνες
</H2>
ΑΣ πούμε τα πράγματα καθαρά:

ΟΠΟΙΕΣ ­ και όσες ­ και αν είναι οι αδυναμίες της μεταρρύθμισης που ο
υπουργός Παιδείας έχει προωθήσει...

ΟΣΟ ατελώς και αν προετοίμασε την υποδοχή ­ και την αποδοχή ­ της τόσο
από την εκπαιδευτική κοινότητα όσο και από το ευρύτερο κοινό...

ΣΗΜΕΡΑ, για την έξοδο από την κρίση, ήρθε η ώρα των καθηγητών.

ΓΙΑΤΙ όσο λανθασμένη και αν υπήρξε η αρχική τακτική της κυβέρνησης...

ΝΑ αρνείται κάθε μεταβολή στα κείμενα ή την εφαρμογή τους...

ΤΩΡΑ που ο υπουργός Παιδείας έχει κάνει ουσιώδεις υποχωρήσεις...

ΕΚΤΕΘΕΙΜΕΝΗ μένει η ΟΛΜΕ επιμένοντας σε μια άκαμπτη γραμμή...

ΚΑΙ με μόνη της θέση την απαίτηση...

Η ΚΥΒΕΡΝΗΣΗ να ανακαλέσει στο σύνολό της την εκπαιδευτική μεταρρύθμιση.

ΟΣΟΙ παρακολούθησαν την εξέλιξη του διαλόγου...

ΚΑΙ είδαν τον υπουργό Παιδείας να υποχωρεί και σε μια σειρά θεμάτων και
από μια σειρά θέσεών του...

ΔΕΝ τρέφουν αμφιβολία πως στις κινήσεις του αυτές...

ΔΕΝ βρήκε ανταπόκριση από την πλευρά της ΟΛΜΕ.

ΚΑΙ κάτι ακόμα ­ ενδεχομένως σοβαρότερο:

Η ΟΛΜΕ εμφανίστηκε στις συζητήσεις αυτές χωρίς δική της ­ συνολική ή
μερική ­ θέση...

ΚΑΙ έδωσε την εντύπωση πως, πέρα από την άρνηση της μεταρρύθμισης, δεν
είχε δική της πρόταση για την Παιδεία να προβάλει.

ΑΝ για την κρίση στην Παιδεία όλοι έχουν ­ και έχουμε ­ τις ευθύνες τους...

ΗΡΘΕ η ώρα η ΟΛΜΕ να εννοήσει πως έχει ­ και αυτή ­ τις δικές της.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16351N033</ED>
<ID>
ID:18513

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Δημήτρη Τσάτσος:

(ο καθηγητής και ευρωβουλευτής του ΠΑΣΟΚ, στην ΕΡΑ1)

«Οι καθηγητές εκδικούνται τον Αρσένη επειδή κατήργησε την επετηρίδα. Πρόκειται
περί αυτού. Και να μην εκλαμβάνουν τους πολίτες ως ηλίθιους στην Ελλάδα».

Χρήστος Κηπουρός:

(ο βουλευτής Έβρου του ΠΑΣΟΚ, για τον κ. Δημ. Αβραμόπουλο)

«Αυτό το φιλμ το έχουμε δει πολλά χρόνια. Το αθηναϊκό κατεστημένο να βαφτίζει
το παλιό, νέο».

Τηλέμαχος Χυτήρης:

(ο βουλευτής του ΠΑΣΟΚ, στο «Έθνος»)

«Ο Κ. Καραμανλής είναι θεατής, ακούει τους βαρόνους της Ν.Δ. Είναι αρχηγός
υποβολέων, ενώ ο Δ. Αβραμόπουλος προσπαθεί να γίνει αρχηγός προβολέων...».

Τάκης Παππάς:

(ο πρώην πρόεδρος του ΔΣΑ για τις εγγραφές νέων μελών στο ΠΑΣΟΚ ­ στην «Βραδυνή»)

«Οι "μαϊμούδες" έδωσαν και πήραν τόσο, που νομίσαμε ότι κατοικούμε στην Αφρική».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16351N034</ED>
<ID>
ID:18552

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N03&aa=4</URL></REF>


Article

<CATEGORY>vin05</CATEGORY>

 <H5>Διακομματικά στον Πειραιά
</H5><H2>Ο καθείς και το κομμάτι του
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΠΙΤΑ του Μεγάρου Μαξίμου έκοψε χθες το πρωί ο Πρωθυπουργός ­ παρουσία
σχεδόν ολόκληρου του προσωπικού του γραφείου του και των περισσότερων
συνεργατών του. Πώς; Α, όχι τα φλουριά δεν έπεσαν σε «επώνυμους» ­ αλλά είναι
ενδιαφέρον ότι ο κ. Κ. Σημίτης συνόδευσε τη διανομή της πίτας με σχόλια.

ΠΟΥ ΛΕΤΕ, στον κ. Ν. Θέμελη ευχήθηκε «και άλλα μυθιστορήματα», στον κ. Τ.
Γιαννίτση έκοψε μεγάλο κομμάτι «επειδή πάει καλά η οικονομία», στον κ. Γ.
Πανταγιά ευχήθηκε «πάντα καλές ειδήσεις», ενώ στον κ. Πλ. Τήνιο (τον
αρχιτέκτονα του επιδόματος κοινωνικής αλληλεγγύης) ξεκαθάρισε ότι δεν δίνει
κομμάτι, αλλά... ΕΚΑΣ!!!

ΤΙ ΣΥΜΒΑΙΝΕΙ σε ένα πάρτι, όπου μπορεί να δει κάποιος την κ. Φάνη Πάλλη -
Πετραλιά, όπως και τον επίσης νεοδημοκράτη Π. Μελά, όπως και τον «γαλάζιο»
δήμαρχο Πειραιά κ. Χρ. Αγραπίδη, αλλά και τον κ. Παν. Κρητικό, τον κ. Κ.
Λαλιώτη, τον κ. Αντ. Κοτσακά, τον κ. Χ. Τσιόκα, τον κ. Λ. Λωτίδη, τον κ. Γ.
Διαμαντίδη, τον κ. Γ. Πανταγιά;

Ε, ΤΙ να συμβαίνει; Γιόρταζε ο κ. Γρηγόρης Νιώτης, με εκατοντάδες φίλους του,
στο «Χουκ» του Πειραιά, προχθές το βράδυ ­ και οι παρουσίες των νεοδημοκρατών
οφείλονται στην αφοσίωσή του στα ζητήματα της ομογένειας, που τον έχουν κάνει
σχεδόν... διακομματικό!

ΠΟΙΟΣ λέτε ότι έφτασε τελευταίος; Διαβάστε παρακάτω.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16351N043</ED>
<ID>
ID:18512

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N04&aa=3</URL></REF>


Article

<CATEGORY>vin05</CATEGORY>

 <H2>Άργησε, κυριάρχησε
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ ΛΕΤΕ, περασμένα μεσάνυχτα έφτασε στο «Χουκ» ο κ. Α. Τσοχατζόπουλος ­ και
μιας και το κέφι είχε ήδη ανάψει, κυριάρχησε: Για να καταλάβετε, ο υπουργός
Άμυνας έκανε χειροκροτούμενος τον γύρο του μαγαζιού δύο φορές, για να
χαιρετήσει κατά το δυνατόν περισσότερους από τους καλεσμένους!
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16351N044</ED>
<ID>
ID:18540

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N04&aa=4</URL></REF>


Article

<CATEGORY>vin05</CATEGORY>

 <H2>Τρία χρόνια
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΒΕΒΑΙΑ ΔΕΝ έκανε καμιά γιορτή για την επέτειο, αλλά η αλήθεια είναι ότι τις
προάλλες, ο κ. Α. Φούρας έκλεισε τρία χρόνια στη θέση του υφυπουργού
Πολιτισμού ­ Λεπτομέρεια: Με τα τρία χρόνια, είναι ο μακροβιότερος στη θέση αυτή!
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16351N045</ED>
<ID>
ID:18557

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N04&aa=5</URL></REF>


Article

<CATEGORY>vin05</CATEGORY>

 <H2>Τους άρεσε το καπέλο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΣ ΚΑΙ ΣΤΗΝ παραπολιτική διπλωματική στήλη της «Ουάσιγκτον Ποστ» έφτασε χθες η
χάρη του... καπέλου που φόρεσε η υπουργός Ανάπτυξης κ. Βάσω Παπανδρέου στο
ταξίδι της στο Ιράν: Για να καταλάβετε, η εφημερίδα, που απηχεί παραδοσιακά
τις απόψεις της γραφειοκρατίας της Ουάσιγκτον, ξεπέρασε γι' αυτό τη συνήθη
στάση των Αμερικανών, που κατηγορούν οποιονδήποτε επισκέπτεται το Ιράν.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16351N046</ED>
<ID>
ID:18567

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N04&aa=6</URL></REF>


Article

<CATEGORY>vin05</CATEGORY>

 <H2>Ιπτάμενος Ολλανδός
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΝΑΧΩΡΕΙ για Βιέννη αύριο ο κ. Κ. Σημίτης ­ και έχει ήδη κλείσει εισιτήρια για
την όπερα της αυστριακής πρωτεύουσας. Κι όταν λέμε «ήδη», εννοούμε εδώ και
αρκετό καιρό. Θα παρακολουθήσει τον «Ιπτάμενο Ολλανδό» του Βάγκνερ, μαζί με
αρκετούς από την αντιπροσωπεία του ΠΑΣΟΚ στη σύνοδο του Ευρωσοσιαλιστικού Κόμματος.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16351N047</ED>
<ID>
ID:18573

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N04&aa=7</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Έχει ευθύνη
</H2>
Ο ΛΟΓΟΣ στους αναγνώστες. Ο Κ. Καλαπανίδας, Κολοκοτρώνη 152, Αργυρούπολη,
γράφει: «Για την (επαξίως κατακτημένη) διασημότητα της κυρίας Αρβελέρ,
προπορεύεται η θαυμαστική κριτική (δύο ήδη συνεντεύξεις της: "Η ΚΑΘΗΜΕΡΙΝΗ",
15/11/98, "ΤΟ ΒΗΜΑ" 6/12/98) για την που θα ακολουθήσει πρώτη της ποιητική συλλογή.

Εκτός από το δείγμα της ποίησής της: Οι Μαραθωνομάχοι είναι συνταξιούχοι και
παίζουν τάβλι στη Ραφήνα και μόλις μπει το καλοκαίρι πάνε στη Σαλαμίνα, είχε
την πρόνοια να μας κάνει γνώστες και όλων των παραποιητικών τής συλλογής της:
πότε γράφτηκε, πότε πήρε την τελική της μορφή, ποια είναι τα χαρακτηριστικά
γραφής της (π. λυρική, καθαρή, παιγνιώδης, ευρηματική), ακόμα και για
"ευσυνείδητους αναγνώστες" κάνει λόγο, για να προετοιμάσει, φαίνεται, τον
τρόπο της ανάγνωσής μας: Συνειδητή!

Προβλέπω να βγαίνει σε λίγο στα κανάλια και ν' απαγγέλλει τις ιστορικές της
ομοιοκαταληξίες. "Να τα πω στα παιδιά" μέσα από "τον δρόμο της αμεσότητας και
της συντομίας", λέει στο "ΒΗΜΑ"· και δεν έχει καμία ενοχή για την (που
προκαλεί) ένοχη λύπη των ποιητών, που έχουν κάνει έργο ζωής τους την ποίηση
και δεν αξιώθηκαν να φέρουν ούτε μια φορά τ' όνομά τους στον Τύπο.

Κάποτε, ένας μικρός μαθητής μου, όταν τους ανακοίνωσα τους βαθμούς για μια
εργασία τους, άρχισε να κλαίει σιωπηλά, με λυγμούς. Ήταν ο μόνος που πήρε
άριστα. Είπα τότε συγκλονισμένος ­ ήμουν ακόμη πολύ νέος κι αχάλαστος: Όταν
μια τάξη, αδελφική τάξη, έχει έναν τέτοιο μαθητή, όλοι οι συμμαθητές
βαθμολογούνται με άριστα. Κι έκανα τη διόρθωση με τρεμάμενα χείλη. Το μάθημα
αυτό έμεινε βαθύτατα χαραγμένο στη μνήμη μας.

Αν η κυρία Αρβελέρ σηκώσει τους ώμους της, γιατί τα γράφω όλ' αυτά, έχω την
εξής απλή απάντηση (τη γράφω εδώ γιατί είναι ένα από τα "πιστεύω" μου, που
διδάχτηκα από έναν μικρό μαθητή μου, και γιατί δεν θα 'χω τη δυνατότητα να τα
πω ποτέ, κάπου): Η επάξια, με πίστη και μόχθο, κερδισμένη διασημότητα έχει,
νομίζω, τη (σεμνή και αγωνιστική) ευθύνη, αν όχι για όσα γίνονται, σαφώς όμως,
να πράττει και να ομιλεί για το πώς πρέπει να γίνονται».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16351N048</ED>
<ID>
ID:18577

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΛΟΙΠΟΝ, 55 ΧΡΟΝΙΑ είχε να επισκεφθεί Πρωθυπουργός το κεντρικό κτίριο της
Εθνικής Τράπεζας ­ ο κ. Κ. Σημίτης πήγε χθες, και ο Γ. Παπανδρέου είχε πάει το
'44, αμέσως μετά την απελευθέρωση της Αθήνας!!!

ΚΡΑΣΙ ΔΟΚΙΜΑΣΕ ο Πρωθυπουργός, στη μεσημεριανή δεξίωση στην Εθνική
Τράπεζα ­ «δεν μου πάει Κόκα Κόλα τέτοια ώρα», είπε στον κ. Θ. Καρατζά. Πώς;

ΠΕΡΙΟΔΕΙΑ - ΜΑΜΟΥΘ ξεκινά ο κ. Αντ. Σαμαράς ­ Καβάλα, Θεσσαλονίκη,
Λάρισα, Μαγνησία και μετά Ναύπλιο και Μεσσηνία, ως την ερχόμενη εβδομάδα...

ΩΡΑΙΑ ΤΟ ΕΙΠΕ ΣΤΟΝ Ωρωπό ο κ. Κ. Καραμανλής για τον κ. Δ. Αβραμόπουλο ­
αν και εδώ που τα λέμε, τον αναβάθμισε: Βλέπετε, ο κ. Θ. Πάγκαλος τον είχε
αποκαλέσει «κ. Τίποτα», ενώ ο πρόεδρος της Ν.Δ. τον είπε «Κάποιον»!!!

ΚΑΛΑ, ΑΥΤΟΙ ΔΕΝ ΤΟΝ έλεγαν «διακεκριμένο στέλεχος της παράταξης;». Τώρα
έγινε ξαφνικά «κάποιος»;

ΤΕΛΙΚΑ, ΤΟ ΝΑ ΣΕ ΠΟΥΝ «τίποτα» είναι τίποτα μπροστά στο να σε πουν
«διακεκριμένο στέλεχος» ­ μιας και είναι το πρώτο βήμα για να σε πουν «κάποιον»...

ΠΟΛΥΠΛΗΘΕΣΤΑΤΟ ΑΚΡΟΑΤΗΡΙΟ χθες το βράδυ στη Λάρισα για τον κ. Α.
Τσοχατζόπουλο ­ μίλησε στο Ωδείο της πόλης και σήμερα μιλάει στα Τρίκαλα. Πάμε συνέδριο;
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16351N049</ED>
<ID>
ID:18578

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N04&aa=9</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ποτέ μην πεις ποτέ
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Ο τίτλος του μυθιστορήματος του Ίαν Φλέμιγκ «Ποτέ μην πεις ποτέ» έχει γίνει
πλέον αξίωμα στην πολιτική, όπου έχουμε ζήσει τις πιο απίθανες συμμαχίες,
μεσουράνημα ηγετών που θεωρούνταν εξοφλημένοι και σταδιοδρομίες εντυπωσιακές αουτσάιντερ!

Το αξίωμα όμως τού «ποτέ μην πεις ποτέ» φαίνεται ότι ισχύει επίσης και στον
χώρο της οικονομίας και μάλιστα πολύ περισσότερο της πολιτικής, αφού με την
ανάπτυξη των παραγωγικών δυνάμεων, την ισχυροποίηση των επιχειρήσεων, τη
δημιουργία νέων προϊόντων και προ παντός τη ραγδαία πρόοδο της τεχνολογίας, οι
σχεδιασμοί των κεντρικών κυβερνήσεων ανατρέπονται όλο και πιο συχνά από την
πραγματική οικονομία.

Για παράδειγμα το 35ωρο! Μια εργατική διεκδίκηση που εφαρμόζεται μεν πιλοτικά
στη Γαλλία και τη Γερμανία, αλλά ούτε οι 11 σοσιαλιστικές κυβερνήσεις την
αποδέχονται ούτε οι εργοδοτικές οργανώσεις τη συζητούν. Στη χώρα μας μάλιστα
εξορκίζετο η σχετική ιδέα με επιχειρήματα, και θεωρητικά και πρακτικά, και
αρμόδιοι κυβερνητικοί παράγοντες δεν δέχονταν ούτε καν να τεθεί στο τραπέζι
των συζητήσεων, με τον ισχυρισμό ότι εν όψει της ΟΝΕ είναι άκαιρα τέτοια
αιτήματα, αφού η ικανοποίησή τους μπορεί να αυξήσει το κόστος παραγωγής και
συνεπώς να ανακόψει την πτώση του πληθωρισμού.

Και ξαφνικά, όλος αυτός ο επίσημος κλοιός της άρνησης και αδιαφορίας
θρυμματίζεται από την πρωτοβουλία μιας επιχείρησης προηγμένης τεχνολογίας, η
οποία αποδεχόμενη το 35ωρο για τους 1.807 υπαλλήλους της απέδειξε ότι η
ιδιωτική πρωτοβουλία είναι πολύ πιο μπροστά ακόμα και από σοσιαλιστές, που
σεμνύνονται για την εκσυγχρονιστική τους νοοτροπία! Η Ιντρακόμ μάλιστα δεν
έκανε απλώς ματ σε ένα μεγάλο κοινωνικό παιχνίδι, αλλά άνοιξε τον δρόμο για
καινοτόμες αλλαγές, τις οποίες τώρα και η κυβέρνηση και ο ΣΕΒ πρέπει να συζητήσουν.

«Ποτέ λοιπόν μην πεις ποτέ» κ. Παπαντωνίου και κ. Παπαϊωάννου ή κ. Ιάσων
Στράτο, γιατί η ζωή που είναι πολύμορφη και πολυδιάστατη μπορεί να σε
διαψεύσει. Την περασμένη εβδομάδα π.χ. ο πρόεδρος του ΣΕΒ ερωτάται από
δημοσιογράφο τι στάση θα τηρήσει η εργοδοτική οργάνωση στην πρόταση για
συζήτηση του 35ώρου με τους εργαζομένους και απαντά:

«Ήδη έχουμε στείλει την απάντησή μας στην πρόσκληση της ΓΣΕΕ για το θέμα αυτό.
Και η θέση μας είναι ότι αποδεχόμαστε την πρόσκληση διαλόγου. Εξάλλου ­ πώς
αλλιώς; ­ εμείς δεν έχουμε αρνηθεί ποτέ διάλογο, όλες οι ερογοδοτικές
οργανώσεις. Όμως επισημαίνουμε ­ κάτι το οποίο έχουμε κάνει επανειλημμένως τα
τελευταία χρόνια ­ ότι η μείωση των ωρών εργασίας αυξάνει το κόστος εργασίας
και δεν συμβάλλει στη μείωση της ανεργίας. Με βάση και υπεύθυνη μελέτη του
ΟΟΣΑ, που είναι κατ' εξοχήν αρμόδιο όργανο να το κρίνει, σε όλες τις χώρες
όπου υπήρξε μείωση των ωρών εργασίας υπήρξε αύξηση της ανεργίας».

Ερώτηση: Η ελληνική οικονομία είναι έτοιμη αυτή τη στιγμή να σηκώσει ένα
τέτοιο βάρος;

Απάντηση: Και βεβαίως δεν πιστεύουμε ότι ούτως ή άλλως ­ πέραν της αντιθέσεώς
μας προς τον θεσμό της μειώσεως των ωρών εργασίας ­ αυτή τη στιγμή είναι σε
θέση η ελληνική οικονομία να συζητήσει σε σοβαρή βάση το θέμα αυτό.

Ο κ. Σωκρ. Κόκκαλης όμως, που δεν το συζήτησε απλώς αλλά το εφαρμόζει στην
επιχείρησή του, ασφαλώς και δεν έχει τη γνώμη ότι θα αυξηθεί το κόστος στην
επιχείρησή του, που έχει μεγάλη εξαγωγική δραστηριότητα, ή ότι θα αναγκασθεί
να απολύσει υπαλλήλους του. Αντίθετα φαντάζομαι ότι πιστεύει πως με την
καθιέρωση του 35ώρου θα αυξηθεί η παραγωγικότητα των εργαζομένων του και θα
γίνει πιο ανταγωνιστική η Ιντρακόμ, ενώ θα αυξήσει και τις θέσεις απασχόλησης.

Όσο όμως άστοχη και αν υπήρξε η γενικευμένη άρνηση κυβέρνησης και εργοδοτών
στο 35ωρο άλλο τόσο εσφαλμένη θα ήταν επίσης μια άκριτη αποδοχή των για το
σύνολο των ελληνικών επιχειρήσεων. Στη Γαλλία, π.χ., η πιλοτική εφαρμογή του
35ώρου απεδείχθη επιτυχής σε επιχειρήσεις κλωστοϋφαντουργίας και ανεπιτυχής
στη μεταλλουργία. Χωρίς δογματισμούς λοιπόν προς τη μια ή την άλλη κατεύθυνση,
ας ανοίξει ο διάλογος ΓΣΕΕ και ΣΕΒ για να διαπιστωθεί πού μπορεί να προχωρήσει
ο νέος θεσμός.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16351N062</ED>
<ID>
ID:18502

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Έκτακτα ιεροδικεία!
</H2>
<AUTHOR>ΘΑΝΑΣΗΣ ΑΝΤΩΝΟΠΟΥΛΟΣ</AUTHOR>

Η ΠΡΩΤΗ δοκιμασία ­ η υπόθεση του Μητροπολίτη Ζακύνθου ­ κατέδειξε ότι η
εικόνα «εκσυγχρονισμού» της Εκκλησίας, που ο άριστος χρήστης της
επικοινωνιακής τακτικής Αρχιεπίσκοπος Χριστόδουλος επιδιώκει να οικοδομήσει,
είναι επιφανειακή και επίπλαστη και ουδόλως αγγίζει τη δομή ενός οργανισμού
βαθύτατα αντιδραστικού, οπισθοδρομικού και αρνούμενου με πείσμα να εναρμονίσει
τα βήματά του με εκείνα της κοινωνίας. Άλλωστε ποιο είναι το «μήνυμα» των
λόγων του Προκαθημένου της Ελλαδικής Εκκλησίας; Τέμνει τον «λόγον της
αληθείας»; Διασαλπίζει κοινωνικές ρήξεις; Πρωτοπορεί στην άμβλυνση της
οικονομικής, μορφωτικής και πολιτισμικής ανισότητας; Πρωταγωνιστεί στην
εκκαθάριση ενός «αμαρτωλού παρελθόντος», στη διάρκεια του οποίου ο οργανισμός
Εκκλησία «ευλόγησε» τους κατέχοντες, οίκτιρε τους «πάσχοντες» και επιδόθηκε
στην ανηλεή εξόντωση των μελών της ίδιας της Ιεραρχίας, που θεώρησαν «τιμή και
χρέος» να συμπαραταχθούν με τους αγώνες και την αγωνία αυτού του λαού. Ο κ.
Χριστόδουλος, λαλίστατος κατά τα άλλα ­ τα ανώδυνα ­ δεν έχει αρθρώσει ακόμη
λόγο για την «αποκατάσταση» Ιεραρχών και κληρικών της Εθνικής Αντίστασης. Δεν
έχει αναλάβει ­ έστω και στα πλαίσια της επικοινωνιακής του τακτικής ­ μία
προσπάθεια έκδοσης των έργων των «επικατάρατων» του κοινωνικού χριστιανικού
ριζοσπαστισμού. Ακόμη και τα έργα του Ιωάννου του Χρυσοστόμου, με το βαθύ
κοινωνικό τους περιεχόμενο, παραμένουν για την Ελλαδική Εκκλησία «εκτός
συναγωγής». Παραμένει προσηλωμένος στην αρχή του «Καλού Σαμαρείτη», όταν εδώ
και αιώνες «το πρόβλημα δεν είναι να υπάρχουν "Καλοί Σαμαρείτες", αλλά να μην
υπάρχουν ληστές»! Έσπευσε να ζητήσει «πριμ παραγωγικότητας» για τον κλήρο,
όταν η μεγάλη μάζα των ιερέων διακατέχεται από έλλειψη παιδείας και ζει στο
πέλαγος της δεισιδαιμονίας, αντί να ηγηθεί εκστρατείας αναβάθμισης,
εκσυγχρονισμού της εκκλησιασικής παιδείας.

Δεν αγγίζει τις μεσαιωνικές δομές, τον απόλυτο αυταρχισμό και τη δεσποτεία του
οργανισμού Εκκλησία. Η δημοκρατία, η ελευθερία σκέψης και λόγου παραμένουν
«γράμμα κενόν» για την Εκκλησία και όποιος εκ των λειτουργών της αποτολμήσει
να στοχαστεί πάνω στα σύγχρονα προβλήματα του ατόμου και της κοινωνίας,
αντιμετωπίζει τα «έκτακτα ιεροδικεία»!..

Και το κυριότερο, ο «χορός των Ιουδαίων» συνωθείται στο προαύλιο του
Πραιτωρίου και ζητεί την «επί της πυράς τελείωσιν του βλασφήμου»...
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16351N063</ED>
<ID>
ID:18534

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N06&aa=3</URL></REF>


Article

<CATEGORY>vin04</CATEGORY>

 <H5>ΜΕ ΑΦΟΡΜΗ ΤΟΥΣ S-300 ΚΑΙ ΤΗ ΣΥΝΘΗΚΗ ΤΟΥ ΑΜΣΤΕΡΝΤΑΜ
</H5><H2>Κόντρα Πάγκαλου με Έβερτ - ΚΚΕ
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Άγριες κόντρες, με πρωταγωνιστή τον κ. Θ. Πάγκαλο, είχαμε χθες στη Βουλή,
με ανταλλαγή οξύτατων κατηγοριών ­ διαδοχικά με τον κ. Μ. Έβερτ και βουλευτές
του ΚΚΕ.

Επιστολή Πάγκαλου. Ο τέως πρόεδρος της Ν.Δ. τού την επέστρεψε ως απαράδεκτη

Η ΠΡΩΤΗ κόντρα αφορούσε τις απόψεις του πρώην προέδρου της Νέας Δημοκρατίας κ.
Μιλτιάδη Έβερτ για την εγκατάσταση των S-300 στην Κρήτη και το αίτημά του για
τη διεξαγωγή συζήτησης του θέματος στη Διαρκή Κοινοβουλευτική Επιτροπή
Εξωτερικών και Άμυνας.

Στη δεύτερη μάχη αντηλλάγησαν οξύτατες εκφράσεις και βαρείς χαρακτηρισμοί
μεταξύ του υπουργού Εξωτερικών και βουλευτών του ΚΚΕ κατά τη διάρκεια της
συζήτησης για την κύρωση της Συνθήκης του Άμστερνταμ στη διευρυμένη Ειδική
Επιτροπή του Κοινοβουλίου.

Η αντιπαράθεση του κ. Πάγκαλου με τον κ. Έβερτ εκτυλίχθηκε με ανταλλαγή
επιστολών. Είχε προηγηθεί, στις 18 Ιανουαρίου, μία άλλη επιστολή του πρώην
προέδρου της Ν.Δ. προς τον πρόεδρο της Επιτροπής Εξωτερικών και Άμυνας της
Βουλής κ. Κάρολο Παπούλια και προς τους υπουργούς κ.κ. Άκη Τσοχατζόπουλο και
Θόδωρο Πάγκαλο.

ΤΡΩΘΗΚΕ

Ο κ. Έβερτ, τότε, είχε εκφράσει την άποψη ότι με τη μη εγκατάσταση στην Κύπρο
των S-300 «χωρίς αμφιβολία τρώθηκε σε μεγάλο βαθμό το πολυδιαφημισμένο
αμυντικό δόγμα». Στην επιστολή του είχε κατηγορήσει την ελληνική και την
κυπριακή κυβέρνηση για αναξιοπιστία και επικαλούμενος τα πρόσφατα ψηφίσματα
του Συμβουλίου Ασφαλείας του ΟΗΕ είχε σημειώσει ότι και από τις δύο
κυβερνήσεις δεν υπήρξε ούτε η ελάχιστη γενναιότητα για να αναγνωριστεί το
οποιοδήποτε σφάλμα.

Ο κ. Έβερτ ακόμη ζητούσε να γίνει συζήτηση για τους ρωσικούς πυραύλους στην
αρμόδια επιτροπή της Βουλής αφού, όπως τόνιζε, η κυβέρνηση δεν προχώρησε ­ ως
όφειλε ­ πριν πάρει οποιαδήποτε απόφαση στη σύγκληση των αρχηγών των πολιτικών
κομμάτων υπό την προεδρία του Προέδρου της Δημοκρατίας και με τη συμμετοχή ­
τουλάχιστον ­ του Προέδρου της Κυπριακής Δημοκρατίας.

«ΥΒΡΕΙΣ»

Χθες, απαντώντας εγγράφως ο κ. Πάγκαλος υποστήριξε ότι οι θέσεις του κ. Έβερτ
στερούνται επιχειρημάτων ουσίας και διέπονται μόνον από «προπαγανδιστικά
πυροτεχνήματα, ύβρεις και συκοφαντίες».

Ο υπουργός, σε οξύ τόνο, επέκρινε τον πρώην πρόεδρο της Ν.Δ. σημειώνοντας ότι
ακολουθεί επικίνδυνη πολιτική πρακτική με το να κατηγορεί την κυπριακή
κυβέρνηση για αναξιοπιστία, έλλειψη γενναιότητας και ανευθυνότητα.

Και αφού αποδοκίμασε, «με τον πιο απόλυτο τρόπο», την πρόταση του κ. Έβερτ
περί συμμετοχής του κ. Κληρίδη σε συμβούλιο ελλαδικών κομμάτων υπό τον Πρόεδρο
της Δημοκρατίας, ο κ. Πάγκαλος σημείωσε: «Η εμπλοκή της κυπριακής κυβέρνησης
στα ελλαδικά μικροκομματικά παιχνίδια είναι κάτι που σωστά μέχρι σήμερα έχουν
αποφύγει όλες οι πολιτικές δυνάμεις σε Αθήνα και Λευκωσία.

«ΑΠΑΡΑΔΕΚΤΗ»

Ο κ. Έβερτ επέστρεψε στον υπουργό την επιστολή «ως απαράδεκτη» και του
συνέστησε «πάνω απ' όλα ψυχραιμία». Και πρόσθεσε: «Πρέπει, επιτέλους, να
καταλάβετε πως είστε υπουργός Εξωτερικών. Βεβαίως δεν περιμένω συγγνώμη όπως
κάνατε προς Γερμανούς και Αμερικάνους». Καταλήγοντας δε, σε υστερόγραφο, ο κ.
Έβερτ σημείωσε ότι η επιστολή «θα σταλεί στη Βουλή για να κρίνει το
κοινοβουλευτικό ήθος του κ. Πάγκαλου».

Προηγουμένως, μία άλλη κόντρα του υπουργού με ορισμένα μέλη της
Κοινοβουλευτικής Ομάδας του ΚΚΕ είχε ανεβάσει τους τόνους στην Αίθουσα της
Γερουσίας. Αφορμή στάθηκε η θέση που διετύπωσε ο εισηγητής του ΚΚΕ κ. Αχιλλέας
Κανταρτζής, ο οποίος ζήτησε τη διεξαγωγή δημοψηφίσματος για την κύρωση της
Συνθήκης του Άμστερνταμ, κατηγορώντας παράλληλα την κυβέρνηση ότι με την
πολιτική της υποβαθμίζει τη Βουλή και τους θεσμούς.

ΕΚΡΗΞΗ

Η άποψη αυτή του βουλευτή του ΚΚΕ προκάλεσε την έκρηξη του υπουργού
Εξωτερικών, ο οποίος κατηγόρησε το κόμμα της αντιπολίτευσης ότι «αμφισβητεί
πολιτικά και θεωρητικά τον κοινοβουλευτισμό, οργανώνοντας εμπράκτως
διαδικασίες διατάραξης της κοινωνικής μας ζωής».

Ο κ. Πάγκαλος επέκρινε ακόμη το ΚΚΕ λέγοντας ότι δεν δέχεται ότι το αστικό
Κοινοβούλιο εκπροσωπεί γνήσια τον λαό και πως είναι «υπέρ μιας ασαφούς, άμεσης
δημοκρατίας, με την παρέμβαση ενός άμορφου λαού, και γι' αυτό ζητάει δημοψήφισμα».

Στη δεκάλεπτη παρέμβασή του ο υπουργός Εξωτερικών δήλωσε ότι είναι υπέρμαχος
της αστικής Δημοκρατίας, την οποία χαρακτήρισε ως το «καλύτερο πολίτευμα». Και
κατηγόρησε το ΚΚΕ πως ανατρέχει σε «ασαφείς και οχλοκρατικές διαδικασίες
προβολής ενός καλώς εννοούμενου κοινωνικού συμφέροντος όπως το αντιλαμβάνεται
μία μειοψηφία».

ΠΑΡΑΔΕΙΣΟΙ

Η κόντρα όμως συνεχίστηκε στο ίδιο κλίμα και για τη Συνθήκη του Άμστερνταμ,
για την οποία ο υπουργός παραδέχθηκε ότι δεν αποτελεί τον παράδεισο. Και
σημείωσε: «Μόνο στη θεολογία υπάρχει ένας παράδεισος. Στην πολιτική υπάρχουν πολλοί».

«Ούτε η κόλαση είναι μία», αντέτεινε από τα έδρανα του ΚΚΕ ο βουλευτής κ.
Στρατής Κόρακας. Η παρέμβαση αυτή σήκωσε ακόμη περισσότερο τους τόνους. Ο κ.
Πάγκαλος απάντησε: «Η κόλαση είναι γνωστή και εσείς την γνωρίζετε καλά. Την
έχουν ζήσει πολλοί λαοί στις χώρες της Ανατολικής Ευρώπης». Και πρόσθεσε:
«Τέτοιες διαδικασίες κατέληξαν σε στυγνές δικτατορίες και σε αδίστακτες
γραφειοκρατίες που καταμάστισαν και εξόντωσαν ολόκληρους λαούς».

Η συνεδρίαση διεκόπη σ' εκείνο το σημείο με την αποχώρηση του υπουργού και θα
συνεχιστεί την ερχόμενη Τρίτη. Αργότερα, ο κοινοβουλευτικός εκπρόσωπος του ΚΚΕ
κ. Στρ. Κόρακας, με γραπτή δήλωσή του, κατηγόρησε τον κ. Πάγκαλο για
«πρωτόγονο αντικομμουνισμό». Και κατήγγειλε ότι η κυβέρνηση επιδιώκει να
κλείσει το θέμα ερήμην του λαού, «χωρίς τη στοιχειώδη ενημέρωση, με συνοπτικές
διαδικασίες στο Κοινοβούλιο, όπου τα "κουκιά" είναι μετρημένα και ελεγχόμενα».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16351N071</ED>
<ID>
ID:18451

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N07&aa=1</URL></REF>


Article

<CATEGORY>vin04</CATEGORY>

 <H5>ΠΡΟΣΦΟΡΕΣ ΕΠΙ ΠΡΟΣΦΟΡΩΝ ΤΩΝ ΕΤΑΙΡΕΙΩΝ ΓΙΑ ΤΗΝ ΤΙΜΗ ΚΑΙ ΤΟΝ ΧΡΟΝΟ ΠΑΡΑΔΟΣΗΣ
</H5><H2>Μάχες για τα μαχητικά
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Σε αγώνα δρόμου για τις νέες, τελικές, προσφορές έχουν αποδοθεί οι
ανταγωνίστριες εταιρείες για τα νέα μαχητικά της Ελληνικής Πολεμικής
Αεροπορίας, η οποία πέτυχε με τη βοήθεια της Γενικής Διεύθυνσης Εξοπλισμών να
μειώσει τους χρόνους παράδοσης των νέων αεροσκαφών.

Οι επισκέπτες: Τα F-15 που κατασκευάζονται στην πατρίδα του υποστήριξε στις
επαφές του με υπουργούς ο κυβερνήτης του Μιζούρι, κ. Μελ Κάρναχαν (πρώτη
φωτό). Το ενδιαφέρον της γερμανικής κυβέρνησης για τα «Γιουροφάιτερ» επέδειξε
ο υπουργός Άμυνας της Γερμανίας κ. Ρ. Σάρπιγκ (δεύτερη φωτό) στις συναντήσεις
του στην Ελλάδα, στο πλαίσιο της ευρωπαϊκής αμυντικής συνεργασίας. Απ' την
«Καταιγίδα της Ερήμου» σε εκδήλωση στο «Χίλτον» για τη στήριξη των F-16
βρέθηκε ο διοικητής των Αεροπορικών Δυνάμεων στον πόλεμο του Κόλπου, πτέραρχος
ε.α. κ. Τσακ Χόρνερ (τρίτη φωτό). Συνεργασίες για τα νέα προγράμματα της
εταιρείας του προωθεί στην ΕΑΒ ο κ. Ντασό (τέταρτη φωτό) που επισκέφθηκε την
Τανάγρα προχθές

ΤΙ ΓΥΡΕΥΕ χθες και προχθές στην Αθήνα ο Αμερικανός διοικητής των Συμμαχικών
Αεροπορικών Δυνάμεων της «Καταιγίδας της Ερήμου», πτέραρχος ε.α. κ. Τζακ Χόρνερ;

* Τι γύρευε τις προάλλες ο κυβερνήτης του Μιζούρι των ΗΠΑ κ. Μελ Κάρναχαν στις
επαφές του με υπουργούς στην Αθήνα;

* Τι γύρευε στις συναντήσεις του με υψηλούς κυβερνητικούς παράγοντες στην
Αθήνα και τη Θεσσαλονίκη ο υπουργός Άμυνας της Γερμανίας κ. Ρ. Σάρπιγκ την
περασμένη εβδομάδα;

* Τι γύρευε στην Τανάγρα και την Αθήνα χθες και προχθές ο κ. Σερζ Ντασό,
διευθύνων σύμβουλος της μεγαλύτερης αεροδιαστημικής εταιρείας της Γαλλίας;

Η απάντηση είναι εύκολη: «Ένα καλό συμβόλαιο με το υπουργείο Εθνικής Άμυνας».
Ένα συμβόλαιο με το Ελληνικό Δημόσιο, που εξακολουθεί να δαπανά, αναγκαστικά
λόγω της απειλής απ' την Τουρκία, περίπου το 7% του ΑΕΠ για αμυντικές δαπάνες.
Ένα τρισ. δραχμές απ' αυτά «κρίνονται» την άλλη εβδομάδα στο ΚΥΣΕΑ, που
συγκαλείται για να αποφασίσει τους τύπους των μαχητικών αεροσκαφών που θα
αγοράσει η Πολεμική Αεροπορία για τις ανάγκες της από το 2000 και μετά.

Η σοβαρότητα των επιλογών είναι προφανής για την άμυνα της χώρας και έτσι
εξηγείται και το ενδιαφέρον της Βουλής που συζήτησε χθες και προχθές διεξοδικά
τα θέματα των εξοπλισμών. Ενδιαφέρον που εξελίχτηκε χθες σε κόντρα κατά τη
συζήτηση στην «Ώρα του Πρωθυπουργού».

ΟΙ ΕΠΙΣΚΕΠΤΕΣ

Από την άλλη, το βάρος του «πακέτου» για τα μαχητικά αεροσκάφη είναι... μεγάλο
γι' αυτό και το συνεχές «πήγαιν'-έλα» των υψηλόβαθμων αντιπροσώπων των
εταιρειών που αναμένεται να αυξηθεί μέχρι τη Δευτέρα, που λήγει η προθεσμία
υποβολής της «τελευταίας και βέλτιστης» προσφοράς για την τιμή.

«Παίζουν το τελευταίο τους χαρτί και αναμένονται εκπλήξεις», ανέφερε χθες πηγή
του υπ. Άμυνας για τις εταιρείες που προσφέρουν τα αεροσκάφη: F-15 (Μπόινγκ -
ΗΠΑ), F-16 (Λόκχιντ - ΗΠΑ), «Γιουροφάιτερ» (κοινοπραξία εταιρειών από
Γερμανία, Βρετανία, Ιταλία και Ισπανία), Μιράζ 2000-5 (Ντασό - Γαλλία) και
«Σουχόι 30» (Σουχόι - Ρωσία).

Όμως ο πιο δύσκολος «αγώνας δρόμου» των εταιρειών για την κατάταξή τους έληξε
τις προηγούμενες ημέρες και αφορούσε τους χρόνους παράδοσης. Δεδομένης της
επιθυμίας της Ελλάδας να αποκτήσει το συντομότερο δυνατό τα νέα αεροσκάφη, οι
εταιρείες «έπαιξαν τα ρέστα τους» σ' αυτό και έκαναν εντυπωσιακά βελτιωμένες
προσφορές που αξιολογήθηκαν χθες στο Συμβούλιο Άμυνας.

* Τα F-15 αρχίζουν να παραδίδονται σε 14 μήνες (αντί των 18 και πλέον που ήταν
αρχικά). Η εταιρεία αντί να απολύσει χιλιάδες εργάτες στο εργοστάσιό της στο
Μιζούρι συνέχισε να κατασκευάζει F-15 και κέρδισε 4 μήνες.

*Τα F-16 αρχίζουν να παραδίδονται μετά 24 μήνες (με τάσεις βελτίωσης όπως
δήλωσε προχθές ο πρόεδρός της Λόκχιντ κ. Ντεν Χένκοκ) αντί 30 που είχε
προτείνει αρχικά.

*Το «Γιουροφάιτερ» ­ που είναι το μόνο 4ης γενιάς ­ αρχίζει να παραδίδεται απ'
το 2001 αντί το 2004, αλλά με την προϋπόθεση ότι τα πρώτα αεροσκάφη δεν θα
έχουν όλες τους τις δυνατότητες.

*Το «Σουχόι» παρέμεινε στην ίδια πρόταση (30 μήνες), αλλά προσφέροντας
μεταχειρισμένα για το ενδιάμεσο χρονικό διάστημα ­ κάτι που κάνουν όμως και
άλλες εταιρείες.

ΤΟ «ΠΑΚΕΤΟ»

Με βάση τους χρόνους παράδοσης, την επιχειρησιακή αξιολόγηση, τα όφσετ (που
καλύπτουν απ' όλους τουλάχιστον το 100%) αλλά και τη μεταξύ τους σύγκριση, η
ηγεσία του υπ. Άμυνας προσανατολίζεται σ' ένα «πακέτο» που έχει όλα τα
αεροσκάφη μέσα ­ πλην των ρωσικών. Κι αυτό καθώς πέραν της ανάγκης για νέα
μαχητικά που θα αποτελέσουν τον κορμό της Αεροπορίας, το 2000-2015, θα πρέπει
να αξιοποιηθούν και οι υπάρχοντες τύποι.

Στο πλαίσιο αυτό το «σχήμα» που φαίνεται ότι διαμορφώνεται κινείται στην εξής λογική:

α) Αγορά 25-50 νέων μαχητικών που θα επιλεγούν μεταξύ των F-15 και F-16
με επικρατέστερα τα πρώτα, αφού καλύπτουν καλύτερα, κατά την Αεροπορία, την
ανάγκη για επιχειρήσεις «βάθους».

β) Συμμετοχή από τώρα στο πρόγραμμα «Γιουροφάιτερ» για τις ανάγκες της
Αεροπορίας μετά το 2004.

γ) Αγορά αριθμού Μιράζ 2000-5 (περίπου 10) που θα καλύψουν τις απώλειες
των υπαρχόντων Μιράζ 2000, τα οποία θα αναβαθμισθούν σε «5».

δ) Αγορά αριθμού F-16 Bloc 50 (περίπου 10) που θα καλύψουν τις
απώλειες, όπως και 20 μεταχειρισμένων τα οποία θα επιδιωχθεί να αναβαθμισθούν
σε νέου τύπου. Ήδη η Διεύθυνση Εξοπλισμών ζήτησε νέες τιμές και προδιαγραφές
από τις ΗΠΑ.

Η συζήτηση στο Συμβούλιο Άμυνας δεν ολοκληρώθηκε χθες και θα συνεχισθεί
πιθανότατα τη Δευτέρα. Μέχρι τις 4 Φεβρουαρίου ­ που συνεδριάζει το ΚΥΣΕΑ ­ το
θέμα θα συζητηθεί από τους κ.κ. Κ. Σημίτη και Α. Τσοχατζόπουλο που έχουν και
τον τελικό λόγο.

ΣΤΗ ΒΟΥΛΗ

Στο μεταξύ «κόντρα» σημειώθηκε χθες το βράδυ στη Βουλή ανάμεσα στον
Πρωθυπουργό Κώστα Σημίτη και την πρώην υπουργό της Ν.Δ. Μαριέττα Γιαννάκου, με
αφορμή συζήτηση για το εξοπλιστικό πρόγραμμα της χώρας.

Ο Πρωθυπουργός σε έντονο ύφος εξέφρασε τη λύπη του για την κ. Γιαννάκου,
υποστηρίζοντας ότι εμφανίσθηκε χθες στη Βουλή σαν να εκπροσωπεί εταιρεία
οπλικών συστημάτων.

Νωρίτερα, η βουλευτής της Ν.Δ. είχε αφήσει υπονοούμενα για την κυβέρνηση,
κατηγορώντας ότι αγόρασε τα αμερικανικά εκπαιδευτικά πολεμικά αεροπλάνα Texan
6Α όχι από την εταιρεία, αλλά από μεσάζοντα και μάλιστα σε υψηλή τιμή.

Ο Πρωθυπουργός, πάντως, φανερά εξοργισμένος, επεσήμανε ότι η κ. Γιαννάκου θα
μπορούσε να θέσει τα λεπτομερή αυτά ερωτήματα στον καθ' ύλην αρμόδιο υπουργό
Εθνικής Άμυνας, ενώ τόνισε ότι η κυβέρνηση με απόλυτη διαφάνεια και αφού
«περάσει από πολλά κόσκινα τις κρίσεις που γίνονται» αποφασίζει στα πλαίσια
του ΚΥΣΕΑ για τις αγορές που πρέπει να γίνουν.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16351N081</ED>
<ID>
ID:18452

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N08&aa=1</URL></REF>


Article

<CATEGORY>vin04</CATEGORY>

 <H5>Η Συνθήκη του Σένγκεν
</H5><H5>«Άδειασε» τον Αλ. Ντιμιτρόφ
</H5><H2>ΚΑΙ ΤΑ ΛΟΙΠΑ...
</H2><H2></H2>
ΕΩΣ τον Μάιο θα έχουν λυθεί όλα τα προβλήματα που υπάρχουν σχετικώς με την
εφαρμογή της Συνθήκης του Σένγκεν.

Ο Πρωθυπουργός Κώστας Σημίτης, απαντώντας, χθες το βράδυ, στη Βουλή, σε
σχετική ερώτηση του βουλευτή του ΠΑΣΟΚ Νάσου Αλευρά, τόνισε ότι «με την
υλοποίηση μιας σειράς έργων και δράσεων μέχρι τον προσεχή Μάιο θα
ανταποκριθούμε πλήρως στις προϋποθέσεις λειτουργίας του Σένγκεν, ενισχύοντας
καθοριστικά τα σύνορα της χώρας ως εξωτερικά της Ευρωπαϊκής Ένωσης». Και «θα
είμαστε σε θέση», πρόσθεσε, «να ζητήσουμε την άρση των ελέγχων στα εσωτερικά
σύνορα, ώστε ο κάθε πολίτης, μέσα στο 1999, να διακινείται ελεύθερα, χωρίς
ελέγχους, στην Ευρώπη του Σένγκεν».

ΛΑΝΘΑΣΜΕΝΗ χαρακτήρισε την τακτική τού να τίθεται θέμα μειονότητας στις
σχέσεις με τους γείτονες ο Σκοπιανός πρωθυπουργός Λιούπτσο Γκεοργκιέφσκι.

Σε τηλεοπτική του συνέντευξη, ο κ. Γκεοργκιέφσι δήλωσε ότι «παλιότερα
υπήρχε μια τακτική, σε σχέση με τους γείτονες, να τίθεται θέμα μειονότητας.
Αυτό είναι λανθασμένο. Επιδίωξή μας θα πρέπει να είναι να συζητάμε για θέματα
στα οποία δεν υπάρχουν εκκρεμότητες ­ και τα υπόλοιπα, εφόσον αναπτυχθούν οι
σχέσεις, θα λυθούν από μόνα τους».

Ο Σκοπιανός πρωθυπουργός «άδειασε» με τον τρόπο αυτό τον υπουργό του επί
των Εξωτερικών Αλεξάντερ Ντιμιτρόφ, που είχε θέσει θέμα μειονότητας στον
Θεόδωρο Πάγκαλο, κατά την πρόσφατη επίσκεψη του Έλληνα υπουργού Εξωτερικών στα
Σκόπια. Πάντως, ο κ. Γκεοργκιέφσκι παραδέχτηκε πως μετά την επίσκεψη του κ.
Πάγκαλου «επήλθε μια μικρή ψυχρότητα που δεν χρειαζόταν» στις σχέσεις Αθήνας -
Σκοπίων, υπογραμμίζοντας παράλληλα ότι οι «Σλαβομακεδόνες» στην Ελλάδα ποτέ
δεν είχαν τόσα δικαιώματα όσα έχουν σήμερα.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16351N082</ED>
<ID>
ID:18495

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N08&aa=2</URL></REF>


Article

<CATEGORY>vin04</CATEGORY>

 <H5>ΠΙΘΑΝΟΝ ΝΑ ΕΛΘΕΙ ΤΟ ΦΘΙΝΟΠΩΡΟ, ΜΕ ΑΦΟΡΜΗ ΤΗ ΣΥΝΟΔΟ ΤΟΥ ΟΑΣΕ ΣΤΗΝ ΚΩΝΣΤΑΝΤΙΝΟΥΠΟΛΗ
</H5><H2>Ραντεβού Κλίντον στην Αθήνα
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Την Αθήνα πρόκειται να επισκεφθεί κατά πάσα πιθανότητα τον ερχόμενο
Νοέμβριο ο Αμερικανός πρόεδρος Μπιλ Κλίντον στο πλαίσιο περιοδείας που θα
πραγματοποιήσει στην περιοχή και με αφορμή τη σύνοδο κορυφής του ΟΑΣΕ στην Κωνσταντινούπολη.

Μπιλ Κλίντον. Εξέφρασε την επιθυμία να επισκεφθεί την Αθήνα

ΣΥΜΦΩΝΑ με πληροφορίες, η Ουάσιγκτον έχει εκφράσει στην Αθήνα το ενδιαφέρον
του κ. Κλίντον, σε περίπτωση που μεταβεί στη σύνοδο κορυφής του ΟΑΣΕ, να έρθει
και στην Ελλάδα και η ελληνική κυβέρνηση έχει κατ' αρχήν ανταποκριθεί θετικά.

Διπλωματικές πηγές εκτιμούν ότι η διατύπωση των αμερικανικών προθέσεων δείχνει
ότι η Ουάσιγκτον υπολογίζει πως μέχρι το φθινόπωρο θα έχει να επιδείξει κάποια
αποτελέσματα της πρωτοβουλίας της για το Κυπριακό. Φυσικά, οι ίδιες αυτές
πηγές δεν αναμένουν τα αποτελέσματα αυτά λίαν συντόμως ­ και πάντως όχι πριν
από τις τουρκικές εκλογές.

Κατά πληροφορίες, η «συνεννόηση» Αθήνας - Ουάσιγκτον έγινε στο πλαίσιο των
διαβουλεύσεων στα τέλη του περασμένου έτους γύρω από την υπόθεση των ρωσικών
πυραύλων S-300 και πρωταγωνιστής ήταν ο ειδικός συντονιστής του κ. Κλίντον για
το Κυπριακό Τομ Μίλερ.

Το πιθανότερο είναι ότι πριν από την επίσκεψη του Αμερικανού προέδρου θα έρθει
στην περιοχή η υπουργός Εξωτερικών των ΗΠΑ Μαντλίν Ολμπράιτ ­ η οποία
αναβάλλει συνεχώς από πέρυσι την επίσκεψή της. Διπλωματικές πηγές τοποθετούν
και την επίσκεψή της για το δεύτερο εξάμηνο του '99.

Υπενθυμίζεται πως σύμφωνα με πληροφορίες και η Αθήνα έχει ζητήσει μια κατ'
ιδίαν συνάντηση του Κώστα Σημίτη με τον Μπιλ Κλίντον στο περιθώριο της συνόδου
κορυφής του ΝΑΤΟ τον ερχόμενο Απρίλιο στην Ουάσιγκτον ­ στην οποία επίσης,
εφόσον πραγματοποιηθεί, θα κυριαρχήσει το Κυπριακό.

Την ίδια στιγμή, η Αθήνα επιδιώκει να ενεργοποιήσει και την Ευρωπαϊκή Ένωση
στην κατεύθυνση ανάληψης μιας πρωτοβουλίας για το Κυπριακό. Σύμφωνα με
διπλωματικές πηγές, το γεγονός ότι η Κυπριακή Δημοκρατία βρίσκεται σε
ενταξιακές διαπραγματεύσεις με την Ένωση νομιμοποιεί απολύτως την Ε.Ε. να
παρέμβει ­ άλλωστε, οι ίδιοι οι εταίροι κατά καιρούς έχουν δηλώσει ότι το
κυριότερο πρόβλημα της Κύπρου είναι το εθνικό της θέμα. Επιπλέον, λένε, η
Συνθήκη του Άμστερνταμ ­ που κατά τη γερμανική προεδρία μπορεί να τεθεί σε
εφαρμογή από την 1η Ιουλίου ­ προβλέπει κοινές στρατηγικές των «15» στον τομέα
της κοινής εξωτερικής πολιτικής.

«Μια ευρωπαϊκή πρωτοβουλία, λένε κύκλοι του υπουργείου Εξωτερικών, θα μπορούσε
να εντοπισθεί και σε επιμέρους πτυχές του Κυπριακού (η περίπτωση της
Αμμοχώστου, η ελεύθερη κυκλοφορία κ.λπ.), χωρίς να υποκαθιστά άλλες, τρέχουσες
πρωτοβουλίες. Οι ίδιοι κύκλοι έλεγαν ότι η Λευκωσία θα αντιμετώπιζε θετικά μια
ευρωπαϊκή παρέμβαση ­ αν και δεν το έχει ζητήσει.

Ωστόσο, αυτή που είναι βέβαιο ότι θα αντιδράσει είναι η Άγκυρα ­ η οποία
θεωρεί ότι η Ε.Ε. δεν είναι αξιόπιστος διαμεσολαβητής, δεδομένου ότι η
«αντίπαλος» Ελλάδα είναι μέλος της Κοινότητας. Ενδεικτικό της σκληρής στάσης
που τηρεί η Τουρκία είναι και το γεγονός ότι στην κρούση της γερμανικής
προεδρίας για πραγματοποίηση του πολιτικού διαλόγου τρόικας - Τουρκίας σε
επίπεδο υπουργικό η Άγκυρα έθεσε όρους! Και συγκεκριμένα, να μην υπάρχει θέμα
Κυπριακού και ανθρωπίνων δικαιωμάτων.

Το Κυπριακό και η ενταξιακή διαδικασία της Κύπρου συζητήθηκαν χθες κατά τις
συναντήσεις που είχε στην Αθήνα με τον Θόδωρο Πάγκαλο και τον Γιάννο
Κρανιδιώτη ο Γερμανός συντονιστής για το Κυπριακό κ. φον Ράντσαου.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16351N091</ED>
<ID>
ID:18453

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N09&aa=1</URL></REF>


Article

<CATEGORY>vin04</CATEGORY>

 <H2>Ο Σημίτης με 14 σοσιαλιστές ηγέτες στη Βιέννη
</H2>
ΛΟΓΙΑ... οραματικά για το μέλλον που επιθυμούν οι Ευρωπαίοι σοσιαλιστές, αλλά
και σκληρό «παζάρι» για τα κοινοτικά κονδύλια και τις... καρέκλες της Ένωσης
θα περιλαμβάνει το «μενού» του Κώστα Σημίτη και των άλλων 14 αρχηγών των
σοσιαλιστικών κομμάτων της Ένωσης στη Βιέννη.

Από αύριο και μέχρι την Κυριακή, οι σοσιαλιστές ηγέτες ­ η συντριπτική
πλειοψηφία των οποίων ηγούνται πλέον των κυβερνήσεών τους ­ θα συζητήσουν σε
«κλειστό κύκλο» όλα τα φλέγοντα ζητήματα της Ένωσης. Πρώτο θέμα στη σκέψη όλων
είναι η συνεχιζόμενη συζήτηση για την «Ατζέντα 2000» ­ τη διανομή, δηλαδή, των
κοινοτικών κονδυλίων στις χώρες και τις πολιτικές στην περίοδο 2000-2006. Επί
του παρόντος, όλοι οι ηγέτες παραμένουν αμετακίνητοι στις σκληρές τους θέσεις,
οι οποίες υπαγορεύονται από τα εθνικά μάλλον παρά από τα κοινοτικά συμφέροντα.
Σε αυτό η Ελλάδα δεν αποτελεί φυσικά εξαίρεση.

Στη Βιέννη, οι σοσιαλιστές θα κάνουν και μια πρώτη συζήτηση για τη νέα διανομή
των αξιωμάτων στην Ευρώπη: τον νέο πρόεδρο της Κομισιόν, τον πρόεδρο του
Ευρωκοινοβουλίου, τον ύπατο εκπρόσωπο για την ΚΕΠΠΑ κ.λπ. Τέλος, οι Ευρωπαίοι
σοσιαλιστές θα υιοθετήσουν και το μανιφέστο τους εν όψει των ευρωεκλογών. Το
τελικό του σχέδιο περιλαμβάνει 21 θέσεις για την Ευρώπη του 21ού αιώνα ­ και
πρώτη προτεραιότητα τοποθετείται η απασχόληση.

Η επεξεργασία του κειμένου έχει οδηγήσει σε ένα μανιφέστο τού... ελάχιστου
κοινού παρονομαστή ­ καθώς ορισμένα θέματα έχουν δημιουργήσει «κόντρες» μεταξύ
των σοσιαλιστών. Για παράδειγμα, η εναρμόνιση της φορολογίας έχει φέρει
αντιμέτωπους τους Γερμανούς με τους Άγγλους. Έτσι, η αναφορά του κειμένου
είναι γενική και αόριστη.

«Σύνθημα» των σοσιαλιστών είναι ότι «λέμε ναι σε μια οικονομία της αγοράς,
αλλά όχι σε μια κοινωνία της αγοράς». Πέραν της προτεραιότητας που έχει η
απασχόληση, έμφαση δίδεται στο στόχο της αειφόρου ανάπτυξης, του «στενού
διαλόγου» που πρέπει να έχει η Ευρωπαϊκή Κεντρική Τράπεζα με τα όργανα άσκησης
της οικονομικής πολιτικής στην Ένωση, στη συνεργασία που απαιτείται για την
ανταπόκριση στην πρόκληση της παγκοσμιοποίησης και στο διεθνή ρόλο της Ευρώπης.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16351N092</ED>
<ID>
ID:18496

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N09&aa=2</URL></REF>


Article

<CATEGORY>vin04</CATEGORY>

 <H2>Τυπική χειραψία Χριστόδουλου - Χρυσόστομου
</H2>
ΣΕ ΜΙΑ τυπική χειραψία περιορίστηκαν ο Αρχιεπίσκοπος και ο Μητροπολίτης
Ζακύνθου, οι οποίοι συναντήθηκαν χθες το βράδυ σε ειδική εκδήλωση που
διοργάνωσε η Διεθνής Έκθεση Τουριστικής Βιομηχανίας. Οι δύο ιεράρχες
αντήλλαξαν απλώς μια χειραψία σχεδόν μία εβδομάδα μετά την αθωωτική απόφαση
του εκκλησιαστικού δικαστηρίου (φωτό).

Αντίθετα, ο Μητροπολίτης Ζακύνθου δέχθηκε πολλά συγχαρητήρια από συμπατριώτες
του πριν αρχίσει η εκδήλωση, στην οποία τιμήθηκε ο τέως Αρχιεπίσκοπος Αμερικής Ιάκωβος.

Θερμή χειραψία είχε ο κ. Χρυσόστομος με τον πρώην πρωθυπουργό κ. Ράλλη. Την
έναρξη της τελετής κήρυξε ο πρόεδρος του ΕΟΤ κ. Στεφανίδης, ενώ τον κ. Ιάκωβο
τίμησε ο υπουργός Εμπορικής Ναυτιλίας κ. Σουμάκης. <REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16351N093</ED>
<ID>
ID:18531

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N09&aa=3</URL></REF>


Article

<CATEGORY>vin04</CATEGORY>

 <H5>ΑΝΕΒΑΣΕ ΤΟΥΣ ΤΟΝΟΥΣ ΤΗΣ ΑΝΤΙΠΑΡΑΘΕΣΗΣ ΜΕ ΤΟΝ Δ. ΑΒΡΑΜΟΠΟΥΛΟ
</H5><H2>Νέα επίθεση Καραμανλή
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Νέα επίθεση εναντίον του Δημήτρη Αβραμόπουλου εξαπέλυσε ο πρόεδρος της Ν.Δ.
ανεβάζοντας τους τόνους της αντιπαράθεσής του με τον δήμαρχο.

ΜΙΛΩΝΤΑΣ χθες το βράδυ στον Ωρωπό σε κομματικά στελέχη και οπαδούς του μίλησε
για «δεκανίκια της κυβέρνησης Σημίτη», δίνοντας το στίγμα του για τον τρόπο
που θα αντιμετωπίζει στο εξής τον δήμαρχο Αθηναίων. 
Μίλησε για «κάποιους» που «ονειρεύονται λύσεις παρασκηνίων, που ονειρεύονται
σανίδες σωτηρίας μέσα στο σκοτάδι για τη διατήρηση της κυβέρνησης Σημίτη» και
υποστήριξε ότι «ματαιοπονούν», αφού «τίποτα δεν μπορεί να σταματήσει τη Ν.Δ.».

Ο πρόεδρος της Ν.Δ. άρχισε από χθες αγώνα δρόμου με μία εξαντλητική 8ωρη
περιοδεία στην Ανατολική Αττική, εγκαινιάζοντας έτσι πρόωρα την προεκλογική
περίοδο για τις ευρωεκλογές. 
Η πίεση που έχουν προκαλέσει στην Ρηγίλλης το ενδεχόμενο ίδρυσης νέου κόμματος
από τον κ. Δ. Αβραμόπουλο, αλλά η εξαγγελία κόμματος από τον κ. Σ. Μάνο
άλλαξαν τους ρυθμούς δουλειάς ηγεσίας και στελεχών.

ΧΑΜΟΓΕΛΑ

Πάντως, χθες επανήλθαν ύστερα από 2Ο ημέρες τα χαμόγελα στα πρόσωπα των
επιτελών της Ν.Δ. Η πρώτη δημοσκόπηση για το ενδεχόμενο κόμμα του δημάρχου,
που δημοσιεύθηκε χθες στα «ΝΕΑ», εκτιμούν ότι δεν ευνοεί ιδιαίτερα τους
σχεδιασμούς του. 
Την ίδια ώρα στην Ρηγίλλης δεν κρύβουν την μεγάλη ικανοποίησή τους για το
αποτέλεσμα της δημοσκόπησης, από το οποίο προκύπτει ότι ο σκληρός πυρήνας των
ψηφοφόρων του κ. Δ. Αβραμόπουλου είναι 8,1% και οι συμπαθούντες 20,1%. Επίσης
μόνο το 11,1% των ερωτηθέντων δηλώνουν ότι είναι εντελώς απαραίτητο ένα νέο
κόμμα υπό τον δήμαρχο Αθηναίων.

ΠΟΛΩΣΗ

Κορυφαία στελέχη στην Ρηγίλλης λένε ότι ο κ. Δ. Αβραμόπουλος ίσως θα πρέπει να
επανεξετάσει τη στάση του, αφού διαπιστώνει ότι η πρώτη δημοσκόπηση δεν είναι
ευνοϊκή για εκείνον. Και προσθέτουν πως με αυτά τα δεδομένα μέσα στο κλίμα
πόλωσης που θα δημιουργηθεί, το κόμμα Αβραμόπουλου δεν θα ξεπεράσει το 6% με
8% και οι απώλειες της Ν.Δ. θα είναι πολύ μικρές.

ΟΡΚΙΖΕΤΑΙ

Πάντως, από το περιβάλλον του δημάρχου δεν έγινε κανένα απολύτως σχόλιο Ο κ.
Δ. Αβραμόπουλος ορκίζεται σήμερα δήμαρχος Αθηναίων σε «συμβολική τελετή
αυτοδιοικητικού χαρακτήρα», όπως λένε οι συνεργάτες του, στην οποία δεν έχουν
κληθεί αρχηγοί και εκπρόσωποι κομμάτων. Σε κάθε περίπτωση ο κ. Κ. Καραμανλής
και να είχε κληθεί δεν θα ήταν παρών, αφού σήμερα μεταβαίνει στην Κύπρο.

ΠΕΡΙΟΔΕΙΑ

Η χθεσινή περιοδεία του κ. Κ. Καραμανλή άρχισε χθες νωρίς το μεσημέρι και
ολοκληρώθηκε το βράδυ. Σε όλους τους σταθμούς του, στον Άγιο Στέφανο, την Νέα
Μάκρη, τον Μαραθώνα, το Καπανδρίτι, τον Βαρνάβα και τον Ωρωπό, οπαδοί της Ν.Δ.
του επεφύλαξαν θερμή υποδοχή φωνάζοντας «είσαι ο πρωθυπουργός». Μόνο στον
Βαρνάβα ορισμένοι τού ζήτησαν να εξαφανίσει τα «ζιζάνια» από το κόμμα και να
μη δεχθεί την πρόταση της Ντόρας Μπακογιάννη για επανίδρυση, κάποιοι φώναζαν
«δεν θέλουμε νέα κόμματα, έχουμε κόμμα». Οι αποδοκιμασίες αυτές όμως δεν ήταν οργανωμένες.

ΑΥΘΑΙΡΕΤΑ

Το μεσημέρι, ο πρόεδρος της Ν.Δ. απαντώντας στην προσφώνηση του νομάρχη
Ανατολικής Αττικής κ. Δ. Φράγκου, κατηγόρησε την κυβέρνηση για λαϊκισμό στην
πολιτική που ακολουθεί για την ένταξη περιοχών στο σχέδιο πόλεως. Μια
πολιτική, όπως είπε, η οποία πολλαπλασιάζει την αυθαίρετη δόμηση. «Είναι
δεδομένο ­ τόνισε ­ ότι κάποια στιγμή πλέον οφείλει η Πολιτεία σε συνεργασία
με τους δύο βαθμούς Αυτοδιοίκησης να προχωρήσει στις εντάξεις στο σχέδιο
πόλεως με ένα καθεστώς μελετημένο».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16351N102</ED>
<ID>
ID:18493

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N10&aa=2</URL></REF>


Article

<CATEGORY>vin04</CATEGORY>

 <H5>Οι αποκαλύψεις δεν αγγίζουν την Αθήνα
</H5><H2>30 ΕΡΩΤΗΣΕΙΣ
</H2><H2>ΛΑΜΠΗΣ ΝΙΚΟΛΑΟΥ
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΠΡΟΕΔΡΟΣ ΤΗΣ ΕΠΙΤΡΟΠΗΣ ΟΛΥΜΠΙΑΚΩΝ ΑΓΩΝΩΝ ΚΑΙ ΜΕΛΟΣ ΤΗΣ ΔΟΕ

ΑΠΟΦΑΣΙΣΤΙΚΟΣ: Ναι.

ΜΕΤΑΝΙΩΜΕΝΟΣ: Ποτέ.

ΑΙΣΙΟΔΟΞΟΣ: Πάντα.

ΠΗΓΕΣ ΕΜΠΝΕΥΣΗΣ: Οι παραδόσεις της οικογένειάς του.

ΑΦΟΣΙΩΜΕΝΟΣ: Στις εκάστοτε δραστηριότητές του.

ΠΡΟΤΙΜΑ: Ελεύθερο χρόνο με τη γυναίκα το και τα παιδιά του.

«Ώρα για ανανέ-ωση» σημαίνουν κατά τον Λάμπη Νικολάου όσα αποκαλύ-πτονται
για λαθροχειρίες κάποιων από τους «αθανάτους» της Λωζάννης.Ο ίδιος τονίζει ότι
όσα αποκαλύ-πτονται δεν αγγίζουν την «Αθήνα 2004» και παρατηρεί ως προς την
πρόταση για μόνιμη τέλεση των Ολυμπιακών στην Ελλάδα: Ευπρόσδεκτοι,αλλά δεν
πρόκειται να τους ζητιανέψουμε...

ΕΡ.: «Αθάνατοι» ή «θνητοί»;

ΑΠ.: «Θνητότατοι».

ΕΡ.: Γιατί τώρα η αποκάλυψη;

ΑΠ.: Διότι τώρα βρέθηκαν στοιχεία.

ΕΡ.: Ποιο το μήνυμα των αποκαλύψεων;

ΑΠ.: Ώρα για ανανέωση και αναβάθμιση.

ΕΡ.: Πόσο επηρεάζουν την κοινή γνώμη οι τελευταίες εξελίξεις;

ΑΠ.: Πολύ, αλλά ο κόσμος που είναι ευαισθητοποιημένος στα ολυμπιακά θέματα
διαθέτει κρίση και δεν κάνει το λάθος να καταδικάζει όλους ανεξαιρέτως.

ΕΡ.: Ποιες οι επιπτώσεις στους Ολυμπιακούς του 2000 και του 2002;

ΑΠ.: Προς το παρόν αναστάτωση, κάποια ανασφάλεια, αλλά πιστεύω ότι τελικά και
οι δύο πόλεις θα διοργανώσουν με επιτυχία τους Ολυμπιακούς Αγώνες.

ΕΡ.: Πόσο αγγίζουν τη διοργάνωση της Αθήνας;

ΑΠ.: Καθόλου.

ΕΡ.: Πού πηγαίνει το Ολυμπιακό Κίνημα;

ΑΠ.: Ολοταχώς για ανανέωση.

ΕΡ.: Γιατί οι Ελβετοί κήρυξαν πρώτοι τον «πόλεμο»;

ΑΠ.: Η ελβετική πόλη Σιόν είναι υποψήφια για τους Χειμερινούς Ολυμπιακούς
Αγώνες του 2006. Και ο νοών νοείτω...

ΕΡ.: Συμφωνείτε με τη νέα πρόταση της Ε.Ε. της ΔΟΕ για τον τρόπο εκλογής της
υποψήφιας πόλης για το 2006;

ΑΠ.: Όχι.

ΕΡ.: Πόσο πιθανή και πόσο κοντά ήταν η «απώλεια» των αγώνων από το Σολτ Λέικ Σίτι;

ΑΠ.: Καθόλου πιθανή διότι κατά γενική ομολογία ήταν ούτως ή άλλως η καλύτερη υποψηφιότητα.

ΕΡ.: Ήταν ποτέ δυνατόν να χαθούν οι Ολυμπιακοί Αγώνες από το Σίδνεϊ, μετά και
τις πρόσφατες αποκαλύψεις δωροδοκίας;

ΑΠ.: Όχι. Αφού ήταν απίθανο να χαθούν οι Αγώνες για το Σολτ Λέικ Σίτι, όπου θα
διεξήγοντο αργότερα, πόσω μάλλον για το Σίδνεϊ που είναι χρονικά πιο κοντά.

ΕΡ.: Πώς εξηγείτε εσείς τη στάση του παγκόσμιου Τύπου και των ΜΜΕ στα θέματα
της ΔΟΕ;

ΑΠ.: Θετική. Είναι εξαιρετικά παρήγορο που όλοι επιζητούν ένα αγνότερο
Ολυμπιακό Κίνημα.

ΕΡ.: Συμφωνείτε με την άποψη ότι το σκάνδαλο ΔΟΕ επισκίασε τη δίκη Κλίντον - Λιουίνσκι;

ΑΠ.: Βεβαίως συμφωνώ και θα έλεγα μάλιστα ότι το γεγονός αυτό είναι πολύ ευχάριστο.

ΕΡ.: Γιατί;

ΑΠ.: Θα ήταν εξευτελιστικό για την παγκόσμια κοινή γνώμη να συγκρίνονται οι
σεξουαλικές επιδόσεις οποιουδήποτε με την Ολυμπιακή Ιδέα.

ΕΡ.: Έπρεπε να αποσυρθεί ο Σάμαρανκ, το 1995;

ΑΠ.: Όχι βέβαια.

ΕΡ.: Τι ποσοστό μελών της ΔΟΕ στηρίζει τον πρόεδρό της σήμερα, μετά τα γεγονότα;

ΑΠ.: Το σύνολο, πλην των ενεχομένων φυσικά στα σκάνδαλα.

ΕΡ.: Γιατί η ΑΘήνα όταν χάθηκε η υποψηφιότητα του '96 με τις «γνωστές»
μεθόδους, δεν αντέδρασε;

ΑΠ.: Αντέδρασε ο διεθνής Τύπος. Εμείς, δυστυχώς, δεν είχαμε στοιχεία και δεν
ήταν δυνατόν να στηριχτούμε σε απλές υποψίες.

ΕΡ.: Συμφωνείτε με τη «σιωπή» ή «η καλύτερη άμυνα είναι η επίθεση»;

ΑΠ.: Ενίοτε η σιωπή είναι χρυσός. Εξαρτάται πάντα από τα εκάστοτε δεδομένα.
Στην προκειμένη περίπτωση: κατά μέτωπο επίθεση!

ΕΡ.: Ο τρόπος έρευνας στην προκειμένη περίπτωση ήταν ο αποτελεσματικότερος;

ΑΠ.: Η ΔΟΕ έδρασε σύμφωνα με τα στοιχεία που διέθετε και συνεχίζει να ψάχνει
για περισσότερα στοιχεία.

ΕΡ.: Πόσο ευάλωτος μπορεί να είναι ένας «αθάνατος», που ταυτόχρονα είναι
προσωπικότητα στην οικονομία ή την πολιτική του τόπου του;

ΑΠ.: Το να είσαι «ευάλωτος» είναι μάλλον θέμα χαρακτήρα και όχι κοινωνικής θέσης.

ΕΡ.: Σε περίπτωση «επίθεσης εντυπώσεων» εναντίον της Αθήνας, πώς θα αντιδρούσατε;

ΑΠ.: Με ειρωνεία.

ΕΡ.: Τι θα απαντούσατε για την επαναφορά της πρότασης «μόνιμοι Ολυμπιακοί στην Ελλάδα»;

ΑΠ.: Ευπρόσδεκτοι, αλλά η Ελλάδα δεν πρόκειται να τους ζητιανέψει.

ΕΡ.: Η χώρα μας μπορεί να εξασφαλίσει μια τέτοια απόφαση για πάντα ή έστω για
ορισμένα χρόνια;

ΑΠ.: Θα το δείξει η διεξαγωγή των Ολυμπιακών Αγώνων του 2004.

ΕΡ.: Σας «πλησίασαν» ποτέ υποψήφιες πόλεις για να τις προτιμήσετε;

ΑΠ.: Πλησιάζουν πάντα εκείνους που ξέρουν ότι πλησιάζονται.

ΕΡ.: Τηλεφωνήσατε στους «έξι»;

ΑΠ.: Όχι, αλλά ομολογώ ότι λυπήθηκα για τον Αταραμπούλσι.

ΕΡ.: Αναβάθμιση του Ολυμπιακού Κινήματος ή αργός θάνατός του;

ΑΠ.: Ασφαλώς αναβάθμιση. Την ευνοούν, άλλωστε, μια φυσιολογική κάμψη και η
πρόσφατη αποκάλυψη των σκανδάλων.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16351N122</ED>
<ID>
ID:18494

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N12&aa=2</URL></REF>


Article

<CATEGORY>vin06</CATEGORY>

 <H5>ΟΛΟΙ ΤΩΡΑ ΠΙΕΖΟΥΝ ΓΙΑ ΛΥΣΗ ΚΑΙ ΑΙΣΙΟΔΟΞΟΥΝ ΓΙΑ «ΥΠΕΥΘΥΝΟΤΗΤΑ»
</H5><H2>Ο διάλογος... απεργεί
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Έντονες πιέσεις για συνέχιση του διαλόγου, στον οποίον όλοι έχουν
εναποθέσει τις ελπίδες τους για λύση του αδιεξόδου που έχει δημιουργηθεί στον
χώρο της εκπαίδευσης, δέχονται τόσο η Ομοσπονδία των καθηγητών (ΟΛΜΕ) όσο και
η κυβέρνηση και το υπουργείο Παιδείας.

ΧΘΕΣ ΤΟ βράδυ, πάντως, οι πρόεδροι των τοπικών ενώσεων των καθηγητών (ΕΛΜΕ)
ενέκριναν την πρόταση του διοικητικού συμβουλίου της ΟΛΜΕ για εικοσιτετράωρη
απεργία σήμερα και αύριο. Παράλληλα, σήμερα πραγματοποιείται ακόμη ένα
πανεκπαιδευτικό συλλαλητήριο.

Ο Πρωθυπουργός κ. Κ. Σημίτης εμφανίστηκε, πάντως, μάλλον αισιόδοξος χθες το
μεσημέρι, όταν στο τέλος της επίσκεψής του στην Εθνική Τράπεζα δήλωσε, μεταξύ
άλλων, ότι θα βρεθεί λύση σήμερα - αύριο.

Ο υπουργός Παιδείας κ. Γερ. Αρσένης, ύστερα από δίωρη συνάντηση που είχε με
τον κ. Σημίτη χθες βράδυ στη Βουλή, εξέφρασε επίσης την αισιοδοξία ότι «όλες
οι πλευρές θα δείξουν υπευθυνότητα». Επισήμανε ότι η κυβέρνηση κινήθηκε θετικά
για την άρση του αδιεξόδου, αλλά ότι η ΟΛΜΕ ήταν αρνητική. Διευκρίνισε,
ωστόσο, ότι δεν έχει γίνει η παραμικρή υποχώρηση, αλλά μόνο κινήσεις για τη
βελτίωση του εκπαιδευτικού συστήματος.

Όταν ρωτήθηκε, πάντως, ο κ. Αρσένης σε κατ΄ ιδίαν συζητήσεις με δημοσιογράφους
για το αν εξακολουθεί να έχει τη στήριξη του κ. Σημίτη, φέρεται ότι απάντησε
πως «το θέμα έχει ξεφύγει από τα όρια στήριξης του Πρωθυπουργού και είναι
ζήτημα σχέσεων λειτουργίας κυβέρνησης και κράτους».

Η ΤΑΞΗ

Σε επικοινωνία που είχαν «ΤΑ ΝΕΑ» αργά το βράδυ με τον κ. Αρσένη, ζητώντας του
διευκρινίσεις γι΄ αυτή τη δήλωσή του, ο υπουργός απάντησε ότι πολύ απλά
εννοούσε πώς τώρα πλέον τον κόσμο δεν τον απασχολεί τόσο η μεταρρύθμιση αυτή
καθαυτή, όσο το να μπορεί να περάσει από τους δρόμους και να ομαλοποιηθεί η
ζωή τόσο μέσα όσο και έξω από τα σχολεία.

Σημειώνεται ότι, προκειμένου να διευκολυνθεί η ομαλή κυκλοφορία στους δρόμους
που μπλοκάρουν μικροί αριθμοί μαθητών, αλλά και προκειμένου να αποφευχθούν τα
δυσάρεστα περιστατικά ξυλοδαρμών κ.λπ., στο υπουργείο Δημόσιας Τάξης υπάρχει η
σκέψη να αυξηθεί η δύναμη των αστυνομικών που θα παρίστανται έχοντας εντολή να
διευκολύνουν την κυκλοφορία, προωθώντας τους οδηγούς σε παρακαμπτηρίους και
προλαμβάνοντας διενέξεις και χειροδικίες.

Κάλεσμα στους μαθητές να επανέλθουν στα σχολεία τους από τη στιγμή που ο κ.
Αρσένης υπαναχώρησε από τις άδικες θέσεις που είχε πάρει μέχρι σήμερα απηύθυνε
ο πρώην αρχηγός της Νέας Δημοκρατίας κ. Μ. Έβερτ, υπογραμμίζοντας παράλληλα
ότι «η ΟΛΜΕ πλέον οφείλει έμπρακτα να συμβάλει στο άνοιγμα των σχολείων».

Την ελπίδα ότι θα τελειώσει γρήγορα αυτή η υπόθεση εξέφρασε ο υπουργός Άμυνας
κ. Α. Τσοχατζόπουλος, από τη Λάρισα, όπου βρισκόταν χθες, επισημαίνοντας,
όμως, ότι σ΄ αυτή τη χρονική στιγμή δεν έχει μεγάλη σημασία το ποιος θα είναι
νικητής ή ηττημένος.

ΑΝΑΔΙΠΛΩΣΗ

Με άλλα λόγια, κυβέρνηση και υπουργείο Παιδείας έχουν αφήσει ολάνοιχτες τις
πόρτες του διαλόγου και είναι έτοιμοι να δεχθούν την ΟΛΜΕ σε μια νέα συνάντηση
ανά πάσα στιγμή. Πρόταση για νέα συνάντηση έχει διατυπώσει τόσο η ΠΑΣΚ όσο και
ο πρόεδρος της ΟΛΜΕ και μέλος της προαναφερθείσας παράταξης κ. Ν. Τσούλιας.
Ωστόσο, η ΟΛΜΕ ως Ομοσπονδία δεν έχει ζητήσει ακόμη συνάντηση. Μια κίνησή της,
όμως, προς αυτήν την κατεύθυνση δεν πρέπει να αποκλείεται, καθώς αναμένεται
είτε σήμερα μετά το συλλαλητήριο είτε αύριο να συνεδριάσει και πάλι το
διοικητικό συμβούλιο της Ομοσπονδίας.

Στο μεταξύ, στο περιθώριο της γενικής συνέλευσης των προέδρων των ΕΛΜΕ
αναπτύχθηκαν συζητήσεις και διερευνητικές κινήσεις από και προς όλες τις
κατευθύνσεις, προκειμένου να βρεθεί μια κοινή συνισταμένη όσον αφορά τη θέση
και την τακτική της ΟΛΜΕ, ώστε στο ενδεχόμενο μιας νέας συνάντησης με την
ηγεσία του υπουργείου Παιδείας η Ομοσπονδία να είναι πλέον σε θέση να κρατήσει
μια σοβαρή και υπεύθυνη διαπραγματευτική στάση, έχοντας συγκεκριμένες
προτάσεις, αλλά και περιθώρια ελιγμών και αναδιπλώσεων.

Κυβερνητική πηγή δήλωνε, πάντως, χθες το βράδυ ότι το υπουργείο Παιδείας
βλέπει πολύ θετικά την πρόταση που διατύπωσε η ΠΑΣΚ Καθηγητών προχθές, μετά
την άκαρπη συνάντηση υπουργείου - ΟΛΜΕ. Η ίδια πηγή επισήμαινε ότι μπορεί να
αποτελέσει μια καλή βάση για να αναπτυχθεί λύση του αδιεξόδου.

ΚΑΤΑΔΙΚΗ

Χθες, πάντως, τόσο η κυβέρνηση διά του εκπροσώπου της κ. Δ. Ρέππα όσο και το
ΠΑΣΟΚ με ανακοίνωσή του επισημαίνουν ότι έχει πλέον ξεπεραστεί κάθε όριο.

Ο κ. Ρέππας χαρακτήρισε, μεταξύ άλλων, «πράξεις καταδικαστέες, αξιοκατάκριτες
και αξιόποινες» τα καμώματα των μαθητών που κάνουν μπλόκα στους δρόμους, αλλά
απάντησε εμμέσως αρνητικά σε ερώτηση για το «αν θα αναλάβουν δράση οι
αστυνομικές δυνάμεις», αναγνωρίζοντας, όμως, ότι «η κυβέρνηση έχει
αντιμετωπίσει τα θέματα της κινητοποίησης των μικρών ολιγάριθμων ομάδων
μαθητών με πολύ μεγάλη ανοχή».

Το ΠΑΣΟΚ, με μιαν εξαιρετικά σκληρή ανακοίνωση που καταλήγει ότι «τα σχολεία
πρέπει να ανοίξουν εδώ και τώρα», επισημαίνει, μεταξύ άλλων, ότι «η
εκπαιδευτική μεταρρύθμιση για ορισμένους είναι πλέον το πρόσχημα και όχι η
αιτία», χαρακτηρίζει την ΟΛΜΕ κατώτερη των περιστάσεων, καταγγέλλει τη Νέα
Δημοκρατία και το ΚΚΕ ότι δεν θέλουν τον ειλικρινή διάλογο και έτσι οδηγούν τη
Δημόσια Παιδεία στην απαξίωση και στην κατάρρευση.

* Ο ευρωβουλευτής του ΠΑΣΟΚ καθηγητής Δ. Τσάτσος, μιλώντας για την κρίση στην
Παιδεία, τόνισε ότι «οι καθηγητές εκδικούνται τον Αρσένη επειδή κατήργησε την
επετηρίδα. Πρόκειται περί αυτού. Και να μην μας εκλαμβάνουν τους πολίτες ως
ηλιθίους στην Ελλάδα».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16351N132</ED>
<ID>
ID:18467

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N13&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μια ανάλυση κόστους - οφέλους...
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΗΤΑΝ ΜΙΑ από αυτές τις γκρίζες, βροχερές μέρες, αυτές που σε κάνουν να
πιστεύεις ότι ο εξευρωπαϊσμός κι ο εκσυγχρονισμός σε τούτη την πόλη μπορούν να
φτάσουν σε κλιματολογική μονάχα μορφή, εμείς περπατάμε με την οικειότητα
ανθρώπων που ξέρουν ότι η επικοινωνία θα υπάρχει χρόνια, ασχέτως διαμονής ­ κι
έπειτα ξέρουμε να περπατούμε μαζί, έχεις προσέξει ότι ο συντονισμός των
βημάτων σου με αυτά του άλλου είναι μια δύσκολη υπόθεση; Ότι θέλει, να, κάτι
σαν χημικό συνδυασμό;

Μας πλησιάζει ένας βλοσυρός, αρτιμελής κατά τα φαινόμενα, τύπος, με ένα
πολύχρωμο κασκόλ τυλιγμένο γύρω από τον λαιμό, «φίλε, έχεις κάνα
κατοστάρικο;», ο συνοδοιπόρος μου στέκεται, ψάχνει τις τσέπες του, «μου δίνεις
ένα κατοστάρικο;», το παίρνει και το δίνει στον άγνωστο και συνεχίζουμε να
ανηφορίζουμε την Αμερικής. Διστακτικά, λιγάκι, στρέφομαι και τον ρωτώ γιατί
έδωσε το κατοστάρικο, οι πιθανότητες λένε πως η πρέζα θα το ρουφήξει κι αυτό,
δεν ήταν καμιά μικρομάνα με σκελετωμένο μωρό στην αγκαλιά ούτε κανένα
ταλαίπωρο Αλβανάκι ούτε...

Σταματά στη μέση του δρόμου, ανάβει τσιγάρο, ρίχνει μια ματιά στον σκούρο
ουρανό, ανασηκώνει τους ώμους, «έχω κάνει costbenefit analysis» μου απαντά
αφοπλιστικά. «Εάν κάθε φορά που κάποιος μου ζητά ελεημοσύνη, κάτσω να σκεφτώ
εάν πρέπει να δώσω το κατοστάρικο, πού θα καταλήξει αυτό το κατοστάρικο, εάν
λειτουργεί το σύστημα κοινωνικής προστασίας κ.λπ., θα δαπανώ απλώς χρόνο και
φαιά ουσία για πράγματα που τελικά μπορεί και να μην έχουν απαντήσεις. Οπότε
έλυσα το θέμα μια και καλή ­ δίνω όποτε μου ζητούν, όποιος κι αν μου ζητά».

Ώρες αργότερα, αφού είχαμε αποχαιρετιστεί μέσα στη βροχή, εξακολουθούσα να
είμαι εντυπωσιασμένη από τούτη την απλή θεωρία για τη διευκόλυνση της
καθημερινότητας, το συνηθισμένο Αλβανάκι πλησίασε το παράθυρο, έδωσα το
κατοστάρικο κι έβαλα ταχύτητα, άραγε εάν δεν μαζέψει αρκετά λεφτά θα το
δείρουν, παίζει ποτέ του, τι του δίνουν να φάει...

Αχ, σύντροφε, δεν είναι τόσο απλά τα πράγματα όσο μου τα είπες...
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16351N133</ED>
<ID>
ID:18533

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N13&aa=3</URL></REF>


Article

<CATEGORY>vin06</CATEGORY>

 <H5>ΧΩΡΙΣΤΗΚΑΝ ΣΕ ΤΡΙΑ ΣΤΡΑΤΟΠΕΔΑ: ΟΙ ΣΚΛΗΡΟΙ ΖΗΤΗΣΑΝ ΜΕΓΑΛΥΤΕΡΗ ΕΝΤΑΣΗ ΣΤΙΣ
ΚΙΝΗΤΟΠΟΙΗΣΕΙΣ * ΟΙ ΜΕΤΡΙΟΠΑΘΕΙΣ ΨΗΦΙΣΑΝ «ΝΑΙ» ΜΕ ΔΙΑΛΟΓΟ * ΟΙ ΔΙΑΛΛΑΚΤΙΚΟΙ
ΠΟΥ ΖΗΤΟΥΝ ΕΚΤΟΝΩΣΗ
</H5><H2>Προχώρησαν σε απεργία οι καθηγητές
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

«Αν τα παιδιά έμεναν πάντα παιδιά, θα μπορούσαν να τους λένε πάντα
παραμύθια. Όμως τα παιδιά μεγάλωσαν και τα παραμύθια τελείωσαν πια...». Στη
φράση αυτή του Μπρεχτ, που υπενθύμισε μιλώντας χθες στη συνέλευση των προέδρων
των κατά τόπους ενώσεων των καθηγητών (ΕΛΜΕ) ο καθηγητής Δ. Ζαβιτσάνος ­ που
κατά σύμπτωση εκπροσωπεί τους καθηγητές από τη γενέτειρα του υπουργού
Παιδείας, δηλαδή την ΕΛΜΕ Κεφαλονιάς-Ιθάκης, η οποία υποστηρίζει δυναμικές
κινητοποιήσεις! ­ συνοψίστηκε η σημερινή κατάσταση στην Παιδεία.

Μπλόκα στην Αθήνα. Η αγανάκτηση έγινε παραφροσύνη. Οδηγός κυνήγησε μαθητές με τσεκούρι!

ΜΟΝΟ που τα παιδιά μας φέτος μεγάλωσαν γρήγορα, απότομα και άγρια, στις
μπλοκαρισμένες κεντρικές λεωφόρους και στα υπό κατάληψη σχολεία. Τα παραμύθια,
όμως, τελείωσαν; Οι καθηγητές τους, πάντως, που συγκεντρώθηκαν χθες για να
αποφασίσουν αν θα κάνουν σήμερα και αύριο απεργία, αποφάσισαν αργά το βράδυ
υπέρ της 48ωρης απεργιακής κινητοποίησης. 
Από τους 79 παρόντες εκπρόσωπους των ΕΛΜΕ (καθεμία από τις οποίες έχει
διαφορετικό αριθμό ψήφων, ανάλογα με τη δύναμή της) οι 59 ψήφισαν υπέρ της
απεργίας, οι 17 εναντίον και 3 λευκό. 
Έτσι οι ψήφοι διαμορφώθηκαν σε 229 ναι, 74 όχι και 11 λευκά και η πρόταση της
ΟΛΜΕ πέρασε συγκεντρώνοντας περισσότερα από τα απαραίτητα 2/3 των ψήφων.

Στη συζήτηση που προηγήθηκε, οι καθηγητές διαπίστωσαν ότι η συμμετοχή στις
προηγούμενες απεργίες κινήθηκε σε πολύ μικρά επίπεδα της τάξης 10-35%
(ορισμένοι το δικαιολόγησαν λέγοντας ότι στα υπό κατάληψη σχολεία οι καθηγητές
δεν δηλώνουν απεργοί, άρα η εικόνα είναι πλασματική) και ότι οι καθηγητές δεν
συμμετέχουν ούτε καν στις γενικές τους συνελεύσεις, με αποτέλεσμα πολλές
αποφάσεις για απεργία ή όχι να τις έχουν λάβει όχι οι συνελεύσεις αλλά τα
διοικητικά συμβούλια, δηλαδή 9-11 άτομα σε κάθε ΕΛΜΕ.

Επί της ουσίας, οι καθηγητές χωρίστηκαν σε τρία «στρατόπεδα» με μόνη κοινή
συνισταμένη τις εκατέρωθεν επικρίσεις προς το Δ.Σ. της ΟΛΜΕ είτε για
αδιαλλαξία είτε για υποχωρητικότητα. 
Χωρίστηκαν λοιπόν στους σκληρούς, που ήταν συγκριτικά λιγότεροι και ήθελαν
μεγαλύτερη ένταση στις κινητοποιήσεις θεωρώντας την πολιτική συγκυρία
κατάλληλη, ώστε «να υποστηρίξουμε εμπράκτως τον αγώνα των μαθητών και να μην
τους εγκαταλείψουμε», όπως π.χ. η Κεφαλονιά, τα Ιωάννινα, η Κέρκυρα, κ.ά.

Στο δεύτερο «στρατόπεδο» οι μετριοπαθείς, που υπερψήφισαν την πρόταση της ΟΛΜΕ
«για να ενισχύσουμε τον κλάδο μας στον διάλογο με το υπουργείο Παιδείας και να
τους δώσουμε ένα διαπραγματευτικό ατού. Δεν ξέρω όμως αν θα αποφασίσουμε ξανά
αναλόγως», όπως είπε ο Παν. Δήμος από την ΕΛΜΕ Καβάλας. 
Αντίστοιχα, ο πρόεδρος της Δ' ΕΛΜΕ Θεσσαλονίκης κ. Ρίζος ψήφισε ναι στην
απεργία, τόνισε όμως: 
«Πρέπει να ξεπεράσει το Δ.Σ. της ΟΛΜΕ τις μικροπαραταξιακες λογικές και να
βρει τρόπο εξόδου από την κρίση. Δεν πάει άλλο».

Και στο τρίτο, εκείνοι που θεωρούν ότι πρωτεύον αυτήν τη στιγμή είναι η
εκτόνωση της μεγάλης έντασης, όπως ο κ. Β. Μίχολος από την ΕΛΜΕ Ελευσίνας που
ζήτησε να γίνει πιο διαλλακτική η ΟΛΜΕ, καθώς οι μαθητικές κινητοποιήσεις
φθίνουν (στην περιοχή του κανένα Λύκειο δεν έχει πλέον κατάληψη). 
Ή όπως ο κ. Τσάμαλος, από την ΕΛΜΕ Βοιωτίας, που ψήφισε όχι στην απεργία
λέγοντας: «Συγχαρητήρια στο Δ.Σ. της ΟΛΜΕ που "κατάφερε" να βάλει όλο τον
κλάδο στο στόχαστρο και να δημιουργήσει αρνητικό κλίμα. 
Σήμερα όλος ο Τύπος στρέφεται εναντίον μας. 
Άρα, όλοι συνωμοτούν! Και αν αύριο οι μαθητές αποδεχθούν τις νέες ρυθμίσεις
Αρσένη εμείς τι θα πούμε, ότι πατρονάρονται από την ΠΑΣΚ; Και γιατί το Δ.Σ.
της ΟΛΜΕ δεν έθεσε στο Σώμα τις νέες προτάσεις Αρσένη για να τις κρίνουμε εμείς;».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16351N141</ED>
<ID>
ID:18410

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N14&aa=1</URL></REF>


Article

<CATEGORY>vin06</CATEGORY>

 <H2>Παραλογισμός στα μπλόκα με τσεκούρι και καραμπίνα
</H2>
Ο ΓΟΡΔΙΟΣ δεσμός μπορεί να κόπηκε με μαχαίρι, αλλά ένας οδηγός χθες μπέρδεψε
τα σχοινιά με τα παιδιά και πήγε να τον κόψει με τσεκούρι. Πάλι καλά που δεν
έβγαλε... Καλάσνικοφ!

Συνέβη χθες στις 12.15 το μεσημέρι σε μπλόκο στη διασταύρωση των οδών Μαρίνου
Αντύπα και Προύσης στην Ηλιούπολη. Μαθητές του Α' Λυκείου Υμηττού είχαν
κλείσει την ώρα εκείνη το δρόμο. 
Αυτοκίνητα είχαν αρχίσει να σχηματίζουν ουρά και πολλοί οδηγοί διαπληκτίσθηκαν
με τους μαθητές επειδή εμπόδιζαν την κυκλοφορία. 
Η ατμόσφαιρα ήταν ήδη ηλεκτρισμένη. Η κατάσταση λίγο έλειψε να φθάσει στα άκρα
όταν εξαγριωμένος ο 54χρονος οδηγός Ι.Χ. Σπύρος Σκαρπέτης έβγαλε από το
πορτ-μπαγκάζ του αυτοκινήτου ένα τσεκούρι και κινήθηκε εναντίον των μαθητών. 
Ειδοποιήθηκε η Αστυνομία και ο Σπύρος Σκαρπέτης συνελήφθη, οδηγήθηκε στο
Αστυνομικό Τμήμα και εις βάρος του σχηματίσθηκε δικογραφία.

Η κατάσταση στους δρόμους με τα μαθητικά μπλόκα εκτρέπεται ολοένα και
περισσότερο και η ανοχή κράτους και πολιτών μειώνεται. 
Έτσι, μετά τους μαθητές που τραυματίστηκαν από αυτοκίνητα που προσπάθησαν να
διασπάσουν τα μπλόκα, την καραμπίνα που έβγαλε οδηγός στα Ιωάννινα, τους
προπηλακισμούς πολιτών και τους ξυλοδαρμούς οδηγών από μαθητές, είχαμε και
οδηγό με τσεκούρι να απειλεί μαθητές... 
Η παραφροσύνη στην Αθήνα και τις μεγάλες πόλεις της επαρχίας συνεχίστηκε και
χθες. 
Έτσι όπως εξελίσσεται η κατάσταση, το ότι δεν έχει ακόμα σημειωθεί σοβαρό
επεισόδιο με τις καθημερινές συμπλοκές που συμβαίνουν, είναι θέμα καθαρής
τύχης ­ μέσα στην ατυχία όλων μας.

ΣΕ ΔΕΚΑΤΕΣΣΕΡΑ ΣΗΜΕΙΑ

Δεκατέσσερα ήταν, λοιπόν, τα χθεσινά μαθητικά μπλόκα σε Αθήνα-Πειραιά και η
εικόνα γνώριμη πια. 
Οι οδηγοί πέραν των ορίων της τρέλας και οι μαθητές ανυποχώρητοι, να παίζουν
μπάλα στις αποκλεισμένες λεωφόρους. 
Μικροεπεισόδια συνέβησαν σε αρκετά μπλόκα της Αθήνας όπως στη Λ. Ποσειδώνος,
αλλά και της επαρχίας όπως στη Λάρισα, όπου μαθητές προπηλάκισαν οδηγούς. 
Και σήμερα οι μαθητές οργανώνουν νέο πανεκπαιδευτικό συλλαλητήριο που από το
πρωί εξελίσσεται στο κέντρο της Αθήνας με τον συνήθη φόβο νέων επεισοδίων. 
Τουλάχιστον έτσι ίσως γλιτώσουν οι γειτονιές από το κυκλοφοριακό χάος...
Μάλιστα, δεν είναι πια μόνο οι μαθητές τών υπό κατάληψη σχολείων που κάνουν
μπλόκα στους δρόμους. Στην Αργυρούπολη χθες, το μπλόκο της οδού Κύπρου έγινε
από μαθητές που επέστρεψαν στο σχολείο τους. 
Το 15μελές συμβούλιο του 2ου Λυκείου Αργυρούπολης ανακοίνωσε ότι «λόγω των
άσχημων καταστάσεων και συνεπειών που έφεραν σε αντιπαράθεση γονείς και
μαθητές», η κατάληψη σταματάει, αλλά ο αγώνας συνεχίζεται γιατί δεν είναι
αγώνας του «χαβαλέ». Στο μέτωπο των καταλήψεων, η εικόνα παραμένει στάσιμη με
τα υπό κατάληψη σχολεία να υπολογίζονται πανελλαδικά μεταξύ 450 και 550 (επί
συνόλου περίπου 3.200 σχολείων), με βασικές εστίες την Αθήνα και τον Πειραιά,
τον Βόλο, την Κέρκυρα και την Πάτρα. Εξυπακούεται ότι οι εντάσεις μεταξύ
απεγνωσμένων γονιών και καταληψιών είναι πλέον καθημερινό φαινόμενο.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16351N142</ED>
<ID>
ID:18468

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Όλοι για το αύριο
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

ΥΠΟΥΡΓΟΙ της κυβέρνησης θεωρούν τους μαθητές «αγράμματους» και τους καθηγητές
«αργυρώνητους». Συνδικαλιστές καθηγητές καταγγέλλουν το υπουργείο Παιδείας ότι
έχει ενεργοποιήσει «σκοταδιστικούς μηχανισμούς». Μαθητές παρουσιάζονται ως
«τραμπούκοι, αλήτες, τρομοκράτες».

Γονείς αλληλογρονθοκοπούνται και αλληλοκατηγορούνται για «καπελώματα»,
«στησίματα» κ.λπ. Πιστεύει πράγματι κανείς ότι όλα αυτά ως διά μαγείας θα
εξαφανισθούν (σαν να 'τανε virtual reality) και όλοι θα δώσουν τα χέρια
μπροστά στις κάμερες επειδή συμφώνησαν στον τρόπο εξέτασης ή βαθμολόγησης των
μαθητών της Β' Λυκείου; Τόσα λόγια, τόσος ιδρώτας, τόσες ώρες, τόσος δρόμος,
τόσο χρήμα, τόση δόξα, τόση ντροπή, για έναν βαθμό που δεν λαμβάνεται καν υπόψη!

Προσωπικά πιστεύω ότι χρειάζεται πίστωση χρόνου, νηφαλιότητα και περίσκεψη για
να γιατρευτούν οι πληγές. Μέχρι τότε η συμφωνία-πακέτο πρέπει να περιλαμβάνει:
α) Ταυτόχρονη αναστολή κινητοποιήσεων και καταλήψεων, αλλά και όλου του
εξεταστικού συστήματος της Β' Λυκείου. Οι μαθητές της τάξης αυτής να μπορούν
του χρόνου να επιλέξουν αν θα δώσουν Πανελλαδικές Εξετάσεις παλαιού τύπου
(όπως θα συμβεί με τους μαθητές της φετινής Γ' Λυκείου) ή θα ενταχθούν στο νέο
σύστημα. β) Συγκρότηση επιτροπής από προσωπικότητες κοινής αποδοχής με εντολή
να καταθέσει μέχρι 1-6-99 ένα σχέδιο-πλατφόρμα που θα αντιμετωπίζει όλα τα
«ανοιχτά θέματα» της μεταρρύθμισης και γ) ρύθμιση των χαμένων ωρών διδασκαλίας
για φέτος. Αντί για δηλώσεις και διαδηλώσεις, ήρθε η στιγμή για μια τριπλή
γενναία κίνηση. Το όλοι εναντίον όλων να μετατραπεί (έστω για μια ανάσα 4
μηνών περισυλλογής) σε ΟΛΟΙ για το αύριο της Ελλάδας.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16351N151</ED>
<ID>
ID:18460

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N15&aa=1</URL></REF>


Article

<CATEGORY>vin06</CATEGORY>

 <H2>Ναρκωτικά και όπλα σε σχολείο!
</H2>
ΣΤΟΝ ΒΟΛΟ έξι μαθητές συνελήφθησαν σε αίθουσα του Πολυκλαδικού, την οποία
είχαν μετατρέψει σε χώρο διαμονής καταληψιών αλλά και σε τεκέ. Οι αστυνομικοί
βρήκαν σημαντική ποσότητα χασίς, τσιγαριλίκια, καθώς και υπολείμματα
«καπνιστής ηρωίνης»... Είχε προηγηθεί στις 11.30 το βράδυ η σύλληψη δύο
μαθητών του Πολυκλαδικού έξω από το σχολείο. Σε έρευνα που τους έκαναν οι
αστυνομικοί, βρήκαν στην κατοχή τους ποσότητα χασίς βάρους 2,1 γραμμαρίων. Στη
συνέχεια οι Αστυνομικοί έκαναν έρευνα στο εσωτερικό του σχολικού κτιρίου και
σε αίθουσα εργαστηρίου συνέλαβαν άλλους έξι μαθητές. Η πόρτα του εργαστηρίου
ήταν κλειδωμένη, ενώ στο εσωτερικό, μαζί με τους μαθητές ήταν κλεισμένος κι
ένας σκύλος ράτσας Πιτ Μπουλ, ενώ υπήρχε και μια κυνηγετική καραμπίνα. Έπειτα
από επιμονή των αστυνομικών άνοιξαν την πόρτα και όπως έγινε γνωστό (από τους
αστυνομικούς), στον χώρο υπήρχε έντονη μυρωδιά χασίς, ενώ βρέθηκε ένα
σακουλάκι με χασίς 20 γραμμαρίων και μια ζυγαριά ακριβείας. Παρ' όλα αυτά, οι
μαθητές αρνήθηκαν ότι κατείχαν ναρκωτικά. Το μεσημέρι οι συλληφθέντες
οδηγήθηκαν στην Εισαγγελέα Βόλου.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16351N152</ED>
<ID>
ID:18469

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N15&aa=2</URL></REF>


Article

<CATEGORY>vin06</CATEGORY>

 <H5></H5><H2>ΧΑΝΣ - ΠΙΤΕΡ ΝΤΙΡ
</H2><H2>Η τεχνολογία της ειρήνης
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Μιλάει για την επιστήμη του, για τη Φυσική Στοιχειωδών Σωματιδίων, σαν να
μιλάει για την αγάπη και τον έρωτα, την αυτοεκτίμηση και τα όνειρα, για το
μέλλον. Ένας πυρηνικός φυσικός που στάθηκε από την πρώτη στιγμή ενάντιος στη
χρήση της πυρηνικής ενέργειας, ο βραβευμένος με το Εναλλακτικό Βραβείο Νόμπελ
Χανς-Πίτερ Ντιρ εξηγεί στα «ΝΕΑ» με ποιο τρόπο η επιστήμη της Φυσικής έχασε
τον... δρόμο της και τείνει να χάσει ακόμη και το νόημά της.

Χανς-Πίτερ Ντιρ. «Μην ακούτε τη φασαρία από το δέντρο που πέφτει. Προσέξτε το
δάσος που μεγαλώνει αθόρυβα», λέει ο Γερμανός πυρηνικός φυσικός

«ΧΡΗΣΙΜΟΠΟΙΗΣΑΜΕ την πιο πρωτοποριακή επιστήμη του αιώνα για να αρπάξουμε
τα... μήλα από το δέντρο. Με σκέψη επιθετική και με μοναδικό κίνητρο να
αυξήσουμε τη δύναμή μας, να επιβληθούμε στη φύση, να ανταγωνιστούμε τους
γειτονικούς λαούς. Όμως, όσο περιορίζουμε τις δυνατότητές μας μόνο σε εκείνα
που μπορούμε να αρπάξουμε τόσο περισσότερο αναλώνουμε τις δυνάμεις μας σε κάτι
που δεν έχει καμία απολύτως αξία. Γιατί το μόνο που αξίζει είναι το πνεύμα,
αυτό το πνεύμα της επιστήμης που σήμερα είναι υπόδουλο, έχει χάσει την
ζωντάνια και την πνοή του».

Μιλάει με γνώμονα την αγάπη του για την ζωή και τη φύση ο 70χρονος Χανς-Πίτερ
Ντιρ, που έφτασε χθες το απόγευμα στην Αθήνα από το Μόναχο, προκειμένου να
εγκαινιάσει, σήμερα το βράδυ, μια σειρά διαλέξεων του Πανεπιστημίου Αθηνών,
που έχει τον τίτλο «Οι επιστήμονες στο κατώφλι μιας νέας χιλιετίας». Ο
διευθυντής του Ινστιτούτου Μαξ Πλανκ στη Φυσική και την Αστροφυσική, ο
άνθρωπος που μαθήτευσε δίπλα στον Έντουαρντ Τέλερ, ενός εκ των επινοητών της
βόμβας υδρογόνου, άρχισε να ασχολείται με την πυρηνική ενέργεια το 1977 και
έκτοτε συμμετέχει ενεργά στο διεθνές οικολογικό και ειρηνιστικό κίνημα.

Ανέβηκε στο... τρένο της επιστήμης του, προσπαθώντας να το σταματήσει. Το
έβλεπε να κατευθύνεται στον γκρεμό. «Δεν είχε νόημα να σταθώ στις γραμμές και
να προειδοποιήσω... Το μόνο που θα κατάφερνα θα ήταν να με πατήσει». Πάλεψε
και παλεύει ακόμη για την προστασία του περιβάλλοντος, «για τη σωτηρία του
πλανήτη από τον αλαζόνα άνθρωπο που θέλει να παίξει τον ρόλο του Θεού». Μίλησε
και μιλάει για την ανάγκη να χρησιμοποιήσουμε την υψηλή τεχνολογία υπέρ της
ειρήνης, σε γλώσσα απλή, με εκφράσεις που γίνονται εύκολα αντιληπτές γιατί
«αναφέρονται σε έννοιες όπως η αγάπη, ο φόβος, τα "πιστεύω" μας, που ναι μεν
δεν μπορούμε να τις αγγίξουμε, δεν μπορούμε να απλώσουμε τα χέρια μας πάνω
τους, αλλά όλες θυμίζουν κάτι σε όλους μας...».

Αγνοούμε την «αίσθηση» της γνώσης και αυτό, σύμφωνα με τον Δρ Ντιρ, είναι το
μεγαλύτερο λάθος στη σύγχρονη επιστήμη της Φυσικής και, κατ' επέκταση, σε όλες
τις πρωτοποριακές επιστήμες ­ τη μικροηλεκτρονική, την πληροφορική, τις
επιστήμες της επικοινωνίας. «Αγαπάμε μόνο τη γνώση που μπορούμε να
"αρπάξουμε". Θέλουμε να έχουμε γνώση γιατί έτσι κερδίζουμε δύναμη. Αυξάνουμε
την επιρροή μας πάνω στη φύση. Κι όμως, η γνώση συνεπάγεται την αντίληψη των
πραγμάτων, μας βοηθά να κατανοούμε το πώς είναι φτιαγμένη η φύση, το πώς
λειτουργούν τα πράγματα γύρω μας. Και αυτή τη γνώση της επιστήμης, όπως και τα
πιο σημαντικά πράγματα στην ζωή, δεν μπορούμε να αγγίξουμε. Τα
αντιλαμβανόμαστε με άλλου είδους αισθήσεις, συμμετέχοντας και οι ίδιοι σε μια
ζωντανή (και όχι εικονική) πραγματικότητα».

«Τα δέντρα μεγαλώνουν αθόρυβα»

Ο ΔΡ ΝΤΙΡ θα μιλήσει, στις 7.30 μ.μ. σήμερα, στο Ινστιτούτο Γκαίτε, με θέμα
τον κοινωνικό ρόλο των Φυσικών Επιστημών. «Ανάμεσα στην αλήθεια και την
εξουσία, την ευημερία και την ανάπτυξη» είναι ο τίτλος της ομιλίας του. Ο
άνθρωπος που έζησε από κοντά τα χρόνια του Ψυχρού Πολέμου, που ήταν παρών στις
διαπραγματεύσεις για τη λήξη του, πιστεύει με πάθος «στη δύναμη του δάσους που
μεγαλώνει σιγά-σιγά κι αθόρυβα» και επιμένει να αγνοεί «το δέντρο που πέφτει
κάνοντας πολύ περισσότερο θόρυβο».

Κι αν θα μπορούσε να μεταφράσει μια φράση σε όλες τις γλώσσες του κόσμου, αυτή
θα ήταν: «μην δίνετε σημασία σε αυτούς που φωνάζουν. Απλά κάνουν φασαρία.
Προσέξτε τα δέντρα που μεγαλώνουν αθόρυβα». Και είναι εκατομμύρια τα δέντρα
αυτά. «Εκατομμύρια άνθρωποι σε ολόκληρο τον κόσμο, που αρχίζουν να
καταλαβαίνουν τι πρέπει να κάνουν. Που λένε αυτό που πραγματικά σκέφτονται και
όχι εκείνο που θα ευχαριστήσει όσους τους ακούνε».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16351N161</ED>
<ID>
ID:18411

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N16&aa=1</URL></REF>


Article

<CATEGORY>vin06</CATEGORY>

 <H2>Πυροβόλησε τον ληστή στο στήθος
</H2>
ΘΕΣΣΑΛΟΝΙΚΗ

Γρ. Βόρειας Ελλάδας

Τον σημάδεψε πρώτα με την κοντόκαννη καραμπίνα ο ληστής, και πυροβόλησε
αμυνόμενος, κατέθεσε ο αστυνομικός, που σκότωσε τον 23χρονο Γιάννη Μιγγίπη,
κοντά στον νέο σιδηροδρομικό σταθμό της Θεσσαλονίκης

Ο ΕΙΣΑΓΓΕΛΕΑΣ Ποινικής Δίωξης Θεσσαλονίκης χειρίζεται την υπόθεση της
αιματηρής ληστείας που σημειώθηκε χθες σε υποκατάστημα των ΕΛΤΑ, στην περιοχή
Αμπελοκήπων Θεσσαλονίκης, με θύμα τον 23χρονο Γιάννη Μιγγίπη, που έπεσε νεκρός
από τις σφαίρες αστυνομικού στη διάρκεια καταδίωξης.

Ο αστυνομικός Κώστας Ταουλτζίδης, που πυροβόλησε και σκότωσε με το υπηρεσιακό
του περίστροφο τον νεαρό, αφέθηκε ελεύθερος, με εντολή του εισαγγελέα Ποινικής
Δίωξης, με την αιτιολογία ότι ο 23χρονος του προέταξε πρώτος την κοντόκαννη
καραμπίνα και ως εκ τούτου αναγκάστηκε να πυροβολήσει εναντίον του αμυνόμενος.

Η απόπειρα ληστείας ξεκίνησε στη 1.20 το μεσημέρι, μέσα στο υποκατάστημα των
ΕΛΤΑ Αμπελοκήπων, στην οδό Αμπελώνων 55.

ΜΕ ΤΗ ΦΙΛΗ ΤΟΥ

Ο Μιγγίπης ­ που τις επόμενες ημέρες επρόκειτο να παρουσιαστεί στον Στρατό ­
μαζί με τη φίλη του Κυριακή Πολυμένη, 21 χρόνων, σπουδάστρια στο Τμήμα
Λογιστικής των ΤΕΙ Θεσσαλονίκης, είχαν αποφασίσει να ληστέψουν το υποκατάστημα
και τις τελευταίες ημέρες οργάνωσαν το σχέδιο με κάθε λεπτομέρεια, χωρίς να
υποψιάζονται τι τους περίμενε.

Λίγο πριν κλείσουν τα ταμεία, ο 23χρονος με τη φίλη του, φορώντας κουκούλες,
μπήκαν στο υποκατάστημα και έβγαλαν από τα μπουφάν εκείνος μια κοντόκαννη
καραμπίνα και εκείνη ένα μαχαίρι, και με απειλές ακινητοποίησαν υπαλλήλους και
πελάτες. Η κοπέλα κατευθύνθηκε στο γκισέ και πήρε από τον ταμία 1.200.000
δραχμές, τις τοποθέτησε μέσα σε μια νάιλον σακούλα και στη συνέχεια βγήκαν
στον κεντρικό δρόμο και άρχισαν να τρέχουν.

Για κακή τους τύχη, όμως, την ώρα εκείνη ένας διανομέας που βρισκόταν στο πίσω
μέρος του υποκαταστήματος είδε από το παράθυρο τη ληστεία και άρχισε να καλεί
σε βοήθεια. Σύμφωνα με την Αστυνομία, ο αστυνομικός Ταουλτζίδης, που υπηρετεί
στο 1ο Αστυνομικό Τμήμα Θεσσαλονίκης, κατευθυνόταν στο σταθμευμένο Ι.Χ.
επιβατικό αυτοκίνητό του. Μόλις άκουσε τις φωνές του ταχυδρόμου, μπήκε στο
αυτοκίνητο και άρχισε να καταδιώκει το νεαρό ζευγάρι.

ΣΤΟΝ ΣΤΑΘΜΟ

Στην οδό Χαλκίδη, πίσω από τον νέο σιδηροδρομικό σταθμό και σε απόσταση
περίπου 400 μέτρων από το υποκατάστημα, ο αστυνομικός που είχε αναπτύξει
μεγάλη ταχύτητα με το αυτοκίνητο κατάφερε να ακινητοποιήσει τον 23χρονο με τη
φίλη του και στη συνέχεια έβγαλε το υπηρεσιακό του περίστροφο και τους κάλεσε
να παραδοθούν.

Σύμφωνα με την εκδοχή της Αστυνομίας, ο Μιγγίπης, παγιδευμένος ανάμεσα σε
σταθμευμένα οχήματα, τράβηξε την κοντόκαννη καραμπίνα και σημάδεψε από μικρή
απόσταση τον αστυνομικό. Τότε ο Ταουλτζίδης τον πυροβόλησε στο στήθος και τον
τραυμάτισε θανάσιμα. Στο σημείο όπου έπεσε νεκρός ο νεαρός βρέθηκαν τα χρήματα
της ληστείας.

Όπως αποκαλύφθηκε από την προανάκριση, ο νεαρός πριν από μερικές ημέρες, όταν
αποφάσισε με την κοπέλα να διαπράξουν τη ληστεία, πήρε κρυφά την καραμπίνα από
τον πατέρα του και την «πριόνισε». Σύμφωνα με πληροφορίες, η νεαρή στην
ανάκριση είπε στους αστυνομικούς ότι ο πατέρας του φίλου της ζητούσε να
διακόψουν τον δεσμό τους και τον απειλούσε ότι δεν θα του έστελνε χρήματα στη
διάρκεια της στρατιωτικής θητείας. Έτσι, σύμφωνα πάντα με τους ισχυρισμούς της
νεαρής, αποφάσισαν να ληστέψουν το ταχυδρομείο για να λύσουν το οικονομικό
πρόβλημα που θα αντιμετώπιζε τους επόμενους μήνες της στρατιωτικής θητείας.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16351N162</ED>
<ID>
ID:18470

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N16&aa=2</URL></REF>


Article

<CATEGORY>vin06</CATEGORY>

 <H5>ΑΠΟ ΤΟ ΦΘΙΝΟΠΩΡΟ ΤΟ ΙΣΤΟΡΙΚΟ ΣΚΑΦΟΣ ΤΩΝ ΩΝΑΣΗΔΩΝ ΓΙΝΕΤΑΙ ΚΡΟΥΑΖΙΕΡΟΠΛΟΙΟ
</H5><H2>600 χιλ. μία ημέρα στο «Χριστίνα»
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Με εξακόσιες χιλιάδες δραχμές μπορείτε να απολαύσετε από το επόμενο
φθινόπωρο μία ημέρα πάνω στο πλοίο του Αριστοτέλη Ωνάση

Το πλοίο. Πάνω στη «Χριστίνα» ο Αριστοτέλης Ωνάσης πήρε μερικές από τις πιο
σημαντικές αποφάσεις του. Τώρα το θρυλικό σκάφος επισκευάζεται στο Πέραμα και
σύντομα θα ενοικιάζεται σε εταιρείες και ιδιώτες. Στην ένθετη φωτό, ο νέος
ιδιοκτήτης του πλοίου κ. Γιάννης Παπανικολάου

Η «ΧΡΙΣΤΙΝΑ», το σκάφος πάνω στο οποίο περνούσε ημέρες ολόκληρες ο «μεγάλος
Σμυρνιός» και συχνά αποτελούσε το κέντρο των επιχειρήσεών του, επισκευάζεται
αυτή την περίοδο στο Πέραμα και σε οκτώ μήνες θα αρχίσει η ενοικίασή του σε
εταιρείες και ιδιώτες. Όσοι, όμως, το επιλέξουν φέτος για το διάστημα μεταξύ
15 Δεκεμβρίου και 15 Ιανουαρίου θα χρειαστεί να πληρώσουν κάτι... παραπάνω,
αφού η τιμή για 36 επιβάτες έχει καθορισθεί για την περίοδο αυτή στα 900
εκατομμύρια δραχμές!

Το πλοίο, όπως ανέφερε την περασμένη εβδομάδα η βρετανική εφημερίδα «The
Express», πουλήθηκε στα τέλη του Ιουλίου στον ιδιοκτήτη ναυτιλιακής εταιρείας
κ. Γιάννη Παπανικολάου. Είχε περάσει μία περίοδος πολλών χρόνων που το θρυλικό
σκάφος, μήκους 99 μέτρων, ήταν κυριολεκτικά στα αζήτητα. Η ιστορία του
ξεκινάει το 1943 από το Πολεμικό Ναυτικό του Καναδά. Όπως διηγείται ο πρόεδρος
του Ιδρύματος Ωνάση κ. Στέλιος Παπαδημητρίου, το 1953 ο Αριστοτέλης Ωνάσης
αγοράζει το πλοίο και το μετατρέπει σε «πλωτό παλάτι». Τότε το πλοίο ήταν το
μεγαλύτερο γιοτ σε όλο τον κόσμο, ενώ ακόμα και σήμερα θεωρείται ανάμεσα στα 4
μεγαλύτερα. Η διαθήκη του Ωνάση αναφέρει ότι σε περίπτωση που η Χριστίνα δεν
ήθελε το πλοίο, να δοθεί στον Πρόεδρο της Δημοκρατίας. Έτσι κι έγινε γύρω στα
1976. Λίγα χρόνια μετά, το πλοίο δίνεται στο Πολεμικό Ναυτικό, που, λόγω του
υψηλού κόστους που απαιτεί η συντήρησή του, αποφασίζει να το πουλήσει. Όπως
λέει ο κ. Παπαδημητρίου, το Ίδρυμα Ωνάση αγοράζει το 1989, έναντι περίπου
700.000 δολαρίων, κάποια αντικείμενα του πλοίου που μπορούσαν να αφαιρεθούν
και τα οποία είχαν την «σφραγίδα» της θρυλικής δυναστείας πάνω τους.

Από τη «Χριστίνα» ­ που πλέον θα λέγεται «Christina Ο» για να παραπέμπει πιο
άμεσα στους Ωνάσηδες ­ θα μείνει μόνον ο σκελετός μετά τις επισκευές. Όπως
λέει ο κ. Παπανικολάου, το σκάφος θα πλέει κυρίως στη Μεσόγειο και στην
Καραϊβική από εταιρείες ή ιδιώτες που θα θέλουν να το χρησιμοποιούν για μία
εβδομάδα μίνιμουμ. 
«Το κόστος εξαρτάται από την περίοδο και τον αριθμό των ατόμων. Είναι λογικό
σε κάποιες ειδικές περιόδους, όπως είναι η φετινή αλλαγή του χρόνου, η τιμή να
ανεβαίνει. Το πλοίο παίρνει 36 επιβάτες μάξιμουμ, σύμφωνα με τους διεθνείς
κανονισμούς», τονίζει ο κ. Παπανικολάου, που, όπως λέει, συνδεόταν με
οικογενειακή φιλία με την Χριστίνα Ωνάση. Ήδη, πάντως, γνωστή αμερικανική
εταιρεία έχει «κλείσει» το πλοίο για διάστημα 4 μηνών τα επόμενα οκτώμισι
χρόνια. Το όνομα Ωνάσης εξακολουθεί να «πουλάει»...
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N17</CAT>
<ED>
Κωδικός άρθρου: A16351N171</ED>
<ID>
ID:18412

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N17&aa=1</URL></REF>


Article

<CATEGORY>vin06</CATEGORY>

 <H5>ΠΕΡΙΛΑΜΒΑΝΟΝΤΑΙ ΚΑΙ ΟΙ ΟΔΗΓΟΙ ΜΟΤΟΣΥΚΛΕΤΩΝ ΑΠΟ 1ης ΜΑΪΟΥ ­ ΠΙΟ ΕΥΚΟΛΑ ΘΑ
ΑΦΑΙΡΟΥΝΤΑΙ ΤΑ ΔΙΠΛΩΜΑΤΑ
</H5><H5></H5><H5>73 σημεία-παγίδες στους δρόμους
</H5><H2>Αγριεύει το πόιντ σύστεμ
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Αγριεύει από τις αρχές Μαΐου το πόιντ σύστεμ και οι οδηγοί που θα χάνουν
πλέον «ευκολότερα» το δίπλωμά τους, για να το πάρουν πίσω θα υποχρεώνονται να
ξαναδίνουν εξετάσεις από την αρχή.

ΑΥΤΟ περιλαμβάνεται στη δέσμη των μέτρων για τη μείωση των τροχαίων ατυχημάτων
και την πιστή τήρηση των κανόνων οδικής ασφάλειας στους ελληνικούς δρόμους,
που παρουσίασαν χτες οι υπουργοί Μεταφορών Αναστάσιος Μαντέλης, Δημόσιας Τάξης
Φίλιππος Πετσάλνικος και ο υφυπουργός ΠΕΧΩΔΕ Χρίστος Βερελής.

Ακόμα, από την 1η Μαΐου αλλάζει και ο τρόπος χορήγησης των διπλωμάτων, οι
μοτοσυκλέτες θα περνούν από τεχνικό έλεγχο, ενώ από την πλευρά της Τροχαίας, η
οποία θα εφοδιαστεί με «κρυφές κάμερες», θα εντατικοποιηθούν οι έλεγχοι για
τις ζώνες ασφαλείας, τα κράνη και τους μεθυσμένους οδηγούς.

ΤΟ ΠΟΪΝΤ ΣΥΣΤΕΜ

Ο υπουργός Μεταφορών Αναστάσιος Μαντέλης ανακοίνωσε ότι το πόιντ σύστεμ
(Σύστημα Ελέγχου Συμπεριφοράς των Οδηγών) αλλάζει πλέον ριζικά.

Ειδικότερα, σε αυτό εντάσσονται για πρώτη φορά όλοι οι οδηγοί,
συμπεριλαμβανομένων των κατόχων αδειών οδήγησης μοτοσυκλετών, αγροτικών
μηχανημάτων (τρακτέρ κ.λπ.) και οχημάτων ειδικού τύπου (γερανοί, εκσκαφείς)
που έως τώρα εξαιρούνταν.

Στο πόιντ σύστεμ θα ενταχθούν και άλλες τροχαίες παραβάσεις (όπως της οδήγησης
υπό την επήρεια αλκοόλ και της υπερβολικής ταχύτητας), ενώ καθιερώνεται νέα
κλίμακα βαθμολόγησής τους. Συγκεκριμένα, αντί της κλίμακας των 2, 3, 4 και 5
βαθμών που ισχύει σήμερα, καθιερώνεται καινούργια με 3, 5, 7 και 9 βαθμούς.

Το διάστημα αφαίρεσης των αδειών οδήγησης για τους οδηγούς που σε μια
πενταετία θα συμπληρώνουν 25 βαθμούς, διπλασιάζεται σε σχέση με τώρα.
Ειδικότερα, την πρώτη φορά συμπλήρωσης των 25 βαθμών η άδεια οδήγησης θα
αφαιρείται για έξι μήνες (αντί τριών σήμερα), τη δεύτερη φορά η άδεια θα
αφαιρείται για 12 μήνες (αντί έξι) και την τρίτη για διάστημα δύο χρόνων (αντί
ενός χρόνου σήμερα).

Οι οδηγοί που θα χάνουν την άδεια οδήγησης λόγω πόιντ σύστεμ, προκειμένου να
την επανακτήσουν θα υποχρεώνονται να ακολουθούν την ίδια διαδικασία που
ακολουθούν και οι υποψήφιοι οδηγοί που βγάζουν δίπλωμα για πρώτη φορά.

ΤΑ ΔΙΠΛΩΜΑΤΑ

Εξάλλου, όσον αφορά τη χορήγηση των διπλωμάτων, ο κ. Μαντέλης ανακοίνωσε χτες
ότι από 1ης Μαΐου γίνεται αυστηρότερο και το σύστημα εκπαίδευσης και εξέτασης
των υποψήφιων οδηγών.

Το νέο σύστημα προβλέπει ότι όλοι οι υποψήφιοι οδηγοί θα παρακολουθούν πλέον
υποχρεωτικά έναν ελάχιστο αριθμό ωρών θεωρητικής και πρακτικής εκπαίδευσης,
πριν από τη συμμετοχή τους στις εξετάσεις για την απόκτηση διπλώματος.

Η αύξηση των υποχρεωτικών ωρών εκπαίδευσης εκτιμάται ότι θα αυξήσει συνολικά
το κόστος για την απόκτηση διπλώματος από τους υποψηφίους.

Πάντως, ο αριθμός των μαθημάτων κάθε υποψηφίου θα πιστοποιείται μέσω
θεωρημένων τριπλότυπων αποδείξεων που θα εκδίδουν υποχρεωτικά οι σχολές οδηγών.

Οι άδειες οδήγησης στους επιτυχόντες των εξετάσεων θα χορηγούνται μέσα σε
πέντε εργάσιμες μέρες και όχι σε 10 όπως σήμερα.

Εάν ο υποψήφιος οδηγός «κοπεί», η επανεξέτασή του θα γίνεται μέσα σε 15 μέρες
αντί των 30 που ισχύει τώρα.

ΤΑ ΔΙΚΥΚΛΑ

Ο υπουργός Μεταφορών ανακοίνωσε ακόμα ότι σε τεχνικό περιοδικό έλεγχο θα
υποβάλλονται και τα δίκυκλα.

Ο τεχνικός έλεγχος των δικύκλων θα γίνεται ανά διετία και η έκδοση της
αντίστοιχης Κάρτας Τεχικού Ελέγχου Μοτοσυκλετών (ΚΤΕΜ) θα ανατεθεί σε
εξουσιοδοτημένα συνεργεία ή ειδικά ιδιωτικά κέντρα τεχνικού ελέγχου.

Για την έκδοση της κάρτας θα ελέγχονται τα στοιχεία ταυτότητας των
μοτοσυκλετών, τα ηλεκτρομηχανολογικά στοιχεία τους, ο σκελετός, η στάθμη του
θορύβου και η ποσότητα των εκπεμπόμενων καυσαερίων τους.

Η ΑΣΤΥΝΟΜΕΥΣΗ

Η Τροχαία από την πλευρά της, όπως ανακοίνωσε ο υπουργός Δημόσιας Τάξης
Φίλιππος Πετσάλνικος, θα προχωρήσει στην εντατικοποίηση των αλκοτέστ, όπως και
των ελέγχων για τη χρήση ζωνών ασφαλείας από τους οδηγούς και τους επιβάτες
των αυτοκινήτων, και του προστατευτικού κράνους από τους μοτοσυκλετιστές.

Με κρυφές κάμερες ­ σταθερές και κινητές ­ θα ελέγχεται η ταχύτητα των
οχημάτων κυρίως στους εθνικούς δρόμους και τις κεντρικές λεωφόρους των πόλεων
και θα εντοπίζονται οι παραβάτες τού ­ αναμορφωμένου πλέον ­ Κώδικα Οδικής
Κυκλοφορίας (ΚΟΚ), ο οποίος προβλέπει τσουχτερά πρόστιμα και αναμένεται να
ψηφιστεί από τη Βουλή μέσα στον Φεβρουάριο.

Αυστηροί έλεγχοι για τη χρήση αλκοόλ και ναρκωτικών ουσιών κατά την οδήγηση θα
γίνονται και σε επαγγελματίες οδηγούς (λεωφορείων, ταξί, φορτηγών κ.λπ.).

Για τον αποτελεσματικότερο έλεγχο όλου του συστήματος οι υπηρεσίες της
Τροχαίας θα ενισχυθούν με 170 νέους τροχονόμους, 132 μοτοσυκλέτες, 79
περιπολικά, 11 γερανούς, 50 φορητά ραντάρ και 100 αλκοολόμετρα.


ΟΣΟΝ ΑΦΟΡΑ την κατάσταση των δρόμων, που έχει ξεχωριστό μερίδιο ευθύνης στα
τροχαία ατυχήματα, ο υφυπουργός ΠΕΧΩΔΕ Χρίστος Βερελής ανακοίνωσε ότι ήδη το
Γραφείο Οδικής Ασφάλειας που ιδρύθηκε πρόσφατα στο υπουργείο καταγράφει όλα τα
προβλήματα και τα επικίνδυνα σημεία στους δρόμου Μέχρι τώρα, είπε ο κ.
Βερελής, έχουν επισημανθεί 73 επικίνδυνα σημεία στους εθνικούς και επαρχιακούς
δρόμους και έχουν ολοκληρωθεί ή συνεχίζονται οι απαραίτητες παρεμβάσεις για τη
βελτίωσή τους Ακόμα, ανέφερε ότι για τη συντήρηση των επαρχιακών δρόμων μέσα
στο 1998 δόθηκε στις νομαρχίες ποσό άνω των 10 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N19</CAT>
<ED>
Κωδικός άρθρου: A16351N191</ED>
<ID>
ID:18413

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N19&aa=1</URL></REF>


Article

<CATEGORY>vin06</CATEGORY>

 <H5>ΟΙ ΝΕΕΣ ΔΙΟΙΚΗΣΕΙΣ ΕΧΟΥΝ ΤΟ ΒΑΡΥ ΦΟΡΤΙΟ ΝΑ ΕΠΙΛΥΣΟΥΝ ΤΑ ΒΑΣΙΚΑ ΠΡΟΒΛΗΜΑΤΑ ΤΟΥ ΧΩΡΟΥ
</H5><H2>ΔΙΑΛΟΓΟΣ
</H2><H2>Οι δικηγόροι στη νέα χιλιετία
</H2>
<AUTHOR>ΓΙΩΡΓΟΣ Ν. ΝΙΚΗΤΙΑΔΗΣ</AUTHOR>

Την τελευταία Κυριακή του Φεβρουαρίου καλούνται οι δικηγόροι όλης της χώρας να
εκλέξουν νέες διοικήσεις στούς κατά τόπους συλλόγους τους.

Οι διοικήσεις αυτές θα αναλάβουν το βαρύ φορτίο, αφενός να οδηγήσουν τον κλάδο
στη νέα χιλιετία που έρχεται προσαρμόζοντάς τον στην εποχή της παγκοσμιότητας,
αφετέρου να επιλύσουν τα βασικά προβλήματα του χώρου που σχετίζονται τόσο με
την επιβίωση των ίδιων των δικηγόρων όσο και με την καλύτερη απονομή της Δικαιοσύνης.

Αυτό άλλωστε θα έπρεπε να αποτελεί και τον σκοπό κάθε δικηγορικού συλλόγου, να
ασχολείται δηλαδή με τα προβλήματα των μελών του και παραλλήλως να παρεμβαίνει
θεσμικά και να προτείνει λύσεις σε ζητήματα σχετιζόμενα με την εύρυθμη
λειτουργία της Δικαιοσύνης, την προάσπιση των ανθρωπίνων δικαιωμάτων και την
υποστήριξη του πολίτη από κάθε καταπιεστικό μηχανισμό. Ο διφυής αυτός
χαρακτήρας του επαγγέλματος καθιερώνει τον δικηγόρο όχι απλώς ως έναν
επαγγελματία, αλλά ως συλλειτουργό της Δικαιοσύνης που ασκεί ένα συγκεκριμένο
λειτούργημα, να υπηρετεί δηλαδή το Δίκαιο.

ΥΠΕΡΠΛΗΘΥΣΜΟΣ

Το επάγγελμα-λειτούργημα αυτό, με την είσοδό μας στη νέα χιλιετία,
αντιμετωπίζει σοβαρό κίνδυνο εξαιτίας του τεράστιου αριθμού των κατεχόντων
άδειες ασκήσεώς του, που οδηγεί με μαθηματική ακρίβεια χιλιάδες δικηγόρους σε
προλεταριοποίηση. Στο Λεκανοπέδιο πλέον αντιστοιχούν 200 περίπου κάτοικοι ανά
δικηγόρο και την ίδια στιγμή όχι μόνο συνεχίζεται η αλόγιστη είσοδος νέων
δικηγόρων στον χώρο, αλλά σταδιακά αφαιρείται ένα μεγάλο τμήμα της δικηγορικής
ύλης από μεγάλα γραφεία και από άλλα επαγγέλματα.

Οι συνέπειες θα είναι τραγικές όχι μόνο για τους δικηγόρους, αλλά και για τον
θεσμό της Δικαιοσύνης. Δεν είναι τυχαίο το γεγονός ότι, όταν οι δικηγόροι των
υπολοίπων χωρών της Ευρωπαϊκής Ένωσης (όπου κατά μέσον όρο αντιστοιχούν 2.200
κάτοικοι ανά δικηγόρο) απολαμβάνουν ένα στοιχειώδες εισόδημα που τους
επιτρέπει να ζουν αξιοπρεπώς και σε αντιστοιχία με το επιστημονικό τους κύρος,
στην Ελλάδα υπερπολλαπλασιάζονται οι καταγγελίες κατά δικηγόρων από πελάτες
τους, ακόμη και για ποινικά αδικήματα. Μπροστά στα προβλήματα αυτά, η διοίκηση
του Δικηγορικού Συλλόγου Αθηνών, του μεγαλύτερου επιστημονικού σωματείου της
χώρας, με 15.500 περίπου μέλη σήμερα, δεν έχει επιδιώξει συστηματικά και σε
βάθος χρόνου να προτείνει και να επιβάλει λύσεις που και το επάγγελμα θα
επανέφεραν σε αξιοπρεπή πλαίσια και το λειτούργημα θα κατοχύρωναν εκ νέου προς
όφελος του δημοκρατικού μας πολιτεύματος.

ΡΗΞΗ

Αντ' αυτού, μεταξύ του προέδρου του Δικηγορικού Συλλόγου Αθηνών και του καθ'
ύλην αρμοδίου υπουργού Δικαιοσύνης υπάρχει πλήρης ρήξη και καμία απολύτως
επαφή για μεγάλο χρονικό διάστημα, με αφορμή ένα επεισόδιο προσωπικού
χαρακτήρα στο οποίο ο πρόεδρος των δικηγόρων της Αθήνας προσέδωσε θεσμικά
χαρακτηριστικά προσβλέποντας προφανώς σε κομματικά ή προσωπικά (αδιάφορο)
οφέλη και οδηγώντας έτσι το σώμα των δικηγόρων μακριά από την κρατική εξουσία,
που θα μπορούσε να στηρίξει και να επιλύσει πολλά από τα αιτήματα του κλάδου.

Έτσι, σήμερα, ούτε υπάρχει κανένα σχέδιο ούτε υλοποιείται κάποιο πρόγραμμα
ούτε βεβαίως έχει υπάρξει νομοθετικό πλαίσιο που θα διασφαλίσει ότι σε λίγα
χρόνια οι δικηγόροι της Αθήνας δεν θα ξεπεράσουν τον αριθμό των 20.000, η
δικηγορική ύλη θα προωθείται και θα αποτελεί αντικείμενο μόνο των δικηγόρων,
οι δικηγορικοί σύλλογοι θα ασχοληθούν και με όσα αναδεικνύουν το επάγγελμα των
μελών τους σε λειτούργημα στον χώρο της Δικαιοσύνης.

Η ΧΡΟΝΟΧΡΕΩΣΗ

Είναι πράγματι λυπηρό, όταν ο κλάδος αντιμετωπίζει τόσο σοβαρά προβλήματα και
όταν η λειτουργία της Δικαιοσύνης καρκινοβατεί ο πρόεδρος του ΔΣΑ, χωρίς καμία
μελέτη, να φέρνει προς συζήτηση και να αποφασίζεται προ ημερησίας διατάξεως
πρόσφατα στο Συμβούλιο του Συλλόγου η καθιέρωση χρονοχρέωσης για να ωφεληθούν
δήθεν οι νέοι δικηγόροι.

Ο εκλογικός στόχος είναι σαφής, αφού για μεν την υποχρεωτική προσπάθεια της
εξώδικης επίλυσης των δικαστικών διαφορών ο ίδιος πρόεδρος αγωνίσθηκε και
πέτυχε την αναστολή του μέτρου επειδή «δεν είχαν οι δικηγόροι γραφεία με
υποδομή», ενώ ανακαλύπτει ξαφνικά ότι υπάρχει η εμπειρία και η υποδομή για τη
χρονοχρέωση. Και τα δύο μέτρα είναι ορθά και τα δύο θα έπρεπε να προωθηθούν
από τους ίδιους τους δικηγόρους, αφού όμως θα προηγούντο μελέτες που θα
κατέτειναν και στην καλύτερη απονομή της Δικαιοσύνης και στο συμφέρον των
δικηγόρων και των ίδιων των πολιτών.

Όλα αυτά δείχνουν δυστυχώς ότι το επάγγελμα-λειτούργημα των δικηγόρων, ο
θεσμός αυτός που υπήρξε πράγματι βασικό υποστήριγμα της δημοκρατίας και των
θεσμών, τείνει με τη συμπεριφορά των μέχρι τώρα ιθυνόντων να χάσει και την
αίγλη του, και το κύρος, και την αξιοπιστία του.

ΣΥΜΦΕΡΟΝΤΑ

Σήμερα, πλέον, στα υφιστάμενα προβλήματα προστίθενται και νέα, που σχετίζονται
με την εισβολή μεγάλων συμφερόντων στον χώρο. 
Μόλις προσφάτως ο πρόεδρος όλων των Αμερικανών δικηγόρων έθεσε ως πρώτο μέλημα
για το σωματείο του την επέλαση των μεγάλων λογιστικών γραφείων και την
υφαρπαγή της δικηγορικής ύλης από αυτά. 
Το φαινόμενο είναι ορατό και στην Ελλάδα. Οι μεγάλες λογιστικές εταιρείες και
δρουν και νέμονται ήδη τμήμα της δικηγορικής ύλης.

Τι μελέτη υπάρχει για το θέμα και τι προτάσεις αντιμετώπισής του έχουν γίνει
από τους δικηγόρους; Είναι σαφές ότι τα περιθώρια για τους δικηγόρους
στενεύουν. Πρέπει τώρα να επιλέξουν διοικήσεις που και επιστημονικό κύρος και
ήθος θα διαθέτουν, αλλά και τη θέληση να προχωρήσουν σε μέτρα που θα
απεγκλωβίσουν τους δικηγόρους από το αδιέξοδο.

Οι δικηγορικοί σύλλογοι, και πρωτίστως αυτός της Αθήνας, μπορούν και οφείλουν
τόσο έναντι των μελών τους όσο και έναντι της κοινωνίας να εκλέξουν διοικήσεις
που χωρίς χρονοτριβή θα προχωρήσουν άμεσα στην επεξεργασία μελετών που θα
εγγυώνται λύσεις τόσο για τον ίδιο το δικηγόρο όσο και για τα προβλήματα
απονομής της Δικαιοσύνης.

Είναι κρίμα, την ώρα που το μεγαλύτερο επιστημονικό σωματείο της χώρας θα
έπρεπε μεταξύ άλλων να έχει τεκμηριωμένες απόψεις για τη νομική διάσταση των
εθνικών μας θεμάτων (υφαλοκρηπίδα κ.λπ.) σε συνεργασία και με τη βοήθεια του
κράτους και να φροντίζει να προωθεί τις εθνικές - νομικές του θέσεις στους
δικηγορικούς συλλόγους των άλλων χωρών, να αντιμετωπίζουν οι δικηγόροι
στοιχειώδη ζητήματα επιβίωσης. Το τρένο όμως τρέχει και δεν μας περιμένει.
Οφείλουμε να το προλάβουμε.

Ο δικηγόρος Γ. Νικητιάδης είναι γραμματέας της Τομεακής Επιτροπής Νομικών -
Οικονομολόγων του ΠΑΣΟΚ.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16351N201</ED>
<ID>
ID:18414

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N20&aa=1</URL></REF>


Article

<CATEGORY>vin06</CATEGORY>

 <H2>Εξαπάτησαν 45.000 «πελάτες»
</H2>
ΤΟ ΠΑΙΧΝΙΔΙ υποτίθεται ότι ήταν ένα σύστημα διαφήμισης και πώλησης προϊόντων
μέσω των πελατών, αλλά ουσιαστικά ήταν ένα ακόμη σύστημα-«πυραμίδα» με 45.000
θύματα απάτης. Και οι... εμπνευστές του συστήματος καλούνται τώρα να καθήσουν
στο εδώλιο για απάτη σε βαθμό κακουργήματος, έστω κι αν εισέπρατταν από κάθε
θύμα τους μόνον 3.000 δραχμές.

Η υπόθεση απασχολεί τον Άρειο Πάγο, ο οποίος καλείται να επικυρώσει το
βούλευμα του Συμβουλίου Εφετών Αθήνας, που παραπέμπει σε δίκη για κακούργημα
τους πρωταγωνιστές της απάτης. Και η υπέρ της παραπομπής για το συγκεκριμένο
αδίκημα αλλά και για παράβαση του νόμου περί τυχερών παιχνιδιών, τάσσεται με
πρότασή της η Εισαγγελία του Ανωτάτου Δικαστηρίου.

Με το παραπεμπτικό βούλευμα οδηγούνται σε δίκη ο έμπορος Γ. Δημόπουλος, η
σύζυγός του Δήμητρα και οι υπάλληλοί τους Παν. Παπασταύρου και Ι. Σιαφαρίκα.
Όπως προκύπτει από τον φάκελο της υπόθεσης, το βασικό εργαλείο στην απάτη ήταν
καρτ ποστάλ που πωλούνταν ανά τετράδες στα θύματα-αγοραστές, προς 3.000 δρχ.,
με την υπόσχεση ότι θα κέρδιζαν μέσα σε λίγες ημέρες .

Το παιχνίδι ονομαζόταν «Dyn Card» και οι όροι συμμετοχής σε αυτό ήταν οι
αγοραστές των καρτών να βρουν τρεις νέους πελάτες (οι οποίοι με τη σειρά τους
θα αγόραζαν μία τετράδα καρτών), με «κέρδος» 325.000 δρχ. ύστερα από 45
ημέρες. 
Χρήματα, βεβαίως, ποτέ δεν δόθηκαν και όταν συνελήφθησαν οι εμπνευστές τού
παιχνιδιού διαπιστώθηκε ότι ήδη είχαν εξαπατήσει 45.000 άτομα, συγκεντρώνοντας
135 εκατ. δραχμές.

Η Εισαγγελία του Αρείου Πάγου τονίζει στην πρότασή της ότι «το κέρδος ήταν
μαθηματικά αδύνατο να εξασφαλιστεί για όλους τους μετέχοντες στο παιχνίδι, ενώ
οι καρτ ποστάλ ήταν ευτελούς αξίας».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16351N202</ED>
<ID>
ID:18471

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N20&aa=2</URL></REF>


Article

<CATEGORY>vin06</CATEGORY>

 <H5>ΔΟΘΗΚΑΝ ΣΤΗ ΔΗΜΟΣΙΟΤΗΤΑ ΤΑ ΣΥΜΠΕΡΑΣΜΑΤΑ ΑΠΟ ΤΗΝ 4ΜΗΝΗ ΛΕΙΤΟΥΡΓΙΑ ΤΟΥ ΘΕΣΜΟΥ
</H5><H2>Τι είδε ο... «Συνήγορος»
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

<H3></H3>Ο στόχος εξακολουθεί να είναι η αλλαγή της νοοτροπίας που κυριαρχεί στη
Δημόσια Διοίκηση. Τέσσερις μήνες από τη λειτουργία του, ο Συνήγορος του Πολίτη
έδωσε χθες στη δημοσιότητα τα συμπεράσματα από την έως τώρα εφαρμογή του
θεσμού. Και ο στόχος φαίνεται ότι είναι πλέον πιο κοντά...

ΜΕΧΡΙ ΣΗΜΕΡΑ 1.662 πολίτες έχουν υποβάλει γραπτές αναφορές στον Συνήγορο του
Πολίτη για «κακοδιοίκηση» από υπηρεσίες του Δημοσίου (μέσος όρος, 21 αναφορές
την ημέρα), ενώ 4.986 πολίτες έχουν υποβάλει προφορικά ερωτήματα τηλεφωνικώς ή αυτοπροσώπως.

«Τόσο η Δημόσια Διοίκηση όσο και οι πολίτες ανταποκρίθηκαν θετικά στις πρώτες
πρωτοβουλίες που πήραμε», είπε ο Συνήγορος του Πολίτη, καθηγητής κ. Νικηφόρος Διαμαντούρος.

Στην εκδήλωση, τον λόγο πήραν και οι βοηθοί Συνήγοροι Αλίκη Κουτσουμάρη, Μαρία
Μητροσύλη, Γιάννης Μιχαήλ και Γιώργος Καμίνης, που κατέθεσαν, ο καθένας για
τον τομέα του, τις εμπειρίες των 4 αυτών μηνών, χαρακτηρίζοντας ικανοποιητικά
τα μέχρι σήμερα επιτεύγματα του Συνηγόρου.

Σύντομα ο Συνήγορος θα λειτουργεί και ένα απόγευμα κάθε εβδομάδα για να
διευκολυνθούν όσοι εργάζονται, ενώ ο κ. Διαμαντούρος ανακοίνωσε ότι, εκτός από
τους 80 που ήδη υπηρετούν στον νεοσύστατο θεσμό, μέσα στο 1999 θα υπάρξει και
νέα προκήρυξη για την πρόσληψη προσωπικού.

Σχετικά με τον Συνήγορο του Οπλίτη, ο κ. Διαμαντούρος τόνισε ότι ισχύουν οι
ανακοινώσεις του Πρωθυπουργού, όμως ακόμα δεν έχει ολοκληρωθεί ο σχεδιασμός.
Σύντομα, πάντως, κλιμάκιο του Συνηγόρου θα βρεθεί και εκτός Αθήνας ­ στην
Κόρινθο στις 15 και 16 Φεβρουαρίου και στη Θεσσαλονίκη μετά το Πάσχα.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16351N211</ED>
<ID>
ID:18415

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N21&aa=1</URL></REF>


Article

<CATEGORY>vin06</CATEGORY>

 <H5>ΤΟ ΟΝΕΙΡΟ ΠΟΥ ΞΕΚΙΝΗΣΕ ΠΡΙΝ ΑΠΟ ΔΥΟ ΧΡΟΝΙΑ ΣΕ ΜΙΑ ΚΡΟΥΑΖΙΕΡΑ ΕΓΙΝΕ ΕΦΙΑΛΤΗΣ
ΓΙΑ ΤΗΝ 30ΧΡΟΝΗ ΤΖΟΥΛΙ ΣΚΑΛΙ
</H5><H5>Τη σκότωσε και μετά την έψαχνε στην TV!
</H5><H2>«Την έστειλα στη θάλασσα, εκεί που την ερωτεύθηκα»
</H2>
<AUTHOR>ΛΙΑ ΝΕΣΦΥΓΕ - ΚΩΣΤΑΣ ΧΑΤΖΙΔΗΣ</AUTHOR>

«Τη σκότωσα και την έστειλα στη θάλασσα. Στο υγρό στοιχείο, εκεί όπου την
ερωτεύθηκα». Γνωρίστηκαν στην Καραϊβική, στο κατάστρωμα του κρουαζιερόπλοιου
«Γκάλαξι» που έχει το ορμητήριό του στο Μαϊάμι.

Ολέθρια σχέση. Η ερωτική σχέση του 24χρονου ναυτικού Γιώργου Σκιαδόπουλου με
την πλούσια Αμερικανίδα Τζούλι Σκάλι ξεκίνησε σε ένα πολυτελές κρουαζιερόπλοιο
στην Καραϊβική και κατέληξε στα βουρκόνερα μιας λίμνης στην Καβάλα

ΕΚΕΙ, ερωτεύθηκαν, τον Νοέμβριο του 1997. Το όνειρο κράτησε μόλις δύο χρόνια.
Στις 8 Ιανουαρίου έσβησε στα βουρκόνερα μιας μικρής λίμνης στην Καβάλα.
Εκείνος, Έλληνας, μόλις 24 ετών, απόφοιτος του Εμπορικού Ναυτικού, που έκανε
το παρθενικό του ταξίδι στη θάλασσα ως τρίτος μηχανικός. Εκείνη, πλούσια
Αμερικανίδα, φωτομοντέλο, 30 ετών, που η ομορφιά της ξεχώριζε ανάμεσα στους
2.000 επιβάτες του κρουαζιερόπλοιου.

Η ΓΝΩΡΙΜΙΑ

Η γνωριμία του Γιώργου Σκιαδόπουλου με την Τζούλι Μαρί Σκάλι ήταν
κινηματογραφική. Η έλξη που ένιωσε η Αμερικανίδα για το νεαρό μέλος του
πληρώματος, από την Ελλάδα, εκδηλώθηκε αμέσως. Η παρουσία του 42χρονου
πλούσιου συζύγου της, Τιμ Νιστ, δεν στάθηκε εμπόδιο.

Ο γάμος τους παρουσίαζε προβλήματα. Γι' αυτό ο επιχειρηματίας, από το Μαϊάμι,
σκέφθηκε να ταξιδέψουν μαζί στην Καραϊβική. Πίστεψε ότι στην κρουαζιέρα θα
μπορούσαν να αναθερμάνουν τη σχέση τους. Εκεί, είχε εναποθέσει τις τελευταίες
ελπίδες του. Δεν μπορούσε να φανταστεί ότι στη ζωή τους θα έμπαινε ο τρίτος
μηχανικός του κρουαζιερόπλοιου!

Όλα κατέρρευσαν τη στιγμή που ο Γιώργος Σκιαδόπουλος άφησε το μηχανοστάσιο και
εμφανίστηκε στο κατάστρωμα του «Γκάλαξι». Έτσι, άρχισε η ερωτική ιστορία του
νεαρού μηχανικού από την Καβάλα με το φωτομοντέλο του Νιου Τζέρσεϊ. Δύο
διαφορετικοί κόσμοι που συναντήθηκαν αναπάντεχα, δύο διαφορετικοί άνθρωποι που
ενώθηκαν για να αλλάξουν τη ζωή τους.

Ο Γιώργος Σκιαδόπουλος είχε όνειρα και φιλοδοξίες. Παιδί χωρισμένων γονιών,
από νωρίς αφοσιώθηκε στις επαγγελματικές του σπουδές. Μέσα από τη δουλειά
πίστευε ότι θα πετύχαινε τους στόχους που είχε βάλει. Ο απόφοιτος του Ναυτικού
Λυκείου Πάτρας και της Δημόσιας Σχολής Εμπορικού Ναυτικού, πριν προλάβει να
κορνιζάρει το δίπλωμά του βρέθηκε στην Καραϊβική, μέλος του πληρώματος ενός
υπερσύγχρονου ελληνόκτητου κρουαζιερόπλοιου.

Στο παρθενικό του ταξίδι ο νεαρός από την Καβάλα γνώρισε μια εντυπωσιακή
γυναίκα που δεν λογάριασε τις ανέσεις που της προσέφερε ο εκατομμυριούχος σύζυγος.

Στο επόμενο ταξίδι του «Γκάλαξι» από τις ακτές της Φλόριδα προς τα νησιά της
Καραϊβικής, στη λίστα των επιβατών ήταν και πάλι το όνομα της Τζούλι Μαρί
Σκάλι. Αυτή τη φορά δεν υπήρχε το όνομα του συζύγου της. Δίπλα της ήταν ο
Γιώργος Σκιαδόπουλος. Το φωτομοντέλο από το Νιου Τζέρσεϊ έδειχνε αποφασισμένη
να διαλύσει τον γάμο της με τον Τιμ Νιστ και να ακολουθήσει στην άλλη άκρη του
Ατλαντικού τον αγαπημένο της. Ακόμα και η μεγάλη της αδυναμία στην τρίχρονη
κόρη της δεν μπόρεσε να την κρατήσει στην Αμερική.

Πολύ γρήγορα κίνησε όλες τις διαδικασίες για την έκδοση του διαζυγίου. Αν και
δεν κατάφερε να πάρει την επιμέλεια του παιδιού της, τον Οκτώβριο του 1998
πήρε στα χέρια της διαζύγιο, μαζί με 600.000 δολάρια και 1,5 εκατομμύριο
δραχμές τον μήνα διατροφή.

Ο ΓΑΜΟΣ

Γιάννης Κολυβάς. «Πριν από πέντε ημέρες άρχισα τις έρευνες ύστερα από αίτημα
του πατέρα τής Τζούλι Σκάλι», είπε στα «ΝΕΑ» ο ιδιωτικός ντετέκτιβ

Λίγους μήνες αργότερα, παραμονές Χριστουγέννων, η Τζούλι με τον Γιώργο
Σκιαδόπουλο ήρθαν στην Ελλάδα. Ο 24χρονος μηχανικός του Εμπορικού Ναυτικού
ήθελε να γνωρίσει τη μέλλουσα σύζυγό του στη μητέρα, στα αδέλφια και στη
γιαγιά του που βρίσκονται στην Καβάλα.

Ο γάμος είχε προγραμματιστεί να γίνει στις 23 Ιανουαρίου. Το πανάκριβο νυφικό
είχε σταλεί από την Αμερική, μαζί με δύο βαλίτσες με ρούχα που θα φορούσε στο
γαμήλιο ταξίδι. Η Τζούλι Μαρί Σκάλι όμως δεν πρόλαβε να το προβάρει. Αν και
γνώρισε τους γονείς του αγαπημένου της, εκεί διαπίστωσε ότι δεν είχε γνωρίσει
ποτέ τον πραγματικό χαρακτήρα του Γιώργου Σκιαδόπουλου.

Η ένταση που είχε τις τελευταίες ημέρες ο Γιώργος Σκιαδόπουλος, λόγω της
επικείμενης στράτευσής του, πολλές φορές εκτονωνόταν στην Τζούλι Σκάλι. «Εγώ
θα λιποτακτήσω και θα έρθω μαζί σου στην Αμερική», της είπε πριν από λίγες
ημέρες. 
Η Τζούλι Σκάλι προσπαθούσε μάταια να τον ηρεμήσει.

Η κατάσταση επιδεινώθηκε όταν του είπε ότι νοστάλγησε την κόρη της και ότι θα
πάει στην Αμερική να τη δει. Στο μυαλό του Γιώργου Σκιαδόπουλου αυτό το ταξίδι
σήμαινε φυγή, πίστεψε ότι θα την έχανε. Και αυτό δεν το επέτρεπε ο
διαταραγμένος εγωισμός του.

Γνωστό φωτομοντέλο. Εντυπωσιακή γυναίκα, με επιτυχημένη καριέρα φωτομοντέλου
στο Νιου Τζέρσεϊ, η άτυχη Τζούλι Σκάλι. Φωτογραφίες της δημοσιεύονταν σε
εφημερίδες και περιοδικά και παρουσιαζόταν σε διαφημίσεις στην τηλεόραση

ΓΙΑ ΠΟΛΛΕΣ ημέρες ο Γιώργος Σκιαδόπουλος εμφανιζόταν σε τηλεοπτικές εκπομπές
αναζητώντας την αγαπημένη του. Γύριζε στα κανάλια με τη φωτογραφία της στα
χέρια, ζητώντας με αγωνία να πουν έστω και δύο λέξεις για την ανεύρεσή της.

Λίγες ημέρες πριν, στις 11 Ιανουαρίου, είχε φροντίσει να κάνει επίσημη δήλωση
εξαφάνισής της στο Αστυνομικό Τμήμα της Ομόνοιας. Έφτασε στο σημείο να
απευθυνθεί στην πρεσβεία των ΗΠΑ. Δήλωνε αποφασισμένος να κινήσει γη και
ουρανό ώσπου να τη βρει.

Μια σκηνοθεσία με πρωταγωνιστή τον ίδιο, που παρουσιαζόταν απελπισμένος και σε
όλους έλεγε το ίδιο παραμύθι. Προχθές, μάλιστα, είχε βγει «ον κάμερα» στο
δελτίο ειδήσεων του Antenna. Από την άλλη άκρη του Ατλαντικού, ο πατέρας της
άτυχης κοπέλας, πρώην πράκτορας του FBI, δεν πίστεψε την εκδοχή της
εξαφάνισης. Το τελευταίο τηλεφώνημα που έκανε η Τζούλι Σκάλι στη μητέρα της
ήταν ανησυχητικό. «Δεν μπορώ άλλο μαζί του. Θέλω να γυρίσω πίσω. Τον φοβάμαι»,
είχε πει πριν από λίγες ημέρες.

Η οικογένεια Σκάλι, μέσω της Διεθνούς Ένωσης Αστυνομικών Ερευνών, έρχεται σε
επαφή με τον ντετέκτιβ Γιάννη Κολυβά, ο οποίος πριν από έξι ημέρες αρχίζει τις
έρευνες στην Αθήνα και στην Καβάλα. Το σενάριο της δήθεν εξαφάνισης της Τζούλι
Σκάλι στην Ομόνοια δεν έπεισε κανέναν. Κυρίως τους άντρες της Ασφάλειας
Αττικής, οι οποίοι προχθές το πρωί τον κάλεσαν να καταθέσει εκ νέου. Οι
αντιφάσεις στις οποίες υπέπεσε ο Γιώργος Σκιαδόπουλος έδωσαν την ευκαιρία
στους αστυνομικούς να τον πιέσουν μέχρι που έσπασε.

Το άγριο έγκλημα έγινε τη νύχτα της 8ης Ιανουαρίου. Με ενοικιασμένο αυτοκίνητο
ξεκίνησαν από την Καβάλα με κατεύθυνση την Αθήνα. Στους αστυνομικούς
ισχυρίστηκε ότι πήγαιναν να παραλάβουν ένα κοντέινερ με οικοσυσκευές από τον
Πειραιά. Κατά τη διαδρομή, στο ύψος του 132ου χλμ της Εθνικής Οδού
Θεσσαλονίκης - Καβάλας, μέσα στο αυτοκίνητο ακολούθησε έντονος διαπληκτισμός.
Ο Γιώργος Σκιαδόπουλος επιτέθηκε στην Τζούλι Σκάλι και τη στραγγάλισε.

Η επόμενη ενέργειά του ήταν να εξαφανίσει το πτώμα της. Αφού το τοποθέτησε στο
πορτ μπαγκάζ του αυτοκινήτου, πήγε σε ένα πρατήριο υγρών καυσίμων στην Καβάλα
και αγόρασε ένα δοχείο με βενζίνη. Στη συνέχεια επέστρεψε και πάλι στην
ερημική περιοχή όπου έγινε το έγκλημα και επιχείρησε να κάψει το πτώμα.

Δεν τα κατάφερε. Το σχέδιο άλλαξε. Επιστρέφει στο σπίτι της γιαγιάς του και
παίρνει μια βαλίτσα. Σκοπός του ήταν να τοποθετήσει το πτώμα στη βαλίτσα και
να το πετάξει στη λίμνη με τα λασπόνερα. Είχε χάσει κάθε έλεγχο. Το πτώμα δεν
χωράει στη βαλίτσα και αποφασίζει να το αποκεφαλίσει!

Εκείνη τη στιγμή θυμήθηκε ότι στο σπίτι της γιαγιάς του υπήρχε ένα
σιδεροπρίονο και επιστρέφει για δεύτερη φορά να το πάρει. Το μυαλό του είναι
θολωμένο. Για μιαν ακόμη φορά δοκιμάζει ανεπιτυχώς να αλλοιώσει τα
χαρακτηριστικά της άτυχης κοπέλας, βάζοντας φωτιά. Το αποκεφαλισμένο σώμα το
έβαλε στη βαλίτσα, την οποία πέταξε στα βρώμικα νερά μιας μικρή λίμνης στην
περιοχή Πύργου Ελευθερών. Λίγο αργότερα κατευθύνεται προς την παραλία
Καλαμίτσα, όπου και πέταξε το κεφάλι της στη θάλασσα.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16351N221</ED>
<ID>
ID:18416

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N22&aa=1</URL></REF>


Article

<CATEGORY>vin06</CATEGORY>

 <H2>Ο δύτης έβγαλε τη βαλίτσα
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

Οι έρευνες. Τα νερά της παραλίας Καλαμίτσας κρύβουν το τελευταίο κομμάτι του
ανατριχιαστικού παζλ

ΤΙΣ ΠΡΩΙΝΕΣ ώρες χθες αστυνομικοί της Καβάλας και της Αττικής μετέβησαν στο
σημείο όπου είχε πετάξει τη βαλίτσα με το πτώμα ο Γ. Σκιαδόπουλος και
εντόπισαν τον ακριβή χώρο (129ο χλμ. Θεσσαλονίκης-Καβάλας, περιοχή Πύργου
Ελευθερών). Επρόκειτο για μια λίμνη μικρού εμβαδού και με νερά βάθους 1,5-2
μέτρων. Κλήθηκε από τη Νέα Πέραμο Παγγαίου ο αυτοδύτης Πέτρος Ζωγράφος, ο
οποίος φορώντας ειδική στολή μπήκε στη λίμνη και ανέσυρε τη μαύρη βαλίτσα.
Όταν οι αστυνομικοί την άνοιξαν, έμειναν άφωνοι. Αντίκρυσαν κουλουριασμένο σε
ύπτια θέση το πτώμα της 30χρονης, ενώ το μεγαλύτερο τμήμα του σώματός της ήταν
μισοκαμένο. Η δυσοσμία ήταν αφόρητη, γι' αυτό και ρίχθηκε μεγάλη ποσότητα
φορμόλης, προκειμένου να κάνει μία πρώτη επιτόπια εξέταση ο ιατροδικαστής κ.
Φίλιππος Κουτσάφτης, που ήρθε από την Αθήνα. Άνδρες της Ασφάλειας τοποθέτησαν
το πτώμα σε ειδικό σάκο και μεταφέρθηκε στην Ιατροδικαστική Υπηρεσία της
Αθήνας, όπου και θα γίνει νεκροτομή από τον κ. Φ. Κουτσάφτη. Επίσης θα γίνουν
ιστολογικές και τοξικολογικές έρευνες. Άνδρες της Σήμανσης συγκέντρωσαν όσα
άλλα στοιχεία βρήκαν στους γύρω θάμνους και συγκεκριμένα τρίχες, κομμάτια από
νύχια, από καμένες πετσέτες κ.ά., τα οποία και αυτά στάλθηκαν στην
Εγκληματολογική Υπηρεσία της Αθήνας.

Ο ιατροδικαστής κ. Κουτσάφτης εκτίμησε ότι το πτώμα είναι σε πολύ καλή
κατάσταση και αυτό γιατί παρέμεινε για αρκετές μέρες μέσα σε παγωμένα νερά και
επιπλέον οι θερμοκρασίες που επικρατούσαν και επικρατούν στην περιοχή είναι
πολύ χαμηλές. Απέφυγε πάντως να κάνει διευκρινιστικές δηλώσεις για την ακριβή
αιτία θανάτου, για το πότε επήλθε ο θάνατος, γιατί απέτυχε ο δράστης να
απανθρακώσει το πτώμα κ.λπ. Σε σχετική ερώτηση ο κ. Κουτσάφτης απάντησε ότι τα
αποτελέσματα της νεκροτομής θα βγουν τουλάχιστον μέχρι αύριο το απόγευμα, ενώ
για τον ίδιο το δράστη είπε ότι είναι ένα άτομο που μοιάζει με θεατή των γεγονότων.

Στο μεταξύ με εντολή της Αστυνομικής Διεύθυνσης Καβάλας κλήθηκαν αυτοδύτες, οι
οποίοι πιθανόν να ερευνήσουν σήμερα τον θαλάσσιο χώρο της Καλαμίτσας Καβάλας,
προκειμένου να βρουν το κεφάλι της γυναίκας. Αστυνομική πηγή δήλωσε πως κάτι
τέτοιο είναι αρκετά δύσκολο γιατί και η περιοχή είναι δυσπρόσιτη, αλλά και το
κεφάλι ρίχτηκε και παρασύρθηκε στο ανοιχτό πέλαγος από τα ρεύματα.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16351N222</ED>
<ID>
ID:18472

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N22&aa=2</URL></REF>


Article

<CATEGORY>vin06</CATEGORY>

 <H2>«Είναι ένα τέρας», λέει η μητέρα της
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

«ΠΩΣ θα το πούμε στο παιδί, πώς θα το πούμε στο παιδί;». Η φωνή της Τζούλια
Σκάλι, μητέρας του θύματος, ακούγεται με δυσκολία από το τηλέφωνο. Μιλάει πολύ
σιγά και οι λέξεις της είναι μετρημένες. Απαντά σχεδόν μηχανικά στις
ερωτήσεις, επιμένει μόνο στις λέξεις που εκφράζουν τον πόνο και την οργή της.
«Είναι ένα τέρας, το ήξερα από την αρχή. Και εμένα με είχε χτυπήσει αυτός,
όταν κατάλαβε ότι προσπαθώ να της αλλάξω γνώμη. Όμως δεν προλάβαμε να την σώσουμε».

Η Τζούλια Σκάλι έμαθε το τραγικό τέλος του παιδιού της τηλεφωνικά χθες το
πρωί. Θα χρειαστούν όμως πολλές ημέρες μέχρις ότου συνειδητοποιήσει ακριβώς τι
έγινε... Την τελευταία φορά που η κόρη της επικοινώνησε με το σπίτι της στο
Μάνσφιλντ, στις 6 Ιανουαρίου, έκλαιγε και ομολογούσε για πρώτη φορά ότι θέλει
να «γυρίσει πίσω» γιατί της λείπει η κόρη της. «Δεν πρόλαβα, δεν φαντάστηκα...
δεν μπόρεσα να κάνω κάτι για να την βοηθήσω».

Η κ. Σκάλι γνωρίζει τις περισσότερες λεπτομέρειες της γνωριμίας της κόρης της
με τον Γιώργο Σκιαδόπουλο. Από την πρώτη τυχαία συνάντησή τους τον Νοέμβριο
του '97 μέχρι την επόμενη τον Φεβρουάριο του '98. «Ναι, είχε φορτώσει τα
πράγματά της σε ένα κοντέινερ, τον περασμένο Νοέμβριο. Ήθελε να μετακομίσει
στην Ελλάδα, να ζήσει μαζί του. Κανείς δεν της άλλαζε γνώμη, κανένα δεν
άκουγε». Χθες με τον τίτλο «Θάνατος στην Ελλάδα: ο φίλος ανάμεσα στους
υπόπτους για το κομμάτιασμα του μοντέλου» κυκλοφόρησε στο Νιου Τζέρσεϊ η
εφημερίδα «The Trentonian». Στη σελίδα 6 αυτής της εφημερίδας ­ μία σελίδα
όπου εμφανίζονται μοντέλα, όπως η περίφημη «σελίδα 3» της εγγλέζικης «Sun» ­
είχε εμφανιστεί δέκα φορές από το 1989 η Τζούλι Σκάλι, η οποία μάλιστα είχε
υπερασπιστεί την εφημερίδα στο τηλεοπτικό σόου «The Maury Povich Show» ενάντια
στις επικρίσεις γυναικείων οργανώσεων.

Η περιγραφή της ίδιας της εφημερίδας για ένα από τα δημοφιλέστερα μοντέλα της
«σελίδας 6» είναι χαρακτηριστική: «η ελκυστική, ύψους 1,74, βάρους 54 κιλών,
Τζούλι Σκάλι ήταν μισή Ινδιάνα-Ναβάχο και είχε δουλέψει ως μοντέλο για
διαφημίσεις της μπίρας Coors Light και Miller».

«Η Τζούλι έκανε πάντα αυτό που ήθελε» θα πει η μητέρα της στην τηλεφωνική
συνομιλία με τα «ΝΕΑ» χθες. Η ίδια έχει βάσιμες υποψίες ότι ο Γιώργος
Σκιαδόπουλος «έχει πάρει τα χρήματά της» αναφερόμενη στα 600.000 δολάρια που
κέρδισε με την έκδοση του διαζυγίου από τον πρώην σύζυγό της, τον 42χρονο Τιμ
Νιστ. Ο τελευταίος θα πει με σιγουριά πως «από την πρώτη στιγμή είχε
υποπτευτεί τον Σκιαδόπουλο όταν έμαθε για την εξαφάνιση της πρώην συζύγου του».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N23</CAT>
<ED>
Κωδικός άρθρου: A16351N231</ED>
<ID>
ID:18417

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N23&aa=1</URL></REF>


Article

<CATEGORY>vin06</CATEGORY>

 <H5>49ΧΡΟΝΗ ΣΚΟΤΩΘΗΚΕ ΟΤΑΝ ΞΕΣΠΑΣΕ ΦΩΤΙΑ ΣΤΗ ΒΙΟΤΕΧΝΙΑ
</H5><H2>Μοιραία η ζάλη για την εργάτρια
</H2>
Τραγικό θάνατο βρήκε μία 49χρονη γυναίκα, χθες το μεσημέρι στον Πειραιά, όταν
ξέσπασε μεγάλη πυρκαγιά στη βιοτεχνία όπου εργαζόταν.

Μεγάλη φωτιά ξέσπασε σε βιοτεχνία στα Μανιάτικα του Πειραιά, με αποτέλεσμα το
θάνατο μιας εργάτριας. Στη φωτό οι προσπάθειες για την κατάσβεση

ΣΤΗΝ προσπάθειά της να κατέβει από το κτίριο, όταν ξεκίνησε η φωτιά, η
Σταυρούλα Ζήκα ζαλίστηκε από τους καπνούς, λιποθύμησε και έπεσε από τον πρώτο
όροφο του φλεγόμενου κτιρίου στον δρόμο, χτυπώντας στο κεφάλι.

Όταν έφτασαν οι δυνάμεις της Πυροσβεστικής, η άτυχη γυναίκα βρισκόταν λιπόθυμη
στο πεζοδρόμιο. Αμέσως μεταφέρθηκε στο Γενικό Κρατικό Νικαίας, όπου
διαπιστώθηκε ο θάνατός της. Η άτυχη γυναίκα εργαζόταν στη βιοτεχνία τα
τελευταία 12 χρόνια, ήταν μητέρα δύο παιδιών και έμενε στον Κορυδαλλό.

Δευτερόλεπτα πριν από το ατύχημα, η συνάδελφός της Μαρία Κόκκολη είχε
καταφέρει να κατέβει από τη σκάλα που είχαν τοποθετήσει περίοικοι στο παράθυρο
του πρώτου ορόφου, ακούγοντας τις φωνές τους για βοήθεια. Οι δύο γυναίκες ήταν
οι τελευταίες εργαζόμενες που είχαν παραμείνει εγκλωβισμένες στο κτίριο. Λίγο
πριν, 10 περίπου υπάλληλοι είχαν προλάβει να βγουν από το κλιμακοστάσιο της
βιοτεχνίας. Η Σταυρούλα Ζήκα όμως ζαλίστηκε, έχασε την ισορροπία της και έπεσε
στον δρόμο από ύψος επτά μέτρων.

Η φωτιά ξέσπασε λίγα λεπτά μετά τις τρεις το μεσημέρι στον πρώτο όροφο της
βιοτεχνίας επίπλων και στρωμάτων, που ανήκει στον Μάρκο Φαμέλη. Στο ισόγειο
της οδού Παλαμηδίου 7, στα Μανιάτικα του Πειραιά, βρίσκεται μία επιχείρηση
ηλεκτρικών ειδών. <REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16351N241</ED>
<ID>
ID:18418

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N24&aa=1</URL></REF>


Article

<CATEGORY>vin06</CATEGORY>

 <H2>Θύμα τροχαίου ο Τίτος Λίτινας
</H2>
ΘΥΜΑ τροχαίου δυστυχήματος έπεσε χθες ο δημοσιογράφος Τίτος Λίτινας,
συνεργάτης του Βιοτεχνικού Επιμελητηρίου Αθήνας (ΒΕΑ), με πολύχρονη και έντονη
αγωνιστική δράση στον χώρο των Επαγγελματιών Βιοτεχνών Εμπόρων. Είχε για πολλά
χρόνια την επιμέλεια του περιοδικού του Βιοτεχνικού Επιμελητηρίου Αθήνας
«Βιοτεχνικά Θέματα», ενώ συνεργαζόταν και με άλλα κλαδικά περιοδικά.

Γεννήθηκε στο Ρέθυμνο το 1949, όπου τελείωσε το Γυμνάσιο. Σπούδασε στο Πάντειο
Πανεπιστήμιο και από το 1970 εντάχθηκε στο αντιδικτατορικό κίνημα. Συμμετείχε
στα γεγονότα της Νομικής το 1972, συνελήφθη από τη δικτατορία και υποχρεώθηκε
σε αναγκαστική στράτευση. Ήταν μέλος της Συντονιστικής Επιτροπής τού
Πολυτεχνείου εκπροσωπώντας τους φοιτητές του Παντείου Πανεπιστημίου. Μετά τα
γεγονότα του Πολυτεχνείου συνελήφθη, βασανίσθηκε στο ΕΑΤ-ΕΣΑ και
επιστρατεύτηκε πάλι.

Η κηδεία του γίνεται σήμερα στις 2 το μεσημέρι από την εκκλησία Παναγίτσα
Παλαιού Φαλήρου.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16351N242</ED>
<ID>
ID:18473

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N24&aa=2</URL></REF>


Article

<CATEGORY>vin06</CATEGORY>

 <H2>Βόμβα στο γραφείο Κοντογιαννόπουλου
</H2>
ΤΟ ΠΟΛΙΤΙΚΟ γραφείο του βουλευτή Βασίλη Κοντογιαννόπουλου έγινε χθες, στις
6.30 το απόγευμα, στόχος βομβιστών. Οι δράστες τοποθέτησαν αυτοσχέδιο
εμπρηστικό μηχανισμό, ο οποίος αποτελείτο από τρία γκαζάκια, στην πόρτα των
γραφείων, στο ισόγειο πολυκατοικίας, στην οδό Βασιλέως Κωνσταντίνου 30 και
έβαλαν φωτιά. Από τις εκρήξεις και τη φωτιά που ακολούθησε προκλήθηκαν ζημιές
στο γραφείο.

Λίγο αργότερα, άγνωστος τηλεφώνησε στις εφημερίδες «Αθηναϊκή» και
«Ελευθεροτυπία» και είπε ότι την ευθύνη αναλαμβάνει η οργάνωση «Παιδιά του
Νοέμβρη». Ο άγνωστος πρόσθεσε ότι η βομβιστική επίθεση στο γραφείο του κ.
Κοντογιαννόπουλου έγινε επειδή, «ως πρώην υπουργός Παιδείας, παρόλο που ήταν
άμεσα υπεύθυνος για τη δολοφονία του καθηγητή Τεμπονέρα και ακόμη τεσσάρων
ανθρώπων στο "Κάπα Μαρούσης", έχει το θράσος να στηρίζει την εκπαιδευτική
μεταρρύθμιση και να δίνει συμβουλές στην κυβέρνηση».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N24</CAT>
<ED>
Κωδικός άρθρου: A16351N243</ED>
<ID>
ID:18509

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N24&aa=3</URL></REF>


Article

<CATEGORY>vin06</CATEGORY>

 <H2>Στη φυλακή και ο τέως διευθυντής της ΔΑΝΕ
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

ΣΤΙΣ φυλακές της Κω πρόκειται να οδηγηθεί ο τέως γενικός διευθυντής της
ναυτιλιακής εταιρείας ΔΑΝΕ κ. Αντώνης Γεωργιάδης, ο οποίος κρίθηκε προσωρινά
κρατούμενος ύστερα από ομόφωνη απόφαση του ανακριτή Ρόδου κ. Βασ. Παπανικόλα
και του εισαγγελέα Πρωτοδικών κ. Κ. Χατζηπαζασλή.

Εναντίον του κ. Γεωργιάδη είχε ασκηθεί ποινική δίωξη για άμεση συνέργεια κατ'
εξακολούθηση για την υπεξαίρεση ποσού 4,1 δισ. δρχ. από τον τέως πρόεδρο της
ΔΑΝΕ (και τώρα κρατούμενο στις φυλακές Κορυδαλλού) κ. Επαμ. Σολούνια.

Ο κ. Αντώνης Γεωργιάδης (που διετέλεσε βουλευτής, ευρωβουλευτής και υφυπουργός
ΕΘνικής Οικονομίας στις κυβερνήσεις ΠΑΣΟΚ και αργότερα προσχώρησε στη Νέα
Δημοκρατία) δήλωσε ότι «μένει κατάπληκτος για την απόφαση», αλλά πιστεύει ότι
τελικά θα δικαιωθεί από τα δικαστήρια.

Η απολογία του κ. Γεωργιάδη έγινε εγγράφως την περασμένη εβδομάδα με υπόμνημα
από 156 σελίδες και 438 έγγραφα και την Παρασκευή, Δευτέρα και Τρίτη προσήλθε
ενώπιον του ανακριτή και απάντησε σε διάφορες ερωτήσεις.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N25</CAT>
<ED>
Κωδικός άρθρου: A16351N251</ED>
<ID>
ID:18419

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N25&aa=1</URL></REF>


Article

<CATEGORY>vin06</CATEGORY>

 <H5>ΕΔΩΣΕ ΧΙΛΙΑΔΕΣ ΠΑΡΑΝΟΜΕΣ ΑΔΕΙΕΣ ΗΛΕΚΤΡΟΔΟΤΗΣΗΣ ΑΥΘΑΙΡΕΤΩΝ ΣΤΗΝ ΑΝ. ΑΤΤΙΚΗ
</H5><H2>Διώκεται νομάρχης
</H2>
Την κατηγορία της παράβασης καθήκοντος κατ' εξακολούθηση σε βαθμό
πλημμελήματος αντιμετωπίζει από χθες ο νομάρχης Ανατολικής Αττικής Δημήτρης
Φράγκος, αδίκημα που αφορά στην έγκριση χιλιάδων παράνομων αδειών για την
ηλεκτροδότηση αυθαιρέτων στις περιοχές της αρμοδιότητάς του.

Η ΠΟΙΝΙΚΗ δίωξη ασκήθηκε μετά την πολύμηνη προκαταρκτική εξέταση που
διενήργησε ο εισαγγελέας Πρωτοδικών κ. Ηλίας Κολιούσης, συνεπικουρούμενος από
τρεις συναδέλφους του, ενώ στο πλαίσιο της προανάκρισης που θα διενεργήσει ο
πταισματοδίκης Κορωπίου θα αναζητηθούν ενδεχόμενες ποινικές ευθύνες εις βάρος
νομαρχιακών συμβούλων και υπαλλήλων της Νομαρχιακής Αυτοδιοίκησης της
Ανατολικής Αττικής. Σύμφωνα με όσα αναφέρει στο σχετικό πόρισμά του ο
εισαγγελέας κ. Κολιούσης, από την έρευνα που διενήργησε «διαπιστώθηκε ότι στη
Νομαρχία Ανατολικής Αττικής από το φθινόπωρο του 1995 έως τον Νοέμβριο του
1998 χιλιάδες αυθαίρετα κτίσματα συνδέθηκαν με τα δίκτυα παροχής υπηρεσιών
κοινής ωφέλειας και κυρίως με τη ΔΕΗ κατά παράβαση των διατάξεων των σχετικών νόμων».

Ο εισαγγελέας επισημαίνει ότι για την έγκριση των αδειών ηλεκτροδότησης οι
υπεύθυνοι επικαλούνται επιστολή του υπουργού ΠΕΧΩΔΕ κ. Κώστα Λαλιώτη, με
ημερομηνία 26.6.1995, με την οποία γνωστοποιούσε τον προβληματισμό του για την
ηλεκτροδότηση αυθαιρέτων για κοινωνικούς λόγους ή για περιοχές που επρόκειτο
σύντομα να ενταχθούν στο σχέδιο πόλεως.

Ωστόσο από την εισαγγελική έρευνα προέκυψε ότι «στην ουσία η κατ' εξαίρεση
ηλεκτροδότηση των αυθαιρέτων κτισμάτων στην οποία αναφέρεται η επιστολή του κ.
Λαλιώτη έγινε κανόνας. Και το γράμμα και το πνεύμα της επιστολής
υπερφαλαγγίστηκε σε βαθμό που η χρησιμότητά της περιορίστηκε μόνο στην
επίκλησή της για την νομιμοποίηση παράνομων ενεργειών». Η ομάδα των
εισαγγελέων από την έρευνα διαπίστωσε ακόμη ότι:

* Πριν από την ηλεκτροδότηση δεν πραγματοποιήθηκε έλεγχος, ώστε να
αποφευχθεί η παροχή ρεύματος σε κτίσματα εντός δασικών εκτάσεων. Αντί ελέγχου
καλούσαν τους ιδιοκτήτες να βεβαιώσουν με υπεύθυνη δήλωσή τους ότι το κτίσμα
δεν βρίσκεται σε αιγιαλό, παραλία, δάσος ή ρέμα.

* Οι υπηρεσίες της Νομαρχίας δεν είναι σε θέση να γνωστοποιήσουν τον
ακριβή αριθμό των αυθαιρέτων που ηλεκτροδοτήθηκαν. Ο νομάρχης κ. Φράγκος στην
από 27.11.1998 απάντησή του ανέφερε ότι οι επίμαχες άδειες ήταν 2.320, ενώ από
έλεγχο που έγινε στα πολεοδομικά γραφεία προέκυψε ότι τα αυθαίρετα που
ηλεκτροδοτήθηκαν ξεπερνούσαν τα 3.650.

* Παρέχεται έγκριση σε πολυώροφα κτίρια αξίας δεκάδων και εκατοντάδων
εκατομμυρίων δραχμών ορισμένα από τα οποία φαίνεται ότι βρίσκονται στο στάδιο
της ανέγερσης και η διαδικασία της ηλεκτροδότησης κινείται παράλληλα με την
κατασκευή τους. Συνεκτιμώντας όλα αυτά τα στοιχεία που «πληγώνουν κάθε έννοια
νομιμότητας», όπως αναφέρει στο πόρισμά του ο εισαγγελικός λειτουργός,
κατέληξε στην άσκηση της ποινικής δίωξης, ενώ συνεχίζει την έρευνά του προς
κάθε κατεύθυνση και για άλλες περιοχές.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N25</CAT>
<ED>
Κωδικός άρθρου: A16351N252</ED>
<ID>
ID:18474

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N25&aa=2</URL></REF>


Article

<CATEGORY>vin06</CATEGORY>

 <H2>Συνέλαβε δύο Αλβανάκια γιατί είχαν καινούργιο ποδήλατο
</H2>
ΠΑΤΡΑ

ΑΣΤΥΝΟΜΙΚΟΣ συνέλαβε δύο έφηβους Αλβανούς στα Λεχαινά, επειδή είχαν καινούργιο
ποδήλατο και πίστευε ότι το έκλεψαν!

Τα δύο παιδιά νωρίτερα έκαναν βόλτες στην κεντρική πλατεία των Λεχαινών, όταν
ο αστυνομικός τα συνέλαβε και τα οδήγησε στο αστυνομικό τμήμα. 
Όπως ανάφεραν τα παιδιά, ο 14χρονος Ηρακλής και ο 15χρονος Κωνσταντίνος, ο
αστυνομικός επέμενε ότι το ποδήλατο ήταν κλεμμένο.

Τελικά, αφού παρέμειναν επί δύο ώρες στο κρατητήριο, ο αστυνομικός εξακρίβωσε
ότι τα παιδιά είχαν αγοράσει το ποδήλατο από τοπικό κατάστημα έναντι 45.000 δραχμών.

Όπως δήλωσε ο 14χρονος Ηρακλής που κατάγεται από τους Αγίους Σαράντα,
«συγκέντρωσα αυτά τα χρήματα κάνοντας διάφορες δουλειές στα Λεχαινά και
αγόρασα το ποδήλατο, ήταν το όνειρό μου».

Ο αστυνομικός διευθυντής Ηλείας, Αθανάσιος Παπαδόπουλος, επιβεβαίωσε τη
σύλληψη των παιδιών και διέταξε να γίνει Ένορκη Διοικητική Εξέταση στο
Αστυνομικό Τμήμα Λεχαινών.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N25</CAT>
<ED>
Κωδικός άρθρου: A16351N253</ED>
<ID>
ID:18510

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N25&aa=3</URL></REF>


Article

<CATEGORY>vin06</CATEGORY>

 <H2>Βοήθεια για το Μπουρούντι
</H2>
ΣΧΟΛΙΚΑ είδη και φαρμακευτική βοήθεια για τα παιδιά που βασανίζονται από τον
εμφύλιο πόλεμο στο Μπουρούντι ζητάει η «Αναπνοή», ένας σύλλογος που ιδρύθηκε
πριν από 13 μήνες, αποτελείται κυρίως από φοιτητές της Νομικής και έχει σκοπό
την παροχή βοήθειας στον δοκιμαζόμενο λαό της αφρικανικής ηπείρου. Όσοι
επιθυμούν να βοηθήσουν μπορούν να καλέσουν στα τηλέφωνα 8203.260, 8671.845,
6028.346 και 9925.989. Δεν θα χρειαστεί να αφήσουν την προσφορά τους κάπου
συγκεκριμένα, αφού τα μέλη του συλλόγου αναλαμβάνουν την παραλαβή της βοήθειας
που επιθυμεί να δώσει ο καθένας.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N25</CAT>
<ED>
Κωδικός άρθρου: A16351N254</ED>
<ID>
ID:18539

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N25&aa=4</URL></REF>


Article

<CATEGORY>vin06</CATEGORY>

 <H2>Και άλλο παιδί των φαναριών ζήτησε βοήθεια από την Αστυνομία
</H2>
ΤΟΝ ΔΡΟΜΟ του 10χρονου Βάλτερ από την Αλβανία, που τα μεσάνυχτα του Σαββάτου
πήγε μαζί με τα δυο του αδέρφια, τον 7χρονο Ρομέο και την 6χρονη Συλβάνα, στο
Πολυδύμανο Αστυνομικό Τμήμα της Δραπετσώνας και κατήγγειλε τους γονείς του ότι
τους ανάγκαζαν να ζητιανεύουν, ακολούθησε προχθές το βράδυ και ένα 11χρονο
αγόρι από το Φιέρι.

Ο Έλτον Νουρετίνι πήγε λίγο πριν από τα μεσάνυχτα στο Αστυνομικό Τμήμα της
Δραπετσώνας και ζήτησε από τους αστυνομικούς να τον βοηθήσουν να γυρίσει πίσω
στην πατρίδα του. 
Όπως τους είπε «ήρθε πριν από περίπου τρεις μήνες στην Ελλάδα με το θείο του,
ο οποίος για άγνωστο λόγο τον έδιωξε από το σπίτι».

Ο μικρός δεν μιλάει Ελληνικά και έτσι οι αστυνομικοί ζήτησαν τη συνδρομή
διερμηνέα. Ο 11χρονος Έλτον δεν θυμόταν τη διεύθυνση που έμενε με τον θείο
του, ωστόσο, οι αστυνομικοί δεν αποκλείουν το ενδεχόμενο να έφτασε με τους
γονείς του παράνομα στη χώρα και να προσπαθεί τώρα να καλύψει τους ανθρώπους
που τον εκμεταλλεύονταν.

Το παιδί οδηγήθηκε χθες το μεσημέρι στην Υποδιεύθυνση Ανηλίκων. Εάν τελικά δεν
εντοπιστούν οι δικοί του, θα οδηγηθεί στον ξενώνα, τον χώρο που έχει
δημιουργηθεί για τα ανήλικα τα οποία πέφτουν θύματα εκμετάλλευσης.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N25</CAT>
<ED>
Κωδικός άρθρου: A16351N255</ED>
<ID>
ID:18556

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N25&aa=5</URL></REF>


Article

<CATEGORY>vin06</CATEGORY>

 <H2>Βραβεύεται συντάκτρια των «ΝΕΩΝ»
</H2>
ΘΕΣΜΟΘΕΤΗΘΗΚΑΝ είκοσι χρόνια πριν ­ εν έτει 1979.Και επί είκοσι χρόνια
απονέμονται, κάθε Ιανουάριο, στην ετήσια πρωτοχρονιάτικη εκδήλωση του
Συνδέσμου για τα Δικαιώματα της Γυναίκας. Ο λόγος για τα ετήσια βραβεία «Χρυσή
πένα Παύλος Παλαιολόγος» και «Αύρα Θεοδωροπούλου» που σήμερα, στις 6.30 το
απόγευμα, απονέμει ο υπουργός Τύπου και ΜΜΕ κ. Δημήτρης Ρέππας, στο ξενοδοχείο
«Μεγάλη Βρετανία».

Το βραβείο «Παύλος Παλαιολόγος» απονέμεται στη συντάκτρια των «ΝΕΩΝ» Αρετή
Αθανασίου (καλύτερη αρθρογραφία σε θέματα ισότητας των δύο φύλων κατά το 1998)
και το βραβείο «Αύρα Θεοδωροπούλου» στη δημοσιογράφο Ειρήνη Νικολοπούλου για
την καλύτερη απόδοση γυναικείων θεμάτων στην τηλεόραση.

Για τα επιτεύγματα του Συνδέσμου το 1998 και τους στόχους του για το 1999, θα
μιλήσει η πρόεδρος του Συνδέσμου κ. Αλίκη Γιωτοπούλου - Μαραγκοπούλου. Στη
συνέχεια της εκδήλωσης θα εκτελεσθεί, για πρώτη φορά στη χώρα μας, το
εμβατήριο των σουφραζετών της συνθέτριας και φεμινίστριας Έθελ Σμιθ με
ταυτόχρονη προβολή φωτογραφιών από τους αγώνες τους.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N25</CAT>
<ED>
Κωδικός άρθρου: A16351N256</ED>
<ID>
ID:18566

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N25&aa=6</URL></REF>


Article

<CATEGORY>vin11</CATEGORY>

 <H2>Για το «Μαντολίνο του λοχαγού Κορέλι»
</H2>
ΑΠΟ ΤΙΣ εκδόσεις «Ψυχογιός» πήραμε την ακόλουθη απάντηση σε επιστολή του
αναγνώστη μας Λευτέρη Ελευθεράτου για το βιβλίο του Μπερνιέρ «Το μαντολίνο του
λοχαγού Κορέλι». Η επιστολή απευθύνεται στον Λ. Ελευθεράτο και έχει ως εξής:

«Κατ' αρχάς ευχαριστούμε για την προσοχή με την οποία φαίνεται ότι διαβάσατε
το βιβλίο του Λουί ντε Μπερνιέρ. Μετά τον δικό μας "Ζορμπά" του Καζαντζάκη,
είχαμε καιρό να δούμε την Ελλάδα να ακτινοβολεί στο παγκόσμιο λογοτεχνικό
στερέωμα. Και εκεί που περιμέναμε τις Αρχές της Κεφαλονιάς να καλέσουν τον
Βρετανό φιλέλληνα συγγραφέα και να τον τιμήσουν για την παγκόσμια προβολή της
Κεφαλονιάς, διαβάσαμε τις απόψεις σας.

Σας γνωρίζουμε πως όλοι οι κριτικοί βιβλίων σε όλον τον κόσμο συμφωνούν ότι
εκτός από τη μεγάλη λογοτεχνική αξία του, "Το μαντολίνο του λοχαγού Κορέλι"
είναι ένας ύμνος για την Κεφαλονιά και την Ελλάδα. Την ίδια γνώμη έχουν και
εκατομμύρια αναγνώστες σε όλον τον κόσμο.

Θα θέλαμε επίσης να σας επισημάνουμε ότι "Το μαντολίνο του λοχαγού Κορέλι"
είναι ένα λογοτέχνημα και όχι ένα αμιγώς ιστορικό βιβλίο, το οποίο ο
συγγραφέας έκρινε πως μπορούσε, συγγραφική αδεία και προς όφελος του κειμένου,
να διανθίσει με εικόνες της καθημερινότητας που δεν άπτονται της ιστορικής ακρίβειας.

Πιστεύουμε πως ξαναδιαβάζοντας το βιβλίο με άλλο μάτι θα συμφωνήσετε κι εσείς
μαζί μας. Εκτός αν έχετε την άποψη πως οι Θηβαίοι πρέπει να διαμαρτυρηθούν για
τον Σοφοκλή που μέσω του Οιδίποδα τους παραδίδει στην Ιστορία ως... αιμομίκτες».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N26</CAT>
<ED>
Κωδικός άρθρου: A16351N261</ED>
<ID>
ID:18408

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N26&aa=1</URL></REF>


Article

<CATEGORY>vin11</CATEGORY>

 <H2>Προβληματισμοί μαθητή για την εκπαιδευτική μεταρρύθμιση
</H2>
ΜΕ ΑΦΟΡΜΗ τις κινητοποιήσεις που έχει προκαλέσει η εκπαιδευτική μεταρρύθμιση,
ο μαθητής της Γ' Τάξης του 5ου Λυκείου Καλαμαριάς Θεσσαλονίκης, Αβέρκιος Γ.
Γεωργιάδης, γράφει:

«Ο κ. Γεράσιμος Αρσένης άφησε να εννοηθεί η πολιτική του θεωρία: μόνο οι
υπουργοί έχουν δικαίωμα να καθορίζουν τις τύχες των ανθρώπων και αυτοί
ευθύνονται για τις πράξεις τους μόνο απέναντι στον Πρωθυπουργό. Σύμφωνα με
αυτές τις αρχές, η σκλαβιά κάτω από ξένο δυνάστη είναι ευλογημένη από την
Ευρωπαϊκή Ένωση και ο αγώνας για την ανεξαρτησία έργο της ΚΝΕ. Άτοπα και
αυθάδη θα χαρακτήριζε κάποιος γνώστης της πραγματικής ιστορίας τα παραπάνω,
αφού διαστρεβλώνουν την ιστορική πραγματικότητα και παρανοούν αποφθέγματα
μεγάλων πνευματικών ανδρών. Μήπως, όμως, αυτό είναι το αποτέλεσμα της
ισχύουσας εκπαιδευτικής διαδικασίας και του τρόπου με τον οποίο προσφέρονται
οι γνώσεις; Μα και αν ακόμη δεν είναι αυτό, τότε είμαι σίγουρος ότι θα
καταστεί πραγματικότητα, αν συμπληρώσουν οι μαθητές τη θητεία τους στις
αίθουσες διδασκαλίας. Ας είναι καλά τα φροντιστήρια, που τουλάχιστον
προσφέρουν, με το αζημίωτο βέβαια, ορθές και όχι άτοπες γνώσεις στους μαθητές».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N26</CAT>
<ED>
Κωδικός άρθρου: A16351N262</ED>
<ID>
ID:18466

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N26&aa=2</URL></REF>


Article

<CATEGORY>vin11</CATEGORY>

 <H2>Οι βίζες παλιννόστησης
</H2>
ΑΠΟ ΤΗΝ κ. Ντόρα Γροκομανίδου πήραμε την ακόλουθη επιστολή:

«Σε δημοσίευμά σας της 29.12.98 και υπό τον τίτλο "Πληρώνουν χιλιάδες για τις
βίζες παλιννόστησης" μου αποδίδετε δηλώσεις, τις οποίες δεν έκανα, για το
είδος των θεωρήσεων που χορηγούν οι προξενικές μας αρχές σε χώρες της πρώην
ΕΣΣΔ, στα Βαλκάνια και ειδικότερα στην Αλβανία. Επειδή στην τηλεφωνική
συνομιλία που είχα με τον συντάκτη σας κ. Κρίκη, αναφέρθηκα στην πολιτική
θεωρήσεων SCHENGEN και μόνον και τα πλεονεκτήματά της έναντι των εθνικών, όσον
αφορά την καταπολέμηση της λαθρομετανάστευσης και του οργανωμένου εγκλήματος,
εκφράζω τη λύπη μου για τις επισημάνσεις και τις ειδικότερες αναφορές που
συνδέονται με το όνομά μου και παρακαλώ για τη σχετική διόρθωση».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N26</CAT>
<ED>
Κωδικός άρθρου: A16351N263</ED>
<ID>
ID:18508

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N26&aa=3</URL></REF>


Article

<CATEGORY>vin11</CATEGORY>

 <H2>Ερώτημα προς τη Δήμητρα
</H2>
ΣΤΗΝ κ. Δήμητρα Λιάνη-Παπανδρέου απευθύνεται η κ. Σοφία Νέλλα, μέλος της Τ.Ο.
ΠΑΣΟΚ Νέου Ψυχικού:

«Έχετε μπροστά σας ένα δικαστικό αγώνα που αφορά οικονομικές σας υποθέσεις.
Αμέσως μετά την ανακοίνωση της "είδησης", κάνατε δηλώσεις για τις "σκοτεινές
δυνάμεις" που προσπαθούν να αμαυρώσουν την μνήμη του Ανδρέα κυνηγώντας εσάς.
Και συνδέσατε τον επικείμενο δικαστικό αγώνα που σας αφορά με τη δίκη που
είχαν στήσει οι πολιτικοί του αντίπαλοι για να τον εξοντώσουν. Δεν νομίζετε,
κυρία μου, ότι είναι πια καιρός να σταματήσει η από μέρους σας μονότονη
θεατρική παράσταση; Δεν έχετε αντιληφθεί ότι το ακροατήριο όλο και λιγοστεύει;
Δεν υπάρχει κανένας σώφρων άνθρωπος κοντά σας να σας πει ότι δεν είναι δυνατόν
να απαιτείτε να είστε στο απυρόβλητο εσαεί, γιατί υπήρξατε σύζυγος του Ανδρέα».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N26</CAT>
<ED>
Κωδικός άρθρου: A16351N264</ED>
<ID>
ID:18537

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N26&aa=4</URL></REF>


Article

<CATEGORY>vin07</CATEGORY>

 <H5>ΣΕ ΠΟΛΥ ΚΑΛΟ ΣΗΜΕΙΟ ΟΙ ΣΧΕΣΕΙΣ ΟΥΑΣΙΓΚΤΟΝ - ΜΟΣΧΑΣ ΜΕΤΑ ΤΗΝ ΕΠΙΣΚΕΨΗ ΟΛΜΠΡΑΪΤ
</H5><H5>Ο Πριμακόφ στοχεύει σταθερά στην προεδρία
</H5><H2></H2><H2>«Δεν αγνοούμε τη Ρωσία»
</H2>
Ηνωμένες Πολιτείες και Ρωσία έκαναν έκκληση και στα δύο αντιμαχόμενα μέρη που
μάχονται στο Κοσσυφοπέδιο να αρχίσουν συνομιλίες για την επίτευξη πολιτικού
διακανονισμού. Ενώ οι Ηνωμένες Πολιτείες εκφράστηκαν πιο ανοιχτά για το
ενδεχόμενο χρήσης βίας για να πετύχουν τον στόχο τους ­ να καθήσουν τα δύο
μέρη στο τραπέζι των διαπραγματεύσεων ­ η Ρωσία παραμένει σταθερή στην άρνηση
χρησιμοποίησης βίας.

Γιέλτσιν - Πριμακόφ. Ο Ρώσος πρωθυπουργός ενημερώνει τον πρόεδρο για τις
αμερικανορωσικές σχέσεις μετά το τέλος της επίσκεψης Ολμπράιτ και για τις
εξελίξεις στα εσωτερικά ζητήματα

ΤΕΡΜΑΤΙΖΟΝΤΑΣ τις συνομιλίες της στη Μόσχα η υπουργός Εξωτερικών των ΗΠΑ
Μαντλίν Ολμπράιτ είχε την αίσθηση πως η ρωσική κυβέρνηση βοήθησε την κυβέρνηση
Κλίντον περισσότερο από κάθε άλλη φορά στο ευαίσθητο θέμα του Κοσσυφοπεδίου,
παρά τις αντιρρήσεις της στη χρήση βίας. Το λεπτομερές κοινό ανακοινωθέν που
εκδόθηκε και οι δηλώσεις Ολμπράιτ στη Μόσχα δείχνουν ότι ο ηγέτης της
Γιουγκοσλαβίας Σλόμπονταν Μιλόσεβιτς, που θεωρεί ότι οι Ρώσοι βρίσκονται στο
στρατόπεδό του, δεν θα πρέπει να υπολογίζει στην αμέριστη συμπαράσταση της
Μόσχας, όπως υποστήριζαν Αμερικανοί αξιωματούχοι.

Το πρόβλημα του Κοσσυφοπεδίου κυριάρχησε στις αμερικανορωσικές συνομιλίες που
κάλυψαν όμως ένα ευρύ φάσμα στρατηγικών και οικονομικών ζητημάτων σ' αυτήν την
πολύ κρίσιμη περίοδο που διανύει η Ρωσία, μετά τη διάλυση της Σοβιετικής Ένωσης.

Παρ' όλο που η διαδικασία για ορισμένες συμφωνίες καθυστερεί, τόσο η Μαντλίν
Ολμπράιτ όσο και ο Ρώσος ομόλογός της Ίγκορ Ιβανόφ εξέφρασαν την άποψη ότι οι
σχέσεις των δύο χωρών βρίσκονται στο καλύτερο επίπεδο παρά ποτέ άλλοτε. 
Σε ερώτηση στην κοινή συνέντευξη Τύπου, προς την υπουργό Εξωτερικών των ΗΠΑ,
αν η Ουάσιγκτον αγνοεί τη Μόσχα, η Ολμπράιτ απάντησε: «Η απάντηση βρίσκεται
μπροστά σας. Βρίσκομαι εδώ, επειδή ούτε αγνοούμε ούτε αποφεύγουμε ούτε
απορρίπτουμε τη Ρωσία ή τις απόψεις της».

ΤΟ ΠΥΡΑΥΛΙΚΟ ΣΥΣΤΗΜΑ

Ο Ίγκορ Ιβανόφ δήλωσε πως η Ολμπράιτ εξήγησε τα σχέδια της αμερικανικής
κυβέρνησης για ένα νέο πυραυλικό αμυντικό σύστημα και τις επιπτώσεις που θα
έχει αυτό στη συμφωνία για τους αντιβαλλιστικούς πυραύλους του 1972. Συμφωνία
που οι Ρώσοι θεωρούν ό,τι ιερότερο από τον έλεγχο των πυρηνικών εξοπλισμών.

Οι νέες θέσεις των Αμερικανών «μελετώνται διεξοδικά» είπε ο Ιβανόφ, αλλά
ξεκαθάρισε πως οι Ρώσοι δεν συμφωνούν με τη σκληρή στάση της αμερικανικής
κυβέρνησης στο θέμα της μη διάδοσης των πυρηνικών όπλων.

Η Ολμπράιτ πίεσε για μια ακόμα φορά τους Ρώσους να σταματήσουν να βοηθούν το
Ιράν με αυτό που η Ουάσιγκτον ονομάζει «τεχνολογία πυρηνικών πυραύλων».

Ο Ιβανόφ διαβεβαίωσε πως η ρωσική κυβέρνηση πιστεύει σοβαρά στη μη διάδοση των
πυρηνικών όπλων αλλά πρόσθεσε «δεν θα δεχτούμε όμως πολιτική πιέσεων».

Ο ΠΡΟΕΔΡΟΣ της Ρωσίας Μπορίς Γιέλτσιν που πάσχει από έλκος του στομάχου θα
βγει από το νοσοκομείο έως το τέλος της εβδομάδας. 
Αυτό όμως δεν σημαίνει πως θα αναλάβει αμέσως καθήκοντα επειδή θα πρέπει να
υποστεί θεραπευτική αγωγή μέχρι να αποκατασταθεί πλήρως η υγεία του.

Ο εκπρόσωπος του Κρεμλίνου Ντμίτρι Γιακούσιν διέψευσε τις φήμες ότι υφίσταται
διαφωνία του προέδρου με τον πρωθυπουργό Πριμακόφ, ο οποίος τον επισκέφθηκε
χτες στην κλινική. Ο Γιακούσιν διέψευσε ότι υπάρχει οποιαδήποτε διαμάχη
ανάμεσα στον πρόεδρο και τον Πριμακόφ.

«Υπάρχει πλήρης κατανόηση μεταξύ τους. 
Δεν υπάρχουν σημεία τριβής», τόνισε ο εκπρόσωπος του προέδρου αναφερόμενος σε
πληροφορίες ότι ο Γιέλτσιν δεν υποστηρίζει πλήρως την έκκληση Πριμακόφ για
πολιτική εκεχειρία ανάμεσα στο Κρεμλίνο, την κυβέρνηση και το Κοινοβούλιο.

Ο Γιακούσιν πρόσθεσε ότι ο Γιέλτσιν έδωσε εντολή στον Πριμακόφ και στον
Νικολάι Μπορντιούζα, προσωπάρχη του Κρεμλίνου, να συντάξουν «τη συμφωνία
μεταξύ των θεσμών της Ρωσίας για να διασφαλισθεί η κοινωνική σταθερότητα ως
τις εκλογές που θα πραγματοποιηθούν προς το τέλος του χρόνου».

Ο Ρώσος πρωθυπουργός αποπειράται να ενισχύσει την παραμονή του Γιέλτσιν στην
εξουσία, προτείνοντας νέα συμφωνία με την ελεγχόμενη από τους κομμουνιστές
Δούμα. 
Προσπαθώντας να εξασφαλίσει αυτό που ονομάζει «πολιτική σταθερότητα», στην
πραγματικότητα επιδιώκει να απομακρύνει το ενδεχόμενο της αποπομπής του
Γιέλτσιν από το προεδρικό αξίωμα.

Με τον τρόπο αυτό θα βρει την ευκαιρία ο Πριμακόφ να συμπληρώσει τις θέσεις
αξιωματούχων στο Κρεμλίνο με πιστούς συνεργάτες του, και να αυξήσει τον έλεγχό
του στην κυβέρνηση βάζοντας πια υποψηφιότητα για τη θέση του προέδρου, στις
εκλογές του ερχόμενου χρόνου.

«Είναι ένα βήμα του Πριμακόφ πριν καταλάβει την εξουσία ο ίδιος», δήλωσε ο
Μιχαήλ Μπέργκερ, εκδότης της εφημερίδας «Σεγκόντνια» της Μόσχας.

Από τότε που ανέλαβε την πρωθυπουργία τον περασμένο Σεπτέμβριο, ο Γεβγένι
Πριμακόφ κέρδισε πλατιά δημοτικότητα απ' άκρου σ' άκρο στη Ρωσία, έχοντας
αποστομώσει την αριστερή αντιπολίτευση δίνοντας μερικά υπουργεία σε
κομμουνιστές σε οικονομικές - θέσεις κλειδιά.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16351N511</ED>
<ID>
ID:18404

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N51&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Και όμως, η υπερδύναμη απειλείται!
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

ΑΠΙΣΤΕΥΤΟ και όμως αληθινό! Η μόνη υπερδύναμη στον κόσμο, η χώρα που
κηδεμονεύει όλον τον πλανήτη, δεν απειλεί, αλλά απειλείται. Όχι μόνο από ένα
τυφλό τρομοκρατικό κτύπημα, με χημικά ή βιολογικά όπλα, όπως περιμένει με
δέος, «εντός των προσεχών ετών» ­ σύμφωνα με τα λεγόμενά του ­ ο Αμερικανός
πρόεδρος Μπιλ Κλίντον. Ο κίνδυνος που πλανάται πάνω από τις ΗΠΑ είναι πιο
σοβαρός και έχει τη μορφή πυραυλικού πλήγματος. Όπως μάλιστα δήλωσε ο υπουργός
Άμυνας Ουίλιαμ Κοέν, η απειλή επίθεσης με βαλλιστικούς πυραύλους εναντίον των
Ηνωμένων Πολιτειών «είναι σήμερα πιο πιθανή σε σχέση με το παρελθόν». Και δεν
προέρχεται, βέβαια, πια από τη σύμμαχο ­ αλλά πλήρως αποδυναμωμένη ­ Ρωσία,
αλλά από τις εχθρικές προς τις ΗΠΑ χώρες-κράτη-τρομοκράτες, όπως τις αποκαλούν
οι Αμερικανοί. Π.χ., τη Βόρεια Κορέα που έχει αποδεκατιστεί από τον λιμό ή το
Ιράκ που εξακολουθεί να βομβαρδίζεται ανηλεώς από τα αμερικανικά αεροσκάφη.

Αλλά, έχουσι γνώσιν οι φύλακες. 
Η Ουάσιγκτον σκοπεύει να αναπτύξει νέο αντιβαλλιστικό αμυντικό σύστημα, για να
προστατεύσει από την απειλή και τις 50 αμερικανικές Πολιτείες. Κι ας
απαγορεύεται από τη συνθήκη για τους αντιβαλλιστικούς πυραύλους που είχε
υπογράψει με τη Μόσχα. Όποιος πίστευε ότι με το τέλος του Ψυχρού Πολέμου και
τη διάλυση της Σοβιετικής Ένωσης οι εξοπλισμοί θα ήταν περιττοί, λάθεψε. Η
πανίσχυρη πολεμική βιομηχανία θα απαιτεί πάντα έναν «εχθρό», για να διατηρεί
τα κολοσσιαία κέρδη της.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16351N512</ED>
<ID>
ID:18500

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N51&aa=2</URL></REF>


Article

<CATEGORY>vin07</CATEGORY>

 <H5>ΓΑΛΛΟΙ ΔΙΑΝΟΟΥΜΕΝΟΙ ΚΑΙ ΕΡΕΥΝΗΤΕΣ ΖΗΤΟΥΝ ΕΠΑΝΕΞΕΤΑΣΗ ΤΗΣ ΑΠΟΦΑΣΗΣ
</H5><H2></H2><H2>Σάλος για την εκλογή αρνητή της γενοκτονίας
</H2>
Η εκλογή, με την οριακή πλειοψηφία μιας ψήφου, του μελετητή της οθωμανικής
ιστορίας Ζυλ Βενστέν στην έδρα της Τουρκικής Ιστορίας του φημισμένου
πανεπιστημιακού ιδρύματος College de France έχει προκαλέσει έντονη διαμάχη
τόσο στους ακαδημαϊκούς κύκλους όσο και στην αρμενική κοινότητα. Πολλοί
ερευνητές και διανοούμενοι τον κατηγορούν ότι αρνείται τον χαρακτηρισμό της
γενοκτονίας στη σφαγή των Αρμενίων από τους Τούρκους.

Γενοκτονία των Αρμενίων. Δεν επιδέχεται αμφισβήτηση, τονίζουν οι επικριτές
του Βενστέν, που αρνείται τον χαρακτηρισμό της γενοκτονίας στη σφαγή του 1915

Ο ΖΙΛ Βενστέν δεν είναι ειδικευμένος στη σύγχρονη ιστορία. Και δεν
καταπιάστηκε με το θέμα της γενοκτονίας των Αρμενίων παρά τρεις φορές: σ' ένα
άρθρο, που δημοσιεύτηκε το 1995 στη γαλλική επιθεώρηση «Histoire», σε μία
επιστολή του προς τον διευθυντή του College de France Ζιλμπέρ Ντραγκόν, τον
Ιούλιο του 1998, και σε μία συνέντευξη-ποταμό που παραχώρησε τον Νοέμβριο του
ίδιου έτους στη γαλλοαρμενική εφημερίδα «Haratch».

Ο Ζιλ Βενστέν, αν και δεν αμφισβητεί άμεσα το γεγονός ότι οι Τούρκοι προέβησαν
σε μαζικές σφαγές των Αρμενίων, το 1915, εκφράζει ορισμένες αμφιβολίες όσον
αφορά την αποτίμηση του αριθμού των θυμάτων. Οι ισχυρισμοί των Αρμενίων περί
1,5 εκατομμυρίου νεκρών απορρίπτονται «από πλήθος ιστορικών», υποστηρίζει ο
Γάλλος ιστορικός. Και, αποενοχοποιώντας τους Τούρκους, ισχυρίζεται ότι δεν
υπάρχουν στοιχεία που να αποδεικνύουν την ενοχή της οθωμανικής κυβέρνησης ούτε
σαφής απόδειξη ότι οι αρχές της εποχής εκείνης είχαν λάβει συνειδητά την
απόφαση να εξοντώσουν τον αρμενικό λαό.

Στην επιστολή του προς τον Ζιλμπέρ Ντραγκόν, δέχεται ότι ο όρος «γενοκτονία»
μπορεί πράγματι να χρησιμοποιηθεί στην περίπτωση των Αρμενίων, εφόσον τον
αντιλαμβανόμαστε «ως μαζικό ακρωτηριασμό ενός πληθυσμού». Σπεύδει, όμως, να
συμπληρώσει: «Αντίθετα, αν συνδέουμε αναγκαστικά τον χαρακτηρισμό της
γενοκτονίας με μια απόφαση εξόντωσης που λαμβάνει μια κυβέρνηση ­ και στη
συγκεκριμένη περίσταση η οθωμανική κυβέρνηση ­ και με τη συστηματική εφαρμογή
της, μου φαίνεται ότι μια τέτοια απόφαση δεν αποκλείεται, αλλά δεν έχει ακόμα
πλήρως τεκμηριωθεί με την αναγκαία ακρίβεια».

ΕΚΣΤΡΑΤΕΙΑ «ΑΡΝΗΤΙΣΜΟΥ»

Για την αρμενική κοινότητα, αυτές οι επιφυλάξεις ως προς τη χρησιμοποίηση του
όρου γενοκτονία ισοδυναμούν με μιαν εκστρατεία «αρνητισμού», υποδουλωμένη στην
τουρκική εκδοχή της Ιστορίας. Ο ορισμός της γενοκτονίας, όπως καθιερώθηκε από
τη σύμβαση των Ηνωμένων Εθνών, το 1948, προϋποθέτει ότι ένας κρατικός
μηχανισμός επιδιώκει τη «σκόπιμη υποταγή μιας ομάδας (εθνικής, φυλετικής ή
θρησκευτικής) σε συνθήκες ύπαρξης που θα επέφεραν τη φυσική πλήρη ή μερική
εξόντωσή της».

Γνωστοί Γάλλοι διανοούμενοι, μεταξύ των οποίων ο Αλέν Φινκελκρότ, ο Ζακ λε
Γκοφ και ο Μισέλ Πατί, σε κείμενό τους με το οποίο ζητούν την επανεξέταση της
εκλογής του Ζιλ Βενστέν, υπογραμμίζουν ότι «η πραγματικότητα της γενοκτονίας
των Αρμενίων δεν επιδέχεται αμφισβήτηση ούτε ως προς το εύρος της ούτε ως προς
την προμελέτη της. Πολυάριθμα ντοκουμέντα της εποχής εκείνης, κυρίως
διπλωματικά αρχεία, αποδεικνύουν ότι η αλληλουχία των εκτοπίσεων, των σφαγών
και των θανάτων από εξάντληση αποκαλύπτουν ένα σχέδιο εξάλειψης της παρουσίας
του αρμενικού στοιχείου από την Ανατολία. Ήδη από το 1915 ήταν σαφές ότι
υπεύθυνοι αυτού του σχεδίου ήταν οι υπουργοί Εσωτερικών και Πολέμου, Τάλαατ
και Ενβέρ».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16351N521</ED>
<ID>
ID:18405

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N52&aa=1</URL></REF>


Article

<CATEGORY>vin07</CATEGORY>

 <H2>Τριγμοί στη Βόννη από την υπαναχώρηση Σρέντερ στα πυρηνικά
</H2>
<AUTHOR>ΡΕΝΑ ΔΗΜΗΤΡΙΟΥ</AUTHOR>

ΕΝΑ ΒΗΜΑ μπροστά, δύο πίσω, στη Γερμανία. Αν και μεγαλόπνοο το σχέδιο για την
οριστική απαλλαγή από την πυρηνική ενέργεια, τα αντικρουόμενα οικονομικά
συμφέροντα δεν αφήνουν περιθώριο για την άμεση πραγματοποίησή του. Η κόντρα
από την Ευρώπη μεταφέρθηκε και εντός των τειχών.

Η γερμανική κυβέρνηση επέστρεψε χθες για επανεξέταση στους αρμόδιους υπουργούς
το σχέδιο νόμου που προέβλεπε τη σταδιακή εγκατάλειψη της πυρηνικής ενέργειας
στη χώρα, ανακοίνωσε το υπουργείο Περιβάλλοντος.

Στόχος είναι να υποβληθεί νέο κείμενο στην Μπούντεσταγκ στις 3 Μαρτίου.

Η αναπομπή του νομοσχεδίου στους αρμόδιους υπουργούς ήταν κάτι που αναμενόταν
μετά την ανακοίνωση από τους Σοσιαλδημοκράτες της αναβολής της υιοθέτησής του
από το Υπουργικό Συμβούλιο.

Λίγες ημέρες νωρίτερα, Παρίσι και Λονδίνο είχαν αντιδράσει έντονα στα σχέδια
της γερμανικής κυβέρνησης να απαγορεύσει από το 2000 την εξαγωγή πυρηνικών
αποβλήτων στα εργοστάσια επεξεργασίας της Γαλλίας και της Βρετανίας.
Προειδοποίησαν τη Βόννη για παραβίαση τών μεταξύ τους δεσμευτικών συμφωνιών
και ζήτησαν αποζημιώσεις για την απώλεια δισεκατομμυρίων δολαρίων. Ο Γκέρχαρντ
Σρέντερ έκανε λόγο για «ανωτέρα βία» που καθιστά άκυρα τα συμβόλαια. Όσο για
τις αποζημιώσεις, είπε πως δεν υπάρχει η νομική βάση για να τεθεί θέμα. Τόσο ο
Γερμανός καγκελάριος όσο και ο Πράσινος υπουργός Περιβάλλοντος, εμπνευστής του
σχεδίου νόμου, Γιέργκεν Τρίτιν, εμφανίζονταν ανυποχώρητοι.

ΑΝΤΙΔΡΑΣΗ ΠΡΑΣΙΝΩΝ

Η αντιπαράθεση στους κόλπους της Ευρωπαϊκής Ένωσης ­ την προεδρία της οποίας
ασκεί το τρέχον εξάμηνο η Γερμανία ­ δεν άργησε να επεκταθεί. Το αντίπαλο
γαλλοβρετανικό στρατόπεδο ­ όχι αναπάντεχα ­ απέκτησε συμμάχους γερμανικής
προέλευσης... τις πυρηνικές βιομηχανίες. Και φαίνεται πως ήταν ο άσος που τους
έλειπε. Επιπλέον, η απειλή από το αντιπυρηνικό κίνημα, ότι θα προκληθούν
βιαιότητες αν επιστραφούν στη Γερμανία τα ραδιενεργά απόβλητα από τη Βρετανία,
λειτούργησε υπέρ του Λονδίνου, μεταδίδει ο ανταποκριτής του BBC στη Βόννη.

Ο Γκέρχαρντ Σρέντερ υπαναχώρησε προς απογοήτευση των Πρασίνων. «Είναι τεχνικά
αδύνατο», είπε, και παραδέχθηκε ότι έγιναν λάθη στον σχεδιασμό, έπειτα από
συνομιλίες με εκπροσώπους του πυρηνικού λόμπι. Οι τελευταίοι δεν απέκρυψαν ότι
προτίθενται να επιδιώξουν επίσης αποζημιώσεις αν τα πυρηνικά εργοστάσια
κλείσουν πριν από την ολοκλήρωση του επιχειρησιακού τους βίου. 
Η Γερμανία δεν διαθέτει σταθμούς επεξεργασίας αποβλήτων και μόνο όταν βρεθεί
εναλλακτική λύση για την αποθήκευσή τους θα εφαρμοστεί η απαγόρευση... που
σημαίνει ότι τα επίμαχα συμβόλαια της Βόννης με το Παρίσι και τη Βρετανία
είναι ζωτικής σημασίας. Όσο για το σχέδιο νόμου του Πράσινου υπουργού που θα
κατετίθετο προς συζήτηση την Παρασκευή, θα χρειαστεί τουλάχιστον τρεις
εβδομάδες επεξεργασία, ενώ νέος γύρος διαπραγματεύσεων με τις πυρηνικές
βιομηχανίες θα καταλήξει στο τελικό χρονοδιάγραμμα για το κλείσιμο των 19
πυρηνικών εργοστασίων.

Η διάσταση που αρχικά έλαβε ευρωπαϊκές διαστάσεις διαταράσσει τώρα τον μόλις
τριών μηνών κυβερνητικό συνασπισμό της Γερμανίας. «Η κατάργηση της πυρηνικής
ενέργειας», που αποτελούσε τη σημαία του οικολογικού κόμματος των Πρασίνων και
δέσμευση των Σοσιαλδημοκρατών του Σρέντερ, συναντά εμπόδια-βουνό. Η
υπαναχώρηση Σρέντερ δίνει νέα τροφή σε όσους κάνουν λόγο για χάσμα εντός των
τειχών του κυβερνητικού σχήματος. Για ορισμένους αναλυτές μεταφράζεται σε
συνέχιση της λειτουργίας των πυρηνικών σταθμών ώσπου να περατώσουν τη ζωή
τους, δηλαδή για 30-40 χρόνια ακόμη.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16351N522</ED>
<ID>
ID:18463

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N52&aa=2</URL></REF>


Article

<CATEGORY>vin07</CATEGORY>

 <H2>Καθολικός Αρχιεπίσκοπος κατηγορείται ότι κακοποίησε σεξουαλικά μια 6χρονη
</H2>
Ο ΡΩΜΑΙΟΚΑΘΟΛΙΚΟΣ Αρχιεπίσκοπος του Κάρντιφ συνελήφθη και ανακρίθηκε από την
αστυνομία, ύστερα από καταγγελίες ότι το 1960 είχε κακοποιήσει σεξουαλικά ένα
κοριτσάκι 6 ετών, ανακοίνωσε το Γραφείο Τύπου της Ρωμαιοκαθολικής Εκκλησίας
στη Βρετανία. Ο Αρχιεπίσκοπος συνελήφθη όταν επισκέφθηκε αστυνομικό τμήμα του
Λονδίνου μαζί με τον δικηγόρο του και ανακρίθηκε για τις εις βάρος του κατηγορίες.

Αργότερα αφέθηκε ελεύθερος με εγγύηση και αφού ο καρδινάλιος Μπέιζιλ Χιούμ,
προκαθήμενος της Καθολικής Εκκλησίας στην Αγγλία και την Ουαλία, δήλωσε ότι
«έχει την πλήρη υποστήριξή του».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16351N523</ED>
<ID>
ID:18505

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N52&aa=3</URL></REF>


Article

<CATEGORY>vin07</CATEGORY>

 <H2>Ελεύθερος ο Ντουράν
</H2>
ΕΛΕΥΘΕΡΟΣ έπειτα από επτάμισι μήνες που έμεινε στη φυλακή επειδή έγραψε τη
γνώμη του για το κουρδικό ζήτημα, αφέθηκε χθες ο Τούρκος συγγραφέας και
δημοσιογράφος Ρατζίπ Ντουράν. Τον 44χρονο Ντουράν υποδέχτηκαν στην έξοδο της
φυλακής του Σαράι η σύζυγός του Σεμά και περίπου 30 δημοσιογράφοι που είχαν
έρθει από την Κωνσταντινούπολη. Ανταποκριτής της γαλλικής «Λιμπερασιόν», πρώην
συνεργάτης του Γαλλικού Πρακτορείου, του BBC και πολλών τουρκικών εφημερίδων,
ο Ντουράν είχε καταδικαστεί τον Δεκέμβριο του 1994 για ένα άρθρο του που
δημοσιεύτηκε στη φιλοκουρδική εφημερίδα «Οζγκούρ Γκουντέμ».

Δέκα αστυνομικοί που κατηγορούνταν ότι βασάνισαν δώδεκα εφήβους αθωώθηκαν χθες
από το δικαστήριο της Μάνισα (Μαγνησία), κατά τη δεύτερη δίκη τους για τα
«παιδιά της Μάνισα» ­ όπως έχει ονομαστεί μία από τις γνωστότερες υποθέσεις
παραβίασης των ανθρωπίνων δικαιωμάτων στην Τουρκία. Το δικαστήριο είχε ήδη
αθωώσει αυτούς τους αστυνομικούς σε μία πρώτη δίκη τον περασμένο Μάρτιο,
προκαλώντας κύμα αγανάκτησης. Τον Οκτώβριο το Ανώτατο Δικαστήριο ανέτρεψε την
αθωωτική απόφαση υπογραμμίζοντας ότι «από τις ιατρικές εμπειρογνωμοσύνες
προκύπτει σαφώς ότι (οι έφηβοι) βασανίστηκαν κατά την ανάκρισή τους από την
αστυνομία στη Μάνισα», αλλά το δικαστήριο της πόλης αυτής επανέλαβε χθες την
ετυμηγορία του και διέταξε την απελευθέρωση των αστυνομικών. «Είναι μια κακή
ετυμηγορία», δήλωσε ο Σαμπρί Εργκούλ, βουλευτής και συνήγορος των «παιδιών της Μάνισα».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16351N524</ED>
<ID>
ID:18535

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N52&aa=4</URL></REF>


Article

<CATEGORY>vin07</CATEGORY>

 <H5>ΓΙΑ ΝΑ ΣΥΜΦΩΝΗΣΕΙ ΣΕ ΠΟΛΙΤΙΚΗ ΛΥΣΗ Ο ΜΙΛΟΣΕΒΙΤΣ
</H5><H2>ΝΑΤΟϊκές πιέσεις
</H2>
Με την απειλή χρήσης βίας, η ΝΑΤΟϊκή συμμαχία προσπαθεί να πείσει τον
Σλόμπονταν Μιλόσεβιτς να συμφωνήσει σε πολιτική λύση που θα περιλαμβάνει την
αυτοδιοίκηση του Κοσσυφοπεδίου.

Σερβικός κλοιός. Βαριά άρματα των Σέρβων περιπολούν στον άξονα Πρίστινας -
Ποντούγιεβο όπου σημειώθηκαν χθες συγκρούσεις με Αλβανόφωνους

ΟΙ ΔΕΚΑΕΞΙ πρεσβευτές της Ατλαντικής Συμμαχίας συνεδρίαζαν χθες στις Βρυξέλλες
προκειμένου να καταλήξουν σε ένα σχέδιο δράσης. «Άλλοι από εμάς θέλουν να
στείλουν ένα σκληρό μήνυμα και άλλοι προτιμούν τη διπλωματία του ραβδιού και
του καρότου», δήλωσε αξιωματούχος του ΝΑΤΟ σχετικά με τις διαφωνίες που
εμφανίζονται στους κόλπους της συμμαχίας.

Οι ΗΠΑ επιδιώκουν να εξασφαλίσουν την υποστήριξη των Ευρωπαίων συμμάχων τους
πριν αποφασίσουν να προχωρήσουν σε μία σαφή και αξιόπιστη στρατιωτική απειλή
κατά του Γιουγκοσλάβου προέδρου Σλόμπονταν Μιλόσεβιτς. Δεκάδες Αλβανόφωνοι
διαδηλωτές που είχαν συγκεντρωθεί έξω από το αρχηγείο του ΝΑΤΟ, στις
Βρυξέλλες, καλούσαν τη συμμαχία να βομβαρδίσει αμέσως τους Σέρβους. Στο
Κοσσυφοπέδιο, ανταλλαγή πυρών βαρέων όπλων σημειώθηκε χθες στην περιοχή του
Ποντούγιεβο, όπου πραγματοποιήθηκε μεγάλη επιχείρηση των γιουγκοσλαβικών
δυνάμεων ασφαλείας κατά θέσεων των ανταρτών του Απελευθερωτικού Στρατού του Κοσσυφοπεδίου.

Προσπάθειες για την ενοποίηση της διχασμένης ηγεσίας των Αλβανοφώνων
καταβάλλουν ο Αμερικανός μεσολαβητής Κρίστοφερ Χιλ και ο ειδικός απεσταλμένος
της Ευρωπαϊκής Ένωσης Βόλφγκανγκ Πέτριτς, οι οποίοι συναντήθηκαν χθες με
αρχηγούς του Απελευθερωτικού Στρατού, στο Δυτικό Κοσσυφοπέδιο.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16351N551</ED>
<ID>
ID:18406

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N55&aa=1</URL></REF>


Article

<CATEGORY>vin07</CATEGORY>

 <H2>Η πραγματική δράση της Μάτα Χάρι
</H2>
Μάτα Χάρι. Έμεινε γνωστή ως η ωραία και αισθησιακή χορεύτρια, που εργαζόταν
και ως κατάσκοπος για τους Γερμανούς

ΤΑΧΥΔΡΟΜΙΚΑ περιστέρια που εκπαίδευαν οι ναζί ήταν ο στόχος των βρετανικών
μυστικών επιχειρήσεων κατά την διάρκεια του Β' Παγκοσμίου Πολέμου. Όπως
αποκαλύπτουν μία σειρά απορρήτων εγγράφων της εποχής του Β' Παγκοσμίου
Πολέμου, που δόθηκαν στην δημοσιότητα αυτήν την εβδομάδα, τα γερμανικά αυτά
περιστέρια ήταν ένα ουσιαστικό στοιχείο των σχεδίων του Χίτλερ να καταλάβει
την Βρετανία. Επικεφαλής δε της... ιπτάμενης απειλής ήταν ο αρχηγός των Ες Ες,
Χάινριχ Χίμλερ. Αλλά και οι Βρετανοί δεν έμειναν με σταυρωμένα χέρια!
Εκπαίδευσαν και ανέπτυξαν την δική τους δύναμη γερακιών, που στόχο είχαν να
πλήξουν τα εισερχόμενα στην Βρετανία περιστέρια!

Περιστέρια-όπλα των ναζί, η δραματική ιστορία της περιβόητης, γοητευτικής
κατασκόπου του Α' Παγκοσμίου Πολέμου, Μάτα Χάρι, ο Ισπανός πράκτορας Χουάν
Πουγιόλ Γκαρσία (κωδικό όνομα Γκάρμπο), χάρη στο κουράγιο και την ευστροφία
του οποίου στέφθηκε με επιτυχία η απόβαση των Συμμάχων στη Νορμανδία, του Β'
Παγκοσμίου Πολέμου, και τα ανακριτικά συστήματα ­ ανάκριση χωρίς βία ­ που
χρησιμοποιούσε η ειδική βρετανική αντικατασκοπευτική υπηρεσία ΜΙ5, στους
κατασκόπους που αιχμαλωτίζονταν σε βρετανικό έδαφος, είναι από τα κυριότερα
βρετανικά «κατασκοπευτικά μυστικά» που τώρα, 54 χρόνια μετά την λήξη του Β'
Παγκοσμίου Πολέμου, έρχονται στο φως του ήλιου.

Ανάμεσα στα άρτι δημοσιευμένα απόρρητα έγγραφα των μυστικών υπηρεσιών της
βρετανικής κυβέρνησης, αποκαλύπτεται και η πραγματική ιστορία της Μάτα Χάρι,
της Ολλανδικής καταγωγής εντυπωσιακής κατασκόπου των Γερμανών, που έδρασε κατά
την διάρκεια του Α' Παγκοσμίου Πολέμου και που εκτελέσθηκε από τους Γάλλους το 1917.

Ο «ΓΚΑΡΜΠΟ»

Ένας εντυπωσιακός και εκρηκτικός Ισπανός διπλός πράκτορας ήταν εκείνος που
έπεισε τον Χίτλερ να ακολουθήσει ­ εν αγνοία του, φυσικά ­ ένα σχέδιο των
συμμαχικών μυστικών υπηρεσιών που διασφάλιζε την επιτυχία των αποβάσεων στη
Νορμανδία. 
Ο Χουάν Πουγιόλ Γκαρσία, που δρούσε με το κωδικό όνομα «Γκάρμπο», έχαιρε της
απόλυτης εμπιστοσύνης των Γερμανών, οι οποίοι τον θεωρούσαν ανεκτίμητο
κατάσκοπό τους. Και αυτό, διότι, κατά την διάρκεια του Β' Παγκοσμίου Πολέμου,
έλαβαν εκατοντάδες ραδιοφωνικές εκπομπές από τον Γκαρσία, που περιέγραφαν
λεπτομερώς τις κινήσεις των Βρετανών.

Οι πληροφορίες όμως του «Γκάρμπο», που είχε ως βάση του το Λονδίνο, ήταν εξ
ολοκλήρου κατασκευασμένες. Ο πράκτορας, εν τούτοις, είχε πείσει τους Γερμανούς
σε τέτοιο βαθμό για το «φασιστικό πάθος» του, ώστε έπεισε τους κορυφαίους
αρχηγούς του Γ' Ράιχ ότι η απόβαση της Νορμανδίας δεν ήταν παρά μία κίνηση
αποπροσανατολισμού από την πραγματική επίθεση που θα πραγματοποιούνταν
νοτιότερα στην ακτογραμμή, κοντά στο Καλέ.

Έτσι, η απόβαση στη Νορμανδία ­ τον Ιούνιο του '44 ­ των Συμμάχων μπόρεσε να
πραγματοποιηθεί επιτυχώς για τις συμμαχικές δυνάμεις, με τον μεγαλύτερο όγκο
των Γερμανών να βρίσκεται στο Πα ντε Καλέ! Και το πιο εντυπωσιακό απ' όλα;
Παρά την ήττα τους στη Νορμανδία, οι στρατηγοί του Χίτλερ συνέχιζαν να
πιστεύουν τα λεγόμενα του «Γκάρμπο», θεωρώντας ότι είναι «δικός τους»
άνθρωπος, και μάλιστα με την επιδοκιμασία του Χίτλερ τού απονεμήθηκε ο
Σιδηρούς Σταυρός της Τιμής.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16351N552</ED>
<ID>
ID:18464

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N55&aa=2</URL></REF>


Article

<CATEGORY>vin07</CATEGORY>

 <H2>Γερουσία: Οι κατήγοροι μπορούν να καλέσουν τη Μόνικα
</H2>
Η ΓΕΡΟΥΣΙΑ των Ηνωμένων Πολιτειών καταψήφισε χθες την πρόταση να απορριφθούν
οι κατηγορίες εναντίον του προέδρου Μπιλ Κλίντον για ψευδορκία και παρεμπόδιση
του έργου της δικαιοσύνης, σχετικά με την υπόθεση Λιουίνσκι. Επίσης αποφάσισε
να διευρύνει τη δίκη, δίνοντας στους κατηγόρους την άδεια να καλέσουν για
κατάθεση, κεκλεισμένων των θυρών, τη Μόνικα Λιουίνσκι και δύο ακόμη μάρτυρες.

Και στις δύο προτάσεις οι γερουσιαστές ψήφισαν με βάση τη γραμμή του κόμματός
τους ­ με εξαίρεση τον Δημοκρατικό γερουσιαστή του Ουισκόνσιν Ρας Φάινγκολντ
που ψήφισε με τους Ρεπουμπλικανούς. Έτσι, αποφάσισαν με 56 ψήφους έναντι 44 να
κλητεύσουν τους μάρτυρες και να απορρίψουν την πρόταση του Δημοκρατικού
Ρόμπερτ Μπερντ, ο οποίος ζητούσε να απορριφθούν οι κατηγορίες που απήγγειλε η
Βουλή εναντίον του 42ου προέδρου των Ηνωμένων Πολιτειών. Οι δύο ψηφοφορίες
κατέδειξαν, πάντως, ότι οι Δημοκρατικοί έχουν τη δύναμη να εμποδίσουν να
υπάρξει στη Γερουσία η πλειοψηφία των δύο τρίτων (67 ψήφοι) που απαιτείται για
να καταδικαστεί και να καθαιρεθεί ο Κλίντον.

Οι γερουσιαστές διέκοψαν αμέσως μετά τη δίκη για να συζητήσουν μεταξύ τους πώς
θα συνεχίσουν τη διαδικασία. Οι Ρεπουμπλικανοί προτείνουν ένα σχέδιο με το
οποίο η όλη διαδικασία θα μπορούσε να ολοκληρωθεί μέσα σε 10 ημέρες, αν ο
Λευκός Οίκος δεν καλέσει μάρτυρες. 
Ωστόσο, τόσο συνεργάτες του προέδρου όσο και οι Δημοκρατικοί της Γερουσίας
αντέδρασαν πολύ επιφυλακτικά στο σχέδιο αυτό. Μετά το αποτέλεσμα της δεύτερης
χθεσινής ψηφοφορίας, οι κατήγοροι θα ανακρίνουν τη Λιουίνσκι, τον σύμβουλο του
Λευκού Οίκου Σίντνεϊ Μπλούμενταλ και τον φίλο του Κλίντον Βέρνον Τζόρνταν,
σχετικά με τις προσπάθειες του προέδρου να συγκαλύψει τη σχέση του με την
πρώην ασκούμενη στον Λευκό Οίκο.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16351N553</ED>
<ID>
ID:18506

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N55&aa=3</URL></REF>


Article

<CATEGORY>vin07</CATEGORY>

 <H2>Αποκτά ανεξαρτησία το Τιμόρ </H2>
ΕΚΠΛΗΞΗ προκάλεσε χθες η Ινδονησία, ανακοινώνοντας, λίγες μόνον ώρες πριν από
την έναρξη διαπραγματεύσεων με την Πορτογαλία στη Νέα Υόρκη, ότι είναι πιθανό
να εξετάσει τη χορήγηση ανεξαρτησίας στο Ανατολικό Τιμόρ, μετά τις
προγραμματισμένες για τις 7 Ιουνίου εθνικές εκλογές.

Ο υπουργός Πληροφόρησης Γιουνούς Γιοσφιάχ και ο υπουργός Εξωτερικών Αλί
Αλατάς, δήλωσαν εξάλλου ότι θα ισχύσει ένα νέο καθεστώς κράτησης για τον ηγέτη
των ανταρτών του Ανατολικού Τιμόρ Ζανάνα Γκουσμάο, ο οποίος θα μεταφερθεί από
τη φυλακή όπου κρατείται σε σπίτι.

Ο Γκουσμάο καταδικάσθηκε το 1992 σε 20ετή κάθειρξη για τον αγώνα του υπέρ της
ανεξαρτησίας του Τιμόρ. Η Ινδονησία εισέβαλε στο Ανατολικό Τιμόρ, πρώην
πορτογαλική αποικία, το 1975 και το προσήρτησε ένα χρόνο αργότερα, ενέργεια
την οποία ουδέποτε αναγνώρισαν τα Ηνωμένα Έθνη.

Ο τιμημένος με το βραβείο Νόμπελ Ειρήνης το 1996 Χοσέ Ράμος - Χόρτα αντέδρασε
με επιφύλαξη στην πληροφορία ότι η Ινδονησία είναι πιθανό να εξετάσει τη
χορήγηση ανεξαρτησίας στο Ανατολικό Τιμόρ, ενώ ο Πορτογάλος πρόεδρος Ζόρζε
Σαμπάιο εξέφρασε την καταρχήν ικανοποίησή του. Επιφυλάξεις εξέφρασε από τη
Λισαβώνα ο αντιπρόσωπος του εθνικού Αντιστασιακού Συμβουλίου του Τιμόρ, Ρόκε
Ροντρίγκες. «Πρέπει να είμαστε επιφυλακτικοί γιατί οι Ινδονήσιοι τη μια λένε
κάτι και την άλλη κάνουν άλλα. Δεν υπάρχει καμία εμπιστοσύνη στην κυβέρνηση
του Γιουσούφ Χαμπίμπιε, όπως δεν υπήρχε και στην προηγούμενη κυβέρνηση του
Σουχάρτο», τόνισε.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16351N554</ED>
<ID>
ID:18536

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N55&aa=4</URL></REF>


Article

<CATEGORY>vin07</CATEGORY>

 <H2>Δύο βρέφη πέθαναν ύστερα από ένεση φθοριούχου καλλίου </H2>
Η ΓΕΡΜΑΝΙΚΗ φαρμακοβιομηχανία Β. Braun ανέλαβε την ευθύνη για τον θάνατο δύο
βρεφών, στο Βέλγιο, τα οποία πέθαναν ύστερα από ένεση με φθοριούχο κάλλιο από
φιαλίδια τα οποία υποτίθεται ότι περιείχαν ένα αβλαβές διάλυμα γλυκόζης.

Εκτός από τα δύο φιαλίδια που σκότωσαν τα μωρά στην πανεπιστημιακή κλινική της
Λουβέν, βρέθηκαν άλλα τέσσερα φιαλίδια στο ίδιο νοσοκομείο. Το φθοριούχο
κάλλιο δεν είναι βλαβερό για τους ενηλίκους, αλλά είναι τοξικό για τα βρέφη.

Η παρασκευάστρια φαρμακευτική εταιρεία ανακοίνωσε ότι προφανώς από διπλό
ανθρώπινο λάθος στο εργοστάσιο παραγωγής τοποθετήθηκαν λανθασμένες ετικέτες
στα φιαλίδια.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16351N555</ED>
<ID>
ID:18554

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N55&aa=5</URL></REF>


Article

<CATEGORY>vin07</CATEGORY>

 <H5>ΑΛΙΣ ΤΑΣΤΖΙΑΝ ΠΟΛΓΚΡΟΣΙ
</H5><H2>ΠΡΟΣΩΠΑ
</H2><H2>Για τη μνήμη των μαρτύρων
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Είμαστε ένας θλιμμένος λαός, γιατί η γενοκτονία έχει αποτυπωθεί στο DNA μας»,
λέει η Άλις Ταστζιάν Πολγκρόσι· και υπερασπίζεται τη μνήμη των Αρμένιων μαρτύρων.

Άλις Ταστζιάν Πολγκρόσι. «Είμαι στον μαυροπίνακα των Τούρκων, αλλά ποιος
Αρμένιος που κάνει κάτι τέτοιο δεν είναι;»

ΣΚΟΠΟΣ της ζωής αυτής της 50χρονης Αρμένισσας είναι να κάνει κάτι ώστε η
Ιταλία να αναγνωρίσει επισήμως τη γενοκτονία από τους Τούρκους 1,5
εκατομμυρίου Αρμενίων ­ ανάμεσά τους οι παππούδες της, οι θείοι και οι θείες
της. Είναι ένας αγώνας που διεξάγει μόνη της από το Μπανιακαβάλο της Ρωμανίας,
όπου ζει με τον Ιταλό σύζυγό της και τα τρία παιδιά τους. Ως τώρα έχει πετύχει
να αναγνωρισθεί η ιστορική πραγματικότητα της σφαγής από 23 ιταλικές
κοινότητες ­ ανάμεσά τους η Βενετία, η Φλωρεντία, το Μιλάνο, η Πάρμα, η Πάδοβα
και η Γένοβα. Τελικός στόχος της, να αναγνωρισθεί η γενοκτονία και από το
ιταλικό Κοινοβούλιο.

Οι γονείς της Άλις επέζησαν από τύχη της σφαγής του 1915-16. Έχοντας απομείνει
μόνοι στον κόσμο, γνωρίστηκαν σ' ένα ορφανοτροφείο της Μασσαλίας. «Η αδελφή
της μητέρας μου και η μητέρα της μητέρας μου σκότωσαν το μωρό τους», λέει η
Άλις στον Μάρκο Τοσάτι της «Λα Στάμπα». «Η μητέρα το θήλαζε δύο μήνες, αλλά το
γάλα της προκαλούσε διάρροια στο μικρό. Μετά το γάλα σταμάτησε. Το μωρό
έκλαιγε συνεχώς και μετά δεν είχε δύναμη ούτε να κλάψει. Ήταν καταδικασμένο.
Αλλά προκειμένου να πεθάνει από σπαθί και να μείνει άταφο,... η μητέρα μου μου
είπε να μην το πω ποτέ σε κανένα, είναι ένα οικογενειακό μυστικό, αλλά
τώρα..., κρύφτηκαν, το έβαλαν ανάμεσα στις πλάτες τους, χωρίς να το κοιτάζουν,
και πίεζαν μαλακά ώσπου... ώσπου το έπνιξαν. Μετά το ανέβασαν ψηλά σ' ένα
δένδρο, γιατί δεν μπορούσαν να το αφήσουν βορά στα ζώα. Το κήδεψαν ευλαβικά,
και μετά πέθαναν».

Οι γονείς της Άλις παντρεύτηκαν και έζησαν την υπόλοιπη ζωή τους στη Γαλλία. Η
μητέρα της δεν έμαθε ποτέ γαλλικά ­ «έλεγε πως αν μαθαίναμε γαλλικά θα
αφομοιωνόμασταν» ­, στο σπίτι δεν γελούσαν ποτέ, «γιατί ήμασταν σε αγώνα».
Αλλά η Άλις ήταν 20 χρόνων, πήγε διακοπές στην Ιταλία, ερωτεύτηκε, παντρεύτηκε
και για τριάντα χρόνια έκοψε, όπως η ίδια λέει, «τον ομφάλιο λώρο με την
αρμενική καταγωγή μου». Μέχρι που πέθαναν οι γονείς της «και τότε αισθάνθηκα
πως πέθαινε το αρμένικο κομμάτι μου και δεν το ήθελα. Μόνο τότε κατάλαβα πως
ήμουν Αρμένισσα».

Άρχισε από το Μπανιακαβάλο και συνέχισε σ' όλη την Ιταλία, γράφοντας,
ταξιδεύοντας για να μιλήσει, να εξηγήσει, να δείξει βιβλία και ντοκουμέντα, να
προσθέσει «αναγνωρίσεις» στον κατάλογό της. «Είναι ανάγκη να υπερασπιστούμε τη
μνήμη αυτών των μαρτύρων», τονίζει. «Γι' αυτό δεν μπορώ πια να σωπαίνω. Ξέρω
πως διακινδυνεύω τη ζωή μου, αλλά δεν με νοιάζει· επειδή αυτό που κάνω είναι
σωστό. Είμαι στον μαυροπίνακα των Τούρκων, αλλά ποιος Αρμένιος που κάνει κάτι
τέτοιο δεν είναι;».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16351N561</ED>
<ID>
ID:18407

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N56&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το φάντασμα του εννέα
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Δεν θέλω να ταξιδέψω! Αν φύγω, θα πεθάνω εκεί!». Ήταν η 27η Νοεμβρίου 1985.
Εκατόν ενενήντα εννέα μέρες αργότερα, οι φόβοι του θα επαληθεύονταν.

Χόρχε Λουίς Μπόρχες. Η ζωή του ήταν σημαδεμένη από το 3 και το 9

ΟΛΟΚΛΗΡΟ εκείνο τον Νοέμβριο, ο Αλμπέρτο Κασάρες του τηλεφωνούσε κάθε μέρα για
να οργανώσουν μαζί την έκθεση των πρώτων εκδόσεων των βιβλίων του. «Να με
παίρνεις στις δέκα», του είχε πει ο συγγραφέας. Την καθορισμένη ώρα σήκωνε το
τηλέφωνο, έλεγε «Η ώρα είναι δέκα», κι άρχιζαν να κουβεντιάζουν διάφορα θέματα
μέχρι να φτάσουν στο επίμαχο ζήτημα της έκθεσης που εκείνος στην
πραγματικότητα δεν την ήθελε γιατί τον εκνεύριζε η λατρεία των πρώτων εκδόσεων.

Την ημέρα της έκθεσης, στις 27 Νοεμβρίου, ο άνθρωπος που απάντησε στο τηλέφωνο
ήταν αγνώριστος. Αφού είπε «Η ώρα είναι δέκα», έσπευσε να προσθέσει: «Δεν
μπορώ να έλθω στην έκθεση. Πρέπει να φύγω αύριο για την Ευρώπη κι έχω να
διευθετήσω μερικά ζητήματα». Ο Κασάρες πανικοβλήθηκε. Αναζήτησε τη Φάνι, την
63χρονη οικονόμο του συγγραφέα, και της ζήτησε να μεσολαβήσει. Όταν
ξανατηλεφώνησε, άκουσε μια οργισμένη κραυγή: «Ακόμη εκεί είσαι; Πότε θα έλθεις
να με πάρεις;».

Στην έκθεση ο συγγραφέας έλαμπε. Μιλούσε αδιάκοπα, φιλούσε όλο τον κόσμο,
υπέγραφε όποιο βιβλίο του έδιναν ­ αφού ρωτούσε τον τίτλο του, ώστε να
προσαρμόσει το σχόλιό του. Για ένα θέμα έδειχνε να ανησυχεί: το ταξίδι που θα
έκανε την άλλη μέρα στην Ευρώπη. Κάποια στιγμή ξέσπασε: «Δεν θα επιστρέψω
ποτέ. Είμαι άρρωστος». Μα κανείς δεν πίστεψε ότι κυριολεκτούσε.

Η Φάνι μάθαινε γι' αυτόν από τις ειδήσεις. Έτσι πληροφορήθηκε και τον θάνατό
του, στις 14 Ιουνίου του 1986, εκατόν ενενήντα εννέα μέρες μετά τον τελευταίο
αποχαιρετισμό του στην Αργεντινή. Το 9 θα έπαιζε στον συγγραφέα ακόμη ένα
παιχνίδι, το τελευταίο. Ο αριθμός αυτός, άλλωστε, δεν τον εγκατέλειψε σε όλη
του τη ζωή (εκτός από την ημέρα της γέννησής του: το μωρό ήταν οκταμηνίτικο).
Το 9 και το 3 ήταν οι μοιραίοι του αριθμοί. Έμενε στον αριθμό 994 της οδού
Μαϊπού, στο Μπουένος Άιρες. Η μητέρα του πέθανε στα 99 της χρόνια. Την
τελευταία του μέρα στην πατρίδα έφαγε στο εστιατόριο απέναντι από το σπίτι
του, στον αριθμό 963, κι έπειτα αποχαιρέτησε την οικονόμο του με την οποία
ήταν μαζί για 39 χρόνια.

Σχετικές αναφορές δεν λείπουν κι από το έργο του. Στο βιβλίο του «Ο αθάνατος»
γράφει: «Υπήρχαν εννέα πόρτες σ' εκείνο το υπόγειο. Οι οκτώ οδηγούσαν σ' ένα
λαβύρινθο που κατέληγε στο ίδιο δωμάτιο. Η ένατη έβγαζε σε ένα δεύτερο κυκλικό
δωμάτιο, ίδιο με το πρώτο». Κι όταν τον ρωτούσαν γι' αυτή την εμμονή του,
υπενθύμιζε ότι ο Αδάμ γεννήθηκε 33 ετών και ο Χριστός πέθανε στην ίδια ηλικία.

Στις 24 Αυγούστου της χρονιάς που έχει τρεις φορές το γινόμενο τρία επί τρία,
η ανθρωπότητα ετοιμάζεται να τιμήσει τα εκατό χρόνια από τη γέννηση του
μεγάλου Χόρχε Λουίς Μπόρχες.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16351N562</ED>
<ID>
ID:18465

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N56&aa=2</URL></REF>


Article

<CATEGORY>vin07</CATEGORY>

 <H5>Η παγκόσμια...
</H5><H5>Εκεί...
</H5><H5>Το φάντασμα...
</H5><H5></H5><H5>Κάθε εποχή...
</H5><H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... οικονομική αστάθεια κάνει πολύ πιθανή την επιστροφή στον σκληρό κόσμο που
κατέγραψε ο Στάινμπεκ, τον κόσμο της κρίσης του 1929. Άνθρωποι λοιπόν ή
ποντίκια; Και ποιος θα τρυγήσει τα σταφύλια της οργής; Ο καθηγητής της
Οικονομικής Σχολής του Λονδίνου Τζον Γκρέι δεν είναι αισιόδοξος. Οι οιωνοί που
βλέπει να έρχονται από την Ανατολή δεν είναι άριστοι. Ούτε και η διαβεβαίωση
του Κινέζου πρωθυπουργού ότι δεν πρόκειται να υποτιμηθεί το νόμισμα της χώρας.
(Έτσι κάνουν όλοι.) Είτε στη Λατινική Αμερική είτε στην Ασία, ένας νέος γύρος
ανταγωνιστικών υποτιμήσεων θα μπορούσε να γίνει αφόρητο βάρος για τις ΗΠΑ.

... επικρατεί η μακάρια αντίληψη ότι το «αμερικανικό καπιταλιστικό μοντέλο»
έχει οριστικά νικήσει όλα τα άλλα. Και η ακλόνητη πεποίθηση ότι οι Αμερικανοί
βρήκαν τη φιλοσοφική λίθο που εξασφαλίζει διαρκή ανάπτυξη χωρίς ανεργία. Όσο
για τη λυδία λίθο του συστήματος, είναι λέει η Γουώλ Στρητ. Όμως, ο Γκρέι
φοβάται ότι μία νέα, γενικευμένη νομισματική κρίση θα κάνει τον ναό του
χρήματος να καταρρεύσει. Θα σπρώξει τις προβληματικές χώρες στον
προστατευτισμό, έναν «οικονομικό ρετροϊό» που θα μεταδοθεί και στο Κογκρέσο,
οδηγώντας την Αμερική στον οικονομικό εθνικισμό. Έως τώρα, στόχος της
αμερικανικής πολιτικής ήταν η διάδοση του μοντέλου της ελεύθερης αγοράς σε
όλον τον κόσμο. Με το τέλος της μακράς περιόδου άνθησης της αμερικανικής
οικονομίας, η εποχή των ελεύθερων αγορών θα λήξει οριστικά. Ίσως, λοιπόν, η
νέα χιλιετία βρει τον κόσμο να αγωνίζεται να προσαρμοστεί σε ένα παλιότερο
αμερικανικό μοντέλο.

... του Κέυνς είναι λοιπόν φυσικό να κατατρύχει τους Αμερικανούς. Αναδύεται
κάθε τόσο μέσα από τις σελίδες της «Γενικής Θεωρίας» του, όποτε τα πράγματα
δεν πηγαίνουν καλά. Μία ακόμη εμφάνισή του «καταγγέλθηκε» χθες, από τις
σελίδες της «Γουώλ Στρητ Τζόρναλ». Το είδαν πάλι στην Ευρώπη, στη Γερμανία.
Τόσο έχει κυριέψει, λέει, τον υπουργό Οικονομικών Όσκαρ Λαφοντέν (φωτ.), που
προσπαθεί να αναβιώσει τις κεϋνσιανές οικονομικές θεωρίες. (Η βασικότερη άποψη
του Κέυνς ήταν ότι, ως σταθεροποιητικός παράγοντας, το κράτος πρέπει να
λειτουργεί σαν ένας συμπληρωματικός επενδυτής και εργοδότης, εξασφαλίζοντας
απασχόληση και ανάπτυξη μέσω των δημόσιων δαπανών.) Από όλους μάλιστα τους
κεϋνσιανούς, ο αρθρογράφος βλέπει τον Λαφοντέν ως τον πιο επιθετικό, που
αρνείται επίμονα να «απελευθερώσει» την αγορά εργασίας (δηλαδή να μειώσει τους
μισθούς και τις παροχές και να αυξήσει τα περιθώρια του επιχειρηματικού
κέρδους). Η επανεμφάνιση του κεϋνσιανού εκτοπλάσματος έρχεται να κλονίσει τη
νεοφιλελεύθερη σιγουριά ότι ο Βρετανός οικονομολόγος δεν θα μπορούσε ποτέ να
σηκώσει από πάνω του την ταφόπλακα που έβαλαν οι ριγκανικές και θατσερικές
οικονομικές πολιτικές.

... χαρακτηρίζεται από μια επιστήμη. Ή μήπως το αντίστροφο; Στους αιώνες που
έρχονται, όλα δείχνουν ότι θα κυριαρχεί η γενετική (και οι εταιρείες
βιοτεχνολογίας ­ ούτε από εδώ λείπει η Οικονομία). Από τα εργαστήρια της
Καλιφόρνιας, οι επιστήμονες υπόσχονται σχεδόν αιώνια ζωή. Στην Αμερικανική
Ένωση για την Πρόοδο της Επιστήμης, ο πρωτοπόρος της βιοτεχνολογικής έρευνας
Κρεγκ Βέντερ ανακοίνωσε ότι είναι έτοιμος να «δημιουργήσει» μία απόλυτα
τεχνητή μορφή ζωής. Από ένα άψυχο βακτήριο, ένα ζωντανό κύτταρο. Παράλληλα
συνεχίζονται τα πειράματα για τη δημιουργία κλώνων. Τα ηθικά και θεολογικά
διλήμματα επιμένουν, σχεδόν φαουστικά. Βακτήριο ή κλώνος; Ανθρωποι ή ποντίκια;
Όμως παραμένει και η ελπίδα, πως αν κάποτε «παραχθεί» μια γενιά σκλάβων, ίσως
καταφέρει να «παρεισφρήσει» ανάμεσά τους ένας Σπάρτακος, έτσι, σαν γενετική διαμαρτία.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16351N563</ED>
<ID>
ID:18507

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N56&aa=3</URL></REF>


Article

<CATEGORY>vin08</CATEGORY>

 <H5>ΕΚΚΛΗΣΗ ΠΑΠΑΝΤΩΝΙΟΥ ΠΡΟΣ ΕΠΙΧΕΙΡΗΜΑΤΙΕΣ ΠΡΟΚΕΙΜΕΝΟΥ ΝΑ ΤΙΘΑΣΕΥΘΕΙ Ο ΠΛΗΘΩΡΙΣΜΟΣ
</H5><H2>Συγκρατήστε τιμές, περιορίστε κέρδη
</H2>
«Η μάχη για την εκπλήρωση του κριτηρίου της ΟΝΕ για τον πληθωρισμό δεν έχει
κερδηθεί και το 1999 θα έναι δύσκολη χρονιά», τόνισε στην ομιλία του στην
Ένωση Ξένων Ανταποκριτών ο υπουργός Εθνικής Οικονομίας Γ. Παπαντωνίου και
κάλεσε τους επιχειρηματίες να συμβάλλουν στην αποκλιμάκωση του πληθωρισμού με
πάγωμα των τιμών και περιορισμό των κερδών τους.

Γιάννος Παπαντωνίου: Τα πολιτικά κόμματα να ξεκαθαρίσουν την πολιτική και
ιδεολογική τους ταυτότητα

Ο ΥΠΟΥΡΓΟΣ χαρακτήρισε ρευστό το πολιτικό σκηνικό κάνοντας λόγο για κινδύνους
αποσταθεροποίησης του πολιτικού συστήματος, κάλεσε τα πολιτικά κόμματα να
ξεκαθαρίσουν την πολιτική και ιδεολογική τους ταυτότητα και άσκησε δριμεία
κριτική στα κόμματα της αντιπολίτευσης και κυρίως στη Ν.Δ., κατηγορώντας την
ότι «υποκινεί οπισθοδρομικές συμπεριφορές».

ΚΟΙΝΩΝΙΚΗ ΠΟΛΙΤΙΚΗ

Αποδίδοντας ιδιαίτερη βαρύτητα στην κοινωνική πολιτική και την στήριξη των
ασθενέστερων κοινωνικών ομάδων, ο κ. Παπαντωνίου προανήγγειλε φορολογικές
ελαφρύνσεις για τα χαμηλά και μεσαία εισοδήματα το 2000, αυξήσεις στο ΕΚΑΣ τα
επόμενα χρόνια και επεσήμανε ότι την περίοδο 1998-2000 θα διατεθούν 500 δισ.
δρχ. για προγράμματα απασχόλησης που θα εξασφαλίσουν ευκαιρίες δουλειάς σε
400.000 πολίτες.

ΕΠΙΤΑΧΥΝΣΗ ΙΔΙΩΤΙΚΟΠΟΙΗΣΕΩΝ

Περιγράφοντας το πλαίσιο της πολιτικής που θα ακολουθηθεί, είπε ότι θα δοθεί
βαρύτητα στην επιτάχυνση των ιδιωτικοποιήσεων στην αναδιάρθρωση του δημόσιου
τομέα, στην εξυγίανση των επιχειρήσεων κοινής ωφέλειας, αύξηση των κοινωνικών
δαπανών για υγεία, παιδεία κ.ά. και στην ενίσχυση της ανταγωνιστικότητας της οικονομίας.

Αναφερόμενος ειδικά στην Ολυμπιακή Αεροπορία, ο υπουργός τόνισε ότι
«αναζητείται στρατηγικός σύμμαχος που θα αναλάβει το μάνατζμεντ και στη
συνέχεια θα συμμετέχει στο μετοχικό κεφάλαιο της εταιρείας, έτσι ώστε να
ενισχυθεί η ανταγωνιστικότητα της Ο.Α. προβλέποντας ότι οι διαδικασίες αυτές
θα έχουν ολοκληρωθεί μέσα στους επόμενους μήνες. 
(Σχετικό αναλυτικό ρεπορτάζ στη σελίδα 62).

ΑΝΕΞΟΔΗ ΡΗΤΟΡΕΙΑ

Στην ομιλία του ο κ. Παπαντωνίου έκανε αναφορές στις πολιτικές εξελίξεις. Συγκεκριμένα:

*Εξαπέλυσε επιθέσεις εναντίον των κομμάτων της αντιπολίτευσης λέγοντας ότι
χαρακτηρίζονται από διγλωσσία και ανευθυνότητα. Στην πράξη ­ είπε ­ υποκινούν
με ανέξοδη ρητορεία και παρασκηνιακές μεθοδεύσεις αδιέξοδες και οπισθοδρομικές συμπεριφορές.

* Επεσήμανε ότι τα πολιτικά σχήματα που υπάρχουν ή και εκείνα που ενδεχομένως
θα δημιουργηθούν θα πρέπει να υπακούουν σε συγκεκριμένους και σαφείς
πολιτικούς και ιδεολογικούς προσανατολισμούς.

* Κάλεσε όσους συμμετέχουν στις μαθητικές κινητοποιήσεις να καταθέσουν τα όπλα.

* Υπογράμμισε την ανάγκη σταθερών και ισχυρών κυβερνήσεων, σημειώνοντας ότι το
ΠΑΣΟΚ είναι η μόνη πολιτική δύναμη που μπορεί να οδηγήσει την χώρα με επιτυχία
στον επόμενο αιώνα.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16351N571</ED>
<ID>
ID:18421

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N57&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Απορίες Ελλήνων υπηκόων
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΑΠΟΡΕΙ κανείς πού βρήκαν όλη αυτή την όρεξη και ευφορία Έλληνες και ξένοι
επενδυτές και σπάνε ρεκόρ στο Χρηματιστήριο και την αγορά ομολόγων ή ξένοι
επενδυτικοί οργανισμοί εμφανίζονται τόσο αισιόδοξοι για την πορεία της χώρας
προς την ΟΝΕ και τον ανελέητο διεθνή ανταγωνισμό, ανάμεσα σε καθημερινές πια
συμπληγάδες (μπλόκα, καταλήψεις, ταλαιπωρίες, απογοητεύσεις, γραφειοκρατία,
χαμηλή παραγωγικότητα και ανταγωνιστικότητα και έντονες αντιδράσεις σε κάθε
σωστό διαρθρωτικό μέτρο).

Είναι αλήθεια ότι είχαμε μιαν άρρωστη οικονομία που κατορθώσαμε να τη
συνεφέρουμε χάρις στις σκληρές εισοδηματικές θυσίες και την απίστευτη
φορομπηχτική δεινότητα, καθώς και σε σημαντικές διαρθρωτικές ρυθμίσεις, που με
τόλμη θεσπίστηκαν, αλλά με ατολμία και καθυστέρηση υλοποιούνται.

Μα, δεν βλέπουν όλοι αυτοί τη φλεγόμενη και μη καιόμενη ελληνική κοινωνική και
πολιτική πραγματικότητα, η οποία έχει επιδόσεις μόνο στη δημιουργία
επικίνδυνης ρευστότητας και νοοτροπίας, που παραλύουν κάθε δυναμική προσπάθεια
ή δημιουργούν καθαρώς αντιοικονομικό κλίμα και απογοήτευση; Μια άρρωστη
παιδεία έχουμε και δεν μπορούμε να τη διοικήσουμε. Μετρημένα πια παιδιά έχουμε
και τα αφήνουμε να μας τα «τρώει» η ήσσων προσπάθεια. Μια άρρωστη Ολυμπιακή
Αεροπορία έχουμε και δεν μπορούμε να την απογειώσουμε. Πολλούς παράσιτους
δημόσιους οργανισμούς έχουμε και δεν μπορούμε να τους κάνουμε οικονομικά
παραγωγικούς και κοινωνικά αποδοτικούς.

Αλήθεια, πού βρήκαν όλοι αυτοί τόση όρεξη και ευφορία;
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16351N572</ED>
<ID>
ID:18501

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N57&aa=2</URL></REF>


Article

<CATEGORY>vin08</CATEGORY>

 <H2>Η αναρρίχηση του δείκτη συνεχίστηκε στο Χρηματιστήριο
</H2>
ΜΕ ΕΝΑ νέο ρεκόρ ανόδου συνέχισε χθες την αναρρίχησή του πάνω από τις 3.000
μονάδες ο γενικός δείκτης για τις τιμές των μετοχών στο Χρηματιστήριο Αθηνών.
Έκλεισε τελικά με περιορισμένη άνοδο κατά 0,44% που ωστόσο είναι νέο ρεκόρ,
αφού οδήγησε τον δείκτη στις 3.045,5 μονάδες.

Η συνεδρίαση ήταν από την αρχή έντονα ανοδική και ο γενικός δείκτης σημείωσε
με την έναρξη τη μεγαλύτερη τιμή του, καταγράφοντας άνοδο περίπου κατά 4
ποσοστιαίες μονάδες. Από το σημείο αυτό και μετά άρχισε να υποχωρεί, αλλά
παρέμεινε πάνω από τα επίπεδα της προηγούμενης συνεδρίασης μέχρι το τέλος της ημέρας.

Χρηματιστές απέδιδαν χθες την άνοδο στους εξής παράγοντες:

* Στην πτώση των επιτοκίων των τίτλων του Δημοσίου, που αποτελεί πρόκριμα για
την αποκλιμάκωση του πληθωρισμού.

*Στην επίσκεψη του Πρωθυπουργού κ. Κ. Σημίτη στην Εθνική Τράπεζα και στις
δηλώσεις του, οι οποίες ερμηνεύτηκαν ως προαναγγελία νέας πτώσης των
επιτοκίων, που θα στρέψει περισσότερους επενδυτές προς το Χρηματιστήριο.

* Στην απουσία δυσάρεστων νέων από τα... επίφοβα «μέτωπα» του εξωτερικού,
παρόλο που οι ειδικοί ανησυχούν ότι οι φόβοι δεν έχουν εκλείψει πλήρως.

Σημειώνεται ότι τα περιορισμένα κέρδη του γενικού δείκτη των τιμών για τις
μετοχές, μετά την εντυπωσιακή έναρξη της συνεδρίασης, αποδίδονται από
χρηματιστές σε ρευστοποιήσεις επενδυτών που αποκόμισαν κέρδη τις προηγούμενες
ημέρες. Οι συναλλαγές ήταν υψηλές και ο τζίρος έφτασε τα 119,140 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16351N573</ED>
<ID>
ID:18515

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N57&aa=3</URL></REF>


Article

<CATEGORY>vin08</CATEGORY>

 <H2>Σε δόσεις τα ληξιπρόθεσμα χρέη προς την Εφορία
</H2>
ΟΣΟΙ έχουν ληξιπρόθεσμα χρέη στο Δημόσιο θα μπορούν σύντομα να υποβάλλουν στην
Εφορία τους αίτηση για τμηματική πληρωμή των χρεών, με βάση τη ρύθμιση του
υπουργείου Οικονομικών η οποία προβλέπει τη θέσπιση «αντικειμενικών κριτηρίων»
για ρυθμίσεις χρεών μετά την 1η Ιανουαρίου.

Το υπουργείο Οικονομικών με εγκύκλιό του προς όλες τις Εφορίες ζητεί να
συσταθεί ειδική τριμελής επιτροπή σε κάθε Εφορία, η οποία θα εξετάσει τα
αιτήματα των φορολογουμένων για πληρωμή των ληξιπρόθεσμων χρεών τους σε δόσεις.

Επισημαίνεται ότι σύμφωνα με τη ρύθμιση, οι ειδικές επιτροπές θα μπορούν αφού
λάβουν υπόψη τους την κατάσταση του οφειλέτη, να παρέχουν τη δυνατότητα
τμηματικής εξόφλησης των χρεών το ανώτατο μέχρι 48 δόσεις.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16351N574</ED>
<ID>
ID:18541

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N57&aa=4</URL></REF>


Article

<CATEGORY>vin08</CATEGORY>

 <H5>ΠΡΟΒΛΕΠΕΙ ΚΑΙ ΝΕΑ ΜΕΙΩΣΗ ΤΩΝ ΕΠΙΤΟΚΙΩΝ Ο ΠΡΩΘΥΠΟΥΡΓΟΣ
</H5><H2>Όφελος για καταναλωτές και δανειολήπτες
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Νέα μείωση της ψαλίδας μεταξύ των επιτοκίων στα δάνεια και στις καταθέσεις
των Τραπεζών προέβλεψε χθες ο Πρωθυπουργός, γεγονός που οδηγεί και σε άλλες
μειώσεις των επιτοκίων, προς όφελος των καταναλωτών και των δανειοληπτών.

Κώστας Σημίτης: Δεν θα πραγματοποιηθούν οι στόχοι χωρίς να νοιαζόμαστε, είπε
ο πρωθυπουργός, περιστοιχιζόμενος από τον Γ. Παπαντωνίου και τον Θ. Καρατζά

ΣΤΙΣ δηλώσεις που έκανε κατά την επίσκεψή του στην Εθνική Τράπεζα ο κ. Κώστας
Σημίτης είπε ότι «η διαφορά μεταξύ επιτοκίων χορηγήσεων και καταθέσεων
μειώνεται σιγά σιγά και με τις θετικές εξελίξεις στην οικονομία θα μειωθεί
ακόμη περισσότερο». Λίγο νωρίτερα, κατά τη συνάντηση του Πρωθυπουργού με τη
Διοίκηση της Εθνικής Τράπεζας, παρουσία του υπουργού Εθνικής Οικονομίας και
Οικονομικών κ. Γιάννου Παπαντωνίου, και ο διοικητής της Εθνικής κ. Θόδωρος
Καρατζάς αναφερόμενος στους στόχους της Τράπεζας για το 1999 προέβλεψε,
σύμφωνα με πληροφορίες, ότι θα υπάρξει νέα μείωση των επιτοκίων.

Από το νεοκλασικό κτίριο της Εθνικής Τράπεζας, ο κ. Κ. Σημίτης διεμήνυσε
επίσης προς όλες τις κατευθύνσεις, ότι η Ελλάδα βρίσκεται σε απόσταση αναπνοής
από την ένταξή της στην Οικονομική και Νομισματική Ένωση (ΟΝΕ), αλλά
προειδοποίησε ότι δεν πρέπει να υπάρξει εφησυχασμός. Ταυτόχρονα, απέκλεισε το
ενδεχόμενο να ενταχθεί η χώρα νωρίτερα στην ΟΝΕ από το 2001, που έχει προγραμματισθεί.

Η ΟΝΕ

Ο Πρωθυπουργός αναφέρθηκε στη ραγδαία πτώση των τραπεζικών επιτοκίων τα
τελευταία τρία χρόνια, καθώς και στην προχθεσινή θεαματική μείωση στο 6,1% του
επιτοκίου στα δεκαετή ομόλογα του Δημοσίου και τόνισε ότι η εξέλιξη αυτή
«φέρνει το επιτόκιο του Δημοσίου σε απόσταση αναπνοής από το κριτήριο που
θέτει η Συνθήκη του Μάαστριχτ και αποτελεί ένδειξη της θετικής πορείας της
ελληνικής οικονομίας».

Ωστόσο, διεμήνυσε ότι δεν θα πρέπει να επαναπαυόμαστε, θέλοντας να δείξει ότι
δεν αρκεί μόνο να επιτευχθούν τα κριτήρια και να ενταχθεί η χώρα στην ΟΝΕ,
αλλά ότι χρειάζεται προσπάθεια και μετά. «Ο δρόμος προς τον στόχο ­ είπε ο
Πρωθυπουργός ­ χρειάζεται προσοχή. Δεν ισχύει ότι όλα θα πραγματοποιηθούν
χωρίς να νοιαζόμαστε. Πρέπει να προσέχουμε τις εξελίξεις και να δημιουργήσουμε
επιχειρήσεις πιο ανταγωνιστικές για να αντιμετωπίσουμε με μεγαλύτερη επιτυχία
το αύριο της ελληνικής οικονομίας μέσα στην ΟΝΕ».

Σε σχετική ερώτηση ο Πρωθυπουργός διευκρίνισε ότι δεν τίθεται θέμα πρόωρης
ένταξης της χώρας στην ΟΝΕ. «Βαδίζουμε ­ είπε ­ με βάση το χρονοδιάγραμμα που
έχουμε θέσει». Αυτό προβλέπει την ένταξη την 1/1/2001.

ΝΕΟ ΤΡΑΠΕΖΙΚΟ ΤΟΠΙΟ

Στην επίσκεψη του Πρωθυπουργού στην ΕΘνική Τράπεζα αποδόθηκε όχι μόνο
συμβολικός αλλά και ουσιαστικός χαρακτήρας, καθώς συντελούνται δραστικές
αλλαγές στο τραπεζικό σύστημα. Άλλωστε και ο ίδιος ο Κ. Σημίτης αναφέρθηκε σ'
αυτές τις αλλαγές και σκιαγράφησε το «νέο τοπίο» που, όπως είπε, έχει
διαμορφωθεί στον τραπεζικό τομέα.

«Η εικόνα στον τραπεζικό τομέα δεν είναι η ίδια που υπήρχε παλιά», δήλωσε
χαρακτηριστικά. Και αναφέρθηκε: πρώτον, στις συγχωνεύσεις, εξαγορές και
συνεργασίες Τραπεζών που συντελούνται και δεύτερον, στην πτώση των επιτοκίων
που έχει ενταθεί το τελευταίο διάστημα και η οποία, όπως είπε, είναι προς
όφελος των καταναλωτών, επιχειρήσεων και γενικά όλων των συναλλασσομένων.

ΤΟ ΟΦΕΛΟΣ

Στο σημείο αυτό ο Πρωθυπουργός αναφέρθηκε ειδικότερα στα οφέλη από την πτώση
των επιτοκίων στα στεγαστικά δάνεια, λέγοντας ότι για ένα δάνειο 15.000.000
δρχ. που είχε συναφθεί το 1996 λόγω της μείωσης των επιτοκίων, σήμερα η ετήσια
τοκοχρεολυτική δόση για την αποπληρωμή του είναι 900.000 δρχ. λιγότερα από
ό,τι τότε. Δηλαδή, όπως διευκρίνισε, ο δανειολήπτης θα έχει όφελος περίπου
80.000 δρχ. τον μήνα.

Το ποσόν αυτό, είπε με έμφαση ο Πρωθυπουργός, αποτελεί πρόσθετο εισόδημα για
τον δανειολήπτη καταναλωτή, το οποίο μέχρι τώρα το «έπαιρναν» οι Τράπεζες.

Απαντώντας σε σχετική ερώτηση αν οι συγχωνεύσεις και οι εξαγορές δημιουργούν
μονοπωλιακές καταστάσεις στο τραπεζικό σύστημα που θα λειτουργούν εις βάρος
των καταναλωτών και των επιχειρήσεων, ο κ. Σημίτης υπογράμμισε ότι «δεν
φοβόμαστε κάτι τέτοιο διότι τα σύνορα σήμερα είναι ανοικτά». Τόνισε ότι «τα
μεγάλα συγκροτήματα δεν θα έχουν την εξουσία που είχαν παλιά. Ο τραπεζικός
τομέας δεν λειτουργεί πια όπως πριν από 30 χρόνια».

Όπως είπε, σήμερα μια γερμανική, γαλλική, ισπανική κ.ά. Τράπεζα μπορεί να
έρθει στην Ελλάδα και να προσφέρει ανταγωνιστικά προϊόντα στον καταναλωτή.
Μάλιστα, ο Πρωθυπουργός υπεραμύνθηκε της δημιουργίας ισχυρών τραπεζικών
ιδρυμάτων λέγοντας ότι «η πανσπερμία μικρών Τραπεζών δεν μπορεί να κάνει τη
δουλειά της». Πρέπει ­ είπε ­ οι Τράπεζες να έχουν τα απαιτούμενα κεφάλαια.

Η ΕΘΝΙΚΗ

Ο κ. Σημίτης είπε ότι επισκέφθηκε την Εθνική, γιατί είναι η μεγαλύτερη
ελληνική Τράπεζα και η οποία μάλιστα είναι στενά συνδεδεμένη με το Δημόσιο.
«Οι αποφάσεις της είναι καθοριστικές για την ανάπτυξη της ελληνικής
οικονομίας», δήλωσε χαρακτηριστικά.

Αναφερόμενος στο παρελθόν της Εθνικής Τράπεζας τη χαρακτήρισε ως έναν
«κουρασμένο Οργανισμό» γιατί, όπως εξήγησε, συνεργαζόταν με μη αποδοτικές
επιχειρήσεις, με παραδοσιακό πελατειακό δίκτυο, ενώ δεν έλειπε ούτε η
εξυπηρέτηση ορισμένων πολιτικών δραστηριοτήτων. «Αυτή η Εθνική δεν υπάρχει
πια», τόνισε χαρακτηριστικά ο Πρωθυπουργός και αναφέρθηκε στον νέο τρόπο
διοίκησης της Τράπεζας που ακολουθείται με τραπεζικά κριτήρια, στην
αναδιοργάνωσή της και στην εξυγίανση του χαρτοφυλακίου της που προώθησε η
σημερινή διοίκησή της.

«Σήμερα, πρόσθεσε ο κ. Σημίτης, είναι κοινή διαπίστωση στην αγορά ότι μια
επιχείρηση δεν χρειάζεται να έχει μπάρμπα στην Κορώνη για να πάρει δάνειο».
Γι' αυτό σημείωσε ότι υπάρχουν πολλές νέες επιχειρήσεις που εξασφαλίζουν
σήμερα τα αναγκαία δάνεια.

Αναφερόμενος γενικότερα στις Τράπεζες που βρίσκονται «στον περίγυρο του
δημόσιου τομέα», είπε ότι στόχος της κυβέρνησης είναι να λειτουργούν χωρίς
σκοπιμότητες και με επιχειρηματικά κριτήρια, ώστε να βοηθούν την πρόοδο της
οικονομίας. Επικαλέσθηκε μάλιστα την πρόοδο που έχει κάνει η Εθνική Τράπεζα
για να τονίσει ότι «ο δημόσιος τομέας μπορεί να λειτουργήσει καλύτερα, αρκεί
να υπάρχει σύστημα».

Ο Πρωθυπουργός είπε επίσης ότι συζήτησε με τη διοίκηση της Εθνικής Τράπεζας
για την προσπάθεια που καταβάλλεται «να υπάρξει μεγαλύτερος κύκλος
επιχειρήσεων που συνεργάζεται με την Τράπεζα».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16351N581</ED>
<ID>
ID:18422

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N58&aa=1</URL></REF>


Article

<CATEGORY>vin08</CATEGORY>

 <H5>ΧΡΕΗ ΑΓΡΟΤΩΝ
</H5><H2>Ξιφουλκούν κατά των βουλευτών οι εργαζόμενοι στην ΑΤΕ...
</H2>
ΤΑ ΠΡΟΒΛΗΜΑΤΑ που αντιμετωπίζουν οι Έλληνες αγρότες στη σχέση τους με την ΑΤΕ
θα τα συζητήσουν και θα τα λύσουν μ' αυτήν χωρίς να χρειάζονται μεσολαβητές ή προστάτες.

Με την επισήμανση αυτή το συνδικαλιστικό κίνημα των εργαζομένων στην Τράπεζα
απαντά προς κάθε κατεύθυνση καθώς και στους αρμοδίους του υπουργείου Γεωργίας,
αναφορικά με τις ρυθμίσεις των αγροτικών χρεών και τις σχετικές διαδικασίες.

Χθες, έγκυρη πηγή του υπουργείου Γεωργίας ανέφερε ότι δεν υπάρχει διάσταση
απόψεων με τη διοίκηση της ΑΤΕ για το θέμα, διαψεύδοντας έμμεσα σχετικές
απόψεις που είχαν προβληθεί.

Όπως επισημαίνεται σε ανακοίνωση του Συλλόγου Εργαζομένων ΑΤΕ:

* Γενικές ρυθμίσεις με άλλα κριτήρια (κοινωνικά, πολιτικά ή μικροπολιτικά)
μπορεί να προτείνει όποιος θέλει, αλλά κάθε σχετική πρόταση πρέπει να
συνοδεύεται και με το ποιος θα επωμισθεί τη δαπάνη.

* Τα κεφάλαια που διαχειρίζεται η ΑΤΕ προέρχονται από τις καταθέσεις των
πελατών της και δεν παρέχονται ούτε από το κράτος ούτε από την κυβέρνηση ούτε
από τους πολιτικούς.

Αναφορικά με την πορεία της ΑΤΕ, τονίζεται ότι για το 1999 προϋπολογίζεται ήδη
για πρώτη φορά θετικό οργανικό αποτέλεσμα 40 δισ. δραχμών.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16351N582</ED>
<ID>
ID:18476

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N58&aa=2</URL></REF>


Article

<CATEGORY>vin08</CATEGORY>

 <H2>Μπλόκα με τρακτέρ από τις 8 Φεβρουαρίου </H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΛΑΡΙΣΑ

ΟΡΙΣΤΙΚΗ απόφαση να στήσουν μπλόκα στην εθνική οδό στις 8 Φεβρουαρίου πήραν
χθες οι αγρότες της Θεσσαλίας σε πανθεσσαλική σύσκεψη που πραγματοποιήθηκε
στον Παλαμά Καρδίτσας.

«Αυτοί κάνουν τη δουλειά τους κι εμείς τη δική μας», ήταν τα λόγια του Βαγγέλη
Μπούτα όταν ρωτήθηκε γιατί δεν περιμένουν την απάντηση του υπουργού Γεωργίας
στις 6 Φεβρουαρίου.

Ο λόγος είναι, όπως εξήγησε, πως δεν περιμένουν οι αγρότες λύσεις στα
προβλήματά τους από τον υπουργό, εφόσον μάλιστα κάποιες απαντήσεις στην
πρόσφατη συνάντησή τους δεν κρίθηκαν ικανοποιητικές.

Από την 1η Φεβρουαρίου αποφασίστηκε να βγάλουν τα τρακτέρ στις πλατείες των χωριών.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16351N583</ED>
<ID>
ID:18516

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N58&aa=3</URL></REF>


Article

<CATEGORY>vin08</CATEGORY>

 <H2>Νέα μείωση στις τιμές καυσίμων </H2>
ΜΕΙΩΜΕΝΕΣ κατά 0,80 δρχ. το λίτρο είναι από τα μεσάνυχτα οι τιμές στη βενζίνη
και κατά 1,20 δρχ. το λίτρο στο πετρέλαιο κίνησης και θέρμανσης.

Οι νέες τιμές που διαμορφώνονται στην αγορά είναι:

* Αττική, Θεσσαλονίκη 191,90 δρχ. το λίτρο η σούπερ βενζίνη και 175,3 δρχ. το
λίτρο η αμόλυβδη.

*Υπόλοιπη χώρα 191-200 δρχ. το λίτρο η σούπερ και 176-185 δρχ. το λίτρο η αμόλυβδη.

Στο πετρέλαιο θέρμανσης οι λιανικές τιμές (για ποσότητες πάνω από 1.000 λίτρα) είναι:

* Αττική - Θεσσαλονίκη 65,3 δρχ. το λίτρο.

*Υπόλοιπη χώρα 67,3-74,3 δρχ. το λίτρο.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16351N584</ED>
<ID>
ID:18542

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N58&aa=4</URL></REF>


Article

<CATEGORY>vin08</CATEGORY>

 <H2>Και στη Γουώλ Στρητ η μετοχή της Εθνικής εντός του 1999
</H2>
Η συνάντηση: Ο πρωθυπουργός, ο διοικητής και ο υπουργός στο Μέγαρο της ΕΤΕ

ΤΗΝ ΕΙΣΑΓΩΓΗ της μετοχής της Εθνικής Τράπεζας στο Χρηματιστήριο της Νέας
Υόρκης (μετά την επιτυχή είσοδό της στο Χρηματιστήριο του Λονδίνου) θα
επιδιώξει η διοίκηση της Τράπεζας εντός του 1999. Σύμφωνα με πληροφορίες, αυτό
ανέφερε ο κ. Θεόδωρος Καρατζάς, παρουσιάζοντας χθες στον Πρωθυπουργό κ. Κώστα
Σημίτη ­ κατά τη συνάντησή τους ­ τους στόχους της τράπεζας για το 1999.
Σύμφωνα με έγκυρες πληροφορίες, στους στόχους που αναφέρθηκαν περιλαμβάνονται
επίσης και οι εξής:

* Η περαιτέρω μείωση των επιτοκίων των δανείων της Εθνικής ώστε να βελτιώσει
τα μερίδιά της στην αγορά των δανείων, ιδιαίτερα στους τομείς της
καταναλωτικής πίστης, των στεγαστικών και της χρηματοδότησης του εμπορίου.

* Η πώληση επιχειρήσεων που δεν ανήκουν στον χρηματοοικονομικό τομέα.

* Η ανάπτυξη των ηλεκτρονικών συναλλαγών (Internet banking, Phone banking) από
την τράπεζα και η αναδιάρθρωση του δικτύου των καταστημάτων της. Παράλληλα
στόχος της τράπεζας είναι η αύξηση του αριθμού των ΑΤΜς στα 1.000 σε έναν
χρόνο από τα 750 που είναι σήμερα.

* Η επιλεκτική επέκταση των δραστηριοτήτων της στο εξωτερικό, ιδιαίτερα στα Βαλκάνια.

Ο κ. Καρατζάς, σύμφωνα με πληροφορίες, παρουσίασε στον Πρωθυπουργό τα οφέλη
που έχουν προκύψει για όλες τις κατηγορίες δανειοληπτών της τράπεζας από τη
μείωση των επιτοκίων της στα δάνεια τον τελευταίο χρόνο. Το συνολικό όφελος,
σύμφωνα με τα στοιχεία που παρουσίασε ο διοικητής της Εθνικής Τράπεζας,
ανέρχεται σε 60 δισ. δρχ., τα οποία κατανέμονται ως εξής.

* Σε 31 δισ. δρχ. για όσους έχουν πάρει στεγαστικό δάνειο.

* Σε 23 δισ. δρχ. για το σύνολο των επιχειρήσεων που έχουν πάρει δραχμικό
δάνειο και

* Σε 6 δισ. δρχ. για όσους έχουν πάρει καταναλωτικά δάνεια.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16351N591</ED>
<ID>
ID:18423

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N59&aa=1</URL></REF>


Article

<CATEGORY>vin08</CATEGORY>

 <H5>ΣΧΕΔΙΑΖΟΝΤΑΙ ΜΕΤΡΑ ΓΙΑ ΤΗΝ ΑΝΑΚΟΥΦΙΣΗ ΤΩΝ ΑΣΦΑΛΙΣΜΕΝΩΝ
</H5><H2>Συν 3,9% στις μικρές συντάξεις
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Τη λήψη άμεσων μέτρων για την καλύτερη εξυπηρέτηση των ασφαλισμένων θα
ζητήσει η πολιτική ηγεσία του υπουργείου Εργασίας - Κοινωνικών Ασφαλίσεων από
τις διοικήσεις των ασφαλιστικών ταμείων σε συνάντηση που θα έχουν στις 8
Φεβρουαρίου. 
Η ΣΧΕΤΙΚΗ πρόσκληση για τη συνάντηση έγινε από τον γενικό γραμματέα Κοινωνικών
Ασφαλίσεων κ. Δ. Δασκαλάκη. Στο μεταξύ, η «γραμμή» του υπουργείου Εθνικής
Οικονομίας για τις αυξήσεις στις συντάξεις όλων των Ταμείων για το 1999
κοινοποιήθηκε σε όλα τα ασφαλιστικά ταμεία με επείγουσα εγκύκλιο. Ο υπουργός
Εθνικής Οικονομίας κ. Γ. Παπαντωνίου, στην εγκύκλιο καθορίζει τα οικονομικά
πλαίσια που θα εφαρμοσθούν κατά το τρέχον έτος ως προς την αύξηση των
συντάξεων και των εφάπαξ παροχών που καταβάλλουν τα ασφαλιστικά ταμεία. Η
κατεύθυνση που δίνεται είναι οι συνταξιούχοι του Δημοσίου και των Ταμείων που
ακολουθούν την εισοδηματική πολιτική (ΙΚΑ, ΔΕΗ, ΟΤΕ, ΗΣΑΠ, τράπεζες) να λάβουν
από 1.1.1999 (αναδρομικά) ποσοστό 1,4% (διορθωτικό), ενώ όσοι παίρνουν τα
κατώτατα όρια και συντάξεις μέχρι 250.000 δρχ. ­ εκτός από το 1,4% να λάβουν
αύξηση (από 1.1.1999) ύψους 2,5%. Δηλαδή, η συνολική αύξηση μαζί με το
διορθωτικό ποσό για συντάξεις έως 250.000 δρχ. είναι 3,9%. Σε περίπτωση που ο
πληθωρισμός στο τέλος του 1999 υπερβεί το προβλεπόμενο ποσοστό 2%, θα
χορηγηθεί μέσα στο 2000 διορθωτικό ποσό.

ΟΓΑ - ΑΛΛΟΙ ΦΟΡΕΙΣ

Στην ίδια εγκύκλιο τονίζονται και τα εξής:

* Οι συντάξεις του ΟΓΑ, όπως αυτές έχουν διαμορφωθεί την 31.12.1998,
αυξάνονται κατά 3,9% από 1.1.1999. Στο τέλος του έτους θα χορηγηθεί διορθωτικό
ποσό που θα καλύπτει τη διαφορά μεταξύ του 2% και της πραγματικής αύξησης του
Δείκτη Τιμών Καταναλωτή.

* Τα επιδόματα που καταβάλλονται στα άτομα με ειδικές ανάγκες, αυξάνονται από
1.1.1999 κατά 8%.

* Οι συντάξεις μέχρι του ποσού των σαράντα χιλιάδων δραχμών (40.000) δεν
υπόκεινται στους περιορισμούς της εισοδηματικής πολιτικής, εφόσον οι φορείς
έχουν την απαιτούμενη οικονομική δυνατότητα.

* Προκειμένου για φορείς Κύριας Ασφάλισης Αυτοαπασχολουμένων, είναι δυνατό να
χορηγηθεί μεγαλύτερη αύξηση των συντάξεων από την καθοριζόμενη, εφόσον
συνδυαστεί με παράλληλη αύξηση των εισφορών.

ΟΙΚΟΝΟΜΙΚΗ ΕΥΡΩΣΤΙΑ

Πάντως, το ποσοστό της επιπλέον αύξησης των συντάξεων μαζί με το 1,4%
διορθωτικό ποσό δεν μπορεί συνολικά να είναι μεγαλύτερο του 5% επί του ποσού
στο οποίο χορηγείται η αρχική αύξηση των συντάξεων.

* Από 1.1.1999, προκειμένου για φορείς ή κλάδους εφάπαξ παροχών, είναι δυνατή
η χορήγηση αύξησης μέχρι ποσοστού 5%, εφόσον διαπιστώνεται η οικονομική
δυνατότητα του φορέα ύστερα από οικονομική μελέτη.

* Κατ' εξαίρεση είναι δυνατή η χορήγηση μεγαλύτερου ποσοστού αύξησης ανάλογα
με την οικονομική δυνατότητα των φορέων και εφόσον δεν έχουν χορηγηθεί
αυξήσεις κατά τα δύο προηγούμενα του 1999 έτη.

* Οι παροχές ασθενείας (π.χ. επίδομα αποθεραπείας, έξοδα μετακινήσεως ασθενών,
επιδόματα μητρότητας κ.λπ.) δεν υπόκεινται στους περιορισμούς της
εισοδηματικής πολιτικής.

ΤΕΒΕ-ΕΚΑΣ

Θα πρέπει να σημειωθεί ότι για το 1999 η διοίκηση του ΤΕΒΕ αποφάσισε τη
χορήγηση αύξησης 5% και αύξηση των εισφορών κατά 10%, ενώ αύξηση 6% στις
συντάξεις αποφάσισε και η διοίκηση του Ταμείου Ασφάλισης Εμπόρων (ΤΑΕ) με
παράλληλη αύξηση 11% των ασφαλίστρων.

Υπενθυμίζεται ότι για το τρέχον έτος θα έχουν ειδική μεταχείριση οι
συνταξιούχοι που παίρνουν το ΕΚΑΣ (Επίδομα Κοινωνικής Αλληλεγγύης
Συνταξιούχων), οι οποίοι θα έχουν αύξηση του επιδόματός τους κατά 50% (από
1.1.1999). Έτσι, το επίδομα (ανώτατο ποσό) θα διαμορφωθεί στις 18.000 δρχ. από
16.000 δρχ. που είναι σήμερα.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16351N601</ED>
<ID>
ID:18424

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N60&aa=1</URL></REF>


Article

<CATEGORY>vin08</CATEGORY>

 <H2>Και οι τραπεζοϋπάλληλοι διεκδικούν το 35ωρο...
</H2>
ΑΝΟΙΚΤΟ παραμένει για την ΟΤΟΕ το ενδεχόμενο σύναψης διετούς συλλογικής
σύμβασης εργασίας για την περίοδο 1999-2000.

Το Γενικό Συμβούλιο της ανώτατης τραπεζοϋπαλληλικής οργάνωσης αποφάσισε χθες
να ζητηθεί άμεσα η έναρξη των διαπραγματεύσεων με εκπροσώπους των διοικήσεων
των τραπεζών, προκειμένου να υπογραφεί η νέα συλλογική σύμβαση εργασίας. Τα
βασικά σημεία του διεκδικητικού πλαισίου που θέτει η ΟΤΟΕ είναι τα εξής:

* Ενίσχυση του εισοδήματος με αναπροσαρμογή των βασικών μισθών που θα καλύπτει
τον προσδοκώμενο πληθωρισμό.

* Μείωση του εβδομαδιαίου χρόνου εργασίας χωρίς μείωση των αποδοχών (35ωρο) με
ταυτόχρονη απαίτηση εφαρμογής των νόμων και των θεσμών, που αφορούν στο ωράριο
εργασίας και συναλλαγών.

Επίσης αποφασίστηκε η επιτάχυνση των διαδικασιών που αφορούν στη δημιουργία
του Ενιαίου Ταμείου Κύριας Σύνταξης για όλους τους εργαζομένους στις τράπεζες.

* Να υπάρξει άμεσα ουσιαστικός διάλογος πριν από την ψήφιση της εισοδηματικής
πολιτικής για το 1999, ζητεί η ΑΔΕΔΥ με επιστολή της προς τον υφυπουργό
Οικονομικών κ. Ν. Χριστοδουλάκη.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16351N602</ED>
<ID>
ID:18477

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N60&aa=2</URL></REF>


Article

<CATEGORY>vin08</CATEGORY>

 <H2>Πρώτη δύναμη η ΠΑΣΚΕ στον Σύλλογο της Ιονικής
</H2>
ΠΡΩΤΗ δύναμη με ποσοστό 32,9% αναδείχθηκε η ΠΑΣΚΕ (ΠΑΣΟΚ) στις εκλογές που
έγιναν για την ανάδειξη νέας διοίκησης στον σύλλογο υπαλλήλων της Ιονικής
Τράπεζας. Ο συνδυασμός του πρώην προέδρου κ. Γιάν. Μαρκάκη πήρε 30% και τη
δεύτερη θέση, ενώ για 12 ψήφους δεν κέρδισε μία επιπλέον έδρα.

Η καταμέτρηση των ψηφοδελτίων ολοκληρώθηκε τις πρώτες πρωινές ώρες χθες. Μέχρι
τα μεσάνυχτα ο συνδυασμός του κ. Μαρκάκη έπαιρνε 4 έδρες, όσες και η ΠΑΣΚΕ,
αλλά στο «παρά πέντε» έχασε μία έδρα από ανεξάρτητο. Τα τελικά αποτελέσματα
έχουν ως εξής (σε σύνολο 3.359 έγκυρων ψηφοδελτίων):

* ΠΑΣΚΕ (ΠΑΣΟΚ): ποσοστό 32,9% και 4 έδρες.

* ΔΗΣΚ (Μαρκάκης): ποσοστό 29,6% και 3 έδρες.

* ΔΑΚΕ (Ν.Δ.): ποσοστό 17,6% και 2 έδρες.

* Πρωτοβουλία (αριστεριστές): 5,2% και 1 έδρα.

* Συνδικαλιστική Παρέμβαση (ανεξάρτητος): 4,7% και 1 έδρα.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16351N603</ED>
<ID>
ID:18517

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N60&aa=3</URL></REF>


Article

<CATEGORY>vin08</CATEGORY>

 <H2>28 δισ. για δημιουργία 3.134 νέων θέσεων εργασίας </H2>
ΣΤΗ ΔΗΜΙΟΥΡΓΙΑ 3.134 νέων θέσεων εργασίας στοχεύουν τα Τοπικά Σύμφωνα
Απασχόλησης (ΤΣΑ), τα οποία θα εφαρμοστούν σε περιοχές με υψηλή ανεργία. Το
πρόγραμμα θα έχει συνολικό κόστος 28 δισ. δρχ. και θα υλοποιηθεί έως το έτος
2000. Αυτό τόνισε χθες ο υπουργός Εργασίας - Κοιν. Ασφαλίσεων κ. Μ.
Παπαϊωάννου κατά τη διάρκεια παρουσίασης του προγράμματος ανάπτυξης του
Εθνικού Ινστιτούτου Εργασίας. Η επιχορήγηση των εργοδοτών για την πρόσληψη
ανέργων θα φθάνει στους 30 μήνες, το ποσό θα είναι 5.000 δρχ. την ημέρα, ενώ η
επιχορήγηση για αυτοαπασχόληση θα φθάνει στα 3.750.000 δρχ.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16351N604</ED>
<ID>
ID:18543

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N60&aa=4</URL></REF>


Article

<CATEGORY>vin08</CATEGORY>

 <H2>Κόντρα δημάρχου με υπουργό για τη ΔΕΘ
</H2>
ΜΗΛΟΝ της έριδος έγινε τελικώς η Διεθνής Έκθεση Θεσσαλονίκης, με αφορμή το
νομοσχέδιο που προβλέπει τον εκσυγχρονισμό της. (Το νομοσχέδιο επεξεργάζεται η
αρμόδια Επιτροπή της Βουλής).

Ουσιαστικά χθες καταγράφηκε η πρώτη «κόντρα» του νέου δημάρχου Θεσσαλονίκης
Βασίλη Παπαγεωργόπουλου, που έχει σύμμαχο ­ στο θέμα αυτό ­ τον πρώην δήμαρχο
και νυν βουλευτή της Ν.Δ. Σωτήρη Κούβελα, και του υπουργού Βορείου Ελλάδος
Γιάννη Μαγκριώτη.

Ωστόσο, ο υπουργός επέμεινε και επικέντρωσε τις θέσεις του σε τρία ζητήματα:

* Η Διεθνής Έκθεση έχει να επιδείξει πολύ λίγα πράγματα ως προς το πολιτιστικό
της πρόγραμμα.

* Η Διεθνής Έκθεση στηρίζεται ουσιαστικά από το Δημόσιο κατά 70% και αυτό δεν
μπορεί να συνεχισθεί.

* Όταν έχει αλλάξει το νομικό πλαίσιο και εκθέσεις μπορεί να κάνει το κάθε
ξενοδοχείο, δεν μπορεί η ΔΕΘ να έχει την αποκλειστικότητα, και επομένως
αντιμετωπίζει θέμα βιωσιμότητας.

Γι' αυτούς τους λόγους, πρόσθεσε, θα πρέπει να εκσυγχρονισθεί ο θεσμός.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16351N605</ED>
<ID>
ID:18558

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N60&aa=5</URL></REF>


Article

<CATEGORY>vin08</CATEGORY>

 <H2>Και την πίτα των μικροεπενδυτών έκοψε ο Αρχιεπίσκοπος
</H2>
ΝΑ ΜΕΙΝΟΥΝ μακριά από τα ύποπτα παιχνίδια συνέστησε χθες στους μικροεπενδυτές
ο Αρχιεπίσκοπος κ. Χριστόδουλος. Οι δηλώσεις του έγιναν χθες το βράδυ, κατά
την κοπή της πίτας της Ένωσης Μικρομετόχων Χρηματιστηρίου Αθηνών.

«Να κρατιέστε μακριά από τα ύποπτα παιχνίδια, αν αυτά παίζονται στο Χρηματιστήριο».

Εύχομαι να... ανεβούν οι δείκτες και να ανταμειφθούν όσοι έχουν επενδύσει σε
αυτό το σύστημα, το οποίο αφού δεν είναι παράνομο, δεν είναι ούτε και ανήθικο».

Ο πρόεδρος της Ένωσης Μικρομετόχων κ. Δ. Καραγκούνης, κόβοντας την πίτα,
δήλωσε ότι «η μεγάλη άνοδος του Χρηματιστηρίου δεν είναι πυροτέχνημα».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16351N606</ED>
<ID>
ID:18568

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N60&aa=6</URL></REF>


Article

<CATEGORY>vin08</CATEGORY>

 <H5>ΑΡΧΙΣΕ Η ΛΕΙΤΟΥΡΓΙΑ ΤΗΣ ALPHA ΑΣΦΑΛΙΣΤΙΚΗΣ
</H5><H2>Δυναμική διεκδίκηση
</H2>
Δυναμική παρουσία με διεκδίκηση σημαντικού μεριδίου αγοράς και στον τομέα της
ιδιωτικής ασφάλισης αποκτά ο όμιλος της Alpha Τράπεζας Πίστεως με την Alpha
Ασφαλιστική, που μετά τη σχετική απόφαση της Επιτροπής Ανταγωνισμού, άρχισε τη
λειτουργία της.

Στους άμεσους στόχους της εταιρείας, που δραστηριοποιείται στους κλάδους ζωής
και ζημιών, περιλαμβάνονται:

* Εξαγορές υγιών ασφαλιστικών χαρτοφυλακίων, παράλληλα με αυτόνομη ανάπτυξη.

* Επεκτάσεις στο εξωτερικό.

* Αύξηση, κατά το 1999, του μεριδίου της στην αγορά με παραγωγή ασφαλίστρων 25
δισ. δραχμών.

* Έναρξη διαδικασιών, εντός του έτους, για την είσοδό της στο Χρηματιστήριο.

ΣΥΓΧΩΝΕΥΣΗ

Η Alpha Ασφαλιστική δημιουργήθηκε από τη συγχώνευση της Εμπορικής Ασφαλιστικής
με τις εταιρείες Ελληνοβρετανική Ζωής και Ελληνοβρετανική Ζημιών της
οικογένειας Παλαιολόγου.

Χθες, κατά την επίσημη παρουσίασή της, ο διευθύνων σύμβουλος της εταιρείας κ.
Δούκας Παλαιολόγος επισήμανε ότι η συγχώνευση κερδοφόρων ασφαλιστικών
εταιρειών δημιουργεί τις καλύτερες προϋποθέσεις για τη νέα εταιρεία.

Τα ενοποιημένα κέρδη παρουσιάζουν αυξητική τάση τα τελευταία χρόνια.
Ενδεικτικά αναφέρεται ότι τα ενοποιημένα κέρδη το 1997 είχαν ανέλθει σε 1,354
δισ. δραχμές, το 1997 σε 1,398 και για το 1998 προβλέπεται ότι θα διαμορφωθούν
σε 1,65 δισ. δραχμές.

Όπως ανακοίνωσε ο γενικός διευθυντής της Alpha Ασφαλιστικής κ. Γιάννης
Γαλανόπουλος, η εταιρεία έχει στραμμένο το βλέμμα της και στο εξωτερικό και
κυρίως εκεί όπου έχει την παρουσία της η Alpha Τράπεζα Πίστεως. Στην παρούσα
φάση, το ενδιαφέρον στρέφεται προς την Κύπρο και τη Ρουμανία.

ΚΑΜΙΑ ΑΠΌΛΥΣΗ

Ο κ. Φώτης Κωστόπουλος, πρόεδρος της Alpha Ασφαλιστικής, τόνισε μεταξύ άλλων
την κοινωνική διάσταση της συγχώνευσης. Όπως υπογράμμισε ο κ. Κωστόπουλος και
διευκρίνισε ο κ. Γιάννης Γαλανόπουλος, δεν πρόκειται να απολυθεί κανείς
εργαζόμενος από τη μείωση των θέσεων εργασίας που προκύπτει από τη συγχώνευση.

* Στον τομέα των ασφαλίσεων ζωής και υγείας, η Alpha Ασφαλιστική προσφέρει
προγράμματα συνταξιοδοτικά, εξασφαλίσεως σπουδών, επενδυτικά, ισόβιες παροχές
νοσοκομειακής περίθαλψης για κάθε περίπτωση νοσηλείας, παροχές ατυχημάτων και
ανικανότητας για εργασία, καθώς και ομαδικά προγράμματα για εργαζομένους επιχειρήσεων.

* Στον τομέα των γενικών ασφαλίσεων, προσφέρει καλύψεις πυρός, κλοπής,
μεταφορών, διαφόρων ατυχημάτων, αστικής ευθύνης, απώλειας εισοδήματος, καθώς
και ολοκληρωμένα προγράμματα ασφαλίσεως κατοικίας, επιχειρήσεων, σκαφών
αναψυχής, αυτοκινήτων κ.λπ.

* Το φάσμα των προϊόντων της επεκτείνεται και σε προγράμματα σχεδιασμένα
αποκλειστικά για τους δανειοδοτούμενους πελάτες της Alpha Τράπεζας Πίστεως.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16351N611</ED>
<ID>
ID:18425

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N61&aa=1</URL></REF>


Article

<CATEGORY>vin08</CATEGORY>

 <H2>Μηδενικές αυξήσεις στα ασφάλιστρα υπό προϋποθέσεις </H2>
«ΕΧΟΥΜΕ ΔΕΣΜΕΥΘΕΙ ότι οι αυξήσεις στα ασφάλιστρα των Ι.Χ. θα είναι μηδενικές,
μόνο στην περίπτωση που το υπουργείο Ανάπτυξης αντιμετωπίσει το πρόβλημα του
Επικουρικού Κεφαλαίου», δήλωσε χθες ο κ. Δ. Παλαιολόγος, αναφερόμενος στην
εικόνα που, όπως είπε, διαμορφώνεται στην αγορά. Πάντως, όπως ανακοινώθηκε και
πρόσφατα από την Ένωση Ασφαλιστικών Εταιρειών, η ελεύθερη διαμόρφωση των
τιμολογίων στον κλάδο αυτοκινήτων σε συνδυασμό με τις περικοπές των εκπτώσεων
του «μπόνους-μάλους» επιτρέπουν αυξήσεις που κυμαίνονται ­ κατά μέσο όρο ­ από
6%-8% και αφορούν σχεδόν όλες τις εταιρείες. Στο θέμα του Επικουρικού
Κεφαλαίου ήδη συνομολογήθηκε νέο δάνειο για την αντιμετώπιση του ανοίγματος,
αλλά οι ασφαλιστές επιμένουν στη μείωση των τόκων υπερημερίας με ανάλογη
ρύθμιση για τα σχετικά επιτόκια. Όπως υποστηρίζουν οι ασφαλιστές, με τις
διαδικασίες που ισχύουν αυξάνονται υπερβολικά οι αποζημιώσεις για τις
εκκρεμείς ζημιές.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16351N612</ED>
<ID>
ID:18478

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N61&aa=2</URL></REF>


Article

<CATEGORY>vin08</CATEGORY>

 <H2>Ενισχύουμε με ρεύμα την Αλβανία
</H2>
ΕΞΑΓΩΓΕΣ ρεύματος πραγματοποιεί η ΔΕΗ, και στα πλαίσια του σχετικού
προγράμματος, με την ενίσχυση του δικτύου της Αλβανίας, αντιμετωπίζονται τα
προβλήματα ηλεκτροδότησης στη γειτονική χώρα, όπου προχθές υπήρξε μπλακ άουτ
για πολλές ώρες.

Έπειτα από διάβημα του πρωθυπουργού της Αλβανίας κ. Π. Μάικο και του αρμόδιου
υπουργού, με εντολή της υπουργού Ανάπτυξης κας Β. Παπανδρέου η ΔΕΗ τροφοδοτεί
με πρόσθετη ισχύ (100 γιγαβατώρες) το δίκτυο της γείτονος και η συγκεκριμένη
ισχύς στα πλαίσια σχετικής συμφωνίας με την αντίστοιχη κρατική εταιρεία θα
επιστραφεί στο ελληνικό δίκτυο επαυξημένη κατά 20% στο διάστημα Απριλίου - Σεπτεμβρίου.

Ανάλογη συμφωνία υπάρχει και με τη Σερβία στα πλαίσια της οποίας η ισχύς
φθάνει τις 240 γιγαβατώρες.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16351N613</ED>
<ID>
ID:18518

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N61&aa=3</URL></REF>


Article

<CATEGORY>vin08</CATEGORY>

 <H2>12 δισ. από την Ένωση για εκσυγχρονισμό του Λιμένος Πειραιώς
</H2>
ΤΗ ΧΡΗΜΑΤΟΔΟΤΗΣΗ του Οργανισμού Λιμένος Πειραιώς με το πόσο των 12 δισ.
δραχμών αποφάσισε το Ταμείο Συνοχής της Ευρωπαϊκης Κοινότητας, πόσο το οποίο
θα πρέπει να έχει απορροφηθεί έως το τέλος του χρόνου. Όπως αναφέρθηκε χθες
από τον υπουργό Εμπορικής Ναυτιλίας κ. Σταύρο Σουμάκη, ο «εκσυγχρονισμός του
μεγαλύτερου λιμανιού της χώρας ξεκινά άμεσα με έργα ύψους 4 δισ. δραχμών στους
χερσαίους χώρους στη θέση Παλατάκι, όπου εκτός από τα εμπορικά πλοία δένουν
και κρουαζιερόπλοια». Μέσα στα σχέδια είναι ακόμη, μεταξύ άλλων, η κατασκευή
μιας αυτοκινούμενης γέφυρας που θα παραδοθεί τον Μάιο και μιας αερογέφυρας
στον σταθμό εμποροκιβωτίων.

Ο υπουργός Εμπορικής Ναυτιλίας έκανε λόγο ακόμη και για διευθέτηση των χρεών
του Οίκου Ναύτου, λέγοντας ότι «λειτουργεί χωρίς οργανωτικό σχήμα» και πήρε
από την κυβέρνηση εκτός προϋπολογισμού 9 δισ. δραχμές, εκ των οποίων 7,3 δισ.
μπήκαν ήδη στα ταμεία του. «Τα χρήματα αυτά θα λάβουν ιδιώτες, στους οποίους ο
Οίκος Ναύτου χρωστάει από ιατρικές εξετάσεις ασφαλισμένων του», δήλωσε χαρακτηριστικά.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16351N614</ED>
<ID>
ID:18544

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N61&aa=4</URL></REF>


Article

<CATEGORY>vin08</CATEGORY>

 <H2>Ξεπέρασαν το 1,5 τρισ. τα δάνεια για ακίνητα και καταναλωτικά </H2>
ΟΛΟ ΚΑΙ περισσότερο δανείζονται οι Έλληνες για να αγοράσουν ακίνητα και
καταναλωτικά αγαθά. Τον Νοέμβριο το συνολικό χρέος προς τις τράπεζες ξεπέρασε
το 1,5 τρισ. δρχ.

Σύμφωνα με τα στοιχεία της Τραπέζης της Ελλάδος τα καταναλωτικά δάνεια
αυξήθηκαν τον Νοέμβριο κατά 31,8% και τα στεγαστικά κατά 40%. Ειδικότερα:

* Τα καταναλωτικά δάνεια έφθασαν τα 880,9 δισ. δρχ. από 668,4 δισ. δρχ. που
ήταν τον Νοέμβριο του 1997, δηλαδή αυξήθηκαν κατά 212,5 δισ. δρχ. Μέσα στο
ενδεκάμηνο Ιανουαρίου - Νοεμβρίου η αύξηση ήταν 192,8 δισ. δρχ.

* Τα στεγαστικά δάνεια ανήλθαν στο ποσό των 620,7 δισ. δρχ. από 443,4 δισ.
δρχ. το 1997 (αύξηση κατά 177,3 δισ. δρχ.). Στο ενδεκάμηνο τα στεγαστικά
αυξήθηκαν κατά 160,2 δισ. δρχ. <REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16351N615</ED>
<ID>
ID:18559

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N61&aa=5</URL></REF>


Article

<CATEGORY>vin08</CATEGORY>

 <H2>Σε δική τους στέγη οι ορκωτοί εκτιμητές </H2>
ΝΕΑ ιδιόκτητη στέγη απέκτησε το Σώμα Ορκωτών Εκτιμητών. Τα εγκαίνια των νέων
γραφείων του Σώματος, στην οδό Έζλιν 3 στους Αμπελοκήπους, έγιναν προχθές υπό
την παρουσία του υφυπουργού Οικονομικών κ. Γ. Δρυ, του βουλευτή της Νέας
Δημοκρατίας κ. Δ. Κωστόπουλου και άλλων επισήμων. <REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16351N616</ED>
<ID>
ID:18569

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N61&aa=6</URL></REF>


Article

<CATEGORY>vin08</CATEGORY>

 <H2>Τέλη κυκλοφορίας: Πιθανή παράταση </H2>
ΣΤΗΝ ΑΠΟΦΑΣΗ να δοθεί παράταση στην προθεσμία για την πληρωμή των τελών
κυκλοφορίας προσανατολίζεται το υπουργείο Οικονομικών.

Σύμφωνα με πληροφορίες, στο υπουργείο Οικονομικών εξετάζεται να δοθεί παράταση
μέχρι τις 12 Φεβρουαρίου στην προθεσμία για την προμήθεια του ειδικού σήματος
για τα τέλη κυκλοφορίας από τις τράπεζες και τις Εφορίες.

Υπενθυμίζεται ότι κανονικά η προθεσμία λήγει τη Δευτέρα, 1η Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16351N617</ED>
<ID>
ID:18574

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N61&aa=7</URL></REF>


Article

<CATEGORY>vin08</CATEGORY>

 <H5>ΤΟ 17% ΤΟΥ ΜΕΤΟΧΙΚΟΥ ΚΕΦΑΛΑΙΟΥ ΤΗΣ ΠΩΛΕΙΤΑΙ ΜΕΣΩ ΧΡΗΜΑΤΙΣΤΗΡΙΟΥ
</H5><H2></H2><H2>Και ιδιώτες στην Αιρ Φρανς
</H2>
Την πώληση μεγάλου μεριδίου της Αιρ Φρανς στο χρηματιστήριο αποφάσισε η
γαλλική κυβέρνηση, σε συνεννόηση με τους εργαζομένους στον γαλλικό αερομεταφορέα.

ΟΙ ΥΠΟΥΡΓΟΙ Μεταφορών και Οικονομικών της Γαλλίας ανακοίνωσαν τη διάθεση 32
εκατομμυρίων μετοχών της εταιρείας στο χρηματιστήριο, που αντιστοιχούν στο 17%
του κεφαλαίου της.

Η γαλλική κυβέρνηση θα προσφέρει μετοχές στο προσωπικό και τους πιλότους τής
Αιρ Φρανς, οι οποίοι συμφώνησαν να πάρουν μετοχές σε αντάλλαγμα για μειώσεις
των αποδοχών τους που κρίθηκαν επιβεβλημένες για να γίνει πιο ανταγωνιστική η
εταιρεία. Η μερική ιδιωτικοποίηση της Αιρ Φρανς επρόκειτο να γίνει το
φθινόπωρο του 1998, αλλά αναβλήθηκε ύστερα από μία μαχητική απεργία των
πιλότων, που είχε ιδιαίτερα δυσμενείς επιπτώσεις στην κερδοφορία της εταιρείας.

ΔΙΜΕΡΕΙΣ ΣΥΜΦΩΝΙΕΣ

Μολονότι ο γαλλικός αερομεταφορέας δεν μετέχει στις διεθνείς συμμαχίες που
συγκροτούνται στον χώρο των αερομεταφορών, δεν είναι απομονωμένος, διαπιστώνει
ο γενικός διευθυντής της εταιρείας Ζαν-Σιρίλ Σπινετά. Και αυτό, γιατί η Αιρ
Φρανς έχει συνάψει πολλές διμερείς συμφωνίες. Αυτές οι συμφωνίες είχαν γίνει
κατά το παρελθόν στόχος πολλών επικρίσεων στη βάση ότι δεν αποβαίνουν
επωφελείς για τους επιβάτες.

Όμως, όπως υποστηρίζει ο γενικός διευθυντής της Διεθνούς Ένωσης Αερομεταφορέων
(ΙΑΤΑ) Πιέρ Ζανιό, «ενώ πρώτα οι περισσότεροι επιβάτες δεν μπορούσαν να
επιλέξουν παρά μόνο τον κρατικό αερομεταφορέα τους και τον αντίστοιχο κρατικό
αερομεταφορέα της χώρας προορισμού, τώρα όλοι οι επιβάτες έχουν στη διάθεσή
τους τέσσερις-πέντε μεγάλες συμμαχίες σε όλον τον κόσμο, μεταξύ των οποίων
εκδηλώνεται άγριος ανταγωνισμός».

ΟΙ ΣΥΜΜΑΧΙΕΣ

Η μερική ιδιωτικοποίηση της Αιρ Φρανς επρόκειτο να γίνει το φθινόπωρο του
1998, αλλά αναβλήθηκε ύστερα από μία μαχητική απεργία των πιλότων, που είχε
ιδιαίτερα δυσμενείς επιπτώσεις στην κερδοφορία της εταιρείας

Μελέτη οικονομολόγων του Πανεπιστημίου του Ιλινόι, που δημοσιεύτηκε τον
Δεκέμβριο του 1998, αναφέρεται στη θετική επίδραση των συμμαχιών. Με βάση
στοιχεία του αμερικανικού υπουργείου Μεταφορών, οι τιμές των εταιρειών που
μετέχουν σε συμμαχίες είναι πολύ φθηνότερες από τις τιμές εταιρειών που δεν
συνεργάζονται με καμία άλλη. Κατά μέσο όρο, για τις πτήσεις με ανταπόκριση, οι
μη συνεργαζόμενες εταιρείες έχουν τιμές κατά 36% ακριβότερες από τις τιμές
αερομεταφορέων που μετέχουν σε διεθνή δίκτυα. Ταυτόχρονα, δεν υπάρχει καμία
διαφορά στις τιμές των εταιρειών που μετέχουν στην ίδια συμμαχία.

Ο ΑΝΤΑΓΩΝΙΣΜΟΣ

Πάντως, αναφέρεται στη μελέτη, «δεν είναι ακόμη σαφές αν οι συμμαχίες
περιορίζουν τον ανταγωνισμό στις διάφορες αγορές». Όμως, αν διαλυόταν ποτέ η
συμμαχία ανάμεσα στην αμερικανική United Airlines, τη γερμανική Lufthansa και
τη σκανδιναβική SAS (εταιρειών που μετέχουν στην κοινοπραξία Star), οι τιμές
τους θα ανέβαιναν σημαντικά. Οι συντάκτες της έρευνας καταλήγουν στο
συμπέρασμα ότι, αν δεν υπήρχε αυτή η συμμαχία, οι πελάτες αυτών των εταιρειών
θα κατέβαλλαν παραπάνω 80 εκατομμύρια δολάρια ετησίως (68,8 εκατομμύρια ευρώ).

Άλλη έρευνα, η οποία διεξήχθη από την εταιρεία αναλύσεων Price Waterhouse-Coop
rs για λογαριασμό της Ένωσης Ευρωπαϊκών Αερογραμμών, συμπίπτει με την
προηγούμενη, τουλάχιστον, σε τρία σημεία: οι συμμαχίες επιδρούν θετικά στις
τιμές, την ποιότητα των υπηρεσιών και τις επιλογές των επιβατών.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16351N621</ED>
<ID>
ID:18426

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N62&aa=1</URL></REF>


Article

<CATEGORY>vin08</CATEGORY>

 <H2>Αναζητείται η εταιρεία που θα αναλάβει να διοικήσει την Ο.Α.
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΗΝ ΕΠΟΜΕΝΗ εβδομάδα, με την πρόσκληση ενδιαφέροντος για την εξεύρεση
εταιρείας που θα αναλάβει τη Διοίκηση της Ο.Α., ξεκινά η αντίστροφη μέτρηση
για την υλοποίηση του προγράμματος της κυβέρνησης για τον εθνικό αερομεταφορέα.

Σύμφωνα με πληροφορίες, ήδη στα υπουργεία Εθνικής Οικονομίας και Μεταφορών
έχουν δώσει το «πράσινο φως» για να ξεκινήσουν και οι θεωρούμενες ως τυπικές
διαδικασίες, ώστε να βρεθεί η εταιρεία που θα αναλάβει σε πρώτη φάση τη
Διοίκηση της Ο.Α. και σε δεύτερη φάση θα αποκτήσει πακέτο μετοχών της
εταιρείας. Στόχος είναι μετά τη διετία να μπορέσει ο εθνικός αερομεταφορέας να
ενταχθεί σε μια από τις 5 συμμαχίες που έχουν συνάψει οι διεθνείς αεροπορικές
εταιρείες. 
Από τις ίδιες μάλιστα πηγές προκύπτει ότι την επόμενη εβδομάδα θα δημοσιευθεί
η πρόσκληση ενδιαφέροντος, με την οποία θα αναζητηθεί εταιρεία που θα αναλάβει
τη διαχείριση της Ο.Α. Η σχετική διαδικασία θα έχει ολοκληρωθεί μέσα στην
άνοιξη, ενώ το συμβόλαιο διαχείρισης θα έχει ενδεικτικά διάρκεια περίπου 2 χρόνων.

Οι ίδιες πληροφορίες ανέφεραν ότι στην πρόσκληση ενδιαφέροντος θα αναφέρεται
πως στόχος του διετούς συμβολαίου διαχείρισης θα είναι η υλοποίηση του
προγράμματος εξυγίανσης, ώστε η εταιρεία να καταστεί κερδοφόρα και να
διασφαλισθεί η μακροπρόθεσμη βιωσιμότητά της. Πάντως, θα αφήνεται στην
εταιρεία-διαχειριστή ένα περιθώριο να ασκήσει στο έργο της χωρίς να εφαρμόσει
κατά γράμμα το πρόγραμμα εξυγίανσής της, αφού θα υπάρχει δυνατότητα
προσαρμογής του.

Με την πρόσκληση ενδιαφέροντος θα καλούνται να υποβάλουν προτάσεις εταιρείες
που έχουν εμπειρία στον χώρο των αερομεταφορών, ενώ ταυτόχρονα είναι
οικονομικά εύρωστες και έχουν τη δυνατότητα να εντάξουν την Ο.Α. σε κάποια από
τις διεθνείς συμμαχίες, μετά το πέρας του συμβολαίου διαχείρισης.
Υπενθυμίζεται ότι οι σύμβουλοι της κυβέρνησης στο θέμα της Ο.Α. έχουν ήδη
έλθει σε επαφή με τις αεροπορικές εταιρείες: KLM, British Airways, Lufthansa,
Swisair και Air France.

Μετά την δημοσίευση της πρόσκλησης ενδιαφέροντος, οι ενδιαφερόμενες εταιρείες
θα υποβάλουν προτάσεις και στη συνέχεια θα γίνει προεπιλογή. 
Το επόμενο βήμα θα είναι η υποβολή δεσμευτικών προτάσεων από τις εταιρείες που
θα προεπιλεγούν και θα γίνουν διαπραγματεύσεις προκειμένου να επιλεγεί η
εταιρεία. 
Η υπογραφή των συμβολαίων θα γίνει μέσα στην άνοιξη.

Πρέπει να σημειωθεί ότι τις επόμενες ημέρες θα κατατεθούν στη Βουλή οι
απαιτούμενες τροπολογίες, προκειμένου να υπάρξει και η νομοθετική ρύθμιση του θέματος.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16351N622</ED>
<ID>
ID:18479

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N62&aa=2</URL></REF>


Article

<CATEGORY>vin08</CATEGORY>

 <H2>Ανοδική πορεία
</H2><H2></H2>
Συνεχίστηκε η ανοδική πορεία των μετοχών του Χρηματιστηρίου Αξιών Αθηνών κατά
τη χθεσινή συνεδρίαση. Ο Γενικός Δείκτης Τιμών έκλεισε στις 3.045,50 μονάδες,
οριακά ενισχυμένος κατά 13,25 μονάδες ή ποσοστό 0,44%. Η μεγαλύτερη
ενδοσυνεδριακή τιμή σημειώθηκε στις 3.108,78 μονάδες, ενώ η μικρότερη στις
3.033,17 μονάδες. Ο FTSE/ΧΑΑ 20 έκλεισε στις 1.929,43 μονάδες, παρουσιάζοντας
άνοδο της τάξεως του 0,46%. Η Παράλληλη Αγορά έκλεισε στις 252,46 μονάδες
ενισχυμένη κατά 1,79%. Από τους επιμέρους κλαδικούς δείκτες την μεγαλύτερη
άνοδο σημείωσε ο κλάδος των Ασφαλειών με ποσοστό 2,50%, ενώ πτώση σημείωσε ο
κλάδος των Κατασκευαστικών εταιρειών με ποσοστό 0,26%. Από τις 294 μετοχές που
πραγματοποίησαν συναλλαγές, 148 σημείωσαν άνοδο, 131 παρουσίασαν πτώση και 15
παρέμειναν σταθερές, ενώ 84 έκλεισαν με αγοραστές και 153 με πωλητές. Η αξία
συναλλαγών διαμορφώθηκε σε 124,224 δισ. δρχ. (24.026.871 τεμάχια). Αναλυτικά,
τα 21.860.502 τεμάχια συνολικής αξίας 118,025 δισ. δρχ. αφορούσαν στην Κύρια
Αγορά, ενώ τα 2.166.369 τεμάχια συνολικής αξίας 6,199 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 44,261 δισ.
δρχ. (2.314.226 τεμάχια), ενώ ακολούθησαν οι Διάφορες με 21,305 δισ. δρχ.
(4.245.735 τεμάχια).
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N63</CAT>
<ED>
Κωδικός άρθρου: A16351N631</ED>
<ID>
ID:18427

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N63&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

276.348 
283.332 
276.207 
283.751 
ΜΑΡΚΟ ΓΕΡΜΑΝΙΑΣ

162.901 
167.019 
162.819 
167.266 
ΦΡΑΓΚΟ ΓΑΛΛΙΑΣ

48.571 
49.799 
48.546 
49.872 
ΛΙΡΑ ΑΓΓΛΙΑΣ

456.958 
468.509 
456.727 
469.202 
ΦΡΑΓΚΟ ΕΛΒΕΤΙΑΣ

198.077 
203.084 
197.977 
203.384 
ΦΡΑΓΚΟ ΒΕΛΓΙΟΥ

7.898 
8.098 
7.894 
8.110 
ΦΙΟΡΙΝΙ ΟΛΛΑΝΔΙΑΣ

144.577 
148.232 
144.504 
148.451 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.164

0.169 
ΚΟΡΩΝΑ ΔΑΝΙΑΣ

42.883 
43.947 
42.842 
44.012 
ΛΙΡΑ ΙΡΛΑΝΔΙΑΣ

404.547 
414.773 
404.342 
415.386 
ΣΕΛΙΝΙ ΑΥΣΤΡΙΑΣ

23.154 
23.739 
23.142 
23.774 
ΚΟΡΩΝΑ ΣΟΥΗΔΙΑΣ

35.823 
36.729 
35.805 
36.783 
ΚΟΡΩΝΑ ΝΟΡΒΗΓΙΑΣ

38.969 
37.842 
36.891 
37.898 
ΔΟΛΑΡΙΟ ΚΑΝΑΔΑ

181.778 
186.373 
181.686 
186.649 
ΔΟΛΑΡΙΟ ΑΥΣΤΡΑΛΙΑΣ

174.163 
178.565 
174.075 
178.830 
ΓΙΕΝ ΙΑΠΩΝΙΑΣ (ΑΝΑ
100) 
2.419 
2.480 
2.417

2.484 
ΛΙΡΑ ΚΥΠΡΟΥ

547.906 
561.758 
547.629 
562.587 
ΕΥΡΩ 
318.608 
326.660 
318.446 
327.143 
ΠΕΣΕΤΑ ΙΣΠΑΝΙΑΣ

1.915 
1.953 
1.914 
1.966 
ΕΣΚΟΥΔΟ ΠΟΡΤΟΓΑΛΙΑΣ

1.589 
1.629 
1.589 
1.632 
ΜΑΡΚΟ ΦΙΝΛΑΝΔΙΑΣ

53.586 
54.940 
53.559 
55.022


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.460 
Ελισάβετ 1974 και μεταγενέστερα: 19.460 
Παλαιάς κοπής: 8.900 
Πώληση: 20.850 
<REF><SOURCE>ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N64</CAT>
<ED>
Κωδικός άρθρου: A16351N641</ED>
<ID>
ID:18428

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N64&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Με ευαισθησία, εξυπνάδα αλλά και διαίσθηση
καλλιεργήστε τις δημόσιες σχέσεις σας, επικοινωνήστε με ανθρώπους που
βρίσκονται μακριά σας και μη διστάζετε να κάνετε ενδιαφέρουσες γνωριμίες που
θα σας ωφελήσουν. Οι νεώτεροι ρίξτε το βάρος στις σπουδές, στη γνώση
γενικότερα, αλλά και στα ταξίδια.

ΙΧΘΥΕΣ

(19 Φεβρουαρίου - 20 Μαρτίου). Αποκτήστε αυτοπεποίθηση στις επαγγελματικές
επαφές σας, ανοιχθείτε φιλικά σε συνεργάτες και συναδέλφους και ζητήστε την
ευχάριστη υποστηρικτική παρουσία των φίλων σας, χωρίς φυσικά να σκορπάτε
ασυλλόγιστα τον χρόνο, τα χρήματα και τα συναισθήματά σας.

ΚΡΙΟΣ

(21 Μαρτίου - 19 Απριλίου). Παρ' όλη την κούραση των τελευταίων ημερών
ξαναβρείτε τη ζωντάνια και την ενεργητικότητά σας, οι δημόσιες σχέσεις και οι
επαφές με φίλους θα γίνουν εύκολες και ευχάριστες για σας, ελιχθείτε λοιπόν
ανάλογα για να έχετε την υποστήριξή τους.

ΤΑΥΡΟΣ

(20 Απριλίου - 20 Μαΐου). Μέσα σε μια δραστήρια υπερκινητική περίοδο
υποχρεώσεων, επιδιώξτε ώρες χαλάρωσης, ακόμα και στιγμές μικρής απόλαυσης.
Αφιερώστε λίγο χρόνο στον εαυτό σας, αυξήστε την ψυχική αντοχή σας, γιατί
μόνον έτσι θα αντιμετωπίσετε θαρραλέα και αποτελεσματικά τη ζωή.

ΔΙΔΥΜΟΙ

(2 Μαΐου - 21 Ιουνίου). Οργανώστε τον χρόνο σας και μην αφήνετε τη διάθεση για
απολαύσεις και ψυχαγωγία να επισκιάσουν την ανάγκη για οργάνωση και
αποδοτικότητα που έχετε αυτόν τον καιρό. Οι αποφάσεις που θα πάρετε για την
προσωπική σας ζωή θα παίξουν σημαντικό ρόλο αργότερα.

ΚΑΡΚΙΝΟΣ

(22 Ιουνίου - 22 Ιουλίου). Θέματα ψυχής, οικογένειας αλλά και κάποιες χρόνιες
εκκρεμότητες σάς απασχολούν αυτόν τον καιρό. Συζητήστε τα προβλήματά σας με
εκείνους που σας καταλαβαίνουν, αλλά αφήστε και περιθώριο στον εαυτό σας να ψυχαγωγηθεί.

ΛΕΩΝ

(23 Ιουλίου - 22 Αυγούστου). Η ψυχολογική σας κατάσταση, αρκετά
ευαισθητοποιημένη αυτή την περίοδο, σας κάνει να νιώθετε κάποιες στιγμές
αβέβαιοι και ανασφαλείς, ενώ άλλες στιγμές αγανακτισμένοι από τη συμπεριφορά
των συνανθρώπων σας. Φροντίστε να ηρεμήσετε προς το παρόν και μην πάρετε
παρορμητικές αποφάσεις.

ΠΑΡΘΕΝΟΣ

(23 Αυγούστου - 23 Σεπτεμβρίου). Σήμερα σας δίνεται η ευκαιρία να ξεκαθαρίσετε
τυχόν παρεξηγήσεις με άτομα του φιλικού περιβάλλοντος. Καλέστε λοιπόν τους
φίλους σας αν αυτό είναι δυνατόν και κάντε μια καλοπροαίρετη συζήτηση μαζί τους.

ΖΥΓΟΣ

(24 Σεπτεμβρίου - 23 Οκτωβρίου). Οι δυσκολίες που υπάρχουν ενδεχομένως στον
επαγγελματικό τομέα δεν είναι απαραίτητο να λειτουργήσουν ανασταλτικά,
μπορείτε να τις δείτε ως πρόκληση ή ως έναν νέο αγώνα κατάκτησης και
διεκδίκησης κάποιων πραγμάτων, αρκεί να είστε έτοιμοι να τα ζητήσετε και να τα κερδίσετε.

ΣΚΟΡΠΙΟΣ

(24 Οκτωβρίου - 24 Νοεμβρίου). Οι υποθέσεις που αφορούν σε περιουσιακά
στοιχεία ή εκμετάλλευση της ακίνητης περιουσίας, αν υπάρχει, ευνοούνται
σήμερα. Γι' αυτό λοιπόν αξιοποιήστε τις έξυπνες ιδέες σας, αν φυσικά το
επιτρέπουν οι συνθήκες χωρίς να ξεπεράσετε τα όριά σας.

ΤΟΞΟΤΗΣ

(23 Νοεμβρίου - 21 Δεκεμβρίου). Έχετε πολλά κοινά σημεία αντιμετώπισης των
πραγμάτων με το σύντροφο ή τους συνεργάτες σας, στηρίξτε λοιπόν τις φιλοδοξίες
τους, που είναι κατά κάποιον τρόπο και δικές σας, έστω και αν διαφωνείτε με
τον τρόπο που προωθούνται.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η περίοδος αυτή έχει αρκετά μεγάλη ένταση,
γι' αυτό φροντίστε να τακτοποιήσετε, όσο το δυνατόν βέβαια, εργασιακά θέματα ή
καθημερινές υποχρεώσεις, για να απαλλαγείτε από το άγχος που νιώθετε και το
μεταφέρετε και στους άλλους γύρω σας.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: N74</CAT>
<ED>
Κωδικός άρθρου: A16351N741</ED>
<ID>
ID:18403

</ID><URL>http://ta-nea.dolnet.gr/neaweb/neafile.print_unique?e=A&f=16351&m=N74&aa=1</URL></REF>


Article

<CATEGORY>vin10</CATEGORY>

 <H5>ΝΙΚΗΣΕ ΤΟΝ ΠΑΟ ΜΕ 19 ΠΟΝΤΟΥΣ ΔΙΑΦΟΡΑ
</H5><H2>Περήφανη ρεβάνς ο ΠΑΟΚ
</H2>
ΣΑΡΩΤΙΚΟΣ ο ΠΑΟΚ, υποχρέωσε τον Παναθηναϊκό σε ήττα (73-54) και τον γκρέμισε
από την πρώτη θέση της βαθμολογίας. Η ομάδα της Θεσσαλονίκης, με κορυφαίους
τους Κολντεμπέλα, Μπέρι και Κινγκ, δεν άφησε κανένα περιθώριο αντίδρασης στους
φιλοξενούμενους, οι οποίοι μετρούν εννέα ήττες σερί στο Αλεξάνδρειο.

σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16351O001</ED>
<ID>
ID:18429

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O00&aa=1</URL></REF>


Article

<CATEGORY>vin10</CATEGORY>

 <H5>Γ. ΒΑΡΔΙΝΟΓΙΑΝΝΗΣ
</H5><H2>Μπορούμε ακόμα και τον τίτλο
</H2>
<H3></H3>σελίδα 3
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16351O002</ED>
<ID>
ID:18480

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O00&aa=2</URL></REF>


Article

<CATEGORY>vin10</CATEGORY>

 <H5>2004
</H5><H2>Επίθεση των Ιταλών στο δήμαρχο της Ρώμης
</H2>
<H3></H3>σελίδα 4
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16351O003</ED>
<ID>
ID:18519

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O00&aa=3</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Οι οπαδοί αγκαλιάζουν παίκτες και Μπλαχίν
</H2>
σελίδες 1 , 2
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16351O004</ED>
<ID>
ID:18545

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O00&aa=4</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Θα πάνε με ιδιωτική αστυνομία στο γήπεδο
</H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16351O005</ED>
<ID>
ID:18560

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Βλέπει 4άδα τώρα η ΑΕΚ </H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16351O006</ED>
<ID>
ID:18570

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O00&aa=6</URL></REF>


Article

<CATEGORY>vin10</CATEGORY>

 <H2>Πατινάζ </H2>
Το Πανευρωπαϊκό Πρωτάθλημα Καλλιτεχνικού Πατινάζ θα μεταδοθεί στις 20.10 και
στις 23.30 , από την ΕΤ1.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16351O007</ED>
<ID>
ID:18575

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O00&aa=7</URL></REF>


Article

<CATEGORY>vin10</CATEGORY>

 <H5>ΚΛΙΜΑ ΑΙΣΙΟΔΟΞΙΑΣ ΕΝ ΟΨΕΙ ΤΟΥ ΝΤΕΡΜΠΙ ΜΕ ΤΟΝ ΟΛΥΜΠΙΑΚΟ
</H5><H2>Ενέσεις ηθικού σε παίκτες - Μπλαχίν
</H2>
<H3>Παρόντες στην προπόνηση οι οπαδοί της ΑΕΚ με συνθήματα και καπνογόνα

</H3>
ΡΕΠΟΡΤΑΖ: Σελ 2
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16351O011</ED>
<ID>
ID:18430

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΟΙ ΟΠΑΔΟΙ ΝΤΟΠΑΡΟΥΝ ΤΟΥΣ ΠΟΔΟΣΦΑΙΡΙΣΤΕΣ
</H5><H2>Στο πλευρό τους
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Μέχρι τους Θρακομακεδόνες έφθασαν οι οπαδοί της ΑΕΚ για να εμψυχώσουν τους
παίκτες τους εν όψει του ντέρμπι

ΤΗ ΣΥΜΠΑΡΑΣΤΑΣΗ των οπαδών της ΑΕΚ νιώθουν για τα καλά οι ποδοσφαιριστές της
ομάδας! Και από χθες γυμνάζονται με συνοδεία κόσμου και με τα συνθήματα να
κυριαρχούν, φορτίζοντας την ατμόσφαιρα εν όψει του ντέρμπι με τον Ολυμπιακό.

Οι οπαδοί ανέβηκαν χθες στους Θρακομακεδόνες και μάλλον θα συνεχίσουν τις
ψυχολογικές ενέσεις.

Είναι δε χαρακτηριστικό ότι ορισμένοι πήγαν με πούλμαν (!) και άλλοι με τα
δικά τους αυτοκίνητα... Πόσοι ήταν συνολικά; Περίπου 100, στην πλειονότητά
τους στελέχη της Original. Άναψαν καπνογόνα, χειροκρότησαν με πάθος τους
παίκτες και, βέβαια, «έριξαν» τα αγαπημένα τους συνθήματα κατά του Ολυμπιακού
και του Ντούσαν Μπάγιεβιτς. Το κύριο «αίτημα» ποιο ήταν; «Νικήστε τον
Ολυμπιακό»! Είναι χαρακτηριστικό ότι ακόμη και ο συνήθως «ψυχρός» Όλεγκ
Μπλαχίν επηρεάστηκε και πλησίασε τον κόσμο. «Είμαστε μαζί σου, θέλουμε να τα
δώσετε όλα στο ντέρμπι, σε στηρίζουμε», άκουσε να του λένε. Ο Ουκρανός
ικανοποιήθηκε και είπε: «Η ομάδα προετοιμάζεται με τον καλύτερο τρόπο. Μακάρι
να έπαιζα για λίγο σε τέτοιο ντέρμπι»!

** Όπως ανακοινώθηκε από την ΕΠΟ, η Επιτροπή που συγκροτήθηκε για να
διερευνήσει τα όσα συνέβησαν στην ΕΠΟ την περασμένη Παρασκευή, αλλά και τις
καταγγελίες της ΠΑΕ ΑΕΚ, καλεί τους κ.κ. Μελισσανίδη - Στράτο αύριο το πρωί
(11.00) να καταθέσουν. Καλούνται επίσης οι κ.κ. Νικάκης, Χαρλαβάνης, Κεφαλάς,
Στέργος και Μπεθάνης.

Άπρακτος επέστρεψε, αλλά έφυγε ξανά για τη Φλωρεντία, ο Μ. Αγγελόπουλος. Ο
παράγοντας της ΑΕΚ θα συναντήσει στη Φλωρεντία τον Π. Στάθη και θα
προσπαθήσουν για τον ξένο παίκτη. Η μετεγραφή του Μ' Μπομά δείχνει να χαλάει
μετά τις υπέρογκες απαιτήσεις της Κάλιαρι.

** Αύριο θα γίνει η Γ.Σ. της ΠΑΕ. Ίσως εμφανιστεί και ο Μ. Τροχανάς.

*** Η ΕΠΑΕ αποφάσισε χθες να ευθυγραμμισθεί με τις εντολές της Αστυνομικής
Διεύθυνσης της Αθήνας κι έτσι τα εισιτήρια του ντέρμπι ΑΕΚ - Ολυμπιακού θα
είναι κατά 4.000 λιγότερα, αφού θα μείνουν κενές οι θύρες 11, 1 και 2. Οι
οπαδοί του Ολυμπιακού θα πάρουν εισιτήρια στις θύρες 21-22 και 24. Οι τιμές
των εισιτηρίων θα είναι 1.500 δρχ., 3.000 δρχ. και 5.000 δραχμές.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16351O021</ED>
<ID>
ID:18434

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Τον περιμένει σήμερα
</H5><H2>Ο σεισμός καθυστέρησε τον Βαλέντσια
</H2>
ΕΝΑ ΠΡΟΒΛΗΜΑ που παρουσιάστηκε σε συγγενή του από τον καταστροφικό σεισμό της
Κολομβίας ματαίωσε τη χθεσινή άφιξη του Αντόλφο Βαλέντσια στη Θεσσαλονίκη. Ο
διεθνής Κολομβιανός επιθετικός ειδοποίησε με φαξ την ΠΑΕ ότι θα έλθει σήμερα
στην πρωτεύουσα της Μακεδονίας και οι οπαδοί του ΠΑΟΚ του ετοιμάζουν
μεγαλειώδη υποδοχή.

Στο μεταξύ και χθες η προπόνηση του ΠΑΟΚ έγινε με κλειστές τις πόρτες, για την
αποφυγή τυχόν διαμαρτυριών από τους οπαδούς της ομάδας. Ο Άγγελος Αναστασιάδης
στην προσπάθειά του να διατηρήσει την ηρεμία στο ποδοσφαιρικό τμήμα, απέφυγε
να προβεί σε δηλώσεις, λέγοντας: «Αυτή την ώρα χρειάζεται μόνο δουλειά και όχι
μεγάλα λόγια. Δέν πρέπει να χάσουμε άλλους βαθμούς σε ματς που μπορούμε να
είμαστε νικητές».

Όπως έγινε γνωστό, ύστερα από εισήγηση του Άγγελου Αναστασιάδη το θέμα που
δημιουργήθηκε με τους Φραντζέσκο, Βελή, Καπετανόπουλο και Λαγωνίδη θα
εξετασθεί από τη διοίκηση της ΠΑΕ μετά το παιχνίδι με τον Πανιώνιο. Αυτό για
να μην υπάρξει ένταση και γκρίνια στην ομάδα. Πάντως, οι τέσσερις παίκτες
αναμένεται να τιμωρηθούν με χρηματικό πρόστιμο. Τέλος, ούτε χθες επέστρεψε από
τη Λιβερία ο Νάγκμπε, όπου είχε μεταβεί για να παίξει με την Εθνική ομάδα της
χώρας του, κάτι που ανησυχεί τον προπονητή του ΠΑΟΚ, εν όψει του μεθαυριανού αγώνα.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16351O022</ED>
<ID>
ID:18483

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O02&aa=2</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ: Δοκιμές
</H5><H2>Πορτιέρο από Περού
</H2>
ΕΦΘΑΣΕ χθες στη Βέροια ο Αργεντινός, με ιταλικό διαβατήριο, τερματοφύλακας
Μουλιέτ και το απόγευμα προπονήθηκε υπό τις οδηγίες του Γιώργου Χατζάρα. 
Ο Μουλιέτ, που αγωνιζόταν σε ομάδα του Περού, είναι 30 ετών και όπως δήλωσε ο
τεχνικός της Βέροιας «... έδειξε στοιχεία έμπειρου τερματοφύλακα που μπορεί να
βοηθήσει άμεσα την ομάδα». Μέχρι αργά χθες βράδυ, ο πρόεδρος της ΠΑΕ κ.
Τσιαμήτρος συζητούσε με τον μάνατζερ του παίκτη για τη διάρκεια του συμβολαίου
του και τα ανταλλάγματα που θα πάρει. 
Άν υπάρξει συμφωνία, ο Μουλιέτ θα υπογράψει σήμερα συμβόλαιο και την Κυριακή
θα τεθεί στη διάθεση του Γιώργου Χατζάρα, αφού στη Βέροια θα αγωνίζεται ως κοινοτικός.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16351O023</ED>
<ID>
ID:18522

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O02&aa=3</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ
</H5><H2>Τρεις υπογραφές
</H2>
ΠΟΛΥ ΚΑΛΕΣ εντυπώσεις άφησε στο χθεσινό φιλικό παιχνίδι της Καβάλας με τη
Λέφσκι (2-2), ο Μιμπόε. Ο Καμερουνέζος αμυντικός έπεισε τον Νίκο Γκουλή ότι
μπορεί να βοηθήσει την Καβάλα και εισηγήθηκε την απόκτησή του. Έτσι ο Μιμπόε
υπέγραψε συμβόλαιο ενάμισι χρόνου.

*** Στην SKODA Ξάνθη θα συνεχίσει την καριέρα του για τα επόμενα 2,5 χρόνια ο
μέσος από τη Νέα Γουινέα Σαλάμ Σόου.

*** Υπέγραψε χθες για έξι μήνες συμβόλαιο με τον Εθνικό Αστέρα ο Νίκος
Τσιαντάκης. «Ήρθα στην Καισαριανή για να βοηθήσω. Έχω εμπιστοσύνη στις
δυνάμεις μου και μπορώ να παίξω καλό ποδόσφαιρο», είπε ο Τσιαντάκης.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16351O024</ED>
<ID>
ID:18547

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O02&aa=4</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Υποθήκη για πρόκριση από Ηρακλή
</H2>
Ο ΗΡΑΚΛΗΣ νίκησε 3-1 στο πρώτο (εκτός έδρας) ραντεβού τους Λύκους και
ουσιαστικά τοποθέτησε τα θεμέλια για την πρόκρισή του στους ημιτελικούς τού Κυπέλλου.

Ο «Γηραιός» για να φτάσει στη νίκη δυσκολεύτηκε, αφού μέχρι το 84' το σκορ
ήταν ισόπαλο (1-1), ενώ ο διαιτητής Βαλλιάνος έκανε σημαντικά λάθη εις βάρος
των γηπεδούχων. Στο ξεκίνημα του δευτέρου ημιχρόνου απέβαλε (με δεύτερη
κίτρινη) αναίτια τον Φιδάνη. Στ 79' ο Κωφίδης ανέτρεψε τον Παπαδόπουλο και ο
διαιτητής δεν έδωσε πέναλτι, ενώ στο ξεκίνημα της φάσης του τρίτου γκολ, ο
βοηθός Πάνου, δεν υπέδειξε οφσάιντ τον Κωνσταντίνου.

Οι Λύκοι ήταν η ομάδα που κυριάρχησε στον αγωνιστικό χώρο και στο 13' ο
Παντελής άνοιξε το σκορ (1-0). Στο 19' ο Ηρακλής ισοφάρισε με κεφαλιά του
Σέμου (1-1). 
Οι γηπεδούχοι έχασαν πολλές ευκαιρίες στη συνέχεια, αλλά ο Ηρακλής σημείωσε
γκολ. Στο 83' ο Άντερσον πέτυχε το πρώτο του γκολ με τη φανέλα του «Γηραιού»
και έκανε το σκορ 1-2, ενώ στο 90' οι φιλοξενούμενοι πέτυχαν το 1-3 με
αυτογκόλ του Ιγνατιάδη, ο οποίος προσπάθησε να διώξει την μπάλα σε γύρισμα του Κωνσταντίνου.

ΛΥΚΟΙ: Λεκίδης, Χρυσοστομίδης, Ντάμπιτς, Παντελής, Ποντουνάβατς, Φιδάνης,
Χαλδογερίδης, Κρούνιτς (72' Ξάνθος), Παπαδόπουλος, Κατηκαρίδης, Ιγνατιάδης.

ΗΡΑΚΛΗΣ: Στογιάννης, Σέμος, Καράτζοφ (75' Άντερσον), Στολτίδης, Κωστής (46'
Γιοβάνοβιτς), Βελέντζας (58' Χριστοδούλου), Κασίμπα, Μπερνεάνου, Κωφίδης,
Κωνσταντίνου, Χάγκαν.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16351O025</ED>
<ID>
ID:18562

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O02&aa=5</URL></REF>


Article

<CATEGORY>vin10</CATEGORY>

 <H5>ΒΑΡΔΙΝΟΓΙΑΝΝΗΣ: ΜΠΟΡΟΥΜΕ ΚΑΙ ΤΟΝ ΤΙΤΛΟ
</H5><H2>Νέα νοοτροπία
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Μάουρο Ντα Σίλβα πέτυχε χθες δύο γκολ στο φιλικό κατά του Απόλλωνα

ΠΑΝΩ από τρεις ώρες συνεδρίασε το νέο Διοικητικό Συμβούλιο του Παναθηναϊκού,
χθες, στην Παιανία, υπό την προεδρία του κ. Γ. Βαρδινογιάννη. 
Είναι η πρώτη φορά, ύστερα από πολλά χρόνια, που ο κ. Βαρδινογιάννης ενημέρωσε
εκτενώς όλους τους συμβούλους και παράλληλα ανακοίνωσε μέτρα τα οποία θα
διαφυλάξουν το κύρος του Παναθηναϊκού.

Με λίγα λόγια, αναμένεται ολομέτωπη αντεπίθεση της «πράσινης» εταιρείας σε
όλους τους τομείς που αφορούν το πλέγμα του ελληνικού ποδοσφαίρου. Επιπλέον,
στο εξής, κάθε προσπάθεια δυσφήμησης του συλλόγου θα αντιμετωπίζεται άμεσα με
νομικά μέτρα, ενώ ανάλογη αντιμετώπιση θα έχουν οι διάφοροι φορείς που
ενδεχομένως θα ζημιώσουν ποικιλοτρόπως την εταιρεία.

Ο πρόεδρος έκανε ανάλυση των δεδομένων, ζήτησε και άκουσε απόψεις και στο
τέλος κατένειμε τις αρμοδιότητες κάθε μέλους. Τη θέση του αειμνήστου Γιάννη
Κωστόπουλου παίρνει ο δικηγόρος Γιώργος Σπηλιωτόπουλος. 
Ο καθηγητής Αργύρης Μήτσου προωθείται στην ιεραρχία και εκτός από υπεύθυνος
του ιατρικού τιμ γίνεται αρχηγός του ποδοσφαιρικού τμήματος. Το νέο Δ.Σ. αναλυτικά:

Πρόεδρος: Γιώργος Βαρδινογιάννης. Αντιπρόεδρος Α': Παύλος Βαρδινογιάννης.
Αντιπρόεδρος Β' - διευθύνων σύμβουλος: Μάνος Μαυροκουκουλάκης. Αρχηγός
ποδοσφαιρικού τμήματος: Αργύρης Μήτσου. Νομικές διεθνείς υποθέσεις: Άρης
Καμάρας. Νομικός εκπρόσωπος: Θανάσης Κανελλόπουλος. Μάρκετινγκ: Γιώργος
Σπηλιωτόπουλος, Πάνος Κατσαΐτης. Γραφείο Τύπου: Σπύρος Μήτσης. Κατασκευές -
μελέτες: Μιχάλης Αλεξανδρόπουλος. Μέλη: Μιχάλης Έλληνας, Κώστας Τρούμπης,
Στέλιος Σπανουδάκης, Λεωνίδας Τζιώτης, Θόδωρος Αλούπης.

Μετά τη λήξη του Δ.Σ., ο πρόεδρος κ. Γ. Βαρδινογιάννης δήλωσε στην «ΟΜΑΔΑ»: «Ο
Παναθηναϊκός ξεκινάει με νέα νοοτροπία το 1999. Είμαι πεπεισμένος ότι η ομάδα
μας μπορεί να κατακτήσει τον τίτλο».

Σήμερα αναμένεται να εκδοθεί επίσημη ανακοίνωση για όλα τα θέματα που
συζητήθηκαν χθες.

*** Ο Παναθηναϊκός νίκησε 3-2 τον Απόλλωνα σε φιλικό παιχνίδι που έγινε χθες
στην Παιανία. Δύο γκολ σημείωσε ο Ντα Σίλβα και ένα ο Σιμπνιέφσκι. Για τον
Απόλλωνα σκόραραν οι Λαμπριάκος, Λάιος. Απορρίφθηκε ο Βραζιλιάνος Ντος Σάντος,
ως ανεπαρκής. Καλή απόδοση είχαν ο ομογενής Βλάχος και ο Ποδαράς.

*** Ο Φρανκ Άρνεσεν, τεχνικός διευθυντής της ολλανδικής Αϊντχόβεν, έρχεται να
παρακολουθήσει τον αγώνα ΠΑΟ - ΟΦΗ στο Άργος. Θα δει, άραγε, παίκτη των
Κρητικών ή των Αθηναίων;..
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16351O031</ED>
<ID>
ID:18435

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O03&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Με ιδιωτική αστυνομία στο ντέρμπι
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΕΚΤΑΚΤΑ μέτρα ασφαλείας έχει ζητήσει ο Ολυμπιακός για την ομαλή διεξαγωγή του
ντέρμπι της Κυριακής με την ΑΕΚ στη Νέα Φιλαδέλφεια. Παράλληλα, η διοίκηση της
πειραϊκής εταιρείας ανέλαβε την πρωτοβουλία να τεθεί ιδιωτική αστυνομία στη
διάθεση των μελών της αποστολής του Ολυμπιακού για την ασφάλειά τους στο
στάδιο «Νίκος Γκούμας».

Εξάλλου, κατόπιν αιτήματος του Ολυμπιακού, θα υπάρχει ο απαραίτητος αριθμός
των ζωνών ασφαλείας (κενές θέσεις) για την προστασία των «ερυθρόλευκων»
οπαδών. Ο Ολυμπιακός θα έχει τη συμπαράσταση 6.000 οπαδών του στη Νέα
Φιλαδέλφεια. Οι υπεύθυνοι των πρωταθλητών θα παραλάβουν σήμερα 6.050
εισιτήρια. Τα 4.500 θα διατεθούν στους συνδέσμους φιλάθλων και τα υπόλοιπα θα
πωλούνται από τα γραφεία (Κουντουριώτου 138).

ΑΤΟΥ Ο ΙΒΙΤΣ

Αγωνιστικά, ο Ντούσαν Μπάγιεβιτς ποντάρει πολλά στον Ίλια Ίβιτς ­ το «βαρύ
πυροβολικό» του Ολυμπιακού. Ο 28χρονος Σέρβος επιθετικός θα αποτελέσει την
αιχμή του δόρατος, έχοντας συνεργάτες στην επίθεση ­ εκτός σοβαρού απροόπτου ­
τους Τζόρτζεβιτς (αριστερά), Γιαννακόπουλο (δεξιά), Καραπιάλη σε ρόλο κρυφού κυνηγού.

Ο Ντούσκο δοκίμασε στη χθεσινή προπόνηση τους Ελευθερόπουλο, Μαυρογενίδη,
Αμανατίδη, Καραταΐδη, Γεωργάτο, Πουρσανίδη, Νινιάδη, Καραπιάλη, Γκόγκιτς,
Ίβιτς, Τζόρτζεβιτς. Με τους βασικούς αγωνίστηκε ο Αμπονσάι (στη θέση του
Αμανατίδη) και άφησε άριστες εντυπώσεις.

Η τεχνική ηγεσία και οι ποδοσφαιριστές του Ολυμπιακού θα μεταβούν σήμερα το
απόγευμα στην αίθουσα των VIPs του Σταδίου Καραϊσκάκη, όπου θα γίνει η κοπή
της πίτας. Στους «ερυθρόλευκους» θα μιλήσει ο πρόεδρος του Ολυμπιακού Σωκράτης Κόκκαλης.

*** Ο Ανατολάκης παρουσιάστηκε χθες στο Ναυτικό, για να υπηρετήσει τη
θητεία του. Η διοίκηση του Ολυμπιακού θα καταβάλει προσπάθεια προκειμένου να
εξασφαλιστεί άδεια στον 25χρονο στόπερ για να δώσει το «παρών» στο ντέρμπι.

*** Σύμφωνα με τον αγγλικό Τύπο, η Κρίσταλ Πάλας ενημέρωσε τον Ολυμπιακό
ότι παραχωρεί τον Σέρβο Σάσα Τσούρσιτς αντί του ποσού των 900 εκατομμυρίων δραχμών.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16351O032</ED>
<ID>
ID:18484

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O03&aa=2</URL></REF>


Article

<CATEGORY>vin10</CATEGORY>

 <H5>ΙΝΤΕΡ
</H5><H2>Συνέτριψε 5-2 τη Λάτσιο
</H2>
Η ΙΝΤΕΡ συνέτριψε 5-2 τη Λάτσιο και προκρίθηκε στην ημιτελική φάση του
Κυπέλλου. Η αντίπαλος του Πανιωνίου άνοιξε το σκορ με τον Βιέρι στο 9ο λεπτό.
Ο Καουέ (12') και ο Τζορκαέφ (25') έδωσαν το προβάδισμα στην Ίντερ, αλλά η
Λάτσιο ισοφάρισε με τον Λομπάρντο (34'). Στο β' ημίχρονο με τρία γκολ
(Τζορκαέφ 69', Ζε Ελίας 83' και Μπάτζιο +90') έφτασαν στη πρόκριση.

* Σε άλλον αγώνα της προημιτελικής φάσης η Πάρμα νίκησε με 4-0 την
Ουντινέζε και προκρίθηκε.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16351O033</ED>
<ID>
ID:18523

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O03&aa=3</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Σοκ στη Νάουσα
</H2>
«ΕΣΠΑΣΕ» το αήττητο της Νάουσας ο Απόλλων Κρύας Βρύσης, που έκανε την έκπληξη
νικώντας (1-0) εκτός έδρας την πρωτοπόρο του Βορείου ομίλου, στη χθεσινή 9η
αγωνιστική του πρωταθλήματος της Γ' ΕΘνικής. Ο Παναιγιάλειος παρέμεινε στην
κορυφή του Νοτίου ομίλου, καθώς επικράτησε (4-1) στο Αίγιο της Αχαϊκής, ενώ ο
Ναυπακτιακός με τη νίκη (3-1) επί του Ατρόμητου Αθηνών φιγουράρει στη δεύτερη
προνομιούχο θέση της βαθμολογίας. Στο γήπεδο της Αγίας Βαρβάρας, το Αιγάλεω
νίκησε (1-0) το Αγερσανί.


<REF><SOURCE>ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16351O034</ED>
<ID>
ID:18548

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O03&aa=4</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ: ΠΡΟΚΛΗΤΙΚΕΣ ΟΙ ΔΗΛΩΣΕΙΣ ΤΟΥ ΡΟΥΤΕΛΙ ΚΑΙ ΓΙΑ ΤΗΝ ΑΘΗΝΑ
</H5><H2>Είσαι δημαγωγός
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Αμφισβήτησε την καθαρότητα της ψηφοφορίας των μελών της ΔΟΕ για την Ολυμπιάδα
του 2004 ο δήμαρχος της Ρώμης Φραντσέσκο Ρουτέλι. Σκληρή η απάντηση από
συμπατριώτες του. Στο στιγμιότυπο κάτοικοι της Ρώμης κατηφείς μετά το άκουσμα: Αθήνα

ΣΕ ΜΠΟΥΜΕΡΑΝΓΚ εξελίσσεται η άκαιρη επίθεση του δημάρχου της Ρώμης Φραντσέσκο
Ρουτέλι, που ζητούσε προχθές δημόσια στην εφημερίδα «Ιλ Μεσατζέρο» να
επανεξετασθούν οι υποψηφιότητες της Αθήνας και της ιταλικής πρωτεύουσας.

Αντιπολίτευση και αθλητικοί παράγοντες μ' επικεφαλής τον προσωρινό πρόεδρο της
Επιτροπής Ολυμπιακών Αγώνων της Ιταλίας Γκράντι, μίλησαν για δηλώσεις-
πυροτεχνήματα και εντυπωσιασμού εκ μέρους του δημάρχου της Ρώμης και τότε
επικεφαλής της υποψηφιότητας του 2004.

Αναλυτικότερα, όπως επισημαίνουν τα μέσα επικοινωνίας της Ιταλίας, αυτά που
ζητά ο δήμαρχος της Ρώμης είναι μια χαμένη υπόθεση, ενώ πολιτικοί είπαν ότι
πρόκειται για δημαγωγική θέση του Φραντσέσκο Ρουτέλι.

«Πρόκειται μόνο για εικασίες όλα όσα υποστηρίζει ο δήμαρχος της Ρώμης. 
Στη Λωζάννη θεωρούν ότι η ψηφοφορία για το 2004 ήταν έγκυρη και δεν υπήρξε
καμιά απόπειρα δωροδοκίας» είπε ο Γκράντι, προσωρινός πρόεδρος της ΚΟΝΙ
(Ολυμπιακή Επιτροπή της Ιταλίας). 
Οι Πράσινοι είναι ακόμη πιο επιθετικοί: «Ο Φραντσέσκο Ρουτέλι δημιουργεί
θόρυβο, για να καλύψει μια αποτυχημένη θητεία στη δημαρχία της Ρώμης».

Τέλος, ο Ιταλός «αθάνατος» Πεσκάντε είπε ότι «για να φθάσουμε σε συγκεκριμένες
καταγγελίες, χρειάζονται οι αποδείξεις. Τέτοιες δεν υπάρχουν».

Ο ΡΟΥΤΕΛΙ

«Πρόκειται για υπερβολική αντίδραση» δήλωσε ο Φραντσέσκο Ρουτέλι, σχολιάζοντας
τις χθεσινές δηλώσεις του προέδρου της ΕΟΑ και μέλους της ΔΟΕ Λάμπη Νικολάου.
«Εγώ δεν διατύπωσα κανενός είδους υποψία ­ επισήμανε ­ είπα μόνο ότι εάν
θέλουμε να διαλυθεί κάθε σκιά υποψίας, να κάνουμε νέα ψηφοφορία. Από την άλλη
μεριά, νομίζω, η έρευνα απέδειξε ότι στη ΔΟΕ υπήρχαν ορισμένα μέλη μειωμένης
τιμιότητας. Η ίδια η ΔΟΕ σκέπτεται πώς να επαναπροσδιορίσει τις συνθήκες
ανάθεσης της έδρας διεξαγωγής των Ολυμπιακών Αγώνων. Εγώ είπα μόνο αυτό»,
σημείωσε ο κ. Ρουτέλι και κατέληξε: «Θα ήμουν ευτυχής εάν μία νέα ψηφοφορία
δώσει ξανά την έδρα διεξαγωγής των Ολυμπιακών Αγώνων στην Αθήνα, αλλά με
κριτήρια περισσότερο διαφανή».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16351O041</ED>
<ID>
ID:18436

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O04&aa=1</URL></REF>


Article

<CATEGORY>vin10</CATEGORY>

 <H5>ΜΟΥΚΟΡΑ: Κενυάτης «αθάνατος» εκτός ΔΟΕ
</H5><H2>Τέταρτη παραίτηση και απειλές
</H2>
Ο ΚΕΝΥΑΤΗΣ Τσαρλς Μουκόρα έγινε το τέταρτο μέλος της ΔΟΕ που παραιτείται υπό
το βάρος των κατηγοριών για δωροληψία από την επιτροπή διεκδίκησης του Σολτ
Λέικ Σίτι 2002.

Ο Αφρικανός παράγοντας είναι ένα από τα έξι μέλη της Διεθνούς Ολυμπιακής
Επιτροπής που παραπέμφθηκαν από την εκτελεστική επιτροπή στην ολομέλεια του
σώματος με το ερώτημα της διαγραφής.

Στις δηλώσεις του ο Μουκόρα υποστήριξε πως παραιτήθηκε για «λόγους αρχής»,
ακολουθώντας την προτροπή του προέδρου της ΔΟΕ Χουάν Αντόνιο Σάμαρανκ.

Ωστόσο υπογράμμισε πως έπεσε θύμα των περιστάσεων, τονίζοντας πως τα χρήματα
(34.650 δολάρια) που έλαβε από το Σολτ Λέικ προορίζονταν για τη δημιουργία
αθλητικών κέντρων στην Κένυα. Ο Μουκόρα έκανε επίσης γνωστό πως και το Σίδνεϊ
προσέφερε βοήθεια στη χώρα του, φιλοξενώντας έξι Κενυάτες αθλητές στο
Ινστιτούτο Αθλητισμού της Καμπέρα.

Σε αντίθεση με τον Μουκόρα ο Λαμίν Κέιτα από το Μαλί, που επίσης έχει
παραπεμφθεί στην ολομέλεια με το ερώτημα της διαγραφής, απειλεί να ανοίξει το
«κουτί της Πανδώρας» αν δεν γίνουν αποδεκτές από το σώμα οι δικαιολογίες για
τα χρήματα που έλαβε από το Σολτ Λέικ Σίτι.

Ο Κέιτα επανέλαβε για μία ακόμη φορά πως δεν πρόκειται να παραιτηθεί και
απείλησε παράλληλα να αποκαλύψει πολλά από τα μυστικά της ΔΟΕ.

Ο Αφρικανός «αθάνατος» κατηγορείται πως το διάστημα 1993-1997 έλαβε
περισσότερα από 97.000 δολάρια από το Σολτ Λέικ, για να βοηθήσει τον γιο του
να σπουδάσει στο Πανεπιστήμιο της Γιούτα.

Η Τσέχα Βέρα Τσασλάβσκα, μέλος της ΔΟΕ από το 1996, δήλωσε στο μεταξύ ότι
«στις συναντήσεις μου με απεσταλμένους διαφόρων υποψήφιων πόλεων για τους
Αγώνες του 2004 αρνήθηκα προτάσεις που έκαναν για να με πάρουν με το μέρος
τους, γιατί η Ολυμπιακή Ιδέα συμβολίζει για μένα αποκλειστικά την αγνότητα».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16351O042</ED>
<ID>
ID:18485

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O04&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004
</H5><H2>Μπήκαν υπογραφές για τα έργα
</H2>
ΥΠΟΓΡΑΦΗΚΕ, χθες, η σύμβαση μεταξύ της Οργανωτικής Επιτροπής των Ολυμπιακών
Αγώνων του 2004 και της εταιρείας Pricewaterhouse Cooper, η οποία επελέγη ως
χρηματοοικονομικός σύμβουλος συμβάσεων παραχώρησης έργων των Αγώνων.

«Η σημερινή (χθεσινή) τελετή έχει διπλό μήνυμα: αφενός, την τήρηση των
χρονικών προδιαγραφών που εμείς οι ίδιοι έχουμε θέσει και, αφετέρου, τη
διαφάνεια που έχουμε υποσχεθεί», τόνισε ο υπουργός Πολιτισμού και πρόεδρος της
Διυπουργικής Επιτροπής για τους Ολυμπιακούς Αγώνες του 2004 Ευάγγελος Βενιζέλος.

Ο υπουργός επισήμανε πως τα τελευταία γεγονότα που μαστίζουν το Ολυμπιακό
Κίνημα αποτελούν ευκαιρία, προκειμένου η Ελλάδα να επαναξιολογήσει και
επαναπροβάλει την Ολυμπιακή Ιδέα σε παγκόσμιο επίπεδο.

Η Pricewaterhouse Cooper είναι μία από τις μεγαλύτερες στον κόσμο,
ειδικευμένη σε χρηματοοικονομικά θέματα. 
Έχει έδρα το Λονδίνο και τη Νέα Υόρκη, δραστηριοποιείται σε 127 χώρες και
διαθέτει 140.000 άτομα προσωπικό, εκ των οποίων τα 460 εργάζονται στην Αθήνα. 
Η εταιρεία έχει επιλεγεί ως σύμβουλος στους Αγώνες της Βαρκελώνης, της
Ατλάντα και του Σίδνεϊ.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16351O043</ED>
<ID>
ID:18524

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O04&aa=3</URL></REF>


Article

<CATEGORY>vin10</CATEGORY>

 <H5></H5><H5>ΧΟΥΑΝ ΑΝΤΟΝΙΟ ΣΑΜΑΡΑΝΚ
</H5><H2>Είναι σαν τη Βουλή
</H2>
<H3>* «Αν δεν πάρω ψήφο εμπιστοσύνης θα παραιτηθώ»
</H3>
Σάμαρανκ και Κιμ Γιουν. Κορυφαία στελέχη της ΔΟΕ σε καταιγίδα

ΤΗΝ πρόθεσή του να παραμείνει στο τιμόνι της ΔΟΕ τώρα κυρίως «που το καράβι
είναι μέσα σε καταιγίδα» επανέλαβε ο Χουάν Αντόνιο Σάμαρανκ στη συνέντευξή του
στη «Monde». Εξέφρασε παράλληλα την πεποίθησή του πως η ΔΟΕ έχει αποκαλύψει τα
πάντα γύρω από το σκάνδαλο του Σολτ Λέικ Σίτι, ενώ τόνισε πως οι Ολυμπιακοί
Αγώνες του 2000 (Σίδνεϊ) και του 2002 (Σολτ Λέικ Σίτι) θα φιλοξενηθούν στις
πόλεις που έχουν ήδη επιλεγεί.

­ Στην ανακοίνωση της περασμένης Κυριακής στη ΔΟΕ μιλούσατε καθαρά ότι η
οργανωτική επιτροπή του Σολτ Λέικ Σίτι έχει υποπέσει σε σφάλματα. Εκτός από
τις παραιτήσεις, εσείς δεν επιβάλατε καμία ποινή. Γιατί;

Σάμαρανκ: Δεν έχουμε ευθύνη να επιβάλλουμε ποινές στην οργανωτική
επιτροπή των Αγώνων. Η μόνη αρμοδιότητα που έχουμε είναι αυτή απέναντι στα
μέλη της ΔΟΕ και τίποτε άλλο. Τέσσερις ακόμα έρευνες μαζί με τη δική μας
λαμβάνουν χώρα στις Ηνωμένες Πολιτείες σχετικά με το σκάνδαλο του Σολτ Λέικ Σίτι

­ Όταν μία πόλη έχει διαπράξει σοβαρά λάθη μπορείτε εσείς να της αφαιρέσετε
την οργάνωση των Αγώνων;

Σάμαρανκ: Εδώ τα πράγματα είναι ξεκάθαρα. Η ειδική επιτροπή της ΔΟΕ
αποφάσισε την ανάθεση των Χειμερινών Αγώνων του 2002 στο Σολτ Λέικ Σίτι και
αυτών του προσεχούς χρόνου στο Σίδνεϊ. Αυτοί οι Αγώνες θα γίνουν. Η απόφαση
είναι ειλημμένη. Τίποτα δεν πρόκειται να την αλλάξει.

­ Η ειδική επιτροπή που ερευνά την υπόθεση δεν πήρε θέση απέναντι στα μέλη της
ΔΟΕ. Μήπως θα ήταν προτιμότερο η έρευνα να ανατεθεί σε μία ανεξάρτητη επιτροπή;

Σάμαρανκ: Νομίζω ότι έχουμε απαντήσει σε αυτό το θέμα λαμβάνοντας μία
γρήγορη απόφαση. Οι πέντε έρευνες που λαμβάνουν χώρα σύντομα θα ολοκληρώσουν
τις εργασίες τους. Η ΔΟΕ έχει ανακοινώσει πως θα δημιουργήσει μία επιτροπή
ηθικής που θα αποτελείται από μέλη της Διεθνούς Ολυμπιακής Επιτροπής και
εξέχουσες προσωπικότητες. Νομίζω ότι αυτή η επιτροπή θα είναι χρήσιμη στο μέλλον.

­ Τι πιστεύετε ότι μπορεί να προκύψει από τις έρευνες του FBI και τις
υπόλοιπες δικαστικές έρευνες;

Σάμαρανκ: Δεν ξέρω ακριβώς ποιες αποκαλύψεις μπορούν να προκύψουν.
Μπορεί ακόμα να έχουμε και νέες. Πάντως οι άνθρωποι του Σολτ Λέικ Σίτι μάς
είπαν ότι τα έχουμε ξεσκεπάσει όλα.

­ Γιατί θα ζητήσετε ψήφο εμπιστοσύνης από την ολομέλεια της ΔΟΕ;

Σάμαρανκ: Είναι απόλυτα φυσιολογικό σε έναν αθλητικό οργανισμό που
πέρασε ένα τόσο μεγάλο σεισμό. Οπωσδήποτε θα ζητήσω από τους συναδέλφους μου
αν πρέπει να συνεχίσω ή όχι. Ήδη το έκανα την περασμένη Κυριακή μπροστά στην
εκτελεστική επιτροπή της ΔΟΕ που αποτελείται από 11 μέλη και έτυχα της
υποστήριξης από το εκατό τοις εκατό των μελών. Δεν έχω πρόθεση να εγκαταλείψω
σήμερα. Έχουμε κάνει σπουδαία πράγματα τα τελευταία χρόνια. Είμαστε
επιφορτισμένοι να καθήσουμε στο τιμόνι ενός καραβιού μέσα στην καταιγίδα.

­ Κι αν δεν λάβετε ψήφο εμπιστοσύνης;

Σάμαρανκ: Είναι απλό. Θα παραιτηθώ. Το έχω πει κατ' επανάληψη ότι η ΔΟΕ
μαζί με τα μέλη της αποτελούν μία μικρή «κυβέρνηση». Εάν δεν τυγχάνω της
εμπιστοσύνης της «βουλής», τότε θα παραιτηθώ.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16351O051</ED>
<ID>
ID:18437

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: ΔΕΝ ΑΦΗΣΕ ΣΤΙΓΜΗ ΤΟΝ ΠΑΟ ΝΑ ΑΜΦΙΣΒΗΤΗΣΕΙ ΤΗΝ ΑΝΩΤΕΡΟΤΗΤΑ ΤΟΥ
</H5><H5>ΚΟΛΝΤΕΜΠΕΛΑ: Δίκαιη νίκη, αφού παίξαμε με πάθος και καρδιά
</H5><H5>Χρωστούσαμε ρεβάνς στον Παναθηναϊκό
</H5><H2>Χωρίς ανάσα
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

<H3>* Ο Μποντίρογκα υπέφερε από το μαρκάρισμα του Κολντεμπέλα, ενώ η μπάλα σπάνια
έφτανε στα χέρια του Ράτζα
</H3>
* ΘΕΣΣΑΛΟΝΙΚΗ 
(Γραφείου Βορ. Ελλάδας)

ΑΣΦΥΞΙΑ από την άμυνα του ΠΑΟΚ έπαθε ο Παναθηναϊκός στο «Αλεξάνδρειο» και ο
«δικέφαλος» πήρε θριαμβευτική ρεβάνς (73-54) για τη βαριά ήττα (81-61) του
πρώτου γύρου. Έτσι ανάγκασε την ομάδα του Λευτέρη Σούμποτιτς στην ένατη
συνεχόμενη ήττα στο ίδιο γήπεδο και πάει στο φάιναλ φορ του Κυπέλλου Ελλάδος
με υψηλό ηθικό.

Η ανωτερότητα του ΠΑΟΚ δεν αμφισβητήθηκε σε καμία στιγμή του αγώνα, μολονότι
στο πρώτο ημίχρονο οι φιλοξενούμενοι παρακολουθούσαν διακριτικά τον ΠΑΟΚ να
προηγείται (9' 15'': 15-9, 13': 18-18, 27'30'': 30-23, ημίχ.: 30-29).

Οι γηπεδούχοι ήταν αυτοί που είχαν τον ρυθμό στα χέρια τους, καθώς κανένας από
τους τέσσερις παίκτες (Μπουντούρης, Καλαϊτζής, Τζεντίλε, Μποντίρογκα), που
χρησιμοποιήθηκαν από τον «Πίξι» ως πλέι-μέικερ, δεν πήρε τους φιλοξενούμενους
στις πλάτες του.

Την ίδια στιγμή ο Μποντίρογκα υπέφερε από το μαρκάρισμα του Κολντεμπέλα
(κυρίως και στη συνέχεια του Μπαλογιάννη), ενώ η μπάλα σπάνια έφτανε στα χέρια
του Ράτζα. 
Ακόμη, ο Γιαννούλης έδινε δυνατό παρών κι επιθετικά, ενώ η είσοδος του
Νικολαΐδη έδωσε σπιρτάδα στους γηπεδούχους.

Το β' ημίχρονο ήταν πραγματικό πάρτι για τον ΠΑΟΚ με 4.000 καλεσμένους στην
εξέδρα, που χόρευαν στους ρυθμούς των Κινγκ, Μπέρι. 
ΠΑΟΚ - Παναθηναϊκός. Ο Γιαννούλης ήταν νικητής στη μάχη με τον Ράτζα

Ο Κολντεμπέλα ανέλαβε και πάλι τον Μποντίρογκα, ο Σούμποτιτς αναζητούσε μάταια
τον ιδανικό πλέι μέικερ, ενώ μεγαλύτερη ήταν η σιγουριά του ΠΑΟΚ και στα
αμυντικά ριμπάουντ. 
Ενδεικτικό της αδυναμίας του Μποντίρογκα να ξεφύγει από τον Ιταλό
«σωματοφύλακά» του είναι ότι σ' αυτό το χρονικό διάστημα πέτυχε 8 πόντους με
ισάριθμες βολές. Από το 20' έως το 30' ο Παναθηναϊκός κατάφερε να βάλει 6(!)
πόντους και η διαφορά εκτοξεύθηκε στο +18 (53-35), διατηρώντας τις ανοδικές
τάσεις της. 
Χωρίς πρόβλημα έφταναν ο Σωτήρης Νικολαΐδης (στο στιγμιότυπο με τον
Μπαλογιάννη) και οι συμπαίκτες του στο καλάθι του Παναθηναϊκού

Το ασπρόμαυρο κοντέρ σταμάτησε στο +25 (33'10'': 62-37). Διατηρήθηκε για λίγο
στα ίδια επίπεδα (66-41), ενώ η επιλογή του Κώστα Φλεβαράκη να ξεκουράσει για
λίγο τους βασικούς παίκτες του επέτρεψε στον Παναθηναϊκό να πάει στα
αποδυτήρια με τη μεγαλύτερη δυνατή αξιοπρέπεια.

Αυτός που έδειξε να απολαμβάνει πιο πολύ τις στιγμές ήταν ο Ουόλτερ Μπέρι. 
Αρνήθηκε να δώσει τη θέση του στον Δέσπο 2'02'' πριν από τη λήξη κι έδειξε ως
αλλαγή τον Γιαννούλη, ενώ άλλος ένας που δεν έκρυβε τη μεγάλη ικανοποίησή του
ήταν ο Κλάουντιο Κολντεμπέλα. 
Δεν είχε ξεχάσει ότι ο Μποντίρογκα σε ανάλογες στιγμές, στον πρώτο γύρο,
προσπάθησε να ειρωνευτεί τους αντιπάλους του με θεαματικές αλλά ανούσιες πάσες
πίσω από την πλάτη.


Ο Ουόλτερ Μπέρι (στο στιγμιότυπο με τον Οικονόμου) ήταν πρώτος σκόρερ του
ΠΑΟΚ (17 π.) στη χθεσινή νίκη επί του Παναθηναϊκού

«ΕΧΟΥΜΕ τρελαθεί και εμείς με την απόδοσή μας». Η ατάκα ανήκει στον Αντόνιο
Μοράλες και αποδίδει σε μεγάλο βαθμό το κλίμα που επικρατούσε στον ΠΑΟΚ μετά
το χθεσινό θρίαμβο επί του Παναθηναϊκού. Για την ομάδα της Θεσσαλονίκης,
σύμφωνα με τα λεγόμενα των περισσότερων μελών της, η εμφάνιση στο ντέρμπι ήταν
η καλύτερη ψυχολογική τόνωση εν όψει του φάιναλ-φορ.

Όλοι οι παίκτες αναφέρθηκαν στον ημιτελικό του Σαββάτου με τον Άρη στο Στάδιο
Ειρήνης και Φιλίας, τονίζοντας ότι θέλουν να επαναλάβουν την χθεσινή απόδοση.
«Κερδίσαμε την καλύτερη ομάδα της Ευρωλίγκα» είπε με αρκετή δόση ειρωνείας ο
Φράνκι Κινγκ και συνέχισε: «Αν παίζουμε έτσι, μπορούμε να κερδίσουμε τον
οποιοδήποτε αντίπαλο και κυρίως τον Άρη το Σάββατο». Ο Κλάουντιο Κολντεμπέλα
τόνισε: «Χρωστούσαμε ρεβάνς στον Παναθηναϊκό. Παίξαμε με πάθος και καρδιά και
νικήσαμε δίκαια».

ΟΙ ΠΡΟΠΟΝΗΤΕΣ

«Παίξαμε εκπληκτική άμυνα στον Ράτζα και στον Μποντίρογκα, ο οποίος έκανε μόνο
τρία σουτ εντός πεδιάς. Είχαμε εκπληκτικά ποσοστά και σωστές επιλογές στην
επίθεση. Έτσι ήταν λογικό να φθάσουμε στη μεγάλη νίκη» είπε ο Κώστας
Φλεβαράκης. Ο προπονητής του ΠΑΟΚ τόνισε ότι ήθελε να ξεκουράσει τους παίκτες
του, όταν ρωτήθηκε για τη διαφορά που δεν κράτησε η ομάδα του: «Η επιλογή ήταν
δικιά μου. Εκείνη τη στιγμή ήταν πιο σημαντικό να ξεκουραστούν οι παίκτες μου» εξήγησε.

Ο Λευτέρης Σούμποτιτς χαρακτήρισε το χθεσινό ματς ως το χειρότερο του ΠΑΟ την
εφετινή σεζόν. Λίγους μήνες νωρίτερα ο προπονητής του Παναθηναϊκού είχε πει
ότι το παιχνίδι με τον ΠΑΟΚ ­ στον α' γύρο ­ ήταν το καλύτερο για την ομάδα
του. Limit-up αλλά και limit-down με τον ΠΑΟΚ, για τον Παναθηναϊκό: «Ήταν το
χειρότερό μας παιχνίδι. 
Δεν μπορούσαμε με τίποτα να πάμε το παιχνίδι μέσα στο καλάθι, ενώ ήμασταν πολύ
άστοχοι από την περιφέρεια. Ούτε με την Μανρέσα δεν ήμασταν τόσο άστοχοι.
Έρχονται όμως και τέτοιες ημέρες. Δεν μπορείς να κάνεις τίποτα».

Ο Μποντίρογκα επικαλέστηκε την κούραση: «Ήμασταν πολύ κουρασμένοι και κάναμε
επιπόλαιες επιθέσεις» είπε ο Σέρβος άσος του Παναθηναϊκού.

*** Με λουλούδια υποδέχθηκαν τον Νίκο Μπουντούρη οι φίλοι του ΠΑΟΚ. Ο
τρομπετίστας των οργανωμένων οπαδών του ΠΑΟΚ έδωσε μια ανθοδέσμη στον διεθνή
πλέι-μέικερ που φορούσε για εννέα χρόνια τη φανέλα με τον «δικέφαλο». Ο
Μπουντούρης ύψωσε την ανθοδέσμη προς την εξέδρα ­ σε όλες τις πλευρές ­ και
γνώρισε την αποθέωση.

Ο ΟΡΤΙΘ

«Ο Ορτίθ από ό,τι έχω πλέον καταλάβει φοβάται την Ομοσπονδία. Τα εισιτήρια για
να έρθει είναι στη διάθεσή του. Ήμουν έτοιμος να πάω να τον βρω, όπως και
άλλος παράγοντας του ΠΑΟΚ» τόνισε ο μεγαλομέτοχος του ΠΑΟΚ Λάκης Αλεξόπουλος.
Σύμφωνα με πληροφορίες, ο ΠΑΟΚ προσπαθεί να πείσει τον Ορτίθ να έρθει στην
Αθήνα εντός του επόμενου διημέρου προκειμένου να καθίσει στον πάγκο της ομάδας
στον φάιναλ-φορ για να βοηθήσει ψυχολογικά την ομάδα.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16351O061</ED>
<ID>
ID:18438

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O06&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Μόνος στην κορυφή
</H5><H2>Ομάδα - μηχανή
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΡΕΣΙΤΑΛ ομαδικότητας έδωσε χθες ο Ολυμπιακός στον αγώνα του με τον Απόλλωνα
Πάτρας, φθάνοντας άνετα στη νίκη (85-60). Είναι χαρακτηριστικό πως ο Ντούσαν
Ίβκοβιτς χρησιμοποίησε και τους 12 παίκτες που είχε δηλώσει στο φύλλο αγώνα,
οι εννέα εκ των οποίων σκόραραν κιόλας.

Και αν στα Πατήσια ο «Ντούντα» είχε παράπονα από τη θέση «3», χθες δεν μπορεί
παρά να έτριβε τα χέρια του. Ο Δημήτρης Παπανικολάου ήταν ο κορυφαίος παίκτης
του Ολυμπιακού, πλησιάζοντας το άριστα τόσο σε επίθεση όσο και σε οργάνωση,
έχοντας μεγάλα κέφια. Από κοντά και ο Άριαν Κόμαζετς (η καλύτερή του εμφάνιση
μετά την επιστροφή του από τον τραυματισμό, με 17 πόντους σε 22 λεπτά), αλλά
και ο Μίλαν Τόμιτς που επιθετικά ήταν αλάνθαστος.

Ο Ντράγκαν Τάρλατς κράτησε δυνάμεις αφού αγωνίστηκε μόλις 17 λέπτα κόντρα
στον Απόλλωνα

Επίσης ο Ολυμπιακός έκανε σε όλο το παιχνίδι μόλις τρία λάθη (!), ένας σπάνιος
αριθμός που δείχνει πάνω από όλα την αυτοσυγκέντρωση της ομάδας. Οι Πατρινοί
στηρίχθηκαν στον Αντρές Γκίμπερτ, αλλά και στον εξαιρετικό ­ χθες ­ Νίκο
Αργυρόπουλο, που κάλυψε άψογα το κενό του τιμωρημένου (τέσσερις αγωνιστικές)
Νίκου Βετούλα, αλλά μόνο μία φορά έφθασε ως τους 10 πόντους (48-38 στο 24'),
ενώ στο ημίχρονο ο Ολυμπιακός προηγήθηκε 44-29.

«Δεν πρόκειται να χαλαρώσουμε ως το επόμενο παιχνίδι, αφού πιστεύουμε πως
μπορούμε μέσα στον Φεβρουάριο να παρουσιαστούμε με καλύτερο πρόσωπο και να
κρατήσουμε τα κεκτημένα που έχουμε από τώρα ως το τέλος της σεζόν», τόνισε ο
Ντούσαν Ίβκοβιτς, ενώ ο Κώστας Μίσσας παραδέχθηκε την ανωτερότητα του
αντιπάλου του: «Ο Ολυμπιακός είχε απόλυτη ισορροπία τόσο μέσα όσο και έξω από
το καλάθι και έτσι φυσιολογικά ήρθε η διαφορά».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16351O071</ED>
<ID>
ID:18439

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O07&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ: ΣΦΥΡΙΓΜΑ ΟΠΑΔΟΥ ΣΤΑΜΑΤΗΣΕ ΤΟΝ ΠΑΝΙΩΝΙΟ
</H5><H5>ΠΑΝΙΩΝΙΟΣ: Απέφυγε τα χειρότερα ­ παραπέμπονται οι διαιτητές
</H5><H5>Μηδενίζεται και χάνει την έδρα του για 5 αγωνιστικές
</H5><H2>Σωτηρία από την εξέδρα
</H2>
<H3>* Οι Κρητικοί βλέπουν τώρα με αισιοδοξία την παραμονή τους στην Α1
</H3>
ΤΟ ΗΡΑΚΛΕΙΟ διατήρησε ακέραιες τις ελπίδες του για παραμονή στην Α1, μετά τη
χθεσινή νίκη επί του Πανιωνίου (73-71). Μιά νίκη η οποία κρίθηκε στα τελευταία
δευτερόλεπτα χάρη στην ευστοχία στις βολές του Ντόναλτσον (3/4), αλλά και τα
λάθη των παικτών του Πανιωνίου, που έχει μπει για τα καλά στην επικίνδυνη ζώνη.

Καθοριστικό σημείο για το ματς (το παραδέχτηκε και ο Βαγγέλης Αλεξανδρής) ήταν
ένα σφύριγμα που ακούστηκε από την εξέδρα και παρέσυρε τον Άλβιν Σιμς, την ώρα
που ετοιμαζόταν να σουτάρει (με τον Πανιώνιο να προηγείται 68-66 2'30'' πριν
από το τέλος). Οι φιλοξενούμενοι έχασαν την μπάλα σε αυτή τη φάση, αλλά
ουσιαστικά στη συνέχεια... ξέχασαν να σκοράρουν. Στο τελευταίο λεπτό, Σιμς και
Δρελιώζης αστόχησαν σε σουτ τριών πόντων. Ο Πανιώνιος με κορυφαίο τον Σιμς (31
π.) προηγείτο συνεχώς από το 18' (ημίχρονο 41-34), αλλά στο τέλος οι παίκτες
του έχασαν την ψυχραιμία τους.

Ηράκλειο - Πανιώνιος. Ο Μυριούνης σημειώνει καλάθι παρά την πίεση Κικίλια,
Γέλιτς και Καράγκουτη

«Η διαιτησία ήταν άριστη για τον Πανιώνιο και για το Ηράκλειο 50%-50%», είπε ο
Βαγγέλης Αλεξανδρής. «Ο Πανιώνιος παίζει σκληρά και θα έπρεπε τα τελειώνει τα
παιχνίδια με πέντε παίκτες. Σέβομαι την ιστορία του, αλλά αυτή είναι η
αλήθεια. Παίζουμε με το πιστόλι στον κρόταφο, αλλά θα συνεχίσουμε να παλεύουμε».

Ο Αντρέα Ματζόν υποστήριξε: «Παίξαμε σωστά, αλλά το σφύριγμα από την εξέδρα
που παραπλάνησε τον Σιμς, είχε αποτέλεσμα να χαθεί η επίθεση και η
αυτοσυγκέντρωση. Πάντως αν συνεχίσουμε να παίζουμε το ίδιο καλά, θα μείνουμε
στην κατηγορία».


ΠΡΟΛΑΒΑΙΝΕΙ δεν προλαβαίνει να αγωνιστεί μπροστά στο κοινό του ο Πανιώνιος,
στην εφετινή αγωνιστική περίοδο. 
Η ομάδα της Νέας Σμύρνης, με βάση τη χθεσινή απόφαση του αθλητικού δικαστή,
Ηλία Γιαννακάκη, θα δώσει πέντε αγώνες με κλειστές πόρτες, μετά τα όσα έγιναν
στο παιχνίδι του Σαββάτου με την ΑΕΚ. Παράλληλα, μηδενίζεται στο συγκεκριμένο
ματς, το οποίο κατακυρώνεται υπέρ της ΑΕΚ με το σκορ που υπήρχε στο σημείο της
διακοπής (60-59).

Ο Πανιώνιος γλίτωσε πάντως τα χειρότερα, αφού θα μπορούσε να είχε χάσει και
άλλους δύο βαθμούς. Στο συγκεκριμένο παιχνίδι πάντως μηδενίζεται, αφού βάσει
του φύλλου αγώνα θεωρείται ότι η διακοπή του αγώνα έγινε με υπαιτιότητά του. Η
ομάδα της Νέας Σμύρνης θα αγωνιστεί χωρίς θεατές στις συναντήσεις με τον
Σπόρτιγκ, τον Ολυμπιακό, τον Άρη και τη Νήαρ Ηστ στην κανονική περίοδο και θα
υπολείπεται ένα ακόμα παιχνίδι, στα πλέι οφ. 
Ο Πανιώνιος θα προσφύγει στο ΑΣΕΑΔ ζητώντας να μην ισχύσει η ποινή του
μηδενισμού, ενώ αναμένεται να υποστηρίξει την ένσταση που έχει υποβάλει στην
αρμόδια επιτροπή της ΕΟΚ, με την οποία ζητά επανάληψη του αγώνα με την ΑΕΚ.
Την ποινή των πέντε αγωνιστικών συνοδεύει και πρόστιμο 1.200.000 δρχ.

Στο μεταξύ, οι γροθιές που αντήλλαξαν Βετούλας και Παπαχρόνης θα τους
κρατήσουν στην εξέδρα από χθες και για ακόμα τρία παιχνίδια. Ο αθλητικός
δικαστής τους επέβαλε ποινή αποκλεισμού τεσσάρων αγωνιστικών. 
Τέλος, στον Άρη επιβλήθηκε πρόστιμο 700.000 δρχ., για τη συμπεριφορά των
οπαδών του στο ματς με τον ΠΑΟΚ.

ΠΑΡΑΠΕΜΠΟΝΤΑΙ

Βορεάδης και Ζαβλανός παραπέμπονται στην πειθαρχική επιτροπή όχι βέβαια για τα
σφυρίγματά τους στον αγώνα Πανιωνίου - ΑΕΚ, αλλά για «ελλιπή πειθαρχικό
έλεγχο». Σύμφωνα με την έκθεση που έφτασε χθες στην ΟΔΚΕ, ο παρατηρητής Τάσος
Μούστος χαρακτηρίζει «άριστη» τη διαιτησία τους, όμως, τους καταλογίζει
«αδικαιολόγητες ενέργειες» που οδήγησαν στη διακοπή του ματς.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16351O081</ED>
<ID>
ID:18440

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O08&aa=1</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ: Κάλυψε και τη διαφορά του πρώτου αγώνα
</H5><H2>Κράτησε τις ελπίδες του
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΝΙΚΗ-ΟΞΥΓΟΝΟ πέτυχε ο Παπάγου επί της Νήαρ Ηστ με 79-71, κάλυψε τη διαφορά του
πρώτου αγώνα και κράτησε ζωντανές τις ελπίδες του για παραμονή στην Α1. 
Οι «στρατηγοί» είχαν το προβάδισμα στη μεγαλύτερη διάρκεια του αγώνα και με
«ηγέτη» τον Γιώργο Διαμαντόπουλο (24 πόντοι) πήραν δίκαια το ροζ φύλλο.

Στο πρώτο μέρος, οι δύο ομάδες πήγαιναν μαζί στο σκορ (12-12 στο 8', 25-25 στο
13'), όμως οι γηπεδούχοι με ξέσπασμα εξασφάλισαν σημαντική διαφορά δέκα πόντων
(42-32 στο 18'), αφού πρώτα εξουδετέρωσαν τον «βομβαρδιστή» Αυστραλό, Σέιν
Χιλ. Τη φρούρησή του είχε αναλάβει ο Νταν Κρος. Ο Παπάγου διατήρησε και αύξησε
τη διαφορά στο δεύτερο μέρος (50-38 στο 23', 56-42 στο 29'), με τον
Διαμαντόπουλο να δίνει ρεσιτάλ και να κοιτάει με νόημα στον αντίπαλο πάγκο τον
Κρις Χουγκάζ με τον οποίο είχε προηγούμενα από το πρώτο παιχνίδι στην Καισαριανή.

Ο προπονητής των «στρατηγών», Τάκης Κορωναίος, δήλωσε: «Έχουμε πλέον ελπίδες,
χωρίς αυτό να σημαίνει ότι σωθήκαμε. Δεν πρέπει να επαναπαυθούμε. 
Αξίζουν συγχαρητήρια στους παίκτες μου, που δεν παρέδωσαν τα όπλα. Το πάθος
τους μας χάρισε τη νίκη. Προετοιμαστήκαμε για να εξουδετερώσουμε τα όπλα της
Νήαρ Ηστ και τα καταφέραμε».

Εκνευρισμένος από την απόδοση των παικτών του ήταν ο κόουτς της Νήαρ Ηστ,
Γιώργος Ζευγώλης. «Δεν ξεχνώ ότι ήμουν περήφανος για τους παίκτες μου, όμως
ήταν απαράδεκτοι τόσο οι νέοι όσο και οι παλιοί. Πρέπει πρώτα να προσγειωθούν
και να ξεχάσουν τη λέξη Ευρώπη. Δεν έχουμε σωθεί ακόμα, αφού χρειαζόμαστε
τρεις νίκες. Ο Παπάγου νίκησε δίκαια και εύχομαι να παραμείνει στην κατηγορία».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16351O082</ED>
<ID>
ID:18486

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O08&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Έπαιζε μόνος του!
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Ο ΗΡΑΚΛΗΣ παρουσίασε στο β' μέρος το καλό αγωνιστικό πρόσωπό του και έφτασε σε
μία όχι μόνο εύκολη νίκη (86-67) επί του Αμαρουσίου, αλλά παράλληλα κάλυψε και
τη διαφορά (-18) του πρώτου αγώνα. «Ήταν κάποιες στιγμές στο β' μέρος που
έπαιζε σχεδόν μόνος του ο Ηρακλής» παραδέχτηκε ο Κώστας Πετρόπουλος,
επισημαίνοντας τη σημασία των απουσιών (Κόρφας, Παπαχρόνης) για την ομάδα του.
«Αν κάποιος προσπαθούσε να σκηνοθετήσει το παιχνίδι με τέτοια ακρίβεια δεν θα
τα κατάφερνε», συμπλήρωσε για το τρίποντο του Μπακ Τζόνσον που διαμόρφωσε την
τελική διαφορά 4'' πριν από το τέλος. Ο Ηρακλής παρακολουθούσε το Μαρούσι στο
σκορ σε όλο το α' μέρος (0-8, 8-16, 23-27), αλλά με σερί 9-0 στα πρώτα 2.30
του β' μέρους έβαλε μπροστά τη «μηχανή» του και την κράτησε στους ίδιους
ρυθμούς έως το τέλος. «Με τον γρήγορο ρυθμό φτάσαμε στη νίκη. Οι δύο ξένοι
έπαιξαν θαυμάσια» είπε ο Σακότα και έχρισε την ΑΕΚ φαβορί για τον ημιτελικό
του φάιναλ-φορ, ένα παιχνίδι στο οποίο ο Ηρακλής θα αγωνιστεί οριστικά χωρίς
τον Ναχάρ.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O08</CAT>
<ED>
Κωδικός άρθρου: A16351O083</ED>
<ID>
ID:18525

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O08&aa=3</URL></REF>


Article

<CATEGORY>vin10</CATEGORY>

 <H5>ΑΕΚ: ΠΗΡΕ ΤΗ ΝΙΚΗ, ΕΧΑΣΕ ΤΗ ΔΙΑΦΟΡΑ
</H5><H2>Βήμα για τις «4»
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Η ΑΕΚ έκανε το μεγάλο βήμα για την τετράδα με τη νίκη της (65-56) επί του Άρη
στο ΟΑΚΑ, όμως οι Θεσσαλονικείς γλύκαναν την πίκρα τους κρατώντας τη διαφορά
(είχαν νικήσει με 13 πόντους στο Αλεξάνδρειο).

«Το μόνο καλό ήταν που κρατήσαμε τη διαφορά. Μπορούσαμε να είχαμε χάσει και με
είκοσι πόντους», παρατήρησε με ειλικρίνεια ο Σβι Σερφ και συνέχισε:

«Μαζί με τον ΠΑΟΚ θα παλέψουμε για την τετράδα και κάθε διαφορά παίζει ρόλο».

Ο Κώστας Πολίτης δικαιολόγησε τους παίκτες του για την έλλειψη
αυτοσυγκέντρωσης στα τελευταία λεπτά.

«Οι παίκτες μου δεν είχαν τη φυσική κατάσταση που χρειαζόταν για να παραμείνει
η μεγάλη διαφορά. Άνθρωποι είναι όμως και τους καταλαβαίνω ­ η κούραση έφερε
την έλλειψη αυτοσυγκέντρωσης. Πετύχαμε δύο νίκες σε επτά ημέρες και ανεβάσαμε
την ψυχολογία, αυτό είναι πολύ σημαντικό», κατέληξε ο προπονητής της ΑΕΚ.

Η «Ένωση» είχε την ευκαιρία να πετύχει χθες μιαν από τις ευρύτερες νίκες στην
ιστορία της επί του Άρη κι όμως κατάφερε να χάσει και τη διαφορά!

ΑΕΚ - Άρης: Ο Κορωνιός περιόρισε τον Γκραντ

Στο 31' η διαφορά ήταν στους 19 πόντους (52-33) με τον Γκραντ να έχει
εξουδετερωθεί από τον Κορωνιό, τον Χατζή να έχει κρατήσει άποντο τον Λιαδέλη
(!) και τους ψηλούς της ΑΕΚ να τα πηγαίνουν κακά με τον Μιχαήλοφ.

Ο Γιώργος Σιγάλας (18 π.) ανέλαβε ηγετικό ρόλο, έπαιξε με καρδιά και παρέσυρε
τους συμπαίκτες του στον ρυθμό του. Η άμυνα του Άρη «έσφιξε», ο Σιούτης
δημιούργησε προβλήματα στον κουρασμένο Κορωνιό και το ματς ξάφνου έγινε...
ντέρμπι (60-55) 1.35 πριν από τη λήξη.

Η ευστοχία του Κορωνιού στις βολές γλίτωσε την ΑΕΚ από τα χειρότερα και οι δύο
ομάδες έδωσαν... ραντεβού για τον τελικό (με την ευχή τους για πρόκριση) του Κυπέλλου.

Ο Ισραηλινός προπονητής, πάντως, εξέφρασε τα παράπονά του για κακή νοοτροπία
κάποιων παικτών του:

«Έμεινα έκπληκτος από την αγωνιστική συμπεριφορά τους. Πρέπει σύντομα να
αλλάξουμε πρόσωπο εκτός έδρας».

Οι διαιτητές Πιτσίλκας, Κουκουλεκίδης έδειξαν ανεκτικότητα στα σκληρά
μαρκαρίσματα των παικτών του Άρη, στην προσπάθειά τους να μειώσουν τη διαφορά.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16351O091</ED>
<ID>
ID:18441

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O09&aa=1</URL></REF>


Article

<CATEGORY>vin10</CATEGORY>

 <H5>ΦΙΛΙΠΠΟΥ
</H5><H2>Μας κορόιδευε ο Μόρις
</H2>
Ο ΚΡΙΣ Μόρις δεν «τσεκάρισε» τα εισιτήρια για την Αθήνα που του είχε στείλει η
ΑΕΚ και αποτελεί παρελθόν για την «Ένωση».

Ο Αμερικανός την τελευταία στιγμή και ύστερα από συζητήσεις ενός μήνα (!)
συνολικά με την ΑΕΚ απέρριψε την πρότασή της.

Το αποκάλυψε ο κ. Φιλίππου και μίλησε για... κοροϊδία:

«Μας ταλαιπώρησε αφάνταστα τόσο καιρό, με αποτέλεσμα να χάσουμε χρόνο και
χρήμα. Μας κορόιδευε τόσο καιρό».

Όλα είναι πλέον ρευστά στο θέμα του ξένου. Ο Άντριου Νιούελ Κάστις που
εμφανίστηκε χθες στο ΟΑΚΑ και κάθισε δίπλα στον πάγκο θα δοκιμαστεί από τον
Κώστα Πολίτη. Ο «Έις» Κάστις έχει να αγωνιστεί από τον Οκτώβριο του 1997
(τραυματισμός στο γόνατο)!

«Ο ξένος που είδατε ίσως είναι... περαστικός» τόνισε ο Κώστας Πολίτης και συνέχισε:

«Ελπίζω να έχουμε τον ξένο στο Κύπελλο και αν όχι, στο Πρωτάθλημα. Ο
Κακιούζης τα πάει καλά, αλλά θέλουμε και έναν έμπειρο παίκτη στη θέση αυτή. Αν
δεν βρούμε, θα βάψουμε έναν... μαύρο!».

ΓΥΝΑΙΚΕΣ

Τα αποτελέσματα στην προημιτελική φάση του κυπέλλου γυναικών:

Παναθηναϊκός - Σπόρτιγκ 59-70, Αστέρας Εξαρχείων - ΜΕΝΤ 56-68, Εσπερίδες -
Μέγας Αλέξανδρος 45-57, Θρίαμβος - Ηρακλής 85-68. <REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16351O092</ED>
<ID>
ID:18487

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΤΗΣΙΑ: Παραφωνία οι δύο ρέφερι
</H5><H2>Πάθος, θέαμα και... παράπονα
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο ΨΥΧΩΜΕΝΟΣ για τη νίκη Σπόρτιγκ, έπαιξε παθιασμένα (υπό την ανοχή των
Αρβανιτίδη, Ταβουλαρέα) και πήρε τους δύο βαθμούς που αναζητούσε, κόντρα στο
Περιστέρι (86-75).

Οι δύο ομάδες πάλεψαν σκληρά με παίκτες που πρόσφεραν θέαμα (Φορντ, Μαρτίνεθ,
Παπαδάτος), με παίκτες που έδωσαν την ψυχή τους (Χριστοδούλου, Ποδαράς,
Γκαγκαουδάκης, Μάξεϊ), αλλά με παραφωνία τους δύο ρέφερι.

Η ΕΟΔ έκανε το λάθος να μην αξιολογήσει τον αγώνα και κληρώθηκαν δύο διαιτητές
μη διεθνείς, με αποτέλεσμα οι Αρβανιτίδης, Ταβουλερέας να φανούν... λίγοι.

Τα λάθη όμως ήταν πολλά και μερικά εξ αυτών αδίκησαν τους γηπεδούχους, όμως οι
Περιστεριώτες έχουν δίκιο για να διαμαρτύρονται. «Η παρουσία μας είναι τυπική
εδώ», είπε στη συνέντευξη Τύπου ο Πεδουλάκης. Και συμπλήρωσε: «Ήρθα για να μην
προσβάλλουμε τον Σπόρτιγκ. Δεν θα κάνω δηλώσεις για το αγωνιστικό μέρος του
παιχνιδιού, γιατί το μπάσκετ τελευταία ταλαιπωρείται από πολλά. 
Το μόνο που θα σας πω είναι οτι ο Ντάιαλ στα αποδυτήρια εξέφρασε την επιθυμία
του να φύγει από την Ελλάδα. Είναι νεαρός και πρώτη φορά αντιμετωπίζει τέτοια κατάσταση».

«Δεν θέλω να πω τίποτα, γιατί θα πω κάτι κακό», είπε ο Ντάιαλ φεύγοντας δίπλα
από τους Σπορτιγκίτες που πανηγύριζαν την σπουδαία νίκη. «Η νίκη μας είναι
πολύ σημαντική. Για εμάς το ματς ήταν μονόδρομος», είπε ο Κώστας
Διαμαντόπουλος που έκανε ιδιαίτερη μνεία στον Χρήστο Χριστοδούλου.

Ο φόργουορντ του Σπόρτιγκ άξιζε τα κολακευτικά λόγια του προπονητή του. Μόνο
το τρίποντο που πέτυχε στο 39' όταν μετέτρεψε το εύθραυστο 78-73 σε 81-73, τον
αναγάγει σε μορφή του αγώνα.

*** Επεισόδιο δημιουργήθηκε στο τέλος του πρώτου μέρους, όταν ο παράγοντας του
Περιστερίου Τ. Κατσίκης προσπάθησε να διαμαρτυρηθεί στους διαιτητές και ο
ομόλογός του στον Σπόρτιγκ, Τασούλας έκανε... σκριν στους διαιτητές.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16351O093</ED>
<ID>
ID:18526

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O09&aa=3</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Κυπαρισιώτισσα (Καρακατσάνης) 566-285. Γ. Ντίγκνιτι 272. Τρίτος και
τέταρτος, Ιουλίς και Κοχίμπα. Δίδυμο 3Χ8=1.264. Φορκάστ 8Χ3=2.285. Τρίο
3Χ6Χ8=587. Τρικάστ 8Χ3Χ6=5.248. Τετραπλό 8Χ3Χ6Χ7=8.577.

2η: Λέιντυ Λάουρα (Νικολαΐδης) 425-168. Μις Σκαν 154. Τρίτος και
τέταρτος, Ταφ Λέιντυ και Θαυμάσια. Δίδυμο 3Χ4=351. Φορκάστ 3Χ4=935. Σύνθετο
8Χ3=2.356. Σ.Δ. 3Χ8Χ3Χ4=8.858. Τρίο 3Χ4Χ6=931. Τρικάστ 3Χ4Χ6=5.514. Τετραπλό 3Χ4Χ6Χ8=13.109.

3η: Ιδιοφυΐα (Καρακατσάνης) 315-228. Σωτηρούλα 166. Τρίτος και
τέταρτος, Τσαούσα και Μις Ρούλα. Δίδυμο 1Χ7=822. Φορκάστ 1Χ7=1.637. Σύνθετο
3Χ1=1.375. Σ.Δ. 3Χ4Χ1Χ7=3.736. Τρίο 1Χ6Χ7=300. Τρικάστ 1Χ7Χ6=2.358. Τετραπλό 1Χ7Χ6Χ4=4.933.

4η: Ιωνία (Σταύρου) 354-292. Σποτ Μιούζικ 129. Τρίτος και τέταρτος,
Ομορφίτα και Ανδρεάνα. Δίδυμο 3Χ7=507. Φορκάστ 3Χ7=1.282. Σύνθετο 1Χ3=2.033.
Σ.Δ. 1Χ7Χ3Χ7=6.207. Τρίο 3Χ5Χ7=385. Τρικάστ 3Χ7Χ5=3.123. Τετραπλό 3Χ7Χ5Χ1=10.603.

5η: Δικέφαλος Αετός (Ξυνός) 367-117. Ηπίτης 4ος. Τρίτος και τέταρτος,
Αδιάφθορος και Ναυκρατούσα. Δίδυμο 2Χ6=1.859. Φορκάστ 2Χ6=2.847. Σύνθετο
3Χ2=2.181. Σ.Δ. 3Χ7Χ2Χ6=13.673. Τρίο 1Χ2Χ6=1.287. Τρικάστ 2Χ6Χ1=8.941.
Τετραπλό 2Χ6Χ1Χ3=51.482.

6η: Αμέρικαν Πρινζ (Λάος) 235-165. Στρονγκ Πόθος 100. Τρίτος και
τέταρτος, Μοναδικός και Τροπαιούχος. Δίδυμο 6Χ7=597. Φορκάστ 7Χ6=1.060.
Σύνθετο 2Χ7=928. Σ.Δ. 2Χ6Χ6Χ7=13.381. Τρίο 2Χ6Χ7=828. Τρικάστ 7Χ6Χ2=3.120.
Τετραπλό 7Χ6Χ2Χ8=17.005.

7η: Βόλγας (Νικολαΐδης) 384-199. Υπόσχεση 354. Τρίτος και τέταρτος,
Στρονγκ Αποστόλης και Ανίκητη. Δίδυμο 2Χ8=1.703. Φορκάστ 2Χ8=3.001. Σύνθετο
7Χ2=1.416. Σ.Δ. 6Χ7Χ2Χ8=12.880. Τρίο 2Χ3Χ8=1.016. Τρικάστ 2Χ8Χ3=9.268.
Τετραπλό 2Χ8Χ3Χ1=49.437.

8η: Γρήγορος Πάνος (Τσεργάς) 254-100. Σταυροφόρος 625. Δίδυμο
2Χ3=1.120. Φορκάστ 3Χ2=1.189. Σύνθετο 2Χ3=1.103. Σ.Δ. 2Χ8Χ2Χ3=20.295.

9η: Αλέκος (Δημητσάνης) 335-199. Μπέτα Μπεστ 616. Τρίτος και τέταρτος,
Απρόβλεπτος και Κτήσιππος. Δίδυμο 5Χ7=4.394. Φορκάστ 7Χ5=6.341. Σύνθετο
3Χ7=695. Σ.Δ. 2Χ3Χ5Χ7=50.109. Τρίο 5Χ6Χ7=10.910. Τρικάστ 7Χ5Χ6=35.881.
Τετραπλό 7Χ5Χ6Χ3=592.474.

* «Σκορ Γκανιάν 4»: 131.150.

* «Σκορ Γκανιάν 6»: Τζακ Ποτ και το ποσό των 6.703.600 δρχ. μεταφέρεται στο
«Σκορ Γκανιάν 6» του Σαββάτου.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16351O094</ED>
<ID>
ID:18549

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O09&aa=4</URL></REF>


Article

<CATEGORY>vin10</CATEGORY>

 <H5>Δικαίωσε τον ΠΑΟΚ
</H5><H5>Η ΕΠΟΜΕΝΗ ΑΓΩΝΙΣΤΙΚΗ (12η)
</H5><H5>Η ΚΑΛΥΤΕΡΗ ΠΕΝΤΑΔΑ
</H5><H2>ΤΟ ΠΑΝΟΡΑΜΑ ΤΟΥ ΜΠΑΣΚΕΤ </H2>
<H3>ΤΟ ΠΡΟΣΩΠΟ
</H3>
Ο ΚΛΑΟΥΝΤΙΟ Κολντεμπέλα δικαίωσε για μια ακόμα φορά τον ΠΑΟΚ για την επιλογή
του το καλοκαίρι. Ο Ιταλός εξουδετέρωσε τον Ντέγιαν Μποντίρογκα, αφήνοντάς τον
μάλιστα μόλις στους 8 πόντους στο δεύτερο μέρος (όλοι με βολές). Παράλληλα
σημείωσε εννέα πόντους, δίνοντας λύσεις και στην επίθεση.

ΣΑΒΒΑΤΟ 6/2:

Παναθηναϊκός - ΑΕΚ (ΟΑΚΑ, 19.00 - Supersport), Μαρούσι - Παπάγου
(ΓΔ Αμαρουσίου, 17.00), Απόλλων Πάτρας - Ηρακλής (γήπ. Απόλλωνα,
17.00), Άρης - Ηράκλειο (Αλεξάνδρειο, 17.00), Πανιώνιος - Σπόρτιγκ
(ΔΓ Νέας Σμύρνης, 17.00).

ΚΥΡΙΑΚΗ 7/2:

Νήαρ Ηστ-ΠΑΟΚ (ΚΓ Νήαρ Ηστ, 17.00), Περιστέρι - Ολυμπιακός (ΚΓ
Περιστερίου, 19.00 - Supersport).


1. Κολντεμπέλα

2. Χατζής

3. Διαμαντόπουλος

4. Μπέρι

5. Χάρβεϊ

<REF><SOURCE>ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16351O101</ED>
<ID>
ID:18431

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O10&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΗΤΤΕΣ - ΣΟΚ ΓΙΑ ΟΛΥΜΠΙΑΚΟ, ΑΡΗ
</H5><H2>Μπλοκ ελπίδων
</H2>
Η Νίκη Γκαραγκούνη σε ένα από τα δυνατά «καρφιά» της στο χθεσινό 3-0 επί της
Μαδέιρα (δεξιά η Μεμετζή)

ΗΤΤΗΘΗΚΑΝ οι ανδρικές ομάδες του βόλεϊ, με τον Ολυμπιακό (Τσάμπιονς Λιγκ) να
«βλέπει» δύσκολο το μέλλον και τον Άρη (Κυπελλούχων) ουσιαστικά αποκλεισμένο,
ενώ τριπλό «καρφί» πέτυχαν οι γυναικείες με 3η νίκη σε 3 αγώνες, από ΠΑΟ
(Τσάμπιονς Λιγκ), Βριλήσσια (Κυπελλούχων).

*** ΠΑΡΙ - ΟΛΥΜΠΙΑΚΟΣ 3-1 (27-29, 25-16, 25-16, 25-16).

Αν και πήρε το 1ο σετ ο Ολυμπιακός στο «Σαρλετί», δεν άντεξε στην άνοδο ρυθμού
της γαλλικής ομάδας και στην πίεση 2.000 οπαδών της και δεν μπόρεσε καν να
απειλήσει στα άλλα τρία σετ!.

ΟΛΥΜΠΙΑΚΟΣ (Ζ. Γκάιτς): Κουρνέτας 3 πόντοι, Ντράκοβιτς 12, Γκιούρδας
10, Βούγεβιτς 14, Ζελιάσκοφ 7, Τσακιρόπουλος 8 - Θεοδωρίδης 1, Χριστοφιδέλης,
Ψάρρας, Ουτζής, Μηνούδης (λίμπερο).

ΠΑΡΙ: Γκριβς, Γιοκό, Καπέ, Ντιγκά, Γκρανβορκά, Γκαστόν - Έντουαρντς (λίμπερο)..1

*** ΑΡΗΣ - ΙΖΟΥΜΡΟΥΝΤ ΕΚΑΤΕΡΙΝΜΠΟΥΡΓΚ 0-3 (14-25, 19-25, 17-25).

Με προβλήματα (απουσία βασικού πασέρ Δούκα, ασθένεια Τζούριτς, Ναϊντένοφ) που
δεν επέτρεψαν να «φορτσάρει», ο Άρης δεν μπόρεσε να αποτρέψει στη Μίκρα την 3η
νίκη τής ιδιαίτερα ισχυρής ρωσικής ομάδας.

Οι φιλοξενούμενοι, με επικεφαλής τους διεθνείς Τσουλέποφ (βασική εξάδα της
Ρωσίας στο Κοσμοβόλεϊ '98), Γεγκόρτσεφ, Ιβάνοφ, δεν άφησαν περιθώρια.

ΑΡΗΣ (Κ. Χαριτωνίδης): Ι. Χαριτωνίδης, Τζούριτς, Παπακοσμάς, Νάιντνοφ,
Αλεξανδρόπουλος, Μήττας - Χατζηαντωνίου, Κουτσονίκας.

*** ΦΡΕΝΣΤΑΤ - ΠΑΝΑΘΗΝΑΪΚΟΣ 0-3 (23-25, 23-25, 18-25).

Ο Παναθηναϊκός, πραγματοποιώντας νέα εντυπωσιακή διεθνή εμφάνιση, κατάφερε να
λυγίσει αντίπαλο με πέντε διεθνείς Τσέχες παίκτριες!

Σε γήπεδο με «ατμόσφαιρα» από 500 θεατές ο Γιάννης Νικολάκης ξεκίνησε με εξάδα
τις Γιαλένιου, Ντουάρτε, Μπάμπουλη, Σαπαρέφσκα, Φεντότοβα, Αγγελάκη. Στη
συνέχεια έπαιξαν και οι Μάσσου, Ντούλε.

*** ΒΡΙΛΗΣΣΙΑ BMW ΚΟΥΛΟΥΡΗΣ - ΜΑΔΕΪΡΑ 3-0 (25-14, 25-10, 25-21).

Με «περίπατο» στα δύο πρώτα σετ και δυσκολία στο 3ο (ευτυχώς «μίλησε» η
Μεμετζή με δυνατά σερβίς από το 18-19 στο 23-19) τα Βριλήσσια νίκησαν την
ομάδα του εξωτικού πορτογαλικού νησιού.

Μεντβέντεβα, Μ. και Ν. Γκαραγκούνη πήγαν καλά στην επίθεση, Ντουμιτρέσκου και
Μουρζάκου σε άμυνα και μπλοκ, ενώ η Μεμετζή ήταν «πασέρ για όλες τις δουλειές».

Από τις φιλοξενούμενες, που μάλλον άργησαν να απαγκιστρωθούν από τη «μαγεία»
της επίσκεψης στην Ακρόπολη νωρίτερα, ξεχώρισαν Κάτο (αρ.13) και Φαρίας (αρ.11).

ΒΡΙΛΗΣΣΙΑ (Δ. Μπαχράμης): Μεμετζή 6 πόντοι, Μεντβέντεβα 13, Μ.
Γκαραγκούνη 13, Ντουμιτρέσκου 9, Ν. Γκαραγκούνη 13, Μουρζάκου 7 - Λιχολέτοβα,
Πανουτσοπούλου 2, Χατζηνικολάου 1.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16351O111</ED>
<ID>
ID:18432

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O11&aa=1</URL></REF>


Article

<CATEGORY>vin10</CATEGORY>

 <H5>ΤΕΝΙΣ: Ο Γερμανός Χάας προκρίθηκε στα ημιτελικά
</H5><H2>Η Σέλες αντίπαλος της Χίνγκις
</H2>
Η ΜΟΝΙΚΑ Σέλες προκρίθηκε στην ημιτελική φάση του ΟΠΕΝ της Αυστραλίας στη
Μελβούρνη, αποκλείοντας στον χθεσινό προημιτελικό τη Στέφι Γκραφ με 7-5, 6-1.
Ήταν η 33η συνεχόμενη νίκη της Σέλες στο ΟΠΕΝ της Αυστραλίας, όπου έχει
κατακτήσει τον τίτλο τέσσερις φορές ('91, '92, '93, '96 ).

Αντίπαλος της Σέλες στον σημερινό ημιτελικό θα είναι ο Μαρτίνα Χίνγκις,
νικήτρια στη διοργάνωση τα δύο τελευταία χρόνια. Η Ελβετίδα πρωταθλήτρια
απέκλεισε χθες τη Γαλλίδα Μαρί Πιρς με 6-3, 6-4. Αξίζει να σημειωθεί ότι τα
τέσσερα κορίτσια που αγωνίστηκαν χθες έχουν μοιραστεί τους τίτλους στη
Μελβούρνη τα έντεκα τελευταία χρόνια! Εκτός από τους τέσσερις τίτλους της
Σέλες, άλλες τόσες φορές έχει αναδειχθεί νικήτρια η Γκραφ ('88, '89, '90,
'94), δύο η Χίνγκις ('97, '98) και μία η Πιρς ('95). Στον άλλο σημερινό
ημιτελικό, η Αμερικανίδα Λίντσεϊ Ντάβενπορτ θα αντιμετωπίσει τη Γαλλίδα Έμιλι Μορεσμό.

Στο απλό ανδρών: Ο Γερμανός Τόμι Χάας προκρίθηκε στην ημιτελική φάση και θα
αντιμετωπίσει τον Ρώσο Γεβγένι Καφέλνικοφ. Ο Χάας νίκησε χθες τον Αμερικανό
Σπαντέα με 7-6, 7-5, 6-3, ενώ ο Καφέλνικοφ τον (επίσης Αμερικανό) Μάρτιν, με
6-2, 7-6, 6-2. Θυμίζουμε ότι στον άλλο ημιτελικό θα αναμετρηθούν ο Νίκολας
Λαπέντι από τον Ισημερινό (η μεγάλη έκπληξη της διοργάνωσης) με τον Σουηδό
Τόμας Ένκβιστ.

*** Η Λένα Δανιηλίδου συνεχίζει στην κατηγορία τζούνιορ του ΟΠΕΝ της
Αυστραλίας. Η Ελληνίδα πρωταθλήτρια απέκλεισε χθες και την Αυστραλέζα Σάρα
Στόουν με 6-4, 6-0 και προκρίθηκε στον τρίτο γύρο, όπου θα αντιμετωπίσει τη
Σουζάνα Κούκοβα από τη Σλοβακία. Η Ασημίνα Καπλάνη ηττήθηκε 6-2, 1-6, 6-3 από
την Αμερικανίδα Γκράνβιλ και αποκλείστηκε.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16351O112</ED>
<ID>
ID:18481

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΙΝΓΚ ΠΟΝΓΚ: Νίκη με 4-1 τη Σουηδία
</H5><H2>Ανέλπιστη ανατροπή για την Εθνική
</H2>
ΑΝΕΛΠΙΣΤΗ ανατροπή πέτυχε η Εθνική μας ομάδα ανδρών του πινγκ πονγκ, νικώντας
στο Μάλμε την ισχυρή Σουηδία με 4-1 (είχε ηττηθεί 2-4 στο Νέο Φάληρο) και
παραμένοντας στη Σούπερ Λίγκα των κορυφαίων χωρών της Ευρώπης!

Η Εθνική μας προηγήθηκε με 2-0 με νίκες του Καλλίνικου Κρεάνκα 21-15, 21-17
επί του Καντίρι και του Δανιήλ Τσιόκα με 21-19, 22-20 επί του Στένμπεργκ.

Η Σουηδία μείωσε με νίκη 21-18, 21-14 του Μολίν επί του Παναγιώτη Γκιώνη, αλλά
η ελληνική ομάδα με νίκες στο διπλό των Τσιόκα / Γκιώνη επί των Καντίρι Μολίν
με 21-10, 21-14 και του Κρεάνκα επί του Καντίρι με 21-12, 21-15, έφτασε στο
τελικό 4-1.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16351O113</ED>
<ID>
ID:18520

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Ισοπαλία </H2>
ΙΣΟΠΑΛΟ 9-9 τέλειωσε το χθεσινό ματς της Α1 ανάμεσα στην Γλυφάδα και τον Ν.Ο.
Πάτρας. Οι φιλοξενούμενοι ισοφάρισαν 35'' πριν από το τέλος, με τον Μπιτσάκο.
Στο άλλο χθεσινό παιχνίδι, ο Ολυμπιακός νίκησε εύκολα στη Χίο, με 9-4.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16351O114</ED>
<ID>
ID:18546

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O11&aa=4</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16351O115</ED>
<ID>
ID:18561

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O11&aa=5</URL></REF>


Article

<CATEGORY>vin10</CATEGORY>

 <H5>65 εκατ. δρχ. στον «κουμπαρά»
</H5><H2>ΛΟΤΤΟ
</H2>
ΤΖΑΚ ΠΟΤ (64.860.610 δρχ.) έγινε στοΝ χθεσινό (27/1) διαγωνισμό του ΛΟΤΤΟ,
αφού ουδείς εξάρης βρέθηκε. Οι 78 πεντάρηδες θα πάρουν από 458.780 δρχ., οι
6.286 τεσσάρηδες θα εισπράξουν από 4.265 δρχ. και οι 130.437 τριάρηδες θα
μοιραστούν από 165 δρχ..

Τα νούμερα του ΛΟΤΤΟ είναι: 7, 24, 32, 34, 47, 48.

Στο ΠΡΟΤΟ έγινε τζακ ποτ (17.414.813 δρχ.) στην πρώτη κατηγορία. Στις άλλες
κατηγορίες τα κέρδη είναι: τρεις τυχεροί στη δεύτερη θα πάρουν από 4.915.515
δρχ., 26 στην τρίτη θα εισπράξουν από 567.175 δρχ., 287 στην τέταρτη θα
μοιραστούν από 51.380 δρχ., 3.041 στην πέμπτη θα πάρουν από 4.845 δρχ. και
30.831 στην έκτη θα εισπράξουν από 405 δρχ.

Ο αριθμός του ΠΡΟΤΟ είναι: 0431168.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16351O116</ED>
<ID>
ID:18571

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O11&aa=6</URL></REF>


Article

<CATEGORY>vin10</CATEGORY>

 <H5>Τζακ-ποτ
</H5><H5></H5><H2>ΤΖΟΚΕΡ
</H2>
ΤΖΑΚ-ΠΟΤ (633.384.284 δρχ.) έγινε στον χθεσινό (27/1) διαγωνισμό του ΤΖΟΚΕΡ,
αφού ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι:
δύο τυχεροί με 5 επιτυχίες θα πάρουν από 46.477.515 δρχ., 82 με 4+1 επιτ. θα
μοιραστούν από 602.020 δρχ., 1.222 με 4 επιτ. θα πάρουν από 15.470 δρχ., 3.649
με 3+1 επιτ. θα εισπράξουν από 10.505 δρχ., 52.262 με 3 επιτ. θα μοιραστούν
από 690 δρχ., 50.236 με 2+1 επιτ. θα πάρουν από 480 δρχ. και 248.846 με 1+1
επιτυχίες θα εισπράξουν από 225 δρχ.

Τα πέντε νούμερα είναι: 15, 31, 28, 10, 6, ενώ ο αριθμός του ΤΖΟΚΕΡ είναι το 9.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16351O117</ED>
<ID>
ID:18576

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O11&aa=7</URL></REF>


Article

<CATEGORY>vin10</CATEGORY>

 <H5>ΙΟΡΝΤΑΝΕΣΚΟΥ
</H5><H2>Άλλα εννοούσε!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΕΠΙΤΕΛΟΥΣ, η διοίκηση της Ελληνικής Ποδοσφαιρικής Ομοσπονδίας ενεργοποιήθηκε
μετά την «πολυλογία» του Ιορντανέσκου και αρχίζει να μπαίνει τάξη στις σχέσεις
με τον Ρουμάνο.

*** Κατ' αρχήν, η πρόσφατη επίθεση του Άγγελου προς την... εργοδοσία του
(«τίποτε δεν λειτουργεί σωστά» κ.λπ.) ήταν «δύο τα κρατούμενα».

*** Είχε προηγηθεί η σχέση Ιορντανέσκου - ΠΑΕ ΑΕΚ που τόσο πολύ είχε ρεζιλέψει
τη Συγγρού.

*** Έτσι, ο πρόεδρος Σ. Αλημίσης, γιατρός, φώναξε χθες στο γραφείο του τον
ομοσπονδιακό και του ζήτησε εξηγήσεις.

*** Η βασική ερώτηση ήταν «τι εννοούσε σχολιάζοντας τη νοοτροπία των
παραγόντων και τις παραλείψεις της ΕΠΟ».

*** Ο κόουτς (κι εδώ υπάρχει μέγα δούλεμα) ούτε που δίστασε να απαντήσει:

*** «Δεν εννοούσα εσάς» (ήταν μάλλον ο πληθυντικός της ευγενείας...).

*** Ο πρόεδρος, γνωστός για τη μόνιμα ειρηνοποιό του διάθεση, δεν προέβη σε
σκληρές δηλώσεις και απέφυγε να ζητήσει παραπέρα εξηγήσεις.

*** Βλέπετε, η σχέση ΕΠΟ - Ιορντανέσκου είναι δεμένη πολύ σφιχτά, με απίστευτα
«αποικιακό» συμβόλαιο και ας προσέχαμε...

*** Ένα όμως είναι σίγουρο. Ότι στις 16 Ιουλίου του 2000, ο Ιορντανέσκου δεν
θα υπάρχει στην Ομοσπονδία.

ΑΠΟ ΤΗΝ ΑΛΛΗ, πάντως, το μπάχαλο των σχέσεων ηγεσίας - ομοσπονδιακού στην ΕΠΟ,
έφερε κάποια θετικά αποτελέσματα.

*** Ήδη ανακοινώθηκε διεξαγωγή φιλικού αγώνα με την Ελβετία.

*** Όσο για το ναυάγιο της αναμέτρησης με τους Αυστριακούς, η θέση της ΕΠΟ
ήταν «καρφί» για τον Ιορντανέσκου:

*** Καθυστέρησε να κλείσει, διότι ο κόουτς «φρενάρισε» την υπηρεσία,
πιστεύοντας ότι θα μπορέσει να κλείσει αγώνα με τη Γερμανία.

*** Χα!

ΟΥΤΕ ΤΑ ΜΕΛΗ του διοικητικού συμβουλίου της ΠΑΕ Παναθηναϊκός πρέπει να
θυμούνταν πόσο καιρό είχαν να συνεδριάσουν.

*** Συνεδρίασαν χθες, υπό την προεδρία του προέδρου, βεβαίως, Γιώργου Βαρδινογιάννη.

*** Επίσης, έπειτα από αρκετό καιρό, ο πρόεδρος εμφανίστηκε χθες νωρίς στο
προπονητήριο της Παιανίας.

*** Γενικά ήταν μια ευχάριστη μέρα η χθεσινή για τους «πράσινους», αφού ακόμη
και το... λουμπάγκο του Ασάνοβιτς «πέρασε» σε λίγες μόλις ώρες από τη στιγμή
που είχε εκδηλωθεί.

*** Ο Αλιόσα προπονήθηκε το πρωί και όλα δείχνουν πως είναι έτοιμος να
εκφράσει το κλασικό (αν του ζητηθεί βεβαίως...) «ό,τι πει ο πρόεδρος»!

ΥΠΕΓΡΑΦΗ ­ καιρός ήταν ­ ο εσωτερικός κανονισμός που θα ισχύσει στο
ποδοσφαιρικό τμήμα της ΑΕΚ. Υπεγράφη μάλιστα μακριά από την Αθήνα...

*** Ποιοι υπέγραψαν; Ο βασικός αρχηγός Ντέμης Νικολαΐδης και οι Ατματζίδης - Μπατίστα.

*** Όμως: τα όσα θα ισχύσουν στο θέμα των πριμ, μη νομίσετε ότι τα έχουν
καταλάβει επαρκώς οι ποδοσφαιριστές.

*** Θα παίρνουν πριμ κατά τριάδες ή τετράδες αγώνων.

*** Αν η ΑΕΚ τερματίσει πρώτη ή δεύτερη, κάθε παίκτης θα εισπράξει ένα
πεντοχίλιαρο για κάθε λεπτό συμμετοχής.

*** Κι ακόμη, φράγκα εδώ και τώρα δεν πρόκειται να δοθούν.

*** Το «ταμείο στο τέλος» ισχύει!

*** Γερά (στο ΧΑΑ).

Ο ΚΟΦΙ ΑΜΠΟΝΣΑΪ, αμυντικός ετών 21 από την Γκάνα, είχε χθες την πρώτη του
προπόνηση με τον Ολυμπιακό.

*** Άρεσε ιδιαίτερα στο δίτερμα, όταν ο Μπάγιεβιτς τον χρησιμοποίησε με τους
βασικούς, πλάι στον Καραταΐδη.

*** Η στήλη μεταφέρει τα πρώτα στοιχεία, όπως αλιεύθηκαν από σχόλια παικτών
του Θρύλου:

*** Ο Αμπονσάι είναι γρήγορος, δυνατός, έχει πολύ καλή αλτικότητα, ταχύτατες
επιστροφές, εξουθενωτικά μαρκαρίσματα και καλή πάσα.

*** Και να σκεφθεί κανείς ότι δεν είναι ψηλός (αλλά ούτε κοντός) ­ μέτριος.

*** Να δείτε που ούτε θα φανεί το κενό (αν υπάρχει λόγω Ναυτικού) Ανατολάκη.

*** Η χθεσινή προπόνηση πραγματοποιήθηκε στου Ρέντη, χωρίς πολλούς οπαδούς.

*** Συνήθως (οι πιστοί) τρέχουν στο προπονητήριο Παρασκευές...

*** (Έτσι, για να διαπιστώσουν αν τους μπερδεύει με το σχήμα στο δίτερμα ο «πρίγκιπας»).
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16351O121</ED>
<ID>
ID:18433

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Μια άλλη πρόταση
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΤΑ ΣΚΑΝΔΑΛΑ με πρωταγωνιστές «αθανάτους», φανέρωσαν με τον πιο έντονο τρόπο
την αποτυχία της ΔΟΕ να περιφρουρήσει τον μεγαλύτερο παγκόσμιο αθλητικό θεσμό
των Ολυμπιακών Αγώνων, από πολιτικά και οικονομικά συμφέροντα.

Η νοθεία των Αγώνων είναι δεδομένη και ο χρηματισμός «αθανάτων» είναι μόνο
μία πτυχή του προβλήματος. Έτσι οι τωρινές φωνές φορέων και προσωπικοτήτων,
που πυκνώνουν, με αίτημα την επιστροφή των Αγώνων μόνιμα στην Ολυμπία, έχουν,
για πρώτη φορά από τότε που διατυπώθηκαν, ιδιαίτερο βάρος. Είναι αμφίβολο όμως
αν η ΔΟΕ θα μπορέσει να ξεφύγει από τις δαγκάνες των μεγαλοσυμφερόντων και θα
θέσει το θέμα έστω προς συζήτηση.

Μια άλλη πρόταση όμως προς τον Χουάν Αντόνιο Σάμαρανκ από τον πρόεδρο του
Αριστοτελείου Διεθνούς Πολιτιστικού Ιδρύματος (μη κερδοσκοπικού, που εδρεύει
στη Ρώμη) δρος Νίκου Συκλόγλου, ανοίγει άλλο δρόμο.

Το Αριστοτέλειο θεωρεί ότι η ιστορική αλήθεια του Δελφικού Χρησμού τον 8ο
π.Χ. αιώνα για την αυθεντική σημασία των Ολυμπιακών Αγώνων, εκφράζεται μέσω
μιας εξίσωσης με ευγενές και υψηλό περιεχόμενο Ο=Ι.Ε. +Α (Ο=Ολυμπιάδα, Ι.Ε.
=Ιερή Εκεχειρία, Α=Αγώνες).

Αυτή η αλήθεια προτείνεται από το Αριστοτέλειο ως αστήρευτη πηγή παιδείας
για διαμόρφωση γνώμης των νέων για κοινωνικά θέματα, όπως είναι η ανοχή, η
φιλία, η αγάπη για την αλήθεια και τη συνεργασία. Όλα αυτά κατά το
Αριστοτέλειο είναι αναγκαία, αφού σήμερα απουσιάζουν τα σταθερά σημεία
αναφοράς οικουμενικών αξιών, που αποτελούν αποτελεσματικό αντίδοτο για κάθε
είδος φανατισμού.

Το Αριστοτέλειο προτείνει να δημιουργηθεί Σώμα Πρεσβευτών και Εργατών
Ειρήνης από νέους όλου του κόσμου, οι οποίοι με άλλα κοινωνικά κριτήρια θα
ψηφίζουν για τη διοργανώτρια πόλη των Ολυμπιακών Αγώνων.

Προτάσεις θα υπάρξουν και άλλες. Ας επιλεγεί η καλύτερη, αυτή που θα
θωρακίσει τον θεσμό.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16351O122</ED>
<ID>
ID:18482

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O12&aa=2</URL></REF>


Article

<CATEGORY>vin10</CATEGORY>

 <H2>Ήλθαν οι βαθμοί </H2>
Ο ΒΑΘΜΟΣ του σημαιοφόρου του Λιμενικού απενεμήθη, με Προεδρικό Διάταγμα που
υπέγραψε ο υπουργός Εμπορικής Ναυτιλίας κ. Σταύρος Σουμάκης, στις
λιμενοφύλακες Νίκη Ξάνθου και Όλγα Βασδέκη, οι οποίες κατέλαβαν η πρώτη την
τέταρτη θέση στο άλμα εις μήκος και η δεύτερη, την πέμπτη θέση στο άλμα
τριπλούν, στους Ολυμπιακούς Αγώνες της Ατλάντα. Επίσης, στον δόκιμο
λιμενοφύλακα Κωνσταντίνο Κουκοδήμο, μετά την αποφοίτησή του από τη Σχολή
Λιμενοφυλάκων, θα του απονεμηθεί ο βαθμός του σημαιοφόρου του Λιμενικού για
την έκτη θέση που κατέλαβε στο άλμα εις μήκος στους Ολυμπιακούς Αγώνες της
Βαρκελώνης. Συγχαρητήρια.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16351O123</ED>
<ID>
ID:18521

</ID><URL>http://ta-nea.dolnet.gr/neaweb/neafile.print_unique?e=A&f=16351&m=O12&aa=3</URL></REF>


Article

<CATEGORY>vin09</CATEGORY>

 <H5>ΕΠΙΣΤΡΕΦΕΙ ΔΡΙΜΥΤΕΡΟΣ ΜΕ ΤΗΝ ΤΑΙΝΙΑ «ΜΠΟΥΛΓΟΥΟΡΘ» ΚΑΙ ΜΙΛΑΕΙ ΓΙΑ ΤΟΝ
ΑΜΕΡΙΚΑΝΙΚΟ ΠΟΥΡΙΤΑΝΙΣΜΟ
</H5><H2>Ο ράπερ... Γουόρεν Μπίτι
</H2>
«Νομίζω ότι οι άνθρωποι δεν έχουν συνειδητοποιήσει το πρόβλημα του
πουριτανισμού στην Αμερική», λέει ο Γουόρεν Μπίτι έξω από τα δόντια ­ όπως τα
λέει, ως ράπερ(!), στη νέα του ταινία «Μπούλγουορθ»

Αυτός ο άνθρωπος έχει σίγουρα την ικανότητα να μας εκπλήσσει. Ίσως επειδή και
ο ίδιος μπορεί ακόμα να εκπλήσσει τον εαυτό του. Αφορμή η τελευταία του
ταινία, «Μπούλγουορθ», η ιστορία ενός Αμερικανού γερουσιαστή που αποφασίζει να
τα πει έξω από τα δόντια με έναν πολύ ιδιόμορφο (για Αμερικανό γερουσιαστή)
τρόπο: με το ραπ.

Στα 61 του χρόνια σήμερα ο Γουόρεν Μπίτι, πρωταγωνιστής, σκηνοθέτης, παραγωγός
και συν-σεναριογράφος του «Bulworth», ξεδιπλώνει ουσιαστικά όλες τις πλευρές
του ταλέντου του και των ικανοτήτων του, με μια ταινία τεσσάρων αστέρων (όπως
ακούγεται) που κατακεραυνώνει το αμερικανικό σύστημα με έναν τρόπο ιδιοφυή,
αξεπέραστο, μοναδικό.

Ο Τζ. Μπίλινγκτον Μπούλγουορθ είναι ένας μεσήλικος γερουσιαστής, που κάποια
στιγμή μη αντέχοντας τους συμβιβασμούς, τις πιέσεις, τις συναλλαγές που πρέπει
να κάνει για να ξαναεκλεγεί, αποφασίζει να πληρώσει κάποιον να τον
δολοφονήσει. Με το δεδομένο της αμετάκλητης αυτής απόφασης συμβαίνει κάτι που
θα ανατρέψει εντελώς τα μέχρι τότε δεδομένα του. Ο φοβισμένος και
συμβιβασμένος πολιτικός απελευθερώνεται και θέλει να μιλήσει. Έχει την ανάγκη
να το κάνει, πριν είναι πολύ αργά. Αυτήν τη φορά δεν θα ανέβει στο βήμα να τα
πει, δεν θα «απαγγείλει» τον ξύλινο λόγο του. Πάνω σε μια πίστα ενός κλαμπ της
υποβαθμισμένης ανατολικο-κεντρικής Νέας Υόρκης, ο μεσήλικος λευκός θα βγάλει
τα απωθημένα του, «ραπάροντας» μπροστά στο σχεδόν τρομοκρατημένο μαύρο κοινό του.

«Σκέφτηκα ότι θα ήταν αστείο για έναν λευκό μεσήλικο, που δεν έχει ιδέα από
ραπ, να βρεθεί σ' αυτή την κατάσταση και έτσι ξαφνικά να του βγει από μέσα του
ένας νέος μαύρος ράπερ», έλεγε σε συνέντευξη που έδωσε στους «Κυρικάτικους
Times». Το σημείο της κάθαρσης, πάντως, δεν είναι αυτό στην ταινία. Είναι όταν
ο ράπερ γερουσιαστής εμφανίζεται σε ένα «τοκ σόου» στην τηλεόραση και
καταλήγει στο εξής συμπέρασμα: «Ο καθένας πρέπει να συνεχίσει να γα... τον
άλλο μέχρις, ότου όλοι να έχουμε το ίδιο χρώμα».

Το θέμα «σεξ» στην αμερικανική κοινωνία τον απασχολούσε από την εποχή που ο
καλός του φίλος, Γκάρι Χαρτ, «κάηκε» από ένα ροζ σκάνδαλο που βγήκε στη φόρα
από τους αντιπάλους του, χάνοντας έτσι τη μάχη της υποψηφιότητας για την
προεδρία των Ην. Πολιτειών. «Νομίζω ότι οι άνθρωποι δεν έχουν συνειδητοποιήσει
τη σοβαρότητα του προβλήματος του πουριτανισμού στην Αμερική. Είναι ένα θέμα
πολύ σοβαρό και όσοι ταλαιπωρήθηκαν ή ταλαιπωρούνται από αυτό, όπως ο Γκάρι ή
ο Κλίντον, είναι τα "ερίφια" που θυσιάζονται σε μια κοινωνία, η οποία σιγά
σιγά εξαλείφει τις συνήθειες της πουριτανικής ηθικής, που λειτουργούσαν για
εκατοντάδες χρόνια στην Αμερική».

Ο Μπίτι δεν θα μπορούσε ποτέ να γίνει πολιτικός. Γιατί είναι πολύ αργός στις
απαντήσεις του ­ όση ώρα κάνει ένας πολιτικός να κολλήσει τον συνομιλητή του
στον τοίχο, αυτός μόλις που έχει καταφέρει να πει τρεις λέξεις. Έπειτα, είναι
και η φήμη που έχει ως πλει μπόι. Η λίστα των κατακτήσεών του περιλαμβάνει
διασημότητες όπως οι Τζόαν Κόλινς, Νάταλι Γουντ, Τζούλι Κρίστι, Νταϊάν Κίτον,
Ιζαμπέλ Αντζανί, Μαντόνα ­ μερικές από τις πιο όμορφες και διάσημες γυναίκες
του πλανήτη.

Λόγω αυτής του της φήμης ­ και όχι λόγω του Όσκαρ που κέρδισε για την ταινία
του «Οι Κόκκινοι» ­ κατόρθωσε και πλησίασε μερικά από τα μεγαλύτερα ονόματα
του χιπ-χοπ στο Λος Άντζελες, όπως και την κινητήρια δύναμη του ραπ της
Δυτικής Όχθης, τον Suge Knight, που τελευταία απέκτησε το δικό του
δισκογραφικό λέιμπελ («Death Row Records») μέσα από το κελί του, σε φυλακή της
Καλιφόρνια. «Δεν νομίζω ότι τους ενδιέφερε ιδιαίτερα η πολιτική, αλλά υπήρχε
ένα καλό κλίμα μεταξύ μας», λέει ο Μπίτι, για τα νεαρά αυτά παιδιά που
προσπάθησαν να τον βάλουν μέσα στο κλίμα του ραπ. Το... μάθημα, βέβαια, δεν
ήταν και τόσο απλό. «Το θέμα δεν ήταν να είμαι καλός», λέει. «Απλά, έπρεπε να
ανέβω στη σκηνή και να κάνω αυτό που έκανα ­ και ένιωθα γελοίος».

Το βασικό, πάντως, για τον Μπίτι δεν είναι αυτό που κάνει ο ίδιος στη σκηνή,
αλλά αυτά που ακούγονται σε όλη την ταινία, το... ξέσκισμα των μεγάλων
ασφαλιστικών εταιρειών, τα «χαστούκια» στο αμερικανικό εκπαιδευτικό σύστημα,
σημεία που χτυπούν ανοιχτά την αμερικανική πολιτική ­ πολύ πιο δυνατά απ' ό,τι
στις ταινίες «Ο πρόεδρος και ένα ροζ σκάνδαλο» ή στο «Όλες οι γυναίκες του προέδρου».

Βέβαια, το «Bulworth» απέτυχε εισπρακτικά στην Αμερική, αλλά αυτό δεν
αποθαρρύνει τον Μπίτι, που παραμένει όσο ιδεολόγος ήταν το 1972, όταν πήρε
έναν χρόνο άδεια από τα κινηματογραφικά στούντιο για να βοηθήσει την καμπάνια
του Μακ Γκόβερν για την προεδρία των Ην. Πολιτειών. Υπήρξε και φίλος του Μπιλ
Κλίντον αλλά τώρα, 25 χρόνια μετά, δεν είναι και τόσο σίγουρος για την
«αριστερίζουσα» πολιτική του.

Τουλάχιστον με αυτή την ταινία ο Μπίτι αποκατέστησε τη φήμη του. Αυτό είναι
σημαντικό, για τον ίδιο κυρίως, σε μια εποχή που οι περισσότεροι σκηνοθέτες
της ηλικίας του δίνουν αγώνα για να μη χάσουν την επαφή τους με το όλο και πιο
νέο (ηλικιακά) κοινό. «Για να βγάλει μια ταινία πολλά λεφτά σήμερα, πρέπει να
είναι γρήγορη, να έχει πολλή μουσική και όμορφους ηθοποιούς», λέει. «Νομίζω
ότι υπάρχει μια τάση απομάκρυνσης από τον κινηματογράφο μιας μεγάλης μερίδας
κοινού. Σήμερα όλοι πιστεύουν ότι είναι σκηνοθέτες. Τα παιδιά μου ­ και τα
παιδιά μου είναι δύο, ηλικίας τεσσάρων και επτά ετών ­ νομίζουν ότι τα βίντεο
που βλέπουν είναι τόσο καλά, όσο οι ταινίες μου».

Η οικογένειά του σήμερα ­ που έφτιαξε με την Αννέτ Μπένινγκ ­ είναι η
προτεραιότητά του. Μια πραγματικά μεγάλη αλλαγή από το 1960 ή 1970, όταν
προτιμούσε να μένει σε ένα «πεντ χάουζ» στο ξενοδοχείο «Γουιλσάιρ» του
Μπέβερλι Χιλς. «Ποτέ δεν μου άρεσε να αποκτώ δικά μου πράγματα κι ας ήμουν
αρκετά πλούσιος από τα 22 μου. Νόμιζα ότι πάντα θα μου άρεσε να μένω σε
ξενοδοχείο. Δεν ήθελα πολύ χώρο», λέει χαμογελώντας.

Το πρώτο του βήμα ως παραγωγός, με την ταινία «Μπόνι και Κλάιντ» (1967), τον
έκανε αμέσως εκατομμυριούχο, γεγονός που τον ξεχώρισε από τους συνομηλίκους
του ηθοποιούς Τζακ Νίκολσον και Ντάστιν Χόφμαν. «Δεν σκέφτηκα ποτέ ξανά ότι θα
έπρεπε να ζητήσω δουλειά από κάποιον άλλο στον χώρο του κινηματογράφου.
Κατάλαβα ότι μπορώ να κάνω ταινίες τόσο καλές όσο και των άλλων. Αυτό μου
έδωσε μια ελευθερία, μια άλλου είδους ζωή. μπορούσα να εξαφανίζομαι όποτε
ήθελα, να μην πιέζομαι να κάνω πολλές ταινίες. Κάτι τέτοιο είναι σχεδόν
αδύνατο για έναν ηθοποιό. Γιατί δεν ήθελα να παίζω σε ταινίες άλλων και
προτίμησα να κάνω τις δικές μου; Πραγματικά, δεν ξέρω. Εκ των υστέρων, τώρα
που το συνειδητοποιώ, πραγματικά εκπλήσσομαι».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16351P011</ED>
<ID>
ID:18442

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P01&aa=1</URL></REF>


Article

<CATEGORY>vin09</CATEGORY>

 <H2>Το θέμα </H2>
Τα κόμικς καλά κρατούν ­ με πωλήσεις εκατομμυρίων και (βέβαιο) μέλλον...

σελ. 4 & 5
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16351P012</ED>
<ID>
ID:18488

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P01&aa=2</URL></REF>


Article

<CATEGORY>vin09</CATEGORY>

 <H2>TV
</H2>
Πάνω από 530.000 ενήλικοι και 13.500 παιδιά ξενυχτούν έως τις 6 κάθε μέρα!

σελ. 7
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16351P013</ED>
<ID>
ID:18527

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΠΙΣΗΜΗ ΠΡΕΜΙΕΡΑ ΓΙΑ ΤΑ «ΚΟΜΜΑΤΙΑ ΚΑΙ ΘΡΥΨΑΛΑ» ΤΟΥ Γ. ΣΚΟΥΡΤΗ
</H5><H5>«ΖΩΝΤΑΝΑ»
</H5><H5>«Απ-ουσίες» στη Θεσσαλονίκη
</H5><H2>Αφιέρωμα Σεφέρη
</H2>
Στον Γιώργο Σεφέρη και στην Κύπρο είναι αφιερωμένη η εκδήλωση που διοργανώνει
απόψε στις 8.30, στο Σπίτι της Κύπρου (Ηρακλείτου 10, στο Κολωνάκι, τηλ.
3641.217), το Τμήμα Φιλοσοφίας - Παιδαγωγικής και Ψυχολογίας της Φιλοσοφικής
Σχολής του Πανεπιστημίου Αθηνών. Κατά τη διάρκεια της εκδήλωσης, στην οποία θα
παραστούν ο πρόεδρος του Τμήματος Νικόλαος Χρόνης και ο καθηγητής Φώτης
Δημητρακόπουλος, θα παρουσιαστούν φροντιστηριακές εργασίες φοιτητών του Γ' και
του Ε' εξαμήνου για το σεφερικό έργο, θα προβληθούν διαφάνειες και θα
ακουστούν μελοποιημένοι στίχοι του ποιητή.

ΕΚΔΗΛΩΣΗ

Εκδήλωση στη μνήμη του καθηγητή Φαίδωνα Βεγλερή οργανώνει απόψε (7.30-9.00
μ.μ.) ο Δικηγορικός Σύλλογος Αθηνών. Θα μιλήσουν (στην αίθουσα τελετών) ο
πρόεδρος του Συλλόγου Αντώνης Ρουπακιώτης, ο αντιπρόεδρος του Συμβουλίου της
Επικρατείας Μιχ. Δεκλερής και οι καθηγητές του Πανεπιστημίου Αθηνών, Πρόδρομος
Δαγτόγλου και Κωνσταντίνος Κεραμεύς.

ΔΙΑΛΕΞΗ

«Ανάμεσα στην αλήθεια και την εξουσία, την ευημερία και την ανάπτυξη -
αυτοσυνείδηση και κοινωνικός ρόλος των Φυσικών Επιστημών»: αυτό είναι το θέμα
της διάλεξης που δίνει το απόγευμα στις 7.30, στο Ινστιτούτο Γκαίτε (Ομήρου
14-16, τηλ. 3608.111), ο Χανς Πέτερ Ντιρ. 
ΣΥΖΗΤΗΣΗ

Στρογγυλή τράπεζα με θέμα «Ευρωπαϊκό πανεπιστήμιο: η οικοδόμηση μιας Ευρώπης
της γνώσης» οργανώνουν το απόγευμα στις 7.30, στο Γαλλικό Ινστιτούτο (Σίνα 31,
τηλ. 3624.301), το «Βήμα» και το Γαλλικό Ινστιτούτο. Συμμετέχουν Suzy Halimi,
Jean Pierre Rossi, Alain Gaudemer, Γιάννης Πανούσης, Παναγιώτης Γετίμης και
Συλβάνα Ράπτη. Συντονίζει ο Ριχάρδος Σωμερίτης.

ΘΕΑΤΡΟ

Επίσημη πρεμιέρα απόψε για τα «Κομμάτια και θρύψαλα» του Γιώργου Σκούρτη στο
«Νέο Ελληνικό Θέατρο» του Γιώργου Αρμένη (Σπ. Τρικούπη 34 και Κουντουριώτου,
τηλ. 8253.489). Η σκηνοθεσία είναι του Γιώργου Αρμένη, τα σκηνικά και τα
κοστούμια της Ντένης Βαχλιώτη και η μουσική του Δημήτρη Ιατρόπουλου. Βοηθός
σκηνοθέτη, ο Κώστας Μπάρας. Φωτισμοί Νίκος Καβουκίδης. Παίζουν οι Μαρίκα
Τζιραλίδου, Τζένη Σκαρλάτου, Μαρία Καβουκίδη, Γιώργος Αρμένης, Κώστας Μπάρας,
Θοδωρής Γκόγκος και Χρήστος Τσίρτσης.

*** Τελευταίες παραστάσεις απόψε και αύριο για το «Κονσέρτο Τζίλι» του Τομ
Μέρφι, στο θέατρο «Ανάλια» (Φραγκούδη 18-20, πίσω από το Πάντειο, τηλ.
9236.992), από τη θεατρική εταιρεία «Όψεις», σε μετάφραση και σκηνοθεσία Άσπας
Τομπούλη, σκηνικά Βαλεντίνο Μαρένγκο, κοστούμια Χριστίνας Παπούλια, φωτισμούς
Ηλία Κωνσταντακόπουλου και σύνθεση ήχων Δημήτρη Ιατρόπουλου. Παίζουν Κυριάκος
Βελισσάρης, Μανώλης Γιούργος και Μαίρη Χήναρη.

ΕΚΘΕΣΕΙΣ

Έκθεση ζωγραφικής και γλυπτικής του Κώστα Καρνάβα εγκαινιάζεται το απόγευμα
στις 7, στον «Ζυγό» (Βασ. Σοφίας 65, τηλ. 7229.272).

*** Χαρτόκουτα της βιομηχανικής συσκευασίας μεταμορφωμένα σε χάρτινα θέατρα
παρουσιάζει από σήμερα, στην γκαλερί «ΑΔ» (Λυκαβηττού 39-41, τηλ. 3602.948), ο
Σάββας Χριστοδουλίδης.

Milo Ζ, με τζαζ, φανκ, χιπ χοπ και groovy χορευτικούς ρυθμούς από τη Νέα
Υόρκη, απόψε στο «Half Note» (Τριβωνιανού 17, στο Μετς, τηλ. 9213.310).

*** Ελληνικό ροκ από ένα νέο γκρουπ, Ο Κουρέας και οι Χειρότεροι Πελάτες του,
στο «Re-public», Χατζηγιάννη Μέξη 6, πίσω από το «Χίλτον».

*** Πάνος Κιάμος το βράδυ, στο «Cooper club» (Ερμού 18, στο Σύνταγμα).

*** Στο «Χαμάμ» (Δημοφώντος 97, στα Άνω Πετράλωνα, τηλ. 3421.220)
συναντιούνται από σήμερα μέχρι και το Σάββατο ο Ηλίας Λιούγκος και ο Ανδρέας
Καρακότας, παρουσιάζοντας τραγούδια από τους προσωπικούς τους δίσκους. Η
μουσική επιμέλεια του προγράμματος ανήκει στον Θοδωρή Κοτεπάνο.

*** Πέτρος Θεοτοκάτος με τραγούδια από τον δίσκο του «Το πιστόλι στο πιάτο»,
το βράδυ στις 11.30, στο «Camel club» (Βουλιαγμένης 268, στον Άγιο Δημήτριο).

*** Στη μουσική σκηνή «Αθηνά» (Λεωφ. Ποσειδώνος 3, τηλ. 4813.605) εμφανίζεται
απόψε στις 10.30 με το τζαζ κουαρτέτο του ο Δήμος Δημητριάδης.


Έργο του Τάσου Παυλόπουλου

Μέχρι τις 13 Φεβρουαρίου θα διαρκέσει η έκθεση με τα καινούργια έργα του
Τάσου Παυλόπουλου στην... ανήσυχη γκαλερί «KALFAYAN» της Θεσσαλονίκης
(Μητροπόλεως 72). Ο 42χρονος καλλιτέχνης, από τους σημαντικότερους εκπροσώπους
της σύγχρονης ελληνικής ζωγραφικής που έκανε ιδιαίτερη εντύπωση στην ART
ΑΤΗΙΝΑ του 1998, παρουσιάζει καινούργια έργα του με τον γενικό τίτλο
«Απ-ουσίες». Έργα όπου το χιούμορ και ο αυτοσαρκασμός κρύβουν μια τραγικότητα
και έναν ουσιαστικό προβληματισμό. Έργα όπου οι αναφορές στην ποπ αρτ υπάρχουν
για να υπογραμμίσουν ένα απολύτως ιδιαίτερο και προσωπικό ύφος
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16351P021</ED>
<ID>
ID:18445

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P02&aa=1</URL></REF>


Article

<CATEGORY>vin09</CATEGORY>

 <H2>Κυκλοφορούν οι εκδόσεις για Ρήγα και Σολωμό
</H2>
Δύο εκδόσεις και δύο εκπαιδευτικά παιχνίδια για το έργο του Ρήγα Φεραίου και
του Διονυσίου Σολωμού, παρουσίασε χθες σε συνέντευξη Τύπου ο πρόεδρος της
Βουλής, Απόστολος Κακλαμάνης.

Δύο καθηγητές πανεπιστημίου έχουν επιμεληθεί τις εκδόσεις. Ο Πασχάλης
Κιτρομιλίδης επιμελήθηκε το βιβλίο για τον Ρήγα και ο Ερατοσθένης Καψωμένος το
βιβλίο για τον Σολωμό.

Και οι δύο εκδόσεις κυκλοφορούν με την ευκαιρία της μεγάλης έκθεσης που
διοργανώνει το Κοινοβούλιο, ενώ στα δύο έξυπνα παιχνίδια που τις συνοδεύουν
«εισάγεται» κανείς μέσω του Ίντερνετ και του κόμβου που υπάρχει για την
Ελληνική Βουλή.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16351P022</ED>
<ID>
ID:18490

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P02&aa=2</URL></REF>


Article

<CATEGORY>vin09</CATEGORY>

 <H2>Ραντεβού στο Παρίσι
</H2>
<AUTHOR>Μ.Χ.</AUTHOR>

Χρήστος Χωμενίδης

Μικρά βιβλιοφιλικά βιβλιοπωλεία της γειτονιάς, πανεπιστημιακά αμφιθέατρα,
αίθουσες πολιτιστικών κέντρων ή μικρών θεάτρων. Αυτοί είναι συνήθως οι χώροι
που υποδέχονται τους Έλληνες συγγραφείς όταν αυτοί προσκαλούνται στο εξωτερικό
να παρουσιάσουν τα φρεσκομεταφρασμένα βιβλία τους. Πρόκειται για χώρους που
απευθύνονται σε ένα κοινό μυημένων, γι' αυτό και σπάνια η εκεί παρουσία ενός
Έλληνα συγγραφέα τού ανοίγει τη μεγάλη πόρτα προς το ευρωπαϊκό κοινό. Υπάρχουν
παρ' όλα αυτά ελάχιστες εξαιρέσεις. Και μια από αυτές είναι η αυριανή. Όπου ο
32χρονος Χρήστος Χωμενίδης θα βρεθεί σε ένα από τα μεγαλύτερα και μαζικότερα
παρισινά βιβλιοπωλεία, τη ΦΝΑΚ της οδού Μονπαρνάς, για να συναντήσει το
γαλλικό κοινό στις πέντε το απόγευμα. Αφορμή, η έκδοση στα γαλλικά από τον
μεγάλο οίκο «Σέιγ» του πρώτου και τώρα του δεύτερου μυθιστορήματός του («Το
Σοφό Παιδί», «Το ύψος των περιστάσεων» / ΕΣΤΙΑ). Θα τον παρουσιάσει ο Βασίλης
Βασιλικός και η Ελληνίδα εκδότριά του Μαρίνα Καραϊτίδη. Ο Χωμενίδης, που
κυκλοφόρησε πρόσφατα το τρίτο μυθιστόρημά του («Η φωνή»), είναι ο πρώτος από
τη νέα γενιά των Ελλήνων πεζογράφων που ανοίγεται σε ένα μεγάλο ευρωπαϊκό
αναγνωστικό κοινό. Αρκεί να μη μεθύσει. Γιατί αρκετά έχει καεί από τα καλάμια
που, συνειδητά ή όχι, καβάλησε...
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16351P023</ED>
<ID>
ID:18529

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P02&aa=3</URL></REF>


Article

<CATEGORY>vin09</CATEGORY>

 <H2>«Όργια», τέλος!
</H2>
<AUTHOR>Π.Θ.Κ.</AUTHOR>

Όργια ονειρευόσασταν ε; «Πριτς, σας τη φέραμε, κομμένες οι σκηνές πεολειξίας
κι όσοι... πρόλαβαν πρόλαβαν» φαίνεται πως σκέφτηκαν οι του «Αμόρε», μετά τον
ντόρο ­ εδώ που τα λέμε, όμως, γι' αυτό ακριβώς δεν το έκαναν; ­ που
δημιούργησε η επίμαχη σκηνή στο έργο «Bad Actors», το οποίο ολοκληρώνει τις
παραστάσεις του την Κυριακή, γιατί ο θίασος ξεκινάει «διεθνή» καριέρα. Ή μήπως
«τα μάζεψαν» και αυτολογοκρίθηκαν για να μην... εκτροχιασθούν και τους
κολλήσουν τη ρετσινιά του θιάσου με τάση προς τα «πορνο-σόου»; Ελπίζω να μην
επικράτησε αυτή η σοβαροφανής «άποψη»... Γιατί ως έργο, το «Bad Actors» κάθε
άλλο παρά «για πέταμα» είναι και μέσα από τη σκηνική του δράση προβάλλει όλο
το... μεγαλείο της ενωμένης και βιοτεχνολογικής Ευρώπης, με όλες τις γλώσσες
των χωρών της σε μια Βαβέλ μιζέριας!
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16351P024</ED>
<ID>
ID:18551

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P02&aa=4</URL></REF>


Article

<CATEGORY>vin09</CATEGORY>

 <H5>... και αβλεψίες
</H5><H2>Κακοτεχνίες...
</H2>
<AUTHOR>Γ.Δ.Σ.</AUTHOR>

Κώστας Τσιάνος

Έγραφα χθες για το πρόγραμμα του «Art». Έχω, όμως, στα χέρια μου και το
πρόγραμμα του Εθνικού Θεάτρου για την κωμωδία «Μακρυκωσταίοι και
Κοντογιώργηδες», που παίζεται σε σκηνοθεσία Κώστα Τσιάνου, με Πέτρο Φιλιππίδη
και Γιώργο Γαλίτη. Η μέρα με τη νύχτα. Καλόγουστο, δεν λέω, αλλά «μπατάρει».
Εντελώς. Το έργο, καταρχάς, έγραψαν ο Αλέκος Σακελλάριος και ο Χρήστος
Γιαννακόπουλος. Ε, πού είναι ο Γιαννακόπουλος; Ευτυχώς που υπάρχουν δυο τρεις
φωτογραφίες του, το κείμενο του Κώστα Γεωργουσόπουλου και τα σημειώματα του
σκηνοθέτη, του Ασημάκη Γιαλαμά και του Πολύβιου Βασιλειάδη που τον αναφέρουν.
Από 'κεί και πέρα διάβασα πέντε ολόκληρες μεγάλες σελίδες με «σημείωμα
αναδρομής στον Αλέκο Σακελλάριο» του Γιώργου Πεφάνη, αλλά για τον
Γιαννακόπουλο ούτε μια αράδα! Πότε γεννήθηκε, πότε πέθανε, τι έργα έγραψε
μόνος του; Τίποτα! Μα τίποτα! Αόρατος! Μα, είναι δυνατόν; Και δηλαδή, γιατί;
Γιατί το Εθνικό διέθετε μόνο «μασημένο» υλικό από το εξαντλητικό πρόγραμμα που
είχε ετοιμάσει ο ίδιος ο Σακελλάριος, όταν ανέβασε το έργο του «Ο φίλος μου ο
Λευτεράκης» στο Εθνικό; Ε, ψάχνουμε και λίγο...


Ούτε κατάλαβα επίσης πώς σε ένα πρόγραμμα ξεχειλισμένο με φωτογραφίες από
αφίσες έργων, από παραστάσεις και από ταινίες της εποχής, μερικές άσχετες με
τους συγγραφείς ­ έως και την παρτιτούρα του «Τράβα εμπρός» με την Αλίκη
Βουγιουκλάκη είδα ­ δεν υπάρχει ούτε μία, μα ούτε μία φωτογραφία από την πρώτη
­ και μόνη ­ παράσταση του έργου το 1954, ή από την ταινία η οποία ακολούθησε.
Μα ούτε μία! Ενώ, όπως ρώτησα και έμαθα, και βέβαια το Θεατρικό Μουσείο
διαθέτει. Όπως διαθέτει και το πρόγραμμα της παράστασης με τη διανομή, για την
οποία το μόνο που μαθαίνουμε παρεμπιπτόντως είναι ότι τους δύο βασικούς ρόλους
έπαιξαν ο Ντίνος Ηλιόπουλος και ο Απόστολος Αυδής. Όταν, τέλος, βάζεις στο
πρόγραμμα φωτογραφίες, δεν βάζεις επιλεκτικά λεζάντες. Και δεν αφήνεις, ας
πούμε, χωρίς λεζάντα τη Μαρίκα Κοτοπούλη και τη Βίλμα Κύρου που εικονίζονται
σε μια ιστορική φωτογραφία με τους συγγραφείς... Λίγη προσοχή δεν βλάπτει.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16351P025</ED>
<ID>
ID:18564

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P02&aa=5</URL></REF>


Article

<CATEGORY>vin09</CATEGORY>

 <H5>«Η ΤΡΑΓΙΚΗ ΙΣΤΟΡΙΑ ΤΟΥ ΤΖΑΚΣΟΝ ΠΟΛΟΚ» ΩΣ ΘΕΑΤΡΟ ΣΚΙΩΝ ΑΠΟ ΤΟΝ ΑΠΟΣΤΟΛΟ ΔΟΞΙΑΔΗ
</H5><H2>«Καραγκιόζης» από το Τέξας!
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Πίσω από τον μπερντέ ­ το φτωχό ξύλινο σπιτάκι στο Γουαϊόμινγκ του Τέξας
μοιάζει τρομερά με την καλύβα του Καραγκιόζη ­ και το παιδάκι που χοροπηδάει
και κουνάει το μακρύ χεράκι του, ο Τζάκσον - Πολ Πόλοκ μοιάζει πολύ με το
φτωχό Κολλητήρι. Όμως, μιλά, αντιμιλά και τραγουδά εις άψογον αγγλικήν με
τεξανική προφορά, στη διεθνή παρουσίαση που ετοίμασε ο Απόστολος Δοξιάδης -
συγγραφέας και σκηνοθέτης του έργου για το Θέατρο Σκιών «Η τραγική ιστορία του
Τζάκσον Πόλοκ, αφηρημένου εξπρεσιονιστή», που θα παιχθεί για τρεις μόνον
ημέρες, την Τρίτη, την Τετάρτη και την Πέμπτη, στην Γκαλερί Ζουμπουλάκη της
οδού Αγαθοδαίμονος 37 (κάθετος Πειραιώς τηλ. 3608.278) με την υποστήριξη του
Ιδρύματος Κωστοπούλου και επιμέλεια της ιστορικού τέχνης Κατερίνας Κοσκινά.
</H3>
Φωτισμένος ο μπερντές και ο σκηνοθέτης δίνει τις τελευταίες οδηγίεςστον
αφηγητή Αλέξανδρο Μυλωνά,τον συνθέτη Δημήτρη Παπαδημητρίου, τη διευθύντρια της
ορχήστρας Μελίνα Παιονίδου, την ηθοποιό-τραγουδίστρια Κόρα Μπισέ, τον
κουκλοπαίκτη Μάλκολμ Νάιτ και τον ηθοποιό-τραγουδιστή Ντάγκλας Μίλερ

Ο χώρος της γκαλερί, ανοιχτός σ' όλες τις εκφράσεις της τέχνης, απέκτησε ήδη
λυόμενες κερκίδες για να δεχθεί τους θεατές και μια μικρή ζωντανή ορχήστρα
γεμίζει την παράσταση με ευφρόσυνη μουσική και τραγούδια ­ του Δημήτρη
Παπαδημητρίου ­ που τυλίγουν το θέαμα με τεξανικά ανατολίτικα παραμυθένια
ακούσματα, τονικά και ατονικά, όταν πρόκειται να περιγράψει μουσικά την
επανάσταση που έφερε ο Τζάκσον Πόλοκ στον κόσμο της ζωγραφικής. Πίσω από τον
μπερντέ, ένας νέος καραγκιοζοπαίχτης, ο Γιάννης Νταγιάκος, κινεί μαζί με τους
συνεργάτες του δεκάδες φιγούρες ­ τη μαμά και τον μπαμπά του Τζάκσον Πόλοκ,
τους δασκάλους, τη διάσημη γκαλερίστα Πέγκι Γκουγκενχάιμ, αλλά και τ' άλλα
στοιχεία του έργου: τον δράκο, τις μορφές των «αγγέλων», έργα παλιών μεγάλων
μαέστρων της ζωγραφικής των Τζιότο, Φρα Αντζέλικο, Τσιμπάμπουε, Μιχαήλ Αγγέλου
που μετεωρίζονται μπροστά στα έκπληκτα μάτια του μικρού Πόλοκ, ώσπου τον
ακούμε να λέει: «Θέλω να γίνω ένας παλιός μεγάλος μαέστρος της ζωγραφικής». 
Και πράγματι δεν λείπει το χιούμορ απ' αυτό το καταπληκτικό ανακάτωμα, όπου
ένας αφηγητής ­ ο ηθοποιός Αλέξανδρος Μυλωνάς ­ παίρνει κάθε τόσο τον λόγο,
για να μας διηγηθεί και να τραγουδήσει την τραγική ιστορία του Τζάκσον Πόλοκ. 
Ψυχανάλυση

Ο Απόστολος Δοξιάδης (αριστερά) με την Κόρα Μπισέ, τον Μάλκολμ Νάιτ και τη
Μελίνα Παιονίδου σε στιγμιότυπο από τις πρόβες της παράστασης

Όταν φθάνει με το πινέλο του ζωγράφου στο χέρι κάποτε στη Νέα Υόρκη,
συναντάται μ' έναν ψυχαναλυτή και ψάχνοντας πάντα να γίνει ο εαυτός του
εμβαθύνει στα σύμβολα του «τρελού» ­ Τσάρλι Τσάπλιν, του Πόθου, Μάρλεντ
Ντίτριχ κ.ο.κ.

Όμως η ενδοσκόπηση δεν αρκεί. Μία «καρακάξα» που περνά, του βουτάει το πινέλο
από το χέρι και του δίνει ένα κλαδάκι. Αυτό ήταν. Ο Τζάκσον Πόλοκ απλώνει τα
χρώματά του σε αφηρημένες συνθέσεις, στάζει και εκτοξεύει το χρώμα στον καμβά,
αφήνει τον βαθύτερο εαυτό του να εκφρασθεί, σχηματίζοντας αφηρημένες
υποκειμενικές εικόνες... 
Έχει βρει τον εαυτό του. Άλλοι, τον κατηγορούν ότι ενσαρκώνει την παρακμή της
τέχνης και της ζωής κι άλλοι τον υποστηρίζουν στη χειρονομιακή ζωγραφική που
κάνει, την άσωτη ανήσυχη ζωή μέχρι που στο τέλος, ο γίγαντας της αμερικανικής
ζωγραφικής πεθαίνει, μεθυσμένος σ' ένα δυστύχημα. 
Το αυτοκίνητο του καουμπόη της τέχνης, που έχει κατακτήσει τη Νέα Υόρκη,
καρφώνεται σ' ένα δένδρο με ορμή...

Το έργο, το οποίο θα κινηματογραφηθεί διπλά ως ντοκιμαντέρ και ως πλήρης
παράσταση σε συνθήκες στούντιο, είναι στην πραγματικότητα το παράλληλο ενός
μυθιστορήματος που γράφει ο Απόστολος Δοξιάδης στην αγγλική γλώσσα. «Είναι μια
ματιά από την κλειδαρότρυπα στον κόσμο του βιβλίου, που εμείς δεν μπορούμε να
δούμε κανονικά». 
Όμως, τελικά, συνεχίζει ο κ. Δοξιάδης, ο μπερντές του Καραγκιόζη είναι ένα
παράθυρο σ' έναν κόσμο φανταστικό μεν, αλλά που καμιά φορά φωτίζει την
πραγματικότητα ακόμα πιο αποκαλυπτικά κι από την πραγματικότητα την ίδια». 
Πίσω από τον μπερντέ στέκει ένας Σκοτσέζος, ο Μάλκολμ Νάιτ, πρωταγωνιστική
προσωπικότητα του κουκλοθέατρου ­ ερμηνευτής, σκηνοθέτης, μελετητής,
συλλέκτης, που υποδύεται δώδεκα διαφορετικές φωνές, των χάρτινων ηρώων που
κινούνται στο πανί.

­ Τι σας έφερε στην Αθήνα; ρωτάμε. «Η πρόκληση να ερμηνεύσω τόσες διαφορετικές
φωνές και να συγχρονίσω την ενέργεια της φωνής μου, που πρέπει να περάσει μέσα
από τον καραγκιοζοπαίχτη, στην κούκλα» θα πει. «Όλη αυτή η παράσταση είναι μια
πρωτοποριακή σύνθεση πολλών διαφορετικών στοιχείων. 
Για πρώτη φορά ανεβαίνει ένα έργο αφιερωμένο σ' έναν μοντέρνο καλλιτέχνη και
τη μοντέρνα τέχνη μέσα από μία παραδοσιακή αρχετυπική τέχνη, όπως το Θέατρο
Σκιών, που χρησιμοποιήθηκε ανέκαθεν για να εξερευνήσει τα πιστεύω των
ανθρώπων. 
Η πρόκληση

Η φιγούρα του Τζάκσον Πόλακ, αφηρημένου εξπρεσιονιστή ζωγράφου... έτοιμη για
το θέατρο σκιών

«Το κουκλοθέατρο είναι ο πιο σύνθετος μικρόκοσμος όλων των τεχνών, μουσικής,
υποκριτικής, κούκλας, σχεδιασμού, όπου απαιτείται τεράστια ικανότητα, τέτοια
ώστε να καταλαβαίνει το έργο ακόμα κι ένας κουφός. Δεν είναι, όπως λανθασμένα
πιστεύεται, μόνο για παιδιά».

Η πρόκληση για τον Απόστολο Δοξιάδη είναι πολλαπλή. Βρίσκεται, εκτός των
άλλων, στη συγγραφή ενός βιβλίου όπου ένας καθηγητής, ο Άλφρεντ Χους,
προβληματίζεται για τον ρόλο της τέχνης και καταλήγει παραδοσιακά ότι ρόλος
του καλλιτέχνη είναι να αναφέρεται σε υπερφυσικές αξίες. 
Οπότε ο Πόλοκ βρίσκεται στον αντίποδα, στην αντίληψη ότι ο καλλιτέχνης
διαλέγει μόνος τον δρόμο του.

Βρίσκεται ακόμα στο παιχνίδι των αντιθέσεων. Να παρουσιασθεί η ζωή ενός
μοντέρνου ζωγράφου σαν παραμύθι στο κατ' εξοχήν παραδοσιακό Θέατρο Σκιών. 
Έτσι ήταν όμως και ο Πόλοκ, ο ήρωάς του ­ έμπλεκε το αρχέγονο με το εφήμερο. 
«Είναι», καταλήγει, ο Απόστολος Δοξιάδης, «η ιστορία ενός επαναστάτη, που θα
μπορούσε να είναι ο Προμηθέας ή ο Ίκαρος, ή ο ήρωας του παραμυθιού, ο οποίος
ξεφεύγει από τη μοίρα του και πηγαίνει να πολεμήσει τους δράκους. Και,
βεβαίως, ρισκάρει.

Άναψε τη χαρά της ζωής ακόμα και σ' ένα κλαδάκι. Ακόμα κι αυτό το άγγιγμα,
πάνω στη σκηνή έχει μια σκιά».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16351P031</ED>
<ID>
ID:18446

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P03&aa=1</URL></REF>


Article

<CATEGORY>vin09</CATEGORY>

 <H5>ΤΟ 26ο ΦΕΣΤΙΒΑΛ ΤΗΣ ΑΝΓΚΟΥΛΕΜ ΒΡΙΣΚΕΙ ΤΟΥΣ ΑΓΑΠΗΜΕΝΟΥΣ ΧΑΡΤΙΝΟΥΣ ΗΡΩΕΣ
ΚΡΑΤΑΙΟΥΣ, ΠΛΟΥΣΙΟΤΕΡΟΥΣ ΚΑΙ ΜΕ ΤΟ ΜΕΛΛΟΝ ΑΝΟΙΧΤΟ ΜΠΡΟΣΤΑ ΤΟΥΣ
</H5><H5>Τα γιαπωνέζικα μάνγκα εξευγενίζονται...
</H5><H5>«Αστερίξ»: Η πιο ακριβή γαλλική ταινία
</H5><H5>Ο Τεν-Τεν στη χώρα του χρυσού
</H5><H5>Πωλήσεις εκατομμυρίων !
</H5><H2>Τα κόμικς ποτέ δεν πεθαίνουν
</H2>
<AUTHOR>ΚΙΤΤΥ ΞΕΝΑΚΗ</AUTHOR>

<H3>Από σήμερα και μέχρι τις 31 Ιανουαρίου, τα κόμικς έχουν την τιμητική τους: το
26ο Διεθνές Φεστιβάλ Κινουμένων Σχεδίων ανοίγει τις πόρτες του στην Ανγκουλέμ
της Γαλλίας, προσφέροντας μία μοναδική ευκαιρία στους χιλιάδες αστέρες της
λεγόμενης «9ης Τέχνης» να... γνωρίσουν από κοντά τούς πολυπληθείς θαυμαστές
τους. Και να επιδείξουν, για άλλη μια φορά, την ικανότητά τους να αντέχουν
στον χρόνο.
</H3>
Εκατόν δύο χρόνια έχουν περάσει από τότε που ο πρώτος χάρτινος ήρωας έκανε την
εμφάνισή του ­ από τη στιγμή που ο μικρούλης «Yellow Kid» άρχισε να
διασκεδάζει με τις σκανδαλιές και τα καμώματά του τους αναγνώστες μιας λαϊκής
αμερικανικής εφημερίδας ­ και τα κόμικς εξακολουθούν να προσφέρουν ονειρικά
ταξίδια σε ανθρώπους κάθε ηλικίας από ολόκληρο τον κόσμο. Κόμικς
«παραδοσιακά», που θυμίζουν ανθρώπους της διπλανής πόρτας, κόμικς
επιστημονικής φαντασίας, που παραπέμπουν σε φανταστικούς κόσμους, κόμικς
«στρατευμένα» στην υπηρεσία της πολιτικής ή της διανόησης, κόμικς ερωτικά ­ με
πρωτεργάτη τη «Βαλεντίνα», που έκανε την εμφάνιση της τη δεκαετία του '60 και
θεωρείται από πολλούς το γραφίστικο σύμβολο της σεξουαλικής επανάστασης ­,
κόμικς πολεμικά, κόμικς... κόμικς για όλα τα γούστα και με ένα κοινό
χαρακτηριστικό: μια μικρή νεφέλη πάνω από το κεφάλι τους. Που τους χαρίζει, με
έναν μαγικό τρόπο, τη δυνατότητα να εκφράζονται. Να περνούν τα μηνύματα που
επιθυμούν. Να αστειεύονται, να φωνάζουν, να θυμώνουν, να κρίνουν, να
ειρωνεύονται και να καυτηριάζουν τα κακώς κείμενα.

Σε έναν κόσμο όπου όλοι μοιάζει να θεωρούν τον χρόνο τον πιο επικίνδυνο
αντίπαλό τους, τρέμοντας τα σημάδια που αφήνει στο πέρασμά του, τα κόμικς
διατηρούν μια αξιοζήλευτη ηρεμία: έχοντας τον χρόνο με το μέρος τους,
διασχίζουν μόδες και γενιές χωρίς να χάνουν ίχνος από τη φρεσκάδα και τη
ζωντάνια τους. Μπορεί να εξελίσσονται, να επηρεάζονται από την κουλτούρα της
πατρίδας τους, από τους ήχους και τα χρώματα της κάθε εποχής, παραμένουν όμως
πάντα επίκαιρα. Πολλές φορές δε, αποδεικνύονται μακροβιότερα των δημιουργών
τους. Υπάρχει δηλαδή ζωή ακόμα και μετά τον θάνατο του δημιουργού; Όταν έχουμε
να κάνουμε με κινούμενα σχέδια, όλα είναι πιθανά. Γιατί έχουμε να κάνουμε με
έναν χαρούμενο παράλληλο κόσμο. Και ποιος είναι περισσότερο κατάλληλος να
μιλήσει γι' αυτόν από τον Πατρίκ Γκομέρ, συγγραφέα του «Παγκόσμιου Λεξικού
Κινουμένων Σχεδίων»; Ο Γκομέρ, λοιπόν, σπεύδει να κάνει καταρχήν έναν
διαχωρισμό μεταξύ του Ευρωπαίου και του Αμερικανού ήρωα, τον απόλυτο έλεγχο
του οποίου διατηρεί πάντα ο εκδότης. Πέραν αυτού όμως;

Ας μιλήσουμε με συγκεκριμένα παραδείγματα. Και ας εξετάσουμε, για παράδειγμα,
την περίπτωση των Μπλέικ και Μόρτιμερ: δημιουργήθηκαν το 1946, από την πένα
του Εντγκάρ - Πιέρ Ζακόμπς. Είδαν τον «πατέρα» τους να πεθαίνει το 1987. Και
επανήλθαν στη ζωή το 1996, με σχεδιαστή τον Τεντ Μπενουά και σεναριογράφο τον
Ζαν Βαν Αμ. «Μια υπέροχη πρωτοβουλία», κατά τη γνώμη του Γκομέρ, αλλά και των
χιλιάδων θαυμαστών τους. Που συνάντησε τεράστια επιτυχία.

Άλλη περίπτωση: ο Λούκι Λουκ, δημιούργημα του Μορίς, δεν παρέμεινε για μεγάλο
διάστημα ένας μοναχικός καουμπόι, αφού το 1955 ­ και μέχρι το 1977 ­ καθήκοντα
σεναριογράφου ανέλαβε ο Ρενέ Γκοσινί. Μετά τον θάνατό του, ο Μορίς
συνεργάστηκε με διάφορους σεναριογράφους, λανσάροντας, παράλληλα, μια ολόκληρη
σειρά με πρωταγωνιστή τον Ραν Ταν Πλαν, τον πιο διάσημο σκύλο της Άγριας
Δύσης. Το πρώτο άλμπουμ του Λούκι Λουκ είχε τίτλο «Το χρυσωρυχείο του Ντικ
Ντίγκερ» και όλα δείχνουν ότι οι τόμοι θα συνεχίσουν να πληθαίνουν μέχρις ότου
στερέψει η φλέβα.

Καμιά φορά οι ήρωες κινουμένων σχεδίων επιβιώνουν ακόμα και παρά τη θέληση των
δημιουργών τους. Νομίζετε ότι καμία καινούργια περιπέτεια του Τεν - Τεν δεν
κυκλοφόρησε μετά τον θάνατο του Ερζέ, το 1983; Νομίζετε ότι υπάρχουν μόνο τα
23 άλμπουμ που φιλοτέχνησε ο Βέλγος καλλιτέχνης ­ τα οποία, αξίζει να
σημειωθεί, έχουν μεταφραστεί σε 58 γλώσσες; Λάθος. Το 1992, 39 νέα επεισόδια
κυκλοφόρησαν με βάση τα προϋπάρχοντα άλμπουμ. Και αργά ή γρήγορα ο ήρωας θα
ξαναβγεί από τη σαρκοφάγο όπου τον τοποθέτησαν οι λιβανιστές του, σε αναζήτηση
νέων περιπετειών.

Οι ήρωες των κόμικς λοιπόν δεν πεθαίνουν. Αν και ενίοτε, μπορεί να αναστηθούν.
Παράδοξο; Στην πραγματικότητα, κάποιοι από αυτούς διατηρούνται στη ζωή με
τεχνητά μέσα, μέχρις ότου ο θάνατος επέλθει υπό τη μορφή μιας απότομης μείωσης
του αριθμού των αναγνωστών. Εκτός αν ο σεναριογράφος αποφασίσει να σκοτώσει
τον ήρωα σιγά σιγά, όπως έκανε ο Ζαν Ζιρό στην περίπτωση του Μπλούμπερι..

Από τον Felix τον γάτο, που έκανε την εμφάνισή του το 1917, μέχρι τον Rank
Xerox το κολασμένο ανδροειδές του Ταμπουρίν, από τον Μίκι Μάους, που κλείνει
φέτος τα 71 του χρόνια, μέχρι τα γιαπωνέζικα Μάνγκα, τα κόμικς ­ είναι γεγονός
­ εξακολουθούν να γοητεύουν. Στο φεστιβάλ της Ανγκουλέμ, οι επισκέπτες θα
έχουν την ευκαιρία να θαυμάσουν το έργο διάσημων σκιτσογράφων, όπως ο Φρανσουά
Μπουκ, στον οποίο απονεμήθηκε πέρυσι το Μεγάλο Βραβείο της πόλης της
Ανγκουλέμ, αλλά και δέκα νέων δημιουργών, που επιλέχθηκαν από τους διοργανωτές
ως οι πιο ελπιδοφόροι πρωτοεμφανιζόμενοι καλλιτέχνες του είδους. Τόπο στα
κόμικς λοιπόν!


Τα γιαπωνέζικα μάνγκα εξευγενίζονται και κατακτούν ολόκληρο τον κόσμο

Λέγονται μάνγκα, κατάγονται από τη μακρινή Ιαπωνία και έχουν κατακτήσει
ολόκληρο τον κόσμο. Σε πείσμα των επικρίσεων που συνάντησαν όταν πρωτοέκαναν,
πριν από λίγα χρόνια, την εμφάνισή τους, σε πείσμα όσων τα κατηγορούσαν για
επίδειξη χυδαιότητας και αλόγιστης βίας, τα γιαπωνέζικα κόμικς κατάφεραν να
επιβληθούν ως ένα ανεξάρτητο είδος εικαστικής δημιουργίας και κανείς δεν
αμφισβητεί πλέον το γεγονός ότι η παρουσία τους έχει επηρεάσει την αισθητική
των κόμικς παγκοσμίως.

«Σήμερα δεν μιλάμε για φαινόμενο της μόδας. Έχουμε να κάνουμε με μία
πραγματική κουλτούρα, που παράγει βέβαια και σκουπίδια και αριστουργήματα»,
υποστηρίζει ο Γκι Μπλιέ, ιδρυτής της ομοσπονδίας ανεξάρτητων εκδοτών
«Indepe-ndent Editions». Με δημιουργούς όπως ο Τάιγιο Ματσουμότο, ο Νανάσε
Οκάουα, ο Μοκόνα Απάπα ή ο Λι Τσι Τακ, το κλισέ του στρογγυλοπρόσωπου
αλαζονικού ήρωα που συμπεριφερόταν σαν να ήταν ο απόλυτος άρχοντας του κόσμου
έχει πλέον ξεπεραστεί. Τα μάνγκα έχουν γίνει πιο ποιοτικά, τουλάχιστον από
γραφίστικη και σεναριακή άποψη, αλλά και πιο εμπορικά, αφού προσελκύουν ολοένα
και περισσότερους αναγνώστες.

Μήπως λοιπόν οι λεγόμενοι «παραδοσιακοί» ήρωες κινουμένων σχεδίων πρέπει να
αρχίσουν να ανησυχούν; Μήπως ο Τεν-Τεν κινδυνεύει να παραγκωνιστεί από τους
Γιαπωνέζους ανταγωνιστές του; «Το φαινόμενο μάνγκα μπορεί να συγκριθεί με το
φαινόμενο της ροκ μουσικής στη δεκαετία του 1970», υποστηρίζει η Ντομινίκ
Βερέ, από τις εκδόσεις «Τόνκαμ». «Δεν απειλεί όμως σε τίποτα τις καθαρές
γραμμές των σκίτσων του Ερζέ. Ούτε το "εγώ" των διαχρονικών αστέρων των κόμικς».


«Ο Αστερίξ και ο Οβελίξ εναντίον του Καίσαρα» με τον Κριστιάν Κλαβιέ και τον
Ζεράρ Ντεπαρντιέ στους πρωταγωνιστικούς ρόλους

Ένας από τους πιο αγαπημένους ήρωες κινουμένων σχεδίων αποφάσισε να κάνει το
ντεμπούτο του στο σινεμά: ο τετραπέρατος Αστερίξ, παρέα βέβαια με τον αχώριστο
φίλο του, τον καλοκάγαθο Οβελίξ, τα βάζουν με τον Ιούλιο Καίσαρα, δυσκολεύουν
την ζωή των Ρωμαίων λεγεωναρίων και οι περιπέτειές τους πρόκειται να
προβληθούν σύντομα ­ μέσα στον επόμενο μήνα ­ στη μεγάλη οθόνη.

Και μην νομίζετε ότι πρόκειται για μία ταινία χαμηλού προϋπολογισμού: «Ο
Αστερίξ και ο Οβελίξ εναντίον του Καίσαρα» κόστισε 280 εκατομμύρια γαλλικά
φράγκα ­ ήτοι 14 δισεκατομμύρια δραχμές. Και απέκτησε ­ δικαίως ­ τον τίτλο
της ακριβότερης παραγωγής στην ιστορία του γαλλικού κινηματογράφου. Μετρήστε:
70 εκατομμύρια γαλλικά φράγκα για την ομάδα των τεχνικών, 40 εκατομμύρια για
τους ηθοποιούς, 35 για τα ειδικά εφέ, 6 για τα κοστούμια και 8 εκατομμύρια
φράγκα για την αγορά των πνευματικών δικαιωμάτων από τις εκδόσεις
«Αλμπέρ-Ρενέ». Οι οποίες θα εισπράξουν και το 10% από τα καθαρά κέρδη της ταινίας.

Για τον κινηματογραφικό Αστερίξ οι στόχοι είναι ξεκαθαρισμένοι: λιγότεροι από
5 εκατομμύρια θεατές θα είναι αποτυχία, περισσότεροι από 7 εκατομμύρια
επιτυχία. Οι προβλέψεις πάντως είναι αρκετά αισιόδοξες. Στην ταινία, άλλωστε,
πρωταγωνιστούν δύο ιερά τέρατα του σύγχρονου γαλλικού κινηματογράφου, ο
Κριστιάν Κλαβιέ στον ρόλο του μικροσκοπικού Αστερίξ και ο Ζεράρ Ντεπαρντιέ
στον ρόλο του υπερμεγέθους Οβελίξ. Υπό τη σκηνοθετική εποπτεία αμφότεροι του
Κλοντ Ζιζί.


Τα εβδομήντα του χρόνια κλείνει φέτος ο Τεν-Τεν. Και η αγορά κατακλύζεται από
δεκάδες προϊόντα που φέρουν την «υπογραφή» του

Ποιος θα μπορούσε να φανταστεί ότι ο Τεν-Τεν, ο συμπαθής ρεπόρτερ της
εφημερίδας «Petit Vingtieme», θα γινόταν, 70 χρόνια μετά τη «γέννησή» του,
αιτία να ξεσπάσουν ατελείωτοι καβγάδες; Αν και η ακριβέστερη διατύπωση θα
ήταν: ποιος θα φανταζόταν ότι τα δεκάδες καταναλωτικά αγαθά που φέρουν την
υπογραφή του Τεν-Τεν θα απέφεραν τέτοια κέρδη, ώστε να γίνει η εκμετάλλευσή
τους αιτία διαμάχης;

Ας γίνουμε πιο σαφείς: εκτός από τα 23 άλμπουμ με τις περιπέτειες του Τεν-Τεν
και του Μιλού, στην αγορά κυκλοφορούν και δεκάδες «παράγωγα προϊόντα». Κούπες,
ρολόγια, χνουδωτά παιχνίδια, αγαλματίδια, μπλουζάκια, παζλ... ο τζίρος άγγιξε,
το 1998, τα 200 εκατομμύρια γαλλικά φράγκα (10 δισεκατομμύρια δραχμές). Η
εμπορευματοποίηση του Τεν-Τεν, όμως, δεν είναι καινούργιο φαινόμενο:
χρονολογείται από το 1992, από τότε δηλαδή που η εταιρεία Ellipse έδωσε, χάρη
στα 39 καινούργια επεισόδια που κυκλοφόρησε με βάση τις περιπέτειες του
διάσημου ήρωα, μία νέα ώθηση στο φαινόμενο Τεν-Τεν. Η επιτυχία είναι τεράστια,
η εταιρεία Moulinsart παραχωρεί στην Ellipse το δικαίωμα εκμετάλλευσης όλων
των «παράγωγων προϊόντων» και οι πάντες φαίνονται ευχαριστημένοι. Σύντομα,
όμως, τα δεδομένα αλλάζουν. 
Ο δεύτερος σύζυγος της χήρας του Ερζέ, Νικ Ρόντγουελ, αποφασίζει να πάρει την
κατάσταση στα χέρια του και αφαιρεί από τους δικαιούχους 70 άδειες
εκμετάλλευσης προϊόντων Τεν-Τεν. Για ποιο λόγο; «Ως υπεύθυνος, έπρεπε να παίξω
τον ρόλο του "φύλακα του ναού" και να φροντίσω να διατηρήσει η μάρκα Τεν-Τεν
το κύρος που της αρμόζει. Κατά τη γνώμη μου, ο Τεν- Τεν πρέπει να παραμείνει η
Ρολς-Ρόις των κινουμένων σχεδίων. Ακόμη και αν αυτό σημαίνει ότι πρέπει να
δυσαρεστήσω ορισμένους».

Επί του παρόντος, πάντως, τα πνεύματα μοιάζει να έχουν ηρεμήσει: ο Ρόντγουελ
παραχώρησε τις άδειες εκμετάλλευσης σε 10 προμηθευτές που συνεργάζονται με τη
Moulinsart και σκοπεύει να εγκαινιάσει, μέχρι το 2000, 200 καταστήματα Τεν-Τεν
στη Γαλλία, το Βέλγιο και το Λουξεμβούργο. Εξέλιξη που επικροτεί και το Ίδρυμα
Ερζέ, η μη κερδοσκοπική ένωση που έχει αναλάβει την προστασία και την προώθηση
του έργου του Βέλγου δημιουργού.


Ένας από τους πιο αγαπημένους ήρωες των Γάλλων,ο μικρός Σπιρού

Κατά γενική ομολογία όλων των ανθρώπων του κλάδου, το 1998 ήταν μία καλή
χρονιά για τα κόμικς. Μόνο στη Γαλλία, εκδόθηκαν πέρυσι 799 νέα άλμπουμ ­
έναντι 726 το 1997 ­ και οι συνολικές πωλήσεις άγγιξαν τα 25 εκατομμύρια
αντίτυπα. Η Γαλλία, βέβαια, δεν είναι αυτό που θα λέγαμε «αντιπροσωπευτικό
παράδειγμα» ­ οι Γάλλοι άλλωστε υπήρξαν ανέκαθεν φανατικοί αναγνώστες βιβλίων
κόμικς. Η πορεία όμως των κινουμένων σχεδίων στη διεθνή αγορά δείχνει ότι η
δύσκολη περίοδος που διήνυσαν στις αρχές της δεκαετίας του 1990 έχει πλέον ξεπεραστεί.

Το βασικό μειονέκτημα των κόμικς, υποστηρίζουν οι επαγγελματίες, είναι το
κόστος παραγωγής τους: ένα άλμπουμ κινουμένων σχεδίων κοστίζει πολύ πιο ακριβά
από ένα βιβλίο λογοτεχνίας, λόγω όμως του λίγου χρόνου που χρειάζεται κανείς
για να το διαβάσει, πωλείται συνήθως σε πολύ χαμηλότερη τιμή. Από την άλλη
πλευρά, τα κόμικς είναι το μόνο λογοτεχνικό είδος ικανό να φέρει κοντά τρεις
γενιές αναγνωστών: από τα εγγόνια μέχρι τους παππούδες. Και ίσως το μόνο
λογοτεχνικό είδος που απευθύνεται σε όλα τα κοινωνικά στρώματα. Τίποτα δεν
εμποδίζει έναν διανοούμενο, για παράδειγμα, να απολαύσει το τελευταίο άλμπουμ
του Αστερίξ («Η γαλέρα του Οβελίξ»). Και τίποτα δεν τον εμποδίζει να
εκτιμήσει, παράλληλα, το τελευταίο αριστούργημα του Μπιλάλ «Le Sommeil du Monstre».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16351P041</ED>
<ID>
ID:18447

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P04&aa=1</URL></REF>


Article

<CATEGORY>vin09</CATEGORY>

 <H5>Η εκκλησία της Κρήτης και η εθνική συνείδηση
</H5><H2>ΒΙΒΛΙΟπαρουσίαση
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΑΡΧΙΜΑΝΔΡΙΤΗΣ ΑΝΔΡΕΑΣ Α. ΝΑΝΑΚΗΣ: «Η εκκλησία της Κρήτης στην
επανάσταση του 1897 - '98. Από την εθναρχική στην εθνική
συνείδηση». Εκδόσεις Π. Πουρνάρα. Θεσσαλονίκη 1998.
Σελίδες 210.

Μια αρκετά προσεγμένη ­ και πλούσια από πλευράς ντοκουμέντων ­ έκδοση, της
οποίας το εξώφυλλο κοσμεί η φωτογραφία του μοναχού Γεράσιμου Μπεκέ. Στις
σελίδες του βιβλίου ο Αρχιμανδρίτης Ανδρέας Νανάκης έχει εντάξει ανέκδοτα
έγγραφα που αναφέρονται στο μητροπολιτικό ζήτημα, ανέκδοτες επιστολές του
Επισκόπου Πέτρας Τίτου, φωτογραφίες επαναστατών Κρητών της περιόδου εκείνης,
αρκετές φωτογραφίες επισκόπων, ηγουμένων και μητροπολιτών εθνομαρτύρων, μια
ανέκδοτη επιστολή του Ελευθερίου Βενιζέλου προς τον Επίσκοπο Κυδωνίας και
Αποκορώνου Νικηφόρο Ζαχαριάδη (έχει γραφεί στις 26 Νοεμβρίου του 1897) και τη
φωτογραφία του Αλέξανδρου Καραθεοδωρή, που ήταν ο πρώτος χριστιανός γενικός
διοικητής της Κρήτης. Στο βιβλίο μπορεί κανείς να δει το Ηράκλειο μετά τους
βομβαρδισμούς του 1989 και τα Χανιά μετά την πυρπόληση του 1897. Όπως αναφέρει
ο συγγραφέας στο βιβλίο του, η επανάσταση και τα γεγονότα των ετών 1897-1898
καθόρισαν όχι μόνον την πολιτική, αλλά και την εκκλησιαστική πορεία της
Κρήτης. Η αυτονομία που προέκυψε με την άφιξη του Υπάτου Αρμοστή Γεωργίου
(στις 9 Δεκεμβρίου του 1898) οδήγησαν στην ένωση της Κρήτης με την Ελλάδα το
έτος 1913 και ακολούθως στο θαύμα των βαλκανικών πολέμων. Σε αυτή την
επανάσταση η Εκκλησία της Κρήτης διαδραματίζει πρωταγωνιστικό ρόλο. Οι
βιαιότητες των Τούρκων που εκδηλώθηκαν με την πυρκαγιά της χριστιανικής
συνοικίας των Χανίων το 1897 και η σφαγή των χριστιανών του Ηρακλείου,
ξεκαθαρίζουν τις προθέσεις των Μεγάλων Δυνάμεων για την αναγκαιότητα της
αποχώρησης των Τούρκων από την Κρήτη. Στις 2 Νοεμβρίου του 1898 αποχωρεί από
τη μεγαλόνησο και ο τελευταίος τούρκος στρατιώτης. Το βιβλίο αυτό παρουσιάζει
με ιστορικά ντοκουμέντα τη μεγάλη προσφορά της Κρητικής Εκκλησίας στην
τελευταία κατά της τουρκοκρατίας επανάσταση.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16351P042</ED>
<ID>
ID:18491

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P04&aa=2</URL></REF>


Article

<CATEGORY>vin09</CATEGORY>

 <H5>Τα καλογεράκια
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Κάπως έτσι άρχισαν όλοι. Από υπαλληλάκια εργοστασιάρχες. Από ναύτες
εφοπλιστές. Από καλογεράκια δεσποτάδες. Και τα άγουρα φιντάνια γίνονται σιγά
σιγά δέντρα και ορισμένα μάλιστα δίνουν και καρπούς. Με κράτος και εξουσία στο
σκουληκιασμένο δάσος.

Μικρά καλογεράκια λοιπόν που τα βλέπουμε στα μοναστήρια να κινούνται
σιωπηλά, σαν νευρόσπαστα, να υποκλίνονται ταπεινά στους βαθμοφόρους και τους
γέροντες, ν' ανοίγουν τα βιβλία στους δεσποτάδες, να τους ανοίγουν τις πόρτες,
να τραγουδούν σε έκσταση τη φήμη τους και βέβαια με μακρινό στόχο να γίνουν κι
αυτοί κάποτε δεσποτάδες και γιατί όχι Προκαθήμενοι.

Μόνο που μιλούν στην καθαρεύουσα. Ενώ ετούτοι εδώ, τα υποψήφια καλογεράκια,
άκουρα ακόμη, μιλούν τη γλώσσα του 1950. Ένας μάλιστα από τους μέλλοντες
βουλευτές (πιθανότατα να εκλεγεί στις επόμενες εκλογές αν το θελήσει χωρίς να
ξοδέψει δεκάρα και χωρίς να κουραστεί για να μπει στους συνδυασμούς) ήταν
αρκούντως διαβασμένος για την ηλικία του και με φανερή τη φροντιστηριακή προπαίδεια.

Τα μικρόφωνα τρέμανε στις δηλώσεις του και φαινόταν πια η άνεσή του μπροστά
στα πλήθη και τις χαλαρές παγίδες. Όχι, είπε, δεν θα καταθέσουμε τα όπλα, δεν
θα ξαναγίνει εδώ δεύτερη Βάρκιζα!

Φράση που δεν θα την ξέρουν ίσως ούτε οι γονείς του ούτε οι παππούδες του.
Να έλειπε μόνο εκείνο το άγαρμπο «δεκαπενταμελίτικα συμβούλια».

Τώρα όλοι περιμένουν το θύμα. Αρκεί να μην είναι «το δικό μας το παιδί». Θα
γίνει πάνδημη κηδεία, θα κατατεθούν στεφάνια, θα απλωθούν σημαίες, τα κανάλια
θα λυσσάξουν και θα φρυάξουν, στον τάφο του θα μπουν εγχάρακτα ωραίοι στίχοι
και η μνήμη του θα εορτάζεται κάθε χρόνο την ορισμένη ημέρα όπως γίνεται με
όλους τους ήρωες και τα θύματα.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16351P051</ED>
<ID>
ID:18448

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P05&aa=1</URL></REF>


Article

<CATEGORY>vin09</CATEGORY>

 <H2>«Η Μελίνα κι ένα πιάνο»
</H2>
Οδεύοντας προς το Ίδρυμα Μελίνα Μερκούρη, σ' ένα στενάκι της Πλάκας, ρωτούσαμε
στο δρόμο «πού βρίσκεται;». Δεν το ήξεραν, κι ας στεγάζει μιαν ωραιότατη
έκθεση-μονογραφία της αξέχαστης Μελίνας. Από τη Δευτέρα, όμως, η κατάσταση
αλλάζει. Στο φιλόξενο νεοκλασικό της οδού Πολυγνώτου 9-11, ξεκινά μια σειρά
δέκα πρωτότυπων εκδηλώσεων, που ετοιμάστηκαν από την Ορχήστρα των Χρωμάτων και
συνδυάζουν το λόγο με τη μουσική και την εικόνα, και προτείνουν νέους και
δόκιμους ερμηνευτές, που πολλοί θα θελήσουν να γνωρίζουν.

Τέτοιες εκδηλώσεις, όπως τόνισε ο Γιώργος Κουρουπός, δεν μπορούν να
λειτουργήσουν σε μεγάλες αίθουσες μουσικής, καθώς επιδιώκουν ­ όπως έκανε και
παλαιότερα ο Μάνος Χατζιδάκις ­ «να κάνουν διάλογο με το κρυμμένο κομμάτι του
εαυτού μας, με την εύθραυστη δύναμη της ευαισθησίας», κάτι που η ποιήτρια
Ιουλίτα Ηλιοπούλου τόνισε, χθες, κατά την παρουσίαση του προγράμματος των
εκδηλώσεων «Διάλογοι ανάμεσα στην εικόνα, το λόγο, τη μουσική». «Ακόμα και σ'
αυτή τη χρησιμοθηρική εποχή, ένα κομμάτι από ευγενές μέταλλο μέσα μας, για μια
στιγμή, κτυπά και λάμπει. Η Ορχήστρα των Χρωμάτων ζητά να σώσει αυτό τον ήχο»,
συνέχισε η Ιουλίτα Ηλιοπούλου. «Μέσα σ' ένα χώρο, όπως το σπίτι αυτό, που
στεγάζει τα οράματα της Μελίνας, η μουσική ζητά να σημάνει ένα μικρό κώδωνα αισιοδοξίας».

Πόσω μάλλον, αφού έχουν επιστρατευθεί πολλά νέα ταλέντα, που θα δίνουν κάθε
Δευτέρα (και μια Τρίτη) δείγμα της ικανότητάς τους.

«Η Μελίνα κι ένα πιάνο» τιτλοφορείται η πρώτη εκδήλωση. Στη γιγαντοοθόνη θα
προβάλλεται η Μελίνα σε σκηνές όπου τραγουδά, κινείται σε κανονικό αργό ρυθμό.
Στοπ καρέ κι από κάτω, το πιάνο ­ με την Ντόρα Μπακογιάννη και άλλους
ερμηνευτές ­ θα της «απαντά» με συνθέσεις που έχει τραγουδήσει η ίδια. «Η
Μελίνα τραγούδησε στο θέατρο, στον κινηματογράφο, σε παρέες, σε πολιτικές
συγκεντρώσεις. *** «Ντέφι χτυπώντας το φεγγάρι» τιτλοφορείται η δεύτερη
Δευτέρα, 8 Φεβρουαρίου, με μουσική και απαγγελίες για τον Λόρκα που
επιμελήθηκε ο Σπύρος Σακκάς.

*** «Δυο φωνές για τη Λωξάντρα» ­ με τραγούδια της Μικράς Ασίας από δύο
εικοσάχρονες φωνές, της Αναστασίας Έδεν και του Ζαχαρία Καρούντη, θα
συνοδεύσουν τη γνωστή χυμώδη φιλόλογο-μαγείρισσα Εύη Βουτσινά (15 Φεβρουαρίου).

*** Στο «Μπλε του κόκκινου και το μπλε του λεμονιού», που επιμελήθηκε ο
ζωγράφος Χρόνης Μπότσογλου, δύο κιθάρες ­ Στέλιος Γκολμάρης και Βασίλης
Μαστοράκης ­ σχολιάζουν μουσικά το έργο του Πικάσο (1 Μαρτίου).

*** Το «Απόγευμα ενός φαύνου» ­ την Τρίτη 9 Μαρτίου ­ μια Γαλλίδα πιανίστρια,
η Σαντάλ Στιλιανί, και η φλαουτίστρια Μαριλένα Δωρή ερμηνεύουν έργα Ντεμπισί
και Μαλαρμέ.

*** Τι είπε το παραμύθι στο τραγούδι. Ένα χιώτικο λαϊκό παραμύθι, «Η μοχθηρά
πενθερά», ερμηνεύεται από την Αιμιλία Φουντούκη ­ αφήγηση ­ και τους μουσικούς
Κατερίνα Παπαδοπούλου και Γιώργο Χατζημιχελάκη (15 Μαρτίου).

*** «Ύμνοι στη νύχτα» ­ Σούμαν και Νοβάλις ­ με την ηθοποιό Λυδία Φωτοπούλου·
στο πιάνο η Τζένια Μανουσάκη και στο βιολί ο Δημήτρης Γούζιος (22 Μαρτίου).

*** «Παντού φυτρώνει ο έρωτας-κισσός». Ποιήματα της Μάτσης Χατζηλαζάρου και
αποσπάσματα από την «Οδύσσεια» του Γιώργου Κουρουπού ­ όπως τα επιμελήθηκε η
Ιουλίτα Ηλιοπούλου, στις 29 Μαρτίου.

*** «Ένας άγγελος που τον πλάνεψε η Γη» ­ Σοπέν, Γεωργία Σάνδη ­ με την
ηθοποιό Μαρία Κατσανδρή και στο πιάνο τη Βίκυ Γιαννουλά (19 Απριλίου).

*** «Fragmentae» ­ μια πρωτότυπη μουσική παραγγελία, στον Γιώργο Κουμεντάκη,
συνοδεύει αρχαία λυρική ποίηση, στις 26 Απριλίου.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16351P061</ED>
<ID>
ID:18449

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P06&aa=1</URL></REF>


Article

<CATEGORY>vin09</CATEGORY>

 <H5>ΜΠΡΟΣΤΑ ΣΤΗ ΜΙΚΡΗ ΟΘΟΝΗ ΜΕΧΡΙ ΤΙΣ 6 ΤΟ ΠΡΩΙ
</H5><H5>Ένα στα 12 πιτσιρίκια έως τη 1 π.μ.
</H5><H2>Ξαγρυπνούν 13.000 παιδιά
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

<H3>Κρύο, καιρός για δύο... Ήτοι, για μας και την τηλεόραση! Τις ψυχρές νύχτες του
χειμώνα 562.000 τηλεθεατές μένουν μπροστά από τους δέκτες τους. Από αυτούς,
13.554 παιδιά 6 έως 14 ετών μένουν ξάγρυπνα από τα μεσάνυχτα και ώς τις 6 το
πρωί βλέποντας ταινίες ή σειρές.
</H3>
Οι συνήθειές μας επηρεάζονται από τις καιρικές συνθήκες όσον αφορά τη σχέση
που έχουμε με την τηλεόραση. Από μελέτη στοιχείων έρευνας της εταιρείας
μετρήσεων τηλεθέασης AGB Hellas προκύπτει ότι ο αριθμός τηλεθεατών που
παραμένει μπροστά στους δέκτες τους μετά τα μεσάνυχτα και ώς τις πρώτες
πρωινές ώρες αυξάνεται κατά τους χειμερινούς μήνες.

Τους ζεστούς μήνες του καλοκαιριού, ανάλογη έρευνα είχε δείξει πως μεταξύ
24.00 και 05.00 κάθονταν μπροστά στους δέκτες 560.209 τηλεθεατές. Αντίθετα τον
χειμώνα και στη χρονική περίοδο από τα μεσάνυχτα και ως τις έξι το πρωί ο
αριθμός φθάνει τους 562.306.

Από το σύνολο του δείγματος (6.046.307) που αξιοποιεί η AGB για τις έρευνές
της περίπου 1,6 εκατ. τηλεθεατές φαίνεται να αντέχουν ως τη μία μετά τα
μεσάνυχτα. Όσο περνά η ώρα παρατηρείται ραγδαία πτώση του ποσοστού τηλεθέασης,
ανά ώρα προγράμματος, ώστε μεταξύ 5 και 6 το χάραμα εξακολουθούν να βλέπουν
τηλεόραση μόλις 85.000 θεατές. Μεταξύ αυτών δε είναι και παιδιά! Μάλιστα από
την έρευνα της AGB ­ έγινε στο ενδεικτικό διάστημα 11 - 17 Ιανουαρίου ­ 1.500
θα μπορούσαν να χαρακτηριστούν «παιδιά της νύχτας»!

Οι νέοι και οι νέες ηλικίας 15 έως 24 ετών φαίνεται να αποχωρούν ταυτόχρονα
και να πηγαίνουν για ύπνο. Μεταξύ 3 και 4 τα ξημερώματα μπροστά σε ανοιχτούς
δέκτες έχουν απομείνει τέσσερις φορές λιγότερα αγόρια και κορίτσια που έβλεπαν
τηλεόραση δύο ώρες νωρίτερα. Ανθεκτικότεροι όλων παρουσιάζονται άνδρες και
γυναίκες 25 έως 44 ετών. Στο «δύσκολο» αυτό εξάωρο είναι κατά μέσον όρο
102.000 άνδρες και 111.000 γυναίκες της συγκεκριμένης ηλικιακής ομάδας, όταν ο
συνολικός μέσος όρος είναι ­ όπως προαναφέραμε ­ 562.306 τηλεθεατές.


Περίπου 43.000 παιδιά, επί συνόλου 502.000, μία ώρα μετά τα μεσάνυχτα αντί να
κοιμούνται είναι μπροστά στη μικρή οθόνη παρακολουθώντας κάποιο από τα
προγράμματα των καναλιών. Με απλά λόγια, ένα στα δώδεκα πιτσιρίκια αυτή την
ώρα είναι ξάγρυπνο βλέποντας ταινία ή σίριαλ αμερικανικής προέλευσης. Στο
διάστημα μία με δύο τη νύχτα ο αριθμός μειώνεται σχεδόν στο μισό. Τη στιγμή
που ο ωροδείκτης δείχνει 2 π.μ. 20.582 παιδιά εξακολουθούν να βλέπουν
τηλεόραση, ενώ στην επόμενη ώρα έχουν αποχωρήσει για ύπνο τα 11.546. Στις 4 τη
νύχτα από τα 9.036 φαίνεται πως αντέχουν να μένουν με ανοιχτά τα μάτια 5.522
παιδιά, ενώ στις 6 το πρωί έχουν απομείνει μόλις 1.500.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16351P071</ED>
<ID>
ID:18450

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Η Μίμι Ρότζερς, πρώην σύζυγος του Τομ Κρουζ, έκανε μια εμφάνιση σε ένα
επεισόδιο των «Χ-Files» και τάραξε τα νερά. Ως συνάδελφος του Μόλντερ και της
Σκάλι με το όνομα Νταϊάνα Φόλεϊ, ενδιαφερόμενη ερωτικά (μμμ...) για τον πρώτο.
Καθώς λοιπόν αυτή η ελαφρά παρέκκλιση προς κάτι το πικάντικο άρεσε στους φαν,
τα γραφεία της Φοξ κατακλύστηκαν από γράμματα και ηλεκτρονικά μηνύματα
ζητώντας από τον δημιουργό της σειράς Κρις Κάρτερ να εντάξει τη Φόλεϊ στο
μόνιμο καστ. Εκείνος άκουσε τις επιθυμίες τους και δεν εξέφρασε αντίρρηση. Στα
προσεχή επεισόδια λοιπόν διαμόρφωσε την ιστορία, ώστε η Μίμι Ρότζερς και ο
χαρακτήρας της Νταϊάνα Φόλεϊ να εμπλακούν στις υποθέσεις των «Χ-Files».
Περισσότερα, ο Κάρτερ δεν έχει πει ούτε στην ηθοποιό κι έτσι ούτε η ίδια
γνωρίζει αν θα είναι με τους καλούς ή τους κακούς. Το βέβαιο είναι ότι μια
φλόγα θα ανάψει στην υπό έλεγχο κατάσταση που χαρακτηρίζει τις σχέσεις των
Μόλντερ και Σκάλι.

* Αλλά ας επιστρέψουμε στα καθ' ημάς και ας σταθούμε στην περίπτωση της
Αγγελικής Νικολούλη. Ιδιαίτερο κεφάλαιο αυτή η γυναίκα. Έχει ένα πείσμα κι
εκδηλώνει μία... εργασιολαγνεία που εντυπωσιάζει. Και, απ' ό,τι δείχνει, είναι
και αποτελεσματική. Γιατί ένα «Φως στο Τούνελ» της, βοήθησε στην εξιχνίαση
ενός φόνου μιας γυναίκας, για τον οποίο ύποπτος ήταν ο σύζυγος. Τίνι τρόπω; Η
Αγγελική Νικολούλη λοιπόν αφιέρωσε δύο εκπομπές για να κάνει το μπάνιο του
σπιτιού του ζευγαριού άνω-κάτω και να σταθεί σε μια σκουρόχρωμη αποξηραμένη
ουσία, η οποία παραδόθηκε από την εκπομπή στη Σήμανση.

* Τα υπόλοιπα ήταν αναλύσεις του DNA στο εργαστήριο της Εγκληματολογικής
Υπηρεσίας που αποδεικνύουν πως η ουσία προερχόταν από το σώμα της γυναίκας,
αποτελώντας το μοναδικό στοιχείο που εδραιώνει την εκδοχή του εγκλήματος και
βοηθά στην έρευνα, για να εντοπίσει η Αστυνομία το τεμαχισμένο, όπως
πιστεύεται, πτώμα της κοπέλας. Εκπληκτικό; Εντυπωσιακό; Μία δημοσιογράφος σε
ρόλο ντετέκτιβ; Λογοτεχνικό. Πώς η Πατρίτσια Κόρνγουελ επινόησε για ηρωίδα των
αστυνομικών μυθιστορημάτων της την ιατροδικαστή του FBI δρα Σκαρπέτα; Μάλιστα
και η δόκτωρ Σκαρπέτα είχε μία ανάλογη υπόθεση στη «Φάρμα του Φόβου». Όπου η
λύση δόθηκε και εκεί στο μπάνιο του σπιτιού, με ανάλογες ενδείξεις! Ε, ύστερα
από αυτό, η Αγγελική Νικολούλη έχει κάθε δικαίωμα να υπερηφανεύεται για τις
ικανότητές της και την ευφυία της. Κι ας μην είναι λογοτέχνης.

* Όπου μεγάλος καλλιτέχνης και η μοίρα του. Μεγάλος ο Βασίλης Τσιτσάνης;
Καταξιωμένος δημιουργός έστω και μετά θάνατον; Ε, ανάλογοι θα είναι και οι
καλεσμένοι που μιλάνε γι' αυτόν στα τηλεοπτικά αφιερώματα. Με τέτοιο
γενναιόδωρο σκεπτικό, το «Πολύ καλημέρα σας» του Mega έβγαλε σε παράθυρο έναν
υπουργό (Ευάγγελος Γιαννόπουλος ολόκληρος), έφερε στο στούντιο κι έναν
βουλευτή (Γιώργος Λιάνης αυτοπροσώπως), ανέθεσε και σε μια κομπανία τα της
ζωντανής μουσικής, συμπλήρωσε και με στιγμιότυπα από ελληνικές ταινίες και
επετέλεσε το χρέος του. Έστω και με καθυστέρηση δέκα ημερών από το μνημόσυνο
για τα δεκαπέντε χρόνια του Τσιτσάνη.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16351P072</ED>
<ID>
ID:18492

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P07&aa=2</URL></REF>


Article

<CATEGORY>vin09</CATEGORY>

 <H2>Η ζωή και το έργο του Κωστή Μπαστιά σε δύο βιβλία
</H2>
Σκίτσο του Κωστή Μπαστιά

Για το δίτομο έργο του «Ο Κωστής Μπαστιάς στα χρόνια του μεσοπολέμου» θα
μιλήσει ο εκδότης και συγγραφέας Γιάννης Μπαστιάς στην εκπομπή τού σκηνοθέτη
Γιώργου Δάμπαση «Περί - διαβάζοντας», την ερχόμενη Πέμπτη 4 Φεβρουαρίου στη
ΝΕΤ (18.30). Μέσα από τη ζωή και το έργο τού δημοσιογράφου και συγγραφέα Κωστή
Μπαστιά, αποκαλύπτεται η πνευματική και ιστορική πορεία μιας ολόκληρης εποχής.
Την αφήγηση του Γιάννη Μπαστιά για τον πατέρα του διανθίζουν γεγονότα από τη
δεκαετία του 1920, με τον Αλέξανδρο Παπαναστασίου και τον Γεώργιο Κονδύλη,
άγνωστα στοιχεία για τον Αλέξανδρο Δελμούζο, τον Νίκο Καζαντζάκη, καθώς και
αποσπάσματα από την πρώτη παράσταση αρχαίας τραγωδίας στην Επίδαυρο το 1938 με
την Κατίνα Παξινού στον ρόλο της Ηλέκτρας.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16351P073</ED>
<ID>
ID:18530

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P07&aa=3</URL></REF>


Article

<CATEGORY>vin15</CATEGORY>

 <H5>Ράσο εναντίον του καθεστώτος
</H5><H2>ΤΗΛΕΟΡΑΣΗ ΠΕΜΠΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΛΛΗΓΟΡΙΚΗ ΠΟΛΙΤΙΚΗ ΤΑΙΝΙΑ ΣΤΗΝ ΕΠΟΧΗ ΤΗΣ «ΑΛΛΗΛΕΓΓΥΗΣ»
</H3>
Από μέτρια έως εντελώς αδιάφορα τα σημερινά φιλμ στα κανάλια με την «Υπόθεση
δολοφονίας» να «βασιλεύει»...

ΗΑνιέσκα Χόλαντ σκηνοθέτησε ­ '88 ­ τη δραματική περιπέτεια «Υπόθεση
δολοφονίας» με τους Κριστόφ Λαμπέρ, Εντ Χάρις και Τιμ Ροθ, ενώ το θρίλερ του
Ρενέ Μπονιέρ «Ο άνδρας των ονείρων μου» ­ '92 ­ είναι το δεύτερο και μετά...
δυσκολίας φιλμ που ξεχωρίζει.

Ανάμεσα στις ταινίες που προγραμματίζουν να δείξουν σήμερα τα κανάλια, είναι
και οι πιο κάτω:

«Ο δυναστείας»

18.00 Star. Βιντεοφάρσα ­ '86 ­ γυρισμένη άρπα κόλλα από τον
Όμηρο Ευστρατιάδη. Με τους Σωτήρη Μουστάκα, Ρένα Παγκράτη, Νατάσα Γερασιμίδου.
Οι τρελές περιπέτειες ενός Νεοέλληνα. (Διάρκεια: 80') *

«Υπόθεση Κένελ»

21.00 Seven Χ (The kennel murder case). Ταινία μυστηρίου ­ '33 ­ με
τον Γουίλιαμ Πάουελ στον ρόλο ενός ιδιωτικού ντετέκτιβ που διερευνά μία
δολοφονία. Του βετεράνου Μάικλ Κέρτιζ. (Διάρκεια: 75') ***

«Ο ζεστός μήνας Αύγουστος»

21.00 ΕΤ3. Καλογυρισμένο ­ '66 ­ «ερωτικό θρίλερ» του Σωκράτη
Καψάσκη. Παράνομα ερωτικά ζευγάρια και επικίνδυνες σχέσεις α λα ελληνικά. Με
τους Πέτρο Φυσσούν, Μπέττυ Αρβανίτη, Γιάννη Φέρτη, Μηνά Χρηστίδη, Άγγελο
Αντωνόπουλο, Κατερίνα Βασιλάκου. (Διάρκεια: 85') **

«Οι άπληστοι κληρονόμοι».

22.00 Star (Greedy). Ο Κερκ Ντάγκλας υποδύεται τον θείο Τζο,
έναν πάμπλουτο ηλικιωμένο που του αρέσει να τον... κανακεύουν. Ομως οι
συγγενείς τουέχουν μπει σε κούρσα ανταγωνισμού για το ποιός τελικά θα
κληρονομήσει τον πλούσιο θείο. Εκείνος όμως δεν σκοπεύει να πεθάνει. Αντίθετα
απολαμβάνει την ζωή με την σέξυ αγγλίδα νοσοκόμα του. Ευχάριστη κωμωδία του
Τζόναθαν Λιν (παραγωγής 1994) στην οποία παίζουν ακόμη οι Μάικλ Τζέι Φοξ,
Νάνσι Τράβις, Φιλ Χάρτμαν. **

«Υπόθεση δολοφονίας»

Ο Εντ Χάρις, «νεαρός» και αγνώριστος σε σχέση με τον ρόλο του σκηνοθέτη -
Θεού στο «Truman show», στη σκοτεινή «Υπόθεση δολοφονίας» (Το kill a priest).
Αριστερά ο Κριστόφ Λαμπέρ είναι ο ιερέας υπέρμαχος της «Αλληλεγγύης», στο ίδιο έργο

00.30 Mega (Το kill a priest). Την εποχή της «Αλληλεγγύης» ένας
νεαρός παπάς της Βαρσοβίας τάσσεται ανοιχτά υπέρ των ελευθεριών του πολωνικού
λαού, αλλά έρχεται σε σύγκρουση με έναν αστυνομικό που πιστεύει πως ο ιερέας
είναι «προδότης της πατρίδας». Μονομαχία Κριστόφ Λαμπέρ - Εντ Χάρις.
Σκηνοθεσία ­ '88 ­ μετρίου αναστήματος από την Ανιέσκα Χόλαντ. (Διάρκεια:
113') **

«Ο ανύπαρκτος ιππότης»

01.00 ΕΤ 3 (Il cavallare inesistente). Περιπέτεια εποχής ­
ιταλικής παραγωγής του '70, τότε που υπήρχε ακόμη η Τσινετσιτά ­ που μας
γυρίζει στην εποχή του Καρλομάγνου. Ήρωες ένας ιππότης... αλλιώτικος από τους
άλλους, καθώς δεν υφίσταται σαν άνθρωπος αλλά μόνο σαν πανοπλία! (Διάρκεια:
93') **

«Ο άνδρας των ονείρων μου»

Η Πάτσι Κένσιτ έτοιμη να πυροβολήσει τον «Άνδρα των ονείρων της»

01.40 Antenna (Dram man). Θρίλερ ­ '94 ­ με... πλαστικούς
χαρακτήρες και βιντεοκλίπ ατμόσφαιρα. Μια νεαρή φιλόδοξη αστυνομικός ­ η Πάτσι
Κένσιτ του «Φονικού όπλου 2» ­ που διαθέτει... τηλεπαθητικές ικανότητες. Του
Ρενέ Μπονιέρ. (Διάρκεια: 88') **

«Αριστοκράτες του εγκλήματος»

03.45 Antenna (The big combo). Ένας αστυνομικός ηγείται μιας
ομάδας με σκοπό την εξάρθρωση μίας πανίσχυρης συμμορίας του υποκόσμου. Αρκετά
ικανοποιητικές σκηνές από τη σκηνοθεσία του Τζόζεφ Λιούις. Παραγωγή του '55 με
τους Ρίτσαρντ Κόντε, Κόνελ Γουάιλντ, Τζιν Γουάλας. (Διάρκεια 88') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16351P081</ED>
<ID>
ID:18462

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Η ζωή είναι ωραία. 4.30-6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Snake eyes. 7.00-9.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ. / Ο πρίγκιπας της Αιγύπτου. Σάβ.-Κυρ. ώρα 4.50 μ.μ. μεταγλ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ο γάμος της Μαρίας
Μπράουν. 6.30-8.30-10.30 μ.μ. / Τετ.: σκηνές από ένα γάμο. 7.00-10.00 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Αλεξίσφαιροι ντετέκτιβ. 6.00-8.15-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Αλεξίσφαιροι ντετέκτιβς. 4.20-6.30-8.40-10.50 μ.μ. 
ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Οι Άθλιοι.
6.10 μ.μ. / Pecker. 8.40-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ζωντανή μετάδοση: The Truman show.
6.10-8.20-10.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
3.50-6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Αλεξίσφαιροι ντετέκτιβς. 4.10-6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 4. Οι Άθλιοι. 6.00 μ.μ. / Μαγικά φίλτρα. 8.40-10.50 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Ο ψίθυρος των αγγέλων. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Snake eyes. 7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.50-9.00-11.10 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Μαγικά φίλτρα. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Αλεξίσφαιροι ντετέκτιβς.
6.00-8.10-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Snake eyes. 6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition). Θα σε
βρω στον παράδεισο. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η ζωή είναι ωραία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Κύματα αγάπης. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Από την
άκρη της πόλης. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Κύματα αγάπης. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Κύματα αγάπης. 5.20-7.50-10.20 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Θα
σε βρω στον παράδεισο. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Θα
σε βρω στον παράδεισο. 6.20-8.40-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Snake eyes.
6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Από την άκρη της πόλης.
6.15-8.20-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Κύματα αγάπης.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η διακριτική γοητεία των αρσενικών. 7.00-9.00-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ζωντανή
μετάδοση: The Truman show. 6.20-8.30-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Κύματα αγάπης. 6.20-8.40-11.00 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Snake eyes. 6.30-8.35-10.40 μ.μ.

CINE CITY ERICSSON 2 (Dolby DTS). Ζωντανή μετάδοση: The Truman show.
6.10-8.20-10.30 μ.μ.

CINE CITY ERICSSON 3 (Dolby DTS). Η διακριτική γοητεία των αρσενικών.
7.00-9.00 μ.μ. / Halloween Η20 - Είκοσι χρόνια μετά. Κάθε μέρα ώρα 11.00 μ.μ.

CINE CITY ERICSSON 4 (Dolby DTS). Αλεξίσφαιροι ντετέκτιβς. 6.55-8.55-10.55 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Snake eyes. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Snake eyes. 11.45-14.00-16.15-18.30-20.40-23.00-01.15.

VILLAGE CENTRE Αίθουσα 2. Dr. Dolittle- Ο γιατρός τρελάθηκε. 11.30-13.45-16.00-18.15-20.30-22.45-00.50.

VILLAGE CENTRE Αίθουσα 3. Pecker. 12.15-14.30-16.45-19.00-21.15-23.30-01.45.

VILLAGE CENTRE Αίθουσα 4. Θα σε βρω στον Παράδεισο. Δευτ.-Τετ.:
17.50-20.15-22.45-01.30. Πέμ.: 17.45-20.15-22.45-01.30. / Ο πρίγκιπας της
Αιγύπτου. Δευτ.-Τετ.: 10.50-13.00-15.30. Πέμ.: 13.00-15.30.

VILLAGE CENTRE Αίθουσα 5. Μαγικά φίλτρα. 13.30-19.15. / Οι άθλιοι. 16.15-21.40-00.30.

VILLAGE CENTRE Αίθουσα 6. Η διακριτική γοητεία των αρσενικών.
18.45-21.00-23.15-01.30. / Μουλάν. 12.00-14.15-16.30.

VILLAGE CENTRE Αίθουσα 7. Το μαγικό σπαθί: Αναζητώντας το Κάμελοτ. Δευτ.-Τετ.:
11.15-13.15-15.15-17.15. Πέμ.: 13.15-15.15-17.15. / Halloween - Είκοσι χρόνια
μετά. Δευτ.-Τετ.: 19.30-21.50-00.00. Πέμ.: 19.30-21.50-00.10. 
VILLAGE CENTRE Αίθουσα 8. Ζωντανή μετάδοση: The Truman show. 12.45-15.00-17.30-20.00-22.30-01.00.

VILLAGE CENTRE Αίθουσα 9. Κύματα αγάπης. 12.15-14.45-17.15-19.45-22.15-01.15.

VILLAGE CENTRE Αίθουσα 10. Αλεξίσφαιροι ντετέκτιβς. 12.30-14.50-17.00-19.15-21.30-23.45-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Θα σε βρω
στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θα σε βρω στον παράδεισο. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η διακριτική γοητεία
των αρσενικών. 6.30-8.30-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Ο ψίθυρος των αγγέλων. 6.30-8.35-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Ο
γητευτής των αλόγων. 7.10-10.20 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Pecker. 6.40-8.50-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η διακριτική
γοητεία των αρσενικών. 5.50-8.00-10.20 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ζωντανή
μετάδοση: The Truman show. 6.10-8.20-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.10-8.30-10.50 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Αλεξίσφαιροι ντετέκτιβ.
6.00-8.10-10.30 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Ζωντανή μετάδοση: The Truman show. 6.30-8.40-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Κύματα αγάπης. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.40-8.50-11.00 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Η διακριτική
γοητεία των αρσενικών. 6.30-8.30-10.40 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Οι Άθλιοι.
5.30-8.00-10.30 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Snake eyes. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo).
Snake eyes. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο ψίθυρος των
αγγέλων. 7.10-9.10-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Κύματα αγάπης.
6.20-8.40-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
γητευτής των αλόγων. 7.00-10.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Απρόσμενος έρωτας. 6.40-8.45-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ο ψίθυρος των αγγέλων. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Η διακριτική γοητεία των
αρσενικών. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Ζωντανή μετάδοση: The Truman show. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Οι άθλιοι. 5.30-8.00-10.30 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Κύματα αγάπης. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Θα σε βρω στον παράδεισο. 6.10-8.35-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Οι άθλιοι. 5.30-8.00-10.30 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρίτη ώρα 9.00 μ.μ.: Η μάνα. Παρ. ώρα 9.00 μ.μ.: Κανάλ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η διακριτική γοητεία των αρσενικών.
5.40-8.00-10.20 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
διακριτική γοητεία των αρσενικών. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Ο πρίγκιπας της
Αιγύπτου. 6.00-8.00 μ.μ. μεταγλ., 10.15 μ.μ. με υπότ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Snake eyes. 7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.: Μουλάν.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Dr. Dolittle - Ο γιατρός
τρελάθηκε. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Παρ.-Κυρ.: Snake eyes. 5.30-7.30-9.30.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Θα σε βρω στον παράδεισο. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο γητευτής των αλόγων.
7.15-10.30 μ.μ. / Μουλάν. Κάθε μέρα ώρα 5.30 μ.μ. μεταγλ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Snake eyes. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Snake eyes.
6.40-8.40-10.40 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. 
ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Snake eyes. 5.00-7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Το αίνιγμα. 8.30 μ.μ. / Τετ.: Το βλέμμα του Οδυσσέα. 8.30 μ.μ. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο ~ 9416669, 4816276).
Μόνο Σαβ.-Κυρ.

ΣΙΝΕΑΚ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλατεία Δημαρχείου, ~ 4225.653 Dolby Stereo
Air Condition). Αλεξίσφαιροι ντετέκτιβς. 6.00-8.10-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16351P101</ED>
<ID>
ID:18461

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον πανικό
για την καταστροφή του κόσμου, όλοι προσπαθούν να ζήσουν όσο γίνεται καλύτερα
την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ Καννών ­
με επιτούτου ψυχρή ματιά στο «τέλος». (Αρτ Στούντιο, Έλλη).

«Ο ΨΙΘΥΡΟΣ ΤΩΝ ΑΓΓΕΛΩΝ»: Θυελλώδης έρωτας στην Ισπανία λίγο πριν
ξεσπάσει ο εμφύλιος πόλεμος. Του Νικ Χαμ, με τους: Φράνσις Μακ Ντάρμοντ,
Βίνσεντ Πέρεζ, Πόλι Γουόκερ, Φράνκο Νέρο. (Αίγλη, Έμπασσυ, Μπροντγουαίη, Πλάζα).

«PECKER»: Ο Τζον Γουόλτερς ξαναχτυπά κι αυτή τη φορά έχει στο στόχαστρο
τον κόσμο των media και της κοινωνικής σύμβασης. (Village Centre 3, Ίλιον).

«ΚΥΜΑΤΑ ΑΓΑΠΗΣ»: Αισθηματική κομεντί με τη Σάντρα Μπούλοκ να χωρίζει
και με την κόρη της να επιστρέφει στη μάνα της Τζίνα Ρόουλαντς. Του Φόρεστ
Γουίτοκερ. (Άττικα 1, Μαρούσι 2, Όπερα 1, Ατλαντίς, Αφαία, Village Centre 9,
Κορονέτ, Νιρβάνα, Φάληρο 1).

Ο Τζιμ Κάρεϊ στο καταιγιστικό φιλμ του Πίτερ Γουίαρ «Ζωντανή μετάδοση: The
Truman show»

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. [Αελλώ,
Αθήναιον, Cinepolis 1, Άνεσις, Αττικόν Cinecity 2, Village Centre 8, Ετουάλ,
Ιντεάλ (Μαρ.), Κηφισιά 1, 3, Νανά, Πτι Παλαί, Τιτάνια, Ζέα].

«ΘΑ ΣΕ ΒΡΩ ΣΤΟΝ ΠΑΡΑΔΕΙΣΟ»: Το απόλυτο μεταφυσικό ερωτικό μελόδραμα.
Ο... νεκρός Ρόμπιν Ουίλιαμς βρίσκει την Αναμπέλα Σιόρα στον άλλο κόσμο. Με
άφθονα χαρτομάντιλα. [Απόλλων, Μαρούσι 1, Ράδιο Σίτυ, Τροπικάλ, Village Centre
4, Γλυφάδα, Δαναός 1, Φάληρο 2, Αττικόν (Πειρ.)].

«ELIZABETH»: Η Κέιτ Μπλάνσετ θα πάει για Όσκαρ. Ένα αθώο κοριτσόπουλο
πνίγει τους αντιπάλους της στο αίμα και θεμελιώνει την εξουσία της. Η καλύτερη
ταινία εποχής. (Αλέκα, Όπερα 2, Δαναός 2).
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16351P102</ED>
<ID>
ID:18503

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P10&aa=2</URL></REF>


Article

<CATEGORY>vin09</CATEGORY>

 <H2>Άφησε έργο-θησαυρό για τον μουσικό μας πολιτισμό
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Ο δάσκαλος και ερευνητής της παραδοσιακής μας μουσικής, Σίμων Καρράς

Έργο-θησαυρό για τον μουσικό μας πολιτισμό και υλικό-υποθήκη για τις επόμενες
γενιές αφήνει ο Σίμων Καρράς, που έφυγε από τη ζωή, προχθές τη νύχτα, σε
ηλικία 96 ετών.

Μουσικός ερευνητής, δάσκαλος και ψάλτης, αφιέρωσε τη ζωή του, με αδιάκοπη
εργασία 75 χρόνων, στη μελέτη για την ελληνική παραδοσιακή μουσική. Με τις
έρευνες που έκανε ο Σίμων Καρράς ήθελε ν' αποδείξει ότι η αγνή δημοτική και
λαϊκή (με τη σωστή έννοια) μουσική προερχόταν από την αρχαία Ελλάδα.

Με την περιπλάνησή του (επί δεκαετίες) σε όλη την Ελλάδα και την έρευνα που
έκανε ο Σίμων Καρράς, έχει δημιουργήσει ένα κολοσσιαίο έργο, με αρχείο από
20.000 παραδοσιακά τραγούδια. Ήδη υπάρχουν 19 τόμοι των 400 σελίδων ο καθένας,
με δημοτικά, έτοιμοι για έκδοση. Και ακόμη, από τις εκπομπές του στο ΕΙΡ
(Εθνικό Ίδρυμα Ραδιοφωνίας) έχουν μείνει στα αρχεία του Δευτέρου Προγράμματος
(ΕΡΑ-2) 263 ταινίες των 30' η καθεμία, με τραγούδια και μουσική. Επίσης, έχει
κυκλοφορήσει 8 τόμους με τίτλο «Μέθοδοι της ελληνικής μουσικής» και είναι υπό
έκδοση με τον ίδιο τίτλο άλλοι 8.

Από την καταγραφή του σπάνιου υλικού από όλη την Ελλάδα που έκανε ο Σίμων
Καρράς (με τη σύζυγό του Αγγελική και τη Μαρία Βούρα) έχει γίνει επιλογή και
από το 1972 (με τη βοήθεια του Ιδρύματος Φορντ στην Ελλάδα) έχουν κυκλοφορήσει
μέχρι σήμερα 34 δίσκοι μακράς διαρκείας. Από αυτούς οι πέντε δίσκοι περιέχουν
εκκλησιαστική μουσική.

Το ενδιαφέρον αλλά και το πάθος του Σίμωνος Καρρά για την παραδοσιακή μας
μουσική αρχίζει από τα παιδικά του χρόνια, από το χωριό του Στροβίτσι Λεπραίου
Ολυμπίας (όπου γεννήθηκε το 1903). Τα πρώτα μουσικά μαθήματα πήρε από τον
πατέρα του, τον μπαρμπα-Γιαννάκη, που έπαιζε ταμπουρά. Ενώ στο Γυμνάσιο της
Κυπαρισσίας διδάχθηκε μουσική από τον καθηγητή Βυζαντινής και Δημοτικής
Μουσικής, τον Παπαστασινό Λαμπρινόπουλο.

Το φθινόπωρο του 1921, ο Σίμων Καρράς, από το χωριό του έφυγε για την Αθήνα
και γράφτηκε στη Νομική Σχολή χωρίς να ολοκληρώσει τις σπουδές του, γιατί
αφοσιώθηκε στη μουσική.

Στο Ωδείο Αθηνών έμαθε βιολί ενώ παράλληλα συμμετείχε στη χορωδία του
Φιλοκτήτη Οικονομίδη. Έκανε διατριβή στο σολφέζ, αλλά γρήγορα το εγκατέλειψε.
Έχει αρχίσει, εν τω μεταξύ, τις μεγάλες περιοδείες σε όλη την Ελλάδα, για να
γνωρίσει τη μουσική κάθε τόπου. Το 1924 ιδρύει τον «Εκκλησιαστικό Χορό Ψαλτών»
και το 1927 την ομώνυμη σχολή «Σίμων Καρράς». Το επόμενο βήμα του ήταν η
ίδρυση και καθιέρωση του «Συλλόγου προς Διάδοσιν της Εθνικής Μουσικής».

Ο Σίμων Καρράς αναδείχθηκε σε αυτοδίδακτο μουσικοδιδάσκαλο και σημαντικό
θεωρητικό στο είδος του, με πολλές γνώσεις της σημειογραφίας των διαφόρων
μορφών και εξελίξεων της βυζαντινής αλλά και της αρχαίας ελληνικής μουσικής.

Σε μια αποστολή του, το 1939, στην Κωνσταντινούπολη, ο Σίμων Καρράς μαζί με
τον Λίνο Πολίτη και τον Μαρίνο Καλλιγά φωτογράφισαν τα πρωτόγραφα των κωδίκων
της βυζαντινής μελοποιίας.

Από το 1931 ως το 1973, υπηρέτησε την κρατική ραδιοφωνία. Είχε αποσπασθεί εκεί
από το υπουργείο Εθνικής Πρόνοιας, όπου είχε διορισθεί το 1921 ως προϊστάμενος
του Τμήματος Εθνικής Μουσικής που ο ίδιος είχε ιδρύσει.

Η Φεβρωνία Ρεβύνθη που σπούδασε στη Σχολή του Σίμωνος Καρρά, τον χαρακτηρίζει
σαν έναν μεγάλο δάσκαλο αλλά και μοναχικό ερευνητή που ζούσε στον δικό του
κόσμο αλλά και μέσα σε όλα και τονίζει ότι έσκυψε και άκουσε τους μουσικούς
ήχους και υπερήχους της ελληνικής γης.

* Η νεκρώσιμη ακολουθία θα ψαλεί στις 2 μ.μ. στη Μητρόπολη των
Αθηνών και η ταφή θα γίνει στο Α' Νεκροταφείο Αθηνών.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16351P111</ED>
<ID>
ID:18443

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P11&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Τετ., Παρ.) Συναυλία
«Οι μάσκες του Απόλλωνα» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). Αργεί.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Συμφωνική Ορχήστρα της Βιέννης: α' συναυλία (Παρ.) ­
β' συναυλία (Σάβ.). Αίθουσα Δημήτρη Μητρόπουλου. Χορός στο Μέγαρο
Μουσικής ­ Έλληνες Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα
δεν έφυγε από το σπίτι» του Κ. Μίχου (Δευτ.) Χορός στο Μέγαρο Μουσικής ­
Έλληνες Δημιουργοί. Χοροθέατρο «Ήρος Άγγελος» του Π. Γάλλια: «Εν πλω. Ένα
υπερρεαλιστικό ταξίδι» του Π. Γάλλια (Σάβ., Κυρ.). Αίθουσα Συνεδριακού 1.
Γρηγόριος Στάθης: διάλεξη «Ελληνική σημειογραφία της ψαλτικής τέχνης στη
βυζαντινή και νεώτερη ελληνική μελοποιία. Μέρος Α': Γένεση (Δευτ.). Φουαγιέ
ισογείου. Τετάρτη απόγευμα στο Μέγαρο. «Ανήσυχοι θεατρίνοι»: «Σίλβιο
ιναμοράτο» (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16351P112</ED>
<ID>
ID:18504

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P11&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Την χαρακτηρίζει ένα προσόν. 2. Τίτλος μυθιστορήματος του
Αλμπέρτο Μοράβια (χωρίς άρθρο). 3. Το χρησιμοποιούμε όταν
αναρωτιόμαστε. ­ Στόχος του οι Άγγλοι. 4. Οροσειρά της Στερεάς. ­
Βυζαντινή μουσική νότα. 5. Συντομογραφία ανέμου. ­ Κακότυχοι ή...
επικίνδυνοι (γεν.). 6. Άραβας κι αυτός. 7. Μεγάλος Άγγλος
στοχαστής. ­ «Το θείο....», τίτλος μυθιστορήματος του Γ. Σκαρίμπα (αντίστρ.).
8. Πατρίδα του Αβραάμ. ­ Γυναικείο υποκοριστικό (αντίστρ.). 9.
Αμυντικός άσος της Μάντσεστερ. ­ Καλοκαιρινά φρούτα (αντίστρ.).

ΚΑΘΕΤΑ

1. Εύκολα μένει ικανοποιημένος. 2. Την δικαιούται ο εργαζόμενος.
­ Αρχική ονομασία μουσικής νότας. 3. Συνέθεσε το ορατόριο «Χριστός». ­
Ιστορικό χωριό του Νομού Κιλκίς. 4. Μουσική νότα. ­ Είναι, σύμφωνα με
το αρχαίο ρητό, το «μηδέν πράττειν». 5. Αρχαίο επικό επίρρημα, που
σημαίνει δυνατά ή γενναία. ­ Χωρίζουν εκτάσεις. 6. Η άμεση είναι πιο
αισθητή. 7. Ήταν και η Θαλλώ. ­ Χρησιμοποιείται σε ορισμένα φαγητά
(αντίστρ.). 8. Ξενική απάντηση. ­ Από το αρχαίο αυτό ρήμα παράγονται οι
λέξεις γη, γυνή και γαστήρ. 9. Και η τριβή προϋπόθεσή της, στην
καθαρεύουσα (με άρθρο).

ΛΥΣΗ (27/1/99)

ΟΡΙΖΟΝΤΙΑ: 1. ΑΜΕΜΠΤΑ 2. ΜΑΚΑΡΟΝΙΑ 3. ΗΜΕΡΑ - ΩΡΑ
4. ΧΗΡΕΣ - ΜΙ 5. ΜΑΙΝΑΔΑ 6. ΝΤΑ - ΜΙΛΑΝ 7. ΙΩΝΙΑ -
ΣΙ 8. ΑΡ - Η ΔΡΑΜΑ 9. ΣΑΧ - ΑΛΣΟΣ. ΚΑΘΕΤΑ: 1. ΑΜΗΧΑΝΙΑΣ
2. ΜΑΜΗ - ΤΩΡΑ 3. ΕΚΕΡΜΑΝ 4. ΜΑΡΕΑ - ΙΗ 5.
ΠΡΑΣΙΝΑΔΑ 6. ΤΟ - ΝΑ - ΡΛ 7. ΑΝΩΜΑΛΙΑΣ 8. ΙΡΙΔΙΣΜΟ
9. ΑΑΑ - ΑΜ - ΑΣ.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16351P113</ED>
<ID>
ID:18532

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P11&aa=3</URL></REF>


Article

<CATEGORY>vin09</CATEGORY>

 <H5>ΗΧΟΓΡΑΦΗΣΕΙΣ ΤΟΥ ΓΙΑΝΝΗ ΤΑΤΑΣΟΠΟΥΛΟΥ ΣΕ CD
</H5><H2></H2><H2>Λάτιν με μπουζούκι
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Ο Γιάννης Τατασόπουλος παίζει... λάτιν μπουζούκι για το πολυεθνικό οριεντάλ
μπαλέτο της Νέας Υόρκης

Φλαμένκο, τσα-τσα, τουίστ και μπόσα-νόβα συνυπάρχουν με ζεϊμπέκικα,
χασαποσέρβικα και τσιφτετέλια σ' έναν καινούργιο δίσκο (από τις εκδόσεις
«Καθρέφτης»), με μουσική και τραγούδια του δεξιοτέχνη και λαϊκού συνθέτη
Γιάννη Τατασόπουλου, που ζει και δημιουργεί εδώ και 44 χρόνια στην Αμερική. Τα
δεκαοχτώ κομμάτια που περιλαμβάνονται σ' αυτή τη μουσική εργασία του
Τατασόπουλου είναι το καταστάλαγμα μιας μεγάλης πορείας του συνθέτη στο
ρεμπέτικο και το αυθεντικό λαϊκό τραγούδι, το οποίο υπηρετεί από το 1945.

Η οργανική μουσική και τα τραγούδια του Τατασόπουλου φέρνουν στο νου εικόνες
από εμφανίσεις συγκροτημάτων στις μουσικές σκηνές της Αθήνας, Θεσσαλονίκης,
Νέας Υόρκης και Ουάσιγκτον, όπου επί δεκαετίες εμφανιζόταν, έπαιζε και
διηύθυνε τις ορχήστρες ο συνθέτης και δεξιοτέχνης.

Οι συνθέσεις του είναι προσαρμοσμένες για τα προγράμματα μεγάλων κέντρων της
Αμερικής που είχαν Έλληνες επιχειρηματίες, όπως το «Πορτσάιδ» και το «Άστορ»
στην Ουάσιγκτον, όπου εμφανιζόταν πολυεθνικό μπαλέτο, με Ισπανίδες, Ελληνίδες,
Τουρκάλες, Λιβανέζες. Εκείνες χόρευαν οριεντάλ και ο Τατασόπουλος τις συνόδευε
με το μπουζούκι του.

Αλλά και τα τραγούδια που περιέχει ο δίσκος και τα ερμηνεύει ο ίδιος ο
συνθέτης, τα έχει παρουσιάσει ο ίδιος από τα παλιά λαϊκά κέντρα της Αθήνας,
όπως του «Τζίμη Χονδρού», «Πίγκαλς», «Αλεξανδριανού», «Ροσινιόλ» και
«Ροζ-Μαρί» που ήταν το τελευταίο μαγαζί όπου εμφανίσθηκε ο Τατασόπουλος με τον
Γιάννη Σταματίου - Σπόρο, στην Αθήνα, γιατί τότε (1955) έφυγε για την Αμερική.
Το τραγούδι «Το κορίτσι απόψε θέλει να χορέψει τσιφτετέλι» έγραψε και
κυκλοφόρησε με τον Πρόδρομο Τσαουσάκη ο Τατασόπουλος το 1952 στην Αθήνα. Έκανε
και άλλες επιτυχίες τότε, όπως το «Μάγισσες φέρτε βότανα».
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16351P121</ED>
<ID>
ID:18444

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P12&aa=1</URL></REF>


Article

<CATEGORY>vin09</CATEGORY>

 <H2>Τριώδιο μάς έρχεται, εμπρός βήμα ταχύ
</H2>
Γαϊτανάκι στο Καρναβάλι του Μοσχάτου

Δεν προλάβαμε να πούμε «καλή χρονιά» και να που αρχίσαμε να σκεπτόμαστε τις
Αποκριές, αφού το Σάββατο ανοίγει το Τριώδιο! «Έλα κι εσύ» είναι το σύνθημα
που χρησιμοποιεί ο Δήμος Μοσχάτου ­ έχει παράδοση με έμπνευση και ζωντάνια
στο... είδος ­ που για 13η χρονιά μάς καλεί σε ξεφαντώματα! Χοροί, βαριετέ,
συναυλίες, αποκριάτικα έθιμα και λαϊκά δρώμενα, συμμετοχή της βραζιλιάνικης
παροικίας στην Αθήνα με φανταχτερές στολές και της παροικίας των Πολωνών με
λαϊκές ενδυμασίες και παραδοσιακούς χορούς θα απλωθούν στους δρόμους του
Μοσχάτου επί 15 μέρες, με αποκορύφωμα τη μεγάλη παρέλαση στις 14 Φεβρουαρίου,
προτελευταία Κυριακή της Αποκριάς. Μέχρι στιγμής έχουν δηλώσει συμμετοχή 30
δήμοι απ' όλη την Ελλάδα με 3.000 καρναβαλιστές. Μιλάμε για πολύ μεγάλο ξεφάντωμα...
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16351P122</ED>
<ID>
ID:18489

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P12&aa=2</URL></REF>


Article

<CATEGORY>vin09</CATEGORY>

 <H2>Θέατρο drive in
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μιμή Ντενίση

Βρε, βρε, βρε!Η Μπουμπουλίνα τι έγινε; 
Αυτή η αγωνία θα με φάει.

* Τη μια μέρα ακούω πως η Μιμή Ντενίση χτίζει θέατρο σε πάρκινγκ ­
θηριωδών διαστάσεων ­ της Λεωφόρου Αλεξάνδρας. Drive in θέατρο; Είδες διεθνής
πρωτοτυπία η Θεοδώρα; Αμέ!

Την άλλη μέρα διαβάζω πως του χρόνου θα... επιμηκύνει το «Ιλίσια» μέχρι τον
αριθμό των 800 θεατών. Είδες... αρχιτεκτόνισσα η Μπουμπουλίνα; Αμέ!

* Ο πεινασμένος καρβέλια ονειρεύεται

«Καλά χάνος είσαι και τα πιστεύεις; Λέει λέει, ντόρος να γίνεται». Κάπως έτσι
«αρπάχτηκε» με το «γεφύρι» της Μιμής κάποιος... συνήθης ύποπτος του θεάτρου.
Πώς κάνεις έτσι, βρε αδερφέ; Άσε το... γεφύρι να ονειρεύεται!

* Πάει ο Κλίντον, πάει η Μόνικα.

Ντόρος έγινε και με το «Αμόρε» και το «Bad Actors». Βρε τι πανικός ήταν αυτός.
Η μισή κοσμική-καλλιτεχνική Αθήνα να μένει με το στόμα ανοιχτό και εν συνεχεία
να αποφαίνεται με το παροιμιώδες θαυμαστικό «Αλήθεια; Το είδες με τα μάτια
σου; Τσ τσ τσ». Και η άλλη μισή (κοσμική-καλλιτεχνική Αθήνα) να θλίβεται για
την... κατάντια.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16351P123</ED>
<ID>
ID:18528

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P12&aa=3</URL></REF>


Article

<CATEGORY>vin09</CATEGORY>

 <H2>Ούτε στόμα ούτε πράξη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ε, να μην πάω και εγώ; Όχι για το... μάτι. Α όλα κι όλα. Πήγα για την...
άποψη! Πώς το λένε, για να διαμορφώσω γνώμη. Τρίτη, προχθές βράδυ ο... δικός
σου, στο «Αμόρε» του Γιάννη Χουβαρδά. Καλού κακού μεταμφιέστηκα.

* Όποιος φυλάει τα ρούχα του έχει τα μισά.

Σκέψου, δηλαδή, να σε πάρει μάτι της μισής... ηθικής κοσμικής-καλλιτεχνικής
Αθήνας. Μετά ποιος σε ξεπλένει από την ντροπή; Ε; Χώθηκα στη θεσούλα μου και
περίμενα, περίμενα, περίμενα, περίμενα. Και ακόμα περιμένω. Ούτε
Κλίντον ούτε Μόνικα. Τίποτα σας λέω. Απλώς... νύξη στόματος και
έρωτος. Θα μου πείτε, σε αυτή την περίπτωση θυμώνεις, πας στο ταμείο και ζητάς
τα λεφτά σου πίσω. Σας γελάσανε. Δηλαδή τι να πω; «Ντροπή που κόψατε τη
δεκάλεπτη στοματική πράξη;».

*Α πονηρούλη, πεινασμένος μου 'σαι.

Κοίτα να δεις γυρίσματα. Η δεκάλεπτη αυτή «πράξη» αποκάλυψε το βάθος και το
πλάτος τής... κατοχικής μας πείνας. Πώς γίνεται με τις μανάδες που κυνηγάνε τα
παιδιά σε παραλίες, όρη και βουνά με το... καρβέλι υπό μάλης; «Γιαννάκη, το
φαγάκι σου». Τόφαλος ο Γιαννάκης. Έτσι και με το σεξ. Βάζεις δεκάλεπτη
«πράξη», τσιμπάει η κοσμική-καλλιτεχνική Αθήνα. Βγάζεις (δεκάλεπτη «πράξη»),
αδιαφορεί η ίδια κοσμική-καλλιτεχνική Αθήνα.

* Όσοι πρόλαβαν, πρόλαβαν.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16351P124</ED>
<ID>
ID:18550

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P12&aa=4</URL></REF>


Article

<CATEGORY>vin09</CATEGORY>

 <H2>Η Ιφιγένεια έγινε μαμά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και τώρα; Τώρα, μετά τον χαμό που έγινε, κατέπλευσαν τα Sky και τα Mega, αλλά
ορθώς σκεπτόμενο το «Αμόρε» αφαίρεσε την «πράξη». Μπράβο στον Χουβαρδά, τους
την έφερε. Και στην κοσμική-καλλιτεχνική Αθήνα και στην τηλεοπτική. Εδώ που τα
λέμε, συγκοινωνούντα δοχεία είναι.

* Το 'να χέρι πλένει τ' άλλο και τα δυο το ίδιο χάλι.

Ντόρος και με το «Μόλις χώρισα» στο θέατρο «Μελίνα». Το αδιαχώρητο με
επικεφαλής γυναικομάνι, αλλά και εκπροσώπους όλων των στρωμάτων, ηλικιών,
επαγγελμάτων και άλλων τινών. Ε να μην πάω; Πήγα, είδα και στο πρώτο ημίχρονο
κατουρήθηκα από τα γέλια. Πώς μας έλεγε η μανούλα μας «Καλά παιδάκι μου, πώς
κάνεις έτσι; Αβγά σου καθαρίζουνε;».

*Με μερικά χιλιάρικα πέφτεις κάτω από τα γέλια. Λίγο το 'χεις;

Ο κόσμος το μυρίστηκε και mouth to mouth (στόμα με στόμα) πλημμύρισε η
«Μελίνα». Είδες πόσα πράγματα μπορεί να κάνει κανείς με το στόμα; Για τέτοιο
πανικό μόνο Λαζόπουλος και Σταμάτης ήταν μέχρι πρότινος ικανοί.
Να ομολογήσω την προτίμησή μου; Η άπαιχτη Σαουσοπούλου, που παίζει μια
μαμά-τρελοκαμπέρω. Το... κορίτσι του «Θεάτρου Καισαριανής», της «Ιφιγένειας»
και του Σταύρου Ντουφεξή. Ποτέ μην λες ποτέ.
<REF><SOURCE>
ΤΑ ΝΕΑ</SOURCE>
<DATE>, 28-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16351P125</ED>
<ID>
ID:18563

</ID><URL>http://ta-nea.dolnet.gr/neaweb/neafile.print_unique?e=A&f=16351&m=P12&aa=5</URL></REF>


Article

<CATEGORY>vin08</CATEGORY>

 <H5>ΟΛΟΚΛΗΡΟ ΤΟ ΣΧΕΔΙΟ ΔΡΑΣΗΣ ΤΟΥ ΣΔΟΕ ΓΙΑ ΤΟ 1999
</H5><H2>ΕΠΙΔΡΟΜΗ Ράμπο της Εφορίας σε 25 στόχους </H2>
ΟΙ ΡΑΜΠΟ της Εφορίας θα κάνουν φέτος επιδρομή με φορολογικούς ελέγχους σε 25
προκαθορισμένους στόχους. Όπως προκύπτει από το σχέδιο δράσης του Σώματος
Δίωξης Οικονομικού Εγκλήματος, μεταξύ των 25 στόχων περιλαμβάνονται: οι
ελεύθεροι επαγγελματίες (γιατροί, δικηγόροι, συμβολαιογράφοι κ.ά.), τα κέντρα
διασκέδασης, οι επώνυμοι ελεύθεροι επαγγελματίες, οι επιχειρήσεις υγείας, τα
φροντιστήρια, τα ιδιωτικά σχολεία, οι οίκοι ευγηρίας καθώς και τα εμπορικά καταστήματα.

σελίδα 59
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16352N011</ED>
<ID>
ID:18594

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N01&aa=1</URL></REF>


Article

<CATEGORY>vin06</CATEGORY>

 <H2>Απειλή διώξεων για 3.600 ιδιοκτήτες αυθαιρέτων
</H2>
σελ
ίδα
22
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16352N012</ED>
<ID>
ID:18641

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N01&aa=2</URL></REF>


Article

<CATEGORY>vin06</CATEGORY>

 <H2>Κοσκινίζουν άλλη μια μέρα το διάλογο για την Παιδεία
</H2>
σελ
ίδες
12
- 13
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16352N013</ED>
<ID>
ID:18681

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N01&aa=3</URL></REF>


Article

<CATEGORY>vin06</CATEGORY>

 <H2>Πλήρης δικαίωση Μπαμπινιώτη από τον Άρειο Πάγο </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16352N014</ED>
<ID>
ID:18707

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N01&aa=4</URL></REF>


Article

<CATEGORY>vin06</CATEGORY>

 <H2>Πώς έγιναν πανάκριβα τα εστιατόρια </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16352N016</ED>
<ID>
ID:18734

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N01&aa=6</URL></REF>


Article

<CATEGORY>vin08</CATEGORY>

 <H2>Τις μισές αγορές κάνουμε με δάνεια και κάρτες
</H2>
<H3></H3>σελίδα 61
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16352N017</ED>
<ID>
ID:18742

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟΥΣ ΓΕΡΜΑΝΟΥΣ δεν έχω λόγο να τους συμπαθώ. Αλλά σε μερικά πράγματα
τους βγάζω το καπέλο. Ένα από αυτά: αγαπάνε τον τόπο τους. Οι περισσότεροι,
όταν χρειαστεί ν' ανασκουμπωθούν, το κάνουν με μεγάλη ευχαρίστηση. Ο Λ.
Παπαδόπουλος στις «Ματιές», σελ. 4.

Η ΔΙΑΔΙΚΑΣΙΑ προσαρμογής της χώρας στο ραγδαία μεταβαλλόμενο ευρωπαϊκό
και διεθνές σύστημα, έχει αναπόφευκτα «χαμένους» οικονομικά και κοινωνικά,
καθώς και ιδεολογικά και πολιτικά «χαμένους». Και οι «χαμένοι» είναι
αναπόφευκτο ν' αντιδρούν. Ο Π.Κ. Ιωακειμίδης στους «Προβολείς», σελ. 6.

ΣΤ. ΔΟΒΑΣ: Ο Τύρναβος από το Στρατηγείο του ΝΑΤΟ περιμένει να κερδίσει
κυρίως οικονομικά οφέλη ­ δουλειά και εμπορική ανάπτυξη οι επαγγελματίες. Σε
μεγάλο βαθμό θα αλλάξει η φυσιογνωμία της πόλης. Οι απαντήσεις στις «30
Ερωτήσεις» του Γ. Βουνάτσου στη σελ. 10.

Η ΔΙΟΙΚΗΣΗ του Ωνάσειου Καρδιοχειρουργικού Κέντρου δεν θέλει να
ανανεώσει τις συμβάσεις των καθηγητών Διον. Κόκκινου και Δ. Κρεμαστινού. Αλλά
μάλλον χρησιμοποίησε ανακριβή στοιχεία. Πάντως, το θέμα αφορά κι άλλους. Σελ. 15.

ΣΧΕΔΙΟ για να ησυχάσει το Κοσσυφοπέδιο και ν' αποκτήσει αυτονομία,
ανακοίνωσε ο πρόεδρος των ΗΠΑ. Κι αν δεν το δεχθούν οι Σέρβοι, θα τους
βομβαρδίσει το ΝΑΤΟ. Αν δεν το δεχθούν οι αλβανόφωνοι, το ΝΑΤΟ θ' αποκλείσει
τα παράλια της Αλβανίας. Από τους «New York Times» στη σελ. 56.

Η ΑΝΕΡΓΙΑ αυξήθηκε το 1998. Η εγγεγραμμένη ανεργία στον ΟΑΕΔ έφτασε στο
10,37%. Λόγω των προγραμμάτων απασχόλησης, οι 3 στους 4 ανέργους γράφονται
τώρα στον ΟΑΕΔ. Αλλά η αύξηση των απολύσεων έφτασε το 50%. Ο Ηλ. Γεωργάκης στη
σελ. 63

Η ΦΟΡΝΤ θα εξαγοράσει τη Βόλβο (τμήμα κατασκευής αυτοκινήτων
επιβατικών) έναντι 6,5 δισ. δολαρίων. Οι μεγάλες αυτοκινητο-βιομηχανίες
συγχωνεύονται γιατί φοβούνται ανακατατάξεις στον κλάδο. Από τους «New York
Times» στη σελ. 65

ΤΟ «ΜΕΣΟ πάλης» «κατάληψη» υποτίθεται 
πως εφαρμόζεται μόνο σε οριακές περιπτώσεις. 
Υποτίθεται επίσης ότι οι διεκδικήσεις για 
καλύτερη εκπαίδευση προϋποθέτουν ανοιχτά 
εκπαιδευτικά ιδρύματα. Δεν θυμάμαι, όμως πότε... 
Ο Α. Λοβέρδος στην «Τρίτη Άποψη». Σελ. 6.

ΠΟΙΟΣ είπε ότι οι γιορτές είναι για τα παιδιά; 
Εμείς οι μεγάλοι νιώθουμε πιο έντονα την ανάγκη τους. 
Είναι η ανάγκη των «πανδοχείων» μέσα στο ταξίδι

της ζωής. Μήπως μάλιστα τα χρειαζόμαστε πιο πολύ

όσο περνούν τα χρόνια; Η Μαίρη Κατσανοπούλου 
«Σε πρώτο ενικό». Σελ. 11.

Ο ΣΑΙΞΠΗΡ δεν έγραψε κανένα από τα έργα που του αποδίδονται. 
Ή μήπως είχε συνεργάτες στα περισσότερα; 
Μήπως ήταν καθολικός; Ή μήπως στρατιώτης; 
Υπάρχουν 12 μύθοι για τον μεγάλο ποιητή. 
Από «The Times» στο «Πανόραμα», σελ. 1.

ΕΝΑ ΒΙΒΛΙΟ για ένα Μουσείο. Η παρουσίαση 
του νέου καταλόγου με τα έργα ζωγραφικής 
και γλυπτικής του Μακεδονικού Μουσείου 
Σύγχρονης Τέχνης συγκέντρωσε όλους 
σχεδόν τους εικαστικούς στο Μέγαρο Μουσικής. 
«Πανόραμα», σελ. 16.

Ο ΧΟΥΣΕΪΝ, βασιλιάς της Ιορδανίας, επέστρεψε στις ΗΠΑ για να συνεχίσει τη
θεραπεία του, αφού όρισε διάδοχό του τον γιο του Αμπντάλα (φωτογραφία). Αλλά
και αφού έβγαλε στη φόρα τα άπλυτα της βασιλικής οικογένειας και τους καβγάδες
και τις συνωμοσίες για τη διαδοχή. Από «The Times» στη σελ. 55.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16352N021</ED>
<ID>
ID:18593

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Θαύμα
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ελπίζω να μην παραγνωρίσετε το νόημα της χθεσινής συνάντησης Χριστόδουλου -
Λαλιώτη. Άλλωστε, είναι η πρώτη φορά που Αρχιεπίσκοπος είδε από κοντά το Θείον Βρέφος.

Με τιμή
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16352N022</ED>
<ID>
ID:18672

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Πολύ κρύο, βροχές κατά τόπους ισχυρές, καταιγίδες κυρίως στη θάλασσα, χιόνια
και στα πεδινά της Κεντρικής και Βόρειας Ελλάδας. Μέτριοι έως ισχυροί (5-6
Μπωφόρ) βοριάδες στα βόρεια, νοτιοδυτικοί στην υπόλοιπη χώρα.


Εμμονή της κακοκαιρίας με φαινόμενα σαν της Κυριακής, αμείωτης έντασης.
Βροχές, καταιγίδες, χιόνια, πολύ κρύο, ισχυροί άνεμοι. «Σκληρός» στην
αναχώρησή του ο Ιανουάριος, ίδιος μας έρχεται και ο Φεβρουάριος!

Article

<CATEGORY>vin01</CATEGORY>

 <H5>ΕΠΙΜΕΝΟΥΝ ΜΑΘΗΤΕΣ, ΚΑΘΗΓΗΤΕΣ ­ ΜΙΚΡΑ ΒΗΜΑΤΑ ΕΠΑΝΑΠΡΟΣΕΓΓΙΣΗΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Κάντε υπομονή...
</H2><H2></H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

«Κάτσε καλά, Γεράσιμε» φώναζαν οι μαθητές στους δρόμους της Αθήνας και
αρκετών μεγάλων πόλεων της χώρας, αλλά το είδαν κι αυτοί το αποτέλεσμα: πέντε
με έξι χιλιάδες ήταν μόνο στο συλλαλητήριο της πρωτεύουσας ­ η μικρότερη
συμμετοχή από τα εννιά συλλαλητήρια που έχουν πραγματοποιηθεί ως τώρα.

ΟΙ ΜΑΘΗΤΕΣ αποφάσισαν και νέο συλλαλητήριο για την Πέμπτη 5 Φεβρουαρίου, ενώ
και οι καθηγητές επιμένουν σε νέες κινητοποιήσεις. Αποφασίζουν σήμερα, αν και
στο μεταξύ γίνονται μικρά βήματα επαναπροσέγγισης για την έναρξη εκ νέου του
διαλόγου με τον υπουργό Παιδείας. Αύριο είναι των Τριών Ιεραρχών. Μακάρι να
τους φωτίσει όλους, να τελειώσει αυτή η ιστορία... (Σελ. 12-13).

Την ίδια ώρα, στην Πλατεία Κοτζιά, όλα είχαν πανηγυρικό χαρακτήρα. Ο δήμαρχος
Αθηναίων ορκιζόταν και πάλι δήμαρχος, αλλά κανείς εκ των παρισταμένων δεν θα
έβαζε το χέρι του στη φωτιά, για το πόσο θα παραμείνει στη θέση του. Το ίδιο ή
και περισσότερο υποψιασμένοι, οι οπαδοί του Δ. Αβραμόπουλου φώναζαν έξω από το
δημαρχείο «Έβγα έξω αρχηγέ» και «Δήμαρχε προχώρα, σε θέλει όλη η χώρα».
Εκείνος τους έκανε το χατίρι, βγήκε στον εξώστη, χαιρέτισε τα πλήθη, και
επανήλθε στο γραφείο του. Εκεί όπου προηγουμένως βρισκόταν, για να τον ορκίσει
ο Αρχιεπίσκοπος Χριστόδουλος. Στην αμιγώς πολιτική διάσταση του θέματος, ο Δ.
Αβραμόπουλος έχει επιλέξει πλέον την τακτική της σιωπής έναντι των σχολίων που
διατυπώνονται από τη Ρηγίλλης. Το ίδιο έκανε και με τον Θ. Πάγκαλο και του
(παρα)βγήκε σε καλό. Δοκιμασμένη η συνταγή, γιατί να την αλλάξει; (Σελ. 8).

Δεν είμαστε και πολύ χαρούμενοι που θα μας έρθει ­ αν τελικώς έρθει ­ ο
πρόεδρος Κλίντον. Αυτό τουλάχιστον καταλάβαμε χθες, από τις προφανώς
ενοχλημένες δηλώσεις του κυβερνητικού εκπροσώπου, όπως και τη στο ίδιο μήκος
κύματος ανακοίνωση του υπουργείου Εξωτερικών. Να έρθετε, κύριε, όποτε θέλετε,
αλλά όχι ως τσόντα σε ταξίδι στην Τουρκία. Εντάξει; (Σελ. 5).

Συναφές με το προηγούμενο, μια και άπτεται των ελληνοτουρκικών σχέσεων, είναι
και αυτό που ακολουθεί: ήτοι οι «ιδέες» που ρίχνουν διάφοροι (ξένοι)
παράγοντες, όχι πάντα καλοπροαίρετοι για το ποια θα μπορούσε να είναι μια
πιθανή λύση του Κυπριακού. Άγγλοι, Γάλλοι, Πορτογάλοι, Γερμανοί, Αμερικανοί
και άλλοι μας προτείνουν, μας προτείνουν ­ ό,τι θέλουν. Εμείς; Άμυνα, διότι
«φοβού τους Δαναούς και δώρα φέροντας»... (Σελ.
5).

Μια χαραμάδα φως, ότι το ΠΑΣΟΚ μπορεί να πορευθεί σε ένα ενωτικό Συνέδριο,
φάνηκε χθες. Δεν είναι μόνο ο Άκης Τσοχατζόπουλος που, από τα Τρίκαλα, μίκρυνε
τις αποστάσεις από τον Πρωθυπουργό Κώστα Σημίτη, είναι και η ουσιαστική
συμφωνία που επιτεύχθηκε χθες στην Επιτροπή Δεοντολογίας του κόμματος για το
μείζον, όπως αναγορεύθηκε, πρόβλημα των παράνομων εγγραφών μελών. Λύθηκε και
το ζήτημα της πρόσβασης στο ηλεκτρονικό αρχείο του ΠΑΣΟΚ. Και οι δυο πλευρές
δέχθηκαν να αποδοθεί στην Άννα Διαμαντοπούλου, την πρόεδρο της Επιτροπής,
ρόλος... Κόφι Ανάν, ήτοι, όποιος έχει αντιρρήσεις και απορίες να προσφεύγει
στην κυρία πρόεδρο, η οποία θα διαθέτει σε δισκέτα το αρχείο, για
διευκρινίσεις. Άντε με το καλό, σε συμφωνία και για ουσιαστικότερα... (Σελ. 7).
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16352N032</ED>
<ID>
ID:18649

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ναυάγιο;
</H2>
ΚΑΙ αν αναζητεί κανείς τα αίτια της κακοδαιμονίας του Εθνικού
Συστήματος Υγείας...

ΑΝ διερωτάται γιατί το όραμα που τόσο φιλόδοξα ξεκίνησε και τόσες
ελπίδες τροφοδότησε μοιάζει να ναυαγεί...

ΔΕΝ θα 'χει μια εύκολα κατανοητή απάντηση για τον απλό λόγο πως επί
τόσα χρόνια ακατανόητες καταστάσεις διαιωνίσθηκαν...

ΜΕ πρώτη και βασική ­ όπως η έρευνα των «ΝΕΩΝ» αποκαλύπτει ­ τον κακό προγραμματισμό...

ΣΕ συνδυασμό με τις ανεπάρκειες στον οργανωτικό τομέα της δημόσιας υγείας.

ΑΝ μάλιστα προστεθεί η συνήθης γραφειοκρατική βραδύτητα στην υλοποίηση
αποφάσεων για καθημερινά προβλήματα στα δημόσια νοσοκομεία...

ΤΟΤΕ το «κράμα» της αβελτηρίας καταντά θανατηφόρο για τη δημόσια περίθαλψη.

ΑΠΛΕΣ αποφάσεις βαλτώνουν στον γραφειοκρατικό λαβύρινθο...

ΚΑΙ προγραμματισμός με στοιχειώδεις αναθεωρήσεις στις ιατρικές πράξεις...

Ή ΑΚΟΜΗ και με ανακατανομή ­ βάσει των αναγκών ­ κρεβατιών στις κλινικές...

ΔΕΝ επιχειρείται καν ώστε να βελτιωθεί η ποιότητα της νοσηλείας.

Ο,ΤΙ, με άλλα λόγια, καταγράφεται ως παθογένεια της Δημόσιας Διοίκησης...

ΣΥΝΑΝΤΑΤΑΙ και στα δημόσια νοσοκομεία με συνέπεια το χαμηλό επίπεδο
ικανοποίησης των ασθενών...

ΚΑΙ τη διαρκώς αυξανόμενη «τάση καταφυγής» στον ακριβοπληρωμένο
ιδιωτικό τομέα της υγείας.

ΑΛΛΑ έτσι τροφοδοτείται ένας άλλος φαύλος κύκλος...

ΑΥΤΟΣ της απώλειας πόρων και εξαιτίας του χαμηλού ποσοστού κάλυψης
κλινών στην επαρχία κυρίως...

ΑΠΟ τον οποίο για να ξεφύγουμε θα πρέπει...

ΠΡΩΤΑ να ξεπερασθεί η αντίληψη «άσε και θα δούμε».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16352N033</ED>
<ID>
ID:18688

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Κώστας Γείτονας:

(ο υπουργός Επικρατείας, στον 9,84)

«Έχουμε χάσει τη μάχη του καφενείου και πρέπει να την κερδίσουμε ως ΠΑΣΟΚ.
Εκεί θα ρίξουμε το βάρος μας».

Αλέκος Βούλγαρης:

(ο βουλευτής του ΠΑΣΟΚ, στη Βουλή)

«Μια λαϊκή παροιμία λέει "όταν ανοίγει ένα σχολείο κλείνει μια φυλακή".
Αναρωτήθηκε κανείς άραγε τι συμβαίνει όταν κλείνει ένα σχολείο;».

Όλεγκ Μπλαχίν:

(ο προπονητής της ΑΕΚ, στο «Active»)

«Τώρα περισσότερο διαβάζω φιλοσοφία. Ξέρεις, τώρα μεγαλώσαμε και πρέπει να
καταλάβουμε κάποια πράγματα».

Μανώλη Λιδάκης:

(ο τραγουδιστής, στο «Close Up»)

«Τι να περιμένουν οι γυναίκες από μένα;».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16352N034</ED>
<ID>
ID:18720

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N03&aa=4</URL></REF>


Article

<CATEGORY>vin05</CATEGORY>

 <H2>Οι προαγωγές Σημίτη...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΤΑΠΛΗΚΤΙΚΟ: Που λέτε, σε κάποια στιγμή της χθεσινοβραδινής δεξίωσης που
παρέθεσε ο Πρόεδρος της Δημοκρατίας προς τιμήν των Ενόπλων Δυνάμεων, ο κ. Κ.
Σημίτης «πέφτει» πάνω στον εκπρόσωπο του κ. Α. Τσοχατζόπουλου, τον κ. Χρ. Δρογγάρη.

­ ΚΑΛΟΣ μου φαίνεσαι για... ταξίαρχος, τον χαιρετάει εγκάρδια ο Πρωθυπουργός.
Πέφτουν τα σχετικά γέλια από όλους, με πρώτο τον... ενδιαφερόμενο ­ και
ζητείται από τον Πρωθυπουργό να δώσει αμέσως... προαγωγή στον νέο ταξίαρχο!

­ ΑΝ ΘΕΛΕΤΕ, να τον κάνω και αντιστράτηγο, αλλά τότε θα είναι... κοντά στην
αποστρατεία, παρατηρεί γελώντας ο κ. Κ. Σημίτης!!!
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16352N043</ED>
<ID>
ID:18687

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N04&aa=3</URL></REF>


Article

<CATEGORY>vin05</CATEGORY>

 <H2>Ζήτησε ραντεβού
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΚΑΛΑ, είναι γνωστό ότι οι δεξιώσεις είναι και χώροι κλεισίματος ραντεβού.
Να, για παράδειγμα, όπως αυτό που ζήτησε χθες, στη δεξίωση προς τιμήν των
Ενόπλων Δυνάμεων, ο κ. Αντ. Σαμαράς από τον κ. Α. Τσοχατζόπουλο...

Ο ΟΠΟΙΟΣ κ. Τσοχατζόπουλος έφθασε ­ αυτό δεν είναι είδηση ­ καθυστερημένος,
αλλά αυτή τη φορά ήταν δικαιολογημένος, μιας και επέστρεφε από την περιοδεία
του στα Τρίκαλα. Στην ώρα τους έφτασαν οι κ.κ. Απ. Κακλαμάνης, Κ. Μητσοτάκης,
Φ. Πετσάλνικος, Ν. Κωνσταντόπουλος, Δ. Τσοβόλας...

ΤΩΡΑ, αν αναρωτιέστε ποιος έφτασε τελευταίος, ιδού η έκπληξη: Ο Αρχιεπίσκοπος
Χριστόδουλος, παρακαλώ.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16352N044</ED>
<ID>
ID:18710

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N04&aa=4</URL></REF>


Article

<CATEGORY>vin05</CATEGORY>

 <H2>Στον δεύτερο γύρο...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΔΥΟ ΤΕΡΑΣΤΙΕΣ πίτες για τους κοινοβουλευτικούς συντάκτες έκοψε χθες ο πρόεδρος
της Βουλής κ. Απ. Κακλαμάνης. Που λέτε, ήταν τόσο μεγάλες οι πίτες, που δεν
μπορούσαν να βρουν τα φλουριά ­ κι έτσι ο κ. Κακλαμάνης... μοίρασε και δεύτερο γύρο!

Φέτος, ο πρόεδρος της Βουλής μοίρασε πρώτα στις γυναίκες τα κομμάτια της πίτας
­ και έκανε και άλλη μία πρωτοτυπία. Έκοψε κομμάτι για «τον φτωχό δημοσιογράφο»!!!

(Για τους φτωχούς αναγνώστες, τίποτα;)
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16352N045</ED>
<ID>
ID:18725

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N04&aa=5</URL></REF>


Article

<CATEGORY>vin05</CATEGORY>

 <H2>Θα τα πουν στη Βιέννη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΦΑΙΝΕΤΑΙ ότι η κοινή τους παρουσία στη Βιέννη σήμερα και αύριο ­ για
τους κ.κ. Κ. Σημίτη και Α. Τσοχατζόπουλο λέμε ­ δεν θα έχει να κάνει μόνον με
τα θέματα του ευρωσοσιαλισμού, αλλά και του... εγχώριου. Τόσο ο κ. Κ. Σημίτης,
που έχει την πρωτοβουλία, όσο και ο κ. Τσοχατζόπουλος, έχουν, ο καθένας από
την πλευρά του, διάθεση να συνεχίσουν την αναζήτηση μιας «πολιτικής συμφωνίας»
­ διάθεση υπάρχει, τώρα αν θα υπάρξει και αποτέλεσμα, θα σας γελάσω...
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16352N046</ED>
<ID>
ID:18737

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N04&aa=6</URL></REF>


Article

<CATEGORY>vin05</CATEGORY>

 <H2>Ο πιο καλός ο μαθητής
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕ ΟΜΟΦΩΝΗ απόφαση του συλλόγου γονέων, αλλά και των δασκάλων του 9ου
Δημοτικού Σχολείου Χανίων, θα τιμηθεί το Σάββατο το απόγευμα «ο διαπρεπέστερος
μαθητής» του σχολείου. Ποιος είναι; Κάποιος... Κώστας Μητσοτάκης ­ μάλιστα, η
δασκάλα που θα τον βραβεύσει, είναι εγγονή του δικού του δασκάλου!!!
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16352N047</ED>
<ID>
ID:18741

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N04&aa=7</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Εθελοντές
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΔΕΝ ΕΧΩ λόγους να συμπαθώ τους Γερμανούς. Το αντίθετο: έζησα τη θηριωδία τους
τα χρόνια της Κατοχής. Ήμουν 6 χρονώ παιδάκι, όταν μπήκαν στην Ελλάδα.
Πείνασα, ξεπάγιασα, έκλαψα. Είδα νεκρούς στους δρόμους από ασιτία. Κι έφτασαν
ώς τ' αυτιά μου οι ομοβροντίες από τις εκτελέσεις πατριωτών στο Σκοπευτήριο.

Δεν έχω λόγους να συμπαθώ τους Γερμανούς, αλλά σε μερικά πράγματα τούς βγάζω
το καπέλο. Ένα απ' αυτά: αγαπάνε τον τόπο τους. Τον βοηθάνε. Ελάχιστοι είναι
για την πάρτη τους. Οι περισσότεροι κοιτάζουν μεν να «την βγάλουν» και ίσως να
βολευτούν, αλλά όταν χρειαστεί να ανασκουμπωθούν για να προσφέρουν κάτι στο
κοινωνικό σύνολο, το κάνουν με μεγάλη ευχαρίστηση.

Απόδειξη, οι εθελοντικές οργανώσεις τους. Όπως διαβάζω στο περιοδικό
«Γερμανία», το 18% του γερμανικού πληθυσμού ­ μιλάμε για πολλά εκατομμύρια ­
ανήκουν σε τέτοιες οργανώσεις. Εις βάρος της ανάπαυσής τους, της καλοπέρασής
τους κ.λπ. όλοι αυτοί οι Γερμανοί, οι εθελοντές, χωρίς να εισπράττουν δεκάρα
«βάζουν πλάτη» για να αντιμετωπίζονται διάφορα προβλήματα: γίνονται
πυροσβέστες. Πωλητές σε καταστήματα που διαθέτουν είδη από τον τρίτο κόσμο.
Μπαίνουν σε συνεργεία διάσωσης που γλιτώνουν από τον θάνατο σεισμοπαθείς και
πλημμυροπαθείς όχι μόνο στη Γερμανία, αλλά και έξω απ' αυτήν. Περιποιούνται
γέροντες και ασθενείς. Συντροφεύουν μοναχικούς ανθρώπους. Μαθαίνουν γράμματα
σε αναλφάβητους. Προπονούν παιδιά σε διάφορα αθλήματα. Αντικαθιστούν τις
τηλεφωνήτριες σε σταθμούς που έχουν ιδρυθεί, για να προσφέρουν συμπαράσταση σε
ανήλικους που έχουν ανάγκη.

Και να ήταν μόνο αυτά... Ειδικοί επιστήμονες συμβουλεύουν νέους
επιχειρηματίες. Ειδικοί επιστήμονες ­ και πάλι ­ βοηθάνε τους ξένους (και
υπάρχουν πάρα πολλοί στη Γερμανία) να ενταχθούν ομαλά στη γερμανική κοινωνία
(τους μαθαίνουν τη γλώσσα πρωτίστως, αλλά κάνουν και φροντιστήριο στους
«αδύνατους» μαθητές). Μαζεύουν τα σκουπίδια από τα πάρκα. Φτιάχνουν κοστούμια
­ σχεδιαστές και ράφτες ­ για ερασιτεχνικές θεατρικές ομάδες. Και, γενικά,
είναι παρόντες, όποτε και όπου ζητηθεί η βοήθειά τους.

Να σημειώσω ότι όλα αυτά συμβαίνουν χωρίς να μπαίνει στη μέση το κράτος, που
είναι γραφειοκρατικό και στη Γερμανία και για αυτό τον λόγο εξαιρετικά
δυσκίνητο. Το κράτος στέγη μόνο παρέχει στο «Εθνικό Γραφείο Εθελοντών». Που τα
καταφέρνει θαυμάσια με ό,τι καταπιάνεται. Και, κυρίως, γρήγορα. Γενάρης του
'99 που γράφω αυτές τις γραμμές. Και σκέφτομαι: πότε, αλήθεια, θα φτάσουμε κι
εμείς σ' αυτό το σημείο; Η ΕΡΑ, όπως ξέρω, ενισχύει όλες τις εθελοντικές
προσπάθειες και τις προβάλλει. Και μπράβο της. Αλλά η ανταπόκριση, φευ, είναι
μικρή. Γιατί εμείς είμαστε «ξύπνιοι». Έλληνες. Όχι Γερμαναράδες «κορόιδα»...
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16352N048</ED>
<ID>
ID:18745

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΗΜΕΙΩΣΤΕ ΚΙ αυτό: Ο κ. Κων. Μητσοτάκης, στα πηγαδάκια της χθεσινοβραδινής
δεξίωσης προς τιμήν των Ενόπλων Δυνάμεων, στο Προεδρικό Μέγαρο, εξέφραζε
ανοικτά την προτίμησή του στην αγορά μαχητικών F-16 κι όχι F-15...

ΚΟΒΟΥΝ ΤΗΝ ΠΙΤΑ τους στο ΠΑΣΟΚ την ερχόμενη Πέμπτη ­ πριν από τη
συνεδρίαση του Εκτελεστικού Γραφείου. Για να δούμε σε ποιον θα πέσει το φλουρί...

ΕΚΑΨΑΝ ΟΜΟΙΩΜΑ του κ. Γερ. Αρσένη χθες οι μαθητές ­ μιας και δεν
είμαστε στην Αϊτή, μήπως κάποιοι νεαροί έχουν παρεξηγήσει την έννοια του
«μαθητικού αγώνα»;

ΠΟΛΛΕΣ ΠΕΤΡΕΣ και χθες στο κέντρο της Αθήνας ­ φαίνεται ότι είμαστε
στη... λίθινη εποχή...

ΚΑΘΕ ΠΡΑΓΜΑ στον καιρό του και τα επεισόδια το μεσημεράκι...

ΕΡΩΤΗΣΗ ΓΙΑ ΤΑ «ριάλιτι» της μικρής οθόνης κατέθεσαν οι «καραβελιστές»
του ΠΑΣΟΚ, με πρωτοβουλία του κ. Λ. Τζαννή. Όπου «καραβελιστές», αυτοί που
όταν είναι στην Αθήνα, μένουν στο «Κάραβελ»...

ΩΡΑΙΟ ΤΩΝ ΑΜΕΡΙΚΑΝΩΝ ­ θα έλθει, λέει, στην Αθήνα ο κ. Μπ. Κλίντον,
αλλά δεν έχει συνεννοηθεί με τους δικούς μας. Πάλι καλά που θα τους καλέσει
στην επίσκεψή του, δηλαδή..
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16352N049</ED>
<ID>
ID:18746

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N04&aa=9</URL></REF>


Article

<CATEGORY>vin04</CATEGORY>

 <H5>ΕΜΜΕΝΕΙ Ο ΤΟΥΡΚΟΚΥΠΡΙΟΣ ΗΓΕΤΗΣ ΣΤΙΣ ΑΞΙΩΣΕΙΣ ΠΟΥ ΟΔΗΓΟΥΝ ΣΕ ΜΟΡΦΗ ΣΥΝΟΜΟΣΠΟΝΔΙΑΣ
</H5><H2>Τα 6 «όχι» του Ντενκτάς
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Έξι τουρκικές αξιώσεις, στις οποίες ο Ντενκτάς παραμένει αμετακίνητος και οι
οποίες οδηγούν ουσιαστικά σε μια μορφή συνομοσπονδίας, αποκάλυψε χθες ο
Πρόεδρος Κληρίδης.

ΤΑΥΤΟΧΡΟΝΑ διέψευσε πληροφορίες ότι οι Αμερικανοί ετοιμάζονται για ένα νέο
γύρο διαβουλεύσεων με επίκεντρο μέτρα οικοδόμησης εμπιστοσύνης. Τα έξι σημεία
της τουρκικής αδιαλλαξίας ­ όπως τα χαρακτήρισε ο κ. Κληρίδης ­ είναι:

1 Επιμονή στη χωριστή κυριαρχία «των δύο μερών», μια απαίτηση που
απομακρύνει από το ομοσπονδιακό μοντέλο και προσεγγίζει τη συνομοσπονδία.

2 Ανταλλαγή περιουσιών ούτως ώστε να μην υπάρχουν δεσμοί ιδιοκτησίας
μεταξύ των δύο ζωνών.

3 Ίση εκπροσώπηση των δύο πλευρών στην ομοσπονδιακή κυβέρνηση και στα
πολιτειακά όργανα. Μετά δηλαδή την πολιτική ισότητα, ο Ντενκτάς διεκδικεί την
αριθμητική ισότητα των δύο κοινοτήτων. Υπό το Σύνταγμα της Ζυρίχης, η αναλογία
αυτή ήταν 70/30 υπέρ των Ελληνοκυπρίων.

Η ΠΡΟΕΔΡΙΑ

Κληρίδης - Ντενκτάς (εδώ με τον Κόφι Ανάν). Η διαφορά θέσεων είναι, γι' άλλη
μια φορά, μεγάλη

4 Εκ περιτροπής προεδρία των δύο μερών της ομοσπονδίας στην κεντρική
κυβέρνηση. Να σημειωθεί εδώ ότι ο Ντενκτάς απορρίπτει ενιαίο (κοινό) εκλογικό κατάλογο.

5 Ουσιαστική τουρκική στρατιωτική παρουσία στην Κύπρο και μετά τη
λύση. Ο Ντενκτάς σε συνομιλίες του με ξένους διπλωμάτες αναφέρει συχνά τους
αριθμούς 9 με 7 χιλιάδες Τούρκων στρατιωτών.

6 Συναινετικές αποφάσεις των δύο μερών της ομοσπονδίας για μια σειρά
από σημαντικά ζητήματα του κράτους, ούτως ώστε καμιά κρίσιμη απόφαση να
λαμβάνεται χωρίς τη σύμφωνη γνώμη των Τουρκοκυπρίων. Κατά τον Κύπριο Πρόεδρο,
αυτοί είναι και οι λόγοι για τους οποίους δεν έχει επιτευχθεί καμία πρόοδος
στο Κυπριακό εδώ και τόσα χρόνια. Εμφανίστηκε ο κ. Κληρίδης δύσπιστος και στις
πολλές υποσχέσεις που, όπως είπε, έχουν δοθεί αυτό τον καιρό ­ πυραύλων στην
Κύπρο ­ και είπε ότι αναμένει «αποδείξεις».

ΜΗΝΥΜΑ

Για πρώτη φορά ακόμα ο κ. Κληρίδης, και προφανώς με αφορμή το πρόσφατο
επεισόδιο με τον σερ Ντέιβιντ Χάνι, έστειλε και ένα μήνυμα προς όσους στην
Ευρώπη συζητούν τον τελευταίο καιρό εκπτώσεις από την ομοσπονδιακή λύση και
φαίνεται να ανοίγουν «παράθυρα» προς τη συνομοσπονδία. Είπε δηλαδή ότι για την
ελληνοκυπριακή πλευρά υπάρχουν μερικές βασικές αρχές, οι οποίες δεν είναι
διαπραγματεύσιμες «και δεν πρέπει να νομίζουν μερικοί ότι μπορούν να
θυσιαστούν στον βωμό της ένταξης». 
Επανέλαβε ότι λύση είναι η αποστρατικοποίηση και διευκρίνισε ότι μια διεθνής
δύναμη που θα υπακούει στο Συμβούλιο Ασφαλείας θα μπορούσε να αναλάβει τα
θέματα ασφαλείας κατά τη μεταβατική περίοδο.

Ο ΚΑΡΑΜΑΝΛΗΣ

Τη χάραξη εθνικής στρατηγικής ζήτησε ο πρόεδρος της Νέας Δημοκρατίας Κώστας
Καραμανλής, ο οποίος βρίσκεται στην Κύπρο και συναντήθηκε με τον κ. Κληρίδη. 
Σε δηλώσεις άφησε αιχμές για την πολιτική της Αθήνας στο Κυπριακό και είπε ότι
μια εθνική στρατηγική, που θα τηρείται χωρίς αποκλίσεις, θα αποτελεί ένα
ισχυρό αποτρεπτικό μήνυμα προς την Άγκυρα. Ο Κ. Καραμανλής μίλησε χθες βράδυ
σε συνέδριο για τις αποκρατικοποιήσεις.

* Στη Λευκωσία έφθασε χθες βράδυ και ο αναπληρωτής υπουργός Εξωτερικών Γ. Παπανδρέου.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16352N051</ED>
<ID>
ID:18628

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N05&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>«Μέτρον άριστον»...
</H2>
<AUTHOR>Γ.Ε. ΔΙΑΚΟΓΙΑΝΝΗΣ</AUTHOR>

ΜΕΡΙΚΕΣ φορές δεν βλάπτει να εφαρμόζει κανείς το ρητό «μέτρον άριστον»... Πολύ
περισσότερο όταν πρόκειται για τον υπουργό που χειρίζεται τις δύσκολες
εξωτερικές υποθέσεις μιας ιστορικής, μικρής και χιλιοβασανισμένης χώρας.

Ανεξάρτητα από το ποιος έχει ή όχι δίκιο για τους πυραύλους S-300, το θέμα
είναι τόσο σοβαρό, κυρίως όπως εξελίχθηκε, ώστε εκφράσεις ­ π.χ. προς τον κ.
Έβερτ ­ της μορφής «παρά τη διανοητική προσπάθεια που κατέβαλα...», θα έπρεπε
να αποφεύγονται. Όσο για την Αριστερά και το ΚΚΕ, τα πράγματα είναι πιο απλά.
Αν μάλιστα προέρχεται από το Κομμουνιστικό Κόμμα, το οποίο τον τίμησε στα
δύσκολα, στα πέτρινα χρόνια και μάλιστα την εποχή της παρανομίας του, αλλά και
των μεγάλων προβλημάτων της εσωκομματικής σύγκρουσης, ίσως θα έπρεπε να
αποφεύγει «ακραίες» εκφράσεις. Και πολύ περισσότερο να το κατηγορεί ότι δεν
σέβεται τον κοινοβουλευτισμό, κατηγορία με βάση την οποία τέθηκε στο παρελθόν
εκτός νόμου. Η «λογική» τού «τίποτα» για τους άλλους, πολλές φορές οδηγεί σε
αδιέξοδα, που δυστυχώς δεν έχουν αντίκτυπο μόνο γι' αυτούς που την πρεσβεύουν,
αλλά, ίσως, και για τη χώρα την οποία εκπροσωπούν.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16352N052</ED>
<ID>
ID:18673

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N05&aa=2</URL></REF>


Article

<CATEGORY>vin02</CATEGORY>

 <H2>ΠΡΟΕΚΤΑΣΕΙΣ
</H2><H2>Ουάσιγκτον και Λονδίνο πιέζουν Αθήνα και Λευκωσία
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Πιέσεις ­ διακριτικές, πλην όμως συνεχείς ­ δέχεται η Αθήνα και φυσικά και η
Λευκωσία για να αρχίσουν να συζητούν το... ακατονόμαστο: κάποια μορφή διπλής
οντότητας για την Κύπρο.

ΜΕΤΑ ΤΗΝ «επίλυση» της κρίσης για τους πυραύλους S-300, οι «τρίτοι» έχουν
αρχίσει να επαναφέρουν στις επαφές τους με Έλληνες και Κύπριους αξιωματούχους
διάφορες ιδέες ­ οι οποίες μπορεί να μη φέρουν την ονομασία «συνομοσπονδία»,
που ζητεί ο Ραούφ Νενκτάς, αλλά ασφαλώς είναι εγγύτερα στη δική του φιλοσοφία
από αυτήν της Κυπριακής Δημοκρατίας.

Τον... χορό άρχισαν να σέρνουν, όπως είναι φυσικό, οι Αμερικανοί. Παρά τις
δημόσιες δηλώσεις του αρμοδίου για το Κυπριακό, Ρίτσαρντ Χόλμπρουκ, και του
βοηθού του Τομ Μίλερ ­ άνθρωποι που έπαιξαν ρόλο στην εκτόνωση της κρίσης με
τους πυραύλους ­ είναι πλέον κοινό μυστικό στο υπουργείο Εξωτερικών πως οι
πραγματικές θέσεις του Στέιτ Ντιπάρμτμεντ απέχουν πολύ.

Η Μ. ΟΛΜΠΡΑΪΤ

Για την ακρίβεια, όπως λένε διπλωματικές πηγές, το κατεστημένο του Στέιτ
Ντιπάρτμεντ, με επικεφαλής τη Μαντλίν Ολμπράιτ, αντιμετωπίζει με κάτι
περισσότερο από χλιαρό ενδιαφέρον τις ιδέες για διπλή κρατική υπόσταση. Απλώς,
εξηγούν οι ίδιες πηγές, ο Λευκός Οίκος και οι άνθρωποί του δεν μπορούν να
βγουν ευθαρσώς να υποστηρίξουν κάτι τέτοιο, από τον φόβο... της ψήφου των
Ελληνοαμερικανών. Κύκλοι του υπουργείου Εξωτερικών σημειώνουν ότι το τελευταίο
διάστημα διακρίνεται καθαρά και μια ταύτιση του Λονδίνου με τις (ανεπίσημες)
αμερικανικές απόψεις. Έπειτα από ένα σχετικά μεγάλο χρονικό διάστημα ­ από την
επομένη της εκλογής του Τόνι Μπλερ ­ που η Αγγλία φάνηκε να έχει τάσεις
«ανεξάρτητης» εξωτερικής πολιτικής, τώρα φαίνεται να επιστρέφει στον
παραδοσιακό της δεσμό με τις Ηνωμένες Πολιτείες. «Είναι πια σαφές ότι υπάρχει
συνεννόηση μεταξύ τους σε όλες τις κινήσεις για το Κυπριακό», έλεγε διπλωμάτης.

«ΕΛΒΕΤΙΚΟ»

Ως εκ τούτου δεν θεωρείται ούτε τυχαία ούτε άνευ σημασίας η δήλωση του
Βρετανού διαμεσολαβητή για το Κυπριακό, σερ Ντέιβιντ Χάνι, περί «ελβετικού
μοντέλου» που θα μπορούσε να χρησιμεύσει ως πρότυπο για επίλυση του Κυπριακού.
Είναι γνωστό στην Αθήνα πως ο σερ Ντέιβιντ και εξαιρετικά έμπειρος διπλωμάτης
είναι και της απολύτου εμπιστοσύνης του κ. Μπλερ.

Στις ιδέες αυτές δεν αντιδρούν ιδιαίτερα και οι αρμόδιοι άλλων ευρωπαϊκών
χωρών. Ο κ. Ράντσαου, για παράδειγμα, ο Γερμανός απεσταλμένος για το Κυπριακό,
μόλις προχθές, στις συναντήσεις που είχε στην Αθήνα, εξέφρασε την εκτίμηση πως
από την πρωτοβουλία Χόλμπρουκ δεν πρόκειται να υπάρξει κανένα αποτέλεσμα ­ κι
ότι η μόνη προοπτική που βλέπει, είναι οι διακοινοτικές συνομιλίες με την
παρότρυνση των μητέρων - πατρίδων.

ΑΡΝΗΤΙΚΑ

Όλες αυτές οι ιδέες, που στο βάθος φλερτάρουν με τη φιλοσοφία της
συνομοσπονδίας, αντιμετωπίζονται εντελώς αρνητικά από την Αθήνα και τη
Λευκωσία. 
Αρμόδια πηγή του υπουργείου Εξωτερικών έλεγε μάλιστα ότι και η Ευρωπαϊκή Ένωση
δεν μπορεί να κάνει δεκτή μια χώρα με διπλή κρατική υπόσταση. 
Ωστόσο, στις Βρυξέλλες ακούγεται και το επιχείρημα ότι η Ένωση αντιμετωπίζει
θετικά τα «αποκεντρωμένα συστήματα» εν γένει ­ κι ο Επίτροπος Χανς βαν ντεν
Μπρουκ έχει κατ' επανάληψη πει ότι η Ε.Ε. θα δεχθεί οποιαδήποτε συνταγματική
φόρμουλα επιθυμούν οι δύο κοινότητες.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16352N053</ED>
<ID>
ID:18704

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N05&aa=3</URL></REF>


Article

<CATEGORY>vin04</CATEGORY>

 <H2>Η επίσκεψη Κλίντον
</H2>
ΔΕΝ ΕΧΕΙ ορισθεί συγκεκριμένη ημερομηνία για την επίσκεψη του Αμερικανού
προέδρου Μπιλ Κλίντον στην Ελλάδα, ανέφεραν χθες κυβερνητικός εκπρόσωπος και
υπουργείο Εξωτερικών. Στο... ίδιο πνεύμα, ο εκπρόσωπος του Στέιτ Ντιπάρτμεντ
δήλωσε ότι «είναι πρόωρο» να συζητείται το πρόγραμμα του προέδρου για ύστερα
από δέκα μήνες ­ κι αν υπάρχει κάτι προς ανακοίνωση, αυτό θα γίνει γνωστό από
τον Λευκό Οίκο. Ο Δημήτρης Ρέππας υπενθύμισε πως πρόσκληση στον κ. Κλίντον
απηύθυνε ο Κώστας Σημίτης κατά την επίσκεψή του στην Ουάσιγκτον το 1996 και «η
επίσκεψη αυτή θα γίνει. Ακόμη, όμως, δεν έχει προγραμματισθεί και δεν έχει
αποφασισθεί ο συγκεκριμένος χρόνος της επίσκεψης».

Πάντως, τόσο ο κ. Ρέππας όσο και η ανακοίνωση του υπουργείου Εξωτερικών,
τόνισαν ότι «πάγια άποψη της ελληνικής κυβέρνησης είναι ότι οι επισκέψεις
ξένων επισήμων στη χώρα μας δεν πρέπει να συνδυάζονται και να θεωρούνται ως
φυσική συνέχεια επισκέψεών τους στην Τουρκία».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16352N054</ED>
<ID>
ID:18721

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N05&aa=4</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Στο απροχώρητο...
</H2>
<AUTHOR>ΑΝΔΡΕΑΣ ΛΟΒΕΡΔΟΣ</AUTHOR>

Σήμερα 11.00-14.00 είχα μάθημα στο Πάντειο Πανεπιστήμιο. Και λέω «είχα» γιατί
προχθές έμαθα πως τελικώς δεν έχω. Όπως δεν «είχα» μάθημα, πλην μιας φοράς,
από το τέλος Νοεμβρίου.

ΑΓΝΟΩ τους λόγους που η πανεπιστημιακή εκπαίδευση σταμάτησε εδώ και τόσο
καιρό. Όσο κι αν γνωρίζω τα προσχήματα με βάση τα οποία ο καθένας, και για
ψύλλου πήδημα, κλείνει τα πανεπιστήμια. Το «μέσο πάλης» «κατάληψη» υποτίθεται
πως εφαρμόζεται μόνο σε οριακές περιπτώσεις. Υποτίθεται επίσης ότι οι
διεκδικήσεις για καλύτερη εκπαίδευση προϋποθέτουν ανοιχτά εκπαιδευτικά
ιδρύματα. Δεν θυμάμαι, όμως, ποτέ στα δεκαπέντε χρόνια της πανεπιστημιακής μου
θητείας να έχω ολοκληρώσει τη δουλειά μου δίχως καταλήψεις. Τώρα όμως η
κατάσταση έφτασε στο απροχώρητο. Εκπαίδευση ώρα μηδέν και εθνική παιδεία υπό
το μηδέν.

Είναι αδύνατον να κατανοήσουμε τι ακριβώς μας συμβαίνει σήμερα, αν δεν
μεταφερθούμε από το Πανεπιστήμιο στον χώρο της Δευτεροβάθμιας Εκπαίδευσης.
Μιας εκπαίδευσης που δεν παρέχει τις προϋποθέσεις της Παιδείας. Και μιας
εκπαίδευσης που την καταντήσαμε μηχανή μετατροπής της οικονομικής ανισότητας
σε κοινωνική ανισότητα: το παιδί, δηλαδή, που προέρχεται από μία φτωχή
οικογένεια μέσω της δημόσιας εκπαίδευσης μετατρέπεται σε άτομο αδύναμο να
συμμετάσχει όχι μόνο στην οικονομική, αλλά και στην κοινωνική ζωή του τόπου.

Τρίτη μεσημέρι 13.30 έξω από το Πάντειο, στην κλεισμένη Λεωφόρο Συγγρού
παρελαύνουν είκοσι μαθητές με σπασμένα θρανία στα χέρια τους. Οδηγοί και
περαστικοί τους βρίζουν, το ίδιο κάνουν και οι μαθητές. Εικόνες αποσύνθεσης.
Τι πρέπει όμως να γίνει;

α) Πρέπει οπωσδήποτε να υποχρεώνουμε όποιον μιλά για την εκπαίδευση
(γονιούς, καθηγητές, μαθητές, πολιτικούς) να αναλαμβάνει τις ευθύνες του για
την κατάντια, καταγγέλλοντας πρώτα τον εαυτό του.

β) Πρέπει απαραιτήτως να διασώσουμε την παρούσα μεταρρύθμιση που
παρέχει λύση στα σημερινά αδιέξοδα της Δευτεροβάθμιας Εκπαίδευσης. Επί
δεκαετίες το εκπαιδευτικό μας σύστημα δεν προσέφερε τίποτα. Τα παιδιά κατ'
ουσίαν προετοιμάζονταν για τον μήνα των πανελλαδικών εξετάσεων στα 4 ή 5
μαθήματα των δεσμών, παπαγαλίζοντας σελίδες τις οποίες διδάσκονταν στα
φροντιστήρια και που τις ξεχνούσαν μετά. Με τη μεταρρύθμιση που προωθείται, η
Δευτεροβάθμια Εκπαίδευση παίρνει στα χέρια της τα παιδιά της και η διαδικασία
της μάθησης, αντί να προσανατολίζεται στον μήνα των πανελλαδικών εξετάσεων,
διαχέεται στα δύο τελευταία χρόνια των σπουδών στο Λύκειο και σε όλη την ύλη.
Συνεπώς, η εκπαίδευση θα σοβαρέψει και τα παιδιά θα πάρουν μεγαλύτερα εφόδια
για την ζωή τους. Η εκπαίδευση θα μπορέσει να δώσει αργότερα περισσότερες
ευκαιρίες στα παιδιά του δημόσιου σχολείου, δημιουργώντας συνθήκες σχετικής
ισότητας. Το όφελος θα είναι σοβαρό ατομικά για τον μαθητή που θα εισέλθει
αργότερα στην αγορά εργασίας, αλλά και για την Ελλάδα γενικότερα. Η ακύρωση
αυτής της μεταρρύθμισης θα ήταν καταστροφή.

γ) Η ποσότητα και η ποιότητα των αντιδράσεων εναντίον της μεταρρύθμισης
επιβάλλει να ακολουθηθεί από όλους τους εμπλεκόμενους φορείς εδώ και τώρα μία
πολιτική αμοιβαίων υποχωρήσεων με βάση τον νόμο της μεταρρύθμισης. Η
πεμπτουσία των αλλαγών πρέπει να αποσκοπεί στο να παρασχεθεί ο κατάλληλος
χρόνος για την καλύτερη εφαρμογή του νόμου. Χρόνος προσαρμογής μέσα στον οποίο
θα βελτιωθεί και η υλικοτεχνική υποδομή της εκπαίδευσης. Όποιος τορπιλίζει
αυτή τη διαδικασία βγάζει τον εαυτό του έξω από την έννοια του δημόσιου και
εθνικού συμφέροντος. Οι δημαγωγοί, οι ψεύτες και οι καιροσκόποι της πολιτικής
πρέπει να απομονωθούν. Ας στεγανοποιήσουμε τα αυτιά και τη συνείδησή μας.

δ) Δεν έχει σημασία ποιος θα εφαρμόσει τη μεταρρύθμιση. Η Νέα
Δημοκρατία με την πρόταση μομφής κατά του υπουργού Παιδείας μπλοκάρισε την
κυβέρνηση, κλείνοντάς της την πόρτα των υποχωρήσεων ως προς το πρόσωπο του
υπουργού Παιδείας. Αυτή, όμως, η κίνηση τακτικισμού δεν εξυπηρετεί τα
συμφέροντα της εκπαίδευσης και της χώρας και έτσι δεν δεσμεύει κανέναν. Ούτε
τα πρόσωπα των πολιτικών ούτε οι τακτικισμοί ούτε οι συντεχνίες ούτε τα
πολιτικά παιχνίδια ενδιαφέρουν τη χώρα. Τη χώρα ενδιαφέρει η λειτουργία της
εκπαίδευσης και η προώθηση της μεταρρύθμισης.

Η κατάσταση έχει φτάσει στο απροχώρητο, κανείς μας δεν αντέχει άλλες
καθυστερήσεις. Η λύση πρέπει να προκύψει τώρα ή, έστω, τις επόμενες ώρες.

Ο Ανδρέας Ν. Λοβέρδος είναι αναπληρωτής καθηγητής Συνταγματικού Δικαίου στο
Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16352N062</ED>
<ID>
ID:18676

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η αντίδραση των «χαμένων»
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

ΕΑΝ οι τελευταίες κοινωνικές εκδηλώσεις πιστοποιούν «κάτι», αυτό αφορά στις
δυσκολίες της διαδικασίας προσαρμογής της χώρας στο ραγδαία μεταβαλλόμενο
ευρωπαϊκό και διεθνές σύστημα. Η διαδικασία προσαρμογής έχει αναπόφευκτα
«χαμένους», οικονομικά και κοινωνικά «χαμένους», καθώς και ιδεολογικά και
πολιτικά «χαμένους». Και οι «χαμένοι» είναι αναπόφευκτο να αντιδρούν. Οι
αλλαγές όμως που συντελούνται στο διεθνές, ευρωπαϊκό και στο εθνικό επίπεδο
συνιστούν ένα εξαιρετικά περίπλοκο φαινόμενο που απαιτεί ανάλυση και ερμηνεία.
Μια σειρά από πρόσφατες εκδόσεις συμβάλλουν στη διαδικασία αυτή. Το βιβλίο του
καθηγητή του Πανεπιστημίου Αθηνών Π. Καζάκου «Η Νέα Agenda της Αριστεράς και
άλλα δοκίμια πολιτικής κριτικής» (Εκδόσεις Παπαζήσης) αναλύει σε βάθος τη
διαδικασία της αλλαγής και τις απαντήσεις που επιχειρεί να δώσει η Αριστερά
στο φαινόμενο, διαγράφοντας μια νέα στρατηγική. Το βιβλίο αυτό αξίζει να
διαβαστεί σε συνδυασμό με το πολυσυζητημένο δοκίμιο του Α. Γκίντενς «Ο Τρίτος
Δρόμος» που μόλις κυκλοφόρησε στην Ελλάδα (Εκδόσεις Πόλις).

Τις αλλαγές σε επίπεδο του ελληνικού κράτους αναλύουν ακόμη τα βιβλία του Ν.
Χριστοδουλάκη «Το Νέο Τοπίο της Ανάπτυξης» και Δ.Β. Παπούλια και Χ.Κ. Τσούκα
«Κατευθύνσεις για τη Μεταρρύθμιση του Κράτους» (Εκδόσεις Καστανιώτη). Και τα
δύο βιβλία τοποθετούν το ελληνικό κράτος στο ευρύτερο ευρωπαϊκό και παγκόσμιο
περιβάλλον και επιχειρούν να προσδιορίσουν τις συνέπειες για την ελληνική
πραγματικότητα. Με τις ευρύτερες όμως ανακατατάξεις στο παγκόσμιο επίπεδο
ασχολούνται δύο ιδιαίτερα σημαντικές εκδόσεις: το δοκίμιο του πρόωρα χαμένου
μεγάλου στοχαστή Π. Κονδύλη «Από τον 20ό στον 21ο Αιώνα: Τομές στην πλανητική
πολιτική περί το 2000» (Εκδόσεις Θεμέλιο) και ο συλλογικός τόμος των Ν. Λιούση
και Σ. Ντάλη «Οι Διεθνείς Σχέσεις στη Μετα-Ψυχροπολεμική Εποχή» (Εκδόσεις
Παπαζήση). Ακόμη δεν μπορεί παρά να επισημανθεί η ιδιαίτερα σημαντική έκδοση
που επιμελήθηκε ο καθηγητής Μ. Σπουρδαλάκης με τίτλο «ΠΑΣΟΚ Κόμμα - Κράτος -
Κοινωνία» (Εκδόσεις Πατάκη). Κοινό σημείο όλων των εκδόσεων: απαιτούνται
βαθιές αλλαγές στον τρόπο που σκεπτόμαστε για τον εαυτό μας, τη χώρα, τον
κόσμο, έξω από στερεότυπα και ιδεολογήματα του παρελθόντος...

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16352N063</ED>
<ID>
ID:18705

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΗΜΙΤΗΣ, ΑΚΗΣ, ΥΠΟΥΡΓΟΙ ΚΑΙ ΣΤΕΛΕΧΗ ΣΕ ΠΡΟΣΥΝΕΔΡΙΑΚΗ ΚΑΙ ΠΡΟΕΚΛΟΓΙΚΗ ΕΞΟΡΜΗΣΗ
</H5><H5>6.500 τα «υπό ένσταση» μέλη
</H5><H2>ΠΑΣΟΚ: Ώρα για περιοδείες
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ενός... Συνεδρίου, μύρια... έργα και περιοδείες προηγούνται! Εξόρμηση για
την προβολή και επιτάχυνση του κυβερνητικού έργου στην πορεία προς το Συνέδριο
και τις ευρωεκλογές που ακολουθούν ξεκινά ο Πρωθυπουργός, ενώ ανάλογες
πρωτοβουλίες ενταγμένες (και) στη συνεδριακή σκοπιμότητα έχουν ξεκινήσει και
σχεδιάζουν να αρχίσουν και άλλα στελέχη του ΠΑΣΟΚ.

Η ΚΙΝΗΣΗ του Κ. Σημίτη ­ που περιλαμβάνει σε πρώτη φάση περιοδεία στη
Μακεδονία και επισκέψεις σε επιχειρήσεις στην Αττική ­ αποσκοπεί, όπως έλεγαν
συνεργάτες του, και στην αντιστροφή του αρνητικού κλίματος που έχει
διαμορφωθεί το τελευταίο διάστημα στην κοινή γνώμη για την κυβέρνηση σχετικά
με χειρισμούς της.

Ο Πρωθυπουργός, που εγκαινίασε την τακτική του αυτή με τη συνέντευξή του στον
Antenna τη Δευτέρα και τη συνέχισε με την επίσκεψή του, προχθές, στην Εθνική
Τράπεζα, έχει, όπως επισημαινόταν από κυβερνητικά στελέχη, διπλό στόχο:

* Πρώτον, να καταδείξει τη σταθερότητα και την αποφασιστικότητα της
κυβέρνησης στην υλοποίηση της πολιτικής της. Και

* δεύτερον, να συμβάλει στην ενημέρωση της κοινής γνώμης για το έργο
που γίνεται. Γι' αυτό και στο πρόγραμμά του περιλαμβάνονται και επισκέψεις σε
συγκεκριμένα έργα που βρίσκονται σε εξέλιξη.

ΣΤΑ ΕΡΓΑ

Στο πλαίσιο αυτό, ο Κ. Σημίτης θα επισκεφθεί στις 9 Φεβρουαρίου τον ΟΤΕ, σε
μια προσπάθεια να σηματοδοτήσει την αναπτυξιακή διάσταση της οικονομικής
πολιτικής μέσα από την επιτυχημένη πορεία, όπως λένε κυβερνητικά στελέχη, μιας
δημόσιας επιχείρησης με σαφή εξαγωγική τροχιά.

Λίγες ημέρες αργότερα (13 και 14 Φεβρουαρίου) ο Πρωθυπουργός θα επισκεφθεί τις
Σέρρες (το Σάββατο) και το Κιλκίς (την Κυριακή). Με τις επισκέψεις που έχουν
περιληφθεί στο πρόγραμμα επιχειρείται να εξυπηρετηθούν οι γενικότεροι στόχοι.
Έτσι, έχουν περιληφθεί επισκέψεις στο ανεγειρόμενο νοσοκομείο Σερρών, στον νέο
μεθοριακό σταθμό Προμαχώνα προς τη Βουλγαρία, σε φράγμα που χρησιμοποιείται
για άρδευση αγρών, καθώς και στη Βιομηχανική Ζώνη Κιλκίς.

Στην ανάδειξη της ιδιωτικής πρωτοβουλίας στον επιχειρηματικό τομέα αποσκοπεί η
επίσκεψη που προγραμματίζει ο Πρωθυπουργός σε εργοστάσιο στις 19 Φεβρουαρίου
στη Δυτική Αττική, ενώ αμέσως μετά το ενδιαφέρον θα εστιαστεί στο κοινωνικό
πρόσωπο του ΠΑΣΟΚ: επίσκεψη σε ολοήμερο νηπιαγωγείο για να παρουσιαστεί το
πρόγραμμα ενίσχυσης των εργαζόμενων μητέρων.

ΑΝΟΙΧΤΕΣ ΟΜΙΛΙΕΣ

Στο ίδιο μήκος κύματος, δηλαδή στην προβολή του έργου της αρμοδιότητάς του,
αλλά και την ενίσχυση του προφίλ του, κινείται και ο Άκης Τσοχατζόπουλος. Ο
υπουργός Άμυνας που, όπως λένε στελέχη του, γύρισε χθες ιδιαίτερα
ικανοποιημένος από την απήχηση που είχε η διήμερη περιοδεία του σε Λάρισα και
Τρίκαλα, θα συνεχίσει τις επισκέψεις του στην επαρχία, στις οποίες εκτός από
τα καθαρά υπηρεσιακά - στρατιωτικά ζητήματα, συμπεριλαμβάνει ανοιχτές ομιλίες.
Στη Λάρισα εξήγγειλε την επέκταση του στρατιωτικού αεροδρομίου για να
εξυπηρετεί πλέον τις πτήσεις πολιτικών αεροσκαφών, ενώ στα Τρίκαλα υπέγραψε
την ανταλλαγή ενός οικοπέδου του δήμου με ένα του Στρατού, όπου θα χτιστεί το
νέο Νομαρχιακό Μέγαρο.

Περιοδείες κυβερνητικών και κομματικών στελεχών με ανοιχτές εκδηλώσεις και
παρεμβάσεις στον τομέα ευθύνης τους έχει ετοιμάσει και η Χαριλάου Τρικούπη με
επισκέψεις: στα Γιάννενα της Βάσως Παπανδρέου, του Γ. Παπαντωνίου, του Γ.
Ανωμερίτη και του Στ. Μανίκα. Στη Ροδόπη του Α. Τσοχατζόπουλου, της Βάσως
Παπανδρέου, του Μ. Παπαϊωάννου και του Γ. Ανωμερίτη. Παρόμοιες εξορμήσεις
ετοιμάζονται για τη Θεσσαλονίκη, την Καρδίτσα, το Κιλκίς και τη Δυτ. Αττική
(Ελευσίνα, Άνω Λιόσια, Μέγαρα). Το επόμενο 20ήμερο έχουν προγραμματιστεί
συνολικά πάνω από 50 εκδηλώσεις. Εκδηλώσεις - παρεμβάσεις, ανεξάρτητα από τον
κομματικό μηχανισμό, ετοιμάζουν και στελέχη της λεγόμενης εσωκομματικής
αντιπολίτευσης. Ήδη ο Π. Οικονόμου επισκέφθηκε και μίλησε στο Εργατικό Κέντρο
της Καβάλας.

Οι εκδηλώσεις αυτές συνδυάζονται με άλλες καθαρά κομματικές δραστηριότητες,
που αφορούν τη συμμετοχή των 210.000 μελών του κόμματος στις προσυνεδριακές
διαδικασίες. Από τη Δευτέρα μέχρι και την Κυριακή έχουν προγραμματιστεί
περίπου 120 Δημοτικές Ολομέλειες.


ΚΑΤ' ΑΡΧΗΝ συμφωνία για τα «επίμαχα» προσυνεδριακά θέματα πέτυχαν χθες τα μέλη
της Επιτροπής Δεοντολογίας του ΠΑΣΟΚ ­ αν και άλλα στελέχη, που πρόσκεινται
στην εσωκομματική αντιπολίτευση, σχεδιάζουν να επαναφέρουν τις καταγγελίες για
«μέλη μιας χρήσης».

Προηγήθηκε μια σειρά παρασκηνιακών διαβουλεύσεων, με πρωτοβουλία της προέδρου
της Επιτροπής κ. Άννας Διαμαντοπούλου ­ οι οποίες «εκτόνωσαν» την ένταση και
οδήγησαν στη «συναινετική λύση».

Στη χθεσινή συνεδρίαση ­ που πραγματοποιήθηκε σε τόνους πολύ πιο χαμηλούς σε
σχέση με τις προηγούμενες ­ αποφασίστηκε ότι οι ενστάσεις αφορούν περίπου
6.500 μέλη του ΠΑΣΟΚ, από τα 210.000 που είναι στις καταστάσεις της Χαριλάου
Τρικούπη. Με την απόφαση αυτή, η Επιτροπή Δεοντολογίας επιχείρησε «να
ξεκαθαρίσει το τοπίο», καθώς συμφωνήθηκε και ότι όλες οι ενστάσεις θα έχουν
εξεταστεί ως την ερχόμενη Τετάρτη, αφού την Πέμπτη συνεδριάζει το Εκτελεστικό
Γραφείο του ΠΑΣΟΚ για να εκδώσει τις κομματικές εγκυκλίους για το Συνέδριο

Σημειώνεται ότι η απόφαση για τον αριθμό των «υπό ένσταση» μελών αφορά όλες
τις σχετικές καταγγελίες ­ είτε πρόκειται για νέα μέλη είτε πρόκειται για
ανανεώσεις κομματικών ταυτοτήτων.

Ως προς το θέμα της πρόσβασης στο αρχείο με τα μέλη του κόμματος, αποφασίστηκε
να δοθεί μια δισκέτα στην πρόεδρο της Επιτροπής Δεοντολογίας Άννα
Διαμαντοπούλου ­ και στην οποία θα έχουν απεριόριστη πρόσβαση όλα τα μέλη της
Επιτροπής, για να ελέγξουν οτιδήποτε.

Ωστόσο, ορισμένα στελέχη της «σκληρής» εσωκομματικής αντιπολίτευσης δεν
αποδέχονται τη συμφωνία στην Επιτροπή Δεοντολογίας ­ και προγραμματίζουν τη
δημοσιοποίηση νέων καταγγελιών για «μέλη μιας χρήσης».

Ήδη, τρία μέλη της Νομαρχιακής Οργάνωσης Α' Αθήνας εξέδωσαν έγγραφη
καταγγελία, όχι πλέον για μέλη-«μαϊμούδες», αλλά για Οργανώσεις-«μαϊμούδες»
και ζητούν την αναστολή της λειτουργίας των Θεματικών Οργανώσεων.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16352N071</ED>
<ID>
ID:18629

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N07&aa=1</URL></REF>


Article

<CATEGORY>vin04</CATEGORY>

 <H5>ΟΠΑΔΟΙ ΠΡΟΣ ΑΒΡΑΜΟΠΟΥΛΟ: «ΕΒΓΑ ΕΞΩ ΑΡΧΗΓΕ» * ΚΙ ΕΚΕΙΝΟΣ ΑΝΤΑΠΟΚΡΙΘΗΚΕ
</H5><H2>Νέα αρχηγική εμφάνιση...
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Ήταν η δεύτερη φορά που ο Δημήτρης Αβραμόπουλος, μέσα στους τρεις
τελευταίους μήνες, βγήκε στο μπαλκόνι του δημαρχείου για να χαιρετίσει με
ηγετικό τρόπο τους φίλους και οπαδούς του. 
Δημήτρης Αβραμόπουλος. Για δεύτερη φορά από τις 11 Οκτωβρίου βγήκε στο
μπαλκόνι του δημαρχείου και χαιρέτησε τους οπαδούς του

Ετσι ανταποκρίθηκε στο κάλεσμα των συγκεντρωμένων, οι οποίοι φώναζαν: «Έβγα
έξω αρχηγέ» και «Δήμαρχε προχώρα, σε θέλει όλη η χώρα» ­ το ίδιο ακριβώς είχε
γίνει και τη νύχτα των εκλογών.

Από τις 11 Οκτωβρίου πέρασαν μόλις 100 μέρες, αλλά από τότε κύλησε πολύ νερό
στ' αυλάκι. Ο δήμαρχος Αθηναίων αφήνει με κάθε ευκαιρία ανοικτό το ενδεχόμενο
να προχωρήσει στην ίδρυση κόμματος και οι αντιδράσεις από τη Ρηγίλλης
πληθαίνουν μέρα με τη μέρα και όλα δείχνουν ότι θα προσλάβουν μορφή
χιονοστιβάδας. Ο Κώστας Καραμανλής με την ομιλία του το βράδυ της Τρίτης στον
Ωρωπό έδωσε το σύνθημα κάνοντας λόγο για λύσεις παρασκηνίων από κάποιους «που
ονειρεύονται σανίδες σωτηρίας για την κυβέρνηση Σημίτη μέσα στο σκοτάδι».

ΙΔΙΟ ΣΤΥΛ

Ο Δημήτρης Αβραμόπουλος απέφυγε να απαντήσει στην τρίτη κατά σειρά επίθεση που
δέχθηκε από τον Κ. Καραμανλή κατά το τελευταίο δεκαπενθήμερο. Και αυτό γιατί η
τακτική του είναι να μην αλλάξει το πολιτικό στυλ που έχει εγκαινιάσει από την
περίοδο που διεκδίκησε τη δημαρχία από τον Θεόδωρο Πάγκαλο. Δηλαδή, να μην
απαντά στις προσωπικές επιθέσεις εάν δεν απευθύνονται συγκεκριμένες κατηγορίες
εις βάρος του. Ήταν η πρώτη φορά, όμως, χθες που οι συνεργάτες του απάντησαν
ως «κύκλοι της Πλατείας Κοτζιά» στον Κ. Καραμανλή λέγοντας ότι «γενικά δεν
σχολιάζουμε δηλώσεις που δεν προσδιορίζουν το περιεχόμενό τους». Παράλληλα ο
δήμαρχος σε κατ' ιδίαν συζητήσεις του εμφανιζόταν ιδιαίτερα ενοχλημένος με τον
τρόπο που τον αντιμετωπίζει η Ρηγίλλης, ενώ ακόμα δεν έχει αποκαλύψει τις
προθέσεις του.

Πάντως, ο κ. Αβραμόπουλος χθες απογοήτευσε όσους στη Ν.Δ. επιμένουν ότι τελικά
δεν θα ιδρύσει κόμμα και περίμεναν ότι εμμέσως θα διέψευδε τα σενάρια των
τελευταίων ημερών. Αντίθετα, ο Δ. Αβραμόπουλος απέφυγε να δεσμευτεί ότι θα
εξαντλήσει την τετραετία. «Η δημοτική αρχή θα συνεχίσει πάνω στην ίδια πορεία
και την τετραετία αυτή», είπε, χωρίς όμως να διευκρινίσει αν θα συνεχίσει να
πορεύεται με δήμαρχο τον ίδιο. Στη συνέχεια, πάντως, υπεραμύνθηκε του έργου
του στον δήμο την περασμένη τετραετία λέγοντας ότι «η Αθήνα άλλαξε,
σημειώνοντας βήματα μπροστά, έγινε πιο όμορφη, πιο φωτεινή, πιο ανθρώπινη» και
υποστήριξε ότι προϋπόθεση για την επιτυχία της νέας δημοτικής αρχής είναι «η
συνεργασία και η ομοψυχία ανάμεσά μας».

Η ΟΡΚΩΜΟΣΙΑ

Την ορκωμοσία των νέων δημοτικών και διαμερισματικών συμβούλων της Αθήνας
έκανε ο Αρχιεπίσκοπος Χριστόδουλος που, στον σύντομο χαιρετισμό του, τόνισε
ότι η Εκκλησία επιθυμεί στενότερη συνεργασία με τη δημοτική αρχή της Αθήνας
«σε επίπεδο πολιτιστικό και κοινωνικό».

Την κυβέρνηση εκπροσώπησε στην τελετή ο υφυπουργός Εσωτερικών κ. Γιώργος
Φλωρίδης. Επίσης παρέστησαν ο υπερνομάρχης Αττικής Θεόδωρος Κατριβάνος, η
νομάρχης Αθηνών Ελένη Μπεσμπέα και εκπρόσωποι της Τοπικής Αυτοδιοίκησης.
Απούσα από την τελετή ήταν η Ζωή Λάσκαρη που εξελέγη δημοτική σύμβουλος με τον
συνδυασμό της πλειοψηφίας στις εκλογές, λόγω επαγγελματικών υποχρεώσεων. Μετά
την τελετή ο Δ. Αβραμόπουλος αντάλλαξε χειραψίες με τους επικεφαλής της
αντιπολίτευσης. Ο επικεφαλής του συνδυασμού Αγωνιστική Αριστερή Οικολογική
Συμπαράταξη για την Αθήνα, Λεων. Αυδής, μαζί με τους 3 δημοτικούς συμβούλους
της παράταξής του αρνήθηκαν να ορκιστούν, αφού, όπως ανέφεραν σε ανακοίνωσή
τους, «είναι απαράδεκτο που δόθηκε αποκλειστικά θρησκευτικός χαρακτήρας στην τελετή».

Η επικεφαλής του συνδυασμού Πρωτεύουσα Δύναμη, Μαρία Δαμανάκη, τόνισε, σε
δηλώσεις που έκανε κατά την αποχώρησή της, ότι ο συνδυασμός της θα παρουσιάσει
θετικό και δημιουργικό έργο στο νέο Δημοτικό Συμβούλιο και αρνήθηκε να κάνει
οποιοδήποτε σχόλιο για την πιθανότητα ίδρυσης νέου κόμματος από τον Δ.
Αβραμόπουλο. Δηλώσεις για το θέμα έκανε, όμως, ο επικεφαλής του συνδυασμού
Κίνημα για την Αθήνα, Δημήτρης Μπέης, που επισήμανε ότι φαίνεται ότι θα
υπάρξει ένα νέο κόμμα, «το θέμα είναι αν αυτό θα γίνει τώρα ή ύστερα από λίγον καιρό».

Το ενδιαφέρον τώρα εστιάζεται στην πρώτη συνεδρίαση του Δημοτικού Συμβουλίου,
που πιθανότατα θα γίνει την επόμενη εβδομάδα, οπότε και θα εκλεγεί το προεδρείο.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16352N081</ED>
<ID>
ID:18630

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N08&aa=1</URL></REF>


Article

<CATEGORY>vin04</CATEGORY>

 <H5></H5><H5>Για τα 80 χρόνια από τη γέννηση του Ανδρέα
</H5><H5>Ζήτησε βοήθεια για τα χρέη των 52 δισ. του Πειραιά
</H5><H5>Άκης... εκ Τρικάλων
</H5><H5>«Στηρίξτε το Κοινοβούλιο»
</H5><H5>Πάγκαλος κατά Ν.Δ. - ΚΚΕ
</H5><H2>ΚΑΙ ΤΑ ΛΟΙΠΑ...
</H2>
ΣΕΙΡΑ επιστολών έστειλε χθες η κ. Δήμητρα Παπανδρέου προς υπουργούς και
εκπροσώπους της Τοπικής Αυτοδιοίκησης, μεταξύ των οποίων και στον δήμαρχο της
Αθήνας, για «να τιμηθεί η μνήμη του Ανδρέα Παπανδρέου, με αφορμή τη
συμπλήρωση, στις 5 Φεβρουαρίου, 80 χρόνων από τη γέννησή του».

Η κ. Παπανδρέου στην επιστολή της προς τον υπουργό Εθνικής Άμυνας Άκη
Τσοχατζόπουλο ζητεί να αξιοποιηθεί το σπίτι όπου γεννήθηκε ο Ανδρέας
Παπανδρέου στη Χίο, το οποίο σήμερα στεγάζει τη Λέσχη Αξιωματικών των Ενόπλων
Δυνάμεων στο νησί.

Ακόμη, σε επιστολή της προς τον υπουργό Μεταφορών Αναστάσιο Μαντέλη σημειώνει:
«Παρακαλώ, κατά την 5η Φεβρουαρίου 1999 να σφραγίζεται η αλληλογραφία στην
Ελλάδα με μια ειδική σφραγίδα στην οποία θα υπάρχει σκίτσο με το πρόσωπο του
Ανδρέα Παπανδρέου, καθώς επίσης η αναφορά "Ανδρέας Παπανδρέου 80 χρόνια,
5.2.1919 - 5.2.1999"».

Στην επιστολή που έστειλε η κ. Παπανδρέου στον κ. Δημήτρη Αβραμόπουλο τονίζει
ότι το δημοτικό συμβούλιο της Αθήνας έχει αποφασίσει την προκήρυξη πανελληνίου
καλλιτεχνικού διαγωνισμού για τη φιλοτέχνηση μνημείου ή ανδριάντα του Ανδρέα
Παπανδρέου και την προώθηση της διαδικασίας για τη μετονομασία κεντρικού
δρόμου της Αθήνας σε οδό Ανδρέα Παπανδρέου.

ΧΕΙΡΑ βοηθείας από τον Πρωθυπουργό Κώστα Σημίτη ζήτησε χθες ο δήμαρχος
Πειραιά Χρήστος Αγραπίδης στη συνάντηση που είχαν το πρωί στο Μέγαρο Μαξίμου.

Τα χρέη του δήμου ­ κατά τον Χ. Αγραπίδη, ανέρχονται σε 52,5 δισ. δραχμές
­, τα έργα που πρέπει να γίνουν για την αναβάθμιση του λιμανιού, αλλά και της
πόλης γενικότερα. Ο Πρωθυπουργός, όπως έλεγαν χθες συνεργάτες του κ. Αγραπίδη,
«επιβεβαίωσε την πρόθεσή του να βοηθήσει τον Πειραιά και συμφώνησε να
ενταχθούν για χρηματοδότηση στο Ταμείο Συνοχής τα έργα υποδομής που θα
υποβάλει ο δήμος έως τις 31 Μαρτίου».

ΕΠΙΤΙΜΟΣ δημότης Τρικάλων ανακηρύχθηκε χθες ο υπουργός Εθνικής Άμυνας Άκης
Τσοχατζόπουλος. Ο δήμαρχος της πόλης Γιώργος Σπαθής έπλεξε το εγκώμιο του
υπουργού, σε εκδήλωση που έγινε στο δημαρχείο, τονίζοντας πως πρόκειται για
έναν μεγάλο Έλληνα πολιτικό. Αργότερα, σε ομιλία του ο κ. Τσοχατζόπουλος
δήλωσε ότι η Ελλάδα αποτελεί παράγοντα σταθερότητας στην περιοχή.

ΑΛΛΗ μια φορά ο πρόεδρος της Βουλής Απόστολος Κακλαμάνης αναφέρθηκε σε
επιχειρηματίες που αντιστρατεύονται τη Βουλή και μίλησε γι' αυτούς που δεν
θέλουν να την καταστήσουν πραγματικό κέντρο αποφάσεων, επιδιδόμενοι σε
δημόσιες σχέσεις σε μεγάλες δεξιώσεις. Ο κ. Κακλαμάνης κόβοντας την πίτα των
κοινοβουλευτικών συντακτών κάλεσε τους δημοσιογράφους να στηρίξουν τις θέσεις
για ένα ισχυρό Κοινοβούλιο, εναντίον όσων το θέλουν να έχει μικρή εμβέλεια και
να είναι απλά ένα μουσείο.

ΝΕΑ ΕΠΙΘΕΣΗ κατά Νέας Δημοκρατίας και ΚΚΕ έκανε χθες ο Θόδωρος Πάγκαλος, ο
οποίος κατηγόρησε τα δύο κόμματα για δημιουργία αντικυβερνητικού μετώπου.

Μία ημέρα μετά την άγρια διπλή κόντρα του στη Βουλή με τον Μιλτιάδη Έβερτ και
βουλευτές του ΚΚΕ, ο υπουργός Εξωτερικών δήλωσε ότι η κυβέρνηση δεν μπορεί να
αντιμετωπίσει πολιτικές συμμαχίες με διοικητικά μέσα.

Ο Θ. Πάγκαλος πρόσθεσε ότι πρέπει να αναρωτηθούν σοβαρά οι ψηφοφόροι και των
δύο κομμάτων, ενώ κατήγγειλε Ν.Δ. και ΚΚΕ ότι επιδιώκουν να ρίξουν την
κυβέρνηση για να επικρατήσει πολιτική αστάθεια, χάος και σύγχυση.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16352N082</ED>
<ID>
ID:18669

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N08&aa=2</URL></REF>


Article

<CATEGORY>vin04</CATEGORY>

 <H5>Τσίπουρο Τυρνάβου στους ΝΑΤΟϊκούς
</H5><H2>30 ΕΡΩΤΗΣΕΙΣ
</H2><H2>ΣΤΑΥΡΟΣ ΔΟΒΑΣ
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΔΗΜΑΡΧΟΣ ΤΥΡΝΑΒΟΥ

ΓΕΝΝΗΘΗΚΕ: 18/2/1945

ΑΓΑΠΑ: Τον συνάνθρωπο

ΤΟΥ ΑΡΕΣΕΙ: Να προσφέρει, να δουλεύει

ΔΙΑΒΑΖΕΙ: Νεοελληνική λογοτεχνία

ΘΑ ΚΑΛΟΥΣΕ ΣΕ ΓΕΥΜΑ: Φίλους

ΜΟΥΣΙΚΗ ΠΟΥ ΑΚΟΥΕΙ: Όλα τα είδη

ΠΙΟ ΣΗΜΑΝΤΙΚΗ ΣΤΙΓΜΗ ΣΤΗ ΖΩΗ ΤΟΥ: Η γέννηση των παιδιών του

«Αγωνία και προσδοκία». Σ' αυτές τις δύο λέξεις προσδιορίζει το νόημα της
εγκατάστασης της έδρας του Στρατηγείου του ΝΑΤΟ στον Τύρναβο, ο δήμαρχος της
πόλης Σταύρος Δόβας. Δίδει βάρος στα «οικονομικά οφέλη» για την πόλη, αλλά
σημειώνει και τον φόβο μερικών από τους συμπολίτες του να «αλλοτριωθούν»...
Πάντως, ήδη η ιδιωτική πρωτοβουλία κινείται και επιδιώκει να δημιουργήσει τις
υποδομές για την φιλοξενία των πολυάριθμων υπηρεσιών του ΝΑΤΟϊκού Στρατηγείου.

ΕΡ.: Έδρα του ΝΑΤΟϊκού Στρατηγείου ο Τύρναβος. Τι σημαίνει για σας;

ΑΠ.: Αγωνία και προσδοκία.

ΕΡ.: Τι σημαίνει για την πόλη;

ΑΠ.: Οικονομική και πολιτισμική ανάπτυξη.

ΕΡ.: Συνθήματα όπως «Έξω οι Αμερικάνοι» και «Έξω από το ΝΑΤΟ», τι έγιναν;

ΑΠ.: Διαρκής προσαρμογή σε μεταβαλλόμενες συνθήκες.

ΕΡ.: Πώς βλέπουν οι κάτοικοι του Τυρνάβου τη λειτουργία του Στρατηγείου στην
πόλη τους;

ΑΠ.: Προσδοκούν ­ κάποιοι φοβούνται αλλοτρίωση.

ΕΡ.: Τι περιμένει να κερδίσει ο Τύρναβος;

ΑΠ.: Κυρίως οικονομικά οφέλη, δουλειά και εμπορική ανάπτυξη οι επαγγελματίες.

ΕΡ.: Θα χάσει τίποτα;

ΑΠ.: Από τους κατοίκους και τους φορείς της πόλης εξαρτώνται πολλά. Η πόλη
πρέπει να ετοιμασθεί.

ΕΡ.: Έχει τη δυνατότητα και την υποδομή ο Τύρναβος να δεχθεί 500 οικογένειες
των Ελλήνων και ξένων αξιωματικών;

ΑΠ.: Αυτήν τη στιγμή, όχι. Μπορεί να καλύψει στο 1/4 τις ανάγκες.

ΕΡ.: Τι θα μπορούσατε να κάνετε ώστε να «προσελκύσετε» ένα μεγάλο μέρος ή όλο
το σύνολο των οικογενειών στην πόλη σας;

ΑΠ.: Βελτίωση προσφερόμενης κατοικίας και υπηρεσιών, βελτίωση υποδομών
κοινωνικών - πολιτιστικών και αθλητικών.

ΕΡ.: Πεντακόσιες οικογένειες σημαίνει και πολλά παιδιά. Θα χρειασθούν σχολείο
και μάλιστα ξενόγλωσσο. Τι θα κάνετε;

ΑΠ.: Το ξενόγλωσσο σχολείο θα λειτουργήσει μέσα στο στρατόπεδο. Τα παιδιά των
Ελλήνων αξιωματικών θα φοιτήσουν στα σχολεία της πόλης.

ΕΡ.: Υπάρχει ιδιωτική πρωτοβουλία που σκέπτεται να επενδύσει στην πόλη σας;

ΑΠ.: Ναι. Σε κατασκευή κατοικιών, ξενοδοχείων και χώρων διασκέδασης.

ΕΡ.: Έχουν ξεκινήσει κάποιες ενέργειες;

ΑΠ.: Προς το παρόν μόνο διερευνητικές.

ΕΡ.: Ως δήμαρχος τι προτίθεσθε να κάνετε ώστε η πόλη να είναι έτοιμη;

ΑΠ.: Έχει συγκληθεί Δημοτικό Συμβούλιο που ασχολήθηκε με το διεκδικητικό
πλαίσιο διασφάλισης των συμφερόντων της πόλης.

ΕΡ.: Αν οι ΝΑΤΟϊκοί εγκατασταθούν μακριά από τον Τύρναβο πώς θα αντιδράσετε;

ΑΠ.: Ο Δήμος θα προασπίσει τα συμφέροντα της πόλης.

ΕΡ.: Πιστεύετε ότι θα αλλάξει η φυσιογνωμία της πόλης;

ΑΠ.: Σε μεγάλο βαθμό και δεν είναι μόνον η οικονομική αναβάθμιση, αλλά και η πολιτισμική.

ΕΡ.: Οι κάτοικοι έχουν συνειδητοποιήσει ότι θα συναναστρέφονται πλέον με
ξένους και ίσως ζουν και στην ίδια πόλη;

ΑΠ.: Όχι σε μεγάλο βαθμό.

ΕΡ.: Θα τους μεταδώσουμε την κουλτούρα μας ή θα μας μεταδώσουν την δική τους;

ΑΠ.: Αυτό εξαρτάται από εμάς και το επίπεδο της συνεργασίας που θα αναπτυχθεί.

ΕΡ.: Το τσίπουρο του Τυρνάβου μπορεί να τους κάνει να απαρνηθούν το ουίσκι;

ΑΠ.: Θα το επιδιώξουμε.

ΕΡ.: Μήπως θα πρέπει να αρχίσουν κάποιοι στην πόλη σας μαθήματα... ξένων
γλωσσών ή θα πρέπει να μάθουν ελληνικά οι ΝΑΤΟϊκοί;

ΑΠ.: Και τα δύο.

ΕΡ.: Η αγορά του Τυρνάβου είναι ικανή να καλύψει τις ανάγκες 500 οικογενειών;

ΑΠ.: Οι έμποροι και οι φορείς τους πρέπει να ενεργοποιηθούν.

ΕΡ.: Πόσο μπορεί να επηρεάσει η λειτουργία του Στρατηγείου την ανάπτυξη της περιοχής;

ΑΠ.: Θετικά, υπό προϋποθέσεις.

ΕΡ.: Τι θα πρέπει να γίνει άμεσα;

ΑΠ.: Επενδύσεις. Διασφάλιση συμφερόντων της πόλης, προετοιμασία.

ΕΡ.: Τι θα ζητούσατε από το κράτος;

ΑΠ.: Να ισχύσει η εντοπιότητα στις προσλήψεις του εργατοτεχνικού προσωπικού.

ΕΡ.: Τι θα ζητούσατε από τους κατοίκους;

ΑΠ.: Να μην τα περιμένουν όλα έτοιμα.

ΕΡ.: Μήπως θα πρέπει να αυξηθεί η δύναμη του Αστυνομικού Τμήματος του Τυρνάβου;

ΑΠ.: Ναι. Δυστυχώς σήμερα η δύναμη είναι πολύ μικρή.

ΕΡ.: Φοβάστε μήπως υπάρξουν ακραίες ενέργειες κατά των ΝΑΤΟϊκών;

ΑΠ.: Όχι. Χωρίς αυτό να σημαίνει ότι δεν πρέπει να τηρούνται κάποιοι κανόνες ασφάλειας.

ΕΡ.: Πώς πιστεύετε ότι θα λυθεί αυτό το πρόβλημα αν δεν υπάρξει ενιαίος χώρος
για τη στέγασή τους;

ΑΠ.: Δεν υπάρχει πρόβλημα αν δεν υπάρχουν προκλήσεις.

ΕΡ.: Τι εύχεστε για την «συνεργασία» του Δήμου σας με το ΝΑΤΟϊκό στρατηγείο;

ΑΠ.: Συνεργασία θα υπάρχει εφ' όσον υπάρχει το στοιχείο της αμοιβαιότητας και
η διασφάλιση των συμφερόντων της πόλης.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16352N102</ED>
<ID>
ID:18668

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N10&aa=2</URL></REF>


Article

<CATEGORY>vin06</CATEGORY>

 <H5>Ο 24ΧΡΟΝΟΣ ΝΑΥΤΙΚΟΣ ΦΟΒΟΤΑΝ ΟΤΙ ΘΑ ΧΑΣΕΙ ΤΗΝ 30ΧΡΟΝΗ ΑΜΕΡΙΚΑΝΙΔΑ
</H5><H5>Δεν βρέθηκε το κεφάλι της
</H5><H5>«Θέλω να τον κόψω κομματάκια» δήλωσε η μητέρα του θύματος
</H5><H5>(Εικόνα μεγέθους : 13070 bytes)
</H5><H2>Τον ώθησε το πάθος
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

Με σκυμμένο το κεφάλι αμίλητος και δίνοντας την εντύπωση «θεατή των
γεγονότων», προσήχθη χθες το μεσημέρι στον προϊστάμενο της Εισαγγελίας Καβάλας
κ. Δημήτριο Παπαγεωργίου, ο 24χρονος μηχανικός του Εμπορικού Ναυτικού Γιώργος
Σκιαδόπουλος, ο οποίος δολοφόνησε την Αμερικανίδα μνηστή του Τζούλι-Μαρί
Σκάλι, μητέρα ενός 3χρονου κοριτσιού.

ΚΑΒΑΛΑ

Ο εισαγγελέας τού απήγγειλε κατηγορίες για «ανθρωποκτονία από πρόθεση», για
«περιύβριση νεκρού» και για «ψευδή βεβαίωση» και παρέπεμψε την υπόθεση σε
τακτική ανακρίτρια. Μέσω των συνηγόρων του κ. Μιλτιάδη Γκουρτζή και κ. Θανάση
Κεχαγιόγλου ζήτησε και πήρε 48ωρη προθεσμία, προκειμένου να ετοιμάσει την
απολογία του, για το πρωί της Τρίτης. Όταν ο εισαγγελέας τον ρώτησε γιατί
διέπραξε το αποτρόπαιο έγκλημά του, ο Γ. Σκιαδόπουλος πρόβαλε την ίδια
δικαιολογία και είπε όλα όσα εξιστόρησε ανακρινόμενος τόσο στη Γενική Ασφάλεια
Αθηνών όσο και στην Αστυνομία της Καβάλας, ότι δηλαδή τον ώθησε το ερωτικό του
πάθος για την 30χρονη Τζούλι, επειδή φοβόταν μήπως την χάσει όταν ο ίδιος θα
στρατευόταν μέσα στις επόμενες μέρες. Βγαίνοντας από το γραφείο του εισαγγελέα
δεν θέλησε να πει το παραμικρό για το έγκλημά του. Οι δημοσιογράφοι τον
ρώτησαν αν έχει μετανιώσει για τη δολοφονία της γυναίκας και αυτός ψελλίζοντας
είπε: «Ναι, μετανοώ». Η τακτική ανακρίτρια κ. Αικατερίνη Πατζιαρά εξέδωσε στο
μεταξύ ένταλμα σύλληψης του Γιώργου Σκιαδόπουλου, για να μπορεί να παραταθεί η
κράτησή του.

Η ΜΗΤΕΡΑ ΤΟΥ

Από το δικαστικό κτίριο και κάτω από αυστηρά μέτρα προστασίας ο 24χρονος
δράστης μεταφέρθηκε πάλι στα κρατητήρια της Ασφάλειας Καβάλας, μέχρι να
προσαχθεί στην ανάκριση. Συντετριμμένη η μητέρα του κ. Πόπη Παπαδοπούλου όταν
ρωτήθηκε από τους δημοσιογράφους στον διάδρομο της Εισαγγελίας Καβάλας, είπε
μεταξύ άλλων: «Ήρθα εδώ για να συμπαρασταθώ στο παιδί μου». Αρνήθηκε πως
προηγήθηκε κάποιος καυγάς μεταξύ θύτη και θύματος, ενώ διέψευσε ότι ήταν
διαταραγμένες οι σχέσεις του ζευγαριού και συμπλήρωσε: «Ο Γιώργος υπεραγαπούσε
την Τζούλι, όπως κι εμείς, οι συγγενείς του».

Στο μεταξύ, αναπάντητα παραμένουν κάποια ερωτηματικά τα οποία προκύπτουν από
την όλη δράση του Γ. Σκιαδόπουλου. Η έρευνα θα επεκταθεί και σε ένα άλλο
στοιχείο, δηλαδή μήπως το κίνητρο της δολοφονίας δεν ήταν μόνο το ερωτικό
πάθος για το κατά 7 χρόνια μεγαλύτερο θύμα του ή υπέβοσκε και κάποια άλλη
αιτία ή τέλος να είχαν προκύψει και λόγοι οικονομικοί.


ΛΙΜΕΝΙΚΟΙ και αυτοδύτες του κλιμακίου της Καβάλας ερεύνησαν σχολαστικότατα την
περιοχή Καλαμίτσα, προκειμένου να βρουν το κεφάλι της 30χρονης Τζούλι
Μαρί-Σκάλι, το οποίο πέταξε ο μνηστήρας και δολοφόνος της ­ όπως τουλάχιστον ο
ίδιος ισχυρίζεται και υπέδειξε στους αστυνομικούς ­ αλλά οι έρευνες απέβησαν
άκαρπες και σταμάτησαν χθες νωρίς το απόγευμα. Είναι άγνωστο αν θα συνεχιστούν
και σήμερα. 
Οι έρευνες έγιναν με δύο ταχύπλοα σκάφη του Κεντρικού Λιμεναρχείου Καβάλας και
του Υπολιμεναρχείου της Θάσου, ενώ οι δύτες επικέντρωσαν τις έρευνές τους
ιδιαίτερα στην περιοχή «Κακόπλακα», όπου το βάθος των νερών της θάλασσας
φθάνει μέχρι και τα 30 μέτρα.

Στη συγκεκριμένη περιοχή υπάρχουν διασταυρούμενα θαλάσσια ρεύματα, τα οποία
πιθανόν να έχουν παρασύρει το κεφάλι του θύματος, είτε προς την πλευρά του
Αγίου Όρους, είτε αντίθετα προς το Θρακικό Πέλαγος.

Ο ιατροδικαστής κ. Φίλιππος Κουτσάφτης δήλωσε στο μεταξύ πως σήμερα θα
διενεργήσει νεκροτομή στο πτώμα της 30χρονης Τζούλι Μαρί-Σκάλι, το οποίο ήδη
μεταφέρθηκε στην Αθήνα από την Καβάλα. 
Εκτός από τη νεκροτομή θα γίνουν και ιστολογικές και τοξικολογικές εξετάσεις,
καθώς και τυπική έρευνα για το DNA του θύματος. Μετά τη νεκροτομή το πτώμα της
γυναίκας θα το παραλάβει για να το μεταφέρει στις Ηνωμένες Πολιτείες ο πρώην
σύζυγός της, ο οποίος φθάνει σήμερα αεροπορικώς από το Μαϊάμι στην Αθήνα.


ΕΥΡΥΤΑΤΗ δημοσιότητα γνώρισε το έγκλημα του Σκιαδόπουλου στα αμερικανικά μέσα
ενημέρωσης. Χαρακτηριστικά, ολόκληρο το πρωτοσέλιδό της αφιερώνει στη
δολοφονία της Τζούλι Σκάλι, με τίτλο «Ελληνική τραγωδία», η αμερικανική
εφημερίδα «New York Post».

Στο δημοσίευμα αναφέρεται με λεπτομέρειες ολόκληρη η ιστορία της γνωριμίας του
μοντέλου από το Νιου Τζέρσεϊ και του Έλληνα μηχανικού, τα στοιχεία που έδωσε
στη δημοσιότητα ο διοικητής της Ασφάλειας Αττικής Παύλος Ρουμπής, όπως επίσης
και δηλώσεις της μητέρας, του πρώην συζύγου και φίλων του θύματος. «Θα ήθελα
να πάω στην Ελλάδα και να τον κόψω σε μικρά κομματάκια» δηλώνει στους
Αμερικανούς δημοσιογράφους η μητέρα του θύματος, ενώ ο Τιμ Νιστ, ο πρώην
σύζυγος του θύματος, αναφέρεται στη δυσκολία που έχει ήδη με την ανακοίνωση
της είδησης στο τρίχρονο κοριτσάκι τους. Ο κ. Νιστ, επίσης, τονίζει στην ίδια
εφημερίδα ότι δεν είχε αντιληφθεί τίποτα από τη σχέση της Τζούλι με τον
Σκιαδόπουλο, «παρά μόνο 15 μήνες μετά, όταν ξαφνικά άρχισε να λαμβάνει
φουσκωμένους τηλεφωνικούς λογαριασμούς από την περιοχή του Ειρηνικού».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16352N111</ED>
<ID>
ID:18585

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Οι γιορτές δεν είναι μόνο για τα παιδιά...
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

ΟΙ ΑΠΟΚΡΙΑΤΙΚΕΣ μάσκες κρεμάστηκαν στο σχοινί και πήραν τη θέση των
Αγιοβασίληδων, την επομένη κιόλας του Αη Γιαννιού. Πηγαίνοντας πέρα δώθε από
τον δυνατό αέρα μέσα στο μουντό χειμωνιάτικο απόγευμα, κακοφτιαγμένες και
κακομούτσουνες, εκπέμπουν παρ' όλα αυτά το μήνυμα τους στους σερνάμενους
αποδέκτες αυτής της πόλης: «Η ζωή πρέπει να είναι γιορτή»!

«Να 'ναι καλά, όσο κιτς κι αν είναι», σκέφτηκα, πλημμυρισμένη από την κλασική
μεθεόρτια κατάθλιψη του τέλους των Χριστουγέννων και της Πρωτοχρονιάς. Κάπως
έτσι σκέφτηκα (με βαρύ ακόμα το στερητικό σύνδρομο των καλοκαιρινών διακοπών)
όταν στο τέλος Οκτωβρίου ­ πριν ακόμα τα σημαιάκια της εθνικής γιορτής
υποσταλούν ­ άρχισαν να μπαίνουν οι πρώτες χριστουγεννιάτικες πινελιές στις
βιτρίνες. Κι ας παραπονούνταν οι φίλοι ότι «γίναμε σαν τους Εγγλέζους και
στολίζουμε το δέντρο δύο μήνες πριν».

Ποιος είπε ότι οι γιορτές είναι για τα παιδιά; Εμείς οι μεγάλοι νιώθουμε πιο
έντονα την ανάγκη τους. Είναι η ανάγκη των «πανδοχείων» μέσα στο ταξίδι της
ζωής, όπως ποιητικά τις αποκαλούσε ο καθηγητής των νεοελληνικών σ' εκείνα τα
παλιά αμφιθέατρα της Φιλοσοφικής. Μήπως, μάλιστα, χρειαζόμαστε αυτά τα
«πανδοχεία» πιο πολύ όσο περνούν τα χρόνια;

Η ανάγκη να πετάξεις τη «στολή» της κουζίνας και του γραφείου, τη φορεσιά του
καθώς πρέπει συζύγου και συνεπούς γονιού, τη βαριεστιμάρα του εξουθενωμένου
πολίτη, να γελάσεις με το τίποτα, να χορέψεις «τσα-τσα» μέχρι να πονέσουν τα
πόδια σου κι ακόμα παραπέρα, να βάλεις κρεμαστά στρας σκουλαρίκια και να
γιορτάσεις χωρίς να ξέρεις τι.

Αγαπητοί συμπολίτες ­ κυρίως εσείς που βρίσκεστε πίσω από κάποιο μπλόκο,
αναζητώντας ίσως ένα... τσεκούρι ή ένα... μπαστούνι του μπέιζμπολ ­
συγκρατηθείτε: οι Απόκριες έρχονται! (Και, μεταξύ μας, το Πάσχα φέτος είναι νωρίς...).
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16352N112</ED>
<ID>
ID:18671

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N11&aa=2</URL></REF>


Article

<CATEGORY>vin06</CATEGORY>

 <H5>ΣΥΝΕΔΡΙΑΖΕΙ ΣΗΜΕΡΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΟΛΜΕ ΓΙΑ ΝΑ ΣΥΖΗΤΗΣΕΙ ΓΙΑ
ΚΙΝΗΤΟΠΟΙΗΣΕΙΣ ΑΛΛΑ ΚΑΙ ΓΙΑ ΠΙΘΑΝΟ ΔΙΑΛΟΓΟ ΜΕ ΤΟΝ ΓΕΡ. ΑΡΣΕΝΗ
</H5><H2>Προς νέα συνάντηση υπουργού - καθηγητών
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Στα σκαριά φένεται να βρίσκεται η προετοιμασία μιας νέας συνάντησης μεταξύ
της ηγεσίας του υπουργείου Παιδείας και του Διοκητικού Συμβουλίου της
Ομοσπονδίας των καθηγητών (ΟΛΜΕ). 
Το τελευταίο πρόκειται να συνεδριάσει εντός της ημέρας, ώστε επισήμως
τουλάχιστον να συζητήσει και να καταρτίσει πρόγραμμα νέων κινητοποιήσεων για
τις ερχόμενες εβδομάδες. Θεωρείται όμως κάτι παραπάνω από βέβαιο ότι κατά τη
διάρκεια της συνεδρίασης θα τεθεί οπωσδήποτε για συζήτηση το θέμα μιας νέας
συνάντησης με την ηγεσία του υπουργείου Παιδείας.

Στο μεταξύ, χθες, ο υπουργός Παιδείας κ. Γερ. Αρσένης συναντήθηκε με το
Διοικητικό Συμβούλιο της Ομοσπονδίας Ιδιωτικών Εκπαιδευτικών (ΟΙΕΛΕ), το
οποίο, εκτός των άλλων, του έθεσε και το ξεχασμένο πια, λόγω των περιστάσεων,
θέμα των αναπληρωτών εκπαιδευτικών. 
Ο κ. Αρσένης δήλωσε ότι η εκκρεμότητα αυτή θα κλείσει σε λίγες ημέρες στη
Βουλή, ικανοποιητικά. Παράλληλα, επανέλαβε ότι «εμείς είμαστε ανοικτοί στον
διάλογο, εναπόκειται τώρα στην ΟΛΜΕ να αποφασίσει αν θέλει να συναντηθεί μαζί μου».

Η ΟΙΕΛΕ, όπως είπε ο πρόεδρός της κ. Μ. Κουρουπός, πρότεινε, μεταξύ άλλων,
στον υπουργό να γίνουν κανονικά φέτος οι εξετάσεις και παράλληλα να προαχθούν
όλα τα παιδιά από τη Β΄ στην Γ΄ Λυκείου. Επισήμανε όμως ότι είναι λάθος η
προαιρετικότητα των εξετάσεων ­ όπως έχει προτείνει η ΠΑΣΚ ­ γιατί τα παιδιά
θα χάσουν την εμπειρία των εξετάσεων που θα τους είναι πολύ χρήσιμη για την Γ΄
Λυκείου. Την αισιοδοξία του ότι η ΟΛΜΕ θα προσέλθει σε ένα νέο διάλογο με τον
κ. Αρσένη εξέφρασε για άλλη μια φορά χθες ο κυβερνητικός εκπρόσωπος κ. Δ.
Ρέππας, αφού όμως προηγουμένως επεσήμανε ότι ενώ ο υπουργός Παιδείας τίμησε τη
διαδικασία του διαλόγου προχωρώντας σε εναλλακτικές προτάσεις, οι
εκπαιδευτικοί παρέμειναν στη θέση με την οποία προσήλθαν στον διάλογο. Στο
πλευρό τής ΟΛΜΕ όμως βρέθηκε χθες η γενική γραμματέας του ΚΚΕ κ. Αλ. Παπαρήγα,
δηλώνοντας ότι ο κ. Αρσένης αρνείται να δεχθεί την κατάργηση των πανελλαδικών
εξετάσεων της Β΄ Λυκείου για τα παιδιά του δημοσίου σχολείου, όταν αυτό το
έχει ήδη παραχωρήσει με νόμο σε μια κατηγορία παιδιών, που έχουν την
οικονομική δυνατότητα να φοιτούν σε ιδιωτικά σχολεία και κάνοντας λόγο για το
Διεθνές Απολυτήριο. Απολύτως αναληθή χαρακτηρίζονται τα λεγόμενα της κ.
Παπαρήγα σε χθεσινοβραδινή ανακοίνωση του Γραφείου Τύπου του υπουργείου
Παιδείας. Στην ίδια ανακοίνωση επισημαίνεται, μεταξύ άλλων, ότι «και οι
μαθητές των δημοσίων και οι μαθητές των ιδιωτικών σχολείων ακολουθούν το ίδιο
πρόγραμμα» και ότι οι κάτοχοι του Διεθνούς Απολυτηρίου για να έχουν τη
δυνατότητα πρόσβασης στην τριτοβάθμια εκπαίδευση θα πρέπει να λάβουν μέρος
στις γραπτές απολυτήριες εξετάσεις της Γ΄ Λυκείου και στις δοκιμασίες
δεξιοτήτων. «Αγαπώ τα παιδιά και ενδιαφέρομαι γι΄αυτά», απάντησε χθες ο
Μακαριώτατος σε ερώτηση δημοσιογράφων για το πρόβλημα της Παιδείας, ενώ ο
υπουργός ΠΕΧΩΔΕ κ. Κ. Λαλιώτης είπε ότι «θα πρέπει να γίνει διάλογος, αλλά με
ανοιχτά σχολεία».

ΣΤΗΝ ΤΗΛΕΟΡΑΣΗ

Έκκληση στην ΟΛΜΕ να προσέλθει στο τραπέζι του διαλόγου απηύθυνε χθες για μιαν
ακόμη φορά ο υπουργός Παιδείας Γεράσιμος Αρσένης μιλώντας στην εκπομπή
«Ενώπιος Ενωπίω» του Mega και στον Νίκο Χατζηνικολάου. Παράλληλα ο κύριος
Αρσένης επεσήμανε τον κίνδυνο που διατρέχουν μαθητές ορισμένων σχολείων να
χάσουν το δικαίωμα συμμετοχής στις εξετάσεις ακόμη και το Σεπτέμβριο, αν από
την επόμενη εβδομάδα δεν σταματήσουν οι καταλήψεις.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16352N122</ED>
<ID>
ID:18642

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N12&aa=2</URL></REF>


Article

<CATEGORY>vin06</CATEGORY>

 <H2>Οι μαθητές αφόπλισαν τους «άγνωστους» με... μολότοφ
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Πανσπουδαστικό συλλαλητήριο. Ορμή και πάθος είχε η διαδήλωση των μαθητών, που
έληξε ειρηνικά. Τα επεισόδια έγιναν μετά

ΑΥΤΗ τη φορά οι μολότοφ που ορισμένοι νεαροί κουβαλούσαν στο πανεκπαιδευτικό
συλλαλητήριο της Αθήνας δεν πετάχτηκαν στη διάρκεια της πορείας, γιατί τις
περισσότερες τους τις απέσπασαν και... τις έσπασαν οι μαθητές!

Και μόνο αφού το συλλαλητήριο έληξε, επιτέλους, απόλυτα ειρηνικά ­ ύστερα από
αρκετά επεισοδιακά συλλαλητήρια ­ χάρη στην αποτελεσματική περιφρούρηση
μαθητών αλλά και φοιτητών, οι διαβόητοι γνωστοί-άγνωστοι «εκτονώθηκαν» για
λίγη ώρα στο Πολυτεχνείο. Κατόρθωσαν να εισχωρήσουν στο υπό κατάληψη κτίριο
της Πατησίων και να πετάξουν μολότοφ και πέτρες κατά των αστυνομικών, που
απάντησαν με δακρυγόνα. Και έδειραν, μάλιστα, έναν φοιτητή που διαμαρτυρήθηκε
για τους βανδαλισμούς...

ΜΙΚΡΟΤΕΡΗ ΣΥΜΜΕΤΟΧΗ

Το χθεσινό συλλαλητήριο στην Αθήνα είχε τη γνωστή ορμή και το πάθος των
μαθητών, που διαδήλωσαν εναντίον της εκπαιδευτικής μεταρρύθμισης ώριμα και
ειρηνικά, ενώ εμπόδισαν την εκδήλωση επεισοδίων εκτός από ελάχιστα μεμονωμένα
­ όπως πέτρες στην τζαμαρία της Ιονικής Τράπεζας στη Σταδίου και βεγγαλικά στη
Βουλή. Δεν είχε όμως τη μεγάλη συμμετοχή προηγούμενων συγκεντρώσεων, παρά την
απεργία των καθηγητών και τη συμμετοχή εργατικών φορέων, γεγονός που σχολίαζαν
πολλοί μαθητές αποδίδοντάς το στην κόπωση που επικρατεί πλέον ύστερα από 2
μήνες συνεχών κινητοποιήσεων ­ αλλά και στον φόβο που έχει επικρατήσει για τα
«συνήθη» επεισόδια στις πορείες τους.

ΤΟΥΣ ΑΠΟΜΟΝΩΣΑΝ

Με την έναρξη της πορείας, που ξεκίνησε από τα Προπύλαια και κατέληξε στο ίδιο
σημείο 2 ώρες αργότερα, οι μαθητές απομόνωσαν ορισμένους νεαρούς, τους άνοιξαν
τις τσάντες και έσπασαν τις μολότοφ που βρήκαν μέσα! Στο Σύνταγμα μία ομάδα
φοιτητών αποσπάστηκε από την πορεία και επιχείρησε να κατευθυνθεί προς το υπ.
Παιδείας, αλλά εμποδίστηκε από τα ΜΑΤ. Πρέπει να σημειωθεί όμως ότι αυτή τη
φορά οι φοιτητές ήταν συγκροτημένοι και, παρότι καταφέρονταν φραστικά εναντίον
των ΜΑΤ και του Τύπου, οι ίδιοι εμπόδιζαν τους πιο θερμόαιμους να πετάξουν
πέτρες σε τζαμαρίες, κατά της Αστυνομίας και των δημοσιογράφων. Πάντως, καλού
κακού το Ταχυδρομείο του Συντάγματος, συνήθης στόχος των ταραξιών, παρέμεινε
το πρωί κλειστό.

ΔΕΝ «ΚΟΥΡΕΥΟΜΑΣΤΕ»

Τα συνθήματα που επικράτησαν ήταν βέβαια το «κάτσε καλά Γεράσιμε» ­ και η
παραλλαγή του «κάτσε καλά, γεράσαμε!» ­, το «δεν είναι τα βιβλία, δεν είναι οι
βαθμοί, εκείνο που μας λείπει είναι η ζωή» και το καινούργιο... «δεν
κουρευόμαστε ποτέ!» ως χιουμοριστική αναφορά στο περιστατικό του μαθητή που
κούρεψε αστυνομικός. Εκτός από το συλλαλητήριο έγιναν χθες και τρία μπλόκα ­
στην Κυψέλη, το Μπραχάμι και στην Εθνική οδό Αθηνών - Λαμίας, στη Φιλαδέλφεια.

Το Συντονιστικό Αγώνα Σχολείων Αθήνας με ανακοίνωσή του ζήτησε συνάντηση με
τον υπουργό Παιδείας, τονίζοντας ότι «πρέπει να σταματήσει την αδιαλλαξία και
να δοθεί λύση τώρα». Τις κινητοποιήσεις των μαθητών χαιρέτισε και η ΚΝΕ, η
οποία για πρώτη φορά ανακοίνωσε δικά της στοιχεία για τον αριθμό των υπό
κατάληψη σχολείων, τα οποία υποστηρίζει ότι είναι 750 (460 στην Αττική και 290
στην επαρχία) και 68 σε αποχή, σε αντίθεση με τα στοιχεία των Διευθύνσεων
Εκπαίδευσης, όπου αναφέρονται σε 400-500 καταλήψεις πανελλαδικά. Το επόμενο
συλλαλητήριο θα γίνει στις 5 Φεβρουαρίου, όποτε μαθητές από όλη τη χώρα αυτή
τη φορά, θα συγκεντρωθούν στο Σύνταγμα.

ΣΤΟ ΠΑΝΤΕΙΟ

* Στο μεταξύ, αναταραχή εκδηλώθηκε χθες και στο Πάντειο, όπου περίπου 400
φοιτητές που προγραμμάτιζαν συνέλευση εμποδίστηκαν από μικρή ομάδα συμφοιτητών
τους να μπουν στο υπό κατάληψη κτίριο. Η ΔΑΠ ­ που διαφωνεί με τον νόμο Αρσένη
αλλά και με τις καταλήψεις ­ και η ΠΑΣΠ κατήγγειλαν την παράταξη της
εξωκοινοβουλευτικής Αριστεράς ΕΑΑΚ ότι «επιχειρεί με λίγα περιφερόμενα μέλη
της να επιβάλει καταλήψεις». Αλλά και στο Πολυτεχνείο υπάρχει ένταση λόγω των
συνεχιζόμενων καταλήψεων στην Αρχιτεκτονική και τους Μεταλλειολόγους, και
μάλιστα σήμερα συνεδριάζει η Σύγκλητος για να αποφασίσει αν χάθηκε ή όχι το
εξάμηνο εξαιτίας των καταλήψεων. Το ίδιο πρόβλημα υπάρχει και στη Φιλοσοφική
Σχολή του Παν. Αθηνών.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N12</CAT>
<ED>
Κωδικός άρθρου: A16352N123</ED>
<ID>
ID:18682

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N12&aa=3</URL></REF>


Article

<CATEGORY>vin06</CATEGORY>

 <H2>Το γνωστό σκηνικό των επεισοδίων στο Πολυτεχνείο
</H2>
Επεισόδια στο Πολυτεχνείο. Και το καροτσάκι του σούπερ μάρκετ στη «μάχη»

ΣΤΟ ΠΟΛΥΤΕΧΝΕΙΟ, μετά τη λήξη της πορείας, στήθηκε χθες το μεσημέρι το γνωστό
σκηνικό των επεισοδίων. Ομάδες νεαρών και αστυνομικοί των ΜΑΤ βρέθηκαν για
άλλη μια φορά αντιμέτωποι. 
Οι μεν ταμπουρωμένοι στο Πολυτεχνείο, οι δε στην οδό Τοσίτσα. 
Οι νεαροί πετούσαν πέτρες, ξύλα και μολότοφ και οι αστυνομικοί των ΜΑΤ
απαντούσαν με δακρυγόνα.

Για δύο ώρες επικράτησε ένταση και διακόπηκε η κυκλοφορία στην οδό Πατησίων.
Οι νεαροί αφού ξεφορτώθηκαν τις πέτρες και τις μολότοφ, αποχώρησαν γύρω στις 4
το απόγευμα από το Πολυτεχνείο, οι αστυνομικές δυνάμεις επέστρεψαν στη βάση
τους και η κυκλοφορία στην Πατησίων αποκαταστάθηκε. Τα επεισόδια άρχισαν στις
2.00 το μεσημέρι. Ομάδες νεαρών είχαν πάρει θέσεις από νωρίς κατά τη διάρκεια
της πορείας, στο Πολυτεχνείο. Στη 1.30 το μεσημέρι, ενώ ο μεγάλος όγκος της
πορείας είχε διαλυθεί στα Χαυτεία χωρίς να προκληθούν επεισόδια, μία ομάδα
περίπου 40 ατόμων κατευθύνθηκε προς την Πατησίων. 
Στην διασταύρωση της Πατησίων με την οδό Γλάδστωνος, αστυνομικοί των ΜΑΤ τους
εμπόδισαν να συνεχίσουν την πορεία τους προς το Πολυτεχνείο.

Καθηγητής του Πολυτεχνείου ως εκπρόσωπος των πρυτανικών αρχών, σύμφωνα με όσα
ανακοίνωσε η Αστυνομία, διαβεβαίωσε τους επικεφαλής των αστυνομικών δυνάμεων,
ότι επρόκειτο για φοιτητές και τους επετράπη να μπουν στο Πολυτεχνείο.

Νεαροί που βρίσκονταν ήδη στο Πολυτεχνείο, άρχισαν τότε να πετούν πέτρες και
μολότοφ εναντίον διμοιρίας των ΜΑΤ που είχε παραταχθεί έξω από την πύλη της
οδού Τοσίτσα. Ακολούθησε πετροπόλεμος και αστυνομικοί των ΜΑΤ έκαναν χρήση δακρυγόνων.

Κάποιοι νεαροί πέταξαν πέτρες και προς την Πατησίων. 
Τα επεισόδια δεν πήραν μεγαλύτερες διαστάσεις και δύο ώρες αργότερα οι νεαροί αποχώρησαν.

* Το βράδυ, το Πρυτανικό Συμβούλιο του Πολυτεχνείου εξέδωσε ανακοίνωση για τα
επεισόδια, στην οποία ­ μεταξύ άλλων ­ αναφέρει:

«Μετά το πέρας των σημερινών εκδηλώσεων διαμαρτυρίας, ομάδα φοιτητών του
Ιδρύματος επέστρεψε στους χώρους που ελέγχονται από τις επιτροπές κατάληψης,
με συνοδεία του προέδρου του Τμήματος Αρχιτεκτόνων ύστερα από συνεννόηση με
τον αρμόδιο αστυνομικό διευθυντή. 
Οι φοιτητές αυτοί δεν είχαν καμία σχέση με τα επεισόδια που ακολούθησαν.
Αντιθέτως, υπήρξε και τραυματισμός φοιτητή από τους γνωστούς-αγνώστους.

Οι συγκρούσεις με τις δυνάμεις της Αστυνομίας οφείλονται σε μικρό αριθμό
εξωφοιτητικών στοιχείων, που διείσδυσαν στο συγκρότημα Πατησίων από πολύ
νωρίς, κατά τη διάρκεια των πρωινών μαθημάτων και λοιπών εκπαιδευτικών
δραστηριοτήτων του Ιδρύματος».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16352N131</ED>
<ID>
ID:18586

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N13&aa=1</URL></REF>


Article

<CATEGORY>vin06</CATEGORY>

 <H2>Υποτονικά και χωρίς επεισόδια τα συλλαλητήρια στην επαρχία
</H2>
ΥΠΟΤΟΝΙΚΑ και χωρίς επεισόδια ήταν τα χθεσινά μαθητικά συλλαλητήρια στις
επαρχιακές πόλεις. Ωστόσο η εισαγγελέας Πρωτοδικών Βόλου κ. Ελένη Μετσοβίτη
παρήγγειλε χθες στις αστυνομικές αρχές τη διενέργεια επείγουσας προκαταρκτικής
εξέτασης σχετικά με τις καταλήψεις.

Η εισαγγελέας ζητεί να ληφθούν αμέσως καταθέσεις των διευθυντών των σχολείων
που τελούν υπό κατάληψη προκειμένου να διαπιστωθεί ο αριθμός των καταληψιών
κατά τη διάρκεια του 24ώρου και να διερευνηθεί ο λόγος για τον οποίο δεν έχουν
εκδιωχθεί από τις σχολικές μονάδες οι ολιγάριθμοι καταληψίες. Ζητεί επίσης να
γίνουν γνωστά στην εισαγγελία τα ονόματα των «αυτοαποκαλούμενων επιτροπών
αγώνα ή των 15μελών συμβουλίων» και να ληφθούν από τους μαθητές αυτούς καταθέσεις.

Πάντως, από τις χθεσινές κινητοποιήσεις των μαθητών δεν έλειψαν τα αβγά και τα
νεράντζια, ενώ τα ποσοστά συμμετοχής των καθηγητών στην απεργία ήταν χαμηλά.

Ειδικότερα, αβγά και νεράντζια εκτοξεύτηκαν στις Νομαρχίες Χανίων και Βόλου,
ενώ στη Λάρισα αντιπροσωπεία μαθητών μαζί με τους νομαρχιακούς συμβούλους Ι.
Πατάκη και Μαρία Σκυλλάκου (σύζυγος του γενικού γραμματέα του ΚΚΕ Αντώνη
Σκυλλάκου), εκπροσώπους του Δ.Σ. της ΕΛΜΕ και του Εργατικού Κέντρου,
συναντήθηκαν με τον νομάρχη Λάρισας κ. Ι. Φλώρο.

Αντικείμενο της συνάντησης ήταν η αυτεπάγγελτη ποινική δίωξη που άσκησε η
Εισαγγελία Λάρισας κατά παντός υπευθύνου για «παράνομη κατακράτηση και φθορά
δημόσιας περιουσίας» για όσα διαδραματίστηκαν την περασμένη Τρίτη στο 1ο
Γυμνάσιο, όπου καταληψίες κλείδωσαν στις αίθουσες συμμαθητές τους μαζί με
καθηγητές και στη συνέχεια τον προϊστάμενο της Δευτεροβάθμιας Εκπαίδευσης με
τον βοηθό νομάρχη. Μεταξύ της κ. Σκυλλάκου και του βοηθού νομάρχη κ.
Κουτσομάρκου σημειώθηκε φραστικό επεισόδιο καθώς η νομαρχιακή σύμβουλος τον
θεώρησε υπεύθυνο για την άσκηση της εισαγγελικής δίωξης η οποία προκλήθηκε
ύστερα από δική του αναφορά. Από τον νομάρχη ζήτησαν να παρέμβει στην
εισαγγελία για να ανακληθεί η δίωξη. Ο νομάρχης δήλωσε ότι είναι κατά της βίας
λέγοντας «δεν θέλω νέο Τεμπονέρα»...

Στη Λάρισα, και χθες υπό κατάληψη ήταν τα 8 από τα συνολικά 97 σχολεία στο
νομό. Στον Βόλο τα 24 από τα 68 σχολεία. Χθες οι μαθητές, κατά τη διάρκεια του
συλλαλητηρίου έκλεισαν για ένα τέταρτο κεντρικό δρόμο της πόλης του Βόλου
δημιουργώντας κυκλοφοριακό πρόβλημα. Στα Ιωάννινα υπό κατάληψη είναι πέντε σε
σύνολο 27 σχολείων, ενώ στη Πάτρα τα 41 σε σύνολο 110 σχολείων και στην
Κέρκυρα εξακολουθούν να παραμένουν τα 24 σχολεία υπό κατάληψη σε σύνολο 34 στο νομό.

Χαμηλά πάντως ήταν και τα ποσοστά συμμετοχής των καθηγητών στη χθεσινή
απεργία. Στη Λάρισα λ.χ., το ποσοστό συμμετοχής ήταν 2%, στην Καρδίτσα
μικρότερο από 3%, στα Τρίκαλα 1,9% και στα Ιωάννινα 4,83%.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16352N132</ED>
<ID>
ID:18643

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N13&aa=2</URL></REF>


Article

<CATEGORY>vin06</CATEGORY>

 <H2>Προειδοποίηση εισαγγελέα σε απεργούς γιατρούς
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

ΠΡΟΕΙΔΟΠΟΙΗΣΗ προς τους νοσοκομειακούς γιατρούς στη Θεσσαλονίκη ότι θα βρεθούν
αντιμέτωποι με τον νόμο σε περίπτωση που τεθεί σε κίνδυνο η υγεία ασθενών
εξαιτίας των απεργιακών κινητοποιήσεων που προγραμματίζουν, απηύθυναν χθες οι
δικαστικές αρχές.

Στη διάρκεια συνάντησης που πραγματοποιήθηκε στο δικαστικό μέγαρο μεταξύ των
προέδρων όλων των κρατικών νοσοκομείων στη Θεσσαλονίκη και εκπροσώπων της
Ένωσης Νοσοκομειακών Γιατρών, ο προϊστάμενος στην Εισαγγελία Πρωτοδικών Χ.
Βουρλιώτης τούς ενημέρωσε πως αν στη διάρκεια της απεργίας ­ που αναμένεται να
ξεκινήσει την ερχόμενη Δευτέρα ­ σημειωθούν προβλήματα με ασθενείς (κυρίως στα
εξωτερικά ιατρεία και στα χειρουργεία), τότε θα ασκηθούν ποινικές διώξεις
εναντίον τους, σύμφωνα με τη νομοθεσία.

Όπως διευκρινίστηκε από την Εισαγγελία Πρωτοδικών, η συνάντηση αποσκοπούσε
στην ενημέρωση των γιατρών και των διοικούντων στα δημόσια νοσοκομεία για τις
ποινικές επιπτώσεις που θα προκύψουν από το ενδεχόμενο απεργίας, χωρίς να
συζητηθούν τα αιτήματα των απεργών.

Να σημειωθεί ότι την περασμένη βδομάδα εκπρόσωποι της Ένωσης Γιατρών
Νοσοκομείων Θεσσαλονίκης κατέθεσαν μηνυτήριες αναφορές εις βάρος των
διοικήσεων, επειδή ­ όπως υποστηρίζουν ­ δεν τους έχουν καταβληθεί τους
τελευταίους έξι περίπου μήνες τα δεδουλευμένα από τις υπερωρίες. Οι εκπρόσωποι
της Ένωσης καταγγέλλουν ότι τα χρέη προς τους γιατρούς, που απασχολούνται σε
όλα τα κρατικά νοσοκομεία της Θεσσαλονίκης, ξεπερνούν τα τρία δισεκατομμύρια δραχμές.

Έτσι, από την ερχόμενη Δευτέρα, με απόφαση της ΕΝΙΘ, εξαγγέλθηκαν απεργιακές
κινητοποιήσεις διαρκείας σε όλα τα νοσηλευτικά ιδρύματα της Θεσσαλονίκης
μέχρις ότου εξοφληθούν όλες οι οφειλές από τις υπερωρίες.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16352N133</ED>
<ID>
ID:18683

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N13&aa=3</URL></REF>


Article

<CATEGORY>vin06</CATEGORY>

 <H5>ΕΚΚΛΗΣΙΑ ΚΑΙ ΥΠΕΧΩΔΕ ΓΙΑ ΘΕΜΑΤΑ ΤΗΣ ΕΚΚΛΗΣΙΑΣ
</H5><H2>Άρχισαν διάλογο
</H2>
Η συνεργασία μεταξύ Εκκλησίας και ΥΠΕΧΩΔΕ σε θέματα που έχουν σχέση με το νέο
καθεδρικό ναό, το Εθνικό Κτηματολόγιο και την ανάδειξη των μνημείων, ήταν το
αντικείμενο της συνάντησης του Αρχιεπισκόπου Χριστόδουλου και του κ. Λαλιώτη,
η οποία έγινε χθες το μεσημέρι.

Χριστόδουλος - Λαλιώτης. Σε άριστο κλίμα έγινε η δίωρη συνάντηση
Αρχιεπισκόπου και υπουργού

ΟΙ ΔΥΟ άνδρες για περίπου δύο ώρες αντήλλαξαν απόψεις, όπως είπαν, μέσα σε
άριστο κλίμα και κατέληξαν στο συμπέρασμα στο εξής να έχουν «ανοικτή γραμμή»
για τα θέματα που είναι της αρμοδιότητας του υπουργείου Περιβάλλοντος. Για τον
νέο καθεδρικό ναό, ο κ. Λαλιώτης παραδέχθηκε μεν ότι χρειάζεται, είπε όμως ότι
πριν από την οριστική απόφαση για τον χώρο ανέγερσης να εξετασθούν και άλλες
λύσεις, πρόταση με την οποία συμφώνησε και ο κ. Χριστόδουλος. Ο Αρχιεπίσκοπος
αρχικά είχε προτείνει τον χώρο δίπλα στο Πολεμικό Μουσείο.

Για την καταγραφή της εκκλησιαστικής περιουσίας στα πλαίσια του Εθνικού
Κτηματολογίου συμφωνήθηκε να υπάρξει από την πλευρά του υπουργείου κάθε
τεχνική και νομική υποστήριξη. Ένα άλλο θέμα που εξετάστηκε, ήταν η ανάδειξη
των εκκλησιαστικών μνημείων. Όπως είπε ο Αρχιεπίσκοπος «τα μοναστήρια και οι
ναοί ευρίσκονται σε χώρους με όμορφο φυσικό περιβάλλον, το οποίο πρέπει να
αναδειχθεί». Για το ίδιο θέμα από την πλευρά του ο υπουργός ΠΕΧΩΔΕ κ. Λαλιώτης
είπε: «Θεωρούμε αναγκαίο να προωθήσουμε διάφορα προγράμματα για ιερές μονές
και μητροπόλεις. Πιστεύω ότι οι μητροπόλεις και τα μοναστήρια δεν είναι μόνο
τόποι θρησκευτικής αναζητήσεως, αλλά κιβωτοί της Ορθοδοξίας. Υποχρέωση της
Πολιτείας είναι αυτοί οι τόποι να κατοχυρωθούν πράγματι σαν κιβωτοί της Ορθοδοξίας».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16352N141</ED>
<ID>
ID:18587

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N14&aa=1</URL></REF>


Article

<CATEGORY>vin06</CATEGORY>

 <H2>Έρευνα για ευθύνη τού αστυνομικού που σκότωσε τον ληστή
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΤΟ ΕΝΔΕΧΟΜΕΝΟ να καταλογιστούν ποινικές ευθύνες και εις βάρος του αστυνομικού
που πυροβόλησε και σκότωσε τον νεαρή ληστή προχθές, έξω από το υποκατάστημα
των ΕΛΤΑ Θεσσαλονίκης, εξετάζεται από τις δικαστικές αρχές.

Ο εισαγγελέας Ποινικής Δίωξης Α. Ζήσης διέταξε χθες προκαταρκτική εξέταση για
να διαπιστωθεί αν ο αστυνομικός Κώστας Ταουλτζίδης υπερέβη τα όρια άμυνας και
ειδικότερα αν μπορούσε να αφοπλίσει τον νεαρό ληστή χωρίς να κάνει χρήση τού
υπηρεσιακού του όπλου. 
Η δικαστική έρευνα ανατέθηκε σε πταισματοδίκη, ο οποίος τις επόμενες ημέρες θα
καλέσει τον αστυνομικό, αλλά και αυτόπτες μάρτυρες στο αιματηρό επεισόδιο να
δώσουν καταθέσεις.

Στο μεταξύ, η 21χρονη φίλη του άτυχου νεαρού, Κυριακή Πολυμένη, οδηγήθηκε χθες
στον εισαγγελέα, ο οποίος άσκησε εις βάρος της ποινική δίωξη για ληστεία κατά
συναυτουργία και για παράνομη οπλοφορία. 
Η σπουδάστρια στο Τμήμα Λογιστικής στα ΤΕΙ Θεσσαλονίκης παραπέμφθηκε στον
ανακριτή, αλλά πριν απολογηθεί ζήτησε και πήρε άδεια λίγων ωρών για να
παραστεί στην κηδεία του φίλου της.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16352N142</ED>
<ID>
ID:18644

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N14&aa=2</URL></REF>


Article

<CATEGORY>vin06</CATEGORY>

 <H2>Αγνοείται η τύχη αλιευτικού με 2 Έλληνες και 5 ξένους </H2>
ΑΚΑΡΠΕΣ απέβησαν μέχρι στιγμής οι έρευνες για τον εντοπισμό των δύο Ελλήνων
και πέντε αλλοδαπών μελών του αλιευτικού σκάφους «Λυμπέριος». Η μηχανότρατα
απέπλευσε από το λιμάνι του Κερατσινίου με προορισμό τις Κυκλάδες στις 23
Ιανουάριου και έως τώρα το πλήρωμά της δεν έχει δώσει κανένα σημείο ζωής. Ο
πλοιοκτήτης Χαράλαμπος Βατίστας ενημέρωσε την Τρίτη το Κεντρικό Λιμεναρχείο
του Πειραιά και αμέσως άρχισαν έρευνες ­ χωρίς όμως κάποιο αποτέλεσμα ­ από
σκάφη του Λιμενικού και παραπλέοντα σκάφη για τον εντοπισμό του αλιευτικού.
Όπως έγινε γνωστό από το υπουργείο Εμπορικής Ναυτιλίας, το «Λυμπέριος» είδε
για τελευταία φορά την Κυριακη το βράδυ στα ανοιχτά της Σαντορίνης ένα άλλο
αλιευτικό σκάφος. Οι Έλληνες ναυτικοί είναι: Παντελής Μεσολογγίτης, 37 χρόνων
κυβερνήτης και Παναγιώτης Αθανασάκος, 56 χρόνων, μηχανικός.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16352N143</ED>
<ID>
ID:18684

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N14&aa=3</URL></REF>


Article

<CATEGORY>vin06</CATEGORY>

 <H2>Στην τηλεόραση μάλωσαν, στη δίκη τα βρήκαν
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ

ΜΕΧΡΙ και τα χέρια έδωσαν χθες το μεσημέρι στο δικαστήριο Ηρακλείου ο
συνταξιούχος ιατροδικαστής Παναγιώτης Γιαμαρέλος και ο καθηγητής
Ιατροδικαστικής Μανόλης Μιχαλοδημητράκης.

Η κόντρα ανάμεσα στους δύο ιατροδικαστές κρατάει χρόνια και έχει φιλοξενηθεί
επανειλημμένως στα τηλεοπτικά παράθυρα και στις στήλες των εφημερίδων.

Χθες, όμως, έκαναν... ανακωχή και αποφάσισαν να μη λύσουν τις διαφορές τους
εντός του δικαστηρίου, οι οποίες ούτως ή άλλως παραμένουν αγεφύρωτες. Η πιο
πρόσφατη αφορμή για να φουντώσει και πάλι η ένταση ανάμεσα στους δύο
επιστήμονες δόθηκε στη δίκη του Μιχάλη Γερωνυμάκη τον Νοέμβριο του 1997 στο
μεικτό ορκωτό δικαστήριο Ρεθύμνου. Εκεί ο κ. Γιαμαρέλος εξέφρασε διαφορετικές
απόψεις από τον κ. Μιχαλοδημητράκη για τον χρόνο θανάτου της συζύγου και της
πεθεράς του Ηρακλειώτη δικηγόρου. 
Ακολούθησε απάντηση από τον κ. Μιχαλοδημητράκη, αλλά και σχολιασμός από τον
συνάδελφό του κ. Γιάννη Στειακάκη στις τοπικές εφημερίδες.

Ο κ. Γιαμαρέλος κατέθεσε μήνυση κατά των δύο καθηγητών για συκοφαντική
δυσφήμηση και χθες επρόκειτο να εκδικασθεί στο Α' Τριμελές Πλημμελειοδικείο Ηρακλείου.

Όσοι περίμεναν να δουν τις γνωστές εκρήξεις των κ. Γιαμαρέλου και
Μιχαλοδημητράκη, διαψεύστηκαν.

Στο δικαστήριο, τον πρώτο λόγο είχαν οι συνήγοροι των δύο πλευρών. Ο συνήγορος
του κ. Γιαμαρέλου, κ. Δημήτρης Μπουλούκος, υποστήριξε ότι θα απέσυραν τη
μήνυση εάν οι κατηγορούμενοι αναιρούσαν τις δηλώσεις που είχαν κάνει. Με
παραίνεση του προέδρου της έδρας κ. Βεργιτσάκη, οι συνήγοροι των
κατηγορουμένων κ. Ξυριτάκης, Φραγκάκης και Βγόντζας συμφώνησαν να ετοιμάσουν
από κοινού με τον κ. Μπουλούκο ένα κείμενο που θα ικανοποιούσε και τις δύο
πλευρές, σε μια προσπάθεια να μην εκδικασθεί η υπόθεση.

Το κείμενο στο οποίο τελικά σύμφωνησαν οι δικηγόροι και παρέδωσαν στο
δικαστήριο έχει ως εξής:

«Τα αναγραφέντα στον Τύπο στις 14-11-97 σχετικά με τον κ. Γιαμαρέλο δεν
αποδόθηκαν ορθώς. Δεν αμφισβητούμε την προσωπική, επιστημονική, επαγγελματική
και κοινωνική του τιμή και υπόληψη. Αντιθέτως, τον τιμούμε».

Ύστερα από αυτό, έγινε η ανάκληση της έγκλησης και η αποδοχή της και έπαυσε η
ποινική δίωξη εις βάρος των κ. Μιχαλοδημητράκη και Στειακάκη.

Εκτός της δικαστικής αίθουσας ο κ. Γιαμαρέλος επέμενε ότι οι κ.
Μιχαλοδημητράκης και Στειακάκης είναι πανεπιστημιακοί διδάσκαλοι και όχι
ιατροδικαστές. Ενώ ο κ. Μιχαλοδημητράκης τόνισε: «Μπορώ να πω ότι εμείς οι
μαχόμενοι ιατροδικαστές, και εγώ προσωπικά, ανεξάρτητα καθηγητικής ή
καθημερινής ιατροδικαστικής λειτουργίας, τιμούμε τον κ. Γιαμαρέλο για τις
προσπάθειες ετών που έχει κάνει».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16352N144</ED>
<ID>
ID:18708

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N14&aa=4</URL></REF>


Article

<CATEGORY>vin06</CATEGORY>

 <H2>Συνελήφθησαν οι δράστες τριών ληστειών στην Κέρκυρα </H2>
ΚΕΡΚΥΡΑ

ΟΙ ΔΡΑΣΤΕΣ τριών ένοπλων ληστειών στην πόλη της Κέρκυρας που είχαν γίνει το
τελευταίο εικοσαήμερο του Ιανουαρίου, εντοπίστηκαν και συνελήφθησαν προχθές.

Πρόκειται για τους Δημήτριο Σγούρο, Κων/νο Προσωπάρη, 28 και 27 χρόνων
αντίστοιχα, από την περιοχή Μαντούκι της Κέρκυρας, και τον άνεργο Γεώργιο
Κορίκη, από την περιοχή Αλυκές Ποταμού, που τον χρησιμοποιούσαν οι δύο πρώτοι
ως οδηγό και μεταφορέα.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16352N145</ED>
<ID>
ID:18723

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N14&aa=5</URL></REF>


Article

<CATEGORY>vin06</CATEGORY>

 <H2>Άρπαξαν χρήματα και περίστροφο </H2>
ΜΕ ΕΝΑ περίστροφο που άρπαξαν από το χρηματοκιβώτιο, συμπληρώσαν το οπλοστάσιό
τους οι δύο δράστες της ένοπλης ληστείας στο υποκατάστημα της Εθνικής
Στεγαστικής Τράπεζας στον Άγιο Δημήτριο.

Από τους πρώτους «πελάτες», οι δύο ληστές εισέβαλαν στο υποκατάστημα στις 8.20
το πρωί. Απείλησαν με πιστόλια τους υπαλλήλους και άρπαξαν από το
χρηματοκιβώτιο 2.500.000 δρχ. και ένα περίστροφο γεμάτο με φυσίγγια.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16352N146</ED>
<ID>
ID:18735

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N14&aa=6</URL></REF>


Article

<CATEGORY>vin06</CATEGORY>

 <H2>Πήρε «σβάρνα» τον ιερέα </H2>
ΠΑΤΡΑ

ΙΕΡΕΑΣ, που το Ι.Χ. το οποίο οδηγούσε συγκρούστηκε με άλλο στο κέντρο της
Πάτρας, είχε απρόσμενη περιπέτεια.

Όταν ο ιερέας μετά τη σύγκρουση κατέβηκε από το αυτοκίνητό του για να
συνεννοηθεί με τον οδηγό του άλλου αυτοκινήτου για τις υλικές ζημιές που είχαν
προκληθεί, υποχρεώθηκε σε «βόλτα» στο καπό για δύο χιλιόμετρα.

Ο οδηγός του Ι.Χ., Παναγιώτης Κωστόπουλος, την ώρα που μιλούσε με τον ιερέα
Ιωακείμ Ευαγγελάτο, έθεσε σε κίνηση το αυτοκίνητό του, παρασύροντας τον 
ιερέα στο καπό και τον μετέφερε σε απόσταση δύο χιλιομέτρων, όπου τελικά
συνελήφθη από αστυνομικούς της Τροχαίας.

Χθες το απόγευμα ο Κωστόπουλος παραπέμφθηκε στον εισαγγελέα, αν και ο ιερέας
δεν επιθυμεί, όπως δήλωσε, την ποινική του δίωξη.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16352N147</ED>
<ID>
ID:18740

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N14&aa=7</URL></REF>


Article

<CATEGORY>vin06</CATEGORY>

 <H5>ΣΤΗΝ ΑΝΑΚΟΙΝΩΣΗ ΠΟΥ ΠΡΟΣΠΑΘΕΙ ΝΑ ΔΙΚΑΙΟΛΟΓΗΣΕΙ ΤΗ ΜΗ ΑΝΑΝΕΩΣΗ ΤΩΝ ΣΥΜΒΑΣΕΩΝ
ΤΩΝ ΚΑΘΗΓΗΤΩΝ ΚΡΕΜΑΣΤΙΝΟΥ - ΚΟΚΚΙΝΟΥ
</H5><H5>Προβληματισμός για τους μάνατζερ
</H5><H2>Ανακρίβειες του Ωνασείου
</H2>
<AUTHOR>ΝΑΝΑ ΝΤΑΟΥΝΤΑΚΗ - ΡΟΥΛΑ ΤΣΟΥΛΕΑ</AUTHOR>

Με ανακριβή στοιχεία προσπαθεί η διοίκηση του Ωνασείου Καρδιοχειρουργικού
Κέντρου να δικαιολογήσει την απόφασή της να μην ανανεώσει τις συμβάσεις
εργασίας των καθηγητών Καρδιολογίας κ.κ. Διονυσίου Κόκκινου και Δημήτρη
Κρεμαστινού στο Ωνάσειο.

Δ. Κρεμαστινός - Δ. Κόκκινος. Η μη ανανέωση της σύμβασης των δύο καθηγητών
στο Ωνάσειο ­ εκτός από τη νομική διάσταση του θέματος ­ έχει προκαλέσει
αναστάτωση και στο ίδιο το προσωπικό του Κέντρου

ΣΕ ΧΘΕΣΙΝΗ ανακοίνωσή της, την οποία εξέδωσε μετά το δημοσίευμα των «ΝΕΩΝ»,
επικαλείται τον «νόμο Αρσένη», ο οποίος κατά την άποψή της καθιστά
απαγορευτική τη συνέχιση της εργασίας των δύο πανεπιστημιακών γιατρών στο ΩΚΚ.
Συγκεκριμένα αναφέρει ότι «επειδή οι θέσεις διευθυντών είναι ασυμβίβαστες με
θέση μέλους Διδακτικού Επιστημονικού Προσωπικού (ΔΕΠ) πλήρους απασχόλησης
σύμφωνα με τις διατάξεις που διέπουν τη λειτουργία του ΩΚΚ, καθώς και τις
διατάξεις του νόμου 2530/1997 (σ.σ.: νόμου Αρσένη), το Διοικητικό Συμβούλιο
αποφάσισε τη μη ανανέωση των συμβάσεων των ιατρών που είναι μέλη ΔΕΠ ανωτάτων
ιδρυμάτων και πλήρους απασχόλησης σε αυτά».

ΣΑΦΕΣ ΤΟ ΑΡΘΡΟ

Ωστόσο, ο «νόμος Αρσένη» ορίζει με σαφήνεια στο άρθρο 2 (παρ. 2) ότι «τα μέλη
ΔΕΠ δύνανται να ασκούν εξωπανεπιστημιακή υπερωριακή απασχόληση, εφόσον δεν
αμείβονται από τη θέση για την οποία παρέχουν την υπερωριακή τους απασχόληση».
Αυτή ακριβώς είναι και η περίπτωση των καθηγητών κ.κ. Κόκκινου και
Κρεμαστινού, οι οποίοι δεν έχουν μισθό στο Ωνάσειο, αλλά πληρώνονται μόνον την
υπερωριακή τους απασχόληση.

Σε σχετική του γνωμοδότηση, εξάλλου, την οποία έχουν στη διάθεσή τους τα
«ΝΕΑ», ο νομικός σύμβουλος του υπουργείου Εθνικής Παιδείας και Θρησκευμάτων
αναφέρει ότι «οι πανεπιστημιακοί γιατροί πλήρους απασχολήσεως, που
απασχολούνται με σύμβαση εργασίας ιδιωτικού δικαίου αορίστου ή ορισμένου
χρόνου, σε εποπτευόμενα από το κράτος ΝΠΙΔ από τα οποία δεν αμείβονται παρά
μόνον για την υπερωριακή εργασίας τους, δεν καταλαμβάνονται από τις σχετικές
διατάξεις του νόμου 2530/97». Το Ωνάσειο εποπτεύεται από το κράτος και είναι
Νομικό Πρόσωπο Ιδιωτικού Δικαίου (ΝΠΙΔ). Η δε γνωμοδότηση εξεδόθη πριν από
τέσσερις μόλις ημέρες, στις 25 Ιανουαρίου 1999!

ΚΑΙ ΑΛΛΕΣ ΑΝΑΚΡΙΒΕΙΕΣ

Στην ανακοίνωσή της, εξάλλου, η διοίκηση του Ωνασείου συμπεριλαμβάνει δύο
ακόμα ανακρίβειες: αφενός αναφέρει «τις διατάξεις που διέπουν τη λειτουργία
του Ωνασείου», αφετέρου τονίζει ότι η θέση συμβούλου που προτάθηκε στους κ.κ.
Κόκκινο και Κρεμαστινό έχει μεν διάρκεια ενός έτους, αλλά «δύναται να ανανεωθεί».

Οι διατάξεις αποτελούν ανακρίβεια, διότι ο νέος κανονισμός λειτουργίας του
Ωνασείου δεν έχει ακόμα εγκριθεί από το αρμόδιο υπουργείο (και συνεπώς δεν
ισχύουν ακόμα οι διατάξεις του), ενώ ο παλαιός δεν αναφέρει τίποτε επί του
θέματος. Η δε ανανέωση της θητείας των συμβούλων είναι ανακρίβεια, διότι ο
νέος κανονισμός που αυτή την περίοδο αποτελεί αντικείμενο διαπραγματεύσεων
μεταξύ του προσωπικού και της διοικήσεως του ΩΚΚ (και τον οποίο επίσης έχουν
στα χέρια τους τα «ΝΕΑ») δεν αναφέρει λέξη για δυνατότητα ανανεώσεως της θέσεως.

Συγκεκριμένα, στο κεφάλαιο Η'(που έχει τίτλο «Τελικές Διατάξεις») και στο
άρθρο 37 αναφέρονται τα εξής: «Για την επίτευξη των σκοπών του Κέντρου το
Διοικητικό Συμβούλιο δύναται να αποφασίζει τη συνεργασία του Κέντρου με
αναγνωρισμένα ανώτατα εκπαιδευτικά ή ερευνητικά ιδρύματα της ημεδαπής ή και
της αλλοδαπής. Στα πλαίσια αυτής της συνεργασίας δύναται να προσλαμβάνει μέλη
ΔΕΠ των εν λόγω ιδρυμάτων με συμβάσεις εξαρτημένης εργασίας ορισμένου χρόνου
διάρκειας μέχρι ενός έτους». Γενικά, η δυνατότητα ανανεώσεως μιας συμβάσεως
είναι κάτι που αναφέρεται (ή δεν αναφέρεται) στις ίδιες τις συμβάσεις που
υπογράφουν οι εργαζόμενοι για να προσληφθούν.

ΑΝΑΣΤΑΤΩΣΗ

Πέρα, πάντως, από τη νομική διάσταση του θέματος και τον τρόπο αιτιολογίας της
διοικητικής αποφάσεως για τους καθηγητές, γεγονός παραμένει ότι οι
συγκεκριμένοι γιατροί δεν φαίνεται να έχουν πλέον θέση στο Ωνάσειο ­ κάτι το
οποίο έχει προκαλέσει μεγάλη αναστάτωση και στο ίδιο το προσωπικό του Κέντρου.

Η αναταραχή στις τάξεις των γιατρών του ΩΚΚ δεν οφείλεται μόνον στην απόφαση
καθεαυτή, αλλά και στο γεγονός ότι η διοίκηση πήρε τη συγκεκριμένη απόφαση
πριν ολοκληρωθούν οι διαπραγματεύσεις για τον νέο εσωτερικό κανονισμό
λειτουργίας του Κέντρου. Σε ανακοίνωσή της, μάλιστα, η Επιστημονική Ένωση
Ιατρών του Ωνασείου αφήνει αιχμές ότι ίσως συμβαίνει κάτι άλλο. «Η πρωτοβουλία
του Δ.Σ. του ΩΚΚ να τοποθετηθεί στο θέμα ανανέωσης συμβάσεων ήδη υπηρετούντων
ιατρών πριν από την ολοκλήρωση της συζητήσεως του νέου οργανισμού και
εσωτερικού κανονισμού, υποδηλώνει άλλες προθέσεις που δεν μας βρίσκουν
σύμφωνους», αναφέρει χαρακτηριστικά.

ΥΠΟΔΕΙΓΜΑΤΙΚΟΙ

Όπως είπαν στα «ΝΕΑ» γιατροί και εργαζόμενοι του ΩΚΚ, οι οποίοι θέλησαν να
διατηρήσουν την ανωνυμία τους ανησυχώντας από το κλίμα που έχει δημιουργηθεί,
η παραμονή στο Ωνάσειο των πανεπιστημιακών γιατρών που εργάζονται σε αυτό από
τον πρώτο καιρό της λειτουργίας του είναι ­ αν μη τι άλλο ­ ηθικά και
δεοντολογικά πρέπουσα. Ειδικά, όμως, για τους κ.κ. Κρεμαστινό και Κόκκινο
είπαν ότι έχουν συμβάλει αποφασιστικά στη σημερινή ανάπτυξη και καταξίωση του
Ωνασείου και ότι έχουν κατορθώσει να οργανώσουν τις δύο καρδιολογικές κλινικές
τους με υποδειγματικό τρόπο.

Το όλο πρόβλημα που έχει προκύψει, πάντως, δεν αφορά μόνον τους
προαναφερθέντες καθηγητές, αλλά και τον καρδιοχειρουργό κ. Πέτρο Αλιβιζάτο
(πήρε διευθυντική θέση σε πανεπιστημιακή κλινική της Πάτρας), τον κ. Στέφανο
Γερουλάνο (εξελέγη καθηγητής Ιστορίας της Ιατρικής στο Πανεπιστήμιο Ιωαννίνων)
και την κ. Ρούλα Λακουμέντα (προσφάτως εξελέγη καθηγήτρια Αναισθησιολογίας στο
Πανεπιστήμιο της Πάτρας). Σύμφωνα με πληροφορίες, πάντως, η κ. Λακουμέντα
δήλωσε την περασμένη Τρίτη 26 Ιανουαρίου στη διοίκηση του Ωνασείου ότι
αποχωρεί από το Κέντρο.


ΥΠΑΡΧΕΙ προβληματισμός στο υπουργείο Υγείας για το αν θα πρέπει τελικώς να
προσληφθούν οι μάνατζερ των νοσοκομείων, που έχουν ήδη επιλεγεί, όπως είπε
χθες στη Βουλή ο υφυπουργός Υγείας Ν. Φαρμάκης.

Ο υφυπουργός παρέπεμψε σε παλιά δήλωση του τέως υπουργού Υγείας Κ. Γείτονα, ο
οποίος είχε πει ότι «ο πήχυς έπρεπε να τεθεί υψηλότερα» και δεν προχώρησε,
τότε, στην υπογραφή της απόφασης για την πρόσληψή τους.

Η συζήτηση έγινε χθες με αφορμή επίκαιρη ερώτηση του βουλευτή της Ν.Δ. Ανδρέα Καραγκούνη.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16352N151</ED>
<ID>
ID:18588

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N15&aa=1</URL></REF>


Article

<CATEGORY>vin06</CATEGORY>

 <H2>Νέα μέθοδος διορθώνει εύκολα και την πρεσβυωπία
</H2>
ΕΚΑΤΟΜΜΥΡΙΑ άνθρωποι στον κόσμο απέκτησαν ξανά φυσιολογική όραση χάρη σε μία
μέθοδο υψηλής τεχνολογίας, που επινόησε πριν από 10 χρόνια ο επίκουρος
καθηγητής Οφθαλμιατρικής Γιάννης Παλλήκαρης. Από αυτούς, οι 8.000 έχουν
χειρουργηθεί από τον ίδιο στο Πανεπιστημιακό Νοσοκομείο Ηρακλείου, στην Κρήτη,
και μάλιστα οι 800 είναι αλλοδαποί (από τις ΗΠΑ, την Αυστραλία και την
Ευρώπη), οι οποίοι ήρθαν ειδικά γι' αυτό τον σκοπό στην χώρα μας.

Όπως ανέφερε ο κ. Παλλήκαρης σε συνέντευξη Τύπου που πραγματοποιήθηκε χθες,
επ' ευκαιρία του 13ου Συνεδρίου της Ελληνικής Εταιρείας Ενδοφακών και
Διαθλαστικής Χειρουργικής, η τεχνική ονομάζεται Lasik και αφορά τη διόρθωση
της μυωπίας, της υπερμετρωπίας και του αστιγματισμού με τη βοήθεια λέιζερ. Τα
αποτελέσματα της μεθόδου είναι μόνιμα και το ποσοστό επιτυχίας είναι 99,5%.
Στους υπόλοιπους ασθενείς, όμως, μπορεί να γίνει συμπληρωματική επέμβαση, που
συνήθως λύνει το πρόβλημα.

Ελπιδοφόρα, πάντως, είναι τα μηνύματα και για τους πάσχοντες από πρεσβυωπία,
αφού μία άλλη μέθοδος, η οποία εφαρμόζεται στο εξωτερικό εδώ και 5 χρόνια,
έχει πλέον έρθει και στην Ελλάδα. Λεπτομέρειες για τη μέθοδο θα ανακοινωθούν
στο συνέδριο, αλλά όπως ανέφερε ο οφθαλμίατρος κ. Σπύρος Γεωργαράς, πρόκειται
για μια χειρουργική θεραπεία απλή, χωρίς επιπλοκές, η οποία γίνεται με τοπική
αναισθησία, και επιτρέπει στον ασθενή να επιστρέψει αμέσως μετά στο σπίτι του.
Η επέμβαση αυτή έχει ήδη γίνει σε 500 Γάλλους και σε αρκετούς Ελληνες, που δεν
χρειάζονται πλέον πρεσβυωπικά γυαλιά.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16352N152</ED>
<ID>
ID:18645

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N15&aa=2</URL></REF>


Article

<CATEGORY>vin06</CATEGORY>

 <H2>45 πιλότοι προσλαμβάνονται στην Ολυμπιακή
</H2>
ΥΠΑΡΧΟΥΝ ακόμα ομάδες πίεσης στην Ολυμπιακή, είπε χθες στη Βουλή ο υπουργός
Μεταφορών και Επικοινωνιών Αναστάσιος Μαντέλης.

Την αφορμή έδωσε ο βουλευτής του ΔΗΚΚΙ Γιώργος Ρόκκος, με ερώτηση την οποία
είχε καταθέσει και στην οποία υποστήριζε ότι η διοίκηση της Ολυμπιακής
Αεροπορίας «προετοιμάζεται για την προκήρυξη νέου διαγωνισμού, χωρίς
προηγουμένως να προσλάβει όσους πέτυχαν (38 πιλότοι) στον διαγωνισμό του '96
και οι οποίοι εκπαιδεύτηκαν από την Ολυμπιακή Αεροπορία». Έγινε ένας
διαγωνισμός το '96, είπε ο υπουργός, για την πρόσληψη συγκεκριμένου αριθμού
προσώπων. Προσελήφθησαν αυτοί που πέτυχαν και αυτοί που δεν πέτυχαν δεν
προσελήφθησαν. Και πρόσθεσε πως «δεν υπήρξε κανένα κείμενο, δεν υπάρχει καμία
δέσμευση, δεν υπάρχει κανένας θεσμός και καμία δεοντολογία που να λέει ότι
όσοι δεν πέτυχαν πρέπει να προσληφθούν μετά ένα ή πέντε ή δέκα χρόνια». 
Τελικώς, η Ολυμπιακή έχει αποφασίσει να προσλάβει σαράντα πέντε πιλότους.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16352N161</ED>
<ID>
ID:18589

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N16&aa=1</URL></REF>


Article

<CATEGORY>vin06</CATEGORY>

 <H5>ΠΙΛΟΤΙΚΟ ΠΡΟΓΡΑΜΜΑ ΘΑ ΙΣΧΥΣΕΙ ΣΕ ΟΛΗ ΤΗ ΧΩΡΑ
</H5><H2>ΟΤΕ: Μόνο θα ... ακούνε οι κακοπληρωτές
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Νέα τακτική απέναντι στους περίπου 800.000 κακοπληρωτές συνδρομητές που
έχει κάθε χρόνο αποφάσισε να τηρεί ο ΟΤΕ, ο οποίος ύστερα από εισήγηση της
Εθνικής Επιτροπής Τηλεπικοινωνιών και Ταχυδρομείων (ΕΕΤΤ) δεν θα «κόβει» πλέον
τελείως τα τηλέφωνά τους.

ΣΤΟ ΕΞΗΣ οι συνδρομητές που δεν θα πληρώνουν εμπρόθεσμα τους λογαριασμούς
τους, δεν θα μπορούν μεν ­ όπως και σήμερα ­ να κάνουν τηλεφωνήματα από το
τηλέφωνό τους, αλλά για διάστημα έως έξι μήνες θα δέχονται κλήσεις σε αυτό.

Με το μέτρο αυτό ο κακοπληρωτής συνδρομητής δεν θα αποκόπτεται τηλεφωνικά από
τον υπόλοιπο κόσμο και δεν θα «χάνει» όπως σήμερα τον αριθμό του τηλεφώνου
του. Επίσης ο ΟΤΕ δεν θα έχει απώλειες εσόδων από τις κλήσεις άλλων
συνδρομητών προς το τηλέφωνο του οποίου ο λογαριασμός καθυστερεί να εξοφληθεί.

Όπως ανακοίνωσε χθες ο πρόεδρος της ΕΕΤΤ κ. Ανδρέας Λαμπρινόπουλος, το μέτρο
αυτό εφαρμόστηκε πιλοτικά στην περιοχή της Πάτρας και από χθες με απόφαση της
διοίκησης του ΟΤΕ επεκτάθηκε και στην υπόλοιπη Ελλάδα.

Σύμφωνα με στοιχεία των αρμοδίων υπηρεσιών του ΟΤΕ, μέσα στο 1997 ο Οργανισμός
αναγκάστηκε να προχωρήσει σε 871.000 διακοπές τηλεφώνων συνδρομητών που
καθυστέρησαν να πληρώσουν τον λογαριασμό τους. Τον ίδιο χρόνο οι
επανασυνδέσεις τηλεφώνων ­ μετά την εξόφληση των λογαριασμών ­ έφτασαν τις 707.500.

Μέσα στο πρώτο εξάμηνο του 1998 οι διακοπές τηλεφώνων έφτασαν τις 356.000 και
οι επανασυνδέσεις τις 302.000.

ΚΙΝΗΤΗ ΤΗΛΕΦΩΝΙΑ

Στο μεταξύ, με πρωτοβουλία της ΕΕΤΤ ξεκίνησε μελέτη και για την αξιολόγηση των
τιμολογίων των εταιρειών κινητής τηλεφωνίας σε σχέση με τα ισχύοντα σε άλλες
χώρες και την ποιότητα των παρεχομένων υπηρεσιών.

Ακόμα, σύμφωνα με τον κ. Λαμπρινόπουλο, έχουν γίνει συστάσεις στις εταιρείες
κινητής τηλεφωνίας να παρέχουν πλήρη ενημέρωση στους καταναλωτές για τα πακέτα
που προσφέρουν και τις συμβάσεις που τους καλούν να υπογράφουν.

Ειδικά για το θέμα των συμβάσεων, η ΕΕΤΤ προτείνει να διακόπτονται όταν το
επιθυμεί ο συνδρομητής.

Όπως έγινε γνωστό χθες από την ΕΕΤΤ στην Ελλάδα, από πλευράς φάσματος
συχνοτήτων χωρούν άλλες τέσσερις εταιρείες κινητής τηλεφωνίας (τρεις στο
σύστημα DCS 1800 και μία στο σύστημα GSM).

Ο πρόεδρος της ΕΕΤΤ ανακοίνωσε ακόμα ότι πολύ σύντομα θα χορηγηθεί και επί
ελληνικού εδάφους η πρώτη άδεια δορυφορικής κινητής τηλεφωνίας. Η άδεια αυτή
αφορά την εταιρεία Iridium, που θα παρέχει υπηρεσίες δορυφορικής κινητής τηλεφωνίας.

ΨΗΦΙΑΚΗ ΤΗΛΕΟΡΑΣΗ

Επίσης, ο κ. Λαμπρινόπουλος συμπλήρωσε ότι η ΕΕΤΤ εξετάζει τις αιτήσεις τριών
εταιρειών για τη χορήγηση αδειών παροχής σταθερών δορυφορικών επικοινωνιών
(Data, ραδιοτηλεοπτικά σήματα κ.λπ.). Πρόκειται για αιτήσεις που έχουν
υποβάλει ο Antenna TV, η εταιρεία Synet (θυγατρική της Multichoice) και η Unitel.

Υπενθυμίζεται ότι οι δύο πρώτες έχουν εκδηλώσει ενδιαφέρον και για την ψηφιακή τηλεόραση.

Επίσης, όσον αφορά την προστασία των καταναλωτών «από το παράνομο και
επιβλαβές περιεχόμενο του διαδικτύου Ίντερνετ», η ΕΕΤΤ σε συνεργασία με τους
κατόχους Ίντερνετ στην Ελλάδα αναζητεί τρόπους προστασίας των καταναλωτών.

Ειδικότερα, εξετάζουν την εισαγωγή ειδικών κωδικών που θα «φιλτράρουν»
ορισμένα θέματα που προβάλλονται μέσω του Ίντερνετ, τα οποία είναι παράνομα
και προκαλούν βλάβες στους καταναλωτές (π.χ. παιδική πορνογραφία, εμπόριο
ναρκωτικών κ.λπ.).
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16352N162</ED>
<ID>
ID:18646

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N16&aa=2</URL></REF>


Article

<CATEGORY>vin06</CATEGORY>

 <H5>ΜΕΓΑΛΑ ΟΝΟΜΑΤΑ ΤΗΣ ΠΟΛΙΤΙΚΗΣ ΠΗΡΑΝ ΤΗΝ ΥΓΕΙΑ ΣΤΑ ΧΕΡΙΑ ΤΟΥΣ
</H5><H5>ΕΝΝΙΑ «ΠΡΩΗΝ» ΔΙΝΟΥΝ ΕΞΗΓΗΣΕΙΣ
</H5><H5>Κοινωνική δικαιοσύνη στα δημόσια νοσοκομεία
</H5><H2></H2><H2>116 υπουργοί σε 78 χρόνια δεν έδιωξαν τα ράντζα!
</H2>
<AUTHOR>ΝΑΝΑ ΝΤΑΟΥΝΤΑΚΗ - ΡΟΥΛΑ ΤΣΟΥΛΕΑ</AUTHOR>

Μεγάλα ονόματα της πολιτικής ανέλαβαν την καίρια θέση του υπουργού Υγείας
και μερικοί από αυτούς σε πολύ κρίσιμες για τη χώρα στιγμές.

ΑΝΑΜΕΣΑ τους ο Ελευθέριος Βενιζέλος, ο Θεόδωρος Ζαΐμης, ο Αλέξανδρος Κορυζής,
ο Κων. Τσάτσος, ο Στ. Γονατάς, ο Κων. Καραμανλής, ακόμη και ο σημερινός
Πρόεδρος της Δημοκρατίάς κ. Κ. Στεφανόπουλος. Εν τούτοις, λίγοι έμειναν (ή
τους άφησαν) να ολοκληρώσουν κάποιο έργο. Οι περισσότεροι έπεφταν πολύ γρήγορα
θύματα ανασχηματισμών και αυτό, τις περισσότερες φορές, δεν σχετιζόταν με την
επάρκεια και την αποτελεσματικότητά τους στη θέση αυτή. Πολύ συχνότερα
σχετιζόταν με αντιδράσεις ομάδων συμφερόντων στον χώρο της πολιτικής και της
υγείας, με αποτέλεσμα να διαιωνίζεται μια κατάσταση που όλοι ομολογούσαν ­
χρόνο με τον χρόνο ­ ότι είναι άσχημη αλλά, παραδόξως, δεν βρισκόταν το
φάρμακο για τη ριζική θεραπεία της.

Η στατιστική που συνδέεται με το υπουργείο Υγείας είναι πολύ ενδιαφέρουσα. Ο
πρώην υπουργός Υγείας κ. Παρ. Αυγερινός είχε την υπομονή να καταγράψει όλους
τους υπουργούς Υγείας (ή Περίθαλψης, Υγιεινής, Πρόνοιας, Κοιν. Αντίληψης κ.λπ.
όπως έχει κατά καιρούς μετονομαστεί) από το 1920 έως την εποχή μας. Βρήκε,
λοιπόν, ότι από αυτή τη θέση πέρασαν 102 πολιτικοί έως το 1981. Από αυτούς:

* 19 έμειναν λιγότερο από... 20 ημέρες

* 26 έμειναν 1-3 μήνες

* 20 έμειναν 3-6 μήνες

* 13 έμειναν από 6 μήνες έως έναν χρόνο

* 16 έμειναν από 1-1,5 χρόνο. Ελάχιστες ήταν οι εξαιρέσεις υπουργών που
αφέθηκαν, τουλάχιστον χρονικά, να ολοκληρώσουν κάποιο έργο. Συγκεκριμένα:

* Τρεις έμειναν 1,5-2 χρόνια. Οι Κ. Λογοθετόπουλος ('41-'43), Λίνα Τσαλδάρη
('56-'58) και Λουκάς Πάτρας ('68-'70).

* Τρεις έμειναν 2-3 χρόνια. Οι Εμμ. Εμμανουηλίδης ('28-'30), Αλεξ. Κορυζής
('36-'39) και Παρασκευάς Αυγερινός ('81-'84). Και

* Μόνο δύο έμειναν περισσότερο από 3 χρόνια. Και αυτοί ήταν οι Ανδρέας Στράτος
('58-'61) και Σπύρος Δοξιάδης ('77-'81).

Από το '81 έως σήμερα εξάλλου είχαμε 14 υπουργούς Υγείας

<H3>ΟΙ ΕΡΩΤΗΣΕΙΣ- ΤΑ ΝΕΑ
</H3>
1. Ποιο θεωρείτε το σημαντικότερο έργο σας; (μόνο ένα)

2. Ποιο θεωρείτε το μεγαλύτερο λάθος που κάνατε;

3. Τι εμποδιστήκατε να κάνετε και θα το υλοποιούσατε τώρα αν γινόσασταν
ξανά υπουργός;

<H3>Παρασκευάς Αυγερινός
</H3>
(υπουργός Υγείας: 10/81 - 1/84)

1. Το Εθνικό Σύστημα Υγείας. Εννοώ βέβαια το νομοθετικό μέρος.

2. Πίστευα ότι όσα νομοθετούνται εφαρμόζονται και αυτό είχε ως
αποτέλεσμα να μη δεχτώ κάποιους συμβιβασμούς.

3. Την εφαρμογή του ΕΣΥ. Αυτό που εφαρμόστηκε και λειτουργεί σήμερα
δεν έχει σχέση με το ΕΣΥ που νομοθέτησα.

<H3>Γ. Α. Μαγκάκης
</H3>
(υπουργός Υγείας: 2/87 - 9/87)

1. Ιδιαίτερα σημαντική υπήρξε, πιστεύω, η καθοριστική συμβολή μου στη
λήψη και υλοποίηση της απόφασης ­ παρά τα αντίθετα, κυρίως οικονομικά,
επιχειρήματα ­ να είναι ανωτάτου επιπέδου ο τεχνολογικός εξοπλισμός των τριών,
υπό κατασκευήν τότε, Πανεπιστημιακών Νοσοκομείων (Πάτρας - Ιωαννίνων -
Ηρακλείου), έτσι ώστε να παρέχεται σε αυτά περίθαλψη υψηλοτάτης στάθμης.
Ανάλογη ήταν και η παρέμβασή μου για τον πληρέστερο δυνατόν εξοπλισμό των
αγροτικών Κέντρων Υγείας, ο οποίος άρχισε να υλοποιείται. Αργότερα όμως,
δυστυχώς, σε πολλά υποβαθμίστηκε τραγικά.

2. Ήταν λάθος μου το ότι δεν διακήρυξα δημόσια το διαπιστωμένο
κεντρικό πρόβλημα του ΕΣΥ, που ήταν και είναι η καθιέρωση ως απαρέγκλιτου
δόγματος της αρχής της αποκλειστικής απασχόλησης των γιατρών του. Και αυτό,
γιατί θεώρησα ότι μια τέτοια διακήρυξη θα προκαλούσε καταστρεπτικές
συγκρούσεις. Έτσι περιορίστηκα να θέσω στον πρωθυπουργό το θέμα της
λειτουργίας και από τους γιατρούς του ΕΣΥ, ιδιωτικού ιατρείου, αλλά κατά
τρόπον απόλυτα ελεγχόμενο από τα νοσοκομεία στα οποία υπηρετούν, όπως γίνεται
και στις χώρες που καθιέρωσαν πρώτες τον θεσμό του ΕΣΥ. Η εισήγησή μου όμως
αυτή προσέκρουσε στον δογματισμό και στις ιδεοληψίες που επικρατούσαν τότε στο ΠΑΣΟΚ.

3. Εισηγήθηκα και πέτυχα τη συναίνεση του Πρωθυπουργού για την ένταξη
του υγειονομικού μηχανισμού του ΙΚΑ στο ΕΣΥ, όπως το προέβλεπε άλλωστε και ο
ιδρυτικός του νόμος. Με την ένταξη αυτή θα λυνόντουσαν πολλά καυτά προβλήματα.
Μεταξύ άλλων, τα πλυϊατρεία του ΙΚΑ θα γινόντουσαν εξωτερικά ιατρεία των
νοσοκομείων. Έτσι θα βελτιωνόταν η πρωτοβάθμια περίθαλψη, θα περιοριζόταν ο
αριθμός των εισαγομένων στα νοσοκομεία και θα μειώνονταν τα ράντζα. Η λύση
όμως αυτή έβλαπτε πολλά κατεστημένα συμφέροντα με ισχυρή επιρροή στο
πρωθυπουργικό περιβάλλον. Έτσι το περιβάλλον αυτό πέτυχε την απομάκρυνσή μου
από την κυβέρνηση κατά τον ανασχηματισμό του 1987 και τη συνακόλουθη
εγκατάλειψη της προσπάθειας ένταξης του υγειονομικού μηχανισμού του ΙΚΑ στο ΕΣΥ.

<H3>Γιάννης Φλώρος
</H3>
(υπουργός Υγείας: 9/87 - 11/88)

1. Σημαντικότερο έργο μου θεωρώ τη σχεδίαση και υλοποίηση του ΕΣΥ ως
βουλευτής και αργότερα ως υφυπουργός και υπουργός σε συνεργασία με τον
Παρασκευά Αυγερινό και τον αείμνηστο Γιώργο Γεννηματά.

2. Χωρίς να θέλω να αδικήσω την πολιτική, η οποία μου πρόσφερε και
εμπειρίες αλλά και συγκινήσεις, θα τολμούσα να πω ότι ίσως το μεγαλύτερο λάθος
μου ήταν το ότι εγκατέλειψα την Ιατρική.

3. Το ΕΣΥ ήταν μια πραγματική επανάσταση στον χώρο της υγείας και όπως
είναι φυσικό υπήρξαν αντιδράσεις. Κάναμε βήματα μεγάλα και σημαντικά, χωρίς
βέβαια να φθάσουμε στο επίπεδο που θέλαμε.

Το ΕΣΥ είναι μία δύσκολη υπόθεση. Αν ήμουν τώρα υπουργός θα συνέχιζα από εκεί
που σταματήσαμε το 1989, γιατί με λύπη μου πρέπει να πω ότι η συνέχεια δεν
ήταν αυτή που οραματιστήκαμε.

<H3>Απόστολος Κακλαμάνης
</H3>
(υπουργός Υγείας: 11/88 - 6/89)

1. Την επίσπευση και ολοκλήρωση κατασκευής των Πανεπιστημιακών
Νοσοκομείων Ιωαννίνων, Ηρακλείου και Πατρών.

2. Την άρνησή μου ως προέδρου του Συμβουλίου Υπουργών Υγείας να
προωθήσω το σχέδιο οδηγίας της Ευρωπαϊκής Ένωσης, με τα περιοριστικά μέτρα για
τον καπνό, χάριν των Ελλήνων καπνοπαραγωγών.

3. Τη βαθιά τομή που χρειάζεται το Εθνικό Σύστημα Υγείας, που
απαξιώνεται, δυστυχώς, ραγδαία προς όφελος των ιδιωτών εμπόρων της υγείας και
των συντεχνιακών συμφερόντων, που ήταν ευθύς εξ αρχής τα κύρια εμπόδια στην
εφαρμογή και την ανάπτυξή του.

<H3>Δημήτρης Κρεμαστινός
</H3>
(υπουργός Υγείας: 10/93 - 1/96)

1. Τη θεμελίωση και ανέγερση των 10 μεγάλων νοσοκομείων στην
περιφέρεια, τα οποία ουσιαστικά θα συμβάλουν στην αποκέντρωση και κατά
συνέπεια στην κατάργηση των ράντζων, των μεγάλων λιστών αναμονής ασθενών και
την παραοικονομία (φακελάκι).

2 . Δεν θεωρώ ότι έγιναν μεγάλα λάθη στη δική μου διετία.

3. Την προώθηση του νομοσχεδίου ανασυγκρότησης του ΕΣΥ, που στόχο θα
είχε τη δημιουργία του ενιαίου φορέα υγείας, τη διοικητική ανασυγκρότηση του
υπουργείου Υγείας και των υπηρεσιών Υγείας και φυσικά στην πράξη τη λειτουργία
του θεσμού του οικογενειακού ιατρού.

<H3>Αναστάσιος Πεπονής
</H3>
(υπουργός Υγείας: 1/96 - 9/96)

1. Περιλάμβανε την Ελλάδα από τον Ιούνιο του 1996 στην πρωτοπορία των
τριών χωρών της Ευρώπης που εισήγαγαν τη χορήγηση του νέου συνδυασμού
αντιρετροϊκών φαρμάκων κατά του AIDS και μάλιστα δωρεάν, παρά το υψηλό κόστος
που ανερχόταν σε 130 εκατομμύρια κατά μήνα.

2. Αποδέχθηκα το υπουργείο Υγείας και δεν προέβλεψα πως δεν θα μας
άφηναν, μαζί με τον ικανό και γνώστη του τομέα κ. Φ. Παπαδέλλη, ούτε τον
ελάχιστο αναγκαίο χρόνο, για να αποδώσουμε. Παρέμεινα 7 μήνες.

3. Τη συνδυασμένη ανέγερση, εγκατάσταση και λειτουργία του Κέντρου
Ελέγχου Ποιότητας Ιατρικών Υπηρεσιών και του Κέντρου Ελέγχου Ποτών και
Τροφίμων, που αποφασίσαμε, σχεδιάσαμε και είχαμε ξεκινήσει στο μικρό διάστημα
της θητείας μας.

<H3>Γεώργιος Σούρλας
</H3>
(υπουργός Υγείας: 8/91 - 2/92)

1. Την εξάλειψη των ράντζων από τα νοσοκομεία, πλην ελαχίστων
περιπτώσεων, το θεωρώ ως το σημαντικότερο επίτευγμα.

Η νοσηλεία σε ράντζα στους διαδρόμους των νοσοκομείων προσβάλλει την ανθρώπινη
αξιοπρέπεια, καταργεί κάθε έννοια ίσης μεταχείρισης και χαρακτηρίζει κάθε
σύστημα υγείας.

Τα ράντζα και οι λίστες αναμονής αποτελούν τα πλέον νοσηρά συμπτώματα μιας
υγειονομικής πολιτικής.

Όταν άλλοι δίνουν τη μάχη με τον θάνατο σε ράντζο στον διάδρομο και άλλοι ζουν
στη χλιδή, στην πολυτέλεια ή νοσηλεύονται σε προνομιακές θέσεις, τότε αυτή η
Πολιτεία είναι άδικη, χωρίς ευαισθησία και ανθρωπιά.

Δυστυχώς, το επίτευγμα αυτό είχε προσωρινό χαρακτήρα. Τα ράντζα επανήλθαν σήμερα.

2. Λάθος επιλογή ορισμένων συνεργατών. Σε τέτοιες νευραλγικές θέσεις,
θέσεις μεγάλης ευθύνης, η επιλογή των συνεργατών από έναν υπουργό πρέπει να
γίνεται αποκλειστικά και μόνο με κριτήρια τη γνώση, την υπευθυνότητα, την
αντικειμενικότητα και όχι με βάση τις φιλικές και άλλες σχέσεις, γιατί από τις
θέσεις αυτές εξαρτάται ο χειρισμός και η έκβαση σοβαρών κοινωνικών θεμάτων και
όχι προσωπικών και οικογενειακών υποθέσεων.

Αυτές οι επιλογές, ελάχιστες ευτυχώς, μου έδωσαν όμως και τη δυνατότητα του
μέτρου σύγκρισης και αξιολόγησης όλων των άλλων ικανών και επιτυχημένων
συνεργατών μου.

3. Τα εμπόδια ήταν πολλά και οι συγκρούσεις συνεχείς. Άλλωστε ήταν
αναμενόμενα σε ένα υπουργείο με προϋπολογισμό πάνω από ένα τρισεκατομμύριο τον
χρόνο και με αντιμαχόμενα συμφέροντα και σε μια εποχή που χαρακτηρίζεται από
τη διαφθορά και τα διαπλεκόμενα. Όταν όμως οι αποφάσεις υπαγορεύονται από το
καθήκον και διέπονται από νομικούς και ηθικούς κανόνες και ελέγχονται από τη
συνείδηση, οι αντιστάσεις είναι ισχυρές και το πρόβλημα μετατίθεται σε
εκείνους που θέλουν να σε εμποδίσουν.

Με τις ίδιες απόψεις και αρχές, χωρίς συμβιβασμούς, θα συνεχίσω να ενεργώ
ανεξάρτητα από όποια θέση και αξίωμα και αν κατέχω.

<H3>Μαριέττα Γιαννάκου
</H3>
(υπουργός Υγείας: 4/90 - 8/91)

1. Θεωρώ ως σημαντικότερο έργο μου την υιοθέτηση μιας «άλλης»
προνοιακής αντίληψης. Αναπροσαρμόσαμε δηλαδή τη μεθοδολογία ανάπτυξης και
παροχής του συνόλου των κοινωνικών υπηρεσιών. Προτείναμε και εφαρμόσαμε τότε
ένα συνολικό πλαίσιο θεσμικών δομών και δράσης, βασισμένο στο τρίπτυχο
πρόληψη, αγωγή υγείας και αυτόνομη διαβίωση των πολιτών. Το πλαίσιο αυτό
υλοποιήθηκε μέσα από τη λογική της αποτελεσματικής διαχείρισης των υφιστάμενων
πόρων, κάτι που επέτρεψε ουσιαστικές παρεμβάσεις στους τομείς της
αντιμετώπισης της μάστιγας των ναρκωτικών και της μάχης κατά του καρκίνου.

2. Έχω την εντύπωση ότι παρ' ότι κάποια μικροσφάλματα σημειώθηκαν,
κάτι που θεωρώ φυσικό σ' ένα τόσο πολυσύνθετο, αλλά και απαιτητικό πλαίσιο
δράσης, τελικά το «μεγάλο» λάθος δεν έγινε. Άλλωστε η μεγάλη πλειοψηφία των
καινοτομιών που εισήχθηκαν στο σύστημα υγείας, διατηρήθηκε και από τους
μεταγενέστερους συναδέλφους μου.

3. Η αλήθεια είναι ότι αντιμετώπισα πολλές δυσκολίες, κυρίως λόγω των
αναχρονιστικών υποδομών, της γραφειοκρατίας και του ότι μέχρι τότε δεν είχε
γίνει καμία επένδυση σε ανθρώπινο δυναμικό. Αποδειχτήκαμε αποτελεσματικοί,
γιατί μια μικρή ομάδα ανθρώπων δούλεψε πάνω από τις δυνάμεις της, με διάθεση
προσφοράς και με συγκεκριμένους στόχους. Δεν μπορώ να πω όμως ότι εμποδίστηκα
να εφαρμόσω την πολιτική μου. Απλώς λυπούμαι που λόγω της αποχώρησής μου δεν
ολοκληρώθηκε το πρόγραμμα των παρεμβάσεων που είχαμε σχεδιάσει.

<H3>Δημήτρης Σιούφας
</H3>
(υπουργός Υγείας: 2/92 - 10/93)

1. Το ότι βρίσκομαι στην πολιτική με αντικειμενικό σκοπό την υπηρεσία
στον πολίτη, την κοινωνία, τον λαό και το έθνος.

2. Είναι λάθος η ιεράρχηση των λαθών. Είναι σωστή η αποφυγή τους.

3. Δεν με εμπόδισαν άνθρωποι, με εμπόδισε ο χρόνος. Η εποχή όμως
κινείται τόσο γρήγορα που αν ξαναγίνω υπουργός θα κάνω εκείνα που θα απαιτεί η εποχή.

<H3>ΦΩΤΗΣ ΜΗΤΣΗΣ
</H3>
ΠΑΡΑ ΤΑ τεράστια προβλήματα στη λειτουργία των δημόσιων νοσοκομείων ουδείς
(από όσους δεν έχουν συμφέρον να το κάνουν) αμφισβητεί τον ουσιαστικό ρόλο
τους στην παροχή περίθαλψης προς τους πολίτες. Τους λόγους αναλύει ο καθηγητής
Φώτης Μήτσης, πρόεδρος του Δ.Σ. του Νοσοκομείου Ευαγγελισμός: «Ο ρόλος του
δημόσιου νοσοκομείου, όπως λειτουργεί στο πλαίσιο του ΕΣΥ, είναι
αδιαμφισβήτητος, παρά τις δυσκολίες και τα προβλήματα που αντιμετωπίζει. Και
αυτό γιατί προασπίζει τον δημόσιο χαρακτήρα της παροχής υπηρεσιών υγείας,
διασφαλίζει την ισότιμη μεταχείριση των πολιτών και την κοινωνική δικαιοσύνη ­
αρχές που εκπορεύονται και από το ελληνικό Σύνταγμα και την ΠΟΥ που τοποθετούν
την Υγεία ως κοινωνικό αγαθό το οποίο δεν πρέπει να υπακούει στους κανόνες της
κερδοσκοπίας. Ακόμα και σε χώρες όπως οι ΗΠΑ, με τον άκρατο φιλελευθερισμό, τα
δημόσια και μη κερδοσκοπικά νοσοκομεία αποτελούν την πλειονότητα. Η οργάνωση
και λειτουργία του δημόσιου νοσοκομείου διέπεται από θεσμικούς νόμους και
εντάσσεται στην όλη λειτουργία του κρατικού μηχανισμού, με τα χαρακτηριστικά
της δημοσιοϋπαλληλικής νοοτροπίας, της γραφειοκρατίας και της συγκεντρωτικής
διοίκησης σε επίπεδα εκτός νοσοκομείου. Ένα σύστημα αποκέντρωσης της διοίκησης
και μεταφορά σε επίπεδο διοίκησης νοσοκομείου, με περισσότερη αυτοτέλεια στις
διοικήσεις και με μεγαλύτερη εξουσία και ευελιξία στις διαδικασίες της λήψης
και εκτέλεσης αποφάσεων σε θέματα πρόσληψης προσωπικού, λειτουργίας τμημάτων,
στις εν γένει προμήθειες, στην εκτέλεση έργων κ.ά., θα επέφερε άμεσες
βελτιώσεις και αναβάθμιση της όλης λειτουργίας του νοσοκομείου.Τα οικονομικά
προβλήματα του νοσοκομείου είναι και παραμένουν σοβαρά, τόσο σε θέματα αμοιβών
προσωπικού (μισθοδοσία, εφημερίες, υπερωρίες) όσο και στη χρηματοδότηση των
παρεχομένων υπηρεσιών υγείας, την ανταπόκριση στις οφειλές προς τρίτους και
για τις ανάγκες εξοπλισμού. Ένα αποτελεσματικότερο και πιο δίκαιο σύστημα
χρηματοδότησης για την αντιμετώπιση των αναγκών και των ελλειμμάτων θα ήταν
ίσως προσφορότερο. Πολλά από τα παραπάνω προϋποθέτουν θεσμικές αλλαγές για να
μπορέσει το δημόσιο νοσοκομείο να εκσυγχρονισθεί για να αντιμετωπίσει τις
προκλήσεις των καιρών και να ανταποκριθεί στις προσδοκίες του λαού. Και αυτό
είναι ανεξάρτητο από την μέχρι σήμερα κοινωνική προσφορά που παρέχει το
δημόσιο νοσοκομείο και που είναι πολύ σημαντική παρά τα εμπόδια και τις
δυσκολίες και που το καθιστά αναντικατάστατο για το μεγαλύτερο μέρος του πληθυσμού».

ΣΗΜΕΙΩΣΗ: Εκτός από τους 9 υπουργούς Υγείας που μιλούν σήμερα στα «ΝΕΑ» ­
ορισμένοι με αξιοθαύμαστη αυτοκριτική διάθεση και άλλοι όχι ­ πέντε ακόμα
προσωπικότητες πέρασαν από την ίδια θέση: ο Γ. Γεννηματάς και ο Γ. Μερίκας, οι
οποίοι δεν ζουν πλέον, ο Μ. Έβερτ που δεν απάντησε στην έρευνα παρά τις
υποσχέσεις του, ο Κ. Γείτονας που δεν κάνει σχόλια για υπουργείο που μόλις
άφησε, και ο Λ. Παπαδήμας που ανέλαβε καθήκοντα πρόσφατα.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16352N181</ED>
<ID>
ID:18590

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N18&aa=1</URL></REF>


Article

<CATEGORY>vin11</CATEGORY>

 <H5>Τα εύκολα και τα δύσκολα
</H5><H5>Επιβραβεύεται η παραπαιδεία
</H5><H5>«Προσωπική υπόθεση»
</H5><H5>Κοινωνικά μέτωπα
</H5><H5>Το Λύκειο
</H5><H5>Το Πρόγραμμα Αρχικής Επαγγελματικής Κατάρτισης
</H5><H2>Παιδεία: προβληματισμοί και αγωνία
</H2>
Η παρατεταμένη κρίση στην Παιδεία γεμίζει αγωνία, προβληματισμό, αλλά ­ συχνά
­ και οργή, γονείς, εκπαιδευτικούς, μαθητές αλλά και άλλους που δεν
εμπλέκονται άμεσα στο μείζον πρόβλημα.«ΤΑ ΝΕΑ» ήδη έχουν δημοσιεύσει πολλές
επιστολές και άρθρα με διαφορετικές απόψεις. Και σήμερα συνεχίζουν
δημοσιεύοντας κύρια σημεία από επιστολές που πήραν αυτές τις ημέρες.

ΜΙΑ ΠΟΛΥ μεγάλη ομάδα εκπαιδευτικών θέλει την ομαλότητα στα σχολεία και
αντιτίθεται στις καταλήψεις, υπογραμμίζει ο κ. Ευάγγελος Κυτίνος,
εκπαιδευτικός - χημικός μηχανικός, από την Αθήνα, που παρατηρεί:

«Η συντριπτική πλειοψηφία των συνειδητών εκπαιδευτικών έχει γυρίσει την πλάτη
στην αποτυχημένη διοίκηση της ΟΛΜΕ και γι' αυτό δεν την ακολουθεί σε στάσεις
εργασίας, σε απεργίες, σε πορείες και σε λοιπές αντικοινωνικές δραστηριότητες.

Η συντριπτική πλειοψηφία των μαθητών είναι στις τάξεις ­ μαζί μας ­ και
μοχθούν για να χτίσουν, μέσα από τις γνώσεις, ένα καλύτερο μέλλον τόσο για τον
εαυτό τους όσο και για την πατρίδα μας.

Εμείς ­ οι εργαζόμενοι καθηγητές ­ τους διδάσκουμε τα δύσκολα: τις αρχές της
Δημοκρατίας, τον σεβασμό στη γνώμη αλλά και στην περιουσία των άλλων, τον
μόχθο για την απόκτηση γνώσεων, την αξιοποίηση του πολύτιμου χρόνου τους, τις
συνεχείς σχολικές εργασίες κ.ά.

Οι άλλοι ­ οι καταληψίες ­ τους διδάσκουν τα εύκολα: την ανευθυνότητα, την
τεμπελιά, την καφετέρια, τη σπατάλη του νεανικού αλλά αναντικατάστατου χρόνου,
τη δημαγωγία, την καταστροφική μανία, το μίσος κατά του σχολείου και της
σχολικής περιουσίας, αλλά και κατά των υπολοίπων μελών της κοινωνίας που
καθίστανται όμηροί τους. Λίγοι μαθητές κρατούν αιχμάλωτη όλη την κυκλοφορία.

Επειδή εμείς αγαπάμε πραγματικά τα παιδιά μας μπορούμε να τους πούμε κατά
πρόσωπο ότι στη συγκεκριμένη περίπτωση ΕΧΟΥΝ ΑΔΙΚΟ. Μόνο στα ανώριμα, μόνο στα
κομπλεξικά, μόνο στα πολύ προβληματικά παιδιά, κάποιοι «εκπαιδευτικοί» τούς
λένε ότι έχουν πάντα δίκιο.

Είναι αδιανόητο ανώριμα 13άχρονα παιδάκια, που δεν έχουν ρίξει ούτε μια ματιά
στον νόμο να λένε ­ «Διαφωνώ με όλα τα άρθρα, να αποσυρθεί ο νόμος». Και μόνο
δημαγωγοί μπορούν να ισχυρίζονται ότι τα παιδιά αυτά πρέπει «να νικήσουν»,
πρέπει «να δικαιωθούν». Οι αρχαίοι Έλληνες φιλόσοφοι μάς έμαθαν ότι πρέπει να
νικάει το δίκαιο, το σωστό, το σοφό και όχι το άδικο, το λάθος, το άσοφο.

Αν οι καταληψίες και οι γνωστοί πάτρωνές τους «νικήσουν», τότε θα έχουν «χάσει»:

Η Βουλή που ­ με δημοκρατικές διαδικασίες ­ ψήφισε τον νόμο.

Οι καθηγητές, μαθητές και γονείς που θέλουν να εφαρμοστεί, γιατί προσφέρει
πολλά θετικά στην εκπαίδευση.

Η κοινωνία, που θα δει να καταλύονται οι θεσμοί από μια θορυβοποιό μειονότητα».


ΙΣΟΠΕΔΩΝΕΤΑΙ η μείζων προσπάθεια και επιβραβεύεται η έκνομη παραπαιδεία,
παρατηρεί ο κ. Στρατής Μαρμάρου, από την Καλλονή Λέσβου.

«Έχοντας τριάντα τρία χρόνια στη μαχόμενη εκπαίδευση και τρία παιδιά σε
Γυμνάσιο και Λύκειο, μπορώ να έχω γνώμη για την παιδεία. Πρώτα όμως σταχυολογώ
θέσεις των κ. Γ. Μαρίνου, Χρ. Γιανναρά, αλλά και του κ. Αρσένη ("Το Βήμα",
"Καθημερινή", 13-12-1998): "Άθλιο εκπαιδευτικό σύστημα, μοναδικό στην
ανηθικότητα παγκοσμίως", "κατεστημένη παρακμή", όπου κόβουν και δένουν
"χαρτογιακάδες" και "παρεούλες από κομματοφρουρούς", ενώ "άξιοι γονείς και
αξιότεροι εκπαιδευτικοί δεν έχουν τη δυνατότητα να ακουστούν", "ισοπέδωση" και
"κουλτούρα της ήσσονος προσπαθείας".

Εκτίμησή μου ότι οι χαρακτηρισμοί είναι επιεικείς. Δεν έχουμε απλώς
"ισοπέδωμα", αλλά διωγμό της μείζονος προσπαθείας και προσφοράς, επιβράβευση
της έκνομης παραπαιδείας, προώθηση μηχανισμών ηθικής και υπηρεσιακής εξόντωσης
όσων δεν εντάσσονται στα σάπια κυκλώματα. Για του λόγου το αληθές παραπέμπω σε
πλείστα δημοσιεύματα, όπως τα "Σημεία και Τέρατα" στα "ΝΕΑ" παλιότερα.
Καταθέτω όμως και την προσωπική μου περίπτωση-μαρτυρία: διεύθυνση Λυκείου από
το 1966, ίδρυση Ελλ. Γυμνασίου Bielefeld και ΤΕΛ Καλλονής, διδακτικό ωράριο ως
δ/ντής 16-28 ώρες την εβδομάδα, μεταπτυχιακά με γερμανική υποτροφία στο
Παν/μιο του Μονάχου, συμμετοχή σε 14 σεμινάρια εξωτερικού, σε άπειρα
εσωτερικού, θητεία στην επαρχία, στο κέντρο, στο εξωτερικό, σε εσωτερικό, σε
πρότυπο (Ιωνίδειος). Μέλος στο Δ.Σ. τριών σωματείων, εθελοντική τακτική
αιμοδοσία (ΑΜ 683), εύφημες μνείες-συγχαρητήρια από Πρωθυπουργό, υπουργούς,
εκπροσώπους Τ.Α., ποικίλα δημοσιεύματα, εκλογή τέλος σε δημοτικό σύμβουλο.
Ακόμη ούτε μία (1) κανονική άδεια, μία και μόνη αναρρωτική, ούτε ίχνος
αρνητικό στον υπηρεσιακό φάκελο.

Και η αξιολόγηση του αρμόδιου συμβουλίου (ΠΥΣΔΕ Λέσβου): τελευταίος, 12ος
ανάμεσα σε 12 συν-κριθέντες συναδέλφους του σχολείου μου και των γειτονικών σχολείων.

Σημείωση 1: Η ένσταση κατά της αξιολόγησης δεν προωθείται σε ανώτερο όργανο,
π.χ. ΠΥΣΔΕ, αλλά κρίνεται από τα ίδια πρόσωπα που κάνουν πρωτοβάθμια
αξιολόγηση. Κρίνουν "ιδίαν υπόθεσιν" και φυσικά, απορρίπτουν.

Σημείωση 2: Ενδιαφέρον να εξεταστούν τα προσόντα, πέραν των κομματικών,
εκείνων που καθορίζουν την καριέρα των εκπαιδευτικών, όπως σπουδές, και
διοικητική εμπειρία ή προσφορά.

Το φαινόμενο δεν είναι μοναδικό. Είναι μία από τις πολλές συνιστώσες της
κρίσης στην παιδεία. "Όπου σπέρνονται άνεμοι, θερίζονται θύελλες". Αλλά ο κ.
Αρσένης "ξεκίνησε να χτίσει ανάποδα. Από τη στέγη και όχι τα θεμέλια" (Χ.
Γιανναράς). Και αφού ο ίδιος ο κ. υπουργός θέλει "να ταράξει τα νερά", θα
μπορούσε να ενδιαφερθεί με τις αθλιότητες του ΠΥΣΔΕ, αρχίζοντας από εκείνο του
Ν. Λέσβου. Και στον διάλογο και την ενημέρωση που επιχειρεί, η προσπάθειά του
θα ήταν πιο αποτελεσματική και ο λόγος του πειστικότερος.

Σε έναν χώρο όπου η προσφορά διώκεται, η αναξιοκρατία επιβραβεύεται και
ανακυκλώνεται, κάθε μεταρρύθμιση δύσκολα ευδοκιμεί».


ΤΗ ΜΑΧΗ της εκπαίδευσης, παρατηρεί ο κ. Χρ. Α. Φωτιάδης, από το Μαρούσι, δεν
μπορούμε να τη χρεώνουμε στο κράτος, στον αρμόδιο υπουργό ή στην κυβέρνηση,
διότι το λειτούργημα του εκπαιδευτικού «είναι, έτσι κι αλλιώς, εντελώς
προσωπική υπόθεση».


«Ο ΠΑΡΑΜΕΡΙΣΜΟΣ των μέχρι σήμερα παραδεκτών αξιών, όπως της εγκράτειας και της
εργατικότητας, με την άκριτη ικανοποίηση επιθυμιών δημιουργεί κοινωνικά μέτωπα
και εντείνει τα προβλήματα», επισημαίνει ο κ. Π. Λαμπρόπουλος, δημοτικός
σύμβουλος στον Δήμο Ηλιούπολης και εκπαιδευτικός, σχολιάζοντας το φαινόμενο
των καταλήψεων.


Η ΠΡΟΣΒΑΣΗ των αποφοίτων των Λυκείων στα Πανεπιστήμια δεν είναι ελεύθερη, όπως
λέει το υπουργείο Παιδείας, ενώ το Λύκειο τείνει να μετατραπεί σε συνεχές
εξεταστικό κέντρο. Αυτό σημειώνουν οι κύριοι Χριστόφορος Κριεζιώτης και
Χρήστος Οικονόμου, θεολόγοι, με αφορμή τις μαθητικές κινητοποιήσεις.


ΤΟ ΕΠΙΧΕΙΡΗΣΙΑΚΟ Πρόγραμμα Εκπαίδευσης και Αρχικής Επαγγελματικής Κατάρτισης
(ΕΠΕΑΕΚ) όπως εφαρμόστηκε στο Πανεπιστήμιο Κρήτης, υπό τον τίτλο «Συστήματα
πολιτισμικών πληροφοριών και διαχείρισης της πολιτιστικής κληρονομιάς», στο
πλαίσιο της εκπαιδευτικής μεταρρύθμισης, απασχολεί την κ. Έλενα Στριφτόμπολα,
μεταπτυχιακή φοιτήτρια, από την Αργυρούπολη.

«­ Οι υπεύθυνοι(;) δήλωσαν ωμά στους μεταπτυχιακούς φοιτητές ότι το πρόγραμμα
κανονικά δεν θα έπρεπε να λειτουργήσει φέτος, γιατί δεν πληρούνταν οι
προϋποθέσεις για τη σωστή λειτουργία του, αλλά παρ' όλα αυτά "λειτούργησε" με
δέλεαρ ­ τι άλλο; ­ τη ζηλευτή χρηματοδότηση

­ ο τίτλος του μεταπτυχιακού προγράμματος τελικά ήταν άλλος από αυτόν με βάση
τον οποίο εμφανίστηκε το πρόγραμμα στην προκήρυξή του και με τον οποίο οι
φοιτητές κλήθηκαν στο πρόγραμμα. Αντί του τίτλου που αναφέρθηκε παραπάνω, οι
φοιτητές του προγράμματος ανακάλυψαν εκ των υστέρων ­ γεγονός που
επιβεβαιώθηκε αργότερα από τους "υπευθύνους" ­ ότι φοιτούν σε μεταπτυχιακό
πρόγραμμα με έναν πολύ πιο εξειδικευμένο τίτλο που ήταν "Προηγμένες μέθοδοι
και συστήματα πληροφοριών στην Αρχαιολογία: έρευνα και διαχείριση των υλικών
καταλοίπων των πολιτισμών του Αιγαίου", γεγονός που έθετε φραγμούς στην
εκπόνηση των διπλωματικών τους εργασιών

­ εκ των υστέρων, επίσης, και χωρίς καμία προηγούμενη αναφορά στην προκήρυξη
για το πρόγραμμα ζητήθηκαν δίδακτρα

­ τα μαθήματα παραδίδονταν τόσο στο Ηράκλειο όσο και στο Ρέθυμνο, παρά τις
αρχικές διαβεβαιώσεις των «υπευθύνων» ότι η έδρα του προγράμματος θα είναι η
δεύτερη πόλη από αυτές

­ λόγω της καθυστέρησης της έναρξης του προγράμματος, εξαιτίας της
ανοργανωσιάς, της προχειρότητας, του αυτοσχεδιασμού και ερασιτεχνισμού των
"υπευθύνων" και για να μη χαθεί το εξάμηνο, το πρόγραμμα ήταν εξοντωτικό (π.χ.
στις 23/12/1998 προβλεπόταν μάθημα από τις 8.30 π.μ. ως τις 8.30 μ.μ. και δεν
ήταν η μόνη μέρα που συνέβαινε αυτό)

­ στο πρόγραμμα υπήρχαν μαθήματα ως τίτλοι που, όμως, δεν γίνονταν, γιατί
έλειπαν καθηγητές ή άλλα που δεν γίνονταν, γιατί αυτοί που θα τα δίδασκαν
ξεχνούσαν να έρθουν

­ η απαραίτητη υλικοτεχνική υποδομή, όπως ηλεκτρονικοί υπολογιστές, ήταν
παντελώς απούσα μέχρι και το μέσο του εξαμήνου.

Κλείνοντας, θέλω να πω ότι όλα αυτά συνηγορούν δίκαια υπέρ της άποψης που
ισχυρίζεται πως όσο η γνώση αντιμετωπίζεται με χυδαίο και κυνικό τρόπο, μόνο
ως εμπόρευμα και τίποτα περισσότερο, τόσο αποξενωνόμαστε από την ουσία της. Με
άλλα λόγια, όσο πιο επιχειρηματικό γίνεται το Πανεπιστήμιο, τόσο λιγότερο
Πανεπιστήμιο είναι».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16352N201</ED>
<ID>
ID:18584

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N20&aa=1</URL></REF>


Article

<CATEGORY>vin06</CATEGORY>

 <H5>ΠΡΩΤΑ ΤΟΝ ΚΟΥΡΕΨΑΝ ΚΑΙ ΕΠΕΙΔΗ ΤΟΥΣ ΚΑΤΗΓΓΕΙΛΕ ΚΑΛΕΣΑΝ ΤΟΥΣ ΓΟΝΕΙΣ ΣΤΟ ΤΜΗΜΑ
ΓΙΑ ΕΛΕΓΧΟ
</H5><H2>Του «έκοψαν» λογαριασμό
</H2>
Δεν φθάνει που τον κούρεψαν... τώρα ζητάνε από τους γονείς του να τους
πληρώσουν και τον λογαριασμό.

Αστυνόμος-κουρέας. Αφού κούρεψε τον μαθητή, προσβλήθηκε από την καταγγελία
και οι συνάδελφοί του φρόντισαν να πάρουν εκδίκηση

ΠΡΙΝ ΣΥΜΠΛΗΡΩΘΕΙ μία εβδομάδα από τον εξευτελισμό που υπέστη ο 16χρονος
μαθητής Φλοριάν Σακάι στο Αστυνομικό Τμήμα Ομόνοιας, όταν ένας αστυνομικός των
ΜΑΤ τον στρίμωξε σε ένα γραφείο και με ένα ψαλίδι τον κούρεψε, άρχισαν όπως
φαίνεται τα αντίποινα εις βάρος των γονέων του.

Προχθές το βράδυ, στο σπίτι όπου διαμένει η οικογένεια του 16χρονου Αλβανού
έφθασε ένα χαρτάκι, μία κλήτευση από το Τμήμα Αλλοδαπών Παλλήνης. Τους
ζητούσαν να παρουσιασθούν την επόμενη κιόλας ημέρα στο Τμήμα Αλλοδαπών για να
τους ελέγξουν τα χαρτιά τους.

Με πολλές προσπάθειες ο κ. Γ. Νικολουτσόπουλος, νομικός σύμβουλος της ΟΛΜΕ και
δικηγόρος του παιδιού που συνελήφθη στα επεισόδια, κατάφερε να πετύχει μια
μικρή παράταση. Μετά την παρέμβαση του δικηγόρου, η οικογένεια θα παρουσιασθεί
σήμερα στο Τμήμα Αλλοδαπών Παλλήνης για τον έλεγχο.

Η αιφνιδιαστική κλήτευση της οικογένειας του παιδιού που κατήγγειλε την βίαιη
συμπεριφορά του αστυνομικού των ΜΑΤ, αφήνει πολλές υπόνοιες στον δικηγόρο κ.
Γ. Νικολουτσόπουλο, ότι πρόκειται για προσπάθεια εκφοβισμού τους.

Υπενθυμίζεται ότι το βάρβαρο περιστατικό εις βάρος του 16χρονου, ο οποίος
συνελήφθη στα επεισόδια της περασμένης Πέμπτης, έγινε κατά τη διάρκεια της
20λεπτης κράτησής του στο Αστυνομικό Τμήμα Ομόνοιας μέχρι να οδηγηθεί στο
Αστυνομικό Μέγαρο της Λεωφόρου Αλεξάνδρας. Τον ρόλο του κουρέα έπαιξε ο
ανθυπαστυνόμος των ΜΑΤ Παντελής Λαγούρος, ο οποίος άρπαξε ένα ψαλίδι και του
έκοψε την κοτσίδα. Εις βάρος του «κουρέα» ανθυπαστυνόμου ασκήθηκε πειθαρχική
δίωξη, αλλά η υπόθεση φαίνεται ότι δεν έχει ακόμα τελειώσει για την Αστυνομία.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16352N211</ED>
<ID>
ID:18591

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N21&aa=1</URL></REF>


Article

<CATEGORY>vin06</CATEGORY>

 <H2>Το δικαστήριο αναγνώρισε τη θέλησή του για να ζήσει
</H2>
ΧΑΝΙΑ

ΕΛΕΥΘΕΡΟΣ είναι από χθες ο 36χρονος πρώην τοξικομανής Αναστάσιος Μανουσάκης
από το Ηράκλειο, ο οποίος είχε καταδικαστεί στις 17 Δεκεμβρίου 1998 από το
Εφετείο Κρήτης σε ποινή φυλάκισης πέντε ετών χωρίς αναστολή, για αδίκημα που
διέπραξε το 1991 όταν, σύμφωνα με τον ίδιο και την οικογένειά του, ήταν
εθισμένος στην ηρωίνη. Η απόφαση αυτή είχε προκαλέσει αντιδράσεις και οι
δικηγόροι του Μανουσάκη υπέβαλαν στο Πενταμελές Εφετείο Κρήτης αίτηση με την
οποία ζητούσαν την αναστολή εκτέλεσης της ποινής, προκειμένου στη συνέχεια να
υποβάλουν άσκηση αναίρεσης στον Άρειο Πάγο.

Έτσι χθες το Εφετείο συνεδρίασε για το θέμα αυτό, παρουσία πρώην τοξικομανών,
οι οποίοι στον προθάλαμο της αίθουσας είχαν κολλήσει μια αφίσα στην οποία
αναγραφόταν: «Το θέμα δεν είναι πώς πέφτεις, αλλά πώς σηκώνεσαι».

Ο εισαγγελέας της έδρας πρότεινε την απόρριψη της αίτησης, με το αιτιολογικό
ότι πρέπει να εφαρμόζονται πιστά οι νόμοι.

Όμως, οι δικαστές, ύστερα από σύσκεψη που διήρκεσε περισσότερο από μία ώρα,
αφού δέχθηκαν τις παραινέσεις της υπεράσπισης, έκαναν δεκτή την αίτηση του
κατηγορουμένου και αποφάσισαν την αναστολή εκτέλεσης της ποινής του.

Έτσι, λίγο μετά τις 2.30 το μεσημέρι ο Μανουσάκης αποφυλακίστηκε από τις
φυλακές Αλικαρνασσού στο Ηράκλειο, όπου εκρατείτο, χωρίς να καταβάλει εγγύηση
και με μόνους περιοριστικούς όρους την απαγόρευση εξόδου από την χώρα και την
υποχρέωση να παρουσιάζεται μια φορά τον μήνα στο Αστυνομικό Τμήμα της περιοχής
του. Τώρα, ο Τάσος Μανουσάκης βρίσκεται στο σπίτι του και μιλώντας χθες,
ευχαρίστησε τα ΜΜΕ και όλους όσους του συμπαραστάθηκαν «σ' αυτόν τον αγώνα».
Και πρόσθεσε: «Πιστεύω ότι τους έχω δικαιώσει και θα προσπαθώ καθημερινά να
κερδίζω έδαφος, για όλη αυτή την προσπάθεια που κάνω καθημερινά. Το μέλλον μου
το φτιάχνω κάθε ημέρα με τη δουλειά μου, την οικογένειά μου, τα παιδιά μου και
όλους αυτούς που με υποστηρίζουν».

Ακόμα, ο κ. Μανουσάκης ανέφερε ότι θα συνεχίσει να λειτουργεί την επιχείρηση
που είχε ανοίξει τον περασμένο Μάιο στο Ηράκλειο, επιχείρηση την οποία το
διάστημα που βρισκόταν στη φυλακή διατηρούσε ο πατέρας του, που είναι συνταξιούχος.

Η σύζυγός του Έφη, η οποία ήταν η πρώτη που ειδοποίησε τον άντρα της για την
απόφαση του Εφετείου, αφού το αίτημα που είχε υποβάλει πριν από είκοσι ημέρες,
να παραστεί στη δίκη, δεν είχε γίνει δεκτό, είπε μεταξύ άλλων: «Μας δίνουν το
δικαίωμα να ελπίζουμε πλέον. Νιώθουμε πως η ζωή ανοίγεται μπροστά μας».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16352N212</ED>
<ID>
ID:18647

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N21&aa=2</URL></REF>


Article

<CATEGORY>vin06</CATEGORY>

 <H2>Πλημμελής η αντιμετώπιση του προβλήματος των ναρκωτικών
</H2>
ΣΤΗΝ ΠΛΗΜΜΕΛΗ αντιμετώπιση του προβλήματος των ναρκωτικών από δημόσιους και
ιδιωτικούς φορείς επικέντρωσε την αγόρευσή του ο εισαγγελέας Εφετών κ. Φώτης
Κριτσέλης, αποδίδοντας εκεί τα εγκλήματα που διαπράττουν οι τοξικομανείς.

Ο εισαγγελέας της έδρας του Μεικτού Ορκωτού Εφετείου της Αθήνας, από το οποίο
δικάζονται οι Γιώργος Ιωαννίδης και Σταμάτης Σμάλης για τη δολοφονία του
36χρονου ενεχυροδανειστή Μιχάλη Σβαρνά ­ στις 30 Μαΐου 1994 ­ αναζήτησε τους
λόγους που ώθησαν τους δύο νεαρούς τοξικομανείς στο έγκλημα. Επέκρινε τη
συμπεριφορά όσων ασχολούνται με την αντιμετώπιση της μάστιγας των ναρκωτικών,
οι οποίοι εγκαταλείπουν στην τύχη τους εκείνους που δεν προσαρμόζονται στα
προγράμματά τους, αλλά και των ψυχιάτρων που συνιστούν στους γονείς
εξαρτημένων ατόμων να μην τους δίνουν χρήματα, ώστε να στερούνται τη «δόση»
τους. «Τι θα κάνουν αυτά τα παιδιά; Θα ληστεύουν και σκοτώνουν εσάς κι εμένα
προκειμένου να εξασφαλίσουν τα ναρκωτικά», τόνισε ο κ. Κριτσέλης,
απευθυνόμενος προς τους τακτικούς δικαστές και τους ενόρκους, οι οποίοι σήμερα
θα αποφασίσουν για την ποινή των δύο κατηγορουμένων.

Καταλήγοντας ο εισαγγελέας εισηγήθηκε στο δικαστήριο να κηρύξει τον Γ.
Ιωαννίδη ένοχο για ανθρωποκτονία από πρόθεση και για ληστεία, αναγνωρίζοντάς
του το ελαφρυντικό του μειωμένου καταλογισμού, ενώ για τον Στ. Σμάλη πρότεινε
να κριθεί αθώος για την πράξη της απλής συνέργειας στην ανθρωποκτονία και
ένοχος για τη ληστεία, με το ελαφρυντικό του προτέρου εντίμου βίου.
Υπενθυμίζεται ότι πρωτοδίκως το δικαστήριο είχε επιβάλει στον Ιωαννίδη
κάθειρξη 26,6 χρόνων με τα ελαφρυντικά της ειλικρινούς μεταμέλειας και της
καλής συμπεριφοράς μετά την πράξη και στον Σμάλη 14 χρόνια με το ελαφρυντικό
του προτέρου εντίμου βίου. Η Εισαγγελία Εφετών άσκησε έφεση για τα
ελαφρυντικά, γεγονός που βρίσκει αντίθετο τώρα τον κ. Κριτσέλη.

Εντύπωση προκάλεσε στο δικαστήριο η κατάθεση της μητέρας του Ιωαννίδη, της κ.
Μιράντας Παλληκαροπούλου, η οποία αναφέρθηκε στις υπεράνθρωπες προσπάθειες που
κατέβαλε προκειμένου να σώσει τον γιο της από τα ναρκωτικά. «Προτιμούσα να
πεθάνει ο γιος μου, παρά το ξένο παιδί», είπε.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16352N213</ED>
<ID>
ID:18685

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N21&aa=3</URL></REF>


Article

<CATEGORY>vin06</CATEGORY>

 <H2>Τα τρόλεϊ έκαναν στάση ενός λεπτού
</H2>
ΜΕ ΣΤΑΣΗ ενός λεπτού στο πλάι του δρόμου αποχαιρέτισαν οι οδηγοί των τρόλεϊ,
χθες στις 4 το απόγευμα, τον επί σειρά ετών συνδικαλιστικό τους εκπρόσωπο
Πέτρο Πάτσιο, που πέθανε προχθές από ανακοπή καρδιάς σε ηλικία 49 χρόνων. Ο Π.
Πάτσιος διατέλεσε αρκετά χρόνια πρόεδρος του Συλλόγου Εργαζομένων ΗΛΠΑΠ, ενώ
το τελευταίο διάστημα ασκούσε τα καθήκοντα του γενικού γραμματέα. Οι διοίκηση
και οι εργαζόμενοι των ΗΛΠΑΠ εξέφραζαν χθες την πικρία και την αγανάκτησή
τους, καθώς «από ορισμένα ραδιοτηλεοπτικά μέσα η στάση του ενός λεπτού...
έγινε στάση μιας ώρας που ταλαιπώρησε τους Αθηναίους!».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16352N214</ED>
<ID>
ID:18709

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N21&aa=4</URL></REF>


Article

<CATEGORY>vin06</CATEGORY>

 <H2>Το νέο Συμβούλιο των πολυτέκνων
</H2>
ΣΥΓΚΡΟΤΗΘΗΚΕ σε Σώμα το νέο Γενικό Συμβούλιο της Ανώτατης Συνομοσπονδίας
Πολυτέκνων Ελλάδας (ΑΣΠΕ), που προήλθε από τις αρχαιρεσίες της 24ης
Ιανουαρίου. Η σύνθεση έχει ως εξής: πρόεδρος Βασίλειος Θεοτοκάτος,
αντιπρόεδροι Νικόλαος Φωτόπουλος, Λεωνίδας Μαργαρίτης και Κωνσταντίνος
Οικονόμου, γενικός γραμματέας Κωνσταντίνος Οικονομίδης, ταμίας Θεόδωρος
Σουβαρίδης, αναπληρωτής ταμίας Ιωσήφ Γεκίλης, αναπληρώτρια γενική γραμματέας
Άννα Κυριαζοπούλου και έφορος Ευάγγελος Παπαμιχαήλ. Μέλη: Παναγιώτα Κοτρώνη,
Χαράλαμπος Κοντός, Παναγιώτης Λαλόπουλος, Χαράλαμπος Δεληπάλας, Νικόλαος
Σανιδάς, Γεώργιος Τσακαλίδης, Χρήστος Τσιαδήμας, Σπυρίδων Φιωτάκης, Θεόδωρος
Χουρπουλιάδης, Ευάγγελος Συνολάκης, Αγάπη Πετροπούλου, Ουρανία Σούφλα και
Αδαμαντία Στενημαχίτη- Μαστρογιάννη.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16352N215</ED>
<ID>
ID:18724

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N21&aa=5</URL></REF>


Article

<CATEGORY>vin06</CATEGORY>

 <H2>Σύνδεση με Καλαμπάκα
</H2>
ΤΟΝ ΑΠΡΙΛΙΟ του 2000 αναμένεται να παραδοθεί στην κυκλοφορία η νέα
σιδηροδρομική γραμμή που θα συνδέει τους σταθμούς Παλαιοφαρσάλου και Καλαμπάκας.

Χθες υπεγράφη η σύμβαση για την τελευταία φάση του έργου (αφορά κυρίως την
εγκατάσταση των καινούργιων σιδηροδρομικών γραμμών), συνολικού προϋπολογισμού
9 δισ. δραχμών. Το έργο ανέλαβε η κοινοπραξία των εταιρειών ΑΡΧΙΡΟΔΟΝ ΕΛΛΑΣ
ΑΤΕ, ΝΕΣΤΟΣ ΑΤΕ και ΑΚΤΙΣ Α.Ε.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16352N216</ED>
<ID>
ID:18736

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N21&aa=6</URL></REF>


Article

<CATEGORY>vin06</CATEGORY>

 <H5>3.650 ΙΔΙΟΚΤΗΤΕΣ ΑΥΘΑΙΡΕΤΩΝ ΚΤΙΣΜΑΤΩΝ ΣΤΗΝ ΑΝ. ΑΤΤΙΚΗ ΚΙΝΔΥΝΕΥΟΥΝ ΜΕ ΔΙΩΞΕΙΣ
ΚΑΙ ΔΙΑΚΟΠΗ ΡΕΥΜΑΤΟΣ
</H5><H2>Δήλωσαν... αναξιοπαθούντες
</H2>
<AUTHOR>ΜΑΡΙΑ ΝΤΑΛΙΑΝΗ - ΣΤΕΦΑΝΟΣ ΚΡΙΚΚΗΣ</AUTHOR>

Με μια υπεύθυνη δήλωση και ένα χαρτί από γιατρούς πήραν την πολυπόθητη
άδεια από τις υπηρεσίες της Νομαρχίας Ανατολικής Αττικής 3.650 ιδιοκτήτες
αυθαίρετων κτισμάτων, οι οποίοι όμως αντιμετωπίζουν άμεσα το ενδεχόμενο να
τους ασκηθεί δίωξη αλλά και να τους... κοπεί το ρεύμα, αν αποδειχτεί ότι
ηλεκτροδοτήθηκαν παράνομα.

Απειλή διώξεων. Πάνω από 3.650 ιδιοκτήτες δήλωσαν αναξιοπαθούντες
προσκομίζοντας χαρτί γιατρού, τώρα θα ελεγχθούν για το αν η δήλωση ήταν ψευδής

ΠΡΟΚΕΙΤΑΙ για ιδιοκτήτες αυθαιρέτων που βρίσκονται κυρίως στις περιοχές
Λούτσας, Κορωπίου και στο Καπανδρίτι, των οποίων οι αιτήσεις για ηλεκτροδότηση
ικανοποιήθηκαν από τη Νομαρχία, που δέχτηκε συνολικά περισσότερους από 15.000
«αναξιοπαθούντες και αρρώστους» από το '95 έως σήμερα στις υπηρεσίες της με το
ίδιο αίτημα.

Όπως μάλιστα παραδέχεται ο νομάρχης Ανατολικής Αττικής κ. Δημήτρης Φράγκος,
«για να διευκολύνουμε τους πολίτες από τη γραφειοκρατία ζητήσαμε να μας
προσκομίσουν αντί για το χαρτί της επιτροπής στην οποία θα προήδρευε
δικαστικός, μία υπεύθυνη δήλωση ότι το κτίσμα δεν βρίσκεται σε δασική περιοχή,
αιγιαλό ή αρχαιολογική έκταση. Τι να κάναμε; Όταν ο άλλος μας λέει "και πώς θα
ζήσω εγώ έναν χρόνο, μέχρι να συνεδριάσει η επιτροπή, χωρίς ρεύμα αφού
κινδυνεύει η υγεία μου", τότε εμείς τι να πούμε; Άλλωστε και ο υπουργός στην
εγκύκλιό του μας καλεί να σταθούμε με κατανόηση απέναντι στις ιδιαίτερες περιπτώσεις».

Για αυτή ακριβώς τη «λύση κατά της γραφειοκρατίας», την έλλειψη επαρκών
ελέγχων πριν από τη χορήγηση της άδειας και για παράβαση καθήκοντος διώκεται
από τον εισαγγελέα Ηλία Κολιούση ο νομάρχης Ανατολικής Αττικής, ο οποίος προ
είκοσι ημερών είχε κληθεί να καταθέσει ως μάρτυρας στον ίδιο εισαγγελέα.

Το ενδεχόμενο να ασκηθούν διώξεις για καθέναν από τους 3.650 ιδιοκτήτες
αυθαιρέτων αφήνει ανοιχτό ο ίδιος ο νομάρχης, επισημαίνοντας πως «αν κάποιος
υπέβαλε ψευδή δήλωση στις υπηρεσίες μας υπόκειται στις συνέπειες του νόμου».
Σύμφωνα με τον κ. Φράγκο άλλωστε «ο ίδιος ο κ. Τζουμάκας που ήταν τότε
υπουργός Γεωργίας αφαίρεσε την αρμοδιότητα ελέγχου από τους δασικούς και την
πέρασε σε επιτροπή στην οποία προεδρεύει δικαστικός, για τους δικούς του
λόγους. Αυτές οι επιτροπές όμως είναι εξαιρετικά δυσκίνητες και ταλαιπωρούν
τον πολίτη, ο οποίος εν τέλει έχει την ευθύνη του».

Παραδέχεται όμως παράλληλα ότι «οι γιατροί της Υγειονομικής Επιτροπής παρότι
εξέταζαν τα δικαιολογητικά και συναντούσαν τον ίδιο τον πολίτη, δεν μπορούσαν
παρά να κάνουν δεκτά τα χαρτιά που προσκόμιζαν υπογεγραμμένα από συναδέλφους
τους. Και αυτά αφορούσαν περιπτώσεις αναπηρίας τουλάχιστον κατά 67%».

Από το '95 έως σήμερα περισσότεροι από 15.000 ιδιοκτήτες αυθαίρετων κτισμάτων
κατέκλυσαν τα γραφεία της Νομαρχίας όταν ξαφνικά «πληροφορήθηκαν» την περίφημη
εγκύκλιο Λαλιώτη, σύμφωνα με την οποία «κατ' εξαίρεση θα μπορούσαν να
ηλεκτροδοτηθούν κατοικίες αναξιοπαθούντων και ατόμων που πάσχουν από ανίατες
ασθένειες». Οι πολύτιμες πληροφορίες φέρεται πως «διοχετεύονταν» επιλεκτικά σε
ιδιοκτήτες αυθαιρέτων και η αμοιβή για τη «συνολική εξυπηρέτηση» ήταν από
800.000 έως 2.000.000 δραχμές.

Στο μεταξύ όμως η ΔΕΗ, «που άναψε το πράσινο φως για την ηλεκτροδότηση όλων
των παραπάνω κτισμάτων, εφόσον της προσκομίστηκαν τα απαραίτητα έγγραφα από
τις Πολεοδομίες», αφήνει ανοικτό το ενδεχόμενο για τη διακοπή της
ηλεκτροδότησης, στην περίπτωση που υπάρξουν στο μέλλον δικαστικές αποφάσεις
που θα κρίνουν ότι αυτή χορηγήθηκε τελικά παρανόμως.

Ο κ. Σταμάτης Καφαντάρης από την Υποδιεύθυνση Αττικής της ΔΕΗ, έλεγε χθες στα
«ΝΕΑ» ότι «η Επιχείρηση δεν υποχρεούται από τον νόμο να διερευνά κατά πόσο τα
πιστοποιητικά της Πολεοδομίας που συνηγορούν υπέρ της άδειας ηλεκτροδότησης
ενός κτίσματος, είναι σύννομα ή όχι». Και πρόσθεσε πως «για όλες τις παραπάνω
περιπτώσεις υπήρχαν σαφή έγγραφα από τις πολεοδομικές αρχές, τα οποία
πιστοποιούσαν ότι τα κτίσματα είχαν όλες τις προϋποθέσεις για να τους
παρασχεθεί ρεύμα».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16352N221</ED>
<ID>
ID:18592

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N22&aa=1</URL></REF>


Article

<CATEGORY>vin06</CATEGORY>

 <H2>Ο υπουργός ΠΕΧΩΔΕ είχε προειδοποιήσει
</H2>
ΑΠΟ ΤΙΣ 15 Απριλίου του 1997 είχε ειδοποιήσει ο υπουργός ΠΕΧΩΔΕ κ. Κ. Λαλιώτης
τον νομάρχη Ανατολικής Αττικής κ. Δ. Φράγκο, ότι καταστρατηγείται συστηματικά
η εγκύκλιος για την ηλεκτροδότηση αυθαιρέτων τα οποία ανήκουν σε άτομα που
πάσχουν από ανίατες παθήσεις.

Αυτό προκύπτει από δύο επιστολές τού κ. Λαλιώτη προς τον νομάρχη που δόθηκαν
χθες στη δημοσιότητα, ενώ οι αναγνώστες των «ΝΕΩΝ» θα θυμούνται ­ ίσως ­ ότι η
εφημερίδα από τις 22 Ιουλίου 1996 είχε αποκαλύψει τις τεράστιες διαστάσεις που
είχε πάρει (από τότε) η παράνομη σύνδεση αυθαιρέτων με τα δίκτυα κοινής
ωφέλειας, με χρήση ιατρικών πιστοποιητικών που εμφάνιζαν βαριά άρρωστους
χιλιάδες ιδιοκτήτες αυθαιρέτων.

Η «φάμπρικα» με τη σύνδεση αυθαιρέτων κτισμάτων με τα δίκτυα ηλεκτρικού, νερού
και τηλεφώνου ξεκίνησε μετά την εγκύκλιο που έστειλε στις 26 Ιουνίου 1995, ο
υπουργός ΠΕΧΩΔΕ κ. Κ. Λαλιώτης προς τους νομάρχες της Αττικής, με την οποία
τους έλεγε να εξετάζουν ευνοϊκά και στο πλαίσιο της πολεοδομικής νομοθεσίας,
αιτήματα πολιτών για σύνδεση των αυθαιρέτων τους με τα δίκτυα κοινής ωφέλειας,
εφ' όσον συντρέχουν κάποιες προϋποθέσεις όπως: να επίκειται η ένταξη της
περιοχής στο σχέδιο πόλεως, να υπάρχουν σοβαροί λόγοι υγείας του ιδιοκτήτη, να
μην πρόκειται για κτίσματα μέσα σε δάση, ρέματα, σε παραλίες κ.λπ. Στην
εγκύκλιο αυτή ο υπουργός συνιστούσε οι συνδέσεις να γίνονται «ξεχωριστά ανά
περίπτωση με πολύ μεγάλη αυστηρότητα και αντικειμενικότητα». Και η εγκύκλιος
προς τους νομάρχες κατέληγε ως εξής: «Εναπόκειται στη δική σας κρίση,
ευαισθησία και αντικειμενικότητα σύμφωνα με τις προβλέψεις του νόμου και του
δημοσιοϋπαλληλικού κώδικα να δίνετε τις δέουσες απαντήσεις στα αιτήματα των πολιτών».

Και ενώ αυτά έλεγε η εγκύκλιος Λαλιώτη, στην πραγματικότητα άλλα έγιναν.
Χιλιάδες ιδιοκτήτες αυθαιρέτων κατάφεραν να πάρουν μια ιατρική βεβαίωση ότι
ήταν βαριά άρρωστοι και πήγαν στη Νομαρχία ζητώντας να συνδεθούν τα ακίνητά
τους με τα δίκτυα. Το πόσοι ακριβώς ήταν αυτοί, ενδεχομένως να το βρει η
Δικαιοσύνη. 
Όμως οι καταγγελίες για καταστρατήγηση της εγκυκλίου Λαλιώτη έφθαναν βροχή στο
ΥΠΕΧΩΔΕ και ο υπουργός αναγκάστηκε να στείλει, στις 15 Απριλίου 1997, νέα
εγκύκλιο στον νομάρχη Αν. Αττικής κ. Δ. Φράγκο, στην οποία μεταξύ άλλων τού
αναφέρει: «Το μέτρο αυτό εξελίχθηκε σε αντικείμενο συναλλαγής, αυθαιρεσίας και
ανομίας. Γι' αυτό θέλω να σας ζητήσω να επισπεύσετε την άμεση διακοπή των
ηλεκτροδοτήσεων όλων αυτών των περιπτώσεων, για τις οποίες προκύπτει ότι κακώς
δόθηκε το δικαίωμα ηλεκτροδότησης. Επίσης είναι αυτονόητο... ότι όλος ο
φάκελος των ηλεκτροδοτήσεων πρέπει να κατατεθεί στη Δικαιοσύνη, στον αρμόδιο εισαγγελέα».

Το χθεσινό σχόλιο των αρμοδίων του ΥΠΕΧΩΔΕ είναι ότι το αν τηρήθηκαν οι
εγκύκλιοι του κ. Λαλιώτη, το πώς χρησιμοποιήθηκαν και το ποιοι τις
εκμεταλλεύτηκαν, θα το βρει η Δικαιοσύνη...
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16352N222</ED>
<ID>
ID:18648

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N22&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Φτάνει πια, όχι άλλη κοροϊδία...
</H2>
<AUTHOR>ΣΠΥΡΟΣ ΤΣΑΓΚΑΡΑΤΟΣ</AUTHOR>

ΥΠΑΡΧΕΙ κανείς που πιστεύει ακόμη ότι υπάρχει μεγαλύτερος ρυπαντής και εχθρός
του περιβάλλοντος, φυσικού - ανθρωπογενούς - αισθητικού - πολιτιστικού από τα αυθαίρετα;

Υπάρχει κανείς που να υποστηρίζει ότι μπορεί να εφαρμοσθεί πολεοδομικός
σχεδιασμός, να οργανωθεί ο αστικός και κοινωνικός ιστός, χωρίς το γκρέμισμα
των αυθαιρέτων και κυρίως το «γκρέμισμα» της ιδεολογίας και πρακτικής που
αναπαράγουν τα αυθαίρετα;

Υπάρχει κανείς που να δέχεται ότι ο ρομαντισμός και η κοινωνική ευαισθησία
μπορεί να συνυπάρχει με την πιο βάναυση καταπάτηση της ποιότητας ζωής και
τελικά της απάτης και της «λεβέντικης» αυθαιρεσίας;

Σε μια εποχή όπου η απραξία, η συνειδητή έκφραση μη απόψεων, οι γενικόλογες
αυτονόητες κοινές αιτιάσεις, στη θέση των αποφάσεων, κερδίζουν θεαματικότητες,
η υπόγεια δράση πολλών μικρών κοινών απατεώνων εκμεταλλεύεται
νόμους-διατάγματα και την κοινωνική ευαισθησία και νομιμοποιούν και την
τελευταία γενιά αυθαιρέτων, από το παράθυρο. Ας φανούμε μεγαλόψυχοι με τους
εαυτούς μας. Να υποστηρίξουμε ενεργά όσους προσπαθούν να μας απαλλάξουν από
την αυθαιρεσία, να καταδικάσουμε (ως κοινούς ποινικούς εγκληματίες) αυτούς που
την υποθάλπουν, να συμβάλλουμε στην εξαφάνισή τους. Ύστερα από τόσα χρόνια
απραξίας, το χρωστάμε στους εαυτούς μας και τα παιδιά μας.

Ο Σπύρος Τσαγκαράτος είναι αρχιτέκτων δρ Πολεοδόμος.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16352N223</ED>
<ID>
ID:18703

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N22&aa=3</URL></REF>


Article

<CATEGORY>vin07</CATEGORY>

 <H5>ΠΟΛΕΜΟΣ ΑΝΑΜΕΣΑ ΣΤΙΣ ΒΑΣΙΛΙΚΕΣ ΣΥΖΥΓΟΥΣ ΤΗΣ ΙΟΡΔΑΝΙΑΣ
</H5><H5>Η χώρα θα μπορέσει να επιβιώσει μετά τον Χουσεΐν;
</H5><H2></H2><H2>Ίντριγκες για ένα θρόνο
</H2>
Ο καταβεβλημένος βασιλιάς της Ιορδανίας Χουσεΐν επέστρεψε εσπευσμένα στις ΗΠΑ
να συνεχίσει τη θεραπεία του, αφήνοντας πίσω του έναν άπειρο διάδοχο
αντιμέτωπο με τις παλατιανές ραδιουργίες, αλλά και τους φόβους για την
ασφάλεια στη Μέση Ανατολή.

Παλατιανές ραδιουργίες. Η βασίλισσα Νουρ (αριστερά) έγινε στόχος της
λασπολογίας της φιλόδοξης πριγκίπισσας Σαρβάθ

Ο 63ΧΡΟΝΟΣ μονάρχης όχι μόνο απήλλαξε τον νεώτερο αδελφό του, πρίγκιπα Χασάν
ιμπν Ταλάλ από τα καθήκοντα του διαδόχου του θρόνου, ορίζοντας στη θέση του
τον πρωτότοκο γιο του, πρίγκιπα Αμπντάλα ιμπν Χουσεΐν, αλλά και τον επέπληξε
δημόσια, με μία επιστολή του που διαβάστηκε από την κρατική τηλεόραση.

Στην 14σέλιδη επιστολή, που φέρνει στο φως τις τριβές και έριδες ενός
καθεστώτος που διαιώνιζε τον μύθο της εσωτερικής αρμονίας με τον αυστηρό
έλεγχο των μέσων μαζικής ενημέρωσης, ο βασιλιάς Χουσεΐν αποκάλυψε ότι οι
υποστηρικτές του αδελφού του είχαν εξαπολύσει εκστρατεία λασπολογίας κατά της
συζύγου του, βασίλισσας Νουρ και των παιδιών του.

Οι τηλεθεατές αμέσως κατάλαβαν ότι ο μονάρχης τούς έδειχνε με το δάκτυλο την
πριγκίπισσα Σαρβάθ, την φιλόδοξη ­ πακιστανικής καταγωγής ­ σύζυγο του
πρίγκιπα Χασάν, η οποία είχε κατηγορηθεί ότι συνωμοτούσε για να αλλάξει τη
γραμμή διαδοχής του βασιλιά Χουσεΐν, υπέρ του γιου της, πρίγκιπα Ρασίντ, 19 χρόνων,.

ΟΡΓΗ ΤΟΥ ΧΟΥΣΕΪΝ

Σε όλο το Αμμάν ήταν γνωστή η οργή του βασιλιά Χουσεΐν, όταν έμαθε, στο
κρεβάτι νοσοκομείου, μακριά στις Ηνωμένες Πολιτείες, ότι η πριγκίπισσα Σαρβάθ
άρχισε να ανακαινίζει το γραφείο του συζύγου της εν αναμονή της ανόδου του
στον θρόνο.

«Εγώ και η οικογένειά μου πληγωθήκαμε από τους ψιθύρους, τα υπονοούμενα και
τους υπαινιγμούς εναντίον της γυναίκας μου και των γιων μου», τόνιζε στην
επιστολή του ο Ιορδανός μονάρχης.

Τον τελευταίο καιρό φούντωνε η φημολογία ότι η τέταρτη σύζυγος του Χουσεΐν
βασίλισσα Νουρ, ήταν εβραϊκής καταγωγής και φιλοδοξούσε να προωθήσει ως
διάδοχο του θρόνου τον γιο της, πρίγκιπα Χαμζάχ, 18 χρόνων, παρακάμπτοντας τον
νόμιμο διάδοχο Χασάν. Και το κυριότερο, υποστηριζόταν έμμεσα από σιωνιστικούς
κύκλους των Ηνωμένων Πολιτειών.

Σύμφωνα με Ιορδανούς αξιωματούχους, μόλις λίγες μέρες νωρίτερα, ο βασιλιάς
Χουσεΐν είχε σκεφτεί να ορίσει ως διάδοχό του τον Χαμζάχ, αντί του 37χρονου
μεγαλύτερου γιου του Αμπντάλα, αλλά άλλαξε γνώμη φοβούμενος την ενδεχόμενη
αναταραχή που θα μπορούσε να προκαλέσει στο στράτευμα η απόφασή του.

Επειδή η εξουσία και η επιρροή του παλατιού αποτελούν τους πλέον σημαντικούς
παράγοντες σε ένα βασίλειο, που στερείται φυσικών πόρων, η μάχη για τη διαδοχή
έχει διεθνείς επιπτώσεις. Οι φήμες για το υποτιθέμενο εβραϊκό αίμα της
βασίλισσας Νουρ, η οποία προέρχεται από λιβανο-αμερικανική οικογένεια,
διαδόθηκαν με αστραπιαία ταχύτητα σε όλο το χώρο της Μέσης Ανατολής.

Αν και ο διάδοχος Αμπντάλα ­ παιδί του Χουσεΐν από τη δεύτερη σύζυγό του,
βασίλισσα Μόνα, βρετανικής καταγωγής ­ έχει την υποστήριξη του στρατού ως
διοικητής των επίλεκτων δυνάμεών του, δεν είναι πλήρως αποδεκτός από το 60%
των κατοίκων της Ιορδανίας, που είναι Παλαιστίνιοι. Πολλοί συνηγορούσαν υπέρ
της διαδοχής του πρίγκιπα Αλί, γιου του Χουσεΐν και της τρίτης συζύγου του
βασίλισσας Άλια, η οποία προερχόταν από εξέχουσα παλαιστινιακή οικογένεια και
έχασε τη ζωή της το 1977 σε συντριβή ελικοπτέρου, τα αίτια του οποίου
παραμένουν ακόμα μυστήριο.

ΔΥΤΙΚΟΙ διπλωμάτες διερωτώνται αν η Ιορδανία, ένα κράτος στριμωγμένο άβολα
ανάμεσα στο Ιράκ, τη Συρία και το Ισραήλ, με αυθαίρετα σύνορα που χάραξαν οι
αποικιοκρατικές δυνάμεις, μπορεί να επιβιώσει μετά τον Χουσεΐν, ο οποίος στα
47 χρόνια της βασιλείας του γλίτωσε από τουλάχιστον καμμιά δεκαριά δολοφονικές απόπειρες.

Η νέα απουσία του Ιορδανού μονάρχη σημειώνεται σε μία κρίσιμη περίοδο για την
Μέση Ανατολή. Οι αμερικανικές απόπειρες για την άρση του αδιεξόδου στις
ειρηνευτικές συνομιλίες μεταξύ Ισραηλινών και Παλαιστινίων παραμένουν άκαρπες,
το Ισραήλ έχει εμπλακεί σε μια διχαστική προεκλογική εκστρατεία και η συμφωνία
ειρήνης που υπέγραψε το 1994 η Ιορδανία με το Ισραήλ βάλλεται από εσωτερικές επικρίσεις.

Οποιαδήποτε έκρηξη στη Δυτική Όχθη μπορεί να έχει σημαντικές επιπτώσεις και
στην ίδια την Ιορδανία, όπου το 1970 ο βασιλιάς Χουσεΐν κατέστειλε μία
παλαιστινιακή εξέγερση και όπου μόνο η χαρισματική προσωπικότητά του απέτρεψε
την μεγαλύτερη εξάπλωση του ισλαμικού εξτρεμισμού.

Αμερικανοί και Βρετανοί διπλωμάτες προειδοποιούν για αποσταθεροποιητικές
κινήσεις από τη Συρία, η οποία δεν διατηρεί καλές σχέσεις με την Ιορδανία και
είχε στο παρελθόν αμφισβητήσει τη νομιμότητα της χασεμιτικής δυναστείας, και
από το Ιράκ, το οποίο δεν συγχωρεί στο Αμμάν την υποστήριξη που παρείχε προς
τους αντιπάλους τού Σαντάμ Χουσεΐν.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16352N551</ED>
<ID>
ID:18580

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N55&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ίμια: post mortem
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΜΕ ΑΦΟΡΜΗ τα τρία χρόνια από την κρίση στα Ίμια, αξίζει να σχολιάσουμε
ορισμένες πτυχές της κρίσης, με την ελπίδα ότι οι όποιες επισημάνσεις ίσως
είναι χρήσιμες για τον στρατηγικό μας σχεδιασμό.

1. Η περίπτωση των Ιμίων δείχνει ότι για πρώτη φορά μετά το 1974 η
ελληνική αποτροπή έπαψε να είναι αποτελεσματική, αφού η Τουρκία υπολόγισε ότι
το ρίσκο και το κόστος ήταν μικρότερα από το όφελος της καταναγκαστικής της
στρατηγικής. Από εκείνη τη στιγμή αυξήθηκε κατακόρυφα η τουρκική
επιθετικότητα, όπως φαίνεται με τις θεωρίες για «γκρίζες ζώνες» και το causus
belli: για την επέκταση των χωρικών μας υδάτων και την εγκατάσταση των S-300
στην Κύπρο.

Η Ελλάδα, παραμελώντας επί πενταετία τον στρατιωτικό συσχετισμό δυνάμεων, έχει
πλέον χάσει την ικανότητα να κάνει το κόστος της τουρκικής προκλητικότητας
μεγαλύτερο από το όφελος. Είναι ξεκάθαρο ότι αυτό το πρόβλημα πρέπει να
επιλυθεί, ώστε να ανακτηθεί η χαμένη αξιοπιστία της αποτροπής μας.

2. Η κρίση στα Ίμια παρήγαγε πολιτικά αποτελέσματα αντίστοιχα με ήττα
σε πόλεμο. Η διαφορά έγκειται στο ότι δεν υπήρχε το φυσικό κόστος του πολέμου.
Φαίνεται λοιπόν ότι η στρατιωτική ισχύς ακόμη και όταν δεν χρησιμοποιείται στο
πεδίο της μάχης, είναι ένα σημαντικό μέσο παραγωγής πολιτικών αποτελεσμάτων.

3. Η κρίση στα Ίμια έδειξε το πρόβλημα συντονισμού και χειρισμού
κρίσεων. Δυστυχώς, τρία χρόνια μετά, δεν έχει ακόμη δημιουργηθεί το θεσμικό
όργανο όπως π.χ. το αμερικανικού τύπου Συμβούλιο Εθνικής Ασφάλειας που θα
ασχολείται α) με παραγωγή μακροχρόνιας στρατηγικής β) χειρισμό κρίσεων και γ) συντονισμό.

4. Στην κρίση στα Ίμια αλλά και στην υπόθεση των S-300, η Ελλάδα
βρέθηκε διπλωματικά απομονωμένη, αφού δεν πείσαμε ούτε μια μεγάλη δύνα-μη να
σταθεί στο πλευρό μας.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N55</CAT>
<ED>
Κωδικός άρθρου: A16352N552</ED>
<ID>
ID:18674

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N55&aa=2</URL></REF>


Article

<CATEGORY>vin07</CATEGORY>

 <H5>ΤΟ ΝΑΤΟ ΘΑ ΧΤΥΠΗΣΕΙ ΑΝ ΣΕΡΒΟΙ ΚΑΙ ΑΛΒΑΝΟΦΩΝΟΙ ΔΕΝ ΔΕΧΤΟΥΝ ΤΟ ΕΙΡΗΝΕΥΤΙΚΟ ΣΧΕΔΙΟ
</H5><H5>Οι ΗΠΑ απαιτούν λύση το ταχύτερο
</H5><H2></H2><H2>Τελευταία προειδοποίηση
</H2>
Το περίγραμμα μιας σταδιακής στρατηγικής για την επιβολή του πολιτικού
διακανονισμού στο Κοσσυφοπέδιο ξεκαθάρισε χθες. Τα 16 μέλη του ΝΑΤΟ εξέδωσαν
την αυστηρότερη έως τώρα προειδοποίηση ότι η συμμαχία είναι έτοιμη να αναλάβει
δράση, αν Σέρβοι και αλβανόφωνοι απορρίψουν το διεθνές ειρηνευτικό σχέδιο που
αναμένεται να υποβάλει σήμερα η εξαεθνής Ομάδα Επαφής.

ΟΙ ΑΠΕΙΛΕΣ για ΝΑΤΟϊκές επιθέσεις εναντίον σερβικών στόχων στο Κοσσυφοπέδιο
μπορεί να γίνουν «πραγματικότητα» αν ο πρόεδρος Μιλόσεβιτς αρνηθεί να τηρήσει
τις δεσμεύσεις του περασμένου Οκτωβρίου, ανακοινώθηκε σήμερα από τον Λευκό Οίκο.

Το κυβερνών Σοσιαλιστικό Κόμμα της Σερβίας (SPS) απέρριψε χθες το ενδεχόμενο
πραγματοποίησης διεθνούς διάσκεψης για το Κοσσυφοπέδιο στην οποία θα
συμμετείχαν και οι εκπρόσωποι τοι Απελευθερωτικού Στρατού του Κοσσυφοπεδίου.

«Οι αρχές τους κράτους ούτε συζήτησαν ούτε θα συζητήσουν ποτέ με τους
εκπροσώπους των αλβανόφωνων τρομοκρατών», δήλωσε ο εκπρόσωπος του SPS Ίβιτσα Ντάσιτς.

Νέα ένταση στις αμερικανοσερβικές σχέσεις δημιούργησε χθες δημοσίευμα της
«Ουάσιγκτον Ποστ» που υποστηρίζει ότι «η σφαγή των 45 Αλβανών στο χωριό Ράτσακ
του Κοσσυφοπεδίου διετάχθη από Σέρβους ανώτατους αξιωματούχους από το
Βελιγράδι, οι οποίοι κατόπιν προσπάθησαν να συγκαλύψουν την υπόθεση». Τη
θεωρία της αυτή στηρίζει η «Ουάσιγκτον Ποστ» επικαλούμενη κασέτες - προϊόντα
υποκλοπής από δυτικές κυβερνήσεις. Γιουγκοσλάβος αξιωματούχος χαρακτήρισε
συνωμοσία της CIA το δημοσίευμα της «Ουάσιγκτον Ποστ».Όπως δήλωσε, «οι αρχές
του Βελιγραδίου δεν είναι τόσο ανόητες ώστε να διατάξουν τη σφαγή, γνωρίζοντας
ότι το ΝΑΤΟ είναι έτοιμο να βομβαρδίσει τη Γιουγκοσλαβία». «Πρόκειται για ένα
μεγάλο τέχνασμα της CIA που προετοιμάζει την ανάπτυξη στρατευμάτων και
ενδεχομένως βομβαρδισμό του Κοσσυφοπεδίου, με απώτερο στόχο να διαμελίσουν
αυτό που έχει απομείνει από τη Γιουγκοσλαβία για να εξασφαλίσουν τον έλεγχο
των Βαλκανίων».


Στο χιόνι αντάρτες του Απελευθερωτικού Στρατού του Κοσσυφοπεδίου
υπερασπίζονται μία περιοχή στο Ποντούγεβο, 30 χιλιόμετρα βορείως του Κοσσυφοπεδίου

Η ΚΥΒΕΡΝΗΣΗ Κλίντον ανακοίνωσε το συνολικό σχέδιο για τον τεματισμό των μαχών
στο Κοσσυφοπέδιο, το οποίο προβλέπει ΝΑΤΟϊκές αεροπορικές επιδρομές αν ο
Γιουγκοσλάβος πρόεδρος Σλόμπονταν Μιλόσεβιτς αρνηθεί να χορηγήσει στο
Κοσσυφοπέδιο αυτονομία.

Οι συνομιλίες ανάμεσα στα δύο αντιμαχόμενα μέρη αναμένεται να αρχίσουν την
ερχόμενη εβδομάδα στην Ευρώπη. Κυβερνητικοί επίσημοι στην Ουάσιγκτον
υποστήριζαν πως επιθυμούν έναν πολιτικό διακανονισμό «μέσα σε λίγες
εβδομάδες». Στην αντίθετη περίπτωση ο Μιλόσεβιτς θα βομβαρδιστεί, ώσπου να
συμμορφωθεί. Το σχέδιο θα αρχίσει να εφαρμόζεται με έντονες διπλωματικές και
στρατιωτικές απειλές μέσα στις επόμενες ημέρες, από αντιπροσώπους του ΝΑΤΟ και
τους υπουργούς Εξωτερικών της Ευρώπης και της Ρωσίας. Τα κεντρικά σημεία του
σχεδίου, ανακοινώθηκαν από τον εκπρόσωπο του Στέιτ Ντιπάρτμεντ Τζέιμς Ρούμπιν,
κατά την διάρκεια του ταξιδιού τής υπουργού Εξωτερικών των ΗΠΑ στην Αίγυπτο
και τη Σαουδκή Αραβία. Το σχέδιο διαφέρει από τους όρους για την κατάπαυση του
πυρός, που είχαν πετύχει πάλι οι Αμερικανοί με την απειλή χρήση βίας τον
Οκτώβριο, και έχει την «πλήρη έγκριση της κυβέρνησης του πρωθυπουργού της
Βρετανίας Τόνι Μπλερ. Η γαλλική κυβέρνηση, που είναι λιγότερο ενθουσιώδης στην
χρησιμοποίηση της απειλής αεροπορικών επιδρομών, δεν έχει ακόμα δημόσια
εγκρίνει το σχέδιο.

ΣΧΕΔΙΟ ΑΥΤΟΝΟΜΙΑΣ

Ούτε οι Σέρβοι ούτε οι αλβανόφωνοι μπόρεσαν να πλησιάσουν για να συζητήσουν το
σχέδιο αυτονομίας που τους είχε προτείνει εδώ και μερικούς μήνες ο Αμερικανός
μεσολαβητής, Κρίστοφερ Χιλ, πρεσβευτής στα Σκόπια. Αμερικανικοί κυβερνητικοί
κύκλοι πιστεύουν πως θα κατορθώσουν να πείσουν «ένα σημαντικό μέρος» των
αλβανοφώνων να καθήσουν στο τραπέζι των διαπραγματεύσεων, παρ' όλο που οι
αλβανικές φατρίες είναι διχασμένες μεταξύ τους. Οι σερβικές δυνάμεις που
ελέγχονται από τον Μιλόσεβιτς και βρίσκονται τώρα στο Κοσσυφοπέδιο, σε πολύ
μεγαλύτερο αριθμό από τον επιτρεπόμενο της συνθήκης κατάπαυσης του πυρός το
περασμένο θθινόπωρο, έχουν κατηγορηθεί από την αμερικανική κυβέρνηση ότι
βαρύνονται με την ευθύνη για τα περισσότερα επεισόδια.

Α ΛΑ ΝΤΕΪΤΟΝ

Το αμερικανικό σχέδιο αντικατοπτρίζει σε ορισμένα σημεία τις συμφωνίες του
Ντέιτον, με τις οποίες τερματίστηκε ο πόλεμος στη Βοσνία καλώντας τους
αντιμαχόμενους να καθήσουν σε τραπέζι διαπραγματεύσεων σε σύντομο χρονικό
διάστημα με περιορισμένο χρονοδιάγραμμα. Αντίθετα, από το Ντέιτον που
εφαρμόστηκε με την επιμέλεια των ΗΠΑ, την ευθύνη για τις συνομιλίες για το
Κοσσυφοπέδιο θα έχει η 6εθνής Ομάδα Επαφής. Βάσει του σχεδίου, οι αλβανόφωνοι,
που αποτελούν το 90% του πληθυσμού της σερβικής αυτης επαρχίας, θα ελέγχουν τη
νομοθετική, την αστυνομική και τη δικαστική εξουσία, καθώς και κάθε άλλη
κυβερνητική λειτουργία. Πάντως, το Κοσσυφοπέδιο θα παραμείνει επαρχία της Σερβίας.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16352N561</ED>
<ID>
ID:18581

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N56&aa=1</URL></REF>


Article

<CATEGORY>vin07</CATEGORY>

 <H2></H2><H2>Τεστ αξιοπιστίας για τους θεσμούς και τον Χόλμπρουκ
</H2>
ΑΠΟ ΤΟΝ ΑΜΕΡΙΚΑΝΟ πρόεδρο προτάθηκε ο Ρίτσαρντ Χόλμπρουκ για τη θέση του
πρεσβευτή των ΗΠΑ στον ΟΗΕ. Όπως επιλογή του, από την πρώτη του θητεία στον
Λευκό Οίκο, ήταν και η θέσπιση αυστηρότερης νομοθεσίας για θέματα
δεοντολογίας, ώστε Αμερικανοί αξιωματούχοι που αποσύρονται στον ιδιωτικό βίο
να μη χρησιμοποιούν τις κυβερνητικές τους διασυνδέσεις.

Τη σχετική νομοθεσία φέρεται να παραβίασε ο αρχιτέκτονας της ειρηνευτικής
συμφωνίας του Ντέιτον, κατά το αμερικανικό υπουργείο Δικαιοσύνης. 
Το 1996 και ενώ είχε ήδη παραιτηθεί από το υπουργείο Εξωτερικών, εργάστηκε για
λογαριασμό της εταιρείας επενδύσεων Credit Suisse First Boston. Βάσει των
κατηγοριών, προσπάθησε να επωφεληθεί από τη σχέση του με τον τότε Αμερικανό
πρεσβευτή στη Νότια Κορέα, ώστε να συναντήσει ανώτατα κυβερνητικά στελέχη. 
Η συνάντηση δεν έγινε ποτέ. Όμως, ο Ρ. Χόλμπρουκ δεν είχε το δικαίωμα να
προβεί σε τέτοιου είδους ενέργεια. «Ασήμαντο» υποστηρίζει το περιβάλλον του.
«Ενήργησα με την ιδιότητα του Αμερικανού απεσταλμένου στα Βαλκάνια και στην
Κύπρο και όχι για την Credit Suisse», είπε ο ίδιος.

Όμως, αυτό δεν φαίνεται να πείθει. Κυπριακό και Σεούλ... απέχουν. Ενώ η Credit
Suisse έχει μεγάλα οικονομικά συμφέροντα στη Ν. Κορέα. Σε άλλο περιστατικό ο
Ρ. Χόλμπρουκ φέρεται να είχε παράνομες επαφές και με την αμερικανική πρεσβεία
στην Ουγγαρία, επίσης για λογαριασμό της Credit Suisse. Όπως πρόσφατα
αποκαλύφθηκε από κυβερνητικούς κύκλους, με βάση τα έως τώρα στοιχεία, δεν
υποδηλώνεται εγκληματική ενέργεια εκ μέρους του Χόλμπρουκ. Και όπως λέγεται,
αν πλήρωνε το πρόστιμο, η υπόθεση ενδεχομένως να έκλεινε. 
Τότε, ίσως να άνοιγε ο δρόμος για τον διορισμό του στον ΟΗΕ, αν πράγματι τον
ενδιαφέρει η θέση αυτή για τα δύο τελευταία χρόνια μιας ήδη καταπονημένης
κυβέρνησης. 
Κανείς δεν γνωρίζει τι έχει στο μυαλό του ο αναμφισβήτητα πετυχημένος
διπλωμάτης. Και πολύ περισσότερο, ως πού θέλει να φτάσει. Άλλωστε, διάδοχη
κατάσταση στο ανώτατο αξίωμα που θα μπορούσε να χρηματίσει ως διπλωμάτης και
Δημοκρατικός ­ υπουργός Εξωτερικών ­ δεν φαίνεται να υπάρχει. Αν στις εκλογές
του 2000 κερδίσει ο σημερινός αντιπρόεδρος Αλ Γκορ, ποιος θα αναλάβει τα ηνία
της αμερικανικής διπλωματίας; Και αν παραιτηθεί η Μαντλίν Ολμπράιτ;

Ούτως ή άλλως, η εναντίον του δικαστική έρευνα αποτελεί κρίσιμο τεστ, τόσο για
την αξιοπιστία των θεσμών στις Ηνωμένες Πολιτείες όσο και για το ίδιο το
πρόσωπο του Ρίτσαρντ Χόλμπρουκ, που διόλου απίθανο να πρωταγωνιστήσει και πάλι
στα διεθνή πράγματα.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N56</CAT>
<ED>
Κωδικός άρθρου: A16352N562</ED>
<ID>
ID:18638

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N56&aa=2</URL></REF>


Article

<CATEGORY>vin07</CATEGORY>

 <H5>ΑΝΩΤΑΤΟ ΤΟΥΡΚΙΚΟ ΔΙΚΑΣΤΗΡΙΟ ΑΠΑΓΟΡΕΥΕΙ ΣΤΟ HADEP ΝΑ ΜΕΤΑΣΧΕΙ ΣΤΙΣ ΕΚΛΟΓΕΣ
</H5><H2>Στοπ σε φιλοκουρδικό κόμμα
</H2>
Οι προετοιμασίες στην Τουρκία για τις πρόωρες εκλογές του Απριλίου βαίνουν
καλώς: ο προϊστάμενος της Εισαγγελίας, Βουράλ Χαβάς, θα αποκαλύψει σήμερα
επισήμως την έκθεσή του για το φιλοκουρδικό Λαϊκό Δημοκρατικό Κόμμα (HADEP)
και θα ζητήσει την απαγόρευσή του...

Μπουλέντ Ετζεβίτ. Χθες επανέλαβε την εμμονή του στη διατήρηση της εδαφικής
ακεραιότητας του Ιράκ, επειδή φοβάται το ενδεχόμενο να εγκαθιδρυθεί στο Βόρειο
Ιράκ ένα κουρδικό κράτος

ΔΕΝ ΘΑ είναι βέβαια η πρώτη φορά που το HADEP γίνεται στόχος της δικαστικής
εξουσίας. Η τελευταία αφορμή, σύμφωνα με το ημιεπίσημο τουρκικό πρακτορείο
Ανατολή, «είναι οι απεργίες πείνας που έγιναν στα γραφεία του HADEP μετά τη
σύλληψη στην Ιταλία του αρχηγού της αυτονομιστικής τρομοκρατικής οργάνωσης
Αμπντουλάχ Οτζαλάν». Εισαγγελείς έχουν ήδη ασκήσει δίωξη εναντίον κορυφαίων
στελεχών του κόμματος σε σχέση με αυτές τις απεργίες πείνας, με αφορμή τις
οποίες η αστυνομία συνέλαβε εκατοντάδες μέλη του HADEP σε όλη τη χώρα.

Η τουρκική δικαστική εξουσία ­ συγκεκριμένα το Συνταγματικό Δικαστήριο ­ έχει
ως τώρα θέσει υπό απαγόρευση τρία φιλοκουρδικά κόμματα. Στόχος του HADEP από
την ίδρυσή του, το 1994, είναι η υπεράσπιση των μειονοτικών δικαιωμάτων των
Κούρδων στην Τουρκία και μια ειρηνική λύση στο κουρδικό πρόβλημα. Αλλά η
Τουρκία αρνείται να διαπραγματευθεί με τους αντάρτες του ΡΚΚ υποστηρίζοντας
ότι κάτι τέτοιο θα οδηγούσε στο διαμελισμό της χώρας.

Ο ΟΤΖΑΛΑΝ

Χθες η τουρκική εφημερίδα «Χουριέτ» έγραψε ότι ο ηγέτης του ΡΚΚ Αμπντουλάχ
Οτζαλάν έχει καταφύγει σε χώρα της Μέσης Ανατολής, την οποία δεν κατονόμασε.
Προσέθετε ωστόσο ότι ένας ανώτερος διπλωμάτης επρόκειτο να σταλεί στον Λίβανο
για να πείσει τις αρχές της χώρας αυτής να μη δώσουν καταφύγιο στον Κούρδο
αρχηγό. Ωστόσο, ο πρωθυπουργός Μπουλέντ Ετζεβίτ διέψευσε την πληροφορία αυτή.
«Δεν υπάρχει καμιά νέα πληροφορία σχετικά με το πού βρίσκεται ο Αμπντουλάχ
Οτζαλάν», δήλωσε ο Ετζεβίτ, χαρακτηρίζοντας «φήμες» τις πληροφορίες του
δημοσιεύματος της «Χουριέτ». Το δημοσίευμα της τουρκικής εφημερίδας διέψευσε
και ο Τούρκος πρεσβευτής στη Βηρυτό, επικαλούμενος διαβεβαιώσεις Λιβανέζων διπλωματών.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16352N571</ED>
<ID>
ID:18582

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N57&aa=1</URL></REF>


Article

<CATEGORY>vin07</CATEGORY>

 <H2>Απέτυχαν οι προσπάθειες «διευθέτησης» του Μόνικαγκεϊτ
</H2>
Παρά τις προσπάθειες για διακομματική διευθέτηση του σκανδάλου Μόνικαγκεϊτ και
τις έντονες αντιδράσεις των Δημοκρατικών, οι Ρεπουμπλικανοί της αμερικανικής
Γερουσίας ενέκριναν τη βιντεοσκόπηση της κατάθεσης της Λιουίνσκι, την προσεχή Δευτέρα.

Έτσι, αφήνεται απειλητικά ανοιχτό για τον Λευκό Οίκο το ενδεχόμενο να
μεταδοθεί η κατάθεσή της στο ευρύ κοινό. Επίσης, απορρίφθηκε το αίτημα των
Δημοκρατικών να διεξαχθεί σύντομα, και πριν από τις 12 Φεβρουαρίου, η τελική
ψηφοφορία που θα κρίνει την τύχη του προέδρου Κλίντον.

Το τελικό στάδιο της δίκης και η εξέλιξή της από εδώ και πέρα ήταν αυτά που
κυριάρχησαν χθες στην αμερικανική Γερουσία μεταξύ Ρεπουμπλικανών και Δημοκρατικών.

Ο ηγέτης των Δημοκρατικών στο Σώμα, Τομ Ντασλ, τόνισε με έμφαση ότι ο
συσχετισμός δυνάμεων καταδεικνύει ότι ο πρόεδρος Κλίντον «δεν θα καθαιρεθεί».

«Η συμπεριφορά του προέδρου δεν επιδέχεται υπεράσπισης, όμως δεν υπάρχει
κίνδυνος να φτάσει μέχρι την καθαίρεση», πρόσθεσε ο Ντασλ, κατηγορώντας τους
Ρεπουμπλικανούς ότι κάνουν μια «κομματική προσπάθεια» για να αποτελειώσουν τον
Μπιλ Κλίντον, ο οποίος όμως θα δεχτεί απλώς μία επίπληξη. <REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16352N572</ED>
<ID>
ID:18639

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N57&aa=2</URL></REF>


Article

<CATEGORY>vin07</CATEGORY>

 <H2>Διαφήμιση για γάτες!
</H2>
ΜΙΑ διαφήμιση που απευθύνεται αποκλειστικά σε γάτες προβλήθηκε το βράδυ της
Τετάρτης, για πρώτη φορά, από τα τηλεοπτικά δίκτυα της Βρετανίας. 
Η διαφήμιση διαρκεί 40 δευτερόλεπτα και παρουσιάζει ποντίκια, πουλιά, κουβάρια
μαλλιού και πιατάκια με τροφή για γάτες. Το σάουντρακ που την συνοδεύει
περιλαμβάνει δυνατά νιαουρίσματα και γουργουρητά.

Οι μελέτες που έκαναν οι ειδικοί επί του μάρκετινγκ έδειξαν ότι η διαφήμιση
αυτή τραβάει την προσοχή του 60% των γατών.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16352N573</ED>
<ID>
ID:18679

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N57&aa=3</URL></REF>


Article

<CATEGORY>vin07</CATEGORY>

 <H2>Να ελεγχθούν οι καλωδιώσεις στα πιλοτήρια
</H2>
Η ΟΜΟΣΠΟΝΔΙΑΚΗ Υπηρεσία Πολιτικής Αεροπορίας των ΗΠΑ έδωσε εντολή να γίνουν
επιθεωρήσεις σε όλα τα επιβατικά αεροσκάφη MD-11 τα οποία είναι νηολογημένα
στις ΗΠΑ, δεδομένων των ανησυχιών που έχουν δημιουργηθεί για τις καλωδιώσεις
στα πιλοτήριά τους ύστερα από το δυστύχημα, πέρυσι τον Σεπτέμβριο, με ένα
αεροσκάφος αυτού του τύπου, της εταιρείας «Swissair», κοντά στις ανατολικές
ακτές του Καναδά.

Η εντολή της FAA αφορά ελέγχους στις καλωδιώσεις μέσα στο πιλοτήριο και κατά
μήκος της καμπίνας των επιβατών των MD-11, των αμερικανικών αεροπορικών
εταιρειών, μέσα σε χρονικό διάστημα 60 ημερών.

Σημειώνεται ότι στις ΗΠΑ, στην κατηγορία των μεγάλων επιβατικών αεροπλάνων, τα
MD-11 φθάνουν φέτος μέχρι και σε ποσοστό 65%.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16352N574</ED>
<ID>
ID:18706

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N57&aa=4</URL></REF>


Article

<CATEGORY>vin07</CATEGORY>

 <H2>Θα παραμείνει η σορός του Λένιν
</H2>
Η ΣΥΝΤΗΡΗΣΗ της σορού του Λένιν «δεν παρουσιάζει πλέον ενδιαφέρον» για την
επιστήμη, αν και το 1924 που πέθανε ο Λένιν είχε πολύ μεγάλη σημασία επειδή
«εφευρέθηκαν νέες μέθοδοι». Μπορεί όμως η σορός να διατηρηθεί για ακόμη πάρα
πολύ καιρό με τη σωστή συντήρηση. Αυτά δήλωσε χθες ο Ίλια Ζμπάρσκι, γιος του
ταριχευτή της σορού του Λένιν, Μπορίς Ζμπάρσκι, που είναι και ο ίδιος επίσης
υπεύθυνος για τη συντήρηση της σορού τα τελευταία 18 χρόνια. Ωστόσο, η
προοπτική ενταφιασμού του Λένιν ­ την οποία είχε θίξει το 1997 ο πρόεδρος
Μπορίς Γιέλτσιν ­ μοιάζει να απομακρύνεται, καθώς και η κρατική Δούμα απέρριψε
την πρόταση της φιλελεύθερης ομάδας Γιάμπλοκο να σταματήσει η κρατική
χρηματοδότηση για το μαυσωλείο του Λένιν στην Κόκκινη Πλατεία, καθώς υπάρχουν
επείγουσες ανάγκες για κρατική βοήθεια αλλού στη Ρωσία.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16352N575</ED>
<ID>
ID:18722

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N57&aa=5</URL></REF>


Article

<CATEGORY>vin07</CATEGORY>

 <H2>Λεηλασίες στην Αρμένια της Κολομβίας
</H2>
ΑΝΕΞΕΛΕΓΚΤΕΣ διαστάσεις λαμβάνουν οι λεηλασίες σπιτιών και καταστημάτων από
τους απελπισμένους και πεινασμένους κατοίκους στην πόλη Αρμένια της Κολομβίας.
Η Αρμένια είναι από τις πόλεις που έχουν πληγεί περισσότερο από τον φονικό
σεισμό ­ εκφράζονται φόβοι ότι οι νεκροί είναι περισσότεροι από 2.000.

Οι λεηλασίες έχουν φτάσει σε τέτοιο σημείο, ώστε τα ασθενοφόρα που αγωνίζονται
να μεταφέρουν νεκρούς δυσχεραίνονται στην πορεία τους από δεκάδες αυτοκίνητα
φορτωμένα με αντικείμενα που έχουν κλαπεί από καταστήματα και σπίτια.

Για να σταματήσουν οι λεηλασίες στην Αρμένια ­ πολλές περιοχές της οποίας δεν
έχουν ηλεκτροδότηση και νερό ­ ο δήμαρχός της Αλβάρο Πατίνο την έθεσε υπό
στρατιωτικό νόμο.

Η κυβέρνηση της Κολομβίας ζητεί τη διεθνή συμπαράσταση και αλληλεγγύη για να
αντιμετωπίσει την έκτακτη ανάγκη που προκάλεσε ο σεισμός σε ολόκληρη την χώρα.
Ήδη η Ε.Ε. και οι ΗΠΑ προσφέρθηκαν να στείλουν βοήθεια στις πληγείσες
περιοχές, και η UNICEF δημιούργησε ειδικό ταμείο βοήθειας για περίπου 10.000
παιδιά. Στις ζωτικές ανάγκες που δημιουργήθηκαν μετά τον καταστροφικό σεισμό
της 25ης Ιανουαρίου έχουν ήδη απαντήσει με επείγουσα ανθρωπιστική βοήθεια και
αποστολή ανθρώπινου δυναμικού και οι «Γιατροί Χωρίς Σύνορα».

Η πρεσβεία της Κολομβίας στην Αθήνα ευχαριστεί το ελληνικό κράτος και τον
ελληνικό λαό για οποιαδήποτε βοήθεια συμπαράστασης. Γι' αυτόν ακριβώς τον λόγο
κιόλας, έχει ανοιχτεί ο υπ' αριθμόν 110-002005000040 λογαριασμός στην ALPHA
Τράπεζα Πίστεως και είναι ευπρόσδεκτα ­ από την πρεσβεία της Κολομβίας (οδός
Βρασίδα 3) ­ όλα τα είδη πρώτων αναγκών, καθώς και φάρμακα, τεχνική βοήθεια
και μηχανήματα διάσωσης εγκλωβισμένων.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N57</CAT>
<ED>
Κωδικός άρθρου: A16352N576</ED>
<ID>
ID:18733

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N57&aa=6</URL></REF>


Article

<CATEGORY>vin07</CATEGORY>

 <H5>Όταν...
</H5><H5>Όταν...
</H5><H5>Ένας νέος...
</H5><H5>Ο Κίσινγκερ...
</H5><H2>ΔΡΟΜΟΙ
</H2><H2></H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... η κόρη του Τόνι Μπλερ πηγαίνει σχολείο. Ποτέ άλλοτε η ιδιωτική ζωή των
πολιτικών δεν εξετάστηκε τόσο ανελέητα τόσο εξονυχιστικά όσο στις μέρες μας,
σε μια σαδιστική αναζήτηση της παραμικρής ασυνέπειας ανάμεσα στα λόγια και τα
έργα τους. Πολλές φορές καταντάει παράλογο, επικίνδυνο και βαθιά ανέντιμο,
όταν μάλιστα προέρχεται από έναν Τύπο που δύσκολα μπορεί να κρύψει τη δική του
ψευτιά και υποκρισία. Άξιζε την επίθεση που δέχτηκε, η μικρή Κάθριν, επειδή ο
μπαμπάς την έστειλε σε ένα καθώς πρέπει σχολείο στο μακρινό Χάμερσμιθ; Βέβαια,
το καλό καθολικό σχολείο δέχεται μόνο τα παιδιά των ανωτέρων τάξεων. Ο Τόνι
διάλεξε το καλύτερο για την κόρη του, αντί να τη στείλει στο κοντινότερο (ή
χειρότερο) σχολείο. Μπορεί να φάνηκε ασυνεπής στην εκπαιδευτική του
μεταρρύθμιση, αλλά δεν θέλησε να φανεί ασυνεπής και ως πατέρας. Άλλωστε, ποιος
είπε ότι η δημοκρατία είναι φθηνή; Ο Τόνι επέκρινε πάντα τα δημόσια σχολεία.
Ήξερε πως δεν είναι σε καλή κατάσταση. Κάποτε θα τα φτιάξει και αυτά. Ποιος
είπε πως θα έπρεπε να θυσιάσει το δικό του παιδί για να μην κινδυνέψει η
πολιτική του καριέρα; (Θα ήταν υποκρισία να πει κανείς ότι όλα αυτά που
καταλογίζει ο βρετανικός Τύπος στον Τόνι Μπλερ ισχύουν μόνο για τον Τόνι Μπλερ
και τη Βρετανία.).

... ο Πάπας πηγαίνει στο Μεξικό. Η Εκκλησία δεν στέκεται στο πλευρό των
φτωχών. Ο συνδυασμός μιας πανίσχυρης Εκκλησίας με μια διάχυτη μιζέρια είναι
πικρός. Όπως τόσοι και τόσοι στο παρελθόν, μπορεί και ο Πάπας να στέκεται
ενεός μπροστά σε τόση αθλιότητα, τόση βία, τόση αδικία, κατάπληκτος μπροστά
στη διαφθορά, τα ναρκωτικά και την πορνεία. Όμως, οι διαπρύσιοι λόγοι του για
το χάσμα πλουσίων και φτωχών δεν θεραπεύουν το κακό. Αντί να αρθεί πάνω από
τις πολιτικές διαφορές και να πολεμήσει με σταθερό χέρι τη φτώχεια και την
αδικία, ο Πάπας μένει αιχμάλωτος ενός άγονου εκκλησιαστικού συντηρητισμού. (Θα
ήταν υποκρισία να πει κανείς πως όλα αυτά που καταλογίζει ο Μεξικανός
συγγραφέας Χόρχε Καστανιέντα στον Πάπα ισχύουν μόνο για τον Πάπα και το Βατικανό.).

... Ντ' Αλέμα προσπαθεί να ξεχάσει τον παλιό. Δεν θυμίζει σε τίποτα πια τον
άνθρωπο που άλλοτε επέκρινε δριμύτατα τις αμερικανικές επιδρομές στο Ιράκ ή
που στάθηκε στο πλευρό του Οτζαλάν. Ο νέος Ντ' Αλέμα ετοιμάζει προσεκτικά το
επίσημο ταξίδι του στην Ουάσιγκτον, τον Μάρτιο. Και λαμβάνει ευχαρίστως τα
μηνύματα που του στέλνει το ΝΑΤΟ. Οι νεοκομμουνιστές πρέπει να μείνουν εκτός
κυβερνήσεως. Δεν είναι πια ανεκτή ούτε η παρουσία του Κοσούτα. Η υπόσχεση
είναι ότι στη νέα ευρωπαϊκή τάξη, οι ιταλικές ένοπλες δυνάμεις θα έχουν
αυξημένο ρόλο. Η απόφαση για την ιταλική συμμετοχή στις ατλαντικές δυνάμεις
στο Κοσσυφοπέδιο «πέρασε» αυθωρεί. Άλλοτε θα «κόλλαγε» μήνες ολόκληρους στη
Βουλή. Δεκαετίες αριστερού φιλειρηνισμού ανήκουν πια στο παρελθόν. Ως άλλος
Σαούλ, ο Ιταλός πρωθυπουργός είδε το ΝΑΤΟϊκό φως στον δρόμο προς την
Ουάσιγκτον, όπως ο Απόστολος Παύλος είδε το θείο φως στον δρόμο προς τη Δαμασκό.

... είχε πει: «Οι Ιταλοί πολιτικοί δεν είναι σοβαροί». Και όσοι από αυτούς
ήταν, πλήρωσαν βαρύ τίμημα ­ ο Άλντο Μόρο το βαρύτερο. Τα αρχεία του
αμερικανικού Συμβουλίου Εθνικής Ασφαλείας για τον Χένρι Κίσινγκερ
δημοσιεύτηκαν στην Ουάσιγκτον. Αποκαλύπτουν πόσο πολύ είχε ενοχλήσει τους
Αμερικανούς ο «ιστορικός συμβιβασμός». Ο Μπερλίνγκουερ και ο Μόρο. Σήμερα, οι
Αμερικανοί δεν διακατέχονται πια από τέτοιο φόβο.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16352N581</ED>
<ID>
ID:18583

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N58&aa=1</URL></REF>


Article

<CATEGORY>vin07</CATEGORY>

 <H5>ΔΡ ΜΑΡΓΚΑΡΕΤ ΤΖΟΟΥΝΣ
</H5><H2>ΠΡΟΣΩΠΑ
</H2><H2>Από το Πανεπιστήμιο στις καταλήψεις
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η δρ Μάργκαρετ Τζόουνς δίδασκε στους φοιτητές της τους μεγάλους συγγραφείς της
αμερικανικής λογοτεχνίας· τώρα δίνει μαθήματα οικολογικής ευαισθησίας.

Δρ Τζόουνς. Η πρώην πανεπιστημιακός είναι σήμερα από τις πιο δραστήριες
ακτιβίστριες οικολόγους

Η ΔΡ ΤΖΟΟΥΝΣ κλείνει αύριο τα 50 και θα γιορτάσει τα γενέθλιά της σε μια
ερειπωμένη αποθήκη στις ανατολικές παρυφές του Μπρίστολ. Είναι το τελευταίο
μέλος μιας ομάδας οκτώ ακτιβιστών οικολόγων που κατέλαβαν την αποθήκη αυτή
πριν από 16 ημέρες. Σκοπός τους, να σώσουν το περιβάλλον εμποδίζοντας την
κατεδάφισή της ­ απαραίτητη για την τελευταία φάση της κατασκευής ενός
αυτοκινητοδρόμου προϋπολογισμού 14,5 δισεκατομμυρίων δραχμών. Οι επτά
κουράστηκαν και γύρισαν στο σπίτι, όχι όμως και η δρ Τζόουνς. «Είμαι έτοιμη να
μείνω εδώ ως τα 103α μου γενέθλια», φώναξε τις προάλλες στους ομοϊδεάτες της,
οι οποίοι την επευφημούσαν ενώ τους κρατούσαν σε απόσταση μια δεκαριά φρουροί ασφαλείας.

Η δρ Τζόουνς παραιτήθηκε τον Αύγουστο του 1997 από την έδρα της στο
Πανεπιστήμιο της Δυτικής Αγγλίας για να αφιερώσει όλο τον χρόνο και τις
δυνάμεις της στις οικολογικές διαμαρτυρίες. Ήταν το τέλος μιας ακαδημαϊκής
σταδιοδρομίας που ξεκίνησε με το διδακτορικό της στο αμερικανικό Πανεπιστήμιο
Περντιού, και περιέλαβε την έκδοση δύο διατριβών ­ «Βαβυλώνα: Πέντε
Καλιφορνέζοι Συγγραφείς στη Δεκαετία του 1930» και «Φεμινισμός των Μαζών».
Πιστεύει όμως πως ήταν ακτιβίστρια οικολόγος, «τουλάχιστον στην ψυχή», από 11
ετών, όταν το πατρικό της κατεδαφίσθηκε για να κατασκευασθεί ένας νέος δρόμος.
Το 1995 είχε εισβάλει επικεφαλής 150 ανθρώπων στο αγρόκτημα του τότε υπουργού
των Συντηρητικών Ουΐλιαμ Ουώλντγκρεηβ για να διαμαρτυρηθεί για το εμπόριο
βοοειδών. Την ίδια χρονιά συνελήφθη γιατί εισέβαλε στον αρχαιολογικό χώρο του
Στόουνχεντζ επικεφαλής 30 χίππυς. Πρόσφατα πούλησε το σπίτι της για να
χρηματοδοτήσει τις δραστηριότητές της. «Όλες οι εκστρατείες στις οποίες έχω
συμμετάσχει», εξηγεί, «αφορούν τα ίδια πράγματα, απληστία και χρήμα. Η αλλαγή
της ζωής μου δεν ήταν για μένα μεγάλο βήμα. Το κάνω γιατί μ' αρέσει και γιατί
πιστεύω σ' αυτό».

Πολλοί ντόπιοι πιστεύουν όμως ότι ο αυτοκινητόδρομος θα ανακουφίσει την
κυκλοφορία και οι ίδιοι θα επωφεληθούν από την «ανάπτυξη» που η κατασκευή του
συνεπάγεται. Η δρ Τζόουνς έχει άλλη γνώμη. «Αυτός ο δρόμος θα σημάνει άναρχη
αστική επέκταση, χιλιάδες σπίτια, σουπερμάρκετ, βενζινάδικα και ΜακΝτόναλντ'ς.
Άλλο ένα ωραίο κομμάτι υπαίθρου θα καταστραφεί», τονίζει. Και παραμένει μέσα
στην υγρή και κρύα αποθήκη, κοιμάται σ' έναν αδιάβροχο υπνόσακο, πλένεται με
νερό της βροχής. Οι αρχές επιτρέπουν στους φίλους της να της φέρνουν λίγα
τρόφιμα και η δρ Τζόουνς ζει με μανταρίνια, σάντουϊτς τυριού και σοκολάτες.
Αύριο ο φίλοι της ελπίζουν ότι θα τους επιτρέψουν να της προσφέρουν και μια
τούρτα γενεθλίων.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16352N582</ED>
<ID>
ID:18640

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N58&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Οι ατμοί των λέξεων
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Όταν έβριζαν μαζί όλους τους άλλους, ήταν αηδιαστικοί. Τώρα που εξευτελίζει ο
ένας τον άλλον, θα περίμενε κανείς το θέαμα να είναι διασκεδαστικό. Όμως όχι:
πάλι αηδιαστικό είναι.

Μπρυνό Μεγκρέ: «Πρώην μέλη του Εθνικού Μετώπου, καλώς ήλθατε στο Εθνικό
Μέτωπο» (από τη «Μοντ»)

ΤΗΝ ΠΕΡΑΣΜΕΝΗ Κυριακή, ο Ζαν-Μαρί Λεπέν ήταν καλεσμένος στην εκπομπή
«Πολεμικές» του δεύτερου καναλιού της γαλλικής τηλεόρασης. Κύριε πρόεδρε, τον
ρώτησε ο δημοσιογράφος, γιατί τόσο φραστικό μίσος, τόση βία από την πλευρά
σας; Τι αξία έχει για σας το να επιτίθεστε εναντίον της εξωτερικής εμφάνισης
του αντιπάλου σας; Ο αρχηγός του Εθνικού Μετώπου, που λίγες μέρες νωρίτερα
είχε ειρωνευτεί τον άλλοτε στενό συνεργάτη του Μπρυνό Μεγκρέ για το ύψος του,
χαμογέλασε. «Το ζήτημα είναι τεχνικό. Όταν θέλεις να ηγηθείς ενός λαϊκού
κινήματος πρέπει να διαθέτεις ορισμένες ικανότητες, των σωματικών
περιλαμβανομένων: δεν αρκεί να ανεβείς σ' ένα σκαμνί για να γίνεις μεγάλος. Ο
Μεγκρέ δεν μπορεί να απευθυνθεί στις λαϊκές μάζες, είναι φανερό, ούτε μπορεί
να αντικαταστήσει τον Ζαν-Μαρί Λεπέν!»

Κι είχε δίκιο. Την ίδια ώρα, στο ιδρυτικό συνέδριο του Εθνικού Μετώπου υπ' αρ.
2, ο Μεγκρέ κατέβαλλε αγωνιώδεις προσπάθειες να μιμηθεί τον πρώην αρχηγό του.
Σχημάτιζε με τα δάκτυλά του το σήμα της νίκης, όπως εκείνος. Ανέβαζε απότομα
τον τόνο της φωνής του. Σήκωνε τους ώμους του. Και κάθε τόσο σηκωνόταν στις
μύτες, λες και ήθελε να ψηλώσει, να μεγαλώσει. Λες και καταλάβαινε ­ σχολιάζει
η «Λιμπερασιόν» ­ ότι και ο καλύτερος ρήτορας του κόσμου δεν μπορεί να δώσει
στο τσίρκο των εικόνων περισσότερα απ' αυτά που έχει.

Κύριος στόχος των συνέδρων ήταν, βέβαια, ο Λεπέν. «Τα σχόλιά σου για τα
σωματικά χαρακτηριστικά είναι αξιοθρήνητα. Οι επιθέσεις σου εναντίον των
στελεχών σου, ακόμη και της κόρης σου, είναι αξιοθρήνητες. Ζαν-Μαρί,
παραλογίζεσαι», είπε ο ρομαντικός. «Οι ατμοί των λέξεων είναι συχνά εξίσου
επικίνδυνοι με τους ατμούς του αλκοόλ. Καταλήγουν να μεθούν το πνεύμα και τότε
η ευφυΐα υποχωρεί», τόνισε ο διανοούμενος.

Οι ιδέες είναι ίδιες και στα δύο στρατόπεδα. Το λεξιλόγιο, ανάλογο. Όπως και ο
φανατισμός. Συναθροίσεις βαρβάρων. Κι όμως: το 30% των Γάλλων έχουν δηλώσει
ότι έχουν ψηφίσει το Εθνικό Μέτωπο τουλάχιστον μια φορά, ενώ 5 εκατομμύρια
εξακολουθούν να το κάνουν. Τι τους ώθησε σε μια τέτοια επιλογή; Πώς κατάφεραν
οι νεοφασίστες να επιβάλουν το λεξιλόγιό τους και τις ιδέες τους σε μια
ολόκληρη κοινωνία; Πώς εξηγείται η «λεπενοποίηση των ψυχών», που κάνει τους
κυνηγούς ή τους κομμουνιστές να ρίχνουν αυγά στον Ντανιέλ Κον-Μπεντίτ
αποκαλώντας τον «γερμανό μπάσταρδο»;

Η προσφιλής στον Μεγκρέ μάχη των λέξεων έχει κερδηθεί από το Εθνικό Μέτωπο κι
έχει χαθεί από τους δημοκρατικούς, υπογραμμίζουν οι συγγραφείς του βιβλίου
«Mots a maux» (Λέξεις του κακού), που κυκλοφόρησε πρόσφατα από τις εκδόσεις
Dagorno. Το λεπενικό δηλητήριο χύνεται για χρόνια, συστηματικά, μελετημένα. Οι
πρωταγωνιστές δεν έχουν πια σημασία, ούτε τα εκλογικά τους ποσοστά. Οι
συνειδήσεις έχουν διαφθαρεί.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N58</CAT>
<ED>
Κωδικός άρθρου: A16352N583</ED>
<ID>
ID:18680

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N58&aa=3</URL></REF>


Article

<CATEGORY>vin08</CATEGORY>

 <H5>ΕΠΙΔΡΟΜΗ ΡΑΜΠΟ ΤΗΣ ΕΦΟΡΙΑΣ ΣΕ 25 ΣΤΟΧΟΥΣ * ΤΟ ΣΧΕΔΙΟ ΔΡΑΣΗΣ ΤΟΥ ΣΔΟΕ ΓΙΑ ΤΟ 1999
</H5><H5>Οι 25 στόχοι του ΣΔΟΕ
</H5><H2>Έφοδοι και φακέλωμα
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Σε 25 στόχους θα κάνουν έφοδο οι Ράμπο της Εφορίας το 1999. Αυτό προκύπτει
από το πρόγραμμα δράσης που έχει ήδη ετοιμάσει το Σώμα Δίωξης Οικονομικού
Εγκλήματος για εφέτος. Σ' αυτό καταγράφονται με ακρίβεια οι στόχοι των
φορολογικών ελέγχων, καθώς και οι επί μέρους προτεραιότητες.

Τα πολυτελή ΙΧ με ξένες πινακίδες θα αποτελέσουν και το 1999 τον ένα από τους
25 στόχους των ελεγκτών του Σώματος Δίωξης Οικονομικού Εγκλήματος

ΠΡΕΠΕΙ να σημειωθεί ότι στο πρόγραμμα δράσης του 1999 καταγράφονται και οι
λεγόμενοι στόχοι υψηλής προτεραιότητας. Πρόκειται για τους ελεύθερους
επαγγελματίες, το κύκλωμα διακίνησης, τα καύσιμα, τα κέντρα διασκέδασης και το οινόπνευμα.

ΟΙ ΕΞΙ ΣΤΟΥΣ ΔΕΚΑ

Ειδικότερα, όσον αφορά τους ελεύθερους επαγγελματίες, κρίθηκε ως στόχος υψηλής
προτεραιότητας, αφού από τους ελέγχους που έγιναν στη διάρκεια του 1998
διαπιστώθηκε ότι από τους 10 που ελέγχθηκαν στους 6 βρέθηκαν φορολογικές
παραβάσεις. Συγκεκριμένα θα συνεχισθούν οι έλεγχοι στους συμβολαιογράφους ενώ
οι έλεγχοι στους γιατρούς «επεκτείνονται και θα γενικευθούν και πέραν των
αναγραφόμενων στις καταστάσεις του Γενικού Λογιστηρίου του Κράτους». 
Επίσης, ανάλογοι έλεγχοι θα γίνουν σε δικηγόρους. 
Στόχος είναι, όπως χαρακτηριστικά τονίζεται, «ο αριθμός των ελέγχων να είναι
σε βαθμό που να δημιουργήσει κλίμα ελέγχου σ' όλες τις κατηγορίες ελεύθερων
επαγγελματιών». Στις λεγόμενες μικρές περιφέρειες θα ελεγχθεί «το σύνολο των
γιατρών, των συμβολαιογράφων και των δικηγόρων και ικανός αριθμός των άλλων επαγγελμάτων».

Παράλληλα, οι έλεγχοι στα κυκλώματα διακίνησης θα επικεντρώνονται:

* Στα εμπορικά κέντρα.

* Στις κεντρικές αγορές.

* Στις περιπολίες με τα υπηρεσιακά αυτοκίνητα στα εμπορικά κέντρα.

ΚΕΝΤΡΑ ΔΙΑΣΚΕΔΑΣΕΩΣ

Το ΣΔΟΕ, όμως, θα προχωρήσει και σε φακέλωμα των μεγάλων κέντρων διασκέδασης
όπου εμφανίζονται επώνυμοι καλλιτέχνες. Έτσι, για κάθε κέντρο αυτής της
κατηγορίας θα υπάρχει ειδικός φάκελος, ο οποίος θα περιέχει πληροφορίες που θα
αφορούν, εκτός των άλλων, και στοιχεία των καλλιτεχνών (συμβόλαια κ.ά.) καθώς
και τη φορολογική εικόνα του διαχειριστή της επιχείρησης. Οι έλεγχοι θα
γίνονται κυρίως την Παρασκευή και το Σαββατοκύριακο.

ΚΑΥΣΙΜΑ - ΠΟΤΑ

Στα καύσιμα θα γίνεται έλεγχος όλου του κυκλώματος διακίνησης καθώς και σε
λατομεία, εργοτάξια, φορτηγά, λεωφορεία, καλλιέργειες. 
Επίσης στο οινόπνευμα οι έλεγχοι θα επικεντρωθούν στις εισαγωγές - εξαγωγές,
καθώς και σε πρόσωπα που έχουν στο παρελθόν εντοπισθεί να κάνουν φορολογικές ή
τελωνειακές παραβάσεις. Επίσης θα ελεγχθούν περιπτώσεις λαθραίας παραγωγής οινοπνεύματος.

Οι έλεγχοι θα γίνονται σε εμπορικές επιχειρήσεις και ελεύθερους επαγγελματίες
τις εργάσιμες ώρες. Επίσης θα γίνονται μαζικοί έλεγχοι όπου θα συμμετέχει όλο
το προσωπικό ΣΔΟΕ σε επιλεγμένους στόχους, όπως π.χ. οδικά σημεία, σύνορα,
λαχαναγορές καθώς και σε επιχειρήσεις υγείας κ.α.

Το πρόγραμμα δράσης του ΣΔΟΕ οριστικοποιήθηκε σε συνάντηση που έγινε στη
Χαλκίδα το δεύτερο δεκαήμερο Ιανουαρίου και στην οποία συμμετείχαν όλοι οι
διευθυντές και οι αναπληρωτές διευθυντές του ΣΔΟΕ.

Αναλυτικά, οι 25 στόχοι των Ράμπο της Εφορίας είναι:

1 Οι ελεύθεροι επαγγελματίες.

2 Η διακίνηση των εμπορευμάτων στο εθνικό οδικό δίκτυο, τα λιμάνια, τα
αεροδρόμια και τις αγορές των αστικών κέντρων.

3 Τα καύσιμα από την παραγωγή μέχρι και τη διάθεση στους χρήστες.

4 Τα κέντρα διασκέδασης και γενικότερα οι επιχειρήσεις και οι
δραστηριότητες αναψυχής.

5 Το οινόπνευμα σε όλες τις φάσεις παραγωγής και εμπορίας.

6 Οι μεγάλες επιχειρήσεις.

7 Οι επώνυμοι ελεύθεροι επαγγελματίες και άλλα φυσικά πρόσωπα.

8 Οι κατασκευαστικές επιχειρήσεις.

9 Οι επιχειρήσεις παροχής υπηρεσιών.

10 Οι επιχειρήσεις τουρισμού, φιλοξενίας.

11 Τα καπνικά.

12 Τα ναρκωτικά.

13 Οι επιχειρήσεις εκπαίδευσης είτε με τη μορφή των εκπαιδευτηρίων όλων
των βαθμίδων είτε με τη μορφή των φροντιστηρίων.

14 Οι επιχειρήσεις παροχής υπηρεσιών υγείας και κοινωνικής πρόνοιας.

15 Οι επιχειρήσεις χονδρικού εμπορίου.

16 Τα καταστήματα λιανικού εμπορίου.

17 Τα εμπορευματοκιβώτια (containers) στους χώρους εναπόθεσης, έξω απ'
αυτούς, στο οδικό δίκτυο ή και στους χώρους κατάληξης.

18 Τα αυτοκίνητα.

19 Η νοθεία και η εισαγωγή υποβαθμισμένου ελαιολάδου.

20 Οι εποχικοί έλεγχοι.

21 Τα σωματεία μη κερδοσκοπικού χαρακτήρα.

22 Οι ιδιωτικές επενδύσεις που επιδοτούνται από τον κρατικό προϋπολογισμό.

23 Η προέλευση κεφαλαίων.

24 Τα πνευματικά δικαιώματα.

25 Τα τεχνικά έργα που χρηματοδοτούνται από το ταμείο συνοχής ή τα
διαρθρωτικά ταμεία της Ευρωπαϊκής Ένωσης και οι δραστηριότητες που
χρηματοδοτούνται από τα ταμεία προσανατολισμού και εγγυήσεων. Επίσης θα
ελεγχθούν και περιπτώσεις ξεπλύματος χρήματος σε καζίνο, λαχεία, Χρηματιστήριο κ.α.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16352N591</ED>
<ID>
ID:18595

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N59&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Με εθνική συνεννόηση
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΠΑΛΙ το αγροτικό ζήτημα στο προσκήνιο...

Τα προβλήματα των παραγωγών δεδομένα. Το ίδιο όμως και τα αίτια που συνδέονται
με παλιές πολιτικές (πριν από το '92), με αποσπασματικές ­ κατά καιρούς ­
ρυθμίσεις, με καινούργιες επιδιώξεις στις Βρυξέλλες, με τον «πόλεμο» από την
άλλη πλευρά του Ατλαντικού.

Χωρίς να ξεχάσει κανείς και χειρισμούς (κυρίως παλιότερους) στην οδό Αχαρνών.

Η χθεσινή πρόταση από την ηγεσία της ΠΑΣΕΓΕΣ για εθνική συνεννόηση και ειδικό
πρόγραμμα με κριτήρια και προδιαγραφές μέσα από το Πακέτο Σαντέρ μαζί με τους
συνεταιρισμούς, αποτελεί αφετηρία για μακροπρόθεσμη αντιμετώπιση. Και
προσφέρεται για λύσεις.

Γιατί ούτε τα προβλήματα αντιμετωπίζονται «ως διά μαγείας» ούτε τα χρέη
«κόβονται με το μαχαίρι» ούτε βέβαια οι αποφάσεις στις Βρυξέλλες μπορούν να
'ναι πάντα στα μέτρα μας.

Απόδειξη ό,τι έγινε προχθές με το λάδι, η ιστορία με το γάλα, οι εξελίξεις στα
καπνά και το βαμβάκι και οι εξαγωγές που «κουτσαίνουν».

Άσε που και το ευρώ κάτι κόβει από την «πράσινη δραχμή» (ισοτιμία δραχμής -
ECU) για τους αγρότες.

Είναι καιρός, λοιπόν, για πρόγραμμα. Και πολιτική.

Και η νέα ηγεσία του υπουργείου Γεωργίας και ξέρει και μπορεί...

ΥΓ: 1. Α, ναι, και τα τρακτέρ δεν είναι για να οργώνουν την
εθνική οδό.

2. Άσε που δεν προσφέρονται κιόλας...
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16352N592</ED>
<ID>
ID:18675

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N59&aa=2</URL></REF>


Article

<CATEGORY>vin08</CATEGORY>

 <H2>Απεργίες στο λιμάνι από τις 4 Φεβρουαρίου
</H2>
ΟΙ ΛΙΜΕΝΕΡΓΑΤΕΣ αποφάσισαν χθες να ξεκινήσουν 48ωρες επαναλαμβανόμενες
απεργίες από τις 4 Φεβρουαρίου στο λιμάνι του Πειραιά, αντιδρώντας στην
πρόθεση της κυβέρνησης για τη μετατροπή του Οργανισμού Λιμένος Πειραιά σε
ανώνυμη εταιρεία. Στην ψηφοφορία που έγινε την Τρίτη, ψηφίσαν κατά της
μετατροπής 133 και υπέρ 90, ενώ υπήρχαν και 6 λευκά ψηφοδέλτια.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N59</CAT>
<ED>
Κωδικός άρθρου: A16352N593</ED>
<ID>
ID:18689

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N59&aa=3</URL></REF>


Article

<CATEGORY>vin08</CATEGORY>

 <H5>ΕΠΙΣΠΕΥΔΕΤΑΙ Η ΣΥΖΗΤΗΣΗ ΓΙΑ ΤΙΣ ΑΛΛΑΓΕΣ ΣΤΟ ΦΟΡΟΛΟΓΙΚΟ ΣΥΣΤΗΜΑ
</H5><H2>Ανοιξιάτικος διάλογος
</H2>
Επισπεύδονται οι αποφάσεις για τις αλλαγές στη φορολογία εισοδήματος, καθώς το
οικονομικό επιτελείο αποφάσισε ο κοινωνικός διάλογος για τη μεταρρύθμιση του
φορολογικού συστήματος να «ανοίξει» στις αρχές Μαρτίου και να ολοκληρωθεί στις
αρχές Ιουνίου αντί για τον Σεπτέμβριο, που προβλεπόταν αρχικά.

ΑΥΤΟ ΣΗΜΑΙΝΕΙ ότι οι φοροελαφρύνσεις και οι άλλες ρυθμίσεις που θα
αποφασισθούν θα ανακοινωθοών νωρίτερα απ' ό,τι αναμενόταν, καθώς εκτιμήθηκε
ότι θα πρέπει να ξεκαθαρίσει νωρίτερα το τοπίο για τη φορολογική πολιτική που
θα ακολουθηθεί το 2000.

Το χρονοδιάγραμμα του διαλόγου αποφασίσθηκε χθες το απόγευμα σε σύσκεψη μεταξύ
του υπουργού Εθνικής Οικονομίας και Οικονομικών κ. Γιάννου Παπαντωνίου και του
υφυπουργού Οικονομιών κ. Γ. Δρυ. Στη σύσκεψη προσδιορίσθηκε και η λίστα με
τους 18 φορείς που θα λάβουν μέρος στον κοινωνικό διάλογο και οι οποίοι θα
είναι οι εξής: ΓΣΕΕ, ΑΔΕΔΥ, Οικονομικό Επιμελητήριο, Πανελλήνια Ομοσπονδία
Εφοριακών (ΠΟΕ-ΔΟΥ), Πανελλήνια Ομοσπονδία Λογιστών (ΠΟΛ), Πανελλήνια
Ομοσπονδια Φοροτεχνικών (ΠΟΦΕΕ), ΣΕΠΕ, Επαγγελματικό και Βιοτεχνικό
Επιμελητήριο Αθήνας (ΕΒΕΑ), Εμποροβιομηχανικό Επιμελητήριο Θεσσαλονίκης,
Πανελλήνιος Σύνδεσμος Εξαγωγέων, Τεχνικό Επιμελητήριο, Σύνδεσμος Ελληνικών
Βιομηχανιών (ΣΕΒ), ΓΣΕΒΕΕ, Πανελλήνιος Εμπορικός Σύλλογος, ΠΑΣΕΓΕΣ, ΓΕΣΑΣΕ,
ΣΥΔΑΣΕ, Σύνδεσμος Ανωνύμων Εταιρειών και ΕΠΕ, ενώ θα δοθεί η δυνατότητα να
υποβάλουν τις προτάσεις τους και άλλοι φορείς της αγοράς αν το επιθυμούν.

Όπως έγραψαν «ΤΑ ΝΕΑ, το περασμένο Σάββατο, η κυβέρνηση σκοπεύει να καταθέσει
στο τραπέζι του κοινωνικου διαλόγου 14 προτάσεις για τις αλλαγές στο
φορολογικό σύστημα. Τα μέτρα αυτά θα αφορούν τη φορολογία εισοδήματος, την
απλούστευση του φορολογικού συστήματος, τη φορολογια επιχειρήσεων και τη
διεύρυνση της φορολογικής βάσης. Κατά τη διαδικασία του διαλόγου, το ΚΕΠΕ θα
αναλαμβάνει να εξετάζει το κόστος των προτάσεων, ώστε η συζήτηση να διεξάγεται
με βάση τις δυνατότητες που υπάρχουν.

Οι 14 παρεμβάσεις που θα προτείνει το υπουργείο είναι:

1 Αλλαγές στη φορολογική κλίμακα με αύξηση του αφορολογήτου και
τιμαριθμοποίηση της κλίμακας. Επίσης, θα εξεταστούν οι εκπτώσεις δαπανών, αλλά
και τα τεκμήρια.

2 Ενίσχυση συγκεκριμένων ομάδων πληθυσμού με φορολογικές παρεμβάσεις.
Για παράδειγμα, αύξηση του ποσού της μείωσης φόρου για τους πολυτέκνους.

3 Κατάργηση φόρων που κρίνονται είτε ως μη αποδοτικοί είτε έχουν μεγάλο
κόστος διαχείρισης.

4 Ενοποίηση ομοειδών φόρων.

5 Κατάργηση ορισμένων βεβαιώσεων ή και πιστοποιητικών.

6 Κατάργηση των αντικειμενικών κριτηρίων.

7 Εκμετάλλευση των σύγχρονων δικτύων επικοινωνίας, όπως π.χ. το
Internet, στις συναλλαγές φορολογουμένων με την Εφορία.

8 Φορολογικά κίνητρα σε επιχειρήσεις που δραστηριοποιούνται σε κλάδους
στρατηγικής σημασίας.

9 Αλλαγές στο σύστημα των μοναδικών συντελεστών καθαρού κέρδους.

10 Ηλεκτρονικές διασταυρώσεις στοιχείων απλών φορολογουμένων και
επιχειρήσεων που αφορούν την κατανάλωση και το εισόδημα.

11 Αυτοματοποιημένες διαδικασίες ελέγχου.

12 Αλλαγές στον τρόπο φορολόγησης των εισοδημάτων από ενοίκια.

13 Αλλαγές στον τρόπο φορολόγησης των εισοδημάτων από άλλες πηγές εκτός
μισθών, συντάξεων, κερδών και ακινήτων.

14 Υποχρεωτική αναγραφή του Αριθμού Φορολογικού Μητρώου σε όλες τις
οικονομικές πράξεις.

Ανάμεσα στα μέτρα που μελετώνται περιλαμβάνεται η κατάργηση της υποβολής
φορολογικών δηλώσεων από το 2000 για τους μισθωτούς και τους συνταξιούχους που
έχουν εισόδημα μέχρι 2.000.000 δρχ. και δεν έχουν άλλες πηγές εισοδήματος.
Επίσης μελετάται η απλοποίηση των φορολογικών εντύπων και η καλύτερη ενημέρωση
των φορολογουμένων για τα δικαιώματα και τις υποχρεώσεις τους .
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16352N601</ED>
<ID>
ID:18596

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N60&aa=1</URL></REF>


Article

<CATEGORY>vin08</CATEGORY>

 <H2>Εκκαθάριση έως τις 10 Μαρτίου όλων των δηλώσεων
</H2>
ΕΝΤΟΛΗ στις Εφορίες να εκκαθαρίσουν μέχρι τις 10 Μαρτίου 1999 τις περσινές
φορολογικές δηλώσεις που εκκρεμούν, έδωσε το υπουργείο Οικονομικών με
κατεπείγουσα εγκύκλιο που απέστειλε σε όλες τις Εφορίες. Σε διαφορετική
περίπτωση ­ όπως επισημαίνεται χαρακτηριστικά ­ θα ελεγχθούν αυστηρά οι
υπεύθυνοι των Εφοριών οι οποίοι απειλούνται με κυρώσεις. Στην εγκύκλιο
αναφέρεται ότι σε όλες σχεδόν τις ΔΟΥ εκκρεμεί ακόμα ένας μεγάλος αριθμός
ανεκκαθάριστων δηλώσεων φορολογίας εισοδήματος, που έχει ως αποτέλεσμα τα
δικαιολογημένα παράπονα των φορολογουμένων και την καθυστέρηση στην είσπραξη
εσόδων του Δημοσίου. Καλούνται ακόμη οι οικονομικοί επιθεωρητές να ενημερώσουν
το υπουργείο Οικονομικών για τυχόν εναπομείνασες ανεκκαθάριστες δηλώσεις μέχρι
τις 20 Μαρτίου 1999. Υπενθυμίζεται ότι τα «ΝΕΑ» είχαν γράψει στις 21
Ιανουαρίου ότι σύμφωνα με τα στοιχεία από τις Εφορίες οι δηλώσεις που δεν
έχουν ακόμη εκκαθαριστεί φτάνουν τις 150.000.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N60</CAT>
<ED>
Κωδικός άρθρου: A16352N602</ED>
<ID>
ID:18650

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N60&aa=2</URL></REF>


Article

<CATEGORY>vin08</CATEGORY>

 <H5>ΤΙΣ ΜΙΣΕΣ ΜΑΣ ΑΓΟΡΕΣ ΤΙΣ ΚΑΝΟΥΜΕ ΜΕ ΔΑΝΕΙΑ ΚΑΙ ΚΑΡΤΕΣ
</H5><H2>Εύποροι με... πλάτες
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Μια στις δυο φορές που ο Έλληνας ανοίγει το πορτοφόλι του, όταν βρίσκεται
σε πολυκαταστήματα ή καταστήματα επίπλων, ψάχνει την πιστωτική του κάρτα, ενώ
όταν βρίσκεται στον «προθάλαμο» μιας αγοράς Ι.Χ. ή ηλεκτρικής συσκευής, τότε
ψάχνει το γκισέ της τράπεζας.

ΟΙ ΕΠΤΑ στους δέκα Έλληνες πληρώνουν το αυτοκίνητό τους μέσω καταναλωτικών
δανείων, ενώ οι έξι στους δέκα προτιμούν «δανεικά» ­ από κάρτες και δάνεια ­
για να αγοράσουν τα ηλεκτρικά είδη του σπιτιού τους.

Οι αγορές στα σούπερ μάρκετ κατέχουν το χαμηλότερο ποσοστό, αφού μόνο το 4,5%
του συνόλου γίνεται με «πλαστικό χρήμα», αλλά, όπως λένε οι γνώστες του χώρου,
τα επόμενα χρόνια και αυτό το κομμάτι των δαπανών θα πληρώνεται μέσω
πιστωτικών καρτών, αφού η συρρίκνωση του εισοδήματος και η άμεση δυνατότητα
πίστωσης που δίνουν οι κάρτες εξυπηρετούν, έστω και προσωρινά, το καταναλωτικό κοινό.

ΚΟΝΤΑ ΣΤΟ ΕΝΑ ΤΡΙΣ.

Όμως και οι αγορές ειδών ένδυσης, υπόδησης, καλλυντικών, οικιακού εξοπλισμού,
και επίπλων κατέχει ένα σημαντικό κομμάτι στις δαπάνες που γίνονται με
«δανεικά», αφού οι μισές αγορές γίνονται με πιστωτικές κάρτες.

Σύμφωνα με στοιχεία της Τραπέζης της Ελλάδος, έως τον περασμένο Νοέμβριο οι
Έλληνες δανείστηκαν από τις τράπεζες ­ από πιστωτικές κάρτες και καταναλωτικά
δάνεια ­ το ποσό των 880,9 δισεκατομμυρίων δραχμών, ενώ τον αντίστοιχο μήνα
του 1997 το ποσό ήταν 668,4 δισεκατομμύρια δραχμές. Παρατηρήθηκε, δηλαδή,
αύξηση της τάξης του 31,8%.

1.300.000 ΚΑΤΟΧΟΙ

«Οι πιστωτικές κάρτες προσφέρουν την άμεση δυνατότητα πίστωσης στους κατόχους
τους. Αν και οι Έλληνες δεν είναι από τους καταναλωτές που χρησιμοποιούν σε
μεγάλο ποσοστό "πλαστικό χρήμα" για τις αγορές τους, εν τούτοις σταδιακά
αυξάνεται ο αριθμός των Ελλήνων που αποκτούν και χρησιμοποιούν πιστωτικές
κάρτες. Ήδη ο αριθμός τους υπολογίζεται στο 1.300.000 κατόχους», όπως εξηγεί ο
κ. Παναγιωτης Χαϊκάλης, διευθύνων σύμβουλος της Εθνοκάρτας. Όπως συμπληρώνει,
υπολογίζεται ότι ο μέσος Έλληνας καταναλωτής - κάτοχος πιστωτικής κάρτας
διαθέτει πιστωτικό όριο από 600.00 έως 900.000 δραχμές.

*Αγορές μεγάλου κόστους, όπως τα αυτοκίνητα, αποτελούν τις δαπάνες των
ελληνικών νοικοκυριών που καλύπτονται σε μεγαλύτερο ποσοστό από τα
καταναλωτικά δάνεια. «Τα τελευταία χρόνια όλο και περισσότεροι καταναλωτές
καταφεύγουν στον δανεισμό για να αγοράσουν αυτοκίνητα. Υπολογίζεται ότι 70%
έως 75% των αγοραστών εκμεταλλεύονται τα δάνεια για την αγορά αυτοκίνητου»,
λέει ο κ. Νίκος Ταγκούλης, υπεύθυνος δημόσιων σχέσεων της Fiat Auto Ελλάς. «Η
πτώση των επιτοκίων έχει οδηγήσει αρκετούς καταναλωτές προς αυτήν την
κατεύθυνση, αφού πλέον χωρίς μεγάλες επιβαρύνσεις μπορούν να κάνουν αγορές
αρκετών εκατομμυρίων. Κάτι που παλιότερα ήταν ασύμφορο».

ΤΑ ΠΟΣΟΣΤΑ

Πάντως, σύμφωνα με στοιχεία της Ευρωπαϊκής Ένωσης, οι Έλληνες δανείζονται
λιγότερο από τους άλλους Ευρωπαίους για να καλύψουν άμεσες δαπάνες των
νοικοκυριών σε σύγκριση με άλλους λαούς της Ένωσης. Έτσι, η καταναλωτική πίστη
ως ποσοστό χρηματοδότησης του ιδιωτικού τομέα στη χώρα μας δεν ξεπερνά το 6%,
σε χώρες όπως στην Πορτογαλια και στη Γερμανια φτάνει το 10% και στη Βρετανία
ξεπερνά το 12%.

«Αγοράζει σε μεγαλύτερο ποσοστό με δάνεια και κάρτες περίπου το 60%. Ενώ το
35% προτιμά τα μετρητά και το υπόλοιπο 5% τις επιταγές», λέει ο κ. Βασίλης
Κουτσόπουλος, προϊστάμενος του Εμπορικού Τμήματος του Ράδιο Κορασίδη. Αλλά και
σε ό,τι αφορά τις δαπάνες για ρούχα, παπούτσια και είδη σπιτιού, ο ένας στους
δύο καταναλωτές πληρώνει με κάρτα. «Το 45-50% των αγορών γίνεται με κάρτες»,
λέει ο κ. Θεμιστοκλής Λαζάρου, διευθυντής του πολυκαταστήματος Αφοί
Λαμπρόπουλοι. «Κάποιοι από αυτούς εκμεταλλεύονται τις άτοκες δόσεις που
προσφέρουν οι τράπεζες στις πιστωτικές του κάρτες. Οι περισσότερες αγορές μέσω
καρτών αφορούν τα ενδύματα και σε μικρότερο ποσοστό τα υπόλοιπα είδη», συνεχίζει.

ΠΟΛΥ ΜΑΚΡΙΑ

Αλλά και στα ταμεία των σούπερ μάρκετ τα τελευταία χρόνια «μπήκε» το πλαστικό
χρήμα. Στα σούπερ μάρκετ των μεγάλων αλυσίδων υπολογίζεται ότι το 4% έως 5%
του τζίρου γίνεται μέσω πιστωτικών καρτών. «Για τη χρονιά που πέρασε, το 4,5%
του του τζίρου μας πληρώθηκε με πιστωτικές κάρτες», λέει ο κ. Αργυρής
Σφουντούρης, οικονομικός διαχειριστής στα σούπερ μάρκετ Βερόπουλος. «Σιγά σιγά
το ποσοστό αυτό αυξάνεται, αλλά ακόμα είμαστε πολύ μακριά από τις άλλες χώρες.
Ο Έλληνας προτιμά να αγοράζει τα είδη διατροφής του καταβάλλοντας μετρητά.
Ίσως τα επόμενα χρόνια αυτό αλλάξει, όπως έγινε και στις άλλες κατηγορίες
αγαθών. Πάντως, περίπου οι εννέα στους δέκα προτιμούν ακόμα τα μετρητά».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16352N611</ED>
<ID>
ID:18597

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N61&aa=1</URL></REF>


Article

<CATEGORY>vin08</CATEGORY>

 <H2>Αυξημένο μέρισμα από την Ιονική Επενδύσεων
</H2>
ΑΥΞΗΜΕΝΟ κατά 67% θα είναι το μέρισμα που θα διανείμει για το 1998 (σε σχέση
με αυτό του 1997) η Ιονική Επενδύσεων. Θα διανείμει 150 δρχ. ανά μετοχή,
έναντι 90 δρχ. το 1997.

Η τιμή της μετοχής αυξήθηκε κατά 63,3% σε ετήσια βάση το 1998.

Τα καθαρά κέρδη της εταιρείας έφθασαν τα 1,315 δισ. δρχ. (ήταν αυξημένα κατά
116% από πέρσι) και η εσωτερική αξία του χαρτοφυλακίου της αυξήθηκε στο ίδιο
διάστημα κατά 80% και έφθασε στα 5,58 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16352N612</ED>
<ID>
ID:18651

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N61&aa=2</URL></REF>


Article

<CATEGORY>vin08</CATEGORY>

 <H2>Και σε ευρώ αναχρηματοδότηση παλαιών στεγαστικών δανείων
</H2>
ΜΕΤΑ τη μάχη των επιτοκίων ξεσπά τώρα και μάχη για τις αναχρηματοδοτήσεις
παλαιών στεγαστικών δανείων με χαμηλά επιτόκια.

Χθες η Eurobank ανακοίνωσε τη δημιουργία προγράμματος αναχρηματοδότησης
παλαιών δανείων σε ευρώ. Αυτό σημαίνει ότι θα χορηγεί δάνεια με επιτόκιο ευρώ
(5,5-6%) για την αποπληρωμή παλαιών στεγαστικών δανείων από οποιαδήποτε τράπεζα.

Ο αρμόδιος γενικός διευθυντής της Eurobank Β. Μπαλλής, επεσήμανε ότι με το νέο
πρόγραμμα δίνεται η δυνατότητα σε όλους να επωφεληθούν άμεσα από τα χαμηλά
επιτόκια του ευρώ και να χρηματοδοτήσουν με χαμηλό κόστος τις στεγαστικές τους ανάγκες.

Οι δόσεις είναι χαμηλές και ξεκινούν από 7.000 δρχ. τον μήνα ανά εκατομμύριο δανείου.

Επίσης η Eurobank μειώνει από τη Δευτέρα μέχρι 2 μονάδες τα επιτόκια στα
δάνεια και μισή μονάδα τα επιτόκια των καταθέσεων.

Τα νέα μειωμένα επιτόκια διαμορφώνονται ως εξής:

* Για κεφάλαια κίνησης και πάγιες εγκαταστάσεις 12,75% από 14,75%.

* Για στεγαστικά δάνεια ελεύθερης δόσης κυμαινόμενο 11,75%. Bonus κυμαινόμενο
12%, σταθερό για 2 χρόνια 9,50%, για 3 χρόνια 8,50%, για 5 χρόνια 7,50%, για
10 χρόνια 7,40% και για 15 χρόνια 7,25%.

* Για στεγαστικά δάνεια σε ευρώ κυμαινόμενο 5,50%, σταθερό για 3 χρόνια 6%.

Το επιτόκιο του λογαριασμού Super Ταμιευτήριο διαμορφώνεται από 8%-10,25%,
αναλόγως του ποσού.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16352N613</ED>
<ID>
ID:18690

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N61&aa=3</URL></REF>


Article

<CATEGORY>vin08</CATEGORY>

 <H2>Νέα στρατηγική για το εμπόριο στην Ένωση
</H2>
ΜΙΑ ΝΕΑ στρατηγική για το εμπόριο, με τη δημιουργία Λευκής Βίβλου, ενέκρινε η
Ευρωπαϊκή Επιτροπή, με πρωτοβουλία του Έλληνα επιτρόπου Χρήστου Παπουτσή.

Περιλαμβάνει μέτρα που αναδεικνύουν τον σημαντικό ρόλο του λιανεμπορίου και
του χονδρεμπορίου στον ευρύτερο ευρωπαϊκό χώρο.

Όπως επισημαίνει σε δηλώσεις του ο κ. Παπουτσής:

«Αν θέλουμε να διατηρήσουμε τη ζωτικότητα και την ποιότητα του εμπορίου και
της διανομής στην Ευρώπη, διαθέτοντας μια μεγάλη ποικιλία αγαθών και τύπων
υπηρεσιών, ενώ ταυτόχρονα θα σεβόμαστε τα παραδοσιακά πολιτιστικά και
κοινωνικά πρότυπα, πρέπει συνεχώς να διασφαλίζουμε ότι οι δημόσιες πολιτικές
θα είναι συμβατές με την αυξανόμενη ανταγωνιστικότητα και την προσφορά καλών
υπηρεσιών στον πελάτη».

Στα πλαίσια των σχετικών αποφάσεων προβλέπονται:

* Πληροφοριακή εκστρατεία στα κράτη-μέλη, σκοπός της οποίας είναι να επισύρει
την προσοχή στον οικονομικό και κοινωνικό ρόλο του εμπορίου στην Ε.Ε.

* Δράσεις που αποσκοπούν στο να βοηθήσουν τις μικρομεσαίες επιχειρήσεις (ΜΜΕ)
του κλάδου της διανομής, ώστε να επωφεληθούν πλήρως από το ηλεκτρονικό εμπόριο.

* Προσδιορισμός των βέλτιστων πρακτικών, που σκοπό έχουν να βοηθήσουν την
ανταγωνιστικότητα των καταστημάτων της γειτονιάς.

* Παροχή πληροφοριών στις μικρομεσαίες εμπορικές επιχειρήσεις, ώστε να
βοηθηθεί η προετοιμασία τους για την εισαγωγή του ευρώ.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N61</CAT>
<ED>
Κωδικός άρθρου: A16352N614</ED>
<ID>
ID:18711

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N61&aa=4</URL></REF>


Article

<CATEGORY>vin08</CATEGORY>

 <H5>ΠΟΥ ΕΠΕΚΤΕΙΝΕΤΑΙ ΤΟ ΑΝΤΙΚΕΙΜΕΝΙΚΟ ΣΥΣΤΗΜΑ ΓΙΑ ΠΡΟΣΔΙΟΡΙΣΜΟ ΑΞΙΑΣ ΑΓΡΟΤΕΜΑΧΙΩΝ
- ΟΙΚΟΠΕΔΩΝ
</H5><H2>Αλγεβρικές τιμές...
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Σε άλλους 8 νομούς της χώρας θα επεκταθεί σύντομα το αντικειμενικό σύστημα
προσδιορισμού της αξίας των αγροτεμαχίων και των οικοπέδων. Παράλληλα στους
νομούς αυτούς θα ισχύει ειδικός τρόπος προσδιορισμού της αντικειμενικής αξίας
των ακινήτων που βρίσκονται σε περιοχές εντός σχεδίου πόλης, μέχρι να
ενταχθούν στο αντικειμενικό σύστημα.

ΣΥΜΦΩΝΑ με πληροφορίες οι νομοί αυτοί είναι οι εξής: Θεσσαλονίκης, Χαλκιδικής,
Καβάλας, Έβρου, Ροδόπης, Θεσπρωτίας, Εύβοιας και Χανίων.

Την απόφαση για την επέκταση του αντικειμενικού προσδιορισμού της αξίας των
αγροτεμαχίων (καλλιεργούμενες και μη καλλιεργούμενες εκτάσεις) και των
οικοπέδων έλαβε το υπουργείο Οικονομικών ύστερα από τις πρώτες ενδείξεις
επιτυχημένης εφαρμογής του στους 4 πρώτους νομούς Καστοριάς, Γρεβενών, Λάρισας
και Αργολίδας, στους οποίους ξεκίνησε πιλοτικά η εφαρμογή του από τις 4 Ιανουαρίου.

Στο υπουργείο μελετούν αυτήν την περίοδο τις ιδιαίτερες συνθήκες που
επικρατούν στους 8 νομούς για να καθορίσουν τις τιμές βάσης, οι οποίες θα
πολλαπλασιάζονται με μία σειρά από συντελεστές για να προκύπτει η αξία των
αγροτεμαχίων και των οικοπέδων.

Υπενθυμίζεται ότι με βάση το νέο σύστημα η αντικειμενική αξία των αγροτεμαχίων
και των οικοπέδων θα προσδιορίζεται από το άθροισμα τριών παραμέτρων:

* Η πρώτη είναι η Βασική Αξία Γης για κάθε εδαφική έκταση.

* Η δεύτερη είναι η Οικοπεδική Αξία Γης εφόσον υπάρχει κτίσμα επάνω στο
αγροτεμάχιο και η επιφάνειά του υπερβαίνει τα 15 τ.μ.

* Και η τρίτη είναι η Αξία Δυνατότητας Περαιτέρω Αξιοποίησης για τις εκτάσεις
που βρίσκονται μέσα σε γενικά πολεοδομικά σχέδια και οικισμούς για τους
οποίους δεν έχουν οριστεί όροι δόμησης, καθώς και για αυτές που βρίσκονται
εκτός πολεοδομικών σχεδίων και οικισμών χωρίς όρους δόμησης αλλά με πρόσοψη σε
εθνική οδό.

Για τα ακίνητα που βρίσκονται σε περιοχές εντός σχεδίου πόλης ή έχουν ειδικούς
όρους δόμησης στους 8 νόμους, η αξία γης με το ειδικό σύστημα αντικειμενικού
προσδιορισμού θα υπολογίζεται από το γινόμενο της αρχικής τιμής του οικοπέδου
με τον Συντελεστή Αξιοποίησης του Οικοπέδου (ΣΑΟ). Θα λαμβάνεται υπόψη και ο
Συντελεστής Εμπορικότητας (ΣΕ), καθώς και ο Συντελεστής Οικοπέδου.

Στο μεταξύ, από τη Δευτέρα θα ξεκινήσει για πρώτη φορά το αντικειμενικό
σύστημα προσδιορισμού και οι νέες αντικειμενικές τιμές στα ακίνητα σε πάνω από
100 περιοχές της χώρας, που από το τέλος Δεκεμβρίου είχε ανακοινωθεί ότι θα
εισαχθούν στο σύστημα αλλά δεν είχε οριστεί η ημερομηνία έναρξης.

Πρόκειται για τις περιοχές Κυκλάδων (επαρχία Σύρου), Φθιώτιδος (επαρχία
Φθιώτιδος, Λοκρίδος, Λιβαδειάς), Εύβοιας (επαρχία Καρύστου), Μαγνησίας
(επαρχία Βόλου), Πιερίας (επαρχία Πιερίας), Έβρου (επαρχία Αλεξανδρούπολης,
Σουφλίου), Ηρακλείου, Ρεθύμνου και Κοζάνης. Να σημειωθεί ότι οι αντικειμενικές
τιμές στις περιοχές αυτές κυμαίνονται από 100.000 δρχ. το τ.μ. μέχρι 250.000
δρχ. το τ.μ
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16352N621</ED>
<ID>
ID:18598

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N62&aa=1</URL></REF>


Article

<CATEGORY>vin08</CATEGORY>

 <H2>Ρύθμιση χρεών αγροτών με νέες τραπεζικές τεχνικές
</H2>
ΜΕ ΝΕΕΣ «τραπεζικές τεχνικές» ανακοινώθηκε θα γίνουν οι ρυθμίσεις των
αγροτικών χρεών από την ΑΤΕ, ενώ αναφέρθηκε ότι ήδη με την αναθεώρηση της ΚΑΠ
και το ευρώ οι άνθρωποι της υπαίθρου βγαίνουν ζημιωμένοι.

Πρόκειται για δύο βασικές επισημάνσεις που έγιναν χθες στα πλαίσια της έκθεσης
AGROTICA '99, στη Θεσσαλονικη

Όπως είπε, απαντώντας σε σχετικές ερωτήσεις, ο υπουργός Γεωργίας κ. Γ.
Ανωμερίτης για το θέμα των χρεών προς την ΑΤΕ, η πορεία της οικονομίας δίνει
τη δυνατότητα με τις νέες τραπεζικές τεχνικές να εξεταστεί το θέμα.

Πρόσθεσε επίσης ότι δεν πρόκειται να ξαναγίνουν ρυθμίσεις όπως αυτή του 1994
για τα χρέη των 550 δισ. δραχμών.

Ο κ. Ανωμερίτης εμφανίστηκε αισιόδοξος ότι στη συνεδρίαση του Υπουργικού
Συμβουλίου (στις 5 Φεβρουαρίου) θα δοθούν λύσεις στα αιτήματα των αγροτών
προκειμένου να μην υπάρξουν, όπως τόνισε, νέες κινητοποιήσεις με αποκλεισμούς
των δρόμων.

³ Σε απώλεια της τάξεως του 3,3% κάθε χρόνο για το εισόδημα των Ελλήνων
αγροτών οδηγούν οι επιπτώσεις από το ευρώ, ενώ από ενδεχόμενη επανεθνικοποίηση
της ΚΑΠ προκύπτει απώλεια επιδοτήσεων 540 εκατ. ECU (1.7 τρισ. δραχμές) τον χρόνο.

Αυτό αποκάλυψε ο πρόεδρος της ΠΑΣΕΓΕΣ κ. Νίκος Λιόλιος σε συνέντευξη Τύπου που
δόθηκε χθες στη Θεσσαλονίκη στα πλαίσια της AGROTICA '99.

Μέσα σ' αυτό το διεθνές δυσμενές κλίμα, υπογράμμισε ο κ. Λιόλιος, οι Έλληνες
αγρότες έχουν να αντιμετωπίσουν και μια σειρά εγγενών δυσκολιών και
προβλημάτων στον ελλαδικό χώρο, όπως το πρόβλημα της ανταγωνιστικότητας
αποτέλεσμα υψηλών όρων παραγωγής (ακριβά καύσιμα, φάρμακα, λιπάσματα, εφόδια,
εργαλεία), ελλιπής πληροφόρηση ορθολογικών τρόπων καλλιέργειας, υψηλά επιτόκια
δανεισμού, υψηλές επιβαρύνσεις των τόκων υπερημερίας, έλλειψη εθνικής εξαγωγής
στρατηγικής κ.λπ.

Η ΠΑΣΕΓΕΣ προτείνει δημιουργία εθνικού προγράμματος στα πλαίσια του Γ' ΚΠΣ με
το 20% των συνολικών πόρων, που θα καλύπτει όλη τη χώρα και που θα προβλέπει,
με αυστηρές προδιαγραφές, τη χορήγηση κινήτρων στις συνεταιριστικές οργανώσεις.

Κινητήριος μοχλός του προγράμματος θα πρέπει να είναι η ΠΑΣΕΓΕΣ. Για τον λόγο
αυτό, υπογράμμισε ο κ. Λιόλιος, όλοι οι φορείς της εθνικής μας ζωής
(κυβέρνηση, κόμματα, εμπλεκόμενες οργανώσεις) πρέπει να συζητήσουν και να
καταλήξουν σε μια εθνική στρατηγική για τα άμεσα βραχυπρόθεσμα και
μακροπρόθεσμα προβλήματα των αγροτών και της αγροτικής οικονομίας του τόπου.

Στο μεταξύ, στη διάρκεια συνέντευξης Τύπου που έδωσε χθες στη Θεσσαλονίκη
κλιμάκιο βουλευτών της Ν.Δ., ο πρώην γενικός γραμματέας του υπουργείου
Γεωργίας, βουλευτής Κιλκίς κ. Σάββας Τσιτουρίδης, επανέλαβε ότι το κόμμα του
δεν υποστηρίζει τις ακραίες κινητοποιήσεις των αγροτών και επισήμανε ότι η
πρόταση της Ν.Δ. για τον αγροτικό τομέα θα παρουσιαστεί ολοκληρωμένη στη
διάρκεια διάσκεψης που θα πραγματοποιηθεί στα Γιαννιτσά Πέλλας, στις 7
Φεβρουαρίου, παρουσία του Κ. Καραμανλή.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16352N622</ED>
<ID>
ID:18652

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N62&aa=2</URL></REF>


Article

<CATEGORY>vin08</CATEGORY>

 <H2>Και με ψήφο Ν.Δ. - ΣΥΝ η πώληση της Σόφτεξ
</H2>
ΜΕ ΤΗ συναίνεση της Νέας Δημοκρατίας και του Συνασπισμού και την αντίθετη
άποψη του ΚΚΕ και του ΔΗΚΚΙ ψηφίστηκε χθες στη Βουλή κατά πλειοψηφία η
τροπολογία για την αποκρατικοποίηση της χαρτοβιομηχανίας Σόφτεξ.

Η υφυπουργός Ανάπτυξης Άννα Διαμαντοπούλου υποστήριξε ότι η κυβέρνηση κατέληξε
να πωληθεί ύστερα από διεθνή διαγωνισμό η χαρτοβιομηχανία στην αμερικανική
εταιρεία Λόκχριτς, αντί συνολικού τιμήματος 120 εκατομμυρίων δολαρίων (περίπου
33,1 δισεκατομμύρια δραχμές). Από αυτά τα 26 εκατομμύρια δολάρια (7,2 δισ.) θα
καταβληθούν ως προκαταβολή αμέσως μετά την υπογραφή και τα υπόλοιπα 94
εκατομμύρια δολάρια (25,9 δισ.) μέσα σε διάστημα 10 χρόνων.

Σχετικά όμως με το τίμημα, αλλά και τους όρους πώλησης, εξέφρασαν ενστάσεις ­
παρόλο που ψήφισαν τελικά την τροπολογία ­ βουλευτές της Νέας Δημοκρατίας και
του Συνασπισμού.

Ο κ. Γ. Αλογοσκούφης χαρακτήρισε το ποσόν μικρό και πρόσθεσε πως η πώληση
έγινε με ευνοϊκούς όρους για τον αγοραστή.

Από τον ΣΥΝ ο κ. Γ. Δραγασάκης υποστήριξε ότι η συμφωνία είναι μονομερής προς
όφελος των αγοραστών και τόνισε ότι η σύμβαση δεν διευκρινίζει το συνολικό ποσόν.

Έντονη όμως αντιπαράθεση σημειώθηκε ανάμεσα στην υφυπουργό και σε βουλευτές
του ΚΚΕ και τον πρόεδρο του ΔΗΚΚΙ κ. Δημήτρη Τσοβόλα, οι οποίοι εξέφρασαν
σοβαρές αντιρρήσεις για την πώληση, αλλά και για τη διασφάλιση των δικαιωμάτων
των εργαζομένων.

Οι δύο κοινοβουλευτικοί εκπρόσωποι του ΚΚΕ κ.κ. Μ. Κωστόπουλος και Στρ.
Κόρακας έκαναν λόγο για «ξεπούλημα της επιχείρησης», πρόσθεσαν ότι οι
εργαζόμενοι δεν έχουν καμία εγγύηση και προειδοποίησαν την κυβέρνηση ότι «η
υπόθεση δεν θα μείνει εδώ».

Ανάλογες ήταν και οι αντιδράσεις από την πλευρά του ΔΗΚΚΙ. Ο κ. Δ. Τσοβόλας
και οι κ.κ. Τ. Ιντζές και Γ. Τσαφούλιας κατηγόρησαν την κυβέρνηση ότι πούλησε
την εταιρεία «αντί πινακίου φακής και με όρους βλαπτικούς για το Ελληνικό
Δημόσιο», ενώ υποστήριξαν ότι η συμφωνία είναι κατά των εργαζομένων.

Η υφυπουργός Ανάπτυξης διαβεβαίωσε ότι η σύμβαση επιτρέπει τη λειτουργία του
εργοστασίου της Σόφτεξ στη Δράμα και επιπλέον εξασφαλίζει θέσεις εργασίας για
1.275 υπαλλήλους. Ακόμη διευκρίνισε ότι οι υπόλοιποι 325 εργαζόμενοι στην
εταιρεία θα ενταχθούν στις ρυθμίσεις του ΟΑΕΔ, ενώ όσοι αποχωρήσουν με
εθελουσία έξοδο θα αποζημιωθούν με έξι εκατομμύρια δραχμές που θα τους
καταβληθούν εφάπαξ.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16352N623</ED>
<ID>
ID:18691

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N62&aa=3</URL></REF>


Article

<CATEGORY>vin08</CATEGORY>

 <H2>Προτάσεις για έργα έως 30 Μαρτίου
</H2>
ΑΓΩΝΑ ΔΡΟΜΟΥ για την κατάρτιση του Σχεδίου Περιφερειακής Ανάπτυξης για την
περίοδο 2000-2006 έχει ξεκινήσει το υπουργείο Εθνικής Οικονομίας προκειμένου
να υποβληθούν έγκαιρα στην Ε. Ε. τα επιχειρησιακά προγράμματα που θα
χρηματοδοτηθούν από το πακέτο Σαντέρ.

Ο υφυπουργός Εθνικής Οικονομίας Χρ. Πάχτας ζήτησε από τους αρμόδιους φορείς να
αποστείλουν τις προτάσεις τους για τα έργα που θα ενταχθούν στο πακέτο Σαντέρ
μέχρι τις 30 Μαρτίου 1999.

Σύμφωνα με το χρονοδιάγραμμα , τα επιχειρησιακά προγράμματα θα υποβληθούν στην
Ε.Ε. προς έγκριση το δεύτερο εξάμηνο του 1999, ώστε από 1ης Ιανουαρίου 2000 να
αρχίσει η υλοποίηση του τρίτου διαρθρωτικού πακέτου.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16352N624</ED>
<ID>
ID:18712

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N62&aa=4</URL></REF>


Article

<CATEGORY>vin08</CATEGORY>

 <H2>Σύμβαση για ελληνική ανεμογεννήτρια
</H2>
ΣΥΜΒΑΣΗ μεταξύ ΚΑΠΕ και ΠΥΡΚΑΛ για την παραγωγή ελληνικής ανεμογεννήτριας
υπογράφηκε χθες (28/1/99) στο υπουργείο Ανάπτυξης παρουσία των γενικών
γραμματέων κ.κ. Α. Παπαθανασόπουλου και Α. Κρητικού, της προέδρου του ΚΑΠΕ κ.
Μ. Σημαντώνη και του διευθύνοντος συμβούλου της ΠΥΡΚΑΛ κ. Γ. Μπρέγιαννη.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N62</CAT>
<ED>
Κωδικός άρθρου: A16352N625</ED>
<ID>
ID:18726

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N62&aa=5</URL></REF>


Article

<CATEGORY>vin08</CATEGORY>

 <H5>ΑΥΞΗΣΗ ΑΠΟΛΥΣΕΩΝ ΚΑΤΑ 50% ΜΕΣΑ ΣΕ ΕΝΑ ΧΡΟΝΟ * ΡΕΚΟΡ ΕΓΓΡΑΦΗΣ ΑΝΕΡΓΩΝ
</H5><H2>Πλασματική αύξηση
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ρεκόρ εγγραφής ανέργων στον ΟΑΕΔ ­ ώστε να αποκτήσουν δικαίωμα συμμετοχής
στα προγράμματα του Οργανισμού ­ έχει ως αποτέλεσμα την αύξηση της ανεργίας.
Οι 3 στους 4 ανέργους γράφονται στον ΟΑΕΔ.

ΠΑΡΟΥΣΙΑΖΟΝΤΑΣ χθες (ελλιπή, πάντως) στοιχεία για την κατάσταση της
εγγεγραμμένης ανεργίας στη χώρα μας, ο διοικητής του ΟΑΕΔ κ. Ε. Ευστρατόγλου
υποστηρίζει ότι η σημαντική αύξηση του αριθμού των ανέργων που προσήλθαν στις
υπηρεσίες του ΟΑΕΔ για να αποκτήσουν το δικαίωμα συμμετοχής στα προγράμματα
του Οργανισμού σε καμία περίπτωση δεν σημαίνει αύξηση της ανεργίας. Τα
στοιχεία που ανακοίνωσε ο ΟΑΕΔ δείχνουν ότι το 1998 η ανεργία (εγγεγραμμένη)
ήταν στο 10,37% έναντι 8,66% το 1997 (Δεκέμβριος). Ο μέσος όρος το 1998 ήταν
9,86% και το 1997 ήταν 7,86%. Παρ' όλο που τα στοιχεία του ΟΑΕΔ δεν
περιλαμβάνουν τις απολύσεις και τις προσλήψεις, ο Οργανισμός τονίζει ότι τα
στοιχεία των προσλήψεων και των απολύσεων κινήθηκαν κατά τη διάρκεια του 1998
κατά 50% επάνω σε σχέση με το 1997. Αυτό σημαίνει ότι οι απολύσεις εργαζομένων
στον ιδιωτικό τομέα αυξήθηκαν κατά 50% μέσα σε ένα έτος.

ΟΙ 3 ΑΠΟ ΤΟΥΣ 4

Τα στατιστικά στοιχεία που ανακοίνωσε ο ΟΑΕΔ δείχνουν ότι:

* Ενώ το 1997 ο ένας στους δύο ανέργους γραφόταν στον ΟΑΕΔ, από τον Απρίλιο
του 1999 και μετά, οι 3 από τους 4 ανέργους γράφονταν στον ΟΑΕΔ.

* Η μεγαλύτερη αύξηση του αριθμού των εγγεγραμμένων ανέργων το 1998, σε
σύγκριση με το 1997, παρατηρήθηκε κατά τον μήνα Αύγουστο, που έφθανε περίπου
τα 100.000 άτομα.

* Μέχρι τον Δεκέμβριο του 1998, πάνω από 40.000 γραμμένοι άνεργοι στον ΟΑΕΔ
συμμετείχαν σε διαφορετικά προγράμματα επαγγελματικής τους αποκατάστασης. Για
τον λόγο αυτό από τον Αύγουστο μέχρι τον Δεκέμβριο του 1998, η διαφορά των
εγγεγραμμένων ανέργων, μεταξύ Δεκεμβρίου 1997 και Δεκεμβρίου 1998, μειώθηκε
στα 60.000 άτομα, περίπου.

ΤΑ ΠΡΟΓΡΑΜΜΑΤΑ 
Σύμφωνα με τις εκτιμήσεις του ΟΑΕΔ, για το 1999 προβλέπεται να αυξηθεί η
προσέλευση των ανέργων για εγγραφή τους στον ΟΑΕΔ, αφού αυτό αποτελεί αναγκαία
προϋπόθεση για να πάρουν μέρος στα προγράμματα του Οργανισμού ­ και για έναν
ακόμη λόγο: οι άνεργοι κάτω των 29 ετών έχουν από 1.1.1999 δωρεάν
ιατροφαρμακευτική περίθαλψη. Έτσι, για να έχουν δικαίωμα αυτής της ρύθμισης θα
πρέπει να είναι γραμμένοι στον ΟΑΕΔ.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N63</CAT>
<ED>
Κωδικός άρθρου: A16352N631</ED>
<ID>
ID:18599

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N63&aa=1</URL></REF>


Article

<CATEGORY>vin08</CATEGORY>

 <H2>Πού θα βρουν δουλειά όσοι θ' απολυθούν από τα Ντιούτι Φρι
</H2>
ΠΡΟΤΑΣΕΙΣ για την αντιμετώπιση των προβλημάτων που θα προκύψουν από την
κατάργηση των Καταστημάτων Αφορολογήτων Ειδών πρόκειται να υποβάλει στο
Συμβούλιο υπουργών Οικονομικών Υποθέσεων, ο κοινοτικός επίτροπος για θέματα
εσωτερικής αγοράς κ. Μάριο Μόντι. Το συμβούλιο θα συνέλθει στις 15 Μαρτίου
στις Βρυξέλλες.

Ο Ιταλός επίτροπος, μιλώντας χθες στο Ευρωπαϊκό Κοινοβούλιο, επανέλαβε ότι η
ύπαρξη αυτών των καταστημάτων αποτελεί παραβίαση των κανόνων της εσωτερικής
αγοράς και τόνισε ότι από το κλείσιμό τους θα χάσουν τη δουλειά τους περίπου
10.000 εργαζόμενοι. Οι προτάσεις της Κομισιόν θα αφορούν την αντιμετώπιση των
προβλημάτων που θα προκύψουν από την απώλεια των θέσεων εργασίας.

Τα Καταστήματα Αφορολογήτων Ειδών θα πρέπει να σταματήσουν τη λειτουργία τους
την 1η Ιουλίου 1999, σύμφωνα με σχετική απόφαση του συμβουλίου κορυφής το
1991. Ωστόσο, πολλές από τις «μεγάλες» χώρες - μέλη της Ε.Ε. αμφισβητούν το
κατά πόσον είναι σκόπιμο να τεθεί σε εφαρμογή αυτή η απόφαση.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N63</CAT>
<ED>
Κωδικός άρθρου: A16352N632</ED>
<ID>
ID:18653

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N63&aa=2</URL></REF>


Article

<CATEGORY>vin08</CATEGORY>

 <H5>ΧΡΗΜΑΤΙΣΤΗΡΙΟ: ΝΕΟ ΡΕΚΟΡ * ΟΜΟΛΟΓΑ: ΥΨΗΛΗ ΖΗΤΗΣΗ ­ ΜΕΓΑΛΕΣ ΑΠΟΔΟΣΕΙΣ
</H5><H5>Σοφοκλέους: Οδεύει προς τις 3.100 μονάδες
</H5><H5>Εισροές κεφαλαίων ­ ενισχύεται η δραχμή
</H5><H5>W.S.J.: Η Ελλάδα παράδεισος των υψηλών αποδόσεων
</H5><H5>Αμερικανικό ενδιαφέρον για επενδύσεις στην Ελλάδα
</H5><H2>Αλκυονίδες στην χρηματαγορά
</H2>
Σκληρή δραχμή, ρεκόρ στη Σοφοκλέους αλλά και καλές συστάσεις από το εξωτερικό
συνθέτουν το τοπίο τώρα στην αγορά χρήματος, συναλλάγματος και μετοχών. Στο
Χρηματιστήριο, ο Γενικός Δείκτης τιμών δημιούργησε χθες και νέο ρεκόρ. Στην
αγορά συναλλάγματος η δραχμή είχε και πάλι κέρδη εξαιτίας των εισροών, ενώ η
εφημερίδα «Γουώλ Στρητ Τζέρναλ» μιλάει για την υψηλή ζήτηση και τις μεγάλες
αποδόσεις των ελληνικών ομολόγων.

ΜΕ ΝΕΟ άλμα κατά 1,59% ο Γενικός Δείκτης έκανε χθες νέο ρεκόρ ανόδου στις
3.093,81 μονάδες. Αυτή είναι και η υψηλότερη τιμή που έχει φθάσει ποτέ ο
Δείκτης στην ιστορία του.

Ο Γενικός Δείκτης κέρδισε το μεγαλύτερο μέρος από τις 48,31 μονάδες (που είναι
οι μονάδες κατά τις οποίες αυξήθηκε από την προηγούμενη συνεδρίαση) στο
τελευταίο τέταρτο της συνεδρίασης. Τότε κατέφθασαν σωρηδόν οι εντολές για
αγορά της μετοχής της Εθνικής Τράπεζας η οποία σημείωσε άνοδο και σύμφωνα με
χρηματιστηριακούς αναλυτές έγινε η αιτία να αυξηθεί και άλλο ο Γενικός Δείκτης.

Σύμφωνα με τους χρηματιστές, «η μετοχή της Εθνικής Τράπεζας έχει μεγάλη
αντιπροσώπευση στον Γενικό Δείκτη και η πορεία της συνδέεται σε μεγάλο βαθμό
με αυτόν». Πάντως, οι επενδυτές αναμένουν με ενδιαφέρον σήμερα τη Γενική
Συνέλευση της Τράπεζας, οπότε θεωρείται ότι θα εγκριθεί η πρόταση για διαίρεση
της μετοχής (σπλιτ) σε 4 κομμάτια.

Στο μεταξύ, θετικά επηρέασε την πορεία του Γενικού Δείκτη και η πτώση των
επιτοκίων των ομολόγων που εκδίδει το Δημόσιο, τα οποία βρίσκονται πλέον σε
επίπεδα αντίστοιχα των αναπτυγμένων ευρωπαϊκών χωρών. Αυτό ερμηνεύεται σαν
βεβαιότητα της αγοράς ότι η Ελλάδα θα εκπληρώσει τα κριτήρια ένταξης στην ΟΝΕ
και ειδικά αυτό του πληθωρισμού, που ευνοεί το Χρηματιστήριο. Οι συναλλαγές
ήταν και πάλι αυξημένες και έφθασαν τα 102,9 δισ. δραχμές.

ΚΑΘΕ ΜΕΡΑ γίνεται σκληρότερη η δραχμή. Αιτία οι συνεχιζόμενες εισροές ξένων
κεφαλαίων. Χθες, μάλιστα, εισέρευσαν 90 εκατ. ευρώ, περίπου. Έτσι, ενισχύθηκε
και πάλι η δραχμή μισή δραχμή, περίπου. Η τιμή fixing της δραχμής έναντι του
ευρώ έκλεισε στις 321,78 δραχμές, έναντι 322,15 δραχμών προχθές.

Τα ξένα κεφάλαια που εισέρευσαν και χθες στην ελληνική αγορά κατευθύνθηκαν,
κυρίως, στα επταετή, στα δεκαετή και στα δεκαπενταετή, τα οποία είναι τα
«αγαπημένα» των ξένων επενδυτών. Αυτό είχε ως αποτέλεσμα την περαιτέρω αύξηση
της τιμής τους και, συνεπώς, τη συνέχιση της μείωσης των αποδόσεών τους.

Συγκεκριμένα, η απόδοση του δεκαετούς ομολόγου σταθερού επιτοκίου που εκδόθηκε
τον περασμένο Μάρτιο «έσπασε» το όριο του 6% και διαμορφώθηκε χαμηλότερα, στο
5,98%. Η αντίστοιχη απόδοση του νέου δεκαετούς ομολόγου, το οποίο εκδόθηκε την
Τρίτη, με επιτόκιο έκδοσης 6,3%, διαμορφώθηκε σε 6%.

Έτσι, μειώθηκε ακόμη περισσότερο η διαφορά με την απόδοση του αντίστοιχου
γερμανικού ομολόγου, η οποία έχει περιοριστεί σε περίπου 2,34 ποσοστιαίες
μονάδες. Υπενθυμίζεται ότι το όριο για την ικανοποίηση του κριτηρίου σύγκλισης
για τα επιτόκια είναι οι 2 ποσοστιαίες μονάδες μεταξύ της απόδοσης του
ελληνικού και του γερμανικού δεκαετούς ομολόγου.

Η τιμή του πενταετούς αυξήθηκε κατά 0,2 δραχμές και η απόδοσή του μειώθηκε στο
6,655% (μείωση κατά 0,055 ποσοστιαίες μονάδες). Οι αντίστοιχες αποδόσεις του
επταετούς και του δεκαπενταετούς διαμορφώθηκαν σε 6,29% (μείωση κατά 0,076
ποσοστιαίες μονάδες) και σε 6,05% (μείωση κατά 0,01 ποσοστιαίες μονάδες). Οι
τιμές και οι αποδόσεις των τριετών ομολόγων παρέμειναν αμετάβλητες.

Τα επιτόκια της δραχμής στη διατραπεζική αγορά σημείωσαν περαιτέρω πτώση, λόγω
της αυξημένης ρευστότητας στο σύστημα. Το επιτόκιο για τοποθετήσεις ενός μηνός
μειώθηκε σε 11,12% από 11,31% προχθές, για έξι μήνες σε 10,66% από 10,72% και
για ένα χρόνο σε 10,11% από 10,14%. Το επιτόκιο για τοποθετήσεις μιας ημέρας
(overnight) παρέμεινε σχεδόν σταθερό στο 9,5% - 10%.

ΤΑ ΕΛΛΗΝΙΚΑ ομόλογα έγιναν πρωτοσέλιδο στη «Γουώλ Στρητ Τζέρναλ»! Με τίτλο «Οι
επενδυτές σπεύδουν να αρπάξουν τα ελληνικά ομόλογα», η αμερικανική εφημερίδα
αναφέρεται όχι μόνο στις υψηλές αποδόσεις των ελληνικών ομολόγων και την
έντονη ζήτησή τους από διεθνείς επενδυτές, αλλά και στα πιθανά εμπόδια για την
ένταξη της Ελλάδας στην Οικονομική και Νομισματική Ένωση.

«Οι γερμανικές αποδόσεις είναι χαμηλές; Τα αμερικανικά ομόλογα δεν είναι
αρκετά για να σας ανοίξουν την όρεξη; Το χρέος της Βραζιλίας σάς τρομάζει;
Γιατί, λοιπόν, να μην αγοράσετε ελληνικά ομόλογα;».

Οι διεθνείς επενδυτές, αναφέρεται στο δημοσίευμα, είναι «πεινασμένοι» για
υψηλές αποδόσεις και σίγουροι ότι η Ελλάδα θα μπει στην Οικονομική και
Νομισματική Ένωση. Απόδειξη αυτών των δύο είναι το γεγονός ότι σε μια
δημοπρασία οι πωλήσεις ελληνικών ομολόγων έφτασαν το ύψος ρεκόρ των 440
δισεκατομμυρίων δραχμών, ενώ η ζήτηση υπερκάλυψε την προσφορά κατά 6,2 φορές.

Τώρα που η ΟΝΕ έχει «μπει στο αυλάκι», τα εμπόδια για την ένταξη της Ελλάδας
σε αυτήν δείχνουν λιγοστά. Επίσης, τονίζεται, η Ελλάδα φαίνεται σήμερα
δυνατότερη απ' ό,τι έδειχνε η Ιταλία πριν από την είσοδό της στη ζώνη ευρώ.

Η εφημερίδα υπογραμμίζει επίσης ότι τα ελληνικά 10ετή ομόλογα έχουν απόδοση
υψηλότερη κατά 2,5% σε σχέση με τα αντίστοιχα γερμανικά και 1,4% σε σχέση με
τα αμερικανικά.

Ωστόσο, υπάρχουν και κίνδυνοι. Ένας από αυτούς είναι το γεγονός ότι κάτι στο
ελληνικό πολιτικό σκηνικό αναστατώνει τη γενικότερη συναίνεση για την είσοδο
της χώρας στην ΟΝΕ. Ένας άλλος κίνδυνος είναι η πορεία του πληθωρισμού. Στο
τέλος της προηγούμενης χρονιάς έκλεισε στο 3,9%, σημαντικά υψηλότερα από τον
μέσο όρο της Ευρωπαϊκής Ένωσης. Ωστόσο, οι προβλέψεις ομάδας οικονομολόγων από
το Λονδίνο μιλούν για μέσο ετήσιο πληθωρισμό 3,3% το 1999 και 2,6% το 2000.

ΑΜΕΡΙΚΑΝΙΚΕΣ ΕΤΑΙΡΕΙΕΣ ενδιαφέρονται για την πραγματοποίηση επενδύσεων στην
Ελλάδα στους τομείς της ενέργειας, του τουρισμού, της πληροφορικής και στον
κατασκευαστικό τομέα, καθώς και στη συμμετοχή σε κοινά προγράμματα στην
ευρύτερη περιοχή των Βαλκανίων.

Αυτό προκύπτει από τις επαφές και τις συζητήσεις που είχε η υπουργός Ανάπτυξης
κ. Β. Παπανδρέου με επιχειρηματίες και οικονομικούς παράγοντες κατά την
επίσημη επίσκεψή της στις ΗΠΑ.

«Η Ελλάδα, δήλωσε χαρακτηριστικά η κ. Παπανδρέου, αποτελεί χώρα υψηλής
προτεραιότητας για την πραγματοποίηση επενδύσεων από αμερικανικές εταιρείες,
λόγω της οικονομικής και πολιτικής σταθερότητάς της, αλλά και ως χώρα της
Ευρωπαϊκής Ένωσης, η οικονομία της οποίας λειτουργεί με τους κανόνες της
ευρωπαϊκής αγοράς». Οι κρίσεις στις αγορές της Ασίας και της Ν. Αμερικής έχουν
στρέψει το ενδιαφέρον των Αμερικανών επενδυτών στα Βαλκάνια και τη ΝΑ Ευρώπη. 
Μάλιστα, στο επίκεντρο του ενδιαφέροντος των αμερικανικών εταιρειών βρίσκονται
οι τομείς της ενέργειας, του τουρισμού, της πληροφορικής, αλλά και ο
κατασκευαστικός τομέας.

Κατά την τελευταία ημέρα παραμονής της στις ΗΠΑ, η κ. Παπανδρέου επισκέφθηκε
το Όστιν, όπου συναντήθηκε με τον κυβερνήτη της Πολιτείας του Τέξας κ. Τζωρτζ
Μπους. Η κ. Παπανδρέου ενημέρωσε τον κ. Μπους για την κατάσταση της ελληνικής
οικονομίας. Η συνάντηση ολοκληρώθηκε με την ανακήρυξη της υπουργού Ανάπτυξης,
σε επίτιμη πολίτη της Πολιτείας του Τέξας.

Το βράδυ της ίδιας ημέρας, η κ. Παπανδρέου, συναντήθηκε στο Χιούστον με
εκπροσώπους των μεγαλύτερων αμερικανικών ενεργειακών εταιρειών και
συγκεκριμένα της Amoco, της Conoco, της Enron Corp, της Triton Energy Limited,
της Texaco, της Unocal, της Penzoil Quaker State, της El Paso Energy και της
εταιρείας πληροφορικής Compaq Computer Corporation.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N64</CAT>
<ED>
Κωδικός άρθρου: A16352N641</ED>
<ID>
ID:18600

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N64&aa=1</URL></REF>


Article

<CATEGORY>vin08</CATEGORY>

 <H5>ΜΕΤΑ ΤΟΥΣ ΑΠΟΤΥΧΗΜΕΝΟΥΣ «ΑΡΡΑΒΩΝΕΣ» ΜΕ ΤΗ ΡΕΝΟ ΚΑΙ ΤΗ ΦΙΑΤ Η ΣΟΥΗΔΙΚΗ
ΑΥΤΟΚΙΝΗΤΟΒΙΟΜΗΧΑΝΙΑ ΦΑΙΝΕΤΑΙ ΝΑ ΚΑΤΑΛΗΓΕΙ
</H5><H5>Τα Βόλβο στην Ελλάδα
</H5><H2></H2><H2>Φορντ εξαγοράζει Βόλβο
</H2>
Η αμερικανική αυτοκινητοβιομηχανία Φορντ ανακοίνωσε χθες ότι θα εξαγοράσει το
τμήμα κατασκευής επιβατηγών αυτοκινήτων της Βόλβο, έναντι 6,5 δισ. δολαρίων.

ΟΙ ΔΙΕΘΝΕΙΣ αυτοκινητοβιομηχανίες σπεύδουν να προχωρήσουν σε συνεργασίες,
γιατί φοβούνται μεγάλες ανακατατάξεις στον κλάδο: οι βιομηχανίες που θα
επιβιώσουν θα είναι εκείνες που θα παράγουν σε μεγάλη κλίμακα, επιτυγχάνοντας
ουσιαστικό περιορισμό του κόστους.

Ύστερα από μία δεκαετία μαζικών επενδύσεων σε νέα εργοστάσια στη Νότια Κορέα,
την Ταϊλάνδη και τη Βραζιλία, η αυτοκινητοβιομηχανία έχει τη δυνατότητα να
κατασκευάζει 75 εκατομμύρια αυτοκίνητα και ελαφρά φορτηγά ετησίως. Όμως η
παγκόσμια ζήτηση είναι μόλις 50 εκατομμύρια ετησίως και μειώνεται σταθερά λόγω
της οικονομικής κρίσης στην Ανατολική Ασία, τη Ρωσία και τη Βραζιλία.

Η συμφωνία της Φορντ με τη Βόλβο έρχεται ύστερα από μία σειρά παρόμοιων
συνεργασιών της Κράισλερ με την Ντέμλερ-Μπενζ και της Φολκσβάγκεν με τη Ρολς
Ρόις. Αναμένεται να ακολουθήσουν και άλλες: η καταχρεωμένη Νισάν συζητάει με
την Ντέμλερ-Κράιλσερ και τη Ρενό, ενώ η Φίατ αναζητεί τρόπους επέκτασης με συγχωνεύσεις.

Το αξιοσημείωτο με τη Βόλβο και την Κράισλερ είναι ότι πρόκειται για εταιρείες
με ισχυρά χρηματοοικονομικά μεγέθη και με πολλά μοντέλα. Καμία από τις δύο δεν
ήταν υποχρεωμένη να συγχωνευτεί. Όμως το κόστος παραγωγής νέων αυτοκινήτων και
κινητήρων στην παγκόσμια αγορά είναι τεράστιο και ήταν πολύ δύσκολο να
διαθέσουν παντού τον περιορισμένο αριθμό αυτοκινήτων που παρήγαν.

Η αναγγελία. Ο διευθυντής της Φορντ Ζακ Νασέρ (δεξιά) και ο διευθυντής της
Βόλβο Λάιφ Γιόχανσον (αριστερά) ανακοίνωσαν χθες, στο Γκέτεμποργκ, τη
συνεργασία των εταιρειών τους

Η εξαγορά της Βόλβο από τη Φορντ μπορεί πάντως να αντιμετωπίσει εμπόδια στη
Σουηδία. Η συγχώνευση της Ρενώ με τη Βόλβο που υπήρχε στα σκαριά κατέρρευσε το
1993, όταν οι μάνατζερ της Βόλβο διαμαρτυρήθηκαν ότι οι Γάλλοι είχαν πάρει το
πάνω χέρι και οι Σουηδοί μικροεπενδυτές αντέδρασαν οργανώνοντας εκστρατεία
κατά της συμφωνίας.

Το ενδεχόμενο παρόμοιων αντιδράσεων έπαιξε καθοριστικό ρόλο στην απόφαση της
Βόλβο να απορρίψει πρόταση της Φίατ, στις αρχές του μήνα, μολονότι η προσφορά
των Ιταλών ήταν ελαφρώς υψηλότερη από την προσφορά της Φορντ. Οι μάνατζερ της
Βόλβο φοβήθηκαν ότι οι Ιταλοί συνάδελφοί τους θα απαιτούσαν πιο άμεσο ρόλο στη
διοίκηση της εταιρείας απ' ό,τι οι μάνατζερ της Φορντ. Η Φίατ δεν διαθέτει
τους άφθονους πόρους της Φορντ και θα ήταν υποχρεωμένη να ασκήσει πιέσεις για
περικοπές του κόστους της Βόλβο, προκειμένου να ανακτήσει την επένδυσή της.

Η Φορντ είναι η δεύτερη σε μέγεθος αυτοκινητοβιομηχανία στον κόσμο. Πάντως η
απόκτηση της Βόλβο δεν θα την φέρει στην πρώτη θέση, την οποία κατέχει η
Τζένεραλ Μότορς. Η Βόλβο είναι ισχυρή στη Βόρεια Ευρώπη και στις μεσοαστικές
περιοχές των βορειοανατολικών ΗΠΑ, δύο αγορές όπου η Φορντ παρουσιάζει
αδυναμία. Η Φορντ ελπίζει ότι τα μοντέλα της θα μπορέσουν να αποκτήσουν και
αυτά την καλή φήμη της Βόλβο όσον αφορά την ασφάλεια των αυτοκινήτων της.

Η ΕΤΑΙΡΕΙΑ Αφοί Σαρακάκη ΑΕΒΕ, επίσημος αντιπρόσωπος των αυτοκινήτων Βόλβο
στην Ελλάδα, με χθεσινή της ανακοίνωση επισημάνει ότι «η συμφωνία δεν θα έχει
οποιαδήποτε επίδραση στη διανομή των επιβατικών αυτοκινήτων Βόλβο στην
ελληνική αγορά».

Από την άλλη πλευρά, η Φορντ Ελλάς (ελληνική αντιπροσωπεία) δεν προέβη σε
καμία ανακοίνωση γι' αυτό το θέμα.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N65</CAT>
<ED>
Κωδικός άρθρου: A16352N651</ED>
<ID>
ID:18601

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N65&aa=1</URL></REF>


Article

<CATEGORY>vin08</CATEGORY>

 <H2>Ο ΟΤΕ στις 500 μεγαλύτερες επιχειρήσεις του κόσμου
</H2>
Για άλλη μια χρονιά, ο ΟΤΕ συμπεριλήφθηκε στον κατάλογο των 500 μεγαλυτέρων
επιχειρήσεων του κόσμου. Πέρυσι, ο ΟΤΕ κατέλαβε την 314η θέση (357η ο 1997),
σημειώνοντας θεαματική άνοδο στην κατάταξη.

Η Αμερτικανική εταιρεία λογισμικού Microsoft κατέλαβε την πρώτη θέση, την
οποία κατείχε μέχρι σήμερα ο κολοσσός General Electric, στον κατάλογο των 500
μεγαλύτερων εταιρειών του κόσμου που δημοσιεύει κάθε χρόνο η βρετανική
εφημερίδα «Φαϊνάνσιαλ Τάιμς».

Σύμφωνα με την εφημερίδα, η «πρωτιά» της Microsoft επιβεβαιώνει την πρωτεύουσα
θέση που κατέχει τους τελευταίους 12 μήνες η σύγχρονη τεχνολογία στις
οικονομικές αγορές.

Στη λίστα των «Φαϊνάνσιαλ Τάιμς» οι εταιρείες κατατάσσονται με βάση τη
χρηματιστηριακή αξία τους. Έτσι η Microsoft αξίζει 271,85 δισεκατομμύρια
δολάρια (περίπου 81,5 τρισ. δραχμές), ενώ η General Electric που βρίσκεται στη
δεύτερη θέση έχει αξία 258,87 δισεκατομμυρίων δολαρίων. Την πρώτη δεκάδα
συμπληρώνουν οι εταιρείες Exxon, Royal Dutch/Shell (η μοναδική μη αμερικανική)
Merck, Pfizer, Intel, Coca-Cola, Wal-Mart Stores και ΙΒΜ.

Από τις 500 εταιρείες του καταλόγου οι 244 είναι αμερικανικές, 173 ευρωπαϊκές,
46 γιαπωνέζικες, 20 ασιατικές και αυστραλέζικες, 10 καναδικές, 4
λατινοαμερικάνικες, δύο έχουν έδρα στη Μέση Ανατολή και μία είναι βρετανο-αυστραλιανή.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N65</CAT>
<ED>
Κωδικός άρθρου: A16352N652</ED>
<ID>
ID:18654

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N65&aa=2</URL></REF>


Article

<CATEGORY>vin08</CATEGORY>

 <H2>Στο Νταβός προβλέπουν νίκη του ευρώ επί του δολαρίου
</H2>
«ΣΗΜΑΝΤΙΚΗ πτώση» του δολαρίου έναντι του ευρώ και του γιεν εντός του 1999
προέβλεψε κορυφαίος οικονομολόγος στο φόρουμ του Νταβός της Ελβετίας, το οποίο
άρχισε χθες επίσημα τις εργασίες του με θέμα τον έλεγχο των συνεπειών της παγκοσμιοποίησης.

Ο Φρεντ Μπέργκστεν, διευθυντής του Ινστιτούτου Διεθνών Οικονομικών, αναμένει
10-15% πτώση του αμερικανικού νομίσματος εντός του τρέχοντος έτους. Οι λόγοι
τους οποίους επικαλέστηκε για τη στήριξη της πρόβλεψης είναι: το τεράστιο
αμερικανικό έλλειμμα τρεχουσών συναλλαγών, οι πιέσεις από τον προστατευτισμό
στο εμπόριο, η επιρροή του ευρώ και η αναμενόμενη δραστική επιδράδυνση στους
ρυθμούς της αμερικανικής οικονομίας για το 1999.

Η πρόκληση του ευρώ είναι μεγάλη, υποστηρίζει ο Μπέργκστεν, καθώς προκύπτει
«μία ευρεία μετακίνηση των χαρτοφυλακίων από δολάρια σε ευρώ, η οποία ίσως
φτάσει τα 500 δισ. ή ένα τρισ. δολάρια σε λίγα χρόνια».

Προειδοποίησε πάντως ότι μία υπερβολική υποτίμηση του δολαρίου έναντι του γιεν
θα έβλαπτε την ανάκαμψη στην Ιαπωνία. Επίσης μια δραστική άνοδος του ευρώ, ενώ
θα το έκανε ελκυστικό στις διεθνείς αγορές, θα οδηγούσε στην αύξηση της
ανεργίας στην Ευρώπη.

Στο Νταβός αναμένεται να παραστούν 40 αρχηγοί κρατών και περίπου 1.000
επιχειρηματίες για να συζητήσουν τις επιπτώσεις από την παγκοσμιοποίηση.
Μεταξύ αυτών θα είναι ο Αμερικανός αντιπρόεδρος Αλ Γκορ, ο πρόεδρος της Νότιας
Αφρικής Νέλσον Μαντέλα, ο υπουργός Οικονομικών της Βραζιλίας Πέντρο Μαλάν, ο
Ρώσος πρωθυπουργός Γεβγκένι Πριμακόφ, ο Μαλαισιανός πρωθυπουργός Μαχαθίρ
Μοχαμάντ, ο πρωθυπουργός της Σιγκαπούρης Λι Κουάν Γέου και ο Ιάπωνας
αντιπρόεδρος Εϊσούκε Σακακιμπάρα.

Από τον επιχειρηματικό κόσμο αναμένονται ο πρόεδρος της Σόνι Νομπουγιούκι
Ιντέι, της Ντέμλερ-Κράισλερ Ρόμπερτ Ίτον, το νέο αφεντικό της Φίατ Πάολο
Φρέσκο και της Ρενό Λουί Σβάιτσερ, ο Μπιλ Γκέιτς της Μάικροσοφτ, ο πρόεδρος
της Κόκα Κόλα Ντάγκλας Άιβεστερ, της Ρόγιαλ Ντατς/Σελ Μαρκ Μούντι-Στιούαρτ και
της Τοσίμπα Τάιζο Νισιμούρο.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N65</CAT>
<ED>
Κωδικός άρθρου: A16352N653</ED>
<ID>
ID:18692

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N65&aa=3</URL></REF>


Article

<CATEGORY>vin08</CATEGORY>

 <H2>Αγοραστικό ενδιαφέρον
</H2><H2></H2>
Αν και η χρηματιστηριακή αγορά στην αρχή της χθεσινής συνεδρίασης δέχτηκε
ισχυρές πιέσεις, στη συνέχεια κατάφερε και ανέκαμψε καθώς παρουσιάστηκε έντονο
αγοραστικό ενδιαφέρον. Ο Γενικός Δείκτης Τιμών έκλεισε στις 3.093,81 μονάδες,
ενισχυμένος κατά 48,31 μονάδες ή ποσοστό 1,59%. Η μεγαλύτερη ενδοσυνεδριακή
τιμή σημειώθηκε στις 3.093,81 μονάδες, ενώ η μικρότερη στις 3.008,46 μονάδες.
Ο FTSE/ΧΑΑ 20 έκλεισε στις 1.961,92 μονάδες, παρουσιάζοντας άνοδο της τάξεως
του 1,68%. Η Παράλληλη Αγορά έκλεισε στις 255,79 μονάδες, ενισχυμένη κατά
1,32%. Από τους επιμέρους κλαδικούς δείκτες την μεγαλύτερη άνοδο σημειώσε ο
κλάδος των Ασφαλειών με ποσοστό 4,13%, ενώ πτώση σημείωσαν μόνο ο κλάδος των
Επενδύσεων με ποσοστό 0,48% και ο κλάδος των Συμμετοχών με ποσοστό 0,32%. Από
τις 293 μετοχές που πραγματοποίησαν συναλλαγές, 140 σημείωσαν άνοδο, 138
παρουσίασαν πτώση και 15 παρέμειναν σταθερές, ενώ 91 έκλεισαν με αγοραστές και
153 με πωλητές. Η αξία συναλλαγών διαμορφώθηκε σε 103,514 δισ. δρχ.
(19.753.505 τεμάχια). Αναλυτικά, τα 18.050.284 τεμάχια συνολικής αξίας 98,717
δισ. δρχ. αφορούσαν στην Κύρια Αγορά, ενώ τα 1.703.221 τεμάχια συνολικής αξίας
4,796 δισ. δρχ. την Παράλληλη Αγορά. Τη μεγαλύτερη αξία συναλλαγών παρουσίασαν
οι Τράπεζες με 40,243 δισ. δρχ. (1.793.888 τεμάχια), ενώ ακολούθησαν οι
Μεταλ/κες με 8,735 δισ. δρχ. (2.223.176 τεμάχια).
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N66</CAT>
<ED>
Κωδικός άρθρου: A16352N661</ED>
<ID>
ID:18602

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N66&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

278.462 
285.501 
278.322 
285.924 
ΜΑΡΚΟ ΓΕΡΜΑΝΙΑΣ

162.713 
166.826 
162.632 
167.074 
ΦΡΑΓΚΟ ΓΑΛΛΙΑΣ

48.515 
49.741 
48.491 
49.815 
ΛΙΡΑ ΑΓΓΛΙΑΣ

459.133 
470.739 
458.901 
471.436 
ΦΡΑΓΚΟ ΕΛΒΕΤΙΑΣ

197.142 
202.125 
197.043 
202.425 
ΦΡΑΓΚΟ ΒΕΛΓΙΟΥ

7.888 
8.088 
7.885 
8.100 
ΦΙΟΡΙΝΙ ΟΛΛΑΝΔΙΑΣ

144.411 
148.061 
144.338 
148.280 
ΛΙΡΕΤΤΑ ΙΤΑΛ. (ΑΝΑ
100) 
0.164 
0.169 
0.164

0.169 
ΚΟΡΩΝΑ ΔΑΝΙΑΣ

42.797 
43.879 
42.776 
43.945 
ΛΙΡΑ ΙΡΛΑΝΔΙΑΣ

404.081 
414.295 
403.877 
414.909 
ΣΕΛΙΝΙ ΑΥΣΤΡΙΑΣ

23.127 
23.712 
23.116 
23.747 
ΚΟΡΩΝΑ ΣΟΥΗΔΙΑΣ

35.841 
36.747 
35.823 
36.802 
ΚΟΡΩΝΑ ΝΟΡΒΗΓΙΑΣ

37.235 
38.177 
37.217 
38.234 
ΔΟΛΑΡΙΟ ΚΑΝΑΔΑ

182.668 
187.266 
182.576 
187.563 
ΔΟΛΑΡΙΟ ΑΥΣΤΡΑΛΙΑΣ

173.866 
178.261 
173.778 
178.525 
ΓΙΕΝ ΙΑΠΩΝΙΑΣ (ΑΝΑ
100) 
2.410 
2.471 
2.409

2.474 
ΛΙΡΑ ΚΥΠΡΟΥ

548.895 
562.770 
548.618 
563.603 
ΕΥΡΩ 
318.240 
326.280 
318.080 
326.768 
ΠΕΣΕΤΑ ΙΣΠΑΝΙΑΣ

1.912 
1.961 
1.912 
1.964 
ΕΣΚΟΥΔΟ ΠΟΡΤΟΓΑΛΙΑΣ

1.587 
1.627 
1.587 
1.630 
ΜΑΡΚΟ ΦΙΝΛΑΝΔΙΑΣ

53.524 
54.877 
53.498 
54.959


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.460 
Ελισάβετ 1974 και μεταγενέστερα: 19.460 
Παλαιάς κοπής: 18.900 
Πώληση: 20.850 
<REF><SOURCE>ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N67</CAT>
<ED>
Κωδικός άρθρου: A16352N671</ED>
<ID>
ID:18603

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N67&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Η είσοδος της Αφροδίτης στο ζώδιο των Ιχθύων
φέρνει τη βελτίωση των οικονομικών σας, αλλά και κάποια έκτακτα έξοδα για
προσωπικές ή οικογενειακές ανάγκες. Φροντίστε, λοιπόν, να είστε προσεκτικοί
στη διαχείριση των «κεκτημένων» σας.

ΙΧΘΥΕΣ

(19 Φεβρουαρίου - 20 Μαρτίου). Η Αφροδίτη επισκέπτεται το ζώδιό σας αυξάνοντας
τη γοητεία σας και σας βοηθά να βελτιώσετε τις διαπροσωπικές σας σχέσεις.
Επικοινωνήστε λοιπόν με τους άλλους χωρίς δισταγμούς και θα εντυπωσιάσετε με
την ευελιξία των κινήσεών σας.

ΚΡΙΟΣ

(21 Μαρτίου - 19 Απριλίου). Έστω και αν νιώθετε την ανάγκη να ζείτε αφηρημένοι
και βυθισμένοι στον κόσμο των ρομαντικών ονείρων αυτές τις ημέρες, προσπαθήστε
να μη χάσετε την επαφή σας με τις δυσκολίες της καθημερινότητας και φροντίστε
να δείτε τις συγκεκριμένες όψεις της ζωής.

ΤΑΥΡΟΣ

(20 Απριλίου - 20 Μαΐου). Η Αφροδίτη που κυβερνά το ζώδιό σας κάνει την είσοδό
της σήμερα στο φιλικό για σας ζώδιο των Ιχθύων και σας δίνει τη δυνατότητα να
διευρύνετε τον φιλικό σας κύκλο και να δώσετε νέα πνοή στην εκπλήρωση των
ονείρων και των επιθυμιών σας.

ΔΙΔΥΜΟΙ

(21 Μαΐου - 21 Ιουνίου). Νιώθετε επιτακτική την ανάγκη της κοινωνικής,
επαγγελματικής και οικονομικής σας καταξίωσης, η Αφροδίτη από τους Ιχθύες σάς
δίνει τη δυνατότητα να καταφέρετε την επίτευξη των στόχων σας εφοδιάζοντας με
τα κατάλληλα όπλα.

ΚΑΡΚΙΝΟΣ

(22 Ιουνίου - 22 Ιουλίου). Καθώς η δημιουργική σας διάθεση είναι έντονη, παρά
τις πιέσεις που δέχεστε από το περιβάλλον, μπορείτε να επιτύχετε σημαντικά
πράγματα με τη βοήθεια ατόμων που βρίσκονται ίσως μακριά σας. Οι νεώτεροι
προγραμματίστε ένα ταξίδι στο εξωτερικό για τη μόρφωση ή την επιμόρφωσή σας.

ΛΕΩΝ

(23 Ιουλίου - 22 Αυγούστου). Κάνοντας η Αφροδίτη την είσοδό της στο ζώδιο των
Ιχθύων σάς δίνει την ευκαιρία για αυτοκριτική αλλά και για λήψη πρωτοβουλιών
που θα λύσουν κάποια οικονομικά ή περιουσιακά θέματα, τα οποία σας απασχολούν
από καιρό, σε ρεαλιστική πια βάση.

ΠΑΡΘΕΝΟΣ

(23 Αυγούστου - 23 Σεπτεμβρίου). Αφιερώστε περισσότερο χρόνο στο σύντροφο ή
τους ανθρώπους που συνεργάζεστε για να κατανοήσετε καλύτερα τις ανάγκες τους.
Προσπαθήστε να δεχθείτε τον τρόπο που σκέπτονται χωρίς να επιχειρήσετε να τους
λογικέψετε, γιατί είναι δύσκολο να τα καταφέρετε.

ΖΥΓΟΣ

(24 Σεπτεμβρίου - 23 Οκτωβρίου). Με τη βοήθεια της Αφροδίτης από τους Ιχθύες
επιδιώξτε μια σημαντική αναβάθμιση των συνθηκών που επικρατούν στη δουλειά και
στην καθημερινή σας ζωή, βάλτε την σε νέες βάσεις έχοντας μπροστά σας
σταθερούς στόχους και προοπτικές.

ΣΚΟΡΠΙΟΣ

(24 Οκτωβρίου - 22 Νοεμβρίου). Η παρουσία του Άρη στο ζώδιό σας και η θετική
του όψη με την Αφροδίτη στους Ιχθύες θα σας δώσει την ώθηση να ξεκαθαρίσετε
κάποια πράγματα στις σχέσεις σας και στις κατακτήσεις οι νεώτεροι,
επιδιώκοντας σιγουριά και εμπιστοσύνη και αφήνοντας πίσω όλες τις αβέβαιες
«ερωτικές» καταστάσεις.

ΤΟΞΟΤΗΣ

(23 Νοεμβρίου - 21 Δεκεμβρίου). Τα του «οίκου» σας στο προσκήνιο αυτό το
διάστημα, γι' αυτό προσπαθήστε να λύσετε τα προβλήματα που υπάρχουν δείχνοντας
κατανόηση στις ανάγκες των δικών σας ανθρώπων, χωρίς να ξεχνάτε τις δικές σας
ανάγκες και την προσωπική σας ηρεμία και γαλήνη.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Όσο και αν σας απασχολούν τα προβλήματα της
δικής σας ζωής, προσπαθήστε να πλησιάσετε τους δικούς σας ανθρώπους και τους
συγγενείς σας, καθώς είναι διάχυτο αυτή την εποχή το αίσθημα αμοιβαίας αγάπης
και εμπιστοσύνης μεταξύ σας, παρά τις δυσκολίες που υπάρχουν.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: N68</CAT>
<ED>
Κωδικός άρθρου: A16352N681</ED>
<ID>
ID:18579

</ID><URL>http://ta-nea.dolnet.gr/neaweb/neafile.print_unique?e=A&f=16352&m=N68&aa=1</URL></REF>


Article

<CATEGORY>vin10</CATEGORY>

 <H5>ΣΥΝΑΝΤΗΣΗ ΒΑΡΔΙΝΟΓΙΑΝΝΗ - ΧΟΥΛΙΟ ΣΕΖΑΡ ΣΤΗΝ ΑΘΗΝΑ
</H5><H2>Κοντά στον ΠΑΟ
</H2>
ΜΙΑ ΑΝΑΣΑ από τον Παναθηναϊκό βρίσκεται ο Χούλιο Σέζαρ. Ο Βραζιλιάνος
αμυντικός της Μπορούσια Ντόρτμουντ, συναντήθηκε χθες βράδυ και συνομίλησε γαι
τρεις ώρες με τον πρόεδρο του «τριφυλλιού» Γιώργο Βαρδινογιάννη. Πληροφορίες
αναφέρουν ότι η συμφωνία αγγίζει το ποσό των 335 εκατομμυρίων δραχμών, παρ'
όλα αυτά «πέπλο μυστηρίου» καλύπτει τη χρονική διάρκεια του συμβολαίου. Ο
Σέζαρ, ο οποίος έχει στεφθεί πρωταθλητής Ευρώπης το 1996 με την Ντόρτμουντ,
απουσίαζε από το ρόστερ της γερμανικής ομάδας στις αρχές της περιόδου. Ωστόσο,
οι «κιτρινόμαυροι» της Μπουντεσλίγκα τον ξανακάλεσαν τον περασμένο Οκτώβριο,
ύστερα από την είδηση-κεραυνό του μεγάλου ­ (σε χρονική διάρκεια) ­
τραυματισμού του Ματίας Ζάμερ.

σελίδα 3
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16352O001</ED>
<ID>
ID:18604

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O00&aa=1</URL></REF>


Article

<CATEGORY>vin10</CATEGORY>

 <H5>ΝΤΕΡΜΠΙ
</H5><H2>Πρόβες στην επίθεση από Μπλαχίν και Μπάγιεβιτς </H2>
ΜΕ ΤΑ... μάτια στην επίθεση είναι οι Μπλαχίν και Μπάγιεβιτς. Ο Ουκρανός είδε
χθες τους παίκτες τους να κάνουν «αμέτρητα» σουτ και ο Ντούσκο αναζητεί τον
παρτενέρ του Ίλια Ίβιτς.

σ ε
λ ί
δ ε ς 6-7
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16352O002</ED>
<ID>
ID:18655

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O00&aa=2</URL></REF>


Article

<CATEGORY>vin10</CATEGORY>

 <H2>Τι άλλαξε ο Πολίτης στην ΑΕΚ </H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16352O003</ED>
<ID>
ID:18693

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O00&aa=3</URL></REF>


Article

<CATEGORY>vin10</CATEGORY>

 <H2>Και νέες προτάσεις για μόνιμη τέλεση των Ολυμπιακών στην Ελλάδα </H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16352O004</ED>
<ID>
ID:18713

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O00&aa=4</URL></REF>


Article

<CATEGORY>vin10</CATEGORY>

 <H2>Πλούσιο θέαμα </H2>
17.30 (Supersport): ΣΑΚΑ - Σχολές Ξυνή (χάντμπολ), 
19.00 (Supersport): Ολύμπια Λαρ. - Αρίωνας (μπάσκετ), 
21.30 (Supersport): Μπορντό - Μαρσέιγ (ποδ.), 
22.45 (ΕΤ1): Πανευρωπαϊκό Καλλιτεχνικού Πατινάζ.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O00</CAT>
<ED>
Κωδικός άρθρου: A16352O005</ED>
<ID>
ID:18727

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O00&aa=5</URL></REF>


Article

<CATEGORY>vin10</CATEGORY>

 <H5>ΠΟΙΕΣ ΗΤΑΝ ΟΙ ΠΡΩΤΕΣ ΚΙΝΗΣΕΙΣ ΤΟΥ ΚΩΣΤΑ ΠΟΛΙΤΗ
</H5><H2>Άλλαξε την ΑΕΚ
</H2>
<H3>Δούλεψε περισσότερο στον τομέα της ψυχολογίας, έβγαλε από τη ναφθαλίνη τον Άντερσεν
</H3>
ΡΕΠΟΡΤΑΖ: Σελ 9
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16352O011</ED>
<ID>
ID:18605

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O01&aa=1</URL></REF>


Article

<CATEGORY>vin10</CATEGORY>

 <H5>ΚΩΝΣΤΑΝΤΙΝΙΔΗΣ: ΣΥΖΗΤΗΣΗ ΜΕΣΩ ΕΞΩΔΙΚΩΝ ΜΕ ΤΟΝ ΗΡΑΚΛΗ
</H5><H2>Κόβουν τις γέφυρες
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
Τις διαφορές τους θα λύσουν μέσω εξωδίκων Κωνσταντινίδης και Ηρακλής

ΜΕ ΔΙΚΑΣΤΙΚΟΥΣ επιμελητές και εξώδικα λύνουν τις διαφορές τους ο Ηρακλής με
τον Σωτήρη Κωνσταντινίδη. Ο επιθετικός του Ηρακλή προτίμησε να δώσει «παρών»
μέσω εξωδίκου στην τριμελή επιτροπή της ΠΑΕ Ηρακλής που τον περίμενε χθες στα
γραφεία της εταιρείας, ενώ με τον ίδιο τρόπο ο «γηραιός» καλεί τον παίκτη σε
απολογία την επόμενη Δευτέρα.

Ο Κωνσταντινίδης με το εξώδικο που έστειλε χθες στον Ηρακλή ζητεί να μάθει
γραπτώς και με ακρίβεια τους λόγους για τους οποίους κλήθηκε να δώσει
εξηγήσεις στην τριμελή επιτροπή της ΠΑΕ, την οποία αποτελούσαν οι κ.κ.
Λιακάκος, Παπαδόπουλος και Παναγόπουλος.

Η ενέργεια του διεθνούς επιθετικού μεταφράζεται ως κίνηση τακτικής, καθώς η
παρουσία του χθες στην επιτροπή θα εκλαμβανόταν ως αποδοχή της αντισυμβατικής
συμπεριφοράς για την οποία κατηγορείται. Κάτι τέτοιο θα στοιχειοθετούσε
διακοπή συμβολαίου στην οποία προσανατολίζεται ο «γηραιός» προς τον παίκτη,
εξαιτίας της παραδοχής του για υπογραφή συμβολαίου με την ΑΕΚ.

Ο Ηρακλής απαντά στον Κωνσταντινίδη με τον ίδιο τρόπο, καθώς, σύμφωνα με
πληροφορίες, σήμερα κιόλας στέλνει εξώδικο στον παίκτη και τον καλεί σε
απολογία για την επόμενη Δευτέρα.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16352O021</ED>
<ID>
ID:18609

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Με 3.000 οπαδούς στο πλευρό του
</H5><H2>Και ο... 12ος παίκτης στη Νέα Σμύρνη
</H2>
* ΘΕΣΣΑΛΟΝΙΚΗ 
«Ο κόσμος του ΠΑΟΚ θα σταθεί για μια ακόμα φορά στον πλευρό της ομάδας». Αυτό
ήταν το μήνυμα που έστειλαν οι οργανωμένοι οπαδοί του «δικεφάλου του Βορρά»
στους παίκτες, για τον αυριανό αγώνα με τον Πανιώνιο στη Νέα Σμύρνη.

Περισσότεροι από 3.000 οπαδοί του ΠΑΟΚ θα βρεθούν στο ματς με τον Πανιώνιο,
αφού θα συνδυάσουν τον ποδοσφαιρικό αγώνα με το φάιναλ φορ του μπάσκετ. Την
ίδια ημέρα η ομάδα μπάσκετ αντιμετωπίζει τον «αιώνιο» αντίπαλο Άρη, για τα
ημιτελικά του Κυπέλλου. Σε ό,τι αφορά το θέμα του Αντόλφο Βαλέντσια, ο παίκτης
ούτε χθες ήρθε στην Ελλάδα. Σύμφωνα με τον μάνατζέρ του, ο Βαλέντσια, λόγω των
σεισμών στην Κολομβία, αντιμετώπισε πρόβλημα με την πτήση του, αφού ­ όπως
είπε ο ίδιος ­ έχει καταστραφεί και μέρος του αεροδρομίου. Πάντως, η άφιξή του
έχει προγραμματιστεί για σήμερα (4 μ.μ.). Ο Κολομβιανός επιθετικός θα
παραμείνει μάλλον στην Αθήνα, για να παρακολουθήσει τον αγώνα με τον Πανιώνιο.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16352O022</ED>
<ID>
ID:18659

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O02&aa=2</URL></REF>


Article

<CATEGORY>vin10</CATEGORY>

 <H5>ΟΦΗ: Κινδυνεύουν τα ταλέντα
</H5><H2>«Εισβολή» κοινοτικών στο Ηράκλειο
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

* ΗΡΑΚΛΕΙΟ 
ΓΙΑ ΠΡΩΤΗ φορά στα χρονικά του ΟΦΗ, η ομάδα πλαισιώνεται από επτά ξένους και ο
αριθμός θα αυξηθεί κατά έναν ακόμη, αφού η κριτική ΠΑΕ είναι κοντά στην
απόκτηση και όγδοου κοινοτικού.

Ο Έγκεν Γκέραρντ δεν είναι ικανοποιημένος με αυτό το φαινόμενο, γιατί «ο ΟΦΗ
είναι πρώτα - πρώτα ομάδα της Κρήτης, ύστερα της Ελλάδας και τελευταία της
Ευρώπης», και φιλοσοφία του Ολλανδού είναι να αξιοποιείται το ντόπιο και
ελληνικό δυναμικό. Έμμεσα λοιπόν, χθες, άφησε να φανεί ότι μελλοντικά «όσοι
δεν αποδίδουν θα πάνε σπίτι τους», γιατί «ο ΟΦΗ δεν είναι ομάδα για 7-8 ξένους».

Πάντως ο κ. Γκέραρντ δεν διέψευσε το ενδιαφέρον και ξένων ομάδων για κάποιους
παίκτες του ΟΦΗ, που τους παρακολουθούν σε παιχνίδια εδώ και καιρό και θα τους
ξαναδούν μεθαύριο στο Άργος με τον Παναθηναϊκό και ίσως και σε κάποια άλλα ματς.

Σίγουρα απεσταλμένοι της Αϊντχόβεν και της Άντερλεχτ ενδιαφέρονται για
Δερμιτζάκη και Μωχ. Ντιάρα, όμως, όπως δήλωσε χθες ο Έγκεν Γκέραρντ για τον
πρώτο, «ο Δερμιτζάκης δεν παραχωρείται». Από την άλλη τόνισε «ότι κάθε παίκτης
έχει μια τιμή», αφήνοντας να εννοηθεί ότι όταν έλθει εκείνη η ώρα θα γίνουν οι
σχετικές συζητήσεις, προτάσεις και αντιπροτάσεις.

*** Οι σχέσεις της κρητικής ΠΑΕ με την ποδοσφαιρική ομοσπονδία του Μαλί, δεν
ήταν από παλιά καλές. Τώρα λοιπόν καλούν τον Μωχ. Ντιάρα από 8 Φεβρουαρίου έως
7 Μαρτίου για το παιχνίδι που θα δώσει η Εθνική Νέων του Μαλί με το αντίστοιχο
συγκρότημα της Γκάνα. Η ΠΑΕ ΟΦΗ θα του δώσει άδεια από 1-7 Μαρτίου κι αν δεν
βρίσκεται στο Ηράκλειο στις 7 Μαρτίου θα του επιβληθεί πρόστιμο, προειδοποίησε
χθες ο κ. Γκέραρντ.

*** Με εισήγηση του Έγκεν Γκέραρντ η διοίκηση της ΠΑΕ ΟΦΗ προχώρησε χθες στην
ανανέωση για άλλα τρία χρόνια του συμβολαίου του Παύλου Αδάμου.

Επίσης ο προπονητής του ΟΦΗ έδωσε τη συγκατάθεσή του για την παραχώρηση του
Μάγγου για ένα χρόνο στη Νίκη Βόλου.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16352O023</ED>
<ID>
ID:18697

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O02&aa=3</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>«Κόπηκε» από τους γιατρούς
</H2>
ΣΤΗΝ ΚΑΒΑΛΑ όλοι θεωρούσαν σίγουρη την απόκτηση του Μιμπόε από την Γκάνα, αφού
οι εντυπώσεις που άφησε στο φιλικό παιχνίδι με τη Λέφσκι ήταν εξαιρετικές.
Όμως όταν ο 35χρονος παίκτης πέρασε από ιατρικές εξετάσεις, τα αποτελέσματα
δεν ήταν αυτά που περίμεναν οι υπεύθυνοι της ΠΑΕ και τελικά αποφάσισαν να μην
προχωρήσουν στην απόκτησή του...
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16352O024</ED>
<ID>
ID:18717

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O02&aa=4</URL></REF>


Article

<CATEGORY>vin10</CATEGORY>

 <H5>SKODA ΞΑΝΘΗ
</H5><H2>Συμφωνία για διαζύγιο
</H2>
ΠΑΡΕΛΘΟΝ αποτελεί από χθες για τη SKODA Ξάνθη ο Μωχάμεντ Τσακίρ. Ο 28χρονος
μέσος από το Μαρόκο συμφώνησε και έλυσε το συμβόλαιό του με την ΠΑΕ και
αναζητεί πλέον νέα ομάδα. Στο μεταξύ, η ΦΙΦΑ με έγγραφό της στην ακριτική ΠΑΕ,
έκανε γνωστό ότι ο Γεωργιανός Λομπιανίτζε μπορεί να αγωνιστεί μόνο στο
ελληνικό πρωτάθλημα. Τέλος, η Ξάνθη έκανε πρόταση στον Ποσειδώνα Μηχανιώνας
για την απόκτηση του νεαρού φορ Θανάση Πρίτα.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16352O025</ED>
<ID>
ID:18730

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O02&aa=5</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ
</H5><H2>Περιμένουν μπλε κάρτα
</H2>
ΤΗΝ ΜΠΛΕ κάρτα του Αργεντινού με ιταλικό διαβατήριο τερματοφύλακα Μουλιέτ,
περιμένουν στη Βέροια για να τον χρησιμοποιήσουν στο ματς με τον Εθνικό. Ο
τεχνικός της ομάδας Γιώργος Χατζάρας έχει μείνει ικανοποιημένος από τις
δυνατότητες του 30χρονου γκολκίπερ και πιστεύει ότι μπορεί να βοηθήσει
αποφασιστικά τη Βέροια στην προσπάθειά της να παραμείνει στην κατηγορία. Στο
μεταξύ, οι Σέρβοι Βόρκαπιτς και Μπλαντένοβιτς κατέθεσαν έφεση που εκδικάζεται
σήμερα στη Δευτεροβάθμια Επιτροπή της ΕΠΟ, κατά της πρωτόδικης απόφασης για τη
λύση των συμβολαίων τους.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16352O026</ED>
<ID>
ID:18739

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O02&aa=6</URL></REF>


Article

<CATEGORY>vin10</CATEGORY>

 <H5>ΣΤΗΝ ΑΘΗΝΑ: Ο ΒΡΑΖΙΛΙΑΝΟΣ ΤΑ ΕΙΠΕ ΧΘΕΣ ΜΕ ΤΟΝ Γ. ΒΑΡΔΙΝΟΓΙΑΝΝΗ
</H5><H5>Ποιος είναι
</H5><H2>Ο Χούλιο Σέζαρ μιλάει με ΠΑΟ
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Χούλιο Σέζαρ όταν αγωνιζόταν στη Γιουβέντους την περίοδο του 1993. Χθες ο
Βραζιλιάνος συζήτησε με τον πρόεδρο του Παναθηναϊκού

ΜΕΤΑΓΡΑΦΙΚΗ «βόμβα» έσκασε χθες βράδυ στον Παναθηναϊκό! Ο Χούλιο Σέζαρ,
Βραζιλιάνος διεθνής της Ντόρτμουντ και παλαιότερα της Γιουβέντους, ήρθε στην
Αθήνα, συναντήθηκε με τον πρόεδρο κ. Γιώργο Βαρδινογιάννη και βρίσκεται,
πλέον, μια ανάσα από την ομάδα του «τριφυλλιού».

Καλά ενημερωμένη πηγή ανέφερε ότι οι διαπραγματεύσεις Βαρδινογιάννη - Σέζαρ
συνεχίζονταν μέχρι τα μεσάνυχτα και ότι απέμεναν λεπτομέρειες για την
ολοκλήρωση της μεταγραφής. Ο Χούλιο Σέζαρ είναι άσος παγκοσμίου φήμης και αν
και βρίσκεται στη δύση της καριέρας του (36 ετών) θεωρείται σίγουρο ότι μπορεί
να βοηθήσει τον Παναθηναϊκό, αφού μέχρι πρότινος αγωνιζόταν στην Μπουντεσλίγκα
και μάλιστα διακρινόταν ιδιαίτερα.

Ο Βραζιλιάνος άσος βρίσκεται σε άριστη αγωνιστική κατάσταση. Αν μάλιστα
επιτευχθεί συμφωνία, ενδέχεται να παίξει με τον Παναθηναϊκό πάρα πολύ σύντομα.
Όσον αφορά την τιμή του, οι πληροφορίες αναφέρουν ότι θα κοστίσει περίπου δύο
εκατομμύρια μάρκα (περίπου 335 εκατομμύρια δραχμές).

Ο πρόεδρος και ο ποδοσφαιριστής συναντήθηκαν χθες βράδυ σε ξενοδοχείο της
Κηφισιάς και συνομίλησαν πάνω από τρεις ώρες. Οι πληροφορίες αναφέρουν ότι ο
κ. Βαρδινογιάννης είχε εδώ και καιρό στο μικροσκόπιο τον Σέζαρ και όταν έγινε
εφικτό τον έφερε αμέσως στην Αθήνα. Παρά το γεγονός ότι υπήρχε μεγάλη
μυστικοπάθεια, η είδηση έγινε ευρύτερα γνωστή, αφού ο πανύψηλος Βραζιλιάνος
άσος δεν περνάει απαρατήρητος.

Σήμερα αναμένεται να γίνουν γνωστές περισσότερες λεπτομέρειες, αλλά και η
διάρκεια του συμβολαίου του παίκτη. Όσον αφορά το τελευταίο, οι πληροφορίες
είναι διχασμένες: άλλοι μιλούν για δύο χρόνια και άλλοι για έξι μήνες με
δικαίωμα μονομερούς ανανέωσης από την πλευρά του Παναθηναϊκού.

Στο μεταξύ, ο Δανιήλ άρχισε από χθες να κάνει «ενέσεις ηθικού» στον νεαρό
ομογενή Ανδρέα Βλάχο. Προπονητής και παίκτης συνομίλησαν επί μακρόν και ο
Δανιήλ συμβούλευσε τον Βλάχο να αποβάλει το τρακ και να παίζει ελεύθερα. Δεν
αποκλείεται μεθαύριο ο Βλάχος να κάνει ντεμπούτο κατά του ΟΦΗ, στο Άργος, για
να δουν και οι οπαδοί των «πρασίνων» το νέο απόκτημα της ομάδας τους.

*** Σε 1,5 δισ. αυξήθηκε το μετοχικό κεφάλαιο του Παναθηναϊκού. Την απόφαση
για αύξηση ανακοίνωσε ο πρόεδρος κ. Γ. Βαρδινογιάννης στα μέλη του Δ.Σ. της ΠΑΕ.

*** Στην Εθνική Κροατίας κλήθηκε ο Ασάνοβιτς για το φιλικό με τη Δανία, στις
10 Φεβρουαρίου. Επίσης στην Εθνική Αλβανίας κλήθηκε ο Μπλένταρ Κόλα για τα
φιλικά με FYROM και Ρουμανία στις 10.2 και 3.3, αντίστοιχα.

*** Ντα Σίλβα και Σιμπνιέφσκι διεκδικούν τη θέση του τιμωρημένου Λυμπερόπουλου
στο ματς εναντίον του ΟΦΗ, στο Άργος. Τη θέση του τραυματία Αλεξόπουλου θα
καλύψει ο Γιάννης Γκούμας.


Ο ΒΡΑΖΙΛΙΑΝΟΣ Χούλιο Σέζαρ γεννήθηκε στις 8-3-63 και έχει ύψος 1.90.
Αγωνίστηκε στο Μουντιάλ του Μεξικού (1986) με τη φανέλα της Εθνικής ομάδας της
χώρας του, ενώ έχει φορέσει τα χρώματα της Μπαουρού, της Γκουαρανί, της Σταντ
Μπρεστ, της Μονπελιέ, της Γιουβέντους και της Ντόρτμουντ. Με την τελευταία
στέφθηκε πρωταθλητής Ευρώπης την περίοδο '96-97, ενώ στην Μπουντεσλίγκα πέτυχε
6 γκολ. Με τη φανέλα της Γιουβέντους κατέκτησε το κύπελλο ΟΥΕΦΑ το 1994, ενώ
σημείωσε 3 γκολ σε 89 αγώνες του Καμπιονάτο. Τέλος, με τη Μονπελιέ στέφθηκε
κυπελλούχος Γαλλίας το 1990, συμμετέχοντας σε 125 αγώνες του γαλλικού
πρωταθλήματος και πετυχαίνοντας 11 τέρματα.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16352O031</ED>
<ID>
ID:18610

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O03&aa=1</URL></REF>


Article

<CATEGORY>vin10</CATEGORY>

 <H5>ΟΙ ΑΓΓΛΟΙ
</H5><H2>Ζήτησαν την μπλε κάρτα του Γιώργου Παπανδρέου
</H2>
ΑΛΛΟΣ ένας Έλληνας ποδοσφαιριστής οδεύει προς Αγγλία. Πρόκειται για τον Γιώργο
Παπανδρέου του Πανηλειακού, ο οποίος φέρεται ότι συμφώνησε με τη Νοτς Κάουντι.
Το γεγονός επιβεβαιώνεται και από την αγγλική ομοσπονδία ποδοσφαίρου, που με
επιστολή της ζήτησε χθες από την ΕΠΟ την μπλε κάρτα του ποδοσφαιριστή, για
λογαριασμό της Νοτς Κάουντι.

Πάντως από την πλευρά της ΠΑΕ Πανηλειακός, χθες ο πρόεδρός της Σάκης
Σταυρόπουλος τόνισε πως δεν υπήρξε επίσημη πρόταση της αγγλικής ομάδας, για
την απόκτηση του Γιώργου Παπανδρέου.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16352O032</ED>
<ID>
ID:18660

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O03&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Τέσσερις στο Φάληρο
</H2>
ΤΕΣΣΕΡΙΣ ακόμα ποδοσφαιριστές απέκτησε χθες ο Εθνικός. Δύο από αυτούς είναι
Άγγλοι, ένας Γκανέζος και ο τέταρτος Ιρλανδός. Οι δύο πρώτοι είναι οι Κόλιν
Καρ-Λόουτον (έχει δύο επώνυμα) και Καρλ Σμιθ. Και οι δύο είναι 20 ετών, ο
πρώτος επιθετικός, ο δεύτερος μέσος και αγωνίζονταν στην Μπάρλεϊ. Τα συμβόλαια
που υπέγραψαν είναι για 1,5 χρόνο. Ο Γκανέζος ονομάζεται Ζόζεφ Άντο, είναι 27
ετών, αμυντικός, ικανοποίησε τον Χάουαρντ Κένταλ στις προπονήσεις και ο Άγγλος
τεχνικός εισηγήθηκε την απόκτησή του. Το συμβόλαιο που υπέγραψε είναι για έξι
μήνες με δικαίωμα ανανέωσης από τον Εθνικό για δύο χρόνια: «Όπως συμβαίνει με
τους Ριντ και Μπίβερς, έχω καλές συστάσεις για την αξία τους και πιστεύω ότι
θα βοηθήσουν πολύ τον Εθνικό στην προσπάθεια που κάνουμε για την παραμονή στην
Α' Εθνική», είπε χθες ο Χάουαρντ Κένταλ λίγο μετά τη συμφωνία με τους
ποδοσφαιριστές. Ο Ιρλανδός λέγεται Ντομινίκ Φόλεϊ, είναι 24 ετών, επιθετικός
και αγοράστηκε από τη Γουλβς.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16352O033</ED>
<ID>
ID:18698

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 5ου (ΤΕ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Μαχητικός ο κορυφαίος 7
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ο 7 με τις αιφνιδιαστικές επαναλήψεις του γίνεται για άλλη μία φορά το
επίκεντρο του ενδιαφέροντος. Ιδιαίτερα μαχητικός δεν εγκαταλείπει εύκολα την
κληρωτίδα. Την περασμένη Τετάρτη επέστρεψε ύστερα από ένα διαγωνισμό απουσίας
ενώ συμπληρώνει 10 εμφανίσεις στους τελευταίους 15 διαγωνισμούς! Με αυτές τις
εκπληκτικές επιδόσεις δεν αφήνει κανένα περιθώριο στους αντιπάλους να
πλησιάσουν. Οι 26 και 13 έχουν κολλήσει στις 101 και 100 συνολικές εμφανίσεις
και διατηρούν τη 2η και 3η θέση με 7 και 14 συνολικές απουσίες αντίστοιχα. Από
την άλλη οι κορυφαίοι των καθυστερημένων παραμένουν ακίνητοι. Με εξαίρεση τον
32 που επέστρεψε ύστερα από 20 διαγωνισμούς απουσίας οι 4, 11 και 15
απουσιάζουν σταθερά και έχουν φτάσει τις 30 , 24 και 21 απουσίες αντίστοιχα. Η
πρωτοπόρος δεκάδα του 10 απουσίασε και οι 30ρηδες δεν άφησαν την ευκαιρία να
πάει χαμένη. Για δεύτερη συνεχή φορά κάνουν διπλή εμφάνιση και με 863
συνολικές εμφανίσεις μειώνουν τη διαφορά τους από την πρωτοπόρο σε μία μονάδα.
Η δεκάδα του 40 είχε και αυτή διπλή εμφάνιση αλλά με 815 συνολικές παρουσίες
παραμένει σταθερά ουραγός. Οι δεκάδες του 20 και του 1 με την παρουσία τους
διατηρούν σταθερή τη μεταξύ τους απόσταση στο τελικό αποτέλεσμα με 833 και 831
συνολικές εμφανίσεις αντίστοιχα. Αυτή τη φορά δεν βρέθηκε εξάρης στην 1η
κατηγορία και οι τυχεροί στον επόμενο διαγωνισμό θα μοιραστούν 120 εκατ. δρχ.
τουλάχιστον. Jack - Pot είχαμε και στην 1η κατηγορία του ΠΡΟΤΟ και το ποσό που
μεταφέρεται στην επόμενη κλήρωση είναι 17.414.813 δρχ.

* Κληρώθηκαν οι αριθμοί 7, 24, 32, 34, 47, 48.

* Συμπληρώθηκαν 7.880.806 στήλες.

* Μοιράστηκαν 84.244.240 δρχ.

* Δεν μοιράστηκαν 64.860.610 δρχ.

* Δεν βρέθηκε εξάρι, ενώ βρέθηκαν 78 5άρια που κερδίζουν από 458.780 δρχ.,
6.286 4άρια που κερδίζουν από 4.265 δρχ. και 130.437 3άρια που κερδίζουν από
165 δρχ.

ΠΡΟΤΟ: Κληρώθηκε ο αριθμός 0431168. 
* Συμμετοχές: 1.742.591 
Δεν βρέθηκε νικητής στην 1η κατηγορία.

<H3>Σε 701 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16352O041</ED>
<ID>
ID:18611

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O04&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΔΕΣ: ΕΥΡΩΒΟΥΛΕΥΤΕΣ ΤΟΥ ΠΑΣΟΚ, ΑΛΑΒΑΝΟΣ ΚΑΙ Ν.Δ. ΠΡΟΤΕΙΝΟΥΝ ΟΛΥΜΠΙΑ
</H5><H5>ΚΑΝΑΔΑΣ: Άρθρο καθηγητή Πανεπιστημίου
</H5><H5>Αγώνες στη θεία εξοχή της Ελλάδας
</H5><H2>Η καλύτερη λύση
</H2>
Ο χώρος της Αρχαίας Ολυμπίας προτείνεται ως η ιδανικότερη λύση

ΤΟ ΘΕΜΑ της μόνιμης τέλεσης των Ολυμπιακών Αγώνων στην Ελλάδα και την Αρχαία
Ολυμπία, θέτουν πλέον επισήμως ευρωβουλευτές, βουλευτές και εκπρόσωποι φορέων,
με αφορμή το σκάνδαλο χρηματισμού μελών της ΔΟΕ, που διασύρει το Ολυμπιακό
Κίνημα και τα ολυμπιακά ιδεώδη.

Δέκα ευρωβουλευτές του ΠΑΣΟΚ, με γραπτή δήλωσή τους που κατέθεσαν στο
Ευρωπαϊκό Κοινοβούλιο για έγκριση, ζητούν τη μόνιμη τέλεση των Ολυμπιακών
Αγώνων στην Αρχαία Ολυμπία. Η δήλωση αναφέρει τα εξής:

«Το Ευρωπαϊκό Κοινοβούλιο

Α. Συγκλονισμένο από τις πρόσφατες καταγγελίες και αποκαλύψεις για δωροληψία
και χρηματισμό των μελών της Διεθνούς Ολυμπιακής Επιτροπής.

Β. Λαμβάνοντας υπόψη ότι μετά τις αποκαλύψεις για την διαφθορά καθίσταται
πλέον αδύνατο να εξασφαλισθεί ένας αμερόληπτος και αξιοκρατικός τρόπος
αξιολόγησης των πόλεων που διεκδικούν την ανάληψη διοργάνωσης των Ολυμπιακών
Αγώνων, αλλά και του τρόπου ανάδειξης των νέων μελών της Διεθνούς Ολυμπιακής Επιτροπής.

1. Θεωρεί ότι η μόνιμη τέλεση των Ολυμπιακών Αγώνων στη γενέτειρά
τους, την Αρχαία Ολυμπία, αποτελεί την καλύτερη διέξοδο και τη μόνη βιώσιμη λύση,

2. Αναθέτει στον πρόεδρό του να διαβιβάσει τη δήλωση αυτή στο
Συμβούλιο, την Επιτροπή, στις κυβερνήσεις των κρατών-μελών, καθώς και στα μέλη
του Εκτελεστικού Συμβουλίου της Διεθνούς Ολυμπιακής Επιτροπής».

Η Ν. ΔΗΜΟΚΡΑΤΙΑ

Το ζήτημα της μόνιμης τέλεσης των Ολυμπιακών Αγώνων στην Ελλάδα έθεσε και ο
πρόεδρος της ΟΚΕ Αθλητισμού της Νέας Δημοκρατίας Γιώργος Ορφανός. «Η
χιονοστιβάδα των καταγγελιών κατά των μελών της ΔΟΕ ­ τονίζει ο κ. Ορφανός ­
το κύρος της οποίας ανεπανόρθωτα επλήγη και ο διασυρμός του ολυμπιακού
ιδεώδους από τους ισόβιους προστάτες του, καθιστά αναγκαία όσο ποτέ την
υποστήριξη της ιστορικής σημασίας πρότασης του Κωνσταντίνου Καραμανλή για τη
μόνιμη τέλεση των Ολυμπιακών Αγώνων στην Αρχαία Ολυμπία». Ο ευρωβουλευτής του
Συνασπισμού Αλέκος Αλαβάνος ζήτησε, με ερώτησή του στην Κομισιόν, να συζητηθεί
το θέμα της μόνιμης τέλεσης των Ολυμπιακών Αγώνων στην Ελλάδα, στο «Ευρωπαϊκό
Συμπόσιο για τον Αθλητισμό», που διοργανώνεται από την Ευρωπαϊκή Επιτροπή στην
Ολυμπία, τον προσεχή Μάιο.

«Τα τεράστια οικονομικά συμφέροντα που διαπλέκονται γύρω από την τέλεση των
Ολυμπιακών Αγώνων, φθείρουν συνειδήσεις και οδηγούν σε πρακτικές τελείως
αντίθετες με τα ιδεώδη που υποτίθεται ότι εξυπηρετεί σήμερα η ολυμπιακή ιδέα»,
τονίζει στην δήλωσή του ο κ. Αλαβάνος.

«Η Ολυμπία, η Αθήνα, η Ελλάδα, παραμένουν οι αδιαφιλονίκητοι θεματοφύλακες της
ολυμπιακής ιδέας», τονίζει σε δήλωσή του ο δήμαρχος της Αρχαίας Ολυμπίας
Γιώργος Αηδώνης και καλεί «όλους όσους ασχολούνται με τους σύγχρονους
Ολυμπιακούς Αγώνες να την αποδεχθούν και να την διαφυλάξουν».

* Τέλος, η Πρωτοβουλία Πολιτών ενάντια στην διεξαγωγή των Ολυμπιακών Αγώνων
του 2004 στην Αθήνα με χθεσινή της επιστολή αναρωτιέται «μήπως είναι η ώρα να
επιστρέψουμε την Ολυμπιάδα του 2004 στους "αθανάτους";».


Ο ΚΑΝΑΔΟΣ ερευνητής των κλασικών σπουδών, καθηγητής του Πανεπιστημίου Κάρλτον
της Οτάβας, δρ Τρέβορ Χοτζ, είναι ο τελευταίος της μεγάλης αλυσίδας επωνύμων
που ζητούν την επιστροφή των Ολυμπιακών Αγώνων στη γενέτειρά τους, την Ελλάδα.

Στο άρθρο του στην εφημερίδα «Οτάβα Σίτιζεν», με τίτλο «Οι απλοί αγώνες» και
υπότιτλο «Οι αρχαίοι Έλληνες αθλητές θα ξενίζονταν από το σύγχρονο ολυμπιακό
σκάνδαλο», ο δρ Χοτζ υποστηρίζει πως «αυτό που πραγματικά χρειάζεται η
Ολυμπιακή Ιδέα είναι τους καλύτερους αθλητές του κόσμου και ένα ανοιχτό πεδίο,
κάπου έξω στη θεία εξοχή της Ελλάδας».

Ο δρ Χοτζ επισημαίνει, επίσης, πως και ο αρχαίος θεσμός έπασχε από μεμονωμένα
περιστατικά δωροδοκίας, ωστόσο μόνο με την επιστροφή των Αγώνων στην κοιτίδα
τους, την Αρχαία Ολυμπία, θα αποκατασταθεί το πνεύμα του αθλητισμού.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16352O051</ED>
<ID>
ID:18612

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O05&aa=1</URL></REF>


Article

<CATEGORY>vin10</CATEGORY>

 <H5>ΔΗΜΟΣΚΟΠΗΣΗ: ΚΟΡΥΦΑΙΟΙ ΞΕΝΟΙ ΑΘΛΗΤΙΚΟΓΡΑΦΟΙ ΨΗΦΙΣΑΝ
</H5><H2>Να παραιτηθεί ο Χουάν Αντόνιο Σάμαρανκ
</H2>
«Πρέπει να παραιτηθεί ο πρόεδρος της ΔΟΕ Χουάν Αντόνιο Σάμαρανκ» για το
σκάνδαλο του Σολτ Λέικ Σίτι. 
Αυτό ψήφισαν οι περισσότεροι από τους κορυφαίους αθλητικογράφους σε
δημοσκόπηση για το πρακτορείο Ρώυτερ. Στην έρευνα συμμετείχαν 40 δημοσιογράφοι
από την Ευρώπη, την Ασία, την Αφρική και την Αμερική. Οι 28 είπαν «ναι» σε
ενδεχόμενη παραίτηση Σάμαρανκ και οι 12 «όχι».

ΘΥΣΙΑΖΕ ΦΙΛΟΥΣ

Νέες απειλές εκτόξευσαν εναντίον του Σάμαρανκ τα μέλη της ΔΟΕ που έχουν
παραπεμφθεί στην ολομέλεια με το ερώτημα της διαγραφής, τα οποία φέρονται
αποφασισμένα να υπερασπίσουν το όνομά τους. Τη σκυτάλη από τον Λαμίν Κέιτα
πήρε ο Ζαν Κλοντ Γκανγκά από το Κονγκό, ο οποίος με δηλώσεις του στη
«Λιμπερασιόν» υποστήριξε πως «ο Σάμαρανκ θυσιάζει τους φίλους του για να σώσει
τον εαυτό του».

Ο Αφρικανός «αθάνατος» υπογράμμισε πως θα παλέψει με νύχια και με δόντια για
να αποδείξει την αθωότητά του, ενώ τόνισε πως μπορεί να συγκεντρώσει έναν
κατάλογο με 40 ονόματα μελών της ΔΟΕ που θα ψήφιζαν εναντίον της αποπομπής του.

Στο μεταξύ, ο πρόεδρος της Ολυμπιακής Επιτροπής της Αργεντινής Αντόνιο
Ροντρίγκεζ προτείνει να αγνοηθεί η πρόταση του δημάρχου της Ρώμης, ο οποίος
ζητεί νέα ψηφοφορία για την εκλογή της πόλης που θα φιλοξενήσει τους
Ολυμπιακούς Αγώνες του 2004.

Ο Λατινοαμερικανός παράγοντας χαρακτήρισε την πρόταση της Ρώμης «παράξενη» και
«χωρίς νόημα», καθώς ποτέ δεν υπήρχαν υποψίες για την εκλογή της πόλης που θα
διοργανώσει τους Αγώνες του 2004.

«Η νίκη της Αθήνας», τόνισε ο Ροντρίγκεζ, «ήταν νόμιμη και μπορώ να σας
διαβεβαιώσω πως ποτέ δεν είδα κάτι το περίεργο κατά τη διαδικασία εκλογής».

Να υπογραμμιστεί, πως η πρωτεύουσα της Αργεντινής, Μπουένος Άιρες, ήταν μεταξύ
των πόλεων που διεκδίκησαν τους Αγώνες του 2004.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16352O052</ED>
<ID>
ID:18661

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O05&aa=2</URL></REF>


Article

<CATEGORY>vin10</CATEGORY>

 <H5>ΑΕΚ: ΞΑΝΑ ΟΙ ΟΠΑΔΟΙ ΣΤΗΝ ΠΡΟΠΟΝΗΣΗ
</H5><H5>ΜΕΤΑΓΡΑΦΙΚΑ: Έρχεται Ιταλοαυστραλός
</H5><H5>Πιο κοντά ο Πατρίκ Μ' Μπομά
</H5><H5>ΑΙΤΗΜΑ: Τι ζήτησε η ΑΕΚ από την ΕΠΑΕ
</H5><H5>Βγάλτε τα κάγκελα από το γήπεδο
</H5><H2>Φουντώνει το πάθος
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ίβιτς, Κοπιτσής θα αναμετρηθούν την Κυριακή

ΕΙΔΗΣΗ δεν είναι η παρουσία οπαδών της ΑΕΚ και στη χθεσινή προπόνηση. Είδηση
είναι ότι φώναζαν και παρότρυναν τους παίκτες για νίκη επί του «Ολυμπιακού του
Μπάγιεβιτς», με ακόμη μεγαλύτερο πάθος από το απόγευμα της Τετάρτης.

«Δεν θέλουμε τίποτε άλλο από εσένα. Μόνο να νικήσετε τον Ολυμπιακό. Παίξτε με
δύναμη». Αυτά άκουσε ο Ντέμης Νικολαΐδης, αποχωρώντας από τη Νέα Φιλαδέλφεια.
Και ήταν ο τελευταίος ποδοσφαιριστής. Ο διεθνής άσος περίμενε αρκετή ώρα μετά
τη λήξη της προπόνησης και όταν τελικά βγήκε, έγινε χαμός! Τον αγκάλιασαν και
τον οδήγησαν στο αυτοκίνητό του, αλλά ο Νικολαΐδης δεν είπε το παραμικρό.
Προσεκτικός, έφυγε γρήγορα-γρήγορα. Νωρίτερα, την αποθέωση γνώρισαν οι
υπόλοιποι ποδοσφαιριστές και κυρίως οι Κασάπης - Ατματσίδης.

Ωστόσο, ο κόσμος έδειξε τον φανατισμό του έξω από το γήπεδο. Στις εξέδρες, τα
πράγματα ήταν ήρεμα. Και έπεφταν χειροκροτήματα μόνο στα πετυχημένα σουτ που
εξαπέλυαν οι παίκτες. Μάλιστα, η προπόνηση στα σουτ ήταν εντατική, όπως
συνεχείς προσπάθειες έκανε ο Ντέμης στις εκτελέσεις φάουλ. Με καλά ποσοστά,
παρά το τείχος.

Τι έδειξε στην προπόνηση ο Όλεγκ Μπλαχίν; Ο Ουκρανός... ανακάτεψε παίκτες και
μάλλον δεν μπορούν να βγουν ασφαλή συμπεράσματα. Δεξιά έπαιξε ο Κατσαβός,
δηλαδή σε σχήμα με Κασάπη - Καλλιτζάκη - Κωστένογλου. Ο Κοπιτσής δοκιμάστηκε
μόνο αριστερά και ο Μάρκος αρκετά προωθημένος. Το δίδυμο των αμυντικών μέσων
ήταν οι Ζήκος - Γκρέταρσον. 
Είναι όμως αυτές οι σκέψεις (με επιθετικούς τους Μπατίστα-Ντέμη) του Μπλαχίν,
ή θα αιφνιδιάσει ξανά ο προπονητής; Ίσως φανεί «κάτι παραπάνω» σήμερα, οπότε
θα ξεκαθαρίσει και το θέμα του Χρήστου Μαλαδένη. Ο μέσος έβγαλε ακτινογραφίες
και φάνηκε ότι το δάχτυλο δεν έχει κολλήσει! Άρα, αν δηλώσει «παρών», θα το
κάνει με δική του ευθύνη. Όπως άλλωστε έκανε και στην Ξάνθη. Αν, πάντως, τον
πάρει ο Μπλαχίν στην αποστολή, τον υπολογίζει για την ενδεκάδα.

*** Αναβλήθηκε χθες η δίκη για τη μήνυση που είχε υποβάλει ο Ντέμης Νικολαΐδης
στην εφημερίδα «Καλημέρα».


ΜΙΑ ΔΥΝΑΤΗ μεταγραφή κυνηγά τόσες ημέρες η ΑΕΚ. Και δεν της... βγαίνει, με
αποτέλεσμα όσο περνούν οι ημέρες η αγωνία να μεγαλώνει, μαζί φυσικά με τα
ερωτήματα για τον προγραμματισμό όλων.

Το δίδυμο Στάθη-Αγγελόπουλου επέστρεψε από την Ιταλία και έφερε μαζί την
ελπίδα ότι η ΑΕΚ είναι κοντά στην απόκτηση του Πατρίκ Μ' Μπομά. Νωρίς μάλιστα,
κυκλοφόρησε έντονα η φήμη ότι ο επιθετικός άσος από το Καμερούν «έκλεισε» στην
ΑΕΚ. Αυτό ακούστηκε και μεταξύ των οπαδών και όπως ήταν φυσιολογικό, το
απόγευμα στη Νέα Φιλαδέλφεια ο ενθουσιασμός εκτοξεύτηκε!

Φανταστείτε δηλαδή να γίνει και το «μπαμ». Μήπως, λοιπόν, αυτό είναι το
ζητούμενο για τους υπεύθυνους; Να γίνει οπωσδήποτε καλή μεταγραφή τόσο για την
ενίσχυση της ΑΕΚ όσο και για να ανέβει το ηθικό εν όψει ντέρμπι και να...
απομακρυνθούν οι (αρκετές) γκρίνιες; Πιθανότατα! Για τον Μ' Μπομά οι
συζητήσεις προχώρησαν πολύ.

Η ΑΕΚ ποντάρει στη διάθεση της Κάλιαρι να απαλλαγεί από τον επιθετικό. Και
δίνει ­ όπως διαρρέται ­ περί τα 550 εκατ. για να τον πάρει. Τι θέλουν οι
Ιταλοί; Το ποσό των 750 εκατ. ή να τον δώσουν δανεικό.

Η ΑΕΚ δεν συζητά τέτοια περίπτωση και λέγεται ότι τα έχει βρει με τον Μ' Μπομά
για τρία χρόνια συμβόλαιο με αποδοχές (ετήσιες) που φτάνουν τα 160 εκατ. το
χρόνο. Για να καλύψει τη διαφορά η ΑΕΚ, πρότεινε και το εξής: να δώσει τον
Δώνη. Ωστόσο, οι Ιταλοί «έψαξαν» (από κασέτες;) το στυλ του παίκτη και
κατέληξαν πως δεν τους κάνει. Όλα συνεπώς για τον Μ' Μπομά θα ξεκαθαρίσουν
σήμερα, με τους διοικούντες την ΠΑΕ να τρέφουν ζωηρές ελπίδες πως θα γίνει η μεταγραφή.

Κι αυτό, διότι ο Δ. Μελισσανίδης πιέζει προς αυτή την κατεύθυνση, αλλά και
επιμένουν πως «έχει χρήματα» να σπρώξει στην αγορά! Να δούμε τη μεταγραφή και
μετά θα πιστέψουμε ότι έγινε τέτοιο οικονομικό άλμα. Δύσκολο. Για τον
Μπράντμπακ, το 1 δισ. που τον κοστολογεί η Σέλτικ φαντάζει απαγορευτικό, όπως
πολλές κρίνονται και οι απαιτήσεις της Ρόμα για τον Ρώσο Αλεΐνιτσεφ. Ίσως η
ηχηρότερη περίπτωση!

Κι όμως, στην ΑΕΚ δεν καταθέτουν τα όπλα. Ακόμη έχουν προταθεί οι Παντούρου
(ξανά!), Μέλι, Μπογκντάνοβιτς, Πάντελιτς. Να σημειωθεί ότι στην ΑΕΚ έχουν
καταστρώσει δύο πλάνα. Το ένα αφορά προτάσεις για αγορές παικτών και το
δεύτερο, για δανεισμούς και «από το καλοκαίρι, αν βγούμε στο Τσάμπιονς Λιγκ, βλέπουμε»!

Η ΓΕΝΙΚΗ ΣΥΝΕΛΕΥΣΗ

Το μεσημέρι (15.00) στα γραφεία της ΠΑΕ γίνεται η Γενική Συνέλευση των
μετόχων. Οι Άγγλοι εδώ και ημέρες ψάχνουν τρόπους να την αναβάλουν, αλλά δεν
μπορούν. Διότι είναι τακτική. Εκτός και αν την υστάτη ώρα βρεθεί το νομικό
«παραθυράκι». Μετοχοποίηση των χρεών δεν θα γίνει, αλλά για αργότερα πάνε για
συμφηφισμό. Τα... ωραία που έλεγαν προ καιρού ότι «τέρμα το δάνειο», όπως όλοι
καταλαβαίνουν, πήγαν... περίπατο.

Ο ΤΣΕΚΟΛΙ

Και μέσα στα μεγάλα ονόματα, η ΑΕΚ ετοιμάζεται να φέρει έναν άγνωστο! Η
μακρινή Αυστραλία γίνεται... μόδα και οι ιθύνοντες στέλνουν εισιτήρια στον
ηλικίας 24 ετών Άλβιν Τσέκολι να έρθει στην Αθήνα! Έχει ρίζες ιταλικές και
παίζει στα άκρα και στη Γουλβς της Αυστραλίας. Οι συστάσεις του είναι αρκετά καλές.


ΝΑ ΕΥΘΥΓΡΑΜΜΙΣΘΕΙ με την οδηγία της ΟΥΕΦΑ και να αφαιρέσει τα κιγκλιδώματα από
το γήπεδο της Νέας Φιλαδέλφειας, ζήτησε χτες από την ΕΠΑΕ η ΠΑΕ ΑΕΚ.

Όπως ήταν φυσικό ­ εν όψει μάλιστα και του κυριακάτικου ντέρμπι με τον
Ολυμπιακό ­ η απάντηση της ΕΠΑΕ ήταν αρνητική, χωρίς μάλιστα να τεθεί σε
συζήτηση. Η κίνηση της ΑΕΚ ερμηνεύθηκε «ως προσπάθεια εντυπωσιασμού» λόγω του
συγκεκριμένου αγώνα.

Ο πρόεδρος της ΕΠΑΕ Κώστας Αλαμάνος, σε χθεσινές του δηλώσεις επανέλαβε τη
θέση του για «σταδιακή αναδιάρθρωση των κατηγοριών», ενώ τόνισε πως δεν είναι
«μεταβατικός πρόεδρος». Εξάλλου, απαντώντας σε ανακοίνωση της Ξάνθης, είπε ότι
δεν προσπάθησε να επηρεάσει την Επιτροπή Ορισμού Διαιτητών, αλλά το μόνο που
ζήτησε ήταν να ορισθεί διεθνής ρέφερι στη συνάντηση Απόλλωνα - Ξάνθης.

Η ΕΠΑΕ με έγγραφό της στον ΟΠΑΠ αναφέρει ότι εκπνέει (στις 31 του μήνα) η
προθεσμία που έχει δώσει προκειμένου να δοθεί απάντηση στα αιτήματα που έχει θέσει.

*** Την Κυριακή 7/2 (και όχι τη Δευτέρα) ζήτησε να αγωνισθεί κατά του Ιωνικού
ο ΠΑΟΚ, επειδή φοβάται οικονομική αποτυχία.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16352O061</ED>
<ID>
ID:18613

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O06&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΕΠΙΘΕΣΗ ΑΠΟ ΚΟΚΚΑΛΗ
</H5><H5>ΜΠΑΓΙΕΒΙΤΣ: Τελευταίες δοκιμές
</H5><H5>Στους βασικούς ο Οφορίκουε
</H5><H2>Αναζητούν το άλλοθι
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΕΠΙΘΕΣΗ εναντίον των παραγόντων της ΑΕΚ εξαπέλυσε χθες ο πρόεδρος των
«ερυθρολεύκων» Σωκράτης Κοκκάλης τονίζοντας ότι προσπαθούν με τις δηλώσεις
τους να μετατοπίσουν τα προβλήματα της ομάδας τους χρησιμοποιώντας ως άλλοθι
τον Ολυμπιακό.

Ο ηγέτης της πειραϊκής ομάδας λίγο πριν αρχίσει η χθεσινή εκδήλωση της κοπής
της πίτας στο Στάδιο Καραϊσκάκη, υπογράμμισε: «Ορισμένες ΠΑΕ και ορισμένοι
παράγοντες έχουν επιλέξει τη μέθοδο του αποπροσανατολισμού των φιλάθλων τους
από τα πραγματικά αίτια για την άσχημη κατάσταση που βρίσκονται. Τελευταία
βρίσκουν ορισμένα πράγματα και κυρίως πέφτουν επάνω στον Ολυμπιακό,
προσπαθώντας να μην διορθώσουν τα κακώς κείμενα των ομάδων τους. Όλες αυτές οι
δηλώσεις για αίμα και άμμο και Βιετνάμ είναι υπερβολές. Δεν κάνουν καλό στο
ποδόσφαιρο. Πιστεύω ότι δεν θα γίνουν επεισόδια την Κυριακή. Είναι ένα κρίσιμο
παιχνίδι για τις δύο ομάδες. Οι φίλαθλοι του Ολυμπιακού και της ΑΕΚ θέλουν να
δουν ένα καλό ματς με σωστή διαιτησία. Να νικήσει αυτός που πρέπει να νικήσει».

Σε ερώτηση τι περιμένει από τις ομάδες του Ολυμπιακού (ποδοσφαίρου και
μπάσκετ), ο κ. Κόκκαλης υπογράμμισε: «Είναι γνωστά. Ζητάμε να τριτώσει το
καλό. Να κατακτήσουμε τον τρίτο σερί τίτλο μας στο Πρωτάθλημα. Θέλουμε να
πάρουμε και το Κύπελλο. Να κατακτήσουμε δηλαδή το νταμπλ. Στο Τσάμπιονς Λιγκ
θέλουμε να πραγματοποιήσουμε καλή εμφάνιση στους αγώνες με τη Γιουβέντους.
Όσον αφορά το μπάσκετ ζητάμε να κατακτήσουμε το ευρωπαϊκό και τον τίτλο στο
Πρωτάθλημα, αφού από το Κύπελλο έχουμε αποκλειστεί».

Αναφερόμενος στο Στάδιο Καραϊσκάκη, ο πρόεδρος του Ολυμπιακού δήλωσε:
«Περιμένουμε τη δημοσίευση της διακήρυξης για τον διαγωνισμό της ΕΟΑ. Ακόμα
δεν έχουμε τίποτα το συγκεκριμένο, γιατί δεν γνωρίζουμε το περιεχόμενο του
διαγωνισμού. Όταν μάθουμε θα πούμε τη θέση του Ολυμπιακού».

Εκ μέρους των ποδοσφαιριστών μίλησε ο Ίλια Ίβιτς: «Θέλουμε να γίνει το ντέρμπι
χωρίς επεισόδια. Να νικήσει ο καλύτερος. Το ματς είναι σημαντικό και για τις
δύο ομάδες. Εύχομαι να συνεχίσω με τον ίδιο ρυθμό».

Ο Σέρβος επιθετικός δεν θέλησε να μιλήσει για το θέμα της πιθανής μεταγραφής
του και αποχώρησε διακριτικά.

Ο κ. Κόκκαλης σε ομιλία του στους ποδοσφαιριστές τόνισε: «Διαθέτουμε την
καλύτερη ομάδα και είναι ευκαιρία για να κατακτήσουμε το νταμπλ. Η πορεία μας
στο Τσάμπιονς Λιγκ είναι πολύ καλή, αφού φτάσαμε στην προημιτελική φάση. Είμαι
ικανοποιημένος από όλους σας. Τόσο που το φλουρί από ένα εκατομμύριο δραχμές
εφέτος έγινε δύο».

Τυχεροί της χθεσινής γιορτής αναδείχτηκαν ο παλιός Κυριάκος Καραταΐδης, ο νέος
Κώστας Καρτερουλιώτης και ο συνεργάτης Τάκης Περσίας. Τα φλουριά που κέρδισαν
αντιστοιχούσαν σε 2 εκατ. δρχ.

Στην εκδήλωση που έγινε στην αίθουσα VIP'S του Σταδίου Καραϊσκάκη παραβρέθηκαν
σύσσωμο το Δ.Σ. της ΠΑΕ, η τεχνική ηγεσία και οι ποδοσφαιριστές. Απών ήταν ο
στρατευμένος Γιώργος Ανατολάκης.


ΤΟΝ ΠΙΤΕΡ Οφορίκουε δοκίμασε με τη βασική ομάδα ο Ντούσαν Μπάγιεβιτς στη
χθεσινή προπόνηση. Ο Γκανέζος φορ πήρε τη θέση του Γιαννακόπουλου. Στο
οικογενειακό δίτερμα με τους βασικούς αγωνίστηκαν οι: Ελευθερόπουλος,
Μαυρογενίδης, Καραταΐδης, Αμανατίδης, Γεωργάτος, Πουρσανίδης, Νινιάδης,
Οφορίκουε, Ίβιτς, Καραπιάλης, Τζόρτζεβιτς.

Ο κόουτς των πρωταθλητών χρησιμοποίησε στην πρώτη ενδεκάδα τους Αμπονσάι στη
θέση του Πουρσανίδη (ο Μαυρογενίδης ανέλαβε τον ρόλο του αμυντικού χαφ και ο
στόπερ Αμανατίδης πέρασε στη θέση του δεξιού μπακ-χαφ), Γιαννακόπουλο (αντί
του Οφορίκουε), Λουτσιάνο (αντί του Τζόρτζεβιτς).

Ο Ντούσκο προσπαθεί να βρει την ιδανικότερη λύση στην επιθετική γραμμή εν όψει
του μεθαυριανού ντέρμπι με την ΑΕΚ. Σήμερα πρόκειται να κάνει την τελική πρόβα
στις εγκαταστάσεις του Ρέντη.

Τη θέση του Ανατολάκη (παρουσιάστηκε προχθές στο Ναυτικό), φαίνεται ότι θα
κερδίσει ο Αμανατίδης. Η διοίκηση του Ολυμπιακού καταβάλλει προσπάθεια
προκειμένου να εξασφαλιστεί άδεια στον Ανατολάκη. Σε περίπτωση που δεν γίνει
σήμερα κάτι τέτοιο, ο 25χρονος στόπερ θα χάσει τρεις προπονήσεις.

Ο Ολυμπιακός προμηθεύτηκε χθες 3.600 εισιτήρια (1.500 και 3.000 δρχ.) και τα
διένειμε στους οργανωμένους συνδέσμους. Ο Ολυμπιακός θα παραλάβει σήμερα ακόμα
2.400 εισιτήρια (5.000 δρχ.) και θα τα διαθέσει στους φιλάθλους.

Ο ΑΛΕΞΑΝΔΡΗΣ

Την αισιοδοξία του ότι θα γίνει η μεταγραφή της τελευταίας στιγμής, εξέφρασε
χθες στην «ΟΜΑΔΑ» ο Αλέξης Αλεξανδρής: «Μπορεί να φθάσει πρόταση στον
Ολυμπιακό την Παρασκευή ή το Σάββατο. Ολα είναι ανοιχτά».

Ο 30χρονος στράικερ άφησε να εννοηθεί ότι θα γίνει πρόταση από τη Σέλτικ και
την Τσάρλτον.

*** Η Μπορούσια Ντόρτμουντ ζήτησε από τον Ολυμπιακό να γίνει φιλικό παιχνίδι
στις 10 Φεβρουαρίου, αλλά η απάντηση ήταν αρνητική, γιατί στις 11 του ίδιου
μήνα οι «ερυθρόλευκοι» θα αντιμετωπίσουν τη SKODA Ξάνθη για την προημιτελική
φάση του Κυπέλλου.

*** Η Γιουβέντους ενημέρωσε χθες με φαξ τον Ολυμπιακό, ότι αργότερα θα δοθεί ο
ακριβής αριθμός εισιτηρίων, καθώς περιμένει την τελική εισήγηση της ιταλικής
αστυνομίας για τον αγώνα στο «Ντέλε Άλπι» στις 7 Μαρτίου.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O07</CAT>
<ED>
Κωδικός άρθρου: A16352O071</ED>
<ID>
ID:18614

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΟΛΙΤΗΣ: ΤΙ ΘΕΛΕΙ ΝΑ ΒΕΛΤΙΩΣΕΙ ΣΤΗΝ ΟΜΑΔΑ ΕΝ ΟΨΕΙ ΤΟΥ ΦΑΪΝΑΛ ΦΟΡ
</H5><H5>ΜΕΤΑΓΡΑΦΗ
</H5><H5>Έρχεται ο Ντάνιελς
</H5><H2>Έτσι άλλαξε την ΑΕΚ
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

<H3>* Δεν είναι ικανοποιημένος από τα συστήματα που παίζει η ομάδα και επιθυμεί
να εισαγάγει νέα
</H3><H3>* Η εμπειρία που διαθέτει ο τεχνικός της ΑΕΚ έπαιξε μεγάλο ρόλο στον
ψυχολογικό τομέα
</H3>
Άλλαξε πολλά (και... συνεχίζει) στην ΑΕΚ ο Κώστας Πολίτης, σε διάστημα μιάς
εβδομάδας. Το σημαντικότερο: την ψυχολογία

ΜΟΛΙΣ μία εβδομάδα βρίσκεται στο τιμόνι της ΑΕΚ ο Κώστας Πολίτης και πρόλαβε
να αλλάξει κάποια ουσιώδη πράγματα στο παιχνίδι της ομάδας. 
Οι δύο νίκες επί του Πανιωνίου στη Νέα Σμύρνη και κόντρα στον Άρη στο ΟΑΚΑ
έφεραν την «Ένωση» σε τροχιά... τετράδας στο πρωτάθλημα και έδωσαν ψυχολογικό
αβαντάζ εν όψει του φάιναλ φορ Κυπέλλου. Υπάρχουν όμως πολλά που επιθυμεί να
αλλάξει στη συνέχεια, μέχρι τα πλέι οφ, προκειμένου η ΑΕΚ να διεκδικήσει ένα
από τα εισιτήρια για την Ευρωλίγκα. Παρ' όλα αυτά, ο προπονητής της ΑΕΚ
επιμένει: «Οι ομάδες κτίζονται το καλοκαίρι».

ΤΙ ΠΡΟΛΑΒΕ ΝΑ ΑΛΛΑΞΕΙ:

* Άμυνα: οι παίκτες της ΑΕΚ αγωνίζονται δίνοντας μεγαλύτερη έμφαση στην άμυνα,
ενώ όλοι οι παίκτες βοηθούν στα ριμπάουντ (9 ριμπάουντ ο Κακιούζης, 4 ο Χατζής
στο ματς με τον Άρη).

* Οργάνωση παιχνιδιού: η ΑΕΚ μέχρι τώρα έτρεχε και αν δεν της έβγαινε αυτό το
στυλ παιχνιδιού, αντιμετώπιζε πρόβλημα. Πλέον, είναι πιο μετρημένη στο
παιχνίδι της και οι επιθέσεις της έχουν μεγαλύτερη ισορροπία, ενώ οι
αιφνιδιασμοί γίνονται με μέτρο.

* Έβγαλε από τη ναφθαλίνη τον Άντερσεν: ο Δανός σέντερ είναι αγωνιστικά
μεταμορφωμένος από τότε που ήρθε στην ΑΕΚ ο Πολίτης. Στα δύο παιχνίδια ήταν
στους διακριθέντες, ενώ μπήκε στην πεντάδα στο ματς με τον Άρη.

* Ψυχολογία: μίλησε αρκετά με όλους τους παίκτες (κυρίως με τους Έλληνες ­ ο
Χατζής νιώθει άλλος άνθρωπος και φάνηκε στα παιχνίδια) και τους έβγαλε από το
αδιέξοδο. «Μη φοβάστε να σουτάρετε ­ έχετε μεγάλες δυνατότητες» είναι μερικές
από τις συμβουλές του Πολίτη. Όταν κάνουν λάθη, τους φωνάζει και τους μιλάει
ξεχωριστά. Η εμπειρία του Πολίτη έπαιξε μεγάλο ρόλο στον ψυχολογικό τομέα.

ΤΙ ΘΕΛΕΙ ΝΑ ΑΛΛΑΞΕΙ:

* Φυσική κατάσταση: οι παίκτες της ΑΕΚ έχουν σκαμπανεβάσματα στην απόδοσή τους
(είναι και θέμα νοοτροπίας), ενώ θέλει να κρατάει η ομάδα τον ίδιο ρυθμό και
στα σαράντα λεπτά.

«Αυτός ήταν ο λόγος που δώσαμε την ευκαιρία στον Άρη να κάνει την αντεπίθεσή
του», τόνισε ο ευρωκόουτς, που θα επιχειρήσει στον ημιτελικό Κυπέλλου να
μοιράσει τον χρόνο συμμετοχής στους παίκτες, ώστε στην περίπτωση πρόκρισης
στον τελικό να είναι πιο φρέσκια η ομάδα.

* Να προσθέσει νέα συστήματα: επιθυμεί να βάλει κάποια νέα συστήματα στο
παιχνίδι, που πιστεύει ότι θα βοηθήσουν την ομάδα στη συνέχεια και κυρίως στα
πλέι οφ. Ο προπονητής της ΑΕΚ δεν είναι ικανοποιημένος από τα συστήματα που
παίζει η ομάδα και θέλει σιγά-σιγά (άρχισε ήδη) να περάσει κάποια νέα στοιχεία..

«Είναι καλοί δέκτες οι παίκτες μου και πιστεύω ότι με τον καιρό θα δείξουμε
περισσότερα πράγματα».

* Ατομικές προπονήσεις: θέλει να δουλέψει περισσότερο με τους παίκτες ομαδικά
και ατομικά. Θα βάλει ξεχωριστό πρόγραμμα στον καθένα και με τον γυμναστή του
θα προσπαθήσουν να «δουλέψουν» στα σημεία που «πονάει» περισσότερο ο κάθε παίκτης..


ΕΝΑΝ ΠΑΙΚΤΗ...«βίο και πολιτεία», τον Λόιντ Ντάνιελς, φέρνει σήμερα η ΑΕΚ και
αν περάσει με επιτυχία τις ιατρικές εξετάσεις (συμπεριλαμβανομένου ντόπινγκ
κοντρόλ και ντραγκ-τεστ) θα υπογράψει συμβόλαιο μέχρι το τέλος της περιόδου. Ο
μάνατζέρ του υποστήριξε χθες ότι ο Ντάνιελς μπήκε στο αεροπλάνο και σήμερα το
μεσημέρι θα είναι στην Αθήνα. Ο 32χρονος Αμερικανός (2μ02) στα... νιάτα του
έκανε το ΝΒΑ να ασχολείται μαζί του, αλλά για τις εξωαγωνιστικές του
δραστηριότητες. Το βιογραφικό του Ντάνιελς δείχνει γιατί έβγαλε κακό όνομα:
είχε μπλεξίματα με ναρκωτικά, πέρασε από κέντρο απεξάρτησης στη συνέχεια, ενώ
κατηγορήθηκε ακόμη και για... ντίλερ! Όχι μόνο αυτό: κάποιο φεγγάρι δέχτηκε
τρεις σφαίρες και έζησε από θαύμα!.

Ο Ντάνιελς είχε πολύ καλή χρονιά με τη Σκαβολίνι την περίοδο 1995-96, ενώ στο
CBA που αγωνίστηκε σε τρία παιχνίδια εφέτος με τη Σιου Φορς είχε μέσο όρο 25π.
και 10 ριμπάουντ!.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16352O091</ED>
<ID>
ID:18615

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Θα μπερδευτεί η ομάδα
</H5><H2>Δεν θα πεθάνουμε αν δεν έρθει ο Ορτίθ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ. 
Γραφείο Βόρειας Ελλάδας

Ο ΘΡΙΑΜΒΟΣ του ΠΑΟΚ επί του Παναθηναϊκού ήταν η καλύτερη τονωτική ένεση πριν
από το φάιναλ φορ του Κυπέλλου Ελλάδας. Οι παίκτες του Κώστα Φλεβαράκη βρήκαν
τα ψυχικά αποθέματα να ξεπεράσουν την ήττα στο κλασικό ντέρμπι και σκέπτονται
τη ρεβάνς επί αθηναϊκού εδάφους.

«Δεν περίμενα τόσο μεγάλη διαφορά» παραδέχτηκε ο Κώστας Φλεβαράκης για το σκορ
επί του Παναθηναϊκού. 
«Όλοι οι παίκτες έπαιξαν με πείσμα γιατί τους πείραξαν οι ήττες από τους Άρη
και ΤΣΣΚΑ. Θέλαμε τη νίκη πιο πολύ και στηριχτήκαμε στην πολύ καλή άμυνα»,
συμπλήρωσε ο προπονητής του ΠΑΟΚ και έδωσε τη δική του εξήγηση στα
σκαμπανεβάσματα της απόδοσης του «δικεφάλου». «Όταν μια ομάδα παίζει ανά
δύο-τρεις ημέρες δεν μπορεί να έχει ενιαία αγωνιστική συμπεριφορά» τόνισε ο
Φλεβαράκης, ζητώντας να πέσουν οι τόνοι σε ό,τι αφορά το θέμα του Χοσέ Ορτίθ.
«Ας σταματήσουμε να ασχολούμαστε με αυτόν», είπε.

«Πρώτος στόχος μας ήταν η νίκη και όχι η διαφορά» δήλωσε ο Γιάννης Γιαννούλης,
που είχε περίφημη απόδοση απέναντι στον Ντίνο Ράτζα. Ο Έλληνας άσος του
«δικεφάλου» εκτίμησε ως κύρια αιτία την πολυάριθμη παρουσία των οπαδών του
ΠΑΟΚ στο «Αλεξάνδρειο». «Δεν ήταν μόνο γεμάτο το γήπεδο, αλλά φώναζαν και
συνεχώς» είπε ο Γιαννούλης και έδειξε να μην πολυενδιαφέρεται για την ενίσχυση
της ομάδας του με τον Χοσέ Ορτίθ.

«Δεν θα πεθάνουμε αν δεν έρθει. Αν έρθει όμως θα μπερδευτεί η ομάδα, καθώς θα
τελειώσει η χρονιά μέχρι να μάθει τα συστήματα».

Ο ΠΑΟΚ αναχώρησε το πρωί με προορισμό την Αθήνα, όπου αύριο θα βρεθούν
πολυάριθμοι οπαδοί για να τον ενισχύσουν στην προσπάθειά του να κατακτήσει το Κύπελλο.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16352O092</ED>
<ID>
ID:18662

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: ΑΝΤΕΔΡΑΣΕ ΣΠΑΣΜΩΔΙΚΑ ΣΤΟ ΑΛΕΞΑΝΔΡΕΙΟ
</H5><H2>Το ίδιο λάθος
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Στα λάθη και τον πανικό εντοπίζονται τα προβλήματα του Παναθηναϊκού

ΟΥΤΕ η αρνητική παράδοση στο Αλεξάνδρειο ούτε η πτώση του από την κορυφή είναι
εκείνα που προβληματίζουν τους «πράσινους» και τον Λευτέρη Σούμποτιτς, μετά
την προχθεσινή ήττα - συντριβή από τον ΠΑΟΚ στη Θεσσαλονίκη.

Ο Παναθηναϊκός έδειξε ότι εξακολουθεί να ταλαιπωρείται από χρόνια πάθηση, για
την οποία ούτε κι εφέτος έχει ανακαλύψει το... γιατρικό. Ο Λευτέρης
Σούμποτιτς, μετά την επιστροφή της ομάδας από τη Θεσσαλονίκη, παρακολούθησε σε
βίντεο τον αγώνα της Τετάρτης.

Όμως το (κύριο) πρόβλημα του πρωταθλητή δεν χρειάζεται μόνο βίντεο για να
εντοπιστεί. Για μια ακόμη φορά, όταν ο αντίπαλος ξέφυγε στο σκορ, οι
«πράσινοι» αντέδρασαν σπασμωδικά. Υπέπεσαν σε λάθη, πανικοβλήθηκαν στην άμυνα
και εγκατέλειψαν γρήγορα τη «μάχη». Προσφέροντας στον ΠΑΟΚ ­ εν προκειμένω ­
την ευκαιρία να μετατρέψει το ντέρμπι σε... σόου για τους 4.000 οπαδούς του.

Στο ίδιο γήπεδο (άλλωστε μετράει 0/9), ο Παναθηναϊκός απώλεσε το δικαίωμα να
διεκδικήσει το Σαββατοκύριακο (30-31/1) το Κύπελλο Ελλάδας. Με αντίπαλο τον
Άρη (14/9/98) και ενώ το σκορ ήταν 63-62, ο Γκραντ με τρίποντο τη μία, ο
Γαλακτερός επίσης από τα 6μ25 από την άλλη και ο Μιχαήλοφ με «γκολ - φάουλ», ο
ΠΑΟ κατέθεσε τα όπλα. Δέχθηκε σερί 14-2 και το σκορ μετατράπηκε σε 77-66 (πριν
το τελικό 79-69).

Ακολούθησαν 18 νίκες για να φθάσει η ομάδα του Σούμποτιτς στις 6/12/98 στη Νέα
Σμύρνη. Κούπερ και Σιμς ­ πάντα ο ΠΑΟ έχει πρόβλημα με γρήγορους γκαρντ, πόσο
μάλιστα με δύο ­ έκαναν το ματς να μοιάζει με πάρτι, αφού οι «πράσινοι»
χόρευαν στον ρυθμό τους. Επιπόλαιες επιθέσεις ως απάντηση και η διαφορά στα
ύψη: 67-50 στο 31'. Απλά περιορίστηκε στη «συμπαθητική» των εννέα πόντων:
82-73. Αποκορύφωμα νευρικής αντίδρασης, το ντέρμπι με τον Ολυμπιακό. Μόλις
38'' πριν από το τέλος, το σκορ ήταν ισόπαλο (53-53) κι όμως ο Παναθηναϊκός
κατόρθωσε να ηττηθεί με 10 πόντους! Δέχθηκε το μακρινό τρίποντο του
Γκολντγουάιρ και ο Τζεντίλε, χωρίς ψυχραιμία έκανε τρίποντο μπροστά σε δύο
αντιπάλους, ενώ ο Μποντίρογκα έκανε πέμπτο φάουλ στη συνέχεια και τιμωρήθηκε ­
σωστά ­ με τεχνική ποινή. Ενέργειες που ίσως πληρώσει ακριβά στο μέλλον η
ομάδα του Σούμποτιτς.

Προχθές ο Παναθηναϊκός επανέλαβε το λάθος του. Έχασε τον προσανατολισμό του
στην επίθεση και την ψυχραιμία του στην άμυνα. Εκεί καλείται να δουλέψει ο
Σούμποτιτς και οι παίκτες του, γιατί το πρωτάθλημα έχει δρόμο ακόμη. Άλλωστε,
ο ΠΑΟ θα πρέπει να δοκιμάσει τις... αντοχές του στο Ηράκλειο, το Περιστέρι και
το Αλεξάνδρειο με τον Άρη. Σε αυτά τα ματς θα «παίξει» την πρώτη θέση
υποστηρίζουν οι «πράσινοι» και όχι στο φινάλε της κανονικής περιόδου, οπότε
και υποδέχονται τον πρωτοπόρο Ολυμπιακό (έχει εκτός ακόμη Περιστέρι, Πανιώνιο,
και Άρη).
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16352O101</ED>
<ID>
ID:18606

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O10&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Με διπλές προπονήσεις
</H5><H2>Τον περιμένουν τρία ντέρμπι
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΠΟΡΕΙ η νίκη του ΠΑΟΚ επί του Παναθηναϊκού να άφησε τους «ερυθρόλευκους»
μόνους στην πρώτη θέση της βαθμολογίας, αλλά με δεδομένο ότι οι Πειραιώτες
έχουν ακόμα αρκετά δύσκολα παιχνίδια, ο Ντούσαν Ίβκοβιτς επέστησε την προσοχή
των παικτών του, ζητώντας τους να κοιτούν μόνο τι κάνουν αυτοί.Ο στόχος του
Ολυμπιακού είναι να περάσει με επιτυχία τα επόμενα τέσσερα παιχνίδια στο
πρωτάθλημα (Περιστέρι και Πανιώνιο εκτός, Ηρακλή και Παπάγου εντός), ώστε να
πάει χωρίς απώλειες στο μεγάλο ντέρμπι της 24ης αγωνιστικής στη Θεσσαλονίκη με
τον Άρη, για να τα παίξει όλα για όλα. Άλλωστε, στις τελευταίες τρεις
αγωνιστικές της κανονικής περιόδου περιμένει τον Ολυμπιακό ένας γολγοθάς με
τρία σούπερ ντέρμπι, τα οποία και θα κρίνουν οριστικά τη θέση που θα
καταλάβει. Τα δύο (με Άρη και Παναθηναϊκό) μάλιστα εκτός έδρας και το ένα (με
ΠΑΟΚ) στην έδρα του. Ο «Ντούντα» έχει ουσιαστικά μία εβδομάδα μπροστά του
μέχρι τον αγώνα με το Περιστέρι την πρώτη Κυριακή του Φεβρουαρίου, αλλά
μεσολαβεί και το ματς με τη Σαμάρα την Πέμπτη για την Ευρωλίγκα. Με νίκη ο
Ολυμπιακός κατακτά την πρώτη θέση στον όμιλό του και πλέον ο τεχνικός του θα
έχει τη δυνατότητα στα δύο τελευταία παιχνίδια με τον ΠΑΟΚ στη Θεσσαλονίκη και
την Τίμσυστεμ στο ΣΕΦ να δοκιμάσει κάποια άλλα σχήματα και να ξεκουράσει τους
βασικούς του παίκτες.Όσο για τους παίκτες του Ολυμπιακού, μπορεί να μην έχουν
αγώνα το Σαββατοκύριακο, αλλά τους περιμένουν διπλές προπονήσεις, αφού ο
Ντούσαν Ίβκοβιτς θέλει την ομάδα του πανέτοιμη στον νέο κύκλο αγώνων που
αρχίζουν την άλλη Πέμπτη.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16352O102</ED>
<ID>
ID:18656

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Πονοκέφαλος για Γκραντ
</H2>
ΧΩΡΙΣ τον Γκάρι Γκραντ θα αγωνιστεί ο Άρης, στον αυριανό ημιτελικό του φάιναλ
φορ του Κυπέλλου με τον ΠΑΟΚ. Ο Αμερικανός πλέι μέικερ τραυματίστηκε στη
χθεσινοβραδινή προπόνηση (θλάση οπίσθιου μηριαίου στο δεξί πόδι), διακομίστηκε
στο νοσοκομείο για εξετάσεις και διαπιστώθηκε ότι δεν είναι σε θέση να
αγωνιστεί αύριο.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16352O103</ED>
<ID>
ID:18694

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O10&aa=3</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ
</H5><H2>Σε 10 ημέρες
</H2>
ΑΝΗΣΥΧΗΣΑΝ στον Σπόρτιγκ με τον τραυματισμό του Σκότι Πάτερσον στο παιχνίδι με
το Περιστέρι. Ο Αμερικανός χτύπησε στο δάχτυλο και όλοι φοβήθηκαν για κάταγμα,
αλλά οι ακτινογραφίες που έβγαλε ήταν καθαρές και τελικά έδειξαν πως υπάρχει
απλά μια θλάση στο δάχτυλο. Έτσι, η διακοπή λόγω κυπέλλου έρχεται ως βάλσαμο
για την ομάδα των Πατησίων, αφού ο Πάτερσον θα είναι πανέτοιμος μέσα σε 10 ημέρες.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16352O104</ED>
<ID>
ID:18714

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O10&aa=4</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Δύο νέες παραπομπές
</H2>
ΟΙ ΠΑΡΑΠΟΜΠΕΣ διαιτητών συνεχίστηκαν και χτες. Μετά τους Ζαβλανό, Βορεάδη
λοιπόν, στην πειθαρχική επιτροπή παραπέμπονται και οι Ταβουλαρέας -
Αρβανιτίδης «για κακή διαιτησία» στον προχθεσινό αγώνα Σπόρτιγκ - Περιστερίου.
Η ΟΔΚΕ, θα συζητήσει την επόμενη Παρασκευή στο Διοικητικό Συμβούλιο το θέμα
των Ζαβλανού - Βορεάδη, με τον δεύτερο να απειλείται με πολύ αυστηρή τιμωρία.

Στο μεταξύ, η ΕΟΔ συνεδρίασε χτες και επέλεξε έξι διαιτητές οι οποίοι θα
σφυρίξουν στο φάιναλ-φορ του κυπέλλου, αύριο και την Κυριακή, στο Στάδιο
Ειρήνης και Φιλίας. Πρόκειται για τους Κορομηλά (Μαγνησίας), Κουκουλεκίδη
(Θεσσαλονίκης), Μουζάκη (Αθήνας), Παπαδημητρίου (Ηπείρου), Πιτσίλκα
(Θεσσαλίας), Τσανίδη (Θράκης). Η κλήρωση για τα ζευγάρια που θα σφυρίξουν
στους δυο ημιτελικούς, θα γίνει αύριο το μεσημέρι, στο Στάδιο Ειρήνης και Φιλίας.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16352O105</ED>
<ID>
ID:18728

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O10&aa=5</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ
</H5><H2>Ζητεί μείωση της ποινής
</H2>
ΕΝΣΤΑΣΗ για μείωση ή και διαγραφή των υπόλοιπων αγωνιστικών της τιμωρίας του
Νίκου Βετούλα, κατέθεσε χθες στο ΑΣΕΑΔ ο Απόλλωνας Πατρών. Οι Πατρινοί
ισχυρίζονται πως η τιμωρία είναι ιδιαίτερα αυστηρή και δεν μπορεί σε καμία
περίπτωση να είναι ίδια με του Παπαχρόνη που ξεκίνησε το επεισόδιο, αλλά και
συνέχισε να προκαλεί μετά το τέλος του αγώνα. Ο Κώστας Μίσσας θέλει να έχει
τον παίκτη στα δύο επόμενα παιχνίδια της ομάδας του με Ηρακλή και Παπάγου.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16352O106</ED>
<ID>
ID:18738

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O10&aa=6</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ
</H5><H2>«Ντοπέ»
</H2>
ΑΛΛΟ ένα κρούσμα ντόπινγκ στο ελληνικό πρωτάθλημα. Ο 20χρονος ερασιτέχνης του
Παπάγου, Γιώργος Παύλου, βρέθηκε «θετικός» στον έλεγχο που έγινε στον αγώνα με
τον Σπόρτιγκ. Ο νεαρός είχε δηλώσει ότι είχε πάρει ένα σιρόπι ­ στα ούρα του
ανιχνεύθηκε «ψευδοεφεδρίνη» και απειλείται με ποινή αποκλεισμού από έναν έως
τρεις μήνες.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16352O107</ED>
<ID>
ID:18743

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O10&aa=7</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Υπόμνημα
</H2>
ΥΠΟΜΝΗΜΑ στην ΟΔΚΕ θα αποστείλει η διοίκηση του Περιστερίου με αφορμή τη
διαιτησία των Αρβανιτίδη και Ταβουλαρέα στο παιχνίδι με τον Σπόρτιγκ, στα
Πατήσια. Οι άνθρωποι του Περιστερίου έχουν σοβαρά παράπονα από τους δύο
διαιτητές, τους οποίους και θεωρούν υπεύθυνους για τη διαμόρφωση του αποτελέσματος.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16352O108</ED>
<ID>
ID:18744

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O10&aa=8</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΟΛΥΜΠΙΑΚΟΣ ΚΙΝΔΥΝΕΥΕΙ ΝΑ ΧΑΣΕΙ ΤΟ ΤΡΕΝΟ
</H5><H2>Καταπονημένος
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ζελιάσκοφ και Βούγεβιτς (στο μπλοκ κατά της πολωνικής Κέντζερζιν) προσπαθούν
αλλά δεν μπορούν στην Ευρώπη

ΟΜΑΔΑ «ΚΑΜΕΝΗ» από την παντελή έλλειψη ξεκούρασης των διεθνών παικτών της
είναι ο Ολυμπιακός που μάλλον ­ μετά την αποκαρδιωτική εμφάνιση και ήττα στο
Παρίσι ­ χάνει την πρόκριση σε ευρωπαϊκό Φάιναλ Φορ για Πρωταθλητριών ή
Κυπελλούχων για πρώτη φορά από το 1992.

Ο κορυφαίος σέρβερ του Κοσμοβόλεϊ '98 Γιουγκοσλάβος Γκόραν Βούγεβιτς τόνισε:
«Παίζουμε χωρίς ψυχικά αποθέματα και μυαλό. Δύναμη και σωματική αντοχή έχουμε
αλλά και οι πέντε που ήμασταν στην Ιαπωνία δεν μπορούμε να έχουμε καθαρό μυαλό
σε δύσκολες συνθήκες».

Ούτε οι Γάλλοι μπορούσαν να πιστέψουν πως μια ομάδα με τέτοιους παίκτες και
πρωταγωνίστρια στην Ευρώπη μπορεί να κάνει σε αγώνα 40 λάθη (19 χαμένα σερβίς
+ 21 ξεχωριστά!) έναντι 20 των γηπεδούχων (15+5).

Για να προκριθεί ο Ολυμπιακός χρειάζεται πλέον μόνο νίκες (και επί Μόντενα
εκτός...) στους 4 αγώνες που απομένουν και ευνοϊκό συνδυασμό άλλων αποτελεσμάτων.

ΠΑΡΑΙΤΗΘΗΚΕ

Παραίτηση δήλωσε χθες ο προπονητής της ομάδας βόλεϊ ανδρών του Άρη
Θεσσαλονίκης Κώστας Χαριτωνίδης λόγω του έντονου οικονομικού προβλήματος που
αντιμετωπίζει το τμήμα.

Τα άλλα αποτελέσματα της 3ης αγωνιστικής των «ελληνικών» ομίλων στα
Ευρωκύπελλα και οι βαθμολογίες:

Τσάμπιονς Λιγκ ανδρών: Ζεβενχόιζεν - Μόντενα 1-3, Κέντζερζιν - Μαζέικ
0-3, Φριντριχσάφεν - Εσπίνιο 3-0. Βαθμολογία: Μόντενα και Μαζέικ 6,
Φριντριχσάφεν 5, Ολυμπιακός, Παρί, Κέντζερζιν και Εσπίνιο 4, Ζεβενχόιζεν 3.

Κυπελλούχων ανδρών: Τσερκάζι - Ερ. Αστέρας Βελιγραδίου 0-3, Αρτσελίκ -
Καστέο 3-1, Τσεστόχοβα - Ζουπάνια 3-0. Βαθμολογία: Ερ. Αστέρας και
Εκατερίνμπουργκ 6, Αρτσελίκ και Τσεστόχοβα 5, Ζουπάνια και Καστέλο 4, Τσερκάζι
και Άρης 3.

Τσάμπιονς Λιγκ γυναικών: Μπρατισλάβα - Τσερκάζι 2-3, Κιέλντρεχτ -
Μπέργκαμο 0-3, Σβερίνερ - Βακίφμπανκ 2-3. Βαθμολογία: Μπέργκαμο, Βακίφμπανκ
και Παναθηναϊκός 6, Σβερίνερ 5, Τσερκάζι 4, Φρένστατ, Μπρατισλάβα και
Κιέντρεχτ 3.

Κυπελλούχων γυναικών: Μπέλτσι - ΤΣΣΚΑ Μόσχας 0-3, Ρέτζιο Εμίλια -
Σένιτσα 3-1, Βαθμολογία: Ρ. Εμίλια και Βριλήσσια 6, ΤΣΣΚΑ 5, Σένιτσα, Μπιέλσκο
Μπίαλα και Βερτ 2, Μαδέιρα και Μπέλτσι 0.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16352O111</ED>
<ID>
ID:18607

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O11&aa=1</URL></REF>


Article

<CATEGORY>vin10</CATEGORY>

 <H5>ΤΕΝΙΣ: Νέα έκπληξη στο ΟΠΕΝ της Μελβούρνης
</H5><H2>Μορεσμό - Χίνγκις στον τελικό
</H2>
ΝΕΑ ΕΚΠΛΗΞΗ στο ΟΠΕΝ της Αυστραλίας, στη Μελβούρνη. Η Γαλλίδα Έμελι Μορεσμό
απέκλεισε στον χτεσινό ημιτελικό την Αμερικανίδα Λίντσεϊ Ντάβενπορτ, Νο 1 στην
παγκόσμια κατάταξη, και προκρίθηκε στον τελικό, όπου θα αντιμετωπίσει την
Μαρτίνα Χίνγκις.

Η 22χρονη τενίστρια λοιπόν νίκησε την Ντάβενπορτ στα τρία σετ (4-6, 7-5, 7-5)
και στον τελικό θα προσπαθήσει να... εκδικηθεί για λογαριασμό και της Μαρί
Πιρς, την οποία απέκλεισε στα προημιτελικά η Χίνγκις. Η Ελβετίδα πρωταθλήτρια
νίκησε 6-2, 6-4 τη Μόνικα Σέλες.

Στο απλό ανδρών, οι... Σουηδοί ξανάρχονται! Ο Τόμας Ένκβιστ νίκησε χτες τον
Νίκολας Λαπέντι από τον Ισημερινό, με 6-3, 7-5, 6-1 και προκρίθηκε στον τελικό
του ΟΠΕΝ της Αυστραλίας, στη Μελβούρνη.

Ο Ένκβιστ, Νο 22 στην παγκόσμια κατάταξη, είναι ο πρώτος Σουηδός που θα
διεκδικήσει τίτλο στη Μελβούρνη, ύστερα από ένδεκα χρόνια. Από τότε δηλαδή που
αγωνίζονταν τα μέλη της «χρυσής» σουηδικής σχολής: ο Στέφαν Έντμπεργκ και ο
Ματς Βίλαντερ. Ο 24χρονος Σουηδός, θαυμαστής του Μπγιόρν Μποργκ, έχει
πραγματοποιήσει εντυπωσιακές εμφανίσεις από την αρχή της χρονιάς αφού νίκησε
και στα δυο τουρνουά που προηγήθηκαν του ΟΠΕΝ, στην Αδελαΐδα και τη Μελβούρνη.

*** Η Λένα Δανιηλίδου συνεχίζει την πορεία της στο τουρνουά Τζούνιορ του ΟΠΕΝ
της Αυστραλίας. Η Δανιηλίδου απέκλεισε χτες και την Κούκοβα από τη Σλοβακία με
6-0, 6-1 και προκρίθηκε στην προημιτελική φάση. Αντίπαλός της θα είναι η...
συμπαίκτριά της στο διπλό, Γαλλίδα Ραξανό. Τα δύο κορίτσια αγωνίστηκαν χτες
και νικώντας τις Μπέικερ (Νέα Ζηλανδία), Γουίλερ (Αυστραλία) προκρίθηκαν στην
ημιτελική φάση της διοργάνωσης.. <REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16352O112</ED>
<ID>
ID:18657

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O11&aa=2</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Πρώτη σε προκρίσεις
</H2>
ΠΡΩΤΗ στον κόσμο σε προκρίσεις για την Ολυμπιάδα 2000 του Σίδνεϊ αναδείχθηκε η
ελληνική ιστιοπλοΐα το 1998, γεγονός που δείχνει ότι βρίσκεται σε καλό δρόμο
για νέες επιτυχίες στην κορυφαία διοργάνωση του αθλητισμού.

Δεν σημαίνει βέβαια ότι η Ελλάδα είναι και η πρώτη δύναμη της ιστιοπλοΐας
στον κόσμο για το 1998, όπως υποστηρίζει η ΕΙΟ, αφού δεν έχει να επιδείξει
ούτε έναν τίτλο σε 7 παγκόσμια πρωταθλήματα που έγιναν σε επίπεδο ανδρών - γυναικών.

Εντούτοις, είναι σημαντική επιτυχία η πρόκριση στην Ολυμπιάδα σε
περισσότερες κατηγορίες (5) από κάθε άλλη χώρα ­ ακολουθούν Γαλλία, Ν.
Ζηλανδία, Μ. Βρετανία, Γερμανία και Πολωνία από 4.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16352O113</ED>
<ID>
ID:18695

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O11&aa=3</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Υποσχέσεις για τη Βαλκανιάδα
</H2>
ΤΗ ΔΙΑΒΕΒΑΙΩΣΗ ότι η Βαλκανιάδα κλειστού στίβου ανδρών και γυναικών (Σάββατο
13 Φεβρουαρίου στο Στάδιο Ειρήνης και Φιλίας) θα διεξαχθεί με μεγαλοπρέπεια
έδωσε ο πρόεδρος του ΣΕΓΑΣ Βασίλης Σεβαστής σε χθεσινή συνέντευξη Τύπου.

Όπως έκανε γνωστό ο κ. Σεβαστής, θα ληφθεί μέριμνα να δώσουν το «παρών»
στους αγώνες σχεδόν όλοι οι κορυφαίοι Έλληνες και οι άλλοι Βαλκάνιοι
πρωταθλητές που προετοιμάζονται για το Παγκόσμιο Πρωτάθλημα κλειστού (Μαεμπάσι
Ιαπωνίας, 5-7 Μαρτίου).

Επιπλέον, οι αγώνες θα συνδυασθούν με συναυλία των Διονύση Τσακνή -
Λαυρέντη Μαχαιρίτσα και θα υπάρχει για το κοινό εισιτήριο 2.000 δραχμών.

Έγινε γνωστό επίσης στη χθεσινή συνέντευξη Τύπου του ΣΕΓΑΣ ότι οι
προετοιμασίες για τη διεξαγωγή του διεθνούς μίτινγκ κλειστού «Αθήνα '99»
(Στάδιο Ειρήνης και Φιλίας, Τετάρτη 24 Φεβρουαρίου) είναι σε πολύ καλό δρόμο
και όλο και περισσότεροι γνωστοί ξένοι πρωταθλητές και πρωταθλήτριες δείχνουν
ενδιαφέρον για συμμετοχή.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16352O114</ED>
<ID>
ID:18715

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O11&aa=4</URL></REF>


Article

<CATEGORY>vin10</CATEGORY>

 <H5>ΓΚΟΛΦ
</H5><H2>Φαβορί ο Ντόχερτι
</H2>
ΕΥΚΑΙΡΙΑ να απολαύσουν γκολφ υψηλού επιπέδου θα έχουν οι φίλοι του
δημοφιλέστατου σε πολλές χώρες αθλήματος, αλλά και όσοι θα ήθελαν να το
γνωρίσουν από κοντά με τη διεξαγωγή του μεγάλου τελικού του τουρνουά, μεθαύριο
Κυριακή, στο Γκολφ Γλυφάδας.

Πιθανό φαβορί για τον τίτλο του τουρνουά είναι ο Μ. Ντόχερτι, αλλά ικανός
θεωρείται και ο πρωταθλητής του οργανωτή ομίλου Στάθης Τουμαζάνης, που έχει
επίσης σταθερή απόδοση στους 11 μηνιαίους αγώνες της διοργάνωσης το 1998.

Οι αγώνες θα αρχίσουν στις 9.00 και αναμένεται να ολοκληρωθούν στις 15.00,
ενώ τα έπαθλα στους νικητές θα απονεμηθούν σε δεξίωση την ίδια μέρα (18.00 - 20.00).
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16352O115</ED>
<ID>
ID:18729

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΑΕ ΑΕΚ
</H5><H2>Ξαφνικά, ό,τι πει η ΟΥΕΦΑ!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΤΡΙΑ 24ΩΡΑ πριν από το αποφασιστικό ντέρμπι με τον Ολυμπιακό, η διοίκηση της
ΑΕΚ ιδού που βρήκε έναν έμμεσο τρόπο να δυναμιτίσει το κλίμα, και πάντως
ύστερα από τις δηλώσεις Γενεράκη ενώπιον της ηγεσίας της ΕΠΟ, προχθές.

*** Η ΑΕΚ, λοιπόν, με χθεσινό αίτημα προς τη διοργανώτρια αρχή (ΕΠΑΕ) θέλει
εδώ και τώρα, που λέει ο λόγος, να βγάλει τα κάγκελα από το στάδιο «Νίκος Γκούμας»!

*** Το αίτημα στηρίζεται σε ντιρεκτίβα της ΟΥΕΦΑ, η οποία δεν είναι βέβαια
πολύ φρέσκια.

*** Συνεπώς, εδώ γεννάται η απορία:

*** Γιατί η ΑΕΚ θέλει γυμνό τον αγωνιστικό χώρο σήμερα και δεν τον ήθελε πριν
από ένα ή δύο μήνες...

*** Κατά τα άλλα, στις εννιά χθες το πρωί κυκλοφόρησαν (στη Νέα Φιλαδέλφεια)
τα εισιτήρια του σπουδαίου αγώνα.

*** Γύρω στο μεσημέρι, αρμόδιος ανακοίνωσε ότι «τα εισιτήρια έχουν εξαντληθεί».

*** Κι όμως, όλο το πρωινό, δεν εθεάθη στα γκισέ εισιτηρίων κανείς ή σχεδόν κανείς!

*** Πώς εξαντλήθηκαν, μεγάλε;

*** Αργά το απόγευμα, καμιά διακοσαριά φίλοι της ΑΕΚ πήγαν στα σημεία πωλήσεων
του σταδίου, αλλά δεν βρήκαν τίποτα.

*** Επειδή κάπου δεν τους πήγαινε καλά η ιστορία, ένας ενδιαφερόμενος σχολίασε
και μάλιστα μεγαλόφωνα:

*** «Δεν πειράζει, ασ' τους να τα κρύβουν. Αν όμως βρέχει την Κυριακή, θα την
πατήσουν όπως με τη Βίτεσε, που, ενώ τα εισιτήρια είχαν εξαντληθεί, λίγη ώρα
πριν από το ματς, βγήκαν οι αρμόδιοι σαν τα "σαλιγκάρια" και πωλούσαν...».

*** Δεν υιοθετώ το παράπονο, όμως όλες οι απόψεις είναι χρήσιμες.

*** Για την ιστορία: τα εισιτήρια τα οποία υποτίθεται ότι εξαντλήθηκαν αφορούν
τις θύρες 8 και 12. Βεβαίως, έχουν μείνει τα ακριβά, θύρες 3 και 18.

*** Αυτά.

*** Και για να είσθε μέσα στα πράγματα, θα αποκαλύψω τοποθέτηση Μελισσανίδη,
όπως διατυπώθηκε στη γιορτή της κοπής πίτας των μελών της «Θ 21»:

*** «Παιδιά, γύρισα στην ΑΕΚ για να διώξω τους γαύρους και τις βαζέλες που
έχουν αιχμαλωτίσει την ΑΕΚ».

*** Η προσπάθεια συνεχίζεται!

ΣΤΟΝ ΟΛΥΜΠΙΑΚΟ οι τόνοι κρατήθηκαν και χθες χαμηλοί. Ο Μπάγιεβιτς μπήκε στην
αίθουσα VIP's του Καραϊσκάκη χθες για την πίτα και αφόπλισε με σοβαρή ματιά
συναδέλφους και... κανάλια που ζητούσαν δηλώσεις.

*** (Θα μιλήσει στο γήπεδο).

*** Αντίθετα, ο πρόεδρος Σ. Κόκκαλης είπε με νόημα:

*** «Πάμε για το νταμπλ. Ελπίζω οι αντίπαλοί μας να σταματήσουν να ρίχνουν τα
προβλήματά τους στον Ολυμπιακό, ζητώντας άλλοθι».

*** Τα είπε και ξεθύμανε.

*** Μίλησε και ο Ίβιτς, κυρίως με ευχολόγια: «Να γίνει καλό ματς χωρίς επεισόδια».

*** Εύκολο το θεωρείς, αγόρι;

ΜΕΣΩ της ΕΠΟ, η γνωστή ομάδα του Νότιγχαμ «Νοτ'ς Κάουντι», που αγωνίζεται στην
πρώτη κατηγορία, ζήτησε χθες την μπλε κάρτα του Γιώργου Παπανδρέου.

*** Ο δυνατός κυνηγός του Πύργου φαίνεται την περίμενε αυτή την κίνηση, διότι
πήγε στην Αγγλία, δοκιμάστηκε και «τα βρήκε».

*** Αυτός που αιφνιδιάστηκε ήταν ο πρόεδρος του Πανηλειακού, ο οποίος «δεν
πουλάει αν δεν δει φως».

*** Δεν του έχει γίνει μέχρι τώρα επίσημη πρόταση...

*** Κακώς ενεργούν, εδώ που τα λέμε, με αποικιακό τρόπο οι Άγγλοι.

*** Εκτός αν έχουν μελετήσει το «εγχώριο σύστημα» μεταγραφών στην Ελλάδα και
νομίζουν ότι μετράει και εκτός συνόρων.

*** Είναι δυνατόν;
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16352O121</ED>
<ID>
ID:18608

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Το κλειδί του ντέρμπι
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΔΕΝ ΕΙΝΑΙ μόνο το βαθμολογικό ενδιαφέρον που πρέπει να απασχολήσει την ΑΕΚ και
τον Ολυμπιακό μεθαύριο το απόγευμα στο «Νίκος Γκούμας». Ούτε βέβαια η
υπεράσπιση του γοήτρου σ' ένα ντέρμπι.

Η ΑΕΚ και ο Ολυμπιακός έχουν χρέος να υπηρετήσουν σωστά το ποδόσφαιρο, στην
πρώτη μεγάλη αναμέτρηση του 1999. Να αποφύγουν εμπρηστικές δηλώσεις πριν από
τον αγώνα, να δείξουν εμπιστοσύνη στη διαιτησία, να δημιουργήσουν πλαίσιο
καθαρά αθλητικό.

Επιτέλους το ποδόσφαιρό μας χρειάζεται περισσότερη αγάπη από όσους
υποστηρίζουν ότι ενδιαφέρονται για την πρόοδό του. Τι αξία μπορεί να έχουν οι
βαθμοί, όταν ένα ματς είναι γεμάτο ασχημίες;.

Οι παράγοντες των δύο ΠΑΕ καλούνται να δώσουν το σύνθημα για το καλώς
αγωνίζεσθαι. Οι ποδοσφαιριστές πρέπει να δώσουν τον καλύτερο εαυτό τους για να
κρατηθεί ψηλά ο δείκτης ποιότητας του θεάματος. Οι διαιτητές ας προσπαθήσουν
να διατηρήσουν καθαρή τη σκέψη και ας δώσουν όλες τους τις δυνάμεις για
ακριβοδίκαιη διεύθυνση του ντέρμπι.

Αλλά το κλειδί της επιτυχίας βρίσκεται στα χέρια των οπαδών των δύο ομάδων,
ιδιαίτερα των νεαρών φανατικών, που παρασύρονται χωρίς λόγο τις περισσότερες
φορές σε ακρότητες. Αυτά τα παιδιά, που δεν τους δόθηκαν ευκαιρίες να μάθουν
τι ακριβώς σημαίνει αθλητισμός, ας ξεχάσουν όσα νομίζουν ότι τους χωρίζουν και
ας προσφέρουν στις ομάδες τους την ομορφιά γιορτινής εξέδρας.

«Είμαστε φίλοι, μας ενώνει το ποδόσφαιρο» είναι το σύνθημα, που μπορούν να ανακαλύψουν.

Και κάτι ιδιαίτερα σημαντικό για τους φίλους της ΑΕΚ. Θα φιλοξενηθεί στο
«Νίκος Γκούμας» ο Ντούσαν Μπάγιεβιτς, ο οποίος πρόσφερε επί τέσσερα χρόνια ως
ποδοσφαιριστής και οκτώ ως προπονητής χαρές, συγκίνηση και τίτλους στον
«Δικέφαλο». Ας τον χειροκροτήσουν, αποδεικνύοντας ότι η πίκρα τους για το
διαζύγιό του με την ΑΕΚ θεραπεύτηκε μέσα στο χρόνο. Ο Ντούσκο είναι και δικός
τους άνθρωπος.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16352O122</ED>
<ID>
ID:18658

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O12&aa=2</URL></REF>


Article

<CATEGORY>vin10</CATEGORY>

 <H2>Εδώ το στυλ αξίζει κάτι καλύτερο... </H2>
ΑΠΟ ΤΟ Πανευρωπαϊκό Πρωτάθλημα Καλλιτεχνικού Πατινάζ της Πράγας. Η Κάτι
Γουίνκλερ στην αγκαλιά του παρτενέρ της Ρενέ Λος, μόλις έχουν τελειώσει το
νούμερό τους και απολαμβάνουν το χειροκρότημα. Να σημειωθεί ότι το γερμανικό
ζευγάρι δεν συγκίνησε ιδιαίτερα τους κριτές, αφού κατέλαβαν την 6η θέση. Εσείς
τους ψηφίζετε;
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16352O123</ED>
<ID>
ID:18696

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O12&aa=3</URL></REF>


Article

<CATEGORY>vin10</CATEGORY>

 <H2>Ούτε κουβέντα </H2>
ΜΙΑ ΩΡΑ μετά τη λήξη της προπόνησης χθες βράδυ και σίγουρα «τελευταίος»
βγήκε από το γήπεδο ο Ντέμης Νικολαΐδης. Είχε επισημάνει ότι μπροστά στο
πολυτελές αμάξι του είχαν «εγκατασταθεί» καμιά εκατοστή οπαδοί και τον
περίμεναν για το κλασικό φλερτ πριν από ντέρμπι. Κάποια στιγμή, πλησίασε
αμίλητος στο αμάξι του, δέχθηκε τα ωραία συνθήματα («Ντέμη γερά, αγάπα τα...
γνωστά») και σιωπηλός έβαλε μπρος και έφυγε αναπτύσσοντας ταχύτητα. Να το
ερμηνεύσουμε ως τέλος δηλώσεων του αρχηγού; Πάντως οι οπαδοί δείχνουν να τον
αγαπούν γνήσια.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16352O124</ED>
<ID>
ID:18716

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O12&aa=4</URL></REF>


Article

<CATEGORY>vin10</CATEGORY>

 <H5>Τρεις νόρμες στον Πανελλήνιο
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΔΥΟ ΝΟΡΜΕΣ γκραν μετρ (από τους Βουλδή και Γκελασβίλι) και μία διεθνούς μετρ
(από τον Μαναγκάτζε) επιτεύχθηκαν στο κλειστό διεθνές τουρνουά «Κάισσα» που
πραγματοποιήθηκε στην αίθουσα σκακιού του Πανελλήνιου Γυμναστικού Συλλόγου.

Ο Άγγελος Βουλδής στον 12ο γύρο έκανε σύντομη ισοπαλία με τα μαύρα εναντίον
του Γιάννη Νικολαΐδη, μεταθέτοντας την υπόθεση-νόρμα για τον τελευταίο γύρο
του τουρνουά «Κάισσα», όπου είχε τα λευκά απέναντι στον Αναγνωστόπουλο και
έπρεπε να νικήσει. Ο νεαρός παίκτης από τα Νέα Λιόσια κέρδισε ύστερα από
μαχητική παρτίδα 80 κινήσεων και αφού πρώτα πέρασε και νωρίτερα από νικηφόρα
θέση που δεν χειρίστηκε καλά λόγω του προφανούς άγχους για τη νίκη. Αντίθετα ο
νεαρός Γεωργιανός Γκελασβίλι, που ζει εδώ και αρκετά χρόνια στη Θεσσαλονίκη,
δεν χρειάστηκε να φορτωθεί με άγχος αφού στον τελευταίο γύρο μία ισοπαλία τού
ήταν αρκετή. Ισοπαλία που, μάλιστα, ευνοούσε και τον αντίπαλό του Μαναγκάτζε,
που έκανε έτσι και αυτός νόρμα διεθνούς μετρ. Ο Γκελασβίλι αποκτά πλέον και
τον τίτλο, καθώς διαθέτει ήδη τις υπόλοιπες νόρμες που του χρειάζονται. Για
τον Άγγελο Βουλδή αυτή η νόρμα ήταν η πρώτη του. Ωστόσο είναι βέβαιο ότι ο
νεαρός φοιτητής του Πολυτεχνείου μπορεί να αποκτήσει τον ανώτατο σκακιστικό
τίτλο του γκραν μετρ, αλλά και να πάει ακόμη ψηλότερα, καθώς είναι ένα από τα
μεγάλα κεφάλαια του ελληνικού σκακιού για το παρόν και το μέλλον. Θεωρείται
ήδη από καιρό ως ένας από τους ισχυρότερους ­ αν όχι ο ισχυρότερος ­ παίκτες
στην Ελλάδα στο συνδυαστικό παιχνίδι.

Αποτελέσματα 12ου γύρου: Τσέλα - Σκαλκώτας 1-0, Γκέσος - Τζερμιαδιανός
0,5-0,5, Χαλκιάς - Κοτρωνιάς 1-0, Νικολαΐδης - Βουλδής 0,5-0,5,
Αναγνωστόπουλος - Κετσουριάνι 0-1, Πανταβός - Μαναγκάτζε 0,5-0,5, Γκελασβίλι -
Σαχταχτίνσκι 1-0.

13ος (τελευταίος) γύρος: Σαχταχτίνσκι - Τσέλα, Μαναγκάτζε - Γκελασβίλι,
Κετσουριάνι - Πανταβός, Κοτρωνιάς - Νικολαΐδης, Τζερμιαδιανός - Χαλκιάς,
Σκαλκώτας - Γκέσος ισοπαλίες, Βουλδής - Αναγνωστόπουλος 1-0. Επίσης, σε αγώνα
αναβολής του 4ου γύρου Χαλκιάς και Νικολαΐδης ήρθαν ισόπαλοι.

Τελική βαθμολογία (σε 13 αγώνες): 1-2) Γκελασβίλι, Βουλδής 9,5, 3) Χαλκιάς 8,
4) Τσέλα 7,5, 5-7) Αναγνωστόπουλος, Νικολαΐδης, Μαναγκάτζε 7, 8-9) Κοτρωνιάς,
Τζερμιαδιανός 6,5, 10-12) Πανταβός, Σαχταχτίνσκι, Κετσουριάνι 5, 13) Σκαλκώτας
4,5, 14) Γκέσος 3 βαθμοί. Ο Βουλδής κέρδισε από το τουρνουά 19,8 μονάδες ΕΛΟ,
ο Χαλκιάς 18, ο Γκελασβίλι 13,8, ο Τ. Πανταβός 12,3, ο Κετσουριάνι 9,2, ο
Σαχταχτίνσκι 6,4, ο Μαναγκάτζε 1,7, ο Αναγνωστόπουλος 1,3, ενώ ο Σκαλκώτας δεν
κέρδισε αλλά και δεν έχασε ΕΛΟ. Μεγάλοι χαμένοι ο Κοτρωνιάς που απώλεσε 24,7
μονάδες και Γκέσος με 24. Ο Τσέλα έχασε 11 μονάδες, ο Νικολαΐδης 10 και ο
Τζερμιαδιανός 4,6 μονάδες. &#009Διοργανωτές των αγώνων ήταν το Σκακιστικό
Κέντρο «Κάισσα», ο Πανελλήνιος και ο Σ.Ο. Ικαρίας.

* Ο Κασπάροβ, ύστερα από επτά συνεχόμενες νίκες, υπέστη την πρώτη του
ήττα στο τουρνουά «Χουγκόβενς» του Βικ ααν Ζέε. Στον 8ο γύρο κέρδισε,
παίζοντας ένα θαυμάσιο φινάλε, τον Καζιμτζάνοβ, φθάνοντας τους 7,5 βαθμούς σε
8 αγώνες με απόδοση ΕΛΟ 3.083! Στον 9ο γύρο ήρθε η ώρα της ήττας από τον Ιβάν
Σοκόλοβ, με κυριότερη αιτία την υπεραισιοδοξία που έφεραν τα προηγούμενα
αποτελέσματα. Είναι χαρακτηριστικό ότι ο Κασπάροβ είχε αρκετές φορές μέσα στο
παιχνίδι την ισοπαλία, ωστόσο θέλησε να εκβιάσει τη θέση. Στο χθεσινό κρίσιμο
παιχνίδι Κασπάροβ - Ανάντ συμφωνήθηκε ισοπαλία ύστερα από 22 κινήσεις. Ο
Βισβανάθαν Ανάντ κάνει ένα θαυμάσιο τουρνουά, έχει 7 βαθμούς σε 10 αγώνες,
απόδοση πάνω από 2.800, εντούτοις βρίσκεται ένα βαθμό πίσω από τον τρομερό Γκάρι.

8ος γύρος: Κασπάροβ - Καζιμτζάνοβ 1-0, Κράμνικ - Σοκόλοβ 0,5-0,5, Τοπάλοβ -
Ράιντερμαν 1-0, Σβίντλερ - Ανάντ 0,5-0,5, Ιβαντσούκ - Τίμαν 0-1, Βαν Βέλι -
Σίροβ 0,5-0,5, Γιερμολίνσκι - Πίκετ 0,5-0,5.

9ος γύρος: Ανάντ - Κράμνικ 0,5-0,5, Πίκετ - Τοπάλοβ 1-0, Σίροβ - Γιερμολίνσκι
1-0, Τίμαν - Σβίντλερ 0,5-0,5, Σοκόλοβ - Κασπάροβ 1-0, Καζιμτζάνοβ - Βαν Βέλι
1-0, Ράιντερμαν - Ιβαντσούκ 0-1.

Βαθμολογία (σε 9 αγώνες): 1) Κασπάροβ 7,5, 2) Ανάντ 6,5, 3) Κράμνικ 5,5, 4-5)
Ιβαντσούκ, Σβίντλερ 5, 6-9) Πίκετ, Σίροβ, Τοπάλοβ, Τίμαν 4,5, 10-11) Σοκόλοβ,
Βαν Βέλι 4, 12-13) Καζιμτζάνοβ, Γιερμολίνσκι 3, 14) Ράιντερμαν 1,5 βαθμός.
Χθες η ημέρα ήταν ελεύθερη. Σήμερα οι αγώνες συνεχίζονται με τον 10ο γύρο και
τη συνάντηση Κασπάροβ - Ανάντ.

Κασπάροβ - Καζιμτζάνοβ (8ος γύρος)

1. δ4 Ιζ6 2. γ4 η6 3. η3 Αη7 4. Αη2 δ5 5. γ: δ5 Ι: δ5 6. ε4 Ιβ6 7. Ιε2 0-0 8.
0-0 Ιγ6 9. δ5 Ια5 10. Ιβγ3 γ6 11. β3 γ: δ5 12. ε: δ5 Αη4 13. Αδ2 ε6 14. δ: ε6
Α: ε6 15. Ιε4 Ιγ6 16. Αη5 Β: δ1 17. Πα: δ1 θ6 18. Αε3 Παδ8 19. Ιδ6 Αη4 20. ζ3
Αγ8 21. Αγ5 Αζ6 22. ζ4 Αη4 23. Ιε4 Α: ε2 24. Ι: ζ6+ Ρη7 25. Π: δ8 Π: δ8 28.
Πε1 Πδ2 27. Ιε8+ Ρη8 28. Ιδ6 Ιδ7 29. Αε3 Π: α2 30. Αδ5 Ιδ8 31. β4 Πβ2 32. ζ5
η: ζ5 33. Ι: ζ5 Ιε6 34. Αγ1 Πβ1 35. Αε4 Πα1 36. Ιε7+ 1-0

Σοκόλοβ - Κασπάροβ (9ος γύρος)

1. δ4 Ιζ6 2. γ4 ε6 3. Ιγ3 Αβ4 4. ε3 0-0 5. Αδ3 δ5 6. Ιζ3 γ5 7. 0-0 Ιγ6 8. α3
Α: γ3 9. β: γ3 Βγ7 10. Βγ2 δ: γ4 11. Α: γ4 ε5 12. Αδ3 Πε8 13. ε4 ε: δ4 14. γ:
δ4 Αη4 15. ε5 Α: ζ3 16. ε: ζ6 Ι: δ4 17. Α: θ7+ Ρθ8 18. ζ: η7+ Ρ: η7 19. Αβ2
Παδ8 20. η: ζ3 Πθ8 21. Ρθ1 Π: θ7 22. Πη1+ Ρθ8 23. Πη3 Βε5 24. Παη1 Πθ4 25. Βγ1
Ρθ7 26. Ββ1+ Ρθ8 27. Βζ1 Βε6 28. Βη2 1-0


<REF><SOURCE>ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16352O991</ED>
<ID>
ID:18616

</ID><URL>http://ta-nea.dolnet.gr/neaweb/neafile.print_unique?e=A&f=16352&m=O99&aa=1</URL></REF>


Article

<CATEGORY>vin09</CATEGORY>

 <H5>ΑΛΗΘΕΙΕΣ ΚΑΙ ΨΕΜΑΤΑ ΓΙΑ ΤΟΝ ΜΕΓΑΛΟ ΑΓΓΛΟ ΔΡΑΜΑΤΟΥΡΓΟ
</H5><H2></H2><H2>12 μύθοι για τον Σαίξπηρ
</H2>
Γουίλιαμ Σαίξπηρ: ένα όνομα στο οποίο η Ιστορία προσέδωσε μυθικές διαστάσεις.
Στην τελευταία του ταινία «Shakespeare in love», ο Τομ Στόπαρντ υφαίνει έναν
διασκεδαστικό νέο μύθο με βάση τα ­ λιγοστά, είναι η αλήθεια ­ πράγματα που
γνωρίζουμε για την ζωή του μεγάλου Βρετανού δραματουργού. Τι γίνεται όμως, με
τους παλιότερους; Ορισμένοι, λένε οι μελετητές, φαίνεται να έχουν λογική βάση.
Άλλοι απορρίπτονται εντελώς. Και κάποιοι τελούν ακόμη υπό εξέταση.

1 Ο Σαίξπηρ δεν έγραψε κανένα από τα έργα που φέρουν το όνομά του. Η
πλέον αιρετική άποψη. Οι μελετητές του Σαίξπηρ έχουν ουσιαστικά χωριστεί σε
δύο στρατόπεδα, τους «πιστούς» του Πανεπιστημίου του Στράτφορντ ­ όσους δηλαδή
υποκλίνονται ασυζητητί στη μεγαλοφυία του ­ και τους «άπιστους» του
Πανεπιστημίου της Οξφόρδης ­ ήτοι εκείνους που υποστηρίζουν ότι τα έργα που
φέρουν το όνομα του Σαίξπηρ γράφτηκαν στην πραγματικότητα είτε από τον
Εδουάρδο ντε Βερ, 17ο κόμη της Οξφόρδης, είτε από τον Φράνσις Μπέικον. Ακούστε
όμως και μία άλλη εκδοχή: συγγραφέας των έργων που υποτίθεται ότι ανήκουν στον
Σαίξπηρ, υποστηρίζουν ορισμένοι, ήταν ο Κρίστοφερ Μάρλοου. Ο οποίος, το 1593,
εκμεταλλευόμενος έναν καβγά σε κάποιο ταβερνείο, σκηνοθέτησε τον θάνατό του,
κρύφτηκε σε κάποιο άγνωστο μέρος και πέρασε το υπόλοιπο της ζωής του γράφοντας
τα έργα που αποδίδονται στον Βρετανό ποιητή.

2 Ο Σαίξπηρ είχε συνεργάτες σε αρκετά έργα. Λιγότερο τραβηγμένο.
Σύμφωνα άλλωστε με τον Ρόμπερτ Σμόλγουντ από το Κέντρο Σαιξπηρικών Σπουδών του
Πανεπιστημίου του Στράτφορντ, «κανένας σοβαρός μελετητής δεν πιστεύει ότι ο
Σαίξπηρ έγραψε δα και την κάθε λέξη σε όλα τα έργα του». Χιλιάδες τόνοι
μελάνης έχουν καταναλωθεί για την εξιχνίαση της υπόθεσης ­ χιλιάδες μελέτες
έχουν γίνει προκειμένου να προσδιοριστεί η ταυτότητα εκείνων που βοήθησαν
λιγάκι τον Βρετανό ποιητή προσφέροντας μία σκηνή εδώ, έναν διάλογο εκεί και
ούτω καθεξής.

Κάποια από τα συμπεράσματά τους; Ο Κρίστοφερ Μάρλοου βοήθησε και στα τρία μέρη
του «Ερρίκου VI». Ο Τζον Φλέτσερ κατά γενική ομολογία συνέβαλε στη συγγραφή
τόσο του «Ερρίκου VIII» όσο και του «Δύο άρχοντες από τη Βερόνα». Ο «Τίτος
Ανδρόνικος» φέρεται να ξαναδουλεύτηκε περισσότερες φορές και από σενάριο του
Χόλιγουντ με τη συνεργασία, υποτίθεται, του Μάρλοου, του Τόμας Κιντ, του
Ρόμπερτ Γκριν και του Τζορτζ Πιλ. Υπό εξέταση όμως παραμένει ακόμα το ερώτημα
τού κατά πόσο συνέδραμε τον Σαίξπηρ ο Τόμας Μίντλετον στον «Μάκβεθ».

3 Ο Σαίξπηρ έγραψε μερικούς από τους καλύτερους ρόλους για τον εαυτό
του. Δεν υπάρχει λόγος να αμφιβάλλουμε: ο Σαίξπηρ συμμετείχε σε κάποιες
παραστάσεις θεατρικών του έργων. Ορισμένοι μελετητές θέλουν να πιστεύουν ότι
υποδυόταν τους χαρακτήρες που μοιάζει να κινούν τα νήματα της δράσης, όπως
ακριβώς κάνει ένας σκηνοθέτης ­ χαρακτήρες όπως αυτός του Δούκα στο «Με το
ίδιο μέτρο» ή του Πρόσπερο στη «Θύελλα».

4 Ο Σαίξπηρ ήταν καθολικός. Στην εποχή της Ελισάβετ, το να δηλώνει
κανείς καθολικός ισοδυναμούσε με προδοσία. Εντούτοις, σε πολλά έργα του
Σαίξπηρ υπάρχουν στοιχεία που παραπέμπουν στον καθολικισμό ­ όπως για
παράδειγμα η επιστροφή του φαντάσματος από το Καθαρτήριο στον «Άμλετ». Και το
γεγονός αυτό έχει κάνει πολλούς μελετητές να πιστεύουν ότι ο Σαίξπηρ είχε
ασπαστεί μυστικά το καθολικό δόγμα. Επισημαίνοντας ότι οι προτεσταντικές αρχές
είχαν υποβάλει πρόστιμο στον πατέρα του, Τζον, επειδή δεν πήγαινε τακτικά, ως
όφειλε, στην εκκλησία.

5 Ο Σαίξπηρ υπήρξε στρατιώτης. Υπάρχουν πολλές θεωρίες σχετικά με τις
δραστηριότητες του Σαίξπηρ τα επονομαζόμενα «χαμένα χρόνια» ­ τη δεκαετία που
μεσολαβεί μεταξύ του γάμου του με την Αν Χάθαγουεϊ και την άφιξή του στη
θεατρική σκηνή του Λονδίνου, το 1592. Οι περισσότερες καταλήγουν στο
συμπέρασμα ότι οι πολεμικές σκηνές των έργων του Σαίξπηρ είναι βασισμένες στην
προσωπική του εμπειρία από τον πόλεμο στη Φλαμανδία.

6 Ο Σαίξπηρ υπήρξε καθηγητής. «Στα νεανικά του χρόνια ο Σαίξπηρ ήταν
καθηγητής σε σχολείο», διαβάζουμε στη συλλογή βιογραφιών του Σαίξπηρ που
εξέδωσε το 1967 ο Τζον Όμπρι με τίτλο «Σύντομες Ζωές». Πριν από μερικές
δεκαετίες, άλλωστε, ο Ε.Κ. Τσέιμπερς βρήκε στα χαρτιά κάποιας οικογένειας του
Λάνκαστερ μία αναφορά σε κάποιον «Γουίλιαμ Σαίξαφτ», που ήταν πιθανότατα ο
οικοδιδάσκαλος των παιδιών.

7 Ο Σαίξπηρ ήταν αμφιφυλόφιλος. Περισσότερα από 100 σονέτα του Σαίξπηρ
απευθύνονται προς ή μιλάνε για έναν όμορφο, αριστοκρατικό νέο, που ακούει
συνήθως στο όνομα Χένρι Ράιοθισλεϊ, 3ος κόμης του Σαουθάμπτον. Όποιος και αν
ήταν στην πραγματικότητα, δεν είναι λίγοι οι μελετητές που μπαίνουν στον
πειρασμό να πιστέψουν ότι τα αισθήματα που έτρεφε ο Σαίξπηρ για αυτόν δεν ήταν
ακριβώς πλατωνικά... Τροφή στον μύθο αυτό έδωσε και ο Φρανκ ΜακΓκίνες με το
έργο του «Μεταβλητότης», το οποίο ανέβηκε για πρώτη φορά στο Εθνικό Θέατρο της
Βρετανίας το 1997. Ο ΜακΓκίνες βάζει δύο ηθοποιούς, οι οποίοι βρίσκονται,
υποτίθεται, παρέα με τον Σαίξπηρ στην Ιρλανδία, το 1598, να διακωμωδούν την
ακόρεστη ομοφυλοφιλική όρεξη του ποιητή.

8 Ο Σαίξπηρ ήταν μοιχός. Αν δεχτούμε ότι η διάσημη «Μελαχρινή κυρία»
των σονέτων ήταν υπαρκτό πρόσωπο, τότε ήταν παντρεμένη, είχε μαύρα μαλλιά και
μάτια και ήταν ερωμένη του συγγραφέα. Κανείς όμως δεν έχει στοιχεία για την
ταυτότητά της. Αν και στο βιβλίο του «Σαίξπηρ: η αλήθεια», ο διαπρεπής
ιστορικός Ντέσμοντ Ολίβιε Ντινγκλ υποστηρίζει ότι ο Βρετανός βάρδος συγκάλυψε
το όνομα της «Μελαχρινής κυρίας» «όχι γιατί ντρεπόταν να το αποκαλύψει, αλλά
γιατί δεν ήξερε ούτε ο ίδιος ποια ήταν».

9 Ο Σαίξπηρ είχε ένα νόθο παιδί. Ποιο ήταν αυτό; Ο θεατρικός συγγραφέας
Γουίλιαμ Ντ' Αβενάν ­ αυτό τουλάχιστον υποστήριζε ο ίδιος. Το πανδοχείο που
διατηρούσε η μητέρα του στην Οξφόρδη είχε χρησιμεύσει, πιθανότατα, κάποιες
φορές στον Σαίξπηρ ως κατάλυμα. Από εκεί και πέρα... κανείς δεν μπορεί να
ξέρει. Ο Ντ' Αβενάν πάντως γεννήθηκε το 1606, όταν ο Σαίξπηρ ήταν 42 ετών.

10 Ο Σαίξπηρ ήταν λαθροκυνηγός. Οι κακές γλώσσες του 17ου αιώνα ήθελαν
τον Σαίξπηρ να έχει διωχθεί ποινικά για παράνομο κυνήγι ελαφιών, στο κτήμα που
διατηρούσε κοντά στο Στράτφορντ. Θέλησε μάλιστα, λένε, να εκδικηθεί τους
δικαστές γράφοντας μία σατιρική μπαλάντα. Απερίσκεπτη κίνηση, όπως
αποδείχτηκε, διότι δικάστηκε εκ νέου και αναγκάστηκε να εγκαταλείψει το Στράτφορντ.

11 Ο Σαίξπηρ ήταν ως έφηβος υπέρμαχος των δικαιωμάτων των ζώων. Ο
πατέρας του Βρετανού ποιητή, σημειώνει το 1709 ο εκδότης Νίκολας Ρόου στην
εισαγωγή της συλλογής θεατρικών έργων του Σαίξπηρ, ήταν έμπορος δερμάτων. Ο
μικρός Γουίλιαμ όμως, που αγαπούσε πολύ τα ζώα και δεν άντεχε να τα βλέπει να
σφάζονται, εκλιπαρούσε συχνά για «απονομή χάριτος». Εάν αυτό αληθεύει, ο
Σαίξπηρ δεν πρέπει να απήλαυσε καθόλου τη λιγόχρονη μαθητεία του σε ένα κρεοπωλείο!

12 Ο Σαίξπηρ πέθανε από το πολύ ποτό. Μύθος τελευταίος και φαρμακερός.
Που θέλει τον Σαίξπηρ, όπως λέει ο Πίτερ Χόλαντ από το Ινστιτούτο Σαιξπηρικών
Σπουδών, να πέθανε λόγω ενός κρυολογήματος, που επήλθε όμως ύστερα από ένα
γερό μεθοκόπημα παρέα με τον Μπεν Τζόνσον και τον ποιητή Μάικλ Ντρέιτον. Να
(το) πιστέψει κανείς ή να μην (το) πιστέψει. Ιδού το ερώτημα.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16352P011</ED>
<ID>
ID:18617

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα
</H2>
Ο Άρειος Πάγος επιτρέπει στον Γ. Μπαμπινιώτη να ερμηνεύει, όπως
θέλει, τα λήμματα

σελ. 3
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16352P012</ED>
<ID>
ID:18663

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P01&aa=2</URL></REF>


Article

<CATEGORY>vin09</CATEGORY>

 <H2>Συνέντευξη </H2>
Ιάκωβος Καμπανέλλης:«Είμαι πάρα πολλά για να είμαι τίποτε και λίγος για
να είμαι κάτι»

σελ. 6
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16352P013</ED>
<ID>
ID:18699

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P01&aa=3</URL></REF>


Article

<CATEGORY>vin09</CATEGORY>

 <H5>ΜΙΑ ΔΙΑΣΗΜΗ ΣΥΜΦΩΝΙΚΗ ΟΡΧΗΣΤΡΑ ΣΤΟ ΜΕΓΑΡΟ
</H5><H5>«ΖΩΝΤΑΝΑ»
</H5><H2>Μουσική από τη Βιέννη
</H2>
Η περίφημη Συμφωνική Ορχήστρα της Βιέννης απόψε και αύριο στο Μέγαρο Μουσικής

Δύο συναυλίες, σήμερα και αύριο στις 8.30, δίνει στο Μέγαρο Μουσικής Αθηνών
(Βασ. Σοφίας και Κόκκαλη, τηλ. 7282.000), η Συμφωνική Ορχήστρα της Βιέννης,
υπό τη διεύθυνση του Βλαντίμιρ Φεντοσέγιεφ. Η ορχήστρα θα ερμηνεύσει απόψε
Μότσαρτ, Μουσόργκσκι και Μποροντίν, με σολίστ τη μέτζο σοπράνο Μαριάνα
Λίποφτσεκ. Αύριο, «Ιστορίες από το δάσος της Βιέννης» του Στράους και «Ενάτη
Συμφωνία» του Μάλερ. Οι συναυλίες δίνονται με την ευγενική υποστήριξη της
Interamerican. Το απόγευμα στις 7, στον ίδιο χώρο, ο Δημήτρης Αγραφιώτης
μιλάει για το έργο του Μουσόργκσκι και του Μποροντίν.

Ο Αναστάσιος Παππάς

*** Ρεσπίνγκι, Μπαχ, Χολστ και Γκριγκ ερμηνεύει το βράδυ στις 8.30, στο
«Παλλάς» (Βουκουρεστίου 1), η ορχήστρα εγχόρδων Οι Σολίστ της Πάτρας, υπό τη
διεύθυνση του Αλέξανδρου Μυράτ. Η συναυλία διοργανώνεται από το Βρετανικό
Συμβούλιο. Στο πιάνο ο τέως υπότροφος του Συμβουλίου, Αναστάσιος Παππάς.
Εισιτήρια: 2.500, 1.000 και 500 (φοιτητικά).

ΡΕΣΙΤΑΛ

Ρεσιτάλ του Ισπανού βιολοντσελίστα Jossep Bassal, το απόγευμα στις 7.30, στην
αίθουσα «Διονύσιος Αρεοπαγίτης» (Σίνα 2-4).

ΕΚΘΕΣΕΙΣ

«Γη της Λήμνου» είναι ο τίτλος της έκθεσης ζωγραφικής του Παναγιώτη Κρεμμύδα,
που εγκαινιάζεται το βράδυ στις 9, στον Ελληνο-Γαλλικό Σύνδεσμο (Πλατεία
Κολωνακίου 2, τηλ. 6549.158).

*** Συνεχίζεται στον «Παρνασσό» (Πλατεία Καρύτση 8, τηλ. 3221.917) η έκθεση
βυζαντινής αγιογραφίας της Αδαμαντίας Μπίλλια - Γιαννοπούλου.

ΒΙΒΛΙΟ

Εκδήλωση για το βιβλίο «Οι πειρατές της Λιμνοχώρας», απόψε στις 6, στην
«Πρωτοπορία» (Γραβιάς 9-13). Η συγγραφέας Μάνια Καπλάνογλου και ο εικονογράφος
του Νικόλας Ανδρικόπουλος θα βρίσκονται εκεί για να υπογράψουν αντίτυπα για
τους μικρούς αναγνώστες (το βιβλίο κυκλοφορεί από τις εκδόσεις «Ελληνικά Γράμματα»).

*** Το βιβλίο του Παναγιώτη Πυριοβολή «Λέπρεον Ολυμπίας. Εγχειρίδιον Ιστορίας
και Αρχαιολογίας της Πόλεως» παρουσιάζεται το βράδυ, στις 8, στη Στοά του
Βιβλίου (Πεσμαζόγλου 5).

ΟΜΙΛΙΑ

Για τη θεατρική δημιουργία του Τενεσί Ουίλιαμς και του Άρθουρ Μίλερ μιλάει το
βράδυ, στις 8, στο Πολιτιστικό Κέντρο Τζιτζιφιών (Ελ. Βενιζέλου 337, τηλ.
9428.413), η θεατρολόγος και καθηγήτρια του Πανεπιστημίου Αθηνών Κυριακή Πετράκου.

ΘΕΑΤΡΟ

Τον «Αρχοντοχωριάτη» του Μολιέρου παρουσιάζει απόψε, στις 9, το Μεσσηνιακό
Ερασιτεχνικό Θέατρο, στον πρώην κινηματογράφο «Ηλέκτρα», στην Καλαμάτα. Η
παράσταση, που θα επαναληφθεί αύριο και μεθαύριο, είναι σκηνοθετημένη από τον
Πάνο Παπαϊωάννου και παίρνουν μέρος ερασιτέχνες ηθοποιοί του ΜΕΘ. Σημειώνεται
ότι το Μεσσηνιακό Ερασιτεχνικό Θέατρο με τον «Αρχοντοχωριάτη» μπαίνει στα
είκοσι δύο χρόνια ζωής και παρουσίας του στα θεατρικά δρώμενα της μεσσηνιακής
πρωτεύουσας. Μετά τις παραστάσεις στην Καλαμάτα θα ακολουθήσει περιοδεία και
σε άλλες περιοχές της Μεσσηνίας.

*** Τελευταία παράσταση απόψε, στα «Ανάλια» (Φραγκούδη 18-20, τηλ. 9236.992),
του έργου του Τομ Μέρφι «Κονσέρτο Τζίλλι», σε μετάφραση και σκηνοθεσία Άσπας
Τομπούλη, σκηνικά Βαλεντίνο Μαρένγκο, κοστούμια Χριστίνας Παπούλια, φωτισμούς
Ηλία Κωνσταντακόπουλου και σύνθεση ήχων Δημήτρη Ιατρόπουλου. Παίζουν οι
Κυριάκος Βελισσάρης, Μανώλης Γιούργος και Μαίρη Χήναρη.

*** Ολοκληρώνονται την Κυριακή, στο θέατρο «Αθηνά» (Δεριγνύ 10 και Πατησίων,
τηλ. 8237.338), οι παραστάσεις του θεατρικού έργου του L. Kleberg «Οι
Υδροχόοι», σε σκηνοθεσία Γιώργου Ζαμπουλάκη. Παίζουν οι Βασίλης Ευταξόπουλος
και Δημήτρης Καραμπέτσης.


Human Toutch (Ντέιβιντ Λιντς, Σταύρος Λάντσιας και Γιώτης Κιουρτσόγλου), με
παλαιά και καινούργια δουλειά τους, απόψε και αύριο, στο «8 Δυτικά» (Λεωφ.
Αθηνών 387, στο Αιγάλεω, τηλ. 5985.775).

*** Η μουσική κωμωδία του Felix «Καληνύχτα κύριε... Τάκι» παρουσιάζεται, απόψε
και αύριο, στο «Ρεσιτάλ» (Ερεσού 64 και Θεμιστοκλέους, στα Εξάρχεια, τηλ.
3805.556), σε σενάριο, σκηνοθεσία και χορογραφίες του ίδιου. Εμφανίζονται οι
Πέννυ Σταθάκη, Μαρία Αθανασοπούλου, Νίκη Φραγκούλη, Θοδωρής Τσουκαλάς και ο
μικρός Ορέστης.

*** Στη μουσική σκηνή «Στον αέρα» (στην Κεντρική Πλατεία της Πετρούπολης, τηλ.
5056.099) εμφανίζεται το βράδυ το Ένοχο Λα, με μπουζούκι, μπαγλαμά, κλαρίνο,
αλλά και δυνατές ηλεκτρικές κιθάρες.

*** Ο δεξιοτέχνης του μπουζουκιού Κώστας Παπαδόπουλος παρουσιάζει 4 1/2 ώρες
λαϊκό πρόγραμμα, με τους: Αντώνη Γαρίνη (κρουστά), Μαρία (τραγούδι) και Νίκο
Μοσχολιά (κιθάρα - τραγούδι). Απόψε, αύριο και τη Δευτέρα στο «Hobo» στο
Χαλάνδρι (Αριστοφάνους 7, τηλ. 6891.670).

*** Ο Πέτρος Βαγιόπουλος, επικεφαλής λαϊκού συγκροτήματος, απόψε και αύριο
παίζει και τραγουδά παραδοσιακά, ρεμπέτικα και λαϊκά τραγούδια στο «Εναλλάξ»
(Μαυρομιχάλη 139 και Βατάτζη, τηλ. 6437.416).

*** Ο Billy Brown εμφανίζεται απόψε στο wine bar «Κέλσος» (Λ. Βουλιαγμένης 63
και Κέλσου 4, τηλ. 9217.951). Μαζί του οι Miami Blues Band.

*** Costa Del Sol, με τραγούδια και ρυθμούς από την Κούβα, απόψε, στο καφέ
«Asante» (Δαμάρεως 78, στο Παγκράτι, τηλ. 7560.102).

*** Πάρτι κάνουν απόψε οι Creamy, με καλεσμένο στα πλατό τον Τζουλς
Μπάτερφιλντ από τη λονδρέζικη Nuphonic Records. «Χάουζ» με επιρροές από τα
απέραντα χωράφια της τζαζ στην Αθήνα, στο «+Soda» (Ερμού και Πειραιώς).

*** Απόντες απόψε και αύριο, στις 10.30, στο «Aion Live» (Κάστορος 92 και
Θερμοπυλών, στον Πειραιά, τηλ. 4613.528).

*** Down Town Beat, με χιπ χοπ, φανκ και σόουλ, το βράδυ στις 11, στο «Hit Hat
Cafe» (Κρουσόβου 1, στο Χίλτον, τηλ. 7218.171).

*** Η Σοφία Νοητή και το Τρίο του Γ. Κοντραφούρη εμφανίζονται σήμερα και
αύριο, στο «Πολυτεχνείο», Μελετοπούλων και Επ. Τιμοθέου, στο Αίγιο, τηλ.
(0691) 62.280.

*** Πέτρος Συνοδινός και AUTOmix, σε μια ηλεκτρονική ροκ βραδιά, απόψε στο «Be
Bop» (Ορμινίου 4Α, στο Χίλτον, τηλ. 7221.708).

*** Fata Morgana, σε μια μουσική βραδιά αφιερωμένη στον Μάνο Χατζιδάκι, απόψε
στα «Αλλότρια» (Αγ. Ιωάννου 65, στην Αγία Παρασκευή, τηλ. 6398.174).

*** Jan Harrington and The Blues Crago, με γκόσπελ, μπλουζ και τζαζ, απόψε και
αύριο, στο «Blues Hall».

*** Νίκος Ζιώγαλας σήμερα και αύριο, στις 10.30 το βράδυ, στη μουσική σκηνή
«Δίπλα Στο Ποτάμι» (Λ. Κατσώνη 189, στους Αγίους Αναργύρους, τηλ. 2610.444).

*** Antonio Rivas, με παραδοσιακή μουσική και έθνικ τζαζ από την Κολομβία,
απόψε, στο «Half Note» (Τριβωνιανού 17, στο Μετς, τηλ. 9213.310).

*** Τραγούδια με χαμόγελο από τον Λογό απόψε και αύριο, στις 10.30, στα «Φτερά
του Έρωτα» (Βεΐκου 33, στο Κουκάκι, τηλ. 9249.233).
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16352P021</ED>
<ID>
ID:18623

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P02&aa=1</URL></REF>


Article

<CATEGORY>vin09</CATEGORY>

 <H2>Τιμές στην Ουγγαρία
</H2>
<AUTHOR>Γ.Ε.Δ.</AUTHOR>

Φίλιππος Τσαλαχούρης

Η Ουγγαρία τιμά σήμερα έναν Έλληνα συνθέτη, τον Φίλιππο Τσαλαχούρη, ο οποίος
διδάσκει στη Δραματική Σχολή του Θεάτρου Τέχνης. Σ' ένα μεγάλο συμπόσιο που θα
διοργανώσει η εκεί κυβέρνηση στη μνήμη του Kodaly, ο Φίλιππος Τσαλαχούρης θα
παρουσιάσει το καλοκαίρι ένα μουσικό έργο για παιδιά, «Η γάτα και το φεγγάρι»,
βασισμένο σε στίχους του Μπάτλερ Γιέιτς. Το έργο αυτό, με το οποίο θα ανοίξουν
οι εργασίες του συμποσίου, είναι παραγγελία των διοργανωτών του μεγάλου
συμποσίου που θα γίνει στη Βουδαπέστη και στο οποίο έχουν προσκληθεί συνθέτες
απ' όλο τον κόσμο. Ο Φίλιππος Τσαλαχούρης, ο οποίος είναι υπεύθυνος του
αρχείου και μέλος του Δ.Σ. του Συλλόγου Μανώλης Καλομοίρης, ετοιμάζεται να
κάνει μία περιοδεία στην Ευρώπη όπου θα παρουσιάσει έργα του.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16352P022</ED>
<ID>
ID:18665

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P02&aa=2</URL></REF>


Article

<CATEGORY>vin09</CATEGORY>

 <H2>Ο τρίτος... Ξένος
</H2>
<AUTHOR>Π.Κ.</AUTHOR>

Μέχρι τώρα στα εικαστικά πράγματα γνωρίζαμε τη Βάνα Ξένου και τον Γιώργο Ξένο.
Να όμως που κατέφθασε εκ Γαλλίας και τρίτος καλλιτέχνης, ο Χάρης Ξένος, 40
ετών σήμερα, που ζει στο Παρίσι και τώρα μάς καλεί το Σάββατο να γνωρίσουμε τη
δουλειά του στην Αίθουσα Τέχνης Αθηνών (Γλύκωνος 4), με τίτλο «Έρημη Γη».
Είναι γλυπτά και πίνακες, που κινούνται στη σφαίρα της αφαίρεσης και ειδικά
στο οριακό σημείο που μπορεί να φθάσει ένα γλυπτό ώστε να είναι ακόμα
αναγνωρίσιμη η μορφή. Οι πίνακές του μοιάζουν με μισοσβησμένες γεωμετρικές
τομές ή κατόψεις χώρων και ο υπότιτλος μαρτυρεί ότι ο Χάρης Ξένος ανιχνεύει τη
δόνηση του Τζιακομέτι. Είναι επιπλέον ένας άνθρωπος ευγενικός, που πιστεύει
ότι, αφού οι ρίζες του θέματός του ανάγονται στον μεσογειακό χώρο, είναι το
ίδιο αν εκθέσει τα έργα του στην Αθήνα ή το Παρίσι.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16352P023</ED>
<ID>
ID:18701

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P02&aa=3</URL></REF>


Article

<CATEGORY>vin09</CATEGORY>

 <H2>«Διαβάζω» με ανέκδοτα διηγήματα
</H2>
<AUTHOR>Χ.</AUTHOR>

Θεόδωρος Γρηγοριάδης

Ανέκδοτα διηγήματα επτά σύγχρονων συγγραφέων δημοσιεύει στο καινούργιο τεύχος
του το περιοδικό «Διαβάζω», τιτλοφορώντας το αφιέρωμά του «Από το συρτάρι».
Γιατί έτσι; Διότι τα κείμενα που φιλοξενούνται στις σελίδες του περιοδικού δεν
γράφτηκαν κατόπιν παραγγελίας, ούτε συνιστούν κάποια θεματική ενότητα:
ανασύρθηκαν από τα αρχεία των συγγραφέων, όπου έμεναν (για ποικίλους λόγους)
φυλαγμένα. Στην πρόσκληση του «Διαβάζω» ανταποκρίθηκαν ο Κώστας Ακρίβος, ο
Θεόδωρος Γρηγοριάδης, η Νένη Ευθυμιάδη, ο Γιάννης Καισαρίδης, ο Ανδρέας
Μήτσου, ο Πέτρος Τατσόπουλος και η Σώτη Τριανταφύλλου. Στο ίδιο τεύχος, ο
Πέτρος Ανταίος μιλάει για το καινούργιο του βιβλίο «Η ελπίδα πάγωσε στις
κορφές», που έχει τον εύγλωττο υπότιτλο «Κάθοδος στην κόλαση του Εμφυλίου».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16352P024</ED>
<ID>
ID:18719

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P02&aa=4</URL></REF>


Article

<CATEGORY>vin09</CATEGORY>

 <H2>Ένα ικαριώτικο σινε-γλέντι
</H2>
<AUTHOR>Π.Θ.Κ.</AUTHOR>

Ικαριώτικο γλέντι με όργανα και μουσική από την Ικαρία με καριώτικους μεζέδες
και κρασί περιμένει τους θεατές από απόψε στο σινεμά «Ααβόρα» μετά την προβολή
της ταινίας «Ούλοι εμείς, εφέντη», η οποία θα κάνει εκεί την πρεμιέρα της.
Πέρα από το γλέντι, όμως, σημασία έχει πως μια «μικρή», φτιαγμένη από τη
φιλική, άνευ χρημάτων, συμμετοχή όλων ταινία ­ ηθοποιών, κατοίκων της Ικαρίας,
τεχνικών ­ καταφέρνει να βγει στις κινηματογραφικές αίθουσες στην καρδιά της
κινηματογραφικής σεζόν, όπου κυριαρχούν τα αμερικανικά φιλμ ή κάποια δικά μας
που έχουν πλασαριστεί ως «γκλάμουρους» ποικιλοτρόπως... Το «Ούλοι εμείς,
εφέντη» είναι μια χειροποίητη ταινία του ηθοποιού Λεωνίδα Βαρδάρου που
γυρίστηκε με «ψίχουλα» και πολύ μεράκι. Κι αν το αποτέλεσμα μοιάζει λίγο
παλιομοδίτικο, την ικανότητα του «σκηνοθέτη» να στήνει με βατό τρόπο και
αφηγηματική συνέπεια τα πλάνα του θα την ζήλευαν αρκετοί τελειόφοιτοι σταυρακιάδες.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16352P025</ED>
<ID>
ID:18731

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P02&aa=5</URL></REF>


Article

<CATEGORY>vin09</CATEGORY>

 <H5>ΑΠΟΦΑΣΗ ΤΟΥ ΑΡΕΙΟΥ ΠΑΓΟΥ ΓΙΑ ΤΗ ΧΡΗΣΗ ΟΡΩΝ ΣΤΟ ΛΕΞΙΚΟ ΤΟΥ
</H5><H2>Δικαιώθηκε ο Μπαμπινιώτης
</H2><H2></H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

<H3>Η ελευθερία της επιστήμης και της έρευνας επιτρέπουν τη χρήση ακόμη και
προσβλητικών φράσεων ή λέξεων, στο πλαίσιο του επιστημονικού έργου. Αυτό
τονίζει η Ολομέλεια του Αρείου Πάγου, ανάβοντας «πράσινο φως» για την
κυκλοφορία χωρίς περικοπές του Λεξικού της Νεοελληνικής Γλώσσας του καθηγητή
Γ. Μπαμπινιώτη.
</H3>
Με δικαστική απόφαση πλέον, ο καθηγητής Γ. Μπαμπινιώτης μπορεί να ερμηνεύει
όπως θέλει και το επίμαχο λήμμα «Βούλγαρος» στο Λεξικό της Νέας Ελληνικής Γλώσσας

Η Ολομέλεια του Ανωτάτου Δικαστηρίου βάζει ουσιαστικά τέλος στη λογοκρισία και
τους περιοριστικούς όρους που έχουν επιβληθεί στην κυκλοφορία του λεξικού από
το Μονομελές Πρωτοδικείο Θεσσαλονίκης (τμήμα ασφαλιστικών μέτρων), καθώς
έκρινε ότι δεν είναι παράνομη η καταχώρηση της επίμαχης λέξης «Βούλγαρος» με
την επισήμανση ότι αποτελεί υβριστικό χαρακτηρισμό για τους Θεσσαλονικείς και
κυρίως τους οπαδούς του ΠΑΟΚ. Επισήμανση που, όπως είναι γνωστό, είχε
προκαλέσει αντιδράσεις και την προσφυγή στη Δικαιοσύνη του δημοτικού συμβούλου
Θεσσαλονίκης Θ. Ασπασίδη.

Μεγάλη πλειοψηφία 
Με μεγάλη πλειοψηφία (37-11) η Ολομέλεια έκανε δεκτό το αίτημα του εισαγγελέα
Παν. Δημόπουλου και αναίρεσε υπέρ του νόμου την απόφαση του Μονομελούς
Πρωτοδικείου για τους περιορισμούς στην κυκλοφορία του λεξικού, ώστε να μην
αποτελέσουν νομικό προηγούμενο. Η χθεσινή απόφαση των αρεοπαγιτών (που ελήφθη
σε διάσκεψη και θα δημοσιευθεί τις προσεχείς ημέρες) δεν επηρεάζει άμεσα την
εφαρμογή της επίμαχης απόφασης, αλλά είναι βέβαιο ότι θα αποτελέσει τον κανόνα
για τις δικαστικές αποφάσεις που θα ακολουθήσουν σχετικά με την υπόθεση.

Κατά πλειοψηφία (31-17) η Ολομέλεια δέχθηκε επίσης ότι η υβριστική -
καταχρηστική χρήση του λήμματος «Βούλγαρος» αποτελεί προσβολή της
προσωπικότητας. Αλλά με την προαναφερόμενη ευρύτατη πλειοψηφία έκρινε ότι σε
καμία περίπτωση δεν μπορεί να θεωρηθεί παράνομη η καταχώρηση της καταχρηστικής
ερμηνείας στο Λεξικό Μπαμπινιώτη, αφού δεν παρατίθεται με σκοπό εξύβρισης,
αλλά παρουσιάζεται στο πλαίσιο της επιστημονικής έρευνας. Και συνεπώς δεν
μπορεί κανείς να ζητήσει άρση της προσβολής, επικαλούμενος τις σχετικές
αστικές διατάξεις (σ.σ. όπως έκανε ο Θ. Ασπασίδης και αποδέχθηκε το Μονομελές
Πρωτοδικείο Θεσσαλονίκης).

Μεταξύ των 17 δικαστών που έκριναν ότι η καταχώρηση της καταχρηστικής
ερμηνείας δεν οδηγεί ούτε σε προσβολή, συγκαταλέγεται και ο πρόεδρος του
Αρείου Πάγου Στεφ. Ματθίας, ενώ αντίστοιχη ήταν και η πρόταση που είχε
υποβάλει ο εισαγγελέας του Ανωτάτου Δικαστηρίου Παν. Δημόπουλος. Οι 17
ανώτατοι δικαστές που μειοψήφησαν στο συγκεκριμένο σκέλος της απόφασης, μαζί
με 20 από τους συναδέλφους τους που τάχθηκαν υπέρ του προσβλητικού χαρακτήρα
της επίμαχης ερμηνείας, συγκρότησαν την τελική πλειοψηφία υπέρ της νόμιμης
κυκλοφορίας του λεξικού χωρίς περικοπές.

Οι 11 αρεοπαγίτες που μειοψήφησαν, υποστήριξαν ότι η συνταγματικά κατοχυρωμένη
(άρθρο 16) ελευθερία της επιστήμης και της έρευνας «δεν είναι απεριόριστη,
αλλά ούτε και προηγείται άλλων συνταγματικών διατάξεων που αφορούν στην
προσωπικότητα (άρθρο 5). Και συνεπώς, αφού η επίμαχη ερμηνεία είναι
προσβλητική, είναι παράνομη και η καταχώρησή της στο Λεξικό...».

«Ιστορική στιγμή»

Από την πλευρά του καθηγητή Γ. Μπαμπινιώτη, η χθεσινή απόφαση χαρακτηρίζεται
«ιστορική». Όπως ανέφερε στα «ΝΕΑ» ο συνήγορός του Στ. Σταματόπουλος, «η
απόφαση αποτελεί ιστορική στιγμή για τον Άρειο Πάγο, καθώς έλυσε ένα σημαντικό
ζήτημα ερμηνείας του άρθρου 16 για την ελευθερία της επιστήμης και της
έρευνας, επισημαίνοντας ουσιαστικά ότι δεν μπορεί ένα δικαστήριο να
υποδεικνύει στον επιστήμονα και συγγραφέα τι θα γράψει κατά την αναζήτηση της
επιστημονικής αλήθειας. Σε ό,τι αφορά δε, τον προσβλητικό χαρακτήρα της
ερμηνείας, ο καθηγητής Γ. Μπαμπινιώτης δεν αποδέχθηκε ποτέ κάποια διαφορετική
έννοια - σημασία, αντίθετα μάλιστα, επισημαίνει στο λήμμα (και σαφώς παίρνει
θέση εναντίον αυτής της χρήσης της λέξης) τον καταχρηστικό - υβριστικό
χαρακτήρα της».

Σημειώνεται ότι η Ολομέλεια, ανατρέποντας την νομολογία της, αποδέχθηκε με τη
χθεσινή απόφαση ότι και οι προσωρινές δικαστικές αποφάσεις, όπως τα
ασφαλιστικά μέτρα, μπορούν να αναιρεθούν υπέρ του νόμου, ενώ η υπόθεση θα έχει
συνέχεια στα δικαστήρια, με την εκδίκαση των κυρίων αγωγών που έχουν υποβάλει
οι αντίδικες πλευρές (Μπαμπινιώτης - Ασπασίδης). Όπως είναι γνωστό, τις
προσεχείς ημέρες αναμένεται να εκδοθεί η απόφαση του Πολυμελούς Πρωτοδικείου
Αθήνας, ύστερα από την αγωγή του Γ. Μπαμπινιώτη για άρση των περιορισμών στην
κυκλοφορία του λεξικού, αλλά και για αποζημίωση λόγω ηθικής βλάβης από
υβριστικούς χαρακτηρισμούς του Θ. Ασπασίδη (σ.σ. διεκδικεί 100 εκατ. δρχ.,
ποσό που έχει δηλώσει ότι θα διατεθεί σε ακριτικά χωριά). Τον προσεχή Μάιο,
εξάλλου, έχει προσδιοριστεί να συζητηθεί στο Πρωτοδικείο Θεσσαλονίκης και
αγωγή του Θ. Ασπασίδη εις βάρος του Γ. Μπαμπινιώτη.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16352P031</ED>
<ID>
ID:18624

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P03&aa=1</URL></REF>


Article

<CATEGORY>vin09</CATEGORY>

 <H2>275 ανέκδοτα «Ελληνικά Δημοτικά Τραγούδια» ­ σε συλλογή του Φοριέλ
</H2>
«...Ας βιαστούν να συλλέξουν ό,τι δεν έχει χαθεί από τα λαϊκά τραγούδια. Η
Ευρώπη θα τους χρωστάει χάρη για ό,τι θα κάνουν για να τα διατηρήσουν. Και μια
μέρα θα χαίρονται να μπορούν να συσχετίσουν με τα προϊόντα μιας ποίησης λόγιας
και καλλιεργημένης αυτά τα απλά μνημεία της ιδιοφυΐας, της ιστορίας και των
εθίμων των πατέρων τους».

Αυτήν την προτροπή προς τους Έλληνες, όταν κερδίσουν την ανεξαρτησία τους,
άφησε ως υποθήκη ο Κλοντ Φοριέλ, ο Γάλλος φιλέλληνας φιλόλογος που πρώτος
συγκέντρωσε, κατέγραψε και εξέδωσε το 1824-25 τα Ελληνικά Δημοτικά Τραγούδια.
Μια «ποίηση λαϊκή με όλη τη σημασία και το πλάτος της λέξης, άμεση και γνήσια
έκφραση του εθνικού χαρακτήρα και του εθνικού πνεύματος», καθώς έγραφε, «που
ζει όχι μια τεχνητή ζωή στα βιβλία, συχνά φαινομενική μόνο, παρά μέσα στον λαό
τον ίδιο και από τη συνολική ζωή του λαού».

Η ιστορική αυτή συλλογή του Φοριέλ, από τα σημαντικότερα έργα υποδομής της
πολιτιστικής μας κληρονομιάς, επανεκδόθηκε μόλις με την επιμέλεια του καθηγητή
Αλέξη Πολίτη σε καινούργια, δική του, μετάφραση, συμπληρωμένη με έναν δεύτερο
τόμο όπου παρουσιάζονται για πρώτη φορά διακόσια εβδομήντα πέντε ανέκδοτα
δημοτικά τραγούδια από το αρχείο του Φοριέλ και είκοσι τέσσερις ομάδες διστίχων.

Η δίτομη αυτή έκδοση κυκλοφόρησε από τις Πανεπιστημιακές Εκδόσεις Κρήτης και
συμπληρώνεται με δημοσιευμένα και αδημοσίευτα σχόλια του Φοριέλ (1772-1844),
σχόλια του σημερινού φιλολογικού εκδότη, γενικό γλωσσάρι, ευρετήριο ονομάτων,
ενδεικτική περιγραφή των χειρογράφων απ' όπου εκδίδονται τα κείμενα, αλλά και
κάποια (23) ελληνικά δημοτικά τραγούδια που έχουν διασωθεί μόνο στη γαλλική
τους μετάφραση από τον Φοριέλ. Ιδιαίτερο ενδιαφέρον, εξάλλου, έχει η εισαγωγή
του Φοριέλ που συνιστά μιαν από τις καλύτερες, ως σήμερα, μελέτες για το
δημοτικό τραγούδι. Το παράδοξο είναι ότι η συλλογή των «Ελληνικών Δημοτικών
Τραγουδιών» κυκλοφόρησε για πρώτη φορά μεταφρασμένη στα ελληνικά μόλις το
1956, ενώ ήδη από τον προηγούμενο αιώνα είχε μεταφραστεί στα αγγλικά, στα
γερμανικά και στα ρωσικά.

Ειδικότερα, το ανέκδοτο υλικό του Β' τόμου αποτελείται από τα τραγούδια που
για κάποιους λόγους ο Φοριέλ δεν είχε εντάξει στην πρώτη έκδοση της συλλογής
του, από τραγούδια που συνέλεξε στη Βενετία και στην Τεργέστη και, τέλος, από
τραγούδια που έφτασαν στα χέρια του μετά το 1827.

Όπως σημειώνει ο Αλέξης Πολίτης, τα δημοτικά τραγούδια που περιλαμβάνονται
στους δύο αυτούς τόμους δημοσιεύονται όχι όπως τυχόν τα γνωρίζουμε σήμερα,
αλλά με τη μορφή που αποτυπώθηκαν στην παλαιότερη καταγραφή τους, ώστε να
προκύπτει ακριβώς και η διαδικασία της καταγραφής του προφορικού κειμένου.
Διότι δεν πρέπει να ξεχνάμε, λέει ο Α. Πολίτης, «πως η ενοποιημένη μορφή της
παράδοσης που γνωρίζουμε σήμερα δεν αποκλείεται να παραμορφώνει κάπως τα
πράγματα». Και διότι «δεν επιτρέπεται να σταθεροποιούμε υπέρμετρα την
προφορική εκφορά».

Για να καταλήξει σε τούτη την έκδοση, ο Α. Πολίτης δούλεψε απευθείας στην
πηγή, δηλαδή στα αρχεία και στα κατάλοιπα του Φοριέλ σε διάφορες ελληνικές και
γαλλικές βιβλιοθήκες και ιδιαίτερα στο Εθνικό Ίδρυμα Ερευνών. Έτσι αποδίδεται
γνησιότερα το κείμενο των δημοτικών τραγουδιών που διακρίνονται στα κλέφτικα,
στα ιστορικά, στις παραλλαγές, στα τραγούδια του οικιακού βίου και στα δίστιχα.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16352P032</ED>
<ID>
ID:18666

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P03&aa=2</URL></REF>


Article

<CATEGORY>vin09</CATEGORY>

 <H5>Το χαρακίρι μπάτσου Σαμουράι και η μνήμη ενός υποψήφιου αυτόχειρα
</H5><H5>Μπλα μπλα μπλα Λουκίας Ρικάκη
</H5><H5>Μηνύματα φωτορομάντζου
</H5><H5>ΟΙ ΑΛΛΟΙ
</H5><H5>Τα Όσκαρ της εβδομάδας
</H5><H2>Οι αθώες περιστερές του Χόλιγουντ νεκρανασταίνουν Χούβερ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Σύμπτωση θα μου πείτε. Νομίζετε; Λίγους μήνες πριν από τον βομβαρδισμό των
αμάχων της Βαγδάτης, εξήλθε στις (αμερικανικές) αίθουσες χολιγουντιανή
παραγωγή με φανατικούς Ισλαμιστές να κατεδαφίζουν τη μισή Νέα Υόρκη.
</H3>
Αμ πώς νομίζετε; Όσοι, εξ ημών, πήγαμε φαντάροι προ πολλών ετών ­ τότε που όλα
τα 'σκιαζε η φοβέρα και τα πλάκωνε η... σκλαβιά ­ προπονηθήκαμε στο
μετεμφυλιακό, Παπαδοπούλειο σπορ του «ψυχολογικού πολέμου». Ιδού η
αμερικανική, έμπρακτη, σύγχρονη, «σημερινή» απόδειξη που φέρει τον τίτλο
«Πολιορκία» (The siege). Του μετριότατου σκηνοθέτη Έντουαρντ Ζούικ (με
εθνικοπατριωτικές περγαμηνές στο παρελθόν) και με πρωταγωνιστές ονόματα με...
κύρος: Ντενζέλ Ουάσινγκτον (ο Μάλκομ Χ του Σπάικ Λι), Μπρους Γουίλις (καλά
αυτός παίζει τα πάντα) και Ανέτ Μπένινγκ (η κυρία τραγουδάει CIA).

Κανόνας... υπάρξεως ενός σοβαρού «ψυχολογικού πολέμου» είναι η σωστή ­ σε
βάθος και... πλάτος ­ προετοιμασία των μετόπισθεν. Οι «μάζες» ­ έτσι μας
εκλαμβάνουν ­ πρέπει να αφομοιώσουν, πλήρως, το μάθημά τους. Εν προκειμένω να
αισθάνονται περικυκλωμένοι, τρομοκρατημένοι από επικείμενη έλευση του επίγειου
εωσφόρου Σαντάμ Χουσεΐν. Η ξενοφοβία της αμερικανικής... ανοιχτής, ορθάνοιχτης
(!) κοινωνίας ξεπερνάει κάθε προηγούμενο. Όλοι απειλούνται και απειλούν όλους.
Λευκοί εναντίον μαύρων, μαύροι εναντίον κίτρινων, κίτρινοι εναντίων σκούρων,
ιταλική Μαφία εναντίον ιαπωνικής Γιακούζα, κολομβιανή εναντίον Κουβανών κοκ.
Το Χόλιγουντ όχι μόνο αναπαράγει τον αλληλοσπαραγμό, αλλά και τον
πολλαπλασιάζει. Ο Αγγλοσάξων, αφελής καταναλωτής κινηματογραφικού ποπ κορν,
ακονίζει το μαχαίρι, απολαμβάνοντας «Πολιορκία». Άραβας είσαι; Καταβροχθίστε τον!

Η ξενοφοβία (επιμένω γιατί... επιμένει και βαθαίνει) δεν προσδιορίζεται ­ μόνο
­ με το χρώμα επιδερμίδας και κομματικής ιδεολογίας. Πολλές φορές
εξατομικεύεται. Πάρτε για παράδειγμα την «Ολέθρια σχέση» του Βρετανού Άντριαν
Λιν (ή Λάιν). Πλανώνται όσοι το εκλαμβάνουν ως ψυχαγωγικό ερωτικό θρίλερ με
άφθονο σασπένς. Επίθεση «ξενοφοβίας» είναι και προτροπή αυτοπεριορισμού. Ο
τρίτος στους δύο δεν πρέπει να... χωρεί. Απαγορεύεται. Ο τρίτος (η Γκλεν
Κλόουζ εν προκειμένω) κάνει τζιζ. Σκοτώνει!

Πλήρης αντιστροφή και διαστροφή της πραγματικότητας. Το κέντρο του (σημερινού)
επίγειου Σύμπαντος, η μοναδική υπερδύναμη του πλανήτη να απειλείται από
μερικές «κυψέλες» φανατικών Αράβων ισλαμιστών που δρουν στη Νέα Υόρκη, κάτω
από τα ρουθούνια του Πενταγώνου, της CIA, του FBI, της Γουώλ Στρητ και του
Λευκού Οίκου. Τι κάνουν; Τι νομίζετε; Φορτώνουν τόνους νιτρογλυκερίνης και
παίρνουν μαζί τους, στον τάφο τους, σχολικά λεωφορεία, θέατρα του Μπρόντγουεϊ,
κινηματογράφους και οποιοδήποτε άλλο έμψυχο... υλικό «σκοντάψει» πάνω τους. Το
πιστεύετε; Εγώ έτριβα τα μάτια μου.

Αστυνομία, CIA, FBI σηκώνουν ψηλά τα χέρια και ο... Μπιλ Κλίντον υπογράφει
στρατιωτικό νόμο. Οι κομάντος παίρνουν την κατάσταση στα στιβαρά χέρια τους,
Ράμπο επιδίδονται σε συλλήψεις, βασανισμούς, εκτελέσεις παντός υπόπτου με
σκούρο, αραβικό, χρώμα επιδερμίδας και η Νέα Υόρκη ξεπερνάει σε αγριότητες το
Σαντιάγκο της Χιλής και του Αλιέντε.

Τρομοκράτες με επίσημη στολή! Ντένζέλ Ουάσιγκτον, Μπρους Γουίλις στη
ρατσιστική «Πολιορκία»

Μέχρις εκεί; Στην πραγματικότητα είναι πολύ χειρότερα. Διότι οι σεναριογράφοι
(οι εγκέφαλοι της καραμπινάτης προπαγάνδας) «ντριμπλάρουν» τον αφελή θεατή. Ο
στρατός είναι... κακό πράγμα. Απόδειξη ο αλαζόνας, βάρβαρος στρατηγός Μπρους
Γουίλις. Όχι, ο στρατιωτικός νόμος, η... χούντα είναι κακό πράγμα. Το ίδιο
κακό είναι και η CIA. Διότι, στο βάθος βάθος, υπεύθυνη της καταστάσεως είναι η
ειδική πράκτωρ Ανέτ Μπένινγκ. 
Η οποία, εκτελώντας εντολές ανωτέρων, προπόνησε Ιρακινούς αντικαθεστωτικούς
αντάρτες με απώτερο σκοπό να εκθρονίσουν τον Σαντάμ. 
Στη συνέχεια τούς εγκατέλειψε και αυτοί, θεωρώντας πως προδόθηκαν από τη CIA,
κατέπλευσαν στη Νέα Υόρκη και άρχισαν να «αδειάζουν» βόμβες, όπως τους δίδαξαν
οι Αμερικανοί «καθηγητές» τους. Επομένως; Ένας είναι ο ήρωας. Ο σημερινός
επίγονος του Έντουαρντ Τζ. Χούβερ που επί μία δεκαετία (1945-55) είχε βάλει
τους μισούς Αμερικανούς να καταδίδουν τους άλλους μισούς.

Ήρωας ο (μαύρος) Ντενζέλ Ουάσινγκτον, ειδικός πράκτωρ του FBI (έχει σημασία
το... χρώμα, διότι οι παραγωγοί ελπίζουν πως διά του μαύρου χρώματος θα
αποενοχοποιηθούν ρατσιστικώς). 
Ιδεολογία του... Χούβερ τα συνήθη: αφοσίωση στην πατρίδα και αλλαγή του
συστήματος από «τα μέσα».

Για να αντιληφθείτε το βάθος της προπαγανδιστικής, ρατσιστικής, προθέσεως,
εξετάστε προσεκτικότερα το σενάριο. 
Θρίλερ είναι, επομένως... σασπένς εν όψει. Αμ δε! Ούτε θρίλερ ούτε σασπένς. 
Γνωστοί οι δολοφόνοι από το πρώτο καρέ. Γνωστοί και οι διώκτες. 
Όλα πασίγνωστα. Τότε; Το θρίλερ είναι πρόσχημα. Για να «περάσει» το «μήνυμα»
μέχρι τον τελευταίο εξώστη. Καταδιώξεις, βομβαρδισμοί, και ανατινάξεις είναι
το κερασάκι στην πολιτική τούρτα του FBI. 
Ιδεολογικό, ψυχολογικό πόνημα με άφθονα τεχνικά εφέ έκαναν οι άνθρωποι. Θα
τους τιμήσετε; Δικαίωμά σας.

Ξέρω. Με το που ακούς Ιαπωνία όπου φύγει φύγει. Θέλεις δεν θέλεις όμως ο
(μακαρίτης) Ζαν Πιέρ Μελβίλ, τώρα λέγεται Τακέσι Κιτάνο.

Μια από τις πιο «δικές» μου ταινίες των τελευταίων χρόνων τα «Πυροτεχνήματα»
(Hana Bi). Επί δεκάξι μήνες τώρα, «τοποθετημένα» στα ράφια της ελληνικής
εταιρείας που την εξασφάλισε από το Φεστιβάλ Βενετίας 1997. Τότε που ο Κιτάνο
αναχώρησε από την Ιταλία αγκαλιά με το Χρυσό Λιοντάρι. Το άξιζε και με το
παραπάνω. Δεν ενοχοποιώ, διαπιστώνω. Δικαιολογημένη η αμηχανία της εταιρείας.
Δύσκολη, «δύσπεπτη» ταινία για το κοινό. Κλειστή, απρόβλεπτη και... ασύντακτη.
Είδατε τι πάθαμε; Ο κινηματογράφος ενώνει τους λαούς. Μπούρδες. Το Χόλιγουντ
(όσο και να μας αρέσει) μάς... κακομαθαίνει και μας χωρίζει. Άντε τώρα να
συνεννοηθείς με την... ασυνταξία του Ιάπωνα Σαμουράι.

Τα «Πυροτεχνήματα» είναι η μνήμη ενός υποψήφιου αυτόχειρα. Ενός μελλοθανάτου.
Ενός αποφασισμένου. Η μνήμη ενός Σαμουράι με πλήρη αυτογνωσία. Συντάσσεται ο
«λόγος» της μνήμης; Ποτέ. Διαρκώς και εσαεί ασύντακτος. Χοροπηδάει. Σαν όνειρο
και εφιάλτης. Πότε εδώ, πότε εκεί. Και πάντοτε στα άκρα. Αυτογνωσία
σημαίνει... άκρα. Σύνθεση αντιθέτων. Έχει σημασία αυτό για όσους τολμηρούς
μπουν και δεν βγουν, στη μισή ώρα, από την ταινία (φοβούμαι πως κι αυτό θα συμβεί).

«Πυροτεχνήματα» των άκρων. Ποιων άκρων; Ωμή βία (στη μια άκρη), λυρισμός (στην
άλλη), θάλασσα και αίμα. Σφαίρες και αισθήματα. Νόμος και παρανομία.
Αστυνομικοί και κλέφτες. Μοναξιά ­ απελπιστική μοναξιά ­ και τρυφερότητα.
Απέραντη τρυφερότητα. Προσέξτε όμως. Η πραγματικότητα του κόσμου του Κιτάνο
κυριαρχείται από το ένα άκρο: μοναξιά, βία, αίμα, θάνατος, απελπισία. Θα πείτε
«μας τα 'παν κι άλλοι». Μη βιάζεστε. Δεν τα 'παν πολλοί άλλοι. Συνήθως, η
«απελπισία» είναι παρεπόμενο υπαρξιακών... αμπελοφιλοσοφιών. Ο Θάνατος (με
κεφαλαίο το «Θ») στα «Πυροτεχνήματα» του Κιτάνο είναι ο μοναδικός ιδιοκτήτης
της Ιαπωνίας. Άνθρωποι που συνεννοούνται μονολεκτικά. Επικοινωνία κουρδισμένων
κουφών. Το άτομο, το οποιοδήποτε άτομο, ένας παρασημοφορημένος, κουμπουροφόρος
μπάτσος (εν προκειμένω) είναι αναλώσιμος. Στην Αμερική είναι αναλώσιμος στους
δρόμους. Ο θάνατός σου η ζωή μου. Στην Ιαπωνία είναι «καμένο» χαρτί εκ γενετής
διά της υπακοής. Κολοσσιαία διαφορά. Ζωντανό εξάρτημα χωρίς βούληση. Αριθμός
που σέβεται ιεραρχία, παραδόσεις, ρόλους, κοινωνία. Αμ πώς νομίζετε να
προέκυψε το μέγα οικονομικό θαύμα; Από απείθαρχους... Βαλκάνιους;

Σαμουράι εκτός εποχής. «Πυροτεχνήματα». Ο Τακέσι Κιτάνο πυροβολεί

Ο Θάνατος στα «Πυροτεχνήματα» προσδιορίζεται από την «καταδίκη» των
πρωταγωνιστών της. Πεθαίνει (από λευχαιμία) η σύζυγος του μπάτσου. Πεθαίνει
(από εγκατάλειψη συζύγου και παιδιών) στενός συνεργάτης και φίλος του. Νεκρός
και ο τρίτος της παρέας. «Πεθαίνει» και η χήρα του. Πεθαίνουν και
πρωτοπαλίκαρα της Γιακούζα. Νεκρός και ο τυχαίος, του δρόμου, νεαρός
δολοφόνος. 
Όλοι πεθαίνουν. Πώς; Ξαφνικά, απότομα, απρόβλεπτα. Ο Θάνατος στην Ιαπωνία
(είπαμε με κεφαλαίο το «Θ») δεν είναι πλάι μας, δίπλα μας. Είναι μέσα... τους.
Τον φέρουν. Και το χειρότερο; Είναι συμφιλιωμένοι με αυτόν. Καταλάβατε; Αυτή
είναι η ψυχολογία του Σαμουράι. Πόνος, θλίψη, μοναξιά, απελπισία, οργή,
εξέγερση, όλα τα συναισθήματα που σε μας τους Νότιους, εκφράζονται στη
διαπασών, σε αυτούς είναι μια κρυφή, «βουβή» διαρκής αιμορραγία.

Άντε, τώρα, ο Έλληνας θεατής να συνεννοηθεί και να κατανοήσει την ακτινογραφία
του Κιτάνο. Άντε, τώρα, να καταλάβει το απρόβλεπτο και ασύντακτο. Τη μια
στιγμή ωμή βία, την άλλη θάλασσα, λουλούδια, ζωγραφική, αισθήματα υπό τη
μουσική υπογράμμιση ρομαντικών μελωδιών. Από το ψυχρό στο θερμό. Σκωτσέζικο
ντους. Και άντε, τώρα, να καταλάβουμε την ψυχολογία ενός αυτόχειρα. Ενός Dead
man walking. Που αποφασίζει να πεθάνει προετοιμασμένα, οργανωμένα,
προσχεδιασμένα, αφού πρώτα προσφέρει ελάχιστη χαρά σε αυτόν και στους
διπλανούς του.

Στις ταινίες του Μελβίλ, οι άνθρωποι του νόμου και της παρανομίας, λειτουργούν
με συγκεκριμένους κώδικες ηθικής. Στα «Πυροτεχνήματα» του Κιτάνο, Γιακούζα και
Νόμος είναι ένα και το αυτό. Είναι ζήτημα στολής. Γιακούζα και Νόμος, φορείς
και σύμβολα μιας κοινωνίας συνθλίβουν τον Σαμουράι σε βαθμό ασφυξίας. Μόνος
εναντίον όλων. Όχι για να αλλάξει το σύστημα ή για να διακηρύξει μια άλλη
ιδεολογία. Απλά, μάχεται για να κερδίσει λίγες «ώρες» χαράς και ζωής. Δύο
μεγάλα θρίλερ έσχατης, απόλυτης απελπισίας είδα τα τελευταία δέκα χρόνια.
«Μικρή Οδησσός» του Αμερικανού Τζέιμς Γκρέι και «Πυροτεχνήματα» του Κιτάνο.
Όποιος προσπαθήσει να απαλλαγεί από τη «μυωπία» του θα δει μια μεγάλη ταινία.

Σεναριακώς, ελληνοπρεπέστατη η «συμπεριφορά» της δεύτερης, μεγάλου μήκους,
ταινίας της Λουκίας Ρικάκη «Συμφωνία χαρακτήρων».

Ούτε «θέμα» ούτε «στόρι» ούτε «χαρακτήρες» ούτε συγκρούσεις ούτε κοινωνικές
αναφορές. Βλέπεις ταινία ελληνικής παραγωγής, σκοντάφτεις στην ίδια πόζα.
Εσωστρέφεια και του «κεφαλιού» μας. Μα καλά, ποιος είναι ο... Αλέξανδρος παιδί
μου; (με την επανάληψη θα... μισήσουμε το όνομα). Ο αυτάρεσκος Κωνσταντίνος
Κωνσταντόπουλος που δεν αφήνει καρέ για καρέ ανενόχλητο ναρκισσισμού;
(προφανώς εξέλαβε το σινεμά ως εξώφυλλο και «σαλόνι» του «Men»). Ωραία, πάμε
παρακάτω. 
Έστω. Γιατί ο... παίδαρος αν και χορευτής και χορογράφος παριστάνει τον
κουτσό; Για να... αναμετρηθεί με τον εαυτό του. Να... δοκιμαστεί. Μα είναι
πράγματα αυτά; Ποιο είναι το πρόβλημά του; Πως όλες τού την «πέφτουν». Ε και;
Εμάς τι μας κόφτει; Ταινία βλέπουμε ή ξεφυλλίζουμε το «Playboy»;

Ποια είναι η Άννα; Κάτοικος βορείων προαστίων που προορίζεται για πρωταθλήτρια
ξιφασκίας! Και το πρόβλημά της; Ο πατέρας της, η μάνα της και ο... χορευτής
παίδαρος. Φαντασιακές ασκήσεις επί χάρτου. Για «μας» και για κάποιες
ευαίσθητες ψυχές που θα μας καταλάβουν. Αποτέλεσμα; Άννα, Αλέξανδρος και άλλοι
να περιφέρονται, ξιφασκώντας, χορεύοντας, φλυαρώντας σαν να διαβάζουν στίχους
για έρωτα, ποίηση, ύπαρξη και... φιλολογία. 
Άνευ λόγου και αιτίας. «Συμφωνία χαρακτήρων» και φιλολογικός έρως Κ.
Κωνσταντόπουλου - Κ. Λυπηρίδου

Έτερο αποτέλεσμα; Η Ρικάκη να «μπαλώνει», εικαστικά, τη φλυαρία και την
ανυπαρξία σεναρίου με δάνεια από Κισλόφσκι. Το διά ταύτα; Χωρίς αυτά τα
κισλοφσκικά δάνεια και χωρίς τη γλυκύτητα της Κατερίνας Λυπηρίδου, η
«Συμφωνία» θα κατέληγε σε απόλυτη Α-συμφωνία.

Αϋπνίες έχεις; Ένα ποτήρι γάλα κάνει καλό. Αρκεί στην ούγια να γράφει «Έχετε
μήνυμα στον υπολογιστή σας» (You ve got mail).

Η σύνθεση ενός αποτελεσματικού, καταπραϋντικού χαπιού είναι απλή. Νόρα Έφρον
γράφει σενάριο, Τομ Χανκς - Μεγκ Ράιαν πρωταγωνιστούν. Η ίντριγκα; Φλερτ δύο
ετερόκλητων, εχθρικών πλασμάτων. Εκείνος ιδιοκτήτης αλυσίδας βιβλιοπωλείων -
σούπερ μάρκετ. Εκείνη λιλιπούτειου βιβλιοπωλείου της γωνιάς. Έξυπνο; Πανούργο.
Προφανείς οι αναγωγές και οι συμβολισμοί. Όμως, το πιο... ραδιούργο είναι η
μέθοδος επικοινωνίας αυτών των ετερόκλητων πλασμάτων. 
Ο ένας μάχεται τον άλλον, επί οικονομικού - ιδεολογικού επιπέδου (ο καρχαρίας
βιβλιοπώλης ορμάει να κατασπαράξει τη ρομαντική Ράιαν). Όμως, τα βράδια και
χωρίς να ξέρουν πως εκείνη γράφει σε εκείνον, τον... καρχαρία, ανταλλάσσουν
φλερτ και μηνύματα μέσα από τους ηλεκτρονικούς υπολογιστές τους. Έτσι η
δαιμόνια Νόρα Έφρον διατηρεί το ενδιαφέρον του θεατή σε δύο επίπεδα. Θα
«κλείσει» ο Χανκς το μικρό βιβλιοπωλείο; Θα συναντηθούν οι ερωτευμένοι...
αντίπαλοι, επιτέλους, κάποια στιγμή; Ας κοπιάσουν οι Έλληνες σεναριογράφοι για
να αντιληφθούν τη συνθετότητα του «απλοϊκού». Άντε και καλόν ύπνο.
<H3>«Ούλοι εμείς, εφέντη μου»
</H3>
Πολιτική ταινία του πρωτοεμφανιζόμενου Λεωνίδα Βαρδαρού που αναφέρεται σε
πραγματικό περιστατικό, στην Ικαρία, μετά το τέλος του Εμφύλιου. Μια ομάδα
παράνομων κομμουνιστών προς τις κομματικές υποδείξεις ­ τα όπλα παρά πόδα ­
και συνεχίζει την... περιπέτεια.

ΣΥΝ: Σοβαρές προθέσεις, πολλά πρόσωπα (επικεφαλής ο Βασίλης Κολοβός),
στρωτή ανάπτυξη.

ΠΛΗΝ: Επίπεδο, «φτωχό», πρωτόλειο.

Βαθμολογία = 4 (καλύτερος από πολλούς πρωτοεμφανιζόμενους, δήθεν,
ομολόγους του).

<H3>«Studio 54»
</H3>
Η άνοδος και η πτώση του θρυλικού κλαμπ-ντίσκο της Νέας Υόρκης «Στούντιο 54»,
της δεκαετίας του '70 (μην ανησυχείτε ξανάνοιξε).

ΣΥΝ: Ουδέν! Νεαρό... ερμαφρόδιτο περιφέρεται σε κοκαΐνη, κρεβάτια,
τουαλέτες, μπαρ και... βεστιάρια.

ΠΛΗΝ: Όλα. Ακόμα και η μουσική.

Βαθμολογία = 0 (πας για μαλλί και βγαίνεις κουρεμένος).

Καλύτερης απελπισμένης ταινίας: «Πυροτεχνήματα»

Καλύτερου, αλλά... δύσπεπτου θρίλερ: «Πυροτεχνήματα»

Καλύτερης σκηνοθεσίας: Τακέσι Κιτάνο (πάλι «Πυροτεχνήματα»)

Χειρότερης προπαγάνδας FBI: «Η πολιορκία»

Αγνώριστου... Μπρους Γουίλις: «Η πολιορκία»

Απίστευτου ρατσισμού: «Η πολιορκία»

Συμπαθητικής... νερόβραστης κομεντί: «Έχετε μήνυμα στον
υπολογιστή σας»

Αόρατου ντίσκο: «Studio 54»

Αόρατης μουσικής: «Studio 54»

Αόρατου χορού: «Studio 54».

Ερωτικών, υπαρξιακών μπλα μπλα μπλα: «Συμφωνία χαρακτήρων»

Όσκαρ... «κοιτάτε με, είμαι ωραίος»: Κ. Κωνσταντόπουλος
των «χαρακτήρων»

Όσκαρ γλυκύτητας: Κατερίνα Λυπηρίδου των ίδιων «χαρακτήρων»

Αγνών προθέσεων: «Ούλοι εμείς, εφέντη»

Καλύτερης αριθμητικής: Έξι νέες ταινίες, δηλαδή... μιάμιση
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16352P041</ED>
<ID>
ID:18625

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P04&aa=1</URL></REF>


Article

<CATEGORY>vin09</CATEGORY>

 <H5>Ο ΙΑΚΩΒΟΣ ΚΑΜΠΑΝΕΛΛΗΣ ΕΠΙΤΙΜΟΣ ΔΙΔΑΚΤΟΡΑΣ ΣΤΑ 76 ΤΟΥ
</H5><H5>«Ο πολιτισμός δεν είναι πνευματική άσκηση»
</H5><H2>«Είμαι ένας άνθρωπος που θέλει πολλά»
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

<H3>Πέρασαν ακριβώς 60 χρόνια από τότε που ο 16χρονος Ιάκωβος από τη Νάξο έπαιρνε
το πτυχίο του οικοδόμου-σχεδιαστή από τη Σιβιτανίδειο Σχολή της Αθήνας. Ο
Ιάκωβος ­ ένα από τα εννιά παιδιά της οικογένειας ­ άφησε τη Νάξο και ταξίδεψε
στην Αθήνα ­ δώδεκα χρόνων παιδί ­ μόλις τελείωσε το Δημοτικό Σχολείο, για να
βρει την τύχη του.
</H3>
Θεσσαλονίκη. 
Γραφείο Βόρ. Ελλάδας.

Ιάκωβος Καμπανέλλης: «Είμαι πάρα πολλά για να μην είμαι τίποτα και λίγος για
να είμαι κάτι...»

Σήμερα, είναι επί τιμή πανεπιστημιακός. Αναγορεύθηκε επίτιμος διδάκτορας του
Τμήματος Θεατρολογίας του μεγαλύτερου Πανεπιστημίου της χώρας ­ του ΑΠΘ ­
είναι εδώ και δύο χρόνια επίτιμος διδάκτορας της Φιλοσοφικής Σχολής του
Πανεπιστημίου της Κύπρου, ένας από τους μεγαλύτερους σύγχρονους θεατρικούς
συγγραφείς, τα έργα του παίζονται στις θεατρικές σκηνές όλου του κόσμου,
εξακολουθεί να γράφει, να παρατηρεί, να διαβάζει.

Η συνταγή; «Το ήθελα πολύ. Δεν μου άνοιγαν την πόρτα για να μπω, δεν με
χωρούσε και δεν μου άρεσε η κερκόπορτα. Προτίμησα τις πύλες».

Ο θεατρικός συγγραφέας, ο διευθυντής της ΕΡΤ επί επτά συνεχή χρόνια, ο επί
τιμή πανεπιστημιακός...

Η ιστορία του (θα μπορούσε άραγε να γίνει θεατρικό έργο; Ή μήπως έχουν γίνει
ήδη πολλά με το ίδιο θέμα;), άρχισε πριν από 76 χρόνια στη Νάξο και
συνεχίστηκε στην Αθήνα έως το 1938, που αποφοίτησε από τη Σιβιτανίδειο.

«Ήμουν ήδη ένας ρομαντικός τυχοδιώκτης. Έφταιγε η λογοτεχνία της εποχής.
Διάβαζα αρχαίους τραγικούς και Νοστογιέφσκι κι ονειρευόμουν». Το «Παραμύθι»
δεν είχε τότε ­ ούτε απέκτησε ποτέ ­ όνομα, ήταν όμως στόχος...

Μεσολαβεί ο πόλεμος. Ο Ιάκωβος δεν είναι καν 20 χρόνων. Αποφασίζει να φύγει. Ο
προορισμός είναι αρχικά η Μέση Ανατολή. Αλλάζει ύστερα και γίνεται η Βιέννη. Ο
σύντροφός του ­ αντίστοιχα «παραμυθιασμένος» με το όνειρο ­ φροντίζει για τα
πλαστά διαβατήρια που τους οδηγούν μέχρι την Ιταλία. Συλλαμβάνονται καθ' οδόν
ως πράκτορες από τον γερμανικό στρατό και οδηγούνται στα στρατόπεδα του Μαουτχάουζεν.

«Βρέθηκα στο Μαουτχάουζεν από μια νεανική επιπολαιότητα. Σχεδόν εθελοντικώς.
Όχι, δεν υπήρξα ποτέ αριστερός. Ήμουν πάντα πολύ κοντά σ' αυτούς τους
ανθρώπους, αλλά ποτέ μαζί τους. Διαφωνούσα».

Βιώνει επί τέσσερα χρόνια το φρικαλεότερο μέρος της νεώτερης ευρωπαϊκής
ιστορίας. Αμύνεται ασυνείδητα, βάζοντας σε λειτουργία τον έσω θίασο.
«Στολίζει» με πρόσωπα, χρώματα, διαλόγους το όνειρο της ελευθερίας που του
στερούν και ονειρεύεται... Ο θάνατος υπάρχει παντού, αλλά για τον Ιάκωβο ­
ακόμα και για τον Καμπανέλλη του σήμερα ­ δεν είναι παρά μια «έννοια» ­
στοιχείο ζωής ­ παιχνιδιού κι αυτή. Το «κουσούρι» αποθηκεύεται ασυνείδητα σε
μια γωνιά του νου του.

Επιστρέφει στην Ελλάδα το 1946. Παρακολουθεί τυχαία μια παράσταση του Θεάτρου
Τέχνης. Συν-κινείται. Από ένα «ψέμα». Αυτός, που πίστευε ότι στο Μαουτχάουζεν
τα είδε όλα. Αυτός, που πίστευε ότι γνώρισε στο «πετσί» του τη σκληρότερη
μορφή της αλήθειας.

«Ενθουσιάστηκα από ένα ψέμα ­ τόσο πειστική αναπαράσταση της αλήθειας. Ποιος;
Εγώ, που έζησα την Αλήθεια του Μαουτχάουζεν».

Ο στόχος είχε πλέον διαμορφωθεί. Ο Ιάκωβος από τη Νάξο, με το απολυτήριο
Δημοτικού και το πτυχίο οικοδόμου-σχεδιαστή (26 χρόνων πια) ήθελε ­ και άρα...
«έπρεπε» ­ να ασχοληθεί με το θέατρο.

Επιχείρησε να δώσει εξετάσεις στη Δραματική Σχολή του Εθνικού. Δεν έγινε
δεκτός, ως «μη διαθέτων τα τυπικά προσόντα». (Δεν είχε απολυτήριο Γυμνασίου).
Οι πόρτες ήταν κλειστές. Ο Ιάκωβος όμως το ήθελε πολύ. Το πίστευε πολύ. Η
υποκριτική δεν τον δεχόταν. Θα έγραφε, λοιπόν. Θα μορφοποιούσε σε λέξεις, θα
έδινε το υλικό γι' αυτόν τον «έσω θίασο», που είχε τόσες φορές δημιουργήσει
μέσα του...

«Χρειαζόμουν μια πόρτα για να μπω. Θα την έβρισκα οπωσδήποτε. Η κερκόπορτα δεν
μου πήγαινε. Επέλεξα τις πύλες...».

Πέρασαν πενήντα χρόνια από τότε που ο Ιάκωβος ­ στα 1949 ­ έγραψε το πρώτο του
θεατρικό έργο. Ακολούθησαν, έκτοτε, περισσότερα από 25 έργα. Το «Οδυσσειακό»
στοιχείο είναι πανταχού παρόν. Η «νηφάλια απόγνωση» και η «αμετανόητη
αισιοδοξία». Το... «Καμπανελλικό κράμα».

Κάποιοι είπαν πως ήταν «ευφυής κλέφτης συνταγών Ευρωπαίων ομοτέχνων του».

Θυμώνει στην αναφορά. «Ποιος Μπρεχτ, ποιος Ο' Κέιζι; Δεν τους ήξερα καν. Εγώ
έγραφα πάντα αυτά που έβλεπα. Αυτά που ζούσα κι αυτά που ονειρευόμουν. Αυτά
που με πονούσαν κι αυτά που πονούσαν ολόκληρη τη γενιά μου».

«Ξέρετε ποιο είναι το πρόβλημα ­ αλλά και το προσόν ­ του Νεοέλληνα; Το
προσφυγικό στοιχείο. Είναι κάτι σαν σύνδρομο. Ο Νεοέλληνας δεν χωράει στον
εαυτό του. Είναι τελικά ζητούμενο η προσφυγιά».

Θυμάται τον διάλογο από ένα έργο του. Ο νεαρός πρωταγωνιστής λέει στην
αγαπημένη του: «Ξέρεις ποιο είναι το δράμα μου; Είμαι πάρα πολλά για να μην
είμαι τίποτα και λίγος για να είμαι κάτι».

«Αυτό ήταν το δράμα της δικής μου γενιάς. Σήμερα υπάρχει το εντελώς αντίθετο.
Σήμερα υπάρχει το επιστημονικό προλεταριάτο. Σήμερα οι νέοι δεν είναι τίποτα,
γιατί είναι πολλά».

­ Τελικά, η στέρηση είναι συνταγή επιτυχίας; Δημιουργούμε
μόνο υπό συνθήκες στέρησης; Τα λιγοστά δεδομένα (οικονομικά,
παιδεία, κοινωνικές, πολιτικές ελευθερίες) δημιουργούν
το «προσωπικό στοίχημα» ανατροπής τους;

«Η θεωρία αυτή υποστηρίζεται από πολλούς κι έχει μια βάση. Μεγάλοι δημιουργοί
όμως δεν έζησαν υπό συνθήκες στέρησης. Υπήρξαν αστοί ­ μεγαλοαστοί κάποιοι ­
που απαρνήθηκαν την πολυτέλεια ­ τα "πολλά" που σε καθιστούν τίποτα ­ και
δημιούργησαν. Φοβάμαι ότι χρησιμοποιείται ως άλλοθι της διανοητικής τεμπελιάς
και της τάσης γκρίνιας, που είναι έμφυτη στον Έλληνα. Είναι όπως το συλλογικό
άλλοθι της Τουρκοκρατίας ή της χούντας. Είναι κυκλοθυμικός, αντάρτης ο
Έλληνας. Αυτή όμως η επιπολαιότητά του έκανε το '21, το αλβανικό έπος κι άλλα
θαυμαστά πράγματα, όχι ο ορθολογισμός του».

Μιλήσαμε για τα θεατρικά έργα, για τα τραγούδια του, για τον έρωτα, για τον
θάνατο (αν κι αυτός λείπει εμφανώς ως αίσθηση απόλυτου τέλους στα έργα του)
αλλά δεν έδωσε τη «συνταγή». Την απάντηση την είχε δώσει λίγες ημέρες πριν ο
θεατρολόγος Νικηφόρος Παπανδρέου. «Ο Ιάκωβος Καμπανέλλης γράφει εδώ και 50
χρόνια το ίδιο έργο. Αυτό που έζησε. Την Οδύσσεια της μεταπολεμικής
νεοελληνικής κοινωνίας».

Εξάλλου, το επιβεβαίωσε κι ο ίδιος. Ο «Οδυσσέας» είναι ο αγαπημένος του
αντι-ήρωας. Έξυπνος, πανούργος, πονηρός, απλώς ευφυής; Τον θαυμάζει. Δεν το
ομολογεί, από σεμνότητα, αλλά μάλλον ξέρει πως του μοιάζει. Όταν του ζήτησα,
εξάλλου, ορισμό για τον εαυτό του μου είπε: «Άρχισα σαν ένας ρομαντικός
τυχοδιώκτης. Ήμουν ­ και είμαι ­ ένας άνθρωπος που ήθελε και θέλει πολλά. Ένας
άνθρωπος που δεν θα αντάλλασσε την ελευθερία του με τίποτα. Δούλεψα,
αγωνίστηκα πολύ γι' αυτό».


Ο Ιάκωβος Καμπανέλλης αντιμετωπίζει «αλλιώς» την έννοια της πολιτικής. «Ξέρετε
ποιος είναι καλός πολιτικός; Αυτός που φροντίζει να δημιουργήσει έναν κόσμο
όπου να ζούμε ευχάριστα, χωρίς να 'μαστε κυκλωμένοι από την περιφρόνηση.
Ξέρετε γιατί έχουμε κακές συγκοινωνίες; Γιατί είμαστε κακοί επιβάτες. Από 'δώ
αρχίζει η αλήθεια. Ο πολιτισμός δεν είναι πνευματική άσκηση. Είναι πρακτική
καθημερινότητας. Είναι να φυτέψεις ένα δέντρο, να μην πετάς τα σκουπίδια σου,
να οδηγείς με σεβασμό για τους άλλους που οδηγούν. Απ' αυτά αρχίζει ο
πολιτισμός, να τα βράσω εγώ τα θέατρα, και τις παραστάσεις, και τις πρεμιέρες».

­ Το θέατρο τελικά διδάσκει λύσεις ή είναι μια μορφή ψυχανάλυσης;

«Είναι ακριβώς ο λόγος για τον οποίο δεν υπήρξα απόλυτα ρεαλιστής στο θέατρο.
Φρόντιζα στα έργα μου να υπάρχουν στοιχεία "απογειωμένου" - "φιλτραρισμένου"
ρεαλισμού. Να φανερώνω αυτά που κρύβουν μια δυναμική ανατρεπτική της
κατάστασης. Το θέατρο είναι σαν την ψυχανάλυση. Διδάσκει κάνοντας διαγνώσεις.
Η θεραπεία είναι δουλειά του θεατή...».

Επιβεβαιώνει το περί «αυτονόητης ζωτικής ανάγκης του θεάτρου», παραλληλίζοντάς
το με την εκκλησία ή το γήπεδο.

«Είναι η ανάγκη να συλλογικοποιήσουμε τη χαρά ή τη λύπη μας», λέει, να «συν-κινηθούμε».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16352P061</ED>
<ID>
ID:18626

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P06&aa=1</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Ρωγμές ωμής αλήθειας
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Ανέκαθεν δισυπόστατη η τηλεόραση, εμπεριέχει το καλό και το κακό, που ενίοτε
προσφέρονται σε ανάμικτες, αξεδιάλυτες, υπερβολικές δόσεις. Σ' αυτή τη
συγκυρία βρέθηκε συμπτωματικά και η Παιδεία μας. Οι τηλεοράσεις διέλυσαν το
όλο θέμα, το υποβίβασαν, το έκαναν φρόκαλο με μια ταπείνωση χωρίς προηγούμενο.
Φωνές, κακό, φωτιές, σπασίματα ­ θέαμα άγριο, εντυπωσιακό. Σε όλα τα Δελτία
Ειδήσεων. Μέχρι εξαντλήσεως. Μέρα μπαίνει, μέρα βγαίνει...
</H3>
Τώρα ο συμπαθής Γαβρίλος και οι αναφορές του στη Βάρκιζα παλιώνουν και δεν
εντυπωσιάζουν πια, αντιμέτωπες με τη φρέσκια φριχτή είδηση. «Τεμάχισε τη
μνηστή του», που διατυμπανίζει ο Skai.

Το διάρκειας δύο μηνών «σόου» της Παιδείας άρχισε να ξεφτίζει και όσοι το
υποκινούν θα πρέπει να λογαριάσουν ότι υπάρχει και η αναπόφευκτη φυσική κόπωση
των θεατών, καθώς αντιμετωπίζουν μια επανάληψη του ίδιου έργου που μόνο
βαρεμάρα προκαλεί. Με άλλα λόγια η τηλεόραση που υπολογίζεται ως σύμμαχος,
μπορεί να λειτουργήσει και ως μπούμερανγκ.

Ωστόσο, το «Μαύρο κουτί» (Mega) επανήλθε στο ίδιο θέμα για να ακούσουμε
μερικές καυτές αλήθειες. Παράδειγμα η άποψη καθηγητού που αναφερόμενος γενικά
στους μαθητές και ειδικότερα σε εκείνους που απεργούν, δηλώνει ρεαλιστικά:
«Εντάξει... θα τα μάθουν εκεί...» (σ.σ.: στο φροντιστήριο!!). Ενώ μια μαθήτρια
«μακριά από τα μπλόκα και τις αλυσίδες περιφρούρησης» λέει πως «είναι καλή η
μεταρρύθμιση» και «δεν μας άφησαν χρόνο να την σκεφτούμε».

Καταπέλτης

Αλλά ο κ. Καργάκος εκτιμώντας την όλη κατάσταση θυμίζει... καταπέλτη με τις
κοφτές, απόλυτες νοηματικά φράσεις του: «Βλέπω μια κόπια της Παπαρήγα, μια
κόπια του Κωνσταντόπουλου» και συνεχίζει έτσι, αναφέροντας ονόματα αρχηγών της
αντιπολίτευσης. Μιλώντας κατόπιν για τα παιδιά δείχνει ανελέητος: «Είναι
στεγνά και στυγνά»!

Το «Μαύρο κουτί» χωρίς αλλαγή... χρώματος περνάει στον Τάσο Τέλλογλου που
αναφέρεται στις κακοτεχνίες των εθνικών δρόμων. Ε, εδώ πια σου κόβεται η
ανάσα, επειδή ο ρεπόρτερ δεν κρύβει την αλήθεια και τονίζει απερίφραστα ότι
«ένα κεφαλοχώρι έχει εξοντωθεί από δυστυχήματα στην άσφαλτο». Τι συμβαίνει; Ο
κ. Λαλιώτης εξηγεί πως οι δρόμοι «δεν κατασκευάζονται σωστά» και ένας
εργολήπτης παραδέχεται ότι «ναι, υπάρχει κακοτεχνία», ενώ ξένοι ειδικοί είχαν
την άποψη ότι οι οδικοί άξονες της χώρας θέλουν «ανακατασκευή»...

Δηλαδή οι Έλληνες είμαστε αποκλεισμένοι. Με την Ολυμπιακή δεν είναι σίγουρο
πότε απογειώνονται τα αεροπλάνα και πότε πετάς. Με το αυτοκίνητο
αντιμετωπίζεις επικίνδυνες κακοτυχίες και με το τρένο εκτροχιάζεσαι ή αν είσαι
στο Ιντερσίτι κάνεις 12-14 ώρες Θεσσαλονίκη - Αθήνα!

Στο τρίτο μέρος της ίδιας εκπομπής ο Αλέξης Παπαχελάς φέρνει στην οθόνη μας
ένα παράξενο κύκνειο άσμα. Το ύστατο ταξίδι ορισμένων ψαροκάικων, που οι
ιδιοκτήτες τους για να πάρουν επιδότηση από την Ευρώπη τα καταστρέφουν.
Απίθανη και λυπητερή η σκηνή της καταστροφής, καθώς κάτι τεράστιες σιδερένιες
δαγκάνες συνθλίβουν τα όμορφα πλεούμενα. «Είναι», λέει ο κ. Παπαχελάς, «σαν να
γκρεμίζουμε νεοκλασικά για να φτιάξουμε μοντέρνα κτίρια». Μόνο που αυτό έχει
γίνει ήδη και η Αθήνα γέμισε μαύρες γυάλινες πολυκατοικίες και άλλες με
γαλάζιους καθρέφτες που τυφλώνουν τους οδηγούς και κινδυνεύουν να τρακάρουν.

Ενδιαφέρουσα όσο και σπαραχτική η τελευταία εκπομπή «Άνθρωποι» της Σεμίνας
Διγενή. Ο φακός περιφέρεται στην Ομόνοια και γενικά στο κέντρο της Αθήνας
δείχνοντας απερίγραπτες σκηνές απόλυτης ένδειας. Είναι οι άστεγοι και άνεργοι
συνάνθρωποί μας που εντάσσονται, όπως τονίστηκε, σ' ένα σύνολο 2.500.000
ατόμων που ζουν κάτω από δύσκολες ­ οικονομικά ­ συνθήκες.

Αξιοπρέπεια

Στο στούντιο της ΕΡΤ βρίσκονται τρεις καλεσμένοι χωρίς σπίτι και δουλειά και
οι δύο είναι ζευγάρι με παιδάκι μωρό. Ο άντρας ζητιανεύει έξω από τις
εκκλησίες και η γυναίκα φροντίζει το νήπιο. Εκείνο, όμως, που σου ραγίζει την
καρδιά είναι η αξιοπρέπεια που διακρίνει αυτά τα χτυπημένα από τη φτώχεια πλάσματα.

Στου Ψυρή κάποιος διαμαρτύρεται: «Δεν ζητιανεύουμε» λέει. «Να κάνουμε ένα
μεροκάματο ψάχνουμε. Βλέπω Κούρδους που τους δίνουν τα πάντα. Και σ' εμάς
τίποτα... Πάμε στους Ευαγγελιστές, στους Ιαχωβάδες και μας κάνουν (σ.σ.: επί
λέξει) πλύση εγκεφάλου για ένα πιάτο φαΐ». Όσο για τον δήμο παρέχει στέγη σε
200 άτομα και σε 350-400 ανθρώπους ημερησίως φαγητό... Ύστατη φράση-παράπονο:
«Φροντίζουν τους Αλβανούς, όχι τους Έλληνες»!

Εύγε για αυτή τη ρωγμή ωμής αλήθειας στην κρατική τηλεόραση.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16352P071</ED>
<ID>
ID:18627

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* «Γνωρίστηκαν στα εξωτικά νερά της Καραϊβικής. Χώρισαν στα λασπόνερα μιας
τεχνητής λίμνης στην Καβάλα»... Όχι, όχι δεν είναι τρέιλερ επεισοδίου
σαπουνόπερας. Δεν είναι ο πρόλογος σε κάποιο μυθιστόρημα της Μπάρμπαρα
Κάρτλαντ (αν και θα μπορούσε), ούτε η αρχή ενός φτηνού νουάρ
μυθιστορήματος. Ήταν μέρος του ρεπορτάζ για τον φόνο της Τζούλι Σκάλι
από τον Γιώργο Σκιαδόπουλο που παρουσίαζε το μεσημεριανό δελτίο του
Skai. Μια τέτοια παρουσίαση αξίζει υποψηφιότητα μέχρι και σε Κρατικό Βραβείο
Λογοτεχνίας. Δε συμφωνείτε;

* Θεατής του Καναλιού 5 αποφασίζει χθες το απόγευμα να παρακολουθήσει μαζί με
τα παιδιά του ένα ντοκιμαντέρ για τους σιδηροδρόμους και τα τρένα που περνούν.
Αλλά αυτά τα τρένα που φύγαν και αγάπες δεν πήραν, είχαν ξεκινήσει πριν από
πολλά χρόνια στην Ευρώπη. Γιατί το ντοκιμαντέρ ­ γαλλικής παραγωγής ­
αναφερόταν στη μελλοντική χρήση των TGV στη Γαλλία (τώρα πια εκτελούνται πολλά
δρομολόγια με αυτά) και στις μελέτες που γίνονται στη Σουηδία, οι οποίες
«κοιτάνε χρόνια μπροστά, μέχρι το 1990»! Κάτι πιο σύγχρονο, υπάρχει περίπτωση
να δουν οι οικογένειες;

* Το «Μαύρο Κουτί» της ενημέρωσης ξανάνοιξε προχθές και από μέσα πετάχτηκε το
ρεπορτάζ του Τάσου Τέλλογλου για την κατάσταση των ελληνικών δρόμων. Αν
και άκρως τεχνοκρατικό το θέμα, η δημοσιογραφική αντίληψη του ρεπόρτερ του το
μετέτρεψε σε κατανοητή υπόθεση που αφορά όλους. Αφού όλοι βγαίνουμε στις
εθνικές οδούς για ένα ταξίδι και θα έπρεπε να γνωρίζουμε πως δεν φταίνε οι
κατολισθήσεις του βουνού ή το υπερχειλισμένο ποτάμι για τα τροχαία ατυχήματα.
Αλλά οι άνθρωποι, και πιο συγκεκριμένα εκείνοι που λέγονται εργολάβοι μεγάλων
έργων. Και οι οποίοι χρειάζονται ξένους ειδικούς, συμβούλους του υπουργείου
ΠΕΧΩΔΕ, για να τους ελέγχουν, ώστε να μην κάνουν «σκόντο» στο τσιμέντο.

* Από την ερχόμενη Δευτέρα όμως, δεν θα υπάρχει λύση στο Mega. Η μεσημεριανή
εκπομπή της Χριστιάνας Σταματέλου «Υπάρχει λύση» διακόπτεται και ας μην
έχουν δοθεί λύσεις σε όλα τα προβλήματα που καθημερινά αντιμετωπίζουμε. Το
κενό του χρόνου θα συμπληρωθεί με περισσότερο «Πολύ καλημέρα σας».

* Η Ιζαμπέλα Σκορούπκο, το κορίτσι του Τζέιμς Μποντ στην ταινία «Goldeneye»,
(«Επιχείριση χρυσά μάτια»), που θα μεταδοθεί από το Star μέσα στον Μάρτιο,
έρχεται στην Αθήνα. Και την ερχόμενη Πέμπτη θα συμμετάσχει στα γυρίσματα ενός
διαφημιστικού σποτ για μια εταιρεία φυτικών καλλυντικών. Η 28χρονη Πολωνέζα,
που χαρακτηρίζει τον Πιρς Μπρόσναν ως τον γοητευτικότερο άνδρα του
κόσμου, επειδή είναι όμορφη και ξεχωριστή, όλο και σε κάποια εκπομπή θα
εμφανιστεί για να μιλήσει για τζεϊμσμποντικές γοητείες και χολιγουντιανά σχέδια.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P07</CAT>
<ED>
Κωδικός άρθρου: A16352P072</ED>
<ID>
ID:18667

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P07&aa=2</URL></REF>


Article

<CATEGORY>vin15</CATEGORY>

 <H5>Αίνιγμα με μια κραυγή
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΝΥΣΤΕΡΙ ΣΤΗΝ ΚΟΙΝΩΝΙΑ ΑΠΟ ΔΥΟ ΤΑΙΝΙΕΣ, ΜΙΑ ΕΛΛΗΝΙΚΗ ΚΑΙ ΜΙΑ ΓΕΡΜΑΝΙΚΗ
</H3>
Το «Αίνιγμα του Κάσπαρ Χάουζερ» και το «Με μια κραυγή» είναι δύο καλά φιλμ που
κρύβουν στα πλάνα τους μυστικά καρδιάς, ενώ ο Μαρτσέλο Μαστρογιάνι ζει «Μια
ξεχωριστή μέρα» με τη Σοφία Λόρεν.

Σε κάποιο γερμανικό Κωσταλέξι, υπάρχει «Το αίνιγμα του Κάσπαρ» που το
υπογράφει ο Βέρνερ Χέρτζογκ. «Με μια κραυγή», δύο αδέλφια ­ Δημήτρης
Αλεξανδρής, Βίκυ Βολιώτη ­ δραπετεύουν και η Βασιλική Ηλιοπούλου φτιάχνει το
'95 ένα φιλμ που μας αφορά και είχε κερδίσει πολλά βραβεία. «Μια ξεχωριστή
μέρα» ο Μαρτσέλο Μαστρογιάνι συναντάει τη Σοφία Λόρεν, με την εμπνευσμένη
καθοδήγηση του Ετόρε Σκόλα.

Πιο αναλυτικά, μεταξύ των ταινιών που προγραμματίζουν να δείξουν τα κανάλια,
είναι και οι πιο κάτω:

«Ερωτικές ιστορίες»

15.45 Mega. Σπονδυλωτή σατιρική εγχώρια ταινία ­ '59 ­ του
Σωκράτη Καψάσκη, με τους Αλίκη Βουγιουκλάκη, Νίκο Κούρκουλο, Διονύση
Παπαγιαννόπουλο, Βασίλη Διαμαντόπουλο. (Διάρκεια: 100') **

«Μιας πεντάρας νιάτα»

18.00 Star. Το ομώνυμο θεατρικό έργο των Ασημάκη Γιαλαμά - Κώστα
Πρετεντέρη μετέφερε ­ '67 ­ ο Ντίμης Δαδήρας στο σινεμά. Οι μπελάδες ενός
νιόπαντρου ανδρόγυνου. Απολαυστικοί οι Έλλη Φωτίου, Στέφανος Ληναίος, Σμάρω
Στεφανίδου. (Διάρκεια: 93') **

«Με μια κραυγή»

23.00 ΝΕΤ. Με μια κραυγή προσπαθούν απεγνωσμένα να βρουν τις
«ρίζες» τους δύο αδέλφια ­ Δημήτρης Αλεξανδρής, Βίκυ Βολιώτη ­ που έχουν
μεγαλώσει σε ίδρυμα και γυρίζουν στη «σκοτεινή» Αθήνα. Δυνατή ταινία ­ '95 ­
της Βασιλικής Ηλιοπούλου με πολλά βραβεία. (Διάρκεια: 95') ***

«Κατάσκοπος κατά λάθος»

23.00 Star (If looks could kill). Παρωδία των περιπετειών με
κατασκόπους και ατέλειωτο κυνηγητό με τις γκάφες ενός μαθητή που μοιάζει με
έναν μυστικό πράκτορα. Του Γουίλιαμ Ντιρ ­ '91 ­ με τους Ρίτσαρντ Γκριέγκο,
Λίντα Χαντ. (Διάρκεια: 88') **

«Ένας αλλά λύκος»

23.00 Mega (Love wolf micoquade). Ο Τσακ Νόρις σε νέες ­ '84 ­
περιπέτειες ως ρέιντζερ με ανορθόδοξες μεθόδους. Δίπλα του οι Ντέιβιντ
Καραντάιν, Μπάρμπαρα Καρέρα. (Διάρκεια: 102') **

«Μια ξεχωριστή μέρα»

24.00 Seven Χ (Α special day). Το '38 ο Φύρερ φθάνει στη Ρώμη,
αλλά ο φακός τού Ετόρε Σκόλα «αγνοεί» την επίσκεψή του και στρέφεται στη
συνάντηση μιας απλής εργαζόμενης γυναίκας ­ Σοφία Λόρεν ­ και ενός
ομοφυλόφιλου που τον έχουν βάλει «στη γωνία». Πανέμορφη ταινία ­ '77 ­ με
έξοχες ερμηνείες. 
(Διάρκεια: 107') ****

«Το αίνιγμα του Κάσπαρ»

Ο άνθρωπος «γεννιέται» ή «γίνεται» από την κοινωνία; Μια απάντηση μέσα από
«Το αίνιγμα του Κάσπαρ Χάουζερ» του Βέρνερ Χέρτζογκ

01.00 ΕΤ3 (Jeder fur sich und gott gegen alle). Ο Κάσπαρ Χάουζερ
γεννήθηκε και έζησε τα πρώτα 18 του χρόνια σ' ένα υπόγειο, από το οποίο
βγαίνει για πρώτη φορά στο φως, στον κόσμο, δίχως να ξέρει ούτε τι πάει να πει
«άνθρωπος», «δέντρο», «ζωή». Από τις καλύτερες ταινίες του Βέρνερ Χέρτζογκ ­
'75 ­ όπου τρομάζεις με το «αμέτρητο βάθος» της ανθρώπινης ψυχής. (Διάρκεια:
106') ****

«Ένα τρελό ντράιβ ιν»

01.15 Star (Bikini drive in). Η Κιμ και η καλύτερή της φίλη Κάρι
περνούν μια ακόμη βαρετή μέρα στην παραλία και περιμένουν να τους συμβεί κάτι
ξεχωριστό. Η ευχή τους πραγματοποιείται όταν ένας δικηγόρος πλησιάζει την Κιμ
και της ανακοινώνει ότι κληρονόμησε το ντράιβ ιν της γιαγιάς της. Κωμωδία του
Φρεντ Όλεν Ρέι με Άσλεϊ Ρέι, Ρίτσαρντ Γκαμπάι, Ροζ Χάγκεν. *

«Το δεκαήμερο του Βοκκάκιου»

04.40 Antenna (Decameron nights). Το έργο του Βοκκάκιου μετέφερε
στην οθόνη ­ '52 ­ ο Ούγκο Φρεγκονέζε, με τους Λουί Ζουρντάν, Τζόαν Φοντέν.
(Διάρκεια: 86') **

«Το τελευταίο τηλεφώνημα»

02.30 Antenna (Last call). Ερωτική περιπέτεια ­ '91 ­ του Τζαγκ
Μούντρα, με τους Γουίλιαμ Μούντρα, Σάνον Τουίντ. Ερωτικές αφέλειες και
«αστραφτερές» δολοφονίες. (Διάρκεια: 86') Τηλεκοντρόλ

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16352P081</ED>
<ID>
ID:18637

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P08&aa=1</URL></REF>


Article

<CATEGORY>vin09</CATEGORY>

 <H2>Σύγκρουση της ΕΣΗΕΑ και της ΠΟΕΣΥ με την ΕΡΤ
</H2>
«Προκλητική, ωμή, επιεικώς απαράδεκτη και πρωτοφανή» χαρακτηρίζει σε επιστολή
του προς τα Διοικητικά Συμβούλια της ΕΣΗΕΑ και της ΠΟΕΣΥ την συμπεριφορά τού
προέδρου της ΕΡΤ Παναγιώτη Παναγιώτου, προς το πρόσωπό του, ο δημοσιογράφος
και μέλος των Διοικητικών Συμβουλίων των δύο Ενώσεων Δημήτρης Τσαλαπάτης.

Στην ίδια επιστολή ο Δημήτρης Τσαλαπάτης αναφέρει ότι ο πρόεδρος της ΕΡΤ
«επιχείρησε να αντιπαρέλθει τις αποκαλύψεις μας (σ.σ.: για την"κάρτα παρουσίας
εισόδου, εξόδου" των δημοσιογράφων στην ΕΡΤ), για τις μεθοδεύσεις και
κατάφωρες παραβιάσεις εργασιακών και θεσμικών κεκτημένων των εργαζομένων, στις
οποίες πρωτοπορεί η διοίκηση της δημόσιας ραδιοτηλεόρασης μέσα στο γενικότερο
κλίμα που καλλιεργεί η εργοδοσία».

Από την πλευρά της η ΕΡΤ απαντά με χθεσινοβραδινή ανακοίνωσή της πως «το
συγκεκριμένο μέτρο προβλέπεται από το στρατηγικό και επιχειρησιακό σχέδιο της
ΕΡΤ, το οποίο έχει εγκριθεί από το Δ.Σ. της εταιρείας», ενώ για το ζήτημα της
προϋπηρεσίας των συμβασιούχων δημοσιογράφων σημειώνει πως θα ακολουθηθούν όσα
«προβλέπει η νομοθεσία και οι συλλογικές συμβάσεις».

Η ένταση στις σχέσεις της διοίκησης ΕΡΤ με τις Ενώσεις των δημοσιογράφων
(ΠΟΕΣΥ, ΕΣΗΕΑ) προκλήθηκε ύστερα από την απόφαση του προέδρου της κρατικής
τηλεόρασης να εφαρμόσει το σύστημα της «κάρτα εισόδου, εξόδου» των υπαλλήλων
και κατ' επέκτασιν των δημοσιογράφων, παρά την αντίθεση της Πανελλήνιας
Ομοσπανδίας Ενώσεως Συντακτών και της Ενώσεως Συντακτών Ημερησίων Εφημερίδων Αθηνών.

Σύμφωνα με την απόφαση αυτή, οι υπάλληλοι αλλά και οι δημοσιογράφοι θα πρέπει
να «χτυπούν κάρτα εργασίας» κατά την είσοδο και έξοδό τους από το κτίριο της
ΕΡΤ, σύστημα που εφαρμόζεται σε επιχειρήσεις δημόσιες και ιδιωτικές με
συγκεκριμένο ωράριο εργασίας.

Η συνάντηση που είχε προχθές ο πρόεδρος της ΕΡΤ Παναγιώτης Παναγιώτου με
αντιπροσωπεία του Διοικητικού Συμβουλίου της ΠΟΕΣΥ, έγινε μέσα σε τεταμένη
ατμόσφαιρα και τελικά διακόπηκε «εξαιτίας της συμπεριφοράς τους προέδρου της
ΕΡΤ κατά την συζήτηση του θέματος», αναφέρει στην ανακοίνωσή της η ΠΟΕΣΥ.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16352P101</ED>
<ID>
ID:18618

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P10&aa=1</URL></REF>


Article

<CATEGORY>vin09</CATEGORY>

 <H2>Στο ΕΣΡ οι συμβάσεις με το CNN
</H2>
Όλα τα μεγάλα ελληνικά κανάλια έχουν σύμβαση με το αμερικανικό τηλεοπτικό
δίκτυο CNN και δικαιούνται να δείχνουν κατά καιρούς εικόνες από το πρόγραμμά
του. Το Εθνικό Συμβούλιο Ραδιοτηλεόρασης είχε ζητήσει από τα κανάλια να
εξετάσει τις συμβάσεις τους με το CNN, προκειμένου να διαπιστώσει εάν όλα
γίνονται νόμιμα. Όσον αφορά την υπόθεση του φερόμενου ως απεσταλμένου του Cool
FM Φάνη Παπαδάκη, ο οποίος έστελνε ανταποκρίσεις ­ από την Κύπρο ­ σε Mega και
Skai για την αμερικανοαγγλική επίθεση στο Ιράκ, το ΕΣΡ την ανέβαλε για την
ερχόμενη εβδομάδα λόγω απουσίας του γενικού διευθυντή ειδήσεων ενημέρωσης του
Mega, Νίκου Χατζηνικολάου. Σχετικά με τις καταγγελίες κομμάτων και φορέων για
τυχόν παραβάσεις των καναλιών στην κάλυψη των νομαρχιακών και δημοτικών
εκλογών, το ΕΣΡ δεν διαπίστωσε καμιά ακραία πρόκληση και αποφάσισε να αρχίσει
διάλογος με τους τηλεοπτικούς σταθμούς, με στόχο τη διαμόρφωση δεσμευτικών
κανόνων που θα λάβουν τη μορφή κώδικα αυτοδέσμευσης για την κάλυψη των
εκλογικών αναμετρήσεων από τώρα και στο εξής.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16352P111</ED>
<ID>
ID:18619

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P11&aa=1</URL></REF>


Article

<CATEGORY>vin09</CATEGORY>

 <H5>Πλούσια συγκομιδή
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Πριν από λίγο καιρό μάς είχε αιφνιδιάσει ο μεταφραστής του Σαίξπηρ Νίκος
Παναγιωτάκης, ο φιλόλογος καθηγητής που έφυγε πάνω στην πιο ώριμη στιγμή του
πριν από ενάμιση χρόνο.

Τώρα οι φίλοι και μαθητές του και οι προσφιλείς του μάς προίκισαν με μια
πολύτιμη επιστημονική κατάθεση του οξυδερκούς αυτού πρωτότυπου ερευνητή. Από
τις Εκδόσεις Στιγμή κυκλοφόρησε ένας βαρύτιμος πολυσέλιδος τόμος με μελέτες
του Παναγιωτάκη, με τον τίτλο «Κρητικό θέατρο». Πρόκειται για συγκέντρωση
άρθρων, εισηγήσεων σε συνέδρια, ερευνών και πραγματειών που δημοσίευσε σε
διάρκεια σαράντα, περίπου, ετών ο ακαταπόνητος επιστήμονας.

Οι δημοσιευόμενες μελέτες δεν αποτελούν απλώς ένα πανόραμα του κρητικού
θεάτρου ούτε μια γενική αποτίμηση της μεγίστης αυτής περιόδου του νεοελληνικού
θεάτρου. Πρόκειται για τελείως πρωτότυπες έρευνες, ανακαλύψεις και
διαπιστώσεις, που για πρώτη φορά είδαν το φως, για προβλήματα γύρω από τη
θεατρική ζωή της Κρήτης. Εκτός από τις σοφές διορθώσεις του Παναγιωτάκη σε
σκοτεινά χωρία των θεατρικών κειμένων της Κρητικής Αναγέννησης (πράγμα που
αποδεικνύει τη γερή γλωσσική, μετρική, γραμματική του ικανότητα), το βιβλίο
μάς αποκαλύπτει μια θεατρική ενδοχώρα, μια παράδοση κριτική και μια παράδοση παραστασιολογική.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16352P121</ED>
<ID>
ID:18620

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P12&aa=1</URL></REF>


Article

<CATEGORY>vin09</CATEGORY>

 <H2>Ζουμ στους «Λιγνιτωρύχους»
</H2>
Λιγνιτωρύχοι σ' ένα τοπίο σεληνιακό, μια σπουδή της σχέσης ανθρώπου και
μηχανής, είναι το θέμα της έκθεσης φωτογραφίας του Νίκου Οικονομόπουλου στο
Ζάππειο ­ μέχρι 4 Φεβρουαρίου ­ αλλά και το θέμα ενός δίγλωσσου λευκώματος με
ελληνικά και αγγλικά κείμενα, που κυκλοφορεί από τη Διεύθυνση Επικοινωνίας της ΔΕΗ.

Ο φακός αγαπά τους ανθρώπους σε ώρα δράσης, μόχθου, όταν η ράχη λυγίζει, τα
χέρια τεντώνονται και το βλέμμα σοβαρεύει, καθώς όλη η προσπάθεια που
καταβάλλει το σώμα διαγράφεται στις συσπάσεις των μυών και των νεύρων.

Τέτοιες στιγμές από τη δουλειά των λιγνιτωρύχων που δουλεύουν στα υπαίθρια
ορυχεία της Πτολεμαΐδας, του Αμυνταίου, της Μεγαλόπολης συγκέντρωσε ο
φωτογράφος, μέλος του Πρακτορείου Μάγκνουμ, Νίκος Οικονομόπουλος, σε ένα
λεύκωμα μαυρόασπρο, που εκδόθηκε από τη Δημόσια Επιχείρηση Ηλεκτρισμού και τις
Εκδόσεις Ίνδικτος.

Οι λιγνιτωρύχοι και η προέκτασή τους, τα εργαλεία, οι σωλήνες, τα βαρούλκα,
κάθε είδους και σχήματος μεταφορικά σχήματα σαν παράξενα ζώα, συνθέτουν
πίνακες που υμνούν τη σχέση άνθρωπος - μηχανή, με φόντο τους εκτεταμένους
κρατήρες και τις κοιλάδες των ορυχείων, τις αυλακιές στο χώμα της
στρωματογραφίας των τοιχωμάτων, με φόντο έναν ουρανό πάντοτε γκρίζο-μολυβί και
βαρύ από τον χοντρό κόκκο. Όχι δεν εμφανίζονται σαν επίγεια κόλαση τα πεδία
δουλειάς των λιγνιτωρύχων, αλλά σαν τόποι μιας δουλειάς σκληρής που απαιτεί αυτενέργεια.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16352P141</ED>
<ID>
ID:18621

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P14&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992).
«Κοντσέρτο Τζίλι» του Τ. Μέρφι Τομπούλη (σκηνοθ.), Βελισσάρης.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Αποκάλυψη ­ Ο σκοτεινός δρόμος» (Ιωάννης) της Μ.
Ξενουδάκη Ξενουδάκη, Λούρμπα. Δεύτερη Σκηνή. «Τσέρι, όπως πάντα»
του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Τετ., Παρ.) Συναυλία
«Οι μάσκες του Απόλλωνα» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). Αργεί.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Συμφωνική Ορχήστρα της Βιέννης: α' συναυλία (Παρ.) ­
β' συναυλία (Σάβ.). Αίθουσα Δημήτρη Μητρόπουλου. Χορός στο Μέγαρο
Μουσικής ­ Έλληνες Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα
δεν έφυγε από το σπίτι» του Κ. Μίχου (Δευτ.) Χορός στο Μέγαρο Μουσικής ­
Έλληνες Δημιουργοί. Χοροθέατρο «Ήρος Άγγελος» του Π. Γάλλια: «Εν πλω. Ένα
υπερρεαλιστικό ταξίδι» του Π. Γάλλια (Σάβ., Κυρ.). Αίθουσα Συνεδριακού 1.
Γρηγόριος Στάθης: διάλεξη «Ελληνική σημειογραφία της ψαλτικής τέχνης στη
βυζαντινή και νεώτερη ελληνική μελοποιία. Μέρος Α': Γένεση (Δευτ.). Φουαγιέ
ισογείου. Τετάρτη απόγευμα στο Μέγαρο. «Ανήσυχοι θεατρίνοι»: «Σίλβιο
ιναμοράτο» (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16352P142</ED>
<ID>
ID:18677

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Εκδήλωση ετερόφυλου. ­ Σκηνοθέτης της ταινίας «Αλάμο Μπέι».
2. Κατορθωμάτων χαρακτηρισμός. 3. Είδος καλού ξύλου, σύμφωνα με
μία ονομασία του. 4. Είναι οι περισσότερες χώρες της Μ. Ανατολής.
5. Του παραχαράκτη η... πρόθεση. ­ Παρεσύρθη και... παρέσυρε (γεν.).
6. Μέρος άκρου μας. 7. Αθόρυβα μετακινείται, στη γενική
(αντίστρ.). ­ Γαλλικός νομός. 8. Μ' αυτόν προσηλώνουν ή... καθηλώνουν
(καθ.). ­ Αρχαία φιλοσοφική σχολή. 9. Μουσική νότα. ­ Επικίνδυνο ζώο (γεν.).

ΚΑΘΕΤΑ

1. Με φάρμακο ή φαγητό σχετικό ρήμα (γεν.). 2. Μερικές φορές
περιέχει και σκηνές μπαλέτου. ­ Σχετλιαστικό επιφώνημα. 3. Άγγλος
οικονομολογος των αρχών του 19ου αιώνα. 4. Ο αριθμός των Εστιάδων
(αντιστρ.). ­ Γειτονικά στο αλφάβητο. ­ Διπλασιάζονται στο... ξεπούλημα
(αντίστρ.). 5. Τροπικό επίρρημα. ­ Όμοια γράμματα. 6. Νησί των
Κυκλάδων. ­ Ό, τι και το 9 α' οριζόντια. 7. Μια λέξη που συχνά
χρησιμοποιεί ο... κυβερνητικός εκπρόσωπος. 8. Πόλη του Βελγίου. ­
Σύμφωνα με μία έννοια διεφθαρμένος. 9. Η Καρολίνα του λόρδου Βύρωνα. ­
Περιλαμβάνονται στις ζωοτροφές.

ΛΥΣΗ (28/1/99)

ΟΡΙΖΟΝΤΙΑ: 1. ΚΑΛΛΙΦΩΝΗ 2. ΑΔΙΑΦΟΡΟΙ 3. ΛΕΣ - ΙΡΑ
4. ΟΙΤΗ - ΓΑ 5. ΒΑ - ΔΟΛΙΩΝ 6. ΣΥΡΟΣ 7. ΛΟΚ -
ΤΡΑΓΙ 8. ΟΥΡ - ΡΙΑ 9. ΣΤΑΜ - ΣΥΚΑ. ΚΑΘΕΤΑ: 1. ΚΑΛΟΒΟΛΟΣ
2. ΑΔΕΙΑ - ΟΥΤ 3. ΛΙΣΤ - ΣΚΡΑ 4. ΛΑ - ΗΔΥ 5. ΙΦΙ -
ΟΡΙΑ 6. ΦΟΡΟΛΟΓΙΑ 7. ΩΡΑ - ΚΡΑΣΙ 8. ΝΟ - ΓΩ 9. Η ΙΚΑΝΟΤΗΣ.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16352P143</ED>
<ID>
ID:18702

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P14&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ένας Αμερικανός φίλος.
6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ. / Μουλάν. Σάβ.-Κυρ.: 5.00 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. Παρ.-Σάβ.: και 3.30
6.00-8.30-11.00-01.00 μ.μ. Κυρ.: και 2.30 5.50-8.20-10.50 μ.μ. 
ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Αλεξίσφαιροι
ντετέκτιβς. Παρ.-Σάβ.: 4.40-6.40-8.40-10.40 μ.μ. Κυρ.: 4.30-6.30-8.30-10.30
μ.μ. / Μαθήματα αμερικανικής Ιστορίας. Παρ.-Σάβ. μεταμεσονύκτια ώρα 00.45 π.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
Παρ.-Σάβ.: 3.10-5.40-8.10-10.40-01.00 μ.μ. Κυρ.: 3.00-5.00-8.00-10.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών. Παρ.-Σάβ.:
4.00-6.10-8.10-10.20 μ.μ. Κυρ.: 3.50-6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show. Παρ.-Σάβ.:
6.30-8.40-10.50 μ.μ. Κυρ.: 6.20-8.30-10.40 μ.μ. / Ο πρίγκιπας της Αιγύπτου.
Παρ.-Κυρ.: 4.30 μ.μ. μεταγλ.

ΑΘΗΝΑΙΟΝ CINEPOLIS PHILIPS 4. Αλεξίσφαιροι ντετέκτιβς. Παρ.-Σάβ.:
6.40-8.50-11.00 μ.μ. Κυρ.: 6.30-8.40-10.50 μ.μ. / Οι Άθλιοι. Παρ.-Κυρ.: 4.00 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Studio 54. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ.: 4.45 μ.μ. μεταγλ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Σάβ.-Κυρ.: 5.00 μ.μ. μεταγλ.

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.15-8.15-10.15 μ.μ. / Ο πρίγκιπας της Αιγύπτου. Σάβ.-Κυρ.: 4.15 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ. / Μουλάν. Σάβ.-Κυρ.: 4.00 μ.μ. μεταγλ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Πολιορκία. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Θα σε βρω στον Παράδεισο. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θα σε
βρω στον Παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo).
Πυροτεχνήματα. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον Παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυροτεχνήματα. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η τελευταία
νύχτα του κόσμου. 6.30-8.30-10.30 μ.μ. / Μουλάν. Σάβ.-Κυρ.: 4.30 μ.μ. μεταγλ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Dr Dolittle
­ Ο γιατρός τρελάθηκε. 6.20-8.20-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Η πολιορκία. 6.10-8.35-11.00 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβς. 6.50-8.50-10.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 4 (Dolby DTS). Έχετε μήνυμα στον υπολογιστή σας.
6.00-8.25-10.45 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η διακριτική γοητεία των αρσενικών. 7.00-9.00-11.00 μ.μ. / Μουλάν. Κυρ.:
5.15 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. Παρ.-Σάβ.: 12.45-15.30-18.15-20.50-23.40-02.15. Κυρ.: 12.15-15.00-17.30-20.15-22.50-01.30.

VILLAGE CENTRE Αίθουσα 2. Snake eyes Παρ.-Σάβ.:
12.00-14.15-16.30-18.45-21.00-23.15-01.45. Κυρ.: 11.30-13.45-16.15-18.30-20.40-22.45.01-15.

VILLAGE CENTRE Αίθουσα 3. Ζωντανή μετάδοση: The Truman show. Παρ.-Σάβ.:
12.15-14.30-16.45-19.00-21.15-23.30-01.50. Κυρ.-Πέμ.: 11.00-13.30-16.00-18.45-21.00-23.15-01.30.

VILLAGE CENTRE Αίθουσα 4. Θα σε βρω στον Παράδεισο. Παρ.-Σάβ.:
18.00-20.30-23.00-01.30. Κυρ.: 16.30-19.30-22.00-00.30. / Ο πρίγκιπας της
Αιγύπτου. Παρ.-Σάβ.: 11.00-13.30-15.45. Κυρ.: 11.45-14.15 μεταγλ.

VILLAGE CENTRE Αίθουσα 5. Halloween ­ 20 χρόνια μετά. Παρ.-Σάβ.:
18.20-22.45. Κυρ.: 15.15-19.45-00.15. / Κύματα αγάπης. Παρ.-Σάβ.: 16.00-20.15.
Κυρ.: 12.45-17.15-21.45. / Μαθήματα αμερικανικής Ιστορίας. Παρ.-Σάβ.: 00.45.

VILLAGE CENTRE Αίθουσα 6. Η διακριτική γοητεία των αρσενικών.
17.45-20.00-22.15-00.30. / Μουλάν. Κάθε μέρα 11.15-13.15-15.30.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε. Παρ.-Σάβ.:
16.15-18.40-20.45-22.40-01.00. Κυρ.: 16.00-18.00-20.20-22.30-00.45. / Το
μαγικό σπαθί: Αναζητώντας το Κάμελοτ. Κάθε μέρα ώρα 11.45-14.00.

VILLAGE CENTRE Αίθουσα 8. Studio 54. Παρ.-Σάβ.:
13.00-15.15-17.30-19.45-22.00-00.15-02.30. Κυρ.: 12.30-14.45-17.00-19.15-21.30-23.45-02.00.

VILLAGE CENTRE Αίθουσα 9. Η πολιορκία. Παρ.-Σάβ.:
13.45-16.30-19.15-21.30-00.00-02.30. Κυρ.: 13.00-15.45-18.15-20.45-23.00-01.45.

VILLAGE CENTRE Αίθουσα 10. Αλεξίσφαιροι ντετέκτιβς. Παρ.-Σάβ.:
12.30-15.00-17.15-19.30-21.45-23.50-02.00. Κυρ.: 12.00-14.30-16.45-19.00-21.15-23.30-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ.: 5.00 μ.μ.
Κυρ.: 11.30 π.μ. μεταγλ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Συμφωνία χαρακτήρων. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Συμφωνία χαρακτήρων. 6.00-8.20-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ.: 4.45 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Οικογενειακή γιορτή. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Studio 54.
6.10-8.20-10.30 μ.μ. Σάβ. μεταμεσονύχτια ώρα 01.00 π.μ.: Studio 54.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Studio 54
6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
7.00-9.00-11.00 μ.μ. / Ο πρίγκιπας της Αιγύπτου. Κάθε μέρα ώρα 5.00 μ.μ.
Σάβ.-Κυρ.: 3.20 μ.μ. / Έχετε μήνυμα στον υπολογιστή σας. Σάβ. μεταμεσονύκτια
ώρα 00.40 π.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.30-10.40 μ.μ. Σάβ. μεταμεσονύκτια ώρα 00.30 π.μ. / Το μαγικό σπαθί:
Αναζητώντας το Κάμελοτ. Κάθε μέρα ώρα 5.00 μ.μ. Σάβ.-Κυρ.: 3.20 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.
Σάβ.-Κυρ.: 4.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Studio 54.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.30-8.30-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ. / Μουλάν. Σάβ.-Κυρ.: 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 6.20-8.20-10.20 μ.μ. / Μουλάν. Σάβ.-Κυρ.:
4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Studio 54.
6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.50-11.10 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ. / Μουλάν. Παρ.-Κυρ.: 5.20 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ.:
11.30 π.μ. - 4.00 μ.μ. μεταγλ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Snake eyes.
6.30-8.30-10.30 μ.μ. / Μουλάν. Σάβ.-Κυρ.: 4.40 μ.μ. μεταγλ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30. / Το μαγικό σπαθί:
Αναζητώντας το Κάμελοτ. Κυρ.: 4.00 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ. / Μουλάν. Κυρ.: 4.20 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ. Παρ.-Κυρ.: 4.15 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ.:
4.00 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Η πολιορκία. 5.30-7.50-10.10 μ.μ. / Μουλάν. Σάβ.-Κυρ.: 4.00 μ.μ. μεταγλ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η ζωή είναι ωραία. 9.00 μ.μ.
Σάβ.-Κυρ.: 7.00 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Dr
Dolittle ­ Ο γιατρός τρελάθηκε. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Αλεξίσφαιροι
ντετέκτιβς. 6.00-8.15-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Απρόσμενος έρωτας.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Μουλάν.
6.15-8.00 μ.μ. μεταγλ. 10.15 μ.μ. με υπότιτλους.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Η διακριτική γοητεία των
αρσενικών. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Snake eyes. 5.30-7.30-9.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Η πολιορκία. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο ψίθυρος των Αγγέλων.
6.30-8.30 μ.μ. / Kundun. Κάθε μέρα ώρα 10.40 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μαφία. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Μαύρη γάτα, άσπρος
γάτος. 8.00-10.30 μ.μ. / Spawn ­ Σκοτεινός εκδικητής. Κάθε μέρα ώρα 6.00 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. / Ο πρίγκιπας της Αιγύπτου.
Παρ.-Κυρ.: 4.00 μ.μ. μεταγλ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Αλεξίσφαιροι ντετέκτιβς. 7.00-9.00-11.00 μ.μ. Σάβ.-Κυρ.:
5.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Το όνομά μου είναι Τζο. 8.00-10.00 μ.μ. Κυρ.: 6.00-8.00-10.00 μ.μ.
/ Μουλάν. Σάβ.: 11.00-4.00-6.00 μ.μ. Κυρ.: 11.00-2.00-4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ. / Μουλάν. Σάβ.-Κυρ.: 4.20 μ.μ. μεταγλ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16352P151</ED>
<ID>
ID:18636

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P15&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΠΥΡΟΤΕΧΝΗΜΑΤΑ»: Ακραία αλληγορία πάνω στην αγάπη, τη βία, τον θάνατο, με
ήρωες του «υποκόσμου». Του Τακέσι Κιτόνο. Χρυσό Λιοντάρι στο Φεστιβάλ Βενετίας
το '97. (Agora, Άττικα 2, Όπερα 1).

«ΣΥΜΦΩΝΙΑ ΧΑΡΑΚΤΗΡΩΝ»: Αναζητώντας έναν έρωτα «για πάντα» στη σημερινή
Ελλάδα. Της Λουκίας Ρικάκη, με τους Κωνστατίνο Κωνσταντόπουλο, Κατερίνα
Λυπηρίδου, Κώστα Κακαβά, Στέλιο Καλαθά. (Δαναός 1, Έμπασσυ).

«ΕΧΕΤΕ ΜΗΝΥΜΑ ΣΤΟΝ ΥΠΟΛΟΓΙΣΤΗ ΣΑΣ»: Δύο αντίπαλοι επαγγελματικά ­ Τομ
Χανκς, Μεγκ Ράιαν ­ ερωτεύονται τυχαία ο ένας τον άλλο μέσω... κυβερνοχώρου.
Κομεντί της Νόρα Έφρον. (Αθηνά, Αθήναιον, Αθήναιον Cinepolis 1, Αμπεσέ,
Άτταλος, Αττικόν, Cine City 4, Village Centre 1, Ίλιον, Κηφισιά 3, Μαργαρίτα
1, Παλάς, Τιτάνια, Τρία Αστέρια, Φάληρο 2, Φοίβος, Σινεάκ).

Σκηνή από την ταινία του Λεωνίδα Βαρδαρού «Ούλοι εμείς εφέντη»

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).

«Η ΠΟΛΙΟΡΚΙΑ»: Πολιτικό θρίλερ με μια ομάδα τρομοκρατών που...
βομβαρδίζει τη Νέα Υόρκη. Του Έντουαρντ Ζούικ, με τους Μπρους Γουίλις, Ανέτ
Μπένινγκ, Ντένζελ Γουάσινγκτον. [Απόλλων, Μαρούσι 1, Ράδιο Σίτυ, Τροπικάλ,
Ατλαντίς, Cine City 1, Village Centre 9, Γλυφάδα, Κορονέτ, Νιρβάνα, Φάληρο 1,
Μάγια, Αττικόν (Πειρ.)].

«STUDIO 54»: Δεκαετία του '70 και ξέφρενοι ντίσκο ρυθμοί στη Νέα Υόρκη.
Και ένας νεαρός προσπαθεί να βρει την τύχη του. Του Μαρκ Κρίστοφερ. Με τους
Ράιαν Φίλιπ, Σάλμα Χάγιεκ, Λορίν Χάτον. (Αίγλη, Village Centre 8, Ιντεάλ,
Ιντεάλ Μαρούσι, Μαργαρίτα 2, Μπροντγουαίη).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. (Αελλώ,
Αθήναιον, Cinepolis 3, Άνεσις, Άνταμς 1, Άστυ, Cine City 3, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον
πανικό για την καταστροφή του κόσμου, όλοι προσπαθούν να ζήσουν όσο γίνεται
καλύτερα την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ
Καννών ­ με επιτούτου ψυχρή ματιά στο «τέλος». (Αρτ Στούντιο, Αστέρια, Έλλη).
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16352P152</ED>
<ID>
ID:18678

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P15&aa=2</URL></REF>


Article

<CATEGORY>vin09</CATEGORY>

 <H5>ΠΟΛΛΑ «ΠΑΡΩΝ» ΓΙΑ ΤΟ ΜΑΚΕΔΟΝΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ
</H5><H2></H2><H2>Ένα ολόκληρο μουσείο σε ένα βιβλίο
</H2>
Οι χώροι του Μακεδονικού Μουσείου Σύγχρονης Τέχνης (στο κέντρο τα «Φτερά» του Παύλου)

Παλλαϊκή εικαστική συγκέντρωση προκάλεσε στο Μέγαρο Μουσικής Αθηνών η χθεσινή
παρουσίαση του νέου καταλόγου με τα έργα ζωγραφικής και γλυπτικής, τις
κατασκευές και τις εγκαταστάσεις που περιλαμβάνονται στις μόνιμες συλλογές του
Μουσείου Μακεδονικής Τέχνης.

Κι αυτό, γιατί είχαν προσκληθεί οι καλλιτέχνες που έργα τους βρίσκονται στο
πρώτο Μουσείο Σύγχρονης Τέχνης της χώρας μας ­ συνεπώς και στον κατάλογό του ­
ένα Μουσείο που σχηματίσθηκε μέσα σε 20 χρόνια από προσφορές και μόνο, και που
ξεκίνησε από τη δωρεά 46 έργων του Αλέξανδρου Ιόλα. Μια δωρεά που είχε ως
κίνητρο την αγάπη του Ιόλα για την πόλη της Θεσσαλονίκης ­ του θύμιζε την
πατρίδα του, Αλεξάνδρεια, αλλά και τη φίλη του Μάρω Λάγια.

Ο Γιώργος Ζογγολόπουλος, ο Γιάννης Μόραλης ­ αχώριστος με τον Διονύση
Φωτόπουλο ­ ο Δημοσθένης Κοκκινίδης παρακολούθησαν από την πρώτη σειρά την
Ξανθίππη Χόιπελ, πρόεδρο του Δ.Σ. του Μακεδονικού Μουσείου Σύγχρονης Τέχνης,
να κάνει τον σύντομο απολογισμό των πεπραγμένων του Μουσείου με αφορμή τα
επικείμενα, για το Σάββατο, 6 Φεβρουαρίου, εγκαίνια της έκθεσης με τη δωρεά
του Ιόλα, στη νέα πτέρυγα του Μουσείου. Γύρω από τη «μαγιά» έργων των Γ.
Μπόις, Α. Γουόρχολ, Ζ. Τινγκελί, Ν. Ντε Σεν Φαλ, Α. Ακριθάκη, Τάκι, Κ. Τσόκλη,
Κ. Κουλεντιανού, Παύλου, Γ. Λαζόγκα, Ντ. Οπενχάιμ κ.ά., συγκεντρώθηκαν σιγά
σιγά, από ιδιωτική πάντα πρωτοβουλία, πρωτίστως των ίδιων των καλλιτεχνών αλλά
και επιχειρηματιών μερικά από τα καλύτερα έργα σύγχρονης ελληνικής τέχνης. Η
γενέθλια έκθεση ­ και ο κατάλογος των 502 σελίδων με τα πλούσια βιογραφικά των
καλλιτεχνών και τα άλλα σημειώματα των εθελοντών ιδιωτών που βοήθησαν να
σχηματισθεί το Μουσείο ­ «είναι η ανάγνωση της ιστορίας ενός ζωντανού
οργανισμού που γράφτηκε και θα συνεχίσει να γράφεται», τόνισε η κυρία Χόιπελ
που έκανε ένα σύντομο απολογισμό της 20ετίας και ανήγγειλε την έκδοση του
δεύτερου τόμου ­ για τα χαρακτικά έργα, και του τρίτου για τη φωτογραφία.

«Μέγας Αλέξανδρος» του Άντι Γουόρχολ από τη δωρεά Α. Ιόλα

Ο υπουργός Πολιτισμού κ. Ευάγγελος Βενιζέλος χαιρέτησε το Μουσείο ως δείγμα
ζωντανό του δυναμισμού που κρύβει η πόλη της Θεσσαλονίκης. «Το Μουσείο δεν
είναι έργο απλά της ιδιωτικής πρωτοβουλίας, είπε, αλλά έργο της κοινωνίας των
πολιτών, που απέδειξαν ότι μπορούν να οργανώνονται και να ανιχνεύουν,
φιλότεχνοι και μη».

Ο καθηγητής Π. Αθανασόπουλος πρόεδρος του Δ.Σ. της ΤΟΥΟΤΑ Ελλάς ΑΒΕΕ και ο
εκπρόσωπος του «Τζόνι Γουόκερ» μίλησαν ως χορηγοί της έκδοσης του πολυτελούς
καταλόγου ­ μαζί με την Εθνική Τράπεζα της Ελλάδος. Κατόπιν τον λόγο πήρε η δρ
Ματούλα Σκαλτσά, μουσειολόγος, αναπληρώτρια καθηγήτρια της Ιστορίας της Τέχνης
στο ΑΠΘ, που επιμελήθηκε την έκδοση που έδωσε τη «θέση και την κατεύθυνση» που
ακολουθείται για τη διαμόρφωση της φυσιογνωμίας αυτού του Μουσείου. «Υπάρχει
σύγχρονη τέχνη που είναι πρώτα ελληνική και γι' αυτό παγκόσμια», είπε. «Μόνο
αν δεχθούμε και κυρώσουμε με την αποδοχή μας την εθνική, τοπική και
περιφερειακή ταυτότητά μας, θα μπορούμε, με έρμα και αντοχή, να σταθούμε
απέναντι στην αμερικανική επέλαση και τους όψιμους επιλήσμονες του ευρωπαϊκού
πολιτιστικού εκτοπίσματος». Τελευταίος και γλυκύτερος των ομιλητών, ο ποιητής
Τίτος Πατρίκιος απευθύνθηκε στην ομήγυρη με την ιδιότητα του φίλου ­ της πόλης
της Θεσσαλονίκης κάποιων φίλων που έφυγαν και άλλων που ζουν ακόμη εκεί και
που παρακολούθησε τους αγώνες τους για να γίνει το Μουσείο ­ κυρίως όμως με
την ιδιότητα του φίλου της τέχνης, που έχει δει πολλά μουσεία και που θέλει να
μεταφέρει στους φίλους της Αθήνας την απόλαυση που αισθάνθηκε βλέποντας το
Μακεδονικό Μουσείο Σύγχρονης Τέχνης και τις συλλογές του στο νέο του «Κέλυφος»
­ το Περίπτερο και τη Νέα Πτέρυγα μέσα στον χώρο της ΔΕΘ, ένα κέλυφος που
φτιάχτηκε σιγά σιγά ως αναπόσπαστο τμήμα του. «Μ' έκανε, κατέληξε, να αισθανθώ
αισιοδοξία και αυτό το αίσθημα βοηθά να υπερβούμε τον θάνατο. Τελευταία, θα
ευχόμουν το Μουσείο να είναι πάντα σύγχρονο ­ σύγχρονο με τα γεγονότα και να
κερδίσει έτσι τη διαχρονία».

Σημειώνουμε την παρουσία του Μίμη Φατούρου, της Αλεξάνδρας Μπουτάρη, της
Κατερίνας Καμάρα και άλλων μελών του Δ.Σ. του Μακεδονικού Μουσείου Σύγχρονης
Τέχνης, αλλά και των Ίωνα Βορρέ, Μάνου Παυλίδη, Μαρίας Κοτζαμάνη, Μαίρης
Μιχαηλίδη, Έφης Στρούζα, Γιάννη Κολοκοτρώνη, Μάνου Στεφανίδη όπως και
καλλιτεχνών: Γιώργου και Τόνιας Νικολαΐδη, Νίκης Καναγκίνη, Γιάννη Μπουτέα,
Δημήτρη Ντοκατζή, Μάριου Σπηλιόπουλου, Μαριάννα Στραπατσάκη, Κώστα
Τριανταφύλλου και πάρα πολλών άλλων, ιστορικών της τέχνης, επιχειρηματιών κ.ά.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16352P161</ED>
<ID>
ID:18622

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P16&aa=1</URL></REF>


Article

<CATEGORY>vin09</CATEGORY>

 <H2>Σ' αγαπώ και θα 'ρθω να σε πάρω
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τάκης Εμμανουήλ

Μηδέν; Υπό του μηδενός. Μπιλοζίρια, όπως λένε και οι ομογενείς της Αστόριας,
της New York - New York (η ρίζα της ελληνοπρεπέστατης εκφράσεως «μπιλοζίρια»
προέρχεται εκ της αγγλικής below zero, όπως και τα «φλόρια»-πατώματα ­ εκ του
floor).* «Σ' αγαπώ και θα 'ρθω να σε πάρω» ο καλύτερος δίσκος του Λευτέρη
Πανταζή (ποιος το λέει; Θέλει και ρώτημα; Η δισκογραφική του το λέει).

Απόστολος Γκλέτσος: Όταν πάω στη Νέα Υόρκη θα παίξω με τον Μίκι Ρουρκ
(σιγά την απειλή. Γνωρίζετε, Απόστολέ μου, πως ο συναδελφός σας Τάκης
Εμμανουήλ έχει εμφανιστεί ­ εμφανιστεί λέω ­ με το μισό Χόλιγουντ, από
Άλαν Μπέιτς και βάλε; Άσε που ο Τίτος Βανδής έχει ανταλλάξει
χειραψίες με ολόκληρο το Χόλιγουντ).

Ελένη Μενεγάκη: Τρίμηνη σιωπή και μετά μεγάλη έκπληξη (ας πούμε
τι; Γυμνή σελίδα στο «Penthouse»; Απόκομμα στο «Playboy»; Παραλειπόμενο του «Nitro»;).

* Τι θα πει Ρούλα Πατεράκη;
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16352P162</ED>
<ID>
ID:18664

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P16&aa=2</URL></REF>


Article

<CATEGORY>vin09</CATEGORY>

 <H2>Μάνια στο μπόι της Πιάφ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τι θα πει; Δεν είναι μόνο γυναίκα. Ούτε μόνο σκηνοθέτις. 
Προς το... θύελλα είναι. Ρωτήστε και τον Αντώνη Αντύπα που τη φιλοξενεί
στο πατάρι του «Απλού θεάτρου».

* Για να 'χουμε καλό ρώτημα, τι ακριβώς συμβαίνει; (όλα με... ακρίβεια, η λέξη
της εποχής). Συμβαίνει, που λες, το και το. Μωρέ τι μου λες; Δεν σε πιστεύω.
Εξιστορώ για να μη φλυαρώ. Με το που ανέλαβε τη σκηνοθεσία του
«Ορλάντο», κουδούνισε συναγερμός. Μια χούφτα συνεργάτες κατέπλευσαν στο
πατάρι του «Απλού θεάτρου» και κατασκήνωσαν.

* Δεν χωράμε, τι να κάνουμε; Ξηλώστε το! Απλό!

Και ξήλωσαν τα μισά καθίσματα και το «Απλό» έγινε «Απλούστερο».

* Μισή στο μπόι Μάνια Παπαδημητρίου.

Πόσοι; Just Μάνια Παπαδημητρίου. Αλλά μ' ένα βάθος σκηνής στο μέγεθος ενός
«Εθνικού». Μην τα παραλέμε, μην τα παραλέμε. Γελάτε εσείς, αλλά μην ξεχνάτε
πως τα φαινόμενα απατούν. Ας πούμε η αείμνηστη Εντίθ Πιάφ. Στο μπόι
μισή Μάνια ήταν. Με το που έμπαινε στη σκηνή του γιγάντιου Olympia, εξαφάνιζε
το σύμπαν. Μια χαψιά άνθρωπος με εκτόπισμα γίγαντα.* Αυτό θα πει και Αμαλία Μεγαπάνου.
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16352P163</ED>
<ID>
ID:18700

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P16&aa=3</URL></REF>


Article

<CATEGORY>vin09</CATEGORY>

 <H2>Λαυρέντης με baby face
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Λαυρέντης Μαχαιρίτσας

Τι θα πει Μεγαπάνου; Πολλά. Αλλά το τελευταίο που διάβασα, γραμμένο από τα
χεράκια της και δημοσιευμένο στη «Λέξη», μου προκάλεσε ταραχή. Θυμάται και
γράφει η γυναίκα για το Δημοτικό Θέατρο Πατρών του 1938.* «Εκεί είδα τον "Κατά
φαντασίαν ασθενή" του Μολιέρου με τον Νέζερ, τον "Βασιλιά Ληρ"
με τον Βεάκη, τον Αργυρόπουλο στον "Μπαμπά εκπαιδεύεται" κι εκεί
άκουσα τον Αττίκ».

* Αμαλία, για λίγο πάψε να χτυπάς με το παρελθόν. Θα κόψω τις φλέβες μου.

Αυτό θα πει και baby face. Λίφτινγκ χωρίς λίφτινγκ. Ο Λαυρέντης
Μαχαιρίτσας. Τον είδα στην τελευταία του εμφάνιση στο «Μετρό» μαζί με
τον Τσακνή. Όταν βγήκε στη σκηνή, ρώτησα τη bar tender (μπαρ γούμαν)
«Ποιος είναι αυτός ο λεπτός νεαρός με το baby face;». Με κοίταξε με το στόμα
ανοιχτό ­ σου λέει το κορίτσι, άσχετος είναι ­ και περιφρονητικά απάντησε
«Καλέ, ο Μαχαιρίτσας είναι».
<REF><SOURCE>
ΤΑ ΝΕΑ</SOURCE>
<DATE>, 29-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16352P164</ED>
<ID>
ID:18718

</ID><URL>http://ta-nea.dolnet.gr/neaweb/neafile.print_unique?e=A&f=16352&m=P16&aa=4</URL></REF>


Article

<CATEGORY>vin08</CATEGORY>

 <H5>ΜΑΡΑΘΩΝΙΟΣ ΓΡΑΦΕΙΟΚΡΑΤΙΑΣ
</H5><H2>ΩΣ ΚΑΙ 150 δικαιολογητικά για τη δήλωση φόρου! </H2>
Η ΑΝΤΙΣΤΡΟΦΗ μέτρηση για την υποβολή των φορολογικών δηλώσεων έχει αρχίσει.
Έτσι «μαραθώνιο» γραφειοκρατίας θα αντιμετωπίσουν 4.500.000 φορολογούμενοι,
πολλοί από τους οποίους θα πρέπει να συγκεντρώσουν έως και 150 δικαιολογητικά,
απαραίτητα για την υποβολή της φορολογικής δήλωσης. Πρόκειται, κυρίως, για
δικαιολογητικά που αφορούν το εισόδημα, τις δαπάνες και τα τεκμήρια. Σ' αυτά
θα πρέπει να συνυπολογισθούν τα πρόσθετα δικαιολογητικά που πρέπει να
υποβάλουν ειδικές κατηγορίες φορολογουμένων, όπως έμποροι, γιατροί, δικηγόροι
και άλλοι ελεύθεροι επαγγελματίες.

σελίδες 46-47
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16353N011</ED>
<ID>
ID:18762

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N01&aa=1</URL></REF>


Article

<CATEGORY>vin04</CATEGORY>

 <H2>Αγριεύει για Αβραμόπουλο
</H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16353N012</ED>
<ID>
ID:18832

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N01&aa=2</URL></REF>


Article

<CATEGORY>vin06</CATEGORY>

 <H2>Παράθυρο καλύπτει αυθαίρετα στην παραλία
</H2>
<H3></H3>σελίδα 13
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16353N013</ED>
<ID>
ID:18844

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N01&aa=3</URL></REF>


Article

<CATEGORY>vin06</CATEGORY>

 <H2>Παπανικολάου στα «ΝΕΑ»: Αυτή είναι η ζωή μου </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16353N015</ED>
<ID>
ID:18882

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N01&aa=5</URL></REF>


Article

<CATEGORY>vin06</CATEGORY>

 <H2>Σήκωσε 100.000 $ μετά τη δολοφονία
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16353N016</ED>
<ID>
ID:18890

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N01&aa=6</URL></REF>


Article

<CATEGORY>vin06</CATEGORY>

 <H2>Προς ύφεση η αναταραχή στα σχολεία
</H2>
ΕΝΔΕΙΞΕΙΣ ύφεσης εμφανίστηκαν χθες στο μέτωπο της Παιδείας. Οι μαθητές
αναδιπλώθηκαν με μόλις 5 μπλόκα στους δρόμους, ενώ διχασμένη παρουσιάζεται η
Ομοσπονδία καθηγητών (ΟΛΜΕ) απέναντι στην ανοιχτή πρόσκληση του κ. Γ. Αρσένη
για να συζητήσουν συγκεκριμένες προτάσεις. Το Διοικητικό Συμβούλιο της
Ομοσπονδίας συνεδριάζει και πάλι σήμερα για να αποφασίσει αν θα ανταποκριθεί
στον διάλογο.

σελ
ίδες
14-15
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16353N017</ED>
<ID>
ID:18894

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N01&aa=7</URL></REF>


Article

<CATEGORY>vin06</CATEGORY>

 <H2>Πώς άλλαξαν τη «Χριστίνα» του Ωνάση
</H2>
σελίδα 20 <REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N01</CAT>
<ED>
Κωδικός άρθρου: A16353N018</ED>
<ID>
ID:18897

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΝΑΙ, ΛΟΙΠΟΝ, στον διάλογο, στη φιλία, στη συνεννόηση, στη συνεργασία με
την Τουρκία. Αλλά δεν θα πρέπει να ξεχνούμε και αυτό που μας έλεγαν πάντα οι
παππούδες μας: «Κάνε Τούρκο φίλο, κράτα κι ένα... ξύλο»! Ο Γ. Ζαχαριάδης στους
«Προβολείς». Σελ. 6.

ΟΙ ΚΑΛΟΚΑΙΡΙΝΕΣ πυρκαγιές και οι μαθητικές εξεγέρσεις παρουσιάζουν
σημαντικές ομοιότητες, αν τις δει κανείς υπό το πρίσμα της παθογένειας της
ελληνικής κοινωνίας. Η κρίση στην Παιδεία δεν είναι συγκυριακή. Ο Η.
Ευθυμιόπουλος στην «Τρίτη Άποψη». Σελ. 6.

Ο Κ. ΜΗΤΣΟΤΑΚΗΣ και η Ντόρα Μπακογιάννη τράβηξαν στο «παρά ένα» στη
Βουλή το χαλί κάτω από τα πόδια. Ο Θ. Πάγκαλος άδραξε την ευκαιρία και
διέφυγε. Και μια που ήρθαν βολικά τα πράγματα, έριξε και μία σπόντα κατά του
Γερ. Αρσένη. Ο Γ.Ε. Διακογιάννης στη
σελ. 7.

Ν. ΧΑΤΖΗΣ: Σ' αυτό το φάιναλ φορ είμαστε πιο έτοιμοι, πιο ζεστοί, πιο
ώριμοι. Η ΑΕΚ μπορεί να κατακτήσει το Κύπελλο, γιατί δεν έχει απέναντί της τα
μεγαθήρια Παναθηναϊκό και Ολυμπιακό. Οι απαντήσεις στις «30 Ερωτήσεις» του Θ.
Λιοντζόπουλου στη
σελ. 10.

ΕΝΑ ΑΜΕΡΙΚΑΝΑΚΙ ρωτάει ένα Ινδιανάκι: Πώς σε λένε;. Εμένα με λένε, λέει
το Ινδιανάκι, ο μικρός βράχος που ξεκόλλησε από την κορφή του λόφου κι έπεσε
στο ρυάκι που κυλάει στην άκρη του χωριού, αλλά οι φίλοι μου με φωνάζουν
«πλατς». Η Τζώρτζια Κοντράρου «Σε πρώτο ενικό». Σελ. 11.

ΟΙ ΜΙΣΕΣ σχεδόν οικογένειες στην Αμερική έχουν τουλάχιστον ένα πιστόλι,
ενώ οι καραμπίνες και τα δίκαννα «κυκλοφορούν» όπως οι... μυγοσκοτώστρες στην
Ελλάδα. Το αμερικανικό Σύνταγμα αναγνωρίζει το δικαίωμα των πολιτών να «φέρουν
όπλα». Ο Νότης Παπαδόπουλος στη σελ. 43.

ΟΙ ΑΝΙΣΟΡΡΟΠΙΕΣ εντείνονται. Ανάβει το σήμα κινδύνου. Οι εμπορικές
τριβές ΗΠΑ, Ευρώπης, Ιαπωνίας μπορεί να βουλιάξουν το δολάριο και να
αναστήσουν τον προστατευτισμό. Από «The Independent» στη
σελ. 51

ΓΟΥΝΤΙ ΑΛΕΝ: Δεν κουράζομαι να βρίσκω 
κάθε χρόνο μια νέα πηγή έμπνευσης. Γιατί μου 
αρέσει να δουλεύω. Δεν ξέρω, βέβαια, ποτέ 
εκ των προτέρων αν το κοινό θα ακολουθήσει. 
Αλλά τη στιγμή που τελειώνω τα γυρίσματα 
μιας ταινίας έχω ήδη έτοιμο το σενάριο της επομένης. 
Από «Le Monde» στο «Πανόραμα», σελ. 1.

ΓΝΩΡΙΖΩ και την τιμή των πραγμάτων και την αξία τους. 
Τα καθάρματα γνωρίζουν μόνο την τιμή. Οι αρετολόγοι ούτε 
την τιμή ούτε την αξία ούτε και τα πράγματα. Trois saison είναι
πρωτοκατεψυγμένοι. Προσπαθώ να διατηρηθώ στην 
εποχή μου φρέσκος. Ο Γ. Βέλτσος στο «Πανόραμα», σελ. 11.

Σ. ΜΟΥΣΤΑΚΑΣ: Στο θέατρο κατάφερα να δώσω μια αλήθεια ­ δεν θέλω να πω
ποιότητα. Η αλήθεια είναι το μεγαλύτερο όπλο εναντίον της φτήνιας και της
χυδαιότητας. Και ο κόσμος έχει ένστικτο και το αντιλαμβάνεται. Η συνέντευξη
στην Κάτια Πετροπούλου στις σελ. 18-19.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16353N021</ED>
<ID>
ID:18761

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ευτυχώς
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Επιτέλους. Έγινε η χθεσινή συζήτηση στη Βουλή και τα κατάλαβα όλα: Οι S-300
είχαν παραγγελθεί από τους Αλβανόφωνους του Κόσοβο και ευτυχώς θα
εγκατασταθούν στο Ναϊρόμπι.

Με τιμή
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16353N022</ED>
<ID>
ID:18838

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Αμείωτης έντασης κακοκαιρία. Ισχυρές βροχές, καταιγίδες, χιόνια και στα πεδινά
Κεντρικής και Βόρειας Ελλάδας. Πολύ κρύο, παγετός στα ηπειρωτικά. Ισχυροί
άνεμοι (6 Μπωφόρ), βόρειοι στην κεντρική, βόρεια χώρα, δυτικοί στην υπόλοιπη.


Βροχές ισχυρές στη Νότια Ελλάδα. Χιόνια στην κεντρική και βόρεια χώρα. Έντονο
κρύο παντού, παγετός στα ηπειρωτικά. Άνεμοι βόρειοι μέτριοι έως ισχυροί (5-6
Μπωφόρ). Χειμώνας με τα όλα του!

Article

<CATEGORY>vin06</CATEGORY>

 <H2>Η τιμή των εφημερίδων
</H2>
ΑΠΟ ΤΟ φύλλο της Δευτέρας, «ΤΑ ΝΕΑ», όπως και οι περισσότερες άλλες ημερήσιες
εφημερίδες, αυξάνουν την τιμή πώλησής τους στις 250 δραχμές. Η αύξηση αυτή
πραγματοποιείται τέσσερα χρόνια μετά την τελευταία προσαρμογή της τιμής των
ημερησίων εφημερίδων και την κατέστησαν αναπόδραστη οι αυξήσεις οι οποίες
σημειώθηκαν κατά την τετραετία αυτή στο κόστος παραγωγής των εφημερίδων,
δηλαδή και στην τιμή του χαρτιού και στις αποδοχές των εργαζομένων και στην
αύξηση του τιμαρίθμου.

«ΤΑ ΝΕΑ» λυπούνται ειλικρινώς για την αύξηση αυτή, εκφράζουν τη βεβαιότητα ότι
οι αναγνώστες τους θα κατανοήσουν τους λόγους που την υπαγόρευσαν και
υπόσχονται ότι θα συνεχίσουν να καταβάλλουν την ίδια πάντα προσπάθεια για τη
βελτίωση της ποιότητάς τους.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N02</CAT>
<ED>
Κωδικός άρθρου: A16353N024</ED>
<ID>
ID:18869

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N02&aa=4</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2><H2></H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16353N032</ED>
<ID>
ID:18813

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ο... κανόνας
</H2>
Η ΤΑΣΗ να κάνουμε την εξαίρεση κανόνα και τις «κατ' οικονομίαν» λύσεις
καθημερινή επίκληση «για να βολευτούν όλοι»...

ΓΝΩΣΤΟ είναι πως ενδημεί στον τόπο μας και συχνά ­ όπως καλή ώρα με τα
αυθαίρετα ­ δημιουργεί άνομα τετελεσμένα.

ΠΡΟΣ τι, επομένως, η έκπληξη με τον αριθμό ­ προσφάτως αποκαλυφθέντα ­
των χιλιάδων αυθαιρέτων στην Ανατολική Αττική, που ηλεκτροδοτήθηκαν γιατί
τάχατες οι ιδιοκτήτες τους...

ΕΠΡΕΠΕ να αντιμετωπιστούν με επιείκεια καθ' ότι... βαρέως ασθενείς!

ΟΠΟΥ και ο πλέον αφελής αντιλαμβάνεται πως η σωρεία των «ανιάτως πασχόντων»...

ΥΠΟΚΡΥΠΤΕΙ μια κερδοφόρο «βιομηχανία συναλλαγής» που άνθησε ακριβώς
διότι είθισται τα μικρά «παράθυρα» για λίγους να γίνονται ­ τεχνηέντως ­ πόρτα
για όλους...

ΟΤΑΝ ο μηχανισμός ελέγχου ­ στην καλύτερη των περιπτώσεων ­ μένει
αδρανής ή ­ στη χειρότερη ­ κάποιο εκ του πλαγίου όφελος εξασφαλίζει για να
κλείνει τα μάτια.

ΚΑΙ, βεβαίως, το γκρέμισμα των αυθαιρέτων είναι μία θλιβερή ιστορία που
ενέχει τον κίνδυνο «να καούν και τα χλωρά μαζί με τα ξερά»...

ΚΑΠΟΤΕ, όμως, όσοι φωνάζουν ­ και όλοι φωνάζουν ­ για την προστασία του
περιβάλλοντος θα πρέπει και ν' αποδεχθούν...

ΠΩΣ με την παρατεταμένη ανοχή έχει τόσο βαθιά προχωρήσει η καταστροφή του.

ΚΑΙ όταν πια ­ σε «φωτεινά διαλείμματα» ­ εκδηλώνεται η αγανάκτηση...

ΟΥΔΕΙΣ συνομολογεί και το δικό του μερίδιο ευθύνης, αν όχι ενοχής.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16353N033</ED>
<ID>
ID:18849

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Παναγιώτη Κρητικός:

(ο αντιπρόεδρος της Βουλής, στο περιστύλιο)

«Η ένταξη στην ΟΝΕ δεν είναι τίποτε άλλο παρά μια πιστωτική κάρτα».

Δημήτρης Ρέππας:

(ο κυβερνητικός εκπρόσωπος ερωτάται αν το αεροσκάφος ή η Βιέννη θεωρείται
«ουδέτερο έδαφος» για μια πιθανή συζήτηση Σημίτη - Τσοχατζόπουλου για τα του
κόμματος και της επικαιρότητας)

«Έχω πει, κατ' επανάληψη, ότι εμείς είμαστε μια κυβέρνηση απολύτως
προσγειωμένη. Το αεροπλάνο θεωρείται ένας χώρος, όπου οι συζητήσεις που
γίνονται δεν συνιστούν παρά ένα διάλειμμα στο σύνολο των συζητήσεων που
κάνουμε στο πλαίσιο των κυβερνητικών και κομματικών οργάνων».

Σωτήρης Κωνσταντινίδης:

(ο ποδοσφαιριστής του Ηρακλή, ­ και φοιτητής Ιατρικής ­ στο Active)

«Δεν αντέχεται ο χώρος του ποδοσφαίρου. Όσο δεν γνωρίζεις τι συμβαίνει, είναι
ωραία, αν αρχίσεις να μαθαίνεις, σιχαίνεσαι τα πάντα και θέλεις να φύγεις.
Καλύτερα γιατρός παρά... σιχαμερός».

Νίκος Σεργιανόπουλος:

(ο ηθοποιός στο περιοδικό της Θεσσαλονίκης «Close Up»)

«Δεν νομίζω ότι κινδυνεύω πια να την ψωνίσω σε αυτήν την ηλικία».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N03</CAT>
<ED>
Κωδικός άρθρου: A16353N034</ED>
<ID>
ID:18880

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Τουρκία και Ε.Ε.
</H2>
Ο ΛΟΓΟΣ στους αναγνώστες: Ο Χαρ. Νταβάκος, Κορώνεια Λεβαδείας, γράφει: «Όλοι
μας χαρήκαμε, όταν οι Εγγλέζοι και οι Γερμανοί αποφάσισαν να απαλλαγούν από
τις δεξιές τους κυβερνήσεις με τη Θάτσερ και τον Κολ, γιατί πιστεύαμε πως θα
αλλάξουν νοοτροπία στις εξωτερικές επικοινωνίες με τις σοσιαλιστικές κυβερνήσεις.

Δυστυχώς, όλοι απογοητευθήκαμε, όταν τους παρακολουθούμε να μας
μεταχειρίζονται σαν αντιπάλους χωρίς να έχουν αντιληφθεί πως περιμέναμε να
δείξουν περισσότερη αλληλεγγύη και συνεργασία μαζί μας.

Αλλά και οι "δημοκρατικοί" Γάλλοι με τον "Σοσιαλιστή" Ζοσπέν είναι το ίδιο με
τους Άγγλους και τους Γερμανούς. Όλοι τους προσπαθούν να "καλοπιάσουν" την
Τουρκία για να γίνει "Ευρώπη" κι αυτή, χωρίς να αντιληφθούν ότι ο "λύκος" δεν
έχει καμία διάθεση να αλλάξει τις συνήθειές του στο Κουρδικό όπως στην Ελλάδα
και την Κύπρο.

Εν τούτοις, οι "Μεγάλοι" της Ευρώπης νομίζουν ότι βρισκόμαστε στην εποχή των
διπλωματικών τους σκευωριών, με τις οποίες κατόρθωναν να διαιρούν την Ευρώπη
για να μπορέσει, κάποια ώρα, ο Χίτλερ να τους κάνει "σκόνη"! Το ίδιος θα
πετύχουν με την Τουρκία, αν τη βάλουν στην Ε.Ε.».

Ο Γ. Παπαζυγούρας, Λ. Μελά 7, Γιάννινα, γράφει: «Άκουσα από τα ΜΜΕ ανακοίνωση
του Δήμου Αθηναίων, ότι έχει τα χαμηλότερα τέλη σε όλη την Ελλάδα. Μέγα λάθος.
Έχω δύο διαμερίσματα, ένα στην Αθήνα (71 τ.μ.) και ένα στα Γιάννινα (97 τ.μ.).
Για το πρώτο πληρώνω δημοτικά τέλη 5.466 δρχ. και για το δεύτερο 3.769 δρχ.
Και ένα άλλο θέμα: οι κλήσεις της Τροχαίας σβήνονται από τους έχοντες μέσον.
Κάποτε, ο Παπαθεμελής είχε δηλώσει ότι θα τις έκανε διάτρητες από την Εφορία
και έτσι δεν θα σβήνονταν. Πιστεύω ότι αν γίνουν διάτρητες, θα σώσουμε μερικές
ζωές νέων, γιατί τα πρόστιμα είναι τσουχτερά. Και, επιπλέον, θα γινόταν
αφαίρεση αδειών από τους κακούς οδηγούς».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16353N043</ED>
<ID>
ID:18865

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N04&aa=3</URL></REF>


Article

<CATEGORY>vin05</CATEGORY>

 <H2>Ο Κώστας, ο Άκης και ο Βάγκνερ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΠΟΨΕ το βράδυ, ο Πρωθυπουργός Κώστας Σημίτης, που είχε και την πρωτοβουλία
της πρόσκλησης, και ο υπουργός Εθνικής Άμυνας θα παρακολουθήσουν μαζί την
όπερα του Ρίχαρντ Βάγκνερ «Ιπτάμενος Ολλανδός». Θα 'χουν την ευκαιρία να «τα
πουν», αν και γι' αυτό το «τετ α τετ» θα προσφερόταν καλύτερα η όπερα «Οι
αρχιτραγουδιστές της Νυρεμβέργης», του ίδιου συνθέτη, που είναι μεγαλύτερη σε διάρκεια.

ΠΑΝΤΩΣ, η υπόθεση της όπερας περικλείει μυστήριο και αφορά σ' έναν καταραμένο
Ολλανδό, ο οποίος χάνεται στα κύματα μαζί με την καλή του και το πλοίο -
φάντασμα στο οποίο επιβαίνουν.

ΟΙ ΔΥΟ άνδρες υπάρχει πιθανότητα να τα ξαναπούν αύριο το πρωί...
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16353N044</ED>
<ID>
ID:18871

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N04&aa=4</URL></REF>


Article

<CATEGORY>vin05</CATEGORY>

 <H2>Ανοιχτή ατζέντα με τον Πρωθυπουργό...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗ ΔΕΥΤΕΡΑ ο Πρωθυπουργός έχει άλλο ένα «τετ α τετ», αυτή τη φορά στο Μέγαρο
Μαξίμου, με τον κοινοτικό επίτροπο Χρήστο Παπουτσή. Η ατζέντα είναι ανοιχτή
και αναμένεται να συζητηθούν και τα εσωκομματικά που αφορούν στο συνέδριο. Ο
Πρωθυπουργός στη συνάντηση αυτή θα διερευνήσει φυσικά σε τι επίπεδο βρίσκονται
οι σχέσεις του επιτρόπου με τον υπουργό Εθνικής Άμυνας.

ΒΕΒΑΙΩΣ, ο κ. Τσοχατζόπουλος κρατάει κάποια χαρτιά κλειστά, εν όψει της
ομιλίας του στο Βελλίδειο, στις 7 Φεβρουαρίου, στη Θεσσαλονίκη... Και στην
εκδήλωση αυτή ρίχνει ιδιαίτερο βάρος, έχοντας αναθέσει τη διοργάνωσή της στον
έμπιστό του Γιώργο Αγραφιώτη, διευθυντή του γραφείου του. Εκεί ­ στο Βελλίδειο
­ θ' ακουστούν πολλά, κυρίως για μια «άλλη Κεντροαριστερά»... Και έπεται συνέχεια...
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16353N045</ED>
<ID>
ID:18884

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N04&aa=5</URL></REF>


Article

<CATEGORY>vin05</CATEGORY>

 <H2>Υπόθεση Λαμπράκη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΑΘΑΙΝΩ ότι ο τέως Πρόεδρος της Δημοκρατίας Χρήστος Σαρτζετάκης ετοιμάζει ένα
βιβλίο, αυτή τη φορά για την υπόθεση Λαμπράκη. Και απ' ό,τι πληροφορούμαι θα
είναι ιδιαίτερα αποκαλυπτικό. Ο κ. Σαρτζετάκης, έχοντας ζήσει όσο κανείς άλλος
το παρασκήνιο της δολοφονίας του βουλευτή της ΕΔΑ, γνωρίζει πολλά που για
πρώτη φορά θα εκτεθούν.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16353N046</ED>
<ID>
ID:18892

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N04&aa=6</URL></REF>


Article

<CATEGORY>vin05</CATEGORY>

 <H2>«Δημήτρη μου...»
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ο ΠΡΟΕΔΡΟΣ του ΣΥΝ Νίκος Κωνσταντόπουλος και ο πρόεδρος του ΔΗΚΚΙ Δημήτρης
Τσοβόλας βρέθηκαν και «τα 'πανε» για λίγο στη δεξίωση του Προέδρου της
Δημοκρατίας προς τιμήν της ηγεσίας των Ενόπλων Δυνάμεων. Η σύζυγος του κ.
Κωνσταντόπουλου, Φωτεινή, γύρισε κάποια στιγμή και είπε στον κ. Τσοβόλα:
«Δημήτρη μου, σ' ευχαριστώ για την επιστολή που μου έστειλες για το νέο μου
βιβλίο». Γέλασαν όλοι και πιο πολύ η Ρένα, η σύζυγος του κ. Τσοβόλα. Αλλά το
κομπλιμέντο είχε και συνέχεια από την κ. Κωνσταντοπούλου... «Να το βλέπει ο
Νίκος που δεν μου 'στειλε επιστολή».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16353N047</ED>
<ID>
ID:18896

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N04&aa=7</URL></REF>


Article

<CATEGORY>vin05</CATEGORY>

 <H2>Τα κομπολόγια...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ο ΚΩΝΣΤΑΝΤΙΝΟΣ Μητσοτάκης και η Ντόρα Μπακογιάννη δεν έκρυβαν χθες στη Βουλή
την ικανοποίησή τους, που έστρεψαν την συζήτηση από τα ελληνοτουρκικά στο
Κόσοβο. Και τις τρεις ώρες που έμειναν στην αίθουσα έπαιζαν ασταμάτητα με τα
κομπολόγια τους.... Μάταια, ο αρχηγός της Ν.Δ. Κώστας Καραμανλής προσπαθούσε
να στρέψει την προσοχή των βουλευτών στα ελληνοτουρκικά. Και δεν είχε και κομπολόι...
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16353N048</ED>
<ID>
ID:18899

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΡΧΙΣΕ ΤΟ καρναβάλι στην Πάτρα. Και προβληματίζονται βουλευτές, υπουργοί
και αρχηγοί κομμάτων αν και πότε θα κατέβουν, τώρα που εκλέχτηκε δεξιός δήμαρχος...

ΣΤΗΝ ΑΘΗΝΑ τα πράγματα είναι πιο απλά. Οι πολιτικοί το 'χουν ρίξει
στις... πίτες. Οι βουλευτές του Πειραιά έχουν σπάσει κάθε ρεκόρ. Κόβουν και
δεν φτάνουν πίτες συλλόγων, επιμελητηρίων, ακόμη και των δωδεκανησιακών
σωματείων, που είναι αμέτρητα...

ΟΡΙΣΜΕΝΟΙ επιλέγουν κάτι πιο ουσιαστικό. Γράφουν βιβλία και
διοργανώνουν εντυπωσιακές και με πολύ κόσμο παρουσιάσεις, όπως ο υπουργός
Πολιτισμού Ευάγγελος Βενιζέλος, ενώ η Έφη Λεντάκη ετοιμάζεται κι αυτή να
παρουσιάσει τον κύκλο των βιβλίων του συντρόφου της Ανδρέα για τον έρωτα στην
αρχαία Ελλάδα.

ΥΠΑΡΧΟΥΝ κι αυτοί που διοργανώνουν τελετές. Οι υπουργοί Άκης
Τσοχατζόπουλος και Φίλιππος Πετσάλνικος θα υποδεχθούν τη Δευτέρα στο
αεροδρόμιο της Ελευσίνας ένα νέο καναδικό πυροσβεστικό αεροπλάνο.

ΚΑΙ ΥΠΑΡΧΟΥΝ κι αυτοί που διασκεδάζουν. Οι νεολαίοι του ΔΗΚΚΙ
σκέφτονται να το κάψουν υπό τους ήχους της μουσικής του Βασίλη
Παπακωνσταντίνου, του Σάκη Μπουλά και του Γιάννη Ζουγανέλη.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N04</CAT>
<ED>
Κωδικός άρθρου: A16353N049</ED>
<ID>
ID:18900

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N04&aa=9</URL></REF>


Article

<CATEGORY>vin04</CATEGORY>

 <H5>ΛΥΣΕΙΣ ΓΙΑ ΤΗΝ ΑΠΑΣΧΟΛΗΣΗ ΨΑΧΝΟΥΝ ­ ΕΝ ΟΨΕΙ ΚΑΙ ΤΩΝ ΕΥΡΩΕΚΛΟΓΩΝ ­ ΟΙ
ΣΟΣΙΑΛΙΣΤΕΣ ΗΓΕΤΕΣ
</H5><H2>Ανάπτυξη κατά της ύφεσης
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Τρόπους ενίσχυσης της ζήτησης, ώστε να αποτραπεί μια γενικευμένη ύφεση στην
Ευρώπη, συζητούν ­ και εν όψει ευρωεκλογών ­ οι ηγέτες του Ευρωπαϊκού
Σοσιαλιστικού Κόμματος στη Βιέννη.

ΣΥΖΗΤΩΝΤΑΣ στον πρώτο όροφο ενός ξενοδοχείου ιδιοκτησίας του Σοσιαλιστικού
Κόμματος της Αυστρίας, οι ηγέτες των κομμάτων της ευρωπαϊκής σοσιαλδημοκρατίας
είχαν μόνον καλά λόγια για το σχέδιο της προεκλογικής τους διακήρυξης ­ προϊόν
συμβιβασμού μεταξύ του Εργατικού Κόμματος της Βρετανίας και του Γαλλικού
Σοσιαλιστικού Κόμματος.

Ωστόσο, η αμηχανία μεταξύ των κορυφαίων της ευρωπαϊκής σοσιαλδημοκρατίας ήταν
φανερή, καθώς ο συνδυασμός της σταθεροποίησης ­ που έχει ήδη πετύχει η Ευρώπη
­ με αναπτυξιακές πολιτικές αύξησης της απασχόλησης, ανοίγει κεφάλαια που
είχαν «ξορκιστεί» τα προηγούμενα χρόνια, όπως η μείωση των φόρων.

ΑΙΧΜΗ

Ο κ. Σημίτης, στην παρέμβασή του στη σύνοδο, ανέφερε ότι η θεσμοθέτηση του
ευρώ είναι μεν μία μεγάλη επιτυχία, αλλά επισήμανε ότι τώρα η Ένωση «καλείται
να κάνει το μεγάλο άλμα προς τα εμπρός και να προχωρήσει στην Ευρώπη της
Απασχόλησης και της Ανάπτυξης». Στη σύνοδο των Ευρωπαίων Σοσιαλιστών ηγετών
τον Πρωθυπουργό συνοδεύει ο υφυπουργός Εξωτερικών Γιάννος Κρανιδιώτης, ενώ
συμμετέχουν ο Άκης Τσοχατζόπουλος ως αντιπρόεδρος του Ευρωπαϊκού Σοσιαλιστικού
Κόμματος και ο Παρασκευάς Αυγερινός, αντιπρόεδρος του Ευρωπαϊκού Κοινοβουλίου

Το ζήτημα αυτό θα αποτελέσει και την αιχμή του προγραμματισμένου για τον
Μάρτιο συνεδρίου του Ευρωπαϊκού Σοσιαλιστικού Κόμματος.

Μάλιστα, στη σύνοδο αποφασίστηκε να υπάρξει προηγουμένως κύκλος συζητήσεων και
μεταξύ των υπουργών Εθνικής Οικονομίας, ώστε να υπάρξει συντονισμός των πολιτικών.

Σ' αυτό το ζήτημα ­ στην ανάγκη να παρουσιαστεί στους λαούς της Ευρώπης «ένα
πρόγραμμα με πρακτικές λύσεις στα προβλήματα της απασχόλησης», εστιάστηκαν και
οι δηλώσεις του κ. Κ. Σημίτη μετά το τέλος της πρώτης ημέρας της συνόδου.

ΘΕΤΙΚΑ

Ο Πρωθυπουργός ανέφερε ότι τα σοσιαλιστικά κόμματα βλέπουν θετικά κινήσεις
όπως η μείωση των φόρων, οι αλλαγές στα διαρθρωτικά προγράμματα, οι νέες
υποδομές, τα νέα προγράμματα, με στόχο την αύξηση της ζήτησης στις ευρωπαϊκές οικονομίες.

Είναι χαρακτηριστικό ότι ο Πρωθυπουργός έκανε προηγουμένως λόγο για «σύννεφα
στον παγκόσμιο ορίζοντα», για «κρίσεις που ίσως οδηγήσουν σε μία πτώση της
αναπτυξιακής διαδικασίας και θα έχουν αρνητική επίπτωση στην απασχόληση».

ΤΟ ΚΕΙΜΕΝΟ

Ο κ. Α. Τσοχατζόπουλος, που ως αντιπρόεδρος του Ευρωπαϊκού Σοσιαλιστικού
Κόμματος μετέχει και στην ομάδα που διαμορφώνει το τελικό κείμενο της
διακήρυξης, με βάση το σχέδιο του κ. Ρ. Κουκ, έλεγε στο διάλειμμα της συνόδου
ότι η γερμανική αντιπροσωπεία κυρίως διεκτραγώδησε τις συνέπειες που έχουν οι
πρόσφατες κρίσεις στη Ρωσία και τη Νοτιοανατολική Ασία στο εξαγωγικό της
εμπόριο. 
Με τον τρόπο αυτό, η γερμανική πλευρά βάζει για άλλη μια φορά στο τραπέζι το
ζήτημα των πόρων της Ευρωπαϊκής Ένωσης, καθώς η Ατζέντα 2000 είναι μεταξύ των
θεμάτων της συνόδου.

ΠΑΡΕΜΒΑΣΗ

Ο ίδιος ο κ. Σημίτης, στην παρέμβασή του στη σύνοδο, ανέφερε ότι η θεσμοθέτηση
του ευρώ είναι μεν μια μεγάλη επιτυχία, αλλά επισήμανε ότι τώρα η Ένωση
«καλείται να κάνει το μεγάλο άλμα προς τα εμπρός και να προχωρήσει στην Ευρώπη
της Απασχόλησης και της Ανάπτυξης».

Παράλληλα, η ελληνική αντιπροσωπεία επισήμανε την ανάγκη ενίσχυσης της
ικανότητας της Ένωσης να αποτρέπει, να διαχειρίζεται και να επιλύει κρίσεις,
ώστε να μην επαναληφθούν τραγωδίες, όπως στη Βοσνία και το Κόσοβο.

«ΠΑΖΑΡΙ»

Βέβαια, το θέμα που παρασκηνιακά κυριάρχησε στη σύνοδο, είναι το ανεπίσημο
μεν, σκληρό δε, «παζάρι» για τις μεγάλες θεσμικές θέσεις. Μάλιστα, ο πρόεδρος
του ΕΣΚ κ. Ρ. Σάρπινγκ το έφερε και στο προσκήνιο της συνόδου, ρωτώντας από το
προεδρείο «αν υπάρχει αντίρρηση στην επανεκλογή του» ­ με αποτέλεσμα να μην
εκφραστεί μεν καμία αντίρρηση, αλλά να οργιστούν άπαντες και κυρίως οι...
Γερμανοί, που με τον τρόπο αυτό αποκλείονται από τη διεκδίκηση άλλων, ίσως και
σημαντικότερων, θέσεων!
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N05</CAT>
<ED>
Κωδικός άρθρου: A16353N051</ED>
<ID>
ID:18792

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Οι φωτιές του χειμώνα
</H2>
<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

Σίγουρα οι καλοκαιρινές πυρκαγιές μαζί με τις μαθητικές εξεγέρσεις ήταν τα
μεγαλύτερα πλήγματα εναντίον της δημοτικότητας της κυβέρνησης του κυρίου
Σημίτη, που είναι αμφίβολο αν μπορεί να ανακτήσει το χαμένο έδαφος με τις
επιτυχίες στο επίπεδο της οικονομικής πολιτικής.

ΤΑ ΔΥΟ φαινόμενα, άσχετα καταρχήν μεταξύ τους, παρουσιάζουν σημαντικές
ομοιότητες αν τα δει κανείς υπό το πρίσμα της παθογένειας της ελληνικής
κοινωνίας και των προσπαθειών της κυβέρνησης να την διαχειριστεί. Έχει
επανειλημμένως τονιστεί, αλλά αξίζει να το επαναλάβουμε, ότι η κρίση στην
παιδεία δεν είναι συγκυριακή. Η μεταρρύθμιση Αρσένη δεν είναι η αιτία της
αντίθεσης του μαθητικού κόσμου. Είναι η αφορμή. Τα πραγματικά αίτια βρίσκονται
στην απέχθεια των εκπαιδευομένων για τον θεσμό της παιδείας, έτσι όπως αυτός
έχει τα τελευταία χρόνια εξελιχθεί, και στην απόρριψη ενός συστήματος
προσκολλημένου σε αναχρονιστικές αντιλήψεις σε ό,τι αφορά την ουσία της
μάθησης. Η μάθηση πρέπει να είναι καταρχήν ευχαρίστηση, πρέπει να
ανταποκρίνεται στα αιτήματα των καιρών και στις απαιτήσεις μιας
ουσιαστικότερης σχέσης με τον κόσμο. Πρέπει να είναι παράγων ολοκλήρωσης και
όχι μηχανισμός καταστολής και ακρωτηριασμού των δημιουργικών δυνατοτήτων των
εφήβων, τις οποίες υποτίθεται πως θα μορφοποιήσει σε ένα άλλο επίπεδο το
Πανεπιστήμιο, ένας ακόμη κρίκος στην αλυσίδα των χαμένων ευκαιριών.

Οι μαθητές σπάνε τα θρανία και αυθαδιάζουν απέναντι στον υπουργό στις
αμφιλεγόμενης σκοπιμότητας τηλεοπτικές αντιπαραθέσεις, όχι γιατί απώλεσαν
ξαφνικά το ήθος τους, αλλά γιατί ακριβώς το σχολείο απέτυχε στο να
καλλιεργήσει και να αναδείξει εκείνο το ήθος που θα ταίριαζε σε υπεύθυνους
πολίτες, οι οποίοι έξω από κραυγές και συνθήματα θα ήταν σε θέση να καταθέσουν
με αξιόπιστο τρόπο και λόγο την άποψή τους για τα πράγματα, να κάνουν δηλαδή
την αμφισβήτηση πραγματικά επαναστατική πράξη. Εκείνο που διαφεύγει ίσως από
την ηγεσία του υπουργείου Παιδείας είναι ότι σε ένα σώμα που πάσχει από μια
χρόνια ασθένεια, όπως είναι το σώμα της παιδείας, δεν έρχεται να απαντήσει
κανείς με μέτρα τεχνικά ­ όσο κι αν αυτά είναι δικαιολογημένα και απαραίτητα ­
αλλά με μέτρα αποκατάστασης της πραγματικής υγείας του οργανισμού, που
ξεκινούν από τα διδακτικά προγράμματα και καταλήγουν στην ουσιαστικοποίηση της
σχέσης εκπαιδευτών και εκπαιδευομένων. 
Αν το φροντιστήριο, παρά τις ιδεολογικές καταδίκες που έχει κατά συρροήν
υποστεί, επιβιώνει ως θεσμός και χαίρει της εκτίμησης γονέων και μαθητών, δεν
είναι τόσο γιατί αποτελεί ένα αναγκαίο κακό στη διαδικασία της γεφύρωσης του
χάσματος ανάμεσα στην ελλιπή προετοιμασία που προσφέρει το σχολείο και στις
απαιτήσεις των εξετάσεων, αλλά γιατί διακρίνεται από έναν πετυχημένο
επαγγελματισμό, που δυστυχώς λείπει από το σώμα της δημόσιας εκπαίδευσης. Όσο
αυτή η ουσία της κρίσης θα παραγνωρίζεται από όσους ασκούν την εξουσία και
βρίσκονται στη βάση των πρωτοβουλιών τόσο θα γινόμαστε μάρτυρες τυφλών
εξεγέρσεων και απονενοημένων μεταρρυθμίσεων.

Κάτι αντίστοιχο θα μπορούσε να πει κανείς και για τον τρόπο αντιμετώπισης των
πυρκαγιών. 
Παρά το ότι τα προσφάτως και διά στόματος του Πρωθυπουργού εξαγγελθέντα μέτρα
για αύξηση του εξοπλισμού και της τεχνικής ικανότητας των δυνάμεων καταστολής
ήταν επιβεβλημένα και απαραίτητα, είναι γεγονός πως για μια ακόμη φορά δεν
θίγουν την ουσία του προβλήματος. 
Η περσινή χρονιά με το ρεκόρ των καμένων εκτάσεων, αλλά και με τις πρωτοφανείς
αστοχίες στην αντιμετώπιση, δεν ήταν μόνο το αποτέλεσμα της βεβιασμένης
μεταβίβασης των αρμοδιοτήτων από τη Δασική Υπηρεσία στο πυροσβεστικό σώμα. 
Ήταν επίσης το αποτέλεσμα μιας έξαρσης της αντικοινωνικότητας ευρέων στρωμάτων
του πληθυσμού, που βλέπουν το δάσος ως εμπόδιο στα συμφέροντά τους για νομή
και καταπάτηση του δημόσιου χώρου. 
Ήταν μια ακόμη εκδήλωση του φαινομένου της αποϊδεολογικοποίησης του αγώνα για
ένα καλύτερο περιβάλλον, που μεταξύ άλλων επιβάλλει τον σεβασμό των λίγων στα
συμφέροντα των πολλών και τη μέριμνα για τις γενιές που θα ακολουθήσουν. Ακόμα
κι αν οι μαθητές γυρίσουν ­ προσωρινά ­ στα θρανία τους και οι πυροσβέστες
βρεθούν έγκαιρα στα πόστα τους, οι φωτιές που άναψαν οι δαυλοί της υπανάπτυξης
θα σιγοκαίνε κάτω από τις στάχτες.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16353N062</ED>
<ID>
ID:18839

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Όχι στα λόγια, ναι στις πράξεις
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΣΥΜΠΛΗΡΩΝΟΝΤΑΙ τρία χρόνια από τα όσα απίστευτα και τραγικά συνέβησαν τη νύχτα
των Ιμίων. Για το ποιος φταίει και για το πώς φτάσαμε σ' εκείνα τα γεγονότα,
πολλά έχουν γραφτεί και ειπωθεί, άλλα θα ειπωθούν ακόμη και ίσως πολλά να μη
μάθουμε ποτέ.

Και βέβαια, ουδείς αρνείται την ευθύνη των Μέσων Μαζικής Ενημέρωσης και τον
ρόλο που διαδραμάτισαν τότε, με τις ζωντανές συνδέσεις και με τον τρόπο με τον
οποίο οδηγούσαν τον Στόλο στη θάλασσα των Ιμίων για να τραβήξουν πλάνα όταν θ'
αντήλλασσαν πυρά με τον Στόλο των γειτόνων... Η ιστορία των Ιμίων ξεκίνησε από
την ενέργεια ενός τουρκικού καναλιού, να στείλει μερικά άτομα (δημοσιογράφους
ή πράκτορες) και να υψώσουν την ημισέληνο στην ελληνική ερημονησίδα. Την
προβοκάτσια τσίμπησαν και κάποιοι δικοί μας και άρχισε ένας άνευ προηγουμένου
ανταγωνισμός, σε τηλεοπτικό και διπλωματικό επίπεδο!

Αφού συνέβησαν όλα αυτά, κάποιοι (κυρίως από την απέναντι πλευρά) ως
μετανοούσες Μαγδαληνές αναζητούν δήθεν τρόπους για να καταρρεύσουν «τα μνημεία
της μισαλλοδοξίας μεταξύ Ελλάδος και Τουρκίας». Μάλιστα, ιδρύθηκε και μια
κίνηση με την ονομασία «Δημοσιογράφοι στο Αιγαίο και τη Θράκη για την Ειρήνη»,
που τα μέλη της θα συναντηθούν την ερχόμενη εβδομάδα στην Κομοτηνή, για να
μιλήσουν για μια ακόμη φορά για την ειρήνη, τον ρόλο των ΜΜΕ και άλλα τέτοια
ωραία. Περιττό βέβαια να πούμε ότι οι περισσότεροι από αυτούς που θα πάρουν
μέρος στο εν λόγω συμπόσιο, προέρχονται από την Αθήνα, την Κωνσταντινούπολη
και άλλες περιοχές, ευρισκόμενες μακράν των πεδίων μιας ενδεχόμενης σύρραξης
μεταξύ των δύο κρατών. Μπορούμε να ξέρουμε ότι ουδείς Δωδεκανήσιος
δημοσιογράφος μετέχει στην κίνηση αυτή και ουδείς προσκλήθηκε στη συνάντηση
της Κομοτηνής, εκτός και εάν θεωρούν ότι η Δωδεκάνησος δεν είναι... Αιγαίο. Εν
πάση περιπτώσει, ουδείς είναι εναντίον του διαλόγου και οποιασδήποτε
καλοπροαίρετης και ειλικρινούς προσπάθειας προσέγγισης. Όχι όμως με λόγια,
αλλά με πράξεις. Διότι μόλις προχθές είδαμε στη «Χουριέτ» τις διεκδικήσεις των
Τούρκων στο Αιγαίο και τα σχέδια των στρατηγών τους...

Ναι, λοιπόν στον διάλογο, στη φιλία, στη συνεννόηση, στη συνεργασία. Αλλά δεν
θα πρέπει να ξεχνούμε και αυτό που μας έλεγαν πάντα οι παππούδες μας: «Κάνε
Τούρκο φίλο, κράτα κι ένα... ξύλο»!
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N06</CAT>
<ED>
Κωδικός άρθρου: A16353N063</ED>
<ID>
ID:18867

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N06&aa=3</URL></REF>


Article

<CATEGORY>vin04</CATEGORY>

 <H5>Ο ΚΑΡΑΜΑΝΛΗΣ ΕΠΙΘΥΜΟΥΣΕ ΣΥΖΗΤΗΣΗ ΓΙΑ ΤΟΥΣ S-300 ­ ΜΗΤΣΟΤΑΚΗΣ ΚΑΙ ΝΤΟΡΑ
ΕΣΤΡΕΨΑΝ ΤΗ ΣΥΖΗΤΗΣΗ ΣΤΑ ΒΑΛΚΑΝΙΑ!
</H5><H2></H2><H2>Του τράβηξαν το χαλί
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Τα σοβαρά εσωκομματικά προβλήματα στη Ν.Δ. μεταφέρθηκαν χθες στη Βουλή.

Κ. Καραμανλής - Κ. Μητσοτάκης

ΚΑΙ επεσκίασαν ακόμη και την αυστηρή προειδοποίηση του υπουργού Εξωτερικών
Θεόδωρου Πάγκαλου προς την αλβανική κυβέρνηση, ότι η Ελλάδα δεν θα μείνει
απαθής σε οποιαδήποτε απόπειρα αλλαγής των συνόρων στα Βαλκάνια.

Επεσκιάσθηκαν ακόμη και η αναφορά του υπουργού ότι η χώρα μας θα προστατεύσει
αποτελεσματικά τους Έλληνες που βρίσκονται εκτός συνόρων, καθώς και η
ενημέρωση που έκανε για τα Σκόπια, διευκρινίζοντας ότι ξαναρχίζει ο διάλογος
για το όνομά τους με τους ίδιους διαπραγματευτές.

Η Ν.Δ. είχε καταθέσει μία επερώτηση που αφορούσε στα ελληνοτουρκικά και τους
πυραύλους S-300. Η επερώτηση συζητήθηκε χθες στη Βουλή. Αλλά, η τελευταία
ομιλήτρια, η κ. Ντόρα Μπακογιάννη, που συνυπέγραφε την επερώτηση, δεν έκανε
λόγο για τα θέματα αυτά, εκτρέποντας τη συζήτηση και μιλώντας για βαλκανικά
ζητήματα. Έτσι, άδραξε την ευκαιρία ο υπουργός Εξωτερικών, ο οποίος και
απάντησε στα 32 λεπτά της πρωτολογίας του ουσιαστικά μόνο για τα θέματα που
έθιξε η κ. Μπακογιάννη. Αυτό έγινε λίγη ώρα αργότερα και από τον πρώην
πρωθυπουργό Κωνσταντίνο Μητσοτάκη, με αποτέλεσμα ο αρχηγός της Ν.Δ. Κώστας
Καραμανλής να «το φυσάει και να μην κρυώνει».

ΕΧΑΣΕ ΤΗΝ ΕΥΚΑΙΡΙΑ

Ο κ. Καραμανλής έχασε μέσα από τα χέρια του την «ευκαιρία» να κερδίσει, όπως
υπολόγιζε, χθες, πόντους από την αντιπαράθεσή του με την κυβέρνηση για τα
ελληνοτουρκικά. Ο κ. Κώστας Μητσοτάκης και η κ. Ντόρα Μπακογιάννη τού τράβηξαν
στο «παρά ένα» το χαλί κάτω από τα πόδια! Ακόμη και η φράση του υπουργού
Εξωτερικών Θεόδωρου Πάγκαλου για τους S-300, πως «έγινε λάθος όταν
παραγγέλθηκαν», ξεχάστηκε, παρά το ότι αργότερα πολλοί βουλευτές σχολίαζαν ότι
ο κ. Πάγκαλος επέκρινε εμμέσως με την τοποθέτησή του αυτή και τον πρώην
υπουργό Εθνικής Άμυνας Γεράσιμο Αρσένη.

ΤΑ ΣΥΝΟΡΑ

Ντ. Μπακογιάννη - Θ. Πάγκαλος

Ο υπουργός Εξωτερικών μίλησε τελικώς χθες κυρίως για το Κόσοβο, τα Σκόπια και
το Κοσλοντούι. Για το πρώτο πάντως θέμα, το Κόσοβο, όταν ο κ. Μητσοτάκης έκανε
λόγο για κινδύνους αλλαγής συνόρων στα Βαλκάνια και έγινε γνωστή η θέση της
αλβανικής κυβέρνησης δεν επιθυμεί ­ όχι απλά δεν μπορεί ­ να προστατεύσει τα
σύνορά της ο υπουργός Εξωτερικών ήταν κατηγορηματικός.

Η Ελλάδα, είπε, προκαλώντας αίσθηση στην αίθουσα, «θα προστατεύσει
αποτελεσματικά τους Έλληνες που για οποιοδήποτε λόγο βρίσκονται πέραν των
συνόρων της».

Και ενώ τα θέματα για τα Βαλκάνια που μπήκαν χθες «από το παράθυρο» από τους
κ.κ. Μητσοτάκη και Μπακογιάννη, σε μία προαναγγελθείσα για τα ελληνοτουρκικά
συζήτηση, αποδείχθηκαν τελικώς σοβαρά, ο αρχηγός της Ν.Δ. Κώστας Καραμανλής
ήταν και στην περίπτωση αυτή άτυχος, παρά την καλή παρουσία που έκανε με την
ομιλία του.

Δεν είχε την ευκαιρία να απαντήσει ή να σχολιάσει όσα είπε ο υπουργός λόγω
του Κανονισμού της Βουλής, που δεν του δίνει τη δυνατότητα δευτερολογίας, ενώ
οι βαριές εκφράσεις που αντηλλάγησαν στην αίθουσα «επεσκίασαν» τα επιχειρήματα
«ένθεν και ένθεν».

ΑΠΟΧΩΡΗΣΑΝ

Το πρόβλημα που δημιουργήθηκε χθες στη Ν.Δ. ήταν ιδιαίτερα έντονο, σε σημείο
που αποχώρησαν πολύ πριν τελειώσει η συζήτηση, όχι μόνον ο αρχηγός της Ν.Δ., ο
οποίος είχε προετοιμασθεί να την παρακολουθήσει ολόκληρη, αλλά και οι κ.κ. Στ.
Δήμας και Δ. Σιούφας, γραμματέας της Κοινοβουλευτικής Ομάδας και
κοινοβουλευτικός εκπρόσωπος.

Λίγο αργότερα, το πρόβλημα για τη Ν.Δ. έγινε διπλό όταν ο κ. Πάγκαλος ­ με
βάση όσα είχε πει η κ. Μαριέττα Γιαννάκου ­ κατηγόρησε για διγλωσσία την
αξιωματική αντιπολίτευση, αλλά και για το ότι ζήτησε, όπως είπε, με την ομιλία
της να αρθεί το βέτο για την ένταξη της Τουρκίας στην Ε.Ε. και να υπάρξει
ελληνοτουρκικός διάλογος.

Ματαίως οι κ.κ. Π. Μολυβιάτης και Β. Μαγγίνας προσπάθησαν να εξηγήσουν ότι δεν
εννοούσε αυτό η κ. Γιαννάκου και ότι η κυβέρνηση διαστρεβλώνει τις θέσεις τής
Ν.Δ. Οι εντυπώσεις είχαν ήδη δημιουργηθεί στην αίθουσα και η επιθετική ομιλία
τού κ. Μ. Λιάπη κατά του κ. Πάγκαλου ­ περί εθνικής ταπείνωσης στα Ίμια ­ είχε
ήδη ξεχαστεί. Στους διαδρόμους της Βουλής οι βουλευτές όλων των κομμάτων
σχολίαζαν χθες το μεσημέρι το νέο πρόβλημα που παρουσιάσθηκε στην αξιωματική
αντιπολίτευση, ενώ ο ίδιος ο κ. Καραμανλής, ο οποίος είχε μόλις έρθει από την
Κύπρο και νόμιζε ότι θα στριμώξει την κυβέρνηση, δεν έκρυβε από συνεργάτες του
την απογοήτευσή του για την τροπή της συζήτησης.

«ΠΕΠΟΝΟΦΛΟΥΔΑ»

Μετά τον θόρυβο που προκλήθηκε για «την πεπονόφλουδα στον αρχηγό της Ν.Δ.»,
όπως χαρακτηριστικά σχολίασε βουλευτής προσκείμενος στον κ. Καραμανλή,
βουλευτής προσκείμενος στον κ. Μητσοτάκη υποστήριζε ότι ο πρώην πρωθυπουργός
και η κ. Μπακογιάννη «δεν είχαν σκοπό να εκτρέψουν τη συζήτηση». 
Απλώς, πρόσθεσε, «ο κ. Μητσοτάκης θεωρεί μεγαλύτερης σημασίας για τα εθνικά
θέματα τα προβλήματα στο Κόσοβο, και ήθελε να επιστήσει εκεί την προσοχή της κυβέρνησης».

Το πρόβλημα στη Ν.Δ. ήταν τόσο έντονο, που όχι μόνον το σχολίασαν όλα τα άλλα
κόμματα, αλλά και ο υπουργός Εξωτερικών Θεόδωρος Πάγκαλος αστειευόμενος
δικαιολογήθηκε που απάντησε σε όλη σχεδόν την 30λεπτη πρωτολογία του στα
ερωτήματα για τα Βαλκάνια τής κ. Μπακογιάννη, λέγοντας: «Μη με βάζετε να
διαιτητεύσω τις μεταξύ σας διαφορές που έχετε στη Ν.Δ. 
Κρατάω με ισορροπίες, γιατί θέλω να έχω άριστη σχέση με τους συναδέλφους της
Ν.Δ. αλλά και με όλους γενικά τους συναδέλφους. Δεν ξέρει κανείς τι γίνεται,
μπορεί να γίνουν και συμμαχικές κυβερνήσεις αύριο».

ΑΓΡΙΑ ΚΟΝΤΡΑ

Ο κ. Καραμανλής χαρακτήρισε «πρωτοφανές αυτό που έγινε, επί 32 λεπτά, όση ήταν
και η πρωτολογία του κ. Πάγκαλου, να ομιλεί επί παντός επιστητού, με φτήνιες,
ανοησίες, φύλλα συκής και φτηνές τακτικές», προκαλώντας την αντίδραση του
υπουργού, ο οποίος έκανε λόγο για «κουβέντες νυχτερινού κέντρου».

Ο πρόεδρος της Ν.Δ. ζήτησε να γίνει προ ημερησίας διατάξεως συζήτηση για τα
θέματα αυτά και κυρίως για τους S-300 και τόνισε ότι είναι απαράδεκτο εθνικά
θέματα να μη συζητούνται στην Ολομέλεια.

Όταν ανέβηκε στο βήμα ο πρόεδρος του ΔΗΚΚΙ Δημήτρης Τσοβόλας, έκανε κι αυτός
λόγο για «κυβέρνηση επιρρεπή στις πιέσεις των Αμερικανών». Και υπαινίχθηκε ότι
υπάρχει συνεννόηση ανάμεσα στον υπουργό Εξωτερικών και τους κ.κ. Μπακογιάννη
και Μητσοτάκη.

«ΠΡΟΣΧΩΡΗΣΑΝ»

Το επεσήμανε και ο κοινοβουλευτικός εκπρόσωπος του ΚΚΕ Στρατής Κόρακας, ο
οποίος αποκάλεσε ανεκδιήγητο και απαράδεκτο τον κ. Πάγκαλο. 
Και αυτός με τη σειρά του σχολίασε ότι δεν ήξερε πως προσχώρησαν ­ οι του ΚΚΕ
στη Ν.Δ. ­ και σημείωσε πως ευτυχώς που τον είπε απαράδεκτο, διότι διαφορετικά
θα ήταν μήνυμα θανάτου.

Ανάλογη επισήμανση έκανε και η βουλευτής του ΣΥΝ Μαρία Δαμανάκη, η οποία
παρατήρησε με κομψότητα, ότι δεν άντεξε στον πειρασμό ο υπουργός να απαντήσει
στη διαφορετική ­ από τη Ν.Δ. ­ ομιλία τής κ. Μπακογιάννη, τονίζοντας
παράλληλα ότι ήταν λάθος από την αρχή η «ιστορία» των S-300. 
Πάντως, εντύπωση προκάλεσε χθες, ότι ενώ η κ. Ντόρα Μπακογιάννη καυτηρίασε την
τακτική του υπουργού να κατηγορεί δημόσια δημοσιογράφους, και μάλιστα στο
εξωτερικό, όπως έγινε πρόσφατα στη Βουλγαρία, ο κ. Πάγκαλος επανήλθε στο θέμα
χωρίς λόγο. 
Και ισχυρίσθηκε ­ αποφεύγοντας να δώσει ευθέως απάντηση για την περίεργη
συμπεριφορά του, όπως σχολίαζαν βουλευτές ­ ότι... δεν έπρεπε θέμα που
ανέφεραν οι βουλγαρικές εφημερίδες να τεθεί ως ερώτηση από Έλληνα δημοσιογράφο.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N07</CAT>
<ED>
Κωδικός άρθρου: A16353N071</ED>
<ID>
ID:18793

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N07&aa=1</URL></REF>


Article

<CATEGORY>vin04</CATEGORY>

 <H2></H2><H2>Νικητές οι μαθητές
</H2>
<AUTHOR>ΜΑΚΗΣ ΜΑΙΛΗΣ</AUTHOR>

ΤΟ ΜΕΓΑΛΕΙΩΔΕΣ μαθητικό κίνημα, που δύο μήνες τώρα συγκλονίζει τη χώρα, μπορεί
να είναι περήφανο για τα επιτεύγματά του.

Παιδιά 15-17 χρόνων, που ορισμένοι πίστεψαν ότι μπορούν να τα βάλουν στη
στρούγκα των σκοπιμοτήτων τους για να στεριώσουν μακροπρόθεσμα τις αντιλαϊκές
πολιτικές επιλογές, τούς έφεραν τα πάνω κάτω.

Οδήγησαν στη χρεοκοπία της αντιδραστικής μεταρρύθμισης στη συνείδηση της
μεγάλης πλειοψηφίας του λαού, ενώ παράλληλα έβαλαν ανάγλυφα στο επίκεντρο του
γενικού ενδιαφέροντος και προβληματισμού την ουσία της ταξικής εκπαιδευτικής
πολιτικής που βιώνει η λαϊκή οικογένεια.

Ανατάραξαν καθεύδουσες συνειδήσεις

Ηρθαν να υπενθυμίσουν, με τη δική τους δροσιά και σε όσους το έχουν ξεχάσει ή
απορρίψει, το προαιώνιο μήνυμα που διάφοροι φροντίζουν να καταχωνιάζουν: ότι
μονόδρομος για τους εργαζόμενους είναι η αντίσταση και η πάλη για την ανατροπή
της αντιλαϊκής πολιτικής, ότι οι εστίες φωτιάς που ξεπηδούν στο
κοινωνικοπολιτικό στερέωμα θα γίνουν η πυρκαγιά που θα σαρώσει το άγριο παρόν. 
Πρόσφεραν έτσι μια χρυσή κατάθεση της νέας γενιάς στο παρόν και στο μέλλον του
λαϊκού κινήματος.

Και μόνο για τους παραπάνω λόγους οι μαθητές πρέπει ήδη να λογίζονται ως οι
νικητές μιας σκληρής και παρατεταμένης σύγκρουσης ανάμεσα στην πρόοδο και στην αντίδραση.

Είναι αξιοθαύμαστα τα στοιχεία της αντοχής, της ενότητας και της
αποφασιστικότητας με τα οποία οι μαθητές αντιμετωπίζουν τις εισαγγελικές και
αστυνομικές επεμβάσεις, τις προκλήσεις του Χριστόδουλου, τους προβοκάτορες,
τους «αγανακτισμένους» πολίτες τύπου γραμματέα Ρόδου του ΠΑΣΟΚ, την
κινδυνολογία και την ιδεολογική τρομοκρατία, την πολιτική του «διαίρει και
βασίλευε» που εφαρμόζει η κυβέρνηση παράλληλα με τις άλλες μεθόδους της που
μας γυρίζουν στην εποχή της ΕΡΕ. 
Αποδείχνεται έτσι ότι η πολύχρονη πείρα της ταξικής πάλης όχι μόνο δεν
στέρεψε, αλλά ολοζώντανη κυλάει τους πλούσιους χυμούς της στις φλέβες του νου
και της ψυχής των νεώτερων γενεών.

Οι μαθητές, από τη Θράκη μέχρι την Κρήτη, έδειξαν ότι έχουν καταλάβει καλά πως
ο νόμος 2525, παρά τους αντίθετους ισχυρισμούς της κυβέρνησης, οδηγεί στο
πέταμα χιλιάδων από το Λύκειο, στην αλματώδη αύξηση της παραπαιδείας, στη
δημιουργία ρομπότ και όχι νέων που χρειάζονται ελεύθερο χρόνο, ουσιαστική
μόρφωση, κριτική σκέψη και δημιουργική ανάπτυξη των πνευματικών τους δυνάμεων. 
Ότι οδηγεί στην «παραγωγή» απασχολήσιμων, δηλαδή εργατών με φτηνά μεροκάματα,
που θα δουλεύουν όσο, όπου και όποτε θέλει ο κάθε εργοδότης δίχως ασφάλιση και
δικαιώματα. 
Γι' αυτό και αρνήθηκαν να μπουν στο δίλημμα αν τάσσονται υπέρ του ισχύοντος
εκπαιδευτικού συστήματος ή του νέου, αν και το δεύτερο είναι χειρότερο από το πρώτο.

Εξαρχής πρότειναν την καθιέρωση του υποχρεωτικού 12τάξιου σχολείου,
αποδεσμευμένου από τα ΑΕΙ, που θα παρέχει σύγχρονη μόρφωση και ανθρώπους
πραγματικά ικανούς να αντιμετωπίσουν την ζωή ανεξάρτητα από το αν θα επιλέξουν
ή όχι την είσοδό τους στα ΑΕΙ.

Όσοι ­ και κυρίως η κυβέρνηση του ΠΑΣΟΚ ­ θυμήθηκαν τώρα τα ναρκωτικά στα
σχολεία για να συκοφαντήσουν τις καταλήψεις, ενώ σιωπούν ή καλύπτουν τον Γ.
Παπανδρέου που προπαγανδίζει το χασίς.

Οσοι ­ και κυρίως η κυβέρνηση ­ εξαπολύουν κατά του μαθητικού κινήματος
προβοκάτορες ή συγκαλύπτουν την κατευθυνόμενη δράση από υπηρεσίες τους
μιλώντας για «γνωστούς-αγνώστους» (!) ή και αναρχικούς!!

Όσοι ­ και κυρίως η κυβέρνηση ­ δεν κάνουν κουβέντα για το πού αποσκοπούν οι
νόμοι - αντανάκλαση μιας κοινωνίας τεράστιου πλούτου για τους ελάχιστους και
τεράστιας φτώχειας για τους πολλούς, αλλά τους εξωραΐζουν και τους
μερεμετίζουν, για να κρύψουν το πιο γκρίζο μέλλον που ετοιμάζουν στη νέα γενιά.

Ας γνωρίζουν ότι το μαθητικό κίνημα είναι μόνο η αρχή.

Οι διαρκώς οξυνόμενες κοινωνικές αντιθέσεις, που θα γίνουν ακόμη οξύτερες στα
ερχόμενα χρόνια, θα γεννήσουν και τη λύση που χρειάζεται η ελληνική κοινωνία ­
και όχι μόνο αυτή ­ για να ξεμπλοκαριστούν οι ρόδες της προς τα εμπρός.

* Ο Μάκης Μαΐλης είναι μέλος της Κ.Ε. του ΚΚΕ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N08</CAT>
<ED>
Κωδικός άρθρου: A16353N081</ED>
<ID>
ID:18794

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N08&aa=1</URL></REF>


Article

<CATEGORY>vin04</CATEGORY>

 <H5>ΠΡΟΕΙΔΟΠΟΙΗΣΕΙΣ ΚΑΡΑΜΑΝΛΗ (ΚΑΙ) ΠΡΟΣ ΑΒΡΑΜΟΠΟΥΛΟ
</H5><H2>«Άλλοι θα χάσουν»
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Γύρισε σελίδα ο πρόεδρος της Ν.Δ. Οι χαμηλοί τόνοι των πρώτων ημερών στην
αντιμετώπιση του δημάρχου Αθηναίων είναι πλέον παρελθόν.

Καραμανλής - Αβραμόπουλος. Ο πρόεδρος της Ν.Δ. αλλάζει τακτική απέναντι στον
δήμαρχο Αθηναίων. Οι χαμηλοί τόνοι ανήκουν στο παρελθόν

«Ο ΚΑΡΑΜΑΝΛΗΣ αγρίεψε» λένε πολλοί στη Ρηγίλλης, και αυτό δεν είναι σχήμα
λόγου. Η απόφαση έχει ληφθεί: Εάν προχωρήσει σε ίδρυση κόμματος ο κ. Δ.
Αβραμόπουλος, η αντίδραση της ηγεσίας της Ν.Δ. θα είναι τόσο έντονη που δεν θα
έχει προηγούμενο στην πολιτική ζωή, υποστηρίζουν όσοι γνωρίζουν καλά τι
συμβαίνει αυτήν την ώρα στο κόμμα της αξιωματικής αντιπολίτευσης. Και ενώ
βουλευτές, στελέχη και κομματικές οργανώσεις της Ν.Δ. έχουν τεθεί σε κατάσταση
έκτακτης ανάγκης για να αντιδράσουν δυναμικά στην εμφάνιση νέου κόμματος, όλες
οι πληροφορίες που φθάνουν στη Ρηγίλλης από τους συνομιλητές του κ. Δ.
Αβραμόπουλου, οδηγούν στο συμπέρασμα ότι το μεγάλο βήμα του δημάρχου θα γίνει
στο τέλος Μαρτίου και μετά το Συνέδριο του ΠΑΣΟΚ.

Δείγμα γραφής της τακτικής που θα ακολουθηθεί έδωσε από την Κύπρο ο κ. Κ.
Καραμανλής. Σε κλειστή σύσκεψη που είχε στη Λευκωσία με τα στελέχη της
Νομαρχιακής Επιτροπής της Ν.Δ. στην περιοχή, είπε με έμφαση: «Οφείλω να
προειδοποιήσω τους πάντες για το εξής: Τα τελευταία χρόνια υπάρχουν κάποιοι
ολίγοι οι οποίοι για το μόνο που ενδιαφέρονται είναι η αναπαραγωγή των δικών
τους συμφερόντων. Αυτοί οι ίδιοι άνθρωποι βλέπουν τώρα την κυβέρνηση Σημίτη να
καταρρέει και προσπαθούν με κάθε τρόπο να εμποδίσουν τη Ν.Δ. να έρθει στην
εξουσία. Να ξέρετε ότι είμαι αποφασισμένος αυτό να μην το επιτρέψω. Παρότι
είμαι από αυτούς που δεν κάνουν την πρώτη κίνηση, να είστε βέβαιοι ότι, εάν
προκληθώ, αυτήν την εξέλιξη θα την εμποδίσω. Εγώ δεν έχω τίποτε να φοβηθώ και
τίποτε να χάσω. Άλλοι έχουν να χάσουν πολλά».

Τα κομματικά στελέχη ζήτησαν να πληροφορηθούν για τα πρόσωπα που κρύβονται
πίσω από τις ενδεχόμενες πρωτοβουλίες Αβραμόπουλου και ο κ. Κ. Καραμανλής τους
απάντησε: «Δεν αναφέρομαι σε πρόσωπα, ούτε μου αρέσει να προσωποποιώ
καταστάσεις, αλλά είμαι βέβαιος ότι αυτοί θα εμποδισθούν. Γιατί έχει
διαμορφωθεί μια τεράστια κοινωνική πλειοψηφία, στην οποία συμμετέχουν πλέον
ακόμη και άνθρωποι που ποτέ στο παρελθόν δεν ψήφιζαν τη Ν.Δ.».

Ο κ. Κ. Καραμανλής έκανε την πρόβλεψη ότι το κόμμα του θα είναι ο νικητής των
ευρωεκλογών. «Όλες οι δημοσκοπήσεις δείχνουν ­ είπε ­ ότι διαρκώς διευρύνεται
η απόσταση που μας χωρίζει από το ΠΑΣΟΚ. Είμαι από τη φύση μου ιδιαίτερα
συγκρατημένος, αλλά διαβλέπω ότι η τροχιά εξουσίας στην οποία έχουμε εισέλθει
δεν μπορεί να αντιστραφεί. Για να μπορεί κανείς να μιλήσει για αντιστροφή,
πρέπει να γίνουν πολλά και μεγάλα σφάλματα. Και επειδή έχουμε νου και γνώση
και εμπειρία πλέον, σας λέω ότι μικρά σφάλματα μπορεί να γίνουν, αλλά όχι
τέτοια που να αναστρέψουν την πορεία μας».

Στην πλατεία Κοτζιά εξακολουθεί να επικρατεί σιωπή. Η απάντηση των συνεργατών
του δημάρχου είναι πάντα η ίδια, ότι δηλαδή ο κ. Δ. Αβραμόπουλος δεν έχει
αποκαλύψει σε κανέναν τις επόμενες κινήσεις του. Στη Ρηγίλλης πάντως είναι
βέβαιοι ότι μέχρι το Πάσχα θα έχει ανακοινωθεί το νέο κόμμα. Προσθέτουν
μάλιστα ότι ο δήμαρχος με την ομιλία του στην ορκωμοσία δεν άφησε καμία
αμφιβολία για τα σχέδιά του, αφού ήταν η καλύτερη ευκαιρία εάν το επιθυμούσε
να κλείσει αυτό το θέμα λέγοντας ότι θα τηρήσει την υπόσχεσή του για εξάντληση
της τετραετίας, αλλά απέφυγε με πολύ έξυπνο τρόπο να το πει.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16353N091</ED>
<ID>
ID:18795

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N09&aa=1</URL></REF>


Article

<CATEGORY>vin04</CATEGORY>

 <H5></H5><H5>Σύμπνοια Αθήνας - Λευκωσίας για S-300
</H5><H5>ΠΑΣΟΚ: νέα διαμάχη για την εγγραφή μελών
</H5><H2>ΚΑΙ ΤΑ ΛΟΙΠΑ...
</H2>
ΟΛΑ μέλι-γάλα στις σχέσεις Αθήνας - Λευκωσίας. Μετά τις πρόσφατες αψιμαχίες
γύρω από την υπόθεση των πυραύλων S-300, οι Γιώργος Παπανδρέου και Γιαννάκης
Κασουλίδης προσπάθησαν χθες να δώσουν εικόνα σύμπνοιας και συντονισμού.

Ο αναπληρωτής υπουργός Εξωτερικών Γ. Παπανδρέου που βρίσκεται στη Λευκωσία
και ο Κύπριος υπουργός Εξωτερικών έδωσαν κοινή συνέντευξη Τύπου στην οποία
υπογράμμισαν την προσήλωση των δύο κυβερνήσεων στον στόχο αυτόν. Ο κ.
Κασουλίδης μάλιστα είπε ότι εκείνο που μέτρησε στην απόφαση για ματαίωση της
εγκατάστασης των πυραύλων στην Κύπρο ήταν η πορεία προς την πλήρη ένταξη.

Ο Γ. Παπανδρέου επισήμανε ότι η Ευρώπη θα πρέπει να αναπτύξει πρωτοβουλίες
για τη λύση του Κυπριακού. Σημείωσε ωστόσο ότι είτε λυθεί είτε όχι το
πρόβλημα, η Κύπρος θα ενταχθεί στην Ευρωπαϊκή Ένωση. Διαβεβαίωσε ακόμα ότι δεν
υπάρχει καμιά υποχώρηση από το δόγμα του ενιαίου αμυντικού χώρου. Αναφερόμενος
δε στην υπόθεση των πυραύλων, ο κ. Παπανδρέου είπε ότι το μάθημα που εξάγεται
είναι ότι θα πρέπει να μιλούμε λιγότερο και να κάνουμε περισσότερα.

Ο αναπληρωτής υπουργός Εξωτερικών συναντήθηκε με τον πρόεδρο Κληρίδη, τον
Αρχιεπίσκοπο και την πολιτική ηγεσία.

ΝΕΟ επεισόδιο στο σίριαλ των μελών «μιας χρήσεως» στο ΠΑΣΟΚ. Στελέχη της
λεγόμενης εσωκομματικής αντιπολίτευσης αμφισβητούν ότι οι κρινόμενες
περιπτώσεις εγγραφής νέων μελών από το Πειθαρχικό περιορίζονται στις 6.500,
όπως δημοσιοποιεί η πλειοψηφία. Κι αυτό καθώς, όπως υποστηρίζουν, στην
Επιτροπή Δεοντολογίας φθάνουν συνεχώς νέες καταγγελίες και ενστάσεις, που κατ'
ορισμένους μπορεί να αφορούν 15.000 εγγραφές.

Παράλληλα, οι αμφιβολίες των στελεχών της μειοψηφίας ενισχύονται από μια σειρά
ελλείψεων ή λανθασμένων στοιχείων που έχουν εντοπίσει σε μηχανογραφικές
καταστάσεις. Ως παραδείγματα αναφέρουν ότι σε δεκάδες εγγραφές υπάρχουν:

* Αναγραφές ως ημερομηνία γέννησης την 1-1-1999, δηλαδή ότι τα μέλη αυτά
είναι... ασαράντιστα! Ανάλογη καταγγελία έχουν κάνει προς το Πειθαρχικό και 6
μέλη της Ν.Ε. Β1 Αθήνας για 14 μέλη της Θεματικής Οργάνωσης Ποιότητας Ζωής. Τα
μέλη αυτά, αναφέρεται χαρακτηριστικά στην ένσταση, «φέρονται ότι ζήτησαν να
γίνουν μέλη του ΠΑΣΟΚ τον Σεπτέμβριο του 1998, δηλαδή τρεις μήνες πριν γεννηθούν!».

* Καταχωρήσεις με τον ίδιο αριθμό μητρώου ή με κενά σε βασικά στοιχεία ταυτότητας.

Η Χαριλάου Τρικούπη απορρίπτει με οργή τις αιτιάσεις αυτές, καλεί τη μειοψηφία
ότι «αν έχει τέτοια στοιχεία, ας τα παρουσιάσει» και τονίζει ότι με την
πρακτική αυτή διασύρεται ολόκληρο το ΠΑΣΟΚ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16353N092</ED>
<ID>
ID:18833

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N09&aa=2</URL></REF>


Article

<CATEGORY>vin04</CATEGORY>

 <H2>10 συνδυασμοί στις εκλογές των δικηγόρων
</H2>
ΑΠΟ ΤΗ Δευτέρα ξεκινά κι επισήμως ο προεκλογικός αγώνας στον χώρο των
δικηγόρων και στην εκλογική μάχη για την προεδρία και την εκπροσώπηση στο νέο
διοικητικό συμβούλιο του Δικηγορικού Συλλόγου της Αθήνας (ΔΣΑ) αναμένεται να
συμμετάσχουν τουλάχιστον 10 συνδυασμοί.

Και αυτή τη φορά είναι βέβαιο ότι στις εκλογές θα πάρουν μέρος τόσο
μεμονωμένοι υποψήφιοι (για την προεδρία) όσο και ανεξάρτητοι συνδυασμοί χωρίς
επικεφαλής υποψήφιο πρόεδρο (διεκδικώντας θέση μόνο στο συμβούλιο).

Η προθεσμία υποβολής υποψηφιοτήτων λήγει αύριο τα μεσάνυχτα και η συγκρότηση
των περισσότερων ψηφοδελτίων ­ που έχουν ήδη εξασφαλίσει και κομματική στήριξη
­ έχουν ήδη ολοκληρωθεί.

ΟΙ ΓΥΡΟΙ

Ο πρώτος γύρος των εκλογών θα διεξαχθεί στις 28/2 και 1/3 και ο δεύτερος γύρος
­ που θεωρείται ότι θα υπάρξει για την εκλογή προέδρου ­ μία εβδομάδα
αργότερα, στις 7 και 8/3. Παρά τον μεγάλο αριθμό υποψηφίων, πάντως, η θέση του
προέδρου του ΔΣΑ έχει, ουσιαστικά, μόνο τρεις διεκδικητές: τον Αρ. Οικονομίδη
που υποστηρίζεται από τους δικηγόρους που πρόσκεινται στο ΠΑΣΟΚ, τον Δημ.
Παξινό που στηρίζει η Ν.Δ. και τον νυν πρόεδρο του Συλλόγου Αντ. Ρουπακιώτη, ο
οποίος έχει την υποστήριξη του Συνασπισμού.

Πέραν αυτών, εντός του Σαββατοκύριακου θα αποφασιστεί η πορεία που θα
ακολουθήσει τελικώς ο επί σειρά ετών σύμβουλος του ΔΣΑ (με τους συνδυασμούς
που στήριξε το ΠΑΣΟΚ) Παν. Γαλετσέλης, στενός συνεργάτης του προέδρου του
ΔΗΚΚΙ Δημ. Τσοβόλα. Έως χθες παρέμενε ανοικτό το ενδεχόμενο ο κ. Γαλετσέλης να
μη συγκροτήσει ψηφοδέλτιο (που θα στηριχθεί από το ΔΗΚΚΙ), αλλά να κατέλθει
στις εκλογές συνεργαζόμενος με τον Αρ. Οικονομίδη, εξέλιξη που θα οδηγήσει και
σε αυτές τις εκλογές σε συνεργασία ΠΑΣΟΚ - ΔΗΚΚΙ (σ.σ.: όπως είχε συμβεί το
1996 με την υποψηφιότητα του Κων. Νταϊλιάνα).

Εξάλλου, την υποψηφιότητα του νυν συμβούλου του ΔΣΑ Βασ. Δημόπουλου θα
στηρίξει και στη νέα εκλογική αναμέτρηση το ΚΚΕ, ενώ υποψηφιότητα για τη θέση
του προέδρου υποβάλλει και ο συνταγματολόγος Ανδ. Δημητρόπουλος, ως επικεφαλής
της Ένωσης Ενεργών Πολιτών.

Συμμετοχή στις εκλογές έχουν επίσης ανακοινώσει η Εναλλακτική Παρέμβαση
Δικηγόρων (χωρίς υποψήφιο πρόεδρο), οι Δικηγόροι Σε Κίνηση, και η Κίνηση
Επαγγελματιών Δικηγόρων Αθήνας.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N09</CAT>
<ED>
Κωδικός άρθρου: A16353N093</ED>
<ID>
ID:18864

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N09&aa=3</URL></REF>


Article

<CATEGORY>vin04</CATEGORY>

 <H5>Έτοιμοι, ζεστοί, ώριμοι για το Κύπελλο
</H5><H2>30 ΕΡΩΤΗΣΕΙΣ
</H2><H2>ΝΙΚΟΣ ΧΑΤΖΗΣ
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΜΠΑΣΚΕΤΜΠΟΛΙΣΤΑΣ ΤΗΣ ΑΕΚ

ΓΕΝΝΗΘΗΚΕ: Στις 3 Ιουνίου 1976 στην Καλαμάτα.

ΛΑΤΡΕΥΕΙ: Την οικογένειά του.

ΔΕΝ ΣΥΓΧΩΡΕΙ: Την υποκρισία.

ΕΡΩΤΕΥΕΤΑΙ: Δύσκολα.

ΑΠΕΧΘΑΝΕΤΑΙ: Το ψέμα.

ΘΑ ΚΑΛΟΥΣΕ ΣΕ ΔΕΙΠΝΟ: Γιατί να σας αποκαλύψω;

Τέταρτη και... φαρμακερή φιλοδοξεί πως θα είναι για την ΑΕΚ η συμμετοχή της
σε φάιναλ φορ Κυπελλου ο Νίκος Χατζής. Ο γκαρντ της «Ένωσης» πιστεύει πως ο
ερχομός του Κώστα Πολίτη στο τιμόνι της ομάδας άλλαξε την ψυχολογία και εξηγεί
για ποιους λόγους αυτό το Κύπελλο αποτελεί ευκαιρία για την ΑΕΚ. Ο
συναγωνισμός με τον Μπάνε Πρέλεβιτς τον έχει βοηθήσει σημαντικά, ενώ μόλις
βρει χρόνο και ηρεμήσουν τα πράγματα, θα ρωτήσει τον ευρωκόουτς για την
κατάκτηση του Ευρωπαϊκού Πρωταθλήματος το 1987. Ήταν τότε μόλις 11 ετών...

ΕΡ.: Τρεις αποτυχίες σε φάιναλ φορ Κυπέλλου με την ΑΕΚ, τέταρτη;

ΑΠ.: Και... φαρμακερή! Πιστεύω ότι ήρθε η ώρα μας.

ΕΡ.: Σε τι διαφέρει αυτό το φάιναλ φορ;

ΑΠ.: Είμαστε πιο έτοιμοι ­ πιο ζεστοί ­ πιο ώριμοι.

ΕΡ.: Θεωρείς πως είναι μεγάλη ευκαιρία για την ΑΕΚ να κατακτήσει το Κύπελλο;

ΑΠ.: Ναι, γιατί δεν έχει τα μεγαθήρια Παναθηναϊκό και Ολυμπιακό.

ΕΡ.: Ο κόσμος της ΑΕΚ σου έχει μεγάλη αδυναμία...

ΑΠ.: Το ξέρω και θέλω να τους κάνω δώρο το Κύπελλο.

ΕΡ.: Θα αντέξει όμως η ΑΕΚ από τον κλοιό τριών ομάδων της Θεσσαλονίκης;

ΑΠ.: Γιατί όχι; Στην Αθήνα γίνεται και η ομάδα είναι έτοιμη.

ΕΡ.: Η ΑΕΚ είναι πολλά χρόνια χωρίς τίτλο (από το 1981). Τι έφταιξε;

ΑΠ.: Πολλά και τίποτα. Ίσως να μην είχε και τύχη.

ΕΡ.: Αν κατακτήσει η ΑΕΚ το Κύπελλο, με ποιον θα έπινες το νέκταρ της επιτυχίας;

ΑΠ.: Με τους συμπαίκτες μου.

ΕΡ.: Τι άλλαξε ο Κώστας Πολίτης στην ΑΕΚ;

ΑΠ.: Κυρίως την ψυχολογία. Όμως και αγωνιστικά πολλά πράγματα.

ΕΡ.: Και εσύ φαίνεσαι ανανεωμένος. Στα δύο τελευταία παιχνίδια ήσουν ο καλύτερος...

ΑΠ.: Είμαι σε καλή αγωνιστική κατάσταση, έχω ανεβασμένη ψυχολογία και
προπονούμαι δυνατά.

ΕΡ.: Ο κόσμος της ΑΕΚ είναι δικαιολογημένα απογοητευμένος;

ΑΠ.: Ναι. Η αλήθεια είναι ότι τα αποτελέσματα δεν ήταν αυτά που έπρεπε.
Κάνουμε νέο ξεκίνημα.

ΕΡ.: Οι οπαδοί της ΑΕΚ προτιμούν το ποδόσφαιρο, γιατί;

ΑΠ.: Και εγώ δεν βρίσκω άκρη...

ΕΡ.: Πώς θα τους φέρετε πιο κοντά;

ΑΠ.: Μόνο με τις επιτυχίες. Και η κατάκτηση του Κυπέλλου θα ήταν σίγουρα ό,τι καλύτερο.

ΕΡ.: Εσύ παρακολουθείς ποδόσφαιρο;

ΑΠ.: Δυστυχώς μόνο από την τηλεόραση. Η ΑΕΚ και η Καλαμάτα είναι οι αγαπημένες
μου ομάδες.

ΕΡ.: Ποιος είναι ο αντίστοιχος Χατζής του ποδοσφαίρου;

ΑΠ.: Ο καθένας έχει τη δική του προσωπικότητα.

ΕΡ.: Στο Πρωτάθλημα οι ήττες έχουν λαβώσει τον «δικέφαλο»;

ΑΠ.: Όχι, τίποτα ακόμη δεν έχει χαθεί.

ΕΡ.: Πόσο ψηλά μπορεί να πετάξει;

ΑΠ.: Στόχος η Ευρωλίγκα. Πρέπει να δουλέψουμε σκληρά για να πάμε έτοιμοι στα πλέι-οφ.

ΕΡ.: Γιάννης Ιωαννίδης;

ΑΠ.: Καλύτερος Έλληνας προπονητής.

ΕΡ.: Γιώργος Καλαφατάκης;

ΑΠ.: Εξελίξιμος.

ΕΡ.: Κώστας Πολίτης;

ΑΠ.: Τον μαθαίνουμε... Έμπειρος προπονητής και ικανός.

ΕΡ.: Κάνει καλό ο συναγωνισμός με τον Μπάνε Πρέλεβιτς;

ΑΠ.: Αυτό είναι το κλειδί. Ο συναγωνισμός είναι ό,τι καλύτερο σε μια ομάδα ­
κερδισμένοι είμαστε και οι δύο.

ΕΡ.: Η Εθνική ομάδα τι σημαίνει για σένα;

ΑΠ.: Πολλά ­ είναι μεγάλη τιμή.

ΕΡ.: Ευκαιρίες είχες αρκετές;

ΑΠ.: Όχι πολλές, αλλά ελπίζω ότι θα έχω περισσότερες.

ΕΡ.: Πότε θα έρθει η ώρα σου;

ΑΠ.: Είμαι πανέτοιμος. Όποτε με χρειάζονται προσπαθώ να δίνω τον καλύτερο
εαυτό μου.

ΕΡ.: Ρώτησες τον Κώστα Πολίτη (ευρωκόουτς) τίποτα για το 1987;

ΑΠ.: Όχι, δεν πρόλαβα.

ΕΡ.: Αν σου δοθεί η ευκαιρία, τι θα ρωτούσες;

ΑΠ.: Λεπτομέρειες και στοιχεία ­ ήταν μεγάλη στιγμή για το μπάσκετ και τον
ελληνικό αθλητισμό.

ΕΡ.: Αξέχαστη στιγμή;

ΑΠ.: Η κατάκτηση του Παγκοσμίου Πρωταθλήματος Εφήβων.

ΕΡ.: Ελεύθερος χρόνος υπάρχει;

ΑΠ.: Δυστυχώς ελάχιστος.

ΕΡ.: Από μικρός μπήκες στα... βάσανα...

ΑΠ.: Όσοι ασχολούνται επαγγελματικά με τον αθλητισμό καταλαβαίνουν τις θυσίες.

ΕΡ.: Τι είναι για σένα το μπάσκετ;

ΑΠ.: Ένα κομμάτι της ζωής μου.

ΕΡ.: Όνειρό σου;

ΑΠ.: Η κατάκτηση του Κυπέλλου και εύχομαι να πραγματοποιηθεί.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N10</CAT>
<ED>
Κωδικός άρθρου: A16353N101</ED>
<ID>
ID:18791

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N10&aa=1</URL></REF>


Article

<CATEGORY>vin06</CATEGORY>

 <H5>ΜΕΤΑ ΤΗ ΔΟΛΟΦΟΝΙΑ ΤΗΣ ΤΖΟΥΛΙ ΣΚΑΛΙ Ο ΣΚΙΑΔΟΠΟΥΛΟΣ ΤΑ ΜΕΤΕΦΕΡΕ ΣΤ' ΟΝΟΜΑ ΤΟΥ
</H5><H2>100 χιλ. δολάρια το νέο στοιχείο
</H2>
Νέα στοιχεία για την άγρια δολοφονία της πλούσιας Αμερικανίδας καλλονής που
έχει συγκλονίσει το πανελλήνιο προκύπτουν από καταθέσεις του 24χρονου μνηστήρα
και δολοφόνου της Γιώργου Σκιαδόπουλου.

Γιώργος Σκιαδόπουλος. Αφού έβγαλε τα 100 χιλ. δολ. από τον κοινό λογαριασμό,
άνοιξε καινούργιο βιβλιάριο και το 'σκισε

ΜΙΑ ΑΛΛΗ πτυχή, αυτή τη φορά η οικονομική, για τα χρήματα (περίπου 100.000
δολάρια) που είχαν κατατεθεί σε κοινούς τραπεζικούς λογαριασμούς εξετάζεται
από τις αστυνομικές και δικαστικές αρχές.

Πληροφορίες της Ασφάλειας αναφέρουν ότι το ζευγάρι, όταν ήρθε στην Ελλάδα,
στις 12 Δεκεμβρίου, κατέθεσε τα χρήματα σε υποκατάστημα τράπεζας. Χρήματα που
κυρίως προέρχονταν από την αποζημίωση που έδωσε ο εκατομμυριούχος σύζυγος της
Τζούλι Σκάλι μετά το διαζύγιο, για να εξασφαλίσει την επιμέλεια του παιδιού τους.

Όταν συνελήφθη ο Σκιαδόπουλος, βρέθηκαν στην κατοχή του δύο βιβλιάρια. Ένα με
ελάχιστα χρήματα και το δεύτερο με 3.100 δολάρια σε κοινό λογαριασμό.

Από την αρχή οι αξιωματικοί της Ασφάλειας διερευνούσαν τι απέγιναν τα υπόλοιπα
χρήματα. Στην αρχική του κατάθεση ο Σκιαδόπουλος δεν αποκάλυψε τίποτα.
Αργότερα, στην εξέτασή του στην Καβάλα, σύμφωνα με πληροφορίες από την
Ασφάλεια, παραδέχθηκε ότι μετά τη δολοφονία μετέφερε το ποσό των 95.000
δολαρίων και άλλων 4.000 δολαρίων, που ήταν σε κοινό λογαριασμό, στο όνομά του
και στη συνέχεια έσκισε τα δύο βιβλιάρια.

Επίσης, πληροφορίες της Αστυνομίας αναφέρουν ότι ο Σκιαδόπουλος είχε δώσει
προκαταβολή 500.000 δρχ. για την αγορά ενός αυτοκίνητου, η οποία τελικά δεν έγινε.

ΔΕΝ ΑΝΤΕΔΡΑΣΕ

Τα χρήματα που πήρε από τον πρώην σύζυγό της η 30χρονη είναι το νέο στοιχείο
στην άγρια δολοφονία της

Το τέλος ήρθε μέσα σε τρία λεπτά. Η άτυχη Τζούλι αιφνιδιάστηκε και δεν πρόλαβε
να αντιδράσει στην επίθεση του δολοφόνου. Το παραδέχθηκε ο δολοφόνος και το
επιβεβαίωσε ο έμπειρος ιατροδικαστής Φίλιππος Κουτσάφτης, ο οποίος χθες το
μεσημέρι έκανε τη νεκροτομή στο μισοκαμένο ακέφαλο σώμα της άτυχης γυναίκας.
Από την εξέταση δεν διαπίστωσε ίχνη πάλης ή κάποια άλλα σημάδια που να
φανερώνουν ότι η άτυχη γυναίκα προέβαλε και την παραμικρή αντίσταση. Οι
συνθήκες κάτω από τις οποίες έγινε το φρικιαστικό έγκλημα και ο αποκεφαλισμός
του θύματος δεν έχουν φωτισθεί από τη νεκροτομή.

Ο ιατροδικαστής κ. Κουτσάφτης δεν είναι ακόμα σε θέση να επιβεβαιώσει τους
ισχυρισμούς του δολοφόνου, ότι στραγγάλισε το θύμα του. Δεν μπορεί επίσης να
δώσει απάντηση στο ερώτημα αν η γυναίκα ζούσε ακόμα όταν της έκοψε το κεφάλι ο δολοφόνος.

«Λείπει το βασικότερο στοιχείο, ο λαιμός, επειδή ο δράστης αποκεφάλισε το
θύμα. Υπάρχουν στοιχεία στους πνεύμονες που φανερώνουν ασφυκτικό θάνατο. Δεν
μπορώ να διαπιστώσω, όμως, αν ο θάνατος προκλήθηκε από στραγγαλισμό, πνιγμό ή
άλλη αιτία», είπε ο ιατροδικαστής.

ΕΞΕΤΑΣΕΙΣ

Για τις συνθήκες της δολοφονίας και του αποκεφαλισμού θα γίνουν και άλλες
εξετάσεις, ιστολογικές και εργαστηριακές, οι οποίες αναμένεται να ολοκληρωθούν
σε δέκα ημέρες. Τότε ο ιατροδικαστής θα έχει πληρέστερη εικόνα για το
φρικιαστικό έγκλημα. Τη Δευτέρα οι συνήγοροι του Γ. Σκιαδόπουλου θα καταθέσουν
απολογητικό υπόμνημα, όπου ο δράστης θα περιγράφει λεπτομερώς τους λόγους που
τον οδήγησαν στο αποτρόπαιο έγκλημα. Το υπόμνημα θα διαβιβασθεί στην τακτική
ανακρίτρια, η οποία θα το συμπεριλάβει στο ανακριτικό υλικό της υπόθεσης.

Οι συνήγοροι του Σκιαδόπουλου και η οικογένειά του κατά πάσα πιθανότητα θα
ζητήσουν τη διενέργεια ψυχιατρικής πραγματογνωμοσύνης. Την τελική, όμως,
απόφαση θα πάρουν η ανακρίτρια και εισαγγελέας Καβάλας, αφού ζητήσουν την
επιστημονική άποψη ψυχιάτρου του ΕΣΥ που θα εξετάσει τον κατηγορούμενο.

«Στην κακιά ώρα» αποδίδουν τη φρικιαστική δολοφονία οι συγγενείς του
Σκιαδόπουλου στις καταθέσεις τους. Επέμεναν ότι ο Σκιαδόπουλος λάτρευε την
Τζούλι και ότι ποτέ δεν της συμπεριφέρθηκε άσχημα στο χρονικό διάστημα που το
ζευγάρι έμενε στην Καβάλα.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16353N111</ED>
<ID>
ID:18752

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Γέλιο δευτερολέπτων
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

­ ΕΙΝΑΙ ένα Αμερικανάκι, το οποίο ρωτάει το συνομήλικό του Ινδιανάκι: Γειά
σου, εμένα με λένε Τζον, εσένα πώς σε λένε; Και το Ινδιανάκι απαντάει
ντροπαλά: Εμένα με λένε «ο μικρός βράχος που ξεκόλλησε από την κορυφή του
λόφου και έπεσε στο ρυάκι που κυλάει στην άκρη του χωριού», αλλά οι φίλοι μου
με φωνάζουν «πλατς».

­ Τι είναι για έναν ανθρωποφάγο μια έγκυος μελαψή καλλονή; Μα τι άλλο: Κίντερ έκπληξη.

­ Δυο φίλοι βγαίνουν από το καζίνο ταπί και βρίσκουν μπροστά τους ένα
δεκαχίλιαρο. Αποφασίζουν να ξαναμπούν μέσα και να το παίξουν. Σε ποιο νούμερο
όμως; Ρωτάει ο ένας τον άλλον: Πόσες φορές φιλάς την ημέρα τη γυναίκα σου;
Τέσσερις φορές, απαντάει. Ωραία, τέσσερις εσύ και τρεις εγώ, επτά. Θα
ποντάρουμε στο επτά. Πέφτει το δεκαχίλιαρο στο επτά. Γυρνάει η ρουλέτα και η
μπίλια σκαλώνει στο μηδέν. Και το σχόλιο των χαμένων: Αν λέγαμε την αλήθεια,
θα κερδίζαμε.

­ Τι είναι δέκα χιλιάδες δικηγόροι στον πάτο της θάλασσας; Θεία δίκη!

­ Τι κάνουν εκατό ξανθιές στον πάτο της θάλασσας; Ψάχνουν τον Λεονάρντο ντι Κάπριο.

Πρόκειται για τα ανέκδοτα που ακούστηκαν την εβδομάδα στο γραφείο.

Γέλιο δευτερολέπτων. Για να αλλάξει η διάθεση, το κλίμα, η ατμόσφαιρα. Σ΄ έναν
χώρο γκρίζο. Βομβαρδισμένοι με τη δυστυχία της καθημερινής είδησης. Ένα
διάλειμμα στη ρουτίνα της δουλειάς, χρησιμοποιώντας έναν κοινό, ευχάριστο ­
εντός και εκτός γραφείου ­ κώδικα επικοινωνίας.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N11</CAT>
<ED>
Κωδικός άρθρου: A16353N112</ED>
<ID>
ID:18837

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N11&aa=2</URL></REF>


Article

<CATEGORY>vin06</CATEGORY>

 <H5>«ΠΑΡΑΘΥΡΟ» ΝΟΜΙΜΟΠΟΙΗΣΗΣ ΧΙΛΙΑΔΩΝ ΠΑΡΑΛΙΑΚΩΝ ΚΤΙΣΜΑΤΩΝ ΑΦΗΝΕΙ ΣΧΕΔΙΟ ΝΟΜΟΥ
</H5><H5>Ούτε άμμος στις παραλίες
</H5><H2>Σωσίβιο σε αυθαίρετα
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Ανοικτό παράθυρο για νομιμοποιήσεις χιλιάδων αυθαιρέτων που έχουν ήδη
κτισθεί στην παραλία αφήνει το σχέδιο νόμου «Για τον αιγιαλό και την παραλία»,
που ήδη έχει ετοιμάσει το υπουργείο και το οποίο σύντομα πρόκειται να
κατατεθεί στη Βουλή.

ΤΟ ΝΟΜΟΣΧΕΔΙΟ όμως θεσπίζει βαριά πρόστιμα και αυστηρές ποινές που προβλέπουν
μέχρι και φυλάκιση τουλάχιστον ενός έτους για όσους προχωρήσουν από εδώ και
πέρα σε παράνομη δόμηση μέσα στα όρια του αιγιαλού - παραλίας. Για τους
παραβάτες αυτούς θα παραμονεύουν οι μπουλντόζες που θα προχωρούν σε κατεδαφίσεις.

Παράλληλα, προβλέπεται η παραχώρηση ­ με δημοπρασία ­ της χρήσης βραχονησίδων,
υφάλων, σκοπέλων, καθώς και αβαθών θαλασσίων εκτάσεων. Η παραχώρηση θα γίνεται
για τουριστικούς λόγους, για «την ανάπτυξη της εθνικής οικονομίας», για
αλιευτικούς, γεωργικούς, κτηνοτροφικούς και γενικά επιχειρηματικούς σκοπούς,
αλλά και για κοινωνικούς λόγους. Μάλιστα σε ορισμένες περιπτώσεις θα
επιτρέπεται και η απευθείας ανάθεση σε ιδιώτες επιχειρηματίες.

Στις βασικές διατάξεις του νομοσχεδίου που παρουσιάζουν σήμερα «ΤΑ ΝΕΑ»,
θεσπίζονται επίσης διαδικασίες για τον τρόπο καθορισμού της ζώνης αιγιαλού -
παραλίας (όπου δεν υπάρχει), ενώ με μια σειρά διατάξεις επιχειρείται να
εκσυγχρονισθεί το ισχύον νομικό πλαίσιο.

Ειδικότερα, τρεις συγκεκριμένες διατάξεις που περιλαμβάνονται στο σχέδιο νόμου
ανοίγουν το «παράθυρο» για να νομιμοποιηθούν τα αυθαίρετα που κατά καιρούς
έχουν κτισθεί μέσα στα όρια της ζώνης αιγιαλού - παραλίας. Οι διατάξεις αυτές
προβλέπουν ότι:

* «Η οριογραμμή της παραλίας δεν θα μπορεί να υπερβεί την εγκεκριμένη γραμμή
δόμησης όπου υπάρχει σχέδιο πόλεως ή αυτήν τη γραμμή που έχει διαμορφωθεί εκ
των πραγμάτων σε περιοχές που δεν υπάρχει εγκεκριμένο ρυμοτομικό σχέδιο».
Δηλαδή θα τη «γλιτώσουν» και όσοι έχουν κτίσει μέσα στην παραλία δημιουργώντας
με το πέρασμα των χρόνων μια πραγματική γραμμή δόμησης. Το ισχύον νομικό
πλαίσιο που στην περίπτωση αυτή καταργείται, προβλέπει ότι η οριογραμμή
παραλίας δεν δεσμεύεται από την ύπαρξη ρυμοτομικού σχεδίου και μπορεί να
τέμνει και κτίσματα. Στο νομοσχέδιο αναφέρεται ότι η κατάργηση της διάταξης
αυτής γίνεται γιατί το προηγούμενο νομικό καθεστώς έχει καταστεί ανενεργό,
καθώς ποτέ δεν υλοποιήθηκαν οι προβλεπόμενες απαλλοτριώσεις.

Θα πρέπει να σημειωθεί ότι η διάταξη αυτή αφορά πολλούς παραδοσιακούς
οικισμούς, αλλά μαζί με αυτούς ωφελούνται και χιλιάδες άλλες περιπτώσεις
πολυτελών κατοικιών που κτίσθηκαν κοντά στην παραλία τις τελευταίες δεκαετίες.

* Για τους ιδιοκτήτες των κτημάτων που βρίσκονται μέσα στη ζώνη της παραλίας
προβλέπεται ότι δεν θα μπορούν να κτίσουν, να φυτέψουν ή να κάνουν άλλες
πράξεις μόνο για δύο χρόνια από την οριοθέτηση της ζώνης. Αν το διάστημα αυτό
παρέλθει χωρίς να γίνει απαλλοτρίωση, τότε θα μπορούν να κτίσουν και να κάνουν
οποιεσδήποτε άλλες ενέργειες στα κτήματά τους.

* Για τεχνικά έργα που έχουν κατασκευασθεί από το ίδιο το Δημόσιο στην παραλία
και είναι παράνομα προβλέπεται ότι θα επανεξετασθούν με ανοικτό το ενδεχόμενο
να νομιμοποιηθούν όσα από αυτά κριθούν απαραίτητα. Εκτός των άλλων με το νομοσχέδιο:

* Επισπεύδονται οι διαδικασίες για τον καθορισμό της γραμμής αιγιαλού -
παραλίας σε περιοχές που πρέπει να περιληφθούν στο Εθνικό Κτηματολόγιο.
Παράλληλα δίνονται οι ορισμοί των λιμανιών και των λιμενικών έργων.

* Προβλέπεται σταθερό πλαίσιο με το οποίο δεν θα μπορεί να αμφισβητηθεί στα
δικαστήρια η ζώνη αιγιαλού - παραλίας.

ΟΥΤΕ με μεταφορά άμμου σε μία βραχώδη περιοχή δεν είναι επιτρεπτή η αλλοίωση
της φυσιογνωμίας μιας παραλίας, εάν δεν εξυπηρετείται ιδιαίτερος λόγος
δημοσίου συμφέροντος. Αυτό σημειώνει με χθεσινή απόφασή του το Συμβούλιο της
Επικρατείας (Ε' Τμήμα), με την οποία ακύρωσε την έγκριση που είχαν δώσει το
ΥΠΕΧΩΔΕ και το υπουργείο Εμπορικής Ναυτιλίας σε ξενοδοχειακή μονάδα στην
παραθαλάσσια περιοχή Αχλαδοχώρι Μεσσηνίας να σκεπάσει με άμμο ένα τμήμα της
παραλιακής ζώνης που κάλυπταν μικρά βράχια, ώστε αυτό να μπορεί να
χρησιμοποιείται από τους παραθεριστές, πελάτες του ξενοδοχείου.

Το αρμόδιο τμήμα του ΣτΕ, αποδεχόμενο την προσφυγή μονίμων κατοίκων της
περιοχής, έκρινε ότι είναι ανεπίτρεπτη η αλλοίωση της φυσιογνωμίας μιας
παραλίας όχι μόνο με τεχνικές παρεμβάσεις (τσιμεντοποιήσεις κ.ά.), αλλά με
κάθε παρέμβαση, όπως στη συγκεκριμένη περίπτωση με τη μεταφορά άμμου, ώστε να
μετατραπεί ένα τμήμα της παραλίας από βραχώδες σε αμμώδες.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16353N131</ED>
<ID>
ID:18753

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N13&aa=1</URL></REF>


Article

<CATEGORY>vin06</CATEGORY>

 <H2>Νέος αυτοκινητόδρομος από την Τρίπολη στην Καλαμάτα
</H2>
ΝΕΟΣ ΣΥΓΧΡΟΝΟΣ αυτοκινητόδρομος, συνολικού μήκους 88 χιλιομέτρων και
προϋπολογισμού 105 δισεκατομμυρίων δραχμών, έχει ήδη αρχίσει να κατασκευάζεται
για τη βελτίωση της οδικής σύνδεσης της Τρίπολης με την Καλαμάτα. Με την
ολοκλήρωση του νέου αυτοκινητόδρομου, εκτός του ότι θα συντομευτεί σημαντικά η
διαδρομή από την Αθήνα μέχρι την Καλαμάτα, θα μπορέσει να αξιοποιηθεί καλύτερα
και το λιμάνι της Καλαμάτας, ενώ με τη σχεδιαζόμενη βελτίωση (κατασκευή επίσης
αυτοκινητοδρόμου) του οδικού δικτύου από την Πάτρα μέχρι την Καλαμάτα, η
Πελοπόννησος θα αποκτήσει ένα από τα πλέον σύγχρονα οδικά δίκτυα της χώρας.
Θυμίζουμε ότι ήδη λειτουργεί ο αυτοκινητόδρομος Κόρινθος - Τρίπολη, ενώ και το
τμήμα Πάτρα - Κόρινθος έχει ενταχθεί στα έργα του ΠΑΘΕ (αυτοκινητόδρομος Πάτρα
- Αθήνα - Θεσσαλονίκη - Εύζωνοι).

Στον αυτοκινητόδρομο Τρίπολης - Καλαμάτας κατασκευάζονται ήδη τα τμήματα: Από
την Τρίπολη μέχρι το Καλογερικό (περίπου 8 χιλιόμετρα). Από Παραδείσια μέχρι
Τσακώνα, μήκους περίπου 8 χιλιομέτρων και τέσσερα χιλιόμετρα στη νέα είσοδο
της Καλαμάτας. Τον ερχόμενο Μάιο θα δημοπρατηθεί η κατασκευή του τμήματος στην
περιοχή Καλογερικού (μήκους περίπου 3 χιλιομέτρων), ενώ μέσα στο 1999 θα
δημοπρατηθεί και ένα μικρό τμήμα (μήκους ενός χιλιομέτρου) μετά την Ασέα.
Σύντομα αναμένεται να ξεκινήσει η κατασκευή του τμήματος μήκους 10
χιλιομέτρων, η οποία έχει ήδη δημοπρατηθεί και έχει επιλεγεί ανάδοχος. Η
κατασκευή της σήραγγας Ραψομάτη θα ξαναδημοπρατηθεί σύντομα, αφού ο ανάδοχος
που προέκυψε κατά την πρώτη δημοπρασία απεδείχθη ότι δεν ήταν σε θέση να
κατασκευάσει το έργο. Το τμήμα από την έξοδο της σήραγγας Ραψομάτη μέχρι τον
σιδηροδρομικό σταθμό Λεύκτρων, μήκους 8 χιλιομέτρων, δημοπρατήθηκε στις 22
Δεκεμβρίου. Για τα υπόλοιπα 50 χιλιόμετρα, από το υπουργείο Περιβάλλοντος,
Χωροταξίας και Δημ. Έργων γίνονται ήδη οι σχετικές μελέτες και αναζητούνται οι
πηγές χρηματοδότησης της κατασκευής τους, που μάλλον θα είναι το Γ' Κοινοτικό
Πλαίσιο Στήριξης...
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16353N132</ED>
<ID>
ID:18807

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N13&aa=2</URL></REF>


Article

<CATEGORY>vin06</CATEGORY>

 <H2>Χιόνια και κρύο στη Β. Ελλάδα
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

ΡΑΓΔΑΙΑ ΕΠΙΔΕΙΝΩΣΗ, με χιόνια στα ορεινά και τσουχτερό κρύο παρουσιάζει από
χθες ο καιρός σε ολόκληρη τη Βόρεια Ελλάδα, όπου σε αρκετές περιοχές η
κυκλοφορία των οχημάτων διεξάγεται με αλυσίδες εξαιτίας των χιονοπτώσεων.
Πυκνό χιόνι έπεσε στη διάρκεια της νύχτας σε ολόκληρη τη Δυτική Μακεδονία,
όπου τα καιρικά φαινόμενα ήταν εντονότερα, ενώ τα χιόνια «έφθασαν» και στις
ορεινές περιοχές έξω από τη Θεσσαλονίκη. Η κυκλοφορία των οχημάτων διεξάγεται
με αλυσίδες στο μεγαλύτερο τμήμα του ορεινού επαρχιακού δικτύου στους Νομούς
Φλώρινας, Καστοριάς, Κοζάνης και Γρεβενών, ενώ με δυσκολία και μόνο με
αλυσίδες κινούνται τα οχήματα προς και από τα χιονοδρομικά κέντρα Σέλι και
Τρία-Πέντε Πηγάδια, στην Ημαθία. <REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N13</CAT>
<ED>
Κωδικός άρθρου: A16353N133</ED>
<ID>
ID:18845

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N13&aa=3</URL></REF>


Article

<CATEGORY>vin06</CATEGORY>

 <H5>Η ΠΑΣΚ ΑΠΟΧΩΡΗΣΕ ΑΠΟ ΤΗ ΣΥΝΕΔΡΙΑΣΗ, ΕΝΩ ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΣΥΝΕΔΡΙΑΖΕΙ
ΚΑΙ ΠΑΛΙ ΣΗΜΕΡΑ ΓΙΑ ΝΑ ΑΠΟΦΑΣΙΣΕΙ ΑΝ ΘΑ ΥΠΟΒΑΛΕΙ ΣΥΓΚΕΚΡΙΜΕΝΗ ΠΡΟΤΑΣΗ ΣΤΟΝ
ΥΠΟΥΡΓΟ Ή ΘΑ ΠΡΟΤΑΞΕΙ ΤΟ ΖΗΤΗΜΑ ΤΩΝ ΑΠΕΡΓΙΑΚΩΝ ΚΙΝΗΤΟΠΟΙΗΣΕΩΝ
</H5><H2>Διχασμένη η ΟΛΜΕ για τον διάλογο με τον Αρσένη
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Μικρή ύφεση σημειώθηκε χθες στο μέτωπο της αναταραχής στα σχολεία. Οι
μαθητές αναδιπλώθηκαν, ενώ το Διοικητικό Συμβούλιο της Ομοσπονδίας των
καθηγητών (ΟΛΜΕ) συνεδριάζει και πάλι σήμερα, υπό την πίεση της ΠΑΣΚ ­ η οποία
χθες αποχώρησε από τη συνεδρίαση ­, για να αποφασίσει αν θα ανταποκριθεί στην
ανοικτή πρόσκληση του υπουργού Παιδείας κ. Γερ. Αρσένη, και μάλιστα
παρουσιάζοντας συγκεκριμένη πρόταση.

Π ΑΡΑΛΛΗΛΑ, ο κυβερνητικός εκπρόσωπος κ. Δ. Ρέππας εξέφρασε την πεποίθηση ότι
«υπάρχει απόθεμα ευθύνης στους εκπαιδευτικούς και τους μαθητές και θα
επανέλθουν στα καθήκοντά τους».

Το Συντονιστικό Αγώνα των σχολείων της Αθήνας ζητεί να συναντηθεί με τον
υπουργό Παιδείας «δίχως όρους και πείσματα» και επισημαίνει ότι «δική του
είναι η λογική ή όλα ή τίποτα».

Το Διοικητικό Συμβούλιο της ΟΛΜΕ πρόκειται να συνεδριάσει και πάλι εντός της
ημέρας, καθώς η χθεσινή συνεδρίαση διεκόπη, επειδή η ΠΑΣΚ αποχώρησε όταν οι
υπόλοιπες παρατάξεις αρνήθηκαν να προτάξουν στη συζήτηση το θέμα της συνέχισης
του διαλόγου με το υπουργείο Παιδείας, εμμένοντας στο ζήτημα των απεργιακών κινητοποιήσεων.

«Η αποχώρησή μας από τη συνεδρίαση ­ τονίζεται σε ανακοίνωση της ΠΑΣΚ ­ είναι
πράξη καταγγελίας μιας αδιάλλακτης και παρελκυστικής στάσης. 
Είναι πράξη αγωνίας και ευθύνης απέναντι στους συναδέλφους μας, τους μαθητές
μας, τους γονείς. 
Για τούτο, δεν είμαστε πλέον διατεθειμένοι να συμμετέχουμε σε εκείνες τις
διαδικασίες του Δ.Σ. της ΟΛΜΕ που απαξιώνουν τον θεσμικό και συνδικαλιστικό
ρόλο μας».

Η ΠΑΣΚ αναμένεται να φέρει και πάλι σήμερα για συζήτηση στη συνεδρίαση του
Διοικητικού Συμβουλίου την πρότασή της για προαιρετική συμμετοχή των μαθητών
στις πανελλαδικές εξετάσεις της Β΄ Λυκείου.

Ωστόσο, ο υφυπουργός Παιδείας κ. Ι. Ανθόπουλος με χθεσινοβραδινές δηλώσεις του
χαρακτήρισε ανεφάρμοστη πρακτικά την προαιρετική συμμετοχή στις πανελλαδικές εξετάσεις.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N14</CAT>
<ED>
Κωδικός άρθρου: A16353N142</ED>
<ID>
ID:18808

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N14&aa=2</URL></REF>


Article

<CATEGORY>vin06</CATEGORY>

 <H2>Οι εξεγερμένοι μαθητές έτοιμοι να επιστρέψουν στα θρανία τους
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

ΤΑΣΕΙΣ αποκλιμάκωσης της κρίσης στην παιδεία διαφάνηκαν καθαρά για πρώτη φορά
χθες. Οι καταλήψεις μειώθηκαν αισθητά, τα μπλόκα στους δρόμους επίσης, ενώ οι
εκπρόσωποι του Συντονιστικού των μαθητών σταμάτησαν να θέτουν πλέον τον όρο
κατάργησης του συνόλου της μεταρρύθμισης για να επανέλθουν στα σχολεία.

Δήλωσαν έτοιμοι να επιστρέψουν στα θρανία τους, εφόσον λυθεί το ζήτημα των
εξετάσεων στη Β' Λυκείου, ρυθμιστεί το θέμα των ΤΕΕ και αναγνωριστεί ο ρόλος
τους στην εκπροσώπηση του μαθητικού κινήματος από τον υπουργό Παιδείας, με τον
οποίον ζητούν εδώ και μέρες να συναντηθούν.

Οι κινητοποιημένοι μαθητές τείνουν να επιστρέψουν με τη γλυκιά κούραση που
αφήνει η έντονη δράση τους, αφού κατάφεραν να φέρουν την παιδεία στην πρώτη
γραμμή της επικαιρότητας για πολύ καιρό, να κινήσουν τη διαδικασία για τις
απαραίτητες διορθώσεις και να μας κάνουν όλους να αναρωτηθούμε σοβαρά για το
μέλλον των παιδιών μας. 
Και ώριμοι, αφού (εξαιρώντας λίγα θλιβερά παρατράγουδα που συνέβησαν στη
διάρκεια των κινητοποιήσεών τους) δείχνουν να αντιλαμβάνονται ότι περαιτέρω
συνέχιση της κρίσης μόνο σε επικίνδυνες εκτροπές που θα απέβαιναν εις βάρος
τους μπορούσε να οδηγήσει. Όσο για τα αντιδημοκρατικά μέσα πίεσης που
χρησιμοποίησαν τελευταία (μπλόκα), μπορεί κανείς να το συγχωρήσει αφού δεν τα
επινόησαν οι ίδιοι, αλλά τα αντέγραψαν από τους ενηλίκους. Έτσι οι μαθητές που
συγκροτούν το Συντονιστικό Αγώνα Σχολείων Αθήνας συναντήθηκαν χθες με τον
πρόεδρο του ΕΣΥΠ κ. Γιάννη Πανάρετο. Αργότερα ο ­ γνωστός πλέον ­ εκπρόσωπός
τους Γαβρίλος Τσαρκαντόγλου δήλωσε (στο ραδιόφωνο του Skai): «Εμείς θα
συνεχίσουμε να ζητάμε την κατάργηση της μεταρρύθμισης, όμως εδώ που έχουν
φτάσει τα πράγματα δεν μπορούμε να συνεχίσουμε με τη νοοτροπία όλα ή τίποτα. Η
κρίση έφτασε στο απροχώρητο, όπως και η αγανάκτηση πολλών και κινδυνεύουμε να
χάσουμε τη χρόνια. Γι' αυτό ζητάμε διάλογο με τον υπουργό Παιδείας με σκοπό να
ανοίξουν τα σχολεία».

Ο συμμαθητής του Λεων. Σακκάς πρόσθεσε ότι αν καταργηθούν οι πανελλαδικές
είναι «σαν να καταργείται η ουσία του νόμου», ζήτησε εκτός από τις εξετάσεις
της Β' Λυκείου να καταργηθεί και ο όρος της 18μηνης προϋπηρεσίας αποφοίτων των
ΤΕΕ για εισαγωγή στα ΤΕΙ και διαμαρτυρήθηκε ότι ενώ οι εκπρόσωποι του
Συντονιστικού έχουν γίνει δεκτοί ως εκπρόσωποι των μαθητών από όλα τα κόμματα,
τον Πρόεδρο της Βουλής και το ΕΣΥΠ, εντούτοις ο κ. Αρσένης δεν έχει έως τώρα
αποδεχτεί το αίτημά τους για συνάντηση μαζί του.

Στο μέτωπο των μαθητικών μπλόκων, η αποκλιμάκωση έγινε ήδη χθες αισθητή, καθώς
η ταλαιπωρία των οδηγών ήταν μικρότερη από κάθε άλλη φορά. Οι μαθητές έστησαν
μόλις 5 μπλόκα ανά την Αττική (Ελληνικό, Φιλαδέλφεια, Γουδί, Ηλιούπολη, Γλυκά
Νερά). Αλλά και αυτά κράτησαν για λίγη ώρα, χωρίς να δημιουργηθούν παρά
μικροεντάσεις με τους οδηγούς, χάρη στη μεγαλύτερη διαλλακτικότητα των εφήβων.
Αλλά και οι καταλήψεις μειώθηκαν χθες αισθητά και υπολογίζονται σε λιγότερες
από 400 πανελλαδικά. Χαρακτηριστικό είναι ότι στον δήμο της Αθήνας και τους
όμορους, που αποτελούν τον πλέον «σκληρό πυρήνα» των καταλήψεων, τα υπό
κατάληψη σχολεία ήταν χθες 44 (από σύνολο 270), μειώθηκαν δηλαδή κατά 50%
περίπου σε σχέση με αυτές που ξεκίνησαν στις αρχές του μήνα. Στη
Βορειοανατολική Αθήνα μόλις 13-15 σχολεία επί συνόλου 135 έχουν ακόμα
κατάληψη. 
Στον Πειραιά, την Κέρκυρα και την Πάτρα, πάντως, οι καταλήψεις παρέμειναν στα
ίδια επίπεδα, όμως από τη Δευτέρα αναμένεται να μειωθούν παντού και
περισσότερο. 
Πάντως, οι μαθητές δεν υποστέλλουν οριστικά τη σημαία των κινητοποιήσεων.
Οργανώνουν νέο συλλαλητήριο διαμαρτυρίας στις 5 Φεβρουαρίου στο Σύνταγμα, όπου
θα συγκεντρωθούν μαθητές από όλη τη χώρα. Στο μεταξύ, την παρέμβαση του
εισαγγελέα Πειραιά ώστε να ανοίξει η Ιωνίδειος Σχολή που τελεί υπό κατάληψη,
ζήτησαν χθες εκπρόσωποι του συλλόγου γονέων του Γυμνασίου. Ο εισαγγελέας όμως,
ιδιαίτερα προσεκτικός, τους συνέστησε να κάνουν υπομονή μέχρι τη Δευτέρα και
να δείξουν αυτοσυγκράτηση, εκφράζοντας την ελπίδα ότι θα λήξουν οι καταλήψεις. 
Οι γονείς το δέχτηκαν, διαβεβαίωσαν όμως ότι η υπομονή τους ξεπέρασε τα όρια
και τόνισαν ότι αν δεν λήξει άμεσα η κατάληψη, θα προβούν σε μηνύσεις.

* Αλλά και στα πανεπιστήμια οι καταλήψεις έχουν μειωθεί. Χθες συνεδρίασε η
Σύγκλητος του Πολυτεχνείου και αποφάσισε ότι δεν θα χαθεί το 6μηνο, εφόσον δεν
συνεχιστούν οι καταλήψεις στο ΕΜΠ, ενώ σε συνέντευξή του ο γραμματέας της ΔΑΠ
Χρ. Κουρούσης κατήγγειλε τις καταλήψεις «από δήθεν αγωνιστές φοιτητοπατέρες»,
επισημαίνοντας ταυτόχρονα ότι η ΔΑΠ αντιτίθεται στη μεταρρύθμιση.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16353N151</ED>
<ID>
ID:18754

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N15&aa=1</URL></REF>


Article

<CATEGORY>vin06</CATEGORY>

 <H2>Φυλάκιση με αναστολή
</H2>
ΜΕΙΩΝΕΤΑΙ καθημερινά ο αριθμός των υπό κατάληψη σχολείων στην επαρχία με
εξαίρεση την Κέρκυρα, την Πάτρα και τη Λάρισα, όπου τα νούμερα παραμένουν
σταθερά. Στο μεταξύ στον Βόλο, σε 15 ημέρες φυλάκιση με τριετή αναστολή
καταδίκασε χθες το Αυτόφωρο Τριμελές Πλημμελειοδικείο δύο μαθητές του
Πολυκλαδικού Λυκείου, που είχαν συλληφθεί έξω από το σχολείο να κατέχουν
μικροποσότητα χασίς. 
Οι μαθητές ισχυρίστηκαν ότι βρήκαν το χασίς στο προαύλιο του σχολείου και το
δοκίμασαν από περιέργεια.

Εξάλλου, με απόφαση ανακριτή και εισαγγελέα αφέθηκαν προσωρινά ελεύθεροι έξι
μαθητές που συνελήφθησαν σε αίθουσα του Πολυκλαδικού να κατέχουν ποσότητα
χασίς βάρους 20 γραμμαρίων και μία κυνηγετική καραμπίνα.

Την αντίδραση της ΕΛΜΕ Βόλου προκάλεσε η παρέμβαση της εισαγγελέως Πρωτοδικών
κ. Ελένης Μετσοβίτη στις καταλήψεις. 
Η εισαγγελέας παρήγγειλε στις αστυνομικές αρχές τη διενέργεια επείγουσας
προκαταρκτικής εξέτασης σχετικά με τις καταλήψεις. 
Ζητεί να ληφθούν αμέσως καταθέσεις των διευθυντών των σχολείων υπό κατάληψη,
αλλά και να γίνουν γνωστά τα ονόματα των «αυτοαποκαλούμενων» επιτροπών αγώνα ή
των 15μελών συμβουλίων και να ληφθούν απ' αυτούς καταθέσεις.

Αλλά και στην Καβάλα, ο εισαγγελέας Εφετών Θράκης κ. Αργύρης Τσίχλας, σε
έγγραφό του που κοινοποίησε χθες στους προϊσταμένους των Εισαγγελιών
Ορεστιάδας, Αλεξανδρούπολης, Ροδόπης, Ξάνθης, Καβάλας και Δράμας, αναφέρει ότι
«θα λογοδοτούν στη Δικαιοσύνη από τώρα και στο εξής όσοι μαθητές κλείνουν
δρόμους στην Αν. Μακεδονία και Θράκη διαμαρτυρόμενοι για την εκπαιδευτική μεταρρύθμιση».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16353N152</ED>
<ID>
ID:18809

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N15&aa=2</URL></REF>


Article

<CATEGORY>vin06</CATEGORY>

 <H2>Πάπυρος με άγνωστους στίχους του Εμπεδοκλή
</H2>
ΕΝΑΝ πάπυρο με ανέκδοτους στίχους του προ-σωκρατικού φιλοσόφου Εμπεδοκλή, που
ίσως αποτελεί τη μοναδική άμεση μαρτυρία για τη φιλοσοφική του σκέψη,
ανακάλυψαν δύο ελληνιστές επιστήμονες στο Στρασβούργο.

Πρόκειται για τον Βέλγο Αλέν Μαρτέν, ελληνιστή και παπυρολόγο του Ελεύθερου
Πανεπιστημίου των Βρυξελλών, και τον Γερμανό Όλιβερ Πριμαβέζι, ελληνιστή
φιλόλογο του Πανεπιστημίου Γκαίτε της Φρανκφούρτης.

Ο πάπυρος περιέχει 74 στίχους του Έλληνα φιλοσόφου, μεγάλο μέρος των οποίων
ήταν μέχρι σήμερα άγνωστο. Είναι αποσπάσματα ενός πλήρους αντιγράφου των
βιβλίων Ι και ΙΙ της «Φυσικής», που χρονολογείται γύρω στο τέλος του 1ου μ.Χ.
αιώνα, ένα ποίημα διδακτικό μέσω του οποίου ο Εμπεδοκλής απευθύνεται σε ένα μαθητή.

«Πρόκειται για μια μεγάλη ανακάλυψη και ίσως τη μοναδική άμεση μαρτυρία του
έργου του, για το οποίο είχαμε ως τώρα μόνον αναφορές άλλων», εξηγεί ο Αλέν
Μαρτέν, ο οποίος δούλεψε ειδικά για να συγκολλήσει τα 53 κομμάτια που
αποτελούσαν το παζλ του παπύρου.

Ο τελευταίος ανακάλυψε αυτή την ξεχωριστή μαρτυρία «τυχαία» το 1990 ανάμεσα
στους 5.200 πάπυρους της βιβλιοθήκης του Στρασβούργου, εκ των οποίων οι 1.800
είναι ελληνικοί και στην πλειοψηφία τους δεν έχουν μελετηθεί.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N15</CAT>
<ED>
Κωδικός άρθρου: A16353N153</ED>
<ID>
ID:18846

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N15&aa=3</URL></REF>


Article

<CATEGORY>vin06</CATEGORY>

 <H2></H2><H2>Οι «αγώνες» της ήσσονος προσπάθειας
</H2>
<AUTHOR>ΧΡΗΣΤΟΣ ΣΤΟΥΡΝΑΡΑΣ - ΑΧΙΛΛΕΑΣ ΓΡΑΒΑΝΗΣ</AUTHOR>

Τα τελευταία χρόνια, μέσα από την επαφή μας με τους φοιτητές Ιατρικής, που
είναι ­ κατά τεκμήριο ­ οι απόφοιτοι των Λυκείων μας με την κορυφαία
βαθμολογία, διαπιστώνουμε την έντονη αδυναμία τους να απαντήσουν σε προβλήματα
που απαιτούν κριτική σκέψη και ωριμότητα, στοιχεία άκρως απαραίτητα στη μάθηση
της ιατρικής επιστήμης και στην άσκηση του ιατρικού λειτουργήματος στη
συνέχεια. 
Χαρακτηριστική είναι και η δυσχέρειά τους στη σωστή και αποτελεσματική χρήση
της ελληνικής γλώσσας τόσο στη σύνταξή της όσο και στην ορθογραφία της. Οι
διαπιστώσεις δεν μπορεί παρά να οφείλονται κατά κυριότητα στην
αναποτελεσματικότητα της εκπαιδευτικής διαδικασίας στη Μέση Εκπαίδευση και
αποδεικνύουν ότι το Λύκειο έχει πλέον εκτραπεί από τον αρχικό του στόχο, που
ήταν να προσφέρει κύρια και γενική μόρφωση στους νέους. Επιπλέον, το γεγονός
ότι το απολυτήριο δεν μετρούσε ουσιαστικά για την είσοδο στο Πανεπιστήμιο,
αλλά κυρίως η προετοιμασία σε τέσσερα μόνο μαθήματα ­ αντικείμενο πλέον των
φροντιστηρίων ­ είχε ως αποτέλεσμα την ακόμη μεγαλύτερη απαξίωση της
εκπαιδευτικής διαδικασίας στο Λύκειο.

Η ανάγκη αλλαγής αυτού του συστήματος ήταν επιτακτική. Το σχολείο πρέπει να
παρέχει την απαραίτητη μόρφωση για την προετοιμασία των αυριανών πολιτών στον
άκρως ανταγωνιστικό χώρο της Ενωμένης Ευρώπης. Την απόλυτη αυτή ανάγκη
καλείται να αντιμετωπίσει η πρόσφατη εκπαιδευτική μεταρρύθμιση, η οποία
προσπαθεί να επανασυνδέσει το Λύκειο με τους αρχικούς του στόχους, με την
εισαγωγή σύγχρονων νέων μαθημάτων επαναφέροντας παράλληλα την αξιολόγηση του
μαθητή για την είσοδο στο Πανεπιστήμιο στον φυσικό της χώρο. Η αξιολόγηση αυτή
γίνεται σε βάθος χρόνου καταργώντας τη λογική τού «μια κι έξω», έτσι ώστε ο
μαθητής να έχει πολύ περισσότερες ευκαιρίες να αποκτήσει την απαραίτητη
βαθμολογία για την είσοδό του στο Πανεπιστήμιο. Κατά την άποψή μας, το σύστημα
αυτό πριμοδοτεί τον επιμελή και συνεπή μαθητή ελαχιστοποιώντας την πιθανότητα
τυχαίας αποτυχίας του. Επιπλέον, η αξιολόγηση στηρίζεται σε όλα τα μαθήματα
που διδάσκονται στο Λύκειο, προάγοντας έτσι και τη γενικότερη μόρφωση, που
αποτελεί την καρδιά και την ουσία της Μέσης Εκπαίδευσης.

Με οδύνη διαπιστώνουμε ότι αυτά τα τόσο λογικά και εύκολα δεν γίνονται
κατανοητά από τους κατ' εξοχήν ενδιαφερομένους. Μία μικρή μερίδα μαθητών,
υποστηριζόμενη από ακραίες επιλογές κομμάτων και συνδικαλιστών, αρνείται τη
μόρφωσή της. Η επιλογή τους αυτή θα μπορούσε να είναι ανεκτή, εάν δεν
επεβάλλετο με αντιδημοκρατικές πράξεις στο σύνολο των μαθητών. Αποτελούν
ντροπή για την κοινωνία μας οι εικόνες κατάληψης και καταστροφής των σχολείων
ή το κλείσιμο των δρόμων και οι ξυλοδαρμοί πολιτών, όπως η εικόνα που είδαμε
στην τηλεόραση τού ηλικιωμένου να ισοπεδώνεται από κάδο απορριμμάτων
οδηγούμενο από «αγωνιστή μαθητή». Η κατάληψη των εκπαιδευτικών χώρων και ο
αποκλεισμός των δρόμων αποτελούν πράξεις ακραίες, αντισυνταγματικές και
βαθύτατα αντιδημοκρατικές, διότι παρεμποδίζουν βασικές ελευθερίες του πολίτη,
όπως το δικαίωμα στη μόρφωση και στην ελεύθερη μετακίνηση. Αλήθεια, πού είναι
η ευαισθησία των αρμοδίων για την τήρηση των νόμων και την προστασία του
δημοκρατικού πολιτεύματος; Πότε, επιτέλους, η χώρα μας θα αποφασίσει να
εφαρμόζει τους νόμους ανεξάρτητα από πολιτικές ή άλλες σκοπιμότητες;

Μία μερίδα καθηγητών της Μέσης Εκπαίδευσης αντιδρά στη μεταρρύθμιση μετά
πολλών δακρύων κοπτόμενη δήθεν για την αναβάθμιση της δημόσιας εκπαίδευσης.
Αγνοούν μήπως οι καθηγητές αυτοί ότι η δημιουργηθείσα κατάσταση οδήγησε
πολλούς γονείς να μεταφέρουν τα παιδιά τους στα ιδιωτικά σχολεία ή το γεγονός
ότι τα ιδιωτικά φροντιστήρια τους τελευταίους μήνες έχουν στην ουσία αναλάβει
όλο το εκπαιδευτικό έργο; 
Είναι πράγματι λυπηρό να διαπιστώνουμε ότι ορισμένοι καθηγητές υποστηρίζουν,
αν δεν υποκινούν, τους μαθητές τους σε αποχή από την μόρφωση, αλλά και στην
υιοθέτηση αντιδημοκρατικών και παράνομων αγωνιστικών πρακτικών. Ποια είναι η
διαπαιδαγώγηση προς τους μαθητές τους για την τήρηση των νόμων και τον σεβασμό
της δημοκρατίας ­ στοιχεία απαραίτητα μιας αληθινά προοδευτικής και σύγχρονης
κοινωνίας που ξέρει να διαλέγεται και να δίνει παραγωγικές λύσεις σε
αντιθέσεις και προβλήματα της ζωής;

Είναι μήπως λογική διαλόγου η συνολική απόρριψη μιας μεταρρυθμιστικής
προσπάθειας; Αυτή η συμπεριφορά των συγκεκριμένων μαθητών και καθηγητών είναι
αποτέλεσμα της νοοτροπίας της ήσσονος προσπάθειας που έχει επικρατήσει στην
κοινωνία μας τα τελευταία χρόνια. Για να πούμε τα πράγματα με το όνομά τους,
οι μαθητές αυτοί αγωνίζονται για τη διατήρηση ενός αναχρονιστικού συστήματος
που απορρίπτει την ορθή αξιολόγηση και την εμβάθυνση στη γνώση, ενώ
επιβραβεύει την αποστήθιση και την επιφανειακή γνώση. Ορισμένοι καθηγητές από
την πλευρά τους αρνούνται την αξιολόγηση μαθητών και καθηγητών, αλλά και την
αυξημένη προετοιμασία και δουλειά που απαιτεί η νέα εκπαιδευτική διαδικασία.

Ενας άλλος παράγοντας που συμβάλλει στην ολοκλήρωση του εκφυλισμού της
δημόσιας Μέσης Εκπαίδευσης είναι και τα κόμματα της αντιπολίτευσης, τα οποία
βρήκαν «λαμπρό» πεδίο πολιτικής αντιπαράθεσης. Κι αυτό γιατί η αναταραχή στην
ευαίσθητη μαθητική κοινότητα μεταδίδεται γρήγορα και αποτελεσματικά και στο
κοινωνικό σύνολο οξύνοντας τις κοινωνικές αντιθέσεις και δημιουργώντας
συνθήκες «επανάστασης και κοινωνικής αλλαγής». Με ποιο τίμημα για το σύνολο
δεν ενδιαφέρει τελικά. Αυτό που ενδιαφέρει είναι η επίτευξη πρόσκαιρων
πολιτικών στόχων.

Και η κυβέρνηση; Νομίζει ότι με το να ψηφίσει έναν ορθό ­ κατά βάση ­ νόμο
έληξαν οι υποχρεώσεις της; Μια αποτελεσματική εκπαιδευτική μεταρρύθμιση
εφαρμόζεται με την παράλληλη βελτίωση της υλικοτεχνικής υποδομής (βιβλία,
εργαστήρια κ.λπ), με ετοιμότητα για αλλαγές και βελτιώσεις όπου απαιτείται
αλλά και με ουσιαστικές αυξήσεις στις αμοιβές των εκπαιδευτικών, ώστε να είναι
σε θέση να εργαστούν αποκλειστικά και απρόσκοπτα στον χώρο του σχολείου τους. 
Τέλος, η κυβέρνηση έχει καθήκον και υποχρέωση να διαφυλάξει το δικαίωμα της
συντριπτικής πλειοψηφίας των μαθητών στη μόρφωση εφαρμόζοντας τον νόμο,
διατηρώντας τα σχολεία ανοικτά και αποδίδοντας τις ποινικές και άλλες ευθύνες
στους υπαίτιους των καταστροφών της δημόσιας περιουσίας, που είναι ιδιοκτησία
όλων μας.

Ο Χρήστος Στουρνάρας είναι καθηγητής Βιοχημείας στην Ιατρική Σχολή του
Πανεπιστημίου Κρήτης.

Ο Αχιλλέας Γραβάνης είναι αναπληρωτής καθηγητής Φαρμακολογίας στην Ιατρική
Σχολή του Πανεπιστημίου Κρήτης.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N16</CAT>
<ED>
Κωδικός άρθρου: A16353N161</ED>
<ID>
ID:18755

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N16&aa=1</URL></REF>


Article

<CATEGORY>vin06</CATEGORY>

 <H5>ΣΑΡΑΝΤΑ ΧΡΟΝΙΑ ΣΤΟ ΘΕΑΤΡΟ ΚΑΙ ΤΟΝ ΚΙΝΗΜΑΤΟΓΡΑΦΟ, ΠΡΟΣΦΕΡΕΙ ΜΟΝΟ ΓΕΛΙΟ
</H5><H5>Η μελέτη είναι η «προίκα» του ηθοποιού
</H5><H5>Γίναμε αριθμοί στην παγκοσμιοποίηση της οικονομίας
</H5><H2></H2><H2>Σωτήρης Μουστάκας
</H2><H2>«Σαρλό» με πλαστό διαβατήριο
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Μικρός ονειρευόταν να γίνει κάτι που να 'φερνε προς τον Τσάρλι Τσάπλιν.
Έγινε, απλώς, ο Σωτήρης Μουστάκας. Ποιος ξέρει; Αν κώφευε στις παρακλήσεις
«Μιας Ιταλίδας στην Κυψέλη» ­ των παραγωγών της δηλαδή ­ να μην την
εγκαταλείψει για χάρη του Μάικλ Κέιν και της «Μαγιόρκας» του, μπορεί και να
τον ξέραμε διαφορετικά. Ή να μην τον ξέραμε καθόλου. Σημασία έχει ότι μετά 40
χρόνια κινηματογραφικής και θεατρικής παρουσίας ­ την πρώτη θα προτιμούσε να
την ξεχάσει ­ ο Σωτήρης Μουστάκας παραμένει ένας άνθρωπος χαμηλών τόνων, ένας
«νομοταγής πολίτης». Που έχει τη χαρά να έχει προσφέρει γέλιο στον κόσμο και
την επιθυμία να συνεχίσει την τέχνη του με όση αλήθεια κρύβει μέσα του.

Θαύμαζε τον Τσάρλι Τσάπλιν, στα 15 μπήκε στην ΕΟΚΑ

Η πατρική οικογένεια στη Λεμεσό τα 'φερνε δύσκολα βόλτα. Λίγα κτήματα όλη κι
όλη η περιουσία και τι να σου κάνουν όταν έχεις να θρέψεις δέκα στόματα...
Οκτώ αδέλφια, σκορπισμένα σήμερα στην Κύπρο, την Ελλάδα, τον Καναδά και τη
Νότιο Αφρική, και ο μικρότερος όλων ο Σωτήρης.

Αδύνατο ­ σχεδόν κοκαλιάρικο ­ αλλά ζωηρό παιδί, ο Βενιαμίν της οικογένειας,
χανόταν με τις ώρες στον κόσμο του. Και ήταν ο κόσμος του η βιβλιοθήκη της
πόλης. Τα διάλεγε ένα ένα τα βιβλία του και δεν έλεγε να γυρίσει στο σπίτι αν
δεν σουρούπωνε. Τα θεατρικά έργα, ασυζητητί, ήταν η πρώτη του επιλογή. Τα
ιστορικά και τα λογοτεχνικά αμέσως μετά. Μόνο μην του 'λεγε ν' ανοίξει σελίδα
που να έχει σχέση με τις θετικές επιστήμες.

Όπως άλλωστε και στο σχολείο. Πρώτος στη Γλώσσα, την Έκθεση, την Ιστορία, τα
Αγγλικά, μέτριος... ας πούμε... στα Μαθηματικά και τη Φυσικοχημεία. Άλλος όμως
ήταν ο λόγος που τον έκανε ξεχωριστό και δημοφιλή στην τάξη και τους δασκάλους
του. Το χιούμορ του. Είχε από τα μικρά του φλέβα κωμικού ο Σωτήρης Μουστάκας.
Και μια ανεξάντλητη διάθεση να βγάζει γέλιο ακόμα και στις πιο στριμωγμένες στιγμές.

ΡΟΛΟΙ

Σε διλήμματα επαγγελματικού προσανατολισμού δεν βρέθηκε ποτέ. Ήξερε, πάντα,
ότι ήθελε να γίνει ηθοποιός. Στο σπίτι, στο σχολείο, στο ωδείο μαθαίνοντας
βιολί, ή στις Πλάτρες ­ το ερεινό χωριό που τίμησε με την ποίησή του ο Γιώργος
Σεφέρης ­ ακούγοντας τα αηδόνια τα καλοκαίρια που μαζευόταν εκεί η οικογένεια,
όλο και κάποιον ρόλο έπλαθε κι έπαιζε με τη φαντασία του ο Σωτήρης Μουστάκας.

Στα 15 του είπε να κάνει ένα διάλειμμα στα όνειρά του και να γίνει... «ήρωας».
Ο αγώνας της ΕΟΚΑ είχε συνεπάρει τους εφήβους της Κύπρου. «Περάσαμε από τη μια
στιγμή στην άλλη στην ενηλικίωση. Ήταν ένα διάστημα πολύ ωραίο, είχε εξάρσεις,
είχε πατριωτισμό, είχε δράση. Διαβάζαμε λίγο, την κοπανούσαμε από το σχολείο
συμμετέχοντας όπως μπορούσε ο καθένας στον αγώνα για την ένωση της Κύπρου με
την Ελλάδα. 
Εμείς οι μικρότεροι παρακολουθούσαμε πότε περνούσαν τα τζιπ των Εγγλέζων με
τις ώρες, καταγράφαμε τους αριθμούς τους, μοιράζαμε φυλλάδια, κολλούσαμε
αφισέτες, μεταφέραμε μηνύματα του Διγενή, κρατούσαμε τσίλιες σε υπόγεια όπου
δούλευαν πολύγραφοι. Αυτό που δεν έκανα εγώ ήταν να μπω στις ομάδες κρούσης.
Είχα αρχίσει, βεβαίως, να εκπαιδεύομαι στη χρήση των όπλων, αλλά πολύ σύντομα
κατάλαβα ότι δεν θα μπορούσα να σκοτώσω ακόμη και... Εγγλέζο».

Η ηρωική εποχή σταμάτησε άδοξα για τον νεαρό Μουστάκα, καθώς ένα βράδυ τον
συνέλαβαν και τον οδήγησαν στις κεντρικές φυλακές της Λεμεσού που έγιναν το
«σπίτι» του για τους επόμενους επτά μήνες. «Καταλαβαίνετε, δύσκολες μέρες.
Ψωμί, ελιές, ρέγγα, άντε και καμιά φασολάδα. Είχαμε εκεί μέσα κι ένα
πλουσιόπαιδο ­ που ο πατέρας του, ο οποίος είχε σχέσεις, ως μεγαλοδικηγόρος,
με τους Εγγλέζους, του 'φερνε πότε πότε γλυκά. Θυμάμαι μια 25η Μαρτίου είχε
φέρει ένα ταψί με πάστες με γαλάζιο και άσπρο γλάσο κι ενώ τρέχανε τα σάλια
μας προτιμήσαμε να τις χαραμίσουμε φτιάχνοντας με τις πάστες μια ελληνική
σημαία πάνω στον τοίχο. Στη θέα της και μόνο χορτάσαμε...».

ΤΟ ΔΙΑΒΑΤΗΡΙΟ

Τη φυλακή διαδέχθηκε το καθημερινό «παρών» στην αστυνομία, αλλά και οι σπουδές
στην Εμπορική Ακαδημία Λεμεσού. Η απόφαση να φύγει από την Κύπρο ήταν ήδη
ειλημμένη και οι προσπάθειες να εξασφαλίσει ένα διαβατήριο συνεχείς. Τελικά,
ένας από τους αρχηγούς της ΕΟΚΑ, ο σημερινός υπουργός Εσωτερικών της Κύπρου
Ντίνος Μιχαηλίδης, τον προμήθευσε μ' ένα πλαστό διαβατήριο κι ένα πρωί ο
Σωτήρης Μουστάκας βρέθηκε μόνος, άφραγκος, αλλά και αποφασισμένος στην Αθήνα.
Ήταν Σεπτέμβριος του 1958.

Θα γινόταν ηθοποιός. Αυτό ήταν σίγουρο. Ο Τσάρλι Τσάπλιν είχε γίνει η κολλητή
παρέα των ονείρων του. Τις είχε δει όλες τις ταινίες του, από δύο και τρεις
φορές την κάθε μια, από τα μικρά του χρόνια. Έμπαινε από το παράθυρο της
τουαλέτας σ' έναν κινηματογράφο κοντά στο σπίτι του και ξεχνιόταν. «Κάποια
φορά μάλιστα ήταν ένας άνθρωπος μέσα στην τουαλέτα κι εγώ τον καβάλησα από
πάνω...». Οι κύριοι του Εθνικού είχαν όμως αντίθετη γνώμη. Την πρώτη φορά τον
έκοψαν στις εξετάσεις. 
Την δεύτερη τον δέχθηκαν «γιατί τους συγκίνησα. Έπαιξα λίγο θέατρο, τους είπα
ότι η Κύπρος χρειάζεται ηθοποιούς κι έτσι με πέρασαν. Και μέσα στη σχολή δεν
πίστευαν ότι κάνω για ηθοποιός. Το ίδιο έχουν πάθει κι άλλοι. Στη σχολή δεν
φαίνεσαι αν είσαι καλός ή όχι, γιατί δεν παίζεις με κοινό. Μόνον ο Βόκοβιτς, ο
Μυράτ στην τελευταία τάξη και ο Ι.Μ. Παναγιωτόπουλος στην παράδοση των πτυχίων
είχαν πιστέψει σε μένα. "Αυτός θα γίνει πρωταγωνιστής", είπαν κι άφησαν και
μένα και τη σχολή άφωνους. Τη μεγαλύτερη πάντως χαρά την πήρα αργότερα από τον
Χουρμούζιο, που στη σχολή με είχε για πέταμα. Με είδε στον "Ασυλλόγιστο" του
Μολιέρου κι έγραψε σε μια κριτική του ότι ήμουν ο καλύτερος νέος ερμηνευτής
του Μολιέρου στην Ελλάδα».

Ο ΧΡΟΝΟΣ...

Ο πρώτος του ρόλος δεν άργησε να έρθει. Και ήταν θεατρικός. Στο «Μία πόρτα,
δραχμές 500» ­ το πρώτο μιούζικαλ που ανέβηκε στην Ελλάδα των Γκούφα -
Ανδρεόπουλου, από τον θίασο Αναλυτή-Ρηγόπουλου-Βουτσά. Η πρώτη σκηνή του
Σωτήρη Μουστάκα ήταν με τον Κώστα Βουτσά όπως και η πρώτη του κινηματογραφική
εμφάνιση. Ένα λεπτό κράτησε αυτή η εμφάνιση με τον Μουστάκα να υποδύεται έναν
γκέι που μασά πασατέμπο και τραγουδάει «εκεί ψηλά στον Υμηττό, υπάρχει ένα
μυστικό». 
Χρόνος αρκετός για να εκτιμήσει ο Μιχάλης Κακογιάννης τα προσόντα του και να
τον καλέσει να παίξει στον «Ζορμπά» του. Ρόλος που προτάθηκε για Όσκαρ
δεύτερου ρόλου, αλλά απορρίφθηκε λόγω τού ότι είχε μικρότερη διάρκεια από την
απαιτούμενη για Όσκαρ.


Ο ΜΑΝΟΣ Κατράκης συνήθιζε να του λέει: «Εγώ είμαι κομμουνιστής στη ζωή και
δικτάτορας στο θέατρο»...

Ο Σωτήρης Μουστάκας δεν είναι ούτε κομμουνιστής ούτε δικτάτορας.
Αυτοχαρακτηρίζεται ως ένας άνθρωπος χαμηλών τόνων, που ουδέποτε επεδίωξε την
προβολή ή κυνήγησε τις δημόσιες σχέσεις. «Δεν θα με δείτε σε δεξιώσεις και
περιοδικά, δεν μου αρέσουν τα πολλά λόγια. Μου αρκεί να παίζω, προσπαθώντας
πάντα για το καλύτερο, και βεβαίως είμαι ευτυχής να νιώθω την αγάπη του κόσμου».

Δεν τρέφει αυταπάτες και αυτοσαρκάζεται, με έναν τρόπο που εκπλήσσει: «Όχι,
δεν είμαι καθόλου ικανοποιημένος απ' ό,τι έχω δώσει στην τέχνη μου. Ειδικά
στον κινηματογράφο, ούτε ο εαυτός μου μού αρέσει ούτε οι ταινίες μου». Δεν
σπεύδει να αναζητήσει άλλοθι στους συνήθεις υπαίτιους... βιοποριστικούς
λόγους. «Όχι, δεν τα πήρα πολύ στα σοβαρά τα πράγματα στον κινηματογράφο, άλλα
πράγματα ονειρευόμουν να κάνω, ήμουν πολύ επηρεασμένος από τον Τσάρλι Τσάπλιν,
δεν είχα την τύχη να δουλέψω με μεγάλους σκηνοθέτες, ήμουν και πολύ νέος κι
έκανα τις ταινίες απλώς για να είμαι μέσα στη δουλειά αυτή. Κάποια στιγμή που
κατάφερα να πάω στον Φίνο ­ εποχή που είχε αρχίσει η πτώση του κινηματογράφου
­, έκανα και την καλύτερή μου ταινία, το "Ένας νομοταγής πολίτης"»

ΟΙ ΚΩΜΩΔΙΕΣ

Δεν είναι το ίδιο τα πράγματα στο θέατρο. «Εδώ μπορώ να πω ότι γενικά είμαι
ευχαριστημένος. Μπορεί να μην επρόκειτο για πάρα πολύ σπουδαία έργα, αλλά
νομίζω πως τα κατάφερα, και στις κλασικές κωμωδίες και στην επιθεώρηση, να
δώσω ένα στίγμα. Δεν θέλω να πω ποιότητα, αλλά μιαν αλήθεια την έδωσα. Και
είναι η αλήθεια το μεγαλύτερο όπλο εναντίον της φτήνιας και της χυδαιότητας.
Και ο κόσμος έχει ένστικτο και το αντιλαμβάνεται αυτό».

Θεωρεί ότι η αδιάκοπη μελέτη είναι η μεγαλύτερη «προίκα» ενός ηθοποιού. «Γιατί
το θέατρο είναι τέχνη, επομένως δεν μπορείς να είσαι ανεξέλεγκτος, να
λειτουργείς μόνο με το ένστικτο».

Κοντεύει να κλείσει 40 χρόνια στο θέατρο, αλλά νιώθει πως είναι ακόμη είκοσι
χρόνων. Μπορεί να θεωρεί μεγάλη του τιμή που έπαιξε δίπλα στην Παξινού και τον
Μινωτή. Μπορεί το όνειρό του ­ κάποτε ­ να πάει στο Εθνικό για να παίξει «τους
μεγάλους, τους δύσκολους ρόλους που είναι το ψώνιο για κάθε ηθοποιό» να μην
πραγματοποιήθηκε, αλλά... «τι να κάνουμε. Έτσι τα 'φερε η ζωή. 
Πολλά πράγματα δεν έχω κάνει, αλλά αυτό δεν σημαίνει ότι αύριο δεν ξημερώνει
μια καινούργια μέρα. Έχω άλλωστε δείγματα τα τελευταία χρόνια ­ δύο φορές
έπαιξα Αριστοφάνη ­ ώστε να πιστεύω πως ποτέ δεν είναι αργά. 
Εξάλλου, όταν θα είναι αργά, είμαι σίγουρος ότι θα το νιώσω. Έχω προετοιμαστεί
γι' αυτό. Είτε εγώ αισθανθώ κουρασμένος είτε ο κόσμος αρχίσει να κουράζεται
από εμένα, θα αποχωρήσω εγκαίρως...».


ΑΝΗΣΥΧΕΙ για τη «φαστ-φουντ» εποχή μας. Όλα γίνονται επιφανειακά. Χωρίς βάθος,
χωρίς ουσία. Όλοι αποζητούν να γίνουν γρήγορα γνωστοί, πλούσιοι κι
επιτυχημένοι. Γεμίσαμε οπαδούς της ήσσονος προσπάθειας. Και, βεβαίως, ψάχνουμε
με το φανάρι να βρούμε λίγη ψυχή, λίγη ανθρωπιά, λίγο φιλότιμο».

Μείναμε, λέει, απλοί θεατές απέναντι στις αδικίες που οι ισχυροί του πλανήτη
επιλέγουν κάθε φορά το ποιους θα πλήξουν. Γίναμε νούμερα και αριθμοί στο
περιβάλλον της παγκοσμιοποίησης της οικονομίας, όπως πάμε... «όπως κάποτε ο
κόσμος φοβόταν τον κομμουνισμό, τώρα θα φοβάται τον καπιταλισμό. Γι' αυτό κι
αρχίζει και γυρίζει πίσω, αναζητώντας μια μέση οδό, έναν κομμουνισμό με
ανθρώπινο πρόσωπο, δηλαδή τον σοσιαλισμό».

Η ΚΥΠΡΟΣ

Τον απασχολούν όλα τα μεγάλα ή μικρότερα προβλήματα που αφορούν τον πλανήτη
μας, αλλά αυτό που τον καίει παραμένει εδώ και 25 χρόνια σταθερό και
αμετάβλητο: το Κυπριακό. «Εδώ φαίνεται ξεκάθαρα ότι τον πλανήτη μας τον
κυβερνούν νονοί. Την εισβολή και κατοχή της Κύπρου τη βάφτισαν "διαφορά δύο
κοινοτήτων". Αντί να υποχρεώσουν την Τουρκία να αποχωρήσει από την Κύπρο,
ζητούν από την Κυπριακή Δημοκρατία να υποχωρήσει στις τουρκικές αξιώσεις.
Απειλούν την Κύπρο ότι αν δεν υπάρξει πολιτική λύση, δεν θα μπει στην Ε.Ε.
Γνωρίζοντας πολύ καλά ότι η λύση της συνομοσπονδίας που προτείνουν ισοδυναμεί
με την παράνομη κατοχή της μισής Κύπρου. Συμπέρασμα: Ο Καταστατικός Χάρτης των
Ηνωμένων Εθνών έχει καταντήσει χαρτί τουαλέτας».

Τα εσωτερικά της Ελλάδας δεν τον αφήνουν αδιάφορο. Το σκηνικό στην Παιδεία που
παρακολουθούμε το τελευταίο δίμηνο τον έχει αναστατώσει. «Εδώ παίζεται το
θέατρο του παραλόγου. Όλοι λένε ότι έχουν δίκιο. Κάποιοι προσπαθούν να
εκμεταλλευτούν την κατάσταση. Οι μαθητές το τραβάνε στα άκρα. Οι οδηγοί
τραβάνε τα μαλλιά τους και γίνονται Τούρκοι. Ένας μάλιστα πρωτοτύπησε. Έγινε
Ινδιάνος και κυνηγούσε έναν μαθητή με τσεκούρι. Τρ-Ελλάς, το μεγαλείο σου...».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N18</CAT>
<ED>
Κωδικός άρθρου: A16353N181</ED>
<ID>
ID:18756

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N18&aa=1</URL></REF>


Article

<CATEGORY>vin06</CATEGORY>

 <H5>ΣΑΛΠΑΡΕΙ ΚΑΙ ΠΑΛΙ ΜΕ ΝΕΟ ΙΔΙΟΚΤΗΤΗ Η «ΧΡΙΣΤΙΝΑ» ΤΟΥ ΩΝΑΣΗ
</H5><H2>Θέλω να καλέσω τη μικρή Αθηνά
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Τον Σεπτέμβριο σαλπάρει και πάλι η «Χριστίνα». Το θρυλικό πλοίο του
Αριστοτέλη Ωνάση βρίσκεται εδώ και καιρό στο Πέραμα ­ «τραυματισμένο» από την
εγκατάλειψη τόσων χρόνων ­ και ετοιμάζεται για τη μεγάλη επιστροφή. 
Στη γέφυρα. Το τιμόνι αυτό προέρχεται από Ρολς-Ρόις και είναι το μοναδικό
μέρος του πλοίου όπου σώζεται σήμερα το σήμα του Ωνάση

Ο νέος ιδιοκτήτης της «Χριστίνας» προγραμματίζει να καλέσει στο πρώτο ταξίδι
την τελευταία απόγονο της δυναστείας, την Αθηνά, που έκλεισε χθες τα 14 χρόνια
της. Το κόστος ανακατασκευής του πλοίου αναμένεται να φτάσει στα 3 δισ. Ποσό
αντάξιο της φήμης ενός Ωνάση...

Η εικόνα που αντικρύζει κανείς στη ναυπηγοεπισκευαστική ζώνη του Περάματος δεν
θυμίζει τίποτα τον μύθο του «μεγάλου Σμυρνιού». Το πλοίο είναι «πληγωμένο», σε
πολύ άσχημη κατάσταση, με πολλά αντικείμενα να έχουν εξαφανιστεί ως... διά
μαγείας. Όμως το δωμάτιό του και το μπαρ όπου συνήθιζε να περνάει αρκετή ώρα,
έχουν μείνει σχεδόν άθικτα. Όπως και το πηδάλιο ­ το μοναδικό μέρος όπου έχει
μείνει το σήμα της αυτοκρατορίας του.

Η κρεβατοκάμαρα. Εδώ κοιμόταν ο Αριστοτέλης Ωνάσης τις περισσότερες μέρες,
αφού είχε επιλέξει να περνάει ένα μεγάλο μέρος της ζωής του πάνω στη «Χριστίνα»

Το πλοίο, που έχει μήκος 99 μέτρα, διαθέτει έξι καταστρώματα. Τίποτα δεν είναι
τυχαία φτιαγμένο πάνω σε αυτό το πλοίο, που αγόρασε ο Ωνάσης το 1953 από το
Πολεμικό Ναυτικό του Καναδά. Από την πισίνα που απεικονίζει τα Ταυροκαθάψια,
μία γιορτή των αρχαίων Κρητών, μέχρι το μπάνιο του Ωνάση που διαθέτει έξοδο
κινδύνου η οποία οδηγεί στην γέφυρα, όλα είναι φτιαγμένα με ισορροπία, αρμονία
και λειτουργικότητα.

Η «Χριστίνα», που φιλοξένησε προσωπικότητες όπως ο Ουίνστον Τσώρτσιλ και η
Γκρέτα Γκάρμπο, αυτή την περίοδο ανακατασκευάζεται. Υπολογίζεται ότι σε
περίπου 8 μήνες θα κάνει το παρθενικό ταξίδι με το καινούργιο όνομα «Christina
Ο», που παραπέμπει απευθείας στη διάσημη οικογένεια. Το πλοίο είχε δωρίσει η
Χριστίνα, τρία χρόνια μετά τον θάνατο του πατέρα της, στον Πρόεδρο της
Δημοκρατίας ώστε να δεξιώνεται τους επίσημους προσκεκλημένους του. Λίγα χρόνια
μετά δόθηκε στο Πολεμικό Ναυτικό. Τον περασμένο Σεπτέμβριο ο κ. Γιάννης
Παπανικολάου, ιδιοκτήτης ναυτιλιακής εταιρείας, αγόρασε το πλοίο του Ωνάση και
σύντομα θα αρχίσει η ενοικίασή του σε εταιρείες και ιδιώτες.

Γιάννης Παπανικολάου. Ο νέος ιδιοκτήτης του θρυλικού πλοίου λέει ότι θα
καλέσει τη μοναδική απόγονο της δυναστείας Ωνάση, την Αθηνά, στο παρθενικό
ταξίδι που θα ανοίξει την καινούργια εποχή της «Χριστίνας»

Ο κ. Νίκος Σπανός και ο κ. Κωνσταντίνος Λέκας είναι οι επιβλέποντες μηχανικοί
του πλοίου. Γνωρίζουν κάθε σπιθαμή του. Στέκονται στο σαλόνι, εκεί όπου η
Μαρία Κάλλας συνήθιζε να παίζει πιάνο. Στο «Irish bar», όπου τα καθίσματα
έχουν φτιαχτεί από δέρμα φάλαινας. Στο μεγάλο σαλόνι «δωρικού ρυθμού», όπου ο
Ωνάσης συνήθιζε να βλέπει σινεμά με τους καλεσμένους του. «Δυστυχώς η
νοοτροπία του ΟΛΠ να μην εμπιστεύεται ότι κάνουμε εργασίες στο πλοίο, με
αναγκάζει να πάω τη "Χριστίνα" με ρυμουλκό τη Δευτέρα σε ιδιωτικό μόλο στη
Σαλαμίνα. Αργότερα θα σκεφτώ μήπως η ανακατασκευή του πλοίου ολοκληρωθεί στο
εξωτερικό», λέει ο κ. Παπανικολάου.

Από το θρυλικό πλοίο θα μείνει άθικτο μόνο το εξωτερικό μέρος. Το εσωτερικό θα
αναμορφωθεί εξ ολοκλήρου, όμως αρκετά πράγματα θα είναι πιστά αντίγραφα του
ένδοξου παρελθόντος. Παράλληλα με τα ταξίδια θα λειτουργεί έκθεση με παλιές
φωτογραφίες της δυναστείας. Έτσι ώστε η «Χριστίνα» να μην νιώσει ποτέ μόνη...
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16353N201</ED>
<ID>
ID:18757

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N20&aa=1</URL></REF>


Article

<CATEGORY>vin06</CATEGORY>

 <H2>Τα προβλήματα για τα νέα αεροπλάνα άρχισαν με την άφιξη!
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

ΛΥΣΗ ΓΙΑ να μην παραμείνουν καθηλωμένα στο έδαφος τα δύο καινούργια
υπερσύγχρονα αεροπλάνα τύπου Airbus 340 (Α 340), που παρέλαβε μόλις χτες η
Ολυμπιακή Αεροπορία από την κατασκευάστρια εταιρεία Airbus, αναζητεί η
διοίκηση του εθνικού αερομεταφορέα, ενώ οι υποψήφιοι του διαγωνισμού για την
πρόσληψη 45 νέων πιλότων ξεπέρασαν χθες τους 280.

Τα καινούργια Α 340, που θα στοιχίσουν το καθένα περίπου 50 δισ. δραχμές,
απειλούνται με ακινητοποίηση, καθώς οι τεχνικοί της Ο.Α., προκειμένου να
αναλάβουν τη συντήρησή τους, ζητούν να τους χορηγηθεί ειδικό επίδομα τύπου
αεροσκάφους ύψους 40.000 δρχ. τον μήνα.

Οι δύο πλευρές είχαν χτες συνάντηση προκειμένου να βρεθεί κάποια λύση ώστε τα
αεροσκάφη να ενταχθούν κανονικά στο πρόγραμμα δρομολογίων από την ερχόμενη
εβδομάδα. Οι συζητήσεις αναμένεται να συνεχιστούν και σήμερα.

Το ένα αεροσκάφος έφτασε στην Αθήνα αργά χτες το βράδυ από την Τουλούζη της
Γαλλίας όπου βρίσκεται το εργοστάσιο της Airbus, ενώ η άφιξη του δευτέρου έχει
προγραμματιστεί για σήμερα.

Εφόσον τα προβλήματα με τους τεχνικούς ξεπεραστούν, η διοίκηση της Ο.Α.
σκοπεύει να προσκαλέσει για τη «βάφτισή» τους την Αθηνά Ωνάση, που είναι η
τελευταία απόγονος του ιδρυτή της Ολυμπιακής Αριστοτέλη Ωνάση.

ΤΟ ΠΡΟΦΙΛ ΤΩΝ Α 340

Τα καινούργια Α 340 που θεωρούνται από τα πλέον σύγχρονα αεροσκάφη διαθέτουν
295 θέσεις επιβατών (32 θέσεις στη Business Class και 263 στην Economy) και
αποθηκευτικούς χώρους χωρητικότητας έως 30 κοντέινερ.

Το συνολικό μήκος τους φτάνει τα 63,6 μέτρα και το άνοιγμα των φτερών τους τα
60,3 μέτρα, ενώ μπορούν να διανύσουν χωρίς ανεφοδιασμό 13.200 χιλιόμετρα.

Στη διακεκριμένη θέση διαθέτουν καθίσματα που μετατρέπονται σε κρεβάτι,
ατομικά βίντεο, τηλεφωνικές συσκευές, fax και σύστημα απεικόνισης της θέσης
του αεροσκάφους καθόλη τη διάρκεια της πτήσης.

Ατομικά βίντεο υπάρχουν και στις οικονομικές θέσεις, όπου επίσης οι επιβάτες
έχουν τη δυνατότητα χρήσης τηλεφώνου και φαξ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N20</CAT>
<ED>
Κωδικός άρθρου: A16353N202</ED>
<ID>
ID:18810

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N20&aa=2</URL></REF>


Article

<CATEGORY>vin06</CATEGORY>

 <H5>ΕΠΕΡΩΤΗΣΗ ΣΤΗ ΒΟΥΛΗ ΚΑΙ ΑΝΑΣΤΑΤΩΣΗ ΣΤΟ ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ ΓΙΑ ΤΗ ΜΗ
ΑΝΑΝΕΩΣΗ ΤΗΣ ΣΥΜΒΑΣΗΣ ΚΡΕΜΑΣΤΙΝΟΥ - ΚΟΚΚΙΝΟΥ
</H5><H2>Αντιδράσεις για το Ωνάσειο
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Πολιτικές διαστάσεις λαμβάνει η απόφαση της διοίκησης του Ωνάσειου
Καρδιοχειρουργικού Κέντρου να μην ανανεώσει, με τους ίδιους όρους, τις
συμβάσεις εργασίας των καθηγητών Δ. Κρεμαστινού και Δ. Κόκκινου, που
εργάζονται στο Κέντρο, και να τους στείλει τελεσίγραφο με το οποίο τους
υποχρεώνει να απαντήσουν «εντός 8 ημερών»...

Δ. Κρεμαστινός - Δ. Κόκκινος. Δεν υπάρχει ασυμβίβαστο για τους δύο καθηγητές,
γεγονός που αποδεικνύεται και από τη γνωμοδότηση του νομικού συμβούλου του
υπουργείου Παιδείας

ΗΔΗ ΕΓΙΝΕ σχετική επερώτηση στη Βουλή, ενώ πολλοί βουλευτές όλων των κομμάτων
τηλεφωνούν στους δύο καθηγητές Καρδιολογίας που θίγονται άμεσα από την απόφαση
αυτή για να ενημερωθούν, με σκοπό να προβούν σε διαμαρτυρίες ή αν χρειαστεί
και σε άλλες ενέργειες προκειμένου να ανατραπεί η συγκεκριμένη απόφαση ­ η
οποία θίγει πρωτίστως το Ωνάσειο. Αλλά και πολλοί εργαζόμενοι του Κέντρου
αναζητούν τρόπους αντίδρασης (ετοιμάζονται συνελεύσεις κ.ά.), ενώ είναι
φανερό, όπως διαπιστώσαμε από επιτόπια επίσκεψη στο Ωνάσειο, ότι το κλίμα
ανασφάλειας που έχει δημιουργηθεί προκαλεί προβλήματα και στην εκτέλεση του
ιατρικού έργου.

Την ίδια στιγμή, όμως, που το Ωνάσειο κρίνει ανεπιθύμητα σημαντικά στελέχη
του, από τον ιδιωτικό τομέα έχει ξεκινήσει μία κούρσα ανταγωνισμού
(τουλάχιστον ανάμεσα σε δύο μεγάλα ιατρικά συγκροτήματα) για το ποιος θα
προλάβει να συμπεριλάβει στο δυναμικό του κάποιον από τους εκδιωκόμενους
καθηγητές. «Ακόμη κι αν ο νόμος όντως απαγόρευε τη συνέχιση του έργου τους
εδώ, θα έπρεπε να βρεθεί τρόπος να διευθετηθεί το ζήτημα για να μην
αποδυναμωθεί το Κέντρο», ακούσαμε τους γιατρούς να σχολιάζουν στους διαδρόμους
του Ωνασείου.

«ΑΠΟΦΑΣΙΖΟΜΕΝ»

Εν τω μεταξύ, παρά τις αντιδράσεις, η διοίκηση του Ωνασείου απέστειλε χθες ένα
τελεσίγραφο του τύπου «αποφασίζομεν και διατάσσομεν» προς τους δύο διαπρεπείς
καθηγητές, Δ. Κρεμαστινό και Δ. Κόκκινο, ανακοινώνοντάς τους ότι δεν θα τους
ανανεώσει τη σύμβαση που είχαν και προτείνοντάς τους μονοετή σύμβαση σε θέση
συμβούλου με δυνατότητα ανανέωσης, ενώ είναι γνωστό ότι θα προκηρύξει τις
θέσεις τους για να προσλάβει άλλους διευθυντές.

Στην επιστολή, ο πρόεδρος του ΩΚΚ χρησιμοποιεί και πάλι ανακρίβειες,
επικαλούμενος τις διατάξεις του νόμου 4530/97 (γνωστού ως «νόμου Αρσένη») για
να στηρίξει την άποψη ότι είναι ασυμβίβαστη η κατάληψη της θέσης του διευθυντή
από μέλος του Διδακτικού Επιστημονικού Προσωπικου (ΔΕΠ). Στήν πραγματικότητα,
όπως έγραψαν χθες «ΤΑ ΝΕΑ», δεν υπάρχει ασυμβίβαστο ­ κάτι που αποδεικνύεται
και από σχετική γνωμοδότηση του νομικού συμβούλου του υπουργείου Παιδείας, την
οποία έχει κάνει δεκτή ο ίδιος ο Γεράσιμος Αρσένης. Η γνωμοδότηση αναφέρει ότι
αν ένας πανεπιστημιακός πληρώνεται μόνον τις υπερωρίες του από ένα ΝΠΙΔ,
μπορεί να εργάζεται σε αυτό. Αυτή είναι η περίπτωση των κ.κ. Κόκκινου και
Κρεμαστινού, όπως αποδεικνύεται από τη σύμβαση που είχαν υπογράψει με το
Ωνάσειο όταν προσελήφθησαν σε αυτό (και την οποία επίσης έχουν στα χέρια τους
«ΤΑ ΝΕΑ»).

Η ΣΥΜΒΑΣΗ

Η σύμβαση αναφέρει ρητά ότι «ο ιατρός-σύμβουλος θα παρέχει τις υπηρεσίες του
χωρίς μισθό... και θα πληρώνεται με δελτίο παροχής υπηρεσιών» (άρθρο 4). Όπως
αποδεικνύεται, εξάλλου, από το άρθρο 1 της συμβάσεως, «ο ιατρός-σύμβουλος θα
καταλάβει τη θέση του διευθυντή Κλινικής στον Καρδιολογικό Τομέα» και «σε
περίπτωση που για οποιονδήποτε λόγο δεν γίνει η μεταβολή του οργανισμού, θα
γίνει αυτόματη ανανέωση της συμβάσεως με τους ίδιους όρους που αναφέρονται
στην απόφαση του Δ.Σ.». Και είναι σε όλους γνωστό ότι πράγματι οι κ.κ.
Κρεμαστινός και Κόκκινος εκτελούσαν, τύποις και ουσία, διευθυντικά καθήκοντα
όχι μόνο σε ό,τι αφορούσε την εσωτερική λειτουργία της κλινικής τους, αλλά και
σε σχέση με άλλους οργανισμούς (π.χ. υπογραφή διευθυντή για τη χρήση
απινιδωτών στο ΚΕΣΥ).

Ας σημειωθεί ότι ο υπουργός Υγείας κ. Λάμπρος Παπαδήμας, με τον οποίο
επικοινωνήσαμε, έχει ζητήσει να του προσκομίσει ο πρόεδρος του Δ.Σ. του
Ωνασείου τις συμβάσεις των καθηγητών.Απο τη μεριά του ο κ. Κρεμαστινός, από
τον οποίο ζητήσαμε να σχολιάσει την επιστολή που του εστάλη από τον πρόεδρο
του Ωνασείου, δήλωσε στα «ΝΕΑ»:

«Ο πρόεδρος του Ωνασείου κ. Γ. Χρήστου, ο οποίος, ως γνωστόν, διορίστηκε από
το υπουργείο Υγείας προ 6μήνου, μου έστειλε χθες μία επιστολή, στην οποία
υποχρεούμαι να απαντήσω εντός 8 ημερών. Στην επιστολή, με "ερωτά" αν επιθυμώ
να υποβιβαστώ από διευθυντής του τμήματος το οποίο εγώ δημιούργησα σε σύμβουλο
του ίδιου τμήματος. Ενός τμήματος στο οποίο, όπως γνωρίζει, έχουν ζητήσει να
εκπαιδευτούν φοιτητές ξένων πανεπιστήμιων, λόγω του ερευνητικού του έργου που,
μέσω των μεγαλύτερων καρδιολογικών περιοδικών, φτάνει σε όλα τα πανεπιστήμια
του κόσμου.

Ο κ. Χρήστου, αν και καθηγητής ο ίδιος, δεν θέλει να αντιληφθεί ότι το
υπουργείο Παιδείας με θεωρεί πανεπιστημιακό γιατρό πλήρους και αποκλειστικής
απασχόλησης στο Ωνάσειο και με δυνατότητα εκπαιδευτικού και ερευνητικού έργου
μέσα στο Ωνάσειο. Χρειάστηκαν δυο απαντήσεις του υπουργείου Παιδείας ­ η πρώτη
με υπογραφή του γεν. γραμματέα, η δεύτερη με υπογραφή του υπουργού Παιδείας ­
για να "πεισθεί" ο κ. Χρήστου για τη νομιμότητα της παροχής διδακτικού έργου
μέσα στο Ω.Κ.Κ. από εμένα και τον κ. Κόκκινο. Παρ' όλα αυτά εξακολουθεί ακόμη
και σήμερα να ερμηνεύει τον νόμο κατά το δοκούν».

ΣΤΗ ΒΟΥΛΗ

Εν τω μεταξύ, σε ερώτηση που κατέθεσε χθες στη Βουλή ο επίτιμος πρόεδρος της
Ν. Δημοκρατίας κ. Κ. Μητσοτάκης, αποδίδει στην κυβέρνηση την ευθύνη για το
«βαρύ πλήγμα που καταφέρει στο Ωνάσειο» και τονίζει ότι ακόμη και αν υπάρχει
νομικό πρόβλημα, «η κυβέρνηση δεν έχει παρά να αλλάξει τον κανονισμό και εν τω
μεταξύ να διατηρήσει για το ενδιάμεσο διάστημα το σημερινό καθεστώς που ισχύει
από 6ετίας».

Σε δική του ανακοίνωση ο κοινοβουλευτικός εκπρόσωπος της Ν.Δ. κ. Δ. Σιούφας
κατηγορεί την κυβέρνηση για «επιχείρηση παράλυσης του Ωνασείου» και καλεί τη
διοίκηση του κέντρου και τον υπουργό Υγείας να αλλάξουν αμέσως την απόφαση.
«Προφανώς ο κ. Παπαδήμας δεν επιθυμεί να μετατραπεί το Ωνάσειο σε ένα ακόμη
δυσλειτουργούν κρατικό νοσοκομείο, όπως είναι επιδίωξη ορισμένων, για να
ζητήσει και πάλι συγγνώμη από τον ελληνικό λαό».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16353N211</ED>
<ID>
ID:18758

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N21&aa=1</URL></REF>


Article

<CATEGORY>vin06</CATEGORY>

 <H2>Αναστέλλεται από Δευτέρα η λειτουργία του Λαϊκού Νοσοκομείου
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

ΤΗΝ ΑΝΑΣΤΟΛΗ της λειτουργίας επ' αόριστον του Λαϊκού Νοσοκομείου ανακοίνωσαν
οι γιατροί που εργάζονται σε αυτό. Έτσι, από την προσεχή Δευτέρα 1 Φεβρουαρίου
δεν θα γίνονται εισαγωγές ασθενών, ούτε εξετάσεις στα εξωτερικά ιατρεία, ενώ
δεν θα λειτουργήσει κανένα εργαστήριο, χειρουργείο ή άλλο τμήμα των εξωτερικών ιατρείων.

Οι γιατροί του νοσοκομείου εξήγησαν χθες, σε συνέντευξη Τύπου, ότι με αυτό τον
τρόπο διαμαρτύρονται για τις άθλιες συνθήκες που επικρατούν στο νοσοκομείο,
για την περικοπή των εφημεριών, για την μη καταβολή της αμοιβής για τις
εφημερίες κατά τους μήνες Νοέμβριο και Δεκέμβριο του 1998, για την μη
εκκαθάριση των αναδρομικών του 1998, και για το ότι είναι αβέβαιο αν θα
πληρωθούν τις εφημερίες του 1999.

Η περικοπή των εφημεριών (που στον εργαστηριακό τομέα φθάνει έως το 80%),
δημιουργεί σοβαρά προβλήματα στην λειτουργία του Λαϊκού. Στην Μονάδα
Μεταμοσχεύσεων, λ.χ., δεν υπάρχει ομάδα ετοιμότητας για να παραλαμβάνει τα
μοσχεύματα, κατά τον επιμελητή Α' Γιώργο Ζαββό. «Έχουν περιοριστεί δραματικά
οι εφημερίες ετοιμότητας», είπε στα «ΝΕΑ». «Έτσι, ενώ από το 1995 υπάρχει
υπουργική απόφαση που υποχρεώνει τις μονάδες μεταμοσχεύσεων να έχουν δύο
εφημερεύοντες ειδικευμένους γιατρούς για την παραλαβή των μοσχευμάτων και
ακολούθως τις εγχειρήσεις, στην μονάδα μας εφημερεύει μόνον ένας ειδικευμένος
γιατρός. Έτσι, κάνουμε εθελοντικά τις μεταμοσχεύσεις». Αξίζει να σημειωθεί ότι
η οικονομία που γίνεται με την μη εφημέρευση και δεύτερου ειδικευμένου
γιατρού, ανέρχεται σε... 16.000 δραχμές την ημέρα ­ ή 480.000 δρχ. τον μήνα!.

ΚΑΙ ΣΤΗΝ ΕΝΤΑΤΙΚΗ

Από την πλευρά του, ο εντατικολόγος κ. Γιώργος Θωμόπουλος τόνισε ότι πρόβλημα
υπάρχει και στην λειτουργία της Μονάδας Εντατικής Θεραπείας του Λαϊκού. «Από
τους 10 αναπνευστήρες που διαθέτει η ΜΕΘ, οι 6 αποκτήθηκαν πριν από 25
χρόνια», είπε. «Τα μηχανήματα είναι τόσο παλιά, ώστε η κατασκευάστρια εταιρεία
δεν αναλαμβάνει την συντήρησή τους, διότι δεν υπάρχουν πλέον ανταλλακτικά! Και
αν αυτά τα μηχανήματα χαλάσουν, έστω για 3 λεπτά, η ζωή των ασθενών τίθεται σε
κίνδυνο». Μείζον πρόβλημα, εξάλλου, αποτελεί το γεγονός ότι για περίπου 2 ώρες
κάθε ημέρα, τους 9 ασθενείς της ΜΕΘ φροντίζει μία μόνο νοσηλεύτρια, αντί για
τις 9 που απαιτούνται, σύμφωνα με τις διεθνείς προδιαγραφές.

Οι γιατροί του Λαϊκού μίλησαν επίσης χθες για «χειρουργεία-αχούρια, που δεν
υπάρχουν ούτε στις χειρότερες χώρες του κόσμου», ενώ καταφέρθηκαν εναντίον της
διοικήσεως του νοσοκομείου, η οποία, όπως είπαν, δεν κάνει τίποτα για να λύσει
τα τεράστια προβλήματα του νοσοκομείου.

Ο πρόεδρος της Ένωσης Ιατρών Νοσοκομείων Αθηνών-Πειραιώς (ΕΙΝΑΠ) κ. Χάρης
Ζαχαρόγιαννης, τέλος, επεσήμανε ότι η αναταραχή για τις εφημερίες των
νοσοκομειακών γιατρών οφείλεται στο ότι η κυβέρνηση αρνείται να αυξήσει τα
διαθέσιμα κονδύλια κατά 6,4 δισ. δραχμές (για όλα τα δημόσια νοσοκομεία της χώρας).
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N21</CAT>
<ED>
Κωδικός άρθρου: A16353N212</ED>
<ID>
ID:18811

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N21&aa=2</URL></REF>


Article

<CATEGORY>vin06</CATEGORY>

 <H5>ΚΑΤΑΠΕΛΤΗΣ Ο ΚΑΘΗΓΗΤΗΣ ΚΟΙΝΩΝΙΟΛΟΓΙΑΣ ΚΑΙ ΨΥΧΙΚΗΣ ΥΓΕΙΑΣ ΔΗΜΗΤΡΗΣ ΜΟΝΟΣ
</H5><H5>Έλλειψη πληροφόρησης στη «βιομηχανία» της υγείας
</H5><H5>Ο γιατρός βρίσκει ακριβό το φάρμακο
</H5><H5>Τα δικαιώματα των ασθενών...
</H5><H5>... και οι υποχρεώσεις τους
</H5><H5>Τα ασφαλιστικά ταμεία
</H5><H2></H2><H2>Το «δίκιο» είναι άγνωστη λέξη στα νοσοκομεία
</H2><H2></H2>
<AUTHOR>ΝΑΝΑ ΝΤΑΟΥΝΤΑΚΗ - ΡΟΥΛΑ ΤΣΟΥΛΕΑ</AUTHOR>

Ασθενής: ο μόνος «καταναλωτής» που δεν ξέρει τι ακριβώς «αγοράζει», τι
ακριβώς χρειάζεται και ποιος μπορεί να του προσφέρει καλύτερες υπηρεσίες.

Δημήτρης Μόνος. «Ο Έλληνας ασθενής δεν έχει δικαιώματα. Και αυτά που
υποτίθεται ότι έχει ούτε του παρέχονται ούτε μπορεί να τα διεκδικήσει»

ΤΟ ΜΟΝΟ που πραγματικά ξέρει είναι αυτό που βλέπει, δηλαδή τη συμπεριφορά
απέναντί του, τις περιβαλλοντικές συνθήκες και τις διαδικασίες που
ακολουθούνται. Συνήθως τη γνώμη του τη στηρίζει σε αυτά τα στοιχεία και σε
ό,τι άκουσε από γνωστούς και φίλους.

Επειδή, δε, είναι πλήρως εξαρτώμενος από έναν γιατρό-θεό, δεν τολμάει να
διεκδικήσει κανένα δικαίωμα. Άλλωστε δεν γνωρίζει ποια είναι τα δικαιώματά
του, αφού κανείς δεν τον έχει πληροφορήσει γι' αυτά, ενώ αντιθέτως ξέρει καλά
­ από πικρή πείρα ­ ότι και να το επιχειρήσει, δύσκολα θα βρει το δίκιο του.
Για την Ελλάδα μιλάμε...

«Ο Έλληνας ασθενής δεν έχει δικαιώματα. Και αυτά που υποτίθεται ότι έχει ούτε
του παρέχονται ούτε μπορεί να τα διεκδικήσει», λέει ο κ. Δημήτρης Μόνος,
καθηγητής Κοινωνιολογίας και Ψυχικής Υγείας στο Νοσηλευτικό Τμήμα του
Πανεπιστημίου Αθηνών. «Βέβαια, πρέπει να πούμε ότι γενικά αυτό που ονομάζεται
"δικαιώματα ασθενών" αποτελεί ένα νέο φαινόμενο, ακόμα και σε χώρες με
ασυγκρίτως καλύτερα και πιο ανθρώπινα συστήματα υγείας. Όπως στις ΗΠΑ, όπου το
μεγαλύτερο μέρος της νομοθεσίας που προστατεύει τα δικαιώματα του ασθενούς δεν
υπήρχε πριν από 10 χρόνια ­ έως τις 19-12-89 όταν ο πρόεδρος Μπους προώθησε τη
σχετική νομοθεσία, τα νοσοκομεία μπορούσαν να αρνηθούν την εισαγωγή και να
αφήσουν αβοήθητους απόρους ή μη ασφαλισμένους ασθενείς».

Στις άλλες προηγμένες χώρες, οι συνθήκες αντιμετώπισης των ασθενών έχουν
βελτιωθεί εντυπωσιακά. Στην Ελλάδα, όμως, φαίνεται ότι μερικά πράγματα δύσκολα
αλλάζουν. Σας έχει συμβεί ποτέ να σας μιλήσει ένας γιατρός σαν να μιλούσε σε
κάποιον με τη διανοητική ικανότητα μιας... καρέκλας; Σας έχει μήπως τύχει να
φεύγετε από το γραφείο ενός γιατρού και να νιώθετε σαν παιδί Δημοτικού σχολείου;

Τα ερωτήματα δεν είναι απλώς ρητορικά. Όπως έδειξαν έρευνες που διενεργήθηκαν
σε άλλες χώρες, οι περισσότεροι ασθενείς πιστεύουν ότι οι γιατροί έχουν μία
έπαρση απέναντί τους και ότι συχνά απαξιούν να τους εξηγήσουν με απλά λόγια τι
τους συμβαίνει. Και αυτά σε χώρες όπου οι ασθενείς ενημερώνονται για τα
δικαιώματά τους και έχουν τη δυνατότητα να τα υπερασπιστούν. Στην Ελλάδα, όπου
μόλις τα τελευταία χρόνια αρχίσαμε να αναφέρουμε τις λέξεις «δικαιώματα
ασθενών», μπορεί κανείς να φανταστεί τι συμβαίνει.

«Πώς μπορεί να διαλέξει ένας ασθενής μεταξύ δύο εναλλακτικών ιατρικών
διαδικασιών, οι οποίες τελικά θα καθορίσουν αν θα ζήσει ή όχι, αν δεν είναι
επαρκώς πληροφορημένος;», διερωτάται ο κ. Μόνος. «Σε άλλες χώρες, οι γιατροί
που ακολουθούν κάποια θεραπεία ή επέμβαση χωρίς να την εξηγήσουν επαρκώς στους
ασθενείς και να πάρουν έγκρισή τους, κινδυνεύουν να βρεθούν ενώπιον του
δικαστηρίου. Όχι όμως και στην Ελλαδα, όπου η πλειονότητα των νόμων σπάνια
εφαρμόζεται. Οι γιατροί είτε ελλείψει σχετικής παιδείας είτε λόγω υπεροψίας
συνήθως σαμποτάρουν την επικοινωνία με τους ασθενείς. Το δικαίωμα της
πληροφορημένης συναίνεσης στην Ελλάδα καταπατάται συστηματικά, διότι το
κυρίαρχο μοντέλο άσκησης της Ιατρικής είναι το πατερναλιστικό. Και δυστυχώς,
το μεγαλύτερο μέρος του πληθυσμού έχει μάθει να αποδέχεται αυτό το μοντέλο.
Ότι, δηλαδή, οι γιατροί είναι αυτοί που αποφασίζουν χωρίς να πληροφορήσουν ή
χωρίς να κάνουν τον ασθενή να καταλάβει και τελικά, χωρίς να του δώσουν τη
δυνατότητα να επιλέξει.

Σε άλλες χώρες, επίσης, οι γιατροί πολύ συχνά συμβουλεύουν τους ασθενείς τους
να ζητήσουν τη γνώμη ενός δεύτερου γιατρού ­ αυτό που είναι θεσμοθετημένο ως
"second opinion". Ο Έλληνας γιατρός δεν το έχει αποδεχθεί ακόμη, στερώντας τον
ασθενή του από ένα σημαντικό δικαίωμα».

ΣΤΟ ΝΟΣΟΚΟΜΕΙΟ

Μια λύση. Αν οι πολιτική άρχοντες δοκίμαζαν το «ιατρικό φαΐ» πουν
«σερβίρεται» στους πολίτες πολλά θα άλλαζαν στην περίθαλψη...

Όλοι γνωρίζουμε τι σημαίνει να είσαι απλώς «μια περίπτωση» μέσα στο νοσοκομείο
­ και όλοι γνωρίζουμε τι κατάσταση επικρατεί μέσα στα νοσοκομεία. «Μία
κατάσταση που», όπως λέει ο κ. Μόνος, «οδηγεί σε μείωση της ανθρώπινης
αξιοπρέπειας και του αυτοσεβασμού. Τα νοσοκομεία στην Ελλάδα είναι
ολοκληρωτικά ιδρύματα ­ όπως και οι φυλακές. Ακόμα και αν δεν έχεις διαπράξει
άλλο "έγκλημα" πέρα από το να είσαι άρρωστος, μπορείς να βρεθείς ένα πρωί σε
ένα μικρό θάλαμο με άλλα 6 έως 8 κρεβάτια, όπου δεν υπάρχει δυνατότητα ούτε τα
εσώρουχά σου να αλλάξεις χωρίς να σε παρατηρούν ανεμπόδιστα όχι μόνον οι
συνασθενείς σου, αλλά και οι συγγενείς τους, μια και δεν υπάρχει ούτε μια
κουρτίνα γύρω από το κρεβάτι σου. Και κάθε ημέρα ακούμε ιστορίες τρόμου για
συνανθρώπους μας που μπήκαν στο Σύστημα Υγείας για απλές ιατρικές διαδικασίες
και βγήκαν από αυτό σακατεμένοι ­ ή ακόμα και νεκροί».

«Ο μόνος τρόπος για να αλλάξουν τα πράγματα», καταλήγει ο κ. Μόνος, «είναι να
αναγκάσουν τα συνδικάτα και ειδικά οργανωμένοι όμιλοι πολιτών τους πολιτικούς
άρχοντες να γευθούν οι ίδιοι το ιατρικό "φαΐ" που σερβίρουν στον πολίτη.

Όταν ο Πρωθυπουργός, οι υπουργοί και οι 300 της Βουλής αλλά και οι οικογένειές
τους δεν θα έχουν το δικαίωμα να πάνε στο εξωτερικό για ιατρική περίθαλψη...

Όταν σε ώρα ιατρικής ανάγκης θα φθάνουν όλοι αυτοί σε ένα εφημερεύον
νοσοκομείο, για να τοποθετηθούν σε ράντζο στον διάδρομο και να τους δει ο
γιατρός με τη σειρά τους και μετά να τους στείλει σε θάλαμο με 12 κρεβάτια και
όχι σε σουίτα, ώστε να δουν τη βρωμιά, να μυρίσουν τον μολυσμένο αέρα και να
βιώσουν την οχλαγωγία των συγγενών και φίλων των συνασθενών τους...

Όταν σαν νοσηλευόμενοι ασθενείς θα τρώνε φαγητό γεμάτο αλάτι και ας έχουν
υπέρταση ή φαγητό με ζάχαρη και άμυλο και ας έχουν διαβήτη...

Τότε θα αποκτήσει δικαιώματα και ο απλός Έλληνας ασθενής. Ειδάλλως, το να
γράφουμε και να δημοσιεύουμε σχετικά άρθρα εμείς οι πανεπιστημιακοί και εσείς
οι δημοσιογράφοι, είναι κοροϊδία και για τους ασθενείς και για τα δικαιώματά τους».


Βιομηχανικό προϊόν. Η υγεία δεν αποτελεί πλέον το υπέρτατο αγαθό, αλλά ένα
βιομηχανικό προϊόν. Και οι ασθενείς είναι οι καταναλωτές του, τονίζει ο
καθηγητής Γεώργιος Φαρμακίδης, από το Πανεπιστημιακό Νοσοκομείο Ηρακλείου

«Η ΥΓΕΙΑ αποτελεί πια ένα βιομηχανικό αγαθό ­ τη δεύτερη βιομηχανία, ύστερα
από την πολεμική ­ στις ανεπτυγμένες χώρες. Και οι αποδέκτες του είναι οι
ασθενείς οι οποίοι συχνά δυσκολεύονται να πάρουν τις σωστές αποφάσεις, διότι
δεν έχουν τις απαιτούμενες γνώσεις ούτε είναι σωστά ενημερωμένοι, οπότε
εξαρτώνται από τους παρέχοντες την Υγεία».

Καυστικός ο κ. Γιώργος Φαρμακίδης, καθηγητής Μαιευτικής στο Πανεπιστήμιο της
Κρήτης και στο Πανεπιστήμιο Γουίνθροπ στη Νέα Υόρκη, εξηγεί πού οφείλεται η
ελλιπής ενημέρωση των ασθενών. «Η ταχύτατη ανάπτυξη της τεχνολογίας και της
Ιατρικής, που συνεχίζεται με τη διαρκή επινόηση νέων μεθόδων θεραπείας και
διάγνωσης, είχε αποτέλεσμα μία έκρηξη πληροφοριών, την οποία ακόμα και οι
γιατροί δυσκολεύονται να παρακολουθήσουν ­ πόσο μάλλον οι ασθενείς, οι οποίοι
ωστόσο είναι οι άμεσα ενδιαφερόμενοι. Στην πραγματικότητα είναι απίθανο να
αποκτήσουν ποτέ τις γνώσεις που θα τους δώσουν τη δυνατότητα να μπορούν μόνοι
τους να αποφασίζουν για το είδος της θεραπείας που τους χρειάζεται ή για τους
γιατρούς που θα τους παράσχουν αυτό που περιμένουν: την υγεία τους».

Συνέπεια αυτών είναι να λαμβάνονται, ορισμένες φορές, αποφάσεις με ατυχές για
τον άρρωστο αποτέλεσμα και να προκαλούνται στη συνέχεια αντιδράσεις από τον
ίδιο ή τους συγγενείς του ­ άλλοτε δίκαια και άλλοτε άδικα. «Ακριβώς επειδή
δεν έχουν την απαιτούμενη πληροφόρηση και ενημέρωση, ώστε να κρίνουν αν αυτό
που έχει συμβεί οφείλεται πράγματι σε κακές υπηρεσίες ή περιλαμβάνεται στους
πιθανούς κινδύνους για τους οποίους θα έπρεπε να έχουν ενημερωθεί από τον
γιατρό τους», εξηγεί ο κ. Φαρμακίδης.

Ο ασθενής θεωρείται πλέον διεθνώς «καταναλωτής» (και αυτός είναι ο όρος που
χρησιμοποιείται στις αναφορές γι' αυτόν) της βιομηχανίας της Υγείας. Και γι'
αυτό έχουν θεσπιστεί κανόνες που από τη μια αφορούν τα δικαιώματα και τις
υποχρεώσεις των ασθενών, των συγγενών τους, των γιατρών και των άλλων
εργαζομένων στις υπηρεσίες Υγείας και από την άλλη, τα δικαιώματα και τις
υποχρεώσεις των φορέων παροχής των υπηρεσιών Υγείας, είτε αυτοί είναι
ασφαλιστικοί οργανισμοί είτε το κράτος.

«Κάποιοι φοβούνται ότι οι κανόνες αυτοί μπορεί να δημιουργούν φραγμούς ανάμεσα
στους γιατρούς και τους ασθενείς», λέει ο κ. Φαρμακίδης. «Οι φόβοι αυτοί,
όμως, δεν είναι δικαιολογημένοι. Η ύπαρξη τέτοιων κανόνων αφενός προστατεύει
τους επαγγελματίες της Υγείας που κάνουν σωστά το έργο τους, αφετέρου παρέχει
τη δυνατότητα εντοπισμού εκείνων που, είτε από άγνοια είτε από έλλειψη μέσων
είτε για άλλους λόγους, δεν προσφέρουν το απαιτούμενο επίπεδο υγείας».

ΟΙ ΚΑΝΟΝΕΣ

Μόνο που για να είναι αποτελεσματικοί αυτοί οι κανόνες πρέπει οι ασθενείς να
τους γνωρίζουν ή έστω να έχουν, ανά πάσα στιγμή, πρόσβαση σε αυτούς. Γι' αυτό
τον λόγο, σε πολλά νοσοκομεία του εξωτερικού διανέμονται σχετικά φυλλάδια
στους ασθενείς και τους συγγενείς τους αμέσως μόλις μπουν στο Σύστημα
Υγειονομικής Περίθαλψης ή αναρτώνται σε θέση ορατή στον κάθε επισκέπτη.

Σε αρκετά νοσοκομεία, εξάλλου, έχουν δημιουργηθεί ειδικά γραφεία στα οποία
μπορούν να προσφύγουν οι ασθενείς. Και αυτά τα γραφεία δεν υπάρχουν μόνο για
τους τύπους, αλλά λειτουργούν πραγματικά προς το συμφέρον των ασθενών. Αν δε
κάποιοι κανόνες παραβιασθούν, η πρόσβαση κάθε ασθενούς στα ελεγκτικά όργανα
που επιβάλλουν τις κατάλληλες διοικητικές ποινές είναι πολύ εύκολη, είτε η
παραβίαση αφορά άτομα (γιατρούς, νοσοκόμους κ.λπ.) είτε οργανισμούς
(ασφαλιστικούς, διοίκηση νοσοκομείων, το κράτος κ.ά.). Τέτοιες επιτροπές
πρέπει να υπάρχουν σε κάθε νοσοκομείο αλλά και στους δήμους ή τις νομαρχίες

Πέρα από τα δικαιώματα των ασθενών, πάντως, υπάρχουν και κώδικες τιμής που
αφορούν την άσκηση του ιατρικού επαγγέλματος και τις σχέσεις των γιατρών όχι
μόνο με τους ασθενείς αλλά και με άλλες ομάδες, όπως οι ιατρικές και
φαρμακευτικές εταιρείες, οι συνάδεφλοί τους και η υπόλοιπη κοινωνία. Κυρίως
εξετάζεται ο κίνδυνος να επηρεάσουν οι σχέσεις αυτές την ικανότητα του γιατρού
να παίρνει αποφάσεις για τη σωστή ιατρική περίθαλψη.

«Πάντως, το πιο σημαντικό», τονίζει ο κ. Φαρμακίδης ο οποίος έχει ασχοληθεί
επισταμένα με το θέμα, «είναι να δημιουργηθούν μηχανισμοί εφαρμογής και να
είναι αυτοί οι μηχανισμοί τέτοιοι ώστε κάθε παράπονο να απαντάται σε
προκαθορισμένο χρονικό διάστημα, τα δικαιώματα να έχουν την ισχύ νόμου και οι
ποινές να επιβάλλονται προς πάσαν κατεύθυνση χωρίς να αφήνουν στο απυρόβλητο
ομάδες ή άτομα εξουσίας ή σε θέση ισχύος».


Αναίτια ταλαιπωρία. Παρά τις εκκλήσεις της κ. Κατερίνας Μπόνου, ο
γυναικολόγος του ΙΚΑ αρνείται να της γράψει ένα φάρμακο το οποίο
συμπεριλαμβάνεται στη λίστα φαρμάκων

«ΟΙΚΟΝΟΜΙΑ στο ΙΚΑ φαίνεται ότι έχει αποφασίσει να κάνει ο άνθρωπος. Δεν μπορώ
να εξηγήσω διαφορετικά γιατί αρνείται να μου γράψει ένα φάρμακο, το οποίο
υπάρχει στη λίστα και μου το έχει συστήσει γιατρός από δημόσιο νοσοκομείο».

Ο εκνευρισμός της κ. Κατερίνας Μπόνου περισσεύει όταν μιλάει για έναν
γυναικολόγο του ΙΚΑ, ο οποίος αρνείται πεισματικά να της χορηγήσει ένα φάρμακο
που της χρειάζεται, προβάλλοντας ως επιχείρημα ότι είναι ακριβό.

«Είναι πραγματικά εξοργιστικό», λέει η 33χρονη νοσηλεύτρια, η οποία βρίσκεται
στον 7ο μήνα της εγκυμοσύνης της. «Δεν μου έφθαναν τα προβλήματα που έχω από
την αρχή της εγκυμοσύνης, πρέπει να αντιμετωπίζω κάθε μήνα και τον
συγκεκριμένο γιατρό ο οποίος γράφει ό,τι και όποτε θέλει. Όταν, όμως, έχεις
αποκόλληση πλακούντα, έχεις νοσηλευθεί ένα μήνα στο "Έλενας" με αιμορραγία,
έχεις χαμηλό αιματοκρίτη και ο σίδηρός σου είναι στα μισά από τα φυσιολογικά
επίπεδα, δεν μπορείς να τσακώνεσαι με έναν γιατρό για να σου γράψει ένα
φάρμακο, το οποίο ­ επαναλαμβάνω ­ είναι στη λίστα και το έχουν συστήσει
γιατροί από δημόσιο νοσοκομείο. Από ένα σημείο και πέρα, είναι κοροϊδία».

Το... μήλον της έριδος είναι το φάρμακο λεγκοφέρ, το οποίο κοστίζει κάτι
παραπάνω από 3.500 δραχμές και ­ απ' όσα συμπεριλαμβάνονται στη λίστα ­ είναι
το συμπλήρωμα σιδήρου με τη μεγαλύτερη απορροφητικότητα από τον οργανισμό. Ο
δε γιατρός που αρνείται να το χορηγήσει, εργάζεται στο Κέντρο Υγείας για την
Μητέρα και το Παιδί τού ΙΚΑ Περιστερίου.

«Για να καταλάβετε τι αντιμετωπίζω με αυτόν τον γιατρό, πρέπει να ξέρετε ότι
όλο αυτό τον καιρό μού έχει γράψει μία μόνον φορά εξετάσεις αίματος και
ούρων», προσθέτει η κ. Μπόνου. «Και μην φαντασθείτε ότι δεν έχω τι να κάνω,
και τρέχω ολημερίς στο ΙΚΑ. Τις περισσότερες ώρες τις περνάω στο κρεβάτι, και
βγαίνω από το σπίτι με χίλιες προφυλάξεις, διότι δεν έχει περάσει μέρα που να
μην έχω απώλειες αίματος. 
Την περασμένη εβδομάδα, που πια είχα απελπισθεί μαζί του, τηλεφώνησα στα
κεντρικά του ΙΚΑ για να τους πω τι συμβαίνει, και μου είπαν να πάω σε άλλο ΙΚΑ
για να μου γράψουν το λεγκοφέρ! Μα αυτή τη δουλειά θα κάνω; Θα πηγαίνω από την
μια άκρη της Αθήνας στην άλλη επειδή ένας γιατρός θέλει να δημιουργεί
προβλήματα στους ασφαλισμένους; Είναι απαράδεκτο».


ΜΕΡΙΚΑ από τα δικαιώματα των ασθενών, που έχουν αναγνωριστεί διεθνώς και
ισχύουν στις προηγμένες χώρες του κόσμου, είναι τα εξής:

1 Δικαίωμα να έχουν πληροφορίες για γιατρούς και ασφαλιστικά ταμεία.

2 Δικαίωμα πληροφόρησης για εναλλακτικές μεθόδους θεραπείας, εμπειρία
και μέσα που παρέχονται για την εφαρμογή της συγκεκριμένης θεραπείας από τους
συγκεκριμένους γιατρούς της κλινικής του νοσοκομείου στο οποίο απευθύνονται.

3 Δικαίωμα να αποφασίσουν για τη συνέχιση ή τη διακοπή της θεραπείας.

4 Δικαίωμα να θεραπεύονται έστω και αν δεν έχουν χρήματα, σε
περιπτώσεις ανάγκης.

5 Δικαίωμα προστασίας στην παροχή υγειονομικής περίθαλψης, όταν
βρίσκονται σε δυσχερή θέση.

6 Δικαίωμα στην άρνηση εξέτασης ή θεραπείας.

7 Δικαίωμα να δίνουν την άδειά τους όταν πρόκειται να ενταχθούν σε μία
ιατρική μελέτη.

8 Δικαίωμα να τους φέρεται το ιατρικό και νοσηλευτικό προσωπικό με
τρόπο που δεν προσβάλλει την αξιοπρέπειά τους ούτε επηρεάζει το υψηλό επίπεδο
ιατρικής περίθαλψης.

9 Δικαίωμα να είναι οι πληροφορίες που τους αφορούν εμπιστευτικές.


ΜΕΡΙΚΕΣ από τις υποχρεώσεις των ασθενών 
είναι οι εξής:

*Να υπακούν στους όρους και κανόνες των νοσοκομείων και αυτών που παρέχουν την
υγειονομική περίθαλψη.

* Να καταγγέλλουν τις παρανομίες και τα προβλήματα
που δημιουργούνται στην παροχή υπηρεσιών.

* Να απαιτούν σωστή υγειονομική περίθαλψη.

* Να μη μεταδίδουν εν γνώσει τους λοιμώδη νοσήματα.


ΥΠΟΧΡΕΩΣΕΙΣ δεν έχουν μόνο οι ασθενείς αλλά και τα ασφαλιστικά ταμεία. Μερικές
από αυτές είναι και οι εξής:

* Να εφαρμόζουν τα δικαιώματα των ασθενών και να δημιουργούν τους μηχανισμούς
για την εφαρμογή τους.

* Να παρέχουν πληροφορίες στους πολίτες.

* Να ανταποκρίνονται στο δικαίωμα των ασθενών να θεραπεύονται σε καθαρό
περιβάλλον, με εκτίμηση και ευγένεια από το προσωπικό, χωρίς να γίνεται καμία
διάκριση εις βάρος τους με βάση τη νόσο, το φύλο, την καταγωγή, τη φυλή ή τις
σεξουαλικές τους προτιμήσεις.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N22</CAT>
<ED>
Κωδικός άρθρου: A16353N221</ED>
<ID>
ID:18759

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N22&aa=1</URL></REF>


Article

<CATEGORY>vin06</CATEGORY>

 <H5>ΕΙΝΑΙ ΤΡΑΓΙΚΗ Η ΘΕΣΗ ΤΩΝ ΔΥΟ ΤΟΞΙΚΟΜΑΝΩΝ, ΕΙΠΕ Ο ΕΙΣΑΓΓΕΛΕΑΣ ΤΗΣ ΕΔΡΑΣ
</H5><H2>Τους αναγνωρίστηκαν και πάλι ελαφρυντικά
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Ποινές ανάλογες της τραγικής θέσης των δύο τοξικομανών κατηγορουμένων ­
όπως την περιέγραψε ο εισαγγελέας της έδρας ­ επέβαλε το Μεικτό Ορκωτό Εφετείο
της Αθήνας στον Γιώργο Ιωαννίδη και τον Σταμάτη Σμάλη, για τη ληστεία και τη
δολοφονία του άτυχου ενεχυροδανειστή Μιχάλη Σβάρνα.

Με επιείκεια. Μεγαλύτερης από αυτήν που τους αναγνωρίστηκε πρωτόδικα έτυχαν
οι δολοφόνοι του ενεχυροδανειστή

ΠΑΡΑ την έφεση που είχε ασκήσει η Εισαγγελία Εφετών κατά της πρωτόδικης
απόφασης μη συμφωνώντας με την αναγνώριση των ελαφρυντικών στους δύο
κατηγορουμένους, το δικαστήριο έκρινε και τους δύο με ακόμη μεγαλύτερη
επιείκεια, μειώνοντας κατά τέσσερα χρόνια την ποινή του Ιωαννίδη και κατά επτά
χρόνια την ποινή του Σμάλη.

Η απόφαση ήταν ομόφωνη και παρά τα έντονα επεισόδια που είχαν προκληθεί τις
δύο πρώτες ημέρες της διαδικασίας από την αδελφή και τους γονείς του θύματος
εις βάρος των κατηγορουμένων, χθες δεν υπήρξε καμιά απολύτως αντίδραση. Το
δικαστήριο, ύστερα από διάσκεψη μιάμιση ώρας, επέβαλε στον Ιωαννίδη συνολική
ποινή 20 χρόνων και 6 μηνών για ανθρωποκτονία από πρόθεση, ληστεία, κλοπή,
παράνομη οπλοφορία και οπλοχρησία, αναγνωρίζοντάς του μειωμένο καταλογισμό
κατά την τέλεση των εγκληματικών του πράξεων λόγω της τοξικομανίας. Στον Σμάλη
όχι μόνο αναγνωρίστηκε και πάλι το ελαφρυντικό του προτέρου εντίμου βίου, αλλά
οι δικαστές, υιοθετώντας και την πρόταση του εισαγγελέα κ. Φ. Κριτσέλη, τον
αθώωσαν από την κατηγορία της απλής συνέργειας στην ανθρωποκτονία. Έτσι του
επέβαλαν κάθειρξη 7 χρόνων για τη ληστεία, την οποία διέπραξαν οι δύο φίλοι
λίγο πριν πυροβολήσει ο Ιωαννίδης τον 36χρονο ενεχυροδανειστή, που τους καταδίωξε.

«Ναι μεν πρέπει η Πολιτεία να προστατεύει τους τοξικομανείς, αλλά και αυτοί
δεν μπορεί να είναι ασύδοτοι», τόνισε ο εισαγγελέας, ο οποίος κατά την
προχθεσινή αγόρευσή του απέδωσε τα εγκλήματα των τοξικομανών που αγωνίζονται
να βρουν χρήματα για να εξασφαλίσουν τη δόση τους, στην αδιαφορία με την οποία
αντιμετωπίζονται από κρατικούς και ιδιωτικούς φορείς.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16353N401</ED>
<ID>
ID:18760

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N40&aa=1</URL></REF>


Article

<CATEGORY>vin06</CATEGORY>

 <H2>Κανένα ίχνος από τη μηχανότρατα
</H2>
ΚΑΝΕΝΑ ίχνος δεν έχει βρεθεί ακόμη από το αλιευτικό σκάφος «Λύμπριος», το
πλήρωμα του οποίου δεν έχει δώσει κανένα σημείο ζωής από το περασμένο Σάββατο,
που απέπλευσε από το λιμάνι του Κερατσινίου με προορισμό τις Κυκλάδες.

Αξιωματικοί του Λιμενικού που διενεργούν τις ανακρίσεις και τις έρευνες για
τον εντοπισμό των δύο Ελλήνων και των πέντε αλλοδαπών ναυτικών-μελών του
πληρώματος της μηχανότρατας, χαρακτήριζαν χθες «περίεργη» την εξαφάνιση. Και
αυτό γιατί το σκάφος δεν εξέπεμψε σήμα κίνδυνου, δεν βρέθηκε πουθενά ούτε ένα
ίχνος ­ έστω ένα σωσίβιο ­ από το αγνοούμενο σκάφος, παρά τις έρευνες από αέρα
και θάλασσα. Ήδη, με εντολή του εισαγγελέα Πειραιά διενεργείται προκαταρκτική
εξέταση από το Κεντρικό Λιμεναρχείο. 
Τη μηχανότρατα είδε για τελευταία φορά την Κυριακή το βράδυ ένα άλλο αλιευτικό
στα ανοιχτά της Σαντορίνης. Οι Έλληνες ναυτικοί που αγνοούνται είναι ο
κυβερνήτης Παντελής Μεσολογγίτης, 37 χρόνων και ο μηχανικός Παναγιώτης
Αθανασάκος, 56 χρόνων.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16353N402</ED>
<ID>
ID:18812

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N40&aa=2</URL></REF>


Article

<CATEGORY>vin06</CATEGORY>

 <H2>Οι νέοι που πίνουν συχνά, κινδυνεύουν
</H2>
ΤΟΝ ΚΩΔΩΝΑ του κινδύνου κρούουν οι επιστήμονες για την κατάχρηση
οινοπνευματωδών ποτών από τους νέους. Οι νέοι που πίνουν συστηματικά ολοένα
και αυξάνονται, ενώ ο μέσος όρος ηλικίας των ατόμων που έχουν πρόβλημα
αλκοολισμού μειώθηκε δραματικά την τελευταία δεκαετία. Τα υπάρχοντα στοιχεία
αποδεικνύουν το μέγεθος του προβλήματος: παλαιότερα, τα προβλήματα με το
αλκοόλ αφορούσαν άτομα ηλικίας άνω των 45 ετών, ενώ σήμερα παρουσιάζονται σε
άτομα ηλικίας κάτω των 35 ετών. Την ίδια στιγμή, στους νέους κυριαρχεί η
αντίληψη ότι διασκέδαση χωρίς «σφηνάκια» δεν υπάρχει, ενώ η διαθεσιμότητα του
αλκοόλ έχει αυξηθεί σημαντικά. Όπως ανέφερε χθες ο αναπληρωτής καθηγητής
Ψυχιατρικής του Πανεπιστημίου Αθηνών κ. Γιάννης Λιάππας, μιλώντας σε ημερίδα
που διοργάνωσε η Ένωση των Ευρωπαίων Επαγγελματιών Λειτουργών για την
Αντιμετώπιση της Ουσιοεξάρτησης, «το πρόβλημα του αλκοολισμού αποτελεί μία
απειλή σημαντικότερη από αυτή των ναρκωτικών, διότι το αλκοόλ είναι μία νόμιμη
ουσία». Αντιθέτως, οι νεώτερες μελέτες δείχνουν ότι οι χρήστες ναρκωτικών δεν
επιδεικνύουν εξ ορισμού παραβατική συμπεριφορά. «Μελετήσαμε 200 νέους που
είχαν συλληφθεί για διάφορα ποινικά αδικήματα και διαπιστώσαμε ότι μόνον το
10% ήσαν τοξικομανείς», τόνισε ο κ. Λιάππας. «Το γεγονός αυτό υποδηλώνει ότι
ναι μεν οι τοξικομανείς έχουν κάποιες επικίνδυνες συμπεριφορές, όπως η
απρόσεκτη οδήγηση, αλλά μόνον ο ένας στους δέκα από αυτούς κλέβει ή σκοτώνει
για να εξοικονομήσει την δόση του».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16353N403</ED>
<ID>
ID:18847

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N40&aa=3</URL></REF>


Article

<CATEGORY>vin06</CATEGORY>

 <H2>Ρωχάμης: έχει κουραστεί
</H2>
ΑΥΤΟΠΡΟΣΩΠΗ παρουσία στο Συμβούλιο Πλημμελειοδικών Πειραιά προκειμένου να
στηρίξει την τρίτη κατά σειρά αίτησή του για υπό όρους απόλυση, έκανε χθες ο
βαρυποινίτης Βαγγέλης Ρωχάμης. Στα μέλη του Συμβουλίου ο Βαγγέλης Ρωχάμης
είπε, σύμφωνα με πληροφορίες, ότι έχει κουραστεί πλέον να είναι στη φυλακή ­
έχει εκτίσει 22 χρόνια ­ και πως υπάρχουν πλέον οι προϋποθέσεις να ξεκινήσει
μια καινούργια ζωή στην Εύβοια, αφού έχει προτάσεις για μόνιμη δουλειά.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16353N404</ED>
<ID>
ID:18870

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N40&aa=4</URL></REF>


Article

<CATEGORY>vin06</CATEGORY>

 <H2>Τη Δευτέρα πρώτη έξοδος των τρακτέρ
</H2>
ΛΑΡΙΣΑ

ΤΑ ΤΡΑΚΤΕΡ βγαίνουν από τη Δευτέρα, 1 Φεβρουαρίου, στις πλατείες των χωριών
και τη Δευτέρα 8 Φεβρουαρίου θα παραταχθούν στην εθνική οδό, άγνωστο για πόσο
χρονικό διάστημα. Στο μεταξύ οι τοπικές νομαρχιακές επιτροπές θα αποφασίσουν
σε ποιο σημείο θα «στήσει» τα τρακτέρ η κάθε περιοχή. Ο μεγαλύτερος όγκος των
τρακτέρ που θα είναι από την Καρδίτσα θα «εγκατασταθεί» στον κόμβο της
Βιοκαρπέτ, ενώ τα τρακτέρ της περιοχής Λάρισας προβλέπεται να εγκατασταθούν
στη διασταύρωση της οδού Βόλου. Όλα αυτά θα οριστικοποιηθούν εντός των
επόμενων ημερών στις κατά τόπους συσκέψεις. Σχετικά μάλιστα με τις δηλώσεις
του υπουργού Γεωργίας περί ρυθμίσεως των αγροτικών χρεών, οι αγρότες δηλώνουν
ότι όχι μόνο δεν πρόκειται να ικανοποιηθεί το αίτημά τους, αλλά ο υπουργός
«ρίχνει λάδι στη φωτιά» προσπαθώντας να εμποδίσει τις κινητοποιήσεις με αυτού
του είδους τους ελιγμούς. «Δεν πρόκειται να δώσει λύσεις στα προβλήματα της
ΑΤΕ όπως το ζητάμε εμείς. Θέλει με αυτόν τον ελιγμό να κάνει κάποιους αγρότες
να πιστέψουν ότι θα τελειώσουν τα βάσανά τους με την ΑΤΕ. Για τον λόγο αυτό
εμείς θα προχωρήσουμε στις κινητοποιήσεις μας, όπως το έχουμε ήδη
προγραμματίσει», δήλωσε στέλεχος της Πανθεσσαλικής Συντονιστικής Επιτροπής.

Από τη Δευτέρα μάλιστα, αναμένονται και αιφνιδιαστικοί αποκλεισμοί επαρχιακών
δρόμων, σύμφωνα με τις αποφάσεις των τοπικών νομαρχιακών επιτροπών.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16353N405</ED>
<ID>
ID:18883

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N40&aa=5</URL></REF>


Article

<CATEGORY>vin06</CATEGORY>

 <H2>Τον πρόλαβαν οι γονείς του
</H2>
ΚΑΒΑΛΑ

ΔΕΚΑΕΠΤΑΧΡΟΝΟΣ βρέθηκε από τους γονείς του σε κωματώδη κατάσταση σε αποθήκη
του σπιτιού τους στην Ξάνθη. Ο Μ.Κ. είχε κάνει χρήση ηρωίνης και μεταφέρθηκε
στο Νομαρχιακό Νοσοκομείο της Ξάνθης, όπου και νοσηλεύεται. Δίπλα στον ανήλικο
βρέθηκαν μία χρησιμοποιημένη σύριγγα με υπολείμματα ηρωίνης και 12,5 γραμμάρια
χασίς. Διενεργεί προανάκριση η Ασφάλεια της Ξάνθης.

* Με τις κατηγορίες της κατοχής και διακίνησης ναρκωτικών συνελήφθη στη Δράμα
ανδρόγυνο ομογενών από τη Γεωργία. Είναι ο Βασίλης Ιμπραήμ, 50 χρόνων και η
σύζυγός του Φανή Παυλίδου, 48 χρόνων. Από έρευνα που διενήργησε η Ασφάλεια της 
Δράμας, βρήκε και κατέσχεσε στις τσέπες και το σπίτι τους 260 γραμμάρια χασίς.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16353N406</ED>
<ID>
ID:18891

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N40&aa=6</URL></REF>


Article

<CATEGORY>vin06</CATEGORY>

 <H2>Όλα βρέθηκαν εντάξει προς το παρόν...
</H2>
Η ΚΛΗΤΕΥΣΗ για έλεγχο έγινε μετά τη δημοσιότητα... φιλική επίσκεψη.

Όλο ευγένεια ήταν χθες οι αστυνομικοί του Τμήματος Αλλοδαπών Παλλήνης στους
γονείς του 16χρονου Φλοριάν Σακάι. Αυτή τη φορά δεν βγήκαν τα ψαλίδια και οι
ξυριστικές μηχανές και το Τμήμα Αλλοδαπών Παλλήνης δεν μετατράπηκε σε ΙΕΚ
κομμωτικής. Άνετοι και χαλαροί οι αστυνομικοί «υποδέχτηκαν» τους γονείς του
παιδιού και τους εξήγησαν τους λόγους για τους οποίους τους κάλεσαν. Κάποιο
πρόβλημα υπήρχε, ισχυρίστηκαν, στα μικρά τους ονόματα τα οποία αναγράφονταν
στο διαβατήριο και στα πιστοποιητικά που προσκόμισε ο 16χρονος για την εγγραφή
του στο σχολείο.

Οι γονείς τούς έδειξαν πιστοποιητικά που αποδεικνύουν ότι είχαν αλλάξει τα
αλβανικά τους ονόματα στο Δημαρχείο.

Έξι χρόνια διέμενε η οικογένεια στην Ελλάδα. Οι γονείς του 16χρονου εργάζονταν
κανονικά και ο γιος τους πήγαινε στο σχολείο. Έχουν ήδη πάρει την άσπρη κάρτα
και περιμένουν και την άλλη, που θα τους εξασφαλίσει τη διαμονή και την
εργασία τους στη χώρα μας. Πώς το θυμήθηκαν οι αστυνομικοί, μία εβδομάδα μετά
το βάρβαρο περιστατικό στο Αστυνομικό Τμήμα Ομονοίας, να τους καλέσουν και να
τους εξετάσουν τα χαρτιά τους, αυτό είναι ένα ερώτημα. Μία «σύμπτωση» που
αφήνει πολλές υπόνοιες για ανοιχτούς λογαριασμούς της Αστυνομίας εις βάρος της
οικογένειας. Στο μεταξύ «μετανιωμένος» ο αστυνομικός των ΜΑΤ-κουρέας της
Ομόνοιας, έστειλε μήνυμα στην οικογένεια ότι θέλει να συναντηθεί με τον
16χρονο και να μιλήσει μαζί του.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16353N407</ED>
<ID>
ID:18895

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N40&aa=7</URL></REF>


Article

<CATEGORY>vin06</CATEGORY>

 <H2>Η μετακίνηση στρατευμένων
</H2>
ΔΩΡΕΑΝ μετακίνηση θα έχουν από μεθαύριο Δευτέρα, 1η Φεβρουαρίου, οι
στρατευμένοι νέοι και των τριών Κλάδων στις αστικές συγκοινωνίες Αθήνας και Θεσσαλονίκης.

Οι στρατευμένοι θα δικαιούνται τη δωρεάν μετακίνηση με την επίδειξη της
στρατιωτικής τους ταυτότητας. Το κόστος της μεταφοράς αναλαμβάνει το υπουργείο
Άμυνας έπειτα από συμβάσεις με τους Οργανισμούς Αστικών Συγκοινωνιών Αθήνας
και Θεσσαλονίκης, για την υπογραφή των οποίων υπέγραψε σχετική εντολή ο κ.
Δημ. Αποστολάκης.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N40</CAT>
<ED>
Κωδικός άρθρου: A16353N408</ED>
<ID>
ID:18898

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N40&aa=8</URL></REF>


Article

<CATEGORY>vin07</CATEGORY>

 <H5>ΠΟΤΕ ΔΕΝ ΒΟΗΘΗΣΕ ΩΣΤΕ ΟΙ ΑΡΑΒΕΣ ΝΑ ΑΠΟΚΤΗΣΟΥΝ ΕΚΛΕΓΜΕΝΟΥΣ ΗΓΕΤΕΣ
</H5><H5>Ο ισλαμικός φονταμενταλισμός μόνη πραγματική αντιπολίτευση
</H5><H2></H2><H2>Η Δύση θέλει δικτάτορες
</H2>
<AUTHOR>ROBERT FISK</AUTHOR>

Τουλάχιστον ο βασιλιάς Χουσεΐν είχε τη σοφία και την ταπεινοφροσύνη να
συζητήσει τον θάνατο με τον λαό του όταν πρωτόμαθε πως έχει καρκίνο. Αλλά απ'
άκρη σ' άκρη του αραβικού κόσμου, τα γηρατειά και η αρρώστια στοιχειώνουν τη γη.

Χουσεΐν της Ιορδανίας. Τουλάχιστον αυτός είχε τη σοφία και την ταπεινοφροσύνη
να συζητήσει τον θάνατο με τον λαό του...

Ο ΒΑΣΙΛΙΑΣ Φαχντ της Σαουδικής Αραβίας μόλις που στέκεται στα πόδια του και
κομπιάζει ακόμη και στην απλούστερη φράση. Ο Γιασέρ Αραφάτ ­ με το
τρεμούλιασμα στο χέρι και στα χείλη ­ υποφέρει όλο και περισσότερο από τον
όγκο στον εγκέφαλο που του προκάλεσε η παραλίγο μοιραία για τη ζωή του
συντριβή του αεροπλάνου στο οποίο επέβαινε. Ο πρόεδρος Άσαντ της Συρίας, ο
οποίος αντιμετώπισε καρδιακό πρόβλημα ήδη από το 1983, έχει χάσει τον
αγαπημένο γιο του, τον Μπαζίλ, σε τροχαίο δυστύχημα. Ο πρόεδρος Μουμπάρακ της
Αιγύπτου ουδέποτε στα 18 χρόνια που βρίσκεται στην εξουσία διόρισε
αντιπρόεδρο. Και εμείς στη Δύση, φυσικά, ­ ενώ μπορεί να προτιμάμε τον
πρίγκιπα Αμπντάλα από τον πρίγκιπα Χασάν στην Ιορδανία ή τον πρίγκιπα Σουλτάν
από τον πρίγκιπα Αμπντάλα στη Σαουδική Αραβία ­ αποδεχόμαστε αυτό το παράξενο,
εριστικό, επικίνδυνο σύστημα διαδοχής.

«ΜΟΝΟ ΝΑ ΠΟΥΛΑΜΕ ΟΠΛΑ»

Ουδέποτε ενθαρρύναμε στη Μέση Ανατολή τη δημιουργία ενός δημοκρατικού κράτους
που θα επέτρεπε στους Άραβες πολίτες να επιλέξουν τους ηγέτες τους. Επειδή μας
αρέσουν οι δικτατορίες. Ξέρουμε πώς να κάνουμε μπίζνες με τους βασιλιάδες και
τους στρατηγούς ­ πώς να τους πουλάμε τα άρματα μάχης και τα βομβαρδιστικά μας
και τους πυραύλους μας ­, παρ' εκτός εάν δεν μας υπακούουν, όπως ο Νάσερ και ο
Καντάφι και ο Σαντάμ Χουσεΐν.

Είναι ένα παράδοξο χαρακτηριστικό των σημερινών σχέσεών μας με τον αραβικό
κόσμο το γεγονός ότι ο Σαντάμ είναι ο μοναδικός ηγέτης την ανατροπή του οποίου
ζήτησε ο πρόεδρος Κλίντον στο όνομα της «δημοκρατίας», απαιτώντας για τους
Ιρακινούς μία κυβέρνηση που «να αντιπροσωπεύει και να σέβεται τον λαό της».
Πόσες άλλες αραβικές κυβερνήσεις, με τις μυστικές αστυνομίες και τις αίθουσες
βασανιστηρίων τους, «αντιπροσωπεύουν» τον λαό τους; Και πόσες απ' αυτές
επεδίωξε ο πρόεδρος Κλίντον να ανατρέψει; Ούτε μία. Ωστόσο, υποτίθεται πως
πιστεύουμε ότι ο Κλίντον θέλει πραγματικά ­ πραγματικά ­ δημοκρατία στο Ιράκ.

Η αλήθεια είναι ότι εμείς, όπως και τα ίδια τα αραβικά καθεστώτα, έχουμε
παράξει και διατηρήσει αυτό το αρχαϊκό δράμα των πριγκίπων-διαδόχων και των
αγαπημένων γιων, των σεϊχάτων του Κόλπου, τα οποία δεν είναι τίποτε
περισσότερο από προσωπική ιδιοκτησία μεμονωμένων οικογενειών. Θέλουμε ισχυρούς
ηγέτες που να μας είναι πιστοί. Οι λαοί τους πρέπει να έχουν ανθρώπινα
δικαιώματα, λέμε. Αλλά δεν θέλουμε δημοκρατία στις χώρες αυτές (κι αυτό φυσικά
σημαίνει ότι δεν θα υπάρξουν ούτε ανθρώπινα δικαιώματα).

Αν ζητήσουμε πλήρη δημοκρατία στις χώρες αυτές, μας λένε, οι ισλαμιστές θα
προσπαθήσουν να καταλάβουν την εξουσία. Άραγε δεν καταλαβαίνουμε, επισημαίνουν
οι διπλωμάτες μας, πως «όποιες κι αν είναι οι ατέλειές τους» (άλλη μία από τις
αγαπημένες μου εκφράσεις στη Μέση Ανατολή), αυτοί οι «φίλοι της Δύσης»
μάχονται τον ισλαμικό φονταμενταλισμό;

Αυτό είναι όμως απλώς μία αυτοτροφοδοτούμενη αυταπάτη. Είναι αλήθεια πως
μερικοί από τους τοπικούς δικτάτορες επιτρέπουν ένα μικρό βαθμό ελευθερίας· οι
Άραβες πολίτες μπορούν να διαμαρτύρονται για τις διακοπές του ηλεκτρικού, για
τις κακές συγκοινωνίες, ακόμη και να ζητούν την απόλυση ενός-δύο διεφθαρμένων
κυβερνητών. Αλλά οποιαδήποτε πραγματική ελευθερία της έκφρασης έχει κατασταλεί
τόσο βάναυσα σε όλη τη Μέση Ανατολή ­ και όποιος ζήτησε μια δημοκρατική αλλαγή
ηγεσίας έχει τόσο άγρια κακοποιηθεί ­ ώστε η πραγματική αντιπολίτευση σ' αυτές
τις χώρες να έχει οδηγηθεί στην παρανομία. Αυτό ισχύει τόσο στην Αίγυπτο όσο
και στον Κόλπο ή την Ανατολική Μεσόγειο.


ΚΑΙ οι μόνοι πολιτικοί σχηματισμοί που υπάρχουν σ' αυτό το κρυμμένο, υπόγειο
περιβάλλον και είναι έτοιμοι να διακινδυνεύσουν την οργή της μυστικής
αστυνομίας και των κυβερνητικών βασανιστών, είναι ισλαμικοί.

Έτσι ο «ισλαμικός φονταμενταλισμός» γίνεται η μόνη πραγματική αντιπολίτευση
στις αραβικές κυβερνήσεις. Υποστηρίζουμε αυτές τις μη δημοκρατικές χώρες στον
αγώνα τους εναντίον της «φονταμενταλιστικής τρομοκρατίας» ­ και υποστυλώνουμε
τα καθεστώτα τους. Και, φυσικά, για να συμπληρωθεί η ομορφιά αυτού του φαύλου
επιχειρήματος, δεν μπορούμε να ενθαρρύνουμε σ' αυτά τα ολοκληρωτικά κράτη τη
δημοκρατία που θα τα απάλλασσε από τη φονταμενταλιστική βία.

Γι' αυτό δεν ήταν που υποστηρίξαμε τόσο γενναιόδωρα τον Σαντάμ στην οκτάχρονη
επίθεσή του εναντίον του Ιράν; Επειδή εμπόδιζε τον «φονταμενταλισμό»; Ποιον
λοιπόν θα βάλουμε στη θέση του Σαντάμ;

Νομίζω πως οι Αμερικανοί εξακολουθούν να αναζητούν τον καλό, παλιό Ιρακινό
ταξίαρχο, έναν στρατιωτικό που να ξέρει να κρατά σε τάξη τις φυλές του. Δεν
είναι πολύ δύσκολο να βρεθεί, θα έλεγε κανείς, αφού μερικοί απ' αυτούς
στηρίζουν το υποστηριζόμενο από τις ΗΠΑ Ιρακινό Εθνικό Κογκρέσο. Περιττεύει να
πούμε ότι θα πρέπει να είναι ένας ισχυρός άνδρας, κάποιος που δεν θα επιτρέψει
στις διαφωνίες να κλονίσουν το καθεστώς, κάποιος με ισχυρή υπηρεσία ασφαλείας
και μια οικογένεια ικανή να προσφέρει έναν διάδοχο. Κάποιον, στην
πραγματικότητα, ακριβώς σαν τον Σαντάμ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16353N411</ED>
<ID>
ID:18748

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Διαδικασία
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΜΕΣΑ Σ' ένα χρόνο, οι Αλβανόφωνοι αυτονομιστές αντάρτες του Κοσσυφοπεδίου, από
«τρομοκράτες», όπως τους χαρακτήριζαν και οι Αμερικανοί μεσολαβητές, κέρδισαν
μια θέση στο τραπέζι των διαπραγματεύσεων. Κάτι που δεν το έχει αποδεχτεί το
Βελιγράδι, ούτε πολυαρέσει στη μετριοπαθή αλβανόφωνη πολιτική ηγεσία της Πρίστινα.

Παράδοξο, αλλά εξίσου ευοίωνο, στην τραγωδία που οι Δυτικοί άφησαν να
εξελιχθεί στο Κοσσυφοπέδιο είναι πως ο βαλλόμενος από παντού Γιουγκοσλάβος
ηγέτης είναι ο μόνος από τους παρίες της παγκόσμιας πολιτικής σκηνής, με τον
οποίο συνδιαλέγονται οι ισχυροί. Αυτό τον διαφοροποιεί από τον Σαντάμ Χουσεΐν,
πάνω στον οποίο ξεσπά ο Αμερικανός πρόεδρος ακόμα κι όταν έχει συνάχι.

Η δεκαετής παθητική αντίσταση των Αλβανοφώνων στο σερβικό καθεστώς δεν είχε
σταθεί ικανή να φέρει το αποτέλεσμα που προκάλεσε η ένοπλη εξέγερση των
εξοπλισμένων από την Αλβανία ανταρτών. Μέσα σε ένα χρόνο δημιουργήθηκαν οι
συνθήκες που οι Κασσάνδρες προέβλεπαν εδώ και πολύ καιρό.

Τα προβλήματα που θα πρέπει να ξεπεραστούν πριν αρχίσουν οι διαπραγματεύσεις,
δεν είναι μόνο ο τερματισμός των μαχών αλλά και οι εκατέρωθεν εθνικιστικές εξάρσεις.

Ο δρόμος προς το Ραμπουγέ είναι γεμάτος εμπόδια. Και είναι πολύ φιλόδοξο να
καθοριστεί χρονοδιάγραμμα, πριν οι Δυτικοί συμφωνήσουν το μερίδιο ελέγχου του
τεμνόμενου πτώματος της πρώην Γιουγκοσλαβικής Ομοσπονδίας.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N41</CAT>
<ED>
Κωδικός άρθρου: A16353N413</ED>
<ID>
ID:18866

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N41&aa=3</URL></REF>


Article

<CATEGORY>vin07</CATEGORY>

 <H5>ΑΜΦΙΣΒΗΤΕΙΤΑΙ ΕΚΘΕΣΗ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΗΣ
</H5><H2>Σκανδαλώδης εύνοια υπέρ της Τουρκίας
</H2>
«Δεν υπάρχει αμφιβολία ότι η Τουρκία είναι δημοκρατία». Αυτό είναι το πόρισμα
έκθεσης του Συμβουλίου της Ευρώπης, που ενισχύει τις ελπίδες της Τουρκίας να
συμπεριληφθεί επίσημα στον κατάλογο των 11 υποψηφίων προς ένταξη χωρών στην Ε.Ε.

Η ΕΚΘΕΣΗ, την οποία συνέταξαν ένας Αυστριακός χριστιανοδημοκράτης και ένας
Ούγγρος σοσιαλδημοκράτης, εξαίρει «την προσήλωση της τουρκικής κυβέρνησης στα
ανθρώπινα δικαιώματα» και υπογραμμίζει τις αλλαγές στη νομοθεσία και τη
σύσταση κοινοβουλευτικής εξεταστικής επιτροπής για τις παραβιάσεις των
ανθρωπίνων δικαιωμάτων. Η έκθεση, η οποία αποτελείται από 52 σελίδες,
αμφισβητήθηκε έντονα από την ελληνική, την ιταλική και τη βρετανική
αντιπροσωπεία στο Συμβούλιο της Ευρώπης, οι οποίες κατήγγειλαν τη συνεχιζόμενη
παραβίαση των ανθρωπίνων δικαιωμάτων στην Τουρκία.

Ο βουλευτής του Κομμουνιστικού Κόμματος Ελλάδας, Στρατής Κόρακας, υπογράμμισε
ότι είναι «σκανδαλωδώς ευνοϊκή για το τουρκικό καθεστώς», ενώ ο Ιταλός
κομμουνιστής Μάριο Μπρουνέτι ζήτησε να διεξαχθεί συζήτηση για το αν πρέπει να
παραμείνει η Τουρκία μέλος του Σουμβουλίου της Ευρώπης.

Τούρκοι αξιωματούχοι χαιρέτησαν την έκθεση ως «σημαντικό σταθμό» στην
εκστρατεία εκδημοκρατικού της χώρας τους και υπογράμμισαν ότι θα «πείσει
πολλούς στην Τουρκία ότι οι μεταρρυθμιστικές προσπάθειες λαμβάνονται σοβαρά
υπ' όψιν στην Εύρώπη».

* «Η ανησυχία για την αυξανόμενη δημοτικότητα του Λαϊκού Δημοκρατικού Κόμματος
(HADEP) κρύβεται πίσω από την κίνηση του εισαγγελέα να ξεκινήσει τη διαδικασία
για να τεθεί εκτός νόμου», κατήγγειλε ο αντιπρόεδρος του φιλοκουρδικού
κόμματος Οζμάν Οτσελίκ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16353N421</ED>
<ID>
ID:18749

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N42&aa=1</URL></REF>


Article

<CATEGORY>vin07</CATEGORY>

 <H2>Η Κύπρος υπέκυψε στις πιέσεις για τους 2 πράκτορες της Μοσάντ
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Η ΚΥΠΡΟΣ υπέκυψε στις ασφυκτικές πιέσεις του Ισραήλ και ουσιαστικά αθώωσε τους
δύο πράκτορες της Μοσάντ που είχαν συλληφθεί και κατηγορηθεί για κατασκοπεία.

Ο γενικός εισαγγελέας Αλ. Μαρκίδης απέσυρε τις δύο κατηγορίες που αφορούσαν
την κατασκοπεία και παραδέχτηκε ότι ασκήθηκαν έντονες πιέσεις όχι μόνο από
πλευράς Ισραήλ αλλά και από Αμερικανούς γερουσιαστές, όπως επίσης και από
υπουργούς και αξιωματούχους ευρωπαϊκών χωρών. Σύμφωνα με τον γενικό εισαγγελέα
οι πιέσεις ασκήθηκαν σε ανώτατο επίπεδο και μίλησε για τηλεφωνήματα προς τον
πρόεδρο της Δημοκρατίας και τον υπουργό Εξωτερικών.

Όπως ανέφεραν έγκυρες πηγές, αποφασιστικό ρόλο έπαιξε το εβραϊκό λόμπι στην
Ουάσιγκτον και τη Νέα Υόρκη που απειλούσε να μποϊκοτάρει τις θέσεις της
κυπριακής κυβέρνησης στο Κυπριακό. Τόση μάλιστα ήταν η πίεση ώστε και στελέχη
της ελληνικής ομογένειας εισηγήθηκαν στον κ. Κληρίδη ότι έπρεπε να βρεθεί ένας συμβιβασμός.

Ο ίδιος ο γενικός εισαγγελέας του Ισραήλ είχε επισκεφθεί διακριτικά τη
Λευκωσία και είχε δύο συναντήσεις με τον Κύπριο ομόλογό του. Όπως είπε ο κ.
Μαρκίδης, οι Ισραηλινοί, αλλά και όσοι πίεζαν εκ μέρους τους, προσπαθούσαν να
πείσουν την κυβέρνηση ότι οι ενέργειες των δύο πρακτόρων δεν εστρέφοντο κατά
της Κυπριακής Δημοκρατίας, αλλά έγιναν στο πλαίσιο αντιμετώπισης ενδεχόμενων
ενεργειών τρομοκρατικής οργάνωσης ­ και μάλιστα της Χεζμπολάχ ­ εναντίον του Ισραήλ.

Οι δύο πράκτορες, ο Ούντι Χάργκοβ και ο Ιγκάλ Νταμάρι, είχαν συλληφθεί από την
κυπριακή αστυνομία ύστερα από καταγγελία ιδιοκτήτη ταβέρνας που είχε
παρατηρήσει ύποπτες κινήσεις τους κοντά σε στρατόπεδο της Εθνικής Φρουράς στο
Ζύγι. Σε έρευνα στο διαμέρισμα που είχαν νοικιάσει βρέθηκε εξοπλισμός
τηλεπικοινωνιών και παρακολούθησης των συχνοτήτων της αστυνομίας.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16353N422</ED>
<ID>
ID:18804

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N42&aa=2</URL></REF>


Article

<CATEGORY>vin07</CATEGORY>

 <H2>Πολύ πιθανόν να κληθεί η Μόνικα
</H2>
ΔΙΧΑΣΜΟΣ επικρατεί στη Γερουσία των ΗΠΑ για τη συνέχεια της δίκης Κλίντον,
καθώς χάρη στη ρεπουμπλικανική πλειοψηφία της Γερουσίας το Σώμα ενέκρινε
προσχέδιο για τη συμπλήρωση της δίκης, στο οποίο υπάρχει πρόβλεψη που θα
μπορούσε να οδηγήσει στο να παρουσιαστεί η Μόνικα Λιουίνσκι ­ είτε
αυτοπροσώπως είτε μέσω βιντεοταινίας ­ ενώπιον της Γερουσίας.

Εναντίον αυτής της απόφασης που πέρασε με κομματική ψήφο ­ όπως την
χαρακτήρισαν κύκλοι του Λευκού Οίκου ­ αντέδρασαν έντονα Δημοκρατικοί
γερουσιαστές και αξιωματούχοι του Λευκού Οίκου.

Η αμερικανική εφημερίδα «Ουάσιγκτον Ποστ» δημοσίευσε χθες σχέδιο πρότασης για
την επιβολή επίπληξης κατά του Αμερικανού προέδρου, καλώντας τα μέλη της
Γερουσίας να εμπνευστούν από το κείμενο αυτό και να καταλήξουν σε απόφαση που
να τιμωρεί τελικά τον Κλίντον με επίπληξη και όχι με καθαίρεση.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N42</CAT>
<ED>
Κωδικός άρθρου: A16353N423</ED>
<ID>
ID:18841

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N42&aa=3</URL></REF>


Article

<CATEGORY>vin07</CATEGORY>

 <H5>ΣΤΟΥΣ ΑΝΤΙΜΑΧΟΜΕΝΟΥΣ ΤΟΥ ΚΟΣΣΥΦΟΠΕΔΙΟΥ ΝΑ ΤΕΡΜΑΤΙΣΟΥΝ ΤΙΣ ΣΥΓΚΡΟΥΣΕΙΣ
</H5><H5>Στο ιστορικό Ραμπουγέ
</H5><H2>Διορία 3 εβδομάδων
</H2>
Προθεσμία τριών εβδομάδων στους αντιμαχόμενους του Κοσσυφοπεδίου έδωσαν χθες
οι υπουργοί Εξωτερικών της εξαεθνούς ομάδας επαφής. Μέχρι τότε θα πρέπει να
έχουν καταλήξει στους όρους που θα τερματίσουν τις μάχες στην ταραγμένη
σερβική επαρχία.

Μετά τη μάχη. Παρατηρητές του ΟΑΣΕ επιθεωρούν, στο πεδίο της μάχης, τα
πτώματα των Αλβανόφωνων ανταρτών στο χωριό Ρόγκοβο, 2 χιλιόμετρα από τα
αλβανο-γιουγκοσλαβικά σύνορα

ΟΙ ΥΠΟΥΡΓΟΙ Εξωτερικών των ΗΠΑ, της Βρετανίας, της Ρωσίας, της Γαλλίας, της
Γερμανίας και της Ιταλίας συμφώνησαν να καλέσουν τα δύο μέρη της διένεξης στο
Κοσσυφοπέδιο, στη γαλλική πόλη Ραμπουγιέ, στις 6 Φεβρουαρίου, και έθεσαν
αυστηρή διορία 21 ημερών για να ολοκληρωθούν οι συνομιλίες για αυτονομία.

«Η διεθνής κοινότητα έστειλε ένα ξεκάθαρο μήνυμα στις αρχές του Βελιγραδίου.
Το ΝΑΤΟ είναι ενωμένο και έτοιμο να αναλάβει δράση εάν δεν συμφωνήσουν οι δύο
αντιμαχόμενοι», δήλωσε η υπουργός Εξωτερικών των ΗΠΑ Μαντλίν Ολμπράιτ. Μετά τη
συνάντηση που είχαν στο Λονδίνο, οι «έξι» διακήρυξαν ότι στην επαρχία του
Κοσσυφοπεδίου «θα πρέπει να χορηγηθεί ουσιαστική αυτονομία» από τη Σερβία. Ο
προεδρεύων στην ομάδα επαφής Βρετανός υπουργός Εξωτερικών Ρόμπιν Κουκ κάλεσε
τους δύο αντιμαχόμενους να συναντηθούν για συνομιλίες, μέσα σε μια εβδομάδα.
Θα πρέπει να καταλήξουν στη συμφωνία που υπαγορεύει η ομάδα επαφής σε διάστημα
άλλης μιας βδομάδας.

Κατόπιν, η εξαεθνής ομάδα θα αποφασίσει αν οι Σέρβοι και οι Αλβανόφωνοι έχουν
σημειώσει ικανοποιητική πρόοδο, προκειμένου να τους χορηγηθεί άλλη μία βδομάδα
για να ολοκληρώσουν τις διαπραγματεύσεις τους.

24 ΝΕΚΡΟΙ

Την ώρα που η ομάδα επαφής ανακοίνωνε το χρονοδιάγραμμα για τις ειρηνευτικές
συνομιλίες, στο Κοσσυφοπέδιο έπεφταν νεκροί από σφαίρες 23 Αλβανόφωνοι
αντάρτες κι ένας 20χρονος Σέρβος αστυνομικός.

Οι πληροφορίες για τις μάχες στο χωριό Ρόγκοβο, ήρθαν την ώρα που ο Οργανισμός
για την Ασφάλεια και Συνεργασία στην Ευρώπη ανακοίνωνε πως ο αριθμός των
παρατηρητών στο Κοσσυφοπέδιο ξεπερνά πλέον τους 1.000.

Ο Γιουγκοσλάβος πρόεδρος Σλόμπονταν Μιλόσεβιτς δήλωσε ότι διάκειται ευνοϊκά σε
έναν «άμεσο πολιτικό διάλογο» ανάμεσα στις αρχές του Βελιγραδίου και «τους
εκπροσώπους των εθνικών κοινοτήτων» του Κοσσυφοπεδίου. Ο αντιπρόεδρος της
γιουγκοσλαβικής κυβέρνησης, Βουκ Ντράσκοβιτς, δήλωσε χθες ότι η χώρα του είναι
έτοιμη για συνομιλίες στο εξωτερικό με τους Αλβανούς του Κοσσυφοπεδίου, αν
φυσικά τηρηθούν ορισμένες αρχές. Ο ίδιος κατέστησε σαφές ότι δεν συζητείται η
ανεξαρτησία του Κοσσυφοπεδίου, ούτε οποιοδήποτε άλλο καθεστώς που θα σημαίνει
μια τρίτη Δημοκρατία μέσα στη Γιουγκοσλαβία.

ΤΟ ΙΣΤΟΡΙΚΟ Κάστρο του Ραμπουγέ, κοντά στο Παρίσι, επελέγη να φιλοξενήσει τις
προτεινόμενες από την εξαεθνή ομάδα επαφής διαπραγματεύσεις για το
Κοσσυφοπέδιο. Το κάστρο είχε χρησιμοποιηθεί ως θέρετρο για πολλούς Γάλλους
προέδρους, ενώ εκεί είχε πεθάνει ο βασιλιάς Φραγκίσκος ο Α' το 1547. Ο
Ναπολέων είχε αποσυρθεί εκεί αμέσως μετά την ήττα του στο Βατερλώ το 1815,
πριν οδηγηθεί στην εξορία. Ο βασιλιάς Κάρολος ο Ι' κατέφυγε εκεί μετά την
παραίτησή του από τον θρόνο το 1830. Από εκεί ο στρατηγός Ντε Γκωλ είχε
διατάξει την τελική επίθεση εναντίον των ναζιστικών στρατευμάτων το 1944.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16353N431</ED>
<ID>
ID:18750

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N43&aa=1</URL></REF>


Article

<CATEGORY>vin07</CATEGORY>

 <H2>Μία στις δύο αμερικανικές οικογένειες έχει όπλα!
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΕΙΧΑ ΠΑΕΙ να κάνω σέρβις στο αυτοκίνητό μου και έπιασα κουβέντα με τον Πιτ,
τον Έλληνα ιδιοκτήτη του συνεργείου:

«Είμαι σχεδόν 6 μήνες στην Αμερική και παρά τα όσα είχα ακούσει πριν έρθω στη
χώρα, δεν έχω δει κανέναν να οπλοφορεί», τού είπα.

«Αλήθεια;», μου λέει. «Τώρα θα δεις». Και για πλάκα μού πετάει στα χέρια ένα
γεμάτο πιστόλι. Και πριν προλάβω να συνέλθω, ανοίγει το συρτάρι του γραφείου
του και τραβάει ένα περίστροφο...

«Καλά, πόσα όπλα έχεις;», τον ρωτάω έκπληκτος.

«Όσα αντέχει το πορτοφόλι μου. Ακόμη κι αυτό μπορώ να πάρω», μού απαντά και
μου δείχνει το εξώφυλλο ενός περιοδικού με ένα φοβερό πολεμικό όπλο με
τηλεφακό και υπέρυθρη σκόπευση...

Πραγματικά, όπως έμαθα στη συνέχεια, οι μισές σχεδόν οικογένειες στην Αμερική
έχουν τουλάχιστον ένα πιστόλι, ενώ οι καραμπίνες και τα δίκαννα «κυκλοφορούν»
όπως οι... μυγοσκοτώστρες στην Ελλάδα.

ΒΛΕΠΕΤΕ, οι Αμερικανοί θεωρούν τα όπλα μέρος της αμερικανικής παράδοσης, ενώ
το ίδιο το αμερικανικό Σύνταγμα αναγνωρίζει το δικαίωμα των πολιτών «να φέρουν
όπλα». Σε πολλές περιοχές της Αμερικής, μάλιστα, όπου οικογένειες ζουν σε
ερημικές τοποθεσίες ή σε γειτονιές με μεγάλη εγκληματικότητα, η κατοχή όπλου
θεωρείται απαραίτητη.

Αυτοί που αντιτίθενται στην ελεύθερη πώληση όπλων κατάφεραν να πείσουν την
κυβέρνηση Κλίντον να επιβάλει προληπτικό έλεγχο 5 ημερών για το άτομο που
ζητεί να αγοράσει ένα πιστόλι. Αποτέλεσμα: από τις 2,6 εκατομμύρια αιτήσεις
για την προμήθεια πιστολιού το 1997, 69.000 «κόπηκαν» λόγω ακαταλληλότητας.

Πολλές πόλεις, όμως, όπως η Νέα Υόρκη, η Νέα Ορλεάνη και το Σικάγο, προχωρούν
τώρα παραπέρα. Βλέποντας ότι μετά την πρόσφατη δίκη πολιτειών - εταιρειών
καπνού οι εταιρείες πλήρωσαν τεράστια ποσά αποζημιώσεων, μηνύουν τώρα τις
εταιρείες όπλων.

ΣΤΙΣ ΑΓΩΓΕΣ τους ζητούν από τις εταιρείες να πληρώσουν τις δαπάνες που
προκαλεί στις πόλεις η χρήση όπλων (νοσοκομεία, ασθενοφόρα και αστυνομία).
Δαπάνες που υπολογίζεται ότι μόνο στο Σικάγο ξεπερνούν τα 500 εκατομμύρια
δολάρια το χρόνο! Ζητούν, μεταξύ των άλλων, κάθε όπλο να γίνει «έξυπνο»,
αναγνωρίζοντας με ειδικό «ηλεκτρονικό τσιπάκι» το χέρι του ιδιοκτήτη του και
να σταματήσουν οι διαφημίσεις όπλων.

Καιρός είναι και στην Ελλάδα να γίνει κάτι, έτσι ώστε ο αγοραστής μιας
καραμπίνας να έχει προηγουμένως άδεια κατοχής και όχι η άδεια να βγαίνει μετά
την αγορά του όπλου και εφόσον το επιδιώξει ο ιδιοκτήτης του...
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16353N432</ED>
<ID>
ID:18805

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N43&aa=2</URL></REF>


Article

<CATEGORY>vin07</CATEGORY>

 <H2></H2><H2>Αμερικανός στρατηγός αμφισβητεί τα σχέδια ανατροπής Σαντάμ
</H2>
ΤΗ ΝΕΑ πολιτική του προέδρου Κλίντον που στοχεύει στην ανατροπή του Σαντάμ
αμφισβητεί ο στρατηγός που διοικεί τις αμερικανικές ένοπλες δυνάμεις στον
Περσικό Κόλπο.

«Θα είμαι ειλικρινής», είπε ο στρατηγός των πεζοναυτών Άντονι Ζίνι,
καταθέτοντας την Πέμπτη στην Επιτροπή Ενόπλων Δυνάμεων της Γερουσίας. «Δεν
βλέπω προς το παρόν καμία οργάνωση της αντιπολίτευσης που να έχει τη
δυνατότητα να ανατρέψει τον Σαντάμ». Ο Ζίνι είπε ότι η υποστήριξη της ιρακινής
αντιπολίτευσης που υιοθέτησε ο πρόεδρος Κλίντον ως ακρογωνιαίο λίθο της
αμερικανικής πολιτικής έναντι του Ιράκ «θα είναι πολύ δύσκολη και, αν δεν
εφαρμοστεί σωστά, θα μπορούσε να γίνει πολύ επικίνδυνη».

Ο στρατηγός, που είναι διοικητής των αμερικανικών δυνάμεων σε όλη τη Μέση
Ανατολή, είπε ότι έχουν εντοπιστεί περίπου 90 οργανώσεις της ιρακινής
αντιπολίτευσης που όμως «έχουν περιορισμένη βιωσιμότητα. Ακόμη και αν
πετύχουμε να διώξουμε τον Σαντάμ, θα βρεθούμε με 90 οργανώσεις που θα πολεμάει
η μία την άλλη για την εξουσία».

Η ανοιχτή κριτική του στρατηγού θορύβησε την αμερικανική κυβέρνηση, η οποία
προσπαθεί να προωθήσει ένα ενιαίο μέτωπο της ιρακινής αντιπολίτευσης. Την
περασμένη εβδομάδα η αμερικανική κυβέρνηση επέλεξε επτά ιρακινές
αντιπολιτευτικές οργανώσεις για να λάβουν μέρος από τη στρατιωτική βοήθεια των
97 εκατομμυρίων δολαρίων που ψήφισε το Κογκρέσο και ενέκρινε ο πρόεδρος
Κλίντον για την ανατροπή του Σαντάμ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16353N433</ED>
<ID>
ID:18842

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N43&aa=3</URL></REF>


Article

<CATEGORY>vin07</CATEGORY>

 <H2>Πρώτη δημόσια εμφάνιση Καρόλου - Καμίλας
</H2>
Ο ΠΡΙΓΚΙΠΑΣ Κάρολος και η ερωμένη του Καμίλα Πάρκερ-Μπόουλς έκαναν μαζί,
προχθές το βράδυ, την πρώτη τους δημόσια εμφάνιση μπροστά σε εκατοντάδες
φωτογράφους, δημοσιογράφους και τηλεοπτικά συνεργεία. Επρόκειτο για την κοινή
τους αποχώρηση από το περίφημο ξενοδοχείο «Ριτζ», στην Πικαντίλι, όπου
πραγματοποιήθηκε το πάρτι που έκανε για τα 50ά της γενέθλια η αδελφή τής
Καμίλας, Άναμπελ Έλιοτ

Ήταν η πρώτη φορά, ύστερα από περίπου 25 χρόνια, που το ζευγάρι παρουσιάζεται
μαζί, επισήμως, και αυτό εκλαμβάνεται από το σύνολο του βρετανικού Τύπου, ως
ένδειξη πως η μακροχρόνια ερωτική σχέση του 50χρονου πρίγκιπα με την 51χρονη
Καμίλα, επισημοποιείται
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N43</CAT>
<ED>
Κωδικός άρθρου: A16353N434</ED>
<ID>
ID:18868

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N43&aa=4</URL></REF>


Article

<CATEGORY>vin07</CATEGORY>

 <H5>Από τις στάχτες...
</H5><H5>Εθνικιστής...
</H5><H5>Στη Γερμανία...
</H5><H5>Στην επέτειο...
</H5><H2>ΔΡΟΜΟΙ
</H2><H2></H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... τουλάχιστον δύο μεγάλων πολέμων, γεννήθηκε η ενωμένη Ευρώπη, όταν πια η
Γερμανία και η Γαλλία αποφάσισαν να κλείσουν οριστικά τα μεγάλα ιστορικά
τραύματα. Όμως, η ανεργία, η μετανάστευση και η εγκληματικότητα ανοίγουν
χιλιάδες άλλες μικρές πληγές στη νέα συλλογική ευρωπαϊκή ψυχή, που αναζητεί
ακόμη τον εαυτό της. Μια ματιά στη συλλογική ψυχή της Γαλλίας ρίχνει στο
πρωτοσέλιδό της η «Μοντ», με αφορμή τη συζήτηση που γίνεται για την πρόληψη
και την καταστολή της εγκληματικότητας ­ αυτά τα δύο άκρα του τεντωμένου
σκοινιού που πάνω του ισορροπεί η ατομική ελευθερία.

... ή προοδευτικός; Αυταρχικός ή δημοκράτης; Ύστερα από πενήντα πέντε λεπτά
καρδιακής ανακοπής, δώδεκα ηλεκτροσόκ και οκτώ ώρες σε κώμα, η επάνοδος του
Σεβενμάν (φωτ.) στο υπουργείο Εσωτερικών κάνει τους Γάλλους να θυμηθούν τον
διχασμένο εαυτό τους: το Βισύ και τον Βολταίρο. Η μουχλιασμένη Γαλλία είναι
εδώ, ήταν πάντα εδώ, γράφει η εφημερίδα. Τη μυρίζεσαι, τη νιώθεις να
ξαναβγαίνει στην επιφάνεια. Επιστρέφει. Προφέρει χαμηλόφωνα τα παλιά της
κλισέ, στα σαλόνια, τα υπουργεία, τα εργοστάσια, τα χωράφια, τα γραφεία. Η
μουχλιασμένη Γαλλία μισούσε πάντα τους Γερμανούς, τους Άγγλους, τους Εβραίους,
τους Άραβες, όλους τους ξένους, τις χειραφετημένες ή σκεπτόμενες γυναίκες.
Αγαπούσε πολύ τον 19ο αιώνα, όχι όμως το 1848 και την Κομμούνα του Παρισιού.
Μισούσε πάντα τον Χάιντεγκερ, τον Σαρτρ, τον Τζόις, τον Πικάσο, τον Ζενέ. Και
τον Κον-Μπεντίτ, αυτόν τον Γερμανοεβραίο που εκλέγεται στη Γαλλία και
ενσαρκώνει τη συλλογική ψυχή της ενωμένης Ευρώπης.

... η στάση της «μηδενικής ανοχής» στην εγκληματικότητα φέρνει πιο κοντά τους
σοσιαλδημοκράτες με τους χριστιανοδημοκράτες. Με σημαία την «περίπτωση
Μεχμέτ», γιου Τούρκων μεταναστών, που στα δεκατέσσερά του χρόνια έχει
συλληφθεί εξήντα φορές. Μα το άλλοθι των ξένων, των «γκασταρμπάιτερ», δεν
υπάρχει πια για να βολεύεται η καθαρότητα της μικροαστικής γερμανικής ψυχής.
Οι φυλακές είναι γεμάτες Ανατολικογερμανούς και τα νοσηρά προάστια-λαϊκά
υπνωτήρια του Ροστόκ και του Μαγδεμβούργου, που λυμαίνονταν οι «σκίνχεντς»,
μετακόμισαν στις δυτικές μεγαλουπόλεις. Ξαφνικά, ο συλλογικός χωροφύλακας που
έκρυβαν πάντα μέσα τους οι Γερμανοί δεν επαρκεί για την τήρηση της τάξης. Η
πτώση του Τείχους ένωσε μια χώρα αλλά όρθωσε μέσα της χιλιάδες άλλα μικρά
τείχη που βρίσκουν στέρεα θεμέλια πάνω στην ανεργία.

... του Άουσβιτς, άνοιξε προχθές στην ιταλική Βουλή έκθεση με τους
ρατσιστικούς νόμους του φασιστικού κράτους. Το μανιφέστο των φασιστών
επιστημόνων ξεχωρίζει για την απλότητά του, την αμεσότητα της βίας: 1) Οι
ράτσες υπάρχουν. 2) Διακρίνονται σε μεγάλες και μικρές. 3) Η έννοια της ράτσας
είναι καθαρά βιολογική. 4) Οι Ιταλοί και ο πολιτισμός τους είναι αρειανής
προέλευσης. 5) Οι Εβραίοι δεν ανήκουν στην ιταλική ράτσα. Η «Στάμπα» θυμάται
την επέτειο με μια πρωτοσέλιδη προειδοποίηση του Βάτσλαβ Χάβελ. «Το πνεύμα του
ρατσισμού, του εθνικισμού και της απόρριψης των ατόμων με άλλη κουλτούρα είναι
ακόμη παρόν στην Ευρώπη. Αν σήμερα μιλάμε για τα αίτια και τις συνέπειες του
ευρωπαϊκού ολέθρου στον Β' Παγκόσμιο Πόλεμο, πρέπει ταυτόχρονα να μάθουμε να
αντιμετωπίζουμε τις σύγχρονες εκδηλώσεις του εθνικού μίσους».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16353N441</ED>
<ID>
ID:18751

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N44&aa=1</URL></REF>


Article

<CATEGORY>vin07</CATEGORY>

 <H5>ΛΕΤΙΣΙΑ ΚΑΣΤΑ
</H5><H2>ΠΡΟΣΩΠΑ
</H2><H2>Η πιο σέξι γυναίκα
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μπορεί άραγε μια γυναίκα να βαρεθεί ν' ακούει πως είναι «η ωραιότερη του
κόσμου»; Η Λετίσια Κάστα λέει πως ναι.

Λετίσια Κάστα. Θεωρείται από πολλούς «η πιο σέξι γυναίκα στον κόσμο»

«ΕΙΝΑΙ ΚΟΛΑΚΕΥΤΙΚΟ, αλλά το βαρέθηκα», λέει στον Αλαίν Σουφάν του «Νουβέλ
Ομπσερβατέρ». «Δεν έχω τίποτε εξαιρετικό. Αν είχα ταλέντο, ή αν είχα κάνει
κάτι ξεχωριστό, τότε θα μπορούσα να καταλάβω το ενδιαφέρον. Αλλά προς το παρόν
αυτό δεν συμβαίνει!». Ωστόσο ο τίτλος του δημοσιεύματος, «Βίβα Κάστα!», και ο
υπέρτιτλος, «Συζήτηση με την ιδεώδη καλλονή», δίνουν μια ιδέα για τον
ενθουσιασμό του δημοσιογράφου: «Σας θεωρούν ωστόσο το ωραιότερο σύγχρονο
σύμβολο του σεξ», επιμένει. «Δεν έχω την εντύπωση πως είμαι», απαντά εκείνη.
«Ούτε πως είμαι μια σεξοβόμβα. Εξάλλου αυτό φαίνεται», προσθέτει χωρίς να
εξηγήσει γιατί όλος ο κόσμος άλλα βλέπει. Όπως ο διάσημος αισθητικός
χειρουργός που έγραψε στο βιβλίο του ότι οι αναλογίες της Λετίσια
αντιπροσωπεύουν το απόλυτο γυναικείο κάλλος: 88-60-88 είναι, γράφει, «οι
χρυσοί αριθμοί» για τέλειες φόρμες. «Πέστε μου», απαντά εκείνη, «πόση είναι η
περιφέρεια του στήθους της γυναίκας σας; Όταν την συναντήσατε, την ρωτήσατε
για τις αναλογίες της;». Άλλωστε πιστεύει πως δεν υπάρχουν «προδιαγραφές
ομορφιάς»: «Υπάρχουν διαφορετικές ομορφιές. Υπάρχει η γοητεία. Ο αισθησιασμός.
Το μυστήριο... Ο Κουασιμόδος είναι ευγενικός. Άρα έχει γοητεία, άρα μπορεί να γοητεύσει...»

Γέννημα - θρέμμα της Νορμανδίας και της Κορσικής («Τα στήθη μου είναι made in
Normandie, θρεμμένα με φρέσκια κρέμα και βούτυρο», είχε πει κάποτε, αλλά τώρα
εκνευρίζεται πολύ όταν το επαναλαμβάνουν), η Λετίσια άρχισε να ενδιαφέρεται
για το μόντελινγκ στα 15 της, όταν την ανακάλυψε στην παραλία ένας φωτογράφος.
Λίγο αργότερα έκανε το ντεμπούτο της με την GUESS και στα 17 της παράτησε το
σχολείο («Δεν μετανιώνω, πιστεύω πως έκανα την καλύτερη επιλογή, προς το
παρόν»). Είκοσι χρόνων σήμερα, ζει στο Παρίσι με τη μητέρα, τον πατέρα, το
μεγαλύτερο αδελφό και τη μικρότερη αδελφή της. Γράφτηκε πως κερδίζει 5
εκατομμύρια δραχμές την ημέρα για μια φωτογράφηση, αλλά η ίδια το διαψεύδει
(«Αν ήταν αλήθεια, θα είχα φύγει από καιρό διακοπές...»). Έχει καφέ ζώνη στο
τζούντο, της αρέσει να τρέχει με το αυτοκίνητο, να ταξιδεύει, να μαγειρεύει με
τη μητέρα της και να κάνει παρέα στην επτάχρονη αδελφή της. Θα ήθελε να
συνεχίσει το μόντελινγκ όσο περισσότερο καιρό μπορεί, αλλά θέλει επίσης να
παντρευτεί και να κάνει κάποτε οικογένεια. Και εκνευρίζεται πολύ όταν
επιμένουν στο πόσο σέξι είναι ή όταν την ρωτούν για την προσωπική της ζωή. «Η
ιδιωτική ζωή μου αφορά εμένα», απογοητεύει τον δημοσιογράφο του «Νουβέλ
Ομπσερβατέρ». «Για μένα, είστε ένας ξένος, δεν σας γνωρίζω, άρα δεν μπορώ να
σας διηγηθώ τη ζωή μου... Ας πούμε ότι είμαι ελεύθερη. Δεν είμαι μια εικόνα».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16353N442</ED>
<ID>
ID:18806

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N44&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Νεκρός στο πεζοδρόμιο
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Περίμενε στη στάση του λεωφορείου για να πάει στο σπίτι του. Έντεκα και είκοσι
το μεσημέρι, πιάτσα Βενέτσια, στο κέντρο της Ρώμης. Ξαφνικά ακούμπησε στον
τοίχο, λύγισε τα γόνατα, κι έπεσε. Σαν πακέτο. Νεκρός από έμφραγμα. Ήταν
πενήντα ετών.

Πιάτσα Βενέτσια: ένα πτώμα περιμένει για ώρες τη νεκροφόρα εν μέσω πόνου και αμηχανίας

«ΟΙ ΜΠΑΣΤΑΡΔΟΙ! Εγκατέλειψαν τον Άντζελο εκεί, στο πεζοδρόμιο, σαν αλήτη,
γιατί ήταν ο κανένας. Δεν είμαστε ούτε πλούσιοι ούτε διάσημοι, για το μόνο που
είμαστε ικανοί είναι να πληρώνουμε τους φόρους μας». Η έκρηξη της 38χρονης
Καρμέλα δεν οφείλεται στο ότι πέθανε ο άνδρας της. Αλλά στο ότι τον άφησαν σ'
εκείνο το σημείο, μπροστά στη στάση του λεωφορείου, για τέσσερις ολόκληρες
ώρες. Μέρα μεσημέρι, στην πρωτεύουσα της Ιταλίας. Κόσμος ανέβαινε και
κατέβαινε, μερικοί ήταν βιαστικοί και δεν σταματούσαν, άλλοι στέκονταν
περίεργοι μπροστά στο πτώμα, οι πιο ευαίσθητοι προσπαθούσαν να παρηγορήσουν
τον νεαρό με τα μακρυά μαύρα μαλλιά που έκλαιγε με λυγμούς. Κάποιος άφησε ένα λουλούδι.

Από τους καραμπινιέρους κανένα παράπονο, έφτασαν αμέσως. Αλλά το μόνο που
μπορούσαν να κάνουν ήταν να καλύψουν το πτώμα, να τηλεφωνήσουν στους συγγενείς
και να ειδοποιήσουν το νεκροτομείο. Ατυχία: η μοναδική του νεκροφόρα ήταν
απασχολημένη, είχε γίνει ένα σοβαρό τροχαίο στην αουτοστράντα και η δουλειά
ήταν αυξημένη. Πέρασε μισή ώρα. Πέρασε μία. Τα καταστήματα έκλεισαν για
μεσημέρι. Πέρασαν δύο ώρες. Τρεις. Τα καταστήματα άνοιξαν ξανά. Τέσσερις. Ο
Άντζελο κειτόταν εκεί, μαζί με τον κουνιάδο του που έκλαιγε με λυγμούς. Η
γυναίκα του περίμενε στο νεκροτομείο, έτσι της είχαν πει.

Η νεκροφόρα έφτασε τελικά στις 3 και 25. «Ντροπή, ντροπή», φώναζε ο Μικέλε
ανάμεσα στους λυγμούς του. «Αισθάνομαι αηδία», λέει η Καρμέλα, ρίχνοντας την
ευθύνη στον δήμαρχο, που τον ψήφισε κιόλας. Είναι σίγουρη: όλα έγιναν επειδή
εκείνη κι ο άνδρας της δεν είναι ούτε πλούσιοι ούτε διάσημοι. Γι' αυτό τον
εγκατέλειψαν σαν σκυλί.

Μια φράση θεμιτής απόγνωσης, αληθινή και μη αληθινή ταυτόχρονα, σχολιάζει ο
Φούριο Κολόμπο στη «Ρεπούμπλικα». Οι πλούσιοι και οι διάσημοι δεν είναι ποτέ
μόνοι, και σπανίως περιμένουν στη στάση του λεωφορείου. Ένας μοναχικός
πλούσιος, όμως, που θα αποφάσιζε να πάρει το λεωφορείο και θα πάθαινε έμφραγμα
στο πεζοδρόμιο, θα είχε διαφορετική αντιμετώπιση από το κράτος μόνο αν υπήρχε
ένας ταχύτερος τρόπος επέμβασης για τέτοιες περιπτώσεις. Τέτοιος τρόπος, στη
Ρώμη τουλάχιστον, δεν υπάρχει. Το νεκροτομείο έχει μία και μόνο νεκροφόρα. Και
οι καραμπινιέροι δεν έχουν αρμοδιότητα να μεταφέρουν ένα πτώμα με το περιπολικό.

Αν ανάλογο επεισόδιο είχε συμβεί στη Νέα Υόρκη, το πτώμα θα είχε απομακρυνθεί
αμέσως με κριτήριο το υψηλό κόστος της κατάληψης ενός δημόσιου χώρου. Και εκεί
και εδώ, όμως, το σημαντικό δεν είναι αυτό. Αυτό που κυριαρχεί, αυτό που μένει
μετά την οργή, τον πόνο, τη διαμαρτυρία, είναι η πραγματικότητα του θανάτου,
του ξαφνικού και άδικου θανάτου, που παραμονεύει σε κάθε μας βήμα. Του θανάτου
σ' ένα πεζοδρόμιο.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N44</CAT>
<ED>
Κωδικός άρθρου: A16353N443</ED>
<ID>
ID:18843

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N44&aa=3</URL></REF>


Article

<CATEGORY>vin08</CATEGORY>

 <H5>ΣΤΙΣ 3.149,5 ΜΟΝΑΔΕΣ Ο ΓΕΝΙΚΟΣ ΔΕΙΚΤΗΣ ΤΟΥ ΧΡΗΜΑΤΙΣΤΗΡΙΟΥ
</H5><H2>Πρωτοφανή ύψη
</H2>
Νέο ρεκόρ ανόδου σημείωσε και χθες ο Γενικός Δείκτης για τις τιμές των μετοχών
στο Χρηματιστήριο Αθηνών, που... αναπαύεται πλέον στις 3.149,5 μονάδες και
κοιτά τον ναό του χρήματος... πάνω από την κορυφή των 3.100 μονάδων. 
Μέσα σε 5 συνεδριάσεις αυτή την εβδομάδα ο Γενικός Δείκτης σημείωσε 5
διαδοχικά ρεκόρ ανόδου. Η χθεσινή άνοδος επιτεύχθηκε με «άλμα» του Δείκτη κατά
1,80% ή κατά 55,69 μονάδες σε σχέση με την προηγούμενη συνεδρίαση.

Η ανοδική κίνηση των περισσότερων Χρηματιστηρίων στο εξωτερικό σε σχέση με τα
καλά νέα από το μέτωπο των επιτοκίων στην Ελλάδα έδωσαν χθες ώθηση στον Γενικό
Δείκτη. Κυρίως, όμως, επηρεάστηκε θετικά το κλίμα από την Εθνική Τράπεζα,
σύμφωνα με τις απόψεις χρηματιστηριακών αναλυτών, που είχαν χθες τον... νου
τους στο διπλανό κτίριο.

Οι συναλλαγές ήταν χθες ιδιαίτερα αυξημένες και ο τζίρος έφθασε τα 127 δισ.
δραχμές. Ο όγκος των συναλλαγών θα ήταν μεγαλύτερος, αν το ηλεκτρονικό σύστημα
των συναλλαγών, παρά την πρόσφατη αναβάθμισή του, δεν έδειχνε και πάλι την...
ηλικία του. Δεκάδες εντολές έμειναν ανεκτέλεστες και την τελευταία ώρα της
συνεδρίασης το σύστημα συνεχώς «κολλούσε». Τα προβλήματα θα λυθούν οριστικά με
την εγκατάσταση, από την άνοιξη, του νέου συστήματος. Στο μεταξύ, οι αρχές του
Χρηματιστηρίου αναβαθμίζουν τα... Σαββατοκύριακα συνεχώς το σύστημα, για να
αντέξει το επενδυτικό ενδιαφέρον.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16353N451</ED>
<ID>
ID:18763

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N45&aa=1</URL></REF>


Article

<CATEGORY>vin08</CATEGORY>

 <H2>1.300 δρχ. μέρισμα ανά μετοχή της Εθνικής
</H2>
Ο διοικητής της Εθνικής Τράπεζας κ. Θ. Καρατζάς κατά τη χθεσινή παρουσίαση
των αποτελεσμάτων

ΥΠΕΡΔΙΠΛΑΣΙΑ ήταν τα κέρδη της Εθνικής Τράπεζας το 1998. Στη χθεσινή Γενική
Συνέλευση των Μετόχων αποφασίστηκε η διαίρεση της μετοχής της Τράπεζας (split)
από μία, σε 4 αυτοτελείς μετοχές με ονομαστική αξία 1.450 δρχ. η καθεμία.

Τα καθαρά κέρδη προ φόρων της Εθνικής έφθασαν τα 130 δισ. δρχ. το 1998, έναντι
64 δισ. δρχ. το 1997. Η αύξηση των κερδών είναι 103%.

Τα κέρδη του Ομίλου της Εθνικής ήταν το 1998 241 δισ. δρχ. από 203 δισ. δρχ.
το 1997. Η αύξηση των κερδών του Ομίλου, προ προβλέψεων και φόρων είναι 19%.

Τα αποτελέσματα, όπως ανακοίνωσε η Τράπεζα, επέτρεψαν στη διοίκησή της, να
προτείνει πρόσθετες προβλέψεις 35 δισ. δρχ. και συνολικά 57,5 δισ. δρχ.

Το μέρισμα ανά μετοχή της Εθνικής Τράπεζας είναι 1.300 δρχ. (σύμφωνα με τη
σημερινή αξία της).

Τα νέα αποθετήρια για τις νέες μετοχές της Τράπεζας θα είναι έτοιμα για
παράδοση από την Πέμπτη 4 Φεβρουαρίου και το αργότερο μέχρι τη Δευτέρα 8
Φεβρουαρίου, σύμφωνα με χθεσινή δήλωση του διοικητή της Τράπεζας, κ. Θ. Καρατζά.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16353N452</ED>
<ID>
ID:18814

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N45&aa=2</URL></REF>


Article

<CATEGORY>vin08</CATEGORY>

 <H2>«Φθηνότερο» το ευρώ, ακριβότερη η δραχμή
</H2>
ΚΑΘΕ ΜΕΡΑ και «σκληρότερη» γίνεται η δραχμή από τις συνεχιζόμενες μεγάλες
εισροές συναλλάγματος. Χθες, εισέρευσαν περίπου 135 εκατ. ευρώ και η δραχμή
ενισχύθηκε περισσότερο από μισή δραχμή. Συγκεκριμένα, η τιμή fixing της
δραχμής έναντι του ευρώ διαμορφώθηκε στις 321,16 δραχμές, έναντι 321,78
δραχμών προχθές. Το μεγαλύτερο μέρος των κεφαλαίων κατευθύνθηκε στα επταετή,
δεκαετή και δεκαπενταετή ομόλογα σταθερού επιτοκίου, τα οποία προτιμούνται
ιδιαίτερα από τους ξένους επενδυτές. Η απόδοση του δεκαετούς ομολόγου που
εκδόθηκε την Τρίτη 26 Ιανουαρίου, με επιτόκιο 6,3%, διαμορφώθηκε χθες στο
5,93%, έναντι 5,98% προχθές. Δηλαδή, συνέχισε να κυμαίνεται κάτω από το
«φράγμα» του 6%, το οποίο «έσπασε» προχθές. Χθες, όμως, παρατηρήθηκε ένα ακόμη
ρεκόρ. Η απόδοση του δεκαπενταετούς ομολόγου κυμάνθηκε για πρώτη φορά κάτω από
6% και διαμορφώθηκε σε 5,94%, από 6,05% προχθές.

Τα επιτόκια στη διατραπεζική αγορά δραχμών σημείωσαν άνοδο για τοποθετήσεις
μιας ημέρας (overnight), τα οποία διαμορφώθηκαν σε 10% - 10,50% από 9,50% -
10% προχθές.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16353N453</ED>
<ID>
ID:18850

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N45&aa=3</URL></REF>


Article

<CATEGORY>vin08</CATEGORY>

 <H2>Εμπιστοσύνη 140 φορές...
</H2>
ΜΕ ΕΝΤΥΠΩΣΙΑΚΗ υπερκάλυψη (πάνω από 140 φορές) του αιτουμένου κεφαλαίου
ολοκληρώθηκε η δημόσια εγγραφή για την εισαγωγή των μετοχών της Αγροτικής
Ασφαλιστικής στην κύρια αγορά του Χρηματιστηρίου Αξιών Αθηνών.

Συγκεντρώθηκαν έτσι κεφάλαια που υπερβαίνουν το 1,2 τρισ. δραχμές.

Όπως είναι γνωστό, η εταιρεία διέθεσε συνολικά 2.531.000 μετοχές με τιμή
διάθεσης 3.500 δραχμές.

Η υπερκάλυψη του κεφαλαίου πάνω από 140 φορές, τονίζει σε δηλώσεις του ο
διευθύνων σύμβουλος της εταιρείας κ. Τρ. Λυσιμάχου, αποδεικνύει την
εμπιστοσύνη του επενδυτικού κοινού στην Αγροτική Ασφαλιστική και τις θετικές
προοπτικές ανάπτυξης του ασφαλιστικού κλάδου γενικά, αλλά και της εταιρείας
γενικότερα. Τόνισε ακόμη ότι:

«Στο αποτέλεσμα της δημόσιας εγγραφής αντανακλώνται υγιείς οικονομικοί δείκτες
της εταιρείας, όπως τα υψηλά της κέρδη που το 1998 έφθασαν περίπου τα 2,3 δισ.
δρχ. έναντι 1,938 δισ. δρχ. το 1997 και η υπερκάλυψη του περιθωρίου
φερεγγυότητας κατά 5,3 φορές».

Στα επενδυτικά σχέδια της Α.Α. περιλαμβάνονται:

* Η κατάκτηση μεγαλύτερου μεριδίου αγοράς που προβλέπεται να φθάσει στο τέλος
του πενταετούς (1997 - 2001) προγράμματος το 10%.

* Η δημιουργία εταιρείας οργάνωσης υγείας σε συνεργασία με άλλους εταίρους.

* Η επέκταση των εργασιών της εταιρείας σε χώρες του εξωτερικού και ιδιαίτερα
στη Γερμανία, την Κύπρο και τα Βαλκάνια.

* Η συμμετοχή σε εταιρείες εξειδικευμένων υπηρεσιών, όπως στην Audatex Ελλάς
για την ηλεκτρονική πραγματογνωμοσύνη στα αυτοκίνητα.

* Η εξαγορά υγιών χαρτοφυλακίων άλλων εταιρειών κ.λπ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16353N454</ED>
<ID>
ID:18872

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N45&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Φορολογική δικαιοσύνη
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΕΝ ΟΨΕΙ του κοινωνικού διαλόγου για την αναμόρφωση του φορολογικού συστήματος
που θα αρχίσει τον Μάρτιο, θα ήταν χρήσιμο να κατανοήσουν οι κοινωνικοί φορείς
που θα προσέλθουν με πλήθος αιτημάτων ότι η περιστολή της φοροδιαφυγής και η
έκταση των φορολογικών ελαφρύνσεων είναι διαδικασίες που δεν είναι απλώς
συμπορευόμενες, αλλά αλληλοπροσδιοριζόμενες.

Πέρυσι π.χ. ο προϋπολογισμός είχε υπερέσοδα γύρω στα 200 δισεκ. δρχ., που
προήλθαν κατά ένα μικρό μέρος από την αλλαγή στο σύστημα της παρακράτησης στον
φόρο μισθωτών υπηρεσιών και κατά ένα μεγαλύτερο από την περιστολή της
φοροδιαφυγής, ιδιαίτερα στον ΦΠΑ, λόγω της δράσης της ΣΔΟΕ και της εφαρμογής
του TAXIS.

Ο υπουργός Εθνικής Οικονομίας και Οικονομικών κ. Ιωάν. Παπαντωνίου εν όψει της
ΟΝΕ και της ανάγκης να περιοριστεί το δημόσιο έλλειμμα κάτω από το 2% του ΑΕΠ,
προτίθεται να διαθέσει για ελαφρύνσεις ακριβώς τα περισσεύματα του περσινού
προϋπολογισμού. Είναι λοιπόν, φανερό ότι εάν και εφέτος υπάρξουν αντίστοιχα
περισσεύματα, το υπουργείο θα έχει στη διάθεσή του μεγαλύτερα ποσά να διαθέσει
για ελαφρύνσεις.

Συνεπώς οι φορείς, ιδιαίτερα οι εργοδοτικοί, πρέπει να εντάξουν τα κλαδικά
τους αιτήματα σε ένα πλαίσιο φορολογικής πολιτικής που θα εξασφαλίζει τη
συμμετοχή στα δημόσια βάρη ανάλογα με την οικονομική θέση κάθε ομάδας του πληθυσμού.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N45</CAT>
<ED>
Κωδικός άρθρου: A16353N455</ED>
<ID>
ID:18889

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N45&aa=5</URL></REF>


Article

<CATEGORY>vin08</CATEGORY>

 <H5>ΩΣ ΚΑΙ 150 ΔΙΚΑΙΟΛΟΓΗΤΙΚΑ ΓΙΑ ΤΗ ΦΟΡΟΛΟΓΙΚΗ ΔΗΛΩΣΗ! * ΜΑΡΑΘΩΝΙΟΣ ΓΡΑΦΕΙΟΚΡΑΤΙΑΣ
</H5><H5>Βεβαιώσεις για εισοδήματα
</H5><H5>Εκπτώσεις δαπανών από το εισόδημα από ακίνητα
</H5><H5>Δικαιολογητικά για απαλλαγές - εξαιρέσεις - τεκμήρια
</H5><H5>Έμποροι - Ελεύθεροι Επαγγελματίες (Ε3, Ε10, Ε11)
</H5><H5>Εξαίρεση από τα αντικειμενικά κριτήρια
</H5><H5>Τεκμήρια διαβίωσης και δαπανών
</H5><H5>Δαπάνες που εκπίπτουν από το εισόδημα
</H5><H2>Τρεχαλητό για παραστατικά και άδειες για τις πισίνες
</H2>
<AUTHOR>ΚΩΣΤΑΣ ΑΝΤΩΝΑΚΟΣ</AUTHOR>

Λογιστήρια, νοσοκομεία, πανεπιστήμια, τράπεζες, ασφαλιστικές εταιρείες,
επιχειρήσεις, σχολές και ιδρύματα, πολεοδομικά γραφεία, Εφορίες, γιατροί,
δικηγόροι, συμβολαιογράφοι και άλλοι συνθέτουν τη «μαραθώνια διαδρομή» που
πρέπει να τρέξουν οι φορολογούμενοι για να συγκεντρώσουν τα απαραίτητα για τη
συμπλήρωση των φορολογικών δηλώσεων δικαιολογητικά που σε ειδικές περιπτώσεις
ξεπερνούν τα 150.

Αυτό προκύπτει από τις εγκυκλίους του υπουργείου Οικονομικών για τα
παραστατικά που πρέπει να συνοδεύουν τα έντυπα των φετινών δηλώσεων (Ε1, Ε3,
Ε10, Ε11 κ.λπ.), οι οποίες θα αποσταλούν εντός των προσεχών ημερών στους
αρμόδιους φορείς.

Επισημαίνεται ότι όσοι απόκτησαν πισίνα το 1998 θα πρέπει πέραν των άλλων
δικαιολογητικών να προσκομίσουν την άδεια κατασκευής της πισίνας.

Αν με τις δηλώσεις δεν υποβληθούν τα αναγκαία δικαιολογητικά και
βεβαιώσεις, τότε υπάρχουν τα εξής ενδεχόμενα:

* Να καθυστερήσει η εκκαθάριση της δήλωσης ή ακόμα και να παραμείνει στα
«ράφια» της Εφορίας.

* Να κληθεί ο φορολογούμενος να υποβάλει νέα συμπληρωματική δήλωση και σε
ορισμένες περιπτώσεις να πληρώσει και πρόστιμο.

* Να μην αναγνωρίσει η Εφορία απαλλαγές, αφορολόγητα ή εξαιρέσεις από τα
αντικειμενικά κριτήρια και τεκμήρια και να προκύψει μεγαλύτερος φόρος εισοδήματος.

* Να υπολογισθεί ο φόρος με βάση τα τεκμήρια διαβίωσης ή δαπανών και όχι με
βάση το δηλωθέν εισόδημα, πράγμα που σημαίνει προκαταβολή φόρου για το επόμενο έτος.

«ΤΑ ΝΕΑ» παρουσιάζουν τα κυριότερα από τα 150 δικαιολογητικά που θα
πρέπει, ανάλογα με την περίπτωση, να συνυποβληθούν με τις δηλώσεις.


ΟΛΟΙ οι φορολογούμενοι θα πρέπει για τα εισοδήματα που αναγράφουν στους
σχετικούς κωδικούς των δηλώσεων να προσκομίζουν και την αντίστοιχη βεβαίωση.
Έτσι, ανάλογα με την πηγή εισοδήματος και την οικονομική δραστηριότητα, μαζί
με τη δήλωση πρέπει να υποβληθούν:

* Βεβαιώσεις για τις αποδοχές (μισθοί-συντάξεις) και τους φόρους που έχουν παρακρατηθεί.

* Βεβαίωση για τα έσοδα από μερίσματα, τόκους και λοιπά εισοδήματα από κινητές
αξίες, από αγροτικές επιδοτήσεις, για αμοιβές από ελευθέρια επαγγέλματα.

* Βεβαίωση με το ποσό της διατροφής που επιδικάστηκε ή συμφωνήθηκε
συμβολαιογραφικά, η οποία εκδίδεται από τον υπόχρεο σε καταβολή σύζυγο και
υποβάλλεται από τον δικαιούχο σύζυγο.

* Βεβαιώσεις για τα ποσά κερδών από τη συμμετοχή σε εταιρείες, κοινωνίες ή
κοινοπραξίες. Επίσης θα επισυνάπτεται βεβαίωση για τα ποσά της επιχειρηματικής
αμοιβής προς ομόρρυθμους εταίρους ή κοινωνούς ή διαχειριστές ΕΠΕ από Ο.Ε. ή Ε.Ε.


* ΒΕΒΑΙΩΣΗ της ασφαλιστικής επιχείρησης από την οποία να προκύπτει ποιο
ακίνητο ασφαλίζεται, για ποιο ποσό, το είδος της ασφαλιστικής κάλυψης και το
καθαρό ποσό των ασφαλίστρων.

*Απόδειξη για τις δαπάνες επισκευής και συντήρησης, καθώς και για την αμοιβή
του δικηγόρου για δίκες σε διάφορες αποδόσεις μισθίου ή καθορισμένου μισθώματος.

* Δικαιολογητικά για την απόδειξη του ποσού της αποζημίωσης που καταβάλλει ο
εκμισθωτής στον μισθωτή, για τη λύση της μισθωτικής σχέσης ακινήτου.


ΓΙΑ ΝΑ αναγνωρισθούν από την Εφορία απαλλαγές ή εξαιρέσεις από την φορολογία
εισοδήματος πρέπει οι φορολογούμενοι να υποβάλουν τα εξής δικαιολογητικά:

* Γνωμάτευση της αρμόδιας Πρωτοβάθμιας Υγειονομικής Επιτροπής για την απαλλαγή
από τη φορολογία εισοδήματος των μισθών - συντάξεων που χορηγούνται σε πρόσωπα
που είναι ολικώς τυφλά και πρόσωπα που παρουσιάζουν βαριές κινητικές αναπηρίες
σε ποσοστό πάνω από 80%.

* Ληξιαρχική πράξη θανάτου ή γέννησης ή διαζευκτήριο σε περίπτωση που ο
φορολογούμενος επικαλείται ως προστατευόμενα μέλη του τέκνα, αδελφούς και
ανήλικους συγγενείς του μέχρι τρίτου βαθμού.

* Βεβαίωση αναγνωρισμένης σχολής εσωτερικού ή εξωτερικού από την οποία να
προκύπτει ότι τα ενήλικα τέκνα του φορολογουμένου σπουδάζουν σε αυτήν, εφόσον
έχουν ηλικία μέχρι 25 ετών και θεωρείται ότι βαρύνουν τον φορολογούμενο.

* Τα στοιχεία που αποδεικνύουν την ηλικία και τον βαθμό συγγενείας των
προσώπων τα οποία ο φορολογούμενος επικαλείται ότι τον βαρύνουν πως τα πρόσωπα
αυτά συνοικούν με αυτόν και ότι τα εισοδήματά τους δεν υπερβαίνουν το ποσό των
300.000 δρχ.

* Στοιχεία που αποδεικνύουν το ποσό του υπερτιμήματος από την πώληση αυτοκινήτου.

* Κατάσταση στην οποία να αναφέρονται τα στοιχεία των προσώπων που παρέχουν
υπηρεσίες στον υπόχρεο ως οικιακοί βοηθοί, οδηγοί, δάσκαλοι, κηπουροί και
λοιπό υπηρετικό προσωπικό, καθώς και το ποσό των ετήσιων αμοιβών που καταβλήθηκαν.

* Για την απόδειξη της διάστασης των συζύγων απαιτείται αντίγραφο αγωγής για
διαζύγιο ή διατροφή σε περίπτωση υποβολής χωριστών δηλώσεων.

* Επικυρωμένο αντίγραφο της οικείας δικαστικής απόφασης, από την οποία να
προκύπτει ότι ο γονέας που απέκτησε το μεγαλύτερο ποσό συνολικού εισοδήματος
έχει χάσει την γονική μέριμνα.

* Σε περίπτωση υποβολής δήλωσης σχολάζουσας κληρονομίας ή επιδικίας ή
μεσεγγύησης από τον κηδεμόνα, τον προσωρινό διαχειριστή ή τον μεσεγγυούχο το
νόμιμο στοιχείο από το οποίο αποδεικνύεται ο ορισμός των πιο πάνω προσώπων.

* Φωτοαντίγραφο τιμολογίου αγοράς ταμειακής μηχανής.

* Βεβαίωση ότι ο φορολογούμενος κατοικεί μόνιμα σε νησί με πληθυσμό κάτω από
3.100 κατοίκους για να τύχει μείωσης του φόρου.

* Σε περίπτωση κατοίκου χώρας-μέλους της Ευρωπαϊκής Ένωσης που αποκτά εισόδημα
στην Ελλάδα πλέον του 90% του συνολικού εισοδήματος, βεβαίωση της αλλοδαπής
φορολογικής αρχής για να τύχει απαλλαγής του φόρου του πρώτου κλιμακίου της
φορολογικής κλίμακας.


ΟΙ ΦΟΡΟΛΟΓΟΥΜΕΟΙ που ασκούν ατομική εμπορική επιχείρηση και υπόκεινται στα
αντικειμενικά κριτήρια, υποβάλλουν τα εξής δικαιολογητικά:

* επικυρωμένο φωτοαντίγραφο του μισθωτηρίου συμβολαίου ή του συμβολαίου
απόκτησης της επαγγελματικής εγκατάστασης της επιχείρησης ή φωτοαντίγραφο του
τελευταίου πριν από την υποβολή της δήλωσης λογαριασμού ηλεκτρικού ρεύματος
της ΔΕΗ ή υπεύθυνη δήλωση.

* φωτοαντίγραφο της βεβαίωσης από την αρμόδια Εφορία ότι υποβλήθηκε δήλωση
έναρξης επαγγέλματος ή ότι γράφτηκε ως μέλος στη δήλωση έναρξης νομικού
προσώπου, καθώς και της βεβαίωσης για τη μεταβολή ή τη διακοπή των εργασιών,
όπου συντρέχει περίπτωση.

Οι ελεύθεροι επαγγελματίες εκτός από το φωτοαντίγραφο του μισθωτηρίου
συμβολαίου και της βεβαίωσης για έναρξη επαγγέλματος πρέπει να υποβάλουν:

* υπεύθυνη δήλωση ότι πριν από την έναρξη του επαγγέλματός τους δεν είχαν
ασκήσει το επάγγελμά τους ως μισθωτοί ή με οποιαδήποτε άλλη σχέση εργασίας
περισσότερο από μία δεκαετία.

* αντίγραφο ή επικυρωμένο φωτοαντίγραφο του πτυχίου ή του μεταπτυχιακού τίτλου σπουδών.


Για πρόσωπα που επικαλούνται εξαίρεση από την εφαρμογή των αντικειμενικών κριτηρίων:

* Φωτοαντίγραφο αστυνομικής ταυτότητας προκειμένου για ατομικές επιχειρήσεις
που ασκούνται από άτομα ηλικίας πάνω από 65 ετών, εφ' όσον τα πρόσωπα αυτά
ασκούν την επιχείρηση για δέκα τουλάχιστον συνεχή χρόνια αμέσως πριν από την
συμπλήρωση του 65ου έτους της ηλικίας τους.

* Για τυφλούς βεβαίωση της οικείας Νομαρχίας

* Για ανάπηρους απόφαση της Πρωτοβάθμιας Υγειονομικής Επιτροπής

* Για αποφυλακισθέντες βεβαίωση της αρμόδιας δημόσιας υπηρεσίας για την αιτία
και τη χρονική διάρκεια φυλάκισής τους

* Για παλιννοστούντες ομογενείς οποιοδήποτε δημόσιο έγγραφο (βεβαίωση
ελληνικού προξενείου, φωτοαντίγραφο διαβατηρίου κ.ά.).


ΣΤΗ φορολογική δήλωση υποβάλλονται, όπου συντρέχει περίπτωση, και τα παρακάτω
έγγραφα ή στοιχεία:

* Για την απόδειξη ακινησίας του επιβατικού αυτοκινήτου βεβαίωση της αρμόδιας
Εφορίας, στην οποία έχει υποβληθεί η δήλωση ακινησίας.

* Για την μείωση της τεκμαρτής δαπάνης διαβίωσης επιβατικών αυτοκινήτων, που
οδηγούνται από ανάπηρους, γνωμάτευση της οικείας Πρωτοβάθμιας Υγειονομικής Επιτροπής.

* Για την απόδειξη της ετήσιας δαπάνης για δωρεές ή χορηγίες χρηματικών ποσών
πάνω από 100.000 δρχ. ετησίως, τριπλότυπη απόδειξη ή γραμμάτιο είσπραξης του
ποσού της δωρεάς ή χορηγίας που εκδίδεται από τον δωρεοδόχο.

* Για απόσβεση δανείων (στεγαστικών, καταναλωτικών-προσωπικών) βεβαίωση του
δανειοδότη για το συνολικό ετήσιο ποσό των τοκοχρεολυτικών δόσεων που καταβλήθηκαν.

* Για την απόσβεση των χρεώσεων μέσω πιστωτικών καρτών και καρτών πληρωμών
(DINERS κ.λπ.) αντί για βεβαίωση θα υποβάλεται αντίγραφο του μηνιαίου
λογαριασμού του μηνός Ιανουαρίου 1999 που εκδίδεται από τον εκδότη της κάρτας,
καθώς και το συνολικό ποσό που καταβλήθηκε μέσα στο 1998 από τον κάτοχο της
κάρτας για την εξόφληση υποχρεώσεων από τη χρήση της κάρτας του, είτε
πρόκειται για πιστωτικές κάρτες είτε για κάρτες πληρωμών.

(R) Για την απόδειξη της ετήσιας δαπάνης για ανέγερση οικοδομής απαιτούνται:

* Αντίγραφα του εντύπου υπολογισμού του ελάχιστου κόστους κατασκευής της
οικοδομής και του πίνακα ανάλυσης κόστους κατασκευής στις επιμέρους εργασίες
που έχουν κατατεθεί στην αρμόδια Πολεοδομική Υπηρεσία (μόνο για άδειες που
εκδόθηκαν μετά την 1.1.1995).

* Φωτοαντίγραφα των αποδείξεων δαπανών που διενεργήθηκαν εντός του 1998.

* Για αγορά ακινήτου αντίγραφα των σχετικών συμβολαίων είτε βεβαίωση του
συμβολαιογράφου, στην οποία θα περιγράφεται αναλυτικά το ακίνητο, η επιφάνειά
του, η τοποθεσία και τα όριά του, η αντικειμενική αξία, τα συμβολαιογραφικά
και λοιπά έξοδα.

* Για την απαλλαγή από το τεκμήριο δαπάνης απόκτησης πρώτης κατοικίας σε
περίπτωση που ο φορολογούμενος έχει άλλη κατοικία, αντίγραφο του τίτλου
απόκτησης (συμβόλαιο αγοράς, δωρεάς κ.λπ.) της άλλης κατοικίας ή της άδειας σε
περίπτωση ανέγερσης αυτής, καθώς και του εντύπου Ε9 του ιδίου έτους ή
προηγουμένου στο οποίο αναγράφεται η κατοικία αυτή.

* Για την κατασκευή πισίνας, φωτοαντίγραφο της άδειας κατασκευής από την οποία
να προκύπτει η επιφάνεια της πισίνας και αν είναι εξωτερική ή εσωτερική.


* Δαπάνη ενοικίου. Για την απόδειξη της δαπάνης που καταβλήθηκε για
ενοίκια απαιτούνται οι αποδείξεις που έχουν εκδοθεί από τον ιδιοκτήτη ή τον
νόμιμο εκπρόσωπό του, από τις οποίες να προκύπτει το συνολικό ποσό του
ενοικίου που καταβλήθηκε από τον φορολογούμενο. Αντί των αποδείξεων μπορεί να
υποβληθεί υπεύθυνη δήλωση.

* Δαπάνες ασφαλίστρων ζωής ή θανάτου

Απόδειξη είσπραξης του ποσού των ασφαλίστρων ή σχετική βεβαίωση από τις οποίες
προκύπτει το είδος της ασφαλιστικής κάλυψης και το καθαρό ποσό των ασφαλίστρων.

* Δαπάνη διδάκτρων

Απόδειξη παροχής υπηρεσιών για το ποσό της αμοιβής, η οποία εκδίδεται από τον
καθηγητή ή το φροντιστήριο.

* Δαπάνη ασφαλιστικών εισφορών

Βεβαίωση ή απόδειξη του ασφαλιστικού φορέα από την οποία να προκύπτει το ποσό
των ασφαλιστικών εισφορών που καταβλήθηκαν.

* Δαπάνες για ιατρικές επισκέψεις και εξετάσεις

Διπλότυπη απόδειξη η οποία εκδίδεται από τον ιατρό κατά την είσπραξη της αμοιβής.

* Δαπάνες για νοσήλια

Διπλότυπη απόδειξη της κλινικής ή του νοσηλευτικού ιδρύματος από την οποία να
προκύπτει το ποσό της δαπάνης για τη νοσηλεία του ασθενή.

* Δαπάνες για την απασχόληση νοσοκόμου

Βεβαίωση του θεράποντος ιατρού με την οποία να βεβαιώνεται το είδος της νόσου
από την οποία πάσχει ο ασθενής, η διάρκειά της και η ανάγκη απασχόλησης νοσοκόμου.

* Δαπάνες για περίθαλψη ηλικιωμένων και προσώπων που πάσχουν από
κινητική αναπηρία

Διπλότυπη απόδειξη παροχής υπηρεσιών από την επιχείρηση που εισπράττει την
αμοιβή και βεβαίωση του διευθυντή ή του νόμιμου εκπροσώπου της επιχείρησης για
τον ακριβή χρόνο της περίθαλψης και το ποσό της δαπάνης.

* Δαπάνες περίθαλψης ανάπηρων παιδιών

Διπλότυπη απόδειξη είσπραξης, βεβαίωση του διευθυντή της σχολής ή του
θεραπευτηρίου από την οποία να προκύπτει ότι το τέκνο πάσχει από ανίατο νόσημα
καθώς και στοιχεία που να αποδεικνύουν ότι τα τέκνα είναι άγαμα και ότι το
απαλλασσόμενο εισόδημά τους δεν ξεπερνά τις 600.000 δρχ.

* Δαπάνες για νοσήλια στην αλλοδαπή

Βεβαιώσεις των αλλοδαπών ιατρών ή νοσοκομείων, θεωρημένες από τον αρμόδιο
Έλληνα πρόξενο και μεταφρασμένες νόμιμα.

* Δαπάνες για δωρεές

Για ακίνητα απαιτούνται αντίγραφο του συμβολαίου δωρεάς, πιστοποιητικό του
οικείου υποθηκοφυλακείου. Για ιατρικά μηχανήματα και ασθενοφόρα αυτοκίνητα
βεβαίωση του δωρεοδόχου και αντίγραφο του πρωτοκόλλου παράδοσης - παραλαβής.
Πέρα από τα πιο πάνω δικαιολογητικά, σε περίπτωση που τα χρηματικά ποσά που
καταβλήθηκαν υπερβαίνουν αθροιστικά για κάθε δωρεοδόχο τις 100.000 ετησίως,
απαιτείται και το πρωτότυπο του παραστατικού καταβολής του φόρου 20%.

* Δαπάνες για τόκους

Βεβαίωση της τράπεζας ή του Ταμείου Παρακαταθηκών και Δανείων ή του
Ταχυδρομικού Ταμιευτηρίου ή άλλου οργανισμού από την οποία να προκύπτει ότι
πρόκειται για στεγαστικό για αγορά πρώτης κατοικίας, ότι έχει εγγραφεί υποθήκη
ή προσημείωση σε ακίνητο και το ποσό των δεδουλευμένων τόκων που καταβλήθηκαν
μέσα στο 1998.

Για χρέη προς το Δημόσιο, σχετική βεβαίωση της Εφορίας από την οποία να
προκύπτει ότι πρόκειται για χρέος από φόρο κληρονομιάς ή δωρεάς ή γονικής
παροχής που οφείλει ο φορολογούμενος και το ποσό των τόκων που καταβλήθηκαν.

* Δαπάνη για αγορά και εγκατάσταση οικιακών συσκευών ή συστημάτων
χρήσης φυσικού αερίου

Απόδειξη θεωρημένη από την Εφορία για την καταβολή της δαπάνης.

* Εφάπαξ δαπάνη χωρίς δικαιολογητικά λόγω αναπηρίας

Για την αναγνώριση της δαπάνης χωρίς δικαιολογητικά των 600.000 δρχ.,
απαιτούνται τα δικαιολογητικά από τα οποία να πιστοποιείται η ιδιότητα του
φορολογουμένου ή του κάθε προσώπου που συνοικεί με αυτόν και τον βαρύνει ­
ανάπηρου, τυφλού κ.λπ.

* Δαπάνη ιατρικής περίθαλψης ανάπηρων μελών με ετήσιο εισόδημα πάνω από
600.000 δρχ.

Δήλωση από την οποία να προκύπτει ότι το πρόσωπο για το οποίο έγινε η δαπάνη
συγκατοικεί με τον φορολογούμενο και το ποσό του συνολικού ετήσιου καθαρού
πραγματικού εισοδήματος. Δικαιολογητικά αναπηρίας και εξόδων ιατρικής και
νοσοκομειακής περίθαλψης.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N46</CAT>
<ED>
Κωδικός άρθρου: A16353N461</ED>
<ID>
ID:18764

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N46&aa=1</URL></REF>


Article

<CATEGORY>vin08</CATEGORY>

 <H5>ΑΡΧΙΖΕΙ Η ΔΙΑΝΟΜΗ ΤΩΝ ΠΡΩΤΩΝ ΠΡΑΣΙΝΩΝ ΚΑΡΤΩΝ ΣΤΟΥΣ ΔΙΚΑΙΟΥΧΟΥΣ ΑΛΛΟΔΑΠΟΥΣ
</H5><H2>Αυτοκαταστρεφόμενες!
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Οριστικά το πρώτο δεκαήμερο του Φεβρουαρίου θα αρχίσει η διανομή των πρώτων
πράσινων καρτών στους αλλοδαπούς δικαιούχους. Οι πλαστικές θήκες που θα
περιβάλουν τις κάρτες έρχονται στη χώρα μας στις 2 Φεβρουαρίου από την Αγγλία
και αμέσως μετά θα αρχίσει η εκτύπωση της κάρτας, ώστε να δοθούν στους πρώτους
δικαιούχους αλλοδαπούς.

ΩΣ ΓΝΩΣΤΟΝ, η καθυστέρηση στην παραχώρηση της πράσινης κάρτας οφείλεται σε
τεχνικούς λόγους. Η αρχική πλαστικοποίηση της κάρτας βρέθηκε ελαττωματική και
έτσι ανατέθηκε στον δεύτερο μειοδότη η παραγγελία. Οι ειδικές πλαστικές θήκες
παράγονται στην Κορέα για λογαριασμό αγγλικής εταιρείας. Το χαρακτηριστικό
τους είναι ότι αν κάποιος αποπειραθεί να την ξεκολλήσει θα καταστραφεί και το
εσωτερικό της θήκης, δηλαδή η κάρτα μαζί με τα στοιχεία του κατόχου.
Επιπρόσθετα, η κάρτα είναι με υδατογραφημένο χαρτί (έχουν τυπωθεί 400.000
πράσινες κάρτες στο Νομισματοκοπείο) και είναι αδύνατη η παραχάραξή της. Όπως
μας ενημέρωσε χθες ο διοικητής του ΟΑΕΔ κ. Κ. Ευστρατόγλου, μέχρι τώρα έχουν
υποβληθεί για την απόκτηση της πράσινης κάρτας 250.000 αιτήσεις πανελλαδικά σε
σύνολο 373.000 απογραφέντων αλλοδαπών. Για την χορήγηση της πράσινης κάρτας
λειτουργούν πανελλαδικά 110 επιτροπές, ενώ σε ορισμένες πόλεις όπου δεν έχουν
ακόμη συγκροτηθεί οι επιτροπές ­ όπως ορίζει ο νόμος ­ προβλέπεται ότι θα
υπάρξει σημαντική καθυστέρηση στη χορήγηση της κάρτας.

Θα πρέπει να σημειωθεί ότι:

* Από τους 375.000 αλλοδαπούς που εξεδήλωσαν ενδιαφέρον για να μπουν στη
διαδικασία νομιμοποίησης, οι 300.000 είναι ασφαλισμένοι στο ΙΚΑ ή στον ΟΓΑ.

Από αυτούς τους 300.000, οι 90.000 είναι στον ΟΓΑ, οι 20.000 στο ΤΕΒΕ
(αυτοαπασχολούμενοι) και όλοι οι άλλοι είναι ασφαλισμένοι στο ΙΚΑ.

* Η προθεσμία για τη συμπλήρωση των 40 ενσήμων, τα οποία απαιτούνται για την
απόκτηση της πράσινης κάρτας, έληξε στις 31.12.1998. Ειδικά για τις οικιακές
βοηθούς, τα 40 ημερομίσθια που απαιτούνται για την απόκτηση της πράσινης
κάρτας θα πρέπει να έχουν συμπληρωθεί μέχρι τις 28.2.1999.

* Η ισχύς της άσπρης (πρώτης) κάρτας έχει παραταθεί μέχρι τις 30.4.1999.

* Η χρονική κλιμάκωση ισχύος της πράσινης κάρτας (δηλαδή της δεύτερης κάρτας)
κυμαίνεται από 1 έως 3 έτη, τα δε κριτήρια που λαμβάνονται υπόψη για τη
χρονική κλιμάκωσή της είναι ο χρόνος εργασίας του αλλοδαπού στον ίδιο
εργοδότη, η ειδικότητά του σε σχέση με τον αριθμό των ανέργων της ίδιας
ειδικότητας στην τοπική αγορά εργασίας, καθώς και ο συνολικός χρόνος παραμονής
και εργασίας του στην Ελλάδα.

* Μέχρι τώρα οι επιτροπές έχουν δώσει εγκρίσεις για περίπου 5.000 πράσινες
κάρτες. Οι πρώτες πράσινες κάρτες θα δοθούν από τον ΟΑΕΔ Αμαρουσίου.

* Το 80-85% των αλλοδαπών παίρνει έγκριση για πράσινη κάρτα διάρκειας μέχρι
ενός έτους, ενώ ο μεγαλύτερος αριθμός των αιτήσεων αφορά Αλβανούς.

* Όσοι έχουν συμπληρώσει τα 40 ένσημα μπορούν να υποβάλουν στις υπηρεσίες του
ΟΑΕΔ τα χαρτιά τους για να πάρουν την πράσινη κάρτα, χωρίς να έχουν την
«άσπρη» κάρτα.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16353N481</ED>
<ID>
ID:18765

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N48&aa=1</URL></REF>


Article

<CATEGORY>vin08</CATEGORY>

 <H2>Υπάρχει και 0% πληθωρισμός...
</H2>
ΣΤΑΘΕΡΟΤΗΤΑ παρουσίασε ο μέσος ετήσιος πληθωρισμός στις 15 χώρες της
Ευρωπαϊκής Ένωσης τον Δεκέμβριο σε σχέση με τον Νοέμβριο του 1998. Ωστόσο, ο
μέσος ετήσιος πληθωρισμός στις 11 χώρες της ζώνης ευρώ παρουσίασε μικρή κάμψη
της τάξης τού 0,1%.

Αναλυτικά, ο μέσος ετήσιος πληθωρισμός των 15 χωρών-μελών της Ευρωπαϊκής
Ένωσης διατηρήθηκε στο 1,5%, ενώ στις 11 χώρες του ευρώ έκλεισε στο 0,8%
έναντι 0,9% του Νοεμβρίου.

Σύμφωνα με το μηνιαίο δελτίο της στατιστικής υπηρεσίας της Ε.Ε., το μεγαλύτερο
ποσοστό πληθωρισμού σημειώθηκε στην Ελλάδα (3,7%), την Πορτογαλία (2,8%) και
την Ιρλανδία (2,2%). Τα χαμηλότερα ποσοστά ανόδου του γενικού επιπέδου τιμών
παρουσίασαν η Σουηδία (0%), η Γαλλία (0,3%), η Γερμανία και το Λουξεμβούργο (0,4%).
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N48</CAT>
<ED>
Κωδικός άρθρου: A16353N482</ED>
<ID>
ID:18815

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N48&aa=2</URL></REF>


Article

<CATEGORY>vin08</CATEGORY>

 <H5>Η ΤΡΑΠΕΖΑ ΤΗΣ ΕΛΛΑΔΟΣ ΥΠΟΧΡΕΩΝΕΙ ΤΙΣ ΤΡΑΠΕΖΕΣ ΣΕ ΥΨΗΛΟΤΕΡΕΣ ΠΡΟΒΛΕΨΕΙΣ
</H5><H2>Φρένο στον υπερδανεισμό
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Φρένο στην αλόγιστη χορήγηση των δανείων ­ και κυρίως των καταναλωτικών ­
βάζει τώρα η Τράπεζα της Ελλάδος.

ΜΕ ΣΕΙΡΑ μέτρων, που επικεντρώνονται στην υποχρέωση των τραπεζών να κάνουν
υψηλότερες προβλέψεις στα δάνεια που δεν εξοφλούνται από τους οφειλέτες, η
κεντρική τράπεζα προσπαθεί, από τη μια πλευρά, να εμποδίσει τον υπερδανεισμό
των καταναλωτών και, από την άλλη, να καταστήσει πιο προσεκτικές τις τράπεζες,
ώστε να μη χρειασθούν στο μέλλον ενίσχυση των κεφαλαίων τους.

Η Τράπεζα της Ελλάδος, μάλιστα, χθες, για πρώτη φορά, εμμέσως πλην σαφώς έθεσε
θέμα για τράπεζες οι οποίες χορηγούν δάνεια με ευκολία. Με τα μέτρα αυτά,
τονίζεται, «θα αποφευχθούν μελλοντικές εμπλοκές από τη μη ομαλή εξυπηρέτηση
δανείων που σε αρκετές περιπτώσεις οφείλονται σε ανεπαρκή, υπό την πίεση του
ανταγωνισμού, αξιολόγηση». 
Σ' άλλο σημείο, μάλιστα, επισημαίνεται ότι «οι τράπεζες οφείλουν να
επιδεικνύουν ιδιαίτερη προσοχή κατά την εξέταση των αιτήσεων για χορήγηση δανείων».

Από 10% έως 70%!

Με τα μέτρα καθορίζεται το ύψος των προβλέψεων που θα πρέπει να κάνουν εφεξής
οι τράπεζες για τα δάνειά τους. 
Οι προβλέψεις θα γίνονται με βάση συντελεστές οι οποίοι κυμαίνονται από 1% έως
και 50% του ποσού του δανείου, ανάλογα με τον χρόνο καθυστέρησης στην
εξόφληση. Έτσι, για δάνεια που ξεπληρώνονται κανονικά, το ποσοστό είναι 1%,
για προσωρινή καθυστέρηση 3-6 μήνες ανεβαίνει στο 10%, για καθυστέρηση στην
εξόφληση 6-12 μήνες πάει στο 25%, για πάνω από 12 μήνες στο 40% και για δάνεια
που είναι σε οριστική καθυστέρηση (δεν ξεπληρώνονται) στο 40%. Τέλος, για
επισφαλείς απαιτήσεις το ποσοστό φθάνει στο 50%.

Ειδικά για τα καταναλωτικά δάνεια που δεν εξοφλούνται, τα ποσοστά αυτά
προσαυξάνονται κατά 30%. 
Γι' αυτά τα δάνεια στην περίπτωση που δεν εξυπηρετούνται για διάστημα από 6
μήνες και άνω οι προβλέψεις θα προσαυξάνονται με το 70% των τόκων που έχουν
υπολογισθεί ως έσοδο από την 1η Ιανουαρίου και μετά.

Στεγαστικά

Αντίθετα, οι προβλέψεις για τα στεγαστικά δάνεια θα είναι μικρότερες 30% από
αυτές που ισχύουν για τις υπόλοιπες κατηγορίες των δανείων (εκτός των καταναλωτικών).

Όπως τόνιζαν αρμόδιες πηγές της κεντρικής τράπεζας, με τις ρυθμίσεις αυτές οι
τράπεζες θα οδηγηθούν στην ενίσχυση των διαδικασιών ελέγχου της χορήγησης των
δανείων, αφού όσο περισσότερα ανεξόφλητα δάνεια έχουν είτε θα περιορίζεται η
κερδοφορία τους είτε θα οδηγούνται σε αύξηση του μετοχικού τους κεφαλαίου.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16353N501</ED>
<ID>
ID:18766

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N50&aa=1</URL></REF>


Article

<CATEGORY>vin08</CATEGORY>

 <H2>Μειώνεται δραστικά το κόστος κλήσης για χρήστες του Ίντερνετ
</H2>
ΜΕΤΑ ΤΟΝ ηλεκτρονικό... ξεσηκωμό των Ελλήνων χρηστών του Ίντερνετ, το πρώτο
βήμα για την αποκατάσταση των ισορροπιών στο δίκτυο έγινε προχθές στα γραφεία
του ΟΤΕ. Δύο από τις εταιρείες παροχής υπηρεσιών Ίντερνετ υπέγραψαν τη σύμβαση
για την απόκτηση του μήλου της έριδος: του Ενιαίου Πανελλαδικού Αριθμού Κλήσης (ΕΠΑΚ).

Πρόκειται για τις εταιρείες Forthnet και Hellas On Line, οι συνδρομητές των
οποίων θα μπορούν πλέον να χρησιμοποιούν τα νούμερα 0965-88888 και 0965-77777
αντίστοιχα. Με αυτούς τους αριθμούς, οι συνδρομητές τους μπορούν να έχουν
πρόσβαση στο δίκτυο από όποιο μέρος της χώρας βρίσκονται. Μέχρι τώρα, το
νούμερο αυτό ανήκε μόνο στην OTEnet, θυγατρική του ΟΤΕ, πράγμα που θεωρήθηκε
αθέμιτος ανταγωνισμός από τις υπόλοιπες εταιρείες του χώρου, αλλά και από την
Εθνική Επιτροπή Τηλεπικοινωνιών, που επέβαλε πρόστιμο 80 εκατομμυρίων δρχ.
στον ΟΤΕ. Υπενθυμίζεται ότι από την 1η Μαρτίου μειώνεται δραστικά το κόστος
της κλήσης μέσω των ΕΠΑΚ. Τις ώρες αιχμής (8 π.μ. - 10 μ.μ.) η ώρα θα κοστίζει
240 δρχ., ενώ το βράδυ (10 μ.μ. - 8 π.μ.) μόλις 60 δρχ.

Δύο ακόμα εταιρείες ­ η Compulink και η HellasNet ­ περιμένουν στην ουρά για
να πάρουν ΕΠΑΚ. Όπως ανακοίνωσαν οι αρμόδιοι της ΕΕΤ, την ερχόμενη εβδομάδα θα
γίνει νέα συνάντηση με τους εκπροσώπους του ΟΤΕ και των μικρότερων παροχέων
για το ίδιο ζήτημα. Οι μικρότερες εταιρείες δεν πληρούν τις τεχνικές
προδιαγραφές για να αποκτήσουν ΕΠΑΚ και έτσι το ζητούμενο είναι να βρεθεί μία
άλλη λύση, ώστε να χρεώνονται οι συνδρομητές τους με τα τιμολόγια που ισχύουν
για τις κλήσεις Ίντερνετ και όχι τις τηλεφωνικές.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16353N502</ED>
<ID>
ID:18816

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N50&aa=2</URL></REF>


Article

<CATEGORY>vin08</CATEGORY>

 <H2>Και η ΑΤΕ ρίχνει τα επιτόκια
</H2>
ΜΕΙΩΝΟΝΤΑΙ ΜΕΧΡΙ και 1,5 μονάδα από την 1η Φεβρουαρίου τα επιτόκια χορηγήσεων
της Αγροτικής Τράπεζας. Ειδικότερα:

1 Για τις επιχειρήσεις. Το βασικό επιτόκιο για κεφάλαια κίνησης
μειώνεται κατά 1,5 εκατοστιαία μονάδα και διαμορφώνεται στο 14,0% από 15,5%.
Καθιερώνεται νέο πρόγραμμα για πάγιες εγκαταστάσεις με σταθερό επιτόκιο 12%
για 3 χρόνια.

2 Αγρότες. Τα επιτόκια των καλλιεργητικών και των μεσ/σμων δανείων
μειώνονται κατά 1 μονάδα. Έτσι, για τους κατά κύριο επάγγελμα αγρότες που
είναι ενήμεροι το κυμαινόμενο επιτόκιο για καλλιεργητικά δάνεια διαμορφώνεται 13%-15%.

Για τους νέους σε ηλικία αγρότες το σταθερό επιτόκιο για καλλιεργητικά δάνεια
είναι 8,5%. Για επενδυτικά σχέδια το σταθερό για 3 χρόνια επιτόκιο για τους
νέους σε ηλικία αγρότες καθορίζεται σε 12,0% και για αγορά χωραφιών σε 13,0%.

3 Στα στεγαστικά δάνεια το κυμαινόμενο επιτόκιο διαμορφώνεται σε 13,5%,
ενώ το σταθερό για 3 χρόνια σε 10,0% και για 15 χρόνια σε 8,0%.

4 Τα επιτόκια για καταναλωτική πίστη κυμαίνονται 16%-17%, για προσωπικά
δάνεια 19% και για την ΑΤΕ Κάρτα σε 19,75%.

Όλα τα πιο πάνω επιτόκια της ΑΤΕ είναι τελικά, χωρίς πρόσθετες επιβαρύνσεις.

Εξάλλου, τα επιτόκια καταθέσεων στην ΑΤΕ διαμορφώνονται ως εξής:

* Το βασικό επιτόκιο απλού ταμιευτηρίου διαμορφώνεται σε 8,00% για ποσά έως 4
εκατ. και σε 8,50% για ποσά άνω των 4 εκατ. δρχ.

* Το επιτόκιο του προνομιακού λογαριασμού «Δήμητρα» διαμορφώνεται από 9,50%
έως 10,50% ανάλογα με τα ποσά καταθέσεων.

* Επίσης, το επιτόκιο του φοιτητικού λογαριασμού «Αθηνά» διαμορφώνεται από
8,00% έως 8,75% και του τρεχούμενου λογαριασμού «Εστία» από 7,00% έως 9.00%
ανάλογα με το υπόλοιπο καταθέσεων.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N50</CAT>
<ED>
Κωδικός άρθρου: A16353N503</ED>
<ID>
ID:18851

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N50&aa=3</URL></REF>


Article

<CATEGORY>vin08</CATEGORY>

 <H5>ΟΙ ΕΜΠΟΡΙΚΕΣ ΤΡΙΒΕΣ ΗΠΑ, ΕΥΡΩΠΗΣ, ΙΑΠΩΝΙΑΣ ΜΠΟΡΕΙ ΝΑ ΒΟΥΛΙΑΞΟΥΝ ΤΟ ΔΟΛΑΡΙΟ
</H5><H2></H2><H2>Ανησυχίες για το έλλειμμα
</H2>
Οι ανισορροπίες εντείνονται. Ανάβει το σήμα κινδύνου. Οι εμπορικές τριβές ΗΠΑ,
Ευρώπης, Ιαπωνίας μπορεί να βουλιάξουν το δολάριο και να αναστήσουν τον προστατευτισμό.

ΤΙΣ ΤΕΛΕΥΤΑΙΕΣ ημέρες εντάθηκαν οι ανησυχίες για το εμπορικό έλλειμμα των ΗΠΑ
με την Ιαπωνία. Ο λόγος; Μολονότι οι συνολικές ιαπωνικές εξαγωγές μειώθηκαν τα
δύο τελευταία χρόνια, οι εξαγωγές της Ιαπωνίας προς τις ΗΠΑ αυξήθηκαν.
Παράλληλα, οι συνολικές ιαπωνικές εισαγωγές (και αυτές από τις ΗΠΑ) μειώθηκαν θεαματικά.

Ένα πολύ πιο σημαντικό εμπορικό ζήτημα είναι το τεράστιο πλεόνασμα τρεχουσών
συναλλαγών των χωρών της ζώνης του ευρώ. Ύστερα από τη μεγάλη πτώση του
δολαρίου και την εμφάνιση του ευρώ, οι εμπορικές ανισορροπίες τραβούν την
προσοχή των αγορών.

Το εμπορικό έλλειμμα των ΗΠΑ ξαφνικά βρίσκεται στο «κόκκινο». Είναι σήμερα
κοντά στο 3% του ΑΕΠ, περίπου στο χειρότερο επίπεδο από τα τέλη της δεκαετίας
του 1980.

Για την ώρα, με την οικονομική αναταραχή στον υπόλοιπο κόσμο, το δολάριο
παραμένει ένα ασφαλές καταφύγιο για τους επενδυτές. Όταν όμως η αμερικανική
οικονομική άνθηση ξεθυμάνει ­ και αν κρίνουμε από την εμπειρία των
προηγούμενων οικονομικών κύκλων ­ το δολάριο θα εξασθενίσει σημαντικά. Ο
κίνδυνος είναι να υποχωρήσει τόσο απότομα, που να φέρει στην επιφάνεια τον
υπολανθάνοντα προστατευτισμό. Όπως υπογραμμίζουν οι Αμερικανοί, δεν είναι
λογικό να περιμένει κανείς ότι οι ΗΠΑ θα είναι διαρκώς ο αγοραστής των
προϊόντων του υπόλοιπου κόσμου.

Πώς αυτό θα επηρεάσει την Ευρώπη; Από μερικές απόψεις, σε σχέση με την
Ιαπωνία, οι χώρες της ζώνης του ευρώ είναι μεγαλύτεροι παραβάτες, αφού το
πλεόνασμα των τρεχουσών συναλλαγών τους είναι μεγαλύτερο, ως ποσοστό του ΑΕΠ.
Επίσης, πάσχει από μειωμένη εσωτερική ζήτηση. Η ανάκαμψη στη Γαλλία και τη
Γερμανία βασίζεται κυρίως στις εξαγωγές.

Δεν είναι λοιπόν δύσκολο να διαπιστώσει κανείς ότι οι εμπορικές σχέσεις της
Ευρώπης με τις ΗΠΑ γίνονται το ίδιο τεταμένες όπως και οι εμπορικές σχέσεις
των ΗΠΑ με την Ιαπωνία.

Όταν όμως η αμερικανική ανάπτυξη αρχίσει να υποχωρεί, είναι ιδιαίτερα
σημαντικό η Ευρώπη και η Ιαπωνία να έχουν καταφέρει να τονώσουν την εγχώρια
ζήτηση. Αν το πετύχουν, η παγκόσμια οικονομία θα μπορέσει να βγει από μία
σχετικά δύσκολη περίοδο, που θα διαρκέσει από το 2000 έως ίσως το 2004. Αν
όμως οι οικονομίες τους παραμείνουν αδρανείς και η αμερικανική οικονομία
παραπατήσει, τότε τα πράγματα θα γίνουν πιο ανησυχητικά.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N51</CAT>
<ED>
Κωδικός άρθρου: A16353N511</ED>
<ID>
ID:18767

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N51&aa=1</URL></REF>


Article

<CATEGORY>vin08</CATEGORY>

 <H2>Νέα ρεκόρ
</H2><H2></H2>
Σε νέες ιστορικές υψηλές τιμές κινήθηκε ο Γενικός Δείκτης κατά την χθεσινή
συνεδρίαση κλείνοντας στις 3.149,50 μονάδες, κοντά στην μεγαλύτερη
ενδοσυνεδριακή τιμή η οποία ήταν στις 3.169,59 μονάδες, ενισχυμένος κατά 55,69
μονάδες ή ποσοστό 1,80%. Η μικρότερη ενδοσυνεδριακή τιμή ήταν οι 3.098,43
μονάδες. Ο FTSE/ΧΑΑ 20 έκλεισε στις 2.002,49 μονάδες, παρουσιάζοντας άνοδο της
τάξεως του 2,07%. Η Παράλληλη Αγορά έκλεισε στις 251,76 μονάδες σημειώνοντας
πτώση κατά 1,58%. Από τους επιμέρους κλαδικούς δείκτες την μεγαλύτερη άνοδο
σημειώσε ο κλάδος των Ασφαλειών με ποσοστό 5,45%, ενώ τη μεγαλύτερη πτώση
σημείωσε ο κλάδος των Επενδύσεων με ποσοστό 1,11%. Από τις 290 μετοχές που
πραγματοποίησαν συναλλαγές, 155 σημείωσαν άνοδο, 113 παρουσίασαν πτώση και 22
παρέμειναν σταθερές, ενώ 90 έκλεισαν με αγοραστές και 149 με πωλητές. Η αξία
συναλλαγών διαμορφώθηκε σε 133,133 δισ. δρχ. (20.350.375 τεμάχια). Αναλυτικά,
τα 18.707.251 τεμάχια συνολικής αξίας 127,372 δισ. δρχ. αφορούσαν στην Κύρια
Αγορά, ενώ τα 1.643.124 τεμάχια συνολικής αξίας 5,761 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 54,749 δισ.
δρχ. (1.984.547 τεμάχια), ενώ ακολούθησαν οι Εταιρείες Τηλεπικοινωνιών με
18,185 δισ. δρχ. 2.074.415 τεμάχια).
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N52</CAT>
<ED>
Κωδικός άρθρου: A16353N521</ED>
<ID>
ID:18768

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N52&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ ΠΙΣΤΕΩΣ 
Αγορά Πώληση
Αγορά Πώληση 
ΔΟΛΑΡΙΟ ΗΠΑ 
278.374

285.411 
278.233 
285.833 
ΜΑΡΚΟ ΓΕΡΜΑΝΙΑΣ

162.400 
166.505 
162.319 
166.752 
ΦΡΑΓΚΟ ΓΑΛΛΙΑΣ

48.422 
49.646 
48.398 
49.720 
ΛΙΡΑ ΑΓΓΛΙΑΣ 
458.777

470.374 
458.545 
471.070 
ΦΡΑΓΚΟ ΕΛΒΕΤΙΑΣ

196.791 
201.766 
196.692 
202.064 
ΦΡΑΓΚΟ ΒΕΛΓΙΟΥ 
7.874

8.073 
7.870 
8.085 
ΦΙΟΡΙΝΙ ΟΛΛΑΝΔΙΑΣ

144.133 
147.776 
144.060 
147.995 
ΛΙΡΕΤΤΑ ΙΤΑΛ. (ΑΝΑ 100)

0.164 
0.168 
0.164 
0.168 
ΚΟΡΩΝΑ ΔΑΝΙΑΣ 
42.675

43.754 
42.654 
43.819 
ΛΙΡΑ ΙΡΛΑΝΔΙΑΣ

403.303 
413.498 
403.099 
414.110 
ΣΕΛΙΝΙ ΑΥΣΤΡΙΑΣ

23.083 
23.666 
23.072 
23.702 
ΚΟΡΩΝΑ ΣΟΥΗΔΙΑΣ

35.768 
36.670 
35.748 
36.725 
ΚΟΡΩΝΑ ΝΟΡΒΗΓΙΑΣ

36.961 
37.895 
36.942 
37.951 
ΔΟΛΑΡΙΟ ΚΑΝΑΔΑ

183.776 
188.421 
183.683 
188.700 
ΔΟΛΑΡΙΟ ΑΥΣΤΡΑΛΙΑΣ

175.419 
179.853 
175.330 
180.119 
ΓΙΕΝ ΙΑΠΩΝΙΑΣ (ΑΝΑ 100)

2.393 
2.454 
2.392 
2.458 
ΛΙΡΑ ΚΥΠΡΟΥ 
547.174

561.006 
546.898 
561.836 
ΕΥΡΩ 
317.627

325.656 
317.467 
326.138 
ΠΕΣΕΤΑ ΙΣΠΑΝΙΑΣ

1.909 
1.957 
1.908 
1.960 
ΕΣΚΟΥΔΟ ΠΟΡΤΟΓΑΛΙΑΣ

1.584 
1.624 
1.584 
1.627 
ΜΑΡΚΟ ΦΙΝΛΑΝΔΙΑΣ

53.421 
54.771 
53.394 
54.852


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.430 
Ελισάβετ 1974 και μεταγενέστερα: 19.430 
Παλαιάς κοπής: 18.860 
Πώληση: 20.550 
<REF><SOURCE>ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N53</CAT>
<ED>
Κωδικός άρθρου: A16353N531</ED>
<ID>
ID:18769

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N53&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Ένα έντονο Σαββατοκύριακο προβλέπεται για
σας καθώς η έκλειψη Σελήνης ενεργοποιεί τον τομέα των σχέσεων και θα πρέπει να
προετοιμαστείτε για γενικότερες ανακατατάξεις, τόσο στην προσωπική σας ζωή όσο
και στις σχέσεις σας με τους άλλους. Αντιμετωπίστε με σύνεση τις αλλαγές που έρχονται.

ΙΧΘΥΕΣ

(19 Φεβρουαρίου - 20 Μαρτίου). Η έκλειψη Σελήνης αυτής της περιόδου σάς φέρνει
αντιμέτωπους με τις καθημερινές υποχρεώσεις αλλά και την ανάγκη ουσιαστικής
αλλαγής στην αναδιοργάνωση των επαγγελματικών σας υποχρεώσεων, καθώς
επιβάλλεται να αναλάβετε τις ευθύνες σας.

ΚΡΙΟΣ

(21 Μαρτίου - 19 Απριλίου). Η Πανσέληνος φέρνει μια έκλειψη Σελήνης που θα σας
οδηγήσει αναγκαστικά σε εκκαθαρίσεις μέσα από ανατροπές, ίσως και αιφνίδιες
εξελίξεις, πράγμα όμως απαραίτητο για να ξεκινήσει μια νέα εποχή στο ερωτικό
και δημιουργικό πεδίο. Προς το παρόν κάντε υπομονή και χαλιναγωγήστε τον
παρορμητικό χαρακτήρα σας.

ΤΑΥΡΟΣ

(20 Απριλίου - 20 Μαΐου). Ο τομέας των οικογενειακών στο προσκήνιο κάτω από
την επίδραση της έκλειψης Σελήνης αυτό το Σαββατοκύριακο. Φροντίστε λοιπόν να
αντιμετωπίσετε με σύνεση και μετριοπάθεια τα προβλήματα που υπάρχουν, αν δεν
θέλετε να έρθει μια ρήξη που θα οδηγήσει στην απομάκρυνση.

ΔΙΔΥΜΟΙ

(21 Μαΐου - 21 Ιουνίου). Κάτω από την επίδραση της έκλειψης Σελήνης, ίσως
αναγκαστείτε να δείτε την πραγματικότητα που επικρατεί στις σχέσεις σας με
τους συγγενείς και τα αδέλφια σας, πράγμα που δεν σας είναι και τόσο
ευχάριστο. Προσέξτε ιδιαίτερα τις μετακινήσεις ή κάποιο ταξίδι γιατί υπάρχει
κίνδυνος ατυχήματος.

ΚΑΡΚΙΝΟΣ

(22 Ιουνίου - 22 Ιουλίου). Τα οικονομικά και η διαχείρισή τους θα σας
απασχολήσει ιδιαίτερα αυτή την περίοδο. Φροντίστε λοιπόν χωρίς πανικό και
εξάρσεις, που φέρνει η έκλειψη Σελήνης, να διευθετήσετε τις υποχρεώσεις σας
και να διαφυλάξετε με τον καλύτερο δυνατό τρόπο τα «κεκτημένα» σας.

ΛΕΩΝ

(23 Ιουλίου - 22 Αυγούστου). Η έκλειψη Σελήνης στο ζώδιό σας αυτό το
Σαββατοκύριακο και εσείς οφείλετε να είστε λογικοί και ευέλικτοι για να
αντιμετωπίσετε με ψυχραιμία τις απαραίτητες αλλαγές, προκειμένου να
ξεκαθαρίσει η ατμόσφαιρα και να δείτε με ρεαλιστικό τρόπο τις προσωπικές
ανάγκες αλλά και υποχρεώσεις.

ΠΑΡΘΕΝΟΣ

(23 Αυγούστου - 23 Σεπτεμβρίου). Φροντίστε με κάθε επιμέλεια την ψυχοσωματική
υγεία και μην επιτρέψετε στη φόρτιση που δημιουργεί η έκλειψη Σελήνης να φέρει
στην επιφάνεια φοβίες και στρες που θα μπορούσαν να έχουν επίπτωση τόσο στην
υγεία όσο και την ψυχική σας ισορροπία.

ΖΥΓΟΣ

(24 Σεπτεμβρίου - 23 Οκτωβρίου). Η εκρηκτική ατμόσφαιρα που δημιουργεί αυτό το
Σαββατοκύριακο η έκλειψη Σελήνης στον Λέοντα, ενδέχεται να σας κάνει απότομους
και εύθικτους με τους φίλους και τους ανθρώπους που σας έχουν συμπαρασταθεί
στο παρελθόν. Γι' αυτό αποφύγετε αντιπαραθέσεις με άτομα που αγαπάτε, αν δεν
θέλετε να απομακρυνθείτε από κοντά τους.

ΣΚΟΡΠΙΟΣ

(24 Οκτωβρίου - 22 Νοεμβρίου). Μην αφήσετε την ψυχική φόρτιση του
Σαββατοκύριακου, που δημιουργείται από την έκλειψη Σελήνης, να χαλάσει όλα τα
σχέδια και τις προσπάθειες που έχετε κάνει για την επαγγελματική και κοινωνική
καταξίωση. Προσπαθήστε να αναβάλετε διαδικασίες και συζητήσεις που θα
μπορούσαν να αποβούν εις βάρος σας.

ΤΟΞΟΤΗΣ

(23 Νοεμβρίου - 21 Δεκεμβρίου). Η έντονη επίδραση της έκλειψης Σελήνης σάς
αναγκάζει να διαφοροποιήσετε όλο το σύστημα των αξιών σας. Ενεργήστε λοιπόν με
σύνεση και πρόνοια, γιατί οι σημερινές αποφάσεις θα επηρεάσουν το άμεσο
μέλλον. Φροντίστε να μην εκνευριστείτε με άτομα που έχουν διαφορετικές απόψεις
από τις δικές σας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Έστω και αν τα γεγονότα και οι καταστάσεις
γύρω σας δημιουργούν μια εκρηκτική ατμόσφαιρα, βρείτε τον τρόπο να κάνετε ένα
σημαντικό βήμα προς την εσωτερική σας ωρίμανση. Βρίσκεστε στο στάδιο του να
πάρετε τα ηνία της ζωής σας στα χέρια σας και να διαφυλάξετε τις κτήσεις σας.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: N54</CAT>
<ED>
Κωδικός άρθρου: A16353N541</ED>
<ID>
ID:18747

</ID><URL>http://ta-nea.dolnet.gr/neaweb/neafile.print_unique?e=A&f=16353&m=N54&aa=1</URL></REF>


Article

<CATEGORY>vin10</CATEGORY>

 <H5>ΑΕΚ : ΠΗΡΕ ΜΙΛΟΒΑΝΟΒΙΤΣ, ΕΡΧΕΤΑΙ Ο ΜΕΝΤΕΖ, ΑΝΑΚΟΙΝΩΣΕ ΑΤΜΑΤΣΙΔΗ
</H5><H2></H2><H2>Δυνατό φίνις
</H2>
<H3>Οι «κιτρινόμαυροι» κυνηγούν έξοδο στο Τσάμπιονς Λιγκ

</H3>
ΡΕΠΟΡΤΑΖ: Σελ 2
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16353O011</ED>
<ID>
ID:18770

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O01&aa=1</URL></REF>


Article

<CATEGORY>vin10</CATEGORY>

 <H5>ΝΤΕΡΜΠΙ
</H5><H2>Τα σχέδια Μπλαχίν - Μπάγιεβιτς
</H2>
Σελ.
2-3
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16353O012</ED>
<ID>
ID:18817

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O01&aa=2</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ
</H5><H2>Μάχη για το πρώτο τρόπαιο της χρονιάς
</H2>
Σελ. 9
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16353O013</ED>
<ID>
ID:18852

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O01&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Συμφωνία με Χούλιο Σέζαρ
</H2>
Σελ.
5
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O01</CAT>
<ED>
Κωδικός άρθρου: A16353O014</ED>
<ID>
ID:18873

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O01&aa=4</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ: ΠΗΡΕ ΣΕΡΒΟ, ΙΤΑΛΟΑΥΣΤΡΑΛΟ, ΕΚΛΕΙΣΕ ΓΕΡΜΑΝΟΪΣΠΑΝΟ
</H5><H2>Ξάφνιασε η ΑΕΚ
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Γερμανοϊσπανός Μέντεζ πανηγυρίζει με τη φανέλα της Άρσεναλ. Ο Μέντεζ
έρχεται στην Αθήνα για συμφωνία με την ΑΕΚ

ΔΥΟ ΜΕΤΑΓΡΑΦΕΣ, μία ανανέωση, ένας παίκτης έτοιμος να υπογράψει, και
συζητήσεις με Μ' Μπομά! Όλα σε μια ημέρα τα έκανε χθες η ΑΕΚ και δεν
προλάβαιναν να κάνουν ανακοινώσεις.

Μιλοβάνοβιτς, Μέντεζ, Τσέκολι και κυρίως Ηλίας Ατματσίδης. Σέρβος,
Γερμανοϊσπανός, Ιταλοαυστραλός και ο διεθνής πορτιέρο. Οι εξελίξεις χθες στην
ΑΕΚ ήταν θεαματικές. Έχουμε και λέμε:

Ο Ηλίας Ατματσίδης θα συνεχίσει και για τα επόμενα τρία χρόνια να φορά τη
φανέλα με τον «δικέφαλο». Το πλάνο της συμφωνίας υπήρχε εδώ και ημέρες και
κρίθηκε σκόπιμο να ανακοινωθεί παραμονές του ντέρμπι με τον Ολυμπιακό. Για
ψυχολογικό ντοπάρισμα! Ο Ατματσίδης θα εισπράξει περί τα 155 εκατ. για κάθε
χρόνο συμβολαίου και οι υπογραφές θα «πέσουν» προσεχώς. «Ήθελαν και οι δύο
πλευρές να συμφωνήσουμε και αυτό έγινε. Περισσότερα λόγια αργότερα, καθώς τώρα
προέχει το ντέρμπι με τον Ολυμπιακό». Όταν ρωτήθηκε αν το ευρωπαϊκό του όνειρο
λαμβάνει τέλος, ο Ατματσίδης ξεκαθάρισε: «Παραμένει το όνειρο για καριέρα στο
εξωτερικό. Αν προκύψει συμφέρουσα πρόταση στην ΑΕΚ, δεν νομίζω να πει κάποιος
όχι. Και οι οπαδοί μας θα συμφωνήσουν. Δεν θα μου σταθούν εμπόδιο». Τι
σημαίνει αυτό; Πως ο διεθνής «κίπερ» θα υπογράψει, αλλά αν έρθει πρόταση (για
παράδειγμα, ύψους 700 εκατ.) θα παραχωρηθεί. Λέγεται ότι υπάρχει σχετική
συμφωνία. Ρήτρα μπορεί να μπει, αν και τίποτα δεν είναι σίγουρο.

Όσο για τον Μπράνκο Μιλοβάνοβιτς ήρθε στην Αθήνα, υπέγραψε για 2,5 χρόνια και
σήμερα θα εμφανιστεί στην προπόνηση. Γεννημένος στις 13-1-73, πρωτόπαιξε στην
Μπέογκρανκ και μετά πήγε στη Λα Κορούνια. Δεν έπιασε (επί Τόσακ) στην Ισπανία
και μετεγράφη στην πορτογαλική Γκιμαράες, όπου τούτη τη χρονιά δεν είναι
βασικός. Στην ΑΕΚ μιλούν για «εξαιρετική περίπτωση» και προσθέτουν ότι
«ενδιαφερόταν και ο Παναθηναϊκός». Είναι καθαρόαιμος μέσος, κλήθηκε στην
Εθνική, ξανθός και τρέχει στον χώρο του κέντρου. Σωστό «μηχανάκι».

Θα κοστίσει ­ όπως ανακοινώθηκε ­ 200 εκατ. Το πρώτο εξάμηνο, πάντως, η αμοιβή
θα είναι 30 εκατ., με την Γκιμαράες να συμφωνεί να τον αφήσει.

Ο Αλμπέρτο Μέντεζ έρχεται από την Άρσεναλ. Η ομάδα του Λονδίνου έστειλε
γραπτώς το «ναι» στην ΑΕΚ. Θα παίξει έξι μήνες στη Νέα Φιλαδέλφεια. Θεωρείται
«πουλέν» του Αρσέν Βενγκέρ. Ο Γάλλος είδε τον Μέντεζ (24-10-74) να παίζει με
τη Φόιχτ (πέμπτη κατηγορία), αλλά όπως είπε «αγωνιζόταν άσχημα, διέκρινα όμως
κάτι ξεχωριστό». Την ίδια περίοδο ο μέσος είχε προβλήματα αλκοολισμού!
Πρεμιέρα στην πρώτη ομάδα της Άρσεναλ έκανε τον περασμένο Οκτώβριο, όταν και
σκόραρε στο 4-1 (Λιγκ Καπ) με την Μπέρμιγχαμ. Τον στέλνει (σήμερα μάλλον) η
ENIC και ο Βενγκέρ τους είπε «σας τον δίνω μόνο για έναν χρόνο, είναι από τους
καλύτερους νέους παίκτες μου».

Ο Τσέκολι ήρθε στην Αθήνα και φημίζεται για το δυνατό του σουτ!

Και ακόμη: οι κ.κ. Στάθης - Αγγελόπουλος είναι ξανά στην Ιταλία, με στόχο να
φέρουν και τον Μ' Μπομά! Άσχετα αν ο επιθετικός από το Καμερούν δεν πολυθέλει
να παίξει στην Ελλάδα. Η μεταγραφή, πάντως, «παίζει», διότι τώρα συμφωνούν οι Ιταλοί.

Ο Μ' ΜΠΟΜΑ

Τον ποδοσφαιριστή από το Καμερούν φέρνουν σήμερα στην Αθήνα εκπρόσωποι της
ΑΕΚ, που ταξίδεψαν γι' αυτό το λόγο στην Ιταλία. Ο Μ' Μπομά θα παρακολουθήσει
το ντέρμπι με τον Ολυμπιακό και κατόπιν θα συζητήσει με τους υπεύθυνους της
«κιτρινόμαυρης» ομάδας για πιθανή ένταξή του στην ΑΕΚ.

Η Κάλιαρι έχει συμφωνήσει με την ΑΕΚ, όχι όμως και ο παίκτης, ο οποίος
προβάλλει προσωπικούς λόγους για να μην έρθει στην Ελλάδα (έχει 4 παιδιά που
φοιτούν σε ιταλικό σχολείο και δεν μπορούν να αλλάξουν χώρα). Οι υπεύθυνοι της
ΑΕΚ ευελπιστούν ότι τελικά θα πείσουν τον Μ' Μπομά.

*** Τέλος, για τη Γενική Συνέλευση συνέβη αυτό που φοβούνταν οι «καχύποπτοι».
Δεν έγινε! Χωρίς καμία δικαιολογία ή εξήγηση. Φυσικά, χρήματα για αύξηση δεν
μπαίνουν και το μυστήριο για τον ρόλο της ENIC στα της ΠΑΕ παραμένει. Ποιος
εμφανίστηκε χθες; Μόνο ο Μιχάλης Τροχανάς!
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16353O021</ED>
<ID>
ID:18774

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O02&aa=1</URL></REF>


Article

<CATEGORY>vin10</CATEGORY>

 <H5>ΜΠΛΑΧΙΝ: Εκκρεμεί μια θέση για το ντέρμπι
</H5><H2>Αναζητεί τον παρτενέρ του Κασάπη
</H2>
ΜΙΑ ΘΕΣΗ φαίνεται να «ψάχνει» ο Όλεγκ Μπλαχίν για την αυριανή ενδεκάδα της
ΑΕΚ. Και αναζητεί τον παίκτη που μαζί με τον Μιχάλη Κασάπη θα αποτελέσουν το
δίδυμο της αριστερής πλευράς. Κατά τη χθεσινή προπόνηση, ο Ουκρανός προπονητής
έκανε διπλό με 10 εναντίον 10. Ο Κασάπης ήταν μόνος και έπαιζε αρκετά
προωθημένα, ποντάροντας στην ταχύτητα και τις αντεπιθέσεις. Δεξιά αγωνίστηκαν
οι Κοπιτσής - Δώνης και στην επίθεση οι Ντέμης - Ζουμπούλης. Σύμφωνα με όσα
έδειξε ο Μπλαχίν, ορισμένα σημεία-κλειδιά είναι τα εξής:

*** Ο Άρναρ Γκρέταρσον κατά τα φαινόμενα θα είναι το κρυφό χαρτί του Μπλαχίν.
Βγαίνει από πίσω και δεν διστάζει να επιχειρήσει σουτ.

*** Ρόλο θα παίξει η συνεργασία των Νικολαΐδη - Ζουμπούλη. Αν, φυσικά,
επιβεβαιωθεί η προτίμηση σε κοντόσωμο για παρτενέρ του Ντέμη και όχι στον...
μπαρουτοκαπνισμένο σε αγώνες ντέρμπι Ντανιέλ Μπατίστα.

*** Ο προπονητής της ΑΕΚ στα χαφ ζητεί συνεχή πίεση. Και, αν γίνεται,
«παγίδες» με τρεις ποδοσφαιριστές να πέφτουν σε έναν αντίπαλο και να αποσπούν
την μπάλα. Ασφαλώς, υπολογίζει και σε παιχνίδι αιφνιδιασμών.

Τονίζεται ότι για τη θέση που αναζητεί ο Μπλαχίν όλα τα ενδεχόμενα είναι ανοιχτά.

«Έχουμε τις δύο απουσίες, αλλά η ομάδα είναι έτοιμη και πιστεύω ότι θα
αναπληρώσουμε τα κενά», είπε ο Μπλαχίν. Τόνισε επιπλέον ο προπονητής: «Δεν
θέλω να λέτε ότι το ματς είναι κρίσιμο. Όλοι οι αγώνες έχουν τη σημασία τους
και εμείς παλεύουμε κάθε αγωνιστική. Ούτε κοιτώ τι λέγεται για φανατισμό και
πόλεμο. Ενδιαφέρομαι μόνο για τα αγωνιστικά». Όσο για το ποιους φοβάται,
δήλωσε: «Ο Ολυμπιακός έχει 13 παίκτες. Ή μάλλον, 30! Όχι μόνο ένδεκα. Αλλά δεν
φοβάμαι κανένα».

*** Και ο Σαβέβσκι έδωσε το «παρών» στη χθεσινή προπόνηση, με σκοπό να
ενισχύσει ψυχολογικά τους συμπατριώτες του.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16353O022</ED>
<ID>
ID:18821

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O02&aa=2</URL></REF>


Article

<CATEGORY>vin10</CATEGORY>

 <H5>ΓΟΥΙΛΑΝ
</H5><H2>Δύσκολα με ΠΑΟΚ
</H2>
ΤΙΣ ΔΥΣΚΟΛΙΕΣ του σημερινού αγώνα με τον ΠΑΟΚ αναγνώρισε χθες ο Ρόνι Γουίλαν.
Ο τεχνικός του Πανιωνίου τόνισε: «Είδα τον ΠΑΟΚ σε βίντεο με τον Εθνικό
Αστέρα, αλλά δυστυχώς δεν κατάλαβα πολλά. Θα με βοηθήσει και ο Μπαρμπαλιάς,
αλλά είμαι σίγουρος ότι το παιχνίδι είναι πολύ δύσκολο για μας». Ο προπονητής
του Πανιωνίου μίλησε για την ήττα με 5-0 από τον Ολυμπιακό και είπε ότι ακόμα
δεν μπορεί να το πιστέψει.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16353O023</ED>
<ID>
ID:18856

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΛΕΥΣΙΝΑ
</H5><H2>Απέκτησε Ρουμάνο
</H2>
Ο ΠΑΝΕΛΕΥΣΙΝΙΑΚΟΣ απέκτησε χθες τον Ρουμάνο μέσο Σίλβιαν Κιρστέου. Ο παίκτης
αγωνίζεται στη θέση του αμυντικού μέσου και υπέγραψε συμβόλαιο για έξι μήνες
με δικαίωμα ανανέωσης για ένα χρόνο από τον Πανελευσινιακό.

*** Τον Βάλντεμαρ Άνταμτσικ απέκτησε χθες, για ενάμιση χρόνο, ο Απόλλων. Χθες
επίσης υπέγραψε για δύο χρόνια ο Αλβανός διεθνής αμυντικός Νταλίπι.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16353O024</ED>
<ID>
ID:18876

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O02&aa=4</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Ενδιαφέρον στα Τρίκαλα
</H2>
Ο ΑΓΩΝΑΣ Τρικάλων - Πιερικού ξεχωρίζει στην αυριανή πρώτη αγωνιστική (18η) του
δεύτερου γύρου, στο πρωτάθλημα της Β' Εθνικής.

Το πρόγραμμα (αύριο, 15.00): Τρίκαλα - Πιερικός, Παναιτωλικός - Καλλιθέα,
Παναχαϊκή - Εδεσσαϊκός, Καλαμάτα - ΗΛΤΕΞ Λύκοι, Δόξα Βύρωνα - Νίκη Βόλου,
Καλαμαριά - Ιάλυσος, Γιάννινα - Αν. Καρδίτσας, Πανσερραϊκός - Αγ. Νικόλαος.

Το ματς Λάρισας - Αθηναϊκού θα διεξαχθεί μεθαύριο (15.00, Supersport).
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O02</CAT>
<ED>
Κωδικός άρθρου: A16353O025</ED>
<ID>
ID:18886

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O02&aa=5</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΘΕΛΟΥΜΕ ΤΗ ΝΙΚΗ ΑΛΛΑ ΚΑΙ ΝΑ ΠΡΟΣΦΕΡΟΥΜΕ ΘΕΑΜΑ
</H5><H2>Έχουμε προβάδισμα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Οι παίκτες του Ολυμπιακού θέλουν να πανηγυρίσουν στη Νέα Φιλαδέλφεια και με
προπονητή τον Μπάγιεβιτς

«ΠΑΜΕ ΓΙΑ τη νίκη», είναι το σύνθημα που επικρατεί στον Ολυμπιακό εν όψει του
αυριανού ντέρμπι με την ΑΕΚ στο στάδιο «Νίκος Γκούμας». Περίπου 150
οργανωμένοι οπαδοί της θύρας 7 δημιούργησαν εκρηκτική ατμόσφαιρα χθες στου
Ρέντη με φωτοβολίδες και καπνογόνα. Ακούστηκαν συνθήματα εναντίον της ΑΕΚ, ενώ
οι «ερυθρόλευκοι» οπαδοί ζήτησαν από τους ποδοσφαιριστές να παίξουν δυνατά και
να πάρουν ρεβάνς στη Νέα Φιλαδέλφεια.

Ο Ντούσαν Μπάγιεβιτς ευχήθηκε να γίνει ένα καλό παιχνίδι, χωρίς επεισόδια και
έδωσε προβάδισμα στον Ολυμπιακό. Σε δηλώσεις του στο site του Ολυμπιακού στο
Ίντερνετ τόνισε: «Είναι ένα ντέρμπι και έχει ιδιαίτερη σημασία για τους
φιλάθλους από πολλές πλευρές. Αυτήν τη στιγμή έχουμε το προβάδισμα και
χρειάζομαστε τη νίκη. Παράλληλα θέλουμε να παίξουμε καλά. Για την ΑΕΚ το
παιχνίδι είναι πιο κρίσιμο απ' ό,τι για μας. Εύχομαι να μη γίνουν επεισόδια
και οι φίλαλθοι να ευχαριστηθούν από το θέαμα που θα προσφέρουν οι δύο ομάδες».

Στο οικογενειακό δίτερμα με τους βασικούς αγωνίστηκαν οι: Ελευθερόπουλος -
Μαυρογενίδης, Καραταΐδης, Αμανατίδης - Γεωργάτος, Πουρσανίδης, Νινιάδης,
Καραπιάλης, Τζόρτζεβιτς - Ίβιτς, Γιαννακόπουλος. Ως αλλαγές έπαιξαν οι
Οφορίκουε (αντί του Γιαννακόπουλου), Γκόγκιτς (αντί Τζόρτζεβιτς).

Είναι πολύ πιθανόν ο Ντούσκο να τοποθετήσει στόπερ τον Ανατολάκη (σήμερα
αναμένεται να πάρει άδεια από το Ναυτικό). Στην περίπτωση αυτή θα περάσει ο
Αμανατίδης δεξιά και ο Μαυρογενίδης θα παίξει στη θέση του αμυντικού χαφ. Στην
αποστολή συμπεριελήφθησαν 20 ποδοσφαιριστές. Αποκλείστηκαν οι Πασσαλής,
Σφακιανάκης, Τζιωρτζόπουλος, Πουρσαϊτίδης, Τζενάμο, Καρτερουλιώτης.

Ο Ολυμπιακός θα έχει στη Νέα Φιλαδέλφεια τη συμπαράσταση περίπου 6.000 οπαδών του.

* Όπως μετέδωσε το Ρώυτερ, ο Ολυμπιακός βρίσκεται στην 19η θέση των 20 τοπ
ομάδων της Ευρώπης με 73,68 βαθμούς. Στην πρώτη θέση βρίσκεται η Μπάγερν με
100,94 βαθμούς.

Σε δηλώσεις του στην εκπομπή Sportnews ο προπονητής της Γιουβέντους Μαρσέλο
Λίπι υπογράμμισε: «Ο Ολυμπιακός είναι μια δυνατή ομάδα, με ικανούς
ποδοσφαιριστές και αξιόλογο προπονητή. Έχω παρακολουθήσει πολλές κασέτες τόσο
στο ελληνικό πρωτάθλημα όσο και στο Τσάμπιονς Λιγκ. Για να έχω ολοκληρωμένη
εικόνα θα ταξιδεύσω στην Αθήνα».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16353O031</ED>
<ID>
ID:18775

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O03&aa=1</URL></REF>


Article

<CATEGORY>vin10</CATEGORY>

 <H5>ΒΑΣΙΛΑΚΟΠΟΥΛΟΣ: Καυστικός
</H5><H2>Βολές κατά πάντων
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΒΟΛΕΣ κατά πάντων εξαπέλυσε χθες ο Γιώργος Βασιλακόπουλος, στη συνέντευξη
Τύπου που δινόταν για το Φάιναλ Φορ του Κυπέλλου Ελλάδας στο μπάσκετ, αλλά και
η παρουσίαση του CD-ROM της ΕΟΚ για τα χρυσά χρόνια του ελληνικού μπάσκετ.

Ιδιαίτερα «καυστικός» ήταν κατά των «αθανάτων» της ΔΟΕ, αλλά και της επιτροπής
για την Ολυμπιάδα του 2004.

«Αλήθεια, πώς συγκροτείται αυτή η ΔΟΕ; Είναι λογικό να υπάρχει αδιαφάνεια,
όταν δεν υπάρχουν συγκεκριμένες διαδικασίες. Δεν είναι δυνατόν να είναι μέλη
της ΔΟΕ οι διάφοροι πρίγκιπες κ.λπ. Για μένα θα πρέπει ο ΟΗΕ, με μικρή
επιβάρυνση από τις χώρες, να αναλάβει την ευθύνη των διοργανώσεων των
Ολυμπιακών Αγώνων. 
Τα πολιτικά συμφέροντα πρέπει να μείνουν μακριά από τους αγώνες και η ΔΟΕ
πρέπει να γίνει όργανο του διεθνούς αθλητικού κινήματος και να κινείται
ανάλογα», τόνισε ο Γιώργος Βασιλακόπουλος που επανέλαβε και την άποψή του για
την Ολυμπιάδα του 2004.

«Επιμένω πως δεν ήμασταν έτοιμοι για να οργανώσουμε αυτό το διεθνές εμπορικό
πανηγύρι. Με τον αείμνηστο Ανδρέα Παπανδρέου είχαμε προτείνει παλαιότερα να
τεθεί απλώς θέμα τιμητικής ανάληψης από τη χώρα μας της Ολυμπιάδας του 2008. 
Όμως, δυστυχώς, τα πρόσωπα άλλαξαν και αυτό δεν έγινε ποτέ, ενώ συστάθηκε η
Επιτροπή Διεκδίκησης της Ολυμπιάδας του 2004 η οποία, εφόσον της ζητήθηκε,
έκανε πολύ καλά τη δουλειά της. Όμως, δεν είμαστε έτοιμοι και δεν μπορεί μέσα
σε δύο χρόνια, στα οποία δεν φτιάχνεται ούτε μονοκατοικία, να φτιάξουμε μια
πολιτεία 20.000 κατοίκων».

Ολοκληρώνοντας για το θέμα των Ολυμπιακών, ο Γιώργος Βασιλακόπουλος ήταν
θετικός για την επιστροφή των Αγώνων στην Ελλάδα: «Ναι, μπορούν να γίνονται
μόνιμα στην Ολυμπία, ύστερα όμως από έναν προσεκτικό προγραμματισμό. 
Απορώ, μάλιστα, με τον κ. Μπακούρη, που φάνηκε αντίθετος σε αυτή την άποψη.
Λυπάμαι που το Ολυμπιακό Κίνημα στη χώρα μας εκπροσωπείται από ανθρώπους σαν
τους κυρίους Μπακούρη και Στρατήγη. 
Ποιος είναι τελικά ο ρόλος αυτής της επιτροπής; Πρέπει πρώτα να έχεις γνώση
για να μπορείς να έχεις και γνώμη. Τώρα κάποιοι αρχίζουν να συνειδητοποιούν το
βάρος των ευθυνών».

Κατά τα άλλα, ο πρόεδρος της ΕΟΚ μίλησε και για την πολιτεία («Ο αγώνας μας
δεν δικαιώθηκε, αλλά συνεχίζεται, παρά τα χρήματα που πήραμε από τον ΟΠΑΠ
αμέσως μετά την απεργία και ήταν το 35% της ετήσιας επιχορήγησης. Το μπάσκετ
προσφέρει αληθινά και όχι πλασματικά χαμόγελα στους φιλάθλους»), αλλά και για
την υπόθεση του ανοίγματος των συνόρων στην οποία ήταν σαφής.

«Η απόφαση πρέπει να αλλάξει. Στις 5 Φεβρουαρίου θα συναντηθούμε στο Παρίσι
εκπρόσωποι από την Ελλάδα, την Ιταλία, τη Γαλλία και την Ισπανία γι' αυτό το
θέμα. Όλοι συμφωνούν πως η απόφαση είναι καταστροφική, ακόμα και οι Γιουγκοσλάβοι».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16353O032</ED>
<ID>
ID:18822

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O03&aa=2</URL></REF>


Article

<CATEGORY>vin10</CATEGORY>

 <H5>ΣΚΑΝΔΑΛΟ ΔΟΕ
</H5><H2>Στοιχεία για τρεις
</H2>
ΣΤΟΙΧΕΙΑ που αποδεικνύουν πως τρία ακόμη μέλη της ΔΟΕ έχουν λάβει χρήματα μέσα
από πολύπλοκες διαδικασίες από την Επιτροπή Διεκδίκησης του Σολτ Λέικ Σίτι,
ανακάλυψε η Επιτροπή Ηθικής που ερευνά το σκάνδαλο.

Ο Όστιν Σίλι από τα Μπαρμπάντος συμπεριλαμβάνεται μεταξύ πολλών μελών της ΔΟΕ
που μάλλον έχουν λάβει μεγάλα χρηματικά ποσά από τους υπεύθυνους της Επιτροπής Διεκδίκησης.

*** Στη Βαρκελώνη, ο Χουάν Αντόνιο Σάμαρανκ ανακοίνωσε την παραίτησή του από
πρόεδρος μιας εκ των μεγαλυτέρων ισπανικών τραπεζών. Ο πρόεδρος της ΔΟΕ
αρνήθηκε ωστόσο πως η απόφασή του αυτή έχει οποιαδήποτε σχέση με το σκάνδαλο
που έχει ξεσπάσει στους κόλπους του Ολυμπιακού Κινήματος.

*** Τον Πρόεδρο της Δημοκρατίας Κωστή Στεφανόπουλο επισκέφθηκαν χθες ο
πρόεδρος και ο διευθύνων σύμβουλος της Οργανωτικής Επιτροπής κ.κ. Στρατήγης
και Μπακούρης. Η επίσκεψη είχε εθιμοτυπικό χαρακτήρα και ο κ. Στεφανόπουλος
ενημερώθηκε για την πορεία της προετοιμασίας των Ολυμπιακών Αγώνων.

*** Οι πρόσφατες αποκαλύψεις για το σκάνδαλο της διαφθοράς στους κόλπους της
ΔΟΕ επιβεβαίωσαν τη διαπίστωση ότι ολόκληρη η διαδικασία ανάθεσης των
Ολυμπιακών Αγώνων, που προβάλλονται ως αναγνώριση της «Ολυμπιακής Ιδέας»,
αποτελεί μια άθλια και αξιόποινη συναλλαγή οικονομικών και άλλων παραγόντων
για την εξυπηρέτηση συμφερόντων πλουτισμού και προβολής, αναφέρει σε χθεσινή
του ανακοίνωση ο Λεωνίδας Αυδής, δημοτικός σύμβουλος του Δήμου της Αθήνας με
τον συνδυασμό «Συμπαράταξη».


*** Στην Ιταλία, ο Μάριο Πεσκάντε, μέχρι πρότινος πρόεδρος της Ιταλικής
Ολυμπιακής Επιτροπής και μέλος της ΔΟΕ, με επιστολή του στον ομόλογό του Λάμπη
Νικολάου, διαχωρίζει τη θέση του από τις δηλώσεις του δημάρχου της Ρώμης
Φραντσέσκο Ρουτέλι, «για επανεξέταση των υποψηφιοτήτων του 2004».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O03</CAT>
<ED>
Κωδικός άρθρου: A16353O033</ED>
<ID>
ID:18857

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O03&aa=3</URL></REF>


Article

<CATEGORY>vin10</CATEGORY>

 <H2>Πλούσιο θέαμα
</H2>
ΠΛΟΥΣΙΟ είναι το αθλητικό μενού του τηλεοπτικού προγράμματος το
Σαββατοκύριακο. Αναλυτικά οι αθλητικές μεταδόσεις του διημέρου:

Σήμερα: 14.45 (Κανάλι 5): Βύρωνας - Άρης (γυναικείο βόλεϊ, Α1), 15.00
(Supersport): Πανιώνιος - ΠΑΟΚ (ποδόσφαιρο, Α' Εθνική), 17.00 (Supersport):
Νιούκαστλ - Άστον Βίλα (αγγλικό ποδόσφαιρο), 17.15 (ΕΤ1): Ηρακλής - Άρης
(βόλεϊ, Α1), 18.15 (ΑΝΤ1): ΠΑΟΚ - Άρης (μπάσκετ, φάιναλ φορ Κυπέλλου), 19.00
(ΕΤ1): Πανευρωπαϊκό Πρωτάθλημα καλλιτεχνικού πατινάζ, 21.15 (ΑΝΤ1): ΑΕΚ -
Ηρακλής (μπάσκετ, φάιναλ φορ Κυπέλλου), 22.00 (Supersport): Βιγιαρεάλ - Ρεάλ
Μαδρ. (ισπανικό ποδόσφαιρο).

Αύριο: 12.00 (Κανάλι 5): Παναθηναϊκός - Ακαδημία Ηλ. (γυναικείο μπάσκετ,
Α1), 16.00 (ΕΤ1): Πανευρωπαϊκό Πρωτάθλημα καλλιτεχνικού πατινάζ, 17.00
(Supersport): ΑΕΚ - Ολυμπιακός (ποδόσφαιρο, Α' Εθνική), 18.15 (ΑΝΤ1): Μικρός
τελικός Κυπέλλου μπάσκετ, 21.15 (ΑΝΤ1): Τελικός Κυπέλλου μπάσκετ, 21.30
(Supersport): Ουντινέζε - Μπολόνια (ιταλικό ποδόσφαιρο), 23.30 (Supersport):
Άρσεναλ - Τσέλσι (μαγν., αγγλικό ποδόσφαιρο), 24.00 (ΕΤ1): ΑΕΚ - Ολυμπιακός (μαγν.).
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O04</CAT>
<ED>
Κωδικός άρθρου: A16353O041</ED>
<ID>
ID:18776

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΣΥΜΦΩΝΗΣΕ ΜΕ ΤΟΝ ΧΟΥΛΙΟ ΣΕΖΑΡ ΓΙΑ 6 ΜΗΝΕΣ ΑΝΤΙ 100 ΕΚΑΤ.
</H5><H2>Μεταγραφή-χρυσάφι
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Χούλιο Σέζαρ κάνει... ό,τι μπορεί για να αποφύγει τον φακό. Αριστερά, με τη
σύζυγό του, Σύλβια

ΑΣΟ από χρυσάφι απέκτησε ο Παναθηναϊκός! Και θα τον πληρώσει ανάλογα: πάνω από
5.000.000 δραχμές το κάθε παιχνίδι θα στοιχίζει ο Χούλιο Σέζαρ, που συμφώνησε
για έξι μήνες με τον Παναθηναϊκό. Επίσημη ανακοίνωση δεν υπήρξε ακόμη, αλλά
όλες οι ενδείξεις συγκλίνουν στο συμπέρασμα ότι ο Βραζιλιάνος σούπερ άσος θα
φορέσει τη φανέλα με το τριφύλλι.

Χθες, ο Σέζαρ συναντήθηκε και πάλι με τον πρόεδρο Γ. Βαρδινογιάννη και
περιηγήθηκε την Παιανία. Είχε συνομιλία με τον Βασίλη Δανιήλ και έδειξε
απόλυτα συγκροτημένος και ευσυνείδητος επαγγελματίας. Ο Σέζαρ θα επιστρέψει
στη Γερμανία για δυο - τρεις ημέρες (πέταξε το πρωί), ώστε να ενημερώσει την
Ντόρτμουντ για την απόφασή του να συνεχίσει την καριέρα του στην Ελλάδα. Στην
Αθήνα αναμένεται και πάλι την προσεχή Δευτέρα ή Τρίτη.

Όσον αφορά τα χρήματα, καλά ενημερωμένη πηγή αποκάλυψε στην «ΟΜΑΔΑ» ότι για
έξι μήνες ο Σέζαρ θα εισπράξει 100.000.000 δραχμές μετρητά! Επίσης, θα του
διατεθεί αυτοκίνητο και πολυτελές διαμέρισμα.

Ο Χούλιο Σέζαρ βρίσκεται σε άριστη φυσική και αγωνιστική κατάσταση. Σε όποια
ομάδα κι αν έπαιξε (και μιλάμε για συγκροτήματα, όπως η Γιουβέντους και η
Ντόρτμουντ) ήταν πάντοτε μεταξύ των κορυφαίων. Η θέση όπου αγωνίζεται
(κεντρικός αμυντικός, αμυντικός χαφ, οπισθοχωρημένος μπαλαντέρ) του δίνει το
δικαίωμα να παίζει άνετα, παρά τα 36 του χρόνια. Νεώτερος ήταν πολύ δύσκολο να
έρθει στον ΠΑΟ. Τον πρόλαβαν, βλέπετε, τα δισεκατομμύρια της Γιούβε και της
Ντόρτμουντ, όπου εισέπραττε 500.000.000 δραχμές τον χρόνο...

Πρόκειται για πολύ μεγάλη μεταγραφή. Και οι φίλοι του ΠΑΟ θα το διαπιστώσουν
σύντομα στο γήπεδο. Άριστη τεχνική, φοβερά σουτ, κυρίαρχος στο ψηλό παιχνίδι
(1,90 ύψος), προσωπικότητα. Φαίνεται ψέμα, αλλά δεν είναι.

ΣΤΟ ΑΡΓΟΣ

Στο μεταξύ, ο Παναθηναϊκός παίζει αύριο στο Άργος, τυπικά γηπεδούχος, με
αντίπαλο τον ΟΦΗ. Δεν θ' αγωνιστεί ο τιμωρημένος Λυμπερόπουλος. Πιθανή σύνθεση:

Νικοπολίδης, Λαγωνικάκης, Φύσσας, Μπασινάς, Γκούμας, Κωνσταντινίδης,
Ασάνοβιτς, Μίκλαντ, Βαζέχα, Καραγκούνης, Σιμπνιέφσκι.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16353O051</ED>
<ID>
ID:18777

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O05&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΑΘΗΝΑ
</H5><H2>Και ψώνια και μπουζούκια
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΠΑΡΕΑ με τη σύζυγό του Σύλβια, τον μάνατζέρ του και δύο-τρεις ακόμα φίλους,
γνώρισε τη νυχτερινή Αθήνα ο Χούλιο Σέζαρ. Ο Βραζιλιάνος ποδοσφαιριστής πέρασε
δύο ώρες προχθές το βράδυ, ακούγοντας Μάκη Χριστοδουλόπουλο. Παρατηρούσε τα
πάντα, σχεδόν ανέκφραστος, ακόμα κι όταν η όμορφη Σύλβια (Μις Βραζιλία το '94)
αποφάσισε να μυηθεί στο... τσιφτετέλι.

Ο Χούλιο Σέζαρ είχε έρθει στην Αθήνα και πριν από έναν μήνα για
επαγγελματικούς λόγους. Από τότε είχε εκφράσει την επιθυμία να αγωνιστεί στην
Ελλάδα, αφού είχαν αρχίσει τα προβλήματα με τον προπονητή της Ντόρτμουντ,
Μίχαελ Σκίμπε. Κατά σύμπτωση σε μία βραδινή έξοδο σε διπλανό τραπέζι ήταν δύο
παίκτες του Παναθηναϊκού. Το θέμα είχε φτάσει και έως τη διοίκηση, χωρίς όμως
να προχωρήσει από την πλευρά των «πρασίνων». Όλα έγιναν εντελώς ξαφνικά την
Τετάρτη όταν τον «ανακάλυψαν» στην Κωνσταντινούπολη, και έφτασε στην Αθήνα
αργά το βράδυ.

Η χθεσινή του ημέρα στην Αθήνα εκτός από τη συνάντηση με τον πρόεδρο της ΠΑΕ
Παναθηναϊκός, Γιώργο Βαρδινογιάννη, περιελάμβανε επίσης και ψώνια με τον
μάνατζέρ του Στιβ Αλεξίου σε κατάστημα φίλων στην Καλλιθέα και δείπνο το βράδυ
με εκπροσώπους της ΠΑΕ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16353O052</ED>
<ID>
ID:18823

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O05&aa=2</URL></REF>


Article

<CATEGORY>vin10</CATEGORY>

 <H5>Συνέβη στη Χαλκίδα μεταξύ δύο Ολυμπιακών
</H5><H5>Πρωτοπόρος η Νίκη Βόλου στο μπάσκετ
</H5><H2>Για θυμήσου...
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Βόλος και Χαλκίδα. Οι νύμφες του Παγασητικού και του Ευβοϊκού. Είχαν κάποτε τα
πρωτεία στον αθλητισμό. Στο ποδόσφαιρο, το μπάσκετ, τον κλασικό αθλητισμό.
Σαράντα χρόνια πριν!


ΣΥΝΕΒΗ στη Χαλκίδα τον Μάρτιο 1964. Ολυμπιακός εναντίον Ολυμπιακού. Η
ερυθρόλευκη τοπική ομάδα ­ πανίσχυρη εκείνη την εποχή ­ αγωνίσθηκε για το
πρωτάθλημα Α' Εθνικής κατηγορίας κατά των Πειραιωτών. 
Νίκησαν οι φιλοξενούμενοι 2-0, αλλά οι Χαλκιδείς έκαναν καλύτερη εμφάνιση. Στη
φωτογραφία, τρεις παίκτες του Ολυμπιακού Χαλκίδος (με ριγέ φανέλες) προσπαθούν
να καλύψουν τον τερματοφύλακά τους Κώστα Τοκπασίδη που έχει χάσει την μπάλα.
Στο βάθος ο Χειμώνας, στο κέντρο ο Λίβας και δεξιά (με λευκά) ο εξτρέμ του
θρύλου Αργύρης Νεοφώτιστος (που έφυγε από τη ζωή πριν από ένα μήνα). Τον
παίκτη αυτό είχε αποκτήσει την προηγούμενη χρονιά ο Ολυμπιακός από τη Νίκη Πλάκας.


Η ΝΙΚΗ Βόλου δεν ήταν στις δόξες της μόνο στο ποδόσφαιρο, αλλά και στο
μπάσκετ. Το 1960 είχε αναδειχθεί νικήτρια σε τουρνουά Πάσχα στο μπάσκετ της
Χαλκίδας. Την ίδια περίοδο η Νίκη είχε πραγματοποιήσει λαμπρές εμφανίσεις στη
Θεσσαλονίκη και νίκη με τον Ηρακλή.

Στη φωτογραφία η ομάδα μπάσκετ της Νίκης Βόλου το 1960. Όρθιοι (πάνω)
αριστερά οι έφοροι Χριστόπουλος και Λεμονής και οι παίκτες Κακούρης, Τσάντος,
Δάμεσας, Μανιώτης, Σίλελης και Ψαθάς (αθλοθέτης κυπέλλου), Μπέλλης,
Φραγκούλης, Γεραμάνης, Τσόχας, Μαρκάκης, Καπογιαννάκης.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O05</CAT>
<ED>
Κωδικός άρθρου: A16353O053</ED>
<ID>
ID:18858

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O05&aa=3</URL></REF>


Article

<CATEGORY>vin10</CATEGORY>

 <H5>ΔΗΜΗΤΡΗΣ ΠΑΠΑΝΙΚΟΛΑΟΥ: ΤΟ ΜΠΑΣΚΕΤ ΕΙΝΑΙ ΓΙΑ ΜΕΝΑ ΟΛΟΚΛΗΡΗ Η ΖΩΗ ΜΟΥ
</H5><H5>ΕΘΝΙΚΗ
</H5><H5>Η μεγάλη ευκαιρία χάθηκε πέρυσι
</H5><H5>ΣΧΕΔΙΑ
</H5><H5>Δεν έχω ακόμη στον νου μου την οικογένεια
</H5><H2></H2><H2>Έκανα το χόμπι μου επάγγελμα
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

<H3>* Δεν σκέπτομαι πια πόσους πόντους βάζω. Κάτι τέτοιο μου δημιουργούσε άγχος,
με αποτέλεσμα να μην αποδίδω σωστά
</H3>
Είναι μόνο 22 χρόνων και όμως έχει ανέβει τα περισσότερα σκαλοπάτια στην
κλίμακα της δόξας. Για την ώρα πατάει στο ακριβό τετρακίνητο αυτοκίνητό του
και ετοιμάζεται για νέες περιπέτειες σε δύσκολες διαδρομές, που θα τον φέρουν
στην ψηλότερη κορυφή

ΕΚΕΙΝΟ ΤΟ όμορφο καλοκαιριάτικο βράδυ του Ιουνίου (14 του μήνα), ο Αργύρης
Καμπούρης ευστοχούσε και στη δεύτερη βολή κάνοντας το σκορ 103-101, ενώ το
σουτ του Βάλτερς στην εκπνοή ήταν άστοχο και η Ελλάδα αναδείχθηκε πρωταθλήτρια
Ευρώπης στην παράταση κόντρα στην πανίσχυρη Σοβιετική Ένωση. Χιλιάδες Έλληνες
κατέκλυζαν την Ομόνοια, ενώ σε ένα διαμέρισμα στα Λιόσια ένας 10χρονος
πιτσιρικάς άφηνε την τηλεόραση ανοιχτή να ακούγεται ο Εθνικός Ύμνος και έφευγε
σφαίρα για την ταράτσα της πολυκατοικίας, να πανηγυρίσει και αυτός.

Όπως η φαντασία κάθε παιδιού έτσι και η φαντασία του Δημήτρη Παπανικολάου
κάλπαζε τότε και από τα πανηγύρια για το 1987, ονειρευόταν και αυτός να ζήσει
τέτοιες στιγμές. Η τύχη, αλλά πάνω απ' όλα το αστείρευτο ταλέντο του, τον
έφερε από θεατή (τότε) στη θέση του πρωταγωνιστή πολύ πιο γρήγορα απ' ό,τι και
ο ίδιος φανταζόταν..

Μπορεί ο Δημήτρης Παπανικολάου σε μία εβδομάδα (7/2) να κλείνει τα 22 του
χρόνια όμως έχει ζήσει πράγματα που ίσως δεν θα μπορούσαν ούτε να διανοηθούν
άλλοι συνομήλικοί του.

ΕΜΠΕΙΡΙΕΣ

«Από την πρώτη φορά που άρχισα, δεν ένιωσα ποτέ μικρός και ίσως αυτό με
βοήθησε στο να φτάσω να έχω παίξει τόσα πολλά παιχνίδια μέχρι τώρα. Νιώθω πως
θα φτάσω στο υψηλότερο σημείο της απόδοσής μου νωρίτερα από τον μέσο όρο αφού
έχω τεράστιες εμπειρίες για την ηλικία μου. Ήμουν 10 χρόνων όταν ασχολήθηκα
πρώτη φορά με το μπάσκετ και έπιασα την μπάλα στα χέρια μου αφού μέχρι τότε
έπαιζα ποδόσφαιρο στις αλάνες, όπου είχαμε πέτρες για δοκάρια. Σίγουρα το
Ευρωμπάσκετ του 1987 μού έδωσε τη μεγάλη ώθηση, ενώ με βοήθησε το γεγονός πως
σε ένα οικόπεδο ακριβώς μπροστά στο σπίτι μου φτιάχτηκε ένα ανοιχτό γήπεδο
μπάσκετ. Έτσι άρχισα να κατεβαίνω κάθε μέρα εκεί και να μένω 5-6 ώρες. Αυτό
ήταν...», λέει ο νεαρός άσος του Ολυμπιακού που έχει προλάβει στα 22 του
χρόνια να κατακτήσει ένα Κύπελλο Ευρώπης, δύο πρωταθλήματα και ένα Κύπελλο
Ελλάδος, τίτλοι που ήταν απλά στο όνειρό του όταν πρωτόπαιξε στον Αστέρα Νέων Λιοσίων.

ΣΤΑ ΒΑΘΙΑ

«Ήταν η πρώτη μου ομάδα και δεν ξεχνώ ποτέ τον προπονητή μου εκεί τον Γιάννη
Σκορδά. Ακολούθησε ο Σπόρτιγκ όπου είχα και την πρώτη μου εμπειρία στην Α1 και
μετά ο Ολυμπιακός, όταν και βούτηξα στα βαθιά».

Οι γονείς του δεν ήταν από την αρχή σύμφωνοι στην ιδέα του μπάσκετ ως
επαγγέλματος, ιδιαίτερα η μητέρα του Δήμητρα που τον κυνηγούσε για τα
μαθήματα, ενώ ο πατέρας του Αριστείδης ως παλιός αθλητής τον καταλάβαινε περισσότερο.

«Τους αγαπώ και τους χρωστάω πολλά. Είναι οι μόνοι άνθρωποι που μπορείς να
τους έχεις απόλυτη εμπιστοσύνη και οι οποίοι θέλουν μόνο το καλό σου. Όταν
κατάλαβαν πως το μπάσκετ ήταν αυτό που αγαπώ και ήρθαν και οι πρώτες μου
επιτυχίες το δέχτηκαν».

Οι πρώτες αθλητικές εμπειρίες ήταν η εθνική ομάδα, ο μεγάλος Άρης αλλά και τα
ντέρμπι Αρη-ΠΑΟΚ, κορυφαίες ομάδες της εποχής. «Θυμάμαι πως σε κάποιο ντέρμπι
έφυγα στο ημίχρονο και πήγα στο γηπεδάκι βράδυ για να προσπαθήσω να μιμηθώ
αυτά που έκαναν οι παίκτες στην τηλεόραση».

Στον Σπόρτιγκ είδε τον πρώτο του μισθό την περίοδο 1991-92. «Πήρα 50.000
δραχμές και ήταν πολλά χρήματα για μένα που είχα συνηθίσει μέχρι τότε να έχω
1-2 χιλιάρικα στην τσέπη για τον καφέ μου και κάποια μικροέξοδα. Στα Πατήσια
είχα και την πρώτη μου εμπειρία με την Α1 και ήταν ομολογουμένως εντυπωσιακή
αφού ξαφνικά βρέθηκα αντίπαλος με παίκτες που θαύμαζα από μακριά όπως ο
Γκάλης, ο Γιαννάκης, ο Φασούλας».

Στο σχολείο είχε βοήθεια από τους καθηγητές του, ενώ οι συμμαθητές του άρχισαν
να τον ρωτούν με περιέργεια για τις εμπειρίες του. Ο ίδιος είχε κάθε λόγο να
είναι χαρούμενος: «Κατάφερα να κάνω επάγγελμα το χόμπι μου και γι' αυτό είμαι
πολύ ευτυχισμένος. Το μπάσκετ είναι όλη μου η ζωή. Απλά το επαγγελματικό
μπάσκετ από αυτό που παίζαμε στις αλάνες απέχει έτη φωτός. Μπορεί τώρα οι
απολαβές μας να είναι πολύ μεγαλύτερες, αλλά δεν έχουμε καθόλου ελεύθερο
χρόνο. Χειμώνα-καλοκαίρι είμαστε με την μπάλα στα χέρια αλλά ουσιαστικά
επενδύουμε για το μέλλον. Ένας μπασκετμπολίστας θα χαρεί τους καρπούς που
μαζεύει όταν σταματήσει».

ΠΑΝΤΑ ΠΑΡΩΝ

Το 1987 δεν είχε κλείσει τα μάτια στις βολές του Καμπούρη (κάτι που είχε κάνει
πολύς κόσμος προκαλώντας του εντύπωση) αφού όπως λέει: «Δεν αντέχω να μην
βλέπω όπως και να μην παίζω τις δύσκολες ώρες. Είναι ψυχοφθόρο να έχεις πέντε
φάουλ και να είσαι έξω στα κρίσιμα λεπτά».

Παρά το ότι έγινε ένα από τα πρόσωπα της δημοσιότητας δεν έχασε τους καλούς
του φίλους. «Ίσως γιατί δεν άλλαξα. Δεν σοβάρεψα ούτε μεγάλωσα απότομα, αφού
δεν μου αρέσει να κρύβομαι ούτε να υποκρίνομαι. Ήμουν και παραμένω πλακατζής
και τόσο στον Ολυμπιακό όσο και στην εθνική ομάδα οι συμπαίκτες μου κάνουν
κέφι την παρέα μου, αφού τους αναστατώνω. Δυστυχώς με τους φίλους που έχω
κρατήσει παίζουμε πλέον μόνο τάβλι, αφού μπάσκετ σε ανοιχτό γήπεδο
απαγορεύεται. Αν τραυματιστείς τι θα πεις μετά στην ομάδα. Πλέον έχουμε άλλες
υποχρεώσεις και πρέπει να τις σεβόμαστε».

Μέχρι πρότινος τον απασχολούσαν οι πόντοι του, αλλά εφέτος σταμάτησε να
σκέφτεται έτσι: «Είχα άγχος αν σκόραρα 25 πόντους σε ένα ματς πόσο θα βάλω στο
επόμενο ή κοίταγα κυρίως το σκοράρισμα. Είναι λάθος σκέψη αφού σε αγχώνει και
σου δημιουργεί πρόβλημα με αποτέλεσμα να μην αποδίδεις σωστά. Πλέον προσπαθώ
να κάνω πολλά πράγματα μέσα στο γήπεδο αφού δεν μετράει μόνο το σκοράρισμα. Το
ριμπάουντ ή μία ασίστ σού δίνουν επίσης μεγάλη χαρά» λέει ο Παπ, που ως
θαυμαστής του ΝΒΑ αλλά και παίκτης με εκρηκτικό ταμπεραμέντο, έχει ως καλύτερο
νούμερο στο ρεπερτόριό του το κάρφωμα.

«Με ενθουσιάζει όπως και τον κόσμο αλλά και την ομάδα. Όμως επειδή
αναλωνόμουνα κυρίως σε θεαματικές ενέργειες, τον τελευταίο καιρό προσπάθησα να
βελτιώσω κάποια άλλα πράγματα που πρέπει να έχει ένας περιφερειακός παίκτης».


Χαμόγελα από τον Δημήτρη Παπανικολάου και τον Παναγιώτη Φασούλα. Αυτό που
λείπει από τη συλλογή του Παπανικολάου είναι ένα μετάλλιο με την Εθνική και
όπως ευελπιστεί δεν θα περιμένει έως το 2004

Η ΠΡΩΤΗ του επαφή με τα εθνικά συγκροτήματα ήταν στην Εθνική Παίδων, αλλά
γρήγορα ακολούθησε και η Εθνική Ανδρών με ντεμπούτο σε μεγάλη διοργάνωση στην
Ολυμπιάδα της Ατλάντα το 1996.

«Ήμουν πολύ τυχερός, αφού πρόλαβα να παίξω στην Εθνική την τελευταία χρονιά
που έπαιξαν μαζί όλοι οι μεγάλοι παίκτες και τώρα ζω και τη δική μας νέα
γενιά. Τότε ήμουν τραυματίας, αφού είχα σπάσει το πόδι μου στο πρωτάθλημα με
τον Παναθηναϊκό και οι γιατροί μού έλεγαν πως δεν θα προλάβω. Τελικά τα
κατάφερα, έστω και αν είπα κάποια ψεματάκια στον Μάκη Δενδρινό πως νιώθω
απόλυτα καλά, αν και έσφιγγα τα δόντια για να τελειώσω τις προπονήσεις».

Η μεγάλη του ευκαιρία, όμως, χάθηκε πέρυσι όπως παραδέχεται: «Τέτοιες
ευκαιρίες περνούν μόνο μία φορά στη ζωή κάθε αθλητή και φεύγουν. Εμείς τη
χάσαμε, αφού αν νικούσαμε, ήμασταν παγκόσμιοι πρωταθλητές. Δεν χάναμε από τη
Ρωσία με 40.000 Έλληνες, οι μισοί έξω από το γήπεδο. Δυστυχώς με τη
Γιουγκοσλαβία αγχωθήκαμε και όσο πλησίαζε το ματς στο τέλος και προηγούμασταν,
θέλαμε να τελειώσει μία ώρα αρχύτερα. Μακάρι για πέντε λεπτά να άλλαζε το
άθλημα και να ήταν ποδόσφαιρο, ώστε να παίζαμε κατενάτσιο. Δυστυχώς εκεί
μπλοκάραμε και αυτό μας στοίχισε».

ΤΟ 2004

Πώς, όμως, φαντάζεται τον εαυτό του στην Ολυμπιάδα του 2004; «Θα είμαι 27
χρόνων και όπως είπα στον Σιγάλα, τον περιμένω να παίζει τότε τιμής ένεκεν ως
βετεράνος (γέλια). Πάντα είναι μεγάλη τιμή να αγωνίζεσαι στην Εθνική και
ειλικρινά αξίζει κάθε θυσία προκειμένου να εκπροσωπείς την πατρίδα σου».

Ένα μετάλλιο με την Εθνική είναι αυτό που του λείπει και ελπίζει να μην
περιμένει μέχρι το 2004 για να το κατακτήσει.


ΣΤΟΝ ΟΛΥΜΠΙΑΚΟ έπεσε απευθείας στα βαθιά («Το πρώτο που θυμάμαι είναι η
βασανιστική προετοιμασία στη Σπορτίλια. Ευτυχώς ήμουν πολύ πιτσιρικάς και
έτρεχα πιο άνετα, κάτι που με βοήθησε») και είχε την τύχη, όπως λέει, να
συνεργαστεί με προπονητές όπως ο Γιάννης Ιωαννίδης και ο Ντούσαν Ίβκοβιτς. Η
κορυφαία του στιγμή με τα «ερυθρόλευκα» ήταν το Κύπελλο Ευρώπης στη Ρώμη το
1997, ενώ του έχει μείνει απωθημένο (τον καιρό που ήταν στην Ιταλία με την
Κίντερ) που έχασε το μεγάλο ραντεβού με τον Μάικλ Τζόρνταν.

«Είναι ο παίκτης-πρότυπο και λυπάμαι που δεν μπόρεσα να βρεθώ απέναντί του.
Έπαιξα με την ντριμ τιμ, αλλά δεν είναι το ίδιο και ήθελα να είχα παίξει
κόντρα σε αυτό το "φαινόμενο". Ήταν ο τέλειος αθλητής».

Λατρεύει τον κίνδυνο («Μου αρέσει να ανεβάζω την αδρεναλίνη μου») και τα
επικίνδυνα σπορ, αλλά λόγω τού ότι υπάρχει ο κίνδυνος τραυματισμού, απέχει.

«Έχω κάτι στο μυαλό μου για όταν θα τελειώσω το μπάσκετ, αλλά δεν στο λέω
γιατί τη συνέντευξη θα την διαβάσουν και οι γονείς μου».

Η οικογένεια δεν υπάρχει καν ακόμα στο μυαλό του («Δεν βλέπω να παντρεύομαι
πριν από τα 30. Είναι κουτό να παντρεύεσαι μικρός»), ενώ οι φιλοδοξίες του
συνεχίζονται: 
«Θέλω να κάνω μεγάλη καριέρα και να είμαι καλά στην υγεία μου».

Όμως δεν θεωρεί τη γενιά του πιο τυχερή από αυτή του Γκάλη και του Γιαννάκη:

«Είχαν την τύχη σχεδόν όλοι οι συμπαίκτες τους να είναι Έλληνες, κάτι που
είναι σπάνιο σήμερα».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O06</CAT>
<ED>
Κωδικός άρθρου: A16353O061</ED>
<ID>
ID:18778

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O06&aa=1</URL></REF>


Article

<CATEGORY>vin10</CATEGORY>

 <H5>ΦΑΪΝΑΛ ΦΟΡ: ΠΑΟΚ, ΑΡΗΣ, ΑΕΚ, ΗΡΑΚΛΗΣ ΓΙΑ ΤΟ ΠΡΩΤΟ ΤΡΟΠΑΙΟ
</H5><H5>ΠΡΩΤΟΣ ΗΜΙΤΕΛΙΚΟΣ: ΠΑΟΚ - ΑΡΗΣ
</H5><H5>Έχουν ξεχάσει τα παλιά
</H5><H5>ΔΕΥΤΕΡΟΣ ΗΜΙΤΕΛΙΚΟΣ: ΑΕΚ - ΗΡΑΚΛΗΣ
</H5><H5>Δεν υπάρχει φαβορί
</H5><H2>Δίψα για τον τίτλο
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΣΤΟ 5ο φάιναλ φορ Κυπέλλου, απόψε και αύριο, στο Στάδιο Ειρήνης και Φιλίας,
δίνουν για πρώτη φορά ραντεβού οι τρεις ομάδες της Θεσσαλονίκης, ενώ και οι
τέσσερις προπονητές έχουν κοουτσάρει για κάποιο διάστημα τον ΠΑΟΚ! Παράξενα... πράγματα.

Ποιος θα γευθεί το νέκταρ από το Κύπελλο; Η αγωνία κορυφώνεται και οι τέσσερις
ομάδες (ΠΑΟΚ - Άρης και ΑΕΚ - Ηρακλής τα ζευγάρια) φιλοδοξούν να κατακτήσουν
από νωρίς (μέσα στον χειμώνα) έναν τίτλο.

Όλοι οι προπονητές ευχήθηκαν το φάιναλ φορ Κυπέλλου να αποτελέσει γιορτή του
μπάσκετ και φρόντισαν με την κοινή εμφάνισή τους να κάνουν την αρχή,
προσκαλώντας παράλληλα τον κόσμο να γεμίσει το ΣΕΦ. Φάνηκαν διψασμένοι για
τίτλο (κυρίως οι Πολίτης, Σάκοτα), αφού η ΑΕΚ επιζητεί από το 1981 έναν τίτλο,
αλλά και ο Ηρακλής που δεν έχει κανέναν στην ιστορία του. Χαρακτήρισαν, δε,
τους ημιτελικούς, τελικούς.


Πολίτης, Φλεβαράκης, Σάκοτα, Σερφ. Όλοι διψούν για τον τίτλο

ΜΙΑ ΕΒΔΟΜΑΔΑ μετά την κόντρα τους στο πρωτάθλημα, το ντέρμπι της Θεσσαλονίκης
ΠΑΟΚ - Άρη μεταφέρεται... στο ΣΕΦ. 
Ο Σβι Σερφ κέρδισε την πρώτη «μάχη» από τον πρώην βοηθό του και νυν προπονητή
του ΠΑΟΚ Κώστα Φλεβαράκη, όμως ο κόουτς του «δικεφάλου» θεωρεί αυτό το
παιχνίδι εντελώς διαφορετικό:

«Κάθε προηγούμενο ματς σβήνει. Αυτός που θα είναι πιο δυνατός, θα έχει
μεγαλύτερο πάθος για τη νίκη, αλλά και την τύχη μαζί του, θα κατακτήσει το
κύπελλο. Ελπίζω να είμαστε εμείς».

Σε ό,τι αφορά την αστάθεια που δείχνει ο ΠΑΟΚ, εξήγησε:

«Δουλεύουμε σκληρά για να αποκτήσουμε σταθερότητα. Πιστεύω ότι όλες οι ομάδες
έχουν 25% πιθανότητες για την κατάκτηση του κυπέλλου ­ θα μετρήσει πολύ η ψυχολογία».

Ο περυσινός κυπελλούχος Άρης δέχθηκε σοβαρό πλήγμα με τον τραυματισμό του
Γκάρι Γκραντ, κάτι που επισήμανε ο Σβι Σερφ:

«Κρίμα που δεν θα τον έχουμε στη διάθεσή μας. Όμως δεν πρέπει να ψάχνουμε για
δικαιολογίες. Πρέπει να κάνουμε ό,τι καλύτερο ώστε να κατακτήσουμε το κύπελλο.
Αυτή τη στιγμή μελετάμε λίστες με ονόματα ­ στην περίπτωση που είναι πολύ
σοβαρός ο τραυματισμός του».

Ο Ισραηλινός προπονητής είπε ακόμη:

«Το όνειρο των ομάδων είναι κοινό. Ελπίζω το γήπεδο να είναι γεμάτο και να
αποτελέσει το Κύπελλο γιορτή. Όλοι εργάστηκαν σκληρά για να έρθουν εδώ και
κουβαλάνε καλά και κακά πράγματα μαζί τους».

Και επισήμανε ότι η νίκη επί του ΠΑΟΚ πριν από μία εβδομάδα έχει... ξεχαστεί:

«Ήρθε η ήττα μας από την ΑΕΚ και το σοκ από τον Γκραντ, δύο περιστατικά που
μας έκαναν να... ξεχάσουμε».


ΤΟ ΠΙΟ... διψασμένο ζευγάρι. Δεκαοκτώ χρόνια μετά, η ΑΕΚ αναζητεί έναν τίτλο,
ενώ ο Ηρακλής θέλει να πάρει το πρώτο του κύπελλο. Και οι δύο ομάδες
βρίσκονται σε φόρμα, ενώ η ΑΕΚ πρόλαβε να φέρει τον Λόιντ Ντάνιελς για να την
ενισχύσει στους αγώνες. 
Στην πρώτη τους κόντρα στο πρωτάθλημα, ο Ηρακλής στην εκπνοή είχε νικήσει την
ΑΕΚ στο ΟΑΚΑ, όμως η «Ένωση» με τον Πολίτη ως κόουτς είναι αήττητη.

Και κάτι άλλο: η ΑΕΚ στα φάιναλ φορ που έχει λάβει μέρος έχει έρθει κατά
σειρά: 4η, 3η και πέρυσι 2η.

«Δεν υπάρχουν φαβορί και αουτσάιντερ», τόνισε ο Κώστας Πολίτης, που στο ίδιο
γήπεδο είχε οδηγήσει την Εθνική ομάδα στην κατάκτηση του Ευρωπαϊκού
πρωταθλήματος το 1987.

Και συνέχισε: «Το πρώτο ματς είναι πολύ σημαντικό, αφού στον τελικό έχεις
πενήντα τοις εκατό πιθανότητες ­ το δύσκολο είναι να προκριθείς. Λείπει ένας
τίτλος από την ΑΕΚ ­ πέρυσι έφθασε κοντά με τον Ιωαννίδη, αλλά δεν τα κατάφερε
στον τελικό. 
Θα στηριχθώ σε όλους τους παίκτες».

Το μόνο πρόβλημα που αντιμετωπίζει ο προπονητής του Ηρακλή είναι του Μάικλ
Ναχάρ και έτσι το μεγαλύτερο βάρος στα ριμπάουντ θα πέσει στον νεαρό Παπαδόπουλο.

Ο Ντράγκαν Σάκοτα δήλωσε:

«Είναι η μεγάλη μας ευκαιρία, όχι μόνο για κύπελλο, αλλά και να πάρουμε το
εισιτήριό μας για την Ευρώπη. 
Στόχος να παίξουμε καλό μπάσκετ και θεαματικό ­ είμαστε σε καλή φόρμα και το
δείξαμε κόντρα στο Μαρούσι. Έχουμε καλή ψυχολογία και όλες οι ομάδες έχουν
ίσες ευκαιρίες».

Σε ό,τι αφορά το γεγονός ότι στο σκοράρισμα το μεγαλύτερο βάρος πέφτει στους
Ντίνκινς - Τζόνσον, παρατήρησε:.

«Ξέρω ότι είναι πρόβλημα. Ελπίζω να βοηθήσουν και οι υπόλοιποι».


<REF><SOURCE>ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O09</CAT>
<ED>
Κωδικός άρθρου: A16353O091</ED>
<ID>
ID:18779

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O09&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΥΠΕΓΡΑΨΕ Ο ΛΟΪΝΤ ΝΤΑΝΙΕΛΣ
</H5><H2>Ήρθε και παίζει
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Λόιντ Ντάνιελς έφθασε χθες στην Αθήνα και αναμένεται να κάνει ντεμπούτο
απόψε στον ημιτελικό της ΑΕΚ με τον Ηρακλή

«ΤΟ ΚΑΚΟ... παιδί» Λόιντ Ντάνιελς στάθηκε συνεπής στην ώρα άφιξής του (χθες το
μεσημέρι) και απόψε, στον ημιτελικό Κυπέλλου με τον Ηρακλή, οι φίλοι της ΑΕΚ
αναμένεται να πάρουν «γεύση» από τον Αμερικανό. Υπέγραψε συμβόλαιο μέχρι το
τέλος της περιόδου, αντί του ποσού των 200.000 δολαρίων.

Ο 32χρονος παίκτης, που δεν πήγε ούτε... σπίτι του (αγωνιζόταν εκτός έδρας η
ομάδα του στο CBA και ήρθε αλλάζοντας αεροπλάνα) για να μη χάσει την ευκαιρία
που του έδωσε η ΑΕΚ, έφθασε ταλαιπωρημένος. «Ταξιδεύω συνέχεια για είκοσι
τέσσερις ώρες. Αυτό που θέλω είναι λίγη ξεκούραση. Αν μου ζητηθεί να αγωνιστώ
στο ματς με τον Ηρακλή, θα δώσω όλες μου τις δυνάμεις. Όλα αυτά που ξέρετε για
μένα είναι παρελθόν». Το απόγευμα είχε την πρώτη του γνωριμία με τους
συμπαίκτες του και έκανε πολύ ελαφριά προπόνηση, ενώ ο Κώστας Πολίτης,
αναφερόμενος στον Ντάνιελς, είπε: «Δεν ξέρω πόσο θα τον χρησιμοποιήσω. Ίσως
και να μη χρειαστεί», εξήγησε ο προπονητής της ΑΕΚ, που ενδεχομένως αν όλα
πάνε καλά για την ομάδα του στο ματς με τον «γηραιό» να τον ξεκουράσει για να
τον χρησιμοποιήσει τελικό.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16353O101</ED>
<ID>
ID:18771

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Θα απουσιάσει για 15-20 ημέρες
</H5><H2>Τραυματίας ο Μίχαελ Κοχ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΣΟΚ ΣΤΟΝ Παναθηναϊκό! Ο Μίχαελ Κοχ τραυματίστηκε στη χθεσινή προπόνηση και
σύμφωνα με τις πρώτες εκτιμήσεις θα απουσιάσει για 15-20 ημέρες από την
αγωνιστική δράση. Ο Γερμανός υπέστη θλάση στο γαστροκνήμιο και αποχώρησε από
την προπόνηση με έντονους πόντους. Αμέσως άρχισε αγωγή, η οποία από σήμερα θα
συνοδευτεί με φυσικοθεραπεία, προκειμένου ο πολύτιμος παίκτης να ενισχύσει
ξανά το συντομότερο τον πρωταθλητή. Ωστόσο είναι βέβαιο ότι ο Κοχ δεν θα
μπορέσει να αγωνιστεί στο ντέρμπι με την ΑΕΚ, αλλά και στο δύσκολο εκτός έδρας
ματς με το Ηράκλειο στην Κρήτη.

*** Όλος ο Παναθηναϊκός θα παραβρεθεί στα εγκαίνια του νεόκτιστου γηπέδου
μπάσκετ του ΠΑΟ Παναθηναϊκός Λεμεσού στην Κύπρο, που θα φέρει το όνομα του
Παύλου Γιαννακόπουλου. Ο πρωταθλητής θα δώσει αύριο φιλικό αγώνα επίδειξης
διάρκειας τεσσάρων 12λεπτων. Στο πρώτο η ομάδα του Λευτέρη Σούμποτιτς θα
αντιμετωπίσει τον Παναθηναϊκό Κύπρου και στα επόμενα τρία δωδεκάλεπτα θα
παίξει με τη Μεικτή Κυπρίων και Αμερικανών παικτών που αγωνίζονται στο
κυπριακό πρωτάθλημα. Η ομάδα θα ταξιδεύσει αύριο (και θα επιστρέψει τη
Δευτέρα), ενώ σήμερα θα μεταβεί στη Λεμεσό ο Παύλος Γιαννακόπουλος
συνοδευόμενος από τον γεν. διευθυντή της ΚΑΕ, κ. Τ. Στεφάνου και τον μάνατζερ
της ομάδας, κ. Μ. Παπαδόπουλο.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16353O102</ED>
<ID>
ID:18818

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O10&aa=2</URL></REF>


Article

<CATEGORY>vin10</CATEGORY>

 <H5>Νέος κορυφαίος για τους καθυστερημένους
</H5><H5>ΑΠΟΤΕΛΕΣΜΑΤΑ ΤΟΥ 5ου ΤΕ ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Την κλήρωση της περασμένης Τετάρτης επέλεξε τελικά ο κορυφαίος των
καθυστερημένων για να επιστρέψει στην κληρωτίδα. Ο 31 ξανακάνει την εμφάνισή
του αφού ολοκληρώθηκαν 43 διαγωνισμοί και ανεβαίνει στις 16 συνολικές
εμφανίσεις. Έτσι, στην κορυφή των καθυστερημένων περνάει τώρα ο 44 με 29
διαγωνισμούς απουσίας, ενώ οι 43 και 19 ακολουθούν με 26 απουσίες ο καθένας.
Δυναμικός ο 28 ξανακάνει την εμφάνισή του για δεύτερη συνεχή φορά, ενώ
απουσίασε μόνο μία φορά στους τελευταίους 4 διαγωνισμούς. Οι Ζυγοί νίκησαν για
δεύτερη συνεχή φορά με 3 - 2 και το συνολικό σκορ διαμορφώνεται σε 341Μ -
284Ζ. Με 3 - 2 νίκησαν και οι Μικροί και το τελικό σκορ γίνεται 302μ - 323Μ.
Νικητής στην 1η κατηγορία δεν βρέθηκε για τρίτη συνεχή φορά και το ποσό που θα
μοιραστούν οι τυχεροί στον επόμενο διαγωνισμό θα είναι 900 εκατ. δρχ. τουλάχιστον.

* Κληρώθηκαν οι αριθμοί: 6, 10, 15, 28, 31 (5 από 45).

* Τζόκερ: 9 (1 από 20)

* Συμπληρώθηκαν 10.503.396 στήλες.

* Μοιράστηκαν 316.152.220 δρχ.

* Δεν μοιράστηκαν 633.384.284 δρχ.

* Η διανομή των κερδών έχει ως εξής: 
1η κατηγορία: Δεν βρέθηκε επιτυχία, 2η κατηγορία: 2 επιτυχίες
που κερδίζουν από 46.477.525 δρχ., 3η κατηγορία: 82 επιτυχίες από
602.020 δρχ., 4η κατηγορία: 1.222 επιτυχίες από 15.470 δρχ., 5η
κατηγορία: 3.649 επιτυχίες από 10.505 δρχ., 6η κατηγορία: 52.262
επιτυχίες από 690 δρχ., 7η κατηγορία: 50.236 επιτυχίες από 480 δρχ. και
8η κατηγορία: 248.846 επιτυχίες από 225 δρχ.

<REF><SOURCE>ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O10</CAT>
<ED>
Κωδικός άρθρου: A16353O103</ED>
<ID>
ID:18853

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O10&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΦΙΝΑΛΕ ΑΠΟΨΕ ΤΟΥ Α' ΓΥΡΟΥ ΣΤΟ ΠΡΩΤΑΘΛΗΜΑ ΤΗΣ Α1
</H5><H2>Με δύο ντέρμπι
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Μπορεί να λείπει φέτος από το μπλοκ του ΠΑΟ ο Βούλγαρος Τόνεφ, αλλά ο
Γκουντίμα (στην επίθεση) θα βρει απέναντί του μαχητές μετά τις πρόσφατες εξελίξεις

ΦΙΝΑΛΕ α' γύρου στο πρωτάθλημα Α1 βόλεϊ ανδρών PANAFON με δύο ντέρμπι και ματς
που προδιαθέτουν για καλό θέαμα και (γιατί όχι;) εκπλήξεις.

Στη Θεσσαλονίκη, ο δυνατός φετινός Ηρακλής PALLINI δοκιμάζεται για μια ακόμη
φορά με αντίπαλο τον ισχυρό συμπολίτη του Άρη, έστω και με προβλήματα (χωρίς
να έχει στον πάγκο τον παραιτηθέντα Κώστα Χαριτωνίδη).

Το ντέρμπι της Θεσσαλονίκης διεξάγεται στο Κατσάνειο με διαιτητές Μιχελινάκη-
Κάλη, ώρα έναρξης 17.15'και «ζωντανή» μετάδοση από την ΕΤ1.

Στη Λεωφόρο (19.00'- διαιτητές Καραμπέτσος - Βαρθαλίτης) συγκρούονται
Παναθηναϊκός - ΑΕΚ και ας μη βιαστούν κάποιοι να πουν ότι δεν είναι ντέρμπι,
επειδή οι φιλοξενούμενοι προηγούνται κατά 6 βαθμούς των γηπεδούχων που
βρίσκονται στη χειρότερη θέση της ιστορίας τους σε τέλη α' γύρου με μόνο 2
νίκες σε 10 αγώνες.

Η παρουσία ξανά στη Λεωφόρο του Στέλιου Προσαλίκα, του προπονητή που έχει
συνδέσει το όνομά του με τις μεγαλύτερες στιγμές της ομάδας του «τριφυλλιού»
στην τελευταία δεκαετία, έχει ανεβάσει το ηθικό της ομάδας και ξαναφέρνει και
τον κόσμο του ΠΑΟ στο γήπεδο. Αναμένεται λοιπόν ότι θα γίνει μεγάλο ματς
αντάξιο της ιστορίας των δύο συλλόγων.

Ο πρωτοπόρος Ολυμπιακός, κουρασμένος και απογοητευμένος από την αποτυχημένη
«εκστρατεία» στο Παρίσι για το Τσάμπιονς Λιγκ, ίσως αντιμετωπίσει προβλήματα
στη Νίκαια (κλειστό Καραμπίνη, 18.30') από τον δυνατό Ιωνικό, ενώ Κτησιφώντας
- Κομοτηνή «παίζουν μια κατηγορία» (Παιανία, 18.00') και είναι φαβορί για νίκη
οι ισχυροί Ορεστιάδα DIANA και ΠΑΟΚ που υποδέχονται Φιλία (19.00') και Ήφαιστο
MARABOU (20.30'), αντίστοιχα.

ΟΙ ΓΥΝΑΙΚΕΣ

Επικίνδυνη «έξοδος» για την πρωτοπόρο της Α1 βόλεϊ γυναικών PANAFON Βριλήσσια
BMW ΚΟΥΛΟΥΡΗΣ στη σημερινή 16η αγωνιστική, αφού αντιμετωπίζει (17.00') στην
Αλεξανδρούπολη την ισχυρή Νίκη, με την οποία υπάρχει βεντέτα από πέρυσι που
είχαν γίνει πρωτοφανή, για το γυναικείο βόλεϊ, επεισόδια στη θρακική πόλη.

Ντέρμπι «στα χαρτιά» η συνάντηση του αήττητου στην Ευρώπη Παναθηναϊκού με τον
Ολυμπιακό (17.00' - πριν από τον αγώνα ανδρών Παναθηναϊκού - ΑΕΚ).

Το υπόλοιπο πρόγραμμα: Άγ. Σώστης VITAPLUS - Ε.Α. Λάρισας (Μετς, 19.30'),
Φιλαθλητικός - Ιωνικός Ν.Φ. (Αλεξάνδρειο, 15.00'), Γ.Σ. Ηλιούπολη -
Πανελλήνιος (17.30'), Βύρωνας - Άρης (14.45').

*** Κώδωνας κινδύνου η αποχή των βολεϊμπολιστών του Παναθηναϊκού από τη
χθεσινή προπόνηση. Οι συνεχείς αναβολές καταβολής οφειλομένων χρημάτων έχουν
κουράσει τα κορίτσια που πρωταγωνιστούν σε Ελλάδα και Ευρώπη.

Η διοίκηση οφείλει να προσέξει την κορυφαία αυτή τη στιγμή ομάδα του
Παναθηναϊκού Α.Ο.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16353O111</ED>
<ID>
ID:18772

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O11&aa=1</URL></REF>


Article

<CATEGORY>vin10</CATEGORY>

 <H5>ΜΕΛΒΟΥΡΝΗ
</H5><H2>Μορεσμό: Ναι, είμαι εδώ με τη φίλη μου
</H2>
ΑΠΙΣΤΕΥΤΑ πράγματα συμβαίνουν στη Μελβούρνη, στο ΟΠΕΝ της Αυστραλίας. Η
πρόκριση της Γαλλίδας Εμελί Μορεσμό στον τελικό του απλού έγινε... πρωτοσέλιδο
θέμα στον Τύπο, μετά τα όσα υποστήριξαν εις βάρος της άλλες αθλήτριες.

«Νόμιζα ότι αγωνιζόμουν εναντίον... άνδρα. Είναι τόσο δυνατή και έχει
τεράστιους ώμους», είπε η Λίντσεϊ Ντάβενπορτ, την οποία απέκλεισε η Μορεσμό
στον ημιτελικό. Περισσότερα και πιο... καυστικά είπε η Μαρτίνα Χίνγκις,
αντίπαλος της 19χρονης Γαλλίδας στον σημερινό τελικό: «Η Μορεσμό είναι εδώ με
τη φίλη της. Είναι... μισός άνδρας». Τι απάντησε σε όλα αυτά η Γαλλίδα; Είπε
ότι όλα αυτά τα σχόλια είναι κομπλιμέντα για τη δύναμή της και ομολόγησε ότι
βρίσκεται στη Μελβούρνη με την 31χρονη φίλη της Σιλβί Μπουρντόν, με την οποία
έχει δεσμό!

Πάντως, η Χίνγκις έχει αντιμετωπίσει δύο φορές τη σημερινή αντίπαλό της και
έχει νικήσει ισάριθμες φορές. Πάντα όμως στα τρία σετ: Στο Φεντ Καπ, με 6-7,
6-4, 6-2 και στον τρίτο γύρο του ΟΠΕΝ των ΗΠΑ τον περασμένο Αύγουστο, με 4-6,
6-2, 6-2.

Στον τελικό του απλού ανδρών προκρίθηκε και ο Ρώσος Καφέλνικοφ, ο οποίος
απέκλεισε χθες τον Γερμανό Χάας με 6-3, 6-4, 7-6. Ο Καφέλνικοφ θα
αντιμετωπίσει στον τελικό τον Σουηδό Ένκβιστ. 
Στο μεταξύ, η ξαφνική νεροποντή στη Μελβούρνη χάλασε τα σχέδια της Λένας
Δανιηλίδου. Η Ελληνίδα πρωταθλήτρια νίκησε στο πρώτο σετ 6-1 τη Γαλλίδα
Ραζανό, αλλά στη συνέχεια το ματς διακόπηκε λόγω βροχής. Η Δανιηλίδου είχε
χάσει τον ρυθμό της όταν ξανάρχισε το ματς ύστερα από δύο ωρες και η Ραζανό
νίκησε στα δύο σετ (6-2, 6-2) και προκρίθηκε στον ημιτελικό του τουρνουά
Τζούνιορ. <REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16353O112</ED>
<ID>
ID:18819

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O11&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Υπόσχεται συγκινήσεις
</H2>
ΜΕ ΤΟ θεαματικό «τηλεοπτικό» 27-23 (ημίχρονο 13-13) του ΣΑΚΑ επί του ΙΕΚ Ξυνή
άνοιξε χθες η αυλαία της 14ης αγωνιστικής του πρωταθλήματος Α1 χάντμπολ
ανδρών, αλλά και το σημερινό κυρίως πρόγραμμα υπόσχεται πολλές συγκινήσεις.

Αναμετρήσεις αμφίρροπες και «ανοικτές» σε κάθε αποτέλεσμα θεωρούνται
Φίλιππος- Πανελλήνιος (16.00') και Γ.Ε. Βέροιας - Αθηναϊκός ΚΟΡΕΛΚΟ (17.30'),
ενώ ενδιαφέρον παρουσιάζουν και οι συναντήσεις Τρίτωνα Θεσσ. - Ιωνικού (Μίκρα,
16.00'), Κιλκίς ΕΛΒΙΑΛ - ΒΑΟ (18.00'), ΑΣΕ Δούκα - Αρχέλαος (Ζηρίνειο, 18.30').
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16353O113</ED>
<ID>
ID:18854

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Στην Πάτρα ο Ολυμπιακός
</H2>
ΜΕ ΤΟΥΣ αγώνες της 15ης αγωνιστικής συνεχίζεται σήμερα το πρωτάθλημα πόλο της
Α1 κατηγορίας. Να σημειώσουμε, ότι ο αγώνας Ολυμπιακού - Ηλυσιακού θα
διεξαχθεί στην Πάτρα λόγω τιμωρίας της έδρας των «ερυθρολεύκων». Αναλυτικά το
πρόγραμμα: Ποσειδώνιο (17.30): ΟΦΘ - Βουλιαγμένη, Κολ. Πάτρας (18.00):
Ολυμπιακός - Ηλυσιακός, Κολ. Αγίου Κοσμά (19.00): Γλυφάδα - Ν.Ο. Χίου, κολ.
Χαλκίδας (19.00): Ν.Ο. Χαλκίδας - Άρης Νικαίας, ΟΑΚΑ (20.30): Παναθηναϊκός -
Ν.Ο. Χανίων. 
Ο αγώνας Ν.Ο. Πάτρας - Εθνικού θα διεξαχθεί τη Δευτέρα.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16353O114</ED>
<ID>
ID:18874

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O11&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «ΣΚΟΡ 4» περιλαμβάνει τις 4η, 5η, 6η & 5η ιπποδρομίες, ενώ το «ΣΚΟΡ 6»
(μεταφέρθηκαν 6.703.600 δρχ.) τις 3η, 4η, 5η, 6η, 7η και 8η.

1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΕΝΤΕΖ. ΤΟΥΦΑΡ 58 Λιάκος&#0094

2. ΘΕΡΒΑΝΤΕΣ 58 Δούκας&#0093

3. ΣΤΡ. ΑΘΑΝΑΣ 58 Νικολαΐδης&#0097

4. ΧΡΥΣΟΘΗΡΑΣ 56,5 Χατζηγεωργ.&#0095

5. ΜΕΣΣΗΝΙΟΣ 55,5 Μπάκος&#0092

6. ΠΟΡΤΟ ΚΑΓΙΟ 55,5 Δημητσάνης&#0098

7. ΠΟΛΙΤΗΣ 54 Λάος&#0096

8. ΣΤΡΟΝ. ΜΙΜΗΣ 57 Γεωργίου&#0091

* Οι ίπποι 3-8 είναι ομόσταβλοι.

­ Υπόδ.: ΕΝΤΕΖΕΡΤ ΤΟΥΦΑΡ - ΠΟΛΙΤΗΣ (στάβλος).

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΣΤΡ. ΙΣΙΔΩΡΟΣ 58 Γεωργίου&#0093

2. Μ.Π. ΡΙΛΕΪΣΟΝΣ 57,5 Σωτηρόπ/ος&#0098

3. ΑΝΑΣΤ. ΦΟΥΣΚ 55,5 Γκιγεμέν&#0097

4. ΑΡΓΕΑΣ 55,5 Ντίνος&#0095

5. ΓΟΡΔ. ΔΕΣΜΟΣ 55,5 Νίκος&#0099

6. ΘΕΑΤΗΣ 55,5 Τσεργάς&#0096

7. ΠΡΟΕΣΤΟΣ 55,5 Λάος&#0092

8. ΤΑΦ ΝΑΤ 56 Οικονομίδης&#0091

9. Φ. ΕΠΑΜ/ΝΤΑΣ 55,5 Ξυνός&#0094

­ Υπόδ.: ΦΟΝ ΕΠΑΜ/ΝΤΑΣ - ΠΡΟΕΣΤΟΣ (Θεατής).

3η ΙΠΠΟΔΡΟΜΙΑ / Ώρα 4.00, 1.400 μέτρα

1. ΡΟΥΑΓ. ΡΑΝΝΕΡ 58 Σωτηρόπ/λος&#0094

2. ΤΖΕΝΟΒΕΖΕ 56,5 Φίλιππος&#0097

3. ΑΒΙΟΡ 56 Δημητσάνης&#0091

4. ΝΤΕΖΕΡ ΠΡΙΝΣ 55,5 Ντίνος&#0092

5. ΒΑΡΔΟΣ 53,5 Χαραλάμπ.&#0095

6. ΓΚΡΙΝΓΚΟ 53,5 Λάος&#0093

7. ΣΑΡΩΝ. ΣΟΝΓΚ 53 Ξυνός&#0096

­ Υπόδ.: ΒΑΡΔΟΣ - Ρ. ΡΑΝΝΕΡ (Τζενοβέζε).

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΒΙΑΣΤΙΚΗ 58 Ντίνος&#0097

2. ΑΛΚΗ 57,5 Λάος&#0091

3. ΘΑΜΝΑ 57,5 Βαλακούδ. Ν.&#0098

4. ΟΛΥΜΠΙΑΚΑΡΑ 57,5 Σωτηρόπ/λος&#0095

5. ΜΟΝΙΚΑ 55 Νικολαΐδης&#0096

6. ΧΟΡΕΥΤΡΙΑ 55 Δημητσάνης&#0093

7. ΑΝΤΙΓΟΝΗ 54 Σίντλερ&#0092

8. ΘΕΣΠΕΣΙΑ 55 Νίκος&#0099

9. ΜΠΙΟΥΤ. ΠΕΝΝΥ 54 Ξυνός&#0094

­ Υπόδ.: ΧΟΡΕΥΤΡΙΑ - ΟΛΥΜΠΙΑΚΑΡΑ (Θάμνα).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΘΥΜΟΣΟΦΟΣ 58 Νίκος&#0096

2. ΧΑΠΠΥ ΓΟΥΕΪ 55,5 Ντίνος&#0099

3. ΚΟΡΣΑΙΡ 53,5 Δημητσάνης&#0091

4. ΚΑΜΕΛΟΤ 53 Ξυνός&#0094

5. ΓΚΑΛΙΛΕΟ 50,5 Γεωργίου&#0097

6. ΜΑΧΑΡΑΓΙΑΣ 50 Λάος&#0098

7. ΣΤΡ. ΣΤΑΥΡΟΣ 49,5 Δούκας&#0093

8. ΘΕΜΙΣΤΙΟΣ 47,5 Σγούρος&#0092

9. ΜΕΓ. ΣΤΑΥΡΟΣ 50 Αλίκη&#0095

* Οι ίπποι 1-9 είναι ομόσταβλοι.

­ Υπόδ.: ΧΑΠΠΥ ΓΟΥΕΪ - ΓΚΑΛΙΛΕΟ (Κάμελοτ).

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΕΛΑ ΓΑΤΟ ΜΟΥ 58 Καρακατσάν.&#0098

2. ΤΖΟΥΠΙΤΕΡ 58 Ξυνός&#0091

3. ΡΟΥΑΓ. ΒΙΚΤΟΡΥ 57,5 Σωτηρόπ/λος&#0092

4. ΛΕΪΝ. ΑΜΑΛΙΑ 56 Οικονομίδης&#0096

5. ΑΡΕΤΗ 54 Βαλακούδ. Ν.&#0094

6. ΑΒΡΩΤΗ 53,5 Σίντλερ&#0093

7. Λ. ΚΙΝΓΚΤΟΜ 50,5 Γεωργίου&#0093

8. ΦΟΒΕΡΑ 49 Τσεργάς&#0097

­ Υπόδ.: ΤΖΟΥΠΙΤΕΡ - ΕΛΑ ΓΑΤΟ ΜΟΥ (Αρετή).

7η ΙΠΠΟΔΡΟΜΙΑ / Ώρα 6.00, 1.800 μέτρα

1. ΝΤΡΗΜ'Σ ΓΟΥΕΪ 60,5 Φίλιππος&#0097

2. ΜΙΝΤ ΣΑΜΜΕΡ 57,5 Τριανταφύλ.&#0093

3. ΕΠΙΤΕΛΑΡΧΗΣ 57 Νίκος&#0096

4. ΧΡΥΣΤΑΛΕΝΙΟΣ 48,5 Δάλαρης&#0095

5. ΙΠΠΟΚΑΜΠΟΣ 44,5 Μπαρούτας&#0094

6. ΛΙΛΑ 48,5 Γκιγεμέν&#0092

7. ΧΙΟΝΙΑΣ 47 Σγούρος&#0091

­ ΣΤΡ. ΚΙΜΩΝ 59,5 Δούκας&#0098

* Ο ίππος ΣΤΡΟΝΓΚ ΚΙΜΩΝ τρέχει εκτός στοιχήματος.

­ Υπόδ.: ΝΤΡΗΜ'Σ ΓΟΥΕΪ - ΜΙΝΤ ΣΑΜΜΕΡ (Επιτελάρχης).

8η ΙΠΠΟΔΡΟΜΙΑ / Ώρα 6.00, 1.400 μέτρα

1. ΝΑΠΟ 83,5 Μερσινιάς&#0092

2. ΧΡΥΣΗΝΙΟΣ 65 Λιάκος&#00910

3. ΕΠΙΚΤΗΤΟΣ 63 Οικονομίδης&#0094

4. ΝΤΕΖΕΡ ΓΟΥΕΪ 60,5 Σωτηρόπ/λος&#0095

5. ΕΝΔΟΞΟΣ 56,5 Τσεργάς&#0096

6. ΚΟΣΚΟ 56,5 Γεωργίου&#0097

7. ΛΟΥΪΤΖΙ 51 Γκιγεμέν&#0099

8. ΤΖΙΝΙΟΥΣ 50,5 Λάος&#0093

9. ΤΣΕΤΗΣ 47 Σγούρος&#0091

10. ΝΤΕΣΠΕΡΑΝΤΟΣ 47 Κατσιμίχας&#0098

­ Υπόδ.: ΕΝΔΟΞΟΣ - ΕΠΙΚΤΗΤΟΣ (Ντεσπεράντος).

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΕΛΑ ΛΙΝΑ ΜΟΥ 58 Καρακατσάν.&#0098

2. ΑΞΙΟΚΡΑΤΙΑ 54 Φίλιππος&#0095

3. ΗΓΗΣΙΠΥΛΗ 54 Λάος&#0094

4. ΟΥΡΑΝΙΟ ΦΩΣ 53 Δημητσάνης&#0091

5. ΤΟΤ. ΦΟΡ ΕΒΕΡ 52,5 Γεωργίου&#0097

6. ΜΕΡΙΤ 52 Γκιγεμέν&#0092

7. ΝΙΝΟΣ 51 Τσεργάς&#0093

8. ΒΑΪΟΛΕΤ 48 Μπατούτας&#0096

9. ΗΛΙΟΜΟΡΦΗ 50 Κατσιμίχας&#0099

­ Υπόδ.: ΜΕΡΙΤ - ΝΙΝΟΣ (Τότναμ Φορ Έβερ).

­ Δύο αουτσάιντερ: ΡΟΥΑΓΙΑΛ ΒΙΚΤΟΡΥ (6η) - ΤΖΙΝΙΟΥΣ (8η).
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O11</CAT>
<ED>
Κωδικός άρθρου: A16353O115</ED>
<ID>
ID:18885

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O11&aa=5</URL></REF>


Article

<CATEGORY>vin10</CATEGORY>

 <H5>«ΝΙΚΟΣ ΓΚΟΥΜΑΣ»
</H5><H2>Συνωστισμός στον πάγκο
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΕΜΑΘΑΝ ότι... ο Ναλιτζής θα δει τον σημερινό αγώνα από την τηλεόραση και ιδού
που δύο χιλιάδες οπαδοί του ΠΑΟΚ αναμένεται να βρεθούν το μεσημέρι στη Νέα Σμύρνη...

*** Ας έχουν τον νου τους οι δυνάμεις των ΜΑΤ, διότι ο αγώνας «μυρίζει μπαρούτη».

*** Είναι εντελώς διαφορετικός σε κλίμα από αυτόν μεταξύ Πανιωνίου - Ηρακλή.

*** Με το ντέρμπι της Νέας Σμύρνης ανοίγει η αυλαία της τελευταίας αγωνιστικής
του πρώτου γύρου, όμως το «βασικό μενού» θα προσφερθεί αύριο στο φίλαθλο κοινό
με το ντέρμπι ΑΕΚ - Ολυμπιακού.

*** Όσο κι αν δείχνει ήρεμο το κλίμα, εντούτοις ο κίνδυνος επεισοδίων ποτέ δεν ξεπεράστηκε.

*** Να σας πω μόνο τούτο. Για πρώτη φορά, στον αγωνιστικό χώρο ως «μέλη
πάγκου» της ΑΕΚ θα βρίσκονται οι κ.κ. Μελισσανίδης, Μαργέτης, Δημητριάδης και Σεχιώτης.

*** Ο τελευταίος είναι συνταξιούχος αστυνομικός, με θητεία στη δίωξη ναρκωτικών.

*** Τα τέσσερα αυτά πρόσωπα ζήτησαν και πήραν κάρτα εισόδου-παραμονής στον
αγωνιστικό χώρο και δεν μπορώ να ξέρω ποιος απ' όλους πήρε τη θέση του
κλασικού Νίκου Στράτου.

*** Ο Βασίλης Δημητριάδης σίγουρα όχι, διότι ίσως είναι ο μόνος (ως μάνατζερ)
που δικαιούται να βρίσκεται εκεί.

*** Επίσης: οι συνάδελφοι μετέβησαν χθες στην ΑΕΚ προκειμένου να
παρακολουθήσουν την κατά καιρούς αναβληθείσα γενική συνέλευση μετόχων.

*** Ανεβλήθη και πάλι.

*** Όπως έμαθα, οι δημοσιογράφοι το φύσαγαν και δεν κρύωνε, αλλά την άλλη φορά
ελπίζουν ότι θα είναι πιο τυχεροί!

ΟΣΟ κι αν ακούγεται περίεργο, απειλή σούπερ επεισοδίων έρχεται και από τον
μαγικό (και παράξενο) κόσμο του πρωταθλήματος Δ' Εθνικής.

*** Αρμοδιότητας ΕΠΟ...

*** Παρακολουθώντας τις ανακοινώσεις Μενιδίου και Άνω Λιοσίων όλη την
εβδομάδα, καταλήγω στο συμπέρασμα ότι Αχαρναϊκός και Ακράτητος ­ αύριο για τον
πρώτο όμιλο ­ θα... αδελφοποιηθούν.

*** Ο Θεός να βάλει το χέρι του, και το τοπικό Πολυδύναμο αστυνομικό τμήμα
κανένα όργανο παραπάνω για την περιφρούρηση των ψυχών.

Ο ΛΥΣΑΝΔΡΟΣ Γεωργαμλής, μόλις δύο 24ωρα έμεινε «μετέωρος». Χθες, συμφώνησε με
την ΠΑΕ Προοδευτική, του έβγαλαν δελτίο και αύριο παίζει στου Χαριλάου
εναντίον του Άρη.

*** Νομίζω ότι ο παίκτης αυτός θα σπάσει όλα τα ρεκόρ συμμετοχών σε
ποικίλες ομάδες πρώτης κατηγορίας.

*** ΑΕΚ, Παναθηναϊκό, ΟΦΗ, Ηρακλή, Εθνικό, Προοδευτική και βλέπουμε.

*** Πιστεύω ο Αλέφαντος να μην καταστρώσει τακτική διπλής ζώνης, διότι ο
«Κόκος» έχει δείξει ότι δεν «προκάνει» ούτε τη μονή...

*** Αυτά και καλή τύχη (στην Προοδευτική...).

*** Επισημαίνω ότι η ομάδα του Κορυδαλλού θα αγωνιστεί στη Θεσσαλονίκη «με
σφεντόνα» απέναντι σε μια ομάδα ενισχυμένη σαν αστακό Ατλαντικού (που είναι
πεντάκιλοι και πάνω...).

ΤΗΛΕΦΩΝΗΜΑ αναγνώστη κάποιας ηλικίας (με βάση τη βραχνάδα της φωνής του):

*** «Κύριε, γιατί γράφετε Χούλιο Σέζαρ και όχι αυτό που ισχύει στην Ελλάδα,
δηλαδή «Ιούλιος Καίσαρ»;

*** Κατέθεσε την επισήμανση και έκλεισε ευγενικά.

*** Είτε στα σπανιόλικα είτε στα... λατινικά, ο φερόμενος ως νέος παίκτης
του Παναθηναϊκού Βραζιλιάνος αμυντικός, είναι σίγουρα ένα μεγάλο όνομα.

*** Το ότι σε ενάμιση μήνα θα κλείσει τα 36 του χρόνια, δεν λέει τίποτα για
πολλούς λόγους.

*** Είδαμε και τους νεώτερους που βασανίζουν την ηγεσία στην Παιανία μέχρι
να μπουν στο κλίμα και να αποκτήσουν τις απαραίτητες εμπειρίες...

*** Μοναδική ένσταση της στήλης αφορά στα... εβδομαδιαία συμβόλαια τα οποία
­ τον τελευταίο καιρό ­ υπέγραφε ο παίκτης με την Μπορούσια Ντόρτμουντ.

*** Χάθηκε ο κόσμος, βρε αδελφέ, να τον εμπιστεύονταν μήνα;

ΣΤΗ ΛΕΜΕΣΟ μεταβαίνει σήμερα ο Παύλος Γιαννακόπουλος και οι συνεργάτες του
στην ΚΑΕ ΠΑΟ και η αποστολή έχει σπέσιαλ σημασία για τον πρόεδρο.

*** Ο σύλλογος μπάσκετ ΠΑΟ Παναθηναϊκός Λεμεσού, εγκαινιάζει το γήπεδό του
και το βαφτίζει «Παύλος Γιαννακόπουλος».

*** Που σημαίνει ότι το κυπριακό σωματείο διακατέχεται από πράσινο, πολύ
πράσινο χρώμα.

*** Αύριο, στη Λεμεσό θα βρίσκεται και η ομάδα του Παναθηναϊκού πλήρης, για
φιλικό αγώνα και μπράβο της.

*** Για την Κύπρο είναι γεγονός!
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16353O121</ED>
<ID>
ID:18773

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Φτιάξτε ένα Ταμείο
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>Ο ΤΑΣΟΣ Παπούλιας είναι αθλητής στο σύλλογο Δρομέων Υγείας Ηλείας και τρέχει
συχνά σε Μαραθώνιους. Προσπαθεί εδώ και 17 χρόνια να κερδίσει το στοίχημα
ζωής, που έβαλε μετά το σοβαρό τραυματισμό του στις 14 Νοεμβρίου 1982 στον
αγώνα της ομάδας του (ποδοσφαιρικής) Ηλειακού Λεχαινών με το Βαρθολομιό. Έπαθε
ημιπάρεση δεξιά, αλλά η υπομονή, η επιμονή και η θέλησή του επέτρεψαν κάποια
στιγμή να τρέχει και μάλιστα σε Μαραθώνιο.

«Η ψυχή του έχει νικήσει το χτύπημα της μοίρας» έγραψε εφημερίδα του
Πύργου. Κι έχει δίκιο. Ο Τάσος Παπούλιας προσπάθησε όσο λίγοι, μόνος του,
χωρίς τη βοήθεια κάποιου φορέα.

Εδώ είναι το πρόβλημα. Το μεγάλο πρόβλημα. Μερικές εκατοντάδες ερασιτέχνες
ποδοσφαιριστές των τουλάχιστον 4.500 σωματείων σε ολόκληρη τη χώρα δεν έχουν
την κατάλληλη ιατρική και ασφαλιστική θωράκιση. Το σύστημα τους έχει αφήσει
στην τύχη τους.

Ωστόσο οι σοβαροί τραυματισμοί στο ποδόσφαιρο δεν είναι σπάνιοι. Κι όταν
σωστά η Πολιτεία θέσπισε ποσοστό 1% από το ΠΡΟ-ΠΟΓκόλ για το Ταμείο
Αλληλοβοήθειας του Πανελληνίου Συνδέσμου Αμειβομένων Ποδοσφαιριστών, έμεινε
ακάλυπτο το σημαντικό τμήμα του ερασιτεχνικού ποδοσφαίρου.

Είναι καιρός να προβληματιστεί και να μελετήσει το σοβαρότατο θέμα η ΕΠΟ
και να δώσει λύση. Ας μην ξεχνάμε ότι διακινούνται στο ποδόσφαιρο κάθε χρόνο
δισεκατομμύρια δραχμές και είναι τεράστιο λάθος να απουσιάζει η μέριμνα για
άτυχους ερασιτέχνες ποδοσφαιριστές, αλλά και παλαιμάχους (ήταν ερασιτέχνες),
που έχουν αποδεδειγμένα ανάγκη στήριξης.

Η δημιουργία Ταμείου Αρωγής Ερασιτεχνών και Παλαιμάχων Ποδοσφαιριστών είναι
απαραίτητη. Ζητάμε από τη νεολαία να ασχοληθεί με τον αθλητισμό, αλλά την
αφήνουμε ανυπεράσπιστη. Τόσο δύσκολο είναι να κάνουν οι αρμόδιοι ένα σωστό βήμα;
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16353O122</ED>
<ID>
ID:18820

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O12&aa=2</URL></REF>


Article

<CATEGORY>vin10</CATEGORY>

 <H2>Στην καρδιά του χιονιού </H2>
ΕΙΚΟΝΑ από το Παγκόσμιο Κύπελλο Σκι, οι αγώνες του οποίου διεξάγονται στο
Βίλινγκεν της Γερμανίας. Ο Ιάπωνας Νοριάκι Κασάι επιχειρεί άλμα, που του έδωσε
την πρώτη θέση, μπροστά από τον Γερμανό Μάρτιν Σμιτ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16353O123</ED>
<ID>
ID:18855

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O12&aa=3</URL></REF>


Article

<CATEGORY>vin10</CATEGORY>

 <H2>Στο προσκήνιο ο Ουίλκινς </H2>
ΤΗΝ ΑΠΑΝΤΗΣΗ του Ντομινίκ Ουίλκινς περιμένει ο Άρης προκειμένου να
αντικαταστήσει τον τραυματία Γκάρι Γκραντ στο ελληνικό πρωτάθλημα. Ο
Αμερικανός πλέι-μέικερ των «κιτρίνων» θα μείνει τουλάχιστον ένα μήνα εκτός
γηπέδων μετά τον προχθεσινό τραυματισμό (θλάση στους οπίσθιους μηριαίους στο
δεξί πόδι). Το γεγονός προκάλεσε την αναζήτηση της αγοράς, προκειμένου να
βρεθεί είτε παίκτης που θα ενίσχυε τον Άρη στο φάιναλ φορ του κυπέλλου, είτε
αντικαταστάτης του στο πρωτάθλημα. Ο Τάρπλεϊ αρνήθηκε να παίξει στα δύο
παιχνίδια του κυπέλλου, ενώ από τους διαθέσιμους αυτή την εποχή επελέγη ο
Ντομινίκ Ουίλκινς, διότι γνωρίζει την ελληνική πραγματικότητα, ενώ μπορεί να
καλύψει τις θέσεις τρία και τέσσερα στις οποίες ζήτησε ενίσχυση ο Σβι Σερφ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O12</CAT>
<ED>
Κωδικός άρθρου: A16353O124</ED>
<ID>
ID:18875

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O12&aa=4</URL></REF>


Article

<CATEGORY>vin10</CATEGORY>

 <H5>Αγώνας δρόμου Κασπάροβ, Ανάντ
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΚΑΣΠΑΡΟΒ έκανε λίγο «κράτει» στον προχθεσινό και στον χθεσινό γύρο του
ολλανδικού τουρνουά «Χουγκόβενς» παίρνοντας αντίστοιχες ισοπαλίες. Δεδομένης
της ξέφρενης εκκίνησης που είχε (7,5 βαθμοί σε 8 αγώνες), αυτό δεν του αφαιρεί
την πρωτοπορία στο τουρνουά. Ο Ανάντ, πάντως, μετά και τη χθεσινοβραδινή του
νίκη, τον πλησίασε σε απόσταση αναπνοής, δύο γύρους πριν από το τέλος των
αγώνων. Ο Κράμνικ είναι σταθερά τρίτος, ενώ από τους υπόλοιπους ξεχωρίζει, με
την ξαφνική του άνοδο, ο Σοκόλοβ. Πράγματι, μετά την απρόσμενη νίκη του επί
του Κασπάροβ στον 9ο γύρο, ο Βόσνιος, με ανεβασμένο ηθικό, κέρδισε δύο ακόμη
παρτίδες και ισοβαθμεί πλέον στην 4η θέση.

Στους δύο τελευταίους γύρους ο Κασπάροβ αντιμετωπίζει με τα λευκά τον Σβίντλερ
και με τα μαύρα τον Κράμνικ, ενώ ο Ανάντ παίζει πρώτα με τον Γιερμολίνσκι, με
τα μαύρα, και κατόπιν με τον Τοπάλοβ με τα λευκά. Αναμένεται συναρπαστικό φίνις.

10ος γύρος: Κασπάροβ - Ανάντ 0,5-0,5, Κράμνικ - Τίμαν 1-0, Ιβαντσούκ -
Σβίντλερ 0,5-0,5, Τοπάλοβ - Σίροβ 0,5-0,5, Βαν Βέλι - Σοκόλοβ 0-1,
Γιερμολίνσκι - Καζιμτζάνοβ 0,5-0,5, Ράιντερμαν - Πίκετ 0,5-0,5.

11ος γύρος (χθες βράδυ): Ανάντ - Βαν Βέλι 1-0, Καζιμτζάνοβ - Τοπάλοβ 0,5-0,5,
Πίκετ - Ιβαντσούκ 1-0, Σίροβ - Ράιντερμαν 1-0, Σοκόλοβ - Γιερμολίνσκι 1-0,
Σβίντλερ - Κράμνικ 0,5-0,5, Τίμαν - Κασπάροβ 0,5-0,5.

Βαθμολογία (σε 11 αγώνες): 1) Κασπάροβ 8,5, 2) Ανάντ 8, 3) Κράμνικ 7, 4-7)
Σβίντλερ, Σοκόλοβ, Πίκετ, Σίροβ 6, 8-9) Ιβαντσούκ, Τοπάλοβ 5,5, 10) Τίμαν 5,
11-12) Βαν Βέλι, Καζιμτζάνοβ 4, 13) Γιερμολίνσκι 3,5, 14) Ράιντερμαν 2 βαθμοί.

Από τον χθεσινοβραδινό 11ο γύρο είναι οι παρτίδες που ακολουθούν:

Ανάντ - Βαν Βέλι

1. ε4 γ5 2. Ιγ3 Ιγ6 3. Ιζ3 η6 4. δ4 γ: δ4 5. Ι: δ4 Αη7 6. Αε3 Ιζ6 7. Αγ4 Βα5
8. 0-0 0-0 9. Ιβ3 Βγ7 10. Αη5 α6 11. Αε2 ε6 12. Βδ2 β5 13. α3 Πβ8 14. Πζδ1 β4
15. α: β4 Ι: β4 16. Αζ4 ε5 17. Αη5 δ6 18. Ια5 Αε6 19. β3 θ6 20. Α: ζ6 Α: ζ6
21. Αγ4 Αη5 22. Βε2 Αγ8 23. Ιδ5 Ι: δ5 24. Α: δ5 Πβ5 25. Ιγ4 Ρη7 26. Ιβ2 ζ5 27.
Αγ4 Πγ5 28. Ια4 Πγ6 29. Ιγ3 Βα7 30. Ρθ1 Αθ4 31. ζ3 Βζ2 32. Βδ3 Αη5 33. ε: ζ5
η: ζ5 34. Ιδ5 ζ4 35. Πδ2 Βγ5 36. Βε2 Αε6 37. Πδδ1 α5 38. Πδ2 Αζ7 39. Βδ1 Πδ8
40. Πα4 Πγγ8 41. Ιγ3 Αη6 42. Πδ5 Βε3 43. Ιε2 Αζ7 44. Πδ3 Ββ6 45. Α: ζ7 Ρ: ζ7
46. Ιγ3 Αε7 47. Ιε4 Πη8 48. γ4 Πη6 49. Πα2 Ββ4 50. Πα4 Ββ6 51. Πδ5 Πγη8 52.
Πα2 α4 53. β: α4 Βγ6 54. γ5 δ: γ5 55. Π: ε5 Πδ8 56. Βγ1 γ4 57. θ3 Ρε8 58. Πε2
Πδ7 59. Ιγ5 Πγ7 60. Β: γ4 1-0

Σοκόλοβ - Γιερμολίνσκι

1. δ4 Ιζ6 2. γ4 ε6 3. Ιγ3 δ5 4. Αη5 Αε7 5. Ιζ3 0-0 6. Βγ2 Ιε4 7. Α: ε7 Β: ε7
8. ε3 Ι: γ3 9. Β: γ3 γ6 10. Αδ3 Ιδ7 11. 0-0 δ: γ4 12. Β: γ4 ε5 13. Βγ2 θ6 14.
Παε1 ε: δ4 15. ε: δ4 Βδ6 16. Αγ4 Ιζ6 17. Ιε5 Ιδ5 18. Ββ3 Πδ8 19. ζ4 β5 20. Α:
δ5 Β: δ5 21. Β: δ5 Π: δ5 22. Ι: γ6 Ρζ8 23. Πε5 Πδ6 24. Πγ5 Αδ7 25. δ5 Α: γ6
26. δ: γ6 α6 27. γ7 Πγ8 28. β3 Ρε7 29. Πζγ1 Πδ2 30. Ρζ1 Π: α2 31. Πδ5 η5 32.
ζ5 1-0

Πίκετ - Ιβαντσούκ

1. δ4 Ιζ6 2. γ4 η6 3. Ιγ3 Αη7 4. ε4 δ6 5. Ιζ3 0-0 6. Αε2 ε5 7. 0-0 Ιγ6 8. δ5
Ιε7 9. Ιε1 Ιδ7 10. Αε3 ζ5 11. ζ3 ζ4 12. Αζ2 η5 13. Πγ1 Ιη6 14. γ5 Ι: γ5 15. β4
Ια6 16. Ιδ3 Πζ7 17. Ιβ5 Αδ7 18. α4 Βε8 19. Ιβ2 Ββ8 20. Βγ2 Αε8 21. Βδ2 θ5 22.
Πγ4 Αθ6 23. Πζγ1 Ρη7 24. Ιδ3 Βδ8 25. Βγ3 η4 26. Ι: γ7 Ι: γ7 27. Π: γ7 η3 28.
Αε1 η: θ2+ 29. Ρθ1 Αη5 30. Π: ζ7+ Α: ζ7 31. Βγ7 Ββ8 32. β5 Αδ8 33. Β: β8 Π: β8
34. Αβ4 Αε7 35. Πγ7 Ρζ8 36. Ιβ2 Ρε8 37. Ιγ4 Ρδ8 38. Α: δ6 1-0.

ΤΕΛΕΤΗ ΛΗΞΗΣ

Σήμερα στις 5 το απόγευμα θα γίνει στο εντευκτήριο του Πανελληνίου
(Μαυροματαίων 26) η τελετή λήξης του διεθνούς τουρνουά «Κάισσα» που
διοργάνωσαν το Σκακιστικό Κέντρο «Κάισσα», ο Πανελλήνιος και ο Σ.Ο. Ικαρίας
και το οποίο περιλαμβάνεται στις εκδηλώσεις «Ίκαρος '99». Το τουρνουά είχε
μεγάλη επιτυχία καθώς σημειώθηκαν δύο νόρμες γκραν μετρ και μία διεθνούς μετρ.

Μετά την τελετή λήξης θα ακολουθήσει ανάλυση παρτίδων, επιδείξεις μπλάιντ,
αγώνες μπλιτς για τους παίκτες που συμμετείχαν στο τουρνουά και, τέλος, αγώνες
μπλιτς με ελεύθερη συμμετοχή.

* Δύο τουρνουά (για παίκτες μέχρι και άνω του 1.800 ΕΛΟ) διοργανώνουν με
μοναδική αγωνιστική ημέρα το Σάββατο ο Πήγασος Κυψέλης και ο Αετός Αθηνών στο
κοινό τους εντευκτήριο, Προμηθέως 69-71. Θα παιχτούν 7 γύροι με 6ωρες
παρτίδες. Η έναρξη θα γίνει σήμερα Σάββατο. Δηλώσεις συμμετοχής στα τηλ.
2528.417 (Δημήτρης Βαζελάκης), 093/2741980 (Ευάγγελος Κακλαμάνος), 3210.491
(Δημήτρης Μάνος). Το παράβολο συμμετοχής είναι 5.000 δρχ. (έφηβοι 3.000).

*Κλήρωση 1ου γύρου στο διασυλλογικό κύπελλο Αττικής: Καλλιθέα - Αετός Αθηνών,
Ε.Π. Μελισσίων - ΔΚΠ Α. Λιοσίων, Σκ. Επικοινωνία Ν. Ηρακλείου - ΟΦΝΙ, Βούλα -
Ιωνικός Σύνδεσμος, ΣΑΑΕ - Καισαριανή, Κάντζα - Λαύριο, Πανελλ. Ένωση Τυφλών -
Παγκράτι, Αμπελόκηποι - Σκ. Κύκλος Ιλίου, Ανάκασα - Πανελλήνιος, Αετός Πλ.
Αττικής - Πετρούπολη, Ν. Βουτζάς - Ν. Ψυχικό, «Μπίκος» - Κότινος, Ένωση
Σπάρτης - Κρυστάλλης, Πειραϊκός - Σ.Ο. Αθηνών, ΚΕΟ - «Σιαπέρας», Μοσχάτο -
Σ.Ο. Περιστερίου, Ευκλείδης - Αιγάλεω, Αχαρνές - Εστία, ΑΦΟΑΝ - Φοίνιξ, Ν.
Φιλαδέλφεια - Μάτι, Αγ. Παρασκευή - ΟΦΟΝ, Ηλιούπολη - Πρωτέας, Πήγασος Κυψέλης
- Π.Σ. Περιστερίου, Ζωγράφου - Φοίβος, «Βάρναλης» - ΕΦΕΤ, Σιδηροδρομικοί
Αττικής - Χαλάνδρι, Μαρούσι - ΔΑΣ Α. Λιοσίων, Σ.Ο. Αγ. Βαρβάρας/Κορυδαλλού -
Παπάγου, Ζήνων - Αγ. Δημήτριος, Δόξα - Άρης Νικαίας/Κορυδαλλού

Οι αγώνες θα γίνουν αύριο Κυριακή με ώρα έναρξης 11.00.

Σήμερα, εξάλλου, ξεκινούν και οι αντίστοιχοι αγώνες Θεσσαλονίκης/Χαλκιδικής
(ώρα έναρξης: 17.00). Το Κύπελλο στην περιφέρεια Θεσσαλονίκης θα γίνεται
Σαββατοκύριακα (την Κυριακή με ώρα έναρξης: 10.30). Οι ομάδες της Β' Εθνικής
θα μπουν στον δεύτερο γύρο και της Α' Εθνικής στον 3ο. Κλήρωση πρώτου γύρου:
Αμπελόκηποι - ΑΟΔ Τριανδρίας, Σκ. Παρ. Τριανδρίας - Τρίτων, ΧΑΝΚ - Βορράς,
Ολυμπιακή Γαλαξία - Πολίχνη, ΕΣΚ - ΣΟΑΘ, Κεραυνός Ωραιοκάστρου - Πήγασος,
Ντεπώ Γαλαξία - Σίνδος, Λαγκαδάς - Χρονικό, Φοίβος - 14ο ΔΣ, ΟΣΤΡΙΑ Bye


<REF><SOURCE>ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: O99</CAT>
<ED>
Κωδικός άρθρου: A16353O991</ED>
<ID>
ID:18780

</ID><URL>http://ta-nea.dolnet.gr/neaweb/neafile.print_unique?e=A&f=16353&m=O99&aa=1</URL></REF>


Article

<CATEGORY>vin09</CATEGORY>

 <H5>Η ΝΕΑ ΤΑΙΝΙΑ ΤΟΥ ΓΟΥΝΤΙ ΑΛΕΝ
</H5><H2></H2><H2>«Διασημότητες» για... κλάματα
</H2>
«Διασημότητες». Διά χειρός Γούντι Άλεν. Με πρωταγωνιστές τον Κένεθ Μπράνα και
τη Μέλανι Γκρίφιθ Και θέμα την αβάσταχτη ελαφρότητα της διασημότητας

Συνεπέστατος στα ραντεβού του με το κοινό ο Γούντι Άλεν. Κάθε χρόνο βγάζει και
μία καινούργια ταινία. Πέρυσι είδαμε το «Διαλύοντας τον Χάρρυ», φέτος θα
απολαύσουμε τις «Διασημότητες», του χρόνου... ποιος ξέρει τι μας επιφυλάσσει.
Το σίγουρο είναι πως κάτι μας επιφυλάσσει. Εξάλλου το δήλωσε ευθαρσώς: θέλει
να είναι σαν το κρασί Μποζολέ. Μία νέα παραγωγή κάθε χρόνο. Έτσι ώστε αν τυχόν
μία του ταινία είναι λίγο απογοητευτική, να έχει πάντα το περιθώριο να πει:
«Εντάξει. Ίσως η επόμενη να σας αρέσει περισσότερο».

Χαριτωμένο; Και χαριτωμένο και ευφυές, πλην όμως πρακτικά πώς τα καταφέρνει;
Δεν δυσκολεύεται να βρίσκει κάθε χρόνο μία νέα πηγή έμπνευσης; «Όχι», λέει
απλά. «Γιατί μου αρέσει να δουλεύω. Δεν ξέρω βέβαια ποτέ εκ των προτέρων αν το
κοινό θα ακολουθήσει. Αλλά τη στιγμή που ολοκληρώνω τα γυρίσματα μιας ταινίας,
έχω ήδη έτοιμο το σενάριο της επόμενης. Και έχω ήδη αρχίσει να σκέφτομαι τη
μεθεπόμενη. Σήμερα μου φαίνεται ενδιαφέρον να κάνω μία ταινία αστυνομική,
αύριο μία ταινία που τοποθετείται στη δεκαετία του 1920, μεθαύριο σκέφτομαι
"Θα είχε πλάκα να κάνω ένα μιούζικαλ", και μετά "Ας δοκιμάσω κάτι πιο
ριζοσπαστικό", όπως το "Διαλύοντας τον Χάρρυ".

Η επόμενή μου ταινία θα μιλά για έναν μουσικό της τζαζ ­ τον υποδύεται ο Σον
Πεν και συμπρωταγωνιστεί η Ούμα Θέρμαν. Η μεθεπόμενη ίσως να έχει θέμα μία
ληστεία τράπεζας ή οτιδήποτε άλλο μου κινήσει το ενδιαφέρον».

Αυτή τη χρονία πάντως, το ενδιαφέρον του Γούντι Άλεν επικεντρώθηκε στις
«Διασημότητες». Ή καλύτερα, τη «διασημότητα» ως έννοια και ως φαινόμενο της
εποχής. «Εδώ και μερικά χρόνια στις ΗΠΑ», εξηγεί ο διάσημος σκηνοθέτης, «όλος
ο κόσμος μιλά για το φαινόμενο της διασημότητας.

Το θέμα αναδύθηκε στη συνείδηση του κοινού όταν η τηλεόραση άρχισε να
πολιορκείται από εκπομπές που είχαν ως αποκλειστικό στόχο την παρουσίαση
άσημων ανθρώπων και τη μετουσίωσή τους σε διασημότητες. Σήμερα η κατάσταση
έχει πλέον προσλάβει τραγελαφικό χαρακτήρα: όλοι οι δικηγόροι του Ο' Τζέι
Σίμπσον έχουν πλέον τη δική τους εκπομπή. Όλοι οι σεφ της Νέας Υόρκης έχουν
πλέον τη δική τους εκπομπή. Οι ψυχίατροι, οι αισθητικοί χειρουργοί, ακόμα και
οι εγκληματίες έχουν πλέον δική τους εκπομπή. Η ερωμένη ενός τύπου πυροβόλησε
τη γυναίκα του στο πρόσωπο και την έκαναν ταινία με την Ντρου Μπάριμορ. Σήμερα
η ερωμένη είναι φυλακή, η σύζυγος έχει μία τρύπα στη μούρη και ο τύπος έχει το
δικό του τοκ-σόου».

Σημεία των καιρών θα πείτε. Ε, αυτό είναι και το αγαπημένο θέμα του Γούντι
Άλεν. Αυτό που προκαλεί εντύπωση λοιπόν στην καινούργια του ταινία, τις
«Διασημότητες», δεν είναι ότι βάζει στο στόχαστρο τα ΜΜΕ, τη δημόσια ζωή και
όλη αυτή τη λατρεία της δημοσιότητας. Οι «Διασημότητες» είναι μία τιμωρία που
επιβάλλει ο Άλεν στον εαυτό του: μία αντικειμενική (αντικειμενική;) διαπίστωση
όσον αφορά την καλλιτεχνική του υπόσταση ­ η αίσθηση ότι έχει πει ό,τι είχε να
πει ­ και το γίγνεσθαί της ­ αν και, αν τον πιστέψουμε, μέλλον δεν υπάρχει.

Υπήρξε μία εποχή, στο πρόσφατο παρελθόν, που ο Γούντι Άλεν ήξερε να σκηνοθετεί
τον εαυτό του. Περιστοιχιζόμενος πάντα από μικρότερα ή μεγαλύτερα αστέρια του
Χόλιγουντ ­ Ντάριλ Χάνα, Μαντόνα, Τζούλιετ Λιούις, Μίρα Σορβίνο, Τζούλια
Ρόμπερτς... Σταρ και στάρλετ που χρησιμοποιούσε κατά βούληση, συνήθως ως
ενσαρκώσεις των φαντασιώσεών του. Ο Γούντι Άλεν των «Διασημοτήτων» έχει
προσβληθεί από ανικανότητα. Έχει εκχωρήσει όλη του την εξουσία σε κάποιον άλλο
πολύ νεώτερο: τον Κένεθ Μπράνα. Δηλαδή δεν πρωταγωνιστεί ο ίδιος; Όχι, τον
αντικαθιστά ο Κένεθ Μπράνα. 
«Δεν του ζήτησα να με μιμηθεί, ­ επισημαίνει ο Γούντι Άλεν. ­ Είχα πει, εδώ
και πολλά χρόνια, ότι αν έβρισκα έναν πολύ καλό ηθοποιό για να υποδυθεί τον
ρόλο μου, θα του τον εμπιστευόμουν χωρίς δεύτερη σκέψη. Αυτή τη φορά τον
βρήκα: Κένεθ Μπράνα». Μα έναν Βρετανό δεν είναι λίγο παράξενο; «Στην
πραγματικότητα είναι πολύ φυσιολογικό», δηλώνει. «Οι καλοί Αμερικανοί
ηθοποιοί, όπως ο Ρόμπερτ Ντε Νίρο, ο Αλ Πατσίνο ή ο Τομ Κρουζ έχουν μία εικόνα
ήρωα, μία εικόνα σκληρότητας. Ο χαρακτήρας μου είναι ένας αντι-ήρωας, δεν έχει
καμία σχέση με το πρότυπο αυτό του αμερικανικού κινηματογράφου». Κένεθ Μπράνα
λοιπόν. Ο Βρετανός ηθοποιός οικειοποιείται ­ με κάποια δυσκολία ­ και την
κίνηση και τη φρασεολογία του ηθοποιού Άλεν. Και υποδύεται τον Λι Σάιμον, έναν
σεναριογράφο εν μέσω απόλυτης υπαρξιακής κρίσης: είναι διαζευγμένος,
συσσωρεύει κατακτήσεις και ερωτικές απογοητεύσεις, συχνάζει σε κοσμικά
νυχτερινά κέντρα, συγκεντρώσεις, ντεφιλέ μόδας, πρεμιέρες, και δουλεύει ­ εδώ
και χρόνια ­ πάνω σε ένα βιβλίο γύρω από τις μεταπτώσεις της διασημότητας.

Το σημείο εκκίνησης της ταινίας θυμίζει πολύ εκείνο της «Dolce Vita». Ούτως ή
άλλως όμως, όλες οι «Διασημότητες» θυμίζουν λίγο ήρωες βγαλμένους από ταινία
του Φελίνι: ένας τηλεοπτικός ευαγγελιστής που κηρύσσει την αξία της ευγένειας
σε μία ομάδα σκίνχεντς, ένας αισθητικός χειρουργός που έχει τόσο μεγάλη ζήτηση
ώστε πρέπει κανείς να κλείσει ραντεβού έναν χρόνο νωρίτερα, ένα διάσημο
μοντέλο έτοιμο να προσφέρει τα κάλλη του στον πρώτο τυχόντα και ένας
ανυπόφορος κινηματογραφικός αστέρας, ο Λεονάρντο Ντι Κάπριο, που επιδεικνύει
ιδιαίτερη αδυναμία στα σεξουαλικά όργια, τα σκληρά ναρκωτικά και τις
παρεκτροπές κάθε είδους. Κάπου μέσα στην ζωή όλων αυτών κινείται και ο Κένεθ
Μπράνα. Ως... Γούντι Άλεν. Ή ο Γούντι Άλεν ως... Κένεθ Μπράνα. «Το μόνο που
μπορώ να γράψω, είναι ιστορίες με θέμα τον εαυτό μου», ομολογεί ο Αμερικανός
σκηνοθέτης. Ε, αμαρτία εξομολογημένη, ουκ έστιν αμαρτία...
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16353P011</ED>
<ID>
ID:18781

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P01&aa=1</URL></REF>


Article

<CATEGORY>vin09</CATEGORY>

 <H2>Μουσική </H2>
Ετοιμαστείτε! Η ντίσκο της Ντόνα Σάμερ και του «Πυρετού το
Σαββατόβραδο» επιστρέφει...

σελ. 3
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16353P012</ED>
<ID>
ID:18824

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P01&aa=2</URL></REF>


Article

<CATEGORY>vin09</CATEGORY>

 <H2>Βιβλίο </H2>
Όλα τα αυτόγραφα κείμενα του Διονυσίου Σολωμού θα εκδοθούν έως το 2001

σελ. 13
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P01</CAT>
<ED>
Κωδικός άρθρου: A16353P013</ED>
<ID>
ID:18859

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P01&aa=3</URL></REF>


Article

<CATEGORY>vin09</CATEGORY>

 <H5>ΔΥΟ ΜΟΝΟΠΡΑΚΤΕΣ ΟΠΕΡΕΣ ΣΤΗΝ ΕΘΝΙΚΗ ΛΥΡΙΚΗ ΣΚΗΝΗ
</H5><H5>«ΖΩΝΤΑΝΑ»
</H5><H2>Χορός «Εν πλω»
</H2>
Ο συνθέτης Γιάννης Ξανθούλης με τις Αναστ. Μπάρδα και Σ. Καπετανάκου, στο
«Δάκρυ του φεγγαριού» (Λυρική Σκηνή)

Χορός μέσα από την ποίηση του Ανδρέα Εμπειρίκου, απόψε, αύριο και τη Δευτέρα,
στο Μέγαρο Μουσικής Αθηνών (Βασ. Σοφίας και Κόκκαλη, τηλ. 7282000). Το
Χοροθέατρο Ήρος Άγγελος του Πέτρου Γάλλια παρουσιάζει την παράσταση «Εν πλω»,
βασισμένη σε στίχους του Εμπειρίκου και μουσική του Μάρκου Μωυσίδη. Τα σκηνικά
και τα κοστούμια είναι του Θοδωρή Βιδινιώτη. Με το «Εν πλω» ολοκληρώνεται ο
κύκλος «Χορός στο Μέγαρο Μουσικής: Έλληνες δημιουργοί».

ΟΠΕΡΑ

Δύο νέες, μονόπρακτες όπερες, ο «Μαέστρος Κονμπραβούρα» του Γιάννη Δροσίτη και
το «Δάκρυ του φεγγαριού» του Νίκου Ξανθούλη, ανεβαίνουν απόψε στο Δημοτικό
Θέατρο του Πειραιά. Η μουσική διεύθυνση (και για τα δύο έργα) είναι του Ραφαήλ
Πυλαρινού, η σκηνοθεσία του Χριστόφορου Χριστοφή, τα σκηνικά του Ηλία Λεδάκη
και τα κοστούμια της Άννας Μαχαιρινάκη. Συμμετέχει η Συμφωνική Ορχήστρα Νέων Πειραιά.

ΘΕΑΤΡΟ

Σκηνή από την παράσταση «Εν πλω» του Χοροθεάτρου Ήρος Άγγελος (στο Μέγαρο Μουσικής)

Την παλαιά του επιτυχία «Βρίζοντας το κοινό» του Πέτερ Χάντκε ανεβάζει απόψε
το «Αντιθέατρο» (Μοσχονησίων) 36, στην Πλατεία Αμερικής, τηλ. 8561.168) της
Μαρίας Ξενουδάκη. Η μετάφραση είναι της Μαρίας - Λουίζας Κωνσταντινίδη, η
σκηνοθεσία της Μαρίας Ξενουδάκη και η μουσική του Άρη Τασούλη. Ερμηνεύει η
Μαρία Ξενουδάκη.

ΚΑΡΝΑΒΑΛΙ

Χοροί, βαριετέ και συναυλίες από σήμερα, στις 11 το πρωί, στον Ηλεκτρικό
Σταθμό του Μοσχάτου, στο 13ο Καρναβάλι του Δήμου, που θα κρατήσει ένα ολόκληρο
δεκαπενθήμερο. Ο προπομπός του Καρνάβαλου θα ξεκινήσει σήμερα τις γιορτές με
την κουστωδία του (φιλαρμονικές, γαϊτανάκια, μαζορέτες, χορεύτριες και άρματα).

ΒΙΒΛΙΟ

Βιβλίο του αρχιμανδρίτη Χρυσόστομου Χρυσόπουλου για την ιστορία του Καθεδρικού
Ναού των Αγίων Αναργύρων Αττικής παρουσιάζεται αύριο το βράδυ στις 8, στο
Δημοτικό Πολιτιστικό Κέντρο Αγίων Αναργύρων (Λεωφ. Δημοκρατίας και Ι. Μέρλα,
τηλ. 2616.359).

ΟΜΙΛΙΑ

Με θέμα «Το σπήλαιον του Ευριπίδου: ιστορία και προϊστορία του» μιλάει αύριο
στις 6.30 το απόγευμα, στο «Ιδεο-θέατρον» (Στουρνάρη 57, τηλ. 5237.543) ο
Ιωάννης Λώλος.

ΕΚΘΕΣΗ

«Έρημη γη» είναι ο τίτλος της έκθεσης ζωγραφικής και γλυπτικής του Χάρη Ξένου,
που εγκαινιάζεται σήμερα στην «Αίθουσα Τέχνης Αθηνών» (Γλύκωνος 4, τηλ. 7213.938).

ΣΥΝΑΥΛΙΑ

Chausson, Ravel και Stravinsky ερμηνεύει αύριο το βράδυ στις 8.30, στο Μέγαρο
Μουσικής Αθηνών, η Κρατική Ορχήστρα Αθηνών υπό τη διεύθυνση του Δημήτρη
Χωραφά. Σολίστ (πιάνο), ο Κυπριανός Κατσαρής.


Σοφία Παπάζογλου

Πέντε ώρες πρόγραμμα με διαλεχτά ρεμπέτικα και λαϊκά τραγούδια στο «Ταξίμι»
(Χαρ. Τρικούπη και Ισαύρων γωνία, τηλ. 3619.919 και 3635.872). Σοφία
Παπάζογλου, Μανώλης Πάππος, Μαρία Κατινάρη, Ανδρέας Τσεκούρας, Γρηγόρης
Βασιλάς, Ειρήνη, Σωτήρης Μαργώνης, Κώστας Μπαρτζώκας.

*** Φοίβος Δεληβοριάς σήμερα και αύριο, στις «Γραμμές» (Κωνσταντινουπόλεως
111, στον Βοτανικό, τηλ. 3414.350). Μαζί του η Τάνια Νασιμπάν και η Νατάσα Φλουρή.

*** Magic de Spell απόψε, στην «Υδρόγειο», στη Θεσσαλονίκη (πληροφορίες στο
τηλ. 8656.121).

*** Βασίλης Παπακωνσταντίνου αύριο στις 8 το βράδυ, στη «Σφεντόνα», με
τραγούδια από τον καινούργιο του δίσκο «Να με φωνάξεις».

*** Οι Strato-varius ανεβάζουν την ένταση αύριο στο «Ρόδον». Μεταλλικές
εξάρσεις και ροκ με φανατικούς υποστηρικτές στο κλαμπ της οδού Μάρνη και 3ης
Σεπτεμβρίου (τηλ. 5237.418).

*** Βραδιές blous - soul - funk θα είναι η σημερινή και η αυριανή στο wine bar
«Κέλσος» (Λ. Βουλιαγμένης 63 και Κέλσου 4, τηλ. 9217.951). Απόψε εμφανίζονται
οι Blues Family και αύριο οι Έρασις.

*** Αέρια, με πολλή ροκ, το βράδυ στις 11.30, στο «Genesis» (7ης Μαρτίου 47,
στη Νίκαια, τηλ. 4935.527).

*** Καλειδοσκόπιο, με μελοποιημένους στίχους του Κ. Γ. Καρυωτάκη, το βράδυ
στις 11.30, στο «Ρήγμα» (Σαχτούρη 10 και Ευριπίδου, στην Πλατεία Κουμουνδούρου).

*** Οι Proxima, με δική τους δουλειά, αλλά και τραγούδια των Χατζιδάκι,
Μάλαμα, Παπακωνσταντίνου και Σαββόπουλου απόψε, στο «Μπαράκι του Βασίλη»
(Ζωοδόχου Πηγής 98, στα Εξάρχεια).

*** Ο Κώστας Λειβαδάς το βράδυ στις 11, στη μουσική σκηνή «Στον αέρα» (στην
κεντρική πλατεία της Πετρούπολης), με τραγούδια από τον δίσκο του «Κάθε
μπαλκόνι έχει άλλη θέα».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16353P021</ED>
<ID>
ID:18787

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P02&aa=1</URL></REF>


Article

<CATEGORY>vin09</CATEGORY>

 <H2>Αφιέρωμα στον Γουέλς και την αμφισβήτηση
</H2>
Όρσον Γουέλς. Αφιέρωμα από την ταινιοθήκη

Αφιέρωμα στον Όρσον Γουέλς και την αμφισβήτηση, από την Ταινιοθήκη της
Ελλάδος, σε πέντε κύκλους προβολών, που θα πραγματοποιηθούν στο «Παλλάς» από
τις 3 έως τις 7 Φεβρουαρίου. Την Τετάρτη, 3 του μηνός, θα προβληθούν οι
ταινίες του Γουέλς «Η αλήθεια και το ψέμα» και του Νίκολας Ρέι «Επαναστάτης
χωρίς αιτία». Την Πέμπτη, ο «Μακμπέθ» του Γουέλς και οι «Φράουλες και αίμα»
του Στιούαρτ Χάγκμαν. Την Παρασκευή, η «Κυρία από τη Σαγκάη» του Γουέλς και τα
«Οργισμένα Νιάτα» του Τόνι Ρίτσαρσον. Το Σάββατο, η «Δίκη» του Γουέλς και το
«Γούνστοκ» του Μάικ Γουόλντι. Και την Κυριακή, οι «Καμπάνες του μεσονυχτίου»
του Γουέλς και το «Κουρδιστό πορτοκάλι» του Στάνλεϊ Κιούμπρικ. Η ώρα έναρξης
της προβολής είναι στις 8 μ.μ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16353P022</ED>
<ID>
ID:18829

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P02&aa=2</URL></REF>


Article

<CATEGORY>vin09</CATEGORY>

 <H5>... γυναικείες μορφές ακολουθούν
</H5><H2>Ο Βιζυηνός επιστρέφει...
</H2>
<AUTHOR>Ε.Δ.Χ.</AUTHOR>

Άννα Κοκκίνου

Έχουν περάσει έξι χρόνια από την πρεμιέρα μιας παράστασης που συγκλόνισε,
τότε, τη θεατρική κοινότητα. Ήταν οι «Μορφές από το έργο του Βιζυηνού». Η Άννα
Κοκκίνου άνοιξε τότε το καινούργιο θέατρο «Σφενδόνη» και με την παράσταση, που
επί διετία δούλευε με τον σκηνοθέτη Δήμο Αβδελιώδη και τη συνεργασία της
Μίρκας Γεμεντζάκη, ανέτρεψε τα κριτήρια αποτίμησης σημαντικών λογοτεχνικών
κειμένων, όταν θεατροποιούνται. Ξαφνικά, γνωρίζοντες και μη τα διηγήματα του
Βιζυηνού ανακάλυψαν την αξία, τη δύναμη και τη γοητεία των κειμένων του. Η
επιτυχία, όμως, δεν ήταν μόνον καλλιτεχνική. Γεμάτο το θέατρο κάθε βράδυ, όσο
παιζόταν η παράσταση. Ο Βιζυηνός ανεδείχθη «εμπορικός» συγγραφέας! Τώρα, η
παράσταση που γοήτευσε με το βάθος, τη θεατρικότητα και την ερμηνεία της θα
ξαναπαρουσιαστεί στη «Σφενδόνη». Κάθε Παρασκευή, Σάββατο και Κυριακή, όλο τον
Φεβρουάριο, όσοι δεν πρόλαβαν κι όσοι θέλουν να ξαναδούν τις «Μορφές από το
έργο του Βιζυηνού» θα έχουν αυτήν την ευκαιρία.


Πολύ καλή η σκέψη της Άννας Κοκκίνου να επαναλάβει τον Βιζυηνό. Γιατί
κρυσταλλώνεται ο βιωμένος χρόνος των παραστάσεων, αλλά και αποτυπώνεται η
εξέλιξή της, όπως επιτυγχάνεται μέσα από τις διαρκείς πρόβες που κάνει. Γιατί
η λεπταίσθητη καλλιτέχνις ποτέ δεν άφησε τον Βιζυηνό. Από τις 10 το πρωί
μπαίνει στο θέατρο, στις 12 τα μεσάνυχτα βγαίνει. Εργασιομανής, δουλεύει αυτόν
τον καιρό σε δύο παραστάσεις. Εκτός από τον Βιζυηνό, ετοιμάζει κάτι νέο: τρεις
μονολόγους-διαμάντια της διεθνούς φιλολογίας. Είναι η «Φωνή του Ανθρώπου» του
Ζαν Κοκτό, σε μετάφραση Νάσου Δετζώρτζη, τα «Τρία γράμματα» της Έμιλι
Ντίκινσον, σε μετάφραση Ερρίκου Σοφρά και το «Νανούρισμα» του Σάμουελ Μπέκετ,
σε μετάφραση Νάσου Δετζώρτζη. Σ' αυτήν την παράσταση, τρεις γυναίκες
βρίσκονται σε μιαν ακραία κατάσταση ­ εγκλωβισμένες, προσπαθούν να
επικοινωνήσουν. Το τηλέφωνο, το μαγνητόφωνο, οι επιστολές είναι το μέσο. Η
σκηνοθεσία είναι του Κωνσταντίνου Γιάνναρη και τα σκηνικά και τα κοστούμια του
Σωκράτη Σωκράτους. Η παράσταση θα παρουσιαστεί τον Μάρτιο. Την περιμένουμε.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16353P023</ED>
<ID>
ID:18862

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P02&aa=3</URL></REF>


Article

<CATEGORY>vin09</CATEGORY>

 <H2>Αρβανίτικα «τριαντάφυλλα»
</H2>
<AUTHOR>Χ.Π.</AUTHOR>

Θανάσης Μωραΐτης

«Η παραδοσιακή μουσική δεν είναι ρούχο να το βάλουμε στην ντουλάπα και να του
ρίξουμε ναφθαλίνη για να διατηρηθεί», γράφει ο Θανάσης Μωραΐτης στο καλαίσθητο
ένθετο βιβλιαράκι που συνοδεύει το CD που επιμελήθηκε ο ίδιος, «Τριαντάφυλλο
του Βράχου ­ Αρβανίτικα τραγούδια από την Κάτω Ιταλία και την Ελλάδα», που
μόλις κυκλοφόρησε (ΜΒΙ). Η έρευνα, η συλλογή, η καταγραφή, η απόδοση των
τραγουδιών στα ελληνικά, οι φωτογραφίες και η επιμέλεια του ένθετου και η
ερμηνεία των τραγουδιών έγιναν από τον ίδιο, με τη συμμετοχή (σε κάποια
τραγούδια) της Δόμνας Σαμίου και της Αφροδίτης Μάνου (μουσική επεξεργασία
Νίκος Γράψας και Δημήτρης Λέκκας). Το ότι ο Θανάσης Μωραΐτης είναι μουσικός
και τραγουδιστής βασικά και όχι ερευνητής είναι κάτι που το καταλαβαίνει
κανείς αμέσως ­ και ευτυχώς. Γιατί ναι μεν η καταγραφή των αρβανίτικων
τραγουδιών είναι για ιστορικούς λόγους μια σπουδαία υπόθεση ­ ουσιαστικά
καταγράφεται και βγαίνει προς τα έξω μια παράδοση αιώνων που κινδυνεύει να
χαθεί για πάντα ­, εμάς, όμως, μας ενδιαφέρουν τα ίδια τα τραγούδια. Τα οποία
είναι υπέροχα. Ο τρόπος που παρουσιάστηκαν, η ενορχήστρωση, οι φωνές, όλα
συνηγορούν στο ότι «η παραδοσιακή μουσική δεν είναι ρούχο να το βάλουμε στην ντουλάπα».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16353P024</ED>
<ID>
ID:18879

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P02&aa=4</URL></REF>


Article

<CATEGORY>vin09</CATEGORY>

 <H2>Έρχεται ο... Βαλεντίνος
</H2>
<AUTHOR>Π.Κ.</AUTHOR>

Όχι μόνο αρχίζει το Τριώδιο, αλλά μπαίνουμε στον Φεβρουάριο ­ και τον
Φεβρουάριο, στο παγκόσμιο χωριό, εορτάζεται η Ημέρα των Ερωτευμένων. Ο Άγιος
Βαλεντίνος χτυπά την πόρτα και το «αρτ στορ», η μπουτίκ του ΔΕΣΤΕ (Ομήρου 8,
Ν. Ψυχικό), ετοιμάζει μια «εβδομάδα» με έκθεση και πώληση αντικειμένων τέχνης,
ειδικά σχεδιασμένων για να μεταφέρουν μηνύματα αγάπης. Καρδιές από μέταλλο...
για τις σκληρές και πιστές καρδιές, φωτογραφίες, κηροπήγια από σιλικόνη,
καρδιές-καρφίτσες, καρδιές φουσκωτές, αυτοκινητάκια, παραβάν με αγγελάκια,
γυαλιά, μαντίλια με μηνύματα, κεριά, κρασί του Πάρι Χαβιάρα, γλυκά αντικείμενα
του Μιχάλη Πεκρίδη. Τα έργα σχεδίασαν οι Διαμαντής Αϊδίνης, Δημήτρης
Αντωνίτσης, Γιώργος Γυπαράκης, Χριστίνα Δάρρα, Κώστας Ιωαννίδης, Γιώργος
Σκαβάρας και πολλοί άλλοι. Ένα έχω να παρατηρήσω: Τα δώρα γενικώς και τα δώρα
τέχνης ειδικότερα κάνουν καλό στον έρωτα.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P02</CAT>
<ED>
Κωδικός άρθρου: A16353P025</ED>
<ID>
ID:18888

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P02&aa=5</URL></REF>


Article

<CATEGORY>vin09</CATEGORY>

 <H5></H5><H5>ΑΠΟ ΤΟ ΠΕΡΙΦΗΜΟ «ΣΤΟΥΝΤΙΟ 54» ΕΩΣ ΤΑ ΝΕΑ ΡΙΜΙΞ
</H5><H5>Το άλογο της Μπιάνκα και η τούρτα της Λιζ
</H5><H5>Η αρχή
</H5><H5>Η ιστορία
</H5><H2>Η ντίσκο επιστρέφει
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Ο δολοφόνος, λένε, επιστρέφει πάντα στον τόπο του εγκλήματος ­ μερικές φορές
όμως με στοιχεία για να αποδείξει την αθωότητά του. Τώρα τι σχέση έχει η
ντίσκο μ' αυτά; Η ντίσκο είχε πολλούς λόγους να είναι αθώα, κι ας την βλέπαμε
στα «σέβεντις» σαν τον ήχο του κακού.
</H3>
Το «σήμα κατατεθέν» της ντίσκο. Ο Τζον Τραβόλτα στον «Πυρετό του Σαββατόβραδου»

Πέρυσι ήταν το «Boogie nights». Τώρα στις αίθουσες το «Studio 54» και σειρά
παίρνει το «The last days of disco». Το σινεμά έγινε ένα τεράστιο κλαμπ που
σηκώνει τη σημαία πανηγυρίζοντας την επιστροφή της ντίσκο ή (πείτε το έτσι
όπως το έλεγαν παλιά) του πιο διαβολικού ήχου (αφού έκανε τη σόουλ να ξεβάψει
και το ροκ να αλλοιωθεί). Πιο εντυπωσιακά απ' όλους, οι ντιτζέι το δηλώνουν
χωρίς ενδοιασμούς ­ κοιτάξτε να δείτε, λένε, χάουζ και ντίσκο είναι το ίδιο
πράγμα. Και τα δύο σε κάνουν να αισθάνεσαι καλά και να θέλεις να χορεύεις.
Και, μεταξύ μας, δεν πρόκειται μόνο γι' αυτό. Τα ρεφρέν της ντίσκο ξαναζούν
μιξαρισμένα μέσα στα καινούργια κομμάτια των κλαμπ, σαν να συνεχίζεται το ίδιο
πάρτι από από τα μέσα της δεκαετίας του '70 έως σήμερα. Κανείς, στο μεταξύ,
δεν φαίνεται να θέλει να εγκαταλείψει. Η Ντόνα Σάμερ τραγουδάει «Ι feel love»,
ο Μπάρι Γουάιτ αποκτά νέους πιστούς και τα αστραφτερά κοστούμια έχουν ξαναβγεί
από τις ντουλάπες σαν η τελευταία λέξη της μόδας, που στο κάτω-κάτω να κάνει
εντύπωση θέλει. Μην προσπαθήσετε μάταια να το αποτρέψετε ­ αυτή τη φορά η
ντίσκο θα δικαιωθεί το ίδιο εντυπωσιακά όπως τα κατάφερε και ο Τζον Τραβόλτα.
Μερικά πράγματα είναι μοιραία. Και θα ήταν κρίμα να ήταν αλλιώς.

Η αμφισβήτηση της δεκαετίας του '60 είχε αρχίσει να στενεύει ενοχλητικά, τα
πλήγματα ήταν αρκετά για να τους επιτραπεί η μόνιμη εγκατάσταση. Μετά το
Βιετνάμ, το Γουότεργκεϊτ και τα κηρύγματα των χίπις, οι Αμερικανοί ήθελαν να
ξεσπάσουν. Ο κόσμος έψαχνε να εκτονωθεί με όποιο τρόπο μπορούσε και η γενιά
μετά το χάπι και πριν από το Aids ήταν εκείνη που είχε χρόνο να οργανώσει το
πάρτι. Στη Γαλλία έκαναν αντίσταση από τα παριζιάνικα κλαμπ ­ τις ντισκοτέκ
όπως τις έλεγαν από τη δεκαετία του '30 κιόλας, απ' όπου η μουσική έμπαινε στη
μάχη. Η πρώτη ντισκοτέκ στην Αμερική άνοιξε το 1961, στη West 45th Street του
Μανχάταν και η συνταγή του ντίσκο-κλαμπ, έτσι όπως το μάθαμε αργότερα, δεν
ήταν δα και πολύ μακριά. Μέσα σε δύο χρόνια μόνο στην Αμερική, υπολόγιζε το
«Newsweek», είχαν ανοίξει πάνω από 8.000 ντισκοτέκ και η μουσική του
ραδιοφώνου ήταν άλλη ­ οι Jacksons έμπαιναν στο παιχνίδι. Να φανταστείτε ότι
όταν ο Τραβόλτα με το λευκό του κουστουμάκι και το βλέμμα του Λατίνου εραστή
έκανε την περίφημη πόζα στο «Saturday night fever», το '78, η ντίσκο σχεδόν
τελείωνε. Ή έτσι νομίσαμε τότε.

Πολλές ήταν εκείνες που διεκδίκησαν το στέμμα της βασίλισσας της ντίσκο και η
Ντόνα Σάμερ είχε όλα τα προσόντα. Ίσως, η πιο ντίσκο απ' όλες...

Τα φωνητικά των «γκαράζ» κομματιών, οι ντίβες των κλαμπ, τα ατέλειωτα ντανς
ριμίξ των τραγουδιών που κυκλοφορούν, αντλούν ακριβώς από τις ίδιες ρίζες της
ντίσκο. Από τον ήχο της Φιλαδέλφεια, από τους Ο' Jays και τους θρυλικούς
παραγωγούς Κένεθ Γκαμπλ και Λίον Χαφ, που έβαζαν βάσεις με το Disco Inferno.
Απόλυτα σύμφωνες οι δύο πλευρές του Ατλαντικού δυνάμωναν την ένταση ­ ιδίως
πια τα Σαββατόβραδα. Thank God, it's Friday. Στην ουσία επρόκειτο για μια άλλη
εκδοχή της σόουλ, για μια αστική σόουλ (όπως την είπαν), η ανάσα μετά το
ασφυκτικό «προγκρέσιβ ροκ», έτσι όπως η σόουλ έγερνε σιγά-σιγά προς την
ντίσκο, καθώς οι Three Degrees κατέθεταν τη γνώμη τους στο κρίσιμο σημείο της
καμπής. Η αρχή επίσημα «ακούστηκε» πολύ καθαρά από τη Love Unlimited Orchestra
του Μπάρι Γουάιτ με το «Love's theme» και τον Μανού Ντιμπάνγκο με το «Soul
Makossa» ­ και τα δύο του '73 ­ με έναν ρυθμό σέξι, βελούδινο, τραγανιστό ­
κάτι που εμφανώς είχε ανταπόκριση. Και την βρήκε αμέσως από τη βιομηχανία της
δισκογραφίας, που άρχισε να κατασκευάζει δίσκους αποκλειστικά για τα κλαμπ,
πριν ακόμη φτάσουμε στα ντανς ριμίξ, πριν ο Τζιόρτζιο Μοροντέρ πάρει την
κατάσταση στα χέρια του, πριν το κιτς της ντίσκο γίνει το πιο δυνατό ατού της
μετά τους ρυθμούς. Γιατί νομίζετε οι Boney Μ άρχισαν και πάλι να πουλάνε
τρελά; Πώς έφτασαν οι Village People ­ και οι φυλές τους ­ στις προτιμήσεις
της γενιάς του Ίντερνετ;


Τα μοντέλα της Μπέτι Τζόνσον στην «αυτοσχέδια πασαρέλα» του «Στούντιο 54» (1978)

Εντάξει τα πάρτι. Οι εκκεντρικές εμφανίσεις, οι διάσημοι θαμώνες, η Μπιάνκα
Τζάγκερ πάνω στο άσπρο άλογο, η γιγαντιαία τούρτα της Λιζ Τέιλορ, το κάντρι
πάρτι της Ντόλι Πάρτον, η μόνιμη παρουσία του Άντι Γουόρχολ και της στρατιάς
του Factory, οι τόνοι ποπ κορν τη βραδιά των Όσκαρ... αλλά τι ακριβώς ήταν
αυτό που έκανε το «Studio 54» για τριάντα τρεις μήνες το κέντρο της ντίσκο
κουλτούρας και της υπερβολής που είχε μέσα της η δεκαετία του '70; Η ταινία
που παίζεται αυτές τις μέρες στα σινεμά λέει μια ιστορία για το περίφημο κλαμπ
του Στιβ Ρούμπελ και του Ίαν Σρέιγκερ. Άλλες πολλές έχουν ειπωθεί από
ζαλισμένους θαμώνες, φανταχτερούς τύπους, παλιούς μπάρμεν και κάμποσους που
δεν πέρασαν ποτέ από το βελούδινο σχοινί που έκλεινε την είσοδο της πιο
θρυλικής ντισκοτέκ της Ν. Υόρκης. Ο Τζακ Νίκολσον και ο Φρανκ Σινάτρα, η
Ρομπέρτα Φλακ, ο γιος του βασιλιά της Αραβίας και κάποιοι Κέννεντυ είχαν
κάποτε μείνει έξω από τα 2.000 άτομα που γέμιζαν κάθε βράδυ τις αίθουσες και
τα υπόγειά του. Ο κόσμος του ­ λένε ­ ήταν το «Studio 54».

Τα εγκαίνια, ένα πάρτι οργανωμένο από τον Οίκο Φιορούτσι, έλαμπαν από τα
χρώματα της ντίσκο και μια εκτυφλωτική μανία να ξεπεράσει τα όρια. «Ντυθείτε
θεαματικά», έγραφε η πρόσκληση. Την επομένη ακριβώς η φωτογραφία της Σερ από
το «Studio 54» είχε φτάσει στις σελίδες των «New York Times». Τέτοιες
ιστορίες, με τέτοιο καστ διασημοτήτων, με τέτοια εκκεντρικά σενάρια έχουν
συνήθως σύντομο τέλος. Οι ιδιοκτήτες του κλαμπ συνελήφθησαν για φοροδιαφυγή,
δολάρια και κοκαΐνη βρέθηκαν στις έρευνες του FBI, το «Studio 54» έκλεισε,
άνοιξε και πάλι μετά ­ τίποτε δεν ήταν ίδιο. Μόνο η ντίσκο που είχε ρυθμίσει
στην εντέλεια τη φιλοσοφία του διαρκούσε πάνω απ' αυτά.


Πού ξεφύτρωσε: Κυρίως στα γκέι κλαμπ της Ν. Υόρκης.

Πώς ακουγόταν: Σαν μια πιο ανάλαφρη ρυθμική σοουλ, με μπόλικα εφέ, με
τους άνδρες να τραγουδάνε σαν γυναίκες (σχολή Bee Gees) και τις «μαύρες
ντίβες» να κάνουν επίδειξη στις φωνητικές τους ικανότητες. Οι παραγωγοί έβαλαν
πλάνο μπροστά τους και δούλεψαν.

Πώς ντυνόταν: Με ό,τι μπορεί να φαίνεται (και ακόμη περισσότερο) να
είναι κιτς. Φτερά και πούπουλα, στρας και λαμέ.

Ποιον εμπιστεύτηκε: Τον Τζον Τραβόλτα με πυρετό (το Σαββατόβραδο).

Ποιους είχε απέναντι: Τους ρόκερ, τους πανκ και τον Ντέιβιντ Μπάουι
(τον οποίον πάντα έχουν απέναντι όλοι).

Και γιατί είναι πάλι εδώ: Γιατί το νεοϋορκέζικο «Paradise Garage» κάνει
τα καλύτερα πάρτι, γιατί το χάουζ του Σικάγο είναι με άλλα λόγια ντίσκο κατά
βάση, γιατί οι ντιτζέι βρήκαν εκεί χρυσωρυχείο ρυθμών για σάμπλς και για έμπνευση.


Μια ντίσκο λίστα που δεν θα σας προδώσει:

* Γκλόρια Γκέινορ και «Ι will survive»

* Νταϊάνα Ρος και «Upside down»

* Chic και «Le freak»

* Kool and the Gang και «Ladies night»

* Στίβι Γουόντερ και «Superstition»

* Βαν Μακόι και «The hustle»

* Σίστερ Σλετζ και «He's the greatest dancer»

* Sugar Hill Gang και «Rapper's delight»
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P03</CAT>
<ED>
Κωδικός άρθρου: A16353P031</ED>
<ID>
ID:18788

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P03&aa=1</URL></REF>


Article

<CATEGORY>vin09</CATEGORY>

 <H5>ΣΤΑ ΔΙΚΑΣΤΗΡΙΑ Ο ΓΑΜΟΣ ­ ΚΑΙ ΤΟ ΔΙΑΖΥΓΙΟ ­ ΤΟΥ ΜΙΚ ΤΖΑΓΚΕΡ ΜΕ ΤΗΝ ΤΖΕΡΙ ΧΟΛ
</H5><H2>«Θέλω 40 δισεκατομμύρια»
</H2>
<H3>Οι ωραίες αναμνήσεις που είχε κρατήσει η Τζέρι Χολ από τη ρομαντική τελετή του
γάμου της με τον Μικ Τζάγκερ στο Μπαλί, δεν φαίνεται πως θα είναι ωραίες για
πολύ ακόμα. Κι αυτό γιατί η εξωτική τελετή φαίνεται να μην έχει βάρος ενώπιον
των βρετανικών δικαστηρίων, όπου μπορεί να αποδειχθεί πως ο Μικ και η Τζέρι
ποτέ δεν ήταν παντρεμένοι. Και η απόφαση θα είναι καταλυτική ως προς τη
διεκδίκηση της Τζέρι Χολ, που ανέρχεται σε περίπου 40 δισ. δρχ. και μια
πολυτελέστατη βίλα στην Καραϊβική!
</H3>
Το παρελθόν: στιγμές ευτυχίας του Μικ Τζάγκερ και της Τζέρι Χολ στην
Καραϊβική. Το μέλλον: τα βρετανικά δικαστήρια

Το τρίτο πρόσωπο στη σχέση Μικ Τζάγκερ - Τζέρι Χολ είναι (από καιρό) η
Λουσιάνα Μοράντ, που είναι πέντε μηνών έγκυος και θα φέρει στον κόσμο το
παιδί, όπως ισχυρίζεται, του τραγουδιστή των Rolling Stones. Έχει δε προσλάβει
δικηγόρο και είναι έτοιμη για δράση. Χωρίς ακόμη να έχει προχωρήσει δικαστικά,
είναι οργισμένη με την απόφαση του Τζάγκερ να ζητήσει τεστ DNA για να
αποδειχθεί πως δεν είναι ο πατέρας του παιδιού που περιμένει η Βραζιλιάνα.
«Έχουμε εμπιστοσύνη στην επιστήμη», δήλωσε ο δικηγόρος Ραούλ Φλέντερ «εκτός
από την υπόθεση του Ο' Τζέι Σίμπσον, το DNA δεν μας απογοήτευσε ποτέ».

Στα δικαστήρια, στο μεταξύ, θα έχουν φτάσει ο Μικ και η Τζέρι. Ο πρώτος
καταθέτοντας την αίτηση διαζυγίου και η δεύτερη προσπαθώντας να αποδείξει ότι
η τοπική τελετή είχε την ισχύ ενός κανονικού γάμου. Πόσο παντρεμένοι δηλαδή
είναι ο Τζάγκερ και η Τζέρι Χολ, που μόνο ύστερα από 14 χρόνια και δύο παιδιά
έπεισε τον Μικ γι' αυτή την τελετή στο Μπαλί. Η διαδικασία κράτησε έξι ώρες,
σύμφωνα με τα έθιμα του τόπου, οι δυο τους έκαναν μπάνιο σε ροδοπέταλα και
έφαγαν κρέας από κοτόπουλα που ο ιερέας έσφαξε σύμφωνα με το έθιμο, για να
τους προστατεύει από το κακό. Πολύ συμβολικά όλα αυτά, αλλά τέτοια ώρα, πού
είναι τα χαρτιά; Σύμφωνα με μαρτυρίες, η νομική κάλυψη ενός γάμου που έχει
τελεστεί στο Μπαλί, είναι το πιο δύσκολο πράγμα. Μερικά κοτόπουλα ­ λένε ­ δεν
σημαίνουν γάμο.

Η Τζέρι Χολ, (κόρη ενός πάμπλουτου πετρελαιοπαραγωγού), βέβαια, έχει εντελώς
αντίθετη γνώμη. Μάλιστα, λέει πως η ίδια τηλεφώνησε στη μητέρα του Μικ, Έυα,
και της είπε πως οι δυο τους μόλις είχαν παντρευτεί. Πάντως και οι αρχές του
Μπαλί φαίνεται πως είχαν πρόβλημα με αυτόν τον γάμο. Και είπαν πως ποτέ δεν
είχε καταχωρηθεί στα αρχεία τους. Άρα η Τζέρι πρέπει πρώτα να αποδείξει ότι
είναι παντρεμένη. Εκτός των άλλων, λέγεται πως ήξερε για τη σχέση του Μικ με
τη Βραζιλιάνα, αλλά δεν θέλει να πιστέψει πως είναι δικό του το παιδί. Γιατι,
αν αυτό αποδειχθεί, ο αμερικανικός νόμος προβλέπει ότι η Μοράντ θα έχει
δικαίωμα στο 17% του ετήσιου εισοδήματος του Τζάγκερ (που υπολογίζεται στα 12
εκατομμύρια λίρες ή κάπου 6 δισ. δρχ.) μέχρι το παιδί να γίνει 21 ετών. Στα
βρετανικά δικαστήρια η μάχη θα είναι πιο σκληρή και θα αφορά βέβαια την
περιουσία, τον πύργο στο Ρίτσμοντ, βίλες στα νησιά της Καραϊβικής, (την
πολυτελέστερη διεκδικεί τώρα η Τζέρι Χολ), πύργους στη Γαλλία, και σπίτια στο
Μανχάταν και στο Χόλιγουντ, που, πρώτα απ' όλα, πρέπει να διευκρινιστεί ποιος
φέρεται να είναι ο ιδιοκτήτης, ο ίδιος ο Μικ ή η Τζέρι Χολ, πριν το θέμα
αποκτήσει και φορολογικό ενδιαφέρον.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16353P041</ED>
<ID>
ID:18789

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Πρόσωπα στη σκιά
</H2><H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Συνεχίζοντας την παράδοση ανατύπωσης παλαιότερων περιοδικών, οι εκδόσεις Δ.Ν.
Παπαδήμα κυκλοφόρησαν πριν από λίγο καιρό τρεις πολυσέλιδους, αφιερωματικούς
τόμους του λαμπρού περιοδικού «Ηώς». Τα θέματά τους, με τη χρονολογική σειρά
που πρωτοεμφανίστηκαν όταν εκδιδόταν το περιοδικό, αναφέρονται στη Μακεδονία,
τη Λακωνία, και στο ζεύγος Εύα Πάλμερ-Άγγελος Σικελιανός και τις Δελφικές
Γιορτές. Δυσεύρετα σήμερα (είχαν εκδοθεί για πρώτη φορά στα έτη 1962, 1963 και
1966-67, αντιστοίχως), τα αφιερώματα αυτά γίνονται και πάλι προσιτά στο ευρύ
κοινό και στους φιλέρευνους αναγνώστες.

Η «Ηώς» εκδόθηκε σε τρεις περιόδους (1938-40, 1947-49, 1961-69) και, κατά τον
υπότιτλό της, τουλάχιστον στην τρίτη και πιο ενδιαφέρουσα περίοδο, ασχολιόταν
με θέματα Τουρισμού, Ιστορίας, Λαογραφίας, Τέχνης και Γραμμάτων. Σε εποχές που
δεν είχε αναπτυχθεί, όπως σήμερα, η τουριστική και περιηγητική μανία, το
περιοδικό αποτέλεσε μια γενναία συμβολή εθνικής αυτογνωσίας σε όλους τους πιο
πάνω τομείς και, όπως έχει λεχθεί χαρακτηριστικά, έκανε γνωστή την Ελλάδα
στους Έλληνες. Με συνεργασίες ειδικά γραμμένες για την «Ηώ» και με πλειάδα
συνεργατών στους οποίους καταλέγονται τα πιο γνωστά και επιστημονικώς έγκυρα
ονόματα της εποχής, το περιοδικό συνιστά, χωρίς υπερβολή, μια κιβωτό
εξαιρετικών κειμένων, βιβλιογραφικώς απαραίτητη για κάθε επιμέρους θέμα.

Πίσω από την έκδοση της «Ηούς» βρίσκεται η μορφή του Κωνσταντίνου Αθ.
Παπαγεωργίου (1895-1986), ο οποίος αφιέρωσε ολόκληρη τη ζωή του στην ιδέα και
την προκοπή του περιοδικού του. Ρουμελιώτης την καταγωγή, διακρινόταν για την
ευρύτητα των ενδιαφερόντων του και το ανήσυχο πνεύμα του. Έγραψε τρία βιβλία.
Το τελευταίο, «Έλληνες στη Ρουμανία» (1978), αποτελεί εμπεριστατωμένη μελέτη
για την παρουσία του ελληνικού στοιχείου στη γειτονική χώρα. Μα και τα δύο
αδέρφια του, ο ζωγράφος Δόρης και ο περισσότερο γνωστός πεζογράφος Ναπολέων,
επιβεβαιώνουν τη λογιοσύνη που διέκρινε ολόκληρη την οικογένεια.

Ξεφυλλίζοντας τους ανατυπωθέντες τόμους, αναλογιζόμουν τη μοίρα ανθρώπων, σαν
τον Κ. Παπαγεωργίου. Αυτών δηλαδή που σήμερα βρίσκονται στη σκιά, αλλά που
κάποτε εργάστηκαν συνειδητά και επίμονα υπηρετώντας έναν σκοπό. Γνωρίζουμε
περισσότερο το αποτέλεσμα της εργασίας τους, παρά τους ίδιους. Οι περιπτώσεις
είναι συχνές και συγκροτούν μια μεγάλη στρατιά φυσιογνωμιών που άφησαν τη
σφραγίδα της προσωπικής τους παρουσίας στην εποχή τους και ήταν άλλοτε πρόσωπα
της ημέρας, μοχλοί και κινητήριες δυνάμεις σε θέματα ευρύτερης παιδείας, σε
ποικίλα πνευματικά, εκδοτικά και καλλιτεχνικά ζητήματα.

Αρκετές αναλογίες με τον Παπαγεωργίου, βρίσκω να έχει μια άλλη προσωπικότητα,
με πολλά κοινά στοιχεία, τουλάχιστον στον εκδοτικό τομέα. Πρόκειται για τον
εξίσου αγνοημένο σήμερα Ηρακλή Ιωαννίδη (1898-1950), γνωστότερο με το
φιλολογικό ψευδώνυμο Πέτρος Αφθονιάτης. Τα τρία πεζογραφήματά του μαρτυρούν
μιαν ιδιότυπη φωνή, χωρίς συνέχεια πάντως και χωρίς αντοχή στον χρόνο. Το
κυριότερο, όμως, μέρος της προσφοράς του βρίσκεται στην προσπάθεια που
κατέβαλλε για πολλά χρόνια, να προβάλει την Ελλάδα στη Γαλλία και να
προσελκύσει προσωπικότητες της χώρας αυτής στον τόπο μας, μέσω του τουριστικού
γραφείου που είχε στο Παρίσι, του «Le Voyage en Grece», τίτλο που έλαβε και το
περιοδικό του, στο οποίο συνεργάστηκαν όλα τα τρανταχτά ονόματα της γαλλικής
κουλτούρας του αιώνα μας, δημιουργώντας, έστω προσωρινά, ένα έντονο
φιλελληνικό πνεύμα στη Γαλλία του Μεσοπολέμου και των πρώτων μεταπολεμικών χρόνων.

Η απροσδόκητη αυτοκτονία του το 1950 στέρησε την Ελλάδα από έναν χρήσιμο,
ανήσυχο επιχειρηματία και από έναν λόγιο τουριστικό πράκτορα. Η σκιαγράφηση
της προσωπικότητάς του, όπως μας την έχουν παραδώσει ο Κώστας Ουράνης, ο
Μιχάλης Τόμπρος και ο Αντρέας Καραντώνης, αποδίδει μια συμπαθητική και
πολυτάλαντη μορφή, η οποία βρισκόταν μπροστά από την εποχή της. Όσες
προσπάθειες καταβάλλονται σήμερα, με δημόσιες σχέσεις και βάσει των αρχών του
μάρκετινγκ για την τουριστική ανάπτυξη της χώρας μας, ιδίως για να
προσελκύσουμε διεθνώς γνωστά ονόματα, αποτέλεσαν στη δεκαετία του 1930 έργο
ενός και μόνον ανθρώπου, με όντως εντυπωσιακά αποτελέσματα. Και ίσως θα άξιζε
να βρεθεί εκδότης να ανατυπώσει το γαλλόφωνο περιοδικό του Ιωαννίδη.

Τα παραδείγματα του Κ. Παπαγεωργίου και του Ηρακλή Ιωαννίδη είναι εντελώς
ενδεικτικά. Εκδότες περιοδικών, φιλότεχνοι, λόγιοι, άνθρωποι με γούστο και
ιδέες υπήρξαν και υπάρχουν ακόμη πολλοί. «Ακουστοί, μα σπάνια ιδωμένοι», κατά
τον στίχο του Λόρενς Ντάρελ, συνήθως παραμένουν στη σκιά και στο περιθώριο,
διαμορφώνοντας όμως κριτήρια, εκπαιδεύοντας το κοινό και κάποτε επιβάλλοντας
και καθιερώνοντας απόψεις και προτιμήσεις. Αξίζει κάπου κάπου να τους
θυμόμαστε και να τους μνημονεύουμε.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16353P042</ED>
<ID>
ID:18830

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P04&aa=2</URL></REF>


Article

<CATEGORY>vin09</CATEGORY>

 <H5>Όταν οι ρίζες γίνονται πόδια
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΔΗΜΗΤΡΗΣ ΠΟΤΑΜΙΤΗΣ. Ένα δέντρο που το λένε Νικόλα. Πάνω σε μια ιδέα του
Γιώργου Πιτσούνη. Αθήνα, εκδόσεις Ντουντούμη, 1999. Σελ. 80.

Όπου, ο παραμυθάς ανοίγει την κασέλα του και ντύνει τον Νικόλα όπως-όπως
δεντράκι. Διότι ο Νικόλας πρέπει να είναι δεντράκι. Όπως, ακριβώς, το λέει ο
τίτλος του έργου για παιδιά που έγραψε ο Δημήτρης Ποταμίτης πάνω σε μια ιδέα
του Γιώργου Πιτσούνη και που παίζεται στο «Θέατρο Έρευνας» από την Παιδική
Σκηνή του. Και είναι ο Νικόλας ένα από αυτά τα μίζερα, τα κακομοιριασμένα
δεντράκια των δρόμων μας, μόνο κι έρημο ­ γιατί τους «συγγενείς» του τους
έχουν αφανίσει ­ που ζει στην οδό Δυστυχίας με γείτονες τον στρατηγό Φαταούλα,
την θεατρίνα Σαμπρίνα, τον φτωχό και άρρωστο κυρ Πελοπίδα.... Θέλει, λοιπόν, ο
Νικόλας οι ρίζες του να ήταν πόδια και να έφευγε μακριά για να βρει το νέκταρ
της ευτυχίας. Σαν από θαύμα η επιθυμία του θα γίνει πραγματικότητα. Έχει,
όμως, μόνο μια εβδομάδα διορία να πετύχει τον σκοπό του. Θα τα καταφέρει;
Πρώτα θα βρεθεί, όπως ο Πινόκιο, στο τσίρκο όπου θα τον εκμεταλλευτούν. Και
στη συνέχεια θα περάσει από χίλιες δυο περιπέτειες ώσπου να ανακαλύψει ότι το
νέκταρ της ευτυχίας που έψαχνε, στα πόδια του, δηλαδή στις ρίζες του, τελικά
βρισκόταν. Εξάλλου, «η ζωή είναι ένα όνειρο», που λέει και ο Καλντερόν. Το
έργο του Δημήτρη Ποταμίτη, που ξέρει πια όσο λίγοι το θέατρο για παιδιά και τα
παιδιά, μια και ασχολείται μαζί τους εδώ και πάνω από είκοσι πέντε χρόνια, ένα
έργο με μηνύματα οικολογικά και κοινωνικά, που δίνει την ευκαιρία στα παιδιά
να συμμετάσχουν στο θεατρικό παιχνίδι, έγινε τώρα και βιβλίο.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P04</CAT>
<ED>
Κωδικός άρθρου: A16353P043</ED>
<ID>
ID:18863

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P04&aa=3</URL></REF>


Article

<CATEGORY>vin09</CATEGORY>

 <H5>ΠΑΡΑΜΕΝΕΙ ΣΤΗΝ ΠΡΩΤΗ ΘΕΣΗ ΤΗΣ ΤΗΛΕΘΕΑΣΗΣ ΜΙΑ ΚΩΜΙΚΗ ΣΕΙΡΑ
</H5><H2>Κατάληψη της κορυφής
</H2>
<H3>Η κωμική σειρά «Και οι παντρεμένοι έχουν ψυχή» φαίνεται πως έχει κάνει τη δική
της... κατάληψη. Εκεί στην πρώτη θέση των προτιμήσεων των τηλεθεατών.
</H3>
Το επεισόδιο της σειράς με τους Αντώνη Καφετζόπουλο - Γιώργο Παρτσαλάκη και
τις φοβερές γυναίκες που τους περιβάλλουν έφερε στις συχνότητες του Antenna το
βράδυ της προπερασμένης Τρίτης 1.185.000 τηλεθεατές. Μια θέση πιο πίσω βρέθηκε
το «Άγγιγμα ψυχής» και με ποσοστό τηλεθέασης τέτοιο ώστε η δημοφιλέστερη σειρά
να νιώθει την... ανάσα του σίριαλ που σκηνοθετεί ο Μανούσος Μανουσάκης στην
πλάτη της.

Η άλλη κοινωνική-αισθηματική-δραματική σειρά του Antenna «Επιθυμίες» διατήρησε
τη φόρα που είχε πάρει πριν από περίπου τρεις εβδομάδες και ως αουτσάιντερ
πλασαρίστηκε στην τρίτη θέση με 984.000 τηλεθεατές, εκτοπίζοντας άλλες
ομοειδείς όπως οι «Βίος ανθόσπαρτος», «Η ζωή που δεν έζησα». Πρέπει να ληφθεί
υπόψη σ' αυτό το σημείο πως η τριάδα έχει διαμορφωθεί ερήμην ­ κατά κάποιον
τρόπο ­ των «Δύο ξένων». Διότι η σειρά μπορεί να δηλώνει «παρούσα», πλην όμως
με επαναληπτικά επεισόδια. Ακόμα κι έτσι η σειρά των Ρήγα - Αποστόλου έφτασε
στην έκτη θέση.

Στο τέταρτο σκαλοπάτι, στο μεταξύ, ανέβηκε η εύθυμη κοινωνική σειρά του Mega
«Βίος ανθόσπαρτος», που γράφει η Κάκια Ιγερινού και σκηνοθετεί η Ρέινα
Εσκενάζι. Το επεισόδιο της προπερασμένης Πέμπτης με τις αλλεπάλληλες
απρόσμενες εξελίξεις και την πυρκαγιά στην περιοχή όπου βρίσκεται το σπίτι του
Νικόλα, μαγνήτισε τα βλέμματα 785.000 τηλεθεατών.

Διάθεση για ψηλότερα φαίνεται να έχει η κοινωνική-αισθηματική-δραματική σειρά
«Το σημάδι του έρωτα» με τους Βάνα Μπάρμπα, Στράτο Τζώρτζογλου, Γιάννη
Καρατζογιάννη στις κορυφές του ερωτικού τριγώνου που διαθέτει ως βασικό
συστατικό της. Η σειρά που σκηνοθετεί ο Στράτος Μαρκίδης, σε σενάριο Λευτέρη
Καπώνη, είχε πλασαριστεί πριν από τρεις εβδομάδες στην πέμπτη θέση, πήγε την
προπερασμένη στην έβδομη και τώρα φιγουράρει πάλι στο πέμπτο σκαλοπάτι χάρη
στους 774.000 που την παρακολούθησαν το βράδυ της προπερασμένης Παρασκευής.

Η έκπληξη της εβδομάδας είναι στην έβδομη θέση. Το «Ενώπιος Ενωπίω» επέστρεψε
στη δεκαπεντάδα των προγραμμάτων με τις υψηλότερες τηλεθεαματικότητες, καθώς
την προπερασμένη Πέμπτη το είχαν παρακολουθήσει 749.000 τηλεθεατές. Γιατί
τράβηξε την προσοχή τους; Διότι ο Νίκος Χατζηνικολάου είχε προσκαλεσμένο τον
Χάρρυ Κλυνν.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16353P051</ED>
<ID>
ID:18790

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Αυτός ο ανταγωνισμός της τηλεθέασης πού νομίζετε ότι έχει οδηγήσει ορισμένες
παρουσιάστριες πρωινών εκπομπών, προκειμένου να κρατάνε τους θεατές
προσηλωμένους πάνω τους; Στην επιστράτευση παλιών γυναικείων κόλπων γοητείας.
Δηλαδή στην αποκάλυψη των θελγήτρων τους με τη βοήθεια του ενδύματος. Όπερ και
σημαίνει, βαθιά, ιλιγγιώδη ντεκολτέ, προτεταμένα στήθη, εφαρμοστά φορέματα,
έξω πλάτες, έξω πόδια, κάτω ντέρτια και καημοί, παγιέτες και χάντρες, φτερά
και πούπουλα, λουλούδια και τραγούδια. Σε αυτή την τακτική δύο είναι οι
εξέχουσες ανταγωνίστριες: Κατερίνα Γιατζόγλου και Ελένη Μενεγάκη. Ενώ οι άλλες
δύο, Κατερίνα Λάσπα και Πόπη Χατζηδημητρίου, ενίοτε φοράνε και μία πλεχτή
ζακετούλα πάνω τους για να μην πουντιάσουν. Επομένως δεν είναι και απίθανη η
μέρα που οι τολμηρές ανταγωνίστριες θα αντικρύσουν με παρρησία τη γυμνή
αλήθειά τους.

* «Οι άπληστοι κληρονόμοι» μαζεύτηκαν γύρω από τον θείο Τζο, τον ηλικιωμένο
και ανήμπορο, για να τον κληρονομήσουν. Με την ευκαιρία, το Star θυμήθηκε τις
παλιές του συνήθειες και γλέντησε την παρουσία του Κερκ Ντάγκλας σε αυτήν την
ταινία με διαφημίσεις. Παππούς πια ο Κερκ Ντάγκλας, αλλά κρατούσε γερά τα πρωτεία.

* Είκοσι πέντε πλαστικά μπουκάλια δεν είναι απαραίτητα ένας σωρός από
σκουπίδια. Είναι πρώτη ύλη για να κατασκευαστεί ένα εντυπωσιακό πουλόβερ. Η
Ιταλίδα σχεδιάστρια Άννα Μολινάρι το έπραξε, για να αποδείξει πως η μόδα
διαθέτει οικολογική συνείδηση και ξέρει να ανακυκλώνει, και το απογευματινό
«Ντεμοντέ» της Σάντυς Τσαντάκη στο Seven Χ το παρουσιάζει.

* Σάββατο απόγευμα, ώρα για τους «Μουσικούς του κόσμου» στη ΝΕΤ. Ο Λεωνίδας
Αντωνόπουλος παρουσιάζει ένα αφιέρωμα στον πατέρα της σύγχρονης κελτικής
μουσικής, τον Άλαν Στιβέλ από τη Βρετάνη της Γαλλίας. Στον οποίο οφείλεται και
η αναβίωση ενός ξεχασμένου οργάνου, της κελτικής άρπας. Στο αφιέρωμα αυτό
εμφανίζονται και οι Ιρλανδοί Simple Minds, οι οποίοι χρησιμοποιούν τον ήχο της
άρπας του Στιβέλ σε μία προσπάθεια επιστροφής στις κελτικές τους ρίζες.

* Ο Κώστας Λεφάκης το πρωί στο Skai δεν λέει απλά τα ζώδια. Πραγματείες
ολόκληρες κάνει γύρω από την παρουσία των πλανητών και των άστρων στην ζωή
μας. Ο άνθρωπος έχει κοσμοθεωρία. Ζωδιακή και αστρική. Και έχει κατορθώσει να
αντιλαμβάνεται τα πράγματα ως απόρροια πλανητικών κινήσεων. Έτσι, κατά την
άποψη που διατύπωνε χθες και ύστερα από κάτι λεκτικές ακροβασίες, απεφάνθη πως
τα προβλήματα παιδείας, περιβάλλοντος και οικονομίας οφείλονται στις πιέσεις
που δέχεται αυτήν την εποχή το ζώδιο του Λέοντα. Πώς κι έτσι; Για τον
απλούστατο ζωδιακό λόγο ­ πάντα ­ που θέλει τα αντίστοιχα υπουργεία να ανήκουν
στον αστερισμό του Λεόντα. Και η πρόβλεψή του ήταν πως μέσα στο 2000 θα έρθει
καλύτερη μέρα και γι' αυτούς.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P05</CAT>
<ED>
Κωδικός άρθρου: A16353P052</ED>
<ID>
ID:18831

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P05&aa=2</URL></REF>


Article

<CATEGORY>vin15</CATEGORY>

 <H5>Ο καταδικασμένος είναι αθώος;
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΔΡΑΜΑΤΙΚΗ ΤΑΙΝΙΑ ΜΥΣΤΗΡΙΟΥ ΣΤΗΝ ΕΤ1
</H3><H3>
ΝΩΡΙΣ
</H3>
13.45 ΕΤ1 «Ο εμποράκος». Αθώο μελό της Μαρίας Πλυτά. Με τον
Βασιλάκη Καΐλα σε ρόλο λουστράκου με μεγάλη καρδιά. Συμπαραστέκεται σε
πλούσιο, ανάπηρο κορίτσι που υποφέρει από κακιά μητριά. Και κλάαααμα. *1/2

15.00 Seven Χ «Αποχαιρετισμός στα όπλα» (Α fairwell to arms). Το
προπολεμικό φιλμ με τον Γκάρι Κούπερ να υποδύεται τον Έρνεστ Χεμιγνουέι.
Φαντάρος στην Ιταλία του Α' Παγκοσμίου Πολέμου. Τραυματισμένος ερωτεύεται
νοσοκόμα. Θα μείνουν μαζί; Μόνο για ιστοριοδίφες. (Διάρκεια: 78') **1/2

15.15 ΝΕΤ «Ιβανόης» (Ivanhoe). Η κλασική εκδοχή σε σκηνοθεσία
Ρίτσαρντ Θορπ, με Ρόμπερτ Τέιλορ, Λιζ Τέιλορ (στα νιάτα της, το 1952). Μια από
τις καλύτερες περιπέτειες για παιδιά. Μάχες και κονταροκτυπήματα για τον θρόνο
της Αγγλίας. (Διάρκεια: 102') ***

16.10 Mega «Περιπέτεια στη μαύρη ήπειρο» (Running wild). Η
Μπρουκ Σιλντς σε ρόλο οικολόγου φωτογράφου της ζούγκλας. Απέναντί της έμπορος
ζώων. Τοπία άγριας φύσης και τίποτε άλλο. Παίζει και ο Μάρτιν Σιν. (Διάρκεια:
94') **

16.30 Skai «Ο φίλος του άντρα μου». Παιδικός φίλος προκαλεί
παντρεμένη που δεν «ποτίζεται» από τον άντρα της. Με Θάλεια Παπάζογλου και
Γιάννη Μιχαλόπουλο. Ουδέν. (Διάρκεια: 80') 
18.15 Mega «Ο τρομοκράτης». Σκουπιδάκι με Κώστα Βουτσά.
Πολιτικάντης απάγει μεγαλοβιομήχανο για να βρει λεφτά. Με την Μπέττυ Αρβανίτη,
σε σκηνοθεσία Γιάννη Δαλιανίδη εναντίον πολιτικών και... τρομοκρατών.
(Διάρκεια: 90') 
18.15 Skai «Ο όμηρος της Ζέντα» (The prisoner of Zenda).
Άγνωστο. Δεκατετράχρονος διοικεί γιγαντιαία επιχείρηση, αλλά ο θείος συνωμοτεί
και βάζει μπράβους να τον απαγάγουν. Όλοι «άγνωστοι». (Διάρκεια: 92') (;)

ΑΡΓΑ

21.00 Seven Χ «Η σκύλα» (Scarlet street). Κλασικό του 1945 με
την υπογραφή του Γερμανού πρόσφυγα στην Αμερική Φριτς Λανγκ («Μητρόπολις»).
Πρώτος γύρισε τη «Σκύλα» ο Ρενουάρ. Αισθησιακό θηλυκό ξεμυαλίζει μεσήλικο
ταμία. Με Έντουαρντ Τζ. Ρόμπινσον και Τζόαν Μπένετ. Οι σινεφίλ το λάτρεψαν.
(Διάρκεια: 102') ***

21.10 Mega «Επτά χρόνια γάμου». Βουτσάς - Κοντού εν... κρίσει
γάμου. Περασμένο και ξεχασμένο. (Διάρκεια: 90') *

22.00 Star «Η μεγάλη των μπάτσων σχολή» (Police academy). Το
πρώτο και καλύτερο. Τι καλύτερο, που είναι για τα αμερικανικά μπάζα. Πλακίτσες
με κρύο χιούμορ και μπάτσους. Γνωστότερος όλων ο Στιβ Γκούτεμπεργκ. (Διάρκεια:
93') *

22.30 ΝΕΤ «Το αγοράκι» (Le garcu). Από τις τελευταίες ταινίες
του Μορίς Πιαλά, ένα από τα γαλλικά ταλέντα της δεκαετίας του '80. Ο
Ντεπαρντιέ σε ρόλο αιώνιου εφήβου με δύο... συζύγους, έναν γιο και κάμποσες
ερωμένες. Πεθαίνει ο πατέρας του, επιστρέφει στα πάτρια εδάφη και
συμφιλιώνεται με τον κόσμο. Για σκληρούς κουλτουριάρηδες της ευρωπαϊκής
κουλτούρας. (Διάρκεια: 112') **½

23.00 Antenna «Η αμαρτία της ομορφιάς». Με Μπέττυ Λιβανού (το
ατού της ταινίας) και Νίκο Γαλανό. Εκείνος παντρεύεται κοπέλα των καλλιστείων.
Καλά να πάθει. Δραματάκι του Δαλιανίδη. (Διάρκεια: 88') *

21.00 ΕΤ3 «Το παλάτι του ουρανού» (Sky palace). Και αυτό άγνωστο
εκ Νορβηγίας. Οκτάχρονος πιτσιρικάς βρίσκει λεφτά για να αγοράσει νέο σκυλάκι!
Τέτοια ώρα; (Διάρκεια: 85') (;)

«Η σκοτεινή πλευρά της». Σχέσεις αγάπης - μίσους Νικ Νόλτι - Ντέμπρα Γουίνγκερ

23.30 ΕΤ1 «Η σκοτεινή πλευρά της» (Everybody wins). Η πρώτη
γνωστή ταινία της βραδιάς. Επιτέλους. Η σκηνοθεσία είναι του Βρετανού Κάρελ
Ράις («η ερωμένη του Γάλλου υπολοχαγού»). Σαν φιλμ νουάρ στην... επαρχία. Μια
γυναίκα προσλαμβάνει ιδιωτικό ντετέκτιβ για να γλιτώσει κάποιον αθώο. Είναι
αθώος; Με Ντέμπρα Γουίνγκερ και Νικ Νόλτι. Περνάει η ώρα, αλλά τίποτα
σπουδαίο... ***

23.45 Seven Χ «Το αίμα του ποιητή» (The blood of the poet).
Προπολεμικό, γαλλικό και σουρεαλιστικό, σε έμπνευση και σκηνοθεσία Ζαν Κοκτό.
Κολάζ εικόνων και φαντασιώσεις. Μόνο για τους λάτρεις της ιστορίας του
κινηματογράφου. Μεσαίου μήκους. (Διάρκεια: 53') **

ΠΟΛΥ ΑΡΓΑ

00.30 Mega «Οι εραστές της μεγάλης νύχτας» (Hanover street).
Αίσθημα, πόλεμος, κατασκοπεία με Χάρισον Φορντ, Λέσλι Αν Ντάουν, Κρίστοφερ
Πλάμερ. Αμερικανός πιλότος ερωτεύεται Αγγλίδα νοσοκόμα παντρεμένη με
αξιωματικό της βρετανικής κατασκοπείας. Σκηνοθεσία του Βρετανού Πίτερ Χάιαμς
(Πρεζίντιο). (Διάρκεια: 108') ***

01.00 ΕΤ3 «Ουγγρική ραψωδία» (Hungarian Rhapsody). Κόντρες
τσιφλικάδων - αγροτών στην Ουγγαρία του 1910. Ταινία του Μίκλος Γιάντσο, από
τις θρυλικές φυσιογνωμίες ενός νέου κινηματογράφου του '70. (Διάρκεια: 101') ***

01.05 ΕΤ1 «Αντίο Χονγκ Κονγκ» (Goodbye Hong Kong). Βρετανός
κάτοικος του Χονγκ Κονγκ βιώνει τη μετάβαση από την ανεξαρτησία του Χονγκ
Κονγκ στην ένωση με την Κίνα. Εδώ σκηνοθετούν Τζόζεφ Τσόου και Ντέιβιντ Χο. (;)

01.50 Antenna «Κωδικός κόμπρα» (Project Shadow chaser ΙΙ). Ομάδα
τρομοκρατών επιχειρεί να αρπάξει θανατηφόρο όπλο που ονομάζεται «Κόμπρα».
(Διάρκεια: 91') (;)

03.30 Mega «Ό, τι ποθώ απόψε» (Indiscretion of an American
wife). Ρομαντικό ρομάντζο του Βιτόριο Ντε Σίκα, με Τζένιφερ Τζόουνς και
Μοντγκόμερι Κλιφτ. (Διάρκεια: 63') **

04.00 Antenna «Κομάντος του θανάτου» (Α walk in the sun).
Εξαιρετικό. Από τις «κρυφές» σπουδαίες πολεμικές ταινίες. Ομάδα Αμερικανών
φαντάρων στη Νότια Ιταλία. Ψυχολογία, φόβος, αναμονή, χαρακτήρες και «αόρατοι»
εχθροί. Με Ντάνα Άντριους, Ρίτσαρντ Κίντε και Τζον Άιρλαντ. Η σκηνοθεσία είναι
του Λιούις Μαϊλστάοουν. (Διάρκεια: 117') ****

1. «Η σκοτεινή πλευρά της» - Θρίλερ με Νικ Νόλτι - Ντέμπρα Γουίνγκερ
(ΕΤ1, 23.30)

2. «Οι εραστές της μεγάλης νύχτας» - Ρομάντζο, κατασκοπεία με Χάρισον
Φορντ και Λέσλι Αν Ντάουν (Mega, 00.30)

3. «Κομάντος του θανάτου» - Σπουδαία πολεμική ταινία εσωτερικών
αποχρώσεων (Antenna, 04.00)

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P06</CAT>
<ED>
Κωδικός άρθρου: A16353P061</ED>
<ID>
ID:18802

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P06&aa=1</URL></REF>


Article

<CATEGORY>vin15</CATEGORY>

 <H5>Αδέσμευτη η Τζέσικα Λανγκ
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Η ΔΡΑΜΑΤΙΚΗ ΒΙΟΓΡΑΦΙΑ ΤΗΣ ΤΖΕΣΙΚΑ ΦΑΡΜΕΡ
</H3><H3>
ΝΩΡΙΣ
</H3>
13.30 ΝΕΤ «Η αδελφή μου θέλει ξύλο». Με τους Ρίζο, Λινάρδου,
Αυλωνίτη. Κωμωδία του Σακελλάριου *

13.45 ΕΤ1 «Ο άνθρωπος που γύρισε από τον πόνο». Μελούρα με τον
Ξανθόπουλο ως βετεράνο της... Κορέας. *

15.45 ΕΤ3 «Η υπέροχη χώρα των μικρών» (The great land of Small).
Δύο παιδιά από τη Ν. Υόρκη, στον Καναδά ανακαλύπτουν χρυσό με σπάνιες
ιδιότητες. (Διάρκεια 93')

16.10 Mega «Δύο τρελοί κομάντος». (Stripes) Κωμωδιούλα του Άιβαν
Ράιτμαν με τους Μπιλ Μάρεϊ και Χάρολντ Ράμις. Παίζει και η Σον Γιανγκ. Περνάει
η ώρα. (Διάρκεια: 106') **

16.15 Skai «Κατάσκοποι της συμφοράς». Δύο φουκαράδες ψάχνουν
άγαλμα για λογαριασμό συλλέκτη. Με τον Ηλιόπουλο, της συμφοράς. (Διάρκεια:
86') *

18.15 Mega «Η ζούγκλα των πόλεων». Του Σταύρου Τσιώλη το 1970,
πριν αλλάξει κατεύθυνση σκηνοθετώντας καλτ κωμωδίες. Αστυνομικός ρεπόρτερ
ξεσκεπάζει κύκλωμα που ροκάνιζε λεφτουδάκια απλών ανθρώπων. Με τον Κώστα Πρέκα
σε ρόλο δημοσιογράφου. Παίζει και η Χρονοπούλου. (Διάρκεια: 97') * 1/2

18.45 ΕΤ1 «Η πτώση της Ρωμαϊκής Αυτοκρατορίας». (The fall of the
Roman Empire). Από τα σοβαρότερα ιστορικά φιλμ που γύρισε το Χόλιγουντ.
Υπογράφει ο επαγγελματίας Άντονι Μαν. Πεθαίνει ο Μάρκος Αυρήλιος και στη θέση
του ενθρονίζεται ο ανίκανος Κόμοδος, αντί του ικανού και γενναίου Λίβιου,
ερωμένου της κόρης του εκλιπόντος αυτοκράτορα. Ειδύλλιο Σοφίας Λόρεν - Στίβεν
Μπόιντ. Ο Άλεκ Γκίνες σε ρόλο γέρου αυτοκράτορα. Με τους Τζέιμς Μέισον και
Κρίστοφερ Πλάμερ. Καλό και χορταστικό *** 1/2

ΑΡΓΑ

21.00 Star «Φονικό όπλο Νο 2» (Lethal weapon ΙΙ) Το δεύτερο
μέρος των περιπετειών του... φονικού, ανθρώπινου... όπλου, του αστυνομικού
Μάρτιν Ριγκς που τον υποδύεται ο Μελ Γκίμπσον. Αυτή τη φορά αντίπαλος είναι το
πλυντήριο χρημάτων της Μαφίας. Αν σας αρέσει η... φασαρία. Παίζει και ο Τζο
Πέσι. Χάρτινο, αλλά κουρδισμένο. (Διάρκεια: 113') *

21.00 ΕΤ3 «Ο θάνατος ενός γραφειοκράτη». (La muerte de un
burocrata) Μνημειώδες. Μαύρη σάτιρα του μακαρίτη Τόμας Γκουτιέρεζ Αλέα, του
σοβαρότερου σκηνοθέτη της Κούβας. Σαρκασμός για την άθλια γραφειοκρατία του
συστήματος. Χήρα υποδειγματικού εργάτη του σοσιαλισμού δεν συνταξιοδοτείται,
επειδή το βιβλιάριο του μακαρίτη θάφτηκε μαζί του στον τάφο του! Όταν
προβλήθηκε, έκανε αίσθηση με την τολμηρότητά του και τον καφκικό του
χαρακτήρα. (Διάρκεια: 84') *** 1/2

21.00 SevenX «Πέντε εύκολα κομμάτια». (Five easy pieces). Ταινία
δρόμου της χίπικης περιόδου. Ο Νίκολσον παρατάει το ευκατάστατο οικογενειακό
σπίτι και ρίχνεται στο πουθενά. Τώρα, όμως, είναι αναγκασμένος να επιστρέψει,
γιατί ο πατέρας είναι άρρωστος. Μια από τις πιο υποδειγματικές συνεργασίες
Νίκολσον - Μπομπ Ράφελσον στη σκηνοθεσία. Παίζει και η Κάρεν Μπλακ.
Αντισυμβατικό. (Διάρκεια: 94') *** 1/2

21.30 Skai «Κυριακάτικο ξύπνημα». Ειδύλλιο Λαμπέτη - Χορν.
Γνωρίζονται και «σκοτώνονται» διεκδικώντας ένα... λαχείο. Από τις καλύτερες
κομεντί της ελληνικής οθόνης. Καλός Κακογιάννης του 1954. (Διάρκεια: 94') ***

«Φράνσις». Η Τζέσικα Λανγκ σε μεγάλα δραματικά... κέφια

22.00 ΝΕΤ «Φράνσις, μια αδέσμευτη γυναίκα». (Frances). Η
καλύτερη ταινία της βραδιάς. Ρεσιτάλ της Τζέσικα Λανγκ. Κρίμα, δεν κέρδισε
Όσκαρ. Υποδύεται αληθινό πρόσωπο, τη Φράνσις Φάρμερ (1910-1970) που είναι
μαθήτρια, κερδίζει διαγωνισμό, πάει στη Μόσχα και στην επιστροφή αντιμετωπίζει
την υστερία της κοινωνίας. Γίνεται σταρ, αλλά πέφτει σε συνεχείς προσωπικές
απογοητεύσεις. Κλείνεται σε ψυχιατρείο και υφίσταται λοβοτομή. Ερείπιο. Παίζει
και ο Σαμ Σέπαρντ. Σε σκηνοθεσία Γκρέαμ Κλίφορντ που έκτοτε δεν έκανε τίποτα
ουσιώδες. (Διάρκεια: 144') ***

23.30 Star «Φλέτσερ, ο ρεπόρτερ με τα χίλια πρόσωπα». (Fletcher)
Κωμωδιούλα του Μάικλ Ρίτσι με τον Τσέβι Τσέις σε ρόλο δαιμόνιου δημοσιογράφου
που φαίνεται... ηλίθιος. Χαριτωμένο. (Διάρκεια: 96') **

23.30 Mega «Το παιχνίδι της αποπλάνησης». (Last seduction). Το
καλύτερο θρίλερ του Τζον Νταλ (Rounders). Αισθησιακή σύζυγος την κοπανάει με
τα λάφυρα, ο σύζυγος την καταδιώκει, κι εκείνη σε κάποια άλλη πόλη «πέφτει» σε
άλλο κορόιδο. Σαν φιλμ νουάρ, με τη γοητευτική Λίντα Φιορεντίνο. Πλάι της ο
Πίτερ Μπεργκ και ο Μπιλ Πούλμαν. Αρέσει. (Διάρκεια: 110') *** 1/2

ΠΟΛΥ ΑΡΓΑ

01.00 ΕΤ3 «Κάπου στην Ευρώπη». (Somewhere in Europe). Ασπρόμαυρη
δραματική ταινία με ορφανά παιδιά στο τέλος του πολέμου. Σχεδόν άγνωστη, σε
σκηνοθεσία Γκέζα Ράντβανι. Καταθλιπτικό. (Διάρκεια: 99') **

01.30 Star «Η σκιά του λύκου». (Shadow of the wolf). Εσκιμώος
αντιμετωπίζει λευκούς εξερευνητές. Εξωτικό, χιονισμένο και περιπετειώδες, με
τους Λου Ντάιμοντ Φίλιπς, Τοσίρο Μιφούνε και Ντόναλντ Σάδερλαντ. (Διάρκεια:
108') **

01.15 Antenna «Ολική δύναμη». (Total force). Άγνωστη περιπέτεια
με σατανικό επιστήμονα που «βομβαρδίζει» με μόρια ανθρώπους και τους
μεταλλάσσει σε ψυχοπαθείς, μανιακούς δολοφόνους. Κάποιου Στίβεν Κάμαν, με τους
Τίμοθι Μπότομς και Φρανκ Σταλόνε. (Διάρκεια: 94').

01.30 ΕΤ1 «Αφορμή πολέμου». (Dirty games). Ιστορία με
τρομοκράτες που πρόκειται να επιτεθούν σε εργοστάσιο αποβλήτων της Αφρικής!
Ουδέν. Με τους Ζαν Μάικλ Βίνσεντ, Βαλεντίνα Βάργκας και Φράνκο Φράνκι. Η
σκηνοθεσία κάποιου Γκρέι Χόφμεϊρ. Τηλεκοντρόλ.

01.45 Mega «Ο εχθρός μου». (Enemy mine). Περιπέτεια και
μελλοντολογία. Γήινος πιλότος «συναντάει» εχθρικό εξωγήινο πιλότο σε άλλον
πλανήτη που βομβαρδίζεται από μετεωρίτες. Με τους Ντένις Κουέιντ και Λούις
Γκόσετ Τζούνιορ. Η σκηνοθεσία του Βόλφγκανγκ Πίτερσον. (Διάρκεια: 89') *

03.30 Antenna «Οι τρομοκράτες». (Suddenly). Ομάδα τρομοκρατών
σχεδιάζει τη δολοφονία του προέδρου των ΗΠΑ το 1954. Ψυχροπολεμικό, αλλά
ξεχασμένο, σε σκηνοθεσία Λιούις Άλεν, με τους Σινάτρα και Στέρλινγκ Χέιντεν.
(Διάρκεια: 73') **

1.«Φράνσις, μια αδέσμευτη γυναίκα» ­ ρεσιτάλ της Τζέσικα Λανγκ (ΝΕΤ, 22.00)

2.«Το παιχνίδι της αποπλάνησης» ­ θρίλερ με την αισθησιακή Λίντα
Φιορεντίνο (Mega, 23.30)

3.«Ο θάνατος ενός γραφειοκράτη» ­ σάτιρα από την Κούβα (ΕΤ3, 21.00)

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P08</CAT>
<ED>
Κωδικός άρθρου: A16353P081</ED>
<ID>
ID:18803

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P08&aa=1</URL></REF>


Article

<CATEGORY>vin09</CATEGORY>

 <H5>ΝΕΑ ΣΙΡΙΑΛ ΚΑΙ ΕΚΠΟΜΠΕΣ ΤΟΝ ΦΕΒΡΟΥΑΡΙΟ ΣΤΑ ΚΑΝΑΛΙΑ
</H5><H2>Ανανεώνουν το προφίλ τους
</H2>
<H3>Με νέα σίριαλ και εκπομπές που θα ενταχθούν στα προγράμματα των καναλιών μέσα
στον Φεβρουάριο, οι τηλεοπτικοί σταθμοί στοχεύουν όχι μόνον στην αύξηση της
τηλεθέασης, αλλά και στην... ανανέωση του προφίλ τους.
</H3>
Η Βούλα Πατουλίδου στη Θεσσαλονίκη για τα γυρίσματα της πρώτης εκπομπής της
σειράς ντοκιμαντέρ του Κώστα Αριστόπουλου «Έλληνες Ολυμπιονίκες», που θα
αρχίσει να προβάλλεται από Δευτέρα 8 Φεβρουαρίου στη ΝΕΤ, ώρα 10.00 το βράδυ

Ο Φεβρουάριος δεν είναι μόνον ο μήνας που ξεκινούν νέες παραγωγές, αλλά και ο
μήνας που κάποια προγράμματα μάς... αποχαιρετούν. Αλλά ας αρχίσουμε από ό,τι
καινούργιο θα δούμε τις επόμενες μέρες στα κανάλια.

Στην ΕΤ1 κάνει πρεμιέρα (την Πέμπτη 4 Φεβρουαρίου, στις 21.00) η νέα κοινωνική
σειρά 24 επεισοδίων του Νίκου Κουτελιδάκη «Σαν αδελφές», με πρωταγωνιστές τη
Θέμιδα Μπαζάκα, την Ελένη Ζιώγα, τον Μίμη Χρυσομάλλη, τον Βλαδίμηρο Κυριακίδη κ.ά.

Στο ίδιο κανάλι επανέρχεται η μουσική εκπομπή του Γιώργου Κυβέλου «Αυλαία»
(από την Κυριακή 7 Φεβρουαρίου, στις 20.15) με πρώτους καλεσμένους τους Πυξ
Λαξ. 
Μια μέρα μετά στο ίδιο κανάλι (στις 10.00 το βράδυ) θα αρχίσουν να
προβάλλονται οι «Έλληνες Ολυμπιονίκες», μια σειρά ντοκιμαντέρ του Κώστα
Αριστόπουλου, από την οποία θα παρελάσουν δέκα Ολυμπιονίκες ­ οι Βούλα
Πατουλίδου, Πύρρος Δήμας, Νίκος Κακλαμανάκης, Νίκη Μπακογιάννη, Ιωάννης
Μελισσανίδης, Χρήστος Ιακώβου (προπονητής των Ολυμπιονικών της Άρσης Βαρών),
Λεωνίδας Κόκκας, Βαλέριος Λεωνίδης, Λεωνίδας Σαμπάνης και Κάχι Καχιασβίλι.

Την ίδια εβδομάδα ένα νέο σίριαλ που αυτή την περίοδο γυρίζεται, θα ενταχθεί
στο πρόγραμμα της ΕΤ1. Πρόκειται για τη «Συκοφαντία του αίματος» (Τετάρτη 10
του μηνός στις 22.00), που βασίζεται στο ομώνυμο μυθιστόρημα του Βασίλη
Μπούτου και σκηνοθετεί ο Κώστας Αριστόπουλος. Εδώ πρωταγωνιστούν οι Νίκη
Βοσνιάκου, Αγγελική Δημητρακοπούλου, Ειρήνη Ιγγλέση, Καίτη Ιμπροχώρη, Μαρία
Κουμπάνη, Τάκης Μόσχος, Αργύρης Ξάφης, Ζέτα Πασπαράκη, Μαρία Πρωτόπαπα, Νίκος
Ψαρράς κ.ά.

Στη ΝΕΤ αναμένεται να ξεκινήσουν: η εκπομπή για το Κοινοβούλιο με την Ντόρα
Νταϊλιάνα «Χωρίς προσχήματα» (από Δευτέρα 8 του μηνός, στις 18.30), η οποία θα
αποκαλύπτει την άγνωστη και αθέατη πλευρά της προσωπικής πορείας των πολιτικών
από τα παιδικά τους χρόνια έως σήμερα. 
Επίσης θα αρχίσει το τοκ-σόου με τον Παύλο Αλέπη και τη Νίνα Βλάχου «Ατομικές
προσκλήσεις» (από το Σάββατο 6 Φεβρουαρίου στις 19.00), καθώς και τα
ντοκιμαντέρ «Ισορροπώντας στις ράγες», «Αθήνα ­ χειροποίητη πόλη», «Τα επτά
γλυπτά αριστουργήματα».

Στο Mega η Λιάνα Κανέλλη επανέρχεται από την ερχόμενη Πέμπτη 4 Φεβρουαρίου,
αυτή τη φορά με νυχτερινή εκπομπή, παρουσιάζοντας αμέσως μετά το τελευταίο
δελτίο ειδήσεων κάθε Πέμπτη «Το εξπρές του μεσονυχτίου». Αντίθετα, το «Υπάρχει
λύση» με τη Χριστιάνα Σταματέλλου θα αποτελεί παρελθόν από την ερχόμενη
Δευτέρα. Στον Antenna το πρόγραμμα θα κυλήσει ως έχει, ενώ στον Skai το μόνο
που ξεκινά τον επόμενο μήνα είναι η κωμική σειρά του Παναγιώτη Κούτρα «Υπεράνω
όλων η πατρίς» με τον Κωνσταντίνο Καζάκο, τον Ηλία Λογοθέτη, τη Νατάσα
Τσαγκαρισιάνου, την Τζέσυ Παπουτσή, την Ντόρα Σιμοπούλου, κ.ά. (κάνει πρεμιέρα
την Τερτάρτη 10 Φεβρουαρίου στις 21.45).

Πάντως αυτά που μας... αποχαιρετούν μέσα στον Φεβρουάριο είναι: «Η φυλή των
ανθρώπων», «Η ζωή και ο θάνατος του Καραβέλλα» (ΕΤ1), «Η συναρπαστική ιστορία
των...», «Ορεινές ιστορίες», «Η μαγεία του ελληνικού βυθού», «Ισπανία: μια
άλλη χώρα», «Στην καρδιά της ύλης» (ΝΕΤ), «Η ζωή που δεν έζησα» (τελειώνει
πιθανότατα την τελευταία εβδομάδα του Φεβρουαρίου ή στις αρχές Μαρτίου),
«Είμαστε στον αέρα» (ολοκληρώνει τον κύκλο του) (Mega).
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16353P101</ED>
<ID>
ID:18782

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P10&aa=1</URL></REF>


Article

<CATEGORY>vin09</CATEGORY>

 <H2>Ζουμ στο τηλεοπτικό τοπίο
</H2>
Το τηλεοπτικό τοπίο στην Ελλάδα θα παρουσιάσουν απόψε στη ΝΕΤ (21.50) ο
Δημήτρης Ρέππας, ο Μιχάλης Παπαγιαννάκης και ο Αντώνης Μανιτάκης, στο πλαίσιο
της νέας σειράς δεκατριών εκπομπών του Γιάννη Κασπίρη «Άνθρωποι και
Τηλεόραση». Η σειρά ξεκίνησε το περασμένο Σάββατο διερευνώντας την «Επανάσταση
και τη φύση του μέσου» με ομιλητές τους Ε. Μορέν, Ν. Τσόμσκι, Ζ. Μποντριγιάρ,
Α. Γκίνσμπεργκ, Ντ. Βολτόν, Κ. Τσουκαλά, Φ. Τσαλίκογλου και Δ. Μαρωνίτη. Θα
ακολουθήσουν εκπομπές με θέματα όπως: «Η ευρωπαϊκή τηλεοπτική εμπειρία»,
«Ειδήσεις και ενημέρωση», «Δημοκρατία και τηλεόραση», «Δημόσια και ιδιωτική
τηλεόραση», «Ριάλιτι σόου, τηλεοπτικά σκουπίδια», «Παιδί και τηλεόραση», «Το
μέλλον του μέσου», «Η Γαλλική εμπειρία» (όπου εμφανίζεται ο Μπερνάρ Πιβό), «Η
βρετανική εμπειρία», «Η τηλεοπτική βία στα παιδικά μάτια», «Δημοσιογράφοι και τηλεόραση».

Στη σειρά μιλούν ακόμη οι Μιχάλης Παπαγιαννάκης, Σεραφείμ Φυντανίδης, Ignacio
Ramonet, Ευάγγελος Βενιζέλος, Dominigue Volton, Παύλος Τσίμας, Γιάννης
Πρετεντέρης, Ίλια Παπασπύρου, οι Γάλλοι δημοσιογράφοι Michele Cotta και Michel
Field, ο Γάλλος ψυχαναλυτής J.F. Valentin, ο παιδοψυχίατρος Αθανάσιος
Αλεξανδρίτης, η καθηγήτρια Παιδαγωγικής Αλεξάνδρα Κορωναίου, ο Λάκης
Λαζόπουλος, ο Ριχάρδος Σωμερίτης κ.ά.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16353P102</ED>
<ID>
ID:18825

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P10&aa=2</URL></REF>


Article

<CATEGORY>vin09</CATEGORY>

 <H2>Περισσότερη ενημέρωση
</H2>
Περισσότερη ενημέρωση το πρωί, αλλά σε χαλαρούς τόνους, υπόσχεται από τα μέσα
Φεβρουαρίου το Mega. Η διάρκεια της πρωινής ενημερωτικής εκπομπής «Τι νέα
σήμερα», με τους Θοδωρή Βαμβακάρη - Πόπη Τσαπανίδου, μειώνεται κατά μία ώρα
και σε περίπου δύο εβδομάδες θα βγαίνει στον αέρα στις 8 π.μ. Στην ακριβώς
προηγούμενη ώρα θα κάνει την εμφάνισή της μια νέα ειδησεογραφική εκπομπή που
θα παρουσιάζουν ο πολιτικός ρεπόρτερ των «ΝΕΩΝ» και του καναλιού Γιάννης
Πολίτης (αναλαμβάνοντας παράλληλα αναπληρωτής προϊστάμενος του ενημερωτικού
τομέα του καναλιού) με τη Σοφία Τσιλιγιάννη, οι οποίοι θα έχουν μαζί με τον
Τάκη Σπηλιόπουλο την αρχισυνταξία. Η πρωινή ειδησεογραφική εκπομπή αναμένει...
νονό για να βαφτιστεί, ωστόσο οι προσανατολισμοί της είναι σαφείς. Θα σκοπεύει
στην ενημέρωση, την πληροφόρηση του τηλεθεατή χωρίς να τον αγχώνει.

Τη σκηνοθεσία της εκπομπής θα κάνει ο Άκης Σταματιάδης και τη διεύθυνση της
παραγωγής της ο Κώστας Ιντζές.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16353P103</ED>
<ID>
ID:18860

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P10&aa=3</URL></REF>


Article

<CATEGORY>vin09</CATEGORY>

 <H2>Ρέππας: Διάλογος για τις «κάρτες»
</H2>
Αντιπροσωπείες της ΕΣΗΕΑ και της ΠΟΕΣΥ επισκέφθηκαν τον υπουργό Τύπου &
ΜΜΕ κ. Δ. Ρέππα και του έθεσαν τα προβλήματα των 160 συμβασιούχων της ΕΡΤ και
τις απειλές περί εφαρμογής συστήματος ηλεκτρονικού ελέγχου των δημοσιογράφων
της ΕΡΤ κ.λπ.

Ο υπουργός, από τον οποίο ζητήθηκε η παρέμβασή του, διαβεβαιώνει ότι δεν
πρόκειται να προχωρήσει τίποτε χωρίς διαδικασία διαλόγου στο θέμα των καρτών
εισόδου-εξόδου των δημοσιογράφων και ότι θα εφαρμοστούν πλήρως οι συλλογικές
συμβάσεις στους συμβασιούχους της ΕΡΤ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16353P104</ED>
<ID>
ID:18877

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P10&aa=4</URL></REF>


Article

<CATEGORY>vin09</CATEGORY>

 <H2>Υπάρχουν κι άλλα Μετέωρα
</H2>
Κι όμως, υπάρχουν και άλλα... Μετέωρα. Ποια είναι; Τα αποκαλύπτει αύριο η
κάμερα της εκπομπής «Traction» του Mega, που θα μεταδοθεί στις 13.15. Ο
τηλεοπτικός φακός «δείχνει» μαγευτικές περιπατητικές και αναρριχητικές
διαδρομές στους βράχους των Μετεώρων, που δεν γνωρίζουν οι πολλοί. Η
θεματολογία της εκπομπής περιλαμβάνει μεταξύ άλλων ένα ρεπορτάζ για τη
Mercedes S-Class, το κορυφαίο μοντέλο της εταιρείας με σήμα το αστέρι, αλλά
και πώς «μεταμορφώνεται» σε μηχανόβιο ένας γιάπη μόλις βρεθεί πάνω στη σέλα
και στο τιμόνι της Honda Valkyrie, με εξακύλινδρο κινητήρα 1.500 κυβικών.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16353P105</ED>
<ID>
ID:18887

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P10&aa=5</URL></REF>


Article

<CATEGORY>vin09</CATEGORY>

 <H2>Τέσσερις 10ετίες στο Κυπριακό
</H2>
Η κυριακάτικη εκπομπή «Ριμέικ» (ΝΕΤ, 20.00) της Ρένας Θεολογίδου, με αφορμή τα
σαράντα χρόνια από την ανεξαρτησία της Κύπρου, επιχειρεί να φωτίσει, μέσα από
μαρτυρίες Ελλήνων και Κυπρίων πολιτικών και διπλωματών, μια πορεία τεσσάρων
δεκαετιών με λάθη, παρασκήνια και αδιέξοδα.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P10</CAT>
<ED>
Κωδικός άρθρου: A16353P106</ED>
<ID>
ID:18893

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P10&aa=6</URL></REF>


Article

<CATEGORY>vin09</CATEGORY>

 <H2>Τα ημερολόγια
</H2>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

«Τίποτα». Αυτή η απρόσμενη μονολεκτική σημείωση στα Ημερολόγια του Franz
Kafka, στις 22 Σεπτεμβρίου 1917, και τρεις ημέρες αργότερα, στις 25
Σεπτεμβρίου, η έγγραφη αυτομομφή του: «Κατέστρεψες τα πάντα χωρίς να τα
κατέχεις πραγματικά. Πώς θα μπορέσεις να τα ξανασυναρμολογήσεις; Τι είδους
δυνάμεις εργασίας απομένουν ακόμα στο περιπλανώμενο πνεύμα γι' αυτήν τη
μεγαλύτερη εργασία;», ως απόλογος για την προοδευτική απομάκρυνσή μου από την
εφημερίδα. Μία φορά τον μήνα, προς το παρόν, όπως ο εξαρτημένος που επιστρέφει
στην Ιθάκη του. Δεν τολμά να καταστρέψει τα πάντα. Δεν τα κατείχε πραγματικά.
Δεν έχει δυνάμεις για τη μεγαλύτερη εργασία. Η σημείωση ωστόσο, τρεις ημέρες
πριν, προσανατολίζει το περιπλανώμενο πνεύμα του: «Τίποτα».

Η πάλη με την απελπισία (χειρόγραφο από «Τα ημερολόγια» του F. Kafka)

Ας υποθέσουμε όμως το «κάτι τι» ως το αντίτιμο της χρέωσης και ετούτης της
προσωρινής αρθρογραφίας κι ας το ονομάσουμε εποχή. Εποχή, όπως την ζουν
άνθρωποι που έχουν φθάσει στο ύψιστο προνόμιο της αδιαφορίας. Έλαβαν το
μερίδιό τους από διάφορες εργασίες χωρίς να τις αγαπήσουν, όπως ο
μυθιστορηματικός κύριος Τεστ του Valιry. Και από τα πράγματα δεν
συγκράτησαν ούτε το καλύτερο ούτε το χειρότερο, παρά ό,τι μπόρεσε να μείνει.
Ξέρω έναν τέτοιο άνθρωπο. Πιστεύω πως όλοι θα έπρεπε να γνωρίζουν από έναν.
Δέχεται την εποχή από πλήξη. Δεν εξεγείρεται. Και όταν συμφύρεται με τους
πολυάσχολους, τους αισιόδοξους και τους πολιτικούς, συμβαίνει διότι
αναγνωρίζει ότι αυτοί, όπως και ο ίδιος, είναι απατεώνες.

Εάν τον έπειθε κάποιος για το αντίθετο, θα έπρεπε ή να αυτοκτονήσει ή να τον
σκοτώσει. Είναι όμως άνθρωπος της εποχής. Μπορεί να υποθέτει πως το «τίποτα»
είναι «κάτι τι» και να συνεχίζει να γράφει. Από το τέχνημά του, κάποτε,
επωφελείται η ποίηση, αλλά πολύ σπάνια.

Εάν, όπως ο Claudel, παρά τη λιγοστή του προδιάθεση, δεχόταν το κάλεσμα του
Θεού και ανταποκρινόταν, θα λάμβανε ασφαλώς και από τον Θεό «μια σκέτη, απλή
άρνηση, ένα κατηγορηματικό όχι που δεν συνοδεύεται από καμιά εξήγηση». Εάν,
χωρίς καμία προδιάθεση αλλά με τη θέλησή του δεχόταν το κάλεσμα μιας πόρνης ή
της εξουσίας, η προοδευτική εισδοχή του στον κόλπο της θα εξηγούσε την έπαρσή
του η οποία, προκειμένου να δικαιολογήσει τη ματαιοδοξία του, θα την μετέτρεπε
σε βαρετή αρετολογία.

Και φυσικά δεν θα ήθελε να κρίνει ούτε να κριθεί, διότι γνωρίζει ότι η κρίση
προϋποθέτει ένα οργανωμένο πνεύμα, ενώ η ανοχή επαυξάνει τις πιθανότητες των
προσκλήσεων και των εναλλακτικών επιλογών που του προσφέρουν οι απατεώνες.

Εάν πάλι έκρινε κατ' εξακολούθησιν κατεχόμενος από την αυταπάτη της αυθεντίας,
η μόνη πρόσκληση που δεν θα έπρεπε να αναμένει, είναι της Μούσας.

Δεν εγκαταλείπει κανείς το δικαστήριο, την εφημερίδα ή το πορνείο παρά για το
μοναστήρι. Και το δράμα της εποχής συνίσταται στο ότι οίκος του Θεού συμβαίνει
να είναι και οι τέσσερις. Ο άνθρωπος της εποχής, γράφει ο Renι Char
«κατόπιν ωρίμου σκέψεως και εκ της οπτικής γωνίας αυτού που καραδοκεί και
αυτού που πυροβολεί, δεν ενοχλείται αν τα σκατά πάνε καβάλα». Φτάνει κάποτε να
πυροβολεί. Αλλά και εάν δεν το πράξει, δεν έχει απολύτως καμία σημασία: τα
σκατά παραμένουν σκατά.

Διερωτώμαι συχνά γιατί δεν έγινα «προσκυνητής», όπως ο άνθρωπος χωρίς
ιδιότητες του Robert Musil, στο ομώνυμο μυθιστόρημα, ή γιατί δεν έγινα
«τυχοδιώκτης». Γιατί, όπως ο Ούλριχ, δεν μπόρεσα να γίνω «ούτε ποιητής, ούτε
ένας από τους απογοητευμένους που πιστεύουν μόνο στο χρήμα και στην εξουσία,
αν και είχα για όλα προδιάθεση».

Την απάντηση μού την δίνει το μυθιστόρημα. Είμαι σαν τον ήρωα του Musil, «ένας
άνθρωπος που κάτι τον αναγκάζει να ζει εναντίον του εαυτού του, αν και
φαινομενικά άγεται και φέρεται αβίαστα». Έχω δηλαδή χαρακτήρα ακόμη και χωρίς
να έχω χαρακτήρα.

Είμαι μυθιστορηματικός όπως ο Ούλριχ και ο κύριος Τεστ. Μυθιστορηματικός
χαρακτήρας, που λένε. Αλλά και ποιος δεν είναι; Ποιος δεν είναι το
«οικογενειακό του ρομάντζο», η περιπέτεια γύρω από τόπους ομοειδείς: το
δικαστήριο, την εφημερίδα, το πορνείο, το μοναστήρι. (Το Πανεπιστήμιο
εκτιμάται ως ουτοπία).

Έχει δίκιο ο Theodor Adorno στον ενενηκοστό ένατο αφορισμό στα Minima moralia:
«Για τον εαυτό του δεν θα έπρεπε να μιλάει κανείς ως οντολογική βάση, αλλά το
πολύ μόνο θεολογικά, στο όνομα της ομοιότητας προς τον Θεό».

Αν συνεχίζω την μπουρδελότσαρκα συγχέοντας τα πορνεία με τα μοναστήρια,
συμβαίνει διότι αμφιβάλλω για τη γνησιότητα του γνήσιου.

«Οι απόστολοι της γνησιότητας στην υπηρεσία της εξουσίας που κάνει επιδρομή
στη σφαίρα της κυκλοφορίας», γράφει στον ίδιο αφορισμό ο Adorno, «τιμούν τον
θάνατο της τελευταίας χορεύοντάς της τον χορό του χρήματος». Να σημειωθεί ότι
προτιμώ τον χορό του θανάτου.

Και τώρα λίγα λόγια για την εποχή. Σήμερα ­ έχει δίκιο η Αναγνωστάκη ­ ή θα
είσαι επιτυχημένος ή θα είσαι παράνομος. Αυτό ασφαλώς δεν σημαίνει ότι οι
επιτυχημένοι είναι σύννομοι. Σημαίνει απλούστατα ότι οι παράνομοι είναι
αποτυχημένοι. Εάν ήταν επιτυχημένοι-παράνομοι, θα ήσαν απλώς επιτυχημένοι.

Βέβαια, τα πράγματα δεν άλλαξαν από τότε που ο Sartre έγραφε στη Ναυτία, πως
οι επιτυχημένοι που χαίρουν δημόσιου σεβασμού είναι καθάρματα. Με πιάνει
ναυτία, όταν συλλογίζομαι ότι ανήκω σ' αυτούς. Θα με έπιανε μεγαλύτερη, εάν
δεν ανήκα. Ιδού η εποχή. Τρώει τα σκατά της. Αίρει όλα τα διλήμματα
συμπλέκοντας τις διαζεύξεις. Και υπ' αυτήν την έννοια η Αναγνωστάκη, στο
τελευταίο της μονόπρακτο, δεν θέτει καμία απολύτως διάζευξη. Τη διάζευξη την
θέτω εγώ μέσα στην επιτυχία και μέσα στην παρανομία. Και ας μη βιαστεί να με
αποκαλέσει ο αρετολόγος τής απέναντι πόρτας, κυνικό. Γνωρίζω και την τιμή των
πραγμάτων αλλά και την αξία τους. Τα καθάρματα γνωρίζουν μόνον την τιμή. Οι
αρετολόγοι ούτε την τιμή, ούτε την αξία, ούτε και τα πράγματα. Trois saison
είναι πρωτοκατεψυγμένοι. Προσπαθώ να διατηρηθώ στην εποχή μου φρέσκος. Τα λίγα
λόγια που μπορώ να πω για την εποχή, τα λέω παρατηρώντας τα ήθη και τις
μεθόδους καταψύξεως πάνω στον εαυτό μου. Και όταν ο αρετολόγος μού υποβάλλει
την ερώτηση του Cioran: «Εφόσον δεν υπάρχει για σας έσχατο κριτήριο ούτε
αμετάκλητη αρχή και κανένας Θεός, άραγε τι σας εμποδίζει να διαπράξετε κάθε
λογής αδίκημα;» του απαντώ: η δικαιοσύνη. Δίκαιος είναι όποιος διατηρείται στη
ζωή και ως επιτυχημένος και ως παράνομος. Η σύμπλεξη τού επιτρέπει να εκτιμά
περισσότερο και την αποτυχία και τη νομιμότητα. Έτσι εξαιρεί τον εαυτό του από
τις πράξεις του χωρίς να επικαλείται το ακαταλόγιστο. Και πληρώνει. Θα ήθελα
να συνόψιζα τι σημαίνει, σήμερα, πληρώνω. Και θα ήθελα να το γράψω εδώ. Δεν
ξέρω, όμως, αν μπορώ να το γράψω εδώ. Προσπαθώ, ενίοτε, να το γράψω αλλού.
Εκεί, όμως, δεν διατηρούμαι στην εποχή μου. Φοβάμαι πώς ούτε και στη ζωή.
Τουλάχιστον εκεί, γράφω!

Και για να ξαναγυρίσω στα Ημερολόγια του Kafka, μια που κι εγώ πάλι στα
ημερολόγια επιστρέφω μετά έναν μήνα. Η σημείωση, λοιπόν, είναι της δεκάτης
ένατης Οκτωβρίου 1921, τρία χρόνια μετά τη συντομογραφία: «Τίποτα». Την
αντιγράφω: «Η ουσία του δρόμου στην έρημο. Ένας άνθρωπος που περνάει αυτόν τον
δρόμο σαν λαϊκός ηγέτης του οργανισμού του μ' ένα υπόλοιπο (κάτι παραπάνω
είναι αδιανόητο) συνείδησης αυτού που συμβαίνει».

Και μερικές αράδες πιο κάτω, την ίδια ημερομηνία: «Εκείνος που δεν τα βγάζει
πέρα ζωντανός με τη ζωή, χρειάζεται το ένα του χέρι για να αποδιώχνει λίγο την
απελπισία για τη μοίρα του ­ δεν το καταφέρνει και πολύ καλά ­ με το άλλο όμως
χέρι μπορεί να σημειώνει αυτό που βλέπει κάτω από τα ερείπια, γιατί βλέπει
διαφορετικά και περισσότερα από τους άλλους μια και είναι νεκρός, ενώ ακόμα
ζει, και ταυτόχρονα ο πραγματικά επιζών. Προϋπόθεση γι' αυτό είναι να μη
χρειάζεται και τα δύο του χέρια και ίσως περισσότερα χέρια από όσα έχει για
την πάλη με την απελπισία»*.

* (Φ. Κάφκα, Τα ημερολόγια, μετάφραση Α. Βερυκοκάκη, εκδ. Εξάντας, σ. 417).
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P11</CAT>
<ED>
Κωδικός άρθρου: A16353P111</ED>
<ID>
ID:18783

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P11&aa=1</URL></REF>


Article

<CATEGORY>vin09</CATEGORY>

 <H5>ΕΡΣΗ ΜΑΛΙΚΕΝΖΟΥ
</H5><H5>Δεν μπορείς να πετάξεις ούτε μια λέξη στον Ιονέσκο
</H5><H2>Δεν μάζεψα ματαιοδοξία
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Η Έρση Μαλικένζου, παίζοντας Ιονέσκο στο θέατρο «Μουσούρη», πιστοποιεί και
φέτος τις σπουδαίες δυνατότητές της. «Να κάνουμε συνέντευξη; Δηλαδή, να κάνω
εγώ συνέντευξη;». Με μεγάλη και ειλικρινή έκπληξη με αντιμετώπισε.
</H3><H3>
</H3>«Γεύομαι το θέατρο, αλλά και τα παιδάκια μου είναι σπουδαίο πράγμα», λέει η
Έρση Μαλικένζου

Είναι 38 σχεδόν χρόνια στο θέατρο η Κυρία Έρση Μαλικένζου, έχει παίξει ρόλους
και ρόλους ­ άλλους πολύ σημαντικούς και άλλους μικρούς ­ αλλά έως τώρα έχει
κάνει μία μόνο συνέντευξη ­ όταν έπαιξε την Εκάβη στις «Τρωάδες» του Μιχάλη
Κακογιάννη. Δεν είναι βλέπετε αυτό που λέμε «σταρ». Δεν είναι το πρώτο όνομα
στη μαρκίζα, δεν μπαινοβγαίνει στα κανάλια, δεν υπάρχει στις σελίδες
«κοινωνικού ρεπορτάζ», δεν έχει κάνει γάμους-αστραπή και διαζύγια-σκάνδαλα,
δεν κυκλοφορεί στα σαλόνια και στις κοινωνικές συναναστροφές, δεν έχει κάνει
εξώφυλλα... Είναι ­ απλώς... ­ μια σπουδαία ηθοποιός. Που έχει παίξει από
επιθεώρηση έως αρχαία τραγωδία και από Σαίξπηρ και Μολιέρο έως Γκομπρόβιτς και
Μάτεσι, «κολλώντας» τον κάθε ρόλο πάνω στο πετσί της και στο αίμα της. Είτε
πρόκειται για δράμα είτε για κωμωδία είτε για τραγωδία. Χωρίς αυτό να το
υποστηρίζει με βαρυσήμαντες θεωρίες και απόψεις και χωρίς να το επιδεικνύει με
φανφάρες. Απλά. Έτσι όπως ζει.

Και ζει καλά. Είναι ήρεμη, ισορροπημένη, συμβιώνει εδώ και πολλά χρόνια με τον
εκτός θεάτρου σύζυγό της, κατάφερε να μεγαλώσει τρεις ολόκληρες κόρες, από 17
έως 22 χρόνων σήμερα ­ «είναι σπουδαίο πράγμα τα παιδάκια μου», λέει και
γλυκαίνει ­ και μοιάζει να έχει τη σοφία να καλοδέχεται τις χαρές ­ αλλά και
τις πίκρες της ζωής και να χαίρεται τη δουλειά της ­ όποια κι αν είναι.

Την πρωτοείδα το '79 ­ δύσκολοι καιροί ­ στο θέατρο «Άλφα» να παίζει την
Κατερίνα, στο «Καληνύχτα Μαργαρίτα» του Γεράσιμου Σταύρου ­ πάνω στο διήγημα
του Δημήτρη Χατζή ­ πλάι στον Στέφανο Ληναίο και την Έλλη Φωτίου. Από τότε την
παρακολουθώ σε όλους τους ρόλους που κάνει. Και δεν θαυμάζω μόνο τον τρόπο που
τους υπερασπίζεται και ταυτίζεται μαζί τους, αλλά και το Ήθος που εκπέμπει.

Φέτος είναι εδώ, απέναντί μας, στο θέατρο «Μουσούρη». Παίζει τη Γριά στις
«Καρέκλες» και την Κυρία Σμιθ στη «Φαλακρή τραγουδίστρια» του Ιονέσκο, στην
παράσταση «Ο πάππος μου ήτο Ασιάτης», πλάι στον Γιώργο Μιχαλακόπουλο και τον
Ηλία Λογοθέτη. Και άλλη μια φορά σε οδηγεί, με τρόπο μαγικό, να αφεθείς και να
«χαζέψεις» τον τρόπο που γίνεται ένα με τους ρόλους αυτούς, τους τόσο διαφορετικούς.

Γεννήθηκε και μεγάλωσε στη Θεσσαλονίκη. Οι ρίζες της, όμως, είναι στο Πήλιο.
Από τη Μακρινίτσα η μητέρα της, από τη Δράκεια ο πατέρας της. Τα καλοκαίρια
των παιδικών της χρόνων και της εφηβείας της περίμενε πώς και πώς να τα
περάσει στον Βόλο και στο Πήλιο ­ εκεί ήταν όλοι οι συγγενείς.

Η «φαεινή ιδέα» να κάνει θέατρο της μπήκε καθώς άρχισε να βλέπει παραστάσεις
του Κάρολου Κουν στο Βασιλικό Θέατρο και στο «Θέατρο του Κήπου», όπου
ξεκαλοκαίριαζε τότε το «Θέατρο Τέχνης», με όλο του το ρεπερτόριο. Το '58 πήγε
στη δραματική σχολή του Παγκοσμίου Ιδρύματος Εξυπηρετήσεως Πανεπιστημίου, που
είχε δημιουργηθεί παράλληλα με το Φοιτητικό Θέατρο Θεσσαλονίκης. Αποφοίτησε το
'61 και τον ίδιο χρόνο πάτησε το σανίδι. Στη Θεσσαλονίκη πάντα. Στο θέατρο
«Θυμέλη» του Δημήτρη Χασάναγα, με τον θίασο Βίλμας Κύρου, στην κωμωδία του
Δημήτρη Γιαννουκάκη «Η κυρία έχει νεύρα».

Το '63 «κατέβηκε» στην Αθήνα: στο θέατρο του Εθνικού Κήπου, μετά πλάι στην
Τζένη Καρέζη, έως και επιθεώρηση έκανε ­ στο «Μετροπόλιταν», στην «Αθηναία του
'64» με Σταυρίδη, Γκιωνάκη, Μηλιάδη, αδελφές Καλουτά, Σαπουντζάκη... Το '64 θα
γυρίσει στη Θεσσαλονίκη και θα ενταχθεί στο Κρατικό Θέατρο Βορείου Ελλάδος.
Για τέσσερα χρόνια. Ήταν η εποχή του Σωκράτη Καραντινού. Στην Αθήνα
«κατεβαίνει» οριστικά από το '68.

«Το θέατρο με έκανε πολύ καλύτερη ως άνθρωπο». Περίεργο μου ακούγεται όταν το
λέει. Το θέατρο συνήθως αλλοιώνει τους ανθρώπους..

«Ίσως με έσωσε ο χαρακτήρας μου. Έχω μια τρομερή εξωστρέφεια. Είμαι διαρκώς
στραμμένη "προς τα έξω" και αυτό φαίνεται με βοήθησε να μην αλλοιωθώ. Δεν
μάζεψα ματαιοδοξία και πίκρες».

Μιλούμε για τους σκηνοθέτες. «Τα τελευταία είκοσι χρόνια υπάρχει μια βασιλεία
του σκηνοθέτη. Σου λέει: "Είναι η παράστασή ΜΟΥ, είμαι ο σκηνοθέτης, άρα θα
υποταχτείς και θα κάνεις ό,τι σου πω". Λες, "α, εντάξει, να μη συνεργαστούμε.
Και να ακούω μόνο ό,τι μου λες. Αλλά το θέμα είναι να έχεις να μου πεις...".
Γιατί ο καθένας μας μπορεί να κρεμάσει μια ταμπέλα "σκηνοθέτης", αλλά όλοι δεν
μπορούν να είναι σκηνοθέτες. Όπως όλοι δεν μπορούν να είναι ηθοποιοί. Άρα δεν
αρκεί η "ταμπέλα". Ειλικρινά δεν το καταλαβαίνω αυτό, να αντιμετωπίζεται ο
ηθοποιός σαν να μην έχει μυαλό, σαν να μην μπορεί να σκεφτεί... Τον ηθοποιό
πρέπει να τον αφήσεις να "ανθίσει". Άκουσέ τον...».

Καθόμαστε στο πατάρι του «Ζόναρς». Φοράει ένα μαύρο βελούδινο κασκετάκι και
έχει «ζεσταθεί». Είχε... τρακ ως τώρα!

Τη ρωτώ αν νιώθει πικρία που δεν έγινε «σταρ» και «πρώτο όνομα στην ταμπέλα».

«Δεν θα το έλεγα. Περνώ πολύ καλά στη δουλειά μου. Τη γεύομαι, την
ευχαριστιέμαι. Βέβαια θα ήθελα να έχω παίξει ρόλους που δεν μπορώ να παίξω πια
λόγω ηλικίας. Και θα ήθελα να παίξω ρόλους που μπορεί και να μην παίξω ποτέ.
Αλλά η ζωή έχει "χασούρες"... Εξάλλου, αγαπώ πολύ τη ζωή εκτός θεάτρου...».

Απορώ πάντως, πώς κατάφερε να μεγαλώσει τρία παιδιά χωρίς να αφήσει τη δουλειά της.

«Όταν ήταν μικρά, για έξι χρόνια δεν έκανα θέατρο. Μόνο τηλεόραση. Και τα
έβλεπα πολύ γιατί φρόντιζα να μην μπλέκω πολλές δουλειές μαζί ­ έτσι ή αλλιώς
δεν τα καταφέρνω να δουλεύω τόσο πολύ όσο άλλοι. Δεν είναι τόσο δύσκολο, όμως,
νομίζω, να κάνει κανείς αυτό που έκανα. Αν δεν ασχολείται συνέχεια με τον
εαυτό του...».


«Πρώτη φορά παίζω Ιονέσκο. Και μου αρέσει πολύ. Ειδικά οι "Καρέκλες".
Βυθίζεσαι σ' αυτό το κείμενο. Δεν μπορείς να φανταστείς πού μπορεί να σε
ταξιδέψει. Και η σχέση που έχει με τον λόγο ο Ιονέσκο είναι τρομερή. Χωρίς να
θέλω να κάνω συγκρίσεις, είναι όπως στην αρχαία τραγωδία. Δεν μπορείς να
πετάξεις, να αφήσεις να περάσει ούτε λέξη.

Όχι, δεν είναι κείμενα ξεπερασμένα. Πολλές φορές αισθάνθηκα ότι αυτός ο Γέρος
και αυτή η Γριά στις "Καρέκλες" είναι οι δύο τελευταίοι άνθρωποι που υπάρχουν
στη Γη και ότι, όταν αυτοκτονούν, το παν τελειώνει... Αλλά και σχετικά με το
"Μάθημα" και τη "Φαλακρή τραγουδίστρια", αυτός ο παραλογισμός της λογικής δεν
ισχύει πάντα; Μια ξερή, σκέτη λογική δεν σε βγάζει έξω από την πραγματικότητα
και την αληθινή ζωή;».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16353P121</ED>
<ID>
ID:18784

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P12&aa=1</URL></REF>


Article

<CATEGORY>vin09</CATEGORY>

 <H5>Όταν σμίγουν τα ηπειρώτικα με τον καρσιλαμά
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΔΙΟΝΥΣΗΣ ΤΣΑΚΝΗΣ: «Χωρικά ύδατα». Στίχοι: Μάνος Ελευθερίου. Τραγούδι: Ελένη
Τσαλιγοπούλου, Κώστας Μακεδόνας, Νατάσα Μακρυνικόλα («ΑΚΤΗ»).

Όταν ένας δημιουργός έχει σωστές βάσεις και μουσικές εμπειρίες, τότε μπορεί να
προχωρήσει σε παράτολμες καινοτομίες, όπως συμβαίνει με τον κύκλο «Χωρικά
ύδατα», που ακούγεται στην προβολή από την ΕΡΤ1, της ομώνυμης τηλεοπτικής
σειράς. Στον Διονύση Τσακνή θα πρέπει να αναγνωριστεί η επιτυχία της
καινούργιας αυτής μουσικής εργασίας, αφού κατορθώνει να δέσει διαφορετικά
μουσικά στοιχεία και ακούσματα. Κάπου συνυπάρχουν ελαφρές μελωδίες με δημοτικά
και ρεμπέτικα. Και το σημαντικό είναι ότι αυτά δεν είναι ξεκομμένα μεταξύ
τους. Έχουν ενιαία μελωδική γραμμή. Οι εμπνεύσεις του Τσακνή φαίνεται ότι
έρχονται περισσότερο από τους στίχους του Ελευθερίου και λιγότερο από τις
εικόνες της τηλεοπτικής σειράς. Είναι γνωστές οι ευαισθησίες και η
ευρηματικότητα του Μάνου Ελευθερίου, ο οποίος σε αυτόν τον δίσκο μπαίνει πιο
ουσιαστικά στο κλίμα της εποχής του 2000 και οι στίχοι του ανταποκρίνονται
(όπως πάντα, με σοβαρότητα και ποιότητα) στις απαιτήσεις της τηλεοπτικής αυτής
δημιουργίας. Εκείνο που μένει πάντως από τα «Χωρικά ύδατα», είναι η μουσική
που έχει συνθέσει ο Τσακνής. Εντυπωσιάζουν τα τρία ορχηστρικά ο «Καρσιλαμάς»,
η «Αφήγηση» και η «Ηπειρώτικη ανάμνηση». Είναι ίσως οι καλύτερες πλευρές, τα
ωραιότερα κομμάτια του δίσκου. Και τα υπόλοιπα ορχηστρικά που έχουν
διασκευαστεί (στο ίδιο στυλ με τα προηγούμενα) συμπληρώνουν την προσπάθεια της
καλής δουλειάς. Για τα πέντε τραγούδια που προηγούνται, δεν μπαίνει ζήτημα.
Τσαλιγοπούλου και Μακεδόνας με τις ερμηνείες τους (μαζί και η Νατάσα
Μακρυνικόλα) μάς γαληνεύουν στα νερά της ήρεμης μουσικής. Η ενορχήστρωση (πολύ
σωστή) είναι αποτέλεσμα της άποψης του Τσακνή για τη συλλογική δουλειά.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P12</CAT>
<ED>
Κωδικός άρθρου: A16353P122</ED>
<ID>
ID:18826

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P12&aa=2</URL></REF>


Article

<CATEGORY>vin09</CATEGORY>

 <H5>ΕΠΑΝΕΚΔΙΔΟΝΤΑΙ ΤΑ ΑΥΤΟΓΡΑΦΑ ΤΟΥ ΠΟΙΗΤΗ ΜΕ ΑΝΑΘΕΩΡΗΜΕΝΗ ΜΕΤΑΓΡΑΦΗ
</H5><H5></H5><H2>Βουτιά στα μυστικά του Σολωμού
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Γελιο σκλιρό στο τουρκίκο στρατοπεδο γρίκιετε/ Γελιο σκλιρό το τουρκικο
στρατεβμα σινεπερνί/ Γελιο σφοδρο το τουρκικο στρατεβμα σινεπερνι. Και οι
τρεις αυτές εκδοχές για έναν στίχο υπάρχουν σε ένα χαρακτηριστικό από τα
χειρόγραφα του Σολωμού για τους «Ελεύθερους Πολιορκημένους». «ΤΑ ΝΕΑ» το
παρουσιάζουν εδώ στη χειρόγραφη μορφή τους και αντιστικτικά στην τυπογραφική
μεταγραφή τους όπως έγινε το 1964 από τον Λίνο Πολίτη

Μπαίνει στο σπίτι κρατώντας παραμάσχαλα ένα μεγάλο (25Χ35) κουτί. Βγάζει από
μέσα δύο φυλλάδια ­ το ένα με φωτογραφίες χειρογράφων, το άλλο με την
τυπογραφική μεταγραφή τους ­ τα ανοίγει στις ίδιες αντίστοιχα σελίδες, απλώνει
τα τεράστια δισέλιδα στο πάτωμα του καθιστικού και... ρίχνεται σε ένα παιχνίδι
γνωριμίας με τον Διονύσιο Σολωμό. Περνώντας από εδώ, εκεί και από εκεί, εδώ
βυθίζεται σιγά σιγά στον κόσμο του ποιητή και στα μυστικά του. Αποκρυπτογραφεί
τη σκέψη του, ανακαλύπτει τον προβληματισμό του, βρίσκει τις λέξεις που τον
τυραννούσαν, διαβάζει στα περιθώρια τα αυτοσχόλιά του για τους στίχους που
έγραφε (κάπου ο ποιητής σημειώνει φαρδιά πλατιά: «σκατά») αλλά και την ιταλική
εκδοχή διάσημων στίχων. Και ταυτόχρονα γνωρίζει την ιδιότυπη ορθογραφία και τη
φωνητική γραφή του Σολωμού (π.χ. λαλί πουλί περνι σπιρί) συναντά τα ιδιαίτερα
ψηφία που χρησιμοποιούσε (το ιώτα με την τελεία, το κάπα με το σκουληκάκι κάτω
δεξιά κ.ά.), εντοπίζει τα γραφικά λάθη του (έγραφε στ αντί τσ, παρέλειπε συχνά
το τελικό -ν ή το -ς)... Και πάνω απ' όλα ΒΛΕΠΕΙ να πάλλεται μπροστά στα μάτια
του, η εξαντλητική διαδικασία της ποιητικής δημιουργίας: Η αναζήτηση της
τέλειας έκφρασης. Ο φανταστικός αυτός αναγνώστης που παίζει αυτό το
συναρπαστικό πνευματικό παιχνίδι, μπορείτε σε λίγες εβδομάδες να είστε εσείς.

Διότι για πρώτη φορά θα κυκλοφορήσουν στο εμπόριο, για ειδικούς και μη, τα
«Αυτόγραφα του Διονύσιου Σολωμού», δηλαδή τα χειρόγραφά του, παράλληλα με την
πανομοιότυπη τυπογραφική μεταγραφή τους, η οποία θα αποδίδει όσο το δυνατόν
πιστότερα τους στίχους αλλά και τα κενά, τις διαγραφές, τις προσθήκες, τα
ιταλικά σχεδιάσματα, τις σημειώσεις ή τους στοχασμούς του πρωτοτύπου.

Πρόκειται για ένα μεγαλόπνοο έργο που θα ολοκληρωθεί το 2001 και που
πραγματοποιείται με τη συνεργασία του Εθνικού Κέντρου Βιβλίου (που αναλαμβάνει
την έκδοση και τη χρηματοδότησή της), του Μορφωτικού Ιδρύματος της Εθνικής
Τράπεζας (που χρηματοδότησε το μεγαλύτερο μέρος της φιλολογικής έρευνας) και
του Αριστοτέλειου Πανεπιστημίου Θεσσαλονίκης (που είχε κάνει το 1964 την πρώτη
έκδοση των «Αυτογράφων» με τη φιλολογική επιμέλεια του Λίνου Πολίτη).
Επιστημονική και φιλολογική υπεύθυνη της σημερινής αναθεωρημένης έκδοσης των
«Αυτογράφων», είναι η Κατερίνα Τικτοπούλου. Όλα ξεκίνησαν πριν από μια
δεκαετία, όταν ο Γ.Π. Σαββίδης, μέλος τότε του Δ.Σ. του ΜΙΕΤ, είχε την ιδέα
για μια αναθεώρηση της έκδοσης του Λίνου Πολίτη (που είχε άλλωστε εντοπίσει κι
αυτός σφάλματα ή λανθασμένες αναγνώσεις στη μεταγραφή των «Αυτογράφων»). Έτσι
ξεκίνησαν τη σχετική έρευνα με τη φιλόλογο Ελένη Τσαντσάνογλου. Οι δύο
πρωτεργάτες αποδήμησαν, η έρευνα συνεχίστηκε με αργούς ρυθμούς ώσπου το
ενδιαφέρον της Πολιτείας ­ διά του Ευάγγελου Βενιζέλου και του Εθνικού Κέντρου
Βιβλίου ­ έδωσε νέα ώθηση σ' αυτό το έργο υποδομής. Οι διαφορές σε σχέση με
την έκδοση του 1964 είναι πάντως αρκετές. Όχι μόνο αποδίδεται πιστότερα ο
Σολωμός εφόσον διορθώνονται τα όποια λάθη ανάγνωσης των περίπλοκων χειρογράφων
του, αλλά και «ανοίγει» ο ποιητής στο ευρύτερο κοινό. Διότι η έκδοση του
Πολίτη σε δύο τόμους ­ που σήμερα πωλούνται σε παλαιοβιβλιοπωλεία έναντι
300.000 δρχ. ­ ήταν πανεπιστημιακή, διετίθετο μόνο στο ΑΠΘ και εκ των
πραγμάτων απευθυνόταν σε ειδικούς. Τώρα τα «Αυτόγραφα» θα εκδοθούν σε 15
ενότητες, αντίστοιχες με τα ίδια τα τετράδια ή τα λυτά φύλλα του Σολωμού και
κάθε ενότητα θα βγει στο εμπόριο και θα προσφέρεται σε ένα ντοσιέ με τη
φωτογραφική αναπαραγωγή των χειρογράφων και τη μεταγραφή τους, σε δύο χωριστά
φυλλάδια. Πρώτο έργο που θα κυκλοφορήσει, πριν το Πάσχα, είναι η «Γυναίκα της
Ζάκυθος» σε μεταγραφή της Ελένης Τσαντσάνογλου.

Τα χειρόγραφα του Διονύσιου Σολωμού φυλάσσονται στην Τεκτονική Στοά της
Ζακύνθου, στη βιβλιοθήκη της Ακαδημίας Αθηνών και στην Εθνική Βιβλιοθήκη. Ο
Σολωμός δεν είχε εκδώσει παρά ελάχιστα έργα του όσο ζούσε και έτσι τα
χειρόγραφα αυτά που διασώθηκαν από σεισμούς και καταποντισμούς (κυριολεκτικά)
αποτελούσαν εδώ και 200 χρόνια τη μοναδική βάση για τη γνωριμία μας με το
ποιητικό του έργο. Μια βάση ­ σπαζοκεφαλιά όμως, αφού ο Σολωμός έγραφε και
ξανάγραφε τους στίχους του χωρίς να καταλήγει ­ τουλάχιστον στα μεγάλα έργα
της ώριμης περιόδου του ­ σε μια οριστική, τελειωτική μορφή του ποιήματος. 
Όταν, λοιπόν, ο Λίνος Πολίτης, έπειτα από προτροπή του μεγάλου αρχαιολόγου
Χρήστου Καρούζου, αποφάσισε να προχωρήσει στη μεταγραφή των αυτογράφων χωρίς
καμιά αλλοίωση, κατάταξη, ερμηνεία ή άλλη παρέμβαση, είχε μπροστά του έναν
άθλο. Άθλο όχι μόνον φιλολογικό, αλλά και τυπογραφικό. Μέχρι και ο ζωγράφος
Σπύρος Βασιλείου επιστρατεύθηκε για να σχεδιάσει σαν τυπογραφικά στοιχεία τα
ιδιότυπα γράμματα που χρησιμοποιούσε ο Σολωμός. Ο Λίνος Πολίτης ξεκίνησε τη
μεταγραφή το 1948, προχώρησε συστηματικότερα μετά το 1954 και μπήκε στην
τελική ευθεία το 1957. Τα «Αυτόγραφα» (όπου δεν περιλαμβάνονται οι επιστολές
του ποιητή ή τα έργα που μας παραδόθηκαν από αντίγραφα) κυκλοφορούν το 1964
και κάνουν μια τομή στη γνωριμία του ελληνικού κοινού ­ κυρίως των ειδικών ­
με τον Σολωμό. 
Με την καινούργια αναθεωρημένη έκδοσή τους (που διευκολύνεται χάρη στη
φωτοσύνθεση) τα «Αυτόγραφα του Σολωμού» θα γίνουν τώρα η βάση για μια ευρύτερη
επικοινωνία και του απλού ακόμα αναγνώστη με τη βάσανο αλλά και τη μεγαλοσύνη
του Σολωμού.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16353P131</ED>
<ID>
ID:18785

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P13&aa=1</URL></REF>


Article

<CATEGORY>vin09</CATEGORY>

 <H2>Ετοιμάζονταν για μπίζνες με κυκλαδικά ειδώλια
</H2>
Γερές μπίζνες με μαρμάρινα κυκλαδικά ειδώλια του 3.000 π.Χ. και κοκαΐνη έκαναν
ένας επιχειρηματίας ιδιοκτήτης πάρκινγκ και ο προμηθευτής του.

Πρόκειται για τον 30χρονο επιχειρηματία Γιώργο Δ. Καραγιάννη και τον Γιάννη
Παντελάκη, 33 χρόνων. Και οι δύο συνελήφθησαν στο πάρκινγκ του Καραγιάννη,
στον Νέο Κόσμο, και σε έρευνα που έγινε βρέθηκαν και κατασχέθηκαν 500
γραμμάρια κοκαΐνης. Ακολούθησε έρευνα στο σπίτι του Παντελάκη, όπου βρέθηκαν
και κατασχέθηκαν τα οκτώ μαρμάρινα κυκλαδικά ειδώλια διαφόρων τύπων,
ανεκτίμητης αρχαιολογικής άξιας, σύμφωνα με τους αρμόδιους αρχαιολόγους που τα εξέτασαν.

Οι συλληφθέντες με τη δικογραφία που σχηματίσθηκε εις βάρος τους θα οδηγηθούν
στον εισαγγελέα.

Αρχαία των κλασικών χρόνων βρέθηκαν και σε έρευνα που έγινε στο σπίτι τού
50χρονου ξυλουργού Γιώργου Θ. Ευσταθίου, στη Νεμέα Κορινθίας.

Ειδικότερα βρέθηκαν και κατασχέθηκαν, μία κορινθιακή οινοχόη, μία αιχμή
βέλους, ένα χάλκινο δαχτυλίδι, ένα μολύβι από σύνδεσμο, όλα των κλασικών
χρόνων. 
Στο σπίτι του ξυλουργού βρέθηκαν ακόμα και 176 χάλκινα νομίσματα των αρχαίων
ελληνικών, ρωμαϊκών και βυζαντινών χρόνων, τέσσερις ψηφίδες από ψηφιδωτό, μια
πέτρα των ελληνιστικων χρόνων και 13 ασημένια νομίσματα της οθωμανικής περιόδου.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P13</CAT>
<ED>
Κωδικός άρθρου: A16353P132</ED>
<ID>
ID:18827

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P13&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ένας Αμερικανός φίλος.
6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ. / Μουλάν. Σάβ.-Κυρ.: 5.00 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. Παρ.-Σάβ.: και 3.30
6.00-8.30-11.00-01.00 μ.μ. Κυρ.: και 2.30 5.50-8.20-10.50 μ.μ. 
ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Αλεξίσφαιροι
ντετέκτιβς. Παρ.-Σάβ.: 4.40-6.40-8.40-10.40 μ.μ. Κυρ.: 4.30-6.30-8.30-10.30
μ.μ. / Μαθήματα αμερικανικής Ιστορίας. Παρ.-Σάβ. μεταμεσονύκτια ώρα 00.45 π.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
Παρ.-Σάβ.: 3.10-5.40-8.10-10.40-01.00 μ.μ. Κυρ.: 3.00-5.00-8.00-10.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών. Παρ.-Σάβ.:
4.00-6.10-8.10-10.20 μ.μ. Κυρ.: 3.50-6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show. Παρ.-Σάβ.:
6.30-8.40-10.50 μ.μ. Κυρ.: 6.20-8.30-10.40 μ.μ. / Ο πρίγκιπας της Αιγύπτου.
Παρ.-Κυρ.: 4.30 μ.μ. μεταγλ.

ΑΘΗΝΑΙΟΝ CINEPOLIS PHILIPS 4. Αλεξίσφαιροι ντετέκτιβς. Παρ.-Σάβ.:
6.40-8.50-11.00 μ.μ. Κυρ.: 6.30-8.40-10.50 μ.μ. / Οι Άθλιοι. Παρ.-Κυρ.: 4.00 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Studio 54. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ.: 4.45 μ.μ. μεταγλ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Σάβ.-Κυρ.: 5.00 μ.μ. μεταγλ.

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.15-8.15-10.15 μ.μ. / Ο πρίγκιπας της Αιγύπτου. Σάβ.-Κυρ.: 4.15 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ. / Μουλάν. Σάβ.-Κυρ.: 4.00 μ.μ. μεταγλ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Πολιορκία. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Θα σε βρω στον Παράδεισο. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θα σε
βρω στον Παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo).
Πυροτεχνήματα. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον Παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυροτεχνήματα. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η τελευταία
νύχτα του κόσμου. 6.30-8.30-10.30 μ.μ. / Μουλάν. Σάβ.-Κυρ.: 4.30 μ.μ. μεταγλ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Dr Dolittle
­ Ο γιατρός τρελάθηκε. 6.20-8.20-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Η πολιορκία. 6.10-8.35-11.00 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβς. 6.50-8.50-10.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 4 (Dolby DTS). Έχετε μήνυμα στον υπολογιστή σας.
6.00-8.25-10.45 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η διακριτική γοητεία των αρσενικών. 7.00-9.00-11.00 μ.μ. / Μουλάν. Κυρ.:
5.15 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. Παρ.-Σάβ.: 12.45-15.30-18.15-20.50-23.40-02.15. Κυρ.: 12.15-15.00-17.30-20.15-22.50-01.30.

VILLAGE CENTRE Αίθουσα 2. Snake eyes Παρ.-Σάβ.:
12.00-14.15-16.30-18.45-21.00-23.15-01.45. Κυρ.: 11.30-13.45-16.15-18.30-20.40-22.45.01-15.

VILLAGE CENTRE Αίθουσα 3. Ζωντανή μετάδοση: The Truman show. Παρ.-Σάβ.:
12.15-14.30-16.45-19.00-21.15-23.30-01.50. Κυρ.-Πέμ.: 11.00-13.30-16.00-18.45-21.00-23.15-01.30.

VILLAGE CENTRE Αίθουσα 4. Θα σε βρω στον Παράδεισο. Παρ.-Σάβ.:
18.00-20.30-23.00-01.30. Κυρ.: 16.30-19.30-22.00-00.30. / Ο πρίγκιπας της
Αιγύπτου. Παρ.-Σάβ.: 11.00-13.30-15.45. Κυρ.: 11.45-14.15 μεταγλ.

VILLAGE CENTRE Αίθουσα 5. Halloween ­ 20 χρόνια μετά. Παρ.-Σάβ.:
18.20-22.45. Κυρ.: 15.15-19.45-00.15. / Κύματα αγάπης. Παρ.-Σάβ.: 16.00-20.15.
Κυρ.: 12.45-17.15-21.45. / Μαθήματα αμερικανικής Ιστορίας. Παρ.-Σάβ.: 00.45.

VILLAGE CENTRE Αίθουσα 6. Η διακριτική γοητεία των αρσενικών.
17.45-20.00-22.15-00.30. / Μουλάν. Κάθε μέρα 11.15-13.15-15.30.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε. Παρ.-Σάβ.:
16.15-18.40-20.45-22.40-01.00. Κυρ.: 16.00-18.00-20.20-22.30-00.45. / Το
μαγικό σπαθί: Αναζητώντας το Κάμελοτ. Κάθε μέρα ώρα 11.45-14.00.

VILLAGE CENTRE Αίθουσα 8. Studio 54. Παρ.-Σάβ.:
13.00-15.15-17.30-19.45-22.00-00.15-02.30. Κυρ.: 12.30-14.45-17.00-19.15-21.30-23.45-02.00.

VILLAGE CENTRE Αίθουσα 9. Η πολιορκία. Παρ.-Σάβ.:
13.45-16.30-19.15-21.30-00.00-02.30. Κυρ.: 13.00-15.45-18.15-20.45-23.00-01.45.

VILLAGE CENTRE Αίθουσα 10. Αλεξίσφαιροι ντετέκτιβς. Παρ.-Σάβ.:
12.30-15.00-17.15-19.30-21.45-23.50-02.00. Κυρ.: 12.00-14.30-16.45-19.00-21.15-23.30-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ.: 5.00 μ.μ.
Κυρ.: 11.30 π.μ. μεταγλ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Συμφωνία χαρακτήρων. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Συμφωνία χαρακτήρων. 6.00-8.20-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ.: 4.45 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Οικογενειακή γιορτή. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Studio 54.
6.10-8.20-10.30 μ.μ. Σάβ. μεταμεσονύχτια ώρα 01.00 π.μ.: Studio 54.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Studio 54
6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
7.00-9.00-11.00 μ.μ. / Ο πρίγκιπας της Αιγύπτου. Κάθε μέρα ώρα 5.00 μ.μ.
Σάβ.-Κυρ.: 3.20 μ.μ. / Έχετε μήνυμα στον υπολογιστή σας. Σάβ. μεταμεσονύκτια
ώρα 00.40 π.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.30-10.40 μ.μ. Σάβ. μεταμεσονύκτια ώρα 00.30 π.μ. / Το μαγικό σπαθί:
Αναζητώντας το Κάμελοτ. Κάθε μέρα ώρα 5.00 μ.μ. Σάβ.-Κυρ.: 3.20 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.
Σάβ.-Κυρ.: 4.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Studio 54.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.30-8.30-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ. / Μουλάν. Σάβ.-Κυρ.: 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 6.20-8.20-10.20 μ.μ. / Μουλάν. Σάβ.-Κυρ.:
4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Studio 54.
6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.50-11.10 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ. / Μουλάν. Παρ.-Κυρ.: 5.20 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ.:
11.30 π.μ. - 4.00 μ.μ. μεταγλ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Snake eyes.
6.30-8.30-10.30 μ.μ. / Μουλάν. Σάβ.-Κυρ.: 4.40 μ.μ. μεταγλ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30. / Το μαγικό σπαθί:
Αναζητώντας το Κάμελοτ. Κυρ.: 4.00 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ. / Μουλάν. Κυρ.: 4.20 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ. Παρ.-Κυρ.: 4.15 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ.:
4.00 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Η πολιορκία. 5.30-7.50-10.10 μ.μ. / Μουλάν. Σάβ.-Κυρ.: 4.00 μ.μ. μεταγλ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η ζωή είναι ωραία. 9.00 μ.μ.
Σάβ.-Κυρ.: 7.00 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Dr
Dolittle ­ Ο γιατρός τρελάθηκε. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Αλεξίσφαιροι
ντετέκτιβς. 6.00-8.15-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Απρόσμενος έρωτας.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Μουλάν.
6.15-8.00 μ.μ. μεταγλ. 10.15 μ.μ. με υπότιτλους.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Η διακριτική γοητεία των
αρσενικών. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Snake eyes. 5.30-7.30-9.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Η πολιορκία. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο ψίθυρος των Αγγέλων.
6.30-8.30 μ.μ. / Kundun. Κάθε μέρα ώρα 10.40 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μαφία. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Μαύρη γάτα, άσπρος
γάτος. 8.00-10.30 μ.μ. / Spawn ­ Σκοτεινός εκδικητής. Κάθε μέρα ώρα 6.00 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. / Ο πρίγκιπας της Αιγύπτου.
Παρ.-Κυρ.: 4.00 μ.μ. μεταγλ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Αλεξίσφαιροι ντετέκτιβς. 7.00-9.00-11.00 μ.μ. Σάβ.-Κυρ.:
5.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Το όνομά μου είναι Τζο. 8.00-10.00 μ.μ. Κυρ.: 6.00-8.00-10.00 μ.μ.
/ Μουλάν. Σάβ.: 11.00-4.00-6.00 μ.μ. Κυρ.: 11.00-2.00-4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ. / Μουλάν. Σάβ.-Κυρ.: 4.20 μ.μ. μεταγλ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16353P141</ED>
<ID>
ID:18800

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΠΥΡΟΤΕΧΝΗΜΑΤΑ»: Ακραία αλληγορία πάνω στην αγάπη, τη βία, τον θάνατο, με
ήρωες του «υποκόσμου». Του Τακέσι Κιτόνο. Χρυσό Λιοντάρι στο Φεστιβάλ Βενετίας
το '97. (Agora, Άττικα 2, Όπερα 1).

Ο Στέλιος Καλαθάς και η Θεοδώρα Τζήμου στη «Συμφωνία χαρακτήρων» της Λουκίας Ρικάκη

«ΣΥΜΦΩΝΙΑ ΧΑΡΑΚΤΗΡΩΝ»: Αναζητώντας έναν έρωτα «για πάντα» στη σημερινή
Ελλάδα. Της Λουκίας Ρικάκη, με τους Κωνστατίνο Κωνσταντόπουλο, Κατερίνα
Λυπηρίδου, Κώστα Κακαβά, Στέλιο Καλαθά. (Δαναός 1, Έμπασσυ).

«ΕΧΕΤΕ ΜΗΝΥΜΑ ΣΤΟΝ ΥΠΟΛΟΓΙΣΤΗ ΣΑΣ»: Δύο αντίπαλοι επαγγελματικά ­ Τομ
Χανκς, Μεγκ Ράιαν ­ ερωτεύονται τυχαία ο ένας τον άλλο μέσω... κυβερνοχώρου.
Κομεντί της Νόρα Έφρον. (Αθηνά, Αθήναιον, Αθήναιον Cinepolis 1, Αμπεσέ,
Άτταλος, Αττικόν, Cine City 4, Village Centre 1, Ίλιον, Κηφισιά 3, Μαργαρίτα
1, Παλάς, Τιτάνια, Τρία Αστέρια, Φάληρο 2, Φοίβος, Σινεάκ).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).

«Η ΠΟΛΙΟΡΚΙΑ»: Πολιτικό θρίλερ με μια ομάδα τρομοκρατών που...
βομβαρδίζει τη Νέα Υόρκη. Του Έντουαρντ Ζούικ, με τους Μπρους Γουίλις, Ανέτ
Μπένινγκ, Ντένζελ Γουάσινγκτον. [Απόλλων, Μαρούσι 1, Ράδιο Σίτυ, Τροπικάλ,
Ατλαντίς, Cine City 1, Village Centre 9, Γλυφάδα, Κορονέτ, Νιρβάνα, Φάληρο 1,
Μάγια, Αττικόν (Πειρ.)].

«STUDIO 54»: Δεκαετία του '70 και ξέφρενοι ντίσκο ρυθμοί στη Νέα Υόρκη.
Και ένας νεαρός προσπαθεί να βρει την τύχη του. Του Μαρκ Κρίστοφερ. Με τους
Ράιαν Φίλιπ, Σάλμα Χάγιεκ, Λορίν Χάτον. (Αίγλη, Village Centre 8, Ιντεάλ,
Ιντεάλ Μαρούσι, Μαργαρίτα 2, Μπροντγουαίη).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. (Αελλώ,
Αθήναιον, Cinepolis 3, Άνεσις, Άνταμς 1, Άστυ, Cine City 3, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον
πανικό για την καταστροφή του κόσμου, όλοι προσπαθούν να ζήσουν όσο γίνεται
καλύτερα την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ
Καννών ­ με επιτούτου ψυχρή ματιά στο «τέλος». (Αρτ Στούντιο, Αστέρια, Έλλη).
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P14</CAT>
<ED>
Κωδικός άρθρου: A16353P142</ED>
<ID>
ID:18840

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P14&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). «Οι υδροχόοι»
του Λ. Κλέμπεργκ Ευταξόπουλος, Καραμπέτσης.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Bad actors» των Α.
Χίρχε - Κ. Κρουμπάϊν Δραγούμη, Καραζήσης.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

Η Μαρία Ξενουδάκη στο έργο του Πέτερ Χάντκε «Βρίζοντας το κοινό» (στο
Αντιθέατρο, Μοσχονησίων 36)

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). «Βαθιά, γαλάζια θάλασσα» του Τ. Ράτιγκαν Φωτιάδης
(σκηνοθ.), Κακανάς.

ΑΤΤΙΣ (Λεωνίδου 7, Μεταξουργείο ~ 52.26.260). «Το χρήμα» (Μπρεχτ) του Θ.
Τερζόπουλου Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Καβαλερία ρουστικάνα» του Π.
Μασκάνι ­ «Η μάσκα του κόκκινου» του Δ. Μαραγκόπουλου (Τετ., Παρ.) Συναυλία
«Οι μάσκες του Απόλλωνα» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). Αργεί.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Συμφωνική Ορχήστρα της Βιέννης: α' συναυλία (Παρ.) ­
β' συναυλία (Σάβ.). Αίθουσα Δημήτρη Μητρόπουλου. Χορός στο Μέγαρο
Μουσικής ­ Έλληνες Δημιουργοί. Ομάδα Χορού «Λάθος Κίνηση» Κ. Μίχου: «Η Τρίσα
δεν έφυγε από το σπίτι» του Κ. Μίχου (Δευτ.) Χορός στο Μέγαρο Μουσικής ­
Έλληνες Δημιουργοί. Χοροθέατρο «Ήρος Άγγελος» του Π. Γάλλια: «Εν πλω. Ένα
υπερρεαλιστικό ταξίδι» του Π. Γάλλια (Σάβ., Κυρ.). Αίθουσα Συνεδριακού 1.
Γρηγόριος Στάθης: διάλεξη «Ελληνική σημειογραφία της ψαλτικής τέχνης στη
βυζαντινή και νεώτερη ελληνική μελοποιία. Μέρος Α': Γένεση (Δευτ.). Φουαγιέ
ισογείου. Τετάρτη απόγευμα στο Μέγαρο. «Ανήσυχοι θεατρίνοι»: «Σίλβιο
ιναμοράτο» (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Διδώ και Αινείας»
της Α. Λύρα Χορευτική Ομάδα «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης

ΓΙΑ ΠΑΙΔΙΑ

ΑΘΗΝΑ (Δεριγνύ 10 - Πατησίων, ~ 82.37.330, 82.38.698). «Σχολείο για κλόουν»
του Φρ. Κ. Βέχτερ Γ. Χριστοδούλου.

ΑΘΗΝΑ (Αβύδου 93, Άνω Ιλίσια, ~ 77.92.568). Αργεί

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Ο χρουσαϊτός Άτυς και
η βασιλοπούλα Ροδογάλη» του Τ. Ράτζου Ανωγιάτη, Παγιατάκη.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). Εναλλάξ: «Ο
Τοσοδούλης μικρός ήρωας και η Ασημένια» της Μ. Γουμενοπούλου ­ «Η
Κοκκινοσκουφίτσα και ο λύκος τρελογιατρός» του Γ. Γεωργέλλη Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Ο αρχοντοχωριάτης» (Μολιέρος) του Γ.
Καλατζόπουλου Καλατζόπουλος.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ροβινσών Κρούσος»
(Ντεφόε) του Γ. Μεσσάλα Μεσσάλας.

ΑΤΤΙΚΟ (Φωκαίας 4 ­ Αριστοτέλους, πλατεία Βικτωρίας, ~ 82.21.111, 86.74.355).
Εναλλάξ: «Υπηρέτης δύο αφεντάδων» (Γκολντόνι) της Τ. Ζαχαριουδάκη ­ «Ιπτάμενη
παρέα» της Σ. Αλατά Ζαχαριουδάκη.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι, ~ 42.96.414). Πρώτη
Σκηνή. «Η Κοκκινοσκουφίτσα και ο ροζ Πάνθηρας» της Μ. Αναιρούση -
Κουρτζίδου Αναιρούση - Κουρτζίδου. Δεύτερη Σκηνή. «Πινόκιο» του
Β. Αθανασάκη Μαριονέτες Αθανασάκη.

ΑΥΛΩΝΙΤΗ (Βουκουρεστίου 1, ~ 33.13.321). «Η ιστορία της Κοκκινοσκουφίτσας» του
Γ. Κόκκινου Γ. Κόκκινος.

ΒΡΕΤΑΝΙΑ (Πανεπιστημίου 7, ~ 32.21.579). «Επιθεωρητής Τούτου: υπόθεση μαγικό
ραβδί» του Π. Γρυπάρη Σταματίου.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Πινόκιο» (Κολόντι) του Τ.
Γεωργέλη Μολυβιάτης.

ΔΕΣΥΛΛΑ (Ησαΐα Σαλώνων 4, πλατεία Γκύζη, ~ 64.30.739, 64.66.788). Καραγκιόζης Δανέλλης.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Η Αλίκη στη χώρα
των θαυμάτων» (Κάρολ) του Δ. Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). Εναλλάξ:
«Το δάκρυ του φεγγαριού» του Ν. Ξανθούλη - «Μαέστρος Κονμπραβούρα» του Γ.
Δροσίτη Εθνική Λυρική Σκηνή. «Τα καινούργια ρούχα του βασιλιά»
(Άντερσεν) του Γ. Καλατζόπουλου Τσικής.

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920). «Οι ιππότες της τηγανιτής πατάτας» του Ε. Τριβιζά Θεατρική
Ομάδα Δήμου Ταύρου.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). «Μια
φορά... χωρίς καιρό» του Β. Βασιλάκη Β. Βασιλάκης (κουκλοθέατρο).

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881). «Η αγάπη και
τα τρία πορτοκάλια» (Γκότζι) της Β. Σελούρου - Τροβά Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ανδρομέδα» της
Μ. Κυριάκη Τζ. Φωτίου.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Ο Αρλεκίνος»
(Μολιέρος) του Ν. Παροίκου Παροίκος.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Ένα δέντρο που το λένε Νικόλα»
των Δ. Ποταμίτη - Γ. Πιτσούνη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Το παραμύθι της ανέμης»
του Β. Ρώτα Παπασπύρος.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Η Κατερίνα και ο αόρατος» (Λοΐζου) του Λ. Κουρετζή Κουρετζής.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286). «Η χώρα
της κοκκοφοινικιάς» του Γρ. Παπαδογιάννη Αντ. Αντωνίου.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). Εναλλάξ: «Μικρά
θαλασσοπούλια» της Βαζικιάδου Βοζικιάδου. «Η βασίλισσα του χιονιού»
(Άντερσεν) της Ε. Βοζικιάδου Βοζικιάδου.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Το
μαγικό φίλτρο» (Έντε) του Γ. Οικονομίδη Δαφνής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Ο πρίγκιπας της γομολάστιχας» της Υβ. Μεταξάκη Λ. Τσάγκας.

ΜΙΝΩΑ (Πατησίων 91, ~ 82.10.048, 82.32.578). «Το φάντασμα του Κάντερβιλ»
(Ουάιλντ) της Μ. Σακκά Λιοντής.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Η
πεντάμορφη και το τέρας» του Γ. Λιούμπη Λιούμπης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489). «Ο
Τζιτζιρής» του Γ. Αρμένη Γ. Αρμένης.

ΝΕΟ ΡΙΑΛΤΟ (Κυψέλης 54, Αγίου Μελετίου, ~ 88.27.000, 82.18.973). «Πίτερ Παν»
(Μπάρι) της Ν. Νικολάου «Θίασος '81».

ΠΑΛΑΙΟΘΟΔΩΡΟΥ (Αργολίδος 92 ­ Δουκίσσης Πλακεντίας, Αμπελόκηποι, ~ 64.35.153,
74.89.811). Καραγκιόζης Παλαιοθόδωρος.

ΠΕΙΡΑΙΩΣ 131 (Πειραιώς 131, ~ 34.50.922). «Όνειρο καλοκαιριάτικης νύχτας»
(Σαίξπηρ) της Κ. Ιγερινού Μπενέκου. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «Ιλιάδα» (Όμηρος)
του Α. Παυλίδη Παυλίδης.

ΠΟΡΤΑ (Μεσογείων 59, ~ 77.11.333, 77.80.518). «Μια ιστορία με ιστορίες» του
Τζ. Ροντάρι Ξ. Καλογεροπούλου.

ΡΟΕΣ (Ιάκου 14-16, Γκάζι, ~ 34.79.426, 34.72.664). «Η βουή του μύθου» της Σ.
Σπυράτου Χοροθέατρο «Ροές».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Με το νι και με το σίγμα»
του Ε. Τριβιζά Πρωτοψάλτη.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Η τρικυμία» (Σαίξπηρ) του
Ν. Καμτσή Καμτσής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16353P151</ED>
<ID>
ID:18801

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P15&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Το όνομα δύο Βυζαντινών αυτοκρατόρων. 2. Επηρεάζεται από τις
μετεωρολογικές συνθήκες. 3. Συγγραφέας του μυθιστορήματος «Ο εραστής
της λαίδης Τσάτερλι». ­ Γαλλικό σύμφωνο. 4. Έχει και υποθετική έννοια.
­ Σύμβολο αριθμητικής πράξης. 5. Γαλλική τουριστική πόλη στη γλώσσα της
(αντίστρ.). ­ Ξενικός χαρακτηρισμός ποδοσφαιριστή (αντίστρ.). 6. Δεν
προσέχει την εμφάνισή της. 7. Μία Ασιάτισσα. ­ Παρισινή λεωφόρος.
8. Έχω έλθει, αρχαϊστί. ­ Για τον βασιλιά αυτόν συνέθεσε μια εισαγωγή ο
Μπερλιόζ (με άρθρο). 9. Αμερικανική πρωτεύουσα..

ΚΑΘΕΤΑ

1. Έλληνας ζωγράφος γνωστός ιδιαίτερα από τις θαλασσογραφίες του.
2. Τα χαρακτηρίζει μία ευχάριστη ιδιότητα. 3. Παλιότερη ονομασία
Αράβων και Μουσουλμάνων (γεν.). 4. Προτρέπει... αρχαιοπρεπώς. ­
Προσωπική αντωνυμία. 5. Οι κάτοικοι ευρωπαϊκής πρωτεύουσας. 6.
Τροπικό επίρρημα. ­ Κατά την πολιορκία του, το 1821, σκοτώθηκε ο οπλαρχηγός
Γεωργάκης Πλαπούτας (αιτ.). 7. Στον αιώνα αυτό γεννήθηκε ο Μπετόβεν. ­
Στόχος διαστημοπλοίων (αιτ.). ­ Δυνάμωνε τον Ανταίο (αντίστρ.). 8.
Ογκώδεις οι κατάλογοί του (αρχικά.) ­ Συχνά μας τρομάζει, στην αιτιακή
(αντίστρ.). 9. Στρατιωτικός αρχηγός του ΕΛΑΣ.

ΛΥΣΗ (29/1/99)

ΟΡΙΖΟΝΤΙΑ: 1. ΚΟΡΤΕ ­ ΜΑΛ 2. ΑΠΙΣΤΕΥΤΑ 3. ΤΕΚ 4.
ΑΡΑΒΙΚΕΣ 5. ΠΑΡΑ ­ ΕΥΑΣ 6. ΓΑΜΠΑ 7. ΓΑΤΑΣ ­ ΑΙΝ 8.
ΗΛΟΣ ­ ΣΤΟΑ 9. ΣΙ ­ ΟΧΙΑΣ. ΚΑΘΕΤΑ: 1. ΚΑΤΑΠΟΣΗΣ 2. ΟΠΕΡΑ
­ ΑΛΙ 3. ΡΙΚΑΡΝΤΟ 4. ΣΤ ­ ΒΑ ­ ΟΣΑ 5. ΕΤΣΙ ­ ΓΓ 6.
ΚΕΑ ­ ΣΙ 7. ΜΥΘΕΥΜΑΤΑ 8. ΑΤ ­ ΣΑΠΙΟΣ 9. ΛΑΜ ­ ΣΑΝΑ.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P15</CAT>
<ED>
Κωδικός άρθρου: A16353P152</ED>
<ID>
ID:18836

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P15&aa=2</URL></REF>


Article

<CATEGORY>vin09</CATEGORY>

 <H5>Ρ.J. Harvey, «Is this Desire?» (Polygram)
</H5><H5>Hole, «Celebrity Skin» (BMG)
</H5><H5>Joe Cocker, «Greast Hits (ΕΜΙ)
</H5><H5>Τραγούδια στον αφρό
</H5><H2>Βήματα στο σκοτάδι
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Η καλύτερη ιστορία μυστηρίου, λένε, είναι αυτή που διάβαζες ακόμη κι αν
δεν είχε τέλος. Αλλά ξετυλίγεται αργά, μέσα στην ομίχλη, ακολουθώντας το
φωςενός φακού που κινείται νευρικά στα σκοτάδια.

Η Πόλι Χάρβεϊ θαυμάζει τη θέα

Οι νύχτες στο Ντόρσετ πρέπει να έχουν κάτι τρομακτικό. Η θέα από το σπίτι τής
Πόλι Χάρβεϊ θα θυμίζει μεταμεσονύκτιες ώρες ακόμη και το μεσημέρι, από τις
σκιές που κινούνται έξω από τα παράθυρα της βρετανικής επαρχίας. Για να
ξορκίσεις τη θέα και μόνο, πρέπει να τη διηγηθείς ­ η Πόλι τουλάχιστον αυτό
κάνει. Διηγείται ιστορίες που βγαίνουν από το ταραγμένο τοπίο, τις αναπλάθει
με τη ζωηρή φαντασία της, με τη βαριά ανάσα των μπλουζ, τη σκληρή κραυγή της
κιθάρας που πιάνει αυτή τη φορά ξανά στα χέρια. 
Στο πέμπτο έργο (και αφού έχουν προηγηθεί το υποβλητικό «Dry» και το
αποκρυσταλλωμένο «Το Bring you My Love»), η δεσποινίς Χάρβεϊ οδηγεί στην
κατηφόρα, άνετα πάνω στους τροχούς της μελωδίας που έχει εμπιστευτεί εδώ και
κάμποσο χρόνο. Συχνά, όμως, τα ελαστικά στον δρόμο την προδίδουν, χωρίς όμως
να βάζουν το κορίτσι σε κίνδυνο, γιατί ακόμη και στις ελάχιστες στιγμές που
χάνει τον έλεγχο, το ένστικτο την κρατάει στο οδόστρωμα, με τραγούδια όπως το
«Angelene», το «My Beautiful Leah», το «Catherine» και τις ηρωίδες της άψογα
σχεδιασμένες για να φθάσουν έως το τέλος. 
Η σιγουριά των πρόσφατων βημάτων της, δίνει αυτοπεποίθηση, γοητεία και
συγκεκριμένη γραφή, που κάνει αόρατες συνθετικές της ολιγωρίες. Ο πόθος που
αναζητεί δυναμώνει τη δίψα της να μείνει στο παιχνίδι και να μην αλλάξει τη
θέα. Αυτή την Πόλι Χάρβεϊ, εξάλλου, είναι που έχουμε διαλέξει.

Με νύχια, με δόντια και με σπασμένες τιράντες. Με το ροκ της μετα-γκράντζ
εποχής ραμμένο στο στρίφωμα. Η Κόρτνεϊ Λαβ μεταχειρίζεται το παρελθόν σαν τα
μαχαίρια της κουζίνας. Χρήσιμα, αν και επικίνδυνα μερικές φορές. Το ροκ όχημά
της (οι Hole δηλαδή) μετατρέπει κατόπιν την ενέργεια που έχει αποκτήσει σε
«Λόγους για να είναι υπέροχο», ένα βλοσυρό και την ίδια στιγμή χλιδάτο ροκ.
Πίσω τους η μυθολογία των Nirvana, η μεγαλοπρέπεια του Σιάτλ, οι αλυσιδωτές
αντιδράσεις της εκρηκτικής προσωπικότητας της πρώτης τους κυρίας. Τέσσερα
χρόνια που πέρασαν από το προηγούμενο επεισόδιο έφεραν καρπούς στον κήπο τους
μαζί με τη δανεική έμπνευση του Μπιλ Κόργκαν των Smashing Pumpkins, συναδέλφου
της στο υπόγειο ροκ. Από το «αντεργκράουντ» κύκλωμα στις κεντρικές λεωφόρους
δεν είναι πάντα επώδυνη η διαδρομή ­ δείχνουν οι Hole, που διασχίζουν τις
γειτονιές του θορύβου σαν να ανήκουν εκεί, για να περάσουν και να ακουστούν
τελικά, σαν ολοφώτεινο καλιφορνέζικο προάστιο.

Σταθερή αξία της δισκογραφίας, σαν τις ελάχιστες που έχουν απομείνει (για να
είμαστε πιο δίκαιοι, με τις νέες δυνάμεις που αναδεικνύονται), ο Τζο Κόκερ
διαλέγει να επιστρέψει με μια συλλογή ­ τραγούδια που έχουν γράψει ιστορία με
τη βραχνή, μοναδική φωνή του. Κανείς δεν τον απειλεί, κανείς δεν έχει την
ευχέρεια επιλογών του Κόκερ. Από εκεί και πέρα είναι θέμα χειρισμού. «Let The
Healing Begin», «Night Call», «You are so beautiful». Και βέβαια (και αυτήν τη
φορά) «With a little help from my friends», μαζί με δύο καινούργιες σκηνές από
τις νέες του δραστηριότητες, το «What Becomes of the Broken Hearted» ­ κλασική
σόουλ, δηλαδή στο στοιχείο του και το ντουέτο με τον Έρος Ραμαζότι στο «That'
s All Ι Need to Know» ­ μια και έχουν οι δυο τους μια φιλία που «ανθίζει»
διαρκώς. Σαν να είναι, τελικά, ασπρόμαυρη ταινία που δεν χωράει αμφισβητήσεις
με τίποτα.


*Το κομμάτι λέγεται «Maria» (σ.σ.: μερσί) και είναι η καλύτερη επιστροφή των
Blondie. Είχαν περάσει και τόσα χρόνια.

* Το κομμάτι λέγεται (επίσης) «Maria» (σ.σ.: μερσί) και εξέρχεται λαμπρότατο
από το καινούργιο άλμπουμ του Μπεκ «Mutations».
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16353P161</ED>
<ID>
ID:18786

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P16&aa=1</URL></REF>


Article

<CATEGORY>vin09</CATEGORY>

 <H2>Σήμερα τα σχολεία είναι κλειστά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Φρανκ Σινάτρα

Μετά απ' αυτό που συνέβη; Ούτε συζήτηση. Ακόμα καλύτερα... το κεφάλι 
μέσα.* Σκέψου, τώρα να είσαι μαθητής, να μην είσαι καταληψίας, και σήμερα
Σάββατο να είναι των Τριών Ιεραρχών.

* Με τον Αρσένη είσαι Θεούλη μου;Γκαντέμης, προσωρινώς, πολύ προσωρινώς
και ο Νίκος Τριανταφυλλίδης (υιός του Χάρρυ Κλυνν).
Σεναριογράφος, σκηνοθέτης, παραγωγός ραδιοφωνικών εκπομπών, «εισαγωγεύς»
διάσημων, καλτ, μουσικών ονομάτων (ας πούμε Τζον Κέιλ) και...
σωτήρας του Μπλέιν Ρένινγκερ των Taxedo moon (παρεμπιπτόντως,
ακούστε τον Μπλέιν, αύριο, Κυριακή βράδυ 8-10, στο Rock FM, σε δική του
εκπομπή και θα πάθετε την πλάκα σας).

* Χορεύοντας με το μπαστούνι μου.

Γκαντέμης (προσωρινώς) λόγω τραυματισμού στα κάτω... άκρα. «Και απόψε, που
ανοίγει το Τριώδιο, πώς θα χορέψουμε;». Ακόμα και με το μπαστούνι μας. Η τύχη
του Νικολάκη θα του χαμογελάσει, ακόμα περισσότερο, το καλοκαίρι στο Ηρώδειο.
Το... μπαστούνι φέρνει Resindence. Με αρχηγό του συγκροτήματος τον...
Όμηρο (Homer για την ακρίβεια).

* Τα πιο ωραία γαλάζια μάτια μετά τον Φρανκ Σινάτρα.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16353P162</ED>
<ID>
ID:18828

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P16&aa=2</URL></REF>


Article

<CATEGORY>vin09</CATEGORY>

 <H2>Βιβλιοπωλεία... τριών διαστάσεων
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και του Παττάκη γελάνε τ' αυτιά! Του εκδοτικού οίκου. Διότι μαθαίνω πως
στην πιάτσα των εκδόσεων και των βιβλιοπωλείων, επικρατεί πανδαιμόνιο (όχι
φανερό, κάπως κρυφό). Θυμάστε το οίκημα της Στεγαστικής Τράπεζας στην
Ακαδημίας; Ε, όπου να 'ναι (τρόπος του λέγειν) ανοίγει βιβλιοπωλείο
«Παττάκη»... τριών διαστάσεων.* Οι μεν ανοίγουν, οι δε κλείνουν Το ερώτημα που
βασανίζει το εν λόγω υπό ανέγερση... τρισδιάστατο βιβλιοπωλείο, είναι η
ονομασία του. Να το πούμε «Παττάκης»; Ή να το πούμε κάπως αλλιώς; Η «Εστία»
δεν αντιμετωπίζει παρόμοιο πρόβλημα. «Εστία» θα λέγεται και η... τρισδιάστατη
«Εστία» στο Κέντρο της Αθήνας. Βάλτε με τον νου σας τώρα.
«Ελευθερουδάκης» και στη Γλυφάδα, «Ευριπίδης» στην πλατεία
Χαλανδρίου, άντε τώρα να επιζήσεις ως... βιβλιοχαρτοπωλείον.

* Μονόδρομος; Ποτέ! Τι πρόκειται να συμβεί; Ό, τι
περίπου συμβαίνει στους... σινεμάδες (πόσο μ' αρέσει αυτό το «σινεμάδες», δεν
λέγεται). Το μεγάλο ψάρι τρώει το μικρό. Κι όμως υπάρχει φως στο τούνελ των
book market (κατά το super market).

* Εξειδίκευση φίλε μου.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16353P163</ED>
<ID>
ID:18861

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P16&aa=3</URL></REF>


Article

<CATEGORY>vin09</CATEGORY>

 <H2>Ω ρε γλέντια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κώστας Καζάκος

Έκλεισαν μπακάλικα; Άνοιξαν delicatessen. Θα κλείσουν βιβλιοχαρτοπωλεία; Να
δεις που θ' ανοίξουν μικρά, εξειδικευμένα βιβλιοπωλεία. Να τώρα, τον...
Μάρτιο, εγκαινιάζεται βιβλιοπωλείο - δισκοπωλείο... περιθωριακής αντιλήψεως με
το όνομα «Οξύ», σε κεντρική γωνιά της Αθήνας.* Κορίτσια στα πικ απ. Για
προθέρμανση, ο Νίκος Χατζόπουλος του «Οξέως» ­ με περισσότερα κιλά, με
περισσότερες ευθύνες και με περισσότερες βλέψεις ­ κάνει ολονύχτιο πάρτι στο
«Memphis», στις 11 Φεβρουαρίου. Όχι για το επερχόμενο δισκο-βιβλιοπωλείο. Αλλά
για την έκδοση «Women in Rock». Το ιδιαίτερο, εντελώς ιδιαίτερο της βραδιάς,
είναι πως μια χούφτα κοριτσόπουλα θα παίξουν στα πικ απ. Σα να λέμε d.J. Woman
(σαν να λέμε L.Α. Woman των μυθικών Doors).

* D.J. Women με ονόματα Ιφιγένεια, Κλεοπάτρα, Θάλεια.
Άντε, και το πιο απίστευτο που άκουσα είναι σκοπός δίαιτας. Το ζεύγος
Καζάκου - Κόλλια «μπήκε» κάτω από αυστηρή, συστηματική
δίαιτα. Ξέρετε γιατί; Για να προλάβουν το τελευταίο Σάββατο του Καρναβαλιού 20
Φεβρουαρίου και να χορέψουν σαν πουλάκια.
<REF><SOURCE>
ΤΑ ΝΕΑ</SOURCE>
<DATE>, 30-01-1999</DATE>
<CAT>, Σελ.: P16</CAT>
<ED>
Κωδικός άρθρου: A16353P164</ED>
<ID>
ID:18878

</ID><URL>http://ta-nea.dolnet.gr/neaweb/neafile.print_unique?e=A&f=16353&m=P16&aa=4</URL></REF>


Article

<CATEGORY>vin06</CATEGORY>

 <H5>Ο Φ. ΠΕΤΣΑΛΝΙΚΟΣ ΜΙΛΑΕΙ ΣΤΑ «ΝΕΑ»:
</H5><H2>ΠΕΡΙΠΟΛΙΕΣ από 3.000 αστυνομικούς </H2>
ΣΕ ΠΕΡΙΠΟΛΙΕΣ βγαίνουν πολύ σύντομα ακόμη 3.000 αστυνομικοί για την πρόληψη
και αντιμετώπιση της εγκληματικότητας. Το μέτρο αυτό προωθεί μεταξύ άλλων ο
υπουργός Δημόσιας Τάξης κ. Φίλιππος Πετσάλνικος, προκειμένου η Ελληνική
Αστυνομία να κάνει αισθητή την παρουσία της σε όλη την επικράτεια. Όπως
τονίζει σε συνέντευξή του στα «ΝΕΑ» ο κ. Πετσάλνικος, θα καθιερωθεί επίσης ένα
«δεύτερο μάτι» που θα ελέγχει τη δράση αστυνομικών, αστυνομικών τμημάτων και
διευθύνσεων. Η Υπηρεσία Εσωτερικών Υποθέσεων για την πάταξη της διαφθοράς στην
ΕΛ.ΑΣ. θα πλαισιωθεί αρχικά από 120 «ράμπο».

σελίδες 18-19
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16354N011</ED>
<ID>
ID:18906

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N01&aa=1</URL></REF>


Article

<CATEGORY>vin08</CATEGORY>

 <H5>* Με εντολή Κόκκινου ξεκίνησε η υπόθεση της βίλας της Εκάλης
</H5><H2>* Νέα λίστα με επώνυμους τον Μάρτιο για φοροδιαφυγή
</H2>
σελίδες 72-73
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16354N012</ED>
<ID>
ID:18983

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N01&aa=2</URL></REF>


Article

<CATEGORY>vin06</CATEGORY>

 <H2>Κατάληψη και στην ΟΛΜΕ
</H2>
σελίδα 17
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16354N013</ED>
<ID>
ID:19025

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N01&aa=3</URL></REF>


Article

<CATEGORY>vin07</CATEGORY>

 <H2></H2><H2>Αυτός είναι ο πρώτος χάρτης του Γαλαξία
</H2>
σελίδα 67
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16354N015</ED>
<ID>
ID:19064

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N01&aa=5</URL></REF>


Article

<CATEGORY>vin06</CATEGORY>

 <H5>Το πρώτο τρόπαιο στον ΠΑΟΚ
</H5><H5>Θρίαμβος ΑΕΚ με ηγέτη τον Ντέμη
</H5><H2>Οι δύο δικέφαλοι πανηγύρισαν
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16354N016</ED>
<ID>
ID:19073

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N01&aa=6</URL></REF>


Article

<CATEGORY>vin06</CATEGORY>

 <H2></H2><H2>Πλήρης οδηγός για τα αντικειμενικά κριτήρια </H2>
σελίδες 27-34
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16354N017</ED>
<ID>
ID:19077

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N01&aa=7</URL></REF>


Article

<CATEGORY>vin06</CATEGORY>

 <H2>32 ΣΕΛΙΔΕΣ με θέσεις εργασίας </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16354N018</ED>
<ID>
ID:19080

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟΝ ΣΥΝΘΕΤΗ Γ. Τσαγκάρη, που κατάφερε να εκτινάξει το Τρίτο Πρόγραμμα
από πλευράς ακροαματικότητας πάνω από την ΕΡΑ1 και ΕΡΑ2, κάποιοι εδώ και
κάμποσο καιρό προσπαθούν να τον... φάνε! Από προφανή φθόνο. Ο Λ. Παπαδόπουλος
στις «Ματιές», σελ. 4.

ΟΙ ΚΑΤΑΛΗΨΕΙΣ προκάλεσαν διαμετρικά αντίθετες εκτιμήσεις από σοβαρούς και
αξιόπιστους σχολιαστές. Όταν κρίνουμε κοινωνικά φαινόμενα η στοιχειώδης
ικανότητα να εκτιμήσουμε τι είναι καλό ή κακό μοιάζει να υποχωρεί δραματικά. Ο
Παντελής Καψής στους «Προβολείς», σελ. 6.

ΟΙ ΣΧΕΣΕΙΣ μεταξύ των κομμάτων κινούνται επί της ουσίας, όσο ποτέ, στον
αστερισμό της δημαγωγίας και της υποκρισίας, του μικροϋπολογισμού και της
μικροσκοπιμότητας. Η κατάσταση αυτή ανοίγει την όρεξη σε νέους «πονηρούς
πολιτευτές». Ο Π. Τσίμας στην «Τρίτη Άποψη», σελ. 6.

ΙΜΙΑ: Μετά τρία έτη ο αρμόδιος υπουργός αναφώνησε: «Δεν είναι δυνατόν
να μην έχουμε στο υπουργείο Άμυνας μια σαφή εικόνα για το τι συμβαίνει (κάθε
στιγμή) στο Αιγαίο». Και ο «Αχιλλέας» επιστρέφει στο Αρχιπέλαγος με φορητό
Ρ.C. Ο Λ. Δημάκας στις σελ. 8-9.

Π. ΠΑΝΑΓΙΩΤΟΠΟΥΛΟΣ: Προτίμησα το Alter, γιατί μου προσέφεραν εγγυήσεις
ανεξαρτησίας και ελευθερίας στη δουλειά μου. Βεβαίως στα ΜΜΕ ισχύει πάντα το
«αρκεί να διαρκέσει». Θα ήθελα μια συνέντευξη με τον Φιντέλ Κάστρο. Οι
απαντήσεις στις «30 Ερωτήσεις» του Β. Λουμπρίνη, στη σελ. 16.

ΤΟ ΠΑΙΧΝΙΔΙ των χεριών και των εκφράσεων του προσώπου, όσο περνούσαν οι
μέρες, μου άρεσε. Κάτι σαν βωβό σινεμά. Σχεδόν με έβλεπα να παίζω και με
καταλάβαινα. Αν και συχνά έπρεπε να επαναλαμβάνω, να «αποσαφηνίζω»
αυτοσχεδιάζοντας. Η Λίνα Αλεξίου «Σε Πρώτο Ενικό» σελ. 17.

ΣΤΟ ΩΝΑΣΕΙΟ Καρδιοχειρουργικό Κέντρο αποκαλύπτεται σειρά παράτυπων ­ αν
όχι παράνομων ­ πράξεων. Τοποθέτηση βηματοδότη σε δύο ασθενείς από μη
καρδιολόγο γιατρό άλλης κλινικής και διενέργεια πειραμάτων εν αγνοία ασθενών
για νέο φάρμακο. Η Νάνα Νταουντάκη στη σελ. 26.

ΔΙΔΩ ΣΩΤΗΡΙΟΥ: Άμα γράφεις κάτι δεύτερο, 
θα δώσεις και τρίτο. Ύστερα, έρχεται η κατρακύλα. 
Καλύτερα, λοιπόν, να πιεις έναν καφέ και να πεις τα 
τρέχοντα, παρά να γράφεις σαχλαμάρες. Η συνέντευξη 
στη Μικέλα Χαρτουλάρη στο «Πανόραμα» σελ. 3

Η ΕΣΣΔ ανασυστήθηκε και εκατοντάδες νέα έθνη γεννιούνται κάθε ημέρα. Χωρίς γη
και σύνορα. Η επικράτειά τους είναι φανταστική και υπάρχει μόνο στον
κυβερνοχώρο του Internet. Όπως Κυβερία, Ασφυνξία, Τελουσία, Συνταγμία κ.λπ. Η
Εύη Ελευθεριάδου στη σελ. 22.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16354N021</ED>
<ID>
ID:18919

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Προνοητικοί;
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Γιατί είναι πάντοτε επιτυχημένες οι συναντήσεις Σημίτη - Τσοχατζόπουλου; Διότι
φροντίζουν να συζητούν μόνον γι' αυτά στα οποία συμφωνούν.

Με τιμή
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16354N022</ED>
<ID>
ID:19018

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Ισχυρός παγετός τη νύχτα και το πρωί στα ηπειρωτικά. Μικρής διάρκειας βροχές
στην ανατολική και νότια χώρα. Ήλιος στην υπόλοιπη. Άνεμοι βορείων διευθύνσεων
μέτριοι (4-5 Μπωφόρ), στο Αιγαίο ισχυροί (6 Μπωφόρ).


Σημαντικά βελτιωμένος ο καιρός, λιακάδα σε όλη σχεδόν τη χώρα και την ημέρα
άνοδος της θερμοκρασίας. Εν τούτοις, το πρωί θα εκδηλωθεί παγετός στα
ηπειρωτικά. Άνεμοι δυτικοί - βορειοδυτικοί μέτριοι, στα πελάγη ισχυροί (5-6 Μπωφόρ).

Article

<CATEGORY>vin01</CATEGORY>

 <H5>ΚΛΕΙΣΤΟΙ ΔΡΟΜΟΙ ΚΑΙ ΣΧΟΛΕΙΑ ΛΟΓΩ ΧΙΟΝΙΟΥ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Και ο καιρό κάνει... καταλήψεις
</H2><H2></H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Παγοθραυστικό για να σπάσει τους πάγους που έχουν συσσωρευθεί στον χώρο της
Παιδείας αναζητείται επειγόντως, καθώς η κινητοποίηση εισέρχεται στον τρίτο
μήνα της χωρίς να διαφαίνεται ακόμα προοπτική εξομάλυνσης της κατάστασης ­
παρά την ύφεση των τελευταίων ημερών.

ΟΙ ΜΑΘΗΤΕΣ ­ που εκπροσωπούνται από τη συντονιστική επιτροπή ­ πάντως
εμφανίζονται αποφασισμένοι να συνεχίσουν, θέτοντας ως όρο για την έναρξη
διαλόγου με το υπουργείο Παιδείας την αναστολή του επίμαχου νόμου.

Ταυτόχρονα οι καθηγητές, που έχουν επίσης κληθεί για διάλογο, αντιμετωπίζουν
σε επίπεδο ΟΛΜΕ σοβαρά διαπαραταξιακά προβλήματα για να συνεδριάσουν και να
πάρουν αποφάσεις.

Έτσι, με όλα αυτά το μέτωπο παραμένει ανοιχτό ενώ επικρέμαται πλέον και ο
εισαγγελικός πέλεκυς για τις περιπτώσεις κατάληψης και αποκλεισμού οδών. (Σελ. 17).

* Κάτι τέτοιο (αποκλεισμούς) έκανε από μόνος του ο... καιρός σε πολλές
περιοχές της χώρας. Ένας καιρός (χιονιάς) που έκανε κατάληψη σε σχολεία της
Βόρειας Ελλάδας, τα οποία σήμερα δεν θα λειτουργήσουν όχι για τον «νόμο
Αρσένη», αλλά λόγω του φυσικού νόμου της κακοκαιρίας. (Σελ. 65).

* Οι πάγοι όμως δεν έλειψαν (ακόμα) και στις σχέσεις Σημίτη - Τσοχατζόπουλου
που βρίσκονται στο προσκήνιο με αφορμή τις διεργασίες, τις αμφισβητήσεις και
τις καταγγελίες για τη σύνθεση του επερχόμενου συνεδρίου του ΠΑΣΟΚ.

Η συνάντησή τους, που έγινε στην (παγωμένη) Βιέννη, στο περιθώριο της συνόδου
των ευρωσοσιαλιστών, δεν φαίνεται να απέδωσε αποτελέσματα για την ομαλοποίηση
της πορείας προς το συνέδριο, καθώς και οι δύο πλευρές απέφυγαν να θίξουν τα
«καυτά» προβλήματα.

Συμφώνησαν όμως ­ όπως διαβεβαιώνουν κύκλοι και των δύο πλευρών ­ για την
κρισιμότητα του προβλήματος της Παιδείας, το οποίο εξακολουθεί να βρίσκεται
στην επιφάνεια με την αναταραχή στα σχολεία. (Σελ. 5).

* Από την άλλη, συνεχίζεται αμείωτος ο κλεφτοπόλεμος στον ευρύτερο χώρο της
Ν.Δ. μεταξύ των κ.κ. Καραμανλή και Αβραμόπουλου, με αφορμή τις πληροφορίες και
τις διαρροές για τις πολιτικές φιλοδοξίες του δημάρχου.

Η πλευρά του κ. Καραμανλή εξακολουθεί να υποστηρίζει τη θέση ότι οι (επίδοξοι)
διασπαστές της παράταξης δεν έχουν μέλλον, γιατί θα αντιμετωπισθούν από τους
ψηφοφόρους της Ν.Δ. Ενώ η πλευρά του δημάρχου Αθηναίων συντηρεί ουσιαστικά τη
φημολογία (και φιλολογία) χωρίς να διαψεύδει και χωρίς να επιβεβαιώνει το
ενδεχόμενο ίδρυσης νέου κόμματος. (Σελ. 12).

* Στο μεταξύ, από την πλευρά του ΔΗΚΚΙ ­ και παρά τις περί του αντιθέτου
κυβερνητικές διαβεβαιώσεις ­ υποστηρίζεται η εκτίμηση ότι για τον κ. Σημίτη
δεν έχει κλείσει ακόμα το ενδεχόμενο των διπλών εκλογών το καλοκαίρι.

Την εκτίμηση αυτή υποστήριξε ο κ. Τσοβόλας μιλώντας σε κομματικές εκδηλώσεις
στην Ήπειρο. (Σελ. 14).
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16354N032</ED>
<ID>
ID:18982

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Εκκρεμή
</H2>
ΟΠΟΤΕΔΗΠΟΤΕ υπάρξει ύφεση στην κρίση και όποτε ανοίξουν όλα τα σχολεία...

ΕΝΑ πράγμα δεν πρέπει να συμβεί:

ΤΟ υπουργείο Παιδείας να νομίσει πως η κρίση έχει ξεπεραστεί, πως το
πρόβλημα έχει λυθεί και πως το ίδιο...

ΜΠΟΡΕΙ τώρα ­ ύστερα από τη θύελλα ­ να εφησυχάσει.

ΠΡΩΤΑ απ' όλα γιατί το ερώτημα πώς θα αναπληρωθούν τα μαθήματα που δεν έγιναν...

ΚΑΙ πώς οι μαθητές που είχαν αφήσει τα θρανία, θα προφθάσουν να μάθουν
όσα άλλοι συνομήλικοί τους διδάχτηκαν, θα παραμένει ανοιχτό...

ΚΑΘΩΣ ­ επιπλέον, και το ίδιο σοβαρό ­ οι απαντήσεις που φαίνεται να
του δίνονται οδηγούν...

ΟΥΣΙΑΣΤΙΚΑ ­ και όχι, αλίμονο, για πρώτη φορά ­ σε συρρίκνωση της ήδη
ανεπαρκούς διδακτικής ύλης.

ΓΙΑΤΙ το ζητούμενο βεβαίως δεν είναι μόνο όλοι οι μαθητές να εξεταστούν
στην ίδια ύλη αλλά και...

ΝΑ έχουν όλοι αποκτήσει τα απαραίτητα εφόδια για να αντιμετωπίσουν τον
αγώνα της ζωής...

ΚΑΙ τους νέους των άλλων χωρών, με τις οποίες βρισκόμαστε σε ανταγωνισμό.

ΚΑΙ ύστερα γιατί και αν ακόμα ­ όπως όλοι έχουν κάθε λόγο να προσδοκούν
­ η κρίση ξεπεραστεί...

ΤΑ προβλήματα και οι διαφωνίες που τη δημιούργησαν παραμένουν...

ΜΕ μοιραίο επακόλουθο στο επόμενο σχολικό έτος να ανακύψουν και πάλι...

ΚΑΙ να οδηγήσουν ­ και πάλι ­ σε εκρηκτικές καταστάσεις.

ΚΑΙ αυτό ­ ιδίως αυτό! ­ δεν πρέπει να συμβεί.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16354N033</ED>
<ID>
ID:19030

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Στέλιος Παπαθεμελής:

(ο βουλευτής του ΠΑΣΟΚ ανακοινώνοντας την συγκρότηση κίνησης πολιτών)

«Ναι στην Ευρώπη, όχι στον ευρωπιθηκισμό».

Μαρία Δαμανάκη:

(η βουλευτής του ΣΥΝ εξηγεί, από τον Φλας, γιατί οι Αθηναίοι ψήφισαν Αβραμόπουλο)

«Πιστεύω ότι γοητεύτηκαν οι πολίτες, οι Αθηναίοι, οι Έλληνες γενικά, από αυτό
το φαινόμενο. Είμαστε ένας λαός που εξακολουθούμε να μας αρέσουν τα παραμύθια
και οι παραμυθάδες. Γοητεύτηκε, λοιπόν, αλλά πιστεύω ότι το φαινόμενο αυτό
έχει ημερομηνία λήξης».

Μιλτιάδης Έβερτ:

(ο πρώην πρόεδρος της Ν.Δ., στον «Ελεύθερο Τύπο της Κυριακής», για την
πρόσφατη κόντρα του με τον κ. Θ. Πάγκαλο)

«Τι να απαντήσω σε υπουργό Εξωτερικών της Ελλάδας που το βράδυ των Ιμίων
παρακαλούσε "να φυσήξει ένα αεράκι για να πάρει την ελληνική σημαία"...».

Παντελής Οικονόμου:

(ο βουλευτής του ΠΑΣΟΚ, στην «Απογευματινή της Κυριακής»)

«Οι ορίζοντές μας πρέπει να είναι ευρύτεροι από τη διάμετρο ενός ευρώ».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16354N034</ED>
<ID>
ID:19061

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N03&aa=4</URL></REF>


Article

<CATEGORY>vin05</CATEGORY>

 <H2>Συνάντηση στο καφέ Ιμπεριάλ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, είναι γνωστό ότι για πολλές δεκαετίες, η Βιέννη ήταν τόπος συνάντησης
εκπροσώπων αντιμαχόμενων πλευρών από ολόκληρο τον πλανήτη. Ε, καιρός ήταν να
γίνει και κάτι που αφορά το ΠΑΣΟΚ...

ΣΥΝΕΒΗ κι αυτό, λοιπόν. Μόλις ολοκληρώθηκε η συνέντευξη Τύπου του κ. Κ. Σημίτη
­ δόθηκε στα γραφεία της... αυστριακής Ομοσπονδίας Χάντμπολ, που είχε
«δανείσει» τις εγκαταστάσεις της για τις ανάγκες της συνόδου των αρχηγών του
Ευρωπαϊκού Σοσιαλιστικού Κόμματος ­ ο Πρωθυπουργός γύρισε προς τον υπουργό
Άμυνας και του είπε: Άκη, έχεις χρόνο να τα πούμε λίγο;

ΔΙΠΛΑ, τα... βιεννεζικότερα!
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16354N043</ED>
<ID>
ID:19029

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N04&aa=3</URL></REF>


Article

<CATEGORY>vin05</CATEGORY>

 <H2>Συνάντηση στο καφέ Ιμπεριάλ Νο2
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ ΛΕΤΕ, λοιπόν, ο κ. Α. Τσοχατζόπουλος είχε ­ βεβαίως ­ χρόνο «για να τα
πουν». Περπάτησαν λοιπόν όλοι μαζί ­ οι κ.κ. Κ. Σημίτης, Α. Τσοχατζόπουλος, Γ.
Κρανιδιώτης, Παρ. Αυγερινός, ολόκληρη δηλαδή η αντιπροσωπεία του ΠΑΣΟΚ στη
σύνοδο των ευρωσοσιαλιστών ­ τον παγωμένο δρόμο έως το ξενοδοχείο όπου γινόταν
η σύνοδος και εκεί ο Πρωθυπουργός και ο υπουργός Άμυνας μπήκαν στο ίδιο
αυτοκίνητο και αναχώρησαν για άγνωστη κατεύθυνση...

ΑΓΝΩΣΤΗ; Ε, όχι και άγνωστη ­ στο ξενοδοχείο «Ιμπεριάλ», όπου διέμενε ο κ.
Σημίτης, κατευθύνθηκαν. Κάθησαν στο «καφέ» του ξενοδοχείου και τα είπαν για
περισσότερο από μία ώρα...
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16354N044</ED>
<ID>
ID:19052

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N04&aa=4</URL></REF>


Article

<CATEGORY>vin05</CATEGORY>

 <H2>Φεύγουν τα σύννεφα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΑ ΤΩΡΑ, είναι γνωστό ότι οι σχέσεις του ΠΑΣΟΚ και της ΕΔΕΚ του κ. Βασ.
Λυσσαρίδη δοκιμάστηκαν με την υπόθεση των S-300 ­ αλλά φαίνεται ότι τα σύννεφα
διαλύθηκαν, πρώτα στη Βιέννη και χθες στη Λευκωσία... Ο κ. Λυσσαρίδης ήταν
«παρών» την Παρασκευή στη σύνοδο των ευρωσοσιαλιστών, στην αυστριακή
πρωτεύουσα ­ και ο κ. Γ. Κρανιδιώτης πέρασε πολλές ώρες μαζί του, στο
περιθώριο της συνόδου. Χθες, που ο πρόεδρος της ΕΔΕΚ είχε επιστρέψει στη
Λευκωσία, ήταν η σειρά του κ. Γ. Παπανδρέου ­ επισκέφθηκε την κυπριακή
πρωτεύουσα και συναντήθηκε κι αυτός με τον κ. Λυσσαρίδη. Αποτέλεσμα; Μα,
είπαμε ­ τα σύννεφα διαλύθηκαν. Αν και με τη μετεωρολογική υπηρεσία, ποτέ δεν
μπορείς να ξέρεις...
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16354N045</ED>
<ID>
ID:19066

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N04&aa=5</URL></REF>


Article

<CATEGORY>vin05</CATEGORY>

 <H2>Παράπονα στον δήμαρχο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟ ΟΙΚΟΝΟΜΙΚΟ Φόρουμ του Νταβός επρόκειτο να παραστεί ο κ. Δημ. Αβραμόπουλος
­ αλλά προτίμησε να ματαιώσει την παρουσία του εκεί, προκειμένου να συναντηθεί
και να αντιπαρατεθεί με τον δήμαρχο της Ρώμης, τον κ. Φρ. Ροντέλι. Ναι, αυτόν
που έκανε τις γνωστές δηλώσεις για το πώς ανέλαβε η Αθήνα τους Ολυμπιακούς του 2004...

Α, σημειώστε και το άλλο: Ο δήμαρχος της Ρώμης πρόκειται να κατέβει στις
ευρωεκλογές με δικό του κόμμα...
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16354N046</ED>
<ID>
ID:19074

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N04&aa=6</URL></REF>


Article

<CATEGORY>vin05</CATEGORY>

 <H2>Μα, όλοι για Πρόεδρο;
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΙΜΗΘΗΚΕ το Σάββατο από το 9ο Δημοτικό Σχολείο των Χανίων ως «επιφανέστερος
μαθητής του» ο κ. Κ. Μητσοτάκης ­ και οι δύο μητροπολίτες της περιοχής, αλλά
και ο εκ του ΣΥΝ νομάρχης κ. Γ. Κατσανεβάκης, του ευχήθηκαν «και Πρόεδρος της
Δημοκρατίας». Ώπα!
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16354N047</ED>
<ID>
ID:19078

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N04&aa=7</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Παρενόχληση...
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Ο ΣΥΝΘΕΤΗΣ Γιώργος Τσαγκάρης είναι φίλος μου. Γι' αυτό και αισθάνομαι
ιδιαίτερη ικανοποίηση κάθε φορά που διαβάζω ή ακούω ότι στο Τρίτο Πρόγραμμα,
που διευθύνει, από χρόνια, γίνεται σπουδαία δουλειά. Δείτε τι έγραψε, πριν από
6 μήνες, στα «ΝΕΑ», ο Κώστας Γεωργουσόπουλος, για τον Τσαγκάρη και το έργο
του. Ο Γεωργουσόπουλος, που, ως γνωστόν, δεν χαρίζεται σε κανένα:

«... Ο Τσαγκάρης γεννάει συνεχώς ιδέες. Είμαι περήφανος που υποστήριξα την
έξοχη ιδέα του με τίτλο "Λόγος ελληνικός, από τον Όμηρο στο 2000 μ.Χ.".
Εκπομπές ζωντανές κάθε Κυριακή του χειμώνα από τη Στοά του Βιβλίου και
σύγχρονη μετάδοση από το Τρίτο Πρόγραμμα. Είναι εκπληκτικό να βλέπεις μια
πλήθουσα αίθουσα Κυριακή πρωί. Και πόσες εκπλήσσουσες εμπνεύσεις του Τσαγκάρη,
με έξοχα έντεχνα ή λαϊκά μουσικά σύνολα, που συνοδεύουν τον αρχαίο λόγο, από
το πρωτότυπο και τη μετάφραση. Εγώ και οι συνεργάτες μου του οφείλουμε
ευγνωμοσύνη (...) Πρόσφατα, τέλεσε πνευματικό μνημόσυνο του Παπαδιαμάντη στους
γνωστούς από τα διηγήματα χώρους της Σκιάθου. Πρόσφατα έπαιξε τους ορφικούς
ύμνους. Τον θαυμάζω».

Αυτόν τον «δημιουργό πνευματικής ζωής», που κατάφερε ­ πράγμα που δεν είχε
συμβεί ούτε επί Χατζιδάκι ­ να εκτινάξει το Τρίτο, από πλευράς
ακροαματικότητας, πάνω από την ΕΡΑ1 και ΕΡΑ2, κάποιοι στη Ραδιοφωνία, από
προφανή φθόνο, κάνουν τα πάντα, εδώ και κάμποσο καιρό, για να τον... φάνε!
Προσπάθησαν μια, προσπάθησαν δυο, αλλά δεν κατάφεραν τίποτα. (Ο Παναγιώτου, ο
πρόεδρος, δεν... μασάει!). Ώσπου, ανακάλυψαν τη... σεξουαλική παρενόχληση!

Συγκεκριμένα, μια ανύπαρκτη «ομάδα πρωτοβουλίας γυναικών εργαζομένων στην ΕΡΤ»
έστειλε ανώνυμη επιστολή, με γραφομηχανή, στο «Παρατηρητήριο για τα
Δικαιώματα των Γυναικών» (ανήκει στον Συνασπισμό) στην οποία ισχυρίζεται ότι ο
Τσαγκάρης παρενοχλεί, δήθεν, τις υπαλλήλους του Τρίτου, λέγοντάς τους...
ανέκδοτα σόκιν και αισχρόλογα!

Το «Παρατηρητήριο» διαβίβασε την ανώνυμη επιστολή στον Γ. Διευθυντή της ΕΡΑ Γ.
Τζαννετάκο και τον παρακάλεσε να ασχοληθεί με την υπόθεση. Με το που
μαθεύτηκαν, όμως, όλα αυτά, ξέσπασε σάλος στην ΕΡΑ! Δηλαδή: όλες (και οι 31)
εργαζόμενες στο Τρίτο, με τα ονόματα και τις υπογραφές τους, έστειλαν επιστολή
στον Τζαννετάκο, στην οποία τονίζουν ότι «επειδή τα καταγγελλόμενα είναι
βλακώδη και ανάξια της σοβαρότητάς μας, αρνούμαστε να ασχοληθούμε με την
καταγγελία αυτή»! Το ίδιο έκαναν οι εκφωνήτριες και οι εκφωνητές της ΕΡΑ, αλλά
και οι τεχνικοί ήχου. Και θα 'χουμε και συνέχεια, μάλλον...

Θα 'θελα να πω στον φίλο Γ. Τζαννετάκο: έχεις εκεί, στο Τρίτο, έναν άνθρωπο
που δουλεύει για δέκα και προσφέρει σημαντικό έργο! Τι κάθεσαι, λοιπόν, και
ασχολείσαι με τις ανώνυμες ­ και χυδαίες ­ επιστολές, που σου στέλνουν
εναντίον του, αντί να τον συγχαίρεις κάθε μέρα και να τον ενισχύεις στην
προσπάθειά του; Δεν είναι άδικο; Δεν είναι λάθος; Δεν είναι ανοησία;
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16354N048</ED>
<ID>
ID:19081

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΡΟΣΕΞΤΕ ΤΩΡΑ: Το «Καρναβαλικό Κομιτάτο» της Πάτρας ανέβασε θεατρική
παράσταση με τίτλο «Μπουμ ταρατατζούμ» ­ και θέμα ιστορίες από την αρχαιότητα.
Εκ των πρωταγωνιστών της παράστασης, ο γιος του Προέδρου της Δημοκρατίας κ.
Ηλίας Στεφανόπουλος.

ΚΟΝΤΡΑ ΒΡΗΚΕ ΤΟΝ καιρό το Σαββατοκύριακο ­ και ­ ο κ. Δημ. Τσοβόλας.
Επρόκειτο να πραγματοποιηθεί πανηπειρωτική σύσκεψη του ΔΗΚΚΙ στην Άρτα, αλλά
οι Γιαννιώτες αποκλείστηκαν, λόγω χιονιού. Ωστόσο, την έκανε τη σύσκεψη ­
πήγαν στην Άρτα οι Αιτωλοακαρνάνες!

ΔΕΝ ΕΙΝΑΙ ΧΑΛΑΡΗ η ψήφος στις ευρωεκλογές, δήλωσε στη Βιέννη ο κ. Κ.
Σημίτης. Αν και το πρόβλημα θα ήταν ένα χαλαρό... αποτέλεσμα...

ΠΑΝΤΩΣ, ΠΟΛΥ χαλαρά ήταν τα μέτρα ασφαλείας στη σύνοδο των
ευρωσοσιαλιστών, στη Βιέννη. Ως και τον κ. Τ. Μπλερ μπορούσες να πλησιάσεις!

ΠΟΛΥ ΩΡΑΙΑ εξελίσσεται η «κόντρα» των κ.κ. Κ. Καραμανλή και Δ.
Αβραμόπουλου. Κάποτε, η Ιστορία θα την καταγράψει ως τη «μάχη των ανώνυμων καρφιών»!
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16354N049</ED>
<ID>
ID:19082

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N04&aa=9</URL></REF>


Article

<CATEGORY>vin04</CATEGORY>

 <H5>ΣΤΑΘΕΡΗ Η ΠΡΟΣΗΛΩΣΗ ΣΗΜΙΤΗ - ΤΣΟΧΑΤΖΟΠΟΥΛΟΥ ΣΤΗΝ ΕΝΟΤΗΤΑ ΤΟΥ ΠΑΣΟΚ ΚΑΙ ΣΕ
ΣΥΝΕΔΡΙΟ ΧΩΡΙΣ ΑΠΟΚΛΕΙΣΜΟΥΣ
</H5><H2>Ζεστό τετ-α-τετ στους -9o
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Στην παγωμένη ­ μείον 9 βαθμοί Κελσίου ­ Βιέννη, παίχτηκε το Σάββατο το
μεσημέρι ένα ακόμα επεισόδιο στο «σίριαλ» των εσωκομματικών σχέσεων Σημίτη - Τσοχατζόπουλου.

ΒΙΕΝΝΗ

ΓΙΑ ΜΙΑ ακόμα φορά, η μεταξύ τους συνάντηση, που διήρκεσε περισσότερο από μία
ώρα, έγινε σε πολύ καλό κλίμα, αλλά δεν είχε ουσιαστικά αποτελέσματα...

Στην τετ-α-τετ συνάντησή τους, που πραγματοποιήθηκε αμέσως μετά τη λήξη της
συνόδου των ηγετών του Ευρωπαϊκού Σοσιαλιστικού Κόμματος, στο ξενοδοχείο όπου
διέμεινε ο κ. Κ. Σημίτης, επαναβεβαιώθηκε μεν η σταθερή προσήλωση και των δύο
στην ενότητα του ΠΑΣΟΚ που «επιβάλλεται να εκφραστεί με ενωτική πορεία» χωρίς
αποκλεισμούς «που ξεκινά από το συνέδριο, συνεχίζεται στις ευρωεκλογές με
στόχο τη νίκη στις εθνικές εκλογές», αλλά ­ για μία ακόμα φορά ­ δεν έγινε
συζήτηση για το «διά ταύτα».

ΤΑΥΤΟΤΗΤΑ ΑΠΟΨΕΩΝ

Στη Βιέννη. Σημίτης, Τσοχατζόπουλος, Κρανιδιώτης μετείχαν στη σύνοδο των
ηγετών του Ευρωπαϊκού Σοσιαλιστικού Κόμματος

Συνεργάτες του Πρωθυπουργού επεσήμαιναν μετά τη συνάντηση των «δύο» την
ικανοποίησή τους για την ταυτότητα απόψεων που σημειώθηκε στα μεγάλα θέματα
που αντιμετωπίζουν το ΠΑΣΟΚ και η κυβέρνηση, φέρνοντας ως παράδειγμα τις
ευρωεκλογές και την ανάγκη να αντιμετωπιστεί η λογική της «χαλαρής ψήφου»,
όπως και την ανάγκη να προσεχτούν ιδιαίτερα τα «μέτωπα» της επικαιρότητας,
όπως η Παιδεία και οι αγρότες.

Ωστόσο, από το περιβάλλον του κ. Τσοχατζόπουλου σημειωνόταν χαρακτηριστικά ότι
ο υπουργός Άμυνας έκανε αναφορές σε πολιτικές όπου υπάρχει πρόβλημα ­ «που
τείνει να δημιουργήσει κλίμα συρρίκνωσης του ΠΑΣΟΚ». Προσέθεταν δε ότι ο
υπουργός Άμυνας μίλησε για «άσχημη κατάσταση» και αρνητικό κλίμα στο εσωτερικό
του ΠΑΣΟΚ, επικαλούμενος «αποκλεισμούς» και «διαχωρισμούς» και κάνοντας λόγο
για ανάγκη «υπέρβασης» αυτών των καταστάσεων στο συνέδριο.

«ΣΥΝΕΔΡΙΟ ΔΙΑΦΑΝΕΙΑΣ»

Μάλιστα, οι συνεργάτες του κ. Τσοχατζόπουλου σημείωναν με έμφαση ότι ο
υπουργός Άμυνας ζήτησε συνέδριο «με πλήρη διαφάνεια, αξιοπιστία και
καθαρότητα» ­ σαφής αναφορά στις καταγγελίες των στελεχών της λεγόμενης
εσωκομματικής αντιπολίτευσης για εγγραφές «μελών μιας χρήσης».

Η στασιμότητα που παρατηρείται στο εσωτερικό του ΠΑΣΟΚ, σαράντα πέντε ημέρες
πριν από το συνέδριο, προδιαθέτει για αύξηση της εσωκομματικής έντασης μέσα
στο επόμενο διάστημα. Άλλωστε, τα στελέχη της «σκληρής» εσωκομματικής
αντιπολίτευσης δεν δείχνουν διατεθειμένα να εγκαταλείψουν το πεδίο των
δημόσιων καταγγελιών για τις εγγραφές νέων μελών.

«ΟΧΙ ΣΤΗ ΧΑΛΑΡΗ ΨΗΦΟ»

Τα προεκλογικά διλήμματα έθεσε από τη Βιέννη ο Πρωθυπουργός, εν όψει
ευρωεκλογών ­ φροντίζοντας παράλληλα να διακηρύξει ότι «η ψήφος στις
ευρωεκλογές δεν μπορεί και δεν πρέπει να είναι χαλαρή». 
Ο Πρωθυπουργός τόνισε ότι στις ευρωεκλογές κρίνονται τα εξής: Πρώτον, με πόση
αποφασιστικότητα θα προχωρήσουμε στην πραγματοποίηση της πολιτικής για την
ένταξη στην ΟΝΕ· δεύτερον, το πόσο ισχυρή φωνή θα έχει η Ελλάδα στο
ευρωκοινοβούλιο και, τρίτον, η διαπραγματευτική θέση της χώρας μας σε μιαν
Ευρώπη που κυριαρχείται πλέον από σοσιαλιστικά κόμματα.

Ακόμα, ο κ. Κ. Σημίτης επανέλαβε ότι αν συνεχιστεί η θετική πορεία της
οικονομίας, θα υπάρξουν περισσότερες δυνατότητες, ώστε να ανταποκριθεί η
κυβέρνηση στο αίτημα για μικρότερη φορολογική επιβάρυνση, από το 2000 και
μετά. Από την πλευρά του, ο κ. Α. Τσοχατζόπουλος, που είναι αντιπρόεδρος του
Ευρωπαϊκού Σοσιαλιστικού Κόμματος, δήλωσε ότι το «μανιφέστο» των Σοσιαλιστών
θα συμβάλει θετικά στις αποφάσεις της Ένωσης για την Ατζέντα 2000, που αφορά
άμεσα τους κοινοτικούς πόρους που παίρνει η χώρα μας.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16354N051</ED>
<ID>
ID:18964

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η μεταρρύθμιση που δεν έγινε
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Πριν από μερικά χρόνια ­ πολύ πριν ο κ. Αβραμόπουλος εκδώσει διάγνωση περί του
τέλους του «βιο-ιστορικού κύκλου» των υπαρχόντων κομμάτων (ό,τι κι αν αυτό
σημαίνει) ­ η έκφραση της μόδας ήταν «το τέλος της μεταπολίτευσης». Ό,τι κι αν
αυτό σήμαινε.

ΟΛΟΙ μιλούσαμε γι' αυτό το τέλος της μεταπολίτευσης. Και το θεωρούσαμε
δεδομένο ­ όσο δύσκολο και αν ήταν να οριστεί το περιεχόμενό του. Κατά την
ηπιότερη εκδοχή, το «τέλος της μεταπολίτευσης» ήταν απλώς ένας γραφικός τρόπος
για να περιγραφεί η αλλαγή που έφερνε στο πολιτικό μας στερέωμα η πολιτική ή
βιολογική αποχώρηση των μεγάλων, αυθεντικών πολιτικών αρχηγών, γύρω από τους
οποίους δημιουργήθηκαν τα αρχηγικά, προσωποπαγή και πειθαρχημένα κόμματα της
μεταπολίτευσης του 1974.

Οι περισσότεροι, όμως, θεωρούσαμε ότι ο όρος επιχειρεί να περιγράψει μια
βαθύτερη και ουσιαστικότερη αλλαγή.

Μια αλλαγή ιστορικού πλαισίου, αλλαγή στόχου και διακυβεύματος: Γιατί αν το
στοίχημα της πρώτης μεταπολίτευσης ήταν η διαμόρφωση ενός πολιτικού
συστήματος, που να λειτουργεί ομαλά, με τους εσωτερικούς του κανόνες, με ομαλή
εναλλαγή στην εξουσία, χωρίς τις εξωγενείς ρυθμιστικές ή απορρυθμιστικές
παρεμβάσεις του παρελθόντος, ενταγμένου στη διαδικασία της ευρωπαϊκής
ενοποίησης, στην αρχή της δεκαετίας του '90 ήταν φανερό ότι το στοίχημα είχε
ξεπεραστεί. Κι ένα καινούργιο περίμενε να οριστεί.

Αλλά και μια αλλαγή του τρόπου ζωής και λειτουργίας των παραγόντων του
δημόσιου βίου. Την είχε περιγράψει, μάλιστα, πολύ αδρά αυτήν την ποθητή αλλαγή
ο ίδιος ο σημερινός πρωθυπουργός, σε μια παλιά του ομιλία, κάνοντας λόγο για
ανάγκη «μεταρρύθμισης του πολιτικού συστήματος».

Είχε πει πως έπρεπε, πρώτον, να πάψουν να λειτουργούν τα κόμματα ως ανώνυμες
εταιρείες εξυπηρέτησης ατομικών αναγκών ή εκπροσώπησης οργανωμένων
συμφερόντων. Και πως έπρεπε, δεύτερον, οι μεταξύ των κομμάτων σχέσεις, ο
μεταξύ τους διάλογος και η αντιπαράθεση να ξεκόψουν από τη «γραμματική της
διπλής γλώσσας» ­ του λαϊκίστικου, δημαγωγικού στερεότυπου για δημόσια χρήση
και του κυνισμού για εσωτερική χρήση.

Έχουν περάσει τρία χρόνια από τότε που το τέλος της μεταπολίτευσης φέρεται να
συνετελέσθη. Τι άλλαξε;

Σύμφωνοι ­ οι μυθικές πολιτικές φυσιογνωμίες, που το μπόι τους ξεπερνούσε το
κοινό μέτρο, δεν υπάρχουν πια και κανείς δεν νοσταλγεί την παρουσία τους σε
μια εποχή που δεν θα μπορούσε να την χωρέσει.

Σύμφωνοι ­ τα κόμματα δεν είναι πια πειθαρχημένοι λόχοι. Είναι μάλλον χαλαρά
βασίλεια, όπου δεκάδες φιλόδοξοι τιμαριούχοι συνωμοτούν νυχθημερόν εναντίον
αλλήλων και αμφισβητούν όλοι μαζί τον θρόνο.

Μα, επί της ουσίας, οι σχέσεις μεταξύ των κομμάτων κινούνται, όσο ποτέ, στον
αστερισμό της δημαγωγίας και της υποκρισίας, του μικρο-υπολογισμού και της
μικρο-σκοπιμότητας. Όσο για το νέο στοίχημα, τον νέο στόχο αυτής της «μετά την
μεταπολίτευση» εποχής, θα πρέπει να ομολογήσουμε ότι η μακαρίτισσα
μεταπολίτευση είχε ορίσει με μεγαλύτερη σαφήνεια και είχε υπηρετήσει με
μεγαλύτερη αποτελεσματικότητα τους στόχους της, απ' ό,τι η διάδοχός της νέα
εποχή τους δικούς της.

Χρειάζεται, άραγε, άλλη απόδειξη για τα πάθη και τα λάθη του πολιτικού
συστήματος, από την αδυναμία του να χειριστεί με υπευθυνότητα και
αποτελεσματικότητα, με ευαισθησία και έμπνευση προπάντων, την κραυγή αγωνίας
και αμηχανίας, που τρεις μήνες τώρα ακούγεται ­ έστω και με φόρμα ρυθμικού
γηπεδικού συνθήματος ­ από τα στόματα εφήβων 16 μόλις ετών;

Χρειάζεται να καταφύγουμε σε δημοσκοπήσεις και μετρήσεις της δυσθυμίας ή της
μη αντιπροσώπευσης των πολιτών, για να καταφανεί ότι το πολιτικό σύστημα
αντιστέκεται στην επαγγελθείσα μεταρρύθμισή του σθεναρότερα απ' ό,τι οι φίλοι
του Γαβρήλου στην κακότυχη εκπαιδευτική μεταρρύθμιση;

Ότι αυτή η κατάσταση ανοίγει την όρεξη σε νέους «πονηρούς πολιτευτές» να
δοκιμάσουν τον δικό τους «βιο-ιστορικό κύκλο» είναι το λιγότερο. Το χειρότερο
είναι ότι όλο και περισσότεροι παλιοί πολιτευτές προσβλέπουν στις νέες αυτές
φιλοδοξίες, προσδοκώντας ότι η έλευσή τους στο προσκήνιο θα αναβάλει την
αναγκαία μεταρρύθμιση και θα παρατείνει αυτόν τον παραλυτικό μετεωρισμό
ανάμεσα σε μια εποχή που τελείωσε και μια νέα που δεν λέει να αρχίσει.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16354N062</ED>
<ID>
ID:19019

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Οι καταλήψεις και ο εξωγήινος!
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

ΑΝ ΕΝΑΣ εξωγήινος επιχειρούσε να πληροφορηθεί από τις εφημερίδες τι συνέβη με
τις καταλήψεις των σχολείων, θα συνεπέρανε ασφαλώς ότι κάποια περίεργη
ασθένεια του μυαλού είχε πλήξει το γένος των Ελλήνων στις αρχές του έτους
1999. Όχι φυσικά επειδή οι μαθητές προχώρησαν στις καταλήψεις. Αλλά επειδή το
ίδιο γεγονός προκάλεσε διαμετρικά αντίθετες εκτιμήσεις από σοβαρούς και κατά
τεκμήριο αξιόπιστους σχολιαστές. Όταν μιλάμε για ένα φυσικό φαινόμενο ­ το
κύμα κακοκαιρίας, για παράδειγμα, που πλήττει την Ελλάδα ­ μπορούμε σε γενικές
γραμμές να συμφωνήσουμε ότι αυτό είναι καλό ή κακό και για ποιους.

Όταν όμως περνάμε σε κοινωνικά φαινόμενα αυτή η στοιχειώδης ικανότητα για την
κοινωνική μας συμπεριφορά ­ τι είναι καλό και τι κακό ­ μοιάζει να υποχωρεί
δραματικά. Κάτι που ασφαλώς δεν επιτρέπει πολλά περιθώρια αισιοδοξίας για
όσους πιστεύουν ότι η κοινή λογική ­ ο ορθός λόγος ­ θα μπορούσε να αποτελέσει
τη βάση της πολιτικής μας ζωής. Έτσι την ίδια στιγμή που ο γράφων ­ και όχι
μόνο ­ καυτηρίαζε τη συμπεριφορά των μαθητών και ισχυριζόταν ότι παίρνουν
μαθήματα ανομίας, άλλοι σχολιαστές διατείνονται ότι οι νέοι μάς δίνουν ­
περίπου ­ μαθήματα σωστής κοινωνικής συμπεριφοράς αποδεικνύοντας ότι δεν είναι
διατεθειμένοι να γίνουν τα επόμενα θύματα του συστήματος. Είναι φανερό ότι δεν
είναι δυνατόν ­ χωρίς τουλάχιστον να καταφύγουμε σε σοφιστείες ­ να είναι
σωστές και οι δύο προτάσεις. Ένα απόσπασμα από το βιβλίο της Μπ. Ράσελ «Η
ανθρώπινη κοινωνία, η ηθική και η πολιτική» ίσως είναι σχετικό: «Υπάρχουν
κάποιες περιστάσεις ­ γράφει ­ κατά τις οποίες ορισμένες κοινωνικές ομάδες...
ξεπερνούν το ατομικό τους συμφέρον. Από την άλλη πλευρά όμως, σε πάρα πολλές
περιπτώσεις (οι άνθρωποι) πέφτουν ακόμη πιο χαμηλά κι από το εγωιστικό τους
συμφέρον... Και από αυτές τις περιπτώσεις... τις περισσότερες φορές είναι
πεπεισμένοι ότι ενεργούν με ιδεαλιστικά κίνητρα. Ένα μεγάλο μέρος (όμως) απ'
ότι θεωρείται ιδεαλισμός είναι μασκαρεμένο μίσος ή μασκαρεμένη επιθυμία για
εξουσία». Τα χειρότερα εγκλήματα ­ προσθέτει ένας σχολιαστής ­ έχουν γίνει όχι
από την ανθρώπινη απληστία αλλά από την πίστη μας σε στρεβλούς ηθικούς
κώδικες. Και ίσως είναι η στιγμή να ξανασκεφθούμε μήπως είναι πράγματι
στρεβλοί κάποιοι τέτοιοι κώδικες ­ κληρονομιά της μεταπολίτευσης ­ που τόσο
μας έχουν ταλαιπωρήσει τα τελευταία χρόνια...

Kapsis @ dolnet.gr
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16354N063</ED>
<ID>
ID:19046

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N06&aa=3</URL></REF>


Article

<CATEGORY>vin04</CATEGORY>

 <H5>ΗΛΕΚΤΡΟΝΙΚΑ «WAR GAMES», ΝΕΑ ΟΠΛΑ ΚΑΙ ΤΑΚΤΙΚΕΣ, ΤΑΧΥΚΙΝΗΤΕΣ ΜΟΝΑΔΕΣ ΣΤΗΝ
ΥΠΗΡΕΣΙΑ ΤΩΝ ΕΝΟΠΛΩΝ ΔΥΝΑΜΕΩΝ ΜΕΤΑ ΤΗΝ ΚΡΙΣΗ ΤΟΥ 1996
</H5><H5>Αν είχαν νυκτοσκόπια τη μοιραία νύχτα...
</H5><H2>Ο «Αχιλλέας» σώζει τα Ίμια με κομπιούτερ!
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Δεν είναι δυνατόν να μην έχουμε στο υπουργείο Άμυνας μια σαφή εικόνα για
το τι συμβαίνει (κάθε στιγμή) στο Αιγαίο!».

Υψηλή τεχνολογία. Ό,τι πιο προηγμένο τεχνολογικά υπάρχει για το οπλοστάσιο
του σύγχρονου καταδρομέα έχουν στη διάθεσή τους οι άνδρες της Ζ' ΜΑΚ

ΤΡΙΑ χρόνια μετά τα Ίμια, την κρίση όπου λίγο πολύ «η δεξιά δεν γνώριζε τι
ποιούσε η αριστερά», η δημόσια αυτή «έκρηξη» του υπουργού Άμυνας κ. Α.
Τσοχατζόπουλου θα μπορούσε να χαρακτηριστεί ως μια ειλικρινής αυτοκριτική εξ
ονόματος ολόκληρου του συστήματος άμυνας της χώρας. Θα ήταν δε και απόλυτα
ακριβής η πρόσφατη αυτή επισήμανση του υπουργού αν δεν γινόταν για να
υπογραμμίσει ότι ήδη «κάτι» είχε προχωρήσει προς την πλευρά αυτή: η χρήση των
τεχνολογιών αιχμής στην πληροφορική και τις επικοινωνίες, ώστε μέσα από ένα
κοινό σύστημα των τριών Κλάδων, να προσφέρεται «η ορθή πληροφόρηση, στο
κατάλληλο πρόσωπο, τον ενδεδειγμένο χρόνο», για οποιοδήποτε πιθανό, πραγματικό
ή όχι, πεδίο μάχης ή κρίσης.

Η ολοκλήρωση και επίδειξη σήμερα και αύριο, εν είδει ενός τεράστιου «war
game», του νέου, ενοποιημένου Συστήματος Διοίκησης Ελέγχου και Πληροφοριών
(ΣΔΕΠ ή C 3Ι) δεν είναι παρά μόνο μία από τις επιλογές στις οποίες
οδήγησε τους στρατιωτικούς η μελέτη της κρίσης των Ιμίων. Η ταυτόχρονη δε
εφαρμογή στο πλαίσιο της άσκησης «Αλέξανδρος», που βρίσκεται σε εξέλιξη, του
νέου σχεδίου «Αχιλλέας», για ανακατάληψη βραχονησίδας, για δεύτερη φορά σε
τέτοιο βαθμό, είναι ένα ακόμα δείγμα κατά τους στρατιωτικούς, ότι «κάτι» έχει
αλλάξει σε αντιλήψεις, τακτικές, μέσα, ακόμα και δόγματα. Ο «στρατός του
2000», που είναι ακόμα μακριά για την Ελλάδα, οφείλει πολλά χρήσιμα
συμπεράσματα σ' εκείνη τη νύχτα. Για τους αμιγώς πολιτικούς χειρισμούς και τα
συμπεράσματα από αυτούς, η Ιστορία θέλει τον χρόνο της για να αποφανθεί με νηφαλιότητα...

ΠΕΝΤΕ ΚΑΤΗΓΟΡΙΕΣ

Σε πέντε μεγάλες κατηγορίες εντάσσονται τα συμπεράσματα και οι κινήσεις που
κρίθηκαν αναγκαίες από τους στρατιωτικούς στο δικό τους επίπεδο, μετά τα Ίμια.

1 Η πρώτη αφορά την προσθήκη στους στόχους της στρατιωτικής στρατηγικής
και της δυνατότητας «ανταποδοτικού πλήγματος» στο πλαίσιο της αρχής της
«ευέλικτης αντίδρασης». Η κρίση στα Ίμια έδειξε ότι η Ελλάδα δεν μπόρεσε να
έχει την κατάλληλη στιγμή ένα «ισοδύναμο τετελεσμένο», διπλωματικό ή αμυντικό,
ώστε να μπορεί να το θέσει στη «σκακιέρα» της κρίσης. Μια αντίδραση ή υπεροχή,
που ο αρχηγός ΓΕΑ αντιπτέραρχος Γ. Αντωνετζής θεωρεί ότι μπορεί και την
προσφέρει η Αεροπορία, εξ ου, όπως επισημαίνει, και η περαιτέρω ενίσχυσή της.

Με τη νέα αυτή διάσταση και τη διακήρυξή της, οι «εγκέφαλοι» του υπουργείου
Άμυνας θεωρούν ότι έχουν ενισχύσει την αποτρεπτική δύναμη της χώρας. Κάτι
βέβαια, που η εξέλιξη της υπόθεσης των S-300, όπως πολλοί αναλυτές σχολίασαν,
δεν επιβεβαίωσε...

2 Η δεύτερη ενότητα ενεργειών αφορά το Σύστημα Χειρισμού Κρίσεων. Παρ'
όλο που το θέμα άπτεται συνολικά της κυβερνητικής - κρατικής λειτουργίας, το
υπουργείο Άμυνας και το ΓΕΕΘΑ προχώρησαν σε βελτιώσεις, απλουστεύσεις και
τυποποιήσεις. Σε ανάλογες κρίσεις δεν θα χρειάζεται πλέον να καλείται από
τα... τηλεοπτικά στούντιο ένας υπουργός (και δη των Εξωτερικών) για να
συνεδριάσει το ΚΥΣΕΑ προκειμένου «να αποδεσμεύσει κανόνες εμπλοκής».

Έτσι, με τις αλλαγές που έγιναν, ο υπουργός Άμυνας και δι' αυτού ο αρχηγός
ΓΕΕΘΑ, έχει πλέον εξουσιοδότηση για το πότε και κάτω από ποιες συνθήκες
αναλαμβάνεται στρατιωτική δράση. Δεν θα χρειάζεται το ΚΥΣΕΑ για να
εξουσιοδοτήσει εκείνη τη στιγμή τον αρχηγό ΓΕΕΘΑ να αναλάβει δράση αν π.χ.
εντοπιστεί ένα εχθρικό σμήνος αεροσκαφών να κινείται απειλητικά κατά της
Σκύρου... Ούτε πότε τα κανόνια του Στόλου θα κάνουν στοχοποίηση... «Ο υπουργός
Άμυνας έχει ήδη αρκετούς απ' τους κεραυνούς του Διός στα χέρια του»,
επισημαίνει σχετικά ο αρχηγός ΓΕΝ αντιναύαρχος Γ. Ιωαννίδης.

Ωστόσο, πέραν των «κανόνων» αυτών, ούτε το υπουργείο Άμυνας ούτε το υπουργείο
Εξωτερικών έχουν ακόμα προχωρήσει ουσιαστικά στην συγκρότηση ενός συνολικού
συστήματος με ειδικούς επιστήμονες, υποδομή και εξάσκηση για λεπτούς
χειρισμούς κρίσεων όπως πομπωδώς ανακοινώθηκε πολλές φορές.

ΑΜΕΣΗ ΑΝΤΙΔΡΑΣΗ

«Σούπερ κομάντος». Σκληρή εκπαίδευση και όπλα υψηλής τεχνολογίας είναι τα
χαρακτηριστικά της μονάδας Ζ' ΜΑΚ, που φιλοδοξεί να αποτελέσει την ελληνική
εκδοχή της βρετανικής SAS 
3 Σε πιο προχωρημένο στάδιο βρίσκεται ο σχεδιασμός και η υλοποίηση της
απαίτησης για άμεση αντίδραση. Η φράση του τότε αρχηγού ΓΕΕΘΑ ναυάρχου Χρ.
Λυμπέρη, ότι θα χρειαστούν πιθανώς τρεις ώρες για τη μεταφορά κομάντος μέσα
ουσιαστικά στην ίδια περιοχή, η εκτίμηση ότι μια ενδεχόμενη κρίση μπορεί να
προκληθεί από την Άγκυρα στο πιο απίθανο σημείο και η υποχρέωση από το νέο
«δόγμα», για «ανταπόδοση πλήγματος», οδήγησαν τόσο στην αλλαγή της δομής των
Ενόπλων Δυνάμεων όσο και στο γιγαντιαίο εξοπλιστικό πρόγραμμα των 4 τρισ. δρχ.
που ανακοινώθηκε το '97 και ήδη υλοποιείται. Το «παλιό» Β' Σώμα Στρατού έχει
μετατραπεί, παρά τις εγγενείς αδυναμίες, σε Δύναμη Ταχείας Αντίδρασης, κατά τα
πρότυπα του ΝΑΤΟ, με ένταξη σ' αυτό μηχανοκίνητων μονάδων, των επιθετικών
ελικοπτέρων «Απάτσι», νέων μεταφορικών ελικοπτέρων, Μονάδων Ειδικών Δυνάμεων,
κ.λπ. Το σύστημα ενισχύεται με νέα αρματαγωγά και χόβερκραφτ του Π.Ν., που
μπορούν να μεταφέρουν με μιας 700 πεζοναύτες το καθένα. Στην ίδια λογική
εντάσσονται και οι ασκήσεις μεταφοράς εφεδρειών για ανακατάληψη νησίδων ή
ενίσχυση της φρουράς τους και η δημιουργία της Ζ' Μοίρας Αμφίβιων Καταδρομών
με «σούπερ κομάντος» και υψηλής τεχνολογίας εξοπλισμό (νυχτερινούς αισθητήρες,
λέιζερ, έξυπνα συστήματα επικοινωνιών κ.λπ.).

ΠΝΕΥΜΑ ΣΥΝΕΡΓΑΣΙΑΣ

4 Η επιτυχής διείσδυση Τούρκων κομάντος στη Δ. Ίμια έχει προκαλέσει
πολλές αναλύσεις στο «Πεντάγωνο»: Πώς έφτασαν; Έφταιξαν οι κακές καιρικές
συνθήκες; Έφταιξε το σχέδιο από θαλάσσης επιτήρησης της βραχονησίδας; Έφταιξε
η απουσία τακτικού διοικητή περιοχής που να έχει το γενικό πρόσταγμα; Έφταιξε
η υπερφόρτωση του κυβερνήτη της φρεγάτας «Ναυαρίνο» και με καθήκοντα τακτικού
διοικητή, με αποτέλεσμα να χαλαρώσει η κύρια αποστολή του; Αρκετοί, και ο κ.
Λυμπέρης, υποστηρίζουν ότι οι συνθήκες επέβαλλαν την άμεση αποστολή πλοιάρχου
που να είχε το γενικό πρόσταγμα στην περιοχή. Άλλοι, κυρίως από τη σημερινή
ηγεσία, πιστεύουν ότι δεν ήταν απαραίτητο, όπως αντίθετα, θεωρούσαν εκ των ων
ουκ άνευ την έγκαιρη παρουσία στην περιοχή τού τότε αρχηγού Στόλου.

Το ζήτημα του διοικητή περιοχής σε μια συνδυασμένη επιχείρηση των Κλάδων,
είναι ακόμα στην πράξη ένα ανοιχτό κεφάλαιο για τις ελληνικές Ένοπλες
Δυνάμεις, που δεν έχουν περάσει πλήρως την «παιδική αρρώστια» όλων των
στρατών, τη φετιχοποίηση του ρόλου των Κλάδων.

Μια από τις αιτιάσεις που ακούγονται κατά του τότε αρχηγού ΓΕΕΘΑ, είναι η
εντονότερη, όπως λένε, χρησιμοποίηση των δυνάμεων του Ναυτικού, από το οποίο
και προερχόταν. Αν και ο κ. Λυμπέρης ήταν και είναι από τους θιασώτες της
συνδυασμένης δράσης των Κλάδων, η έλλειψη διακλαδικού πνεύματος συνεργασίας
καταγράφηκε με πολλούς τρόπους και με ευθύνη πολλών εκείνη τη νύχτα. Το ισχύον
θεσμικό πλαίσιο αποτελεί εμπόδιο για τη δημιουργία πραγματικού Μεικτού
Αρχηγείου με εκτελεστικές αρμοδιότητες από την εποχή της ειρήνης. Ήδη όμως
μελετάται η τροποποίησή του προς την κατεύθυνση αυτή, ώστε σε περίπου δύο
χρόνια, όπως εκτιμά αρμόδιος κορυφαίος επιτελής, «να γίνει το μεγάλο άλμα». Η
Διακλαδική Σχολή Στελεχών που ξεκινά τον Απρίλιο, είναι ένα μικρό, αλλά
σημαντικό βήμα.

ΚΑΙ ΗΛΕΚΤΡΟΝΙΚΑ

Ανακατάληψη βραχονησίδων. Ταχεία μεταφορά δυνάμεων και συνδυασμένες
επιχειρήσεις για υπεράσπιση των ελληνικών νησίδων και βραχονησίδων
περιλαμβάνει η δραστηριότητα της Δύναμης Άμεσης Αντίδρασης

5 Σύμφυτη με την αρχή της «Διακλαδικότητας» και των Συνδυσμένων
Επιχειρήσεων, είναι η ηλεκτρονική αποτύπωση του πεδίου της μάχης, η
αναγκαιότητα της οποίας φάνηκε καθαρά στην κρίση των Ιμίων ­ τη νύχτα εκείνη
που δεν γνώριζε ούτε «η δεξιά (ΚΥΣΕΑ - Πρωθυπουργός) τι ποιούσε η αριστερά»
(Κέντρο Επιχειρήσεων) ανά στιγμή, ούτε και οι δύο μαζί τι πραγματικά συνέβαινε
κάθε στιγμή στο θέατρο της κρίσης.

Το ζήτημα αυτό έρχεται να λύσει το ενιαίο διακλαδικό ηλεκτρονικό σύστημα
απεικόνισης: Σε μια οθόνη, στο Κέντρο Επιχειρήσεων, ή στην αίθουσα του ΚΥΣΕΑ ή
στο Γραφείο του Πρωθυπουργού, αποτυπώνονται οι φίλιες και εχθρικές δυνάμεις
αέρα, ξηράς, θάλασσας. Στο σύστημα αυτό καταλήγουν αυτοστιγμεί οι πληροφορίες
που συγκεντρώνουν παρατηρητήρια, ραντάρ, κατασκοπεία και αύριο μεθαύριο
ιπτάμενα ραντάρ και μη επανδρωμένα αεροσκάφη. Μ' ένα απλό «κλικ» στο «ποντίκι»
του, ο αρχιστράτηγος ή ο Πρωθυπουργός μπορεί να εστιάσει και στην πιο απίθανη
γεωγραφική θέση και να ξέρει π.χ. ποιος τύπος αεροσκάφους και με ποια ταχύτητα
προσεγγίζει και τι είδους άρματα κινούνται. Πώς δηλαδή μεταβάλλεται ανά στιγμή
είτε ο συσχετισμός δυνάμεων σε μια περιοχή είτε η εξέλιξη ενός θερμού
επεισοδίου! Στοιχεία απαραίτητα ώστε να δοθεί τον κατάλληλο χρόνο η αναγκαία εντολή.

Στο υπό ανάπτυξη αυτό ενιαίο σύστημα έχουν συνδυαστεί ήδη οι εικόνες από τα
αντίστοιχα Συστήματα Ναυτικού και Αεροπορίας και εξελίσσεται η διαδικασία
ένταξης και της εικόνας του ΓΕΣ. Το όλο σύστημα υποστηρίζεται από το
κρυπτογραφικό δίκτυο επικοινωνιών «Ερμής», η τελευταία φάση του οποίου αρχίζει
να υλοποιείται.

ΜΕ ΤΗΝ τέταρτη απόπειρα εντόπισε το μοιραίο ελικόπτερο «Π.Ν. 21» τους Τούρκους
κομάντος στη Δυτική Ίμια. Για σχεδόν 1 1/2 ώρα, με διαδοχικές αναγνωριστικές
διελεύσεις, το πλήρωμα αδυνατούσε να επιβεβαιώσει την πληροφορία για το
τουρκικό απόσπασμα. Χρόνος που, μέσα σε εκείνες τις οριακές καιρικές συνθήκες,
εκτιμάται σήμερα ότι μπορεί να επέδρασε σωρευτικά στη βλάβη και πτώση του ελικοπτέρου.

«Δεν έχει πιστοποιηθεί αν το ελικόπτερο θα είχε φέρει σε πέρας την αποστολή
του νωρίτερα στην περίπτωση που αυτό διέθετε άλλου τύπου συστήματα έρευνας και
νυχτερινής πλοήγησης» αναφέρει το πόρισμα, καθοριστικές λεπτομέρειες του
οποίου παρουσίασε η τηλεόραση του Star.

Μπορεί η επικρατούσα νομική πρακτική να μπλοκάρει τη διερεύνηση πιθανών
ευθυνών για το ατύχημα που φωτογραφίζονται στο πόρισμα, τα διά ταύτα όμως που
προέκυψαν άρχισαν, έστω με καθυστέρηση, να υλοποιούνται. Η παραγγελία ατομικών
νυκτοσκοπίων, όπως και συστημάτων επιτήρησης νυκτός χωρίς εκπομπή σήματος για
τα πλοία που κάνουν τη νύχτα μέρα, βρίσκεται ήδη στη Γενική Διεύθυνση
Εξοπλισμών. Δύο εργαλεία που αν υπήρχαν, και το πλήρωμα της φρεγάτας
«Ναυαρίνο» πιθανώς να είχε εντοπίσει τους Τούρκους ενώ πλησίαζαν τη
βραχονησίδα και το ελικόπτερο να τους είχε ξεχωρίσει στα βράχια νωρίτερα...

Υπήρχαν όμως και άλλες σοβαρές ελλείψεις που μπορεί να εξελίσσονταν σε
μοιραίες: όπως η έλλειψη βλημάτων χωρίς καθοδήγηση ραντάρ ­ με αποτέλεσμα να
πετούν τότε μόνο τα Μιράζ 2000 που είχαν τέτοια ­ καθώς και κάποιου είδους
μπαταρίες, για την απόκτηση των οποίων αυτοεπιστρατεύτηκε ένα εργοστάσιο...
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16354N081</ED>
<ID>
ID:18965

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N08&aa=1</URL></REF>


Article

<CATEGORY>vin04</CATEGORY>

 <H2>Η ΟΝΕ δεν είναι αυτόματος πιλότος
</H2>
<AUTHOR>ΓΙΩΡΓΟΣ ΠΑΝΤΑΓΙΑΣ</AUTHOR>

Η ΟΙΚΟΝΟΜΙΚΗ και Νομισμαστική Ένωση είναι πλέον πραγματικότητα. Αυτή η
πραγματικότητα είναι ότι ενεργοποιεί μια δυναμική που αναμένεται να έχει
ουσιαστικές οικονομικές, κοινωνικές και πολιτικές επιπτώσεις, των οποίων η
αποκρυπτογράφηση έχει ήδη αρχίσει.

Όμως η ιστορία δεν τελειώνει εδώ, όπως ίσως πιστεύουν ορισμένοι επιφανειακοί
αναλυτές. Η τεχνοκρατική στόχευση δεν παραγκώνισε οριστικά την πολιτική
προσέγγιση. Η επιτυχία αυτή δεν επιφέρει, για να παραφράσουμε τη γνωστή ρήση
του Fukuyama, το τέλος της πολιτικής. Δεν τελειώνει εδώ η πολιτική ιστορία,
αλλά μάλλον μια ορισμένη περίοδός της.

Στην πραγματικότητα, η ΟΝΕ, εγχείρημα βαθύτατα πολιτικό, ισοδυναμεί με την
επιστροφή της πολιτικής... με άλλα μέσα. Η εδραίωσή της ήταν μια αμφισβήτηση
νίκη του πολιτικού οραματισμού και βολονταρισμού σε βάρος της ευρωαλλεργίας
των συντηρητικών ευρωσκεπτικιστών, της υστερίας των νεοεθνικιστών και των
δογματικών επιφυλάξεων ορισμένων ακραίων νεοφιλελεύθερων. Συγχρόνως, όμως, η
ΟΝΕ καλεί σε πολιτικές επιλογές και πρωτοβουλίες. Δεν εισηγείται την αδράνεια
ούτε την επανάπαυση. Με αυτή την έννοια, επιβάλλεται να πολιτικοποιήσουμε την
ΟΝΕ, όπως εύστοχα επισημάνθηκε πρόσφατα.

Για τις δυνάμεις της Κεντροαριστεράς ο μεγάλος στόχος παραμένει η διαμόρφωση
της ευρωπαϊκής πολιτικής ένωσης. Ο Jean Boissonnat έγραψε πρόσφατα ότι το ευρώ
γεννήθηκε από την Ευρώπη, η Ευρώπη θα γεννηθεί από το ευρώ. Δεν γνωρίζω αν
ισχύουν τέτοιου είδους αυτοματισμοί. Και δεν γνωρίζω πόσο θα αποδώσει το
λεγόμενο «ομοσπονδιακό σοκ» της ΟΝΕ. Όμως, είναι μείζον καθήκον των δυνάμεων
της Κεντροαριστεράς να προσχεδιάσουν και να διαμορφώσουν την πολιτική Ευρώπη
με βάση τη νέα πια πραγματικότητα. Η πολιτική Ευρώπη θα προσφέρει το φυσικό
πολιτικό και θεσμικό πλαίσιο για την ΟΝΕ, «τη στέγη στο οικοδόμημα της
Eurobank», για να χρησιμοποιήσουμε μια ακόμα εύστοχη διατύπωση αυτών των
καιρών. Επομένως, οι προσεχείς ευρωεκλογές ζητούν από τις πολιτικές δυνάμεις
να καταθέσουν τη δική τους εκδοχή.

Το ευρωπαϊκό νόμισμα είναι προφανές ότι θα διευκολύνει τις διαρθρωτικές
αλλαγές στην οικονομία. Κατά πάσα πιθανότητα, θα επιταχύνει τις διαδικασίες
του εκσυγχρονισμού. Όμως, το ευρώ δεν υποκαθιστά τον εθνικό σχεδιασμό, ούτε
αντικαθιστά το κράτος-στρατηγείο. Παρέχει ένα πλαίσιο, μέσα στο οποίο οι
υπεύθυνες πολιτικές δυνάμεις διατυπώνουν τις εθνικές προτεραιότητες, θέτουν
στόχους, αναπτύσσουν τα μέσα τους. Το ευρώ επιβάλλει τη δημοσιονομική
εξυγίανση, εμείς αποφασίζουμε και εφαρμόζουμε επενδυτικές στρατηγικές,
προγράμματα αναμόρφωσης και ενίσχυσης του κράτους πρόνοιας, πρωτοβουλίες
τεχνολογικής και ερευνητικής ανάκαμψης, πρακτικές εργασιακής ανανέωσης.
Ασφαλώς, το ευρώ εξαφανίζει την αυταπάτη της απόλυτης εθνικής νομισματικής
κυριαρχίας, ασφαλώς συνιστά πιστοποιητικό θανάτου των πρακτικών δημοσιονομικής
ανευθυνότητας και μακροοικονομικού λαϊκισμού. Όμως, δεν αντιστρατεύεται το
ευέλικτο και αποτελεσματικό κράτος. Το ευρώ αποκρούει τις παραδοσιακές
πρακτικές της αναδιανεμητικής ορθοδοξίας α λα ελληνικά, όμως δεν συρρικνώνει
κατ' ανάγκην τις κοινωνικές φιλοδοξίες των δυνάμεων της Κεντροαριστεράς.
Μπροστά στο ευρώ, οι προοδευτικές δυνάμεις δεν αναδιπλώνονται παθητικά ούτε
υποτροπιάζουν σε δογματικές αγοραφοβικές προσεγγίσεις. Αντιπροτείνουν
ρεαλιστικές εθνικές στρατηγικές που συνδυάζουν την οικονομία της αγοράς με τον
ευέλικτο και εξωστρεφή σχεδιασμό, την ανταγωνιστικότητα με την κοινωνία της
αλληλεγγύης, την εργασιακή ανανέωση με την τεχνολογική καινοτομία. Μπροστά στη
νέα πραγματικότητα της ΟΝΕ, οι προοδευτικές δυνάμεις οφείλουν να παρουσιαστούν
με εντελώς ανανεωμένο ιδελογικό και πολιτικό εξοπλισμό. Πριν απ' όλα οφείλουν
τα απαλλαγούν οριστικά από... τον πειρασμό της γυναίκας του Λωτ! Το χθες έχει
περάσει οριστικά. Παράλληλα, οφείλουν να δημιουργήσουν μια νέα πολιτική και
κοινωνική κουλτούρα. Με οδηγό το «συλλογικό συμφέρον» ή το «κοινωνικό καλό»,
να μην χαρίσουν την αγορά στο «εγωιστικό άτομο», αλλά στο συγκεκριμένο
κοινωνικό υποκείμενο, τον πολίτη, το πρόσωπο. Η αγορά δεν είναι η σιδερένια
φυλακή αντιανθρώπινων νομοτελειών, αλλά δυνατότητα σύναψης σχέσεων, ανάπτυξης
της κοινωνικότητας, προαγωγής του κοινωνικού συμφέροντος. Και σ' αυτόν τον
τομέα, λοιπόν, οι προσεχείς ευρωεκλογές καλούν τις προοδευτικές κοινωνικές
δυνάμεις να δώσουν δείγματα γραφής. Σημάδια ανίχνευσης, αλλά και διαμόρφωσης
ενός ελπιδοφόρου μέλλοντος.

Σε πανευρωπαϊκό κοινοτικό επίπεδο η ΟΝΕ ενισχύει μεταβολές ποιοτικού και
ποσοτικού χαρακτήρα. Χωρίς, όμως, αυτοματισμούς και νομοτέλειες. Το ευρώ
μπορεί κάλλιστα να συνυπάρξει με έναν ευρωπαϊκό χώρο απλή ζώνη ελεύθερων
συναλλαγών και απομονωτικού ανταγωνισμού, με βάση τη λογική του κατώτατου
κοινού παρονομαστή σε κοινωνικά και φορολογικά ζητήματα. Εξίσου, όμως, μπορεί
να συνυπάρξει με την Ευρώπη των αξιόπιστων διευρωπαϊκών δικτύων, των κεντρικών
μακροοικονομικών κατευθύνσεων, των διεθνικών επιχειρηματικών συνεργασιών, της
ρεαλιστικής και απαραίτητης φορολογικής εναρμόνισης, των κοινοτικών
δημοσιονομικών μηχανισμών σύγκλισης και συνοχής των βιώσιμων και σύγχρονων
συστημάτων κοινωνικής πρόνοιας, χωρίς τα βαρίδια των ενδιάμεσων και του
συντεχνιακού κόστους. Όπως έχει ειπωθεί, το μεγάλο στοίχημα για τους
Ευρωπαίους μετά την ΟΝΕ είναι να συνδυάσουν την αξία με τις αξίες. Το χρήμα,
ως γνωστόν, είναι το «γενικό ισοδύναμο». Επομένως, οι μάχες σ' αυτό το επίπεδο
δεν αφορούν τη λογιστική ούτε απλώς την οικονομία, αλλά την πολιτική
οικονομία. Δηλαδή, την ίδια τη ζωή και την ιστορία! Στόχος μας, επομένως,
είναι να συνδυάσουμε υψηλούς ρυθμούς ανάπτυξης με υψηλά επίπεδα ολοκλήρωσης,
συνοχής και κοινωνικής δικαιοσύνης. Όντως, η ΟΝΕ δεν είναι αυτόματος πιλότος,
αλλά... ένα νέο πεδίο πάλης!

Ο Γιώργος Πανταγιάς είναι μέλος της Κ.Ε του ΠΑΣΟΚ. και υπεύθυνος Τύπου του Πρωθυπουργού
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16354N101</ED>
<ID>
ID:18961

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N10&aa=1</URL></REF>


Article

<CATEGORY>vin04</CATEGORY>

 <H5>ΧΡΙΣΤΟΔΟΥΛΟΣ
</H5><H2>«Στεκόμαστε όρθιοι στις επάλξεις»
</H2>
«Ο ΤΟΠΟΣ μας και κυρίως η νεολαία δεν αντέχουν τέτοιου είδους ταπεινώσεις,
γιατί έχουμε διδαχθεί να στεκόμαστε όρθιοι στις επάλξεις μας». Με δάκρυα στα
μάτια ο Αρχιεπίσκοπος Χριστόδουλος αναφέρθηκε στην νύχτα των Ιμίων, μιλώντας
χθες το πρωί στου Παπάγου, στα αποκαλυπτήρια της προτομής του κυβερνήτη του
ελικοπτέρου Χριστόδουλου Καραθανάση. Μετά την επιμνημόσυνη δέηση που έγινε με
τη συμπλήρωση τριών χρόνων από τον θάνατο των τριών αξιωματικών (Χριστόδουλος
Καραθανάσης, Παναγιώτης Βλαχάκος και Έκτορας Γιαλοψός ­ μνημόσυνα έγιναν και
για τους τρεις), ο κ. Χριστόδουλος αναφέρθηκε και στον ρόλο των συμμάχων.

«Γνωρίζω πολύ καλά τα προβλήματα που αντιμετωπίζει το υπουργείο Εξωτερικών. Οι
σύμμαχοί μας είναι αυτοί οι οποίοι μας πιέζουν για να υποχωρήσουμε από τα
δίκαια αιτήματά μας. Αυτοί είναι που μεθοδεύουν τη συρρίκνωση της Ελλάδας», είπε.

Ο Αρχιεπίσκοπος αναφέρθηκε και στους εξοπλισμούς. Όπως τόνισε χαρακτηριστικά,
«όταν δεν μας σέβονται για τις αξίες και την ιστορία μας, καλύτερα να μας
φοβούνται». 
Μάλιστα δήλωσε ιδιαίτερα ευχαριστημένος από το γεγονός ότι η χώρα μας θα
προχωρήσει σε νέες αγορές όπλων, «προκειμένου να γίνουμε πιο αξιόμαχοι απ'
ό,τι είμαστε».

Αργά χθες το βράδυ ο κ. Χριστόδουλος μίλησε σε εκδήλωση εκπαιδευτικών που
έγινε με αφορμή τη γιορτή των Τριών Ιεραρχών με θέμα: «Η Ευρώπη των
πνευματικών αξιών και η συμβολή των Ελλήνων». Ο κ. Χριστόδουλος για μια ακόμη
φορά επανέλαβε ότι ως χώρα δεν θα πρέπει να χάσουμε την ταυτότητά μας.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16354N102</ED>
<ID>
ID:19014

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N10&aa=2</URL></REF>


Article

<CATEGORY>vin02</CATEGORY>

 <H5>ΟΙ ΣΧΕΣΕΙΣ ΤΟΤΕ ΚΑΙ ΤΩΡΑ ΚΑΡΑΜΑΝΛΗ - ΑΒΡΑΜΟΠΟΥΛΟΥ
</H5><H2>ΠΡΟΕΚΤΑΣΕΙΣ
</H2><H2>Το δείπνο που δεν έγινε ποτέ!
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Μία και μοναδική φορά συνέφαγαν τα ζεύγη Καραμανλή και Αβραμόπουλου. Ήταν
παραμονές δημοτικών εκλογών και όλα έδειχναν να είναι μέλι-γάλα στις σχέσεις
τους, όταν ο δήμαρχος Αθηναίων και η σύζυγός του Βίβιαν κάλεσαν για δείπνο στο
σπίτι τους στην Κηφισιά τον πρόεδρο της Ν.Δ. και τη σύζυγό του Νατάσα. Οι
τέσσερίς τους πέρασαν μια ανέμελη βραδιά. Λίγο ουίσκι, αρκετό κρασί και πολλά χαμόγελα.

ΠΕΡΑΣΕ ο καιρός και στις 7 Ιανουαρίου, του Αγίου Ιωάννου, τα δύο ζεύγη
αντάμωσαν στο σπίτι του Γιάννη Βαρβιτσιώτη και συμφώνησαν να ξαναβρεθούν
σύντομα με πρωτοβουλία του προέδρου της Ν.Δ. Αυτό το δείπνο δεν έγινε ποτέ.
Δύο μέρες αργότερα ξέσπασε η θύελλα, η οποία κάθε μέρα που περνά παίρνει τη
μορφή καταιγίδας παγώνοντας όλο και περισσότερο τις σχέσεις Καραμανλή -
Αβραμόπουλου. Τώρα όχι για ανέμελες οικογενειακές βραδιές δεν υπάρχουν
περιθώρια, αλλά ούτε για υπηρεσιακά τηλεφωνήματα.

Ο Κώστας Καραμανλής και ο Δημήτρης Αβραμόπουλος είναι δύο εντελώς διαφορετικοί
άνθρωποι. Με άλλες αφετηρίες και άλλες διαδρομές ζωής. Και δεν είναι τυχαίο
που για πρώτη φορά συναντήθηκαν το 1993 ως βουλευτές του ίδιου κόμματος. Αλλά
και τότε δεν είχαν πολλά πολλά, πέραν των τυπικών χαιρετισμών που αντάλλασσαν.
Εξάλλου, όπως λένε όσοι ξέρουν καλά και τους δύο «αυτοί δεν θα μπορούσαν να
κάνουν παρέα ποτέ». Δεν υπήρχε όμως αντιπάθεια μεταξύ τους και σ' αυτό
συμφωνούν και οι δύο. Η πρώτη επαφή τους έγινε πέντε μήνες πριν από τις
δημοτικές εκλογές του 1994. Μόλις είχε χάσει την έδρα του βουλευτή Αθηνών τότε
ο Δημήτρης Αβραμόπουλος, βουλευτής Θεσσαλονίκης και γραμματέας Πολιτικού
Σχεδιασμού ο Κώστας Καραμανλής. Ο Μιλτιάδης Έβερτ αναζητώντας υποψήφιο για τον
δήμο της Αθήνας παράγγειλε δημοσκόπηση. Οι συνεργάτες του κ. Κ. Καραμανλή
θυμούνται ότι πρώτος σ' αυτή τη δημοσκόπηση ήταν ο Καραμανλής και δεύτερος ο
Αβραμόπουλος, αφού ως καινούργιος βουλευτής δεν είχε πολύ μεγάλη
αναγνωρισιμότητα. Ο κ. Κ. Καραμανλής εισηγήθηκε γραπτώς στον κ. Μ. Έβερτ
υποψήφιος για την Αθήνα να είναι ο κ. Δ. Αβραμόπουλος.

Την πρώτη περίοδο της δημαρχίας Αβραμόπουλου οι σχέσεις των δύο ανδρών
παρέμειναν το ίδιο τυπικές όπως και πριν. Δεν είχαν καν κοινούς φίλους. Να
φανταστεί κανείς ότι μόνο τρεις φορές αυτά τα χρόνια έτυχε να είναι καλεσμένοι
μαζί στα ίδια σπίτια. Όταν βρίσκονταν όμως τυχαία αντάλλασσαν απόψεις. Για
παράδειγμα ­ όπως θυμούνται φίλοι του δημάρχου ­ δύο μήνες πριν από το
συνέδριο της Ν.Δ. και ενώ δεν είχαν διαφανεί οι προθέσεις του κ. Κ. Καραμανλή
να διεκδικήσει την ηγεσία, στελέχη της Ν.Δ. ζητούσαν από τον δήμαρχο Αθηναίων
να αποτελέσει τον νέο πόλο. Εκείνος αρνήθηκε και μάλιστα διαβεβαίωσε τον κ. Κ.
Καραμανλή, τον οποίο συνάντησε στη Μητρόπολη σε μια επέτειο, ότι «εγώ, Κώστα,
δεν προτίθεμαι να ασχοληθώ».

Ο δήμαρχος πήγε στο συνέδριο, αγκάλιασε και συνεχάρη τον νέο πρόεδρο και από
τότε άρχισαν κάπου-κάπου να τηλεφωνιούνται στα πλαίσια των «διακριτών» ρόλων
τους, όπως λένε οι φίλοι του δημάρχου. Ποτέ δεν υπήρξαν εντάσεις και διαφωνίες
στις επαφές τους. Ακόμη και τα προβλήματα που ανέκυψαν την προεκλογική
περίοδο, λύθηκαν τηλεφωνικά με καλή διάθεση και από τις δύο πλευρές. Το
μεγαλύτερο «αγκάθι» εκείνης της περιόδου ήταν η προσπάθεια της Ρηγίλλης να
«βαφτίσει» υποψήφιο της Ν.Δ. τον κ. Δ. Αβραμόπουλο, την ώρα που εκείνος
επιχειρούσε να εμφανιστεί υπερκομματικός. Γι' αυτό τον λόγο λένε οι φίλοι του
δημάρχου ο συνδυασμός Μάχη για την Αθήνα δεν είχε καμία συνεργασία και καμία
αρωγή οικονομική ή άλλη από τη Ρηγίλλης.

Η αλήθεια είναι ότι οι δύο άνδρες μπορεί να μην υπήρξαν φίλοι, αλλά ποτέ ούτε
δημοσίως ούτε κατ' ιδίαν δεν μιλούσε κανείς τους εναντίον του άλλου. Είναι
ενδεικτικό ότι ο κ. Δ. Αβραμόπουλος στη συνέντευξη που έδωσε τον Δεκέμβριο στο
περιοδικό «Γυναίκα», αλλά δημοσιεύτηκε την περασμένη εβδομάδα, μιλάει πολύ
συμπαθητικά για τον πρόεδρο της Ν.Δ. Αλλά και σήμερα η αντιπαράθεση έχει
αρχίσει να γίνεται μέσω των στελεχών του περιβάλλοντος των δύο ανδρών. Οι
φίλοι του κ. Κ. Καραμανλή λένε ότι οι διαφορές του προέδρου της Ν.Δ. με τον
δήμαρχο είναι ότι ο πρώτος είναι ευθύς, αποτελεσματικός, κατηρτισμένος σε όλα
τα θέματα και δίνει βάρος στην ουσία και στην παραγωγή πολιτικών θέσεων, ενώ ο
δεύτερος ελίσσεται με μεγαλύτερη ευκολία και ενδιαφέρεται περισσότερο για την
επικοινωνιακή του τακτική, τις δημόσιες σχέσεις και τη δημόσια εικόνα του.

Από την πλευρά του οι φίλοι του κ. Δ. Αβραμόπουλου επισημαίνουν ότι είχε μια
αυτόνομη πορεία χωρίς δεκανίκια και κληρονομιές, είναι δηλαδή αυτοδημιούργητος
με επιτυχημένη διπλωματική καριέρα, μιλάει με άνεση τρεις γλώσσες, είναι
επίτιμος πολίτης 25 πόλεων. Διακρίθηκε ­ προσθέτουν ­ επί 13 χρόνια σε θέσεις-
κλειδιά στον διπλωματικό χώρο εντός και εκτός Ελλάδος και μεταξύ άλλων έχει
εμπειρία στη διοίκηση.

Όλα δείχνουν ότι η μετωπική σύγκρουση των δύο ανδρών όποτε αυτή γίνει θα είναι
σφοδρή. Και νικητής θα είναι ίσως εκείνος που θα κάνει τα λιγότερα λάθη.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16354N121</ED>
<ID>
ID:18970

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N12&aa=1</URL></REF>


Article

<CATEGORY>vin04</CATEGORY>

 <H2>Τα άφησε και πάλι όλα ανοιχτά
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

ΤΑ ΣΥΝΘΗΜΑΤΑ χθες στην Σπάρτη ξέφυγαν και πάλι από τα... αυτοδιοικητικά
πλαίσια. Ο κόσμος που είχε συγκεντρωθεί για να υποδεχθεί τον Δημήτρη
Αβραμόπουλο, που ήταν προσκεκλημένος του Συνδέσμου Γορτυνίων της πόλης, μόλις
είδε τον δήμαρχο Αθηναίων ξέσπασε σε χειροκροτήματα φωνάζοντας «άντε και
πρωθυπουργός», την ίδια στιγμή που κάποιοι άλλοι του έλεγαν «μην προδώσεις
τους ψηφοφόρους σου». Και εκείνος δεν τους χάλασε το χατίρι διατηρώντας, μέσα
από τις δηλώσεις του, για μια ακόμα φορά ανοικτά όλα τα ενδεχόμενα για το τι
πρόκειται να κάνει.

Ο κ. Αβραμόπουλος τόνισε ότι «δεν ξέρουμε οι καιροί τι μας επιφυλάσσουν»,
προσθέτοντας ότι «έχουμε μία και μόνο φιλοδοξία, να είμαστε χρήσιμοι στον τόπο
μας μέσα από σχέσεις μέτρου και ευθύνης». Και κατέληξε λέγοντας ότι «αν στη
ζωή σε διακρίνει αυτή η σχέση, αν διέπεσαι από μέτρο, από σύνεση και
σωφροσύνη, αν πράγματι θέλεις να υπηρετήσεις τον τόπο σου και τους
συνανθρώπους σου, τότε σε οδηγεί στην πορεία σου κάτι το ανώτερο, το ευγενές,
το υψηλό».

Χθες το Γραφείο Τύπου του Δήμου Αθηναίων, με αφορμή δημοσιεύματα κυριακάτικων
εφημερίδων προσκείμενων στη Ν.Δ. που φέρουν τον κ. Αβραμόπουλο με τις
πρωτοβουλίες του για ενδεχόμενη ίδρυση νέου κόμματος να στηρίζει την κυβέρνηση
Σημίτη, εξέδωσε ανακοίνωση, σύμφωνα με την οποία «τα όσα γράφονται ή
ακούγονται δεν φέρουν την υπογραφή του δημάρχου Αθηναίων και ανήκουν στη
σφαίρα της ανάλυσης ή της πολιτικής φαντασίας». Η ανακοίνωση καταλήγει με την
επισήμανση ότι ο «δήμαρχος Αθηναίων κινείται πάντοτε με σοβαρότητα και
υπευθυνότητα και με γνώμονα την αποστολή του, που είναι άρρηκτα δεμένη με το
δημόσιο αίσθημα και συμφέρον».

Πάντως, ο πρόεδρος της Ν.Δ. Κώστας Καραμανλής από τη Βόννη, όπου μίλησε σε
κομματικά στελέχη της ομογένειας, έκανε για μια ακόμα φορά λόγο για κάποιους
που επιχειρούν να ανακόψουν τον δρόμο της Ν.Δ. προς την εξουσία, επειδή
βολεύονται με την σημερινή κατάσταση.

Αλλά και ο κ. Π. Παυλόπουλος, που από την πρώτη στιγμή είχε επιτεθεί στον κ.
Αβραμόπουλο, είπε στο ραδιόφωνο του Skai ότι οι εκδηλώσεις προθέσεων έχουν
στόχο να «δημιουργήσουν προσκόμματα στην επερχόμενη εκλογική νίκη της Νέας
Δημοκρατίας, η οποία τους ανησυχεί ιδιαιτέρως για πολλούς και ευνόητους λόγους».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16354N122</ED>
<ID>
ID:19015

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N12&aa=2</URL></REF>


Article

<CATEGORY>vin04</CATEGORY>

 <H5></H5><H5>Πάγκαλος: Δεινή τουρκική ήττα τα Ίμια...
</H5><H5>Ένταση για τα νέα μέλη
</H5><H5>Τσοβόλας: Ανοιχτό το θέμα διπλών εκλογών
</H5><H5>Εξόρμηση του ΚΚΕ
</H5><H5>Κίνηση πολιτών
</H5><H2>ΚΑΙ ΤΑ ΛΟΙΠΑ...
</H2>
Η ΤΟΥΡΚΙΚΗ απειλή επιβάλλει την ελληνική στρατιωτική παρουσία στα νησιά του
Αιγαίου, τόνισε ο Θόδωρος Πάγκαλος, ο οποίος υποστήριξε επίσης πως στα Ίμια η
Τουρκία υπέστη δεινή διπλωματική ήττα, χωρίς να έχει κάποιο στρατιωτικό κέρδος.

Σε συνέντευξή του στο Πρακτορείο ΝΕΤΕΝΕWΣ, ο υπουργός Εξωτερικών ανέφερε
ότι «μετά τα Ίμια υπήρχε χειροπιαστή απόδειξη της τουρκικής επεκτατικότητας,
της διάθεσης της Τουρκίας να παραβιάσει το Διεθνές Δίκαιο και τα διεθνή
θέσφατα, και η θέση της, η διεθνής, αλλοιώθηκε σε μεγάλο βαθμό. Υπέστη δεινή
διπλωματική ήττα η Τουρκία στα Ίμια και βεβαίως στρατιωτικά δεν εκέρδισε
τίποτε, γιατί, όπως ξέρετε, τα νησιά είναι στην κατάσταση που ήταν».

Ο κ. Θ. Πάγκαλος είπε επίσης πως «πρέπει να υπάρχει στρατιωτική παρουσία
στα νησιά, όσο υπάρχει απειλή. Είναι δικαίωμα της Ελλάδας ­ αντίθετα με όσα
λέει η Τουρκία ­ διότι βεβαίως υπάρχουν κάποιες διατάξεις σε Συνθήκες παλιές,
αλλά καμιά διεθνής διάταξη δεν αντέχει την ανωτέρα βία».

ΕΝΤΑΣΗ ΚΑΙ πάλι κατά τη χθεσινή συνεδρίαση της Επιτροπής Δεοντολογίας του
ΠΑΣΟΚ, καθώς δύο από τα τρία μέλη της που πρόσκεινται στη λεγόμενη
εσωκομματική αντιπολίτευση αποχώρησαν καταγγέλλοντας κωλυσιεργία.

Πρόκειται για τους κ.κ. Γ. Βασιλακόπουλο και Β. Βασιλακάκη, οι οποίοι
κατήγγειλαν στην πρόεδρο της Επιτροπής κ. Άννα Διαμαντοπούλου ότι, παρά τις
σχετικές υποσχέσεις, δεν τους έχουν δοθεί τα στοιχεία που ζητούν για να
διευκολυνθούν στον έλεγχο των νέων μελών. 
Αν τα στοιχεία δεν δοθούν στη σημερινή συνεδρίαση, τα δύο στελέχη
προειδοποίησαν ότι θα αποχωρήσουν οριστικά καταγγέλλοντας νόθευση του
συνεδρίου. 
Η πρόεδρος της Επιτροπής κ. Άννα Διαμαντοπούλου απάντησε ότι, ανεξάρτητα
από την προθεσμία των δύο, τα στοιχεία αναμένονται σήμερα.

«ΕΙΝΑΙ ανοιχτό, για τον κ. Σημίτη, το ενδεχόμενο διπλών εκλογών για τον
προσεχή Ιούνιο», εκτιμά ο πρόεδρος του ΔΗΚΚΙ Δημήτρης Τσοβόλας. Σε ομιλία που
έκανε χθες στην Άρτα, στην περιφερειακή σύσκεψη Ηπείρου - Αιτωλοακαρνανίας, ο
κ. Τσοβόλας σημείωσε ότι αυτό θα εξαρτηθεί «και από την έκβαση του παιχνιδιού
του Μαξίμου γύρω από την υπόθεση Αβραμόπουλου και του κόμματος που θα ήθελε να φτιάξει».

ΟΙΚΟΝΟΜΙΚΗ εξόρμηση για τις ευρωεκλογές ξεκινά το ΚΚΕ. Η Κεντρική Επιτροπή του
κόμματος με ανακοίνωσή της υπογραμμίζει πως «οι δυνάμεις τις συναίνεσης και
της μοιρολατρίας θα κάνουν ό,τι περνά από το χέρι τους για να περιορίσουν την
πλατιά διείσδυση των θέσεων του κόμματος. Θα προσπαθήσουν να τις
συκοφαντήσουν. Γιατί είναι η πολιτική δύναμη που στάθηκε και στέκεται αντίθετη
με την πολιτική της υποταγής στους Ευρωαμερικανούς ιμπεριαλιστές».

ΤΗ ΣΥΓΚΡΟΤΗΣΗ κίνησης ενεργών και σκεπτόμενων πολιτών με στόχο την «εθνική
και κοινωνική αφύπνιση» ολόκληρου του Ελληνισμού ανακοίνωσε χθες από τη
Θεσσαλονίκη ο βουλευτής και πρώην υπουργός του ΠΑΣΟΚ Στέλιος Παπαθεμελής.

Ο βουλευτής Θεσσαλονίκης στην ομιλία του είπε ότι πολύ σύντομα θα
πραγματοποιηθεί στην Αθήνα συνδιάσκεψη για την ίδρυση της κίνησης, που θα
συγκροτείται από πολίτες όλων των κομμάτων από την Ελλάδα, την Κύπρο και τον
Ελληνισμό της διασποράς.

Όπως είπε ο κ. Παπαθεμελής, η κίνηση φιλοδοξεί να αποτελέσει έναν «άγρυπνο
πομπό μηνυμάτων στα κάθε λογής κέντρα αποφάσεων και εξουσίας» πάνω σε θέματα
που αφορούν τον Ελληνισμό, την Ορθοδοξία, τη Δημοκρατία, αλλά και την
κοινωνική πολιτική.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16354N141</ED>
<ID>
ID:18962

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N14&aa=1</URL></REF>


Article

<CATEGORY>vin04</CATEGORY>

 <H5>Ο δημοσιογράφος δεν είναι... κονφερανσιέ
</H5><H2>30 ΕΡΩΤΗΣΕΙΣ
</H2><H2>ΠΑΝΟΣ ΠΑΝΑΓΙΩΤΟΠΟΥΛΟΣ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΔΗΜΟΣΙΟΓΡΑΦΟΣ ΔΙΚΗΓΟΡΟΣ

ΓΕΝΝΗΘΗΚΕ: Στα Πατήσια (... και τα αγαπά ακόμα).

ΕΛΠΙΖΕΙ: Πως αργά ή γρήγορα θα σαρωθούν όλα αυτά που μας απογοητεύουν
και μας καθηλώνουν ως λαό.

ΑΝΗΣΥΧΕΙ: Από την εξάπλωση της ιδεολογίας της «αρπαχτής» και του «εφήμερου».

ΕΝΟΧΛΕΙΤΑΙ: Από τη έλλειψη ευθύτητας και ειλικρίνειας.

ΘΑ ΚΑΛΟΥΣΕ ΣΕ ΓΕΥΜΑ: Τον Κουέντιν Ταραντίνο και την Ούμα Θέρμαν.

Στο Alter (μετεξέλιξη του «Καναλιού 5») επανέρχεται σύντομα ο Πάνος
Παναγιωτόπουλος, αναλαμβάνοντας την επιμέλεια και παρουσίαση καθημερινής
εκπομπής. Δηλώνει ότι αισθάνεται εξίσου καλά και στην αίθουσα των δικαστηρίων
και στα πλατό, ενώ παρομοιάζει την τηλεόραση με το αυτοκίνητο: «Αν το οδηγείς
καλά είναι πολύτιμο, εάν δεν το οδηγείς καλά, προκαλείς ζημιές».

ΕΡ.: Και πάλι στη μικρή οθόνη...

ΑΠ.: Παιχνίδι να γίνεται.

ΕΡ.: Γιατί στο Alter;

ΑΠ.: Μου προσέφεραν εγγυήσεις ανεξαρτησίας και ελευθερίας στη δουλειά μου.
Βεβαίως, στα ΜΜΕ ισχύει πάντα το «αρκεί να διαρκέσει».

ΕΡ.: Η δικηγορία είναι...

ΑΠ.: Αγαπώ τη δικηγορία γιατί είναι ταυτισμένη με μια ελεύθερη, ανεξάρτητη και
αξιοπρεπή στάση ζωής.

ΕΡ.: Τηλεόραση ή δικηγορία;

ΑΠ.: Ανεξάρτητη και μαχόμενη δημοσιογραφία και ανεξάρτητη και μαχόμενη δικηγορία.

ΕΡ.: Δημοσιογράφος ή δικηγόρος;

ΑΠ.: Η ενασχόλησή μου με τη δικηγορία μού διασφαλίζει την ανεξάρτητη και
αδέσμευτη φωνή μου στη δημοσιογραφία.

ΕΡ.: Πιο άνετα είναι στην αίθουσα των δικαστηρίων ή στο τηλεοπτικό πλατό;

ΑΠ.: Η εμπειρία της ποινικής δίκης είναι μοναδική, εξίσου πολύτιμη με την
εμπειρία μιας δημοσιογραφικής αποκαλυπτικής εκπομπής στα πλατό.

ΕΡ.: Το «Προφίλ» οριστικά στο παρελθόν;

ΑΠ.: Ανήκει στις καλές στιγμές της μαχόμενης δημοσιογραφίας, που διαρκούν και συνεχίζονται.

ΕΡ.: Πώς σας έπεισε η Μαλβίνα Χαριτοπούλου;

ΑΠ.: (Γέλια) Εγώ της έβαλα πρώτος την ιδέα, μια βραδιά στη Βουλιαγμένη.

ΕΡ.: Γιατί καθημερινή εκπομπή;

ΑΠ.: Μου ζητήθηκε, για να ενισχυθεί η καινούργια προσπάθεια του καναλιού.

ΕΡ.: Τι διαφορετικό θα δούμε;

ΑΠ.: Θα μιλήσουμε και για πράγματα, πρόσωπα και καταστάσεις που δεν τολμάει
κανείς να θίξει δημοσιογραφικά.

ΕΡ.: Ποιον θα θέλατε στην πρεμιέρα της εκπομπής;

ΑΠ.: Αυτόν που θα δείτε.

ΕΡ.: Μια συνέντευξη που θα θέλατε πολύ να πάρετε;

ΑΠ.: Φιντέλ Κάστρο.

ΕΡ.: Μια εκπομπή μπορεί να δώσει λύσεις σ' ένα κοινωνικό πρόβλημα;

ΑΠ.: Ναι... Αρκεί ο δημιουργός της να είναι και να αισθάνεται δημοσιογράφος
και όχι «κονφερανσιέ πίστας».

ΕΡ.: Η τηλεόραση είναι...

ΑΠ.: Είναι σαν το αυτοκίνητο... Το οδηγείς καλά, είναι πολύτιμο... Δεν το
οδηγείς καλά, προκαλείς ζημιές...

ΕΡ.: Και πώς την κρίνετε;

ΑΠ.: Έχει αρκετές νησίδες ποιότητας. Αλλά στο σύνολό της δεν ανταποκρίνεται
στην κοινωνική της αποστολή.

ΕΡ.: Σας έλειψε η TV;

ΑΠ.: Μου έλειψαν, ίσως, οι καλές της στιγμές.

ΕΡ.: Ένα καλό που σας έχει φέρει η δημοσιότητα;

ΑΠ.: Τη χρήσιμη κριτική του περιπτερά της γειτονιάς...

ΕΡ.: Κι ένα κακό;

ΑΠ.: Δεν έχει ιδιωτικές στιγμές...

ΕΡ.: Ο... ανταγωνισμός ανάμεσα στις εκπομπές;

ΑΠ.: Νομίζω ότι είναι πια ξεπερασμένος...

ΕΡ.: Τι σας εξοργίζει στην τηλεόραση;

ΑΠ.: Η έλλειψη παιδείας, τα κακά ελληνικά, το «ψώνισμα» και τα «καλάμια».

ΕΡ.: Και τι βλέπετε ευχάριστα;

ΑΠ.: Βλέπω ταινίες, ειδήσεις, ενημερωτικές εκπομπές και ματς.

ΕΡ.: Τι μετράει περισσότερο στη ζωή;

ΑΠ.: Η ελευθερία, η ανεξαρτησία, η τιμιότητα και η αξιοπρέπεια του ατόμου.

ΕΡ.: Η πιο ευχάριστη στιγμή στη ζωή σας;

ΑΠ.: Όταν γεννήθηκε ο γιος μου ο Άγγελος...

ΕΡ.: Τι σας λέει και σας ανεβάζει στον ουρανό;

ΑΠ.: Πάμε να παλέψουμε! (Και γίνεται χαμός...).

ΕΡ.: Μια βόλτα με τον γιο σας ή μια αποκλειστική συνέντευξη;

ΑΠ.: Την παλιοπαρέα με τον Άγγελο δεν την αλλάζω με τίποτα!

ΕΡ.: Για ποιο πράγμα έχετε μετανιώσει;

ΑΠ.: Μετανιώνω γιατί δεν συγκρούστηκα ακόμα περισσότερο με ό,τι απωθεί και
αγανακτεί το μεγαλύτερο μέρος των Ελλήνων σήμερα...

ΕΡ.: Μια συμβουλή που κρατάτε πάντα ως κόρη οφθαλμού;

ΑΠ.: Της μάνας μου τη συμβουλή... «Να είσαι ευθύς και τίμιος και να κρατάς
πάντα τον λόγο σου...».

ΕΡ.: Η Αρκαδία είναι έρωτας;

ΑΠ.: Και έρωτας και ανατροφοδότηση ψυχής και γέμισμα μπαταρίας!
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16354N161</ED>
<ID>
ID:18963

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N16&aa=1</URL></REF>


Article

<CATEGORY>vin06</CATEGORY>

 <H5>ΚΑΤΑΛΗΨΗ ΚΑΙ ΣΤΗΝ ΟΛΜΕ ΕΜΠΟΔΙΣΕ ΤΗ ΣΥΝΕΔΡΙΑΣΗ ΤΩΝ ΚΑΘΗΓΗΤΩΝ
</H5><H5></H5><H2>Παιδεία: Νέος γύρος
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Νέος κύκλος από καταλήψεις, μπλόκα στους δρόμους και συλλαλητήρια ξεκινά
όπως φαίνεται και αυτήν την εβδομάδα, παρά την εντύπωση που είχε δημιουργηθεί
στο τέλος της προηγουμένης ότι η κατάσταση στην Παιδεία βαίνει προς αργή, αλλά
σταθερή εκτόνωση.

ΤΟ ΠΕΡΑΣΜΕΝΟ Σάββατο μάλιστα πενήντα περίπου μαθητές έκαναν κατάληψη στα
γραφεία της Ομοσπονδίας των καθηγητών (ΟΛΜΕ), εμποδίζοντας τη συνεδρίαση του
Διοικητικού Συμβουλίου της ΟΛΜΕ, το οποίο επρόκειτο να την επαναλάβει χθες το
βράδυ, χωρίς όμως ούτε αυτήν τη φορά να καταστεί δύνατον.

Χθες, το βράδυ, λίγο πριν από την προκαθορισμένη ώρα συνεδρίασης του
Διοικητικού Συμβουλίου της ΟΛΜΕ, στα γραφεία της Ομοσπονδίας συγκεντρώθηκαν
και πάλι μαθητές, αλλά και καθηγητές, κυρίως από τον χώρο της
εξωκοινοβουλευτικής Αριστεράς, δημιουργώντας κλίμα και ατμόσφαιρα τέτοια, που
δεν επέτρεπαν μιαν εποικοδομητική συνεδρία της διοίκησης της ΟΛΜΕ.

Πληροφορούμενοι τα όσα συνέβαιναν στο γραφεία της ΟΛΜΕ, τα μέλη της ΠΑΣΚ δεν
προσήλθαν για να γίνει η συνεδρίαση, καταγγέλλοντας τους συγκεντρωμένους για
πρόθεση βίαιης παρακώλυσης της διαδικασίας, ενώ οι εκπρόσωποι της ΔΑΚΕ,
επισημαίνοντας ότι γι' αυτούς εγείρεται θέμα ηθικής τάξεως να συνεδριάσουν
χωρίς την παρουσία της ΠΑΣΚ, αποχώρησαν.

«ΒΑΡΒΑΡΟΤΗΤΑ»

Η ΠΑΣΚ με ανακοίνωσή της καταγγέλλει «τις πράξεις ιδεολογικής και πολιτικής
τρομοκρατίας από οργανωμένες ομάδες, που κινούνται στα όρια των θεσμών, εις
βάρος του συνδικαλιστικού κινήματος».

«Σε καμία περίπτωση ­ συνεχίζει η ανακοίνωση ­ δεν θα δεχθούμε πράξεις βίας
και βαρβαρότητας εις βάρος μελών του Διοικητικού Συμβουλίου της ΟΛΜΕ, καθώς
και πρακτικές, που επιδιώκουν να επιβάλλουν μειοψηφικές απόψεις, ως αποφάσεις
των συνδικαλιστικών οργάνων.

Οι συνδικαλιστικές παρατάξεις που εξέθρεψαν τα φαινόμενα αυτά φέρουν ακεραία
την πολιτική και ηθική ευθύνη και είναι υπόλογες στη συνείδηση όλων των καθηγητών».

Η ανακοίνωση της ΠΑΣΚ καταλήγει καλώντας τους οργανωμένους πολιτικούς και
κοινωνικούς φορείς να καταδικάσουν αυτές τις εκφυλιστικές πράξεις.

Νέα συνεδρίαση της διοίκησης της ΟΛΜΕ αναμένεται να επιχειρηθεί σήμερα σε τόπο
και ώρα που δεν ανακοινώθηκαν για ευνόητους λόγους.

Στη συνεδρίαση αυτή, σύμφωνα με πηγή της Νέας Δημοκρατίας, «η ΔΑΚΕ θα
εναντιωθεί σε νέες κινητοποιήσεις μαθητών και καθηγητών και θα κινηθεί σε
κατευθύνσεις που θα οδηγούν σε ανοιχτά σχολεία».

ΤΟ ΣΑΒΒΑΤΟ

Τα μέλη της διοίκησης της ΟΛΜΕ είχαν αρχικά προγραμματίσει συνεδρίαση για το
απόγευμα του Σαββάτου. Μία περίπου ώρα όμως πριν από την έναρξη της
συνεδρίασης και πριν ακόμη φθάσουν στα γραφεία της ομοσπονδίας τα μέλη του
Διοικητικού Συμβουλίου, πενήντα περίπου μαθητές ανέβηκαν στα γραφεία της ΟΛΜΕ,
στη συμβολή των οδών Ερμού και Κορνάρου, και τους περίμεναν. Οι μαθητές
απαίτησαν να πραγματοποιηθεί η συνεδρίαση του Διοικητικού Συμβουλίου της ΟΛΜΕ
παρουσία τους και να έχουν δικαίωμα λόγου. Στη συνέχεια, εξήγησαν στα μέλη της
διοίκησης της ΟΛΜΕ ότι δεν επιθυμούν να μιλούν άλλοι για λογαριασμό τους στον
υπουργό Παιδείας και ότι αυτοί θέλουν ένα πράγμα μόνον και ότι αυτό είναι η
κατάργηση του νόμου για την εκπαιδευτική μεταρρύθμιση. Ακολούθησαν έντονες
φραστικές επιθέσεις κατά του προέδρου της Ομοσπονδίας κ. Ν. Τσούλια, οπότε και
αποφασίσθηκε, εφόσον οι μαθητές δεν αποχωρούσαν, να μην πραγματοποιηθεί τελικά
η συνεδρίαση του Διοικητικού Συμβουλίου της ΟΛΜΕ.

Υπενθυμίζεται ότι στη συνεδρίαση αυτή επρόκειτο να συζητηθεί το θέμα της
συνέχισης του διαλόγου με την ηγεσία του υπουργείου Παιδείας.

ΝΕΑ ΜΠΛΟΚΑ

Στο μεταξύ, χθες συνεδρίασε και πάλι το Συντονιστικό των μαθητών της Αθήνας
και αποφάσισε «συνέχιση του αγώνα», με καταλήψεις από σήμερα, με μπλόκα και
πάλι στους δρόμους της Αθήνας και άλλων πόλεων από αύριο και με προετοιμασία
για το συλλαλητήριο της ερχόμενης Παρασκευής, 5 του μηνός.

* Σωστά χαρακτήρισε πολλά από τα σημεία της εκπαιδευτικής μεταρρύθμισης ο
επίτιμος πρόεδρος της Νέας Δημοκρατίας κ. Κ. Μητσοτάκης κατά τη διάρκεια
εκδήλωσης που έγινε προς τιμήν του στα Χανιά, το περασμένο Σάββατο,
επισημαίνοντας όμως ότι «η μεταρρύθμιση στην Παιδεία είναι πολύ σοβαρή υπόθεση
και μπορεί να γίνεται άρτια με πάροδο δεκαετηρίδων. Δεν μπορεί ο καθένας "στο
πόδι" να κάνει μεταρρύθμιση».

«Είναι τελείως απαράδεκτο να εμποδίζεται όποιος θέλει να πάει σχολείο και να
γίνονται καταλήψεις σχολείων και ακόμη πιο απαράδεκτο να κλείνονται δρόμοι από
τα παιδιά», τόνισε, μεταξύ άλλων, ο κ. Μητσοτάκης. Και πρόσθεσε: «Θέλω να
ελπίζω ότι θα αποφασίσουμε εμείς οι πολιτικοί να συζητήσουμε έξω από
κομματικές σκοπιμότητες το μεγάλο πρόβλημα της Παιδείας».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16354N172</ED>
<ID>
ID:18976

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N17&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Σαν βωβό σινεμά...
</H2>
<AUTHOR>ΛΙΝΑ ΑΛΕΞΙΟΥ</AUTHOR>

ΠΩΣ ΕΙΝΑΙ να σου μιλούν και να μην απαντάς; Πώς είναι ν' ακούς, να θέλεις ν'
αντιδράσεις και ωστόσο να μένεις σιωπηλός; Σπουδαίο πράγμα ο λόγος, η
επικοινωνία, το καθημερινό «πάρε-δώσε» ακόμη και των πιο τετριμμένων φράσεων,
των στοιχειωδών για τη συνεννόηση. Υποχρεωτική αφωνία ως συνέπεια ίωσης θα
ήταν όλεθρος για μια τραγου-δίστρια ή μια ηθοποιό, αλλά και για όποιον
δουλεύει με μέσο ­ ή, έστω, παρα-πληρωματικό εργαλείο ­ τον προφορικό λόγο.
Ελάχιστη σημασία από την άλλη μπορεί να έχει για έναν συγγραφέα στις ώρες της
αυτοσυγκέντρωσής του, καμία για τις μοντέλες που πηγαινοέρχονται στην πασαρέλα
δείχνοντας ρούχα του καλοκαιριού ή του χειμώνα.

Εμένα μού κακοφάνηκε πάρα πολύ στην αρχή. Μα γιατί, αφού έτσι και αλλιώς δεν
μιλώ πολύ, περιορίζομαι στα αναγκαία και αφήνω τα παραπέρα να εννοούνται, έστω
και αιωρούμενα... Προσπάθησα να χρησιμοποιήσω τα χέρια μου ­ τη «γλώσσα τους»
που και να περιγράψει μπορεί και να επικοινωνήσει. Όσο περνούσαν οι μέρες, μου
άρεσε. Το παιχνίδι των χεριών και των εκφράσεων του προσώπου. Κάτι σαν βωβό
σινεμά. Σχεδόν με έβλεπα να παίζω και με καταλάβαινα. Ασχέτως αν συχνά έπρεπε
να επαναλαμβάνω, να «αποσαφηνίζω» αυτοσχεδιάζοντας. Μέχρι που κατάλαβα πως θα
μπορούσα και να μην ξαναμιλήσω, αν με αποδέχονταν. Εμένα μου έφτανε ν' ακούω.
Όπως μου φτάνει τόσες φορές, ενώ δεν έχω λόγο να μη μιλώ, να παρακολουθώ
σιωπηλή, όχι αδιάφορη ούτε βαριεστημένη, απλώς σιωπηλή.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16354N173</ED>
<ID>
ID:19045

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N17&aa=3</URL></REF>


Article

<CATEGORY>vin06</CATEGORY>

 <H5>«ΜΕ ΤΗΝ ΑΠΟΔΕΣΜΕΥΣΗ 3.000 ΑΝΔΡΩΝ ΑΠΟ ΑΛΛΟΤΡΙΑ ΚΑΘΗΚΟΝΤΑ, ΘΑ ΕΝΙΣΧΥΘΟΥΝ ΟΙ
ΜΑΧΙΜΕΣ ΜΟΝΑΔΕΣ ΤΗΣ ΚΑΙ ΘΑ ΕΠΕΚΤΑΘΕΙ ΤΟ ΜΕΤΡΟ ΤΗΣ ΠΕΖΗΣ ΑΣΤΥΝΟΜΕΥΣΗΣ», ΤΟΝΙΖΕΙ
ΣΤΑ «ΝΕΑ» Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ
</H5><H5>«Καποδίστριας» και στην ΕΛ.ΑΣ.
</H5><H5>120 οι πρώτοι «Αδιάφθοροι»
</H5><H5>Αλλάζει το σύστημα επιθεωρήσεων και αξιολόγησης
</H5><H2>ΦΙΛΙΠΠΟΣ ΠΕΤΣΑΛΝΙΚΟΣ
</H2><H2>Ο πολίτης θέλει και θα έχει κοντά του την Αστυνομία
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

«Ο πολίτης θέλει κοντά του την Αστυνομία». Με αυτά τα λόγια ο υπουργός
Δημόσιας Τάξης κ. Φίλιππος Πετσάλνικος συνοψίζει τις αλλαγές που προωθεί στη
δομή της Ελληνικής Αστυνομίας. Ζητούμενο, η αντιμετώπιση της εγκληματικότητας.
«Μια μάχη, όπως λέει, που πρέπει πάση θυσία να κερδηθεί». Για την καλύτερη
αστυνόμευση τρεις χιλιάδες αστυνομικοί θα αφήσουν τα γραφεία τους και θα
επανδρώσουν μάχιμες υπηρεσίες. Η παρουσία τους θα είναι αισθητή «σε κάθε δρόμο
και σε κάθε συνοικία», με συνεχείς περιπολίες και μπλόκα. Σε αποκλειστική
συνέντευξή του στα «ΝΕΑ», ο κ. Πετσάλνικος μίλησε για όλα. Για τα μεγάλα
προβλήματα που ταλανίζουν την Ελληνική Αστυνομία και κυρίως για τις θεσμικές
αλλαγές που επιχειρεί στον πυρήνα τής ΕΛ.ΑΣ. Αλλάζουν όλα και σύντομα. Η δέσμη
μέτρων αφορά το τρίπτυχο: αυτοκάθαρση, αυτοέλεγχος και αυτονομία των ελληνικών
διωκτικών αρχών. Σ' αυτήν την κατεύθυνση προωθούνται: 1 Η δημιουργία της
Υπηρεσίας Εσωτερικών Υποθέσεων, που θα επανδρωθεί από 120 αδιάφθορους
αστυνομικούς 2 Η εκ βάθρων αλλαγή του συστήματος επιθεωρήσεων των αστυνομικών
υπηρεσιών και του συστήματος αξιολόγησης των αστυνομικών με αντικειμενικά
κριτήρια. 3 Η ίδρυση Αρχηγείου της ΕΛ.ΑΣ., το οποίο θα δώσει τη δυνατότητα στη
φυσική ηγεσία της Αστυνομίας να διαδραματίσει έναν πιο ουσιαστικό ρόλο στη
διοίκηση και στην οργάνωση της ΕΛ.ΑΣ. Ως προς το τελευταίο, χαρακτηριστικό
είναι το σχόλιο του κ. Πετσάλνικου: «Με το Αρχηγείο της ΕΛ.ΑΣ. ο εκάστοτε
υπουργός Δημόσιας Τάξης δεν θα διατρέχει τον κίνδυνο να θεωρήσει ότι ο ίδιος
είναι στρατηγός»!

ΜΕ ΤΡΕΙΣ χιλιάδες αστυνομικούς θα ενισχυθούν πολύ σύντομα οι μάχιμες μονάδες
της Ελληνικής Αστυνομίας, προκειμένου να αυξηθούν σημαντικά οι περιπολίες και
τα μπλόκα στους δρόμους.

«Άνδρες έξω από τα γραφεία σας, βγείτε στον δρόμο». Αυτό το μήνυμα επιχειρεί
να εμφυσήσει στις τάξεις της Αστυνομίας η ηγεσία του υπουργείου Δημόσιας
Τάξης, προκειμένου να αντιμετωπιστεί δραστικά η αυξανόμενη εγκληματικότητα και
παράλληλα να επουλωθεί το πληγωμένο αίσθημα ασφάλειας του πολίτη.

«Ο πολίτης θέλει κοντά του την Αστυνομία», υπογραμμίζει ο κ. Πετσάλνικος.
«Καλύτερη αστυνόμευση για τον πολίτη σημαίνει πολύ περισσότερο εμφανής
παρουσία της Ελληνικής Αστυνομίας. Γι' αυτό θα επεκτείνουμε το μέτρο της πεζής
αστυνόμευσης που αρχίσαμε τον περασμένο Δεκέμβριο στα μεγάλα αστικά κέντρα,
όπως επίσης της συνεχούς αστυνόμευσης με εποχούμενες περιπολίες στις συνοικίες
των πόλεων.

Στην Αττική και στις άλλες αστικές περιοχές της χώρας σύντομα θα
διπλασιάσουμε τις δυνάμεις που βγαίνουν στον δρόμο».

Η ενίσχυση των ευαίσθητων μονάδων της ΕΛ. ΑΣ., όπως τονίζει σε συνέντευξη του
στα «ΝΕΑ» ο υπουργός Δημόσιας Τάξης, θα επιτευχθεί με την αποδέσμευση τριών
χιλιάδων αστυνομικών που σήμερα είναι επιφορτισμένοι με τη φύλαξη των
σωφρονιστικών καταστημάτων, τον έλεγχο των αποσκευών στα αεροδρόμια ή εκτελούν
χρέη γραμματοκομιστών με την επίδοση δικαστικών εγγράφων.

«Για να επιτύχουμε την αύξηση του δυναμικού που υπηρετεί σε μάχιμες μονάδες θα
πρέπει να εξασφαλίσουμε περισσότερους άνδρες και γυναίκες», σημειώνει ο κ.
Πετσάλνικος. «Σε πρώτη φάση αυτό θα το επιτύχουμε με την ανάκληση των
αστυνομικών που σήμερα είναι επιφορτισμένοι με αλλότρια έργα, όπως η εξωτερική
φύλαξη των φυλακών, ο έλεγχος των χειραποσκευών στα αεροδρόμια και η επίδοση
ποινικών δικογράφων».

ΝΟΜΟΘΕΤΙΚΕΣ ΡΥΘΜΙΣΕΙΣ

Για την επάνοδο των τριών χιλιάδων αστυνομικών στους κόλπους της υπηρεσίας
τους, η ηγεσία του υπουργείου Δημόσιας Τάξης προωθεί σειρά νομοθετικών
ρυθμίσεων σε συνεργασία με συναρμόδια υπουργεία. «Προς αυτή την κατεύθυνση
προωθείται από το υπουργείο Δικαιοσύνης η δημιουργία ενός ειδικού σώματος
εξωτερικής φύλαξης των σωφρονιστικών καταστημάτων και η πρόσληψη δικαστικών
επιμελητών που θα είναι επιφορτισμένοι με την επίδοση των ποινικών
δικογράφων», υπογραμμίζει ο κ. Πετσάλνικος και προσθέτει: «Παράλληλα
προωθείται η ανάληψη από την Υπηρεσία Πολιτικής Αεροπορίας (ΥΠΑ) του ελέγχου
των χειραποσκευών από δικούς της ελεγκτές και όχι από αστυνομικούς». Η
αποδέσμευση των «αγνοούμενων» αστυνομικών, προσθέτει ο υπουργός Δημόσιας
Τάξης, «θα μας δώσει τη δυνατότητα σε πρώτη φάση να ενισχύσουσε ουσιαστικά τις
μάχιμες υπηρεσίες της Ελληνικής Αστυνομίας».

Σε ό,τι αφορά την ανακατανομή του υφιστάμενου προσωπικού, με εντολή του
υπουργού Δημόσιας Τάξης, ο αρχηγός της ΕΛ.ΑΣ. επεξεργάζεται ένα συνολικό
σχέδιο για την αποτύπωση των πραγματικών αναγκών σε έμψυχο υλικό της Ελληνικής Αστυνομίας.

«Με την ολοκλήρωση αυτού του σχεδίου θα δούμε σε ποιο βαθμό και σε ποια
έκταση είναι υπερβολικός ο αριθμός των επιτελικών θέσεων και των θέσεων
γραφείου», συμπληρώνει ο κ. Πετσάλνικος, καθιστώντας σαφές ότι σε κάθε
περίπτωση «θα προχωρήσει άμεσα η ορθολογική ανακατανομή των υπηρετούντων
αστυνομικών, η οποία θα σημάνει την αξιοποίηση κατά τον καλύτερο τρόπο του
συνολικού δυναμικού της Ελληνικής Αστυνομίας.

Ιδιαίτερη έμφαση δίδει η ηγεσία του υπουργείου Δημόσιας Τάξης στη διαρκή
εκπαίδευση των υπηρετούντων αστυνομικών, θέμα που αποτελεί την αχίλλειο πτέρνα
της ΕΛ.ΑΣ. «Σ' αυτό το ζήτημα δώσαμε ιδιαίτερη βαρύτητα από την πρώτη στιγμή.
Ήδη μέσα στις επόμενες εβδομάδες παραλαμβάνουμε έξι υπερσύγχρονα συστήματα
εκπαίδευσης, κόστους ενός δισεκατομμυρίου δραχμών. Πρόκειται για τους γνωστούς
εξομοιωτές που θα δίνουν τη δυνατότητα εκπαίδευσης, θα έλεγε κανείς, σε
πραγματικές συνθήκες».

ΕΞΟΜΟΙΩΤΕΣ ΕΚΠΑΙΔΕΥΣΗΣ

Οι έξι εξομοιωτές θα εγκατασταθούν στην Αττική, στη Θεσσαλονίκη, στη Λάρισα,
στην Πάτρα και στις δύο αστυνομικές σχολές στη Θράκη και στην Κρήτη. Μέσα στο
καλοκαίρι, μάλιστα, αναμένεται να παραληφθούν άλλοι τρεις εξομοιωτές,
προκειμένου να καλυφθούν γεωγραφικά και οι άλλες περιφέρειες της χώρας.

Την ίδια στιγμή ο υπουργός Δημόσιας Τάξης, γνωρίζοντας από πρώτο χέρι τα
προβλήματα που αντιμετωπίζουν οι «σύγχρονοι ακρίτες», προωθεί με ταχύτατες
διαδικασίες την υλοποίηση των μέτρων που αποσκοπούν στην στεγανοποίηση των
συνόρων της χώρας.

«Μετά τη δημιουργία των 46 μεταβατικών αποσπασμάτων, κρίναμε ότι πρέπει να
υπάρξει περαιτέρω ενίσχυση του ελέγχου των συνόρων, θεσμοθετώντας, όπως είναι
γνωστό, το σώμα συνοριακών φυλάκων. 
Ήδη, οι πρώτοι χίλιοι συνοριακοί φύλακες εκπαιδεύονται και από το τέλος
Απριλίου θα αναλάβουν υπηρεσία κατά μήκος των συνόρων με την Αλβανία,
καλύπτοντας δηλαδή τους νομούς Θεσπρωτίας, Ιωαννίνων, Καστοριάς και Φλώρινας».

Το σώμα συνοριακών φυλάκων θα εφοδιασθεί με 100 ειδικά διαμορφωμένα τζιπ και
θα εξοπλισθεί με υπερσύγχρονο εναέριο (ελικόπτερα) και επίγειο τεχνολογικό
εξοπλισμό, όπως φορητές και σταθερές διόπτρες νυχτερινής παρατήρησης, και
«ραντάρ» ανίχνευσης ανθρώπων που μπορεί να κρύβονται σε κλειστά οχήματα (κοντέινερ).

Παράλληλα, όπως ανέφερε ο υπουργός Δημόσιας Τάξης, αυξάνεται ο αριθμός των
μεταβατικών αποσπασμάτων και σε νομούς που δεν λειτούργησαν μέχρι σήμερα, όπως
για παράδειγμα στο Κιλκίς, ενώ, αν κριθεί απαραίτητο, θα επεκταθεί και σε
άλλες μεθοριακές περιοχές της Βόρειας Ελλάδας.


Η ΕΛ.ΑΣ. θα αποκτήσει τον δικό της «Καποδίστρια» με σκοπό την αναδιοργάνωση
των περιφερειακών αστυνομικών υπηρεσιών για την αντιμετώπιση της εγκληματικότητας.

«Η αναδιοργάνωση του πρώτου βαθμού Τοπικής Αυτοδιοίκησης μέσα από το σχέδιο
"Καποδίστριας" είναι ένα πολύ χρήσιμο εργαλείο και για μας για να προχωρήσουμε
στην αναδιοργάνωσή τους», υπογράμμισε ο κ. Πετσάλνικος. Διευκρίνισε, ωστόσο,
ότι το σχέδιο «Καποδίστριας» δεν είναι δυνατόν να ακολουθηθεί ως μονόδρομος,
αλλά θα πρέπει να προσαρμοσθεί στις ανάγκες αστυνόμευσης κάθε περιοχής.

«Είναι λάθος να ακολουθήσουμε κατά γράμμα την οργάνωση του πρώτου βαθμού της
Τοπικής Αυτοδιοίκησης. Για παράδειγμα, μπορεί να μη χρειάζεται η δημιουργία
Αστυνομικού Τμήματος σε κάποιο νέο δήμο που δημιουργήθηκε, κάπου αλλού θα
πρέπει να γίνει συγχώνευση των Αστυνομικών Σταθμών, αλλού όμως, και ιδιαίτερα
σε παραμεθόριες ή απομακρυσμένες περιοχές, δεν θα πρέπει να γίνει συγχώνευση
σε επίπεδο δήμου». Για τον λόγο αυτό, όπως είπε ο υπουργός Δημόσιας Τάξης,
έχει γίνει στο υπουργείο μια πολύ σημαντική επεξεργασία με βάση τις
διαπιστώσεις και τις προτάσεις των Αστυνομικών Διευθύνσεων όλης της χώρας. «Θα
ακολουθήσει ένα δεύτερο στάδιο εξέτασης όλων των προτάσεων, για να
προχωρήσουμε σε τελικές αποφάσεις».


«ΔΥΣΤΥΧΩΣ ο εύκολος και γρήγορος πλουτισμός είναι μια εκμαυλιστική Κίρκη που
διαφθείρει συνειδήσεις. Θα πρέπει να εξασφαλίσουμε δικλίδες για να
προλαβαίνουμε ή να αποκλείουμε τέτοια φαινόμενα ειδικά στην Ελληνική Αστυνομία».

Με αυτά τα λόγια ο υπουργός Δημόσιας Τάξης αναφέρθηκε στο νέφος της διαφθοράς
που αμαυρώνει την εικόνα της Ελληνικής Αστυνομίας. Για την αντιμετώπιση των
κρουσμάτων διαφθοράς και των επίορκων αστυνομικών, άλλωστε, έχει δρομολογηθεί
η δημιουργία της Υπηρεσίας Εσωτερικών Υποθέσεων. Σε πρώτη φάση οι «Αδιάφθοροι»
της ΕΛ.ΑΣ., οι οποίοι θα επιλεγούν να επανδρώσουν το νέο σώμα, θα ανέλθουν σε 120.

«Ήδη το νομοσχέδιο έχει περάσει από την κεντρική νομοπαρασκευαστική επιτροπή
και τις επόμενες ημέρες θα το καταθέσουμε στη Βουλή», σημειώνει ο κ.
Πετσάλνικος. «Για τη λειτουργία αυτής της τόσο ευαίσθητης υπηρεσίας
αξιοποιήσαμε την εμπειρία αστυνομιών άλλων χωρών, και κυρίως της Νέας Υόρκης».

Στόχος της Υπηρεσίας Εσωτερικών Υποθέσεων θα είναι η πρόληψη και η έγκαιρη
αποκάλυψη περιπτώσεων διαφθοράς. «Είναι λάθος να λέγεται ότι είναι
διεφθαρμένοι οι Έλληνες αστυνομικοί, όπως είναι λάθος να λέγεται ότι η
Ελληνική Αστυνομία είναι ανίκανη να ανταποκριθεί στην αποστολή της. 
Οι επίορκοι είναι λίγοι, αλλά θέλουμε με αυτές τις ασφαλιστικές δικλίδες να
ελαχιστοποιήσουμε όσο το δυνατόν τις περιπτώσεις αυτές».

Λόγω της ιδιαίτερης σημασίας του έργου της, η Υπηρεσία θα υπάγεται απευθείας
στον αρχηγό της ΕΛ.ΑΣ. «Έτσι θα αποκλείονται οποιεσδήποτε παρεμβάσεις που
αφορούν ανώτερα στελέχη της ΕΛ.ΑΣ.», υπογραμμίζει με νόημα ο κ. Πετσάλνικος,
προσθέτοντας ότι αυτό θα γίνεται σε συνεργασία με εισαγγελικούς λειτουργούς.


ΑΛΛΑΖΕΙ το σύστημα επιθεωρήσεων και αξιολόγησης των αστυνομικών. Όπως λέει σε
συνέντευξή του στα «ΝΕΑ» ο υπουργός Δημόσιας Τάξης κ. Φίλιππος Πετσάλνικος, οι
τακτικές επιθεωρήσεις, που μέχρι τώρα γίνονταν μία φορά τον χρόνο, θα
πραγματοποιούνται εφεξής επί τετραμηνιαίας βάσεως, με σκοπό να εξασφαλιστεί ο
συνεχής και ουσιαστικός έλεγχος. Το δεύτερο στοιχείο των αλλαγών που προωθεί
το υπουργείο, σημειώνει ο κ. Πετσάλνικος, είναι η μεταβολή του περιεχομένου
των επιθεωρήσεων: για κάθε υπηρεσία θα τίθενται συγκεκριμένοι στόχοι, ανάλογα
με το αντικείμενο και την αποστολή της, έτσι ώστε να μπορεί να διαπιστώνεται
αν και κατά πόσον επετεύχθησαν αυτοί οι στόχοι ή, αν δεν επετεύχθησαν, τι ήταν
εκείνο που οδήγησε στην αποτυχία τους. Ως προς την αξιολόγηση των στελεχών της
ΕΛ.ΑΣ., ο κ. Πετσάλνικος δηλώνει ότι επιδίωξη του υπουργείου είναι οι χωρίς
πολιτικές ή ενδοϋπηρεσιακές επεμβάσεις, επίτευξη της αξιοκρατίας με την
καθιέρωση ενός εκσυγχρονισμένου συστήματος κρίσεων, προαγωγών και
τοποθετήσεων, το οποίο θα βασίζεται στην αντικειμενική βαθμολόγηση και το
οποίο θα εφαρμοστεί σε συνεργασία με ειδικούς επιστήμονες του Παντείου. Οι
αλλαγές στη συχνότητα και το περιεχόμενο των επιθεωρήσεων, λέει ο υπουργός
Δημόσιας Τάξης, δεν θα μπορούσε να μη συνοδευτούν από τις αλλαγές στα «φύλλα
επιθεώρησης». Τα ισχύοντα φύλλα, οι εκθέσεις επιθεώρησης των διαφόρων
υπηρεσιών, συντάχθηκαν πριν από πολλές δεκαετίες και βέβαια τα στοιχεία τους
έχουν ξεπερασθεί από τον χρόνο: «Και εδώ να φέρω ένα παράδειγμα. Μεγάλο βάρος
στο ισχύον σύστημα επιθεώρησης δίδεται στο αν τηρούνται τα βιβλία της
υπηρεσίας, όπως προβλέπουν οι σχετικοί κανονισμοί ή στο εάν οι θάλαμοι είναι
καλά οργανωμένοι.

ΑΞΙΟΠΟΙΗΣΗ

Και το συσσίτιο καλό. Όλα αυτά είναι σημαντικά, αλλά δεν είναι τα μόνα που θα
πρέπει κανείς να επιθεωρεί. Προέχουν επίσης ­ και σ' αυτά θα δώσουμε βάρος ­ η
ορθολογική διάθεση και αξιοποίηση του ανθρώπινου δυναμικού, το ποιες είναι οι
σημαντικότερες επιτυχίες της κάθε υπηρεσίας, το αν το επίπεδο πειθαρχίας και
το ηθικό του στελεχικού δυναμικού βρίσκονται σε ικανοποιητικά επίπεδα ή το εάν
υπάρχουν περιπτώσεις που δημιουργούν δυσλειτουργίες στις υπηρεσίες, με
φαινόμενα αντικανονικών ενεργειών ή διαφθοράς. 
Επίσης, το αν υπάρχει ταχεία και ικανοποιητική εξυπηρέτηση των πολιτών ή το
ποιο είναι το επίπεδο αστυνόμευσης στον τομέα ευθύνης τής κάθε υπηρεσίας.

Τα αποτελέσματα των επιθεωρήσεων θα αποτελούν, μεταξύ άλλων, και ένα στοιχείο
για την αξιολόγηση των προϊσταμένων των υπηρεσιών σε όλες τις βαθμίδες και σε
ολόκληρο τον χώρο της Ελληνικής Αστυνομίας».

Το ζητούμενο της εποχής μας στην αξιολόγηση των στελεχών όχι μόνο της ΕΛ.ΑΣ.,
αλλά όλης της Δημόσιας Διοίκησης, υπογραμμίζει ο κ. Πετσάλνικος, είναι η
αξιοκρατία: «Επιδίωξή μας είναι να πλησιάσουμε, με ένα εντελώς εκσυγχρονισμένο
σύστημα κρίσεων, προαγωγών και τοποθετήσεων, ανά είδος αξιοκρατίας που θα
αποκλείει τις οποιασδήποτε μορφής παρεμβάσεις: είτε πολιτικές είτε
ενδοϋπηρεσιακές. Δουλεύουμε σκληρά προς αυτή την κατεύθυνση, προκειμένου να
διαμορφώσουμε τα κριτήρια αξιολόγησης του κάθε στελέχους, έτσι ώστε να έχουμε
μια αντικειμενική εικόνα της διαδρομής του στο Σώμα της ΕΛ.ΑΣ. Ένα σημαντικό
προσόν, σε ό,τι αφορά τις προαγωγές και τοποθετήσεις, θα είναι στο εξής η
εμπειρία σε μάχιμες μονάδες (εάν έχει διοικήσει σε μάχιμες μονάδες, καθώς και
ποια ήταν η αποτελεσματικότητά του)». Βασικό στοιχείο του νέου συστήματος
αξιολόγησης θα είναι η αντικειμενική βαθμολογία. «Γι' αυτόν το λόγο»,
παρατηρεί ο υπουργός Δημόσιας Τάξης, «συνεργαζόμαστε με ειδικούς επιστήμονες
του Παντείου Πανεπιστημίου, αλλά και της Ελληνικής Αστυνομίας. Θέλουμε να
διαμορφώσουμε τα "κουτάκια" της βαθμολογίας με αντικειμενικά κριτήρια. Και
μέσα στις σκέψεις μας είναι ένα μέρος του τελικού βαθμού αξιολόγησης να
στηρίζεται και σε αναλυτική συνέντευξη του αξιολογουμένου.

ΣΥΝΕΝΤΕΥΞΗ

Μία διαδικασία που θα διεξάγεται από τα Συμβούλια Κρίσης. Πρέπει να πω ότι σε
Αστυνομίες άλλων χωρών, που πριν από πολλά χρόνια εκσυγχρόνισαν το σύστημα
αξιολόγησης των στελεχών τους, αυτό το είδος της συνέντευξης, στην οποία
εξετάζονται η εμπειρία, αλλά και το επίπεδο των γνώσεων, παίζει έναν πολύ
σοβαρό ρόλο. Σε εμάς η συνέντευξη θα παίζει ρόλο σε ένα ποσοστό που δεν θα
υπερβαίνει το 10%». Σε τι ακριβώς, όμως, αποβλέπει η συνεργασία με το Πάντειο; 
«Με επιστήμονες του Παντείου συνεργαζόμαστε και για ένα άλλο πολύ σημαντικό
θέμα, που αφορά την εκπόνηση διαγνωστικών τεστ, τα οποία θα μας δίνουν τη
δυνατότητα να τοποθετούμε τους αποφοιτούντες από τις Αστυνομικές Σχολές κατά
τις κλίσεις, τα ενδιαφέροντα και τις επιμέρους ικανότητές τους. Αυτό θα
βοηθήσει στην αποφυγή τυχαίων τοποθετήσεων και στην πρόκριση επιλογών, που θα
ανταποκρίνονται στις πραγματικές δυνατότητες των στελεχών.

Στην προσπάθειά μας αυτή αξιοποιούμε την εμπειρία που υπάρχει σε άλλες χώρες.
Έχουμε κάνει μια συγκριτική αντιπαράθεση συστημάτων που ισχύουν στην Ευρωπαϊκή
Ένωση, στις ΗΠΑ ή στον Καναδά. Δεν αντιγράφουμε ένα σύστημα».

Όπως ισχύει σήμερα, το επίπεδο αξιολόγησης των στελεχών έχει οδηγήσει σε μια
"γραμμική" επίπεδη διαδικασία όπου, όπως διαπιστώνουμε, ο βαθμός για όλους
είναι το άριστα. Δεν μπορείς, όμως, σε ένα Σώμα 42.000 ατόμων να μην υπάρχουν
διαφοροποιήσεις. 
Αυτές τις διαφοροποιήσεις πρέπει να εντοπίσουμε και να επιβραβεύσουμε, έτσι
ώστε να αμειφθούν με προαγωγές όχι οι αρεστοί, αλλά οι ικανότεροι. Και οι
καταλληλότεροι. Και, βεβαίως, από τη στιγμή που θα είναι αξιοκρατικό το
σύστημα των κρίσεων, θα αποκλείονται αυτονοήτως και οι οποιεσδήποτε έξωθεν παρεμβάσεις».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16354N181</ED>
<ID>
ID:18907

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N18&aa=1</URL></REF>


Article

<CATEGORY>vin06</CATEGORY>

 <H5>Ο ΠΡΩΗΝ ΣΥΖΥΓΟΣ ΤΗΣ ΤΖΟΥΛΙ ΣΚΑΛΙ ΤΗΝ ΕΙΧΕ ΠΡΟΕΙΔΟΠΟΙΗΣΕΙ ΓΙΑ ΤΟΝ ΣΚΙΑΔΟΠΟΥΛΟ
</H5><H2>«Πρόσεχε, κάτι δεν πάει καλά»
</H2>
«Υπάρχει πολύς θυμός για τον δολοφόνο στην οικογένεια και στους φίλους της
Τζούλι. Αν ερχόμουν πρόσωπο με πρόσωπο μαζί του, η πρώτη μου ερώτηση θα ήταν γιατί;».

Τιμ Νιστ. Ο πρώην σύζυγος της άτυχης Τζούλι Μαρί Σκάλι ήρθε χθες στην Ελλάδα
για να παραλάβει τη σορό της

Ο ΤΙΜ ΝΙΣΤ, πρώην σύζυγος της άτυχης Τζούλι Μαρί Σκάλι, ήρθε χθες στην Ελλάδα
για να παραλάβει τη σορό της.

Θλιβερό καθήκον για τη γυναίκα που αγάπησε, για τη μητέρα του τρίχρονου
παιδιού του. Για το πανέμορφο φωτομοντέλο από το Νιού Τζέρσεϊ που παραμέρισε
τα πλούτη και τη λαμπερή ζωή που της προσέφερε και ήρθε στην Ελλάδα για να
βρει την ευτυχία.

Ο Τιμ Νιστ θα παραλάβει τα μισοκαμένα μέλη της Τζούλι, στο ταξίδι της
«επιστροφής της στο σπίτι της».

Ψύχραιμος, αξιοπρεπής, χωρίς το κόμπλεξ του απατημένου συζύγου μίλησε για τον
τρίτο άνθρωπο που μπήκε στην ζωή τους. «Ειλικρινά πιστεύω ότι την αγάπησε. Η
Τζούλι δεν ήταν ο τύπος της γυναίκας που θα πήγαινε κάποιος μαζί της μόνο για
τα λεφτά της», είπε για τον δολοφόνο.

Ο Τιμ Νιστ είχε προσπαθήσει να προειδοποιήσει την Τζουλι γι' αυτήν την
ολέθρια, όπως εξελίχθηκε, σχέση της. Για τον βίαιο χαρακτήρα του 24χρονου
Γιώργου Σκιαδόπουλου. Της είχε πει να προσέχει, ειδικά μετά την επίθεση εις
βάρος της μητέρας της που προσπάθησε να την στραγγαλίσει.

«Δεν ήμουν μπροστά και δεν ξέρω τι ακριβώς έγινε. Εγώ πήγα τη μητέρα της στην
αστυνομία για να καταθέσει μήνυση εναντίον του», είπε χθες στους
δημοσιογράφους ο Τιμ Νιστ.

Ήταν το πρώτο άγριο ξέσπασμα του δράστη. «Της έδειξα τα σημάδια που είχε
αφήσει στον λαιμό της μητέρας της». «Τζούλι ­ της είπα ­ Κοίταξε τι έκανε στην
μητέρα σου. Αυτός ο άνθρωπος έχει πρόβλημα. Πρόσεξε, κάτι δεν πάει καλά».

Η Τζούλι όμως ήταν πολύ ερωτευμένη και δεν άκουγε κανέναν. «Ακόμα και τότε τον
υπερασπίστηκε και επέμενε να συνεχίσει τη σχέση μαζί του».

Ο Τιμ Νιστ όταν έμαθε για την εξαφάνιση υποψιάστηκε ότι κάτι άλλο είχε συμβεί.
«Μόλις πληροφορήθηκα για τις συνθήκες της εξαφάνισής της, κατάλαβα ότι τα
πράγματα δεν είχαν γίνει έτσι όπως τα περιέγραφε ο δολοφόνος».

ΝΕΑ ΔΙΩΞΗ

Σκιαδόπουλος - Σκάλι. Ο πρώην σύζυγος δήλωσε πως ο Έλληνας ναυτικός
«ειλικρινά την αγάπησε»

Συμπληρωματικη ποινική δίωξη για «ψευδή αναφορά στην αρχή» άσκησε ο
προϊστάμενος της Εισαγγελίας Καβάλας κ. Δημήτρης Πqπαγεωργίου εναντίον του
Γιώργου Σκιαδόπουλου για τα ψέματα που κατέθεσε στην Αστυνομία περί της δήθεν
εξαφάνισης της Τζούλι Σκάλι.

Με τη συμπληρωματική ποινική δίωξη οι βαριές κατηγορίες εις βάρος του μακελάρη
είναι: ανθρωποκτονία από πρόθεση, περιύβριση μνήμης νεκρού, ψευδής βεβαίωση
και ψευδής αναφορά στην αρχή.

Ο εισαγγελέας Καβάλας διευκρίνισε ότι η δίωξη της ψευδούς δήλωσης ασκήθηκε
επειδή ο Σκιαδόπουλος μετά την αποτρόπαιη πράξη του περιφερόταν σε
τηλεοπτικούς και ραδιοφωνικούς σταθμούς και έκανε ψευδείς καταγγελίες.

ΤΡΑΠΕΖΙΚΟΙ ΛΟΓΑΡΙΑΣΜΟΙ

Συνεχίζονται οι αποκαλύψεις από τις έρευνες που διενεργούν οι δικαστικές αρχές
της Καβάλας για τις προσπάθειες του δολοφόνου «να βάλει χέρι» στην περιουσία
της άτυχης Τζούλι.

Όπως προέκυψε τρεις ημέρες μετά την αγρία δολοφονία της πήγε σε κεντρικό
κατάστημα τράπεζας της Καβάλας, όπου διατηρούσαν κοινό λογαριασμό σε τρία
βιβλιάρια. Στην τράπεζα δραχμοποίησε δολάρια και όταν ρωτήθηκε από υπάλληλο,
του είπε ότι έχει συνεννοηθεί με τη μνηστή του.

Αφού δραχμοποίησε τα δολάρια έκανε ανάληψη του ποσού των 500 δολαρίων, με τα
οποία ισχυρίστηκε ότι θα αγόραζε όπλο για να αυτοκτονήσει.

Μετά τη δολοφονία της Τζούλι πήγε στην Εθνική Τράπεζα Καβάλας και άλλαξε τους
κοινούς λογαριασμούς που είχαν με το θύμα.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16354N201</ED>
<ID>
ID:18908

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N20&aa=1</URL></REF>


Article

<CATEGORY>vin06</CATEGORY>

 <H2>Τρόφιμα με ληγμένη ημερομηνία σε ασθενείς!
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΛΑΡΙΣΑ

ΤΡΟΦΙΜΑ με ληγμένη ημερομηνία σε ασθενείς του Νοσοκομείου Λάρισας έφερε στο
φως έρευνα αρμόδιας επιτροπής του νοσοκομείου, που έγινε με εντολή της διοίκησης.

Η διοίκηση του Γενικού Νοσοκομείου Λάρισας βρέθηκε προ εκπλήξεως, όταν
αποφάσισε να ασκήσει εντατικούς ελέγχους σε νωπά και κατεψυγμένα προϊόντα,
αλλά και στις υπόλοιπες προμήθ ιες του ιδρύματος. Διαπιστώθηκε πως υπήρχαν
πολλές παρατυπίες σε ό,τι αφορά την ποιότητα των εσπεριδοειδών, των ζυμαρικών
και των κατεψυγμένων ψαριών και κονσερβών κομπόστας.

Συγκεκριμένα, βρέθηκαν αλλοιωμένες ημερομηνίες λήξης σε κατεψυγμένα ψάρια ­
βακαλάο και πέρκα ­, κονσέρβες κομπόστας σκουριασμένες και χτυπημένες, η
κατάσταση των ζυμαρικών ήταν κακή, με αποτέλεσμα να κινδυνεύει η ήδη
βεβαρημένη υγεία κάποιων ασθενών αλλά και η διασπάθιση του δημοσίου χρήματος.
Όπως δήλωσε ο πρόεδρος του νοσοκομείου κ. Γ. Λυτροκάπης, «έχουν ενημερωθεί οι
αρμόδιες υπηρεσίες των εμπλεκομένων Διευθύνσεων της Νομαρχιακής Αυτοδιοίκησης
Λάρισας, ορισμένες από τις οποίες επιβεβαίωσαν τις παρατυπίες». Μάλιστα, ο κ.
Λυτροκάπης τονίζει πως αν και ορισμένοι προμηθευτές ενημερώθηκαν, συνεχίζουν
να προμηθεύουν το ίδρυμα με κακής ποιότητας προϊόντα. «Αν δεν είναι άμεσα τα
μέτρα των αρμόδιων υπηρεσιών, θα ζητήσουμε την επέμβαση του εισαγγελέα»,
σημπλήρωσε ο κ. Λυτροκάπης, λέγοντας πως ήδη έχουν κατατεθεί δύο μηνύσεις εις
βάρος προμηθευτών, με σκοπό τη λήξη της σύμβασης που έχει μαζί τους το ίδρυμα.
Επίσης, σε πολλές περιπτώσεις διαπιστώθηκε πως οι τιμές στις οποίες
προμηθευόταν τα προϊόντα το νοσοκομείο, ήταν πολύ υψηλότερες απ' αυτές της αγοράς.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16354N202</ED>
<ID>
ID:18977

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N20&aa=2</URL></REF>


Article

<CATEGORY>vin06</CATEGORY>

 <H2>Δύο ανδρόγυνα σκοτώθηκαν σε μετωπική
</H2>
ΠΑΤΡΑ

ΔΥΟ ΑΝΔΡΟΓΥΝΑ έχασαν τη ζωή τους όταν τα Ι.Χ. αυτοκίνητα που επέβαιναν
συγκρούστηκαν μετωπικά στο 192ο χιλιόμετρο της εθνικής οδού Πάτρας - Κορίνθου,
στη θέση Παναγοπούλα.

Πρόκειται για τον Νικ. Μπαλοδήμο, 63 χρόνων, τη σύζυγό του Βαρβάρα, 60 χρόνων,
από την Καλλιθέα, και τους Γιάννη Κουτσογιάννη, 63 χρόνων, και την σύζυγό του
Πολυξένη, 58 χρόνων.

Το δυστύχημα έγινε λίγο πριν από τις 11 χθες το πρωί, όταν το Ι.Χ. που
οδηγούσε ο Κουτσογιάννης ξέφυγε από την πορεία του και σε επικίνδυνη στροφή
ξέφυγε και πέρασε στο αντίθετο ρεύμα.

Σημειώνεται ότι η περιοχή της Παναγοπούλας θεωρείται καρμανιόλα στον εθνικό
δρόμο Πατρών-Κορίνθου δίχως διαχωριστική νησίδα, και τα τροχαία είναι συχνά.
Τα τελευταία δύο χρόνια έχουν γίνει δεκάδες τροχαία και έχουν χάσει τη ζωή
τους τουλάχιστον 25 άτομα..
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16354N203</ED>
<ID>
ID:19026

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N20&aa=3</URL></REF>


Article

<CATEGORY>vin06</CATEGORY>

 <H2>Δύο σεισμοί στον Κορινθιακό
</H2>
ΠΑΤΡΑ

ΣΕΙΣΜΙΚΗ δόνηση μεγέθους 4,2 βαθμών της κλίμακας Ρίχτερ σημειώθηκε χθες στις
2.15 το μεσημέρι στον Κορινθιακό Κόλπο. Σύμφωνα με το Σεισμολογικό Εργαστήριο
του Πανεπιστημίου Πατρών, ο σεισμός είχε επίκεντρο τη θαλάσσια περιοχή κοντά
στη Ναύπακτο, ενώ έγινε αισθητός στο Αίγιο και στο Γαλαξίδι. Ακολούθησε νέα
σεισμική δόνηση στις 7.15 το απόγευμα μεγέθους 3,8 βαθμών με το ίδιο
επίκεντρο. Σύμφωνα με τους σεισμολόγους, πρόκειται για φυσιολογική σεισμική
δραστηριότητα στην περιοχή.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16354N204</ED>
<ID>
ID:19051

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N20&aa=4</URL></REF>


Article

<CATEGORY>vin06</CATEGORY>

 <H2>Λαϊκό Νοσοκομείο: αναστολή λειτουργιών επ' αόριστον
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

ΑΝΑΣΤΕΛΛΟΝΤΑΙ από σήμερα και επ' αόριστον όλες οι λειτουργίες του Λαϊκού
Νοσοκομείου, μετά την απόφαση των γιατρών του να μην καταρτιστούν από τους
διευθυντές των κλινικών προγράμματα εφημερευόντων για τον μήνα Φεβρουάριο.
Έτσι κανένας ασθενής δεν θα γίνει δεκτός στα εξωτερικά ιατρεία, ενώ δεν θα
γίνει κανένα χειρουργείο και δεν θα λειτουργήσει κανένα εργαστήριο ή άλλο
τμήμα του νοσοκομείου. Μεθαύριο Τετάρτη, εξάλλου, που το νοσοκομείο έχει
γενική εφημερία, το πιθανότερο είναι να γίνονται δεκτά μόνον τα αυστηρώς
επείγοντα περιστατικά ­ αν και επ' αυτού θα αποφασίσουν οριστικά αύριο το πρωί
οι γιατροί στη Γενική Συνέλευση που θα πραγματοποιήσουν.

Η σταγόνα που ξεχείλισε το ποτήρι της οργής των γιατρών του νοσοκομείου είναι
το γεγονός ότι το Ελεγκτικό Συνέδριο αρνείται να εγκρίνει τα χρήματα που ζητεί
η διοίκηση για να πληρώσει τους γιατρούς για τις εφημερίες του Νοεμβρίου και
του Δεκεμβρίου 1998. Το ποσόν που ζητεί η διοίκηση ανέρχεται σε 49 εκατομμύρια
δραχμές περίπου, αλλά το Ελεγκτικό Συνέδριο αρνείται να το εγκρίνει χωρίς
βεβαίωση ότι δεν έχει υπερκαλυφθεί η ετήσια πίστωση που αναλογεί στο Λαϊκό για
τις εφημερίες των γιατρών. Η πίστωση, όμως, που είναι 1,14 δισ. δραχμές,
καλύφθηκε με τις εφημερίες που πραγματοποίησαν οι γιατροί τους 10 πρώτους
μήνες του 1998, οπότε οι γιατροί εκτιμούν ότι δεν θα πληρωθούν τις εφημερίες
των δύο τελευταίων μηνών του έτους. Η μη καταβολή των χρημάτων για τις
εφημερίες, πάντως, δεν είναι ο μόνος λόγος της απεργίας των γιατρών. Σε
έγγραφό τους που απέστειλαν την περασμένη εβδομάδα στη διοίκηση του
νοσοκομείου, καταγγέλλουν μεταξύ άλλων ότι το νοσοκομείο έχει ανύπαρκτη
υποδομή και ότι είναι αναγκασμένοι να εργάζονται κάτω από άθλιες συνθήκες.
Καταγγέλλουν επίσης ότι πολλοί από αυτούς θα κληθούν να επιστρέψουν σημαντικά
ποσά όταν γίνουν οι εκκαθαρίσεις των αναδρομικών τους για το 1998.
Συγκεκριμένα, από τους 400 γιατρούς που εργάζονται στο Λαϊκό, το 40% περίπου
υπολογίζεται ότι πρέπει να επιστρέψει ποσά που φτάνουν έως το 1,5 εκατομμύριο δραχμές.

Εν τω μεταξύ, οι ειδικευόμενοι γιατροί του Λαϊκού αποφάσισαν να συμμετάσχουν
στην απεργία, απέχοντας από τα τακτικά εξωτερικά ιατρεία και τα τακτικά
χειρουργεία για όλη την εβδομάδα. Αποφάσισαν επίσης να απέχουν επ' αόριστον
από όλες τις παραϊατρικές πράξεις (αιμοληψίες, γραμματειακή υποστήριξη των
τμημάτων κ.ά.), καθώς και από την υπογραφή πιστοποιητικών, βεβαιώσεων και
συνταγών. Σημειώνεται, τέλος, ότι στην απεργία έχουν δηλώσει ότι θα
συμμετάσχουν και πανεπιστημιακοί γιατροί που εργάζονται στο νοσοκομείο, και οι
οποίοι μάλιστα συνυπογράφουν τις καταγγελίες των λοιπών γιατρών του Λαϊκού.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16354N211</ED>
<ID>
ID:18909

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N21&aa=1</URL></REF>


Article

<CATEGORY>vin06</CATEGORY>

 <H2>Σήμερα έρχεται το πρώτο νέο «Καναντέρ» </H2>
ΠΙΟ ΓΡΗΓΟΡΟ και με πιο μεγάλη ποσότητα νερού θα μπορούν να «επιτίθενται» στις
δασικές πυρκαγιές τα νέα πυροσβεστικά αεροσκάφη που προμηθεύτηκε το υπουργείο
Άμυνας. Το πρώτο από τα 10 «Καναντέρ CL-415» αναμένεται να φθάσει σήμερα στην
Ελευσίνα, όπου και έχει προγραμματισθεί τελετή εντάξεώς του στον στόλο των
πυροσβεστικών αεροσκαφών, παρουσία των υπουργών Άμυνας κ. Α. Τσοχατζόπουλου
και Δημόσιας Τάξης κ. Φ. Πετσάλνικου, που έχει την ευθύνη των δασοπυροσβέσεων.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16354N212</ED>
<ID>
ID:18978

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N21&aa=2</URL></REF>


Article

<CATEGORY>vin06</CATEGORY>

 <H2>Τα ΚΤΕΟ </H2>
ΤΑ ΑΥΤΟΚΙΝΗΤΑ με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του νομού Αττικής αυτή την εβδομάδα:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
5001 μέχρι ΥΧΑ 5500.

Εξάλλου την εβδομάδα από 8 Φεβρουαρίου μέχρι 12 Φεβρουαρίου, θα περάσουν από
ΚΤΕΟ τα αυτοκίνητα με τους αριθμούς:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
5501 μέχρι ΥΧΑ 6000.

Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167 για
να καθορίσουν την ακριβή ημέρα και ώρα που θα πάνε το όχημά τους για έλεγχο.
Κατά τον έλεγχο πτέπει να έχουν μαζί τους την άδεια κυκλοφορίας, το βιβλιάριο
μεταβολών και την τελευταία απόδειξη πληρωμής των τελών κυκλοφορίας.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16354N213</ED>
<ID>
ID:19027

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N21&aa=3</URL></REF>


Article

<CATEGORY>vin06</CATEGORY>

 <H5>Η ΕΙΚΟΝΙΚΗ ΚΟΙΝΟΠΟΛΙΤΕΙΑ ΤΗΣ ΚΥΒΕΡΙΑΣ, Η ΝΗΣΟΣ WEB, ΤΟ ΒΑΣΙΛΕΙΟ ΤΗΣ
ΣΥΝΤΑΓΜΙΑΣ, Η ΤΕΛΟΥΣΙΑ...
</H5><H5>Οι διευθύνσεις των «μικροεθνών»
</H5><H2>Αυτά τα κράτη είναι... εικονικά
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Είναι κράτη με σημαία, κυβέρνηση, πρόεδρο ή αυτοκράτορα, Σύνταγμα, νόμους
και πολίτες. Συνάπτουν διπλωματικές συμφωνίες, διμερή πρωτόκολλα συνεργασίας,
διεξάγουν εκλογές και δημοψηφίσματα. Τα μόνα που δεν διαθέτουν είναι... γη και
σύνορα. Μικρό το κακό όμως, αφού τα αντικαθιστούν με καλώδια, σκληρούς δίσκους
και τηλεφωνικές γραμμές.

Δημοκρατικά μικροέθνη. Το Ηνωμένο Προτεκτοράτο της Γης και η Κοινοπολιτεία
της Ανάσιρον έχουν κυβερνήσεις, νόμους, Σύνταγμα και πολίτες

ΕΚΑΤΟΝΤΑΔΕΣ ηλεκτρονικά «μικροέθνη», που εκφράζουν όλες τις πολιτικές
πεποιθήσεις, υπάρχουν μόνο στον κυβερνοχώρο. 
Πολλά από αυτά αποτελούν μία πρότυπη κοινωνία, με πολίτες που ονειρεύονται
έναν καλύτερο, πιο ελεύθερο και δίκαιο πλανήτη, με ίσα δικαιώματα για όλους. 
Στο Ίντερνετ, έχουν ιδρύσει έναν κόσμο όπως θα ήθελαν να είναι στην
πραγματικότητα, επιδιώκοντας να μοιραστούν το όραμά τους με άλλους
συνανθρώπους τους.

Μερικοί το βλέπουν ως το πρώτο βήμα για μια ιδεατή κοινωνία. Άλλοι σαν μία
άσκηση πολιτικής και διπλωματίας, που μπορούν να χρησιμοποιήσουν στον
πραγματικό κόσμο. 
Και άλλοι σαν τον καλύτερο τρόπο για να διορθώσουν τα «κακώς κείμενα», όπως οι
εμπνευστές της επανίδρυσης της ΕΣΣΔ, ως μία «χαλαρή συνομοσπονδία πολιτειών
που αντιπροσωπεύονται από σελίδες του Ίντερνετ». 
Στο καταστατικό τους, προβλέπουν ακόμα και την επαναλειτουργία των Γκούλαγκ...
Η Εικονική Κοινοπολιτεία της Κυβερίας, το κρατίδιο της Ασφύνξια, η Τελουσία, η
Κοινοπολιτεία της Ανάσιρον, το Ηνωμένο Προτεκτοράτο της Γης, οι Ομοσπονδιακές
Πολιτείες Online, η Δημοκρατία του Λόμαρ, το Βασίλειο της Συνταγμίας, η
Ζαντούρια, η Ηνωμένη Διαστημική Ομοσπονδία, η Αγία Αυτοκρατορία της
Ριγιούνιον, η Νήσος του Web, είναι ορισμένα από τα μικροέθνη που θα δείτε
αποτυπωμένα στον άτλαντα του κυβερνοχώρου.

Σύμφωνα με τη συνταγματική διακήρυξη της Εικονικής Κοινοπολιτείας της
Κυβερίας, 
«Είμαστε ένα σπουδαίο έθνος με μεγάλη ποικιλία ανθρώπων, που μοιράζονται την
ίδια αγάπη για τη δημοκρατία και τα δικαιώματα και τις ελευθερίες που μας
δίνει το δημοκρατικό σύστημα. Οι πολίτες μας είναι κομμουνιστές, σοσιαλιστές,
προοδευτικοί, φιλελεύθεροι, συντηρητικοί, κεντρώοι, φασίστες, ιμπεριαλιστές,
ειρηνιστές και άτομα χωρίς ιδεολογία».

Παρόμοιες σκέψεις διατυπώνει στη διακήρυξή του ο ιδρυτής του Ηνωμένου
Προτεκτοράτου της Γης: «Αυτό είναι το όραμά μου για το μέλλον. 
Πιστεύω ακράδαντα ότι η ανθρώπινη φυλή είναι ικανή να σκεφθεί ένα επιστημονικό
σύστημα ηθικής και νόμου που θα μας επιτρέπει να ζούμε όλοι μαζί κάτω από το
ίδιο σύστημα διακυβέρνησης. Αυτή είναι η προσπάθειά μου για να θέσουμε τις
βάσεις ενός τέτοιου συστήματος».

ΔΙΑΒΑΤΗΡΙΑ-ΤΑΥΤΟΤΗΤΕΣ

Τα μικροέθνη έχουν «πόρτες» ανοιχτές για όλους. Στα περισσότερα δεν
χρειάζονται διαβατήρια ή πράσινες κάρτες, ταυτότητες ή πιστοποιητικά γέννησης. 
Μία απλή δήλωση επιθυμίας αρκεί για την απόκτηση της υπηκοότητας, που δίνει το
δικαίωμα στον πολίτη να ψηφίζει, να διατυπώνει απόψεις και παράπονα προς τους
κυβερνώντες και να συμμετέχει στη διακυβέρνηση της χώρας. 
Σε άλλα έθνη, η κυβέρνηση εξετάζει τις αιτήσεις για υπηκοότητα και αποφασίζει
για την τύχη τους. Σε μερικές περιπτώσεις, δεν επιτρέπεται η διπλή υπηκοότητα,
στα περισσότερα όμως, οι πολίτες άλλων μικροεθνών είναι ευπρόσδεκτοι.

ΟΙ ΡΙΓΙΟΥΝΙΑΝΟΙ

Ηλεκτρονικό έθνος. Ονομάζεται Αγία Αυτοκρατορία της Ριγιούνιον και είναι ένα
από τα δεκάδες κράτη του κυβερνοχώρου

Οι Ριγιουνιάνοι το τονίζουν καθαρά στη διακήρυξη της Αυτοκρατορίας τους: «Στον
κόσμο των μακροεθνών (εκτός του κυβερνοχώρου δηλαδή), οι γνώμες μας και τα
πολιτικά μας πιστεύω δεν έχουν αξία. Οι υποψήφιοι που στηρίζουμε δεν κερδίζουν
πάντα, ο δήμαρχος δεν μας δέχεται στο γραφείο του και δεν μπορούμε να
μιλήσουμε στον πρόεδρο που έχουμε εκλέξει. 
Αντίθετα, στον κόσμο των μικροεθνών, η γνώμη μας μετράει. Ο καθένας μας μπορεί
να γίνει ηγέτης της Αυτοκρατορίας. Είτε είστε σύμβουλος είτε πρεσβευτής είτε
επιχειρηματίας, η κυβέρνηση ενδιαφέρεται για τη γνώμη σας. Μπορείτε να
στείλετε μηνύματα για όλα τα θέματα στον Αυτοκράτορα, στα οποία θα απαντήσει.

Αν αποκτήσετε την κατάλληλη θέση, θα μπορείτε να επικοινωνείτε με προέδρους
άλλων κρατών, να υπογράψετε ή να παραβιάσετε σημαντικές συμφωνίες».

Το αίσθημα της «αδικίας» εις βάρος των ανθρώπων είναι διάχυτο και σε άλλα
μικροέθνη, που γεννήθηκαν με σκοπό να την αποκαταστήσουν. Όπως η Ζαντούρια, η
«πρώτη δημοκρατική χώρα του Ίντερνετ», που ιδρύθηκε την 1η Μαρτίου του 1997:
«Αυτή η χώρα δημιουργήθηκε για όσους πιστεύουν ότι η γνώμη τους δεν
υπολογίζεται στη χώρα τους» και απευθύνεται κυρίως στους εφήβους.

ΤΑ ΜΙΚΡΟΕΘΝΗ δεν θα τα βρείτε στον χάρτη της Γης, αλλά μόνο στον κυβερνοχώρο:

* Αγία Αυτοκρατορία της Ρηγιούνιον: www.reuniao.org (περιέχει συνδέσεις με
δεκάδες ακόμα έθνη).

* Ζαντούρια: www.geocities.com/XapitolHill/Lobby/2270

* Νήσος του Web: www.geocities.com/~micronacao

* Βασίλειο της Συνταγμίας: www.image.dk/~syntagma/syntagma/kingdom1.htm

* Δημοκρατία του Λόμαρ: www.republic-of-lomar.org

* Ομόσπονδες Πολιτείες Online: www.angelfire.com/me/bdlair/cos.html

* Κοινοπολιτεία του Ανάσιρον: www.geocities.com/CapitolHill/Lobby/5899

* Τελουσία: www.geocities.com/CapitolHill/Senate/5786

* Ηνωμένο Προτεκτοράτο της Γης:

users.lanminds.com/~gartiles/Protectorate/index.html

* Εικονική Κοινοπολιτεία της Κυβερίας:

www.geocities.com/CapitolHill/Lobby/2673

* Επικράτεια της Ασφύνξιας: www.geocities.com/CapitolHill/Lobby/3390

* ΕΣΣΔ: Lenin.USSR.com
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16354N221</ED>
<ID>
ID:18910

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N22&aa=1</URL></REF>


Article

<CATEGORY>vin06</CATEGORY>

 <H5>ΓΙΑ 13η ΧΡΟΝΙΑ Ο ΔΗΜΟΣ ΔΙΟΡΓΑΝΩΝΕΙ ΚΑΡΝΑΒΑΛΙΚΕΣ ΕΚΔΗΛΩΣΕΙΣ
</H5><H2>Οι χοροί άρχισαν στο Μοσχάτο
</H2>
Μπορεί να είναι η δέκατη τρίτη χρονιά που διοργανώνουν το καρναβάλι, όμως οι
διοργανωτές των «αποκριάτικων ημερών» του Μοσχάτου δεν φαίνεται καθόλου να
επηρεάζονται από... προλήψεις. 
Οι βραζιλιάνικες παρουσίες έδωσαν μια ξεχωριστή νότα στο αποκριάτικο
ξεφάντωμα του Μοσχάτου, που άρχισε προχθές

Το άνοιγμα του Τριωδίου έδωσε το σύνθημα και από προχθές ξεκίνησε στην περιοχή
ένα ξεφάντωμα που θα ολοκληρωθεί στις 14 Φεβρουαρίου με την καθιερωμένη μεγάλη παρέλαση.

Οι μασκαράτες, οι φιλαρμονικές και οι μαζορέτες που παρήλασαν προχθές στους
δρόμους του Μοσχάτου, ήταν μόνον ο προπομπός για αυτά που θα επακολουθήσουν
τις επόμενες 15 ημέρες. Σαράντα εκδηλώσεις με παιδικούς χορούς, βαριετέ, σόου
με μπαλέτα, συναυλίες με την συμμετοχή γνωστών συνθετών, τραγουδιστών και
συγκροτημάτων, κυνήγι του χαμένου θησαυρού, περιμένουν μικρούς και μεγάλους να ξεφαντώσουν.

Στις παρελάσεις αναμένεται να συμμετάσχουν αντιπροσωπείες από 45 πόλεις της
Ελλάδας, που θα παρουσιάσουν τοπικά έθιμα, λαογραφικές παραδόσεις και
αποκριάτικα δρώμενα. Αξιοσημείωτη είναι η συμμετοχή του Εθνικού Ιδρύματος
Προστασίας Κωφών με 70 κωφάλαλους νέες και νέους που εκπαιδεύονται στην σχολή
νοηματικής γλώσσας και θα παρουσιάσουν ένα θέμα-έκπληξη.

«Πρόκειται για ένα καρναβάλι που στηρίζεται στους ίδιους τους δημότες του
Μοσχάτου και δεν αποτελεί ένα βιομηχανοποιημένο προϊόν, αλλά χειροποίητη
κατάκτηση», είπε ο δήμαρχος Μοσχάτου κ. Ταξιάρχης Παπαντώνης, ο οποίος
πρότεινε να δημιουργηθεί ένα πανελλαδικό δίκτυο οργανωμένων πολιτιστικών
ανταλλαγών με γνωστά αλλά ξεχασμένα έθιμα και παραδόσεις από όλη την Ελλάδα.

Στο φετινό καρναβάλι θα υπάρχουν και Βραζιλιάνοι που, μαζί με την παροικία των
Πολωνών και των Νορβηγών στην Ελλάδα, φιλοδοξούν να δώσουν ένα διαφορετικό
χρώμα στις εκδηλώσεις. Το κόστος όλου του προγράμματος θα στοιχίσει 70
εκατομμύρια δραχμές, ποσόν που θα καλυφθεί από τους χορηγούς. Ο δε τζίρος στο
Μοσχάτο, σύμφωνα με τους υπολογισμούς του δήμου, θα ξεπεράσει το μισό
δισεκατομμύριο δραχμές.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16354N241</ED>
<ID>
ID:18911

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N24&aa=1</URL></REF>


Article

<CATEGORY>vin06</CATEGORY>

 <H2>Άρπαξε φωτιά το φορτηγό πλοίο «Rallia»
</H2>
ΧΑΝΙΑ

ΠΥΡΚΑΓΙΑ, από άγνωστη αιτία, εκδηλώθηκε προχθές (Σάββατο) στις 6.30 το πρωί,
στο μηχανοστάσιο του υπό κυπριακή σημαία φορτηγού πλοίου «Rallia», ενώ έπλεε
6,5 ναυτικά μίλια βόρεια από τη νησίδα «Γραμπούσα», δυτικά της Κρήτης. Το
πλοίο είχε αποπλεύσει από το Βέλγιο, με φορτίο 14.000 τόνους ζάχαρη, με
προορισμό το Ιράν και πλήρωμα πέντε Έλληνες και είκοσι δύο αλλοδαπούς ναυτικούς.

Αμέσως μόλις έγινε γνωστή η πυρκαγιά, το ΥΕΝ έδωσε σήμα σε όλα τα παραπλέοντα
πλοία και κοντά στο φλεγόμενο πλοίο έσπευσαν ναυαγοσωστικό του Λιμενικού
Σώματος, ρυμουλκό από τη Σούδα, ένα αλιευτικό από την Κίσσαμο, ένα ρωσικό
φορτηγό και ελικόπτερο της Πολεμικής Αεροπορίας. Οι Έλληνες ναυτικοί, μαζί με
τους υπόλοιπους συναδέλφους τους, συγκεντρώθηκαν στην πλώρη του κυπριακού
πλοίου, ενώ ο καπετάνιος Δημήτρης Πατέρας, 67 χρόνων, βρισκόταν σε συνεχή
επικοινωνία με τον Θάλαμο Επιχειρήσεων του ΥΕΝ.

Δίπλα στο φορτηγό πλοίο κατέπλευσε το ρυμουλκό «Άγ. Δημήτριος», το οποίο αργά
το μεσημέρι του Σαββάτου άρχισε τις προσπάθειες για τη ρυμούλκησή του σε
ασφαλές αγκυροβόλιο. Επίσης για βοήθεια έσπευσε και η ελληνική φρεγάτα
«Σπέτσες». Με το ελικόπτερο της Πολεμικής Αεροπορίας μεταφέρθηκαν ασφαλείς στο
Καστέλι 14 συνολικά ναυτικοί, ενώ άλλοι τέσσερις έφτασαν στο λιμάνι με το
αλιευτικό σκάφος «Μύρων Π.». Τα υπόλοιπα μέρη του πληρώματος παρέμειναν στο
πλοίο για να βοηθήσουν στη ρυμούλκησή του. Η φωτιά τέθηκε τελικά υπό μερικό
έλεγχο, περίπου στις 2 μ.μ., χωρίς να κινδυνεύσει κανένα από τα μέλη του
πληρώματος. Από τους 22 Φιλιππινέζους ναυτικούς μόνο ένας αντιμετώπισε
πρόβλημα υγείας και μεταφέρθηκε σε ιατρείο για να εξεταστεί. Δεν είχε τίποτα
το σοβαρό και είναι καλά στην υγεία του. Οι Έλληνες ναυτικοί είναι οι: Μιχάλης
Τρεχάκης 48 ετών, ανθυποπλοίαρχος, Νίκος Δενδιάς, 55 ετών, Α' μηχανικός,
Νικηφόρος Αφεντάκης 34 ετών, Β' μηχανικός και ο 43χρονος μάγειρας Γιώργος
Κόκκορης. Το πλοίο παραμένει αγκυροβολημένο στο λιμάνι της Σούδας Χανίων, όπου
μεταφέρθηκε το βράδυ του Σαββάτου, με τη βοήθεια τριών, συνολικά, ρυμουλκών.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16354N242</ED>
<ID>
ID:18979

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N24&aa=2</URL></REF>


Article

<CATEGORY>vin06</CATEGORY>

 <H5>ΤΟΠΟΘΕΤΗΣΗ ΒΗΜΑΤΟΔΟΤΗ ΑΠΟ ΜΗ ΚΑΡΔΙΟΛΟΓΟ ΚΑΙ ΠΕΙΡΑΜΑΤΑ ΧΩΡΙΣ ΤΗΝ ΑΔΕΙΑ ΤΩΝ ΑΣΘΕΝΩΝ!
</H5><H2>Αποκαλύψεις-σοκ για Ωνάσειο
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Σειρά παράτυπων πράξεων αρχίζουν να αποκαλύπτονται στη λειτουργία του
Ωνάσειου Καρδιοχειρουργικού Κέντρου, καθώς η απόφαση απομάκρυνσης των
καθηγητών Δ. Κόκκινου και Δ. Κρεμαστινού από το Κέντρο δημιουργεί υποψίες για
τη σκοπιμότητα που υποκρύπτει. Δεν είναι, μάλιστα, λίγοι εκείνοι που θεωρούν
τον όρο «παράτυπες» επιεική και μιλούν ακόμη και για παρανομίες.

ΣΥΜΦΩΝΑ με πληροφορίες των «ΝΕΩΝ», δύο από αυτές τις περιπτώσεις αφορούν
θέματα που άπτονται της ιατρικής δεοντολογίας, αλλά και της ασφάλειας των
ασθενών. Συγκεκριμένα υπάρχουν καταγγελίες για:

* Τοποθέτηση βηματοδότη σε δύο ασθενείς από μη καρδιολόγο και από
γιατρό άλλης κλινικής αντιστοίχως.

* Διενέργεια πειραμάτων για νέο φάρμακο χωρίς την άδεια των ασθενών,
που δεν γνώριζαν ότι έχουν γίνει πειραματόζωα... Και όλα αυτά με το αζημίωτο
του γιατρού που τα διενεργούσε.

Το πρώτο θέμα απασχόλησε, μάλιστα, την ολομέλεια του Κεντρικού Συμβουλίου
Υγείας, η οποία σε συνεδρίαση που πραγματοποιήθηκε στις 11-6-98 δέχτηκε το
βάσιμο των καταγγελλομένων και την παραβίαση της υπουργικής απόφασης που
καθορίζει τη διαδικασία τοποθέτησης βηματοδότη σε καρδιολογικούς ασθενείς.

Η συγκεκριμένη υπουργική απόφαση προβλέπει, όπως υπενθυμίζεται και από τα μέλη
του ΚΕΣΥ σε σχετικό έγγραφο, ότι η τοποθέτηση μόνιμου βηματοδότη «μπορεί να
γίνεται από γιατρούς καρδιολόγους ή θωρακοχειρουργούς-καρδιοχειρουργούς με
ειδική εκπαίδευση και εμπειρία σε νοσοκομείο ή κέντρο» και η εμφύτευση
βηματοδότη-απινιδωτή «μπορεί να γίνεται από καρδιολόγους ή καρδιοχειρουργούς
με ειδική εκπαίδευση και εμπειρία».

Όσον αφορά στις ενδείξεις στις οποίες στηρίζεται η απόφαση για την τοποθέτηση
βηματοδότη, καθώς και τον τύπο βηματοδότη που θα επιλεχθεί για τον κάθε
ασθενή, «καθορίζονται από τον διευθυντή της καρδιολογικής κλινικής όπου
νοσηλεύεται ο ασθενής, ύστερα από κοινή εισήγηση του γιατρού που διενεργεί τη
βηματοδότηση, και του κλινικού γιατρού του θαλάμου».

Τα μέλη του ΚΕΣΥ αναγνωρίζουν ότι σε δύο περιπτώσεις (που αναφέρονται
ονομαστικά) «δεν ακολουθήθηκε η προβλεπόμενη διαδικασία για την τοποθέτηση
βηματοδότη». Στις συγκεκριμένες περιπτώσεις ασθενών που εξετάστηκαν από το
Κεντρικό Συμβούλιο Υγείας διαπιστώθηκε ότι είχαν συμβεί τα εξής:

* Στην πρώτη ένας γιατρός της κλινικής, στην οποία νοσηλευόταν ο άρρωστος,
ανέλαβε μόνος του και παρατύπως την ευθύνη της όλης διαδικασίας «κατά παράβαση
των οριζομένων στη σχετική υπουργική απόφαση».

* Στη δεύτερη την ευθύνη της τοποθέτησης βηματοδότη πήρε γιατρός άλλης
κλινικής από αυτή στην οποία νοσηλευόταν ο ασθενής, και μάλιστα γιατρός «μη
κάτοχος τίτλου ειδικότητας καρδιολογίας».

Μάλιστα, σύμφωνα με τα στοιχεία το κενό αναγκάστηκε να καλύψει, τυπικά,
διευθυντής άλλης κλινικής, ώστε να μην έχει ο ασθενής τουλάχιστον προβλήματα
ασφαλιστικής κάλυψης, ενώ το Δ.Σ. του ιδρύματος αναγκάστηκε με έγγραφο του
τότε προέδρου κ. Μ. Σταθόπουλου να αναλάβει την ευθύνη ότι δεν θα επαναληφθεί
στο μέλλον παρόμοιο κρούσμα.

ΠΕΙΡΑΜΑΤΑ

Η δεύτερη υπόθεση (για την οποία η διοίκηση του Ωνασείου έχει απόλυτη γνώση
αφού διεξήχθη Ένορκη Διοικητική Εξέταση, αλλά προσπαθεί απεγνωσμένα να
κρατήσει μυστική εδώ και έναν χρόνο) αφορά τη διεξαγωγή μελέτης δοκιμής ενός
μη εγκεκριμένου φαρμάκου σε 78 ασθενείς με τρόπο που, σύμφωνα με πληροφορίες,
παραβιάζει κάθε κανόνα ηθικής και δεοντολογίας. Την μελέτη διεξήγαγε ένας
γιατρός λαμβάνοντας, σύμφωνα με στοιχεία που έχουν στη διάθεσή τους «ΤΑ ΝΕΑ»,
ένα εκατομμύριο δραχμές για κάθε ασθενή. Τους ασθενείς εύρισκαν ειδικευόμενοι,
οι οποίοι δεν ήξεραν ότι δεν είχε ακολουθηθεί η νομότυπη διαδικασία, και οι
οποίοι έπαιρναν από τον γιατρό 70.000 δρχ. για κάθε ασθενή που του πήγαιναν...

Κατά παράβαση κάθε κανόνα δεοντολογίας, οι ίδιοι οι ασθενείς δεν γνώριζαν ότι
γίνονται πειραματόζωα, όπως αποδεικνύεται από σχετικό έγγραφο της
Φαρμακευτικής Εταιρείας που χρηματοδοτούσε απολύτως νόμιμα τη μελέτη. Όπως
φαίνεται από το έγγραφο (το οποίο έχουν στην διάθεσή τους «ΤΑ ΝΕΑ»), η
Εταιρεία στέλνει στους ερευνητές «δείγμα επιστολής για τη συμφωνηθείσα εκ νέου
υπογραφή των δηλώσεων συγκατάθεσης που απωλέσθησαν, σύμφωνα με δική σας
δήλωση». Ουδείς γνωρίζει, εξάλλου, αν είχε ληφθεί άδεια από τον Εθνικό
Οργανισμό Φαρμάκων για τη διεξαγωγή της μελέτης, όπως απαιτείται.

Ο υπεύθυνος για τη διεξαγωγή της ΕΔΕ καθηγητής καρδιοχειρουργικής κ. Π.
Αλιβιζάτος μας επιβεβαίωσε τη διενέργεια της ΕΔΕ, αλλά αρνήθηκε να μας
αποκαλύψει το περιεχόμενό της και περιορίστηκε να μας πληροφορήσει ότι «έχει
καταθέσει το πόρισμα στη διοίκηση, η οποία θα αποφασίσει αν θα το δώσει στη
δημοσιότητα ή όχι».

Σημειώνεται ότι ο κ. Αλιβιζάτος είναι ένας από τους τρεις ακόμη καθηγητές, που
πρέπει να διαλέξουν μεταξύ Ωνασείου και της θέσης τους σε πανεπιστημιακή
κλινική όπου έχουν διοριστεί, καθώς ο νόμος επιβάλλει στους νεοδιοριζόμενους
πανεπιστημιακούς να υπηρετήσουν υποχρεωτικά στην έδρα τους με πλήρη και
αποκλειστική απασχόληση για την πρώτη 3ετία. Έτσι, ο κ. Αλιβιζάτος πρέπει, αν
δεν επιλέξει το Ωνάσειο, να πάει στη Πάτρα, ο κ. Στέφ. Γερουλάνος στα
Ιωάννινα, όπου έχει πάρει θέση καθηγητή Ιστορίας της Ιατρικής και η κ. Ρούλα
Λακουμέντα στην Πάτρα, όπου έχει πάρει τη θέση καθηγήτριας Αναισθησιολογίας.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16354N261</ED>
<ID>
ID:18912

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N26&aa=1</URL></REF>


Article

<CATEGORY>vin06</CATEGORY>

 <H2>Περνούν στην ιστορία από σήμερα τα σήματα Μορς
</H2>
ΤΕΡΜΑ ΣΤΑ σήματα Μορς, μετά 88 ολόκληρα χρόνια χρησιμοποίησής τους στη
ραδιοτηλεγραφία ως το κατεξοχήν μέσο επικοινωνίας των ανθρώπων της θάλασσας με
την ξηρά, ιδιαίτερα στις δύσκολες στιγμές.

Από σήμερα, με απόφαση του Διεθνούς Ναυτιλιακού Οργανισμού (ΙΜΟ) τη θέση της
μορσικής τηλεγραφίας σε όλον τον κόσμο παίρνει το νέο Παγκόσμιο Σύστημα
Κινδύνου και Ασφάλειας (Global Maritime Distress and Safety System - GMDSS),
που βασίζεται στην ψηφιακή τεχνολογία.

Το νέο σύστημα διευκολύνει την αποστολή των σημάτων με τη χρήση της
τεχνολογίας της ψηφιακής επιλογικής κλήσης (Digital Selective Calling - DSC)
και την αξιοποίηση των συμβατικών μέσων επικοινωνίας.

Τα σήματα κινδύνου θα φτάνουν πλέον στα Κέντρα Έρευνας και Διάσωσης και στους
Παράκτιους Σταθμούς Ξηράς (συμβατικούς ή δορυφορικούς) με αυτόν τον τρόπο, που
θεωρείται απλούστερος και πιο αποτελεσματικός.

Το νέο Παγκόσμιο Σύστημα Κινδύνου και Ασφάλειας έρχεται να καταργήσει την
ειδικότητα των ραδιοτηλεγραφητών των πλοίων (τους γνωστούς μαρκόνι), καθώς ο
εξοπλισμός τους είναι πιο απλός και μπορεί να χρησιμοποιηθεί από οποιονδήποτε
αξιωματικό του πλοίου.

Η εφαρμογή του νέου συστήματος είναι υποχρεωτική για τα πλοία ολικής
χωρητικότητας άνω των 300 κόρων, καθώς και για τα επιβατηγά διεθνών πλόων.

Από σήμερα σταματάει η ακρόαση για τη λήψη σημάτων στη γνωστή συχνότητα
ραδιοτηλεγραφίας των 500 ΚΗΖ και συνεχίζεται η ραδιοτηλεφωνική ακρόαση στο
κανάλι 16 των VHF και στη συχνότητα 2182 ΚΗΖ.

Ο ΟΤΕ έχει ήδη αναπτύξει το απαραίτητο δίκτυο για την υποστήριξη του νέου
συστήματος, με επενδύσεις που συνολικά ξεπερνούν τα 7 δισ. δραχμές.

Τη μορσική τηλεγραφία αποχαιρέτησαν χθες στο Παράκτιο Κέντρο Ραδιοεπικοινωνιών
της Λούτσας η πολιτική ηγεσία του υπουργείου Μεταφορών, η διοίκηση του ΟΤΕ και
παλιοί ραδιοτηλεγραφητές του Εμπορικού Ναυτικού.

«Κάθε χρόνο χιλιάδες μηνύματα χαράς, λύπης και αγωνίας διασχίζοντας τον αέρα
έφερναν κοντά τους ναυτικούς μας με τους ανθρώπους τους στη στεριά», είπε στον
αποχαιρετισμό του ο παλιός μαρκόνι του ΟΤΕ κ. Τηλέμαχος Μπιτσακάκης,
τονίζοντας ότι «ο μορσικός τρόπος επικοινωνίας θα μείνει πάντα ο ιδανικός και
ανάξιος εραστής των μακρινών ταξιδιών...».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16354N262</ED>
<ID>
ID:18980

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N26&aa=2</URL></REF>


Article

<CATEGORY>vin06</CATEGORY>

 <H5>Τι ισχύει φέτος. Αναλυτικά παραδείγματα
</H5><H5></H5><H2>ΟΔΗΓΟΣ
</H2><H2>Αντικειμενικά κριτήρια για τελευταία φορά...
</H2>
ΕΑΝ είστε έμπορος, βιοτέχνης ή ελεύθερος επαγγελματίας, δηλαδή γιατρός,
δικηγόρος, καλλιτέχνης, λογιστής κ.λπ., τότε ανήκετε σε μιαν ιδιαίτερη
κατηγορία φορολογούμενων πολιτών. Για σας ισχύουν, για τελευταία φορά φέτος,
τα αντικειμενικά κριτήρια. Επειδή, πολύ σύντομα, αυτά θα σας απασχολήσουν, «ΤΑ
ΝΕΑ» σάς προσφέρουν σήμερα έναν οδηγό για να μπορέσετε όχι μόνο να
συμπληρώσετε τη φορολογική σας δήλωση, αλλά και για να υπολογίσετε τον φόρο
που θα πληρώσετε.

Η κύρια «σκέψη» της Εφορίας είναι ότι δεν μπορεί το εισόδημά σας να είναι πιο
μικρό από αυτό που ορίζει αυτή ως κατώτατο. Στην περίπτωση που εκείνο το οποίο
θα δηλώσετε θεωρηθεί πολύ χαμηλό, τότε ο φόρος που θα πληρώσετε θα βγει από τα
αντικειμενικά κριτήρια. Η Εφορία βγάζει μόνη της ένα καθαρό εισόδημα που
ονομάζει ελάχιστο ποσό καθαρού εισοδήματος. Για να το υπολογίσει χρησιμοποιεί
τέσσερα κριτήρια:

1 Τη μισθωτική αξία (δηλαδή το ενοίκιο που αναλογεί για τον
επαγγελματικό χώρο που χρησιμοποιεί ένας έμπορος).

2 Την εμπορική αμοιβή (δηλαδή τον μισθό ­ τον κατώτατο ­ που θα έπαιρνε
ο ίδιος, αν δούλευε ως εμποροϋπάλληλος).

3 Τον συντελεστή εμπορικότητας (δηλαδή το πόσο εμπορικός είναι ο
επαγγελματικός χώρος).

4 Τον συντελεστή απόδοσης (δηλαδή το πόσο αποδοτικό είναι το επάγγελμα
του υπόχρεου).

Έτσι, λοιπόν, η Εφορία προσθέτει τη μισθωτική αξία στην εμπορική αμοιβή και
πολλαπλασιάζει το άθροισμα με τους συντελεστές εμπορικότητας και απόδοσης.

Με τις πράξεις αυτές προκύπτει το ελάχιστο καθαρό εισόδημα που είναι
υποχρεωτικό αν το δηλούμενο είναι μικρότερο και ενδεικτικό στην περίπτωση που
το δηλούμενο είναι μεγαλύτερο.

Ας δούμε, όμως, αναλυτικά πώς μπορείτε και μόνοι σας να υπολογίσετε το
ελάχιστο καθαρό εισόδημα με βάση αυτά τα τέσσερα κριτήρια, ώστε να δείτε αν το
ελάχιστο που βγαίνει είναι μικρότερο ή μεγαλύτερο από αυτό που θα δηλώσετε.
<H3>Τα 4 «κλειδιά» για εμπόρους, βιοτέχνες, επαγγελματίες
</H3>
ΣΕΛ. 28-29 <H3>Πώς θα φορολογηθούν οι γιατροί
</H3>
ΣΕΛ. 30-31
<H3>Οδοντίατροι, Ψυχολόγοι, κτηνίατροι, φυσιοθεραπευτές, φοροτεχνικοί, αναλυτές, λογιστές
</H3>
ΣΕΛ. 32-33
<H3>Δικηγόροι και καλλιτέχνες </H3>
ΣΕΛ. 34
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N27</CAT>
<ED>
Κωδικός άρθρου: A16354N271</ED>
<ID>
ID:18913

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N27&aa=1</URL></REF>


Article

<CATEGORY>vin06</CATEGORY>

 <H5>Το «ΤΟΡ 10» των τυχερών που εξαιρούνται
</H5><H5>Πώς υπολογίζεται το ελάχιστο καθαρό εισόδημα
</H5><H5>Πώς υπολογίζεται το ελάχιστο καθαρό εισόδημα
</H5><H2>ΟΔΗΓΟΣ
</H2><H2>Τα 4 «κλειδιά» για εμπόρους, βιοτέχνες, επαγγελματίες
</H2>
ΟΙ ΤΕΣΣΕΡΙΣ άξονες οι οποίοι αποτελούν το κλειδί στη διαδικασία υπολογισμού
του φορολογητέου εισοδήματος με βάση τα αντικειμενικά κριτήρια είναι οι εξής:

1 Μισθωτική αξία: Είναι το «πρώτο κλειδί» στη διαδικασία υπολογισμού
του φόρου με τα κριτήρια. Έτσι όταν οι επαγγελματικοί χώροι βρίσκονται σε
περιοχές που έχουν ενταχθεί στο σύστημα αντικειμενικού προσδιορισμού της αξίας
των ακινήτων, η μισθωτική αξία ισούται με την τιμή ζώνης επί τον αριθμό των
τετραγωνικών μέτρων της επιφάνειας της επαγγελματικής στέγης επί τον
συντελεστή 8,25%. (Λαμβάνεται η τιμή ζώνης που ίσχυε κατά την 1η Ιανουαρίου
1995, σύμφωνα με τις διατάξεις περί φορολογίας μεταβίβασης ακινήτων).

Όταν όμως η επαγγελματική στέγη βρίσκεται σε περιοχή που δεν έχει ενταχθεί στο
σύστημα αντικειμενικού προσδιορισμού της αξίας των ακινήτων, τότε ως τιμή
ζώνης λαμβάνεται η κατώτερη τιμή ζώνης που ισχύει για την πρωτεύουσα του νομού.

Σημειώνεται όμως ότι η μισθωτική αξία μειώνεται:

* Κατά 30% όταν η επαγγελματική εγκατάσταση βρίσκεται αποκλειστικά σε όροφο ή
σε «τυφλή» στοά.

* Κατά 50% όταν η επαγγελματική εγκατάσταση βρίσκεται αποκλειστικά σε υπόγειο.

* Κατά 50% για τις επιχειρήσεις που παρέχουν υπηρεσίες εκπαίδευσης.

* Κατά 75% για αποθηκευτικό χώρο.

Στην περίπτωση που η επιχείρηση έχει αποθήκη, τότε η μισθωτική αξία
του αποθηκευτικού χώρου προσαυξάνει:

* Τη μισθωτική αξία της έδρας της επιχείρησης ή

* Τη μισθωτική αξία του υποκαταστήματός της, αν στην πόλη όπου βρίσκεται ο
αποθηκευτικός χώρος δεν είναι εγκατεστημένη η έδρα της επιχείρησης, αλλά το
υποκατάστημα αυτής.

Πάντως, η μισθωτική αξία δεν μπορεί σε καμία περίπτωση να υπερβεί την εμπορική αμοιβή.

Πάντως, η μισθωτική αξία δεν μειώνεται, όταν η εμπορική αμοιβή περιορίζεται
κατά 50% στις περιπτώσεις που οι επιχειρήσεις διατηρούν υποκαταστήματα.

Όταν στον ίδιο επαγγελματικό χώρο συστεγάζονται πολλές επιχειρήσεις, τότε για
επιχειρήσεις που παρέχουν υπηρεσίες η μισθωτική αξία επιμερίζεται ανάλογα με
τον αριθμό των συστεγαζόμενων επιχειρήσεων. Σε κάθε άλλη περίπτωση συστέγασης
για τον υπολογισμό της μισθωτικής αξίας λαμβάνεται υπόψη ο χώρος που
πραγματικά χρησιμοποιείται από κάθε επιχείρηση.

Επίσης, στην περίπτωση που ως επαγγελματική στέγη χρησιμοποιείται η κατοικία
του φορολογουμένου, τότε για τον υπολογισμό της μισθωτικής αξίας λαμβάνεται
υπόψη το 1/3 της επιφάνειας της κατοικίας και μέχρι 60 τ.μ.

Σε περίπτωση αλλαγής της επαγγελματικής εγκατάστασης κατά τη διάρκεια του
1998, τότε η μισθωτική αξία θα υπολογιστεί με βάση το εμβαδόν της
επαγγελματικής εγκατάστασης που χρησιμοποιήθηκε το μεγαλύτερο χρονικό διάστημα.

Για τον υπολογισμό της μισθωτικής αξίας επιχειρήσεων που εκμεταλλεύονται
θαλάσσια ποδήλατα, κανό, jet-ski κ.λπ. λαμβάνεται υπόψη εμβαδόν 60 τ.μ.

2 Εμπορική αμοιβή: Είναι το «δεύτερο κλειδί» στη διαδικασία των
κριτηρίων. Έτσι η εμπορική αμοιβή για τη διαχείριση 1/1/1998 - 31/12/1998
καθορίζεται με βάση την επαγγελματική δραστηριότητα ως εξής:

Α. Σε επιχειρήσεις που δεν παρέχουν υπηρεσίες. Η εμπορική αμοιβή καθορίζεται
σε 2.500.000 δρχ.

Β. Σε επιχειρήσεις που παρέχουν υπηρεσίες (εκτός από υπηρεσίες εκπαίδευσης). Η
εμπορική αμοιβή καθορίζεται σε 3.250.000 δρχ.

Γ. Σε επιχειρήσεις που παρέχουν υπηρεσίες εκπαίδευσης. Η εμπορική αμοιβή
καθορίζεται σε 2.500.000 δρχ.

Δ. Η εμπορική αμοιβή για υποκατάστημα επιχειρήσεων που δεν παρέχει υπηρεσίες
καθορίζεται σε 1.250.000 δρχ. Για επιχειρήσεις όμως που παρέχουν υπηρεσίες,
καθορίζεται σε 1.625.000 δραχμές.

Δηλαδή, ισχύει μείωση κατά 50% της εμπορικής αμοιβής για τον προσδιορισμό του
ελάχιστου ποσού καθαρού εισοδήματος κάθε υποκαταστήματος.

3 Συντελεστής εμπορικότητας: Είναι το «τρίτο κλειδί» για τη
φορολόγηση με βάση τα αντικειμενικά κριτήρια. Λαμβάνεται υπόψη ο συντελεστής
εμπορικότητας που ίσχυε για το αντικειμενικό σύστημα αξίας ακινήτου την
1/1/1995. Αναλυτικά ο συντελεστής εμπορικότητας είναι:

Α. Όταν οι περιοχές έχουν ενταχθεί στο σύστημα αντικειμενικού προσδιορισμού
της αξίας ακινήτων, ο συντελεστής εμπορικότητας καθορίζεται ως εξής:

Β. Όταν οι περιοχές δεν έχουν ενταχθεί στο σύστημα αντικειμενικού
προσδιορισμού της αξίας ακινήτων, ο συντελεστής εμπορικότητας είναι 1 (ένα).

Σημειώνεται όμως ότι ο συντελεστής εμπορικότητας δεν λαμβάνεται υπόψη στον
υπολογισμό του εισοδήματος για επιχειρήσεις παροχής υπηρεσιών.

Ειδικά για τις επιχειρήσεις του Νομού Δράμας, για τη διαχείριση
1/1/1998-31/12/1998, ο συντελεστής εμπορικότητας καθορίζεται ως εξής:

4 Συντελεστής απόδοσης: Το «τέταρτο και τελευταίο κλειδί» των
αντικειμενικών κριτηρίων. Για τις επιχειρήσεις που δεν παρέχουν υπηρεσίες ο
συντελεστής απόδοσης ανάλογα με το μοναδικό συντελεστή καθαρού κέρδους
καθορίζεται ως εξής:

Για τις επιχειρήσεις που παρέχουν υπηρεσίες ο συντελεστής απόδοσης καθορίζεται
ως εξής:

Τέλος, για επιχειρήσεις με περισσότερους από ένα ΜΣΚΚ (Μοναδικός Συντελεστής
Καθαρού Κέρδους), τότε λαμβάνεται υπόψη εκείνος της κύριας δραστηριότητας. Ως
κύρια δραστηριότητα λαμβάνεται αυτή που έχει τα περισσότερα ακαθάριστα έσοδα.

Ατομική επιχείρηση ή εταιρεία (Ο.Ε., Ε.Ε.) με κατάστημα επιφάνειας 100 τ.μ.
που λειτουργεί πάνω από 3 χρόνια, στην οδό Σωκράτους (από Λυκούργου μέχρι
Ευριπίδου), έχει αντικείμενο εργασιών το λιανικό εμπόριο γαλακτοκομικών
προϊόντων. Για την επιχείρηση αυτή το ελάχιστο ποσό καθαρού εισοδήματος
υπολογίζεται ως εξής:

Η τιμή ζώνης ισούται με 100.000, ο συντελεστής εμπορικότητας με 1,8 και ο ΜΣΚΚ
με 6%.

Επομένως, ο προσδιορισμός του ελάχιστου ποσού καθαρού εισοδήματος γίνεται ως εξής:

Η μισθωτική αξία ισούται με το γινόμενο: τιμή ζώνης Χ εμβαδόν Χ 8,25%, δηλαδή

100.000 δρχ. Χ 100 τ.μ. Χ 8,25% =825.000

Η εμπορική αμοιβή ισούται με 2.500.000, ο συντελεστής εμπορικότητας είναι 1,20
και ο συντελεστής απόδοσης είναι 1,15. Επομένως, το ελάχιστο ποσό καθαρού
εισοδήματος είναι:

(825.000 + 2.500.000) Χ 1,2 Χ 1,15 = 4.588.500

Σημειώνεται ότι το ίδιο παράδειγμα ισχύει και για κάθε επιχείρηση που ο
μοναδικός συντελεστής καθαρού κέρδους είναι από 5% μέχρι 10%.

Ατομική επιχείρηση ή εταιρεία με κατάστημα επιφάνειας 100 τ.μ. λειτουργεί πάνω
από 3 χρόνια στην οδό Σταδίου (από Δραγατσανίου μέχρι Αιόλου), έχει
αντικείμενο εργασιών το λιανικό εμπόριο έτοιμων αντρικών ενδυμάτων.

Η επιχείρηση έχει και υποκατάστημα στην οδό Πατησίων (από Κοδριγκτώνος μέχρι
Ιθάκης) επιφάνειας 60 τ.μ. με το ίδιο αντικείμενο εργασιών.

Αρχικά γίνεται ο υπολογισμός του φορολογητέου εισοδήματος για το κατάστημα της
Σταδίου. Σ' αυτό η τιμή ζώνης είναι 200.000, ο συντελεστής εμπορικότητας
ισούται με 4 και ο ΜΣΚΚ έχει καθοριστεί στο 15%.

Ο προσδιορισμός του ελάχιστου ποσού καθαρού εισοδήματος γίνεται ως εξής: Η
μισθωτική αξία ισούται με: 200.000 δρχ. Χ 100 τ.μ. Χ 8,25% = 1.650.000. Η
εμπορική αμοιβή ισούται με 2.500.000. Επίσης, ο συντελεστής εμπορικότητας
είναι ίσος με 1,60 και ο συντελεστής απόδοσης με 1,30. Επομένως, το ελάχιστο
ποσό καθαρού εισοδήματος ισούται με το γινόμενο: (Μισθωτική αξία + Εμπορική
αμοιβή) Χ Συντελεστή εμπορικότητας Χ Συντελεστή απόδοσης, δηλαδή:

(1.650.000 + 2.500.000) Χ 1,6 Χ 1,3 = 8.632.000

Στη συνέχεια γίνεται ο υπολογισμός του εισοδήματος για το υποκατάστημα της
οδού Πατησίων. Εκεί ισχύει

Τιμή ζώνης = 110.000

Συντελεστής εμπορικότητας = 6,1

ΜΣΚΚ = 15%

Ο προσδιορισμός του ελάχιστου ποσού καθαρού εισοδήματος για το υποκατάστημα
γίνεται ως εξής: Η μισθωτική αξία ισούται με το γινόμενο: τιμή ζώνης Χ εμβαδόν
Χ 8,25%, δηλαδή είναι: 110.000 δρχ. Χ 60 τ.μ. Χ 8,25% = 544.500. Η εμπορική
αμοιβή ισούται με 2.500.000 - (2.500.000 επί 50%) = 1.250.000 (μειώνεται στο
μισό επειδή πρόκειται για το υποκατάστημα). Ο συντελεστής εμπορικότητας είναι
1,80 και ο συντελεστής απόδοσης 1,30. Επομένως, το ελάχιστο ποσό καθαρού
εισοδήματος είναι: (Μισθωτική αξία + Εμπορική αμοιβή) Χ Συντελεστής
εμπορικότητας Χ Συντελεστής απόδοσης, δηλαδή (544.500 + 1.250.000) Χ 1,8 Χ 1,3
= 4.199.130.

Επομένως, το σύνολο του ελάχιστου ποσού καθαρού εισοδήματος είναι αυτό που
προκύπτει από το άθροισμα του εισοδήματος του καταστήματος των 100 τ.μ. στην
οδό Σταδίου και του καταστήματος των 60 τ.μ. στην οδό Πατησίων, δηλαδή

8.632.000 + 4.199.130 = 12.831.130.

Σημειώνεται ότι το ίδιο παράδειγμα ισχύει και για κάθε επιχείρηση με μοναδικό
συντελεστή καθαρού κέρδους από 10% μέχρι 15%.

Ατομική επιχείρηση η εταιρεία (Ο.Ε., Ε.Ε.) με κατάστημα επιφάνειας 100 τ.μ.
λειτουργεί πάνω από 3 χρόνια στην οδό Δημοσθένους στην Καλλιθέα (από Σπάρτης
μέχρι Σκρα), με αντικείμενο εργασιών το λιανικό εμπόριο έτοιμων αντρικών
ενδυμάτων (ή με οποιοδήποτε αντικείμενο εργασιών που ο ΜΣΚΚ είναι 10% μέχρι
15%). Η τιμή ζώνης είναι 105.000, ο συντελεστής εμπορικότητας καθορίζεται σε
1,9 και ο ΜΣΚΚ σε 15%.

Ο προσδιορισμός του ελάχιστου ποσού καθαρού εισοδήματος γίνεται ως εξής: η
μισθωτική αξία ισούται με: τιμή ζώνης Χ εμβαδόν Χ 8,25%, δηλαδή:

105.000 δρχ. Χ 100 τ.μ. Χ 8,25% = 866.250.

Επίσης η εμπορική αμοιβή είναι 2.500.000, ο συντελεστής εμπορικότητας 1,20 και
ο συντελεστής απόδοσης 1,30. Επομένως, το ελάχιστο ποσό καθαρού εισοδήματος
ισούται με: (Μισθωτική αξία + εμπορική αμοιβή) Χ συντελεστή εμπορικότητας Χ
συντελεστή απόδοσης, δηλαδή:

(866.250 + 2.500.000) Χ 1,2 Χ 1,3 = 5.251.350.

Ατομική επιχείρηση ή εταιρεία (Ο.Ε., Ε.Ε.) με αίθουσα επιφάνειας 300 τ.μ. (σε
όροφο), που λειτουργεί πάνω από 3 χρόνια, στην οδό Δουκ. Πλακεντίας στους
Αμπελοκήπους και αντικείμενο εργασιών φροντιστήριο ξένων γλωσσών ή με
οποιοδήποτε αντικείμενο εργασιών που αφορά εκπαίδευση (παροχή υπηρεσιών) που ο
ΜΣΚΚ είναι από 30% μέχρι 40%.

Η τιμή ζώνης είναι 115.000 και ο ΜΣΚΚ έχει καθοριστεί σε 32%. Επομένως, ο
προσδιορισμός του ελάχιστου ποσού καθαρού εισοδήματος γίνεται ως εξής: Η
μισθωτική αξία ισούται με:

τιμή ζώνης Χ εμβαδόν Χ 8,25%, δηλαδή

115.000 Χ 300 τ.μ. Χ 8,25% = 2.846.250.

Επειδή όμως είναι σε όροφο μειώνεται κατά 30%, δηλαδή διαμορφώνεται σε
2.846.250 - (2.846.250 Χ 30%) = 1.992.375. Επίσης, επειδή αφορά παροχή
υπηρεσιών εκπαίδευσης μειώνεται κατά 50% και διαμορφώνεται σε 1.992.375 -
(1.992.375 Χ 50%) = 996.188. Επίσης, η εμπορική αμοιβή είναι 2.500.000 και ο
συντελεστής απόδοσης 1,40. Επομένως, το ελάχιστο ποσό καθαρού εισοδήματος
είναι: (μισθωτική αξία + εμπορική αμοιβή) Χ 1,4, δηλαδή:

(996.188 + 2.500.000) Χ 1,4 = 4.894.663.


ΑΠΟ τα αντικειμενικά κριτήρια «γλιτώνουν» δέκα συγκεκριμένες κατηγορίες επιχειρήσεων:

Οι κατηγορίες αυτές είναι:

1 Δικαιούχοι που αποκτούν καθαρά κέρδη από την εκμετάλλευση θεάτρου και
θεάτρων σκιών, κινηματογράφου, κυλικείου θεάτρου και κινηματογράφου,
λεωφορείου ενταγμένου σε ΚΤΕΛ ή που παρέχουν υπηρεσίες αποκλειστικά στο
Δημόσιο, ΝΠΔΔ, ΟΤΑ, κ.λπ.

2 Τεχνικές επιχειρήσεις που αποκτούν καθαρά κέρδη από ανέγερση και
πώληση οικοδομών ή από δημόσια τεχνικά έργα.

3 Παραγωγοί ή μεσίτες ασφαλειών ή συντονιστές ασφαλιστικών συμβούλων
χωρίς επαγγελματική εγκατάσταση, λογιστές ή φοροτέχνες ή σύμβουλοι
επιχειρήσεων από παρεπόμενη δραστηριότητα παραγωγού ή μεσίτη ασφαλειών ή
εκμετάλλευσης φωτοαντιγραφικού μηχανήματος, όσοι κάνουν φασόν στην οικία τους
χωρίς να απασχολούν προσωπικό, οι ντίλερ χωρίς επαγγελματική εγκατάσταση,
περιοδεύοντες αντιπρόσωποι (πλασιέ), εκτελωνιστές, επιχειρήσεις έκδοσης
επαρχιακών εφημερίδων (εκτός ημερήσιων και εβδομαδιαίων), πρακτορεία
εφημερίδων και περιοδικών, εφημεριδοπώλες, πρακτορεία ειδήσεων και λοιπού
δημοσιογραφικού υλικού, πρακτορεία λαχείων γενικά, πρακτορεία ΠΡΟ-ΠΟ, ΛΟΤΤΟ
και ιπποδρομιακών στοιχημάτων, καθώς και πλανόδιοι μικροπωλητές λαχείων.

4 Επιχειρήσεις ή υποκαταστήματα που είναι εγκατεστημένες σε δήμους,
κοινότητες ή οικισμούς με πληθυσμό κάτω των 4.000 κατοίκων, εκτός αν οι δήμοι
ή οι κοινότητες ή οι οικισμοί αυτοί έχουν χαρακτηριστεί τουριστικοί τόποι.
(Δεν εξαιρούνται επιχειρήσεις οι οποίες είναι εγκατεστημένες σε παραλιακές
περιοχές ή κατά μήκος των εθνικών οδών).

5 Επιχειρήσεις ατόμων ηλικίας πάνω από 65 ετών, εφόσον τα πρόσωπα αυτά
ασκούν την επιχείρηση για μια δεκαετία.

6 Επιχειρήσεις ατόμων που είναι τυφλοί και είναι γραμμένοι στο γενικό
μητρώο τυφλών της νομαρχίας ή αναπήρων με ποσοστό αναπηρίας πάνω από 80%.

7 Επιχειρήσεις ελαιοτριβείου που είναι εγκατεστημένες σε παραλιακές
περιοχές ή τουριστικούς τόπους με πληθυσμό κάτω από 4.000 κατοίκους.

8 Επιχειρήσεις που είναι εγκατεστημένες σε νησιά με πληθυσμό μέχρι 500 κατοίκους.

9 Επιχειρήσεις που είναι εγκατεστημένες σε νησιά που έχουν
χαρακτηριστεί τουριστικά, αν ο δήμος, η κοινότητα ή ο οικισμός που βρίσκεται η
επιχείρηση έχει πληθυσμό μέχρι 4.000 κατοίκους. Γι' αυτές το ελάχιστο ποσό
καθαρού εισοδήματος μειώνεται κατά 50%, εφόσον η εγκατάσταση δεν είναι σε
παραλιακή περιοχή.

10 Οι αποφυλακισθέντες για τη χρονιά της αποφυλάκισής τους και για τον
αμέσως επόμενο χρόνο. Προϋπόθεση είναι ότι η διάρκεια της τελευταίας φυλάκισής
τους ξεπερνά τους 6 μήνες και φυσικά θα πρέπει η επιχείρηση κατά τη διάρκεια
της φυλάκισής τους να μη λειτούργησε. (Δεν εξαιρούνται τα πρόσωπα των οποίων η
φυλάκιση οφείλεται σε χρέη προς το Δημόσιο, ΝΠΔΔ και ΟΤΑ).


ΤΟ ΕΛΑΧΙΣΤΟ ποσό καθαρού εισοδήματος με τα αντικειμενικά κριτήρια για την
εμπορική επιχείρηση (ατομική επιχείρηση, Ο.Ε., Ε.Ε., κοινωνία, κοινοπραξία με
βιβλία Α' ή Β' κατηγορίας του ΚΒΣ ή χωρίς βιβλία ή προκειμένου για επιχείρηση
παροχής υπηρεσιών και όταν τηρεί προαιρετικά βιβλία Γ' κατηγορίας) καθορίζεται
με βάση τη μισθωτική αξία, την εμπορική αμοιβή, τον συντελεστή εμπορικότητας
και τον συντελεστή απόδοσης.

Έτσι, για τις επιχειρήσεις που έχουν μόνο έναν επαγγελματικό χώρο, ο οποίος
είναι και η έδρα της εμπορικής επιχείρησης, το ελάχιστο ποσό καθαρού
εισοδήματος ισούται με το άθροισμα της μισθωτικής αξίας και της εμπορικής
αμοιβής που πολλαπλασιάζεται με το συντελεστή εμπορικότητας και το συντελεστή
απόδοσης [δηλαδή: ελάχιστο ποσό καθαρού εισοδήματος = (μισθωτική αξία +
εμπορική αμοιβή) Χ συντελεστής εμπορικότητας Χ συντελεστής απόδοσης].

Σημειώνεται, όμως, ότι ο συντελεστής εμπορικότητας δεν λαμβάνεται υπόψη για
επιχειρήσεις παροχής υπηρεσιών. Στις επιχειρήσεις που διατηρούν υποκαταστήματα
προσδιορίζεται χωριστά το ελάχιστο ποσό καθαρού εισοδήματος κάθε
υποκαταστήματος και το συνολικό ποσό των υποκαταστημάτων προστίθεται στο
ελάχιστο ποσό καθαρού εισοδήματος της έδρας της επιχείρησης.

Ειδικότερα, για τον προσδιορισμό του ελάχιστου ποσού καθαρού εισοδήματος
υποκαταστήματος αθροίζεται η μισθωτική αξία και το 50% της εμπορικής αμοιβής.
Το άθροισμα αυτό πολλαπλασιάζεται με τον συντελεστή εμπορικότητας και τον
συντελεστή απόδοσης. Και στην περίπτωση αυτή ο συντελεστής εμπορικότητας δεν
λαμβάνεται υπόψη για επιχειρήσεις παροχής υπηρεσιών [δηλαδή: ελάχιστο ποσό
καθαρού εισοδήματος υποκαταστήματος = (μισθωτική αξία + εμπορική αμοιβή: 2) Χ
συντελεστή εμπορικότητας Χ συντελεστή απόδοσης]. Υπενθυμίζεται ότι
επιχειρήσεις παροχής υπηρεσιών που τηρούν προαιρετικά βιβλία Γ' κατηγορίας του
ΚΒΣ δεν εξαιρούνται από τα αντικειμενικά κριτήρια.

Στις μεικτές επιχειρήσεις (πώλησης αγαθών και παροχής υπηρεσιών)
προσδιορίζεται το ελάχιστο ποσό καθαρού εισοδήματος για την κύρια
δραστηριότητα και το ποσό που προκύπτει προσαυξάνεται με το ποσοστό συμμετοχής
των ακαθάριστων εσόδων της δευτερεύουσας δραστηριότητας στο σύνολο των
ακαθάριστων εσόδων της επιχείρησης. Το ποσοστό της προσαύξησης αυτής όμως δεν
μπορεί να υπερβαίνει το 20%. Ως κύρια δραστηριότητα θεωρείται αυτή στην οποία
αντιστοιχούν τα περισσότερα ακαθάριστα έσοδα.

Επιχειρήσεις εκπαίδευσης οδηγών αυτοκινήτων

Το ελάχιστο ποσό καθαρού εισοδήματος προσαυξάνεται κατά ποσοστό 10% για κάθε
αυτοκίνητο πέρα από το πρώτο.

Επιχειρήσεις σε παραμεθόριες περιοχές

Το ελάχιστο ποσό καθαρού εισοδήματος μειώνεται κατά 20%.

Επιχείρηση εμπορική και ελεύθερος επαγγελματίας

Εάν ο φορολογούμενος υπάγεται ταυτόχρονα στα αντικειμενικά κριτήρια των
εμπορικών επιχειρήσεων και των ελεύθερων επαγγελματιών, τότε το μικρότερο
ελάχιστο ποσό καθαρού εισοδήματος που προκύπτει από αυτές τις δραστηριότητες
μειώνεται κατά 50%.

Για φορολογούμενο που έχει εισόδημα από μισθωτές υπηρεσίες και εμπορικές
επιχειρήσεις, το εισόδημα που προκύπτει από τα αντικειμενικά κριτήρια
περιορίζεται κατά 50%. Προϋπόθεση είναι ότι το άθροισμα του καθαρού
εισοδήματος από μισθωτές υπηρεσίες και του 50% του ελάχιστου ποσού καθαρού
εισοδήματος από τα αντικειμενικά να μην είναι μικρότερο από αυτό που προκύπτει
από τα αντικειμενικά κριτήρια.

Το εισόδημα από τα αντικειμενικά κριτήρια μειώνεται τα τρία πρώτα χρόνια της
επαγγελματικής δραστηριότητας κατά 30%. Σημειώνεται ότι πρώτο έτος θεωρείται
το επόμενο εκείνου μέσα στο οποίο ο φορολογούμενος υπέβαλε για πρώτη φορά
δήλωση έναρξης άσκησης επαγγέλματος. Επίσης, μείωση 30% έχουν και οι
επιχειρήσεις που αλλάζουν αντικείμενο εργασιών και συγχρόνως επαγγελματική
κατάσταση. Η ίδια μείωση ισχύει και σε περιπτώσεις φορολογουμένων που κάνουν
διακοπή της άσκησης του επαγγέλματός τους και στη συνέχεια κάνουν έναρξη με
διαφορετικό αντικείμενο εργασιών σε άλλη εγκατάσταση.

Σημειώνεται ότι η έκπτωση της πρώτης τριετίας (30%) δεν ισχύει στις εξής περιπτώσεις:

­ Αν ο φορολογούμενος δεν έχει υποβάλει δήλωση έναρξης άσκησης επαγγέλματος ή
αν έχει υποβάλει εκπρόθεσμα, μετά την πάροδο εξαμήνου από την πραγματική
έναρξη άσκησης του επαγγέλματος.

* Για επιχειρήσεις που δεν τηρούν βιβλία και στοιχεία του ΚΒΣ, αν και έχουν
υποχρέωση τήρησης ή τηρούν ανακριβή βιβλία και στοιχεία.

* Για Ο.Ε., Ε.Ε., κοινωνίες και κοινοπραξίες, οι οποίες προέρχονται από τη
λύση ή μετατροπή υφιστάμενης επιχείρησης, εφόσον σε αυτές μετέχει ένα
τουλάχιστον μέλος από αυτά που μετείχαν στην επιχείρηση που λύθηκε ή
μετατράπηκε. Το ίδιο ισχύει σε περιπτώσεις που η νέα επιχείρηση λειτουργεί
στην ίδια επαγγελματική εγκατάσταση με την επιχείρηση που λύθηκε ή μετατράπηκε.


Σε περίπτωση έναρξης λειτουργίας ή διακοπής των εργασιών μέσα στο 1998, τότε
το ελάχιστο ποσό καθαρού εισοδήματος περιορίζεται σε τόσα δωδέκατα όσοι οι
μήνες λειτουργίας της επιχείρησης.

Οι επτά κατηγορίες ειδικής μεταχείρισης

ΓΙΑ ΕΠΤΑ μεγάλες κατηγορίες φορολογουμένων η Εφορία εφαρμόζει με έναν
ξεχωριστό τρόπο το αντικειμενικό σύστημα. Καθορίζει δηλαδή συγκεκριμένα ποσά
εισοδήματος ανά κατηγορία και μορφή δραστηριότητας.

Οι επτά αυτές κατηγορίες επιχειρήσεων, που τηρούν βιβλία Α' ή Β' κατηγορίας ή
δεν τηρούν βιβλία, είναι:

α Επιχειρήσεις που εκμεταλλεύονται ενοικιαζόμενα επιπλωμένα δωμάτια.
Γι' αυτές καθορίζεται ποσό 204.000 ετησίως για κάθε δωμάτιο.

β Επιχειρήσεις που εκμεταλλεύονται ενοικιαζόμενα επιπλωμένα
διαμερίσματα. Σε αυτές έχουν καθοριστεί ποσά 277.000 ετησίως για κάθε
μονόχωρο, 431.000 για κάθε δίχωρο και 678.000 για κάθε τρίχωρο διαμέρισμα.

Στις περιπτώσεις όμως που οι επιχειρήσεις που εκμεταλλεύονται ενοικιαζόμενα
επιπλωμένα δωμάτια ή διαμερίσματα ασχολούνται παράλληλα και μέσα στον ίδιο
χώρο με την εκμετάλλευση σνακ μπαρ ή καφέ μπαρ, τότε το ελάχιστο ποσό καθαρού
εισοδήματος από τα δωμάτια ή διαμερίσματα προσαυξάνεται κατά 30%. Όμως η
προσαύξηση δεν μπορεί να είναι μεγαλύτερη από το ελάχιστο ποσό καθαρού
εισοδήματος που προκύπτει από την εκμετάλλευση του σνακ μπαρ ή καφέ μπαρ.

γ Επιχειρήσεις που εκμεταλλεύονται κάμπινγκ. Σ' αυτές καθορίστηκε ποσό
68.000 ετησίως για κάθε θέση εγκατάστασης σκηνής ή τροχόσπιτου ή αυτοκινήτου.
Αν ασκούν όμως στον ίδιο χώρο και άλλες δραστηριότητες τότε το ελάχιστο ποσό
καθαρού εισοδήματος των δραστηριοτήτων αυτών προσδιορίζεται ως εξής: μισθωτική
αξία + εμπορική αμοιβή επί συντελεστή εμπορικότητας επί συντελεστή απόδοσης,
δηλαδή ισχύουν οι γενικοί κανόνες προσδιορισμού του φορολογητέου εισοδήματος
με βάση τα αντικειμενικά κριτήρια.

δ Επιχειρήσεις που εκμεταλλεύονται επιβατικά αυτοκίνητα δημόσιας
χρήσης. Στις περιπτώσεις αυτές έχουν καθοριστεί τα εξής ποσά εισοδήματος:

­ ΕΔΧ αυτοκίνητο με άδεια κυκλοφορίας 100% και οδηγό τον ιδιοκτήτη 4.069.000 δρχ.

­ ΕΔΧ αυτοκίνητο με άδεια κυκλοφορίας 100% και οδηγό τρίτο πρόσωπο 3.391.000 δρχ.

­ ΕΔΧ αυτοκίνητο με άδεια κυκλοφορίας 50% και οδηγό τον ιδιοκτήτη 3.265.000 δρχ.

­ ΕΔΧ αυτοκίνητο με άδεια κυκλοφορίας 50% και οδηγό τρίτο πρόσωπο 2.460.000 δρχ.

­ ΕΔΧ (ολόκληρο) από μη ιδιοκτήτη 3.391.000 δρχ.

­ ΕΔΧ (μισό) από μη ιδιοκτήτη 2.460.000 δρχ.

(Τα παραπάνω ποσά μειώνονται κατά 30% αν οι επιχειρήσεις έχουν την έδρα τους
σε πόλεις με πληθυσμό κάτω των 200.000 κατοίκων ή κατά 50% αν έχουν την έδρα
τους σε πόλεις με πληθυσμό κάτω των 50.000 κατοίκων).

­ Επιβατικά λεωφορεία μη ενταγμένα σε ΚΤΕΛ, με άδεια κυκλοφορίας 100% και
οδηγό τον ιδιοκτήτη 6.103.500 δρχ.

­ Επιβατικά λεωφορεία μη ενταγμένα σε ΚΤΕΛ, με άδεια κυκλοφορίας 100% και
οδηγό τρίτο πρόσωπο 5.086.500 δρχ.

­ Επιβατικά λεωφορεία μη ενταγμένα σε ΚΤΕΛ, με άδεια κυκλοφορίας 50% και οδηγό
τον ιδιοκτήτη 4.897.500 δρχ.

­ Επιβατικά λεωφορεία μη ενταγμένα σε ΚΤΕΛ, με άδεια κυκλοφορίας 50% και οδηγό
τρίτο πρόσωπο 3.690.000 δρχ.

ε Επιχειρήσεις που εκμεταλλεύονται φορτηγά αυτοκίνητα Δ.Χ. Ο
υπολογισμός του φορολογητέου εισοδήματος γίνεται με βάση το ωφέλιμο φορτίο του
αυτοκινήτου ως εξής:

Σημειώνεται ότι τα ποσά αυτά μειώνονται κατά 20% αν οι επιχειρήσεις έχουν την
έδρα τους σε πόλεις με πληθυσμό κάτω των 200.000 κατοίκων.

Σε περίπτωση έναρξης λειτουργίας ή διακοπής των εργασιών μέσα στο 1998, το
ελάχιστο ποσό καθαρού εισοδήματος των παραπάνω επιχειρήσεων περιορίζεται σε
τόσα δωδέκατα όσοι οι μήνες λειτουργίας της επιχείρησης. Χρονικό διάστημα
μεγαλύτερο από 15 ημέρες λογίζεται ολόκληρος μήνας.

Για τις επιχειρήσεις που χρησιμοποιούν για τις ανάγκες τους πετρελαιοκίνητα
ΦΙΧ αυτοκίνητα τα ακαθάριστα έσοδα που δηλώνουν δεν μπορούν να είναι
χαμηλότερα για 2 συνεχή έτη και για κάθε αυτοκίνητο από το 80% των ακαθάριστων
εσόδων που είναι απαραίτητο να δηλωθούν για την έκδοση της άδειας κυκλοφορίας
των αυτοκινήτων αυτών, όπως ορίζεται από τις εκάστοτε ισχύουσες διατάξεις.

στ Επιχειρήσεις αποκλειστικά πλανόδιων λιανοπωλητών. Σ' αυτές
επιβάλλεται φόρος 110.000 δρχ. ετησίως με το οποίο εξαντλείται η φορολογική
τους υποχρέωση από αυτή τη δραστηριότητα.

Το παραπάνω ποσό μειώνεται σε 75.000 δρχ. αν οι επιχειρήσεις έχουν την έδρα
τους σε πόλεις με πληθυσμό κάτω των 200.000 κατοίκων. Σημειώνεται ότι δαπάνες
που αφορούν τη δραστηριότητα αυτή, καθώς και εισφορές σε ταμεία ασφάλισης,
λόγω της δραστηριότητας αυτής δεν εκπίπτουν από τα τυχόν άλλα εισοδήματα.

ζ Επιχειρήσεις αποκλειστικά λιανοπωλητών σε κινητές λαϊκές αγορές που
διαθέτουν δικά τους προϊόντα ή προϊόντα τρίτων. Σ' αυτές επιβάλλεται φόρος
180.000 δρχ. ετησίως για επαγγελματίες πωλητές και 140.000 δρχ. για παραγωγούς
αγροτικών προϊόντων, με το οποίο εξαντλείται η φορολογική τους υποχρέωση από
τη δραστηριότητα αυτή.

Σημειώνεται ότι τα παραπάνω ποσά μειώνονται σε 90.000 και 70.000 αντίστοιχα αν
οι επιχειρήσεις έχουν την έδρα τους σε πόλεις με πληθυσμό κάτω των 200.000 κατοίκων.

Επίσης, δαπάνες που αφορούν τη δραστηριότητα αυτή, καθώς και εισφορές σε
ταμεία ασφάλισης, λόγω της δραστηριότητας αυτής, δεν εκπίπτουν από τα τυχόν
άλλα εισοδήματα.

Για όλες τις παραπάνω επιχειρήσεις δεν αναγνωρίζεται η έκπτωση του 30% για τα
3 πρώτα χρόνια της λειτουργίας τους.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N28</CAT>
<ED>
Κωδικός άρθρου: A16354N281</ED>
<ID>
ID:18914

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N28&aa=1</URL></REF>


Article

<CATEGORY>vin06</CATEGORY>

 <H5>1. Γιατροί
</H5><H2>ΟΔΗΓΟΣ
</H2><H2>Το ιατρείο και οι αμοιβές βγάζουν τον φόρο
</H2>
Στα 3 εκατομμύρια καθορίστηκε η επαγγελματική αμοιβή για το '98

ΟΙ ΓΙΑΤΡΟΙ είναι η μία μεγάλη κατηγορία φορολογουμένων που υπόκεινται στα
αντικειμενικά κριτήρια. Αυτό σημαίνει ότι η Εφορία υπολογίζει για λογαριασμό
τους το ελάχιστο ποσό καθαρού εισοδήματος που θα πρέπει να δηλώσουν με τα
αντικειμενικά κριτήρια. Στην περίπτωση όμως που δηλώνουν οι ίδιοι μεγαλύτερο
εισόδημα, τότε φορολογούνται με βάση αυτό.

Και στους γιατρούς η βάση των αντικειμενικών κριτηρίων είναι η μισθωτική αξία
του ιατρείου τους και η επαγγελματική αμοιβή. Όμως ισχύουν και άλλοι
συντελεστές με βάση τα χρόνια υπηρεσίας, την ειδικότητα κ.ά., που αυξάνουν ή
μειώνουν το φορολογητέο εισόδημα.

Για τους γιατρούς η επαγγελματική αμοιβή για τη χρήση 1998 έχει καθοριστεί σε
3.300.000 δρχ. Για τον υπολογισμό της μισθωτικής αξίας της επαγγελματικής
στέγης πολλαπλασιάζουμε την τιμή ζώνης επί το εμβαδόν του ιατρείου
(τετραγωνικά μέτρα) και το γινόμενο αυτό επί 8,25%.

Η τιμή ζώνης

Ως τιμή ζώνης λαμβάνεται η αντικειμενική τιμή που ίσχυε την 1η Ιανουαρίου 1995
(σύμφωνα με τις διατάξεις περί φορολογίας μεταβίβασης ακινήτων). Για τις
περιοχές οι οποίες δεν έχουν ενταχθεί στο σύστημα αντικειμενικού προσδιορισμού
της αξίας των ακινήτων, ως τιμή ζώνης λαμβάνεται η κατώτερη τιμή ζώνης που
ισχύει για την πρωτεύουσα του νομού, όπου ασκείται το επάγγελμα. Προσοχή,
όμως, στα αντικειμενικά κριτήρια υπάγονται και οι γιατροί που τηρούν
προαιρετικά βιβλία Γ' κατηγορίας.

Όταν όμως συστεγάζονται πολλοί επαγγελματίες γιατροί στην ίδια επαγγελματική
εγκατάσταση, τότε η μισθωτική αξία επιμερίζεται ανάλογα με τον αριθμό των
συστεγαζόμενων. Το εμβαδόν που αντιστοιχεί για κάθε γιατρό αυτής της
κατηγορίας δεν μπορεί να είναι μικρότερο από 40 τ.μ.

Σε περιπτώσεις που χρησιμοποιείται ως επαγγελματική εγκατάσταση η κατοικία του
γιατρού, τότε η επιφάνεια που λαμβάνεται υπόψη για τον υπολογισμό της
μισθωτικής αξίας είναι τα 40 τ.μ.

Όταν όμως ένας γιατρός χρησιμοποιεί περισσότερες από μία επαγγελματικές
εγκαταστάσεις, τότε η μισθωτική αξία καθορίζεται ως το άθροισμα της μισθωτικής
αξίας των εγκαταστάσεων αυτών.

Υπάρχουν όμως περιπτώσεις που ο γιατρός δεν ασκεί το ελευθέριο επάγγελμα
ατομικά, με αποτέλεσμα το εισόδημά του να προέρχεται από συμμετοχή σε μία ή
περισσότερες εταιρείες ελεύθερων επαγγελματιών (Ο.Ε., Ε.Ε. κ.λπ.). Τότε ως
επαγγελματική εγκατάσταση θεωρείται αυτή που αντιστοιχεί στην εταιρεία που
συμμετέχει με το μεγαλύτερο ποσοστό. Και στην περίπτωση αυτή δεν μπορεί το
εμβαδόν να είναι μικρότερο από 40 τ.μ.

Προσαυξήσεις

Το άθροισμα της επαγγελματικής αμοιβής με τη μισθωτική αξία όμως κλιμακώνεται
ανάλογα με τα έτη άσκησης του επαγγέλματος. Έτσι, μετά το 4ο έτος
προσαυξάνεται κατά 10% κάθε χρονιά και μέχρι το 20ό έτος. Από το 21ο έτος
μειώνεται κατά 10% κάθε χρόνο.

Υπάρχουν όμως γιατροί οι οποίοι πριν από την έναρξη επαγγέλματος ως ελεύθεροι
επαγγελματίες δούλεψαν ως μισθωτοί (ή με οποιαδήποτε άλλη σχέση εργασίας),
περισσότερο από μια 10ετία σε δημόσιο ή ιδιωτικό νοσηλευτικό ίδρυμα και σε
συναφείς υπηρεσίες. Αυτοί κατατάσσονται στο 10ο έτος άσκησης του επαγγέλματος.

Επιβάλλεται όμως προσαύξηση και με βάση την ειδικότητα ως εξής:

­ 40% για χειρουργούς όλων των ειδικοτήτων και μαιευτήρες.

­ 15% για όλες τις κλινικές ειδικότητες γιατρών.

Επίσης, η προσαύξηση με βάση τους πανεπιστημιακούς και επαγγελματικούς τίτλους
διαμορφώνεται ως εξής:

­ 50% για τους καθηγητές πανεπιστημίου (αναπληρωτές και επίκουρους καθηγητές)
οποιασδήποτε βαθμίδας.

­ 20% για λέκτορες, κατέχοντες μεταπτυχιακούς τίτλους και κατέχοντες
επαγγελματικούς τίτλους (ως επαγγελματικός τίτλος θεωρείται η θέση του
υπεύθυνου διεύθυνσης ή τμήματος που κατείχε πριν από την έναρξη άσκησης
ελευθέριου επαγγέλματος σε οποιοδήποτε νοσηλευτικό ίδρυμα).

Στις περιπτώσεις όμως που ο γιατρός δεν ασκεί το ελευθέριο επάγγελμα ατομικά
και το εισόδημά του προέρχεται από συμμετοχή σε μία ή περισσότερες εταιρείες
ελεύθερων επαγγελματιών (Ο.Ε., Ε.Ε. κ.λπ.), τότε ως ελάχιστο ποσό καθαρού
εισοδήματος θεωρείται αυτό που θα προέκυπτε αν ασκούσε το ελευθέριο επάγγελμα
ατομικά. Στην περίπτωση αυτή, ως επαγγελματική εγκατάσταση θεωρείται αυτή που
αντιστοιχεί στην εταιρεία που συμμετέχει με το μεγαλύτερο ποσοστό και δεν
μπορεί να είναι μικρότερο από 40 τ.μ.

Για τον υπολογισμό του φόρου εισοδήματος αφαιρείται το ποσό που φορολογήθηκε
αυτοτελώς στο όνομα της εταιρείας.

Οι μειώσεις

Όμως ισχύουν και ορισμένες μειώσεις στα αντικειμενικά κριτήρια των γιατρών. Το
ελάχιστο ποσό καθαρού εισοδήματος μειώνεται ως εξής:

­ Κατά 50% αν δηλώνει εισόδημα από μισθωτές υπηρεσίες με την προϋπόθεση ότι το
άθροισμα του εισοδήματος από μισθωτές υπηρεσίες και του 50% του ελάχιστου
ποσού καθαρού εισοδήματος είναι ίσο ή μεγαλύτερο του ελάχιστου ποσού καθαρού εισοδήματος.

­ Κατά 30% εφόσον κατοικεί και ασκεί το επάγγελμα σε παραμεθόρια περιοχή και
έχει εισόδημα από μισθό ή σύνταξη.

­ Κατά 25% για στρατιωτικούς γιατρούς εφόσον ασκούν το ελευθέριο επάγγελμα
λιγότερο από 5 χρόνια στην ίδια πόλη.

­ Κατά 30% για παλιννοστούντες ομογενείς γιατρούς στο πρώτο έτος άσκησης του
επαγγέλματος στην Ελλάδα, για το δεύτερο έτος το ποσοστό μειώνεται στο 20% και
κατά 10% για το τρίτο έτος.

Οι απαλλαγές

Όμως στα αντικειμενικά κριτήρια των γιατρών ισχύουν οι εξής απαλλαγές.
Συγκεκριμένα, απαλλάσσονται από τα αντικειμενικά κριτήρια:

­ Τα 3 πρώτα χρόνια άσκησης του επαγγέλματος και εφόσον δεν έχουν παρέλθει 10
έτη από την απόκτηση του πτυχίου. Για τον υπολογισμό της τριετίας ως πρώτο
έτος θεωρείται το επόμενο εκείνου μέσα στο οποίο ο φορολογούμενος υπέβαλε για
πρώτη φορά δήλωση έναρξης επαγγέλματος.

­ Οι ελεύθεροι επαγγελματίες ηλικίας άνω των 65 ετών, εφόσον τα πρόσωπα αυτά
ασκούν το επάγγελμα για μία 10ετία.

­ Οι ελεύθεροι επαγγελματίες που είναι τυφλοί και είναι γραμμένοι στο γενικό
μητρώο τυφλών της οικείας νομαρχίας ή είναι ανάπηροι με ποσοστό αναπηρίας πάνω
από 80%.

­ Οι ελεύθεροι επαγγελματίες που είναι εγκατεστημένοι σε νησιά με πληθυσμό
μέχρι 500 κατοίκους.

Πότε ισχύουν 
Το ελάχιστο ποσό καθαρού εισοδήματος ισχύει αν το δηλούμενο ποσό εισοδήματος
από την άσκηση ελευθέριου επαγγέλματος είναι μικρότερο από το ελάχιστο ποσό
καθαρού εισοδήματος.

Επίσης, και αν εκτός από την άσκηση επαγγέλματος ατομικά, συμμετέχει και σε
μία ή περισσότερες εταιρείες ελευθέριων επαγγελμάτων (παραγράφου 4, άρθρου 2,
ν. 2238/1994).

Τέλος, αν δεν ασκεί ατομικά ελευθέριο επάγγελμα, αλλά το εισόδημά του
προέρχεται από συμμετοχή σε μία ή περισσότερες εταιρείες, τότε ως ελάχιστο
ποσό καθαρού εισοδήματος θεωρείται αυτό που θα προέκυπτε αν ασκούσε το
ελευθέριο επάγγελμά του ατομικά.


Για γιατρό (γενικά οποιοσδήποτε γιατρός που δεν είναι χειρουργός, μαιευτήρας
και δεν έχει κλινική ειδικότητα), με ιατρείο 50 τ.μ. που βρίσκεται στην οδό
Σκουφά (από Λυκαβηττού μέχρι Ασκληπιού) και με 10 χρόνια άσκησης του
επαγγέλματος, το εισόδημα με βάση τα κριτήρια υπολογίζεται ως εξής:

Η επαγγελματική αμοιβή έχει καθοριστεί σε 3.300.000. Η μισθωτική αξία ισούται
με: τιμή ζώνης Χ τετραγωνικά μέτρα Χ 8,25%, δηλαδή: 130.000 Χ 50 Χ 8,25% =
536.250. Επομένως, το άθροισμα: επαγγελματική αμοιβή + μισθωτική αξία είναι
3.300.000 + 536.250 και ισούται με 3.836.250. Στο ποσό αυτό επιβάλλεται
προσαύξηση, ανάλογα με τα έτη άσκησης του επαγγέλματος και διαμορφώνεται ως εξής:

3.836.250 + (3.836.250 Χ 60%) = 6.138.000.

Η προσαύξηση είναι 10% ανά έτος, μετά το 4ο έτος άσκησης του επαγγέλματος.
Επομένως, το ελάχιστο ποσό καθαρού εισοδήματος είναι 6.138.000.


Για γιατρό χειρουργό ή μαιευτήρα με ιατρείο 50 τ.μ. που βρίσκεται στην οδό
Σόλωνος (από Κανάρη μέχρι Λυκαβηττού) και με 8 χρόνια άσκησης του επαγγέλματος
το εισόδημα με βάση τα κριτήρια υπολογίζεται ως εξής:

Η επαγγελματική αμοιβή έχει καθοριστεί σε 3.300.000. Η μισθωτική αξία ισούται
με: τιμή ζώνης Χ τετραγωνικά μέτρα Χ 8,25%, δηλαδή με 150.000 Χ 50 Χ8,25% =
618.750. Επομένως, το άθροισμα επαγγελματική αμοιβή + μισθωτική αξία είναι
3.300.000 + 618.750 και ισούται με 3.918.750. Στο ποσό αυτό όμως επιβάλλονται
οι εξής προσαυξήσεις:

­ Ανάλογα με τα έτη άσκησης του επαγγέλματος (10% για κάθε χρόνο μετά τα πρώτα
4 χρόνια) και το ελάχιστο εισόδημα διαμορφώνεται ως εξής:

3.918.750 + (3.918.750 Χ 40%) = 5.486.250.

­ Προσαύξηση με βάση την ειδικότητα (40% για χειρουργούς ή μαιευτήρες) και το
ελάχιστο εισόδημα διαμορφώνεται ως εξής:

5.486.250 + (5.486.250 Χ 40%) = 7.680.750.

Επομένως, το ελάχιστο ποσό καθαρού εισοδήματος είναι 7.680.750.

Αν ο παραπάνω γιατρός (χειρουργός ή μαιευτήρας) κατέχει πανεπιστημιακούς και
επαγγελματικούς τίτλους (π.χ. είναι λέκτορας), τότε το ελάχιστο ποσό καθαρού
εισοδήματος διαμορφώνεται ως εξής:

Προσαύξηση με βάση τους πανεπιστημιακούς και επαγγελματικούς τίτλους (20% για λέκτορα):

7.680.750 + (5.486.250 Χ 20%) = 8.778.000.

Επομένως, το ελάχιστο ποσό καθαρού εισοδήματος είναι 8.778.000.


Για γιατρό χειρουργό - καρδιολόγο (καθηγητή Πανεπιστημίου) με ιατρείο στο
σπίτι του ή ιατρείο 40 τ.μ., που βρίσκεται στην οδό Αναγνωστοπούλου στο
Κολωνάκι, με 15 χρόνια άσκησης του επαγγέλματος. Το εισόδημα με βάση τα
κριτήρια υπολογίζεται ως εξής:

Η επαγγελματική αμοιβή έχει καθοριστεί σε 3.300.000. Η μισθωτική αξία ισούται
με: τιμή ζώνης Χ τετραγωνικά μέτρα Χ 8,25%, δηλαδή με: 250.000 Χ 40 Χ 8,25% =
825.000. Το άθροισμα: επαγγελματική αμοιβή + μισθωτική αξία είναι 3.300.000 +
825.000 = 4.125.000.

Στο ποσό αυτό επιβάλλονται οι εξής προσαυξήσεις:

­ Ανάλογα με τα έτη άσκησης του επαγγέλματος (10% για κάθε χρόνο μετά τα 4
πρώτα χρόνια) και έτσι το ελάχιστο εισόδημα διαμορφώνεται σε:

4.125.000 + (4.125.000 Χ 110%) = 8.662.500.

­ Προσαύξηση με βάση την ειδικότητα (40% για χειρουργούς) και έτσι το ελάχιστο
εισόδημα διαμορφώνεται σε:

8.662.500 + (8.662.500 Χ 40%) = 12.127.500.

­ Προσαύξηση με βάση τους πανεπιστημιακούς και επαγγελματικούς τίτλους
(προσαύξηση 50% για καθηγητές πανεπιστημίου) και το ελάχιστο εισόδημα
διαμορφώνεται σε:

12.127.500 + (8.662.500 Χ 50%) = 16.458.750.

Επομένως, το τελικό ελάχιστο ποσό καθαρού εισοδήματος είναι 16.458.750.


Για γιατρό στρατιωτικό (με λιγότερα από 5 χρόνια στην Αθήνα), με κλινική
ειδικότητα (που δεν είναι χειρουργού ή μαιευτήρα), που έχει ιατρείο 40 τ.μ.,
που βρίσκεται στην οδό Π. Τσαλδάρη στη Νίκαια (από Τζαβέλλα μέχρι Βρυούλων)
και ασκεί 24 χρόνια το επάγγελμα, ενώ έχει και εισόδημα από μισθωτές υπηρεσίες
4.700.000 δρχ., το φορολογητέο εισόδημα με βάση τα αντικειμενικά κριτήρια
διαμορφώνεται ως εξής:

Η επαγγελματική αμοιβή έχει καθοριστεί σε 3.300.000. Η μισθωτική αξία ισούται
με: τιμή ζώνης Χ τετραγωνικά μέτρα Χ 8,25% και είναι 80.000 Χ 40 Χ 8,25% =
264.000. Το άθροισμα επαγγελματική αμοιβή + μισθωτική αξία, ισούται με:
3.300.000 + 264.000 = 3.564.000.

Στο ποσό αυτό επιβάλλονται οι εξής προσαυξήσεις:

­ Ανάλογα με τα έτη άσκησης του επαγγέλματος (10% για κάθε χρόνο μετά τα 4
πρώτα χρόνια και μείωση κατά 10% από το 21ο έτος άσκησης του επαγγέλματος) και
έτσι το ελάχιστο εισόδημα διαμορφώνεται σε:

3.564.000 + (3.564.000 Χ 120%) = 7.840.800.

­ Προσαύξηση με βάση την ειδικότητα (15% για κλινικές ειδικότητες). Το
εισόδημα διαμορφώνεται ως εξής:

7.840.800 + (7.840.800 Χ 15%) = 9.016.920.

Επειδή όμως ο συγκεκριμένος γιατρός είναι και μισθωτός, το ελάχιστο ποσό
καθαρού εισοδήματος μειώνεται κατά 50% γιατί το άθροισμα: μισθωτές υπηρεσίες +
(ελάχιστο ποσό καθαρού εισοδήματος Χ 50%) είναι μεγαλύτερο του ελάχιστου ποσού
καθαρού εισοδήματος. Δηλαδή, το ελάχιστο ποσό καθαρού εισοδήματος είναι:

9.016.920 Χ 50% = 4.508.460

(και 4.700.000 + 4.508.460 μεγαλύτερο του 9.016.920).

Επειδή όμως είναι και στρατιωτικός γιατρός με λιγότερα από 5 χρόνια στην πόλη
των Αθηνών, το ελάχιστο ποσό καθαρού εισοδήματος μειώνεται περαιτέρω κατά 25%
και διαμορφώνεται σε: 4.508.460 - (4.508.460 Χ 25%) = 3.381.345.

Επομένως, το ελάχιστο ποσό καθαρού εισοδήματος είναι 3.381.345.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N30</CAT>
<ED>
Κωδικός άρθρου: A16354N301</ED>
<ID>
ID:18915

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N30&aa=1</URL></REF>


Article

<CATEGORY>vin06</CATEGORY>

 <H5>2. Οδοντίατροι - Ψυχολόγοι - Κτηνίατροι
</H5><H5>3. Φυσιοθεραπευτές
</H5><H5>4. Οικονομολόγοι, σύμβουλοι επιχειρήσεων, λογιστές ή
φοροτεχνικοί, αναλυτές-προγραμματιστές
</H5><H2>ΟΔΗΓΟΣ
</H2><H2>Τα τρία πρώτα χρόνια είναι τα καλύτερα
</H2><H2></H2>
Τα 40 τ.μ. είναι η επιφάνεια που λαμβάνεται υπόψη στους οδοντιάτρους

ΣΤΑ αντικειμενικά κριτήρια υπάγονται όμως και οι οδοντίατροι, οι ψυχολόγοι και
οι κτηνίατροι.

Για τους φορολογούμενους αυτούς η επαγγελματική αμοιβή στη χρήση 1998 έχει
καθοριστεί σε 2.300.000 δρχ., ενώ η μισθωτική αξία υπολογίζεται ως εξής:

Τιμή ζώνης Χ τετραγωνικά μέτρα Χ 8,25%. Η τιμή ζώνης με βάση την οποία γίνεται
ο υπολογισμός είναι αυτή που ίσχυε κατά την 1η Ιανουαρίου 1995. Για τις
περιοχές όμως που δεν έχουν ενταχθεί στο σύστημα προσδιορισμού της αξίας των
ακινήτων, ως τιμή ζώνης λαμβάνεται η κατώτερη τιμή ζώνης που ισχύει για την
πρωτεύουσα του νομού όπου ασκείται το επάγγελμα. Προσοχή, όμως, στα
αντικειμενικά κριτήρια υπάγονται και οι οδοντίατροι, ψυχολόγοι, κτηνίατροι που
τηρούν προαιρετικά βιβλία Γ' κατηγορίας.

Σε περιπτώσεις συστέγασης στην ίδια επαγγελματική εγκατάσταση, τότε η
μισθωτική αξία επιμερίζεται ανάλογα με τον αριθμό των συστεγαζόμενων. Το
εμβαδόν που αντιστοιχεί στην περίπτωση αυτή δεν μπορεί να είναι μικρότερο από
40 τ.μ.

Επίσης, όταν χρησιμοποιούν ως επαγγελματική εγκατάσταση την κατοικία τους, η
επιφάνεια που λαμβάνεται υπόψη για τον υπολογισμό της μισθωτικής αξίας είναι
40 τ.μ. για τον οδοντίατρο και τον ψυχολόγο και 20 τ.μ. για τον κτηνίατρο.

Στις περιπτώσεις που δεν ασκούν το ελευθέριο επάγγελμα ατομικά και το εισόδημά
τους προέρχεται από συμμετοχή σε μία ή περισσότερες εταιρείες ελεύθερων
επαγγελματιών (Ο.Ε., Ε.Ε. κ.λπ.) τότε ως επαγγελματική εγκατάσταση θεωρείται
αυτή που αντιστοιχεί στην εταιρεία που συμμετέχουν με το μεγαλύτερο ποσοστό.
Σε καμιά περίπτωση όμως το εμβαδόν δεν μπορεί να είναι μικρότερο από 40 τ.μ.

Οι προσαυξήσεις

Το άθροισμα της επαγγελματικής αμοιβής με τη μισθωτική αξία κλιμακώνεται
ανάλογα με τα έτη άσκησης του επαγγέλματος.

Έτσι μετά το 4ο έτος προσαυξάνεται κατά 10% για κάθε χρόνο και μέχρι το 20ό
έτος. Μετά όμως μειώνεται. Συγκεκριμένα από το 21ο έτος ισχύει μείωση κατά 10%
ανά έτος. Υπάρχουν όμως επαγγελματίες οι οποίοι πριν από την έναρξη
επαγγέλματος ως ελεύθεροι επαγγελματίες άσκησαν το επάγγελμά τους ως μισθωτοί
(ή με οποιαδήποτε άλλη σχέση εργασίας), περισσότερο από μία 10ετία, σε
οποιοδήποτε δημόσιο ή ιδιωτικό νοσηλευτικό ίδρυμα και συναφείς υπηρεσίες.
Αυτοί κατατάσσονται στο 10ό έτος άσκησης του επαγγέλματος.

Επίσης, ισχύει και προσαύξηση με βάση την ειδικότητα, 40% για χειρουργούς όλων
των ειδικοτήτων (γναθοχειρουργούς, ορθοδοντικούς).

Σημειώνεται ότι όταν ο φορολογούμενος δεν ασκεί το ελευθέριο επάγγελμα ατομικά
και το εισόδημά του προέρχεται από συμμετοχή σε μία ή περισσότερες εταιρείες
ελεύθερων επαγγελματιών (Ο.Ε., Ε.Ε., κ.λπ.) τότε ως ελάχιστο ποσό καθαρού
εισοδήματος θεωρείται αυτό που θα προέκυπτε αν ασκούσε το ελευθέριο επάγγελμα
ατομικά. Υπενθυμίζεται ότι στην περίπτωση αυτή ως επαγγελματική εγκατάσταση
θεωρείται αυτή που αντιστοιχεί στην εταιρεία που συμμετέχει με το μεγαλύτερο
ποσοστό και δεν μπορεί να είναι μικρότερη από 40 τ.μ.

Οι μειώσεις

Σε ορισμένες περιπτώσεις ισχύουν μειώσεις του ελάχιστου ποσού καθαρού
εισοδήματος. Οι μειώσεις αυτές είναι:

­ Κατά 50% αν δηλώνει εισόδημα από μισθωτές υπηρεσίες με την προϋπόθεση ότι το
άθροισμα του εισοδήματος από μισθωτές υπηρεσίες συν το 50% του ελάχιστου ποσού
καθαρού εισοδήματος είναι ίσο ή μεγαλύτερο του ελάχιστου ποσού καθαρού εισοδήματος.

­ Κατά 30% εφόσον κατοικεί και ασκεί το επάγγελμα σε παραμεθόρια περιοχή και
έχει εισόδημα από μισθό ή σύνταξη.

­ Κατά 25% για στρατιωτικούς οδοντίατρους και στρατιωτικούς κτηνίατρους εφόσον
ασκούν το ελευθέριο επάγγελμα λιγότερο από 5 χρόνια στην ίδια πόλη.

­ Για παλιννοστούντες ομογενείς κατά 30% για το πρώτο έτος άσκησης του
επαγγέλματος στην Ελλάδα, κατά 20% για το δεύτερο έτος και κατά 10% για το
τρίτο έτος.

Οι απαλλαγές

Από τα αντικειμενικά κριτήρια ισχύουν οι εξής απαλλαγές:

­ Κατά τα 3 πρώτα χρόνια άσκησης του επαγγέλματος και εφόσον δεν έχουν περάσει
10 έτη από την απόκτηση του πτυχίου. Για τον υπολογισμό της τριετίας ως πρώτο
έτος θεωρείται το επόμενο εκείνου μέσα στο οποίο ο φορολογούμενος υπέβαλε για
πρώτη φορά δήλωση έναρξης επαγγέλματος.

­ Ελεύθεροι επαγγελματίες ηλικίας άνω των 65 ετών, εφόσον τα πρόσωπα αυτά
ασκούν το επάγγελμα για μια 10ετία.

­ Ελεύθεροι επαγγελματίες που είναι τυφλοί και είναι γραμμένοι στο γενικό
μητρώο τυφλών της οικείας νομαρχίας ή είναι ανάπηροι με ποσοστό αναπηρίας πάνω
από 80%.

­ Ελεύθεροι επαγγελματίες που είναι εγκατεστημένοι σε νησιά με πληθυσμό μέχρι
500 κατοίκους.

Πότε ισχύουν 
Το ελάχιστο ποσό καθαρού εισοδήματος ισχύει στις εξής περιπτώσεις:

­ Αν το δηλούμενο ποσό εισοδήματος από την άσκηση του ελευθέριου επαγγέλματος
είναι μικρότερο από το ελάχιστο ποσό καθαρού εισοδήματος.

­ Αν εκτός από την άσκηση του επαγγέλματος ατομικά, συμμετέχει και σε μια ή
περισσότερες εταιρείες ελεύθερων επαγγελματιών.

­ Αν δεν ασκεί ατομικά ελευθέριο επάγγελμα αλλά το εισόδημά του προέρχεται από
συμμετοχή σε μια ή περισσότερες εταιρείες ελεύθερων επαγγελματιών, τότε ως
ελάχιστο ποσό καθαρού εισοδήματος θεωρείται αυτό που θα προέκυπτε αν ασκούσε
το ελευθέριο επάγγελμά του ατομικά.


Οδοντίατρος με ιατρείο 50 τ.μ. στην οδό Παπαδιαμαντοπούλου στα Ιλίσια (ή σε
οποιοδήποτε άλλο δρόμο με τιμή ζώνης 105.000) με 15 χρόνια άσκηση του
επαγγέλματος. Κατά το 1998 απόκτησε εισόδημα από μισθωτές υπηρεσίες 4.100.000 δρχ.

Η επαγγελματική αμοιβή έχει καθοριστεί σε 2.300.000. Η μισθωτική αξία ισούται
με: τιμή ζώνης Χ τετραγωνικά μέτρα Χ 8,25%=105.000Χ50Χ8,25%=433.125.

Το άθροισμα: Επαγγελματική αμοιβή + μισθωτική αξία είναι 2.300.000 + 433.125 = 2.733.125.

Το ποσό προσαυξάνεται ανάλογα με τα έτη άσκησης του επαγγέλματος κατά 10% κάθε
χρόνο μετά τον τέταρτο χρόνο άσκησης του επαγγέλματος και διαμορφώνεται σε:

2.733.125 + (2.733.125 Χ 110%) = 5.739.562

Επειδή όμως ο συγκεκριμένος φορολογούμενος είναι μισθωτός το ελάχιστο ποσό
καθαρού εισοδήματος μειώνεται κατά 50%. Αυτό ισχύει διότι το άθροισμα:
μισθωτές υπηρεσίες + (ελάχιστο ποσό καθαρού εισοδήματος Χ 50%) είναι
μεγαλύτερο από το ελάχιστο ποσό καθαρού εισοδήματος. Δηλαδή το ελάχιστο ποσό
καθαρού εισοδήματος είναι:

5.739.562 Χ 50% = 2.869.781 (και 4.100.000 + 2.869.781 > 5.739.562).


Για τρία χρόνια οι φυσιοθεραπευτές απαλλάσσονται από τα κριτήρια

Η ΕΠΑΓΓΕΛΜΑΤΙΚΗ αμοιβή των φυσιοθεραπευτών για την χρήση 1998 ισούται με
2.300.000 δρχ. Η μισθωτική αξία καθορίζεται και σ' αυτούς ως εξής: Μισθωτική
αξία = Τιμή ζώνης Χ τετραγωνικά μέτρα Χ 8,25%.

Όμως η μισθωτική αξία για τους φυσιοθεραπευτές μειώνεται κατά 30%, ενώ
εφαρμόζεται η τιμή ζώνης που ίσχυε κατά την 1η Ιανουαρίου 1995, σύμφωνα με τις
διατάξεις περί φορολογίας μεταβίβασης ακινήτων. Για τις περιοχές οι οποίες δεν
έχουν ενταχθεί στο σύστημα προσδιορισμού της αξίας των ακινήτων, ως τιμή ζώνης
λαμβάνεται η κατώτερη τιμή ζώνης που ισχύει για την πρωτεύουσα του νομού, όπου
ασκείται το επάγγελμα. Προσοχή όμως, στα αντικειμενικά κριτήρια υπάγονται και
οι φυσιοθεραπευτές που τηρούν προαιρετικά βιβλία Γ' κατηγορίας.

Όταν συστεγάζονται στην ίδια επαγγελματική εγκατάσταση πολλοί φυσιοθεραπευτές,
τότε η μισθωτική αξία επιμερίζεται ανάλογα με τον αριθμό των συστεγαζόμενων.
Επίσης, όταν χρησιμοποιούν ως επαγγελματική εγκατάσταση την κατοικία τους, η
επιφάνεια που λαμβάνεται για τον υπολογισμό της μισθωτικής αξίας είναι 20 τ.μ.

Όταν ο φορολογούμενος δεν ασκεί το ελευθέριο επάγγελμα ατομικά και το εισόδημά
του προέρχεται από συμμετοχή σε μία ή περισσότερες εταιρείες ελεύθερων
επαγγελματιών (Ο.Ε., Ε.Ε. κ.λπ.) τότε ως επαγγελματική εγκατάσταση θεωρείται
αυτή που αντιστοιχεί στην εταιρεία που συμμετέχει με το μεγαλύτερο ποσοστό
(Δεν μπορεί να είναι μικρότερη από 20 τ.μ.).

Το άθροισμα (Επαγγελματική αμοιβή + Μισθωτική αξία) κλιμακώνεται ανάλογα με τα
έτη άσκησης του επαγγέλματος, δηλαδή μετά το 4ο έτος κατά 10% ανά έτος μέχρι
το ο 20ό έτος, επίσης μειώνεται από το 21ο έτος κατά 10% ανά έτος.

Αν οι φορολογούμενοι πριν από την έναρξη επαγγέλματος ως ελεύθεροι
επαγγελματίες άσκησαν το επάγγελμά τους ως μισθωτοί ή με οποιαδήποτε άλλη
σχέση εργασίας περισσότερο από μία 10ετία (σε οποιοδήποτε δημόσιο ή ιδιωτικό
νοσηλευτικό ίδρυμα και συναφείς υπηρεσίες), τότε κατατάσσονται στο 10ο έτος
άσκησης του επαγγέλματος.

Όταν ο φυσιοθεραπευτής δεν ασκεί το ελευθέριο επάγγελμα ατομικά και το
εισόδημά του προέρχεται από συμμετοχή σε μία ή περισσότερες εταιρείες
ελεύθερων επαγγελματιών (Ο.Ε., Ε.Ε. κ.λπ.) τότε ως ελάχιστο ποσό καθαρού
εισοδήματος θεωρείται αυτό που θα προέκυπτε αν ασκούσε το ελευθέριο επάγγελμα
ατομικά. Στην περίπτωση αυτή ως επαγγελματική εγκατάσταση θεωρείται αυτή που
αντιστοιχεί στην εταιρεία που συμμετέχει με το μεγαλύτερο ποσοστό. Δεν μπορεί
να είναι μικρότερη από 20 τ.μ. Για τον υπολογισμό του φόρου εισοδήματος
αφαιρείται το ποσό που φορολογήθηκε αυτοτελώς στο όνομα της εταιρείας.

Οι μειώσεις

Ισχύουν οι εξής μειώσεις του ελάχιστου ποσού καθαρού εισοδήματος:

­ Κατά 50% μόνον αν έχουν επαγγελματική εγκατάσταση και δηλώνουν εισόδημα από
μισθωτές υπηρεσίες με την προϋπόθεση ότι το άθροισμα των εισοδημάτων από
μισθωτές υπηρεσίες και του μισού του ελάχιστου ποσού καθαρού εισοδήματος είναι
ίσο ή μεγαλύτερο του ελάχιστου ποσού καθαρού εισοδήματος.

­ Κατά 30% εφόσον κατοικούν και ασκούν το ελευθέριο επάγγελμα σε παραμεθόρια
περιοχή και έχουν εισόδημα από μισθό ή σύνταξη.

­ Προκειμένου για παλιννοστούντες ομογενείς κατά 30% για το πρώτο έτος άσκησης
του επαγγέλματος στην Ελλάδα, κατά 20% για το δεύτερο έτος και κατά 10% για το
τρίτο έτος.

Απαλλαγές

Από τα κριτήρια απαλλάσσονται οι εξής περιπτώσεις:

­ Οι φυσιοθεραπευτές τα 3 πρώτα χρόνια άσκησης του επαγγέλματος και εφόσον δεν
έχουν παρέλθει 10 έτη από την απόκτηση του πτυχίου. Για τον υπολογισμό της
τριετίας ως πρώτο έτος θεωρείται το επόμενο εκείνου μέσα στο οποίο ο
φορολογούμενος υπέβαλε για πρώτη φορά δήλωση έναρξης επαγγέλματος.

­ Οι φορολογούμενοι που δεν έχουν επαγγελματική εγκατάσταση με την προϋπόθεση
ότι το συνολικό εισόδημα από μισθούς και ελευθέριο επάγγελμα είναι μεγαλύτερο
ή ίσο από αυτό που προκύπτει με τα αντικειμενικά κριτήρια.

­ Οι φυσιοθεραπευτές ηλικίας άνω των 65 ετών, εφόσον τα πρόσωπα αυτά ασκούν το
επάγγελμα για μια 10ετία.

­ Οι φυσιοθεραπευτές που είναι τυφλοί και είναι γραμμένοι στο γενικό μητρώο
τυφλών της οικείας νομαρχίας ή είναι ανάπηροι με ποσοστό αναπηρίας πάνω από 80%.

­ Οι φυσιοθεραπευτές που είναι εγκατεστημένοι σε νησιά με πληθυσμό μέχρι 500 κατοίκους.

Ποιοι υπόκεινται

Το ελάχιστο ποσό καθαρού εισοδήματος ισχύει στις εξής περιπτώσεις.

α) Αν το δηλούμενο ποσό εισοδήματος από την άσκηση ελευθέριου επαγγέλματος
είναι μικρότερο από το ελάχιστο ποσό καθαρού εισοδήματος.

β) Αν εκτός από την άσκηση επαγγέλματος ατομικά, συμμετέχει και σε μία ή
περισσότερες εταιρείες ελεύθερων επαγγελματιών.

γ) Αν δεν ασκεί ατομικά ελευθέριο επάγγελμα αλλά το εισόδημά του προέρχεται
από συμμετοχή σε μία ή περισσότερες εταιρείες ελεύθερων επαγγελματιών, τότε ως
ελάχιστο ποσό καθαρού εισοδήματος θεωρείται αυτό που θα προέκυπτε αν ασκούσε
το ελευθέριο επάγγελμά του ατομικά.


Φυσιοθεραπευτής με ιατρείο 80 τ.μ. που βρίσκεται στην Θεσσαλονίκη (με τιμή
ζώνης 150.000) και 12 χρόνια άσκησης του επαγγέλματος.

Προσδιορισμός ελάχιστου ποσού καθαρού εισοδήματος από ελευθέριο επάγγελμα.

1) Επαγγελματική αμοιβή#2.300.000

2) Μισθωτική αξία: Τιμή ζώνης Χ τ.μ. Χ 8,25% = 150.000 Χ 80 Χ 8,25% = 990.000
η οποία μειώνεται κατά 30%.

Μισθωτική αξία: 990.000 - (990.000 Χ 30%) = 693.000

Επαγγελματική αμοιβή + Μισθωτική αξία = 2.300.000 + 693.000 = 2.993.000

Κλιμάκωση του παραπάνω ποσού ανάλογα με τα έτη άσκησης του επαγγέλματος:

2.993.000 + (2.993.000Χ80%) = 5.387.400 (10% ανά έτος μετά το 4ο έτος άσκησης επαγγέλματος).

Επομένως, ελάχιστο ποσό καθαρού εισοδήματος = 5.387.400.


Στα 2,3 εκατομμύρια δραχμές καθορίζεται η επαγγελματική αμοιβή για τους αναλυτές

Η ΕΠΑΓΓΕΛΜΑΤΙΚΗ αμοιβή για τη χρήση 1998 στους οικονομολόγους λογιστές,
αναλυτές κ.α. καθορίστηκε σε 2.300.000 δρχ. Η μισθωτική αξία ισούται και γι'
αυτούς με: Τιμή ζώνης χ τετραγωνικά μέτρα χ 8,25%.

Ως τιμή ζώνης λαμβάνεται αυτή που ίσχυε κατά την 1η Ιανουαρίου 1995, σύμφωνα
με τις διατάξεις περί φορολογίας μεταβίβασης ακινήτων. Για τις περιοχές όμως
που δεν έχουν ενταχθεί στο σύστημα προσδιορισμού της αξίας των ακινήτων, ως
τιμή ζώνης λαμβάνεται η κατώτερη τιμή ζώνης που ισχύει για την πρωτεύουσα του
νομού όπου ασκείται το επάγγελμα. Προσοχή όμως, στα αντικειμενικά κριτήρια
υπάγονται και οι οικονομολόγοι, σύμβουλοι επιχειρήσεων, λογιστές ή φοροτέχνες,
αναλυτές-προγραμματιστές που τηρούν προαιρετικά βιβλία Γ' κατηγορίας.

Σημειώνεται ότι όταν συστεγάζονται στην ίδια επαγγελματική εγκατάσταση, η
μισθωτική αξία επιμερίζεται ανάλογα με τον αριθμό των συστεγαζόμενων.

Επίσης, στην περίπτωση που χρησιμοποιούν ως επαγγελματική εγκατάσταση την
κατοικία τους, η επιφάνεια που λαμβάνεται για τον υπολογισμός της μισθωτικής
αξίας είναι 20 τ.μ.

Στις περιπτώσεις που δεν ασκούν το ελευθέριο επάγγελμα ατομικά, αλλά το
εισόδημά τους προέρχεται από συμμετοχή σε μία ή περισσότερες εταιρείες
ελεύθερων επαγγελματιών (Ο.Ε., Ε.Ε. κ.λπ.), τότε ως επαγγελματική εγκατάσταση
θεωρείται αυτή που αντιστοιχεί στην εταιρεία που συμμετέχουν με το μεγαλύτερο
ποσοστό (δεν μπορεί να είναι μικρότερη από 20 τ.μ.).

Το άθροισμα (Επαγγελματική αμοιβή + Μισθωτική αξία) κλιμακώνεται ανάλογα με τα
έτη άσκησης του επαγγέλματος. Έτσι μετά το 4ο έτος αυξάνεται κατά 10% κάθε
χρονιά μέχρι το 20ό έτος, αλλά μειώνεται από το 21ο έτος κατά 10% ανά έτος

Αν πριν από την έναρξη επαγγέλματος ως ελεύθεροι επαγγελματίες άσκησαν το
επάγγελμά τους ως μισθωτοί ή με οποιαδήποτε άλλη σχέση εργασίας, περισσότερο
από μια 10ετία, παρέχοντας οικονομολογικές, λογιστικές, φορολογικές ή
υπηρεσίες αναλυτή-προγραμματιστή σε οποιοδήποτε εργοδότη δημόσιου ή ιδιωτικού
τομέα, τότε κατατάσσεται στο 10ο έτος άσκησης του επαγγέλματος.

Οι προσαυξήσεις

Επιβάλλονται προσαυξήσεις στο άθροισμα της επαγγελματικής αμοιβής με τη
μισθωτική αξία προσαυξημένο ανάλογα με τα έτη άσκησης του επαγγέλματος με βάση
τους τίτλους σπουδών ως εξής:

- Κατά 10% για τους πτυχιούχους ελληνικών ή ξένων πανεπιστημίων.

- Κατά 5% για τους πτυχιούχους ΤΕΙ ή αντίστοιχων σχολών εξωτερικού.

Όταν δεν ασκεί ο φορολογούμενος το ελευθέριο επάγγελμα ατομικά και το εισόδημά
του προέρχεται από συμμετοχή σε μία ή περισσότερες εταιρείες ελεύθερων
επαγγελματιών (Ο.Ε, Ε.Ε. κ.λπ.), τότε ως ελάχιστο ποσό καθαρού εισοδήματος
θεωρείται αυτό που θα προέκυπτε αν ασκούσε το ελευθέριο επάγγελμα ατομικά. Σ'
αυτήν την περίπτωση ως επαγγελματική εγκατάσταση θεωρείται αυτή που
αντιστοιχεί στην εταιρεία που συμμετέχει με το μεγαλύτερο ποσοστό. Δεν μπορεί
να είναι μικρότερη από 20 τ.μ.

Για τον υπολογισμό του φόρου εισοδήματος αφαιρείται το ποσό που φορολογήθηκε
αυτοτελώς στο όνομα της εταιρείας.

Οι μειώσεις

Οι μειώσεις του ελάχιστου ποσού καθαρού εισοδήματος είναι:

- Κατά 50% μόνο αν έχουν επαγγελματική εγκατάσταση και δηλώνουν εισόδημα από
μισθωτές υπηρεσίες, με την προϋπόθεση ότι το σύνολο του εισοδήματος από
μισθωτές υπηρεσίες συν το ήμισυ του ελάχιστου ποσού καθαρού εισοδήματος είναι
μεγαλύτερο ή ίσο του ελάχιστου ποσού καθαρού εισοδήματος.

- Προκειμένου για παλιννοστούντες ομογενείς κατά 30% για το πρώτο έτος άσκησης
του επαγγέλματος στην Ελλάδα, κατά 20% για το δεύτερο έτος και κατά 10% για το
τρίτο έτος.

Οι απαλλαγές

Ισχύουν οι εξής απαλλαγές από τα αντικειμενικά κριτήρια:

- Αν δεν έχουν επαγγελματική εγκατάσταση με την προϋπόθεση ότι το συνολικό
εισόδημα από μισθούς και ελευθέριο επάγγελμα είναι μεγαλύτερο ή ίσο από αυτό
που προκύπτει με τα αντικειμενικά κριτήρια.

- Κατά τα 3 πρώτα χρόνια άσκησης του επαγγέλματος και εφόσον δεν έχουν
παρέλθει 10 χρόνια από την απόκτηση του πτυχίου. Για τον υπολογισμό της
τριετίας ως πρώτο έτος θεωρείται το επόμενο εκείνου μέσα στο οποίο ο
φορολογούμενος υπέβαλε για πρώτη φορά δήλωση έναρξης επαγγέλματος.

- Ελεύθεροι επαγγελματίες ηλικίας άνω των 65 ετών, εφόσον τα πρόσωπα αυτά
ασκούν το επάγγελμα για μια 10ετία.

- Ελεύθεροι επαγγελματίες που είναι τυφλοί και είναι γραμμένοι στο γενικό
μητρώο τυφλών της οικείας νομαρχίας ή είναι ανάπηροι με ποσοστό αναπηρίας πάνω
από 80%.

- Ελεύθεροι επαγγελματίες που είναι εγκατεστημένοι σε νησιά με πληθυσμό μέχρι
500 κατοίκους.

- Οι αμοιβές ελεγκτών ανώνυμων εταιρειών

Πότε ισχύουν 
Το ελάχιστο ποσό καθαρού εισοδήματος ισχύει στις εξής περιπτώσεις:

- Αν το δηλούμενο ποσό εισοδήματος από την άσκηση ελευθέριου επαγγέλματος
είναι μικρότερο από το ελάχιστο ποσό καθαρού εισοδήματος.

- Αν εκτός από την άσκηση του επαγγέλματος ατομικά συμμετέχει και σε μία ή
περισσότερες εταιρείες ελεύθερων επαγγελματιών.

- Αν δεν ασκεί ατομικά ελευθέριο επάγγελμα, αλλά το εισόδημά του προέρχεται
από συμμετοχή σε μία ή περισσότερες εταιρείες ελεύθερων επαγγελματιών, τότε ως
ελάχιστο ποσό καθαρού εισοδήματος θεωρείται αυτό που θα προέκυπτε αν ασκούσε
το ελευθέριο επάγγελμά του ατομικά.


Φοροτέχνης-λογιστής, πτυχιούχος ανώτατης σχολής, με γραφείο 40 τ.μ., που
βρίσκεται στην Πάτρα (τιμή ζώνης 130.000) και 11 χρόνια άσκησης του επαγγέλματος.

Προσδιορισμός ελάχιστου ποσού καθαρού εισοδήματος από ελευθέριο επάγγελμα:

1) Επαγγελματική αμοιβή = 2.300.000

2) Μισθωτική αξία = Τιμή ζώνης χ τετραγωνικά μέτρα χ 8,25%= 130.000χ40χ8,25% = 429.000

Επαγγελματική αμοιβή + Μισθωτική αξία = 2.300.000 + 429.000 = 2.729.000

Κλιμάκωση του παραπάνω ποσού ανάλογα με τα έτη άσκησης του επαγγέλματος:
2.729.000 + (2.729.000χ70%) = 4.639.300 (10% ανά έτος μετά το 4ο έτος άσκησης
του επαγγέλματος)

Προσαύξηση με βάση τους τίτλους σπουδών: 4.639.300 + (4.639.300χ10%) =
5.103.230 (10% για πτυχιούχους ανώτατων σχολών)

Επομένως, ελάχιστο ποσό καθαρού εισοδήματος = 5.103.230.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N32</CAT>
<ED>
Κωδικός άρθρου: A16354N321</ED>
<ID>
ID:18916

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N32&aa=1</URL></REF>


Article

<CATEGORY>vin06</CATEGORY>

 <H5>5. Δικηγόροι
</H5><H5>6. Καλλιτέχνες ­ τραγουδιστές
</H5><H2>ΟΔΗΓΟΣ
</H2><H2>Μετρούν οι παραστάσεις
</H2><H2></H2>
ΣΤΟΥΣ δικηγόρους το τεκμαρτό εισόδημα (δηλαδή η επαγγελματική αμοιβή) για τη
χρήση 1998 ορίζεται σε 2.300.000 δρχ. Το ποσό αυτό αντιστοιχεί σε εισόδημα
δικηγόρου με 30 παραστάσεις. Η μισθωτική αξία ισούται με το γινόμενο: Τιμή
ζώνης Χ τετραγωνικά μέτρα Χ 8,25%.

Ως τιμή ζώνης λαμβάνεται αυτή που ίσχυε κατά την 1η Ιανουαρίου 1995 σύμφωνα με
τις διατάξεις περί φορολογίας μεταβίβασης ακινήτων. Για τις περιοχές οι οποίες
δεν έχουν ενταχθεί στο σύστημα προσδιορισμού της αξίας των ακινήτων, ως τιμή
ζώνης λαμβάνεται η κατώτερη τιμή ζώνης που ισχύει για την πρωτεύουσα του νομού
όπου ασκείται το επάγγελμα. Προσοχή όμως, στα αντικειμενικά κριτήρια υπάγονται
και οι δικηγόροι που τηρούν προαιρετικά βιβλία Γ' κατηγορίας.

Όταν δικηγόροι συστεγάζονται στην ίδια επαγγελματική εγκατάσταση τότε η
μισθωτική αξία επιμερίζεται ανάλογα με τον αριθμό των συστεγαζόμενων. Το
εμβαδόν που αντιστοιχεί στην επαγγελματική εγκατάσταση σ' αυτή την περίπτωση
δεν μπορεί να είναι μικρότερο από 20 τ.μ.

Επίσης, για δικηγόρους που χρησιμοποιούν ως επαγγελματική εγκατάσταση την
κατοικία τους, η επιφάνεια που λαμβάνεται για τον υπολογισμό της μισθωτικής
αξίας είναι 20 τ.μ.

Όταν όμως χρησιμοποιούν περισσότερες από μία επαγγελματικές εγκαταστάσεις,
τότε ως μισθωτική αξία θεωρείται το άθροισμα της μισθωτικής αξίας των
εγκαταστάσεων αυτών.

Ένας δικηγόρος που δεν ασκεί το ελευθέριο επάγγελμα ατομικά και το εισόδημά
του προέρχεται από συμμετοχή σε εταιρεία ελεύθερων επαγγελματιών τότε ως
επαγγελματική εγκατάσταση θεωρείται αυτή της εταιρείας. (Δεν μπορεί να είναι
μικρότερη από 20 τ.μ.).

Οι προσαυξήσεις

Το άθροισμα (Επαγγελματική αμοιβή + Μισθωτική αξία) προσαυξάνεται ως εξής:

­ Κατά 1% για κάθε γραμμάτιο προείσπραξης σε Ειρηνοδικείο, Πρωτοδικείο,
Εφετείο, Κακουργιοδικείο κ.λπ. πέραν των 30 κατ' έτος. (Εξαιρούνται τα
γραμμάτια προείσπραξης που αφορούν σε διεξαγωγές, παραστάσεις ενώπιον
Πταισματοδικείου και μεταβιβάσεις ακινήτων, σε κατ' αποκοπή παραστάσεις για
λογαριασμό του Δημοσίου, των δήμων και κοινοτήτων, των δημόσιων οργανισμών και
επιχειρήσεων, των ασφαλιστικών εταιρειών, του επικουρικού κεφαλαίου και των
τραπεζών, καθώς και των εργατικών υποθέσεων για τις οποίες υποβάλλεται το
εργολαβικό συμβόλαιο στην αρμόδια ΔΟΥ).

­ Κατά 5% για κάθε παράσταση σε πενταμελή Εφετεία και κατά 3% σε τριμελή
Εφετεία. (Ισχύουν οι ίδιες εξαιρέσεις της προηγούμενης περίπτωσης).

­ Κατά 10% για κάθε παράσταση σε Εφετεία κακουργημάτων, Κακουργιοδικεία και
ανώτατα δικαστήρια. (Ισχύουν οι ίδιες εξαιρέσεις).

­ Κατά 10.000 δρχ. ανά ομόδικο στις περιπτώσεις των εργατικών υποθέσεων όταν
δεν έχει υποβληθεί εργολαβικό συμβόλαιο στη ΔΟΥ.

­ Με το 50% του ποσού που προκύπτει από τις κατ' αποκοπή παραστάσεις για
λογαριασμό του Δημοσίου, των δήμων και κοινοτήτων, των δημόσιων οργανισμών και
επιχειρήσεων, των ασφαλιστικών εταιρειών και των τραπεζών, εφόσον το ποσό αυτό
προκύπτει από σχετική βεβαίωση.

­ Με το 50% του μερίσματος που διανέμεται κατ' έτος από τον οικείο Δικηγορικό Σύλλογο.

Ισχύουν όμως και μειώσεις στο άθροισμα του τεκμαρτού εισοδήματος
(επαγγελματικής αμοιβής) και της μισθωτικής αξίας. Οι μειώσεις αυτές είναι:
1,5% για κάθε γραμμάτιο προείσπραξης κάτω των 30 για όσους έχουν λιγότερα από
30 γραμμάτια προείσπραξης το έτος.

Επίσης, επιβάλλονται προσαυξήσεις στο άθροισμα: τεκμαρτό εισόδημα + μισθωτική
αξία + προσαύξηση ανάλογα με τις παραστάσεις και το είδος των παραστάσεων. Η
προσαύξηση αυτή γίνεται με βάση τους πανεπιστημιακούς τίτλους που αναφέρονται
σε νομικά μαθήματα ως εξής:

­ Κατά 30% για τους καθηγητές πανεπιστημίου (αναπληρωτές και επίκουρους
καθηγητές) οποιασδήποτε βαθμίδας.

­ Κατά 10% για τους λέκτορες.

Όταν ο δικηγόρος δεν ασκεί το ελευθέριο επάγγελμα ατομικά και το εισόδημά του
προέρχεται από συμμετοχή σε εταιρεία ελεύθερων επαγγελματιών, τότε ως ελάχιστο
ποσό καθαρού εισοδήματος θεωρείται αυτό που θα προέκυπτε αν ασκούσε το
ελευθέριο επάγγελμα ατομικά με επαγγελματική εγκατάσταση αυτή της εταιρείας
που συμμετέχει. Σημειώνεται ότι το εμβαδόν δεν μπορεί να είναι μικρότερο από
20 τ.μ. Για τον υπολογισμό του φόρου εισοδήματος αφαιρείται το ποσό που
φορολογήθηκε αυτοτελώς στο όνομα της εταιρείας.

Προκειμένου για παλιννοστούντες ομογενείς το ελάχιστο ποσό καθαρού εισοδήματος
μειώνεται κατά 30% για το πρώτο έτος άσκησης του επαγγέλματος στην Ελλάδα,
κατά 20% για το δεύτερο έτος και κατά 10% για το τρίτο έτος.

Οι απαλλαγές

Η απαλλαγή από τα αντικειμενικά κριτήρια ισχύει στις εξής περιπτώσεις:

­ Κατά τα 3 πρώτα χρόνια άσκησης του επαγγέλματος και εφόσον δεν έχουν
παρέλθει 10 έτη από την απόκτηση του πτυχίου. Για τον υπολογισμό της τριετίας
ως πρώτο έτος θεωρείται το επόμενο εκείνου μέσα στο οποίο ο φορολογούμενος
υπέβαλε για πρώτη φορά δήλωση έναρξης επαγγέλματος.

­ Όσοι ασκούν το επάγγελμα παράλληλα και με πάγια αντιμισθία ή είναι μισθωτοί
ή συνταξιούχοι, εφόσον ισχύουν τα εξής:

1. Έχουν λιγότερες από 5 παραστάσεις σε Εφετεία κακουργημάτων, Κακουργιοδικεία
και ανώτατα δικαστήρια συνολικά.

2. Σύνολο από μισθωτές υπηρεσίες συν το σύνολο από την άσκηση ελευθέριου
επαγγέλματος μεγαλύτερο ή ίσο με το ελάχιστο ποσό καθαρού εισοδήματος.

­ Ελεύθεροι επαγγελματίες ηλικίας άνω των 65 ετών, εφόσον τα πρόσωπα αυτά
ασκούν το επάγγελμα για μια 10ετία.

­ Ελεύθεροι επαγγελματίες που είναι τυφλοί και είναι γραμμένοι στο γενικό
μητρώο τυφλών της οικείας νομαρχίας ή είναι ανάπηροι με ποσοστό αναπηρίας πάνω
από 80%.

­ Ελεύθεροι επαγγελματίες που είναι εγκατεστημένοι σε νησιά με πληθυσμό μέχρι
500 κατοίκους.

Πότε ισχύουν 
Το ελάχιστο ποσό καθαρού εισοδήματος ισχύει για τους εξής δικηγόρους:

α) Αν το δηλούμενο ποσό εισοδήματός τους από την άσκηση ελευθέριου
επαγγέλματος είναι μικρότερο από το ελάχιστο ποσό καθαρού εισοδήματος.

β) Αν συμμετέχουν σε εταιρεία δικηγόρων.

γ) Αν δεν ασκούν ατομικά ελευθέριο επάγγελμα αλλά το εισόδημά τους προέρχεται
από συμμετοχή σε εταιρεία δικηγόρων, τότε ως ελάχιστο ποσό καθαρού εισοδήματος
θεωρείται αυτό που θα προέκυπτε αν ασκούσε το ελευθέριο επάγγελμά του ατομικά.


Δικηγόρος με γραφείο 20 τ.μ. που βρίσκεται στην οδό Φειδίου (τιμή ζώνης
150.000) πραγματοποίησε 80 παραστάσεις, από τις οποίες 20 σε Πταισματοδικεία,
20 σε Ειρηνοδικεία, 30 σε Πρωτοδικεία, 3 παραστάσεις σε τριμελή Εφετεία και 7
παραστάσεις σε μεταβιβάσεις ακινήτων. Εισέπραξε μέρισμα από το Δικηγορικό
Σύλλογο 120.000 δρχ.

Προσδιορισμός ελάχιστου ποσού καθαρού εισοδήματος από ελευθέριο επάγγελμα:

1) Επαγγελματική αμοιβή =2.300.000 (που αντιστοιχεί σε εισόδημα δικηγόρου με
30 παραστάσεις).

2) Μισθωτική αξία = Τιμή ζώνης Χ τετραγωνικά μέτρα Χ 8,25% = = 150.000 Χ 20 Χ
8,25% = 247.500

Επαγγελματική αμοιβή + Μισθωτική αξία = 2.300.000 + 247.500 = 2.547.000

Προσαύξηση του παραπάνω ποσού ανάλογα με τα γραμμάτια προείσπραξης πέραν των
30 κατ' έτος = 2.547.500 Χ 23% = 585.925 (1% για κάθε γραμμάτιο προείσπραξης
πέραν των 30 κατ' έτος. Αφαιρούνται οι παραστάσεις σε Πταισματοδικεία και
μεταβιβάσεις ακινήτων).

Προσαύξηση για τις παραστάσεις σε τριμελή Εφετεία = 2.547.500 Χ 9% = 229.275
(3% για κάθε παράσταση σε τριμελή Εφετεία)

Μέρισμα Δικηγορικού Συλλόγου: 120.000 Χ 50% =#60.000

Σύνολο δρχ. 2.547.500 + 585.925 + 229.275 + 60.000 =#3.422.700

Επομένως, ελάχιστο ποσό καθαρού εισοδήματος =#3.422.700


Εάν ο καλλιτέχνης ή τραγουδιστής που παρέχει τις υπηρεσίες του σε κέντρα
διασκέδασης, αναψυκτήρια ή συναυλίες, δεν τηρεί βιβλία ή τηρεί βιβλία Β'
κατηγορίας ή προαιρετικά Γ' κατηγορίας του ΚΒΣ, υπάγεται στα αντικειμενικά κριτήρια.

Το ελάχιστο ποσό καθαρού εισοδήματος ισούται με: Επαγγελματική αμοιβή Χ
Συντελεστή εμφάνισης Χ Συντελεστή δισκογραφίας Χ Συντελεστή προβολής.

Η επαγγελματική αμοιβή για τη χρήση 1998 έχει καθοριστεί σε 3.300.000 δρχ.

(Αριθμός των εμφανίσεων του καλλιτέχνη ή του τραγουδιστή στα κέντρα
διασκέδασης, αναψυκτήρια ή συναυλίες).

(Αριθμός των διατιθέντων στην αγορά δίσκων, κασετών και λοιπών συναφών).

­ Κάθε συναυλία προσμετράται με τρεις (3) εμφανίσεις.

­ Η εμφάνιση σε συναυλίες για φιλανθρωπικούς, πολιτιστικούς, εθνικούς σκοπούς
δεν λαμβάνεται υπόψη, εφόσον αποδειγμένα δεν αμείβεται για τη συμμετοχή του αυτή.

­ Ως αριθμός δίσκων, κασετών και λοιπών συναφών λαμβάνεται ο μέσος όρος αυτών
που διατέθηκαν στην αγορά κατά το έτος φορολογίας και το αμέσως προηγούμενο
έτος (1998 και 1997).

­ Στις περιπτώσεις καλλιτεχνικών ή τραγουδιστών των οποίων οι εμφανίσεις είναι
μέχρι 40 και ο αριθμός των διατιθέντων στην αγορά δίσκων, κασετών και λοιπών
συναφών είναι μέχρι 1.500, το καθαρό εισόδημα ισούται με την επαγγελματική αμοιβή.

Παράδειγμα

Τραγουδιστής πραγματοποίησε μέσα στο 1998 60 εμφανίσεις σε κέντρα διασκέδασης.
Ο μέσος όρος των δίσκων, κασετών και λοιπών συναφών που διατέθηκαν στην αγορά
κατά τα έτη 1997 και 1998 είναι 30.000.

Προσδιορισμός ελάχιστου ποσού καθαρού εισοδήματος.

Επομένως, το ελάχιστο ποσό καθαρού εισοδήματος είναι ίσο με: Επαγγελματική
αμοιβή Χ Συντελεστή εμφάνισης Χ Συντελεστή δισκογραφίας Χ Συντελεστή προβολής
= 3.300.000 Χ 1,1818 Χ 1,95 Χ 1,2727 = 9.678.735 δρχ.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N34</CAT>
<ED>
Κωδικός άρθρου: A16354N341</ED>
<ID>
ID:18917

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N34&aa=1</URL></REF>


Article

<CATEGORY>vin06</CATEGORY>

 <H5>ΣΟΒΑΡΑ ΠΡΟΒΛΗΜΑΤΑ ΑΠΟ ΤΗΝ ΚΑΚΟΚΑΙΡΙΑ * ΒΕΛΤΙΩΣΗ ΤΟΥ ΚΑΙΡΟΥ ΑΠΟ ΑΥΡΙΟ
</H5><H2>Λευκά μπλόκα στους δρόμους
</H2>
Τα χιόνια πολιορκούν την Αττική, αφού όλη τη νύχτα χιόνιζε, κυρίως στα βόρεια
προάστια, με αποτέλεσμα να προκληθούν προβλήματα και στο οδικό δίκτυο. Η
κυκλοφορία των οχημάτων από το 30ό έως το 35ο χιλιόμετρο, στο ύψος της
Μαλακάσας, γινόταν μόνο με αντιολισθητικές αλυσίδες.

Με αλυσίδες γινόταν από τη νύχτα και η κίνηση των οχημάτων από την πλατεία
Παλαιάς Πεντέλης προς τη Νέα Μάκρη κα τον Διόνυσο. Το πυκνό χιόνι δημιούργησε
προβλήματα και στον επαρχιακό δρόμο Οινόης - Θήβας όπου κι εκεί χρειάζονταν αλυσίδες.

Η κακοκαιρία έγινε αιτία να χάσει τη ζωή του ένας 64χρονος στη Θεσσαλονίκη. Ο
θάνατος του Αναστάσιου Κοτρούτση, που έμενε με τον ψυχικά πάσχοντα γιο του,
τον 35χρονο Νίκο, σε τρώγλη της περιοχής Ζαγκλιβερίου, οφείλεται ­ σύμφωνα με
τις πρώτες εκτιμήσεις ­ στο κρύο και την ασιτία.

Βελτίωση του καιρού θα είναι αισθητή μόνον από αύριο Τρίτη σύμφωνα με
προβλέψεις της Μετεωρολογικής Υπηρεσίας Θα υπάρχουν νεφώσεις με βροχές
ιδιαίτερα στα νότια και πρόσκαιρες χιονοπτώσεις στα ορεινά.

Απο το βράδυ της περασμένης Παρασκευής η κακοκαιρία, με ισχυρές χιονοπτώσεις
και δυνατούς ανέμους, δημιούργησε σοβαρά προβλήματα σε πολλές περιοχές της χώρας.

Εξαλλού, οι θυελλώδεις άνεμοι 8 και 10 Μπωφόρ που έπνεαν στο Αιγαίο προκάλεσαν
ζημιές στο νησί του Αγίου Ευστρατίου, τα ξημερώματα του Σαββάτου. Παρασύρθηκαν
στέγες σπιτιών, ξεριζώθηκαν δένδρα και βούλιαξαν βάρκες.

ΣΤΗ ΘΕΣΣΑΛΟΝΙΚΗ

Ο Νομός Θεσσαλονίκης έχει τεθεί σε κατάσταση έκτακτης ανάγκης, ενώ κλειστά θα
παραμείνουν σήμερα όλα τα Δημοτικά Σχολεία του νομού, καθώς και τα Γυμνάσια
και Λύκεια εκτός του πολεοδομικού συγκροτήματος. Κλειστά θα μείνουν, επίσης,
όλα τα σχολεία στον Νομό Κιλκίς.

Σε κατάσταση έκτακτης ανάγκης ο Νομός Θεσσαλονίκης. Τα προβλήματα μεγάλα και
για τα αυτοκίνητα και για τους πεζούς

Αποκλεισμένη και αεροπορικώς παραμένει κατά διαστήματα η Βόρεια Ελλάδα, καθώς
το Αεροδρόμιο Μακεδονία είναι κλειστό λόγω του παγετού που καλύπτει τους
διαδρόμους της προσγείωσης. Από το Αεροδρόμιο Μακεδονία ματαιώθηκαν
περισσότερες από 100 πτήσεις από το πρωί του Σαββάτου μέχρι σήμερα. 
Εκατοντάδες επιβάτες μεταφέρθηκαν στην Αθήνα με λεωφορεία, ενώ άλλοι επέλεξαν
την τελευταία στιγμή δρομολόγια του ΟΣΕ.

Περισσότερα από 100 άτομα μεταφέρθηκαν και νοσηλεύονται σε νοσοκομεία και
Κέντρα Υγείας της Βόρειας Ελλάδας από θλάσεις και κατάγματα που υπέστησαν
στους παγωμένους δρόμους. 
Σοβαρά προβλήματα αναμένεται να δημιουργηθούν στα εφημερεύοντα νοσοκομεία της
Θεσσαλονίκης, καθώς σε ορισμένα από αυτά είναι ιδιαίτερα δύσκολη, λόγω των
καιρικών συνθηκών, η οδική πρόσβαση (Γ. Παπανικολάου, Άγ. Δημήτριος κ.ά.).

Στην περιοχή Δερβένι, έξω από τη Θεσσαλονίκη, αποκλεισμένοι παρέμειναν επί 24
ώρες 50 περίπου ένοικοι ξενοδοχείου που βρίσκεται σε απόμερη περιοχή και δεν
μπορούσαν να προσεγγίσουν τα εκχιονιστικά μηχανήματα. 
Η χαμηλότερη θερμοκρασία σημειώθηκε χθες στη Φλώρινα, όπου το θερμόμετρο
έδειχνε 8 βαθμούς κάτω από το μηδέν.

Λόγω των χιονοπτώσεων δεν έγιναν χθες τα δρομολόγια του ΚΤΕΛ Ιωαννίνων και του
ΚΤΕΛ Μαγνησίας για τα ορεινά χωριά του Πηλίου, ενώ θα παραμείνουν σήμερα
κλειστά τα σχολεία στον Νομό Ιωαννίνων και στη Δυτική Φθιώτιδα.

Στον Νομό Ιωαννίνων χιόνιζε από το πρωί του Σαββάτου, καθώς και στα ορεινά των
Νομών Πρέβεζας, Θεσπρωτίας και Άρτας, αλλά και στα πεδινά κατά διαστήματα. Η
ίδια κατάσταση επικρατούσε και στους Νομούς Μαγνησίας και Φθιώτιδας.

Στα Τρίκαλα, έχουν αποκλειστεί 55 χωριά της Καλαμπάκας και της Πύλης. Στην
Καρδίτσα, 24 χωριά της Αργιθέας, 20 των Αγράφων και έξι των Σοφάδων, ενώ η
συγκοινωνία γίνεται μόνο με αλυσίδες.

Χιόνιζε από χθες το πρωί και μέσα στην πόλη της Λαμίας, ενώ 25 χωριά της
Δυτικής Φθιώτιδας και του Δομοκού έχουν αποκλειστεί.

«Άσπρισαν» η Ανατολική Μακεδονία και η Θράκη, αλλά και η Θάσος από τα χιόνια,
με αποτέλεσμα να δημιουργηθούν προβλήματα στις συγκοινωνίες.

Αποκλεισμένα από τα χιόνια είναι 27 ορεινά χωριά και οικισμοί της Ροδόπης, 11
οικισμοί της περιφέρειας Εχίνου Ξάνθης και τρεις οικισμοί της ορεινής
Σταυρόπολης στην περιφέρεια της Ξάνθης.

Από τις χιονοπτώσεις του Σαββάτου υπήρξαν προβλήματα στο οδικό δίκτυο της
ορεινής Αχαΐας στην επαρχία Καλαβρύτων, στα ορεινά της Αρκαδίας και της Ηλείας
και η κίνηση των οχημάτων γινόταν μόνο με αντιολισθητικές αλυσίδες. 
Μάλιστα, κοντά στην Αρχαία Ολυμπία, στη θέση Λάλα, διακόπηκε χθες για μισή ώρα
η συγκοινωνία λόγω του χιονιού. Απαραίτητες είναι, επίσης, οι αλυσίδες στον
δρόμο Καλαμάτας-Σπάρτης.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N65</CAT>
<ED>
Κωδικός άρθρου: A16354N651</ED>
<ID>
ID:18918

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N65&aa=1</URL></REF>


Article

<CATEGORY>vin06</CATEGORY>

 <H2>«Θέλω να φύγω», έγραψε και εξαφανίστηκε η 16χρονη
</H2>
ΠΑΤΡΑ

ΜΙΑ 16ΧΡΟΝΗ από την Αυστρία, που συμμετείχει σε πρόγραμμα της αυστριακής
κυβέρνησης για παιδιά που προέρχονται από προβληματικές οικογένειες,
εξαφανίστηκε προχθές στην Πάτρα. Η Σύλβια Χόρμπαθ άφησε ένα σημείωμα με μια
φράση «Θέλω να φύγω» στην καμπίνα της θαλαμηγού.

Την καταγγελία στο Λιμεναρχείο της Πάτρας έκανε ο πλοίαρχος του σκάφους Πίτερ
Πουσμέιρ που ανησύχησε όταν πέρασε η ώρα και δεν εμφανίστηκε η 16χρονη Σύλβια. 
Όπως είπε ο ίδιος, «είναι ένα κορίτσι μ' έντονη προσωπικότητα αλλά και
ανησυχίες, ελπίζω να μην έπαθε κάτι κακό».

Η Χόρμπαθ, όπως ο ίδιος πρόσθεσε, συμμετείχε στο πρόγραμμα για παιδιά με
αντικοινωνική συμπεριφορά, ένα πρόγραμμα που έχει στόχο την ένταξή τους στην
κοινωνία. Στο παρελθόν είχε φύγει ξανά από το σπίτι της και βρέθηκε έπειτα από
μεγάλο διάστημα. Στο γράμμα που άφησε, αναφέρει ακόμη ότι «δεν θέλω να γυρίσω
στο σπίτι μου ούτε στην πατρίδα μου».

Πάντως, το βράδυ της Παρασκευής συμμαθητές της την είδαν να συζητεί με δύο
νεαρούς κοντά στο σημείο που είναι ελλιμενισμένη η θαλαμηγός «ΝΟΑΗ» με σημαία Αυστρίας.

Παρά τις εκτεταμένες έρευνες των λιμενικών και της Αστυνομίας η 16χρονη δεν
είχε εντοπισθεί μέχρι τα μεσάνυχτα. Συμμαθητές της ανέφεραν ότι «σίγουρα
διαμένει στην Πάτρα κι αυτό είναι δική της επιλογή».

Σήμερα θα συνεχιστούν οι έρευνες σε στέκια της περιοχής αλλά και στο λιμάνι
για τον εντοπισμό της 16χρονης.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N65</CAT>
<ED>
Κωδικός άρθρου: A16354N652</ED>
<ID>
ID:18981

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N65&aa=2</URL></REF>


Article

<CATEGORY>vin07</CATEGORY>

 <H5>ΟΛΟΚΛΗΡΩΘΗΚΕ ΣΕ 10 ΧΡΟΝΙΑ ΚΑΙ ΑΠΕΙΚΟΝΙΖΕΙ ΤΗ ΘΕΣΗ 15.500 ΓΑΛΑΞΙΩΝ
</H5><H5>Δεν θα ξεπεραστεί για μια γενιά
</H5><H2></H2><H2>Ο χάρτης του Σύμπαντος
</H2>
Χρειάστηκε δέκα χρόνια για να ολοκληρωθεί. Και, σύμφωνα με τους επιστήμονες,
μία ημέρα θα κοσμεί τον τοίχο κάθε παιδικού δωματίου. Είναι η σύγχρονη εκδοχή
του πρώτου «mappa mundi» που σχεδίασαν οι χαρτογράφοι. Ο μεγαλύτερος χάρτης
που έχει γίνει ποτέ.

Γαλαξιακός χάρτης. Απεικονίζει τη θέση 15.500 γαλαξιών και χρειάστηκαν 10
χρόνια για να ολοκληρωθεί

Ο ΚΑΘΗΓΗΤΗΣ Κάρλος Φρενκ, από το Τμήμα Φυσικής και Αστρονομίας του
Πανεπιστημίου του Ντάρχαμ, αναφέρει δύο λόγους για τον σχεδιασμό αυτού του
μοναδικού χάρτη. «Ο ένας είναι προφανής. Θέλουμε να εξερευνήσουμε το Σύμπαν,
ακριβώς όπως οι πρωτοπόροι του 15ου και του 16ου αιώνα ήθελαν να βρουν τι
συμβαίνει στη Γη. Ο δεύτερος, έχει να κάνει με τους γαλαξίες που περιέχουν
κωδικοποιημένες πληροφορίες για τα φαινόμενα που συνέβησαν στις αρχές του
Σύμπαντος, λίγο μετά το Μπιγκ Μπανγκ».

Ο χάρτης απεικονίζει τη θέση 15.500 γαλαξιών σε έκταση 1.400 εκατομμυρίων ετών
φωτός, πολύ μεγαλύτερη από τη διάμετρο του γαλαξία μας που φτάνει «μόλις» τα
200.000 έτη φωτός. Παρά το τεράστιο μέγεθός του, όμως, ο χάρτης καλύπτει μόνο
το ένα δεκάκις χιλιοστό του όγκου του Σύμπαντος, το οποίο από την ώρα που
γεννήθηκε, πριν από 15 δισεκατομμύρια χρόνια, διευρύνεται ανά πάσα στιγμή.

«ΣΑΝ ΝΗΣΙΑ»

Οι πρώτοι χαρτογράφοι προτιμούσαν να σχεδιάζουν ακτογραμμές και μεγάλα νησιά
και απέφευγαν τα κενά των ωκεανών και την «άγνωστη γη». Τέτοιες περιοχές
υπάρχουν στο Σύμπαν: ο χάρτης δείχνει ότι οι γαλαξίες, ο καθένας από τους
οποίους περιλαμβάνει δισεκατομμύρια αστέρια, αποτελούνται συχνά από
συμπλέγματα που περιλαμβάνουν το καθένα δεκάδες ή δεκάδες χιλιάδες αστέρια.
Αυτά συνιστούν με τη σειρά τους «υπερσυμπλέγματα», που ξεχωρίζουν στον χάρτη
σαν νησιά σ' έναν απέραντο ωκεανό. «Πρόκειται πράγματι για κενά», λέει ο δρ
Φρενκ. «Υπάρχουν βέβαια κι εκεί γαλαξίες, πολύ λιγότεροι όμως απ' όσοι στα υπερσυμπλέγματα».

ΚΑΙ ΤΡΙΣΔΙΑΣΤΑΤΟΣ

Ο χάρτης αποτελεί μια ερμηνεία των στοιχείων που συγκέντρωσε ο Υπέρυθρος
Αστρονομικός Δορυφόρος, ο οποίος περιστρεφόταν γύρω από τη Γη μέχρις
εξαντλήσεως των καυσίμων του, το 1993, συλλέγοντας στοιχεία για τη θερμοκρασία
του πλανήτη μας και την απόσταση εκατομμυρίων ουρανίων αντικειμένων απ' αυτόν.

Τα στοιχεία αυτά μελετώνται από μία ομάδα επιστημόνων από τη Βρετανία και τη
Γερμανία, με στόχο να σχεδιαστεί ένας τρισδιάστατος χάρτης που θα δείχνει τι
φαίνεται από και προς τη θέση μας στο Σύμπαν.


«Mappa mundi». Ένας από τους πρώτους χάρτες, που σχεδιάστηκε το 1570 από τον
Έιμπρααμ Ορτέλιους

«ΟΤΑΝ πρωτοδημιουργήσαμε αυτόν τον χάρτη στον ηλεκτρονικό υπολογιστή,
ενθουσιαστήκαμε», λέει ο δρ Φρενκ. «Ξέραμε ότι είναι ένας από τους
μεγαλύτερους χάρτες στην ιστορία. Αν μπορείτε να φανταστείτε πώς αισθάνθηκαν
οι εξερευνητές του 15ου αιώνα όταν ανακάλυψαν την Αμερική, έχετε μια ιδέα των
δικών μας συναισθημάτων». Ο Αστρονομικός Δορυφόρος μπορούσε να ανιχνεύσει
μόνον ύλη που εξέπεμπε θερμότητα, αλλά τα αποτελέσματα των παρατηρήσεών του θα
μπορούσαν να βοηθήσουν στην επίλυση του μυστηρίου της αντιύλης. Μετρώντας την
κίνηση των γαλαξιών, οι αστρονόμοι έχουν συμπεράνει ότι το Σύμπαν περιέχει
περισσότερη ύλη απ' όση μπορούμε να παρατηρήσουμε με τα αστρονομικά εργαλεία.
Η μορφή που λαμβάνει όμως αυτή η επιπλέον ύλη ­ σωματίδια, μαύρες τρύπες; ­
δεν είναι ακόμα γνωστή.

«Το πιο εντυπωσιακό απ' όλα είναι ότι αυτός ο χάρτης δεν πρόκειται να
ξεπεραστεί για τουλάχιστον μια γενιά», καταλήγει ο δρ Φρενκ. «Δεν υπάρχει
αυτήν τη στιγμή άλλο σχέδιο που να βασίζεται στις υπέρυθρες ακτίνες, πράγμα
που σημαίνει ότι τα συμπεράσματά μας είναι οριστικά».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N67</CAT>
<ED>
Κωδικός άρθρου: A16354N671</ED>
<ID>
ID:18902

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N67&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Κυπριακό εκσυγχρονιζόμενο
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΟΙ ΕΞΕΛΙΞΕΙΣ του Κυπριακού, μετά από παρατεταμένες ζυμώσεις και φαντασιώσεις,
τείνουν ν' αποκρυσταλλωθούν. Οι προοπτικές κακές. Βασικές τους παράμετροι:

* Η αγγλοαμερικανική προσπάθεια προώθησης αρεστής στην Άγκυρα λύσης
«συνομοσπονδιακού» χαρακτήρα (ένωση δύο «κυρίαρχων» οντοτήτων, ελληνοκυπριακής
και τουρκοκυπριακής). Το μόρφωμα θα τελεί υπό τουρκική στρατιωτική εγγύηση και
παρουσία, καθισταμένης έτσι της Άγκυρας οιονεί θεσμικού επικυρίαρχου. Βεβαίως,
οι προαναφερθέντες «σύμμαχοι» συγκαλύπτουν το εγχείρημα με παραπλανητικές
διακηρύξεις δήθεν εμμονής σε «ομοσπονδιακό» σχήμα. Όμως η αλήθεια διαρρέει
πολλαπλώς· τελευταία μάλιστα από παρασκηνιακές ­ αλλά και δημόσιες ­ δηλώσεις
των γνωστών Χόλμπρουκ και Κορντοβέζ· εντελώς πρόσφατα δε από τα, προκλητικής
θρασύτητας, αποικιακού ύφους αποφθέγματα του Ντέιβιντ Χάνεϊ.

* Όργανο προώθησης της «λύσης» έξωθεν εκβιασμοί και δολώματα με συμβολή
ημεδαπών ψευδαισθήσεων: επιβάλλεται επανένωση του νησιού, ώστε,
αποκαθισταμένης ομαλότητας, να λειτουργήσει, θεραπευτικό κακών, το κυπριακό
«οικονομικό δαιμόνιο»! (Δειλά και δόλια παραμερίζεται ο στόχος της
απελευθέρωσης και αποσιωπάται ότι η επανένωση θα διασφαλίζεται με ισότιμη
δικοινοτική κυριαρχία και τουρκική «επικυριαρχία»). Χωρίς επανένωση ­ ευρέως
ψιθυρίζεται ­ θ' αποβεί προβληματική «η ένταξη», που πλαστογραφείται σαν
πανάκεια δεινών· ενώ ο Ιωάννης Κασουλίδης, εκφράζοντας μεν γενικότερη
απαισιοδοξία, παρότρυνε ωστόσο ν' αποφεύγομε να δημιουργούμε δυσμενείς
εντυπώσεις! Ευτυχώς, ο πρόεδρος Κληρίδης διακήρυττε ταυτόχρονα ότι δεν θα
θυσίαζε την κυπριακή κυριαρχία στην υπόθεση της ­ σημειωτέον άκρως αμφίβολης ­
ένταξης. Πάντως πολιτική συλλογής πιστοποιητικών καλής συμπεριφοράς
αποδεδειγμένα έβλαψε το Κυπριακό.

* Μοναδική ευκαιρία απεγκλωβισμού από τα τεκταινόμενα, εγκαινιαζομένης
ευφάνταστης πολιτικής ελιγμών. Αλλά ποιος ο ηγέτης; Μήπως, αναβλέπων
εξιλεωτικά την υστάτην, ο Γλαύκος Κληρίδης; Μακάρι.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N67</CAT>
<ED>
Κωδικός άρθρου: A16354N672</ED>
<ID>
ID:19020

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N67&aa=2</URL></REF>


Article

<CATEGORY>vin07</CATEGORY>

 <H5>ΤΑ ΕΡΩΤΗΜΑΤΑ ΤΟΥΣ ΦΕΡΝΟΥΝ ΣΕ ΔΥΣΚΟΛΗ ΘΕΣΗ ΓΟΝΕΙΣ, ΚΑΘΗΓΗΤΕΣ, ΔΑΣΚΑΛΟΥΣ ΣΤΙΣ ΗΠΑ
</H5><H2></H2><H2>Το Μόνικαγκεϊτ κεντρίζει τα παιδιά
</H2>
«Ο πρόεδρος θα πάει φυλακή;». Η ερώτηση είναι σοβαρή και ο τόνος της φωνής
απαιτητικός. Είναι φανερό ότι ο εξάχρονος περιμένει χωρίς περιστροφές την
απάντηση από τη μητέρα του.

Νέα εμφάνιση. Η Μόνικα Λουΐνσκι, όπως την γνωρίσαμε στην αρχή, και μετά, όπως
παρουσιάζεται σε φωτογραφία για το εξώφυλλο «αποκαλυπτικού» βιβλίου για το
σκάνδαλο που γράφει ο βιογράφος της πριγκίπισσας Νταϊάνας, Άντριους Πόρτον

«ΟΧΙ ΒΕΒΑΙΑ. Απλώς θέλουν να τον τιμωρήσουν», απαντά εκείνη αμήχανα. «Είπε
όμως ψέματα». «Ναι, βλέπεις ακόμα και οι μεγάλοι κάνουν λάθη». «Μα δεν είναι
σωστό να λέει ψέματα ο πρόεδρος». «Ναι, είπε ψέματα σ' όλη τη χώρα». «Και η
γυναίκα του; Νομίζεις ότι είναι στενοχωρημένη;».

Ποτέ ίσως στο παρελθόν οι Αμερικανοί γονείς δεν βρέθηκαν σε τόσο δύσκολη θέση.
Το Μόνικαγκεϊτ τους αιφνιδίασε. Αδύνατον να ξεφύγουν ή να αποφύγουν την
απάντηση. Αλλά πώς να αντιδράσουν και τι να εξηγήσουν; 
Πώς να ξέρουν ποιες πτυχές της υπόθεσης Λιουίνσκι γνωρίζουν ήδη τα παιδιά
τους; Όσα μπορούν να κατανοήσουν και όσα τα μπερδεύουν; Πώς να επικαλεστούν
τις αρχές της εντιμότητας, του καθήκοντος, της ειλικρίνειας, που
γελοιοποιούνται καθημερινά από τα γεγονότα; Πώς να μιλήσουν για ψευδορκία και απιστία;

«Τα ερωτήματα που θέτουν τα παιδιά απαιτώντας απάντηση, δεν έχουν τελειωμό»,
λέει μια μητέρα από την Ουάσιγκτον, κατάπληκτη και η ίδια από τις ανησυχίες
που εξέφρασε ένα βράδυ η δωδεκάχρονη κόρη της.

«ΑΝ ΤΟΝ ΚΑΘΑΙΡΕΣΟΥΝ;»

«Τι θα συμβεί στον Κλίντον αν τον καθαιρέσουν;» ρώτησε η μικρή. «Θα πρέπει να
εγκαταλείψει αμέσως τον Λευκό Οίκο». «Μα τότε δεν θα έχουμε πρόεδρο. 
Είναι τρομερό!». «Θα έχουμε, ο αντιπρόεδρος θα πάρει τη θέση του». «Ναι, αλλά
όλοι οι εχθροί μας θα μας κοροϊδεύουν. Θα το εκμεταλλευτούν. Ίσως γίνει
πόλεμος!». «Ποιοι εχθροί;». «Μμμμ το Ιράκ... Δεν θα είμαστε τόσο ισχυροί πια...».

Οι καθηγητές ήταν οι πρώτοι που βομβαρδίστηκαν με ερωτήματα. 
«Η υπόθεση Λιουίνσκι παρέχει ένα άριστο παιδαγωγικό υλικό. Δεν είναι οι
σεξουαλικές πτυχές που ενδιαφέρουν τα παιδιά ­ δεν κατανοούν άλλωστε ορισμένες
λεπτομέρειες, οπότε και δεν ενοχλούνται ­ αλλά ερωτήματα ουσίας: «ποια είναι
τα κριτήρια που καθορίζουν έναν καλό πρόεδρο;» λέει ο Περέν Τέλοκ, καθηγητής
στο διεθνές σχολείο της Ουάσιγκτον.

Αλλά και για τους εφήβους η υπόθεση Λιουίνσκι υπήρξε «ένα μεγάλο πολιτικό
μάθημα, το οποίο θα θυμούνται σ' όλη τους την ζωή», όπως διαβεβαιώνει η
καθηγήτρια από το Σαν Ντιέγκο Κριστίν Ντόνελι. 
Οι μαθητές, με την ευκαιρία του σκανδάλου, έσκυψαν με ενδιαφέρον στους θεσμούς
τους. Για πρώτη φορά ίσως ενδιαφέρθηκαν να μάθουν ποιοι τους αντιπροσώπευαν
στη Γερουσία. Και για πολλούς, η έκπληξη ήταν πρώτου μεγέθους: εννέα γυναίκες
σε 100 άνδρες, τρεις μόνο γερουσιαστές που προέρχονται από εθνικές μειονότητες
και καμιά πενηνταριά εκατομμυριούχοι. «Μα είναι δυνατόν να μιλούν αυτοί εξ
ονόματός μας», αναρωτήθηκαν με φρίκη.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N68</CAT>
<ED>
Κωδικός άρθρου: A16354N681</ED>
<ID>
ID:18903

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N68&aa=1</URL></REF>


Article

<CATEGORY>vin07</CATEGORY>

 <H2></H2><H2>Κατάθεση Μόνικας μέσω βιντεοταινίας
</H2>
ΕΝΩ Η Μόνικα Λιουίνσκι θα καταθέσει για μία ακόμα φορά για τη σχέση της με τον
Μπιλ Κλίντον, ο ανεξάρητος εισαγγελέας Κένεθ Σταρ έχει καταλήξει στο
συμπέρασμα ότι το Σύνταγμα τού δίνει τη δυνατότητα να ζητήσει από το ειδικό
σώμα των ενόρκων να ασκήσει δίωξη εις βάρος του Αμερικανού προέδρου, πριν
λήξει η θητεία του, τον Ιανουάριο του 2001. Η Μόνικα Λιουίνσκι καταθέτει
σήμερα ενώπιον της Γερουσίας κεκλεισμένων των θυρών, μέσω βιντεοταινίας, μετά
τη σχετική απόφαση που πήρε η ρεπουμπλικανική πλειοψηφία στη Γερουσία.

Μετά τη Μόνικα Λιουίνσκι θα καταθέσουν επίσης, παρά τις έντονες διαμαρτυρίες
των Δημοκρατικών, και ο στενός φίλος του Μπιλ Κλίντον, Βέρνον Τζόρνταν, και ο
νομικός σύμβουλος του Λευκού Οίκου, Σίντνεϊ Μπλούμενταλ. Σύμφωνα με τους
συνεργάτες του ανεξάρτητου εισαγγελέα, ο Σταρ και οι δημόσιοι κατήγοροι
μελετούν σοβαρά το ενδεχόμενο να ζητήσουν την παραπομπή του Κλίντον σε
ομοσπονδιακό δικαστήριο στην Ουάσιγκτον. Βέβαια, ο Σταρ δεν έχει αποφασίσει αν
και πότε θα ζητήσει από το ειδικό σώμα των ενόρκων να κατηγορηθεί ο Κλίντον
για ψευδορκία και παρεμπόδιση δικαιοσύνης στην υπόθεση της Μόνικα Λιουίνσκι.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N68</CAT>
<ED>
Κωδικός άρθρου: A16354N682</ED>
<ID>
ID:18973

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N68&aa=2</URL></REF>


Article

<CATEGORY>vin07</CATEGORY>

 <H2></H2><H2>«Κουνελάκια» στο νέο καζίνο της Ρόδου
</H2>
Μοντέρνα «κουνελάκια», σαν αυτό της φωτογραφίας, θα... στελεχώσουν το νέο
καζίνο στη Ρόδο

«ΚΟΥΝΕΛΑΚΙΑ» από τη Βρετανία θα έχει το νέο καζίνο της εταιρείας Πλεϊμπόυ στη
Ρόδο, το πρώτο που ιδρύει η εταιρεία έπειτα από δύο δεκαετίες. 
Περισσότερες από 300 γυναίκες έχουν υποβάλει αίτηση, φιλοδοξώντας να γίνουν
ένα από τα 40 «κουνελάκια» που θα έχει στο δυναμικό του το καζίνο αυτό. 
Οι υποψήφιες για την «οντισιόν», που επρόκειτο να γίνει χθες, ήταν τόσες
πολλές ώστε τους ζητήθηκε να έρθουν με μαγιό, επειδή δεν θα υπήρχε χρόνος να
αλλάξουν. 
«Θέλουμε ανεξάρτητες γυναίκες», λέει η «Μαμά Κουνέλα» Τζούντι Μπράντφορντ, η
οποία θα είναι επικεφαλής της μηνιαίας εκπαίδευσης που θα περάσουν όσες επιλεγούν.

«Είναι η τέλεια δουλειά για ένα κορίτσι πριν πάει στο κολέγιο, για μια
ανύπανδρη μητέρα ή για κάποια που θέλει ν' αρχίσει σταδιοδρομία στη διοίκηση
της Πλεϊμπόυ». 
Τα υποψήφια «κουνελάκια» θα πρέπει να μιλούν θαυμάσια αγγλικά, να μην έχουν
ποινικό μητρώο και να μπορούν να μετακομίσουν στη Ρόδο για τουλάχιστον ένα
χρόνο ­ αλλά βασική απαίτηση είναι η «εχεμύθεια».

Το εγχειρίδιο εκπαίδευσης που αναφέρει ότι θα απολύεται όποιο «κουνελάκι»
συμφωνήσει σε πρόταση πελάτη πρόκειται μάλιστα να ξαναγραφεί. 
«Το εξετάζουμε, πρέπει να το εκσυγχρονίσουμε ώστε να αντανακλά ορισμένες
πολιτιστικές αλλαγές», λέει ο Στιούαρτ Ζακίμ, αντιπρόεδρος της Πλεϊμπόυ. 
Χιλιάδες είναι οι γυναίκες που φόρεσαν το περίφημο κοστούμι για τα
«κουνελάκια» που ο Χέφνερ λανσάρισε στο πρώτο Πλεϊμπόυ Κλαμπ, το 1960 στο
Σικάγο. 
Ανάμεσά τους η Ντέμπι Χάρι των «Μπλόντι» και η ηθοποιός Λορίν Χάτον. 
Το περιφημότερο πρώην «κουνελάκι» είναι η φεμινίστρια Γκλόρια Στάινεμ, η οποία
πριν από 36 χρόνια εργάσθηκε ινκόγκνιτο σε Πλεϊμπόυ Κλαμπ για μια διατριβή
της: το συμπέρασμά της ήταν ότι τα «κουνελάκια» είναι σαν πόρνες ­ αλλά
λιγότερο έντιμες και λιγότερο καλοπληρωμένες. 
Ο Χέφνερ απάντησε δημοσιεύοντας επανειλημμένα τη φωτογραφία της ως «κουνελάκι»
στο περιοδικό του.

«Στην πραγματικότητα ήμασταν η εμπροσθοφυλακή του γυναικείου κινήματος»,
υποστηρίζει από την άλλη πλευρά η Κάθριν Λι Σκοτ, πρώην «κουνελάκι» που έγραψε
το βιβλίο «The Bunny Years».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N68</CAT>
<ED>
Κωδικός άρθρου: A16354N683</ED>
<ID>
ID:19022

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N68&aa=3</URL></REF>


Article

<CATEGORY>vin07</CATEGORY>

 <H2>Ναρκωτικά και πορνό στις βαλίτσες ευρωβουλευτή
</H2>
ΠΟΡΝΟΓΡΑΦΙΚΟ υλικό για ομοφυλόφιλους και ναρκωτικά βρέθηκαν στις βαλίτσες του,
από τους τελωνειακούς του Χίθροου. Τώρα, ο Τομ Σπένσερ, εξέχων ευρωβουλευτής
των Βρετανών Συντηρητικών, πιέζεται να παραιτηθεί, γράφει η «Σάντεϊ
Τέλεγκραφ». Το Συντηρητικό Κόμμα ανέστειλε χθες τη συμμετοχή του στην
Κοινοβουλευτική Ομάδα του, στην Ευρωβουλή.

Πενήντα ετών, πατέρας δύο παιδιών, πρόεδρος της Επιτροπής Εξωτερικών Υποθέσεων
της Ευρωβουλής, ο Σπένσερ παραδέχθηκε ότι είναι ομοφυλόφιλος και ομολόγησε ότι
είχε φέρει μαζί του στη Βρετανία δύο «τσιγαριλίκια», ύστερα από ένα
Σαββατοκύριακο με ανδρική συντροφιά στο Άμστερνταμ.

Κατά την επιστροφή του στη Βρετανία, άλλαξε αεροπλάνο στο αεροδρόμιο Σαρλ Ντε
Γκωλ και οι αποσκευές του χάθηκαν. Όταν γύρισε στο σπίτι του, οι τελωνειακοί
του Χίθροου, όπου είχαν πια φτάσει οι βαλίτσες του, τον ειδοποίησαν για τα
ευρήματά τους.

Ο ευρωβουλευτής δήλωσε ότι, στα 19 χρόνια που είναι παντρεμένος, υπήρχε πάντα
κατανόηση από τη σύζυγό του για τις σεξουαλικές προτιμήσεις του. Είχαν
συμφωνήσει δε να φεύγει κάθε τόσο τα Σαββατοκύριακα με τους φίλους του.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N68</CAT>
<ED>
Κωδικός άρθρου: A16354N684</ED>
<ID>
ID:19049

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N68&aa=4</URL></REF>


Article

<CATEGORY>vin07</CATEGORY>

 <H5>ΔΙΑΦΩΝΙΕΣ ΑΝΑΜΕΣΑ ΣΤΟΝ «ΠΡΟΕΔΡΟ» ΡΟΥΓΚΟΒΑ ΚΑΙ ΤΟΝ ΝΤΕΜΑΤΣΙ ΠΟΥ ΕΚΠΡΟΣΩΠΕΙ ΤΟΥΣ ΑΝΤΑΡΤΕΣ
</H5><H5>«Μετρημένες οι ημέρες για τον Μιλόσεβιτς»
</H5><H2>Έριδες Αλβανοφώνων
</H2>
«Την αποφασιστικότητα του ΝΑΤΟ να δράσει δυναμικά» μετέφερε στον πρόεδρο της
Γιουγκοσλαβίας Μιλόσεβιτς και στους διχασμένους Αλβανόφωνους ηγέτες του
Κοσσυφοπεδίου ο Βρετανός υπουργός Εξωτερικών Ρόμπιν Κουκ.

ΤΗΝ ΚΥΡΙΑΚΗ έγιναν έντονες προσπάθειες να παραμεριστούν οι προσωπικές
διαφωνίες στους κύκλους των ηγετών των Αλβανοφώνων στο Κοσσυφοπέδιο, καθώς
άλλα τρία πτώματα Αλβανοφώνων βρέθηκαν σε διαφορετικά σημεία της ταραγμένης
σερβικής επαρχίας.

Οι εκκλήσεις των Αλβανοφώνων για ενότητα έγιναν μία ημέρα μετά τη συνάντηση
που είχε με δύο ηγετικά στελέχη της αλβανόφωνης κοινότητας ο Ρόμπιν Κουκ, και
οι οποίοι τον διαβεβαίωσαν ότι θα παραστούν στις συνομιλίες για «μεταβατική
αυτονομία» της εξεγερμένης επαρχίας. Δύο άλλοι δήλωσαν ότι χρειάζονται
περισσότερο καιρό πριν απαντήσουν, όπως και ο πρόεδρος Μιλόσεβιτς.

Η πολιτική φωνή της αλβανικής πλειοψηφίας έχει εξασθενήσει από τις ιδεολογικές
διαφωνίες και τις προσωπικές εχθρότητες, που επικεντρώνονται ιδιαίτερα ανάμεσα
στον μετριοπαθή «πρόεδρο» Ιμπραήμ Ρουγκόβα και τον Αντέμ Ντεμάτσι, που
εκπροσωπεί τους αυτονομιστές αντάρτες.

ΑΠΕΡΓΙΑ ΠΕΙΝΑΣ ΦΟΙΤΗΤΩΝ

Ομάδα Αλβανόφωνων φοιτητών έχει αρχίσει απεργία πείνας, σε μια προσπάθεια να
πιέσει τους πολιτικούς ηγέτες να ενώσουν τις δυνάμεις τους, καλώντας
ταυτόχρονα τον Ρουγκόβα και τον Ντεμάτσι να έρθουν να τους μιλήσουν.

Ο Ρουγκόβα είπε στον Κουκ ότι θα πάρει μέρος στις διαπραγματεύσεις του
Ραμπουγέ. Ο Ντεμάτσι και ο Ρετσέπ Κιόστζα (που ηγείται διάσπασης του Συνδέσμου
για Δημοκρατικό Κοσσυφοπέδιο του Ρουγκόβα) είπαν πως χρειάζονται μερικές μέρες
ακόμη για να εξετάσουν την πρόταση. Ο Ρουγκόβα εκτιμά σε συνέντευξή του, που
δημοσιεύεται στη βρετανική εφημερίδα «Independent», ότι το ειρηνευτικό σχέδιο
που πρότεινε η Ομάδα Επαφής προσφέρει στο Κοσσυφοπέδιο τα μέσα για την
απόκτηση της ανεξαρτησίας του. Ποιος έχει την ευθύνη για τη σύγκρουση;
αναρωτιέται ο Βουκ Ντράσκοβιτς, ένας από τους αντιπροέδρους της
γιουγκοσλαβικής κυβέρνησης, σε συνέντευξή του στην «Κοριέρα Ντέλα Σέρα». Το
Κοσσυφοπέδιο την εποχή του Τίτο ήταν ημιανεξάρτητο και όμως τέσσερις φορές οι
Αλβανόφωνοι οργάνωσαν αυτονομιστική εξέγερση. Εμείς τους λέμε: κάτω τα χέρια
από τα σύνορα και θα σας τα δώσουμε όλα. Μια διεθνής διάσκεψη θα σήμαινε
αναγνώριση της τρομοκρατίας. Το ΝΑΤΟ θα έπρεπε να διαλύσει τις βάσεις των
τρομοκρατών και να εγγυηθεί τα σύνορά μας.


«ΟΙ ΗΜΕΡΕΣ είναι μετρημένες» για τον Γιουγκοσλάβο πρόεδρο Σλόμπονταν
Μιλόσεβιτς, προειδοποίησε χθες ο σύμβουλος του Αμερικανού προέδρου Μπιλ
Κλίντον επί θεμάτων εθνικής ασφάλειας, Σάντι Μπέργκερ, αναφερόμενος στο
τελεσίγραφο του ΝΑΤΟ.

Σε συνέντευξή του στο τηλεοπτικό δίκτυο CNN, o Σάντι Μπέργκερ υποστήριξε ότι ο
Μιλόσεβιτς «έχει τώρα περιθώριο δύο ή τριών εβδομάδων να διαπραγματευθεί μία
συμφωνία με τους Κοσοβάρους», διαφορετικά «το ΝΑΤΟ είναι έτοιμο να αναλάβει
στρατιωτική δράση» χωρίς άλλες αποφάσεις.

Ο γενικός γραμματέας του ΝΑΤΟ, Χαβιέρ Σολάνα, είχε προειδοποιήσει νωρίτερα ότι
θα λάβει την απόφαση επίθεσης κατά της Γιουγκοσλαβίας, αν δεν ικανοποιηθούν οι
αξιώσεις της διεθνούς κοινότητας, και ιδιαίτερα αυτές της ομάδας Επαφής, για
το Κοσσυφοπέδιο.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N69</CAT>
<ED>
Κωδικός άρθρου: A16354N691</ED>
<ID>
ID:18904

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N69&aa=1</URL></REF>


Article

<CATEGORY>vin07</CATEGORY>

 <H2>Κανένας κίνδυνος για τα αεροπλάνα από τον «ιό του 2000»
</H2>
ΟΙ ΥΠΕΥΘΥΝΟΙ της αεροπορικής εταιρείας British Airways διατάχτηκαν να
βρίσκονται στον αέρα τη νύχτα της Πρωτοχρονιάς του έτους 2000, ούτως ώστε να
αποδείξουν ότι τα αεροπλάνα δεν θα συντριβούν εξαιτίας του περιβόητου «ιού του 2000».

Σύμφωνα με την εφημερίδα «Σάντεϊ Τάιμς» η διοίκηση της μεγαλύτερης αεροπορικής
εταιρείας του κόσμου αποφάσισε ότι ο καλύτερος τρόπος για να καθησυχάσει τους
πελάτες της είναι να στείλει 16 ανώτατα στελέχη ­ οι πέντε είναι μάλιστα και
μέλη του Διοικητικού Συμβουλίου ­ να πετάξουν με τα αεροσκάφη της ακριβώς στις
12 τα μεσάνυχτα της 31 Δεκεμβρίου 1999.

Η εφημερίδα δημοσιεύει δημοσκόπηση σύμφωνα με την οποία το 40% των ερωτηθέντων
θα αρνούνταν να πετάξουν την Πρωτοχρονιά του 2000. 
Το ποσοστό αυτό ήταν μεγαλύτερο μεταξύ των ειδικών σε θέματα πληροφορικής.

ΚΑΙ ΣΤΗΝ ΚΙΝΑ

Η απόφαση της British Airways ωστόσο δεν αποτελεί πρωτοτυπία, αφού ανάλογη
έχει ήδη ληφθεί από το Πεκίνο για τις αεροπορικές εταιρείες της Κίνας. Σύμφωνα
με την ομοσπονδία των αεροπορικών μεταφορών οι εταιρείες θα επενδύσουν περίπου
2,3 δισεκατομμύρια δολάρια στα πλαίσια της προετοιμασίας τους για να αποφύγουν
τα προβλήματα που συνδέονται με την αλλαγή της χρονολογίας. Ο «ιός του 2000»
έχει τις ρίζες του στην πρακτική που ακολουθούσαν οι κατασκευαστές και οι
προγραμματιστές των ηλεκτρονικών υπολογιστών, οι οποίοι προκειμένου να
εξοικονομήσουν χώρο, χρησιμοποιούσαν μόνο τα δύο τελευταία ψηφία τους έτους
(π.χ. «98») για να καταγράψουν την ημερομηνία. Το έτος 2000 επομένως
αναγράφεται ως «00» και ενδέχεται οι υπολογιστές να το εκλάβουν ως το έτος 1900.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N69</CAT>
<ED>
Κωδικός άρθρου: A16354N692</ED>
<ID>
ID:18974

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N69&aa=2</URL></REF>


Article

<CATEGORY>vin07</CATEGORY>

 <H2>Η Μέριλιν επιβεβαιώνει την... καταγωγή του AIDS
</H2>
Ένας χιμπατζής, που άκουγε στο όνομα Μέριλιν, βοήθησε τους επιστήμονες να
επαληθεύσουν την παλιά θεωρία, βάσει της οποίας ο ιός του AIDS προέρχεται από
τους χιμπατζήδες. Η δρ Μπεατρίς Χαν, του Πανεπιστημίου της Αλαμπάμα στις ΗΠΑ,
και οι συνεργάτες της δήλωσαν στην επιστημονική επιθεώρηση «Nature» ότι έπειτα
από γενετικά τεστ που πραγματοποίησαν, προέκυψε ότι ο ιός HIV, που προκαλεί το
AIDS, έχει στενή συγγένεια με έναν άλλο ιό τον SIV, ο οποίος μολύνει τους
χιμπατζήδες, χωρίς όμως να τους κάνει να νοσούν.

Βάσει των ερευνών που έκαναν οι επιστήμονες καταλήγουν στο συμπέρασμα, ότι ο
ιός αυτός θα μεταδόθηκε για πρώτη φορά σε ανθρώπους που τρέφονταν με κρέας από
χιμπατζήδες, πράγμα που στην Αφρική συνηθίζεται.

Η δρ Μπεατρίς Χαν και οι συνεργάτες της οδηγήθηκαν στην ανακάλυψη αυτή, όταν
ανέλυσαν στο εργαστήριο το αίμα και δείγμα ιστών από τη χιμπατζίνα Μέριλιν,
μετά τον θάνατό της, σε ηλικία 26 ετών.

Σημειώνεται ότι ο άνθρωπος είναι το μοναδικό είδος που μολύνεται από τον ιό
HIV. Οι πίθηκοι προσβάλλονται, όπως προαναφέρεται, από έναν παρόμοιο, τον SIV.
Από την έρευνα προέκυψε ότι οι δύο τύποι ιών παρουσιάζουν πολλές ομοιότητες.

Η ανακάλυψη αυτή ελπίζεται ότι θα βοηθήσει τους επιστήμονες να κάνουν άτρωτους
τους ανθρώπους από τον φονικό ιό HIV.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N69</CAT>
<ED>
Κωδικός άρθρου: A16354N693</ED>
<ID>
ID:19023

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N69&aa=3</URL></REF>


Article

<CATEGORY>vin07</CATEGORY>

 <H2>Το Πεκίνο απαιτεί από τα Σκόπια να ακυρώσουν τη σύναψη σχέσεων με την Ταϊβάν
</H2>
Η ΚΙΝΑ αξίωσε χθες από την κυβέρνηση της Πρώην Γιουγκοσλαβικής Δημοκρατίας της
Μακεδονίας να ακυρώσει «το ταχύτερο δυνατόν» την απόφασή της να συνάψει
διπλωματικές σχέσεις με την Ταϊβάν, επισείοντας την απειλή της ρήξης των
μεταξύ τους σχέσεων.

Σε ανακοίνωση που εξέδωσε μετά τη συνάντησή του με την πρέσβειρα της Κίνας, ο
πρωθυπουργός Λιούπτσο Γκεοργκιέφσκι εξηγεί ότι η απόφαση της κυβέρνησής του
υπαγορεύτηκε από οικονομικούς λόγους και εκφράζει την «πεποίθησή» του ότι οι
σχέσεις μεταξύ Σκοπίων και Πεκίνου δεν θα επιδεινωθούν.

Πάντως ο πρόεδρος της χώρας Κίρο Γκλιγκόροφ έχει χαρακτηρίσει την απόφαση της
κυβέρνησης να συνάψει διπλωματικές σχέσεις με την Ταϊβάν «κυβερνητικό πραξικόπημα».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N69</CAT>
<ED>
Κωδικός άρθρου: A16354N694</ED>
<ID>
ID:19050

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N69&aa=4</URL></REF>


Article

<CATEGORY>vin07</CATEGORY>

 <H2>Ετζεβίτ: Ο Οτζαλάν είναι ακόμη στην Ιταλία
</H2>
ΤΟΝ ΦΑΚΕΛΟ Οτζαλάν άνοιξε πάλι χθες ο πρωθυπουργός της Τουρκίας Μπουλέντ
Ετζεβίτ, υποστηρίζοντας ότι ο ηγέτης των Κούρδων αυτονομιστών ανταρτών
«βρίσκεται, προφανώς, πάλι στην Ιταλία» ­ τη χώρα την οποία είχε εγκαταλείψει,
χωρίς να αφήσει ίχνη, τον προηγούμενο μήνα.

Την είδηση διέψευσε αμέσως η ιταλική κυβέρνηση.

«Σύμφωνα με μια πληροφορία που έλαβα το πρωί, ο αρχιτρομοκράτης βρίσκεται
πιθανότατα στην Ιταλία», δήλωσε ο Ετζεβίτ στους δημοσιογράφους στην Άγκυρα.
Όταν ρωτήθηκε σε ποια πόλη βρίσκεται ο Οτζαλάν, ο Ετζεβίτ απάντησε ότι δεν
γνωρίζει ακόμη.

Η ιταλική κυβέρνηση ανακοίνωσε, όμως, ότι ο Κούρδος ηγέτης δεν βρίσκεται πλέον
στην Ιταλία από τις 16 Ιανουαρίου και ο κυβερνητικός εκπρόσωπος πρόσθεσε ότι
δεν είναι δυνατή η εκ νέου είσοδός του στη χώρα.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N69</CAT>
<ED>
Κωδικός άρθρου: A16354N695</ED>
<ID>
ID:19065

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N69&aa=5</URL></REF>


Article

<CATEGORY>vin07</CATEGORY>

 <H5>ΓΚΕΡΧΑΡΝΤ ΣΡΕΝΤΕΡ
</H5><H2>ΠΡΟΣΩΠΑ
</H2><H2>100 ημέρες προχειρότητας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο Γκέρχαρντ Σρέντερ κλείνει αυτή την εβδομάδα τις πρώτες 100 ημέρες στην
Καγκελαρία αφήνοντας, σύμφωνα με τους παρατηρητές, μια γενική εντύπωση προχειρότητας.

Γκέρχαρντ Σρέντερ. Βάσει των κριτηρίων που ο ίδιος έθεσε, η κυβέρνησή του
απέτυχε στη δοκιμή των 100 ημερών

«Η ΑΤΑΞΙΑ βασιλεύει στη Βόννη», γράφει η εβδομαδιαία εφημερίδα «Ντι Τσάιτ» για
τις «εκατό άτολμες ημέρες» του Σρέντερ. «Δεν είναι οι στόχοι που λείπουν, αλλά
οι ιδέες για το πώς θα επιτευχθούν», προσθέτει. Ο ίδιος και η ομάδα του
«ασκούν μια πολιτική συμμαχιών συμφέροντος» για να «σταθεροποιήσουν και να
διατηρήσουν την εξουσία τους», επιτίθεται ο αρχισυντάκτης του περιοδικού
«Στερν» Μίχαελ Μάγιερ. «Προκρίνουν τον συμβιβασμό, έστω κι όταν είναι φανερό
ότι το μόνο που θα προσφέρει είναι μια απατηλή γαλήνη», συνεχίζει. «Λείπει
παντελώς ένα σχέδιο για τον εκσυγχρονισμό της Γερμανίας... Δεν έχουμε μια
κυβέρνηση που να προχωρεί θαρραλέα μπροστά». Στις τελευταίες γερμανικές
εκλογές, και τα δύο έντυπα είχαν υποστηρίξει τον Σρέντερ.

Οι οπισθοδρομήσεις και οι απογοητεύσεις ήταν πολλές ­ σε σημείο να απειλείται
η αξιοπιστία του καγκελαρίου. Ο πολυδιαφημισμένος «ρεαλισμός» του, τείνει να
γίνει συνώνυμο της προχειρότητας. Το μεγάλο σχέδιο της «φορολογικής
μεταρρύθμισης» υπέστη αλλεπάλληλες τροποποιήσεις για να κατευνασθούν οι
διαμαρτυρίες αγροτών και επιχειρηματιών. Ο οικολογικός φόρος στα καύσιμα, που
προεκλογικά προβλήθηκε ως η λύση κατά της ανεργίας, ελαχιστοποιήθηκε. Το
χρονοδιάγραμμα για την εγκατάλειψη της πυρηνικής ενέργειας ματαιώθηκε. Πολλοί
καταλογίζουν επίσης στον Σρέντερ πολιτική δειλία επειδή, μολονότι η σύλληψη
του αρχηγού του ΡΚΚ Αμπντουλάχ Οτζαλάν στην Ιταλία έγινε βάσει γερμανικού
εντάλματος σύλληψης, η Βόννη δεν ζήτησε την έκδοσή του φοβούμενη βίαιες
διαδηλώσεις στο έδαφός της. Ούτε η προεδρία της Ευρωπαϊκής Ένωσης άρχισε
ευοίωνα: ο Σρέντερ εκνεύρισε τους εταίρους του κατηγορώντας τους ότι σπαταλούν
τα χρήματα που καταθέτει η Βόννη στις Βρυξέλλες. Τα μέτρα για τη μείωση της
ανεργίας ­ άλλος μεγάλος στόχος της κυβέρνησης ­ είναι ακόμη περιορισμένα. Από
τα σχέδια της νέας κυβερνητικής ομάδας, μόνον η μεταρρύθμιση του δικαιώματος
στη γερμανική υπηκοότητα βρίσκεται σε καλό δρόμο, αν και δεν έχει ακόμη
περάσει τη δοκιμασία του κοινοβουλίου.

Ωστόσο η δημοτικότητα του Σρέντερ έχει αυξηθεί από 43% σε 49%, σύμφωνα με
πρόσφατη σφυγμομέτρηση του ινστιτούτου Forsa. Και αναλυτές επιμένουν ότι η
κυβέρνηση είναι θύμα εξωπραγματικά υψηλών προσδοκιών και ότι είναι πολύ νωρίς
για να την ξεγράψει κανείς: «Βάσει των δικών της κριτηρίων, η κυβέρνηση
απέτυχε στη δοκιμή των 100 ημερών», λέει ο Μίχαελ Χολστάιν της DG-Bank
αναφερόμενος στο «μανιφέστο των 100 ημερών για την αλλαγή». «Αλλά να
αναλαμβάνεις την κυβέρνηση έπειτα από 16 χρόνια στην αντιπολίτευση είναι
δυσκολότερο απ' όσο μπορεί κανείς να φανταστεί».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N70</CAT>
<ED>
Κωδικός άρθρου: A16354N701</ED>
<ID>
ID:18905

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N70&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η Ιστορία; Ένα παιδί
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Ο καλός ιστορικός μοιάζει με τον δράκο του παραμυθιού. Γνωρίζει ότι το θήραμά
του είναι εκεί όπου οσφραίνεται ανθρώπινη σάρκα». Μαρκ Μπλοχ.

Στο Καθαρτήριο. «Το βασικό είναι να προσπαθήσεις να μείνεις ενυδατωμένος»
(από το «Νιου Γιόρκερ»)

Ο ΖΑΚ ΛΕ ΓΚΟΦ, ο μεγαλύτερος εν ζωή ιστορικός του Μεσαίωνα που έκλεισε την
Πρωτοχρονιά τα 75 του χρόνια, ισχυρίζεται ότι πέτυχε το αδύνατο: να μην του
προκαλεί πόνο η ερωμένη του. Και να μην της προκαλεί πόνο, βέβαια, κι αυτός.
«Η Ιστορία δεν με έκανε ποτέ να υποφέρω, μόνο χαρά μου έχει προσφέρει»,
εξομολογείται σ' έναν Ιταλό δημοσιογράφο. «Άλλωστε, εγώ απεχθάνομαι τον πόνο.
Πώς θα μπορούσα να συνδέσω τη ζωή μου με κάτι που με κάνει να υποφέρω; Η
Ιστορία είναι για μένα ένας ζωντανός οργανισμός. Έχει αίμα, λέμφο, νευρικό ιστό».

Αρχαιολόγος, μουσικός και μαθηματικός μαζί, ένας κάπταιν Νέμο της αβύσσου,
ένας δράκος της έρευνας που αναζητεί το θήραμά του στη ζωή των μικρών και των
μεγάλων ανθρώπων: αυτός είναι ο Ζακ Λε Γκοφ, ο άνθρωπος που τόλμησε να
διαδεχθεί τον Φερνάν Μπρωντέλ στη διεύθυνση της Σχολής Ανωτάτων Σπουδών της
Γαλλίας (1972-1977). Από εκείνον διδάχθηκε τη χαρά που μπορεί να δώσει η
μελέτη της Ιστορίας. Αρκεί ο μελετητής να έχει ευρείς ορίζοντες: η Ιστορία
παίρνει τότε τη μορφή μιας γοητευτικής, νεαρής, χορεύτριας. Νεαρής; Μα φυσικά.
«Η προϊστορική περίοδος αποτελείται από εκατομμύρια χρόνια. Εκατομμύρια,
καταλαβαίνετε; Κι εμείς έχουμε ζήσει μόνο μερικές χιλιετίες. Είμαστε ακόμη
στην αρχή».

Όχι πως ο ιστορικός έχει νιώσει στη ζωή του μόνο χαρά. Ο Λε Γκοφ έχει δει και
εικόνες της κολάσεως. Πριν από λίγα χρόνια κυνηγούσε καβούρια με τον γιο του
κοντά στο σπίτι τους, στη Βρετάνη. Τα περισσότερα τα πετούσε ξανά στη θάλασσα,
κρατούσε μόνο τους πετροκάβουρες που τους θεωρούσε πάντα το πιο εύγευστο ζωικό
είδος. Σ' αυτά τα μαχητικά οστρακόδερμα έβλεπε συχνά μια εικόνα αυτού του
διαβόλου που αναζητούσε στα διαβάσματά του. «Μου φαινόταν ότι διέκρινα κάτι το
δαιμονισμένο, όπως στις μορφές που συναντάμε στους κύκλους του Δάντη».

Μια άλλη, απροσδόκητη, εικόνα της κολάσεως είναι η Οξφόρδη, στις βιβλιοθήκες
της οποίας αναζήτησε ο ιστορικός πληροφορίες για τα μεσαιωνικά πανεπιστήμια.
Δεν έφταιγε τόσο η πόλη όσο οι Άγγλοι, «ο λιγότερο οικείος λαός» που έχει ποτέ
συναντήσει. Τους Ιταλούς, αντίθετα, τους αγάπησε: το μεγαλύτερο μέρος του
βιβλίου του «Η Γέννηση του Καθαρτηρίου» (1981) το έγραψε σ' ένα διαμέρισμα που
βλέπει στην ωραιότερη πλατεία της Ρώμης, την πιάτσα Ναβόνα.

Και, προπαντός, μην του μιλήσετε για τον Φουκουγιάμα. Σε μια άλλη εποχή θα τον
είχε καλέσει σε μονομαχία για το θράσος του να υποστηρίξει ότι η Ιστορία
τελείωσε. Τι ανοησία, αναφωνεί. Η Ιστορία ανανεώνεται, η Ιστορία αλλάζει.
Υπήρχαν και στον Μεσαίωνα ηλίθιοι που έλεγαν ότι η Εκκλησία θα κυβερνούσε
ολοκληρωτικά την κοινωνία κι ότι, κατά συνέπεια, η Ιστορία είχε τελειώσει. Μα
η Ιστορία συνέχισε και θα συνεχίσει την πορεία της. Δεν είναι άλλωστε παρά ένα παιδί.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N70</CAT>
<ED>
Κωδικός άρθρου: A16354N702</ED>
<ID>
ID:18975

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N70&aa=2</URL></REF>


Article

<CATEGORY>vin07</CATEGORY>

 <H5>450...
</H5><H5>Τα φυτά...
</H5><H5>Τα φύλλα...
</H5><H5>Ο Πλάτων...
</H5><H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... σωζόμενοι στίχοι ήταν απελπιστικά λίγοι για ένα φιλόσοφο που πίστευε πως
είναι ένας εξόριστος Θεός. Η ανακάλυψη του «παπύρου του Εμπεδοκλέους», στο
Στρασβούργο, θα ρίξει περισσότερο φως στο σκυθρωπό πρόσωπο του Ακραγαντίνου
φιλοσόφου που παρουσιαζόταν στον κόσμο ντυμένος με πορφύρα, με ζώνη χρυσή, με
χάλκινα σαντάλια στα πόδια και δελφικό στέμμα στο κεφάλι. Πίστευε στην ενότητα
των όντων, που τα κινούσαν δύο αντίθετες δυνάμεις, ο έρωτας (φιλότης) και το
μίσος (νείκος). Ο ίδιος «θυμόταν» να ήταν αγόρι και κορίτσι, πουλί, ψάρι, φυτό.


... άσκησαν μεγάλη επιρροή στην πορεία της ιστορίας ­ ή τουλάχιστον μερικά από
αυτά, έξι, όπως υποστηρίζει ο συγγραφέας Χένρι Χομπχάους στο βιβλίο του «Τα
Σπέρματα της Αλλαγής» (Λονδίνο, εκδ. Papermac). Η κιγχόνη (κινίνη), το
ζαχαροκάλαμο, το τσάι, το βαμβάκι, η πατάτα και η κόκα άλλαξαν τον κόσμο. Η
κιγχόνη δημιούργησε τις υπερπόντιες ευρωπαϊκές αυτοκρατορίες. Το ζαχαροκάλαμο
έφερε τους μαύρους στην Καραϊβική. Το τσάι επιτάχυνε την καταστροφή της Κίνας.
Το βαμβάκι δεκαπλασίασε τη δουλεία στον αμερικανικό Νότο. Η πατάτα προκάλεσε
την πληθυσμική έκρηξη στην Ιρλανδία και την άνθιση δύο πόλεων, της Βοστώνης
και της Νέας Υόρκης. Και η κόκα...


... της κόκας χρησιμοποιούνταν ήδη από τους Ίνκας, όταν οι Ισπανοί έφτασαν
στις Άνδεις. Ήταν ένα ισχυρό τονωτικό σε αυτό το υψόμετρο. Οι Ίνκας μασούσαν
φύλλα ή έπιναν εκχύλισμα κόκας, που δεν ήταν εθιστική. Οι Ισπανοί ανακάλυψαν
πως η κόκα μπορούσε επίσης να είναι οικονομική. Τάιζαν κόκα τους Ινδιάνους που
δούλευαν στα ορυχεία, γλιτώνοντας χρήμα και τροφή. Η εποχή της αθωότητας της
κόκας τερματίζεται με τους Βικτωριανούς. Τη βικτωριανή εποχή, ο κόσμος ταύτιζε
τον εξευγενισμό με την καθαρότητα ­ και όχι μόνο στα κοινωνικά ζητήματα. Δεν
γνώριζαν ότι η καθαρότητα της κόκας φέρνει τον εθισμό. Έτσι, η κόκα γίνεται
υδροξείδιο της κοκαΐνης. Τοπικό αναισθητικό, φάρμακο στα πρώτα ψυχαναλυτικά
πειράματα του Φρόιντ, που αργότερα το καταγγέλλει σαν φορέα ψυχονευρωτικής
ηδονής. Δίνει γεύση στην πρώτη Κόκα Κόλα. Στον Μεσοπόλεμο μπαίνει στα σαλόνια
της Νέας Υόρκης, του Βερολίνου και του Χόλιγουντ. Σήμερα, τα έσοδα από το
διεθνές εμπόριο της κοκαΐνης ξεπερνούν τα έσοδα του βρετανικού κράτους.


... βάζει την κλίση στα ναρκωτικά στην ίδια τάξη με την κλίση στο σεξ, το
πιοτό και το χρήμα: επιθυμία που επιθυμεί τον εαυτό της, που εξαντλείται στην
ίδια της την όρεξη, αρνητική στην ουσία της, ψευδής και εφήμερη, συμπίπτει με
μια αίσθηση κενού, που ξανανάβει πριν προλάβει να σβηστεί. Για να καταλάβει
κανείς τα ναρκωτικά, πρέπει να διαβάσει Πλάτωνα και Επίκουρο, λέει η Τζούλια
Σίσσα («Η Φιλοσοφία των Ναρκωτικών», εκδ. Feltrinelli). Βέβαια, στον Επίκουρο,
τα ναρκωτικά διαλύονται μέσα στη γενικότερη αρχή της ηδονής, που, όμως, μόνο
τότε δεν είναι ψευδής και αρνητική, όταν η αναζήτησή της γίνεται με μέτρο.
Άλλη μια έννοια αρχαία και απούσα. Από το πλατωνικό κενό μέχρι το επικούρειο
μέτρο, η στάση της σύγχρονης κοινωνίας μπροστά στα ναρκωτικά μοιάζει να
χωρίζεται από μια άβυσσο. Ο γόνιμος προβληματισμός των αρχαίων εξαντλείται σε
ένα άγονο σύγχρονο δίλημμα: νομιμοποίηση ή απαγόρευση; Μπορεί ποτέ κανείς να
επιτρέψει ή να απαγορεύσει ένα κοινωνικό φαινόμενο;
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N70</CAT>
<ED>
Κωδικός άρθρου: A16354N703</ED>
<ID>
ID:19024

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N70&aa=3</URL></REF>


Article

<CATEGORY>vin08</CATEGORY>

 <H5>ΕΥΡΩΠΑΪΚΗ ΕΝΩΣΗ, ΟΟΣΑ, ΔΝΤ, ΘΑ ΕΠΑΝΑΒΕΒΑΙΩΣΟΥΝ ΤΗ ΣΩΣΤΗ ΠΟΡΕΙΑ ΤΗΣ ΟΙΚΟΝΟΜΙΑΣ
ΜΑΣ ΠΡΟΣ ΤΗΝ ΟΝΕ
</H5><H2>Τρίμηνο «εξετάσεων»
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Από την «κρησάρα» των διεθνών Οργανισμών θα περάσει η ελληνική οικονομία το
επόμενο τρίμηνο, από τον Μάρτιο μέχρι και τον Ιούνιο, στο οποίο θα κληθεί να
επαναβεβαιώσει και να ενισχύσει την εμπιστοσύνη των διεθνών αγορών, αλλά και
να αποδείξει ότι βρίσκεται στον «σωστό δρόμο» για την είσοδό της στην
Οικονομική και Νομισματική Ένωση.

ΘΑ ΞΕΚΙΝΗΣΟΥΝ από τον Μάρτιο και θα ολοκληρωθούν τον Ιούνιο οι αλλεπάλληλες,
εξονυχιστικές εξετάσεις που θα δώσει η ελληνική οικονομία στους διεθνείς
Οργανισμούς (Ε.Ε. ΟΟΣΑ, ΔΝΤ), από τη γνώμη των οποίων θα καθορισθεί η στάση
των ξένων επενδυτών στο επόμενο διάστημα, ενώ θα κριθεί, σε μεγάλο βαθμό, και
η πορεία ένταξής της στην ΟΝΕ την 1.1.2001..

Η ΥΠΟΔΟΧΗ

Πάντως, από το υπουργείο Οικονομίας, στο οποίο έχει ξεκινήσει η προετοιμασία
για την υποδοχή των ξένων εμπειρογνωμόνων ώστε να υπάρχει ανταπόκριση με τον
καλύτερο δυνατό τρόπο στις επίμονες λεπτομερείς ερωτήσεις τους, εκφράζεται
αισιοδοξία ότι τελικά η ελληνική οικονομία θα περάσει με επιτυχία τις κρίσιμες
φετινές εξετάσεις και υπενθυμίζουν τα «καλά λόγια» που λένε όλοι οι διεθνείς
Οργανισμοί στις τελευταίες εκθέσεις τους.

Το χρονοδιάγραμμα των επισκέψεων των εκπροσώπων των διεθνών Οργανισμών στη
χώρα και των αξιολογήσεών τους προβλέπει ότι:

* Στο τέλος Μαρτίου θα δοθεί στη δημοσιότητα η πρώτη έκθεση της Ευρωπαϊκής
Επιτροπής με τις προβλέψεις της για την διαμόρφωση των βασικών μεγεθών της
ελληνικής οικονομίας το 1999, δηλαδή, για τον πληθωρισμό, τα ελλείμματα, το
χρέος και τα επιτόκια. Πρόκειται για τους δείκτες, που θα κρίνουν την είσοδο
της χώρας στην ΟΝΕ.

ΤΟ ΜΗΝΥΜΑ

Ανώτερα στελέχη του οικονομικού επιτελείου αποδίδουν μεγάλη σημασία στις
προβλέψεις της έκθεσης, καθώς τονίζουν ότι μέσω αυτής η Ευρωπαϊκή Επιτροπή θα
στείλει το πρώτο καθοριστικό «μήνυμα» στην Ελλάδα για την προοπτική ένταξής
της στην ΟΝΕ. Στην ουσία θα είναι η πρώτη επίσημη τοποθέτηση της Κοινότητας ­
για το ερχόμενο διάστημα μέχρι και την άνοιξη του 2000 όταν θα γίνει η τελική
και οριστική αξιολόγηση ­ για την ικανότητα της χώρας να επιτύχει στους
στόχους στα τέσσερα κρίσιμα οικονομικά μεγέθη και να γίνει το 12ο ισχυρό μέλος
της ΟΝΕ.

Να σημειωθεί, ότι η αξιολόγηση της Ευρωπαϊκής Επιτροπής του Μαρτίου θα
αποτελέσει επίσης το προσχέδιο, με βάση το οποίο θα καταρτισθεί η ετήσια
έκθεση της Κοινότητας για την ελληνική οικονομία που θα δημοσιευθεί το φθινόπωρο.

ΠΑΣΧΑ ΜΕ ΟΟΣΑ

* Τον Απρίλιο θα καταφθάσουν οι εμπειρογνώμονες του Οργανιμού Οικονομικής
Συνεργασίας και Ανάπτυξης (ΟΟΣΑ) για να κάνουν και αυτοί τον ετήσιο
καθιερωμένο έλεγχο της ελληνικής οικονομίας. Από τα συμπεράσματα του ελέγχου
θα συντάξουν την ετήσια έκθεση του Οργανισμού για την οικονομία της χώρας, η
οποία αναμένεται να δοθεί στη δημοσιότητα προς στο τέλος του έτους.

* Στο τέλος Μαΐου ­ αρχές Ιουνίου ­ θα έρθει η σειρά των εκλεκτών της
Ευρωπαϊκής Ένωσης. Για μία εβδομάδα θα συλλέξουν τα πιο πρόσφατα στοιχεία για
τα οικονομικά μεγέθη και την οικονομική πολιτική, ώστε να προετοιμάσουν τις
νεώτερες προβλέψεις τους που θα συμπεριλάβουν στην ετήσια έκθεση της
Ευρωπαϊκής Επιτροπής.

15 ΗΜΕΡΕΣ ΤΟ ΔΝΤ

* Στις 20 Ιουνίου θα έρθουν οι απεσταλμένοι του Διεθνούς Νομισματικού Ταμείου,
οι οποίοι για 15 ημέρες θα βάλουν στο «μικροσκόπιο» την ελληνική οικονομία
(έσοδα, κρατικές δαπάνες, πληθωρισμός, επιτόκια, χρέος, αποκρατικοποιήσεις,
ΑΕΠ, δραχμή κ.ά.), προκειμένου να συντάξουν την ετήσια έκθεση του Οργανισμού
από την οποία θα διαμορφωθεί, σε μεγάλο βαθμό, η γνώμη των διεθνών επενδυτών
για την οικονομία της χώρας και η στάση που θα τηρήσουν όσον αφορά τη δραχμή,
τη ζήτησή τους για ελληνικά ομόλογα, για αγορές μετοχών στο ελληνικό
Χρηματιστήριο κ.ά..

(R) Στη σελίδα 74: Μεγάλες διεθνείς Τράπεζες και Οργανισμοί θεωρούν βέβαιη την
ένταξη της Ελλάδος στην ΟΝΕ
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N71</CAT>
<ED>
Κωδικός άρθρου: A16354N711</ED>
<ID>
ID:18920

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N71&aa=1</URL></REF>


Article

<CATEGORY>vin08</CATEGORY>

 <H2>Προτείνεται σταδιακή μείωση του ΕΦΤΕ και της εισφοράς...
</H2>
ΣΕΝΑΡΙΑ για σταδιακή μείωση του ΕΦΤΕ και της εισφοράς του Ν. 128/75 από το
δεύτερο εξάμηνο του 1999 επεξεργάζεται το οικονομικό επιτελείο της κυβέρνησης.
Επίσης εξετάζεται το ενδεχόμενο ο ΕΦΤΕ και η εισφορά του Ν. 128/75 να
καταργηθούν με την επιβολή ΦΠΑ 18% στις τραπεζικές εργασίες.

Οι προτάσεις που έχουν υποβληθεί από υπηρεσιακούς παράγοντες στον υπουργό
Εθνικής Οικονομίας Γ. Παπαντωνίου προβλέπουν την μείωση του ΕΦΤΕ από 3% σε 2%
και της εισφοράς του Ν. 128/75 από 1,2% σε 0,12% μέχρι το τέλος του 2000,
πράγμα που θα συμβάλει στην μείωση των επιτοκίων των τραπεζικών δανείων.

Όμως σε περίπτωση που ο ΕΦΤΕ και η εισφορά του Ν. 128/75 αντικατασταθούν από
την επιβολή ΦΠΑ 18% στις τραπεζικές εργασίες, τότε θα υπάρξει επιβάρυνση του
κόστους χρήματος.

Πάντως, ο υπουργός Εθνικής Οικονομίας αν και αντιμετωπίζει θετικά την πρόταση
για σταδιακή μείωση του ΕΦΤΕ και της εισφοράς του Ν. 128/75, θα λάβει
οριστικές αποφάσεις τον Ιούνιο σε συνδυασμό με την πορεία των εσόδων του προϋπολογισμού.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N71</CAT>
<ED>
Κωδικός άρθρου: A16354N712</ED>
<ID>
ID:18984

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N71&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Λάδι στη φωτιά
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΟΦΕΙΛΩ να ψέξω με αυστηρότητα απρόσεκτες πρωτοβουλίες σε σχέση με αυτό που
εμφανίζεται ως «αγροτικές κινητοποιήσεις».

Αναφέρομαι σε ερώτηση 46 βουλευτών προς τον υπουργό Γεωργίας για ρύθμιση (!)
αγροτικών χρεών, για να μη μετατραπούν, λέει, οι αγρότες σε δουλοπάροικους.
Τέτοιες παρεμβάσεις δυστυχώς δεν υποδηλώνουν ούτε γνώση των αγροτικών
προβλημάτων ούτε ενδιαφέρον για την αντιμετώπισή τους ούτε υψηλό βαθμό ευθύνης
ως προς την ειλικρίνεια της επικοινωνίας ανάμεσα στον αγροτικό κόσμο και στους
κοινοβουλευτικούς εκπροσώπους του. Είναι λάδι στη φωτιά και σύγχυση στη
σύγχυση. Σε μια στιγμή μάλιστα που η κυβέρνηση και ο νέος υπουργός Γεωργίας
δηλώνουν ότι θα παρέμβουν «ανακουφιστικά», εκεί όπου υπάρχουν περιθώρια και
από την ελληνική οικονομία και από τις Βρυξέλλες. Όλα τα άλλα είναι
τυχοδιωκτισμός και ανευθυνότητα, που δυσχεραίνουν τη γενική μας κατάσταση, σε
μια κρίσιμη κοινωνική στιγμή, και όταν ακριβώς η ελληνική οικονομία δεν πρέπει
να διαταραχθεί. Δεν εξυπηρετούνται τα συμφέροντα του τόπου μας και των παιδιών
του με το να εμφανίζεται αυτή η κοινωνία ως περισσότερο αδύνατη από ό,τι
πράγματι είναι.

Αυτά που τώρα γράφω δεν συνιστούν απαλλαγή από τις βαρύτατες ευθύνες για την
ανεπάρκεια και κωφότητα που επιδείξαμε επί χρόνια ως προς την προετοιμασία της
γεωργίας μας να αντιμετωπίσει τις νέες συνθήκες· η αγροτική μας πολιτική τις
τελευταίες δεκαετίες δεν είχε κανένα στοιχείο τόλμης, φαντασίας και ρεαλισμού.
Ούτε βέβαια διαγράφουν τις ευθύνες των κυβερνήσεων να ενισχύσουν την ΑΤΕ έτσι
ώστε να λειτουργήσει αυτοδύναμα ως σύγχρονη τράπεζα· τράπεζα ανταγωνιστική και
όχι να τη χρησιμοποιούν ως δοχείο για κομματικό αφόδευμα.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N71</CAT>
<ED>
Κωδικός άρθρου: A16354N713</ED>
<ID>
ID:19047

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N71&aa=3</URL></REF>


Article

<CATEGORY>vin08</CATEGORY>

 <H5>Ο ΕΙΔΙΚΟΣ ΓΡΑΜΜΑΤΕΑΣ, ΕΠΙΚΕΦΑΛΗΣ ΤΟΥ ΣΩΜΑΤΟΣ ΔΙΩΞΗΣ ΟΙΚΟΝΟΜΙΚΟΥ ΕΓΚΛΗΜΑΤΟΣ,
ΕΞΗΓΕΙ ΣΤΑ «ΝΕΑ» ΤΟ ΣΧΕΔΙΟ ΔΡΑΣΗΣ ΤΩΝ «ΡΑΜΠΟ» ΤΗΣ ΕΦΟΡΙΑΣ ΓΙΑ ΚΥΝΗΓΙ ΤΗΣ
ΦΟΡΟΔΙΑΦΥΓΗΣ ΜΕΣΑ ΣΤΟ 1999
</H5><H5>Με εντολή Κόκκινου ξεκίνησε η υπόθεση
</H5><H2>ΓΙΩΡΓΟΣ ΚΑΝΕΛΛΟΠΟΥΛΟΣ
</H2><H2>Νέα λίστα με επώνυμους τον Μάρτιο
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Νέα λίστα με επώνυμους που εντοπίσθηκαν να κάνουν φοροδιαφυγή πρόκειται να
δώσει τον Μάρτιο στη δημοσιότητα το Σώμα Δίωξης Οικονομικού Εγκλήματος. Ο
ειδικός γραμματέας του ΣΔΟΕ, κ. Γ. Κανελλόπουλος, στη συνέντευξή του στα «ΝΕΑ»
είναι αποκαλυπτικός. «Μέσα στον Μάρτιο εκτιμώ ότι θα έχουμε τελειώσει ένα
ακόμα μέρος της δουλειάς μας και θα ανακοινώσουμε τα αποτελέσματα», απαντά
στην ερώτηση για το πότε θα δοθεί στη δημοσιότητα η επόμενη λίστα.

Γιώργος Κανελλόπουλος: Υπάρχει ξέπλυμα βρώμικου χρήματος. Πάνω από 100
περιπτώσεις τα δύο τελευταία χρόνια στην Ελλάδα έχουν οδηγηθεί στα δικαστήρια

Ο κ. ΚΑΝΕΛΛΟΠΟΥΛΟΣ, αφού εξηγεί το σχέδιο δράσης των «ράμπο» της Εφορίας για
το 1999, αποκαλύπτει ότι από τους μέχρι σήμερα ελέγχους έχει προκύψει ότι:

Πρώτον: Πάνω από το 60% των μεγάλων επιχειρήσεων φοροδιαφεύγουν.

Δεύτερον: Στο 45% των κέντρων διασκέδασης που ελέγχονται, εντοπίζονται
φορολογικές παραβάσεις.

Τρίτον: Το 1999 θα ελεγχθούν 18.000 ελεύθεροι επαγγελματίες.

Επίσης, αποκαλύπτει ότι ήδη έχουν παραπεμφθεί στις δικαστικές αρχές 100
περιπτώσεις ξεπλύματος βρώμικου χρήματος.

Η συνέντευξη ακολουθεί:

ΠΡΟΤΕΡΑΙΟΤΗΤΕΣ

ΕΡ.: Ποιοι θα είναι οι στόχοι του Σώματος Δίωξης Οικονομικού Εγκλήματος το 1999;

ΑΠ.: Οι στόχοι υψηλής προτεραιότητας για το 1999 είναι:

Ελεύθεροι επαγγελματίες, διότι τα αποτελέσματα των ελέγχων μέσα στο 1998
εμφανίζουν ποσοστό παραβατών 61,5%. Το στοιχείο αυτό σε συνδυασμό με το
μέγεθος των παραβάσεων αναδεικνύει τον έλεγχο των ελεύθερων επαγγελματιών ως
επιλογή πρώτης προτεραιότητας. Άλλωστε, η προσπάθεια που άρχισε το 1998 πρέπει
να έχει συνέχεια, για να αποδώσει.

Υπολογίζουμε μέσα στον χρόνο να ελεγχθούν περίπου 18.000 ελεύθεροι
επαγγελματίες σε ολόκληρη την Ελλάδα.

Στόχος μας είναι όχι απλά να σημειώσουμε κάποιες φορολογικές παραβάσεις, αλλά
να κοπεί ο ομφάλιος λώρος ανάμεσα στα ελεύθερα επαγγέλματα και τη φοροδιαφυγή.

Ήδη, βρισκόμαστε σε συνεργασία με τον Πανελλήνιο Ιατρικό Σύλλογο, τον
Δικηγορικό Σύλλογο, τον Σύλλογο Συμβολαιογράφων και διαπιστώνουμε ότι τα
συλλογικά συνδικαλιστικά όργανα των επαγγελματικών κλάδων τάσσονται πλησίστια
μαζί μας στον αγώνα κατά της φοροδιαφυγής.

Η φοροδιαφυγή είναι κοινωνικό φαινόμενο και οι όροι αντιμετώπισής της πρέπει
να έχουν κοινωνικά χαρακτηριστικά. Αν την δει κανείς μόνο ως οικονομική
διεργασία, στενεύει πολύ το πεδίο αντιμετώπισής της. Γι' αυτό επιδιώκουμε τη
συνεργασία με συλλόγους, επιμελητήρια κ.λπ.

Ένα μεγάλο στοίχημα είναι επίσης η διαρκής παρουσία των στελεχών του ΣΔΟΕ στην
καθημερινή κίνηση της οικονομικής ζωής. Επειδή και η παραγωγή αγαθών
(βιομηχανία - βιοτεχνία) αλλά και η διανομή μέσω του λιανικού εμπορίου είναι
πολυδιασπασμένη, επειδή υπάρχει υπερεπαγγελματισμός και κινητικότητα, μια
διωκτική υπηρεσία προληπτικού ελέγχου, όπως είναι το ΣΔΟΕ, οφείλει να είναι
συνεχώς παρούσα στο πεζοδρόμιο, στα εμπορικά κέντρα, τα καταστήματα, τα
κομβικά σημεία του οδικού δικτύου, τα λιμάνια, τα σημεία εισόδου της χώρας,
για να μπορέσει να δημιουργήσει την αίσθηση ότι η αγορά ελέγχεται, ότι
οποιαδήποτε δραστηριότητα μπορεί να ελεγχθεί κάθε στιγμή. Αυτό το κλίμα
καλλιεργούμε με τη μεγάλη κινητικότητα των ομάδων ελέγχου και μέσα στο 1999 με
πρωτότυπες μεθόδους το ενισχύουμε. Οι επαγγελματίες οφείλουν να γνωρίζουν ότι
το ΣΔΟΕ δεν επαναπαύεται και θα πρέπει να είναι συνεπείς στις φορολογικές τους
υποχρεώσεις. Δεν μας ενδιαφέρουν οι παραβάσεις, η πρόληψη αποτελεί το μεγάλο
μας όπλο. Όμως, στις περιπτώσεις των παραβάσεων οι επιπτώσεις είναι σοβαρές
και δυσβάστακτες. Επιθυμούμε να γίνουμε συνεργάτες των επιχειρήσεων, αν και
προς το παρόν οι ίδιες με τη συμπεριφορά τους, μας επιφυλάσσουν τον ρόλο του τιμωρού.

Για τον εντονότερο και πλέον συστηματικό έλεγχο της αγοράς μέσα στο 1999
έχουμε ήδη εξοπλιστεί με ειδικά οχήματα και μηχανήματα, που μας βοηθούν στις
επιτόπιες διασταυρώσεις τιμολογίων και άλλων στοιχείων. Φορητοί ηλεκτρονικοί
υπολογιστές, αυτόματες ζυγαριές που ζυγίζουν μέχρι και νταλίκες, ενδοσκόπια
για βυτιοφόρα και υπόγειες δεξαμενές, επιτόπιοι ανιχνευτές νοθείας καυσίμων
εκσυγχρονίζουν πλέον το οπλοστάσιό μας και την αποτελεσματικότητα των ερευνών.

Ακόμα, αξίζει να τονιστεί η εντατικότερη δραστηριότητα τις νυκτερινές ώρες και
τα Σαββατοκύριακα, όπως προβλέπεται στο πρόγραμμά μας.

Τα παραπάνω μαζί με την ενίσχυση του ΣΔΟΕ με εκατόν πενήντα επιπλέον στελέχη,
από τα οποία πενήντα με μεταπτυχιακές γνώσεις, μας παρέχουν τη δυνατότητα για
να φέρουμε εις πέρας το βαρύ πρόγραμμα που έχουμε επεξεργαστεί για το 1999.

ΟΙ ΕΠΩΝΥΜΟΙ

ΕΡ.: Θα συνεχισθούν οι έλεγχοι των επωνύμων και πού θα επικεντρωθούν;

ΑΠ.: Οι έλεγχοι των επωνύμων ελεύθερων επαγγελματιών αποτελούν πλέον μια
διαρκή πολιτική για το ΣΔΟΕ.

Για να υπάρξει πρόληψη, για να φανούν τα αποτελέσματα οποιασδήποτε πολιτικής,
πρέπει να υπάρχει το στοιχείο της συνέχειας. Ο έλεγχος στους ελεύθερους
επαγγελματίες, και μάλιστα στους επώνυμους, παρουσιάζει δυσκολίες και είναι
ιδιαίτερα χρονοβόρος. Έχει αποδειχθεί, όμως, ότι είναι και εξαιρετικά
αποδοτικός. Όσα ανακοινώθηκαν για πολλούς από τους επώνυμους τις δύο
προηγούμενες φορές, αποτελούν μόνο την κορυφή του παγόβουνου. Είναι δηλαδή τα
πρώτα ευρήματα, η άκρη του μίτου που μας οδηγεί να ξετυλίξουμε το κουβάρι της φοροδιαφυγής.

Έτσι, σε περιπτώσεις που ανακοινώθηκε ότι επώνυμοι έχουν αποκρύψει ένα ποσό,
μικρό ή μεγάλο, η συνέχεια της έρευνας το πολλαπλασίασε. Χαρακτηριστικά μπορεί
να αναφερθεί περίπτωση που τον Σεπτέμβριο ανακοινώθηκε φοροδιαφυγή της τάξης
των 8.000.000 δρχ. Σήμερα, με τις ελεγκτικές διαδικασίες έχει ξεπεράσει τα
60.000.000 δρχ. και έπεται συνέχεια. Ανάλογα ευρήματα υπάρχουν και σε άλλες
περιπτώσεις και θα υπάρξει αναλυτική ενημέρωση της κοινής γνώμης, όταν
ολοκληρωθούν οι έρευνες.

Μέσα από τη δημοσιοποίηση των ονομάτων επιθυμούμε να σταλεί ένα μήνυμα προς
όλους, ότι η φοροδιαφυγή μπορεί να αποκαλυφθεί και γι' αυτό ο κάθε επώνυμος ή
ανώνυμος πρέπει να σπεύσει να γίνει συνεπής απέναντι στις φορολογικές του
υποχρεώσεις αλλά και στο κοινωνικό σύνολο. Διαφορετικά και θα ελεγχθεί και θα
εντοπισθούν οι παρατυπίες και θα ενημερωθούν οι πολίτες για τα ευρήματα.

Αποτελεί υποχρέωσή μας να συνεχίσουμε τη δημοσιοποίηση των ονομάτων. Η
προσπάθεια δεν τελείωσε. Αντίθετα, τώρα μόλις αρχίζει και ο δρόμος είναι ακόμα
μακρύς. Τη δημοσιοποίηση των ονομάτων θα την σταματήσουν οι ίδιοι οι επώνυμοι
ελεύθεροι επαγγελματίες με τη φορολογική εναρμόνισή τους.

Μέσα στον Μάρτιο εκτιμώ ότι θα έχουμε τελειώσει ένα ακόμα μέρος της δουλειάς
μας και θα ανακοινώσουμε τα αποτελέσματα.

ΜΑΥΡΟ ΧΡΗΜΑ

ΕΡ.: Υπάρχει ξέπλυμα βρώμικου χρήματος στην Ελλάδα; Σε ποιους χώρους και ποια
είναι η έκταση του φαινομένου;

ΑΠ.: Ναι, υπάρχει. Για τον λόγο αυτόν, η Ελλάδα έχει εγκρίνει ένα αξιόλογο
νομοθετικό πλαίσιο για την αντιμετώπισή του, ενώ οργάνωσε και υποστηρίζει τη
λειτουργία υπηρεσιών για την αποτροπή του.

Τα χρήματα που προέρχονται από παράνομες δραστηριότητες στα ναρκωτικά, τα
όπλα, αλλά και το λαθρεμπόριο διαφόρων ειδών, εκμαυλίζουν συνειδήσεις,
συστήματα, κράτη ολόκληρα.

Το ζητούμενο είναι, να τα εμποδίσεις να εισέλθουν στην υγιή οικονομία και,
επομένως, να νομιμοποιηθούν.

Πάνω από 100 περιπτώσεις τα δύο τελευταία χρόνια στην Ελλάδα έχουν οδηγηθεί
στις δικαστικές αρχές και για τις περισσότερες απ' αυτές έχουν βγει δικαστικές αποφάσεις.

Πρόκειται για μία αξιοπρόσεκτη δραστηριότητα, η οποία γίνεται συστηματικά και
αθόρυβα, όπως πρέπει δηλαδή.

Οι χώρες του ΟΟΣΑ εκτιμώντας τη νομική θωράκιση που υπάρχει στην Ελλάδα αλλά
και την μέχρι τώρα δραστηριότητα των αρμόδιων υπηρεσιών, αξιολόγησαν θετικά τη
χώρα μας και την ενέταξαν στη χορεία των εθνών με αποτελεσματική άμυνα στις
διεθνείς επιθέσεις βρώμικων χρηματικών ποσών.

ΠΡΟΣΑΝΑΤΟΛΙΣΜΟΙ

ΕΡ.: Με ποια κριτήρια επιλέγετε τους στόχους που ελέγχετε;

ΑΠ.: Κάθε χρόνο πραγματοποιείται μία ευρεία συνάντηση εργασίας των διευθυντών
του ΣΔΟΕ, στην οποία αποφασίζονται οι στόχοι και οι προτεραιότητες.

Ένα πρώτο στοιχείο προσανατολισμού αποτελούν τα στατιστικά ευρήματα από τους
ελέγχους που έχει πραγματοποιήσει το ΣΔΟΕ στο προηγούμενο διάστημα, και αυτό
το δείγμα είναι πλέον αρκετά μεγάλο, μιας και από την αρχή της λειτουργίας της
υπηρεσίας έχουν ολοκληρωθεί σχεδόν 250.000 έλεγχοι σ' ολόκληρο το φάσμα της
οικονομικής ζωής της χώρας. Υπάρχει, επομένως, ένα ασφαλές στατιστικό δείγμα
για όλα τα επαγγέλματα και τις δραστηριότητες αναφορικά με τη φορολογική τους
συμπεριφορά. Γνωρίζουμε, για παράδειγμα, ότι στους εκατό ελεύθερους
επαγγελματίες που θα ελεγχθούν, οι εξήντα θα έχουν φορολογικές παραλείψεις,
ότι πάνω από το 60% των μεγάλων επιχειρήσεων φοροδιαφεύγουν, ότι το 40% των
πρατηρίων υγρών καυσίμων παρουσιάζουν διαφορές στη διάθεση του πετρελαίου
θέρμανσης, ότι το 45% των επισκέψεών μας στα κέντρα διασκέδασης συνοδεύεται
από παραβάσεις, ότι το στεγασμένο εμπόριο έχει αποδεκτή φορολογική συμπεριφορά.

Φυσικά, δεν περιοριζόμαστε στα δικά μας εσωτερικά ευρήματα. Μελετάμε τα
επίσημα στατιστικά δεδομένα για τις οικονομικές ροές σε κάθε κλάδο της
οικονομικής δραστηριότητας, τα ποσά που καταβάλλονται στην Εφορία, τις
συμφωνίες που συνάπτονται.

Εκτός από τη Στατιστική Υπηρεσία, υπάρχουν και άλλες επίσημες τράπεζες
πληροφοριών στον δημόσιο και τον ιδιωτικό τομέα, με τις οποίες συνεργαζόμαστε
και ανταλλάσσουμε στοιχεία.

Επίσης, και στον χώρο των τελωνείων και των φορολογικών αρχών υπάρχουν
οργανισμοί επίσημης πληροφόρησης, με τους οποίους είμαστε σε ανοιχτή γραμμή
και τακτική επικοινωνία με ανταλλαγές εμπειριών, ταξίδια, συσκέψεις.

Ένα είναι σίγουρο. Ότι έχουμε ξεφύγει από το τυχαίο, το ευκαιριακό, το
υποκειμενικό, άρα και επιλήψιμο.

Η εποχή της «πληροφορίας» του φίλου και της καταγγελίας έχει παρέλθει. Σήμερα
υπάρχουν τεχνολογία, πληροφορική, υπάρχει δυνατότητα χρήσης επιστημονικών
μεθόδων για την άντληση των αναγκαίων στοιχείων, για τον προσδιορισμό των
στόχων μιας διωκτικής οικονομικής υπηρεσίας.

ΔΕΝ ΣΒΗΝΕΙ ΚΛΗΣΕΙΣ

ΕΡ.: Δέχεστε πιέσεις ή «παρακλήσεις» κατά την εκτέλεση του έργου σας;

ΑΠ.: Όχι, πιέσεις δεν δεχόμαστε και σ' αυτό θέλω να είμαι κατηγορηματικός. Στο
σύνολό της η πολιτική ηγεσία του υπουργείου Οικονομικών κατέστησε προς κάθε
κατεύθυνση σαφές ότι δεν χωρούν παρεμβάσεις στο έργο του ΣΔΟΕ. Έχω ξαναπεί ότι
το ΣΔΟΕ δεν είναι Τροχαία, για να σβήνει κλήσεις. Οτιδήποτε διαπιστώσουν οι
ελεγκτές του ΣΔΟΕ, μετατρέπεται σε έκθεση ελέγχου και ακολουθούν οι κυρώσεις,
τις οποίες στέλνουν στους ενδιαφερομένους οι Εφορίες και τα τελωνεία. Πριν
ακόμα λειτουργήσει το ΣΔΟΕ, στο Προεδρικό Διάταγμα για τον κανονισμό του
προβλέφθηκε μια διαδικασία από τη διαπίστωση της παράβασης μέχρι την κύρωση
που είναι ελέγξιμη και δεν χωράει παρεμβάσεις. Άλλωστε, παρακολουθούμε με
ηλεκτρονικούς υπολογιστές την αλληλουχία των πράξεων μέχρι να κλείσουν
οριστικά, είτε με καταβολή των προστίμων είτε στα δικαστήρια.

Προσωπικά, είμαι ευχαριστημένος, διότι το σύνολο της πολιτικής, της
διοικητικής και της κοινωνικής πυραμίδας, έχει αντιληφθεί ότι το ΣΔΟΕ είναι
μια διαφορετική υπηρεσία, στην οποία δεν επιτρέπονται παρεμβάσεις ή απόπειρες
και αυτό τηρείται απ' όλους.

Εμείς, βέβαια, είμαστε ανοιχτοί να συζητήσουμε με οποιονδήποτε θεωρεί ότι
αδικήθηκε από το ΣΔΟΕ, αλλά αυτό δεν αποτελεί παρέμβαση. Συνήθως, οι
εξωτερικές παρατηρήσεις που δεχόμαστε, είναι να είμαστε περισσότερο αυστηροί
στη δουλειά μας και όχι το αντίθετο.

ΠΑΓΚΟΣΜΙΟΠΟΙΗΣΗ

ΕΡ.: Πρόσφατη έκθεση διεθνούς οργανισμού για το ξέπλυμα βρώμικου χρήματος
αναφέρεται στο ξέπλυμα κεφαλαίων από Αλβανία και Ρωσία. Τι εξελίξεις υπάρχουν
στο θέμα αυτό;

ΑΠ.: Χώρες στις οποίες οι κεντρικές εξουσίες παρουσιάζουν προβλήματα συνοχής,
αποτελούν εστίες εκκόλαψης οικονομικών εγκλημάτων. Πολύ περισσότερο, όταν η
νομοθετική τους θωράκιση υστερεί από άλλες χώρες της διεθνούς κοινότητας. Το
οικονομικό έγκλημα είναι παγκόσμιο και αναζητά τους αδύνατους κρίκους της
αλυσίδας, για να εγκατασταθεί. Ορισμένες χώρες της πρώην ΕΣΣΔ και των
Βαλκανίων προσφέρονται για την ανάπτυξη τέτοιου είδους φαινομένων και όσο πιο
κοντά στην Ελλάδα βρίσκονται, τόσο περισσότερο οφείλουμε να λαμβάνουμε μέτρα.

Μερικά απ' αυτά μπορεί να είναι:

* Ο τελωνειακός έλεγχος στα σημεία εισόδου (σύνορα, λιμάνια, αεροδρόμια) να
είναι περισσότερο συστηματικός και να λάβει μεγαλύτερη ευρύτητα πέρα από
μακροσκοπικό έλεγχο των αποσκευών.

Η ανάλυση κινδύνου, ως μεθοδολογία, είναι αναγκαία και η εξειδίκευση των
υπαλλήλων επίσης.

* Χρήση μηχανημάτων υψηλής τεχνολογίας για την ανίχνευση ουσιών, που μέχρι
πρόσφατα δεν παρουσίαζαν κινητικότητα (π.χ. πυρηνικών υλικών).

*Ανάπτυξη διμερών σχέσεων με αντίστοιχες υπηρεσίες των χωρών αυτών.

* Πίεση μέσω των διεθνών οργανισμών προς τις χώρες υψηλού κινδύνου, για να
ενισχύσουν τη νομοθεσία τους και τους μηχανισμούς ελέγχου.

Το ΣΔΟΕ ήδη έχει πραγματοποιήσει επίσημη επαφή με τη Βουλγαρία και σύντομα
στελέχη του επισκέπτονται τη Ρωσία για άμεση συνεργασία, αλληλοενημέρωση και
κοινή δράση.

Η Ελλάδα μπορεί να διαδραματίσει έναν ενεργό ρόλο στα Βαλκάνια, στην ευρύτερη
περιοχή του Ευξείνου και της πρώην ΕΣΣΔ, ώστε να εμπεδωθούν οι διεθνείς
κανόνες για την άμυνα κατά του οικονομικού εγκλήματος από τις χώρες της
περιοχής και στην κατεύθυνση αυτή εργαζόμαστε.

ΠΕΤΥΧΑΜΕ ΤΟ ΑΔΥΝΑΤΟ

ΕΡ.: Γιατί αυτή η εμμονή σε συνεχώς περισσότερα έσοδα για το Δημόσιο;

ΑΠ.: Η περίοδος που διερχόμαστε, έχει ιδιαίτερη σημασία και για τη χώρα και
για τους πολίτες. Η Ελλάδα χρειάζεται μια υγιή οικονομική βάση, για να
αντεπεξέλθει στον διεθνή ανταγωνισμό, αλλά και να κυριαρχήσει στον στενότερο
περίγυρό της. Οι πολίτες έχουν ανάγκη από παροχές στην υγεία, την παιδεία, την
πρόνοια, τις συντάξεις, τα φάρμακα, τις υποδομές σε έργα ανάπτυξης και
ποιότητας ζωής.

Για τις προοπτικές αυτές υπάρχει ήδη μία βάση. Είναι οι πλεονασματικοί
προϋπολογισμοί του '97 αλλά και του '98. Η συνέχιση της θετικής πορείας και το
1999 δημιουργεί αίσθημα εμπιστοσύνης, σιγουριάς και αυτοπεποίθησης. Η Ελλάδα
και οι Έλληνες μπορούν τώρα να πάρουν αποφάσεις για το παρόν και το μέλλον
τους περισσότερο ευνοϊκές από πριν. Η κυβέρνηση του ΠΑΣΟΚ πετυχαίνει κάτι που
για τρεις δεκαετίες φαινόταν αδύνατο, γιατί συνεχώς ο ένας φαύλος κύκλος
διαδεχόταν τον άλλο. Τώρα άρχισε ένας ενάρετος κύκλος, που δίνει μια νότα
αισιοδοξίας. Τώρα, η άσκηση πολιτικής μπορεί να διαθέτει περισσότερο χρώμα,
χρώμα κοινωνικό, όπως ακριβώς το έχουν ανάγκη οι πολίτες. Αυτό θα καλλιεργήσει
τη συνοχή και την αλληλεγγύη, αναγκαίες προϋποθέσεις και οι δύο για να
μπορέσουμε να περάσουμε από τη φάση της ανάπτυξης σ' εκείνη της διαρκούς ευημερίας.

<H3>ΒΙΛΑ ΕΚΑΛΗΣ
</H3>
ΜΕ ΕΝΤΟΛΗ του προέδρου του Αρείου Πάγου κ. Β. Κόκκινου, το 1995 ξεκίνησε η
υπόθεση της βίλας της Εκάλης, η οποία αναθερμάνθηκε δύο χρόνια αργότερα, με
πρωτοβουλία της Εισαγγελίας Πρωτοδικών Αθηνών. Αυτό αποκαλύπτει ο κ. Γ.
Κανελλόπουλος, απαντώντας σε ερώτηση σχετική με την εμπλοκή του ΣΔΟΕ στην
υπόθεση αυτή.

ΕΡ.: Σε τι βοήθησε η εμπλοκή του ΣΔΟΕ στην υπόθεση της κατοικίας της κ.
Δήμητρας Λιάνη;

ΑΠ.: Η υπόθεση έχει ένα ιστορικό, το οποίο καλό είναι να το γνωρίζει κάθε
πολίτης, για να βγάλει τα δικά του συμπεράσματα. Το 1995 από τον τότε πρόεδρο
του Αρείου Πάγου κ. Βασίλη Κόκκινο, λίγο καιρό νομίζω πριν συνταξιοδοτηθεί,
δόθηκε εντολή στον εισαγγελέα κ. Κολιοκώστα για έρευνα σχετικά με τη
συγκεκριμένη αγορά. Δύο χρόνια αργότερα αυτή η υπόθεση, με πρωτοβουλία της
Εισαγγελίας Πρωτοδικών Αθηνών, αναθερμάνθηκε και δίχως να ερωτηθεί η γνώμη των
έμπειρων στελεχών του ΣΔΟΕ δόθηκε μια εισαγγελική εντολή για να ερευνηθούν
διάφορες πλευρές της αγοράς, όπως τα δάνεια, το τίμημα της αγοράς, η καταβολή
φόρων κ.λπ.

Το ΣΔΟΕ από εκεί και πέρα ήταν υποχρεωμένο να διαθέσει ορισμένα από τα στελέχη
του στην εισαγγελία, για να φέρουν σε πέρας την έρευνα κάτω από τις εντολές
του αρμόδιου εισαγγελέα.

Τα ευρήματα δεν δικαίωσαν τους υπερβολικούς τόνους, τους οποίους ορισμένοι έξω
από το ΣΔΟΕ φρόντισαν να προσδώσουν στην υπόθεση.

Κατ' αρχάς, ο πολιτικός στόχος που υπήρχε σχετικά με τους δανειστές δεν
εξυπηρετήθηκε διότι τίποτα μεμπτό δεν διαπιστώθηκε. Αν υπήρχε διάθεση σπίλωσης
της μνήμης του Ανδρέα Παπανδρέου, αυτή δεν καρποφόρησε διότι καμιά εμπλοκή του
δεν προέκυψε.

Από εκεί και μετά, αφού απέτυχαν μάλλον στη βασική στόχευση όποιοι κύκλοι την
αποπειράθηκαν, ακολουθήθηκε η οδός της διόγκωσης ορισμένων φορολογικών
παραλείψεων αρμοδιότητας της ΔΟΥ, η οποία θα τις διαπίστωνε από μόνη της
φαντάζομαι, όταν ερχόταν η ώρα να ελέγξει την υπόθεση, για να δοθούν
διαστάσεις που δεν υπάρχουν ή για να δικαιωθούν δήθεν κάποιες αρχικές βλέψεις.

Επί της ουσίας, τώρα, πρόκειται για μια φορολογική υπόθεση που συναντάται
συχνά και θα κλείσει είτε με συμβιβασμό, όπως έχουν δικαίωμα να κάνουν όλοι οι
Έλληνες πολίτες, είτε με δικαστική απόφαση χωρίς να προσφέρεται για
οποιαδήποτε εκμετάλλευση.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N72</CAT>
<ED>
Κωδικός άρθρου: A16354N721</ED>
<ID>
ID:18921

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N72&aa=1</URL></REF>


Article

<CATEGORY>vin08</CATEGORY>

 <H2>Πέφτουν σήμερα στο τραπέζι οι προτάσεις για τη συντήρηση των υπερσύγχρονων
Αίρμπας 340
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

ΣΗΜΕΡΑ αποφασίζουν οι τεχνικοί της Ολυμπιακής Αεροπορίας για την τύχη της
συντήρησης των δύο καινούργιων υπερσύγχρονων αεροσκαφών Airbus 340 (Α 340) που
παρέλαβε η εταιρεία μόλις προχθές και σχεδιάζει την άμεση ένταξή τους στο
πρόγραμμα δρομολογίων.

Οι τεχνικοί της Ο.Α., προκειμένου να αναλάβουν τη συντήρηση των νέων
αεροσκαφών, ζητούν να τους χορηγηθεί ειδικό επίδομα τύπου αεροσκάφους, ύψους
περίπου 40.000 δρχ. τον μήνα, καθώς ­ όπως αναφέρουν ­ θα υποχρεωθούν να
παρακολουθήσουν ειδική εκπαίδευση και θα αποκτήσουν ένα επιπλέον πτυχίο.

Οι εκπρόσωποι των τεχνικών, χθες και προχθές, είχαν συζητήσεις με τη διοίκηση
της Ο.Α., με σκοπό να βρεθεί κάποια λύση, ώστε να μην καθηλωθούν στο έδαφος τα
καινούργια αεροπλάνα.

Σήμερα, η διοίκηση της εταιρείας αναμένεται να καταθέσει επισήμως στην Ένωση
Πτυχιούχων Τεχνικών Αεροπλάνων της Ο.Α. (ΕΠΤΑΟΑ) γραπτή πρόταση, βάσει της
οποίας θα γίνει η αναγνώριση του πτυχίου των Α 340.

Σύμφωνα με την πρόταση, οι τεχνικοί που θα απασχολούνται στη συντήρηση των Α
340 θα λάβουν τώρα το ένα τέταρτο του επιδόματος που ζητούν και από 1-1-2001
(με το ξεπάγωμα των μισθών) το υπόλοιπο ποσό.

Η πρόταση αυτή θα τεθεί σε ψηφοφορία στη γενική συνέλευση των μελών της ΕΠΤΑΟΑ.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N72</CAT>
<ED>
Κωδικός άρθρου: A16354N722</ED>
<ID>
ID:18985

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N72&aa=2</URL></REF>


Article

<CATEGORY>vin08</CATEGORY>

 <H2>Ως τα τέλη Μαρτίου θ' αναλάβει τη διοίκηση της Ο.Α. ο ξένος μάνατζερ
</H2>
ΔΗΜΟΣΙΕΥΤΗΚΕ χθες η πρόσκληση ενδιαφέροντος για την ανάληψη της διαχείρισης
(management contract) της Ο.Α. από ξένο μάνατζερ, ο οποίος θα ειδικεύεται σε
θέματα αερομεταφορών.

Στόχος της κυβέρνησης είναι η είσοδος του ξένου μάνατζερ στην Ο.Α. να γίνει το
αργότερο έως τα τέλη Μαρτίου, οπότε και θα αντικατασταθεί η σημερινή διοίκηση
της εταιρείας.

Οι υποψήφιοι (μεμονωμένες εταιρείες ή κοινοπραξίες εταιρειών) θα πρέπει να
εκδηλώσουν εγγράφως το ενδιαφέρον τους έως τις 12 Φεβρουαρίου στον σύμβουλο
(Salomon Smith Barney) στον οποίο η ελληνική κυβέρνηση έχει αναθέσει την
αναζήτηση και επιλογή του ξένου μάνατζερ.

Όπως αναφέρεται στην προκήρυξη, η εταιρεία που θα επιλεγεί θα αναλάβει την
υλοποίηση του προγράμματος εξυγίανσης της Ο.Α. που εγκρίθηκε από την Ευρωπαϊκή
Επιτροπή το 1998, «αφού προηγουμένως το εξετάσει αντικειμενικά, το αναπτύξει
και το προσαρμόσει ­ εφόσον χρειάζεται ­ σύμφωνα με την επαγγελματική του κρίση».

Στόχος είναι η Ο.Α. να καταστεί κερδοφόρα και να διασφαλιστεί η βιωσιμότητά
της με ιδιωτικοοικονομικά κριτήρια.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N72</CAT>
<ED>
Κωδικός άρθρου: A16354N723</ED>
<ID>
ID:19031

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N72&aa=3</URL></REF>


Article

<CATEGORY>vin08</CATEGORY>

 <H5>ΜΕΓΑΛΕΣ ΔΙΕΘΝΕΙΣ ΤΡΑΠΕΖΕΣ ΚΑΙ ΟΡΓΑΝΙΣΜΟΙ ΘΕΩΡΟΥΝ ΒΕΒΑΙΗ ΤΗΝ ΕΝΤΑΞΗ ΤΗΣ ΕΛΛΑΔΑΣ
ΣΤΗΝ ΟΝΕ
</H5><H2>Σύγκλιση προβλέψεων
</H2>
Σίγουρη θεωρούν πλέον τη σύγκλιση της ελληνικής οικονομίας και την ένταξη της
δραχμής στο ευρώ οι περισσότερες μεγάλες διεθνείς τράπεζες και επενδυτικοί οργανισμοί.

ΑΥΤΟ προκύπτει από τις εκθέσεις που έκαναν για την ελληνική οικονομία έξι
μεγάλες τράπεζες και επενδυτικοί οργανισμοί τον τελευταίο μήνα. Πρόκειται για
την Berenberg Bank, την First Boston, την Morgan Stanley, την Nomura, τη
Salomon Smith Barney και την Warburg Dillon Read.

Η Warburg Dillon Read στην έκθεσή της βλέπει ότι τα κριτήρια θα πληρούνται τον
προσεχή Απρίλιο. Η Berenberg Bank αναφέρει ότι η Ελλάδα είναι ο «τελευταίος
παίκτης» της σύγκλισης και η Salomon Smith Barney εκτιμά ότι η πιθανότητα
ένταξης της Ελλάδος στην ΟΝΕ τον Ιανουάριο του 2001 είναι μεγαλύτερη από αυτή
που προεξοφλούν σήμερα οι αγορές. 
ΔΗΜΟΣΙΟΝΟΜΙΚΑ

Ωστόσο, η Warburg Dillon Read επισημαίνει ότι τα προβλήματα στις διεθνείς
αγορές αποτελούν το κυριότερο εμπόδιο για τη σύγκλιση.

Η Credit Suisse First Bostons εκτιμά ότι η ελληνική αγορά θα συνεχίσει τη
δυναμική, που επέδειξε κατά το 1998, και κατά το 1999. Ωστόσο, όσο κι αν
συμφωνούν οι εκθέσεις για τις πιθανότητες ένταξης της ελληνικής οικονομίας
στην ΟΝΕ, φαίνεται ότι διαφωνούν προς την ακριβή εξέλιξη των οικονομικών
μεγεθών. Η Salomon Smith Barney αναφέρει ότι οι αποκλίσεις από τον
προϋπολογισμό δείχνουν ότι η δημοσιονομική κατάσταση είναι λιγότερο ισχυρή από
ό,τι φαίνεται στον προϋπολογισμό. Όμως, προβλέπει ότι το κριτήριο για τα
δημοσιονομικά και το χρέος θα ικανοποιηθεί. Επίσης, η Morgan Stanley αναφέρει
ότι η Ελλάδα θα ενταχθεί στην ΟΝΕ, μολονότι οι προβλέψεις για την ανάπτυξη
είναι λιγότερο αισιόδοξες από εκείνες της ελληνικής κυβέρνησης. Η Nomura
προβλέπει ότι το έλλειμμα ως ποσοστό του ΑΕΠ θα διαμορφωθεί σε 2,1% έναντι
1,9% που εκτιμά η κυβέρνηση. Πάντως, η δημοσιονομική εικόνα που παρουσιάζει η
Ελλάδα στα μάτια των ξένων φαίνεται ότι είναι αρκετά καλή και αυτό προκύπτει
και από την πρόσφατη αναβάθμιση της πιστοληπτικής ικανότητας της ελληνικής
οικονομίας σε ΒΒΒ από ΒΒΒ-. Η αντίστοιχη βαθμολογία της Moody's είναι Baa1.

ΠΛΗΘΩΡΙΣΜΟΣ

Συμφωνία, επίσης, υπάρχει και στις προβλέψεις για τον πληθωρισμό. Η Nomura
προβλέπει ότι έως τον Μάρτιο ο πληθωρισμός θα έχει μειωθεί κάτω από 3% και έως
τον Δεκέμβριο κάτω από 2%. Η Salomon Smith Barney προβλέπει ότι θα
αποκλιμακωθεί και θα επιτευχθεί ο στόχος του 2% στο τέλος του 1999. Η Morgan
Stanley προβλέεπει τον πληθωρισμό στο 2,4%, (2,2% εναρμονισμένος), αλλά
πιστεύει ότι θα διαμορφωθεί στο 2,1% - 1,9%, κααθώς η Ελλάδα θα κάνει
οτιδήποτε για την ένταξή της στην ΟΝΕ. Δεν ξεχνούν να αναφερθούν και στις
προοπτικές της ελληνικής αγοράς και κυρίως στο Ελληνικό Χρηματιστήριο. Η
Credit Suisse First Bostons προβλέπει ότι θα συνεχιστεί η βελτίωση στα
μακροοικονομικά μεγέθη και ότι η μεγάλη αύξηση κερδών των εισηγμένων
επιχειρήσεων θα επηρεάσει θετικά το Χρηματιστήριο Αξιών Αθηνών. Όμως
επισημαίνονται οι κίνδυνοι από την πιθανή παράταση της αστάθειας στις διεθνείς αγορές.

Η Salomon Smith Barney συστήνει μακροχρόνιες τοποθετήσεις σε δραχμές
(χρηματοδοτούμενες από γερμανικά μάρκα), καθώς η προτεραιότητα που έχει δοθεί
στον πληθωρισμό υποδεικνύει ότι η δραχμή θα διολισθήσει λιγότερο από τη
διαφορά των επιτοκίων στους επόμενους 12 μήνες. Για τα ομόλογα του Ελληνικού
Δημοσίου αναφέρει ότι θα προσφέρουν εξαιρετικές αποδόσεις στα επόμενα δύο
χρόνια. Σύσταση για αύξηση των τοποθετήσεων στην Ελλάδα κάνει και η Berenberg Bank.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N74</CAT>
<ED>
Κωδικός άρθρου: A16354N741</ED>
<ID>
ID:18922

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N74&aa=1</URL></REF>


Article

<CATEGORY>vin08</CATEGORY>

 <H5>Απορρόφηση της θυγατρικής ΝΤΕΣΠΕΚ
</H5><H5>Νέο συμβούλιο και διανομή μετοχών
</H5><H5>Η Goody's έφθασε έως την Πορτογαλία
</H5><H2>ΜΙΚΡΑ ΕΠΙΧΕΙΡΗΜΑΤΙΚΑ...
</H2>
ΕΚΤΑΚΤΗ γενική συνέλευση της εταιρείας ΝΤΕΣΠΕΚ ΕΛΛΑΣ Α.Ε. πρόκειται να
πραγματοποιηθεί στις 3 Φεβρουαρίου στα γραφεία της εταιρείας. Θέματα της
ημερήσιας διάταξης είναι η συγχώνευση με απορρόφηση της θυγατρικής εταιρείας
ΝΤΕΣΠΕΚ ΒΟΡΕΙΟΥ ΕΛΛΑΔΟΣ Α.Ε., καθώς και η αύξηση του μετοχικού κεφαλαίου της
ΝΤΕΣΠΕΚ ΕΛΛΑΣ Α.Ε. με κεφαλαιοποίηση μέρους του λογαριασμού «Διαφορά από την
έκδοση μετοχών υπέρ το άρτιον» και τη διανομή δωρεάν μετοχών στους παλιούς
μετόχους της εταιρείας σε αναλογία μίας νέας μετοχής για κάθε μία παλιά μετοχή.

ΕΚΤΑΚΤΗ γενική συνέλευση των μετόχων της εταιρείας ΜΕΤΑΛΛΙΚΑΙ ΚΑΤΑΣΚΕΥΑΙ
ΕΛΛΑΔΟΣ Α.Ε. θα πραγματοποιηθεί σήμερα στις 2 το μεσημέρι για τους κατόχους
κοινών μετοχών και στις 2.30 το μεσημέρι για τους κατόχους προνομιούχων
μετοχών, στο ξενοδοχείο Μεγάλη Βρετανία. Τα θέματα της ημερήσιας διάταξης
είναι η μείωση της ονομαστικής αξίας της μετοχής και η διανομή δωρεάν μετοχών
στους μετόχους, καθώς και η εκλογή νέων μελών του Διοικητικού Συμβουλίου σε
αντικατάσταση παραιτηθέντων μελών και κατάργηση προνομίου προνομιούχων μετοχών.

ΑΝΑΠΤΥΞΗ σημείωσε ο Όμιλος Goody's το 1998, δημιουργώντας 15 νέα
εστιατόρια, δύο από τα οποία στην Πορτογαλία. Οι συνολικές πωλήσεις της
εταιρείας ανήλθαν το 1998 στα 50,454 δισεκατομμύρια δραχμές, έναντι 40
δισεκατομμυρίων που ήταν για το έτος 1997. Όσον αφορά το πενταετές
επιχειρηματικό πλάνο της εταιρείας, μέχρι το 2002 προγραμματίζεται συνολικά τα
σημεία πώλησης της εταιρείας να αυξηθούν σε 286, από 150 που ήταν έως τις 31
Δεκεμβρίου 1998.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N74</CAT>
<ED>
Κωδικός άρθρου: A16354N742</ED>
<ID>
ID:18986

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N74&aa=2</URL></REF>


Article

<CATEGORY>vin08</CATEGORY>

 <H2>Η οικοδομική δραστηριότητα αναμένεται να σπάσει όλα τα ρεκόρ
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Η ΑΓΑΠΗ του Έλληνα για το δικό του κεραμίδι, σε συνδυασμό με τα προσιτά
στεγαστικά δάνεια, οδηγεί στην πιο μεγάλη ανάπτυξη εδώ και πολλά χρόνια της
οικοδομής. 
Η οικοδομική δραστηριότητα αναμένεται φέτος να σπάσει ρεκόρ. Αυτό
επιβεβαιώνουν οι τσιμεντοβιομηχανίες, οι οποίες προβλέπουν ότι το 1999 θα
είναι μία πολύ καλή χρονιά, αν κάτι απρόβλεπτο δεν ανακόψει την ανοδική τάση.

Υψηλόβαθμα στελέχη από τις βιομηχανίες τσιμέντου ΤΙΤΑΝ και ΑΓΕΤ-ΗΡΑΚΛΗΣ
συμφωνούν ότι το 1998 ήταν μία καλή χρονιά με άνοδο στον όγκο πωλήσεων
τσιμέντου και ότι οι πρώτες ενδείξεις για το 1999 είναι και πάλι θετικές. «Το
1997, ο κλάδος του τσιμέντου έκανε ρεκόρ στον όγκο πωλήσεων. Το 1998 σύμφωνα
με τα στοιχεία του εννεαμήνου επιτυγχάνεται νέο ρεκόρ με αύξηση του όγκου
πωλήσεων κατά 5%-6%. Μακάρι να γίνει ρεκόρ πωλήσεων και το 1999. Οι
προϋποθέσεις υπάρχουν», λέει υψηλόβαθμο στέλεχος του ομίλου ΤΙΤΑΝ.

ΜΕΓΑΛΑ ΕΡΓΑ

«Θεωρούμε ότι στην ελληνική αγορά πωλούνται τώρα περίπου 8 εκατομμύρια τόνοι
τσιμέντου. Αν δεχτούμε ότι υπάρχει η πενταετής προοπτική μέχρι τους
Ολυμπιακούς Αγώνες, τότε οι πωλήσεις θα αυξηθούν από τους 40 στους 41
εκατομμύρια τόνους λόγω των μεγάλων έργων. Η οικοδομική δράση όμως είναι ο
απρόοπτος παράγοντας που δίνει μεγαλύτερη ώθηση», λέει ο κ. Χρ. Μεντζελόπουλος
γενικός διευθυντής της διεύθυνσης εμπορίας της ΑΓΕΤ.

Οι απόψεις επαληθεύονται και από τα στοιχεία της Στατιστικής Υπηρεσίας. Στο
δεκάμηνο Ιανουαρίου - Οκτωβρίου 1998, η νόμιμη ιδιωτική οικοδομική αυξήθηκε
κατά 10,1% σε σχέση με το ίδιο διάστημα του 1997. Ο όγκος των νεοανεγειρόμενων
οικοδομών με βάση τις άδειες που εκδόθηκαν, έφτασε στο διάστημα αυτό τα
53.447.000 κυβικά μέτρα, από 48.523.000 κυβικά μέτρα στο δεκάμηνο του 1997.

ΤΑ ΕΠΙΤΟΚΙΑ

Αν και είναι δύσκολο να προβλεφθούν από τώρα τα ποσοστά ανόδου, «η μείωση των
επιτοκίων στα στεγαστικά δάνεια και η ανταγωνιστική πολιτική των τραπεζών
είναι βέβαιο ότι θα βοηθήσει την οικοδομική δραστηριότητα και κατ' επέκταση
και τις πωλήσεις τσιμέντου», λέει στέλεχος της εταιρείας ΤΙΤΑΝ. Ο ίδιος
υπολογίζει ότι η άνοδος στις πωλήσεις του κλάδου οφείλεται κατά 15% στα μεγάλα
έργα και κατά 70% και πλέον στην άνοδο της οικοδομής.

ΑΠΡΟΒΛΕΠΤΟ

Τα μεγάλα έργα έχουν δρομολογηθεί από καιρό. «Το 1996 που διεκδικήσαμε την
Ολυμπιάδα, ήταν έτοιμο το 70% της υποδομής. Το θετικό και παράλληλα απρόβλεπτο
στοιχείο είναι η οικοδομική δραστηριότητα, η οποία ευνοείται από την πτώση των
επιτοκίων», λέει ο κ. Μεντζελόπουλος της ΑΓΕΤ.

ΟΙ ΠΩΛΗΣΕΙΣ

Η δραστηριότητα αυτή τόνωσε τις πωλήσεις των εταιρειών και τον προηγούμενο
χρόνο. Για παράδειγμα, τα έσοδα από πωλήσεις του Ομίλου ΤΙΤΑΝ έφτασαν τα 120,5
δισ. δρχ. στο εννεάμηνο του 1998 και ήταν αυξημένα κατά 14,8 σε σχέση με το
ίδιο διάστημα το 1997. Οι πωλήσεις της ΑΓΕΤ ΗΡΑΚΛΗΣ στο εννεάμηνο του 1998
αυξήθηκαν κατά 6,7% και έφτασαν τα 80,6 δισ. δρχ. Οι πωλήσεις των Τσιμέντων
Χαλκίδος έφτασαν τα 25,17 δισ. δρχ. στο ίδιο διάστημα και ήταν αυξημένες κατά
7,4%. Να σημειωθεί ότι οι αυξήσεις στις πωλήσεις για τις εταιρείες ΤΙΤΑΝ και
ΑΓΕΤ ΗΡΑΚΛΗ οφείλονται έως έναν βαθμό και στη δραστηριότητα των θυγατρικών
εταιρειών τους στο εξωτερικό και στις εξαγωγές τους αντίστοιχα.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N76</CAT>
<ED>
Κωδικός άρθρου: A16354N761</ED>
<ID>
ID:18923

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N76&aa=1</URL></REF>


Article

<CATEGORY>vin08</CATEGORY>

 <H5>ΣΧΕΔΙΟ ΓΙΑ ΕΝΙΑΙΕΣ ΠΑΡΟΧΕΣ ΚΑΙ ΙΔΙΕΣ ΠΡΟΫΠΟΘΕΣΕΙΣ ΓΙΑ ΟΛΟΥΣ ΤΟΥΣ ΕΡΓΑΖΟΜΕΝΟΥΣ
ΣΤΟ ΔΗΜΟΣΙΟ
</H5><H2>Ένα ταμείο ­ κοινό εφάπαξ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Στη δημιουργία ενός Ταμείου για την καταβολή του εφάπαξ στους δημοσίους
υπαλλήλους προσανατολίζεται η κυβέρνηση, στο πλαίσιο των συγχωνεύσεων -
ομαδοποιήσεων των ασφαλιστικών ταμείων. Προς την κατεύθυνση αυτή ήδη έχουν
αρχίσει συζητήσεις στις διοικήσεις των ενδιαφερομένων ταμείων, αλλά και σε
συνδικαλιστικό επίπεδο.

ΣΗΜΕΡΑ οι δημόσιοι υπάλληλοι παίρνουν εφάπαξ από διαφορετικές πηγές. Οι
περισσότεροι δημόσιοι υπάλληλοι παίρνουν το εφάπαξ, μετά την αποχώρησή τους
από την υπηρεσία τους, από το Ταμείο Πρόνοιας Δημοσίων Υπαλλήλων. Περίπου
30.000 υπάλληλοι, που εργάζονται σε Νομικά Πρόσωπα Δημοσίου Δικαίου (π.χ.
ασφαλιστικά ταμεία, ΟΑΕΔ, ΟΕΚ, Εργατική Εστία, ΠΙΚΠΑ, Λιμενικά Ταμεία κ.ά.)
παίρνουν την εφάπαξ αποζημίωση μέσω λογαριασμών του νόμου 103/75.

ΕΝΙΑΙΕΣ ΠΑΡΟΧΕΣ

Το σχέδιο που προωθείται είναι ­ ύστερα από αναλογιστική μελέτη ­ να
ενσωματωθούν οι λογαριασμοί του νόμου 103/75 στο Ταμείο Πρόνοιας Δημοσίων
Υπαλλήλων ώστε να υπάρχουν ενιαίες παροχές στο εφάπαξ και ίδιες προϋποθέσεις
για όλους τους εργαζομένους στο Δημόσιο. Μάλιστα, με την ενσωμάτωση αυτή, θα
δοθεί η δυνατότητα στους υπαλλήλους των ΝΠΔΔ να αναγνωρίσουν την προϋπηρεσία
τους για το εφάπαξ και πριν από το 1975, έτος που δημιουργήθηκαν αυτοί οι λογαριασμοί.

Η ΠΡΟΒΛΕΨΗ

Η πρώτη κίνηση για την ενσωμάτωση των λογαριασμών του νόμου 103/75 στο Ταμείο
Πρόνοιας Δημοσίων Υπαλλήλων έγινε το 1998 με τον νόμο 2592/98. Με διάταξη στον
νόμο προβλέπεται η σταδιακή καταβολή της διαφοράς μεταξύ του εφάπαξ που
καταβάλλεται στους εργαζομένους στα ΝΠΔΔ και αυτού που παίρνουν οι υπάλληλοι
στο Δημόσιο από το Ταμείο Πρόνοιας αφού το εφάπαξ που παίρνουν όσοι
πληρώνονται με βάση τον ν. 103/75 ήταν περίπου το μισό σε σύγκριση με το
εφάπαξ που καταβάλλει το Ταμείο Πρόνοιας. Σύμφωνα με τη διάταξη αυτή,
προβλεπόταν η καταβολή του 40% της διαφοράς για όσους συνταξιοδοτούνται μέσα
στο 1998, του 70% για όσους συνταξιοδοτούνται το 1999 και του συνόλου της
διαφοράς από 1.1.2000. Αυτό μεταφράζεται για το τρέχον έτος σε δραχμική αύξηση
ύψους 1 εκατ. έως 1,2 εκατ. δρχ.

ΕΞΟΔΟΣ

Όσον αφορά το Ταμείο Πρόνοιας Δημοσίων Υπαλλήλων, σημειώνεται ότι για το
τρέχον έτος η αύξηση που αποφασίσθηκε είναι 2%. 
Το μικρό αυτό ποσοστό αύξησης οφείλεται στην αυξημένη έξοδο των δημοσίων
υπαλλήλων. 
Τα στοιχεία δείχνουν ότι το 1998 υπήρξε διπλάσια έξοδος των δημοσίων υπαλλήλων
προς συνταξιοδότηση (περίπου 9.000 υπάλληλοι), με αποτέλεσμα να σημειωθεί
αύξηση των εξόδων του Ταμείου κατά 30 δισ. δρχ. περίπου.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N77</CAT>
<ED>
Κωδικός άρθρου: A16354N771</ED>
<ID>
ID:18924

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N77&aa=1</URL></REF>


Article

<CATEGORY>vin08</CATEGORY>

 <H5>ΠΟΙΟΣ ΦΤΑΙΕΙ ΠΙΟ ΠΟΛΥ: ΤΑ ΚΡΑΤΗ, ΟΙ ΑΠΕΡΙΟΡΙΣΤΕΣ ΡΟΕΣ ΚΕΦΑΛΑΙΩΝ Ή ΚΑΙ ΤΑ ΔΥΟ;
</H5><H2></H2><H2>Η παγκόσμια... «καραμπόλα»
</H2>
Φταίει ο δρόμος ή οι οδηγοί; Μερικοί οικονομικοί και πολιτικοί παράγοντες από
αυτούς που συγκεντρώθηκαν στο Οικονομικό Φόρουμ του Νταβός παρομοιάζουν την
αναταραχή που άρχισε στην Ασία και εξαπλώθηκε στις αναπτυσσόμενες χώρες με
ολισθηρό αυτοκινητόδρομο, που πάνω του συντρίβονται το ένα μετά το άλλο τα αυτοκίνητα.

2.000 επίσημοι. Ο Παλαιστίνιος ηγέτης Γιάσερ Αραφάτ, που έφτασε χθες στο
Νταβός, είναι μεταξύ των 2.000 προσωπικοτήτων που μετέχουν στην 29η ετήσια
σύνοδο του Παγκόσμιου Οικονομικού Φόρουμ

ΦΤΑΙΕΙ ο δρόμος ή οι απρόσεκτοι οδηγοί; Ο «αυτοκινητόδρομος» με το ολισθηρό
οδόστρωμα δεν είναι άλλος από την ελεύθερη κυκλοφορία των κεφαλαίων και ο
απεριόριστος δανεισμός. Οι «οδηγοί» είναι η Νότια Κορέα, η Ταϊλάνδη, η
Ινδονησία, η Ρωσία και η Βραζιλία. Τα «δυστυχήματα» είναι ο πανικός και οι
υφέσεις που συγκλόνισαν αυτές τις χώρες.

Το ερώτημα που τίθεται τώρα είναι αρκετά απλό. Ποιος φταίει πιο πολύ: οι
χώρες, οι απεριόριστες ροές κεφαλαίων ή και τα δύο;

ΑΠΟΘΕΜΑΤΙΚΑ;

Μετά τα πρώτα δυστυχήματα οι χώρες πήραν πάνω τους σχεδόν όλο το φταίξιμο.
Έφταιγε ο πελατειακός καπιταλισμός, οι σαθρές τράπεζες και η υπερεπένδυση στην
αγορά ακινήτων, λένε μερικοί ειδικοί. Αν εξυγιανθεί το χρηματοοικονομικό
σύστημα κάθε χώρας και μπουν κατά μέρος αρκετά χρήματα για ώρα ανάγκης ­ η
τρέχουσα πολιτική του Διεθνούς Νομισματικού Ταμείου ­ τότε τα δυστυχήματα θα
αποφευχθούν ή ­ το πολύ πολύ ­ θα είναι μικροατυχήματα.

Όμως τους τελευταίους δεκαοκτώ μήνες συμβαίνουν δυστυχήματα σοβαρά με
ανησυχητική συχνότητα και κάποιοι που έριχναν το μεγαλύτερο μέρος της ευθύνης
στις χώρες, αρχίζουν τώρα να πιστεύουν ότι και ο «δρόμος» ­ το παγκόσμιο
χρηματοπιστωτικό σύστημα και οι δανειστές που αποτελούν τη βάση του ­
χρειάζεται και αυτός σοβαρές επιδιορθώσεις.

ΣΥΝΕΣΗ;

Η αμερικανική κυβέρνηση καταλόγιζε ­ και εξακολουθεί να καταλογίζει ­ το
μεγαλύτερο μέρος της ευθύνης στις χώρες. Όμως στην αμερικανική στάση αρχίζουν
ήδη να διακρίνονται κάποια ίχνη διαφοροποίησης.

«Καταλήξαμε στο συμπέρασμα ότι οι χώρες πρέπει να ακολουθούν σωστότερες
οικονομικές πολιτικές και να μην κυνηγούν βραχυπρόθεσμα κεφάλαια, όπως έκαναν
το Μεξικό και η Ταϊλάνδη», λέει ο Αμερικανός υφυπουργός Οικονομικών Λόρενς
Σάμερς. «Όμως χρειάζεται περισσότερη σύνεση από τη μεριά των δανειστών».

Πάντως, οι Αμερικανοί διαφωνούν έντονα με τους εταίρους τους στη Λέσχη των
επτά πλουσιοτέρων χωρών του κόσμου για την ανάγκη ­ και την έκταση ­ μιας
μεταρρύθμισης του διεθνούς χρηματοοικονομικού συστήματος. Οι Ευρωπαίοι και οι
Ιάπωνες ζητούν πιο επιτακτικά την αλλαγή.

ΠΡΟΤΑΣΕΙΣ

Στην κορυφή της λίστας με τις ιδέες για τη σταθεροποίηση του συστήματος
βρίσκονται προτάσεις για περιορισμό των βραχυπρόθεσμων ξένων δανείων προς τις
αναπτυσσόμενες χώρες ­ δάνεια που συχνά συμβάλλουν στην ταχύτερη ανάπτυξη,
αλλά και συσσωρεύονται σε τεράστια ποσά, όπως στην Ασία, τη Ρωσία και τη
Βραζιλία. Με το παραμικρό πρόβλημα αυτά τα κεφάλαια φεύγουν προκαλώντας και
επιταχύνοντας την οικονομική κατάρρευση.

Όμως υπάρχουν και άλλες προτάσεις που κερδίζουν έδαφος: ευέλικτες ισοτιμίες
για να αποφεύγονται οι ξαφνικές υποτιμήσεις, νόμοι που θα επιτρέπουν στις
υπερχρεωμένες επιχειρήσεις να ξαναδανείζονται πριν ακόμη εξοφλήσουν το
προηγούμενο χρέος και περιορισμοί που δεν θα επιτρέπουν στους ξένους δανειστές
να αποσύρουν τα κεφάλαιά τους από μια χώρα που βρίσκεται σε κρίση.

Το κοινό σημείο σε όλες αυτές τις προτάσεις είναι μία προσπάθεια να
μετατοπιστεί περισσότερο βάρος στις διεθνείς τράπεζες και τους ξένους
δανειστές, ώστε να αξιολογούν πιο προσεκτικά τους κινδύνους και να υφίστανται
τις συνέπειες αν τα πράγματα πάνε άσχημα.

Όμως πριν επιδιορθωθεί το ολισθηρό οδόστρωμα, πρέπει να επισκευαστούν τα
τρακαρισμένα αυτοκίνητα των δεκαοκτώ τελευταίων μηνών. Δεν συμφωνούν όλοι πώς
πρέπει να γίνει αυτό. Ή μάλλον, υπάρχουν δύο διαμετρικά αντίθετες απόψεις.

ΤΑ ΕΡΓΑΛΕΙΑ

Η τρέχουσα πρακτική θέλει τις προβληματικές χώρες να ακολουθούν πολιτικές που
περιορίζουν τις υποτιμήσεις του εθνικού νομίσματος και αποκαθιστούν την
εμπιστοσύνη των ξένων δανειστών. Τα κυριότερα εργαλεία για αυτές τις πολιτικές
είναι τα πολύ υψηλά επιτόκια και οι περικοπές των δημοσίων δαπανών. Όμως τα
υψηλά επιτόκια και οι περικοπές δαπανών προκαλούν πάντα υφέσεις.

Η αντίθετη άποψη πρεσβεύει ότι τα επιτόκια πρέπει να διατηρούνται χαμηλά για
να ενθαρρύνεται η οικονομική δραστηριότητα και οι ισοτιμίες να αφήνονται να
βρουν τη δική τους ισορροπία. Μία αναπτυσσόμενη οικονομία, υποστηρίζουν οι
οπαδοί αυτής της άποψης, μπορεί να αποκαταστήσει ευκολότερα την εμπιστοσύνη
των επενδυτών από μία οικονομία που είναι βεβαρημένη από υψηλά επιτόκια και
βρίσκεται σε ύφεση.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N78</CAT>
<ED>
Κωδικός άρθρου: A16354N781</ED>
<ID>
ID:18925

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N78&aa=1</URL></REF>


Article

<CATEGORY>vin08</CATEGORY>

 <H2>Πρόθυμες να βοηθήσουν τις επιχειρήσεις οι ειδικευμένες υπηρεσίες του ΟΗΕ
</H2>
Ο ΓΕΝΙΚΟΣ γραμματέας του ΟΗΕ Κόφι Ανάν δήλωσε χθες ότι ο ΟΗΕ τίθεται στη
διάθεση των επιχειρήσεων για να τις βοηθήσει να σεβαστούν τα δικαιώματα του
ανθρώπου και να προστατεύσουν το περιβάλλον.

Απευθυνόμενος στους διευθυντές επιχειρήσεων και στους πολιτικούς ηγέτες που
λαμβάνουν μέρος στην ετήσια οικονομική σύνοδο του Νταβός, ο Ανάν τους κάλεσε
να υιοθετήσουν και να στηρίξουν ένα σύνολο θεμελιωδών αξιών στους τομείς των
ανθρωπίνων δικαιωμάτων, της εργασίας και του περιβάλλοντος.

Όπως τόνισε ο γ.γ. του ΟΗΕ, ειδικευμένες υπηρεσίες του Οργανισμού, όπως η
Ύπατη 
Αρμοστεία για τα Ανθρώπινα Δικαιώματα, η Διεθνής Οργάνωση Εργασίας και το
Πρόγραμμα των Ηνωμένων Εθνών για το Περιβάλλον, είναι έτοιμες να βοηθήσουν τις
επιχειρήσεις να εντάξουν αυτές τις αρχές στη λειτουργία τους.

Ο γ.γ. τόνισε ότι αν οι άνθρωποι δεν αξιοποιήσουν ορισμένες ελάχιστες
παραμέτρους, η παγκόσμια οικονομία θα γίνει ευάλωτη και εύθραυστη. 
Η παγκοσμιοποίηση ­ πρόσθεσε ­ θα βρεθεί τότε αντιμέτωπη ξανά με όλους τους
«-ισμούς» του μεταψυχροπολεμικού κόσμου: προστατευτισμός, λαϊκισμός,
εθνικισμός, σοβινισμός, φανατισμός και τρομοκρατία.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N78</CAT>
<ED>
Κωδικός άρθρου: A16354N782</ED>
<ID>
ID:18987

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N78&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Φεβρουάριος, μήνας των γενεθλίων σας,
φέρνει πολλές αλλαγές σε διάφορους τομείς της ζωής σας, γι' αυτό πρέπει να
είστε προετοιμασμένοι. Εξελίξεις και γεγονότα θα υπάρξουν στις προσωπικές και
στις επαγγελματικές σας σχέσεις, γι' αυτό βάλτε σε εφαρμογή τις νέες σας
αντιλήψεις χωρίς φόβο.

ΙΧΘΥΕΣ

(19 Φεβρουαρίου - 20 Μαρτίου). Ο μήνας αυτός, παρ' όλες τις δυσκολίες που
φέρνει, λόγω των εκλείψεων, επιβάλλει και μία καλύτερη ποιότητα καθημερινής
ζωής, μέσα από τη διαμόρφωση του κλίματος που θα υπάρξει στους χώρους
εργασίας, καθώς οι συνεργασίες σας θα κινηθούν με τίμιες και σωστές συνθήκες.

ΚΡΙΟΣ

(21 Μαρτίου - 19 Απριλίου). Με έντονη κινητικότητα στον συναισθηματικό τομέα
ξεκινά αυτός ο μήνας και ενεργοποιεί τον ψυχισμό σας βάζοντάς σας να κάνετε
έναν απολογισμό της ερωτικής σας ζωής συγκρίνοντας το παρελθόν με τα τωρινά
δεδομένα, γιατί μόνον έτσι θα υπάρξουν δημιουργικές εξελίξεις στη ζωή σας.

ΤΑΥΡΟΣ

(20 Απριλίου - 20 Μαΐου). Μέσα στον Φεβρουάριο προβλέπεται να υπάρξουν
αντιφατικές καταστάσεις στον οικογενειακό τομέα, σας χρειάζεται λοιπόν
διακριτικότητα και ευελιξία. Φροντίστε να αποφύγετε έναν απόλυτο τρόπο
συμπεριφοράς, αν θέλετε να υπάρξει σύμπνοια με τους δικούς σας ανθρώπους.

ΔΙΔΥΜΟΙ

(21 Μαΐου - 21 Ιουνίου). Ο Φεβρουάριος είναι ένας μήνας που θα απαιτήσει όχι
μόνο τον δυναμισμό σας, αλλά και τα αποθέματά του, καθώς είναι πολλά και
ποικίλα τα θέματα που πρέπει να τακτοποιηθούν και δεν θα λείψουν τα εμπόδια ή
τα απρόοπτα. Οι φίλοι και οι συγγενείς όμως θα είναι στο πλευρό σας.

ΚΑΡΚΙΝΟΣ

(22 Ιουνίου - 22 Ιουλίου). Πολλά και φιλόδοξα τα σχέδιά σας για την αύξηση των
οικονομικών σας. Προς το παρόν όμως ίσως θα πρέπει να συμβιβαστείτε με κάτι
λιγότερο και να φανείτε προσεκτικοί με νόμους και κανονισμούς πάσης φύσεως.
Πολύ σύντομα θα αρχίσει μια πιο βατή και εποικοδομητική περίοδος.

ΛΕΩΝ

(23 Ιουλίου - 22 Αυγούστου). Πολύ καθοριστικός μήνας ο Φεβρουάριος για σας
στον τομέα των προσωπικών, των επαγγελματικών και των κοινωνικών σχέσεων.
Απαιτείται λοιπόν ψυχραιμία, είναι απαραίτητο να διατηρήσετε τον ορθολογισμό
σας και μη βιαστείτε να πάρετε σοβαρές αποφάσεις υπό πίεση ή θυμό.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Φεβρουάριος σαφώς δεν είναι από τους
ευκολότερους μήνες και ίσως να νιώσετε αναστατωμένοι μέσα από ανέλπιστα
γεγονότα και αιφνιδιασμούς. Όμως, έστω και αν νιώθετε ψυχολογικά πεσμένοι με
ένα συναίσθημα μοναξιάς, να ξέρετε πως γύρω σας υπάρχουν άνθρωποι που σας
αγαπούν και είναι έτοιμοι να σας βοηθήσουν, αν εσείς το ζητήσετε.

ΖΥΓΟΣ

(24 Σεπτεμβρίου - 23 Οκτωβρίου). Ο μήνας αυτός ξεκινά αρκετά φορτισμένος με
την επίδραση των εκλείψεων. Καλό θα ήταν λοιπόν να αποφύγετε οξύτητες και να
βρείτε ένα διαλλακτικό τρόπο να εκθέσετε τις απόψεις σας. Σύντομα άλλωστε οι
προσδοκίες σας θα γίνουν πραγματικότητα και όλα θα αλλάξουν προς το καλύτερο.

ΣΚΟΡΠΙΟΣ

(24 Οκτωβρίου - 22 Νοεμβρίου). Έντονη κινητικότητα φέρνει ο Φεβρουάριος στον
επαγγελματικό τομέα και εσείς καλείστε να δείξετε ψυχραιμία την ώρα των
δυσκολιών που δεν θα λείψουν, όμως σύντομα θα υπάρξουν εξελίξεις οι οποίες θα
δώσουν αργότερα ικανοποιητικά αποτελέσματα.

ΤΟΞΟΤΗΣ

(23 Νοεμβρίου - 21 Δεκεμβρίου). Έστω και αν ο Φεβρουάριος είναι ένας έντονος
μήνας με απρόβλεπτες εξελίξεις, εσείς καλό θα ήταν να δραστηριοποιηθείτε και
να τακτοποιήσετε νομικά και επαγγελματικά θέματα, να ταξιδέψετε, να κάνετε
προτάσεις και να συναντήσετε ανθρώπους που μπορούν να βοηθήσουν στην εξέλιξή σας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Φεβρουάριος είναι ένας μήνας προετοιμασίας
για σας και καλείστε να κλείσετε τις εκκρεμότητες που υπάρχουν. Χαλαρώστε
λοιπόν και ετοιμαστείτε διακριτικά για τη νέα εξόρμηση της άνοιξης που
εγκαινιάζει μια καινούργια εποχή στις σχέσεις σας με τον εαυτό σας, αλλά και
με τους άλλους.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: N86</CAT>
<ED>
Κωδικός άρθρου: A16354N861</ED>
<ID>
ID:18901

</ID><URL>http://ta-nea.dolnet.gr/neaweb/neafile.print_unique?e=A&f=16354&m=N86&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΔΗΜΙΟΥΡΓΕΙ ΠΑΡΑΔΟΣΗ ΕΠΙ ΤΟΥ ΟΛΥΜΠΙΑΚΟΥ
</H5><H2>Επιμένει στις νίκες
</H2>
ΠΙΣΤΗ στην παράδοση που έχει δημιουργήσει η ΑΕΚ νίκησε και χθες ­ για τρίτη
χρονιά στο Νίκος Γκούμας ­ τον Ολυμπιακό με 2-0. Τα γκολ των νικητών πέτυχαν
οι Μπατίστα και Νικολαΐδης και με αυτή την επιτυχία η ΑΕΚ μείωσε στους
τέσσερις βαθμούς τη διαφορά από τον πρωτοπόρο Ολυμπιακό. Στη δεύτερη θέση της
βαθμολογίας βρίσκεται πάντως ο Παναθηναϊκός που επικράτησε του ΟΦΗ με 1-0, στο
γήπεδο του Άργους.

σελίδες 10, 11, 12, 13
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16354O001</ED>
<ID>
ID:18926

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O00&aa=1</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Έκλεισε και τον Ρε της Άρσεναλ
</H2>
σελίδα 1
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16354O002</ED>
<ID>
ID:18988

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O00&aa=2</URL></REF>


Article

<CATEGORY>vin10</CATEGORY>

 <H5>ΠΑΟ-ΑΕΚ
</H5><H2>Νέο «καρφί» της βίας και στο βόλεϊ
</H2>
<H3></H3>σελίδα 23
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16354O003</ED>
<ID>
ID:19032

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O00&aa=3</URL></REF>


Article

<CATEGORY>vin10</CATEGORY>

 <H5>5-0 Ο ΙΩΝΙΚΟΣ
</H5><H2>Ο Φρούσος «χτύπησε» τρεις φορές
</H2>
<H3></H3>σελίδα 8
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16354O004</ED>
<ID>
ID:19053

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Στον ΠΑΟΚ το πρώτο τρόπαιο του 1999
</H2>
σελί δες 15 -19
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16354O005</ED>
<ID>
ID:19067

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O00&aa=5</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Κούρσα κορυφής με τον Βαζέχα
</H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16354O006</ED>
<ID>
ID:19075

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O00&aa=6</URL></REF>


Article

<CATEGORY>vin10</CATEGORY>

 <H2>Πλούσιο θέαμα </H2>
15.00 (Supersport): Λάρισα - Αθηναϊκός (ποδ.), 
19.00 (Supersport): Πάτρα - Εθνικός (πόλο), 
21.25 (ΕΤ1): Βράβευση κορυφαίων ποδοσφαιριστών, 
21.30 (Supersport): Βράβευση κορυφαίων ποδοσφαιριστών.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16354O007</ED>
<ID>
ID:19079

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O00&aa=7</URL></REF>


Article

<CATEGORY>vin10</CATEGORY>

 <H5>ΑΕΚ: Ο ΛΙΒΕΡΙΑΝΟΣ ΤΗΣ ΑΡΣΕΝΑΛ ΕΡΧΕΤΑΙ ΝΑ ΥΠΟΓΡΑΨΕΙ
</H5><H2>Ο Ρε στα κίτρινα
</H2>
<H3>Πήρε Τριχιά και τον στέλνει για 6 μήνες στην Ελευσίνα

</H3>
ΡΕΠΟΡΤΑΖ ΣΤΗ ΣΕΛ. 13
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16354O011</ED>
<ID>
ID:18927

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O01&aa=1</URL></REF>


Article

<CATEGORY>vin10</CATEGORY>

 <H2></H2><H2>Μισές αλήθειες
</H2>
<AUTHOR>ΦΙΛΑΘΛΕΩΝ</AUTHOR>

* Στα μισά του πρωταθλήματος τα αποτελέσματα δείχνουν να διαμορφώνουν
μια κατάσταση όπου πολλά ενδεχόμενα είναι ανοιχτά. Η νίκη της ΑΕΚ επί του
Ολυμπιακού έβαλε κυρίως τον Παναθηναϊκό στη διεκδίκηση μιας θέσης στην κορυφή.
Είναι όμως έτσι τα πράγματα; Πόσο πιθανό είναι το αδύνατο;

* Η συνεχιζόμενη αδυναμία του Μπάγιεβιτς να ξεπεράσει τη φόρτιση ­
στην αρχή ψυχολογική, τώρα πλέον αγωνιστική ­ που του δημιουργεί κάθε επίσκεψή
του στη Νέα Φιλαδέλφεια, συντελέσθηκε φέτος με τρόπο που δεν επιδέχεται
αμφισβήτηση από κανένα αλλά ούτε και γεννά ενθουσιασμό σε κανένα. Η ΑΕΚ
κέρδισε δίκαια, αλλά όχι απόλυτα πειστικά. Ο Ολυμπιακός έχασε άδοξα, αλλά όχι
σε σημείο ανησυχίας. Η στασιμότητα τον ευνοεί.

* Ένα παιχνίδι ανοιχτό αλλά χωρίς μεγάλη ποδοσφαιρική ποιότητα
αποκάλυψε κάποιες αλήθειες κι έκρυψε μερικές άλλες. Η ΑΕΚ διαθέτει δύο
μονάδες, στα πιο νευραλγικά σημεία της σύνθεσής της, που δεν μπορούν να
συγκριθούν με κανενός ανταγωνιστή της. Ατματσίδης και Νικολαΐδης έχουν όχι
μόνο κλάση αλλά και τηρούν πιστά τα μεγάλα ραντεβού. Όμως, λείπει από την
ομάδα η διάρκεια, η συγκεκριμένη ταυτότητα, η αυτοπεποίθηση, στοιχεία που
απαιτούν τεχνικό σχεδιασμό και διοικητική σωφροσύνη. Ο Μπλαχίν νικά στα
δύσκολα και χάνει τα εύκολα.

* Ο Ολυμπιακός έχει, ακόμα κι όταν χάνει, αυτά τα χαρακτηριστικά που
λείπουν από τους άλλους. Η δουλειά του Μπάγιεβιτς φαίνεται στο γήπεδο, όσο και
η ατολμία του στον πάγκο. Το τρωτό του είναι η διαρκής αμφιταλάντευση, ιδίως
όσον αφορά τους επιθετικούς παίκτες, όπου άλλοτε επιλέγονται οι κατά τεκμήριο
πιο φορμαρισμένοι (αυτό υποτίθεται ότι έγινε χθες) και άλλοτε αυτοί που
ταιριάζουν περισσότερο στον γενικό τρόπο ανάπτυξης της ομάδας (αυτό έγινε στις
μεγάλες επιτυχίες του Τσάμπιονς Λιγκ).

* Λίγοι από τους αφανάτιστους παρατηρητές του φετινού πρωταθλήματος
αμφιβάλλουν ότι ο Ολυμπιακός παραμένει ο πιθανότερος ­ και πάλι ­ τελικός
νικητής. Κυρίως, επειδή από όλους τους αντιπάλους του λείπει κάτι σημαντικό.
Δυνατότητες από τον Παναθηναϊκό, σταθερότητα από την ΑΕΚ και τα δύο από τον
ΠΑΟΚ. Σημασία όμως έχει ότι κανείς δεν έχει κλείσει από τώρα θέση στο επόμενο
Τσάμπιονς Λιγκ και ότι ο πρωταθλητής χειμώνα πρέπει να παλέψει έως την άνοιξη.

* Ο φετινός πρώτος γύρος του πρωταθλήματος είχε αναλαμπές, αλλά σε
γενικές γραμμές το ποδόσφαιρο που παίχτηκε δεν ήταν, όπως είχαμε ελπίσει, πολύ
καλύτερο από αυτό των προηγούμενων χρόνων.

Η μικρομεσαία νοοτροπία των ομάδων μας φαίνεται να διατηρείται. Το γεγονός ότι
ο Καραπιάλης είναι ο σταθερά καλύτερος μέσος του πρωταθλήματος μάλλον θα
χαροποιεί παρά θα προβληματίζει ενδιαφερόμενους όπως η Γιουβέντους.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16354O021</ED>
<ID>
ID:18938

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O02&aa=1</URL></REF>


Article

<CATEGORY>vin10</CATEGORY>

 <H5>ΚΡΙΣΜΑΡΕΒΙΤΣ: ΓΚΟΛ ΝΙΚΗΣ ΣΤΟ ΝΤΕΜΠΟΥΤΟ ΤΟΥ ΜΕ ΠΑΟΚ
</H5><H2>Με το δεξί
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο ΜΠΟΜΠΑΝ Κρισμάρεβιτς έδωσε τα διαπιστευτήριά του, το Σάββατο, στο γήπεδο της
Νέας Σμύρνης. Ο Σέρβος σημείωσε ένα εκπληκτικό γκολ, κέρδισε πέναλτι (το οποίο
δεν εκτέλεσε, επειδή δεν τον άφησε ο Ολιβάρες) και έτσι ο ΠΑΟΚ νίκησε 1-0 τον
Πανιώνιο και συνεχίζει την προσπάθειά του για έξοδο στην Ευρώπη.

Το παιχνίδι είχε κι άλλους πρωταγωνιστές: τον Φώτη Στρακόσα, που απέκρουσε το
πέναλτι του Ολιβάρες με εκπληκτική εκτίναξη στο 58' (ήταν το τέταρτο πέναλτι
που αποκρούει εφέτος), τον Τάσο Κατσαμπή, που απέκρουσε πριν η μπάλα περάσει
τη γραμμή σε πλασέ του Καρασαββίδη.

Δυστυχώς για τον Ρόνι Γουίλαν οι παίκτες που έφερε στην Ελλάδα δεν τον
δικαίωσαν (τουλάχιστον προχθές).

Ο ΠΑΟΚ ήθελε τη νίκη (και την πήρε) για να επανακάμψει μετά την ήττα, από τον
Εθνικό Αστέρα, αλλά το κυριότερο για να παραμείνει στο κυνήγι των θέσεων που
οδηγούν στα ευρωπαϊκά σαλόνια. 
Σωστά λοιπόν χαρακτήρισε ο Άγγελος Αναστασιάδης «ανάσα» τους τρεις βαθμούς που
πήρε η ομάδα του.

Ο Ρόνι Γουίλαν είπε ότι η ομάδα του άξιζε καλύτερης τύχης.

Ο διαιτητής Χέλης ήταν καλός. Στη φάση του πέναλτι ήταν κοντά και έκρινε ότι
υπήρχε ανατροπή.

ΧΤΥΠΗΣΑΝ 15ΧΡΟΝΗ

Την ποδοπάτησαν και με τα κλομπ τη χτύπησαν αλύπητα. Θύμα της βαρβαρότητας
αστυνομικών των ΜΑΤ ένα 15χρονο κορίτσι που είχε πάει προχθές το απόγευμα με
τον αδελφό της στο γήπεδο του Πανιωνίου.

Το κορίτσι δεν είχε καμία σχέση με επεισόδια και φασαρίες που προκαλούν
ταραξίες. Πάνω της όμως τρεις αστυνομικοί των ΜΑΤ εξάντλησαν όλη τους την
αγριότητα και την έστειλαν στο Γενικό Κρατικό Νοσοκομείο της Νίκαιας.

Το βίαιο περιστατικό έγινε μετά τη λήξη του αγώνα στην αποχώρηση των φιλάθλων. 
«Η κόρη μου βιαζόταν να φύγει, επειδή στις 5 το απόγευμα είχε φροντιστήριο.

Ήταν από τους πρώτους που προσπαθούσαν να φύγουν. Βρισκόταν στην έξοδο, όταν
δέχθηκε αναίτια την επίθεση τριών αστυνομικών των ΜΑΤ», καταγγέλλει ο πατέρας
της 15χρονης που ­ όπως δήλωσε ­ έχει καταθέσει μήνυση.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16354O022</ED>
<ID>
ID:18994

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O02&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Αναχωρεί στην Κύπρο
</H2>
ΑΝΑΧΩΡΕΙ το μεσημέρι για τη Λάρνακα η εθνική ομάδα ποδοσφαίρου των ανδρών, για
να πάρει μερος στο τετραεθνές τουρνουά της Κύπρου, που αρχίζει αύριο με τη
συμμετοχή της διοργανώτριας χώρας, της Φινλανδίας και του Βελγίου. Για το
ταξίδι αυτό έχουν επιλεγεί 2Ο ποδοσφαιριστές και συγκεκριμένα οι Ατματσίδης,
Ελευθερόπουλος, Μαυρογενίδης, Ανατολάκης, Καλλιτζάκης, Γκούμας, Άντζας,
Φύσσας, Κατσιαμπής, Μάρκος, Γιαννακόπουλος, Πουρσανίδης, Ζήκος, Κωνσταντινίδης
Κ., Γεωργάτος, Κωνσταντινίδης Παντ., Λυμπερόπουλος, Νικολαΐδης, Κωνσταντινίδης
Σωτ. και Λιολίδης. Η εθνική θα δώσει αύριο τον πρώτο αγώνα της με αντίπαλο την Φινλανδία.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16354O023</ED>
<ID>
ID:19035

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O02&aa=3</URL></REF>


Article

<CATEGORY>vin10</CATEGORY>

 <H5>σε τρεις «ερυθρόλευκους»
</H5><H5>Ο ΟΛΥΜΠΙΑΚΟΣ ΚΑΙ ΠΑΛΙ ΧΩΡΙΣ ΨΥΧΗ ΚΑΤΑ ΤΗΣ ΑΕΚ
</H5><H5>ΑΠΕΛΠΙΣΜΕΝΗ Η ΠΡΟΣΠΑΘΕΙΑ ΤΟΥ ΜΠΑΓΙΕΒΙΤΣ ΝΑ ΓΥΡΙΣΕΙ ΤΟ ΜΑΤΣ
</H5><H2></H2><H2>Ζωηροί... θεατές
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3>* ΟΦΟΡΙΚΟΥΕ Πέρασε ένα ευχάριστο απόγευμα στη Νέα Φιλαδέλφεια
</H3><H3>* ΤΖΟΡΤΖΕΒΙΤΣ Οφείλει να δίνει κάτι περισσότερο στα ντέρμπι
</H3><H3>* ΕΛΕΥΘΕΡΟΠΟΥΛΟΣ Φοβισμένος και απρόσεκτος κάτω από τα δοκάρια
</H3>
Ελευθερόπουλος, Οφορίκουε, Τζόρτζεβιτς. Έμειναν... μακριά από το ντέρμπι

ΘΑ ΑΚΟΥΣΤΕΙ σήμερα στο... λιμάνι ότι «ο Ολυμπιακός για τρίτη χρονιά μπήκε στο
γήπεδο της ΑΕΚ έχοντας ξεχάσει την ψυχή του» ή ενδεχομένως ότι «ο Μπάγιεβιτς
βραχυκυκλώνεται σταθερά στο Νίκος Γκούμας». Εντάξει, μπορεί να είναι κι έτσι,
όμως είναι εντελώς θεωρητικές αυτές οι απόψεις.

Η ουσία είναι ότι ο πρωτοπόρος Ολυμπιακός μπήκε με σερί έξι νικών στο
πρωτάθλημα χθες στο γήπεδο της ΑΕΚ, ήθελε πολύ να φύγει με θετικό αποτέλεσμα,
όμως κάποια βασικότατα στελέχη του «δεν ακούμπησαν την μπάλα», που λέει ο
λόγος. Ας πάρουμε τον Πέντραγκ Τζόρτζεβιτς. Σπουδαίος παίκτης, δεν χρειάζεται
να το επιβεβαιώνει κάθε Κυριακή σε αγώνες με αντίπαλο την Ελευσίνα ή τον
Εθνικό Πειραιώς. Θα έλεγα ότι στα ντέρμπι οφείλει να δίνει το κάτι παραπάνω.
Δεν το έδωσε και εξέθεσε τον προπονητή του, ο οποίος ούτε που σκέφθηκε να τον
αντικαταστήσει. Λες και ο Νινιάδης (που έφυγε από το τερέν) ήταν ο χειρότερος χαφ.

Πάμε παρακάτω: Πίτερ Οφορίκουε. Σε θέση φουνταριστού, ούτε που θύμισε το
πλούσιο ταλέντο του. Αυτό που στις «μυστικές» συζητήσεις μέλλοντος μεταξύ των
στελεχών αποτελεί το κίνητρο πιθανής μεγάλης μεταγραφής σε σύλλογο της
Ευρώπης. Ο νεαρός από την Γκάνα ναυάγησε μάλλον στα ρηχά, διότι ο προσωπικός
του αντίπαλος, ετών 33, πέρασε ένα ευχάριστο απόγευμα, το οποίο χρειαζόταν για
«συντήρηση». Μεταξύ μας, αν δεν επισκεπτόταν συχνά τον γιατρό Παντελή
Νικολάου, ο ηρωικός Καλιτζάκης θα είχε μέγα πρόβλημα με τα γόνατά του.

Είναι σαφές ότι ο Οφορίκουε δεν είναι έτοιμος από ψυχολογική άποψη να
αντιπαλαίσει στο μέτρο που μπορεί τις δυσκολίες ενός ντέρμπι. Όποτε
χρησιμοποιήθηκε σε σημαντικά ματς, δεν... Μέχρι πότε θα του δίνει ευκαιρίες ο
Μπάγιεβιτς; Ευκαιρίες οι οποίες δεν θα είναι ιδιαίτερα χρήσιμες αν ο κόουτς
δεν καταφέρει να αποβάλει από τον παίκτη του τον φόβο.

Ο ΠΟΡΤΙΕΡΟ

Ο τρίτος της χθεσινής μετριότητας του Ολυμπιακού είναι δικός μας και θεωρείται
μέλλον στο ελληνικό ποδόσφαιρο. Δημήτρης Ελευθερόπουλος. Δυστυχώς για τους
οπαδούς του περυσινού πρωταθλητή, έδωσε μια φοβισμένη και απρόσεκτη
συμπεριφορά κάτω από τα γκολπόστ ή και τη μικρή περιοχή του. Στο πρώτο γκολ,
αιφνιδιάστηκε εντελώς, αν και η κεφαλιά του Μπατίστα έγινε από τη γωνιά της
μικρής περιοχής. Όμως το «Βατερλώ» του νεαρού γκολκίπερ προέκυψε στο δεύτερο
γκολ από τον Ντέμη Νικολαΐδη. Καθυστερημένο μπλονζόν, κακή εκτίμηση της
πορείας της μπάλας, τέτοια. Κι όμως, ο Ελευθερόπουλος έχει εκπληκτικές
δυνατότητες ­ τις έχουμε δει συχνά. Το ζητούμενο είναι να τις επιβεβαιώνει στα
κρίσιμα παιγνίδια και ας μη θεωρούνται αυτά αποφασιστικά από βαθμολογική
άποψη. Είναι και το πρεστίζ στη μέση ­ και αυτό το μετράνε πολύ στα ντέρμπι οι υποστηρικτές.

Το ότι ο Ντούσαν Μπάγιεβιτς αναγκάστηκε «να το ψάξει» στα μέσα του δεύτερου
μέρους, ρίχνοντας στη μάχη όσους επιθετικούς διέθετε στον πάγκο, δεν ήταν παρά
απελπισμένη προσπάθεια να ανατρέψει το χλωμό αποτέλεσμα και να δείξει ότι έχει
παίκτες που μπορούν να σταθούν με κάποιο ηθικό σε ένα γήπεδο «δύσκολο». Όμως,
αυτή τη φορά ήταν αργά για να ανατραπεί το αρνητικό αποτέλεσμα, μια και ο
Ηλίας Ατματζίδης αποδείχθηκε ­ σε αρκετές κρίσιμες φάσεις ­ καταπληκτικός.
Αλλά, για την εμφάνιση του διεθνούς «κιτρινόμαυρου» τερματοφύλακα φαίνεται ότι
λειτούργησε πολύ θετικά (στην ψυχολογία του) το «σωστό» τάιμιγκ της ανανέωσης
συμβολαίου του... Η αλήθεια είναι ότι ο Ατματζίδης, χθες, δεν είχε καμία σχέση
με τον τερματοφύλακα που είδαμε στην Ξάνθη, στην Καβάλα, στη Μηχανιώνα, ούτε
καν στο 2-2 με τον Ηρακλή. Χθες είχε αυτοπεποίθηση «450 εκατομμυρίων»!
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16354O031</ED>
<ID>
ID:18944

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O03&aa=1</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ: Η ΑΓΩΝΙΑ ΚΑΙ ΤΑ ΓΚΟΛ ΑΝΕΒΑΣΑΝ ΤΟ ΘΕΡΜΟΜΕΤΡΟ ΣΤΑ ΥΨΗ
</H5><H2>Θέαμα έως το 90'
</H2>
<AUTHOR>ΒΑΣΙΛΗΣ ΒΩΛΚΟΣ</AUTHOR>

* ΒΕΡΟΙΑ 
(Του ανταποκριτή μας)

ΑΓΓΛΙΚΟ σκορ σε... περουβιανοαγγλική αναμέτρηση σημειώθηκε στη Βέροια. Η
τοπική ομάδα επικράτησε του Εθνικού με 4-3 σε ματς γκραν γκινιόλ. Το πολικό
ψύχος που επικρατούσε δεν εμπόδισε τους ποδοσφαιριστές των δύο ομάδων να
προσφέρουν θέαμα υψηλής ποιότητας. Η Βέροια πήρε νίκη-οξυγόνο για την παραμονή
της στη μεγάλη κατηγορία, ενώ ο Εθνικός «βυθίστηκε» ακόμα περισσότερο. Παρόλα
αυτά στο τέλος του αγώνα χειροκροτήθηκαν όλοι για το θέαμα που πρόσφεραν.

Οι γηπεδούχοι μπήκαν δυνατά και προηγήθηκαν με 2-0. Πίστεψαν όμως ότι το
παιχνίδι τέλειωσε σε αυτό το σημείο. Μέσα σε έξι λεπτά ισοφαρίστηκαν από τον
νεοφερμένο Άγγλο, Φόλεϊ, ο οποίος στην πρώτη του εμφάνιση πέτυχε χατ τρικ. Ο
Εθνικός, αν και βρισκόταν σε δυσμενή θέση, πάλεψε με «νύχια και με δόντια»,
προκειμένου να φύγει με θετικό αποτέλεσμα από τη Βέροια. Στάθηκε άτυχος, αφού
στην εκπνοή του αγώνα ο Προβίδας ανατράπηκε από τον Οικονόμου και η Βέροια
ευστόχησε από το σημείο του πέναλτι.

Ζεστό θέαμα σε παγωμένο γήπεδο. Βέροια και Εθνικός πέτυχαν 7 γκολ

«Ήταν αγώνας χωρίς αύριο, αφού παίζαμε με την πλάτη στον τοίχο», τόνισε ο
προπονητής της Βέροιας, Γιώργος Χατζάρας, και συνέχισε: «Το παιχνίδι ήταν
ανοιχτό και από τις δύο πλευρές. Ο Εθνικός ήταν δύσκολος αντίπαλος και μας
απειλούσε σε ολόκληρη τη διάρκεια του αγώνα. Οι παίκτες μου πίστεψαν ότι το
ματς τελείωσε στο 2-0. Ευτυχώς, πήραμε ανάσα στο 90'. Οι φίλαθλοι
ευχαριστήθηκαν θέαμα».

Ο τεχνικός του Εθνικού, Χάουαρντ Κένταλ, υπογράμμισε: «Είμαι απογοητευμένος,
αφού θα μπορούσαμε να πάρουμε ακόμα και τη νίκη. Δεν ξεκινήσαμε καλά, ωστόσο
καταφέραμε να ισοφαρίσουμε δύο φορές. Είναι κρίμα να πετυχαίνουμε τρία γκολ
και να χάνουμε. Όταν βρίσκεσαι στην τελευταία θέση όλα φταίνε».


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16354O041</ED>
<ID>
ID:18945

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O04&aa=1</URL></REF>


Article

<CATEGORY>vin10</CATEGORY>

 <H5>ΙΣΟΠΑΛΙΑ: Δεν άρεσε σε κανέναν
</H5><H2>«Ηττημένοι» και οι δύο στην Καβάλα
</H2>
<AUTHOR>ΚΩΣΤΑΣ ΚΟΥΓΙΟΥΜΤΖΟΓΛΟΥ</AUTHOR>

* ΚΑΒΑΛΑ 
Ο ΛΕΣΕΚ Πις «ζήλεψε» τη δόξα του μόνιμου σκόρερ Νασιόπουλου και με έξοχο
χτύπημα φάουλ έδωσε τον βαθμό της ισοπαλίας στην Καβάλα στο χθεσινό ματς με
αντίπαλο τον Πανηλειακό (1-1).

Ο Πανηλειακός προηγήθηκε νωρίς (12'), ενώ δημιούργησε και άλλες ευκαιρίες.
Παρ' όλα αυτά, δεν κατάφερε να πετύχει δεύτερο τέρμα και να εξασφαλίσει από το
πρώτο μέρος τη νίκη. Η Καβάλα, όπως ήταν φυσικό, ανέβηκε στο δεύτερο μέρος.
Και πίεσε για την ισοφάριση, στην οποία έφθασε στο 71'.

Οι γηπεδούχοι παρουσιάστηκαν για τρίτη συνεχόμενη αγωνιστική με διαφορετικό
αμυντικό σχήμα. Ο Νίκος Γκουλής έχει ξαφνιάσει με τις επιλογές του στα
τελευταία ματς. Ακόμα και τον Καλιμάνη τον χρησιμοποίησε στη θέση του σέντερ
φορ! Η Καβάλα δεν έχει σταθερό ρυθμό και ίσως αυτό της στοιχίσει στην
υπόθεση-παραμονή. Από την άλλη πλευρά, ο Πανηλειακός οπισθοχώρησε στο δεύτερο
μέρος για να κρατήσει το υπέρ του σκορ, κάτι που δεν κατάφερε.

Ο προπονητής της Καβάλας, Νίκος Γκουλής, τόνισε: «Μείναμε πίσω στο σκορ από
στημένη φάση. Στο δεύτερο ημίχρονο μπορούσαμε ακόμα και να νικήσουμε. Ο στόχος
μας είναι συγκεκριμένος και οφείλουμε να παραμείνουμε ψύχραιμοι για να τον πετύχουμε».

Ο ομόλογός του Μπάμπης Τεννές αρκέστηκε να πει: «Το παιχνίδι ήταν δυνατό και
δεν είχε ποιότητα. Πήραμε θετικό αποτέλεσμα, το οποίο ήταν πέρα για πέρα
δίκαιο και πιστεύω ότι θα συνεχίσουμε ακόμα καλύτερα».

Στο γήπεδο βρισκόταν και ο εκπρόσωπος της Νοτς Κάουντι, Ρόμπερτ Σο, ο οποίος
πήγε για να παρακολουθήσει τον Γιώργο Παπανδρέου. Δήλωσε: «Δεν έμεινα
ευχαριστημένος από την απόδοσή του. Μάλιστα, αυτός που ξεχώρισα ήταν ο παίκτης
που είχε αναλάβει τη φρούρησή του (Καραϊσαρίδης)».


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16354O042</ED>
<ID>
ID:19000

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O04&aa=2</URL></REF>


Article

<CATEGORY>vin10</CATEGORY>

 <H5>ΚΑΡΔΙΤΣΑ
</H5><H2>Άρης και Προοδευτική κόλλησαν στο χιόνι
</H2>
* ΚΑΡΔΙΤΣΑ

ΑΝΑΒΛΗΘΗΚΕ για σήμερα ο αγώνας Άρη-Προοδευτικής, αλλά δεν αναμένεται να
διεξαχθεί αφού οι γηπεδικές συνθήκες δεν είναι κατάλληλες. Δικαιολογημένα
παίκτες, προπονητής και διοικούντες τον Άρη τα είχαν βάψει «μαύρα» στο
χιονισμένο περιβάλλον, αφού περίμεναν να εκτίσουν την ποινή των δύο
αγωνιστικών, ώστε τη μεταπροσεχή αγωνιστική να αντιμετώπιζαν τον ΠΑΟΚ στο
γήπεδο Χαριλάου. Όμως αν και σήμερα δεν γίνει το παιχνίδι, ο Άρης στο μεγάλο
ντέρμπι με τον ΠΑΟΚ θα υποχρεωθεί να αγωνισθεί σε ουδέτερη έδρα. «Αυτή η
αναβολή μάς βγάζει εκτός προγράμματος. Αποκλείεται να γίνει και αύριο (σήμερα)
το παιχνίδι και στο ντέρμπι με τον ΠΑΟΚ θα παίξουμε σε ουδέτερη έδρα», τόνισε
ο τεχνικός του Άρη Γιώργος Παράσχος. Οι δύο ομάδες παρέμειναν στη Καρδίτσα και
θα είναι στις 15.00' στο Εθνικό Στάδιο Καρδίτσας για να διαπιστώσουν αν θα
γίνει το παιχνίδι. Οι προπονητές των δύο ομάδων δήλωσαν στον διαιτητή Ψυχομάνη
για το φύλλο αγώνα τις εξής ενδεκάδες:

Άρης: Δέλλιος, Συργκουκέρσον, Γεωργιάδης, Κούτσης, Αντριόλι, Κυζερίδης,
Λουμπούτης, Κένεντι, Μητσόπουλος, Λιολίδης, Κολτσίδας. Προοδευτική: Μαϊμάνης,
Παπαδόπουλος, Αρχοντούλης, Ρουτζιέρης, Ανδράλας, Κουζούρης, Φούσκας, Κόνγκας,
Πάντος, Παντελίδης, Αγγελόπουλος.

Ο διαιτητής και οι δύο ομάδες δεν χρειάσθηκε να βγουν στον αγωνιστικό χώρο,
αφού εκείνη την ώρα ξέσπασε σφοδρή χιονοθύελλα.

ΟΠΑΔΟΙ ΜΕ ΝΑΡΚΩΤΙΚΑ

Ο έλεγχος που έγινε από την Αστυνομία, στο 2ο χιλιόμετο της εθνικής οδού
Λάρισας-Θεσσαλονίκης σε πούλμαν που μετέφερε οπαδούς του Άρη στην Καρδίτσα,
ήταν εξονυχιστικός. Βρέθηκαν 238 γραμμάρια γραμμάρια χασίς, 3 δόσεις ηρωίνης,
24 επιστόμια, 22 υπνωτικά χάπια, μία φωτοβολίδα και ένα αναισθητικό σπρέι. Έξι
οπαδοί του Άρη οδηγούνται σήμερα στον ανακριτή και απειλούνται με παραπομπή
για κακούργημα, 27 θα δικαστούν σήμερα στο Αυτόφωρο, ένας ανήλικος αφέθη
ελεύθερος και ένας στρατιώτης παραδόθηκε στην Στρατονομία. Ανάμεσα στους
συλληφθέντες είναι και ο οδηγός του πούλμαν.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16354O043</ED>
<ID>
ID:19039

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O04&aa=3</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΣΕ ΜΕΓΑΛΗ ΜΕΡΑ Ο ΝΙΚΟΠΟΛΙΔΗΣ, ΣΚΟΡΕΡ Ο ΒΑΖΕΧΑ
</H5><H5>ΔΑΝΙΗΛ
</H5><H5>Τα μπράβο στον Μίκλαντ
</H5><H2>Με δύο... άσους
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

* ΑΡΓΟΣ

Ο ΠΑΝΑΘΗΝΑΪΚΟΣ πέτυχε την τέταρτη συνεχή νίκη του, αυτή τη φορά στο Άργος, επί
του ΟΦΗ (1-0). Οι παίκτες του γέμισαν χρήματα (από 2.000.000 δραχμές έκαστος),
αλλά η απόδοση της ομάδας δεν λέει με τίποτα να βελτιωθεί.

Οι «πράσινοι» είναι τυχεροί για δύο λόγους. Αφενός, διότι ο Βαζέχα δείχνει να
ξαναβρίσκει τη φόρμα του και να σκοράρει σε κρίσιμα ματς. Και αφετέρου, διότι
ο Νικοπολίδης είναι σε άριστη κατάσταση και «κατεβάζει τα ρολά» όταν
χρειαστεί. 
Χθες, ο γκολκίπερ του ΠΑΟ έκανε δύο σωτήριες αποκρούσεις και κράτησε όρθιο τον
γίγαντα που δείχνει να παραπατάει, όταν ο αντίπαλος πιέζει...

Περίπου 6.000 φίλοι του ΠΑΟ ήρθαν από την Αθήνα για να δουν το ματς. 
Στο τέλος αποχώρησαν προβληματισμένοι, γιατί η ομάδα τους (για άλλη μια φορά)
δεν προσέφερε αυτό που επιθυμούν. Ο Παναθηναϊκός μπορεί να είναι δεύτερος στη
βαθμολογία, αλλά παίζει μπάλα μικρομεσαίου συγκροτήματος. Ο Μίκλαντ ήταν από
τους κορυφαίους και γι' αυτόν τον λόγο υπήρξε ισορροπία στη μεσαία γραμμή. 
Ο Ασάνοβιτς ήταν καλύτερος από άλλες φορές, ο Κόλα δεν έκανε τίποτα, ο
Κωνσταντινίδης ξεκίνησε καλά και «ξεφούσκωσε» στη συνέχεια. Από τον ΠΑΟ λείπει
η ταχύτητα. Λείπει η συνοχή, ενώ όταν δέχεται πίεση στην άμυνα, τα κενά
«βγάζουν μάτια»! Δυο φορές πέρασε γρήγορα μπροστά ο ΟΦΗ, δυο φορές χάθηκε η
μπάλα. Ας είναι καλά ο Νικοπολίδης, που «πετάει» αυτήν την εποχή.

Πανηγυρισμοί με επίκεντρο τον Βαζέχα. Κόλα και Ντασίλβα είδαν την ομάδα τους
νικήτρια για τέταρτη συνεχή φορά

Ο ΟΦΗ χτύπησε το ματς στα ίσια. Πολλές φορές έπαιξε σκληρά. Πολέμησε να μη
χάσει και κατά διαστήματα είχε έξοχη απόδοση. 
Ο Μωχάμετ Ντιάρα, μόλις 18 ετών, είναι εξαιρετικός παίκτης. Εξελίξιμος ο
Ιορδανίδης (τον έπαιξε πολύ καλά ο Γκούμας), δυνατός ο Δερμιτζάκης, αρκετά
καλός ο Παπαδόπουλος, σοβαρός ο Νιόπλιας.

Οι Κρητικοί ­ όπως προαναφέραμε ­ έπεσαν πάνω στον Νικοπολίδη, διαφορετικά θα
είχαν σημειώσει τουλάχιστον ένα γκολ. 
Είχαμε χρόνια να δούμε τον ΟΦΗ τόσο παθιασμένο κόντρα στον ΠΑΟ.

Με λίγα λόγια, ο Παναθηναϊκός είχε την μπάλα στην κατοχή του στο Α' ημίχρονο,
πέτυχε γκολ με τον Βαζέχα (ο Μπεκιάι φέρει ευθύνη) και στην επανάληψη δεν...
βλεπόταν! 
Ο Καραγκούνης (πήρε τη θέση του τραυματία Ασάνοβιτς στο 50') κράτησε την μπάλα
στα πόδια του, κέρδισε πολλά φάουλ και βοήθησε την ομάδα.

Ο ΟΦΗ, αφού έχασε δύο πολύ καλές ευκαιρίες στο 40' και το 43', ήλεγξε το
παιχνίδι στην επανάληψη, πλην όμως δεν δημιούργησε ευκαιρίες.

Με λάθη η διαιτησία του Ευθυμιάδη.


ΔΥΣΚΟΛΟ χαρακτήρισε για την ομάδα του το (χθεσινό) παιχνίδι ο προπονητής
του Παναθηναϊκού Βασίλης Δανιήλ:

«Κερδίσαμε δίκαια ένα ματς που είχε πολλές διακυμάνσεις. Ξεκινήσαμε καλά
και μπορούσαμε στο πρώτο μισάωρο να πετύχουμε και δεύτερο γκολ, που θα μας
εξασφάλιζε τη νίκη. Το τελευταίο τέταρτο του πρώτου μέρους ανήκε στον ΟΦΗ, που
δραστηριοποιήθηκε και στάθηκε καλά, αλλά τότε ήταν ιδιαίτερα καλός ο
Νικοπολίδης. Στο δεύτερο ημίχρονο κρατήσαμε παρά πολύ καλά τον ΟΦΗ, που ήταν
δυνατός αντίπαλος. Μπορεί να δημιουργήσαμε ελάχιστες ευκαιρίες, αλλά δεν
επιτρέψαμε να φανούν οι αντίπαλοί μας».

Ιδιαίτερη μνεία έκανε ο τεχνικός των «πρασίνων» για την απόδοση του Έρικ Μίκλαντ:

«Παρά το γεγονός ότι δεν μου αρέσει να κάνω προσωπικά σχόλια, ο Μίκλαντ
ήταν πολύ καλός και συνέβαλε σημαντικά στη νίκη μας».

Ο κόουτς των φιλοξενουμένων Έγκεν Γκέραρντ δεν εμφανίστηκε στη συνέντευξη
Τύπου, αφού η αποστολή του ΟΦΗ έφυγε αμέσως για να προλάβει την πτήση προς
στην Κρήτη.

ΕΠΕΙΣΟΔΙΑ

* Με πέτρες και καδρόνια περίπου 100 οπαδοί του Παναθηναϊκού επιτέθηκαν
στους άνδρες των ΜΑΤ, στην ανάπαυλα του χθεσινού αγώνα.

Οι δυνάμεις καταστολής αντεπιτέθηκαν και επακολούθησε σύντομος...
ξυλοδαρμός! Το γεγονός αυτό ήταν και η μοναδική παραφωνία στο φιλόξενο Άργος,
όπου οι περίπου 6.000 θεατές συμπεριφέρθηκαν υποδειγματικά.

* Στο Άργος βρέθηκαν ο προπονητής της Άντερλεχτ, Τζον Ντοκς και ο υπεύθυνος
μεταγραφών της Άιντχόβεν, Πιτ Ντεβίσερ. Όπως είπαν οι ίδιοι, ήρθαν να
παρακολουθήσουν τους Δερμιτζάκη, Παπαδόπουλο και Σκέντζο.

* Τραυματίας είναι ο Ασάνοβιτς. Ο Κροάτης άσος υποφέρει από τράβηγμα και
σήμερα θα εξεταστεί από το ιατρικό τιμ των «πρασίνων».


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16354O051</ED>
<ID>
ID:18946

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O05&aa=1</URL></REF>


Article

<CATEGORY>vin10</CATEGORY>

 <H5></H5><H5>ΑΡΗΣ - ΠΡΟΟΔΕΥΤΙΚΗ
</H5><H5>Έξι ήττες σε επτά αγώνες
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H5>Κτύπησε με τη δεύτερη
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

<H3>ΓΗΠΕΔΟ ΚΑΡΔΙΤΣΑΣ
</H3>
Ο αγώνας Άρη - Προοδευτικής ανεβλήθη χθες, λόγω ακαταλληλότητας του γηπέδου
και αν το επιτρέψουν οι καιρικές συνθήκες θα διεξαχθεί σήμερα στις 15.00

Ο Όλεγκ Μπλαχίν συγχαίρει τον Ντανιέλ Μπατίστα, ο οποίος πέτυχε το πρώτο γκολ
της ΑΕΚ στο χθεσινό ντέρμπι με τον Ολυμπιακό

Ο ΟΛΥΜΠΙΑΚΟΣ δημιουργεί αρνητική παράδοση από τότε που κάθισε στον πάγκο του ο
Ντούσαν Μπάγιεβιτς, αφού σε επτά αγώνες που αντιμετώπισε την ΑΕΚ έχασε στους
έξι (Πρωτάθλημα - Κύπελλο).

*** Η ΑΕΚ όταν φιλοξενεί τον Ολυμπιακό μήνα Ιανουάριο στην Ν. Φιλαδέλφεια
πάντα τον νικάει, χωρίς μάλιστα να δέχεται γκολ (29.1.1967 1-0, 29.1.1978 2-0,
31.1.1988 2-0 ­ τι σύμπτωση, 13.1.1997 2-0 και χθες 2-0).

*** Η ΑΕΚ σκοράρει πάντα κατά του Ολυμπιακού κατά τα εννιά τελευταία χρόνια.
Χθες παραβίασε την καλύτερη μέχρι στιγμής άμυνα του Πρωταθλήματος!

*** Για 4η φορά ο Νικολαΐδης παραβίασε την εστία του Ολυμπιακού (3 στο
Πρωτάθλημα και 1 στο Κύπελλο). Έτσι ο Αλεξανδρουπολίτης άσος συμπλήρωσε το 90
γκολ στην Α' Εθνική (38 Απόλλωνα και 52 ΑΕΚ).

*** Μετά το γκολ που σημείωσε ο Μπατίστα, ο παίκτης αυτός παραβίασε τις εστίες
και των δύο ομάδων!

*** Να τώρα πώς διαγράφεται το παλμαρέ στην «κιτρινόμαυρη» έδρα (Αγ. 40, ν.
16, ισοπ. 16, ήττ. 8, τέρ. 47-37)!

*** Η ΑΕΚ, που συμπλήρωσε 500 νίκες στη Ν. Φιλαδέλφεια στα 40 χρόνια ζωής της
Α' Εθνικής Κατηγορίας σε 636 αγώνες (ισοπ. 84, ήττ. 52, τέρ. 1.486-459)!

*** Για 5η φορά ο Ιωνικός νίκησε αντίπαλό του στην Α' Εθνική στη Νεάπολη:
14.9.1997 Παναχαϊκή, 26.10.1997 ΟΦΗ, 4.10.1998 Εθνικό, 31.1.1999 Εθνικό Αστέρα.

*** Τρίτη νίκη στο επαγγελματικό πέτυχε ο ΠΑΟΚ στη Ν. Σμύρνη (δεύτερη
συνεχόμενη) επί του Πανιωνίου.

1. ΑΤΜΑΤΣΙΔΗΣ (ΑΕΚ)

20. ΚΑΡΑΪΣΑΡΙΔΗΣ (Καβάλας)

17. ΣΑΚΕΛΑΡΙΔΗΣ (Βέροιας)

29. ΘΕΟΔΩΡΙΔΗΣ (Ελευσίνας)

4. ΤΑΣΙΟΠΟΥΛΟΣ (Πανηλειακού)

18. ΦΡΟΥΣΟΣ (ιωνικού)

12. ΜΙΚΛΑΝΤ (ΠΑΟ)

7. ΠΑΠΑΔΗΜΗΤΡΙΟΥ (Απόλλωνα)

12. ΦΟΛΕΪ (Εθνικού)

30. ΚΡΙΣΜΑΡΕΒΙΤΣ (ΠΑΟΚ)

11. ΝΙΚΟΛΑΪΔΗΣ (ΑΕΚ)

<H3>17η ΑΓΩΝΙΣΤΙΚΗ
</H3>
ΤΟ ΝΙΚΗΤΗΡΙΟ τέρμα του ΠΑΟΚ στη Ν. Σμύρνη ήταν πολύ ωραίο και δύσκολο γκολ,
από το νέο απόκτημα του «δικεφάλου» Μπόμπαν Κρισμάρεσβιτς. Ο Γιουγκοσλάβος
παίκτης έπαιξε πέρυσι με την Ανόρθωση {25 αγώνες πρωταθλήματος - 12 γκολ,
καταλαμβάνοντας την 6η θέση στον πίνακα των σκόρερ (1ος Ράουφμαν - Ομόνοια)
και 3ος σκόρερ της Ανόρθωσης (1ος Μιχαήλοβιτς 22, 2ος Οκκάς 14}. Φέτος άφησε
την Ομόνοια για τον ΠΑΟΚ, έχοντας πετύχει σε 15 αγώνες 19 γκολ, που τον
έφερναν 2ο στον πίνακα των σκόρερ του κυπριακού πρωταθλήματος (1ος ο Ράουφμαν
20). Με τη 2η συμμετοχή του στον ΠΑΟΚ σκόραρε!

<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16354O061</ED>
<ID>
ID:18947

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O06&aa=1</URL></REF>


Article

<CATEGORY>vin10</CATEGORY>

 <H5></H5><H2>6 νίκες συνέχεια
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Στις 13.12.1998 ο Παναθηναϊκός έχασε στη Ν. Φιλαδέλφεια από την ΑΕΚ κι από
τότε μέχρι σήμερα σημείωσε τέσσερις συνεχείς νίκες στο πρωτάθλημα, που
αποτελεί ισοφάριση τεσσάρων συνεχών νικών φέτος (από 26.9.1998 έως
31.10.1998). Ενδιάμεσα οι «πράσινοι» σημείωσαν δύο νίκες στο Κύπελλο.

*** Ο Κριστόφ Βαζέχα «ξελάσπωσε» για δεύτερη συνεχή αγωνιστική τον
Παναθηναϊκό, αφού η ομάδα του «τριφυλλιού» νίκησε και τις δύο με γκολ δικά
του. Έτσι έφθασε τα 8 γκολ φέτος και 209 συνολικά στο πρωτάθλημα. Έτσι τώρα
θέλει ακόμη 17 γκολ για να ισοφαρίσει τον Γιώργο Σιδέρη του Ολυμπιακού. Ήταν
το 13ο γκολ του κατά του ΟΦΗ.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16354O062</ED>
<ID>
ID:19001

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O06&aa=2</URL></REF>


Article

<CATEGORY>vin10</CATEGORY>

 <H5></H5><H5>ΤΟ ΕΚΤΑΚΤΟ
</H5><H2>ΤΟ ΠΡΟ-ΠΟ
</H2>
<H3>Η νικήτρια στήλη

</H3>
<H3>Ένα 13άρι

</H3>
<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16354O063</ED>
<ID>
ID:19040

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O06&aa=3</URL></REF>


Article

<CATEGORY>vin10</CATEGORY>

 <H5>458 εκατ. δρχ. στους νικητές
</H5><H2>Τζόκερ
</H2>
ΔΥΟ υπερτυχεροί με 5+1 επιτυχίες βρέθηκαν στο χθεσινό (31/1) διαγωνισμό του
Τζόκερ, οι οποίοι κερδίζουν από 458.814.665 δρχ. Στις άλλες κατηγορίες τα
κέρδη είναι: 13 τυχεροί με 5 επιτυχίες θα πάρουν από 9.723.880 δρχ., 154 με
4+1 επιτ. θα εισπράξουν από 435.930 δρχ., 2.171 με 4 επιτ. θα μοιραστούν από
11.840 δρχ., 5.357 με 3+1 επιτ. θα πάρουν από 9.730 δρχ., 98.800 με 3 επιτ. θα
εισπράξουν από 510 δρχ., 61.454 με 2+1 επιτ. θα μοιραστούν από 510 δρχ. και
272.621 με 1+1 επιτυχίες θα πάρουν από 280 δρχ.

Τα πέντε νούμερα είναι: 26, 22, 37, 25, 29, ενώ ο αριθμός του Τζόκερ είναι το 9.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16354O071</ED>
<ID>
ID:18948

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O07&aa=1</URL></REF>


Article

<CATEGORY>vin10</CATEGORY>

 <H2>ΠΡΟΠΟ - γκολ
</H2>
Η νικήτρια στήλη του ΠΡΟΠΟ - γκολ θα ανακοινωθεί σήμερα.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16354O072</ED>
<ID>
ID:19002

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O07&aa=2</URL></REF>


Article

<CATEGORY>vin10</CATEGORY>

 <H5>ΦΡΟΥΣΟΣ: ΘΕΜΕΛΙΩΣΕ ΤΟΝ ΘΡΙΑΜΒΟ ΤΟΥ ΙΩΝΙΚΟΥ
</H5><H2>Ξέσπασε με χατ τρικ
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο ΝΙΚΟΣ Φρούσος «πήρε το όπλο» του, (σημείωσε τρία γκολ), ο Μάριο
Μουτσοντρίγκο δημιουργούσε, αλλά και σκόραρε (μία φορά) και έτσι ο Ιωνικός
νίκησε σε ρυθμό προπόνησης τον Εθνικό Αστέρα 5-0.

Ο Φρούσος λοιπόν, ξύπνησε από τον αγωνιστικό λήθαργο που είχε πέσει το
τελευταίο χρονικό διάστημα και δείχνοντας δείγματα του ταλέντου του οδήγησε
τον Ιωνικό σε θρίαμβο. Ο επιθετικός του Ιωνικού έδωσε νωρίς το προβάδισμα στην
ομάδα του (4'), ενώ πέτυχε και το δεύτερο γκολ σε καθοριστικό ­ για τον αγώνα
­ σημείο, στις καθυστερήσεις του πρώτου ημιχρόνου. Άξιος συμπαραστάτης του
Φρούσου, αλλά ίσως και πολυτιμότερος παίκτης του αγώνα, ήταν ο Μάριο
Μουτσοντρίγκο. Ο Περουβιανός ήταν δημιουργός δύο γκολ και άλλων καλών φάσεων
για τον Ιωνικό, ενώ κατάφερε να πετύχει και ένα γκολ με έξοχο πλασέ.

Ο Νίκος Φρούσος βρήκε ύστερα από καιρό τον καλό εαυτό του και τον δρόμο για
τα δίχτυα

Ακολούθησε σε απόδοση ο Γκρεγκ Μπρούστερ. Ο Σκωτσέζος σε ελεύθερο ρόλο, εκτός
από τους κινδύνους που δημιουργούσε στην αντίπαλη περιοχή, κατάφερε να
φτιάχνει παιχνίδι, κυρίως παίζοντας με την πλάτη, χρησιμοποιώντας το σώμα του
και μοιράζοντας πάσες.

Και όμως ο Ιωνικός δεν ήταν τόσο καλός στο πρώτο ημίχρονο. Οι παίκτες του
παρουσιάστηκαν αγχωμένοι, αλλά τα δύο γκολ που σημείωσαν σε κρίσιμες στιγμές
βοήθησαν ψυχολογικά και το δεύτερο ημίχρονο ήταν απλή διαδικασία, κάτι που
παραδέχτηκε και ο Σέρτζιο Μαρκαριάν: «Χάσαμε πέντε βαθμούς στην έδρα μας με
την Ξάνθη και τον Πανηλειακό και αυτό μας δημιούργησε άγχος. Τα δύο γκολ που
σημειώσαμε μας έδωσαν καλή ψυχολογία», είπε ο τεχνικός του Ιωνικού και
κατέληξε: «Παίξαμε καλά και στην άμυνα και στην επίθεση. Σημαντικό ρόλο στην
εξέλιξη του αγώνα έπαιξαν οι πολλές απουσίες του αντιπάλου μας. Για μας είναι
σημαντικό να πάρουμε καλή θέση στη βαθμολογία».

Ο Εθνικός Αστέρας δεν κατάφερε σε καμία στιγμή να χτυπήσει τον αγώνα, αφού «το
παιχνίδι ήταν πολύ δύσκολο για μας και βέβαια η απουσία επτά ποδοσφαιριστών το
έκανε δυσκολότερο», είπε ο Σπύρος Λιβαθηνός. Καλή ήταν η διαιτησία του Γιώργου Καζναφέρη.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16354O081</ED>
<ID>
ID:18949

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O08&aa=1</URL></REF>


Article

<CATEGORY>vin10</CATEGORY>

 <H5>ΡΙΖΟΥΠΟΛΗ: Με «στρατηγό» τον Παπαδημητρίου
</H5><H2>Αντεπίθεση διαρκείας από την «ελαφρά ταξιαρχία»
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΝΙΚΗ - βάλσαμο για τον Απόλλωνα, μάλιστα αυτή τη φορά επί της θεωρητικά
καλύτερης Skoda Ξάνθης, με 2-1, χθες, στη Ριζούπολη. Πέρα από τη νίκη όμως, θα
πρέπει να σημειώσουμε την πολύ καλή απόδοση της ομάδας του Ανδρέα
Μιχαλόπουλου, που δείχνει να αναγεννάται από τη... στάχτη της και φυσικά να
διατηρεί (αρκετές) ελπίδες για παραμονή στην Α' εθνική κατηγορία.

Με ηγέτη στη μεσαία γραμμή τον Μπέρτχολντ (οι Ριζουπολίτες έκαναν διάνα με την
απόκτησή του), ο Απόλλωνας «έβγαινε» εύκολα στην επίθεση δημιουργώντας αρκετές
δύσκολες καταστάσεις για την εστία του Μπούτσεκ. Το γκολ του Παπαδημητρίου
(κορυφαίος και χθες της «ελαφράς ταξιαρχίας») έδωσε «φτερά» στους γηπεδούχους,
οι οποίοι συνέχισαν μέχρι τη λήξη να πιέζουν για ακόμη ένα γκολ.

Στην επανάληψη, οι γηπεδούχοι συνέχισαν στο ίδιο μοτίβο. Πέτυχαν ακόμη ένα
γκολ στο 58' με τον Λαμπριάκο και ουσιαστικά έδωσαν «τέλος» στο παιχνίδι.

Η Ξάνθη, από την άλλη πλευρά, ήταν σκιά του καλού εαυτού της. Και οι λιγοστοί
θεατές στη Ριζούπολη αναρωτιόνταν αν το σύνολο που έβλεπαν στο γήπεδο ήταν
αυτό που μόλις πριν από μία εβδομάδα είχε νικήσει την ΑΕΚ. Το γκολ με το οποίο
μείωσαν οι παίκτες της Ξάνθης (στις καθυστερήσεις) προήλθε από στημένη φάση:
φάουλ του Χάβου και κεφαλιά του Κεχαγιά. Όμως, ήταν πολύ αργά...

«Είχαμε πολύ καλή απόδοση. Για τρίτο συνεχές παιχνίδι δείχνουμε ανεβασμένοι.
Τώρα που επιστρέψαμε στο σπίτι μας, μπορούμε να κρατήσουμε την ομάδα στην Α'
εθνική κατηγορία», τόνισε ο Ανδρέας Μιχαλόπουλος.

«Ο Απόλλωνας ήταν καλύτερος και νίκησε δίκαια. Δεν έχω παράπονα από τους
παίκτες μου, δικαιούνται να κάνουν ένα κακό παιχνίδι», τόνισε ο Γιάννης Μαντζουράκης.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16354O082</ED>
<ID>
ID:19003

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O08&aa=2</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: ΤΟ ΧΙΟΝΙ ΜΑΤΑΙΩΣΕ ΤΕΣΣΕΡΙΣ ΑΓΩΝΕΣ
</H5><H2>Γκολ η κακοκαιρία!
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Η ΚΑΚΟΚΑΙΡΙΑ που έπληξε το Σαββατοκύριακο τη Βόρεια Ελλάδα, έντυσε τα γήπεδα
στα λευκά και είχε ως αποτέλεσμα την αναβολή τεσσάρων αγώνων στη Β' Εθνική.
Έτσι, λόγω του χιονιού αναβλήθηκαν για σήμερα στις 3 μ.μ. οι αγώνες ΠΑΣ
Γιάννινα - Καρδίτσα, Τρίκαλα - Πιερικός και Καλαμαριά - Ιάλυσος. 
Σ' αυτούς τους αγώνες οι ομάδες παρουσιάστηκαν κανονικά στο γήπεδο, αλλά οι
διαιτητές έκριναν ότι οι αγωνιστικοί χώροι δεν ήταν κατάλληλοι για τη
διεξαγωγή τους. Στις Σέρρες, παρότι ο αγωνιστικός χώρος ήταν κατάλληλος,
εμφανίστηκε μόνο η γηπεδούχος ομάδα. Ο Άγιος Νικόλαος δεν «πέταξε» το Σάββατο
για Θεσσαλονίκη διότι δεν έγινε η πτήση. Έτσι αναγκάστηκε να έρθει στην Αθήνα
ακτοπλοϊκώς και να περιμένει στο αεροδρόμιο του Ελληνικού από χθες το πρωί
μέχρι το μεσημέρι, αλλά και πάλι οι πτήσεις για τη Θεσσαλονίκη δεν έγιναν.
Επίσης σήμερα είναι προγραμματισμένος να γίνει και ο αγώνας Λάρισας - Αθηναϊκού.

Η ομάδα του Αγίου Νικολάου με FAX ενημέρωσε ΕΠΑΕ, ΕΠΟ, αθλητικό δικαστή και
Πανσερραϊκό και για την τύχη του συγκεκριμένου αγώνα θα αποφασίσει η ΕΠΑΕ.

Για τους αγώνες που έγιναν, η Καλλιθέα πέτυχε εντυπωσιακή εκτός έδρας νίκη με
3-2 επί του Παναιτωλικού και ισοβαθμεί στην πρώτη θέση με την Καλαμάτα που
νίκησε 1-0 τους Λύκους. Στην Πάτρα, η Παναχαϊκή επιβλήθηκε εύκολα 2-0 του
Εδεσσαϊκού, ενώ η έκπληξη έγινε στον Βύρωνα όπου η Νίκη Βόλου πήρε τους τρεις
βαθμούς με 1-0 επί της Δόξας.

<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16354O091</ED>
<ID>
ID:18950

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O09&aa=1</URL></REF>


Article

<CATEGORY>vin10</CATEGORY>

 <H5>Δ' ΕΘΝΙΚΗ: Αναβλήθηκαν 18 αγώνες
</H5><H2>Νίκη ανόδου για τον Αχαρναϊκό
</H2>
Η ΚΑΚΟΚΑΙΡΙΑ που πλήττει τη χώρα (κυρίως την Κεντρική και Βόρεια Ελλάδα)
επηρέασε και τη χθεσινή 19η αγωνιστική.

Συγκεκριμένα, 18 αγώνες αναβλήθηκαν λόγω των άσχημων καιρικών συνθηκών και σε
τρεις ομίλους δημιουργήθηκαν τα περισσότερα προβλήματα στη διεξαγωγή των
παιχνιδιών. Στον αγωνιστικό τομέα, ο Αχαρναϊκός πέτυχε νίκη ανόδου (2-0) επί
του Ακράτητου.

Τα αποτελέσματα και οι βαθμολογίες:

1ος όμιλος: Δόξα Προκ.-Εύρυτος 4-0, Άρης Πετρ.-Αγ. Ελεούσα 1-0, Ηρακλής
Ροδ.-Αστέρας Ζ. ανεβλήθη, Αχαρναϊκός-Ακράτητος 2-0, Φωκικός-Χαλκίδα 0-4,
Χαϊδάρι-Αστέρας Ιτ. 3-1, Θρασύβουλος-Ολυμπιακός Λ. 1-0, Αήττητος Σπ.-Λαμία
1-1, Βελούχι-Παμβαγιακός ανεβλήθη.

Η ΒΑΘΜΟΛΟΓΙΑ: Αχαρναϊκός 48, Ακράτητος 40, Χαϊδάρι 38, Λαμία 35, Άρης
Πετρ. 35, Αγ. Ελεούσα 34, Θρασύβουλος 32, Χαλκίδα 31, Αστέρας Ζωγρ. 29,
Ηρακλής Ροδ. 27, Ολυμπιακός Λιοσ. 22, Φωκικός 21, Αήττητος Σπ. 21, Παμβαγιακός
19, Δόξα Προκ. 19, Βελούχι 13, Αστέρας Ιτ. 12, Εύρυτος 0.

* Οι Αστέρας Ζωγρ., Ηρακλής Ροδ., Παμβαγιακός και Βελούχι έχουν από έναν αγώνα λιγότερο.

2ος όμιλος: Πόντιοι-Εργοτέλης 0-2 α.α., Ηρακλής Μαρ.-Χανιά 1-1,
Ασπρόπυργος-Αστέρας Ρεθ. 2-0, Φωστήρας-Ηρακλής Θυμ. 8-0, Ίκαρος Αγ.
Κηρ.-Μανδραϊκός 0-3, Χαλκηδόνα-Μάλλια 2-0, Αετός Λουτρών-Ιεράπετρα 1-0,
Μύκονος-Βύζας 2-2, Ατσαλένιος-Σύρος 6-0.

Η ΒΑΘΜΟΛΟΓΙΑ: Χαλκηδόνα 46, Χανιά 43, Ατσαλένιος 41, Μανδραϊκός 41,
Φωστήρας 39, Εργοτέλης 36, Αστέρας Ρεθ. 34, Μάλλια 32, Βύζας 32, Σύρος 25,
Ηρακλής Μαρ. 24, Μύκονος 19, Ασπρόπυργος 19, Ιεράπετρα 13, Αετός Λουτρ. 13,
Ηρακλής Θυμ. 9, Ίκαρος Αγ. Κηρ. 1.

* Ο Αετός Λουτρ. έχει ένα μηδενισμό και -3 βαθμούς, ο Φωστήρας και η Ιεράπετρα
από ένα μηδενισμό και -1 βαθμό, οι Πόντιοι παραιτήθηκαν από το πρωτάθλημα. Οι
Ατσαλένιος, Μάλλια, Μύκονος και Ίκαρος Αγ. Κηρ. έχουν από έναν αγώνα λιγότερο.

3ος όμιλος: ΑΕΚ Πύργου-Ζάκυνθος 1-1, Μολαϊκός-Εθνικός Σαγ. 2-0,
Λεωνίδιο-Εύγερος 3-0, Πάτρα-Παγκορινθιακός 3-0, Μεσσηνιακός-Πύργος 2-0 α.α.,
Πανναυπλιακός-Απόλλων Καλ. 1-1, Κόρινθος-Αστέρας Βλαχ. 0-1,
Πάμισος-Πανθυρεατικός 5-0, Δόξα Λιθ.-Δαφνί 2-0.

Η ΒΑΘΜΟΛΟΓΙΑ: Λεωνίδιο 57, Πάμισος 41, Παγκορινθιακός 40, Αστέρας Βλαχ.
39, Ζάκυνθος 35, Απόλλων Καλ. 34, Πάτρα 34, Κόρινθος 33, Πανθυρεατικός 28, ΑΕΚ
Πύργου 28, Μολαϊκός 23, Μεσσηνιακός 23, Δόξα Λιθ. 22, Πανναυπλιακός 19,
Εθνικός Σαγ. 17, Δαφνί 9, Εύγερος 4.

* Ο Εύγερος έχει ένα μηδενισμό και -3 βαθμούς, ενώ ο Πύργος αποκλείστηκε από
το πρωτάθλημα.

4ος όμιλος: Αλμυρός-Τηλυκράτης ανεβλήθη, Ολυμπιακός Π.-Ακαρνανικός
ανεβλήθη, Ηρακλής Σοφ.-Λύκοι Πινδ. ανεβλήθη, Ροδοτόπι-Ν. Σελεύκεια ανεβλήθη,
Μέλισσα-Εθνικός Φιλ. 1-1, Αχιλλέας Φαρσ.-Αν. Άρτας ανεβλήθη,
Θεσπρωτός-Ελαιόφυτο 0-0, Ν. Καρυές-Ερμής Μαυρ. ανεβλήθη, Κέρκυρα-Θιναλιακός 4-1.

Η ΒΑΘΜΟΛΟΓΙΑ: Θεσπρωτός 50, Κέρκυρα 37, Λύκοι Πινδ. 35, Ν. Καρυές 34,
Ελαιόφυτο 34, Ακαρνανικός 28, Τηλυκράτης 28, Αν. Άρτας 28, Ροδοτόπι 25,
Ηρακλής Σοφ. 25, Μέλισσα 25, Ολυμπιακός Π. 22, Αλμυρός 21, Ερμής Μαυρ. 20, Ν.
Σελεύκεια 17, Εθνικός Φιλ. 14, Αχιλλέας Φαρσ. 11, Θιναλιακός 7.

* Ο Ολυμπιακός Παν. και ο Ερμής Μαυρ. έχουν από ένα μηδενισμό και -1 βαθμό,
ενώ οι Μέλισσα, Εθνικός Φιλ., Θεσπρωτός, Ελαιόφυτο, Κέρκυρα και Θιναλιακός
έχουν από έναν αγώνα περισσότερο.

5ος όμιλος: Πτολεμαΐδα-Γιαννιτσά ανεβλήθη, Τύρναβος-Αλμωπός Αρ.
ανεβλήθη, Αγρ. Αστέρας-Κεραυνός Αγ. Γ. ανεβλήθη, Απόλλων Λαρ.-Ηρακλής Χ.
ανεβλήθη, Καρύτσα-Ελλάς Καλ. ανεβλήθη, Μ. Αλεξ. Τρικ.-Εθνικός Κατ. 1-0,
Ποσειδών Π.-Μάνδαλο ανεβλήθη, Κουφάλια-Οδυσσέας Κ. 3-0, Ορεστιάδα Π.-Άρης
Ποντ. ανεβλήθη.

Η ΒΑΘΜΟΛΟΓΙΑ: Αγρ. Αστέρας 44, Κουφάλια 43, Εθνικός Κατ. 41, Ποσειδών
Π. 38, Ηρακλής Χ. 36, Απόλλων Λαρ. 34, Άρης Ποντ. 30, Αν. Γιαννιτσών 30, Μ.
Αλεξ. Τρικ. 29, Αλμωπός Αρ. 27, Ορεστιάδα Πορ. 22, Πτολεμαΐδα 21, Τύρναβος 21,
Μάνδαλο 20, Οδυσσέας Κ. 15, Καρύτσα 8, Κεραυνός Αγ. Γ. 6, Ελλάς Καλ. 3.

* Οι Εθνικός Κατ., Κουφάλια, Μ. Αλεξ. Τρικ. και Οδυσσέας Κ. έχουν από έναν
αγώνα περισσότερο.

6ος όμιλος: Ν. Κρήνη-Αστέρας Αιγ. ανεβλήθη, Εθνικός Σιδ.-Πανδραμαϊκός
1-0, Αγ. Αθανάσιος-Ορφέας Αλεξ. 0-0, Πολύκαστρο-Ορφέας Ξάνθης 2-2, Ορέστης
Ορ.-Αχιλλέας Τρ. ανεβλήθη, Ν. Καλλικράτεια-Ακρίτας Ν.Β. ανεβλήθη, Ακαδ.
Ξάνθης-Ν. Πετρίτσι 0-3, Ακρίτας Ν. Κρ.-Ορφέας Ελευθ. 1-2, Νεάπολη-Νέστος Χρυσ. 4-0.

Η ΒΑΘΜΟΛΟΓΙΑ: Νεάπολη 48, Ορφέας Αλεξ. 42, Ορέστης Ορ. 36, Ν. Πετρίτσι
35, Ορφέας Ξ. 34, Αχιλλέας Τρ. 33, Εθνικός Σιδ. 32, Ορφέας Ελευθ. 32,
Πολύκαστρο 31, Πανδραμαϊκός 29, Ν. Κρήνη 23, Νέστος Χρυσ. 22, Ακαδ. Ξάνθης 19,
Ακρίτας Ν.Β. 19, Αγ. Αθανάσιος 16, Ν. Καλλικράτεια 7, Ακρίτας Ν. Κρ. 6,
Αστέρας Αιγ. 6.

* Ο Άγιος Αθανάσιος και η Νέα Κρήνη έχουν από ένα μηδενισμό και -1 βαθμό. Οι
Ορέστης Ορ., Αχιλλέας Τρ., Ν. Κρήνη, Ακρίτας Ν.Β., Ν. Καλλικράτεια και Αστέρας
Αιγ. έχουν από έναν αγώνα λιγότερο.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16354O092</ED>
<ID>
ID:19004

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O09&aa=2</URL></REF>


Article

<CATEGORY>vin10</CATEGORY>

 <H5>ΕΛΕΥΣΙΝΑ
</H5><H2>Κόλλησαν στο μηδέν
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΟΥΤΕ ο Πανελευσινιακός ούτε ο Ηρακλής πίστεψαν ότι μπρούσαν να νικήσουν χθες
στην Ελευσίνα και αφού δεν δούλεψαν παραγωγικά για τη νίκη, δικαίως
μοιράστηκαν τους βαθμούς της ισοπαλίας (0-0). Το τσουχτερό κρύο και ο βαρύς,
από τη βροχή, αγωνιστικός χώρος, αποτέλεσαν φυσικά ανασταλτικό παράγοντα για
καλό παιχνίδι. Οι παίκτες των ομάδων δυσκολεύτηκαν παρά πολύ στις κινήσεις
τους, ωστόσο και στα 90' λεπτά της αναμέτρησης, ποτέ δεν κατάφεραν να
ηρεμήσουν και να παίξουν ποδόσφαιρο της προκοπής.

Το στυλ παιχνιδιού, τόσο του Πανελευσινιακού όσο και του Ηρακλή, περίπου το
ίδιο. Σφιχτή άμυνα, όσο το δυνατόν καλή κυκλοφορία της μπάλας στο κέντρο του
γηπέδου και μετά;

Γιοβάνοβιτς, Σταματής. Η μονομαχία τους δεν ανέδειξε νικητή

Μετά καμινάδες. Οι γηπεδούχοι έψαχναν το κεφάλι του Κακλαμάνου και οι
φιλοξενούμενοι το κεφάλι του Κωνσταντίνου. Δεν τα βρήκαν όμως, αφού ο πρώτος
είχε εξουδετερωθεί από τον ψηλότερό του Σέμο, ενώ όσες φορές προσπάθησε να
απογειωθεί ο Κωνσταντίνου, πιο μπροστά στην μπάλα πήγαινε ο Θεοδωρίδης
(προσωπικός φρουρός του), που διέθετε ταχύτερη σκέψη.

Βαρύ γήπεδο, λοιπόν, αέρας πολύς χθες στην Ελευσίνα, παιχνίδι κέντρου, πολλά
λάθη, δυνατά μαρκαρίσματα, επόμενο ήταν ο αγώνας να κυλήσει σε μέτρια επίπεδα
και να μην ικανοποιήσει τους θεατές. Οι φάσεις μετρημένες στα δάκτυλα του ενός
χεριού και ευκαιρίες δύο, μία από κάθε πλευρά, όπως και τα καλά σουτ (από δύο).

Από τον Πανελευσινιακό διακρίθηκαν οι Θεοδωρίδης, Ζελίντσας, Τσιρώνης, Μούτας,
ενώ από τον Ηρακλή άρεσαν οι Σέμος, Μπεριάνου, Στολτίδης.

Καλή ήταν η διαιτησία του Τσαγκαράκη.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16354O101</ED>
<ID>
ID:18928

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O10&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΓΙΑ 5η ΦΟΡΑ ΝΙΚΗΣΕ ΤΟΝ ΟΛΥΜΠΙΑΚΟ ΤΟΥ ΜΠΑΓΙΕΒΙΤΣ ΚΑΙ ΕΜΕΙΝΕ ΣΤΟ ΚΥΝΗΓΙ ΤΟΥ
ΤΣΑΜΠΙΟΝΣ ΛΙΓΚ
</H5><H2>Στο ίδιο έργο θεατές
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΕΙΝΑΙ, ΤΕΛΙΚΑ, ο Ολυμπιακός ο καλύτερος πελάτης της ΑΕΚ τα (τρία) τελευταία
χρόνια; Αν πιστέψουμε τους φίλους της «κιτρινόμαυρης» ομάδας, ναι. Και η
διαπίστωση αυτή έχει να κάνει όχι μόνο με το χθεσινό 2-0 στη Νέα Φιλαδέλφεια,
αλλά με την εν γένει παρουσία των ομάδων στο βρεγμένο και γλιστερό τερέν του
«Νίκος Γκούμας».

Οι οπαδοί των γηπεδούχων γιόρτασαν το 2-0 λες και κατέκτησε η ΑΕΚ τον τίτλο.
Σαν να έληξε το πρωτάθλημα μόλις στη στροφή του πρώτου γύρου. Ωστόσο, για
όσους γνωρίζουν πρόσωπα και καταστάσεις, οι ξέφρενοι πανηγυρισμοί θεωρούνται
απολύτως δικαιολογημένοι. Ανήγαγαν το ματς σε «ντέρμπι δίχως αύριο» και με την
έννοια αυτή, οι τρεις βαθμοί της νίκης κρατούν την ΑΕΚ ζωντανή στο κυνήγι του
τίτλου και της «χρυσοφόρου» δεύτερης θέσης. Το πρεστίζ έπαιξε το δικό του ρόλο
και η ... καζούρα στο τέλος με το «πελάτες μας» (!) προς τους Ολυμπιακούς του
απέναντι «πετάλου», μόνο αθώα δεν ήταν. Αποκορύφωμα όλων; Τα ειρωνικά «Ντούσαν
- Ντούσαν» στην ανάπαυλα και στο τέλος του ντέρμπι και, μάλιστα, από ανθρώπους
που έλεγαν τον Μπάγιεβιτς, Ντούσκο, για πολλά χρόνια. Ποιός ξέρει, ίσως να
πιστεύουν ότι και η παρουσία του τεχνικού του Ολυμπιακού παίζει ρόλο στο
«χτίσιμο» μιας νέας Τούμπας, χρονικής διάρκειας τριών χρόνων, όπου ο
Ολυμπιακός μετρά τρεις ήττες στη Νέα Φιλαδέλφεια και κανένα γκολ.

ΑΝΕΤΗ ΝΙΚΗ

Το ντέρμπι άρχισε με ένταση και τελείωσε με πανηγυρισμούς, τουλάχιστον από τη
μεριά της ΑΕΚ

Η νίκη της ΑΕΚ ήρθε άνετα. Ενδεχομένως και περισσότερο εύκολα και από ό,τι
νόμιζε και ο πλέον αισιόδοξος οπαδός της πριν από το ντέρμπι. Ασφαλώς,
καθοριστικά ήταν τα δύο γκολ στην αρχή και το τέλος του πρώτου ημιχρόνου, αλλά
κυρίως, το πάθος των ποδοσφαιριστών της ΑΕΚ. Πίστεψαν στη νίκη και την
εξασφάλισαν. Δεν φοβήθηκαν τις σημαντικές απουσίες των Σαβέβσκι- Μαλαδένη-Λάκη
και δικαιώθηκαν. Κατέθεσαν τη δική τους άποψη στη γνώμη ότι ο Ολυμπιακός είναι
η καλύτερη (πληρέστερη) ομάδα στην Ελλάδα, ή εν πάση περιπτώσει ότι παίζει το
ωραιότερο ποδόσφαιρο. Με όπλο τη θερμή (δηλαδή, την καυτή) συμπαράσταση του
κόσμου, οι παίκτες του Μπλαχίν μπήκαν δυνατά και σίγουρα, όχι με τρακ απέναντι
στους πρωταθλητές χειμώνα. Ο Ουκρανός ρισκάρισε με τη χρησιμοποίηση του τραχύ
Καραγιάννη πάνω στον Οφορίκουε, αλλά ένας... «Πίπης» δύσκολα φοβίζει ένα
«λιονταράκι». Ο Μπατίστα αρκούσε για να κρατά τους «ερυθρόλευκους» αμυντικούς
κάτω από τη σέντρα και ο Γκρέταρσον «έδεσε» με τον Ζήκο κατά τον πλέον ιδανικό
τρόπο. Τι έμενε; Να προσαρμοστεί ο Κασάπης σε ρόλο οργανωτή. Έγινε και αυτό
και το θαύμα ήρθε! Δύο σέντρες του Κασάπη(να μην ξεχνιόμαστε, εκτός Εθνικής!),
δύο γκολ νωρίς για την ΑΕΚ. Στο 10' σε σέντρα στο κεφάλι του Μπατίστα και στο
45' σε τραβέρσα προς τον Νικολαϊδη. Στο 2-0 μάλιστα, όλο το γήπεδο είχε τη
δυνατότητα να απολαύσει τις ορειβατικές ικανότητες του Ντέμη. Μετά το
γκολ-όνειρο για τους ΑΕΚτσήδες και ταφόπλακα ελπίδων για τους Ολυμπιακούς, ο
Νικολαϊδης πήγε καρφί στη σκεπαστή. Ένα-δύο βήματα και ήταν πάνω στα κάγκελα!
Αν μπορούσε θα πήγαινε και στο αποπάνω πέταλο (!), αλλά και πάλι, ο διεθνής
επιθετικός το ευχαριστήθηκε. Το έδειχναν οι... κινήσεις του, πώς να το πούμε.
Η μετέπειτα κίτρινη (απολύτως δικαιολογημένη), ουδόλως τον ενόχλησε.

Και ο Ολυμπιακός; Έχασε την ευκαιρία να «τελειώσει» την υπόθεση -τίτλο. Με
νίκη απομακρυνόταν και το σπουδαιότερο, διατηρούσε το «τουπέ» της ανώτερης
ομάδας. Όσο να 'ναι τώρα η εικόνα του Ολυμπιακού «τσαλακώθηκε» από μια
λαβωμένη, πλην όμως, παθιασμένη, ΑΕΚ. 
Ο Νινιάδης «βούλιαξε» σε ρηχά νερά, ο Ελευθερόπουλος δεν αντέδρασε ποτέ στις
δύσκολες φάσεις, ο Τζόρτζεβιτς έμεινε μακριά από τις μάχες και ο Γεωργάτος δεν
επιχείρησε καν τους γνωστούς διεμβολισμούς. 
Μόνο ο Καραπιάλης πάλευε και απειλούσε. Ήταν όμως πολύ μόνος... Ή καλύτερα,
μαζί με τους περίπου 4.000 οπαδούς του Ολυμπιακού που έκαναν αισθητή την
παρουσία τους, ωστόσο έφυγαν ξανά με την πίκρα. 
Βλέποντας τα γνωστά... τσούκου-τσούκου, την άριστη ανάπτυξη, την καταπληκτική
κυκλοφορία της μπάλας, τη στόφα της ομάδας-κλάση, το συγκρότημα που αναζήτησε
με μέθοδο το γκολ. Τον Ολυμπιακό που δεν τα κατάφερε ούτε χθες. Πότε θα τα
καταφέρει; Δεν ξέρουμε. Γνωρίζουμε μόνο, ότι λιγότερο πάθος θα έχουν οι οπαδοί
της ΑΕΚ μόνο όταν ο... Μπάγιεβιτς δεν είναι στον αντίπαλο πάγκο. Άρα, η
συνέχεια αναμένεται με ξεχωριστό ενδιαφέρον...

ΕΙΧΕ... ΛΟΓΟΥΣ

Ο Ντανιέλ Μπατίστα ανοίγει το σκορ στη Νέα Φιλαδέλφεια

Στο δεύτερο ημίχρονο, η ΑΕΚ «έδωσε γήπεδο» στον Ολυμπιακό. Ο λόγος; Προφανώς
για να φανεί πόσο ξεχωριστός «κίπερ» είναι ο Ηλίας Ατματσίδης. Κράτησε την
εστία του ανέπαφη σε στιγμές που αν γινόταν το γκολ, το ματς θα έπαιρνε άλλη
τροπή. Θα βλέπαμε δηλαδή αν θα άντεχε η ΑΕΚ με τον τρόπο ανάπτυξης άλλων
εποχών (μακρινές μπαλιές, σέντρες, τρέξιμο και δύναμη), ή θα ανέτρεπε την
κατάσταση ο Ολυμπιακό με την σαφώς καλύτερη οργάνωση. Το 2-0 όμως διατηρήθηκε
και τα μπράβο αξίζουν και στον Ατματσίδη.

Εκτός του γκολκίπερ, από την ΑΕΚ ξεχώρισαν οι Γκρέταρσον, Κασάπης, Ζήκος και
Καλλιτζάκης. Ο Μπατίστα σημείωσε απίθανο γκολ, σε χρονικό σημείο «μαχαιριά»
για τον Ολυμπιακό. Στα 34 χρόνια του, παραμένει σούπερ-επιθετικός. Για τον
Ντέμη μόνο τούτο: αρχηγός-οδηγός, εμψύχωνε τους συμπαίκτες του τόσο στην
είσοδο, όσο και στην αποχώρηση. Ο καλύτερος!

Ο Ολυμπιακός; Ο Ιβιτς δεν δικαίωσε την αλματώδη του άνοδο (σε συμπεριφορά) και
οι υπόλοιποι δεν πάλεψαν όσο έπρεπε. Ο Ανατολάκης έκανε λάθη, αλλά η πίστη του
στην επιτυχία έλειπε από αρκετούς. Ξεχάσαμε τους...
Γιαννακόπουλο-Αλεξανδρή-Αμανατίδη-Γκόγκιτς. Τους ηγέτες της πορείας στο
Τσάμπιονς Λιγκ. Έμειναν στον πάγκο τόσο διότι ο Ολυμπιακός διαθέτει πληθώρα
λύσεων όσο και γιατί στην Ελλάδα προτιμούνται άλλα σχήματα...

Άριστη η διαιτησία του Μάλαμα Τεβεκέλη.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16354O102</ED>
<ID>
ID:18989

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O10&aa=2</URL></REF>


Article

<CATEGORY>vin10</CATEGORY>

 <H5>ΜΠΛΑΧΙΝ
</H5><H2>Δεν μετράει αυτή η νίκη όταν χάνουμε από την Καβάλα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Και αυτή τη χρονιά «κόκκινο πανί» για τους οπαδούς της ΑΕΚ ο Ντούσαν Μπάγιεβιτς

ΣΟΒΑΡΟΣ και λιγομίλητος παρουσιάστηκε ο προπονητής της ΑΕΚ Όλεγκ Μπλαχίν. Ο
Ουκρανός τεχνικός υπογράμμισε: «Παρά τα προβλήματα που αντιμετωπίσαμε την
τελευταία εβδομάδα, καταφέραμε να κατακτήσουμε τους τρεις βαθμούς. Δεν μετράει
όμως αυτή η νίκη αν δεχόμαστε την ήττα από την Καβάλα και αν δεν μπορούμε να
νικήσουμε την Ξάνθη. Πρέπει να συνεχίσουμε με τον ίδιο ρυθμό και να παλεύουμε
κάθε Κυριακή».

Η απογοήτευση ήταν έκδηλη στο πρόσωπο του Ντούσαν Μπάγιεβιτς. Ο κόουτς του
Ολυμπιακού δήλωσε: «Δεν παίξαμε όπως είχαμε πει. Πάθαμε τα ίδια όπως πέρυσι
και πρόπερσι. Το παιχνίδι κρίθηκε στη δύναμη και στο πάθος. Ο αντίπαλος ήταν
καλύτερος σε αυτά τα στοιχεία. Δεχτήκαμε δύο απαράδεκτα γκολ. Στο β' ημίχρονο
μετά το 2-0 προσπαθήσαμε να κάνουμε κάτι. Χάσαμε ευκαιρίες. Δύο ήταν πολύ
καλές. Πιστεύω ότι και η διαφορά των βαθμών έπαιξε κάποιο ρόλο σε πάθος και
δύναμη. Είναι αλήθεια ότι ο αγωνιστικός χώρος βοήθησε περισσότερο την ΑΕΚ με
το παιχνίδι της».

Σε ερώτηση τι εννοεί ότι ο Ολυμπιακός έπαθε τα ίδια στα τρία παιχνίδια που
έχει δώσει στη Νέα Φιλαδέλφεια, ο «Ντούσκο» είπε: «Δεν μπήκαμε δυνατά στο
παιχνίδι, όσο έπρεπε».

ΣΤΑ ΑΠΟΔΥΤΗΡΙΑ

Νεκρική σιγή στα αποδυτήρια του Ολυμπιακού μετά τη λήξη του αγώνα. Η
απογοήτευση ήταν έκδηλη για την τρίτη ήττα των «ερυθρολεύκων» στη Νέα
Φιλαδέλφεια από την ΑΕΚ τα τρία τελευταία χρόνια στο πρωτάθλημα. Ο Σίνισα
Γκόγκιτς δήλωσε στην «ΟΜΑΔΑ»: «Η ΑΕΚ έπαιξε πιο δυνατά. Μας επηρέασε το
γρήγορο γκολ που δεχτήκαμε, ενώ το δεύτερο γκολ ήταν καθοριστικό. Μας βάρυνε
τα πόδια. Πήγαμε με 2-0 στα αποδυτήρια. Παρ' όλα αυτά στο δεύτερο ημίχρονο
δημιουργήσαμε ευκαιρίες, αλλά ο Ατματσίδης βρέθηκε σε καλή μέρα».

Μικροεπεισόδιο δημιουργήθηκε έξω από τα αποδυτήρια, όταν ο Γιώργος Ανατολάκης
κατευθυνόταν στο πούλμαν του Ολυμπιακού. Οπαδός της ΑΕΚ του φώναξε: «Γειά σου Μπατίστα».

Ο Ανατολάκης σταμάτησε, τον κοίταξε και έβρισε.

Τα άκουσαν από τους οπαδούς του Ολυμπιακού ο Τάκης Περσίας και ο Τάσος
Μητρόπουλος όταν κατευθύνθηκαν μετά τη λήξη του αγώνα για να τους ηρεμήσουν.
«Ντροπή σας κάθε χρόνο χάνουμε από το ΑΕΚάκι. Να μην ξαναφορέσουν τη φανέλα
του Ολυμπιακού αυτοί που αγωνίστηκαν», φώναζαν οι θερμόαιμοι οπαδοί του
Ολυμπιακού. Ένας απ' αυτούς καταφέρθηκε εναντίον του Μπάγιεβιτς.

ΜΕ ΛΟΥΛΟΥΔΙΑ

Λουλούδια είχαν βάλει στα αποδυτήρια του Ολυμπιακού άνθρωποι της ΑΕΚ. Η
χειρονομία είχε αποδέκτη τον Ντούσαν Μπάγιεβιτς, ο οποίος δεν έχει «καλό
σημάδι» τα λουλούδια. Ο 50χρονος τεχνικός όταν ήταν στην ΑΕΚ θεωρούσε τα
λουλούδια γρουσουζιά και δεν ήθελε να τα βλέπει στα απυδυτήρια.

Με τον Μπάγιεβιτς τα είχαν για άλλη μία φορά οι οπαδοί της ΑΕΚ. Του πέταξαν
μπουκάλια και κέρματα την ώρα που κατευθυνόταν στον πάγκο για να πάρει τη θέση
του. Ακούστηκαν συνθήματα εις βάρος του προπονητή του Ολυμπιακού, ενώ είχαν
αναρτήσει μεγάλο πανό στην απέναντι κερκίδα από τον «ερυθρόλευκο» πάγκο.

*** Απόλυτα ικανοποιημένος από τη συμπεριφορά των παικτών, αλλά και
ευχαριστημένος από την απόδοσή του έφυγε από το «Ν. Γκούμας» ο Μάλαμας
Τεβεκέλης. Ο διαιτητής του ντέρμπι δεν παρέλειψε να τονίσει ότι αισθάνεται
δικαιωμένος από τον ορισμό του.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16354O111</ED>
<ID>
ID:18929

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O11&aa=1</URL></REF>


Article

<CATEGORY>vin10</CATEGORY>

 <H5>ΝΤΕΜΗΣ: Ο ΕΚΠΡΟΣΩΠΟΣ ΤΩΝ ΟΠΑΔΩΝ ΣΤΗΝ 11ΑΔΑ ΤΗΣ ΑΕΚ
</H5><H5>ΑΤΜΑΤΣΙΔΗΣ
</H5><H5>Σημαίνει ότι έχουμε καλούς παίκτες
</H5><H2>Γεννημένος αρχηγός!
</H2><H2></H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

<H3>* Ο Νικολαΐδης δεν έκρυψε ποτέ ότι είναι οπαδός της ΑΕΚ. Το αντίθετο, μάλιστα,
ο ίδιος καλλιέργησε αυτή την εικόνα
</H3>
Δεν είναι η πρώτη φορά που ο Νικολαΐδης σκαρφαλώνει, για να βρεθεί κοντά
στους «δικούς του» ανθρώπους. Το έχει ξανακάνει στο Ηράκλειο και χθες στη Νέα Φιλαδέλφεια

ΟΤΑΝ ο Ντέμης Νικολαΐδης έπαιρνε τον δρόμο για τη Νέα Φιλαδέλφεια ­ από την
κοντινή Ριζούπολη ­ δεν ήταν μόνο το αντίδοτο για την παραχώρηση του Βασίλη
Τσάρτα. Ήταν κυρίως η επιβεβαίωση ότι στο ποδόσφαιρο το συναισθηματικό
στοιχείο υπάρχει και, μάλιστα, λίγες ημέρες μετά το... κενό που ένιωσαν οι
ΑΕΚτσήδες από τη φυγή του Ντούσαν Μπάγιεβιτς στο Λιμάνι.

Ο Νικολαΐδης δεν έκρυψε ποτέ ότι είναι οπαδός της ΑΕΚ. Το αντίθετα, μάλιστα.
Καλλιέργησε αυτή την εικόνα και όταν χρειάστηκε, προστάτεψε τα πιστεύω του.
Δεν πήγε στον Ολυμπιακό και, για την ακρίβεια, αρνήθηκε μεγαλύτερες προσφορές
που του έγιναν από τους «ερυθρόλευκους». Ίσως ήταν θέμα κακών χειρισμών από
τον Ολυμπιακό και καλών από την ΑΕΚ. Ωστόσο, το βέβαιο είναι ότι ο Ντέμης
ανήκει στην κατηγορία αυτών που δεν πρόδωσαν τα ιδανικά τους. Η πορεία του
στην ΑΕΚ δεν ήταν αυτό που συνήθως λέμε δύσκολη. Μπήκε «με τη μία» στις
καρδιές του κόσμου και, άλλωστε, οι οπαδοί έψαχναν με αγωνία έναν δικό τους να
παίζει στην ομάδα, στην ΑΕΚ της καρδιάς. Και ο Ντέμης δεν ήταν απλώς δικός
τους, ήταν εκπρόσωπός τους στην ενδεκάδα της ΑΕΚ. Από το ταμείο του CLUB της
Αλεξανδρούπουλης στα αποδυτήρια του «Νίκος Γκούμας», ένας μεταξύ ίσων στην
αρχή, ο αρχηγός και ο ηγέτης τούτες τις ώρες. Στα τρία χρόνια του στην ΑΕΚ ο
Ντέμης ποτέ δεν έθεσε θέμα οικονομικό ή νέων απαιτήσεων. Έπαιρνε όσα είχε
συμφωνήσει και το πρώτο του συμβόλαιο θα τελείωνε αυτό το καλοκαίρι. 
ΙΚΑΝΟΠΟΙΗΜΕΝΟΣ

Ώσπου η ΑΕΚ αποφάσισε να τον σπρώξει στο εξωτερικό. Και ο Ντέμης, με τους
μάνατζερ και τους «κατασκόπους» να τον γυροφέρνουν, έκανε το ταξίδι στο
εξωτερικό για την Άντερλεχτ. Η μεταγραφή έδειχνε κοντά, ώσπου μια καταλυτική
παρέμβαση τού τότε προέδρου της ΠΑΕ, Λάκη Νικολάου, άλλαξε άρδην την
κατάσταση. Ο Νικολαΐδης όχι μόνο θα συνέχιζε ­ ικανοποιημένος! ­ στην ΑΕΚ,
αλλά θα υπέγραφε νέο συμβόλαιο. Με αποδοχές που θα έφθαναν στο ύψος των 250
εκατ. τον χρόνο. Το αν αξίζει ή όχι το νούμερο ο Νικολαΐδης ή αν συμβαδίζει με
τα όσα έχει προσφέρει στην ΑΕΚ αποτελεί «άλλη ιστορία». Το σίγουρο είναι, πως
ο διεθνής άσος καθιερώθηκε στη συνείδηση όλων ως ο «κορυφαίος». Αρχηγός στην
ΑΕΚ (του Στεπάνοβιτς), αρχηγός και στην Εθνική (του Ιορντανέσκου). Οι δύο
ξένοι φαίνεται «κάτι» είδαν στον Ντέμη, που δεν κατάφεραν να δουν όσοι τον
αμφισβητούν. Να μην ξεχάσουμε και τη ρήτρα που μπήκε στο συμβόλαιο. Με 1 δισ.
ο Νικολαΐδης λέει «αντίο», το αν όμως επιχειρήσει το άλμα στο εξωτερικό,
πρέπει να αναμένουμε για να το δούμε. Διότι, όσοι γνωρίζουν «το παραπάνω»,
αναφέρουν πως ο Ντέμης έβαλε τη ρήτρα όχι για να φύγει από την ΑΕΚ, αλλά αν
κάποτε συμβεί αυτό, να εισπράξει και η αγαπημένη του καλά χρήματα.

ΣΑΝ ΑΙΛΟΥΡΟΣ

Εδώ, αξίζει να αναφέρουμε ότι ο σκόρερ των τεσσάρων γκολ (σε σύνολο οκτώ!) επί
του Ολυμπιακού, δεν είναι μόνο καλός ποδοσφαιριστής. Διακρίνεται και για τις
ικανότητές του να σκαρφαλώνει στα συρματοπλέγματα. Κυριολεκτικά! Το έκανε
πρώτη φορά στο Ηράκλειο (στο 1-0 με τον ΟΦΗ), το επανέλαβε και μετά το
εντυπωσιακό χθεσινό 2-0. Με ελάχιστα βήματα βρέθηκε ψηλά. Πολύ ψηλά! Για να
είναι κοντά στους δικούς του ανθρώπους. Λένε, πως ο Ντέμης έχει προσωπικούς
φίλους στη σκεπαστή εξέδρα των φανατικών και αυτή είναι η αλήθεια. Γιορτάζει
τα γκολ μαζί τους, υποκλίνεται όταν τον επευφημούν, τους ανταποδίδει το
χειροκρότημα. Η σχέση τους δεν είναι ερωτική, είναι όμως πολύ διαφορετική απ'
όλες τις άλλες. Και ναι μεν οι φίλοι του Ολυμπιακού (ή σε άλλη περίπτωση του
Παναθηναϊκού) βρίζουν τον Ντέμη, ωστόσο πολύ θα ήθελαν να έχουν τέτοιον
παίκτη-οπαδό στην ομάδα τους. Με τατουάζ στο μπράτσο (που τα παρουσιάζει για
πρώτη φορά μετά το 1-0 επί των «ερυθρολεύκων» πέρυσι στο ΟΑΚΑ) και με τη
στάμπα της ORIGINAL να το συνοδεύει λίγους μήνες αργότερα. Φυσικά, για το τι
φορά στον λαιμό του ο Νικολαΐδης δεν γίνεται λόγος. Κρέμεται ο δικέφαλος αετός
και ο άσος φροντίζει, πριν από κάθε παιχνίδι, να τον φιλά ­ έτσι για γούρι ή
για να παίρνει δύναμη. Μετά, ως γνήσιος αρχηγός, κατ' ευθείαν για χειραψία ­
εμψύχωση στους συμπαίκτες του.

Κάποιοι υποστηρίζουν πως ο Νικολαΐδης δεν είναι δα και το «καλύτερο παιδί».
Όντως, δεν κάνει καμιά προσπάθεια να το δείξει. Βγαίνει στη νύχτα. Είτε στο
PRIVILEGE, είτε στον Σφακιανάκη, είτε στον Ρέμο και όπου αλλού θέλει. Γιατί να
μην πάει; «Σταρ» είναι, αυτοί είναι οι νόμοι. Οι αντίπαλοι ασχολούνται με την
ώρα που κοιμάται και οι οπαδοί (του) το απολαμβάνουν. Και όταν πάει εκεί (με
το πολυτελέστατο RANGE ROVER με τα κατάμαυρα τζάμια), ασφαλώς το κάνει δίχως
τον σκύλο του ή τις μπλούζες της ORIGINAL (κάνει συλλογή από τα διάφορα
κλαμπ), αλλά με μαύρα βελούδινα σακάκια...


Η ΠΑΡΑΔΟΣΗ που έχει δημιουργήσει η ΑΕΚ στα ντέρμπι ήταν αντικείμενο
συζήτησης στα αποδυτήρια της «κιτρινόμαυρης» ομάδας. Τη δική του εξήγηση έδωσε
ο Ηλίας Ατματσίδης.

«Τα τρία τελευταία χρόνια νικάμε τον Ολυμπιακό και τον Παναθηναϊκό. Αυτό
σημαίνει ότι έχουμε καλούς παίκτες, όμως δεν έχουμε κατορθώσει να "δέσουμε"
σαν ομάδα» απάντησε ο διεθνής κίπερ, που θα περάσει στον επόμενο αιώνα
φορώντας τη φανέλα της ΑΕΚ. «Δεν έπαιξα για το συμβόλαιο. Η ΑΕΚ με πλήρωσε και
θα με πληρώνει για να προσπαθώ για το καλύτερο» απάντησε ο Ατματσίδης, όταν
ρωτήθηκε αν η χθεσινή άριστη απόδοσή του οφειλόταν στη (νέα) συμφωνία του με
την ΑΕΚ. Για το χθεσινό παιχνίδι ο πορτιέρο της ΑΕΚ είπε: «Παίξαμε με δύναμη
και ήμασταν σοβαροί. Πιστεύω ότι όλα τα παιδιά προσπάθησαν και δεν ξεχωρίζω
κανέναν. Δεν μπορούν ένας ή δύο μόνο να επηρεάσουν την εξέλιξη».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16354O121</ED>
<ID>
ID:18930

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O12&aa=1</URL></REF>


Article

<CATEGORY>vin10</CATEGORY>

 <H5>ΓΚΡΕΤΑΡΣΟΝ: Καλύτερα με Ολυμπιακό, ΠΑΟ
</H5><H2>Γιατί όχι πλέι οφ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΑΝ ΓΙΝΟΤΑΝ ψηφοφορία για καθιέρωση πλέι οφ στο πρωτάθλημα, ο Άρναρ Γκρέταρσον
να είστε σίγουροι ότι θα ψήφιζε «ναι» ­ και μάλιστα στα ελληνικά, όπως αρχικά
προσπάθησε χθες να κάνει τις δηλώσεις του. Ίσως θετική να ήταν η ψήφος όλων
των παικτών της ΑΕΚ, αλλά τουλάχιστον χθες μόνο ο Ισλανδός εκφράστηκε, εμμέσως
πλην σαφώς, υπέρ αυτής. «Μάλλον τελικά θα είναι καλύτερα να παίζουμε πάντα με
ομάδες όπως ο Ολυμπιακός και ο Παναθηναϊκός», είπε ο Γκρέταρσον όταν ρωτήθηκε
για τη μόνιμη αγωνιστική ανάκαμψη που παρουσιάζει η ΑΕΚ στα ντέρμπι με τους
δύο «ισχυρούς» του ελληνικού ποδοσφαίρου.

ΕΠΕΙΣΟΔΙΑ ΚΑΙ ΣΥΛΛΗΨΕΙΣ

ΑΕΚ-Ολυμπιακός σημαίνει... άσος και (δυστυχώς) επεισόδια. Κλείνει τριετία ο
Ντούσαν Μπάγιεβιτς στον Ολυμπιακό και από το καλοκαίρι του 1996 η επιστροφή
του στη Νέα Φιλαδέλφεια ανεβάζει την αδρεναλίνη στα ύψη και το θερμόμετρο
χτυπάει... κόκκινο. Ακόμη και χθες στην παγωμένη Ελλάδα, το στάδιο «Νίκος
Γκούμας» και οι γύρω δρόμοι έπιασαν υψηλές θερμοκρασίες. Οπαδοί και των δύο
ομάδων δημιούργησαν επεισόδια πριν και μετά το ντέρμπι, με αποτέλεσμα να
προχωρήσει η Αστυνομία σε 10 συλλήψεις και τρεις προσαγωγές, ενώ
χρησιμοποιήθηκαν δακρυγόνα και βόμβα μολότοφ από οπαδό του Ολυμπιακού
(εναντίον περιπολικού το οποίο μετέφερε τον εισαγγελέα που βρισκόταν στο γήπεδο!).

Τα πρώτα επεισόδια σημειώθηκαν αρκετά μακριά από το στάδιο και μάλιστα τρεις
οπαδοί τραυματίστηκαν. Ο Αθανάσιος Νικολάου, 21 χρόνων, δέχθηκε επίθεση στη
Λεωφόρο Αχαρνών και ύστερα από χτύπημα με αλυσίδα τραυματίστηκε και
διακομίστηκε στο Γενικό Κρατικό «Γ. Γεννηματάς».

*** Δύο οπαδοί τραυματίστηκαν ύστερα από συμπλοκές στη Λεωφόρου Ηρακλείου, ενώ
επεισόδια μεταξύ οπαδών της ΑΕΚ και αστυνομικών έγιναν στη Δεκελείας. Ομάδα
«κιτρινόμαυρων» οπαδών επιτέθηκαν στο πούλμαν που μετέφερε την αποστολή του
Ολυμπιακού. Οι δυνάμεις των ΜΑΤ που βρίσκονταν σε επίκαιρη θέση, προφύλαξαν
την «ερυθρόλευκη» ομάδα. Οι οπαδοί απάντησαν με πέτρες και ακολούθησε «μάχη»
με τους άνδρες των ΜΑΤ, από την οποία το αποτέλεσμα ήταν να σπάσουν τζαμαρίες
καταστημάτων στην περιοχή.

*** Ο νέος γύρος επεισοδίων έλαβε χώρα μετά το ματς, όταν οι οπαδοί του
Ολυμπιακού έσπαζαν τα πλαστικά καθίσματα και τα εκσφενδόνιζαν εναντίον των
αστυνομικών που είχαν παραταχθεί μπροστά στο «πέταλο». Η ένταση είχε ανέβει
από την εισβολή «ερυθρολεύκων» στον αγωνιστικό χώρο που προσπάθησαν να
συμπλακούν με οπαδούς της ΑΕΚ που είχαν επίσης μπει στο γήπεδο και πανηγύριζαν
τη νίκη της ομάδας τους. Ο Τάκης Περσίας με τον Τάσο Μητρόπουλο έσπευσαν στην
εξέδρα για να ηρεμήσουν τους οπαδούς, αλλά δέχθηκαν τη φραστική επίθεσή τους
για την αρνητική παράδοση που έχει δημιουργήσει ο Ολυμπιακός στη Νέα
Φιλαδέλφεια. «Να τους πείτε ότι είναι κότες. Ερχόμαστε εδώ και φεύγουμε πάντα
χαμένοι», έλεγαν οι οπαδοί του Ολυμπιακού, που με τα βεγγαλικά που πετούσαν
έβαλαν φωτιά σε μηχάνημα που κουρεύει το γκαζόν.

Οι οπαδοί του Ολυμπιακού αποχώρησαν περίπου μία ώρα μετά τη λήξη του αγώνα και
κάποιος εξ αυτών χρησιμοποίησε αυτοσχέδια βόμβα μολότοφ. Η βόμβα χτύπησε
περιπολικό το οποίο μετέφερε τον εισαγγελέα που παρακολούθησε το ντέρμπι.
Ευτυχώς δεν υπήρξαν θύματα και ο εισαγγελέας έφθασε στον προορισμό του αφού
άλλαξε περιπολικό. Συνολικά έγιναν 10 συλλήψεις. Οι οκτώ ήταν οπαδοί του
Ολυμπιακού που συνελήφθησαν λόγω ρίψεις αντικειμένων, ενώ οι δύο ήταν οπαδοί
της ΑΕΚ που βρέθηκε να έχουν στην κατοχή του κροτίδες. Ακόμη έγιναν τρεις
προσαγωγές. Ο ένας ήταν αλλοδαπός και ακολουθήθηκε η διαδικασία απέλασης, ενώ
για τους άλλους δύο θα γινόταν εξακρίβωση στοιχείων.

*** Επεισόδιο, χωρίς μεγάλη έκταση, μεταξύ του Βασίλη Δημητριάδη και του Τάσου
Μητρόπουλου, δημιουργήθηκε στα αποδυτήρια των διαιτητών μετά το τέλος του
αγώνα. Αφορμή, το μικροεπεισόδιο που δημιουργήθηκε όταν ο Τάκης Περσίας
διαμαρτυρήθηκε στον Μάλαμα Τεβεκέλη όταν ο διαιτητής κατευθυνόταν στα
αποδυτήρια για το ημίχρονο. Επενέβησαν οι κ.κ. Στράτος, Δημητριάδης και γι'
αυτό ο Μητρόπουλος ζήτησε εξηγήσεις από τον πρώην συμπαίκτη του στην ΑΕΚ και
δημιουργήθηκε το επεισόδιο.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O13</CAT>
<ED>
Κωδικός άρθρου: A16354O131</ED>
<ID>
ID:18931

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O13&aa=1</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ: «Κίτρινος» ο Ρε
</H5><H2>Ακόμα ένα κανόνι από την Άρσεναλ
</H2>
Κρίστοφερ Ρε. Έρχεται αύριο

ΣΥΝΕΧΕΙΑ είχε το μεταγραφικό μπαράζ της ΑΕΚ. Και μετά τον Αλμπέρτο Μέντεζ,
«έκλεισε» τον Κρίστοφερ Ρε. Δεύτερο παίκτη από τη Άρσεναλ, δηλαδή ομάδα με την
οποία η ΑΕΚ αποκτά σχέσεις «αδερφικές».

Ο Κρίστοφερ Ρε θα παίξει στην ΑΕΚ έως το τέλος του πρωταθλήματος.Και θα
κοστίσει περί τα 120 εκατ. συν, φυσικά, τα 250 εκατ. που θα δοθούν στην
Άρσεναλ. Υπάρχει και το ενδεχόμενο ο παίκτης να μείνει για ενάμιση χρόνο. Ο Ρε
γεννήθηκε στις 14/5/75 και είναι Λιβεριανός με γαλλικό διαβατήριο. Από τη
Μονακό βρέθηκε στην Άρσεναλ ως επιλογή του Αρσέν Βενγκέρ και, μάλιστα, σε
αρκετά ματς πήρε φανέλα βασικού. 
ΗΡΘΕ Ο ΜΕΝΤΕΖ

Στις 4.30 τα ξημερώματα ήρθαν με πτήση της British μόνο ο Αλμπέρτο Μέντεζ μαζί
με τον μάνατζερ της Άρσεναλ Ντριού Ντίφνεϊ.

Ο Μέντεζ δήλωσε: «Ξέρω ότι η ΑΕΚ είναι από τις καλύτερες ελληνικές ομάδες.
Νίκησε 2-0 τον Ολυμπιακό στο ντέρμπι και όλα είναι ανοιχτά στο πρωτάθλημα.
Θέλω να πάρω τον τίτγλο. Ξέρω τον Νικολαϊδη και τον Σέμπουε, ενώ το επίπεδο
του ελληνικού ποδοσφαίρου είναι πολύ καλό».

Ο Κρίστοφερ Ρε αναμένεται να έλθει ξημερώματα Τρίτης στην Αθήνα καθώς σήμερα
το πρωί θα τακτοποιήσει τις τελευταίες λεπτομέρειες. Πάντως, ίσως δημιουργηθεί
έτσι πρόβλημα για το αν θα μείνει 6 μήνες δανεικός ή ενάμιση χρόνο.

*** Σε ακόμη μια μεταγραφή προχώρησε η ΑΕΚ. Απέκτησε τον Τριχιά από τη Νίκη
Βόλου. Ο παίκτης θα ανήκει στους «κιτρινόμαυρους» για την επόμενη 5ετία, αλλά
μέχρι τέλους της σεζόν θα αγωνίζεται στον Πανελευσινιακό.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O13</CAT>
<ED>
Κωδικός άρθρου: A16354O132</ED>
<ID>
ID:18990

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O13&aa=2</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 5ου (ΣΑ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Σάρωσαν οι 20άρηδες
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Η μεγάλη έκπληξη στον περασμένο διαγωνισμό προήλθε από την δεκάδα του 20.
Στους προηγούμενους 5 διαγωνισμούς είχαν σημειώσει μόνο δύο εμφανίσεις και η
δεκάδα του 1 πλησίαζε απειλητικά. Όμως το περασμένο Σάββατο οι 20άρηδες
σημείωσαν τετραπλή εμφάνιση και με 837 συνολικές εμφανίσεις αύξησαν τη διαφορά
τους από την δεκάδα του 1 σε 5 μονάδες! Έτσι η δεκάδα του 20 διασφαλίζει την
τρίτη θέση, όμως δεν συμβαίνει το ίδιο και με την πρωτοπόρο. Η δεκάδα του 10
έφτασε τις 865 συνολικές εμφανίσεις, αλλά δύο μονάδες πιο πίσω ακολουθεί η
δεκάδα του 30. Τέλος, η δεκάδα του 40 με 815 συνολικές εμφανίσεις παραμένει
ουραγός. Καμία κίνηση δεν σημειώθηκε τόσο από τους αριθμούς με τις
περισσότερες εμφανίσεις όσο και από τους αριθμούς με τις περισσότερες
απουσίες. Ο 7 με 108 συνολικές παρουσίες διατηρεί άνετα την κορυφή, ενώ οι 26
και 13 ακολουθούν σταθερά κολλημένοι στις 101 και 100 συνολικές εμφανίσεις.
Από την ομάδα των καθυστερημένων, ο 4 με 31 διαγωνισμούς απουσίας παραμένει
στην κορυφή, ενώ οι 11 και 15 ακολουθούν με 25 και 22 απουσίες αντίστοιχα. Οι
λήγοντες σε 1 και σε 9 σημείωσαν διπλή εμφάνιση και διατηρούν σταθερά την 4η
και 5η θέση με 438 και 434 συνολικές εμφανίσεις, αντίστοιχα. Ο λήγοντας σε 6
με 445 συνολικές εμφανίσεις παραμένει στην κορυφή. Οι λήγοντες σε 3 και σε 6
απουσιάζουν για τρίτη συνεχή φορά. Για δεύτερη συνεχή φορά δεν βρέθηκε εξάρης
και οι τυχεροί της 1ης κατηγορίας στον επόμενο διαγωνισμό θα μοιραστούν 200
εκατ. δρχ. τουλάχιστον. Jack - Pot σημειώθηκε επίσης και στην 1η κατηγορία του
ΠΡΟΤΟ και το ποσό που μεταφέρεται στην επόμενη κλήρωση είναι 50 εκατ. δρχ. τουλάχιστον.

* Κληρώθηκαν οι αριθμοί 1, 19, 21, 25, 28, 29.

* Συμπληρώθηκαν 8.413.431 στήλες.

* Μοιράστηκαν 89.937.895 δρχ.

* Δεν μοιράστηκαν 134.104.830 δρχ.

* Δεν βρέθηκε εξάρι, ενώ βρέθηκαν 116 5άρια που κερδίζουν από 329.340 δρχ.,
7.323 4άρια που κερδίζουν από 3.910 δρχ. και 140.798 3άρια που κερδίζουν από
160 δρχ.

ΠΡΟΤΟ: Κληρώθηκε ο αριθμός 4983054. 
* Συμμετοχές: 1.825.807 
Δεν βρέθηκε νικητής στην 1η κατηγορία.

<H3>Σε 702 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O14</CAT>
<ED>
Κωδικός άρθρου: A16354O141</ED>
<ID>
ID:18932

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O14&aa=1</URL></REF>


Article

<CATEGORY>vin10</CATEGORY>

 <H5>ΚΟΡΥΦΑΙΟΙ ΚΙΝΓΚ, ΜΠΕΡΙ ΚΑΙ ΜΠΑΛΟΓΙΑΝΝΗΣ
</H5><H2>Το άξιζαν
</H2>
<H3>Ο ΠΑΟΚ σάρωσε την ΑΕΚ και κατέκτησε το Κύπελλο Ελλάδας

</H3>
<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O15</CAT>
<ED>
Κωδικός άρθρου: A16354O151</ED>
<ID>
ID:18933

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O15&aa=1</URL></REF>


Article

<CATEGORY>vin10</CATEGORY>

 <H5>ΜΙΑ ΚΛΑΣΗ ΑΝΩΤΕΡΟΣ Ο ΠΑΟΚ ΥΠΕΤΑΞΕ ΕΥΚΟΛΑ ΤΗΝ ΑΕΚ ΣΤΟΝ ΤΕΛΙΚΟ ΤΟΥ ΚΥΠΕΛΛΟΥ
(71-54) </H5><H5>ΠΟΛΙΤΗΣ
</H5><H5>Ο ΠΑΟΚ κυριάρχησε σε όλα
</H5><H5>ΦΛΕΒΑΡΑΚΗΣ
</H5><H5>Ο Θεός μάς στάθηκε στα δύσκολα
</H5><H5>ΟΥΟΛΤΕΡ ΜΠΕΡΙ
</H5><H5>Έκανε πάρτι
</H5><H5>ΦΡΑΝΚΙ ΚΙΝΓΚ
</H5><H5>Η απάντηση
</H5><H5>ΓΙΩΡΓΟΣ ΜΠΑΛΟΓΙΑΝΝΗΣ
</H5><H5>Έκρηξη ψυχής
</H5><H5>Πανηγύρια στους - 5! </H5><H5>ΕΠΕΙΣΟΔΙΑ
</H5><H5>Δύο οπαδοί στο νοσοκομείο
</H5><H2>Οι τρεις σωματοφύλακες
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

<H3>* Από το 1993 και μετά ο «Δικέφαλος» γνωρίζει σχεδόν μόνο επιτυχίες στο ΣΕΦ
</H3>
Γιώργος Μπαλογιάννης: «Αυτή η ομάδα δεν αξίζει να είναι χαμηλά. Οι
δυνατότητές μας είναι μεγάλες και χαρακτηριστικό μας η ομαδικότητα». 
ΒΑΣΙΛΙΑΣ (Κινγκ) στο αγαπημένο του γήπεδο, ο ΠΑΟΚ φόρεσε χθες το στέμμα του
Κυπελλούχου Ελλάδας τρίτη φορά στην ιστορία του, κερδίζοντας πανάξια την ΑΕΚ
με 71-54.

Το τρελό πανηγύρι που έστησαν οι οπαδοί του «Δικεφάλου» του Βορρά στο ΣΕΦ,
αφότου ο αρχηγός της ομάδας Γιώργος Μπαλογιάννης πήγε κοντά τους με το
Κύπελλο, συνεχίστηκε μέχρι πρωίας και στον Λευκό Πύργο για την ομάδα του
«Δικεφάλου» του Βορρά που απέδειξε ακόμα μια φορά τη μεγάλη της κλάση.

Ο Κώστας Φλεβαράκης, ο οποίος στη μέση της χρονιάς από βοηθός χρίστηκε πρώτος
προπονητής, μιμήθηκε το παράδειγμα του Σάκη Λάιου (επίσης από ασίσταντ
προωθήθηκε σε πρώτο προπονητή και κατέκτησε το 1995 
το Κύπελλο στη Λαμία) και σίγουρα του ανήκει ένα μεγάλο κομμάτι της επιτυχίας.

Το άλλο κομμάτι πάει σε έναν πραγματικό... βασιλιά του παρκέ. Ο Φράνκι Κινγκ
μπορεί πριν από δυο - τρεις εβδομάδες να αμφισβητήθηκε έντονα στη Θεσσαλονίκη,
αλλά το τελευταίο πενθήμερο τόσο με τον Παναθηναϊκό την Τετάρτη και τον Άρη το
Σάββατο όσο και με την ΑΕΚ χθες έκανε μαγικά πράγματα πετυχαίνοντας ακόμα και
καλάθια μπροστά στον Τσακαλίδη, φτάνοντας σχεδόν στο ύψος του με το εκπληκτικό
του άλμα.

Από κοντά ο Γιώργος Μπαλογιάννης. Γεννημένος αρχηγός, μετά την εκπληκτική του
εμφάνιση στον ημιτελικό του Σαββάτου έδωσε το έναυσμα και στον τελικό. Ήταν
αυτός ο οποίος στο ξεκίνημα του αγώνα, όταν το παιχνίδι ήταν ακόμα αμφίρροπο,
έσπασε κάθε αμυντικό σύστημα της ΑΕΚ (τον μάρκαρε κυρίως ο Μιχάλης Κακιούζης).
Πέτυχε τους 11 από τους 16 (συνολικά) πόντους με 3/4 τρίποντα, εκ των οποίων
τα δύο στο πρώτο τετράλεπτο (12-4).

Ο τρίτος... σωματοφύλακας του ΠΑΟΚ ήταν ο Ουόλτερ Μπέρι. Σε ένα γήπεδο που το
ήξερε πολύ καλά, αφού έχει πανηγυρίσει και πρωτάθλημα με τον Ολυμπιακό, ο
Αμερικανός είχε μεγάλα κέφια που του τα έκανε... μεγαλύτερα το μαρκάρισμα του
Αρλάουκας που δεν έβγαινε με τίποτα.

Ο ΠΑΟΚ ήξερε τι ζητούσε στο γήπεδο, το μάτι των παικτών του γυάλιζε και
μετέτρεψε αυτό το Σαββατοκύριακο σε έναν περιφανή θρίαμβο, ακριβώς όπως πριν
από τέσσερα χρόνια στη Λαμία, όταν και πάλι είχε κάνει δύο περιπάτους με τον
Άρη στον ημιτελικό και με τον Πανιώνιο στον τελικό.

Με μια λέξη ο ΠΑΟΚ ήταν «ομάδα» και το έδειξε στον αγωνιστικό χώρο, κόντρα σε
μια ΑΕΚ που ψαχνόταν και δεν έπεισε σε καμία περίπτωση (όπως και στον
ημιτελικό) πως μπορούσε έστω να διεκδικήσει το Κύπελλο. Από την αρχή
παραδόθηκε αμαχητί (20-8 στο 10', 34-21 ημίχρονο, 46-27 στο 25') και δεν
μπόρεσε ούτε να παρακολουθήσει τον ρυθμό του αντιπάλου. Κακή περιφερειακή
άμυνα, αστοχία στις βολές, πρόβλημα στον ρυθμό, έλλειψη προσωπικότητας και
ψυχολογίας. Πώς μπορεί μια ομάδα να κερδίσει έτσι; Παίκτες γεννημένοι για τα
μεγάλα παιχνίδια, όπως ο Πρέλεβιτς, ο Κορωνιός ή ο Αρλάουκας, ήταν μόνο...
σωματικά παρόντες, ενώ ο φιλότιμος Ντάνιελς μπλοκαρίστηκε από τον Μπαλογιάννη
και στη συνέχεια ήταν μόνος του. Ίσως ο Κώστας Πολίτης θα μπορούσε να ρισκάρει
νωρίτερα και να εμπιστευτεί τη θέση τους στους νεαρούς παίκτες του, όπως στον
Νίκο Παπανικολόπουλο που άφησε άριστες εντυπώσεις.

Μπορεί λοιπόν ο ΠΑΟΚ το 1990 από τον Άρη και το 1991 από τον Πανιώνιο στο ΣΕΦ
να έχασε ισάριθμα Κύπελλα, αλλά από το 1993 και μετά γνωρίζει σχεδόν μόνο
επιτυχίες, αφού εκτός από το πρωτάθλημα του 1992 στο ίδιο γήπεδο έχει
πανηγυρίσει μεγάλες νίκες επί του Ολυμπιακού, μία εκ των οποίων ­ τον
Σεπτέμβριο ­ ουσιαστικά τον οδήγησε μέχρι το Φάιναλ Φορ του Κυπέλλου.


Ο Κώστας Πολίτης ήταν πολύ στενοχωρημένος, ενώ πριν φθάσει στη συνέντευξη
Τύπου μουρμούριζε για μεγάλο διάστημα έξω από τα αποδυτήρια της ΑΕΚ.
Παραδέχθηκε την ανωτερότητα του ΠΑΟΚ:

«Ήταν άξιος κυπελλούχος ο ΠΑΟΚ. Είχε δίψα, πάθος για τη νίκη και έπαιξε
πειθαρχημένα. Κυριάρχησε σε όλους τους τομείς. Εμείς δείξαμε υποτονικοί,
αδρανείς, δεν είχαμε το πάθος που θα μας βοηθούσε να ξεπεράσουμε τις τεχνικές δυσκολίες».

* Μικροεπεισόδιο με τον Άγγελο Κορωνιό είχε ο Κώστας Πολίτης, εξαιτίας της
κακής απόδοσης του διεθνούς πλέι μέικερ.

* «Την άμυνα» χαρακτήρισε ως μεμπτό σημείο της ΑΕΚ ο Λόιντ Ντάνιελς. Ο
Αμερικανός που βρίσκεται μόλις δύο ημέρες στην Ελλάδα τόνισε: «Βρέθηκα
αντιμέτωπος με δύο και τρεις αντιπάλους. Αυτό έκανε τη διαφορά: η άμυνα. Εμείς
κοιτούσαμε την επίθεση. Ακόμη και ο Μάικλ Τζόρνταν, ο μεγαλύτερος παίκτης στο
ΝΒΑ, είναι ο καλύτερος αμυντικός».


Ο ΚΩΣΤΑΣ Φλεβαράκης συνέχισε την παράδοση των... ασίσταντ, που κατακτούν το
κύπελλο (Λάιος, Μαγκότσιος οι προηγούμενοι). Ο προπονητής του ΠΑΟΚ, που τον
Νοέμβριο πήρε τη θέση του Σβι Σερφ, μίλησε για διαφορετική νοοτροπία:

«Είναι διαφορετική η ομάδα από ό,τι ήταν πριν. Οι αλλαγές είναι σαρωτικές.
Όμως ένα μερίδιο από το κύπελλο ανήκει στον Σερφ».

Ο Κώστας Φλεβαράκης ένιωθε ικανοποίηση από τις εμφανίσεις της ομάδας του και
ευχαρίστησε τον Θεό:

«Ο Θεός μάς στάθηκε στα δύσκολα. Μετά τις ήττες από την ΤΣΣΚΑ και τον Άρη,
ήρθαν οι επιτυχίες επί του Παναθηναϊκού και η κατάκτηση του κυπέλλου. Είναι
μεγάλη επιτυχία και περιμένω ανάλογη συνέχεια».

Ο προπονητής του «δικεφάλου» έδειξε... τους πρωταγωνιστές του κυπέλλου και
χαρακτήρισε τους παίκτες τους «παλικάρια»:

«Παρά το άγχος που υπάρχει σε φάιναλ φορ, έπαιξαν σπουδαία».

Σε ό,τι αφορά τη συνέχεια έδειξε αισιόδοξος, αλλά ζήτησε... προσγείωση:

«Να συνεχίσουμε τη σκληρή δουλειά και το έργο μας. Πρέπει να επιδείξουμε
σταθερότητα στην απόδοσή μας».


Ο ΑΝΘΡΩΠΟΣ των τελικών έκανε και πάλι το θαύμα του. Ο «Τρουθ», με αντίπαλο τον
Αρλάουκας, έκανε... πάρτι κάτω από τα καλάθια με 19 πόντους και 10 ριμπάουντ
και ήταν ο ακρογωνιαίος λίθος της μεγάλης νίκης του ΠΑΟΚ.


ΑΠΑΝΤΗΣΕ με τον καλύτερο τρόπο στους επικριτές του, καθοδηγώντας με μαεστρία
τον «Δικέφαλο» του Βορρά. Ήταν αυτός που όταν η ΑΕΚ έκανε την τελευταία
προσπάθεια να μπει στο παιχνίδι, στις αρχές του δευτέρου ημιχρόνου, πήρε την
μπάλα και απλώς την έβαλε στο καλάθι.


Ο «ΑΡΧΗΓΟΣ» με όλη τη σημασία της λέξης. «Σκότωσε» την ΑΕΚ από την περιφέρεια,
ενώ έπαιξε και πολύ καλή άμυνα στον Ντάνιελς. Ήταν η «ψυχή» του «Δικεφάλου»
του Βορρά και παίρνει τον τίτλο του ηγέτη που χρειάζεται κάθε ομάδα.


ΘΕΣΣΑΛΟΝΙΚΗ

Γραφείο Βόρ. Ελλάδας

ΛΙΓΟΙ ­ σε σχέση με τους χιλιάδες οπαδούς του ΠΑΟΚ στη συμπρωτεύουσα ­ ήταν οι
τολμηροί που αψήφησαν χθες το βράδυ το πολικό κρύο και ξεχύθηκαν στους δρόμους
της Θεσσαλονίκης, πανηγυρίζοντας για την κατάκτηση του Κυπέλλου Ελλάδας στο
μπάσκετ από την ομάδα τους. Για την αντιμετώπιση του πολικού ψύχους η
συγκέντρωση για τα επινίκια έγινε κυρίως από εκατοντάδες... εποχούμενους (και
μάλιστα σε κλειστά και θερμαινόμενα μέσα), αλλά δεν έλειψαν και οι πλέον
τολμηροί που έσπευσαν να πανηγυρίσουν πεζοί παρά τους -5 βαθμούς που έδειχνε
εκείνη την ώρα το θερμόμετρο στην πόλη, αλλά και τους κινδύνους που ελλόχευαν
στους δρόμους, που ήταν οι περισσότεροι καλυμμένοι από πάγο.

Λίγα μόλις λεπτά μετά τη λήξη του αγώνα και ενώ ακόμα γινόταν η απονομή, οι
οπαδοί του ΠΑΟΚ στη Θεσσαλονίκη ξεχύθηκαν στους δρόμους «ζεσταίνοντας» την
ατμόσφαιρα με κραυγές «Κύπελλο - Κύπελλο» και συνεχή κορναρίσματα.

Η κυκλοφορία διακόπηκε στην περιοχή του Λευκού Πύργου για μία περίπου ώρα ­
μέχρι και τα μεσάνυχτα, οπότε οι συγκεντρωμένοι διαλύθηκαν για να συνεχίσουν
τους πανηγυρισμούς ­ αν μη τι άλλο ­ σε θερμαινόμενους χώρους.


ΜΑΧΑΙΡΙΑ και σιδερολοστοί βγήκαν προχθές το βράδυ στην Ομόνοια, στην αιματηρή
«συνάντηση» οπαδών του Ολυμπιακού και του ΠΑΟΚ.

Δύο νεαροί οπαδοί του ΠΑΟΚ από τη Θεσσαλονίκη τραυματίστηκαν και μεταφέρθηκαν
για τις πρώτες βοήθειες στο Λαϊκό Νοσοκομείο. Πρόκειται για τον 20χρονο Γιάννη
Κ. Σκούρα, ο οποίος τραυματίστηκε στο κεφάλι από πέτρα, και τον 25χρονο Νίκο
Ι. Σιμωνή, ο οποίος μεταφέρθηκε αιμόφυρτος στο νοσοκομείο με τραύμα από
μαχαιριά στο πόδι.

Μια ομάδα νεαρών οπαδών του Ολυμπιακού είχε συγκεντρωθεί προχθές, στις 10 το
βράδυ, στην Ομόνοια, για να «υποδεχθεί» τους αντιπάλους.

Όταν είδαν τους οπαδούς του ΠΑΟΚ, οι οποίοι κατευθύνονταν σε ξενοδοχείο της
οδού Αγίου Κωνσταντίνου, άρχισαν οι συμπλοκές. Πέτρες και ξύλα εκτοξεύθηκαν
ενώ κάποιοι από τους οπαδούς έβγαλαν μαχαίρια και σιδερολοστούς.

ΣΤΟ ΣΕΦ

Τεταμένη ήταν η ατμόσφαιρα στον τελικό Κυπέλλου στο ΣΕΦ και η κόντρα των
οπαδών άρχισε μισή ώρα πριν από την έναρξη του παιχνιδιού: κάποιοι θερμόαιμοι
οπαδοί της ΑΕΚ δεν άντεξαν, κατέβηκαν από τις εξέδρες στον αγωνιστικό χώρο για
να επιτεθούν στους παίκτες του ΠΑΟΚ που έκαναν προθέρμανση!

Φυσικά, οι αστυνομικοί τούς πρόλαβαν, αλλά ήδη είχαν εισχωρήσει στον
αγωνιστικό χώρο και οπαδοί του ΠΑΟΚ και αντάλλαξαν... καρέκλες με τους
«ορίτζιναλ», που χθες έφθασαν τις 8.500 και κάλυψαν το μεγαλύτερο κομμάτι των
εξεδρών του ΣΕΦ.

Τα αστυνομικά μέτρα στη συνέχεια έγιναν πιο αυστηρά, ενώ προστέθηκαν δυνάμεις
των ΜΑΤ στις δύο θύρες που είχαν μείνει κενές για λόγους ασφαλείας.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O16</CAT>
<ED>
Κωδικός άρθρου: A16354O161</ED>
<ID>
ID:18934

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O16&aa=1</URL></REF>


Article

<CATEGORY>vin10</CATEGORY>

 <H5>ΜΠΕΡΙ
</H5><H2>Το υποσχέθηκα στη γυναίκα και την κόρη μου
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Ουόλτερ Μπέρι, πολυτιμότερος παίκτης του φάιναλ φορ σηκώνει το τρόπαιο

ΣΤΙΓΜΕΣ ΣΥΓΚΙΝΗΣΕΩΝ και αναμνήσεων για τον 35άρη πια Ουόλτερ Μπέρι, αμέσως
μετά την κατάκτηση του Κυπέλλου και την ανάδειξή του ως πολυτιμότερου παίκτη
της διοργάνωσης.

Ο Μπέρι, που στο Στάδιο Ειρήνης και Φιλίας έχει κατακτήσει και πρωτάθλημα με
τον Ολυμπιακό, θυμήθηκε τα προβλήματα που αντιμετώπισε πέρυσι στην Καντού
(έφυγε σαν αποτυχημένος) και μίλησε για τη δεύτερη ευκαιρία που του δόθηκε
στην ζωή του από τον ΠΑΟΚ (είχε αγωνιστεί και την περίοδο 1993-'94):

«Ήμουν τυχερός άνθρωπος, αφού στην ζωή μού δόθηκε και δεύτερη ευκαιρία ­ δεν
την άφησα να πάει χαμένη. Ήμουν πολύ απογοητευμένος, στα κάτω μου, και ήρθε
στην ζωή μου ο ΠΑΟΚ. Ε, λοιπόν, επέστρεψα δριμύτερος στις παλιές δόξες. Ο
Μπέρι είναι εδώ!».

Ο Αμερικανός πάουερ φόργουορντ είχε υποσχεθεί το Κύπελλο στη σύζυγό του και
την κόρη του (μόλις ενός έτους), που έμειναν στη Θεσσαλονίκη επειδή είχε ίωση:

«Τους το υποσχέθηκα: θα φέρω στο σπίτι πίσω το Κύπελλο. Και όπως βλέπετε, ξέρω
να πραγματοποιώ όσα λέω».

Πώς όμως ο Ουόλτερ Μπέρι ήρθε στην αγωνιστική κατάσταση που βρέθηκε στο φάιναλ φορ;

«Ο Φλεβαράκης με βοήθησε. Αυτός άλλαξε τα συστήματα της ομάδας ­ μου έδωσε
περισσότερο χώρο και σταδιακά έφτασα να είμαι αυτός που είμαι. Αυτός μου
έδειξε τον δρόμο».

Ο Μπέρι που ήρθε πρώτος στους πόντους, στα ριμπάουντ, στα κλεψίματα και
στις... τάπες, φάνηκε ιδιαίτερα μεγαλόψυχος όταν του ανακοίνωσαν τον τίτλο του MVP:

«Θα μπορούσε να ήταν στη θέση μου ο Μπαλογιάννης ή ο Κινγκ. Και οι δύο ήταν
υπέροχοι, τόσο στο ματς με τον Άρη όσο και με την ΑΕΚ. Άλλωστε η προσπάθεια
για την κατάκτηση του Κυπέλλου ήταν ομαδική».

Όσο για τη συνέχεια στο πρωτάθλημα και την Ευρωλίγκα, υποστήριξε:

«Τώρα πάμε για τους άλλους δύο τίτλους. Και να ξέρετε κάτι: με αυτούς τους
συμπαίκτες, τον προπονητή, τον κόσμο και τη διοίκηση οτιδήποτε... μπορεί να
συμβεί. Ακόμη και το πιο απίθανο πράγμα!».

Φόρεσε στον λαιμό του το διχτάκι που πριν από λίγα λεπτά είχε αφαιρέσει από το
στεφάνι της μπασκέτας, πήρε το μαύρο τσαντάκι του (δεν το αποχωρίζεται ποτέ)
στη μασχάλη και χάθηκε στα αποδυτήρια.

«Ώρα για ξεκούραση»...
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O16</CAT>
<ED>
Κωδικός άρθρου: A16354O162</ED>
<ID>
ID:18991

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O16&aa=2</URL></REF>


Article

<CATEGORY>vin10</CATEGORY>

 <H5>Τραπέζι για δύο ομάδες
</H5><H5></H5><H5>ΑΕΚ με άδεια χέρια
</H5><H5></H5><H5>Οι αριθμοί δικοί τους
</H5><H5></H5><H5>Τρίτωσε το καλό
</H5><H2>Εμπιστευτικά
</H2>
* ΤΑ ΤΡΑΠΕΖΙΑ είχαν κλειστεί, απλά, δεν ήταν γνωστό ποιοι θα διασκέδαζαν!
ΠΑΟΚ και ΑΕΚ είχαν συμφωνήσει κλείνοντας δεκαπέντε τραπέζια στο νυχτερινό
κέντρο όπου τραγουδούν οι Ρέμος, Λιβιεράτος και Διονυσίου, αλλά, βέβαια,
απέμενε να γίνει γνωστό ποιος θα γιόρταζε τον τίτλο. Τελικά, αυτοί που μετά το
ματς τραγούδισαν «Μπαμ και κάτω», ήταν όσοι συμπεριλαμβάνονταν στην αποστολή
του ΠΑΟΚ.

* Ο ΧΘΕΣΙΝΟΣ ήταν ο όγδοος τελικός κυπέλλου για την ΑΕΚ με πενιχρό
απολογισμό μόλις ένα τρόπαιο, το 1981. ***ΤΗ ΔΙΑΦΟΡΑ των 17 πόντων που νίκησε
ο ΠΑΟΚ ήταν η τρίτη μεγαλύτερη στην ιστορία των τελικών κυπέλλου, μετά τους 40
τους Άρη με τον Πανελλήνιο (110-70 το 1987) και τους 19 του ΠΑΟΚ με τον
Πανιώνιο (72-53 το 1995). Μάλιστα, λίγα δευτερόλεπτα πριν από το τέλος, ο
«Δικέφαλος» προηγείτο με 21, που θα ήταν η δεύτερη μεγαλύτερη διαφορά σε τελικό.

* Ο ΟΥΟΛΤΕΡ Μπέρι και ο Φράνκι Κινγκ σάρωσαν σε όλες τις κατηγορίες
στατιστικής αυτού του φάιναλ φορ. Στις μόνες που δεν πρώτευσαν ήταν τα λάθη
(πρώτος ο Ντίνκινς), στα τρίποντα (Μπαλογιάννης) και στην ευστοχία των βολών (Γάκης).

Ο Μπέρι, που ψηφίστηκε και ως πολυτιμότερος παίκτης του τελικού αλλά και
του φάιναλ φορ, αναδείχθηκε και πρώτος σκόρερ με 40 πόντους.

* ΤΟ ΤΡΙΤΟ του κύπελλο στο ΣΕΦ σήκωσε ο Ουόλτερ Μπέρι, αφού είχαν προηγηθεί
και δύο πρωταθλήματα με τον Ολυμπιακό (1993 και 1996). Ο πολυτιμότερος ξένος
όλων των εποχών είχε κάνει και το εξής αμίμητο το 1994 στο ίδιο γήπεδο. Όταν
έχασε το πρωτάθλημα από τον Ολυμπιακό, ως παίκτης του ΠΑΟΚ, πήγε στα
αποδυτήρια των «ερυθρολεύκων» για να χαιρετήσει τους πρώην συμπαίκτες του και
εκεί σήκωσε, έστω και χωρίς να το έχει κατακτήσει, και αυτό το κύπελλο!

Με τον ΠΑΟΚ ήταν ο δεύτερος τίτλος του μετά το Κόρατς, το 1994.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O17</CAT>
<ED>
Κωδικός άρθρου: A16354O171</ED>
<ID>
ID:18935

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O17&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: ΤΟ ΟΡΑΜΑ ΤΗΣ ΕΥΡΩΠΗΣ ΤΟΝ ΟΔΗΓΗΣΕ ΣΤΗ ΝΙΚΗ (70-61)
</H5><H2>Είχε κίνητρο
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Κούβελας και Ντίνκινς πανηγυρίζουν τη νίκη επί του Άρη στον χθεσινό μικρό
τελικό του φάιναλ φορ του Κυπέλλου

Ο ΗΡΑΚΛΗΣ είχε μεγαλύτερη διάθεση (αλλά και κίνητρο, όπως φάνηκε) στον αγώνα
για την 3η θέση και έτσι επικράτησε του Άρη με 70-61. 
Ο «Γηραιός», που φάνηκε να έχει εύκολο έργο όταν κόντρα στον απογοητευμένο Άρη
προηγήθηκε με 25-10 (10'), χαλάρωσε αδικαιολόγητα χάνοντας πολύ γρήγορα τη
μεγάλη διαφορά, κάτι που είχε πάθει και στον ημιτελικό με την ΑΕΚ. Όταν όμως ο
Άρης πέρασε μπροστά (48-46 στο 31') εκεί «ξύπνησε» ο Ντίνκινς και μαζί με τον
Μπακ Τζόνσον επανέφεραν την ομάδα τους σε θέση ισχύος. Αντίθετα οι «κίτρινοι»
έπαιζαν ουσιαστικά και πάλι χωρίς ξένους (αν και άλλαξαν και τους δύο για το
πρωτάθλημα) αφού ο Μιχαήλοφ ήταν πολύ κακός και ο Γκραντ με το... μπαστούνι
στον πάγκο.

«Είναι πολύ σημαντική η νίκη μας, αφού ίσως μας εξασφαλίσει την έξοδό μας στην
Ευρώπη, που ήταν ο ένας από τους δύο στόχους μας», τόνισε ο Ντράγκαν Σάκοτα,
ενώ από την πλευρά του ο Σβι Σερφ παραδέχθηκε ότι ο Άρης είχε πρόβλημα στην
επίθεση: «Δεν είχαμε λύσεις, ενώ κάναμε λάθη όταν προηγηθήκαμε με δύο
πόντους», τόνισε ο Ισραηλινός.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16354O181</ED>
<ID>
ID:18936

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O18&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: Συζητάει και με τον Ράντι Ουάιτ
</H5><H2>Ο Μιούρσεπ στη θέση του Γκραντ
</H2>
ΚΑΙ ΤΟ όνομα αυτού: Μάρτιν Μιούρσεπ. Ο 25χρονος (ύψους 2μ07) Εσθονός με
προϋπηρεσία και στο ΝΒΑ είναι ο αντικαταστάτης του Γκάρι Γκραντ. Ένα από τα
αγαπημένα παιδιά του Σβι Σερφ (τον είχε δύο χρόνια στη Μακάμπι Ραμάτ Γκραντ,
1993-95) που δεν παίζει ακριβώς στην ίδια θέση με τον Γκραντ θα είναι ο ένας
ξένος. 
Έχει παίξει στο Μαϊάμι 42 παιχνίδια (3,7 πόντοι, 1,6 ριμπ.) την περίοδο
1997-98, ενώ ήταν στο Ντάλας τώρα και κινδύνεψε να τιμωρηθεί επειδή έπαιξε δύο
παιχνίδια με τη Νέμπις στην Εσθονία χωρίς να έχει άδεια.

Ο Γκάρι Γκραντ με μπαστούνι, στο Στάδιο Ειρήνης και Φιλίας. Ο Εσθονός
Μιούσερπ θα είναι ο αντικαταστάτης του στον Άρη

Ο δεύτερος ξένος εκτός απροόπτου θα είναι ο Ράντι Ουάιτ (έπαιζε στο Περιστέρι
παλαιότερα και έχει μάλιστα και ένα... υπόλοιπο τιμωρίας τεσσάρων αγωνιστικών
που θα την εκτίσει εάν τελικά παίξει με τον Άρη) που βρίσκεται σε συζητήσεις
με τους «κίτρινους». Αν ναυαγήσει το θέμα Ουάϊτ, ο Άρης έχει υπόψη τον Μπρούκς 
Τόμπσον
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16354O182</ED>
<ID>
ID:18992

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O18&aa=2</URL></REF>


Article

<CATEGORY>vin10</CATEGORY>

 <H2>Εισιτήριο για το Σαπόρτα
</H2>
Ο ΗΡΑΚΛΗΣ με τη χθεσινή του νίκη στον αγώνα για την 3η θέση έβαλε υποψηφιότητα
για συμμετοχή στο Κύπελλο Σαπόρτα, σε περίπτωση που η ΑΕΚ ή ο ΠΑΟΚ βγουν στην
Ευρωλίγκα. Εάν και οι δύο «Δικέφαλοι» εξασφαλίσουν συμμετοχή στην κορυφαία
ευρωπαϊκή διοργάνωση, τότε Ηρακλής και Άρης θα παίξουν στο Σαπόρτα. Αν βγει
μόνο ο ένας από ΠΑΟΚ - ΑΕΚ στην Ευρωλίγκα, ο άλλος θα παίξει στο Σαπόρτα με
τον Ηρακλή. Αν, τέλος, κανείς από τους δύο χθεσινούς φιναλίστ δεν βγει στην
Ευρωλίγκα, τότε και οι δύο θα παίξουν στο Κύπελλο Σαπόρτα.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16354O183</ED>
<ID>
ID:19033

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O18&aa=3</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Αποθεώθηκε στην Κύπρο
</H2>
ΑΠΟΘΕΩΣΗ του Παναθηναϊκού στη Λεμεσό, στα εγκαίνια του νέου γηπέδου της πόλης
(χωρητικότητας 3.500 θεατών), το οποίο ανήκει στον ΠΑΟ Κύπρου και θα
ονομάζεται «γήπεδο Παύλος Γιαννακόπουλος», προς τιμήν του μεγαλομετόχου των «πρασίνων».

Το «παρών» στα εγκαίνια του γηπέδου έδωσε και ο υπουργός Εσωτερικών της
Κύπρου Ντίνος Μιχαηλίδης, ο οποίος εξήρε την προσωπικότητα του Παύλου
Γιαννακόπουλου. Όσον αφορά το αγωνιστικό μέρος της εκδήλωσης, ο Παναθηναϊκός
(χωρίς τον τραυματία Κοχ και τους Μποντίρογκα, Παταβούκα) έπαιξε ουσιαστικά...
δύο φιλικά. Στο πρώτο, διάρκειας δώδεκα λεπτών και με τον Αντώνη Φώτση να
σημειώνει τους ... μίσους πόντους, νίκησε 32-8 την ομάδα του ΠΑΟ Κύπρου. Στο
δεύτερο, διάρκειας δύο 12λέπτων, νίκησε 58-50 τη μεικτή ομάδα Ευρωπαίων και
Αμερικανών παικτών. Τους πόντους του Παναθηναϊκού πέτυχαν οι: Αλβέρτης 2,
Καλαϊτζής 7, Τζεντίλε 10, Οικονόμου 8, Φώτσης 9, Ράτζα 9, Χούπμαν 3, Μπερκ 4,
Μάγλος 7.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16354O184</ED>
<ID>
ID:19054

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O18&aa=4</URL></REF>


Article

<CATEGORY>vin10</CATEGORY>

 <H5>Α2 ΑΝΔΡΩΝ
</H5><H2>Δεύτερο «στοπ»για τη Δάφνη
</H2>
ΔΕΥΤΕΡΗ ήττα της Δάφνης, στη 13η αγωνιστική της Α2 κατηγορίας. Μάλιστα
ηττήθηκε και πάλι στη Θεσσαλονίκη, αυτή τη φορά από τη ΜΕΝΤ, στην παράταση, με
83-76 (καν. αγών. 63-63). Στη δεύτερη θέση ακολουθεί ο Ιωνικός Ν.Φ., ο οποίος
νίκησε 56-51 τον Αμύντα.

Άλλα αποτελέσματα στην Α2: Φίλιππος - Μίλωνας 57-47, Έσπερος - Π. Φάληρο
70-43, Μακεδονικός - Λάρισα 63-60, Ολύμπια - Αρίωνας 61-53, Πειραϊκός -
Ηλυσιακός 62-69.

Η βαθμολογία: Δάφνη 24, Ιωνικός Ν.Φ. 22, Λάρισα και Έσπερος από 21,
Ολύμπια, Αρίωνας, Π. Φάληρο, Μακεδονικός από 20, Μίλωνας και ΜΕΝΤ από 19,
Ηλυσιακός, Πειραϊκός, Φίλιππος από 17, Αμύντας 16.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16354O185</ED>
<ID>
ID:19068

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O18&aa=5</URL></REF>


Article

<CATEGORY>vin10</CATEGORY>

 <H5>Α1 ΓΥΝΑΙΚΩΝ
</H5><H2>Έμεινε όρθιος ο Σπόρτιγκ
</H2>
ΥΣΤΕΡΑ ΑΠΟ δύο παρατάσεις, ο Σπόρτιγκ νίκησε στην Πτολεμαΐδα τον Απόλλωνα με
78-74 και παρέμεινε στην κορυφή της Α1 γυναικών, μαζί με τη ΜΕΝΤ. Το παιχνίδι
στην κανονική διάρκεια τέλειωσε 55-55, ενώ η πρώτη παράταση 67-67. Ο
Παναθηναϊκός νίκησε 82-60 την Ακαδημία, ενώ κατά πάσα πιθανότητα θα αναλάβει
την ομάδα ο Μάκης Ποτόσογλου (ήταν στην εξέδρα) στη θέση του Δημήτρη
Μαλλιαρού. Άλλα αποτελέσματα: Καλαμαριά - Μ. Αλέξανδρος 51-77, Θρίαμβος -
Ολυμπιακός Β. 64-35, ΑΕΚ Τρίπολης - Εσπερίδες 65-55, ΜΕΝΤ - Ηρακλής 77-51.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16354O186</ED>
<ID>
ID:19076

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O18&aa=6</URL></REF>


Article

<CATEGORY>vin10</CATEGORY>

 <H5>ΠΑΟΚ: ΑΓΓΙΞΕ ΤΟ ΤΕΛΕΙΟ ΚΑΙ ΣΥΝΕΤΡΙΨΕ 83-50 ΤΟΝ ΑΡΗ </H5><H2>Βήμα περιπάτου
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΠΑΟΚ - Άρης. Ο Ουόλτερ Μπέρι «νικάει» τον Μιχαήλοφ

ΕΣΠΑΣΕ όλα τα ρεκόρ ο ΠΑΟΚ και μετέτρεψε σε παράσταση για έναν ρόλο τον πρώτο
ημιτελικό του Κυπέλλου κόντρα στον Άρη. 
Οι 33 πόντοι (83-50) αποτελούν τη μεγαλύτερη διαφορά όλων των εποχών στην
ιστορία των ντέρμπι ΠΑΟΚ - Άρη τόσο για το Πρωτάθλημα όσο και για το Κύπελλο..

Ο «δικέφαλος» με ηγέτη έναν πραγματικό αρχηγό (τον Γιώργο Μπαλογιάννη)
εκμεταλλεύτηκε στο έπακρο κάθε αδυναμία του αντιπάλου του και δεν σταμάτησε σε
κανένα σημείο του αγώνα φτάνοντας με βολή του Μασλαρινού στα 5'' στο ρεκόρ και
παίρνοντας θριαμβευτική ρεβάνς για την ήττα του την περασμένη Κυριακή.

Οι παίκτες του ΠΑΟΚ άγγιξαν το τέλειο, σε αντίθεση με τους αντιπάλους τους που
δεν έδειξαν να πιστεύουν στη νίκη ακόμα και όταν προηγήθηκαν για τελευταία
φορά με 20-17 (στο 10'). 
Ο Άρης εκτός από την πρόκριση έχασε και τον Γιώργο Σιγάλα που αποβλήθηκε από
τον Κώστα Κορομηλά για εξύβριση διαιτητή και κινδυνεύει πλέον με τιμωρία
τεσσάρων αγωνιστικών.

«Δεν βρίσκω λέξεις για τους παίκτες μου. Ήταν υπέροχοι» είπε ο Κώστας
Φλεβαράκης, ενώ ο Σβι Σερφ παραδέχτηκε: «Ήταν ανώτεροι σε όλους τους τομείς οι
αντίπαλοί μας, ενώ εμείς είχαμε μία πολύ άσχημη μέρα».


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O19</CAT>
<ED>
Κωδικός άρθρου: A16354O191</ED>
<ID>
ID:18937

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O19&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Με ηγέτη τον Αμερικανό γύρισε το ματς και πήρε το εισιτήριο
</H5><H5>Με τα «φτερά» των οπαδών
</H5><H2>Ο Ντάνιελς έβαλε την πρώτη υπογραφή
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΣΕ ΠΡΟΣΩΠΙΚΗ υπόθεση μετέτρεψε ο Λόιντ Ντάνιελς τον ημιτελικό με τον Ηρακλή
και οδήγησε την ΑΕΚ στον τελικό. Ο Αμερικανός παρά το γεγονός ότι προερχόταν
από ταξίδι 30 ωρών, με 11 πόντους ­ όλους στα έξι τελευταία λεπτά του αγώνα ­
ήταν αυτός που έκανε τη διαφορά: «Κόουτς, εγώ θα πάρω το ματς» είπε στον Κώστα
Πολίτη. Ο προπονητής της ΑΕΚ όταν η «Ένωση» βρέθηκε με οκτώ πόντους πίσω
διαφορά (ο Ηρακλής από 38-31 έκανε το σκορ 40-48) έδωσε εντολή να παίξει η
ομάδα του σύστημα, που θα έβγαζε έναν εναντίον ενός τον 32χρονο Αμερικανό
φόργουορντ. Αυτό ήταν! Ο Ντάνιελς ταλαιπώρησε αφάνταστα τους προσωπικούς του
αντιπάλους ­ ο Τσακαλίδης (15 π.-12 ριμπ.-3 κοψ.!) που κυριάρχησε κάτω από τα
καλάθια και ο Κακιούζης, που έπαιξε με ψυχή, έφεραν τα πάνω-κάτω.

Ο Μπάιρον Ντίνκινς, που μέχρι το 39' ήταν ο πρωταγωνιστής του αγώνα, έκανε
λάθος (διπλή τρίπλα) στα 52''. Οι διαιτητές Πιτσίλκας, Μουζάκης υπέπεσαν σε
λάθη και αδίκησαν και τις δύο ομάδες.

Οι δύο προπονητές είχαν μίνι κόντρα κατά τη διάρκεια του αγώνα και στη
συνέντευξη Τύπου διαφώνησαν:

Ο προπονητής του Ηρακλή Ντράγκαν Σάκοτα υποστήριξε:

«Είναι δύσκολο να είσαι ήρεμος όταν βλέπεις τέτοια λάθη από τη διαιτησία.
Δέχομαι ότι δεν υπήρχε πρόθεση και δεν θέλω να μειώσω την ΑΕΚ».

Ο Κώστας Πολίτης δεν άντεξε:

«Δυστυχώς υπάρχει αυτή η καχυποψία που κάνει κακό στο μπάσκετ. Για αυτό όμως
έχασε το ματς από τον Παναθηναϊκό!».

ΣΤΗΝ ΕΝΕΡΓΕΙΑ που του έδωσαν οι οπαδοί της ΑΕΚ αναφέρθηκε ο πρωταγωνιστής
του αγώνα με τον Ηρακλή, Λόιντ Ντάνιελ: «Ήμουν κουρασμένος, αλλά μετά τη νίκη
νιώθω ότι πετάω. Ευχαριστώ τους οπαδούς ­ με βοήθησαν πολύ, μου έδωσαν
ενέργεια», τόνισε ο 32χρονος Αμερικανός, που πριν πάει για ξεκούραση, πέρασε
από ντόπινγκ κοντρόλ.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O19</CAT>
<ED>
Κωδικός άρθρου: A16354O192</ED>
<ID>
ID:18993

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O19&aa=2</URL></REF>


Article

<CATEGORY>vin10</CATEGORY>

 <H5></H5><H5>Αποκλεισμός στον Σιγάλα
</H5><H5>Ρεκόρ διαφοράς
</H5><H5>Ο Σερφ ψάχνει για ξένους
</H5><H5>Θυμήθηκαν τον «ξανθό»
</H5><H2>Εμπιστευτικά
</H2>
* ΜΕ ΒΑΡΙΕΣ εκφράσεις έβρισε τον διαιτητή Κώστα Κορομηλά ο Γιώργος Σιγάλας
και γι' αυτό του κρατήθηκε το δελτίο και αποβλήθηκε με ντισκαλιφιέ. Ο παίκτης
πάντως μετά το ματς παραδέχτηκε το λάθος του («Δεν έπρεπε να το κάνω»).
Σύμφωνα με τον κανονισμό η τιμωρία του θα είναι αποκλεισμός τεσσάρων αγωνιστικών.

* Ενενήντα πέντε φορές είχαν παίξει μέχρι το Σάββατο το απόγευμα Άρης και
ΠΑΟΚ στην ιστορία τους και είχαν από μία νίκη με 32 πόντους. Ο Άρης την
περίοδο 1992-'93 (88-56) και ο ΠΑΟΚ στα πλέι-οφ της περιόδου 1995-'96
(102-70). 
* Ο Γκάρι Γκραντ ήταν με μπαστούνι στον πάγκο και ο Άρης ψάχνει για ξένο,
αλλά μόνο αν βρει καλύτερο θα τον αλλάξει. Όμως ο Σβι Σερφ άφησε αιχμές και
για τον Μιχαήλ Μιχαήλοφ, ο οποίος έμεινε στον έναν πόντο. Ο Ισραηλινός πάντως
ήταν γενικά έξω φρενών και στο ημίχρονο έκανε και μία φραστική επίθεση στους
δύο διαιτητές.

* «Ιωαννίδης, Ιωαννίδης» φώναζαν ρυθμικά οι οπαδοί του Άρη προς το τέλος
του αγώνα, μετά τη βαριά ήττα από τον ΠΑΟΚ, ενώ οπαδοί του «δικεφάλου» από την
πλευρά τους από τα μέσα του δεύτερου ημίχρονου έπαιζαν το πένθιμο εμβατήριο.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O19</CAT>
<ED>
Κωδικός άρθρου: A16354O193</ED>
<ID>
ID:19034

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O19&aa=3</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ: Η ΗΤΤΑ ΤΗΣ ΣΤΗ ΣΑΡΔΗΝΙΑ ΑΠΟ ΤΗΝ ΚΑΛΙΑΡΙ (0-1) ΑΝΑΓΚΑΣΕ ΤΟΝ
ΜΑΡΤΣΕΛΟ ΛΙΠΙ ΝΑ ΠΑΡΑΔΕΧΘΕΙ ΟΤΙ Ο ΤΙΤΛΟΣ ΧΑΘΗΚΕ
</H5><H2>«Κυρία» χωρίς ελπίδες
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο Κριστιάν Βιέρι (δεξιά) οδηγεί εκ του ασφαλούς τη Λάτσιο προς την κατάκτηση
του τίτλου

ΜΕ... ΜΠΕΡΕΤΑ η Κάλιαρι «σκότωσε» τις ελπίδες της Γιουβέντους (1-0) να
πλησιάσει την κορυφή της βαθμολογίας, αναγκάζοντας τον προπονητή της προσεχούς
αντιπάλου του Ολυμπιακού στο Τσάμπιονς Λιγκ Μαρσέλο Λίπι να παραδεχτεί: «Το
μόνο που μπορούμε να κάνουμε είναι να προσπαθήσουμε να παίξουμε λίγο καλύτερα
για να κερδίσουμε μερικές θέσεις στη βαθμολογία».

«Αντίο στο Σκουντέτο» είπε λοιπόν ο Λίπι λίγες μόλις ημέρες μετά τον
αποκλεισμό της ομάδας του από το Κύπελλο Ιταλίας (από την Μπολόνια).

Ο ψαρομάλλης προπονητής για πρώτη φορά παραδέχτηκε πως η απόδοση της ομάδας
του πέφτει σημαντικά, στα τελευταία λεπτά, γεγονός που ίσως οφείλεται σε
ψυχολογικούς λόγους:

«Είναι τέσσερις ή πέντε συνεχόμενες Κυριακές που παίζουμε καταπληκτικά στην
αρχή και μετά πέφτουμε».

Το σκορ (1-0) αδικεί την Κάλιαρι, η οποία είχε την ατυχία να βρει μπροστά της
έναν καταπληκτικό Περούτσι. Ο διεθνής πορτιέρο απέκρουσε μάλιστα πέναλτι του
Μούτσι στο 59'. Το μοναδικό γκολ του αγώνα πέτυχε στο 17' ο Μπερέτα.

Η Λάτσιο, αντίπαλος του Πανιωνίου στο Κύπελλο Κυπελλούχων, πέτυχε την όγδοη
συνεχόμενη νίκη της (3-1 την Μπάρι) και ισοφάρισε το αντίστοιχο ρεκόρ που είχε
πετύχει το 1973. Μεγάλος πρωταγωνιστής του αγώνα στο Μπάρι αναδείχτηκε ο
Βιέρι, που πέτυχε τα δύο από τα τρία γκολ της ομάδας του.

ΤΑ ΑΠΟΤΕΛΕΣΜΑΤΑ

Μπάρι-Λάτσιο 1-3 (Κνούντσεν 72'-Λομπάρντο 21', Βιέρι 38', 86').
Κάλιαρι-Γιουβέντους 1-0 (Μπερέτα 17'). Φιορεντίνα-Βιτσέντζα 3-0 (Φαλκόνε 36',
Τοριτσέλι 39', Μπατιστούτα 81'). Μίλαν-Σαλερνιτάνα 3-2 (Μπίρχοφ 3', 60', Γουεά
25'-Τζιανπάολο 7', Ντελ Γκρόσο 14'). Ρόμα-Εμπολι 1-1 (Σέρτζιο 56'-Τσερμπόνε
90'). Πάρμα-Βενέτσια 2-2 (Μπάτζιο 16', Κιέζα 85'-Μανιέρο 44', 51').
Περούτζια-Σαμπντόρια 2-0 (Καβιέδες 19', Ματρεκάνο 25'). Πιασέντζα-Ίντερ 0-0.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O20</CAT>
<ED>
Κωδικός άρθρου: A16354O201</ED>
<ID>
ID:18939

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O20&aa=1</URL></REF>


Article

<CATEGORY>vin10</CATEGORY>

 <H5>ΧΟΝΤΛ: Πιστεύει στη μετεμψύχωση
</H5><H5>«Άλλα είπα, άλλα κατάλαβαν»
</H5><H2></H2><H2>«Γυρίζουμε στη ζωή μαζί με τις αμαρτίες μας»
</H2>
Γκλεν Χοντλ

ΤΑ ΑΤΟΜΑ με ειδικές ανάγκες τιμωρούνται για τις αμαρτίες που έκαναν στην
προηγούμενη ζωή τους, πιστεύει ο Γκλεν Χοντλ. Το γεγονός αυτό, ωστόσο, δεν τον
κάνει κακό προπονητή για την Αγγλία, αλλά σίγουρα θα προκαλέσει πολλές αντιδράσεις.

Ας αφήσουμε όμως τον ίδιο να εξηγήσει:

«Τα τελευταία οκτώ ή εννέα χρόνια πίστεψα πως η ψυχή επιστρέφει πάλι. Αυτό δεν
είναι κάτι καινούργιο, αλλά κάτι που το υποστηρίζουν οι άνθρωποι χιλιάδες
χρόνια. Πρέπει να επιστρέψεις πίσω για να μάθεις και να αντιμετωπίσεις μερικά
πράγματα που έκανες, καλά ή κακά. Υπάρχει τόση αδικία τριγύρω.

«Εσύ και εγώ έχουμε κανονικά δύο χέρια και δύο πόδια και έναν εγκέφαλο που
λειτουργεί κανονικά. Κάποιοι άνθρωποι όμως δεν γεννήθηκαν έτσι, για κάποιο
λόγο. Το πεπρωμένο τούς το χρωστούσε από προηγούμενη ζωή. Δεν έχω να κρύψω
τίποτα για το θέμα αυτό. Δεν είναι μόνον άνθρωποι με ειδικές ανάγκες. Ό, τι
σπείρεις θα θερίσεις.

Πρέπει να κοιτάξεις για πράγματα που συνέβησαν στη ζωή σου και να αναρωτηθείς
το γιατί. Κάπου γύρω μας βρίσκεται η απάντηση».

Μοιάζει ως η πιο κατάλληλη στιγμή να ρωτήσουμε τον Χοντλ τι έκανε στην
προηγούμενη ζωή του για να δικαιούται να είναι ομοσπονδιακός προπονητής της
Αγγλίας, αλλά ο ίδιος δεν το βλέπει ως αστείο: «Υπάρχουν εκατομμύρια άνθρωποι
που θα ήθελαν να είναι στη θέση μου».


ΣΑΛΟ προκάλεσαν στην Αγγλία οι δηλώσεις του Γκλεν Χοντλ στους «Τάιμς», σύμφωνα
με τις οποίες οι άνθρωποι που γεννήθηκαν με εγκεφαλική ή σωματική αναπηρία
πληρώνουν αμαρτίες της... προηγούμενης ζωής τους.

Ο Άγγλος ομοσπονδιακός προπονητής δέχθηκε την επίθεση οργανώσεων ατόμων με
ειδικές ανάγκες, οι οποίες ζήτησαν την παραίτησή του, ενώ σύσσωμος ο αγγλικός
Τύπος ζητά να απομακρυνθεί από την Εθνική Αγγλίας. Η αγγλική ομοσπονδία κάλεσε
τον Χοντλ για εξηγήσεις, παρά το γεγονός ότι ο ομοσπονδιακός προπονητής
διέψευσε το δημοσίευμα, λέγοντας πως «άλλα είπα και άλλα κατάλαβαν».

Ο Χοντλ είπε επίσης πως το δημοσίευμα τον πλήγωσε ιδιαίτερα, γιατί στο
παρελθόν έχει εργαστεί σκληρά για να συγκεντρώσει χρήματα για τα άτομα με
ειδικές ανάγκες και επισήμανε πως ο δημοσιογράφος με τον οποίο συνομίλησε δεν
κατάλαβε το παράδειγμα που του ανέφερε όταν ρωτήθηκε τι πιστεύει για την μετεμψύχωση.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O20</CAT>
<ED>
Κωδικός άρθρου: A16354O202</ED>
<ID>
ID:18995

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O20&aa=2</URL></REF>


Article

<CATEGORY>vin10</CATEGORY>

 <H5>ΦΙΦΑ
</H5><H2>Ντέρμπι για τον κορυφαίο της χρονιάς
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

* ΒΑΡΚΕΛΩΝΗ

Η ΜΕΓΑΛΗ γιορτή του ποδοσφαίρου για τον χρόνο που πέρασε ουσιαστικά γίνεται
απόψε, όπου θα μάθουμε ποιον ψήφισαν ως καλύτερο ποδοσφαιριστή της χρονιάς
στον πλανήτη οι 132 ομοσπονδιακοί τεχνικοί, αντίστοιχων Εθνικών ομάδων

Οι υποψήφιοι είναι τρεις: Ρονάλντο, Ζιντάν και Σούκερ. Αξίζει να σημειώσουμε
ότι τον τίτλο από το 1991 έχουν κερδίσει οι: Ματέους, Φαν Μπάστεν, Μπάτζιο,
Ρομάριο, Γουεά και ο Ρονάλντο το 1996 και '97.

Χίλιοι προσκεκλημένοι της μεγάλης γιορτής θα παραβρεθούν απόψε στο Εθνικό
Θέατρο της Καταλωνίας, όπου ο Μπλάτερ, νέος πρόεδρος της ΦΙΦΑ, θα καλωσορίσει
και θα βραβεύσει παράλληλα ομάδες, ποδοσφαιριστές, παλιές δόξες, αλλά και τους
καλύτερους της Ισπανίας των τελευταίων 25 χρόνων.

Η Βραζιλία, παρά το γεγονός ότι δεν κατέκτησε τον τίτλο το 1998, θα βραβευτεί
ως η καλύτερη ομάδα του κόσμου με βάση τη βαθμολογία της ΦΙΦΑ. Η Κροατία ως
αποκάλυψη της χρονιάς που πέρασε και για το φερ πλέι, το Ιράν, οι ΗΠΑ και η
Βόρεια Ιρλανδία. Ο Ρονάλντο όμως, ανεξάρτητα από την ψηφοφορία, ανακηρύχθηκε ο
καλύτερος ποδοσφαιριστής του Μουντιάλ, με δεύτερο τον Σούκερ και τρίτο τον Τιράμ.

Πρώτος σκόρερ της διοργάνωσης ο Νταβόρ Σούκερ και στη δεύτερη θέση Μπατιστούτα
και Βιέρι.

Καλύτερος τερματοφύλακας ο Φαμπιάν Μπαρτέζ και ο Αγιάλα από την Παραγουάη το
πιο γρήγορο γκολ του Μουντιάλ (πρώτο λεπτό).

Οι μεγάλες όμως στιγμές θα ακολουθήσουν προς το τέλος της δίωρης γιορτής, όπου
θα τιμηθούν, μεταξύ των άλλων, ο Ζοάο Χαβελάνζ, η καλύτερη Εθνική ομάδα των
τελευταίων χρόνων, Γερμανία, ο Άγιαξ ως καλύτερος σύλλογος και ο Μπίλι Σάνκλι
ως ένας από τους καλύτερους ποδοσφαιριστές του κόσμου. Στο φινάλε της
εκδήλωσης θα παρελάσουν στο πάλκο του θεάτρου οι καλύτεροι ποδοσφαιριστές της
25ετίας στην Ισπανία, όπως και οι καλύτερες ομάδες σε ένα σόου όπου φυσικά δεν
θα λείψουν προσωπικότητες που άφησαν εποχή όπως Φοντέν, Μίλερ, Τζοφ.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O20</CAT>
<ED>
Κωδικός άρθρου: A16354O203</ED>
<ID>
ID:19036

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O20&aa=3</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Στρονγκ Αθάνας (Νικολαΐδης) 439-167. Ε. Ντέζερτ του Φαρ 100. Τρίτος,
Μεσσήνιος. Δίδυμο 1Χ3=209. Φορκάστ 3Χ1=682. Trio 1Χ3Χ5=756. Tri-Cast 3Χ1Χ5=3.560.

2η: Φ. Επαμεινώντας (Ξυνός) 196-129. Στρονγκ Ισίδωρος 377. Τρίτος και
τέταρτος, Ταφ Νατ και Αργέας. Δίδυμο 1Χ9=1.248. Φορκάστ 9Χ1=1.857. Σύνθετο
3Χ9=1.106. Σ.Δ. 1Χ3Χ1Χ9=3.027. Trio 1Χ8Χ9=2.135. Tri-Cast 9Χ1Χ8=8.904.
Τετραπλό 9Χ1Χ8Χ4=55.330.

3η: Αβιόρ (Δημητσάνης) 281-126. Σαρωνίκ Σονγκ 320. Τρίτος, Ρουαγιάλ
Ράννερ. Δίδυμο 3Χ7=1.732. Φορκάστ 3Χ7=3.026. Σύνθετο 9Χ3=1.121. Σ.Δ.
1Χ9Χ3Χ7=18.698. Trio 1Χ3Χ7=1.161. Tri-Cast 3Χ7Χ1=7.154.

4η: Ολυμπιακάρα (Σωτηρόπουλος) 482-200. Θάμνα 327. Τρίτος και τέταρτος,
Θεσπέσια και Χορεύτρια. Δίδυμο 3Χ4=1.146. Φορκάστ 4Χ3=2.113. Σύνθετο
3Χ4=1.509. Σ.Δ. 3Χ7Χ3Χ4=23.392. Trio 3Χ4Χ8=14.252. Tri-Cast 4Χ3Χ8=35.547.
Τετραπλό 4Χ3Χ8Χ6=81.313.

5η: Χάπυ Γουέι (Ντίνος) 198-157. Θυμόσοφος 251. Τρίτος και τέταρτος,
Γκαλιλέο και Κάμελοτ. Δίδυμο 1Χ2=612. Φορκάστ 2Χ1=834. Σύνθετο 4Χ2=835. Σ.Δ.
3Χ4Χ1Χ2=8.668. Trio 1Χ2Χ5=790. Tri-Cast 2Χ1Χ5=2.818. Τετραπλό 2Χ1Χ5Χ4=4.531.

6η: Έλα γάτο μου (Καρακατσάνης) 449-196. Τζούπιτερ 128. Τρίτος και
τέταρτος, Λέιντυ Αμαλία και Ρουαγιάλ Βίκτορυ. Δίδυμο 1Χ2=289. Φορκάστ 1Χ2=875.
Σύνθετο 2Χ1=985. Σ.Δ. 1Χ2Χ1Χ2=1.669. Trio 1Χ2Χ4=686. Tri-Cast 1Χ2Χ4=3.787.
Τετραπλό 1Χ2Χ4Χ3=9.036.

7η: Ντρημς Γουέι (Φίλιππος) 120-100. Χρυσταλλένιος 198. Δίδυμο 1Χ4=253.
Φορκάστ 1Χ4=293. Σύνθετο 1Χ1=554. Σ.Δ. 1Χ2Χ1Χ4=986. (Διεγράφησαν οι ίπποι 3
και 5, Επιτελάρχης και Ιππόκαμπος).

8η: Επίκτητος (Οικονομίδης) 408-196. Ένδοξος 171. Τρίτος και τέταρτος,
Τζίνιους και Ντέζερτ Γουέι. Δίδυμο 3Χ5=517. Φορκάστ 3Χ5=1.273. Σύνθετο
1Χ3=510. Σ.Δ. 1Χ4Χ3Χ5=1.448. Trio 3Χ5Χ8=3.288. Tri-Cast 3Χ5Χ8=10.323. Τετραπλό 3Χ5Χ8Χ4=45.298.

9η: Ουράνιο Φως (Δημητσάνης) 325-204. Τότναμ Φορέβερ 262. Τρίτος και
τέταρτος, Μέριτ και Ηγησιπύλη. Δίδυμο 4Χ5=1.323. Φορκάστ 4Χ5=2.124. Σύνθετο
3Χ4=1.667. Σ.Δ. 3Χ5Χ4Χ5=10.882. Trio 4Χ5Χ6=1.346. Tri-Cast 4Χ5Χ6=6.761.
Τετραπλό 4Χ5Χ6Χ3=19.925.

* Σκορ Γκανιάν 6: 595.446.

* Σκορ Γκανιάν 4: 25.481.

<H3>Το Σκορ Γκανιάν 4 περιλαμβάνει σήμερα τις 4η, 5η, 6η και 7η ιπποδρομίες, ενώ
το Σκορ Γκανιάν 6 περιλαμβάνει τις 3η, 4η, 5η, 6η, 7η και 8η ιπποδρομίες.
</H3>
1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΒΕΡΝΤΙ 58 Νίνος&#0092

2. ΓΚΟΓΚΟΣ 58 Πακίδης&#0095

3. ΓΚΟΛΝΤ ΓΚΕΪΜ 58 Χατζηγεωργ.&#0097

4. ΘΑΛΑΣΣΟΠΟΡΟΣ 58 Τσεργάς&#0093

5. ΡΟΒΕΡ 58 Ζευγώλης&#0091

6. ΣΚΑΫ ΜΠΕΡΝΤ 58 Λιάκος&#0096

7. ΣΤ. ΔΑΜΙΑΝΙΔΗΣ 58 Μανώλης&#0094

8. ΜΠΙΛ ΑΚΗΣ 55,5 Νάκος&#0098

­ Υπόδ.: ΓΚΟΓΚΟΣ - ΘΑΛΑΣΣΟΠΟΡΟΣ (Σκάυ Μπερντ).

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΕΒΔ. ΟΥΡΑΝΟΣ 58 Λιάκος&#0099

2. ΙΚΤΙΝΟΣ 58 Ξυνός&#0093

3. ΙΝΤΑΣΤ. ΓΟΥΕΪ 58 Φίλιππος&#0096

4. ΜΕΓΑΣ ΦΩΤΙΟΣ 58 Τσεργάς&#0097

5. ΜΟΪΚΑΝΟΣ 58 Ζευγώλης&#0094

6. ΠΑΡΘΕΝΩΝ 58 Νίκος&#0091

7. ΡΕΝΤ ΝΤΡΑΓΚ. 58 Σωτηρόπουλος&#0098

8. ΡΟΥΑΓ. ΦΑΪΑΡ 58 Αλέξης&#0095

9. ΤΣΗΦ ΘΑΝΤΕΡ 55,5 Κοσμάς&#0092

­ Υπόδ.: ΙΝΤΑΣΤ. ΓΟΥΕΪ - ΡΕΝΤ ΝΤΡΑΓΚΟΝ (Ρ. Φάιαρ).

3η ΙΠΠΟΔΡΟΜΙΑ / Ώρα 4.00, 1.000 μέτρα

1. ΤΖΙΛΝΤΟ 58 Βαλακούδ. Ν.&#0097

2. ΟΡΟ ΝΕΡΟ 56 Αλέξης&#0098

3. ΑΚΑΡΔΟΣ ΤΕΡΖ 54,5 Δημητσάνης&#0094

4. ΓΚΟΛΝΤΕΝ ΤΖ. 54,5 Νικολαΐδης&#0095

5. ΛΕΤ ΙΤ ΡΑΪΝΤ 56 Χατζηγεωργ.&#0092

6. ΘΗΡΙΩΔΗΣ 54 Ντίνος&#0096

7. ΛΗΓΚΑΛ ΛΑΪΟΝ 54 Μανώλης&#0093

8. ΜΕΝΙΡ 54 Γκιγεμέν&#0091

­ Υπόδ.: ΟΡΟ ΝΕΡΟ - ΑΚΑΡΔΟΣ ΤΕΡΖ (Λήγκαλ Λάιον).

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΛΕΪΝ ΦΙΛΙΠΠΑ 58 Μάριος&#0095

2. ΠΡΕΝΣ ΤΖΟΥΝ. 56 Κουτσοπέτρ.&#0097

3. ΝΕΓΚΡΑΟ 55 Γιάννης&#0093

4. ΦΟΡΤΣΑ 54 Μπαρούτας&#0099

5. Χ. ΑΛ ΡΑΣΙΝΤ 54 Σταυρινός&#0096

6. Μ. ΣΤΡΑΤΑΡΧΗΣ 53,5 Δρόσος&#0092

7. ΜΠΕΝΥ ΣΑΛΕΜ 53,5 Λαγουτάρης&#0098

8. ΠΑΝΤΕΛΑΚΟΣ 52 Αλμακίδης&#0091

9. ΜΙΑ ΕΛΕΝΙΤΣΑ 52 Μπακάλης&#0094

­ Υπόδ.: ΝΕΓΚΡΑΟ - ΜΕΓ. ΣΤΡΑΤΑΡΧΗΣ (Παντελάκος).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΒΙΟΛΑ 58 Βαλακούδ. Ν.&#0096

2. ΜΑΡΑΘ. ΦΕΪΜ 56 Οικονομίδης&#0097

3. ΑΝΤΖΕΛΑ ΤΕΡΖ 55,5 Λάος&#0093

4. ΛΟΥΛΗ 55 Νίκος&#0094

5. ΒΕΛΒΕΤ ΜΑΙΡΗ 54,5 Ντίνος&#0091

6. ΚΙΡΚΗ 54,5 Ξυνός&#0092

7. Λ. ΜΑΡΙΑΝΝΑ 54,5 Μπάκος&#0095

8. ΜΑΖΟΥΡΚΑ 55 Φίλιππος&#0098

­ Υπόδ.: ΜΑΡ. ΦΕΪΜ - ΚΙΡΚΗ (Βιόλα).

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΑΧΑΙΟΣ 58 Ματζαβίδης&#0098

2. ΓΚΟΛ. ΤΡΟΦΥ 58 Αλέξης&#0095

3. ΔΙΠΛΩΜΑΤΗΣ 58 Χατζηγεωργ.&#0091

4. ΙΔΡΥΤΗΣ 58 Αχιλλέας&#0094

5. ΙΛΙΣΣΟΣ 58 Οικονομίδης&#0092

6. Μ. ΟΡΙΖΟΝΤΑΣ 58 Καρακατσάν.&#0093

7. ΜΕΣΕΡΣΜΙΘ 58 Σωτηρόπουλος&#0096

8. ΨΥΧΡΑΙΜΟΣ 58 Δημητσάνης&#0097

­ Υπόδ.: ΙΛΙΣΣΟΣ - ΨΥΧΡΑΙΜΟΣ (Μακρ. Ορίζοντας).

7η ΙΠΠΟΔΡΟΜΙΑ / Ώρα 6.00, 1.400 μέτρα

1. ΦΟΡΤΣ. ΓΟΥΕΪ 61,5 Σωτηρόπουλος&#0095

2. ΣΕΡ ΤΖΩΡΤΖ 59 Χατζηγεωργ.&#0097

3. ΡΟΔΑΝΟΣ 56,5 Νίκος&#0096

4. ΛΑΟΜΗΔΕΙΑ 55,5 Ντίνος&#0093

5. ΣΤΡ. ΑΠΟΛΛΩΝ 55 Λάος&#0092

6. ΑΙΣΧΥΛΟΣ 53 Γεωργίου&#0094

7. ΠΡΟΣ. ΠΡΙΝΣΕΣ 53 Νικολαΐδης&#0091

­ ΠΡΙΓΚΗΠΟΣ 56,5 Ζευγώλης&#0098

­ ΝΤΙΣΕΝΤ 45,5 Αλίκη&#0099

* Οι ίπποι ΠΡΙΓΚΗΠΟΣ ΚΑΙ ΝΤΙΣΕΝΤ τρέχουν εκτός στοιχήματος.

­ Υπόδ.: ΡΟΔΑΝΟΣ - ΣΕΡ ΤΖΩΡΤΖ (Αισχύλος).

8η ΙΠΠΟΔΡΟΜΙΑ / Ώρα 6.00, 1.400 μέτρα

1. ΖΗΚΑ 59 Λιάκος&#0094

2. ΠΡΕΣΙΟΥΣ 59 Καρακατσάν.&#0099

3. ΜΕΝΕΣΘΕΑΣ 55 Τσεργάς&#0093

4. ΕΛΑ ΓΑΥΡΕ Μ. 53,5 Ξυνός&#0091

5. ΥΠΕΡΜΑΧΟΣ 53 Δημητσάνης&#0095

6. ΣΤ. ΓΕΡΑΣΙΜΟΣ 50 Γεωργίου&#0098

7. ΥΠΕΡΟΠΤΗΣ 49,5 Λάος&#0097

8. ΤΣΙΓΓΑΝΑ 47 Σγούρος&#0096

9. Γ. ΚΑΤΕΡΙΝΑ 46 Αλίκη&#0092

* Οι ίπποι 6-9 είναι ομόσταβλοι.

­ Υπόδ.: ΠΡΕΣΙΟΥΣ - ΥΠΕΡΜΑΧΟΣ (Τσιγγάνα).

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΠΑΟΥΕΡ 61 Φίλιππος&#0094

2. ΠΡΑΣ. ΘΥΕΛΛΑ 61 Πακίδης&#0097

3. ΜΙΚΡΗ ΗΡΩ 60,5 Ντίνος&#0096

4. ΦΥΓΑΣ 60 Σωτηρόπουλος&#0099

5. ΦΑΣΙΟΝ. ΓΟΥΕΪ 58,5 Λάος&#0093

6. ΩΡΑΙΑ ΜΕΛΙΝΑ 57,5 Ζευγώλης&#0095

7. ΣΤΡΑΤΑΡΧΗΣ 55 Ξυνός&#0091

8. ΒΑΣΑΚ 49 Αλίκη&#0092

9. ΓΙΑΝΓΚ ΛΙΝΑ 47 Σγούρος&#0098

­ Υπόδ.: ΦΑΣΙΟΝ. ΓΟΥΕΪ - ΦΥΓΑΣ (Στρατάρχης).

­ Δύο αουτσάιντερ: ΜΕΝΕΣΘΕΑΣ (8η) - ΩΡΑΙΑ ΜΕΛΙΝΑ (9η).
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O20</CAT>
<ED>
Κωδικός άρθρου: A16354O204</ED>
<ID>
ID:19055

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O20&aa=4</URL></REF>


Article

<CATEGORY>vin10</CATEGORY>

 <H5>Άλλοι έξι στην ιστορία
</H5><H5>Η αποβολή άναψε φωτιά
</H5><H5>Τρεις πισίνες για το 2003
</H5><H5>Σε κλινική ο Κόλιμορ
</H5><H2>Εμπιστευτικά </H2>
* ΕΞΙ ΝΕΑ μέλη απέκτησε το «Χολ οφ Φέιμ» της Πρέμιερ Λιγκ. Η λίστα με τους
κορυφαίους όλων των εποχών, οι οποίοι ψηφίζονται από τους φιλάθλους,
«εμπλουτίστηκε» με τους: Τόνι Άνταμς, Ντέιβιντ Σίμαν, Ίαν Ράιτ, Ρούουντ
Γκούλιτ, Μαρκ Χιουζ και Ίαν Ρας.
<H3></H3>
* ΣΟΒΑΡΑ επεισόδια προκάλεσαν οπαδοί της Άντερλεχτ στο ντέρμπι με την
Μπριζ, μετά την απόφαση του διαιτητή να αποβάλει τον Λορέντσο Στάλενς. Η Μπριζ
τελικά επικράτησε με 2-0 ενώ ο Γιάννης Αναστασίου αγωνίστηκε στο πρώτο
ημίχρονο, αφού ο προπονητής του αναγκάστηκε να αλλάξει τα αγωνιστικά του πλάνα.
<H3></H3>
* Η ΒΑΡΚΕΛΩΝΗ είναι μία από τις τρεις πόλεις που έχουν θέσει υποψηφιότητα
για την ανάληψη του Παγκόσμιου Πρωταθλήματος Κολύμβησης του 2003. Τη
διοργάνωση διεκδικούν ακόμη το Μόντρεαλ και το Λονγκ Μπιτς.

* ΣΕ ΚΛΙΝΙΚΗ του Λονδίνου εισήχθη ο Σταν Κόλιμορ, προκειμένου να ξεπεράσει
το πρόβλημα του άγχους που τον ταλαιπωρεί τους τελευταίους μήνες. Ο διεθνής
άσος της Άστον Βίλα θα υποβληθεί σε ειδική θεραπεία για μία εβδομάδα.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O20</CAT>
<ED>
Κωδικός άρθρου: A16354O205</ED>
<ID>
ID:19069

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O20&aa=5</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ: Τσέλσι και Άστον Βίλα σκόνταψαν σε Άρσεναλ και Νιούκαστλ
</H5><H2>Επέστρεψε στην κορυφή η Μάντσεστερ
</H2>
Ο Νίκος Νταμπίζας (Νο 34) ήταν από τους κορυφαίους παίκτες της Νιούκαστλ στον
αγώνα με την Άστον Βίλα

ΣΤΗΝ ΠΡΩΤΗ θέση της βαθμολογίας αναρριχήθηκε η Μάντσεστερ Γιουνάιτεντ μετά τη
νίκη της με 1-0 επί της Τσάρλτον και παράλληλα την ήττα της Τσέλσι από την
Άρσεναλ με το ίδιο σκορ.

Μετά τα τελευταία αποτελέσματα, τέσσερις ομάδες (Μάντσεστερ Γιουνάιτεντ,
Τσέλσι, Άστον Βίλα και Άρσεναλ) διεκδικούν με τις ίδιες πιθανότητες την
κατάκτηση του τίτλου.

Σημαντικό έδαφος έχασε, πάντως, η Άστον Βίλα, γνωρίζοντας την ήττα με 2-1 από
τη Νιούκαστλ, στο Σεντ Τζέιμς Παρκ.

Από τους κορυφαίους παίκτες του αγώνα ήταν ο Νίκος Νταμπίζας, ενώ στα
αξιοσημείωτα αναφέρεται το πρώτο γκολ του Άλαν Σίρερ ύστερα από τέσσερις μήνες.

Με το ίδιο σκορ ηττήθηκε και η Λίβερπουλ από την Κόβεντρι, αλλά οι
αποδοκιμασίες των φιλάθλων της ομάδας του Μέρσεϊσαϊντ προς το πρόσωπο του Στιβ
ΜακΜάναμαν ήταν το θέμα που συζητήθηκε περισσότερο. Αφορμή για τις
αποδοκιμασίες αποτέλεσε η συμφωνία του ΜακΜάναμαν με τη Ρεάλ Μαδρίτης, η οποία
θα τεθεί σε ισχύ από την 1η Ιουλίου. Ο Άγγλος διεθνής θα πάρει για πέντε
χρόνια τέσσερα δισ. δραχμές.

Νέα ήττα υπέστη και η δεύτερη ομάδα του Μέρσεϊσαϊντ, Έβερτον (1-0 από τη
Νότιγχαμ) δημιουργώντας παράλληλα το χειρότερο ρεκόρ επίτευξης τερμάτων σε
εντός έδρας αγώνες. Οι «εφοπλιστές» έχουν σημειώσει μόλις τρία γκολ σε 12
εντός έδρας παιχνίδια και θεωρούνται φαβορί (μαζί με τη Νότιγχαμ) για να
υποβιβαστούν στην Α' Αγγλίας.

ΤΑ ΑΠΟΤΕΛΕΣΜΑΤΑ

Μπλάκμπερν-Τότεναμ 1-1 (Γιάνσεν 43' - Ίβερσεν 61'). Κόβεντρι-Λίβερπουλ 2-1
(Μπέτενγκ 60', Γουίλαν 71' - ΜακΜάναμαν 86'). Έβερτον-Νότιγχαμ Φόρεστ 0-1 (Βαν
Χόιντονκ 51'). Μίντλεσμπρο-Λέστερ 0-0. Νιούκαστλ-Άστον Βίλα 2-1 (Σίρερ 4',
Κετσπάγια 27' - Μέρσον 61'). Σέφιλντ Γουένζντεϊ-Ντέρμπι 0-1 (Πράιορ 54').
Σάουθαμπτον-Λιντς 3-0 (Κατσλούλ 31', Όκλεϊ 62', Όστενσταντ 86').
Γουίμπλεντον-Γουέστ Χαμ 0-0. Άρσεναλ-Τσέλσι 1-0 (Μπέργκαμπ 32').
Τσάρλτον-Μάντσεστερ 0-1 (Γιόρκ 89').


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O21</CAT>
<ED>
Κωδικός άρθρου: A16354O211</ED>
<ID>
ID:18940

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O21&aa=1</URL></REF>


Article

<CATEGORY>vin10</CATEGORY>

 <H5>ΑΥΣΤΡΑΛΙΑ
</H5><H2>«Οι Ολυμπιακοί μόνιμα στην Ολυμπία»
</H2>
Ο ΑΡΧΗΓΟΣ της αξιωματικής αντιπολίτευσης της Αυστραλίας Κιμ Μπίζλι επανέλαβε
την πρότασή του για μόνιμη επιστροφή των Ολυμπιακών Αγώνων στην Ελλάδα.

Ο ηγέτης του Εργατικού Κόμματος υπογράμμισε ότι τα τελευταία σκάνδαλα που
συγκλονίζουν το Ολυμπιακό Κίνημα πρέπει να έπεισαν και τους πλέον δύσπιστους
ότι αν είναι να διατηρηθεί ο θεσμός, η μόνη λύση είναι να επιστρέψουν μόνιμα
στην Ελλάδα.

«Η Ολυμπιάδα του 2000, που θα διεξαχθεί στο Σίδνεϊ, θα πρέπει να είναι η
τελευταία που γίνεται εκτός Ελλάδας» δήλωσε ο Αυστραλός πολιτικός και πρόσθεσε
ότι οι Αγώνες θα πρέπει να γίνονται στην Ολυμπία και όχι στην Αθήνα.

Σε συνέντευξη που παραχώρησε στο ελληνόφωνο ραδιοφωνικό πρόγραμμα της
κρατικής ραδιοφωνίας SBS, ο Μπίζλι ανέφερε ότι έχει επισκεφθεί την Ελλάδα και
την Αρχαία Ολυμπία και έμεινε «κατάπληκτος από την ομορφιά της».

«Όταν αναφέρω την Ολυμπία δεν εννοώ, φυσικά, την περιοχή με τις
αρχαιότητες. Εννοώ την ευρύτερη περιοχή. Πιστεύω ότι έφθασε η στιγμή η Διεθνής
Ολυμπιακή Επιτροπή να συζητήσει σοβαρά με την ελληνική κυβέρνηση. Κατά την
άποψή μου η ΔΟΕ θα πρέπει να επιβαρυνθεί με τα έξοδα των έργων υποδομής, αλλά
και η Ελλάδα να της δώσει τη δυνατότητα για τα τηλεοπτικά δικαιώματα, ώστε να
έχει έσοδα».

Ο Αυστραλός πολιτικός εξήγησε ότι μιλά για «διαφορετικούς αγώνες» με έμφαση
στον αθλητισμό και τον πολιτισμό.

«Σήμερα οι Αγώνες διέπονται από τους κανόνες της αγοράς, έχουν στόχο το
κέρδος, ο τρόπος επιλογής των υποψήφιων πόλεων είναι γελοίος και, αναπόφευκτα,
έχουμε σκάνδαλα και διαφθορά» επισήμανε ο Μπίζλι.

Ο αρχηγός του Εργατικού Κόμματος υποσχέθηκε ότι θα προωθήσει την πρότασή
του «προς κάθε κατεύθυνση», αλλά παραδέχθηκε ότι «ως αρχηγός της
αντιπολίτευσης και αρχηγός κόμματος είναι περιορισμένα αυτά που μπορώ να κάνω».

Υπενθυμίζεται ότι αυτή δεν είναι η πρώτη φορά που ο Μπίζλι έχει διατυπώσει
την πρόταση για μόνιμη επιστροφή των Ολυμπιακών Αγώνων στην Ελλάδα.

Καταλήγοντας, ο Αυστραλός πολιτικός έκλεισε τη συνέντευξή του λέγοντας σε
άπταιστα ελληνικά: «Ζήτω ο Ελληνισμός»!
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O21</CAT>
<ED>
Κωδικός άρθρου: A16354O212</ED>
<ID>
ID:18996

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O21&aa=2</URL></REF>


Article

<CATEGORY>vin10</CATEGORY>

 <H5>ΤΕΝΙΣ: ΧΙΝΓΚΙΣ ΚΑΙ ΚΑΦΕΛΝΙΚΟΦ ΚΥΡΙΑΡΧΗΣΑΝ ΣΤΗ ΜΕΛΒΟΥΡΝΗ
</H5><H2>Μισός... τίτλος
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

<H3>* Η Λένα Δανιηλίδου νικήτρια στο διπλό της κατηγορίας τζούνιορ
</H3>
Άλλη μια επιτυχία ­ η τρίτη συνεχόμενη στη Μελβούρνη ­ για τη Μαρτίνα Χίνγκις

Η ΜΑΡΤΙΝΑ Χίνγκις και ο Γεβγένι Καφέλνικοφ κυριάρχησαν στο ΟΠΕΝ της
Αυστραλίας, που ολοκληρώθηκε χθες στη Μελβούρνη. Το πρώτο φετινό τουρνουά
τένις της σειράς Γκραν Σλαμ είχε πάντως και ελληνικό «χρώμα», αφού η Λένα
Δανιηλίδου με παρτενέρ τη Γαλλίδα Ραζανό, κατέκτησε τον τίτλο στο διπλό της
κατηγορίας τζούνιορ. Τα δύο κορίτσια νίκησαν τις Ρέγκεν, Γκρατίν από τη Νότιο
Αφρική, με 6-1, 6-1.

Η Λένα Δανιηλίδου φεύγει από τη Μελβούρνη με τίτλο στο διπλό της κατηγορίας
τζούνιορ του Όπεν της Αυστραλίας

Η περιοδεία της Δανιηλίδου στην Αυστραλία είναι απόλυτα επιτυχημένη. Η 16χρονη
πρωταθλήτρια κατέκτησε δύο τίτλους, ενώ είχε 14 νίκες και μία μόνο ήττα. Και
αυτή, ήταν από την συμπαίκτριά της στο διπλό, τη Γαλλίδα Ραζανό, στον
προημιτελικό της Παρασκευής.

Ο Καφέλνικοφ στα 24 του χρόνια κατέκτησε τον δεύτερο τίτλο του σε τουρνουά
Γκραν Σλαμ (είχε προηγηθεί το Ρολάν Γκαρός, το 1996), αφού επικράτησε στον
τελικό του Σουηδού Ένκβιστ με 4-6,6-0,6-3,7-6.

Ο «άνθρωπος-σίδερο», όπως τον χαρακτήρισε το Ασοσιέιτεντ Πρες, είναι ο πιο
εργατικός παίκτης τένις στον κόσμο! Πέρυσι, έπαιξε 150 παιχνίδια, 27
περισσότερα από τον Πάτρικ Ράφτερ και 68 περισσότερα από τον Πητ Σάμπρας. Όλα
αυτά κι ενώ είχε προηγηθεί ένας τραυματισμός στο δεξί γόνατο. Η σκληρή δουλειά
όμως, αλλά και οι αλλαγές στην προσωπική του ζωή τον βοήθησαν να ξεπεράσει τα
προβλήματα. Τον περασμένο Ιούλιο παντρεύτηκε τη Μάσα, ενώ τον Οκτώβριο
γεννήθηκε η κόρη τους Αλέισα. Κι ακόμα, νέος προπονητής του είναι ο Λάρι
Στεφάνσκι, ο οποίος είχε συνεργαστεί με τον Μαρτσέλο Ρίος.

Η Μαρτίνα Χίνγκις έφτασε στον τρίτο συνεχόμενο τίτλο της στη Μελβούρνη, σε 67
λεπτά. Τόσο χρόνο χρειάστηκε για να νικήσει τη Γαλλίδα Εμελί Μορεσμό, με 6-2,
6-3. Η 18χρονη Ελβετίδα κατέκτησε επίσης και τον τίτλο στο διπλό (με παρτενέρ
την Άννα Κουρνίκοβα). Ήταν επίσης ο τρίτος συνεχόμενος. Η Μορεσμό σαφώς
ικανοποιημένη που έφτασε έως τον τελικό, μίλησε στα γαλλικά αμέσως μετά την
απονομή και ευχαρίστησε τόσο τη 31χρονη φίλη της Σιλβί Μπουρντόν όσο και τον
προπονητή της Κριστόφ Φουρνιέρ. Ο τελευταίος καυτηρίασε τα όσα είπαν Χίνγκις
και Ντάβενπορτ την Παρασκευή για τη Μορεσμό, λέγοντας ότι θα μπορούσαν να ήταν
«πιο προσεκτικές πριν μιλήσουν».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O22</CAT>
<ED>
Κωδικός άρθρου: A16354O221</ED>
<ID>
ID:18941

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O22&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: Τα Χανιά ισοφάρισαν τον ΠΑΟ στο τελευταίο δευτερόλεπτο
</H5><H2>Σούπερ ματς χωρίς νικητή
</H2>
ΣΤΟ ΟΑΚΑ έγινε το πιο συναρπαστικό παιχνίδι της 15ης αγωνιστικής του
πρωταθλήματος πόλο της Α1. Ο αγώνας Παναθηναϊκού - ΝΟ Χανίων τέλειωσε 13-13 με
τους φιλοξενούμενους να ισοφαρίζουν με γκολ του Βλαζάκη, στο τελευταίο
δευτερόλεπτο. Νωρίτερα, οι «πράσινοι» είχαν προηγηθεί 12-11, αλλά δέχτηκαν την
ισοφάριση με πέναλτι που καταλογίστηκε από τους διαιτητές επειδή ο Όμηρος
Πολυχρονόπουλος ζήτησε τάιμ-άουτ και ενώ είχε ήδη πάρει τα δύο που δικαιούτο.
Ο Παναθηναϊκός κατέθεσε ένσταση, σημειώνοντας ότι σύμφωνα με τον κανονισμό οι
διαιτητές έπρεπε να καταλογίσουν απλά αλλαγή κατοχής της μπάλας.

Το παιχνίδι χαρακτηρίστηκε από ένταση, αφού αποβλήθηκαν οι Ανδρεάκος, Κρητικός
Κοπ, Κουβαριτάκης (βοηθός του Ηλία Μαχαίρα στον ΝΟ Χανίων). Έξι γκολ για τον
Παναθηναϊκό πέτυχε ο Απανασένκο, τέσσερα ο Παπαναστασίου και από ένα οι
Τρελόπουλος, Λούδης, Δασκαλάκης. Για τον ΝΟ Χανίων σκόραραν οι Αυγουστιανάκης
5, Μπόρος 3, Σκουνάκης, Βλαζάκης από 2, Κοπ.

Συναρπαστικό ήταν και το ματς Γλυφάδα - ΝΟ Χίου στον Άγιο Κοσμά (11-10), αφού
οι φιλοξενούμενοι με σερί 5-0 ισοφάρισαν σε 9-9. Η Γλυφάδα προηγήθηκε πάλι
11-9, αλλά η Χίος όχι απλά μείωσε στα 35'' (Τέττερης), αλλά έχασε στο τέλος
την ευκαιρία να ισοφαρίσει (δοκάρι). Τα γκολ: Γλυφάδα: Σαλπαδήμας 5, Δάνδολος,
Νίκολιτς από 2, Λαζαρίδης, Βαμβακάρης. ΝΟ Χίου: Παπάς 3, Ντούλος, Τέττερης από
2, Μαράτσος, Φρυδάς, Κανδιόγλου.

Στα άλλα ματς: Ολυμπιακός - Ηλυσιακός 10-7 (στην Πάτρα): Ολυμπιακός:
Βλοντάκης, Χατζηθεοδώρου, Χατζής από 2, Πλατανίτης, Γιάγκος, Κραβαρίτης,
Παυλίδης. Ηλυσιακός: Μπουφέσης, Σάντα, Φιλιππάκης από 2, Τσόκας.

ΝΟ Χαλκίδας - Άρης Νικαίας 16-3: ΝΟ Χαλκίδας: Χάμπερτ 8, Ψύχος 3, Παλαιολόγος
2, Καϊάφας, Πεσματζόγλου, Ορφανάκος. Άρης Νίκαιας: Κλεονάκος 2, Καραγιάννης.

Το ματς ΟΦΘ - Βουλιαγμένης αναβλήθηκε επειδή λόγω κακοκαιρίας δεν κατάφερε να
ταξιδέψει στη Θεσσαλονίκη η ομάδα της Βουλιαγμένης, αλλά και οι διαιτητές
Σταυρόπουλος, Σκαλοχωρίτης. Σήμερα (19.00, Supersport) o ΝΟ Πάτρας θα
αντιμετωπίσει τον Εθνικό.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O22</CAT>
<ED>
Κωδικός άρθρου: A16354O222</ED>
<ID>
ID:18997

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O22&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Ο Ιωνικός συνεχίζει πρώτος
</H2>
Ο ΙΩΝΙΚΟΣ νικώντας εκτός έδρας τον ουραγό Τρίτωνα Θεσσαλονίκης με 22-16 (χάι
σκόρερ Μπαλωμένος, Δανήλος από 5 - Κοσμάς 6) συνεχίζει πρώτος στο Πρωτάθλημα
Α1 χάντμπολ ανδρών. Τα άλλα αποτελέσματα της 14ης αγωνιστικής: Δούκας -
Αρχέλαος 24-15 (Πρόκιτς 8 - Καρυπίδης 6), Φίλιππος - Πανελλήνιος 21-22
(Σανίκης 7 - Ζιβούλοβιτς 6), Γ.Ε. Βέροιας - Αθηναϊκός ΚΟΡΕΛΚΟ 21-21
(Χατζόγλου, Αϊδινίδης από 5 - Καζής 10), Κιλκίς ΕΛΒΙΑΛ - ΒΑΟ 26-21 (Καλαϊτζής
8 - Σαουλίδης 15). Βαθμολογία (σε 14 αγ.): Ιωνικός 24, Δούκας και Πανελλήνιος
23, Κιλκίς 19, Αρχέλαος και Αθηναϊκός 15, ΒΑΟ 12, Φίλιππος 11, ΙΕΚ Ξυνή 9,
Γ.Ε. Βέροιας 8, ΣΑΚΑ 5, Τρίτωνας 3.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O22</CAT>
<ED>
Κωδικός άρθρου: A16354O223</ED>
<ID>
ID:19037

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O22&aa=3</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Ελπιδοφόρο ξεκίνημα
</H2>
ΕΛΠΙΔΟΦΟΡΟ ξεκίνημα του Αλέξανδρου Τερζιάν στα 60 μ. με 6.76 στην ημερίδα
κλειστού στίβου της Πάτρας ύστερα από μεγάλη απουσία από τις πίστες, ενώ πολύ
καλά πήγε στους ίδιους αγώνες και ο Σταμάτης Μάγος με 7.89 στα 60 μ. με
εμπόδια. Στην ίδια ημερίδα η Γωγώ Τσιλιγκίρη φάνηκε κουρασμένη και δεν μπόρεσε
να επαναλάβει επίδοση στο επί κοντώ όπως τα 4.11 πριν από μία εβδομάδα,
μένοντας στα 3.95. Πιο κάτω (3.80) και η Θάλεια Ιακωβίδου που ψάχνει ρυθμό.
Στα 60 μ. με εμπόδια η Φλώρα Ρεντούμη με 8.45 νίκησε τη Χριστιάνα Ταμπάκη (8.55).
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O22</CAT>
<ED>
Κωδικός άρθρου: A16354O224</ED>
<ID>
ID:19056

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O22&aa=4</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Πρώτος ο ΓΑΣ Ειρήνη
</H2>
ΠΡΩΤΟΣ σύλλογος της γυμναστικής αναδείχθηκε για το 1998 ο ΓΑΣ Ειρήνη
Περιστερίου συγκεντρώνοντας 6.844 μονάδες στην αξιολόγηση των σωματείων -
μελών της Ελληνικής Γυμναστικής Ομοσπονδίας με βάση τα αποτελέσματα των αγώνων.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O22</CAT>
<ED>
Κωδικός άρθρου: A16354O225</ED>
<ID>
ID:19070

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O22&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΕΠΕΙΣΟΔΙΑ ΚΑΙ ΔΙΑΚΟΠΗ ΣΤΟ ΝΤΕΡΜΠΙ ΤΗΣ ΛΕΩΦΟΡΟΥ
</H5><H2>Στον ιστό της βίας
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Παίκτες, προπονητές, παράγοντες προσπαθούν να βρουν άκρη στη «Λεωφόρο» μετά
τη διακοπή του αγώνα

ΤΟ ΕΠΕΙΣΟΔΙΑΚΟ ντέρμπι (παρεμπιπτόντως... ο Παναθηναϊκός νίκησε την ΑΕΚ 3-2)
ήλθε να σκιάσει την 11η αγωνιστική και το φινάλε α' γύρου του Πρωταθλήματος Α1
ανδρών βόλεϊ και να υπενθυμίσει ότι δεν υπάρχει πλέον εξαίρεση για τη βία στα
ομαδικά αθλήματα που καλλιεργούνται στην Ελλάδα.

* ΠΑΝΑΘΗΝΑΪΚΟΣ- ΑΕΚ 3-2 (20-25, 25-17, 16-25,
25-20, 15-9)

Ένας προπονητής (Προσαλίκας) με στόχο νίκη της ομάδας του «με παν μέσον», ένας
διαιτητής (Καραμπέτσος) αθεράπευτα «σόουμαν» και ένα «φίλαθλο» κοινό πέρα από
τα όρια και αποφασισμένο επίσης για πρωταγωνιστικό ρόλο, συνέθεσαν το «θέατρο
παραλόγου» που άφησε σε δεύτερη μοίρα ένα, τελικά, ωραίο ματς, το οποίο έληξε
ομαλά μετά διακοπή 80 λεπτών!

Ο Παναθηναϊκός κατάφερε ως εκ θαύματος να αποφύγει έναν μηδενισμό ίσως μοιραίο
για την παραμονή του στην Α1 και τελικά να πάρει (αγωνιστικά δίκαια) 2
βαθμούς, αλλά η τύχη του αγώνα δεν έχει κριθεί οριστικά, καθώς η ΑΕΚ
πιθανότατα θα διεκδικήσει επανάληψη, αφού υπήρξε υπερβαση του ανώτατου
χρονικού ορίου διακοπής (20 λεπτά).

Το πάθος που επικράτησε από την αρχή στην πλευρά του ΠΑΟ είχε την πρώτη
ανάρμοστη εκδήλωση (Προσαλίκας εκτός εαυτού ­ παίκτες διαμαρτυρόμενοι έντονα)
και με επίδραση στην κερκίδα σε λανθασμένη υπόδειξη του β' διαιτητή Βαρθαλίτη
στους πρώτους πόντους.

Στη συνέχεια, έπεφταν συχνά αντικείμενα, ενώ ήταν μεγάλο το πρόβλημα
(φτυσίματα και όχι μόνον) για τους παίκτες της ΑΕΚ που πήγαιναν στο σερβίς
κοντά στην κερκίδα των νεαρών και ανεξέλεγκτων οπαδών, σ' ένα γήπεδο στο οποίο
υπήρχε ανεπαρκέστατη, με βάση την ιστορία των συλλόγων, αστυνομική δύναμη.

Στο 4-5 του 2ου σετ ο α' διαιτητής Καραμπέτσος αποφάσισε ύστερα από
αντικείμενο κατά του Πανούσου να διακόψει προσωρινά το ματς με απειλή για
οριστική διακοπή. Ενώ πλησίαζε στη γραμματεία, φωτοβολίδα από ειδικό
εκτοξευτήρα (και όμως είχε γίνει έλεγχος στην είσοδο...) πέρασε σαν σφαίρα
λίγο πάνω από το κεφάλι του Στέλιου Προσαλίκα, εξοστρακίστηκε στον τοίχο και
έπεσε στο έδαφος χωρίς, ευτυχώς, να συναντήσει κάποιο από τα πολλά πρόσωπα που
βρίσκονταν εκεί.

Κάποιοι από τον ΠΑΟ επέμεναν να θεωρούν «τραβηγμένη» την απόφαση του διαιτητή
λέγοντας ότι «αλλού συμβαίνουν χειρότερα και δεν διακόπτονται ματς». Προφάσεις
εν αμαρτίαις, όσο και αν ο έμπειρος και διεθνής διαιτητής Κώστας Καραμπέτσος
θα μπορούσε αντί να δείχνει πανικόβλητος ή «εξοργισμένος» να είχε απειλήσει
διακοπή και να την υλοποιούσε στην επόμενη ρίψη αντικειμένου.

Τελικά διαιτητές και γραμματεία αποχώρησαν, το ματς φαινόταν οριστικά λήξαν,
αλλά ύστερα από μία περίπου ώρα εισήλθε σε παράταξη στο γήπεδο διμοιρία των
ΜΑΤ ­ γιατί δεν υπήρχε μέχρι τότε; ­ και επέστρεψε ο διαιτητής Καραμπέτσος, ο
οποίος μόλις άκουσε σύνθημα εις βάρος του απεχώρησε ξανά διατάζοντας εκκένωση
του γηπέδου, προκειμένου να ξαναρχίσει το ματς.

Μετά την απομάκρυνση του συνόλου σχεδόν των νεαρών ατόμων το παιγνίδι
ξανάρχισε και οι παίκτες του Παναθηναϊκού κατάφεραν δείχνοντας φοβερή ψυχή σε
απόλυτα ομαλές συνθήκες αγώνα και με άψογη διαιτησία να νικήσουν με επικεφαλής
Α. Κοβάτσεφ, Ορλένκο, έναν καλύτερο αντίπαλο και μάλιστα ανατρέποντας το 1-2 σετ.

ΠΑΝΑΘΗΝΑΪΚΟΣ (Σ. Προσαλίκας): Ανδρεόπουλος 2 πόντοι, Α. Κοβάτσεφ
23, Μαυράκης 8, Πεσλ 16, Σ. Κοβάτσεφ 7, Ορλένκο 17- Σιδηρόπουλος 4, Φωτόπουλος
(λίμπερο), Πανταλέων 4.

ΑΕΚ (Σ. Πολύζος): Κωνσταντινίδης 2, Μουσένκο 17, Πανούσος 14,
Αγγελίδης 14, Κλήμος 13, Γκουντίμα 11- Αδάμ 1, Τσικμάκης (λίμπερο- 59%).

* ΗΡΑΚΛΗΣ PALLINI-ΑΡΗΣ 3-1 (25-18, 15-25, 26-17, 28-2).

Καλύτεροι Κατζ (63% επιθ.- 3 μπλοκ- 3 δίπ.), Κυριαζής (88% υποδ.- 70% επιθ.),
Μέλκας- Τζούριτς (68% επιθ.), Παπακοσμάς (86% υποδ.- 64% επιθ.).

ΗΡΑΚΛΗΣ (Α. Λεώνης): Μέλκας 1, Κατζ 25, Κυριαζής 14, Μπρουκς 17,
Δεσλής 11, Χατζηαντωνίου 4- Ιωαννίδης,, Ρουσάκης, Μπελουμπέκοφ (λίμπερο- 89%).

ΑΡΗΣ (Κ. Χαριτωνίδης): Δούκας 1, Τζούριτς 22, Παπακοσμάς 13,
Ναϊντένοφ 15, Αλεξανδρόπουλος 10, Μούχλιας 2- Ι. Χαριτωνίδης 1, Μήττας 2,
Κουτσονίκας (58% υποδ.).

* ΙΩΝΙΚΟΣ ΝΙΚΑΙΑΣ- ΟΛΥΜΠΙΑΚΟΣ 0-3 (21-25, 21-25, 13-25).

Πρωταγωνιστές Βούγεβιτς (93% υποδ.), Γκιούρδας (86% επιθ.), Ζελιάσκοφ (5
μπλοκ)- Μπαρμπούδης (60% επιθ.).

ΟΛΥΜΠΙΑΚΟΣ (Ζ. Γκάιτς): Κουρνέτας 1, Ντράκοβιτς 14, Γκιούρδας
11, Βούγεβιτς 15, Τσακιρόπουλος 6, Ζελιάσκοφ 13- Μηνούδης (λίμπερο).

ΙΩΝΙΚΟΣ (Γ. Λυκούδης): Παπαθανασίου 2, Μπαρμπούδης 13,
Δημητρακάκος 7, Γιόκινεν 8, Τσούμαρης 6, Αμαριανάκης 5- Ζακυνθινός, Σαμουήλης,
Νανάς 1, Προδρομίδης 1, Κελεπούρης.

* ΠΑΟΚ-ΗΦΑΙΣΤΟΣ MARABOU 3-0 (25-20, 25-23, 25-17).

«Τρίγωνο φωτιάς» Λάμπερτ (75% επιθ.), Ντιλ (69% επιθ.- 3 μπλοκ), Χριστοφορίδης
(78% επιθ.- 5 μπλοκ)- θετικοί Ντίας (3 μπλοκ), Μητράκας (79% υποδ.).

ΠΑΟΚ (Χ. Πάτρας): Καλμαζίδης 1, Ντιλ 14, Φλώρος 7, Λάμπερτ 16,
Χριστοφορίδης 16, Μητρούδης 9- Γιάππης, Προύσαλης.

ΗΦΑΙΣΤΟΣ (Τ. Φλώρος): Μοσχοφίδης 1, Μίλιτς 13, Μητράκας 8,
Χρυσόπουλος 3, Ντίας 7, Τερζής 6- Ραβίκαλης, Ηλιόπουλος, Τελλίδης.

* ΟΡΕΣΤΙΑΔΑ DIANA - ΦΙΛΙΑ 3-0 (25-18, 25-23, 25-10).

Καλύτεροι Μποζίδης, Ποπόφ (89% επιθ.), Γραμματικόπουλος 79% επιθ.)- Οικονόμου
(69% επιθ.).

ΟΡΕΣΤΙΑΔΑ (Ντ. Μιχαήλοβιτς): Μποζίδης 7, Γραμματικόπουλος 11,
Μπάεφ 17, Ποπόφ 14, Κεμανετζής 7, Κόβατς 4- Θεοχαρίδης 1, Αμαξόπουλος
(λίμπερο- 100%).

ΦΙΛΙΑ (Π. Μπακοδήμος): Διονυσόπουλος, Παπανικολάου 3, Οικονόμου
11, Μίχελσονς 6, Πισιμίσης 4, Πλεσάκοφ 11.

* ΚΤΗΣΙΦΩΝΤΑΣ- Α.Ε. ΚΟΜΟΤΗΝΗΣ 3-1 (25-18, 20-25,
25-22, 25-22).

Πρωταγωνιστές Κατσανεβάκης (84% επιθ.- 3 δίπ.)- Γκιρτζίκης 73% επιθ.- 4 μπλοκ-
4 διπ.).

ΚΤΗΣΙΦΩΝΤΑΣ (Δ. Κωτσαράς): Λιάσκος 3, Χάργκερ 8, Φλέσσας 8,
Κουρούπης 16, Κατσανεβάκης 20, Χοφ 15- Χατζής (λίμπερο- 93%), Λεβαντής 2.

ΚΟΜΟΤΗΝΗ (Α. Μασσιάς): Σ. Μασσιάς 1, Αρσόφ 11, Μελάς 11,
Μέτγιαζης 1, Γκιρτζίκης 18, Γκορτσανιούκ 13- Λιάπης 6, Γζουντέλης,
Καρχιαδάκης, Μπεκιάρης.

<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O23</CAT>
<ED>
Κωδικός άρθρου: A16354O231</ED>
<ID>
ID:18942

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O23&aa=1</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Οι ξένες έκαναν τη διαφορά
</H2>
Οι ξένες (Μεντβέντεβα 19 π.- 5 δίποντα, Ντουμιτρέσκου 14-77% επιθ.) «δεν
καταλάβαιναν» από προηγούμενα Νίκης- Βριλησσίων και η πρωτοπόρος της Α1
γυναικών επιβλήθηκε στην Αλεξανδρούπολη 3-0 (25-18, 25-12, 25-10). Επίσης στη
16η αγωνιστική: Με «σούπερ πασέρ» Βασιλέφσκαγια ο Άρης νίκησε 3-0 (25-18,
25-20, 25-15) στον Βύρωνα, ο Άγ. Σώστης με κορυφαία Καλλιγέρη (25 π.- 66%
επιθ.) τη Λάρισα 3-2 (12-25, 20-25, 26-19, 25-21, 15-13), ο Γ.Σ. Ηλιούπολης
(κορυφαία Στρατή, 19 π.- 75% επιθ.) τον Πανελλήνιο 3-1 (26-24, 15-25, 25-23,
25-18), ο Παναθηναϊκός (κορυφαία Ντουάρτε 19 π.- 81% επιθ.) τον Ολυμπιακό 3-0
(25-12, 25-12, 25-12) και ο Φιλαθλητικός («σούπερ» Ορδουλίδου, 17 π.- 100%
επιθ.- 4 διπ.) τον Ιωνικό 3-0 (25-7, 25-8, 25-11). Βαθμολογία (16 αγ.):
Βριλήσσια 31, Παναθηναϊκός 30, Πανελλήνιος και Φιλαθλητικός 27, Άγ. Σώστης 25,
Άρης και Λάρισα 24, Νίκη 23, Ηλιούπολη 22, Βύρωνας 21, Ολυμπιακός 18, Ιωνικός 16.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O23</CAT>
<ED>
Κωδικός άρθρου: A16354O232</ED>
<ID>
ID:18998

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O23&aa=2</URL></REF>


Article

<CATEGORY>vin10</CATEGORY>

 <H5>ΚΟΝΤΡΑΣΤ
</H5><H2>Σαββατοκύριακο με «απ' όλα»!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΠΕΡΙΕΡΓΗ ήταν η τελευταία αγωνιστική του πρώτου γύρου για πολλούς λόγους.

*** Πρώτον, ο Ολυμπιακός πήγε στη Νέα Φιλαδέλφεια χωρίς τη γνωστή του
«μαγκιά». Επόμενο ήταν να χάσει.

*** Δεύτερον, η ΑΕΚ στην κρίσιμη καμπή της πορείας της, κατάφερε να
διασκεδάσει τις πρόσφατες (και αλλεπάλληλες) αποτυχίες της. Συγχαρητήρια.

*** Τρίτον, η Αστυνομία πρέπει να «χτύπησε» υπερωρίες καθ' άπασα την επικράτεια.

*** Έχουμε και λέμε: προχθές Σάββατο, στη Νέα Σμύρνη, δυνάμεις των ΜΑΤ
«σάπισαν στο ξύλο» οπαδούς του Πανιωνίου, επειδή, λέει, αντέδρασαν στον
σχεδιασμό εξόδου των θεατών.

*** Κρίμα, διότι η περισσότερη «περιποίηση» προσφέρθηκε σε 15χρονα παιδιά,
μάλιστα μια κοπελίτσα κατέληξε στο νοσοκομείο!

*** Αργά το βράδυ του Σαββάτου, ζήσαμε ακόμη μία σκηνή αστυνομικού
περιεχομένου, αυτήν τη φορά στην κόλαση της Πλατείας Ομονοίας.

*** Θύματα, δύο οπαδοί του ΠΑΟΚ. Ο ένας δέχθηκε πέτρα στο κεφάλι, ο άλλος
μαχαιριά στο πόδι!

*** Άρα, αντέχει η αγάπη και η αλληλεγγύη οπαδών του Κέντρου με αυτούς της Θεσσαλονίκης.

*** Σκέπτεστε ό,τι κι εγώ;

*** Δηλαδή, τι συμπεριφορά θα προκύψει στην ρεβάνς ΠΑΟΚ-Ολυμπιακού για την Ευρωλίγκα;

*** Θυμίζω ότι τα εισιτήρια ­ στην Ευρώπη ­ είναι «μισά μισά»!

ΤΟ ΑΣΤΥΝΟΜΙΚΟ δελτίο της αγωνιστικής, ωστόσο, χθες Κυριακή διέθετε το κυρίως μενού.

*** Αστυνομικός έλεγχος στο δεύτερο χιλιόμετρο της Εθνικής Λάρισας ­
Θεσσαλονίκης, σε πούλμαν οπαδών του Άρη, οδήγησε σε... όλα τα καλά του διαβόλου:

*** Χασίς 238 γραμμάρια!

*** Τρεις δόσεις ηρωΐνης!

*** Δύο δωδεκάδες υπωντικά χάπια!

*** Μεταξύ μας: για πούλμαν επρόκειτο ή σιδηρόδρομο με μπόλικα βαγόνια;

*** Και για να μην κατηγορηθούν τα καλόπαιδα ότι ασχολούνται μόνο με τον
«εξωσχολικό» αθλητισμό, μέσα στο πούλμαν υπήρχαν ­ και βρέθηκαν ­ μία
φωτοβολίδα και ένα αναισθητικό σπρέι.

*** Ποια είναι η λύπη από όλον αυτό τον τζερτζελέ; Ότι έξι νεαρά άτομα θα
οδηγηθούν σήμερα στον ανακριτή και απειλούνται με παραπομπή σε δίκη για κακούργημα.

*** Ποιος διάβολε, τους καθοδηγεί;

*** Και γιατί να κυκλοφορεί ελεύθερος;

ΝΑ ΑΛΛΑΞΟΥΜΕ κλίμα, διότι δεν ήταν όλα για λύπηση. Υπήρχε και εικόνα που
θύμισε την είσοδο του... καρναβαλιού.

*** Ο καλός Περουβιανός ποδοσφαιριστής του ΠΑΟΚ, Πέρσι Ολιβάρες, εμφανίστηκε
στο γήπεδο έχοντας προσθέσει μακρύ κατσαρό... ποστίς στα μαλλιά του!

*** Τον είδα και μου θύμισε τον Ολλανδό Ντάβιτς της Γιουνβέντους, στο κάπως
κοντύτερο μαλλάκι.

*** Ο Αναστασιάδης, γνωστός για τον θυμό του σε πάσης φύσεως «προσθετικά»,
δηλαδή σκουλαρίκια κ.λπ., είδε βεβαίως αλλαγμένο τον παίκτη του, αλλά επισήμως
δεν είπε λέξη.

*** Μέσα του όμως έβραζε ο κόουτς ­ έχω τις πληροφορίες μου.

*** Γενικά, ο Άγγελος ήταν ήρεμος, προφανώς λόγω της σπουδαίας νίκης στη Νέα Σμύρνη.

*** Με το σφύριγμα λήξης, σηκώθηκε, πανηγύρισε και ακολούθως έπιασε μαλακά τον
λαιμό του. Σωστός. Η προχθεσινή νίκη δεν θα του αφήσει σημάδια...

ΝΑ ΧΑΙΡΕΤΙΣΩ την καταπληκτική απόδοση μερικών πρωταγωνιστών. Πρώτα τού
Ατματσίδη. Κέρβερος. Μακάρι να συνεχίσει στον ίδιο ρυθμό διότι ο β' γύρος (και
η Εθνική) έχουν απαιτήσεις...

*** Κρισμάρεβιτς: πέτυχε «χρυσό» γκολ στο ντεμπούτο του με τον ΠΑΟΚ. Έμαθα ότι
το χειροκρότησε και ο έτερος νέος του ΠΑΟΚ, ο Βαλένθια από την εξέδρα...

*** Φρούσος: χατ τρικ ως σέντερ φορ του Ιωνικού. Καιρό είχε να δείξει το
ταλέντο του ο Μεσσήνιος.

*** Χατ τρικ και από κάποιον Φόλεϊ, Άγγλο, του Εθνικού. Λέτε;

*** Μάλαμας Τεβεκέλης, τέλος. Αρίστευσε και... μίλησε μπροστά στην κάμερα με
άνεση και ωραίο χαμόγελο.

*** Νομίζω η στιγμή τίμησε την ταλαιπωρημένη ελληνική διαιτησία.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16354O241</ED>
<ID>
ID:18943

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O24&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Παράγινε το κακό
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΤΑΡΑΞΙΕΣ «αιχμαλώτισαν» το Σαββατοκύριακο το ποδόσφαιρο και το βόλεϊ στη βία,
μέσα και έξω από τα γήπεδα.

Το βράδυ του Σαββάτου το αστυνομικό ρεπορτάζ καταγράφει αιματηρή συνάντηση
οπαδών του Ολυμπιακού και του ΠΑΟΚ στην πλατεία Ομονοίας. Δύο οπαδοί του ΠΑΟΚ
τραυματίστηκαν, ο ένας από μαχαιριά στο πόδι και ο άλλος από πέτρα στο κεφάλι,
και διακομίστηκαν στο Λαϊκό Νοσοκομείο.

Στη Νέα Σμύρνη το απόγευμα του Σαββάτου αστυνομικοί των ΜΑΤ τραυμάτισαν με
γκλομπ στο κεφάλι, στα χέρια και στα πόδια 15χρονο κορίτσι, που είχε πάει με
τον αδελφό της στο γήπεδο και δεν μετείχε σε επεισόδια. Είναι να απορείς με
την επιλογή των αστυνομικών.

Το ντέρμπι ΑΕΚ - Ολυμπιακού άρχισε νωρίτερα σε δρόμους μακριά από το
γήπεδο. Οπαδός της ΑΕΚ τραυματίστηκε από αλυσίδα στην οδό Αχαρνών και
διακομίστηκε στο Γενικό Κρατικό Νοσοκομείο. Την ίδια ώρα είχαμε δύο τραυματίες
στην οδό Ηρακλείου.

Όταν οπαδοί της ΑΕΚ προσπάθησαν να επιτεθούν στο πούλμαν της αποστολής του
Ολυμπιακού, αντιμετωπίστηκαν με ρίψεις δακρυγόνων, έγινε μάχη και έσπασαν
βιτρίνες αρκετών καταστημάτων στη Νέα Φιλαδέλφεια.

Μετά τον αγώνα οπαδοί του Ολυμπιακού δημιούργησαν επεισόδια μέσα στον
αγωνιστικό χώρο, ενώ έσπασαν πολλά καθίσματα και εκτόξευσαν ύβρεις εναντίον
του προπονητικού τιμ των «ερυθρολεύκων». Αλλά και στο βόλεϊ είχαμε επεισόδια.
Οπαδοί του Παναθηναϊκού εκτόξευσαν φωτοβολίδες και διάφορα αντικείμενα και
υποχρέωσαν τους διαιτητές του αγώνα με την ΑΕΚ να διακόψουν επί 80' την αναμέτρηση.

Αν όλα αυτά είναι αθλητισμός, τότε καλώς οι αρμόδιοι αδιαφορούν. Επειδή
όμως τα κρούσματα βίας απειλούν ζωές, τότε ανίκανοι παράγοντες, που δηλώνουν
διοργανωτές πρωταθλημάτων, οφείλουν να παραιτηθούν χωρίς καθυστέρηση. Παράγινε
το κακό. Μήπως σκέπτονται να πάρουν μέτρα, όταν θρηνήσουμε νεκρούς;
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16354O242</ED>
<ID>
ID:18999

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O24&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ντεμπούτο μελετημένο
</H2>
ΑΥΤΟΝ τον παίκτη, να δείτε που θα τον αγαπήσει φλογερά η Τούμπα! Με το που
πέτυχε ­ στο ντεμπούτο του ­ το («χρυσό») γκολ στη Νέα Σμύρνη, ο Μπόμπαν
Κρισμάρεβιτς έτρεξε να γιορτάσει με τους φανατικούς της εξέδρας. Βεβαίως, η
κίτρινη κάρτα βγήκε από τον διαιτητή κανονικά.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16354O243</ED>
<ID>
ID:19038

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O24&aa=3</URL></REF>


Article

<CATEGORY>vin10</CATEGORY>

 <H2>Γερμανικές απειλές
</H2>
ΕΠ, ΝΕΩΤΕΡΑ γύρω από τη μεταγραφή του Ιούλιου Καίσαρα στον Παναθηναϊκό.

*** Χθεσινό τηλεγράφημα από το Ντόρτμουντ αναφέρει ότι ο Βραζιλιάνος
«εγκατέλειψε το κάμπινγκ της ομάδας του στην Τουρκία, προκειμένου να έλθει
στην Αθήνα»! Βέβαια, είχε ενημερώσει τον διευθυντή της Ντόρτμουντ ότι «θέλει
να παίξει στην Ελλάδα», όμως για να έλθει στην Αθήνα και να μιλήσει με τον
Γιώργο Βαρδινογιάννη, είπε στους Γερμανούς ότι «πάει στον γιατρό». Και δεν
εννοούσε τον πρόεδρο του ΠΑΟ, ούτε καν τον Αργύρη Μήτσου... Ποια είναι ­ τώρα
­ η ουσία; Ότι τον Χούλιο Σέζαρ περιμένει αυστηρή τιμωρία. Εκτός αν οι
γερμανικές απειλές, είναι εκ του πονηρού. Σκέπτεστε να εμφανιστεί στην Παιανία
κανένας Γερμαναράς με τσάντα και να ζητήσει «κρασί» για την μπλε κάρτα;
Ειλικρινά, δεν θα ήθελα ποτέ να τη χάσω αυτήν τη σκηνή...
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16354O244</ED>
<ID>
ID:19057

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O24&aa=4</URL></REF>


Article

<CATEGORY>vin10</CATEGORY>

 <H5>Ένας Κασπάροβ από... σίδερο
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Κασπάροβ, Ανάντ. Οι δύο καλύτεροι παίκτες στον κόσμο ήρθαν μεταξύ τους
ισόπαλοι. Ωστόσο, ο Ινδός χρειάζεται δύναμη ελέφαντα για να συγκρατήσει τον
μεγάλο Γκάρι. Σκίτσο του Χοσέ Ντίας για λογαριασμό των διοργανωτών

ΟΙ ΓΚΑΡΙ Κασπάροβ και Βισβανάθαν Ανάντ άφησαν μακριά όλους τους άλλους
κορυφαίους σκακιστές που αγωνίστηκαν στην ολλανδική πόλη Βικ ααν Ζέε. Ο
Κασπάροβ όμως ήταν ξανά λίγο καλύτερος και πήρε ακόμη μία πρωτιά. Ήταν δηλαδή
ο άνθρωπος από σίδερο, στο τουρνουά που διοργάνωσε η μεταλλουργική βιομηχανία
Χουγκόβενς. Οι αγώνες ολοκληρώθηκαν χθες το απόγευμα.

12ος γύρος: Κασπάροβ - Σβίντλερ 1-0, Πίκετ - Σίροβ 0,5-0,5, Ιβαντσούκ -
Κράμνικ 0,5-0,5, Τοπάλοβ - Σοκόλοβ 0,5-0,5, Γιερμολίνσκι - Ανάντ 0,5-0,5, Βαν
Βέλι - Τίμαν 0-1, Ράιντερμαμν - Καζιμτζάνοβ 0,5-0,5.

13ος γύρος: Ανάντ - Τοπάλοβ 1-0, Καζιμτζάνοβ - Πίκετ 0,5-0,5, Κράμνικ -
Κασπάροβ 0,5-0,5, Σίροβ - Ιβαντσούκ 0,5-0,5, Σοκόλοβ - Ράιντερμαν 0,5-0,5,
Σβίντλερ - Βαν Βέλι 0,5-0,5, Τίμαν - Γερμολίνσκι 1-0.

Τελική βαθμολογία (σε 13 γύρους): 1) Κασπάροβ 10 βαθμοί (απόδοση 2.874), 2)
Ανάντ 9,5 (2.840), 3) Κράμνικ 8 (2.755), 4-7) Σοκόλοβ, Πίκετ, Σίροβ, Τίμαν 7,
8-9) Ιβαντσούκ, Σβίντλερ 6,5, 10) Τοπάλοβ 6, 11) Καζιμτζάνοβ 4,5, 12) Βαν Βέλι
4,5, 13) Γιερμολίνσκι 4, 14) Ράιντερμαν 3 βαθμοί.

Το τουρνουά ήταν κατηγορίας 17 (μέσος όρος ΕΛΟ 2.674). Παράλληλα
πραγματοποιήθηκε και κλειστό τουρνουά κατηγορίας 11. Νικητής αναδείχθηκε ο
Αρμένης Λπουτιάν με 8 βαθμούς σε 11 αγώνες.

Ανάντ - Τοπάλοβ (13ος γύρος)

1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 α6 6. ζ3 β5 7. α4 β4 8. Ιδ5
Ι: δ5 9. ε: δ5 η6 10. Αε3 Αβ7 11. Αγ4 Βγ7 12. Αβ3 Ιδ7 13. Βδ2 Ιζ6 14. Ιε2 α5
15. 0-0-0 Πγ8 16. Ιδ4 Αη7 17. Ιβ5 Βδ8 18. η4 Ιδ7 19. Ρβ1 Ιγ5 20. θ4 θ5 21. Αδ4
Ρζ8 22. Πθη1 Βδ7 23. Α: η7+ Ρ: η7 24. Ιδ4 Ι: β3 25. γ: β3 Ρζ8 26. Ιγ2 θ: η4
27. ζ: η4 Π: θ4 28. Ιε3 ε5 29. Βζ2 Βε7 30. Πθ1 Π: θ1 31. Π: θ1 Βη5 32. Πθ7 Πγ7
33. Ρα2 Αα6 34. Βθ2 Αδ3 35. Πθ8+ Ρε7 36. Πα8 Βζ6 37. η5 Βη7 38. Βδ2 ε4 39. Ιη4
Πδ7 40. Ιζ6 Πδ8 41. Βγ1 1-0

Κράμνικ - Κασπάροβ (13ος γύρος)

1. Ιζ3 δ5 2. δ4 Ιζ6 3. γ4 γ6 4. Ιγ3 ε6 5. ε3 Ιβδ7 6. Αδ3 δ: γ4 7. Α: γ4 β5 8.
Αδ3 α6 9. ε4 γ5 10. ε5 γ: δ4 11. Ι: β5 Ι: ε5 12. Ι: ε5 α: β5 13. Α: β5+ Αδ7
14. Ι: δ7 Βα5+ 15. Αδ2 Β: β5 16. Ι: ζ8 Π: ζ8 17. α4 Βγ4 18. β3 Βδ3 19. Βζ3
Βε4+ 20. Β: ε4 Ι: ε4 21. β4 Ρε7 22. ζ3 Ιγ3 23. Α: γ3 δ: γ3 24. Ρε2 Πζδ8 25.
Πθδ1 γ2 26. Πδγ1 Πδ4 27. Π: γ2 Π: β4 28. α5 1/2-1/2 Κασπάροβ - Σβίντλερ (12ος γύρος)

1. δ4 Ιζ6 2. γ4 η6 3. Ιγ3 δ5 4. Ιζ3 Αη7 5. Ββ3 δ: γ4 6. Β: γ4 0-0 7. ε4 α6 8.
ε5 β5 9. Ββ3 Ιζδ7 10. ε6 ζ: ε6 11. Αε3 Ιβ6 12. θ4 Ιγ6 13. θ5 Π: ζ3 14. η: ζ3
Ι: δ4 15. Πδ1 γ5 16. Α: δ4 γ: δ4 17. θ: η6 θ6 18. Πθ5 Βε8 19. Ιε2 Β: η6 20.
Πθ1 Ρθ8 21. Πη1 Βζ7 22. Ι: δ4 Ιδ5 23. Βδ3 Αδ7 24. Βε4 Πγ8 25. Αδ3 Ιζ6 26. Βθ4
Πγ5 27. Ιε2 Ιδ5 28. Πη6 Βζ8 29. Βε4 Βζ7 30. Ρδ2 Ιζ6 31. Βε3 1-0 Βαν Βέλι -
Τίμαν (12ος γύρος) 1. Ιζ3 Ιζ6 2. γ4 ε6 3. Ιγ3 Αβ4 4. η4 θ6 5. Πη1 β6 6. θ4 Αβ7
7. η5 θ: η5 8. θ:η5 Ιε4 9. Βγ2 Ι: γ3 10. δ: γ3 Αδ6 11. Αε3 Ιγ6 12. Ιδ2 Αθ2 13.
Πη2 Ιε7 14. Ιζ3 Αδ6 15. Πη4 Ιη6 16. 0-0-0 Βε7 17. Αη2 0-0-0 18. Βα4 α6 19. Ιδ4
Α: η2 20. Π: η2 Ρβ7 21. Πη4 Ιε5 22. Πε4 ζ5 23. η: ζ6 η: ζ6 24. Ιβ3 γ5 25. Αζ4
Αγ7 26. Ιδ2 δ5 27. γ: δ5 ε: δ5 28. Πε3 Πθ4 29. Ιζ3 β5 0-1

* Στο εντευκτήριο του Πανελληνίου συνεχίζεται το τουρνουά των μετρ, στο οποίο,
μετά τον 7ο γύρο, προηγείται η Πετράκη με 7 βαθμούς. Ακολουθεί ο Σπ. Κοφίδης
με 5,5 και οι Κουράντ, Ποτέας με 5 βαθμούς. Στο πρώτο τουρνουά υποψηφίων μετρ
(που επίσης διεξάγεται στον Πανελλήνιο) προηγείται ο Κόκκαλης με 3,5 βαθμούς
σε 4 αγώνες. Τους ίδιους βαθμούς αλλά σε 5 αγώνες έχει ο Ντάτσης. Την επόμενη
εβδομάδα ξεκινά ένα ισχυρό τουρνουά με υψηλό διεθνές ΕΛΟ και νόρμα εθνικού
μετρ. Τέλος, το «2ο διεθνές τουρνουά σεβενίγκεν» ανάμεσα σε ξένους σκακιστές
και Ελληνίδες σκακίστριες θα γίνει από 1η έως 15 Μαρτίου.

* Ο Άγγελος Βουλδής θα αναλύσει παρτίδες από την πρόσφατη μεγάλη επιτυχία του
στο διεθνές τουρνουά «Κάισσα», όπου ισοβάθμησε στην πρώτη θέση και πέτυχε την
πρώτη του νόρμα γκραν μετρ. Οι αναλύσεις θα γίνουν στο στέκι του Ηλία
Κουρκουνάκη, Τζαβέλλα 18, στα Εξάρχεια, την ερχόμενη Πέμπτη 4 Φεβρουαρίου και
ώρα 18.00.


<REF><SOURCE>ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: O99</CAT>
<ED>
Κωδικός άρθρου: A16354O991</ED>
<ID>
ID:18951

</ID><URL>http://ta-nea.dolnet.gr/neaweb/neafile.print_unique?e=A&f=16354&m=O99&aa=1</URL></REF>


Article

<CATEGORY>vin09</CATEGORY>

 <H5>ΟΙ U2 ΧΡΗΣΙΜΟΠΟΙΟΥΝ ΣΤΙΧΟΥΣ ΤΟΥ ΣΑΛΜΑΝ ΡΟΥΣΝΤΙ, ΠΟΥ ΑΝΑΔΕΙΚΝΥΕΤΑΙ ΣΕ ΙΝΔΑΛΜΑ
ΤΟΥ ΚΥΒΕΡΝΟΧΩΡΟΥ
</H5><H2>«Οι ιδέες είναι πια έντυπες»
</H2>
<AUTHOR>ΕΦΗ ΦΑΛΙΔΑ</AUTHOR>

Στις 23 Απριλίου θα κυκλοφορήσει το σινγκλ των U2, με στίχους του Σαλμάν
Ρουσντί, «The Ground Beneath Her Feet» και το ομώνυμο, νέο, βιβλίο του, ενώ ο
Ντέιβιντ Κρόνενμπεργκ ενδιαφέρεται για βιογραφική ταινία του συγγραφέα, στον
οποίο είναι αφιερωμένες κάπου 9.000 σελίδες στο Ίντερνετ!

«Πολύχρωμες γενιές ακολουθούν η μια μετά την άλλη, καταλήγοντας στον ταπεινό
Συγγραφέα, το έργο του οποίου κρατάς αυτή τη στιγμή στα χέρια σου, σεβαστέ μου
Αναγνώστη· στον συγγραφέα, του οποίου η καταγωγή μπορεί να αποδειχτεί απ' το
κοινό χαρακτηριστικό του με τη θλιβερή γραμμή των προγόνων του: απ' το ότι
δηλαδή τρέφει μεγάλη αδυναμία για ένα ξεχωριστό είδος ιστοριών· τις ιστορίες
που οι μορφωμένοι ονομάζουν παραμύθια και μάλιστα για πράσινα άλογα»...

Με αυτήν την ομολογία, ο Σαλμάν Ρουσντί δίνει το στίγμα του στο τελευταίο του
βιβλίο «Ανατολή - Δύση» που κυκλοφόρησε πρόσφατα στα ελληνικά από τις Εκδόσεις
Ψυχογιός. Το στίγμα του περιπλανώμενου συγγραφέα, του καταραμένου άπιστου, του
μοιρασμένου ανάμεσα σε δύο κόσμους ανθρώπου, του συγγραφέα-παραμυθά. Σε αυτήν
όμως την ομολογία, τμήμα μιας από τις ιστορίες της «Ανατολής - Δύσης», υπάρχει
μία παράλειψη: η εκτίμηση πως η περίπτωση Σαλμάν Ρουσντί έχει πάρει διαστάσεις
φαινομένου της ποπ κουλτούρας. Ο ίδιος μπορεί να μην το επεδίωξε, όμως αυτό
αποδεικνύουν οι 9.000 διαφορετικές ηλεκτρονικές διευθύνσεις που προκύπτουν
στην αναζήτηση του όνοματός του στο Ίντερνετ, αλλά και η επικείμενη συνεργασία
του με το συγκρότημα των U2.

Ο συγγραφέας των «Σατανικών Στίχων» έγραψε τους στίχους για ένα νέο τραγούδι
του ροκ συγκροτήματος, από την Ιρλανδία, U2. Τους έδωσε στον αρχηγό του
συγκροτήματος, Μπόνο, κι εκείνος βάφτισε το τραγούδι με τον ίδιο τίτλο που θα
έχει το νέο βιβλίο του Ρουσντί, «The Ground Beneath Her Feet». Το βιβλίο θα
κυκλοφορήσει ταυτόχρονα σε όλες τις χώρες (και στην Ελλάδα) στις 23 Απριλίου
και θα διηγείται από άλλη σκοπιά τον μύθο του Ορφέα και της Ευρυδίκης, που
αυτήν τη φορά τοποθετείται στον κόσμο του ροκ εν ρολ. «Ο Μπόνο κι εγώ είμαστε
φίλοι εδώ και πολλά χρόνια. Όταν ολοκλήρωσα το γράψιμο του βιβλίου μου, του το
έστειλα κι εκείνος ανταποκρίθηκε φτιάχνοντας τη μελωδία ενός ρομαντικού
τραγουδιού» δήλωσε ο συγγραφέας στην εφημερίδα «Γκάρντιαν». Και ο αρχηγός των
U2 υποσχέθηκε με τη σειρά του η κυκλοφορία του σινγκλ να συμπέσει με την
ημερομηνία κυκλοφορίας του βιβλίου, ενώ θα το συμπεριλάβει στα τραγούδια του
νέου τους άλμπουμ.

Το έργο του Σαλμάν Ρουσντί γίνεται ροκ μπαλάντα. Στο παρελθόν, το BBC είχε
εκφράσει την επιθυμία να γυρίσει σε ταινία το βραβευμένο με Μπούκερ
μυθιστόρημά του «Τα Παιδιά του Μεσονυχτίου» στη Σρι Λάνκα, παρά τις
αντιδράσεις των αρχών, εναντίον του καταδικασμένου σε θάνατο συγγραφέα. Οι
«Σατανικοί Στίχοι» ήταν η αρχή της δεκάχρονης περιπέτειάς του και της
διαφορετικότητας που χαρακτηρίζει πλέον τη ζωή του, εξαιτίας της θανατικής
καταδίκης που του επέβαλε το Ιράν. Αλλά αυτή η διαφορετικότητα τον ανέδειξε σε
ίνδαλμα του κυβερνοχώρου. Ιστοσελίδες από όλα τα σημεία του κόσμου έχουν
ανοίξει για να φιλοξενήσουν μηνύματα, κείμενα, άρθρα συμπαράστασης ή εχθρικής
συμπεριφοράς. Η Διεθνής Αμνηστία περιλαμβάνει την περίπτωσή του στην Αναφορά
της και ζητεί τη συλλογή ηλεκτρονικών υπογραφών για την άρση της fatwa. Ο
Αμερικανός συγγραφέας Νόρμαν Μέιλερ τού εκφράζει ηλεκτρονικά ότι βρίσκεται στο
πλευρό του. Οι ηλεκτρονικές βιβλιοθήκες αμερικανικών και ευρωπαϊκών
πανεπιστημίων δημοσιεύουν άρθρα και δοκίμια για το συγγραφικό του έργο. Μια
τέτοια κινητοποίηση γύρω από τον Σαλμάν Ρουσντί προκαλεί το ενδιαφέρον και του
Ντέιβιντ Κρόνενμπεργκ. Ο σκηνοθέτης των ψυχωτικών ταινιών του Χόλιγουντ δεν
ενδιαφέρεται να εξασφαλίσει τα δικαιώματα για κάποια βιογραφική ταινία.
Δελεάζεται όμως να τον γνωρίσει. Και με αφορμή μία συνέντευξη για το
αμερικανικό περιοδικό «Shift», ο Κρόνενμπεργκ συναντάει τον Ρουσντί και μιλάνε
για τον φθόνο των μίντια, το Ίντερνετ, τα ηλεκτρονικά παιχνίδια και την έννοια
της τέχνης.

«Υπάρχει μία μεγάλη μερίδα στη βρετανική κοινότητα των μίντια που θεωρεί πως
κάθε πένα που ξοδεύεται για την προστασία μου είναι χαμένο χρήμα. Υπάρχει ένα
είδος αντίλαλου που λέει: "Είναι ένας φριχτός συγγραφέας. Πήγαινε γυρεύοντας
να πάθει ό,τι έπαθε. Και τώρα, το πολιτικό κόμμα που κατέκρινε και η
αστυνομική δύναμη για την όποια έγραφε εναντίον, πρέπει να σώσουν το τομάρι
του. Γιατί πρέπει να το κάνουμε αυτό; Επιπλέον, είναι και υπερόπτης". Όλα αυτά
είναι φοβερά πράγματα», εξομολογείται ο Ρουσντί στον Κρόνενμπεργκ. «Λες και
είναι απαγορευμένο να είναι υπερόπτης ένας συγγραφέας. Ποτέ δεν συμβαίνει.
Όλοι οι συγγραφείς πρέπει να είναι κότες. Όμως νομίζω πως η σύγχρονη κουλτούρα
επηρεάζεται από τον έντυπο λόγο με έναν τρόπο. Σήμερα οι ιδέες είναι πλέον
έντυπες. Και ύστερα, η τηλεόραση, ο κινηματογράφος, τα πάντα, τις αρπάζουν και
τις μεγεθύνουν, μεταφέροντάς τες σε δισεκατομμύρια ανθρώπους αντί σε χιλιάδες».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16354P011</ED>
<ID>
ID:18952

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P01&aa=1</URL></REF>


Article

<CATEGORY>vin09</CATEGORY>

 <H2>Τηλεκριτική </H2>
Η Μαρία Παπαδοπούλου γράφει για τις... μεταμφιέσεις των σίριαλ

σελ.5
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16354P012</ED>
<ID>
ID:19005

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P01&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου </H2>
Ο Γιώργος Σκούρτης γράφει για μια θεατρική ... τσόντα

σελ.3
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16354P013</ED>
<ID>
ID:19041

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P01&aa=3</URL></REF>


Article

<CATEGORY>vin09</CATEGORY>

 <H5>ΠΑΡΑΣΤΑΣΕΙΣ ΤΟΥ ΔΗΠΕΘΕ ΚΡΗΤΗΣ ΣΤΟ ΘΕΑΤΡΟ ΜΟΥΣΟΥΡΗ
</H5><H5>Οι σκιές του Τζάκσον Πόλοκ
</H5><H5>Τα «Σημάδια» των «Εταίρων»
</H5><H2>Μουσικοί «Διάλογοι»
</H2>
«Η Μελίνα κι ένα πιάνο» τιτλοφορείται η μουσική εκδήλωση στο Ίδρυμα Μελίνα
Μερκούρη (Πολυγνώτου 9-11 στην Πλάκα), η πρώτη της σειράς «Διάλογοι», που
πραγματοποιούνται σε συνεργασία με την Ορχήστρα των Χρωμάτων. Στην οθόνη
προβάλλονται σκηνές από ταινίες και άλλες εκδηλώσεις, όπου η Μελίνα ­
απαράμιλλη ερμηνεύτρια ­ τραγουδά. Στο πιάνο, η Ντόρα Μπακοπούλου «διαλέγεται»
μουσικά με την εικόνα. Την εκδήλωση επιμελήθηκε η Μανουέλα Παυλίδου. Για
κρατήσεις ­ είναι περιορισμένες οι θέσεις ­ τηλ. 3315.601. Ώρα 8.30 μ.μ.

ΣΥΝΑΥΛΙΑ

Το «Ειδύλλιο του Ζίγκφριντ» του Βάγκνερ και την «Τετάρτη Συμφωνία» του Μάλερ
ερμηνεύει το βράδυ στις 8.30, στο Μέγαρο Μουσικής Αθηνών, η Εθνική Συμφωνική
Ορχήστρα της ΕΡΤ, υπό τη διεύθυνση του Άρη Μπαλτά, με σολίστ τη σοπράνο Μάτα
Κατσούλη. Στον ίδιο χώρο απόψε παράσταση χορού, υπό τον τίτλο «Εν πλω. Ένα
υπερρεαλιστικό ταξίδι», σε στίχους Ανδρέα Εμπειρίκου, με το χοροθέατρο «Ήρος
Άγγελος» του Πέτρου Γάλλια, σε δική του χορογραφία και σκηνοθεσία, μουσική
Μάρκου Μωυσίδη, σκηνικά και κοστούμια Θοδωρή Βιδινιώτη. Συμμετέχει η Σοφία Κακαρελίδου.

ΘΕΑΤΡΟ

Δύο βραδινές και δύο πρωινές παραστάσεις (οι πρωινές για μαθητές Λυκείου)
δίνει σήμερα και αύριο, στο θέατρο «Μουσούρη» (Πλατεία Καρύτση), το Δημοτικό
Περιφερειακό Θέατρο Κρήτης, παρουσιάζοντας το έργο του Γεωργίου Σουρή «Άλλα
αντ' άλλων», σε σκηνοθεσία Κωστή Καπελώνη, σκηνικά και κοστούμια Νίκου
Αλεξίου, μουσική Χρήστου Λεοντή και χορογραφίες Ήβης Χαϊδεμενάκη. Τα τραγούδια
της παράστασης συνοδεύει στο πιάνο η Δέσποινα Δρακάκη. Παίζουν Βαγγέλης
Λιοδάκης, Γιάννα Μαλακατέ, Έφη Μεταγγιτσινού, Νίκος Μόσχοβος, Λευτέρης
Μποτωνάκης και Γιώργης Σηφακάκης.

*** «Ομήρου Ιλιάδα» το βράδυ στις 9, στο θέατρο «Πολύτεχνο» (Μαυρομιχάλη 157
και Διγενή Ακρίτα, τηλ. 6527.730), σε μια παράσταση για ηθοποιούς και φίλους.
Η μετάφραση είναι των Νίκου Καζαντζάκη και Ιωάννη Κακριδή, η σκηνοθεσία του
Αργύρη Παυλίδη, τα σκηνικά του Βασίλη Παπαγεωργίου και της Βάσως Μοσχοβίτη, τα
κοστούμια του Ιωάννη Παρθένη, η επιλογή των εικόνων του Ιωάννη Ρηγόπουλου και
η μουσική και η ζωντανή εκτέλεση του Νίκου Μενουδάκη. Παίζουν οι Χάρης
Εμμανουήλ και Αργυρώ Λούπη.

ΕΚΘΕΣΕΙΣ

«Μνήμη Γ. Μπουζιάνη» είναι ο τίτλος της έκθεσης που εγκαινιάζεται το βράδυ
στις 8, στην Παλλήνη, σε χώρο των Εκπαιδευτηρίων «Ελληνογερμανική Αγωγή»
(πληροφορίες στο τηλ. 6853.220), με αφορμή τη συμπλήρωση 40 χρόνων από τον
θάνατο του μεγάλου καλλιτέχνη. Για το έργο του Μπουζιάνη θα μιλήσει η Αθηνά Σχινά.

*** Εγκαίνια έκθεσης ζωγραφικής της Άννας Πειρουνίδου απόψε, στην γκαλερί
«Χρυσόθεμις» (25ης Μαρτίου, στο Χαλάνδρι, τηλ. 6811.418).

ΒΙΒΛΙΟ

Την Πολιτική για το Βιβλίο του υπουργείου Πολιτισμού παρουσιάζουν το απόγευμα
στις 7, στο Αμφιθέατρο του υπουργείου (Μπουμπουλίνας 20), ο Ευάγγελος
Βενιζέλος και ο πρόεδρος του Δ.Σ. του Εθνικού Κέντρου Βιβλίου Σπύρος Πλασκοβίτης.

*** «Θα σε περιμένω στην Ινδία» είναι ο τίτλος του βιβλίου της Έρσης Λάγκε,
που κυκλοφορεί από τις εκδόσεις «Άγκυρα» και παρουσιάζεται το βράδυ στις 8,
στη Στοά του Βιβλίου (Πεσμαζόγλου 5), από τον Κάρολο Μητσάκη, τη Γιολάντα
Πέγκλη και τον Antoni Strano.

ΟΜΙΛΙΕΣ

Για την «Ελένη» του Οδυσσέα Ελύτη μιλάει το απόγευμα στις 7.30, στο Ίδρυμα
Γουλανδρή - Χορν (Μ. Αυρηλίου 5, στους Αέρηδες, τηλ. 3219.196), ο Στέφανος Ροζάνης.

*** «Καβαφικά νομίσματα» είναι το θέμα της διάλεξης που δίνει απόψε στις 7,
στο Μουσείο Κυκλαδικής Τέχνης (Νεοφύτου Δούκα 4), ο Στέφανος Γερουλάνος.

*** Για το βιβλίο του Νίκου Δ. Κελέρμενου, που κυκλοφορεί από τις εκδόσεις
«Βήτα», μιλούν το απόγευμα στις 7, στην ΕΣΗΕΑ (Ακαδημίας 20), ο Μητροπολίτης
Θηβών και Λεβαδείας Ιερώνυμος και ο Κωνσταντίνος Μανάφης.

ΠΡΟΒΟΛΗ

«Ο καιρός των Τσιγγάνων» του Εμίρ Κουστουρίτσα προβάλλεται το απόγευμα στις
7.45, στον Σύνδεσμο Αιγυπτιωτών Ελλήνων (3ης Σεπτεμβρίου 56, τηλ. 8228.150).


Η φιγούρα του ζωγράφου Τζάκσον Πόλοκ στην παράσταση που ετοίμασε ο Απόστολος Δοξιάδης

Η «Τραγική ιστορία του Τζάκσον Πόλοκ, αφηρημένου εξπρεσιονιστή» είναι ο τίτλος
της παράστασης Θεάτρου Σκιών που ανεβαίνει σήμερα στην γκαλερί «Ζουμπουλάκη»
(Αγαθοδαίμονος 37 και Ορέστου 1, στην Πειραιώς, τηλ. 3414.214). «Δημιουργός»
της ο ποιητής και σκηνοθέτης Άλφρεντ Χους, κεντρικός ήρωας του επόμενου
μυθιστορήματος του Απόστολου Δοξιάδη. Η μουσική είναι του Δημήτρη
Παπαδημητρίου και οι φωτισμοί του Αντρέα Μπέλλη. Αφηγητής ο Αλέξανδρος
Μυλωνάς. Τις φωνές των χαρακτήρων ερμηνεύει ομάδα ξένων ηθοποιών με επικεφαλής
τον Malcolm Knight. Τις φιγούρες παίζει ο Γιάννης Νταγιάκος. Την εκδήλωση, που
θα επαναληφθεί αύριο και μεθαύριο, έχει επιμεληθεί η Κατερίνα Κοσκινά.


Από αριστερά. Μάνος Νεόφυτος, Βικτώρια Τράπαλη, Γεωργία Νικολάου, Άγγελος Σκορδίλης

Καινούργια δουλειά στις αθηναϊκές μουσικές σκηνές. Οι «Εταίροι» (Άγγελος
Σκορδίλης σύνθεση, κιθάρα, τραγούδι, Μάνος Νεόφυτος ντραμς, τραγούδι, Γεωργία
Νικολάου τραγούδι και Βικτώρια Τράπαλη στίχος) παρουσιάζουν τη συλλογή
«Σημάδια», στην «Πινακοθήκη» (Θέκλας 5, στου Ψυρή), απόψε και την επόμενη
Δευτέρα. Ο συνθέτης προσπαθεί να παντρέψει τις ροκ καταβολές του με τις μνήμες
του από ακούσματα βυζαντινά, μακεδονικά και ηπειρώτικα. Ο λόγος άμεσος, με την
προσωπική ματιά της Β. Τράπαλη. Στην παράσταση, όπου θα ακούγονται και γνωστές
έντεχνες επιτυχίες, παίζουν οι μουσικοί Β. Γούναρης μπάσο, Κ. Κωσταράκης
πλήκτρα, Σπ. Νεόφυτος κιθάρα και ο Δ. Δημητράκης κρουστά - τραγούδι.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16354P021</ED>
<ID>
ID:18955

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P02&aa=1</URL></REF>


Article

<CATEGORY>vin09</CATEGORY>

 <H5>... και η «ρεστορασιόν»
</H5><H2>Οι παπαρούνες...
</H2>
<AUTHOR>Γ.Δ.Σ.</AUTHOR>

Καλά, ποιος το είπε ότι «τα μάγουλά μου κοκκίνισαν ως παπαρούνες φυόμενες
στους αγρούς διαρκούσης της ωραίας ελληνικής άνοιξης», όταν είδα στο «Αμόρε»
τους «Bad actors»; Γιατί δεν άφησα να περάσει στα βουβά και απαρατήρητη η
δεκάλεπτη, διαβόητη πλέον σκηνή-σταθμός της πεολειξίας (ή πεολειχίας;
Κοντεύουμε να φαγωθούμε στο γραφείο ποιο είναι το σωστό. Γιατί βλέπετε, έως
τώρα δεν χρησιμοποιούσαμε την λέξη, αλλά άλλη, πιο «κοινόχρηστη»), που
κοσμούσε την παράσταση; Μα να μην την περιγράψω; Όσο μπορούσα, τουλάχιστον; Να
αφήσω να περάσει έτσι, μια «ελεγχόμενα ανεξέλεγκτη» τομή ­ και τι τομή! ­ στα
θεατρικά μας πράγματα; Και να μην προκάνουν να την δουν θεατές που μπορεί και
να την λάτρευαν ­ «καλτ» που λένε; Τώρα αν την έκοψαν με το μαχαίρι ­ τη σκηνή
­ ε, δεν φταίω εγώ. Αν την θεωρούσαν λειτουργικά αναγκαίο στοιχείο της
παράστασης, που μπορούσε μάλιστα να το αναλάβει όχι μια «guest», όπως
χαρακτηριζόταν στο πρόγραμμα η Γερμανίδα κυρία που γονάτιζε, αλλά μια
οποιαδήποτε ηθοποιός (και ήδη διάβασα μία να δηλώνει ότι ναι, θα το έκανε)
γιατί να την κόψουν ­ τη σκηνή; Πάντως ειλικρινά, δεν θεωρώ ότι είναι
«ακατάλληλη» η τέχνη. Όχι, ούτε κοκκίνισα. Εδώ δεν κοκκινίζω με τόσα και τόσα
που βλέπω και διαβάζω να γράφονται. Η κυρία Λουκά είμαι; Αυτά, εξάλλου, και
για να μην πω και χειρότερα, λίγο-πολύ όλοι τα σκεφτόμαστε. Και τα κάνουμε.
Σπίτι μας. Ή και σε άλλους χώρους. Ο αναμάρτητος πρώτος τον λίθον βαλέτω. Και
εγώ να κοκκινίσω; Ούτε, είναι η αλήθεια, βέβαια, αισθάνθηκα και μια
απροσδιόριστη αίσθηση μελαγχολίας γι' αυτό το «τεκμήριο αυθεντικότητας». Άλλο
μου συνέβη, αλλά κωλύομαι να χρησιμοποιήσω το σχετικό ρήμα... Πάντως, πλάκα είχε.

Α, ναι! Για τους ρέκτες φιλότεχνους. Οι «Bad actors» φεύγουν να παίξουν στη
Γερμανία. Και κάτι μου λέει ότι εκεί τις επί σκηνής ­ ουφ... ­ πεολειξίες δεν
τις παρεξηγούν οι Γερμανοί δημοσιογράφοι. Θα ζεσταθούν κιόλας, όντας στα
χωρικά τους ύδατα, και οι δύο Γερμανοί «πρωταγωνιστές», οπότε τίποτα δεν
αποκλείει την «αναπαλαίωση» της σχετικής σκηνής και την αποκατάστασή της ­
αυτό που λέμε «ρεστορασιόν» ­ στην αρχική μορφή. Και ­ γιατί όχι; ­ σε πιο
προχωρημένη. Οπότε, αν φλέγεστε, μπορείτε να τους ακολουθήσετε. Για να
υποστηρίξετε και τα ελληνικά χρώματα ­ ελληνογερμανική συμπαραγωγή είναι. <REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16354P022</ED>
<ID>
ID:19008

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P02&aa=2</URL></REF>


Article

<CATEGORY>vin09</CATEGORY>

 <H2></H2><H2>Προεδρικό δώρο
</H2>
<AUTHOR>Π.Κ.</AUTHOR>

Το πακέτο έφτασε με το ταχυδρομείο από τη Βενετία και περιείχε ένα βαρύ τόμο
που τιτλοφορείται «Άνθη χαρίτων». Αυτό το βιβλίο, έμαθα, προσφέρθηκε από το
Ελληνικό Ινστιτούτο Βυζαντινών και Μεταβυζαντινών Σπουδών Βενετίας στον
Πατριάρχη και τον Πρόεδρο της Δημοκρατίας, που επισκέφθηκαν την πόλη με την
ευκαιρία των εορτών για τα 500 χρόνια της ελληνικής κοινότητας της Βενετίας. Ο
τόμος περιείχε μελετήματα διαφόρων υποτρόφων του Ινστιτούτου, λαμπρών
επιστημόνων που πέρασαν από εκεί στα σαράντα χρόνια λειτουργίας του. Τα 39
δοκίμια είναι πρωτότυπα και αποκαλύπτουν ισάριθμες άγνωστες πτυχές της ζωής,
της ιστορίας και της τέχνης στην Ελλάδα και τη Βενετία μετά το 1500. Η όλη
επιμέλεια και διόρθωση του υλικού έγινε από τον διευθυντή του Ινστιτούτου και
καθηγητή του Πανεπιστημίου Κρήτης Νικόλαο Παναγιωτάκη, που όμως δεν πρόλαβε να
δει τυπωμένο τον τόμο των 761 σελίδων. Μικρό επιστημονικό αντίδωρο σε μια
πόλη, τη Βενετία, που διατηρεί τα αρχεία ­ τις πηγές της Ιστορίας ­ και δίνει
νέες περιοχές έρευνας και δυνατότητα νέων προσεγγίσεων στο παρελθόν.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16354P023</ED>
<ID>
ID:19043

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P02&aa=3</URL></REF>


Article

<CATEGORY>vin09</CATEGORY>

 <H2></H2><H2>Νόστος με «ίχνη ζωής»
</H2>
<AUTHOR>Χ.</AUTHOR>

Ας ξεκαθαρίσουμε καταρχήν το εξής: αν πιστεύετε ότι η ποίηση πρέπει απαραίτητα
να είναι κάπως δυσνόητη, λίγο ελλειπτική, κάπως μεγαλόστομη και ελαφρώς
αιρετική, τότε τα «Ίχνη ζωής» μάλλον θα σας απογοητεύσουν. Η ομώνυμη ποιητική
συλλογή της Αθηνάς Κρητικού, που κυκλοφόρησε πρόσφατα από τις εκδόσεις
«Γκοβόστη», απευθύνεται σε ανθρώπους που έχουν, τρόπον τινά, μία πιο «απλοϊκή»
θεώρηση της ποίησης ­ σε όσους αντιμετωπίζουν το ποίημα ως αποκύημα μιας
εσωτερικής ανάγκης για έκφραση, με στόχο την κατανόηση του εαυτού μας και του
άλλου, και όπλο έναν λόγο απλό, καθημερινό, άλλοτε τρυφερό και άλλοτε δηκτικό,
μα πάντα γεμάτο ευαισθησία. Και λίγα λόγια για τη συγγραφέα: η Αθηνά Κρητικού
γεννήθηκε το 1959 στην Αθήνα, έζησε όμως για πολλά χρόνια στο Παρίσι, όπου
σπούδασε νομικά και εργάστηκε στον χώρο της διαφήμισης και της δημοσιογραφίας.
Το 1990 ήταν για αυτήν η χρονιά του νόστου ­ επέστρεψε οριστικά στην Ελλάδα.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16354P024</ED>
<ID>
ID:19059

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P02&aa=4</URL></REF>


Article

<CATEGORY>vin09</CATEGORY>

 <H5>Η ΔΙΔΩ ΣΩΤΗΡΙΟΥ ΚΛΕΙΝΕΙ ΤΑ 90
</H5><H5>Μια συμβουλή στη νέα γενιά
</H5><H2>«Το χιούμορ μού δίνει δύναμη»
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

<H3>«Άμα γράψεις κάτι δεύτερο, θα δώσεις και το τρίτο. Ύστερα έρχεται η κατρακύλα.
Καλύτερα λοιπόν να πιεις έναν καφέ και να πεις τα τρέχοντα, παρά να γράφεις
σαχλαμάρες... Εγώ σέβομαι τον εαυτό μου. Από την ώρα που η φύση με έχει
χτυπήσει, δεν θέλω να γράψω. Δεν φταίει η ηλικία μου, αλλά τα αλλεπάλληλα
εγκεφαλικά. Αν δεν τα είχα πάθει, θα μπορούσα να είμαι ακόμα κοντά σας».
</H3>
Διδώ Σωτηρίου: «Μου λείπει που δεν γράφω. Μου λείπει αυτό που ήμουνα. Τώρα
είμαι κάτι άλλο. Ένας άνθρωπος που προσπαθεί όχι να ζήσει, αλλά να επιβιώσει»

Η Διδώ Σωτηρίου συμπληρώνει σε λίγες ημέρες ­ στις 19 Φεβρουαρίου ­ τα 90 της,
όμως η εσωτερική της φλόγα καίει πολύ πιο έντονα απ' ό,τι σε πλήθος νεώτερούς
της. Παραμένει μια έφηβη στην ψυχή, γλυκιά και παιχνιδιάρα, που αρνείται να
γίνει μια γραφική γιαγιά. Κι ας θέλουν μερικοί να την βλέπουν έτσι. Τα
«Ματωμένα Χώματα», το μυθιστόρημα που την έκανε διάσημη στα 53 της, συνεχίζουν
να κάνουν τον γύρο του κόσμου γοητεύοντας τους αναγνώστες (260.000 αντίτυπα
στην Ελλάδα από το 1962). Όμως εκείνη, που έγινε η δημοφιλέστερη Ελληνίδα
συγγραφέας («Οι νεκροί περιμένουν» 1959, 100.000 αντίτυπα, «Η Εντολή» 1976,
140.000 αντίτυπα, «Κατεδαφιζόμεθα» 1982, 120.000 αντίτυπα), δεν επιτρέπει πια
στον εαυτό της να γράψει. Εδώ και δέκα χρόνια. Το τελευταίο της βιβλίο το
«Κατεδαφιζόμεθα» (Εκδόσεις Κέδρος) εκδόθηκε το 1982 και το 1995 κυκλοφόρησε το
«Θέατρο» με δυο μονόπρακτα και έναν μονόλογο που είχε γράψει την περίοδο
'65-'71. Από τότε, σιωπή. Απόλυτη. Σιωπή, αλλά όχι παραίτηση.

Η Διδώ Σωτηρίου δεν έχει χάσει τίποτα από το σπιρτόζικο βλέμμα της. Φοράει
σκούρο παντελόνι, ένα λαδί πουλόβερ, τα κολιέ της και μια καρφίτσα στο στήθος,
μια άκουα μαρίνα στο δάκτυλο και... ένα μεγάλο χαμόγελο. Στα νιάτα της ήταν
μια καλοντυμένη αντικομφορμίστρια που κάπνιζε, οδηγούσε μοτοσυκλέτα, έκανε
γυμνισμό και δούλευε για το όραμα της Αριστεράς. Τώρα, διατηρεί ακόμα την
επιθυμία να παρακολουθεί το γίγνεσθαι και παραμένει μια κοκέτα. «Από τότε που
έβλεπα στη Σμύρνη εκείνες τις κομψές γυναίκες με τα ασημένια πουγκάκια να
κατεβαίνουν να πιουν τον καφέ τους στο Σπόρτινγκ...». Το λέει και χαμογελά με
βλέμμα που αναπολεί. Όσο σκληρή και αυστηρή είναι με τον εαυτό της, τόσο
μεγαλόκαρδη και γενναιόδωρη είναι με τους άλλους. Κι αν θέλει να πετάξει καμιά
αιχμή, επιστρατεύει το χιούμορ της. «Αυτό μου δίνει τη δύναμη να υπάρχω», λέει
στα «ΝΕΑ».

Μου λείπει αυτό που ήμουνα

Εδώ και τρία χρόνια κατοικεί σε ένα μικρό διαμέρισμα στου Ζωγράφου, πάνω από
τη μικρή αδελφή της, την Έλλη Παππά και τον ανιψιό της, τον χημικό μηχανικό
Νίκο Μπελογιάννη που τον είχε σαν παιδί της όσο η μάνα του τραβιόταν σε
φυλακές και εξορίες. Της αρέσει να κάθεται κοντά στο τζάκι και να αγναντεύει
τις στέγες της Αθήνας. Δυσκολεύεται πια να διαβάσει, αλλά βλέπει πολλή
τηλεόραση. «Προτιμώ πάντα τα ρεπορτάζ, τις ενημερωτικές εκπομπές κ.λπ. παρά
τις ταινίες», λέει. Γιατί, μέσα της, ζει ακόμα η επιτυχημένη και παράτολμη
δημοσιογράφος που υπήρξε. Έτσι δεν τρέφεται μόνο από το παρελθόν της «παρ' ότι
η Μικρασιατική Καταστροφή έχει αφήσει κάτι μέσα μου», από την ανάμνηση των
κοινωνικών αγώνων και της στράτευσης στην οποία συνέβαλε και με τα οκτώ βιβλία
της, αλλά και από το παρόν.

«Έχω απόλυτη συναίσθηση της διαφοράς αυτής της εποχής από τις προηγούμενες»,
προσθέτει. «Αν μπορούσα θα έγραφα κάτι σχετικό. Μου λείπει που δεν γράφω. Μου
λείπει αυτό που ήμουνα. Τώρα είμαι κάτι άλλο. Ένας άνθρωπος που προσπαθεί όχι
να ζήσει, αλλά να επιβιώσει».

Θα περίμενε κανείς τα γηρατειά, σε συνδυασμό με τις παλιές δόξες, να την έχουν
κάνει πικρόχολη. Θα περίμενε κανείς να έχει παράπονα γιατί τόσο πολύ
καθυστέρησε η αναγνώριση της προσφοράς της από το επίσημο κράτος. Πρώτα
τιμήθηκε με το Βραβείο Ιπεκτσί (1983), έπειτα με το Ειδικό Κρατικό Βραβείο
(1989) και κατόπιν με το Μεγάλο Βραβείο της Ακαδημίας (1990) και με το
Παρασημο του Ταξιάρχη του Φοίνικος. Όμως όχι. Η Διδώ Σωτηρίου χόρτασε τη ζωή
και δεν μεμψιμοιρεί.

«Μπορεί κανείς να ζει χωρίς παράπονα. Να τα θεωρεί περιττά», εξηγεί, «εμένα
π.χ. με κάνουν "ντάουν". Μου φθάνει το καφεδάκι μου, το φως που μπαίνει από το
παράθυρο... Δεν περιμένω τιμές. Ξέρω ότι άμα ήσουνα κάτι, δεν πρόκειται να σε ξεχάσουν».

Η μόνη της αιχμή ­ πάντα με χαμόγελο, πάντα με αποστασιοποίηση ­ στρέφεται
προς το σινάφι της, τους ομοτέχνους της. Πριν από λίγα χρόνια δώρησε το μεγάλο
της διαμέρισμα της οδού Κοδριγκτώνος, στην Εταιρεία Συγγραφέων, προκειμένου να
εγκαταστήσει εκεί την έδρα της. Κι ας μην είχε ποτέ τόσες σχέσεις με
καθαρόαιμους λογοτέχνες όσες με στρατευμένους διανοούμενους... «Έκανα αυτό που
έπρεπε. Εκείνοι μόλις πέρασε κάποιος καιρός... όσο τους είδες, τους είδα κι
εγώ», λέει σήμερα. Αλλά δεν στενοχωριέται γιατί δεν της έλειψαν ποτέ και δεν
της λείπουν ούτε τώρα οι εκδηλώσεις αγάπης. Και μάλιστα από απλούς, άγνωστους
ανθρώπους. «Αυτές με κράτησαν στη ζωή», λέει.

Σκέφτομαι το τέλος

Τον θάνατο παλιότερα δεν τον σκεφτόταν εκείνη. Κι ας την ακούμπησε τόσο συχνά.
Μόνο το σκοτάδι του μυαλού της φοβόταν. Τώρα όμως εξομολογήθηκε στα «ΝΕΑ»:

«Ίσως αυτά να είναι τα τελευταία μου γενέθλια. Το λέω, αλλά χτυπάω και ξύλο.
Έχω αρχίσει να σκέφτομαι το τέλος, γιατί δεν κάνω πια όνειρα. Αχ! να 'ταν τα
νιάτα δυο φορές... Μη σου κάνει εντύπωση που το λέω. Κάτι πρέπει να πούμε να
γελάσουμε. Οι άνθρωποι τσιγκουνεύονται το γέλιο σήμερα. Δεν ξέρουν ότι όλα τα
χαλάνε με το να μη γελούν!»


Το μικρό της σαλονάκι είναι γεμάτο φωτογραφίες αγαπημένων προσώπων. Των
αδελφών της ­ έχει μια αδελφή που κοντεύει τα 100 ­ του άντρα της του Πλάτωνα
που της δακτυλογραφούσε τα χειρόγραφα, αλλά και των φίλων που απέκτησε με τα
βιβλία της. Πιο πρόσφατος ο νεαρός Σταμάτης Καμπέρας από τη Χίο. Και τόσοι
άλλοι, νέοι οι περισσότεροι, που της στέλνουν γράμματα.

Τι θα λέγατε στα παιδιά που έχουν ξεσηκωθεί; την ρωτάς. Κι εκείνη τα βάζει με
τους μεγάλους.

«Τι να τους πεις άμα η όλη κατάστασή μας είναι τόσο φλου; Μήπως πετύχαμε
τίποτα σε κανέναν τομέα και τα παιδιά δεν μας το αναγνωρίζουν;».

Η μόνη συμβουλή της προς τις καινούργιες γενιές είναι: «Να κάνουν λιγότερα,
αλλά τέτοια που να πιάνουν τόπο. Να βοηθήσουν αυτή τη χώρα να γίνει λίγο πιο
ξύπνια και λίγο πιο διεκδικητική. Να παίρνουν τα μέτρα τους και να ρίχνονται
στην αναζήτηση. Γιατί αυτή είναι η πιο ωραία. Να χαίρονται τη ζωή με τα καλά
της και τα κακά της»
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16354P031</ED>
<ID>
ID:18956

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P03&aa=1</URL></REF>


Article

<CATEGORY>vin09</CATEGORY>

 <H5>Θεατρικές τσόντες
</H5><H5></H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Πολύς ντόρος έγινε για την πεολειξία που έκανε επί σκηνής η Γερμανίδα γκόμενα
ενός απ' τους Γερμανούς ηθοποιούς, στην παράσταση θεάτρου που τελευταία
προσπαθεί να προκαλέσει με στόχο τα εισιτήρια. (Γεγονός που το καταφέρνει απ'
ό,τι λέγεται). Ποιος δημιούργησε τον θόρυβο; Η «πίπα»; Σιγά το θέμα! Ξενέρωτη
Γερμανίδα θέλησε να τη βρει μ' αυτόν τον τρόπο, γιατί ίσως να είχαν καιρό να
τη βρουν με τον ξενέρωτο γκόμενο. Τον θόρυβο τον έκαναν ορισμένοι
δημοσιογράφοι του καλλιτεχνικού ρεπορτάζ ­ και κάποιοι θεατρικοί κριτικοί.
Γράψανε και τι δεν γράψανε για το μεγάλο θεατρικό γεγονός της χρονιάς! Τρέξτε
να δείτε, τρέξτε ν' απολαύσετε ένα σπουδαίο έργο και μια σπουδαία παράσταση!
(Στην πραγματικότητα πρόκειται για θεατρικές πίπες). Κι ο κόσμος, ναι, έτρεξε.
Χαμός στο ταμείο! (Προ καιρού είχε ξανασυμβεί με το «βρακί» και το ξεγύμνωμα
της πρωταγωνίστριας, ηγερίας του θιασάρχη, και ερμηνεύτριας του Σεξ-πυρ...).
Μπράβο στον θίασο! Εύχομαι και καλύτερα. Λάιφ τσόντες. (Για την τέχνη, ντε!..).

Όμως, μομφή για τους δημοσιογράφους και ντροπή για τους θεατές. Τέτοιες
παραστάσεις θέλουν αμέσως φτύσιμο.

ΥΓ 1: Τα ίδια δεν γράφουν και για την ταινία της Μαλέα; (άντε να μην πω τη
λέξη...). Και σπρώχνουν χιλιάδες δεκαεφτάρικα να γεμίζουν τις αίθουσες. Πήγα
κι εγώ να δω σύγχρονο και δυναμικό ελληνικό κινηματογράφο. Έφυγα στο 20λεπτο
και βλαστήμησα το διχίλιαρό μου.

ΥΓ 2: Μου 'λεγε προχθές ο Γιάννης Βαρβέρης, «Ρε, Γιώργο, πολύ "ντουπ" τα
γράφεις. Πιο απαλά δεν μπορείς;». Και του είπα: «Όχι, ρε Γιάννη, δεν μπορώ.
Αφού έτσι "ντουπ" μας χτυπάει από παντού η χυδαιότητα».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16354P032</ED>
<ID>
ID:19009

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P03&aa=2</URL></REF>


Article

<CATEGORY>vin09</CATEGORY>

 <H5></H5><H2>Πρόναος κατηχουμένων
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Με τον «Ριχάρδο Γ'» του Σαίξπηρ συμβαίνει το εξής παράδοξο. Οι ιστορικοί της
Αγγλίας έχουν ικανά τεκμήρια ότι υπήρξε ένας δυναμικός αλλά θετικός για την
εποχή του ηγεμόνας· ο Σαίξπηρ επέλεξε αυτόν τον ηγεμόνα για να περιγράψει μια
δαιμονική φύση, μια ενανθρώπιση του εκπεπτωκότος αγγέλου, μια εισβολή μέσα
στην ιστορία του πνεύματος του κακού· ο Ριχάρδος του Σαίξπηρ είναι χωλός και
άσχημος εκ γενετής, πράγμα που στη μεσαιωνική χριστιανική αντίληψη θα μπορούσε
να ταυτιστεί με τις λαϊκές παραδόσεις για την εικόνα του Εωσφόρου. Ο θεατρικός
Ριχάρδος, όπως τουλάχιστον τον είδε ο Σαίξπηρ, δεν είναι ένα σκεύος εκλογής,
μέσω του οποίου η ιστορία προχωρεί. Είναι το συμπαντικό κακό που καθορίζει
τους όρους της ιστορικής μοίρας.

Ο Ριχάρδος του Σαίξπηρ παραβαίνει συστηματικά και προγραμματικά και τις δέκα
εντολές, φτύνει πάνω στη χριστιανική ευσέβεια, αλλά ως άνθρωπος, εγγεγραμμένος
στα όρια της θνητότητας και ανεξάρτητα από τη διαβολική φύση του, έχει
συνείδηση της ασέβειάς του και ενοχές. Έτσι φαίνεται πάντως να πιστεύει ο
ποιητής όταν στο τέλος της πέμπτης πράξης και πριν από το τέλος του τέρατος
γίνεται δέκτης μέσω ενός εφιάλτη των αναθεμάτων όλων των θυμάτων του. Αυτός ο
φονιάς, ο αδελφοκτόνος, ο δολοφόνος παιδιών, γυναικών, ο μοιχός, ο επίορκος, ο
άφιλος, ο αγνώμων, ο υποκριτής δρα ως αναγκαίο κακό, αντίρροπο με το πνεύμα
του καλού, στο Μανιχαϊστικό μεσαιωνικό θεολογικό σύμπαν αλλά κατά δογματική
νομοτέλεια, όπως όλες οι μάστιγες του Θεού, θα τιμωρηθεί με το αιώνιο πυρ της
κολάσεως. Αν δεν αναγνώσει κανείς με τον γνώμονα του αναγεννησιακού
χριστιανισμού και ταυτόχρονα με κριτήριο τον αγγλικό εμπειρισμό και αυτό το
έργο του Σαίξπηρ κινδυνεύει είτε να κυλήσει στη μεταφυσική είτε στην αισθητική.

Σκηνή από τον «Ριχάρδο Γ'»

Ο «Ριχάρδος Γ'» είναι πρώιμο έργο του Σαίξπηρ, αν πάσχει κάπου είναι η
συσσωρευτική μέθοδος που θα ενθουσίαζε ασφαλώς τον Μπρεχτ. Δομημένος ως ένας
αναλυτικός επαγωγικός σωρείτης εκκινεί με τον εξαίσιο μονόλογο του ήρωα που
εκθέτει μια αποδεικτέα θέση και προχωρεί πυργώνοντας το αποδεικτικό υλικό.

Ο Γιώργος Μεσσάλας στο «Μοντέρνο Θέατρο» στην Αλκυονίδα έχοντας να τιθασεύσει
ένα υπέρογκο ποιητικό υλικό και μια γενναία παραστασιολογική παράδοση φρονίμως
ποιών επέλεξε μια σεμνή μέθοδο παρουσιάσεως του κειμένου στη σκηνή. Παρήγγειλε
μια νέα μετάφραση στον Μπελιέ και είχε ένα ευανάγνωστο, λιτό, αναλυτικό
κείμενο του σαιξπηρικού δράματος· καθοδήγησε τον σκηνογράφο Βασίλειο
Τσινστικόφ να στήσει ένα μόνιμο σκηνικό και να υπηρετήσει τις διαδοχικές
σκηνές με πρόσφορα, λιτά και τα αναγκαίως απαραίτητα χρειώδη. Συγκρότησε έναν
θίασο από ένδεκα άτομα, τα οποία επωμίστηκαν τους τριάντα περίπου ρόλους του
έργου. Είναι γνωστό πως ο θίασος ο περιοδεύων του Σαίξπηρ και των συγχρόνων
του αριθμούσε ένδεκα έως δώδεκα ηθοποιούς.

Δηλαδή ο Μεσσάλας επέστρεψε στην ελισαβετιανή σκηνή με τις απαραίτητες
σημάνσεις και στο ύφος των επαγγελματιών ηθοποιών που αυτοσκηνοθετούντο.

Ο Μεσσάλας δεν φιλοδόξησε να δώσει μια νέα σκηνοθετική ερμηνεία στον «Ριχάρδο
Γ'»· άφησε το κείμενο να αφηγηθεί τον εαυτό του και να αναδείξει τις αρθρώσεις
του. Και πέτυχε κάτι, νομίζω, σημαντικό. Χωρίς αισθητισμούς ως λαϊκό θέατρο
που απευθύνεται σε ένα μέσο κοινό αποκάλυψε τη γοητεία της δραματικής
αφήγησης, έδειξε τον ιδεολογικό άξονα του Σαίξπηρ, με μορφή μπαλάντας ξετύλιξε
την συνέργεια του κακού στη διαμόρφωση της ιστορίας· έδειξε πως η ιστορία όταν
είναι αποτέλεσμα συγκρούσεων με έπαθλο την ισχύ της εξουσίας είναι μια κρεατομηχανή.

Η παράσταση του Μεσσάλα ως όψη στηρίχτηκε στα έξοχα κοστούμια του, για τα
οποία όπως δείχνει η ποιότητά τους δεν φείστηκε εξόδων. Έτσι τα πρόσωπα με την
σκευή τους προβλήθηκαν στο μόνιμο φόντο, το σκούρο γκρι, όπως οι ήρωες με την
αλαζονεία τους εγγράφονται στην οθόνη, τη σταθερή, της ιστορίας.

Οι καλοί επαγγελματίες ηθοποιοί που πλαισιώνουν την προσπάθεια με άκρα
ευσυνειδησία υπηρετούν τη σεμνή πρόθεση του σκηνοθέτη και πρωταγωνιστή, να
μυήσει ένα κοινό που κυρίως, τρέφεται με τα σίριαλ, εκεί στις παρυφές του
κέντρου της πόλης, αλλά τόσο μακριά από τον πολιτισμό της ουσίας, να το μυήσει
στο πνεύμα ενός μεγάλου ποιητή που στην εποχή του υπήρξε λαϊκός ηθοποιός και
διαφωτιστής των μικροαστών και των εμπόρων.

Ο ίδιος ο Μεσσάλας στον επώνυμο ρόλο «βγάζει» την ειρωνεία, την υποκρισία, την
ωμότητα κυρίως του ήρωα που υποδύεται. Η Τουρνάκη είναι μια συγκλονιστική
Βασίλισσα Μαργαρίτα, με το πάθος του πένθους και τη δύναμη της προφητείας. Η
Βίλμα Κύρου (Δούκισσα του Γιορκ) μας εξέπληξε για τη λιτότητα των μέσων της
και την αμεσότητα της εκφοράς του ποιητικού κειμένου. Η Μαρία Διακουμάκου
(Ελισάβετ) στέρεη, λιτή και συνταρακτικά τραγική.

Η Ντένη Θεμελή (Άννα) χωρίς τις τραγικές χορδές του ρόλου έπαιξε με μέτρο έναν
από τους κρίκους στην αλυσίδα των θυμάτων του τέρατος. Έδειξε απλά το ευάλωτο
της γυναικείας φύσης μπροστά στη δαιμόνια γοητεία του άρρενος κακού.

Ο Σωτήρης Βάγιας (Κλάρενς και Μπάκινχαμ) ηθοποιός ουσίας και πυκνής διατύπωσης
χωρίς φλύαρα μέσα. Ο Κρανάς (Χάντινγκς και Ρίτσμοντ) μετρημένος και ευσύνοπτος
στους ρυθμούς του.

Ο Μοσχολιδάκης, ο Σπηλιόπουλος, ο Καλαθάς και ο Προμπονάς στους λοιπούς και
πολλούς ρόλους ακριβείς και επαρκέστατοι.

Μια, εν ολίγοις, λαϊκή, ευανάγνωστη, ευθύγραμμη παράσταση ως προγύμναση ενός
αμύητου κοινού στον σαιξπηρικό γαλαξία· θέατρο - πρόναος όπου κατηχούνται οι
μέλλοντες πιστοί.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16354P041</ED>
<ID>
ID:18957

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P04&aa=1</URL></REF>


Article

<CATEGORY>vin09</CATEGORY>

 <H5></H5><H2></H2><H2>Πάντα περί κρίσης
</H2>
<AUTHOR>ΘΑΝΑΣΗΣ ΠΑΠΑΓΕΩΡΓΙΟΥ</AUTHOR>

Γράφοντας στο προηγούμενο ημερολόγιό μου για την κρίση του εμπορικού θεάτρου,
έλεγα πόσο σημαντικό ρόλο παίζει η ανυποληψία που δημιούργησε η τηλεοπτική
σαχλαμάρα, μια σαχλαμάρα που έχει ξεπεράσει κατά πολύ τα όρια της ανοχής και
που φυσικά είναι ό,τι πρέπει για να αποτρέψει το πλατύ λαϊκό κοινό, στο οποίο
απευθύνεται, να σπεύσει να θαυμάσει, πληρώνοντας κιόλας, τους αγαπημένους του
πρωταγωνιστές. Μία από τις αιτίες έλεγα και έπονται άπειρες. Το ίδιο
σημαντικές και ολέθριες, όπως αυτή που θέλω σήμερα να σχολιάσω και που αφορά
την ελαφρότητα με την οποία προβάλλει κάθε πρωταγωνιστής (;) τον εαυτό του,
ελαφρότητα που βοήθησε πολλούς άσχετους και απληροφόρητους «καλλιτεχνικούς»
συντάκτες να έχουν γνώμη επί παντός θεατρικού προβλήματος και να αποκτούν το
δικαίωμα να ασχολούνται με το σύνολο του ελληνικού θεάτρου. Έτσι είμαστε όλοι
έκθετοι στην πένα κάθε τυχάρπαστου που δεν είναι σε θέση, και ούτε το θεωρεί
απαραίτητο, να ξεχωρίσει ηθοποιό από «ηθοποιό» και θέατρο από «θέατρο».

Το εμπορικό θέατρο έχει ανάγκη από συνεχή προβολή. Το «όνομα» πρέπει να
βρίσκεται πάντοτε στις καλλιτεχνικές στήλες και στις εκπομπές των καναλιών,
προσπαθώντας να συντηρήσει την περιέργεια του κοινού εξάπτοντας τη φαντασία
του. Τα μέσα για την επίτευξη του σκοπού έχουν ξεπεράσει όχι μόνο τα όρια της
ανοησίας αλλά και αυτά της χυδαιότητας. Μοιρασμένη η ευθύνη στον
παρουσιαζόμενο, στον παρουσιαστή και στο έντυπο ή το κανάλι. Πάντοτε
συνέβαιναν ως έναν βαθμό, αλλά αφορούσαν ηθοποιούς που περιορίζονταν σ' αυτό
που μπορούσαν να κάνουν κι έτσι, αυτόματα, η προβολή αποκτούσε και την
αντίστοιχη βαρύτητά της. Σήμερα ο Τσέχωφ, ο Ουίλιαμς, ο Στρίντμπεργκ μπορούν
να εμ-παίζονται από κάθε ανόητο κι αυτός να έχει το θράσος να εμφανίζεται στον
Τύπο, να έχει βαρύνουσα άποψη, άσχετα αν δεν γνωρίζει άλλο έργο του ίδιου
συγγραφέα, εκτός από κάποιο τίτλο που θυμάται από τα χρόνια της σχολής, και να
τολμά να κατηγορεί τους άλλους για την κρίση του θεάτρου. Κι ο «δημοσιογράφος»
να επαυξάνει τη βλακεία. Η μωροφιλοδοξία εξυπηρετεί την έπαρση, και οι δύο
μαζί, απόλυτα εξαρτώμενες, καταργούν κάθε έννοια αυτοσεβασμού. Συντάκτες
εκλιπαρούν για μια γαργαλιστική ειδησούλα και πρόθυμοι διασκεδαστές σπεύδουν
να την προσφέρουν παραγεμίζοντάς την με δικές τους φαντασιώσεις. Λέω
υπερβολές; Ανοίξτε οποιοδήποτε λαϊκό περιοδικό. Ίσως αυτά που γράφω να φανούν
τρυφερά. Αποτέλεσμα; Όλοι γνωρίζουν από θέατρο και όλοι του κάνουν κριτική.
Όλοι ανακηρύσσουν πρωταγωνιστές με την ευκολία που παρέχει η ευτέλεια, και η
ανυποληψία που ενεδρεύει, βρίσκει την ευκαιρία να κάψει και τα χλωρά μαζί με
τα ξερά.

Θα κλείσω με παραδείγματα. Ραδιοφωνικός σταθμός, μήνα Νοέμβριο με τα μισά
θέατρα σε λειτουργία, ανακηρύσσει σαν παράσταση της χρονιάς ένα έργο που
ανέβηκε τρεις ημέρες πριν. Δύο μήνες μετά η παράσταση, με απόλυτη καλλιτεχνική
και εισπρακτική αποτυχία, ετοιμάζεται να κατέβει. Αλλά ήταν η παράσταση της
χρονιάς! Τα ίδια και στις στήλες με τα «πού να πάτε, τι να δείτε, μην το
χάσετε». Ελαφρά τη καρδία σκορπίζονται οι «εκπληκτικές» ερμηνείες και οι
«μοναδικές» παραστάσεις, απίθανα εύκολα προτείνω τον δικό μου για Όσκαρ και
ονομάζω τον κολλητό μου σπουδαίο θεατράνθρωπο. Φυσικό, αφού δεν μιλάμε για
σοβαρά πράγματα. Ρίξτε μια ματιά στις εφημερίδες. Αν διατηρείται στήλη
θεατρικής κριτικής, πόσες διαθέτουν κριτικό με κύρος; Διαβάστε φράση κριτικής
μεγάλης απογευματινής εφημερίδας: «Το τι γέλιο κάναμε στο θέατρο τάδε δεν
λέγεται». Κι ένα, ακόμη πιο πικρό δείγμα. Νεανική θεατρική ομάδα εκδίδει
μηνιαίο έντυπο. Διαθέτει πέντε άτομα που γράφουν κριτική! Τόσο απλά. Τόσο
επικίνδυνα εύκολα...

Ο Θανάσης Παπαγεωργίου είναι ηθοποιός και σκηνοθέτης.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16354P042</ED>
<ID>
ID:19010

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P04&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H5></H5><H2>Σίριαλ - μασκαράτες
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Έληξε και γλίστρησε στο παρελθόν ο πρώτος μήνας του τελευταίου έτους πριν από
το 2000 και προχθές άρχισαν οι Απόκριες. Καλό είναι, λοιπόν, να δούμε τις
μεταμφιέσεις ορισμένων σίριαλ που θα ενταχθούν κι αυτά, ως στερεότυπα, στην
ιστορία της εγχώριας TV, παρ' ότι αλλάζουν όλα με ορμή και η τηλεόραση περνάει
σε άλλη φάση, με το Ίντερνετ να δημιουργεί «έναν άλλο τύπο καταναλωτή»... Ενώ
ήδη στην Αγγλία η τηλεθέαση αυξάνει και επεκτείνεται σε όλη τη διάρκεια του
24ώρου χωρίς νυχτερινή ανάπαυση.
</H3>
Δηλαδή τώρα πια το γνωστό νανούρισμα της μάνας «έλα ύπνε και πάρε μου το» έχει
αντικατασταθεί από τις εικονικές τηλεοπτικές ολονυχτίες και τα βλαστάρια μας,
σύμφωνα με εκτιμήσεις ειδικών, αποτελούν ήδη τη «γενιά του Net»... Κατόπιν
τούτου, διότι δεν κοιμόμαστε, σπαράξαμε στο γέλιο όταν η κριτικός Ροζίτα Σώκου
άρχισε να μιλάει ως προσκεκλημένη στο άνοστο και βαρετό «Κόντρα τέμπο» της
ΕΤ1. Προηγουμένως βέβαια πρέπει να τονίσουμε ότι εκτόπισε την καημένη
παρουσιάστρια η Έλντα Πανοπούλου και ανέλαβε τον ρόλο της!!! Με μαεστρία και
σιγά-σιγά άρχισε να βάζει μπουρλότα στην καθιερωμένη πληκτική πορεία της
εκπομπής, και αφού την ξεστράτισε εντελώς παρουσίασε ένα άλλο μοντέλο. Σοβαρό
και ανάλαφρο συνάμα, εύπεπτο, με τομές βάθους, χωρίς δράμα και μυξώδεις
δακρύβρεχτες κορόνες.

Ομοιόμορφα

Παράδειγμα: βλέπει, λέει, σε σχολείο κεντρικής αθηναϊκής γειτονιάς να βγαίνουν
έξω εκατοντάδες παιδιά, όλα ντυμένα ομοιόμορφα. Με τα γνωστά παπούτσια, ρούχα,
μπουφάν, παντελόνια, μπλούζες. Και ξαφνικά μέσα στη νεανική πανομοιότυπη
(σ.σ.: δες Άλντους Χάξλεϊ: «Ο θαυμαστός καινούργιος κόσμος») μοντέρνα αγέλη
παρουσιάζεται το διαφορετικό.

Ένα κορίτσι είχε αρνηθεί τα πλαστικά αμερικανικά πατούμενα και φορούσε άλλα,
κανονικά παπούτσια! «Ιδού», φώναξε η Ροζίτα, «αυτή είναι η επανάσταση»!!! Όλοι
γέλασαν βέβαια και η εκπομπή, στο ίδιο κόντρα τέμπο, με νοηματοδότη την
άκαμπτη Σώκου λειτούργησε τέλεια.

Εν τω μεταξύ οι σειρές που φοράνε ελληνική προσωπίδα, αλλά είναι ως ιδέα και
σύλληψη αντίγραφα ξένων πασίγνωστων σίριαλ, οδεύουν ανενδοίαστα προς την
ολοκλήρωσή τους. Πρώτη και καλύτερη η... δημιουργία του Μανούσου Μανουσάκη
«Άγγιγμα ψυχής», που έχει ξεπατικώσει το διεθνούς φήμης και επιτυχίας σίριαλ
«Τα πουλιά πεθαίνουν τραγουδώντας». 
Απλώς εδώ αντί ο ιερέας να ερμηνεύεται από τον γοητευτικό Ρίτσαρντ Τσάμπερλεν
έχει πάρει τη μορφή του Σταύρου Ζαλμά και αντιστοίχως η δική μας, αδέξια
ακόμη, Θεοφανία Παπαθωμά παίζει τον ρόλο που είχε στην πρώτη γνήσια εκδοχή του
σίριαλ η εξαιρετική και εκφραστικής ωραιότητας Ρέιτσελ Γουόρντ.

Πομπή

Στην ουσία, για να μην ξεφύγουμε από το πλαίσιο της Αποκριάς, πρόκειται για
μια μασκαράτα, δηλαδή πομπή (σ.σ.: με τη διπλή έννοια της πομπής
μεταμφιεσμένων και της ντροπής) που δεν θα έπρεπε να έχει καταδεχτεί ο
ικανότατος σκηνοθέτης Μανούσος Μανουσάκης.

Οι «Δύο ξένοι» συνεχίζονται απτόητοι, για δεύτερη χρονιά, παριστάνοντας το
πρωτότυπο σίριαλ, ενώ οφείλουν ιδέα, καταστάσεις και ήρωες στο «Εκπαιδεύοντας
τη Ρίτα» ­ σπουδαίο φιλμ αγγλικής ταυτότητας.

Από τον κανόνα της αντιγραφής δεν ξεφεύγει ούτε η ΕΡΤ. Αφού η κρατική ΕΤ1 με
τη χαριτωμένη, πράγματι, σειρά «Το μικρό σπίτι στο Παγκράτι» έχει ξεσηκώσει
ταινία και σίριαλ της ξακουστής τηλεοπτικής Ροζάν Μπαρ. Ωραία η προσαρμογή του
σεναριογράφου στα ελληνικά δεδομένα και αξίζει συγχαρητήρια η σκηνοθεσία του
Παλιγιαννόπουλου. Αλλά βγάζει μάτι η ανενδοίαστη μίμηση. Τέλειο το επιτελείο
υποκριτικής με κορυφαία, βέβαια, την Ελένη Γερασιμίδου.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16354P051</ED>
<ID>
ID:18958

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Κάποια μαύρη τρύπα ­ όχι του διαστήματος αλλά του Star ­ έχει «καταπιεί» το
«Babylon 5» και το κανάλι βγάζει επαναλήψεις. Κυριακή μεσημέρι, πρόγραμμα
χωρίς χαρακτήρα, ασυνάρτητο, ασυντόνιστο, χωρίς αίσθηση χρόνου. Χθες προέκυψε
ένα παλιό, συλλεκτικής αξίας σχεδόν, επεισόδιο του «ER». Τόσο παλιό που ο
Τζορτζ Κλούνεϊ φαινόταν νέος, χωρίς την πατίνα του σαράντα και κάτι
στο κοντό κούρεμα, με το οποίο εμφανίζεται στα πρόσφατα επεισόδια.

* Ξέσπασε η κακοκαιρία το Σάββατο και τα δελτία ειδήσεων αναπόφευκτα
ασχολήθηκαν με αυτήν. Βγήκε λοιπόν μέσα στο κρύο, το μπούζι και το χιόνι η
ρεπόρτερ ενός καναλιού. Σε ένα μέρος παραθαλάσσιο την παρέσυρε ο βοριάς και
έπεσε πάνω σε έναν ψαρά, για να του πάρει μερικές κουβέντες. «Με τέτοιο χιόνι
θα βγείτε για ψάρεμα;», ήταν η ερώτηση προσέγγισης που του κάνει. Τι απαντάει
ο ψαράς κρατώντας τις αποστάσεις του; «Και με το χιόνι τρώμε». Και μετά πήγε
να δαμάσει τα κύματα...

* Όλοι οι ηθοποιοί του Χόλιγουντ ονειρεύονται να κάνουν εμφάνιση γκεστ σταρ
στα «Φιλαράκια». Τόσο μεγάλη είναι η επιτυχία της σειράς, ώστε ένα πέρασμα από
εκεί θεωρείται κατόρθωμα. Μέχρι και η Έλεν Χαντ εμφανίστηκε στον ρόλο
μιας συναδέλφου του Τσάντλερ, με την οποία είναι ερωτευμένος. Η
τραγουδίστρια των Pretenders Κρίσι Χάιντν υποδύθηκε μία τραγουδίστρια
που πήρε τη δουλειά της Φοίβης στο «Σέντραλ Παρκ». Ενώ η Μπρουκ Σιλντς,
η Τζούλια Ρόμπερτς, ο Ζαν Κλοντ Βαν Νταν
και ο Κρις Άιζακ εμφανίστηκαν όλοι τους σε ένα επεισόδιο. Πώς
«χώρεσαν»; Φιλαράκια είναι αυτά

Η τηλεόραση άλλαξε τη ζωή της Έλεν Χαντ και μετά το Όσκαρ επιστρέφει για
ένα επεισόδιο στα «Φιλαράκια»

* «Ό, τι ποθώ απόψε». Στις τρεισήμισι ξημερώματα Κυριακής; Μια κρίση
ρομαντισμού κυρίευσε το Mega και ανέσυρε ένα μεταπολεμικό ειδύλλιο
Τζένιφερ Τζόουνς - Μοντγκόμερι Κλιφτ σκηνοθετημένο
από τον Βιτόριο ντε Σίκα. Όμορφοι άνθρωποι σε πελάγη ευτυχίας που πέφτουν στον
βάλτο της απόγνωσης 
γιατί κάπως πρέπει να ξεφύγουν από τη μοίρα τους. Και πώς γίνεται αυτό;
Πίνοντας καπουτσίνο στον σιδηροδρομικό σταθμό της Ρώμης.

* Από βράδυ Παρασκευής σε απόγευμα Κυριακής και στα ελληνικά κανάλια
κυκλοφορεί η κινηματογραφική αύρα της Σοφίας Λόρεν. Τώρα τελευταία, μία
εμμονή με τη σταρ του '60 την απέκτησε η τηλεόραση. Ειδικά για κυριακάτικο
απόγευμα, οι προβολές ιστορικών ταινιών με χολιγουντιανή επιμέλεια
προσαρμοσμένων στο μεγαλείο και στη λάμψη της Λόρεν ­ χθες ήταν «Η πτώση της
Ρωμαϊκής Αυτοκρατορίας» ­ ενδείκνυνται ως αντίδοτο στη βραδινή επέλαση της
Ρούλας Κορομηλά. Και για όσους προτιμάνε τη Σοφία Λόρεν με μία
«επίστρωση» ευρωπαϊκής κινηματογραφικής φινέτσας και με τη συνδρομή του
Μαρτσέλο Μαστρογιάνι, και από αυτό διέθετε η τηλεόραση: «Μια ξεχωριστή
μέρα» η Παρασκευή για το Seven Χ.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16354P052</ED>
<ID>
ID:19011

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P05&aa=2</URL></REF>


Article

<CATEGORY>vin15</CATEGORY>

 <H5>Ήρωες με διπλή ζωή
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΝΑΖΗΤΗΣΗ ΤΗΣ ΑΛΗΘΕΙΑΣ ΣΕ ΔΥΟ ΚΟΙΝΩΝΙΚΑ ΔΡΑΜΑΤΑ
</H3>
Τέσσερα «καλά χαρτιά» σήμερα στις ταινίες των καναλιών, με πρώτα τον «Ιερέα»
της Αντόνια Μπερντ και τη «Στρατηγική της αράχνης».

Διχασμένος μεταξύ ομοφυλοφιλίας και καθήκοντος είναι «Ο ιερέας» της τολμηρής,
θεματολογικά, ταινίας τής Αντόνια Μπερντ, ενώ η «Μυστική βάση Πρεζίντιο» του
Πίτερ Χάιαμς με τον Σον Κόνερι είναι μια δυνατή περιπέτεια. «Η στρατηγική της
αράχνης» του Μπερνάρντο Μπερτολούτσι μάς έρχεται από παλιά ­ '70 ­ τότε που ο
Ιταλός σκηνοθέτης δεν είχε κάνει το παγκόσμιο μπαμ με το «Τανγκό» και άλλα,
πιο εγκεφαλικά πράγματα, που τον απασχολούσαν. Και «Ο χορός των δολοφόνων»
είναι μια κλασική περιπέτεια κατασκοπείας ­ '68 ­ με τους Ροντ Τέιλορ,
Κρίστοφερ Πλάμερ, Λίλι Πάλμερ, Ντάλια Λάβι.

Πιο αναλυτικά, μεταξύ των ταινιών που προγραμματίζουν να δείξουν σήμερα τα
κανάλια, είναι και οι παρακάτω:

«Κάνε με πρωθυπουργό»

18.00 Star. Το θεατρικό του Νίκου Τσιφόρου μετέφερε ­ '65 ­ στο
σινεμά ο Κώστας Λυχναράς με τον Διονύση Παπαγιαννόπουλο να προσπαθεί να
στρώσει στη δουλειά τον ακαμάτη γιο του Γιώργο Πάντζα. (Διάρκεια: 90') **

«Η στρατηγική της αράχνης»

Στη «Στρατηγική της αράχνης» τυλίγεται όποιος βρεθεί στον δρόμο της και ο
Μπερνάρντο Μπερτολούτσι κάνει μια από τις καλύτερες ταινίες του

22.00 ΝΕΤ (Strategia del ragno). Η τέταρτη ταινία του Μπερνάρντο
Μπερτολούτσι ­ '70 ­ πριν από τον «Κονφορμίστα» που είναι η καλύτερη ταινία
της καριέρας του και το αμέσως επόμενο «Τελευταίο τανγκό στο Παρίσι». Ήρωας ή
προδότης; Αυτό απασχολεί τον Τζούλιο Μπρόντζι για τον πατέρα του ­ παίζει ο
ίδιος και τους δύο ρόλους ­ και πάει στην ιταλική επαρχία για να ανακαλύψει
την αλήθεια, ώσπου πέφτει κι αυτός στη... στρατηγική της αράχνης. Δίπλα του η
παλιά σταρ του Βισκόντι Αλίντα Βάλι. Σκέψη, ωραία εικόνα, αναζήτηση της
αλήθειας. (Διάρκεια: 95') ****

«Απατηλά όνειρα»

22.45 Skai (Lying eyes). Ο έρωτας μιας νεαρής για έναν πλούσιο,
μεγάλο σε ηλικία, άνδρα που είναι παντρεμένος δίχως αυτή να το ξέρει.
Σκηνοθεσία Μαρίνα Σαρτζέντι, παραγωγής '97. (Διάρκεια: 92') *

«Μυστική βάση Πρεζίντιο»

23.00 Star (The Presidio). Ο Σον Κόνερι ως αστυνομικός
αναλαμβάνει να διαλευκάνει μια υπόθεση δολοφονίας σε στρατιωτική βάση. Δυνατή
περιπέτεια, σκηνοθετημένη ζηλευτά από τον Πίτερ Χάιαμς. (Διάρκεια: 97') ***

«Τα δίχτυα της ντροπής»

23.30 ΕΤ1. Εγχώριο δράμα ­ '65 ­ με... περίεργο και γαργαλιστικό
τίτλο, με ψαράδες να αποφασίζουν να συνεταιρισθούν ενάντια στην εκμετάλλευση
των εμπόρων, αλλά και με ερωτικές «αγριότητες». Με τους Άννα Φόνσου, Δάφνη
Σκούρα, Γιώργο Τζώρτζη, Τάκη Εμμανουήλ. Του Ερρίκου Ανδρέου. **

«Ο ιερέας»

Διχασμένος ανάμεσα στην ερωτική του επιθυμία και τα θρησκευτικά καθήκοντά του
είναι ο ομοφυλόφιλος «Ιερέας» Λάινους Ρόουντς

01.00 ΕΤ3 (The priest). Επιδέξιο μελόδραμα ­ '94 ­ της Αντόνια
Μπερντ με έναν νεαρό παπά που βρίσκεται σε αδιέξοδο μεταξύ του όρκων που έχει
δώσει και της ομοφυλόφιλης ερωτικής προτίμησής του. Έξοχες ερμηνείες από τους:
Λάινους Ρόουντς, Τομ Γουίλκινσον, Ρόμπερτ Καρλάιλ, Κάθι Τάισον. (Διάρκεια:
105') ***

«Ο χορός των δολοφόνων»

01.15 Antenna (Nobody runs for ever). Περιπέτεια κατασκοπείας ­
'68 ­ από τα μπεστ σέλερ του Αυστραλού συγγραφέα Τζον Κλίρι. Ένας Αυστραλός
αστυνομικός φθάνει στο Λονδίνο για να συλλάβει έναν ύποπτο αρμοστή συμπατριώτη
του, που πριν από 25 χρόνια είχε δολοφονήσει την πρώτη γυναίκα του. Του Ραλφ
Τόμας, με τους Ροντ Τέιλορ, Κρίστοφερ Πλάμερ, Λίλι Πάλμερ, Ντάλια Λάβι.
(Διάρκεια: 98') **

«Το χέρι του Διαβόλου»

03.40 Antenna (The devil's hand). Ταινία τρόμου ­ '62 ­ με
αιρέσεις μαύρης μαγείας. Του Γουίλιαμ Χόουλ, με τους Ρόμπερτ Άλντα, Λίντα
Κριστιάν. (Διάρκεια: 69') *

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16354P061</ED>
<ID>
ID:18972

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P06&aa=1</URL></REF>


Article

<CATEGORY>vin09</CATEGORY>

 <H5>ΤΟΝ ΦΕΒΡΟΥΑΡΙΟ ΣΕ ΕΠΤΑ ΚΑΝΑΛΙΑ
</H5><H2>61 ταινίες α' προβολής
</H2>
<H3>Εξήντα μία ταινίες σε πρώτη τηλεοπτική προβολή θα μεταδώσουν επτά κανάλια
(Mega, Antenna, ΕΤ1, ΝΕΤ, Skai, Star και Filmnet) μέσα στον Φεβρουάριο.
</H3>
Η Μέριλ Στριπ ερωτεύεται παράφορα τον Κλιντ Ίστγουντ στις «Γέφυρες του
Μάντισον», έναν έρωτα που κράτησε «κρυφό» σε όλη της τη ζωή. Η ταινία θα
προβληθεί στις 23 Φεβρουαρίου από την ΕΤ1

Ξεχωρίζουν «Οι γέφυρες του Μάντισον», «Καζίνο», «Ντεσπεράντο», «Τέσσερα
δωμάτια», «Πέρα από τα σύννεφα», «Η γυναίκα της διπλανής πόρτας», «Ο
τελευταίος πρόσκοπος», «Ο τρομοκράτης», «Παράφορα ερωτευμένοι» κ.ά.

Το Mega θα προβάλει επτά ταινίες, την αστυνομική περιπέτεια του Τζόζεφ Ρούμπεν
«Η χρηματαποστολή» (με Γουέσλι Σνάιπς), την κωμωδία του Στέισι Κόχραν «Το
καινούργιο μας όπλο» (με Νταϊάν Λέιν), την περιπέτεια του Ρόμπερτ Ροντρίγκεζ
«Ντεσπεράντο» (με Αντόνιο Μπαντέρας), την παιδική περιπέτεια του Πάτρικ
Ντέμπσεϊ «Για την καρδιά μιας ελεφαντίνας» (με Τίμοθι Μπότομς), το ερωτικό
θρίλερ του Σ. Τόμας Χάουελ «Ανθρώπινη κλεψύδρα» (με Τίμοθι Μπότομς), την
ερωτική αισθηματική ταινία του Άντριου Κιαραμόντε «Σχέσεις πάθους» (με τον Νικ
Κασσαβέτη) και το θρίλερ του Τζορτζ Σλούιζερ «Ώρα εγκλήματος» (με Στίβεν Μπόλντουιν).

Ο Antenna, από την πλευρά του, έχει εντάξει ένδεκα ταινίες. Την περιπέτεια
μυστηρίου του Πέντρο Αλμοντοβάρ «Κίκα» (με Βερόνικα Φορκέ, Πίτερ Κογιότ), την
τολμηρή περιπέτεια «Η ξελογιάστρα» (με Κέιτ Ρότζερ, Ροσέλ Σουάνσον), την
αστυνομική περιπέτεια του Γουόρθ Κίτερ «Εκ προθέσεως» (με Τζακ Σκάλια), την
κωμωδία του Στέφαν Έλιοτ «Οι περιπέτειες της Πρίσιλα, της βασίλισσας της
ερήμου» (με Τέρενς Σταμπ), την περιπέτεια του Μπόαζ Ντέιβιντσον «Μπάτσος από
τη Σελήνη» (με Μάικλ Παρέ), την τολμηρή περιπέτεια της Λίντα Χόφμαν «Ερωτικά
οράματα» (με Ντι Κέι Κέλι), την κομεντί του Γκας Βαν Σαντ «Έτοιμη για όλα» (με
Νικόλ Κίντμαν), την περιπέτεια του Κερτ Άντερσον «Φωτιά και ατσάλι» (με Τζεφ
Γουίνκοτ), την ταινία τρόμου του Κλάιβ Μπάρκερ «Ο άρχοντας της κόλασης» (με
Στίβεν Μπάκουλα), την τολμηρή περιπέτεια «Ο άλλος μου εαυτός» (με Κολίν Μακ
Ντέρμοτ) και την περιπέτεια επιστημονικής φαντασίας του Ρικ Τζέικομπσον
«Κινητή βόμβα» (με Στέισι Τρέιβις).

Η ΝΕΤ θα δείξει τρεις ταινίες. Την κοινωνική ταινία, σε σκηνοθεσία Σιλβίν
Βερχέιντ, «Ένας αδελφός» με Έμα Ντε Κοντ, Ζανίκ Γκραβελίν, την κοινωνική
περιπέτεια «Η Τόνκα» με σκηνοθέτη και πρωταγωνιστή τον Ζαν Ιγκ Άνκλαντ και την
αισθηματική ταινία «Σχέσεις αγάπης και έρωτα» (με σκηνοθεσία Σαρλότ Ντιμπρέιγ
και πρωταγωνίστρια την Κλαούντια Καρντινάλε).

Τρεις μόνον ταινίες από την ΕΤ1. Πρόκειται για το αισθηματικό δράμα «Οι
γέφυρες του Μάντισον» με σκηνοθέτη και πρωταγωνιστή τον Κλιντ Ίστγουντ, ενώ
πλάι του εμφανίζεται η Μέριλ Στριπ. Επίσης, θα προβάλει το αισθηματικό δράμα
του Μικελάντζελο Αντονιόνι «Πέρα από τα σύννεφα» (με τους Τζον Μάλκοβιτς, Σοφί
Μαρσό) και το ερωτικό δράμα του Φρανσουά Τριφό «Η γυναίκα της διπλανής πόρτας»
με τον Ζεράρ Ντεπαρντιέ και τη Φανί Αρντάν.

Το Star Channel διαθέτει πέντε ταινίες σε πρώτη προβολή. Την περιπέτεια του
Ρένι Χάρλιν «Το νησί των κουρσάρων» (με Τζίνα Ντέιβις), τη θεαματική
περιπέτεια του Τόνι Σκοτ «Ο τελευταίος πρόσκοπος» (με Μπρους Γουίλις), την
ταινία του Πολ Βερχόφεν «Showgirls» (με Ελίζαμπεθ Μπέρκλεϊ), την περιπέτεια
του Μάρτιν Σκορτσέζε «Καζίνο» (με Ρόμπερτ Ντε Νίρο, Σάρον Στόουν), την
κοινωνική ταινία «Τέσσερα δωμάτια» (με Σάμι Ντέιβις, Βαλέρια Γκολίνο, Τιμ Ροθ).

Ο Skai έχει προγραμματίσει πέντε ταινίες. Τη βιογραφική περιπέτεια του Ούλι
Έντελ «Τάισον: ο θρύλος του ρινγκ» (με Τζορτζ Σι Σκοτ), την περιπέτεια δράσης
του Μάικλ Άντερσον που βασίζεται στο πασίγνωστο μυθιστόρημα του Ιουλίου Βερν
«20.00 λεύγες κάτω από τη θάλασσα» (με Ρίτσαρντ Κρένα, Μπεν Κρος), την
περιπέτεια του Στίβεν Σίγκαλ «Σε επικίνδυνο έδαφος» (με Μάικλ Κέιν και Στίβεν
Σίγκαλ), την περιπέτεια του Νόελ Νόσεκ «Ο δρόμος του τυφώνα» (με Σάνον
Στάρτζες) και την περιπέτεια του Ροντ Χάρντι «Ανοιχτοί λογαριασμοί» (με Τζένι Γκαρθ).

Είκοσι επτά ταινίες περιλαμβάνει στο πρόγραμμά του του το Filmnet, από μία
κάθε βράδυ στις 10.00. Οι συνδρομητές του είχαν την ευκαιρία να δουν το
αισθηματικό δράμα του Αρμάντ Μαστρογιάνι «Το δακτυλίδι» (με Ναστάζια Κίνσκι)
και ακολουθούν: η τελευταία ταινία του Άλαν Πάκουλα «Ο τρομοκράτης» (με
Χάρισον Φορντ, Μπραντ Πιτ), το θρίλερ του Γουές Κρέιβιν «Scream: κραυγή
αγωνίας» (με Ντρου Μπάριμορ), το ρομαντικό δράμα του Μίλος Φόρμαν «Υπόθεση
Λάρι Φλιντ» (με Γούντι Χάλερσον), το αστυνομικό δράμα του Τζέιμς Μάνγκλντ «Cop
Land» (με Σιλβέστερ Σταλόνε, Χάρβεϊ Καϊτέλ), την ταινία δράσης του Λιούις
Λιόσα «Ανακόντα» (με Τζένιφερ Λοπέζ), την κωμωδία του Μ. Τζ. Ρόουτς «Austin
Powers: ο κατάσκοπος που γύρισε από... τρίο» (με Μάικ Μάγιερς), τη ρομαντική
κομεντί του Έντουαρντ Μπερνς «Δύο αδέλφια, οι γυναίκες τους και μια ερωμένη»
(με Κάμερον Ντιάζ), την κωμωδία της Μπέτι Τόμας «Μια τρελή οικογένεια» (με Τομ
Μάθεσον), το θρίλερ του Φίλιξ Ενρίκες Άλκαλα «Φλεγόμενη γη» (με Στίβεν
Σίγκαλ), την αισθηματική κομεντί του Νικ Κασσαβέτη «Παράφορα ερωτευμένοι» (με
Τζον Τραβόλτα, Σον Πεν), τη βιογραφία του Τζέιμς Άιβορι «Πέρα από τον Πικάσο»
(με Άντονι Χόπκινς) κ.ά.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16354P081</ED>
<ID>
ID:18959

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P08&aa=1</URL></REF>


Article

<CATEGORY>vin09</CATEGORY>

 <H2>Η Μυρτώ Αλικάκη σώζει ένα παιδί από τη φωτιά
</H2>
Η σκηνή που η Πόλυ (Μυρτώ Αλικάκη) σώζει το παιδάκι από τη φωτιά

Οι εξελίξεις αλλά και οι εκπλήξεις διαδέχονται η μία την άλλη στη σειρά εποχής
«Η αίθουσα του θρόνου» (Mega). Και ενώ έχουμε ακόμη πολύ δρόμο για το φινάλε,
τα τελευταία γυρίσματα της σειράς ολοκληρώθηκαν πριν από λίγες μέρες στο
θέατρο «Πέτρας» της Πετρούπολης και στην Πεντέλη, ενώ το μόνο που απομένει
πλέον είναι το μοντάζ.

Ένα... πραγματικό πανηγύρι στήθηκε στο θέατρο «Πέτρας» για τις ανάγκες των
τελευταίων σκηνών της «Αίθουσας του θρόνου». Οι συντελεστές της σειράς
οργάνωναν τα γυρίσματα αυτά από τον περασμένο Οκτώβριο. Οι πάγκοι του
«πανηγυριού» σχεδιάστηκαν με κάθε λεπτομέρεια. Τα αντικείμενα που χρειάστηκαν,
τα αναζήτησαν στο Μοναστηράκι και σε διάφορες αποθήκες, όπου κατάφεραν να
βρουν ένα παλιό κουκλοθέατρο, ένα αναψυκτήριο που στήθηκε εκ νέου (με παλιά
μπουκάλια από αναψυκτικά και διαφημιστικές αφίσες του 1966, χρονιά που
εκτυλίσσεται η υπόθεση της «Αίθουσας του θρόνου»). Ακόμη μια κολόνα ηλεκτρικού
ρεύματος και τέλος το κλουβί του γορίλα που σχεδίασε και ζωγράφισε η Αλεξάνδρα Χωριανοπούλου.

Επί δύο νύχτες το συνεργείο βρέθηκε στο θέατρο «Πέτρας» από τις 12.00 τα
μεσάνυχτα έως τις 06.00 τα ξημερώματα και αυτό γιατί ­ σύμφωνα με το σενάριο ­
η Πόλυ (Μυρτώ Αλικάκη) σώζει ένα παιδάκι, όταν το κλουβί με τον γορίλα αρπάζει
φωτιά στη διάρκεια ενός πανηγυριού στο νησί. Παρά το τσουχτερό κρύο, η
ατμόσφαιρα των γυρισμάτων στην Πετρούπολη ήταν ζεστή. Η σκηνοθέτις Πηγή
Δημητρακοπούλου, ο διευθυντής φωτογραφίας Τάσος Ζαφειρόπουλος και οι ηθοποιοί
Άρης Λεμπεσόπουλος, Μαρία Ναυπλιώτου, Αλέκος Συσσοβίτης, Μυρτώ Αλικάκη
ετοίμασαν τις σκηνές με πολλή συγκίνηση και νοσταλγική διάθεση.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16354P082</ED>
<ID>
ID:19012

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P08&aa=2</URL></REF>


Article

<CATEGORY>vin09</CATEGORY>

 <H2>Περιπλέκεται η υπόθεση στους «Δύο ξένους» </H2>
Η αντιπαλότητα του Κωνσταντίνου (Νίκος Σεργιανόπουλος) και της Μαρίνας
(Εβελίνα Παπούλια) συνεχίζεται και στον νέο κύκλο των «Δύο ξένων» (Mega,
21.10). Η κατάσταση περιπλέκεται ακόμη περισσότερο όταν ­ στο αποψινό
επεισόδιο ­ καταφτάνει στην Αθήνα η μητέρα της Μαρίνας, Ζωίτσα (Τιτίκα
Στασινοπούλου). Όλοι προσπαθούν να της αποκρύψουν την αλήθεια, αλλά εκείνη δεν
αργεί να καταλάβει ότι κάτι δεν πάει καλά. Οι υποψίες της επιβεβαιώνονται όταν
η Ζωίτσα συναντά τον Κωνσταντίνο και τα λένε μεταξύ τους.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16354P083</ED>
<ID>
ID:19044

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P08&aa=3</URL></REF>


Article

<CATEGORY>vin09</CATEGORY>

 <H2>Η αλήθεια για την Παιδεία </H2>
Με την Παιδεία ασχολείται στην αποψινή του εκπομπή «Η ώρα της αλήθειας»
(Antenna, 23.30) ο δημοσιογράφος Γιάννης Πρετεντέρης.

Στη συζήτηση παίρνουν μέρος οι δημοσιογράφοι Γιάννης Μαρίνος, Σταύρος
Θεοδωράκης, ο βουλευτής του Συνασπισμού Πέτρος Κουναλάκης και ο ηθοποιός
Αντώνης Καφετζόπουλος.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16354P084</ED>
<ID>
ID:19060

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P08&aa=4</URL></REF>


Article

<CATEGORY>vin09</CATEGORY>

 <H2>Τα ελληνικά κόμικς στο «Παρασκήνιο» </H2>
Με τα ελληνικά κόμικς καταπιάνεται αυτή την Τετάρτη η ομάδα «Cinetic» στο
«Παρασκήνιο» (ΝΕΤ, 23.00) και συγκεκριμένα με αυτούς που αγαπούν και υπηρετούν
την «τέχνη» των κόμικς.

Για τα κόμικς μιλούν οι δημιουργοί Γιάννης Ιωάννου, Διαμαντής Αϊδίνης,
Γιώργος Μπότσος, Σπύρος Βερύκιος, Λέανδρος Κοκκόρης, Νίκος Κούρτης. Επίσης
μιλούν οι εκδότες του περιοδικού «Βαβέλ» Νίκη Τζούδα και Γιώργος Σιούνας.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16354P085</ED>
<ID>
ID:19072

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P08&aa=5</URL></REF>


Article

<CATEGORY>vin09</CATEGORY>

 <H5>ΝΕΟ ΠΑΙΔΙ-ΘΑΥΜΑ ΑΠΟ ΤΗΝ ΟΥΑΛΙΑ ΠΡΟΩΘΕΙ Η ΔΙΣΚΟΓΡΑΦΙΑ
</H5><H2>Σοπράνο ετών 12!
</H2>
<H3>Έχει αποδειχθεί, χρόνια τώρα, πως η ­ παγκόσμια ­ δισκογραφία έχει μιαν
ιδιαίτερη αδυναμία στα παιδιά-θαύματα του τραγουδιού. Αυτή δε τη φορά στρέφει
την πυξίδα της προς την Ουαλία, όπου... μεγαλώνει ένα κοριτσάκι με «αγγελική
φωνή», με το όνομα Σάρλοτ Τσερτς.
</H3>
Η παιδική ανεμελιά της 12χρονης Σάρλοτ Τσερτς και η «αγγελική φωνή» της
θεωρήθηκαν ­ δισκογραφικά ­ ατού από τη Sony

Δεν είναι κρυφό πως κάθε τόσο η δισκογραφία, παγκοσμίως, αναζητεί πηγές...
νέου αίματος. Όχι μόνον για να ανανεώσει το «ρεπερτόριο» των φωνών της, αλλά
και για να προσελκύσει τους νεώτερους ακροατές, που συγκινούνται ιδιαίτερα και
ενίοτε ταυτίζονται με τα μουσικά ινδάλματα, που ηλικιακά βρίσκονται πολύ κοντά
στους ίδιους. Τα παιδιά-θαύματα, άλλωστε, τυγχάνουν και ιδιαιτέρας προβολής,
καθώς φαίνεται να ξεπερνούν τα εσκαμμένα στη μουσική. Όπως κάποτε ο Ρώσος
πιανίστας Εβγκένι Κίσιν, η βιολονίστρια Μιντόρι και η πιανίστρια Χέλεν Χουάνγκ
ή, ακόμη ακόμη, ο χαριτωμένος και υπερκινητικός Ζορντί ­ και στα καθ' ημάς ο
επιτυχημένος, πλέον, πιανίστας Δημήτρης Σγούρος, ο δραστήριος βιολονίστας
Λεωνίδας Καβάκος και ο συνθέτης, πια, και πιανίστας από τη Θεσσαλονίκη Γιώργος Λαζαρίδης.

Αυτή τη φορά, η παγκόσμια δισκογραφία ετοιμάζεται να υποδεχτεί, μετά φανών και
λαμπάδων, ένα νέο παιδί-θαύμα, με «Φωνή Αγγέλου» («Voice of an Angel»), όπως
είναι και ο τίτλος του νέου CD. Τη 12χρονη Σάρλοτ Τσερτς από την Ουαλία που
φέρεται να έχει κάνει την πρώτη της μουσική «εμφάνιση» στα τρεισήμισί της,
μόλις, χρόνια!

Το CD θα κυκλοφορήσει ταυτοχρόνως σε όλες τις χώρες της Ευρώπης (και στην
Ελλάδα) στα μέσα Φεβρουαρίου, αλλά η δισκογραφική εταιρεία της χαριτωμένης
Σάρλοτ, η Sony Classical, προετοιμάζει καιρό τώρα το έδαφος, με εντυπωσιακά
μεγάλη διαφημιστική προβολή.

Το κοριτσάκι από το Κάρντιφ, που στα τρεισήμισί της τραγουδούσε, δημοσίως,
μαζί με την ξαδελφούλα της το «Ghostbusters», λίγο αργότερα άφηνε άφωνους τους
τηλεθεατές με το πέρασμά της από μια τηλεοπτική εκπομπή για χαρισματικά
παιδάκια, έχει πλέον στο ενεργητικό της εμφανίσεις σε αίθουσες συναυλιών στην
Ουαλία, στο Παλάντιουμ του Λονδίνου, στο περίφημο Ρόαγιαλ Άλμπερτ Χολ και στην
Αμβέρσα, όπου βγήκε στη σκηνή πριν από τη Σίρλεϊ Μπάσεϊ!

Στο CD η δισκογραφική της εταιρεία προσπάθησε να βρει τη «συνταγή της
επιτυχίας», με το «Pie Jesu» από το «Ρέκβιεμ» του Άντριου Λόιντ Βέμπερ, το
γκόσπελ «Amazing Grace», το ιρλανδικό «Danny Boy», μια άρια από την παιδική
όπερα «Χένσελ και Γρέτλ», ένα κομμάτι από τα «Κάρμινα Μπουράνα» του Ορφ και
παραδοσιακά ουαλικά τραγούδια.

Το μέλλον; Η Σάρλοτ Τσερτς δηλώνει ­ στο πλαίσιο της καμπάνιας, ίσως ­ πως το
όνειρό της είναι κάποτε να τραγουδήσει «Μαντάμ Μπάτερφλαϊ» στη Σκάλα του Μιλάνου...
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P09</CAT>
<ED>
Κωδικός άρθρου: A16354P091</ED>
<ID>
ID:18960

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P09&aa=1</URL></REF>


Article

<CATEGORY>vin09</CATEGORY>

 <H2>Σίγησε ο Χαρχούδας της «Λιλιπούπολης»
</H2>
Πέθανε σε ηλικία 55 ετών, πικραμένος και μακριά από το θέατρο, ο ηθοποιός
Βασίλης Μπουγιουκλάκης, που νοσηλευόταν στο Γενικό Κρατικό Νοσοκομείο της
Νίκαιας με εγκεφαλικό.

Ο Βασίλης Μπουγιουκλάκης είχε ταυτιστεί στην αρχή της καριέρας του με το
Θέατρο Τέχνης, με το οποίο συνεργάστηκε για αρκετά χρόνια («Βόιτσεκ»,
«Δράκος», «Το παιχνίδι των ρόλων», «Η βέρα» - «Το τάβλι», «Αμέρικα ουρά»,
«Δάφνες και πικροδάφνες»...). Έπαιξε, επίσης, πλάι στην Τζένη Καρέζη («Ο
εχθρός λαός»), για να εξελιχθεί σε πληθωρικό πρωταγωνιστή της κωμωδίας, να
συνεργασθεί με τη Ρένα Βλαχοπούλου, τον Κώστα Χατζηχρήστο, τον Θανάση Βέγγο
και να γίνει θιασάρχης. Το '80 - '81 δημιούργησε Παιδική Σκηνή και ανέβασε
έργο της γυναίκας του Λιάνας. Είχε παίξει σε ταινίες του Θόδωρου Αγγελόπουλου
(«Τοπίο στην ομίχλη», «Το μετέωρο βήμα του πελαργού») και τον Μεταξά στον
«Ελευθέριο Βενιζέλο» του Παντελή Βούλγαρη, είχε πρωταγωνιστήσει στο σίριαλ της
ΕΤ2 «Το ημερολόγιο ενός θυρωρού» σε κείμενα του Κώστα Πρετεντέρη ενώ είχε
κάνει και δίσκο με τον Σταμάτη Κραουνάκη και τον Γιώργο Μανιώτη με τον τίτλο
«Το όνειρο του Βασίλη», που πρόσφατα επανεκδόθηκε, καθώς και εκπομπές στο
ραδιόφωνο. Έντονα πολιτικοποιημένος, ταυτίστηκε με την εκπομπή «Κάμερα
αλήθεια» που παρουσίαζε από το τότε Κανάλι 29, με ζωντανό ρεπορτάζ και
συνεντεύξεις από λαϊκές αγορές.

Στον Βασίλη Μπουγιουκλάκη ανήκε η φωνή του Δήμαρχου Χαρχούδα της εξαιρετικής
εκπομπής «Λιλιπούπολη» του Τρίτου Προγράμματος του Μάνου Χατζιδάκι.

Τελευταία είχε αναγκαστεί λόγω οικονομικών δυσκολιών να μπαρκάρει για έξι
μήνες σε καράβι.

Η κηδεία του θα γίνει στις 4 μ.μ. στον ναό της Ευαγγελίστριας στη Νίκαια και η
ταφή του στο Νεκροταφείο της Νεάπολης.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P09</CAT>
<ED>
Κωδικός άρθρου: A16354P092</ED>
<ID>
ID:19013

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condαθμon). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Αλφαβίλ.
6.30-8.30-10.30 μ.μ. Τετ.: Το λιβάδι.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. 5.50-8.20-10.50 μ.μ. 
ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Αλεξίσφαιροι
ντετέκτιβ. 4.30-6.30-8.30-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
5.30-8.00-10.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show.
6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 4. Αλεξίσφαιροι ντετέκτιβ. 6.30-8.40-10.50 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Studio 54. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Πολιορκία. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Θα σε βρω στον Παράδεισο. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θα σε
βρω στον Παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo).
Πυροτεχνήματα. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον Παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυροτεχνήματα. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η τελευταία
νύχτα του κόσμου. 6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Dr Dolittle
­ Ο γιατρός τρελάθηκε. 6.20-8.20-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Η πολιορκία. 6.10-8.35-11.00 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβς. 6.50-8.50-10.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 4 (Dolby DTS). Έχετε μήνυμα στον υπολογιστή σας.
6.00-8.25-10.45 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η διακριτική γοητεία των αρσενικών. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. 12.15-15.00-17.30-20.15-22.50-01.30.

VILLAGE CENTRE Αίθουσα 2. Snake eyes. 11.30-13.45-16.15-18.30-20.40-22.45.01-15.

VILLAGE CENTRE Αίθουσα 3. Ζωντανή μετάδοση: The Truman show. 11.00-13.30-16.00-18.45-21.00-23.15-01.30.

VILLAGE CENTRE Αίθουσα 4. Θα σε βρω στον Παράδεισο. 16.30-19.30-22.00-00.30. /
Ο πρίγκιπας της Αιγύπτου. Δευτ.-Τρ. & Πέμ.: 11.45-14.15 μεταγλ.

VILLAGE CENTRE Αίθουσα 5. Halloween ­ 20 χρόνια μετά.
15.15-19.45-00.15. / Κύματα αγάπης. 12.45-17.15-21.45.

VILLAGE CENTRE Αίθουσα 6. Η διακριτική γοητεία των αρσενικών.
17.45-20.00-22.15-00.30. / Μουλάν. Κάθε μέρα 11.15-13.15-15.30.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε.
16.00-18.00-20.20-22.30-00.45. / Το μαγικό σπαθί: Αναζητώντας το Κάμελοτ. Κάθε
μέρα ώρα 11.45-14.00.

VILLAGE CENTRE Αίθουσα 8. Studio 54.
12.30-14.45-17.00-19.15-21.30-23.45-02.00. Τετ.: Ο πρίγκιπας της Αιγύπτου. 12.30-14.45.

VILLAGE CENTRE Αίθουσα 9. Η πολιορκία. 13.00-15.45-18.15-20.45-23.00-01.45.

VILLAGE CENTRE Αίθουσα 10. Αλεξίσφαιροι ντετέκτιβ. 12.00-14.30-16.45-19.00-21.15-23.30-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Συμφωνία χαρακτήρων. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Συμφωνία χαρακτήρων. 6.00-8.20-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Οικογενειακή γιορτή. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Studio 54.
6.10-8.20-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Studio 54
6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
7.00-9.00-11.00 μ.μ. / Ο πρίγκιπας της Αιγύπτου. Κάθε μέρα ώρα 5.00 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.30-10.40 μ.μ. Το μαγικό σπαθί: Αναζητώντας το Κάμελοτ. Κάθε μέρα ώρα
5.00 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Studio 54.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.30-8.30-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Studio 54.
6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.50-11.10 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Snake eyes.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρ. ώρα 9.00 μ.μ.: Η πόλη του φόβου.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η πολιορκία. 5.30-7.50-10.10 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Χαμένες νύχτες.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Dr
Dolittle ­ Ο γιατρός τρελάθηκε. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Αλεξίσφαιροι
ντετέκτιβς. 6.00-8.15-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Απρόσμενος έρωτας.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμπ.: Dr
Dolittle ­ Ο γιατρός τρελάθηκε. 7.30-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Η διακριτική γοητεία των
αρσενικών. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Η πολιορκία. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο ψίθυρος των Αγγέλων.
6.30-8.30 μ.μ. / Kundun. Κάθε μέρα ώρα 10.40 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μαφία. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Μαύρη γάτα, άσπρος
γάτος. 8.00-10.30 μ.μ. / Spawn ­ Σκοτεινός εκδικητής. Κάθε μέρα ώρα 6.00 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Αλεξίσφαιροι ντετέκτιβ. 7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Η γωνιά του Παραδείσου. 8.30 μ.μ. / Τετ.: Μια αιωνιότητα και μια
μέρα, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο, ~ 9416.669 - 4816.276).
Διάφορες εκδηλώσεις.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16354P101</ED>
<ID>
ID:18971

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από την ταινία «Πυροτεχνήματα» του Τακέσι Κιτόνο

«ΠΥΡΟΤΕΧΝΗΜΑΤΑ»: Ακραία αλληγορία πάνω στην αγάπη, τη βία, τον θάνατο,
με ήρωες του «υποκόσμου». Του Τακέσι Κιτόνο. Χρυσό Λιοντάρι στο Φεστιβάλ
Βενετίας το '97. (Agora, Άττικα 2, Όπερα 1).

«ΣΥΜΦΩΝΙΑ ΧΑΡΑΚΤΗΡΩΝ»: Αναζητώντας έναν έρωτα «για πάντα» στη σημερινή
Ελλάδα. Της Λουκίας Ρικάκη, με τους Κωνστατίνο Κωνσταντόπουλο, Κατερίνα
Λυπηρίδου, Κώστα Κακαβά, Στέλιο Καλαθά. (Δαναός 1, Έμπασσυ).

«ΕΧΕΤΕ ΜΗΝΥΜΑ ΣΤΟΝ ΥΠΟΛΟΓΙΣΤΗ ΣΑΣ»: Δύο αντίπαλοι επαγγελματικά ­ Τομ
Χανκς, Μεγκ Ράιαν ­ ερωτεύονται τυχαία ο ένας τον άλλο μέσω... κυβερνοχώρου.
Κομεντί της Νόρα Έφρον. (Αθηνά, Αθήναιον, Αθήναιον Cinepolis 1, Αμπεσέ,
Άτταλος, Αττικόν, Cine City 4, Village Centre 1, Ίλιον, Κηφισιά 3, Μαργαρίτα
1, Παλάς, Τιτάνια, Τρία Αστέρια, Φάληρο 2, Φοίβος, Σινεάκ).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).

«Η ΠΟΛΙΟΡΚΙΑ»: Πολιτικό θρίλερ με μια ομάδα τρομοκρατών που...
βομβαρδίζει τη Νέα Υόρκη. Του Έντουαρντ Ζούικ, με τους Μπρους Γουίλις, Ανέτ
Μπένινγκ, Ντένζελ Γουάσινγκτον. [Απόλλων, Μαρούσι 1, Ράδιο Σίτυ, Τροπικάλ,
Ατλαντίς, Cine City 1, Village Centre 9, Γλυφάδα, Κορονέτ, Νιρβάνα, Φάληρο 1,
Μάγια, Αττικόν (Πειρ.)].

«STUDIO 54»: Δεκαετία του '70 και ξέφρενοι ντίσκο ρυθμοί στη Νέα Υόρκη.
Και ένας νεαρός προσπαθεί να βρει την τύχη του. Του Μαρκ Κρίστοφερ. Με τους
Ράιαν Φίλιπ, Σάλμα Χάγιεκ, Λορίν Χάτον. (Αίγλη, Village Centre 8, Ιντεάλ,
Ιντεάλ Μαρούσι, Μαργαρίτα 2, Μπροντγουαίη).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. (Αελλώ,
Αθήναιον, Cinepolis 3, Άνεσις, Άνταμς 1, Άστυ, Cine City 3, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον
πανικό για την καταστροφή του κόσμου, όλοι προσπαθούν να ζήσουν όσο γίνεται
καλύτερα την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ
Καννών ­ με επιτούτου ψυχρή ματιά στο «τέλος». (Αρτ Στούντιο, Αστέρια, Έλλη).
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16354P102</ED>
<ID>
ID:19021

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P10&aa=2</URL></REF>


Article

<CATEGORY>vin09</CATEGORY>

 <H2>«Φάουστ» επί τρία
</H2>
Ένα εξαιρετικά ενδιαφέρον αφιέρωμα στον Γιόχαν Βόλφγκανγκ φον Γκαίτε, με
αφορμή τον εορτασμό των 250 χρόνων από τη γέννηση του κορυφαίου Γερμανού
συγγραφέα, ετοιμάζει το Ινστιτούτο Γκαίτε της Αθήνας, λίγο μετά τη λήξη τού
επίσης ενδιαφέροντος αφιερώματος για τα 100 χρόνια από τη γέννηση του Μπέρτολτ Μπρεχτ.

Ο πρώτος κύκλος, που κεντρώνεται στον «Φάουστ», θα πραγματοποιηθεί από αύριο
έως και την Πέμπτη, με την προβολή τεσσάρων ιδιαίτερα αντιπροσωπευτικών
ταινιών στην αίθουσα του Ινστιτούτου (Ομήρου 14-16). Σήμερα προβάλλεται η
βουβή ταινία (1926) του Φρίντριχ Βίλχεμ Μούρναου «Φάουστ - Ένας γερμανικός
λαϊκός μύθος», στην οποία πρωταγωνιστούν οι Γκέστα Έκμαν, Έμιλ Γιάνινγκς,
Καμίλα Χορν, Ιβέρ Γκιουλμπέρ. Η ταινία είναι τοποθετημένη στη μυστικιστική
ατμόσφαιρα του ύστερου Μεσαίωνα. Το πρώτο μέρος της προσανατολίζεται στον
γερμανικό μύθο και αφηγείται τη συμφωνία που κλείνει ο Φάουστ με τον
Μεφιστοφελή αρχικά για να εξορκίσει την πανούκλα από την πόλη, ενώ στη
συνέχεια ­ τυφλωμένος από την αίγλη της αιώνιας νιότης ­ παραδίδεται
ολοκληρωτικά στον διάβολο.

Επίκεντρο του δεύτερου μέρους, που προσανατολίζεται στο δράμα του Γκαίτε,
είναι η τραγική ιστορία της Μαργαρίτας, που ο Φάουστ αποπλανεί και
εγκαταλείπει έρμαιο της παραφροσύνης. Όταν όμως η Μαργαρίτα πρόκειται να καεί
στην πυρά, κατηγορούμενη για τον θάνατο του νεογέννητου βρέφους της, η
συνείδηση του Φάουστ ξυπνά: ανεβαίνει μαζί της στην πυρά και στους ουρανούς. Ο
Μεφιστοφελής χάνει το παιχνίδι.

Την ταινία, που θα προβληθεί με αγγλικούς και ελληνικούς υπότιτλους, θα
συνοδεύσει με ζωντανή μουσική ο κιθαρίστας Γιώργος Μουλουδάκης.

Την Τετάρτη θα προβληθεί ο «Φάουστ» (1960), ταινία βασισμένη στη διάσημη
παράσταση του «Γερμανικού Θεάτρου» του Αμβούργου «Φάουστ - Πρώτο Μέρος», την
οποία σκηνοθέτησε ο περίφημος Γκούσταφ Γκρίντγκενς, που κρατούσε και τον ρόλο
του Μεφιστοφελή. Ο Γκρίντγκενς έχει ετοιμάσει και το σενάριο, ενώ η
κινηματογραφική σκηνοθεσία είναι του Πέτερ Γκόρσκι. Φάουστ είναι ο Βιλ
Γκβάντφλιγκ, Μαργαρίτα η Έλα Μπίχι. Η ταινία βασίζεται μεν στη θεατρική
παράσταση του προλόγου και του πρώτου μέρους του Φάουστ με τον Γκούσταφ
Γκρίντγκενς, σκηνοθετήθηκε όμως εκ νέου ειδικά για τα γυρίσματα. Η ταινία, που
θα προβληθεί με αγγλικούς υπότιτλους και ταυτόχρονη ελληνική μετάφραση, είχε
βραβευτεί το 1961 με τη Χρυσή Ταινία του γερμανικού κινηματογράφου και είναι
ένα από τα σημαντικότερα ντοκουμέντα στην ιστορία της μεταφοράς έργων του
Γκαίτε στην οθόνη. Την Πέμπτη το αφιέρωμα κλείνει με τον «Μεφίστο» του Ίστβαν
Στσάμπο (1981), βασισμένο στο μυθιστόρημα του Κλάους Μαν, με πρωταγωνιστή τον
σπουδαίο Κλάους Μαρία Μπραντάουερ.

Το αφιέρωμα συμπληρώνεται με το ντοκιμαντέρ «Γκαίτε» του Γιόαχιμ Μπούρκχαρντ
(1981-82), που αναφέρεται στη ζωή και το έργο του Γερμανού ποιητή. Το
ντοκιμαντέρ χωρίζεται σε τρία μέρη ­ «Γκαίτε Ι» / Ο νεαρός Γκαίτε /
1749-1775», «Γκαίτε ΙΙ / Από τη Βαϊμάρη στη Ρώμη / 1775-1789», «Γκαίτε ΙΙΙ /
Σ' έναν άλλον αιώνα /1789-1832» ­ το καθένα από τα οποία θα προβάλλεται πριν
από την ταινία κάθε ημέρας. Όλες οι προβολές αρχίζουν στις 7.30 μ.μ.

Ας σημειωθεί ότι ο «Φάουστ» είναι εκείνο το λογοτεχνικό έργο που έχει
μεταφερθεί ίσως περισσότερο από κάθε άλλο στην οθόνη ­ υπολογίζεται ότι μέχρι
σήμερα υπάρχουν πάνω από 200 ταινίες με θέμα τον «Φάουστ».
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16354P111</ED>
<ID>
ID:18953

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P11&aa=1</URL></REF>


Article

<CATEGORY>vin09</CATEGORY>

 <H5>Ο μύθος της Ευρωπαϊκής Ένωσης
</H5><H2>ΒΙΒΛΙΟπαρουσίαση
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΠΑΝΑΓΙΩΤΗΣ ΗΦΑΙΣΤΟΣ. Διπλωματία και Στρατηγική των μεγάλων
ευρωπαϊκών δυνάμεων ­ Γαλλίας, Γερμανίας, Μεγάλης
Βρετανίας. Εκδόσεις Ποιότητα - Βιβλιοθήκη Ινστιτούτου Διεθνών
Σχέσεων. Αθήνα, 1999. Σελ. 370.

Ένα αποκαλυπτικό βιβλίο για τις μεγάλες δυνάμεις της Ευρωπαϊκής Ένωσης
έγραψε ο καθηγητής Διεθνών Σχέσεων του Παντείου Πανεπιστημίου, Παναγιώτης
Ήφαιστος. Μέσα από μια συγκριτική μακροϊστορική εξέταση της άμυνας και της
διπλωματίας των 3 μεγαλύτερων δυνάμεων της Δυτικής Ευρώπης απογυμνώνει πολλούς
μύθους για την ελληνική εξωτερική πολιτική. Ίσως, το μεγαλύτερο ενδιαφέρον του
βιβλίου βρίσκεται στα κεφάλαια, όπου, μεταξύ άλλων, πάντοτε υπό το φως των
Διεθνών Σχέσεων και των πορισμάτων των περιπτωσιολογικών διερευνήσεων,
αναλύονται και σχολιάζονται έννοιες όπως οι πιο κάτω: το εθνικό συμφέρον, ο
ρόλος του κράτους και της κρατικής κυριαρχίας, η παγκοσμιοποίηση και τα
διεθνιστικά φαινόμενα, ο ρόλος της ισχύος στις διεθνείς σχέσεις, τα διλήμματα
ασφαλείας, οι διακρατικές σχέσεις, οι «πελατειακές σχέσεις» μεταξύ μεγάλων
δυνάμεων και λιγότερο ισχυρών κρατών, ο ηγεμονισμός, ζητήματα πολιτικής
φιλοσοφίας διεθνών σχέσεων και ο κλασικός χαρακτήρας ορισμένων διλημμάτων και
προβλημάτων διεθνών σχέσεων υπό το πρίσμα της κλασικής αναλύσεως του
Θουκυδίδη». Το βιβλίο απογυμνώνει μύθους για τη Γαλλία, τη Μεγάλη Βρετανία και
τη Γερμανία και δίνει στοιχεία, πολύ ενδιαφέροντα, για την εξωτερική πολιτική
των χωρών αυτών. Καταδεικνύει, μέσα από ντοκουμέντα, τους βαθύτερους λόγους
που οδήγησαν τις χώρες αυτές να βρεθούν υπό την ομπρέλα της Ευρωπαϊκής Ένωσης
και κυρίως παρουσιάζει τη στρατηγική τους απέναντι σε «μικρές» χώρες σαν την Ελλάδα.

Πρόκειται, ουσιαστικά, για μια βαθιά ανάλυση του «γίγνεσθαι» στην Ευρωπαϊκή
Ένωση, την Ατλαντική Συμμαχία και τον σύγχρονο κόσμο.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16354P112</ED>
<ID>
ID:19006

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Βίκτορ ή Τα
παιδιά στην εξουσία» του Ρ. Βιτράκ Σπουδαστές τρίτου έτους του Στούντιο
Υποκριτικής Άκη Δαβή.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
«Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Εθνική Συμφωνική Ορχήστρα της ΕΡΤ: συναυλία (Δευτ.)
Φεστιβάλ Μουσικής Δωματίου (Β.Α. Μότσαρτ). Λ. Καβάκος, βιολί - Μ. Περένιϊ,
βιολοντσέλο - Χ. Σέλεϊ, πιάνο - Χ. Μακναμάρα, πιάνο - Π. Νάγκι, πιάνο:
συναυλία (Πεμ.). «Αρχαιολογία και Τέχνες - Αγών 2». Προβολή βραβευμένων
ταινιών της 2ης Διεθνούς Συνάντησης Αρχαιολογικής ταινίας του Μεσογειακού
Χώρου Ρεθύμνου (Κυρ.). Αίθουσα Δημήτρη Μητρόπουλου. Χορός στο Μέγαρο
Μουσικής: Έλληνες Δημιουργοί. Χωροθέατρο «Ήρος Άγγελος» Π. Γάλλια: «Εν πλω.
Ένα υπερρεαλιστικό ταξίδι» του Π. Γάλλια (Δευτ.). Φεστιβάλ Μουσικής Δωματίου
(Β.Α. Μότσαρτ). Λ. Καβάκος, βιολί - Κ. Κασκασιάν, βιόλα - Μ. Περένιϊ,
βιολοντσέλο - Χ. Σέλεϊ, πιάνο: συναυλία (Τετ.) Φεστιβάλ Μουσικής Δωματίου
(Β.Α. Μότσαρτ). Τάσος Καλογερόπουλος: διάλεξη «Πριν από τη συναυλία» (Παρ.)
Φεστιβάλ Μουσικής Δωματίου (Β.Α. Μότσαρτ). Κουαρτέτο Εγχόρδου «Κέλερ»:
συναυλία (Σάβ.) Ορχήστρα Σύγχρονης Μουσικής ΕΡΤ: συναυλία (Κυρ.).

ΜΕΛΙΝΑ (Βουκουρεστίου 3, ~ 32.44.480). «Μόλις χώρισα» του Group Β
Μυριανθόπουλος (σκηνοθ.), Σαουσοπούλου.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231). «Κάσπαρ»
του Π. Χάντκε Α. Καρακατσάνη, Αγγελίδης.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΦΟΥΡΝΟΣ (Μαυρομιχάλη 168, ~ 64.60.748). «Sex, drugs, rock n' roll» του Ε.
Μπογκοσιάν Σκότη (σκηνοθ.,), Γ. Νταλιάνης.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16354P113</ED>
<ID>
ID:19048

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P11&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Σχετίζεται με τη γέννηση του Χριστού. 2. Η απαραίτητη
καθημερινή τροφή. 3. Πρωτεύουσα κράτους των Βαλκανίων. 4.
Παράγωγο του ρήματος αυτού είναι το ειδύλλιο. ­ Γρήγορα διαδίδεται (αντίστρ.).
5. Τίτλος ταινίας του Πολάνσκι (αιτ.). 6. Ο ύψιστος θεός των
ινδουιστών. 7. Υπάρχουν και τέτοιοι αστυνομικοί. 8.
Προστατευμένη από σημαντικό κίνδυνο. 9. Ονομασία του Αιγύπτιου Φαραώ
Ραμσή Β' στην αρχαία Ελλάδα.

ΚΑΘΕΤΑ

1. Ενεργό ευρωπαϊκό ηφαίστειο. 2. Πολύπλοκες λειτουργίες εκτελεί
(καθ.). ­ Στον αιώνα αυτό άρχισε ο Εκατονταετής Πόλεμος. 3. Ρήμα
προσβολής ή... ανακίνησης. ­ Αρχαία αιγυπτιακή πόλη, που επισκέφθηκε κατά τον
Πλάτωνα ο Σόλων (αντίστρ.). 4. Ένας από τους κυριότερους εκπροσώπους
του ευρωπαϊκού διαφωτισμού. ­ Ρήμα που έχει και τη σημασία του συνδέω.
5. Ονομασία του ΝΑ ανέμου. 6. Προσωπική αντωνυμία (αιτ.). ­ Από
το όνομα ήρωα του Ντίκενς. 7. Χαρακτηρίζονται στο Ρωμαϊκό Δίκαιο, μαζί
με τους ηνίοχους και τους χορευτές, σαν «αισχρά πρόσωπα». ­ Του βίαιου θανάτου
θεά, στη μυθολογία μας. 8. Πολλά αραβικά κράτη είναι μέλη του (αρχικά).
9. Λέγεται και μεσημβρινός.

ΛΥΣΗ (30/1/99)

ΟΡΙΖΟΝΤΙΑ: 1. ΒΑΣΙΛΕΙΟΣ 2. ΟΡΑΤΟΤΗΤΑ 3. ΛΩΡΕΝΣ­ΕΡ
4. ΑΜΑ­ΔΙΑ 5. ΚΑΝ­ΦΟΡ 6. ΑΤΗΜΕΛΗΤΗ 7. ΚΙΝΕΖΑ­ΟΣ
8. ΗΚΩ­Ο ΛΗΡ 9. ΣΑΝΤΙΑΓΚΟ. ΚΑΘΕΤΑ: 1. ΒΟΛΑΝΑΚΗΣ 2.
ΑΡΩΜΑΤΙΚΑ 3. ΣΑΡΑΚΗΝΩΝ 4. ΙΤΕ­ΜΕ 5. ΛΟΝΔΡΕΖΟΙ 6.
ΕΤΣΙ­ΛΑΛΑ 7. ΙΗ­ΑΡΗ­ΓΗ 8. ΟΤΕ­ΚΡΟΤΟ 9. ΣΑΡΑΦΗΣ.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16354P114</ED>
<ID>
ID:19063

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P11&aa=4</URL></REF>


Article

<CATEGORY>vin09</CATEGORY>

 <H5>ΠΑΡΟΥΣΙΑΣΗ ΤΟΥ ΒΙΒΛΙΟΥ ΤΟΥ Γ. ΠΑΠΑΧΡΗΣΤΟΥ
</H5><H2></H2><H2>Το «Περιστύλιο» στη Θεσσαλονίκη
</H2>
Το πάνελ της Θεσσαλονίκης για τις «Σκιές στο περιστύλιο». Από αριστερά: ο
Ηλίας Λιβάνης, ο Κώστας Σκανδαλίδης, ο (συγγραφέας του βιβλίου) Γιώργος
Παπαχρήστος, ο Ευάγγελος Βενιζέλος και ο Νίκος Καρατζάς (του «Ιανού»)

Ήταν ίσως η πρώτη φορά που το ακροατήριο της εκδήλωσης για την παρουσίαση ενός
λογοτεχνικού βιβλίου απαρτιζόταν στη συντριπτική του πλειονότητα όχι από
ανθρώπους της τέχνης, των γραμμάτων και απλούς βιβλιόφιλους, αλλά από
επαγγελματίες της πολιτικής.

Βουλευτές, υπουργοί, πρώην βουλευτές και υπουργοί, δήμαρχοι, πολιτικοί
παράγοντες, στελέχη κομματικών μηχανισμών και λίγοι δημοσιογράφοι κατέκλυσαν
την αίθουσα μεγάλου ξενοδοχείου της Θεσσαλονίκης για να δουν και να ακούσουν
τις... «Σκιές στο περιστύλιο» αναζητώντας, ίσως, ως αναγνώστες του βιβλίου τον
εαυτό τους στις σελίδες του.

«Οι δημοσιογράφοι δεν επιτρέπουν στους πολιτικούς να έχουν προσωπική ζωή, οι
πολιτικοί στους δημοσιογράφους να έχουν προσωπικότητα» δήλωσε, μεταξύ άλλων,
παρουσιάζοντας το βιβλίο που ανέτρεψε τη θέση αυτή, ο γραμματέας της Κ.Ε. του
ΠΑΣΟΚ κ. Κώστας Σκανδαλίδης, αναφερόμενος στις σχέσεις έρωτα - μίσους μεταξύ
δημοσιογραφίας και πολιτικής, αλλά και πλέκοντας παράλληλα το εγκώμιο του
συγγραφέα-δημοσιογράφου. «Το βιβλίο θα μπορούσε να γίνει ένα πολύ ενδιαφέρον
σίριαλ για την τηλεόραση. Είμαι σίγουρος ότι σύντομα θα σπεύσουν οι παραγωγοί»
δήλωσε ο κ. Σκανδαλίδης.

Θεωρητικότερος του συντρόφου του στο ΠΑΣΟΚ, ο υπουργός Πολιτισμού προτίμησε να
μιλήσει για τις σχέσεις δημοσιογράφων - πολιτικών και περιόρισε τα εγκώμια του
παρουσιαζόμενου βιβλίου στην επωδό περί απόλαυσης της αφήγησης από τον
συγγραφέα, στον οποίο προϋπήρξε η απόλαυση της γραφής. Όσο για τον ίδιο τον
συγγραφέα; Άρχισε με τη γνωστή, πλέον, ρήση περί είδησης («δεν είναι, όταν ο
σκύλος δαγκώσει άνθρωπο, αλλά όταν ο άνθρωπος δαγκώσει σκύλο»), για να
καταλήξει με τον στόχο του να ανατρέψει την άποψη που θέλει τους πολιτικούς
ανθρώπους χωρίς πάθη, αξίες και συναισθήματα, στόχο που φαίνεται πως κατάφερε
να κατακτήσει στις 400 σελίδες του βιβλίου του και όχι στις χιλιάδες σελίδες
των εφημερίδων που «γέμισε» με πολιτικό ρεπορτάζ. Με την άποψη του συγγραφέα ­
γνωστού πολιτικού συντάκτη των «ΝΕΩΝ» ­ φάνηκαν να συμφωνούν και οι δεκάδες
παριστάμενοι στην εκδήλωση (και πιθανότατα αναγνώστες του βιβλίου του, που
κυκλοφορεί από τις εκδόσεις «Νέα Σύνορα») μεταξύ των οποίων ο υπουργός
Μακεδονίας και Θράκης Γιάννης Μαγκριώτης, βουλευτές της Θεσσαλονίκης (από το
ΠΑΣΟΚ και τη Ν.Δ.), ο πρώην βουλευτής και νυν δήμαρχος της πόλης κ.
Παπαγεωργόπουλος, τοπικά κομματικά στελέχη του ΠΑΣΟΚ, της Ν.Δ. και του Συνασπισμού.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16354P121</ED>
<ID>
ID:18954

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P12&aa=1</URL></REF>


Article

<CATEGORY>vin09</CATEGORY>

 <H2>«Φωτογράφοι» του Κούνδουρου για φίλους
</H2>
Σκηνή από τη νέα ταινία του Νίκου Κούνδουρου «Φωτογράφοι», με την
πρωταγωνίστρια Κατερίνα Παυλάκη

Ετοιμάζονται οι «Φωτογράφοι» να δείξουν το υλικό τους ως πολεμικοί
ανταποκριτές σε εφιαλτικές χώρες του τρίτου κόσμου... Και χθες το μεσημέρι η
ομώνυμη ταινία του Νίκου Κούνδουρου έκανε μια προβολή γνωριμίας στο «Έμπασσυ»
στο Κολωνάκι για φίλους, συντελεστές και συνεργάτες ­ ανάμεσά τους οι Μίμης
Ανδρουλάκης, Κώστας Μουρσελάς, Γιώργης Γιατρομανωλάκης, Θανάσης Νιάρχος,
Κώστας Ζουράρις, Χρ. Γιανναράς, Μαρίζα Κωχ, Νένα Βενετσάνου, Δημήτρης
Ψαριανός, ο πατήρ Γ. Μεταλληνός, Αλέξης Μάρδας, Κατερίνα Παυλάκη (ηρωίδα της
ταινίας), Μιχάλης Ιατρόπουλος, Νίκος Καβουκίδης κ.ά. ­ ενώ η ταινία θα αρχίσει
να προβάλλεται στις κινηματογραφικές αίθουσες στα τέλη Φεβρουαρίου.

Γύρω στους 300 θεατές έζησαν δε από κοντά το οδοιπορικό μιας ομάδας φωτογράφων
που απαθανατίζουν στους φακούς τους τον εμφύλιο σπαραγμό σε μια τριτοκοσμική
χώρα, όπου η τυφλή βία, η αγοραπωλησία κάθε ιδανικού και η απανθρωπιά είναι
στην ημερήσια διάταξη...
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16354P122</ED>
<ID>
ID:19007

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P12&aa=2</URL></REF>


Article

<CATEGORY>vin09</CATEGORY>

 <H2>Μια υπόθεση κοριτσιού
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πέγκυ Τρικαλιώτη

Ξεσαλώσαμε το weekend; Δεν, καθόλου, τίποτα, niente, nada, rien, nothing;
Κακώς. Να μην επαναληφθεί.* Οι λοιποί πώς διασκεδάσαμε; Με... τοιούτους
στίχους; «Μαγκιά μου, αυτή η καρδιά είναι δικιά μου»; Έστω! Από το ολότελα,
καλή και η Παναγιώταινα.

* Μαγκιά της, αυτή η δήλωση είναι δική της.Και τι διαβάσαμε παρακαλώ; Πέγκυ
Τρικαλιώτη: «Μ' ένα νεύμα ξέρω τι θέλει και ξέρει τι μπορώ να του δώσω»;
Δεν λέω, σε χαλαρώνει.Άλλωστε, κοιτάς το κορίτσι, το ξανακοιτάς, το βλέπεις,
το ξαναβλέπεις και τσιμπιέσαι. Δεν έχω τίποτα εναντίον της εξηγημένα πράγματα.
Αλλά ρωτάς τώρα. Υποθετικά, έτσι; Ρωτάς εν τη αφελεία σου. Σε ποιο μέρος της
υφηλίου το κορίτσι αυτό θα αποτελούσε πρωταγωνιστικό ατού; (Πώς κάνεις έτσι ρε
παιδάκι μου; Μια υπόθεση... εργασίας έκανα ο άνθρωπος).

* Χάνοντας την παρθενιά μου Τώρα περπατάς (για να αποφύγεις τα μπλόκα).
Περπατάς, τρόπος του λέγειν. Περπατάς στην Αθήνα; Σλάλομ κάνεις, κύριε
Αβραμόπουλέ μου. Κάνεις λοιπόν σλάλομ στην Σταδίου και ρίχνεις τυχαίο
βλέμμα στις βιτρίνες του Virgin. Τι βλέπεις; Βιβλίο άφθονων σελίδων του
Ρίτσαρντ Μπράνσον με τον αγγλόφωνο τίτλο «Losing my virginity».
Χάνοντας την παρθενιά μου.

* Και εν τη αφελεία σου ρωτάς. Υπάρχει Έλλην επιχειρηματίας που θα τολμούσε να
γράψει την αυτοβιογραφία του με τέτοιο τίτλο; Ούτε η... Κατερίνα Λάσπα.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16354P123</ED>
<ID>
ID:19042

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P12&aa=3</URL></REF>


Article

<CATEGORY>vin09</CATEGORY>

 <H2>Κάτι από τον Ρουβά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μπαίνεις ­ τώρα ­ στο Virgin. Σου 'ρχεται να σηκώσεις το μισό μαγαζί. Πώς
όμως; Με άδειες τσέπες; Τι να κάνεις για να περάσει η ώρα; Ξεφυλλίζεις το
μηνιαίο περιοδικάκι του καταστήματος. «Μπορείτε να το πάρετε δωρεάν», σου λέει
η πωλήτρια με συμπάθεια και αλληλεγγύη. Το παίρνεις, το διαβάζεις και τα
χάνεις.* Σάκη, πες αλεύρι, η Ελένη σε γυρεύει.Με το που πέφτεις
πάνω στο Top 30 Greek (τα 30 πρώτα σε κυκλοφορία ελληνικά άλμπουμ), βλέπεις
Ελένη Καραΐνδρου στη θέση 9 και Σάκη Ρουβά «Κάτι από μένα» στη
θέση 17.

* Τυπογραφικό λάθος; Όχι, αλήθεια είναι Μπας και ο δίσκος του Ρουβά «παίζει»
μήνες τώρα; Όχι, αμφότεροι οι δίσκοι Σάκη - Ελένης είναι «New» (καινούργιοι).
Έλα Χριστέ και Παναγία μου. Κάτι τέτοια γίνονται και νιώθεις σαν στίχος
Λίνας Νικολακοπούλου και μουσική Σταμάτη Κραουνάκη.

* Είμαστε ακόμα ζωντανοί.Άντε, επειδή σας τρώει η περιέργεια, αντιγράφω τις
τρεις πρώτες θέσεις του Top 30 Greek: «Ζωντανή ηχογράφηση στην Ιερά Οδό ΙΙ»
Γιώργος Νταλάρας ­ «Τόσα γράμματα» Γιάννης Πάριος ­ «Τραγούδια
έγραψα για φίλους» Διονύσης Σαββόπουλος.

* Χάλια, χάλια, χάλια.
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16354P124</ED>
<ID>
ID:19058

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P12&aa=4</URL></REF>


Article

<CATEGORY>vin09</CATEGORY>

 <H2>Η Καίτη με το παιδί
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Φοίβος Δεληβοριάς

Και η Καιτούλα, παιδιά, πού είναι; Πότε; Σήμερα, χθες, προχθές; Σάματις
ξέρω; Την τελευταία φορά που... βρεθήκαμε μαζί ­ εξ αποστάσεως έτσι; ­ ήταν
στις «Γραμμές». Στο πρόγραμμα του Φοίβου Δεληβοριά. Πήγα κι εγώ να
προλάβω, να δω το παιδί, τον Φοίβο, πριν κλείσει ως... Γραμμές (έκλεισε χθες).
Και ποιαν βλέπω; Την Καιτούλα τη Γαρμπή. Πώς απ' εδώ; «Ξέχασες;»
(απαντάει η/ο συνοδός μου, αυτό δα έλειπε να σας αποκαλύψω το αληθινό φύλο της
συνοδείας μου). «Ξέχασες, η Καιτούλα τραγουδάει στα "Χάλια" του Δεληβοριά».

* Κοιτάω κι εγώ το Top 30 Greek και τι βλέπω; Ύστερα από θριαμβευτικά... χάλια
μερικών εβδομάδων, τώρα κατρακύλησαν στη θέση 29, την προτελευταία, λίγο πιο
πάνω από τον δίσκο κάποιου Β. Τερλέγκα. Και τη στιγμή που
συνειδητοποιούσα την κατρακύλα, τι νομίζετε πως βλέπω;Η Καιτούλα Γαρμπή
στη σκηνή των «Γραμμών» στο πλευρό του Φοίβου να τραγουδάει στίχο με
την ακόλουθη σημασία:
<REF><SOURCE>
ΤΑ ΝΕΑ</SOURCE>
<DATE>, 01-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16354P125</ED>
<ID>
ID:19071

</ID><URL>http://ta-nea.dolnet.gr/neaweb/neafile.print_unique?e=A&f=16354&m=P12&aa=5</URL></REF>


Article

<CATEGORY>vin04</CATEGORY>

 <H5>ΥΣΤΕΡΑ ΑΠΟ ΜΥΣΤΗΡΙΩΔΗ ΠΡΟΣΓΕΙΩΣΗ ΣΤΗΝ ΕΛΛΑΔΑ...
</H5><H2>ΔΕΥΤΕΡΟ ΟΧΙ της κυβέρνησης στον Οτζαλάν
</H2>
ΕΝΑ ΔΕΥΤΕΡΟ «όχι» της κυβέρνησης στο αίτημα του ηγέτη του ΡΚΚ Αμπντουλάχ
Οτζαλάν, μια μυστηριώδης προσγείωση του αεροσκάφους του σε ελληνικό
αεροδρόμιο, αλλά και ένα «θρίλερ» σε 4 χώρες της Ευρώπης συνθέτουν τα κομμάτια
ενός δύσκολου «παζλ», που «ακουμπά» τις ελληνοτουρκικές σχέσεις, με εμπλοκή
και του αμερικανικού παράγοντα. Επισήμως, η ελληνική κυβέρνηση αρνείται ότι
υπάρχει θέμα παρουσίας του Κούρδου ηγέτη στη χώρα μας, παρά τις δηλώσεις της
δικηγόρου του ότι θα επιχειρούσε να ζητήσει εδώ άσυλο. Η τουρκική κυβέρνηση
προέβη σε δύο διαβήματα στον πρεσβευτή μας στην Άγκυρα.

σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16355N011</ED>
<ID>
ID:19128

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N01&aa=1</URL></REF>


Article

<CATEGORY>vin08</CATEGORY>

 <H2>Εβδομήντα εταιρείες στην ουρά για το Χρηματιστήριο
</H2>
σελίδες 38-39
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16355N012</ED>
<ID>
ID:19148

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N01&aa=2</URL></REF>


Article

<CATEGORY>vin06</CATEGORY>

 <H2>Και Όσκαρ για έναν καταδότη... </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16355N014</ED>
<ID>
ID:19208

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N01&aa=4</URL></REF>


Article

<CATEGORY>vin06</CATEGORY>

 <H2>Κανένα ίχνος σε ολόκληρο το Αιγαίο </H2>
σελίδες 18-19
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16355N015</ED>
<ID>
ID:19227

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N01&aa=5</URL></REF>


Article

<CATEGORY>vin06</CATEGORY>

 <H2></H2><H2>«Κοσκινίζει» η ΟΛΜΕ 5 μέρες τον διάλογο
</H2>
σελ. 12-13
και ΡΙΠΕΣ: «Καμώματα» (σελ. 3)
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16355N016</ED>
<ID>
ID:19238

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N01&aa=6</URL></REF>


Article

<CATEGORY>vin06</CATEGORY>

 <H5>32 ΣΕΛΙΔΕΣ και με αγγελίες
</H5><H2>Το '99 χρυσή χρονιά για τα ακίνητα
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16355N017</ED>
<ID>
ID:19245

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟ ΛΑΪΚΟ Νοσοκομείο έκλεισε τις πόρτες του. Ο (πραγματικός) λόγος: δεν
πληρώνονται οι γιατροί τις εφημερίες. Παρεμπιπτόντως προβάλλεται ως λόγος και
το χάλι της λειτουργίας του Νοσοκομείου. Η Νανά Νταουντάκη στους «Προβολείς»
στη σελ. 6.

Ν. ΒΕΖΥΡΤΖΗΣ: Ο Κούδας σπουδαίος σε όλα. Ήταν και είναι σύμβολο των
ΠΑΟΚτζήδων, ό,τι ο Λευκός Πύργος για τη Θεσσαλονίκη. Το μακεδονικό ποδόσφαιρο
παράγει σπουδαίους παίκτες και για άλλες πόλεις. Οι απαντήσεις στις «30
Ερωτήσεις» του Γ. Αρκουλή στη σελ. 10.

ΑΦΕΘΗΚΑ σε μια μοιραία αδυναμία και περίμενα να τσαλαπατηθώ τη στιγμή
που θα έβλεπα την «ταινία» μου. Τίποτα! Μόνον αναμονή. Όσο μαζευόταν ο κόσμος
γύρω μου, ένιωθα ντροπή. Η Έλενα Δ. Χατζηιωάννου «Σε πρώτο ενικό» στη σελ. 11.

Ο ΕΛΛΗΝ βιοτέχνης είναι μόλις 31 ετών, οπότε εκείνο που τον απασχολεί
είναι γιατί ενώ ήρθε να προτείνει μια νέα εκδοχή τού πώς διηγούνται στη χώρα
του τα ηλεκτρονικά παραμύθια, οι ξένοι του ζητάνε μουσακά και συρτάκι. Ο Β.
Βασιλικός στη σελ. 11.

ΤΟ AIDS προήλθε από τους χιμπαντζήδες και πέρασε στους ανθρώπους πριν
από πολλές χιλιάδες χρόνια, με μετάλλαξη του SIV σε ιό HIV. Μόνο που οι
χιμπαντζήδες μολύνονται χωρίς να νοσούν. Και αυτό αναπτέρωσε τις ελπίδες για
παρασκευή εμβολίου. Από «The Independent» στη σελ. 34.

ΣΤΗΝ ΑΦΡΙΚΗ αυτή την περίοδο υπάρχουν περισσότεροι πόλεμοι από ποτέ.
Αιτίες για τον θάνατο χιλιάδων ανθρώπων είναι η δίψα για εξουσία, οι
εθνολογικές διαφορές, ο αναλφαβητισμός και η έλλειψη κοινής λογικής. (Όπως
πριν από 50 χρόνια στην Ευρώπη). Από «The Independent» στη σελ. 35.

S.G. PARIBAS θα λέγεται η νέα μεγάλη γαλλική Τράπεζα, που θα προκύψει
από τη συγχώνευση της Societe Generale και της Paribas. Πρόκειται για την
τέταρτη μεγαλύτερη Τράπεζα στον κόσμο, που θα έχει χρηματιστηριακή αξία 30
δισ. ευρώ. Από «Le Monde» στη σελ. 41.

Η ΔΗΜΟΚΡΑΤΙΚΗ μας πολιτεία στηρίχθηκε στην

κοινή της γνώμης. Στην αρχή η κοινή αυτή γνώμη 
διαμορφώθηκε από τα ΜΜΕ, γρήγορα όμως αυτονομήθηκε. 
Είδε προσεκτικά, άκουσε, αγανάκτησε και αηδίασε. 
Ο Δημ. Θ. Τσάτσος στη σελ. 13.

ΣΚΕΦΘΗΚΑΝ: Γιατί να ξοδεύει ο τουρίστας τόσα 
χρήματα για να επισκεφθεί τις βιτρίνες με τις εκτεθειμένες 
πόρνες στην Ολλανδία και μ' ένα προσιτό εισιτήριο να μην 
έχει το «μπουρδέλο» στη γειτονιά του. Ο Κ. Γεωργουσόπουλος 
στην «Τρίτη Άποψη». Σελ. 6.

Ο ΕΛΤΟΝ ΤΖΟΝ ετοιμάζει μια μιούζικαλ δισκογραφική 
εκδοχή της «Αΐντα» του Βέρντι. Ο καλλιτέχνης των 75 δισ. 
με τη βοήθεια του Τιμ Ράις έχει ήδη γράψει ­ και μάλιστα 
με σχετική ευκολία, όπως λέει ­ κάπου 25 
τραγούδια και συνεχίζει. «Πανόραμα», σελ. 1.

ΕΠΙΤΥΧΙΕΣ, όμως, κάνουν και τα σάουντρακ των ελληνικών 
τηλεοπτικών σίριαλ: από «Ψίθυροι καρδιάς» μέχρι «Η ζωή 
που δεν έζησα». Εξάλλου, με το τραγούδι έχουν γίνει εγκλήματα, 
σημειώνει ο Β. Δημητρίου (φωτογραφία). Η Χάρη Ποντίδα 
στο «Πανόραμα», σελ. 4-5.

ΟΙ ΚΟΣΜΙΚΕΣ ακτίνες μάς απειλούν από το Διάστημα, αλλά στη Γη φαίνεται ότι τα
μωρά τα απειλούν οι εταιρείες ηλεκτρονικών υπολογιστών. Από 9 μηνών και πάνω
τα θεωρούν ιδανικούς πελάτες και καταναλωτές. Σελ. 16-17.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16355N021</ED>
<ID>
ID:19098

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Διπλωματία
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Την άλλη φορά που θα δοκιμάσει ο Οτζαλάν, ας αγοράσει η Ολυμπιακή το
αεροσκάφος. Αμέσως ο πιλότος θα ζητήσει αύξηση μισθού και θα σταματήσει τις πτήσεις.

Με τιμή
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16355N022</ED>
<ID>
ID:19177

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Αμετάβλητη θερμοκρασία και εκδήλωση πάλι παγετού στα ηπειρωτικά. Λιακάδα.
Τοπικές συννεφιές μόνο στην Ανατολική Ελλάδα. Άνεμοι βόρειοι - βορειοδυτικοί
μέτριοι και στα πελάγη πρόσκαιρα ισχυροί (5-6 Μπωφόρ).


Παγετός το πρωί, αλλά κατά τη διάρκεια της ημέρας άνοδος της θερμοκρασίας.
Ήλιος αρχικά παντού, αργότερα συννεφιές στα δυτικά και βόρεια. Δυτικοί -
βορειοδυτικοί άνεμοι, εξασθενημένοι (4 Μπωφόρ).

Article

<CATEGORY>vin01</CATEGORY>

 <H5>ΟΥΤΕ ΕΠΙΘΥΜΗΤΗ ΟΥΤΕ ΧΡΗΣΙΜΗ Η ΠΑΡΟΥΣΙΑ ΤΟΥ, ΛΕΕΙ Η ΑΘΗΝΑ
</H5><H5></H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Εδώ ο Οτζαλάν, εκεί ο Οτζαλάν...
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Στα πρόθυρα νευρικής κρίσης βρέθηκε χθες ­ για άλλη μια φορά ­ η Αθήνα με
αφορμή πληροφορίες για την πρόθεση του Κούρδου ηγέτη Αμπντουλάχ Οτζαλάν να
ζητήσει άσυλο στην Ελλάδα.

ΟΙ πληροφορίες αυτές ­ που είχαν αφετηρία το εξωτερικό ­ προκάλεσαν εκνευρισμό
αλλά και πυρετό αναζητήσεων και διαβουλεύσεων στην Αθήνα, καθώς και
(απειλητικές) προειδοποιήσεις από την Άγκυρα. Τα σενάρια για τις κινήσεις (και
περιηγήσεις) του ηγέτη του ΡΚΚ είναι ότι ξεκίνησε από την Ολλανδία, έφθασε
στην Ελβετία, πέρασε από την Ιταλία και κατέληξε στην Αθήνα με μαλαισιανό
ιδιωτικό αεροσκάφος. Η Αθήνα όμως κατέστησε σαφές προς όλες τις πλευρές ότι η
παρουσία του Κούρδου ηγέτη δεν ήταν ούτε επιθυμητή ούτε και χρήσιμη για τα
ελληνικά συμφέροντα. Και απέκλεισε κάθε ενδεχόμενο παροχής ασύλου (ή
φιλοξενίας), όπως ανέφεραν κουρδικές πηγές και τουρκικοί ισχυρισμοί.

Ωστόσο, άλλες ελληνικές πηγές αναγνώριζαν ­ ανεπισήμως ­ το προσωρινό πέρασμα
από την Ελλάδα, διαβεβαίωναν και αυτές όμως ότι ο Α. Οτζαλάν δεν βρίσκεται
πλέον στη χώρα. Κάτι που αργά το βράδυ επανέλαβε στην Ουάσιγκτον και ο
εκπρόσωπος του Στέιτ Ντιπάρτμεντ

Η περίπτωση Οτζαλάν είχε ενοχλήσει την Αθήνα και πριν από τρεις μήνες όταν και
τότε είχε αναπτυχθεί φιλολογία για άφιξή του στην Αθήνα με προέλευση τη
Δαμασκό και τελικό προορισμό τη Μόσχα, μετά την ελληνική άρνηση για παραμονή.

Και τότε όμως είχε διαψευσθεί κατηγορηματικά κάθε τέτοια περίπτωση με το
(κυρίαρχο) σκεπτικό ότι δεν θα πρέπει να ανοίξει μέτωπο με την Τουρκία, η
οποία (με την κάλυψη των «συμμάχων») καλλιεργεί συστηματικά την εικόνα της
τρομοκρατικής δραστηριότητας του ΡΚΚ και απειλεί όσους θεωρεί υποστηρικτές
του. (Σελ. 8-9).

* Την ίδια στιγμή, στο εσωτερικό μέτωπο κυριαρχούν οι προσπάθειες στο ΠΑΣΟΚ
για την αποκατάσταση ενός ήρεμου κλίματος στην πορεία προς το συνέδριο και
κατ' επέκταση προς τις ευρωεκλογές του Ιουνίου.

Στο πλαίσιο αυτό επιχειρήθηκε χθες η προσέγγιση των κ.κ. Σημίτη και Παπουτσή,
ώστε να αμβλυνθούν τα σημεία τριβής που έχουν σχέση με τη σύνθεση του
συνεδρίου και τις εσωκομματικές ισορροπίες.

Ταυτόχρονα στο ΠΑΣΟΚ ξεκινά και η «προεκλογική περίοδος» για το συνέδριο με
συγκεντρώσεις, ομιλίες κορυφαίων στελεχών για την προώθηση των θέσεών τους και
τη διαμόρφωση των επιθυμητών συσχετισμών. (Σελ. 5).

* Από την πλευρά της, η Ν.Δ. αντιμετωπίζει στο τέλος της εβδομάδας την
επιστροφή των «ασώτων», δηλαδή των τριών βουλευτών που είχαν διαγραφεί
προσωρινά και λήγει η ποινή τους.

Οι δύο απ' αυτούς (Παπαληγούρας, Τατούλης) φαίνεται να επανακάμπτουν ομαλά στο
κόμμα, ο μεν πρώτος ανεπιφύλακτα, ο δε δεύτερος με κάποιες «σκιές» σε ό,τι
αφορά τη μελλοντική του πορεία. Για τον τρίτο (Κάκκαλος) επικρατεί σκόπιμη
συσκότιση, η οποία θα αποσαφηνισθεί με προσωπική δήλωση-τοποθέτηση του
ενδιαφερόμενου. (Σελ. 7).
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16355N032</ED>
<ID>
ID:19147

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Καμώματα
</H2>
ΧΡΕΙΑΣΤΗΚΕ να μπει ο Φεβρουάριος...

ΝΑ λήξει, δηλαδή, «άγονο» για τα υπό κατάληψη δημόσια σχολεία το πρώτο τετράμηνο...

ΓΙΑ να αντιληφθούν και οι συμπαριστάμενοι ­ αν όχι συμπρωταγωνιστές ­
στις καταλήψεις καθηγητές πως άλλη έπρεπε να ήταν και αυτών η στάση...

ΚΑΙ διαφορετικά ­ και ασφαλώς αποτελεσματικότερα ­ θα έπρεπε να βοηθήσουν...

ΤΟΣΟ τους μαθητές τους όσο και τον διάλογο για την Παιδεία.

ΔΙΟΤΙ αν ­ από τη μία ­ ο υπουργός Παιδείας εμφανίστηκε ­
καθυστερημένος και αυτός ­ να κάνει υποχωρήσεις και να ζητεί συνέχιση του διαλόγου...

ΚΑΙ αν ­ από την άλλη ­ οι μαθητές των καταλήψεων ήταν φανερό πως
οδηγούντο στον αναπόφευκτο αυτοεγκλωβισμό τους...

Η ΗΓΕΣΙΑ της ΟΛΜΕ κατάφερε το ιλαροτραγικό να μην μπορεί καν να συνεδριάσει...

ΣΕ γραφεία κατειλημμένα και σε κλίμα τόσης φόρτισης ­ αργά το
κατάλαβαν, αν το κατάλαβαν ­ που η ίδια τροφοδότησε.

ΚΑΙ αν ακόμη υποτεθεί πως τόσους μήνες έδιναν αγώνα γοήτρου και ουσίας,
τον οποίο η κοινή γνώμη δεν μπόρεσε να εννοήσει...

ΑΡΚΕΣΕ το φιάσκο των τελευταίων ημερών με την αμηχανία όλων στα υπό
κατάληψη γραφεία...

ΜΕ τις καταγγελίες των μεν εναντίον των δε και αντιστρόφως...

ΚΑΙ με την έσχατη μαραθώνια διάσκεψη που γυρίζει περί τον άξονα των
ίδιων και σε βάδην επί τόπου...

ΚΑΙ όλως αμφίβολο είναι αν ­ και πότε ­ θα καταλήξει σε καθαρή,
«ευανάγνωστη» απόφαση.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16355N033</ED>
<ID>
ID:19186

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Χρήστος Παπουτσής:

(ο επίτροπος, στο «Νέμεσις»)

«Νομίζω ότι είναι υπερβολικό αυτό που ζούμε στην Ελλάδα, όπου όλοι
προβάλλονται ως εν δυνάμει αρχηγοί».

Μιχάλης Χαραλαμπίδης:

(το πρώην μέλος του Ε.Γ. του ΠΑΣΟΚ, με αφορμή την υπόθεση Οτζαλάν και τα περί
αιτήματος για παραμονή του στη χώρα μας)

«Είναι μια μεγάλη ευκαιρία για μεγάλες πολιτικές από μεγάλους πολιτικούς».

Παναγιώτη Σγουρίδης:

(ο αντιπρόεδρος της Βουλής, στον ραδιοσταθμό των Άνω Λιοσίων)

«Διαπλοκές των "αθανάτων"; Μα είναι θνητοί. Υπάρχουν διαπλοκές σε θνητούς;».

Ντίνα Κώνστα:

(η ηθοποιός, στη «Λάμψη» του «Αδέσμευτου Τύπου» του κ. Ρίζου, για την τηλεόραση)

«Κάθε εκπομπή, είτε ενημερωτική είτε reality, έχει θέση πολιτική. Όμως, την
πολιτική τής σάχλας ή της αποβλάκωσης».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16355N034</ED>
<ID>
ID:19222

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Κομματόσκυλα
</H2>
Ο ΛΟΓΟΣ στους αναγνώστες. Ο Θ. Χαραλαμπόπουλος, Περικλέους 27, Χολαργός, γράφει:

«Στις δημοτικές και νομαρχιακές εκλογές, "ρωτήσανε τον λαό για γνέματα και
είπε έξι κουβάρια", κατά τη λαϊκή παροιμία. Έβγαλε δηλαδή Δημάρχους και
Νομάρχες. Η προσωπική μου μαρτυρία είναι ότι ψηφίζοντας στον Δήμο Χαλκείας
στην Αιτωλοακαρνανία, είχα να διαλέξω μεταξύ τριών συνδυασμών που ήτανε
κομματικά συνονθυλεύματα, ιδιαίτερα μετά τους τοπικισμούς που δημιούργησε ο
πρόσφατος Καποδίστριας.

Και βέβαια, κανείς δεν αρνείται ότι στην ευλογημένη χώρα που ζούμε τα κόμματα
θέλουν τους τοπικούς άρχοντες κομματόσκυλα, παρά δημάρχους. Από την Κυριακή,
ωστόσο, το βράδυ και μετά, περισπούδαστοι συνάδελφοί σου "πολιτικοί αναλυτές"
αλλά και οι πολιτικοί μας, βαλθήκανε να διαβάζουνε το "μήνυμα". Και είναι
εκπληκτικό με πόσο διαφορετικούς τρόπους διαβάστηκε αυτό το περιβόητο μήνυμα.
Ο ανιψιός διάβασε καταξίωση της "πολιτικής" του και μεγάλη ανυπομονησία του
λαού, πότε θα μας κυβερνήσει η Ν.Δ. Η Αλέκα διάβασε καταδίκη της ΟΝΕ και της
Ευρωπαϊκής Ένωσης. Ο Τσοβόλας διέγνωσε σφοδρή λαϊκή επιθυμία για επανάληψη του
"Τσοβόλα δώσ' τα όλα". Οι Δασκαλοβερυβάκηδες ξαναορίσανε την ΠΑΣΟΚική
Ορθοδοξία και διέγνωσαν ότι "χωριό δεν γίνεται" αν δεν υπουργοποιηθεί η
αφεντιά τους. Οι "λοιπές δημοκρατικές δυνάμεις του Συνασπισμού", αφού έθαψαν
για καλά τη Μαρία Δαμανάκη, βαλθήκανε να χαμογελάνε μέχρι τ' αυτιά για τη νίκη
που έρχεται στις εκλογές του 2000 μ.Χ. Έχω μετά ταύτα δύο, εύλογα θαρρώ,
ερωτήματα: 1) Αν είναι έτσι ρε παιδιά, περιμένετε τους Δημάρχους να μαζέψουν
τα σκουπίδια; 2) Ρε μπας και είμαστε μ..., όσοι ψηφίσαμε για Δημάρχους;».

Ο Παν. Φραγκόπουλος, Νέα Ιωνία, Αθήνα, γράφει:

«Σας γράφω αυτό το γράμμα γιατί χθες Κυριακή πρωί, έτυχε να περάσω με
αυτοκίνητο από την περιοχή της πλατείας Κουμουνδούρου. Ήταν γύρω στις 7 π.μ.
Το θέαμα που αντίκρυσα ήταν σκέτο σοκ! Εκατοντάδες Κούρδοι ή άλλων εθνικοτήτων
κοιμόντουσαν στα πεζοδρόμια σκεπασμένοι με χαρτόνια ή μέσα σε υπνόσακους. Στο
κέντρο της Αθήνας! Κουρελαρία, σκουπίδια και ό,τι φανταστείς.

Τι θα γίνει μ' αυτήν την κατάσταση; Έχετε γράψει επανειλημμένως για "κράτος
της πλάκας", αλλά τώρα πρέπει να λέμε για κράτος της ντροπής και της
εγκληματικής ανοχής».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16355N043</ED>
<ID>
ID:19204

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N04&aa=3</URL></REF>


Article

<CATEGORY>vin05</CATEGORY>

 <H2>Σολάνα και αναβολές
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ένα ΚΥΣΕΑ ­ ακόμα κι αν αφορά εξοπλισμούς ενός... τρισ. δραχμών ­
μπορεί να αναβληθεί για λίγες ημέρες, αν συμπίπτει με την άφιξη του γενικού
γραμματέα του ΝΑΤΟ, έτσι δεν είναι;

ΕΤΣΙ ακριβώς είναι ­ και έτσι θα γίνουν τα πράγματα. Έρχεται την Πέμπτη στην
Αθήνα ο κ. Χ. Σολάνα, και θα συναντηθεί με τους κ.κ. Κ. Σημίτη, Θ. Πάγκαλο και
Α. Τσοχατζόπουλο στο Μέγαρο Μαξίμου. Θέμα τους; Ε, τι άλλο; Τα περιβόητα Μέτρα
Οικοδόμησης Εμπιστοσύνης με τους γείτονες.

ΜΕΤΑ απ' αυτό, η συνεδρίαση του ΚΥΣΕΑ ­ που λόγω του ύψους της δαπάνης είναι
κρίσιμη ­ αναβάλλεται για τις 8 Φεβρουαρίου. Ίδωμεν.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16355N044</ED>
<ID>
ID:19211

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N04&aa=4</URL></REF>


Article

<CATEGORY>vin05</CATEGORY>

 <H2>Οι τέσσερις... έγιναν δύο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΠΩΣ είναι γνωστό, στην Επιτροπή Δεοντολογίας του ΠΑΣΟΚ ο συσχετισμός είναι
πέντε προς τέσσερα. Εν ολίγοις, πέντε στελέχη ανήκουν στην πτέρυγα των
λεγόμενων «εκσυγχρονιστών» και τέσσερα «χρεώνονται» στον έναν ή στον άλλο
βαθμό στη λεγόμενη εσωκομματική αντιπολίτευση.

ΛΟΙΠΟΝ, οι τέσσερις της εσωκομματικής αντιπολίτευσης γίνονται κατά περίπτωση
«δύο συν δύο». Βλέπετε, οι κ.κ. Γ. Σμπώκος και Γ. Αδαμόπουλος διαφωνούν κατά
περίπτωση με τους κ.κ. Γ. Βασιλακόπουλο και Βασ. Βασιλακάκη, που εκφράζουν για
όλα τα θέματα συνολικά αντίθετες απόψεις με εκείνες της πλειοψηφίας ­ και
μετά, συνήθως αποχωρούν.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16355N045</ED>
<ID>
ID:19229

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N04&aa=5</URL></REF>


Article

<CATEGORY>vin05</CATEGORY>

 <H2>Ξανά κόσμος στο ΠΑΣΟΚ;
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΤΙ ΝΑ ΠΕΙ κανείς; Όλοι δεν παραδεχόμαστε ότι υπάρχει κρίση πολιτικής
εκπροσώπησης; Ότι οι πολίτες προτιμούν «τον καναπέ» από την παρουσία στις
ανοικτές κομματικές εκδηλώσεις;

Λοιπόν, όσο κι αν αυτά είναι γενικώς παραδεκτά, φαίνεται ότι για το ΠΑΣΟΚ δεν
ισχύουν ­ τουλάχιστον για τις προσυνεδριακές του περιόδους. Από πού προκύπτει
αυτό; Από το γεγονός ότι χθες το βράδυ, δύο μέλη του Εκτελεστικού Γραφείου του
ΠΑΣΟΚ, οι κ.κ. Χρ. Πρωτόπαπας και Στ. Μανίκας μιλούσαν ­ την ίδια ώρα,
παρακαλώ ­ σε εκδηλώσεις στο «Κάραβελ» και το «Νοβοτέλ», αντίστοιχα. Ε, όσο κι
αν φαίνεται απίθανο, η προσέλευση ήταν και στις δύο τόσο μαζική και τόσο
«αντιπροσωπευτική», που... και οι αναλυτές τρελάθηκαν!

Αφήστε δε, που ο κ. Πρωτόπαπας δεν είχε κάνει κινητοποίηση μεταξύ των
βουλευτών ­ αλλά προσήλθαν αρκετοί.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16355N046</ED>
<ID>
ID:19239

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N04&aa=6</URL></REF>


Article

<CATEGORY>vin05</CATEGORY>

 <H2>Οι «στεκιές» του Άκη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗΝ ΑΕΡΟΠΟΡΙΚΗ βάση της Ελευσίνας βρέθηκε χθες το πρωί ο κ. Α. Τσοχατζόπουλος
για την παραλαβή του πρώτου «νέου τύπου» πυροσβεστικού αεροπλάνου. Και αφού
άκουσε τα μύρια όσα εγκώμια από τον απερχόμενο αρχηγό ΓΕΑ πτέραρχο Γ.
Αντωνετσή, πήγε και στη Λέσχη Αξιωματικών της βάσης για μία «στεκιά» στο
μπιλιάρδο. Άλλωστε, πολιτικός είναι ­ και από καραμπόλες γνωρίζει.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16355N047</ED>
<ID>
ID:19246

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N04&aa=7</URL></REF>


Article

<CATEGORY>vin05</CATEGORY>

 <H2>Δεν ήταν ο πιλότος
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗΝ ΚΟΠΗ της πίτας του Ολύμπικ Κέτερινγκ πήγε χθες ο κ. Τ. Μαντέλης και μόλις
είδε από μακριά τα καινούργια αποκτήματα της Ολυμπιακής, τα δύο υπερσύγχρονα
Α-340, έσπευσε να τα θαυμάσει από κοντά. Μπήκε και στο κόκπιτ ­ αλλά αυτός δεν
είναι πιλότος. Τέτοιος θα βρεθεί;
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16355N048</ED>
<ID>
ID:19248

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
Ε, ΟΧΙ ΝΑ ΜΑΔΑΜΕ τη μαργαρίτα και για το κατά πόσον ήλθε ο Οτζαλάν στην Ελλάδα...

ΚΙ ΑΝ ΗΛΘΕ κι αν δεν ήλθε, είναι σαν να μην ήλθε. Τώρα, αν δεν ήλθε
κιόλας, ακόμα καλύτερα από το σαν να μην ήλθε...

ΜΕΙΩΝΟΝΤΑΙ, λέει, οι καταλήψεις στα σχολεία ­ γι' αυτό ανέβηκε χθες το Χρηματιστήριο;

ΕΤΣΙ ΟΠΩΣ ΤΟ ΠΑΜΕ, σε μικρό διάστημα, σε όποιον ρωτά «πού είναι το
Κράτος;» όταν χιονίζει, οι πάντες θα απαντούν: Στη Σοφοκλέους...

ΤΕΛΙΚΑ, ΜΗΠΩΣ τα μπλόκα είναι κάποια λύση; Γνωρίζεις κόσμο και
συμμετέχεις στο κοινωνικό γίγνεσθαι χωρίς ούτε μία κίνηση. Με απλή... ακινησία!

ΗΛΘΕ; ΗΛΘΕ; Κι αν ήλθε, πώς ήλθε ­ και κυρίως, γιατί ήλθε, με ποιον
ήλθε και για ποιον ήλθε; Ή μήπως δεν ήλθε;

ΤΑ ΠΙΟ ΩΡΑΙΑ ταξίδια, είναι εκείνα που τα διαψεύδει η κυβέρνηση. Αλλά
μήπως δεν ήλθε;

ΗΛΘΕ, ΕΙΔΕ, ΕΦΥΓΕ. Ή μήπως δεν ήλθε;

ΠΑΝΤΩΣ, με Ολυμπιακή δεν θα είχε φτάσει...
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16355N049</ED>
<ID>
ID:19249

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N04&aa=9</URL></REF>


Article

<CATEGORY>vin04</CATEGORY>

 <H5>Ο ΠΡΩΘΥΠΟΥΡΓΟΣ ΦΡΟΝΤΙΣΕ ΝΑ ΕΞΑΛΕΙΨΕΙ ΚΑΘΕ ΚΛΙΜΑ «ΚΑΧΥΠΟΨΙΑΣ» ΚΑΤΑ ΤΗ ΣΥΝΑΝΤΗΣΗ ΤΟΥΣ
</H5><H2>«Άνοιγμα» και σε Παπουτσή
</H2>
Νέες παράμετροι μπαίνουν από χθες στο εσωκομματικό πεδίο του ΠΑΣΟΚ ­ ειδικά
μετά την προγραμματισμένη συνάντηση Πρωθυπουργού και επιτρόπου, η οποία
εξελίχθηκε σε «άνοιγμα» του κ. Κ. Σημίτη προς τον κ. Χρ. Παπουτσή.

ΠΑΡΑΛΛΗΛΑ, αρχίζει η «προεκλογική» εκστρατεία των στελεχών του ΠΑΣΟΚ, εν όψει
του συνεδρίου. Χθες, πραγματοποίησαν μεγάλες ανοικτές εκδηλώσεις δύο μέλη του
Εκτελεστικού Γραφείου, οι κ.κ. Χρ. Πρωτόπαπας και Στ. Μανίκας, οι οποίοι
επέμειναν στα ενωτικά ανοίγματα προς όλες τις πλευρές του κυβερνώντος κόμματος.

Ωστόσο, το πιο ενδιαφέρον ­ λίγες ώρες μετά και τη «θερμή» συνάντηση Σημίτη -
Τσοχατζόπουλου στη Βιέννη ­ είναι η εντολή του Πρωθυπουργού προς τους κ.κ. Θ.
Τσουκάτο και Μ. Νεονάκη στη Χαριλάου Τρικούπη, να υποστηριχθούν έντονα
εκδηλώσεις με ομιλητή τον κ. Χρ. Παπουτσή, εν όψει των ευρωεκλογών.

Η εξέλιξη αυτή προέκυψε ύστερα από την προγραμματισμένη συνάντηση των δύο
ανδρών, που έγινε σε πολύ καλό κλίμα στο Μέγαρο Μαξίμου. Ο κ. Κ. Σημίτης
φρόντισε να εξαλείψει κάθε κλίμα «καχυποψίας», δηλώνοντας στον κ. Παπουτσή «να
πολιτευτεί όπου επιλέξει», απαντώντας στη δήλωση πρόθεσης του επιτρόπου να
εκτεθεί στην Α' περιφέρεια της Αθήνας.

Το περιβάλλον του κ. Παπουτσή μιλούσε με τη σειρά του για «άνοιγμα» από την
πλευρά τού κ. Κ. Σημίτη ­ ξεκαθαρίζοντας ότι δεν τίθεται θέμα «ενσωμάτωσης»
του επιτρόπου στην εσωκομματική πλειοψηφία. Άλλωστε, επισημαινόταν ότι ο
επίτροπος έθεσε στον κ. Σημίτη ζήτημα για «συνεχή υπονόμευσή του» από
κυβερνητικά και κομματικά στελέχη, αλλά και για τις εγγραφές νέων μελών ­ κάτι
που δεν απέφυγε να θίξει και στις δημόσιες δηλώσεις του, αμέσως μετά τη
συνάντηση. Ωστόσο, ο κ. Παπουτσής χρησιμοποίησε ιδιαίτερα χαμηλούς τόνους και
μάλιστα τόνισε ότι και ο Πρωθυπουργός και ολόκληρο το ΠΑΣΟΚ κινούνται στην
κατεύθυνση της εξασφάλισης «καθαρών όρων» για το συνέδριο.

Ωστόσο, λίγες ώρες αργότερα, δύο στελέχη της Επιτροπής Δεοντολογίας του ΠΑΣΟΚ
­ οι κ.κ. Β. Βασιλακάκης και Γ. Βασιλακόπουλος ­ αποχωρούσαν για άλλη μία φορά
από την τακτική συνεδρίαση του Οργάνου. Αυτήν τη φορά, «πέτρα του σκανδάλου»
ήταν οι Θεματικές Οργανώσεις Νεολαίας, που δημιουργήθηκαν με απόφαση του
Εκτελεστικού Γραφείου, μετά το συνέδριο της Οργάνωσης Νεολαίας του κόμματος,
προκειμένου να στεγαστούν σ' αυτές οι «εκσυγχρονιστές» της Νεολαίας που είχαν
αρνηθεί να μετάσχουν σ' εκείνο το συνέδριο και δεν είχαν ανανεώσει τις
κομματικές τους κάρτες.

Οι δύο της Επιτροπής Δεοντολογίας, παρά τη διαφωνία των υπολοίπων επτά,
ζήτησαν να κηρυχθεί άκυρη η σχετική απόφαση του Εκτελεστικού Γραφείου. Παρά
την αποχώρησή τους, δεν ελήφθη απόφαση για το θέμα και θα επιχειρηθεί να
επιτευχθεί ομοφωνία στη σημερινή συνεδρίαση.

Εν τω μεταξύ, η Χαριλάου Τρικούπη άρχισε από χθες την παροχή των στοιχείων για
τα μέλη του ΠΑΣΟΚ, ενώ για άλλη μία φορά δηλωνόταν ότι η μηχανοργάνωση είναι
ανοικτή για κάθε έλεγχο από οποιοδήποτε μέλος της Κεντρικής Επιτροπής. Ωστόσο,
οι «αψιμαχίες» για το ζήτημα συνεχίζονται, καθώς ορισμένα από τα «σκληρά»
στελέχη της εσωκομματικής αντιπολίτευσης επιμένουν να ζητούν δισκέτες με όλα
τα μέλη του ΠΑΣΟΚ για έλεγχο εκτός των γραφείων του κυβερνώντος κόμματος.

Παράλληλα, άρχισε από χθες να γίνεται σαφές ότι η έναρξη της προσυνεδριακής
περιόδου κινητοποιεί τα στελέχη του ΠΑΣΟΚ. Τόσο ο κ. Χρ. Πρωτόπαπας όσο και ο
κ. Μιχ. Νεονάκης μίλησαν χθες το βράδυ σε ιδιαίτερα μαζικές εκδηλώσεις,
επιμένοντας στην ανάγκη ενωτικής πορείας, αλλά και με σοβαρές δόσεις
αυτοκριτικής για την οργανωτική κατάσταση του ΠΑΣΟΚ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16355N052</ED>
<ID>
ID:19170

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N05&aa=2</URL></REF>


Article

<CATEGORY>vin04</CATEGORY>

 <H5>Επτά οι υποψήφιοι στη Θεσσαλονίκη
</H5><H2>Τρεις οι βασικοί διεκδικητές του Δ.Σ. Αθήνας
</H2>
ΣΤΗ ΜΑΧΗ μπήκαν και επισήμως από χθες οι υποψήφιοι για την προεδρία και την
εκπροσώπηση στο νέο διοικητικό συμβούλιο του Δικηγορικού Συλλόγου της Αθήνας.

Οι συνδυασμοί που θα λάβουν μέρος στις εκλογές, οι οποίες θα διεξαχθούν στις
28/2 και 1/3 (ο πρώτος γύρος) και στις 7 και 8/3 (ο δεύτερος γύρος που
θεωρείται βέβαιο ότι θα υπάρξει για την εκλογή προέδρου), είναι δέκα. 
Οι τρεις από αυτούς κατέρχονται στην εκλογική αναμέτρηση χωρίς επικεφαλής
υποψήφιο πρόεδρο, διεκδικώντας θέση μόνο στο διοικητικό συμβούλιο.

Παρά τον μεγάλο αριθμό υποψηφίων προέδρων, η θέση του προέδρου έχει ουσιαστικά
μόνο τρεις διεκδικητές. 
Τον Αριστ. Οικονομίδη, ο οποίος υποστηρίζεται από τους δικηγόρους που
πρόσκεινται στο ΠΑΣΟΚ, τον Δημ. Παξινό, τον οποίο στηρίζει η Ν.Δ., και τον νυν
πρόεδρο του Δ.Σ.Α. Αντ. Ρουπακιώτη, που έχει τη στήριξη του ΣΥΝ. 
Αξιοσημείωτο είναι το γεγονός ότι για πρώτη φορά την τελευταία δεκαετία δεν
κατέρχονται στις δικηγορικές εκλογές ανεξάρτητοι υποψήφιοι.

Οι συνδυασμοί που θα λάβουν μέρος στην εκλογική αναμέτρηση είναι οι εξής:

1. Ετυμηγορία Δικηγόρων. Υποψήφιος πρόεδρος Αριστείδης Οικονομίδης. 2. Ενωτική
Κίνηση Δικηγόρων. Υποψήφιος πρόεδρος Αντώνης Ρουπακιώτης. 3. Δικηγορική
Παρουσία. Υποψήφιος πρόεδρος Δημήτρης Παξινός. 4. Δικηγορική Αγωνιστική
Κίνηση. Υποψήφιος πρόεδρος Βασίλης Δημόπουλος (υποστηρίζεται από το ΚΚΕ). 5.
Δικηγορική Συνδικαλιστική Αλλαγή. Υποψήφιος πρόεδρος ο σημερινός ταμίας του
ΔΣΑ και στενός συνεργάτης του Δημ. Τσοβόλα, Παναγιώτης Γαλετσέλης. 6. Ένωση
Ενεργών Δικηγόρων. Υποψήφιος πρόεδρος Ανδρέας Δημητρόπουλος. 7. Αδέσμευτη
Κίνηση Δικηγόρων Αθηνών. Υποψήφιος πρόεδρος ο Διονύσης Κρέστος (ανήκει στον
χώρο της άκρας δεξιάς). 8. Εναλλακτική Παρέμβαση Δικηγόρων Αθήνας. 9.
Δικηγόροι Οικολόγοι. 10. Δικηγόροι σε Κίνηση.


ΘΕΣΣΑΛΟΝΙΚΗ. 
Γραφείο Βόρειας Ελλάδας

ΕΠΤΑ ΥΠΟΨΗΦΙΟΙ θα διεκδικήσουν τη θέση του προέδρου στις εκλογές του
Δικηγορικού Συλλόγου Θεσσαλονίκης, που θα πραγματοποιηθούν στις 28 και 1
Μαρτίου, με τη συμμετοχή τεσσάρων και πλέον χιλιάδων εγγεγραμμένων μελών.

Οι επτά υποψήφιοι είναι ο νυν πρόεδρος του ΔΣΘ Γιώργος Ιγνατιάδης, που
υποστηρίζεται από το ΠΑΣΟΚ, Χαράλαμπος Νάσλας (Ν.Δ.), Αικατερίνη Μάγου -
Καβαρινού (ΚΚΕ), Έρση Φωτοπούλου (ΣΥΝ) και οι ανεξάρτητοι Πάρης Νιφλής,
Γιάννης Τσικρίκης και Γιάννης Παπαδόπουλος. Από τους παραπάνω υποψηφίους οι
έξι έχουν συγκροτήσει συνδυασμούς, εκτός από τον κ. Τσικρίκη.

ΣΤΟ ΗΡΑΚΛΕΙΟ

* Τρεις υποψήφιοι πρόεδροι και δύο ψηφοδέλτια, στα οποία μετέχουν 31
δικηγόροι, θα διεκδικήσουν την ψήφο των 540 μελών του Δικηγορικού Συλλόγου
Ηρακλείου, στις εκλογές της 28ης Φεβρουαρίου. Ο νυν πρόεδρος Στέλιος
Καστρινάκης θα διεκδικήσει και πάλι τη θέση του προέδρου, υποστηριζόμενος από
το ΠΑΣΟΚ. Οι αντίπαλοί του, Βιβή Δερμιτζάκη και Βασίλης Λαμπρινός, κατέρχονται
στις εκλογές ως ανεξάρτητοι, χωρίς την υποστήριξη κομμάτων.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16355N053</ED>
<ID>
ID:19201

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N05&aa=3</URL></REF>


Article

<CATEGORY>vin04</CATEGORY>

 <H2>Δήμαρχος ο Δημητρακόπουλος
</H2>
Ο ΕΠΙ σειρά ετών δήμαρχος Περιστερίου Κων. Δημητρακόπουλος είναι ο νέος
δημοτικός άρχων της περιοχής, αφού το Διοικητικό Εφετείο απέρριψε την ένσταση
του αντιπάλου του στις πρόσφατες δημοτικές εκλογές Ανδρ. Παχατουρίδη, ο οποίος
αμφισβητούσε το εκλογικό αποτέλεσμα. Με την απόφαση αυτή έληξε η διαμάχη που
είχε προκύψει μεταξύ των δύο υποψηφίων δημάρχων λόγω της ένστασης του κ.
Παχατουρίδη. Υπενθυμίζουμε πως ο κ. Δημητρακόπουλος είχε εκλεγεί ­ σύμφωνα με
τα επίσημα αποτελέσματα ­ με διαφορά 612 ψήφων έναντι του κ. Παχατουρίδη, τις
οποίες το Διοικητικό Πρωτοδικείο μείωσε σε 603 ακυρώνοντας 9 ψηφοδέλτια. Με
την πρωτόδικη απόφαση συμφώνησε και το Εφετείο ανακηρύσσοντας δήμαρχο
Περιστερίου τον κ. Δημητρακόπουλο.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16355N054</ED>
<ID>
ID:19223

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N05&aa=4</URL></REF>


Article

<CATEGORY>vin02</CATEGORY>

 <H5></H5><H2>ΤΡΙΤΗ ΑΠΟΨΗ
</H2><H2>Το θέατρο ως νταβατζής
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Αντιλαμβάνομαι την αγανάκτηση του φίλου Γιώργου Σαρηγιάννη, όπως την εξέφρασε
τις προάλλες σε άλλες στήλες· αναφέρομαι στην αισθητική και όχι ηθικολογική
του απέχθεια προς ένα συγκεκριμένο θέαμα που παρακολούθησε σε θέατρο της Αθήνας.

Το πρόβλημα όμως είναι γενικότερο και το συγκεκριμένο θέαμα (που άλλωστε είναι
το τέταρτο μέσα σ' ένα χρόνο στο ίδιο ακριβώς επιχορηγούμενο πλουσιοπαρόχως
θέατρο) είναι ένα ενδεικτικό σύμπτωμα μιας διαδεδομένης πλέον μόδας που
βεβαίως και δεν έχει σχέση με το θέατρο αλλά όμως κάθε φασισμός, ιδεολογισμός
ή φανατισμός χρησιμοποιεί τη γοητεία του θεάτρου για να πλασάρει υποπροϊόντα ή
ιδεολογήματα ή χαπάκια ποικιλοτρόπων εθισμών.

Βρισκόμαστε εδώ και χρόνια μάρτυρες μιας μεθοδευμένης εμπορευματοποίησης του
σεξ. Η μόδα έρχεται από τους στερημένους, σεμνότυφους βόρειους προτεστάντες.
Εκεί πρώτα άνθησε το εμπόριο των διευκολυντικών εργαλείων της σεξουαλικής
φαντασίωσης. Γέμισαν οι μεγαλουπόλεις του Βορρά με σεξ-σοπ, με μαγαζάκια όπου
πωλούνται τα προϊόντα της σεξουαλικής βιομηχανίας. Ύστερα πλημμύρισαν τις
αγορές του με πορνοβίντεο. Λαοί με ηθικολογικές αλυσίδες, κουμπωμένοι,
ντρεσαρισμένοι, με απωθημένες ανοχές κατασκευασμένες από ξερακιανούς πάστορες
και συντηρητικές ηθικολογούσες κοινωνίες, όταν στα χρόνια μας βρήκαν την
ευκαιρία, λόγω γενικότερου απελευθερωτικού κλίματος, να βγάλουν τα απωθημένα
τους στη στράτα, ανίκανοι, μέσα στις φασκιές τους να χαρούν τη φύση τους,
ανίκανοι να αφήσουν την ερωτική τους όρεξη να πάρει τον φυσικό της δρόμο,
πιάνονται από τη βιομηχανική παραγωγή σεξουαλικών παραισθήσεων. Οι πιο έξυπνοι
από αυτούς πήραν το δισάκι τους και κατέβηκαν (μέσω της τουριστικής πάντα
βιομηχανίας) στον θερμό Νότο και έπεσαν με τα μούτρα σε μια ακόρεστη ερωτική
κραιπάλη, λες και προσπαθούσαν να εκδικηθούν αιώνων κλειδωμένες ζώνες
παρθενίας. Το εμπόριο του σεξ μιμήθηκε δουλικά το εμπόριο ναρκωτικών.
Δημιούργησε κυκλώματα, κατασκεύασε μηχανισμούς διανομής, εκπαίδευσε ντίλερ,
εκβίασε πεινασμένα σεξουαλικά βαποράκια. Πλημμύρισαν οι αγορές με δονητές, με
μαστίγια, με φουσκωτούς... ερωτικούς συντρόφους, με χάπια διέγερσης, με
ερωτικά φετίχ. Γέμισαν οι αγορές με «τσόντες».

Και ύστερα ήρθε η σειρά του θεάτρου. Γνωρίζουν οι έμποροι του τεχνητού σεξ πως
το θέατρο το χρησιμοποίησαν οι Ιησουίτες για να προπαγανδίσουν τον
καθολικισμό, οι φασίστες για να εξυμνήσουν τις ιδέες τους, οι κομμουνιστές για
να περάσουν τις γραμμές του κόμματος, οι δικτάτορες για να νουθετήσουν τους
σκλάβους, οι αποικιοκράτες για να γυαλίσουν τις αλυσίδες των ιθαγενών.

Το θέατρο (περισσότερο από τον κινηματογράφο) δημιουργεί ψευδαισθήσεις, αφού
μιμείται πράξεις με φορέα το ζωντανό σώμα των ηθοποιών. Έτσι γράφτηκαν στον
Βορρά, με την ψυχρή, προτεσταντική, πουριτανική παράδοση γύρω από το σεξ
ειδικά έργα από ικανούς συγγραφείς (πάντα οι προπαγάνδες και οι έμποροι ήξεραν
να πληρώνουν αδρά τούς τρωτούς στο χρήμα διανοούμενους και γραφειάδες),
γράφτηκαν λοιπόν έργα «μιμήσεις πορνείων». Συγγραφείς παραδομένοι στη γοητεία
του χρήματος προσέφεραν στους εμπόρους του σεξ έργα σεξουαλικής κραιπάλης, με
περίπλοκες ερωτικές συνευρέσεις, με βιασμούς, με πεοθηλασμούς, με κοπροφαγίες,
με αιδοιολειξίες, με «παρτούζες», με λεσβιακά όργια, με παιδεραστικές ορέξεις κ.λπ.

Μετέτρεψαν τον ιερό χώρο του Αισχύλου, του Σαίξπηρ, του Τσέχωφ, του Μπρεχτ σε
βιτρίνα του Άμστερνταμ. Σκέφτηκαν, γιατί δηλαδή θα πρέπει να ξοδεύει ο
τουρίστας τόσα χρήματα για να επισκεφθεί τις βιτρίνες με τις εκτεθειμένες
πόρνες στην Ολλανδία και με ένα προσιτό εισιτήριο να μην έχει το «μπουρδέλο»
στη γειτονιά του.

Και με ποιο άλλοθι!! Την τέχνη. Αντί τώρα ο πεινασμένος σεξουαλικά φαντάρος να
τρέχει στα υπόγεια με το κόκκινο φως, αντί ο υποσπαδίας, ο ανίκανος μεσόκοπος
να πληρώνουν για να βασανίσουν μια πόρνη, βρίσκονται πρόθυμοι «καλλιτέχνες»
ηθοποιοί να «ανεχθούν» τις ορέξεις των θεατών-πελατών έχοντας πιθανόν και την
ψευδαίσθηση πως προσφέρουν κοινωνικό λειτούργημα!

Οι έμποροι είναι πανούργοι. Σου λένε, «έλα να το γλεντήσεις, έλα να εκτονωθείς
και εγώ θα σου δώσω καλλιτεχνικό κάλυμμα. Στο θέατρο μπήκες, στον ναό της
τέχνης, θα δεις ανθρώπους με προβλήματα (πιθανόν σαν τα δικά σου) να αφήνουν
αχαλίνωτα τα πάθη τους και να λυτρώνονται».

Ναι, όσοι πάνε στα πορνο-θεάματα και μάλιστα πλούσια επιχορηγούμενων θεάτρων
έχουν άλλοθι· με ένα εισιτήριο αγοράζουν επίσημη κουλτούρα και μία διευκόλυνση
προς ακολασίαν, την οποίαν προσφέρουν καλλιτέχνες εν ονόματι του Στανισλάβσκι,
του Ολίβιε και των αγώνων προς επιβίωση της ένδοξης συντεχνίας των Ελλήνων Ηθοποιών.

Είναι πάντως απορίας άξιον πώς δεν έχουν ακόμη διαμαρτυρηθεί για αθέμιτο
ανταγωνισμό στο ΣΕΗ τα οργανωμένα σωματεία των ιεροδούλων και των τραβεστί!
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16355N062</ED>
<ID>
ID:19178

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Το αγκάθι «εφημερίες»
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΚΑΙ ΒΕΒΑΙΑ, υπάρχουν πολλές ελλείψεις στα νοσοκομεία: στον Ευαγγελισμό π.χ.
λείπουν συχνά ακόμη και είδη απαραίτητα στην εφημερία, το Ιπποκράτειο, το
Μεταξά ή το Ασκληπιείο δεν έχουν αξονικό τομογράφο, πολλά έχουν πρόβλημα
χώρου, όπως το Τζάνειο, άλλα έχουν ελλείψεις στα χειρουργεία, όπως το
Ιπποκράτειο, το Ασκληπιείο, το Κρατικο Νίκαιας κ.ο.κ.

Και βέβαια, έχουμε πολλές ελλείψεις σε νοσηλευτικό, κυρίως, προσωπικό: στον
Ευαγγελισμό, στο Ασκληπιείο, στο Τζάνειο, στο Αλεξάνδρα... σχεδόν σε όλα τα νοσοκομεία.

Και βέβαια, στα περισσότερα νοσοκομεία υπάρχει πρόβλημα ξενοδοχειακής
υποδομής, σε μερικά, μάλιστα, αυτό μεταφράζεται σε απλό πρόβλημα καθαριότητας.

Όλα σχεδόν τα νοσοκομεία μας λειτουργούν χωρίς προγραμματισμό, χωρίς
σχεδιασμό, «μπαλώνοντας» σπασμωδικά «τρύπες» ­ όπως έδειξε η μεγάλη έρευνα των
«ΝΕΩΝ» ­ με αποτέλεσμα να υπάρχουν ανισότητες, σπατάλες, κακές συνθήκες
παροχής ιατρικής περίθαλψης και, ως αποτέλεσμα, έντονη δυσαρέσκεια, όχι μόνο
από την πλευρά των ασθενών αλλά και από την πλευρά του προσωπικού των
νοσοκομείων. Το οποίο παρέχει έργο σε συνθήκες δυσβάσταχτες, σχεδόν ηρωικές,
ιδίως σε μέρες εφημερίας όταν μπορεί να μην έχουν ούτε την... πολυτέλεια ενός
ντους ή ενός αξιοπρεπούς χώρου να ξεκουραστούν λίγο, ίσως να διαβάσουν και
κανένα ιατρικό βιβλίο.

Σοβαρά προβλήματα αντιμετωπίζει και το Λαϊκό, ένα από τα μεγαλύτερα και
σημαντικότερα νοσοκομεία τη χώρας, που από χθες έκλεισε τις πόρτες του στους
ασθενείς. Ο (πραγματικός) λόγος: δεν πληρώνονται οι γιατροί τις εφημερίες.
Παρεμπιπτόντως ­ προφανώς επειδή τα μίντια δεν θα χαλάλιζαν συνεργείο για τις
εφημερίες ­ προβάλλεται ως λόγος και το χάλι της λειτουργίας του νοσοκομείου...

Σημεία των καιρών; Δηλαδή το ιατρικό σώμα συσπειρώνεται πλέον μόνον όταν
διεκδικεί οικονομικά οφέλη;

Να λυθεί επιτέλους το θέμα των εφημεριών με ένα τρόπο που και τους γιατρούς να
ικανοποιεί ­ όταν εργάζονται, βέβαια, υπερωριακά, όπως γίνεται με όλους τους
άλλους εργαζόμενους ­ αλλά και τις ανάγκες των ασθενών να καλύπτει. Για να
δούμε την επόμενη απεργία με ένα και μόνο αίτημα: καλύτερη περίθαλψη για τους πολίτες.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16355N063</ED>
<ID>
ID:19205

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N06&aa=3</URL></REF>


Article

<CATEGORY>vin04</CATEGORY>

 <H5>Η ΡΗΓΙΛΛΗΣ ΑΝΟΙΓΕΙ ΤΗΝ ΑΓΚΑΛΙΑ ΤΗΣ ΣΤΟΥΣ ΤΡΕΙΣ ΔΙΑΓΡΑΜΜΕΝΟΥΣ ΠΟΥ ΕΞΕΤΙΣΑΝ ΤΗΝ
ΕΤΗΣΙΑ ΠΟΙΝΗ ΤΟΥΣ
</H5><H2>Τα καλά παιδιά πάνε... μαντρί
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Εξέτισαν την ετήσια ποινή τους και μπορούν πια «συνετισμένοι» να επιστρέψουν
στο «μαντρί» της Ρηγίλλης οι τρεις από τους 6 βουλευτές της Ν.Δ. που διέγραψε
πριν από έναν χρόνο με μια μονοκοντυλιά ο κ. Κ. Καραμανλής. Όσο για τους
άλλους τρεις «ισοβίτες», τον Γιώργο Σουφλιά, τον Στέφανο Μάνο και τον Βασίλη
Κοντογιαννόπουλο αντάμα ξεκινήσανε και χώρια προχωράνε.

Αναστάσης Παπαληγούρας - Πέτρος Τατούλης - Νίκος Κάκαλος

Μαζί πήγαν στο συνέδριο και έχασαν από τον Κώστα Καραμανλή και μαζί
απομακρύνθηκαν διά παντός από το κόμμα. Τώρα όμως ο καθένας σχεδιάζει μόνος
του το νέο πολιτικό του μέλλον. Ο Αναστάσης Παπαληγούρας, ο Πέτρος Τατούλης
και ο Νίκος Κάκαλος την Πέμπτη το πρωί, εφόσον οι ίδιοι το επιθυμούν, μπορούν
να περάσουν και πάλι το κατώφλι της κοινοβουλευτικής ομάδας του κόμματος της
αξιωματικής αντιπολίτευσης. Πρόεδρος και στελέχη τούς αναμένουν με ανοιχτές
αγκάλες, αφού εκτιμούν ότι την περίοδο της τιμωρίας τους επέδειξαν συνετή
στάση και δεν έπεσαν σε νέα σφάλματα.

Το ερώτημα είναι εάν οι ίδιοι θέλουν θα επιστέψουν στο κόμμα αθόρυβα, όπως
επιθυμεί η ηγεσία και να πουν περασμένα ξεχασμένα. Στη Ρηγίλλης δεν είναι
σίγουροι ότι και οι τρεις θα κινηθούν με τον ίδιο τρόπο και περισσότερο
ανήσυχοι εμφανίζονται για τον βουλευτή Πιερίας κ. Ν. Κάκαλο. Εξάλλου ήταν
εκείνος που δεν δίστασε να επιτεθεί ευθέως στον κ. Κ. Καραμανλή αμέσως μετά τη
διαγραφή του. Πήγε στην εκλογική του περιφέρεια και σε συγκέντρωση οπαδών του,
αφού εξήγησε τη στάση του, κατέληξε: «Και προσέξετε, όσοι έχετε παιδί να μην
το φωνάζετε Γιαννάκη και Γιωργάκη και πολύ περισσότερο Κωστάκη, γιατί
κινδυνεύετε να γίνει το παιδί κομπλεξικό». Στη Ρηγίλλης λένε ότι όσα ειπώθηκαν
τότε είναι περασμένα ξεχασμένα και δεν υπάρχει κανένα εμπόδιο στην επιστροφή
του βουλευτή. Κανείς όμως δεν μπορεί να πει με βεβαιότητα ότι ο ίδιος επιθυμεί
πια να επιστρέψει. Όλο αυτό το διάστημα δεν έχει αποκαλύψει τις προθέσεις και
όταν ερωτάται λέει ότι «εγώ την Πέμπτη θα ανοίξω τα χαρτιά μου με μια γραπτή
δήλωση». Κορυφαία στελέχη επισημαίνουν ότι θα αποτελούσε πλήγμα για το κόμμα
εάν αυτή τη δύσκολη στιγμή ένας βουλευτής γύριζε την πλάτη στο κόμμα. 
Οι τρεις «ισοβίτες» (από δεξιά) Γιώργος Σουφλιάς, Στέφανος Μάνος, Βασίλης
Κοντογιαννόπουλος αντάμα ξεκινήσανε και χώρια προχωράνε

Πολύ περισσότερο όταν ο βουλευτής αυτός υπήρξε στενός φίλος του κ. Γ. Σουφλιά
και έχει εκφραστεί θετικά και για τον κ. Δ. Αβραμόπουλο. Κάποιοι σπεύδουν να
προβλέψουν ότι εάν παραμείνει ανεξάρτητος βουλευτής, αυτό σημαίνει ότι και ο
κ. Γ. Σουφλιάς δεν σκοπεύει στο μέλλον να γυρίσει στη Ρηγίλλης, ενώ άλλοι
εκτιμούν ότι σε μια τέτοια περίπτωση η στάση του δεν θα συνδέεται με τον κ. Γ.
Σουφλιά, αλλά με τις πρωτοβουλίες Αβραμόπουλου.

Αντίθετα ο κ. Π. Τατούλης, μολονότι δεν κρύβει την συμπάθειά του για τον
δήμαρχο Αθηναίων, δηλώνει ότι θα επιστρέψει στην Ν.Δ. Αυτό δεν σημαίνει όμως
ότι κάποια ημέρα δεν θα ακολουθήσει τον κ. Δ. Αβραμόπουλο εάν ιδρύσει κόμμα.
Όσο για τον κ. Α. Παπαληγούρα, στη Ρηγίλλης μιλούν με τα καλύτερα λόγια και
θεωρούν βέβαιο ότι θα επιστρέψει στο κόμμα. Την Πέμπτη λοιπόν τα σπουδαία,
αφού όλα δείχνουν ότι οι προβολείς θα στραφούν για μία ακόμη φορά στο
εσωτερικό της Ν.Δ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16355N071</ED>
<ID>
ID:19130

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N07&aa=1</URL></REF>


Article

<CATEGORY>vin04</CATEGORY>

 <H5>«Ρίχνουν στάχτη στα μάτια μας»
</H5><H2>Οι αγρότες «ζεσταίνουν τις μηχανές» των τρακτέρ * Αισιοδοξεί ο Ανωμερίτης
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΤΟ ΘΕΡΜΟΜΕΤΡΟ για τα αγροτικά, παρά τα χιόνια και την κακοκαιρία, ανεβαίνει
στον κόσμο της επαρχίας, κυρίως της Θεσσαλίας. Κυβέρνηση και αγροτικές
οργανώσεις ετοιμάζονται πυρετωδώς. Κρίσιμη μέρα και για τις δύο πλευρές είναι
η ερχόμενη Παρασκευή. Ο υπουργός Γεωργίας, εκείνη τη μέρα, θα καταθέσει τον
σχετικό φάκελο στο Υπουργικό Συμβούλιο, το οποίο θα συνεδριάσει με
αποκλειστικό θέμα την επίλυση των αγροτικών προβλημάτων. Και την επομένη, στις
6 Φεβρουαρίου, όπως ο ίδιος δηλώνει στα «ΝΕΑ», θα ανακοινωθεί το πακέτο των
μέτρων με ρυθμίσεις αγροτικών χρεών και τη συνολική λύση του προβλήματος.

Ωστόσο, οι αγρότες έχουν ήδη «ζεστάνει τις μηχανές» των τρακτέρ τους
επιλέγοντας ­ όπως ισχυρίζονται ­ μια πιο ευέλικτη τακτική. Στην κατεύθυνση
αυτή άρχισαν να δραστηριοποιούνται από χθες με τη διοργάνωση τοπικών
συλλαλητηρίων, με ολιγόωρους αποκλεισμούς επαρχιακών δρόμων και με «περιοδείες
από φάλαγγες τρακτέρ» σε κωμοπόλεις και χωριά. Πρόκειται για μια «μεταβατική
μορφή αγώνα», η οποία, σημειώνουν τα στελέχη τους, θα πάρει τον χαρακτήρα
γενικής κινητοποίησης στις 8 Φεβρουαρίου με μπλόκα στο εθνικό δίκτυο «εάν η
κυβέρνηση μέχρι τότε δεν έχει ικανοποιήσει τα αιτήματά τους».

ΣΤΟ ΥΠΟΥΡΓΙΚΟ ΣΥΜΒΟΥΛΙΟ

Ο Γιώργος Ανωμερίτης πάντως είναι αισιόδοξος, καθώς πιστεύει ότι το Υπουργικό
Συμβούλιο θα υιοθετήσει τελικά τις προτάσεις του για την πολύπλευρη
αντιμετώπιση του ζητήματος. Και προσθέτει: «Η αισιοδοξία μου ισχυροποιείται
ακόμη περισσότερο σήμερα, μετά το τέλος της δίμηνης περιοδείας μου σε 13
περιφέρειες της χώρας που ολοκλήρωσα την περασμένη εβδομάδα με την επίσκεψή
μου στην Ανατολική Μακεδονία και τη Θράκη και την επαφή μου με όλους τους
τοπικούς φορείς».

Για τον υπουργό Γεωργίας, ο προσανατολισμός είναι να βρεθεί «μία λύση στο
πλαίσιο της Κοινής Αγροτικής Πολιτικής της Ευρωπαϊκής Ένωσης και στην
παγκοσμιοποίηση της αγοράς των αγροτικών προϊόντων». Ο κ. Ανωμερίτης ωστόσο
αναγνωρίζει ότι «υπάρχει πρόβλημα, ιδιαίτερα με τους αγρότες της Καρδίτσας,
όπου ο κλήρος είναι μικρός, τα ενοίκια σε πολλές περιπτώσεις "μαύρα" και τα
χρέη των αγροτών πολλά», αλλά πιστεύει ότι «εκεί θα αντιμετωπισθεί το θέμα με
ευνοϊκές ρυθμίσεις για τους παραγωγούς».

Την ίδια ώρα που ο υπουργός επιχειρεί να λύσει προβλήματα, μέσα από ευνοϊκές
για τους αγρότες αποφάσεις του Υπουργικού Συμβουλίου, βουλευτές του ΠΑΣΟΚ από
την περιφέρεια πιέζουν για τη ρύθμιση των αγροτικών χρεών προς την ΑΤΕ. Την
περασμένη εβδομάδα 46 μέλη της Κοινοβουλευτικής Ομάδας του κόμματος, που
εκπροσωπούν όλες τις τάσεις, κατέθεσαν σχετική ερώτηση υποστηρίζοντας ότι η
κατάσταση του Έλληνα αγρότη έχει φτάσει στο απροχώρητο.

Στο μεταξύ, σε ορισμένες περιοχές της Θεσσαλίας ξεκίνησαν οι κινητοποιήσεις με
ευθύνη φέτος των «νομαρχιακών συντονιστικών επιτροπών αγώνα». Κι αυτό γιατί,
όπως σημειώνουν, θέλουν να αποφύγουν δικαστικές διώξεις των μελών της Πανθεσσαλικής.

Έτσι, χθες, για μια ώρα τα τρακτέρ αγροτών της Καρδίτσας απέκλεισαν το
επαρχιακό δίκτυο στο ύψος Γεφύρια, ενώ την Τετάρτη προγραμματίζουν ανάλογη
συγκέντρωση στην εθνική οδό Καρδίτσας - Τρικάλων και το Σάββατο στο Δέλτα της
Ιτέας. Ακόμη γι' αυτή την εβδομάδα έχουν ανακοινωθεί αγροτικά συλλαλητήρια, με
τρακτέρ και αυτοκίνητα και σε άλλες περιοχές του νομού.

Ανάλογες είναι και οι κινητοποιήσεις στον νομό Τρικάλων και στον νομό της
Λάρισας με αποκορύφωμα την οργάνωση πανθεσσαλικού συλλαλητηρίου την προσεχή
Δευτέρα, με τον αποκλεισμό του εθνικού δικτύου στην περίπτωση που η κυβέρνηση
μέχρι τότε δεν ικανοποιήσει τα αιτήματα των αγροτών. Η κακοκαιρία και τα
χιόνια έρχονται σε δεύτερη μοίρα και, όπως δηλώνει ο κ. Μπούτας, «τι αγρότες
θα ήμασταν εάν μας φόβιζαν αυτές οι συνθήκες».

ΚΙΝΗΤΟΠΟΙΗΣΗ ΤΗΣ ΑΝΤΙΠΟΛΙΤΕΥΣΗΣ

Από την άλλη, αυτές τις μέρες που το αγροτικό θα βρίσκεται στο προσκήνιο,
προβλέπεται έντονη κινητοποίηση των κομμάτων της αντιπολίτευσης και στη Βουλή.
Ήδη, οι βουλευτές του ΚΚΕ έχουν καταθέσει επερώτηση για τα αγροτικά προβλήματα
προς τον υπουργό Γεωργίας, ενώ εκκρεμούν προς συζήτηση και οι δύο ερωτήσεις
που έχουν απευθύνει στον Πρωθυπουργό οι πρόεδροι του Συνασπισμού Νίκος
Κωσταντόπουλος και του ΔΗΚΚΙ Δημήτρης Τσοβόλας.

Ο υπουργός Γεωργίας πάντως είναι προετοιμασμένος, δηλώνει ότι γνωρίζει τα
προβλήματα και αισιοδοξεί ότι θα βρεθεί συνολική λύση. Ήδη, μέχρι σήμερα
επεδίωξε μια χαμηλών τόνων επικοινωνία με τους αγροτικούς φορείς και δέχθηκε
γραπτές τις προτάσεις τους, ώστε να τις μεταφέρει στο Υπουργικό Συμβούλιο και
να τους απαντήσει μέχρι το τέλος της εβδομάδας. Και εκφράζει την πεποίθησή του
«ότι θα υπάρξει ρύθμιση των τραπεζικών χρεών και θα οριστικοποιηθούν όλα τα
θέματα που είναι ανοιχτά».

Ο κ. Ανωμερίτης πιστεύει σε μια ολοκληρωμένη αντιμετώπιση του προβλήματος
καθώς, όπως επισημαίνει στα «ΝΕΑ», «αγρότες δεν είναι μόνο στη Λάρισα και τη
Θεσσαλία». Και σημειώνει: «Δεν με φοβίζουν οι αγροτικές κινητοποιήσεις. Όλοι
οι φορείς ήρθαν στο υπουργείο και διετύπωσαν τα αιτήματά τους. Ας περιμένουν
την απάντησή μου το Σάββατο. Όσοι οργανώνουν τώρα συλλαλητήρια δείχνουν σαν να
μην τους ενδιαφέρουν οι αποφάσεις της κυβέρνησης».


Την αισιοδοξία όμως του υπουργού Γεωργίας δεν συμμερίζονται ορισμένες
συνδικαλιστικές οργανώσεις της Θεσσαλίας, οι οποίες είναι αποφασισμένες να
προχωρήσουν αυτές τις μέρες στην κλιμάκωση των κινητοποιήσεων. Μάλιστα, ο
βουλευτής Καρδίτσας του ΚΚΕ Βαγγέλης Μπούτας, μιλώντας στα «ΝΕΑ», εξέφρασε την
άποψη ότι «η κυβέρνηση προσπαθεί να σπάσει το κίνημα ρίχνοντας στάχτη στα
μάτια των αγροτών».

Ο κ. Μπούτας θεωρεί αναπόφευκτη τη σύγκρουση κυβέρνησης και αγροτών επειδή
πιστεύει ότι το υπουργείο Γεωργίας θα επιδιώξει μεμονωμένες ρυθμίσεις και όχι
να βρει λύση στη συνολική αντιμετώπιση του προβλήματος. Και σημειώνει: «Αυτού
του είδους οι ρυθμίσεις δεν μας απαλλάσσουν από το πρόβλημα. Άλλωστε έχουν
ξαναγίνει τα τελευταία χρόνια χωρίς αποτέλεσμα. 
Εμείς ζητάμε τη διασφάλιση του εισοδήματος και την προστασία των μικρομεσαίων
παραγωγών, και τιμές στα προϊόντα που να καλύπτουν το κόστος παραγωγής».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16355N072</ED>
<ID>
ID:19171

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N07&aa=2</URL></REF>


Article

<CATEGORY>vin04</CATEGORY>

 <H5>Ζητεί αποζημίωση για το Ι.Χ. του
</H5><H2></H2><H2>Θα πληρώνουν οι δήμοι τις κακοτεχνίες στους δρόμους
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΚΟΝΤΕΨΕ να σαπίσει στα ράφια της Βουλής το πόρισμα της διακομματικής
κοινοβουλευτικής επιτροπής για «τα τροχαία ατυχήματα και την οδική ασφάλεια
στην Ελλάδα». Ήρθε για συζήτηση χθες στην Ολομέλεια τρία χρόνια αφότου
συντάχθηκε και αφού στο μεταξύ προστέθηκαν 6.600 νεκροί στον μακρύ κατάλογο
των θυμάτων της ασφάλτου και επιβαρύνθηκε ο κρατικός προϋπολογισμός κατά 600 δισεκατομμύρια!

Από τότε που συντάχθηκε το πόρισμα ­ Μάιος του 1996 ­ έπαψαν να είναι και
βουλευτές οι δύο στους τρεις του προεδρείου εκείνης της επιτροπής! Ο πρόεδρός
της Χρήστος Μαγκούφης του ΠΑΣΟΚ δεν επανεξελέγη και το κόμμα του γραμματέα της
Νίκου Οικονομόπουλου ­ η Πολιτική Άνοιξη ­ δεν μπήκε στη Βουλή!

Βεβαίως, ορισμένοι από την αντιπολίτευση έκαναν λόγο χθες για υποβάθμιση της
Βουλής από την κυβέρνηση, αλλά ούτε αυτοί έπειθαν, διότι η συζήτηση διεξήχθη
ουσιαστικά προ κενών εδράνων!

Ο πρόεδρος του Σώματος Απόστολος Κακλαμάνης σημείωσε ότι ο καιρός δεν επέτρεψε
σε πολλούς βουλευτές να έρθουν από την επαρχία, αλλά την ίδια ώρα στην αίθουσα
ήταν μόνον τέσσερις βουλευτές του Λεκανοπεδίου Αθηνών!

Παρ' όλα τα προβλήματα και το αραιό ακροατήριο, ο υπουργός Μεταφορών
Αναστάσιος Μαντέλης στην ομιλία του έδωσε ενδιαφέροντα στοιχεία και
κωδικοποίησε τις αλλαγές που θα κάνει, με σημαντικότερη αυτήν που αφορά σε
«καμπάνες» για δήμους και νομαρχίες.

«Το κράτος», σημείωσε ο υπουργός, «έχει το δικαίωμα υποκατάστασης δήμων και
κοινοτήτων που ολιγωρούν για την επιδιόρθωση σημείων των δρόμων όπου γίνονται
ατυχήματα. Όμως, το κονδύλι και η δαπάνη θα επιβαρύνουν τους δήμους».

Ακόμη, ο υπουργός τόνισε ότι «το κράτος καθιερώνει την συνευθύνη οδηγού και
συνεπιβάτη (π.χ., αν δεν φοράει ο ένας από τους δύο ζώνη ασφαλείας ή κράνος
στα δίκυκλα) αλλά έχει και την ευθύνη για αποζημίωση όταν το ατύχημα
προκαλείται από κακοτεχνία της οδού».

«Εκείνο όμως που θα μειώσει τα ατυχήματα αισθητά», πρόσθεσε, «είναι η
κυκλοφοριακή αγωγή με έμφαση στα παιδιά και στα σχολεία», καθώς και «η
δημιουργία πάρκων κυκλοφοριακής αγωγής», «η ευαισθητοποίηση της κοινής γνώμης
και η αποστολή σε όλα τα σπίτια απλουστευμένου του νέου Κώδικα Οδικής Κυκλοφορίας».

Οι βουλευτές κ.κ. Η. Βλαχόπουλος και ­ σε παρέμβασή του ­ Ευάγγελος
Βλασσόπουλος (ΠΑΣΟΚ), Πάνος Καμμένος (Ν.Δ.), Σταύρος Παναγιώτου (ΚΚΕ) και
Στέλλα Αλφιέρη (ΣΥΝ) επεσήμαναν ότι οι κατασκευές σε πολλούς δρόμους είναι
γεμάτες κακοτεχνίες.


ΗΡΑΚΛΕΙΟ

ΑΠΟΦΑΣΙΣΜΕΝΟΣ ΝΑ διεκδικήσει αποζημίωση για τις φθορές που υπέστη το
αυτοκίνητό του λόγω των περίφημων λακκουβών του Ηρακλείου είναι ο καθηγητής
του Πανεπιστημίου Κρήτης Ηλίας Καστανάς.

Η υπομονή του καθηγητή για την ταλαιπωρία που υφίστανται καθημερινά τα
αμορτισέρ του αυτοκινήτου του εξαντλήθηκε προ ημερών.

Καθ' οδόν προς τις Μαλάδες βρισκόταν πριν από λίγα βράδια, με σκοπό να
επισκεφθεί ένα φιλικό του σπίτι, όταν μες στο σκοτάδι δεν μπόρεσε να
αντιληφθεί ότι μπροστά του τον περίμενε μια μεγάλη λακκούβα.

Χωρίς κανένα προειδοποιητικό σήμα στον δρόμο, το αυτοκίνητο έπεσε μέσα στη
λακκούβα πριν ο καθηγητής προλάβει να αντιδράσει.

Εκεί το ποτήρι ξεχείλισε. Το αυτοκίνητο υπέστη σοβαρές ζημιές και χρειάστηκε
χθες να αλλάξει τα λάστιχα του οχήματος τα οποία είχαν καταστραφεί.

«Κάποιος επιτέλους πρέπει να αντιδράσει. Δεν πάει άλλο. Η κατάσταση στους
δρόμους του Ηρακλείου είναι απαράδεκτη και οι υπεύθυνοι θα πρέπει να αναλάβουν
τις ευθύνες τους», υποστήριξε ο κ. Καστανάς που αποφάσισε να καταθέσει στην
Εισαγγελία αγωγή κατά παντός υπευθύνου.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16355N081</ED>
<ID>
ID:19131

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N08&aa=1</URL></REF>


Article

<CATEGORY>vin04</CATEGORY>

 <H5>ΔΕΥΤΕΡΟ «ΟΧΙ» ΤΗΣ ΚΥΒΕΡΝΗΣΗΣ ΣΤΟΝ ΚΟΥΡΔΟ ΗΓΕΤΗ ΜΕΤΑ ΤΗ ΜΥΣΤΗΡΙΩΔΗ ΠΡΟΣΓΕΙΩΣΗ
ΤΟΥ ΑΕΡΟΣΚΑΦΟΥΣ ΤΟΥ ΣΕ ΕΛΛΗΝΙΚΟ ΕΔΑΦΟΣ * ΑΡΝΗΤΙΚΗ ΣΤΑΣΗ 3 ΑΚΟΜΗ ΧΩΡΩΝ </H5><H2>Θρίλερ με την πτήση Οτζαλάν
</H2>
<AUTHOR>ΛΟΥΚΑΣ ΔΗΜΑΚΑΣ - ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Δεύτερο «όχι» ­ ύστερα από μυστηριώδη προσγείωση σε ελληνικό αεροδρόμιο ­
εισέπραξε ο Κούρδος ηγέτης Αμπντουλάχ Οτζαλάν, ο οποίος ζήτησε να φιλοξενηθεί
στη χώρα μας.

ΤΗΝ άρνησή της να δεχθεί τον ηγέτη του ΡΚΚ έκανε σαφή χθες η Αθήνα, όπως είχε
κάνει και τον περασμένο Οκτώβριο.

Ο αμφιλεγόμενος τρόπος με τον οποίο ο κυβερνητικός εκπρόσωπος, καθώς και άλλες
κυβερνητικές πηγές, χειρίσθηκαν την πληροφορία ότι ο Οτζαλάν έφθασε στην
Ελλάδα, προκάλεσε και στην Αθήνα ένα θρίλερ ανάλογο με αυτό που ξετυλίχθηκε σε
άλλες τρεις ευρωπαϊκές χώρες ­ την Ολλανδία, την Ελβετία και την Ιταλία.

ΠΕΡΑΣΕ...

Επισήμως, κυβερνητικές πηγές αρνούνταν να επιβεβαιώσουν ότι ο Οτζαλάν ήρθε
έστω και για λίγο στην Ελλάδα. Ωστόσο, ανεπισήμως, άλλες κυβερνητικές πηγές
άφηναν να εννοηθεί ότι ο Κούρδος ηγέτης πέρασε από το ελληνικό έδαφος.

Η δήλωση, αργά χθες το βράδυ, του εκπροσώπου του αμερικανικού Στέιτ
Ντιπάρτμεντ, Τζέιμς Ρούμπιν, επιβεβαίωσε την εκδοχή άφιξης του Οτζαλάν στην
Ελλάδα. «Καταλάβαμε ότι επιδίωξε να προσγειωθεί στην Ελλάδα, μπορεί να έχει
προσγειωθεί, αλλά τώρα δεν είναι στην Ελλάδα». Και πρόσθεσε: «Η Ελλάδα, όπως
άλλες χώρες, δεν του επιτρέπει να μείνει εκεί».

ΑΠΟ ΤΟ ΠΡΩΙ

Το θρίλερ με τον Οτζαλάν ξεκίνησε χθες το πρωί όταν ο Κούρδος ηγέτης εξεδιώχθη
ευσχήμως από την Ολλανδία ­ και η δικηγόρος του δήλωσε ότι προτίθεται να
μεταβεί στην Ελλάδα.

Από την πρώτη στιγμή η ελληνική κυβέρνηση υποστήριζε ότι δεν υπάρχει κανένα
τέτοιο θέμα. Το μεσημέρι, ο Δημήτρης Ρέππας είπε ότι «από πουθενά δεν
προκύπτει τέτοιο θέμα, δοθέντος ότι δεν έχει υποβληθεί σχετικό αίτημα».

Το απόγευμα, ωστόσο, «ΤΑ ΝΕΑ» επικοινώνησαν με δύο αρμόδιους κυβερνητικούς
παράγοντες, οι οποίοι έκαναν χρήση της ίδιας ακριβώς διατύπωσης ­ και ακριβώς
την ίδια ώρα, γύρω στις 7 το απόγευμα. «Δεν είναι εδώ», είπαν και οι δύο.
Όμως, ταυτοχρόνως, και τα δύο αυτά στελέχη δήλωναν ότι δεν γνωρίζουν εάν ο
Κούρδος ηγέτης, σε άλλη χρονική στιγμή, βρέθηκε σε ελληνικό έδαφος.

Την ίδια στιγμή, βουλευτές και στελέχη του κυβερνώντος κόμματος, που κατά το
παρελθόν έχουν εκφράσει την αλληλεγγύη τους προς τον αγώνα του κουρδικού λαού,
υποστήριζαν πως ο Οτζαλάν τις πρωινές ώρες χθες ήταν στην Ελλάδα ­ και άφηναν
να εννοηθεί ότι το αεροσκάφος του Κούρδου ηγέτη είχε προσγειωθεί σε ελληνικό
αεροδρόμιο. Άλλωστε, και το μέλος της Κεντρικής Επιτροπής του ΠΑΣΟΚ, Μιχάλης
Χαραλαμπίδης, σε γραπτή του δήλωση κάνει λόγο για «την παραμονή του Κούρδου
ηγέτη στη χώρα μας», καθώς και για «φιλοξενία του» στην Ελλάδα ­ θεωρώντας,
εμφανώς, δεδομένο ότι ο Οτζαλάν βρίσκεται στη χώρα.

ΑΝΑΣΤΑΤΩΣΗ ΚΟΥΡΔΩΝ

Παράλληλα, κουρδικές πηγές στην Αθήνα απέφευγαν να επιβεβαιώσουν ή να
διαψεύσουν άφιξη του Αμπντουλάχ Οτζαλάν στην Ελλάδα ­ ενώ στους χώρους των
Κούρδων υπήρχε μια εμφανής αναστάτωση καθ' όλη τη διάρκεια της χθεσινής
ημέρας, ανάλογη με αυτήν που διαπιστώθηκε κατά την αναχώρηση του Κούρδου ηγέτη
από τη Συρία και το «πέρασμά» του από την Αθήνα, στις 9 Οκτωβρίου (κάτι που η
κυβέρνηση βέβαια έχει διαψεύσει).

Το ενδεχόμενο άφιξης του Οτζαλάν στην Ελλάδα «τάραξε» τους αρμοδίους της
Αθήνας ήδη από προχθές ­ και πριν γίνει ευρέως γνωστό ότι ο Κούρδος ηγέτης
είχε ευσχήμως αποπεμφθεί από τις ολλανδικές αρχές. Σύμφωνα με ορισμένες
πληροφορίες, κύκλοι της αμερικανικής πρεσβείας ενημέρωσαν με κάθε
διακριτικότητα περί των προθέσεων του Οτζαλάν να ζητήσει τη φιλοξενία του από
την Ελλάδα.

Η πληροφορία αυτή «έδεσε» στη συνέχεια με τη χθεσινή δήλωση της δικηγόρου του
Κούρδου ηγέτη στην Ολλανδία, ότι ο Οτζαλάν σχεδιάζει ­ μετά την άρνηση της
Χάγης να τον δεχθεί ­ να μεταβεί στην Αθήνα.

Η δήλωση αυτή, βέβαια, δεν έγινε γνωστή μόνο στην Αθήνα, αλλά και στην Άγκυρα,
όπου ο Τούρκος υφυπουργός Εξωτερικών, Κορκμάζ Χακτανίρ, έσπευσε να δηλώσει
ούτε λίγο ούτε πολύ ότι το αεροπλάνο που μετέφερε τον Οτζαλάν προσγειώθηκε στο
αεροδρόμιο της Αθήνας, αλλά ο Κούρδος ηγέτης δεν πήρε άδεια να πατήσει στο
ελληνικό έδαφος.

ΤΟΥΡΚΙΚΑ ΔΙΑΒΗΜΑΤΑ

Μάλιστα, ενώ ο εκπρόσωπος του υπουργείου Εξωτερικών, Θόδωρος Θεοδώρου, έκανε
αμέσως δήλωση στο πρακτορείο Ρώυτερ ότι «επιμένουμε πως δεν είναι εδώ ­ η θέση
μας δεν άλλαξε», ο Έλληνας πρέσβης στην Άγκυρα, Δημήτρης Νεζερίτης, εκλήθη δύο
φορές εντός ολίγων ωρών στο τουρκικό υπουργείο Εξωτερικών. Η Άγκυρα, σύμφωνα
με διπλωματικές πηγές, έκανε «ήπιου χαρακτήρα» διπλωματικά διαβήματα ­ το μεν
ένα εν είδει προειδοποίησης, για τη δυσαρέσκεια που θα δημιουργούσε τυχόν
παραμονή του Κούρδου εχθρού της στην Ελλάδα, το δε άλλο ύστερα από
δημοσιογραφική εκπομπή στην Αθήνα που υποστήριζε ότι ο Οτζαλάν είναι στην Ελλάδα.

Πάντως, όπως έλεγαν οι ίδιες διπλωματικές πηγές, ο κ. Νεζερίτης έλαβε στη
συνέχεια εντολή να κάνει γνωστό προς το τουρκικό υπουργείο Εξωτερικών ότι η
Αθήνα «δεν θεωρεί σκόπιμη και χρήσιμη την έλευση και την παρουσία του κ.
Οτζαλάν στην Ελλάδα» ­ διατύπωση που χρησιμοποίησε και ο Δημήτρης Ρέππας κατά
την τακτική ενημέρωση των πολιτικών συντακτών.

ΔΙΑΨΕΥΣΗ ΙΤΑΛΩΝ

Είναι πάντως χαρακτηριστικό ότι ακόμη και ο προσωρινός πρωθυπουργός της
Τουρκίας, Μπουλέντ Ετζεβίτ, «παρενέβη» στην όλη υπόθεση για να πει, χθες το
βράδυ, ότι οι εξελίξεις ως προς τον Οτζαλάν αλλάζουν λεπτό προς λεπτό και ότι
πηγαίνει από τη μια πόρτα στην άλλη. Ανέφερε ακόμη ότι το αεροσκάφος του
Οτζαλάν προσγειώθηκε στο αεροδρόμιο του Μιλάνου (γεγονός που διαψεύσθηκε από
τη διοίκηση του αεροδρομίου της ιταλικής πόλης) μετά την άρνηση των ελβετικών
αρχών να του επιτρέψουν να προσγειωθεί. Οι δηλώσεις των Τούρκων αξιωματούχων
προκάλεσαν συναγερμό σε δύο ιταλικά αεροδρόμια ­ αυτό της Πεσκάρας και αυτό
του Μιλάνου. Πλην, όμως, ο Οτζαλάν δεν εντοπίσθηκε.

Την ίδια στιγμή ­ κι ενώ το θρίλερ περί του πού βρίσκεται ο Κούρδος ηγέτης
είχε αρχίσει να ξετυλίγεται σε τουλάχιστον τέσσερις χώρες της Ευρώπης ­ η
κυβέρνηση, δια του εκπροσώπου της, επέτεινε τη σχετική φιλολογία.

Συγκεκριμένα, ο Δημήτρης Ρέππας, ερωτηθείς εάν αληθεύουν πληροφορίες ότι «από
στιγμή σε στιγμή προσγειώνεται» ο Οτζαλάν στο Ελληνικό, απάντησε: «Για το θέμα
αυτό πολλές πληροφορίες διακινούνται. Έχει δημιουργηθεί μια σύγχυση. Δεν
προκύπτει από πουθενά αυτό το οποίο λέγεται, δοθέντος ότι δεν έχει υποβληθεί
σχετικό αίτημα».

Και ο Άκης Τσοχατζόπουλος, που ρωτήθηκε το μεσημέρι για το όλο θέμα, είπε πως
«δεν νομίζω ότι μπορεί να επαληθευθεί, γιατί δεν υπάρχει κάτι τέτοιο. Βέβαια,
εγώ έλειπα, γύρισα χθες το απόγευμα, όπως ξέρετε, από το εξωτερικό. Όμως, εάν
υπήρχε κάτι τέτοιο, θα το ξέραμε».

Αργότερα, ωστόσο, αρμόδια κυβερνητική πηγή, αλλά και αρμόδια πηγή του
υπουργείου Εξωτερικών, επέμεναν ότι «δεν είναι εδώ, δεν πέρασε, δεν είχαμε
καμία επικοινωνία». Επιπλέον, η Υπηρεσία Πολιτικής Αεροπορίας διέψευσε ότι
αεροσκάφος προσγειώθηκε σε οποιοδήποτε ελληνικό αεροδρόμιο. Ο αερολιμενάρχης
του Ελληνικού, Γιάννης Χαραλαμπάκης, δήλωσε ότι αποτελούν μυθεύματα
πληροφορίες περί άφιξης αεροσκάφους με τον Κούρδο ηγέτη στο Ελληνικό. Πάντως,
πηγές της Υπηρεσίας ανέφεραν ότι είναι δυνατόν να μην καταγραφεί η κίνηση
κάποιου αεροσκάφους, αν αυτό απαιτηθεί από την κυβέρνηση.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16355N082</ED>
<ID>
ID:19172

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N08&aa=2</URL></REF>


Article

<CATEGORY>vin04</CATEGORY>

 <H2>Μυστήριο με Φάλκον στην Κέρκυρα
</H2>
<AUTHOR>ΣΠΥΡΟΣ ΖΗΝΙΑΤΗΣ</AUTHOR>

ΚΕΡΚΥΡΑ

ΤΟ ΘΡΙΛΕΡ γύρω από την υπόθεση Οτζαλάν και την άφιξή του στην Ελλάδα επιτάθηκε
χθες το απόγευμα μετά την προσγείωση στην Κέρκυρα αεροσκάφους τύπου Φάλκον με
προέλευση την Ελβετία και αγνώστους επιβάτες.

Ο τύπος του αεροσκάφους ­ ίδιος με αυτόν που τηλεγραφήματα ανέφεραν ότι ήταν
το αεροσκάφος με τον Κούρδο ηγέτη ­ η προέλευσή του και οι μυστηριώδεις
κινήσεις γύρω απ' αυτό προκάλεσαν υποψίες ότι στο Φάλκον με σημαία Μαλαισίας
στην ουρά επέβαινε ο Α. Οτζαλάν.

Το αεροσκάφος με τα διακριτικά 9Μ-ΒΑΒ έφθασε στο αεροδρόμιο του νησιού στις 6
μ.μ. και αρχικά ειπώθηκε ότι σταμάτησε για ανεφοδιασμό. Οι επιβάτες του δεν
βγήκαν έξω, καθώς η πτήση ήταν τράνζιτ. Στις 8 μ.μ. απ' το Φάλκον κατέβηκε
ένας ψηλός εύσωμος κύριος με μαύρα μαλλιά και για μία ώρα είχε διαβουλεύσεις
με τον αερολιμενάρχη κ. Κ. Σκιαδόπουλο και αξιωματικούς της ΕΛ.ΑΣ.

Λίγο πριν από τις 9 μ.μ. και ενώ απ' τις αρχές αναφερόταν πως το Φάλκον θα
αναχωρούσε αφού κατέθετε σχέδιο πτήσης, ο αερολιμενάρχης και ο άγνωστος άνδρας
ανέβηκαν στο αεροσκάφος για 10 λεπτά. Αμέσως μετά έσβησαν τα φώτα του και
οδηγήθηκε σε ένα σκοτεινό σημείο όπου έμεινε όλη τη νύχτα. Οι επιβάτες του
έφυγαν μ' ένα μαύρο αυτοκίνητο προς άγνωστη κατεύθυνση.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16355N091</ED>
<ID>
ID:19132

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N09&aa=1</URL></REF>


Article

<CATEGORY>vin04</CATEGORY>

 <H5>Ο ΠΑΟΚ είναι ιστορία ζωής
</H5><H2>30 ΕΡΩΤΗΣΕΙΣ
</H2><H2>ΝΙΚΟΣ ΒΕΖΥΡΤΖΗΣ
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

ΠΡΟΕΔΡΟΣ ΤΗΣ ΠΑΕ ΠΑΟΚ

ΘΕΣΣΑΛΟΝΙΚΙΟΣ: 100%, όμως αγαπάει με πάθος την Αθήνα...

ΑΠΕΧΘΑΝΕΤΑΙ: Φθόνο, ζήλια, υποκρισία.

ΘΑ ΚΑΛΟΥΣΕ ΓΙΑ ΦΑΓΗΤΟ: Τον Γιάννη Μαρίνο για γεύμα και την Κλόντια
Σίφερ για δείπνο...

ΔΙΑΒΑΖΕΙ: Εφημερίδες και σοβαρά οικονομικά περιοδικά.

ΑΚΟΥΕΙ: Έντεχνο λαϊκό.

ΣΥΓΚΙΝΕΙΤΑΙ: Εύκολα.

ΛΑΤΡΕΥΕΙ: Τα παιδιά του, Παντελή και Αναστασία.

Αν και από τα 26 του χρόνια (51 σήμερα) βρίσκεται στα διοικητικά του
ποδοσφαίρου (ήταν γενικός αρχηγός επί προεδρίας Παντελάκη), ο Νίκος Βεζυρτζής
είναι ο νεώτερος πρόεδρος ΠΑΕ Α' Εθνικής κατηγορίας. Οι συνθήκες οδήγησαν στην
επιλογή του και όλα δείχνουν πως η επιτυχία «καραδοκεί» στον φετινό ΠΑΟΚ. Ο
Βεζυρτζής, επί πενταετία ηγέτης (και χρηματοδότης) στο μπάσκετ του
«δικεφάλου», έχει άποψη για όλα και δεν την κρύβει.

ΕΡ.: Τι σημαίνει ΠΑΟΚ;

ΑΠ.: Ιστορία μιας ζωής, με πολλές λύπες και λίγες χαρές.

ΕΡ.: Μπάσκετ ή ποδόσφαιρο;

ΑΠ.: Και τα δύο. Τώρα παίρνω «μάστερ».

ΕΡ.: Κύπελλο στο μπάσκετ. Και τώρα;

ΑΠ.: Ευρωλίγκα και θέαμα.

ΕΡ.: Άγγελος Αναστασιάδης;

ΑΠ.: Καταξιωμένος στον χώρο. Πιστεύω ότι έχει μέλλον.

ΕΡ.: Γιώργος Μπατατούδης;

ΑΠ.: Ηρωική μορφή για τον ΠΑΟΚ. Παρέλαβε χάος και φτάνει κάπου.

ΕΡ.: Δημήτρης Κοντομηνάς;

ΑΠ.: Μία από τις σωστές νέες παρουσίες στο ποδόσφαιρο. Τις έχει ανάγκη ο χώρος.

ΕΡ.: ΕΠΑΕ: συνδικαλιστικό όργανο ή αναγκαίο κακό;

ΑΠ.: Το δεύτερο. Θα προτιμούσα ηγεσία με διαφορετική νοοτροπία και τρόπο
διοίκησης από τη σημερινή.

ΕΡ.: Κάνετε όνειρα;

ΑΠ.: Χωρίς όνειρα δεν υπάρχει μέλλον.

ΕΡ.: Πρόβλεψη για το ντέρμπι Άρη - ΠΑΟΚ στον β' γύρο;

ΑΠ.: Πιστεύω στον ΠΑΟΚ, εύχομαι αποφυγή επεισοδίων.

ΕΡ.: Σε 75 χρόνια πορείας, ποιος είναι ο μεγαλύτερος παίκτης του ΠΑΟΚ;

ΑΠ.: Κούδας, σπουδαίος σε όλα.

ΕΡ.: Τον θεωρείτε σύμβολο και γιατί;

ΑΠ.: Ήταν, είναι και θα είναι το σύμβολο των ΠΑΟΚτζήδων, ό,τι ο Λευκός Πύργος
για τη Θεσσαλονίκη.

ΕΡ.: Μακεδονικό ποδόσφαιρο;

ΑΠ.: Παράγει σπουδαίους παίκτες για άλλες πόλεις. Όλοι οι σημαντικοί παίκτες
σήμερα είναι Μακεδόνες: Ντέμης, Ατματζίδης...

ΕΡ.: Αρχιεπίσκοπος Χριστόδουλος;

ΑΠ.: Αυτή την εποχή τον έχει ανάγκη η Εκκλησία.

ΕΡ.: Θωμάς Βουλινός;

ΑΠ.: Απέτυχε λόγω υπέρμετρου εγωισμού. Θα μπορούσε να προσφέρει πολλά.

ΕΡ.: Σωκράτης Κόκκαλης;

ΑΠ.: Σπουδαίος επιχειρηματίας, επιτυχημένος πρόεδρος.

ΕΡ.: Κώστας Αλαμάνος;

ΑΠ.: Χαρακτηριστική φιγούρα του προβληματικού επαγγελματικού ποδοσφαίρου.

ΕΡ.: Βασίλης Παπαγεωργόπουλος;

ΑΠ.: Τον πίστεψαν οι Θεσσαλονικείς, ελπίζω να τους δικαιώσει.

ΕΡ.: Καζαντζίδης ή Βασίλης Καρράς;

ΑΠ.: Καζαντζίδης, δεν γίνεται σύγκριση.

ΕΡ.: Γιάννης Κυριακίδης.

ΑΠ.: Ο πλέον αγαπητός στη Θεσσαλονίκη.

ΕΡ.: Λέγεται ότι καλπάζει η διαφθορά στο ποδόσφαιρο.

ΑΠ.: Λέγεται αλλά δεν... φαίνεται, άρα γιατί το συζητάμε. Εγώ πάντως δεν
κυκλοφορώ με μπράβους.

ΕΡ.: Άκης Πάνου;

ΑΠ.: Μέγας λαϊκός δημιουργός.

ΕΡ.: Βομβίδια;

ΑΠ.: Καθημερινή μεσημεριάτικη απόλαυση, γι' αυτό θρύλος.

ΕΡ.: Γιώργος Βαρδινογιάννης;

ΑΠ.: Παρακολουθώντας τελευταία βλέπω έναν διαφορετικό Βαρδινογιάννη, έναν
αληθινό πρόεδρο.

ΕΡ.: Κώστας Φραντζέσκος;

ΑΠ.: Σε δύσκολο καιρό, μαζί με τον Μαραγκό άλλαξαν το αγωνιστικό πρόσωπο του ΠΑΟΚ.

ΕΡ.: Μανώλης Μητσιάς;

ΑΠ.: Τραγουδισταράς. Ελπίζω κάποια στιγμή να το μάθει...

ΕΡ.: Αδελφές Κανονίδου;

ΑΠ.: Δεν τις γνωρίζω.

ΕΡ.: Θα θέλατε να τις γνωρίσετε;

ΑΠ.: Γιατί; Χάθηκαν οι γυναίκες;

ΕΡ.: Αλέκος Ναζίρης ή Μάλαμας Τεβεκέλης;

ΑΠ.: Πάμε παρακάτω.

ΕΡ.: Με τα χρέη του μπάσκετ στο πρόσωπό σας τι γίνεται;

ΑΠ.: Άλλη ερώτηση...

ΕΡ.: Τι περιμένετε τώρα από την ομάδα σας;

ΑΠ.: Ό, τι περιμένει ο κόσμος. Τη θέση που οδηγεί στο Τσάμπιονς Λιγκ.

ΕΡ.: Εν τέλει, ποιον παράγοντα έχετε ως πρότυπο;

ΑΠ.: Αυτόν που οι παίκτες τον βλέπουν μόνο στη γιορτή του...
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16355N101</ED>
<ID>
ID:19129

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N10&aa=1</URL></REF>


Article

<CATEGORY>vin06</CATEGORY>

 <H5>Ο ΧΡΗΣΤΟΣ ΧΩΜΕΝΙΔΗΣ ΚΑΤΕΘΕΣΕ ΣΤΗ ΓΑΛΛΙΑ ΤΗ ΣΥΓΧΡΟΝΗ ΕΛΛΗΝΙΚΗ ΣΚΕΨΗ
</H5><H2>Από τον Ζορμπά ... στην ΟΝΕ
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Τι συμβαίνει όταν ένας Έλληνας βιοτέχνης έρχεται στο Παρίσι καλεσμένος από τον
Γάλλο διανομέα του για να μιλήσει (και να προωθήσει εμμέσως) τα προϊόντα που παράγει;

Η ΠΡΩΤΗ δυσκολία που έχει ν' αντιμετωπίσει είναι η αμφισβήτηση. Κύριε, σαν να
του λένε με τη σιωπή τους, αυτά που μας προτείνεις τα κάνουμε καλύτερα εμείς.

­ Δηλαδή τι θα θέλατε να σας προτείνω; ρωτάει απορημένος με την πρώτη αυτή
απόρριψη ο καημένος ο βιοτέχνης, που δεν καταλαβαίνει την εκ προοιμίου άρνηση
του προϊόντός του. Στην Ενωμένη Ευρώπη ζούμε, ο ανταγωνισμός είναι ελεύθερος
επί ίσοις όροις.

­ Ναι, του απαντούν οι α πριόρι αντιρρησίες της παραγωγής του. Αλλά από σένα
περιμέναμε εκείνο που ξέρουμε ότι παράγεις.

­ Ξέρουμε από τον Σατωβριάνδο, τον Φλωμπέρ, τον Αμπού, τον Λοτί, τον Ντρυόν,
στις μέρες μας, ότι έχεις τσαρούχια, φουστανέλες, καλές ελιές, λατέρνα,
φιλότιμο χωρίς φτώχεια και ολίγον Ζορμπά, συρτάκι, και τα Μάρμαρα.

­ Με συγχωρείτε, αντιτείνει με κάθε σεμνότητα και χωρίς ίχνος οργής ο Έλλην
βιοτέχνης. Μιλάτε οπωσδήποτε για το παρελθόν. Σήμερα, στον κόσμο που ζούμε,
στην εποχή που ζούμε, ο Έλληνας δεν διαφέρει σε τίποτα από τον Γερμανό, τον
Ολλανδό ή τον Γάλλο. Κάνετε εσείς την εξέγερση των Λυκείων και σε διάστημα
λιγότερο των τριών μηνών σάς ακολουθούμε εμείς. Μόνο που η δική μας εξέγερση
κρατά τρεις μήνες (ο χρόνος που καθυστερήσαμε να σας μιμηθούμε μέσω
τηλεοράσεως), ενώ η δική σας κράτησε μόνο τρεις μέρες.

Και έως αυτή τη συγκεκριμένη στιγμή κανείς μες στην αίθουσα του Εμπορικού
Επιμελητηρίου που είναι η Fnac δεν έχει καταλάβει περί τίνος πράγματος ομιλούν
οι συνευρεθέντες.

Το γεγονός είναι ότι η περίφημη Fnac που ξεκίνησε αμέσως μετά το '68 ως
βιβλιοπωλείο, με το δόλωμα της 20% έκπτωσης επί της τιμής του βιβλίου, σήμερα
έχει μετεξελιχτεί σε εμπορευματικό κέντρο κάθε λογής προϊόντος (ηλεκτρονικού
όσο και εντύπου). Απουσιάζει μόνο το φαγητό. Διότι ως αναλώσιμο αν δεν γίνει
αμέσως καταναλώσιμο, πετιέται. 
Ενώ το ηλεκτρονικό ως άυλο και το έντυπο μακράς διαρκείας αντέχει. Έτσι τα δύο
συνεταιράκια, επαναστάτες του Μάη του '68 που ίδρυσαν αμέσως μετά τα
«γεγονότα» τη Fnac, εδώ και τριάντα χρόνια, έχουν γίνει σήμερα ένα είδος
πολυεθνικής με μόνο ορατό αντίπαλο το «Virgin Megastores». Εν πάση περιπτώσει,
η προϊστορία δεν μας αφορά. 
Ο Έλλην βιοτέχνης είναι μόλις τριάντα ενός χρόνων, όση ηλικία δηλαδή έχει και
η Fnac, οπότε εκείνο που τον απασχολεί είναι γιατί ενώ ήρθε να προτείνει μια
νέα εκδοχή τού πώς διηγούνται στη χώρα του τα ηλεκτρονικά παραμύθια, οι ξένοι
του ζητάνε μουσακά και μουσική συρτάκι. Αυτή η παραβολή είναι νομίζω αρκούντως
ενδεικτική για να κατανοήσουμε τη δύσκολη θέση του Έλληνα βιοτέχνη συγγραφέα,
που έρχεται, καλεσμένος από τους Γάλλους διανομείς εκδότες του, να μιλήσει για
τα καινούργια του βιβλία. Όπως ακριβώς συνέβη με τον Χρήστο Χωμενίδη που ήρθε
στην ίδια αυτή Fnac του παραμυθιού καλεσμένος από τον εκδότη του Seuil να
παρουσιάσει τα δύο μεταφρασμένα ήδη στα γαλλικά μυθιστορήματά του. 
Οπότε ο σεμνός αυτός νέος άνθρωπος τι αντιμετωπίζει στο Παρίσι, σε μια
κατάμεστη κατά τα άλλα αίθουσα, αγνοούντων και αγνοουμένων; Αντιμετωπίζει το
προκάτ των έτοιμων ιδεών, όπως τις σατίρισε πριν από 150 χρόνια ο Φλωμπέρ: του
ζητούν με δυο λόγια τα τέσσερα S (Sun, Sea, Sex, Sand), επειδή ο ίδιος στα
βιβλία του δεν μιλάει για σουβλάκια, με τραγικό τρόπο, την μπουζουκόφωνη στο
νέο της διαπλεκόμενο συνθεσάιζερ Ελλάδος κι Ανατολής, Αώου και Ωού (Αυγού),
(στο Ύψος των Περιστάσεων), Πάπιγκου (Το σοφό παιδί) και Παπιγιόν. Ευτυχώς ο
συγκεκριμένος συγγραφέας, στη συγκεκριμένη εκδήλωση, στο συγκεκριμένο Fnac του
Μονπαρνάς, τα έβγαλε πέρα παλικαρίσια με την ειλικρίνεια της ομιλίας του, με
την προβληματική του διανοουμένου που δεν ανήκει αναγκαστικά στη χώρα της
καταγωγής του, αλλά στην παγκόσμια κοινότητα των «ορθοδόξως καθολικά
διαμαρτυρομένων διανοητών σημιτικώς μουσουλμανιζομένων». 
Οπότε και στην παρατήρηση του Γάλλου ακροατή γιατί δεν ομιλεί διόλου την
γαλλικήν, έλαβε ο ακροατής αυτός της γαλλοφωνίας την εξής απάντησιν από
παρανοϊκή ομογενή: Και ο Δαλάι Λάμα μιλάει μόνο στη γλώσσα του, τα θιβετιανά.

Αυτά για να πούμε πόσο δρόμο έχουμε ακόμα να διανύσουμε ώσπου η ΟΝΕ να γίνει
κοινή συνείδηση σε ξένους και δικούς μας. 
Πάντως, η γαλλική «Croix» επανέλαβε εκείνο που είχε γράψει και η «Figaro», «η
Ελλάδα μπήκε στο ευρώ του Χορού στο Διεθνές Φεστιβάλ Χορού της Λυών»: «Η
Ελλάδα μπαίνει στο ευρώ της λογοτεχνίας μέσω του "Σοφού Παιδιού" και της
"Φωνής" του Χρήστου Χωμενίδη».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16355N111</ED>
<ID>
ID:19089

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Παραλειπόμενα ενός ατυχήματος
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΧΘΕΣ που έβρεχε, είχα το πρώτο μου ατύχημα.

Ξαφνικά, έχασα τον έλεγχο, το τιμόνι έστριψε μόνο του, η ρόδα χτύπησε στο
κράσπεδο του πεζοδρομίου και ακούστηκε ο κρότος της σύγκρουσης.

Την ίδια στιγμή, δεν απέφυγα την κοινοτοπία και σκέφθηκα ότι θα δω τη ζωή μου
να περνάει μπροστά στα μάτια μου σαν κινηματογραφική ταινία. Μια αστραπή και
ένα πυκνό μοντάζ ­ το πιο καίριο της ζωής που έζησα.

Έχω ακούσει να λέγεται αυτό τόσες πολλές φορές, έχω δει τόσες πολλές ταινίες
να προβάλλουν σε φλας μπακ ιστορίες μιας ζωής την ώρα του ατυχήματος, ώστε
είχα την αιφνίδια επίγνωση ότι θα γινόμουν ο θεατής μου.

Δεν είχα καμία αμφιβολία, ότι κάτι σοβαρό θα επέλθει.

Αφέθηκα σε μια μοιραία αδυναμία και περίμενα να τσαλαπατηθώ τη στιγμή που θα
έβλεπα την «ταινία» μου.

Τίποτα!

Μόνον αναμονή.

Όσο μαζευόταν ο κόσμος γύρω μου, ένιωθα ντροπή. 
Όπως τότε, που ήμουν παιδί κι έπεφτα κι έρχονταν να με σηκώσουν κι έφευγα
βιαστική, σαλιώνοντας κρυφά τα πληγωμένα μου γόνατα.

Ότι έπαθα εξάρθρωση της δεξιάς ωμοπλάτης, το έμαθα αργότερα.

Από τότε, κάνω μόνον ωραίες σκέψεις ­ αφού δεν είχα υποπτευθεί πόσο αβάσταχτη
είναι η στιγμή που θ' αντιμετωπίσεις το μάταιο του κόσμου.

Καμιά φορά, μέσα από τους εφιάλτες μου βρίσκω κάτι από τον παλιό εαυτό μου.
Τότε που γιάτρευα μόνη μου τα γρατσουνισμένα γόνατα, για να μην καθυστερήσω
από το παιχνίδι.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16355N112</ED>
<ID>
ID:19176

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N11&aa=2</URL></REF>


Article

<CATEGORY>vin06</CATEGORY>

 <H5>ΣΤΗΝ ΧΘΕΣΙΝΗ ΣΥΝΕΔΡΙΑΣΗ ΤΗΣ ΟΛΜΕ ΟΙ ΕΚΠΡΟΣΩΠΟΙ ΤΩΝ ΠΑΡΑΤΑΞΕΩΝ ΠΟΥ ΜΕΤΕΧΟΥΝ ΣΤΗ
ΔΙΟΙΚΗΣΗ ΣΤΟ ΜΟΝΟ ΠΟΥ ΣΥΜΦΩΝΗΣΑΝ ΕΙΝΑΙ ΟΤΙ ΔΙΑΦΩΝΟΥΝ
</H5><H2>Πέντε μέρες κοσκινίζουν τον διάλογο για την Παιδεία
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Πέντε ημέρες τώρα και ενώ η αναταραχή στην Παιδεία εισέρχεται αισίως στον
τέταρτο μήνα η Ομοσπονδία των καθηγητών κοσκινίζει τον διάλογο για την
Παιδεία... Το Διοικητικό Συμβούλιο της ΟΛΜΕ δεν κατόρθωσε ούτε και χθες να
καταλήξει σχετικά με την ανοιχτή πρόσκληση διαλόγου που έχει απευθύνει η
ηγεσία του υπουργείου Παιδείας.

Αλλεπάλληλες συνεδριάσεις. Ούτε και χθες οι καθηγητές που απαρτίζουν το
Διοικητικό Συμβούλιο της ΟΛΜΕ κατέληξαν σε απόφαση για το τι θα πράξουν στην
ανοιχτή πρόταση διαλόγου που τους απηύθυνε ο υπουργός Παιδείας

ΣΤΗ ΧΘΕΣΙΝΗ συνεδρίαση οι εκπρόσωποι των παρατάξεων που μετέχουν στη διοίκηση
της ΟΛΜΕ το μόνο που έκαναν ήταν να συμφωνήσουν ότι... διαφωνούν. Συμφώνησαν
ακόμη, πλην της ΠΑΣΚ, για τη συμμετοχή της ΟΛΜΕ στο συλλαλητήριο της ερχόμενης
Παρασκευής 5 του μηνός, ενώ διαφάνηκε ότι αν τελικά αποφασίσουν να
ανταποκριθούν στην ανοικτή πρόσκληση του υπουργείου Παιδείας, η κάθε παράταξη
θα πάει με τη δική της πρόταση. Όλα αυτά όμως θα αποφασισθούν σε... επόμενη
συνεδρίαση, που έχει μεν προγραμματισθεί για αύριο, αλλά κανείς δεν μπορεί να
πει με βεβαιότητα αν θα γίνει και αν θα καταλήξει σε κάποιο αποτέλεσμα.

Ύστερα απ΄ όλα αυτά δεν πρόκειται να πραγματοποιηθούν ούτε οι τοπικές γενικές
συνελεύσεις των καθηγητών, καθώς η διοίκηση της ΟΛΜΕ δεν έχει καταλήξει σε
καμία εισήγηση.

Χθες ωστόσο σημειώθηκαν και βήματα προόδου, δεδομένου ότι η προσκείμενη στην
αξιωματική αντιπολίτευση παράταξη, η ΔΑΚΕ, εξέφρασε επιτέλους τη διάθεση να
συμβάλει στην εξομάλυνση της κατάστασης και στην αποκατάσταση του κλίματος
ηρεμίας. Έτσι λοιπόν η ΔΑΚΕ χαρακτηρίζει «ακραίες μορφές αγώνα» τη βίαιη
παρεμπόδιση της λειτουργίας των σχολείων και τα μπλόκα στους δρόμους από
μαθητές, επισημαίνοντας ότι «όχι μόνο δεν προσφέρουν στη λύση του προβλήματος,
αλλά, αντίθετα, αποδυναμώνουν τον δίκαιο αγώνα των μαθητών».

Η ΔΑΚΕ δήλωσε ακόμη ότι στη φάση αυτή δεν θα στηρίξει στο Διοικητικό Συμβούλιο
της ΟΛΜΕ καμία πρόταση για απεργιακές κινητοποιήσεις. Παράλληλα όμως ζητεί να
ανασταλούν οι Πανελλαδικές Εξετάσεις για τη Β΄ Λυκείου και να γίνουν μόνο
προαγωγικές είτε σε επίπεδο σχολείου είτε, ως εναλλακτική λύση, σε
περιφερειακό επίπεδο, δηλαδή με κοινά θέματα ανά περιφέρεια. Ζητεί ακόμη να
γίνει διάλογος για οριστική λύση του προβλήματος, καλεί την ΟΛΜΕ να λάβει
πρωτοβουλίες και καταγγέλλει την 
ΠΑΣΚ για υποκρισία.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16355N121</ED>
<ID>
ID:19090

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N12&aa=1</URL></REF>


Article

<CATEGORY>vin06</CATEGORY>

 <H5>Η πρόσληψη αναπληρωτών
</H5><H2>Παρεμβαίνουν οι εισαγγελείς για τα μπλόκα και τις καταλήψεις
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

ΤΕΛΟΣ στην ανοχή για τα μαθητικά μπλόκα εκδηλώθηκε χθες από την Εισαγγελία της
Αθήνας, που διέταξε να συλλαμβάνονται και να παραπέμπονται στο εξής στο
Αυτόφωρο όσοι μαθητές κλείνουν δρόμους. Σήμερα, πάντως, οι μαθητές του
Συντονιστικού έχουν προαναγγείλει νέα αιφνιδιαστικά μπλόκα, αν και χθες έγιναν
μόλις δύο ­ στη Λιοσίων και στο Μπραχάμι ­ για λίγη ώρα και χωρίς ιδιαίτερα
προβλήματα. Στο δεύτερο μπλόκο εμφανίστηκαν χθες και αστυνομικοί, που δεν
άφησαν τους νεαρούς να κλείσουν όλο τον δρόμο, αλλά μόνο τμήμα του.

Παράλληλα, και ο εισαγγελέας Πειραιά παρενέβη στο θέμα των καταλήψεων,
διατάσσοντας ­ μεταξύ άλλων ­ να κατηγορούνται για άμεση συνέργεια σε φθορές
όσοι μαθητές είναι παρόντες στη διάρκεια καταστροφών μέσα σε σχολεία από
εξωσχολικούς. 
ΥΦΕΣΗ

Την ίδια ώρα οι καταλήψεις παρουσιάζουν μεγάλη ύφεση σε όλη τη χώρα, ακόμα και
στις πόλεις που «κρατούσαν» έως τώρα, όπως η Πάτρα, ο Βόλος, η Κέρκυρα και
φυσικά η Αθήνα. Σύμφωνα με το υπουργείο Παιδείας δεν ξεπερνούν πλέον τις 220
πανελλαδικά, όμως κατά τους μαθητές είναι υπερτριπλάσιες.

ΑΥΤΟΦΩΡΟ

Στην Αθήνα, ο προϊστάμενος της Εισαγγελίας Εφετών κ. Λ. Καράμπελας με χθεσινή
του παραγγελία προς τον εισαγγελέα Πρωτοδικών κ. Γ. Κολιοκώστα έδωσε εντολή
ενεργοποίησης παλαιότερης οδηγίας του Αρείου Πάγου, να ακολουθείται η αυτόφωρη
διαδικασία για τα μπλόκα στους δρόμους.

Στην οδηγία σημειώνεται ότι «για την άρση της παράνομης αυτής κατάστασης και
την επιβολή του νόμου στο μέτρο του εφικτού, στο εξής να συλλαμβάνονται οι
υπαίτιοι και να οδηγούνται στο Αυτόφωρο, διότι η κατάληψη των οδών σε κομβικά
σημεία μπορεί να προκαλέσει ανεξέλεγκτες καταστάσεις, με δυσμενείς επιπτώσεις
στην οικονομική και κοινωνική ζωή του τόπου». Ο εισαγγελέας διευκρινίζει ότι
για τη διαδικασία του Αυτόφωρου δεν απαιτείται προηγούμενη έγκρισή του, πράγμα
που σημαίνει ότι η Αστυνομία μπορεί πλέον να προβεί σε συλλήψεις με τη
διαπίστωση του μπλόκου.

Στον Πειραιά, ο εισαγγελέας κ. Γρ. Πεπόνης με εγκύκλιό του προς την Αστυνομία
που αφορά όσες περιπτώσεις κατειλημμένων σχολείων έχουν φτάσει στο στάδιο της
προανάκρισης, σημειώνει ότι η Αστυνομία πρέπει να λαμβάνει πλήρη στοιχεία των
μαθητών των 15μελών ή των Συντονιστικών της κατάληψης, αλλά και των γονέων
τους. 
Και προσθέτει ότι σε περίπτωση καταστροφών, αν οι μαθητές επικαλούνται δράση
εξωσχολικών στοιχείων, «πέραν των φυσικών αυτουργών δίωξιν υφίστανται και οι
συμμέτοχοι, μάλιστα δε οι καταληψίες μαθητές, προ των οφθαλμών των οποίων
τελούνται οι φθορές, υπέχουν θέσιν άμεσων συνεργών σε αυτές». Πάντως δεν
παραγγέλλει συλλήψεις. Εξάλλου, ο εισαγγελέας άσκησε χθες δίωξη κατά αγνώστων
για φθορές και χρήση ναρκωτικών που έγινε στο 1ο ΤΕΛ Καμινίων.

ΔΙΩΞΕΙΣ ΑΠΛΩΣ

Στο μεταξύ, οι καταλήψεις παρουσίασαν και χθες νέα πτωτική τάση. Στον δήμο της
Αθήνας και τους όμορους δήμους λιγότερα από 50 σχολεία ­ επί συνόλου 270 ­
παραμένουν υπό κατάληψη, ενώ στον Πειραιά οι καταλήψεις περιορίστηκαν σε 44
από 135 σχολεία, ενώ την Παρασκευή υπό κατάληψη βρίσκονταν 71. Αντίστοιχη
είναι η εικόνα και στην επαρχία. Οι μαθητές που εκπροσωπούν το Συντονιστικό
Αγώνα Σχολείων Αθήνας, ωστόσο, επιμένουν στις δυναμικές κινητοποιήσεις και
εκτός από τα νέα μπλόκα οργανώνουν την ερχόμενη Παρασκευή και νέο συλλαλητήριο
στο Σύνταγμα, στο οποίο αυτή τη φορά έχουν κληθεί να συμμετάσχουν μαθητές από
όλη την Ελλάδα ­ και όχι μόνο από την Αττική, όπως στα προηγούμενα. Αλλά
συμμαθητές τους που εκφράζονται από την Πρωτοβουλία Κατειλημμένων Σχολείων
(σ.σ.: πρόκειται για άλλο Συντονιστικό, που επηρεάζεται κυρίως από την
εξωκοινοβουλευτική Αριστερά και λειτουργεί ανεξάρτητα από το πρώτο, που
επηρεάζεται κυρίως από την ΚΝΕ) ανακοίνωσαν χθες ότι την ερχόμενη Πέμπτη,
παραμονή της συγκέντρωσης, θα κάνουν... ολονύκτια διαμαρτυρία στα Προπύλαια.

ΣΤΗΝ ΕΠΑΡΧΙΑ

Ύφεση παρουσιάζουν από χθες οι καταλήψεις στην επαρχία. Στην Πάτρα ­ έναν από
τους σκληρούς πυρήνες ­ από τα 110 σχολεία μόλις 22 απέμειναν χθες υπό
κατάληψη, ενώ την Παρασκευή ήταν 45. Στην Κέρκυρα λειτούργησαν τα 15 από τα 36
συνολικά σχολεία του νομού. Στον Βόλο υπό κατάληψη ήταν χθες τα 11 από τα 68
σχολεία, ενώ στη Ρόδο υπό κατάληψη ήταν μόνο ένα ΤΕΕ, στα 25 Γυμνάσια και
Λύκεια που υπάρχουν στον Νομό Δωδεκανήσου. Η ίδια κατάσταση επικρατούσε και
στην πόλη της Λάρισας, όπου χθες υπό κατάληψη ήταν μόνο ένα σχολείο ΤΕΕ. Η
ίδια μείωση σημειώθηκε χθες στα Χανιά, το Ηράκλειο και την Αν. Μακεδονία -
Θράκη, την Καρδίτσα τα Τρίκαλα, αλλά και στην Αχαΐα.

Στην Κέρκυρα πάντως, χθες παρατηρήθηκε κινητικότητα στους Συλλόγους Γονέων και
Κηδεμόνων των σχολείων που συνεχίζουν να βρίσκονται υπό κατάληψη. Σήμερα και
αύριο πολλά Δ.Σ. συλλόγων έχουν καλέσει τα μέλη τους σε Γενικές Συνελεύσεις,
προκειμένου να εξετάσουν την κατάσταση έτσι όπως έχει διαμορφωθεί έως σήμερα
και να πάρουν σχετικές αποφάσεις. Στον Βόλο, χθες από τα 68 Γυμνάσια και
Λύκεια του νομού μόνο τα 11 ήταν υπό κατάληψη, ενώ τα περισσότερα παιδιά που
συμμετέχουν στις καταλήψεις προσανατολίζονται να επιστρέψουν στα θρανία μετά
το πανεκπαιδευτικό συλλαλητήριο της Πέμπτης.


ΤΟ ΘΕΜΑ της πρόσληψης των αναπληρωτών εκπαιδευτικών συζήτησε χθες ο υφυπουργός
Παιδείας κ. Ι. Ανθόπουλος με εκπροσώπους από την Πανελλήνια Επιτροπή
Αναπληρωτών Εκπαιδευτικών. Οι δύο πλευρές αποφάσισαν να προχωρήσουν σε μία
καταγραφή όλων των αναπληρωτών και ωρομισθίων που έχουν εργαστεί στο παρελθόν
στη δημόσια εκπαίδευση, προκειμένου να έχουν συνολική και πλήρη εικόνα της
έκτασης του προβλήματος. Οι ενδιαφερόμενοι λοιπόν θα πρέπει να υποβάλλουν έως
τις 10 Φεβρουαρίου στη Γενική Διεύθυνση Προσωπικού Πρωτοβάθμιας και
Δευτεροβάθμιας Εκπαίδευσης, στην Κεντρική Υπηρεσία του υπουργείου Παιδείας,
επικυρωμένα αντίγραφα βεβαιώσεων προϋπηρεσίας μαζί με υπεύθυνη δήλωση για τον
συνολικό χρόνο προϋπηρεσίας τους σε μήνες ανά διδακτικό έτος, όπως αυτός
προκύπτει από τα επισυναπτόμενα δικαιολογητικά.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16355N122</ED>
<ID>
ID:19143

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N12&aa=2</URL></REF>


Article

<CATEGORY>vin06</CATEGORY>

 <H2>Δεν πρόκειται για την εκπαίδευση
</H2>
<AUTHOR>ΔΗΜ. Θ. ΤΣΑΤΣΟΣ</AUTHOR>

1 Οι «καταλήψεις», το «συνδικαλιστικό» κίνημα των καθηγητών και η
κοινωνική αναταραχή που «πέτυχαν» οι «αγωνιστές» έχουν αποκαλυφτεί και ως προς
το ουσιαστικό τους περιεχόμενο. Συνοψίζω την εν τω μεταξύ συνειδητοποιημένη εικόνα:

α) Η μεταρρύθμιση, δηλαδή ο εκσυγχρονισμός του εκπαιδευτικού συστήματος,
αξιώνει ποιοτική αναβάθμιση στο σχολείο. Από σύστημα παροχής γνώσεων
μεταβάλλεται σε σύστημα παροχής γνώσης. Κατά τούτο είναι βήμα ιστορικό.

β) Οι αναγκαίες για τη μεταρρύθμιση μεταβολές είναι επώδυνες: κατάργηση
επετηρίδας, αξιολόγηση διδασκόντων, μειωμένη δυνατότητα εμπορίας ιδιαίτερων
μαθημάτων, και άλλα «δεινά».

γ) Η μειοψηφία των καθηγητών εκδικείται, χρησιμοποιώντας τη «μαχόμενη»
μειοψηφία των μαθητών με όσα τραγελαφικά, τραγικά, αντιδημοκρατικά και
αντιεκπαιδευτικά αποτελέσματα ζήσαμε και ζούμε.

2 Ποια είναι η πολιτευματική σημασία αυτών που συμβαίνουν:

α) Κατά παράβαση της δημοκρατικής αρχής εμποδίζεται η εκτελεστική εξουσία να
επιτελέσει το συνταγματικό της έργο, δηλαδή να εφαρμόσει τους νόμους που
ψήφισε η λαϊκή αντιπροσωπεία.

β) Του δημοκρατικά κρίσιμου θεμελιώδους δικαιώματος της συνάθροισης δεν
γίνεται χρήση αλλά κατάχρηση. 
Σύμφωνα με πάγια αντίληψη στην επιστήμη, κατάχρηση (συνταγματικού) δικαιώματος
υπάρχει, όταν χρησιμοποιείται για σκοπούς ξένους προς εκείνους χάριν των
οποίων θεσπίστηκε. Αυτό συμβαίνει και εδώ: το δικαίωμα της συνάθροισης, είναι
δικαίωμα κάθε μειοψηφίας να διαμαρτύρεται, ποτέ όμως δικαίωμα να καταλύει τις
δημοκρατικές διαδικασίες, ή δικαίωμα να παρεμποδίζει τους άλλους πολίτες να
ασκούν και εκείνοι τα δικαιώματά τους (να πηγαίνουν στη δουλειά τους, να μη
ζημιώνονται, να μην ξυλοκοπούνται κοκ).

3 Η πολιτική, που είναι το οξυγόνο της δημοκρατικής πολιτείας
υπό τον όρο του δημόσιου χαρακτήρα της και του τελικού της προσανατολισμού
προς το γενικό συμφέρον, κατάντησε ιδιωτική και στρέφεται ασύστολα κατά του
γενικού συμφέροντος.

α) Ιδιωτική έγινε, διότι με τις «κινητοποιήσεις» (έτσι ονομάζονται τώρα οι
ασχημίες) οι καθηγητές εκδικούνται την κυβέρνηση διά των μαθητών, για την
κατάργηση της επετηρίδας και τη δοκιμασία της αξιολόγησης.

β) Αλλά και το γενικό συμφέρον είναι ανύπαρκτο στο σκεπτικό των «δασκάλων»
(!!!) που χρησιμοποιούν τους μαθητές. Δεν πρόκειται για την αναβάθμιση της
παιδείας. 
Πρόκειται, αντιθέτως, για τη ματαίωση της αναβάθμισης και την υπεράσπιση ενός
συστήματος που επιτρέπει στον καθηγητή και να λειτουργεί, άνευ κόπου, στο
σύστημα της αποστήθισης αλλά και να εκμεταλλεύεται σε επίπεδο «ιδιαιτέρων
μαθημάτων» τους μαθητές (δηλαδή τους γονείς).

4 Η δημοκρατική μας πολιτεία δεν βρίσκεται για πρώτη φορά
μπροστά σε συστηματικές προσπάθειες φθοράς της. Το δίλημμά της είναι
συνυφασμένο με τις συναρπαστικές αδυναμίες της Δημοκρατίας! Η μειοψηφία των
συντεχνιών μπορούν (τονίζω: δεν δικαιούνται, απλώς μπορούν) να παραβιάζουν τις
αρχές του πολιτεύματος. Αντιθέτως, η δημοκρατική πολιτεία άλλοτε δεν
δικαιούται (νομικά) και άλλοτε δεν μπορεί (πολιτικά) να απαντάει με τα ίδια
μέσα καταστολής της βίας.

5 Τι μένει τότε να γίνει; Μα αυτό ακριβώς που ως σήμερα έγινε! Ο
υπουργός και όλη η κυβέρνηση δεν κατέφυγαν στα μέσα της καταστολής. Η πολιτεία
έδειξε ψυχραιμία και υπομονή, χωρίς να μετρήσει το πολιτικό κόστος της
ταλαιπωρίας των πολιτών. Και όμως, έτσι πέτυχε τη μεγαλύτερη δυνατή κύρωση
κατά των αντιδημοκρατικών ασχημιών. Η δημοκρατική μας πολιτεία στηρίχτηκε στην
κοινή της γνώμη. Στην αρχή, η κοινή αυτή γνώμη διαμορφώθηκε από τα ΜΜΕ,
γρήγορα όμως αυτονομήθηκε. Είδε προσεκτικά, άκουσε, αγανάκτησε και αηδίασε.
Αυτή η κοινή αγανάκτηση και αηδία είναι πολύ καλό μήνυμα.

6 Κι ας μην ξεχνάμε: Η μεγάλη διαφορά της δημοκρατικής πολιτείας
από τη δικτατορία και το αστυνομικό κράτος, είναι ότι η πρώτη οφείλει να
δέχεται τους εσωτερικούς της εχθρούς, ενώ το δεύτερο τους εξοντώνει.

Υ.Γ. Και μια γλωσσική παρατήρηση: Ο όρος «κατάληψη» χρησιμοποιήθηκε τον
Φεβρουάριο του 1973 από τους νέους που επί δικτατορίας ­ δηλαδή όχι εκ του
ασφαλούς και όχι με το αζημίωτο ­ είχαν καταλάβει τη Νομική Αθηνών. Ε! Όχι και
τέτοιοι συνειρμοί!
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16355N131</ED>
<ID>
ID:19091

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N13&aa=1</URL></REF>


Article

<CATEGORY>vin06</CATEGORY>

 <H5>ΟΙ ΜΑΘΗΤΕΣ ΤΩΝ ΦΡΟΝΤΙΣΤΗΡΙΩΝ ΠΑΙΡΝΟΥΝ ΚΑΛΥΤΕΡΕΣ ΒΑΘΜΟΛΟΓΙΕΣ
</H5><H5></H5><H2>Πάνε καλά με το νέο σύστημα
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Το νέο εξεταστικό σύστημα που με επιμονή αντιμάχονται πολλοί μαθητές
Λυκείου, υποστηρίζοντας ότι θα τους οδηγήσει σε παταγώδη αποτυχία, φαίνεται να
τους οδηγεί σε υψηλότερες βαθμολογίες από το προηγούμενο, υποστηρίζουν οι φροντιστές.

ΟΙ ΒΑΘΜΟΛΟΓΙΕΣ των μαθητών της Β' Λυκείου, στα διαγωνίσματα που οργάνωσαν τα
φροντιστήρια με βάση το νέο σύστημα και τα παραδείγματα εξετάσεων που έδωσε
πρόσφατα στη δημοσιότητα το υπουργείο Παιδείας αμέσως μόλις αυτά
ανακοινώθηκαν, είναι από αρκετά έως πολύ υψηλότερες σε σύγκριση με τις
βαθμολογίες που πετύχαιναν οι συμμαθητές τους της Γ' Λυκείου στις γενικές
εξετάσεις, στα ίδια μαθήματα.

ΑΝΟΜΟΙΟΤΗΤΑ

Η σύγκριση των δύο συστημάτων ωστόσο, δεν είναι ούτε απόλυτη ούτε εύκολη
υπόθεση, λόγω των πολλών ανομοιοτήτων, παραδέχονται οι φροντιστές. Όπως π.χ.,
στα Αρχαία, όπου δεν μπορεί να γίνει άμεση σύγκριση, αφού πρώτα έδιναν
εξετάσεις μόνο οι μαθητές της Γ' Δέσμης, ενώ τώρα όλοι. Και ως γνωστόν, οι
μαθητές της θετικής κατεύθυνσης που συμμετείχαν στο τεστ, δεν είναι τόσο καλοί
στα Αρχαία όσο οι παλιοί «τριτοδεσμίτες». Επίσης, δυσαναλογίες προκύπτουν λόγω
των διαφορετικών τάξεων, αλλά και γιατί δεν πάνε όλοι οι μαθητές σε
φροντιστήρια. Πράγμα που σημαίνει ότι στις πραγματικές εξετάσεις, τα ποσοστά
επιτυχίας θα είναι σίγουρα χαμηλότερα από τα ιδιαιτέρως υψηλά που εμφανίστηκαν
στην «προσομοίωση» των φροντιστών. Ωστόσο τα αποτελέσματα δίνουν μια «πρώτη
γεύση» της κατάστασης που έρχεται.

ΕΠΙΤΥΧΙΑ

Σύμφωνα με αυτά λοιπόν, παρατηρούνται μικρά ποσοστά αποτυχίας (κάτω από τη
βάση) και αντιθέτως, υψηλότατα ποσοστά επιτυχίας (από 15 και πάνω). 
Η εικόνα αυτή είναι αντιστρόφως ανάλογη του προηγούμενου συστήματος, όπου τα
υψηλότατα ποσοστά αντιπροσώπευαν την αποτυχία και τα χαμηλά την επιτυχία. Οι
φροντιστές διατείνονται ότι όσο κι αν τροποποιηθεί από την πράξη αυτή η εικόνα
προς το χειρότερο, πάντως είναι αδύνατο να ανατραπεί. Και σίγουρα, τονίζουν,
δεν θα υπάρξουν τα τρομερά ποσοστά αποτυχίας του προηγούμενου συστήματος.

1.000 ΜΑΘΗΤΕΣ

Η έρευνα του Τμήματος Διαγωνισμών και Γενικών Εξετάσεων της ΟΕΦΕ, έγινε «για
να δούμε πού βρισκόμαστε», όπως λέει ο ειδικός γραμματέας τους κ. Γ.
Τσαρπαλής, αμέσως μόλις το υπουργείο ανακοίνωσε τα παραδείγματα, με βάση 1.000
μαθητές σε 5 μεγάλες πόλεις (Αθήνα, Θεσσαλονίκη, Βόλο, Κόρινθο και Ηράκλειο).

ΑΝΑΤΡΟΠΗ

Αποτελέσματα: Στα Μαθηματικά της γενικής κατεύθυνσης (τα πιο εύκολα δηλαδή),
μόλις το 12% των μαθητών έπεσε κάτω από τη βάση.

Στις προπέρσινες Γενικές Εξετάσεις το ποσοστό κάτω από τη βάση στο ανάλογο
μάθημα (Δ' Δέσμης) της Γ' Λυκείου όμως, ανερχόταν σε... 79%. 
Το 54% των μαθητών έγραψε με το νέο σύστημα μεταξύ 10-15, όταν το αντίστοιχο
ποσοστό του '97 ήταν 16%. Και τέλος, το 34% (!) των μαθητών της εφετινής Β'
Λυκείου πήρε με το νέο σύστημα στα Μαθηματικά βαθμό από 15-20, έναντι του
πενιχρού 5% των Γενικών Εξετάσεων.

Στα πιο δύσκολα Μαθηματικά, της θετικής κατεύθυνσης, για την αναλογία
χρησιμοποιούνται οι βαθμοί της Α' Δέσμης, που επίσης είχε πιο δύσκολα
Μαθηματικά με το παλιό σύστημα: Έτσι, με το νέο σύστημα το 16% των μαθητών Β'
Λυκείου έγραψε κάτω από τη βάση έναντι του 67% των μαθητών Γ' Λυκείου με το
παλιό. Μεταξύ 10-15 έγραψε το 52% (αντί 28%) και βαθμό πάνω από 15 έπιασε το
32% (αντί επίσης 5% της Α' Δέσμης του '97).

ΣΤΗ ΦΥΣΙΚΗ

Ανάλογη είναι η εικόνα και στη Φυσική γενικής κατεύθυνσης, με 42% των μαθητών
να γράφει εφέτος πάνω από 15, αντί του 22% της Α' Δέσμης του '97. Στα Αρχαία,
όμως, η εικόνα διαφέρει, καθώς οι μαθητές θετικής κατεύθυνσης, εξ ορισμού
αδύνατοι στα Αρχαία, «συγκρίνονται» εδώ με τη Γ' Δέσμη και συνεπώς με μαθητές
εξ ορισμού δυνατούς στο μάθημα αυτό. 
Και πάλι όμως δεν είναι απογοητευτική: το 27% έγραψε τώρα κάτω από τη βάση
αντί 29% των «τριτοδεσμιτών» του '97 και το 56% μεταξύ 10-15, αντί του 35%. 
Στις υψηλές βαθμολογίες πάντως φαίνονται διάφορα, καθώς μόνο 17% των μαθητών
θετικής κατεύθυνσης της εφετινής Β' Λυκείου έγραψε πάνω από 15, ενώ το ανάλογο
ποσοστό στις Γενικές Εξετάσεις του '97 ήταν 36%.

ΠΥΞΙΔΑ

Το Τμήμα Διαγωνισμών των φροντιστηρίων παρατηρεί ότι τα ποσοστά που
αναφέρονται μόνο ως πρώτη ένδειξη μπορούν να εκληφθούν για το πού πηγαίνει η
κατάσταση, αφού οι μαθητές που πάνε σε φροντιστήριο είναι κατά κανόνα αυτοί
που ενδιαφέρονται για εισαγωγή σε ΑΕΙ και η ύλη ήταν σαφώς μικρότερη από αυτή
στην οποία θα εξεταστούν τον Ιούνιο. 
Θεωρεί, ότι ασφαλή συμπεράσματα δεν μπορούν να προκύψουν αν δεν εφαρμοστεί
πρώτα η μεταρρύθμιση για τουλάχιστον δύο χρόνια.

Προσθέτει, όμως, ότι παρ' όλα αυτά, εφόσον τα θέματα που θα μπουν στις
εξετάσεις αναλογούν με τα παραδείγματα που ανακοινώθηκαν, το ποσοστό αποτυχίας
των μαθητών είναι αδύνατον να προσεγγίσει τα υψηλότατα ποσοστά του
παρελθόντος, όποιες διακυμάνσεις και αν υπάρξουν.

Και καταλήγει με τη διαπίστωση ότι επειδή ο αριθμός των μαθητών που έγραψαν
πάνω από 15 στα τεστ είναι πολύ υψηλός, συνάγεται ότι ο βαθμός της Β' Λυκείου
θα τους είναι πιθανότατα χρήσιμος για την επιτυχία στα ΑΕΙ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16355N141</ED>
<ID>
ID:19092

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N14&aa=1</URL></REF>


Article

<CATEGORY>vin06</CATEGORY>

 <H2>Η Ευρώπη με το ευρώ, ισχυρότερη δύναμη της γης
</H2>
ΤΗ ΒΕΒΑΙΟΤΗΤΑ ότι η Ελλάδα σε λιγότερο από 12 μήνες θα ενσωματωθεί στην ΟΝΕ
εξέφρασε, από τα Χανιά, ο υφυπουργός Οικονομικών Νίκος Χριστοδουλάκης, ο
οποίος μίλησε για το ευρώ σε εκδήλωση που διοργάνωσε, χθες το βράδυ, το Τμήμα
Δυτικής Κρήτης του Οικονομικού Επιμελητηρίου.

Όπως επισήμανε, η ύπαρξη κοινού νομίσματος δίνει στην Ευρώπη την ευκαιρία να
επικρατήσει ως η ισχυρότερη οικονομική δύναμη του πλανήτη, πρόσθεσε δε ότι με
την καθιέρωση του ευρώ και οι μικρές οικονομίες θα ενσωματωθούν στις ισχυρές
οικονομίες της Ευρώπης.

Ο υφυπουργός Οικονομικών προέβλεψε ότι η καθιέρωση του ενιαίου νομίσματος θα
αποσπάσει προς όφελος επιχειρήσεων και καταναλωτών περίπου 20 δισ. ευρώ. Με το
ευρώ, είπε χαρακτηριστικά ο κ. Χριστοδουλάκης, μειώνεται το συναλλακτικό
κόστος, αναπτύσσονται τα δίκτυα συνεργασίας ευρωπαϊκών επιχειρήσεων, θα
υπάρχουν συγκρίσιμα οικονομικά μεγέθη, θα αυξηθεί ο ανταγωνισμός και θα
συμπιεστούν οι τιμές προς όφελος των καταναλωτών.

Ο κ. Χριστοδουλάκης είπε ακόμη ότι οι ελληνικές επιχειρήσεις θα πρέπει να
είναι έτοιμες να απαντήσουν στην πρόκληση του ευρώ, τονίζοντας την
αναγκαιότητα του άμεσου εκσυγχρονισμού τους. Προς αυτήν την κατεύθυνση,
επισήμανε, ο ρόλος της περιφέρειας, της κυβέρνησης και των παραγωγικών τάξεων
θα είναι ιδιαίτερα σημαντικός.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16355N142</ED>
<ID>
ID:19144

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N14&aa=2</URL></REF>


Article

<CATEGORY>vin06</CATEGORY>

 <H2>Οι απόφοιτοι του Χάρβαρντ
</H2>
«ΓΙΑΤΙ ΤΑ σχολεία πρέπει να αλλάξουν», είναι το θέμα της συζήτησης στρογγύλης
τραπέζης, που οργανώνει στις 10 Φεβρουαρίου (ώρα 8.30 μ.μ.) ο Σύλλογος
Αποφοίτων του Πανεπιστημίου του Χάρβαρντ.

Ομιλητές στην εκδήλωση, η οποία θα πραγματοποιηθεί σε κεντρικό ξενοδοχείο της
Αθήνας, θα είναι τα ακαδημαϊκά στελέχη του Harvard Graduate School of
Education, δρ Λίντα Γκρέιζερ, δρ Ευάγγελος - Χάρης Στεφανάκης και δρ Τόνι
Βάγκνερ, καθώς και ο καθηγητής κ. Νικηφόρος Διαμαντούρος (Συνήγορος του
Πολίτη), ο οποίος και θα συντονίσει τη συζήτηση.

Η συζήτηση θα διεξαχθεί στην αγγλική γλώσσα. Οι ενδιαφερόμενοι να παραστούν
στην εκδήλωση μπορούν να απευθύνονται για πληροφορίες και προσκλήσεις στο
τηλέφωνο 7295.750.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16355N143</ED>
<ID>
ID:19182

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N14&aa=3</URL></REF>


Article

<CATEGORY>vin06</CATEGORY>

 <H2>Την Παρασκευή το πράσινο φως για το Μετρό Θεσσαλονίκης
</H2>
ΕΓΚΡΙΝΕΤΑΙ αύριο από την κυβερνητική επιτροπή και υπογράφεται την Παρασκευή
και επίσημα, η σύμβαση για την κατασκευή του Μετρό της Θεσσαλονίκης.

Στη συνέχεια, το κείμενο της σύμβασης θα κατατεθεί στη Βουλή για κύρωση και το
έργο αναμένεται να ξεκινήσει μέσα στο 1999.

Έτσι φαίνεται ότι παίρνει οριστικό τέλος η μακρόχρονη περιπέτεια ενός δημόσιου
έργου, το οποίο συζητήθηκε όσο λίγα στη χώρα μας, τόσο για τη σκοπιμότητα της
κατασκευής του όσο και για τις πολύπλοκες διαδικασίες που χρειάστηκαν μέχρι να
επιτευχθεί συμφωνία για την υπογραφή της σύμβασης, μια υπογραφή που θα γίνει
σε πανηγυρική τελετή στο Ζάππειο, την Παρασκευή. Θυμίζουμε ότι η υπογραφή
αυτής της σύμβασης εκκρεμεί από το καλοκαίρι του 1994.

Το Μετρό που με βάση τη σύμβαση αυτή θα κατασκευαστεί στη Θεσσαλονίκη, θα έχει
μήκος 9,3 χιλιόμετρα, θα ξεκινά από τον νέο Σιδηροδρομικό Σταθμό και θα
καταλήγει στην περιοχή Βότση (Ντεπώ). Ενδιάμεσα θα έχει 14 σταθμούς και θα
μπορούν να διακινούνται περίπου 16.500 επιβάτες ανά κατεύθυνση και ανά ώρα
αιχμής. Πάντως, γίνονται μελέτες για την επέκταση του Μετρό μέχρι το
Στρατόπεδο Μελά, ενώ μελετάται και η σύνδεση της περιοχής Καλαμαριάς με
παράκαμψη της αρχικής χάραξης.

Επικεφαλής της κοινοπραξίας Θεσσαλονίκη Μετρό που θα κατασκευάσει το έργο,
είναι η γαλλική εταιρεία Μπουίκ και μετέχουν οι ελληνικές εταιρείες, ΑΒΑΞ,
ΑΛΤΕ, ΘΕΜΕΛΗ και ΑΤΤΙΚΑΤ. Ο προϋπολογισμός του έργου, σε τιμές 1993 (εποχή που
υποβλήθηκαν οι οικονομικές προσφορές) είναι 128 δισεκατομμύρια δραχμές
(περίπου 220 δισ. δρχ. σε σημερινές τιμές). Απ' αυτά, το Ελληνικό Δημόσιο θα
καταβάλει περί τα 67 δισ. δρχ. και τα υπόλοιπα η κατασκευάστρια κοινοπραξία, η
οποία και θα έχει την εκμετάλλευση του έργου για 20 χρόνια με ετήσια κρατική
επιδότηση γύρω στα 4-5 δισ. δρχ.

Θυμίζουμε ότι η κοινοπραξία Θεσσαλονίκη Μετρό είχε καταταγεί δεύτερη κατά την
αξιολόγηση της προσφοράς της και αναλαμβάνει το έργο μετά το αδιέξοδο στο
οποίο κατέληξαν οι συζητήσεις για την υπογραφή σύμβασης με την καταταγείσα
πρώτη κοινοπραξία Μακεδονικό Μετρό.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16355N151</ED>
<ID>
ID:19093

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N15&aa=1</URL></REF>


Article

<CATEGORY>vin06</CATEGORY>

 <H5>ΕΡΩΤΗΣΗ ΔΥΟ ΒΟΥΛΕΥΤΩΝ ΓΙΑ ΤΗΝ ΜΗ ΑΝΑΝΕΩΣΗ ΤΩΝ ΣΥΜΒΑΣΕΩΝ ΤΩΝ Δ. ΚΟΚΚΙΝΟΥ ΚΑΙ Δ. ΚΡΕΜΑΣΤΙΝΟΥ
</H5><H2>Στη Βουλή το Ωνάσειο
</H2>
Στη Βουλή μεταφέρεται το θέμα της απομάκρυνσης των καθηγητών από το Ωνάσειο,
καθώς δύο ακόμη βουλευτές καταθέτουν ερώτηση ζητώντας να πληροφορηθούν γιατί
δεν ανανεώνεται η σύμβαση των κ.κ. Δ. Κόκκινου και Δ. Κρεμαστινού.

ΚΑΙ ΟΙ ΔΥΟ ΒΟΥΛΕΥΤΕΣ τονίζουν ότι ακόμη και αν υπάρχει κάποιο τυπικό κώλυμα θα
πρέπει να αναζητηθεί τρόπος παράκαμψής του, ώστε να μη στερηθεί το Ωνάσειο τις
υπηρεσίες των δύο διαπρεπών επιστημόνων.

«Τα επιχειρήματα της διοίκησης του Ωνασείου είναι έωλα και επιλήψιμα», τονίζει
ο βουλευτής του ΠΑΣΟΚ κ. Παν. Κουρουμπλής στην ερώτησή του προς τον
Πρωθυπουργό κ. Σημίτη. «Ο νέος κανονισμός λειτουργίας είναι σε διαπραγμάτευση
με το προσωπικό του Ωνασείου, αλλά δεν έχει ακόμη εγκριθεί από το υπουργείο
Υγείας, ενώ ο παλαιός δεν αναφέρει τίποτα σχετικό. 
Μάλιστα, η πρόσληψη έγινε βάσει αυτού του κανονισμού, ενώ στη σύμβασή τους
αναφέρεται ρητά ότι επιτρέπεται να κάνουν ελεύθερα εντός του Ωνασείου το
ερευνητικό και πανεπιστημιακό τους έργο».

Ο κ. Κουρουμπλής θεωρεί ότι υπάρχει σκοπιμότητα στην λήψη της απόφασης, κάτι
που, όπως αναφέρει, αποκαλύπτεται από τη χρονική στιγμή λήψης της απόφασης και
κατηγορεί τη διοίκηση ότι «με διάφορους νομικισμούς, που δεν μπορούν να
αποκρύψουν τις πραγματικές της προθέσεις, επιχειρεί να τερματίσει την παρουσία
των δύο διακεκριμένων και παγκοσμίου φήμης επιστημόνων, που με το επιστημονικό
τους έργο συνέβαλαν αποφασιστικά στη προαγωγή, την καταξίωση και προβολή του
έργου του Ωναάσειου Καρδιολογικού Κέντρου».

Στη δική του ερώτηση προς του υπουργούς Παιδείας και Υγείας ο βουλευτής της Ν.
Δημοκρατίας κ. Αντ. Φούσας, δικηγόρος, διερωτάται «γιατί το Δ.Σ. του Ωνασείου
συνεχίζει να αγνοεί τη γνωμοδότηση του νομικού συμβούλου του υπουργείου
Παιδείας, με την οποία συμφωνεί ο υπουργός, που δέχεται ότι δεν υπάρχει
ασυμβίβαστο για τους δύο καθηγητές». Επιπλέον, όπως τονίζει ο κ. Φούσας, ο
νομικός σύμβουλος του υπουργείου Παιδείας, προτείνει επικουρικά «να εισαχθεί
το ερώτημα στο Νομικό Συμβούλιο του Κράτους, προκειμένου να γνωμοδοτήσει
σχετικώς». Κάτι, που «το Ωνάσειο αγνόησε και επιμένει στην μη ανανέωση των
συμβάσεων των δύο καθηγητών». Τέλος, επισημαίνεται ότι η διοίκηση του Ωνασείου
αγνοεί ακόμη και μια τρίτη λύση, δηλαδή να προβεί στην τροποποίηση του
Οργανισμού ώστε να μη φύγουν οι δύο καθηγητές εκτός «και αν τα αίτια είναι
άλλα, που δεν είδαν το φως της δημοσιότητας και δεν περιλαμβάνονται στις
επιστολές που εστάλησαν προς του δύο καθηγητές».

Οι υπουργοί Υγείας και Παιδείας καλούνται να απαντήσουν αν γνωρίζουν όλα αυτά
και πώς προτίθενται να ενεργήσουν για την «αποκατάσταση του προφανούς νομικού
λάθους», αλλά και την παραγνώριση γνωμοδότησης του αρμόδιου νομικού συμβούλου.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16355N152</ED>
<ID>
ID:19145

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N15&aa=2</URL></REF>


Article

<CATEGORY>vin06</CATEGORY>

 <H2>Κλειστό για το κοινό και σήμερα το Λαϊκό
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

ΚΛΕΙΣΤΟ για το κοινό παραμένει και σήμερα το Λαϊκό, καθώς οι γιατροί εμμένουν
στην απόφασή τους να μην καταρτίσουν προγράμματα εφημεριών για τον μήνα
Φεβρουάριο. Την ίδια στιγμή, ο πρόεδρος του νοσοκομείου παραδέχεται μεν ότι
υπάρχουν προβλήματα, αλλά επισημαίνει ότι υπερτονίζονται, για να εξυπηρετήσουν
τα οικονομικά αιτήματα των γιατρών.

Οι διευθυντές των κλινικών του Λαϊκού θα συνεδριάσουν σήμερα για να
αποφασίσουν τι στάση θα κρατήσουν οι γιατροί αύριο Τετάρτη, που το νοσοκομείο
έχει γενική εφημερία. Η πρώτη σκέψη είναι να εξυπηρετούνται μόνον τα αυστηρώς
επείγοντα περιστατικά, αλλά θα εξεταστεί και το ενδεχόμενο να μη γίνει δεκτό
κανένα απολύτως περιστατικό.

Από την πλευρά του, ο πρόεδρος του Λαϊκού κ. Ιωάννης Παπαδόπουλος σε δηλώσεις
του άφησε αιχμές για τα πραγματικά κίνητρα που κρύβονται πίσω από τις
κινητοποιήσεις των γιατρών. «Το βασικό αίτημα των γιατρών είναι οικονομικό,
όχι η βελτίωση των συνθηκών εργασίας τους», είπε στα «ΝΕΑ». «Απλώς προσπαθούν
να ενισχύσουν τον αγώνα τους με διάφορα προσαρτήματα, πολλά από τα οποία είναι
ασύστατα ή αποτελούν μέρος της καθημερινότητας ενός νοσοκομείου και σταδιακά επιλύονται».

Ο κ. Παπαδόπουλος διέψευσε επίσης τη δήλωση των χειρουργών του Λαϊκού ότι
έχουν στείλει στη διοίκηση έγγραφη καταγγελία για τις άθλιες και συχνά
επικίνδυνες συνθήκες που επικρατούν στα χειρουργεία. «Δεν μας έχει σταλεί
καμία καταγγελία», είπε. «Και εν πάση περιπτώσει, ποια είναι η ευθύνη της
διοικήσεως αν τα γάντια δεν είναι κατάλληλα; Δεν τα αγοράζει η διοίκηση, αλλά
το υπουργείο Εμπορίου. Αν υπάρχει πρόβλημα, ας μας το καταγγείλουν και θα
λάβουμε τα μέτρα μας».

Για τα κονδύλια που αντιστοιχούν στις εφημερίες των γιατρών, πάντως, ο κ.
Παπαδόπουλος παραδέχθηκε ότι δεν επαρκούν για να καλύψουν όλες τις ανάγκες.
Γι' αυτό «έχουμε ζητήσει περισσότερα χρήματα για το 1999», αποκάλυψε. «Την
έγκριση δεν την έχουμε λάβει ακόμα, αλλά κάνουμε υπομονή και ελπίζουμε ότι το
ποσόν που αναλογεί στο Λαϊκό, θα αυξηθεί. Αν το αίτημά μας γίνει δεκτό, θα
μπορέσουμε να καλύψουμε τις ελλείψεις σε εφημερίες στη Μονάδα Μεταμοσχεύσεων
και σε άλλα τμήματα».

Χθες, πρώτη ημέρα των κινητοποιήσεων των γιατρών του Λαϊκού, δεν υπήρξαν
απρόοπτα, διότι το νοσοκομείο δεν εφημέρευε. Έτσι, τις εσωτερικές εφημερίες
κάλυψαν οι διευθυντές των τμημάτων, με τη βοήθεια ορισμένων άλλων γιατρών όπου
υπήρξε ανάγκη. Παρά την απεργία, εξάλλου, σήμερα προγραμματίζονται να γίνουν
δύο μεταμοσχεύσεις νεφρών σε ισάριθμους ασθενείς του νοσοκομείου, με
μοσχεύματα που έφθασαν στο Λαϊκό την Κυριακή το βράδυ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16355N153</ED>
<ID>
ID:19183

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N15&aa=3</URL></REF>


Article

<CATEGORY>vin06</CATEGORY>

 <H2>Έπεσε από τον καταπέλτη οχηματαγωγού και χάθηκε 20χρονος δόκιμος
</H2>
ΑΔΙΕΥΚΡΙΝΙΣΤΕΣ εξακολουθούν να παραμένουν οι συνθήκες κάτω από τις οποίες
έπεσε χθες τα ξημερώματα στη θάλασσα, από τον καταπέλτη του επιβατηγού -
οχηματαγωγού πλοίου «Εξπρές Απόλλων», ο δόκιμος αξιωματικός του Εμπορικού
Ναυτικού Θόδωρος Διαφερέρας, 20 χρόνων.

Παρά τις έρευνες των αντρών της Μονάδας Υποβρύχιων Αποστολών του Λιμενικού,
μέχρι στιγμής δεν έχει βρεθεί το πτώμα του άτυχου νεαρού που έκανε την
πρακτική του εξάσκηση στο πλοίο.

Ήταν 5.30 τα ξημερώματα όταν το «Εξπρές Απόλλων» έμπαινε στο λιμάνι του
Πειραιά. Ο δόκιμος πλοίαρχος στεκόταν στον καταπέλτη του πλοίου μαζί με τον
ύπαρχο Δημήτρη Αντωνάκο και τον λοστρόμο Γιάννη Γιαβρίδη, όταν, σύμφωνα με τα
όσα είπαν οι ίδιοι στις καταθέσεις τους, γύρω στα «20 μέτρα από την προβλήτα
πήρε φορά και έπεσε με τα πόδια στη θάλασσα, με αποτέλεσμα να βρει τραγικό θάνατο».

Οι λιμενικοί όμως εξετάζουν όλα τα ενδεχόμενα, αφού, σύμφωνα με τις μαρτυρίες
δύο επιβατών, ο άτυχος νέος λίγο πριν δέσει το πλοίο κρατούσε στα χέρια του τη
«στρωμάτσα» και κάποια στιγμή κόπηκαν τα σχοινιά, με αποτέλεσμα να χάσει την
ισορροπία του και να πέσει στη θάλασσα.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16355N154</ED>
<ID>
ID:19209

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N15&aa=4</URL></REF>


Article

<CATEGORY>vin06</CATEGORY>

 <H5>ΕΛΛΗΝΕΣ ΕΠΙΣΤΗΜΟΝΕΣ ΦΙΛΟΔΟΞΟΥΝ ΝΑ ΣΥΜΜΕΤΑΣΧΟΥΝ ΣΕ ΕΝΑ ΔΙΕΘΝΕΣ ΠΡΟΓΡΑΜΜΑ ΜΕ
ΠΑΡΑΤΗΡΗΤΗΡΙΑ ΚΑΙ ΣΤΑ ΔΥΟ ΗΜΙΣΦΑΙΡΙΑ
</H5><H5>Η αντεπίθεση της Apple
</H5><H5>Εντυπωσιακά αποτελέσματα
</H5><H5>Πριν από 50.000 χρόνια
</H5><H5>Οι πιο καλοί πελάτες είναι τα... μωρά
</H5><H2></H2><H2>Οι κοσμικές ακτίνες... φωτίζουν και την Ελλάδα
</H2><H2></H2>
<AUTHOR>ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Οι κοσμικές ακτίνες προέρχονται από το Διάστημα και βομβαρδίζουν συνεχώς τη
Γη μεταφέροντας τεράστιες ποσότητες ενέργειας. «Προσγειώνονται» σε όλα τα
σημεία του πλανήτη με συχνότητα μία ακτίνα τον αιώνα σε κάθε τετραγωνικό
χιλιόμετρο. Η συστηματική τους μελέτη είναι ο στόχος ενός διεθνούς
προγράμματος στο οποίο ελπίζουν να συμμετάσχουν και Έλληνες επιστήμονες.

ΣΤΟΥΣ ΕΠΟΜΕΝΟΥΣ μήνες θα ξεκινήσει η πιλοτική εγκατάσταση δύο παρατηρητηρίων
των κοσμικών ακτίνων στη Γιούτα των Ηνωμένων Πολιτειών και στην Αργεντινή.
Είναι η πρώτη φορά που επιχειρείται καταγραφή τους σε τόσο μεγάλη έκταση. Κι
αυτό γιατί οι ακτίνες που μεταφέρουν τη μεγαλύτερη ποσότητα ενέργειας είναι
πολύ σπάνιες. Οι κοσμικές ακτίνες αποτελούνται από σωματίδια ύλης ή φωτόνια,
που προέρχονται από τα βάθη του Σύμπαντος. Όταν συγκρούονται με τα μόρια της
ατμόσφαιρας, παράγεται καταιγισμός σωματιδίων, που φτάνει στην επιφάνεια της
Γης. Οι ακτίνες παρουσιάζουν επιστημονικό ενδιαφέρον γιατί δίνουν ενδείξεις
για το μαγνητικό πεδίο που υπάρχει ανάμεσα στους γαλαξίες. Περισσότερη γνώση
για το πεδίο αυτό μπορεί να διαφωτίσει τους επιστήμονες για τη γέννηση του
Σύμπαντος, το λεγόμενο Μπιγκ-Μπανγκ.

Η ηλεκτρομαγνητική ακτινοβολία που παράγουν οι ακτίνες μπορεί να είναι
επικίνδυνη για τον άνθρωπο, προκαλώντας μεταλλάξεις στον οργανισμό του. Γι'
αυτό, στους πιλότους των αεροσκαφών, που δέχονται τις μεγαλύτερες ποσότητες
κοσμικής ακτινοβολίας, οι επιστήμονες συνιστούν να μειώσουν τις ώρες πτήσης
τους. Μελλοντικά, η μέτρηση της ηλεκτρομαγνητικής ακτινοβολίας, θα μπορούσε να
αποκαλύπτει το μέγεθος της ατμοσφαιρικής ρύπανσης σε μια περιοχή.

«Η πορεία των σωματιδίων αυτών δεν παραμορφώνεται από το μαγνητικό πεδίο»,
εξηγεί ο κ. Εμμανουήλ Φωκίτης, αναπληρωτής καθηγητής στον Τομέα Φυσικής του
Εθνικού Μετσόβιου Πολυτεχνείου. «Κάτι που σημαίνει ότι αν τις μελετήσουμε,
μπορούμε να μάθουμε τις πηγές τους στο Σύμπαν».

Δεν αποκλείεται, βέβαια, οι κοσμικές ακτίνες να επιφυλάσσουν εκπλήξεις στους
ειδικούς. Να αποκαλύψουν, για παράδειγμα, την ύπαρξη νέου τύπου σωματιδίων,
που προς το παρόν παραμένουν άγνωστα. «Ίσως η φύση να κρύβει "νέα φυσική", την
οποία καλούμεθα να αποκαλύψουμε», τονίζει ο Έλληνας επιστήμονας.

Ο ΠΙΕΡ ΟΖΕΡ

Ο πρώτος που διαπίστωσε την ύπαρξη των ακτίνων ήταν ο Πιέρ Οζέρ το 1938. Προς
τιμήν του έχει ονομαστεί το επιστημονικό πρόγραμμα. Ένα διεθνές γκρουπ
πανεπιστημίων και ερευνητικών ιδρυμάτων από 20 χώρες, με συντονιστές τον
Αμερικανό νομπελίστα Φυσικής Τζιμ Κρόνιν και τον Βρετανό επιστήμονα Άλαν
Γουάτσον, ετοιμάζει τα δύο παρατηρητήρια, ένα στο Βόρειο Ημισφαίριο και ένα
στο Νότιο, που καταλαμβάνουν συνολική έκταση 8.000 τετραγωνικών χιλιομέτρων.
Τα σημεία αυτά επιλέχθηκαν για να διαπιστωθεί αν διαφέρει ο ρυθμός άφιξης των
κοσμικών ακτίνων σε διαφορετικά μέρη, ενώ, επειδή είναι μεγάλες ερημικές
εκτάσεις, δεν επηρεάζονται από ατμοσφαιρική ρύπανση που μπορεί να αλλοιώνει
τις ακτίνες.

Η ΕΛΛΗΝΙΚΗ ΠΛΕΥΡΑ

Το Πολυτεχνείο, το Πανεπιστήμιο Αθηνών, το Εθνικό Κέντρο Ερευνών των Φυσικών
Επιστημών «Δημόκριτος» και το Ίδρυμα Τεχνολογίας και Έρευνας έχουν ήδη
υποβάλει αίτηση στη Γενική Γραμματεία Έρευνας και Τεχνολογίας για να μπορέσουν
να συμμετάσχουν στο πρόγραμμα αυτό. «Μπορούμε να βοηθήσουμε στην κατασκευή
τμημάτων των ανιχνευτών φθορισμού, που θα χρησιμοποιηθούν. Χρειαζόμαστε όμως
την ενίσχυση της Πολιτείας. Είναι μεγάλη ευκαιρία για την Ελλάδα να πάρει
μέρος σε ένα επιστημονικό πρόγραμμα τόσο μεγάλης σημασίας. Η εξαγωγή
τεχνογνωσίας θα ωφελήσει την ελληνική βιομηχανία. Το αρχικό κίνητρο βέβαια
είναι η απάντηση σε θεμελιώδη ερωτήματα της κοσμολογίας και της φυσικής»,
εξηγεί ο κ. Φωκίτης, που έχει παραβρεθεί σε προκαταρκτικά συνέδρια του
προγράμματος «Οζέρ».

Στα δύο σημεία της αμερικανικής ηπείρου θα τοποθετηθούν ανιχνευτές των
ακτίνων, που θα απέχουν ενάμισι χιλιόμετρο ο ένας από τον άλλο. Στην όψη
θυμίζουν δεξαμενές με διάμετρο τρία μέτρα και ύψος ένα μέτρο, που περιέχουν
νερό και φωτοκύτταρα. Θα υπάρχουν επίσης τηλεσκόπια με φωτοπολλαπλασιαστές που
ανιχνεύουν τον φθορισμό του αζώτου της ατμόσφαιρας. Το φαινόμενο αυτό
προκαλείται από τον καταιγισμό της κοσμικής ακτίνας και η παρατήρησή του
μπορεί να γίνει μόνο τη νύχτα. Τα δεδομένα θα συγκεντρώνονται σε έναν κεντρικό
υπολογιστή και μέσω του Ίντερνετ θα μεταδίδονται άμεσα σε όλα τα ερευνητικά
εργαστήρια του κόσμου που συμμετέχουν στο πρόγραμμα. Το συνολικό κόστος της
κατασκευής θα φτάσει τα 100 εκατομμύρια δολάρια και θα παραμείνει σε
λειτουργία για 30 περίπου χρόνια.

ΦΑΙΝΕΤΑΙ πως ο Στιβ Τζομπς το έκανε πάλι το θαύμα του... Από την ημέρα που
ανέλαβε ξανά τα ηνία της Apple, εταιρείας που ο ίδιος ίδρυσε, τα πράγματα πάνε
από το καλό στο καλύτερο...

Η αντεπίθεση της Apple ξεκίνησε πριν από λίγους μήνες με το λανσάρισμα ενός
πραγματικά πρωτοποριακού στο ντιζάιν υπολογιστή, τον πανέμορφο χρωματιστό
iMac. Το νέο μοντέλο έκανε ρεκόρ πωλήσεων, αφού εκτός από την ελκυστική όψη
χαρακτηρίζεται από εύκολη εγκατάσταση και σύνδεση με το Ίντερνετ. Οι πωλήσεις
του αύξησαν κατακόρυφα τα κέρδη της εταιρείας τους τελευταίους μήνες.

Το επόμενο βήμα είναι η κυκλοφορία νέων iMac ισχυρότερων και με περισσότερο
χρώμα για όλα τα γούστα: πράσινο, πορτοκαλί, γαλάζιο, μοβ και ροζ. Οι
υπολογιστές διαθέτουν, ανάμεσα στα άλλα, ταχύτερο επεξεργαστή Power PC G3 στα
266MHz, 6GB σκληρό δίσκο και οθόνη 15 ιντσών. Οι υπολογιστές θα βρίσκονται
στην ελληνική αγορά στα μέσα Φεβρουαρίου.

Η αναγέννηση όμως της Apple χαροποιεί ιδιαίτερα όλους τους χρήστες Macintosh,
παλιών και καινούργιων μοντέλων. Κι αυτό, γιατί, όπως ανακοινώθηκε στη μεγάλη
φετινή έκθεση MacWorld στο Σαν Φρανσίσκο, οι κατασκευαστές παιχνιδιών...
θυμήθηκαν ξανά την ύπαρξη όσων έχουν Μαc. Για πρώτη φορά, λοιπόν, εδώ και
πολλά χρόνια, ανακοίνωσαν μία σειρά νέων τίτλων για Macintosh, μερικά από τα
οποία ήδη κυκλοφορούν στην Ελλάδα (Starcraft, SIN, Quest For Glory 5, Falcon
4) ή πρόκειται να κυκλοφορήσουν σύντομα (Sim City 3000, Quake 3, Interstate 76 κ.λπ.).

ΤΟ ΚΑΙΝΟΥΡΓΙΟ υπερσύγχρονο τηλεσκόπιο, που έθεσε σε λειτουργία η Ιαπωνία την
περασμένη εβδομάδα, στη Χαβάη, έδωσε ήδη τα πρώτα εντυπωσιακά αποτελέσματα των
παρατηρήσεών του. Αυτό είναι το νεφέλωμα του Ωρίωνα, σε απόσταση 1.500 ετών
φωτός, όπως φαίνεται από το μάτι του Σουμπαρού, του μεγαλύτερου οπτικού
τηλεσκοπίου υπέρυθρων ακτίνων στον κόσμο.

ΟΙ ΠΡΩΤΟΙ άποικοι της Αυστραλίας συνέβαλαν στην εξαφάνιση σπάνιων ζώων και
πουλιών, όπως τα απεικονιζόμενα, βάζοντας φωτιές και ανατρέποντας τις
οικολογικές ισορροπίες στην περιοχή. Αυτό ανακοίνωσαν, μεταξύ άλλων,
επιστήμονες απο το Πανεπιστήμιο του Κολοράντο, ενώ τόνισαν πως πειράματα σε
απολιθώματα σπάνιων ζώων έδειξαν πως αυτά εξαφανίστηκαν πριν απο 50.000
χρόνια, χρονική στιγμή κατά την οποία η εξαφάνισή τους είναι αδύνατον να
οφείλεται στις κλιματικές αλλαγές ή πολύ περισσότερο στο... κυνήγι.

Τα προγράμματα που λανσάρονται για τα... μωρά θεωρούν ως δεδομένο πως τόσο
μικρά παιδιά θα μπορούν να συμμετέχουν σε «ηλεκτρονικές» δραστηριότητες, μαζί
με τα υπόλοιπα μέλη της οικογένειας

Η ΝΕΑ γενιά καταναλωτών που αποτελούν τον ιδανικό στόχο για τις εταιρείες
πληροφορικής και κομπιούτερ είναι... παιδιά προσχολικής ηλικίας, το πολύ εννέα
μηνών! Μια σειρά από νέα εκπαιδευτικά προγράμματα στέλνουν, μέσα από τη
διαφήμιση, το μήνυμα στους γονείς πως αν τα παιδιά τους δεν εξοικειωθούν με τη
χρήση ηλεκτρονικών υπολογιστών πολύ πριν ξεκινήσουν το σχολείο, θα έχουν πολύ
μεγάλο πρόβλημα να επιτύχουν στις σπουδές τους, μεγαλώνοντας.

Τα προγράμματα που λανσάρονται για... μωρά θεωρούν ως δεδομένο πως τόσο μικρά
παιδιά θα μπορούν να συμμετέχουν σε «ηλεκτρονικές» δραστηριότητες, μαζί με τα
υπόλοιπα μέλη της οικογένειας. Είναι όμως δυνατόν να περιμένει κανείς από ένα
παιδί, που μόλις έμαθε να κάθεται και να μπουσουλάει, να αντιδρά στα
ερεθίσματα που δέχεται μέσα από την οθόνη ενός ηλεκτρονικού υπολογιστή; Και,
στ' αλήθεια, πιστεύουν οι γονείς πως αυτή η σχέση θα βοηθήσει αργότερα στη
μόρφωση των παιδιών τους;

ΟΙ ΑΝΤΙΔΡΑΣΕΙΣ

Στις ΗΠΑ, ένα εκπαιδευτικό πρόγραμμα με τίτλο «Jump Ahead Baby», που
κυκλοφόρησε από την εταιρεία «Knowledge Adventure» για παιδιά ηλικίας από...
εννέα έως 24 μηνών πούλησε 50.000 αντίγραφα μέσα σε έξι μήνες. Το πρόγραμμα
κυκλοφόρησε πριν από λίγον καιρό στην Ευρώπη, οι αντιδράσεις όμως εδώ είναι
ακόμη συγκρατημένες. 
Όπως αναφέρει ο Piet Snyman, υπεύθυνος εκπαιδευτικών προγραμμάτων από την
ιδιοκτήτρια εταιρεία, «με την κατάλληλη καθοδήγηση από τους γονείς, ένα παιδί
ηλικίας εννέα μηνών έχει πολλά να κερδίσει από αυτό το πρόγραμμα. Θα πρέπει
κανείς να το δει σαν έναν διαφορετικό τρόπο να απασχολήσει κανείς ένα παιδί
αυτής της ηλικίας, σαν να του διαβάζει ένα βιβλίο».

Μαζί με το πρόγραμμα, κυκλοφορούν και οι οδηγίες για τους γονείς, τις οποίες
έγραψε το «Δίκτυο για την Ενημέρωση των Γονέων», μια ανεξάρτητη επιτροπή στις
ΗΠΑ, η οποία εξετάζει όλα τα εκπαιδευτικά προγράμματα πριν κυκλοφορήσουν στο
εμπόριο. Ωστόσο, αν και φαινομενικά η επιτροπή ενέκρινε το πρόγραμμα, βάζοντας
τη σφραγίδα της, η πρόεδρός της Jacquie Disney διατηρεί ορισμένες επιφυλάξεις:
«Ίσως η ηλικία των εννέα μηνών να μην είναι η πλέον κατάλληλη για να ξεκινήσει
ένα παιδί την ενασχόλησή του με τους ηλεκτρονικούς υπολογιστές», λέει η ίδια.

ΑΠΟ τις αρχές του περασμένου Οκτωβρίου εκδήλωσε το ενδιαφέρον της η Ένωση
Επαγγελματικών Βιοκαλλιεργητών Ελλάδας να συμμετάσχει στη μεγαλύτερη έκθεση
βιολογικών προϊόντων BIOFACH '99, που ξεκινάει σε δύο εβδομάδες στη Γερμανία.
Ιθύνοντες του υπουργείου Γεωργίας τους διαβεβαίωσαν, προφορικά, πως το αίτημά
τους θα γινόταν δεκτό. Έτσι άρχισαν τις προετοιμασίες, προχώρησαν στην
ενοικίαση χώρου, στην πρόσκληση επαγγελματικών φορέων. Για να πάρουν τελικά...
αρνητική απάντηση, πριν από λίγες ημέρες.

Απερρίφθη από το Νομαρχιακό Συμβούλιο Ημαθίας η αίτηση των εταιρειών Novartis
και AgrEvo για την πειραματική καλλιέργεια, στην περιοχή, γενετικά
μεταλλαγμένων ζαχαροτεύτλων με αυξημένη αντοχή στα ζιζανιοκτόνα των δύο εταιρειών.

Η «1η συνάντηση οπτικοακουστικών ινστιτούτων και άλλων συναφών οργανισμών στη
Νότια και Ανατολική Ευρώπη - Συγκλίνοντα μέσα, συγκρίσιμα δεδομένα»
διοργανώνεται στις 19 - 20 Φεβρουαρίου από το Ινστιτούτο Οπτικοακουστικών
Μέσων, υπό την αιγίδα του υπουργείου Τύπου και ΜΜΕ (Ζάππειο Μέγαρο).
Συμμετέχουν εκπρόσωποι 10 χωρών.

Εξαπλώνονται στην Ευρώπη οι διαμαρτυρίες των χρηστών του Ίντερνετ για τα
ακριβά τιμολόγια των τηλεφωνικών εταιρειών. Μετά τη Γερμανία και την Ελλάδα,
την Κυριακή ήταν η σειρά των Βέλγων, Γάλλων, Πολωνών, Πορτογάλων, Ισπανών και
Ελβετών χρηστών να απέχουν από το Δίκτυο για ένα 24ωρο.

Το Ευρωπαϊκό Κέντρο Υψηλής Τεχνολογίας διοργανώνει το πρόγραμμα «Επιθεωρητές
Συστημάτων Διασφάλισης Ποιότητας ως προς ISO 9000/94 και ISO 10011-1/90» στα
ελληνικά, από τις 15 ως τις 19 Φεβρουαρίου. Πληροφορίες στα τηλ.: 9616.687, 9600.907.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16355N161</ED>
<ID>
ID:19094

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N16&aa=1</URL></REF>


Article

<CATEGORY>vin06</CATEGORY>

 <H5>ΕΞΑΦΑΝΙΣΗ ΤΗΣ ΜΗΧΑΝΟΤΡΑΤΑΣ «ΛΥΜΠΕΡΙΟΣ» ΜΕ ΤΟΥΣ 2 ΕΛΛΗΝΕΣ ΚΑΙ ΤΟΥΣ 5 ΑΙΓΥΠΤΙΟΥΣ
ΝΑΥΤΙΚΟΥΣ * «ΕΙΝΑΙ ΔΥΝΑΤΟΝ ΑΠΟ 28μετρο ΣΚΑΦΟΣ ΜΕ 600 ΨΑΡΟΚΑΣΕΛΕΣ ΝΑ ΜΗ ΒΡΟΥΜΕ ΤΙΠΟΤΑ;»
</H5><H2>Κανένα ίχνος σε ολόκληρο το Αιγαίο
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Ένα δίχτυ μυστηρίου έχει απλωθεί σε ολόκληρο το Αιγαίο. Τα σενάρια για την
εξαφάνιση της μηχανότρατας «Λυμπέριος» διαδέχονται το ένα το άλλο.

ΜΕΧΡΙ στιγμής, παρά τις έρευνες των λιμενικών, αλλά και πολλών ψαράδων του
Αρχιπελάγους ­ ακόμη και το στενό Κέρκυρας - Αλβανίας έχουν ερευνήσει ­ δεν
έχει βρεθεί κανένα ίχνος από τους δύο Έλληνες και τους πέντε Αιγύπτιους
ναυτικούς που ξεκίνησαν το βράδυ της 23ης Ιανουαρίου για να ψαρέψουν στις Κυκλάδες.

Η εξαφάνιση είναι τόσο περίεργη, μυστήριο τη χαρακτηρίζουν όλοι όσοι παίρνουν
μέρος στις έρευνες, ώστε επενέβη ακόμη και ο εισαγγελέας Ποινικής Δίωξης του
Πειραιά Γρηγόρης Πεπόνης, ο οποίος έδωσε εντολή στο Κεντρικό Λιμεναρχείο να
διενεργήσει προκαταρκτική εξέταση.

Μάλιστα, επειδή κυκλοφορεί ακόμη και το ­ απίθανο ­ σενάριο το αλιευτικό να
έπεσε θύμα «πειρατείας», ο αντιπλοίαρχος του Λιμενικού Θανάσης Μπούσιος, που
είναι επικεφαλής των ερευνών, ζήτησε από τον πλοιοκτήτη Χαράλαμπο Βατίστα όλα
τα έγγραφα που αφορούν τους πέντε Αιγύπτιους αλιεργάτες, αφού εξετάζεται ακόμη
και το ενδεχόμενο να οδηγήθηκε το σκάφος στην Αίγυπτο.

Όλα αυτά τα σενάρια μπορεί να είναι τραβηγμένα και για πολλούς να φαντάζουν
ακόμη και υπερβολικά, όμως δείχνουν το καθεστώς που ζουν καθημερινώς οι
ψαράδες στο Αιγαίο.

«ΔΕΝ ΥΠΑΡΧΕΙ ΠΕΡΙΠΤΩΣΗ»

«Εάν τους εμβόλισαν Τούρκοι ή Ουκρανοί, τότε δεν υπάρχει περίπτωση να βρούμε
τίποτα. Αυτοί είναι οι χειρότεροι ναυτικοί και ποτέ δεν σταματούν να βοηθήσουν
ναυαγούς», λέει ο πεθερός του κυβερνήτη Παντελή Μεσολογγίτη, συνταξιούχος
καπετάνιος αλιευτικού Γιάννης Παλούκας.

Ο καιρός στις Κυκλάδες έως και το βράδυ της Πέμπτης ήταν καλός. Η ένταση των
ανέμων δεν ξεπερνούσε τα τέσσερα Μπωφόρ, γεγονός που κάνει τον πλοιοκτήτη
Χαράλαμπο Βατίστα να μην πιστεύει ότι η μηχανότρατα ναυάγησε.

«Όλοι τους ήταν έμπειροι ναυτικοί. Εάν το σκάφος βούλιαξε, θα είχε εκπέμψει
σήμα κινδύνου ή θα είχε βρεθεί κάποια από τις 600 κασέλες που ήταν φορτωμένο
ή, έστω, θα είχε εντοπιστεί κάποιο σωσίβιο», υποστηρίζει.

Για τον ίδιο «παίζουν» όλα τα ενδεχόμενα. «Η ταχύτητα του αλιευτικού όταν
ψαρεύει δεν υπερβαίνει τα τρία ναυτικά μίλια την ώρα, οπότε δεν αποκλείεται να
τους πλεύρισαν κάποιοι με ταχύπλοο, προκειμένου με την απειλή όπλων να τους
αναγκάσουν να μεταφέρουν λαθρομετανάστες», ισχυρίζεται. «Ένα 28μετρο
αλιευτικό, όπως το "Λυμπέριος", μπορεί να μεταφέρει πάνω από εκατό
λαθρομετανάστες. Έχουμε παραδείγματα με μικρότερα πλοία που μετέφεραν και 200
λαθρομετανάστες», ισχυρίζεται.

Ο ίδιος, πριν από δύο μέρες, είχε την πληροφορία ότι το σκάφος εντοπίστηκε στο
στενό μεταξύ Κέρκυρας και Αλβανίας. Από τις έρευνες όμως που έγιναν στην
περιοχή διαπιστώθηκε τελικώς ότι η πληροφορία δεν ευσταθούσε...

ΔΕΝ ΒΟΥΛΙΑΞΕ...

Στην Ιχθυόσκαλα του Κερατσινίου δύσκολα βρίσκεις κάποιον ψαρά που να πιστεύει
ότι η μηχανότρατα βούλιαξε. Στο γραφείο με το νούμερο 63, όπου στεγάζεται το
γραφείο της πλοιοκτήτριας εταιρείας Μαλβασία Αλιευτική, η ατμόσφαιρα τις
τελευταίες δέκα μέρες είναι έντονα φορτισμένη. «Αφεντικό, υπάρχει κανένα
νέο;», ρωτάει ο Αιγύπτιος αλιεργάτης Μοχάμετ Φούτα. Στο αλιευτικό είναι ο
30χρονος αδερφός του Μαχμούτ και η αγωνία του είναι έκδηλη. «Δυστυχώς τίποτα
ακόμη. Οι έρευνες όμως συνεχίζονται», του απαντά ο Χαράλαμπος Βατίστας.

Ο Μοχάμετ Φούτα δεν πιστεύει ότι έγινε ναυάγιο. «Ένα σκάφος αξιόπλοο, όπως το
"Λυμπέριος", δεν βουλιάζει τόσο εύκολα. Έπειτα κάποιο ίχνος από το ναυάγιο θα
είχε βρεθεί», λέει.

Μέχρι στιγμής, λιμενικοί και ψαράδες έχουν «χτενίσει» όλα τα ανατολικά παράλια
της Πελοποννήσου, όλες τις Κυκλάδες και το Ανατολικό Αιγαίο, ενώ από το Κέντρο
Διάσωσης και Έρευνας του υπουργείου Εμπορικής Ναυτιλίας έχουν σταλεί σήματα σε
όλα τα παραπλέοντα σκάφη, αλλά και στις μεσογειακές χώρες, για την εξαφάνιση
του «Λυμπέριος».

Η μηχανότρατα απέπλευσε λίγο μετά τις δέκα το βράδυ του Σαββάτου 23 Ιανουαρίου
από την Ιχθυόσκαλα του Κερατσινίου, με προορισμό τη Φολέγανδρο. Μία ώρα
αργότερα ο πλοιοκτήτης επικοινώνησε με το κινητό τηλέφωνο με τον κυβερνήτη, ο
οποίος τον διαβεβαίωσε ότι όλα ήταν καλά. Έκτοτε χάθηκε κάθε επικοινωνία με τη μηχανότρατα.

ΤΟ ΕΙΔΑΝ ΔΥΟ

Την επόμενη μέρα, γύρω στις οκτώ το βράδυ, τη μηχανότρατα είδε κάτω από τη
Σαντορίνη, στην περιοχή Χριστιανά, το αλιευτικό «Θηρασιά». Μάλιστα, ο
κυβερνήτης του αλιευτικού Πέτρος Καραμολέγκος δήλωσε ότι είναι «100% σίγουρος
ότι ήταν το "Λυμπέριος"». Αλλά και τη Δευτέρα 25 Ιανουαρίου το αλιευτικό
εντοπίστηκε από το ψαράδικο «Αγία Ειρήνη» έξι ναυτικά μίλια ανοιχτά της
Ανάφης, να ψαρεύει στον Πάγκο της Μακράς.

Επικοινωνία όμως με την πλοιοκτήτρια εταιρεία δεν υπήρξε... Την Τρίτη το πρωί
ο Χαράλαμπος Βατίστας ζήτησε από το Ελλάς Ράδιο να έχει επικοινωνία με το
αλιευτικό. Η σύνδεση όμως ήταν αδύνατη. «Στο Αιγαίο υπάρχουν περιοχές όπου τα
κινητά δεν πιάνουν, όμως ύστερα από δύο το αργότερο τρεις μέρες μιλάμε», λέει
ο Χαράλαμπος Βατίστας. «Περίμενα έως τις εννέα το βράδυ της Τρίτης, οπότε και
αναμενόταν το σκάφος στη Νάξο, προκειμένου να στείλουν από εκεί το αλίευμα.
Τίποτα όμως, και έτσι, μισή ώρα αργότερα, ειδοποίησα τον Θάλαμο Επιχειρήσεων».

Αμέσως άρχισαν οι έρευνες από θάλασσα και αέρα. Τις τελευταίες τρεις μέρες
όμως δεν πέταξαν ελικόπτερα και αεροπλάνα λόγω της χαμηλής νέφωσης που
επικρατεί. «Θα βγω και εγώ αυτές τις μέρες να ψάξω για το ψαράδικο», λέει ο
πλοιοκτήτης. Η εταιρεία του πριν από δώδεκα χρόνια έχασε κι άλλο ένα
αλιευτικό, το «Καπετάν Τζώρτζη» με επταμελές πλήρωμα, που έπεσε σε σφοδρή θαλασσοταραχή.

ΤΡΕΜΟΥΝ ΟΙ ΣΥΓΓΕΝΕΙΣ

Στο σπίτι της οικογένειας του αγνοούμενου καπετάνιου τα βλέμματα είναι
καρφωμένα στο πάτωμα κι όλοι περιμένουν «με δεμένα τα χέρια» το αποτελέσματα
της έρευνας

Στο σπίτι του καπετάν Γιώργου Παλούκα, του πεθερού του Παντελή Μεσολογγίτη, η
θλίψη και η αγωνία είναι διάχυτη. Ο καπετάν Γιώργος τρέμει στην ιδέα ότι
κάποιο πλοίο εμβόλισε το ψαράδικο. «Αν έχει γίνει κάτι τέτοιο, αυτό θα πρέπει
να συνέβη στην περιοχή μεταξύ Μακρονήσου και Κέας, που είναι για τα ψαράδικα
το χειρότερο πέρασμα», λέει. «Κι αν τους εμβόλισαν Τούρκοι και Ουκρανοί, τότε
δεν υπάρχει περίπτωση να τους βοήθησαν». Ο ίδιος πιστεύει ότι συνέβη κάτι πολύ
κακό. «Ο Γιώργος πάντα τηλεφωνούσε. Στο ψαράδικο υπήρχαν εννέα τηλέφωνα. Είναι
δυνατόν να μην μπορούν να επικοινωνήσουν; Στο Αιγαίο είναι, δεν είναι στην
άλλη άκρη του κόσμου».

Στα γραφεία της πλοιοκτήτριας εταιρείας, της Ιχθυόσκαλας αλλά και στο
καφενεδάκι που εξυπηρετεί τους ψαράδες και τους ναυτικούς ξημεροβραδιάζονται
τις τελευταίες δέκα μέρες οι συγγενείς και οι φίλοι των εφτά αγνοουμένων. Χθες
ήταν η πρώτη ημέρα που ο Γιώργος Αθανασάκος, ο ένας από τους δυο γιους του
59χρονου μηχανικού Παναγιώτη Αθανασάκου, πήγε στη δουλειά του. «Είμαστε
συνεχώς εδώ και περιμένουμε...».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16355N181</ED>
<ID>
ID:19095

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N18&aa=1</URL></REF>


Article

<CATEGORY>vin06</CATEGORY>

 <H2>Και δύο νεκροί από την κακοκαιρία
</H2>
Στη Θεσσαλονίκη. Ευκαιρία για χιονοπόλεμο και χιονάνθρωπους στην άκρη της θάλασσας.

ΠΑΓΩΜΕΝΟΣ στα χιόνια βρέθηκε χθες το μεσημέρι, σε αγροτική περιοχή των
Ιωαννίνων, ένας 35χρονος κτηνοτρόφος. Λίγες ώρες πριν, στην Αττική, στην
περιοχή του Διονύσου ένας ηλικιωμένος βρήκε τον θάνατο μέσα στο αυτοκίνητό
του, ενώ οδηγούσε στο τσουχτερό κρύο.

Το σφοδρό κύμα κακοκαιρίας που πλήττει όλη τη χώρα (σήμερα αναμένεται ύφεση
των χιονοπτώσεων αλλά με αμείωτο το κρύο και τους βοριάδες) παρέλυσε ολόκληρες
περιοχές από τη Βόρεια Ελλάδα, την Ανατολική Μακεδονία και Θράκη, την Ήπειρο,
τη Στερεά έως και μεγάλα τμήματα της Πελοποννήσου. Δεκάδες ορεινά χωριά
αποκλείσθηκαν από τα χιόνια. Σχολεία σε νομούς της χώρας παρέμειναν κλειστά.
Αεροπορικές πτήσεις ματαιώθηκαν και το αεροδρόμιο της Καβάλας παρέμεινε χθες
κλειστό. Στους νομούς Φθιώτιδας και Ιωαννίνων με ειδικά μηχανήματα συνεργεία
των νομαρχιών προσπαθούσαν χθες να ανοίξουν διόδους μέσα στο χιόνι,
προκειμένου να μεταφερθούν οι ασθενείς σε νοσοκομεία.

ΕΜΕΙΝΕ ΣΤΟΝ ΔΡΟΜΟ

Θύμα του χιονιά έπεσε ο 35χρονος κτηνοτρόφος Ευάγγελος Βελλής του οποίου το
πτώμα βρέθηκε σε αγροτική περιοχή μεταξύ των χωριών Αγία Αναστασία και
Μπαουσιοί. Ο άτυχος κτηνοτρόφος, όπως είπαν συγχωριανοί του, αφού καταλάνωσε
ποσότητα οινοπνεύματος ξεκίνησε προχθές το μεσημέρι με τα πόδια. Από τότε δεν
έδωσε σημεία ζωής. Ανήσυχοι οι συγχωριανοί του τον αναζήτησαν και έπειτα από
πολύωρες έρευνες τον βρήκαν νεκρό στα μισά της διαδρομής μεταξύ των δύο
χωριών. Σύμφωνα με τον ιατροδικαστή, ο 35χρονος ενώ περπατούσε γλίστρησε και
έπεσε χάνοντας τις αισθήσεις του, με αποτέλεσμα να παραμείνει για ώρες στην
παγωνιά. Σύμφωνα με τις εκτιμήσεις του ιατροδικαστή, ο θάνατός του δεν
προκλήθηκε από τον τραυματισμό, αλλά από την πολύωρη παραμονή του στο ψύχος.

Νεκρός βρέθηκε μέσα στο αυτοκίνητό του χθες το πρωί, στη λεωφόρο Διονύσου,
κοντά στο Γερμανικό νεκροταφείο, ο Ηλίας Μέντζελος, 71 χρόνων. Το πτώμα του
έχει μεταφερθεί στο νεκροτομείο προκειμένου να διαπιστωθεί αν ο θάνατός του
οφείλεται στο κρύο. Αστυνομικοί που έκαναν έρευνες εκτιμούν ότι κάτι του
συνέβη ξαφνικά ενώ οδηγούσε και το αυτοκίνητό του ανεξέλεγκτο έπεσε σε μια
πινακίδα στην άκρη του δρόμου.

ΣΤΗΝ ΑΤΤΙΚΗ

Τα χιόνια πολιόρκησαν χθες και την Αττική προκαλώντας προβλήματα στην
κυκλοφορία. Κλειστή παρέμεινε χθες λόγω των χιονοπτώσεων η παλαιά Εθνική οδός
Αθηνών - Θηβών από το 25ο χιλιόμετρο και πάνω και η κυκλοφορία γινόταν μέσω
της νέας Εθνικής οδού Αθηνών - Λαμίας. Με δυσκολία και μόνο με αντιολισθητικές
αλυσίδες γινόταν η κυκλοφορία στην επαρχιακή οδό Μαλακάσας - Αγίου Μερκουρίου,
από την πλατεία Πεντέλης προς τον Διόνυσο και τη Νέα Μάκρη και από τη Μαλακάσα
προς τον Ωρωπό.

ΠΡΟΒΛΗΜΑΤΑ ΠΑΝΤΟΥ

Οι χιονοπτώσεις έχουν σταματήσει στη Βόρεια Ελλάδα, ο παγετός όμως εξακολουθεί
να δημιουργεί τεράστια προβλήματα στις συγκοινωνίες, δεκάδες χωριά παραμένουν
αποκλεισμένα και η θερμοκρασία στη Δυτική Μακεδονία έπεσε στους -10 βαθμούς.

Το ύψος του χιονιού ξεπέρασε τα 60 εκατοστά σε ορισμένες περιοχές των Γρεβενών
και της Φλώρινας, ενώ στους ίδιους νομούς ξεπερνούν τα 100 τα χωριά που είναι αποκλεισμένα.

Κλειστά θα παραμείνουν και σήμερα όλα τα σχολεία στη Θεσσαλονίκη και τους
περισσότερους νομούς της Βόρειας Ελλάδας.

Στη Λαμία, περισσότερα από 40 χωριά της Δυτικής Φθιώτιδας και του Δομοκού
είναι αποκλεισμένα από τη χιονοθύελλα.

Στην Εθνικη οδό από το Μαρτίνο έως τα διόδια της Τραγάνας όπως και στους
Αγίους Θεοδώρους αποκλείσθηκαν από τα χιόνια δεκάδες φορτηγά και έπειτα από
ολονύκτια προσπάθεια απεγκλωβίστηκαν με την κινητοποίηση γερανών.

Στη Λάρισα έχουν αποκλεισθεί 16 χωριά, στην Καρδίτσα 52 χωριά της Αργιθέας,
των Αγράφων και των Σοφάδων, ενώ στα Τρίκαλα παραμένουν αποκλεισμένα 77 χωριά.

Λόγω της θαλασσοταραχής παρέμεινε χθες για επτά ώρες κλειστή η γραμμή Ρίου -
Αντιρρίου, ενώ ματαιώθηκαν και τα ακτοπλοϊκά δρομολόγια προς τα νησιά των Β.
Σποράδων, τη Θάσο και τα νησιά του Βορειοανατολικού Αιγαίου.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16355N191</ED>
<ID>
ID:19096

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N19&aa=1</URL></REF>


Article

<CATEGORY>vin06</CATEGORY>

 <H5>ΤΡΑΓΙΚΟ ΘΑΝΑΤΟ ΒΡΗΚΑΝ ΔΥΟ ΝΕΟΙ ΜΕΣΑ ΣΕ ΨΥΚΤΙΚΟ ΘΑΛΑΜΟ ΚΑΤΑ ΤΗ ΔΙΑΡΚΕΙΑ ΤΗΣ
ΕΠΙΔΙΟΡΘΩΣΗΣ ΒΛΑΒΗΣ
</H5><H2>Νεκροί από έλλειψη οξυγόνου
</H2>
Τραγικό θάνατο βρήκαν χθες το πρωί δύο νέοι άνθρωποι στους ψυκτικούς θαλάμους
της βιοτεχνίας «Ψυγεία Βογιατζή», όπου πέθαναν, όπως έδειξε η νεκροψία, από
έλλειψη οξυγόνου.

ΒΟΛΟΣ

«Ψυγεία Βογιατζή». Έγιναν τάφος για τον ένα εκ των ιδιοκτητών και τον 24χρονο
υπάλληλό του

ΝΕΚΡΟΙ είναι ο Δημήτρης Γεωργ. Βογιατζής, 34 ετών, εκ των ιδιοκτητών της
βιοτεχνίας, και Γεωργ. Θωμά Βουλγαράκης, 24 ετών, εργάτης. Το τραγικό
περιστατικό συνέβη στις 8 περίπου το πρωί στη βιοτεχνία «Ψυγεία Βογιατζή» στην
περιοχή Διμηνίου. Όπως έγινε γνωστό χθες το πρωί, ο μικρότερος αδελφός του
άτυχου Δημήτρη Βογιατζή, Νίκος, 29 ετών, μπήκε σε ψυκτικό θάλαμο της
βιοτεχνίας για να επιδιορθώσει βλάβη υδρορρόης. Καθώς καθυστέρησε να εξέλθει
του ψυκτικού θαλάμου, ο αδελφός του και ο άτυχος εργάτης ανησύχησαν και
εισήλθαν στον θάλαμο ψύξης ο οποίος καταλαμβάνει έκταση περίπου 100
τετραγωνικών μέτρων και ήταν γεμάτος από προϊόντα που βρίσκονταν σε διαδικασία
κατάψυξης. Εν τω μεταξύ, ο Νίκος Βογιατζής είχε εξέλθει του θαλάμου σε
κατάσταση ημιλιποθυμίας.

Οι Βογιατζής και Βουλγαράκης μπαίνοντας στον θάλαμο έχασαν τις αισθήσεις τους
από έλλειψη οξυγόνου. Όταν ο Νίκος Βογιατζής και ένας αλλοδαπός εισήλθαν στον
θάλαμο και τους ανέσυραν ήταν πλέον αργά.

Αμέσως κλήθηκε το ΕΚΑΒ στη βιοτεχνία. Ο γιατρός του ΕΚΑΒ κ. Σπυρ. Ρέππας και
το πλήρωμα του ασθενοφόρου αντίκρυσαν τους δύο νέους να κοίτονται στον χώρο
του γραφείου της βιοτεχνίας, όπου είχαν μεταφερθεί. Ο γιατρός του ΕΚΑΒ, όπως
ανέφερε, διαπίστωσε ότι δεν υπήρχε καρδιακή λειτουργία και αναπνοή. Παρ' όλα
αυτά έγινε προσπάθεια επαναφοράς των δύο νέων, αλλά ­ δυστυχώς ­ χωρίς αποτέλεσμα.

Όπως έγινε γνωστό, η βιοτεχνία συντήρησης φρούτων και άλλων προϊόντων είχε
περάσει πριν από τρία χρόνια στα χέρια των δύο αδελφών από τον πατέρα τους,
που άφησε την εργασία λόγω προβλημάτων υγείας. Από το φιλικό τους περιβάλλον
αναφέρθηκε ότι τα δύο αδέλφια είχαν δραστηριοποιηθεί στον χώρο και η πορεία
της βιοτεχνίας ήταν ανοδική.

Ο άτυχος Γ. Βουλγαράκης εργαζόταν στα «Ψυγεία Βογιατζή» εδώ και ένα χρόνο.
Είχε παντρευτεί μάλιστα πριν από δύο μήνες.

Το Αστυνομικό Τμήμα της Νέας Ιωνίας διενεργεί προανάκριση για να διαπιστωθούν
οι ακριβείς συνθήκες του δυστυχήματος, καθώς και ο τρόπος λειτουργίας της βιοτεχνίας.

Αργά το βράδυ η νεκροψία έδειξε ότι ο θάνατος των δύο νέων προήλθε από ανακοπή
καρδιάς λόγω έλλειψης οξυγόνου.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16355N201</ED>
<ID>
ID:19097

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N20&aa=1</URL></REF>


Article

<CATEGORY>vin06</CATEGORY>

 <H2>Τα έχει 400 ο Σκιαδόπουλος
</H2>
ΚΑΒΑΛΑ

«ΔΕΝ ΑΝΤΙΜΕΤΩΠΙΖΕΙ κανένα πρόβλημα ψυχικής υγείας» ο Γιώργος Σκιαδόπουλος, 24
χρόνων, ο οποίος, όπως είναι γνωστό, δολοφόνησε στις 8 Ιανουαρίου τη μνηστή
του Τζούλι-Μαρί Σκάλι, 30 χρόνων.

Ο Γ. Σκιαδόπουλος υποβλήθηκε χθες το μεσημέρι σε μια σειρά ψυχιατρικών και
ψυχοδιαγνωστικών εξετάσεων από τον νευρολόγο-ψυχίατρο του Νοσοκομείου Καβάλας
κ. Αλέξανδρο Χουρμουζιάδη, ο οποίος δεν ανίχνευσε στοιχεία που να οδηγούν στο
συμπέρασμα ότι ο νεαρός δράστης πάσχει από κάποιας μορφής ψυχασθένεια ή ψυχική διαταραχή.

Το πόρισμα-γνωμάτευση διαβιβάστηκε στην Εισαγγελία Καβάλας και δόθηκε στην
τακτική ανακρίτρια κ. Αικατερίνη Πατζιαρά και θα χρησιμοποιηθεί ως βασικό
στοιχείο στη σημερινή απολογία του νεαρού δράστη.

Δικαστική πηγή που ρωτήθηκε χθες για το αν ο Γ. Σκιαδόπουλος δύο έως τρεις
μέρες μετά τη δολοφονία της φίλης του Τζούλι-Μαρί Σκάλι πήγε σε κατάστημα
κεντρικής τράπεζας της Καβάλας και απέσυρε 100.000 δολάρια από τον κοινό τους
λογαριασμό, το διέψευσε κατηγορηματικά και δήλωσε πως «για την ανάληψη ενός
τέτοιου μεγάλου ποσού έπρεπε να υπάρχουν οι υπογραφές και των δύο καταθετών,
δηλαδή η δική του και του θύματος. Είχε δικαίωμα μόνο να κάνει ανάληψη μέχρι
1.000 δολάρια και απέσυρε 500, με τα οποία, όπως είπε, θα αγόραζε κάποιο όπλο,
με το οποίο θα αυτοκτονούσε. Τέτοιο όπλο, όμως, δεν αγόρασε ποτέ και τα 500
δολάρια τα ξόδεψε για να καλύψει ατομικές του ανάγκες και να κατέβει στην
Αθήνα μετά το φρικιαστικό του έγκλημα».

Οι τρεις λογαριασμοί που διατηρούσε το ζευγάρι σε τράπεζα της Καβάλας
«μπλοκαρίστηκαν» με εντολή του εισαγγελέα Καβάλας.

Κατά τη σημερινή απολογία του Γιώργου Σκιαδόπουλου αναμένεται να πέσει
περισσότερο φως στην υπόθεση αυτή που παρουσιάζει πολλά κενά, αλλά και να
διασαφηνιστούν αρκετά σημεία της δολοφονίας, τα οποία δεν απαντήθηκαν κατά την
προανακριτική διαδικασία τόσο στην Ασφάλεια της Αθήνας όσο και στην Αστυνομία
της Καβάλας.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16355N202</ED>
<ID>
ID:19146

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N20&aa=2</URL></REF>


Article

<CATEGORY>vin06</CATEGORY>

 <H2>Νέες συνεργασίες της Linguaphone
</H2>
ΔΙΕΥΡΥΝΕΤΑΙ με ταχείς ρυθμούς η συνεργασία της Linguaphone με ελληνικές
επιχειρήσεις και κρατικούς οργανισμούς που μέσα στα πλαίσια της διεθνοποίησης
των οικονομικών και εμπορικών συναλλαγών προωθούν προγράμματα εκπαίδευσης του
προσωπικού τους για την εκμάθηση ξένων γλωσσών.

Στα πλαίσια αυτά, πρόσφατα η Linguaphone επεξέτεινε τη συνεργασία της, που
ξεκίνησε το 1994, με τη Διεύθυνση Εκπαίδευσης Προσωπικού της ΔΕΗ σε
πανελλαδικό επίπεδο, εντάσσοντάς της στα ευρωπαϊκά προγράμματα Leonardo da
Vinci και ADAPT, με στόχο την ολοκλήρωση των εκπαιδευτικών διαδικασιών
προσαρμοσμένων στις σύγχρονες απαιτήσεις.

Η επιτυχημένη συνεργασία της Linguaphone με τη ΔΕΗ αποτυπώνεται στο υψηλό
ποσοστό επιτυχίας του προσωπικού της ΔΕΗ στις εξετάσεις για την απόκτηση
διπλωμάτων ξένων γλωσσών, το οποίο, ειδικά για την τελευταία περίοδο, υπερέβη
κατά 100% τα αντίστοιχα μέσα ποσοστά επιτυχίας των λοιπών εξεταζομένων σε όλη
την Ελλάδα.

Παράλληλα, προωθείται από τη Linguaphone με εντατικούς ρυθμούς η εκπαίδευση
των στελεχών της TVX Hellas Α.Ε. στην εκμάθηση της αγγλικής γλώσσας. Η
εκπαίδευση γίνεται στις εγκαταστάσεις της TVX στο Στρατώνι και στην Ολυμπιάδα
Χαλκιδικής, είτε με τη μορφή ολιγομελών τμημάτων είτε με τη μορφή ιδιαίτερων
μαθημάτων, ενώ παράλληλα το πρόγραμμα καλύπτει και όσα από τα παιδιά των
στελεχών ενδιαφέρονται.

Επισημαίνεται ότι στόχος για το άμεσο μέλλον της Linguaphone είναι η
συνεργασία της με εταιρείες και κρατικούς οργανισμούς που δραστηριοποιούνται
στον χώρο της Βαλκανικής, δεδομένων των ιδιαίτερων επικοινωνιακών δυσχερειών
που αντιμετωπίζουν τα στελέχη των εταιρειών στις αγορές αυτές.

Το σύστημα εκμάθησης ξένων γλωσσών της Linguaphone, στηριζόμενο στον συνδυασμό
εικόνας και ήχου, καλύπτει την εκμάθηση 30 και πλέον ξένων γλωσσών και
αποτελεί το πιο ισχυρό οπτικοακουστικό σύστημα σε παγκόσμιο επίπεδο.

Μέτοχοι της εταιρείας Μ. Λεβή Α.Ε., που εκπροσωπεί στην Ελλάδα η Linguaphone,
είναι ο ΔΟΛ και η οικογένεια Λεβή. Τη θέση του προέδρου του Δ.Σ. κατέχει ο κ.
Χρήστος Λαμπράκης, ενώ αντιπρόεδρος και διευθύνουσα σύμβουλος είναι η κυρία
Μπριγκίτα Παπασταύρου - Λεβή.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16355N203</ED>
<ID>
ID:19184

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N20&aa=3</URL></REF>


Article

<CATEGORY>vin06</CATEGORY>

 <H2>50 εκατ. για τη Φιλεκπαιδευτική
</H2>
ΕΠΙΤΑΓΗ 50 εκατ. δρχ. ενεχείρισε στον πρόεδρο της Φιλεκπαιδευτικής Εταιρείας
και καθηγητή Γιώργο Μπαμπινιώτη, για την ανέγερση του Ελληνοαλβανικού
Αρσακείου Τιράνων, ο επιχειρηματίας Βασίλειος Θεοχαράκης. Στη φωτογραφία, ο Β.
Θεοχαράκης και ο Γ. Μπαμπινιώτης στην τελετή των Αρσακείων - Τοσιτσείων
Σχολείων, κατά τη διάρκεια της οποίας ο πρώτος ανακηρύχθηκε ευεργέτης της
Φιλεκπαιδευτικής Εταιρείας και του επιδόθηκε το αργυρό μετάλλιο 160 χρόνων
λειτουργίας των Σχολείων, φιλοτεχνημένο από τον Ηλία Λαλαούνη.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16355N204</ED>
<ID>
ID:19210

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N20&aa=4</URL></REF>


Article

<CATEGORY>vin06</CATEGORY>

 <H2>Και οι ληστές έχουν προτιμήσεις...
</H2>
ΤΡΙΤΩΣΕ χθες το κακό στο υποκατάστημα της Εθνικής Τράπεζας στα Εξάρχεια. Αν
και βρίσκεται στη διασταύρωση της Λεωφόρου Αλεξάνδρας με την οδό Ιπποκράτους,
κοντά στο Αστυνομικό Μέγαρο, οι ληστές μπαινοβγαίνουν ανενόχλητοι.

Χθες, στις 8.15 το πρωί, ένοπλος κουκουλοφόρος εισέβαλε στο υποκατάστημα. Με
την απειλή πιστολιού ακινητοποίησε υπαλλήλους και πελάτες και άρπαξε από το
ταμείο 2.300.000 δραχμές. Ο δράστης, αφού έβαλε στο χέρι τα χρήματα που βρήκε
στην τράπεζα, απομακρύνθηκε πεζός.

Οι ληστές φαίνεται ότι έχουν ιδιαίτερη προτίμηση στα υποκαταστήματα των
τραπεζών που βρίσκονται κοντά στο Αστυνομικό Μέγαρο της Λεωφόρου Αλεξάνδρας.
Το υποκατάστημα της Εθνικής Τράπεζας έχει γίνει άλλες δύο φορές στόχος ληστών,
ενώ πριν από ένα μήνα άγνωστος πιστολέρο είχε ληστέψει και άλλο υποκατάστημα
τράπεζας στη Λεωφόρο Αλεξάνδρας.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16355N205</ED>
<ID>
ID:19228

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N20&aa=5</URL></REF>


Article

<CATEGORY>vin07</CATEGORY>

 <H5>ΝΕΑ ΠΡΑΓΜΑΤΟΓΝΩΜΟΣΥΝΗ ΓΙΑ ΤΗΝ ΤΡΑΓΩΔΙΑ ΤΟΥ ΤΖΑΜΠΟ ΣΤΟ ΛΟΚΕΡΜΠΙ
</H5><H2>Μπορεί να είχαν σωθεί δύο
</H2>
Δύο θύματα της τραγωδίας του Λόκερμπι μπορεί, τελικά, να ήταν ζωντανά για
αρκετό χρόνο μετά την πτώση και συντριβή του αεροσκάφους. Πέθαναν στο διάστημα
των τεσσάρων ημερών που χρειάστηκαν οι ομάδες διάσωσης για να τους βρουν. Αυτό
αποκαλύπτεται στην νέα πραγματογνωμοσύνη της ομάδας των ιατροδικαστών, που
εξέτασαν τις αιτίες θανάτου των ανθρώπων, οι οποίοι σκοτώθηκαν στη μοιραία
πτήση 103 της ΡΑΝΑΜ.

ΟΙ ΔΥΟ αυτοί άνθρωποι ­ ένας άνδρας γύρω στα σαράντα, και μία νέα κοπέλα ­
ήταν οι μόνοι επιβάτες που μπορεί να είχαν επιβιώσει ύστερα από τη συντριβή
του αεροπλάνου της πτήσης 103 των ΠΑΝΑΜ αερογραμμών, το οποίο καταστράφηκε από
βόμβα τρομοκρατών πριν από 10 χρόνια, προκαλώντας τον θάνατο 270 ανθρώπων. 
Ο Άντονι Μπάσατιλ, καθηγητής στην έδρα της ιατροδικαστικής στο Πανεπιστήμιο
του Εδιμβούργου, ήταν επικεφαλής της ομάδας των παθολόγων που εξέτασαν τις
αιτίες θανάτου των θυμάτων. 
Ο Μπάσατιλ πιστεύει ότι τα δύο θύματα που βρέθηκαν χωριστά σε μία λιμνώδη
περιοχή ­ ένα από αυτά ήταν προφυλαγμένο από τις υπό το μηδέν θερμοκρασίες της
παγερής χειμωνιάτικης νύχτας από ένα σκέπασμα δέντρων ­ μπορεί να έπεσαν πιο
μαλακά και αργά επειδή παρέμειναν προφυλαγμένοι σε τμήμα του κατεστραμμένου
αεροσκάφους, τουλάχιστον μέχρι τα τελευταία εκατό μέτρα της πτώσης.

ΣΤΑ ΜΑΛΑΚΑ

«Εάν οι ίδιοι δύο άνθρωποι είχαν βρεθεί ύστερα από ένα αυτοκινητικό ατύχημα,
οι πιθανότητες επιβίωσής τους δεν θα ήταν καθόλου κακές», είπε ο Μπάσατιλ. Και
συνέχισε «Η θεωρία είναι ότι κατά κάποιον τρόπο έπεσαν στα μαλακά. Οι
πιθανότητες είναι ότι η έκθεση και η απώλεια αίματος θα έπαιξαν ρόλο στον
θάνατό τους. 
Το ερώτημα ήταν: θα μπορούσαν να είχαν επιβιώσει;». Επισημαίνει μάλιστα, ότι
τις υποψίες του μοιράζονταν τότε, λίγο μετά το δυστύχημα, οι οικογένειες των
δύο Αμερικανών που τα στοιχεία τους δεν έγιναν γνωστά, οι οποίοι ταξίδευαν στο
αεροπλάνο που προορισμό είχε τη Νέα Υόρκη.

Το αεροπλάνο εξερράγη από Σέμτεξ εκρηκτικό που πιστεύεται ότι είχε κρυφτεί από
τρομοκράτες σε ένα μαγνητόφωνο. 
Έτσι τα συντρίμμια του αεροπλάνου έπεσαν επάνω στη σκωτσέζικη πόλη του
Λόκερμπι, στις 21 Δεκεμβρίου του 1988, λίγο αφού το αεροπλάνο είχε απογειωθεί
από το Λονδίνο.

Ο Ντέιβιντ ΜακΜάλον, πρώην μέλος μοίρας ελικοπτέρου Σινούκ, ο οποίος βοήθησε
στην αναζήτηση επιζώντων, είναι πεπεισμένος ότι κάποιοι από τους επιβάτες ήταν
ζωντανοί μετά τη συντριβή. Σε ένα πρόσφατο βιβλίο περιγράφει πώς βρήκε ένα
θύμα που είχε αρπάξει λίγο γρασίδι στο χέρι του.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N33</CAT>
<ED>
Κωδικός άρθρου: A16355N331</ED>
<ID>
ID:19085

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N33&aa=1</URL></REF>


Article

<CATEGORY>vin07</CATEGORY>

 <H2>Γυναίκα επέζησε μετά την πτώση αεροσκάφους από 38.000 πόδια
</H2>
Η ΕΠΙΒΙΩΣΗ ατόμων ύστερα από εναέριες καταστροφές, δεν είναι κάτι χωρίς
προηγούμενο. 
Ο Ουίλιαμ Έκχερτ, ένας κορυφαίος Αμερικανός παθολόγος που κατέθεσε στην έρευνα
του Λόκερμπι, έδωσε το παράδειγμα μιας γυναίκας που βρισκόταν σε ένα
γιουγκοσλαβικό αεροπλάνο, η οποία επέζησε ­ αφού έπεσε στο έδαφος ­ μιας
σύγκρουσης του αεροπλάνου στο οποίο επέβαινε με ένα βρετανικό τζετ, στα 38.000
πόδια, το 1976.

Υπάρχουν επίσης πολυάριθμα παραδείγματα μελών πληρωμάτων από μαχητικά
αεροπλάνα του Β' Παγκοσμίου Πολέμου, που επέζησαν από τεραστίου ύψους
ελεύθερες πτώσεις στο έδαφος ύστερα από την καταστροφή του αεροσκάφους τους
από πυρά, ενώ βρίσκονταν σε πτήση.

Ο Τζιμ Σουάιρ που έχασε την κόρη του Φλόρα στην καταστροφή και ο οποίος έχει
κάνει καμπάνιες προκειμένου να δικαστούν οι υπεύθυνοι τρομοκράτες, είπε ότι ο
πόνος πολλών οικογενειών των θυμάτων επαυξανόταν από ένα λάθος που έδινε ως
ημερομηνίες στα πιστοποιητικά θανάτου δύο ή τρεις ημέρες μετά τη συντριβή.

Τον περασμένο μήνα ο Τόνι Μπλερ συναντήθηκε με συγγενείς 25 Βρετανών θυμάτων. 
Αδιέξοδα συνεχίζουν να είναι όμως τα σχέδια για να δικαστούν οι δύο Λίβυοι που
θεωρείται ότι διέπραξαν το έγκλημα, ο Αμπντέλ αλ Μεγκραχί και ο Λαμέν Καλιφά
Φιμά, στο Διεθνές Δικαστήριο της Χάγης. Η δε Λιβύη απαιτεί, εφόσον κριθούν
ένοχοι, να επιτραπεί στους δύο άνδρες να εκτίσουν την ποινή τους σε μία
ουδέτερη χώρα και όχι τη Σκωτία.

Το Συμβούλιο Ασφαλείας του ΟΗΕ πρόκειται να συνεδριάσει μέσα στις ερχόμενες
εβδομάδες, προκειμένου να προσπαθήσει να λύσει το πρόβλημα.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N33</CAT>
<ED>
Κωδικός άρθρου: A16355N332</ED>
<ID>
ID:19139

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N33&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Το Άμστερνταμ στη Βουλή
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΣΤΑ ΜΕΣΑ Φεβρουαρίου η Συνθήκη του Άμστερνταμ θα έρθει για έγκριση στην
Ολομέλεια της Βουλής ­ και είναι μαθηματικά βέβαιο ότι θα ακουστούν οι
συνήθεις βερμπαλισμοί, που ελάχιστη σχέση έχουν με το αντικείμενο της συζήτησης.

Η νέα Συνθήκη, παρά τον... όγκο της, στην πραγματικότητα δεν αποτελεί τίποτε
άλλο από την επανάληψη της Συνθήκης του Μάαστριχτ ­ με κάποιες ελαφρές
τροποποιήσεις, σε διακηρυκτικό μάλλον επίπεδο, προς το καλύτερο.

Ως εκ τούτου, θα ήταν μάλλον πιο ουσιαστικό εάν η συζήτηση στη Βουλή
επικεντρωνόταν στο «από εδώ και πέρα»: το Άμστερνταμ άφησε πίσω του άλυτα όλα
τα μεγάλα θέματα της Ένωσης. Το θεσμικό, από τον αριθμό των επιτρόπων μέχρι τη
στάθμιση των ψήφων, παραπέμφθηκε για όταν θα έρθει το πρώτο νέο μέλος. Το
ποιος θα πληρώσει το κόστος της διεύρυνσης, επίσης έμεινε εκκρεμές. Και,
βέβαια, ούτε λόγος για προώθηση της πολιτικής ενοποίησης βάσει ενός
θεσμοθετημένου χρονοδιαγράμματος, όπως είχε γίνει με την ΟΝΕ στη Συνθήκη του Μάαστριχτ.

Παρόλα αυτά, οι πατέρες του έθνους (και οι μητέρες) θα σκιαμαχήσουν για το
Άμστερνταμ ­ και ο πεσιμιστής της Ιστορίας θα το θεωρήσει φυσιολογικό.
Άλλωστε, κι όταν υιοθετούνταν η Συνθήκη του Μάαστριχτ, στην Αθήνα
συζητούσαν... για την ΔΕΕ!
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N33</CAT>
<ED>
Κωδικός άρθρου: A16355N333</ED>
<ID>
ID:19203

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N33&aa=3</URL></REF>


Article

<CATEGORY>vin07</CATEGORY>

 <H5>ΚΑΤΑ ΤΟ ΚΥΝΗΓΙ ΤΟΥ ΖΩΟΥ ΓΙΑ ΤΟ ΚΡΕΑΣ ΤΟΥ ΠΕΡΑΣΕ ΑΠΟ ΤΟ ΑΙΜΑ ΤΟΥ Ο ΙΟΣ ΤΟΥ AIDS
ΣΤΟΝ ΑΝΘΡΩΠΟ
</H5><H5>Εδώ και χιλιάδες χρόνια
</H5><H2></H2><H2>Ένοχος ο χιμπαντζής
</H2>
Αναπτερώνονται οι ελπίδες για την παρασκευή ενός εμβολίου κατά του AIDS, μετά
την ανακάλυψη ότι ο ιός HIV προήλθε από τους χιμπαντζήδες της Αφρικής και
πέρασε στους ανθρώπους, σπάζοντας το «φράγμα των ειδών» πριν από πολλές
χιλιάδες χρόνια.

Ο ένοχος. Η θεωρία ότι ο ιός τού AIDS πέρασε από τον χιμπαντζή στον άνθρωπο
σπάζοντας το «φράγμα των ειδών» επιβεβαιώθηκε, αναπτερώνοντας τις ελπίδες για
την καταπολέμηση της νόσου

ΑΝ και είχε διατυπωθεί προ ετών η θεωρία ότι ο ιός τού AIDS προέρχεται από
τους χιμπαντζήδες, μόνο τώρα οι επιστήμονες κατόρθωσαν να ανακαλύψουν τα
στοιχεία που να την επιβεβαιώνουν. Η δρ Μπέατρις Χαν του Πανεπιστημίου της
Αλαμπάμα και οι συνεργάτες της εντόπισαν την στενή συγγένεια που υπάρχει
ανάμεσα στον ιό HIV και τον ιό SIV, ο οποίος μολύνει τους χιμπαντζήδες, ύστερα
από γενετικές εξετάσεις στο αίμα και τους ιστούς της χιμπαντζίνας Μέριλιν,
μετά τον θάνατό της σε ηλικία 26 ετών.

Ο ιός SIV μολύνει τους χιμπαντζήδες, χωρίς όμως να τους κάνει να νοσούν. Οι
επιστήμονες ελπίζουν τώρα ότι, μελετώντας τα προσβεβλημένα ζώα, θα ανακαλύψουν
γιατί παρουσιάζουν ανοσία στον ιό ­ πολύτιμες γνώσεις στον αγώνα κατά του
φονικού ιού, ο οποίος έχει προσβάλει 30 εκατομμύρια ανθρώπους σε όλο τον
κόσμο. Οι μελέτες για την κατανόηση του τρόπου προστασίας των χιμπαντζήδων από
τον ιό, θα συμβάλει στις έρευνες για την παρασκευή εμβολίου κατά του AIDS ή
νέων θεραπειών, πιο αποτελεσματικών από τις υπάρχουσες.

Κατά την δρα Χαν, η στενή επαφή μεταξύ των ανθρώπων, στην Αφρική, και των
χιμπαντζήδων βοήθησε τον ιό να σπάσει το «φράγμα των ειδών» από τον πίθηκο
στον άνθρωπο. Και ο κύριος ένοχος γι' αυτό είναι το κυνήγι του χιμπαντζή για
το κρέας του.

«Στην Αφρική, και κυρίως στην Δυτική και Κεντρική, συνηθίζουν να κυνηγούν τους
χιμπαντζήδες για το κρέας τους και πιστεύουμε ότι ο ιός HIV πέρασε στους
ανθρώπους μέσω της έκθεσής τους στο αίμα των ζώων, κατά την διάρκεια του
κυνηγιού», υπογραμμίζει η δρ Χαν.


Η ΣΥΓΚΡΙΣΗ του ιού της Μέριλιν με τους ιούς άλλου πιθήκου, δείχνει ότι οι
χιμπαντζήδες έχουν προσβληθεί από τον SIV εδώ και πολλές δεκάδες χιλιάδες
χρόνια. Αν και είναι βέβαιο ότι το «φράγμα των ειδών» έσπασε πολλές φορές στο
παρελθόν, μόνο στον 20ό αιώνα κατέληξε σε εκτεταμένη επιδημία για το ανθρώπινο είδος.

«Η αύξηση της αστυφιλίας, η κατάρρευση του παραδοσιακού τρόπου ζωής, η
μετακίνηση των πληθυσμών, η κοινωνική αναταραχή και η σεξουαλική ελευθεριότητα
είναι παράγοντες που ευνοούν την διάδοση των σεξουαλικά μεταδιδόμενων
ασθενειών, οδηγώντας κατ' επέκταση στην επιδημία του AIDS», υπογραμμίζει η δρ Χαν.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N34</CAT>
<ED>
Κωδικός άρθρου: A16355N341</ED>
<ID>
ID:19086

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N34&aa=1</URL></REF>


Article

<CATEGORY>vin07</CATEGORY>

 <H2>Σε σωστό δρόμο η διαδικασία ειρήνευσης στο Κοσσυφοπέδιο
</H2>
ΧΩΡΙΣ να έχουν πάρει διαβεβαιώσεις από τις αντιμαχόμενες πλευρές για τη
συμμετοχή τους στη διάσκεψη του Ραμπουγέ για το Κοσσυφοπέδιο, οι διεθνείς
μεσολαβητές εξέφραζαν χθες την αισιοδοξία τους υποστηρίζοντας ότι «η
ειρηνευτική διαδικασία έχει πάρει τον δρόμο της».

«Δεν μου αρέσει να χρησιμοποιώ στην ίδια φράση τις λέξεις αισιοδοξία και
Βαλκάνια, αλλά πιστεύω ότι έχουμε αρχίσει μία σωστή διαδικασία», δήλωσε ο
Αμερικανός απεσταλμένος, πρεσβευτής στο Σκόπια, Κρίστοφερ Χιλ. Μόλις είχε
ολοκληρώσει τις συνομιλίες του με τους εκπροσώπους της αλβανόφωνης κοινότητας
στην Πρίστινα και του Απελευθερωτικού Στρατού Κοσσυφοπεδίου.

Όπως διευκρίνισε χθες ο εκπρόσωπος της Ευρωπαϊκής Ένωσης, «τρεις ή τέσσερις
βρίσκονται επικεφαλής του Απελευθερωτικού Στρατού Κοσσυφοπεδίου και οι οποίοι
λαμβάνουν συλλογικά τις αποφάσεις».

Διευκρίνισε ακόμα ότι στις συνομιλίες που είχε με εκπροσώπους του ΑΣΚ οι
αντάρτες για πρώτη φορά αποδέχτηκαν τη θέση τής κατ' αρχήν συμφωνίας
«εκτεταμένης αυτονομίας για τρία χρόνια» μετά την οποία οι Αλβανόφωνοι και οι
Σέρβοι θα επανεξετάσουν το ζήτημα.

Στο Βελιγράδι, ο εκ των αντιπροέδρων της κυβέρνησης Βουκ Ντράσκοβιτς
εκφράστηκε υπέρ της αποστολής γιουγκοσλαβικής και σερβικής αντιπροσωπείας στις
ειρηνευτικές συνομιλίες.

Ο Γερμανός καγκελάριος Γκέρχαρντ Σρέντερ και ο Ρώσος υπουργός Εξωτερικών Ίγκορ
Ιβάνοφ διαπίστωσαν ταύτιση απόψεων κατά τη χτεσινή συνάντησή τους στη Βόννη. 
«Συμφωνούμε στους στόχους που πρέπει να επιτευχθούν στο Κοσσυφοπέδιο, έστω κι
αν θέλουμε να χρησιμοποιήσουμε διαφορετικά μέσα για να φθάσουμε σ' αυτούς»,
δήλωσε ο Σρέντερ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N34</CAT>
<ED>
Κωδικός άρθρου: A16355N342</ED>
<ID>
ID:19140

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N34&aa=2</URL></REF>


Article

<CATEGORY>vin07</CATEGORY>

 <H2>Αντίο «Μορς»...
</H2>
Ο ΚΩΔΙΚΑΣ Μορς, με τον οποίο εστάλησαν τα τελευταία μηνύματα SOS από τον
«Τιτανικό», και αναγγέλθηκε το τέλος των δύο Παγκοσμίων Πολέμων, έπεσε θύμα
της αδυσώπητης τεχνολογικής εξέλιξης.

«Αντίο» ήταν το τελευταίο διεθνές μήνυμα που εστάλη χθες με σήματα Μορς στις
02.50 ώρα Ελλάδος από τον πομπό που βρίσκεται στο μικρό νησί Βαλέντια, στο
νοτιοδυτικότερο άκρο της Ιρλανδίας.

Γι' αυτούς που κινδύνευαν στη θάλασσα τρεις τελείες, τρεις παύλες και άλλες
τρεις τελείες σχημάτιζαν το SOS, το διεθνώς αναγνωρισμένο σήμα κινδύνου που
εξέπεμπαν τα πλοία.

Χθες, τα σήματα Μορς αντικαταστάθηκαν από δορυφορικό σύστημα το οποίο στέλνει
τα μηνύματα με τη χρήση της τεχνολογίας της ψηφιακής επιλογικής κλήσης και την
αξιοποίηση των συμβατικών μέσων επικοινωνίας. Το σύστημα αυτό υποχρεούνται να
χρησιμοποιούν όλα τα πλοία χωρητικότητας άνω των 300 κόρων.

«Ο Κώδικας Μορς ήταν ένα σύστημα που έπαιξε πολύ σημαντικό ρόλο στην ανάπτυξη
του εμπορίου και στην εξέλιξη της ίδιας της ιστορίας, αλλά τώρα πέθανε από
γηρατειά...», δήλωσε ο Ρότζερ Κον, αξιωματούχος του Διεθνούς Ναυτιλιακού Οργανισμού.

Ο Κώδικας Μορς, ο οποίος χρησιμοποιείται από το 1884 και έχε σώσει χιλιάδες
ζωές, ανακαλύφθηκε το 1832 από τον Αμερικανό Σάμιουελ Μορς.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N34</CAT>
<ED>
Κωδικός άρθρου: A16355N343</ED>
<ID>
ID:19180

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N34&aa=3</URL></REF>


Article

<CATEGORY>vin07</CATEGORY>

 <H2>Γενέθλια του Γιέλτσιν υπό την απειλή καθαίρεσης
</H2>
ΥΠΟ την απειλή της καθαίρεσης γιόρτασε τα 68ά γενέθλιά του ο Ρώσος πρόεδρος
Μπόρις Γιέλτσιν, σε θεραπευτήριο στα περίχωρα της Μόσχας.

Η ρωσική τηλεόραση μετέδωσε από το σανατόριο Μπαρβίχα εικόνες χωρίς ήχο του
πρωθυπουργού Γεβγκένι Πριμακόφ, του Πατριάρχη Αλέξιου Β' και του προσωπάρχη
του Κρεμλίνου Νικολάι Μπορντιούζα να προσφέρουν λουλούδια στον πρόεδρο, ο
οποίος ήταν χαμογελαστός και φορούσε πουλόβερ. Οι τέσσερις έδειχναν να κάνουν
πρόποση μάλλον με σαμπάνια στον Γιέλτσιν, μολονότι το φιλμ τελείωσε προτού
προλάβει ο Ρώσος πρόεδρος να σηκώσει το ποτήρι έως τα χείλη του.

Την ίδια ώρα κοινοβουλευτική επιτροπή συνέχισε και χθες την εξέταση των
βασικών κατηγοριών που εκκρεμούν κατά του προέδρου στο πλαίσιο διαδικασίας
καθαίρεσής του, η οποία ξεκίνησε πέρυσι.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N34</CAT>
<ED>
Κωδικός άρθρου: A16355N344</ED>
<ID>
ID:19207

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N34&aa=4</URL></REF>


Article

<CATEGORY>vin07</CATEGORY>

 <H2>20 χρόνια από την ισλαμική επανάσταση
</H2>
ΗΤΑΝ ένα από τα πιο σημαντικά γεγονότα του εικοστού αιώνα: η επιστροφή του
Αγιατολάχ Χομεϊνί στην Τεχεράνη, ύστερα από 16 χρόνια εξορίας, άναψε την σπίθα
της ισλαμικής επανάστασης, που άλλαξε την ισορροπία δυνάμεων στη Μέση Ανατολή,
ταπείνωσε τις Ηνωμένες Πολιτείες και γύρισε το Ιράν πολλούς αιώνες πίσω.
Χιλιάδες Ιρανοί συγκεντρώθηκαν στο μαυσωλείο του θρησκευτικού ηγέτη της χώρας,
Αγιατολάχ Ρουντολάχ Χομεϊνί, όπου έγιναν και οι πρώτες εκδηλώσεις με την
ευκαιρία της συμπλήρωσης 20 χρόνων από την ισλαμική επανάσταση. Γυναίκες
ντυμένες στα μαύρα και άνδρες που κρατούσαν φωτογραφίες του Χομεϊνί γέμισαν
ασφυκτικά το μαυσωλείο, που βρίσκεται στα νότια προάστια της Τεχεράνης, για να
ακούσουν τον εγγονό του, Χασάν Χομεϊνί, να αποδίδει τιμές στον θρησκευτικό
ηγέτη, τον οποίο περιέγραψε ως έναν ήρωα που με αυταπάρνηση θυσίασε τα πάντα
για την επανάσταση. Την ώρα που μιλούσε ο Χασάν Χομεϊνί, ελικόπτερα έραιναν με
λουλούδια την περιοχή όπου βρίσκονται οι τάφοι των χιλιάδων νεκρών της
ισλαμικής επανάστασης και του ιρανο-ιρακινού πολέμου (1980-88).
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N34</CAT>
<ED>
Κωδικός άρθρου: A16355N345</ED>
<ID>
ID:19226

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N34&aa=5</URL></REF>


Article

<CATEGORY>vin07</CATEGORY>

 <H5>ΑΓΡΙΟΙ ΠΟΛΕΜΟΙ ΓΙΑ ΤΑ ΔΙΑΜΑΝΤΙΑ, ΤΟ ΠΕΤΡΕΛΑΙΟ, ΤΟ ΛΑΘΡΕΜΠΟΡΙΟ ΟΠΛΩΝ ΜΕ
ΧΙΛΙΑΔΕΣ ΘΥΜΑΤΑ
</H5><H2></H2><H2>Η μαύρη ήπειρος στις φλόγες
</H2>
Στην αφρικανική ήπειρο, οι χώρες που έχουν εμπλακεί σε πολέμους είναι στις
μέρες μας περισσότερες από ποτέ, στα σαράντα χρόνια που πέρασαν από τότε που
άρχισαν να αποκτούν την ανεξαρτησία τους. Στη διάρκεια του Ψυχρού Πολέμου ήταν
εύκολο οι κρίσεις στην Αφρική να εξηγούνται υπό το πρίσμα της υποταγής σε
Ανατολή και Δύση, έχοντας υπόψη τη διαμάχη για κυριαρχία ανάμεσα στα γαλλόφωνα
και αγγλόφωνα σχήματα.

ΣΤΙΣ ΜΕΡΕΣ μας, οι αιτίες των συρράξεων, εντός και πέρα από τα τυπικά σύνορα
που οριοθέτησαν οι αποικιοκρατικές δυνάμεις, είναι διαφορετικές. 
Εκατομμύρια Αφρικανοί έχουν εκτοπιστεί και χιλιάδες πεθαίνουν σε πολέμους
εξαιτίας της απληστίας, της δίψας για εξουσία, των εθνολογικών διαφορών και
του δηλητηριώδους συνδυασμού: έλλειψη κοινή λογικής και εκτεταμένος αναλφαβητισμός.

Η διεξαγωγή «δημοκρατικών» εκλογών δεν φαίνεται να αλλάζει και πολύ τα
πράγματα. Η καταχώριση των πολιτών στα μητρώα και η καταμέτρηση των ψήφων
συχνά αποδεικνύονται φάρσες. Η ανακούφιση που προσφέρουν οι δυτικές οικονομίες
είναι πλασματική. Μόνο για να επιστραφούν τα οφέλη...

Τα φαντάσματα του παρελθόντος, διαμάντια, πετρέλαιο, τα σύνορα των
αποικιοκρατών, το λαθρεμπόριο όπλων και οι εθνολογικές διαφορές φαίνεται πως
έχουν το δικό τους μερίδιο ευθύνης για τις καταστροφές που συντελούνται στην Αφρική.

Ωστόσο, κάποιοι αριθμοί στη μαύρη ήπειρο παραδόξως «ευημερούν». Η ιστορία
θέλει την πλειονότητα των 600 εκατομμυρίων κατοίκων να ζουν σήμερα εν ειρήνη.

Σε λίγες μέρες ο πρόεδρος της Νότιας Αφρικής θα εκφωνήσει το τελευταίο του
διάγγελμα πριν παραδώσει τα ηνία στον Τάμπο Μπέκι. 
Για τον τελευταίο και το όραμά του υπάρχουν αμφιβολίες, αν και η «Αναγέννηση
της Αφρικής» αποτελεί το κεντρικό του σύνθημα. Ευρωπαϊκό σε σύλληψη, αλλά και
το μόνο που διαθέτει η Αφρική.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N35</CAT>
<ED>
Κωδικός άρθρου: A16355N351</ED>
<ID>
ID:19087

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N35&aa=1</URL></REF>


Article

<CATEGORY>vin07</CATEGORY>

 <H2>Γυναίκα επίσκοπος έχρισε ιερέα μία λεσβία
</H2>
Η ΜΟΝΑΔΙΚΗ γυναίκα επίσκοπος της Νορβηγίας αψήφησε την εκκλησιαστική
απαγόρευση και έχρισε ιερέα μία λεσβία (την 40χρονη Σίρι Σούντε) μολονότι αυτή
η τελευταία παρέβη υπόσχεση που της είχε δώσει και «νυμφεύθηκε» την ερωμένη
της. Η επίσκοπος Ρόζμαρι Κόεν έδωσε μάλιστα συνέντευξη Τύπου, στην οποία
κάλεσε τη Λουθηρανική Εκκλησία, την κρατική εκκλησία της Νορβηγίας (ο
πρωθυπουργός Κγελ Μάγκνε Μπόντεβικ ανήκει στο ιερατικό σώμα της) να υιοθετήσει
μια πιο ανεκτική στάση απέναντι στους ομοφυλόφιλους, επιτρέποντάς τους
συγκεκριμένα να αναλαμβάνουν ιερατικά καθήκοντα. Οι έως τώρα κανόνες της
Εκκλησίας του νορβηγικού κράτους απαγορεύουν σε ομοφυλόφιλους που συζούν με
τους εραστές τους να πραγματοποιούν μυστήρια και τους επιτρέπουν να
αναλαμβάνουν μόνο διοικητικές εργασίες στις εκκλησίες. <REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N35</CAT>
<ED>
Κωδικός άρθρου: A16355N352</ED>
<ID>
ID:19141

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N35&aa=2</URL></REF>


Article

<CATEGORY>vin07</CATEGORY>

 <H5>ΕΛ ΧΟΥΛΙ
</H5><H2>ΠΡΟΣΩΠΑ
</H2><H2>Γεννημένος ταυρομάχος
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο Χουλιάν Λόπες έχει σκοτώσει 200 ταύρους πριν κλείσει τα 16. Στον κόσμο των
ταυρομαχιών, πρόκειται για κατόρθωμα μοναδικό.

Ελ Χούλι. Ουδέποτε είδαν κάποιον να στέκεται τόσο ήρεμος και με τέτοια
αυτοπεποίθηση μπροστά σ' έναν ταύρο

ΟΠΟΙΕΣ αντιρρήσεις μπορεί να έχει κανείς για τις τελετουργικές σφαγές ζώων, οι
ταυρομαχίες ανήκουν στην παράδοση των ισπανόφωνων λαών και αποτελούν ένα θέαμα
που γοητεύει χιλιάδες ανθρώπους. Ο νέος ήρωας αυτού του κόσμου ονομάζεται
Χουλιάν Λόπες: δεκάξι ετών και γνωστός πλέον ως «Ελ Χούλι», είναι ο νεώτερος
ματαντόρ που υπήρξε ποτέ. Η δημοτικότητά του είναι τεράστια. Σε δέκα πόλεις
της Λατινικής Αμερικής, το κοινό τον σήκωσε στους ώμους του μέσα στην αρένα ­
η ύψιστη τιμή στις ταυρομαχίες. Οι κριτικοί τον εγκωμιάζουν. «Ουδέποτε είδα
κάποιον να στέκεται τόσο ήρεμος και με τέτοια αυτοπεποίθηση μπροστά σ' έναν
ταύρο», έγραψε για τον Ελ Χούλι ο Φερνάντο Ντελ Άρκο, ειδικός στις
ταυρομαχίες. «Είναι ο Μότσαρτ της ταυρομαχίας», λέει ο κριτικός Χουάν Κάρλος Αρέβαλο.

Ο πατέρας του Ελ Χούλι ήταν ταυρομάχος δεύτερης κατηγορίας που αποσύρθηκε όταν
έχασε το δεξί του μάτι από τα κέρατα ενός ταύρου, και ο Ελ Χούλι ήταν εννέα
χρόνων όταν αντιμετώπισε για πρώτη φορά ένα επιτιθέμενο μοσχάρι μ' ένα κόκκινο
πανί. Ένα χρόνο μετά σκότωσε τον πρώτο του ταύρο ενός έτους και γράφτηκε στη
Σχολή Ταυρομαχίας της Μαδρίτης. Όταν έγινε 12 χρόνων, οι δάσκαλοί του δήλωσαν
ότι δεν είχαν πια τίποτε να του διδάξουν. Στην Ισπανία όμως δεν μπορούσε να
προχωρήσει στους ταύρους τριών ετών πριν κλείσει τα 15, κι έτσι πήγε στο
Μεξικό, όπου κατάφερε κάτι σπάνιο: έσωσε έναν ταύρο όταν το κοινό της αρένας
της Πόλης του Μεξικού (50.000 θέσεις) ζήτησε ενθουσιασμένο να μη σκοτωθεί ο
ταύρος, επειδή ταύρος και ταυρομάχος τους είχαν προσφέρει τόσο σπουδαίο θέαμα.

Οι φίλοι του επιμένουν ότι, μολονότι περνά την εφηβεία του σκοτώνοντας, ο Ελ
Χούλι είναι ένας φυσιολογικός, ντροπαλός έφηβος, που του αρέσει να τριγυρίζει
με τους φίλους του. Οι θαυμαστές του προβάλλουν στατιστικές. Έχει ήδη το ρεκόρ
του τορέρο που το κοινό τον έχει σηκώσει στους ώμους του μέσα στην αρένα τις
περισσότερες φορές. Έχει επίσης εξασφαλίσει μια θέση στο εγχειρίδιο της
ταυρομαχίας επειδή επινόησε τρία νέα «περάσματα» ­ τρόπους να «τραβά» τον
ταύρο με την μπέρτα. Ματαντόρ έγινε αντιμετωπίζοντας δύο ταύρους μισού τόνου
στη Νιμ, τον περασμένο Οκτώβριο, 15 μέρες πριν από τα 16α γενέθλιά του ­ οι
διοργανωτές τιμωρήθηκαν με πρόστιμο για την παράβαση. Ένα μήνα πριν, ένας
ταύρος τον είχε «φιλοδωρήσει» με μια ουλή στο αριστερό μάγουλο. Οι Ισπανοί,
στους οποίους το πρόσωπό του είναι ήδη πασίγνωστο από τις διαφημίσεις της
Seat, ανυπομονούν να τον δουν στην πρώτη πλήρη σεζόν του στις μεγάλες αρένες
της Μαδρίτης, της Σεβίλλης και της Βαλένθια· όπου αναμένεται να σκοτώσει
τουλάχιστον άλλους 200 ταύρους.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N36</CAT>
<ED>
Κωδικός άρθρου: A16355N361</ED>
<ID>
ID:19088

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N36&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Αναζητείται σωτήρας
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Τέσσερις άνδρες. Η τύχη μιας πρώην υπερδύναμης ανάμεσα σε τέσσερις
(τουλάχιστον) άνδρες. Ποιος την έσωσε, ποιος την κατέστρεψε, ποιος θα τη σώσει
και πάλι;

Γιούρι Λουζκώφ. Από σωματικά προσόντα, πάντως, ο δήμαρχος πάει καλά

Ο ΠΡΩΗΝ. Με τη διαφήμιση της Pizza Hut, ο Μιχαήλ Γκορμπατσώφ έβαλε στις τσέπες
του και στο ταμείο του Ιδρύματός του ένα σεβαστό χρηματικό ποσό. Ήλθε όμως η
τελευταία οικονομική κρίση και το κράτος «πάγωσε» τους λογαριασμούς του
Ιδρύματος, επιτρέποντας μόνο την πληρωμή των μισθών. Στα 68 του χρόνια, ο
τελευταίος πρόεδρος της Σοβιετικής Ένωσης έχει έτσι επειγόντως ανάγκη από
χρήματα. Οι υπεύθυνοι του φεστιβάλ τραγουδιού του Σαν Ρέμο του πρόσφεραν γύρω
στα δέκα χιλιάδες δολάρια (το ακριβές ποσό δεν έχει γίνει γνωστό) για να
ανταλλάξει χειραψία μπροστά στις κάμερες με τον οργανωτή, τον Φάμπιο Φάτσο.
Εκτός απροόπτου, ο Μιχαήλ Σεργκέγεβιτς και η Ραΐσα Μαξίμοβνα θα είναι εκεί το
βράδυ της 25ης Φεβρουαρίου. Ποιο τραγούδι θα διαλέξουν άραγε να ερμηνεύσουν;

Ο ΝΥΝ. Εξήντα οκτώ ετών έγινε χθες ο Μπόρις Γιέλτσιν. Και όπως μας πληροφορούν
τα ειδησεογραφικά πρακτορεία, δέχθηκε στο σανατόριο όπου αναπαύεται τον
πρωθυπουργό, τον προσωπάρχη και τον πατριάρχη. Δεν μάθαμε όμως αν ήπιε
σαμπάνια: την κρίσιμη στιγμή, το ρεπορτάζ της τηλεόρασης διεκόπη.

Ο ΔΗΜΑΡΧΟΣ. Οι δημοσκοπήσεις δείχνουν ότι είναι πολύ πιθανό ο επόμενος
πρόεδρος της Ρωσίας να είναι ο Γιούρι Λουζκώφ. Εξηγώντας τις προάλλες σε μια
ομάδα αμερικανών γερουσιαστών πώς έχει καταφέρει να κρατήσει την ανεργία στη
Μόσχα κάτω από 1%, απέδωσε το επίτευγμά του στις περισσότερες από 200.000
«εμπορικές δομές» που υπάρχουν στη ρωσική πρωτεύουσα. Πρόκειται για τις
επίσημες βιτρίνες της Μαφίας, λέει ένας ρώσος δημοσιογράφος στη «Φιγκαρό». Η
μεγαλύτερη μαφιόζικη δομή της Μόσχας είναι η αστυνομία. Κι αν αναλάβει την
προεδρία ο δήμαρχος, «ο τσάρος και θεός μαζί» όπως λένε στη Ρωσία, όλα, μα όλα
μπορεί να συμβούν.

Ο ΣΚΗΝΟΘΕΤΗΣ. Η δήλωση του Νικήτα Μιχαλκώφ στους «Σάντεϊ Τάιμς» ότι, παρ' όλο
που δεν τον ενδιαφέρει η εξουσία, θα το σκεπτόταν σοβαρά να διεκδικήσει την
προεδρία αν αισθανόταν ότι ο λαός τον είχε ανάγκη, προκάλεσε αίσθηση. Εγγονός
και δισέγγονος διασήμων ζωγράφων, γιος συγγραφέων και ποιητών (ο πατέρας του
έγραψε τους στίχους του ύμνου της Σοβιετικής Ένωσης), αδελφός του σκηνοθέτη
Αντρέι Κοντσαλόφσκι και δημιουργός ταινιών όπως τα «Μαύρα Μάτια» και ο «Ψεύτης
Ήλιος», ο Μιχαλκώφ είναι ο δημοφιλέστερος ρώσος σκηνοθέτης τόσο στη χώρα του
όσο και έξω απ' αυτήν. Και μόνο η ψήφος των γυναικών θα αρκούσε να τον φέρει
στο Κρεμλίνο.

Στις 19 Φεβρουαρίου θα προβληθεί στο Μέγαρο Συνεδρίων του Κρεμλίνου η νέα του
ταινία «Ο κουρέας της Σιβηρίας». Σύμφωνα με τον Μιχαλκώφ, η ταινία μιλά για
την τιμή και την αξιοπρέπεια, όχι της Ρωσίας που υπήρξε, αλλά εκείνης που
πρέπει να υπάρξει. Όταν πρωτοπροβλήθηκε στις αρχές του Γενάρη στο Αλμάτυ του
Καζαχστάν, τα χειροκροτήματα των 3.500 παρισταμένων διήρκεσαν 25 λεπτά.
Εκείνοι ψήφισαν
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N36</CAT>
<ED>
Κωδικός άρθρου: A16355N362</ED>
<ID>
ID:19142

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N36&aa=2</URL></REF>


Article

<CATEGORY>vin07</CATEGORY>

 <H5>Ο Ισμαήλ...
</H5><H5>Ένας διαρκής...
</H5><H5>Στη Δύση...
</H5><H5>Το Ισλάμ...
</H5><H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... Χόι γράφει ποίηση. Από το παράθυρό του, που βλέπει σε ένα μικρό δρόμο, στο
κέντρο του Λονδίνου, δεν φτάνει στ' αυτιά του η απειλητική φωνή των μουλάδων.
Μα στη γλώσσα του κρατάει ακόμη κάτι από τη γεύση της ιρανικής ερήμου, στα
ρουθούνια του μένει ακόμη κάτι από τις γλυκιές μυρωδιές της Τεχεράνης. Εκεί,
οι κόρες του τον αποκήρυξαν δημόσια. Τα ποιήματά του είναι λυρικά. Μα κάπου
κάπου γίνονται φωτιά, πότε για να αγκαλιάσουν τον Σαλμάν Ρασντί και πότε για
να κατακεραυνώσουν το καθεστώς του Ιράν. Παρ' όλα αυτά, ο Ισμαήλ πιστεύει ότι
η επανάσταση της 1ης Φεβρουαρίου 1979 ήταν μια από τις λαμπρότερες ημέρες στην
ιρανική ιστορία.


... εμφύλιος πόλεμος μαίνεται σήμερα στο Ιράν. Μπορεί η περίοδος της
τρομοκρατίας, των βασανιστηρίων και των μαζικών εκτελέσεων να πέρασε οριστικά.
Όμως εξακολουθεί η άσβεστη πάλη των πολλών, εκείνων που θέλουν η χώρα να
ανοιχτεί πιο πολύ στον έξω κόσμο, με τους λίγους, εκείνους που πιστεύουν πως
κάτι τέτοιο θα πρόδιδε τα είκοσι χρόνια της ισλαμικής επανάστασης. Ο ρόλος της
Δύσης σε αυτήν την επανάσταση ήταν ο πιο επαίσχυντος. Οκτώ χρόνια φονικού
πολέμου με το Ιράκ σημάδεψαν τις εξελίξεις στο Ιράν, εμποδίζοντας κάθε
απόπειρα για πολιτική ομαλότητα. Και όταν πια η πλάστιγγα του πολέμου άρχιζε
να γέρνει αποφασιστικά προς τη μεριά του Ιράν, η Δύση έριξε το βάρος της στον
Σαντάμ. Ένας ακόμη λόγος για να κλειστούν οι Ιρανοί στο εαυτό τους.


... το Ισλάμ φτάνει σαν μια γυναίκα με μαντίλα, που τρέχει να κρυφτεί, σε μια
γειτονιά μεταναστών, στο Λονδίνο, το Παρίσι, ή σαν ένας τελετουργικός
αποκεφαλισμός, σε μια πλατεία της Σαουδικής Αραβίας. Ξεχνάμε πόσο πολύ μας
δένει με το Ισλάμ η ιστορία, γράφει ο Άντριου Μαρ στον «Ομπζέρβερ». Από τις
Σταυροφορίες και την πτώση του Βυζαντίου μέχρι τους Οθωμανούς προ των πυλών
της Βιέννης. Με την υποχώρησή τους άφησαν πίσω τους το Βαλκανικό ζήτημα, που
τρέφει ακόμη τους φόβους της Ευρώπης μπροστά στην ίδρυση ενός ισλαμικού
κράτους στο Κοσσυφοπέδιο. Τους φόβους για τη σύγκρουση των πολιτισμών, που
«είδε» ο Σάμουελ Χάντινγκτον. Όμως, παρ' όλες τις ωμότητες σε κάποιες εποχές
και σε κάποιες χώρες, το Ισλάμ ποτέ δεν έδωσε κάτι τόσο αποτρόπαιο όσο η Ιερά
Εξέταση, τόσο ολέθριο όσο ο Τριακονταετής Πόλεμος, τόσο κατακτητικό όσο η
αμερικανική και βρετανική πολιτική στη Μέση Ανατολή. Αν κάτι σήμερα χωρίζει
πραγματικά τον χριστιανικό κόσμο από τον ισλαμικό είναι ότι, με τα χρόνια, οι
χριστιανοί έγιναν πολύ πλούσιοι και οι ισλαμιστές πολύ φτωχοί.


... έχει τις δικές του εσωτερικές συγκρούσεις: κράτος, εκσυγχρονισμός,
δημοκρατία, φύλο, έθνος. Την περασμένη εβδομάδα, το ιρανικό κοινοβούλιο
χωρίστηκε στα δύο, συζητώντας τους κινδύνους που κρύβουν το Ίντερνετ και η
δορυφορική τηλεόραση για την ισλαμική επανάσταση. Ο Ισμαήλ Χόι, ο ποιητής,
είναι αισιόδοξος. Πάνω στο γραφείο του, δείχνει μια συσκευή φαξ. «Με αυτό
στέλνω τα ποιήματά μου στην πατρίδα», λέει. «Με αυτό θα αλλάξει το Ιράν». Με
την τεχνολογική επανάσταση και το πνεύμα του Ομάρ Καγιάμ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N36</CAT>
<ED>
Κωδικός άρθρου: A16355N363</ED>
<ID>
ID:19181

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N36&aa=3</URL></REF>


Article

<CATEGORY>vin08</CATEGORY>

 <H5>1ο ΣΕΝΑΡΙΟ: ΟΙ ΕΦΟΡΙΑΚΟΙ ΝΑ ΑΝΑΓΡΑΦΟΥΝ ΤΟΝ ΚΑΔ ΣΤΟ ΕΝΤΥΠΟ Ε3 * 2ο ΣΕΝΑΡΙΟ: ΝΑ ΑΠΟΣΥΡΘΕΙ
</H5><H2>Καταργούν κωδικό
</H2>
<AUTHOR>ΚΩΣΤΑΣ ΑΝΤΩΝΑΚΟΣ</AUTHOR>

Λύση στον Γόρδιο Δεσμό, που λέγεται Κωδικός Αριθμός Δραστηριότητας (ΚΑΔ)
και που αναμένεται να προκαλέσει συνωστισμό και σύγχυση στις Εφορίες, ψάχνει
εναγωνίως το υπουργείο Οικονομικών και εξετάζει ακόμα και την απόσυρση του μέτρου.

Το νέο σύστημα με τον ΚΑΔ θα προκαλεί πονοκεφάλους και στους υπαλλήλους των
Εφοριών, γεγονός που θα δημιουργήσει καθυστερήσεις στην παραλαβή των δηλώσεων

Η ηγεσία του υπουργείου Οικονομικών έχει λάβει μηνύματα από Εφορίες, λογιστικά
γραφεία, φοροτεχνικούς, αλλά και απλούς φορολογουμένους ότι ο ΚΑΔ θα
ταλαιπωρήσει χιλιάδες φορολογουμένους και θα δημιουργήσει ουρές και εντάσεις
στις Εφορίες κατά την υποβολή των δηλώσεων.

Και αυτό γιατί οι επιτηδευματίες θα πρέπει να ψάξουν σ' ένα βιβλίο με 9.600
ΚΑΔ να βρουν το δικό τους, δηλαδή εκείνον που αντιστοιχεί στην επαγγελματική
τους δραστηριότητα και στη συνέχεια να τους αναγράψουν στον σχετικό κωδικό του
εντύπου Ε3.

Έτσι, σε αλλεπάλληλες συσκέψεις των υπηρεσιακών παραγόντων με την πολιτική
ηγεσία του υπουργείου Οικονομικών εξετάζονται διάφορα σενάρια προκειμένου να
μην υπάρξουν προβλήματα στην συμπλήρωση του ΚΑΔ. Σύμφωνα με πληροφορίες, το
σενάριο που κερδίζει έδαφος προβλέπει η αναγραφή του ΚΑΔ στο έντυπο Ε3 να μη
γίνει από τους υπόχρεους, αλλά από τους υπαλλήλους των Εφοριών και του Κέντρου
Πληροφορικής, έτσι ώστε να αποφευχθούν φαινόμενα συνωστισμού και ταλαιπωρίας
στις Εφορίες την περίοδο της υποβολής των δηλώσεων.

Επισημαίνεται ότι λόγω του ΚΑΔ έχει καθυστερήσει η έκδοση της εγκυκλίου με τις
οδηγίες για τη συμπλήρωση του εντύπου Ε3 από τους ελεύθερους επαγγελματίες και
επιτηδευματίες. Πάντως, όπως έλεγε αρμόδιος παράγοντας του υπουργείου
Οικονομικών, μέσα στις επόμενες ημέρες θα ληφθούν οριστικές αποφάσεις για το
θέμα του ΚΑΔ, οι οποίες θα συμπεριληφθούν στην σχετική εγκύκλιο για το Ε3 που
θα αποσταλεί στους ενδιαφερομένους.

Όπως είχαν γράψει τα «ΝΕΑ» στις 23/1/99, το νέο σύστημα με τον ΚΑΔ θα προκαλεί
πονοκεφάλους και στους υπαλλήλους των Εφοριών, οι οποίοι θα πρέπει να ελέγχουν
αν ο ΚΑΔ που ανέγραψε στο έντυπο ο φορολογούμενος είναι πράγματι αυτός που
ανταποκρίνεται στη δραστηριότητά του, γεγονός που θα δημιουργήσει
καθυστερήσεις στην παραλαβή των δηλώσεων και μεγάλες ουρές στις Εφορίες.

Υπενθυμίζεται ότι οι φορολογούμενοι θα πρέπει να πάνε στις Εφορίες για να
πάρουν το έντυπο Ε3, καθώς και τα υπόλοιπα συνοδευτικά έντυπα (Ε10, Ε11 κ.ά.)
αφού το υπουργείο Οικονομικών αποστέλλει μόνο το βασικό έντυπο της δήλωσης
φορολογίας εισοδήματος Ε1 και κατά περίπτωση το Ε2 για τα εισοδήματα από ακίνητα.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N37</CAT>
<ED>
Κωδικός άρθρου: A16355N371</ED>
<ID>
ID:19099

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N37&aa=1</URL></REF>


Article

<CATEGORY>vin08</CATEGORY>

 <H2>Απλοποίηση προτείνουν οι Αμερικανοί ειδικοί...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΠΕΝΤΕ προτάσεις υπέβαλαν οι τεχνοκράτες του IRS για την απλοποίηση του
φορολογικού συστήματος στην υπηρεσιακή ηγεσία του υπουργείου Οικονομικών στο
πλαίσιο των αλλαγών στη φορολογία εισοδήματος. Σύμφωνα με πληροφορίες, οι
προτάσεις αυτές υποβλήθηκαν στη διάρκεια του σεμιναρίου που έγινε την
προηγούμενη εβδομάδα και στο οποίο συμμετείχαν 14 ανώτατα υπηρεσιακά στελέχη
του υπουργείου Οικονομικών. Στο σεμινάριο οι τεχνοκράτες της διωκτικής
υπηρεσίας του αμερικανικού υπουργείου Οικονομικών πρότειναν τον απεγκλωβισμό
των φοροτεχνικών υπαλλήλων από όλες τις γραφειοκρατικές δραστηριότητες των
Εφοριών. Τόνισαν, επίσης, ότι η συντριπτική πλειονότητα των φοροτεχνικών
υπαλλήλων θα πρέπει να ασχοληθεί με τη διαδικασία βεβαίωσης και είσπραξης των
φόρων και των οφειλών. Έτσι πρότειναν το υπουργείο Οικονομικών να προχωρήσει
στη λήψη των εξής μέτρων:

1 Απλοποίηση των εντύπων που θα πρέπει να συμπληρώνουν οι φορολογούμενοι.

2 Κατάργηση φόρων που έχουν είτε μεγάλο κόστος διαχείρισης είτε μικρή αποδοτικότητα.

3 Περιορισμό των κωδικών που θα πρέπει να γράφουν οι φορολογούμενοι.

4 Παροχή των πιστοποιητικών που εκδίδονται από τις Εφορίες μέσω fax.

5 Δυνατότητα ηλεκτρονικής υποβολής των φορολογικών δηλώσεων. 
Πάντως υπηρεσιακά στελέχη του υπουργείου Οικονομικών που συμμετείχαν στο
σεμινάριο, απαντώντας σε σχετική ερώτηση των «ΝΕΩΝ», τόνιζαν ότι «το ζητούμενο
δεν είναι τόσο οι προτάσεις όσο ο τρόπος και το χρονοδιάγραμμα υλοποίησής τους».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N37</CAT>
<ED>
Κωδικός άρθρου: A16355N372</ED>
<ID>
ID:19149

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N37&aa=2</URL></REF>


Article

<CATEGORY>vin08</CATEGORY>

 <H2>Το TAXIS θα «πιάνει» 2 εκατ. φορολογούμενους έως τον Ιούλιο
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

ΠΑΝΩ από 2 εκατομμύρια φορολογούμενοι θα μπουν μέχρι το τέλος Ιουνίου στο
ηλεκτρονικό «μάτι» της Εφορίας, η οποία θα μπορεί να παρακολουθεί όλες τις
δραστηριότητες και τις συναλλαγές τους και θα τις διασταυρώνει με στοιχεία από
τη φορολογική τους δήλωση.

Προβλέπεται ότι μέχρι τότε θα έχουν ενταχθεί στο ηλεκτρονικό σύστημα
διασταυρώσεων TAXIS πάνω από 150 Εφορίες από όλη τη χώρα, ενώ στις 130 από
αυτές θα μπορούν να γίνονται διασταυρώσεις εφ' όλης της ύλης για 15 κατηγορίες
εισοδημάτων και συναλλαγών. Η ένταξη του συνόλου των Εφοριών της χώρας στο
ηλεκτρονικό σύστημα ­ δηλαδή και των άλλων 70 που απομένουν ­ υπολογίζεται ότι
θα ολοκληρωθεί στις αρχές του 2000.

ΕΠΙΣΠΕΥΣΗ

Το χρονοδιάγραμμα ένταξης των Εφοριών στο TAXIS εξετάστηκε χθες σε σύσκεψη υπό
την προεδρία του υπουργού Εθνικής Οικονομίας και Οικονομικών κ. Γιάννου
Παπαντωνίου και αποφασίστηκε να επιταχυνθούν οι διαδικασίες ένταξης, αφενός
για να λειτουργήσει γρήγορα το σύστημα αφετέρου για να εξασφαλιστεί η επιπλέον
χρηματοδότηση που έχει εγκριθεί από την Ε.Ε. για το έργο, ύψους 2,2 δισ. δρχ.

Να σημειωθεί ότι μέχρι τώρα έχουν ενταχθεί στο TAXIS 107 Εφορίες από όλη τη
χώρα, στις οποίες μπορούν να γίνουν διασταυρώσεις μόνο για 7 κατηγορίες
δραστηριοτήτων των φορολογουμένων. 
ΤΙ ΕΛΕΓΧΟΥΝ

Μέχρι το τέλος του μήνα στις Εφορίες αυτές θα είναι δυνατόν να γίνονται όλες
οι προβλεπόμενες διασταυρώσεις με βάση 15 ξεχωριστά ηλεκτρονικά
αρχεία-φακέλους. 
Οι φάκελοι αυτοί εκτός των άλλων θα περιλαμβάνουν στοιχεία για:

* Τον ΦΠΑ που καταβάλλουν οι επιχειρήσεις, ώστε να γίνονται διασταυρώσεις
μεταξύ τους.

* Τα έσοδα που δηλώνουν οι επιχειρήσεις, ώστε να αντιπαραβάλλονται με τα
τιμολόγια αγορών που υποβάλλουν άλλες επιχειρήσεις που συναλλάσσονται με αυτές.

* Τη δικαστική εξέλιξη των υποθέσεων, ώστε να υπάρχει στενή παρακολούθησή τους.

* Τα στοιχεία του Κώδικα Βιβλίων και Στοιχείων.

* Τα έξοδα που δηλώνουν οι επιχειρήσεις, ώστε να συγκρίνονται με τα άλλα
στοιχεία τους, καθώς και με τα έσοδα που δηλώνουν οι άλλες επιχειρήσεις που
συνεργάζονται με αυτές.

* Το μητρώο του κάθε φορολογούμενου.

* Το πρωτόκολλο, δηλαδή τις διαδικασίες που πρέπει να ακολουθηθούν για κάθε
φορολογική υπόθεση.

* Το Εισόδημα των Φυσικών Προσώπων με βάση τις φορολογικές δηλώσεις.

* Τον Φόρο Μεγάλης Ακίνητης Περιουσίας (ΦΜΑΠ).

* Το αντικειμενικό σύστημα προσδιορισμού της αξίας των ακινήτων.

* Το προφίλ των φορολογουμένων με όλα τους τα στοιχεία.

* Τις μεταβιβάσεις Ι.Χ. αυτοκινήτων.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N37</CAT>
<ED>
Κωδικός άρθρου: A16355N373</ED>
<ID>
ID:19187

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N37&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ενθαρρυντικές εξελίξεις
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΟΙ ΘΕΤΙΚΕΣ εκτιμήσεις των ξένων θεσμικών επενδυτών για την ελληνική οικονομία
ασφαλώς και έχουν την αξία τους. 
Την βλέπουμε άλλωστε αυτή την εκτίμηση στις μεγάλες εισροές κεφαλαίων για
επένδυση σε κρατικά ομόλογα που βοηθά στην πτώση των επιτοκίων, στην άνετη
χρηματοδότηση του δημοσίου χρέους και στην ανατίμηση της δραχμής.

Όμως όσο σημαντική και αν είναι αυτή η ψήφος εμπιστοσύνης των ξένων, ας μην
έχουμε αυταπάτες, η μάχη θα κερδηθεί στο εσωτερικό, από τις επιδόσεις, δηλαδή,
της ελληνικής οικονομίας και μάλιστα όχι μόνο στο γνωστό μέτωπο της
ονομαστικής σύγκλισης (πληθωρισμός, επιτόκια κ.λπ.) αλλά και στη βάση της
οικονομίας, στο μέτωπο δηλαδή της παραγωγής.

Και υπό την έννοια αυτή είναι ιδιαίτερα ενθαρρυντικές οι εξελίξεις στη
βιομηχανική παραγωγή και την οικοδομική δραστηριότητα. Ύστερα από χρόνια
αποβιομηχάνισης, το 1998 έκλεισε ­ σύμφωνα με στοιχεία της Eurostat ­ με
αύξηση 8,3% της βιομηχανικής παραγωγής έναντι 3,1% μέσου όρου για τη ζώνη του
ευρώ. Στο 10% κινείται επίσης και ο ρυθμός αύξησης της οικοδομικής
δραστηριότητας, πράγμα που σημαίνει ότι η παραγωγική βάση της οικονομίας
διευρύνεται, η προσφορά αγαθών τονώνεται και συνεπώς η μάχη κατά του
πληθωρισμού δίνεται και θα κερδηθεί από καλύτερες θέσεις.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N37</CAT>
<ED>
Κωδικός άρθρου: A16355N374</ED>
<ID>
ID:19225

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N37&aa=4</URL></REF>


Article

<CATEGORY>vin08</CATEGORY>

 <H5>ΕΒΔΟΜΗΝΤΑ ΕΤΑΙΡΕΙΕΣ ΣΤΗΝ ΟΥΡΑ ΓΙΑ ΤΟ ΧΡΗΜΑΤΙΣΤΗΡΙΟ ΠΙΟ ΚΟΝΤΑ ΟΙ ΕΠΤΑ ΠΟΥ ΕΧΟΥΝ
ΠΑΡΕΙ ΤΟ ΠΡΑΣΙΝΟ ΦΩΣ
</H5><H2>400 δισ. για αύξηση κεφαλαίων
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Περισσότερες από 70 εταιρείες «βρίσκονται» στην οδό Σοφοκλέους και
περιμένουν να περάσουν από το κατώφλι του Χρηματιστηρίου Αθηνών. Σκοπός τους
να αντλήσουν τα απαραίτητα κεφάλαια ώστε να προχωρήσουν σε επενδύσεις, να
μειώσουν τον δανεισμό και να επεκταθούν σε νέες αγορές.

ΑΠΟ ΥΠΟΛΟΓΙΣΜΟΥΣ χρηματιστηριακών αναλυτών προκύπτει ότι τα κεφάλαια που θα
αντληθούν για το 1999 μπορεί να ξεπεράσουν τα 400 δισ. δραχμές περίπου. Πιο
κοντά στο κατώφλι του Χρηματιστηρίου είναι οι εταιρείες οι οποίες έχουν πάρει
το πράσινο φως από την Επιτροπή Κεφαλαιαγοράς για την είσοδό τους σ' αυτό.
Πρόκειται για τις εταιρείες «Kleeman Hellas» (υδραυλικοί ανελκυστήρες),
«Veterin» (φάρμακα - χημικά), «Ατέρμων Δυναμική» (παροχή υπηρεσιών), «Mevaco»
(μεταλλουργική) και «Πλαίσιο» (κομπιούτερ). Επίσης, έχουν εγκριθεί οι αιτήσεις
για μετάταξη από την Παράλληλη Αγορά στην Κύρια Αγορά των εταιρειών «Ιμπέριο»
(μεταφορές), «Πουλιάδης» (πληροφορική) και «Alco» (μεταλλουργική).

Σύμφωνα με πληροφορίες, στην αρμόδια υπηρεσία του Χρηματιστηρίου Αξιών Αθηνών
εκκρεμούν για έγκριση οι αιτήσεις και δώδεκα ακόμη εταιρειών. 
Πρόκειται για τις «Fyratex» (κλωστοϋφαντουργική), «Ηλέκτρα» (εμπόριο
ηλεκτρικών ειδών), «Everest» (fast food), «Μύλοι Παπαφίλη» (άλευρα), «Olympic
Catering», «Auto Hellas» (ενοικίαση αυτοκινήτων), «Αστικά Ακίνητα»
(κτηματαγορά), «Unifon» (κινητή τηλεφωνία), «Dionic» (αναλώσιμα υπολογιστών),
«Σίγμα ΑΧΕ» (χρηματιστηριακή), «Interamerican» και «Κλινική Παναγιά».

Η άνοδος των τιμών στο Χρηματιστήριο Αθηνών, σύμφωνα με εκτιμήσεις οικονομικών
αναλυτών, διευκολύνει την αύξηση κεφαλαίων από αυτό, ενώ ταυτόχρονα μπορεί να
επισπεύσει και τη διαδικασία μείωσης των επιτοκίων.

ΕΝΔΙΑΦΕΡΟΝ ΑΠΟ ΑΛΛΕΣ 50

Στις 20 εταιρείες, όμως, θα πρέπει να προστεθούν ακόμη, περίπου, 50, οι οποίες
επίσημα ή ανεπίσημα έχουν εκδηλώσει το ενδιαφέρον τους για την εισαγωγή τους
στο Χρηματιστήριο Αξιών Αθηνών. Ήδη, το ενδιαφέρον για την οδό Σοφοκλέους
έχουν εκδηλώσει: «Stet», «Τράπεζα Κύπρου», «Alpha Ασφαλιστική», «Αστέρας
Α.Ξ.Ε.», «Eurobank», «Ναυπηγείο Νεωρίου Σύρου», «Microland», «Δωδώνη»,
«Μάρμαρα Λαζαρίδη», «Εγνατία», «ΣΕΚΑΠ», «Quality & Reliability»,
«Interlife», «Intralot», «Glass-Cleaning», «Καστελλόριζο», «Food Plus»,
«Διακίνηση», «Μητέρα», «Computer Logic», «Γερμανός», «Informer», «Όμιλος
Glou», «Forthnet», «Space Hellas», «Unifon», «Ράδιο Κορασίδης Telecon»,
«European Dynamics», «Citicom», «Βασιληάς», «PC Systems», «CD Media»,
«DATAMEDIA», «Unisoft», «Byte Computer», «Unisystems», «ΙΑΣΩ».

ΑΝΤΛΗΘΗΚΑΝ 800 ΔΙΣ.

Εκτός, όμως, από τις εταιρείες που βρίσκονται στον προθάλαμο της οδού
Σοφοκλέους και οι ήδη εισηγμένες προχωρούν ή εξετάζουν την προοπτική να
αυξήσουν κεφάλαια μέσω αύξησης των μετοχικών τους κεφαλαίων.

Σύμφωνα με υπολογισμούς, κατά το 1998 αντλήθηκαν μέσω Χρηματιστηρίου, περίπου
800 δισ. δραχμές. Σε αυτό το ποσό, τα 160 δισ. δραχμές αντιστοιχούν σε νέες
εισαγωγές εταιρειών στο Χρηματιστήριο.

Ακόμη, σε 620 δισ. δραχμές υπολογίζονται τα αντληθέντα κεφάλαια κατά το 1998
από αυξήσεις μετοχικών κεφαλαίων εισηγμένων εταιρειών.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N38</CAT>
<ED>
Κωδικός άρθρου: A16355N381</ED>
<ID>
ID:19100

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N38&aa=1</URL></REF>


Article

<CATEGORY>vin08</CATEGORY>

 <H2>Έκτο ρεκόρ ανόδου
</H2>
Ο Γενικός Δείκτης ξεκίνησε την εβδομάδα με άνοδο κατά 2,65%

ΝΕΟ ΑΛΜΑ του Γενικού Δείκτη και νέο ρεκόρ όλων των εποχών σημειώθηκε χθες στην
οδό Σοφοκλέους. Ο Γενικός Δείκτης για τις τιμές των μετοχών ξεκίνησε την
εβδομάδα με άνοδο κατά 2,65%, που σημαίνει ότι ξεπέρασε τις 3.200 μονάδες και
έχει βρεθεί στις 3.233,11 μονάδες. Από την προηγούμενη Δευτέρα έχουν
πραγματοποιηθεί στο Χρηματιστήριο έξι συνεδριάσεις και ο Γενικός Δείκτης
μετρά, συνολικά, έξι συνεχή ρεκόρ ανόδου, χωρίς να έχει παρεμβληθεί ανάμεσά
τους ούτε μία πτωτική συνεδρίαση. Σε αυτές τις τελευταίες έξι συνεδριάσεις ο
Γενικός Δείκτης από τις 2.917,38 μονάδες βρέθηκε στις 3.233,11 μονάδες,
έχοντας κέρδος 315,73 μονάδες. Δηλαδή αυξήθηκε κατά 10,82%. Ο όγκος των
συναλλαγών, επίσης, εμφανίζεται αυξημένος στις τελευταίες συνεδριάσεις και
χθες ξεπέρασε και πάλι τα 100 δισ. δρχ. φθάνοντας τα 113 δισ. δραχμές.
Χρηματιστηριακοί αναλυτές που ρωτήθηκαν για τη νέα χθεσινή άνοδο την απέδωσαν
στο θετικό κλίμα που έχουν διαμορφώσει τόσο η πτώση των επιτοκίων όσο και οι
ανακοινώσεις της Εθνικής Τράπεζας για τα κέρδη και τη διαίρεση της μετοχής, η
οποία διαπραγματεύθηκε χθες για πρώτη φορά φορά με τη νέα τιμή της. Χθες,
πολλές εντολές αγοράς της μετοχής έμειναν ανεκτέλεστες.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N38</CAT>
<ED>
Κωδικός άρθρου: A16355N382</ED>
<ID>
ID:19150

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N38&aa=2</URL></REF>


Article

<CATEGORY>vin08</CATEGORY>

 <H2>Δοκιμές από τον Μάρτιο για αποϋλοποίηση μετοχών
</H2>
ΣΤΟ ΤΕΛΟΣ Μαρτίου ξεκινά η πιλοτική εφαρμογή της αποϋλοποίησης των μετοχών,
δηλαδή της μετατροπής τους από «χαρτιά» σε τίτλους που κωδικοποιούνται και
φυλάσσονται ηλεκτρονικά. 
Η αρχή θα γίνει με «μίγμα» που θα περιλαμβάνει περί τις 15 μετοχές, κατά κύριο
λόγο μικρής κεφαλαιοποίησης. 
Θα περιλαμβάνονται όμως και μετοχές εταιρειών μεγάλης κεφαλαιοποίησης, για να
δοκιμαστεί επαρκώς το σύστημα.

Η αποϋλοποίηση των μετοχών εξασφαλίζει ταχύτητα, διαφάνεια και ακρίβεια στις
διαδικασίες των συναλλαγών και εξυπηρετεί τους μετόχους, αλλά και τον
εκσυγχρονισμό του Χρηματιστηρίου Αθηνών.

* Στο μεταξύ σήμερα συνεδριάζει η Επιτροπή Κεφαλαιαγοράς με αντικείμενο το
συνεγγυητικό κεφάλαιο των χρηματιστών, το οποίο καλύπτει απώλειες επενδυτών
και χρηματιστηριακών εταιρειών σε περιπτώσεις απωλειών. 
Από τα όργανα της Κεφαλαιαγοράς είχε προταθεί αρχικά να αυξηθεί το
συνεγγυητικό κεφάλαιο σε 53-55 δισ. δρχ. 
Η πλευρά των χρηματιστών αντιπρότεινε μικρότερο ποσό και η συμφωνία ενδέχεται
να οριστικοποιηθεί σήμερα με αύξηση του συνεγγυητικού κεφαλαίου περίπου στα 40
δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N38</CAT>
<ED>
Κωδικός άρθρου: A16355N383</ED>
<ID>
ID:19188

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N38&aa=3</URL></REF>


Article

<CATEGORY>vin08</CATEGORY>

 <H2>Φρένο στην ανατίμηση της δραχμής
</H2>
ΣΥΝΕΧΙΣΤΗΚΑΝ και χθες οι εισροές συναλλάγματος στην ελληνική αγορά.
Συγκεκριμένα, εισέρευσαν 135 εκατ. ευρώ, αλλά η Τράπεζα της Ελλάδος παρενέβη
αγοράζοντας συνάλλαγμα για να συγκρατήσει την περαιτέρω ανατίμηση της δραχμής.
Έτσι, η τιμή fixing της δραχμής έναντι του ευρώ έκλεισε στις 321,19 δραχμές,
έναντι 321,16 δραχμών που είχε διαμορφωθεί την Παρασκευή. Επίσης, παρά τις
εισροές συναλλάγματος, οι τιμές των ομολόγων παρέμειναν σχεδόν αμετάβλητες,
ενώ παρατηρήθηκαν περιορισμένες ρευστοποιήσεις. Μικρή πτώση στις τιμές
παρατηρήθηκε στα τριετή και στα δεκαετή ομόλογα, των οποίων η απόδοση
διαμορφώθηκε σε 7,78% και 6,06%, αντίστοιχα. Αντίθετα, μικρή άνοδος
παρατηρήθηκε στις τιμές των υπολοίπων ομολόγων, χωρίς, όμως, να μεταβληθούν
πολύ οι αποδόσεις τους από τα επίπεδα της Παρασκευής. Σύμφωνα με πληροφορίες,
μέρος των ξένων κεφαλαίων που εισέρευσαν χθες κατευθύνθηκε στο Χρηματιστήριο
Αξιών Αθηνών, ενώ το μεγαλύτερο μέρος παρέμεινε στην αγορά δραχμών. Παρά την
ενίσχυση της ρευστότητας, χθες, λόγω της λήξης διετών zero coupon, δεν
σημείωσαν σημαντική μείωση τα δραχμικά επιτόκια. Για τοποθετήσεις μίας ημέρας
(overnight) το επιτόκιο διαμορφώθηκε σε 9,50-10%, δηλαδή περίπου στα επίπεδα
της Παρασκευής. Το ίδιο συνέβη και στα επιτόκια άλλων περιόδων. Στελέχη της
αγοράς αποδίδουν αυτήν την τάση στη στάση αναμονής των τραπεζών εν όψει της
διαπραγμάτευσης του εντόκου γραμματίου, του οποίου το επιτόκιο προβλέπεται ότι
θα διαμορφωθεί κάτω από 10%.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N38</CAT>
<ED>
Κωδικός άρθρου: A16355N384</ED>
<ID>
ID:19212

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N38&aa=4</URL></REF>


Article

<CATEGORY>vin08</CATEGORY>

 <H2>Πέντε παγίδες που πρέπει να αποφεύγουν οι νέοι επενδυτές
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

ΞΕΠΕΡΝΟΥΝ το ένα εκατομμύριο οι κωδικοί, δηλαδή οι ειδικοί αριθμοί που έχουν
ανοίξει επενδυτές στις χρηματιστηριακές εταιρείες, προκειμένου να
πραγματοποιήσουν συναλλαγές στο Χρηματιστήριο. Το 50% απ' αυτούς τους κωδικούς
έχει ανοίξει από τον Απρίλιο του 1998 και μετά, και οι περισσότεροι ανήκουν σε
καινούργιους επενδυτές. Όμως, οι νέοι επενδυτές στο Χρηματιστήριο, λένε οι
ειδικοί, πρέπει να κινούνται με βάση ένα πλάνο για να αποφεύγουν τις παγίδες
και τους κινδύνους που κρύβει το «χρηματιστηριακό παίγνιο». Ο πρόεδρος των
χρηματιστών (ΣΜΕΧΑ) κ. Παναγιώτης Βοϊλής επισημαίνει πέντε «παγίδες» και
προτείνει ισάριθμες λύσεις, που λειτουργούν ως «οδηγίες προς ναυτιλλομένους».
Ειδικότερα, τονίζει ότι:

1 Σε «παγίδα» μπορεί να εξελιχθεί η τάση να επενδύονται σε μετοχές
μεγαλύτερα ποσά από αυτά που μπορεί να διαθέσει ο επενδυτής με άνεση και χωρίς
«πονοκέφαλο». «Ο επενδυτής δεν πρέπει να έχει την ανάγκη της άμεσης
ρευστοποίησης, αν προκύψουν για παράδειγμα λόγοι υγείας. Θα πρέπει να επενδύει
με βάση το περίσσευμά του, ώστε να μη βρεθεί στη θέση να ρευστοποιήσει τις
μετοχές του χωρίς να έχει αποκομίσει κέρδη».

2 Προβλήματα μπορεί να δημιουργήσει η επένδυση στο Χρηματιστήριο χωρίς
στόχο και χωρίς συγκεκριμένο πλάνο. «Ο επενδυτής, πρέπει να βάζει στόχους.
Ανεξάρτητα από την ευφορία που μπορεί να προκαλείται από την επίτευξη του
στόχου για τα κέρδη, πρέπει να μένει "πιστός" στο αρχικό του πρόγραμμα. Για
παράδειγμα, έχει αγοράσει μία μετοχή με στόχο να αποκομίσει συγκεκριμένα κέρδη
εντός συγκεκριμένου διαστήματος, όμως η μετοχή "έφερε" τα κέρδη αυτά νωρίτερα.
Στην περίπτωση αυτή πρέπει να ακολουθεί το πλάνο του και να ρευστοποιεί». Αν
πάλι ο στόχος του είναι να κρατήσει μία μετοχή γιατί πιστεύει ότι θα δώσει
αυξημένο μέρισμα και η τιμή της θα αυξάνεται μακροπρόθεσμα, πρέπει να
ακολουθεί επίσης το πλάνο του.

3 Οι επενδυτές «δεν πρέπει να πιστεύουν και να παγιδεύονται από τις
"σειρήνες" που υπόσχονται μεγάλα κέρδη σε μικρό διάστημα για διάφορες μετοχές
εταιρειών. Οι "σειρήνες" ή "παπαγαλάκια" ελάχιστη πληροφόρηση θα του προσφέρουν».

4 Η επιλογή των μετοχών μπορεί να δώσει κέρδη αλλά και ζημιές στον
επενδυτή. «Από τη σωστή επιλογή εξαρτώνται τα κέρδη ή οι ζημίες. Οι επενδυτές
πρέπει να επιλέγουν με βάση κάποια στοιχεία για την εταιρεία, τη μετοχή της
οποίας εμπιστεύονται». Τα στοιχεία αυτά είναι για παράδειγμα οι προοπτικές
κερδοφορίας της εταιρείας ή του κλάδου της, τα κέρδη που είχε τον προηγούμενο
χρόνο, το όνομα της εταιρείας και του προϊόντος, η οικονομική της θέση και
άλλα. «Αν ο επενδυτής δεν μπορεί να επιλέξει μόνος του, καλό είναι να ρωτήσει
τους χρηματιστηριακούς συμβούλους. Αν δεν τον ικανοποιούν, ας αλλάξει εταιρεία».

5 «Οι επενδυτές πρέπει να θυμούνται ότι έχουν και υποχρεώσεις. Όχι μόνο
δικαιώματα. Πρέπει να γνωρίζουν για παράδειγμα τους κανόνες συναλλαγών. Εκτός
από το πινακίδιο, πρέπει να έχουν και τις αντίστοιχες αποδείξεις για
αγοραπωλησίες μετοχών».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16355N391</ED>
<ID>
ID:19101

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N39&aa=1</URL></REF>


Article

<CATEGORY>vin08</CATEGORY>

 <H2>Και κίνητρα σε συνταξιούχους για να χρησιμοποιούν ΑΤΜ's
</H2>
ΣΕΙΡΑ ΚΛΗΡΩΣΕΩΝ για την παροχή δώρων στους συνταξιούχους που χρησιμοποιούν τα
ATM's για τις καθημερινές τους συναλλαγές, θα πραγματοποιήσει η Εθνική Τράπεζα.

Συγκεκριμένα θα πραγματοποιηθούν οι εξής κληρώσεις.

* Ποσό 10.000.000 δραχμών θα κληρωθεί αύριο 3-2-99 στις 12.30 στο Μέγαρο Μελά,
Αιόλου 93 και Σοφοκλέους (1ος όροφος, αίθουσα Τύπου), στην Αθήνα.

* 120 εκδρομές θα πραγματοποιηθούν στο διάστημα 4 και 5 Φεβρουαρίου στις κατά
τόπους έδρες των περιφερειακών διοικήσεων της Τράπεζας. Η γνωστοποίηση των
αποτελεσμάτων θα γίνει με ανακοίνωση που θα αναρτηθεί στα καταστήματα της
Τράπεζας, καθώς και με προσωπικές συγχαρητήριες επιστολές που θα αποσταλούν
στους κληρωθέντες.

Οι κληρώσεις γίνονται στα πλαίσια του προγράμματος παροχής κινήτρων στους
συνταξιούχους που χρησιμοποιούν τα ATM's.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16355N392</ED>
<ID>
ID:19151

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N39&aa=2</URL></REF>


Article

<CATEGORY>vin08</CATEGORY>

 <H2>150 περιοχές στο αντικειμενικό σύστημα
</H2>
ΣΤΟ ΑΝΤΙΚΕΙΜΕΝΙΚΟ σύστημα προσδιορισμού της αξίας των ακινήτων εντάχθηκαν από
χθες πάνω από 150 περιοχές από όλη τη χώρα. 
Στις περιοχές αυτές θα ισχύουν πλέον οι αντικειμενικές αξίες για τον
υπολογισμό του φόρου στις μεταβιβάσεις ακινήτων, γονικών παροχών, κληρονομιών
και δωρεών. Να σημειωθεί ότι οι αντικειμενικές αξίες στις περιοχές αυτές είχαν
ανακοινωθεί από τον Δεκέμβριο. 
Πρόκειται για περιοχές στις Κυκλάδες (επαρχία Σύρου), Φθιώτιδα (επαρχίες
Φθιώτιδος, Λοκρίδος, Λιβαδειάς), Εύβοια (επαρχία Καρύστου), Μαγνησία (επαρχία
Βόλου), Πιερία (επαρχία Πιερίας), Έβρο (επαρχίες Αλεξανδρούπολης, Σουφλίου),
Ηράκλειο, Ρέθυμνο και Κοζάνη. 
Να σημειωθεί ότι οι αντικειμενικές τιμές στις περιοχές αυτές κυμαίνονται από
100.000 δρχ. το τ.μ. μέχρι 250.000 δρχ. το τ.μ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16355N393</ED>
<ID>
ID:19189

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N39&aa=3</URL></REF>


Article

<CATEGORY>vin08</CATEGORY>

 <H5>Η ΟΣΠΑ κοντράρει την απόφαση και απειλεί με «μέτρα και πρωτοβουλίες»
</H5><H5>Προσφυγή 18 επιλαχόντων
</H5><H2>Αναταράξεις για τον ξένο μάνατζερ στην Ο.Α.
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Νέο κύκλο αναταραχής στους κόλπους της Ολυμπιακής Αεροπορίας προκαλεί η
δημοσίευση της πρόσκλησης ενδιαφέροντος για την ανάληψη της διαχείρισης της
εταιρείας από ξένο μάνατζερ ο οποίος θα ειδικεύεται σε θέματα αερομεταφορών.

Η Ομοσπονδία Σωματείων Πολιτικής Αεροπορίας (ΟΣΠΑ), που εκπροσωπεί σχεδόν το
σύνολο των 7.500 εργαζομένων στην Ο.Α., ανακοίνωσε χθες ότι «η πρωτοφανής αυτή
απόφαση παραχώρησης της διοίκησης του εθνικού αερομεταφορέα σε ξένους προκαλεί
εντονότατη ανησυχία και πολλά ερωτηματικά».

Σύμφωνα με την ΟΣΠΑ, «η κυβέρνηση με την ενέργειά της αυτή ομολογεί ότι τα
πολυδιαφημισμένα προγράμματα εξυγίανσης που παρουσιάζονταν ως "ο μόνος δρόμος"
και "η μόνη ευκαιρία", όχι μόνο απέτυχαν, αλλά οδήγησαν τον εθνικό
αερομεταφορέα στη σημερινή κρίσιμη κατάσταση».

Η ΟΣΠΑ ζητεί άμεση συνάντηση με τον υπουργό Μεταφορών «ώστε να ξεκαθαριστεί η
πολιτική της κυβέρνησης για το παρόν και το μέλλον του εθνικού αερομεταφορέα»
και προειδοποιεί ότι «οι εργαζόμενοι θα αντισταθούν με κάθε τρόπο και θα
ανατρέψουν τα όποια σχέδια απαξίωσης και χαρίσματος της Ο.Α. σε ξένα και
ντόπια ιδιωτικά συμφέροντα».

Αντίστοιχη ήταν χθες και η αντίδραση της Ένωσης Τεχνικών Εναερίων Μεταφορών
και Πτυχιούχων (ΕΤΕΜ&Π), που υποστηρίζει ότι πίσω από την πρόσκληση
ενδιαφέροντος υπάρχει συμφωνία της κυβέρνησης με την British Airways, ώστε τη
διοίκηση της Ο.Α. να αναλάβει η θυγατρική της εταιρεία Sreedwing.

Πάντως, το Διοικητικό Συμβούλιο της ΟΣΠΑ αναμένεται να συνεδριάσει εντός της
εβδομάδας για να αποφασίσει «μέτρα και πρωτοβουλίες αντιμετώπισης της νέας
κατάστασης» που δημιουργείται στην Ο.Α.

Εξάλλου, συνάντηση με τον υπουργό Εθνικής Οικονομίας αποφάσισαν να ζητήσουν
και τα μέλη του Διοικητικού Συμβουλίου της Ο.Α. προκειμένου να ενημερωθούν για
τα νέα σχέδια του μετόχου για τον εθνικό αερομεταφορέα.

* Σε χθεσινή συνεδρίασή του το Δ.Σ. της Ο.Α. ενέκρινε πρακτικό συμφωνίας με
τον κλάδο των τεχνικών, που θα αναλάβει τελικά τη συντήρηση των δύο
καινούργιων αεροσκαφών τύπου Airbus 340, τα οποία παρέλαβε η εταιρεία στα τέλη
της περασμένης εβδομάδας.

Το πρακτικό προβλέπει ότι οι τεχνικοί που θα απασχολούνται στη συντήρηση των Α
340, από 1-1-2001 θα παίρνουν επίδομα τύπου αεροσκάφους το οποίο θα ανέρχεται
σε 38.000 δρχ. τον μήνα.

* Στο μεταξύ, ο υπουργός Μεταφορών Αναστάσιος Μαντέλης, χθες στην κοπή της
πίτας της Olympic Catering, ανέφερε ότι μέσα στο 1999 θα προχωρήσουν οι
διαδικασίες για τη μετεγκατάσταση της εταιρείας στο νέο αεροδρόμιο των Σπάτων,
καθώς και για την εισαγωγή στο Χρηματιστήριο του 25% των μετοχών της (μέσα
στον Μάρτιο).


ΣΤΟ ΣΥΜΒΟΥΛΙΟ της Επικρατείας προσέφυγαν 18 πιλότοι που το 1996 είχαν πάρει
μέρος στον διαγωνισμό της Ολυμπιακής Αεροπορίας και κρίθηκαν επιλαχόντες,
χωρίς έως τώρα να προσληφθούν.

Με την προσφυγή τους στο ΣτΕ οι 18 πιλότοι στρέφονται κατά του Υπουργικού
Συμβουλίου και του υπουργείου Μεταφορών που με πρόσφατη απόφασή τους ενέκριναν
την πρόσληψη 45 χειριστών από την Ο.Α., υπό τον όρο της διενέργειας νέου διαγωνισμού.

Οι πιλότοι υποστηρίζουν ότι η κυβέρνηση δεν μπορεί να έχει ανάμειξη σε θέματα
προσλήψεων, καθώς η Ο.Α. είναι πλέον Ανώνυμη Εταιρεία και δεν υπάγεται στον
δημόσιο τομέα.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16355N401</ED>
<ID>
ID:19102

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N40&aa=1</URL></REF>


Article

<CATEGORY>vin08</CATEGORY>

 <H2>Φθίνουν οι απεργίες υπέρ του διαλόγου
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Σπάνιο είδος κινδυνεύουν να γίνουν οι απεργίες. Τα νέα στοιχεία του υπουργείου
Εργασίας και Κοινωνικών Ασφαλίσεων δείχνουν ότι όλο και περισσότερο επιλέγεται
ο διάλογος και η συνεννόηση παρά η σύγκρουση και η απεργία.

Μάλιστα στον ιδιωτικό τομέα οι απεργίες τείνουν να... εκλείψουν, αν ληφθεί
υπόψη ότι μέσα σε ένα έτος, το 1998, έγιναν μόνο 8 απεργίες στον ιδιωτικό
τομέα σε όλη τη χώρα. Την ίδια χρονιά (1998), αν δεν υπήρχε ο χώρος των ΔΕΚΟ -
τραπεζών (κυρίως η απεργία για τη μη πώληση της Ιονικής) θα είχαμε έτος
εργασιακής ειρήνης.

Πάντως τα επίσημα στοιχεία δείχνουν ότι οι απεργίες συνεχώς παρουσιάζουν
μείωση. Από το 1986 μέχρι σήμερα οι λιγότερες απεργίες έγιναν την τελευταία
τριετία (28 απεργίες το 1996, 36 το 1997 και 38 το 1998) ενώ οι χαμένες
εργατοώρες έχουν σταθεροποιηθεί στο 1,5 εκατομμύριο. Ρεκόρ απεργιών
καταγράφηκε το 1990, χρονιά που έγινε η παρέμβαση στο κοινωνικοασφαλιστικό
σύστημα από τη Ν.Δ. Τη χρονιά αυτή είχαμε ρεκόρ απεργών (2 εκατομμύρια) και
χαμένων εργατοωρών (περίπου 30 εκατομμύρια).

Οι βασικές αιτίες μείωσης των απεργιών εντοπίζονται στον αποσυνδικαλισμό (στο
φαινόμενο αυτό συμβάλλει η έξαρση της ανεργίας), αλλά και στην έντονη
παραταξικοποίηση των εργατικών συνδικάτων που απωθεί τους εργαζομένους. Η
κριτική που γίνεται από τους εργαζομένους στους συνδικαλιστές για τις επιλογές
τους είναι πλέον στην ημερήσια διάταξη, χωρίς να λείπει και η αυτοκριτική.
Χαρακτηριστική είναι η ανακοίνωση του συλλόγου δικτύων ΟΤΕ (ΠΕΤΕΔ-ΟΤΕ), η
οποία αναφέρει ότι από το 1990 μέχρι το 1998 έγιναν στον Οργανισμό 94 ημέρες
απεργίας και οι εργαζόμενοι έχασαν περίπου 30 δισ. δρχ. χωρίς κανένα αποτέλεσμα.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16355N402</ED>
<ID>
ID:19152

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N40&aa=2</URL></REF>


Article

<CATEGORY>vin08</CATEGORY>

 <H2>Οι επαναπατρισθέντες έχουν προθεσμία 11 μηνών
</H2>
ΠΑΡΑΤΕΙΝΕΤΑΙ για ένα χρόνο, μέχρι 4-1-2000, η προθεσμία υποβολής αίτησης για
την αναγνώριση του χρόνου που εργάστηκαν στην αλλοδαπή Έλληνες
επαναπατρισθέντες. Αυτό ανακοινώθηκε από το υπουργείο Εργασίας και Κοινωνικών Ασφαλίσεων.

Έτσι, οι Έλληνες υπήκοοι ή ομογενείς που επαναπατρίστηκαν μέχρι 31-12-1984
μπορούν να αναγνωρίσουν, ύστερα από εξαγορά, τον χρόνο απασχόλησής τους στο εξωτερικό.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16355N403</ED>
<ID>
ID:19190

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N40&aa=3</URL></REF>


Article

<CATEGORY>vin08</CATEGORY>

 <H2>Και 35ωρο διεκδικούν οι εργαζόμενοι στον ΟΤΕ
</H2>
ΤΗΝ ΚΑΘΙΕΡΩΣΗ 35ώρου εργασίας χωρίς μείωση αποδοχών ζητούν και στον ΟΤΕ. Η
ΟΜΕ-ΟΤΕ αποφάσισε να προχωρήσει στη διεκδίκηση νέας συλλογικής σύμβασης
εργασίας, με αίτημα αιχμής:

* Νέο σύστημα αμοιβών (νέο μισθολόγιο), το οποίο θα είναι ανάλογο της
προσφοράς του προσωπικού, της οικονομικής θέσης της επιχείρησης και θα
ικανοποιεί τις ανάγκες του προσωπικού.

* Την εφαρμογή της συμφωνίας για την κάλυψη των ελλειμμάτων του ΤΑΠ-ΟΤΕ κ.ά.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16355N404</ED>
<ID>
ID:19213

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N40&aa=4</URL></REF>


Article

<CATEGORY>vin08</CATEGORY>

 <H2>Ευνοϊκοί όροι για ρύθμιση χρεών προς το ΙΚΑ
</H2>
ΟΣΟΙ χρωστάτε στα ασφαλιστικά ταμεία και κυρίως στο ΙΚΑ, σπεύστε να
επωφεληθείτε από τη ρύθμιση των χρεών που παρέχει ο νέος νόμος.

Η διοίκηση του ΙΚΑ υπενθυμίζει ότι με τον νόμο 2676/99 παρέχεται η δυνατότητα
σε όλους τους εργοδότες που οφείλουν να ρυθμίσουν την οφειλή τους με ευνοϊκούς
όρους μέχρι τις 30.6.1999 ως εξής:

* Με έκπτωση 20% επί των οίκοθεν προσθέτων τελών, εάν καταβάλουν εφάπαξ το
σύνολο της οφειλής.

* Με έκπτωση 10% και 5% επί των οίκοθεν προσθέτων τελών, εάν ρυθμίσουν την
οφειλή σε 24 έως 36 δόσεις, αντίστοιχα.

* Για οφειλές ιδιωτικών οικοδομικών έργων, που προέκυψαν με βάση τους
συντελεστές των πινάκων του άρθρου 38 του ΚΑ ΙΚΑ, από εργασίες που άρχισαν
πριν από την 31.12.92, εφ' όσον υποβληθεί αίτημα ρύθμισης μέχρι 31.3.99 προβλέπεται:

* Έκπτωση 80% στα πρόσθετα τέλη και προσαυξήσεις για εφάπαξ εξόφληση μέχρι 30.4.99.

* Έκπτωση 50% στα πρόσθετα τέλη και προσαυξήσεις εάν ρυθμισθούν σε 60 μηνιαίες
δόσεις και μέχρι 30.4.99 έχει προκαταβληθεί το 5% της συνολικής οφειλής.

Από 1/7/99 ρυθμίζονται όλες οι οφειλές με έκπτωση 20%, για εφάπαξ καταβολή,
10% για 24 δόσεις, 5% για 36 δόσεις, δίχως έκπτωση επί των προσθέτων τελών των
εισφορών των δύο τελευταίων ετών.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16355N405</ED>
<ID>
ID:19230

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N40&aa=5</URL></REF>


Article

<CATEGORY>vin08</CATEGORY>

 <H2>Σύμφωνο εμπιστοσύνης για την απασχόληση </H2>
Χρήστος Πρωτόπαπας

ΠΕΝΤΕ νέες προτάσεις για την απασχόληση υποβάλλει ο υφυπουργός Εργασίας -
Κοιν. Ασφαλίσεων κ. Χρ. Πρωτόπαπας με στόχο να συμβάλλουν στη δημιουργία ενός
εθνικού συμφώνου εμπιστοσύνης για την απασχόληση. 
Μιλώντας χθες σε πολιτική εκδήλωση σε κεντρικό ξενοδοχείο της Αθήνας στο
πλαίσιο του προσυνεδριακού διαλόγου του ΠΑΣΟΚ, ο κ. Πρωτόπαπας προτείνει
μεταξύ άλλων:

Τη δημιουργία μέσω της φορολογικής μεταρρύθμισης ενός ειδικού λογαριασμού ώστε
να χρηματοδοτηθούν:

* Η μείωση τού μη μισθολογικού κόστους της εργασίας (εργοδοτικές εισφορές) ως
κίνητρο για τις επιχειρήσεις που προσλαμβάνουν νέους και μακροχρόνια ανέργους.

* Η επιδότηση δημιουργίας νέων θέσεων εργασίας στους τομείς περιβάλλοντος,
πρόνοιας, ποιότητας ζωής (κοινωνικές θέσεις εργασίας).

Την άμεση ενίσχυση του διαλόγου για σταδιακή εφαρμογή του 35ώρου εργασίας.
Θεωρώ, είπε ο κ. Πρωτόπαπας, ότι οι πιλοτικές εφαρμογές που θα γίνουν θα
πείσουν και τους πιο εχθρικούς για το 35ωρο ότι ούτε καταστροφή θα επέλθει,
ότι οι συνέπειές του θα γίνουν θετικές για την ίδια την οικονομία.

Σε άλλο σημείο της ομιλίας του ο κ. Πρωτόπαπας αναφερόμενος στην αναγκαιότητα
αλλαγών στο ασφαλιστικό σύστημα, υποστήριξε ότι αυτή η μεταρρύθμιση δεν είναι
δυνατόν να στηριχθεί μόνο σε λογικές ταμειακές ή εισπρακτικές (π.χ. αυξήσεις
εισφορών ή ορίων ηλικίας), λογικές τις οποίες χαρακτήρισε αδιέξοδες.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16355N406</ED>
<ID>
ID:19240

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N40&aa=6</URL></REF>


Article

<CATEGORY>vin08</CATEGORY>

 <H5>ΠΥΡΕΤΟΣ ΣΤΑ ΕΥΡΩΠΑΪΚΑ ΧΡΗΜΑΤΙΣΤΗΡΙΑ ΑΠΟ ΤΗ ΣΥΓΧΩΝΕΥΣΗ ΤΩΝ ΓΑΛΛΙΚΩΝ SOCIETE
GENERALE ΚΑΙ PARIBAS
</H5><H2></H2><H2>Η 4η τράπεζα στον κόσμο
</H2>
Οι δύο γαλλικές τράπεζες Societe Generale και Paribas αποφάσισαν να
συγχωνευτούν και να δημιουργήσουν την τέταρτη σε μέγεθος τράπεζα στον κόσμο.

SG Paribas. Ο πρόεδρος της Societe Generale Ντανιέλ Μπουτόν (αριστερά) και ο
πρόεδρος της Paribas Αντρέ Λεβί-Λανγκ (δεξιά) ανακοίνωσαν χθες την ίδρυση της
νέας τράπεζας

Ο ΝΕΟΣ όμιλος θα είναι ένας από τους μεγαλύτερους τραπεζικούς ομίλους στην
Ευρώπη, με χρηματιστηριακή αξία περίπου 30 δισ. ευρώ (9,6 τρισ. δραχμές).
Πρόκειται για άλλη μια κίνηση προς τη συγκεντροποίηση των ευρωπαϊκών τραπεζών,
η οποία ενθαρρύνεται από την εισαγωγή του ενιαίου νομίσματος.

Η νέα τράπεζα θα ονομάζεται SG Paribas και επικεφαλής της θα τεθεί ο νυν
πρόεδρος της Paribas Αντρέ Λεβί-Λανγκ. Το 2002 θα τον διαδεχτεί ο πρόεδρος της
Societe Generale Ντανιέλ Μπουτόν.

ΣΥΜΠΛΗΡΩΜΑΤΙΚΕΣ

Μολονότι οι δύο τράπεζες είναι σε μεγάλο βαθμό συμπληρωματικές ­ η Paribas
ειδικεύεται στις επενδυτικές τραπεζικές εργασίες, ενώ η Societe Generale
ασχολείται με «λιανικές» υπηρεσίες ­ μπορεί να υπάρξουν απώλειες θέσεων
εργασίας. Ο όμιλος υπολογίζει να εξοικονομήσει 800 εκατομμύρια ευρώ έως το 2001.

Με τη συγχώνευση, που θα γίνει με ανταλλαγή μετοχών, η νέα τράπεζα θα
εκτοπίσει την Credit Agricole από την πρώτη θέση στη Γαλλία και θα έχει
περίπου την ίδια δυναμικότητα με την Deutsche Bank και την ελβετική UBS.

ΕΞΙ ΤΟΜΕΙΣ

Ο όμιλος SG Paribas θα έχει έξι τομείς δραστηριότητας:

1 Υπηρεσίες λιανικής, με περίπου πέντε εκατομμύρια πελάτες στη Γαλλία.

2 Χρηματοοικονομικές υπηρεσίες, στις οποίες κατέχει ήδη εξέχουσα θέση
στην Ευρώπη.

3 Διαχείριση αμοιβαίων κεφαλαίων και τραπεζικές υπηρεσίες.

4 Επενδυτικές υπηρεσίες, στις οποίες θα είναι μία από τις πέντε
μεγαλύτερες τράπεζες στον κόσμο.

5 Συμμετοχές, με ένα χαρτοφυλάκιο 12 δισ. ευρώ σε διάφορες βιομηχανικές επιχειρήσεις.

6 Αγορά ακινήτων, με χαρτοφυλάκιο περίπου 3 δισ. ευρώ.

Ένα κύμα τραπεζικών συγχωνεύσεων σαρώνει την Ευρώπη από τότε που οι δύο
μεγαλύτερες ελβετικές τράπεζες, η UBS και η SBC, αποφάσισαν να ενώσουν τις
δυνάμεις τους, πριν από ένα χρόνο. 
Η Deutsche Bank κινήθηκε για να αναλάβει τον έλεγχο της αμερικανικής
επενδυτικής τράπεζας Bankers Trust, ενώ οι δύο μεγαλύτερες ισπανικές τράπεζες,
καθώς και δύο μικρότερες γερμανικές, προχώρησαν σε συγχωνεύσεις.

ΠΥΡΕΤΟΣ

Η είδηση της συγχώνευσης προκάλεσε «πυρετό» στις τραπεζικές μετοχές στα
χρηματιστήρια της Ευρώπης. Οι τιμές τους, όπως ας πούμε η τιμή της μετοχής της
γερμανικής Dresdner Bank, που δεν έχει μπει ακόμη στον χορό των συγχωνεύσεων,
ανέβηκαν στα ύψη.

Δεν αποκλείεται να ξεσπάσει ένας νέος πόλεμος προσφορών για την εξαγορά της
γαλλικής κρατικής τράπεζας Credit Lyonnais. Η SG Paribas ανακοίνωσε ότι
ενδιαφέρεται να αγοράσει ένα μερίδιο, αλλά αναμένεται να αντιμετωπίσει τον
ανταγωνισμό της εμπορικής τράπεζας ΒΝΡ, η οποία φλερτάριζε και αυτή την
Paribas για συνεργασία.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16355N411</ED>
<ID>
ID:19103

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N41&aa=1</URL></REF>


Article

<CATEGORY>vin08</CATEGORY>

 <H5>Στη συνάντηση του Νταβός
</H5><H5>Γνωστές επιχειρήσεις στον ΣΕΛΠΕ
</H5><H5>Τέσσερις νέες προς μία παλαιά
</H5><H5>Αυξημένα τα κέρδη της Ασπίς
</H5><H5>Αύξηση τζίρου
</H5><H2>ΜΙΚΡΑ ΕΠΙΧΕΙΡΗΜΑΤΙΚΑ </H2>
ΤΟ ΖΕΥΓΟΣ Αγγελόπουλου και ο Τζων Φ. Κέννεντυ Τζούνιορ στο Νταβός της Ελβετίας
(φωτογραφία). Η κ. Γιάννα Αγγελοπούλου συμμετέχει στο Παγκόσμιο Οικονομικό
Φόρουμ που διεξάγεται στην ελβετική πόλη ως αντιπρόεδρος του Πρυτανικού
Συμβουλίου της Σχολής Διακυβέρνησης Τζ. Φ. Κέννεντυ του Πανεπιστημίου Χάρβαρντ.

Το Παγκόσμιο Οικονομικό Φόρουμ αποτελεί μια από τις κορυφαίες συναντήσεις του
παγκόσμιου επιχειρηματικού και πολιτικού κόσμου και φέτος στις εργασίες του
μετέχουν, μεταξύ άλλων, οι κ.κ. Σιμόν Πέρες, πρώην πρωθυπουργός του Ισραήλ,
Μπιλ Γκέιτς, πρόεδρος της Microsoft, Γιάσερ Αραφάτ, ηγέτης της παλαιστινιακής
αρχής και Γκέρχαρντ Σρέντερ, καγκελάριος της Γερμανίας.

ΕΝΤΕΚΑ γνωστές επιχειρήσεις εντάχθηκαν το τελευταίο εξάμηνο στη δύναμη του
ΣΕΛΠΕ (Σύνδεσμος Επιχειρήσεων Λιανικής Πώλησης), ενώ είναι σε εξέλιξη η
διαδικασία εγγραφής και ορισμένων ακόμη επώνυμων καταστημάτων της αγοράς. 
Οι επιχειρήσεις-μέλη του ΣΕΛΠΕ, επισημαίνει σε δηλώσεις του ο πρόεδρος του
συνδέσμου κ. Μαρίνος Παράβολος, συμμετέχουν ήδη ενεργά στη μετεξέλιξη, στον
εκσυγχρονισμό και στην ανάπτυξη της εσωτερικής-εθνικής μας αγοράς, προωθούν
συνεργασίες, συνενώσεις και ολοκληρωμένα επενδυτικά σχέδια. 
Τα σχετικά επενδυτικά προγράμματα και η ανάπτυξη του τομέα λιανικών πωλήσεων
σε νέες βάσεις, τονίζει ο πρόεδρος του ΣΕΛΠΕ, επιτρέπουν:

* Την αντιμετώπιση διαρθρωτικών προβλημάτων της οικονομίας.

* Τη διασφάλιση συνθηκών υγιούς ανταγωνισμού.

* Τη στήριξη της εγχώριας παραγωγής.

Οι νέες επιχειρήσεις που εντάχθηκαν τελευταία στον ΣΕΛΠΕ είναι:

* Β. και Σ. Μπιθαρας ΑΒΕΕ (BSB Club) ­ Ν. Γιαννόπουλος-Π. Αγγελόπουλος ΑΒΕΕ. -
* Ήχος-Εικόνα Σποτ ΕΠΕ - * Κοντώσης ΑΕΒΕ - * One Way ΑΕΒΕ - * Ε. Παγώνη Α.Ε. -
* Σάξον Ελέκτρικ Α.Ε. - * Τα Τρία Έψιλον - Μπιάνκα ΑΕΓΕ - * Factory Outlet
Α.Ε. (Nike, Harley Davidson). - * Γαλλική Εισαγωγική Α.Ε. (Habitat).

Σε διαδικασία εγγραφής είναι οι εταιρείες:

* Max-Mara - * Hondos Center - * Prince Oliver

ΤΗ ΔΙΑΙΡΕΣΗ (split) της μετοχής της εταιρείας σε αναλογία τέσσερις νέες
προς μία παλαιά, με ταυτόχρονη μείωση της ονοματικής αξίας της μετοχής από 500
δραχμές σε 100, αποφάσισαν χθες οι έκτακτες γενικές συνελεύσεις κοινών και
προνομιούχων μετόχων της ΜΕΤΚΑ Α.Ε. 
Επίσης, αποφασίστηκε η κατάργηση των προνομιούχων μετοχών και η
αντικατάστασή τους με νέες κοινές ονομαστικές μετοχές. Συνολικά θα εκδοθούν
25.975.300 νέες κοινές ονομαστικές μετοχές, οι οποίες θα διανεμηθούν στους
μετόχους της εταιρείας της 1ης Φεβρουαρίου 1999 με αναλογία τέσσερις νέες ανά
μία παλαιά.

ΣΤΑ 263 εκατομμύρια δραχμές ανήλθαν το 1998 τα προ φόρων κέρδη της Aspis Bank,
αυξημένα κατά περίπου 11% σε σχέση με το 1997. Το συνολικό ενεργητικό τής
Τράπεζας αυξήθηκε από 61 σε 88 δισεκατομμύρια δραχμές. Το σύνολο των δανείων
που χορήγησε η Τράπεζα έφθασε τα 60 δισ. δραχμες. Οι καταθέσεις στη Τράπεζα
έφθασαν τα 73 δισ.

ΣΕ 54,7 δισ. δρχ. αυξήθηκε το 1998 ο κύκλος εργασιών του ασφαλιστικού ομίλου
Allianz στην Ελλάδα. Απ' αυτό, τα 23 δισ. δρχ. αφορούν τον Κλάδο Ζωής και 31,7
τον Κλάδο Γενικών Ασφαλειών.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16355N412</ED>
<ID>
ID:19153

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N41&aa=2</URL></REF>


Article

<CATEGORY>vin08</CATEGORY>

 <H2>Ανόδου συνέχεια
</H2><H2></H2>
Συνεχίστηκε η ανοδική πορεία των μετοχών του Χρηματιστηρίου Αξιών Αθηνών και
κατά τη χθεσινή συνεδρίαση, με αποτέλεσμα ο Γενικός Δείκτης Τιμών να κλείσει
στις 3.233,11 μονάδες, ενισχυμένος κατά 83,61 μονάδες ή ποσοστό 2,65%. Η
μεγαλύτερη ενδοσυνεδριακή τιμή σημειώθηκε στις 3.273,07 μονάδες, ενώ η
μικρότερη στις 3.160,12. Ο FTSE/ΧΑΑ 20 έκλεισε στις 2.059,45 μονάδες,
παρουσιάζοντας άνοδο της τάξεως του 2,84%. Η Παράλληλη Αγορά έκλεισε στις
252,39 μονάδες, ενισχυμένη κατά 0,25%. Από τους επιμέρους Κλαδικούς Δείκτες τη
μεγαλύτερη πτώση σημείωσε ο κλάδος των εταιρειών Χρημ/κής Μίσθωσης - Leasing
με ποσοστό 2,16% ενώ τη μεγαλύτερη άνοδο σημείωσε ο κλάδος των Ασφαλειών με
ποσοστό 5,37%. Από τις 288 μετοχές που πραγματοποίησαν συναλλαγές, 187
σημείωσαν άνοδο, 83 παρουσίασαν πτώση και 18 παρέμειναν σταθερές, ενώ 82
έκλεισαν με αγοραστές και 155 με πωλητές. Η αξία συναλλαγών διαμορφώθηκε σε
115,887 δισ. δρχ. (21.014.374 τεμάχια). Αναλυτικά, τα 18.814.032 τεμάχια
συνολικής αξίας108,430 δισ. δρχ. αφορούσαν στην Κύρια Αγορά, ενώ τα 2.200.342
τεμάχια συνολικής αξίας 7,457 δισ. δρχ. την Παράλληλη Αγορά. Τη μεγαλύτερη
αξία συναλλαγών παρουσίασαν οι Τράπεζες με 42,968 δισ. δρχ. (2.624.211
τεμάχια), ενώ ακολούθησαν οι Μεταλ/κες Επιχειρήσεις με 15,306 δισ. δρχ.
2.702.596 τεμάχια).
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16355N421</ED>
<ID>
ID:19104

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N42&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

279.135 
286.191 
278.994 
286.615 
ΜΑΡΚΟ ΓΕΡΜΑΝΙΑΣ

162.415 
166.521 
162.333 
166.767 
ΦΡΑΓΚΟ ΓΑΛΛΙΑΣ

48.426 
49.651 
48.402 
49.724 
ΛΙΡΑ ΑΓΓΛΙΑΣ

458.898 
470.496 
458.664 
471.192 
ΦΡΑΓΚΟ ΕΛΒΕΤΙΑΣ

197.434 
202.425 
197.334 
202.724 
ΦΡΑΓΚΟ ΒΕΛΓΙΟΥ

7.875 
8.074 
7.871 
8.086 
ΦΙΟΡΙΝΙ ΟΛΛΑΝΔΙΑΣ

144.148 
147.790 
144.074 
148.009 
ΛΙΡΕΤΤΑ ΙΤΑΛ. (ΑΝΑ
100) 
0.164 
0.168 
0.164

0.168 
ΚΟΡΩΝΑ ΔΑΝΙΑΣ

42.713 
43.793 
42.691 
43.857 
ΛΙΡΑ ΙΡΛΑΝΔΙΑΣ

403.341 
413.537 
403.137 
414.148 
ΣΕΛΙΝΙ ΑΥΣΤΡΙΑΣ

23.085 
23.669 
23.074 
23.704 
ΚΟΡΩΝΑ ΣΟΥΗΔΙΑΣ

35.786 
36.691 
35.768 
36.745 
ΚΟΡΩΝΑ ΝΟΡΒΗΓΙΑΣ

37.121 
38.059 
37.102 
38.116 
ΔΟΛΑΡΙΟ ΚΑΝΑΔΑ

184.528 
189.192 
184.434 
189.472 
ΔΟΛΑΡΙΟ ΑΥΣΤΡΑΛΙΑΣ

176.932 
181.405 
176.843 
181.673 
ΓΙΕΝ ΙΑΠΩΝΙΑΣ (ΑΝΑ
100) 
2.419 
2.460 
2.418

2.484 
ΛΙΡΑ ΚΥΠΡΟΥ

548.776 
562.648 
548.499 
563.481 
ΕΥΡΩ 
317.657 
325.687 
317.496 
326.168 
ΠΕΣΕΤΑ ΙΣΠΑΝΙΑΣ

1.909 
1.957 
1.908 
1.960 
ΕΣΚΟΥΔΟ ΠΟΡΤΟΓΑΛΙΑΣ

1.584 
1.625 
1.584 
1.627 
ΜΑΡΚΟ ΦΙΝΛΑΝΔΙΑΣ

53.426 
54.777 
53.399 
54.857


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.420 
Ελισάβετ 1974 και μεταγενέστερα: 19.420 
Παλαιάς κοπής: 19.140 
Πώληση: 20.830 
<REF><SOURCE>ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16355N431</ED>
<ID>
ID:19105

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N43&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Η σύνοδος του Ηλίου με τον Ουρανό στο ζώδιό
σας φέρνει σίγουρα αλλαγές στην προσωπική σας ζωή και δίνει μια νέα ροή
ενέργειας που συμβάλλει σε μια σταδιακή αλλαγή τού μέχρι τώρα υπάρχοντος
μοντέλου ζωής, προκειμένου να αντιμετωπίσετε τα πράγματα πιο ρεαλιστικά.

ΙΧΘΥΕΣ

(19 Φεβρουαρίου - 20 Μαρτίου). Η παρουσία της Αφροδίτης στο ζώδιό σας σε
αντίθεση με τη Σελήνη φέρνει μια σύγχυση στον τομέα των προσωπικών ή ακόμα και
των επαγγελματικών σχέσεων, γι' αυτό είναι ανάγκη να διατηρήσετε την
ψυχραιμία, αλλά και τον ορθολογισμό σας και να μη βιαστείτε να πάρετε
αποφάσεις κάτω από μια συναισθηματική φόρτιση.

ΚΡΙΟΣ

(21 Μαρτίου - 19 Απριλίου). Η σημερινή μέρα ενδέχεται να αλλάξει το σκηνικό
στα καθημερινά δρώμενα στον εργασιακό χώρο και να σας υποχρεώσει να δώσετε
μεγαλύτερη προσοχή στις υποχρεώσεις σας, καθώς κάποια περιστατικά μπορεί να
σας αποδιοργανώσουν για λίγο.

ΤΑΥΡΟΣ

(20 Απριλίου - 20 Μαΐου). Η γοητεία σας φαίνεται όλο και περισσότερο για το
άλλο φύλο και αυτό σίγουρα σας κολακεύει, μη βιαστείτε όμως να κάνετε
οριστικές επιλογές, πολύ γρήγορα έρχεται μια θετική περίοδος για την
αξιοποίηση των ταλέντων σας, και για την αναγνώριση τού μέχρι τώρα έργου σας.

ΔΙΔΥΜΟΙ

(21 Μαΐου - 21 Ιουνίου). Νιώθετε πως ήρθε η στιγμή να πολεμήσετε προκειμένου
να κατοχυρώσετε τα «κεκτημένα» σας δικαιώματα μέσα στην οικογένεια. Παρ' όλο
που σας πνίγει το δίκιο, αυτή τη στιγμή οφείλετε να συμπεριφερθείτε
διπλωματικά, αν θέλετε να υπάρξει μια σύμπνοια με τους δικούς σας ανθρώπους.

ΚΑΡΚΙΝΟΣ

(22 Ιουνίου - 22 Ιουλίου). Η πορεία της ζωής σας σπρώχνει σε αλλαγές. Έστω και
αν αυτό σας προκαλεί πανικό κάποιες στιγμές, προσπαθήστε να διοχετεύσετε
δημιουργικά και αποτελεσματικά τις δυνάμεις σας. Αν υπάρξουν κάποιες «κόντρες»
με το περιβάλλον σας, μην ανησυχείτε, ίσως αυτό κάνει πιο υγιείς και
ουσιαστικές τις σχέσεις σας.

ΛΕΩΝ

(23 Ιουλίου - 22 Αυγούστου). Η περίοδος αυτή σας οδηγεί σε μια «επανάσταση»
στον τομέα των σχέσεων. Σίγουρα λοιπόν θα υπάρξουν κάποιες «απώλειες», ίσως
όμως λιγότερες και πιο ανώδυνες από όσο νομίζετε. Καλό θα ήταν λοιπόν να μην
κοιτάτε μόνο τι χάνετε, αλλά και τι κερδίζετε μέσα από τη μάχη αυτή.

ΠΑΡΘΕΝΟΣ

(23 Αυγούστου - 23 Σεπτεμβρίου). Η παρουσία της Σελήνης στο ζώδιό σας σε
αντίθεση με την Αφροδίτη σάς κάνει να ξεσπάτε σε παράπονα με τον σύντροφο ή
τους συνεργάτες σας. Μην αφήνετε να σας παρασύρουν οι ξαφνικές αλλαγές στη
διάθεσή σας και ασχοληθείτε περισσότερο με τις ουσιαστικές ανάγκες των σχέσεών σας.

ΖΥΓΟΣ

(24 Σεπτεμβρίου - 23 Οκτωβρίου). Ήρθε πλέον η στιγμή να απελευθερωθείτε από το
παρελθόν και να οριοθετήσετε σωστά τη ζωή σας. Μη μένετε λοιπόν κλεισμένοι
στον εαυτό σας, φροντίστε να είστε σε ετοιμότητα και να αναγνωρίζετε τα λάθη
σας, για να μην ταλαιπωρείστε αργότερα.

ΣΚΟΡΠΙΟΣ

(24 Οκτωβρίου - 22 Νοεμβρίου). Μέσα στη δυσκολία των ημερών οι φιλικές σας
σχέσεις σάς εξισορροπούν, η επικοινωνία σας αυξάνεται και σχέδια που αφορούν
ένα κοινό μέλλον μπορούν να συζητηθούν χωρίς αντιθέσεις. Εκμεταλλευθείτε τις
ευκαιρίες και δώστε μια ποιοτική αξία σε ό,τι κάνετε.

ΤΟΞΟΤΗΣ

(23 Νοεμβρίου - 21 Δεκεμβρίου). Νιώθετε την ανάγκη μιας γενικής αναβάθμισης
της επαγγελματικής και της κοινωνικής σας ζωής που θα φέρει καλύτερες
προοπτικές στα οικονομικά σας. Όλα αυτά φαίνεται να πραγματοποιούνται μέσα από
έναν όχι και τόσο συνηθισμένο και αναμενόμενο εκ μέρους σας τρόπο, γι' αυτό να
είστε προετοιμασμένοι.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Οι καιροί απαιτούν νέα προσαρμογή των ρυθμών
της ζωής σας. Να θυμάστε όμως ότι «ουδέν κακόν αμιγές καλού» και να
υιοθετήσετε πιο επαναστατικές αλλαγές, κυρίως στον τομέα των οικονομικών, στον
οποίο προβλέπεται μια σταδιακή σταθερή άνοδος.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16355N441</ED>
<ID>
ID:19084

</ID><URL>http://ta-nea.dolnet.gr/neaweb/neafile.print_unique?e=A&f=16355&m=N44&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΠΙΣΤΗ ΓΙΑ ΤΣΑΜΠΙΟΝΣ ΛΙΓΚ ΜΕΤΑ ΤΙΣ ΜΕΤΑΓΡΑΦΕΣ
</H5><H2>Άνεμος αισιοδοξίας
</H2>
ΠΟΛΛΑ τα παρεπόμενα του 2-0 της ΑΕΚ επί του Ολυμπιακού. Η νίκη έφερε κλίμα
αισιοδοξίας στη Νέα Φιλαδέλφεια, ενώ οι μεταγραφές (υπέγραψε έως το καλοκαίρι
ο Μέντεζ) δημιουργούν την αίσθηση ότι η έξοδος στο Τσάμπιονς Λιγκ δεν είναι
άπιαστο όνειρο.

σελίδα 6
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16355O001</ED>
<ID>
ID:19106

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O00&aa=1</URL></REF>


Article

<CATEGORY>vin10</CATEGORY>

 <H5>ΚΡΙΣΤΟΦΕΡ ΡΕ
</H5><H2>Θερμή υποδοχή για τον κανονιέρη της Άρσεναλ
</H2>
σελίδα 6
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16355O002</ED>
<ID>
ID:19154

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Οκτώ παίκτες δεν απέδωσαν όσα περίμενα
</H2>
σελίδες 1, 7
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16355O003</ED>
<ID>
ID:19191

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O00&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Ο Σέζαρ αφήνει χώρους στον Μίκλαντ
</H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16355O004</ED>
<ID>
ID:19214

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O00&aa=4</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΗ
</H5><H2>Ρίσκο του Άρη με Ουάιτ
</H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16355O005</ED>
<ID>
ID:19231

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O00&aa=5</URL></REF>


Article

<CATEGORY>vin10</CATEGORY>

 <H2>Ποδόσφαιρο </H2>
Ο αγώνας ποδοσφαίρου Λάρισας-Αθηναϊκού θα μεταδοθεί στις 15.00 από το Supersport.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16355O006</ED>
<ID>
ID:19241

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O00&aa=6</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΑΠΟΓΟΗΤΕΥΣΑΜΕ ΤΟΥΣ ΦΙΛΑΘΛΟΥΣ ΜΑΣ
</H5><H2>Είμαι πικραμένος
</H2>
<H3>Χωρίς πάθος και δύναμη είναι αδύνατον να περιμένουμε πολλά πράγματα

</H3>
ΡΕΠΟΡΤΑΖ:
Σελ.
6-7
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16355O011</ED>
<ID>
ID:19107

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O01&aa=1</URL></REF>


Article

<CATEGORY>vin10</CATEGORY>

 <H5>Ο Μαραντόνα... έφερε τον Σέζαρ στον Παναθηναϊκό
</H5><H5>Πέντε πόλεις θέλουν ΠΑΟ
</H5><H5>Απέφυγε τη δημοσιότητα
</H5><H5>Η Ολυμπιάδα του... ΙΚΑ
</H5><H5>Στρατιώτης στα κόκκινα
</H5><H2></H2><H2>Δεν το χωράει ο νους του
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

Η ΗΤΤΑ είναι μέσα στο ποδόσφαιρο, και αυτό το γνωρίζουν καλύτερα από όλους οι
προπονητές. Η προχθεσινή νέα αποτυχία του Ολυμπιακού απέναντι στην ΑΕΚ στη Νέα
Φιλαδέλφεια ίσως τελικά να αποδειχθεί ασήμαντη για την πορεία των
«ερυθρολεύκων» στο πρωτάθλημα, αλλά για τον προπονητή τους Ντούσαν Μπάγιεβιτς
αυτή η Κυριακή ήταν από τις πιο στενάχωρες της καριέρας του.

Το βράδυ της Κυριακής ο Μπάγιεβιτς ήταν σαν να είχε χάσει το... παγκόσμιο
κύπελλο. Αμίλητος, κατηφής και εκνευρισμένος. Ο Ντούσαν έχει δημιουργήσει μια
ομάδα που πρωταγωνιστεί στο Τσάμπιονς Λιγκ, αλλά που μόνο μια φορά σε επτά
συναντήσεις για το πρωτάθλημα ή το κύπελλο κατάφερε να νικήσει την ΑΕΚ.
Άνθρωποι του φιλικού περιβάλλοντος του Μπάγιεβιτς έλεγαν ότι τουλάχιστον αυτή
τη φορά ο φίλος τους είχε την κρυφή ελπίδα ότι η ομάδα του θα έφευγε νικήτρια
από το «Νίκος Γκούμας». Πριν από το παιχνίδι όλα συνηγορούσαν σε αυτό: ο
Ολυμπιακός και κάθε παίκτης του χωριστά βρίσκονταν σε μεγάλη φόρμα, η ΑΕΚ σε
πτώση, με διοικητικά και οικονομικά προβλήματα, με απογοητευμένους φιλάθλους,
με σοβαρές ελλείψεις και επτά βαθμούς από την κορυφή. Και όμως! Οι ελπίδες του
Μπάγιεβιτς διαψεύστηκαν ουσιαστικά από τα πρώτα λεπτά της συνάντησης. Όχι μόνο
μετά το γκολ που έβαλε νωρίς ο Μπατίστα (11'), αλλά και επειδή σε αυτό το
διάστημα ο Μπάγιεβιτς κατάλαβε τι θα επακολουθούσε. Μία από τα ίδια. Όπως
πέρυσι και πρόπερσι.

Ο Μπάγιεβιτς δεν θα πρέπει να κοιμήθηκε το βράδυ της Κυριακής. Και πιθανότατα
σκεφτόταν ότι αυτός φταίει για την εντυπωσιακή παράδοση που άρχισε να
δημιουργείται εις βάρος του Ολυμπιακού στα παιχνίδια με την ΑΕΚ. Οι σκέψεις
του δεν απέχουν και πολύ από την πραγματικότητα. Η ΑΕΚ ζωντάνεψε όχι επειδή
απέναντί της είχε τον Ολυμπιακό, αλλά επειδή είχε αντίπαλο τον ίδιο τον
Μπάγιεβιτς. Η υποδοχή του Ντούσαν στο παλιό του σπίτι γίνεται όλο και πιο...
κόσμια όσο περνούν τα χρόνια, αλλά το πάθος των ποδοσφαιριστών όταν παίζουν
απέναντί του είναι κάτι που δεν μπορεί να περάσει απαρατήρητο. Ο Μπάγιεβιτς,
όμως, δεν λυπάται κυρίως γι' αυτό, αλλά για την ηττοπάθεια των παικτών του
όταν βλέπουν τις κιτρινόμαυρες φανέλες της ΑΕΚ. Ίσως και για το άγχος τους που
τόσα χρόνια προσπαθούν να χαρίσουν στον προπονητή τους μια νίκη που θα την
ήθελε πάρα πολύ αλλά δεν έρχεται...

ΑΙΣΘΗΣΗ προκάλεσε η μεταγραφή του διάσημου μουντιαλικού Βραζιλιάνου Χούλιο
Σέζαρ στον Παναθηναϊκό. Όχι μόνο γιατί ελάχιστοι περίμεναν ένα τόσο μεγάλο
όνομα με λαμπρή καριέρα στη Γαλλία, την Ιταλία και τη Γερμανία να έλθει στην
Ελλάδα, αλλά και γιατί κανείς δεν περίμενε ότι ο Γιώργος Βαρδινογιάννης θα
χρυσοπλήρωνε έναν 36χρονο για να έλθει στον Παναθηναϊκό. Ο πρόεδρος του
Παναθηναϊκού, όμως, δεν ήθελε να κάνει το ίδιο λάθος για δεύτερη φορά. Εδώ και
πολύ καιρό είχε μετανιώσει για μια μεγάλη χαμένη ευκαιρία και δεν ήθελε να τη
χάσει και αυτή τη φορά. Είναι γνωστό ότι πριν από μερικά χρόνια αρκούσε ένα
«ναι» από τον Γ. Βαρδινογιάννη για να δούμε τον διάσημο Ντιέγκο Μαραντόνα με
την πράσινη φανέλα. Τότε ο πρόεδρος δίστασε να το πει και ίσως να μην είχε
άδικο. Ήταν η εποχή που ο ίδιος και ο Παναθηναϊκός είχαν αναλάβει σταυροφορία
κατά των ναρκωτικών, ενώ παράλληλα ο Ντιέγκο εκπροσωπούσε ακριβώς αυτόν τον
εφιάλτη ως χρήστης ναρκωτικών ουσιών. Πώς, λοιπόν, ο Παναθηναϊκός από τη μία
θα προσπαθούσε να πείσει τους νέους να μείνουν μακριά από τον λευκό θάνατο και
από την άλλη θα έφερνε στην ομάδα έναν τοξικομανή ­ έστω με τις περγαμηνές του Μαραντόνα;

Ο Χούλιο Σέζαρ ήταν η νέα μεγάλη ευκαιρία για να έλθει στην Παιανία ένα από τα
πιο λαμπερά ονόματα του παγκοσμίου ποδοσφαίρου. Αυτός βέβαια όχι μόνο δεν
παίρνει ναρκωτικά, αλλά και λέγεται ότι δεν έχει καμία απολύτως εξάρτηση, ούτε
καν πίνει, και ίσως γι' αυτό σε αυτήν την προχωρημένη ηλικία μπορούσε να
ανταποκρίνεται στο πιο σκληρό πρωτάθλημα στον κόσμο, στην Μπουντεσλίγκα. Η
μόνη εξωαγωνιστική δραστηριότητα του Χούλιο Σέζαρ είναι οι μπίζνες. Είναι
ιδιοκτήτης εταιρείας που παράγει μη αλκοολούχα ποτά, μάνατζερ παικτών, μέτοχος
εταιρείας κατασκευής σταδίων και συμμετέχει σε άλλες επιχειρηματικές δραστηριότητες.

Για το κλείσιμο της μεταγραφής, που αναμένεται από στιγμή σε στιγμή, μέτρησε
κυρίως η προσωπικότητα του Βραζιλιάνου, που εντυπωσίασε τον Γ. Βαρδινογιάννη
στα αλλεπάλληλα ραντεβού που είχαν στην Αθήνα.

ΠΟΛΛΕΣ πόλεις, κυρίως της Πελοποννήσου, ερίζουν για τη φιλοξενία του
Παναθηναϊκού στη δεύτερη και τελευταία αγωνιστική της ποινής αποκλεισμού της
έδρας του στο πρωτάθλημα. Η Τρίπολη, η Σπάρτη, η Καλαμάτα, αλλά και τα Τρίκαλα
της Θεσσαλίας, έχουν ζητήσει μέσω των τοπικών αρχών τους από τον Παναθηναϊκό
να τις προτιμήσει και να ζητήσει να παίξει εκεί τη μεταπροσεχή Κυριακή
εναντίον της Προοδευτικής. Όμως, η «ποινή» δεν είναι τόσο μεγάλη για να τις
ικανοποιήσει όλες. Η «τυχερή» φαίνεται ότι θα είναι η Πάτρα, για την οποία
υπάρχει και η σύμφωνη γνώμη της Προοδευτικής.

Ο ΚΑΜΕΡΑΜΑΝ του καναλιού που μετέδιδε το ντέρμπι ΑΕΚ-Ολυμπιακού «πλήρωσε» τα
νεύρα του Ντούσαν Μπάγιεβιτς στο δεύτερο ημίχρονο όταν η ομάδα του έχανε με
2-0. Ο τεχνικός του Ολυμπιακού ήταν αναμφισβήτητα το πιο ενδιαφέρον πρόσωπο
του ντέρμπι και η κάμερα δίπλα του έκανε συνεχώς ζουμ στο πρόσωπό του. Ο
Μπάγιεβιτς ζήτησε τη συνδρομή ενός αστυνομικού για να απομακρυνθεί ο κάμεραμαν
λέγοντάς του: «Πες του να φύγει. Δεν θέλω να με τραβάει». Ο αστυνομικός ήλθε
σε δύσκολη θέση και ζήτησε ευγενικά από τον κάμεραμαν να απομακρυνθεί. Κι
εκείνος κάθησε 30 μέτρα πιο μακριά συνεχίζοντας τη δουλειά του.

ΜΙΑ ΠΑΡΑΔΟΞΗ υπόθεση έχει απασχολήσει τελευταία δύο από τους πολύ σοβαρούς
πόλους της διεκδίκησης των Ολυμπιακών Αγώνων του 2004, το υφυπουργείο
Αθλητισμού και την πυραμίδα της Επιτροπής Διεκδίκησης. Ενώ έχει κλείσει ο
σχετικός φάκελος και έχουν αποδοθεί από την πολιτεία τα χρήματα με τα οποία
είχε επιχορηγήσει την Επιτροπή Διεκδίκησης, ανέκυψε θέμα με το ΙΚΑ, που φθάνει
σε ποσό εκατοντάδων εκατομμυρίων δραχμών.

Ευλόγως το υφυπουργείο Αθλητισμού, που έχει δώσει στην Επιτροπή Διεκδίκησης τα
χρήματα, δεν φέρεται διατεθειμένο να καλύψει τη δαπάνη του ΙΚΑ. 
Αυτό το θέμα έχει απασχολήσει κορυφαία στελέχη του αθλητισμού, αλλά και της
κυβέρνησης, αλλά λύση δεν έχει ακόμη δοθεί.

ΝΕΟΣΥΛΛΕΚΤΟΣ στο Ναυτικό και πριν ορκισθεί πήρε άδεια ο Γιώργος Ανατολάκης και
έδωσε το «παρών» στο κυριακάτικο ντέρμπι του Ολυμπιακού με την ΑΕΚ. Είναι
εξαιρετικά δύσκολο για ένα φαντάρο να βγει από το στρατόπεδο πριν από την
ορκωμοσία, στη διάρκεια της βασικής εκπαίδευσης, αλλά ο Ολυμπιακός κατάφερε να
του εξασφαλίσει άδεια και μάλιστα χωρίς να ενοχληθεί ο υπουργός Εθνικής Άμυνας
Άκης Τσοχατζόπουλος. 
Κάποιος πιο χαμηλόβαθμος «καθάρισε» για τον αμυντικό του Ολυμπιακού, αλλά το
περίεργο είναι ότι χρειάσθηκε να παρέμβει ο υπουργός για να δοθεί χθες νέα
άδεια στον Ανατολάκη και να ταξιδέψει με την Εθνική ομάδα στην Κύπρο για το
τουρνουά προετοιμασίας
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16355O021</ED>
<ID>
ID:19111

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O02&aa=1</URL></REF>


Article

<CATEGORY>vin10</CATEGORY>

 <H5>ΖΙΝΤΑΝ: ΣΤΟ ΠΑΝΘΕΟΝ ΤΩΝ ΜΕΓΑΛΩΝ ΤΟΥ ΠΟΔΟΣΦΑΙΡΟΥ
</H5><H2>Ξύπνησαν θρύλοι
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

* ΒΑΡΚΕΛΩΝΗ 
Πρώτος και με διαφορά ο Ζινεντίν Ζιντάν στη χθεσινή ψηφοφορία του ετήσιου
γκαλά της Παγκόσμιας Ποδοσφαιρικής Ομοσπονδίας, που πραγματοποιήθηκε στο
Εθνικό Θέατρο της Καταλωνίας και ψήφισαν 132 προπονητές Εθνικών ομάδων. 
Ο διεθνής Γάλλος σούπερ σταρ, ο οποίος πέτυχε δύο γκολ στον τελικό του
Μουντιάλ με αντίπαλο την Βραζιλία, δικαίωσε όσους είχαν ποντάρει στην πρωτιά
του και με συντριπτική πλειοψηφία αναδείχθηκε κορυφαίος, αφήνοντας πίσω του
δύο μεγάλα ονόματα του παγκοσμίου ποδοσφαίρου, τον Ρονάλντο και τον Νταβόρ Σούκερ.

«Είμαι ικανοποιημένος, ευτυχισμένος και συγκινημένος», δήλωσε μετά την
βράβευσή του ο Ζιντάν και επισήμανε: «Η προσπάθεια είναι συνολική και όχι
ατομική. Αν δεν είχα τους συμπαίκτες μου, δεν θα βρισκόμουν εδώ. Με τιμάει το
γεγονός ότι ξεπέρασα δύο μεγάλους ποδοσφαιριστές. Ίσως του χρόνου βρίσκεται
κάποιος από αυτούς στη θέση μου». Ο «Ζιζού» έλαβε 518 ψήφους, ο Ρονάλντο 164,
ενώ ο Νταβόρ Σούκερ 108.

Ο Ζιστ Φοντέν, ο Γιόχαν Κρόιφ, ο Φραντς Μπεκενμπάουερ και ο Μπόμπι Τσάρλτον
στη χθεσινή βράβευσή τους από τη ΦΙΦΑ

Στην τελετή, τιμήθηκαν «αστέρια» που έλαμψαν σε προηγούμενα Παγκοσμία Κύπελλα,
όπως ο Φραντς Μπεκενμπάουερ, ο Μπόμπι Τσάρλτον, ο Γιόχαν Κρόιφ. Επίσης, ο
Δανός Μίκαελ Λάουντρουπ αναδείχθηκε ως ο κορυφαίος ξένος παίκτης που πέρασε
από το ισπανικό πρωτάθλημα τα τελευταία 25 χρόνια, όπως και ο παλαιός διεθνής
Ισπανός τερματοφύλακας, Λουίς Αρκονάδα. Τον τίτλο της καλύτερης ομάδας
κατέλαβε η Ρεάλ Μαδρίτης. 
Ο πρόεδρος της ΦΙΦΑ, Γιόζεφ Μπλάτερ, με το γνωστό σύνθημα «Το ποδόσφαιρο για
όλους και όλοι για το ποδόσφαιρο», έδωσε ραντεβού για την επόμενη βράβευση των
κορυφαίων ποδοσφαιριστών του 1999.

*** Για την Εθνική ομάδα ψήφισε ο Άνγκελ Ιορντανέσκου κατά σειράν: Ρονάλντο,
Ζιντάν, Χάτζι. Σημειωτέον ότι όπως και για την Ιταλία που δεν ψήφισε ο
Μαλντίνι αλλά ο Τζοφ, έτσι και για την Ελλάδα αντί του Πολυχρονίου ψήφισε ο Ιορντανέσκου.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16355O031</ED>
<ID>
ID:19112

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Έρχεται σήμερα ο Βαλέντσια
</H5><H2>Συμφώνησε για 6 μήνες, με 110 εκατ.
</H2>
Ο ΑΝΤΟΛΦΟ Βαλέντσια έκλεισε ­ οριστικά ­ αργά χθες βράδυ στον ΠΑΟΚ και σήμερα
το απόγευμα αναμένεται στη Θεσσαλονίκη. Ο Κολομβιανός άσος, για τον οποίο είχε
κρατήσει ανοιχτή θυρίδα ο ΠΑΟΚ, συμφώνησε για έξι μήνες έναντι του ποσού των
110 εκατομμυρίων δραχμών και το πρωί θα περάσει από ιατρικές εξετάσεις.

Στο μεταξύ, ο προπονητής του ΠΑΟΚ Άγγελος Αναστασιάδης δήλωσε μετά τη χθεσινή
προπόνηση: «Η ομάδα θα πάει καλύτερα. Οι οπαδοί μας δεν πρέπει να φωνάζουν με
το παραμικρό και να βιάζονται. Όλα θα έρθουν στην ώρα τους. Οι παίκτες κάνουν
ό,τι μπορούν για το καλό του ΠΑΟΚ. Το πρόγραμμα είναι δύσκολο».

ΜΕ ΝΑΡΚΩΤΙΚΑ

Τσιγαριλίκι (τσιγάρο με χασίς), χάπια Υπνοσεντόν και μικροποσότητα ηρωίνης
βρέθηκαν στην κατοχή δύο οπαδών του ΠΑΟΚ, σε έλεγχο που έγινε το περασμένο
Σάββατο σε λεωφορεία που μετέφεραν οπαδούς.

Οι δύο νεαροί συνελήφθησαν και οδηγήθηκαν στον εισαγγελέα Πλημμελειοδικών.

Αστυνομικοί της Υπηρεσίας Δίωξης Ναρκωτικών της Ασφάλειας Αττικής έκαναν
ελέγχους στα διόδια των Αφιδνών σε λεωφορεία που μετέφεραν οπαδούς των ομάδων
ΠΑΟΚ, Άρη και Ηρακλή για να παρακολουθήσουν τους αγώνες. Συνολικά ελέγχθηκαν
800 άτομα και συνελήφθησαν δύο νεαροί, επειδή κατείχαν ο ένας 25 γραμμάρια
χασίς, τρία γραμμάρια ηρωίνης, 45 δισκία Υπνοσεντόν και μια κροτίδα, ενώ ο
δεύτερος ένα τσιγαριλίκι.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16355O032</ED>
<ID>
ID:19157

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O03&aa=2</URL></REF>


Article

<CATEGORY>vin10</CATEGORY>

 <H5>ΚΩΝΣΤΑΝΤΙΝΙΔΗΣ
</H5><H2>Υπέγραψα νόμιμα
</H2>
* ΘΕΣΣΑΛΟΝΙΚΗ 
«ΤΟ ΠΡΟΣΥΜΦΩΝΟ που υπέγραψα με την ΑΕΚ έγινε σύμφωνα με τις οδηγίες της ΦΙΦΑ»,
αναφέρει, μεταξύ άλλων, ο Σωτήρης Κωνσταντινίδης στην εξώδικο δήλωση την οποία
έστειλε στην ΠΑΕ Ηρακλής. Η διοίκηση του «γηραιού» τον κάλεσε να απολογηθεί
γραπτά ή προφορικά με αιτία τη δημόσια παραδοχή της υπογραφής από μέρους του,
αλλά ο διεθνής επιθετικός ήταν στην Κύπρο με την Εθνική ομάδα και απάντησε
γραπτά στα όσα του καταλογίζονται. Σύμφωνα με πληροφορίες, οι σχέσεις παίκτη
και Ηρακλή παρουσιάζουν ύφεση μετά την ένταση των τελευταίων ημερών, γεγονός
που δεν αποκλείει την πραγματοποίηση της μεταγραφής στην ΑΕΚ αυτήν τη
μεταγραφική περίοδο.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16355O033</ED>
<ID>
ID:19194

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O03&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Έχασε τον Γκουμπς
</H2>
«ΝΟΣΟΚΟΜΕΙΟ» θυμίζει ο Πανιώνιος, και ο Ρόνι Γουίλαν προσπαθεί να βρει λύσεις
στα σοβαρά προβλήματα που αντιμετωπίζει από τραυματισμούς βασικών
ποδοσφαιριστών του. Ο Κιθ Γκουμπς στον αγώνα με τον ΠΑΟΚ έπαθε ρήξη μηνίσκου
και προχθές εγχειρίσθηκε με επιτυχία. Ο επιθετικός του Πανιωνίου θα απουσιάσει
τουλάχιστον για είκοσι ημέρες από τις αγωνιστικές υποχρεώσεις της ομάδας, ενώ
ο Μπάκερουτ θα αρχίσει αύριο τρέξιμο. Ο παίκτης έπαθε διάστρεμμα και ακόμα
είναι άγνωστο αν θα αγωνιστεί στο ματς με την ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16355O034</ED>
<ID>
ID:19217

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O03&aa=4</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Πήρε τον Κομίνχες
</H2>
ΤΗΝ απόκτηση του Πάολο Κομίνχες ανακοίνωσε χθες ο ΟΦΗ. Ο πρώην επιθετικός του
ΠΑΟΚ συμφώνησε με την ομάδα της Κρήτης να παραμείνει μέχρι το τέλος της σεζόν,
ενώ, σε περίπτωση που θελήσουν και οι δύο πλευρές, ο Κομίνχες θα είναι παίκτης
του ΟΦΗ για τα επόμενα δύο χρόνια.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16355O035</ED>
<ID>
ID:19233

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O03&aa=5</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: ΣΤΗΝ ΚΥΠΡΟ ΓΙΑ ΦΙΛΙΚΑ
</H5><H2>Ευκαιρία σε νέους
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Οι παίκτες της Εθνικής έσμιξαν ύστερα από αποχή 75 ημερών για σειρά φιλικών
αγώνων στην Κύπρο

ΡΑΝΤΕΒΟΥ ύστερα απο 75 ημέρες, είχε χθες ο ομοσπονδιακός προπονητής Άνγκελ
Ιορντανέσκου με τους διεθνείς ποδοσφαιριστές και συνέπεσε στον απόηχο του
προχθεσινού ντέρμπι. Το κλίμα, όμως, ήταν ευχάριστο και η... καζούρα των
Αεκτζήδων στους Ολυμπιακούς, είχε ευεργετικά αποτέλεσματα, αφού έλιωσε τους
πάγους της πολύμηνης αποχής από το εθνικό συγρότημα.

Ο Ρουμάνος προπονητής και οι παίκτες της Εθνικής έσμιξαν πάλι και από χθες
επικεντρώνουν το ενδιαφέρον τους για το 3ο διεθνές τουρνουά «Αργύρης Γαβαλάς»,
που αρχίζει αύριο στην Κύπρο με τη συμμετοχή της διοργανώτριας χώρας, της
Ελλάδας, της Φινλανδίας και του Βελγίου. Ήδη η ομάδα μας βρίσκεται από χθες το
μεσημέρι στην Λάρνακα και προετομάζεται για το πρώτο παιχνίδι που θα δώσει
αύριο με την Φινλανδία.

«Τα παιχνίδια αυτά δεν μπορούν να χαρακτηριστούν κρίσιμα ­ δήλωσε ο κ.
Ιορντανέσκου ­ ωστόσο το τουρνουά αυτό μας δίνει τη δυνατότητα να δοκιμάσουμε
κάποιους νέους παίκτες και να βγάλουμε σημαντικά συμπεράσματα».

Ο ομοσπονδιακός τεχνικός επέμεινε στο θέμα των φιλικών αγώνων που πρέπει να
δώσει η Εθνική πριν από το καθοριστικό παιχνίδι με την Νορβηγία και επισήμανε:
«Πρέπει να κλείσουμε ένα φιλικό πριν από τον αγώνα με τη Νορβηγία, προκειμένου
να δω και τους παίκτες που παίζουν σε ομάδες του εξωτερικού, αλλά και να
αποφασίσω για την συγκρότηση της ενδεκάδας».

Η προετοιμασία, πάντως, της Εθνικής στην Κύπρο, άρχισε με προβλήματα. Η ομάδα
μας επρόκειτο να προπονηθεί στο γήπεδο της Λάρνακας, αλλά τελικά δεν
γυμνάστηκε, επειδή την ίδια ώρα είχε δοθεί το γήπεδο στην ομάδα της αγγλικής
βάσης της Δεκέλειας. Η προπόνηση έγινε στο στάδιο της Ανόρθωσης, όπου και εκεί
παρουσιάστηκε πρόβλημα με τους προβολείς και χρειάστηκε να μεταφερθεί νέα
γεννήτρια, προκειμένου να υπάρξει καλός φωτισμός και να βλέπουν οι παίκτες την μπάλα.

Ως προς την άποψη του κ. Ιορντανέσκου για το ντέρμπι, ο Ρουμάνος προπονητής
δήλωσε: «Έμεινα ευχαριστημένος από την απόδοση των διεθνών, όμως έγινε ένα
πολύ δυνατό παιχνίδι κι έτσι πρέπει να δούμε τον γιατρό αν κάποιοι παίκτες
έχουν σοβαρό πρόβλημα». Ήταν, πάντως, εκνευρισμένος από τους
μικροτραυματισμούς των Γεωργάτου, Πουρσανίδη, Μάρκου, Ατματσίδη και Νικολαΐδη
και τόνισε: «Το είχα πει, δεν είναι δυνατόν να μη μας δίνεται μια ημέρα
παραπάνω, έτσι ώστε να δούμε ποιοι παίκτες έχουν πρόβλημα από τους αγώνες πρωταθλήματος».

Την αποστολή της Εθνικής ακολούθησε και ο Ανατολάκης, που στρατεύθηκε
πρόσφατα, με προσωπική παρέμβαση του ΥΕΘΑ Άκη Τσοχατζόπουλου.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16355O041</ED>
<ID>
ID:19113

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O04&aa=1</URL></REF>


Article

<CATEGORY>vin10</CATEGORY>

 <H5>Ίδιος ο Τζόκερ, αλλά ο κουμπαράς άδειασε...
</H5><H5>ΑΠΟΤΕΛΕΣΜΑΤΑ ΤΟΥ 5ου ΚΥ ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ό 9 σε ρόλο Τζόκερ επιστρέφει δυναμικά στην κληρωτίδα ύστερα από 30
διαγωνισμούς απουσίας. Την περασμένη Κυριακή ξανακάνει την εμφάνισή του για
δεύτερη συνεχή φορά και ανεβαίνει στις 6 συνολικές εμφανίσεις. Οι δύο νικητές
της 1ης κατηγορίας δεν φαίνεται να αιφνιδιάστηκαν από την απρόσμενη επανάληψη
του 9 σε ρόλο Τζόκερ. Έτσι, ο ένας από την Ηλιούπολη και ο άλλος από την
Καστοριά μοιράστηκαν τον υπερκουμπαρά που είχε δημιουργηθεί ύστερα από τρια
συνεχή Jack - Pot και κέρδισαν από 458.814.665 δρχ. ο καθένας. Οι μονοψήφιοι
δεν εμφανίστηκαν αυτή τη φορά και οι Μεγάλοι είχαν τη τιμητική τους.
Επικράτησαν με 4 - 1 και το συνολικό σκορ διαμορφώνεται σε 303μ - 327Μ. Η
ομάδα των Μονών ύστερα από τρεις συνεχείς ήττες επικράτησε αυτή τη φορά με 3 -
2 και το συνολικό σκορ διαμορφώνεται σε 344Μ - 286Ζ.

* Κληρώθηκαν οι αριθμοί: 22, 25, 26, 29, 37 (5 από 45).

* Τζόκερ: 9 (1 από 20)

* Συμπληρώθηκαν 14.283.671 στήλες.

* Μοιράστηκαν 1.347.567.834 δρχ.

* Η διανομή των κερδών έχει ως εξής: 1η κατηγορία: Βρέθηκαν 2 επιτυχίες
που κερδίζουν από 458.814.665 δρχ., 2η κατηγορία: 13 επιτυχίες από
9.723.880 δρχ., 3η κατηγορία: 154 επιτυχίες από 435.930 δρχ., 4η
κατηγορία: 2.171 επιτυχίες από 11.840 δρχ., 5η κατηγορία: 5.357
επιτυχίες από 9.730 δρχ., 6η κατηγορία: 98.800 επιτυχίες από 510 δρχ.,
7η κατηγορία: 61.454 επιτυχίες από 510 δρχ. και 8η κατηγορία:
272.621 επιτυχίες από 280 δρχ.

<REF><SOURCE>ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16355O042</ED>
<ID>
ID:19158

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: Η ΠΑΡΟΥΣΙΑ ΤΟΥ ΧΟΥΛΙΟ ΣΕΖΑΡ ΑΠΕΛΕΥΘΕΡΩΝΕΙ ΤΟΝ ΜΙΚΛΑΝΤ </H5><H2>Φέρνει αλλαγές
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Πολλά περιμένουν στον Παναθηναϊκό από τον Χούλιο Σέζαρ

ΝΑ ξεφύγει από την αγωνιστική μιζέρια θέλει ο Παναθηναϊκός. Και ο Χούλιο Σέζαρ
μπορεί να τον βοηθήσει, αφού η ένταξή του στην ομάδα θα «απελευθερώσει» τον
Έρικ Μίκλαντ, ο οποίος θα παίξει επιτελικός και πολύ πιο κοντά στην αντίπαλη περιοχή.

Ο Σέζαρ, ως γνωστόν, μπορεί να αγωνιστεί ως κεντρικός αμυντικός και αμυντικό
χαφ. Επιπλέον διαθέτει τέτοια τεχνική, ώστε μπορεί να βγάζει μπαλιές από πίσω,
να δημιουργεί και να συμβάλλει τα μέγιστα στην ανάπτυξη του παιχνιδιού. Ο
Παναθηναϊκός έχει ήδη εξαπολύσει τη χειμερινή του αντεπίθεση, αλλά ακόμη δεν
έχει βρει ρυθμό. Η ομάδα έκανε τέσσερις σερί νίκες στο πρωτάθλημα, πλην όμως
δεν προσφέρει θέαμα, δεν πείθει και δεν δείχνει να «πατάει γερά».

Εν πάση περιπτώσει, από τον Σέζαρ, διοίκηση, τεχνική ηγεσία και οπαδοί του ΠΑΟ
περιμένουν πολλά. Ήδη ο Παναθηναϊκός δήλωσε στην ΕΠΟ τον αριθμό της φανέλας
που θα φοράει ο Βραζιλιάνος άσος (Νο 6) και κατέθεσε στην ΕΠΑΕ το συμβόλαιό
του (μέχρι την 31 Ιουνίου 1999). Ο Σέζαρ αναμένεται στην Αθήνα σήμερα ή το
αργότερο αύριο.

Ετοιμάζεται για μετάθεση στον ρόλο του επιτελικού χαφ ο Έρικ Μίκλαντ

Στο μεταξύ, χωρίς τους διεθνείς (Λυμπερόπουλο, Γκούμα, Φύσσα, Κωνσταντινίδη)
ξεκίνησε την προετοιμασία του ο Παναθηναϊκός, για το παιχνίδι με τον
Πανηλειακό, στον Πύργο, την προσεχή Δευτέρα. Δεν γυμνάστηκαν επίσης οι
τραυματίες Ασάνοβιτς, Κόλα.

*** Στην Πάτρα θα παίξει ο ΠΑΟ το δεύτερο «εντός έδρας» παιχνίδι του με την
Προοδευτική. Οι «πράσινοι», ως γνωστόν, έχουν τιμωρηθεί με αποκλεισμό της
έδρας τους για δύο αγωνιστικές, λόγω των επεισοδίων που προκάλεσαν οπαδοί τους
στο ντέρμπι με τον Ολυμπιακό.

Ο ΝΙΚΟΠΟΛΙΔΗΣ

Σε εκπληκτική φόρμα βρίσκεται ο Αντώνης Νικοπολίδης, γκολκίπερ του ΠΑΟ. Ο
Νικοπολίδης δήλωσε στον Σπορ FM: «Νικήσαμε με άγχος τον ΟΦΗ, αλλά σημασία έχει
ότι πλησιάσαμε τον Ολυμπιακό. 
Παίζουμε συνεχώς μακριά από το Ολυμπιακό Στάδιο, με αποτέλεσμα να μην
αποδίδουμε σύμφωνα με τις δυνατότητές μας. 
Τη δεδομένη στιγμή περισσότερη σημασία έχουν τα αποτελέσματα και οι βαθμοί
παρά οι εμφανίσεις της ομάδας. Μετά την ήττα του Ολυμπιακού το πρωτάθλημα
απέκτησε μεγάλο ενδιαφέρον».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16355O051</ED>
<ID>
ID:19114

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O05&aa=1</URL></REF>


Article

<CATEGORY>vin10</CATEGORY>

 <H5>ΦΟΛΕΪ: Ήρθα στην Ελλάδα για χάρη του Κένταλ
</H5><H2>Δεν χάρηκα το πρώτο χατ τρικ
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Τρία γκολ, κανένας βαθμός και ο Ντομινίκ Φόλεϊ δεν πανηγύρισε το πρώτο χατ τρικ

«ΓΚΟΛ χωρίς αντίκρυσμα» χαρακτήρισε ο Ντομινίκ Φόλεϊ το χατ τρικ που πέτυχε
στον πρώτο του κιόλας αγώνα με τον Εθνικό. Ο Ιρλανδός επιθετικός έδωσε τα
πρώτα διαπιστευτήριά του στο παγωμένο γήπεδο της Βέροιας.

Ήρθε στην Ελλάδα 48 ώρες πριν από τον αγώνα, ταξίδεψε με πούλμαν μια τόσο
μεγάλη απόσταση μέχρι τη Βέροια και παρ' όλα αυτά σημείωσε τρία γκολ: «Είναι
το πρώτο χατ τρικ στη μέχρι τώρα καριέρα μου», είπε ο 23χρονος παίκτης (έχει
γεννηθεί στις 7/7/1976) και συνέχισε: «Τα γκολ που σημείωσα δεν είχαν την
ανάλογη σημασία, αφού δεν καταφέραμε να πάρουμε ούτε έναν βαθμό. Ήρθα στην
Ελλάδα για χάρη του Κένταλ, ο οποίος είναι μεγάλος δάσκαλος του ποδοσφαίρου. 
Ο Εθνικός είναι σε άσχημη θέση, αλλά πιστεύω ότι μπορούμε να σωθούμε. Πιστεύω
ότι στη συνέχεια του Πρωταθλήματος θα είμαστε καλύτεροι και ελπίζω πιο
τυχεροί». Ο Φόλεϊ, που αγωνιζόταν στη Γουλβς πριν έρθει στην Ελλάδα, κατέληξε:
«Η δουλειά μου είναι να παίζω ποδόσφαιρο. Είμαι επαγγελματίας και μαζί με τους
συμπαίκτες μου θα κάνουμε ό,τι είναι δυνατόν για να σώσουμε την ομάδα».

*** Στον αγωνιστικό τομέα, στο επόμενο παιχνίδι εναντίον του ΟΦΗ, δεν θα
αγωνιστούν οι Ντερτινής και Δαμίρης, που συμπλήρωσαν κάρτες.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16355O052</ED>
<ID>
ID:19159

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O05&aa=2</URL></REF>


Article

<CATEGORY>vin10</CATEGORY>

 <H5>ΤΑ ΑΝΑΒΛΗΘΕΝΤΑ
</H5><H2>Πάνε για τις 10 Φεβρουαρίου
</H2>
Αναβλήθηκαν και πάλι τόσο το ματς Άρη - Προοδευτικής, όσο και οι αγώνες ΠΑΣ
Γιάννινα - Καρδίτσα, Τρίκαλα - Πιερικός και Καλαμαριά - Ιαλυσός, ενώ δεν έγινε
ούτε το παιχνίδι Λάρισα - Αθηναϊκός που ήταν προγραμματισμένο να διεξαχθεί
χθες στο Αλκαζάρ και οι δύο ομάδες θα δώσουν και πάλι σήμερα το «παρών» στο
γήπεδο. Για τά άλλα ματς θα αποφασίσει η ΕΠΑΕ.

Σύμφωνα με καλά πληροφορημένες πηγές, η επαγγελματική Ένωση
προσανατολίζεται να ορίσει τους αγώνες αυτούς για την επόμενη Τετάρτη, 10
Φεβρουαρίου. Τέλος, διαφορετική είναι η περίπτωση του αναβληθέντα αγώνα
Πανσερραϊκού - Αγ. Νικολάου, καθώς δεν προσήλθε η ομάδα της Κρήτης στις
Σέρρες, και για την τύχη του θα αποφασίσει ο αθλητικός δικαστής.

* Ύστερα από αίτημα των Ενώσεων και βεβαίωση των κατά τόπους αστυνομικών
αρχών, αποφασίστηκε, λόγω της κακοκαιρίας, η αναβολή των αγώνων του 4ου, 5ου
και 6ου ομίλου της Δ' εθνικής κατηγορίας. Τα παιχνίδια είχαν προγραμματιστεί
να διεξαχθούν αύριο.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16355O053</ED>
<ID>
ID:19195

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O05&aa=3</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ
</H5><H2>Μεταμόρφωση και ελπίδες
</H2>
Η ΑΓΩΝΙΣΤΙΚΗ άνοδος του Απόλλωνα στους τελευταίους τρεις αγώνες έχει
ικανοποιήσει τον Ανδρέα Μιχαλόπουλο: «Δύο νίκες (με Εθνικό και Ξάνθη) και καλή
απόδοση παρά την ήττα στο ματς με τον Ηρακλή, δεν μπορούν να περάσουν
απαρατήρητα», είπε ο προπονητής της «Ελαφράς Ταξιαρχίας» και συνέχισε: «Με
τους παίκτες που πήραμε, πιστεύω ότι η ομάδα παρουσιάζεται πολύ ενισχυμένη. Με
τον Άνταμτσικ και τους δύο Νιγηριανούς που θα πάρουμε, θα είμαστε σχεδόν
πλήρεις. Τα συγχαρητήρια αξίζουν στους παίκτες. Αυτοί είναι που δουλεύουν
σκληρά, δείχνουν ενδιαφέρον, αγωνιστικό πάθος και πειθαρχία. Πιστεύω ότι αγώνα
με τον αγώνα θα πηγαίνουμε καλύτερα». Στους δύο επόμενους αγώνες (με Ολυμπιακό
και ΑΕΚ) ο Μιχαλόπουλος δεν θα έχει στη διάθεσή του τον Μπουέλι που συμπλήρωσε
έξι κίτρινες κάρτες.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16355O054</ED>
<ID>
ID:19218

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O05&aa=4</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>«Τρέχουν» για τον Ουντέζε
</H2>
Η ΚΛΗΣΗ του Ουντέζε στην εθνική ομάδα της χώρας του για παίκτες κάτω των 20
ετών απασχολεί την ομάδα της Καβάλας. Οι υπεύθυνοι της ΠΑΕ θα προσπαθήσουν να
έλθουν σε επικοινωνία με τον Τάις Λίμπρεχτς, που είναι ο ομοσπονδιακός
τεχνικός της Νιγηρίας, προκειμένου να τον πείσουν να αφήσει τον Ουντέζε στην
Καβάλα για τα δύο προσεχή παιχνίδια του πρωταθλήματος. Ο νεαρός παίκτης πρέπει
να ενσωματωθεί με την εθνική ομάδα της Νιγηρίας για το διάστημα 21 Φεβρουαρίου
μέχρι 7 Μαρτίου, προκειμένου να πάρει μέρος στους αγώνες του Παναφρικανικού Πρωταθλήματος.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16355O055</ED>
<ID>
ID:19234

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O05&aa=5</URL></REF>


Article

<CATEGORY>vin10</CATEGORY>

 <H5>ΕΘΝ. ΑΣΤΕΡΑΣ
</H5><H2>Πήρε Τσακίρ και Παπαστάμου
</H2>
Ο ΜΟΧΑΜΕΝΤ Τσακίρ υπέγραψε (προχθές) συμβόλαιο με τον Εθνικό Αστέρα. Ο παίκτης
που αγωνιζόταν στην SKODA Ξάνθη, συμφώνησε για έξι μήνες με την ομάδα της
Καισαριανής, η οποία χθες απέκτησε και τον Γιώργο Παπαστάμου. Ο παίκτης είναι
γεννημένος στις 7/9/1976, αγωνίζεται στη θέση του στόπερ και προέρχεται από τη
Μάχη Μαραθώνα. Χθες εξάλλου πήγε στο γήπεδο ο Νίκος Τσιαντάκης. Ο παίκτης
μίλησε με τον Σπύρο Λιβαθηνό και στη συνέχεια ξεκίνησε προπονήσεις με την
ομάδα της Καισαριανής.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16355O056</ED>
<ID>
ID:19243

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O05&aa=6</URL></REF>


Article

<CATEGORY>vin10</CATEGORY>

 <H5>Κίνδυνος τιμωρίας
</H5><H2></H2><H2>ΤΟ ΝΤΕΡΜΠΙ
</H2>
<H3></H3>Μία κίνηση (καθοριστικής σημασίας) έκανε ο Όλεγκ Μπλαχίν, πολλές... τρύπες
άνοιξαν στη Νέα Φιλαδέλφεια και στην άμυνα του Ολυμπιακού. Και ο Ντούσαν
Μπάγιεβιτς έπεσε σε όλες μέσα, λες και δεν είχε ξαναπατήσει το συγκεκριμένο
τερέν... Πώς να μην πανηγυρίζει μετά ο Ντέμης Νικολαΐδης για τη νέα νίκη επί
του Ντούσκο και του Τάκη Περσία;


ΜΕ ΚΑΜΠΑΝΑ κινδυνεύουν άμεσα η ΑΕΚ και ο Ολυμπιακός, αφού οι τρεις
παρατηρητές του αγώνα αναφέρουν με κάθε λεπτομέρεια όλα όσα συνέβησαν κατά τη
διάρκεια του ντέρμπι. Συγκεκριμένα: τις κροτίδες, τα αντικείμενα και τα
μπουκάλια που πετάχτηκαν κατά του πάγκου του Ολυμπιακού. Την ανταλλαγή
αντικειμένων μεταξύ των οπαδών των δύο ομάδων. Τα επεισόδια, μετά τη λήξη του
αγώνα, των οπαδών του Ολυμπιακού με τα ΜΑΤ, τις φωτιές στα καθίσματα και τις
φθορές στα κιγκλιδώματα. Την είσοδο οπαδών της ΑΕΚ στο τερέν για να
πανηγυρίσουν μετά το τέλος. Τα προληπτικά μέτρα της ΑΕΚ, η οποία είχε και
ιδιωτική αστυνομία για την προστασία του πούλμαν του Ολυμπιακού.

*** Ελεύθεροι αφέθησαν από το Αυτόφωρο οι οκτώ συλληφθέντες στα επεισόδια
που δημιουργήθηκαν πριν και μετά τον αγώνα ΑΕΚ - Ολυμπιακού. Και οι οκτώ, από
τους οποίους οι έξι είναι οπαδοί του Ολυμπιακού και οι δύο της ΑΕΚ, οδηγήθηκαν
προηγουμένως στον εισαγγελέα Ποινικής Αγωγής, όπου απαγγέλθηκαν εναντίον τους
­ κατά περίπτωση ­ οι ακόλουθες κατηγορίες: αντίσταση κατά της αρχής,
επικίνδυνη σωματική βλάβη, παράβαση του νόμου περί εκρηκτικών, παράβαση του
νόμου περί εξωσχολικού αθλητισμού, διακεκριμένες φθορές. Όλοι οι
κατηγορούμενοι ζήτησαν και πήραν προθεσμία από το δικαστήριο και θα δικαστούν
εντός των ημερών.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16355O061</ED>
<ID>
ID:19115

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O06&aa=1</URL></REF>


Article

<CATEGORY>vin10</CATEGORY>

 <H5>ΜΠΛΑΧΙΝ: ΕΤΣΙ ΕΚΜΕΤΑΛΛΕΥΤΗΚΕ ΤΟ ΛΑΘΟΣ ΤΟΥ ΑΝΤΙΠΑΛΟΥ
</H5><H2>Με μια κίνηση έφθασε στο ματ...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΜΙΑ ΕΠΙΛΟΓΗ του Ντούσαν Μπάγιεβιτς βοήθησε τα μέγιστα τον Όλεγκ Μπλαχίν! Και
από την αμφισβήτηση (ή τις γκρίνιες...) μετά το ματς και την ήττα στην Ξάνθη,
ήρθε για τον Ουκρανό η καταξίωση και η διαπίστωση (μέσα από την ΑΕΚ), πως
«κόβει το μάτι του στον πάγκο».

Σε ποια κίνηση αναφερόμαστε; Ο Ντούσκο έριξε στη μάχη τούς Οφορίκουε - Ίβιτς,
δηλαδή επιθετικό δίδυμο, σε μια προσπάθεια να εμφυσήσει «πνεύμα νίκης» στον
Ολυμπιακό και να μη νομιστεί πως στοχεύει μόνο στην ισοπαλία. Το γιατί είχε
σημασία για την ΑΕΚ η συγκεκριμένη κίνηση, εξηγείται μόνο και μόνο από την
«απάντηση» του Μπλαχίν (μόλις γνωστοποιήθηκαν οι ενδεκάδες) να παίξει όχι ζώνη
(όπως τόσο διάστημα), αλλά «3-5-2». Αποτέλεσμα;

Ο Βάιος Καραγιάννης προσαρμόστηκε σε σύστημα που του πάει (και τον... πάει)
και όχι σε στυλ παιχνιδιού που τον χαντακώνει. Διότι ο δυναμικός αμυντικός
είναι θετικός στο μαν-του-μαν και δυσκολεύεται αφάνταστα στη ζώνη. Αν ­ για
παράδειγμα ­ έπαιζε ο Γιαννακόπουλος, ο Καραγιάννης θα έμενε αριστερά και δεν
θα αξιοποιούσε το μεγάλο του προσόν: να βγαίνει πρώτος στην μπάλα. Πάνω στη
γραμμή χάνει, αφήστε που δεν διακρίνεται και για τις προωθήσεις του.

Έτσι κόλλησε στον Οφορίκουε, ο Καλλιτζάκης πήγε πάνω στον Ίβιτς και ο
Κωστένογλου ήταν σε ρόλο (περίπου) λίμπερο. Η αμυντική γραμμή της ΑΕΚ
αντεπεξήλθε στις δυσκολίες, χωρίς φυσικά κανείς να παραγνωρίζει ότι τη βοήθησε
η τύχη, αλλά και η συναρπαστική απόδοση του Ηλία Ατματσίδη. Διότι ευκαιρίες ο
Ολυμπιακός δημιούργησε, άσχετα αν δεν έγιναν από τους δύο επιθετικούς.

Στα χαφ ο Ζήκος πήρε τον Καραπιάλη και ο Γκρέταρσον τον Νινιάδη. Ο Κοπιτσής
ήταν δεξιά και ο Κασάπης στην αριστερή πλευρά ανέλαβε ρόλο Σαβέβσκι.Τα
κατάφερε; Ναι, αν δούμε ψυχρά τις φάσεις και τις δύο πάσες σε Μπατίστα και
Ντέμη. Να σημειωθεί, εδώ, ότι ξεχωριστή εντολή για μεγάλες μπαλιές δεν
υπήρξαν, απλώς η ΑΕΚ έβγαινε στην κόντρα (μετά το γρήγορο 1-0) και ο Κασάπης
συνηθίζει τέτοιες ενέργειες. Στην επίθεση, ο Νικολαΐδης ήταν ο επιθετικός
καρφί και ο Μπατίστα ο δεύτερος.

Και φτάνουμε στις αλλαγές: εδώ ο Μπλαχίν αντέδρασε αστραπιαία. Απέσυρε τον
Καραγιάννη βάζοντας στο ματς τον Καψή και ο νεοαποκτηθείς άσος πήγε πολύ καλά
πάνω στον Γκόγκιτς. Και το κενό που δημιουργήθηκε από τα αριστερά κάλυψε ο
Κασάπης με παράλληλη είσοδο του ξεκούραστου Κατσαβού.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16355O062</ED>
<ID>
ID:19160

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O06&aa=2</URL></REF>


Article

<CATEGORY>vin10</CATEGORY>

 <H5>ΚΡΙΣΤΟΦΕΡ ΡΕ: Τα ξέρω όλα για την ΑΕΚ
</H5><H2>Ήρθε τα ξημερώματα
</H2>
ΠΑΝΗΓΥΡΙΚΗ ατμόσφαιρα τη νύχτα στο αεροδρόμιο από αρκετούς οπαδούς της ΑΕΚ που
περίμεναν από νωρίς τον Λιβεριανό παίκτη της Άρσεναλ, Κρίστοφερ Ρε.

Ο «κανονιέρης»... πνίγηκε στις αγκαλιές των φιλάθλων οι οποίοι του πρόσφεραν
ανθοδέσμες και τον «έντυσαν» με τις σημαίες και τα κασκόλ της Ένωσης.

Ο Ρε έφτασε, τελικά, με τη γυναίκα του και το παιδί του στις 3.30 (αναμενόταν
στη 1.00) τα ξημερώματα στον Δυτικό Αερολιμένα με πτήση της Ολυμπιακής . Ο
Λιβεριανός ποδοσφαιριστής δεν αποκλείεται σήμερα να πάρει μέρος στην προπόνηση
εάν επιβεβαιωθεί η συμφωνία. 
Ο ίδιος, πάντως, στις δηλώσεις περιορίστηκε να πει: «Η ΑΕΚ είναι μια μεγάλη
ομάδα. Ξέρω τα πάντα για την ΑΕΚ και τις φιλοδοξίες της. Περισσότερα θα πούμε
από αύριο (σήμερα)».

Ο ΜΕΝΤΕΖ

Την ίδια ώρα που αρκετοί παίκτες της ΑΕΚ ξεφάντωναν στα μπουζούκια
γιορτάζοντας τη νίκη επί του Ολυμπιακού, έφτανε στην Αθήνα ο Γερμανοϊσπανός
Αλμπέρτο Μέντεζ. Και λίγες ώρες αργότερα, ο (τέως) μέσος της Άρσεναλ γνώριζε
τις εγκαταστάσεις τού «Νίκος Γκούμας» και έλεγε προς τους Βασίλη Δημητριάδη -
Τάκη Καραγκιοζόπουλο: «Θέλω να βοηθήσω και η ΑΕΚ να βγει στο Τσάμπιονς Λιγκ».

Ωρα 4.00, ξημερώματα Δευτέρας. Ο Μέντεζ και η Σόνια (η Ισπανίδα κοπελιά του),
εμφανίζονται στο Ανατολικό Αεροδρόμιο, μαζί με τον μάνατζερ της Άρσεναλ Ντριου
Τίφνεϊ. Ο παίκτης λέει: «Γνωρίζω ότι η ΑΕΚ είναι από τις καλύτερες ελληνικές
ομάδες. Σιγά σιγά θα μάθω τους παίκτες. Είμαι έτοιμος να αγωνιστώ. Ξέρω τον
Νικολαΐδη και τον Σέμπουε. Ο Βενγκέρ μού ευχήθηκε καλή επιτυχία και είναι
βέβαιος πως θα τα καταφέρω». Και πώς να μην είναι ο Αλσατός τεχνικός; Ο ίδιος
έδωσε το πράσινο φως για τον ερχομό του Μέντεζ στην Ελλάδα, καθόσον αποτελεί
το πουλέν του. Έτσι, ο νεαρός είπε «θα παίξω ένα εξάμηνο και βλέπουμε».

Ο ΜΠΛΑΧΙΝ

Ο Όλεγκ Μπλαχίν δήλωσε ενθουσιασμένος από τις μεταγραφές και τη νίκη, μιλώντας
στην αίθουσα μελών: «Τι παιχταράδες πήραμε; Μπορούμε και τίτλο»! Προφανώς, ο
Ουκρανός συμπεριέλαβε στα καλά νέα και το νέο (διετές) συμβόλαιο του Σαβέβσκι
(κατατέθηκε χθες μαζί με τα αντίστοιχα των Τσέκολι - Μιλοβάνοβιτς και τα
νούμερα είναι 75, 70 και 20 εκατ. τον χρόνο ­ του Τσέκολι έως το 2003).
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16355O063</ED>
<ID>
ID:19196

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O06&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΕΠΕΣΕ ΞΑΝΑ ΣΤΙΣ ΙΔΙΕΣ «ΤΡΥΠΕΣ»
</H5><H5>ΜΠΑΓΙΕΒΙΤΣ: Οι περισσότεροι παίκτες δεν απέδωσαν
</H5><H5>Είμαι πικραμένος από τον τρόπο που χάσαμε στο ντέρμπι
</H5><H2>... Όταν ο Ντούσαν έπαιζε γκολφ
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΑΚΟΜΑ μια φορά ο Ντούσαν Μπάγιεβιτς αντιμετώπισε έναν ποδοσφαιρικό αγώνα στη
Νέα Φιλαδέλφεια σαν μια παρτίδα γκολφ. Κι αυτή τη χρονιά έπεσε σε όλες τις
«τρύπες», που μαθηματικά τον οδήγησαν στην αποτυχία. Ακολούθησε για τέταρτη
συνεχόμενη χρονιά τον λάθος δρόμο.

Οι «ερυθρόλευκοι» μετράνε τρεις ήττες στο πρωτάθλημα και μία στο κύπελλο από
την ΑΕΚ!

Γιατί ο Ολυμπιακός δεν μπορεί να σηκώσει κεφάλι στην καυτή έδρα της ΑΕΚ; Από
σύμπτωση πάντως όχι. Σύμπτωση επαναλαμβανόμενη παύει να είναι σύμπτωση.

Οι λόγοι της αποτυχημένης παρουσίας των «ερυθρολεύκων» στο στάδιο «Νίκος
Γκούμας» έχουν να κάνουν με:

1. φόβο.

2. αγωνιστική απειθαρχία.

3. λάθος τακτική.

4. λανθασμένες επιλογές.

5. αμυντικά λάθη.

6. έλλειψη ηγέτη.

7. αδυναμία αντίδρασης.

­ Οι ποδοσφαιριστές του Ολυμπιακού, με εξαίρεση τον Ανατολάκη, επηρεάστηκαν
από την εκρηκτική ατμόσφαιρα που είχαν δημιουργήσει οι οπαδοί της ΑΕΚ.
Αγωνίστηκαν φοβισμένα. Αυτό συνέβη και στα προηγούμενα παιχνίδια και είναι
συναίσθημα που δεν μπορούν να αποβάλουν. Στο ποδόσφαιρο είναι νόμος: Όταν ο
ποδοσφαιριστής φοβάται στο τερέν, είναι αδύνατον να αποδώσει σύμφωνα με τις
δυνατότητές του.

­ Δεν υπήρχε ηρεμία στο παιχνίδι του Ολυμπιακού. Ο καθένας ενεργούσε σαν
μονάδα και όχι σαν σύνολο.

­ Ουδείς μπορεί να αμφισβητήσει την αξία και την προσφορά του προπονητή των
τίτλων Ντούσαν Μπάγιεβιτς. Είναι ο αναμορφωτής του Ολυμπιακού. Ωστόσο, η
αχίλλειος πτέρνα του πετυχημένου κόουτς είναι η Νέα Φιλαδέλφεια, το
προηγούμενο σπίτι του. Οι ποδοσφαιριστές έχουν το μεγαλύτερο μερίδιο ευθύνης
για τις ήττες, αλλά και ο Ντούσκο αδυνατεί να σταθεί στο ύψος των περιστάσεων.
Έπεσε για άλλη μια φορά στην παγίδα. Προσπάθησε να κερδίσει τη μάχη του
κέντρου με τους Καραπιάλη, Νινιάδη, Πουρσανίδη, Τζόρτζεβιτς. Ο τελευταίος
έκανε πολλά λάθη στην τελική πάσα, ενώ ο Νινιάδης αποδείχθηκε «λίγος» στον
οργανωτικό τομέα. Ο Τζόρτζεβιτς «πνίγηκε» στα ρηχά νερά. Τα όπλα του
Ολυμπιακού Γεωργάτος (αριστερά), Μαυρογενίδης (δεξιά) δεν μπόρεσαν να
αναπτυχθούν και να δημιουργήσουν ρήγματα στην ΑΕΚ. Το παιχνίδι τους είχε
αμυντικό χαρακτήρα. Παράλληλα «σίγησε» το βαρύ πυροβολικό του Ολυμπιακού, ο
Ίλια Ίβιτς.

­ Ο Μπάγιεβιτς χρησιμοποίησε τον Οφορίκουε. Ο Γκανέζος δεν βρίσκεται στην
καλύτερη δυνατή κατάσταση. Έμεινε στον πάγκο ο Αμανατίδης, ποδοσφαιριστής που
φημίζεται για το πάθος και τη δύναμη. Ο Γιαννακόπουλος χρησιμοποιήθηκε για 20
λεπτά και δεν πρόλαβε καλά-καλά να ζεσταθεί. Ο βραχύσωμος επιθετικός που έχει
χαμηλό κέντρο βάρους είναι ικανός να διασπάσει από τα πλάγια κλειστές άμυνες.
Είναι χαρακτηριστικό ότι οι Αμανατίδης-Γιαννακόπουλος δεν έχουν αγωνιστεί στη
βασική ενδεκάδα επί Μπάγιεβιτς στη Νέα Φιλαδέλφεια!

­ Ο Ολυμπιακός δεν είχε τον ηγέτη για να πάρει στις πλάτες του τον Ολυμπιακό.
Να δώσει προσωπικότητα και «τσαμπουκά» στην ομάδα.

­ Στο προχθεσινό ντέρμπι η ΑΕΚ πέτυχε το 1-0 στο 10' και το 2-0 στο 45'.
Καθοριστικά σημεία του αγώνα. Ο Ολυμπιακός μπορεί να είχε μπροστά του ένα
ολόκληρο ημίχρονο, αλλά σε κανένα παιχνίδι με την ΑΕΚ οι πρωταθλητές δεν
μπόρεσαν να ανατρέψουν το σκορ.


Ο ΟΛΥΜΠΙΑΚΟΣ αναδείχτηκε πρωταθλητής χειμώνα, αλλά ο Ντούσαν Μπάγιεβιτς είναι
απογοητευμένος από τη νέα ήττα στη Νέα Φιλαδέλφεια. Ο κόουτς των πρωταθλητών
έκανε χθες στην «ΟΜΑΔΑ» απολογισμό του α' γύρου και αναφέρθηκε στο προχθεσινό
ντέρμπι: «Ο Ολυμπιακός τερμάτισε στην πρώτη θέση της βαθμολογίας τον πρώτο
γύρο και είμαστε ικανοποιημένοι γι' αυτό. Μας έχει μείνει όμως η πικρή γεύση
της ήττας από την ΑΕΚ. Μας πείραξε όλους. Απογοητεύσαμε τους φιλάθλους μας.
Δεχτήκαμε την ήττα με τον ίδιο απαράδεκτο τρόπο, όπως στα προηγούμενα
παιχνίδια που δώσαμε στη Νέα Φιλαδέλφεια. Είμαι πικραμένος από τον τρόπο που
χάσαμε το ντέρμπι. Χωρίς πάθος και δύναμη δεν είναι δυνατόν να περιμένουμε
πολλά πράγματα. Αν είχαμε ψυχή και δείχναμε την αξία που έχουμε ως ομάδα, η
κατάσταση θα ήταν διαφορετική στον αγωνιστικό χώρο. Οι περισσότεροι
ποδοσφαιριστές μας δεν απέδωσαν τα αναμενόμενα. Από δυο - τρεις δεν έχω
παράπονα. Το πρωτάθλημα έχει μακρύ δρόμο και χρειάζεται ηρεμία. Έχουμε το
αβαντάζ και θα προσπαθήσουμε να το διατηρήσουμε έως το τέλος του πρωταθλήματος».

Οι οργανωμένοι οπαδοί του Ολυμπιακού ήθελαν να μεταβούν χθες στου Ρέντη,
προκειμένου να εκφράσουν την έντονη δυσαρέσκειά τους για τη νέα αποτυχία στο
στάδιο «Νίκος Γκούμας». Τελικά οι υπεύθυνοι του Ολυμπιακού ηρέμησαν τα μέλη
της θύρας 7 και έτσι ματαιώθηκε η επίσκεψη στις εγκαταστάσεις του Ρέντη.

Πάντως περίπου 10 οπαδοί του Ολυμπιακού βρέθηκαν χθες στο αεροδρόμιο και
έλεγαν στους ποδοσφαιριστές: «Παικταράδες, τι έγινε και χάνουμε από την ΑΕΚ;».

Ο Γεωργάτος σε δηλώσεις του υπογράμμισε: «Χάσαμε ένα ντέρμπι. Θα μπορούσαμε να
πάρουμε τουλάχιστον την ισοπαλία. Αυτά έχει το ποδόσφαιρο». Ο Γεωργάτος ήπιε
καφέ μαζί με τον Ατματσίδη και αποχώρησαν αγκαλιασμένοι από την καφετερία του αεροδρομίου.

Ο Μαυρογενίδης έλεγε στους παίκτες της ΑΕΚ: «Κάθε χρόνο τα ίδια βουντού
κάνετε. Όμως το πρωτάθλημα θα το πάρουμε».

*** Ο Γκόγκιτς βραβεύτηκε χθες ως δεύτερος καλύτερος αθλητής στην Κύπρο.
Πρώτος αναδείχτηκε ο σπρίντερ Μαρκουλίδης.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16355O071</ED>
<ID>
ID:19116

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: ΔΕΝ ΞΕΡΕΙ ΑΚΟΜΑ ΠΟΤΕ ΘΑ ΜΠΟΡΕΣΕΙ ΝΑ ΤΟΝ ΧΡΗΣΙΜΟΠΟΙΗΣΕΙ
</H5><H2>Ρίσκο με Ουάιτ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Μάρτιν Μιούρσεπ και Ράντι Ουάιτ: Οι δυο νέοι ξένοι του Άρη

Ο ΑΡΗΣ πήρε το ρίσκο. Υπέγραψε συμβόλαιο με τον Ράντι Ουάιτ, κόβοντας τον
Μιχαήλ Μιχαήλοφ από το ελληνικό πρωτάθλημα, μολονότι δεν έχει επίσημες
διαβεβαιώσεις ότι μπορεί να τον χρησιμοποιήσει στις επόμενες αγωνιστικές του πρωταθλήματος.

Ο Ουάιτ είχε τιμωρηθεί με ποινή έξι αγωνιστικών όταν έπαιζε στο Περιστέρι,
διότι είχε βρίσει τον διαιτητή στον αγώνα (Σεπτέμβριο '93) κατά του
Παγκρατίου. Ο Αμερικανός εξέτισε τις δύο αγωνιστικές κι αποτελεί ερωτηματικό
αν πρέπει να εκτίσει το υπόλοιπο της ποινής του.

«Πρέπει να συνέλθει η Επιτροπή Πρωταθλήματος, η οποία θα αποφασίσει αν έχει
δικαίωμα συμμετοχής», δήλωσε ο γενικός διευθυντής του ΕΣΑΚΕ, Κώστας Ρήγας. Οι
«κίτρινοι» υπέγραψαν με τον Ουάιτ στηριζόμενοι σε νεώτερο κανονισμό που
αναφέρει ότι ποινές μικρότερες των τεσσάρων αγωνιστικών παραγράφονται έπειτα
από δύο χρόνια.

Το βέβαιο είναι ότι οι αλλαγές των Γκάρι Γκραντ και Μιχαήλ Μιχαήλοφ από τους
Μάρτιν Μιούρσεπ, Ράντι Ουάιτ έγιναν εμπρόθεσμα και προκαλούν μεγάλες αλλαγές
στη χημεία της ομάδας.

«Μη βιάζεστε να μας δικάσετε. Ήμασταν αναγκασμένοι να προχωρήσουμε στις
αλλαγές», δήλωσε ο Σβι Σερφ για τα σχόλια που προκαλούν οι επιλογές τους, από
τις οποίες απουσιάζει ο κλασικός σέντερ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16355O091</ED>
<ID>
ID:19117

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O09&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Προβληματισμένος ο Πολίτης εν όψει ΠΑΟ
</H5><H2>«Θολά» τα τρία αστέρια της
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΡΙΑ «αγκάθια» πληγώνουν την ΑΕΚ και ο Κώστας Πολίτης καλείται να βρει τις
λύσεις που θα βάλουν την ομάδα στον δρόμο για την Ευρωλίγκα ­ ο τελευταίος
στόχος που απέμεινε πλέον για την «Ένωση».

Στα δύο ματς στο φάιναλ φορ Κυπέλλου η ΑΕΚ έδειξε τις αδυναμίες της ­ αυτό
όμως που ενόχλησε περισσότερο τον προπονητή της και τον κόσμο ήταν η έλλειψη
πάθους κάποιων παικτών.

Τα προβλήματα που απασχολούν τον Πολίτη εν όψει του αγώνα με τον Παναθηναϊκό είναι:

*** Η κακή απόδοση του Άγγελου Κορωνιού, που από την αρχή της χρονιάς δεν έχει
προσφέρει σύμφωνα με τις δυνατότητές του. Το πρόβλημα στη θέση του πλέι μέικερ
είναι το πιο σημαντικό και ο Παπανικολόπουλος δεν έχει την εμπειρία να το
λύσει, παρά μόνο να προσφέρει κάποιες λύσεις.

*** Η έλλειψη πάθους από τον Μπάνε Πρέλεβιτς. Ο έμπειρος γκαρντ δεν βοήθησε
σύμφωνα με τις δυνατότητές του την ΑΕΚ στο φάιναλ φορ Κυπέλλου και ήταν εκτός κλίματος.

*** Το ντεφορμάρισμα του Τζο Αρλάουκας. Ο «Τζο ο τρομερός» έγινε... αρνάκι. Ο
Αμερικανός ήταν από τους χειρότερους παίκτες της ΑΕΚ στον τελικό και όταν μια
ομάδα έχει τον ξένο της σε τέτοια κατάσταση δεν μπορεί να φθάσει ψηλά. Το μόνο
θετικό είναι η ενίσχυση της ομάδας με τον Λόιντ Ντάνιελς. Ο Αμερικανός
ξεκουράστηκε χθες και δείχνει διατεθειμένος να επαναφέρει τα χαμόγελα στην
ομάδα. Στο φάιναλ φορ έδειξε ότι μπορεί να βοηθήσει στη θέση «3», ενώ είναι
εξαιρετικός πασέρ, συνεπώς θα τροφοδοτούνται περισσότερο οι ψηλοί.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16355O092</ED>
<ID>
ID:19161

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O09&aa=2</URL></REF>


Article

<CATEGORY>vin10</CATEGORY>

 <H5>ΦΑΪΝΑΛ ΦΟΡ
</H5><H2>Ρεκόρ στην εξέδρα
</H2>
ΡΕΚΟΡ εισιτηρίων στα χρονικά του φάιναλ φορ του Κυπέλλου σημειώθηκε το
Σαββατοκύριακο στο Στάδιο Ειρήνης και Φιλίας. Συνολικά «κόπηκαν» 17.916
εισιτήρια, εκ των οποίων 8.101 το Σάββατο και 9.815 την Κυριακή. Να
σημειώσουμε ότι στο πρώτο φάιναλ φορ, το '95, στη Λαμία, είχαν διατεθεί 5.524
εισιτήρια, το '96 στην Πάτρα 7.816, το '97 στο ΟΑΚΑ 9.826 και πέρυσι στο
Αλεξάνδρειο 9.809 εισιτήρια.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16355O093</ED>
<ID>
ID:19197

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O09&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Ίωση ο Τάρλατς
</H2>
Η ΙΩΣΗ «χτύπησε» τον Ντράγκαν Τάρλατς, ο οποίος απουσίασε και από τις δύο
χθεσινές προπονήσεις του Ολυμπιακού, χωρίς όμως αυτό να σημαίνει πως ο παίκτης
δεν θα είναι έτοιμος την Πέμπτη για να παίξει στο παιχνίδι με τη Σαμάρα. Ένα
ματς που οι «ερυθρόλευκοι» θέλουν να κερδίσουν ώστε να καπαρώσουν, δύο
αγωνιστικές πριν από το φινάλε του ομίλου, την πρώτη θέση.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16355O094</ED>
<ID>
ID:19219

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O09&aa=4</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Προσγείωση στο... ΟΑΚΑ
</H2>
ΑΠΕΥΘΕΙΑΣ από το αεροδρόμιο στο γήπεδο για προπόνηση πήγε χθες ο Παναθηναϊκός.
Οι «πράσινοι» επέστρεψαν το απόγευμα με μια ώρα καθυστέρηση από τη Λεμεσό,
όπου είχαν μεταβεί για να παραβρεθούν στα εγκαίνια του κλειστού γηπέδου του
τοπικού Παναθηναϊκού, που θα φέρει το όνομα του Παύλου Γιαννακόπουλου. Ο
Λευτέρης Σούμποτιτς πήγε για ελαφρά προπόνηση τους παίκτες του στο ΟΑΚΑ, όπου
βρήκαν και τον Ντέγιαν Μποντίρογκα, που επέστρεψε από την πατρίδα του.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16355O095</ED>
<ID>
ID:19235

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O09&aa=5</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Δεν φοβάται τον Ολυμπιακό
</H2>
«ΘΑ ΜΠΟΥΜΕ στο γήπεδο να πάρουμε αυτό που μας ανήκει».

Ο Αργύρης Πεδουλάκης αναφέρθηκε στο προσεχές παιχνίδι με τον Ολυμπιακό, το
οποίο αντιμετωπίζει με συγκρατημένη αισιοδοξία:

«Ο αντίπαλος έχει πληρότητα σε όλες τις γραμμές, αλλά κι εμείς στον δεύτερο
γύρο παίζουμε καλύτερα. Έχουμε δείξει ότι παλεύουμε όλα τα παιχνίδια. Μετά την
αποτυχία στα Πατήσια, έχουμε περισσότερη ανάγκη τους βαθμούς».

Σε ό,τι αφορά τη συνέχεια του πρωταθλήματος, ο προπονητής του Περιστερίου
υποστήριξε ότι η ομάδα του πρέπει να εκμεταλλευθεί όλες τις ευκαιρίες:

«Στη φάση που βρισκόμαστε πρέπει να μην αφήνουμε κανένα παιχνίδι, γιατί είναι
πιθανόν να βρεθούμε προ εκπλήξεων».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16355O096</ED>
<ID>
ID:19244

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O09&aa=6</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Γκόγκος (Πακίδης) 245-143. Σκάι Μπερντ 198. Θαλασσοπόρος, Γκολντ
Γκέιμ. Δίδυμο 2Χ6=444. Φορκάστ 2Χ6=891. Τρίο 2Χ4Χ6=283. Τρικάστ 2Χ6Χ4=1.699.
Τετραπλό 2Χ6Χ4Χ3=10.137.

2η: Ινταστρ. Γουέι (Φίλιππος) 120-100. Ικτίνος 199. Τρίτος και
τέταρτος, Μέγας Φώτιος και Παρθενών. Δίδυμο 2Χ3=154. Φορκάστ 3Χ2=271. Σύνθετο
2Χ3=397. Σ.Δ. 2Χ6Χ2Χ3=2.942. Τρίο 2Χ3Χ4=433. Τρικάστ 3Χ2Χ4=998. Τετραπλό
3Χ2Χ4Χ6=4.108. (Διεγράφη ο ίππος 7, Ρέντ Ντράγκον).

3η: Όρο Νέρο (Αλέξης) 166-105. Άκαρδος Τερζ 129. Τρίτος και τέταρτος,
Γκόλντεν Τζούνιορ και Τζίλντο. Δίδυμο 2Χ3=279. Φορκάστ 2Χ3=472. Σύνθετο
3Χ2=264. Σ.Δ. 2Χ3Χ2Χ3=442. Τρίο 2Χ3Χ4=1.081. Τρικάστ 2Χ3Χ4=3.210. Τετραπλό 2Χ3Χ4Χ1=18.437.

4η: Μπ. Σάλεμ (Λαγουτάρης) 909-975. Χαρούν Αλ Ράσιντ 100. Τρίτος,
Μεγάλος Στρατάρχης. Δίδυμο 5Χ7=1.750. Φορκάστ 7Χ5=4.617. Σύνθετο 2Χ7=3.850.
Σ.Δ. 2Χ3Χ5Χ7=5.156. Τρίο 5Χ8Χ7=880. Τρικάστ 7Χ5Χ8=9.103. (Διεγράφησαν οι ίπποι
2 και 8, Πρενς Τζούνιορ και Παντελάκος).

5η: Κίρκη (Ξυνός) 183-105. Μαραθών Φέιμ 173. Τρίτος και τέταρτος,
Βέλβετ Μαίρη και Μαζούρκα. Δίδυμο 2Χ6=273. Φορκάστ 6Χ2=463. Σύνθετο 7Χ6=7.042.
Σ.Δ. 5Χ7Χ2Χ6=6.500. Τρίο 2Χ5Χ6=1.931. Τρικάστ 6Χ2Χ5=7.236. Τετραπλό 6Χ2Χ5Χ8=20.786.

6η: Ιλισός (Οικονομίδης) 193-113. Ψύχραιμος 176. Τρίτος και τέταρτος,
Γκόλντεν Τρόφυ και Μακρινός Ορίζοντας. Δίδυμο 5Χ8=424. Φορκάστ 5Χ8=718.
Σύνθετο 6Χ5=433. Σ.Δ. 2Χ6Χ5Χ8=850. Τρίο 2Χ5Χ8=371. Τρικάστ 5Χ8Χ2=2.147.
Τετραπλό 5Χ8Χ2Χ6=7.113.

7η: Φορτ. Γουέι (Σωτηρόπουλος) 509-239. Ροδανός 130. Τρίτος, Σερ
Τζωρτζ. Δίδυμο 1Χ3=757. Φορκάστ 1Χ3=1.662. Σύνθετο 5Χ1=1.921. Σ.Δ.
5Χ8Χ1Χ3=3.527. Τρίο 1Χ2Χ3=625. Τρικάστ 1Χ3Χ2=5.295.

8η: Υπέρμαχος (Δημητσάνης) 374-130. Τσιγγάνα 701. Τρίτος, Έλα Γαύρε
Μου. Δίδυμο 5Χ8=1.203. Φορκάστ 5Χ8=1.713. Σύνθετο 1Χ5=2.243. Σ.Δ.
1Χ3Χ5Χ8=10.484. Τρίο 4Χ5Χ8=1.116. Τρικάστ 5Χ8Χ4=5.578. (Διεγράφησαν οι ίπποι 7
και 9, Υπερόπτης και Γιανγκ Κατερίνα).

9η: Στρατάρχης (Ξυνός) 623-215. Φάσιοναμπλ Γουέι 144. Τρίτος και
τέταρτος, Φυγάς και Πάουερ. Δίδυμο 5Χ7=508. Φορκάστ 7Χ5=1.254. Σύνθετο
5Χ7=1.801. Σ.Δ. 5Χ8Χ5Χ7=9.175. Τρίο 4Χ5Χ7=273. Τρικάστ 7Χ5Χ4=3.516. Τετραπλό
7Χ5Χ4Χ1=15.857. (Διεγράφη ο ίππος 8, Βασάκ).

* «Σκορ Γκανιάν 4»: μερίδιο 399.933.

* «Σκορ Γκανιάν 6»: τζακ ποτ και το ποσό των 2.848.000 δρχ. μεταφέρεται στην
αυριανή ιπποδρομιακή συγκέντρωση.

* Στην 1η κούρσα ο ίππος Βέρντι ανέτρεψε τον αναβάτη του Νίκο, χωρίς, ευτυχώς, συνέπειες.

* Στην 8η κούρσα ο ίππος 2, Πρέσιους ­ μεγάλο φαβορί του κοινού ­, δυστρόπησε
και έμεινε στην αφετηρία. Το ίδιο συνέβη και με τον ίππο 9, Γιανγκ Κατερίνα,
στην 9η (τελευταία) ιπποδρομία του προγράμματος.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16355O097</ED>
<ID>
ID:19247

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O09&aa=7</URL></REF>


Article

<CATEGORY>vin10</CATEGORY>

 <H5>ΠΑΟΚ: ΜΕ ΚΑΘΥΣΤΕΡΗΣΗ 24 ΩΡΩΝ ΑΠΟΘΕΩΘΗΚΑΝ ΟΙ ΘΡΙΑΜΒΕΥΤΕΣ ΤΟΥ ΚΥΠΕΛΛΟΥ
</H5><H5>Είμαστε οι καλύτεροι στην Ελλάδα
</H5><H2>Νέο γλέντι
</H2>
Ο Γιάννης Γιαννούλης πανηγυρίζει με τον προπονητή του Κώστα Φλεβαράκη την
κατάκτηση του κυπέλλου, λίγο μετά τη λήξη του τελικού.

ΑΝΑΓΚΑΣΤΗΚΑΝ να περιμένουν μέχρι το βράδυ οι οπαδοί του ΠΑΟΚ για να αποθεώσουν
τους παίκτες τους για την κατάκτηση του Κυπέλλου Ελλάδας. Βλέπετε η κακοκαιρία
που επικρατούσε στη Βόρεια Ελλάδα δεν επέτρεψε τη λειτουργία του αεροδρομίου
«Μακεδονία». 
Έτσι η αποστολή του ΠΑΟΚ έφθασε μισή ώρα μετά τα μεσάνυχτα στο σιδιροδρομικό
σταθμό της Θεσσαλονίκης όταν τους υποδέχθηκαν 1000 περίπου οπαδοί του ΠΑΟΚ.

Στο μεταξύ το κύπελλο δεν... ξεκόλλαγε από τα χέρια του Γιάννη Γιαννούλη ο
οποίος κοιμήθηκε μαζί του όλο το βράδυ, ενώ ήταν αυτός που μπήκε στο ταξί με
το τρόπαιο για να το πάει στο κέντρο όπου διασκέδασε ο ΠΑΟΚ.

­ Ρε φίλε τι είναι αυτό που κρατάς; τον ρώτησε ο ταξιτζής και ο πάντα
ευρηματικός Γιαννούλης του απάντησε: «Ένα κυπελλάκι έχω μωρέ, για να πίνω
νερό»... Λίγο αργότερα του είπε πως είναι ένα δώρο και πως το πάει σε κάποιους
θείους του.

Στο κέντρο όπου βρέθηκε η αποστολή του «δικεφάλου», στα διπλανά τραπέζια βρήκε
την ποδοσφαιρική ομάδα της ΑΕΚ, ενώ στο γλέντι ο Γιαννούλης μαζί με τους
Κολντεμπέλα, Περάλ και Μοράλες έκλεψαν την παράσταση.

Ο πρόεδρος του ΠΑΟΚ Λάκης Αλεξόπουλος φανερά ικανοποιημένος: «Νιώθω
δικαιωμένος. Είναι ο τρίτος μου τελικός στον ΠΑΟΚ και το πρώτο τρόπαιο» έλεγε
χαρακτηριστικά γιόρτασε τον πρώτο του τίτλο ως πρόεδρος στον «δικέφαλο» έπειτα
από άλλους δύο τελικούς πέρυσι με τον Παναθηναϊκό για το Πρωτάθλημα και το
1996 με την Ταουγκρές στη Βιτόρια για το Κυπελλούχων.

Όσο για το πριμ της νίκης, οι παίκτες θα μοιραστούν τα έσοδα του ΠΑΟΚ από τα
εισιτήρια στο Κύπελλο (10.000.000 δραχμές) ενώ αναμένεται να προσθέσει σε αυτό
το ποσό και κάποιο ακόμα ο Λάκης Αλεξόπουλος.

<H3>ΜΠΑΛΟΓΙΑΝΝΗΣ: ΟΙ ΦΙΛΟΔΟΞΙΕΣ ΜΑΣ ΔΕΝ ΤΕΛΕΙΩΝΟΥΝ ΕΔΩ </H3>
«ΤΗ ΣΤΙΓΜΗ που σήκωνα το κύπελλο πέρασε από μπροστά μου αστραπιαία όλη μου η
καριέρα. Είναι τρομερό συναίσθημα και μια τέτοια στιγμή την αλλάζω μόνο με
ανάλογες. Αφιερώνω το κύπελλο σε μένα και στους γονείς μου και έχω λόγο που το
κάνω». Ο Γιώργος Μπαλογιάννης σήκωσε το πρώτο του τρόπαιο στον ΠΑΟΚ ως αρχηγός
και είχε κάθε λόγο να είναι ιδιαίτερα χαρούμενος.

«Αυτό το κύπελλο το άξιζαν όλα τα παιδιά και δείξαμε πως αυτή τη στιγμή
είμαστε η καλύτερη ομάδα στην Ελλάδα. Δεν υπάρχουν μυστικά για τη μεταμόρφωσή
μας, ενώ οι φιλοδοξίες μας δεν τελειώνουν εδώ» παραδέχτηκε ο αρχηγός του ΠΑΟΚ.
Από την πλευρά του, ο Κώστας Φλεβαράκης, ακολουθώντας το παράδειγμα του Σάκη
Λάιου (1995), αλλά και του Χρήστου Μαγκώτσιου (1998), έγινε ακόμη ένας
προπονητής που ξεκινά τη χρονιά ως ασίσταντ, αλλά στη συνέχεια ως πρώτος
παίρνει το κύπελλο και μάλιστα στην παρθενική του εμφάνιση στον θεσμό.

«Είναι πολύ σημαντικό για μένα το ότι στην πρώτη μου εμφάνιση σε ένα φάιναλ
φορ κυπέλλου πήρα και το τρόπαιο, αλλά το ίδιο σημαντικό είναι και για τον
ΠΑΟΚ, αφού είναι το πρώτο τρόπαιο ύστερα από τέσσερα χρόνια» είπε ο Κώστας
Φλεβαράκης που χαρακτήρισε αυτή τη στιγμή ως την καλύτερη της προπονητικής του καριέρας.

«Ήταν η πιο ευτυχισμένη βραδιά της ζωής μου. Νομίζω πως αξίζει να πιστεύουν
τον Έλληνα προπονητή, αφού αφιερώνεται στην ομάδα όπου δουλεύει και τη βάζει
πάνω από χρήματα και καριέρα» συνέχισε ο τεχνικός του ΠΑΟΚ, ενώ απένειμε ακόμη
μια φορά τα εύσημα στους παίκτες του.

«Παίξαμε καταπληκτικό μπάσκετ και πήραμε και το κύπελλο, ήταν ο ιδανικός
συνδυασμός και αξίζουν συγχαρητήρια στα παιδιά. Το θέμα ήταν να αποβάλλουμε το
άγχος από τους παίκτες μετά τις εντυπωσιακές εμφανίσεις με τον Παναθηναϊκό στο
πρωτάθλημα και με τον Άρη στο κύπελλο».

Τέλος, μιλώντας για τη δική του συνεισφορά, τόνισε: «Άλλοι θα κρίνουν το δικό
μου μερίδιο επιτυχίας. Εγώ απλώς τα δίνω όλα και με ικανοποιεί το γεγονός πως
μέσα από την ομάδα αυτό μου το αναγνωρίζουν».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16355O101</ED>
<ID>
ID:19108

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O10&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΔΙΑΙΤΗΤΗΣ ΚΑΡΑΜΠΕΤΣΟΣ ΔΙΚΑΙΟΛΟΓΕΙ ΤΟΝ ΠΑΟ ΓΙΑ ΤΗ ΔΙΑΚΟΠΗ
</H5><H2>Δεν κινδυνεύει
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Εικόνα που δεν αρμόζει στο βόλεϊ με παίκτες αμήχανους ή φοβισμένους μετά τη
διακοπή και τους διαιτητές έτοιμους για αποχώρηση

ΔΕΝ ΚΙΝΔΥΝΕΥΕΙ με μηδενισμό ή επανάληψη του αγώνα με την ΑΕΚ ο Παναθηναϊκός
από τη στιγμή που ο διαιτητής Κώστας Καραμπέτσος βεβαιώνει ότι η διακοπή του
αγώνα είχε μεγάλη διάρκεια προκειμένου να εκκενωθεί το γήπεδο.

Αντιμετωπίζει όμως την πιθανότητα τιμωρίας με αποκλεισμό της έδρας τους, αφού
ο αθλητικός δικαστής του βόλεϊ Χρήστος Ηλιάδης ανακοίνωσε χθες την κλήση σε
απολογία για αύριο Τετάρτη του ΤΑΠ Παναθηναϊκός, για τα γεγονότα βίας του
περασμένου Σαββάτου στη Λεωφόρο. Επιπλέον, ο κ. Ηλιάδης ζήτησε έγγραφο
υπόμνημα του παίκτη της ΑΕΚ Κώστα Αγγελίδη, για το αν δέχθηκε βιαιοπραγία στη
διάρκεια του αγώνα.

Ο διαιτητής Καραμπέτσος στο φύλλο αγώνα περιγράφει τα αντικείμενα που έπεσαν
στον αγωνιστικό χώρο (κυρίως ένα μεγάλο καρφί, κέρματα, φωτοβολίδα) και εξηγεί
ότι είχε απευθύνει δύο προειδοποιήσεις διακοπής για υβριστικά συνθήματα προτού
φύγει στα αποδυτήρια.

Στο μεταξύ, ο πρόεδρος της ΕΟΠΕ Θανάσης Μπελιγράτης μόλις ενημερώθηκε για τα
επεισόδια του αγώνα Παναθηναϊκού-ΑΕΚ, αποφάσισε να συγκαλέσει το συντομότερο
σύσκεψη αρμοδίων φορέων για αντιμετώπιση των επεισοδίων που πληθαίνουν στο
βόλεϊ. Θα προσκληθούν ΤΑΠ, ΟΔΒΕ, ΣΕΠΠΕ και ο αθλητικός δικαστής κ. Ηλιάδης.

* Ο Ιγκόρ Ποπόφ (Ορεστιάδας DIANA) αναδείχθηκε πολυτιμότερος παίκτης της 11ης
αγωνιστικής της Α1 βόλεϊ ανδρών PANAFON σύμφωνα με τη στατιστική της Galanis
Sportw Data. Στο 3-0 κατά της Φιλίας ο Ουκρανός διεθνής είχε στατιστική για
Όσκαρ με 90% υποδοχή και 89% επίθεση, κερδίζοντας συνολικά 14 πόντους.

* Γερμανία, Γαλλία, Πολωνία στους άνδρες και επιπλέον η Ελβετία στις γυναίκες
συνδιεκδικούν με Ελλάδα τη διοργάνωση του Ευρωβόλεϊ ανδρών-γυναικών 2003.
Απόφαση θα ληφθεί στην πρώτη συνεδρίαση της CEV το 2000. Επίσης στο Συνέδριο
της CEV στην Τουρκία ανατέθηκε στην Ελλάδα η διοργάνωση στο Ξυλόκαστρο ενός
τουρνουά του Ευρωπαϊκού Μπιτς Βόλεϊ '99.

* «Τελευταίο χαρτί» για πρόκριση στο φάιναλ φορ του Τσάμπιονς Λιγκ παίζει
σήμερα (21.30' Ελλάδας) στη Μόντενα ο Ολυμπιακός κόντρα στην πρωταθλήτρια
Ευρώπης, ενώ ο Άρης (Κυπελλούχων) δεν μπόρεσε χθες να «πετάξει» για Πορτογαλία
και ο αγώνας με Καστέλο Ντα Μάια αναβλήθηκε για αύριο Τετάρτη.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16355O111</ED>
<ID>
ID:19109

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O11&aa=1</URL></REF>


Article

<CATEGORY>vin10</CATEGORY>

 <H5>ΛΩΖΑΝΝΗ: Με διοργανώτρια τη ΔΟΕ
</H5><H2>Τριήμερο συνέδριο για το ντόπινγκ
</H2>
ΤΟ ΝΤΟΠΙΝΓΚ στα σπορ είναι το κεντρικό θέμα τριήμερου συνεδρίου που
διοργανώνεται από τη Διεθνή Ολυμπιακή Επιτροπή στη Λωζάννη και οι εργασίες του
αρχίζουν σήμερα.

Την Ελλάδα θα εκπροσωπήσουν σ' αυτό το συνέδριο ο υφυπουργός Αθλητισμού
Ανδρέας Φούρας, τα μέλη της Ελλάδας στη ΔΟΕ κ.κ. Νικολάου και Φιλάρετος, ο
πρόεδρος και ο διευθύνων σύμβουλος της Οργανωτικής Επιτροπής των Ολυμπιακών
Αγώνων του 2004 κ.κ. Στρατήγης και Μπακούρης, η πρέσβειρα της Ελλάδας για το
ευ αγωνίζεσθαι Κατερίνα Παναγοπούλου καθώς και ο διευθυντής του εργαστηρίου
ντόπινγκ κοντρόλ του ΟΑΚΑ Κώστας Γεωργακόπουλος.

Τα τέσσερα επί μέρους θέματα που θα αναπτυχθούν στη διάρκεια του συνεδρίου στη
Λωζάννη είναι:

* Η προστασία των αθλητών.

* Οι νομικές και πολιτικές πλευρές.

* Η πρόληψη: ηθική, παιδεία και επικοινωνία.

* Η οικονομική διάσταση.

Το Σαββατοκύριακο πραγματοποιήθηκε στη Λευκωσία η 12η Σύνοδος της Ολυμπιακής
Ακαδημίας Κύπρου. Στο συνέδριο παραβρέθηκε και ο αναπληρωτής υπουργός
Εξωτερικών Γιώργος Παπανδρέου, ο οποίος αναφέρθηκε στο θέμα της Ολυμπιακής Εκεχειρίας.

Ο πρόεδρος της Α.Ε. Αθήνα 2004 κ. Στρατήγης μίλησε με θέμα «Αθήνα 2004: Η
μεγάλη πρόκληση για τους Έλληνες» ενώ ο διευθύνων σύμβουλος Κώστας Μπακούρης
αναφέρθηκε στο θέμα «Ολυμπιακοί Αγώνες: οι στόχοι, η πρόκληση της διοργάνωσης,
τα οφέλη και η μέχρι σήμερα πρόοδος».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16355O112</ED>
<ID>
ID:19155

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ: Νίκησε με 7-6 στην Πάτρα
</H5><H2>Στον αφρό ο Εθνικός
</H2>
ΚΑΤΑΠΛΗΚΤΙΚΗ εμφάνιση του Εθνικού στην Πάτρα και νίκη επί του τοπικού
Ναυτικού Ομίλου, με 7-6. 
Η πειραϊκή ομάδα στηρίχθηκε στην εξαιρετική απόδοση του τερματοφύλακα
Ξηφανταράκη και του Ρώσου Ροντιόνοφ, ο οποίος ήταν πρώτος σκόρερ με τρία γκολ.
Για τον Εθνικό, δύο γκολ πέτυχε επίσης ο Κοκκινάκης και από ένα οι Καλακόνας,
Στεργιοπουλος. Για τον Ν.Ο. Πάτρας σκόραραν οι Μπιτσάκος 3, Λαμπάτος 2, Καψοκόλης.

Ο Γιώργος Ξηφανταράκης ήταν από τους πρωταγωνιστές του Εθνικού, στη νίκη επί
του Ν.Ο. Πάτρας

Στο μεταξύ, οι διαιτητές Ελευθεριάδης, Βασιλείου παραπέμφθηκαν στην πειθαρχική
επιτροπή για το πέναλτι που καταλόγισαν στον αγώνα Παναθηναϊκού-Ν.Ο. Χανίων
επειδή ζήτησε τρίτο τάιμ άουτ, ο προπονητής των «πρασίνων» Όμηρος
Πολυχρονόπουλος. Σύμφωνα με τον παρατηρητή διαιτησίας Λάκη Τσαντά, πέναλτι
μπορούσε να δοθεί μόνον αν είχε την κατοχή της μπάλας ο Ν.Ο. Χανίων. Η ΕΚΟΦ θα
εξετάσει την ένσταση του Παναθηναϊκού, με την οποία ζητάει επανάληψη του αγώνα
και όπως φαίνεται μάλλον θα τον δικαιώσει.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16355O113</ED>
<ID>
ID:19192

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O11&aa=3</URL></REF>


Article

<CATEGORY>vin10</CATEGORY>

 <H5>ΣΕΓΑΣ
</H5><H2>Εκδήλωση με βραβεία
</H2>
ΣΕ πανηγυρική εκδήλωση τη Δευτέρα 8 Φεβρουαρίου σε κεντρικό ξενοδοχείο, στην
οποία θα γίνουν βραβεύσεις των καλύτερων αθλητών του '98 και όχι μόνο, θα
ανακοινώσει ο ΣΕΓΑΣ το αγωνιστικό πρόγραμμα του στίβου για το 1999. Στη
διάρκεια της εκδήλωσης θα βραβευθούν για την προσφορά τους στον ελληνικό στίβο
ο υπουργός Πολιτισμού Ευάγγελος Βενιζέλος, ο υφυπουργός Αθλητισμού Ανδρέας
Φούρας και ο διευθυντής του ΟΠΑΠ Χρήστος Σαλαλές. Στην ίδια εκδήλωση θα γίνει
παρουσίαση των χορηγών της Ομοσπονδίας για το '99.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16355O114</ED>
<ID>
ID:19215

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O11&aa=4</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ-ΠΟ </H2>
Η νικήτρια στήλη του χθεσινού δελτίου ΠΡΟ-ΠΟ
είναι: 
1. ΑΕΚ-Ολυμπιακός Π. 1 
2. Απόλλων Αθ.-Skoda Ξάνθη 1 
3. Άρης Θ.-Προοδευτική (Κλήρωση) 1 
4. Βέροια-Εθνικός Π. 1 
5. Ιωνικός-Εθνικός Αστ. 1 
6. Καβάλα-Πανηλειακός χ 
7. Παναθηναϊκός-ΟΦΗ 1 
8. Πανελευσινιακός-Ηρακλής Θ. Χ 
9. Απόλλων Θ.-Ιάλυσος (Κλήρωση) 1 
10. Παναιτωλικός-Καλλιθέα 2 
11. Κάλιαρι-Γιουβέντους 1 
12. Μπάρι-Λάτσιο 2 
13. Πιατσέντσα-Ίντερ χ 
Σ13. Περούτζια-Σαμπντόρια 1 
Βρέθηκαν 296 Σούπερ-13άρια που κερδίζουν από
456.540 δρχ., 529 13άρια που θα εισπράξουν από 254.440 δρχ., 10.638 12άρια
(μερίδιο 10.435 δρχ.) και 97.932 11άρια (από 925 δρχ.).


Με έναν αγώνα αγγλικού πρωταθλήματος και ματς
Γ' Εθνικής συμπληρώθηκε το αυριανό δελτίο ΠΡΟ-ΠΟ. 
ΠΡΟΓΝΩΣΤΙΚΑ 
1. Μάντσεστερ Γ.-Ντέρμπι Κ. (Α' ημίχρ.) 1Χ2 
2. Μάντσεστερ Γ.-Ντέρμπι Κ. (Τελ. αποτ.) 1 
3. Αιγάλεω-ΕΑΡ 1Χ 
4. Ατρόμητος Αθ.-Μαρκό 1Χ 
5. Αχαϊκή-Ναυπ/κός Αστ. 1Χ2 
6. Κερατσίνι-Παναιγιάλειος 1Χ 
7. Λεβαδειακός-Αιολικός ΕΒΑ 1 
8. Αμπελόκηποι Θ.-Ολυμπιακός Β. 1Χ 
9. Α.Ο. Καρδίτσας-Νάουσα 12 
10. Απόλλων Κ. Βρ.-Αετός Σκ. Χ 
11. Δόξα Δράμας-Ποσειδών Ν. Μηχ. 1 
12. Κιλκισιακός-Πρέβεζα 1 
13. Κοζάνη-Καστοριά 1 
Σ13 Αγερσανί-Παναργειακός 1 
* Η κατάθεση των δελτίων λήγει
απόψε. 
<REF><SOURCE>ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16355O115</ED>
<ID>
ID:19232

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O11&aa=5</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟγκόλ
</H2>
ΣΤΟ ΠΡΟ-ΠΟγκόλ κερδίζουν οι αριθμοί: 30, 4, 10, 5, 12, 14, 17, 18. Βρέθηκε 1
8άρι που κερδίζει 10.806.035 δρχ., 43 7άρια που θα εισπράξουν από 207.325 δρχ.
και 2.472 6άρια που θα πάρουν από 2.950 δρχ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16355O116</ED>
<ID>
ID:19242

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O11&aa=6</URL></REF>


Article

<CATEGORY>vin10</CATEGORY>

 <H5>ΚΡΙΣΤΟΦΕΡ
</H5><H2>Προσοχή με το(ν) Ρε...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΞΗΜΕΡΩΜΑΤΑ αναμενόταν στην Αθήνα ο νέος κυνηγός της ΑΕΚ Κρίστοφερ Ρε,
Λιβεριανός και ­ με βάση όσα έχουμε δει από την τηλεόραση ­ πολύ καλός με τα
χρώματα της Άρσεναλ όποτε χρειάστηκε να κάνει τα ρεπό του Μπέργκαμπ.

*** Ο Ρε νομίζω πως αποτελεί ένα από τα μεγαλύτερα ονόματα της μεταγραφικής περιόδου.

*** Συγκρίνεται ακόμη και με αυτό του Χούλιο Σέζαρ. Πάντως, ο ένας κάπου θα
κοιτάξει να συντηρηθεί στα 36 του, ο άλλος, ούτε 25, λογικά θα τα δώσει όλα...

*** Κάποια σύγχυση ενδεχομένως θα υπάρξει με τα πρωτοσέλιδα των αθλητικών
εφημερίδων, διότι ως επώνυμο «βολεύει» ο παίκτης.

*** «Σκίστους Ρε», «Επάνω τους Ρε» κ.λπ.

*** Τον κίνδυνο αντελήφθη ήδη ο αξιωματούχος της ΠΑΕ ΑΕΚ Πέτρος Στάθης, ο
οποίος μιλώντας στο αεροδρόμιο με δημοσιογράφους είπε μεταξύ συβαρού και αστείου:

*** «Μάλλον θα βάλουμε στη φανέλα το μικρό του, δηλαδή Κρίστοφερ, ώστε να
αποφύγουμε το μπέρδεμα».

*** Λίγο απίθανο να συμβεί, διότι ως σοβαρή χώρα, δεν πρέπει να κάνουμε
βαφτίσια σε αλλοδαπούς ποδοσφαιριστές.

*** Εκείνο το «Λίμα» στην πλάτη του Μπατίστα, το σωστό είναι.

*** Άσχετα αν δεν χρησιμοποιείται επαρκώς από τα μίντια.

ΜΕ ΤΗΝ πληθώρα ύλης προχθές την Κυριακή, η στήλη δεν φιλοξένησε κάποια
στοιχεία που θα έπρεπε για τη νίκη της ΑΕΚ στο ντέρμπι.

*** Πάμε σήμερα, τα μεθεόρτια των ΑΕΚτζήδων δεν έχουν κοπάσει...

*** Θεωρώ τη νίκη της ΑΕΚ μεγαλειώδη και πολύ σημαντική, διότι αυτή τη φορά ο
Ολυμπιακός δεν ήταν εντελώς για πέταμα. Και μπάλα έπαιξε κάποια στιγμή και το
γκολ πλησίασε αρκετές φορές.

*** Δηλαδή, από μια άποψη, το ντέρμπι ήταν ματσάρα.

*** Ο Μπάγιεβιτς προσπάθησε, αστόχησε, δεν του πήγαν οι φάσεις, ήταν και σε
σούπερ ημέρα ο Ατματσίδης.

*** Από την άλλη πλευρά, ο Όλεγκ Μπλαχίν έδειξε πόσο ταλαντούχος είναι (και
πόσο τον έχουν παρεξηγήσει μερικοί μερικοί).

*** Θα σας θυμίσω μόνο μία φάση, πολύ σημαδιακή.

*** Πιάνει ανενόχλητος καλή κεφαλιά ο Γκόγκιτς κατευθείαν στο «γάμμα» της
εστίας και ο τερματοφύλακας της ΑΕΚ με υπερένταση αποσοβεί το γκολ.

*** Αμέσως, ο Ουκρανός κόουτς σηκώνει από τον πάγκο τον Μιχάλη Καψή και του
ζητάει να ζεσταθεί γρήγορα.

*** Με το που έβαλε τον νεαρό στο γήπεδο (αντί του Βάιου Καραγιάννη), τέρμα οι
κεφαλιές του Σερβοκύπριου.

*** Αυτά για τον Μπλαχίν και άξιος ο μισθός του (που είναι βεβαίως πολύ
μικρότερος από αυτόν του Ιορντανέσκου...).

*** Όσο για τον Μιχάλη Καψή, επειδή τον παρακολουθώ τέσσερα χρόνια ως αγωνιστή
μικρής και προβληματικής ομάδας, θα πω μόνο τούτο:

*** Σταθερά αλλά σύντομα (αν βέβαια τού δοθούν ευκαιρίες) θα μπορέσει να
σιγουρέψει μια απόδοση μόνιμα κοντά στο καλώς.

*** Είναι από τους αμυντικούς που τους έχει ανάγκη οποιαδήποτε ομάδα.

ΕΠΙΤΕΛΟΥΣ, δράση για την εθνική μας ομάδα ποδοσφαίρου, έστω με φιλικά ματς.

*** Από χθες, η ομάδα βρίσκεται στην Κύπρο και θα δοκιμάσει τις δυνάμεις της
πρώτα με Φινλανδία και ακολούθως με Κύπρο ή Βέλγιο.

*** Τα παιδιά είναι σε καλή φόρμα, φάνηκε χθες ότι «δεν έχουν τίποτα να χωρίσουν».

*** Στο αεροδρόμιο, περιμένοντας την πτήση, Ατματσίδης και Γεωργάτος έπιναν
καφέ σαν γνήσιοι παλιόφιλοι.

*** Οι παίκτες του Ολυμπιακού δέχονταν με χαμόγελο την καζούρα των ΑΕΚτζήδων.

*** Σκεφθείτε ότι... συγχωρήθηκε ακόμη και ο Μαυρογενίδης, ο οποίος
«κατηγόρησε» με τον τρόπο του τους (προχθεσινούς) νικητές του ντέρμπι:

*** «Νομίζω πως κάθε χρόνο στη Νέα Φιλαδέρλφεια μάς κάνετε βουντού...»

*** Μοναδικό απρόοπτο για την αποστολή αποτέλεσε ρίψη αντικειμένου στο πούλμαν
των Ελλήνων κατά τη διαδρομή από το αεροδρόμιο της Λάρνακα προς το ξενοδοχείο.

*** Νεαρός πέταξε νεράντζι και το ευχαριστήθηκε.

*** Παιδί είναι, τι να του κάνεις;

ΝΟΥΜΕΡΟ φανέλας με μεγάλη ιστορία στον Παναθηναϊκό θα φορέσει ο Βραζιλιάνος
Σέζαρ. Το «6».

*** Πριν από τον Κολλιτσιδάκη, τη φανέλα με το «6», τίμησαν οι Σούρπης,
Τερζανίδης, Λιβαθηνός και Κώστας Μαυρίδης ­ δώδεκα χρόνια αυτός.

*** Χαλάλι του.

ΠΡΩΤΑΘΛΗΤΡΙΑ ομάδα μεταγραφών και αποδεσμεύσεων μπορεί να θεωρηθεί ο
Παναιτωλικός στη Β' εθνική κατηγορία.

*** Δεκατέσσερις παίκτες απέκτησε ­ σε ισάριθμους διακόπηκε η συνεργασία.

*** Βέβαια, τόσες πολλές αλλαγές έχουν σχέση με την προχθεσινή ήττα στο
Αγρίνιο από την Καλλιθέα.

*** Ή όχι;
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16355O121</ED>
<ID>
ID:19110

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Με φόντο τα καπνογόνα
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΑΝ ΤΑ κρούσματα βίας σημειώνονταν στις εξέδρες ή γενικότερα μέσα στα γήπεδα
κατά τη διάρκεια των αγώνων, θα λέγαμε ότι οι ρίζες του προβλήματος βρίσκονται
στο σαθρό σύστημα των ομαδικών αθλημάτων στη χώρα μας.

Υπάρχουν και τέτοιου είδους κρούσματα βίας, που όμως εκδηλώνονται κατά
πλειοψηφία στα μικρά γήπεδα. Δεν ευθύνεται όμως μόνο το σύστημα, αλλά
επιβάλλεται να καταγραφεί και η έλλειψη αθλητικής παιδείας.

Η βία στον ελληνικό αθλητισμό έχει δύο σκέλη. Το ένα εκφράζει την αντίδραση
των φιλάθλων για τα κακώς κείμενα και τον τυφλό φανατισμό αριθμού οπαδών
ομάδων. Το άλλο δεν έχει σχέση με τα δρώμενα στους αγωνιστικούς χώρους και τις
αποφάσεις των διαφόρων αθλητικών οργάνων, αλλά με τα αδιέξοδα τμήματος της
νεολαίας ή την εξυπηρέτηση άλλων σκοπιμοτήτων.

Επειδή φθάσαμε στο σημείο να έχουμε μαχαιρώματα ανάμεσα σε οπαδούς ομάδων
και μάλιστα μακριά από τα γήπεδα, οι αρμόδιοι του αθλητισμού έχουν χρέος να
πάρουν άμεσα μέτρα.

Η προώθηση προγραμμάτων καλλιέργειας της αθλητικής παιδείας είναι θέμα που
δεν μπορεί να περιμένει τη δημιουργία άλλων επιτροπών, συσκέψεις, αναλύσεις,
προτάσεις. Εδώ και τώρα χρειάζονται πρωτοβουλίες, αφού το φαινόμενο της βίας
έχει αναλυθεί σε συνέδρια και έχουν καταγραφεί με κάθε λεπτομέρεια οι ρίζες
του και οι τρόποι αντιμετώπισής του.

Τα προγράμματα πρέπει να εφαρμοστούν στα σχολεία και τους συλλόγους. Οι
παράγοντες δεν δικαιούνται να σκέπτονται πώς θα εξασφαλίσουν βαθμούς με κάθε
τρόπο και να αδιαφορούν για όλα τ' άλλα.

Τα αστέρια του αθλητισμού ας γίνουν πρεσβευτές του ευ αγωνίζεσθαι. Όσο για
τους χορηγούς, ας χρηματοδοτήσουν πρωτοβουλίες για αθλητισμό χωρίς βία. Δεν
έχουν αξία οι τίτλοι με φόντο τις φωτιές, το σπάσιμο βιτρινών και αυτοκινήτων,
τα μαχαίρια, τους λοστούς, τις αλυσίδες και τα καπνογόνα. Έως εδώ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16355O122</ED>
<ID>
ID:19156

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O12&aa=2</URL></REF>


Article

<CATEGORY>vin10</CATEGORY>

 <H2>Με... βραδινό ντύσιμο </H2>
ΑΠΟ ΤΗΝ εορταστική εκδήλωση των ΠΑΟΚτζήδων ­ προχθές βράδυ στη Συγγρού ­
για την κατάκτηση του κυπέλλου της ΕΟΚ. Εδώ ο Ιταλός Κλαούντιο Κολντεμπέλα με
ωραίο χαμόγελο, όχι όμως ωραιότερο της συζύγου του, κυρίας Χριστίνας Παππά.
Στο βάθος διακρίνονται ο πρόεδρος Αλεξόπουλος και ο αρχηγός των οργανωμένων
της Τούμπας Γ. Συρίγος.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16355O123</ED>
<ID>
ID:19193

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O12&aa=3</URL></REF>


Article

<CATEGORY>vin10</CATEGORY>

 <H2>Ο Γκάρι έχει χιούμορ </H2>
ΕΙΝΑΙ Άγγλος και με χιούμορ ο Γκάρι Χέιλοκ του Πανιωνίου. Εδώ, βγάζει τη
γλώσσα στον φωτορεπόρτερ! 
Και, βέβαια, ο ίδιος είχε «βαφτίσει» τον Δημήτρη Μπουγά «Σορίν Ματέι» (λόγω
άγριων τάκλιν!).
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16355O124</ED>
<ID>
ID:19216

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O12&aa=4</URL></REF>


Article

<CATEGORY>vin10</CATEGORY>

 <H5>Μια ξεχωριστή τελετή λήξης στον Πανελλήνιο
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΠΡΑΓΜΑΤΟΠΟΙΗΘΗΚΕ το Σάββατο στον Πανελλήνιο η τελετή λήξης του διεθνούς
τουρνουά «Κάισσα». Και δεν ήταν μια τελετή λήξης με τους τυποποιημένους λόγους
και το πένθιμο ύφος του αποχαιρετισμού, αλλά είχε τη σφραγίδα των εκδηλώσεων
«Ίκαρος», ήταν, με άλλα λόγια, ζωντανή και ­ ιδίως ­ αγωνιστική. Αγώνες
μπλιτς, τυφλό παίξιμο, αναλύσεις παρτίδων παρακίνησαν όλους, παίκτες και
διοργανωτές, να ανανεώσουν το ραντεβού τους για μια αρκετά κοντινή ημερομηνία.
Στο πρώτο τουρνουά μπλιτς έπαιξαν 7 από τους παίκτες που συμμετείχαν στο
κλειστό τουρνουά. Νικητής αναδείχθηκε ο Τσέλα με 4,5 βαθμούς σε 6 αγώνες.
Ηττήθηκε μόνο από τον Μαναγκάτζε και έκανε ισοπαλία με τον Βουλδή. Ακολούθησαν
οι Νικολαΐδης, Μαναγκάτζε με 4, οι Βουλδής, Τζερμιαδιανός με 3, ο Χαλκιάς με
1,5 και ο Σαχταχτίνσκι με 1 βαθμό.

Στο δεύτερο μπλιτς συμμετείχαν θεατές. Νικητής αναδείχθηκε ο Περιφάνης με 6
βαθμούς σε 7 αγώνες. Δεύτερος ο Καζιλάρης με 5,5 και ισόβαθμοι στην τρίτη θέση
οι Μητραντζάς, Κωστούρος με 4 βαθμούς. Ο Νίκος Καζιλάρης, βετεράνος μετρ του
Πανελληνίου, έκανε και τις απονομές στους νικητές του διεθνούς τουρνουά.
Τέλος, παίχτηκε και παρτίδα μπλάιντ δέκα λεπτών ανάμεσα στους Τσέλα και
Βουλδή. Νικητής αναδείχθηκε ο πρώτος ύστερα από 36 κινήσεις. Οι θεατές
παρακολουθούσαν τις κινήσεις από μαγνητική σκακιέρα.

Ακολουθεί η παρτίδα Χαλκιάς - Κοτρωνιάς από το διεθνές τουρνουά. Η παρτίδα
αυτή υπήρξε και αντικείμενο ανάλυσης από τον Χαλκιά στην παραπάνω εκδήλωση.

Χαλκιάς - Κοτρωνιάς

1. δ4 Ιζ6 2. γ4 η6 3. Ιγ3 Αη7 4. ε4 δ6 5. Ιζ3 0-0 6. Αε2 ε5 7. Αε3 ε: δ4 8. Ι:
δ4 Πε8 9. ζ3 γ6 10. Βδ2 δ5 11. ε: δ5 γ: δ5 12. 0-0 Ιγ6 13. Παδ1 Ι: δ4 14. Α:
δ4 δ: γ4 15. Α: γ4 Αε6 16. Αβ5 Πζ8 17. Βζ2 Βα5 18. Βθ4 Ιθ5 19. Α: η7 Ι: η7 20.
η4 Α: α2 21. Πδ7 Παβ8 22. Πζδ1 Ββ6+ 23. Ρη2 Ιε6 24. Βθ6 Ιγ5 25. Π7δ6 Βα5 26.
Π1δ4 Αβ3 27. η5 Πζδ8 28. Πθ4 Π: δ6 29. Β: θ7+ Ρζ8 30. Βθ8+ Ρε7 31. Βε5+ Πε6
32. Β: γ5+ 1-0

ΚΥΠΕΛΛΟ

Αποτελέσματα 1ου γύρου στο διασυλλογικό κύπελλο Αττικής: Καλλιθέα - Αετός
Αθηνών 4-0, Ε.Π. Μελισσίων - ΔΚΠ Α. Λιοσίων 0,5-3,5, Σκ. Επικοινωνία Ν.
Ηρακλείου - ΟΦΝΙ 1-3, Βούλα - Ιωνικός Σύνδεσμος 2-2 (προκρίθηκε η Βούλα), ΣΑΕ
- Καισαριανή 2,5-1,5, Κάντζα - Λαύριο 3-1, Πανελλ. Ένωση Τυφλών - Παγκράτι
1,5-2,5, Αμπελόκηποι - Σκ. Κύκλος Ιλίου 3-1, Ανάκασα - Πανελλήνιος 1-3, Αετός
Πλ. Αττικής - Πετρούπολη 0-4, Ν. Βουτζάς - Ν. Ψυχικό 1-3, «Μπίκος» - Κότινος
1,5-2,5, Ένωση Σπάρτης - Κρυστάλλης 0-3,5 α.α., Πειραϊκός - Σ.Ο. Αθηνών 2-2
(προκρίθηκε ο Σ.Ο. Αθηνών), ΚΕΟ - «Σιαπέρας» 3,5-0,5, Μοσχάτο - Σ.Ο.
Περιστερίου 2-2 (προκρίθηκε το Περιστέρι), Ευκλείδης - Αιγάλεω 1-3, Αχαρνές -
Εστία 2,5-1,5, ΑΦΟΑΝ ­ Φοίνιξ 1,5-2,5, Ν. Φιλαδέλφεια - Μάτι 0-3,5 α.α., Αγ.
Παρασκευή - ΟΦΟΝ 2-2 (προκρίθηκε η Νίκαια), Ηλιούπολη - Πρωτέας 3,5-0 α.α.,
Πήγασος Κυψέλης - Π.Σ. Περιστερίου 0-4, Ζωγράφου - Φοίβος 2-2 (προκρίθηκε ο
Φοίβος), «Βάρναλης» - ΕΦΕΤ 1-3, Σιδηροδρομικοί Αττικής - Χαλάνδρι 0-4, Μαρούσι
- ΔΑΣ Α. Λιοσίων 2,5-1,5, Σ.Ο. Αγ. Βαρβάρας/Κορυδαλλού - Παπάγου 0-4, Ζήνων -
Αγ. Δημήτριος 2,5-1,5, Δόξα - Άρης Νικαίας/Κορυδαλλού 2,5-1,5.

* Για το κύπελλο Νότιας Πελοποννήσου (προκριματικά Κυπέλλου Ελλάδας) έγιναν,
εξάλλου, οι εξής συναντήσεις: Μεγαλόπολη - Ποσειδών Καλαμάτας 0,5-3,5, Μεσσήνη
- Νέστορας Καλαμάτας 0,5-3,5, Τρίπολη - Σπάρτη 0-4.

* Τα προκριματικά των ατομικών πρωταθλημάτων εφήβων κάτω των 18 ετών,
κορασίδων κάτω των 14 ετών και παίδων κάτω των 14 ετών για την περιφέρεια
Αχαΐας - Ηλείας θα ξεκινήσουν το ερχόμενο Σάββατο 6/2 και ώρα 17.00. Οι δύο
πρώτες διοργανώσεις θα γίνουν στο εντευκτήριο του Φυσιολατρικού Συνδέσμου
Πατρών (Καραϊσκάκη 85, τηλ. 620.603), ενώ οι αγώνες παίδων θα γίνουν στον Σ.Ο.
Πατρών (Δοϊράνης 39, τηλ. 438.224).

* Σχολικό πρωτάθλημα διοργανώνει ο σύλλογος Κωνσταντινουπολιτών στο μέγαρο που
διαθέτει στην οδό Δημοσθένους 115-117 στην Καλλιθέα (τηλ. 9517.072, 9560.611).
Οι αγώνες θα γίνουν το Σάββατο 6 Φεβρουαρίου και ώρα 16.00 για μαθητές
Δημοτικών Σχολείων. Την Κυριακή 7/2 και ώρα 16.00 θα πραγματοποιηθούν οι
αγώνες Γυμνασίων και Λυκείων. Δηλώσεις συμμετοχής στα παραπάνω τηλέφωνα μέχρι
τις 5/2. Δικαίωμα συμμετοχής έχουν όλα τα παιδιά ανεξαρτήτως καταγωγής και
περιοχής. Θα δοθούν μετάλλια στους πρώτους τέσσερις κάθε τάξης και στον πρώτο
κάθε τάξης με καταγωγή από την Πόλη. Αναμνηστικά διπλώματα θα δοθούν σε όλους
όσοι συμμετάσχουν, καθώς και στο σχολείο με τις περισσότερες συμμετοχές.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: O99</CAT>
<ED>
Κωδικός άρθρου: A16355O991</ED>
<ID>
ID:19118

</ID><URL>http://ta-nea.dolnet.gr/neaweb/neafile.print_unique?e=A&f=16355&m=O99&aa=1</URL></REF>


Article

<CATEGORY>vin09</CATEGORY>

 <H5>ΝΕΟ CD ΚΑΙ ΜΙΟΥΖΙΚΑΛ ΕΤΟΙΜΑΖΕΙ Ο ΚΑΛΛΙΤΕΧΝΗΣ ΤΩΝ 75 ΔΙΣ.
</H5><H2>«Αΐντα» από τον Έλτον Τζον!
</H2>
Ο Έλτον Τζον δανείζεται την ιστορία της όπερας του Βέρντι «Αΐντα» και μαζί με
τον Τιμ Ράις ετοιμάζει τη δική του ­ μιούζικαλ ­ δισκογραφική εκδοχή

Όταν μόλις έχεις περάσει το «φράγμα» των 50 ετών, έχεις αποκτήσει περιουσία
που υπολογίζεται σε τουλάχιστον 75 δισεκατομμύρια δραχμές και έχεις στο εγγύς
παρελθόν σου ένα CD σινγκλ που έχει πουλήσει αρκετές εκατοντάδες εκατομμύρια
αντίτυπα από την μία άκρη του πλανήτη ως την άλλη, τότε ­ δεν μπορεί ­ κάθε
νέο βήμα σου είναι γεγονός. Και ως τέτοιο το υποδέχεται ο διεθνής μουσικός
κόσμος και η παγκόσμια δισκογραφία. Ακόμη κι αν ο τίτλος και το θέμα του νέου
σου εγχειρήματος αντιγράφει, κατά κάποιον τρόπο, μία ιδιαίτερα δημοφιλή όπερα,
όπως η «Αΐντα» του Τζουζέπε Βέρντι...

Ο Έλτον Τζον έχει πλέον ­ αποδεδειγμένα ­ στα πόδια του όλα τα μέσα προβολής
του πλανήτη. Ύστερα από την (ολίγον δακρύβρεκτη) μουσική παρουσία του στην
κηδεία της πριγκίπισσας - λαϊκού ινδάλματος Νταϊάνα, με το «Candle in the
Wind» (την παραλλαγμένη εκδοχή ενός παλαιότερου τραγουδιού του, που είχε
γράψει για τη Νόρμα Τζιν Μπέικερ ή Μέριλιν Μονρόε ­ το εφηβικό του ίνδαλμα)
και τις τεράστιες πωλήσεις τού εν λόγω τραγουδιού, ο άλλοτε εκκεντρικός
καλλιτέχνης έχει πια την άνεση να διεκδικεί τη δημοσιότητα που αναλογεί σε
έναν ποπ καλλιτέχνη, με δραστηριότητα κάπου 30 ετών.

Οι τηλεοράσεις ανά την υφήλιο (στην Ελλάδα και το Mega) άρχισαν να παίζουν ήδη
το πρώτο βιντεοκλίπ από το νέο του δισκογραφικό εγχείρημα, που η εταιρεία του
ελπίζει πως θα έχει ανάλογη υποδοχή από το κοινό με εκείνη τουλάχιστον του
«Βασιλιά των λιονταριών» (του σάουντρακ για την ταινία των στούντιο Ντίσνεϊ)
και στην καλύτερη των περιπτώσεων με εκείνη του «Candle in the Wind». Το
προκλητικό στην όλη ιστορία είναι το όνομα του νέου δίσκου, που αποτελεί το
προανάκρουσμα ενός μιούζικαλ ­ το οποίο θα πάρει σιγά σιγά τον δρόμο για το
Μπρόντγουεϊ: «Αΐντα». Αλλά και το γεγονός ότι βασίζεται στην ομώνυμη όπερα του
Βέρντι, που είχε πρωτοπαρουσιαστεί στο Κάιρο το 1871, με αφορμή τα εγκαίνια
της διώρυγας του Σουέζ. Μόνο που εδώ η ιστορία είναι η ίδια, της σκλάβας
πριγκίπισσας από την Αιθιοπία και του έρωτά της με τον Αιγύπτιο αξιωματικό
Ρανταμές, αλλά έχουμε να κάνουμε με την «Αϊντα του Έλτον Τζον και του Τιμ
Ράις», όπως είναι ο τίτλος της δισκογραφικής... αιγυπτιακής ιστορίας.

Το ατού της νέας δουλειάς του Έλτον Τζον, που πρόσφατα γιόρτασε τα 50ά του
γενέθλια και τα τριάντα χρόνια συνεργασίας του με τον ­ μόνιμο σχεδόν ­
στιχουργό του Μπέρνι Τόπιν, είναι τα μεγάλα ονόματα: «Another Pyramid» («Μια
Άλλη Πυραμίδα») θα τραγουδά ο πολύς κύριος Στινγκ, «Written in the Stars»
(«Γραμμένο στ' αστέρια» ­ το πρώτο βιντεοκλίπ και τραγούδι του δίσκου που
κάνει τον γύρο του κόσμου) θα τραγουδά ο ίδιος με την Λι Αν Ράιμς, «Easy as
Life» («Εύκολο σαν τη Ζωή») θα λέει η Τίνα Τάρνερ, «My Strongest Suite» οι
χαριτωμένες Σπάις Γκερλς, «Ι Know the Truth» («Ξέρω την Αλήθεια») ο Έλτον μαζί
με την Τζάνετ Τζάκσον, «Not Me» (Όχι Εγώ) οι Boys ΙΙ Men, «How Ι Know You»
(«Πώς σε Ξέρω») ο μετρ του φανκ-σόουλ Τζέιμς Μπράουν, «Amneris' Letter» («Το
Γράμμα της Αμνέρις») η κάουντρι σούπερσταρ Σάνια Τουέιν και «Like Father Like
Son» ο Λένι Κράβιτς.

Η «Αΐντα», στην οποία τους στίχους υπογράφει ο άλλος συνεργάτης του Τιμ Ράις
(τον θυμόμαστε και από το μιούζικαλ «Chess» ­ «Σκάκι» των δύο μελών του
συγκροτήματος ΑΒΒΑ) θα κυκλοφορήσει, ταυτόχρονα σε όλο τον κόσμο, στις 23
Μαρτίου, ενώ προηγουμένως, στις 22 Φεβρουαρίου, θα κυκλοφορήσουν τα πρώτα
μουσικά του δείγματα. Και δεν είναι το μόνο άμεσο πλάνο του 50άρη Έλτον. Έχει
στα χέρια του το σχέδιο μιας ταινίας κινουμένων σχεδίων των στούντιο
DreamWorks του Στίβεν Σπίλμπεργκ, υπό τον τίτλο «Ελ Ντοράντο, η Πόλη του
Χρυσού» ­ κάτι σαν συνέχεια του «Βασιλιά των Λιονταριών».

Όσο για τον ίδιο; «Δεν αισθάνομαι 50», λέει. «Τι είναι 50; Ο καθένας είναι όσο
αισθάνεται. Και, εκτός των άλλων, έχω τόσα πολλά να κάνω, που δεν έχει καμία
σημασία πόσων ετών είμαι. Έγραψα πάρα πολλά τραγούδια προτού φτάσω να κάνω
αυτό το νέο άλμπουμ. Και σταμάτησα για δύο χρόνια τις περιοδείες και τους
δίσκους για να γράψω ­ επιτέλους.

«Μ' αρέσει να δουλεύω. Όμως, είναι τελικά πολύ δύσκολο να έχεις στα χέρια σου
ένα πλάνο, που αφορά ένα έργο το οποίο έχει γράψει κάποιος άλλος. Στην
προκειμένη περίπτωση ο Τζουζέπε Βέρντι. Δεν μπόρεσα να αντισταθώ. Η ιστορία
της "Αΐντα" είναι υπέροχη ­ κάτι σαν τον Ρωμαίο και την Ιουλιέτα, μόνον που
εδώ έχουμε ένα ερωτικό τρίγωνο. Μαζί με τον Τιμ Ράις γράψαμε συνολικά κάπου 25
τραγούδια για το μιούζικαλ. Και μας βγήκαν πολύ γρήγορα. Όσα τραγούδια μού
βγαίνουν εύκολα και γρήγορα, είναι συνήθως πολύ καλά, τα καλύτερα. Δεν μ'
αρέσει να τα βασανίζω πάρα πολύ τα τραγούδια. Όταν είναι πηγαία, τότε βγαίνουν
καλά. Έτσι, είμαι πολύ ενθουσιασμένος που αυτό το πλάνο, της «Αΐντα», ξεκίνησε
από το τίποτα και πολύ γρήγορα έγινε τόσο πολύ...».

Με ποιον άλλον καλλιτέχνη θα ήθελε να κάνει ντουέτο ο Έλτον Τζόν (γιατί έχει
πάρα πολλά ­ τα περισσότερα ίσως από κάθε άλλον καλλιτέχνη ­ στο ενεργητικό
του); «Η Σέριλ Κρόου είναι η πρώτη που μου έρχεται στο μυαλό. Είναι υπέροχη.
Και ο Μάικλ Στάιπ των REM ή ο Μπίλι Κόργκαν των Smashing Pumpkins».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16355P011</ED>
<ID>
ID:19119

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα </H2>
Και το Όσκαρ πηγαίνει σε... έναν καταδότη της εποχής του μακαρθισμού

σελ.
3
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16355P012</ED>
<ID>
ID:19162

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P01&aa=2</URL></REF>


Article

<CATEGORY>vin09</CATEGORY>

 <H2>Μουσική </H2>
Τα ελληνικά σίριαλ πουλάνε χιλιάδες CD!

σελ. 4-5
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16355P013</ED>
<ID>
ID:19198

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΚΘΕΣΕΙΣ ΖΩΓΡΑΦΙΚΗΣ, ΓΛΥΠΤΙΚΗΣ, ΦΩΤΟΓΡΑΦΙΑΣ
</H5><H2>Νύχτα χρωμάτων
</H2>
Έργο της Άννας Πειρουνίδου στην γκαλερί «Χρυσόθεμις» στο Χαλάνδρι

Την πρώτη ατομική έκθεση ζωγραφικής πραγματοποιεί η Άννα Πειρουνίδου στην
γκαλερί «Χρυσόθεμις» (25ης Μαρτίου 20, Χαλάνδρι, τηλέφωνο 6811.418).
Παρουσιάζει 15 πίνακες-συνθέσεις αντικειμένων του εσωτερικού χώρου, που έχει
φιλοτεχνήσει με τρόπο κλασικό με τη συγκεκριμένη τους μορφή και την ομορφιά
των χρωμάτων. Η σύνθεση θα διαρκέσει έως τις 20 Φεβρουαρίου.

*** Τρεις φωτογράφοι εκθέτουν έργα τους στον «Μονοχώρο» του Νέου Ψυχικού. Ο
Κωστής Βελώνης, η Νάγια Γιακουμάκη και η Μάρθα Λυμπέρη παρουσιάζουν από τρία
έργα τους με τον γενικό τίτλο «Σταθμός παιδικός». Τρεις διαφορετικές
προσεγγίσεις - οπτικές που συνιστούν μία ενότητα, στο θέμα της παιδικής
ανάμνησης - εμπειρίας που σηματοδοτεί την ζωή ενός ενηλίκου αργότερα. (Αγ.
Γεωργίου 24, Ν. Ψυχικό, τηλ. 6777.980. Ημέρες και ώρες λειτουργίας: Δευτέρα
6-9 μ.μ. Σάββατο 10-2, Τρίτη - Παρασκευή 10.00-14.00 και 18.00-21.00). Η
έκθεση θα διαρκέσει έως τις 27 Φεβρουαρίου.

*** Έκθεση ζωγραφικής της Άννας Παλιεράκη εγκαινιάζεται σήμερα, στην αίθουσα
τέχνης «Κρεωνίδης» (Κανάρη 24, στο Κολωνάκι, τηλ. 3606.552).

Μάρθας Λυμπέρη. «Ένα βρεφοκομείο που έγινε πινακοθήκη»

*** «Ύλη και Ύλη, σειρά 3» είναι ο τίτλος της έκθεσης γλυπτικής της Έρσης
Βενετσάνου, που εγκαινιάζεται απόψε στην γκαλερί «3» (Φωκυλίδου 3), με έργα
δουλεμένα σε μάρμαρο και μέταλλο.

*** Έκθεση γλυπτικής του Μάρκου Γεωργιλάκη με γλυπτά από μπρούντζο, σίδηρο ή
ξύλο εγκαινιάζεται σήμερα, στην γκαλερί «Έκφραση» (Μεταξά και Φοίβης 11, στη
Γλυφάδα, τηλ. 8940.391).

*** Με τίτλο «Χρονοδείκτες» εγκαινιάζεται απόψε, στην γκαλερί «7» (Ζαλοκώστα
7, τηλ. 3612050), η έκθεση γλυπτικής της Νίνας Παππά.

*** Συνεχίζεται η αναδρομική έκθεση έργων ζωγραφικής του Γιάννη Σιφναίου
(συλλογή Νίκου Καψοκέφαλου), στην αίθουσα «Παρνασσός». Θα παραμείνει ανοικτή
έως τις 15 Φεβρουαρίου. Πληροφορίες στο τηλ. 8141.526.

ΟΜΙΛΙΑ

Με θέμα «Οι πελοποννησιακοί σκοτεινοί χρόνοι: το σλαβικό ζήτημα» μιλάει απόψε,
στο Εθνικό Ίδρυμα Ερευνών, ο Ηλίας Αναγνωστάκης.

ΒΙΒΛΙΑ

Το ιστορικό μυθιστόρημα του Γιώργου Λεονάρδου «Μπαρμπαρόσα ο Πειρατής», που
κυκλοφορεί από τις εκδόσεις «Λιβάνη», παρουσιάζουν το βράδυ στις 8, στο Θέατρο
του Φιλοτεχνικού Ομίλου Μυτιλήνης «Ο Θεόφιλος», ο Νίκος Σηφουνάκης και η
Καλυψώ Λάζου. Η εκδήλωση πραγματοποιείται σε συνεργασία με το βιβλιοπωλείο
«Ειρμός» και την ΕΡΑ Αιγαίου (πληροφορίες στο τηλ. 3610.589).

*** Το μυθιστόρημα του παλαιού «Διαπλασόπουλου» Πέτρου Χαρτοκόλλη «Και η
σελήνη εγένετο ως αίμα», που κυκλοφορεί από τις εκδόσεις «Κέδρος»,
παρουσιάζουν το απόγευμα στις 7.30, στη Στοά του Βιβλίου (Πεσμαζόγλου 5), ο
Σάββας Κονταράτος, ο Ε.Γ. Ασλανίδης και η Λίνα Κάσδαγλη. Η εκδήλωση
πραγματοποιείται σε συνεργασία με τους Φίλους της «Διαπλάσεως».

«ΖΩΝΤΑΝΑ»

Μουσικό ταξίδι στην Αρμενία με τον Onick, το βράδυ στις 10, στο «Μακάρι» (Ζ.
Πηγής και Κομνηνών, στα Εξάρχεια, τηλ. 6458.958).
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16355P021</ED>
<ID>
ID:19122

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P02&aa=1</URL></REF>


Article

<CATEGORY>vin09</CATEGORY>

 <H2></H2><H2>Μη μου πεις το τέλος...
</H2><H2></H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Δεν είναι μόνο το πρόσωπο που αλλάζει με το χρόνο, το σώμα που χάνει το
νεανικό του σφρίγος, τα μάτια που θαμπώνουν σαν τζάμι το χειμώνα κι έξω κρύο,
δεν είναι μόνο η καρδιά που, σε ρωτάει πια, πριν σκιρτήσει, αν σκιρτήσει.
Είναι κι αυτές οι συνήθειες που χρόνια σου κράταγαν το χέρι στη ζωή, χρόνια
ήταν κομμάτι του εαυτού σου τόσο που πολλές φορές οι άλλοι τις λέγανε με τ'
όνομά σου (το πνιχτό το γέλιο το λέγαν Άννα. Τη βουτιά τη στριφογυριστή με
κωλοτούμπα, Δημήτρη, το μαρσάρισμα στην πλατεία το λέγαν Τέλη). Πάνε, φεύγουνε
κι οι συνήθειες. Αλλάζουν σώματα, ψυχές κι ανθρώπους όπως αλλάζουν χρώμα τα
λουλούδια και χτένισμα η σιχαμένη η τραγουδίστρα.

Μικρός θυμάμαι εκεί κοντά στης εφηβείας το σκοτεινό το δάσος, όταν έπιανε
φωτιά το της ζωής μου δέντρο, έτρεχα στην έξοδο κινδύνου, την άνοιγα κι
έβγαινα στην πρώτη σελίδα ενός βιβλίου. Καθόμουν εκεί μέσα στην ασφάλεια και
τη θαλπωρή του γραπτού αυτού παραισθησιογόνου, και διάβαζα τη μια ιστορία μετά
την άλλη, μέχρι να περάσει η μπόρα, και μόλις άκουγα την ησυχία απέξω να
χαϊδεύει των δέντρων τις κορφές, έκλεινα το βιβλίο κι άνοιγα την πόρτα στη
ζωή. Τώρα, παρ' όλη τη φωτιά στα μπατζάκια μου, το βιβλίο τρέχω να βρω ώρα να
το ανοίξω. Τρέχω και δεν φτάνω. Όταν όμως βρω την ώρα και του δοθώ, τότε του
παραδίδομαι. Και κάνω κάτι που παλιά ποτέ δεν το 'κανα. Καινούργια συνήθεια κι
αυτή, που, ποιος ξέρει, ποια παλιά που μ' εγκατέλειψε λόγω ηλικίας ήρθε να
αντικαταστήσει. Πριν φτάσω στο τέλος σπρωγμένος από την επιθυμία ποτέ να μην
τελειώσει το βιβλίο, βάζω σημάδι, και το αφήνω δίπλα μισοτελειωμένο και πολλά
ακόμα υποσχόμενο. Μόνο που το κομοδίνο, τα μαξιλάρια και η μοκέτα γύρω, έχουν
γεμίσει πια βιβλία, με άγνωστο το τέλος.

Βιβλία μισοτελειωμένα στεφανώνουνε τον ύπνο μου.

­ Πρόσεχε αγόρι μου, μου λέει η φίλη μου η Μαργιέτα, πρόσεχε μην καμιά νύχτα
μπούνε τα βιβλία στο όνειρό σου, έτσι που κοιμάσαι ξέσκεπος, και σου πουν το
τέλος και πάθεις κανένα ενύπνιο σοκ και σε τρέχουμε στα διανυκτερεύοντα. Γι'
αυτό τέλειωσέ τα τα ρημάδια. Όπως και τις σχέσεις σου, διάβασέ τις μέχρι το
τέλος, τι φοβάσαι; Διάβασε. Μην τις αφήνεις έτσι κουτσουρεμένες και
ξεκρέμαστες να στεφανώνουνε τον ξύπνιο σου, αγάπη μου. Δεν κάνει. Είσαι και
καλλιτέχνης, τρομάρα σου!
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16355P022</ED>
<ID>
ID:19165

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P02&aa=2</URL></REF>


Article

<CATEGORY>vin09</CATEGORY>

 <H5>... και το δόλωμα που πήγε στράφι
</H5><H2>Ο «Μπεν Χουρ»...
</H2>
<AUTHOR>Γ.Δ.Σ.</AUTHOR>

Δημήτρης Μαραγκόπουλος

Έλεος! Ήμαρτον! Τέσσερις ολόκληρες ώρες παράσταση; Για τη Λυρική Σκηνή λέω. Η
οποία ανέβασε ­ και πολύ καλά έκανε ­ την καινούργια όπερα ­ παραγγελία ήταν ­
του Δημήτρη Μαραγκόπουλου «Η μάσκα του κόκκινου». Διάρκειας δύο ωρών και
δεκαπέντε λεπτών. Με το διάλειμμα. Ε, δεν ήταν αρκετό; Όχι, η Λυρική δεν το
έκρινε, φαίνεται, αρκετό. Και «προσκόλλησε» ­ αν έχετε τον Θεό σας... ­ την
εντελώς, μα εντελώς άσχετη, περσινή «Καβαλερία ρουστικάνα». Δύο «μονόπρακτα»,
σου λέει. Αλλά άντε άλλο ένα διάλειμμα για να καρφωθούν και να ξεκαρφωθούν τα
σκηνικά, «θερία» τα δύο «μονόπρακτα», βγήκε η παράσταση τετράωρη ­ ένας «Μπεν
Χουρ». Στις 7 παρά 5' μπήκα, στις 11 και 15' βγήκα. Πτώμα! Εξολοθρεμένος! Εν
έτει 1999, με τους ρυθμούς να καλπάζουν, είναι δυνατόν;


Υποθέτω ότι η «συγκόλληση» των μη... συγκολλωμένων με τίποτα οφείλεται σε
λόγους σκοπιμότητας ­ «δόλωμα» για να το χάψουν οι «παραδοσιακοί» θεατές της
Λυρικής, αρνητικοί συνήθως στη σύγχρονη όπερα, και δη την ελληνική ­ αυτό
είναι γεγονός. Αλλά τη λογική κάθε φορά που η Λυρική ανεβάζει Σισιλιάνο ή
Κουνάδη ή Βάιλ ή Μαραγκόπουλο, να «κολλάει» μαζί και μια «Καβαλερία» ή ολίγη
από «Παλιάτσους», εγώ την βρίσκω παράλογη. Εξάλλου, είδα αρκετούς από αυτούς
τους «παραδοσιακούς» θεατές να εμφανίζονται στο διάλειμμα, μετά τη λήξη της
«Μάσκας του κόκκινου». Άρα χαμένο πήγε το «δόλωμα».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16355P023</ED>
<ID>
ID:19200

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P02&aa=3</URL></REF>


Article

<CATEGORY>vin09</CATEGORY>

 <H2>«Αιωνιότητα» έως το Λονδίνο
</H2>
<AUTHOR>Χ.Π.</AUTHOR>

Ελένη Καραΐνδρου

Με άξονα τη μουσική από το νέο της CD «Eternity and a day» («Μια αιωνιότητα
και μια μέρα») που κυκλοφόρησε από τη γερμανική εταιρεία ECM η Ελένη
Καραΐνδρου δίνει δύο συναυλίες, απόψε στο Queen Elisabeth Hall του Λονδίνου
και αύριο στο City Hall της Γλασκώβης. Όπως είχε πει παλιότερα στα «ΝΕΑ», από
εδώ και πέρα σκοπεύει να επικεντρώσει τις δυνάμεις της σε ζωντανές εμφανίσεις,
δραστηριότητα που μέχρι στιγμής είχε κάπως παραμελήσει ­ παρά τη θέλησή της.
Γιατί οι συναυλίες της είναι ένα απαιτητικό, χρονοβόρο και πολυδάπανο
πρότζεκτ. Όταν θα έβγαινε στο εξωτερικό, έλεγε, ήθελε να γίνουν τα πράγματα με
τις καλύτερες δυνατές συνθήκες, κάτι που δεν ήταν πάντα αυτονόητο. Τώρα λοιπόν
έφτασε η στιγμή. Και η Ελένη Καραΐνδρου μπορεί να παίξει για το κοινό του
κόσμου ­ που ήδη γνωρίζει τη μουσική της από τους δίσκους της. Θα την
συνοδεύσουν τα μέλη της Καμεράτας υπό τη διεύθυνση του Αλέξανδρου Μυράτ, ενώ
παρών (και στις πρόβες) θα είναι ο πολύτιμος συνεργάτης της (παραγωγός και
μάνατζέρ της), ο ιδιοκτήτης της μικρής αλλά δυναμικής εταιρείας ECM, Μάνφρεντ Άιχερ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16355P024</ED>
<ID>
ID:19221

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P02&aa=4</URL></REF>


Article

<CATEGORY>vin09</CATEGORY>

 <H2>Τέτοια αυτοπεποίθηση!
</H2>
<AUTHOR>Μ.Μ.</AUTHOR>

Αυτοπεποίθηση ναι, αλλά... σαν να έχει μπόλικη απ' αυτή τελευταία ο Σον Λένον.
Στα 5 καλύτερά του για τη χρονιά που πέρασε, δεν έχασε την ευκαιρία να
συμπεριλάβει στη λίστα που δημοσιεύτηκε στο «Rolling Stone» τον δικό του
δίσκο. Χιούμορ, θα πείτε. Αλλά αρκετά ιδιαίτερο, σε συνδυασμό με τις πρόσφατες
δηλώσεις του για το ότι οι μεγαλύτεροι εχθροί του είναι οι φαν των Beatles,
από τους οποίους πρέπει να κρατήσει αποστάσεις. Οι επανακυκλοφορίες όμως του
Τζον Λένον εξακολουθούν να πουλάνε πολύ και τα έσοδα έρχονται στο σπίτι. Στη
μαμά Γιόκο συγκεκριμένα.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16355P025</ED>
<ID>
ID:19237

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P02&aa=5</URL></REF>


Article

<CATEGORY>vin09</CATEGORY>

 <H5></H5><H5>Η ΑΠΟΝΟΜΗ ΤΟΥ ΟΣΚΑΡ ΚΑΡΙΕΡΑΣ ΣΤΟΝ ΗΛΙΑ ΚΑΖΑΝ ΞΥΝΕΙ ΠΛΗΓΕΣ ΑΠΟ ΤΗΝ ΕΠΟΧΗ ΤΟΥ ΜΑΚΑΡΘΙΣΜΟΥ
</H5><H2>Η αποκάλυψη ενός καταδότη
</H2>
<H3>Ως προσωπικότητα, δεν είναι λίγοι εκείνοι που τον απορρίπτουν. Που δεν
μπορούν να του συγχωρήσουν ­ κι ας έχουν περάσει 47 χρόνια ­ το γεγονός ότι
συνεργάστηκε με τη μισητή Επιτροπή Αντιαμερικανικών Δραστηριοτήτων. Ως
σκηνοθέτη όμως, κανείς δεν τον αμφισβητεί. Το ταλέντο και η μεγαλοφυία του,
άλλωστε, είναι υπεράνω αμφιβολίας. Και γι' αυτά θα τον τιμήσει στις 21 Μαρτίου
η Αμερικανική Ακαδημία Κινηματογράφου. Το Όσκαρ Καριέρας απονέμεται φέτος
στον... Ηλία Καζάν.
</H3>
Στο άκουσμα του ονόματός του ανοίγουν παλιές πληγές. Και ας επιμένουν
ορισμένοι, όπως ο Ροντ Στάιγκερ, ότι «το χρονικό διάστημα που έχει μεσολαβήσει
από τη στιγμή της τέλεσης του εγκλήματος μέχρι σήμερα, δεν μειώνει τη βαρύτητά
του». Ο Ηλίας Καζάν παραμένει, ας μην το ξεχνάμε, ο σκηνοθέτης του «Λεωφορείου
ο Πόθος». Του «Ανατολικά της Εδέμ». Του «Λιμανιού της Αγωνίας». Παραμένει ο
άνθρωπος που έδωσε πνοή στην καριέρα του Τζέιμς Ντιν και του Μάρλον Μπράντο.
Εκείνος που μετέφερε με αριστοτεχνικό τρόπο στη μεγάλη οθόνη τα έργα του
Τενεσί Ουίλιαμς και του Άρθουρ Μίλερ. Η προσφορά του στον χώρο της 7ης Τέχνης
θεωρείται ανεκτίμητη. Εξ ου και η έκκληση του Καρλ Μάλντεν προς τα μέλη της
Ακαδημίας Κινηματογράφου να αποτίσουν, επιτέλους, φόρο τιμής στον Καζάν:
«Νόμιζα ότι η αντίδρασή τους θα ήταν αρνητική», παραδέχεται ο Αμερικανός
ηθοποιός. «Ψήφισαν όμως ομόφωνα υπέρ της βράβευσής του», προσθέτει ­ και δεν
κάνει καμία προσπάθεια να κρύψει την ικανοποίησή του.

Αλίμονο όμως, δεν αισθάνθηκαν όλοι στο Χόλιγουντ την ίδια χαρά με τον Μάλντεν,
μόλις διαδόθηκε το νέο της επικείμενης βράβευσης του Καζάν. Το παρελθόν του,
άλλωστε, τον βαραίνει ακόμα ­ και η ιδέα ότι το Όσκαρ Καριέρας θα μπορούσε να
εκληφθεί ως δικαίωση, όχι μόνο των καλλιτεχνικών, αλλά και κάποιων μάλλον
άτυχων προσωπικών επιλογών του... αρκεί για να προκαλέσει αντιδράσεις. Η
ιστορία είναι γνωστή: τοποθετείται σε μια από τις μελανότερες περιόδους της
αμερικανικής ιστορίας, στα χρόνια του μακαρθισμού, και θέλει τον Καζάν να
καταδίδει ως «κόκκινους» οκτώ πρώην φίλους και συνεργάτες του ­
καταστρέφοντας, ή τουλάχιστον ζημιώνοντας σοβαρά, την επαγγελματική τους
καριέρα. «Η κατάθεση του Καζάν στην Επιτροπή Αντιαμερικανικών Δραστηριοτήτων
άλλαξε τη ζωή πολλών ανθρώπων», τονίζει ο Ροντ Στάιγκερ, ο ηθοποιός που
υποδύεται τον αδελφό του Μάρλον Μπράντο στο «Λιμάνι της Αγωνίας». Τα μέλη της
Επιτροπής είχαν βάλει σκοπό της ζωής τους να απαλλάξουν τη βιομηχανία του
θεάματος από την παρουσία των κομμουνιστών. Και έμειναν στην Ιστορία για τον
αδίστακτο τρόπο με τον οποίο ενεργούσαν: «Ο Καζάν έγινε αιτία να χάσουν πολλοί
το εισόδημά τους, το σπίτι τους, να στερηθούν, σε μερικές περιπτώσεις, ακόμα
και τα στοιχειώδη», θυμάται ο Στάιγκερ. Τι ήταν όμως αυτό που τον ώθησε να
καταδώσει τους φίλους του; «Ισχυρίστηκε ότι ήθελε να βοηθήσει την κυβέρνηση να
πατάξει τον κομμουνισμό, αλλά αυτό είναι αστείο. Πραγματικό του κίνητρο ήταν η
υπέρμετρη φιλοδοξία του». Θλιβερή διαπίστωση εκ μέρους ενός ανθρώπου που
έβλεπε άλλοτε τον Καζάν «σαν πατέρα». Αλλά «το να γίνεσαι προδότης για χάρη
της καριέρας σου, είναι ασυγχώρητο».

Ο Καζάν, πάντως, δεν έχει επιδείξει μέχρι σήμερα σημάδια μετάνοιας. Στα
απομνημονεύματά του μάλιστα, υποστήριξε ότι έχει τη συνείδησή του καθαρή. Ότι
έπραξε ορθά και αν χρειαζόταν θα το επαναλάμβανε. Πρώην μέλος και ο ίδιος του
Αμερικανικού Κομμουνιστικού Κόμματος αντιλήφθηκε, λέει, κάποια στιγμή, ότι «ο
κομμουνισμός δεν ήταν τίποτε άλλο παρά μια επικίνδυνη συνωμοσία. Η κυβέρνηση
της χώρας είχε κάθε δικαίωμα να βάλει στο στόχαστρο το κομμουνιστικό κίνημα».
Και το έκανε: συνολικά 324 άτομα ενεγράφησαν στη μαύρη λίστα ως κομμουνιστές
και 200 ακόμα θεωρήθηκαν ύποπτα. Για χρόνια στάθηκε αδύνατο να εργαστούν ­ αν
και κάποιοι σεναριογράφοι συνέχισαν, χρησιμοποιώντας ψεύτικο όνομα.

Εκβιασμοί, απειλές, πιέσεις κάθε είδους, ήταν μερικά από τα μέσα που
χρησιμοποίησε η Επιτροπή Αντιαμερικανικών Δραστηριοτήτων προκειμένου να
επιτύχει τον σκοπό της. Κάποιοι δεν υπέκυψαν, αρνήθηκαν να συνεργαστούν και
φυλακίστηκαν. Κάποιοι άλλοι, όπως ο Χάμφρεϊ Μπόγκαρτ και η Λορίν Μπακόλ, δεν
δίστασαν να βγουν στον δρόμο προκειμένου να διαμαρτυρηθούν ­ νουθετήθηκαν όμως
γρήγορα από τα «αφεντικά», τους ιδιοκτήτες των κινηματογραφικών στούντιο.
Σήμερα, η Λορίν Μπακόλ εμφανίζεται επιεικής: «Ο Καζάν αξίζει το Όσκαρ. Τιμάται
άλλωστε για το έργο του, όχι για τις πολιτικές επιλογές του».

Ίσως η πιο δυναμική απάντηση του σκηνοθέτη σε όλους όσους τον κατηγορούν ως
«προδότη» να δόθηκε μέσω της ταινίας «Το Λιμάνι της Αγωνίας». Ο ρόλος του
Μάρλον Μπράντο τον θέλει να καταδίδει στην αστυνομία μια ομάδα φίλων και
συνεργατών, που κάθε άλλο όμως παρά «αθώοι» μπορούν να θεωρηθούν. Όχι ότι αυτό
εμπόδισε τις κακές γλώσσες να πουν πως η ταινία αυτή φτιάχτηκε από έναν χαφιέ
για έναν άλλο. Η άποψη του ιδίου; «Το Λιμάνι της Αγωνίας» είναι η προσωπική
μου ιστορία. Ένας τρόπος να ξεκαθαρίσω στον κόσμο τη θέση μου και να πω στους
επικριτές μου να πάνε να...». Αν αυτή παραμένει η στάση του, όσοι ελπίζουν να
εκμεταλλευθεί ο Ηλίας Καζάν τη φετινή απονομή των Όσκαρ για να απολογηθεί,
μάλλον πρόκειται να απογοητευθούν.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16355P031</ED>
<ID>
ID:19123

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P03&aa=1</URL></REF>


Article

<CATEGORY>vin09</CATEGORY>

 <H2>Ζυλ Ντασσέν: «Ούτε μπου» για τον Καζάν
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Παλιές πληγές ανοίγει η απόφαση της Ακαδημίας Κινηματογράφου να τιμήσει τον
Ηλία Καζάν με Όσκαρ Καριέρας. Πληγές που χρονολογούνται από την εποχή του Μα-κάρθι

Για να εξασφαλίσεις την καριέρα σου έπρεπε να προδώσεις. «Give us names, Mr
Merill» (πείτε μας ονόματα, κύριε Μέριλ). Κάπως έτσι ο «στρατοδίκης» της
Γερουσίας απειλούσε τον Ρόμπερτ Ντε Νίρο στην ταινία του Ίρβινγκ Γουίνγκλερ
«Ένοχος χωρίς αποδείξεις» (Guilty by suspicion).

Η πρώτη ταινία του Χόλιγουντ (του... επίσημου Χόλιγουντ) για τις μακαρθικές
δίκες του Χόλιγουντ του '40 και των αρχών του '50 έγινε μόλις πριν από 8
χρόνια («Ένοχος χωρίς αποδείξεις»).

«Λέγοντας» ονόματα, καταδίδοντας φίλους, συντρόφους και συναδέλφους ο Ηλίας
Καζάν εξασφάλισε τη διαδρομή του. Δεν χρειάζεται να ανατρέξεις στο παρασκήνιο.
Αρκεί να «διαβάσεις» προσεκτικότερα το «Λιμάνι της αγωνίας» (On the
Waterfront, 1954). Οι συνδικαλιστές... κακοί. Ο Μάρλον Μπράντο παραπλανημένος
εργάτης. Και ο παπάς Καρλ Μάλντεν... άγιος. Κάπως έτσι ο Καζάν «ξεπλύθηκε»
ιδεολογικά. Δικαίωμά του. Για να το κερδίσει έγινε informer.

Όσοι δεν έγιναν (πληροφοριοδότες, χαφιέδες) κατέληξαν σε τέσσερα «σημεία»:
στις φυλακές, στην ανεργία, στην εξορία ή στο χώμα. Για να συλλάβει κανείς τον
απόηχο του εφιάλτη (όχι τον ίδιο τον εφιάλτη) αρκεί να θυμηθεί πως ένας εκ των
«μαυροπινακισμένων», ο Έιμπραχαμ Πολόνσκι, «κατάφερε» να επιστρέψει στην
ενεργό σκηνοθετική δράση, τριάντα χρόνια μετά, με το γουέστερν «Ο δραπέτης».
Και πως ο μέγιστος σεναριογράφος Ντάλτον Τράμπο ­ «μαυροπινακισμένος» κι αυτός
­ κέρδισε Όσκαρ σεναρίου με το όνομα κάποιου άγνωστου! Εκείνη την εποχή ο
Ντασσέν είχε υπογράψει τρεις μεγάλες ταινίες («Γυμνή πόλη», «Ο δήμιος των
κολασμένων», «Thives' Highway», 1949). Είχε βρει το «στίγμα» του, τη «γραφή»
του, το ύφος του. Στην αρχή της ωριμότητάς του. Η υστερία του μακαρθισμού, ο
Ψυχρός Πόλεμος, το κυνήγι των μαγισσών και οι informers τού έκλεισαν την
πόρτα. Τον «πέταξαν» έξω από την «ζωή» και το «σπίτι» του. Ποιος τον «κάρφωσε»;

Επισήμως, όπως τουλάχιστον αναφέρεται στον έγκυρο τόμο «The Film
Encyclopedia», τον «κάρφωσε» ο Έντουαρντ Ντμίτρικ (he was identified as a
communist by Edward Dmitrik, σελίδα 330). Ανεπισήμως ­ στους κύκλους του
Χόλιγουντ ­ ο Καζάν. Αμφότεροι, Καζάν - Ντμίτρικ, εξασφάλισαν τις καριέρες
τους «δίνοντας ονόματα». Από τότε μέχρι σήμερα και ο θύτης και το θύμα (Καζάν
- Ντασσέν) αποφεύγουν τις εξιστορήσεις. Για διαφορετικούς λόγους. Ο Καζάν με
τις ενοχές του. Ο Ντασσέν με τον απόηχο του εφιάλτη, της αυτοεξορίας του και
με την παροιμιώδη σεμνότητά του.

Η τελευταία δημόσια «τοποθέτηση» του θύτη έγινε πριν από μερικά χρόνια, στο
Φεστιβάλ του Βερολίνου. Όταν ο Καζάν τιμήθηκε με «Χρυσή Αρκούδα» για το σύνολο
του έργου του. Προσπέρασε το πρόβλημα και γενίκευσε το ζήτημα επί ιδεολογικών,
κομμουνιστικών θεμάτων. Ήταν νέοι και δεν ήξεραν τι ακριβώς συνέβαινε «πίσω
από το παραπέτασμα». Όταν ρωτάς τον Ντασσέν η απάντηση είναι μία: «Δεν θέλω να
μιλήσω για αυτό. Τίποτα». Μα ξέρετε, η Ιστορία, ο κινηματογράφος, η αλήθεια...
«Δεν μιλάω. Ούτε μπου». Πάντα μόνοι είναι οι γενναίοι.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16355P032</ED>
<ID>
ID:19166

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P03&aa=2</URL></REF>


Article

<CATEGORY>vin09</CATEGORY>

 <H5>ΤΑ ΤΗΛΕΟΠΤΙΚΑ ΣΑΟΥΝΤΡΑΚ ΣΥΓΚΑΤΑΛΕΓΟΝΤΑΙ ΜΕΣΑ ΣΤΑ ΠΡΩΤΑ 50 ΣΕ ΠΩΛΗΣΕΙΣ ΤΙΣ
ΠΡΩΤΕΣ ΕΒΔΟΜΑΔΕΣ ΤΟΥ ΕΤΟΥΣ
</H5><H5>ΒΑΣΙΛΗΣ ΔΗΜΗΤΡΙΟΥ
</H5><H5>«Για το τραγούδι έχουν γίνει εγκλήματα»
</H5><H2>Τα σίριαλ κάνουνμπεστ σέλερ σε CD
</H2>
<AUTHOR>ΧΑΡΗ ΠΟΝΤΙΔΑ</AUTHOR>

<H3>Άσπρα, κόκκινα, κίτρινα, μπλε. Όχι καραβάκια στο Αιγαίο. Τηλεοπτικά σάουντρακ
στις προθήκες των δισκοπωλείων. «Η ζωή που δεν έζησα», «Άγγιγμα ψυχής», «Ο
μεγάλος θυμός»... Μην αναρωτιέστε γιατί γεμίσαμε ξαφνικά. Η πιο απλή απάντηση
είναι γιατί γεμίσαμε ελληνικά σίριαλ. Η δεύτερη ­ εξίσου απλή ­ είναι γιατί τα
τηλεοπτικά σάουντρακ (που ουσιαστικά δεν είναι μόνο σάουντρακ, μια που
περιέχουν πολλά τραγούδια) πουλάνε και πουλάνε καλά. Για όσους έχουν ξεχάσει
τους θυμίζουμε την περσινή «υστερία» με την Τσιγγάνα και τον... ωραίο, το
«Ψίθυροι καρδιάς», έναν από τους εμπορικότερους δίσκους μέσα στο 1998
(επιτυχία που ακολούθησε τη μεγάλη θεαματικότητα του σίριαλ).
</H3><H3>
</H3>Μερικά από τα εξώφυλλα των τηλεοπτικών σάουντρακ που κυκλοφορούν, παραγωγή
που όπως φαίνεται εκτιμά ιδιαίτερα το αγοραστικό κοινό

Φέτος, η δισκογραφία ήταν πανέτοιμη, τα τηλεοπτικά κανάλια επίσης, οι συνθέτες
διαθέσιμοι, οι σκηνοθέτες ενήμεροι, οι παραγωγοί με τις καλύτερες των διαθέσεων.

Αυτό που ίσως δεν είναι γνωστό είναι ότι εδώ όλες οι πλευρές κερδίζουν.

Το κανάλι έχει δικό του το copyright του τίτλου του δίσκου και για να το
πουλήσει στον ενδιαφερόμενο αγοραστή (δηλαδή την εταιρεία που θα κάνει την
παραγωγή του δίσκου) μπορεί να ζητήσει ποσοστό επί των πωλήσεων μέχρι και 500
δραχμές το κομμάτι. 
Από την άλλη η παραγωγός εταιρεία έχει αυτόματη διαφήμιση από το κανάλι, μια
που όποτε προβάλλεται το σίριαλ ακούγεται το τραγούδι των τίτλων ­ προβολή που
έχει αποδειχτεί λίαν αποτελεσματική στην πορεία των πωλήσεων έως και σίγουρη
επιτυχία, ιδίως τις φορές που το σίριαλ έχει υψηλή θεαματικότητα. 
Αν το τραγούδι των τίτλων υποστηριχθεί από μια γνωστή και αναγνωρίσιμη φωνή ή,
τέλος πάντων, από μια καλή φωνή τότε οι πιθανότητες επιτυχίας αυξάνονται (με
το δεδομένο πάντα ότι η δουλειά έχει ανατεθεί σε άξιο συνθέτη). 
Έχουμε και λέμε λοιπόν: «Ο μεγάλος θυμός» (Lyra) σε μουσική Βασίλη Δημητρίου
(και τη φωνή του Χρήστου Θηβαίου στο τραγούδι των τίτλων) κυκλοφόρησε ένα μήνα
πριν από τις γιορτές και έχει ξεπεράσει τα 15.000 κομμάτια, ενώ το «Άγγιγμα
ψυχής» (BMG) σε μουσική Γιώργου Χατζηνάσιου (παρ' όλο που κυκλοφόρησε μέσα
στις γιορτές) πρόλαβε κι έγινε χρυσό.

Σύμφωνα με τον επίσημο δείκτη της ελληνικής αγοράς από την IFPI τις πρώτες
εβδομάδες του 1999 μέσα στα 50 πρώτα συγκαταλέγονταν και όλα τα υπόλοιπα
τηλεοπτικά σάουντρακ ­ γεγονός σημαντικό, μια που σχεδόν όλα βρίσκονταν στις
προθήκες των δισκοπωλείων μερικά εικοσιτετράωρα μόνον: «Βίος ανθόσπαρτος»
(Minos) σε μουσική Μάριου Τόκα και ερμηνευτή τον Μανώλη Μητσιά, «Η ζωή που δεν
έζησα» (Polygram) του Δημήτρη Παπαδημητρίου με τους Ελευθερία Αρβανιτάκη και
Γιάννη Κότσιρα (στο νούμερο 16) και το «Φτερούγισμα του γλάρου» (Lyra) με τους
Γεράσιμο Ανδρεάτο και Γλυκερία (στο νούμερο 36). 
Αυτές τις ημέρες κυκλοφόρησε ένα ακόμη, «Τα χωρικά ύδατα» (Sony) σε μουσική
Διονύση Τσακνή και ερμηνεία Κώστα Μακεδόνα και Ελένης Τσαλιγοπούλου και έτσι
κλείνει, προς το παρόν, ο κύκλος όλων των μεγάλων εταιρειών με τις τηλεοπτικές
τους... υποχρεώσεις.

Άγγιγμα πρωτιάς

Πέρυσι το «χιτ» της χρονιάς ήταν οι «Ψίθυροι καρδιάς» σε μουσική Χρήστου
Νικολόπουλου, τραγούδι που ανέδειξε η φωνή του νεαρού (και όχι τόσο γνωστού)
Δημήτρη Μπάση. Φέτος, οι μέχρι τώρα ενδείξεις φέρνουν ανάμεσα στα πρώτα τον
«Μεγάλο θυμό» σε μουσική Βασίλη Δημητρίου και το πρώτο σε θεαματικότητα
ανάμεσα στα σίριαλ «Άγγιγμα ψυχής» σε μουσική Γιώργου Χατζηνάσιου. Ο Βασίλης
Δημητρίου, χρόνια γνωστός στο πλατύ κοινό από την προηγούμενη τηλεοπτική του
επιτυχία, το «Βαμμένα κόκκινα μαλλιά» (στις αρχές του '90), επανέρχεται τώρα
με μια δουλειά που ήδη αγαπήθηκε, κυρίως για το τραγούδι των τίτλων «Αγάπη».

Όσο για το «Άγγιγμα ψυχής», η αναμενόμενη επιτυχία του θα έχει δύο επακόλουθα:
Κατ' αρχήν θα βάλει ξανά μέσα στον στίβο των φαβορί ονομάτων τον Γιώργο
Χατζηνάσιο, έναν συνθέτη που παρά τη χρυσή εποχή που διήνυσε στο παρελθόν
φαίνεται να μην ενδιαφέρεται πια για το «παιχνίδι» της καλώς εννοούμενης
εμπορικής δισκογραφίας, με αποτέλεσμα να έχει από καιρό τραβηχτεί μακριά από
τον χώρο αυτό. 
Δεύτερον, μέσα από το «Άγγιγμα ψυχής» μάς συστήνεται ένας νέος και απ' ό,τι
φαίνεται ικανότατος ερμηνευτής, ο Μιχάλης Χατζηγιάννης (ο νεαρός τραγουδιστής
που είχε εκπροσωπήσει την Κύπρο στην τελευταία Eurovision). Την ανακάλυψή του
την οφείλουμε στον Γιώργο Χατζηνάσιο.

«Του ζήτησα να έρθει από την Κύπρο γιατί τον άκουσα πέρυσι στην Eurovision.
Νομίζω ότι είναι μια φωνή που θα αφήσει εποχή», λέει.

Ο ίδιος πάντως φαίνεται μάλλον αποστασιοποιημένος από τον καλπασμό των
πωλήσεων που έχει η δουλειά του (μία από τις πάμπολλες που έχει γράψει για την
τηλεόραση, αν και όλες οι υπόλοιπες έχουν γίνει αρκετά χρόνια πριν). Στην
ερώτησή μας γιατί έχουμε τόσο καιρό να δούμε νέο δίσκο του να κυκλοφορεί μάς
απάντησε ότι «πλέον αναρωτιέται κανείς για ποιο λόγο να μπλέκεται μέσα σ' αυτό
το παιχνίδι. Τι λόγο έχει; Αν κάποτε ο πήχυς της τέχνης ήταν στα 2 μέτρα και
ήταν ικανοί να τον πηδήξουν 5 ή 6, τώρα έχει κατέβει στο 1,5. Οπότε γιατί να
συναγωνιστώ όλους αυτούς στο 1.5, τη στιγμή που εγώ πηδάω τα 2;».

Η επιτυχία αυτή δεν σημαίνει τίποτα παραπάνω για τον ίδιο, παρά το ότι «όταν
κλήθηκε ο Γιώργος Χατζηνάσιος να κάνει μια δουλειά ήταν εντάξει στις
υποχρεώσεις του. Τίποτα περισσότερο απ' το ότι όταν καλείται είναι πάντα στις επάλξεις».

Για τον ξαφνικό καταιγισμό της αγοράς με σάουντρακ, ρωτήσαμε τη γνώμη ενός
ακόμη συνθέτη ­ τουλάχιστον να μάθουμε τα πράγματα από τη δική τους σκοπιά. Ο
Διονύσης Τσακνής, που έκανε τη μουσική για τα «Χωρικά ύδατα» (και παλιότερα
πολλές άλλες δουλειές για την τηλεόραση), ήταν πρόθυμος να πει τη γνώμη του.

«Κάθε φορά σημειώνει επιτυχία ένα από τα σίριαλ και μαζί του "τραβάει" και το
σάουντρακ. Οπότε κάθε παραγωγός σκέφτεται γιατί να μην είναι το δικό μου;
Έπειτα η αγορά των σάουντρακ είναι σχεδόν μια σίγουρη αγορά, γιατί ακόμη και
οι σειρές που δεν έχουν ιδιαίτερη θεαματικότητα έχουν ωστόσο ένα κάποιο κοινό
που για τις εταιρείες δίσκων δεν είναι ευκαταφρόνητο. Για μένα, πάντως, είναι
μια ευκαιρία να κάνω μουσική που σε άλλη περίπτωση δεν θα έκανα εύκολα. Για
παράδειγμα, τώρα, έχω γράψει τραγούδια που είναι λαϊκά ή ακόμη και κομμάτια σε
ύφος μεσοπολέμου. Για πρώτη φορά μάλιστα κυκλοφορώ την πρώτη μου απόπειρα για
συμφωνική μουσική, ένα κομμάτι για δύο κιθάρες, όμποε και μικρό συμφωνικό
σύνολο. Από τη στιγμή που υπογράφω μια δουλειά και τη δημοσιοποιώ μέσα από την
τηλεόραση δεν βλέπω τον λόγο γιατί να μη θέλω να εκδοθεί».


«Είναι λάθος που κάποιοι φοβούνται να πουν ότι το τραγούδι είναι καταλύτης
στη ζωή μας», λέει ο Βασίλης Δημητρίου

«Ο μεγάλος θυμός», «Η αγάπη άργησε μια μέρα», «Παλίρροια», «Η πρόβα νυφικού»,
«Η εκτέλεση», «Βαμμένα κόκκινα μαλλιά»... Ο κατάλογος των τηλεοπτικών
σάουντρακ που έχουν την υπογραφή του Βασίλη Δημητρίου είναι αρκετά μακρύς,
ώστε να δικαιολογείται ο τίτλος του τηλεοπτικού συνθέτη ­ αν δεν έμπαινε
κανείς στον κόπο να ξεφυλλίσει το ομολογουμένως... ευτραφές βιογραφικό του
κυρίως στις μουσικές για το θέατρο. 
Ο ίδιος αποφεύγει τις ταμπέλες και δηλώνει απλά συνθέτης, κάποιος που παρά τις
επιτυχίες του στο μακρινό και πιο πρόσφατο παρελθόν (βλ. «Μαρία με τα
κίτρινα», «Ω τι κόσμος μπαμπά», «Βαμμένα κόκκινα μαλλιά») έχει κρατηθεί μακριά
από το άχαρο, αλλά μάλλον αναπόφευκτο (κατά τη γνώμη του) παιχνίδι των
δημοσίων σχέσεων. 
«Βαμμένα κόκκινα μαλλιά»

Το πλατύ κοινό πάντως τον γνωρίζει από τη μεγάλη επιτυχία των αρχών του '90
«Βαμμένα κόκκινα μαλλιά», τον δίσκο που προέκυψε από την ομώνυμη σειρά, που
βασίστηκε στο μυθιστόρημα του Κώστα Μουρσελά και έκανε γνωστό (μουσικά) η φωνή
του Γιώργου Νταλάρα. Από τότε πέρασαν έξι χρόνια και τέσσερα ακόμη σάουντρακ
για τηλεοπτικές σειρές, μόνο που κανένα δεν έφθασε τη «δόξα» των «Βαμμένων
κόκκινων μαλλιών», κανένα δεν είχε τη δύναμή του. Μέχρι που φθάνουμε στις
ημέρες μας, στον «Μεγάλο θυμό», μια πραγματικά ξεχωριστή παραγωγή βασισμένη σε
στίχους των Νάνου Βαλαωρίτη, Κατερίνας Παΐζη, Μυρτιώτισσας, Μάνου Ελευθερίου,
Αντώνη Τσαγρή και του ίδιου του συνθέτη. 
Σημαντικό ρόλο στο πολύ καλό αποτέλεσμα του δίσκου είχε η επιλογή της φωνής,
του Χρήστου Θηβαίου, μια φωνή με ιδιαίτερη χροιά, σπάνιο μέταλλο, πραγματικά
δικό της χαρακτήρα. 
Ο Βασίλης Δημητρίου όμως είναι ο τελευταίος άνθρωπος που θα μπορούσε να μας
δώσει τα συστατικά της επιτυχίας του «Μεγάλου θυμού». Αν και η αλήθεια είναι
ότι κατέβαλε κάποια προσπάθεια.

«Το πάντρεμα στίχου - μουσικής κατ' αρχήν, στίχου - μουσικής - ενορχήστρωσης
αργότερα, στίχου - μουσικής - ενορχήστρωσης - ερμηνευτή, στο τέλος», κατέληξε.
«Δεν είναι εύκολο, ειδικά για μένα, να βρω το ιδιαίτερο χαρακτηριστικό που
κάνει ένα τραγούδι επιτυχία, μάλλον είναι μια ευτυχισμένη συγκυρία στιγμών και ανθρώπων».

­ Τελευταία βλέπουμε όλο και πιο συχνά να χρησιμοποιείται το τραγούδι στα
σάουντρακ ως όχημα για την καλύτερη εμπορική τους πορεία.

«Μα το τραγούδι στην Ελλάδα είναι πολύ σημαντικό στοιχείο. Είναι λάθος που
κάποιοι φοβούνται να πουν ότι είναι καταλύτης στη ζωή μας. Με το τραγούδι
έχουν γίνει εγκλήματα, έχουν ανθήσει έρωτες».

Φθάσαμε ήδη σε οριακό σημείο

Το ότι το τραγούδι καταλαμβάνει τόσο σημαντικό κομμάτι της μουσικής παραγωγής
στον τόπο μας είναι απόλυτα φυσιολογικό για τον Βασίλη Δημητρίου. «Αλλά και εν
πάση περιπτώσει δεν είναι οι συνθέτες αυτοί που οδηγούν τα πράγματα στη
μουσική, άλλοι κάνουν τις επιλογές», λέει. Και συμπληρώνει: «Αν και πιστεύω
ότι φθάσαμε ήδη σε ένα οριακό σημείο, το τοπίο ξεκαθαρίζει σιγά σιγά».

Λαϊκή ­ λόγια μουσική

Τα σάουντρακ, κατά τη γνώμη του, είναι ό,τι πιο ενδιαφέρον συμβαίνει σήμερα
στη μουσική, σε διεθνές επίπεδο. «Δεν είναι τυχαίο αυτό», λέει. 
«Ξέρετε γιατί; Γιατί τα σάουντρακ είναι κάτι ανάμεσα στη λαϊκή και τη λόγια
μουσική. 
Η κλασική μουσική της εποχής μας. Παράδειγμα ο Ένιο Μορικόνε, ο Νίνο Ρότα, ο
Τζον Γουίλιαμς. Να σας πω έναν Έλληνα που θαυμάζω απεριόριστα και τον θεωρώ
μεγάλο συνθέτη; Τον Κώστα Καπνίση. Η μουσική που έχει γράψει ο άνθρωπος αυτός
είναι καταπληκτική ­ και δεν την ξέρει κανείς. Για μένα είναι μεγάλος δάσκαλος».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16355P041</ED>
<ID>
ID:19124

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P04&aa=1</URL></REF>


Article

<CATEGORY>vin09</CATEGORY>

 <H5>Μια συνέντευξη εκ βαθέων
</H5><H2>ΒΙΒΛΙΟπαρουσίαση
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΚΛΩΝΤ ΛΕΒΙ-ΣΤΡΩΣ. «Μνήμες μακρινές και πρόσφατες». Συνέντευξη στον
Ντιντιέ Εριμπόν. Μετάφραση Κατρίν Κολέ. Εκδόσεις
«Ολκός». Αθήνα 1998. Σελ. 290.

Ο Κλωντ Λεβί-Στρως γεννήθηκε στις Βρυξέλλες το 1908, από Γάλλους γονείς.
Από δύο μηνών βρέφος ζει μόνιμα στο Παρίσι.

Ο Γάλλος διανοητής μιλάει για τα παιδικά του χρόνια στο Παρίσι, θυμάται το
διαμέρισμα του 5ου ορόφου όπου έζησε τα πρώτα είκοσι χρόνια της ζωής του και
ξεδιπλώνει το περιστατικό, τις σκέψεις του, την ιστορία του σε αυτό το βιβλίο.
Μία αυτοβιογραφία που παρουσιάζεται μέσα από μια συνέντευξη-ποταμό.

Ο Κλωντ Λεβί-Στρως, το τελευταίο ίσως «ιερό τέρας» της μεγάλης γενιάς των
Γάλλων διανοητών, δίνει μια εκ βαθέων συνέντευξη στον δημοσιογράφο-συγγραφέα
Ντιντιέ Εριμπόν. Μιλάει για τη ζωή του, την επιστήμη του, τις απόψεις του για
την τέχνη, την κουλτούρα, την Αριστερά. Αναλύει με έναν μοναδικό τρόπο τα
πάντα. Σκέπτεται φιλοσοφώντας. Φιλοσοφεί με απλότητα:

«Η οπτική απόλαυση είναι σημαντική. Υπάρχουν στιγμές ανυπέρβλητες, για
παράδειγμα ο ερχομός της άνοιξης (...) καθώς η φύση αλλάζει ημέρα με την
ημέρα, μερικές φορές, όταν ο καιρός είναι καλός, ώρα με την ώρα... Και δεν
υπάρχει φυτό, φύλλο ή λουλούδι που να μη μοιάζει με θαυμαστό αριστούργημα όταν
το κοιτάξουμε προσεκτικά».

Πάντα οι ενδιαφέρουσες συνεντεύξεις διαβάζονται ευχάριστα. Αυτή είναι μια
ξεχωριστή, ιδιαίτερα γοητευτική που χωρίζεται σε τρία μέρη: Η επιστροφή του
Δον Κιχώτη. Οι Νόμοι του πνεύματος και Οι κουλτούρες και η κουλτούρα.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16355P042</ED>
<ID>
ID:19167

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P04&aa=2</URL></REF>


Article

<CATEGORY>vin09</CATEGORY>

 <H5>«Ωσεί Μύρα»!
</H5><H5></H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

«Κάντε δώρο ένα βιβλίο»! «Πείτε χρόνια πολλά μ' ένα βιβλίο». Οι προτροπές των
εορτών έπιασαν κι έτσι, αν εκείνες έφυγαν, τα βιβλία παρέμειναν. Μια συντροφιά
που δεν σε προδίδει ποτέ. Βιβλία ποίησης, λογοτεχνίας, αφιερώματα, λευκώματα.

«Ωσεί Μύρα» τιτλοφορεί το βιβλίο του ο Αλέξης Σαββάκης, των Εκδόσεων
Καστανιώτη, προσφορά στα δέκα χρόνια από τον θάνατο του Γιάννη Τσαρούχη, με
κείμενα-μαρτυρίες ανθρώπων της τέχνης και των γραμμάτων για την πολυσχιδή
προσωπικότητα αυτού του θαυμάσιου διανοούμενου καλλιτέχνη. Μέσα από τα λόγια
τους αναδύεται ανάγλυφα όλη του η πνευματικότητα, η ευαισθησία, η ακατάβλητη
εργατικότητα, η απλότητα, η διορατικότητα, η έντονη ελληνικότητα, η πολύπλευρη
μόρφωσή του. Η ασκητική μορφή του επιστρέφει ολοζώντανη ανάμεσά μας μ' εκείνη
τη λοξή, μισοειρωνική, φιλοπαίγμονα ματιά, μ' εκείνο το αδιόρατα μισοκρεμάμενο
χαμόγελο στην άκρη των χειλιών. Ο Τσαρούχης του '50, του '60 των μεγάλων
αναλαμπών, ο Τσαρούχης του Παρισιού στη δικτατορία, ο Τσαρούχης του '70
εμπνευστής-δημιουργός των «Τρωάδων», τέλος ο Τσαρούχης του '80, των σκληρών
χρόνων της αρρώστιας αλλά και της γενναίας αντιμετώπισής της, πανταχού παρών
να παλεύει με το οξύ πνεύμα του το αδύναμο σώμα που τον εγκατέλειπε.

Τι υπέροχο να αφήνει η ανάμνηση ενός πνευματικού ανθρώπου τέτοια χνάρια
αγάπης και αναγνώρισης στις ψυχές όσων τον συναπάντησαν! Και ακόμα πιο υπέροχο
η λατρεία και ο σεβασμός του μαθητή να τα περιμαζεύει, να τα κλείνει σ' ένα
βιβλίο και να τα προσφέρει αφιέρωμα «Ωσεί Μύρα» στη μνήμη του.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16355P051</ED>
<ID>
ID:19125

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P05&aa=1</URL></REF>


Article

<CATEGORY>vin09</CATEGORY>

 <H5>ΚΡΙΤΙΚΗ ΓΙΑ ΤΗΝ ΟΠΕΡΑ ΤΟΥ ΘΑΝΟΥ ΜΙΚΡΟΥΤΣΙΚΟΥ
</H5><H2></H2><H2>Άξιζε το ρίσκο της «Ελένης»
</H2>
<AUTHOR>MICHAEL WHITE</AUTHOR>

Σκηνή από την όπερα «Η επιστροφή της Ελένης» του Θάνου Μικρούτσικου, που
παρουσιάστηκε στο Μέγαρο Μουσικής Αθηνών (στη φωτογραφία ο Δημήτρης Καβράκος
και η Τζούλια Σουγλάκου)

Η ελληνική συνεισφορά στη δυτικοευρωπαϊκή κουλτούρα, αν εξαιρέσει κανείς τη
Μαρία Κάλλας και τη Νάνα Μούσχουρη, ήταν περισσότερο φιλολογική, παρά μουσική,
και μάλλον από την αρχαία εποχή παρά από τη σύγχρονη. Δεν είναι δύσκολο να
βρει κανείς τρεις όπερες με ελληνικό θέμα. Όχι όμως και τρεις ελληνικές όπερες
­ ανεξαρτήτως θέματος. Όσο για τους συνθέτες, οι περισσότεροι θα σταματούσαν
μετά την αναφορά του ονόματος του Ιάνη Ξενάκη και του Μίκη Θεοδωράκη (ο
ελληνορθόδοξος Τζον Τάβενερ δεν μετράει).

Ήταν, λοιπόν, μία μικρή έκπληξη η κυκλοφορία, πέρυσι, από την ΕΜΙ Classics,
ενός cd με τη μουσική του Θάνου Μικρούτσικου, γεννημένου το 1947 και δημόσιου
προσώπου στην Ελλάδα. Στο άκουσμα της ελεύθερης τονικότητας των έργων του ­
που λίγο θυμίζουν τη σύγχρονη μουσική δημιουργία από τη Βαλτική ­ κατανοεί
κανείς γιατί η ΕΜΙ ανέλαβε το ρίσκο.

Σε λίγους μήνες, δε, θα ρισκάρει ξανά με την κυκλοφορία μιας όπερας του Θάνου
Μικρούτσικου, που παρουσιάστηκε πριν από μερικές ημέρες στην Αθήνα. Το έργο
φέρει τον τίτλο «Η επιστροφή της Ελένης» και είναι μία ακόμη φωνητική σύνθεση,
με άξονα τον Τρωικό Πόλεμο. Κατά τα πρότυπα της «Αιγυπτίας Ελένης» του Ρίχαρντ
Στράους, η όπερα έχει ως θέμα τα επακόλουθα του πολέμου και τη σημασία που
δίνει η Ελένη στη συμμετοχή της. Προχωρά δε και στη σύγχρονη αφήγηση. Στην
«Ελένη» του Στράους, η ηρωίδα καλύπτεται πίσω από τη δικαιολογία ότι τα πάντα
βρίσκονταν στα χέρια των θεών και εκείνη ήταν απλώς το παιχνιδάκι τους. Στην
«Ελένη» του Μικρούτσικου, η ηρωίδα έχει αποκτήσει τις συνήθειες του 20ού αιώνα
και επιχειρεί να αυτοαναλυθεί στην κλίνη του ψυχοθεραπευτή της. Η αφήγηση
διαπερνά τα επίπεδα του χρόνου, καθώς η σκηνή στο γραφείο του ψυχαναλυτή
εναλλάσσεται με αναδρομές στα χρόνια του Τρωικού Πολέμου (με άξονα τη μοιραία
ομορφιά της Ελένης) και στα χρόνια της Αιγύπτου, όπου η Ελένη βρίσκει
καταφύγιο. Και αν αυτό συνιστά υπέρβαση του μύθου, ο Μικρούτσικος εν τέλει
καταφέρνει περισσότερα από όσα θα μπορούσε κανείς να φανταστεί. Οι τρεις
Ελένες ­ της Τροίας, της Αιγύπτου και η ψυχαναλυόμενη σύγχρονη Ελένη ­
ενσαρκώνονται στη σκηνή από τρεις διαφορετικές ερμηνεύτριες, με διαφορετική
φωνητική τυπολογία: σοπράνο κολορατούρα, δραματική σοπράνο και μέτζο σοπράνο αντιστοίχως.

Ο στόχος δε του έργου είναι να καταδείξει πως η συλλογή των «θραυσμάτων» αυτής
της προσωπικότητας οδηγεί στη θεραπεία, μέσω της διαδικασίας της ανά-μνησης.
Στην τελευταία σκηνή η Ελένη δεν κρύβεται πλέον πίσω από τους θεούς και τη
μοίρα, αποδέχεται την ευθύνη των πράξεών της και ενώνεται με τα άλλα δύο
«θραύσματά» της, σε ένα όλον, σε ένα εντυπωσιακό τρίο.

Είναι ένα από τα πλέον δραστικά δείγματα φωνητικής γραφής, που έχω ακούσει τα
τελευταία χρόνια στην όπερα και αντιπαρατίθεται στη μακρόσυρτη και στατική
γραφή των προηγούμενων σκηνών. Η γοργή (συμπυκνωμένη) γραφή δεν ανήκει στα
δυνατά σημεία του συνθέτη.

Όμως «Η επιστροφή της Ελένης» είναι ένα γοητευτικό έργο και καλό στο άκουσμα ­
κυρίως γιατί πρόκειται για όπερα βασισμένη στη φωνή και όχι απλώς ένα
ορχηστικό έργο με απαγγελία. Θα ήταν ιδιαίτερα προκλητικές οι οπερατικές
αναφορές στον Γιάνατσεκ, τον Στράους, τον Βέρντι, τον Πουτσίνι και στο
«Πολεμικό Ρέκβιεμ» του Μπρίτεν, αν δεν ήταν, εμφανώς, ο στόχος. Τα στοιχεία
αυτά φωτίζουν την αφήγηση και η ελεύθερη τονικότητα, που τα περιβάλλει, είναι
ελκυστική, αν όχι εντυπωσιακά πρωτότυπη.

Το έργο, πάνω απ' όλα, σκηνοθετήθηκε έξυπνα στο Μέγαρο Μουσικής Αθηνών ­ το
κτίριο, που ολοκληρώθηκε πριν από μερικά χρόνια και αποτελεί την καθοριστική
έκφραση της ελληνικής φιλοδοξίας να συμμετέχει στα τεκταινόμενα της
δυτικοευρωπαϊκής μουσικής. Και ανήκει, σήμερα, στις τελειότερες αίθουσες
συναυλιών του κόσμου, που ξεπερνά κάθε αντίστοιχη αίθουσα του Λονδίνου. Αν και
έχει σχεδιαστεί για συναυλίες και όχι για παραστάσεις όπερας, η πλατεία του
είναι προσαρμόσιμη. Έτσι στέγασε και την εντυπωσιακά καλαίσθητη σκηνοθετική
εκδοχή του Δημήτρη Παπαϊωάνου για την «Επιστροφή της Ελένης». Με σχεδόν
αποκλειστικά ελληνικό καστ, υπό την μπαγκέτα του Αλέξανδρου Μυράτ, η «Ελένη»
ήταν μία θετική εμπειρία, που υπόσχεται πολλά όταν η παραγωγή θα μεταφερθεί
την άνοιξη στο Μονπελιέ και τη Φλωρεντία. Δεν σχεδιάζεται η μεταφορά τής
παράστασης στο Λονδίνο ­ εκτός από την κυκλοφορία της ηχογράφησης σε cd. Δεν
είμαι σίγουρος κατά πόσον η «Ελένη» μπορεί να αντέξει σε μία εξονυχιστική
ακουστική - μουσική ανάλυση. Αλλά άξιζε το ρίσκο.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16355P061</ED>
<ID>
ID:19126

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P06&aa=1</URL></REF>


Article

<CATEGORY>vin09</CATEGORY>

 <H2></H2><H2>Οι δοξόσοφοι... σήμερα
</H2><H2></H2>
<AUTHOR>ΚΟΥΛΑ ΚΑΣΙΜΑΤΗ</AUTHOR>

«Τα προσωπεία κρατάνε /περισσότερο το ψεύτικο κρατάει περισσότερο
είναι η μοναδική του ανταμοιβή να επιζεί αφού δεν έχει ζήσει»

Τίτος Πατρίκιος (Η ηδονή των παρατάσεων)

Ο Γάλλος κοινωνιολόγος Pierre Pourdieu δανειζόμενος από τον Πλάτωνα τον όρο
«δοξόσοφος», που σημαίνει «τον τεχνικό της κοινής γνώμης που θεωρεί τον εαυτό
του σοφό», υποστηρίζει ότι οι σημερινές καταστάσεις «στοχεύουν στην παραγωγή
και επιβολή "νέων διανοουμένων" και συνεπώς ενός νέου ορισμού του διανοουμένου
και του πολιτικού του ρόλου, ενός νέου ορισμού της φιλοσοφίας και του
φιλοσόφου που από εδώ και στο εξής θα αναλώνεται στις περί ανέμων και υδάτων
συζητήσεις μιας απειρότεχνης πολιτικής φιλοσοφίας, μιας κοινωνικής επιστήμης
συρρικνωμένης στην πολιτικολογία της νύχτας των εκλογών και στον ανεπιστάμενο
σχολιασμό αμέθοδων εμπορικών δημοσκοπήσεων»1.

Σε όλες τις κοινωνίες υπάρχουν διαβαθμίσεις και ποικιλίες «διανοουμένων»
ανάλογα με το πνευματικό έργο που παράγουν, το περιεχόμενό του, την ποιότητά
του, την πρωτοτυπία του και την αντοχή του στον χρόνο. Στο κοινωνικό στρώμα
των διανοουμένων δημιουργείται ένα σημαντικό υπόστρωμα, αριθμητικά πολύ
μεγαλύτερο και εμφαντικά περισσότερο διαδεδομένο, αυτό των δοξοσόφων. Είναι
εκείνη η κατηγορία των «πνευματικών ανθρώπων» που χωρίς δικό τους αυτούσιο και
γνήσιο έργο, χωρίς δικές τους ατόφιες δημιουργίες με πνοή και όραμα
προβάλλονται από τα ΜΜΕ και κατ' επέκταση κατασκευάζονται με τους γνωστούς
τρόπους: το μέτριο ή και ασήμαντο, συχνά, έργο τους ποιοτικά και ποσοτικά
υπέρμετρα τονίζεται, «οι δημιουργοί» κυριαρχούν στην καθημερινότητά μας,
υποστηρίζονται και, τελικά, επιβάλλονται ­ έστω και πρόσκαιρα ­ στην κοινή συνείδηση.

Η διαπλοκή των δοξόσοφων με τις εξουσιαστικές δυνάμεις είναι προφανής και
αποτελεί αναγκαστικό επακόλουθο του τρόπου με τον οποίον καθιερώθηκαν. Γι'
αυτό δεν αμφισβητούν, δεν θίγουν και δεν αντιστέκονται στις ρευστές
καταστάσεις. Έχουν έντονη παρουσία στις κοινωνικές εκδηλώσεις αλλά, κατά
κανόνα, παντελή απουσία από τα σημαντικά κοινωνικά δρώμενα.

Ποια, αλήθεια, ήταν η στάση αυτής της κατηγορίας των «διανοουμένων» στο μεγάλο
πρόβλημα της Παιδείας, που για μήνες τώρα ­ και κάποιες πτυχές του για χρόνια
­ βασανίζουν την ελληνική κοινωνία; Γίναμε μάρτυρες μεγάλων διαδηλώσεων και
κοινωνικών εκρήξεων με αιτία και αφορμή την καλούμενη εκπαιδευτική
μεταρρύθμιση. Και όμως δεν είδαμε αυτούς που συστηματικά εμφανίζονται στα ΜΜΕ
και έχουν άποψη για πολλά και διάφορα ήσσονος σημασίας ζητήματα, αυτούς που
φιλοδοξούν να παίζουν τον ρόλο του διαμορφωτή της κοινής γνώμης, να ασχοληθούν
με αυτό το θέμα, να αναλύσουν τις κοινωνικές του συνιστώσες, να εντοπίσουν τις
αδυναμίες, να καταγγείλουν τους υπαίτιους, να αποκαλύψουν τις βαθύτερες και
στους πολλούς μη ορατές συνέπειες και να προτείνουν τρόπους και μέσα ώστε να
βγούμε από την κρίση. Εισπράξαμε, ως κοινωνία, τη σιωπή τους· ελάχιστοι
πνευματικοί άνθρωποι ασχολήθηκαν, έστω και αποσπασματικά, με αυτό το θέμα· η
πλειονότητα των «διανοουμένων» άφησε ένα τόσο καίριο ζήτημα να το
διαπραγματευτούν οι πολιτικοί και οι δημοσιογράφοι με τις δικές τους λογικές
και σκοπιμότητες. Οι δοξόσοφοι, λοιπόν, αντί να γίνονται οι ελεγκτές των
εξουσιών προσδένονται στο άρμα των κυρίαρχων δυνάμεων, επικροτούν τις
ενέργειές τους και αναλώνονται σε υποστηρικτικές εκδηλώσεις μανιφέστων
συμπαράστασης. Με το ηθικό κύρος και τις διανοητικές ικανότητες ­ αν
πραγματικά τα διέθεταν ­ θα έπρεπε ο κόσμος της διανόησης να στέκεται κριτικά
απέναντι στα κέντρα εξουσίας και να παίζει τον κοινωνικό του ρόλο. Να
προβάλλει την άλλη άποψη και να οδηγήσει, έτσι, την κοινωνία ένα βήμα πιο πέρα
και όχι να είναι απλός θεατής της ζωής, συμβιβασμένος και ευχαριστημένος από
την περιρρέουσα κοσμική αναγνώρισή του. Δεν θέλουμε να πιστέψουμε ότι
«φοβούνται τον ουρανό που κοιτάζομε / Φοβούνται το πεζούλι που ακουμπάμε».2

Η Κούλα Κασιμάτη είναι καθηγήτρια στο Πάντειο Πανεπιστήμιο.

1. Ρ. Bourdieu «Αντεπίθεση πυρών», Πατάκη 1998,
σελ. 23.

2. Τάσος Λειβαδίτης «Αυτό το αστέρι είναι για όλους μας», Απάνθισμα.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16355P062</ED>
<ID>
ID:19168

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P06&aa=2</URL></REF>


Article

<CATEGORY>vin09</CATEGORY>

 <H5>ΣΤΙΣ ΔΙΑΦΗΜΙΣΕΙΣ ΠΑΙΔΙΚΩΝ ΠΑΙΧΝΙΔΙΩΝ ΣΥΜΦΩΝΑ ΜΕ ΕΡΕΥΝΑ
</H5><H5>Νέες ρυθμίσεις από το υπουργείο Τύπου
</H5><H2>8.000 παραβιάσεις
</H2>
<H3>Περισσότερες από 8.000 παραβιάσεις της νομοθεσίας για τα ΜΜΕ (ευρωπαϊκής και
ελληνικής) καταγράφηκαν σύμφωνα με έρευνα από διαφημίσεις παιδικών παιχνιδιών,
που βγήκαν στον αέρα από τις συχνότητες των καναλιών στο τελευταίο τετράμηνο
του '98 τις ώρες 7 π.μ. - 10 μ.μ., στη διάρκεια των οποίων απαγορεύεται (από
τον νόμο) η μετάδοσή τους.
</H3>
Σε αυτές τις 120 ημέρες μεταδόθηκαν 11.235 σποτάκια που διαφήμιζαν παιχνίδια
κάθε είδους, για κάθε ηλικία. Ήταν δε κυρίως προϊόντα, σύμφωνα με στοιχεία του
Συνδέσμου Ελλήνων Βιοτεχνών Παιδικών Παιχνιδιών και Αμαξών, που διαθέτουν στην
αγορά «αλλοδαπές εταιρείες με δραστηριότητα σε πολλά επίπεδα ­ για να
καλύπτουν στον μέγιστο δυνατό βαθμό τις ανάγκες όλης σχεδόν της αγοράς ­ και
με ανάλογο οικονομικό προϋπολογισμό που λειτουργεί ως δέλεαρ», σύμφωνα με τον
κ. Διονύση Καραβία, πρόεδρο του ΣΕΒΠΠΑ.

Ο αριθμός των παραβιάσεων αυτών, στη συγκεκριμένη περίοδο, αποτελεί ρεκόρ για
την τελευταία τριετία, όπως είπε ο κ. Καραβίας. Ενδιαφέρον παρουσιάζουν τα
στοιχεία της Media Services S.Α. που επεξεργάστηκε ο Σύνδεσμος για το διάστημα
Σεπτέμβριος - Δεκέμβριος '98 καθ' όλη τη διάρκεια του 24ώρου.

Επτά στις δέκα παιδικές διαφημίσεις διαπιστώθηκε πως προβλήθηκαν μεταξύ 7 το
πρωί και 10 το βράδυ, όπως προκύπτει από την επεξεργασία των στοιχείων της
Εταιρείας Ερευνών και Μετρήσεων Διαφημιστικής Δαπάνης σε Μέσα και Φορείς,
διάστημα κατά οποίο «απαγορεύεται στους τηλεοπτικούς σταθμούς η μετάδοση
διαφημίσεων παιδικών παιχνιδιών», σύμφωνα με τον νόμο. Η διάταξη αυτή
περιλαμβάνεται στην κοινοτική απόφαση 552/89, έχει συμπεριληφθεί στον νόμο
2328/95 για τα ΜΜΕ, αλλά και στον νόμο 2251/94 περί προστασίας των
καταναλωτών. Επιπλέον η νομοθεσία ορίζει μεταξύ άλλων πως η διαφήμιση «δεν
πρέπει να παρακινεί ευθέως τους ανηλίκους στην αγορά προϊόντος ή υπηρεσίας,
εκμεταλλευόμενη την απειρία και την ευπιστία τους, να μην τους παρακινεί
ευθέως να πείσουν τους γονείς τους ή τρίτους να αγοράσουν τα διαφημιζόμενα
προϊόντα ή υπηρεσίες, να μην εκμεταλλεύεται την ιδιαίτερη εμπιστοσύνη των
ανηλίκων προς τους γονείς τους, τους δασκάλους ή άλλα πρόσωπα».

Το ποσό που δαπανήθηκε από τον Σεπτέμβριο και έως τον Δεκέμβριο για να βγουν
στον αέρα από τις συχνότητες των τηλεοπτικών σταθμών σποτάκια για παιδικά
παιχνίδια, προσεγγίζει το 1,4 δισ. δραχμές.

Όλες σχεδόν οι διαφημίσεις παιδικών παιχνιδιών που μεταδόθηκαν από τα κανάλια
τον Σεπτέμβριο, βγήκαν στον αέρα μεταξύ 07.00 και 22.00. Ειδικότερα από τα 575
σποτάκια τα 552 παραβίασαν το νομοθετικό πλαίσιο. Το ίδιο συνέβη τον Οκτώβριο
και τον Νοέμβριο.

Τάσεις συμμόρφωσης φάνηκαν τον Δεκέμβριο. Όμως λόγω εορτών το πλήθος των
διαφημίσεων δεκαπλασιάστηκε συγκριτικά με τον Σεπτέμβριο, ενώ το πλήθος των
παραβιάσεων σχεδόν εξαπλασιάστηκε.

Ανάλογη έρευνα έχει κάνει και το Εθνικό Συμβούλιο Ραδιοτηλεόρασης. Το ΕΣΡ στο
απαγορευμένο, για προβολή παιδικών διαφημίσεων, διάστημα διαπίστωσε πως από
τέσσερα κανάλια (Mega, Antenna, Star, Skai) «μεταδόθηκαν εκατοντάδες παιδικές
διαφημίσεις», ενώ το ίδιο παρατηρήθηκε και στις πρωινές παιδικές ζώνες κάθε Σαββατοκύριακου.


Το υπουργείο Τύπου και ΜΜΕ, στο μεταξύ, επεξεργάζεται νέες ρυθμίσεις στο
κομμάτι του νόμου που αφορά την παιδική διαφήμιση, ώστε να είναι
αποτελεσματικότερη η προστασία των παιδιών από τα σχετικά σποτάκια. Ανάμεσα
στα σενάρια που μελετά του υπουργείο Τύπου και ΜΜΕ, είναι και η απαγόρευση των
διαφημίσεων παιδικών παιχνιδιών πριν, μετά και κατά τη διάρκεια προγραμμάτων
που βλέπουν κυρίως παιδιά, ανεξαρτήτως της ώρας μετάδοσής τους, δίνοντας
έμφαση στις εκπομπές που προβάλλονται Σαββατοκύριακα και αργίες. Ένα μέτρο,
επίσης, που εξετάζει το υπουργείο είναι η απόλυτη απαγόρευση διαφημίσεων για
πολεμικά παιχνίδια και εκείνων που έχουν το στοιχείο της βίας.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16355P071</ED>
<ID>
ID:19127

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Μικρές διαφοροποιήσεις στο προφίλ των πρωινών εκπομπών μέσω των επιλογών των
καλεσμένων. Στο Mega η εβδομάδα ξεκίνησε με έμφαση στην πολιτική.
Χρήστος Παπουτσής και ο Έλληνας επίτροπος στην Ευρωπαϊκή Ένωση
δίνει μια άλλη έκφραση στο «Πολύ καλημέρα σας». Το καλό στην περίπτωση αυτή
πάντως είναι οι δυνατότητες προσαρμογής της Πόπης Χατζηδημητρίου. Ό, τι
και να λένε, μπορεί να σκεφτεί ερωτήσεις από τις οποίες να προκύψουν
απαντήσεις με περιεχόμενο.

* Την ίδια ώρα στο Star η Κατερίνα Λάσπα για άλλη μια φορά εκτελούσε τη
συνταγή που φαίνεται να έχει αποδώσει, αν μη τι άλλο, μια σταθερότητα: τις
συνεντεύξεις μοντέλων. Και η χθεσινή προσκεκλημένη αναβάθμισε τη λίστα των
εμφανιζομένων. Η Έλενα Κουντουρά έχει και μία πολύχρονη καριέρα στο
εξωτερικό με όλες τις προϋποθέσεις επαγγελματισμού στις δουλειές της. Από
μοντέλο του Τζον Γκαλιάνο μέχρι πρόσωπο της καμπάνιας της Shiseido.

* Η ζωή της Φανής, του Βαγγέλη, του Σωκράτη και όλων όσων
επινόησε η Μιρέλλα Παπαοικονόμου στο σενάριό της για τη σειρά
του Mega, έγινε βιβλίο. «Η ζωή που δεν έζησα» κυκλοφορεί από τις εκδόσεις
«Κέδρος» σε αφηγηματική απόδοση Βίκυς Αλικάκη. Είναι η ζωή κάθε
ευάλωτου και ανοχύρωτου ανθρώπου. Είναι το παιχνίδι της ζωής που μέσα από ένα
απρόβλεπτο γεγονός μας φέρνει αντιμέτωπους με τη μεγάλη ανατροπή. Και τότε,
στη δίνη των γεγονότων, άλλοι θα χαθούν, άλλοι θα συμβιβαστούν και άλλοι θα
επαναπροσδιορίσουν τα δεδομένα της ζωής τους.

* Μια που αρχίσαμε την κουβέντα για ζωές ανθρώπων, ας την συνεχίσουμε. Με την
ζωή της Φράνσις Φάρμερ, όπως την είδαμε στη «Φράνσις, μια αδέσμευτη
γυναίκα» με τη Τζέσικα Λανγκ στη ΝΕΤ. Κυριακή βράδυ και ταινία για να
σε πιάσει κρίση κατάθλιψης; Αποκλείεται; Όχι, συζητιέται. Γιατί η Τζέσικα
Λανγκ σε αυτόν τον ρόλο είναι μοναδική. Όπως μοναδικά θα μείνουν τα σπαρακτικά
κλάματά της τη στιγμή που την κλείνουν σε άσυλο, επειδή τόλμησε να είναι
διαφορετική και αληθινή.

* Έχετε δει μήπως άνδρα σε κατάσταση υστερίας; Πράγμα αδύνατο λέτε; Κι όμως.
Αν είναι δημοσιογράφος-παρουσιαστής ειδήσεων του Star και αυτό μπορεί να
συμβεί. Ή τουλάχιστον να το υποδυθεί, αφού αυτό το στυλ «φοριέται» στο
ενημερωτικό τμήμα του καναλιού. Όπως στο χθεσινό τρέιλερ για το μεσημεριανό
δελτίο με θέμα την κακοκαιρία. Κάθε λέξη και τρόμος, κάθε νιφάδα του χιονιού
και ρίγος, κάθε Μπωφόρ και πανικός. Μππρρρρ! Αν τον πίστευες τον δημοσιογράφο,
θα έπρεπε να έχεις ντυθεί τουλάχιστον σαν το Γιέτι των Ιμαλαΐων, για να
αντιμετωπίσεις το ψύχος. Τέτοια υπερβολή.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16355P072</ED>
<ID>
ID:19169

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P07&aa=2</URL></REF>


Article

<CATEGORY>vin15</CATEGORY>

 <H5>Εφιάλτες της εποχής μας
</H5><H2>ΤΗΛΕΟΡΑΣΗ ΤΡΙΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΠΟΛΛΕΣ ΑΞΙΟΛΟΓΕΣ ΤΑΙΝΙΕΣ ΑΠΟΨΕ ΣΤΑ ΚΑΝΑΛΙΑ
</H3>
Συνωστισμός καλών ταινιών σήμερα στα κανάλια, που μας πάνε σε μέρη με
ταραγμένα συναισθήματα και αψυχολόγητη συμπεριφορά.

Το «L' America» του Τζάνι Αμέλιο είναι ό,τι καλύτερο έχει γυριστεί ­ και
ειπωθεί ­ γύρω από το «φαινόμενο» της μετακομμουνιστικής Αλβανίας, ενώ στο
«Χωρίς ταυτότητα» οι ακρότητες των χουλιγκάνων οδηγούν σε τυφλή βία. Ορισμένες
φορές ­ ή πολλές; ­ «Οι ερωτικές ιστορίες έχουν άσχημο τέλος» κατά τη γαλλική
δραματική κομεντί ­ '93 ­ της Αν Φοντέν, ενώ το «Έγκλημα στο Γκόρκι Παρκ» το
γνωρίζουμε από παλιά ­ '83 ­ και είναι ένα δυνατό θρίλερ του Μάικλ Απτέντ. Σε
πρώτη τηλεοπτική μετάδοση προβάλλεται το φιλμ «Ο άνθρωπος που έπιασε τον
Άιχμαν» ­ '96 ­ με τον Ρόμπερτ Ντιβάλ, ενώ στο «Eversmile New Jersey» ο
Ντάνιελ Ντέι Λιούις έχει την ευκαιρία να τρέχει με την αγαπημένη του μηχανή.

Πιο αναλυτικά, μεταξύ των ταινιών που προγραμματίζουν να δείξουν τα κανάλια,
είναι και οι παρακάτω:

«Ο πεθερόπληκτος»

15.45 Mega. Εγχώρια φάρσα ­ '68 ­ με τα βάσανα ενός φουκαρά από
την αφόρητη πεθερά του. Με τους Σωτήρη Μουστάκα, Γιάννη Γκιωνάκη, Δέσποινα
Στυλιανοπούλου, Βασίλη Αυλωνίτη, Κλεώ Σκουλούδη, Μαίρη Χαλκιά. (Διάρκεια: 80')**

«Ο άνθρωπος που έπιασε τον Άιχμαν»

20.45 ΕΤ1 (The man who captured Eichmanu). Από το βιβλίο του
Μάλκιν «Ο Άιχμαν στα χέρια μου», ο Γουίλιαμ Α. Γκράχαμ έφτιαξε το '96 μια
δραματική ταινία γύρω από τη σύλληψη του εγκληματία πολέμου που «κρυβόταν»
στην Αργεντινή. Με τον Ρόμπερτ Ντιβάλ.**

«L' America»

21.00 ΕΤ3. Να τα «οικονομήσουν» θέλουν δύο νεαροί Ιταλοί
πηγαίνοντας στη μετακομμουνιστική Αλβανία και θα ζήσουν έναν εφιάλτη που δεν
πρόκειται να τον ξεχάσουν ποτέ. Ο Τζάνι Αμέλιο φτιάχνει το '94 ένα
συγκλονιστικό φιλμ ­ καλύτερη ευρωπαϊκή ταινία του '94 με βραβείο Φελίξ ­ και
«κλείνει» μια για πάντα την αναζήτηση αιτιών για τα φαινόμενα της αθλιότητας
στην Αλβανία. Φιλμ σοκ. (Διάρκεια: 115')****

«Ταϊσόν: Ο θρύλος του ρινγκ»

21.45 Skai (Tyson). Η ιστορία του θρύλου του ρινγκ Μάικλ Ταϊσόν.
Νέα παραγωγή ­ '95 ­ του Ούλι Έντελ. (Διάρκεια: 87')**

«Χωρίς ταυτότητα»

«Χωρίς ταυτότητα» ο Ρις Ντινσντέιλ, αλλά με πολλή οργή, σε μια κοινωνία που
αναπαράγει την τυφλή βία!

23.30 ΕΤ1 (Ι.D). Μια ομάδα αστυνομικών διεισδύει στα στέκια των
χουλιγκάνων του ποδοσφαίρου για να πιάσει τους αρχηγούς, ώσπου η επαφή με την
τυφλή βία να εισβάλει και στη δική τους ζωή. Καίρια κοινωνική «θέση» γύρω από
το φαινόμενο του χουλιγκανισμού και τις αιτίες που το γεννούν, που δεν είναι
άλλες από το ίδιο το κοινωνικό σύστημα. Του Φίλιπ Ντέιβις. Παραγωγής '94. ****

«Οι αδίστακτοι»

23.40 Skai. Από τις καλύτερες εγχώριες ταινίες με υπόκοσμο ­ '65
­, που την έχει σκηνοθετήσει με δύναμη ο Ντίνος Κατσουρίδης. Καστ που σε
πείθει απόλυτα: Νίκος Κούρκουλος, Μαίρη Χρονοπούλου, Δέσπω Διαμαντίδου.
(Διάρκεια: 84')**

«Έγκλημα στο Γκόρκι Παρκ»

00.30 Mega. (Gorky Park). Αστυνομικό θρίλερ ­ '83 ­ του
Μάικλ Απτέντ με τους Γουίλιαμ Χαρτ, Λι Μάρβιν, Μπράιαν Ντένεχι, Τζοάνα
Πακούλα. Από το μπεστ σέλερ του Μάρτιν Κρουζ Σμιθ. Επιδέξια σκηνοθεσία και
επιβλητική κορύφωση της δράσης στο παγωμένο Γκόρκι Παρκ, όπου βρίσκονται τρία
ακρωτηριασμένα πτώματα. (Διάρκεια: 115') ***

«Οι ερωτικές ιστορίες έχουν συχνά άσχημο τέλος»

00.30 ΝΕΤ (Love affairs usually end badly). Δραματική γαλλική
κομεντί ­ '93 ­ της Αν Φοντέν με μια 20χρονη που δουλεύει ως ταξιθέτρια σ' ένα
θέατρο και συναισθηματικά δεν ξέρει τι θέλει. Γλυκόπικρη κωμωδία, με την
ηρωίδα να καταλήγει στο συμπέρασμα: «Ο άνδρας της ζωής μου είμαι μόνον εγώ».
(Διάρκεια: 80')***

«Eversmile New Jersey»

01.00 ΕΤ3. Ο Ντάνιελ Ντέι Λιούις είναι οδοντίατρος που πηγαίνει
στο ιατρείο του με την αγαπημένη του μηχανή, ώσπου μπλέκει με την κόρη του
ιδιοκτήτη ενός γκαράζ που του φτιάχνει τη μηχανή. Ταινία δρόμου ­ '89 ­ του
Κάρλος Σορίν. (Διάρκεια: 103')**

«Ο θηλυκός Τζέιμς Μποντ»

01.40 Antenna (Big Zapper). Αγγλική αστυνομική περιπέτεια ­ '75
­ δεύτερης διαλογής με μπερδέματα στον κόσμο των γκάνγκστερ. Του Λίντσεϊ
Σόντεφ, με τους Λίντα Μάρλοου, Γκάρι Χόουπ. (Διάκρεια: 88')**

«Κλέφτες διαμαντιών»

03.45 Antenna (Diamond thives). Ιταλική περιπέτεια ­ '81 ­ με
τον Λι Βαν Κλιφ και τους Έντουαρντ Άλμπερτ («Τα 40 καράτια»), Κάρεν Μπλακ
(«Πέντε εύκολα κομμάτια»). (Διάρκεια: 86')**

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16355P081</ED>
<ID>
ID:19138

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Αλφαβίλ.
6.30-8.30-10.30 μ.μ. Τετ.: Το λιβάδι.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. 5.50-8.20-10.50 μ.μ. 
ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Αλεξίσφαιροι
ντετέκτιβ. 4.30-6.30-8.30-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
5.30-8.00-10.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show.
6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 4. Αλεξίσφαιροι ντετέκτιβ. 6.30-8.40-10.50 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Studio 54. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Πολιορκία. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Θα σε βρω στον Παράδεισο. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θα σε
βρω στον Παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo).
Πυροτεχνήματα. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον Παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυροτεχνήματα. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η τελευταία
νύχτα του κόσμου. 6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Dr Dolittle
­ Ο γιατρός τρελάθηκε. 6.20-8.20-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Η πολιορκία. 6.10-8.35-11.00 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβς. 6.50-8.50-10.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 4 (Dolby DTS). Έχετε μήνυμα στον υπολογιστή σας.
6.00-8.25-10.45 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η διακριτική γοητεία των αρσενικών. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. 12.15-15.00-17.30-20.15-22.50-01.30.

VILLAGE CENTRE Αίθουσα 2. Snake eyes. 11.30-13.45-16.15-18.30-20.40-22.45.01-15.

VILLAGE CENTRE Αίθουσα 3. Ζωντανή μετάδοση: The Truman show. 11.00-13.30-16.00-18.45-21.00-23.15-01.30.

VILLAGE CENTRE Αίθουσα 4. Θα σε βρω στον Παράδεισο. 16.30-19.30-22.00-00.30. /
Ο πρίγκιπας της Αιγύπτου. Δευτ.-Τρ. & Πέμ.: 11.45-14.15 μεταγλ.

VILLAGE CENTRE Αίθουσα 5. Halloween ­ 20 χρόνια μετά.
15.15-19.45-00.15. / Κύματα αγάπης. 12.45-17.15-21.45.

VILLAGE CENTRE Αίθουσα 6. Η διακριτική γοητεία των αρσενικών.
17.45-20.00-22.15-00.30. / Μουλάν. Κάθε μέρα 11.15-13.15-15.30.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε.
16.00-18.00-20.20-22.30-00.45. / Το μαγικό σπαθί: Αναζητώντας το Κάμελοτ. Κάθε
μέρα ώρα 11.45-14.00.

VILLAGE CENTRE Αίθουσα 8. Studio 54.
12.30-14.45-17.00-19.15-21.30-23.45-02.00. Τετ.: Ο πρίγκιπας της Αιγύπτου. 12.30-14.45.

VILLAGE CENTRE Αίθουσα 9. Η πολιορκία. 13.00-15.45-18.15-20.45-23.00-01.45.

VILLAGE CENTRE Αίθουσα 10. Αλεξίσφαιροι ντετέκτιβ. 12.00-14.30-16.45-19.00-21.15-23.30-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Συμφωνία χαρακτήρων. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Συμφωνία χαρακτήρων. 6.00-8.20-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Οικογενειακή γιορτή. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Studio 54.
6.10-8.20-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Studio 54
6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
7.00-9.00-11.00 μ.μ. / Ο πρίγκιπας της Αιγύπτου. Κάθε μέρα ώρα 5.00 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.30-10.40 μ.μ. Το μαγικό σπαθί: Αναζητώντας το Κάμελοτ. Κάθε μέρα ώρα
5.00 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Studio 54.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.30-8.30-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Studio 54.
6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.50-11.10 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Snake eyes.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρ. ώρα 9.00 μ.μ.: Η πόλη του φόβου.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η πολιορκία. 5.30-7.50-10.10 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Χαμένες νύχτες.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Dr
Dolittle ­ Ο γιατρός τρελάθηκε. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Αλεξίσφαιροι
ντετέκτιβς. 6.00-8.15-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Απρόσμενος έρωτας.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμπ.: Dr
Dolittle ­ Ο γιατρός τρελάθηκε. 7.30-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Η διακριτική γοητεία των
αρσενικών. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Η πολιορκία. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο ψίθυρος των Αγγέλων.
6.30-8.30 μ.μ. / Kundun. Κάθε μέρα ώρα 10.40 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μαφία. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Μαύρη γάτα, άσπρος
γάτος. 8.00-10.30 μ.μ. / Spawn ­ Σκοτεινός εκδικητής. Κάθε μέρα ώρα 6.00 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Αλεξίσφαιροι ντετέκτιβ. 7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Η γωνιά του Παραδείσου. 8.30 μ.μ. / Τετ.: Μια αιωνιότητα και μια
μέρα, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο, ~ 9416.669 - 4816.276).
Διάφορες εκδηλώσεις.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16355P101</ED>
<ID>
ID:19137

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΠΥΡΟΤΕΧΝΗΜΑΤΑ»: Ακραία αλληγορία πάνω στην αγάπη, τη βία, τον θάνατο, με
ήρωες του «υποκόσμου». Του Τακέσι Κιτόνο. Χρυσό Λιοντάρι στο Φεστιβάλ Βενετίας
το '97. (Agora, Άττικα 2, Όπερα 1).

«ΣΥΜΦΩΝΙΑ ΧΑΡΑΚΤΗΡΩΝ»: Αναζητώντας έναν έρωτα «για πάντα» στη σημερινή
Ελλάδα. Της Λουκίας Ρικάκη, με τους Κωνστατίνο Κωνσταντόπουλο, Κατερίνα
Λυπηρίδου, Κώστα Κακαβά, Στέλιο Καλαθά. (Δαναός 1, Έμπασσυ).

Έρωτας στον κυβερνοχώρο για Μεγκ Ράιαν, Τομ Χάνκς στην κομεντί «Έχετε μήνυμα
στον υπολογιστή σας»

«ΕΧΕΤΕ ΜΗΝΥΜΑ ΣΤΟΝ ΥΠΟΛΟΓΙΣΤΗ ΣΑΣ»: Δύο αντίπαλοι επαγγελματικά ­ Τομ
Χανκς, Μεγκ Ράιαν ­ ερωτεύονται τυχαία ο ένας τον άλλο μέσω... κυβερνοχώρου.
Κομεντί της Νόρα Έφρον. (Αθηνά, Αθήναιον, Αθήναιον Cinepolis 1, Αμπεσέ,
Άτταλος, Αττικόν, Cine City 4, Village Centre 1, Ίλιον, Κηφισιά 3, Μαργαρίτα
1, Παλάς, Τιτάνια, Τρία Αστέρια, Φάληρο 2, Φοίβος, Σινεάκ).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).

«Η ΠΟΛΙΟΡΚΙΑ»: Πολιτικό θρίλερ με μια ομάδα τρομοκρατών που...
βομβαρδίζει τη Νέα Υόρκη. Του Έντουαρντ Ζούικ, με τους Μπρους Γουίλις, Ανέτ
Μπένινγκ, Ντένζελ Γουάσινγκτον. [Απόλλων, Μαρούσι 1, Ράδιο Σίτυ, Τροπικάλ,
Ατλαντίς, Cine City 1, Village Centre 9, Γλυφάδα, Κορονέτ, Νιρβάνα, Φάληρο 1,
Μάγια, Αττικόν (Πειρ.)].

«STUDIO 54»: Δεκαετία του '70 και ξέφρενοι ντίσκο ρυθμοί στη Νέα Υόρκη.
Και ένας νεαρός προσπαθεί να βρει την τύχη του. Του Μαρκ Κρίστοφερ. Με τους
Ράιαν Φίλιπ, Σάλμα Χάγιεκ, Λορίν Χάτον. (Αίγλη, Village Centre 8, Ιντεάλ,
Ιντεάλ Μαρούσι, Μαργαρίτα 2, Μπροντγουαίη).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. (Αελλώ,
Αθήναιον, Cinepolis 3, Άνεσις, Άνταμς 1, Άστυ, Cine City 3, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον
πανικό για την καταστροφή του κόσμου, όλοι προσπαθούν να ζήσουν όσο γίνεται
καλύτερα την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ
Καννών ­ με επιτούτου ψυχρή ματιά στο «τέλος». (Αρτ Στούντιο, Αστέρια, Έλλη).
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16355P102</ED>
<ID>
ID:19179

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P10&aa=2</URL></REF>


Article

<CATEGORY>vin09</CATEGORY>

 <H2>«Ζωντανά» μουσικά παραδείγματα για το έργο του Μότσαρτ
</H2>
Ο Λεωνίδας Καβάκος 
Κάθε εποχή βρίσκει στον Μότσαρτ αυτό που ψάχνει. Και το Φεστιβάλ Μουσικής
Δωματίου του Μεγάρου Μουσικής αφιερώνει τις φετινές εκδηλώσεις του στον
συνθέτη που σφράγισε την ιστορία της Μουσικής, τον Βόλφγκανγκ Αμαντέους
Μότσαρτ. Ο φετινός κύκλος εκδηλώσεων, που διαρκεί από τις 3 έως τις 11
Φεβρουαρίου και πραγματοποιείται με τη χορηγία της Ιντρακόμ, με την οργανωτική
και καλλιτεχνική διεύθυνση του Λεωνίδα Καβάκου, χαρακτηρίζεται από δύο
καινοτομίες: τη διάλεξη ενός ειδικού, του συνθέτη και μουσικολόγου Τάκη
Καλογερόπουλου, που θα προηγείται από τη συναυλία και θα «μυεί» το κοινό στην
προσωπικότητα και το έργο του συνθέτη, με τη συμμετοχή του Λεωνίδα Καβάκου και
των συνεργατών του που θα εμπλουτίσουν τη διάλεξη με «ζωντανά» μουσικά
παραδείγματα (στις 5/2), καθώς και την πρωτοεμφανιζόμενη στο Φεστιβάλ αυτό
Κρατική Ορχήστρα Θεσσαλονίκης, σε μουσική διεύθυνση Λεωνίδα Καβάκου (10/2).

Από τα έργα που ο πολυγραφότατος Αυστριακός συνέθεσε για μικρά μουσικά σύνολα
έχουν επιλεγεί για να παρουσιαστούν μερικά από τα ωραιότερα, με έμφαση στη
μουσική για έγχορδα και σε εκείνα που εκφράζουν «πλούτο ανθρώπινων διαθέσεων,
χιούμορ, δυνατότητες αυτοσχεδιασμών», όπως χαρακτηριστικά τόνισε ο υπεύθυνος
του Φεστιβάλ Μουσικής Δωματίου Λεωνίδας Καβάκος. Έτσι, στη διάρκεια του
Φεστιβάλ θα εμφανιστούν σπουδαίοι ερμηνευτές παγκοσμίου φήμης. Ανάμεσα στους
οποίους, ο βιολοντσελίστας Μίκλος Πέρενιι, τις σολίστ βιόλας Κιμ Κασκασιάν ­
συνεργάτιδος και της Ελένης Καραΐνδρου ­ και Νομπούκο Ιμάι, τον πιανίστα Πέτερ
Νάγκι, το πιανιστικό ντουέτο Χάουαρντ Σέλεϊ και Χίλαρι Μακναμάρα, καθώς και
τους νεώτερους Έλληνες ερμηνευτές Δημήτρη Κίτσο (όμποε), Τραϊανό Ελευθεριάδη (κόρνο).
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16355P111</ED>
<ID>
ID:19120

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P11&aa=1</URL></REF>


Article

<CATEGORY>vin09</CATEGORY>

 <H2>Τελευταίο χειροκρότημα για τον Μπουγιουκλάκη
</H2>
Τελευταία χειροκροτήματα χθες, στο νεκροταφείο του Κορυδαλλού για τον Βασίλη
Μπουγιουκλάκη. Έναν ρομαντικό καλλιτέχνη που έφυγε προχθές για πάντα από τη
ζωή. Λίγοι ηθοποιοί, κάποιοι φίλοι του και πολλοί που τον θαύμαζαν για τις
τηλεοπτικές του εμφανίσεις σε κοινωνικά ρεπορτάζ, τον συνόδευσαν. Ο Στάθης
Ψάλτης, μετά την κηδεία, δήλωσε ότι: «Σημασία έχει κάθε ζωή που χάνεται».
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16355P112</ED>
<ID>
ID:19163

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Φεντόρα» του Ουμπ.
Τζιορντάνο (Παρ., Σάβ., Κυρ.) Ν. Πατρικίδου, βιολί - Θ. Μαυρομάτης, φλάουτο -
Ν. Βασιλείου - πιάνο: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), «Της ζήλιας τα
καμώματα»: «Ζητείται υπηρέτης» του Μπ. Άννινου ­ «Η κυρία Βεράντη» του Δ.
Κορομηλά Βοζικιάδου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). Αργεί.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Εθνική Συμφωνική Ορχήστρα της ΕΡΤ: συναυλία (Δευτ.)
Φεστιβάλ Μουσικής Δωματίου (Β.Α. Μότσαρτ). Λ. Καβάκος, βιολί - Μ. Περένιϊ,
βιολοντσέλο - Χ. Σέλεϊ, πιάνο - Χ. Μακναμάρα, πιάνο - Π. Νάγκι, πιάνο:
συναυλία (Πέμ.). «Αρχαιολογία και Τέχνες - Αγών 2». Προβολή βραβευμένων
ταινιών της 2ης Διεθνούς Συνάντησης Αρχαιολογικής ταινίας του Μεσογειακού
Χώρου Ρεθύμνου (Κυρ.). Αίθουσα Δημήτρη Μητρόπουλου. Χορός στο Μέγαρο
Μουσικής: Έλληνες Δημιουργοί. Χοροθέατρο «Ήρος Άγγελος» Π. Γάλλια: «Εν πλω.
Ένα υπερρεαλιστικό ταξίδι» του Π. Γάλλια (Δευτ.) Φεστιβάλ Μουσικής Δωματίου
(Β.Α. Μότσαρτ). Λ. Καβάκος, βιολί - Κ. Κασκασιάν, βιόλα - Μ. Περένιϊ,
βιολοντσέλο - Χ. Σέλεϊ, πιάνο: συναυλία (Τετ.) Φεστιβάλ Μουσικής Δωματίου
(Β.Α. Μότσαρτ). Τάσος Καλογερόπουλος: διάλεξη «Πριν από τη συναυλία» (Παρ.)
Φεστιβάλ Μουσικής Δωματίου (Β.Α. Μότσαρτ). Κουαρτέτο Εγχόρδου «Κέλερ»:
συναυλία (Σάβ.) Ορχήστρα Σύγχρονης Μουσικής ΕΡΤ: συναυλία (Κυρ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

Για δεύτερη βραδιά, στις 9 μ.μ., το ΔΗΠΕΘΕ Κρήτης που ήλθε στην Αθήνα
παρουσιάζει στο θέατρο «Μουσούρη» το θέαμα «Άλλ' αντ' άλλων», θέαμα
ασυνήθιστον, μουσικόν και αστείον, σε σκηνοθεσία Κωστή Καπελώνη, με σκηνικά
και κοστούμια Νίκου Αλεξίου. Στη φωτογραφία, οι Γιώργος Σηφακάκης και Νίκος Μόσχοβος

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης

ΓΙΑ ΠΑΙΔΙΑ

ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). «Το
δάκρυ του φεγγαριού» του Ν. Ξανθούλη - «Μαέστρος Κονμπραβούρα» του Γ. Δροσίτη
(Τρ., Τετ., Πέμ., Παρ.) Εθνική Λυρική Σκηνή.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16355P113</ED>
<ID>
ID:19206

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P11&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Σημαίνει και τον ελεύθερο ή τον ακάλυπτο. 2. Μεγάλος σε έκταση πλατωνικός
διάλογος. ­ Ξένος... κύριος (αντίστρ.). 3. Πηγή των ποταμών Ινδού και Γάγγη.
4. Διοχετεύεται στο έντερο. ­ Ξενικός χαρακτηρισμός ηθοποιού. 5. Ξενική
κατάφαση. ­ Διάκριση τραπουλόχαρτου. 6. Θεός των Βαβυλωνίων. ­ Πολλοί οι
ασφαλισμένοι του. ­ Τελικός σύνδεσμος. 7. Αναφέρεται η τήρηση των κανόνων της.
8. Θάλασσα... αγγλομαθών. ­ Θάμνοι συνηθισμένοι και στη χώρα μας. 9. Κατάληξη
αρσενικών ονομάτων. ­ Νίκησε τον βασιλιά του Ισραήλ Βαασά.

ΚΑΘΕΤΑ

1. Μορφή αναζήτησης. 2. Η αυθαιρεσία εχθρός του. 3. Δεν μας ανησυχούν όσα
εξελίσσονται έτσι. 4. Όμορφο κορίτσι της μυθολογίας μας. ­ Σύνοδος... ειδική.
5. Ελληνίδα νησιώτισσα (καθ.). ­ Ευρήματα ακτινογραφιών. 6. Τη διασχίζει ο
Τάγος. 7. Με κάποιον τρόπο αντιληπτά. ­ Θα τα βρείτε στη... θήκη. 8. Γαλλικό
σύμφωνο. ­ Απαγορευμένος στις γυναίκες (γεν.). ­ Την πλησίασε ο Δίας με τη
μορφή ενός σύννεφου. 9. Προσόν, σύμφωνα με μία έννοια.

ΛΥΣΗ (1/2/99)

ΟΡΙΖΟΝΤΙΑ: 1. ΒΗΘΛΕΕΜ 2. ΕΠΙΟΥΣΙΟΣ 3. ΖΑΓΚΡΕΜΠ 4. ΟΡΩ - ΝΕΟ 5. ΕΝΟΙΚΟ 6.
ΒΙΣΝΟΥ 7. ΙΔΙΩΤΙΚΟΙ 8. ΑΝΟΣΗ 9. ΣΕΣΩΣΤΡΙΣ. ΚΑΘΕΤΑ: 1. ΒΕΖΟΥΒΙΟΣ 2. ΗΠΑΡ - ΙΔ
3. ΘΙΓΩ - ΣΑΙΣ 4. ΛΟΚ - ΕΝΩΝΩ 5. ΕΥΡΟΝΟΤΟΣ 6. ΕΣΕ - ΟΥΙΣΤ 7. ΜΙΜΟΙ - ΚΗΡ 8.
ΟΠΕΚ 9. ΝΟΤΙΟΣ.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16355P114</ED>
<ID>
ID:19224

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P11&aa=4</URL></REF>


Article

<CATEGORY>vin09</CATEGORY>

 <H5>ΕΙΔΑΜΕ ΤΗ «ΛΙΜΝΟΘΑΛΑΣΣΑ» ΣΤΟ «ΑΠΟ ΜΗΧΑΝΗΣ ΘΕΑΤΡΟ»
</H5><H2>Κούκλα με κόκκινα μαλλιά
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Η Εμμανουέλα Καποκάκη με την κούκλα-είδωλό της

«Νύχτα μάγισσα, πώς μπορείς το κορμί μου να δεις...». Το τραγούδι των
Χειμερινών Κολυμβητών, η φωνή του Αργύρη Μπακιρτζή μέσα στο σκοτάδι, φώτα και
στη σκηνή ένα κορίτσι με κόκκινα μαλλιά, στα άσπρα ­ ένα κοντό ρούχο σαν
νυχτικάκι ­ διπλωμένο σ' ένα κρεβάτι, σαν τα παλιά, τα σιδερένια, με τα
κάγκελα και τον «ουρανό».

Είμαστε στον Άνω Όροφο του «Από Μηχανής Θεάτρου» του Χρήστου Βαλαβανίδη και
της Ασπασίας Κράλλη, στον πεζόδρομο της Ιάσονος, κάθετο στην Πειραιώς, στο
ύψος του ΙΚΑ και της πλατείας Κουμουνδούρου.

Το κορίτσι στη σκηνή του ιδιαίτερα καλόγουστα διαμορφωμένου σε θέατρο χώρου
είναι η Εμμανουέλα Καποκάκη. Έχει σπουδάσει την τέχνη της μαριονέτας στη
Γαλλία, έχει σπουδάσει κίνηση, φωνή και άλλα πολλά, είναι δεν είναι 29 χρόνων,
με την ομάδα «Πράσσειν άλογα» που ίδρυσε πρωτοεμφανίστηκε πέρυσι στον «Φούρνο»
και φέτος επανέρχεται, ώριμη, με τη δεύτερη μόλις παράστασή της, υπογράφοντας
σενάριο, εικαστική σκηνοθεσία, σκηνογραφία και κατασκευή κουκλών και σκηνικών,
με επιμέλεια σκηνοθετική του Θοδωρή Τσαπακίδη και κινησιολογική της Εύας
Μπουρνιά. Μια παράσταση σιωπής, με κίνηση και πολλή μουσική, την οποία έχει
επιμεληθεί και συνθέσει ο Παντελής Κατσάμπας, με λάιτ μοτίφ το υπέροχο
τραγούδι των «Κολυμβητών».

Το κορίτσι με τα κόκκινα μαλλιά, ευλύγιστο, σκαρφαλώνει στον «ουρανό» του
κρεβατιού, ακροβατεί με άνεση και μετά, μέσα από τη βάση του κρεβατιού,
ξετρυπώνει ένα πανομοιότυπο κρεβατάκι - μινιατούρα και, μετά, μια κούκλα -
κορίτσι με κόκκινα μαλλιά και άσπρο ρουχάκι ­ το «είδωλο» της κοπέλας ­ που
την κλείνει σ' ένα σιδερένιο κουβούκλιο. Ύστερα η ίδια θα φέρει και μια
κούκλα-αγόρι, με ολόσωμο μαγιό με ρίγες γαλάζιες και άσπρες. Το αγόρι θα
βγάλει ­ με τα χέρια της ηθοποιού που παίζουν, χαϊδεύουν τρυφερά τις κούκλες
της ­ το κορίτσι από το κουβούκλιο και θα σμίξουν ερωτικά, με τα μέλη τους με
τις ευλύγιστες αρθρώσεις να σπαρταρούν κάτω από ένα μικροσκοπικό σεντονάκι.

Το κορίτσι, μόνο πια, θα ανακαλύψει τον ερωτισμό του και η ηθοποιός θα ανοίξει
το παράθυρο της αίθουσας και από το περβάζι του θα ξετυλίξει ένα μακρύ και
φαρδύ γαλάζιο ύφασμα με πράσινες και κίτρινες αποχρώσεις και θα το απλώσει
στην αίθουσα. Είναι η λιμνοθάλασσα ­ «Λιμνοθάλασσα» είναι και ο τίτλος της
παράστασης ­ που μέσα της η κούκλα-κορίτσι θα καθρεφτιστεί και θα μεταμορφωθεί
σε γοργόνα για να φύγει «κολυμπώντας».

Η ηθοποιός, τυλιγμένη στο ριγέ ανδρικό ρούχο, στο μέγεθός της πια, θα
«παλέψει» μαζί του σε σχήματα αλά Άλβιν Νικολάι και όταν ένα χοντρό σχοινί με
μεγάλους κόμπους πέσει από την οροφή, θα σκαρφαλώσει πάνω του και θα χαθεί
προς την κάθαρση και τη λύτρωση. Έχει πια ανακαλύψει το κορμί της, τον εαυτό της.

Στον Άνω Όροφο του «Από Μηχανής», όπου η παράσταση παίζεται κάθε Δευτέρα και
Τρίτη στις 10.30 μ.μ., παρακολούθησα ένα εσωτερικό ταξίδι, που το κατατάσσω
στις πιο ζουμερές στιγμές του φετινού, όχι ιδιαίτερα ρόδινου, θεατρικού χειμώνα.

Οι άλλοι θεατές μάλλον φαίνονταν να συμμερίζονται τη γνώμη μου, γιατί
χειροκρότησαν με ενθουσιασμό την Εμμανουέλα Καποκάκη και τη συνεργάτιδά της
Μαργαρίτα Νικητάκη ­ ταλαιπωρημένη, καθώς είναι κλεισμένη κάτω από το κρεβάτι
για μία σχεδόν ώρα ­ και τις έφεραν τέσσερις φορές στη σκηνή.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16355P121</ED>
<ID>
ID:19121

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P12&aa=1</URL></REF>


Article

<CATEGORY>vin09</CATEGORY>

 <H2>3.500 εισιτήρια τα τρία πρώτα βράδια
</H2>
Ο Χαρίλαος Φλωράκης, η Αλέκα Παπαρήγα και δεκάδες άλλοι πολιτικοί,
καλλιτέχνες κατέβηκαν στην «Ααβόρα», για να παρακολουθήσουν την πρεμιέρα της
ταινίας του Λεωνίδα Βαρδαρού «Ούλοι εμείς, εφέντη»

Να που η έκπληξη έρχεται από ένα αουτσάιντερ, καθώς το φιλμ του Λεωνίδα
Βαρδαρού «Ούλοι εμείς, εφέντη» έγινε... σύνθημα «όλοι εμείς, στο σινεμά» και
τις τρεις πρώτες μέρες προβολής του σε τρεις περιφερειακές αίθουσες έκοψε
3.500 εισιτήρια! Μετά την πρεμιέρα της ταινίας στην «Ααβόρα», στήθηκε στο
φουαγιέ και στην Ιπποκράτους ικαριώτικο γλέντι και ανάμεσα στους
παρευρισκόμενους ήταν ­ και ποιοι δεν ήταν καλύτερα! Η γεν. γραμματέας του ΚΚΕ
Αλέκα Παπαρήγα, ο πρόεδρος του ΔΗΚΚΙ Δημήτρης Τσοβόλας, ο επίτιμος πρόεδρος
του ΚΚΕ Χαρίλαος Φλωράκης, ο Λεωνίδας Κύρκος, οι βουλευτές Πέτρος Κουνελάκης,
Στρατής Κόρακας, Στέλιος Αργυρός, ο Γιάννης Μπανιάς, ο Κώστας Κάππος, ο Σπύρος
Χαλβατζής, ο Κώστας Τζιατζής, οι δήμαρχοι Χαλανδρίου και Πετρούπολης Παττακός
και Γιώργος κ.ά.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16355P122</ED>
<ID>
ID:19164

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P12&aa=2</URL></REF>


Article

<CATEGORY>vin09</CATEGORY>

 <H2>Ο Στράτος με τα κιάλια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Στράτος Διονυσίου

Κοίτα τι μαθαίνει κανείς σ' αυτόν τον κόσμο. Όταν ­ λέει ­ την πατάς στον
Ιππόδρομο, σου λένε «σε φοράδα τα 'χωσες μωρέ;».

* Κάπως έτσι έχασε περιουσίες ο αείμνηστος Μάνος Κατράκης. Μνημειώδες
το πάθος του. Εδώ που τα λέμε, ζωή χωρίς πάθος δεν γίνεται. Σαν να μαγειρεύεις
φασολάδα χωρίς φασόλια. Παρόμοιο με το πάθος του Κατράκη ήταν και το πάθος του
Στράτου Διονυσίου. «Πού 'ναι ο Στράτος, ρε παιδιά;», ρωτούσαν.
«Στου Χανδρή αγκαλιά με τα κιάλια».

*Λάθος στράτα πήραμε και ξεστρατίσαμε.

Και τω όντι. Ο Στράτος εγκατεστημένος σε σουίτα του ξενοδοχείου «Χανδρής»...
απέναντι από τον Ιππόδρομο, να απολαμβάνει το πάθος του μέσα από κιάλια.
Έβλεπε τα άλογα να... περνούν. Πώς είναι ο τίτλος της τσέχικης ταινίας ­ «Ο
άνθρωπος που έβλεπε τα τρένα να περνούν»;

* Πάθος εκ του μακρόθεν.

Ενίοτε, σε μερικές περιπτώσεις, το πάθος εκδηλώνεται εκ του μακρόθεν. Ούτε
«Χανδρής» ούτε κιάλια. Τίποτα. Με το τηλέφωνο. Σχηματίζεις τον αριθμό και
ποντάρεις σε κάποιο άλογο που διάβασες. Έτσι στα τυφλά. «Τόσα στον Κεραυνό».
Φοράδα ο Κεραυνός. Ξαναποντάρεις ­ τηλεφωνικώς ­ στην «Αστραπή». Φοράδα και η Αστραπή.

*Πόσα χάνεις από τις φοράδες εντός 24ώρου; Από οκτώ και βάλε.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16355P123</ED>
<ID>
ID:19199

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P12&aa=3</URL></REF>


Article

<CATEGORY>vin09</CATEGORY>

 <H2>Ο Γιώργος με τους αριθμούς
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ας πούμε, χτυπάς την πόρτα στο καμαρίνι του εξαίρετου (το εννοώ και με το
παραπάνω) Γιώργου Παρτσαλάκη. Μπαίνεις και τον βλέπεις σκυμμένο πάνω
στο τραπεζάκι. Εκεί, που υπό κανονικάς συνθήκας ένας ηθοποιός μακιγιάρεται.
Πολύ «μπίζι» σε βλέπω, Γιώργο. Τι κάνει, τι κάνει, τι κάνει; Γράφει αριθμούς
και μιλάει ψιθυριστά στο τηλέφωνο.

* Φωτιά... πυροσβέστες.

Θυμάστε τον τίτλο της άλλης τσέχικης ταινίας του Μίλος Φόρμαν «Φωτιά
πυροσβέστες»; Ε κάπως έτσι συνέβη στο θέατρο «Βεάκη» τις προάλλες. Εκεί που
παίζουν «Αυλή των θαυμάτων» με Παρτσαλάκη, Βούρτση, Κομνηνού,
Τσιάνο, Χαλκιά, Κούρκουλα.

* Θέατρο; Ε όχι και θέατρο! Προς το αμπάρι... του φέρνει.

Και να μην πάσχεις από κλειστοφοβία, στο τέλος θα... πάσχεις. Μάλιστα, μερικοί
εκ του πολυμελούς θιάσου, στα διαλείμματα των ρόλων τους... σκαρφαλώνουν μέχρι
την έξοδο για ένα τσιγάρο. Σου λέει ο άνθρωπος «τώρα τι είμαι εγώ; Ηθοποιός η ποντικός;».

* Και η ώρα η κακή (έξω από 'δω) ήρθε. Ευτυχώς ήρθε... μισή. Έγινε
βραχυκύκλωμα, σπίθες έβγαιναν, πέταγαν και έπεφταν, αλλά η αειθαλής
Μάρθα Βούρτση παρέμεινε στο πόστο της. Παράδειγμα προς μίμηση
προς τους νεώτερους. «Α στο θέατρο πρέπει κάθε στιγμή να καταθέτεις την ψυχή
σου, ακόμα και για ένα "και"».

* Και, και, και βάλε συστήματα ασφαλείας.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16355P124</ED>
<ID>
ID:19220

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P12&aa=4</URL></REF>


Article

<CATEGORY>vin09</CATEGORY>

 <H2>Η Μάρθα με την ψυχούλα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μάρθα Βούρτση

Ημεν Μάρθα καταθέτει την ψυχούλα της, οι δε θιασάρχες σφύριζαν αδιάφορα. Μέχρι
που προέκυψε το βραχυκύκλωμα και τοποθετήθηκαν συστήματα πυρασφάλειας.

*Αγαπάει ο Θεός τον κλέφτη, αγαπάει και τον νοικοκύρη. Διότι οι συντελεστές
της απρόβλεπτης σούπερ επιτυχίας «Μπαμπάδες με ρούμι» εξασφάλισαν ποσοστά από
τον ίδιο θιασάρχη του «Βεάκη». Ο άνθρωπος έβλεπε τα ζεστά χιλιαρικάκια του να
κάνουν φτερά προς άλλες τσέπες. Το πάθημα έγινε μάθημα, κι έτσι στην «Αυλή των
θαυμάτων» εγκατέλειψε τα ποσοστά και «έκλεισε» την ομάδα με μισθούς. Υψηλούς μισθούς.

*Γιατί στους άλλους κι όχι σε μας; Α, δεν παίζω!

Σου λέει ο άνθρωπος, κορόιδο είμαι να κάνω πλούσια την
Κούρκουλα φερ' ειπείν; Αποτέλεσμα; Πού να σας τα λέω. Μέτρια εισιτήρια,
υψηλοί μισθοί, άδεια ταμεία.
<REF><SOURCE>
ΤΑ ΝΕΑ</SOURCE>
<DATE>, 02-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16355P125</ED>
<ID>
ID:19236

</ID><URL>http://ta-nea.dolnet.gr/neaweb/neafile.print_unique?e=A&f=16355&m=P12&aa=5</URL></REF>


Article

<CATEGORY>vin06</CATEGORY>

 <H5>ΕΩΣ ΤΙΣ 10 ΦΕΒΡΟΥΑΡΙΟΥ ΠΡΕΠΕΙ ΝΑ ΔΟΘΟΥΝ ΟΙ ΒΑΘΜΟΙ
</H5><H2>ΤΕΛΕΣΙΓΡΑΦΟ Αρσένη για τη σχολική χρονιά
</H2>
ΤΕΛΕΣΙΓΡΑΦΟ σε μαθητές και καθηγητές απηύθυνε χθες ο υπουργός Παιδείας κ. Γερ.
Αρσένης, θέτοντας προθεσμία έως τις 10 Φεβρουαρίου, μέσα στην οποία θα πρέπει
να επαναλειτουργήσουν τα σχολεία, να βρεθούν τρόποι αναπλήρωσης των χαμένων
μαθημάτων ανά σχολείο και να κατατεθούν οι βαθμοί για το πρώτο τετράμηνο.
Παράλληλα, οριστικοποίησε τις βελτιωτικές ρυθμίσεις για τη συμμετοχή του
βαθμού της Β΄ Λυκείου στο Απολυτήριο και για την τρίτη ευκαιρία στην Γ΄
Λυκείου και ανακοίνωσε ότι θα ανοίξουν 41 νέα τμήματα ΑΕΙ και ΤΕΙ που θα
απορροφήσουν πάνω από 7.000 φοιτητές και σπουδαστές.

σελ
ίδες
14-15
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16356N011</ED>
<ID>
ID:19256

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N01&aa=1</URL></REF>


Article

<CATEGORY>vin06</CATEGORY>

 <H2>2.000 ερωτήσεις από τηλεθεατές στον Σημίτη </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16356N012</ED>
<ID>
ID:19310

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N01&aa=2</URL></REF>


Article

<CATEGORY>vin04</CATEGORY>

 <H2>Ο Οτζαλάν έφυγε αν και... δεν ήρθε
</H2>
σελ
ίδες
8-9
και ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16356N013</ED>
<ID>
ID:19375

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N01&aa=3</URL></REF>


Article

<CATEGORY>vin06</CATEGORY>

 <H2>146.000.000 e-mail τον χρόνο στην Ελλάδα αντί επιστολών
</H2>
ΠΕΡΙΣΣΟΤΕΡΑ από 146 εκατομμύρια ηλεκτρονικά μηνύματα διακινούνται τον χρόνο
στην Ελλάδα μέσω των εταιρειών που παρέχουν υπηρεσίες Ίντερνετ. Σε κάθε χρήστη
αναλογούν περίπου τέσσερα e-mail την ημέρα. Την ίδια στιγμή, τα ΕΛΤΑ διακινούν
περίπου 85 εκατομμύρια επιστολές εσωτερικού και εξωτερικού τον χρόνο.

σελίδα 19
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16356N014</ED>
<ID>
ID:19383

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N01&aa=4</URL></REF>


Article

<CATEGORY>vin06</CATEGORY>

 <H5>ΚΑΙ ΜΕ 23 ΣΕΛΙΔΕΣ ΦΩΤΟΑΓΓΕΛΙΕΣ
</H5><H2>Θηρία και έξυπνα τα τζιπ του 21ου αιώνα
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16356N016</ED>
<ID>
ID:19414

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N01&aa=6</URL></REF>


Article

<CATEGORY>vin06</CATEGORY>

 <H2>Το νέο παλάτι του ΠΑΟΚ </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16356N017</ED>
<ID>
ID:19418

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

... ΚΑΠΟΙΟ πρωί τον χτύπησαν, του άνοιξαν το κεφάλι μ' ένα καφάσι.
Γέμισε αίματα, αλλά δεν φοβήθηκε. Ύστερα τον έχασα. Έμαθα πως είχε οικονομικά
προβλήματα και μπάρκαρε στα καράβια. Προχθές διάβασα πως πέθανε... Ο Λ.
Παπαδόπουλος στις «Ματιές». Σελ. 4.

Η ΒΟΥΛΗ βουλεύεται ή μήπως ο ρόλος της απλώς περιορίζεται στην
επικύρωση προειλημμένων ­ σε άλλα κέντρα ­ αποφάσεων; Πρόκειται δηλαδή για την
ταμπακιέρα της υπόθεσης, για την οποία κάποτε οφείλουν κυβέρνηση και κόμματα
να πουν την αλήθεια. Ο Γ.Ε. Διακογιάννης στους «Προβολείς». Σελ. 6.

Μ. ΠΑΠΑΚΩΝΣΤΑΝΤΙΝΟΥ: Η «Πρεμιέρα» είναι έργο σημερινό, δυνατό,
σύγχρονο, εμπρηστικό, αφάνταστα κωμικό. Ελπίζω να προσφέρει άφθονο γέλιο,
συγκίνηση, τρυφερότητα, που έχουμε ανάγκη. Οι απαντήσεις στις «30 Ερωτήσεις»
του Β. Λουμπρίνη, στη σελ. 10.

ΣΤΟ ΔΙΚΑΤΣΑ υπέβαλαν 7.000 πτυχία για αναγνώριση, πέρσι. Αλλά, δεν
πήραν όλοι απάντηση. Χρειάζονται 7-8 μήνες και πολλά «χαρτιά» γι' αυτό. Η
Αθηνά Βεζακιάδου, όμως, κατάφερε να της αναγνωριστεί το μισό... πτυχίο!. Ο Στ.
Διανέλλος και οι «Αιχμές» του Στ. Αλαχιώτη στη σελ.
12.

Η ΔΕΞΙΑ στην Ευρώπη βρίσκεται σε παρακμή. Η πτώση του Τείχους του
Βερολίνου, για το οποίο πανηγύρισε, της στέρησε όχι μόνο ένα αντίπαλο δέος,
αλλά και τον λόγο ύπαρξής της. Η νέα Κεντροαριστερά κυβερνά χάρη στις
κοινωνικές της ευαισθησίες. Από τους «New York Times», στη σελ.
37.

ΣΤΟ ΧΡΗΜΑΤΙΣΤΗΡΙΟ Αθηνών σημειώθηκε χθες νέο ιστορικό ρεκόρ. Ο Γενικός
Δείκτης έφθασε τις 3.278 μονάδες και σχεδόν 145 δισ. αξία συναλλαγών. Αιτία
της ανόδου, μεταξύ άλλων, οι ξένοι επενδυτές που έχουν ρίξει 3 τρισ. δραχμές.
Σ
ε
λ.
43 και 48-49.

ΤΑ ΣΤΕΓΑΣΤΙΚΑ δάνεια γίνονται φθηνότερα από τον Απρίλιο. Η εισφορά του
Ν. 128 θα περιοριστεί στο 0,6% (από 1,2% τώρα). Κι αυτό ανεξάρτητα από νέα
πτώση των επιτοκίων. Μόνο το Ταμείο Παρακαταθηκών και Δανείων συνεχίζει να
δίνει δάνεια στους δημοσίους υπαλλήλους με 10%. Σελ. 45.

ΤΟ ΛΥΚΕΙΟ δεν θα είναι «ενιαίο», αλλά 
επιλεκτικό κι ανταγωνιστικό και δεν θα προσφέρεται 
σε όλους τους μαθητές, αλλά συνειδητά επιλέγεται 
η απομαζικοποίησή του: από 120.000 
αποφοίτους σήμερα, σε 85.000 το 2000. 
Ο Π. Γετίμης στην «Τρίτη Άποψη», σελ. 6. 
Βλέπε και Ν. Τσούλια στη σελ. 16.

ΥΠΗΡΞΕ χαφιές, με τη χειρότερη δυνατή έννοια ­ 
κάρφωσε τους φίλους του. Κι αυτό ούτε ο ίδιος 
δεν προσπάθησε να το αμφισβητήσει. Μπροστά 
στον κίνδυνο να δυσκολέψει την καριέρα του, 
συνεργάστηκε με το πιο μισητό κομμάτι 
της Αμερικής. Η Λεονί Σταφυλά 
«Σε Πρώτο Ενικό». Σελ. 11.

Ε. ΑΡΒΑΝΙΤΑΚΗ: Όταν πας σε ξένο τόπο, όπου το κοινό είναι 
αμιγώς ξένο, δοκιμάζεις τον εαυτό σου και την τέχνη σου. 
Αυτό είναι πολύ σημαντικό... Στο εξής όμως θα είναι σε δικό της 
τόπο στην «Ιερά Οδό». Η συζήτηση με τη Χαρη Ποντίδα 
στο «Πανόραμα», σελ. 1.

ΣΥΜΒΟΥΛΙΟ της Ευρώπης σημαίνει προπαντός 
Ευρωπαϊκο Δικαστήριο. Και Ευρωπαϊκό Δικαστήριο 
σημαίνει κυρίως ανθρώπινα δικαιώματα, μ' έναν 
τρόπο πιο χειροπιαστό και δεσμευτικό απ' ό,τι θα βόλευε 
την κρατική εξουσία πολλών χωρών. Ο Δημ. Κουρτόβικ 
στο «Πανόραμα», σελ. 3.

Η ΜΟΝΙΚΑ Λιουίνσκι κατέθετε επί 4 ώρες για τις σχέσεις της με τον πρόεδρο των
ΗΠΑ Μπιλ Κλίντον. Οι δικηγόροι του τελευταίου, πάντως, δεν της έκαναν
ερωτήσεις. Αντίθετα, ζήτησαν συγγνώμη εκ μέρους του για «όσα πέρασε». Σελ. 39.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16356N021</ED>
<ID>
ID:19268

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Οτζαλάν
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Όπως αποδεικνύεται, ο ασφαλέστερος τρόπος για να φύγεις από μία χώρα, είναι να
μην περάσεις ποτέ από αυτήν.

Με τιμή
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16356N022</ED>
<ID>
ID:19345

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Παγετός το πρωί στα ηπειρωτικά. Ωστόσο, την ημέρα η θερμοκρασία θα ανεβεί
λίγο. Ήλιος αρχικά παντού, συννεφιά αργότερα σε δυτικά και βόρεια. Άνεμοι
δυτικοί μέχρι μέτριοι 4-5 Μπωφόρ.


Συννεφιά παντού, τοπικές βροχές, πρόσκαιρο χιόνι στα ορεινά. Άνεμοι
νοτιοδυτικοί μέτριοι έως ισχυροί (5-6 Μπωφόρ). Λιγότερο κρύο το πρωί. Την
Κυριακή, πάντως, θα υπάρξει βελτίωση.

Article

<CATEGORY>vin01</CATEGORY>

 <H5>ΥΠΕΡΕΝΤΑΤΙΚΑ ΜΑΘΗΜΑΤΑ, ΧΩΡΙΣ ΕΚΔΡΟΜΕΣ ΣΤΑ ΣΧΟΛΕΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Κυνηγώντας τον χαμένο χρόνο
</H2><H2></H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

«Μάθε παιδί μου γράμματα»... όσο πιο γρήγορα μπορείς, για να προλάβεις τις
προθεσμίες. Ο υπουργός Παιδείας Γεράσιμος Αρσένης ανακοίνωσε χθες, ότι εδώ που
έχουν φθάσει τα πράγματα μόνο με περικοπές αργιών, εκδρομών και υπερεντατικά
μαθήματα μπορεί να κερδηθεί ο χαμένος χρόνος.

ΤΑ ΚΛΕΙΣΤΑ σχολεία μειώνονται συνεχώς, ήδη είναι λιγότερα από 200, αλλά το
θέαμα όσων ανοίγουν, δεν τιμάει κανέναν. Ο Γεράσιμος Αρσένης κρατάει πάντα την
πόρτα του διαλόγου ανοιχτή με τους καθηγητές, αλλά προειδοποιεί ότι δεν μπορεί
να γίνει συζήτηση μαζί τους για θέματα που έχουν λήξει. (Σελ.
14-16).

Συνεχίζεται ανά την Ευρώπη η αναζήτηση του ηγέτη του κουρδικού ΡΚΚ Αμπντουλάχ
Οτζαλάν, μετά την αποτυχημένη προσπάθεια της τουρκικής κυβέρνησης και των
μέσων ενημέρωσης της χώρας να τον «εγκαταστήσουν» εδώ. Η ελληνική κυβέρνηση,
όχι μόνο διέψευσε κατηγορηματικά ότι ο Οτζαλάν βρίσκεται στην Ελλάδα, αλλά
(προ)κάλεσε τον εκπρόσωπο του Στέιτ Ντιπάρτμεντ Τζ. Ρούμπιν να εμφανίσει
στοιχεία που να τεκμηριώνουν τον αμερικανικό ισχυρισμό, ότι ο Οτζαλάν
στάθμευσε σε ελληνικό αεροδρόμιο. Αλλά βέβαια δεν είναι μόνον οι Αμερικανοί
που υποστηρίζουν ότι ο Οτζαλάν πέρασε από την Ελλάδα. (Σελ. 8-9).

Στο ΝΑΤΟ, αντίθετα, διαπιστώνεται προσέγγιση Ελλάδας-Τουρκίας. Έτσι
τουλάχιστον υποστηρίζουν εκείνοι που ερμηνεύουν την αποδέσμευση ποσού 100 δισ.
για έργα εδώ και στην Τουρκία, έργα κοινής ωφελείας που εξυπηρετούν τα ΝΑΤΟϊκά
σχέδια. Το ποσόν που θα διατεθεί εδώ είναι της τάξεως των 40 δισ. ­ τα
υπόλοιπα 60 θα πάνε στην Τουρκία. Αύριο μάς έρχεται και ο γενικός γραμματέας
της Συμμαχίας Χαβιέ Σολάνα, ο οποίος θα ανακοινώσει και το καθιερωμένο ετήσιο
θερινό μορατόριουμ στις στρατιωτικές ασκήσεις στο Αιγαίο. Εκείνος βέβαια
«καίγεται» να προωθήσει τα Μέτρα Οικοδόμησης Εμπιστοσύνης, αλλά αυτή είναι μια
δύσκολη ιστορία που δεν έχει εύκολη λύση. 
Σήμερα λήγει η τιμωρία των τριών διαγραμμένων βουλευτών της Νέας Δημοκρατίας,
αλλά ο πρόεδρος του κόμματος Κ. Καραμανλής έχει αποφασίσει να... αφήσει τα
κάστανα στη φωτιά αντί να επιχειρήσει να τα βγάλει. Έχει τους λόγους του.
Φοβάται ότι από έναν τουλάχιστον, τον Νικ. Κάκκαλο, θα επιχειρηθεί να δοθεί
πολιτική διάσταση στο όλο θέμα ­ θα το συνδέει με την επιστροφή και των
υπολοίπων διαγραμμένων, και ειδικά του Γ. Σουφλιά. Έτσι οι περί τον αρχηγό
προέκριναν ως λύση να βγάλει τα κάστανα από τη φωτιά ο... Απόστολος
Κακλαμάνης! Ο πρόεδρος της Βουλής αναμένεται να ανακοινώσει την επανένταξη των
τριών στην Κοινοβουλευτική Ομάδα της Ν.Δ. και ούτε γάτα ούτε ζημιά. Φαίνεται
ότι δεν τον ξέρουν καλά τον πρόεδρο. (Σελ. 7).
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16356N032</ED>
<ID>
ID:19316

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>«Πινακωτή»
</H2>
ΟΥΤΕ για το παιδικό παιχνίδι της «Πινακωτής» να επρόκειτο...

ΠΟΣΟ μάλλον που το θέμα ουδόλως προσφέρεται για παιχνίδια...

Ο ΤΡΟΠΟΣ που επέλεξε η κυβέρνηση να ενημερώσει την κοινή γνώμη για την
προσέγγιση του Κούρδου ηγέτη Οτζαλάν στη χώρα μας δημιουργεί ­ και πώς αλλιώς;
­ την εντύπωση...

ΠΩΣ διακατέχεται από σύνδρομο κρυψίνοιας ή φοβίας...

ΜΗΠΩΣ και παρεξηγηθεί αν καθαρά εξηγήσει τι και πώς έγινε.

ΚΑΙ, βεβαίως, δεν είναι άγνωστο πως η Τουρκία καραδοκεί για να προσάψει
­ όπως και τόσες φορές στο παρελθόν ­ την αστήρικτη ­ έως και φαιδρή ­
κατηγορία πως «η Ελλάδα υποθάλπει τους Κούρδους τρομοκράτες»...

ΣΤΟΙΧΕΙΩΔΗΣ σοβαρότητα όμως θα επέβαλε στους αρμοδίους να μην
καταφύγουν σε λεκτικούς ακροβατισμούς...

ΤΗ μία πως η Αθήνα «δεν θεωρεί σκόπιμη και χρήσιμη την έλευση και την
παρουσία του κ. Οτζαλάν στην Ελλάδα»...

ΤΗΝ άλλη πως δεν υπήρξε καμία επικοινωνία και κανένα αίτημα του Κούρδου ηγέτη...

ΓΙΑ να έρθει, εντέλει, από την πλευρά του αμερικανικού Στέιτ
Ντιπάρτμεντ, η «εκκαθαριστική» δήλωση ότι «τώρα δεν είναι στην Ελλάδα»!

ΤΙ περισσότερο φυσικό και έντιμο να ειπωθεί η αλήθεια που ούτε και την
πρώτη φορά ειπώθηκε ανοιχτά...

ΤΟΤΕ που ο Οτζαλάν κατέφυγε στην Ιταλία και πάλι κάναμε πως τίποτε δεν
ξέρουμε για ό,τι προηγήθηκε.

ΕΙΝΑΙ ολωσδιόλου άχαρη αυτή η ιστορία για όλους...

ΔΕΝ έχει νόημα να την μασκαρεύουμε κιόλας.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16356N033</ED>
<ID>
ID:19357

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Δημήτρης Τσάτσος:

(ο καθηγητής και ευρωβουλευτής του ΠΑΣΟΚ, στο «Έθνος της Κυριακής», με αφορμή
φήμες ότι οι λεγόμενοι εκσυγχρονιστές αντιτίθενται στο να ηγηθεί του ευρωψηφοδελτίου)

«Μπορεί να έχουν δίκιο. Μπορεί να έχουν άδικο. Κατ' αρχάς δεν ξέρω αν θέλω εγώ
να πάω. Αυτό θα το δούμε όταν ο Πρωθυπουργός κάνει τις προτάσεις του. Εάν
είμαι και εγώ μέσα στις προτάσεις του, τότε θα πω το "ναι" μου θεμελιωμένο ή
το "όχι" μου θεμελιωμένο».

Βάνα Μπάρμα:

(η ηθοποιός, στο «Madame Figaro»)

«Δεν το έκρυβα πως ήμουν όμορφη και πως αυτό μου άρεσε (...) Εγώ δεν είπα ποτέ
ούτε παρίστανα πως είμαι η Παξινού. Αφήστε να υπάρχουν και όμορφοι άνθρωποι».

Δημήτρης Παπαδημούλης:

(ο εκπρόσωπος Τύπου του ΣΥΝ, στη ΝΕΤ)

«Με τα μπλόκα οι μαθητές χάνουν το δίκιο τους»
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16356N034</ED>
<ID>
ID:19399

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N03&aa=4</URL></REF>


Article

<CATEGORY>vin05</CATEGORY>

 <H2>Σφραγίδα για τον Ανδρέα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΘΥΜΑΣΤΕ που η κ. Δήμητρα Παπανδρέου είχε αποστείλει ­ πριν από λίγες ημέρες ­
επιστολές σε ορισμένους υπουργούς και προέδρους Οργανισμών του Δημοσίου,
ζητώντας να αποδοθούν συγκεκριμένες τιμές στη μνήμη του ιδρυτή τού ΠΑΣΟΚ
Ανδρέα Παπανδρέου στις 5 Φεβρουαρίου, οπότε συμπληρώνονται 80 χρόνια από την
ημερομηνία γέννησής του;

ΛΟΙΠΟΝ, τα ΕΛΤΑ, ύστερα από εντολή του υπουργού Μεταφορών κ. Τ. Μαντέλη, που
έδωσε αμέσως το «πράσινο φως», ήδη ανταποκρίθηκαν στο αίτημα της κ. Δήμητρας
Παπανδρέου. Στις 5 Φεβρουαρίου, όλες οι επιστολές θα σφραγίζονται με
αναμνηστική σφραγίδα για τον Ανδρέα...
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16356N043</ED>
<ID>
ID:19356

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N04&aa=3</URL></REF>


Article

<CATEGORY>vin05</CATEGORY>

 <H2>Εκλέγεται ο διευθυντής
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΤΩΡΑ, τα της διεύθυνσης της «Αυγής» τα έχετε υπόψη σας ­ να μην
επανερχόμαστε στην γνωστή κρίση, που ταλαιπώρησε την εφημερίδα για αρκετούς μήνες...

ΛΟΙΠΟΝ, η υπόθεση κλείνει σήμερα ­ ή, τέλος πάντων, φαίνεται ότι θα κλείσει με
την εκλογή του νέου διευθυντή της εφημερίδας από το Διοικητικό της Συμβούλιο.
Έχουμε και λέμε, λοιπόν, για τους υποψηφίους.

ΠΡΩΤΑ, ο «επίσημος» κ. Δημ. Χατζησωκράτης, το όνομα του οποίου έχει συμφωνηθεί
και στην Γραμματεία του ΣΥΝ, από όπου προβλέπεται να αποχωρήσει ­ και έπειτα,
ο «δημοσιογραφικός» κ. Μ. Μανωλάκος, πρώτος γραμματέας του «Ρήγα». Ας νικήσει
ο καλύτερος!
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16356N044</ED>
<ID>
ID:19386

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N04&aa=4</URL></REF>


Article

<CATEGORY>vin05</CATEGORY>

 <H2>Το πριν και το μετά...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕΓΑΛΑ ΟΝΟΜΑΤΑ από πολλούς χώρους ­ Γιάννος Παπαντωνίου, Ντόρα Μπακογιάννη,
Γιώργος Σουφλιάς και Μιχάλης Παπαγιαννάκης ­ συζητούν απόψε στο αμφιθέατρο του
Εμπορικού και Βιομηχανικού Επιμελητηρίου της Αθήνας, ένα θέμα που ­ κατά το
ήμισυ ­ πρώτος έθεσε ο ίδιος ο Πρωθυπουργός κ. Κ. Σημίτης. 
Ποιο είναι αυτό; «ΟΝΕ, πριν και μετά» ­ και για το μεν «πριν», όλοι είχαν μία
άποψη. Για δε το «μετά», πρώτος μίλησε ο Πρωθυπουργός. Δεν είναι άλλωστε
τυχαίο ότι διοργανωτής της εκδήλωσης είναι η Κίνηση Ενεργών Πολιτών, «ψυχή»
της οποίας είναι ο σύμβουλος του Πρωθυπουργού για θέματα ποιότητας ζωής κ.
Αντ. Αγγελίδης.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16356N045</ED>
<ID>
ID:19404

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N04&aa=5</URL></REF>


Article

<CATEGORY>vin05</CATEGORY>

 <H2>Ο... άγιος Βασίλης
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΝΤΑΞΕΙ, ΕΙΝΑΙ γνωστό ότι ο βουλευτής Ευβοίας του ΠΑΣΟΚ, ο κ. Βασ. Κεδίκογλου
έχει ένα «θερμό ταμπεραμέντο» ­ όπερ σημαίνει ότι διεκδικεί το δίκιο του με
τέτοιο τρόπο, ώστε... να το χάνει πολλές φορές!

Τώρα, για το συγκεκριμένο θέμα ­ το τι συνέβη δηλαδή στη διάρκεια του
Περιφερειακού Συμβουλίου Στερεάς Ελλάδος, που οδήγησε το Νομαρχιακό Συμβούλιο
Ευρυτανίας να εκδώσει ομόφωνη απόφαση διαμαρτυρίας για «απρεπή συμπεριφορά»
του βουλευτή ­ ποιος έχει δίκιο, δεν το γνωρίζουμε. Αλλά υποψιαζόμαστε ποιος
το έχασε...
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16356N046</ED>
<ID>
ID:19416

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N04&aa=6</URL></REF>


Article

<CATEGORY>vin05</CATEGORY>

 <H2>Έχουν δίκιο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΠΟΡΕΙ ΝΑ ΕΙΝΑΙ αλήθεια; Ελπίζουμε όχι. Ποιο; Ότι το 7ο Λύκειο Καλλιθέας
ζητούσε ­ μεταξύ άλλων ­ τη μετεγκατάστασή του για να λήξει η κατάληψη και ο
δήμαρχος κ. Κ. Ασκούνης την υπέγραψε αμέσως, αλλά η νομάρχης κ. Ελένη Μπεσμπέα
αρνήθηκε, «για να μην παίξει το παιχνίδι της κυβέρνησης». Είναι αλήθεια;
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16356N047</ED>
<ID>
ID:19419

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N04&aa=7</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Ο Βασίλης
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

«ΟΙ ΝΕΚΡΟΙ μπαρκάρανε στα φέρετρά τους/ Φύγανε μουτρωμένοι δεν είπαν ούτε
αντίο/ Οι φίλοι μου οι συμμαθητές φορέσανε γραβάτα/ Χωρέσαν σε μια τσάντα
γίναν επιστήμονες/ Τα σκοτεινά κορίτσια μου παντρεύτηκαν/ Μου λένε γιατί
χάθηκες ή πότε πας στρατιώτης/ Τις νύχτες δεν μπορώ να κοιμηθώ / Πλέω στο
αίμα» (Αντώνης Φωστιέρης).

Πρώτος μού μίλησε γι' αυτόν ο Αντώνης Σαμαράκης: «Τον λένε
Βασίλη Μπουγιουκλάκη. Γράφει ποιήματα. Είναι κάπου από τον
Πειραιά. Διάβασα ένα ποίημά του για τη Δραπετσώνα, για τα αυθαίρετα, σε κάποιο
περιοδικό. Και συγκινήθηκα. Τού 'στειλα, αμέσως, ένα τηλεγράφημα συγχαρητήριο
και τού είπα να συναντηθούμε. Ήρθε. Μικρούλης. Με μάτια λαίμαργα. Με φωνή που
θέλει να τα πει όλα, όσο πιο γρήγορα γίνεται...».

Ύστερα από λίγο καιρό τον γνώρισα κι εγώ. Ένα ευαίσθητο παιδί. Έγραφε στίχους,
πάντα, έκανε όνειρα, είχε τον νου του στο θέατρο, ήθελε να φτιάξει χορωδίες
και πολιτιστικά κέντρα, νοιαζόταν για τη γειτονιά του, μισούσε το αστυνομικό
κράτος της Δεξιάς, ήθελε να αγωνισθεί για μια άλλη Ελλάδα, ελεύθερη, δημοκρατική.

Τον παρακολουθούσα. Από κοντά. Και τον καμάρωνα. Προχωρούσε, όλο προχωρούσε.
Τον έβλεπα στο θέατρο. Στου Κουν. Θυμάμαι τη «Βέρα και το τάβλι», του
παλιού συμμαθητή, του Κεχαΐδη. «Πώς αισθάνεσαι;». «Πολύ καλά. Θα πάω,
όμως, πιο πέρα. Θα συγκροτήσω ένα λαϊκό θίασο και θα παίζουμε στις συνοικίες
του Πειραιά. Στις "επαρχίες της Αθήνας", στον κοσμάκη. Θέλω να μου γράψεις ένα
μονόλογο. Με καθημερινά πράγματα, αλλά λυρικό. Και στο τέλος, να βάλεις ένα
τραγούδι. Με μουσική του Λοΐζου...».

Τον Νοέμβρη του 1979, με τις μεγάλες πλημμύρες, τον είδα στον Κορυδαλλό, στην
οδό Κ. Παλαμά, με τα μπατζάκια ανασηκωμένα, ξυπόλυτο, να βοηθάει, να βγάζει
νερό από υπόγεια σπιτιών με τον κουβά, να βλαστημάει, έξαλλος από οργή, «τον
πεθάνανε τον κόσμο, τον πνίξανε τα καθάρματα!». Στις πορείες, στις
συγκεντρώσεις, στις κινητοποιήσεις του '80-81, τον συναντούσα συχνά και τα
λέγαμε. Τον αγαπούσα, γιατί είχε απλή καρδιά, παιδιάστικη, και ήταν
αφοσιωμένος στους προλετάριους, στους κυνηγημένους.

Τον έβλεπα, κατόπιν, σε μια εκπομπή, στο «Κανάλι». Γυρνούσε στις «Λαϊκές
αγορές» κι έβαζε τους βιοπαλαιστές να μιλάνε στην τηλεόραση για τα προβλήματά
τους. Κάποιο πρωί τον χτύπησαν, του ανοίξανε το κεφάλι μ' ένα καφάσι. Γέμισε
αίματα, αλλά δεν φοβήθηκε. Ύστερα, τον έχασα. Έμαθα πως είχε οικονομικά
προβλήματα και μπάρκαρε στα καράβια. Προχτές, διάβασα πως πέθανε από
εγκεφαλικό, στο νοσοκομείο, στη Νίκαια.

Πολλοί τον χαρακτήριζαν «λαϊκιστή». Εγώ, ξέρω πως ήταν καλός ηθοποιός, συνεπής
αγωνιστής, τίμιος και γλυκός άνθρωπος. Ένας έφηβος, που σε κοίταζε με αθωότητα
στα μάτια και περίμενε από το βλέμμα σου ένα μικρό σινιάλο τρυφερότητας, για
να γίνει ευτυχισμένος.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16356N048</ED>
<ID>
ID:19422

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΡΚΕΤΕΣ ΦΙΛΟΦΡΟΝΗΣΕΙΣ επεφύλαξε ο Αρχιεπίσκοπος Χριστόδουλος στην
Καλαμάτα, για τον «εντός έδρας» κ. Αντ. Σαμαρά, ο οποίος έσπευσε να τον
ευχαριστήσει. Λέτε να μας λένε αργότερα από την «Άνοιξη» ότι «η επιστροφή
είναι θέλημα Θεού»;

ΤΙ ΕΓΙΝΕ; Έφυγε - έφυγε ή έφυγε ολίγον;

ΔΕΝ ΓΝΩΡΙΖΟΥΜΕ αν έφυγε, μιας και δεν γνωρίζουμε αν ήλθε ­ γνωρίζουμε
όμως ότι διέφυγε...

ΛΟΙΠΟΝ, ΜΕΤΑ τις χθεσινές ανακοινώσεις Αρσένη, ήλθε η ώρα να τον
καταγγείλει η ΟΛΜΕ ότι δεν της επέτρεψε να τσακωθεί με την ησυχία της...

ΔΙΟΤΙ, ΤΙ ΕΙΝΑΙ ο τσακωμός; Η συνέχιση του διαλόγου με άλλα μέσα ­ όπερ
έδει δείξαι: ο υπουργός είναι εναντίον του διαλόγου...

ΘΑ ΓΙΝΕΙ «ΝΤΕΡΜΠΙ» στην Παγκρήτιο Ένωση; Πάντως, οι του ΠΑΣΟΚ και των
υπολοίπων προοδευτικών δυνάμεων στηρίζουν πολλά στον κ. Κ. Ξυλούρη, που
ανακοίνωσε χθες την κάθοδό του. Άλλωστε, οι εκλογές θα γίνουν στις 28 Μαρτίου,
λίγο μετά το Συνέδριο του ΠΑΣΟΚ, οπότε οι του κυβερνώντος κόμματος θα είναι... προπονημένοι!

ΠΟΥ ΒΑΔΙΖΟΥΜΕ, κύριοι; Στο άγνωστο με βάρκα την καταιγίδα...
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16356N049</ED>
<ID>
ID:19423

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N04&aa=9</URL></REF>


Article

<CATEGORY>vin04</CATEGORY>

 <H2>Εκρήξεις για τους S-300
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Οι S-300 άναψαν και πάλι φωτιές στη Βουλή, λίγες μόνο μέρες μετά τη δήλωση
του υπουργού Εξωτερικών Θεόδωρου Πάγκαλου ότι ήταν λάθος η αρχική απόφαση για
την παραγγελία τους.

ΟΡΙΣΜΕΝΟΙ μάλιστα βουλευτές σχολίαζαν αργότερα ότι η χθεσινή τοποθέτηση του
υπουργού Εθνικής Άμυνας περί σωστής αρχικής απόφασης για τους πυραύλους, ήταν
και μία απάντηση στον υπουργό Εξωτερικών.

Τη σπίθα πέταξε ο πρώην πρωθυπουργός Κωνσταντίνος Μητσοτάκης, ο οποίος
συντάχθηκε με τις απόψεις του κ. Θεόδωρου Πάγκαλου, τονίζοντας μάλιστα ότι το
θέμα των S-300 «είναι ένα εθνικό ατύχημα, δεν έχουμε κανένα λόγο εμείς να
ξύνουμε μία εθνική πληγή και να το συζητάμε περισσότερο», ενώ πρέπει «να
ξεχάσουμε το θέμα των S-300». Αντιθέτως, ο υπουργός Εθνικής Άμυνας Άκης
Τσοχατζόπουλος, σε εντελώς διαφορετικό μήκος κύματος από τους κ.κ. Μητσοτάκη
και Πάγκαλο, τόνισε στην Επιτροπή Εξωτερικών Υποθέσεων της Βουλής ότι «ήταν
σωστή η επιλογή της κυπριακής κυβέρνησης για τους S-300, άλλο το θέμα πώς
εξελίχθηκε». Ο υπουργός σημείωσε, μάλιστα, ότι η υπόθεση των S-300 κατέληξε να
γίνει «ένα διπλωματικό χαρτί», ενώ για τις απόψεις ότι ήταν λάθος η θεωρία του
ενιαίου αμυντικού δόγματος και ότι χρησιμοποιήθηκε ­ όπως υποστήριξε ο κ.
Μητσοτάκης ­ για εσωτερικές πολιτικές σκοπιμότητες, επεσήμανε: Η καλύτερη
άμυνα μπορεί να προκύψει μόνον μέσα από τον κοινό σχεδιασμό της αμυντικής
πολιτικής Ελλάδας και Κύπρου. Και πρέπει οι δύο χώρες να στηρίξουν την
πολιτική αυτή. Για το θέμα του ενιαίου αμυντικού δόγματος παρενέβη στη
συζήτηση και ο πρώην υπουργός Γιάννης Καψής, ο οποίος τόνισε ότι η ορθότητά
του αποδεικνύεται και από το ότι η Τουρκία το μάχεται με φανατισμό και επιμονή.

Στη συζήτηση ο πρώην αρχηγός της Ν.Δ. Μιλτιάδης Έβερτ σημείωσε ότι πρέπει η
Ελλάδα και η Κύπρος να συνεργάζονται σε θέματα αμυντικής πολιτικής και τόνισε
ότι δεν χρειάζεται οι πολιτικοί να εξειδικεύονται, όπως οι στρατιωτικοί, σε
ζητήματα αγοράς οπλικών συστημάτων (η θέση αυτή θεωρήθηκε από βουλευτή της
Ν.Δ. ως αντίθετη από εκείνη του κ. Μητσοτάκη για αγορά μαχητικών αεροπλάνων).
Υπήρξαν όμως και άλλα σημεία «αντιπαράθεσης» ανάμεσα στις απόψεις των κ.κ.
Τσοχατζόπουλου και Μητσοτάκη. Ο πρώην πρωθυπουργός έθεσε θέμα να υπάρχει ένα
όριο στις αμυντικές δαπάνες που προκαλούν, όπως είπε, μία αύξηση του δημόσιου
χρέους κατά 10% (4 τρισεκατομμύρια). Αντιθέτως ο κ. Τσοχατζόπουλος παρατήρησε
ότι αυτό δεν μπορεί να γίνει. «Δεν συμφωνώ με το όριο, με πλαφόν», είπε. «Η
Ελλάδα αντιμετωπίζει συνεχώς προκλήσεις από τη γειτονική Τουρκία. Και πρέπει
να πετύχουμε, Ελλάδα και Κύπρος να έχουμε αποτρεπτική ισχύ, ενώ πρέπει να
υποκατασταθεί η μη εγκατάσταση των S-300 με άλλης εμβέλειας συγκεκριμένα
οπλικά συστήματα».

Ίσως από τα πλέον ενδιαφέροντα στοιχεία της χθεσινής «αντιπαράθεσης», στην
κλειστή συνεδρίαση της Βουλής, ήταν και το θέμα της επιλογής του μαχητικού
αεροσκάφους. Ο κ. Μητσοτάκης, μάλιστα, στις δηλώσεις του τάχθηκε υπέρ της
αγοράς του Eurofighter και τόνισε ότι είναι λάθος η χώρα μας να παραγγέλλει
πολλούς τύπους αεροπλάνων. Βουλευτής προσκείμενος στον κ. Τσοχατζόπουλο
ερμήνευε αργότερα την άποψη του κ. Μητσοτάκη ως τοποθέτηση υπέρ της αγοράς
αεροπλάνων τύπου F16 ­ που έχει σήμερα η Πολεμική Αεροπορία ­ και όχι των F15,
όπως προτείνουν ορισμένοι στρατιωτικοί στην κυβέρνηση.

Εντάσεις προκλήθηκαν στη συνεδρίαση της επιτροπής, όταν ο πρώην υπουργός
Εθνικής Άμυνας Γιάννης Βαρβιτσιώτης έθεσε θέμα να διαλευκανθούν ορισμένα
ζητήματα που αφορούν σε παλιότερες αγορές αμυντικού υλικού. Ο υπουργός Εθνικής
Άμυνας, ο οποίος τόνισε κατ' επανάληψη ότι υπάρχουν πολλαπλά συστήματα ελέγχου
και διαφάνειας, ζήτησε από τον κ. Βαρβιτσιώτη αν θέλει να υποβάλει επερώτηση,
ώστε να λάβει απάντηση.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16356N051</ED>
<ID>
ID:19297

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ποια «ελεύθερη» πρόσβαση;
</H2>
<AUTHOR>ΠΑΝΑΓΙΩΤΗΣ ΓΕΤΙΜΗΣ</AUTHOR>

Η εκρηκτική κατάσταση που έχει δημιουργηθεί σήμερα στην Παιδεία ανέδειξε την
προχειρότητα του εκπαιδευτικού σχεδιασμού, που διαμορφώνεται χωρίς ουσιαστικό
επιστημονικό και κοινωνικό διάλογο με τους φορείς της εκπαιδευτικής κοινότητας.

ΣΥΝΕΠΕΙΑ αυτής της πρακτικής είναι αφενός η δημιουργία σοβαρών αντιδράσεων και
αφετέρου η υπονόμευση ακόμη και ορθά διακηρυγμένων στόχων, όπως είναι η
αναβάθμιση του Λυκείου και η διεύρυνση των δυνατοτήτων πρόσβασης στα ΑΕΙ - ΤΕΙ.

Πού βρίσκεται όμως η ουσία της επιδιωκόμενης εκπαιδευτικής μεταρρύθμισης;

Ο διακηρυγμένος στόχος ότι «το Λύκειο πλέον αποτελεί αυτοτελή εκπαιδευτική
βαθμίδα και όχι προπαρασκευαστικό στάδιο για την Τριτοβάθμια Εκπαίδευση»
υπονομεύεται παντελώς, αφού στην πραγματικότητα το Λύκειο μετατρέπεται σε
διαγωνιστικό προθάλαμο της επιλογής και τελικής κατανομής των μαθητών εκείνων,
και όχι του συνόλου, που θα απορροφήσει η διευρυμένη Τριτοβάθμια Εκπαίδευση.
Έτσι, το Λύκειο δεν θα είναι «ενιαίο», αλλά επιλεκτικό και ανταγωνιστικό και
δεν θα προσφέρεται σε όλους τους μαθητές, αλλά συνειδητά επιλέγεται η
απομαζικοποίησή του (από 120.000 απόφοιτοι σήμερα, σε 85.000 το 2000).

Για τον λόγο αυτό προκρίθηκε και η δημιουργία του δευτέρου δικτύου των
Τεχνικών Επαγγελματικών Εκπαιδευτηρίων, ως μηχανισμού συγκράτησης ενός μέρους
του μαθητικού πληθυσμού (περίπου το 1/3) έξω από τη γενική εκπαίδευση. Το
παράλληλο αυτό δίκτυο, αντικειμενικά θα λειτουργήσει ως δεύτερη επιλογή,
αξιολογικά υποβαθμισμένη, και ως χώρος απορρόφησης των αποτυχημένων του Λυκείου.

Όμως, όταν στις περισσότερες ευρωπαϊκές χώρες η τάση είναι υπέρ της διεύρυνσης
της υποχρεωτικής εκπαίδευσης, θα πρέπει να αναρωτηθούμε με τι εφόδια γνώσεων
θα ανταγωνιστούν οι απόφοιτοι των Τεχνικών Επαγγελματικών Εκπαιδευτηρίων μέσα
σε μια ευρωπαϊκή κοινωνία της γνώσης. 
Όταν το 1/3 του μαθητικού πληθυσμού το οδηγούμε, στην πρόωρη στενή εξειδίκευση
μετά το Γυμνάσιο στερώντας τους τη γενική παιδεία και τα υπόλοιπα 2/3 των
μαθητών τού κατ' επίφασιν «ενιαίου» Λυκείου ανταγωνίζονται για μια καλύτερη
θέση στην Τριτοβάθμια Εκπαίδευση, τότε υποβαθμίζουμε τις βασικές συνιστώσες
του εκπαιδευτικού συστήματος που είναι: η καλλιέργεια της προσωπικότητας, η
εγκύκλια παιδεία, η ευρύτητα των γνώσεων και των πρωτοβουλιών του αυριανού
υπεύθυνου πολίτη και επιστήμονα και όχι ενός «απασχολήσιμου» με εξειδικευμένες
γνώσεις και δεξιότητες. Και το ζήτημα αυτό δεν αφορά μόνο το κοινωνικό
δικαίωμα στη μόρφωση, αλλά τις ίδιες τις μακροπρόθεσμες ανάγκες της κοινωνίας
και της αγοράς εργασίας. Αναβάθμιση θα μπορούσε να επιτευχθεί μόνο με ένα
πραγματικά ενιαίο Λύκειο, που θα έχουν πρόσβαση όλοι οι μαθητές και το οποίο
θα συνδέεται με την επέκταση της υποχρεωτικής εκπαίδευσης (από 9 σε 12 χρόνια)
και θα αποσυνδέεται από τις εξεταστικές διαδικασίες για τη μεταλυκειακή
εκπαίδευση (ΑΕΙ, ΤΕΙ, ΙΕΚ κ.ά.).

Όσον αφορά τη διεύρυνση των δυνατοτήτων πρόσβασης στην Τριτοβάθμια Εκπαίδευση,
όπως έχουμε επανειλημμένα επισημάνει, οι ασκούμενες πολιτικές αλλάζουν ραγδαία
τον χαρακτήρα και τον ρόλο της Πανεπιστημιακής Παιδείας και οδηγούν σε
σημαντικές διαφοροποιήσεις και πολώσεις χωρίς ποιοτική αναβάθμιση. Αναφέρουμε χαρακτηριστικά:

­ Τη δημιουργία μέσα στα ΑΕΙ και ΤΕΙ παράλληλων ανεξέλεγκτων συστημάτων
εκπαίδευσης (π.χ. Προγράμματα Σπουδών Επιλογής).

­ Την εσπευσμένη ίδρυση (70) νέων Τμημάτων (για λόγους απορροφητικότητας του
ΕΠΕΑΕΚ), χωρίς να υπάρχει συνολικός ακαδημαϊκός σχεδιασμός για κάθε Ίδρυμα,
στον οποίο να περιλαμβάνονται και οι ανάγκες αναβάθμισης των υπαρχόντων Τμημάτων.

­ Την τάση απομάκρυνσης από την εγκύκλια παιδεία προς την κατεύθυνση της
πρόωρης επαγγελματικής εξειδίκευσης.

­ Τη δημιουργία διαφοροποιημένων δομών και διαδικασιών στο όνομα του
ανταγωνισμού, της ευελιξίας και των πολλαπλών επιλογών, που στην
πραγματικότητα εισάγουν σταδιακά μια μορφή αγοραίας Παιδείας, που οδηγεί μέσα
από την εμπορευματοποίηση σε νέες ανισότητες και προβλήματα.

­ Την έλλειψη γενναίας αύξησης των πόρων για την Παιδεία, με αποτέλεσμα να
παραμένει η χώρα μας τελευταία στην Ευρώπη σε ό,τι αφορά τις δημόσιες δαπάνες
για την Παιδεία.

Ο μύθος της «ελεύθερης» πρόσβασης στην Τριτοβάθμια Εκπαίδευση για όλους τους
μαθητές έχει ήδη προ πολλού καταρρεύσει. Ας συνειδητοποιήσουμε όλοι ότι μόνο
με συστηματικό διάλογο επιχειρημάτων μπορούμε να εκτιμήσουμε και να
αξιολογήσουμε την επιχειρούμενη μεταρρύθμιση πριν οδηγηθούμε σε έκρυθμες
καταστάσεις απορρύθμισης.

Ο Παναγιώτης Γετίμης είναι καθηγητής του Παντείου Πανεπιστημίου.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16356N062</ED>
<ID>
ID:19346

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η... ταμπακιέρα της Βουλής
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΠΟΤΕ άλλοτε η Βουλή, από τη μεταπολίτευση, δεν παρουσίαζε τόσες πολλές
δραστηριότητες. Εκθέσεις σπάνιων αντικειμένων, γιορτασμοί, εκδόσεις σημαντικών
βιβλίων, εκατοντάδες χιλιάδες επισκέπτες ­ γονείς, καθηγητές, μαθητές ­
πολιτιστικές εκδηλώσεις, η Βουλή των Εφήβων, είναι ένας σύντομος απολογισμός
ενός ανοίγματος του Κοινοβουλίου, στο οποίο έχει βάλει την προσωπική του
σφραγίδα ο πρόεδρός του Απόστολος Κακλαμάνης.

Ωστόσο, υπάρχει και η ουσία του θέματος, δηλαδή κατά πόσο έχει αναβαθμισθεί η
Βουλή ή κατά πόσο αποτελεί πραγματικό κέντρο αποφάσεων... Και, βεβαίως, ένα
καίριο ερώτημα που προβάλλει είναι ποιος είναι ο ρόλος, σ' αυτή την υπόθεση,
των πραγματικών υπευθύνων: Της κυβέρνησης, κατά πρώτο λόγο, της αξιωματικής
αντιπολίτευσης, κατά δεύτερο, και των άλλων μικρότερων κομμάτων, κατά τρίτο λόγο...

Ο απολογισμός, εδώ, είναι μάλλον μελαγχολικός. Ποτέ άλλοτε η Βουλή, από τη
μεταπολίτευση, δεν είχε ν' αντιμετωπίσει τόσο σοβαρά, ουσιαστικά προβλήματα,
τα οποία, παρά τις φιλότιμες και αγωνιώδεις προσπάθειες και πρωτοβουλίες του
Προεδρείου της, δείχνουν να την απειλούν.

Όταν ένα... ακίνδυνο πόρισμα διακομματικής επιτροπής για τα ατυχήματα στη χώρα
μας κάνει... τρία χρόνια για να συζητηθεί στην Ολομέλεια...

Όταν το πόρισμα για τη σωτηρία των δασών έρχεται για συζήτηση, αφού τα δάση
έχουν καεί...

Όταν οι συζητήσεις για την Παιδεία, το σωφρονιστικό σύστημα ή τις παραμεθόριες
περιοχές γίνονται με καθυστέρηση...

Όταν τα εθνικά θέματα συζητώνται, αφού πλέον οι πάντες, στην Ελλάδα και το
εξωτερικό, γνωρίζουν και την τελευταία λεπτομέρεια των εθνικών μας...
μυστικών, και...

Όταν, ακόμη, και για την πολυδιαφημισμένη «Ώρα του Πρωθυπουργού», πέρασαν
πολλές εβδομάδες το '97, το '98 και το '99, χωρίς να υπάρχει στην ημερήσια διάταξη...

Τότε, τίθεται ευθέως ένα σοβαρό ζήτημα λειτουργίας του κοινοβουλευτικού μας
πολιτεύματος. Κατά πόσο δηλαδή βουλεύεται αυτή η Βουλή και αν τελικώς ο ρόλος
της περιορίζεται στην επικύρωση απλώς προειλημμένων ­ σε άλλα κέντρα ­
αποφάσεων. Πρόκειται δηλαδή για την... ταμπακιέρα της υπόθεσης, για την οποία,
κάποτε, οφείλουν κυβέρνηση και κόμματα να πουν την αλήθεια στη Βουλή.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16356N063</ED>
<ID>
ID:19380

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΟΝΟΚΕΦΑΛΟΣ ΓΙΑ ΤΟΝ ΑΒΡΑΜΟΠΟΥΛΟ ΟΙ ΑΝΤΙΔΡΑΣΕΙΣ ΤΩΝ ΣΥΜΒΟΥΛΩΝ ΤΟΥ
</H5><H2>Το «σταυρόλεξο»... της πλατείας Κοτζιά
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Σε σταυρόλεξο για δυνατούς λύτες εξελίσσεται η «επόμενη μέρα» στον Δήμο Αθηναίων.

ΜΠΟΡΕΙ ο Δημήτρης Αβραμόπουλος να μην επιβεβαιώνει ούτε να διαψεύδει τις φήμες
που τον φέρουν έτοιμο να προχωρήσει στην ίδρυση νέου κόμματος, όμως στην
πλατεία Κοτζιά οι 25 δημοτικοί σύμβουλοι που εξελέγησαν με τον συνδυασμό τού
δημάρχου στις πρόσφατες εκλογές, έχουν ήδη δεχθεί τις πρώτες βολιδοσκοπήσεις
τόσο από την πλευρά της δημοτικής αρχής όσο και από τη Ν.Δ., προκειμένου να
ξεκαθαρίσουν τι πρόκειται να κάνουν σε μια τέτοια περίπτωση. Άλλωστε, όλοι
γνωρίζουν ότι αν ο κ. Αβραμόπουλος αποφασίσει να αφήσει τον δημαρχιακό θώκο,
οι πρώτες εντυπώσεις θα κριθούν από τον αριθμό των συμβούλων που θα πάρει μαζί
της η κάθε πλευρά.

Αυτή τη στιγμή στους συμβούλους της πλειοψηφίας στο δημοτικό συμβούλιο
επικρατεί φαινομενική ηρεμία. Στο παρασκήνιο, όμως, συνεχίζεται το...
πρέσινγκ, κυρίως προς αυτούς που δεν έχουν δείξει «κλίση» προς τη μία ή την
άλλη πλευρά. Κανείς, όμως, δεν μπορεί να πει με σιγουριά ακόμα προς τα πού
κλίνει η «πλάστιγγα», αφού αρκετοί δημοτικοί σύμβουλοι εκλέχθηκαν στη θέση
αυτή για πρώτη φορά και το δημοτικό συμβούλιο συγκροτείται σε σώμα και
συνεδριάζει μόλις σήμερα.

ΔΙΛΗΜΜΑΤΑ

Εξάλλου, ουδείς μπορεί αυτή τη στιγμή να προβλέψει ποιες θα είναι οι
αντιδράσεις τους αν η ενδεχόμενη ανακοίνωση του νέου κόμματος συνοδευθεί με
πόλωση του πολιτικού κλίματος. Το πρόβλημα, πάντως, αν επιβεβαιωθούν τα
σενάρια, αναμένεται να είναι έντονο κυρίως στα διαμερισματικά συμβούλια, όπου
αρκετοί σύμβουλοι του συνδυασμού Αβραμόπουλου ανήκουν στον «σκληρό» κομματικό
πυρήνα της Ν.Δ.

Παράλληλα, οι συζητήσεις είναι στην ημερήσια διάταξη και το δίλημμα μεγάλο για
τους δημοτικούς συμβούλους που ταυτόχρονα είναι κομματικά στελέχη της Ν.Δ..
Μια ενδεχόμενη ανακοίνωση κόμματος από τον Δημήτρη Αβραμόπουλο θα τους
οδηγήσει σε... υπαρξιακές αναζητήσεις πριν καθορίσουν τις επόμενες κινήσεις
τους. Τι θα κάνουν, για παράδειγμα, η κυρία Ευαγγελία Βελέντζα - Ζουρούδη και
ο κ. Πάνος Παπαϊωάννου που είναι μέλη της Κεντρικής Επιτροπής της Ν.Δ.;

Ο Δημήτρης Μπέης το είπε ξεκάθαρα στη συνέντευξη Τύπου που παραχώρησε προχθές:
«Αν ιδρυθεί το καινούριο κόμμα, τότε θα υπάρξει αντιπαράθεση μέσα στην ίδια
την πλειοψηφία του δημοτικού συμβουλίου». Αυτός που ακόμα δεν έχει ανοίξει τα
χαρτιά του, είναι ο δήμαρχος Αθηναίων. Το πιθανότερο είναι ότι, αν έρθει
εκείνη η στιγμή, δεν πρόκειται να προτείνει διάδοχό του, αφήνοντας έτσι
ανεπηρέαστους τους συμβούλους του συνδυασμού του να αποφασίσουν. Πάντως, το
δίλημμα για το τι θα κάνουν αναμένεται να είναι μεγάλο και για τους συμβούλους
που θεωρούνται στενοί του συνεργάτες, όπως ο Φώτης Παπαθανασίου και η Αγγελική
Κανελλοπούλου, αλλά και για όσους δεν θα έβαζαν υποψηφιότητα για τον δήμο
χωρίς τον Δημήτρη Αβραμόπουλο.

ΤΑ ΣΕΝΑΡΙΑ

Τα σενάρια, πάντως, δίνουν και παίρνουν και για το θέμα του διαδόχου του κ.
Αβραμόπουλου, εφόσον εκείνος αποφασίσει να αποχωρήσει από τον Δήμο. Πολλές
συζητήσεις προκάλεσε πριν από λίγες μέρες η συνάντηση μεταξύ του εκπροσώπου
Τύπου της Ν.Δ. κ. Άρη Σπηλιωτόπουλου και του αντιδημάρχου Αθηναίων κ. Άγγελου
Μοσχονά. 
Παρ' ότι επισήμως υποστηρίχθηκε ότι το θέμα της συζήτησης ήταν προσωπικό, οι
φήμες ότι η Ρηγίλλης παρεμβαίνει στη διαδικασία ανάδειξης του διαδόχου του κ.
Αβραμόπουλου, φούντωσαν. Και αυτό γιατί ο κ. Μοσχονάς ήταν από τα στελέχη της
Ν.Δ. που υποστήριξαν την εκλογή του κ. Κώστα Καραμανλή στην ηγεσία του
κόμματος. Είναι, όμως, και ο άνθρωπος που κλήθηκε από τον δήμαρχο Αθηναίων να
«βγάλει τα κάστανα από τη φωτιά», στην υπόθεση των παρκομέτρων. Και αυτό
φάνηκε στις εκλογές του Οκτωβρίου, όταν εξελέγη 11ος με τον συνδυασμό του κ.
Αβραμόπουλου ­ κυρίως χάρη στον προσωπικό του μηχανισμό...

Για τον κ. Νίκο Γιατράκο, σημερινό αναπληρωτή δημάρχου, ίσως η ιστορία
επαναληφθεί. Το 1988 είχε πάρει τη θέση του Μιλτιάδη Έβερτ στη δημαρχία της
Αθήνας, όταν εκείνος παραιτήθηκε για να λάβει μέρος στις βουλευτικές εκλογές.
Έντεκα χρόνια μετά, δεν αποκλείεται να βρεθεί στην ίδια θέση στην πλατεία
Κοτζιά. Στη διάρκεια της τετραετίας Αβραμόπουλου αντικαθιστούσε τον δήμαρχο
όταν εκείνος απουσίαζε από την Αθήνα, ενώ οι πληροφορίες λένε ότι θα οριστεί
αναπληρωτής δήμαρχος και για την καινούρια τετραετία.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16356N072</ED>
<ID>
ID:19339

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N07&aa=2</URL></REF>


Article

<CATEGORY>vin04</CATEGORY>

 <H2>Η πρώτη συνεδρίαση
</H2>
ΠΡΑΓΜΑΤΟΠΟΙΕΙΤΑΙ σήμερα η πρώτη συνεδρίαση του δημοτικού συμβουλίου της
Αθήνας, που προέκυψε από τις εκλογές του Οκτωβρίου, με πολλά ερωτηματικά
σχετικά με τη στάση που θα τηρήσουν οι συνδυασμοί. Στη σημερινή συνεδρίαση
εκλέγεται προεδρείο του δημοτικού συμβουλίου και η δημοτική αρχή, σύμφωνα με
πληροφορίες, αναμένεται να προτείνει για πρόεδρο και πάλι τον κ. Αρτέμιο
Αναπλιώτη χωρίς να αποκλείεται η έκπληξη. Επίσης, ο συνδυασμός του κ. Δημήτρη
Αβραμόπουλου πιθανότατα θα προτείνει διαπαραταξιακό προεδρείο.

Με χθεσινή ανακοίνωση ο συνδυασμός «Πρωτεύουσα δύναμη» της κυρίας Μαρίας
Δαμανάκη αναφέρει ότι θα προτείνει τη συγκρότηση διαπαραταξιακού προεδρείου,
όμως δεν θα αποδεχθεί ούτε θα διεκδικήσει αντιδημαρχία, ενώ στις εκλογές για
τα προεδρεία των δημοτικών διαμερισμάτων οι διαμερισματικοί σύμβουλοι του
συνδυασμού θα ψηφίσουν λευκό. Υπέρ του διαπαραταξιακού προεδρείου έχει ταχθεί
από προχθές και ο επικεφαλής του συνδυασμού «Κίνημα για την Αθήνα» κ. Δημήτρης
Μπέης. Το ενδιαφέρον εστιάζεται στη στάση που θα τηρήσουν οι σύμβουλοι της
πλειοψηφίας για τη θέση του αντιπροέδρου που πιθανότατα θα αποτελέσει το
«μήλον της Έριδος» μεταξύ των συνδυασμών της κας Δαμανάκη και του κ. Μπέη.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16356N073</ED>
<ID>
ID:19376

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N07&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Ο Κόπερφιλτ και ο μάγος Παταπούφ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΤΟΝ ΤΕΛΕΥΤΑΙΟ καιρό, όλο και περισσότερο πληθαίνουν τα ερωτήματα για το αν
είπε ή δεν είπε κάτι ο δήμαρχος της Αθήνας, τι ακριβώς εννοούσε, αν θα κάνει ή
όχι κόμμα, τι πιστεύει ή δεν πιστεύει για τα μεγάλα προβλήματα της χώρας κ.λπ.

Ό,τι συμβαίνει γίνεται βεβαίως εν γνώσει του. Δεν θέλει να δώσει το στίγμα
του. Δεν θέλει να συγκρουσθεί. Και δεν παίρνει θέση, προφανώς από καθαρούς
υπολογισμούς που αφορούν στο προφίλ του, ακόμη και για μεγάλα ζητήματα, όπως
αυτά της Παιδείας και των μαθητικών και εκπαιδευτικών κινητοποιήσεων.

Και όλα ­ τα καταφέρνει με επιτυχία στον τομέα αυτό ­ τα εμφανίζει με ένα
ωραίο και φανταχτερό περιτύλιγμα. Χαρακτηριστικά παραδείγματα γι' αυτό είναι
τα κάγκελα στην Αθήνα, και κυρίως το «μεγαλύτερο χριστουγεννιάτικο δέντρο της
Ευρώπης», που δεν είναι δέντρο, αλλά μία ψηλή κολόνα με φωτεινές λάμπες γύρω-γύρω!

Ορισμένοι εκτιμούν ότι τον τελευταίο καιρό «τα 'χει μπερδέψει με την
επικοινωνιακή του πολιτική», ότι κάνει λάθη με τους δημοσιογράφους και τον Τύπο.

Αυτή, όμως, είναι μία ρηχή ανάλυση του «φαινομένου Αβραμόπουλου». Γιατί,
απλούστατα, ο ίδιος «παίζει» αφ' υψηλού και συνειδητά σ' ένα θολό τοπίο με
κύριο όπλο τη σύγχυση.

Τις... επιτυχίες του θα ζήλευαν ακόμη και ο... Κόπερφιλντ και ο... μάγος Παταπούφ!
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16356N074</ED>
<ID>
ID:19401

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N07&aa=4</URL></REF>


Article

<CATEGORY>vin04</CATEGORY>

 <H5>ΟΤΖΑΛΑΝ. ΕΠΙΜΕΝΕΙ Ο ΚΥΒΕΡΝΗΤΙΚΟΣ ΕΚΠΡΟΣΩΠΟΣ ΟΤΙ ΔΕΝ ΠΕΡΑΣΕ ΑΠΟ ΤΗΝ ΕΛΛΑΔΑ,
ΑΛΛΑ ΟΙ ΚΟΥΡΔΟΙ ΑΛΛΑ ΛΕΝΕ
</H5><H5>ΟΙ «ΚΑΥΤΕΣ ΥΠΟΘΕΣΕΙΣ» ΤΟΥ ΠΑΡΕΛΘΟΝΤΟΣ
</H5><H5>Το Φάλκον παραμένει στην Κέρκυρα
</H5><H2>Ήλθε ­ κανείς δεν τον είδε ­ και απήλθε...
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ο ηγέτης του ΡΚΚ Αμπντουλάχ Οτζαλάν ήρθε στην Ελλάδα, αλλά... ουδείς τον
είδε ­ και ως εκ τούτου, για την κυβέρνηση, δεν ήρθε καν!

ΑΥΤΟ είναι το «μήνυμα» της εξέλιξης του θρίλερ περί των κινήσεων του Κούρδου
ηγέτη, καθώς ο κυβερνητικός εκπρόσωπος επέμεινε χθες ότι ο κ. Οτζαλάν δεν
πέρασε από την Ελλάδα, αλλά μια σειρά από πληροφορίες επέμεναν ότι ήρθε ­ αν
και η σύγχυση περί του τόπου, του χρόνου άφιξης, του μέσου μετακίνησης και της
διάρκειας της παραμονής παραμένει.

Διπλωματικές πηγές ­ που με τη σειρά τους επέμεναν ότι ο Οτζαλάν δεν ήρθε σε
καμία φάση στην Ελλάδα ­ αποκάλυψαν το περιεχόμενο ενημέρωσης που είχαν από
πηγές της αμερικανικής πρεσβείας στην Αθήνα. 
Σύμφωνα με αυτό, η Ουάσιγκτον πληροφορήθηκε από τους Ολλανδούς πως ο Κούρδος
ηγέτης, πριν πάει στη Χάγη, ήταν στην Ελλάδα. Προσδιόριζαν τον χρόνο «κάπου
στο Σαββατοκύριακο» και αναφερόμενοι στον τόπο έκαναν λόγο για την περιοχή της Θεσσαλονίκης.

Οι ίδιοι κύκλοι ­ μολονότι έλαβαν την απάντηση πως η Αθήνα δεν έχει δει τον
Οτζαλάν ­ προειδοποίησαν πως αυτό που ενδιαφέρει τις Ηνωμένες Πολιτείες είναι
η έκδοση του Κούρδου καταζητούμενου από την Ιντερπόλ στην Τουρκία. Η θέση αυτή
των Αμερικανών συνάντησε την έντονη αντίδραση της ελληνικής πλευράς, η οποία
τόνισε πως η Αθήνα δεν θα μπορούσε ποτέ να υποστηρίξει την έκδοση ενός ατόμου
σε χώρα όπου υπάρχει η ποινή του θανάτου.

Το θέμα Οτζαλάν απασχόλησε και τη χθεσινή συνάντηση του υπουργού Εξωτερικών
Θόδωρου Πάγκαλου με τον Αμερικανό πρεσβευτή Νίκολας Μπερνς ­ η οποία είχε
προγραμματισθεί προ του θέματος που ανέκυψε με τον Κούρδο ηγέτη. Σύμφωνα με
πληροφορίες, ο κ. Πάγκαλος επανέλαβε ότι η διεθνής κοινότητα θα πρέπει να
καταβάλει προσπάθειες για την πολιτική επίλυση του κουρδικού προβλήματος,
ενδεχομένως σε ευρωπαϊκό πλαίσιο.

Την ίδια στιγμή, αξιόπιστες πηγές του κρατικού μηχανισμού έκαναν λόγο για
άφιξη του Οτζαλάν σε κάποιο σημείο της χώρας ­ και, αφού εντοπίστηκε με
«αμερικανικές υποδείξεις», η κυβέρνηση τον μετέφερε σε ένα αεροδρόμιο της
Δυτικής Ελλάδας (ενδεχομένως στον Άραξο) από όπου και αναχώρησε προς άγνωστη
κατεύθυνση. Άλλες πηγές έλεγαν ότι ο Οτζαλάν αναχώρησε από τη χώρα μόλις χθες
το μεσημέρι.

Σύγχυση όμως αναφορικά με τις κινήσεις του Οτζαλάν επικρατούσε και σε διεθνές
επίπεδο ­ ενδεικτικό της οποίας είναι οι... αλλεπάλληλες κλήσεις πρεσβευτών
στο τουρκικό υπουργείο Εξωτερικών: ανάλογα με την τελευταία φήμη που
κυκλοφορούσε, εκαλείτο και ο πρεσβευτής της αντίστοιχης χώρας για διάβημα ­
μετά τον Έλληνα και τον Ιταλό πρεσβευτή προχθές, χθες ήταν η σειρά του
Γιουγκοσλάβου, του Βέλγου και του Νορβηγού πρεσβευτή.

Ο Τούρκος υφυπουργός Εξωτερικών Κορκμάζ Χακτανίρ υποστήριξε πως ο Αμπντουλάχ
Οτζαλάν ήταν επί 16 ημέρες σε ρωσική στρατιωτική βάση, πριν πάει στη Ρωσία ­
κάτι που προκάλεσε την εντονότατη διάψευση του ρωσικού υπουργείου Εξωτερικών.
Ο ίδιος επέκρινε και τη στάση της Ιταλίας.

Στο μεταξύ, ο ευρωβουλευτής του ΣΥΝ Αλέκος Αλαβάνος, με επιστολή του προς τον
προεδρεύοντα του Συμβουλίου, Γερμανό υπουργό Εξωτερικών Γιόσκα Φίσερ,
υποστηρίζει πως η άρνηση των ευρωπαϊκών κυβερνήσεων να δεχθούν τον Οτζαλάν
συνιστά παραβίαση διεθνών συνθηκών και αποφάσεων του Συμβουλίου. 
Η ελληνική κυβέρνηση με την υπόθεση Οτζαλάν επέλεξε για πρώτη φορά την τακτική
τού να μη δεχθεί στο έδαφος της επικράτειας μια αμφιλεγόμενη προσωπικότητα που
ζητεί άσυλο. Έτσι, δεν μπήκε στο πολιτικό και νομικό δίλημμα τού να χορηγήσει
ή όχι άσυλο.

Στη θέση της αυτή ενδεχομένως να οδηγήθηκε από τα... διδάγματα του
παρελθόντος: από το 1974, τέσσερις υποθέσεις με λίγες ή πολλές αναλογίες προς
του Οτζαλάν συνετάραξαν την Αθήνα. Από αυτές, μόνο η μία κατέληξε στην έκδοση
αυτού που είχε ζητήσει άσυλο. Στις υπόλοιπες, η Ελλάδα επέδειξε «δημοκρατική ευαισθησία»...


«Ταλαιπώρησε» την Αθήνα το 1987. Η Ιταλία τον καταζητούσε για συμμετοχή στις
«Ερυθρές Ταξιαρχίες». Με απόφαση του Μένιου Κουτσόγιωργα δεν εκδόθηκε στην
Ιταλία. Το 1989 ξανασυλλαμβάνεται, αλλά υπάρχει δεδικασμένο.


Η πλέον πρόσφατη: έληξε τον Ιανουάριο του 1998, με την απόφαση της Δικαιοσύνης
να μην εκδοθεί ο κατηγορούμενος από τις ιταλικές αρχές για συμμετοχή σε
τρομοκρατικές υποθέσεις.

.

Ο Ραλφ Πόλε

Κατεζητείτο από τη Δυτική Γερμανία για συμμετοχή στην τρομοκρατική οργάνωση
RAF. Συνελήφθη στην Ελλάδα το 1976. Το Εφετείο υποστήριξε την μη έκδοσή του,
με την καθοριστική ψήφο του Χρήστου Σαρτζετάκη. Ο Άρειος Πάγος τάχθηκε υπέρ
της έκδοσης. Και η κυβέρνηση Καραμανλή τον παρέδωσε στους Γερμανούς. Έμεινε
στις γερμανικές φυλακές μέχρι το 1982 και εν συνεχεία επέστρεψε στην Ελλάδα.


Το 1988, ενώ ήταν tranzit στο Ελληνικό, οι Ηνωμένες Πολιτείες ζήτησαν την
έκδοσή του για συμμετοχή σε τρομοκρατικές ενέργειες. Ύστερα από διαδικασία
τεσσάρων ετών, η ελληνική κυβέρνηση (Κωνσταντίνου Μητσοτάκη) αποφάσισε να μην
τον εκδώσει και έκανε δίκη εδώ. Καταδικάστηκε και αφού εξέτισε τα τρία πέμπτα
της ποινής του απελάθηκε στην Αίγυπτο, από όπου τον «απέσπασαν» οι Αμερικανοί

ΚΕΡΚΥΡΑ

ΠΕΠΛΟΣ μυστηρίου συνέχισε και χθες να καλύπτει την περίπτωση του αεροσκάφους
τύπου Φάλκον με σημαία Μαλαισίας, που προσγειώθηκε στις 6 το απόγευμα της
Δευτέρας στο αεροδρόμιο της Κέρκυρας όπου και παραμένει. Ενώ αρχικά ο
αερολιμενάρχης της Κέρκυρας Κ. Σκιαδόπουλος διαβεβαίωνε πως το αεροσκάφος θα
ανεφοδιαζόταν σε καύσιμα και θα έφευγε αφού κατέθετε σχέδιο πτήσης, γύρω στις
9 το βράδυ έγινε γνωστό πως το Φάλκον θα παρέμενε στο αεροδρόμιο λόγω βλάβης.
Η απομάκρυνση του (μοναδικού;) επιβάτη του αεροσκάφους με μια μαύρη λιμουζίνα,
συνοδεία αστυνομικών, προς άγνωστη κατεύθυνση, έκαναν πιο περίπλοκα τα πράγματα.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16356N081</ED>
<ID>
ID:19298

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N08&aa=1</URL></REF>


Article

<CATEGORY>vin04</CATEGORY>

 <H2>«Σαν να μην υπήρχε...»
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

«Αόρατος Οτζαλάν». Ακόμα κι αν ήρθε, κανείς δεν τον «είδε». Φωτό αριστερά ο
κ. Ροσάτ Λάσερ, στο κέντρο ο διερμηνέας, δεξιά ο κ. Φαήλος Κρανιδιώτης

«ΜΑΓΙΚΗ εικόνα» ο Αμπντουλάχ Οτζαλάν για την Ελλάδα, σύμφωνα με κουρδικές
πηγές. «Ας πούμε ότι ήρθε. Όπως πέρασε από την Αθήνα όμως και το φθινόπωρο ­
πριν από τη Μόσχα και τη Ρώμη ­ και κανείς δεν τον "είδε", έτσι και τώρα. Δεν
θα του έδιναν καν τη δυνατότητα να ζητήσει πολιτικό άσυλο. Θα ήταν στην
Ελλάδα, αλλά την ίδια στιγμή δεν θα τον "έβλεπε" κανείς. Σαν να μην υπήρχε».

Οι άνθρωποι που έχουν τη δυνατότητα επικοινωνίας με τον Κούρδο ηγέτη στην
Ελλάδα διαψεύδουν το σενάριο «του ιπτάμενου θρίλερ». «Μα είναι δυνατόν σε μια
μέρα να έχει πάει κάποιος σε τέσσερις χώρες;». Ο επικεφαλής του Εθνικού
Απελευθερωτικού Μετώπου του Κουρδιστάν στα Βαλκάνια κ. Ροσάτ Λάσερ, ο
δικηγόρος ­ «φίλος περισσότερο» ­ κ. Φαήλος Κρανιδιώτης και ο βουλευτής του
ΠΑΣΟΚ κ. Κώστας Μπαντουβάς είναι τρία από τα πρόσωπα που έχουν τη δυνατότητα
αυτής της επικοινωνίας. Κανείς δεν θα επιβεβαιώσει ούτε όμως και θα διαψεύσει
την είδηση περί παραμονής του Οτζαλάν στο ελληνικό έδαφος. Όλοι, αντιθέτως, θα
συμφωνήσουν ότι «ο πρόεδρος δεν βρίσκεται αυτή τη στιγμή στην Ελλάδα».

Ο κ. Λάσερ όμως θα πει πως «διατηρούμε πάντα τις ελπίδες μας για τη στάση της
Ελλάδας στο θέμα. Θα θέλαμε και περιμένουμε αυτή να είναι θετικότερη».

Για τον κ. Μπαντουβά, «η ελληνική κυβέρνηση αντέδρασε συγκρατημένα στο θέμα
"Οτζαλάν", όμως ο ίδιος εξακολουθεί να επιθυμεί τη φιλοξενία σε χώρα φιλική, η
οποία θα εξασφαλίσει την ασφάλειά του έως ότου η διεθνής κοινότητα δώσει
λύση». <REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16356N091</ED>
<ID>
ID:19299

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N09&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Πολλά ερωτηματικά
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

ΤΗ ΧΕΙΡΟΤΕΡΗ υπηρεσία προς την Ελλάδα ­ η οποία είναι ήδη «ύποπτη» χάρη στη
συστηματική τουρκική προπαγάνδα και την κατευθυνόμενη καχυποψία των «συμμάχων»
­ αποτελεί η επαναλαμβανόμενη προσπάθεια του Α. Οτζαλάν να χρησιμοποιήσει το
ελληνικό έδαφος ως βάση της διπλωματικής πλέον δραστηριότητας του ΡΚΚ.

Η κίνηση αυτή προκάλεσε πολλές απορίες και ερωτηματικά για τη σκοπιμότητά της,
καθώς θα μπορούσε να εμπλέξει την Ελλάδα σε περιπέτειες (με την Τουρκία), αλλά
­ κυρίως ­ να στραφεί και κατά του κουρδικού κινήματος γενικότερα, στην
προσπάθεια της Αθήνας να αποδείξει στους «συμμάχους» αλλά και αλλού ότι δεν
έχει καμία σχέση με την υπόθεση. Και η μία και η άλλη εκδοχή στρέφονται
αντικειμενικά κατά των συμφερόντων των Κούρδων, για τους οποίους υποτίθεται
ότι γίνεται η όλη ιστορία. Και οι οποίοι αντιμετωπίζουν την εχθρότητα της
επιλεκτικά ευαίσθητης για τα ανθρώπινα δικαιώματα διεθνούς κοινότητας.

Με αυτά τα δεδομένα ­ όσο και αν αυτά υποκρύπτουν μειωμένη ή ελεγχόμενη από
τρίτους εθνική κυριαρχία ­ η οποιαδήποτε «συναλλαγή» με το ΡΚΚ αυτή τη στιγμή
θα αποτελούσε, στην καλύτερη περίπτωση, ασυγχώρητη επιπολαιότητα που θα άνοιγε
τον ασκό του Αιόλου εις βάρος των ελληνικών συμφερόντων διεθνώς. Ιδιαίτερα
όταν η Αθήνα τα τελευταία χρόνια ακολουθεί κατά σύστημα μια πολιτική
κατευνασμού στα εθνικά θέματα, με συνεχείς αναδιπλώσεις, προσαρμογές και
αναθεωρήσεις, με τη φρούδα ελπίδα και προσδοκία της εκτόνωσης των εντάσεων.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16356N092</ED>
<ID>
ID:19347

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N09&aa=2</URL></REF>


Article

<CATEGORY>vin04</CATEGORY>

 <H5></H5><H5>«Τα σκυλιά δεμένα»
</H5><H5>«Μαϊμούδες» και «Κυπατζήδες»
</H5><H5>Ένταση στη Μαγνησία
</H5><H2>ΚΑΙ ΤΑ ΛΟΙΠΑ...
</H2>
«Η ΠΟΡΤΑ είναι ανοιχτή και τα σκυλιά δεμένα», διεμήνυσε χθες η Ρηγίλλης στον
Αναστάσιο Παπαληγούρα, τον Πέτρο Τατούλη και τον Νίκο Κάκκαλο, των οποίων η
ποινή της ετήσιας διαγραφής τους από το κόμμα λήγει σήμερα.

Οι επιτελείς της Ν.Δ. ύστερα από αλλεπάλληλες συσκέψεις κατέληξαν στην άποψη
να δώσουν πανηγυρικό χαρακτήρα στην επανένταξη των ατάκτων στο κόμμα. Και αυτό
διότι ανησυχούν μήπως ο Νίκος Κάκκαλος χαλάσει τη γιορτή. Ο βουλευτής Πιερίας
(φωτογραφία) απέφυγε μέχρι χθες αργά το βράδυ να αποκαλύψει εάν θα γυρίσει στο
μαντρί ή θα παραμείνει ανεξάρτητος βουλευτής. Πρόκειται να τοποθετηθεί αύριο
με μια γραπτή δήλωση.

Α. Διαμαντοπούλου - Τ. Αντωνίου

ΜΕΤΑΞΥ... «μαϊμούδων» και... «Κυπατζήδων» κινήθηκε χθες ο... προσυνεδριακός
διάλογος στο ΠΑΣΟΚ. Οι μεν «σκληροί» της εσωκομματικής αντιπολίτευσης
προχώρησαν, ύστερα από ελέγχους που υποστηρίζουν ότι έκαναν, σε ένσταση για
20.000 μέλη-«μαϊμούδες», η δε πλειοψηφία κατήγγειλε μεθόδους «Κυπατζήδων» και
«ασφαλιτών»! Την ένσταση και 4 ντοσιέ με στοιχεία κατέθεσαν στην Επιτροπή
Δεοντολογίας ο κ. Γ. Παναγιωτακόπουλος και η κ. Τώνια Αντωνίου την ώρα που το
Πειθαρχικό, υπό την κ. Άννα Διαμαντοπούλου, εξέταζε άλλες καταγγελίες.

ΑΡΧΙΣΑΝ τα... όργανα στη Μαγνησία, όπου ο νομάρχης της περιοχής κ. Π.
Σκοτινιώτης, που εξελέγη με την υποστήριξη του ΠΑΣΟΚ και του ΣΥΝ στις εκλογές
του Οκτωβρίου, ένα μόλις μήνα μετά την ανάληψη των καθηκόντων του κινδυνεύει
να χάσει την πλειοψηφία στο Νομαρχιακό Συμβούλιο. Η κρίση που σοβούσε τόσο
καιρό στις σχέσεις των δύο κομμάτων στην περιοχή, εκδηλώθηκε χθες όταν ο
γραμματέας της Νομαρχιακής Επιτροπής του ΠΑΣΟΚ και πρόεδρος του Νομαρχιακού
Συμβουλίου έστειλε επιστολή στον κ. Σκοτινιώτη (φωτογραφία), με την οποία
ανακαλούνται όλα τα μέλη της νομαρχιακής ομάδας του ΠΑΣΟΚ από «όλες τις θέσεις ευθύνης».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16356N093</ED>
<ID>
ID:19377

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N09&aa=3</URL></REF>


Article

<CATEGORY>vin04</CATEGORY>

 <H5>Γελάω κυρίως με τον εαυτό μου
</H5><H2>30 ΕΡΩΤΗΣΕΙΣ
</H2><H2>ΜΙΡΚΑ ΠΑΠΑΚΩΝΣΤΑΝΤΙΝΟΥ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΗΘΟΠΟΙΟΣ

ΓΕΝΝΗΘΗΚΕ: Στο Παγκράτι.

ΑΓΑΠΑ ΥΠΕΡΒΟΛΙΚΑ: Την οικογένειά ης.

ΔΕΝ ΑΠΟΧΩΡΙΖΕΤΑΙ ΠΟΤΕ: Ένα παλιό δακτυλίδι της μητέρας της.

ΣΥΓΓΡΑΦΕΑΣ ΠΟΥ ΠΡΟΤΙΜΑ: Ένα καλό βιβλίο είναι πάντα ευπρόσδεκτο.
Γνωστού ή άγνωστου συγγραφέα.

ΘΑ ΚΑΛΟΥΣΕ ΣΕ ΓΕΥΜΑ: Τον Μαρξ. Εννοώ έναν από τους τρεις αδελφούς Μαρξ.

Πρεμιέρα με την... «Πρεμιέρα» (έργο της Ζοζιάν Μπαλασκό) θα κάνει αυτή την
Πέμπτη η Μίρκα Παπακωνσταντίνου στο θέατρο «Αθηνών», έχοντας στο πλάι της τον
Τάκη Χρυσικάκο, τον Ζαχαρία Ρόχα, τον Ρήγα Αξελό, κ.ά. Το έργο αυτό ­ σύμφωνα
με τα λεγόμενα της Μίρκας Παπακωνσταντίνου ­ προσφέρει ό,τι έχουμε ανάγκη ­
«Γέλιο, συγκίνηση, τρυφερότητα». Η ίδια πάντως θεωρεί ότι η ικανοποίηση του
ηθοποιού επί σκηνής είναι «μικρές, μικρές στιγμές όταν το μαγικό κουβάρι
ενώνει τον θεατρίνο με τον θεατή».

ΕΡ.: Πρεμιέρα με την... «Πρεμιέρα»;

ΑΠ.: Πέμπτη 4 Φεβρουαρίου στο θέατρο «Αθηνών».

ΕΡ.: Οι ώρες στο θέατρο «Αθηνών» παρέα με τον Τάκη Χρυσικάκο;

ΑΠ.: Δημιουργικές.

ΕΡ.: Με τον Ζαχαρία Ρόχα και τον Ρήγα Αξελό;

ΑΠ.: Δουλειά με κέφι και πλάκα.

ΕΡ.: Για ποιο λόγο το θεατρόφιλο κοινό θα πρέπει να δει την παράσταση;

ΑΠ.: Έργο σημερινό, δυνατό, σύγχρονο, εμπρηστικό, αφάνταστα κωμικό. Τα λόγια
της ίδιας της Μπαλασκό μέσα στο έργο. Συμφωνώ μαζί της.

ΕΡ.: Η «Πρεμιέρα» ελπίζετε να προσφέρει άφθονο γέλιο;

ΑΠ.: Γέλιο, συγκίνηση, τρυφερότητα. Αυτά που έχουμε ανάγκη.

ΕΡ.: Εσείς με τι γελάτε;

ΑΠ.: Κυρίως με τον εαυτό μου.

ΕΡ.: Η ικανοποίηση του ηθοποιού επί σκηνής;

ΑΠ.: Μικρές, μικρές στιγμές, όταν το χρυσό μαγικό κουβάρι ενώνει τον θεατρίνο
με τον θεατή.

ΕΡ.: Ένα ζεστό χειροκρότημα πόσο σας... ανεβάζει;

ΑΠ.: Καθόλου μα καθόλου... σαν τρελή!

ΕΡ.: Ο ρόλος των ονείρων σας;

ΑΠ.: Λιούμποβα στον «Βυσσινόκηπο».

ΕΡ.: Η παράσταση που σας έχει μείνει αξέχαστη;

ΑΠ.: «Αγαμέμνονας» στην Επίδαυρο σε σκηνοθεσία Μινωτή, με την Κατίνα Παξινού
Κλυταιμνήστρα και την Ελένη Χατζηαργύρη Κασσάνδρα.

ΕΡ.: Το θεατρικό σανίδι συγχωρεί τα λάθη;

ΑΠ.: Ευτυχώς για όλους μας, πολλές φορές το σανίδι γίνεται βρεγμένο, σηκώνεται
και μας χτυπάει.

ΕΡ.: Τι θα συμβουλεύατε έναν νέο ηθοποιό;

ΑΠ.: Δεν μου αρέσουν οι συμβουλές.

ΕΡ.: Ποια θετικά στοιχεία βλέπετε στους νέους ηθοποιούς;

ΑΠ.: Αυτά που εγώ με τα χρόνια έχω χάσει. Τον αυθορμητισμό, την τρυφερή
απειρία, τη φόρα της νιότης επί σκηνής.

ΕΡ.: Και ποια αρνητικά;

ΑΠ.: Το άγχος για καριέρα.

ΕΡ.: Το Θέατρο είναι τέχνη. Η τηλεόραση;

ΑΠ.: Το ευ ζην. Αλλά αφού την κάνεις, να την κάνεις όσο καλύτερα γίνεται.

ΕΡ.: Οι ηθοποιοί που κάνουν καριέρα στην τηλεόραση έχουν διάρκεια;

ΑΠ.: Αν δεν συνδυάζεται με το θέατρο, όχι.

ΕΡ.: Κοιτάζοντας προς τα πίσω για ποιο πράγμα έχετε μετανιώσει;

ΑΠ.: Για όσα δεν έχω κάνει. Για κάποια που έχω κάνει, αλλά χωρίς πικρία.

ΕΡ.: Τι σημαίνει για έναν ηθοποιό το πέρασμά του από την Επίδαυρο;

ΑΠ.: Παλιά ήταν ένα μακρινό όνειρο. Τώρα είναι προσιτή σε όλους. Παραμένει
όμως πάντα ένας χώρος χθεσινός, σημερινός, αυριανός. Ένας χώρος αποκάλυψης και
ευτυχίας για κάθε ηθοποιό.

ΕΡ.: Ηθοποιός, σήμερα, σημαίνει πράγματι φως;

ΑΠ.: Παρά τη φθορά των λέξεων σήμερα, η ουσία παραμένει αναλλοίωτη.

ΕΡ.: Και ό,τι λάμπει επί σκηνής είναι χρυσός;

ΑΠ.: Θα έπρεπε. Αλλά δεν συμβαίνει πάντα.

ΕΡ.: Πώς αισθάνεται ένας ηθοποιός όταν παίζει σε άδεια αίθουσα;

ΑΠ.: Αααα ωραίο πράγμα. Καλύτερα δεν γίνεται!

ΕΡ.: Έχετε ποτέ ζήσει αυτή τη δοκιμασία;

ΑΠ.: Και όχι μόνο μία φορά.

ΕΡ.: Τι σας έρχεται στον νου από το «Ελεύθερο θέατρο»;

ΑΠ.: Ατέλειωτες πλάκες εντός και εκτός σκηνής, ζωντάνια, κέφι, δημιουργία, επιτυχίες.

ΕΡ.: Οι δεσμοί φιλίας της παρέας εκείνης είναι και παραμένουν ισχυροί;

ΑΠ.: Παντοτινά.

ΕΡ.: Πόσο προσεκτικά είναι τα βήματά σας στην τηλεόραση;

ΑΠ.: Όσο μπορώ.

ΕΡ.: Τι προτιμάτε να βλέπετε στην TV;

ΑΠ.: Κάνοντας ζάπινγκ τα πάντα.

ΕΡ.: Και τι αποφεύγετε;

ΑΠ.: Κάνοντας ζάπινγκ τα πάντα.

ΕΡ.: Τι σημαίνει για σας ευτυχία;

ΑΠ.: Πολύ μικρές στιγμές που χάνονται μέσα στον χρόνο.

ΕΡ.: Και τι μετράει περισσότερο στην ζωή;

ΑΠ.: Η σωτηρία της ψυχής είναι πολύ μεγάλο πράγμα. Αλλά και να κάνεις πράγματα
υπέρ σου, δεν είναι κακό.

ΕΡ.: Εάν δεν ήσασταν ηθοποιός, τι θα θέλατε να είστε;

ΑΠ.: Εισοδηματίας, τραπεζίτης, εργοστασιάρχης, αλλά δεν πειράζει καλά είμαι κι έτσι.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16356N101</ED>
<ID>
ID:19296

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N10&aa=1</URL></REF>


Article

<CATEGORY>vin06</CATEGORY>

 <H5>ΝΕΚΡΟΣ ΜΕ ΜΙΑ ΣΦΑΙΡΑ ΣΤΟΝ ΠΝΕΥΜΟΝΑ Ο ΕΠΙΔΟΞΟΣ ΛΗΣΤΗΣ ΤΗΣ ΑΓΡΟΤΙΚΗΣ ΣΤΟ ΚΑΛΑΜΑΚΙ
</H5><H5>Ο 28ΧΡΟΝΟΣ
</H5><H5>Η ΜΗΧΑΝΗ
</H5><H2>Τον πρόλαβε ο φρουρός
</H2>
«Τι έπαθα, τι με βρήκε». Η φωνή του μόλις ακουγόταν. Πεσμένος στο πάτωμα,
χτυπημένος από τη σφαίρα του όπλου του φύλακα της Τράπεζας, ο νεαρός ληστής
αιμορραγούσε. Μια πελάτισσα δεν άντεξε και έπεσε λιπόθυμη. Στο χέρι του
κρατούσε ακόμα το περίστροφο με το οποίο είχε απειλήσει τον φύλακα, υπαλλήλους
και πελάτες στην ένοπλη εισβολή του στο υποκατάστημα της ΑΤΕ στο Καλαμάκι.

Η απόπειρα ληστείας στο υποκατάστημα της Αγροτικής Τράπεζας στο Καλαμάκι
βάφτηκε με το αίμα του 28χρονου Ηλία - Αντώνη Σούμπαση. Η μηχανή του τώρα
περνά από το μικροσκόπιο της Ασφάλειας

Η ΑΝΤΙΣΤΡΟΦΗ μέτρηση για τον νεαρό ληστή είχε αρχίσει. Η σφαίρα του φύλακα τον
είχε πλήξει στον αριστερό πνεύμονα και υπέκυψε στο νοσοκομείο Ερυθρός Σταυρός
όπου μεταφέρθηκε.

Όπως διαπιστώθηκε αργότερα, πρόκειται για τον Ηλία - Αντώνη Σούμπαση, 28
χρόνων, ο οποίος γεννήθηκε στο Γιοχάνεσμπουργκ και διέμενε στο Παλαιό Φάληρο,
κοντά στην περιοχή όπου έγινε η ληστεία. 
Πιθανόν να ήταν χρήστης ναρκωτικών, γιατί στην τσέπη του βρέθηκε ένα φιξάκι με ηρωίνη.

Η αιματηρή ληστεία έγινε χθες στις 12.55 το μεσημέρι, στο υποκατάστημα της
Αγροτικής Τράπεζας, στην οδό Θουκυδίδου 26, στο Καλαμάκι. Στο ίδιο
υποκατάστημα έχουν γίνει άλλες δύο ένοπλες ληστείες, και στη μια
πιθανολογείται ότι ο ληστής ήταν ο ίδιος. Τα κρούσματα των ένοπλων επιθέσεων
σε υποκαταστήματα της περιοχής είχαν θορυβήσει τους υπευθύνους, οι οποίοι
αποφάσισαν τα πάρουν μέτρα. 
Τη φύλαξη των υποκαταστημάτων της περιοχής εκ περιτροπής είχε αναλάβει ο
37χρονος υπάλληλος ασφαλείας της Τράπεζας, Φώτης Μπενετάτος. Χθες το πρωί η
βάρδια του ήταν στο υποκατάστημα της οδού Θουκυδίδου.

Ο δράστης αγνοούσε ότι υπήρχε ένοπλος φρουρός, και χθες το μεσημέρι έβαλε σε
εφαρμογή του σχέδιό του.

Στάθμευσε την κλεμμένη μοτοσυκλέτα, στην οποία είχε τοποθετήσει κλεμμένες
πινακίδες κυκλοφορίας, έξω από την Τράπεζα και οπλισμένος με ένα Μάγκνουμ και
ένα περίστροφο κρότου κατευθύνθηκε προς το υποκατάστημα.

Την ώρα εκείνη έτυχε να βγαίνει από την Τράπεζα ο 37χρονος φύλακας και
συναντήθηκε στην είσοδο με τον ληστή, ο οποίος φορούσε κράνος για να καλύπτει
το πρόσωπό του.

«Μπες μέσα κι εσύ», του είπε άγρια ο ληστής. Με το όπλο του απειλούσε τους
πέντε υπαλλήλους και τους τρεις πελάτες και φώναζε: «Ληστεία, ψηλά τα χέρια.
Όλοι στον τοίχο».

Κατευθύνθηκε προς το γραφείο της διευθύντριας, την άρπαξε και την κόλλησε στον
τοίχο, ενώ με το όπλο του απειλούσε και έναν νεαρό εκπαιδευόμενο υπάλληλο.

Ο φύλακας τον πλησίασε, ο δράστης στράφηκε προς το μέρος του και τότε έπεσε ο πυροβολισμός.

Ο 37χρονος φύλακας συνελήφθη και οδηγήθηκε στην Ασφάλεια, όπου συνεχίζονται οι
έρευνες. 
Σύμφωνα με πληροφορίες, η μοτοσυκλέτα με την οποία ο νεαρός πήγε στην Τράπεζα
είχε χρησιμοποιηθεί και σε άλλες τρεις ληστρικές επιθέσεις σε υποκαταστήματα
Τραπεζών της παραλιακής.

Ο Ηλίας - Αντώνης Σούμπασης, 28 χρόνων, γεννήθηκε στο Γιοχάνεσμπουργκ και
διέμενε στο Παλαιό Φάληρο, κοντά στην περιοχή όπου έγινε η ληστεία. Πιθανόν να
ήταν χρήστης ναρκωτικών, γιατί στην τσέπη του βρέθηκε ένα φιξάκι με ηρωίνη.

Σύμφωνα με πληροφορίες, η μοτοσυκλέτα με την οποία ο νεαρός πήγε στην Τράπεζα
είχε χρησιμοποιηθεί και σε άλλες τρεις ληστρικές επιθέσεις σε υποκαταστήματα
τραπεζών της παραλιακής, περιοχής όπου διέμενε και ο δράστης.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16356N111</ED>
<ID>
ID:19257

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Τόσο σπουδαίος αλλά και... τόσο μικρός
</H2>
<AUTHOR>ΛΕΟΝΙ ΣΤΑΦΥΛΑ</AUTHOR>

ΥΠΗΡΞΕ χαφιές με τη χειρότερη δυνατή έννοια ­ κάρφωσε φίλους του. Και αυτό
ούτε και ο ίδιος δεν προσπάθησε ποτέ να το αμφισβητήσει. Μπροστά στον κίνδυνο
να δυσκολέψει την καριέρα του συνεργάστηκε με το πιο μισητό κομμάτι της
σύγχρονης αμερικανικής ιστορίας ­ πράγμα που κανείς δεν έχει ξεχάσει. Και με
την αυτοβιογραφία του (Μια ζωή) καθόλου δεν έπεισε ότι είχε κάποιο λόγο να το
κάνει ­ λόγο ανώτερο από το «σώζω την καριέρα μου», ασφαλώς. Αντίθετα πολλές
φορές προκαλεί την οργή με τις εξηγήσεις του για την εποχή του μακαρθισμού ­
μολονότι οι ενοχές του δύσκολα κρύβονται.

Οργή που γίνεται ακόμη μεγαλύτερη όταν σκεφτείς την άλλη πλευρά του: το
«Ανατολικά της Εδέμ», το «Λιμάνι της Αγωνίας», τον «Συμβιβασμό», το «Αμέρικα
Αμέρικα» και ένα σωρό άλλα θεατρικά και κινηματογραφικά έργα που σφράγισαν την
καλλιτεχνική εποχή του. Έργα που και αυτά δεν πρόκειται να ξεχαστούν ­ ακριβώς
όπως δεν θα ξεχαστεί και η συναλλαγή του δημιουργού τους.

Λίγο το ότι τα έργα του πάντα με καθήλωναν, λίγο το ότι από την εποχή του
μακαρθισμού μάς χωρίζει σχεδόν μισός αιώνας, αυτό το Όσκαρ στον Ελία Καζάν,
μου φάνηκε πολύ φυσικό. Άλλωστε τώρα πια αυτό που κυρίως δεν μπορείς να του
συγχωρήσεις είναι πώς ένας τόσο σπουδαίος άνθρωπος στάθηκε τόσο μικρός.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16356N112</ED>
<ID>
ID:19343

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N11&aa=2</URL></REF>


Article

<CATEGORY>vin06</CATEGORY>

 <H5>ΥΠΑΡΧΟΥΝ ΠΤΥΧΙΟΥΧΟΙ ΠΟΥ ΕΝΩ ΠΗΡΑΝ ΠΤΥΧΙΟ ΣΕ 4 ΧΡΟΝΙΑ ΧΡΕΙΑΣΤΗΚΕ 5 ΧΡΟΝΙΑ ΝΑ ΤΟ ΑΝΑΓΝΩΡΙΣΟΥΝ!..
</H5><H5>Ποια δικαιολογητικά χρειάζονται
</H5><H2>Η ταλαιπωρία του ΔΙΚΑΤΣΑ
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Όταν η Αθηνά Βεζακιάδου έπαιρνε το πτυχίο Γερμανικής και Ελληνικής
Φιλολογίας από το Πανεπιστήμιο της Κολωνίας, δεν μπορούσε να φανταστεί ότι
πίσω στην πατρίδα θα της αναγνώριζαν μόνο το... μισό.

Αθηνά Βεζακιάδου. Χρειάστηκε 18 μήνες για να της αναγνωρίσει το ΔΙΚΑΤΣΑ το...
μισό πτυχίο

ΧΡΕΙΑΣΤΗΚΕ να φτάσει μέχρι το... δημαρχείο της πόλης που σπούδαζε για να πάρει
μία από τις δεκάδες υπογραφές που απαιτεί το ΔΙΚΑΤΣΑ για να της αναγνωρίσει το
πτυχίο. Ύστερα από 18 μήνες και αφού είχε ξοδέψει αρκετά χρήματα και πολύ
χρόνο κατάφερε να πάρει την πολυπόθητη αναγνώριση. Μόνο που πλέον για την
Ελλάδα έχει σπουδάσει μόνον Ελληνική Φιλολογία, αφού η Γερμανική Φιλολογία δεν
«πέρασε» τις εξετάσεις του ΔΙΚΑΤΣΑ.

Για τους περισσότερους φοιτητές που επιστρέφουν από το εξωτερικό, το άκουσμα
και μόνο των αρχικών του Διαπανεπιστημιακού Κέντρου Αναγνώρισης Τίτλων Σπουδών
Αλλοδαπής προκαλεί... αλλεργία. Αιτία, οι χρονοβόρες διαδικασίες που
απαιτούνται για την αναγνώριση των πτυχίων (υπάρχουν πτυχιούχοι που
χρειάστηκαν 5 χρόνια για να αναγνωρίσουν το δίπλωμά τους) και η αβεβαιότητα
για το είδος του τίτλου σπουδών που τελικά θα «απονείμει» το ελληνικό κράτος
στον πτυχιούχο του εξωτερικού. Είναι χαρακτηριστικό ότι μέσα στους 4 πρώτους
μήνες της λειτουργίας του, ο Συνήγορος του Πολίτη έχει δεχθεί γύρω στις 20
καταγγελίες από πολίτες που προσπαθούν πάνω από 2 χρόνια να αναγνωρίσουν το
πτυχίο τους χωρίς αποτέλεσμα.

Το ΔΙΚΑΤΣΑ ξεκίνησε να λειτουργεί το 1977. Από το 1995 έχει ουσιαστικά
καταργηθεί, αφού με βάση τον νόμο 2327/95 ιδρύθηκε η Μονάδα Αναγνώρισης
Ισοτιμίας Τίτλων Σπουδών του Εθνικού Συμβουλίου Παιδείας. Όμως, επειδή δεν
έχει ακόμα εκδοθεί η υπουργική απόφαση, το ΔΙΚΑΤΣΑ συνεχίζει να λειτουργεί με
την υπάρχουσα μορφή.

Υπολογίζεται ότι μέσα στο 1998 περίπου 12.000 άνθρωποι επισκέφθηκαν το ΔΙΚΑΤΣΑ
και 7.000 από αυτούς υπέβαλαν αίτηση για αναγνώριση του πτυχίου τους. Όμως,
όπως λέει η διευθύντρια του ΔΙΚΑΤΣΑ, κ. Ιουλία Ευσταθίου, από τους 20
υπαλλήλους που εργάζονται στο Κέντρο μόνον οι 7 ασχολούνται με την
διεκπεραίωση των φακέλων των πτυχιούχων. «Το προσωπικό είναι λίγο και οι
αιτήσεις πολλές. Εμείς δηλώνουμε στον ενδιαφερόμενο ότι απαιτούνται 7-8 μήνες
για την αναγνώριση του πτυχίου του. Στο 60% των περιπτώσεων, όμως, ο τελικός
χρόνος είναι λιγότερος», λέει η κ. Ευσταθίου.

Η κ. Ευσταθίου λέει ότι χρειάζονται 33 άτομα ως μόνιμο προσωπικό για να
βελτιωθεί η κατάσταση. «Μην ξεχνάμε ότι η Ελλάδα είναι η μοναδική χώρα όπου η
αναγνώριση των πτυχίων γίνεται μόνο μέσω του ΔΙΚΑΤΣΑ και δεν συμμετέχουν
καθόλου τα Πανεπιστήμια. Επομένως, ο φόρτος εργασίας είναι μεγάλος».

Το πήγαινε-έλα της Αθηνάς Βεζακιάδου με το ΔΙΚΑΤΣΑ κράτησε περίπου ενάμιση
χρόνο. Τα χαρτιά που χρειάζονταν για να αναγνωρίσει το πτυχίο της από την
Γερμανία ήταν πολλά. «Τελικά, το πτυχίο μου αναγνωρίσθηκε κατά το ήμισυ, αλλά
επειδή δεν έδωσα εξετάσεις στα 2 μαθήματα που χρειάζονταν δεν μπορώ να διδάξω
στο Δημόσιο. Ήταν μια μεγάλη ταλαιπωρία με απίστευτη γραφειοκρατία. Μου
αναγνώριζαν το ένα χαρτί και μου έστελναν πίσω το άλλο επειδή έλειπε μία υπογραφή...».

Τα παράπονα των πολιτών για το ΔΙΚΑΤΣΑ δεν έχουν τελειωμό. Αρκετοί
διαμαρτύρονται, επειδή ελλείψει... δακτυλογράφου δεν μπορούν να εξετασθούν στα
μαθήματα που πρέπει ώστε το πτυχίο τους να αποκτήσει ισοτιμία με το δίπλωμα
του ελληνικού Πανεπιστημίου. Κάποιοι άλλοι, παρότι σπούδασαν Αγγλική
Γλωσσολογία υποχρεούνται να εξετασθούν στη... Νοελληνική Λογοτεχνία και τον
Αμερικανικό Πολιτισμό για να αποκτήσει το πτυχίο τους «οντότητα». Όλοι τους
έχουν κοινό αίτημα να μειωθεί η γραφειοκρατία.

«Όλοι οι πολίτες που φτάνουν σε εμάς παραπονιούνται για την φοβερή καθυστέρηση
που συναντούν», λέει η κ. Πετρούλα Πετροπανάγου, ειδική επιστήμονας στον
Συνήγορο του Πολίτη, που τονίζει ότι όπου υπήρξε παρέμβαση του νεοσύστατου
θεσμού οι πολίτες εξυπηρετήθηκαν σχετικά γρήγορα. 
«Οι υπάλληλοι δεν ευθύνονται, αφού είναι λίγοι και ο φόρτος εργασίας μεγάλος.
Το πρόβλημα είναι ότι εκκρεμεί η υλοποίηση του καινούργιου νομικού καθεστώτος,
που αλλάζει το οργανόγραμμα και θα βοηθήσει να βελτιωθεί η κατάσταση».

ΠΟΙΑ είναι τα δικαιολογητικά που ζητάει το ΔΙΚΑΤΣΑ από τον απόφοιτο του
εξωτερικού για να του αναγνωρίσει το πτυχίο;

Καταρχήν χρειάζεται μια αίτηση, που χορηγείται από τη γραμματεία του Κέντρου
(Μεσογείων 223) και ένα παράβολο 32.500 δραχμών που χορηγείται μόνο από την
Τράπεζα της Ελλάδος. Επίσης μία υπεύθυνη δήλωση που, μεταξύ άλλων, να αναφέρει
ότι τα πιστοποιητικά που υποβάλλονται είναι γνήσια.

Για το πρώτο πτυχίο απαιτείται το απολυτήριο Λυκείου, ο τίτλος σπουδών που
πρόκειται να κριθεί και ένα πιστοποιητικό μαθημάτων όλων των ετών φοίτησης.
Για τον μεταπτυχιακό τίτλο σπουδών ή το διδακτορικό δίπλωμα χρειάζεται
αντίγραφο πτυχίου, ο τίτλος σπουδών που πρόκειται να κριθεί, το πιστοποιητικό
μαθημάτων (αν απαιτείται παρακολούθηση μαθημάτων) και η εργασία μεταπτυχιακού
τίτλου ή η διδακτορική διατριβή (που επιστρέφεται μετά την ολοκλήρωση της διαδικασίας).

Οι δυσκολίες, πάντως, κρύβονται στις γενικές παρατηρήσεις. Έτσι, τα ξενόγλωσσα
πτυχία πρέπει να κατατίθενται σε φωτοαντίγραφα επίσημα επικυρωμένα και να
είναι μεταφρασμένα από αρμόδια αρχή. Επίσης πρέπει να υπάρχει θεώρηση για τη
γνησιότητα των υπογραφών στο πτυχίο, ενώ για τις σπουδές στην Αμερική το
επίσημο πιστοποιητικό μαθημάτων υποχρεωτικά πρέπει να σταλεί απευθείας μέσω
του Πανεπιστημίου στο ΔΙΚΑΤΣΑ. Επίσης χρειάζεται οδηγός σπουδών του
Πανεπιστημίου. 
Πάντως, υπάρχει μία σημείωση στον σχετικό κατάλογο που αφήνει όλα τα
ενδεχόμενα ανοικτά: «Διευκρινίζεται ότι το ΔΙΚΑΤΣΑ διατηρεί το δικαίωμα να
ζητήσει στοιχεία σχετικά με τις σπουδές του αιτούντος πέραν των παραπάνω αναφερομένων».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16356N121</ED>
<ID>
ID:19258

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N12&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Πολίτες β' κατηγορίας
</H2>
<AUTHOR>ΣΤΑΜΑΤΗΣ ΑΛΑΧΙΩΤΗΣ</AUTHOR>

ΟΤΑΝ η ζήτηση πανεπιστημιακής εκπαίδευσης δεν ικανοποιείται χρόνια τώρα στην
χώρα μας, είναι επόμενο να αναζητείται εκτός των τειχών. Και όταν οι
«εξερευνητές της μάθησης» επιστρέφουν στα πάτρια εδάφη, αντιμετωπίζονται ως
πολίτες β' κατηγορίας αν και δεν είναι «άσωτοι υιοί», αλλά πτυχιούχοι
πανεπιστημίων ξένων χωρών.

Σε μια εποχή που η έννοια «παγκοσμιοποίηση» διευρύνεται συνεχώς, κάποια
στεγανά εμμένουν στην απομόνωσή τους, μεγεθύνοντας τη διάκριση και τη
διαφορετικότητα. Και δεν είναι το ΔΙΚΑΤΣΑ που ευθύνεται για όλα αυτά. Από τη
στιγμή που υπάρχει, είναι υποχρεωμένο να κάνει καλά τη δουλειά του, που, όπως
πιστεύω, την κάνει. Είναι, όμως, καταδικασμένο να εκκρεμεί εν αδρανεία και να
αδρανεί εν εκκρεμότητι, αφού έχει ληξιαρχική πράξη θανάτου. Δεν σκέφθηκαν,
όμως, οι επαΐοντες ότι θα έπρεπε ώσπου να μετατραπεί σε ειδική υπηρεσία του
Εθνικού Συμβουλίου Παιδείας, το οποίο βρίσκεται σε ημιθανή κατάσταση ­
αναστήθηκε ξαφνικά πριν από λίγες μέρες, ύστερα από τρία χρόνια χειμερίας
νάρκης ­ να λειτουργεί «φυσιολογικά»;

Και αυτό δεν μπορεί να γίνει με τους ελάχιστους υπαλλήλους που διαθέτει και οι
οποίοι αγωνίζονται να το κρατήσουν στη ζωή. Ούτε μπορούν να εξυπηρετηθούν
ικανοποιητικά οι εκατοντάδες πτυχιούχοι που αναζητούν μέσω του ΔΙΚΑΤΣΑ την
αναγνώριση των πολυετών σπουδών τους. Γι' αυτό η λύση είναι απλή: στελέχωση με
ικανό αριθμό υπαλλήλων των υπηρεσιών του ΔΙΚΑΤΣΑ. Οποιαδήποτε πρόωρη σκέψη
κατάργησής του θα ανοίξει τον ασκό του Αιόλου, από τον οποίο θα ξεπηδήσουν τα
«τζίνια» που βρίσκουν τρόπους να αποκτούν πλαστά πτυχία. Εξάλλου, είναι
αδύνατον ένας τέτοιος έλεγχος να γίνεται στα πανεπιστήμια τα οποία έχουν τα
δικά τους προβλήματα.

Ο Σταμάτης Αλαχιώτης είναι καθηγητής Γενετικής και πρύτανης του
Πανεπιστημίου Πατρών.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16356N122</ED>
<ID>
ID:19344

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N12&aa=2</URL></REF>


Article

<CATEGORY>vin06</CATEGORY>

 <H5>ΜΑΖΙ ΜΕ ΠΡΟΤΑΣΕΙΣ ΓΙΑ ΑΝΑΠΛΗΡΩΣΗ ΤΩΝ ΧΑΜΕΝΩΝ ΜΑΘΗΜΑΤΩΝ ΑΝΑ ΣΧΟΛΕΙΟ. ΟΣΟΙ
ΜΑΘΗΤΕΣ ΔΕΝ ΤΑ ΑΝΑΠΛΗΡΩΣΟΥΝ ΘΑ ΔΩΣΟΥΝ ΕΞΕΤΑΣΕΙΣ ΤΟΝ ΣΕΠΤΕΜΒΡΙΟ
</H5><H2>Βαθμολογίες έως τις 10 Φεβρουαρίου ζητεί ο Αρσένης
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Όσο η ΟΛΜΕ... κοσκίνιζε τον διάλογο για την εκπαιδευτική μεταρρύθμιση, η
ηγεσία του υπουργείου Παιδείας φαίνεται πως... ζύμωνε, και χθες παρουσίασε το «γλυκό»:

Ο υπουργός Παιδείας κ. Γερ. Αρσένης έθεσε ουσιαστικά τελεσίγραφο στους μαθητές
να σταματήσουν αμέσως τις καταλήψεις, ανακοινώνοντας ότι έως τις 10
Φεβρουαρίου το αργότερο θα πρέπει πρώτον, να έχουν κατατεθεί οι βαθμολογίες
για το πρώτο τετράμηνο και δεύτερον, να έχουν σταλεί στο υπουργείο Παιδείας
προτάσεις για αναπλήρωση των χαμένων μαθημάτων ανά σχολείο (μαθήματα τα
Σάββατα, επιμήκυνση ωραρίου, περικοπή διακοπών, εκδρομών κ.λπ.).

Παράλληλα επανέλαβε ότι οι μαθητές των σχολείων όπου δεν θα καταστεί δυνατόν
να αναπληρώσουν τα χαμένα μαθήματα, θα χρειαστεί να δώσουν εξετάσεις τον
Σεπτέμβριο, ενώ εάν κάποια σχολεία το επιλέξουν μπορούν να μείνουν, όπως
χαρακτηριστικά είπε, «κλειστά εσαεί».

Παράλληλα ο κ. Αρσένης ανακοίνωσε ότι πρόκειται να λειτουργήσουν 41 νέα
τμήματα σε ΑΕΙ και ΤΕΙ που θα απορροφήσουν περισσότερους από 7.000 φοιτητές
και σπουδαστές και έδωσε στη δημοσιότητα λεπτομερώς τις βελτιωτικές ρυθμίσεις
που θα ισχύσουν από φέτος στο πλαίσιο εφαρμογής της εκπαιδευτικής
μεταρρύθμισης, επισημαίνοντας όμως, όταν ρωτήθηκε σχετικά, ότι εξακολουθεί να
παραμένει ανοικτή η πόρτα του για διάλογο με την ΟΛΜΕ, «όχι όμως για ζητήματα
που έχουν πλέον κλείσει».

Στο μεταξύ ο αριθμός των κατειλημμένων σχολείων μειώνεται, αλλά μαθητές και
καθηγητές προετοιμάζονται για το πανεκπαιδευτικό συλλαλητήριο της ερχόμενης
Παρασκευής, το μεσημέρι στο Σύνταγμα.

Ειδικότερα οι βελτιωτικές ρυθμίσεις που ανακοίνωσε ο κ. Αρσένης έχουν ως εξής:

* Οι απόφοιτοι της Γ΄ Λυκείου έχουν δικαίωμα να βελτιώσουν τη βαθμολογία τους,
δίνοντας εξετάσεις τις δύο αμέσως επόμενες χρονιές μετά την αποφοίτησή τους σε
όλα τα μαθήματα της Γ΄ τάξης. Δικαίωμα κατοχύρωσης των βαθμών σε μαθήματα της
Γ΄ τάξης δεν υπάρχει. Εξακολουθούν όμως να κρατούν τους ίδιους βαθμούς που
είχαν πάρει στη Β΄ Λυκείου.

* Ο βαθμός του απολυτηρίου του Ενιαίου Λυκείου προκύπτει κατά 30% από τον
γενικό μέσο όρο (ΓΜΟ) βαθμολογίας της Β΄ Λυκείου και κατά 70% από τον ΓΜΟ
βαθμολογίας της Γ΄ Λυκείου, μόνο στην περίπτωση που ο ΓΜΟ της Β΄ Λυκείου είναι
μεγαλύτερος από αυτόν της Γ΄ Λυκείου. Αν όμως ο ΓΜΟ της Β΄ Λυκείου είναι ίσος
ή μικρότερος από τον ΓΜΟ της Γ΄ Λυκείου, τότε ο βαθμός του απολυτηρίου είναι ο
ΓΜΟ της Γ΄ Λυκείου.

Τα παραπάνω αποτελούν πάγιες ρυθμίσεις, που εντάσσονται πλέον στην
εκπαιδευτική μεταρρύθμιση.

* Κατ΄ εξαίρεση και μόνο για φέτος όσοι μαθητές της Β΄ Λυκείου δεν προαχθούν,
έχουν το δικαίωμα να δώσουν και πάλι εξετάσεις στα μαθήματα που έχουν πέσει
κάτω από τη βάση, με την ίδια ακριβώς διαδικασία των προαγωγικών εξετάσεων του
Ιουνίου, πριν από την έναρξη των μαθημάτων του επόμενου σχολικού έτους,
διατηρώντας τον προφορικό τους βαθμό.

Για τους μαθητές, όμως, που δεν θα προάγονταν στην Γ΄ Λυκείου σύμφωνα με τις
μέχρι σήμερα ισχύουσες διατάξεις, είτε μετά τις εξετάσεις του Ιουνίου είτε
μετά τις επαναληπτικές εξετάσεις ­ τέλη Αυγούστου ή αρχές Σεπτεμβρίου ­
διευρύνεται η επιτρεπτή διαφορά για κάθε εξεταζόμενο μάθημα μεταξύ γραπτού
βαθμού και μέσου όρου προφορικών βαθμολογιών των δύο τετραμήνων από 3 σε 5 μονάδες.

Επισημαίνεται ότι η αύξηση της διαφοράς μεταξύ προφορικής και γραπτής
βαθμολογίας στις 5 μονάδες αφορά μόνο τα μαθήματα στα οποία η προφορική
βαθμολογία είναι μεγαλύτερη από τον γραπτό βαθμό τουλάχιστον κατά πέντε
μονάδες. Στις υπόλοιπες περιπτώσεις η προφορική βαθμολογία παραμένει για τους
μαθητές αυτούς ως έχει.

Η χρησιμοποίηση πάντως της ρύθμισης αυτής είναι στη διακριτική ευχέρεια του
μαθητή. 
Δηλαδή οι μαθητές που απορρίπτονται στη Β΄ Λυκείου έχουν δύο επιλογές. Η μία
είναι να επαναλάβουν την τάξη προκειμένου να βελτιώσουν την επίδοσή τους και η
δεύτερη είναι να κάνουν χρήση της ευεργετικής προαναφερθείσας διάταξης.

Στην περίπτωση, ωστόσο, που κάνουν χρήση της διάταξης αυτής ας έχουν υπόψη
τους δύο πράγματα: πρώτον ότι ο βαθμός του απολυτηρίου τους θα προκύψει
υποχρεωτικά κατά 100% από τον γενικό μέσο όρο βαθμολογίας της Γ΄ Λυκείου και
δεύτερον ότι στην καρτέλα του μαθητή και στο Μητρώο των μαθητών σημειώνεται
ότι προήχθη με χρήση της ευεργετικής ρύθμισης.

Ο κ. Αρσένης ανακοίνωσε ακόμη τη συγκρότηση δύο επιτροπών, οι οποίες θα
εργαστούν και θα εισηγηθούν για ισάριθμα θέματα. Η πρώτη επιτροπή θα πρέπει να
υποβάλει έως τις 31 Μαρτίου τις προτάσεις της για εναλλακτικούς τρόπους
πρόσβασης όσων αποφοιτούν από Τεχνικά - Επαγγελματικά Εκπαιδευτήρια (ΤΕΕ) στα
Τεχνολογικά Εκπαιδευτικά Ιδρύματα (ΤΕΙ), ενώ παράλληλα το Παιδαγωγικό
Ινστιτούτο θα προχωρήσει σε διάλογο με τους ενδιαφερομένους φορείς για τον
ενδεχόμενο εμπλουτισμό του προγράμματος των ΤΕΕ με μαθήματα γενικής παιδείας.

Η δεύτερη επιτροπή θα πρέπει να υποβάλει έως τις 15 Ιουλίου έκθεση για την
επαγγελματική εξέλιξη και την οικονομική κατάσταση των εκπαιδευτικών, ύστερα
από συζητήσεις με τους ενδιαφερομένους φορείς.

«Είναι γελασμένος ο κ. Αρσένης, αν πιστεύει ότι ξεμπέρδεψε με το αγωνιζόμενο
μαθητικό κίνημα. 
Το δίκιο είναι με το μέρος των μαθητών. Συνεχίζουν ενωμένοι και θα νικήσουν»
τονίζεται μεταξύ άλλων σε ανακοίνωση της ΚΝΕ, που εκδόθηκε λίγο μετά τις
ανακοινώσεις του υπουργού Παιδείας. Σχολιασμός των ανακοινώσεων αυτών από την
ΟΛΜΕ δεν υπήρξε. Το Διοικητικό της Συμβούλιο θα προσπαθήσει πάντως και σήμερα
να συνεδριάσει για μία ακόμη φορά.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16356N141</ED>
<ID>
ID:19259

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N14&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Τα αναμενόμενα
</H2>
<AUTHOR>ΧΡΙΣΤΟΦΟΡΟΣ ΜΗΛΙΩΝΗΣ</AUTHOR>

ΟΤΙ θα φτάνανε τα πράγματα στην εκπαίδευση εκεί που φτάσανε, δεν υπήρχε καμιά
αμφιβολία. Ακηδία δεκαετιών αλλά και υπονόμευσή της από ποικιλώνυμους
καλοθελητές την κατέστησαν ετοιμόρροπη.

Ούτε υπήρχε αμφιβολία πως η ΟΛΜΕ θα έφτανε εκεί που έφτασε. Πληρώνει το τίμημα
της δικής της ευθύνης. Επειδή αυτοί που αναλάμβαναν την εκπροσώπηση του
«Κλάδου», αντιλαμβάνονταν το ρόλο τους ως σταδιοδρομία, στην οποία υποτάσσανε
κάθε αρχή και κάθε αξία. Στένεψαν απελπιστικά τα όρια και φέρανε στα δικά τους
μέτρα τη σημασία των «επαγγελματικών συμφερόντων», αφήνοντας έξω την ποιοτική
άνοδο των εκπαιδευτικών και του έργου τους. Στήριξαν τη συνδικαλιστική τους
υπόσταση στη δημαγωγία, άντλησαν ισχύ από τα πολιτικά κόμματα και φυσικά τους
την ανταπέδωσαν με την απεμπόληση της παιδαγωγικής τους ιδιότητας και την
αλλοτρίωσή τους. Καλλιέργησαν την τάση της μικρότερης προσπάθειας,
κατεβάζοντας συνεχώς τους μέσους όρους. Πολέμησαν κάθε δοκιμασμένη μορφή
επιμόρφωσης που στηριζόταν στην ατομική επιλογή και την προσωπική προσπάθεια
και την κατέστησαν υπαλληλική ρουτίνα, αμειβόμενη αλλά μη ελεγχόμενη.
Καταπολέμησαν κάθε μορφή αξιολόγησής τους, με τα πιο απίθανα επιχειρήματα,
κάνοντας πως δεν καταλαβαίνουν ότι η αξιολόγηση δεν είναι μονάχα μέσον
ελέγχου, αλλά και αποτίμησης της παρεχόμενης Εκπαίδευσης και επιβράβευσης του
ζήλου και διαπίστωσης των προσόντων και επομένως ο μόνος νόμιμος και επωφελής
τρόπος επαγγελματικής καταξίωσης και στελέχωσης της Εκπαίδευσης. Προσέφυγαν
ακόμη και στην εύπλαστη και ευαίσθητη μάζα των μαθητών ­ που η διαπαιδαγώγησή
της αποτελεί, υποτίθεται, την κύρια και μόνιμη μέριμνά τους ­ και ενέταξαν τον
παιδαγωγικό θεσμό των μαθητικών κοινοτήτων στους κομματικούς μηχανισμούς. Τους
δίδαξαν τις μεθοδεύσεις, ώστε οι μειοψηφίες να εμφανίζονται ως πλειοψηφίες,
την αποδοχή κάθε βίαιης συμπεριφοράς, την αναγόρευση του χουλιγκανισμού σε
«μαθητικό κίνημα» και την εξίσωσή του περίπου με την εξέγερση του
Πολυτεχνείου. Έπειτα από όλα αυτά δεν είναι καθόλου παράδοξο που ο «Κλάδος»
έχει εκτεθεί ανεπανόρθωτα και οι καθηγητές ομολογούν πως ντρέπονται για όσα
συμβαίνουν. Και βέβαια: που οι μαθητές κατέλαβαν και τα δικά τους γραφεία.
Κωμικοτραγικό, αλλά αναμενόμενο.

Ο Χριστόφορος Μηλιώνης είναι φιλόλογος και πεζογράφος.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16356N143</ED>
<ID>
ID:19378

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N14&aa=3</URL></REF>


Article

<CATEGORY>vin06</CATEGORY>

 <H5>Κρατούν ακόμα Κέρκυρα, Πάτρα, Βόλος
</H5><H5>Ένταση και μικροεπεισόδια στην Ιωνίδειο
</H5><H2>Φθίνουν μπλόκα και καταλήψεις, αλλά μαθητές προετοιμάζουν συλλαλητήριο
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Πορεία διαμαρτυρίας. Οι μαθητές επιχείρησαν να πλησιάσουν στο σπίτι του
υφυπουργού Παιδείας Γ. Ανθόπουλου, αλλά εμποδίστηκαν από την Αστυνομία

Η ΚΟΠΩΣΗ από τις συνεχείς κινητοποιήσεις μαζί με την απειλή του Αυτοφώρου,
φαίνεται πως έκαμψαν τους μαθητές, οι οποίοι έκαναν χθες μόνον ένα μπλόκο στην
Αθήνα (στην οδό Λιοσίων και για ελάχιστη ώρα), παρότι το Συντονιστικό τους
είχε προαναγγείλει για χθες σειρά αποκλεισμών οδικών κόμβων. 
Ωστόσο, μαθητές ­ εκπρόσωποι του Συντονιστικού Αγώνα Σχολείων Αθήνας ­
υποστήριζαν ότι τα μπλόκα θα συνεχιστούν σήμερα και αύριο (μιλούσαν μάλιστα
για αποκλεισμό της Θηβών σήμερα) παρά τη νωπή εισαγγελική εντολή για συλλήψεις.

Ταυτόχρονα, οι καταλήψεις εξακολουθούν να μειώνονται σε όλη τη χώρα και μόνον
η Αθήνα, ο Πειραιάς, η Πάτρα, η Κέρκυρα και ο Βόλος, έχουν συγκριτικά
περισσότερα υπό κατάληψη σχολεία ­ με πτωτική όμως τάση και σε αυτά. Σύμφωνα
με το υπουργείο Παιδείας, οι καταλήψεις είναι πλέον λιγότερες από 200
πανελλαδικά, αν και σύμφωνα με τους μαθητές είναι σχεδόν διπλάσιες.

ΣΤΟ ΣΠΙΤΙ

Ωστόσο, οι εντάσεις έξω από τα υπό κατάληψη σχολεία συνεχίζονται μεταξύ
απεγνωσμένων γονέων και καταληψιών. Χθες, εντάσεις και μικροεπεισόδια
σημειώθηκαν σε σχολεία του Πειραιά και του Ζωγράφου. Αλλά και στη Βούλα,
μαθητές σχολείων της νότιας Αθήνας οργάνωσαν το μεσημέρι πορεία διαμαρτυρίας
με κατεύθυνση το... σπίτι του υφυπουργού Παιδείας κ. Γ. Ανθόπουλου, στο οποίο
όμως δεν κατάφεραν να πλησιάσουν καθώς η Αστυνομία είχε αποκλείσει τούς γύρω
δρόμους. 
Στη συνέχεια προσπάθησαν να αποκλείσουν τη Λ. Βουλιαγμένης, αλλά και πάλι
εμποδίστηκαν από την Αστυνομία, χωρίς όμως να δημιουργηθούν επεισόδια.

Ο ΕΙΣΑΓΓΕΛΕΑΣ

Στο μεταξύ, ο προϊστάμενος της Εισαγγελίας Εφετών κ. Λ. Καράμπελας, αντέδρασε
έντονα χθες σε αιχμές που διατυπώθηκαν περί «κυβερνητικών εντολών» για τα
Αυτόφωρα στα μπλόκα.

Σε ανακοίνωσή του αναφέρει: «Τα λεχθέντα περί επιστράτευσης των εισαγγελέων
και περί εντολών της κυβέρνησης για επεμβάσεις στις μαθητικές κινητοποιήσεις,
είναι όχι μόνον ανακριβή, αλλά κακόβουλα και μειωτικά. Σημειώνεται ότι η σιωπή
των παραγόντων της κυβέρνησης (οι οποίοι βέβαια δεν ερωτώνται) δείχνει
αντίθετες προθέσεις. Η αλήθεια είναι, ότι ο εισαγγελέας Εφετών κ. Ι. Γαβρίλης,
στον οποίο έχω αναθέσει τον χειρισμό της υπόθεσης των μαθητικών
κινητοποιήσεων, με έγγραφο του του οποίου το περιεχόμενο γνώριζα, ζήτησε την
εφαρμογή των νόμων, ως είχε υποχρέωση».

ΣΥΛΛΑΛΗΤΗΡΙΑ

Οι μαθητές, πάντως, προετοιμάζουν το συλλαλητήριο της Παρασκευής στην Πλατεία
Συντάγματος, το οποίο προσδοκούν να είναι εντυπωσιακό, καθώς αυτήν τη φορά θα
συγκεντρωθούν στην Αθήνα μαθητές από όλη την Ελλάδα για να διαδηλώσουν
δυναμικά. Ενδέχεται όμως, το συλλαλητήριο αυτό να σηματοδοτήσει και την
επιστροφή όλων στα σχολεία, καθώς οι περισσότεροι κινητοποιημένοι μαθητές
αισθάνονται ότι πέτυχαν όσα μπορούσαν να πετύχουν έφηβοι. 
Και σίγουρα, δεν επιστρέφουν στα θρανία με σκυμμένο κεφάλι ­ αν και θα έπρεπε
παράλληλα να αναλογιστούν για μελλοντική χρήση, ότι ουδείς σκοπός αγιάζει
ορισμένα από τα μέσα που χρησιμοποίησαν, έστω και αντιγράφοντας ενηλίκους.

ΚΑΙ ΤΑ ΠΑΝΕΠΙΣΤΗΜΙΑ

Όμως στον «χορό» των καταλήψεων έχουν μπει καιρό τώρα και 7 πανεπιστημιακές
σχολές, ορισμένες από τις οποίες κινδυνεύουν να χάσουν τις εξετάσεις του
εξαμήνου, όπως έχει ήδη συμβεί με την ΑΣΟΕΕ, η οποία δεν τελεί πλέον υπό
κατάληψη. 
Συγκεκριμένα, καταλήψεις εξελίσσονται στο Φυσικό, Βιολογικό, Γεωλογικό και στη
Φιλοσοφική Σχολή του Πανεπιστημίου Αθηνών, στα Τμήματα Αρχιτεκτόνων και
Μεταλλειολόγων του Πολυτεχνείου και στη Νομική Σχολή. 
Η περίπτωση της Νομικής όμως διαφέρει, καθώς οι φοιτητές εκεί αλλά και στις
Νομικές Σχολές των Πανεπιστημίων Θεσσαλονίκης και Θράκης, αντιδρούν συλλογικά
στην ίδρυση νέου Νομικού Τμήματος στο Πάντειο. Μάλιστα, φοιτητές αριστερών και
ανεξάρτητων παρατάξεων προανήγγειλαν ότι αύριο θα αποκλείσουν την Πλατεία
Συντάγματος από κοινού με αριστεριστές μαθητές, οι οποίοι έχουν επιπλέον
προαναγγείλει για αύριο... ολονύκτια διαμαρτυρία στα Προπύλαια.


ΑΝ ΚΑΙ οι καταλήψεις στο μεγαλύτερο μέρος της επαρχίας έχουν παρουσιάσει
πτωτική πορεία το τελευταίο διήμερο, ωστόσο τα «κάστρα» της Κέρκυρας, της
Πάτρας και του Βόλου κρατούσαν και χθες.

Στο νησί της Κέρκυρας υπό κατάληψη βρίσκονταν τα 21 Γυμνάσια και Λύκεια από τα
36 συνολικά που υπάρχουν σε όλο τον νομό. Πάντως, αναμένεται ν' αναλάβουν
πρωτοβουλία οι Σύλλογοι Γονέων και Κηδεμόνων των σχολείων που συνεχίζουν να
είναι υπό κατάληψη. Μάλιστα, χθες το βράδυ πολλά Δ.Σ. συλλόγων κάλεσαν τα μέλη
τους σε γενικές συνελεύσεις προκειμένου να εκτιμήσουν την κατάσταση που έχει
διαμορφωθεί. Στην Πάτρα, χθες υπό κατάληψη εξακολουθούσαν να βρίσκονται 22
Γυμνάσια και Λύκεια στα 110 που υπάρχουν σε όλο τον Νομό Αχαΐας. Αλλά και στον
Βόλο τα ποσοστά συμμετοχής στις καταλήψεις παρέμεναν σταθερά. Από τα 68
σχολεία του νομού, υπό κατάληψη είναι από τη Δευτέρα τα 11.


ΕΝΤΑΣΗ και μικροεπεισόδια σημειώθηκαν χθες το πρωί έξω από την Ιωνίδειο Σχολή
του Πειραιά, όταν γονείς μαθητών του Γυμνασίου προσπάθησαν να μπουν στο υπό
κατάληψη κτίριο, προκείμενου να κάνουν, όπως είπαν, τα παιδιά τους μάθημα.
Ένας μάλιστα από τους γονείς, όπως κατήγγειλε το 15μελές του Λυκείου, χτύπησε
έναν μαθητή, ενώ γονείς προπηλάκισαν, όπως ο ίδιος κατήγγειλε, τον πρόεδρο της
ΟΛΜΕ Πειραιά κ. Παναγιώτη Γιαννακόπουλο.

Ο Σύλλογος Γονέων και Κηδεμόνων του Γυμνασίου κατέθεσε το μεσημέρι στην
Εισαγγελία Πειραιά έγγραφη διαμαρτυρία-αναφορά με την οποία ζητεί επέμβαση του
εισαγγελέα προκείμενου να λήξει η κατάληψη. 
Ο προϊστάμενος της Εισαγγελίας Πρωτοδικών Πειραιά κ. Αριστείδης Φραγκιαδάκης
τους συνέστησε «υπομονή και ψυχραιμία έως σήμερα, που οι μαθητές αναμένεται να
κάνουν Γενική Συνέλευση, προκείμενου να αποφασίσουν αν θα συνεχίσουν ή όχι την κατάληψη».

Προηγουμένως τον κ. Φραγκιαδάκη επισκέφθηκε αντιπροσωπεία της ΟΛΜΕ και της
ΕΛΜΕ Πειραιά, ενώ ο προϊστάμενος της Εισαγγελίας Πρωτόδικων είχε συνάντηση με
εκπροσώπους του 15μελούς του Λυκείου της Ιωνιδείου.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16356N151</ED>
<ID>
ID:19260

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N15&aa=1</URL></REF>


Article

<CATEGORY>vin06</CATEGORY>

 <H2></H2><H2>Ζητούμενο, η ουσία της εκπαίδευσης
</H2>
<AUTHOR>ΝΙΚΟΣ ΤΣΟΥΛΙΑΣ</AUTHOR>

Και αυτή η εξέλιξη συνιστά μία από τις πιο αρνητικές όψεις των κοινωνικών μας
εκφράσεων. Αλλά γιατί υπάρχει αυτή η δυστοκία ανάδυσης του ουσιαστικού
εκπαιδευτικού πυρήνα;

Εν πρώτοις το πρόβλημα γεννιέται από τον τρόπο χειρισμού που προέρχεται από
την πολιτική σφαίρα. Για άλλη μια φορά επιχειρούνται αλλαγές στην εκπαίδευσή
μας με «εργαλείο» το εξεταστικό σύστημα των μαθητών με τα γνωστά αποτελέσματα,
που έχουμε ήδη περιγράψει σε προηγούμενο άρθρο. Δεν προέκυψε τυχαία η σημερινή
ένταση γύρω από τις εξετάσεις της Β' Λυκείου. Αλλά μπορεί να αποτελεί μείζον
θέμα για το εκπαιδευτικό μας σύστημα ή και για την πολιτική ζωή ο πανελλαδικός
χαρακτήρας αυτών των εξετάσεων; Όλες οι συζητήσεις, αντιπαραθέσεις και
συνθέσεις κλείνουν τον ορίζοντά τους γύρω από το σύστημα πρόσβασης των μαθητών
στην Τριτοβάθμια Εκπαίδευση, που είναι κυρίαρχο (κακώς) σχεδόν σε όλο το
εκπαιδευτικό μας εποικοδόμημα, και δύσκολα επεκτείνονται στο περιεχόμενο του
σχολείου. Αν μάλιστα κάποιος έπαιρνε τη θέση του «ιστορικού του μέλλοντος» για
να προσδιορίσει με τον πιο συμπυκνωμένο τρόπο την τρέχουσα πολιτική συγκυρία,
θα συναντούσε ένα δυσεπίλυτο μεθοδολογικό πρόβλημα. Γιατί, πώς θα μπορούσε να
εξηγήσει τη μεγάλη αντίφαση: ότι, ενώ το ΥΠΕΠΘ υπόσχεται «ελεύθερη πρόσβαση»
στα ΑΕΙ και στα ΤΕΙ, οι μαθητές προχωρούν σε καταλήψεις; Η θεώρηση της
«ελεύθερης πρόσβασης» επέβαλε τη διαμόρφωση στρεβλών δομών στην εκπαίδευσή
μας. Το Ενιαίο Λύκειο (Ε.Λ.) συγκροτήθηκε για να υπηρετηθεί κυρίως η σχέση
«1:1» μεταξύ αποφοίτων Λυκείου και εισαγομένων στα ΑΕΙ και στα ΤΕΙ. Σημειωτέον
ότι η σχέση «1:1» αναφέρεται συνολικά στον αριθμό των μαθητών και όχι κατά
σχολές, ιδιαίτερα τις περιζήτητες (Ιατρική, Πολυτεχνείο, Νομική κ.λπ.).
Επομένως και πρακτικά δεν έχει κανένα νόημα, αφού η σχέση «1:1» στις μη
ανταγωνιστικές σχολές ήδη υπάρχει. Η έννοια της «ελεύθερης πρόσβασης» δεν
είναι νοητή και δεν μπορεί να υπάρξει. 
Εκείνο που μπορεί και πρέπει να συμβεί είναι η διαρκής διεύρυνση του αριθμού
των εισαγομένων στην Τριτοβάθμια Εκπαίδευση με έναν συγκροτημένο σχεδιασμό.
Παράλληλα η τεχνικο-επαγγελματική εκπαίδευση πρέπει να αποτελεί την ισοδύναμη
και εναλλακτική προς το Ε.Λ. εκπαιδευτική πρόταση και να μην είναι ο «φτωχός
συγγενής» για να συγκεντρώνει ό,τι απομένει από το Ε.Λ.

Δεύτερος παράγοντας στους πολιτικούς χειρισμούς είναι το έλλειμμα διαλόγου, με
ευθύνη του ΥΠΕΠΘ, και η μονομέρεια των επιλογών του. 
Έτσι οι αντιπαραθέσεις γίνονται στους «τίτλους» των θεμάτων και κυριαρχεί ο
γενικός και αόριστος πολιτικός λόγος. Αψευδής μάρτυρας η εικόνα της αλαλίας
των κομμάτων γύρω από την ουσία του εκπαιδευτικού προβλήματος, αλλά και από το
εξεταστικό σύστημα. Κατάλαβε κανείς μέσα στους δύο τουλάχιστον μήνες της
έντασης κανένα κόμμα να προβάλλει έστω σε αδρές γραμμές την πρότασή του; Η
μονομέρεια του ΥΠΕΠΘ γέννησε το ομόλογό της, τη στείρα και ανούσια
αντιπαράθεση. Και έτσι οι πολίτες παρακολουθούν μία μάχη χαρακωμάτων,
ανιστόρητη και αντι-ιστορική...

Τα ηλεκτρονικά μέσα ενημέρωσης, κυνηγώντας τις εντυπώσεις και το λαϊκισμό, όχι
μόνο δεν εστιάζουν στις κρίσιμες πτυχές των προβλημάτων, αλλά αντίθετα
ανασύρουν κάθε φορά και αναδεικνύουν το «δευτερεύον» και τον ακτιβισμό, τα
υλικά δηλαδή για το «δελτίο των 8» και τίποτα άλλο. Τροφοδοτούν τις
παρακμιακές αντιλήψεις και πρακτικές. Τα ΜΜΕ δεν διαθλούν μόνο τα κοινωνικά
δρώμενα, αλλά συχνά τα παράγουν ή έστω τα καθορίζουν με τον τρόπο λειτουργίας
τους. Η σύγχρονη οικογένεια χάνοντας, προϊόντος του χρόνου, όλο και πιο πολύ
τα «πυρηνικά» της χαρακτηριστικά, εγκαταλείπει τον αφηγηματικό της λόγο που
«εξυφαίνεται» από γενιά σε γενιά και έτσι η κουλτούρα της πληροφόρησης των
πολλαπλών πηγών ενημέρωσης πλημμυρίζει το διαπαιδαγωγικό υλικό που απευθύνεται
στους νέους με τις δικές της εμπορευματικές αξίες. Υπάρχει, δηλαδή, σοβαρό
έλλειμμα ουσιαστικής επικοινωνίας και μέσα στους κόλπους της οικογένειας, που
είναι έλλειμμα αγωγής και παιδείας. Λίγοι γονείς ασχολούνται συστηματικά και
επίμονα με την παιδαγωγική ανατροφή των παιδιών τους, εναποθέτοντας εμμέσως
αυτή την υπόθεση στη μεγάλη «πνευματική τροφό», την τηλεόραση.

Έτσι οι νέοι καθορίζουν, σε σημαντικό βαθμό, τη συμπεριφορά τους με βάση τους
τηλεοπτικούς κατοπτρισμούς. Βασικός συντελεστής αδυναμίας της ανάδειξης του
ουσιαστικού περιεχομένου του σχολείου είναι και ο τρόπος ανάπτυξης του
εκπαιδευτικού κινήματος, που προβάλλει μεν με σαφήνεια τους πολιτικούς του
στόχους, αλλά δεν διαμορφώνει ισχυρές στάσεις και συμπεριφορές ως προς τις
βασικές μορφωτικές επιδιώξεις του σχολείου. Και εδώ είναι οι δικές μας σοβαρές
ευθύνες. Να αναδείξουμε την ουσία της διαπαιδαγώγησης, το περιεχόμενο του
σχολείου, τη γοητεία της γνώσης. 
Οι σημερινές αγωνίες δεν είναι μόνο εκπαιδευτικού χαρακτήρα, αλλά έχουν ισχυρά
ριζώματα στο υπέδαφος των ευρύτερων κοινωνικών αναζητήσεων των νέων. Το
εκπαιδευτικό κίνημα, επομένως, για να έχει ουσιαστική επιρροή στις σύγχρονες
εξελίξεις δεν μπορεί παρά να έχει χαρακτηριστικά μορφωτικού και κοινωνικού
κινήματος. Και φυσικά να αγωνιά πάντα και έμπρακτα για τη Δημόσια Εκπαίδευση
και βεβαίως για την τυπική λειτουργία της. Γιατί τελικά τίποτα δεν είναι
αυτονόητο στη χώρα μας...

Ο Νίκος Τσούλιας είναι πρόεδρος της ΟΛΜΕ.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16356N161</ED>
<ID>
ID:19261

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N16&aa=1</URL></REF>


Article

<CATEGORY>vin06</CATEGORY>

 <H5>ΑΙΤΙΑ Η ΑΛΟΓΙΣΤΗ ΧΡΗΣΗ ΑΝΤΙΒΙΟΤΙΚΩΝ
</H5><H5>ΤΙ ΝΑ ΠΡΟΣΕΧΕΤΕ
</H5><H2>Φόβοι επιδημίας
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Η πιθανότητα εμφάνισης επιδημιών θεωρείται πλέον, από τους επιστήμονες,
πολύ πιθανή. Αιτία, η αλόγιστη κατανάλωση αντιβιοτικών, αλλά και η μη τήρηση
κανόνων υγιεινής στα νοσοκομεία.

ΤΟ ΦΑΙΝΟΜΕΝΟ ανθεκτικότητας των μικροβίων απέναντι στα αντιβιοτικά είναι
παγκόσμιο και αποδίδεται στην υπερκατανάλωση των συγκεκριμένων φαρμάκων, αλλά
και στην ανορθόδοξη συνταγογραφία του (σ.σ.: λήψη χωρίς ένδειξη ή συνταγή γιατρού).

Η χώρα μας διατρέχει εξαιρετικά μεγάλο κίνδυνο, καθώς κατέχει την πρώτη θέση
στην κατανάλωση αντιβιοτικών και μάλιστα των πιο ισχυρών από αυτά, όπως είναι
οι κεφαλοσπορίνες, αλλά και τα υψηλότερα ποσοστά αντοχής των μικροβίων σε
αυτά, όπως έδειξε έρευνα της ΦΑΡΜΕΤΡΙΚΑ. Εν τούτοις, εδώ και ενάμιση χρόνο δεν
λειτουργεί η Κεντρικη Επιτροπή Λοιμώξεων που είναι αρμόδια για την προώθηση
οδηγιών στο υγειονομικό προσωπικό. Η θητεία της Επιτροπής έληξε το 1997 και
από τότε το υπουργείο Υγείας δεν προχώρησε στη σύσταση νέας.

Οι ειδικοί στις λοιμώξεις επιστήμονες κρούουν τον κώδωνα του κινδύνου,
τονίζοντας ότι ο κίνδύνος επιδημιών είναι προ των πυλών, καθώς τα στοιχεία από
μελέτες στα νοσοκομεία μας δείχνουν την ύπαρξη στελεχών μικροβίων που είναι
ανθεκτικά σε όλα τα αντιβιοτικά.

Μεταξύ αυτών, ιδιαίτερη ανησυχία προκαλεί στους επιστήμονες η απομόνωση, για
πρώτη φορά στη χώρα μας, ενός πολυανθεκτικού εντερόκοκκου. Το συγκεκριμένο
κρούσμα νοσοκομειακής λοίμωξης εντοπίστηκε στο Λαϊκό Νοσοκομείο, σε παιδί
ηλικίας 14 ετών που νοσηλεύεται στη ΜΕΘ, αλλά είναι πιθανόν να υπάρχει το ίδιο
μικρόβιο και σε άλλα νοσοκομεία. Το μικρόβιο αυτό δεν μπορεί να αντιμετωπιστεί
φαρμακευτικά διότι είναι ανθεκτικό σε όλα τα αντιβιοτικά.

Εκείνο που προκαλεί ιδιαίτερη ανησυχία στους επιστήμονες είναι ότι σε μελέτη
που έγινε σε 300 ανοσοκατασταλμένους ασθενείς της ΜΕΘ του ίδιου νοσοκομείου
διαπιστώθηκε η ύπαρξη πολυανθεκτικού εντερόκοκκου στα κόπρανα του 25% των ασθενών.

Όπως επεσήμαναν χθες οι εκπρόσωποι της Ελληνικής Εταιρείας Λοιμώξεων Ι.
Κοσμίδης, Ε. Γιαμαρέλου, Ν. Γαλανάκης, Π. Γαργαλιάνος, Κ. Κανελλακοπούλου και
Β. Συριοπούλου, σε συνέντευξη Τύπου με αφορμή το 4ο Πανελλήνιο Συνέδριο
Λοιμώξεων που θα πραγματοποιηθεί στην Αθήνα στις 6-7 Φεβρουαρίου, εκτός από
την υπερκατανάλωση αντιβιοτικών δεν μπορούμε να παραβλέψουμε το θέμα του
υγιεινού περιβάλλοντος των νοσοκομείων.

Όπως είπαν, σημαντικό ρόλο στην εξάπλωση των ενδονοσοκομειακών λοιμώξεων
παίζει η μετάδοση των μικροοργανισμών στο νοσοκομείο με κύριο τρόπο μεταφοράς
τα χέρια του προσωπικού. Δυστυχώς, όπως ανέφεραν, έχει παρατηρηθεί διεθνώς ότι
οι γιατροί κυρίως, αλλά και οι φυσιοθεραπευτές, δεν συμμορφώνονται στον κανόνα
του πλυσίματος των χεριών τους, ενώ το νοσηλευτικό προσωπικό υπακούει
περισσότερο. Έχει, όμως, επίσης αποδειχθεί ότι τα άτομα που εργάζονται στον
τομέα της καθαριότητας τηρούν κανόνες υγιεινής, εφόσον το διδαχθούν. Εν
τούτοις, στην Ελλαδα αυτό δεν είναι πάντα εύκολο, καθώς την καθαριότητα των
περισσότερων νοσοκομείων έχουν αναλάβει ιδιωτικά συνεργεία που απασχολούν
κυρίως αλλοδαπούς, οι οποίοι μάλιστα αλλάζουν συχνά.


Οι ειδικοί επιστήμονες τόνισαν ότι οι βασικοί τρόποι πρόληψης του φαινομένου είναι:

1. Συχνό πλύσιμο των χεριών ­ γιατρών, νοσηλευτριών, φυσιοθεραπευτών ­
με αντισηπτικό σαπούνι.

2. Εκπαίδευση στη συνταγογραφία των αντιβιοτικών.

3. Πολιτική χρήσης αντιβιοτικών στα νοσοκομεία.

Με την ευκαιρία επεσήμαναν και έναν άλλο τρόπο μετάδοσης μικροβίων στα
ελληνικά νοσοκομεία: τον μεγάλο αριθμό επισκεπτών σε κάθε ασθενή, που θα
έπρεπε να αποφεύγεται.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16356N181</ED>
<ID>
ID:19262

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N18&aa=1</URL></REF>


Article

<CATEGORY>vin06</CATEGORY>

 <H2>Οι πρώτες υποψηφιότητες για την Παγκρήτιο Ένωση
</H2>
Η ΠΡΟΕΚΛΟΓΙΚΗ περίοδος στην Παγκρήτιο Ένωση άρχισε. Χθες ανακοίνωσε την
υποψηφιότητά του ο επικεφαλής του συνδυασμού Παγκρήτια Αναγέννηση Κώστας
Ξυλούρης για τις εκλογές που θα γίνουν στις 28 Μαρτίου. Μεταξύ των στόχων του
συνδυασμού είναι η ανάληψη πρωτοβουλίας για ενίσχυση της ελληνικής θέσης για
μόνιμη τέλεση των Ολυμπιακών Αγώνων στην Ελλάδα και η εξασφάλιση ενός
τουλάχιστον αγωνίσματος, το οποίο να διεξάγεται στην Κρήτη. Ακόμη,
συγκοινωνιακή σύνδεση με όλη την Ελλάδα, ανάπτυξη του συγκοινωνιακού δικτύου
της Κρήτης και μείωση της τιμής των εισιτηρίων.

Στη χθεσινή εκδήλωση μίλησε και ο δημοσιογράφος Νίκος Κακαουνάκης, που
συμμετέχει στην Παγκρήτια Αναγέννηση. Εξάλλου, σήμερα στις 7.00 το απόγευμα
στην Παγκρήτιο Ένωση θα γίνει προβολή ταινίας για την επαρχία Σελίνου, από το
αρχείο Γιώργου και Ηρώς Σγουράκη και θα ακολουθήσει συζήτηση για τα θέματα και
προβλήματα της περιοχής.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16356N182</ED>
<ID>
ID:19311

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N18&aa=2</URL></REF>


Article

<CATEGORY>vin06</CATEGORY>

 <H2>Με προβλήματα σήμερα το Λαϊκό
</H2>
ΜΕ ΠΡΟΒΛΗΜΑΤΑ αναμένεται να λειτουργήσει σήμερα το Λαϊκό Νοσοκομείο, το οποίο
έχει γενική εφημερία. Οι διευθυντές των κλινικών του αποφάσισαν χθες να μην
καταρτίσουν προγράμματα εφημερευόντων ιατρών, οπότε με το υπάρχον προσωπικό
ασφαλείας θα μπορούν να εξυπηρετούνται μόνον τα υπερεπείγοντα περιστατικά.

Η απόφαση των διευθυντών ελήφθη χθες στις 10.30' το πρωί κατά πλειοψηφία
(διαφώνησε ο διευθυντής της Πανεπιστημιακής Κλινικής Παθολογικής Φυσιολογίας).
Δύο περίπου ώρες αργότερα, η απόφαση έγινε δεκτή και από την γενική συνέλευση
των γιατρών του νοσοκομείου. Αμέσως μετά οι διευθυντές ενημέρωσαν εγγράφως την
διοίκηση του Λαϊκού. Στο σχετικό έγγραφο αναφέρουν ότι «μετά την κρίση
εμπιστοσύνης στις σχέσεις διοίκησης και ιατρικού προσωπικού, αδυνατούμε να
καταρτίσουμε προγράμματα εφημερευόντων ιατρών και σας καθιστούμε υπεύθυνους
για την εύρυθμη λειτουργία του νοσοκομείου». Η γενική συνέλευση των γιατρών,
από την πλευρά της, απέστειλε αντίστοιχο έγγραφο στην διοίκηση του Λαϊκού και
στον εισαγγελέα υπηρεσίας Αθηνών.

Για την εξέλιξη αυτή, εξ άλλου, έχει ήδη ενημερωθεί το ΕΚΑΒ τόσο από τους
γιατρούς του Λαϊκού όσο και από την ΕΙΝΑΠ, κατά τον κ. Χάρη Ζαχαρόγιαννη,
πρόεδρο της Ένωσης Ιατρών Νοσοκομείων Αθηνών-Πειραιώς (ΕΙΝΑΠ). Συνεπώς, «το
ΕΚΑΒ υποχρεούται σήμερα να μεταφέρει στα άλλα εφημερεύοντα νοσοκομεία τους
ασθενείς», τόνισε. 
Ωστόσο, ο πρόεδρος του ΕΚΑΒ κ. Μιχάλης Τζαγκαράκης είπε στα «ΝΕΑ» ότι κανένας
δεν τον έχει ενημερώσει για τυχόν αδυναμία του Λαϊκού να αντιμετωπίσει τα
επείγοντα περιστατικά. <REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16356N183</ED>
<ID>
ID:19352

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N18&aa=3</URL></REF>


Article

<CATEGORY>vin06</CATEGORY>

 <H2>Πρώτες κόντρες στον ΔΣΑ </H2>
ΜΕ ΕΠΙΘΕΣΗ εις βάρος του νυν προέδρου του Δικηγορικού Συλλόγου της Αθήνας,
Αντ. Ρουπακιώτη, τον οποίο κατηγόρησε για έλλειψη τόλμης απέναντι στα
προβλήματα του κλάδου, άνοιξε χθες την προεκλογική εκστρατεία του ο υποψήφιος
πρόεδρος του ΔΣΑ, επικεφαλής του συνδυασμού Δικηγορική Παρουσία, Δημ. Παξινός.

Ο κ. Παξινός, ο οποίος στηρίζεται από τους δικηγόρους που πρόσκεινται στη
Ν.Δ., επέκρινε τον κ. Ρουπακιώτη και για τη γνωστή διαμάχη του με τον υπουργό
Δικαιοσύνης Ευάγγ. Γιαννόπουλο, τονίζοντας ότι υπήρξε επιζήμια για τον
Σύλλογο. «Από τη στιγμή που δεν υπάρχει διάλογος με την ηγεσία του υπουργείου
­ ανέφερε ­ έπρεπε να δοθεί ένα τέλος στην αντιπαράθεση».

Ακόμη, ο κ. Παξινός εξέφρασε την αντίθεσή του στην ίδρυση νέων πρωτοδικείων
στο Λεκανοπέδιο.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16356N184</ED>
<ID>
ID:19384

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N18&aa=4</URL></REF>


Article

<CATEGORY>vin06</CATEGORY>

 <H5>ΤΑ ΗΛΕΚΤΡΟΝΙΚΑ ΜΗΝΥΜΑΤΑ ΔΕΝ ΚΑΤΟΡΘΩΣΑΝ ΝΑ ΕΚΤΟΠΙΣΟΥΝ ΤΙΣ ΚΛΑΣΙΚΕΣ ΕΠΙΣΤΟΛΕΣ
</H5><H2>«Σαλιγκάρια» εναντίον e-mail
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ύλη εναντίον ηλεκτρονικών δεδομένων. Γραμματόσημα εναντίον... bit. Γράμματα
μέσω του ταχυδρομείου εναντίον ηλεκτρονικών μηνυμάτων. Όσο και αν φαίνεται
περίεργο, μπορεί να συνυπάρξουν αρμονικά και τα δύο. Παρ' όλη την αλματώδη
εξάπλωση των e-mail στην Ελλάδα, οι «παλιές καλές» επιστολές αντιστέκονται σθεναρά.

ΕΥΚΟΛΑ, γρήγορα και πρακτικά τα ηλεκτρονικά μηνύματα, που κερδίζουν ολοένα και
περισσότερους φαν. Περισσότερα από 400.000 e-mail διακινούνται καθημερινά στην
Ελλάδα, σύμφωνα με τα στοιχεία των εταιρειών που παρέχουν υπηρεσίες Ίντερνετ. 
Αυτά περιλαμβάνουν τόσο τα εισερχόμενα όσο και τα εξερχόμενα e-mail που
διαχειρίζονται οι κόμβοι (mail servers) των εταιρειών αυτών.

Συγκεκριμένα μόνο μέσω της Forthnet διακινούνται καθημερινά περίπου 80.000
μηνύματα από τους χρήστες που συνδέονται με μόντεμ (τους λεγόμενους dial-up),
ενώ άλλος τόσος υπολογίζεται από τον κ. Παντελή Τζωρτζάκη, διευθύνοντα
σύμβουλο, ο όγκος των e-mail των επιχειρήσεων που έχουν μόνιμη σύνδεση με την
εταιρεία. 
Την ίδια στιγμή, τα μηνύματα που διακινούνται μέσω της OTEnet φτάνουν περίπου
τα 100.000 καθημερινά, στην Compulink περίπου 30.000, στην Αριάδη του
«Δημόκριτου» 20.000 και στην HellasNet 5.000. 
Σαφώς μικρότερη είναι τα Σαββατοκύριακα και τις αργίες η κίνηση των
ηλεκτρονικών επιστολών σε όλους τους φορείς.

Πάντως, συνολικά, η καθημερινή κίνηση των e-mail στο ελληνικό κομμάτι του
Ίντερνετ φτάνει ή ξεπερνά τις 400.000, όπως εκτιμούν οι ειδικοί, αν και λόγω
τεχνικών δυσκολιών δεν είναι δυνατή η ακριβής καταγραφή του συνόλου. «Σε κάθε
χρήστη αναλογούν περίπου τέσσερα μηνύματα την ημέρα, που στέλνει και
λαμβάνει», εξηγεί ο κ. Γιώργος Επιτήδειος, σύμβουλος επιχειρήσεων σε θέματα
Ίντερνετ. 
Οι χρήστες στην Ελλάδα υπολογίζονται στους 110.000 περίπου. Από την άλλη μεριά
όμως, οι επιστολές μέσω ταχυδρομείου ­ δηλαδή με το «σαλιγκάρι», όπως λέγεται
στη γλώσσα των χρηστών του Ίντερνετ ­ παραμένουν δημοφιλείς. 
Και μάλιστα όχι μόνο δεν χάνουν έδαφος, αλλά τα τελευταία πέντε χρόνια που
έχει αρχίσει η εξάπλωση του e-mail στην Ελλάδα, αυξάνονται με σταθερούς
ρυθμούς. 
Έτσι, το 1994, το σύνολο των επιστολών εσωτερικού και εξωτερικού που
διακινήθηκαν μέσω των ΕΛΤΑ έφτασαν τα 64,5 εκατομμύρια, ενώ το 1997 τα 84,5
εκατομμύρια, αύξηση που μπορεί να αποδοθεί και στην αναβάθμιση των υπηρεσιών
των Ελληνικών Ταχυδρομείων.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16356N191</ED>
<ID>
ID:19263

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N19&aa=1</URL></REF>


Article

<CATEGORY>vin06</CATEGORY>

 <H2>Ο Ευτύχιος εκμεταλλευόταν δυστυχείς λαθρομετανάστες
</H2>
ΑΤΟΜΟ, το οποίο φέρεται ως «εγκέφαλος» διεθνούς κυκλώματος δουλεμπόρων,
συνέλαβαν χθες, ύστερα από συντονισμένη επιχείρηση, άνδρες του Λιμεναρχείου Λαυρίου.

Πρόκειται για τον Ευτύχιο Ζερβουδάκη, 43 χρόνων, ο οποίος συνελήφθη μαζί με
τον Πακιστανό Αμίν Κουρέσι, 32 χρόνων, στο 44ο χλμ. της παραλιακής λεωφόρου
Αθηνών - Σουνίου, κοντά στην Ανάβυσσο.

Σ' αυτό το σημείο, κοντά στην ακτή, περίμεναν για να παραλάβουν τρεις Ινδούς
λαθρομετανάστες οι οποίοι αποβιβάστηκαν με φουσκωτό σκάφος. Όμως, οι λιμενικοί
είχαν στήσει ενέδρα ύστερα από αξιοποίηση πληροφοριών και τους συνέλαβαν.

Αμέσως ξεκίνησε επιχείρηση για να εντοπιστεί το πλοίο που μετέφερε τους
Ινδούς. Τις υποψίες κίνησε το μότορσιπ «Βόλχα», με σημαία Ονδούρας, το οποίο
έπλεε ανατολικά της Ύδρας.

Σκάφη του Λιμενικού καταδίωξαν το «Βόλχα» και κατάφεραν να το ακινητοποιήσουν
κοντά στον Πόρο. Το πλοίο οδηγήθηκε στο λιμάνι του Λαυρίου.

Το όνομα του Ζερβουδάκη εμπλέκεται από τις ινδικές αρχές στην υπόθεση
μεταφοράς λαθρομεταναστών με το πλοίο «Γιοχάν», που βυθίστηκε στ' ανοιχτά της
Μάλτας, τον Δεκέμβριο του 1996. Τότε είχαν πνιγεί 280 λαθρομετανάστες.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16356N192</ED>
<ID>
ID:19312

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N19&aa=2</URL></REF>


Article

<CATEGORY>vin06</CATEGORY>

 <H2>Δικαστικό σίριαλ οικολόγων
</H2>
Φυλάκιση τεσσάρων μηνών - παρά την αθωωτική πρόταση του εισαγγελέα - επέβαλαν
χθες οι δικαστές του 5ου Τριμελούς Πλημμελειοδικείου της Αθήνας στον Ιωάννη
Σχίζα, εκπρόσωπο της Ευρωπαϊκής Ομοσπονδίας Πρασίνων Κομμάτων, τον οποίο
έκριναν ένοχο για συκοφαντική δυσφήμηση διά του Τύπου.

Η υπόθεση αφορούσε δημοσίευμα της 24ης Μαΐου 1998, στην εφημερίδα «Εποχή», με
τίτλο «Πολιτική Τυμβωρυχία (και όχι μόνο)... » στο οποίο κατηγορούσε τον
δικηγόρο Δ. Χατζηπαναγιώτου ότι χρησιμοποιώντας ένα ψευδεπίγραφο πολιτικό
σχήμα διεκδικεί την κρατική επιχορήγηση των Οικολόγων Εναλλακτικών που μαζί με
τους τόκους ανέρχεται για το έτος 1990 στο ποσό των 32.000.000 δραχμών.

Όλα τα ιδρυτικά στελέχη των Οικολόγων Εναλλακτικών από το 1992 υποστηρίζουν
ότι το πολιτικό αυτό σχήμα παραμένει ανενεργό.

Ωστόσο, ο μηνυτής κ. Χατζηπαναγιώτου μαζί με άλλα πρόσωπα υποστηρίζει ότι
συνεχίζουν την πολιτική δραστηριότητα των Οικολόγων και στο πλαίσιο αυτό
διεκδικούν το νόμιμο ποσό της επιχορήγης.

Η αντιδικία θα συνεχιστεί στις 11 Μαρτίου. Το Πρωτοδικείο Αθηνών θα κληθεί να
αποφασίσει αν μπορεί ο κ. Χατζηπαναγιώτου να χρησιμοποιεί τον τίτλο «Οικολόγοι Εναλλακτικοί».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16356N193</ED>
<ID>
ID:19353

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N19&aa=3</URL></REF>


Article

<CATEGORY>vin06</CATEGORY>

 <H5>Ο ΚΑΘΗΓΗΤΗΣ ΗΛ. ΚΑΣΤΑΝΑΣ ΠΡΟΣΠΑΘΕΙ ΝΑ ΒΓΑΛΕΙ ΤΑ ΚΑΣΤΑΝΑ ΑΠΟ ΤΗ ΦΩΤΙΑ
</H5><H2>Ποιος νοιάζεται για τις λακκούβες;
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

«Εμείς δεν έχουμε δρόμους με λακκούβες, αλλά λακκούβες με δρόμους», λέει ο
κ. Ηλίας Καστανάς, προσπαθώντας να περιγράψει με καυστικό χιούμορ τη ζημιά που
έπαθε το αυτοκίνητό του.

Ο ΚΑΘΗΓΗΤΗΣ του Πανεπιστημίου Κρήτης ήδη έχει αποταθεί σε δικηγόρο, ο οποίος
σε συνεργασία με την Ένωση Καταναλωτών θα καταθέσει αγωγή κατά παντός
υπευθύνου, διεκδικώντας αποζημίωση.

«Το μεγάλο πρόβλημα δεν είναι να πάρω εγώ ή κάποιος άλλος την αποζημίωση για
τα λάστιχα που έσπασαν», ξεκαθαρίζει ο κ. Καστανάς και τονίζει ότι είναι η
μόνη λύση για να διορθωθούν οι δρόμοι μας.

«Εάν όλοι διεκδικήσουμε το δικαίωμά μας να οδηγούμε σε ασφαλείς δρόμους, μόνο
έτσι μπορούμε να πιέσουμε τους υπευθύνους, είτε είναι δήμος είτε νομαρχία και
κράτος, να κάνουν αυτό που πρέπει», λέει ο κ. Καστανάς.

Για τον ίδιο τον καθηγητή της Ιατρικής Σχολής, η ταλαιπωρία που υπέστη ήταν
απλώς το κορύφωμα ενός δράματος που ζούμε όλοι καθημερινά στους δρόμους! Ένα
βράδυ κατευθυνόταν με το αυτοκίνητό του (Ρενό Τουίνγκο) προς ένα φιλικό σπίτι
στην περιοχή των Μαλάδων, έξω από το Ηράκλειο.

«Ο δρόμος αυτός, λέει ο κ. Καστανάς, είναι απαράδεκτος καίτοι πολυσύχναστος.
Είναι γεμάτος λακκούβες. Έκανα μανούβρες, απέφυγα την πρώτη, τη δεύτερη, στην
τρίτη δεν τα κατάφερα, αφού έπρεπε να αποφύγω τα αυτοκίνητα που έρχονταν από
την αντίθετη κατεύθυνση! Έπεσε μέσα το αυτοκίνητο κι έγινε η ζημιά».

Από το σημείο αυτό και μετά ο καθηγητής κινήθηκε μεθοδικά, κάτι που οι
υπόλοιποι αποφεύγουμε. Πήρε τηλέφωνο την Τροχαία, η οποία επίσης με...
μανούβρες έφθασε στον τόπο του ατυχήματος και βεβαίωσε το συμβάν. Ο κ.
Καστανάς κράτησε και τα σχετικά τιμολόγια του βουλκανιζατέρ και ανέθεσε στον
δικηγόρο να προχωρήσει.

Σύμφωνα και με την Ένωση Καταναλωτών Ηρακλείου, που στηρίζει ανάλογες
προσφυγές, υπογραμμίζει σε κάθε περίπτωση πως εάν οι πολίτες επιθυμούν να
αποζημιωθούν, πρέπει να ακολουθούν ανάλογες διαδικασίες.

Οι κινήσεις του κ. Καστανά, όπως λένε οι νομικοί, ήταν τέτοιες που του
εξασφαλίζουν τη δικαίωση από οποιοδήποτε δικαστήριο.

«Με ενδιαφέρει να ξεκινήσει μια διαδικασία από τους πολίτες που πρέπει να
πιέσουν τους αρμοδίους. Εμένα δεν με απασχολεί ποιος στη συγκεκριμένη
περίπτωση ευθύνεται. Εάν είναι ο δήμος ή η νομαρχία για το επαρχιακό δίκτυο·
γι' αυτό και καταθέτω αγωγή κατά παντός υπευθύνου. Νομίζω ότι είναι ο μόνος
τρόπος να γίνει κάτι», τονίζει ο καθηγητής.

Για τον κ. Καστανά, οι ελληνικοί δρόμοι και πολύ περισσότερο αυτοί στην Κρήτη,
είναι απαράδεκτοι ­ ειδικά για όσους έχουν ζήσει και στο εξωτερικό, όπως ο
ίδιος, που ήταν πολλά χρόνια στην Ευρώπη και συγκεκριμένα στη Γαλλία.

«Εκεί ξέρετε, ­ συμπληρώνει ­ έχουν κανονικούς δρόμους. Δεν έχει τέτοια
πράγματα. Ακόμη κι όταν το οδικό δίκτυο υποστεί μια ζημιά, σπεύδουν αμέσως και
τη διορθώνουν».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16356N201</ED>
<ID>
ID:19264

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N20&aa=1</URL></REF>


Article

<CATEGORY>vin06</CATEGORY>

 <H2>Είχαν βάλει «κοριούς» στη συσκευή της φοιτήτριας </H2>
ΘΕΣΣΑΛΟΝΙΚΗ. Γραφείο Βόρειας Ελλάδας

ΚΑΙ ΘΥΜΑ τηλεφωνικών υποκλοπών, εκτός από τον... ξυλοδαρμό, ισχυρίζεται ότι
έπεσε η νεαρή πρώην φοιτήτρια της Νομικής Σχολής, Μαρία Καταβάτη, από τη
Θεσσαλονίκη, την περίοδο που διατηρούσε ερωτικές σχέσεις με τον διαγραφέντα
βουλευτή της Ν.Δ. Βαρσάμη Γιοβανούδα.

Ο πατέρας της 24χρονης κατέθεσε χθες στον προϊστάμενο της Εισαγγελίας
Πρωτοδικών Θεσσαλονίκης Χ. Βουρλιώτη έγγραφη αναφορά, με την οποία ζητάει να
εντοπιστούν και να παραπεμφθούν σε δίκη αυτοί που παγίδευσαν την τηλεφωνική
του συσκευή στο διαμέρισμά του στη Θεσσαλονίκη, όπου διαμένει με την κόρη του.

Σύμφωνα με αποδεικτικά στοιχεία του ΟΤΕ, που κατέθεσε στον εισαγγελέα ο κ.
Καταβάτης, η τηλεφωνική συσκευή στο σπίτι του είχε παγιδευτεί από αγνώστους,
από το 1996 μέχρι το 1998 όταν αποκαλύφθηκε η υπόθεση ξυλοδαρμού της κόρης του
από τον πρώην βουλευτή Χαλκιδικής.

Σύμφωνα με πληροφορίες, ο πατέρας της πρώην φοιτήτριας κατέθεσε ότι θεωρεί
υπεύθυνους για την υποκλοπή των τηλεφωνικών συνδιαλέξεων στο σπίτι του τρεις
ιδιωτικούς ντετέκτιβ από τη Θεσσαλονίκη, τους οποίους μάλιστα κατονομάζει.
Στην αναφορά που κατέθεσε, δεν αναφέρει το όνομα του διαγραφέντος βουλευτή,
αλλά θεωρείται βέβαιο ότι ο εισαγγελέας αναμένεται τις επόμενες ημέρες να
ερευνήσει ποιος είχε δώσει στους ντετέκτιβ εντολή να τοποθετήσουν τους
«κοριούς» στην τηλεφωνική συσκευή.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16356N202</ED>
<ID>
ID:19313

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N20&aa=2</URL></REF>


Article

<CATEGORY>vin06</CATEGORY>

 <H5>ΠΑΡΑΙΤΗΘΗΚΑΝ Ο ΑΙΡΕΤΟΣ ΔΗΜΑΡΧΟΣ ΝΙΚΗΦΟΡΟΣ ΔΑΦΕΡΜΟΣ ΚΑΙ ΣΥΣΣΩΜΟ ΤΟ ΔΗΜΟΤΙΚΟ ΣΥΜΒΟΥΛΙΟ
</H5><H2>Χωρίς δήμαρχο έμειναν τα Ανώγεια
</H2>
Διορισμένος δήμαρχος θα τοποθετηθεί άμεσα στα Ανώγεια μετά την αιφνιδιαστική
παραίτηση προχθές το βράδυ του αιρετού δημάρχου Νικηφόρου Δαφέρμου και
σύσσωμου του δημοτικού συμβουλίου.

ΗΡΑΚΛΕΙΟ

ΟΙ ΤΕΛΕΥΤΑΙΕΣ εξελίξεις αιφνιδίασαν και την κυβέρνηση, που μετά τη συνάντηση
την περασμένη εβδομάδα του κ. Δαφέρμου με τον υπουργό Εσωτερικών Αλέκο
Παπαδόπουλο και τη στήριξη που εξέφρασε ο τελευταίος στο πρόσωπο του δημάρχου
θεώρησε ότι το θέμα είχε λήξει.

Ο κ. Παπαδόπουλος πάντως και μετά την παραίτηση της εκλεγμένης δημοτικής αρχής
των Ανωγείων δεν δέχεται να συζητήσει το αίτημα των κατοίκων να παραμείνει
ιστορικός ο δήμος τους. Ούτε καν την περίπτωση επανάληψης των εκλογών στα Ανώγεια.

Χθες ο περιφερειάρχης Κρήτης Βασίλης Βαλασόπουλος έπειτα από τηλεφωνική
επικοινωνία που είχε με τον υπουργό ανακοίνωσε ότι δεν θα προκηρυχθούν εκλογές
στα Ανώγεια. Θα τηρηθεί αυστηρά ο δημοτικός και κοινοτικός κώδικας και
συγκεκριμένα το άρθρο 118. Αυτό σημαίνει ότι θα τοποθετηθεί ανώτερος δημόσιος
υπάλληλος ως υπηρεσιακός δήμαρχος, ο οποίος για το υπόλοιπο της τετραετίας θα
εκτελεί διαχειριστικά καθήκοντα. Ο ορισμός θα γίνει άμεσα, σύμφωνα με τον κ.
Βαλασόπουλο. Ο υπουργός, επανέλαβε, είναι ανένδοτος στο αίτημα των κατοίκων
των Ανωγείων να παραμείνουν ιστορικός δήμος και παραδέχθηκε ότι τίθεται θέμα
ανάπτυξης της περιοχής και διεκδίκησης κονδυλίων για έργα στον δήμο όταν ο
δήμαρχος θα έχει αποκλειστικά διαχειριστικά καθήκοντα.

ΑΝΤΙΔΡΑΣΕΙΣ

Αρχικά, ο πρόεδρος της συντονιστικής επιτροπής αγώνα των κατοίκων των Ανωγείων
κ. Μύρων Φασουλάς χαρακτήρισε θετική εξέλιξη την παραίτηση του δημάρχου και
του δημοτικού συμβουλίου της περιοχής. Στη συνέχεια όμως η στάση του υπουργού
Εσωτερικών, που επιμένει να μη συζητάει το αίτημά τους, αλλά και ο διορισμός
δημάρχου δεν ικανοποίησαν τους κατοίκους των Ανωγείων.

Επιμένουν ότι η κυβέρνηση θα πρέπει να δώσει λύση στο πρόβλημα που έχει
προκύψει με την συνύπαρξη των Ανωγείων με την Αξό και τα Ζωνιανά. Δηλώνουν δε
αποφασισμένοι να συνεχίσουν να διεκδικούν την ικανοποίηση του αιτήματός τους
να παραμείνουν ιστορικός δήμος.

«Υπάρχει ένα πρόβλημα που ταλανίζει την κοινωνία της ευρύτερης περιοχής. Η
πολιτεία πρέπει να προχωρήσει σε νομοθετική ρύθμιση, για να απεμπλακεί η
περιοχή από το αδιέξοδο», τόνισε ο κ. Φασουλάς.

Ο πρόεδρος της συντονιστικής επιτροπής αγώνα των κατοίκων των Ανωγείων δεν
απέκλεισε το ενδεχόμενο να υπάρξει νέα όξυνση στην περιοχή. «Δεν θα είναι δική
μας ευθύνη. Έχουμε καταβάλει τιτάνιες προσπάθειες για να μην οξυνθούν
περισσότερο τα πνεύματα και να μη διαταραχθούν οι σχέσεις καλής γειτονίας
ανάμεσα στις τοπικές κοινωνίες της περιοχής».

Η ΠΑΡΑΙΤΗΣΗ

«Παραιτήθηκα γιατί είμαι άνθρωπος με ευθύνη και αξιοπρέπεια», υποστήριξε ο
Νικηφόρος Δαφέρμος για την απόφασή του να παραιτηθεί από το αξίωμα του
δημάρχου Ανωγείων. Όπως ανέφερε βρισκόταν σε πλήρη αδυναμία να ασκήσει τα
καθήκοντά του: «Έχει καταληφθεί το δημαρχείο και έχουν επικρατήσει επικίνδυνες
καταστάσεις στην περιοχή. Και εν πάση περιπτώσει έκρινα ότι η παραίτησή μου θα
έδινε κάποια διέξοδο στο πρόβλημα του δήμου», τόνισε ο κ. Δαφέρμος. Δεν
σημαίνει, σύμφωνα με τον πρώην δήμαρχο, ότι είναι κίνηση αδυναμίας από την
πλευρά του. Υποστήριξε ότι ευθύνονται άλλοι οι οποίοι τώρα θα πρέπει να βρουν
τη λύση.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16356N211</ED>
<ID>
ID:19265

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N21&aa=1</URL></REF>


Article

<CATEGORY>vin06</CATEGORY>

 <H2>Πανελλήνιος αρχιτεκτονικός διαγωνισμός στη μνήμη του Αντώνη Τρίτση </H2>
Η ΚΑΘΙΕΡΩΣΗ πανελλήνιου αρχιτεκτονικού διαγωνισμού με την επωνυμία «Έπαθλα
Αντώνη Τρίτση για την αρχιτεκτονική και την πολεοδομία», στη μνήμη του
αείμνηστου υπουργού Χωροταξίας - Οικισμού και Περιβάλλοντος, προβλέπεται με
απόφαση του υπουργού ΠΕΧΩΔΕ κ. Κ. Λαλιώτη.

Ο εφετινός διαγωνισμός έχει ως θέμα την οικολογική κατοικία και στόχος του
είναι να προβληθούν οι σύγχρονες αντιλήψεις για τη βελτίωση του δομημένου
περιβάλλοντος, καθώς και η προώθηση των καινοτόμων ιδεών, προτάσεων και
αντιλήψεων στην αρχιτεκτονική και την πολεοδομία.

Οι συμμετοχές στον εφετινό διαγωνισμό, που έχει θέμα «Ιδέες και τύποι
εφηρμοσμένης οικολογικής κατοικίας», πρέπει να υποβληθούν στο ΥΠΕΧΩΔΕ στη
Διεύθυνση Οικιστικής Πολιτικής και Κατοικίας (οδός Τρικάλων 36 και Μεσογείων,
τηλέφωνο 6910.667, φαξ: 6926.426) μέχρι τις 30 Απριλίου. Το συνολικό ύψος των
επάθλων που θα δοθούν φέτος θα είναι 33.000.000 δραχμές. Όσοι ενδιαφέρονται,
μπορούν στο παραπάνω τηλέφωνο να ζητούν περισσότερες πληροφορίες από τους
αρμόδιους που είναι η κ. Σία Παπαχατζή και ο κ. Ηλ. Μπακούρας ή από το
Ίντερνετ στη διεύθυνση: www. minenv.gr.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16356N212</ED>
<ID>
ID:19314

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N21&aa=2</URL></REF>


Article

<CATEGORY>vin06</CATEGORY>

 <H5>ΧΩΡΟΙ ΣΥΝΑΘΡΟΙΣΗΣ ΤΟΥ ΚΟΙΝΟΥ ΠΟΥ ΔΕΝ ΠΛΗΡΟΥΝ ΤΟΥΣ ΚΑΝΟΝΕΣ ΑΣΦΑΛΕΙΑΣ ΘΑ ΚΛΕΙΝΟΥΝ
</H5><H2>Θα αφαιρούν άδειες
</H2>
Εντολή να ελεγχθούν όλοι οι χώροι συνάθροισης κοινού, όπως θέατρα,
κινηματογράφοι, κέντρα διασκέδασης, γήπεδα όλων των αθλημάτων, σχολικά κτίρια,
αίθουσες διαλέξεων κ.λπ. έδωσε χθες ο υπουργός Περιβάλλοντος - Χωροταξίας και
Δημοσίων Έργων κ. Κ. Λαλιώτης, τόσο προς τις αρμόδιες υπηρεσίες του υπουργείου
όσο και προς τις Νομαρχίες και τους δημάρχους της χώρας.

Αυστηροί έλεγχοι. Θέατρα, κέντρα διασκέδασης, γήπεδα, σχολεία, στο
μικροσκόπιο των ελεγκτών του ΥΠΕΧΩΔΕ

ΣΤΗΝ ΕΝΤΟΛΗ του υπουργού αναφέρεται ότι σε όσους από τους χώρους αυτούς
παρατηρηθούν παρανομίες, παρατυπίες, παραλείψεις κ.λπ., που εγκυμονούν
κινδύνους για την ασφάλεια των συναθροιζομένων, πρέπει να τους αφαιρείται
αμέσως η άδεια λειτουργίας.

Όπως αναφέρεται στη σχετική εγκύκλιο του υπουργού, αποτελεί υποχρέωση της
Πολιτείας η ασφάλεια των πολιτών κατά τη διάρκεια κοινωνικών, πολιτιστικών,
αθλητικών κ.λπ. εκδηλώσεων και επειδή η χρήση σε χώρους συνάθροισης κοινού
υλικών μοντέρνων μεν, αλλά και εύφλεκτων, γεγονός που πολλές φορές επιδρά
δυσμενώς στην ασφάλεια όσων συγκεντρώνονται, πρέπει να λαμβάνεται μέριμνα για
τη σωστή λειτουργία των χώρων αυτών.

Ως χώροι συνάθροισης κοινού θεωρούνται οι χώροι όπου μπορούν να συγκεντρωθούν
τουλάχιστον 50 άτομα για κάποια από τις παραπάνω εκδηλώσεις και οι οποίοι
πρέπει όχι μόνο να έχουν κατασκευαστεί σύμφωνα με όσα προβλέπουν ο Γενικός
Οικοδομικός Κανονισμός (ΓΟΚ) και ο Κτιριοδομικός Κανονισμός, αλλά και να
συντηρούνται σωστά, ειδικά οι ηλεκτρομηχανολογικές εγκαταστάσεις τους. Πρέπει,
επίσης, να γίνει έλεγχος αν στους χώρους αυτούς υπάρχουν και λειτουργούν
έξοδοι κινδύνου και αν γενικά μπορούν να ανταποκριθούν σε περιπτώσεις εκτάκτων
αναγκών, όπως πυρκαγιές, καταστάσεις πανικού κ.λπ.

Σημειώνεται ότι πρέπει να ελεγχθούν όλοι οι χώροι συνάθροισης κοινού, δημόσιοι
και ιδιωτικοί.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16356N221</ED>
<ID>
ID:19266

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N22&aa=1</URL></REF>


Article

<CATEGORY>vin06</CATEGORY>

 <H2>«Πόρτα ελπίδας» για τα παιδιά με καρκίνο
</H2>
Ξενώνας «Ελπίδα». Την παρουσίασή του έκανε χθες η κ. Μαριάννα Βαρδινογιάννη,
πρόεδρος του Συλλόγου Φίλων Παιδιών με Καρκίνο 
ΤΙΣ ΠΟΡΤΕΣ του στα παιδιά με καρκίνο και τις οικογένειές τους θα ανοίξει μέσα
στον Φεβρουάριο ο ξενώνας που δημιούργησε ο Σύλλογος Φίλων Παιδιών με Καρκίνο
«Ελπίδα». Σε αυτόν θα μπορούν να παραμένουν δωρεάν οι οικογένειες των παιδιών
από την επαρχία, των οποίων η ασθένεια προϋποθέτει πολύμηνη παραμονή στην πρωτεύουσα.

Τον ξενώνα παρουσίασαν χθες στους εκπροσώπους του Τύπου η πρόεδρος του
Συλλόγου κ. Μαριάννα Βαρδινογιάννη και η αντιπρόεδρος κ. Ειρήνη Αθανασιάδη.
Όπως είπε η κ. Βαρδινογιάννη, ο ξενώνας δίνει λύση στο οικονομικό πρόβλημα
αυτών των οικογενειών, ενώ θα συμβάλλει σημαντικά και με πολλούς τρόπους στην
αποθεραπεία και την ψυχολογική στήριξη των παιδιών και των οικογενειών τους.
Από την πλευρά της, η κ. Αθανασιάδη εξήγησε ότι ο ξενώνας θα μπορούσε να είναι
έτοιμος πριν από 15 μήνες, αν δεν σκόνταφτε στις προκαταλήψεις και την άγνοια
ορισμένων κατοίκων της περιοχής, οι οποίοι διαμαρτύρονταν για τη δημιουργία
του στην περιοχή τους, φοβούμενοι ότι θα... κολλήσουν καρκίνο!

Στην παρουσίαση παρευρέθησαν επίσης ο πρόεδρος του Νοσοκομείου Παίδων «Αγία
Σοφία» κ. Νικόλαος Ντάνος και ο υπεύθυνος της Μονάδος Μεταμοσχεύσεως Μυελού
των Οστών του νοσοκομείου κ. Στέλιος Γραφάκος. Ο κ. Ντάνος δεσμεύθηκε ότι μέσα
στο 1999 θα έχει ολοκληρωθεί η επέκταση της Μονάδος Μεταμοσχεύσεως Μυελού. 
«Έχουμε ανάγκη 80 μεταμοσχεύσεις μυελού των οστών ετησίως, αλλά προς το παρόν
γίνονται μόνον 50», είπε. «Με την επέκταση, όμως, θα μπορούμε να κάνουμε 15
μεταμοσχεύσεις επιπλέον». Ο κ. Γραφάκος με τη σειρά του εξήγησε ότι κάθε παιδί
που έρχεται από την επαρχία στην Αθήνα για να υποβληθεί σε μεταμόσχευση μυελού
των οστών, πρέπει να μένει στην πρωτεύουσα 6 μήνες περίπου, διότι μετά την
εγχείρηση πρέπει να παρακολουθείται τακτικά από τους γιατρούς.

Ο ξενώνας βρίσκεται στο Γουδί, σε ένα ιδιόκτητο οίκημα πέντε ορόφων, και
αποτελείται από 32 δίκλινα δωμάτια, τραπεζαρία, αίθουσες ψυχαγωγίας και χώρους
διαλέξεων, στους οποίους ψυχολόγοι θα διοργανώνουν σεμινάρια ψυχολογικής
στήριξης των γονέων και των παιδιών τους.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16356N222</ED>
<ID>
ID:19315

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N22&aa=2</URL></REF>


Article

<CATEGORY>vin06</CATEGORY>

 <H2>32χρονη πέθανε από μηνιγγίτιδα </H2>
ΜΙΑ 32ΧΡΟΝΗ μητέρα πέντε ανήλικων παιδιών έχασε χθες τη ζωή της, από
μηνιγγίτιδα, μέσα στο ασθενοφόρο που τη μετέφερε από τη Λάρισα στη
Θεσσαλονίκη. Η 32χρονη Ελένη Αγγελοπούλου, από τη Γιάννουλη Λάρισας, την
Κυριακή αισθάνθηκε αδιαθεσία και μετέβη στο νοσοκομείο της Λάρισας, όπου δεν
διαγνώσθηκε κάτι σοβαρό και επέστρεψε στο σπίτι της. Τη Δευτέρα, όμως,
επέστρεψε στο νοσοκομείο, σε χειρότερη κατάσταση. Στην πορεία των εξετάσεων
διαπιστώθηκε ότι πάσχει από μηνιγγίτιδα και αποφασίστηκε η μεταφορά της σε
νοσοκομείο της Θεσσαλονίκης. Στον δρόμο, όμως, άφησε την τελευταία της πνοή
και πέντε ανήλικα παιδιά, το μικρότερο αβάπτιστο. Το ασθενοφόρο έπαθε ζημιά
λίγο έξω από την Κατερίνη και καθυστέρησε περίπου μία ώρα ώσπου να έρθει να
την παραλάβει άλλο. Όταν, όμως, έφθασε, ήταν πολύ αργά. Μεταφέρθηκε στο
νοσοκομείο της Κατερίνης, όπου διαπιστώθηκε ο θάνατός της. Σήμερα το πρωί θα
γίνει η κηδεία της στον Άγιο Γεώργιο Γιάννουλης.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16356N223</ED>
<ID>
ID:19354

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N22&aa=3</URL></REF>


Article

<CATEGORY>vin06</CATEGORY>

 <H2>4,6 Ρίχτερ χθες στον Πατραϊκό </H2>
ΠΑΤΡΑ

ΕΞΑΡΣΗ της σεισμικής δραστηριότητας το τελευταίο διάστημα στον Πατραϊκό Κόλπο,
με μεγαλύτερη δόνηση χθες, που είχε μέγεθος 4,6 βαθμούς της κλίμακας Ρίχτερ. Ο
σεισμός, που έγινε ιδιαίτερα αισθητός στο κέντρο της Πάτρας, σημειώθηκε στις
4.28 το απόγευμα, με επίκεντρο τη θαλάσσια περιοχή Ρίου - Αντιρρίου.
«Πεταχτήκαμε έξω από το σπίτι, παρ' ότι την ώρα εκείνη έβρεχε», λέει ο Παναγ.
Σταυρόπουλος και συμπληρώνει: «Ο σεισμός συνοδεύτηκε από βοή». Όπως δήλωσε
αργότερα ο καθηγητής της Σεισμολογίας στο Πανεπιστήμιο της Πάτρας Άκης
Τσελέντης, «ο θόρυβος οφείλεται στο γεγονός ότι ο σεισμός είχε ρηχό εστιακό
βάθος, μόλις 7 χιλιόμετρα, και ήταν κοντά στην πόλη της Πάτρας». Ως αργά το
βράδυ πουθενά δεν αναφέρθηκαν ζημιές, ενώ ο σεισμός έγινε αισθητός στο
Μεσολόγγι και στο Αίγιο.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16356N224</ED>
<ID>
ID:19385

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N22&aa=4</URL></REF>


Article

<CATEGORY>vin06</CATEGORY>

 <H2>Φυσικό αέριο στα λεωφορεία </H2>
ΤΟ ΦΥΣΙΚΟ αέριο μπαίνει και στις αστικές συγκοινωνίες της Αθήνας, καθώς
σύντομα θα αποτελεί την καύσιμη ύλη μεγάλου αριθμού λεωφορείων αντιρρυπαντικής
τεχνολογίας με τα οποία θα ενισχυθεί ο στόλος της Επιχείρησης Θερμικών
Λεωφορείων (ΕΘΕΛ).

Η νεοσύστατη διακομματική επιτροπή «για την προμήθεια αγαθών σημαντικής
οικονομικής ή τεχνολογικής αξίας», χθες, στην πρώτη της συνεδρίαση υπό την
προεδρία του υφυπουργού Μεταφορών και Επικοινωνιών Νίκου Σαλαγιάννη, ενέκρινε
την αγορά από την ΕΘΕΛ άλλων 300 νέων λεωφορείων με κινητήρες φυσικού αερίου.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16356N225</ED>
<ID>
ID:19403

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N22&aa=5</URL></REF>


Article

<CATEGORY>vin06</CATEGORY>

 <H2>Τα Αίρμπας 340 </H2>
ΤΙΣ ΠΡΩΤΕΣ τους επίσημες πτήσεις με επιβάτες κάνουν σήμερα τα δύο υπερσύγχρονα
αεροσκάφη τύπου Airbus 340 (Α 340) που παρέλαβε πριν από λίγες ημέρες η
Ολυμπιακή Αεροπορία και ενέταξε στο πρόγραμμα δρομολογίων της.

Τα αεροσκάφη σήμερα έχουν προγραμματιστεί να «πετάξουν» προς τις Βρυξέλλες, το
Παρίσι και τη Λάρνακα.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16356N226</ED>
<ID>
ID:19415

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N22&aa=6</URL></REF>


Article

<CATEGORY>vin06</CATEGORY>

 <H5>ΣΤΙΣ ΔΙΚΑΣΤΙΚΕΣ ΦΥΛΑΚΕΣ ΚΟΜΟΤΗΝΗΣ Ο Γ. ΣΚΙΑΔΟΠΟΥΛΟΣ
</H5><H2>«Δεν ήθελε να παντρευτούμε»
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

Η άρνηση της 30χρονης Αμερικανίδας Τζούλι-Μαρί Σκάλι να παντρευτεί τον 24χρονο
μηχανικό του Εμπορικού Ναυτικού Γιώργο Σκιαδόπουλο, ήταν η κύρια αιτία του
εγκλήματος που διαπράχθηκε στις 8 Ιανουαρίου στην Καβάλα.

ΚΑΒΑΛΑ

Με ομόφωνη γνώμη ανακρίτριας και εισαγγελέα Καβάλας ο Γ. Σκιαδόπουλος κρίθηκε
προσωρινά προφυλακιστέος και θα μεταχθεί στις δικαστικές φυλακές Κομοτηνής

ΑΥΤΟ τουλάχιστον ισχυρίστηκε χθες απολογούμενος στην τακτική ανακρίτρια κ.
Αικατερίνη Πατζιαρά ο νεαρός δράστης και διευκρίνισε: «Ενώ το πρωί της ίδιας
μέρας είχα πάρει τα απαραίτητα χαρτιά από τον εισαγγελέα Καβάλας και από την
Αστυνομία, προκειμένου να τελέσουμε στις 23 Ιανουαρίου πολιτικό γάμο στην
Αθήνα, η Τζούλι άλλαξε γνώμη και καθώς κατευθυνόμασταν προς τη Θεσσαλονίκη και
είχαμε διανύσει περίπου 32 χιλιόμετρα από την Καβάλα, μου είπε εντελώς ξαφνικά
και απροειδοποίητα πως δεν επιθυμούσε να μείνει στην Ελλάδα και να
παντρευτούμε. Η επιλογή της αυτή μου θόλωσε το μυαλό και σε κάποια στιγμή
έβαλα το χέρι μου στον λαιμό της, όχι για να την σκοτώσω, αλλά απλώς να την
φοβίσω, να την ταρακουνήσω και συνέβη το μοιραίο».

Η απολογία του Γ. Σκιαδόπουλου άρχισε γύρω στις 10 το πρωί και ολοκληρώθηκε
στις 3 μετά το μεσημέρι. Με ομόφωνη γνώμη ανακρίτριας και εισαγγελέα Καβάλας
κρίθηκε προσωρινά προφυλακιστέος και θα μεταχθεί στις δικαστικές φυλακές Κομοτηνής.

ΛΟΓΟΜΑΧΙΑ

Σε δηλώσεις του μετά την ολοκλήρωση της απολογίας του νεαρού δράστη, ο ένας
από τους συνηγόρους του, κ. Θανάσης Κεχαγιόγλου δήλωσε: «Δεν είχε καμία
προμελέτη και οδηγήθηκαν σε λογομαχία, σε έντονη λογομαχία, η οποία του
προξένησε μεγάλη ταραχή και μεγάλη οργή και αποτέλεσμα της οποίας ήταν να
θελήσει να ταρακουνήσει ­ όπως είπε ­ την κοπέλα και ασυναίσθητα να της σφίξει
τον λαιμό και να οδηγηθεί αυτή σε τραγικό θάνατο. Η αιτιολογία την οποία
πρόβαλε ήταν ότι η άτυχη Τζούλι δεν προσαρμόστηκε τον καιρό που ήταν στην
Ελλάδα καθόλου. Της έλειπε πολύ η κόρη της και ενώ εκείνη την ημέρα είχαν
αποφασίσει να πάνε στην Αθήνα και να προχωρήσουν σε γάμο, του ανακοίνωσε ότι
τελικά δεν επιθυμεί να παντρευτούν. Αυτό του προξένησε μεγάλη ταραχή και στη
συνέχεια οργή και οδηγήθηκε σε ένα αδιέξοδο και σε μία κατάσταση κατά την
οποία, όπως ο ίδιος είπε, ήταν εκτός ελέγχου, δηλαδή δεν μπόρεσε να ελέγξει
τον εαυτό του».

ΚΑΤΕΡΡΕΥΣΕ

Τόσο ο κ. Κεχαγιόγλου όσο και ο κ. Μιλτιάδης Γκουρτζής, ο δεύτερος εκ των
συνηγόρων, υπέβαλαν στην τακτική ανακρίτρια αίτημα διεξαγωγής ψυχιατρικής
πραγματογνωμοσύνης. Οι συνήγοροι σχολιάζοντας την εξέταση της προκαταρκτικής
πραγματογνωμοσύνης που διενεργήθηκε από τον νευρολόγο-ψυχίατρο κ. Αλέξανδο
Χουρμουζιάδη, επιμελητή Α' του Νομαρχιακού Νοσοκομείου Καβάλας, (και
προσθέτοντας ότι ο Σκιαδόπουλος κατέρρευσε τρεις φορές κατά τη διάρκεια της
προανάκρισης) είπαν πως ήταν πολύ πρόχειρη ως προς τα αποτελέσματά της.

ΑΠΟΠΕΙΡΕΣ ΑΥΤΟΚΤΟΝΙΑΣ

Σε άλλη ερώτηση οι συνήγοροι του κατηγορουμένου απάντησαν πως με τον
αποκεφαλισμό ήθελε να αποκρύψει την πράξη στην οποία προέβη και μετά να
αυτοκτονήσει. Περιέγραψε, όπως είπαν, με ιδιαίτερες λεπτομέρειες τις απόπειρες
ανθρωποκτονίας που έκανε, προσπαθώντας να κόψει τις φλέβες του και να βληθεί
στον λαιμό με αεροβόλο όπλο. Για το πιθανό οικονομικό όφελος που επεδίωκε από
το θύμα ο Γ. Σκιαδόπουλος τόσο στην απολογία του, αλλά και αργότερα οι
συνήγοροί του διευκρίνισαν ότι: «Τα 90.000 δολάρια που ανήκαν στο θύμα
βρίσκονται κατατεθειμένα στο κατάστημα της Εθνικής Τράπεζας Καβάλας και δεν
έχει αφαιρεθεί ούτε ένα δολάριο. Ο λογαριασμός είναι κοινός, δικός του και της Τζούλι».

Από πλευράς του περιβάλλοντος του Γ. Σκιαδόπουλου απορρίφθηκε το ενδεχόμενο να
συναντηθεί μαζί του ο πρώην σύζυγος του θύματος κ. Τιμ Νιστ, ο οποίος
αναμένετο χθες το βράδυ στην Καβάλα. Όπως ειπώθηκε, «η ψυχολογική κατάσταση
του δράστη προς το παρόν είναι τραγική».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16356N231</ED>
<ID>
ID:19267

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N23&aa=1</URL></REF>


Article

<CATEGORY>vin11</CATEGORY>

 <H5>ΚΑΙ ΑΝΤΑΠΑΝΤΗΣΗ ΤΗΣ ΑΝΝΑΣ ΦΡΑΓΚΟΥΔΑΚΗ
</H5><H2>Οι μεταπτυχιακοί φοιτητές για τους Εβραίους της Θεσσαλονίκης
</H2>
ΕΚ ΜΕΡΟΥΣ των μεταπτυχιακών φοιτητών Α' και Β' κύκλου Τμήματος Φιλολογίας του
Πανεπιστημίου Αθηνών η κ. Ευαγγελία Μιμίδου (γενική γραμματεύς) γράφει:

«Δημοσιεύθηκε στην εφημερίδα σας ολοσέλιδο άρθρο της κ. Άννας Φραγκουδάκη,
καθηγήτριας στο Τμήμα Νηπιαγωγών του Πανεπιστημίου Αθηνών, με τίτλο
"Πολιτισμικά 'καθαρές' είναι οι ασθενείς εθνικές ταυτότητες", με το οποίο
επιχειρείται κριτική σε επιστολή μεταπτυχιακών φοιτητών που δημοσιεύθηκε σε
άλλη εφημερίδα, "ΤΟ ΒΗΜΑ", στις 17.1.1999. ("ΤΑ ΝΕΑ", "Πανόραμα", 23.1.1999,
σ. 11). Στο άρθρο αυτό η κ. Φραγκουδάκη αναπτύσσει πολλά, αλλά δεν απαντά στα
διατυπωθέντα ερωτήματα. Και συγκεκριμένα παρατηρούνται τα εξής: Οι Εβραίοι της
Θεσσαλονίκης ήταν πολυπληθέστεροι και οικονομικά ισχυρότεροι από τους εκεί
Έλληνες πριν από την απελευθέρωση της πόλης το 1912, ασκούσαν καθοριστικό ρόλο
στη ζωή της Θεσσαλονίκης και φυσικά είχαν επιδιώξεις για το μέλλον της.

Υποστηρίζει η κ. Φραγκουδάκη ότι οι επιδιώξεις αυτές ήσαν ίδιες με τις
αντίστοιχες των Ελλήνων, δηλαδή ήθελαν και οι Εβραίοι την ενσωμάτωση της
Θεσσαλονίκης στην ελεύθερη Ελλάδα; Εάν ναι, παρακαλούμε να υποδείξει τις
σχετικές πηγές και την αντίστοιχη βιβλιογραφία. Εάν όχι, να μας πληροφορήσει
ποιες ήταν οι επιδιώξεις αυτές τουλάχιστον περί τα τέλη του 1912. Διότι εμείς
έχουμε μάθει ότι οι Εβραίοι θεωρούσαν τη Θεσσαλονίκη "Μητέρα του Ισραήλ"
("Χρονικά", όργανο του Κεντρικού Ισραηλιτικού Συμβουλίου της Ελλάδος, τεύχος
Σεπτ. - Οκτ. 1992, σ. 9) και ήθελαν και επεδίωκαν τη διεθνοποίησή της. (Βλ.
Ρένας Μόλχο, "Η Θεσσαλονίκη μετά το 1912. Ξένες προπαγάνδες και εβραϊκή
κοινότητα" στον τόμο "Η Γαλλία και η Ελλάδα στον μεγάλο πόλεμο", τόμος που
εκδόθηκε στα γαλλικά από το Τμήμα Ιστορίας - Αρχαιολογίας του Αριστοτελείου
Πανεπιστημίου Θεσσαλονίκης, σ. 48)».

Η Α. ΦΡΑΓΚΟΥΔΑΚΗ

Η κ. Άννα Φραγκουδάκη, υπόψη της οποίας θέσαμε την επιστολή, απαντά:

«Αισθάνομαι κάτι σαν υποχρέωση ν' απαντήσω, επειδή την επιστολή υπογράφει και
πάλι εκπρόσωπος φοιτητών.

Δεν είναι τα εθνικά οράματα μιας εποχής επεκτατικών εθνικισμών το αντικείμενο
κριτικής μου για την επιστολή των μεταπτυχιακών φοιτητών του Τμήματος Ιστορίας
- Αρχαιολογίας και τώρα Φιλολογίας. Είναι ο ρατσισμός. Μακάρι να μελετούσαν οι
μεταπτυχιακοί φοιτητές της Ιστορίας (για να το μάθουν και οι άλλοι της
Φιλολογίας) τι "ήθελαν οι Εβραίοι της Θεσσαλονίκης" την περίοδο 1912 με 1915,
καθώς και τι ήθελαν οι εκπρόσωποι των ελληνικών κυβερνήσεων από αυτούς την
ίδια εποχή και πώς αυτές οι επιδιώξεις εξελίχθηκαν μέχρι το 1940.

Αντί για την ιστορική διερεύνηση όμως, που θα οδηγούσε τους νέους να
κατανοήσουν τις ιστορικά διαμορφωμένες ταυτότητες, προβάλλουν την πεποίθηση
ότι η εθνική ταυτότητα είναι "φυσική" ταυτότητα, δηλαδή στατική, υπερχρονική
και επιπλέον πολιτισμικά ομοιογενής.

Νέοι με μια τέτοια πεποίθηση κινδυνεύουν στην εποχή μας να αισθάνονται τις
αλληλεπιδράσεις σαν κίνδυνο για την εθνική τους ταυτότητα, να φοβούνται την
Ευρωπαϊκή Ένωση, να εχθρεύονται την παρουσία μεταναστών. Και τούτο γιατί η
πεποίθηση είναι χαρακτηριστική μιας εθνικής ταυτότητας ανασφαλούς και
εύθραυστης που οι ίδιοι οι φορείς της την αξιολογούν σαν όχι αρκετά υψηλή.

Ο μύθος της πολιτισμικής ομοιογένειας δεν βλάπτει μόνο τα μη "αυθεντικά" μέλη
της εθνικής οικογένειας, στα οποία σήμερα έχουν προστεθεί περίπου 600.000
μετανάστες και πρόσφυγες. Βλάπτει βαθύτερα την κοινωνία γιατί ευνοεί τάσεις
υπεράσπισης της ομοιότητας και καταδίκης των διαφορών. 
Και τούτο έχει τεράστια σημασία, γιατί ανοίγει το δρόμο προς μια τάση με στόχο
την εξάλειψη των διαφορών. Και αυτή η τάση έχει σε ολόκληρη την πολιτική
ιστορία το εφιαλτικό συνήθειο να παίρνει την τερατική μορφή της εξάλειψης των
διαφορετικών ομάδων».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16356N241</ED>
<ID>
ID:19255

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N24&aa=1</URL></REF>


Article

<CATEGORY>vin11</CATEGORY>

 <H2>Ο κ. Στ. Αλεξίου </H2>
Ο κ. ΣΤΕΡΓΙΟΣ Αλεξίου με νεώτερη επιστολή του διαμαρτύρεται διότι, κατά τη
δημοσίευση προηγούμενης επιστολής του, παρελήφθη το πρώτο της μέρος με
αποτέλεσμα, όπως υποστηρίζει:

«1) Να αποσιωπάται ότι η αναφορά μου προς τον εκλιπόντα Αντεισαγγελέα
Αρείου Πάγου Δ. Τσεβά ήτο "άκρως απόρρητη", συνετάγη καθ' υποχρέωση εκ του
αντιτρομοκρατικού νόμου (άρθρο 5 Ν. 1916/90) και αφεώρα "συγκεκριμένα
περιστατικά παρανόμου δραστηριότητος ενστόλων και μη" και περιείχε "σκέψεις
και συμπεράσματα για σοβαρότατα ποινικά αδικήματα, κυκλώματα ναρκωτικών και
άλλες παρακρατικές ενέργειες", 2) να παραλείπεται ότι η αιτία της
απιθάνου επταετούς εμπλοκής μου δεν ήτο μόνον η ανωτέρω αναφορά, αλλά "και οι
επακολουθήσασες (άλλες) αναφορές μου προς αρμοδίους" και 3) να
αποκρύπτεται ότι α) η αποδιδομένη με το επισυναφθέν εφετειακό βούλευμα
εναντίον μου κατηγορία ψευδορκίας συνίσταται στην οφθαλμοφανώς ειλικρινή
κατάθεσή μου σχετικά με το... "παιδικό πιστολάκι του γιου μου, που
αναγνωρίσθηκε και κατασχέθηκε ως πειστήριο κλοπής", αλλά μου αποδόθηκε ήδη ως
δικό μου με αμετάκλητη δικαστική απόφαση και β) ότι η εις βάρος μου κατηγορία
συκοφαντικής δυσφημήσεως και ψευδούς καταμηνύσεως εντοπίζεται στις φερόμενες
ως αναφερόμενες στην παραπάνω εμπιστευτική αναφορά μου "ενδείξεις" περί
εμπλοκής "σε ευρύτερο κύκλωμα ναρκωτικών που έχει διαβρώσει και τις αρμόδιες
αστυνομικές υπηρεσίες"».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16356N242</ED>
<ID>
ID:19309

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N24&aa=2</URL></REF>


Article

<CATEGORY>vin07</CATEGORY>

 <H5>ΑΝΙΚΑΝΗ ΣΤΗΝ ΕΥΡΩΠΗ ΝΑ ΒΡΕΙ ΕΝΑ ΣΥΓΧΡΟΝΟ ΜΗΝΥΜΑ
</H5><H5>Στο ίδιο κόμμα, αλλά με εκ διαμέτρου αντίθετες θέσεις
</H5><H2></H2><H2>Η παρακμή της Δεξιάς
</H2>
Αν τα τελευταία χρόνια αυτής της δεκαετίας έχουν πλάσει μια νέα «βρώμικη» λέξη
στην Ευρώπη, αυτή είναι η λέξη «συντηρητικός». Η δεξιά ιδεολογία, που συνέβαλε
τόσο σημαντικά στην αποστέρηση των ευρωπαϊκών κρατών από σημαντικά βιομηχανικά
συγκροτήματα, προώθησε την οικονομία της αγοράς και αντιπαρατάχθηκε στην πρώην
Σοβιετική Ένωση με πυραύλους μέσου βεληνεκούς, έχει πια ξεθυμάνει.

Ευρωπαϊκή Δεξιά. Βρίσκεται γενικά σε παρακμή, αν και οι επιτυχίες του Χοσέ
Μαρία Αθνάρ (πάνω δεξιά) στην Ισπανία και του Έντμουντ Στόιμπερ (αριστερά) στη
Βαυαρία υποδηλώνουν ότι η παρακμή αυτή μπορεί να μην είναι αμετάκλητη

ΠΡΙΝ από δέκα χρόνια, οι συντηρητικοί κυβερνούσαν ή βρίσκονταν σε άνοδο στις
περισσότερες χώρες της Ευρώπης, αλλά σήμερα αυτό δεν ισχύει πουθενά. Επιπλέον,
στη Γερμανία, στη Γαλλία, στη Βρετανία και στην Ιταλία τα κόμματα της Δεξιάς
βρίσκονται σε αναταραχή και προσπαθούν να βρουν ένα πειστικό εκλογικό μήνυμα
σε μιαν εποχή που οι παραδοσιακοί στύλοι του συντηρητισμού, όπως «το έθνος»,
«η οικογένεια», «η Εκκλησία» και «ο κομμουνιστικός κίνδυνος», έχουν αλλάξει ή
χάσει το νόημά τους και η μετριοπαθής Αριστερά έχει καταλάβει το πολιτικό κέντρο.

«Όλα αυτά τα δεξιά κόμματα φώναζαν "νικήσαμε!", όταν έπεφτε το Τείχος του
Βερολίνου», λέει ο Γάλλος πολιτικός επιστήμονας Πασκάλ Περινό.

«Αλλά δεν είδαν ότι έχασαν τη δύναμη έναντι της οποίας αυτοπροσδιορίζονταν.
Και αποδείχθηκαν έκτοτε ανίκανα να βρουν ένα μήνυμα που να μη μοιάζει
οπισθοδρομικό, νοσταλγικό, ξεπερασμένο».

ΔΥΟ ΕΝΣΑΡΚΩΣΕΙΣ

Στην Ευρώπη, η Δεξιά είχε δύο βασικές ενσαρκώσεις: την ιδεολογία της ελεύθερης
αγοράς, που προσωποποιούνταν στη Μάργκαρετ Θάτσερ, και τον συντηρητισμό με
περισσότερη κοινωνική συνείδηση των Γερμανών Χριστιανοδημοκρατών. 
Ως αποτέλεσμα των θριάμβων επί του κομμουνισμού και της διαίρεσης της Ευρώπης,
από τη μια, και επί των υπερβολών της κρατικά σχεδιασμένης οικονομίας, από την
άλλη, το φάσμα του Μαρξ και η αγορά έχασαν την ισχύ τους να συνασπίζουν τους
δεξιούς και το αποτέλεσμα ήταν γι' αυτούς συντριπτικό.

Η Δεξιά βρέθηκε ξαφνικά σ' έναν κόσμο κυριαρχούμενο όχι από στρατηγικούς
συνασπισμούς, αλλά από οικονομικές δυνάμεις παγκοσμιοποίησης. 
Και οι Ευρωπαίοι αντέδρασαν στις δυνάμεις της ελεύθερης αγοράς όχι με
ανεπιφύλακτο ενθουσιασμό, αλλά με εκκλήσεις για διατήρηση ή ακόμη και ενίσχυση
των συστημάτων κοινωνικής ασφάλειας. 
Πολιτικά, ένα σύνθημα που αποδίδει λέει: Βασίσου σε μας για να σε
προστατεύσουμε από τον άγριο καπιταλισμό.

Σε μιαν Ευρώπη με υψηλή ανεργία, η Αριστερά αποδείχθηκε περισσότερο ικανή να
μεταδώσει αυτό το μήνυμα απ' ό,τι η Κεντροδεξιά.

«Η νέα Κεντροαριστερά κατέλαβε γρήγορα τον χώρο που κερδίζει τις εκλογές:
αποδοχή της αγοράς, μετριασμένη από κοινωνικές ευαισθησίες», εξηγεί ο Βρετανός
αναλυτής Τζόναθαν Ίγιαλ.

Βαθιές αλλαγές στην ίδια τη φύση των ευρωπαϊκών κοινωνιών κατέφεραν επίσης
πλήγμα στη Δεξιά. 
Οι εκκλήσεις για οικογενειακές και παραδοσιακές αξίες μοιάζουν ξεπερασμένες ή
χρήζουσες αλλαγών σε χώρες όπου οι μονογονεϊκές οικογένειες είναι πλέον κοινός
τόπος, τα διαζύγια αυξάνονται και το πολυπολιτισμικό περιβάλλον είναι ο
κανόνας. 
Επίσης η εισαγωγή, φέτος, του ευρώ σηματοδότησε τη μεγαλύτερη στην Ιστορία
εκούσια και ειρηνική παράδοση κυριαρχίας από ομάδα κρατών. 
Ποιο, λοιπόν, θα πρέπει να είναι το συντηρητικό μήνυμα σε μιαν Ευρώπη όπου τα
εθνικά κράτη υφίστανται κατ' όνομα πλέον παρά κατ' ουσίαν;


Η ΑΠΑΝΤΗΣΗ δεν είναι προφανής. Στη Γαλλία, όχι λιγότεροι από επτά δεξιοί
πολιτικοί σχηματισμοί κατεβάζουν υποψηφίους στις ευρωεκλογές. «Είναι τρέλα»,
λέει ο γκωλικός Πιέρ Λελούς. Αλλά η τρέλα αντανακλά πραγματικές διαφορές.
Ορισμένοι γκωλικοί υποστηρίζουν την ευρωπαϊκή ολοκλήρωση· άλλοι τη θεωρούν
ισοδύναμη με το τέλος της Γαλλίας. Πώς μπορούν να συμμετέχουν στο ίδιο κόμμα;
Στη Γερμανία, το Χριστιανοδημοκρατικό Κόμμα μαζεύει υπογραφές εναντίον της
σχεδιαζόμενης από την κυβέρνηση νέας νομοθεσίας περί υπηκοότητας. 
Αλλά και πάλι δεν είναι σαφές ότι αυτή η πρωτοβουλία μπορεί να κερδίσει αυτό
που ο Ίγιαλ αποκαλεί «κρίσιμη εκκλησία του Κέντρου». Κι αυτό επειδή η Γερμανία
είναι πλέον μια μεικτή κοινωνία, είτε αυτό αρέσει είτε όχι. Υπάρχει, όμως, ένα
ισχυρό παράδειγμα επιτυχημένης συντηρητικής κοινωνίας: η Βαυαρία του Έντμουντ
Στόιμπερ, ηγέτη της Χριστιανοκοινωνικής Ένωσης, αδελφού κόμματος των
Χριστιανοδημοκρατών. 
Εκεί η ανεργία είναι 7% σε σύγκριση με τον εθνικό μέσο όρο που υπερβαίνει το
10%, οι εταιρείες τεχνολογιών αιχμής ανθούν, υπάρχει μια γενική ευημερία και ο
Στόιμπερ δεν κουράζεται να εξυμνεί τις «βαυαρικές παραδόσεις». «Ο Στόιμπερ
πείθει τους ανθρώπους ότι είναι ασφαλείς σπίτι τους και ικανοί να
αντιμετωπίσουν τον κόσμο», λέει ο Χορστ Τέλτσικ, ο οποίος διετέλεσε σύμβουλος
εθνικής ασφαλείας του Κολ και είναι τώρα στο διοικητικό συμβούλιο της BMW.
«Εκσυγχρόνισε τη Βαυαρία διατηρώντας τις αρχές του. Ο κόσμος αισθάνεται
ασφαλής, καλότυχος και έτοιμος να στραφεί προς τα έξω· κι αυτό το αίσθημα
κερδίζει εκλογές».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N37</CAT>
<ED>
Κωδικός άρθρου: A16356N371</ED>
<ID>
ID:19251

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N37&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Οτζαλάν και εθνικό συμφέρον
</H2>
<AUTHOR>Γ. Ε. ΣΕΚΕΡΗΣ</AUTHOR>

ΓΙΑ ΔΕΥΤΕΡΗ φορά μέσα σε λίγους μήνες κατεβλήθη προσπάθεια εμπλοκής μας στο
Κουρδικό. Ευτυχώς η κυβέρνηση φαίνεται να απέφυγε και πάλι την παγίδα ­
συνυπολογίζοντας πιθανότατα και τη στάση της διεθνούς κοινότητας. Και ιδίως
των Ευρωπαίων εταίρων μας. Η άρνηση των οποίων να καταβάλουν το οικονομικό και
γεωπολικό κόστος της φιλοξενίας του κ. Οτζαλάν πρέπει πράγματι να μας
προβληματίσει. Τόσο μάλλον που το ελληνικό διακύβευμα είναι ασυγκρίτως
σοβαρότερο. Και ως εκ τούτου καθιστά απαγορευτικές ενέργειες αποφασιζόμενες
υπό το κράτος συναισθηματικής ή ιδεολογικής φόρτισης. Μαζικές παραβιάσεις
ανθρώπινων δικαιωμάτων σημειώνονται δυστυχώς συνεχώς ανά την υφήλιο ­ από τη
Βόρειο Κορέα και την Κίνα έως τη Λατινική Αμερική, περνώντας από τη
Νοτιοανατολική και Κεντρική Ασία, τη Μέση Ανατολή και την Αφρική. Προφανώς
όμως η χώρα μας δεν αντέχει τον ρόλο του παγκόσμιου τιμητή. Γνώμονας της
εξωτερικής πολιτικής της είναι κατ' ανάγκην το εθνικό συμφέρον. Το οποίο
ασφαλώς δεν εξυπηρετείται από την παροχή ασύλου στον Κούρδο ηγέτη, ή και από
οποιαδήποτε ανάμειξή μας στην κουρδική υπόθεση σε στενά εθνική βάση ­ δηλαδή
εκτός πλαισίου διεθνών οργανισμών και ειδικότερα της Ε.Ε. Δοθέντος ότι η μεν
δική μας βοήθεια προς τους Κούρδους θα είναι συμβολική και μόνο, η δε, έμμεση
έστω, κουρδική προς την Ελλάδα μηδενική ­ ιδίως εν όψει της στρατιωτικής
κατάρρευσης του ΡΚΚ και του πολιτικού κατακερματισμού του ευρύτερου κουρδικού
κόσμου. Ενώ η βιαιότητα της τουρκικής αντίδρασης θα δοκιμάσει ­ ενδεχομένως
μέχρι ρήξης ­ την εύθραυστη σχέση μας με την Άγκυρα. Υπό συνθήκες μάλιστα
διπλωματικής μας απομόνωσης.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N37</CAT>
<ED>
Κωδικός άρθρου: A16356N373</ED>
<ID>
ID:19379

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N37&aa=3</URL></REF>


Article

<CATEGORY>vin07</CATEGORY>

 <H5>Ο ΚΛΙΝΤΟΝ ΤΗΣ ΖΗΤΗΣΕ ΓΙΑ ΜΙΑ ΑΚΟΜΗ ΦΟΡΑ ΣΥΓΓΝΩΜΗ
</H5><H5>Ψύχραιμη, αλλά και εύχαρις
</H5><H2>4 ώρες κατέθετε η Μόνικα
</H2>
Αποφασισμένοι να στηρίξουν την κατηγορία της παρακώλυσης της δικαιοσύνης, οι
κατήγοροι βουλευτές εξετάζουν, μετά τη Μόνικα Λιουίνσκι ­ από την οποία ζήτησε
για μια ακόμα φορά συγγνώμη ο Μπιλ Κλίντον ­ τον επί σειρά ετών στενό φίλο του
Αμερικανού προέδρου, Βέρνον Τζόρνταν, με την ελπίδα να πέσει σε αντιφάσεις που
θα τεκμηριώσουν την κατηγορία.

Ταλαιπωρίας συνέχεια. Κρατώντας το χέρι της δικηγόρου της, η Μόνικα φεύγει
από το ξενοδοχείο της Ουάσιγκτον, όπου κατέθεσε για μια ακόμα φορά για τη
σχέση της με τον Μπιλ Κλίντον

Ο ΡΕΠΟΥΜΠΛΙΚΑΝΟΣ βουλευτής του Άρκανσο Έιζα Χάτσιντσον είναι έτοιμος να φέρει
σε αντιπαράθεση τις δηλώσεις του Βέρνον Τζόρνταν, ο οποίος θα δώσει επίσης
κεκλεισμένων των θυρών βιντεοσκοπημένη κατάθεση, με όσα επανέλαβε για μια
ακόμα φορά ενώπιον των κατηγόρων η Μόνικα Λιουίνσκι.

Η «πέτρα του σκανδάλου», που κλυδωνίζει τον Λευκό Οίκο εδώ και ένα χρόνο,
κατέθετε επί τέσσερις ώρες ενώπιον του Ρεπουμπλικανού βουλευτή Εντ Μπράιαντ
σχετικά με την ερωτική της σχέση με τον πρόεδρο, αλλά περιορίστηκε να
επαναλάβει ακριβώς όσα είχε πει στην κατάθεσή της στο ειδικό σώμα των ενόρκων.

Αν και οι κατήγοροι ανέμεναν ότι οι δικηγόροι του προέδρου θα ήταν σκληροί
απέναντι στην πρώην ασκούμενη υπάλληλο του Λευκού Οίκου, εκείνοι, αντίθετα,
παραιτήθηκαν από το δικαίωμά τους να την εξετάσουν, γεγονός που αποδεικνύει
ότι πράγματι η κατάθεσή της δεν είχε να προσφέρει τίποτα καινούργιο.

Αντίθετα, οι συνήγοροι του προέδρου περιορίστηκαν να διαβάσουν μια σύντομη
απολογία του Μπιλ Κλίντον προς τη Μόνικα, η οποία είχε κατ' επανάληψη εκφράσει
τη δυσαρέσκειά της για το γεγονός ότι ο πρόεδρος σ' όλα τα mea culpa του είχε
αποφύγει επιμελώς να συμπεριλάβει το όνομά της σ' εκείνους από τους οποίους
ζητούσε συγγνώμη ­ εκτός από μία περίπτωση, στην οποία αναφέρθηκε «στη Μόνικα
Λιουίνσκι και την οικογένειά της».

Η Νικόλ Σέλινγκαν, εκ των προσωπικών δικηγόρων του Κλίντον, διάβασε τη σύντομη
δήλωση του προέδρου, στην οποία διατυπώθηκε η «ειλικρινής συγγνώμη» του προς
την 25χρονη κοπέλα, για «όσα πέρασε» στο πλαίσιο των ανακρίσεων για το
σεξουαλικό σκάνδαλο.


Η ΚΑΤΑΘΕΣΗ της Μόνικας Λιουίνσκι έγινε κεκλεισμένων των θυρών στο ξενοδοχείο
της Ουάσιγκτον «Μέιφλαουερ», το οποίο κατακλύστηκε από συνεργεία τηλεοράσεως
και φωτογράφους. Σύμφωνα με δημοσιογραφικές πηγές, η Μόνικα ήταν ψύχραιμη,
ακόμα και εύχαρις μερικές στιγμές.

Η Μόνικα Λιουίνσκι επανέλαβε για μια ακόμα φορά ότι ο Βέρνον Τζόρνταν δεν
ενεργούσε εκ μέρους του προέδρου, όταν προσπαθούσε να της βρει δουλειά στη Νέα
Υόρκη. Σ' αυτό το σημείο θα επικεντρωθούν οι ερωτήσεις προς τον στενό φίλο του
Μπιλ Κλίντον, με την ελπίδα να πέσει σε αντιφάσεις με την κατάθεση της Μόνικας
και να στοιχειοθετηθεί η κατηγορία της παρακώλυσης της δικαιοσύνης εναντίον
του προέδρου.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16356N391</ED>
<ID>
ID:19252

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N39&aa=1</URL></REF>


Article

<CATEGORY>vin07</CATEGORY>

 <H2>Πέτρινη προτομή του Ρήγκαν στη σκιά τεσσάρων γιγάντων
</H2>
Ρόναλντ Ρήγκαν. Πέτρινη προτομή του στο όρος Ράσμορ

ΥΠΑΡΧΟΥΝ μεγάλες πιθανότητες το πρόσωπο του Αμερικανού πρώην προέδρου Ρόναλντ
Ρήγκαν να βρεθεί σκαλισμένο στην πλαγιά του όρους Ράσμορ, πλάι στα λαξευμένα
τεράστια πρόσωπα τών επίσης Αμερικανών πρώην προέδρων Τζορτζ Ουάσιγκτον, Τόμας
Τζέφερσον, Αβραάμ Λίνκολν και Θίοντορ Ρούσβελτ, εάν ψηφισθεί πρόταση νόμου
Ρεπουμπλικανού βουλευτή.

Η πρόταση συζητείται στο αμερικανικό Κογκρέσο προκειμένου να σκαλιστεί το
πρόσωπο του Ρήγκαν στο μνημείο του όρους Ράσμορ, από το οποίο οι φυσιογνωμίες
των προέδρων Ουάσιγκτον, Τζέφερσον, Λίνκολν και Ρούσβελτ ατενίζουν τη Νότια
Ντακότα. Πίσω από την πρόταση βρίσκεται ένας Ρεπουμπλικανός, το μέλος του
Κογκρέσου Ματ Σάλμον, από την Αριζόνα, ο οποίος επιδιώκει να δημιουργήσει ένα
φιλανθρωπικό ίδρυμα προκειμένου να χρηματοδοτηθεί το σκάλισμα του προσώπου του
Ρήγκαν στο μνημείο

Ο Ρ. Ρήγκαν, που θα συμπληρώσει τα 88 το ερχόμενο Σάββατο και ο οποίος
βρίσκεται στα τελευταία στάδια της νόσου του Αλτσχάιμερ, χαίρει μεγάλου
σεβασμού από τους συντηρητικούς Αμερικανούς, επειδή, όπως υποστηρίζουν,
αναδείχθηκε νικητής του Ψυχρού Πολέμου και ξανάδωσε στους Αμερικανούς την
εμπιστοσύνη για το έθνος τους, μετά τη μαύρη εποχή του πολέμου του Βιετνάμ, το
Ουότεργκεϊτ και τις αποτυχίες του Τζίμι Κάρτερ. Αντιθέτως, οι επικριτές του
Ρήγκαν τον κατηγορούν ότι αύξησε το εθνικό χρέος και αγνόησε τους φτωχούς.

Η πρόταση του Σάλμον, όμως, αναμένεται να ξεσηκώσει θύελλα αντιδράσεων και για
έναν άλλο λόγο. Πολλοί Αμερικανοί θεωρούν ότι το όρος Ράσμορ είναι ένα έργο
τέχνης που δεν πρέπει να αλλάζει ανάλογα με τις προσταγές της πολιτικής
επιθυμίας. Έτσι, βάσει της νομοθεσίας, θα δημιουργηθεί ομάδα ειδικών
εμπειρογνωμόνων για να βεβαιώσουν ότι το υπάρχον γλυπτό δεν θα υποστεί καμία
βλάβη και ότι η προσθήκη του προσώπου του Ρ. Ρήγκαν δεν θα αλλοιώσει την
αισθητική συνοχή του.

Όσο για τον ίδιο τον Ρήγκαν, παρότι οι διανοητικές του ικανότητες σταδιακά
μειώνονται, η ακτινοβολία του συνεχίζει να αυξάνεται. Η σημερινή οικονομική
κατάσταση των ΗΠΑ οφείλεται, σύμφωνα με πολλούς Ρεπουμπλικανούς, στα
«Ρηγκανόμικς», το ξαναχτίσιμο της αμερικανικής οικονομίας κατά τη διάρκεια των
ετών που κυβερνούσε ο Ρήγκαν.

Το νέο Ρόναλντ Ρήγκαν Κτίριο και Διεθνές Κέντρο Εμπορίου κοντεύει να
ολοκληρωθεί στην Ουάσιγκτον, έχοντας κοστίσει 500 εκατομμύρια δολάρια, και θα
στεγάσει τελικά μέχρι 7.000 ομοσπονδιακούς υπαλλήλους. Το κτίσμα σε σχήμα «L»
είναι το μεγαλύτερο ομοσπονδιακό κτίριο μετά το Πεντάγωνο.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16356N392</ED>
<ID>
ID:19306

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N39&aa=2</URL></REF>


Article

<CATEGORY>vin07</CATEGORY>

 <H2>Διώχνουν τον Μπάτλερ
</H2>
ΣΕ ΣΥΜΦΩΝΙΑ για την απομάκρυνση του Ρίτσαρντ Μπάτλερ από τη θέση του
επικεφαλής της ειδικής επιτροπής για τον αφοπλισμό του Ιράκ κατέληξαν χθες τα
μόνιμα μέλη του Συμβουλίου Ασφαλείας του ΟΗΕ, σύμφωνα με διπλωματικές πηγές
στη Νέα Υόρκη.

Αμερικανικά μαχητικά αεροπλάνα επιτέθηκαν χθες και κατέστρεψαν εγκαταστάσεις
εκτόξευσης πυραύλων κατά πλοίων, σε ακτή στο Νότιο Ιράκ.

Η περιοχή, με συστοιχίες πυραύλων CSSC-3, μπορούμε να αποτελέσει απειλή για τα
αμερικανικά πολεμικά πλοία ή τα εμπορικά πλοία στην περιοχή του Κόλπου,
ανέφεραν αξιωματούχοι στο Πεντάγωνο.

Το Ιράκ ανακοίνωσε ότι και οι Σαουδάραβες πιλότοι μετείχαν σε αεροπορική
επιδρομή που εξαπολύθηκε από «εχθρικά» αεροσκάφη κατά ιρακινού κέντρου
εφοδιασμού με τρόφιμα που βρίσκεται στο νότιο τμήμα της χώρας, μετέδωσε το
ιρακινό πρακτορείο ειδήσεων ΙΝΑ.

Ένας στρατιωτικός εκπρόσωπος επανέλαβε ότι «οι εχθρικοί αεροπορικοί
σχηματισμοί βομβάρδισαν το κέντρο τροφίμων στην επαρχία Ναγιάφ» και πρόσθεσε
ότι «μετείχαν στην επιδρομή και πιλότοι από τη Σαουδική Αραβία».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16356N393</ED>
<ID>
ID:19349

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N39&aa=3</URL></REF>


Article

<CATEGORY>vin07</CATEGORY>

 <H5>ΟΙ ΑΝΤΑΡΤΕΣ ΠΑΝΕ ΣΤΟ ΡΑΜΠΟΥΓΕ ­ ΣΕ ΘΕΣΗ ΑΝΑΜΟΝΗΣ ΟΙ ΓΙΟΥΓΚΟΣΛΑΒΟΙ
</H5><H2>Οι Αλβανόφωνοι στο τραπέζι
</H2>
Ο Απελευθερωτικός Στρατός Κοσσυφοπεδίου θα παραστεί στις ειρηνευτικές
συνομιλίες, που έχουν προγραμματιστεί να αρχίσουν το Σάββατο στο Ραμπουγέ.

Σκληρή στάση. Ο εκπρόσωπος της πολιτικής πτέρυγας των Αλβανόφωνων ανταρτών
στο Κοσσυφοπέδιο, σε συνέντευξη Τύπου στην Πρίστινα εκφράζει την άποψη ότι δεν
θα πρέπει οι αντάρτες να πάνε στο Ραμπουγέ

Η ΓΙΟΥΓΚΟΣΛΑΒΙΚΗ απάντηση, όμως, δεν έχει δοθεί ακόμα. Χθες μάλιστα, επίσημη
ανακοίνωση στο Βελιγράδι χαρακτηρίζει «παράνομες» τις απειλές που έχουν
εκφράσει οι ΝΑΤΟϊκοί ηγέτες επειδή δεν έχουν εξουσιοδότηση από το Συμβούλιο Ασφαλείας.

«Θα πάμε οπωσδήποτε στις συνομιλίες με τις προτάσεις μας, τις οποίες θα
εξετάσουμε εκεί», δήλωσε ο Γιακούμπ Κράσνικι, εκπρόσωπος των Αλβανόφωνων ανταρτών.

Η απόφαση ελήφθη σε μια μοναδική σύνοδο όλων των μελών του Γενικού Επιτελείου
των ανταρτών, που βρέθηκαν για πρώτη φορά όλοι μαζί σε ένα μέρος από τότε που
ξέσπασε ο ένοπλος αγώνας τους εναντίον των σερβικών δυνάμεων ασφαλείας, πριν
από έντεκα μήνες. Υπολογίζεαι πως υπάρχουν 10-15.000 Αλβανόφωνοι αντάρτες, οι
οποίοι θα πρέπει να αφοπλιστούν αν αναπτυχθούν οι ΝΑΤΟϊκές δυνάμεις στο
Κοσσυφοπέδιο, όπως σχεδιάζεται.

Πάντως, ο πολιτικός εκπρόσωπος του Απελευθερωτικού Στρατού του Κοσσυφοπεδίου
Αντέμ Ντεμάτσι είχε καλέσει χθες τους αντάρτες του ΑΣΚ να μποϋκοτάρουν τις
ειρηνευτικές διαπραγματεύσεις στη Γαλλία.

Χαρακτηρίζοντας «κακές» τις διεθνείς προτάσεις για αυτονομία του
Κοσσυφοπεδίου, ο Ντεμάτσι τόνισε: «Μας ζήτησαν να πάμε (στη Γαλλία) για να συνθηκολογήσουμε.

Αυτό που μας προσφέρεται στο Ραμπουγέ είναι ένα είδος αυτονομίας. Ο αλβανικός
λαός δεν πήρε τα όπλα για την αυτονομία. Αγωνίζεται για ανεξαρτησία και
κυριαρχία και στη συνέχεια για να διαπραγματευτεί με τη Σερβία και το Μαυροβούνιο».

Ο Ντεμάτσι, που είναι αντίπαλος του Ρουγκόβα, απέρριψε πρόταση να συναντηθεί
με τον ηγέτη των Αλβανόφωνων του Κοσσυφοπεδίου.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16356N401</ED>
<ID>
ID:19253

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N40&aa=1</URL></REF>


Article

<CATEGORY>vin07</CATEGORY>

 <H2></H2><H2>«Πρόβλημα αλλά και λύση ο Μιλόσεβιτς»
</H2>
ΚΑΘΩΣ η προθεσμία πλησιάζει για την έναρξη των ειρηνευτικών συνομιλιών για το
Κοσσυφοπέδιο, με ισχύουσα την απειλή των ΝΑΤΟϊκών βομβαρδισμών και παρά τις
έντονες προειδοποιήσεις από τις δυτικές χώρες, ο Σλόμπονταν Μιλόσεβιτς έχει
πολλά να κερδίσει.

Οι απειλές από την κυβέρνηση Κλίντον και τους συμμάχους στο ΝΑΤΟ ότι επίκειται
βομβαρδισμός, του δίνουν την ευκαιρία να κάνει σταδιακά παραχωρήσεις ο
Μιλόσεβιτς, καθιστώντας τον ταυτόχρονα απαραίτητο για οποιονδήποτε διακανονισμό.

«Την ώρα που αξιωματούχοι της Ουάσιγκτον δημόσια τον καταγγέλλουν ως το κύριο
πρόβλημα των Βαλκανίων, αποτελεί ταυτόχρονα και τη λύση», δήλωσε ανώτερος
Δυτικός διπλωμάτης. «Η Δύση χρειάζεται τον Μιλόσεβιτς για τον διακανονισμό στο
Κοσσυφοπέδιο και ο Μιλόσεβιτς χρειάζεται την πίεση της Δύσης προκειμένου να
πετύχει τον διακανονισμό. Όλα τα άλλα είναι υποκρισίες».

Με δεδομένη τη μυθική σημασία του Κοσσυφοπεδίου, που αποτελεί τη γενέτειρα του
σερβικού κράτους, Σέρβοι αξιωματούχοι και ανώτεροι διπλωμάτες στο Βελιγράδι
υποστηρίζουν πως ο Μιλόσεβιτς σκοπεύει να οδηγήσει το ΝΑΤΟ στα όριά του πριν
συμφωνήσει σε οποιονδήποτε πολιτικό διακανονισμό για το Κοσσυφοπέδιο, όπου η
αλβανόφωνη πλειοψηφία αγωνίζεται για ανεξαρτησία. <REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16356N402</ED>
<ID>
ID:19307

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N40&aa=2</URL></REF>


Article

<CATEGORY>vin07</CATEGORY>

 <H2>Μια σουίτα, 2,5 εκατομμύρια τη βραδιά
</H2>
ΤΟ ΞΕΝΟΔΟΧΕΙΟ Εξέλσιορ στη Ρώμη εγκαινίασε χθες την πολυτελέστερη σουίτα στην
Ευρώπη, στην οποία η διαμονή κοστίζει περίπου 2,5 εκατομμύρια δραχμές τη βραδιά.

Η πολυτελής σουίτα, που φέρει την ονομασία Βίλα Λα Κούπολα, και η οποία έχει
έκταση 1.100 τετραγωνικών μέτρων, έχει σχεδιαστεί από τον Αμερικανό
αρχιτέκτονα Μάικλ Στίλια και η δημιουργία της κόστισε περίπου 800 εκατομμύρια
δραχμές (5 δισ. λιρέτες). Είναι εξοπλισμένη με ιδιωτικό εσωτερικό ασανσέρ και
σκάλα. Η οροφή της είναι τρούλος ύψους άνω των 10 μέτρων, με τοιχογραφίες
εμπνευσμένες από τα ρωμαϊκά παλάτια της Αναγέννησης, το Μπαρόκ και τον Νεοκλασικισμό.

Αποτελείται δε από 8 υπνοδωμάτια, ένα σαλόνι, μία αίθουσα διασκέψεων με
βιντεοδορυφορική σύνδεση, αίθουσα γυμναστικής, πισίνα αντίγραφο των λουτρών
στις βίλες της αρχαίας Πομπηίας, βεράντες συνολικής επιφάνειας 169
τετραγωνικών και μία μικρή κάβα με 160 μπουκάλια εκλεκτών κρασιών.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16356N403</ED>
<ID>
ID:19350

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N40&aa=3</URL></REF>


Article

<CATEGORY>vin07</CATEGORY>

 <H2>Παραβιάζεται η ανεξαρτησία της Δικαιοσύνης στην Τουρκία
</H2>
ΜΕΓΑΛΗ έκπληξη για τα όσα συμβαίνουν στην Τουρκία γύρω από τη δολοφονία του
δημοσιογράφου Μετίν Γκιόκτεπε εξέφρασε ο πρόεδρος της Εθνικής Συνομοσπονδίας
Δημοσιογράφων της Γαλλίας Πιερ Μπαρμπανσέ.

Σε ανακοίνωση που εξέδωσε μαζί με την τουρκική Ένωση Ανθρωπίνων Δικαιωμάτων, ο
κ. Μπαρμπανσέ τόνισε ότι η δίκη των υπόπτων για τη δολοφονία του Γκιόκτεπε
«δεν είναι σύμφωνη με το Δίκαιο» και ότι η παρουσία στην αίθουσα του
δικαστηρίου αστυνομικών με πολιτικά, καθώς και τα τεκταινόμενα μετά τη
δικάσιμο δεν συμβιβάζονται με την ανεξαρτησία της Δικαιοσύνης.

Στην ίδια ανακοίνωση επισημαίνεται ακόμα ότι η απαγόρευση της εφημερίδας
«Εβρενσέλ» επί 26 εβδομάδες στους νομούς όπου ισχύει κατάσταση εκτάκτου
ανάγκης παραβιάζει την ελευθερία της πληροφόρησης.

Ο πρόεδρος της γερμανικής Ένωσης Εργατικής Αλληλεγγύης Βίλχεμ Φρον επεσήμανε
ότι τα όργανα του κράτους ενήργησαν αυθαίρετα τόσο κατά τη δίκη των υπόπτων
της δολοφονίας του Γκιόκτεπε όσο και κατά την εκδήλωση διαμαρτυρίας των
«Μανάδων του Σαββάτου» (τακτική εβδομαδιαία εκδήλωση διαμαρτυρίας συγγενών
αγνοουμένων, η οποία πραγματοποιείται κάθε Σάββατο μπροστά στο Λύκειο
Γαλατασαράι της Κωνσταντινούπολης). 
Οι κ. κ. Μπαρμπανσέ και Φρον, καθώς και μέλη άλλων ξένων αντιπροσωπειών από
διάφορες χώρες της Ευρώπης, βρέθηκαν στην Τουρκία για να παρακολουθήσουν τη
δίκη των υπόπτων για τη δολοφονία του δημοσιογράφου Μετίν Γκιόκτεπε.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16356N404</ED>
<ID>
ID:19382

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N40&aa=4</URL></REF>


Article

<CATEGORY>vin07</CATEGORY>

 <H2>Και η Τουρκία στο αεροπλάνο στρατιωτικής μεταφοράς
</H2>
ΕΠΤΑ ευρωπαϊκές χώρες, συμπεριλαμβανομένης της Τουρκίας, είναι έτοιμες να
δημιουργήσουν ένα αεροπλάνο στρατιωτικής μεταφοράς. Έτσι, η Γερμανία, το
Βέλγιο, η Ισπανία, η Γαλλία, η Ιταλία, το Ηνωμένο Βασίλειο, και η Τουρκία,
έλαβαν στις 29 του περασμένου Ιανουαρίου τον φάκελο που τους έστειλε καθεμία
από τις τρεις διεθνείς βιομηχανικές κοινοπραξίες (Airbus Industrie,
Boeing-Lockheed και Antonov) οι οποίες επιθυμούν να ανταποκριθούν στο κοινό
κάλεσμα προσφορών των χωρών αυτών προκειμένου να προετοιμάσουν ένα νέο
αεροπλάνο στρατιωτικής μεταφοράς ξεκινώντας το 2004 το αργότερο. Η απόφαση για
την επιλογή του προμηθευτή αναμένεται γύρω στα τέλη του 1999. Πρόκειται για
μία αγορά ειδικά μεγάλης σημασίας 288 αεροσκαφών συνολικά, που θα είναι μια
παγκόσμια επένδυση 23 δισ. ευρώ.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16356N405</ED>
<ID>
ID:19402

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N40&aa=5</URL></REF>


Article

<CATEGORY>vin07</CATEGORY>

 <H5>ΧΟΑΝ ΓΚΑΡΣΕΣ
</H5><H2>ΠΡΟΣΩΠΑ
</H2><H2>Καταδιώκοντας τον δικτάτορα
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Κάποιος πρέπει να αφηγηθεί τι συνέβη εδώ και εσύ είσαι ο μόνος που μπορεί να
το κάνει».

Χοάν Γκαρσές. Αν ο Πινοτσέτ τελικά δικασθεί, θα οφείλεται εν πολλοίς σ' αυτόν
τον Ισπανό δικηγόρο

ΗΤΑΝ 11 Σεπτεμβρίου του 1973. Ο πρόεδρος της Χιλής Σαλβαδόρ Αλλιέντε μιλούσε
στον 29χρονο Ισπανό σύμβουλό του Χοάν Γκαρσές λίγο πριν ο στρατηγός Πινοτσέτ
βομβαρδίσει το προεδρικό μέγαρο. «Βρισκόμουν εκεί από την προηγούμενη νύκτα,
στο τελευταίο δείπνο, όπως εκ των υστέρων αποδείχθηκε», θυμάται ο Γκαρσές
μιλώντας στην «Γκάρντιαν». «Είχα συνοδεύσει τους υπουργούς Εσωτερικών και
Άμυνας και τον διευθυντή της τηλεόρασης. Ο πρόεδρος ήθελε τη βοήθειά μας για
να ετοιμάσει ένα μήνυμα προς το έθνος. Δουλέψαμε ως αργά, κι έτσι έμεινα
εκεί». Το επόμενο πρωί κατάλαβαν ότι επίκειτο επίθεση: «Όλοι οι σύμβουλοι,
γύρω στους 20, επέλεξαν να μείνουν, αλλά ο Αλλιέντε μου είπε να φύγω. Είπε ότι
κανείς δεν ήταν σε καλύτερη θέση από μένα για να πει την ιστορία αυτού που
συνέβη». Χρειάσθηκε πάντως να τον διώξουν σχεδόν διά της βίας από το μέγαρο.

Γεννημένος στη Βαλένθια της Ισπανίας το 1944, ο Γκαρσές είχε γνωρίσει τον
Αλλιέντε όταν έκανε το διδακτορικό του στη Χιλή και αναπτύχθηκε μεταξύ τους
ισχυρή προσωπική φιλία. «Η σφαγή στο μέγαρο Μονέδα και οι δολοφονίες των
πολιτικών ηγετών που ακολούθησαν με έκαναν τον τελευταίο επιζώντα από τους
προσωπικούς πολιτικούς συμβούλους του προέδρου Αλλιέντε», λέει ο Γκαρσές, που
τα τελευταία 25 χρόνια κάνει αυτό ακριβώς που του ζήτησε ο δολοφονημένος
πρόεδρος ­ με βιβλία, άρθρα και διαλέξεις. «Αισθανόμουν πως είχα καθήκον να
συμβάλω στην κατανόηση της περιόδου που τελείωσε στις 11 Σεπτεμβρίου του
1973», μια περίοδο «φιλίας, πολιτικής συνεννόησης και σημαντικής πολιτικής
ευθύνης». Φεύγοντας από τη Χιλή, ο Γκαρσές δεν θέλησε να επιστρέψει στην
Ισπανία του Φράνκο και πήγε στη Γαλλία, όπου το 1975 εξέδωσε το βιβλίο «Ο
Αλλιέντε και το Πείραμα της Χιλής». Το 1982, μετά την εκλογή της σοσιαλιστικής
κυβέρνησης, επέστρεψε στην πατρίδα του και άνοιξε δικηγορικό γραφείο στη
Μαδρίτη. Από το 1996, ο Γκαρσές είναι ένας από τους δικηγόρους των θυμάτων του
καθεστώτος του Πινοτσέτ. «Δεν είναι θέμα εκδίκησης», υπογραμμίζει. «Θέλουμε να
δημιουργήσουμε ένα προηγούμενο για την εκδίκαση εγκλημάτων κατά της
ανθρωπότητας μέσω διεθνούς συνεργασίας». 
Σύμφωνα μ' αυτούς που παρακολουθούν τη νομική διαδικασία, αν ο Πινοτσέτ τελικά
δικασθεί, θα οφείλεται εν πολλοίς σ' αυτόν τον Ισπανό δικηγόρο που αποφεύγει
επιμελώς τη δημοσιότητα. «Είμαι πεπεισμένος ότι οι ατομικές εμπειρίες δεν
έχουν σημασία», εξηγεί. «Σημαντικά είναι τα συλλογικά κοινωνιολογικά κινήματα
που μεταμορφώνουν μια κοινωνία». Κι αν η Βουλή των Λόρδων αποφανθεί πως ο
Πινοτσέτ έχει ασυλία, προσθέτει, «τότε θα είναι ελεύθερος στη χώρα του, αλλά
φυγάδας της διεθνούς δικαιοσύνης με αρκετά εντάλματα για τη σύλληψή του. Η
υπόθεση θα συνεχιστεί».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16356N421</ED>
<ID>
ID:19254

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N42&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Και οι δύο δηλώνουν αριστεροί
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ο ένας είναι με τα κοινωνικά κινήματα, ο άλλος με την κυβέρνηση. Ο ένας
υποστηρίζει το σκανδιναβικό μοντέλο, ο άλλος το αμερικανικό. Ο ένας είναι με
τον Κον-Μπεντίτ, ο άλλος με τον Μπλαιρ. Αλλά και οι δύο δηλώνουν αριστεροί.

Τουραίν - Γκίντενς. Ο παραδοσιακός αριστερός συνομιλεί με τον εκσυγχρονιστή

Ο ΑΛΑΙΝ ΤΟΥΡΑΙΝ δεν έχει καμιά αμφιβολία: η παγκοσμιοποίηση ισοδυναμεί με τον
θρίαμβο του καπιταλισμού των χρηματοπιστωτικών αγορών. Μπορεί να οδεύουμε προς
ένα ευρωπαϊκό Κράτος, αλλά τα έθνη δεν έχουν πεθάνει και η δημόσια συζήτηση
στους κόλπους αυτών των εθνών διαμορφώνεται και εκφράζεται. Όσο για τον
βρετανικό δρόμο για την έξοδο από τον θατσερισμό, τον περίφημο «Τρίτο Δρόμο»
που ανάλογός του ακολουθείται ακόμα στις Ηνωμένες Πολιτείες και την Ιταλία,
είναι μια κεντροδεξιά επιλογή. Ένα μοντέλο που αγνοεί την ύπαρξη των νέων
κοινωνικών κινημάτων.

Καλά είναι αυτά τα κινήματα, αλλά μόνο για να τροφοδοτούν τον διάλογο, απαντά
ο Άντονυ Γκίντενς. Για να αλλάξεις αληθινά τα πράγματα, πρέπει να βρίσκεσαι
εκεί όπου εδρεύει η εξουσία: στην κυβέρνηση. Και οι ψηφοφόροι, ιδιαίτερα οι
νέοι, θέλουν μια κυβέρνηση ενεργή αλλά με αναθεωρημένες λειτουργίες. Τόσο στην
Ευρώπη όσο και στην Αμερική, τα μηνύματα που απευθύνουν είναι δύο. Πρώτον, δεν
θέλουν να μείνουν απροστάτευτοι μπροστά στην επέκταση των αγορών. Δεύτερον,
δεν θέλουν να αποφασίζουν για λογαριασμό τους γραφειοκρατικές κυβερνήσεις. Στο
κάτω-κάτω, οι κακές κυβερνήσεις έχουν κάνει πολύ χειρότερα πράγματα από τις επιχειρήσεις.

Η συζήτηση ανάμεσα στους δύο διανοούμενους, που οργάνωσε και δημοσιεύει στο
τελευταίο του τεύχος το γαλλικό περιοδικό «L' Evenement», έχει ανάψει. Ο
γάλλος κοινωνιολόγος και συγγραφέας του βιβλίου «Πώς να βγούμε από τον
φιλελευθερισμό» (εκδ. Fayard) δεν κρύβει τη δυσπιστία του για την ικανότητα
των σημερινών, μάλλον συντηρητικών, μετα-φιλελεύθερων κυβερνήσεων να
καταπολεμήσουν την ανεργία. Το ένα τέταρτο του πληθυσμού των δυτικών κοινωνιών
ζει σε συνθήκες φτώχειας, παρατηρεί. Ποιος θα τους βοηθήσει, τη στιγμή που οι
κυβερνήσεις ψαλιδίζουν όλο και περισσότερο το κοινωνικό κράτος;

Αμάν με την γκρίνια της παλιάς Αριστεράς, διαμαρτύρεται ο «γκουρού» του Τρίτου
Δρόμου. Αν θέλουμε να δημιουργήσουμε λιγότερο άνισες κοινωνίες, πρέπει να
δώσουμε περισσότερες ευκαιρίες στους πολίτες. Η ανακατανομή του πλούτου πλέον
δεν αρκεί. Ούτε η παροχή των μέσων επιβίωσης σε ανθρώπους που το κοινωνικό
κράτος έδιωξε από την αγορά εργασίας. Η λύση έρχεται από την Αμερική: η
χορήγηση δανείων σε μικροεπιχειρηματίες που ζουν σε υποβαθμισμένες περιοχές,
για παράδειγμα. Και, γενικότερα, η έμφαση στα μικρά πράγματα, που αν αλλάξουν
θα βοηθήσουν να αλλάξουν και τα μεγάλα. Το ίδιο ισχύει και με την αντιμετώπιση
της εγκληματικότητας: αν αλλάξεις τα σπασμένα τζάμια σε μια γειτονιά,
συμβάλλεις στη δημιουργία της κοινωνίας των πολιτών.

Η αμερικανική εμπειρία είναι ενδιαφέρουσα, μόνο που προκάλεσε την έξαρση της
καταστολής και οδήγησε σ' έναν αριθμό-ρεκόρ φυλακισμένων, αντιτείνει ο
Τουραίν. Δεν θα ήταν καλύτερα να μελετήσουμε τα σκανδιναβικά μοντέλα, που
εκτός των άλλων έδωσαν πολιτιστικά δικαιώματα και στις μειονότητες;
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16356N422</ED>
<ID>
ID:19308

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N42&aa=2</URL></REF>


Article

<CATEGORY>vin07</CATEGORY>

 <H5>Φίδι...
</H5><H5>Δαιμόνια...
</H5><H5>Η ανάγκη...
</H5><H5>Το μυρμήγκι...
</H5><H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... στον Κήπο της Εδέμ. Ιπτάμενο γουρούνι στο όραμα του πάπα Γρηγορίου του
Μεγάλου. Εξαμβλωματικό τέρας στους πίνακες του Ιερώνυμου Μπος. Όποια και αν
είναι η μορφή του, αποφασίστηκε την περασμένη εβδομάδα πως το Κακό είναι
μάλλον δύναμη παρά ον. Έτσι, το Βατικανό αφαιρεί εξουσία από τους επίσημους
εξορκιστές και αποδίδει ψυχικές διαταραχές, όπως η σχιζοφρένεια, στους
φυσικούς τους θεραπευτές, τους ψυχιάτρους. Εγκαταλείπει τη ζοφερή γλώσσα των
εξορκισμών. Δεν θα ξαναμιλήσει πια για τον «άρχοντα του Σκότους».

Με κάποια καθυστέρηση, η Εκκλησία αποφασίζει επιτέλους να αντικρύσει τον
«Διάβολο του 2000». Παραδέχεται ότι τα ξόρκια τού εξορκιστή είναι ανίσχυρα
μπροστά σε «καινά δαιμόνια», όπως η κόπωση από τον εξοντωτικό ρυθμό της
σύγχρονης ζωής ή ο αόριστος ψυχονευρωτικός φόβος μπροστά στην αβεβαιότητα για
το μέλλον.


... που κανείς εξορκιστής δεν μπορεί να πιάσει και που δεν αναφέρονται πουθενά
στο παπικό εγχειρίδιο «De Exorcismis» (Περί Εξορκισμών). Από το παπικό
εξορκιστήριο, ο «δαιμονισμένος» του 2000 περνάει στο ψυχαναλυτικό ανάκλιντρο
του Φρόιντ, για τον οποίο Θεός και Διάβολος ήταν αρχικά ένα και το αυτό, που
αργότερα χωρίστηκε στα δύο. Για πολλούς, ο Διάβολος είναι υπαρκτός.
Χαρισματικοί Αμερικανοί ιεροκήρυκες κερδίζουν πιστούς παροτρύνοντάς τους να
αναζητήσουν «ξένους δαίμονες» στις αποσκευές τους, επιστρέφοντας από το
εξωτερικό. Η ιδέα του Διαβόλου στοίχειωνε τους πιστούς του Ναού του Ήλιου,
παρασύροντάς τους σε ομαδικές αυτοκτονίες στην Ελβετία και τον Καναδά. Ο
άνθρωπος δεν παύει να ψάχνει το Κακό. Μπορεί να ξεχνάει το όνομά του, αλλά του
δίνει με κάθε ευκαιρία όποιο τού είναι πιο βολικό, με την ελπίδα κάποτε να το σκοτώσει.


... για έναν εχθρό είναι προαιώνια. Αν δεν ήταν ο Διάβολος, αναρωτιέται ο
Γάλλος συγγραφέας Πολ Κλοντέλ, ποιος θα χρειαζόταν τον «καλό Θεό»; Απέναντι
στην Αμερική, η σοβιετική απειλή. Απέναντι στην ενωμένη Ευρώπη, ο γερμανικός
ρεβανσισμός. Κάποιοι μάλιστα χρειάστηκαν διπλά δαιμόνια. Η μαοϊκή Κίνα τη
Σοβιετική Ένωση και τις ΗΠΑ. Το ίδιο και η τιτοϊκή Γιουγκοσλαβία. Για ένα
διάστημα, μετά το τέλος του Ψυχρού Πολέμου, ο κόσμος κινδύνευσε να μείνει
χωρίς εχθρούς. Μα τότε ήρθε ο Σαντάμ, σαν απόδειξη πως ποτέ κανείς δεν μπορεί
να ησυχάσει και πως κάθε τόσο ένας νέος εχθρός θα ξεπροβάλλει, μόνο και μόνο
από ανάγκη για να νικηθεί.


... θα κατακυριεύσει τη Γη. Σε πείσμα του νόμου της Φύσης, που, από όλα τα
όντα, θέλει να επικρατούν τελικά τα πιο επιθετικά. Τα μυρμήγκια, λοιπόν, της
Αργεντινής δεν έχουν εχθρούς. Αντί να πολεμούν με άλλες «φυλές», μοιράζονται
μαζί τους την περιοχή και τα υπάρχοντά τους. Κάνουν «έρωτα και όχι πόλεμο»,
αυξάνονται και πληθύνονται, εξοικονομούν ενέργεια που άλλες «ράτσες»
μυρμηγκιών ξοδεύουν σε εξοντωτικούς πολέμους. Τρεις βιολόγοι του Πανεπιστημίου
της Καλιφόρνιας διαπιστώνουν ότι χάρη σε αυτή τη φιλειρηνική αλλά ανώτερη
«στρατηγική», το αργεντίνικο μυρμήγκι έχει κυριεύσει τις μεσογειακές και
υποτροπικές περιοχές του πλανήτη, εκτοπίζοντας τα πιο επιθετικά είδη. Το
μέλλον τού ανήκει. Αυτό που οι βιολόγοι θεωρούν αδιάψευστο δείκτη για την
ικανότητα προσαρμογής ενός είδους στο περιβάλλον, είναι ο ρυθμός αναπαραγωγής.
Παρατήρησαν, λοιπόν, ότι τα φιλειρηνικά μυρμήγκια πολλαπλασιάζονται τρεις
φορές πιο γρήγορα από τα επιθετικά, απόδειξη αδιάσειστη πως κερδίζουν οριστικά
τον ασίγαστο αγώνα για επιβίωση.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16356N423</ED>
<ID>
ID:19351

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N42&aa=3</URL></REF>


Article

<CATEGORY>vin08</CATEGORY>

 <H5>400 - 600 ΘΕΣΜΙΚΟΙ ΕΠΕΝΔΥΤΕΣ ΑΠΟ ΗΠΑ - ΒΡΕΤΑΝΙΑ ΔΙΝΟΥΝ ΤΟΝ ΤΟΝΟ ΣΤΟ ΧΡΗΜΑΤΙΣΤΗΡΙΟ
</H5><H2>3 τρισ. «κρατούν» οι ξένοι
</H2>
<AUTHOR>ΓΙΑΝΝΗΣ ΣΙΩΤΟΣ - ΛΕΩΝΙΔΑΣ ΣΤΕΡΓΙΟΥ</AUTHOR>

Κλειδί στην ξέφρενη πορεία των τιμών στο ελληνικό Χρηματιστήριο είναι οι
ξένοι επενδυτές, οι οποίοι έχουν «ρίξει» κεφάλαια στην οδό Σοφοκλέους.
Πρόκειται για 400 - 600 θεσμικούς επενδυτές που προέρχονται κυρίως από τις ΗΠΑ
και τη Μεγάλη Βρετανία και κατέχουν αυτή τη στιγμή «χαρτιά», η αξία των οποίων
(σε τρέχουσες τιμές) εκτιμάται σε 3 τρισ. δραχμές περίπου.

Νίκος Καραμούζης, υποδιοικητής της Εθνικής Τράπεζας. Οι ξένοι αντιπροσωπεύουν
το 12%-15% της συνολικής κεφαλαιοποίησης στο ΧΑΑ

Η ανοδική αυτή πορεία του Χρηματιστηρίου αντιμετωπίζεται θετικά και από την
κεντρική τράπεζα. Ήδη, από την Τράπεζα της Ελλάδος διαπιστώνεται ότι ένα
σημαντικό ποσοστό του 1,5 δισ. δολαρίων που εισέρρευσε στην Ελλάδα τον
προηγούμενο μήνα είχε αποδέκτη και το Χρηματιστήριο.

Κορυφαία μάλιστα στελέχη της κεντρικής τράπεζας, όταν τους ζητήθηκε χθες από
«ΤΑ ΝΕΑ» να σχολιάσουν τις εξελίξεις στην οδό Σοφοκλέους, τόνιζαν
χαρακτηριστικά ότι «η άνοδος του Γενικού Δείκτη που συνδυάζεται με τη ζήτηση
για μετοχικές αξίες διευρύνει τις δυνατότητες χρηματοδότησης των επιχειρήσεων
με χαμηλότερο κόστος και αυτό με τη σειρά του συμβάλλει στην επιτάχυνση της
αναπτυξιακής διαδικασίας». Επισήμαιναν όμως ότι «από την πλευρά τους οι
επενδυτές θα πρέπει να είναι προσεκτικοί στις επιλογές τους».

ΚΑΡΑΜΟΥΖΗΣ ΓΙΑ ΞΕΝΟΥΣ

Ήδη στο ελληνικό Χρηματιστήριο η επενδυτική συμπεριφορά των ξένων επενδυτών
έχει βαρύνουσα σημασία στην εξέλιξη των τιμών, καθώς η παρουσία τους είναι
πολύ έντονη.

«Αυτή τη στιγμή οι ξένοι αντιπροσωπεύουν το 12%-15% της συνολικής
κεφαλαιοποίησης του ελληνικού Χρηματιστηρίου», τόνιζε χαρακτηριστικά ο
υποδιοικητής της Εθνικής Τράπεζας κ. Ν. Καραμούζης. Όταν τού ζητήθηκε να
περιγράψει το προφίλ των ξένων επενδυτών στο ελληνικό Χρηματιστήριο, είπε:
«Πρόκειται για 400-600 θεσμικούς επενδυτές που προέρχονται κυρίως από τις ΗΠΑ
και τη Μεγάλη Βρετανία. Ανάμεσα σ' αυτούς βρίσκονται και ορισμένα hedge funds.
Υπάρχουν επίσης επενδυτές που κάνουν επιλογές με μακροπρόθεσμη στρατηγική και
άλλοι που στοχεύουν στο βραχυχρόνιο κέρδος και έχουν προσαρμοσμένες ανάλογα
τις επιλογές τους».

25%-30% ΤΟΥ ΤΖΙΡΟΥ

Αρκετοί από τους ξένους θεσμικούς επενδυτές έχουν σχεδόν καθημερινή
δραστηριότητα στην οδό Σοφοκλέους έλεγαν Χρηματιστηριακοί αναλυτές.
«Μπαινοβγαίνουν σε αξίες πολλές φορές κάθε μέρα και σίγουρα με μεγαλύτερη
ευκολία σε σύγκριση με τους Έλληνες επενδυτές», έλεγαν. Οι ίδιοι αναλυτές
διατύπωναν την εκτίμηση ότι το 25%-30% του ημερήσιου τζίρου που γίνεται στην
οδό Σοφοκλέους προέρχεται από ξένους επενδυτές.

Όσον αφορά τις επενδυτικές επιλογές, αυτές δεν μπορούν να θεωρηθούν ότι
ακολουθούν κάποια συγκεκριμένα πρότυπα. Συνδέονται με τον στρατηγικό στόχο που
έχει κάθε θεσμικός επενδυτής. «Οι ξένοι θεσμικοί επενδυτές που έχουν
μακροχρόνια πολιτική στρέφονται κυρίως σε ισχυρές μετοχές (τραπεζικές κ.ά.).
Αντίθετα αυτοί που στοχεύουν σε βραχυχρόνια κέρδη ακολουθούν πιο ευέλικτη
επενδυτική πολιτική», παρατηρούσαν χρηματιστηριακά στελέχη.

Όμως σημαντικό ρόλο στις επιλογές των ξένων επενδυτών παίζουν και οι εκθέσεις
επενδυτικών οίκων, οι οποίες αναφέρονται στην Ελλάδα και στις αγορές
(χρηματιστήριο, ομόλογα, δραχμή). Οι οργανισμοί αυτοί άλλωστε κάνουν
επενδύσεις είτε για λογαριασμό τους είτε για λογαριασμό μεγάλων πελατών τους.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16356N431</ED>
<ID>
ID:19269

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N43&aa=1</URL></REF>


Article

<CATEGORY>vin08</CATEGORY>

 <H2>Νέο συνεχόμενο ρεκόρ ανόδου στη Σοφοκλέους
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

ΝΕΑ ΜΕΓΑΛΗ άνοδο και νέο συνεχόμενο ρεκόρ ανόδου πραγματοποιήθηκε και χθες
στην οδό Σοφοκλέους. Ο Γενικός Δείκτης για τις τιμές των μετοχών, σημειώνοντας
άνοδο κατά 1,39%, έφθασε στις 3.278,03 μονάδες. Η συνεδρίαση ήταν από την αρχή
ανοδική, ωστόσο παρουσιάστηκαν διακυμάνσεις και ο Γενικός Δείκτης για τις
τιμές των μετοχών ξεκίνησε με άνοδο μεγαλύτερη από μία ποσοστιαία μονάδα,
υποχώρησε ελαφρά, παραμένοντας πάνω από τα επίπεδα της προηγούμενης
συνεδρίασης. Έκλεισε τελικά με άνοδο κατά 1,39%. Οι συναλλαγές ήταν αυξημένες
και ξεπέρασαν τα 135 δισ. δρχ. Σύμφωνα με χρηματιστηριακούς αναλυτές, τα
συνεχή κέρδη του Γενικού Δείκτη, και τα διαδοχικά ρεκόρ, έδωσαν χθες την
ευκαιρία για ρευστοποιήσεις. Έτσι επενδυτές είχαν την ευκαιρία να αποκομίσουν
κέρδη από την άνοδο. Ωστόσο οι ρευστοποιήσεις δεν εμπόδισαν τη νέα άνοδο καθώς
πολλοί, κυρίως μικροεπενδυτές, τοποθετήθηκαν μαζικά σε μετοχές του
Χρηματιστηρίου. Μεγάλες ήταν οι συναλλαγές με τη μετοχή της Εθνικής Τράπεζας,
που έφθασαν συνολικά τα 40,5 δισ. δρχ., δηλαδή σχεδόν το ένα τρίτο από τον
«τζίρο» που πραγματοποιήθηκε χθες στη Σοφοκλέους. Όμως και πάλι η μετοχή της
Εθνικής Τράπεζας αυξήθηκε στο ανώτατο επιτρεπόμενο όριο (λίμιτ απ).

Κατά 12,38% έχει αυξηθεί ο Γενικός Δείκτης από τη Δευτέρα, 25 Ιανουαρίου, που
άρχισε να σημειώνει τα διαδοχικά ρεκόρ. Εκείνη την ημέρα ο Γενικός Δείκτης
ήταν στις 2.917,38 μονάδες. Σε λίγες ημέρες αυξήθηκε κατά 360,65 μονάδες, αφού
χθες έφθασε στις 3.278,03 μονάδες.

* Ρεπορτάζ για την πορεία των αμοιβαίων κεφαλαίων στη σελίδα 46.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16356N432</ED>
<ID>
ID:19317

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N43&aa=2</URL></REF>


Article

<CATEGORY>vin08</CATEGORY>

 <H2>Άλλο ένα πενηνταράκι κέρδισε η δραχμή
</H2>
ΜΕΡΑ με τη μέρα πληθαίνουν οι εισροές ξένων κεφαλαίων στην ελληνική αγορά, με
αποτέλεσμα η δραχμή να γίνεται πιο «σκληρή». Χθες τα 170 εκατ. ευρώ που
εισέρευσαν οδήγησαν σε ανατίμηση της δραχμής κατά μισή δραχμή περίπου. Η τιμή
fixing της δραχμής έναντι του ευρώ έκλεισε στις 320,83 δραχμές, έναντι 321,19
δραχμών προχθές. Δηλαδή η δραχμή έχει ανατιμηθεί από την κεντρική της ισοτιμία
(ευρώ= 353,109 δραχμές) στο ευρώ κατά 9% περίπου. Ωστόσο, τα ξένα κεφάλαια δεν
επενδύθηκαν σε ομόλογα, όπως γινόταν το τελευταίο διάστημα. Αυτό είχε ως
αποτέλεσμα στην αγορά ομολόγων να παρατηρηθούν, όπως και προχθές,
περιορισμένες ρευστοποιήσεις, με αποτέλεσμα τη μικρή αύξηση των αποδόσεών
τους. Για παράδειγμα, η απόδοση του «αγαπημένου» ομολόγου των ξένων επενδυτών,
του δεκαετούς, διαμορφώθηκε σε 6,093%, έναντι 6,067% προχθές. Σύμφωνα με
πληροφορίες, μέρος των ξένων κεφαλαίων κατευθύνθηκαν στην οδό Σοφοκλέους και
«βοήθησαν» στη νέα άνοδο των τιμών των μετοχών. Ένα άλλο μέρος παρέμεινε στην
αγορά δραχμών και ένα άλλο πήρε μέρος στη χθεσινή δημοπρασία του ετήσιου
εντόκου γραμματίου. Η αυξημένη δραχμική ρευστότητα στο σύστημα οδήγησε σε
μείωση των επιτοκίων της δραχμής. Για τοποθετήσεις περιόδου μιας ημέρας
(overnight) τα επιτόκια διαμορφώθηκαν σε 9,4-9,9%, έναντι 9,50-10%, προχθές. 
Μείωση, επίσης, παρατηρήθηκε και στις μεγαλύτερες διάρκειες. Ενδεικτικά
αναφέρεται ότι το επιτόκιο για τοποθετήσεις ενός μηνός διαμορφώθηκε σε
10,91-11,39% (από 11-11,50%), τριών μηνών σε 10,74-11,22% (από 10,90-11,37%)
και ενός έτους σε 10,02-10,51% (από 10,11-10,58%).
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16356N433</ED>
<ID>
ID:19358

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N43&aa=3</URL></REF>


Article

<CATEGORY>vin08</CATEGORY>

 <H2>Γίνεται 40 δισ. το Συνεγγυητικό Κεφάλαιο
</H2>
ΣΤΑ 40 δισ. δρχ. από 20 δισ. δρχ. θα αυξηθεί το Συνεγγυητικό Κεφάλαιο των
Χρηματιστών (που αποζημιώνει σε περιπτώσεις απωλειών κ.λπ.).

Αυτό αποφάσισε χθες η Επιτροπή Κεφαλαιαγοράς. Η ελάχιστη συνεισφορά για τους
συμμετέχοντες στο Συνεγγυητικό (χρηματιστές) θα είναι 150 εκατομμύρια δρχ.

Ακόμη, η ασφάλιση του Συνεγγυητικού αποφασίστηκε να φθάνει τα 20 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16356N434</ED>
<ID>
ID:19387

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N43&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι προσδοκίες και η εμπιστοσύνη
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η ΑΝΟΔΟΣ των τιμών στο Χρηματιστήριο Αθηνών και τα συνεχή ρεκόρ είναι σίγουρα
σαφή σημάδια εμπιστοσύνης των Ελλήνων, αλλά και των ξένων επενδυτών στην
ελληνική οικονομία. Όμως, η άνοδος αυτή, που είναι κυρίως αποτέλεσμα των
θετικών προσδοκιών, δεν θα πρέπει να προκαλέσει κλίμα υπεραισιοδοξίας στους
επενδυτές. Δεν είναι, άλλωστε, λίγες οι περιπτώσεις που σε ανάλογες
περιστάσεις το κύριο χαρακτηριστικό της επενδυτικής συμπεριφοράς ήταν κυρίως
οι προσδοκίες και κατά δεύτερο λόγο η εξέταση των πραγματικών δεδομένων που
ισχύουν για τις εισηγμένες εταιρείες και την οικονομία γενικότερα. Τη
συμπεριφορά αυτή ­ που σίγουρα δεν είναι ελληνική πατέντα ­ την έχουν πληρώσει
πολύ ακριβά οι διεθνείς αγορές και ακόμα ακριβότερα οι επενδυτές. Η
συμπεριφορά αυτή, άλλωστε, έχει απασχολήσει τον διάσημο οικονομολόγο Τζ.
Γκαλμπρέιθ, ο οποίος έχει αναλύσει τον ρόλο των προσδοκιών στις
χρηματιστηριακές κρίσεις. Απέναντι σ' αυτή την προοπτική η μοναδική άμυνα που
έχει ο επενδυτής είναι οι ζυγισμένες επιλογές με βάση μόνο τα οικονομικά
στοιχεία και όχι τις προσδοκίες.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16356N435</ED>
<ID>
ID:19413

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N43&aa=5</URL></REF>


Article

<CATEGORY>vin08</CATEGORY>

 <H5>ΣΧΕΔΙΑ ΓΙΑ ΔΙΚΑΙΟΤΕΡΗ ΦΟΡΟΛΟΓΗΣΗ ΤΩΝ ΙΔΙΟΚΑΤΟΙΚΟΥΝΤΩΝ
</H5><H5>Τι ισχύει σήμερα για τον φόρο ιδιοκατοίκησης
</H5><H2>Όριο ανάλογο με τα τέκνα
</H2>
Δραστικές αλλαγές στη φορολογία των εισοδημάτων από ακίνητα σχεδιάζει το
οικονομικό επιτελείο, στο πλαίσιο της μεταρρύθμισης του φορολογικού συστήματος
που θα συζητηθεί με τους κοινωνικούς εταίρους από τον Μάρτιο έως τον Ιούνιο.

ΤΑ ΣΕΝΑΡΙΑ που επεξεργάζονται οι αρμόδιοι παράγοντες του υπουργείου
Οικονομικών προβλέπουν τη σύνδεση του αφορολόγητου ορίου για το τεκμαρτό
εισόδημα από ιδιοκατοίκηση με την οικογενειακή κατάσταση του φορολογουμένου
καθώς και τη θέσπιση κλιμακωτού συντελεστή φορολόγησης των ενοικίων ανάλογα με
το ύψος τους.

Ειδικότερα σχεδιάζονται τα εξής:

* Το αφορολόγητο όριο των 150 τ.μ. που ισχύει σήμερα για τον προσδιορισμό του
τεκμαρτού εισοδήματος από ιδιοκατοίκηση κύριας ή δευτερεύουσας ή εξοχικής
κατοικίας να αλλάξει και η απαλλαγή να εξαρτάται από την οικογενειακή
κατάσταση του φορολογουμένου.

Δηλαδή το αφορολόγητο όριο να είναι 120 τ.μ. για τον άγαμο και να
προσαυξάνεται για τον έγγαμο και για εκείνους που έχουν παιδιά, ανάλογα με τον
αριθμό των παιδιών.

Όπως τόνιζε παράγοντας του υπουργείου Οικονομικών, με το νέο σύστημα θα
υπάρξει δικαιότερη μεταχείριση των φορολογουμένων, αφού ο φόρος ιδιοκατοίκησης
θα συναρτάται από τις πραγματικές ανάγκες διαβίωσης και τα οικογενειακά βάρη
των φορολογουμένων.

* Ο συμπληρωματικός φόρος για τα εισοδήματα από ενοίκια αντί 3% που είναι
σήμερα να κλιμακώνεται ανάλογα με το ύψος των ενοικίων. Προτείνεται ο
συντελεστής φορολογίας να κυμαίνεται από 1% για ποσό ενοικίου μέχρι 1 εκατ.
δρχ. και να φθάνει το 5% για εισόδημα από ενοίκια που ξεπερνά τα 4 εκατ. δραχμές.

* Επίσης μελετάται η καθιέρωση συστήματος αυτόματης αναπροσαρμογής των
αφορολόγητων ορίων για αγορά πρώτης κατοικίας όταν αυξάνονται οι
αντικειμενικές τιμές των ακινήτων, προκειμένου να μην προκύπτουν επιβαρύνσεις
από τον φόρο μεταβίβασης για όσους αγοράζουν ακίνητο για να ικανοποιήσουν
βασικές τους στεγαστικές ανάγκες.

Όμως διατυπώνονται και προτάσεις από υπηρεσιακούς παράγοντες για μείωση των
συντελεστών φορολογίας μεταβίβασης ακινήτων στο 8% και 10%, από 9% και 11% που
είναι σήμερα, καθώς και μείωση των φόρων για γονικές παροχές, κληρονομιές και
δωρεές ακινήτων.


ΟΤΑΝ ΤΟ άθροισμα της επιφάνειας της κύριας ή και της δευτερεύουσας κατοικίας
υπερβαίνει τα 150 τ.μ., τότε η Εφορία υπολογίζει ένα πρόσθετο εισόδημα στον
φορολογούμενο που λέγεται ακαθάριστο τεκμαρτό εισόδημα από ιδιοκατοίκηση ακινήτου.

Το εισόδημα αυτό προκύπτει με βάση την εξής φόρμουλα: Επιφάνεια ακινήτου Χ
αντικειμενική αξία ζώνης Χ διορθωτικό συντελεστή Χ συντελεστή παλαιότητας. Από
το ποσό που προκύπτει αφαιρείται εκείνο που αντιστοιχεί στα 150 τ.μ. και το
υπόλοιπο πολλαπλασιάζεται με συντελεστή 3,5%.

Αυτό αποτελεί το εισόδημα από ιδιοκατοίκηση, το οποίο φορολογείται με
συντελεστή 3%. Όμως προστίθεται και στα υπόλοιπα εισοδήματα του φορολογουμένου
και το σύνολο πηγαίνει στην κλίμακα φορολογίας εισοδήματος.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16356N441</ED>
<ID>
ID:19270

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N44&aa=1</URL></REF>


Article

<CATEGORY>vin08</CATEGORY>

 <H2>Μοιράζει δισκέτες με τους ΚΑΔ σε φοροτεχνικούς και λογιστές
</H2>
Γιώργος Δρυς. Σήμερα ενημερώνει τους εκπροσώπους του Οικονομικού Επιμελητηρίου

ΜΕ ΤΡΕΙΣ κινήσεις το υπουργείο Οικονομικών επιχειρεί να δώσει λύση στο
πρόβλημα που έχει ανακύψει με τον Κωδικό Αριθμό Δραστηριότητας (ΚΑΔ) και να
αποτρέψει καταστάσεις συνωστισμού, σύγχυσης και ταλαιπωρίας στις Εφορίες κατά
την υποβολή των δηλώσεων.

Σύμφωνα με πληροφορίες, σε σύσκεψη των υπηρεσιακών παραγόντων με τον υπουργό
Οικονομικών Γ. Δρυ για το θέμα του ΚΑΔ, αποφασίστηκε:

* Να δοθεί παράταση δύο εβδομάδων στην προθεσμία υποβολής των δηλώσεων από
τους ελεύθερους επαγγελματίες και επιτηδευματίες που είναι υποχρεωμένοι να
συμπληρώσουν τον ΚΑΔ στο έντυπο Ε3.

* Να δημιουργηθούν ειδικά γραφεία στις Εφορίες που θα ενημερώνουν τους
φορολογουμένους για τον ΚΑΔ που αντιστοιχεί στην επαγγελματική τους
δραστηριότητα και στα ακαθάριστα έσοδα.

Επίσης, ο υφυπουργός Οικονομικών Γ. Δρύς θα ενημερώσει σήμερα για το θέμα τους
εκπροσώπους του Οικονομικού Επιμελητηρίου των φοροτεχνικών και των λογιστών,
στους οποίους θα δοθεί δισκέτα με όλους τους ΚΑΔ, έτσι ώστε να μπορούν εύκολα
να εντοπίσουν εκείνον που πρέπει να αναγραφεί στις δηλώσεις των πελατών τους.

Επισημαίνεται πάντως ότι αρμόδιοι υπηρεσιακοί παράγοντες του υπουργείου
Οικονομικών πρότειναν στην πολιτική ηγεσία ο ΚΑΔ να αναγραφεί στο Ε3 από τους
υπαλλήλους των Εφοριών και όχι από τους φορολογουμένους, για να μην υποστούν
ταλαιπωρία και να μη δημιουργηθούν ουρές στις Εφορίες. Ορισμένοι μάλιστα
θεωρούν ότι το μέτρο θα πρέπει να αποσυρθεί για φέτος και να ισχύσει από το 2000.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16356N442</ED>
<ID>
ID:19318

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N44&aa=2</URL></REF>


Article

<CATEGORY>vin08</CATEGORY>

 <H2>Στενή παρακολούθηση οφειλετών του Δημοσίου από τις Εφορίες
</H2>
ΕΠΙΧΕΙΡΗΣΙΑΚΑ προγράμματα δράσης ανά Εφορία καθιερώνει το υπουργείο
Οικονομικών, με στόχο να βελιωθεί η αποτελεσματικότητα του φοροεισπρακτικού
και ελεγκτικού μηχανισμού. Με αυτά η κάθε Εφορία θα εντοπίζει τις πιθανές
εστίες φοροδιαφυγής και θα παρακολουθεί στενά τους οφειλέτες που έχουν
ληξιπρόθεσμα χρέη στο Δημόσιο.

Τα προγράμματα αυτά θα καταρτίζονται από ειδική επιτροπή που θα αποτελείται
από τον προϊστάμενο κάθε Εφορίας, στελέχη και συμβούλους του IRS, εκπροσώπους
του Σώματος Δίωξης Οικονομικου Εκγλήματος (ΣΔΟΕ), από υπεύθυνους του TAXIS,
καθώς και από εκπροσώπους του Εθνικού Ελεγκτικού Κέντρου και των Περιφερειακών
Ελεγκτικών Κέντρων.

Στην ουσία πρόκειται για μία επιτροπή που θα συντονίζει τις ενέργειες σε όλα
τα μέτωπα της φοροδιαφυγής και της είσπραξης των οφειλών προς το Δημόσιο. Η
ίδια επιτροπή θα εισηγείται μέτρα για τη βελτίωση των διαδικασιών είσπραξης
των εσόδων, για την απλούστευση των διαδικασιών υποβολής των φορολογικών
δηλώσεων κ.ά.

Παράλληλα δημιουργείται ακόμη μία επιτελική ομάδα σε υψηλότερο επίπεδο που θα
αποτελείται από τα ανώτερα στελέχη του υπουργείου Οικονομικών, δηλαδή τους
γενικούς διευθυντές και τους προϊσταμένους των επιτελικών διευθύνσεων που
έχουν αρμοδιότητα σε θέματα φορολογίας. Η επιτελική ομάδα θα εγκρίνει τις
προτάσεις για τις αλλαγές στις διαδικασίες είσπραξης των φόρων και για την
απλοποίηση στην υποβολή των δηλώσεων που θα προτείνει η επιτροπή η οποία θα
υπάρχει στις Εφορίες, ενώ παράλληλα θα εισηγείται η ίδια αλλαγές στις διαδικασίες.

Ταυτόχρονα για πρώτη φορά το υπουργείο Οικονομικών προσδιορίζει με έγγραφο που
πρόκειται να στείλει σε όλες τις Εφορίες το έργο και την αποστολή τους ή
αλλιώς την αποστολή της Φορολογικής Διοίκησης. Στο έγγραφο ορίζεται ότι
επιδίωξη της Φορολογικής Διοίκησης είναι:

* Να ενθαρρύνει την οικειοθελή συμμόρφωση των φορολογουμένων.

* Να ενημερώνει τους πολίτες με κατάλληλη επικοινωνιακή πολιτική για τα
δικαιώματα και τις υποχρεώσεις τους.

* Να ελέγχει τον βαθμό συμμόρφωσης και να ερευνά τα αίτια της μη συμμόρφωσης.

* Να βελτιώνει τις παρεχόμενες υπηρεσίες.

* Να επιδιώκει την ισότιμη μεταχείριση των φορολογουμένων.

* Να εντοπίζει τις αδυναμίες του φορολογικού συστήματος και να εισηγείται τη
λήψη μέτρων για τη βελτίωσή του.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16356N443</ED>
<ID>
ID:19359

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N44&aa=3</URL></REF>


Article

<CATEGORY>vin08</CATEGORY>

 <H2>90 δισ. όφελος από την υποβολή των δηλώσεων μέσω κομπιούτερ
</H2>
ΑΠΟ ΤΙΣ αρχές του 2000 οι φορολογούμενοι θα μπορούν να υποβάλλουν δηλώσεις ΦΠΑ
μέσω των ηλεκτρονικών υπολογιστών.

Προς αυτή την κατεύθυνση κινείται το υπουργείο Εθνικής Οικονομίας με στόχο,
τους αμέσως επόμενους μήνες, να δοθεί η δυνατότητα στους πολίτες να δηλώνουν
τα φορολογικά τους εισοδήματα από το σπίτι τους χρησιμοποιώντας το προσωπικό
τους κομπιούτερ, μακριά από τις ατέλειωτες «ουρές» στις Εφορίες και
αποφεύγοντας τις γραφειοκρατικές διαδικασίες. Παράλληλα, το υπουργείο
Οικονομικών, όπως είπε ο καθηγητής κ. Δουκίδης μιλώντας σε επιτροπή της
Βουλής, ευελπιστεί ότι με τη θέσπιση της «ηλεκτρονικής καταγραφής των
φορολογικών δηλώσεων» θα εξοικονομηθούν περίπου 90 δισεκατομμύρια δραχμές.

ΑΝΗΣΥΧΙΑ

Με έκπληξη, αλλά και με ανησυχία, δέχτηκαν χθες τα μέλη της Επιτροπής
Αποτίμησης και Τεχνολογίας της Βουλής τα στοιχεία που παρουσίασε ο καθηγητής
του Οικονομικού Πανεπιστημίου Αθηνών Γιώργος Δουκίδης. Βουλευτές όλων των
κομμάτων προειδοποίησαν για την «προοπτική εφιαλτικής απουσίας εργατικού
δυναμικού» και επεσήμαναν ότι «με αυτό τον τρόπο παραβιάζεται το απόρρητο των συναλλαγών».

Οι έρευνες, όμως, του Οικονομικού Πανεπιστημίου Αθηνών μπροστά στη «νέα
ηλεκτρονική πραγματικότητα» φανερώνουν ότι τα περιθώρια για τη χώρα μας έχουν
στενέψει. Σύμφωνα με τον κ. Δουκίδη, η Ελλάδα πρέπει να εκπονήσει «ένα εθνικό
μοντέλο ανάπτυξης ηλεκτρονικού εμπορίου, δίνοντας βάση στις μικρομεσαίες
επιχειρήσεις κατά τα πρότυπα της υπόλοιπης Ευρώπης, της Ασίας και της Αμερικής».

Η ΣΙΓΚΑΠΟΥΡΗ

Στα επιχειρήματά του ο κ. Δουκίδης επικαλέστηκε τη Σιγκαπούρη ­ μία χώρα όσο
η... Αττική ­ που καταλαμβάνει τη 10η θέση ανάμεσα στις πιο εύρωστες
οικονομικά χώρες του κόσμου εξαιτίας της ανάπτυξης του ηλεκτρονικού εμπορίου.
«Την ίδια ώρα η Ελλάδα κινδυνεύει να χάσει το γεωγραφικό πλεονέκτημα για την
προώθηση των εμπορικών της συναλλαγών, καθώς άλλες χώρες, όπως η Δανία και η
Ολλανδία, διαμορφώνουν την ηλεκτρονική τους υποδομή, ώστε να γίνουν
ανταγωνιστικές με τα προϊόντα τους σε παγκόσμιο επίπεδο και να καταστούν
διεθνή διακομιστικά κέντρα».

Ο βασικός εγχώριος κλάδος ­ σύμφωνα με τα στοιχεία που παρουσιάστηκαν χθες
στην επιτροπή της Βουλής ­ που αναμένεται να ωφεληθεί τα μέγιστα από το
ηλεκτρονικό εμπόριο, είναι ο τουρισμός και η πώληση των αγροτικών προϊόντων
«επειδή δεν θα χρειάζονται πλέον πολλοί μεσολαβητές». Μέσα σε αυτή qη χρονιά
πάντως το Οικονομικό Πανεπιστήμιο Αθηνών και η Εθνική Επιτροπή Εμπορίου
αναμένουν να λειτουργήσει η πρώτη ηλεκτρονική τράπεζα.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16356N444</ED>
<ID>
ID:19388

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N44&aa=4</URL></REF>


Article

<CATEGORY>vin08</CATEGORY>

 <H5>ΑΚΟΜΗ ΦΤΗΝΟΤΕΡΑ ΓΙΝΟΝΤΑΙ ΤΑ ΔΑΝΕΙΑ ΑΠΟ ΤΟΝ ΑΠΡΙΛΙΟ
</H5><H5>Σταδιακή κατάργηση του ΕΦΤΕ από το τέλος του έτους
</H5><H2>Κόβουν το μισό «καπέλο»
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Από την 1 Απριλίου, σύμφωνα με πληροφορίες, μειώνεται κατά 50% για όλες τις
κατηγορίες δανείων η εισφορά του Νόμου 128 που επιβάλλεται σήμερα και η οποία
αντιστοιχεί σε 1,2 μονάδες που προστίθενται στο εκάστοτε βασικό επιτόκιο.
Έτσι, από τον Απριλιο η εισφορά του Ν. 128 που μπαίνει «καπέλο» στα επιτόκια
των δανείων, θα περιοριστεί στις 0,6 μονάδες.

Η ΜΕΙΩΣΗ αυτή θα είναι καθαρό όφελος στο πορτοφόλι όσων ήδη έχουν πάρει δάνεια
στεγαστικά, καταναλωτικά, προσωπικά, επιχειρηματικά ή έχουν χρέη από
πιστωτικές κάρτες, καθώς και για όλους τους υποψήφιους και μελλοντικούς δανειολήπτες.

Τη μείωση της εισφοράς προβλέπει τροπολογία που έχει ήδη καταρτίσει το
υπουργείο Εθνικής Οικονομίας και η οποία αναμένεται να κατατεθεί τις επόμενες
ημέρες στη Βουλή. Στην τροπολογία ορίζεται ότι οι υπόλοιπες 0,6 μονάδες της
εισφοράς θα καταργηθούν το 2000.

ΣΤΡΕΒΛΩΣΕΙΣ

Στη σταδιακή κατάργηση της εισφοράς του Ν. 128 προχωρεί το οικονομικό
επιτελείο καθώς, όπως αναφέρουν αρμόδιοι παράγοντες, το μέτρο δημιουργεί
στρεβλώσεις στην τραπεζική αγορά και θα αποτελούσε ένα σοβαρό μειονέκτημα για
τις ελληνικές τράπεζες στο έντονα ανταγωνιστικό περιβάλλον που έχει ήδη
αρχίσει να διαμορφώνεται στο τραπεζικό τοπίο εν όψει της απελευθέρωσης της
αγοράς και της εισόδου στην ΟΝΕ. 
Ταυτόχρονα η εισφορά αυτή αποτελεί μία επιπλέον σημαντική επιβάρυνση για τους
δανειολήπτες, η οποία δεν έχει σχέση με το πραγματικό κόστος του χρήματος.

ΚΟΣΤΟΣ ΚΑΤΑΡΓΗΣΗΣ

Η απώλεια των εσόδων που θα προκύψει σε ετήσια βάση από την κατάργηση της
εισφοράς υπολογίζεται περίπου σε 100 δισ. δρχ., αφού φέτος θα μειωθεί κατά το
ήμισυ και από τον Απρίλιο το κόστος για τον προϋπολογισμό εκτιμάται ότι δεν θα
ξεπεράσει τα 30 δισ. δρχ.


ΤΟ ΑΛΛΟ μεγάλο «αγκάθι» για το κόστος των τραπεζικών δανείων που προβληματίζει
το οικονομικό επιτελείο είναι ο Ειδικός Φόρος Τραπεζικών Εργασιών (ΕΦΤΕ), ο
οποίος ανέρχεται σήμερα σε 3% και επιβάλλεται επί των τόκων. Σύμφωνα με τα
πρώτα σενάρια που έχουν συζητηθεί στο υπουργείο, προβλέπεται η σταδιακή
κατάργησή του η οποία όμως ενδεχομένως να ξεκινήσει από το δεύτερο εξάμηνο του
1999, ενώ δεν αποκλείεται ακόμη και να μετατεθεί για το 2000 λόγω των απωλειών
που θα προκαλέσει στα έσοδα του προϋπολογισμού. Εκτιμάται ότι οι απώλειες
εσόδων σε ετήσια βάση από την κατάργηση του ΕΦΤΕ ανέρχονται περίπου σε 50 δισ. δρχ.

Πάντως η μείωση των επιτοκίων στα τραπεζικά δάνεια τον Απρίλιο θα πάρει ακόμη
μεγαλύτερες διαστάσεις και δεν θα περιοριστεί μόνο στις 0,6 μονάδες της
εισφοράς, στον βαθμό που οι τράπεζες προχωρήσουν σε ακόμη μεγαλύτερη μείωσή
τους λόγω της μεγάλης πτώσης που προβλέπεται ότι θα σημειώσει ο πληθωρισμός
τον μήνα αυτό.

Σε πτωτική πορεία βρίσκονται και τα επιτόκια των κρατικών τίτλων. Έτσι στη
χθεσινή δημοπρασία εντόκων γραμματίων ετήσιας διάρκειας ύψους 160 δισ. δρχ. το
μέσο σταθμικό επιτόκιο που διαμορφώθηκε από τις προσφορές έπεσε κατά 0,8
ποσοστιαίες μονάδες στο 9,5%, από 10,3% που ήταν στην προηγούμενη δημοπρασία.

* Την Παρασκευή και τη Δευτέρα, όπως ανακοινώθηκε από το υπουργείο
Οικονομικών, θα γίνει νέα διάθεση αφορολόγητων αποταμιευτικών ομολόγων τα
οποία απευθύνονται κυρίως στους μικροαποταμιευτές.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16356N451</ED>
<ID>
ID:19271

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N45&aa=1</URL></REF>


Article

<CATEGORY>vin08</CATEGORY>

 <H2>Και νέα μείωση επιτοκίων ζητούν οι δημόσιοι υπάλληλοι από το Τ.Π. και Δ. και
το Ταχ. Ταμιευτήριο
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΤΗΝ ΑΝΑΓΚΗ νέας μείωσης των επιτοκίων των στεγαστικών δανείων που παίρνουν οι
δημόσιοι υπάλληλοι από το Ταμείο Παρακαταθηκών και Δανείων και το Ταχυδρομικό
Ταμιευτήριο ζητούν οι νέοι και παλιοί δανειολήπτες, αλλά και η ΑΔΕΔΥ. Μετά τον
πρόσφατο γύρο μείωσης των επιτοκίων των στεγαστικών δανείων από τις εμπορικές
τράπεζες είναι πλέον συμφέρουσα η προσφυγή σε μια τράπεζα για την απόκτηση
δανείου παρά από τους δύο αυτούς οργανισμούς, οι οποίοι ­ υποτίθεται ­
καλούνται να παίξουν έναν κοινωνικό ρόλο.

ΤΑ ΕΠΙΠΕΔΑ

Χαρακτηριστικά μπορεί να αναφερθεί ότι σήμερα το επιτόκιο στο Ταμείο
Παρακαταθηκών είναι 9% και στο Ταχυδρομικό Ταμιευτήριο είναι 10% και μάλιστα
με περίοδο αποπληρωμής που φτάνει και τα 30 έτη, όταν υπάρχουν τράπεζες που
προσφέρουν επιτόκιο 8% με περίοδο αποπληρωμής από 10-15 έτη. Ιδιαίτερα
δυσβάσταχτοι είναι οι όροι εξόφλησης των δανείων για τους παλιούς δανειολήπτες
δημοσίους υπαλλήλους και το προσωπικό των ΔΕΚΟ.

Παρά την πρόσφατη μείωση των επιτοκίων από το Ταχυδρομικό Ταμιευτήριο (από 12%
σε 10% για την Αθήνα και 8-9% από 10-11% για άλλες περιοχές) και από το Ταμείο
Παρακαταθηκών και Δανείων (2% η μείωση για τα παλιά δάνεια και 1% για τα νέα),
εντούτοις τα επιτόκια εξακολουθούν να παραμένουν σε υψηλά επίπεδα. Μάλιστα
είναι τριπλάσια από τον ισχύοντα πληθωρισμό, ενώ οι όροι αποπληρωμής είναι
δυσβάσταχτοι για τους δημοσίους υπαλλήλους.

ΕΠΙΣΤΟΛΗ ΑΔΕΔΥ

Παρέμβαση για την αντιμετώπιση του προβλήματος και κυρίως για τους παλιούς
δανειολήπτες, γίνεται από την ΑΔΕΔΥ. Η ηγεσία της ανώτατης δημοσιοϋπαλληλικής
οργάνωσης σε επιστολή που έστειλε χθες στον υπουργό Μεταφορών - Επικοινωνιών
κ. Τ. Μαντέλη:

* Τονίζει ότι η πρόσφατη ρύθμιση των επιτοκίων από το Ταχυδρομικό Ταμιευτήριο
«είναι άτολμη και ξεπερασμένη», σημειώνοντας ότι η ρύθμιση αυτή καθίσταται
ασύμφορη για τους δημοσίους υπαλλήλους.

* Υποστηρίζει ότι τα συγκριτικά υψηλά επιτόκια ακυρώνουν την κοινωνική
διάσταση και τον χαρακτήρα του Ταχυδρομικού Ταμιευτηρίου.

* Ζητεί άμεση συνάντηση με τον υπουργό.

(R) Για το ίδιο θέμα θα υπάρξει συζήτηση μεταξύ της ηγεσίας της ΑΔΕΔΥ και του
υφυπουργού Οικονομικών κ. Ν. Χριστοδουλάκη στην προγραμματισμένη για σήμερα
συνάντηση. Η ΑΔΕΔΥ πρόκειται, εκτός των άλλων, να εκφράσει τη διαφωνία της για
το 2% (ποσοστό της νέας αύξησης στους μισθούς).
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16356N452</ED>
<ID>
ID:19319

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N45&aa=2</URL></REF>


Article

<CATEGORY>vin08</CATEGORY>

 <H5>ΠΡΟΓΡΑΜΜΑ ΟΑΕΔ
</H5><H2>Επωφελούνται οι επιχειρήσεις ­ αποκτούν πρακτική εμπειρία νέοι επιστήμονες
</H2>
ΠΡΟΓΡΑΜΜΑ απόκτησης εργασιακής εμπειρίας 4.000 νέων άνεργων πτυχιούχων
αποφοίτων Τριτοβάθμιας Εκπαίδευσης θέτει σε εφαρμογή ο ΟΑΕΔ. Το πρόγραμμα
ονομάζεται Stage και είναι επιχορηγούμενο 100% από τον ΟΑΕΔ και την Ευρωπαϊκή
Ένωση. Μέσα από το πρόγραμμα αυτό παρέχεται η ευκαιρία σε ιδιωτικές
επιχειρήσεις, καθώς και σε ΔΕΚΟ - τράπεζες, να αξιοποιήσουν για 11 μήνες το
ταλέντο και τις γνώσεις των νέων επιστημόνων και παράλληλα να τους προσφέρουν
πρακτική εμπειρία για τη συνέχεια της σταδιοδρομίας τους. Οι ενδιαφερόμενες
επιχειρήσεις θα πρέπει να υποβάλουν αίτηση μέχρι την 1.3.1999, ενώ μπορούν να
ζητηθούν ειδικότητες άνεργων πτυχιούχων για την κάλυψη θέσεων εργασίας σε
αυτές. Μετά την ολοκλήρωση της διαδικασίας επιλογής των επιχειρήσεων από τη
Γνωμοδοτική Επιτροπή, θα ακολουθήσει, μέσα στο δεύτερο 15ήμερο του Μαρτίου,
νέα προκήρυξη προς τους ενδιαφερόμενους άνεργους πτυχιούχους Τριτοβάθμιας
Εκπαίδευσης, που θα αναφέρεται στις θέσεις - ειδικότητες καθώς και στην
προθεσμία υποβολής των αιτήσεων. Για το πρόγραμμα αυτό θα διατεθεί κατ' αρχήν
το ποσό των 7 δισ. δρχ., από το οποίο οι άνεργοι θα επιδοτηθούν κατά τη
διάρκειά του με 140.000 δρχ. τον μήνα. 
Δικαιούχοι του προγράμματος είναι οι άνεργοι επιδοτούμενοι ή μη (εγγεγραμμένοι
στα μητρώα ανέργων του ΟΑΕΔ) πτυχιούχοι ΑΕΙ - ΤΕΙ, ηλικίας μέχρι 30 ετών
(γεννημένοι μετά την 1.1.1968) και οι κάτοχοι μεταπτυχιακών τίτλων, ηλικίας
μέχρι 35 ετών (γεννημένοι μετά την 1.1.1963).
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16356N453</ED>
<ID>
ID:19360

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N45&aa=3</URL></REF>


Article

<CATEGORY>vin08</CATEGORY>

 <H5>ΠΡΩΤΑΓΩΝΙΣΤΕΣ ΣΤΟ ΕΥΡΩΠΑΪΚΟ ΜΕΛΛΟΝ ΒΛΕΠΟΥΝ ΤΟΥΣ ΕΑΥΤΟΥΣ ΤΟΥΣ ΟΙ ΕΠΙΧΕΙΡΗΜΑΤΙΕΣ ΜΑΣ
</H5><H2>Αισιόδοξοι ως Έλληνες
</H2>
Οι Έλληνες επιχειρηματίες είναι οι πιο αισιόδοξοι της Ευρώπης. Προβλέπουν ότι
οι ελληνικές επιχειρήσεις θα είναι τα επόμενα χρόνια πρωταγωνίστριες όσον
αφορά την ανάπτυξη, την αποδοτικότητα και τις εξαγωγές.

Η ΣΧΕΤΙΚΗ μελέτη πραγματοποιήθηκε το 1998 και κατέγραψε τις προβλέψεις, αλλά
και τις μεταβολές του επιχειρηματικού κλίματος στην Ευρώπη. Τα σχετικά
ερωτηματολόγια διανεμήθηκαν σε εκατοντάδες στελέχη μικρών και μεσαίων
επιχειρήσεων ­ που απασχολούν από 1 έως 250 εργαζομένους ­ σε όλες τις χώρες
της Ευρωπαϊκής Ένωσης. Οι ερωτώμενοι αποκάλυψαν τις προβλέψεις τους για τις
επιχειρήσεις της χώρας τους, δίνοντας έτσι τη δυνατότητα όχι μόνο να γίνουν
συγκρίσεις από χώρα σε χώρα, αλλά και να καταγραφεί η πρόβλεψη του μέσου
Ευρωπαίου επιχειρηματία για το μέλλον της ευρωπαϊκής επιχείρησης.

Τα στελέχη του ελληνικού επιχειρηματικού κόσμου αισιοδοξούν περισσότερο από
τους Ευρωπαίους συναδέλφους τους για την πορεία των επιχειρήσεων.

Και συγκεκριμένα:

* Από τους 100 Έλληνες εκπροσώπους των ελληνικών επιχειρήσεων που ρωτήθηκαν,
οι 86 προβλέπουν άνοδο του κύκλου εργασιών των ελληνικών επιχειρήσεων, ενώ ο
αντίστοιχος μέσος ευρωπαϊκός όρος είναι 60%.

* Οι 46 στους 100 Έλληνες επιχειρηματίες προβλέπουν τα επόμενα χρόνια άνοδο
της απασχόλησης στις ελληνικές επιχειρήσεις, ενώ ο αντίστοιχος μέσος όρος στην
Ευρωπαϊκή Ένωση είναι 34%.

* Πολύ θετικές οι προβλέψεις και για τη μελλοντική αποδοτικότητα των ελληνικών
επιχειρήσεων. Το 59% των επιχειρηματικών στελεχών που ρωτήθηκαν προβλέπουν
βελτίωση του συγκεκριμένου δείκτη για τις ελληνικές επιχειρήσεις.

* Θετικότερη σε σχέση με τον μέσο όρο της Ευρωπαϊκής Ένωσης είναι και η
πρόβλεψη για τις εξαγωγές των ελληνικών επιχειρήσεων. Οι 26 στους 100 Έλληνες
επιχειρηματίες που ρωτήθηκαν, προέβλεψαν άνοδο των εξαγωγών των ελληνικών προϊόντων.

* Οι θετικές προσδοκίες σε σχέση με τον πληθωρισμό γίνονται εμφανείς και από
τις απαντήσεις που αφορούν στην πορεία των τιμών πώλησης των προϊόντων. Οι 46
στους 100 Έλληνες επιχειρηματίες προβλέπουν ότι οι τιμές πώλησης των ελληνικών
προϊόντων θα διατηρηθούν στα ίδια επίπεδα τα επόμενα χρόνια. Στην Ευρώπη, οι
προσδοκίες για σταθερότητα τιμών είναι ισχυρότερες (49%).

* Ιδιαίτερα αισιόδοξες είναι οι προβλέψεις και όσον αφορά στις επενδύσεις των
ελληνικών επιχειρήσεων σε εγκαταστάσεις και εξοπλισμό. Το 47% αυτών που
ρωτήθηκαν, προβλέπουν άνοδο του συγκεκριμένου δείκτη.

* Ιδιαίτερα δυναμικοί κλάδοι για τις ελληνικές επιχειρήσεις αναμένεται να
αποδειχθούν στο μέλλον η διαφήμιση των ελληνικών προϊόντων, καθώς και η Έρευνα
και Ανάπτυξη (R&D) για την βελτίωσή τους. Το 41% του δείγματος των
ελληνικού επιχειρηματικού κόσμου προβλέπει άνοδο της έρευνας και ανάπτυξης.

Η έρευνα πραγματοποιήθηκε κατά τη διάρκεια του 1998 από την εταιρεία συμβούλων
επιχειρήσεων Grant Thornton International.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16356N461</ED>
<ID>
ID:19272

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N46&aa=1</URL></REF>


Article

<CATEGORY>vin08</CATEGORY>

 <H2>Στροφή Αμοιβαίων σε περισσότερες μετοχές
</H2>
Τα κέρδη στο Χρηματιστήριο έγιναν η αιτία να αλλάξει ο χάρτης των Αμοιβαίων
Κεφαλαίων, σύμφωνα με τα στοιχεία της Ένωσης Θεσμικών Εταιρειών.

Έτσι, το ενεργητικό των Αμοιβαίων αυξήθηκε τον Ιανουάριο συνολικά κατά 2,86%
(έφθασε τα 9,25 τρισ. δρχ.) όταν το ενεργητικό για τα Αμοιβαία Κεφάλαια που
επενδύουν κατά 75%-85% στο Χρηματιστήριο αυξήθηκε κατά 31,23%. Το ενεργητικό
στα μεικτά Αμοιβαία (επενδύουν κατά 50% σε μετοχές) αυξήθηκε κατά 6,32%.

Από τα 257 δισ. δρχ. της αύξησης του ενεργητικού των Αμοιβαίων Κεφαλαίων
συνολικά, τα 150 δισ. δρχ. είναι η αύξηση των μετοχικών Αμοιβαίων και τα 45
δισ. δρχ. είναι αύξηση στα μεικτά Αμοιβαία Κεφάλαια. Έτσι το μερίδιο αγοράς
των μετοχικών Αμοιβαίων έφθασε στο τέλος Ιανουαρίου στο 7,20% από 5,82% που
ήταν στο τέλος του 1998.

Αλλά και τα μερίδια των μετοχικών και μεικτών Αμοιβαίων Κεφαλαίων αυξήθηκαν
επιβεβαιώνοντας τα συμπεράσματα της Ένωσης Θεσμικών Εταιρειών για στροφή προς
τις μετοχές και το Χρηματιστήριο τον Ιανουάριο. Τα μερίδια στα μετοχικά
Αμοιβαία αυξήθηκαν κατά 17,47% «ως αποτέλεσμα της μεταστροφής των επενδυτών
προς τις ελληνικές μετοχικές αξίες», που σημείωσαν αποδόσεις από 10%-23% τον Ιανουάριο.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16356N462</ED>
<ID>
ID:19320

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N46&aa=2</URL></REF>


Article

<CATEGORY>vin08</CATEGORY>

 <H2>Αντίθετοι στον περιορισμό αρμοδιοτήτων του ΕΟΜΜΕΧ
</H2>
ΤΗΝ ΕΝΤΟΝΗ αντίθεσή του στην κατάργηση του ΕΟΜΜΕΧ εκφράζει με χθεσινή
ανακοίνωσή του το Οικονομικό Επιμελητήριο Ελλάδας, ενώ οι εργαζόμενοι στον
Οργανισμό επισημαίνουν ότι ο περιορισμός των αρμοδιοτήτων του ΕΟΜΜΕΧ συμπίπτει
με αντίστοιχη μεταφορά κονδυλίων σε ιδιωτικά γραφεία «συμβούλων επιχειρήσεων».

Στην ανακοίνωση του Οικονομικού Επιμελητηρίου τονίζεται εν όψει της συζήτησης
και ψήφισης του σχετικού νομοσχεδίου, ότι:

* Ο ΕΟΜΜΕΧ όχι μόνο θα έπρεπε να διατηρήσει τον πανελλαδικό και κοινωνικό του
χαρακτήρα, αλλά και να προωθηθούν οι αναγκαίες ενέργειες εκσυγχρονισμού του,
ώστε να δικαιώσει στην πράξη τον ρόλο του ως φορέα πολλαπλής στήριξης των
μικρών και μεσαίων επιχειρήσεων .

* «Σε σχέση με την πρόβλεψη κατάργησης των περιφερειακών υπηρεσιών του ΕΟΜΜΕΧ,
θεωρούμε ότι βρισκόμαστε μπροστά σε μία ιδιαίτερα αρνητική εξέλιξη, δοθέντος
ότι διαλύεται και τυπικά το μοναδικό σημείο αναφοράς και στήριξης των
μικρομεσαίων στην περιφέρεια και απαξιώνεται ένα έμπειρο και εξειδικευμένο προσωπικό».

(R) Ο Πανελλήνιος Σύλλογος Υπαλλήλων ΕΟΜΜΕΧ σε ανακοίνωσή του αναφέρει ότι η
συνεχής υποβάθμιση του Οργανισμού τα τελευταία 10 χρόνια οφείλεται:

* Στον σταδιακό περιορισμό των αρμοδιοτήτων του ΕΟΜΜΕΧ με αντίστοιχη μεταφορά
κονδυλίων προς τις μεγάλες επιχειρήσεις και τα ιδιωτικά μελετητικά γραφεία
«συμβούλων επιχειρήσεων».

* Στην παραχώρηση πολλών αναπτυξιακών προγραμμάτων που σχεδίασε ο ΕΟΜΜΕΧ για
το επιχειρησιακό σχέδιο 1994-'99 σε «ενδιάμεσους φορείς», ετερογενή σχήματα,
τα οποία συστήθηκαν προκειμένου να υπάρξει δήθεν αποκέντρωση.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16356N463</ED>
<ID>
ID:19361

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N46&aa=3</URL></REF>


Article

<CATEGORY>vin08</CATEGORY>

 <H2>Μέρισμα 800 δρχ. ανά μετοχή θα δώσει η Alpha Τράπεζα Πίστεως
</H2>
ΤΗ ΔΙΑΝΟΜΗ μερίσματος 800 δραχμών ανά μετοχή και τη διάθεση δωρεάν μετοχών σε
αναλογία μιας νέας για κάθε παλαιά θα προτείνει το Διοικητικό Συμβούλιο της
Alpha Τράπεζας Πίστεως στη γενική συνέλευση των μετόχων.

Αναλυτικά, κατά τη χθεσινή του συνεδρίαση, το Διοικητικό Συμβούλιο της
τράπεζας ενέκρινε τον ισολογισμό της 31ης Δεκεμβρίου 1998 και αποφάσισε να
προτείνει στη γενική συνέλευση των μετόχων, που θα πραγματοποιηθεί στις 30
Μαρτίου, τα εξής:

* Τη διάθεση δωρεάν μετοχών σε αναλογία μίας νέας μετοχής προς κάθε παλαιά, με
αύξηση του μετοχικού κεφαλαίου της τράπεζας από κεφαλαιοποίηση αποθεματικών
και την ταυτόχρονη μείωση της ονομαστικής αξίας κάθε μετοχής από 2.000 σε
1.500 δραχμές.

* Τη διανομή μερίσματος 800 δραχμών ανά μετοχή για τη χρήση 1998,
αναπροσαρμοσμένου στον σημερινό αριθμό μετοχών. Σημειώνεται ότι το μέρισμα για
τη χρήση 1997 ήταν 724 δραχμές.

Τα καθαρά προ φόρων κέρδη της τράπεζας ανήλθαν το 1998 σε 90,4 δισεκατομμύρια
δραχμές, παρουσιάζοντας αύξηση 24% σε σχέση με το 1997. Το ενεργητικό της
τράπεζας διαμορφώθηκε σε 4,2 τρισεκατομμύρια δραχμές, σημειώνοντας αύξηση 22%,
ενώ τα ίδια κεφάλαιά της ανήλθαν στα 351 δισεκατομμύρια δραχμές. Οι καταθέσεις
της Alpha Τράπεζας Πίστεως έφτασαν τα 3,2 τρισ. δραχμές ενώ οι χορηγήσεις
ανήλθαν στο 1,677 τρισεκατομμύριο δραχμές.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16356N464</ED>
<ID>
ID:19389

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N46&aa=4</URL></REF>


Article

<CATEGORY>vin08</CATEGORY>

 <H2>Ικανοποιημένοι με τη διασφάλιση της περιουσίας της ΔΕΘ
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΥΠΕΡ ΤΟΥ τελικού σχεδίου νόμου που διασφαλίζει την ακίνητη περιουσία της
Διεθνούς Έκθεσης τάσσεται το Νομαρχιακό Συμβούλιο Θεσσαλονίκης, που προτείνει
μάλιστα τη συγκρότηση εταιρείας λαϊκής βάσης για τη διεκδίκηση του ποσοστού
που αναμένεται να εκχωρηθεί σε ιδιώτες. Στη διάρκεια συνεδρίασης του
Νομαρχιακού Συμβουλίου έγινε αποδεκτή κατά πλειοψηφία η πρόταση του νομάρχη
Κώστα Παπαδόπουλου, σύμφωνα με την οποία το τελικό σχέδιο νόμου για την αλλαγή
του καθεστώτος λειτουργίας της Helexpo - ΔΕΘ βρίσκεται σε σωστή κατεύθυνση,
διασφαλίζοντας ότι η ακίνητη περιουσία της έκθεσης δεν θα παραχωρηθεί σε
ιδιώτες, αλλά θα παραμείνει στο Δημόσιο.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16356N465</ED>
<ID>
ID:19405

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N46&aa=5</URL></REF>


Article

<CATEGORY>vin08</CATEGORY>

 <H5>ΣΧΕΔΙΟ ΤΟΥ ΟΗΕ ΠΟΥ ΣΥΝΔΥΑΖΕΙ ΤΟ ΚΕΡΔΟΣ ΜΕ ΤΗΝ ΚΟΙΝΩΝΙΚΗ ΕΥΑΙΣΘΗΣΙΑ
</H5><H2></H2><H2>Έκκληση αδικημένων
</H2>
Προειδοποίηση για το ενδεχόμενο παγκόσμιας οικονομικής κρίσης απηύθυνε από το
Νταβός της Ελβετίας ο γενικός γραμματέας του ΟΗΕ Κόφι Ανάν. Και κάλεσε τις
μεγάλες πολυεθνικές επιχειρήσεις να συνάψουν ένα «συμβόλαιο» με τη διεθνή
κοινότητα για τον σεβασμό των ανθρωπίνων δικαιωμάτων και την προστασία των
εργασιακών σχέσεων και του περιβάλλοντος.

Η προειδοποίηση. Ο γενικός γραμματέας του ΟΗΕ Κόφι Ανάν απηύθυνε έκκληση, από
το βήμα του Νταβός, προς τη διεθνή πολιτική και οικονομική ηγεσία να λάβει
μέτρα ώστε να αποφευχθεί μια παγκόσμια οικονομική κρίση

Ο ΓΕΝΙΚΟΣ γραμματέας των Ηνωμένων Εθνών επέλεξε μία από τις σημαντικότερες
συνόδους της παγκόσμιας οικονομικής και πολιτικής εξουσίας, στο Νταβός των
Άλπεων, για να διατυπώσει ένα σχέδιο που προσπαθεί να συνδυάσει το κέρδος με
την κοινωνική ευαισθησία. Σε αντάλλαγμα, πρόσφερε στους επιχειρηματίες την
υποστήριξη του ΟΗΕ για μία «ανοιχτή παγκόσμια αγορά».

ΦΟΒΟΙ - ΑΠΕΙΛΗ

Η έκκλησή του αντανακλούσε τους φόβους του Τρίτου Κόσμου μπροστά στον
αχαλίνωτο παγκόσμιο καπιταλισμό, αλλά εμπεριείχε και την απειλή ενδεχόμενης
βίαιης αντίδρασης.

Αν ο κόσμος δεν αποκτήσει εμπιστοσύνη στην «παγκόσμια οικονομία», είπε ο Ανάν,
«αυτή θα είναι εύθραυστη και ευάλωτη σε κάθε είδους -ισμούς του
μεταψυχροπολεμικού κόσμου: προστατευτισμός (πολιτική που αποβλέπει στην
ενίσχυση της εντοπίου παραγωγής), λαϊκισμός, εθνικισμός, σοβινισμός, φανατισμός».

ΠΙΚΡΟ ΑΙΣΘΗΜΑ ΑΔΙΚΙΑΣ

Η έκκλησή του βρήκε ανταπόκριση όχι μόνο στις χώρες που επηρεάστηκαν
περισσότερο από την πολύμηνη κρίση στις αναδυόμενες αγορές, αλλά και σε
εκείνες τις χώρες του Τρίτου Κόσμου που έχουν θέσει υψηλούς οικονομικούς
στόχους και νιώθουν τώρα να απειλούνται από τις παγκόσμιες ροές κεφαλαίων.

«Το παγκόσμιο χωριό μας έχει πιάσει φωτιά και δεν ξέρουμε από πού», είπε ο
Αιγύπτιος πρόεδρος Χόσνι Μουμπάρακ στο οικονομικό φόρουμ του Νταβός. «Στον
αναπτυσσόμενο κόσμο υπάρχει ένα πικρό αίσθημα αδικίας, ένα αίσθημα ότι κάτι
πρέπει να φταίει σε ένα σύστημα που ξεγράφει μονομιάς χρόνια ανάπτυξης που
κερδήθηκε με κόπο, μόνο και μόνο γιατί άλλαξε η διάθεση της αγοράς».

ΕΛΕΓΧΟΜΕΝΕΣ ΡΟΕΣ

Οι ροές των κεφαλαίων πρέπει να γίνουν ελεγχόμενες, υποστήριξε ο υπουργός
Οικονομικών της Ινδίας Γιασουάντ Σίνχα, ώστε οι εθνικές οικονομίες να μην
απειλούνται πια από «έναν άνθρωπο που βάζει το δάχτυλό του σε ένα κομπιούτερ
και κάνει δισεκατομμύρια δολάρια να γυρίζουν γύρω γύρω στον κόσμο».

Η αντίδραση του επιχειρηματικού κόσμου στην έκκληση του Ανάν δεν ήταν
ξεκάθαρη. Σύμφωνα με κάποιες ενδείξεις, η πρότασή του δεν αγνοήθηκε εντελώς.

«Ο κύβος ερρίφθη», είπε ο Γκόραν Λίνταλ, πρόεδρος της ελβετικής εταιρείας ΑΒΒ,
που παρουσίασε στη σύνοδο τον Ανάν. «Τώρα, η επιχειρηματική κοινότητα δεν έχει
παρά να τον πιάσει».

ΜΕΡΙΜΝΑ ΓΙΑ ΔΙΚΑΙΩΜΑΤΑ

Ο γενικός γραμματέας του ΟΗΕ κάλεσε τους ηγέτες των πολυεθνικών επιχειρήσεων
να πιέσουν τις κυβερνήσεις ώστε να υιοθετήσουν τις προσπάθειες των Ηνωμένων
Εθνών και να ακολουθήσουν επιχειρηματικές πολιτικές που θα σέβονται τα
ανθρώπινα δικαιώματα. «Μπορείτε να φροντίσετε», είπε ο Ανάν, «ώστε να μην
απασχολούνται στις επιχειρήσεις σας ανήλικα παιδιά, σε καταναγκαστική εργασία,
ούτε άμεσα ούτε έμμεσα».

Συγκεκριμένα, παρότρυνε τους ηγέτες του επιχειρηματικού κόσμου να υιοθετήσουν
τις συλλογικές διαπραγματεύσεις, τον ελεύθερο συνδικαλισμό και αντικειμενικό
σύστημα προσλήψεων και απολύσεων, χωρίς προκαταλήψεις, στις χώρες όπου
πραγματοποιούν επενδύσεις. «Έχουμε να επιλέξουμε ανάμεσα σε μία παγκόσμια
αγορά που θα κατευθύνεται μόνο από υπολογισμούς βραχυπρόθεσμου κέρδους και σε
μία αγορά με ανθρώπινο πρόσωπο».

ΟΙ ΑΡΧΕΣ

Σε αντάλλαγμα για τη δέσμευση των επιχειρηματιών σε όσα ζήτησε, ο Ανάν είπε
ότι ο ΟΗΕ «θα συμβάλει στη διαμόρφωση ενός περιβάλλοντος που θα είναι ευνοϊκό
για την ανάπτυξη του εμπορίου και των ανοιχτών αγορών». Όμως, συνέχισε, «αν
δεν υιοθετηθούν αυτές οι αρχές, φοβάμαι ότι δύσκολα θα μπορέσουμε να
υποστηρίξουμε πειστικά τις ανοιχτές παγκόσμιες αγορές».

«Η παγκοσμιοποίηση είναι γεγονός», είπε ο Ανάν. «Όμως, πιστεύω ότι δεν είχαμε
κατανοήσει πόσο είναι εύθραυστη. Η Ιστορία μάς έχει διδάξει ότι τόσο μεγάλες
ανισορροπίες ανάμεσα στην οικονομία, την κοινωνία και την πολιτική δεν είναι
δυνατόν να διατηρηθούν για πολύ».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16356N471</ED>
<ID>
ID:19273

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N47&aa=1</URL></REF>


Article

<CATEGORY>vin08</CATEGORY>

 <H2>Μάρτιο οι πρώτοι τουρίστες στη Ρόδο
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

ΜΕ ΤΙΣ καλύτερες προϋποθέσεις αρχίζει η φετινή τουριστική περίοδος στη Ρόδο,
αλλά και στα άλλα νησιά της Δωδεκανήσου, μάλιστα δε οι αφίξεις των πρώτων
ξένων επισκεπτών προγραμματίζονται για το πρώτο δεκαήμερο του Μαρτίου.

«Ποδαρικό» στη Ρόδο θα κάνουν οι Άγγλοι και το πρώτο τσάρτερ αεροπλάνο από το
Λονδίνο θα προσγειωθεί στο αεροδρόμιο του νησιού στις 6 Μαρτίου. Θα
ακολουθήσουν οι αφίξεις των Γερμανών τουριστών από τις 12 Μαρτίου. Το ξεκίνημα
της φετινής σεζόν θα είναι ιδιαίτερα εντυπωσιακό, δεδομένου ότι το Πάσχα των
καθολικών γιορτάζεται νωρίς (4 Απριλίου) και οι αφίξεις των ξένων τουριστών θα
είναι μαζικές.

«Από τα πρώτα στοιχεί προκύπτει ότι η τουριστική κίνηση φέτος στη Ρόδο θα
σημειώσει αύξηση κατά 10% σε σύγκριση με την αντίστοιχη περυσινή», τονίζει ο
αερολιμενάρχης κ. Βασ. Σταυριανός. Η Ρόδος περιμένει και πολλούς επισκέπτες
από μια νέα τουριστική αγορά που είναι το Ισραήλ. Και αυτό οφείλεται στο
γεγονός ότι στις αρχές Μαρτίου πρόκειται να αρχίσει τη λειτουργία του το νέο
καζίνο στο παραδοσιακό ξενοδοχείο «Των Ρόδων».

Ακόμη, για τη φετινή σεζόν προβλέπεται ότι τα προγράμματα των Ιταλών τουριστών
αρχίζουν από τον μήνα Απρίλιο, σε αντίθεση με τα προηγούμενα χρόνια που οι
αφίξεις ήταν μόνο κατά την περίοδο της αιχμής. Να σημειωθεί ότι οι Ιταλοί
είναι στην τρίτη θέση από πλευράς αφίξεων μετά τους Άγγλους και τους
Γερμανούς, μάλιστα δε κατόρθωσαν να εκτοπίσουν και τους Σκανδιναβούς.

Επίσης, για το 1999 πολλές νέες τουριστικές αγορές κάνουν την εμφάνισή τους
στη Ρόδο, όπως π.χ. η Σαουδική Αραβία, η Τσεχία, η Πολωνία, η Σιβηρία, η
Ουκρανία κ.ά. «Πιστεύουμε ότι το 1999 ο αριθμός των ξένων τουριστών που θα
έρθει στη Ρόδο με τα τσάρτερ αεροσκάφη θα ξεπεράσει το 1,5 εκατ.»,
υπογραμμίζει ο αερολιμενάρχης κ. Σταυριανός.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16356N472</ED>
<ID>
ID:19321

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N47&aa=2</URL></REF>


Article

<CATEGORY>vin08</CATEGORY>

 <H2>Πακέτο Σαντέρ κατά ανεργίας
</H2>
Η ΕΝΙΣΧΥΣΗ της απασχόλησης και η Παιδεία θα αποτελέσουν τις βασικές
προτεραιότητες του Πακέτου Σαντέρ, σύμφωνα με δηλώσεις του υφυπουργού Εθνικής
Οικονομίας Χρ. Πάχτα.

Ύστερα από σύσκεψη με αρμόδιους κοινοτικούς παράγοντες για το Γ' ΚΠΣ, ο κ.
Πάχτας εξέφρασε την αισιοδοξία της ελληνικής κυβέρνησης ότι οι πόροι που θα
διατεθούν στη χώρα μας από τα κοινοτικά ταμεία την περίοδο 2000-2006 θα είναι
εξίσου σημαντικοί όπως και στο δεύτερο Πακέτο Ντελόρ. Στόχος της κυβέρνησης,
τόνισε ο υφυπουργός, είναι να μειωθεί η ανεργία στο 5% το 2006 και να
χρηματοδοτηθούν προγράμματα για την αναβάθμιση της Παιδείας. Η διευθύντρια της
Γενικής Διεύθυνσης Περιφερειακής Πολιτικής της Ε.Ε. Ε. Σλάβκοφ επισήμανε τη
μεγάλη πρόοδο που έχει σημειωθεί στη δημοσιονομική εξυγίανση.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16356N473</ED>
<ID>
ID:19362

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N47&aa=3</URL></REF>


Article

<CATEGORY>vin08</CATEGORY>

 <H2>Επίσπευση για το ευρώ
</H2>
«ΕΘΝΙΚΟ Παρατηρητήριο Ευρώ» που θα παρακολουθεί όλα τα θέματα που σχετίζονται
με την προετοιμασία του δημόσιου τομέα για την ομαλή και έγκαιρη μετάβαση στο
ευρώ συστήνει το υπουργείο Εθνικής Οικονομίας.

Χθες σε σύσκεψη των γενικών γραμματέων όλων των υπουργείων, όπου εξετάσθηκε η
πορεία της προετοιμασίας του δημόσιου τομέα για την εισαγωγή του ευρώ, ο
υπουργός Εθνικής Οικονομίας Γ. Παπαντωνίου ζήτησε την επίσπευση των
διαδικασιών για την ομαλή μετάβαση στο ευρώ.

Στη σύσκεψη οι γενικοί γραμματείς ενημερώθηκαν για το στάδιο διευθέτησης των
ειδικών θεμάτων ευρώ και ζητήθηκε η συμβολή τους στην επίλυση των προβλημάτων.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16356N474</ED>
<ID>
ID:19390

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N47&aa=4</URL></REF>


Article

<CATEGORY>vin08</CATEGORY>

 <H5>Η Μαΐλλης εξαγόρασε 3 γαλλικές εταιρείες
</H5><H5>Νέες συμβάσεις για την Κύπρου Λίζινγκ
</H5><H5>Κινητά στους Ούγγρους
</H5><H5>Έγκριση εισόδου στο Χρηματιστήριο
</H5><H2>ΜΙΚΡΑ ΕΠΙΧΕΙΡΗΜΑΤΙΚΑ
</H2>
ΟΛΟΚΛΗΡΩΘΗΚΕ η διαδικασία εξαγοράς τριών γαλλικών εταιρειών του κλάδου
συσκευασίας, από την εταιρεία Μ.Ι. Μαΐλλης ΑΕΒΕ. Η υπογραφή της εξαγοράς έγινε
στο Παρίσι την περασμένη Δευτέρα και οι εταιρείες Cerbere Agrafvit, Sovarec
και Codami που εξαγοράστηκαν καλύπτουν όλο το φάσμα των συσκευασιών στις
οποίες δραστηριοποιείται η Μαΐλλης. Υπολογίζεται ότι από την εξαγορά αυτή ο
ενοποιημένος κύκλος εργασιών του Ομίλου αυξάνεται κατά 5 δισεκατομμύρια δραχμές.

ΑΥΞΗΣΗ κερδών ανακοίνωσε η εταιρεία Κύπρου Leasing για το 1998. Η εταιρεία,
που είναι θυγατρική του συγκροτήματος της Τράπεζας Κύπρου στην Ελλάδα,
ανακοίνωσε ότι πέτυχε την υπογραφή νέων συμβάσεων που ξεπερνούν τα 10
δισεκατομμύρια δραχμές. Για το 1999 δίνεται έμφαση στον τομέα των μικρομεσαίων
επιχειρήσεων και των ελεύθερων επιχειρηματιών, καθώς και στη δημιουργία
πρωτοποριακών σχημάτων Leasing. Τα καθαρά κέρδη προ φόρων ανήλθαν σε 272
εκατομμύρια δραχμές έναντι 83 εκατομμυρίων που ήταν το 1997.

ΤΙΣ ΕΛΛΗΝΙΚΕΣ εταιρείες κινητής τηλεφωνίας (δημόσιες και ιδιωτικές) κάλεσε
χθες ο Ούγγρος υπουργός Μεταφορών και Επικοινωνιών Κάλμαν Κατόνα να λάβουν
μέρος στον διεθνή διαγωνισμό που θα προκηρύξει σύντομα η χώρα του για την
παραχώρηση μιας άδειας κινητής τηλεφωνίας στο σύστημα DCS 1800.

Σε συνάντηση με τον υπουργό Μεταφορών και Επικοινωνιών Αναστάσιο Μαντέλη
που είχε χθες στην Αθήνα ο κ. Κατόνα, υπεγράφη μνημόνιο συνεργασίας των δύο
χωρών στους τομείς των οδικών, σιδηροδρομικών και αεροπορικών μεταφορών, καθώς
και στις τηλεπικοινωνίες.

ΕΓΚΡΙΘΗΚΕ από την Επιτροπή Κεφαλαιαγοράς του Χρηματιστηρίου Αξιών Αθηνών το
ενημερωτικό Δελτίο της εταιρείας Veterin ΑΒΕΕ, για την ένταξη της εταιρείας
στην Κύρια Αγορά του Χ.Α.Α.

Η εταιρεία πρόκειται να εκδώσει 1.887.000 κοινές ανώνυμες μετοχές ονομαστικής
αξίας 250 δραχμών, ενώ στους παλαιούς μετόχους θα διατεθούν 471.750 κοινές
ανώνυμες μετοχές βάσει του νέου νόμου 2651/98. Σύμβουλος της έκδοσης και
κύριος ανάδοχος είναι η Εμπορική Τράπεζα.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16356N475</ED>
<ID>
ID:19406

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N47&aa=5</URL></REF>


Article

<CATEGORY>vin08</CATEGORY>

 <H2>Νέα άνοδος
</H2><H2></H2>
Με νέα άνοδο έκλεισαν οι τιμές των μετοχών του Χρηματιστηρίου Αξιών Αθηνών. Ο
Γενικός Δείκτης Τιμών έκλεισε στις 3.278,03 μονάδες, ενισχυμένος κατά 44,92
μονάδες ή ποσοστό 1,39%. Η μεγαλύτερη ενδοσυνεδριακή τιμή σημειώθηκε στις
3.285,91 μονάδες, ενώ η μικρότερη 3.237,08. Ο FTSE/ΧΑΑ 20 έκλεισε στις
2.092,99 μονάδες, παρουσιάζοντας άνοδο της τάξεως του 1,63%. Η Παράλληλη Αγορά
έκλεισε στις 254,43 μονάδες ενισχυμένη κατά 0,81%. Από τους επιμέρους
κλαδικούς δείκτες τη μεγαλύτερη άνοδο σημείωσε ο κλάδος των Τραπεζών με
ποσοστό 2,26%, ενώ τη μεγαλύτερη πτώση σημείωσε ο κλάδος των Ασφαλειών με
ποσοστό 4,58%. Από τις 288 μετοχές που πραγματοποίησαν συναλλαγές, 109
σημείωσαν άνοδο, 154 παρουσίασαν πτώση και 25 παρέμειναν σταθερές, ενώ 82
έκλεισαν με αγοραστές και 148 με πωλητές. Η αξία συναλλαγών διαμορφώθηκε σε
148,041 δισ. δρχ. (23.200.073 τεμάχια). Αναλυτικά, τα 21.294.118 τεμάχια
συνολικής αξίας 141,427 δισ. δρχ. αφορούσαν στην Κύρια Αγορά, ενώ τα 1.905.955
τεμάχια συνολικής αξίας 6,614 δισ. δρχ. την Παράλληλη Αγορά. Τη μεγαλύτερη
αξία συναλλαγών παρουσίασαν οι Τράπεζες με 78,066 δισ. δρχ. (3.980.324
τεμάχια), ενώ ακολούθησαν οι Ετ. Τηλεπικοινωνιών με 12,680 δισ. δρχ.
(1.361.120 τεμάχια).
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16356N481</ED>
<ID>
ID:19274

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N48&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

280.520 
287.611 
280.378 
288.036 
ΜΑΡΚΟ ΓΕΡΜΑΝΙΑΣ

162.233 
166.334 
162.152 
166.581 
ΦΡΑΓΚΟ ΓΑΛΛΙΑΣ

48.372 
49.595 
48.348 
49.668 
ΛΙΡΑ ΑΓΓΛΙΑΣ

461.448 
473.112 
461.214 
473.812 
ΦΡΑΓΚΟ ΕΛΒΕΤΙΑΣ

197.963 
202.967 
197.863 
203.268 
ΦΡΑΓΚΟ ΒΕΛΓΙΟΥ

7.866 
8.065 
7.862 
8.076 
ΦΙΟΡΙΝΙ ΟΛΛΑΝΔΙΑΣ

143.985 
147.625 
143.912 
147.843 
ΛΙΡΕΤΤΑ ΙΤΑΛ. (ΑΝΑ
100) 
0.164 
0.168 
0.164

0.168 
ΚΟΡΩΝΑ ΔΑΝΙΑΣ

42.662 
43.740 
42.640 
43.805 
ΛΙΡΑ ΙΡΛΑΝΔΙΑΣ

402.889 
413.073 
402.685 
413.684 
ΣΕΛΙΝΙ ΑΥΣΤΡΙΑΣ

23.059 
23.642 
23.048 
23.677 
ΚΟΡΩΝΑ ΣΟΥΗΔΙΑΣ

35.760 
36.664 
35.742 
36.718 
ΚΟΡΩΝΑ ΝΟΡΒΗΓΙΑΣ

36.979 
37.913 
36.960 
37.970 
ΔΟΛΑΡΙΟ ΚΑΝΑΔΑ

185.754 
190.449 
185.660 
190.731 
ΔΟΛΑΡΙΟ ΑΥΣΤΡΑΛΙΑΣ

178.935 
183.458 
178.844 
183.729 
ΓΙΕΝ ΙΑΠΩΝΙΑΣ (ΑΝΑ
100) 
2.477 
2.539 
2.475

2.543 
ΛΙΡΑ ΚΥΠΡΟΥ

547.708 
561.553 
547.431 
562.384 
ΕΥΡΩ 
317.301 
325.322 
317.140 
325.803 
ΠΕΣΕΤΑ ΙΣΠΑΝΙΑΣ

1.907 
1.955 
1.906 
1.958 
ΕΣΚΟΥΔΟ ΠΟΡΤΟΓΑΛΙΑΣ

1.583 
1.623 
1.582 
1.625 
ΜΑΡΚΟ ΦΙΝΛΑΝΔΙΑΣ

53.366 
4.715 
53.339 
54.796


<H3>Τιμή αγοράς Τραπέζης της Ελλάδος
</H3>
Ελισάβετ 1973 και προγενέστερα: 19.420 
Ελισάβετ 1974 και μεταγενέστερα: 19.420 
Παλαιάς κοπής: 19.140 
Πώληση: 20.830 
<REF><SOURCE>ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16356N491</ED>
<ID>
ID:19275

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N49&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Η έντονη παρουσία του Ήλιου στο ζώδιό σας,
σε σύνοδο με τον Ερμή, σας υποχρεώνει να πάρετε σημαντικές αποφάσεις που
αφορούν την προσωπική σας ζωή. Μη διστάζετε λοιπόν να βάλετε τα θεμέλια για
μια αλλαγή που θα συντελεστεί μέσα στον χρόνο, ενεργώντας βέβαια πάντα με
σύνεση και υπευθυνότητα.

ΙΧΘΥΕΣ

(19 Φεβρουαρίου - 20 Μαρτίου). Έστω και αν νιώθετε αρκετά αναστατωμένοι
ψυχολογικά, οφείλετε να παραμείνετε συνετοί για τη δική σας ασφάλεια και να
δείτε πιο καλοπροαίρετα κάποια προβλήματα που σας αφορούν. Καλό θα ήταν να
φιλοσοφήσετε αυτά που δεν μπορούν να αλλάξουν.

ΚΡΙΟΣ

(21 Μαρτίου - 19 Απριλίου). Την περίοδο αυτή σημειώνονται αλλαγές που αφορούν
την καθημερινή σας ζωή, είτε το θέλετε είτε όχι, γι' αυτό φανείτε συνεπείς
στις υποχρεώσεις σας, γιατί κάποια περιστατικά ενδέχεται να σας
αποδιοργανώσουν για λίγο.

ΤΑΥΡΟΣ

(20 Απριλίου - 20 Μαΐου). Μετακινήσεις, συζητήσεις, γνωριμίες και ανταλλαγή
απόψεων είναι μέσα στο πρόγραμμα της ημέρας, χωρίς φυσικά να λείπει και κάποια
ένταση. Προσπαθήσετε να οργανώσετε καλύτερα τον χρόνο σας επιλέγοντας τις
δραστηριότητές σας.

ΔΙΔΥΜΟΙ

(21 Μαΐου - 21 Ιουνίου). Αν υπάρξουν κάποια προβλήματα στον οικογενειακό τομέα
που χρειάζονται επίλυση, φροντίστε να δίνετε τις μάχες σας σιωπηλά και
αποφασιστικά, η διπλωματική αντιμετώπιση των καταστάσεων φέρνει τα καλύτερα
αποτελέσματα εκεί που οι άλλοι είναι αμετάπειστοι.

ΚΑΡΚΙΝΟΣ

(22 Ιουνίου - 22 Ιουλίου). Προσπαθήστε να είστε περισσότερο επιεικείς με τον
εαυτό σας και μην πέφτετε σε συναισθηματικές παγίδες με συγγενικά άτομα που
εκμεταλλεύονται, συνειδητά ή ασυνείδητα, την αδυναμία που τους έχετε.

ΛΕΩΝ

(23 Ιουλίου - 22 Αυγούστου). Η σύνοδος του Ερμή με τον Ουρανό, ακριβώς
απέναντι από το ζώδιό σας, στον Υδροχόο φέρνουν μια σειρά από περιστατικά και
συμπτώσεις που εξυπηρετούν τις συναλλαγές ή τις συνεννοήσεις σας με το
αγαπημένο πρόσωπο ή κάποιο συνεργάτη. Κάντε λοιπόν ό,τι μπορείτε για να
φθάσετε εκεί που θέλετε.

ΠΑΡΘΕΝΟΣ

(23 Αυγούστου - 23 Σεπτεμβρίου). Η παρουσία και σήμερα της Σελήνης στο ζώδιο
σας δίνει τη δυνατότητα να δραστηριοποιηθείτε ώστε να αξιοποιήσετε την
ενεργητικότητά σας. Προσπαθήστε όμως να αποφύγετε σκέψεις που σας ταλαιπωρούν
ψυχικά και έχουν άσχημη επίδραση στις προσωπικές σας σχέσεις.

ΖΥΓΟΣ

(24 Σεπτεμβρίου - 23 Οκτωβρίου). Οι καθημερινές δυσκολίες φυσικά δεν λείπουν
σε όλους τους τομείς, αλλά αυτό σίγουρα σας δυναμώνει και σας δείχνει πως
είναι μεγάλο το μέτρο των ικανοτήτων σας. Από σας εξαρτάται αν θέλετε να
αποκαταστήσετε κάποιες σχέσεις του παρελθόντος.

ΣΚΟΡΠΙΟΣ

(24 Οκτωβρίου - 22 Νοεμβρίου). Ήρθε η στιγμή να λύσετε διαφορές με φίλους από
το παρελθόν, να μπει ένα τέλος και να δοθεί μια οριστική λύση. Παράλληλα
ευνοείται το ξεκίνημα μιας νέας συναισθηματικής ή φιλικής ιστορίας, αν φυσικά
νιώθετε καλά με τον εαυτό σας.

ΤΟΞΟΤΗΣ

(23 Νοεμβρίου - 21 Δεκεμβρίου). Προετοιμαστείτε για ανακατατάξεις στον
επαγγελματικό τομέα και οργανώστε με προσεκτικά βήματα το πρόγραμμά σας.
Αξιοποιήστε τη σημερινή ημέρα χωρίς να περιμένετε θαύματα και αντιμετωπίστε με
ψυχραιμία τις δυσκολίες που ενδέχεται να υπάρξουν.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Δραστηριοποιηθείτε για την τακτοποίηση
νομικών και επαγγελματικών θεμάτων, κάντε τις προτάσεις σας και ταξιδέψτε αν
χρειαστεί, προκειμένου να συναντήσετε ανθρώπους που θα μπορούσαν να βοηθήσουν
στην επίτευξη των στόχων σας.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16356N501</ED>
<ID>
ID:19250

</ID><URL>http://ta-nea.dolnet.gr/neaweb/neafile.print_unique?e=A&f=16356&m=N50&aa=1</URL></REF>


Article

<CATEGORY>vin10</CATEGORY>

 <H5>ΕΠΕΝΔΥΣΕΙΣ ΣΕ ΑΣΤΕΡΙΑ ΜΕ ΣΤΟΧΟ ΤΟ ΤΣΑΜΠΙΟΝΣ ΛΙΓΚ
</H5><H2>Έφεραν μαγνήτες
</H2>
ΣΕ ακριβοπληρωμένους άσους ποντάρουν για το «χρυσοφόρο» Τσάμπιονς Λιγκ οι
ελληνικές ομάδες! Η ΑΕΚ έφερε τον πρωταθλητή με την Άρσεναλ, Κρίστοφερ Ρε, ο
Παναθηναϊκός συμφώνησε με τον διάσημο Βραζιλιάνο, Χούλιο Σέζαρ και ο ΠΑΟΚ
απέκτησε τον «σταρ» της Κολομβίας, Αντόλφο Βαλέντσια. Απώτερος στόχος των
τριών ΠΑΕ, μια από τις θέσεις που οδηγούν στο (προσεχές) Τσάμπιονς Λινγκ. Ήδη,
τα... προεόρτια άρχισαν. Ο Ρε σε αεροδρόμιο και προπόνηση γνώρισε
«κιτρινόμαυρη» αποθέωση, ο Βαλέντσια οδήγησε τον ΠΑΟΚ στο τύπωμα 20.000
εισιτηρίων για τον αγώνα με τον Ιωνικό και ο Παναθηναϊκός ετοιμάζει τη φανέλα
με το «Νο 6» για τον Βραζιλιάνο λίμπερο. Κατά συνέπεια, αυτό που μένει για ένα
δεύτερο γύρο συναρπαστικό, είναι να δούμε γεμάτες εξέδρες και υψηλό θέαμα
στους αγωνιστικούς χώρους.

σελ
ίδες
1, 2,
3, 5
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16356O001</ED>
<ID>
ID:19276

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O00&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Τρεις νέοι κόντρα στην Φινλανδία
</H2>
σελίδα 2
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16356O002</ED>
<ID>
ID:19322

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O00&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Με στόχο νέο ρεκόρ και θέαμα
</H2>
Ο ΠΑΝΑΘΗΝΑΪΚΟΣ των ρεκόρ στην Ευρώπη, υποδέχεται απόψε στο ΟΑΚΑ τη Σάρατοφ
επιδιώκοντας να αφήσει «κληρονομιά» στην ιστορία της Ευρωλίγκα το αήττητο για
14 αγώνες. Ο Κοχ είναι το μοναδικό πρόβλημα για τον Λευτέρη Σούμποτιτς, που θα
έχει την ευκαιρία να κάνει δοκιμές εν όψει του ντέρμπι με την ΑΕΚ το ερχόμενο Σάββατο.

σελίδα 10
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16356O003</ED>
<ID>
ID:19363

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O00&aa=3</URL></REF>


Article

<CATEGORY>vin10</CATEGORY>

 <H2>Τρία αθλήματα </H2>
17.30 (Supersport): Αρχέλαος - Σχολές Ξυνή (χάντμπολ), 
19.30 (Κανάλι 5): Σπόρτιγκ - ΠΑΟ (μπάσκετ), 
20.00 (ΕΤ1): Φινλανδία - Ελλάδα (ποδ.), 
21.30 (Σκάι): ΠΑΟ - Σάρατοφ (μπάσκετ).
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16356O004</ED>
<ID>
ID:19391

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O00&aa=4</URL></REF>


Article

<CATEGORY>vin10</CATEGORY>

 <H5>ΡΕ ΚΑΙ ΜΕΝΤΕΖ ΑΠΟΘΕΩΘΗΚΑΝ ΣΤΗ ΝΕΑ ΦΙΛΑΔΕΛΦΕΙΑ
</H5><H2>Δύο τα κανόνια
</H2>
<H3>«Οι οπαδοί της ΑΕΚ με τον ενθουσιασμό τους σε βοηθούν να παίξεις καλύτερα»

</H3>
ΡΕΠΟΡΤΑΖ ΣΤΗ ΣΕΛ. 5
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16356O011</ED>
<ID>
ID:19277

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Συνέτριψε την πρωταθλήτρια Ευρώπης στο βόλεϊ </H2>
ΣΕΛ. 9
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16356O012</ED>
<ID>
ID:19323

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O01&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: ΝΤΕΜΠΟΥΤΟ ΓΙΑ ΓΚΟΥΜΑ, ΦΥΣΣΑ, ΖΗΚΟ
</H5><H2>Με τρεις «νέους»
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Γκούμας, Ζήκος, Φύσσας. Πρεμιέρα με την Εθνική ανδρών

ΤΗΝ ΠΑΡΘΕΝΙΚΗ τους εμφάνιση με την Εθνική ομάδα ποδοσφαίρου κάνουν απόψε στην
Κύπρο, ο Γιάννης Γκούμας, ο Τάκης Φύσσας και ο Άκης Ζήκος, στο παιχνίδι με τη
Φινλανδία. Τη συμμετοχή των παικτών στην ενδεκάδα με την οποία θα παραταχθεί
το εθνικό μας συγκρότημα, ανακοίνωσε χθες το βραδυ ο Άνγκελ Ιορντανέσκου,
αμέσως μετά την ολοκλήρωση της προπόνησης.

Ο αγώνας της Εθνικής με την Φινλανδία, που γίνεται στο πλαίσιο του τουρνουά
«Αργύρης Γαβαλάς», θα αρχίσει στις 20.00 και θα μεταδοθεί απ' ευθείας από το
πρώτο κρατικό κανάλι (ΕΤ1). Εκτός από τους τρεις νέους, στην ενδεκάδα της
ομάδας μας περιλαμβάνονται ακόμη οι Ατματσίδης, Μαυρογενίδης, Πουρσανίδης,
Ανατολάκης, Μάρκος, Γεωργάτος, Λυμπερόπουλος και Νικολαΐδης, ενώ από τους
άλλους εννέα παίκτες της αποστολής, θα χρησιμοποιηθούν μόνον οι πέντε στο
σημερινό παιχνίδι. Οι Φινλανδοί αρνήθηκαν την πρόταση του αρχηγού της
αποστολής Τάκη Ανδριά, να γίνουν επτά αλλαγές.

Ο ομοσπονδιακός προπονητής Άνγκελ Ιορντανέσκου αναφερόμενος στο σημερινό
παιχνίδι επανέλαβε ότι στο τουρνουά της Κύπρου θα δοκιμάσει, κυρίως, νέα
παιδιά, ενώ πρόσθεσε ότι αναζητά ακόμη τον ηγέτη της ομάδας και τον λίμπερο.
«Για τη θέση του λίμπερο ­ είπε ­ θα μπορούσα να χρησιμοποιήσω τον Άντζα, αν
έπαιζε σ' αυτήν τη θέση στην ομάδα του. Όμως δεν γίνεται κάτι τέτοιο. Έτσι,
υποχρεώνομαι να χρησιμοποιήσω τον Πουρσανίδη, που ήταν λίμπερο στον ΟΦΗ. Όσον
αφορά τον ηγέτη της ομάδας, η κατάσταση είναι δύσκολη, αφού στους
περισσότερους ελληνικούς συλλόγους αυτοί που κατέχουν την συγκεκριμένη θέση
είναι ξένοι». Ο Ρουμάνος, πάντως, άφησε ανοιχτό το ενδεχόμενο να επιστρέψει
στην Εθνική ο Βασίλης Καραπιάλης, καθώς γίνονται προσπάθειες ώστε ο παίκτης να
αναθεωρήσει τις απόψεις του για την Εθνική ομάδα. Από την πλευρά της
Φινλανδίας δηλώσεις έκανε ο Δανός προπονητής της Μέλερ Νίλσεν, ο οποίος,
μεταξύ άλλων, τόνισε ότι «το ελληνικό ποδόσφαιρο βρίσκεται σε ανώτερο επίπεδο
από το επίπεδο της Φινλανδίας και το παιχνίδι είναι δύσκολο για την ομάδα
μας». Τον αγώνα θα διευθύνει ο Κύπριος Κώστας Καπιτάνης.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16356O021</ED>
<ID>
ID:19281

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O02&aa=1</URL></REF>


Article

<CATEGORY>vin10</CATEGORY>

 <H5>ΣΥΝΘΗΜΑ: Στο παγκόσμιο συνέδριο για το ντόπινγκ
</H5><H2>«Εγώ δεν διακινδυνεύω την υγεία μου»
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

* ΛΩΖΑΝΝΗ 
ΑΡΧΙΣΕ χθες το πρωί το παγκόσμιο συνέδριο για το ντόπινγκ που διοργανώνει η
Διεθνής Ολυμπιακή Επιτροπή. Περισσότεροι από 700 σύνεδροι, ανάμεσά τους
εκπρόσωποι από διακόσιες χώρες όλου του πλανήτη, συζητούν για την καταπολέμηση
της μάστιγας του αιώνα, αλλά ιδιαίτερα του αθλητισμού.

Οι επιστήμονες και υπουργοί από 52 κράτη της γης, μεταξύ των οποίων και ο
υφυπουργός Πολιτισμού Ανδρέας Φούρας, ανέπτυξαν τους τρόπους καταπολέμησης του
ντόπινγκ στις χώρες τους, κυρίως όμως κατέθεσαν τις προτάσεις τους για τα
μέτρα που πρέπει να ληφθούν, έτσι ώστε το σύνθημα «εγώ δεν διακινδυνεύω την
υγεία μου» που είναι και το σλόγκαν της ΔΟΕ σε αυτό το συνέδριο, να αποτελέσει
το ξεκίνημα της κάθαρσης στον αθλητισμό.

«Η ελληνική κυβέρνηση στηρίζει τις προσπάθειες του κ. Σάμαρανκ. Απαιτείται
σωστό νομοθετικό πλαίσιο που θα καθορίζει με σαφέστατο και επιστημονικά άρτιο
τρόπο την άσκηση του ελέγχου και την επιβολή ποινών με διαδικασίες διεθνώς
αποδεκτές και επιστημονικά παραδεκτές. Ευθύνη των κυβερνήσεων είναι ο
αυστηρότατος έλεγχος και η επιβολή ποινών στους παραγωγούς και τους διακινητές
των απαγορευμένων ουσιών», τόνισε ο κ. Φούρας στο συνέδριο.

Φυσικά το κλίμα μέσα στο οποίο διεξάγεται το παγκόσμιο συνέδριο ντόπινγκ, την
έναρξη του οποίου κήρυξε χθες το πρωί ο Χουάν Αντόνιο Σάμαρανκ, δεν μπορούσε
να μην είναι επηρεασμένο από τα πρόσφατα γεγονότα που διατάραξαν το Ολυμπιακό
Κίνημα με τα γνωστά σκάνδαλα των δωροδοκιών. Τα πνεύματα φαίνεται να έχουν
ηρεμήσει, παρά το γεγονός ότι ο αγγλοσαξονικός πόλεμος που αφορά τη διαδοχή
του Σάμαρανκ, συνεχίζεται έστω και με ηπιότερους τόνους.

Δύο από τις προτάσεις που πρόκειται να κατατεθούν σήμερα αναφέρουν ότι η ΔΟΕ
είναι αποφασισμένη να φέρει το θέμα της ποινής αποκλεισμού των αθλητών διά
παντός και όχι όπως ήταν μέχρι σήμερα τα δύο χρόνια τιμωρίας. Επίσης, για κάθε
ντοπαρισμένο αθλητή που θα συλλαμβάνεται, η ομοσπονδία της χώρας του θα
πληρώνει 1 εκατομμύριο δολάρια σε ειδικό ταμείο ιατρικής περίθαλψης και
καταπολέμησης του ντόπινγκ.

Σημειώνουμε τέλος ότι στη Λωζάννη παραβρίσκονται επίσης οι κ.κ. Νικολάου,
Φιλάρετος, Στρατήγης, Μπακούρης και το ιατρικό τιμ του εργαστηρίου στο ΟΑΚΑ
για το ντόπινγκ κοντρόλ.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16356O022</ED>
<ID>
ID:19326

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O02&aa=2</URL></REF>


Article

<CATEGORY>vin10</CATEGORY>

 <H5>ΔΟΕ
</H5><H2>«Όχι» στην έρευνα για το Σίδνεϊ
</H2>
Η ΔΙΕΘΝΗΣ Ολυμπιακή Επιτροπή δεν σχεδιάζει τη διεξαγωγή έρευνας κατά των
διοργανωτών των Ολυμπιακών Αγώνων του Σίδνεϊ, σχετικά με τα δημοσιεύματα για
την καταβολή χρηματικών ποσών σε Αφρικανούς αξιωματούχους. «Δεν είναι ανάγκη η
ΔΟΕ να αρχίσει έρευνα. Κατά την άποψή μας, έπραξαν σύμφωνα με τους ισχύοντες
νόμους», δήλωσε το μέλος της κεντρικής επιτροπής της ΔΟΕ, Ζακ Ροζέ.

Στο μεταξύ, το FBI θα αναλάβει την υπόθεση των δωροδοκιών που μαστίζουν την
Διεθνή Ολυμπιακή Επιτροπή τον τελευταίο καιρό, σύμφωνα με το μέλος του
αμερικανικού υπουργικού συμβουλίου, Μπάρι Μακάφρεϊ. 
Ο Μακάφρεϊ, ο οποίος είναι και διευθυντής της αμερικανικής επιτροπής
επιθεώρησης ντόπινγκ, τόνισε χθες ότι το FBI είναι το πιο αρμόδιο όργανο να
δώσει «φως» στην υπόθεση που έχει κλονίσει την αξιοπιστία της ΔΟΕ.

«Υπάρχουν τέσσερις έρευνες σε εξέλιξη και μία που αναμένεται να ξεκινήσει.
Η πιο σημαντική είναι του FBI. Θα προχωρήσει με γοργούς ρυμθούς και πριν γίνει
αντιληπτό θα καταλήξει σε συμπεράσματα με τη μέθοδο αναγνώρισης δακτυλικών
αποτυπωμάτων. Δεν πρόκειται να γίνουν διακρίσεις σε Αμερικάνους», είπε
χαρακτηριστικά ο Μακάφρεϊ.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16356O023</ED>
<ID>
ID:19366

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΠΟ. Μίλησαν για το χαστούκι
</H5><H2>Το... συζήτησαν
</H2>
ΣΥΖΗΤΗΣΗ για το χαστούκι του Δημήτρη Μελισσανίδη σε υπάλληλο της ΕΠΟ έγινε
χθες στα γραφεία της Ομοσπονδίας. Στην Επιτροπή, η οποία συγκροτήθηκε για να
ερευνήσει την καταγγελία του αντιπροέδρου της ΠΑΕ ΑΕΚ Νίκου Στράτου ότι ο
αναπληρωτής γεν. διευθυντής της ΕΠΟ Γιάννης Μπεθάνης «ανακατεύεται με
διαιτητές και παρατηρητές προς όφελος συγκεκριμένης ΠΑΕ», κατέθεσαν τόσο ο κ.
Στράτος, όσο και ο κ. Μελισσανίδης, ενώ ο κ. Μπεθάνης πρόκειται να εξεταστεί
εντός των ημερών, για να εκφέρει τις απόψεις του. Πάντως:

­ Η ΕΠΟ τιμώρησε τον Στράτο Αποστολάκη με αποκλεισμό 15 ημερολογιακών ημερών
για δηλώσεις του σε ραδιοφωνικό σταθμό. Ο Παναθηναϊκός άσκησε έφεση.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16356O024</ED>
<ID>
ID:19394

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O02&aa=4</URL></REF>


Article

<CATEGORY>vin10</CATEGORY>

 <H5>ΠΑΟΚ: Συμφώνησαν
</H5><H2>Υπογράφει ο Βαλέντσια
</H2>
ΣΚΛΗΡΟΣ διαπραγματευτής αποδείχτηκε τελικά για τον ΠΑΟΚ ο Αντόλφο Βαλέντσια. Ο
Κολομβιανός επιθετικός συμφώνησε και σήμερα θα υπογράψει συμβόλαιο για έξι
μήνες με την ΠΑΕ της Θεσσαλονίκης, η οποία διατηρεί το δικαίωμα μονομερούς
ανανέωσής του για έναν ακόμα χρόνο. Οι συζητήσεις μεταξύ Μπατατούδη και
Βαλέντσια που έγιναν στην Αθήνα πέρασαν από πολλές διακυμάνσεις, αλλά στο
τέλος ο διεθνής παίκτης συμφώνησε να λάβει 115 εκατ. δρχ. μέχρι τη λήξη της
αγωνιστικής περιόδου. 
Ο νεοαποκτηθείς επιθετικός αναμένεται σήμερα στη Θεσσαλονίκη, όπου οι οπαδοί
του ΠΑΟΚ τού ετοιμάζουν θερμή υποδοχή.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16356O025</ED>
<ID>
ID:19408

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O02&aa=5</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ: ΟΝΤΟΤΗΤΑ ΑΠΟ ΤΗ ΜΕΤΑΓΡΑΦΗ ΤΟΥ ΧΟΥΛΙΟ ΣΕΖΑΡ
</H5><H5>ΜΙΚΛΑΝΤ: Με τη Νορβηγία
</H5><H5>Αντίπαλος της Ελλάδας
</H5><H2>Στόχος πάντα ο τίτλος
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Καλύτερη απόδοση και καλύτερη βαθμολογική θέση προσδοκά ο Βασίλης Δανιήλ στον
β' γύρο του πρωταθλήματος. Την ίδια ώρα ο Έρικ Μίκλαντ επανέρχεται στην Εθνική
Νορβηγίας για το ματς κόντρα στην Ελλάδα

«Η ΠΑΡΟΥΣΙΑ του Χούλιο Σέζαρ στον Παναθηναϊκό θα δώσει οντότητα και δύναμη
στην ομάδα. Θα προσθέσει προσωπικότητα. Ο Σέζαρ έπαιξε σε κορυφαία ευρωπαϊκά
συγκροτήματα, όπως είναι η Γιουβέντους και η Ντόρτμουντ. Η παρουσία του θ'
αποδειχθεί ευεργετική, κυρίως για τα νέα παιδιά. Πρόκειται για μεγάλη μεταγραφή».

Ο Βασίλης Δανιήλ εγκωμιάζει το νέο μεγάλο απόκτημα του Παναθηναϊκού και μιλάει
για πρώτη φορά για τον Χούλιο Σέζαρ. Ο Βραζιλιάνος σούπερ άσος αναμένεται από
στιγμή σε στιγμή στην Αθήνα και θα κάνει ντεμπούτο στην Πάτρα, εναντίον της
Προοδευτικής, σ' ένα ματς που αναμένεται να γίνει... χαμός από κοσμοπλημμύρα!

Ήδη, το πρακτορείο Ρώυτερ μετέδωσε σε όλο τον κόσμο την ένταξη του Χούλιο
Σέζαρ στον Παναθηναϊκό και χθες η αθηναϊκή εταιρεία εξέδωσε επίσημη ανακοίνωση
για την απόκτησή του.

Ο τεχνικός των «πρασίνων», απαντώντας σε ερωτήσεις για τον Σέζαρ, επισήμανε:

«Τον περιμένω για να μιλήσω και πάλι μαζί του. Δεν γνωρίζω πόσο χρονικό
διάστημα απέχει από τις προπονήσεις. Πρώτα θα μιλήσω με τον Σέζαρ και μετά θα
τα πούμε αναλυτικά».

Ο Δανιήλ υποστήριξε επίσης, ότι «ο Παναθηναϊκός θα παρουσιαστεί διαφορετικός
στον β' γύρο και θα προσπαθήσει να κατακτήσει την κορυφή».

«Δεν είμαστε ευχαριστημένοι από τη δεύτερη θέση. Μας ενδιαφέρει να βελτιώσουμε
άμεσα την απόδοσή μας και πιστεύω ότι αυτό θα γίνει. Το θέμα είναι να μην
κάνουμε λάθη, να κερδίζουμε τα παιχνίδια. Δεν μας νοιάζει τι θα κάνουν οι
άλλες ομάδες».

*** Χθες, σε φιλικό διπλό που έγινε στην Παιανία, οι επαγγελματίες με γκολ των
Αλεξούδη (πέναλτι) και Ποδαρά (σουτ) νίκησαν τους ερασιτέχνες με 2-0.


Ο ΕΡΙΚ Μίκλαντ και πάλι στην Εθνική Νορβηγίας! Ο άσος του ΠΑΟ, ο
επονομαζόμενος και «κουνούπι», ετοιμάζεται να... τσιμπήσει την Εθνική Ελλάδας
και επιστρέφει στο αντιπροσωπευτικό συγκρότημα της χώρας του, για το πιο
κρίσιμο ματς του ομίλου, το οποίο θα γίνει στο ΟΑΚΑ, στις 27 Μαρτίου.

Ο Μίκλαντ, ως γνωστόν, είχε δηλώσει ότι δεν πρόκειται να ξαναπαίξει στην
Εθνική Νορβηγίας μετά τη «διαπόμπευσή» του στο Μουντιάλ της Γαλλίας, όπου
«συνελήφθη» να πίνει μπίρες στις 4 τα ξημερώματα και οι Νορβηγοί δημοσιογράφοι
το έκαναν «βούκινο». Τότε είχε ξεσπάσει σάλος και ο «Μίγκεν» οργισμένος το
είχε ξεκόψει στους συμπατριώτες του: «Με κάνατε ρεζίλι. Δεν ξαναπαίζω στην Εθνική»!

Πέρασαν έξι μήνες από τότε. Τα τηλεφωνήματα έπεφταν βροχή από τους υπευθύνους
της ποδοσφαιρικής ομοσπονδίας της Νορβηγίας, αλλά ο Μίκλαντ ήταν αμετάπειστος:
«Ξεχάστε με»! Ώσπου, προχθές, ο νέος τεχνικός της Εθνικής Νορβηγίας Νιλς
Γιόχαν Σεμπ πήρε ο ίδιος στο τηλέφωνο τον Νορβηγό άσο:

«Μίκι, έλα να παίξεις. Δεν πάμε καθόλου καλά και κινδυνεύουμε με αποκλεισμό.
Στο ζητώ εγώ προσωπικά που πάντοτε σε ήθελα στην ομάδα».

Αυτό ήταν. Ο Μίκλαντ πήρε τη μεγάλη απόφαση και αποδέχθηκε την πρόσκληση. Από
χθες η είδηση παίζει πρώτο θέμα στη νορβηγική τηλεόραση! Στις 10 Φεβρουαρίου
στο φιλικό Ιταλίας-Νορβηγίας, στην Πίζα, ο κοντός θα ξαναφορέσει τη φανέλα της
Εθνικής Νορβηγίας. Και στις 27 Μαρτίου ­ μαζί με τον Στράντλι! ­ θα τους δούμε
στο Ολυμπιακό Στάδιο, αντιπάλους της Ελλάδας. Δήλωσε ο Μίκλαντ στους
συμπατριώτες του:

«Χαίρομαι που μπορώ να βοηθήσω και πάλι την Εθνική της χώρας μου. Οι λόγοι που
με είχαν κάνει να διακόψω εξέλειπαν. Το καλοκαίρι ήμουν τόσο κουρασμένος»...

Ο Μίκλαντ είχε τσακωθεί πολύ άσχημα προ εβδομάδων και είχε καταφερθεί κατά του
πρώην ομοσπονδιακού τεχνικού της Νορβηγίας, Έγκιλ Όλσεν. Ο τελευταίος αποτελεί
εδώ και καιρό παρελθόν για το αντιπροσωπευτικό συγκρότημα της χώρας του.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16356O031</ED>
<ID>
ID:19282

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O03&aa=1</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Ο Βαλλιάνος στον Πύργο
</H2>
Ο ΚΩΣΤΑΣ Βαλλιάνος από τον Σύνδεσμο Αιτωλοακαρνανίας ορίστηκε χθες να
διευθύνει τον αγώνα Πανηλειακός - Παναθηναϊκός, ενώ στο παιχνίδι Ολυμπιακός -
Απόλλων διαιτητής θα είναι ο Δημήτρης Καλύβας από τη Βοιωτία. Στα υπόλοιπα
ματς της 18ης αγωνιστικής του επαγγελματικού πρωταθλήματος, διαιτητές θα
είναι: ΑΕΚ - Πανιώνιος: Μποντιώτης, ΠΑΟΚ - Ιωνικός: Φασόλης, SKODA Ξάνθη -
Ελευσίνα: Παπαδάκος, Εθνικός Αστ. - Άρης: Μποροβήλος, Ηρακλής - Βέροια:
Μπέγκος, Προοδευτική - Καβάλα: Αθανασόπουλος και Εθνικός - ΟΦΗ: Δαγκλής.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16356O032</ED>
<ID>
ID:19327

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O03&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Η Λάτσιο θέλει 5.000 εισιτήρια
</H2>
ΠΕΝΤΕ χιλιάδες εισιτήρια ζήτησε χθες η Λάτσιο από τον Πανιώνιο για τον πρώτο
αγώνα στη Νέα Σμύρνη, στα πλαίσια του κυπέλλου κυπελλούχων. Οι Ιταλοί
γνωστοποίησαν με φαξ την πρόθεσή τους να προπληρώσουν τον μεγαλύτερο αριθμό
από αυτά. 
Χθες το πρωί έφθασαν στη Νέα Σμύρνη ο τιμ μάνατζερ και ένας εκπρόσωπος της
διοίκησης της Λάτσιο, είδαν τις εγκαταστάσεις του γηπέδου και έφυγαν χθες το βράδυ.

Αργά χθες βράδυ ο Δημήτρης Ναλιτζής είχε συνάντηση με τον πρόεδρο του
Εθνικού Αστέρα Νίκο Παπαδόπουλο, με αντικείμενο τη μετακίνησή του για έξι
μήνες στην ομάδα της Καισαριανής.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16356O033</ED>
<ID>
ID:19367

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O03&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>«Μπράβο» στον ρέφερι
</H2>
ΠΑΡΑ την πίκρα από την ήττα με 4-3 στις καθυστερήσεις του αγώνα στη Βέροια, ο
Εθνικός με χθεσινή του ανακοίνωση έδωσε συγχαρητήρια στον Γιάννη Παπαπέτρου. Η
διοίκηση της πειραϊκής ΠΑΕ αναφέρει ότι «η διαιτησία του κ. Παπαπέτρου ήταν
αντικειμενική και μακάρι όλοι οι διαιτητές να ήταν σαν κι αυτόν. Αξίζουν
συγχαρητήρια στον διαιτητή και τους συνεργάτες του».

*** Είκοσι μέρες εκτός γηπέδων θα μείνει ο Μάνθος Πλατάκης που έπαθε
διάταση έσω πλαγίου συνδέσμου.

*** Για την Αγγλία αναχώρησε ξαφνικά χθες ο Χάουαρντ Κένταλ λόγω
οικογενειακού προβλήματος. <REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16356O034</ED>
<ID>
ID:19395

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O03&aa=4</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Κινδυνεύουν οι πρώτοι
</H2>
ΔΥΣΚΟΛΕΣ αποστολές έχουν οι πρωτοπόροι των δύο ομίλων, στη σημερινή 10η
αγωνιστική του πρωταθλήματος της Γ' Εθνικής.

Ο Παναιγιάλειος (Νότιος) «δοκιμάζεται» εκτός έδρας με αντίπαλο το
Κερατσίνι, ενώ η Νάουσα (Βόρειος) αντιμετωπίζει στην Καρδίτσα την τοπική ομάδα.

Τα υπόλοιπα παιχνίδια (σήμερα, 15.00): Νότιος όμιλος: Αιγάλεω - ΕΑΡ (γήπ.
Αγ. Βαρβάρας), Αγερσανί Ν. - Παναργειακός (γήπ. Νήαρ Ηστ), Αχαϊκή -
Ναυπακτιακός (γήπ. Αιγίου), Λεβαδειακός - Αιολικός, Ατρόμητος Αθ. - Μαρκό.

Βόρειος όμιλος: Κιλκισιακός - Πρέβεζα, Αμπελόκηποι - Ολυμπιακός Β., Δόξα
Δρ. - Ποσειδών Ν.Μ., Κοζάνη - Καστοριά, Απόλλων Κρ. Βρ. - Καστοριά.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16356O035</ED>
<ID>
ID:19409

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O03&aa=5</URL></REF>


Article

<CATEGORY>vin10</CATEGORY>

 <H5>ΔΕΛΤΙΟ: ΟΛΥΜΠΙΑΚΟΣ, ΠΑΟΚ ΚΑΙ ΑΕΚ ΠΡΟΣΦΕΡΟΥΝ ΛΥΣΕΙΣ
</H5><H2>Έχει στάνταρ
</H2>
ΕΧΕΙ ΣΤΑΝΤΑΡ το δελτίο της Κυριακής. Ο Ολυμπιακός, ο ΠΑΟΚ και η ΑΕΚ προσφέρουν
λύσεις στους παίκτες και, άρα, οι διπλές και οι τριπλές θα μπουν σε άλλους
(δύσκολους) αγώνες.

*** Μια ματιά στην ετοιμασία των ομάδων.

1. ΑΕΚ - ΠΑΝΙΩΝΙΟΣ: Ο τραυματίας Σαβέβσκι και οι τιμωρημένοι Ζήκος,
Καραγιάννης, θα απουσιάσουν από την ΑΕΚ. Το ερώτημα είναι ποιοι από τους
νεοαποκτηθέντες (Μέντες, Ρε, Τσέκολι, Μιλοβάνοβιτς) θα είναι έτοιμοι να
συμπεριληφθούν στην ενδεκάδα. Στον Πανιώνιο, ο Κουμπς υποβλήθηκε σε
αρθροσκόπηση, ο Μπουγάς συμπλήρωσε έξι κίτρινες, αλλά αναμένεται να αγωνιστεί
ο Μπάκερουτ.

2. ΕΘΝΙΚΟΣ ΑΣΤΕΡΑΣ - ΑΡΗΣ: Ο Σπύρος Λιβαθηνός υπολογίζει σε όλους τους
παίκτες του. Από τον Άρη, θα απουσιάσει ο τιμωρημένος Φλόρες, ενώ τραυματίες
είναι οι Κατεργιανάκης, Αγαθοκλέους, Τσέβες και Βλαχούδης.

3. ΕΘΝΙΚΟΣ - ΟΦΗ: Στον Εθνικό, ο Δαμίρης συμπλήρωσε έξι κίτρινες
κάρτες, ενώ ο Χάουαρντ Κένταλ υπολογίζει και στον Άντο του οποίου ήρθε η μπλε
κάρτα. Νέο πρόσωπο στον ΟΦΗ, ο Κομίνχεζ, ενώ θα απουσιάσει ο τιμωρημένος
Μοχάμεντ Ντιάρα.

4. ΗΡΑΚΛΗΣ - ΒΕΡΟΙΑ: Στον Ηρακλή δεν μπορούν να χρησιμοποιήσουν τον
τιμωρημένο Γιοβάνοβιτς. Αντίθετα, η Βέροια αναμένεται να παραταχθεί πλήρης,
αφού επιστρέφει και ο Καστανιώτης.

5. ΟΛΥΜΠΙΑΚΟΣ - ΑΠΟΛΛΩΝ ΑΘ: Οι Πουρσανίδης και Γεωργάτος θα απουσιάσουν
από τον Ολυμπιακό. Λαχανάς και Μπουέλε είναι τιμωρημένοι στον Απόλλωνα.

6. ΠΑΝΗΛΕΙΑΚΟΣ - ΠΑΝΑΘΗΝΑΪΚΟΣ: Στην ομάδα του Πύργου δεν υπάρχουν
προβλήματα. Στον Παναθηναϊκό επιστρέφει ο Λυμπερόπουλος, ο Αποστολάκης
περιμένει τη σημερινή έφεση κατά της απόφασης της ΕΠΟ (τον τιμώρησε χτες) ενώ
ενδέχεται να αγωνιστεί για πρώτη φορά ο Χούλιο Σέζαρ.

7. ΠΑΟΚ - ΙΩΝΙΚΟΣ: Από τον ΠΑΟΚ θα απουσιάσουν οι τιμωρημένοι Βρύζας
και Κωνσταντινίδης. Δεν υπάρχουν προβλήματα στον Ιωνικό.

8. ΠΡΟΟΔΕΥΤΙΚΗ - ΚΑΒΑΛΑ: Δήμος και Ρουτζιέρης είναι τιμωρημένοι στην
Προοδευτική. Επίσης, στην Καβάλα «χρωστάει» άλλη μία αγωνιστική ο Εναγκουάνα.

9. ΞΑΝΘΗ - ΠΑΝΕΛΕΥΣΙΝΙΑΚΟΣ: Ο Σαλάμ Σόου αναμένεται να είναι το νέο
πρόσωπο στην Ξάνθη. Η ομάδα της Ελευσίνας θα αγωνιστεί χωρίς τον τιμωρημένο Κακλαμάνο.

10. ΑΘΗΝΑΪΚΟΣ - ΚΑΛΑΜΑΤΑ: Από τον Αθηναϊκό θα απουσιάσει ο Κοζανίδης,
ενώ από την Καλαμάτα οι Σοέρες, Μπαχράμης, Κουτσουρές, Μπούλεν και Αουρέλιο.

11. ΑΝΑΓΓΕΝΗΣΗ ΚΑΡΔΙΤΣΑΣ - ΛΑΡΙΣΑ: Από μία απουσία θα έχουν οι δυο
ομάδες: Πρόκειται για τους Γιοβάνοβιτς (Καρδίτσας) και Ταξιάρχη (Λάρισας).

12. ΓΙΟΥΒΕΝΤΟΥΣ - ΠΑΡΜΑ: Η Γιουβέντους έχει μεν επιτυχίες στην έδρα
της, όμως η Πάρμα τα καταφέρνει καλά μακριά από το γήπεδό της. Τα δύο
τελευταία μεταξύ τους παιχνίδια, πάντως, τέλειωσαν ισόπαλα.

13. ΦΙΟΡΕΝΤΙΝΑ - ΜΙΛΑΝ: Η Φιορεντίνα δεν έχει χάσει βαθμό στη Φλωρεντία
(δέκα νίκες σε ισάριθμα ματς). Αλλά και η Μίλαν, δύσκολα χάνει εκτός έδρας (3
ν.-4 ισοπ.-2 ητ.).

ΣΟΥΠΕΡ 13: ΠΑΝΣΕΡΡΑΪΚΟΣ - ΓΙΑΝΝΙΝΑ: Οι γηπεδούχοι δεν αντιμετωπίζουν
προβλήματα, ενώ από την ομάδα των Ιωαννίνων θα απουσιάσουν οι τιμωρημένοι
Αντωνάκος, Μπελά και Κούτουλας.
<H3>Η ΟΜΑΔΑ σάς προτείνει

</H3>
ΑΓΩΝΕΣ ΛΟΓΙΚΟ
ΤΟΛΜΗΡΟ ΠΕΡΥΣΙ 
1. ΑΕΚ-Πανιώνιος

1 
1 
2-0 
2. Εθνικός Αστ.-Άρης

1Χ2 
Χ 
1-1 (Β') 
3. Εθνικός Π.-ΟΦΗ

1Χ2 
12 
0-1 
4. Ηρακλής Θ.-Βέροια

1 
1Χ 
3-0 
5. Ολυμπιακός Π.-Απόλλων
Αθ. 
1 
1 
5-3 
6. Πανηλειακός-Παναθηναϊκός

Χ2 
12 
0-0 
7. ΠΑΟΚ-Ιωνικός

1 
1Χ 
3-3 
8. Προοδευτική-Καβάλα

1Χ 
12 
1-1 
9. Skoda
Ξάνθη-Πανελευσινιακός 
1 
1Χ

-- 
10. Αθηναϊκός-Καλαμάτα

1Χ2 
Χ 
0-0 (Α') 
11. Αναγ/ση Καρδ.-Staff
Λάρισα 
Χ 
12 
0-1 
12. Γιουβέντους-Πάρμα

1Χ 
Χ 
2-2 
13. Φιορεντίνα-Μίλαν

1 
Χ 
2-0 
Σ13. Πανσερραϊκός-Γιάννινα

1 
Χ 
0-0 ('96-'97) 
<H3>ΠΡΟ - ΠΟ
</H3><H3>Το έκτακτο

</H3>
1. Άστον Βίλα-Μπλάκμπερν Ρ. 1Χ Με αγώνες Πρέμιερ Λιγκ και 
2. Γουέστ Χαμ-Άρσεναλ 1Χ2 
Α' Αγγλίας, αλλά και ένα ματς 
3. Λέστερ-Σέφιλντ Γουέν. 12 
Β' Εθνικής συμπληρώθηκε 
4. Λιντς-Νιούκαστλ 
1Χ

το δελτίο ΠΡΟ-ΠΟ 
5. Λίβερπουλ-Μίντλεσμπρο 1 
του Σαββάτου 
6. Νότιγχαμ-Μάντσεστερ Γ. 1Χ2 
7. Τότεναμ-Κόβεντρι 
1

8. Τσέλσι-Σαουθάμπτον 1 
9. Γκρίμσμπι-Μπόλτον 2Χ 
Η κατάθεση των δελτίων 
10. Κρίσταλ Πάλας-Μπέρμπιγχαμ 12 
λήγει το βράδυ της 
11. Μπέρι-Ίπσουιτς 
Χ

Παρασκευής 
12. Μπράντφορντ-Γουότφορντ 12 
13. Σέφιλντ Γιουν.-Μπρόμγουιτς Χ 
Σ13. ΗΛΤΕΞ Λύκοι-Παναχαϊκή Χ 
<H3>Βαθμολογία Α' Εθνικής (σε 17 αγώνες)

</H3>
ΟΜΑΔΕΣ ΓΚΟΛ
Β. 
1. Ολυμπιακός 45-14 
40 
2. Παναθηναϊκός 33-19 
37 
3. ΑΕΚ 
37-15

36 
4. ΠΑΟΚ 
27-17

35 
5. Skoda Ξάνθη 20-15 
31 
6. Άρης 
22-22

27 
7. ΟΦΗ 
24-20

26 
8. Ιωνικός 30-19 
25 
9. Ηρακλής 25-17 
24 
10. Εθν. Αστέρας 22-29 
23 
11. Πανηλειακός 23-26 
21 
12. Καβάλα 27-37 
21 
13. Πανιώνιος 29-26 
20 
14. Πανελευσινιακός 13-21 
15 
15. Προοδευτική 15-22 
14 
16. Απόλλων 21-43 
13 
17. Βέροια 10-27 
10 
18. Εθνικός 9-43 
5 
* Άρης και Προοδευτική έχουν έναν αγώνα
λιγότερο 
<H3>Βαθμολογία Β' Εθνικής

</H3>
ΟΜΑΔΕΣ ΑΓ. ΓΚΟΛ Β. 
1. Καλλιθέα 18 
32-18 35 
2. Καλαμάτα 18 
19-13 35 
3. Παναχαϊκή 18 
23-11 34 
4. Γιάννινα 17 
27-12 32 
5. Τρίκαλα 
17

25-17 
29 
6. Πιερικός 17 
20-15 26 
7. Λάρισα 
17

26-23 
25 
8. Άγ. Νικόλαος 17 
14-16 25 
9. Πανσερραϊκός 17 
24-18 24 
10. Αθηναϊκός 17 
21-16 24 
11. Δόξα Βύρωνα 18 
24-24 22 
12. Ιάλυσος 
17

16-17 
20 
13. Καλαμαριά 17 
14-22 20 
14. Παναιτωλικός 18 
20-34 18 
15. Αν. Καρδίτσας 17 
14-21 16 
16. Νίκη Βόλου 18 
17-27 16 
17. Εδεσσαϊκός 18 
11-31 15 
18. Λύκοι 
18

21-33 
14 
<H3>Βαθμολογία Α' Ιταλίας (σε 19 αγώνες)

</H3>
ΟΜΑΔΕΣ ΓΚΟΛ
Β. 
1. Φιορεντίνα

37-16 
41 
2. Λάτσιο

40-21 
38 
3. Μίλαν

31-23 
36 
4. Πάρμα

33-17 
34 
5. Ίντερ

37-26 
31 
6. Ρόμα 
38-27

28 
7. Γιουβέντους

20-19 
27 
8. Ουντινέζε

24-27 
27 
9. Μπολόνια

22-18 
25 
10. Μπάρι

24-23 
25 
11. Κάλιαρι

30-33 
23 
12. Περούτζια

26-33 
22 
13. Πιατσέντσα

25-31 
19 
14. Βενέτσια

15-26 
19 
15. Σαλερνιτάνα

17-32 
16 
16. Βιτσέντζα

10-25 
16 
17. Σαμπντόρια

17-35 
16 
18. Έμπολι

16-28 
15 
* Η Έμπολι έχει -2 βαθμούς. 
<H3>Βαθμολογία Πρέμιερ Λιγκ (σε 23 αγώνες)

</H3>
ΟΜΑΔΕΣ ΓΚΟΛ
Β. 
1. Μάντσεστερ Γ.

50-26 
44 
2. Τσέλσι

34-19 
43 
3. Άστον Βίλα

35-22 
43 
4. Άρσεναλ

24-11 
42 
5. Λιντς

36-23 
36 
6. Λίβερπουλ

44-28 
35 
7. Γουίμπλεντον

29-33 
35 
8. Ντέρμπι

23-20 
34 
9. Γουέστ Χαμ

25-31 
33 
10. Μίντλεσμπρο

32-28 
32 
11. Τότεναμ

29-31 
30 
12. Λέστερ

25-27 
30 
13. Νιούκαστλ

28-32 
28 
14. Σέφιλντ Γουέν.

25-23 
26 
15. Έβερτον

13-25 
24 
16. Κόβεντρι

23-32 
23 
17. Μπλάκμπερν

22-30 
22 
18. Σαουθάμπτον

23-46 
20 
19. Τσάρλτον

26-37 
17 
20. Νότιγχαμ

19-41 
16 
<H3>Βαθμολογία Α' Αγγλίας

</H3>
ΟΜΑΔΕΣ ΑΓ.
ΓΚΟΛ Β. 
1. Σάντερλαντ

29 
60-21 
60 
2. Μπράντφορντ

29 
53-32 
53 
3. Μπόλτον 
28

53-33 
52 
4. Μπέρμιγχαμ

29 
46-28 
52 
5. Ίπσουιτς

29 
38-19 
51 
6. Γουότφορντ

30 
46-39 
49 
7. Γκρίσμπι

29 
34-30 
48 
8. Μπρόμγουιτς

30 
53-45 
46 
9. Γουλβς 
29

39-29 
44 
10. Χάντερσφιλντ

29 
42-47 
43 
11. Νόριτς 
28

43-39 
42 
12. Σέφιλντ Γιουν.

29 
45-48 
41 
13. Μπάρνσλεϊ

29 
37-36 
37 
14. Κρίσταλ Πάλας

29 
41-51 
35 
15. Σουίντον

29 
40-46 
35 
16. Τρανμίρ 
29

37-41 
34 
17. ΚΠΡ 
29

32-39 
32 
18. Μπέρι 
29

27-39 
31 
19. Πόρτσμουθ

29 
36-45 
30 
20. Στόκπορτ

29 
34-39 
30 
21. Όξφορντ 
29

30-51 
28 
22. Μπρίστολ

29 
40-57 
26 
23. Πορτ Βέιλ

29 
29-53 
25 
24. Κρου 
29

32-60 
21 
<H3>Το δελτίο ΠΡΟ-ΠΟγκόλ

</H3>
1. ΑΕΚ-Πανιώνιος 
2. 
Εθνικός Αστ.-Άρης Θ. 
3. 
Εθνικός Π.-ΟΦΗ 
4. 
Ηρακλής Θ.-Βέροια 
5. 
Ολυμπιακός Π.-Απόλλων Αθ. 
6. 
Πανηλειακός-Παναθηναϊκός 
7. 
ΠΑΟΚ-Ιωνικός 
8. 
Προοδευτική-Καβάλα 
9. 
Skoda
Ξάνθη-Πανελευσινιακός 
10. 
Άγ. Νικόλαος-Απόλλων Θ. 
11. 
Αθηναϊκός-Καλαμάτα 
12. 
Αναγέννηση Καρδ.-Staff
Λάρισα 
13. 
Ιάλυσος-Ytong Δόξα Βύρ. 
14. 
Καλλιθέα-Εδεσσαϊκός 
15. 
Νίκη Βόλου-Τρίκαλα ΕΛΒΙΚ 
16. 
Πανσερραϊκός-Γιάννινα 
17. 
Πιερικός-Παναιτωλικός 
18. 
Βενέτσια-Ρόμα 
19. 
Βιτσέντσα-Πιατσέντσα 
20. 
Γιουβέντους-Πάρμα 
21. 
Ίντερ-Έμπολι 
22. 
Λάτσιο-Περούτζια 
23. 
Μπολόνια-Μπάρι 
24. 
Σαλερνιτάνα-Ουντινέζε 
25. 
Σαμπντόρια-Κάλιαρι 
26. 
Φιορεντίνα-Μίλαν 
27. 
Λέτσε-Τζένοα 
28. 
Μόντζα-Ρετζίνα 
29. 
Νάπολι-Πεσκάρα 
30. 
Ραβένα-Τορίνο 
* Η κατάθεση των δελτίων λήγει το βράδυ του
Σαββάτου. 
<REF><SOURCE>ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16356O041</ED>
<ID>
ID:19283

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O04&aa=1</URL></REF>


Article

<CATEGORY>vin10</CATEGORY>

 <H5>ΡΕ: ΑΠΟΘΕΩΘΗΚΕ ΣΤΗΝ ΠΡΩΤΗ ΠΡΟΠΟΝΗΣΗ ΣΤΗ Ν. ΦΙΛΑΔΕΛΦΕΙΑ </H5><H5>ΜΕΛΙΣΣΑΝΙΔΗΣ: Όποιον θέλουμε τον κρατάμε </H5><H5>Ούτε με 10 δισ. φεύγει ο Ντέμης
</H5><H2>Είμαι πρωταθλητής
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

<H3>* «Σας ξέρω καλά, είστε μεγάλη ποδοσφαιρική προσωπικότητα», είπε στον Μπλαχίν
</H3><H3>* «Στην αρχή δεν το πήρα ζεστά, αλλά μου μίλησε ο Σέμπουε και ήρθα»
</H3>
Κρίστοφερ Ρε. Πρώτη προπόνηση, δεύτερη αποθέωση!

ΑΠΟΘΕΩΣΗ, μέρος δεύτερον για τον Κρίστοφερ Ρε! Και μετά τη γνωριμία με τις
σημαίες και τα κιτρινόμαυρα χρώματα ξημερώματα Τρίτης, στη χθεσινή πρώτη του
προπόνηση στην ΑΕΚ έζησε μια ακόμη εμπειρία.

Μαζί με τον Αλμπέρτο Μέντεζ είδε περί τους 200 οπαδούς της ΑΕΚ να έχουν
μαζευτεί στις εξέδρες και να τους αποθεώνουν! Είτε στο χαλαρό τρεξιματάκι είτε
όταν ο Ρε έστελνε τη μπάλα στα δίχτυα στην προπόνηση. Είναι φανερό, ότι ο
κόσμος της ΑΕΚ αναμένει πολλά από τους ξένους άσους, το ίδιο και ο Όλεγκ
Μπλαχίν που τους ευχήθηκε το «καλώς ήλθατε». Ο Ρε μίλησε με τον τεχνικό της
ΑΕΚ («σας ξέρω καλά, είσαστε μεγάλη ποδοσφαιρική προσωπικότητα»), ενώ μόνο
άσχετος δεν έδειξε για την Ελλάδα. Πέρα από τον Σέμπουε, του μίλησε και ο
Βενγκέρ: «Πας σε μια μεγάλη ομάδα που έχει στόχο να βγει στο Τσάμπιονς Λιγκ».

Ο Λιβεριανός ήδη πήρε νούμερο. Θα φορά το 10, ο Μέντεζ το 23, ο Μιλοβάνοβιτς
το 27 και ο Τσέκολι το 24. Εντός της ημέρας αναχωρεί στην Αγγλία και
επιστρέφει αύριο ή το αργότερο, τον Παρασκευή(ημέρα όπου μάλλον θα γίνει και η
επίσημη παρουσίαση των νεοαποκτηθέντων από την ΑΕΚ). Ρε και Κρίστοφερ τζούνιορ
(ο ηλικίας 4 ετών γιος του) έγιναν... ανάρπαστοι στη μπουτίκ της ΑΕΚ. Και όταν
βρήκε χρόνο ο (τέως πια) άσος της Άρσεναλ, δήλωσε:

«Ήρθε ο κόσμος της ΑΕΚ στο αεροδρόμιο, το έκανε και στη σημερινή προπόνηση.
Θέλω να ανταποδώσω και να τα δώσω όλα για την ομάδα. Με την Άρσεναλ πήραμε την
περασμένη χρονιά τον τίτλο, θέλω να γίνει το ίδιο και με την ΑΕΚ. Να παίξουμε
στο Τσάμπιονς Λιγκ. Εκτιμώ κάθε τι καινούργιο και στην Ελλάδα θα γνωρίσω νέους
φίλους. Μπορεί στην αρχή να μην ήθελα ζεστά, αλλά μου μίλησε ο Σέμπουε και
ήρθα. Και ο μάνατζερ μού είπε ότι θα με βοηθήσει ο Μπλαχίν και η μετακίνηση
στην ΑΕΚ. Τώρα δεν μπορώ να υποσχεθώ τίποτα. Χρειάζεται υπομονή να δούμε ένα
δύο παιχνίδια της ομάδας. Ο Βενγκέρ μού είπε ότι θα παίξω σε αγώνες για πέντε
μήνες και αυτό θα μου κάνει καλό στην καριέρα μου. Θα δούμε μετά το καλοκαίρι
πόσα χρόνια θα μείνω». Αξίζει να σημειωθεί ότι σύμφωνα με τον κ. Μελισσανίδη,
ο Ρε θα παίξει στην ΑΕΚ για 1,5 χρόνο και ο Μέντεζ έως τη λήξη της περιόδου. Ο
Μέντεζ τόνισε:

«Οι οπαδοί της ΑΕΚ με τον ενθουσιασμό τους σε βοηθούν να παίζεις καλύτερα.
Μπορούμε να πάρουμε τον τίτλο. Γνωρίζω ότι η ΑΕΚ έχει διεθνείς παίκτες και
όσους είδα στην προπόνηση είναι πολύ καλοί. Εχουμε ακόμη 17 αγώνες και όλα
είναι ανοιχτά στο πρωτάθλημα. Αποκόμισα τις καλύτερες εντυπώσεις από την
Αθήνα. Δεν μου ήταν άγνωστη η Ελλάδα και ο τρόπος ζωής. Στη Γερμανία είχα δύο
πολύ καλούς φίλους και με ενημέρωσαν. Το ελληνικό ποδόσφαιρο είναι σε καλό
επίπεδο και αυτό το λέω συνέχεια παρά το γεγονός ότι αρκετοί αμφιβάλλουν. Ο
Μπλαχίν μού ζήτησε να έχω 100% κίνητρο και να προσπαθήσω πολύ. Ξέρω σε ποιά
ομάδα ήρθα. Και ο Βενγκέρ μου είπε να δείξω ποιός είμαι. Για το λόγο αυτό
βρίσκομαι εδώ»!

Ας σημειωθεί ότι ήδη ετοιμάζονται φανέλες με τους Ρε-Μέντεζ και η ζήτηση είναι
μεγάλη... Και η ΑΕΚ, με αίτημά της θέλει το ματς της Δευτερας με τον Πανιώνιο
να γίνει αργά το απόγευμα.

** Με τον Γκρέταρσον θα έχει συνάντηση ο κ. Μελισσανίδης για το νέο συμβόλαιο
του Ισλανδού μέσου.

** Συνέντευξη Τύπου με αφορμή την 5ετή συμφωνία με χορηγό (ΚΑΡΡΑ-Bridgestone)
δίνεται σήμερα το μεσημέρι (θα αποφέρει στην ΠΑΕ κοντά 1 δισ.).


Μιλοβάνοβιτς, Μέντεζ, Τσέκολι, χθες στη Ν. Φιλαδέλφεια

ΜΕΣΑ ΣΤΗΝ... καλή χαρά ήταν χθες ο Δημήτρης Μελισσανίδης. Επηρεασμένος φυσικά
από το κλίμα ευφορίας που κυριαρχεί εδώ και ημέρες στη Νέα Φιλαδέλφεια, είχε
μόνο καλά λόγια για τις μεταγραφές.

«Η ΑΕΚ ολοκλήρωσε τις μεταγραφές της. Αποκτήσαμε επτά παίκτες. Συνεχίζεται η
προσπάθεια για την κατάκτηση των στόχων μας. 
Το θέμα Κωνσταντινίδη θα έχει συνέχεια το καλοκαίρι, ενώ οι στόχοι ήταν
εισήγηση του Μπλαχίν», είπε ο πρώην πρόεδρος στην αρχική του τοποθέτηση. Και
συνέχισε: «Ο κ. Στάθης είναι νέος παράγοντας, να τον βοηθήσετε. Η βοήθειά του
στις μεταγραφές από την Αγγλία ήταν σημαντική».

Είπε ότι για τους Ρε, Μέντεζ «ασχολήθηκαν ευρωπαϊκά κανάλια» και για την
περίπτωση να μην πιάσει κάποια από τις μεταγραφές, αποκάλυψε: «Η ΑΕΚ
εξασφαλίστηκε ότι και να λυθεί το συμβόλαιο κάποιου παίκτη, δεν θα επιβαρυνθεί
ούτε ένα χιλιάρικο». Τι άλλο θυμήθηκε ο πρώην πρόεδρος; Να φτιάξει το...
προφίλ της ENIC!

«Είναι άδικο να βάλλεται η ENIC, διαπίστωσα ότι έχει διάθεση να επενδύσει».

ΑΓΟΡΕΣ - ΠΩΛΗΣΕΙΣ

Δεν παρέλειψε να αναφερθεί και σε πιθανές προτάσεις: «Η ΑΕΚ και θα πουλά και
θα αγοράζει. Με ποσά που θα την ικανοποιούν. Για τον Ατματσίδη, συμφώνησα σε
5'. Όποιον θέλουμε τον κρατάμε. Ο Ντέμης; Δεν πωλείται. Ούτε με 5 ή 10 δισ.
Είναι η τρέλα μας και θα κάνω χρόνια να ξεχάσω πώς ανέβηκε σαν τσίτα στα κάγκελα».

Για τη σφαλιάρα στην ΕΠΟ είπε «αν χρειαστεί θα ξαναρίξω», και όταν ρωτήθηκε
για το πώς ήρθαν στην Ελλάδα οι Ρε, Μέντεζ, απάντησε: «Άλλο αυτό. Να σας τα
πούμε όλα; Θα σας κάνουμε παράγοντες».

Μα «πρόεδρε», δεν το θέλουμε ούτε εμείς!

Ο ΣΤΑΘΗΣ

Ο κ. Στάθης αναφέρθηκε στην ευκαιρία που πρέπει να αξιοποιήσει το ελληνικό
ποδόσφαιρο: «Η ευθύνη μας είναι μεγάλη. Πρέπει να αλλάξουμε τις συνθήκες στο
ποδόσφαιρό μας. Όλοι μας! Τα πάντα στη συνεργασία με την Άρσεναλ, εξαρτώνται
από το πρώτο βήμα».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16356O051</ED>
<ID>
ID:19284

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: ΜΕ ΤΗΝ ΟΛΟΚΛΗΡΩΣΗ ΤΟΥ ΕΡΓΟΥ Ο «ΔΙΚΕΦΑΛΟΣ» ΘΑ ΕΙΝΑΙ Ο ΣΥΛΛΟΓΟΣ ΜΕ ΤΑ
ΜΕΓΑΛΥΤΕΡΑ ΙΔΙΟΚΤΗΤΑ ΓΗΠΕΔΑ
</H5><H5>ΥΠΗΡΕΣΙΕΣ
</H5><H5>Μόνο για βοηθητικούς χώρους οκτώ στρέμματα!
</H5><H2>Στολίδι για Θεσσαλονίκη
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

<H3>* Έχει κατασκευαστεί πάνω από το 50% του έργου, ενώ έχουν απορροφηθεί 2 δισ.
από τα 7 που θα στοιχίσει συνολικά
</H3>
* ΘΕΣΣΑΛΟΝΙΚΗ 
Γραφείο Βόρειας Ελλάδας

Πανοραμική άποψη του εσωτερικού μέρους του γηπέδου πριν τοποθετηθεί η οροφή

Η ΟΙΚΟΓΕΝΕΙΑ του ΠΑΟΚ δεν πανηγυρίζει μόνο την κατάκτηση του Κυπέλλου Ελλάδας
στο μπάσκετ. Άλλος ένας τίτλος, άλλωστε, μπορεί να μην έχει και πολύ μεγάλη
σημασία, αν δεν συνοδεύεται από εγγυήσεις για σταθερή πορεία της ομάδας και
στο μέλλον.

Αυτές τις εγγυήσεις τις δίνουν οι φίλαθλοι του «δικεφάλου» και το υπό
κατασκευήν κλειστό γήπεδο του ΠΑΟΚ, που υψώνει επιβλητικό το... ανάστημά του
στην περιοχή του Φοίνικα.

«Αυτή είναι η πιο μεγάλη μου επιτυχία», διατρανώνει όποτε βρίσκει την ευκαιρία
ο μεγαλομέτοχος της ΚΑΕ ΠΑΟΚ Απόστολος Αλεξόπουλος, για την επιμονή του να
κατασκευαστεί το γήπεδο με την προϋπόθεση ότι θα έχει 8.000 θέσεις. Δεν έχει
άδικο. Με την ολοκλήρωση του έργου, ο ΠΑΟΚ θα είναι ο σύλλογος με τα
μεγαλύτερα ιδιόκτητα γήπεδα στην Ελλάδα.

Αυτό δεν θα είναι απλά το μεγαλύτερο ιδιόκτητο γήπεδο, αλλά και από τα πιο
μοντέρνα, καθώς κατασκευάζεται στα πρότυπα του κλειστού γηπέδου του Ολυμπιακού
Αθλητικού Κέντρου.

«Πρόκειται για μία μικρογραφία του», λέει στην «ΟΜΑΔΑ» ο εργοταξιάρχης του
έργου κ. Μανώλης Μαλιαρουδάκης. Έχει υπό την επίβλεψή του 130 εργαζόμενους,
οικοδόμους στη μεγάλη πλειοψηφία τους, οι οποίοι πιάνουν δουλειά νωρίς το
πρωί. Δεν σταματούν πριν από τη δύση του ήλιου και δεν ξέρουν τι σημαίνει
Σάββατο, Κυριακή ή αργία.

Ο μηχανικός του γηπέδου Βασίλης Κεραμίδας, ο εργοταξιάρχης Μανώλης
Μαλιαρουδάκης και ο ηλεκτρολόγος-μηχανολόγος Απόστολος Αποστολίδης, υπόσχονται
συγκινήσεις στο νέο κλειστό

Οι ρυθμοί εργασίας είναι υψηλοί, καθώς το κλειστό πρέπει να παραδοθεί στις 31
Δεκεμβρίου, προκειμένου να πραγματοποιηθεί εκεί την επόμενη άνοιξη το φάιναλ
φορ της Ευρωλίγκα του 2000. «Θα είναι έτοιμο», διαβεβαιώνει ο κ. Μ. Μαλιαρουδάκης.

Ήδη, πάνω από το 50% του έργου έχει κατασκευαστεί. Μία απλή επίσκεψη στο
γήπεδο το επιβεβαιώνει, ενώ έχουν απορροφηθεί 2 δισ. δραχμές, από τα 7 δισ.
που θα κοστίσει συνολικά. Σε αυτό το ποσό δεν περιλαμβάνεται η διαμόρφωση του
περιβάλλοντος χώρου, οι οδικές αρτηρίες μέσω των οποίων θα γίνεται η πρόσβαση
στο γήπεδο, ο ειδικός εξοπλισμός του γηπέδου και οι χώροι στάθμευσης
αυτοκινήτων. Γι' αυτά τα θέματα έχουν γίνει συσκέψεις από τις συναρμόδιες
υπηρεσίες και προωθούνται οι μελέτες τους.

Οι εξέδρες του γηπέδου θα βρίσκονται πολύ κοντά στον αγωνιστικό χώρο και θα
μπορούν να φιλοξενήσουν 8.000 θεατές

Είναι χαρακτηριστικό ότι ο ΠΑΟΚ ζητεί να τοποθετηθεί φωτεινός πίνακας που θα
κρέμεται από την οροφή στα πρότυπα του ΝΒΑ, αλλά είναι κάτι το οποίο είναι υπό συζήτηση.

Το γήπεδο θα έχει 8.000 θέσεις, οι οποίες είναι δυνατόν να αυξηθούν κατά 500
με την προσθήκη πτυσσόμενων εξεδρών. 
Ο φίλαθλος που θα κάθεται στην πρώτη σειρά έχει απόσταση τεσσάρων μέτρων από
την τελική γραμμή του γηπέδου μπάσκετ και θα έχει σε απόσταση εκατοστών τους
πάγκους των ομάδων. Αυτός που θα προτιμήσει την πιο μακρινή θέση στο τρίτο
διάζωμα έχει απόσταση 28 μέτρων από τον αγωνιστικό χώρο και πολύ καλή θέα.


Το προπονητήριο της ομάδας μπάσκετ του ΠΑΟΚ, το οποίο αναμένεται να
χρησιμοποιήσει ως έδρα το τμήμα βόλεϊ

ΓΙΑ ΟΛΟΥΣ τους φιλάθλους προβλέπονται υπηρεσίες μπαρ, ενώ οι βοηθητικοί χώροι
καταλαμβάνουν έκταση 8.000 τετραγωνικών μέτρων, όσο περίπου είναι και οι
βοηθητικοί χώροι του κλειστού γηπέδου στο ΟΑΚΑ.

Ήδη, το προπονητήριο είναι έτοιμο και τις επόμενες ημέρες θα προπονείται εκεί
η ομάδα βόλεϊ. Τα αποδυτήρια μπορούν να φιλοξενήσουν ταυτόχρονα τέσσερις
ομάδες. 
Έχουν ισάριθμα γραφεία προπονητών, αίθουσες για σάουνα, ενόργανη γυμναστική,
φυσιοθεραπευτήριο και ειδική αίθουσα για βάρη.

Η κατασκευή του γηπέδου του ΠΑΟΚ βρίσκεται στην τελική ευθεία της. Μετά το
Πάσχα, οι εργαζόμενοι θα υπερδιπλασιαστούν. 
Την ίδια εποχή η ομάδα μπάσκετ θα διεκδικεί την πρόκρισή της στην Ευρωλίγκα
του 2000 και οι οπαδοί του ΠΑΟΚ οραματίζονται να την απολαύσουν στην τετράδα
της κορυφαίας διασυλλογικής διοργάνωσης μέσα στο δικό τους γήπεδο.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16356O061</ED>
<ID>
ID:19285

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O06&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Τα πρώτα εισιτήρια για Γιούβε
</H5><H2>Ένας κατάσκοπος για την «Κυρία»
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Πέτρος Πασσαλής. Άρχισε η αντίστροφη μέτρηση για την επιστροφή του στους
αγωνιστικούς χώρους

ΑΝΟΙΓΕΙ ο φάκελος κατασκοπείας της Γιουβέντους και η τεχνική ηγεσία του
Ολυμπιακού σχεδιάζει ταξίδι στο Τορίνο.

Ένα μήνα πριν από το πρώτο μεγάλο παιχνίδι Γιουβέντους-Ολυμπιακού στο «Ντελε
Άλπι» (3 Μαρτίου) ο κόουτς των «ερυθρολεύκων» προσανατολίζεται να στείλει
συνεργάτη του στην Ιταλία. Δεν αποκλείεται να βρεθεί την Κυριακή στο Τορίνο ο
Τάκης Περσίας ή ο Αντώνης Δρακόπουλος για να κατασκοπεύσει τον αγώνα
Γιουβέντους-Πάρμα. Ο Μπάγιεβιτς έχει παρακολουθήσει από την τηλεόραση τη
«μεγάλη κυρία», ενώ θα έχει την ευκαιρία να δει από κοντά τους «μπιανκονέρι»
αυτό τον μήνα, καθώς ο Ολυμπιακός θα δώσει αγώνες Δευτέρα: με τον
Πανελευσινιακό (15/2) και τη Βέροια (22/2).

Στο μεταξύ, σήμερα θα εξαφανιστούν 30.000 εισιτήρια του αγώνα ρεβάνς
Ολυμπιακού-Γιουβέντους για την προημιτελική φάση του Τσάμπιονς Λιγκ που θα
γίνει στις 17 Μαρτίου στο ΟΑΚΑ. Τα «μαγικά χαρτάκια» θα διατεθούν στους
οργανωμένους Συνδέσμους της Αττικής, της επαρχίας και του εξωτερικού.
Προτεραιότητα θα δοθεί και στους 10.000 κατόχους των μπλοκ διαρκείας. Έτσι,
στην κυκλοφορία θα τεθούν την ερχόμενη εβδομάδα περίπου 25.000 εισιτήρια,
αριθμός μικρός για να καλύψει τις ανάγκες των φίλων των «ερυθρολεύκων».

Η Γιουβέντους δεν έχει ενημερώσει τον Ολυμπιακό για τον ακριβή αριθμό
εισιτηρίων που θα πάρει για τον επαναληπτικό αγώνα.

Εξάλλου, άρχισε η προετοιμασία ­ μετ' εμποδίων ­ του Ολυμπιακού για τον αγώνα
της Δευτέρας με τον Απόλλωνα στο στάδιο «Σπύρος Λούης».

Ο Ολυμπιακός θα δώσει μέσα σε 24 ημέρες 7 αγώνες: Με τον Απόλλωνα (8/2), με
την Ξάνθη (11/2 για το Κύπελλο), με τον Πανελευσινιακό (15/2), με την Ξάνθη
(18/2 - αγώνας ρεβάνς του Κυπέλλου), με τη Βέροια (22/2), με τον ΟΦΗ (27/2)
και με τη Γιουβέντους (3/3).

Ο Πέτρος Πασσαλής αναμένεται την ερχόμενη εβδομάδα να μπει στον ρυθμό των
προπονήσεων και εκτός σοβαρού απροόπτου θα τεθεί στη διάθεση του Μπάγιεβιτς
για το ματς με τη Βέροια.

* Στο απουσιολόγιο, εκτός από τους οκτώ διεθνείς, συμπεριλήφθηκε χθες ο
Βασίλης Καραπιάλης. Ο Λαρισαίος μέσος πήρε διήμερη άδεια για να παραστεί στην
κηδεία της αδελφής της συζύγου του.

* Το ετήσιο μνημόσυνο των θυμάτων της θύρας 7 θα γίνει την Κυριακή στις 12 το
μεσημέρι στο στάδιο Καραϊσκάκη.

* Ο Σύνδεσμος Φιλάθλων Ολυμπιακού Λαυρίου διοργανώνει τον ετήσιο χορό του στις
19 του μήνα σε κοσμική ταβέρνα του Λαυρίου.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16356O062</ED>
<ID>
ID:19328

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O06&aa=2</URL></REF>


Article

<CATEGORY>vin10</CATEGORY>

 <H5>Τώρα πια... κοινός θνητός
</H5><H5></H5><H5>Απειλεί ο Μπράνκα
</H5><H5></H5><H5></H5><H5>Παραιτήθηκε ο Πλατ
</H5><H5></H5><H5>Ο Κρουζ στη Σταντάρ
</H5><H5></H5><H5>Ο Ρέγια στη Βιτσέντσα
</H5><H2>Εμπιστευτικά </H2>
* ΤΗΝ ΠΑΡΑΙΤΗΣΗ του από τη θέση του προέδρου της Ολυμπιακής Επιτροπής της
Κένυα υπέβαλε χθες ο Τσαρλς Μουκόρα ως επακόλουθο της υπόθεσης δωροδοκίας. Ο
Μουκόρα, ο οποίος παραιτήθηκε πρόσφατα από μέλος της ΔΟΕ, τόνισε σε δηλώσεις
του ότι ο Τύπος τον κυνηγούσε συνεχώς ύστερα από την απόφασή του και δεν
μπορούσε πλέον να φέρει τη δουλειά του εις πέρας. Παρ' όλα αυτά, επισήμανε ότι
δεν είχε καμία ανάμιξη με το θέμα.

* ΑΠΕΙΛΕΙ τη διοίκηση της Μίντλεσμπρο ο Μάρκο Μπράνκα. Και θα την
καταγγείλει στη ΦΙΦΑ αν επιμείνει στην απόφασή της να μην του επιτρέψει να
επανέλθει στην ενεργό δράση, ύστερα από σοβαρό τραυματισμό στο γόνατο. Τον
περασμένο μήνα η αγγλική ομάδα ανακοίνωσε ότι η καριέρα του 34χρονου Ιταλού
επιθετικού τέλειωσε εξαιτίας σοβαρού τραυματισμού, ενώ πρόσφατα δεν του
επετράπη να προπονηθεί με τους συμπαίκτες του.

* ΠΑΡΕΛΘΟΝ για την Σαμπντόρια αποτελεί ο Ντέιβιντ Πλατ. Ο Άγγλος προπονητής
υπέβαλε χθες την παραίτησή του, αφού δεν κατάφερε να πραγματοποιήσει νίκη και
γκρέμισε τον σύλλογο της Γένοβας στην 17η βαθμολογική θέση. Να σημειωθεί ότι η
παραίτηση του Πλατ εξέπληξε πολλούς, αφού η διοίκηση της Σαμπντόρια τού είχε
διαμηνύσει ότι θα πάρει «παράταση ζωής».

* ΣΤΗ ΣΤΑΝΤΑΡ Λιέγης μετακομίζει για λίγο καιρό ο άσος της Μίλαν Κρουζ. Οι
«ροσονέρι» παραχώρησαν δανεικό τον Βραζιλιάνο αμυντικό μέχρι το τέλος της
περιόδου, αφού συμφώνησαν με τον βελγικό σύλλογο. Ο Κρουζ αγωνίστηκε το 1994
στη Νάπολι, στην οποία έμεινε τρία χρόνια πριν συνεχίσει την καριέρα του στη
Μίλαν που τον απέκτησε το 1997.

* Ο ΕΝΤΟΥΑΡΝΤΟ Ρέγια είναι ο νέος προπονητής της Βιτσέντσα ύστερα από την
απόλυση του Φράνκο Κολόμπα. Ο τελευταίος έγινε ο πέμπτος προπονητής στο
καμπιονάτο που χάνει τη θέση του μετά τον Σπαλέτι και τον Πλατ της Σαμπντόρια,
τον Λουίτζι Ντελ Νέρι της Έμπολι και τον Τζίτζι Σιμόνι της Ίντερ.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16356O063</ED>
<ID>
ID:19368

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O06&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΘΡΙΑΜΒΟΣ 3-0 ΕΠΙ ΤΗΣ ΜΟΝΤΕΝΑ ΣΤΗΝ ΙΤΑΛΙΑ
</H5><H2>Ιστορική νίκη
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

* ΜΟΝΤΕΝΑ 
Ο Μάριος Γκιούρδας και ο Νίκι Ζελιάσκοφ πανηγύρισαν μεγάλη νίκη, χθες, στη Μόντενα

ΜΕ ΙΣΤΟΡΙΚΟ θρίαμβο 3-0 σετ (29-27, 25-21, 25-21), στη Μόντενα, επί της
πρωταθλήτριας Ευρώπης, ο Ολυμπιακός έμεινε όρθιος στη μάχη για πρόκριση στο
Φάιναλ Φορ του Τσάμπιονς Λιγκ στο βόλεϊ!

Ο Ολυμπιακός χρειαζόταν οπωσδήποτε νίκη, για να αποφύγει την τρίτη ήττα που θα
σήμαινε ουσιαστικά αποκλεισμό από το Φάιναλ Φορ, και την πήρε όσο και αν
χρειάστηκε να σπάσει μια δυσμενή παράδοση που τον ήθελε να μην έχει νικήσει
ποτέ ιταλική ομάδα. 
Οι παίκτες του φιναλίστ με την Εθνική Γιουγκοσλαβίας στο Κοσμοβόλεί '98 Ζόραν
Γκάιτς, αφού κατάφεραν με απίστευτα ψυχικά αποθέματα να κερδίσουν το αμφίρροπο
1ο σετ, απέκτησαν μεγαλύτερη σιγουριά και στα άλλα δύο σετ επικράτησαν κατά
κράτος. Με άσους, όπως τους Ιταλούς διεθνείς Τζιάνι, Λουκέτα και Βούλο, τον
Αργεντινό Κουμινέτι και τον Κουβανό Γκάτο, η Κάζα Μόντενα υπέκυψε στη φοβερή
άμυνα και την άριστη υποδοχή του Ολυμπιακού στην οποία «αποκάλυψη» υπήρξε ο
νεαρός λίμπερο Μηνούδης! 
Όλοι, όμως, ήταν υπέροχοι από τον Ολυμπιακό, από τον οποίο δεν υπάρχει
υστερήσας σ' αυτή την απίστευτη επιτυχία απέναντι σε μια Μόντενα, από την
οποία μόνοι απόντες (λόγω τραυματισμού) ήταν ο Ολλανδός άσος Φαν ντε Χορ και ο
Ούγγρος διεθνής Κάντορ.

ΟΛΥΜΠΙΑΚΟΣ: Κουρνέτας, Ντράκοβιτς, Γκιούρδας, Βούγεβιτς, Τσακιρόπουλος.
ΚΑΖΑ ΜΟΝΤΕΝΑ: Βούλο, Τζιάνι, Κουμινέτι, Ταλιάτι, Λουκέτα, Πατριάρκα - Γκάτο.

ΤΑ ΚΟΡΙΤΣΙΑ

Αποφασισμένα για το «καρέ νικών» που θα σημαίνει κατά μεγάλο ποσοστό πρόκριση
στο φάιναλ φορ είναι τα κορίτσια των ομάδων βόλεϊ Παναθηναϊκού και Βριλησσίων
στους αγώνες που δίνουν σήμερα για την 4η αγωνιστική των Κυπέλλων Ευρώπης.

Στη «Λεωφόρο» (17.00) ο Παναθηναϊκός υποδέχεται για το Τσάμπιονς Λιγκ την
αξιόλογη βελγική Αστερίξ Κιέλντριχ, που δεν έχει σημειώσει νίκη αλλά έχει
αντιμετωπίσει τις κατά τεκμήριο ισχυρότερες ομάδες του ομίλου Σβερίνερ,
Βακίφμπανκ και Μπέργκαμο.

Η αήττητη στην Ευρώπη ομάδα του Γιάννη Νικολάκη φιλοδοξεί μπροστά στο κοινό
της να πραγματοποιήσει μια ακόμη σπουδαία εμφάνιση και να προσθέσει 2 βαθμούς
που θα την φέρουν πιο κοντά στην πρώτη δυάδα του ομίλου και το φάιναλ φορ.

Στην πόλη Φερτ της Ολλανδίας τα Βριλήσσια BMW ΚΟΥΛΟΥΡΗΣ (Κυπελλούχων) με
επίσης τρεις νίκες στο ενεργητικό τους στοχεύουν στη νίκη που θα δώσει πολλές
ελπίδες πλέον για πρόκριση στο φάιναλ φορ.

Όσο για την ομάδα ανδρών του Άρη Θεσσαλονίκης (Κυπελλούχων) δεν πρόλαβε λόγω
καθυστέρησης της πτήσης να φτάσει έγκαιρα στην Πορτογαλία και ο αγώνας με την
Καστέλο Ντα Μάια θα διεξαχθεί σήμερα.

* Η Ροδούλα Ορδουλίδου (Φιλαθλητικός) αναδείχτηκε πολυτιμότερη παίκτρια της
16ης αγωνιστικής της Α1 βόλεϊ γυναικών PANAFON συγκεντρώνοντας στο 3-0 της
ομάδας της επί του Ιωνικού 17 πόντους με 100% επίθεση και 2 μπλοκ.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16356O091</ED>
<ID>
ID:19286

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O09&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Βαλκανιάδα με συναυλία
</H2>
ΓΕΥΣΗ από... Πολιτιστική Ολυμπιάδα στη Βαλκανιάδα Κλειστού Στίβου '99 (Στάδιο
Ειρήνης και Φιλίας, Σάββατο 13 Φεβρουαρίου) που αναμένεται εκτός από σημαντικό
αθλητικό να είναι και πολιτιστικό γεγονός πρώτου μεγέθους.

Ύστερα από τα αγωνίσματα στα οποία θα πάρουν μέρος αρκετοί διάσημοι
Βαλκάνιοι αθλητές, θα ακολουθήσει συναυλία της Λαϊκής Ορχήστρας «Μίκης
Θεοδωράκης» που συνδιοργανώνουν ΣΕΓΑΣ και Βαλκανική Ένωση Φιλίας.

Τα έσοδα από την εκδήλωση, της οποίας τα εισιτήρια κοστίζουν 2.000 δραχμές
και 1.000 για μαθητές και φοιτητές, θα διατεθούν στη Βαλκανική Ένωση Φιλίας
για την αποστολή ανθρωπιστικής βοήθειας στα παιδιά χωρών της Βαλκανικής στο
πλαίσιο του προγράμματος «Να στείλουμε Ελλάδα στα Βαλκάνια». Στη συναυλία θα
ερμηνεύσουν τραγούδια του Μίκη Θεοδωράκη οι (κατ' αλφαβητική σειρά) Γ.
Ανδρεάτος, Ι. Βαρδής, Μ. Δημητριάδη, Κ. Θωμαΐδης, Μ. Κανά, Σ. Λεονάρδου, Κ.
Μακεδόνας, Δ. Μπάσης, Μ. Παπαζήσης, Π. Τόνιος, Ε. Τσαλιγοπούλου.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16356O092</ED>
<ID>
ID:19329

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O09&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Δύσκολο έργο
</H2>
Η ΑΛΛΑΓΗ του καιρού έδωσε την ευκαιρία στην ΟΧΕ να αποφασίσει τη διεξαγωγή
κανονικά σήμερα της 15ης αγωνιστικής της Α1 χάντμπολ ανδρών και οι δύο
(Ιωνικός, Δούκας) στους τρεις διεκδικητές της 1ης θέσης καλούνται να αποφύγουν
«σκοπέλους» για να μην χάσουν έδαφος.

Ο πρωτοπόρος Ιωνικός υποδέχεται (17.30) το Κιλκίς ΕΛΒΙΑΛ, ενώ ο ΑΣΕ Δούκας
αντιμετωπίζει στον Βύρωνα (19.45) τον Αθηναϊκό ΚΟΡΕΛΚΟ. Ο τρίτος της «παρέας»
Πανελλήνιος έχει λογικά εύκολο έργο, αφού υποδέχεται (17.30) τον ουραγό
Τρίτωνα Θεσσαλονίκης.

Το υπόλοιπο σημερινό πρόγραμμα: Αρχέλαος Κατερ. - ΙΕΚ Ξυνή (17.30, απευθείας
από SUPERSPORT), Φίλιππος - ΣΑΚΑ (18.00), ΒΑΟ - Γ.Ε. Βέροιας (Συκεών, 18.30).
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16356O093</ED>
<ID>
ID:19369

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Έξωση στον ΠΑΟ
</H2>
ΤΡΙΑ ΜΑΤΣ μακριά από το ΟΑΚΑ θα κληθεί να παίξει η ομάδα πόλο του
Παναθηναϊκού μετά τη χθεσινή απόφαση του αθλητικού δικαστή για τα επεισόδια
στον αγώνα με τον ΝΟ Πάτρας. Οι «πράσινοι» πάντως θα προσφύγουν στο ΑΣΕΑΔ
ζητώντας μείωση της ποινής, ενώ αξίζει να σημειωθεί ότι επιβλήθηκε και μία
αγωνιστική στον ΝΟ Πάτρας, ο οποίος θεωρήθηκε συνυπεύθυνος για τα επεισόδια.
Στο μεταξύ, σήμερα θα διεξαχθούν τρία ματς για την προημιτελική φάση του Κυπέλλου.

Το πρόγραμμα: Κολ. Χανίων (18.30): ΝΟ Χανίων-Παναθηναϊκός, Κολ. Χαλκίδας
(19.00): ΝΟ Χαλκίδας-Ολυμπιακός και Κολ. Πειραιά (20.30): Εθνικός-ΝΟ Χίου. Η
συνάντηση Βουλιαγμένης-ΝΟ Πάτρας θα διεξαχθεί αύριο. Οι επαναληπτικοί αγώνες
της προημιτελικής φάσης έχουν προγραμματιστεί για τις 17/2.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16356O094</ED>
<ID>
ID:19396

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O09&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
ΟΙ ΣΗΜΕΡΙΝΕΣ κούρσες (έναρξη 3.00 μ.μ.) και τα προγνωστικά μας. [Σημ.: Το
«ΣΚΟΡ 4» περιλαμβάνει τις 4η, 5η, 6η και 7η ιπποδρομίες, ενώ το «ΣΚΟΡ 6»
(μεταφέρθηκαν 2.846.000 δρχ.) τις 3η, 4η, 5η, 6η, 7η και 8η].

1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΓΝΩΡΙΜΙΑ 58 Φίλιππος&#0097

2. ΔΟΞΑ ΒΥΡΩΝΑ 58 Δούκας&#0096

3. ΕΝΤΑΣΗ 58 Θοδωράκης&#0098

4. ΙΜΒΡΟΣ 58 Ξυνός&#0092

5. ΜΙΚΡΗ ΛΟΥΛΟΥ 58 Μπάμπης&#0094

6. ΝΑΤΑΣΣΑΚΙ 58 Οικονομίδης&#0093

7. ΝΤΙΡΕΞΙΟΝ 58 Καρακατσάν.&#0095

8. ΦΛΑΪΝ. ΤΟΝΙΑ 58 Νίκος&#0091

* Οι ίπποι 5-8 είναι ομόσταβλοι

­ Υποδ.: ΣΤΑΒΛΟΣ - ΝΑΤΑΣΑΚΙ (Ντιρέξιον)

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΓΕΝΝΑΙΟΣ 58 Φίλιππος&#0091

2. ΕΥΣΤΑΘΙΟΣ 58 Μπάμπης&#0094

3. ΚΕΦΑΛΟΣ 58 Ξυνός&#0096

4. ΚΟΥΚΟΣ 58 Ζευγώλης&#0092

5. ΜΑΤΤΕΟ 58 Οικονομίδης&#0093

6. ΜΠΑΛΛΑΡΙΝΟΣ 58 Καρακατσάν.&#0097

7. ΠΛΑΚΙΩΤΗΣ 58 Λιάκος&#0095

8. ΧΑΪΝΗΣ 58 Σωτηρόπουλος&#0098

­ Υποδ.: ΜΑΤΤΕΟ - ΕΥΣΤΑΘΙΟΣ (Χαΐνης)

3η: ΙΠΠΟΔΡΟΜΙΑ / Ώρα 4.00, 1.400 μέτρα

1. ΔΑΝΑΗ 58 Καρακατσάν.&#0093

2. Λ. ΝΤΡΟΓΚΑΝ 57 Δημητσάνης&#0097

3. ΘΑΥΜΑΤΟΥΡΓΗ 56,5 Σωτηρόπουλος&#0098

4. ΤΑΦ ΛΕΪΝΤΥ 56,5 Οικονομίδης&#0092

5. ΧΑΡΟΥΛΑ 55 Νίκος&#0091

6. ΘΑΥΜΑΣΙΑ 54,5 Μπάκος&#0094

7. ΜΕΣΟΥΑ 54,5 Ξυνός&#0096

8. ΦΕΡΟΥΛΑ 54,5 Καραμάνογ.&#0095

­ Υποδ.: ΔΑΝΑΗ - Λ. ΝΤΡΟΓΚΑΝ (Θαυματουργή)

4η: ΙΠΠΟΔΡΟΜΙΑ / Ώρα 4.30, 1.400 μέτρα

1. ΑΝΦΟΡΓΚ/ΜΠΟΛ 58 Σωτηρόπουλος&#0095

2. ΜΥΘΙΚ. ΗΡΩΑΣ 58 Νίκος&#0091

3. ΣΤΡ. ΑΛΕΚΟΣ 58 Πουρνάρας&#0093

4. Ν. ΝΤΑΪΜΕΝΣ. 55,5 Βαλακούδ.&#0099

5. ΕΜΕΡΑΛΝΤ 55 Μπάκος&#0094

6. ΑΪΡΟΝ ΚΟΥΗΝ 53,5 Δημητσάνης&#0092

7. ΑΝΙΚΗΤΗ 53 Ξυνός&#0098

8. ΚΥΡΙΑΡΧΟΣ 48,5 Γεωργία&#0097

9. Ν. ΤΡΑΝΤΙΣΙΟΝ 51,5 Σκιαδόπουλος&#0096

* Οι ίπποι 4-9 είναι ομόσταβλοι

­ Υποδ.: ΣΤΑΒΛΟΣ - ΑΪΡΟΝ ΚΟΥΗΝ (Ανίκητη)

5η: ΙΠΠΟΔΡΟΜΙΑ / Ώρα 5.00, 1.400 μέτρα

1. ΘΑΣΙΟΣ 58 Ξυνός&#0097

2. ΠΟΡΦΥΡΙΟΣ 58 Σωτηρόπουλος&#0096

3. ΦΙΖΑΡ ΜΠΟΫ 58 Οικονομίδης&#0098

4. ΚΡΟΝΟΣ 57,5 Καρακατσάν.&#0095

5. ΓΚΑΛΑΝΤ 56,5 Λιάκος&#0092

6. ΤΑΦ ΠΡΙΝΣ 56 Νίκος&#0094

7. ΝΙΚ ΠΟΛΟ 54 Δημητσάνης&#0093

8. ΦΕΔΕΡ ΦΟΥΤ 54 Καραμάνογ.&#0091

­ Υποδ.: ΦΙΖΑΡ ΜΠΟΫ - ΠΟΡΦΥΡΙΟΣ (Γκάλαντ)

6η: ΙΠΠΟΔΡΟΜΙΑ / Ώρα 5.30, 1.400 μέτρα

1. ΞΕΦΡ. ΡΥΘΜΟΣ 59 Λιάκος&#0094

2. ΣΤΡ. ΓΡΗΓΟΡΗΣ 55 Ζευγώλης&#0091

3. ΖΑΦΕΙΡΕΝΙΟΣ 50 Δούκας&#0099

4. Ι. ΝΕΜΠΟΥΛΟΥΣ 48 Καρακατσ. Κ.&#0097

5. ΣΤΑΛΟΣ 49,5 Τσεργάς&#0093

6. ΑΡΗΣ 50,5 Κουτσούκος&#0098

7. ΧΑΡΑΥΓΙΑΚΟΣ 48 Γεωργία&#0092

8. ΓΑΤΑ 44,5 Μπαρούτας&#0095

9. ΝΑΠΑΛΜ 50 Χαραλάμπ.&#0096

* Οι ίπποι 4-9 είναι ομόσταβλοι

­ Υποδ.: ΣΤΑΒΛΟΣ - ΣΤΑΛΟΣ (Στ. Γρηγόρης)

7η: ΙΠΠΟΔΡΟΜΙΑ / Ώρα 6.00, 1.400 μέτρα

1. ΑΛΠΙΝΙΣΤΗΣ 61 Βασίλης&#0096

2. ΜΟΝΑΔΙΚΟΣ 60,5 Οικονομίδης&#0094

3. ΜΠ. ΕΛ ΑΜΑΡ 60,5 Σωτηρόπουλος&#0095

4. Π. Σ. ΖΕΡΜΑΙΝ 51,5 Δρόσος&#0098

5. ΜΙΑ ΚΟΥΚΛΑ 54,5 Δημητσάνης&#0091

6. ΤΡΟΠΑΙΟΥΧΟΣ 52 Τσεργάς&#0097

7. ΜΠΕΤΑ ΜΠΕΣΤ 50 Γκιγεμέν&#0092

8. ΚΑΡΑΤΑΣΟΣ 47 Σγούρος&#0093

­ Υποδ.: ΠΑΡΙ ΣΑΙΝ ΖΕΡΜΑΙΝ - ΜΠΕΝΤ ΕΛ ΑΜΑΡ (Αλπινιστής)

8η: ΙΠΠΟΔΡΟΜΙΑ / Ώρα 6.30, 1.800 μέτρα

1. ΔΡΑΠΕΤΗΣ 61,5 Σωτηρόπουλος&#0094

2. ΛΕΪΝ. ΒΙΡΓΙΝΙΑ 57,5 Καραμάνογ.&#0093

3. ΚΡΕΪΖΥ ΛΑΒ 54 Δημητσάνης&#0095

4. ΛΗΘΗ 53,5 Σίντλερ&#0098

5. ΦΡΙΝΤΑ 50,5 Κουτσούκος&#0092

6. ΦΡΕΓΙΑ 49 Σγούρος&#0099

7. ΑΣΤΑΡΤΗ 49,5 Τσεργάς&#00910

8. ΚΙΟΥΡΑΝΑ 49 Γκιγεμέν&#0097

9. ΝΟΥΡ ΕΛ ΝΤΙΝ 44,5 Μπαρούτας&#0091

10. ΜΑΡΙΑΝΟΥ 55 Νίκος&#0096

* Οι ίπποι 1-10 είναι ομόσταβλοι

­ Υποδ.: ΚΡΕΪΖΥ ΛΑΒ - ΛΗΘΗ (Φρέγια)

9η: ΙΠΠΟΔΡΟΜΙΑ / Ώρα 7.00, 1.400 μέτρα

1. ΥΕΤΙΟΣ 58 Καρακατσάν.&#0096

2. ΝΕΓΚΟΣΙΕΪΤΟΡ 57 Φίλιππος&#0098

3. ΜΕΝΧΙΡ 56,5 Οικονομίδης&#0094

4. ΜΠΡΑΪΑΝ 53,5 Μπαρούτας&#0093

5. ΖΙΡΕΣ 55,5 Δημητσάνης&#0092

6. ΣΙΜΠΑ 55 Γκιγεμέν&#0095

7. ΖΗΛΑ 54,5 Ξυνός&#0097

8. ΜΑΡΛΕΝΑ 54,5 Τσεργάς&#0091

9. ΦΩΦΑΚΙ 54,5 Μανώλης&#0099

­ Υποδ.: ΥΕΤΙΟΣ-ΖΙΡΕΣ (Νεγκοσιέιτορ)

­ Δύο αουτσάιντερ: ΜΑΡΙΑΝΟΥ (8η) - ΜΑΡΛΕΝΑ (9η).
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16356O095</ED>
<ID>
ID:19410

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O09&aa=5</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ: Ο ΠΑΟ ΥΠΟΔΕΧΕΤΑΙ ΣΤΟ ΟΑΚΑ ΤΗ ΣΑΡΑΤΟΦ
</H5><H2>Θέλει προσοχή
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Φραγκίσκος Αλβέρτης. Ο διεθνής φόργουορντ του Παναθηναϊκού και οι συμπαίκτες
του θέλουν να πανηγυρίσουν απόψε στο ΟΑΚΑ την 14η νίκη τους σε ισάριθμους
αγώνες στην εφετινή Ευρωλίγκα

ΜΕ ΣΤΟΧΟ να διευρύνει το ρεκόρ το οποίο καταρρίπτει κάθε αγωνιστική σαν νέος
Μπούμπκα, αλλά και για να κάνει πειραματισμούς εν όψει του ντέρμπι με την ΑΕΚ,
υποδέχεται απόψε (9.30 μ.μ., Skai) ο Παναθηναϊκός τη Σαράτοφ.

Ο Λευτέρης Σούμποτιτς ως γνωστόν δεν θα έχει στη διάθεση του τον Μίκαελ Κοχ
και θα προσπαθήσει απόψε να δοκιμάσει τα σχήματα που σκέφτεται για να
περιορίσει τον νεοαποκτηθέντα από την ΑΕΚ, Λόιντ Ντάνιελς. Ωστόσο ο προπονητής
του Παναθηναϊκού με δηλώσεις του έσπευσε χθες να μεταθέσει ες αύριον τα περί ντέρμπι.

«Δεν μας παραπλανεί το γεγονός ότι η Σαράτοφ είναι στην τελευταία θέση του
ομίλου. Στον πρώτο αγώνα έδειξε στοιχεία πολύ καλής ομάδας που χρειάζεται
προσοχή. Θα αγωνιστεί άλλωστε χωρίς άγχος και αυτό μας υποχρεώνει να
παρουσιαστούμε συγκεντρωμένοι και προσεκτικοί για 40 λεπτά. Την ΑΕΚ θα
αρχίσουμε να την σκεφτόμαστε από την Πέμπτη...» τόνισε ο Σούμποτιτς
αναφερόμενος στο αποψινό παιχνίδι με τη Σαράτοφ. Οι «πράσινοι» με 13 νίκες σε
ισάριθμους αγώνες κατέχουν το ρεκόρ σερί νικών στην Ευρώπη και κόντρα στη
ρωσική ομάδα έχουν την ευκαιρία να φθάσουν στο 14/14.

Ο ΟΙΚΟΝΟΜΟΥ

Οι φήμες γύρω από το αγωνιστικό μέλλον του Νίκου Οικονόμου πολλαπλασιάζονται,
καθώς στην Ιταλία οι εφημερίδες παρουσιάζουν ως βέβαιη την μεταγραφή του στην
Κίντερ Μπολόνια. Τις τελευταίες ημέρες οι πληροφορίες για συζητήσεις με τον Α.
Κατζόλα, πρόεδρο της ιταλικής ομάδας, συνεχώς αυξάνονται παρότι ο Οικονόμου
διαψεύδει τα πάντα χαρακτηρίζοντάς τα «γελοία». 
Πηγή νέων σεναρίων ήταν η εμφάνιση του γνωστού Γαλλοαμερικάνου μάνατζερ Κένι
Γκραντ στη χθεσινή προπόνηση του Παναθηναϊκού. Ο Γκραντ, μάνατζερ πολλών
παικτών και προπονητών (ακόμη και του Μεσίνα της Κίντερ) συνεργάζεται στην
Ελλάδα με τον Τάσο Δελημπαλταδάκη που εκπροσωπεί τον Οικονόμου και η παρουσία
του ενισχύει τις φήμες για τον διεθνή άσο.

Από την πλευρά του ο Παναθηναϊκός δεν σκοπεύει να ασχοληθεί με το θέμα, καθώς
είναι πάγια τακτική της διοίκησης να διαπραγματεύεται με παίκτες που τα
συμβόλαια τους λήγουν, όταν έχει ολοκληρωθεί η σεζόν.

*** Εκτός του Γκραντ, χθες την προπόνηση του ΠΑΟ παρακολούθησε και ο πρώην
Γιουγκοσλάβος παίκτης και νυν σκάουτερ των Φιλαδέλφεια, Ντάνκο Τσβετίτσιανιν.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16356O101</ED>
<ID>
ID:19278

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Προετοιμασία εν όψει Κίντερ
</H5><H2>«Παιχνίδι σαν τον τελικό»
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
ΜΕ ΤΗ γλυκιά γεύση της κατάκτησης του Κυπέλλου Ελλάδας άρχισε ο ΠΑΟΚ την
προετοιμασία του για τον αυριανό αγώνα της Ευρωλίγκα κατά της Κίντερ.

«Αυτό το παιχνίδι για μας είναι σαν τελικός» δήλωσε ο Κλαούντιο Κολντεμπέλα, ο
οποίος επιστρέφει στην πόλη όπου αναδείχτηκε μπασκετικά. Ο Κώστας Φλεβαράκης
δεν αντιμετωπίζει προβλήματα και προσπαθεί να επαναφέρει τους παίκτες του
στους ρυθμούς της Ευρωλίγκα.

Ο Φράνκι Κινγκ αποθεώνεται από τους οπαδούς του ΠΑΟΚ κατά την άφιξη της
ομάδας στη Θεσσαλονίκη

Το τρόπαιο πάντως «αναπαύτηκε» χθες το βράδυ στο σπίτι του Μπάμπη Αγγελίδη,
επί χρόνια φροντιστή του «δικεφάλου», ενώ μαζί του ταξίδεψε σιδηροδρομικά στα
χέρια του Άγγελου Μιχόπουλου η μπάλα του τελικού με τις υπογραφές όλων των παικτών.

Η μπάλα του τελικού αφιερώθηκε στη μνήμη του 21χρονου ανιψιού του μάνατζερ του
«δικεφάλου», που χάθηκε πρόωρα πριν από μία περίπου εβδομάδα.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16356O102</ED>
<ID>
ID:19324

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ. «Εύχομαι να μειωθεί η ποινή μου»
</H5><H2>Η ΕΣΑΚΕ αποφασίζει για Ουάιτ
</H2>
* ΘΕΣΣΑΛΟΝΙΚΗ 
«ΕΥΧΟΜΑΙ να μειωθεί η ποινή μου. Ακόμη κι αν παραγραφεί, είμαι έτοιμος να
παίξω το Σάββατο», δήλωσε ο Ράντι Ουάιτ, χθες, κατά την άφιξη της αποστολής
του Άρη από την Αθήνα. Οι πρώτες ενδείξεις δεν είναι ενθαρρυντικές, καθώς η
ΕΟΚ έκρινε χθες ύστερα από έκτακτο διοικητικό συμβούλιο ότι πρέπει να εκτίσει
το υπόλοιπο (τέσσερις αγωνιστικές) της ποινής του.

Το μεσημέρι πάντως συνέρχεται η επιτροπή (Καρατζάς, Θεοδωρακάκης, Κότσης,
Γρανίτσας, Μπλάνας) πρωταθλήματος του ΕΣΑΚΕ, η οποία θα αποφανθεί κι αυτή για
το θέμα της ποινής του Ουάιτ. Οποιαδήποτε γνωμοδότησή της όμως δεν θα
απαγορεύσει στις επόμενες τέσσερις αντιπάλους του Άρη στο πρωτάθλημα να
υποβάλουν ένσταση κακής συμμετοχής.

Οι «κίτρινοι» έμειναν αποκλεισμένοι στην Αθήνα, καθώς δεν ήταν δυνατή η
προσγείωση αεροσκαφών στο αεροδρόμιο «Μακεδονία» εξαιτίας της κακοκαιρίας.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16356O103</ED>
<ID>
ID:19364

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O10&aa=3</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ
</H5><H2>Προβλήματα
</H2><H2></H2>
ΕΝΑ ΔΙΑΣΤΡΕΜΜΑ που έχει ο Δημήτρης Αβδάλας και η ίωση που ταλαιπωρεί τον
Αλέξη Παπαδάτο είναι τα προβλήματα που απασχολούν τον Κώστα Διαμαντόπουλο εν
όψει του αγώνα με τον Πανιώνιο το Σάββατο. Το συγκεκριμένο ματς θα γίνει
κεκλεισμένων των θυρών λόγω τιμωρίας του Πανιωνίου και στα Πατήσια σκέφτονται
ακόμα και τη νίκη.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16356O104</ED>
<ID>
ID:19392

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O10&aa=4</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Ψάχνει για λύσεις
</H2>
ΕΠΙΧΕΙΡΗΣΗ ανύψωσης ηθικού άρχισε στην ΑΕΚ ο Κώστας Πολίτης, που συνομίλησε
χθες με όλους τους παίκτες και με ορισμένους ξεχωριστά. Ο προπονητής της ΑΕΚ
προσπαθεί να βρει τις λύσεις που θα επαναφέρουν τα χαμόγελα και το καλό κλίμα
στην «Ένωση»:

«Συνεχίζουμε την προσπάθεια που ξεκινήσαμε στο πρωτάθλημα. Πρέπει μέσα από
τη δουλειά να βρούμε τις σωστές λύσεις» τόνισε χθες ο Πολίτης. Σε ό,τι αφορά
την αγωνιστική ετοιμότητα του Λόιντ Ντάνιελς υποστήριξε:

«Δεν έχει πρόβλημα φυσικής κατάστασης. Απλώς στο Κύπελλο κουράστηκε γιατί
προερχόταν από πολύωρο ταξίδι. Στόχος είναι να μπει στα συστήματα της ομάδας ­
πιστεύω όμως ότι θα γίνει γρήγορα».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16356O105</ED>
<ID>
ID:19407

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O10&aa=5</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Προπονήθηκε ο Τάρλατς
</H2>
Ο ΝΤΡΑΓΚΑΝ Τάρλατς, έστω και με αντιβίωση, επέστρεψε χθες στις προπονήσεις του
Ολυμπιακού και θα παίξει κανονικά αύριο με τη Σαμάρα. Αντίθετα, απών ήταν ο
Μίλαν Τόμιτς που ταλαιπωρείται από μία τενοντίτιδα στον ώμο, χωρίς όμως να
υπάρχει η παραμικρή αμφιβολία για τη συμμετοχή του στο ματς με τη ρωσική ομάδα.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16356O106</ED>
<ID>
ID:19417

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O10&aa=6</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Φιλικό
</H2>
ΦΙΛΙΚΟ παιχνίδι δίνουν σήμερα (5.30 μ.μ.) το Περιστέρι με τον Παπάγου στο
κλειστό γυμναστήριο του Περιστερίου, προκειμένου να προετοιμαστούν όσο το
δυνατόν καλύτερα για τους αγώνες του πρωταθλήματος με τον Ολυμπιακό και το
Μαρούσι αντίστοιχα. Οι προπονητές έδωσαν το «Ο.Κ» για το φιλικό ματς, αφού οι
δύο ομάδες έχουν βρεθεί αντιμέτωπες στο πρωτάθλημα, συνεπώς μπορούν να
ανοίξουν τα χαρτιά τους και να δοκιμάσουν διάφορα σχήματα.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16356O107</ED>
<ID>
ID:19420

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O10&aa=7</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Ντέρμπι
</H2><H2></H2>
ΤΟ ΝΤΕΡΜΠΙ Σπόρτιγκ-Παναθηναϊκού που θα μεταδοθεί απευθείας από το Κανάλι 5
ξεχωρίζει στη σημερινή 13η αγωνιστική η οποία είχε αναβληθεί λόγω της απεργίας
που έκανε η ΕΟΚ. Αναλυτικά το σημερινό πρόγραμμα: Σπόρτιγκ-Παναθηναϊκός (19.30
- Κανάλι 5), Ηρακλής-Απόλλων Πτολεμαΐδας (17.00), Μέγας Αλέξανδρος-ΜΕΝΤ
(17.00), Ολυμπιακός Βόλου-Καλαμαριά (17.00), Εσπερίδες-Θρίαμβος (17.00), ΑΕΚ
Τρίπολης-Ακαδημία '75 (17.00).
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16356O108</ED>
<ID>
ID:19421

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O10&aa=8</URL></REF>


Article

<CATEGORY>vin10</CATEGORY>

 <H5>ΝΒΑ: ΜΕΤΑ ΤΗΝ ΠΤΩΣΗ ΤΟΥ ΜΠΟΥΛΣ ΤΑ ΦΑΒΟΡΙ ΑΛΛΑΞΑΝ ΠΕΡΙΦΕΡΕΙΑ
</H5><H5>ΛΕΪΚΕΡΣ </H5><H5>ΧΙΟΥΣΤΟΝ ΡΟΚΕΤΣ </H5><H5>ΝΕΑ ΥΟΡΚΗ
</H5><H5>ΜΑΪΑΜΙ ΧΙΤ
</H5><H5>ΓΙΟΥΤΑ ΤΖΑΖ
</H5><H5>ΦΟΙΝΙΞ ΣΑΝΣ
</H5><H5>ΙΝΤΙΑΝΑ ΠΕΪΣΕΡΣ </H5><H5>ΣΑΚΡΑΜΕΝΤΟ ΚΙΝΓΚΣ
</H5><H2>Δυτικά του Σικάγου
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Κόμπι Μπράιαντ και Τσαρλς Μπάρκλεϊ τα αστέρια των Λέικερς και Ρόκετς

ΤΟ ΒΡΑΔΥ που ο Μάικλ Τζόρνταν ανακοίνωσε την αποχώρησή του, υπήρχαν και
κάποιοι που μπροστά στις κάμερες έδειχναν συγκινημένοι, αλλά όταν έσβηναν τα
φώτα... έτριβαν τα χέρια τους.

Δεν λέμε, φίλοι, φίλοι, ο Καρλ Μαλόουν, ο Τσαρλς Μπάρκλεϊ με τον Τζόρνταν,
αλλά από τη στιγμή που ο... «μεγάλος» αποφάσισε να τους αφήσει μόνους, δεν
σκέπτονται τίποτα άλλο, παρά αυτό που τους στερούσε τόσα χρόνια: τον τίτλο του πρωταθλητή.

Η μάχη των μεταγραφών στο ΝΒΑ έχει σχεδόν ολοκληρωθεί. Κι έτσι όπως έχουν τα
πράγματα, με εξαίρεση τον Λάτρελ Σπρίουελ, όλοι οι παίκτες-κλειδιά προτίμησαν
τη Δύση. Κι εκεί, η μάχη που αρχίζει τα ξημερώματα του Σαββάτου, αναμένεται να
είναι άγρια. Χιούστον, ΛΑ Λέικερς, Γιούτα, Σακραμέντο, Σαν Αντόνιο, Φοίνιξ
θεωρούνται ιδιαίτερα ισχυρές ομάδες σε μια πολύ δυνατή δυτική περιφέρεια. 
Αντίθετα, στην Ανατολή, η «πτώση» των Σικάγο Μπουλς, δίνει τον πρώτο λόγο στην
(ενισχυμένη) Νέα Υόρκη, το Μαϊάμι του Πατ Ράιλι και την Ιντιάνα του Λάρι Μπερντ.


Όλοι τούς χαρακτηρίζουν τη νέα δύναμη! Όλοι βλέπουν στο πρόσωπο του Κόμπι
Μπράιαντ τον διάδοχο του Τζόρνταν στο ΝΒΑ. Ο «νεαρός» υπέγραψε το νέο του
συμβόλαιο και ήρεμος πλέον θα προσπαθήσει να δικαιώσει όλους αυτούς που τον
προωθούν στο σταρ σύστεμ. Ο Κόμπι Μπράιαντ, το γελαστό παιδί του ΝΒΑ, κοντεύει
να ξεπεράσει σε δημοτικότητα και τον Σακίλ Ο' Νιλ. Οι Λέικερς, θεωρούνται το
πρώτο φαβορί. Μια ομάδα με βάθος στον πάγκο και σχεδόν πλήρης σε όλες τις
θέσεις. Αν μάλιστα γίνει πραγματικότητα και η φήμη που θέλει τον Ρόντμαν να
γίνεται κάτοικος Λος Άντζελες, τότε... ποιος τους πιάνει. 
Νέο πρόσωπο ο Ντέρεκ Χάρπερ στη θέση του οργανωτή.


Ο Σκότι Πίπεν προτίμησε να μετακομίσει στο Τέξας. Κι αυτό που θέλει ο
Τσαρλς Μπάρκλεϊ, είναι να μεταφέρει και τη φλόγα του πρωταθλητή από το Σικάγο.
Κυρίως ο Μπάρκλεϊ. Γι' αυτό άλλωστε, δέχθηκε να ανανεώσει για έναν ακόμα χρόνο
το συμβόλαιό του με τους Ρόκετς. Θέλει να κατα-κτήσει αυτό για το οποίο πάλευε
σε όλη του τη ζωή: τον τίτλο του πρωταθλητή. Ο Ολάζουον, ο τρίτος της παρέας,
θα χαιρόταν βέβαια να κατακτήσει κι άλλον έναν, αλλά ας μην ξεχνάμε ότι έχει
ήδη δύο. Στους Ρόκετς, θα συναντήσουμε κι έναν ακόμα γνωστό μας: τον Έντι
Τζόνσον, που πάτησε τα 39 αλλά ακόμα τον κρατάνε τα πόδια του. Σουτάρει δε,
όπως τον θυμάστε πριν από τέσσερα χρόνια με τη φανέλα του Ολυμπιακού.


Όταν ο Σπρίουελ υπέγραψε στη Νέα Υόρκη, ο αμερικάνικος Τύπος αναρωτιόταν: «Πού
το πάνε οι Νικς;». Ήταν η πρώτη φορά που υπέγραφαν συμβόλαιο με έναν
«προβληματικό» παίκτη και πρόσθεταν: «Ποιος έχει σειρά; Ο Ρόντμαν ή ο Τάρπλεϊ;
«Ο Σπρίουελ είναι δεινός σκόρερ, αλλά ακόμα όλοι είχαν στο μυαλό τους το
επεισόδιο με τον προπονητή του Γκόλντεν Στέιτ, Πι Τζέι Καρλέσιμο. Επί της
ουσίας, πάντως, ο Τζεφ Βαν Γκάντι βλέπει στους Νικς το «βάθος» στον πάγκο που
θα τον βοηθήσει τους επόμενους μήνες. Γιατί, εκτός από τον Σπρίουελ πήραν τον
Ντένις Σκοτ, έναν ικανότατο σουτέρ τριών πόντων και τον Μάρκους Κάμπι, έναν
από τους πιο εξελίξιμους πάουερ φόργουορντ του ΝΒΑ. Αφήστε δε, που παρέμεινε
όλη σχεδόν η περυσινή παρέα: Γιούιν, Τσάιλτς, Χιούστον, Τζόνσον.


Δεν προχώρησαν σε εντυπωσιακές κινήσεις. Ο Πατ Ράιλι προτίμησε να κρατήσει
σχεδόν το ίδιο έμψυχο υλικό και ετοιμάζει την ομάδα που θα διαδεχθεί τους
Μπουλς στην κορυφή του ΝΒΑ. Ουσιαστικά, η προσθήκη είναι ο έμπειρος Τέρι
Πόρτερ στην περιφέρεια. Και από επιλογές σε όλες τις θέσεις, άλλο τίποτα: Τιμ
Χαρνταγουέι, Βόσον Λέναρντ, Τζαμάλ Μάσμπερν, Νταν Μάρλι, Πι Τζέι Μπράουν και
Αλόνσο Μούρνινγκ. Ο τελευταίος, δήλωσε μάλιστα ότι δεν λυπήθηκε καθόλου που
αποχώρησε ο Τζόρνταν. «Πάντα δούλευα σκληρά για να τον νικήσω, αλλά δεν τα
κατάφερνα», έλεγε. Άρα, τώρα μπορεί να αναλάβει αυτός τις τύχες του Μαϊάμι.


Κι εδώ ο τίτλος είναι η τελευταία ευκαιρία: δύο χαμένους τελικούς μετράει ο
Καρλ Μαλόουν, μάλιστα κάπου είχε και τη... ρετσινιά του «λούζερ». Τόσο πολύ
που το καλοκαίρι πέρασε από το μυαλό του η σκέψη να αφήσει τη Γιούτα για το
Λος Άντζελες. Τελικά το μετάνιωσε. Η Γιούτα βρίσκεται πλέον σε οριακό σημείο.
Παίζει σε μια δύσκολη περιφέρεια, τα βασικά της στελέχη δε, δεν έχουν τα
χρονικά περιθώρια να περιμένουν κι άλλο για έναν τίτλο: ή τώρα ή ποτέ, λοιπόν,
για τον Μαλόουν, τον φίλο του Τζον Στόκτον και τον Τζεφ Χόρνασεκ. Το πιο
σημαντικό είναι ότι δεν υπάρχουν μεταβολές στο έμψυχο υλικό.


Βρήκαν τους ψηλούς που έψαχναν. Ιδιαίτερα ο Λιούκ Λόνγκλεϊ, θα δώσει δύναμη
και όγκο μέσα στη ρακέτα, κάτι που έλειπε τα τελευταία χρόνια στην Αριζόνα.
Αφήστε δε, το γεγονός ότι έχει... καλομάθει στις νίκες παίζοντας με τους
Μπουλς. Προσθέσθε και τον Τομ Γκουλιότα, έναν ικανότατο φόργουορντ που
συνοδεύεται από πολύ καλά «νούμερα (20π, 10ρ, 5ασ). Στα 29 του χρόνια όμως, θα
πρέπει να ξεπεράσει το γεγονός ότι αγωνιζόταν σε ομάδες που συνήθως έχαναν
(Ουάσιγκτον, Γκόλντεν Στέιτ). Το θέμα είναι πόσο καλά μπορούν να παίξουν ο
Τζέισον Κιντ και ο Ντάνι Μάνινγκ.


Ο Λάρι Μπερντ έκανε μία αλλά καλή μεταγραφή. Έφερε τον Σαμ Πέρκινς έναν
φόργουορντ που μπορεί να δώσει σημαντικές λύσεις, ενώ κατάφερε να κρατήσει
στην ομάδα αυτούς τους παίκτες που ήταν ελεύθεροι. Ιδιαίτερα τον «πύργο», Ρικ
Σμιτς. Μαρκ Τζάκσον, Ρέτζι Μίλερ, Ντέρικ Μακ Κι, Κρις Μάλιν, Αντόνιο και Ντέιλ
Ντέιβις, Τράβις Μπεστ συγκροτούν ένα πολύ ισχυρό σύνολο που μπορεί να θεωρηθεί
ως βασικό αουτσάιντερ στην Ανατολή. Κι ας μην ξεχνάμε, ότι στην Πολιτεία της
Ιντιάνα το μπάσκετ αποτελεί πόλο έλξης για τον κόσμο.


Η νέα δύναμη; Οι κινήσεις που έγιναν τον τελευταίο μήνα δείχνουν ότι μπορούν
να πρωταγωνιστήσουν: ο «δικός μας», Πρέντραγκ Στογιάκοβιτς μπήκε ήδη στο κλίμα
του Σακραμέντο και αυτό φάνηκε στα φιλικά παιχνίδια. Ο Ντίβατς, που ήρθε από
τη Σάρλοτ, δίνει δύναμη μέσα στη ρακέτα, ο Κρις Ουέμπερ είναι ικανός να
«σηκώσει» τους Κινγκς στους ώμους του. Ασφαλώς, η πρώτη χρονιά θα είναι
λίγο... διερευνητική, αλλά η εμπειρία που θα αποκομίσουν θα είναι σημαντική
για τα επόμενα χρόνια. Το πρόβλημα είναι η πολύ δυνατή περιφέρεια. Κατά πόσον
θα αντέξουν φέτος στα δύσκολα.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16356O111</ED>
<ID>
ID:19279

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O11&aa=1</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ
</H5><H2>Έληξαν τύποις...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Η ΜΕΤΑΓΡΑΦΙΚΗ περίοδος μπορεί να έληξε, όμως ουσιαστικά συνεχίζεται και οι
φίλαθλοι πρέπει να περιμένουν αποτελέσματα.

*** Ο Μελισσανίδης, μιλώντας χθες για το «σαφάρι» της ΑΕΚ, ανέφερε ότι «οι
επτά παίκτες που ήρθαν στην ομάδα του, θα την καταστήσουν ικανή να χτυπήσει
θέση Τσάμπιονς Λιγκ». Σεβαστό.

*** Συνάδελφος παρατήρησε ότι οι νέοι της ΑΕΚ είναι οκτώ, όμως ο «τίγρης»
επέμενε στο «επτά».

*** Προφανώς ήταν επιμονή τακτικής, διότι:

*** Ο Ηρακλής επιμένει ότι «ο Κωνσταντινίδης τού ανήκει».

*** Η ΑΕΚ «θεωρεί δικό της τον νεαρό μεσοκυνηγό».

*** Άρα, αναμένεται μάχη.

*** Η οποία αποκλείεται να τελειώσει (έτσι ή αλλιώς) στα γραφεία της Ομοσπονδίας.

*** Πληροφορία από τα «στεγανά» της ΕΠΟ αναφέρει ότι η ανώτατη ποδοσφαιρική
μας αρχή θα κρατήσει ουδέτερη στάση στο μεταγραφικό «παιχνίδι Κωνσταντινίδη»,
που θα κορυφωθεί εντός των ημερών για το δελτίο του παίκτη.

*** Και ότι σε πιθανή πίεση, θα στείλει τον φάκελο με όλα τα στοιχεία στη ΦΙΦΑ.

*** Καλή στάση.

*** Επίσης: στην ΟΥΕΦΑ θα σταλεί ο φάκελος της κόντρας Παναθηναϊκού -
Γεωργιάδη του Χαραλάμπους, μετά την οριστική (;) απόφαση του Δραμινού
ποδοσφαιριστή να μην επιστρέψει το χρήμα στην Παιανία.

*** Άρα, ποιες μεταγραφές έληξαν;

*** Κέφι να έχουμε, να περιμένουμε γεγονότα.

ΑΠΟ ΤΗΝ άλλη, προέκυψε χθες γεγονός λίαν απίστευτο, εις βάρος του βετεράνου Γεωργαμλή.

*** Ο Λύσανδρος, όπως θυμάστε, συμφώνησε και υπέγραψε συμβόλαιο την περασμένη
εβδομάδα με την ΠΑΕ Προοδευτική.

*** Χθες, ανακοινώθηκε από τον Κορυδαλλό ότι ο άλλοτε ικανός αμυντικός έλυσε
το συμβόλαιό του!

*** Επισήμως (δηλαδή για τα μάτια του κόσμου) ανακοινώθηκε ότι «οι δυο πλευρές
δεν τα βρήκαν στο οικονομικό».

*** Να το πιστέψουμε; Κομμάτι δύσκολο, διότι ο Γεωργαμλής, λίγο πριν τα 37
του, δεν πείθει ότι αντιμετωπίζει οικονομικό πρόβλημα.

*** Ύστερα από 406 συμμετοχές στην Α' Εθνική, δεκάδες συμβόλαια σε πέντε ΠΑΕ
κ.λπ., δεν είναι δυνατόν να «μετράει και τη δραχμή».

ΚΙ ΑΛΛΗ μεταγραφική ιστορία σε εκκρεμότητα. Θυμάστε την προσπάθεια (και το
σεργιάνι στην Αγγλία) του διεθνούς Αλεξανδρή;

*** Και ομάδες βρήκε, και δοκιμάστηκε, και ­ όπως επιμένει ο μάνατζέρ του ­
τον θέλουν οι Άγγλοι ή οι Σκωτσέζοι.

*** Κι όμως: ο Αλέκος βρίσκεται στην Αθήνα και περνάει καλά, ξεκουράζεται...

*** Απορία: αφού τον θέλει η Τσάρλτον και ο Βέγκλος της Σέλκτικ τον Αλεξανδρή,
τότε γιατί δεν έρχεται πρόταση στο λιμάνι;

*** Δεν είναι ένα θέμα;

ΚΑΙ ΣΤΡΑΝΤΛΙ και Μίκλαντ θα βρεθούν αντιμέτωποι της Εθνικής μας στις 27 Μαρτίου.

*** Ο Μίκλαντ, αν και είχε δηλώσει «τέρμα η Εθνική Νορβηγίας» μετά το κάζο με
το μεθύσι του στο Μουντιάλ, χθες αναθεώρησε τη θέση του και επιστρέφει.

*** Του τηλεφώνησε αυτοπροσώπως ο κόουτς Νιλς Γιόχαν Σεμπ και τον παρακάλεσε,
διότι, λέει, η Νορβηγία έχει πρόβλημα χωρίς το «κουνούπι» της.

*** Όμως, ένα είναι σίγουρο. Ότι τέλη του Μάρτη στο ΟΑΚΑ, το παιχνίδι με τη
Νορβηγία θα είναι αποφασιστικής σημασίας.

*** Σχεδόν όπως αυτό με τους Δανούς, λίγο πριν χαθεί το εισιτήριο για το Μουντιάλ.

ΕΚΕΙΝΟ το χαστούκι του Μελισσανίδη στον Μπεθάνη της ΕΠΟ απασχόλησε χθες την
ΕΠΟ και ήδη η Πειθαρχική κάλεσε σε απολογία τον παράγοντα της ΑΕΚ.

*** Στο πινάκιο αναφέρεται ότι καλείται για «να δώσει διευκρινίσεις», αλλά
νομίζω πως, για καλό και για κακό, στις 11 του μήνα καλά θα κάνει να πάρει
ρεπό (ο Μπεθάνης...).

*** Με άλλη απόφαση της Πειθαρχικής, τιμωρήθηκε ο Αποστολάκης του Παναθηναϊκού
με αποκλεισμό δεκαπέντε ημερών.

*** Δηλαδή δύο εβδομάδων!

*** Τα όσα προσβλητικά είχε δηλώσει για την ΕΠΟ σε ραδιοφωνικό σταθμό ο
Στράτος, θεωρήθηκαν συνεπώς τιμωρητέα.

*** Το θέμα τυπικά δεν έληξε, διότι η ΠΑΕ Παναθηναϊκός άσκησε έφεση!

*** Που σημαίνει ότι η Παιανία δικαιώνει τον ποδοσφαιριστή της.

*** Αυτά και χωρίς σχόλια...
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16356O121</ED>
<ID>
ID:19280

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Τ' αστέρια των γηπέδων
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΣΠΑΝΙΑ δίνεται η ευκαιρία να φωτιστεί ένα καθαρά ποδοσφαιρικό θέμα στη χώρα
μας. Να προβληθεί το έργο ενός ικανού προπονητή και να αναλυθεί η
προσωπικότητά του.

Σπάνια τονίζονται οι αρετές κάποιου ποδοσφαιριστή και η προσφορά του στα
γήπεδά μας. Αυτό συνέβαινε σχεδόν πάντα. Έτσι δεν δόθηκε ποτέ η θέση που
ταίριαζε στον πληρέστερο ποδοσφαιριστή μας όλων των εποχών Νεοτάκη Λουκανίδη
ούτε στον δεξιοτέχνη Κώστα Νεστορίδη ή τον μαέστρο Μίμη Δομάζο ή τον
οδοστρωτήρα Γιώργο Σιδέρη ή τον παίκτη που νίκησε τη βαρύτητα Μίμη Παπαϊωάννου
ή τον μαγευτικό Γιώργο Κούδα ή τον κυνηγό-γκολ Θωμά Μαύρο και τόσους άλλους
άσους, που έλαμψαν στα γήπεδά μας στα πέτρινα χρόνια του ποδοσφαίρου μας.

Αντίθετα, ξεζουμισμένοι οι περισσότεροι άσοι του παρελθόντος, πετάχτηκαν
στη γωνία, χωρίς τιμητικό αγώνα στον σωστό χρόνο. Χωρίς μια μεγάλη γιορτή
κάποια βραδιά έμπνευσης, για να βραβευτούν και να γίνουν, επιτέλους,
παραδείγματα για τη νέα φουρνιά ποδοσφαιριστών.

Η γιορτή της FIFA στο Εθνικό Θέατρο της Βαρκελώνης και η βράβευση του
κορυφαίου ποδοσφαιριστή της χρονιάς Ζινεντίν Ζιντάν, μαζί με τους Ρονάλντο και
Νταβόρ Σούκερ, δεν πρόκειται να ανοίξει διάδρομο στο ομιχλώδες τοπίο της ΕΠΟ.

Όμως ένα ποδόσφαιρο, που θέλει να ξεφύγει από τα τετριμμένα, οφείλει να
αναγνωρίζει και να τιμάει αξίες. Ας βάλουμε τώρα το πρώτο λιθαράκι για να
φτάσουμε κάποια στιγμή στην ευχάριστη θέση να έχουμε τιμώμενο από τη FIFA. Ας
δούμε ένα καινούργιο στοιχείο στο ποδόσφαιρό μας. Οι μεγάλοι τόλμησαν να
κάνουν άνοιγμα επενδύοντας σε αστέρια. Επιτέλους, έφεραν καλύτερα ονόματα:
Χούλιο Σέζαρ, Αντόλφο Βαλέντσια, Κρίστοφερ Ρε. Το κίνητρο συμμετοχής στο
χρυσοφόρο Τσάμπιονς Λιγκ είναι ισχυρό. Από την άλλη πλευρά, κίνητρα θα έχουν
και οι φίλοι του ποδοσφαίρου να επιστρέψουν στα γήπεδα. Να μιλήσουμε για νέα εποχή;
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16356O122</ED>
<ID>
ID:19325

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O12&aa=2</URL></REF>


Article

<CATEGORY>vin10</CATEGORY>

 <H2>Δαμάζοντας το σούπερ κύμα </H2>
ΕΙΚΟΝΑ από τον «Κόλπο του Μισού Φεγγαριού» της Καλιφόρνιας, εκεί όπου το
κύμα αγγίζει ακόμη και τα είκοσι πόδια! Δηλαδή, πάνω από επτά μέτρα. Εδώ, ο
Τζεφ Κλαρκ ­ Αμερικανός σέρφερ ­ σε μία προσπάθειά του.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16356O123</ED>
<ID>
ID:19365

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O12&aa=3</URL></REF>


Article

<CATEGORY>vin10</CATEGORY>

 <H2>Πλήρωσε ο Χοντλ </H2>
ΠΛΗΡΩΣΕ τις δηλώσεις του ο Γκλεν Χοντλ. 
Ο 41χρονος προπονητής απολύθηκε χθες από την τεχνική ηγεσία της Εθνικής
Αγγλίας. Ο λόγος; 
Μα φυσικά οι δηλώσεις που είχε κάνει για τα άτομα με ειδικές ανάγκες «ότι
πληρώνουν αμαρτίες που είχαν κάνει σε προηγούμενη ζωή τους» «χτύπησαν» άσχημα
τους παραδοσιακούς Άγγλους. Παρ' όλα αυτά ο Χοντλ ζήτησε τη συγχώρεση από
όσους προκάλεσε θλίψη, λέγοντας χαρακτηριστικά: 
«Έκανα λάθος και είμαι διατεθειμένος να βάλω το κασετόφωνο να γράψει ότι αυτοί
οι άνθρωποι δεν τιμωρούνται για τις αμαρτίες τους». Κάπως αργά...
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16356O124</ED>
<ID>
ID:19393

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O12&aa=4</URL></REF>


Article

<CATEGORY>vin10</CATEGORY>

 <H5>Ο Κασπάροβ «καίγεται» για ματς με τον Ανάντ
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΗΝ ΙΔΕΑ του για ματς με τον Ανάντ που θα ανακηρύξει παγκόσμιο πρωταθλητή
φέρνει τελευταία στο προσκήνιο ο Γκάρι Κασπάροβ. Είναι γνωστό ότι η διαδικασία
ανάδειξης αντιπάλου μέσω ενός συστήματος που είχε επεξεργαστεί σε συνεργασία
με Ισπανούς διοργανωτές, στέφθηκε από πλήρη αποτυχία. Τώρα πλέον η υπεράσπιση
του τίτλου του έχει τον χαρακτήρα του επείγοντος, αφού υποτίθεται ότι ο κύκλος
ενός παγκοσμίου πρωταθλήματος επαναλαμβάνεται σε τακτά χρονικά διαστήματα. Κι
όλα αυτά σε ένα περιβάλλον όπου η διεθνής ομοσπονδία έχει εισαγάγει ένα άλλο
παγκόσμιο πρωτάθλημα που βασίζεται σε πιο γρήγορα ματς και το οποίο ο Κασπάροβ
(κορυφαίος, αναμφισβήτητα, παίκτης στον κόσμο) δεν αναγνωρίζει. Ας δούμε όμως
αναλυτικότερα πληροφορίες και παραλειπόμενα από το τουρνουά στο Βικ ααν Ζέε: ο
Κασπάροβ δήλωσε ότι το τουρνουά υπήρξε μακράν το καλύτερό του στη σκακιστική
του καριέρα. Είπε επίσης ότι δουλεύει πάντα αρκετά, καθώς και ότι μεγάλη
συμβολή στη θεωρητική του προετοιμασία έχουν οι Η/Υ. Τώρα μπαίνει σε θέσεις
τις οποίες δεν θα τολμούσε να παίξει χωρίς την αναλυτική βοήθεια του
υπολογιστή του. Έδωσε ως παράδειγμα γι' αυτό τις παρτίδες του με τον Κράμνικ
και τον Σίροβ. Ο Ανάντ έκανε επίσης καταπληκτική επίδοση, και με τους βαθμούς
που κέρδισε (9,5/13) θα έπρεπε φυσιολογικά να έχει κερδίσει και το τουρνουά.
Είναι χαρακτηριστικό ότι τερμάτισε αήττητος (ενώ ο Κασπάροβ έχασε μία
παρτίδα). Έκανε αρκετές ισοπαλίες με τα μαύρα, ενώ σημείωσε 5/6 με τα λευκά.
Θα πρέπει, μάλιστα, να σημειωθεί ότι ο Κασπάροβ, βάσει κλήρωσης, έπαιξε μία
παραπάνω παρτίδα με τα λευκά από τον Ανάντ. Ούτως ή άλλως, ο Ανάντ φαίνεται να
έχει κατοχυρώσει τη θέση του νούμερο 2 στον κόσμο. Ο Κασπάροβ είπε, άλλωστε,
ότι ενώ δεν βρίσκει αξιόλογη χρηματοδότηση για το «χρωστούμενο» ματς με τον
Σίροβ, για ένα ματς με τον Ανάντ έχει ήδη βρει έπαθλα ύψους 3.000.000
δολαρίων. Ο Ανάντ όμως δείχνει να απολαμβάνει την καινούργια του θέση και να
μη βιάζεται να ανοίξει τα χαρτιά του. Στον σημερινό διαιρεμένο σκακιστικό
κόσμο, χρειάζεται νηφαλιότητα και καθόλου βιαστικές αποφάσεις.

* Από το Βικ ααν Ζέε είναι και οι παρτίδες που ακολουθούν.

Κράμνικ - Τίμαν (10ος γύρος)

1. Ιζ3 γ5 2. γ4 Ιζ6 3. Ιγ3 Ιγ6 4. η3 δ5 5. δ4 γ: δ4 6. Ι: δ4 δ: γ4 7. Ι: γ6 Β:
δ1+ 8. Ι: δ1 β: γ6 9. Αη2 Ιδ5 10. Ιε3 ε6 11. Ι: γ4 Αα6 12. Ια5 Αγ5 13. Αδ2 0-0
14. Πγ1 Αδ4 15. β4 Αβ5 16. Ι: γ6 Αβ2 17. Πγ5 Α: γ6 18. Π: γ6 Παγ8 19. Π: γ8 Π:
γ8 20. Α: δ5 ε: δ5 21. ζ4 Αα3 22. Πζ1 Πγ4 23. Πζ3 Α: β4 24. Α: β4 Π: β4 25.
Πα3 θ5 26. Π: α7 Πβ2 27. α4 Πα2 28. ζ5 Πα1+ 29. Ρζ2 δ4 30. α5 ζ6 31. Ρζ3 Ρθ7
32. α6 Ρθ6 33. θ4 η6 34. ζ: η6 Ρ: η6 35. Πα8 Πα2 36. Ρζ4 Ρζ7 37. α7 Ρη7 38.
Ρζ5 Πα5+ 39. Ρε4 Πα4 40. Ρδ5 Πα1 41. Ρ: δ4 1-0

Βαν Βέλι - Σοκόλοβ (10ος γύρος)

1. Ιζ3 Ιζ6 2. γ4 ε6 3. Ιγ3 Αβ4 4. η3 0-0 5. Αη2 δ5 6. Ββ3 Ιγ6 7. δ4 Ιε4 8.
γ:δ5 Β: δ5 9. Β: β4 Ι: β4 10. Ι: δ5 Ιγ2+ 11. Ρδ1 Ι: α1 12. Ι: γ7 Ι: ζ2+ 13.
Ρε1 Ι: θ1 14. Ι: α8 Αδ7 15. Ιγ7 Ιγ2+ 16. Ρζ1 Πγ8 17. Αζ4 θ6 18. θ4 ε5 19. δ:
ε5 Π: γ7 20. ε6 Ιε3+ 31. Α: ε3 Ι: η3+ 22. Ρε1 Α: ε6 23. Αζ4 Πγ2 24. Α: η3 Π:
β2 25. α3 Αδ5 26. Αδ6 β5 27. Αβ4 Πα2 28. Ρζ2 α5 29. Α: α5 Π: α3 30. Αε1 Πα4
31. Αζ1 β4 32. Ιδ4 β3 33. Αγ3 Πα2 34. Αθ3 η6 0-1

* Ματς 10 παρτίδων ολοκληρώθηκε προχθές στις Βερμούδες ανάμεσα στον σήμερα
κορυφαίο Βρετανό σκακιστή Μάικλ Άνταμς και τον καλύτερο Αμερικανό, αυτή τη
στιγμή, τον Γιάσερ Σεϊράβαν. Το ματς έληξε ισόπαλο 5-5, κάτι που πρακτικά
ωφελεί τον Αμερικανό, ο οποίος έχει χαμηλότερο ΕΛΟ και κερδίζει έτσι μερικές
μονάδες. Ο Άνταμς κέρδισε το πρώτο παιχνίδι, το δεύτερο και το τρίτο έληξαν
ισόπαλα, στην τέταρτη παρτίδα ο Αμερικανός ισοφάρισε, η πέμπτη έληξε ισόπαλη,
η έκτη βρήκε νικητή τον Σεϊράβαν, η έβδομη έληξε ισόπαλη, ενώ ο Άνταμς
ισοφάρισε στην 8η. Οι δύο τελευταίες παρτίδες έληξαν ισόπαλες.

Παράλληλα, πραγματοποιείται στις Βερμούδες και κλειστό τουρνουά με
προσκεκλημένους σκακιστές. Το τουρνουά είναι κατηγορίας 10 με μέσο όρο ΕΛΟ
2.479. Προηγείται ο νεαρός (15χρονος!) Γάλλος Ετιέν Μπακρό με 8 βαθμούς σε 10
αγώνες. Ο Μπακρό διαθέτει, ούτως ή άλλως, και το μεγαλύτερο ΕΛΟ των αγώνων.
Ακολουθεί ο Ισλανδός Γκρέταρσον με 7 βαθμούς, ο Αμερικανός Βάιτσκιν και ο
Ισραηλινός Γκέρσον με 6, ο Βρετανός Τσάντλερ με 5,5, ο Ισλανδός Θόραλσον με 5
κ.ά. Συμμετέχουν 13 παίκτες και απομένουν δύο παρτίδες για κάθε παίκτη. Το
πρώτο χρηματικό βραβείο είναι 2.000 δολάρια. Και οι δύο εκδηλώσεις γίνονται
στο Μερμέιντ Μπιτς Οτέλ στις Βερμούδες.

* Η κλήρωση για τα διασυλλογικά πρωταθλήματα Β' και Γ' Εθνικών κατηγοριών θα
γίνει την Τρίτη 9 Φεβρουαρίου και ώρα 13.00 στα γραφεία της ΕΣΟ.

ΑΜΠΕΛΟΚΗΠΟΙ

Νέο τουρνουά διοργανώνει ο Σ.Ο. Αμπελοκήπων από τις 17/2 μέχρι τις 10/3.
Πρόκειται για ελβετικό τουρνουά 7 γύρων που θα πραγματοποιηθεί στο εντευκτήριο
του ΣΟΑ, Μακρυνίτσας 12-14, με αγωνιστικές ημέρες την Τετάρτη και το Σάββατο.
Το παράβολο συμμετοχής είναι 6.000 δρχ. (3.000 για εφήβους και μέλη του
συλλόγου). Δηλώσεις συμμετοχής στα τηλ. 6774.415 (Γιάννης Σταματόπουλος),
6724.858 (Βασίλης Βλαχόπουλος), 6456.378 (Στέφανος Τζιρίτης), καθώς και στον
αυτόματο τηλεφωνητή του συλλόγου (6433.584).

Συνεχίζεται, εξάλλου, σήμερα το τρέχον τουρνουά του συλλόγου με τις
συναντήσεις του 6ου γύρου. Προηγείται ο Μανάι με 4,5 βαθμούς σε 5 αγώνες. Οι
κυριότερες σημερινές συναντήσεις είναι: Μανάι - Σιαμίδης, Παναγόπουλος -
Κονιστής, Ντράτσι - Παρασκευαΐδης, Ντάτσης - Κολάνι, Μαυρογιάννης -
Πιπιλιώτης, Μπαμπανιώτης - Ι. Κουκουφίκης.

* Ξεκινούν την Κυριακή τα διασυλλογικά πρωταθλήματα Αττικής παίδων και
παμπαίδων (16 και 12 ετών) Α' και Β' κατηγορίας. Η πρώτη φάση θα γίνει με
ελβετικό σύστημα τεσσάρων γύρων (οι αγώνες θα γίνονται Κυριακές) και η δεύτερη
φάση με σύστημα νοκ άουτ. Πληροφορίες και δηλώσεις συμμετοχής στον διευθυντή
αγώνων κ. Πέτρο Κολυβά (τηλ. 6929.169, πρωί, 6545.109, βράδυ), καθώς και στην
ΕΣΟ (τηλ. 9220.972).

* Ο Άγγελος Βουλδής θα αναλύσει παρτίδες από την πρόσφατη μεγάλη επιτυχία του
στο διεθνές τουρνουά «Κάισσα», όπου ισοβάθμησε στην πρώτη θέση και πέτυχε την
πρώτη του νόρμα γκραν μετρ. Οι αναλύσεις θα γίνουν στο στέκι του Ηλία
Κουρκουνάκη, Τζαβέλλα 18, στα Εξάρχεια, αύριο Πέμπτη 4 Φεβρουαρίου και ώρα 18.00.


<REF><SOURCE>ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: O99</CAT>
<ED>
Κωδικός άρθρου: A16356O991</ED>
<ID>
ID:19287

</ID><URL>http://ta-nea.dolnet.gr/neaweb/neafile.print_unique?e=A&f=16356&m=O99&aa=1</URL></REF>


Article

<CATEGORY>vin09</CATEGORY>

 <H5>ΕΛΕΥΘΕΡΙΑ ΑΡΒΑΝΙΤΑΚΗ: ΑΝΟΙΓΜΑ ΣΤΟ ΕΞΩΤΕΡΙΚΟ ΚΑΙ ΕΜΦΑΝΙΣΕΙΣ ΜΕ ΤΗΝ ΤΣΕΖΑΡΙΑ ΕΒΟΡΑ
</H5><H2>«Δοκιμάζω τον εαυτό μου»
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Από την ερχόμενη Πέμπτη (11 Φεβρουαρίου) μέχρι και την Κυριακή, 4 Απριλίου, η
Ελευθερία Αρβανιτάκη και ο Γιάννης Κότσιρας θα βρίσκονται στην αναμορφωμένη
«Ιερά Οδό»

Ύστερα από μια συζήτηση με την Ελευθερία Αρβανιτάκη έχεις πάντα την αίσθηση
ότι θα ήθελες κι άλλο χρόνο να πεις περισσότερα. Όσο φιλική και ανοικτή είναι
όταν μιλάει για την 10χρονη κόρη της και τον 4χρονο γιο της, τόσο φαίνεται να
μετράει τα λόγια της όταν η κουβέντα μας στρέφεται στο επίμαχο θέμα, το τραγούδι.

Δεν είναι από δήθεν σεμνότητα αυτό. Ούτε από κανενός είδους παράλογο
«ντιβιλίκι». Απ' όσο την ξέρουμε, χρόνια τώρα, η Ελευθερία διατηρεί μια υγιή
απόσταση από τα μέσα ­ τέτοια που να κρατάει μακριά από τα φώτα την προσωπική
της ζωή, αλλά και να καλύπτει με μιαν ανάλαφρη σκιά τις βαθύτερες σκέψεις της.
Εν ολίγοις, τα πολλά λόγια για την Ελευθερία είναι φτώχεια, ο καλλιτέχνης
είναι αυτός που βλέπουμε πάνω στη σκηνή, η δουλειά του είναι ο καθρέφτης και ο
τελικός κριτής του.

Τελευταία μάλιστα, μετά την συμμετοχή της στο διεθνές Φεστιβάλ Womad, τον
Αύγουστο, η δουλειά της κάνει ένα βηματάκι μπρος, ανοίγοντας ένα παράθυρο στον
κόσμο για μία εκτός συνόρων πορεία. Και εδώ τα λόγια της Ελευθερίας είναι
μετρημένα. Μετά το Womad τής έγινε η πρόσκληση για δύο συναυλίες στα μέσα
Δεκεμβρίου από το Queen Elisabeth Hall ­ συναυλίες που οργανώνονται από ξένο
παραγωγό και απευθύνονται σε ξένο κοινό ­ ενώ τον Απρίλιο θα κυκλοφορήσει από
την Polygram Λονδίνου μια συλλογή με τραγούδια της, ένα CD που θα στείλει την
φωνή της σε όλα τα μέρη του πλανήτη.

Η αντίδρασή της σ' αυτό το «άνοιγμα» που έγινε τελευταία στην καριέρα της;
«Υπάρχει ένα άνοιγμα γενικότερο στην Ευρώπη για νέες μουσικές, μια ιστορία που
ξεκίνησε από την ανάγκη των μουσικών παραγωγών να βρουν νέους ήχους. Σιγά-σιγά
αυτό παγιώθηκε και έτσι δημιουργήθηκαν ανεξάρτητες εταιρείες, όπως αυτή του
Πίτερ Γκάμπριελ ή φεστιβάλ όπως το Womad. Εμένα ο ορίζοντάς μου αισθάνομαι ότι
άνοιξε από τότε που έγινε το εξώφυλλο στο περιοδικό «Folk Roots». Έτσι
ακολούθησε το Womad, μετά οι συναυλίες στο Qween Elisabeth, άλλες συναυλίες
που θα γίνουν αργότερα, ο δίσκος από την Polygram Αγγλίας».

Η εμπειρία της από τις συναυλίες αυτές;

«Καταπληκτική. Όταν πας σε έναν ξένο τόπο, όπου το κοινό είναι αμιγώς ξένο,
δοκιμάζεις τον εαυτό σου και την τέχνη σου. Βλέπεις δηλαδή τις δυνατότητες της
δουλειάς σου σε ένα χώρο όπου είσαι άγνωστος μεταξύ αγνώστων. Αυτό είναι πολύ σημαντικό».

Άρτι αφιχθείσα εκ Λονδίνου, ξεκίνησε αμέσως τις πρόβες για το πρόγραμμα που θα
παρουσιάσει μαζί με τον Γιάννη Κότσιρα από τις 11 Φεβρουαρίου (μέχρι και τις 4
Απριλίου) στην «Ιερά Οδό». Ήδη η «Ιερά Οδός» υπόκειται σε... διορθωτικές
επεμβάσεις στο εσωτερικό της, απαραίτητες για να συνταιριάξουν με το κλίμα που
θέλει να δημιουργήσει η τραγουδίστρια από σκηνής. Αυτή η τελευταία θα
μετατραπεί σε ένα «Καφενείον Νέον» (όπως το αποτύπωσε κάποτε στον καμβά του ο
Γιάννης Τσαρούχης), ενώ στην πλατεία την θέση των στασιδιών (στους τοίχους
εκατέρωθεν της σκηνής) θα πάρουν δύο μεγάλα μπαρ για την εξυπηρέτηση των
νεαρότερων και συνήθως ορθίων θεατών.

Όσο για το πρόγραμμα; «Είναι η ερώτηση που μου κάνουν χρόνια και δεν μπορώ να
απαντήσω. Θα έχει τραγούδια που αγαπάμε ο Γιάννης κι εγώ, τραγούδια από την
δισκογραφία μας και εκτός δισκογραφίας, κάποια που θα πούμε μαζί... Κοίτα, για
μένα το να φτιάξει κανείς ένα πρόγραμμα είναι το πιο δύσκολο πράγμα και πάντα
έχω την αγωνία αν θα πετύχει».

­ Πάντως υπάρχει ένα κλισέ στα περισσότερα προγράμματα σήμερα.
Μπαλάντες στην αρχή και αργότερα τραγούδια πιο λαϊκά, πιο
χορευτικά. Σε έχει απασχολήσει να αλλάξεις κάτι σε αυτό το
γνωστό και δοκιμασμένο... σενάριο;

«Αυτό σίγουρα γίνεται πολλά χρόνια τώρα. Αλλά τι να αλλάξω; Να αποφύγω τα
τραγούδια αυτά, τα παλιά ­ άλλωστε ο τελευταίος μου δίσκος (το διπλό CD «Εκτός
Προγράμματος» που κυκλοφόρησε πρόσφατα) είναι ένα live με αυτά ακριβώς τα
τραγούδια που αγαπήσαμε. Είμαστε εγώ και οι μουσικοί μου, η μπάντα μου. Η
άποψή μου, λοιπόν, για το πώς διαμορφώνεται ένα πρόγραμμα έχει απόλυτη σχέση
με το πώς θα διασκέδαζα εγώ σε ένα χώρο. Σε ένα κλαμπ ή σε ένα μεγαλύτερο χώρο
που έχει την λειτουργία ενός κλαμπ θα ήθελα να υπάρχουν στιγμές νοσταλγικές ή
στιγμές που θα τραγουδούσα με ησυχία, με κατάνυξη. Έτσι θα ήθελα να περάσω εγώ
την νύχτα μου και έτσι περνάω καλά και πάνω στη σκηνή».

Της αρέσει να βλέπει σκηνοθετημένα προγράμματα, φτιαγμένα με την λεπτομέρεια
μιας θεατρικής παράστασης, όμως δεν είναι για την ίδια. «Αν αισθάνεσαι ότι
πρέπει να στήσεις τον εαυτό σου και να πεις αυτό που θέλεις να αφηγηθείς με
θεατρικό τρόπο, καλό είναι να το κάνεις, γιατί αν το πιστεύεις θα πετύχει.
Εμένα πάλι με ενδιαφέρει αυτή η ομαδικότητα που δημιουργείται μέσα στην
αίθουσα, η επικοινωνία με την πλατεία».

Στο διάστημα των 35 εμφανίσεών της με τον Γιάννη Κότσιρα στην «Ιερά Οδό» ­ «οι
περισσότερες θα έφερναν φθορά και αυτό δεν θέλω να το ζήσω» ­ υπάρχει και μια
συναυλία-έκπληξη με την διεθνούς φήμης τραγουδίστρια από το Κάπο Βέρντε,
Τσεζάρια Εβόρα. Ωστόσο, το σχέδιο της μιας και μοναδικής τους κοινής εμφάνισης
επί σκηνής «Ιεράς Οδού», συνάντηση που κανονίστηκε τις ημέρες που η
τραγουδίστρια βρισκόταν στην Ελλάδα, φαίνεται να ναυαγεί προς το παρόν, γιατί
η Τσεζάρια Εβόρα αυτή την εποχή γράφει τον δικό της δίσκο.

Το καλοκαίρι η Ελευθερία Αρβανιτάκη δεν θα κάνει περιοδεία, το πρόγραμμα της
«Ιεράς Οδού» μπορεί να το δουν οι Θεσσαλονικείς αργότερα και επόμενο βήμα της
θα είναι ένας νέος δίσκος. Όχι, δεν έχει να πει πολλά γι' αυτό, αλλά αφήνει να
εννοηθεί ότι θα υπάρξουν ενδιαφέρουσες ξένες συνεργασίες: «Υπάρχουν χίλια δυο
πράγματα που κάνει κανείς γύρω από τη δουλειά του, όταν βρίσκεται εκτός δουλειάς»...
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16356P011</ED>
<ID>
ID:19288

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P01&aa=1</URL></REF>


Article

<CATEGORY>vin09</CATEGORY>

 <H2>TV </H2>
2.000 ερωτήσεις για τον Πρωθυπουργο έφθασαν στο «Μαύρο κουτί»!

σελ.8
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16356P012</ED>
<ID>
ID:19330

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P01&aa=2</URL></REF>


Article

<CATEGORY>vin09</CATEGORY>

 <H2>Μέρα-Νύχτα </H2>
Πήγαμε στην «Ιστορία με ιστορίες», στην παιδική σκηνή της Ξένιας Καλογεροπούλου

σελ.12
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16356P013</ED>
<ID>
ID:19370

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P01&aa=3</URL></REF>


Article

<CATEGORY>vin09</CATEGORY>

 <H5>ΝΥΧΤΑ ΕΚΘΕΣΕΩΝ ΚΑΙ ΒΙΒΛΙΟΥ
</H5><H2>Σύγχρονος «Ρωμαίος»
</H2>
Σκηνή από το έργο «Ο Ρωμαίος και η Ιουλιέτα στον καθρέφτη», της Πέπης
Οικονομοπούλου, με τη Ναταλία Στυλιανού και τον Γιώργο Δρίβα

Πρεμιέρα απόψε στο θέατρο «Καθρέφτης» με το έργο της Πέπης Οικονομοπούλου «Ο
Ρωμαίος και η Ιουλιέτα στον καθρέφτη». Ένα σύγχρονο έργο, που «παίζει» με τους
ήρωες του σαιξπηρικού δράματος, για να μιλήσει με τρόπο θεατρικό για την
αιώνια πάλη του κλασικού και του μοντέρνου. Η σκηνοθεσία είναι της Πέπης
Οικονομοπούλου, που παίζει και την κυρία Καπουλέτου. Πρωταγωνιστούν οι Ναταλία
Στυλιανού, Γιώργος Δρίβας, Κώστας Παίδαρος.

*** Από σήμερα έως τις 14 Φεβρουαρίου δίνει τις τελευταίες του παραστάσεις το
έργο του Σάμουελ Ρίτσαρσον «Ασωτία και αθωότητα», που παρουσιάζεται σε
διασκευή - σκηνοθεσία Δημήτρη Ποταμίτη από το «Θέατρο Έρευνας», με
πρωταγωνιστές τον ίδιο και την Άριελ Κωνσταντινίδη. Αμέσως μετά ο Δημήτρης
Ποταμίτης θα επαναλάβει τον μονόλογό του «Ο Έλληνας βάτραχος», που
παρουσιάστηκε με επιτυχία πριν από τρία χρόνια στην Αθήνα και στο Λονδίνο.
Παράλληλα, κάθε Τρίτη θα πραγματοποιούνται στο «Θέατρο Έρευνας» φιλολογικές
και μουσικές βραδιές.

ΕΚΘΕΣΕΙΣ

«Four Rooms» είναι ο τίτλος της έκθεσης που εγκαινιάζεται σήμερα στην αίθουσα
τέχνης «Καππάτος» (Αγίας Ειρήνης 6, τηλ. 3217.931), όπου τέσσερις ιστορικοί
τέχνης προτείνουν ισάριθμους νέους καλλιτέχνες: η Κατερίνα Γρέγου τη Λίνα
Θεοδώρου, η Κατερίνα Κοσκινά τον Ασπάσιο Χαρωνιτάκη, η Έφη Στρούτζα τη Ρίκα
Κριθαρά και η Μαρίνα Φωκίδη τον Κώστα Πηγαδά.

*** Έκθεση ζωγράφων αποφοίτων και παλαιών σπουδαστών της Σχολής Βακαλό
εγκαινιάζεται το απόγευμα στις 7, στον εκθεσιακό της χώρο (Λ. Κατσώνη 26, στον
Λυκαβηττό, τηλ. 6442.514).

*** Έκθεση ζωγραφικής της Γεθσημανής Σεφεροπούλου εγκαινιάζεται σήμερα, στον
«Χώρο Τέχνης 24» (Κλεομένους 24, στο Κολωνάκι, τηλ. 7224.840).

Λινοτυπία του Jim Jacob (έκθεση στην Ελληνο-αμερικανική Ένωση)

*** «Cutting Edge / Σημείο Τομής» είναι ο τίτλος της έκθεσης χειροποίητων
λινοτυπιών του Αμερικανού καλλιτέχνη Jim Jacob, που εγκαινιάζεται σήμερα στην
Ελληνοαμερικανική Ένωση (Μασσαλίας 22, τηλ. 3607.495). Η έκθεση παρουσιάζεται
στην Αθήνα, μετά τη φιλοξενία της στην πόλη της Rennes, στη Γαλλία.

ΒΙΒΛΙΟ

Το βιβλίο του Κώστα Παπαϊωάννου «Τέχνη και πολιτισμός στην αρχαία Ελλάδα», που
κυκλοφορεί από τις «Εναλλακτικές Εκδόσεις», παρουσιάζουν το απόγευμα στις 7,
στην ΟΤΟΕ (Σίνα 16), ο Χρήστος Γιανναράς, ο Γιώργος Καραμπελιάς και ο Στέφανος Ροζάνης.

*** «Εβραϊκή ιστορία και μνήμη» είναι ο τίτλος του βιβλίου που έγραψαν ο
Jacues Hassoun, ο Γιάννης Θανασέκος, η Ρίκα Μπενβενίστε και η Οντέτ Βαρόν -
Βασάρ. Το βιβλίο, που κυκλοφορεί από τις εκδόσεις «Πόλις», με επίμετρο του
Τσβετάν Τοντόροφ, παρουσιάζουν το απόγευμα στις 7, στην Ένωση Ανταποκριτών
Ξένου Τύπου (Ακαδημίας 23), ο Αντώνης Λιάκος, ο Γιώργος Μαργαρίτης, ο Θανάσης
Τζαβάρας και η επιμελήτρια του τόμου Οντέτ Βαρόν - Βασάρ.

*** Το μυθιστόρημα του Χοσέ Δονόσο «Το άσεμνο πουλί της νύχτας», που
κυκλοφορεί από τις εκδόσεις «Καστανιώτη», παρουσιάζουν το βράδυ στις 8, στο
Κέντρο Λόγου και Τέχνης «104» (Θεμιστοκλεόυς 104, πληροφορίες στο τηλ.
3301.208), η πρέσβειρα της Χιλής στην Ελλάδα Marcia Covarrubias, ο Παύλος
Μάτεσις και η μεταφράστρια του βιβλίου Αγγελική Αλεξοπούλου.

ΕΚΔΗΛΩΣΕΙΣ

«Σύνορα: πολιτισμοί ή πολιτισμός;» είναι το θέμα που θα αναπτύξει το απόγευμα
στις 7, στο Μουσείο Κοσμήματος Ηλία Λαλαούνη (Καλλισπέρη 12, στην Ακρόπολη,
τηλ. 9221.044), ο πρέσβης επί τιμή Βύρων Θεοδωρόπουλος.

*** Για το ποιητικό έργο του Διονυσίου Σολωμού μιλούν το απόγευμα στις 7.30,
στο Πνευματικό Κέντρο Κωνσταντινουπολιτών (Δημ. Σούτσου 46, στους
Αμπελοκήπους, τηλ. 6464.270), ο Μίμης Ανδρουλάκης και ο Μάνος Λουκάκης.
Απαγγέλλει ο Μηνάς Χατζησάββας.

ΟΜΙΛΙΑ

Με θέμα «Έλληνες χαράκτες στη Μεσοποταμία τον 2ο αιώνα π.Χ.» μιλάει απόψε στις
6.30, στο Πολιτιστικό Κέντρο του Ιδρύματος Μείζονος Ελληνισμού «Ελληνικός
Κόσμος» (Πειραιώς 254, στον Ταύρο, τηλ. 4835.300), ο Δ. Πλάντζος.

ΑΦΙΕΡΩΜΑ

Η Εταιρεία Ελλήνων Λογοτεχνών οργανώνει απόψε στις 6.30 εκδήλωση για τον
γιατρό - συγγραφέα Γεράσιμο Ρηγάτο. Η εκδήλωση θα πραγματοποιηθεί στην αίθουσα
«Μιχαήλας Αβέρωφ», Γενναδίου 8, 7ος όροφος. Θα χαιρετήσει ο πρόεδρος της
Εταιρείας Παν. Τσουτάκος. Για το δοκιμιακό έργο του Γ. Ρηγάτου θα μιλήσει ο
Σαράντος Καργάκος, ενώ για το πεζογραφικό ο Πάνος Παναγιωτούνης. Διήγημα του
συγγραφέα θα διαβάσει ο ηθοποιός Κώστας Καζάκος. Ο Γεράσιμος Ρηγάτος είναι
διευθυντής της Α' Παθολογικής Κλινικής του Ογκολογικού Νοσοκομείου «Άγιος Σάββας».

ΤΑΙΝΙΟΘΗΚΗ

Οι ταινίες «Η αλήθεια και το ψέμα» του Όρσον Ουέλς και «Επαναστάτης χωρίς
αιτία» του Νίκολας Ρέι προβάλλονται το βράδυ στις 8, στο «Παλλάς»
(Βουκουρεστίου 1), στο πλαίσιο του αφιερώματος της Ταινιοθήκης της Ελλάδος
στον Ουέλς και την Αμφισβήτηση.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16356P021</ED>
<ID>
ID:19291

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P02&aa=1</URL></REF>


Article

<CATEGORY>vin09</CATEGORY>

 <H2>Μάνος, ο μοναδικός
</H2>
<AUTHOR>Μ. Χ.</AUTHOR>

Μάνος Ελευθερίου

Είναι ο ποιητής. Είναι ο στιχουργός. Είναι ο παραμυθάς. Είναι ο πεζογράφος
(αλλά το κρύβει). Είναι ο συλλέκτης φωτογραφιών. Είναι ο λάτρης του θεάτρου,
σπουδαγμένος ηθοποιός με τεράστιο αρχείο που το επεξεργάζεται με τρόπο
υποδειγματικό και γοητευτικό. Είναι ο Συριανός. Όλοι αυτοί είναι ένας.
Μοναδικός αλλά όχι μόνος. Ο Μάνος Ελευθερίου, που θα βρίσκεται απόψε στο
φιλόξενο βιβλιοπωλείο «Μητροπόλεως 31» για να παρουσιάσει το καινούργιο του
«παιδί». Τον τρίτο τόμο του «Θεάτρου στην Ερμούπολη», μια υποδειγματική έκδοση
του Δήμου Ερμούπολης, που ζωντανεύει τη λαμπρή εξαετία 1907-1912 με τον πιο
συναρπαστικό τρόπο. Ο Μάνος Ελευθερίου εγγυάται ένα αξέχαστο απόγευμα με τις
ανεκδοτολογικές διηγήσεις του και τις αυτοσαρκαστικές αιχμές του που συνδέουν
το σήμερα με τη μυθική εκείνη εποχή της Μαρίκας Κοτοπούλη, της Κυβέλης, αλλά
και του περιλάλητου Τόφαλου. Μια αναπόληση ενδιαφέρουσα, αν σκεφτεί κανείς ότι
οι Συριανοί των αρχών του αιώνα θεωρούσαν το θέατρο σχολείο ηθικής και
εκπολιτιστική δύναμη. Αυτό αγωνίζονται να αποδείξουν οι επί σκηνής γυμνοί της
σήμερον. Ας ελπίσουμε ότι θα τα καταφέρουν.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16356P022</ED>
<ID>
ID:19333

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P02&aa=2</URL></REF>


Article

<CATEGORY>vin09</CATEGORY>

 <H2>Όταν τα κονδύλια πιάνουν τόπο
</H2>
<AUTHOR>Χ.</AUTHOR>

Μια αύξηση 50% στα κονδύλια που παίρνει από τον προϋπολογισμό του υπουργείου
Πολιτισμού ζητεί φέτος το Εθνικό Κέντρο Βιβλίου. Ούτε λίγο ούτε πολύ, 900
εκατομμύρια έναντι των 629 που του έδωσε πέρυσι ο Ευάγγελος Βενιζέλος.
Προχωρημένο! Και είναι σίγουρο ότι θα γκρινιάξουν πολλοί προς τους οποίους ο
υπουργός εμφανίζεται πιο σφιχτοχέρης. Όμως η απάντηση στις ενστάσεις είναι
έτοιμη: ένα πλούσιο πρόγραμμα και λεπτομερές των δραστηριοτήτων που
προγραμματίζει το ΕΚΕΒΙ, με αναλυτικούς τους οικονομικούς όρους του συν ένα
όραμα: τη διάδοση της ανάγνωσης. Και όλα αυτά μαζί να «παντρεύονται» γύρω από
έναν άξονα και να αναδεικνύουν τις δραστηριότητες που από την ίδρυσή του ­
πριν από πέντε χρόνια ­ προωθεί. Αποτέλεσμα: το ΕΚΕΒΙ έχει καταφέρει να
συμμετάσχει σε όλα τα μεγάλα προγράμματα υποδομής (πολλά από τα οποία εκείνο
κινεί). Σε στατιστικές έρευνες που δεν έχουν ξαναγίνει, στη δημιουργία και
προβολή αρχείων, σε εκπαιδευτικά προγράμματα και ευρωπαϊκή συνεργασία. Αλλά
και σε κάτι ακόμα: στις μεγάλες πληγές του αναλφαβητισμού και των βιβλιοθηκών,
που... παρότι δεν ανήκουν στην αρμοδιότητα του υπουργείου Πολιτισμού,
απασχολούν το ΕΚΕΒΙ. Μήπως φυτρώνει εκεί που δεν το σπέρνουν; Το αντίθετο. Για
έναν σωστό σχεδιασμό πολιτικής βιβλίου και ανάγνωσης αυτές οι πληγές πρέπει να
έχουν κλείσει. Και το ΕΚΕΒΙ διαθέτει κονδύλια δικά του προς αυτή την
κατεύθυνση. Για τις σχετικές έρευνες μέχρι τώρα και για την οργάνωση μεγάλου
διαλόγου από εδώ και πέρα. Αυτό είναι και το μεγάλο του στοίχημα.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16356P023</ED>
<ID>
ID:19372

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P02&aa=3</URL></REF>


Article

<CATEGORY>vin09</CATEGORY>

 <H2></H2><H2>Χωρίς επιχορήγηση...
</H2>
<AUTHOR>Ε.Δ.Χ.</AUTHOR>

Πέπη Οικονομοπούλου

Στο τέλος της περσινής χειμερινής σεζόν η Πέπη Οικονομοπούλου παρουσίασε στο
θεατράκι της, «Καθρέφτης», ένα πολύ ενδιαφέρον έργο. Τώρα, με ανανεωμένη
σκηνοθεσία το παρουσιάζει για έναν μήνα. Έχει τίτλο «Ο Ρωμαίος και η Ιουλιέτα
στον Καθρέφτη» και είναι ένα έντεχνο παιχνίδι, χαρίεν, θεατρικότατο και πολύ
μοντέρνο. Η Πέπη Οικονομοπούλου έγραψε το έργο χρησιμοποιώντας τρεις σκηνές
από το δημοφιλές σαιξπηρικό δράμα. Αλλά δεν έκανε ένα δράμα. Το θέμα της είναι
η αιώνια πάλη ανάμεσα σ' αυτό που θεωρείται κλασικό και είναι αποδεκτό από
όλους και στο προϊόν έρευνας, το λεγόμενο πρωτοποριακό, που είναι
αμφισβητούμενο από τους πολλούς, αλλά ανοίγει δρόμους για το αυριανό κλασικό.
Δύο «θίασοι» συνεργάζονται για να ανεβάσουν το «Ρωμαίος και Ιουλιέτα». Ο
ηθοποιός που θα παίξει τον Ρωμαίο ανήκει στους κλασικούς, η ηθοποιός που θα
παίξει την Ιουλιέτα στους μοντέρνους. Στις πρόβες παρουσιάζεται έντονα η
αισθητική διαμάχη και η πνευματική καταπίεση και από τις δύο πλευρές. Οι δύο
νέοι προσπαθούν να βρουν τον δρόμο για την ζωή, τον έρωτα, το θέατρο. Αλλά ο
δρόμος στην αναζήτηση και στην έκφραση είναι πάντα ανοιχτός. «Ψυχή»
χρειάζεται, δουλειά πολλή και αισθητική παιδεία. Η Πέπη Οικονομοπούλου με τους
συνεργάτες της συνεχίζει να τον βαδίζει ­ και χωρίς επιχορήγηση.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16356P024</ED>
<ID>
ID:19398

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P02&aa=4</URL></REF>


Article

<CATEGORY>vin09</CATEGORY>

 <H2>«Μ», όπως Μουσική
</H2>
<AUTHOR>Χ.</AUTHOR>

Κυκλοφόρησε το «Μ». Τι είναι αυτό; Αν σας ενδιαφέρει η ελληνική μουσική, αλλά
αγαπάτε και την ξένη, αν προτιμάτε τα μικρά περιεκτικά κείμενα και τις
ζουμερές συνεντεύξεις, αν θέλετε να βρίσκεστε μέσα στα μουσικά πράγματα της
πόλης, το «Μουσικό Μετρό» είναι εδώ για να σας οδηγήσει. Οι Τρύπες στο
εξώφυλλο και στην κεντρική συνέντευξη, ο Παντελής Θαλασσινός, αλλά και η Έμα
Σάπλιν κάτω από τη βινιέτα «Μορφές» (όπως και οι Sigmatropic, o Σάτναμ
Ραμγκότρα, ο Βασίλης Τσιμπίδης κ.ά.). Τα παιδιά των ροκ σταρ ­ Κλιφ Μόρισον,
Τζέικομπ Ντίλαν Άνταμ Κοέν κ.ά. ­ δίνουν το «παρών» στη διεθνή μουσική σκηνή,
οι Ενδελέχεια πέρασαν τη διαχωριστική γραμμή των 30. Μόλις κυκλοφόρησε και
θέλει τη γνώμη σας...
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16356P025</ED>
<ID>
ID:19411

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P02&aa=5</URL></REF>


Article

<CATEGORY>vin09</CATEGORY>

 <H5>ΤΟ ΣΥΜΒΟΥΛΙΟ ΤΗΣ ΕΥΡΩΠΗΣ ΓΙΟΡΤΑΖΕΙ ΤΑ 50 ΧΡΟΝΙΑ ΤΟΥ
</H5><H2>Σαράντα σημαίες στην άκρη της καρδιάς
</H2><H2></H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

<H3>Ακόμα και στην καρδιά του χειμώνα, το Στρασβούργο είναι μια ρομαντική πόλη.
Ακόμα και στην καρδιά της αγέρωχης Εσπερίας, είναι μια πόλη φιλόξενη. Ιδεώδες,
εμβληματικό μέρος, θα έλεγε κανείς, για έδρα ενός οργανισμού όπως το Συμβούλιο
της Ευρώπης, με χαρακτήρα τόσο πολύ ιδεαλιστικό και αντιελιτιστικό, σε
σύγκριση π.χ. με την Ευρωπαϊκή Ένωση.
</H3>
Παρά τη σκιώδη υπόστασή του ως πολιτικού οργάνου, το Συμβούλιο της Ευρώπης
κατάφερε να γιορτάζει φέτος τα πενήντα χρόνια του όχι μόνο με αυξημένο αριθμό
μελών (σαράντα κράτη), αλλά και με αυξημένο κύρος. Στη συνείδηση του κόσμου,
Συμβούλιο της Ευρώπης σημαίνει προπαντός Ευρωπαϊκό Δικαστήριο, κι Ευρωπαϊκό
Δικαστήριο σημαίνει προπαντός ανθρώπινα δικαιώματα, μ' έναν τρόπο πιο
χειροπιαστό και δεσμευτικό απ' ό,τι θα βόλευε την κρατική εξουσία πολλών
χωρών, περιλαμβανομένων και χωρών-μελών.

Αλλά, σαν υπόμνηση μιας στυγνής πραγματικότητας, το Συμβούλιο της Ευρώπης
είναι εξορισμένο (ή μήπως προφυλαγμένο;) από τη ζωή του Στρασβούργου. Το
μάλλον πομπώδες και άσχημο, σίγουρα λαβυρινθώδες κτίριό του, στις παρυφές της
πόλης, περικλείει έναν μικρόκοσμο που δείχνει ενοχλητικά αυτάρκης και
απόμακρος. Στους διαδρόμους και στα εντευκτήριά του περιφέρονται βουλευτές,
τμηματάρχες, εμπειρογνώμονες, κατώτεροι υπάλληλοι με άδεια έκφραση, άχρωμο
ντύσιμο και χαυνωτικά τυποποιημένη συμπεριφορά. Ιεραρχίες που για έναν
εξωτερικό παρατηρητή είναι ασήμαντες ή ακατανόητες τηρούνται με περιδεή και
μεγεθυντική σχολαστικότητα. Αντί για τη γιορταστική έξαρση που θα περίμενες
στην πεντηκοστή επέτειο του θεσμού, διακρίνεις την αγέλαστη έπαρση του
τεχνοκράτη. Ανθρώπινα δικαιώματα; Το πρώτο απ' αυτά θα έπρεπε να είναι το
δικαίωμα σε λίγο αυθορμητισμό.

Μέσα στην, ομολογουμένως όμορφη κι ευχάριστη, αίθουσα συνεδριάσεων, οι
διαδικασίες είναι άψογες μέχρις ανίας και τα πνεύματα συνήθως ήρεμα μέχρι
κατατονίας. Μια εξαίρεση, μάλλον η μόνη, ήταν η συζήτηση για την κατάσταση των
ανθρωπίνων δικαιωμάτων στην Τουρκία. Η εισηγητική έκθεση, που ετοίμασαν ένας
Γερμανός χριστιανοδημοκράτης και ένας Ούγγρος σοσιαλδημοκράτης, ήταν ένα
παράξενο κείμενο. Δεν σημείωνε απλώς πρόοδο, αλλά μιλούσε με θαυμασμό για
πράγματα όπως η πειθαρχία, η υπακοή και ο πατριωτισμός του τουρκικού λαού. Το
αποτέλεσμα ήταν βίαιη κριτική από Ιταλούς και Βρετανούς βουλευτές, ενώ η
Τουρκάλα ομιλήτρια διακόπηκε επανειλημμένα με οργή από τον δικό μας Στρατή
Κόρακα και, κυρίως, τον Ιταλό Μπρουνέτι.

Αντίθετα, ο διαβόητος Ζιρινόφσκι, σεβαστός βουλευτής πλέον στο Συμβούλιο,
συνηγόρησε υπέρ της έκθεσης με επιχειρήματα που πολλοί στην Ελλάδα θεωρούν
αποκλειστικότητα της δυτικής υποκρισίας. Μόνο που ένας Ζιρινόφσκι δεν μπορεί
να υποκρίνεται. Είπε νέτα-σκέτα αυτό που σκέφτεται: ότι η Τουρκία είναι
σημαντική αγορά για τα ρωσικά προϊόντα και συνεπώς ­ συνεπώς δεν καταπατά τα
ανθρώπινα δικαιώματα...

Τα δημοσιογραφικά θεωρεία είναι γεμάτα (όχι και τόσο, για να πούμε την
αλήθεια) από Ανατολικοευρωπαίους, κυρίως, δημοσιογράφους. Μία Σλοβάκα μού είπε
ότι για τις εκτός Ευρωπαϊκής Ένωσης χώρες το Συμβούλιο είναι το μόνο ευρωπαϊκό
βήμα όπου μπορεί να ακουστεί η φωνή τους. Η παρατήρησή της είχε κάτι το
πληγωμένο και μ' έκανε να ντραπώ, γιατί ήταν απάντηση σε κάποια υποτιμητικά
σχόλιά μου. Ανακάλυψα μέσα μου την υπεροψία του κοινοτικού Ευρωπαίου.

Υπεροψία αδικαιολόγητη, ειδικά σ' αυτή την περίπτωση. Γιατί το Συμβούλιο της
Ευρώπης κάνει πράγματι σημαντική δουλειά, προπαντός με το Ευρωπαϊκό
Δικαστήριο. Την τελευταία ημέρα της συνόδου έγινε εισήγηση για τη δημιουργία
ενός νέου θεσμού, αυτού του Ανώτερου Επιτρόπου για τα Ανθρώπινα Δικαιώματα. Αν
ο θεσμός καθιερωθεί, όπως φαίνεται ότι θα συμβεί, θα δώσει πρόσθετη ευελιξία
και εμβέλεια στο Ευρωπαϊκό Δικαστήριο (που ήδη από το 1998 έχει συγχωνευτεί με
την Ευρωπαϊκή Επιτροπή Ανθρωπίνων Δικαιωμάτων). Ο Ανώτερος Επίτροπος θα μπορεί
να επεμβαίνει «αυτεπαγγέλτως» σε περιπτώσεις παραβιάσεων και δεν θ' απαιτείται
πια η προσφυγή των θιγομένων, συχνά δύσκολη ή αδύνατη.

Το βράδυ, όταν σβήνουν τα φώτα, όταν κλείνουν οι πύλες και οι σαράντα σημαίες
ξεπαγιάζουν μόνες στο σκοτάδι, ο κουρασμένος από τις αρχές του δρ Τζέκιλ του
Συμβουλίου αφήνεται επιτέλους στα ελεγχόμενα βίτσια του μίστερ Χάιντ. Το άλλο
πρωί, οι εργάτες καθαριότητας του δήμου θ' ανακαλύψουν στην περίμετρο του
μεγάρου δεκάδες χρησιμοποιημένα προφυλακτικά, λείψανα του εποχούμενου
πληρωμένου σεξ που γεύτηκαν οι αξιωματούχοι με τις πόρνες από την Ανατολική Ευρώπη.

Δεν μιλάμε για αγγελικό κόσμο. Αλλά ας μην παρασυρθούμε σε εύκολες
ηθικολογίες. Το Καλό στην εποχή μας και πιθανώς σε κάθε εποχή υπηρετείται μόνο
πίσω από μάσκες.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16356P031</ED>
<ID>
ID:19292

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P03&aa=1</URL></REF>


Article

<CATEGORY>vin09</CATEGORY>

 <H5>Ο Μαΐστωρ
</H5><H2>ΤΟ ΠΝΕΥΜΑ του τόνου
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Το τι οφείλει αυτός ο τόπος στον Σίμωνα Καρρά, δεν υπολογίζεται ούτε με λόγια
ούτε με τιμητικές εκδηλώσεις. Έχει ειπωθεί από τα πλέον επίσημα χείλη της
διεθνούς εθνομουσικολογίας, τον Ντανιελού π.χ., πως όσο ζούσε ήταν ο
μεγαλύτερος μουσικολόγος του κόσμου. Και δεν ήταν υπερβολή, γιατί γνωρίζοντας
σε βάθος τη βυζαντινή και τη δημοτική μας μουσική, γνώριζε υποχρεωτικά την
περσική, την ινδική, την αραβική, τη βαλκανική, την τουρκική μουσική παράδοση.
Είχα την τιμή να παρουσιάσω μόλις πριν από έναν μήνα, την ημέρα που αδιαθέτησε
και μπήκε στο νοσοκομείο, το βιβλίο του για τον Θούριο του Ρήγα. Κρατώ ως τη
μεγίστη τιμή που μου έγινε να μιλήσω τελευταίος για ΕΚΕΙΝΟΝ, πριν αποδημήσει
πλήρης ημερών. Και μόνον αυτό το ολιγοσέλιδο βιβλίο του (αφήνω το μνημειώδες
«Θεωρητικό» του ­ πιθανόν το σημαντικότερο ανάλογο πόνημα στον χώρο της
εθνομουσικολογίας στον 20ό αιώνα) να ξεφυλλίσει κανείς, θα διαπιστώσει την
άκρως επιστημονική του μέθοδο, τη σχολαστική του τεκμηρίωση και τον αφάνταστο
πλούτο των γνώσεών του. Απαντώντας στο ερώτημα ποιος ο μουσικός και ποια η
αυθεντική μελωδία και ο γνήσιος ρυθμός του Θούριου, απέδειξε ότι ήταν οι
στίχοι του Ρήγα προσαρμοσμένοι σε γνωστό τραγούδι που κυκλοφορούσε ευρέως στον
Ελληνισμό αφιερωμένο στον Λάμπρο Κατσώνη. Εκτός της μουσικολογικής αυτής
προσφοράς, ο Καρράς εμμέσως αναδείκνυε τον Ρήγα μεγάλο εμπειρικό
προπαγανδιστή, αφού «περνούσε» το νέο μήνυμα μέσω ενός οικείου μελωδικού
ακούσματος, πράγμα που επαναλήφθηκε πολλές φορές με τραγούδια της Κατοχής, της
Αντίστασης και του Έπους (π.χ. «Κορόιδο Μουσολίνι»). Ο Καρράς μας άφησε έργο αυτογνωσίας.

Εμείς να δούμε, τώρα!
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16356P032</ED>
<ID>
ID:19334

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P03&aa=2</URL></REF>


Article

<CATEGORY>vin09</CATEGORY>

 <H2>Η φρεσκάδα του στερεότυπου
</H2><H2></H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>Ποια σχέση έχει ο Τζ. Πόλοκ, το σύμβολο της αμερικανικής ζωγραφικής, με τον
Πλάτωνα, το μιούζικαλ και τον Καραγκιόζη; Το multimedia έργο του Απ. Δοξιάδη
προτείνει ένα «ενιαίο καλλιτεχνικό έργο» και ένα ιδιοφυές ζευγάρωμα της
παράδοσης με το πνεύμα της εποχής.
</H3>
Πώς θέλουμε να κτυπά η καρδιά μας, ρυθμικά ή ακανόνιστα; Θέλουμε τη Γη να
περιστρέφεται κάθε 24 ώρες ή διαφορετικά, κάθε φορά; Θέλουμε το πρόσωπο των
οικείων μας ίδιο ή αγνώριστο σε κάθε κοίταγμα; Αυτονόητη για εκατομμύρια
χρόνια η απάντηση, όχι όμως στις πρόσφατες δεκαετίες, όταν σε χρονικό διάστημα
μιας γενιάς αναγκαστήκαμε να χωνέψουμε διαφοροποιήσεις ηθών που στις άλλες
ευρωπαϊκές χώρες έγιναν σε αιώνες και ομαλότερα. Η ­ μέσω τεχνολογίας ­
βελτίωση της καθημερινότητας μας συνήθισε να προσδοκούμε κάθε είδους αλλαγή ως
ευλογία, ωθώντας μας συχνά να ξεχνάμε ότι μερικές στερεότυπες αξίες ζωής δεν
υπερβαίνονται, απλώς αλλάζουν ενδυμασία. Πριν από μια δεκαετία ακόμη,
ενδιαφέρουσα τέχνη έμοιαζε κάθε τι καινούργιο, σήμερα αυτό που περιέχει ένα
πολιτιστικό σημείο αναφοράς άξιο για τον 21ο αιώνα. Τα διλήμματα
μοντερνισμού-παράδοσης απαιτούν γενναίο επαναπροσδιορισμό, χωρίς τριτοκοσμικές
φοβίες, ιδίως τώρα που ο ηλεκτρονικοί υπολογιστές έγιναν μια κοινή παγκόσμια
πλατφόρμα απομνημόνευσης και επικοινωνίας εικόνων, ήχων και ιδεών.

Ο Πόλοκ και ο δάσκαλός του, με εμφανή χαρακτηριστικά Καραγκιόζη, έξω από το
σχολείο της τέχνης, το οποίο ανατρέπει με το αυτοσχεδιαστικό «στάξιμο» του
χρώματος πάνω στον πίνακα ­ τον αφηρημένο εξπρεσιονισμό

Δεν γνωρίζουμε αν ο συγγραφέας και σκηνοθέτης Απόστολος Δοξιάδης είχε στις
προθέσεις του τέτοια ζητήματα, όμως «Η τραγική ιστορία του Τζάκσον Πόλοκ,
αφηρημένου εξπρεσιονιστή» (Γκαλερί Ζουμπουλάκη), τα διαπραγματεύεται μοναδικά.
Ως καλλιτεχνικό είδος είναι μια επιμιξία στερεοτύπων: βασίζεται στο
παραδοσιακό Θέατρο Σκιών (παίζει ο Γ. Πανάρετος), σε λαμπρούς ηθοποιούς (D.
Miller, Α. Milonas κ.ά., μεταξύ των οποίων ο Μ. Knight, ειδικός σε
κουκλοθέατρο), που παίζουν στα αγγλικά, συνοδευόμενοι από ορχήστρα με
συνθέσεις του Δ. Παπαδημητρίου, σε ύφος μιούζικαλ ­ με παρηχήσεις ελληνικών
θεμάτων. Η οθόνη περιβάλλεται από ζωγραφική σύνθεση «τύπου Πόλοκ», δηλαδή
χρώματα χυμένα σε αλλεπάλληλες διαδικασίες, το γνωστό driping (στάξιμο), που
εκφράζει την αμεσότητα, τον αυτοσχεδιασμό, την έλλειψη ενδιάμεσων στη
διαδικασία του εικαστικού έργου ­ ο Πόλοκ είναι το σύμβολο της απεξαρτημένης,
από την Ευρώπη και τις διδασκαλίες, αμερικανικής τέχνης. Ο αφηγητής έχει ύφος
παλιάς επικολυρικής μεσαιωνικής μπαλάντας και χιούμορ Μπρόντγουεϊ και πίσω από
το πανί διαδραματίζεται η ζωή του καλλιτέχνη, με εκφραστικές καρικατούρες και
πολλές αναφορές στην ιστορία της τέχνης ή στα κοσμικά της Ν. Υόρκης.
Τεχνοκριτικός σύμβουλος του έργου, η Κ. Κοσκινά.

Όλο το θέαμα έχει μια γοητευτική ευγλωττία, σαν καλοσμιλευμένο παραμύθι της
γιαγιάς, και ο θεατής το ρουφά χωρίς να χρειαστεί να γνωρίζει το εύρος
προβληματισμών που προϋποθέτει: τη σχέση του Θεάτρου Σκιών με το πλατωνικό
Σπήλαιο των Ιδεών ή με τη σημερινή οθόνη ενός ηλεκτρονικού υπολογιστή
multimedia (πολυμέσων) ή το βαγκνερικό Gesamtkunstwerk ­ την ενοποίηση των
τεχνών. Ή και τη συγγένεια της σύγχρονης τηλεοπτικής «κωμωδίας καταστάσεων» ή
της σαπουνόπερας, με τα διαχρονικά αφηγηματικά στερεότυπα, που φθάνουν πίσω
έως τις ομηρικές ραψωδίες.

Με τη φρεσκάδα των κόμικς και χιούμορ από μιούζικαλ, ο Δοξιάδης μάς μιλάει για
τη φιλοσοφία της αναπαράστασης, την αυθορμησία της καλλιτεχνικής έκφρασης και
για την ενέργεια της παράδοσης που έχουμε δίπλα μας, σε κάθε γωνιά της Γης,
και συχνά αγνοούμε το πώς να την αντλήσουμε ­ φοβούμενοι ίσως τις
μοντερνιστικές απειλές ότι είμαστε «ξεπερασμένοι» ­ τη στιγμή που ο Τζέιμς
Μποντ προεκτείνει σημειολογικά τον Άη Γιώργη ή και τον Ηρακλή.

Η συσχέτιση του αυτοσχεδιαστικού ντρίπινγκ με τον αυθορμητισμό του Καραγκιόζη
είναι ιδιοφυής. Αποτελεί μια απροσδόκητη συνεισφορά σε όσα οι ζωγράφοι μας (Γ.
Τσαρούχης, Γ. Σικελιώτης, Ν. Κεσσανλής, Α. Φασιανός κ.ά.) κατέθεσαν από την
πλευρά τους. Ο Δοξιάδης μάς προσφέρει μια καλοχωνεμένη άποψη για το πώς το
ευγενές στερεότυπο ­ η διαχρονική πολιτιστική μνήμη, κάτω από την επιδερμίδα
της φόρμας ­ εναρμονίζεται με τα χρόνια της παγκοσμιότητας, προοιωνίζοντας μια
αισιόδοξη μετάβαση στον νέο αιώνα.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16356P041</ED>
<ID>
ID:19293

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P04&aa=1</URL></REF>


Article

<CATEGORY>vin09</CATEGORY>

 <H5>Η ιστορία του αντιστασιακού αγώνα
</H5><H2>ΒΙΒΛΙΟπαρουσίαση
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΓΙΑΝΝΗΣ Δ. ΣΑΚΚΑΣ: Η ΕΑΜική Αντίσταση 1941-1944. Μια
κριτική προσέγγιση. Εκδόσεις «Παπαζήση». Σελ. 243.

Η ιστορία του αντιστασιακού αγώνα του ΕΑΜ στην κρίσιμη (και καθοριστική για
όλη τη μεταπολεμική περίοδο) τριετία 1941-1944. Ο Γιάννης Δ. Σακκάς ξεκινάει
από τη στρατιωτική, την πολιτική και τη διοικητική οργάνωση του ΕΛΑΣ,
αναλύοντας την κοινωνική σύνθεση τόσο των ηγετικών στελεχών όσο και των απλών
μελών του και καταγράφοντας με λεπτομέρειες την εξάρτυση και τον οπλισμό του.
Εν συνεχεία περνάει στη δράση που ανέπτυξαν το ΕΑΜ και ο ΕΛΑΣ στην ύπαιθρο, με
τη συγκρότηση της Κυβέρνησης του Βουνού και τη δημιουργία μιας σειράς θεσμών
λαϊκής αυτοδιοίκησης, για να καταλήξει στις παρενέργειες που είχε, τουλάχιστον
σε ορισμένες περιπτώσεις, η σύντομη άσκηση της πολιτικής εξουσίας στην
Ελεύθερη Ελλάδα. Ο συγγραφέας βασίζει το υλικό της αφήγησής του σε πολλά
ντοκουμέντα της εποχής, χωρίς να να περιορίζει ή να υποβαθμίζει τη σημασία
τους, αλλά και χωρίς να τα διογκώνει ή να τα υπερερμηνεύει. Γεννημένος το 1965
και με ιστορικές σπουδές στη Θεσσαλονίκη και στην Αγγλία, ο ερευνητής εξετάζει
νηφάλια το θέμα του, αποφεύγοντας τα εύκολα ή τα βιαστικά συμπεράσματα και
προσπαθώντας να το κατανοήσει «από μέσα».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16356P042</ED>
<ID>
ID:19335

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P04&aa=2</URL></REF>


Article

<CATEGORY>vin09</CATEGORY>

 <H2></H2><H2>Η παράγκα στην εποχή του Internet
</H2><H2></H2>
<AUTHOR>ΒΑΓΓΕΛΗΣ ΡΑΠΤΟΠΟΥΛΟΣ</AUTHOR>

Αναρωτηθήκατε ποτέ ποιοι είναι οι σημερινοί ακαδημαϊκοί μας συγγραφείς; Και
δεν εννοώ τους λεγόμενους «αθανάτους». Στη χώρα μας, η πραγματική πνευματική
ακαδημία βρισκόταν ανέκαθεν εκτός των θυρών του γνωστού ιδρύματος.

Ειδικά στις μέρες μας, οι άτυποι αυτοί ακαδημαϊκοί διακρίνονται δύσκολα,
επειδή ακριβώς υπήρξαν αριστεροί και κοινωνικά ριζοσπάστες στη διάρκεια της
νεότητάς τους. Αναφέρομαι στη γενιά που είναι τώρα ανάμεσα στα πενήντα και τα
εξήντα. Και που οι αγωνιστικές δάφνες του παρελθόντος της, αποκρύπτουν ότι
αποτελεί πια μια κατεστημένη ηγεσία, η οποία προσπαθεί να συντηρήσει την
παράδοση, εμποδίζει οποιαδήποτε ανανέωση και ανταμείβεται γι' αυτό.

Το πιο αλάνθαστο κριτήριο για τον εντοπισμό τους είναι ότι στα τελευταία τους
βιβλία αποφεύγουν πεισματικά να ασχοληθούν με τη σύγχρονη πραγματικότητα. Θα
μπορούσε και να θεωρηθεί σύμπτωση, εάν δεν είχαν στραφεί σχεδόν ομαδικά στο
ιστορικό και το μυθιστόρημα εποχής. Χαρακτηριστικά παραδείγματα: Μάρω Δούκα
(«Ένας σκούφος από πορφύρα»), Αλέξης Πανσέληνος («Ζαΐδα ή Η καμήλα στα
χιόνια»), Ρέα Γαλανάκη («Ελένη ή Ο κανένας»), Ιωάννα Καρυστιάνη («Η μικρά Αγγλία»).

Δεν ισχυρίζομαι ότι οι συγγραφείς οφείλουν να γράφουν υποχρεωτικά για την
εποχή τους. Και πιστεύω ότι είναι δικαίωμά τους να επιλέγουν όποιο θέμα ή
είδος τους αρέσει. Ακόμα και ο πιο απροκατάληπτος παρατηρητής, όμως, δεν θα
απέφευγε στην προκειμένη περίπτωση κάποιες διαπιστώσεις. Όπως ότι όλοι οι
προαναφερθέντες βρίσκουν καταφύγιο σε άλλες εποχές, που η χρονική απόσταση
έχει αποστειρώσει και εξωραΐσει. Και θα αναρωτιόταν, μήπως η πραγματικότητα
που μας περιβάλλει αυτή τη στιγμή, τους απωθεί (ή τους ενοχοποιεί) σε τέτοιο
βαθμό ώστε να τους εξακοντίζει στο παρελθόν, που εδώ λειτουργεί σαν το νερό
της λήθης.

Το γεγονός ότι τέτοιου είδους μυθιστορήματα προτείνονται ως υποψήφια για το
Ευρωπαϊκό Αριστείο Λογοτεχνίας, επιβεβαιώνει του λόγου το αληθές. Και ασφαλώς,
σχετίζεται άμεσα με τη φιλοευρωπαϊκή «εκσυγχρονιστική» πολιτική, την οποία
ασκεί η παρούσα κυβέρνηση (σημειωτέον ότι ιστορικό μυθιστόρημα είναι και «Η
αναζήτηση» του Νίκου Θέμελη, συμβούλου του κ. Σημίτη). Όλα δείχνουν ότι η
εικόνα της σύγχρονης Ελλάδας θεωρείται ανεπιθύμητη προς εξαγωγήν και
προτιμάται η ιστορική και εξιδανικευμένη, κάποτε ακόμα και γραφική. Δίνεται δε
έτσι το παράδειγμα και στους νεώτερους, ώστε να ευθυγραμμιστούν με την
πολιτική αυτή, αν θέλουν ν' αντικαταστήσουν τους σημερινούς ακαδημαϊκούς μας
στον μέλλον.

Ευτυχώς, υπάρχουν αρκετοί που με τα έργα τους μας δίνουν μια ωμή, απροκάλυπτη
εικόνα του τι είμαστε ως χώρα σήμερα. Ο Μιχάλης Μιχαηλίδης, η Μαρία
Χατζηγρηγορίου, η Άντζελα Δημητρακάκη, η Γαλάτεια Ριζιώτη, η Νικόλ Ρούσσου, ο
Χρήστος Χωμενίδης, η Μανίνα Ζουμπουλάκη είναι μερικοί μόνο απ' αυτούς.
Αναμφισβήτητα δεν είναι όλοι το ίδιο καλοί, ιδίως σε σύγκριση με κάποιους
μεγαλύτερούς τους, μάστορες του γραπτού λόγου. Τα βιβλία τους, όμως, μας
αποκαλύπτουν ότι όσο κι αν οι οικονομικές συνθήκες επιβάλλουν την καλλιέργεια
μιας συλλογικής αυταπάτης, σύμφωνα με την οποία είμαστε ένα με τους υπόλοιπους
Ευρωπαίους, κάτι τέτοιο δεν αληθεύει.

Το ερώτημα είναι: ποιοι από τους νέους αυτούς θα παραμείνουν απείθαρχοι στα
χρόνια που έρχονται; Ώστε να μας υπενθυμίζουν ότι, όσο κι αν συνδεόμαστε με το
πλανητικό χωριό μέσω της υψηλής τεχνολογίας, όσο κι αν εξομοιωνόμαστε με τον
υπόλοιπο δυτικό κόσμο (που δεν είναι μόνο η Ευρώπη, η οποία πολιτιστικά
περνάει στην εποχή μας βαθιά κρίση), δεν παύουμε να καταγόμαστε από την
παράγκα που έλεγε ο παλιός Σαββόπουλος ­ όχι ο σημερινός ακαδημαϊκός ­ την
παράγκα του Καραγκιόζη; Κι ότι δεν χρειάζεται να ντρεπόμαστε γι' αυτό;

Ο Βαγγέλης Ραπτόπουλος είναι συγγραφέας.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16356P043</ED>
<ID>
ID:19373

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H5></H5><H2>Μαθήματα Ιστορίας
</H2>
<AUTHOR>ΛΙΝΑ ΑΛΕΞΙΟΥ</AUTHOR>

<H3>Αν για κάτι μπορεί να υπερηφανεύεται η κρατική τηλεόραση, αυτό δεν είναι άλλο
από τις εκπομπές-ντοκουμέντα (ΝΕΤ), μοναδικής πιστότητας εκπομπές για τις
οποίες έχει ελεύθερο το πεδίο, καθώς τα ιδιωτικά κανάλια δεν έχουν εκτιμήσει
την αξία τους, με εξαίρεση το Mega που φέτος, με το «Μαύρο Κουτί», κάνει μια ­
μικρή έστω ­ στροφή προς το ρεπορτάζ-ντοκουμέντο.
</H3>
Γι' αυτό και έκπληξη ­ ευχάριστη εννοείται ­ προκάλεσε η προβολή από το Mega
την περασμένη εβδομάδα (αφού προηγουμένως είχε προβληθεί από την ΕΤ1) του
ντοκιμαντέρ «Η Ελλάδα του Βενιζέλου» του Βασίλη Μάρου, με αφηγητή τον Γιάννη
Φέρτη. Σε μέρες που παραλίγο να πεισθούμε από τα κανάλια πως συμβαίνουν
ιστορικά πράγματα στα μαθητικά μπλόκα αλλά λόγω της τύφλας μας δεν τα βλέπαμε,
στη μικρή οθόνη ξετυλιγόταν ένα πολύ σημαντικό κομμάτι για τη νεώτερη ­ και τη
σύγχρονη ­ Ελλάδα, τους Βαλκανικούς Πολέμους και την απελευθέρωση της
Θεσσαλονίκης, της Ηπείρου, της Ανατολικής Μακεδονίας, της Κρήτης και άλλων
νησιών, με σπάνιο κινηματογραφικό υλικό αρχείου.

Και όσα στεγνά ­ απωθητικά για τους μαθητές του Λυκείου ­ έχουν περάσει για
την ιστορία του τόπου μας στα σχολικά βιβλία, έβγαιναν νωπά από το ντοκιμαντέρ
με τους μαχόμενους ευζώνους, τους λόγους του Ελευθερίου Βενιζέλου στη Βουλή,
την παρέλαση των τσολιάδων στο Παρίσι, μετά τη νικηφόρα λήξη του Α' Παγκοσμίου
Πολέμου και την απελευθέρωση της Δυτικής και της Ανατολικής Θράκης. Ύστερα η
αποστολή ελληνικών στρατευμάτων στη Σμύρνη με εντολή των συμμάχων, το κορύφωμα
του Διχασμού, η μεγάλη καταστροφή. 
Άτυχη

Σε ώρα άτυχη, μεταμεσονύκτια, η προβολή του ντοκιμαντέρ. Έτσι γίνεται. Μη και
χαλάσει το άλλο πρόγραμμα, το... καλό!

Αν όσοι παρακολούθησαν στο Mega το ντοκιμαντέρ του Μάρου έγιναν «μάρτυρες» της
υπογραφής της ιστορικής Συνθήκης των Σεβρών το 1920 και παρακολούθησαν, βήμα
προς βήμα, τα ματωμένα χρόνια, από την Ελλάδα που τέλειωνε στη Λάρισα και
κατάφερε να φτάσει στην Ανατολική Θράκη, κάποιοι άλλοι στη ΝΕΤ, μέσα από την
εκπομπή «Ριμέικ» της Ρένας Θεολογίδου, έγιναν «μάρτυρες, ενός άλλου μαρτυρίου,
της Κύπρου, και της υπογραφής των Συνθηκών της Ζυρίχης και του Λονδίνου πριν
από σαράντα χρόνια. Της ημέρας που ο Κωνσταντίνος Καραμανλής είχε χαρακτηρίσει
ως την ευτυχέστερη της ζωής του, την ίδια ώρα που άλλοι ­ ακόμη και ο Μακάριος
­ διέβλεπαν πως ανοίγει την πόρτα για μελλοντική εισβολή της Τουρκίας στο
νησί. 
Με εκείνες τις συμφωνίες με τις οποίες η Κύπρος ανακηρυσσόταν ανεξάρτητο
κράτος, αποκτούσε, στην ουσία, μια «δεσμευμένη ανεξαρτησία», γινόταν
διακοινοτική χώρα με το 82% του πληθυσμού της, που αποτελούσαν οι
Ελληνοκύπριοι, να έχει λιγότερα δικαιώματα από αυτά που αναλογούσαν στην
αριθμητική μειοψηφία των Τουρκοκυπρίων, όπως είπε χαρακτηριστικά στην εκπομπή
ο Γιάννος Κρανιδιώτης.

Δεν ήταν, όμως, μόνον αυτό. Ήταν και η εγκατάσταση στην Κύπρο της ΤΟΥΡΔΥΚ, με
πιέσεις των Άγγλων και της αλήστου μνήμης Φρειδερίκης προς τον Μακάριο, ήταν
και ­ κυρίως ­ το Σύμφωνο Εγγυήσεως Ελλάδος, Τουρκίας και Αγγλίας για τη
διατήρηση του καθεστώτος στην Κύπρο και με μονομερές δικαίωμα σε μια εκάστη
των τριών χωρών για επέμβαση, αν επιχειρείτο αλλαγή του, όπως θύμισε ο
Πάτροκλος Σταύρου, τ. υφυπουργός παρά τω Προέδρω της Κύπρου. Εκεί «πάτησαν» οι
Τούρκοι το 1974, μετά το πραξικόπημα της ελληνικής χούντας στην Κύπρο.

Προσημειωμένα

«Τα γεγονότα ήταν προσημειωμένα στα ημερολόγια αυτών που η Ιστορία τους είπε
ιμπεριαλιστές», υπογράμμισε εύστοχα η Ρένα Θεολογίδου. Στην εκπομπή της αυτή,
άλλωστε, με τα αναλυτικά σχόλια του Θέμου Στοφορόπουλου, τέως πρέσβη, και του
καθηγητή Μάριου Ευρυβιάδη, ο εναργής υπομνηματισμός του ρόλου των Άγγλων επί
σαράντα χρόνια έκλεισε με τη φράση - κλειδί πως η Κύπρος έγινε μπαλάκι από τον
έναν δυνάστη στον άλλον, ακόμη και αφού βοήθησε τους Άγγλους στον Β' Παγκόσμιο
Πόλεμο. Και η πικρή ειρωνεία, μετά τους αγώνες της ΕΟΚΑ, μετά τις εκτελέσεις
των Κυπρίων αγωνιστών, μετά τα πρωτοφανή σε όγκο φοιτητικά συλλαλητήρια στην
Αθήνα, τους ξυλοδαρμούς και τη συρροή σε διαδηλώσεις εκατοντάδων χιλιάδων λαού
­ όλα πέρασαν στην εκπληκτική εκπομπή-ντοκιμαντέρ ­ ήταν πως η διχοτομική
«φιλοσοφία» των Άγγλων υφήρπε αδιαλείπτως και το δικαίωμα της αυτοδιάθεσης
ουδέποτε αναγνωρίσθηκε. Μαθήματα Ιστορίας σπουδαία, αυτά τα ντοκιμαντέρ αξίζει
να ξαναπροβληθούν.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16356P051</ED>
<ID>
ID:19294

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* «Η μόδα σήμερα» ξεκίνησε στη ΝΕΤ. Και είναι πραγματικά σημερινή και μέχρι
μυελού οστέων γαλλική. Βέβαια, δεν έχει καμία σχέση με ντοκιμαντέρ, αλλά με
την παρουσίαση των επιδείξεων των συλλογών στο Παρίσι, όπως τις επιμελείται η
δημοσιογράφος μόδας του παριζιάνικου τηλεοπτικού καναλιού Paris-Premiere. Η
οποία βρίσκεται στα παρασκήνια, δίπλα στον δημιουργό, συζητώντας μαζί του για
το θέμα της συλλογής. Έτσι έγινε και χθες με την επίδειξη του Κριστιάν
Λακρουά: η Τζόντι Κιντ στην πρώτη της συμμετοχή ανάμεσα στα
μοντέλα του Λακρουά εξυμνούσε τον δημιουργό για την ευγενική συμπεριφορά του,
ο Λακρουά μιλούσε για την έμπνευσή του από τους ιμπρεσιονιστές ζωγράφους και
τον Βελάσκεθ, προκειμένου να εντάξει το μαύρο χρώμα ­ ξεφτισμένο και με
τούλι ­ στη συλλογή του, και η ώρα πέρασε με κεντήματα, βήματα και αποθεωτικά χειροκροτήματα.

* Βίκυ Κουλιανού προσκεκλημένη στο «Πολύ καλημέρα σας». Και άκουγε με
προσήλωση τον Ορέστη Ανδρεαδάκη να μιλάει με τα χίλια καλά λόγια για
την εμφάνισή της στην ταινία του Μανούσου Μανουσάκη «Κόκκινος Δράκος».
Και αφού η ατμόσφαιρα που είχε δημιουργήσει ο υπεύθυνος κινηματογράφου της
εκπομπής ήταν ευνοϊκή για εκείνη, έσπευσε η Βίκυ Κουλιανού να συμπληρώσει ότι
όπως οι ηθοποιοί στο εξωτερικό δεν σταματάνε να παρακολουθούν σεμινάρια, έτσι
κι εκείνη συνεχίζει κατ΄ ιδίαν την προσπάθεια βελτίωσης με έξτρα μαθήματα
ορθοφωνίας και υποκριτικής. Αλλά επειδή είναι και επαγγελματίας στην προώθηση
προσώπων και ιδεών, συνόδευσε τις ρήσεις της και με την αναφορά της δραματικής
σχολής από την οποία αποφοίτησε. Μόνο διεύθυνση και τηλέφωνο δεν έδωσε.

* Τόσες ημέρες οι μαθητές στους δρόμους, τόσοι μήνες καταλήψεων, ε, κάποιοι
από αυτούς διακρίθηκαν ως εκπρόσωποι των κινητοποιήσεων. Ποιοι είναι αυτοί; Ο
Γαβρίλος και ο Λεωνίδας, μέλη της συντονιστικής επιτροπής αγώνα,
όπως είναι η ιδιότητά τους. Γιατί μαθητές τώρα δεν είναι. Αυτό το είδος
χρειάζεται τάξεις και θρανία για να αναπτυχθεί και να καταστεί βιώσιμο. Μέχρι
λοιπόν να ανακτήσουν τις μαθητικές τους ιδιότητες οι δύο νέοι κάνουν ένα «Man
to Man» απόψε στον Skai και αναφέρονται στις δραστηριότητες των «πρώην
μαθητών»: διαδηλώσεις, μπλόκα, γιαούρτια, αγανακτισμένοι οδηγοί. Κι όμως
μιλάνε και για όνειρα. Ποίηση και λογοτεχνία. Όπως και να το κάνουμε, είναι νέοι.

* Μία από τις απολαύσεις στην ολλανδική τηλεόραση, ανάμεσα στα δελτία
ειδήσεων, στα τηλεπαιχνίδια, στις γερμανικές ταινίες πορνό, είναι το
Kunstkanaal. Το οποίο εδώ και 11 χρόνια εκπέμπει στο Άμστερνταμ και στο
Ρότερνταμ και το πρόγραμμά του είναι αποκλειστικά αφιερωμένο στην τέχνη και
στην κουλτούρα. Τέχνη και κουλτούρα όμως όχι με την έννοια των όρων όπως αυτοί
είχαν γίνει «υπέρβαροι» στη δεκαετία του '70. Αλλά με την ευρύτητα της
προσέγγισης που κάνει η τρέχουσα δεκαετία. Γιατί τέχνη στο κανάλι αυτό είναι ο
χορός, το βίντεο, η μόδα, το ντοκιμαντέρ και βέβαια οι μεταξύ τους συνδυασμοί.
Ήδη τα αρχεία του Kunstakanaal διαθέτουν ένα αρχείο με 13.000 παραγωγές.
Αριθμός ενδιαφέρων που μάλλον πρέπει να προσελκύσει και τα ελληνικά κανάλια.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16356P052</ED>
<ID>
ID:19336

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P05&aa=2</URL></REF>


Article

<CATEGORY>vin15</CATEGORY>

 <H5>«Καταγγέλλουν» τον νόμο
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΣΤΥΝΟΜΙΚΗ ΤΑΙΝΙΑ ΣΕ ΥΦΟΣ ΝΤΟΚΙΜΑΝΤΕΡ ΣΤΗΝ ΕΤ1
</H3>
Ο «Νόμος 627» και «Ο άνθρωπος της Αφρικής» είναι οι καλύτερες επιλογές στο
σημερινό κινηματογραφικό προφίλ των καναλιών, από όπου δεν λείπει ο Τζέιμς Μποντ.

Ο Μπερτράν Ταβερνιέ στήνει στον... τοίχο τον «Νόμο 627» μετά την περιπέτεια
που είχε ο γιος του με τα ναρκωτικά, ενώ ο Αυστραλός σκηνοθέτης Μπρους
Μπέρεσφορντ σατιρίζει την πολιτική ζωή στον «Άνθρωπο της Αφρικής». 
Στην «Καυτή Θάλασσα των Σαργασσών» συναντώνται ο Μάικλ Γιορκ με τη Ρέιτσελ
Γουόρντ και ο Τζόζεφ Ρούμπεν σκηνοθετεί την αστυνομική περιπέτεια «Η
χρηματαποστολή» με τον Γουέσλεϊ Σνάιπς. 
Τέλος, ο Σον Κόνερι μάς γυρίζει στα παλιά ­ '71 ­ μέσω του «Τζέιμς Μποντ, τα
διαμάντια είναι παντοτινά».

Πιο αναλυτικά, μεταξύ των ταινιών που προγραμματίζουν να δείξουν σήμερα τα
κανάλια, είναι και οι πιο κάτω:

«Αυτοί που μίλησαν με τον θάνατο»

15.45 Mega. Εγχώριο πολεμικό δράμα ­ '70 ­ με πολλές σεναριακές
γραφικότητες και κούφιο «πατριωτισμό». 
Του Γιάννη Δαλιανίδη με τους Ζωή Λάσκαρη, Γιάννη Φέρτη, Μάνο Κατράκη.
(Διάρκεια: 92') **

«Αν έχεις τύχη»

18.00 Star. Έξυπνη και αρκετά «διαφορετική» εγχώρια κομεντί ­
'64 ­ του Γιώργου Πετρίδη. Με τους Δημήτρη Παπαμιχαήλ, Λίλιαν Μηνιάτη, Χρήστο
Τσαγανέα. (Διάρκεια: 95') **

«Τζέιμς Μποντ, πράκτωρ 007: Τα διαμάντια είναι παντοτινά»

22.00 Star. (Diamonds are forever). Αυτή τη φορά ο κύριος 007
αναλαμβάνει να διαλύσει ένα κύκλωμα λαθρεμπορίας διαμαντιών. Και ο Σον Κόνερι
αποδεικνύει, άλλη μια φορά, πως είναι ο καλύτερος από όσους ερμήνευσαν τον
ήρωα του Ίαν Φλέμινγκ. Του Γκάι Χάμιλτον. (Διάρκεια: 119') ***

«Η καυτή Θάλασσα των Σαργασσών»

22.00 ΕΤ3 (Wild Sargasso Sea). Περιπέτεια εποχής ­ 1840 ­ στην
Τζαμάικα με τον γάμο μιας νεαρής γυναίκας μ' έναν νεοφερμένο Άγγλο για να μη
χάσει τα κτήματά της. Από τη νουβέλα του Ζαν Ρις. Του Τζον Ντίγκαν ­ '93 ­ με
τους Μάικλ Γιορκ, Ρέιτσελ Γουόρντ. (Διάρκεια: 93') **

«Η χρηματαποστολή»

22.30 Mega (Money train). Αστυνομική χιουμοριστική περιπέτεια ­
'95 ­ του Τζόζεφ Ρούμπεν με τον Γουέσλι Σνάιπς. Απλώς, ξεχνιέσαι λίγο
παρακολουθώντας τα τρεχάματα δύο αδελφών αστυνομικών στους δρόμους της Νέας
Υόρκης. (Διάρκεια: 104') **

«Ο άνθρωπος της Αφρικής»

23.00 Antenna (Α Goodman in Africa). Ο Αυστραλός δημιουργός της
μεγάλης οθόνης Μπρους Μπέρεσφορντ, βραβευμένος με το Όσκαρ καλύτερης ταινίας
το 1989 («Ο σοφέρ της κυρίας Ντέιζι») υπογράφει τη σκηνοθεσία αυτού του
καλογυρισμένου φιλμ, που σατιρίζει την πολιτική και κοινωνική ζωή σε μια
νεοσύστατη αφρικανική χώρα. Στους πρωταγωνιστικούς ρόλους εμφανίζονται ο...
Τζέιμς Μποντ του σινεμά Σον Κόνερι, ο χαρισματικός Τζον Λίθγκοου, η γοητευτική
πρώην κυρία Βαλ Κίλμερ, Τζόαν Γουάλι και ο επίσης βραβευμένος Λούις Γκόσετ
Τζούνιορ. (Διάρκεια: 90') ***

«Νόμος 627»

«Ταύτιση» συμπεριφοράς αστυνομικών, ουποκόσμου στον «Νόμο 627» του Μπερτράν Ταβερνιέ

23.30 ΕΤ1 (L 627). Ο νόμος δίωξης για χρήση ή εμπορία ναρκωτικών
είναι ο 627 στη Γαλλία και ο Μπερτράν Ταβερνιέ φτιάχνει μια κοινωνική
καταγγελία για τη μη σωστή εφαρμογή και αναποτελεσματικότητά του. Κυνηγητό
στις λαϊκές συνοικίες του Παρισιού και η αλήθεια να κρύβεται πίσω από το...
δάκτυλο αυτών που εφαρμόζουν τον νόμο. ***

«Αναμένοντας τον τέλειο άνδρα»

00.20 Skai (Waiting for the man). Γκανγκστερική κωμωδία ­ '96 ­
του Τζέφρεϊ Ράινερ. (Διάρκεια: 90') *

«Ένας Δον Ζουάν για κλάματα»

21.05 Antenna. Εγχώρια φάρσα από τις συνηθισμένες που γυρίζονταν
τότε ('60). Καλοί οι Λάμπρος Κωνσταντάρας και Άννα Φόνσου και η μουσική του
Τάκη Μωράκη. (Διάρκεια: 82') **

«Το φιλί ενός ξένου»

01.00 ΕΤ3 (Α stranger's kiss). Οι ερωτικές σχέσεις που
αναπτύσσονται ανάμεσα στους πρωταγωνιστές μιας ταινίας. Σενάριο εμπνευσμένο
από την ταινία του Κιούμπρικ «Killer Kiss». Του Μάθιου Τσάπμαν ­ '84 ­ με τους
Πίτερ Κόγιοτ, Βικτόρια Τέναντ. (Διάρκεια: 90') **

«Warhead»

01.30 Mega. Περιπέτεια ­ '95 ­ με αμερικανικές παραστρατιωτικές
οργανώσεις να βάζουν μπροστά την ανατροπή της κυβέρνησης. Ευκολίες του Μαρκ
Ρόστερ. (Διάρκεια: 99') *

«Σκληρή αναμέτρηση»

02.00 Antenna (Striking point). Αστυνομική περιπέτεια ­ '92 ­
του Τόμας Φέντον. Δύο πρώην άνθρωποι της Κα-Γκε-Μπε κάνουν λαθρεμπόριο όπλων
στην Αμερική. Μια από τα ίδια. Του Τόμας Φέντον. (Διάρκεια: 88') *

«Το καθαρόαιμο»

04.10 Antenna. Περιπέτεια ­ '49 ­ του Τζόζεφ Μ. Νιούμαν.
(Διάρκεια: 96')

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16356P061</ED>
<ID>
ID:19305

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P06&aa=1</URL></REF>


Article

<CATEGORY>vin09</CATEGORY>

 <H5>Ο ΠΡΩΘΥΠΟΥΡΓΟΣ ΘΑ ΑΠΑΝΤΗΣΕΙ ΣΕ ΠΟΛΙΤΕΣ ΜΕΣΩ ΤΗΣ ΕΚΠΟΜΠΗΣ «ΜΑΥΡΟ ΚΟΥΤΙ»
</H5><H5>Κλειστός και απρόσιτος;
</H5><H2>2.000 ερωτήσεις στον Κ. Σημίτη
</H2>
Πάνω από 2.000 ερωτήματα, κυρίως για την Παιδεία και τις κινητοποιήσεις στα
σχολεία, αλλά και για τα νοσοκομεία, τους δρόμους, το περιβάλλον, έχουν σταλεί
στο «Μαύρο κουτί», για να απαντηθούν απόψε από τον Πρωθυπουργό Κώστα Σημίτη.

Αυτή τη φορά ο Πρωθυπουργός θα απαντήσει σε ερωτήματα απλών ανθρώπων μέσω της
τηλεόρασης. Η πρωτοβουλία ανήκει στη δημοσιογραφική ομάδα της εκπομπής «Μαύρο
κουτί» που είχε την ιδέα να καλέσει τον Πρωθυπουργό στο στούντιο, ώστε να
δώσει απόψε απαντήσεις (Mega, 21.15) σε καθημερινά προβλήματα που απασχολούν
τον πολίτη. 
Τα ερωτήματα έφτασαν στην εκπομπή του Παύλου Τσίμα, του Αλέξη Παπαχελά και του
Τάσου Τέλλογλου «Μαύρο κουτί» (και εξακολουθούν να καταφτάνουν) είτε με φαξ
είτε μέσω Ίντερνετ είτε τηλεφωνικώς. Και είναι εκατοντάδες. 
Έως χθες στα γραφεία της εκπομπής είχαν φτάσει πάνω από 2.000 ερωτήσεις για
τον Πρωθυπουργό από όλες σχεδόν τις γωνιές της Ελλάδας. 
Τα μισά σχεδόν ερωτήματα στάλθηκαν στο «Μαύρο κουτί» μέσω Ίντερνετ (e-mail)
και τα υπόλοιπα τηλεφωνικώς και με φαξ.

Ακόμη και Έλληνες του εξωτερικού απέστειλαν ερωτήματα στον Πρωθυπουργό για
θέματα που τους απασχολούν στις χώρες όπου σπουδάζουν ή εργάζονται. 
Τα περισσότερα πάντως έχουν να κάνουν με το καυτό ζήτημα της Παιδείας και τις
αναταραχές στα σχολεία. Μάλιστα ένας δάσκαλος που διδάσκει σε δημοτικό
σχολείο, σε μία τάξη με 13 Ελληνόπουλα και 18 παιδάκια από άλλες χώρες,
περιγράφει στην επιστολή του την κατάσταση που επικρατεί εκεί, διατυπώνοντας
το ερώτημα γιατί η εκπαιδευτική μεταρρύθμιση να αρχίζει από τη Β' Λυκείου και
όχι από την πρωτοβάθμια εκπαίδευση. 
Αρκετοί ερωτούν για τα δημόσια νοσοκομεία, το ΙΚΑ, το περιβάλλον, το οδικό
δίκτυο, ενώ κάποιος χρήστης του Ίντερνετ ζητεί από τον Πρωθυπουργό να μειωθούν
τα τιμολόγια του ΟΤΕ. 
Ο Παύλος Τσίμας θα ανοίξει το «Μαύρο κουτί» των ερωτήσεων έχοντας απέναντί του
στο στούντιο τον Πρωθυπουργό Κώστα Σημίτη, ο οποίος θα απαντά σε γενικά και
ειδικά ερωτήματα που έχουν να κάνουν με την πολιτική, την οικονομία, την
κοινωνία και κυρίως με την Παιδεία.

Την ίδια ώρα ο Αλέξης Παπαχελάς με μια ομάδα πολιτών (πρόκειται για
αντιπροσωπευτική ομάδα που επιλέχθηκε από την εταιρεία Opinium) θα
παρακολουθούν τη συνέντευξη του Πρωθυπουργού και θα υποβάλλουν επιπλέον
ερωτήματα, ενώ ο Τάσος Τέλλογλου θα αφηγηθεί την «αληθινή» ιστορία της
τριετίας που συμπληρώθηκε με την εκλογή του Κώστα Σημίτη, μέσα από τις
μαρτυρίες απλών ανθρώπων οι οποίοι έζησαν τις αλλαγές και τις συγκρούσεις των
τριών αυτών χρόνων.

Επειδή τα ερωτήματα είναι αρκετά (πάνω από 2.000) και είναι αδύνατον μέσα 
σε μία ώρα που κρατά η εκπομπή «Μαύρο κουτί» να υποβληθούν όλα, ο Παύλος
Τσίμας θα παραδώσει όλο αυτό το υλικό με φάκελο στον Πρωθυπουργό, ώστε 
να το μελετήσει με την άνεσή του και να διαπιστώσει ιδίοις όμμασι τι κυρίως
απασχολεί αυτή την περίοδο τον κόσμο (άλλωστε 2.000 ερωτήματα είναι ένα άτυπο γκάλοπ).


Τρεις από τις ερωτήσεις που έστειλαν στο «Μαύρο κουτί» για τον Πρωθυπουργό είναι:

1 «Μήπως η Ελλάδα είναι όμηρος της Τουρκίας απέναντι στην οποία είναι
υποχρεωμένη να υποχωρεί για να μη χάσει τον στόχο της ΟΝΕ;».

2 «Η χώρα μας βρίσκεται στην τελευταία θέση των κρατών της Ευρωπαϊκής
Ένωσης σε ό,τι αφορά τα κονδύλια για την πανεπιστημιακή έρευνα. Και ερωτώ:
Γιατί δεν κάνετε κάτι γι' αυτό, αντί να αλλάξετε τον τρόπο εξέτασης στη Β' Λυκείου;».

3 «Πώς είναι η ζωή του Πρωθυπουργού μακριά από την πολιτική; Είναι όπως τον
έχουμε συνηθίσει κλειστός και απρόσιτος;».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16356P081</ED>
<ID>
ID:19424

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P08&aa=1</URL></REF>


Article

<CATEGORY>vin09</CATEGORY>

 <H2>Η μοναδικότητα του Φεστιβάλ «Αγών» στη ΝΕΤ
</H2>
Η γενική γραμματέας του Φεστιβάλ Αρχαιολογικών Ταινιών «Αγών» Λένα Σαββίδη και
η σκηνοθέτις Μέμη Σπυράτου, μιλούν στην εκπομπή «Συν και πλην» (ΝΕΤ, 16.00)
για τη μοναδικότητα του Φεστιβάλ, του οποίου η θεματολογία εκτείνεται από την
αρχαιότητα έως τη βιομηχανική εποχή.

Καλεσμένες επίσης στο στούντιο είναι η Σμαράγδα Καρύδη και η Βίκυ Βολιώτη
του Περιφερειακού Θεάτρου Βόλου, καθώς και η διευθύντρια του αρχείου της ΕΡΤ
Κυριακή Αρσένη.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16356P082</ED>
<ID>
ID:19337

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P08&aa=2</URL></REF>


Article

<CATEGORY>vin09</CATEGORY>

 <H2>Οι πολιτικοί «Χωρίς προσχήματα»
</H2>
«Χωρίς προσχήματα» είναι ο τίτλος της νέας εκπομπής που θα παρουσιάζει η
δημοσιογράφος Ντόρα Νταϊλιάνα από την ερχόμενη Δευτέρα 8 Φεβρουαρίου στη ΝΕΤ
(18.30). Η εκπομπή έχει ως στόχο να αποκαλύπτει την πορεία των πολιτικών από
τα παιδικά τους χρόνια έως σήμερα που βρίσκονται στη Βουλή. Ακόμη θα
ασχολείται και με τον τρόπο που διασκεδάζουν οι βουλευτές, αλλά και πώς
περνούν τις ελεύθερες ώρες τους.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16356P083</ED>
<ID>
ID:19374

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P08&aa=3</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Ιστορικός Μητρόπουλος, η Ενάτη Συμφωνία για... πιάνο, Ροσίνι για έγχορδα
και ένας συνθέτης στη «σκιά» του Μότσαρτ.

Φέλιξ Μέντελσον, Συμφωνία αρ. 3 - «Σκωτική». Φιλαρμονική
Ορχήστρα του Βερολίνου, υπό τον Δημήτρη Μητρόπουλο (ORFEO).

Η σειρά των ιστορικών ηχογραφήσεων στο περίφημο Φεστιβάλ του Ζάλτσμπουργκ
(Salzburger Festspieldokumente) μας χαρίζει τη δυνατότητα να απολαύσουμε ένα
ακόμη «διαμάντι» της μουσικής καριέρας του μεγάλου Έλληνα ασκητή του διεθνούς
μουσικού χώρου, Δημήτρη Μητρόπουλου. Πρόκειται για την ηχογράφηση μιας
συναυλίας του, τον Αύγουστο του 1960 (μόλις τρεις μήνες πριν από τον θάνατό
του), στο πλαίσιο του Φεστιβάλ. Είναι η περίοδος που η υγεία του έχει
κλονιστεί πια από τις ταλαιπωρίες στις οποίες τον είχαν υποβάλει οι μουσικοί
της Φιλαρμονικής της Νέας Υόρκης (και το παρασκήνιο), αλλά και από την
προδοσία του Λέοναρντ Μπέρνσταϊν. Η συναυλία, μαζί με τις παραλλαγές για
Ορχήστρα του Σένμπεργκ και τη «Θάλασσα» του Ντεμπισί, προηγείται του μεγάλου
εγχειρήματος της χρονιάς εκείνης (στις 28 Αυγούστου 1960), της ερμηνείας
δηλαδή της «Συμφωνίας των Χιλίων» του Μάλερ.

Λούντβιχ βαν Μπετόβεν, Συμφωνία αρ. 9. «Ωδή στη Χαρά», σε
μεταγραφή Ρίχαρντ Βάγκνερ. Bach Collegium της Ιαπωνίας,
υπό τον Μασάακι Σουζούκι, Νόρικο Ογκάουα, πιάνο (BIS).

Ο Βάγκνερ όχι μόνον αναγνώριζε το τελευταίο μέρος της περίφημης Ενάτης
Συμφωνίας του Μπετόβεν ως αριστούργημα, όχι μόνον έγραψε ατέλειωτες σελίδες
για το έργο, αλλά το διηύθυνε και στα 18 του χρόνια το μετέγραψε για πιάνο,
σολίστ και χορωδία. Βεβαίως ο Βάγκνερ δεν ήταν ο ιδανικός ερμηνευτής του
πιάνου και η μεταγραφή του δεν ξεπερνά τα όρια του... «εργαστηριακού»
πειράματος ­ ο ίδιος ο Μπετόβεν είχε πλέον χάσει την ακοή του και δεν μπορούσε
να ακούσει την εν λόγω εκδοχή της συμφωνίας του ­ αλλά το εγχείρημα είναι ενδιαφέρον.

Τζοακίνο Ροσίνι, Σονάτες για έγχορδα αρ. 4, 5 και 6.
Virtuosi της Ουγγαρίας, υπό τον Ταμάς Μπένεντεκ (NAXOS).

Ο Ροσίνι ήταν μόλις 12 ετών όταν έγραφε τις σονάτες του για έγχορδα. Γιος
μουσικών (ο πατέρας του ήταν κορνίστας και η μητέρα του τραγουδίστρια) είχε
μάθει το μουσικό όργανο και τραγούδι από τα πρώτα χρόνια της ζωής του στο
σπίτι ­ τραγούδησε δε σε τουλάχιστον μία όπερα στην Μπολόνια. Μόλις στα 18 του
δοκίμασε να γράψει την πρώτη μονόπρακτη (μουσική) κωμωδία του για τη Βενετία,
αφού προηγουμένως είχε γράψει αρκετά μικρά έργα για μικρά σύνολα (όπως οι εν
λόγω σονάτες, που συνολικά ήταν έξι) και για πιάνο, αλλά και κομμάτια για
στρατιωτική μπάντα!

Μούτσιο Κλεμέντι, Συμφωνίες. London Mozart Players, υπό
τον Ματίας Μπάμερτ (CHANDOS).

Στα χρόνια που μεσουρανούσε ο Μότσαρτ και η μουσική του σε ολόκληρη την
Ευρώπη, πολλοί σύγχρονοί του συνθέτες σε άλλες χώρες (στη Βρετανία, στην
Ισπανία κ.λπ.) έμεναν στη «σκιά» του και είτε δεν έσπαγαν τα σύνορα της χώρας
τους είτε δεν περνούσαν στα... σαλόνια της αριστοκρατίας. Ο Βρετανός συνθέτης
(γεννημένος στη Ρώμη) Μούτσιο Κλεμέντι, ο οποίος υπήρξε τσεμπαλίστας αλλά και
κατασκευαστής πιάνων, ήταν ήδη διευθυντής ορχήστρας στο Κινγκς Θίατερ του
Λονδίνου ­ από το 1774 ­ όταν συμμετείχε σε έναν διαγωνισμό πιάνου, το 1781,
στη Βιέννη μαζί με τον Μότσαρτ. Το λονδρέζικο μουσικό σχήμα μας θυμίζει τις
συμφωνίες του (γραμμένες το 1787) που επίσης έμειναν στη «σκιά»...
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P09</CAT>
<ED>
Κωδικός άρθρου: A16356P091</ED>
<ID>
ID:19295

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P09&aa=1</URL></REF>


Article

<CATEGORY>vin09</CATEGORY>

 <H5>«ΙΘΑΓΕΝΕΙΑ», «ΘΗΤΕΙΑ» ΚΑΙ ΑΛΛΑ ΤΡΙΑ ΕΡΓΑ ΣΕ CD
</H5><H2>Μαρκόπουλος διαχρονικός
</H2><H2></H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Γιάννης Μαρκόπουλος: Οι νέοι θα γνωρίσουν το έργο του με ψηφιακή μορφή

Οι γενιές του αντιδικτατορικού αγώνα και της Μεταπολίτευσης γνώρισαν,
αφομοίωσαν (σε μεγάλο βαθμό) και τραγούδησαν τη μουσική και τα τραγούδια του
Γιάννη Μαρκόπουλου, που συνέθεσε πάνω σε διαλεχτά αποσπάσματα από το έργο των
πιο γνωστών Ελλήνων ποιητών. Με τη σκέψη, όμως, ότι η σημερινή γενιά αλλά και
οι επόμενες, του 2000, πρέπει να γνωρίσουν αυτό το σημαντικό μουσικό και
ποιητικό έργο, ο συνθέτης σε συνεργασία με τη MINOS-ΕΜΙ κυκλοφόρησαν σε CD
πέντε από τα πιο αντιπροσωπευτικά ολοκληρωμένα έργα: «Ιθαγένεια» σε ποίηση
Κ.Χ. Μύρη, «Θητεία» σε στίχους Μάνου Ελευθερίου, «Ο Στρατής ο Θαλασσινός
ανάμεσα στους αγάπανθους» σε ποίηση Γιώργου Σεφέρη, «Οι Ελεύθεροι
Πολιορκημένοι» του Διονυσίου Σολωμού και «Φίλοι που φεύγουν» (ποίηση Ν.
Καρούζου, Μ. Αναγνωστάκη, Α. Εμπειρίκου), Κοντσέρτο για Λύρα και Ορχήστρα και
«Μουσική για τον Δομήνικο Θεοτοκόπουλο». Όλα μαζί, αλλά και το καθένα
ξεχωριστά, τα πέντε έργα του Μαρκόπουλου φέρνουν (την εποχή που μελοποιήθηκαν)
κάποια καινούργια μουσικά στοιχεία και ορισμένες μουσικές καινοτομίες. Πριν
ολοκληρωθούν ως έργα και πριν από τις πρόβες για τις ηχογραφήσεις στο studio,
παρουσιάστηκαν τμηματικά στους χώρους όπου ο Μαρκόπουλος εμφανιζόταν και
διηύθυνε την ορχήστρα του, το συγκρότημά του. Στη μουσική σκηνή «Λήδρα» της
οδού Κέκροπος 12, στην Πλάκα, επί δύο συνεχείς περιόδους (1970-'71 και
1971-'72) φοιτητές και γενικώς νεολαίοι άκουγαν και χειροκροτούσαν το
πρόγραμμα του Μαρκόπουλου, που περιείχε εκτός των άλλων τραγούδια από την
«Ιθαγένεια», τη «Θητεία», τον «Στρατή τον Θαλασσινό» και τους «Ελεύθερους
Πολιορκημένους». Με κορυφαίο ερμηνευτή τον μοναδικό (και αξέχαστο) Νίκο
Ξυλούρη ακούστηκαν η «Παλληκαρού», το «Χίλια μύρια κύματα μακριά τ' Αϊβαλί»,
«Ο καλόγερος», «Στρατής ο Θαλασσινός». Η Μέμη Σπυράτου με τη Δάφνη Ζούνη
τραγουδούσαν «Ανάμεσα σε δύο πικρές στιγμές» και «Λίγο ακόμα». Οι νέοι και
γενικά το κοινό που ακολουθούσε τότε τον Μαρκόπουλο στη «Λήδρα», στο «Κύτταρο»
και αργότερα σε συναυλίες, άκουσαν με προσοχή αυτά τα τραγούδια και τα
χειροκρότησαν. Έτσι ένα μεγάλο μέρος από το έργο του Μαρκόπουλου πέρασε πρώτα
από την κρίση του κόσμου, δοκιμάστηκε, άρεσε και μετά βγήκε και κυκλοφόρησε σε
δίσκους των 33 στροφών. Τώρα όμως που το βινύλιο καταργήθηκε από τις
πολυεθνικές της δισκογραφίας, και ενώ βρισκόμαστε με το ένα πόδι στο 2000, οι
γενιές του σήμερα και του αύριο θα γνωρίσουν με ψηφιακή μορφή το έργο του
Γιάννη Μαρκόπουλου.

Σολωμός, Σεφέρης, Καρούζος, Αναγνωστόπουλος, Εμπειρικός: Αποσπάσματα από το
ποιητικό τους έργο μελοποίησε ο Γιάννης Μαρκόπουλος, πριν από χρόνια και τώρα
τα έργα αυτά κυκλοφορούν και σε CD

«Ο Στρατής ο Θαλασσινός ανάμεσα στους αγάπανθους» και άλλα τραγούδια πάνω σε
ποίηση του Γιώργου Σεφέρη είναι ο δεύτερος δίσκος του Γιάννη Μαρκόπουλου που
κυκλοφόρησε τώρα σε CD. Ερμηνευτές: Νίκος Ξυλούρης, Μέμη Σπυράτου, Λάκης
Χαλκιάς, Ιωάννα Κιουρκτσόγλου, Λιλή Τσιτριμπίνη (Χριστοδούλου). Καταπληκτική
ενορχήστρωση από τον ίδιο τον συνθέτη, τον Γιάννη Μαρκόπουλο (1973 η πρώτη
ηχογράφηση). Στο ένθετο του CD υπάρχει το αναλυτικό σημείωμα του Γ.Π. Σαββίδη,
που γράφει για την ποίηση του Γ. Σεφέρη και την αξία της μελοποίησης του έργου
από τον Μαρκόπουλο. Από τις αρχές του 1970 (στην πιο σκληρή διακυβέρνηση από
τη δικτατορία) δούλευε τα ποιήματα του Μάνου Ελευθερίου για τη «Θητεία» και τα
παρουσίαζε τμηματικά στα πιο κρίσιμα μέρη του προγράμματος στη «Λήδρα». Το
έργο πήρε την τελική του μορφή και κυκλοφόρησε το 1974, με ερμηνευτές τον
Χαράλαμπο Γαργανουράκη, την Τάνια Τσανακλίδου και τον Λάκη Χαλκιά. Για όσους
όμως έζησαν από κοντά το πρόγραμμα του Μαρκόπουλου στη «Λήδρα» (1970-1972), τα
τραγούδια αυτά δεν μπορούν να σβήσουν από τη μνήμη τους με τις φωνές του Νίκου
Ξυλούρη, της Δάφνης Ζούνη και της Μέμης Σπυράτου.

Και ακόμα δεν μπορούν να λησμονήσουν την αδικαιολόγητη αλλαγή στίχων στα
«Λόγια και τα χρόνια». Δηλαδή:

«Η μοίρα κι ο καιρός το 'χαν ορίσει

Παρασκευή το βράδυ του φονιά

κι η νύχτα χίλια χρόνια να γυρίσει»

που μετατρέπει:

«Η μοίρα κι ο καιρός το 'χαν ορίσει

στον κόσμο αυτό να ρίξω πετονιά

κι η νύχτα χίλια χρόνια να γυρίσει».

Ενώ σε άλλο στίχο η πόρτα του λαού έγινε «πόρτα του καημού».

Μουσική μελέτη και πρωτοποριακή εργασία θα μπορούσε να χαρακτηριστεί το έργο
του Γιάννη Μαρκόπουλου «Ελεύθεροι Πολιορκημένοι» πάνω σε ποίηση και κείμενα
του Διονυσίου Σολωμού, που επέλεξε ο συνθέτης. Αφηγήτρια είναι η Ειρήνη Παπά.
Ερμηνεία: Νίκος Ξυλούρης, Λάκης Χαλκιάς, Ηλίας Κλωναρίδης και η Μικτή Χορωδία
Πρέβεζας. Εξώφυλλο του Δημήτρη Μυταρά. Το έργο πρωτοκυκλοφόρησε το 1977.

Ένας από τους τελευταίους κύκλους του Μαρκόπουλου που μετεγράφη από δίσκο 33
στροφών σε CD και κυκλοφορεί με τα άλλα τέσσερα έργα του, χωρίζεται σε τρία
μέρη: 1: «Φίλοι που φεύγουν» (Καρούζος, Αναγνωστάκης, Εμπειρίκος). Τραγούδι:
Μητσιάς, Παλιατσάρας, Λαβίνα, οι Ο.Ρ.Α., το Χορωδιακό Εργαστήρι Μουσικής και ο
συνθέτης. 2: «Κοντσέρτο-Ραψωδία για Λύρα και Ορχήστρα». Σόλο λύρα: Χαράλαμπος
Γαργανουράκης. Παίζει η ορχήστρα Παλίντονος Αρμονία. 3. «Μουσική για τον
Δομήνικο Θεοτοκόπουλο».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P09</CAT>
<ED>
Κωδικός άρθρου: A16356P092</ED>
<ID>
ID:19338

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Αλφαβίλ.
6.30-8.30-10.30 μ.μ. Τετ.: Το λιβάδι.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. 5.50-8.20-10.50 μ.μ. 
ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Αλεξίσφαιροι
ντετέκτιβ. 4.30-6.30-8.30-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
5.30-8.00-10.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show.
6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 4. Αλεξίσφαιροι ντετέκτιβ. 6.30-8.40-10.50 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Studio 54. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Πολιορκία. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Θα σε βρω στον Παράδεισο. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θα σε
βρω στον Παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo).
Πυροτεχνήματα. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον Παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυροτεχνήματα. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η τελευταία
νύχτα του κόσμου. 6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Dr Dolittle
­ Ο γιατρός τρελάθηκε. 6.20-8.20-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Η πολιορκία. 6.10-8.35-11.00 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβς. 6.50-8.50-10.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 4 (Dolby DTS). Έχετε μήνυμα στον υπολογιστή σας.
6.00-8.25-10.45 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η διακριτική γοητεία των αρσενικών. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. 12.15-15.00-17.30-20.15-22.50-01.30.

VILLAGE CENTRE Αίθουσα 2. Snake eyes. 11.30-13.45-16.15-18.30-20.40-22.45.01-15.

VILLAGE CENTRE Αίθουσα 3. Ζωντανή μετάδοση: The Truman show. 11.00-13.30-16.00-18.45-21.00-23.15-01.30.

VILLAGE CENTRE Αίθουσα 4. Θα σε βρω στον Παράδεισο. 16.30-19.30-22.00-00.30. /
Ο πρίγκιπας της Αιγύπτου. Δευτ.-Τρ. & Πέμ.: 11.45-14.15 μεταγλ.

VILLAGE CENTRE Αίθουσα 5. Halloween ­ 20 χρόνια μετά.
15.15-19.45-00.15. / Κύματα αγάπης. 12.45-17.15-21.45.

VILLAGE CENTRE Αίθουσα 6. Η διακριτική γοητεία των αρσενικών.
17.45-20.00-22.15-00.30. / Μουλάν. Κάθε μέρα 11.15-13.15-15.30.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε.
16.00-18.00-20.20-22.30-00.45. / Το μαγικό σπαθί: Αναζητώντας το Κάμελοτ. Κάθε
μέρα ώρα 11.45-14.00.

VILLAGE CENTRE Αίθουσα 8. Studio 54.
12.30-14.45-17.00-19.15-21.30-23.45-02.00. Τετ.: Ο πρίγκιπας της Αιγύπτου. 12.30-14.45.

VILLAGE CENTRE Αίθουσα 9. Η πολιορκία. 13.00-15.45-18.15-20.45-23.00-01.45.

VILLAGE CENTRE Αίθουσα 10. Αλεξίσφαιροι ντετέκτιβ. 12.00-14.30-16.45-19.00-21.15-23.30-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Συμφωνία χαρακτήρων. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Συμφωνία χαρακτήρων. 6.00-8.20-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Οικογενειακή γιορτή. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Studio 54.
6.10-8.20-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Studio 54
6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
7.00-9.00-11.00 μ.μ. / Ο πρίγκιπας της Αιγύπτου. Κάθε μέρα ώρα 5.00 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.30-10.40 μ.μ. Το μαγικό σπαθί: Αναζητώντας το Κάμελοτ. Κάθε μέρα ώρα
5.00 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Studio 54.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.30-8.30-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Studio 54.
6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.50-11.10 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Snake eyes.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρ. ώρα 9.00 μ.μ.: Η πόλη του φόβου.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η πολιορκία. 5.30-7.50-10.10 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Χαμένες νύχτες.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Dr
Dolittle ­ Ο γιατρός τρελάθηκε. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Αλεξίσφαιροι
ντετέκτιβς. 6.00-8.15-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Απρόσμενος έρωτας.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμπ.: Dr
Dolittle ­ Ο γιατρός τρελάθηκε. 7.30-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Η διακριτική γοητεία των
αρσενικών. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Η πολιορκία. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο ψίθυρος των Αγγέλων.
6.30-8.30 μ.μ. / Kundun. Κάθε μέρα ώρα 10.40 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μαφία. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Μαύρη γάτα, άσπρος
γάτος. 8.00-10.30 μ.μ. / Spawn ­ Σκοτεινός εκδικητής. Κάθε μέρα ώρα 6.00 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Αλεξίσφαιροι ντετέκτιβ. 7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Η γωνιά του Παραδείσου. 8.30 μ.μ. / Τετ.: Μια αιωνιότητα και μια
μέρα, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο, ~ 9416.669 - 4816.276).
Διάφορες εκδηλώσεις.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16356P101</ED>
<ID>
ID:19304

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΠΥΡΟΤΕΧΝΗΜΑΤΑ»: Ακραία αλληγορία πάνω στην αγάπη, τη βία, τον θάνατο, με
ήρωες του «υποκόσμου». Του Τακέσι Κιτόνο. Χρυσό Λιοντάρι στο Φεστιβάλ Βενετίας
το '97. (Agora, Άττικα 2, Όπερα 1).

«ΣΥΜΦΩΝΙΑ ΧΑΡΑΚΤΗΡΩΝ»: Αναζητώντας έναν έρωτα «για πάντα» στη σημερινή
Ελλάδα. Της Λουκίας Ρικάκη, με τους Κωνστατίνο Κωνσταντόπουλο, Κατερίνα
Λυπηρίδου, Κώστα Κακαβά, Στέλιο Καλαθά. (Δαναός 1, Έμπασσυ).

«ΕΧΕΤΕ ΜΗΝΥΜΑ ΣΤΟΝ ΥΠΟΛΟΓΙΣΤΗ ΣΑΣ»: Δύο αντίπαλοι επαγγελματικά ­ Τομ
Χανκς, Μεγκ Ράιαν ­ ερωτεύονται τυχαία ο ένας τον άλλο μέσω... κυβερνοχώρου.
Κομεντί της Νόρα Έφρον. (Αθηνά, Αθήναιον, Αθήναιον Cinepolis 1, Αμπεσέ,
Άτταλος, Αττικόν, Cine City 4, Village Centre 1, Ίλιον, Κηφισιά 3, Μαργαρίτα
1, Παλάς, Τιτάνια, Τρία Αστέρια, Φάληρο 2, Φοίβος, Σινεάκ).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).

«Η ΠΟΛΙΟΡΚΙΑ»: Πολιτικό θρίλερ με μια ομάδα τρομοκρατών που...
βομβαρδίζει τη Νέα Υόρκη. Του Έντουαρντ Ζούικ, με τους Μπρους Γουίλις, Ανέτ
Μπένινγκ, Ντένζελ Γουάσινγκτον. [Απόλλων, Μαρούσι 1, Ράδιο Σίτυ, Τροπικάλ,
Ατλαντίς, Cine City 1, Village Centre 9, Γλυφάδα, Κορονέτ, Νιρβάνα, Φάληρο 1,
Μάγια, Αττικόν (Πειρ.)].

«STUDIO 54» και ξέφρενος ρυθμός στη δεκαετία του '70

«STUDIO 54»: Δεκαετία του '70 και ξέφρενοι ντίσκο ρυθμοί στη Νέα Υόρκη.
Και ένας νεαρός προσπαθεί να βρει την τύχη του. Του Μαρκ Κρίστοφερ. Με τους
Ράιαν Φίλιπ, Σάλμα Χάγιεκ, Λορίν Χάτον. (Αίγλη, Village Centre 8, Ιντεάλ,
Ιντεάλ Μαρούσι, Μαργαρίτα 2, Μπροντγουαίη).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. (Αελλώ,
Αθήναιον, Cinepolis 3, Άνεσις, Άνταμς 1, Άστυ, Cine City 3, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον
πανικό για την καταστροφή του κόσμου, όλοι προσπαθούν να ζήσουν όσο γίνεται
καλύτερα την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ
Καννών ­ με επιτούτου ψυχρή ματιά στο «τέλος». (Αρτ Στούντιο, Αστέρια, Έλλη).
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16356P102</ED>
<ID>
ID:19348

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P10&aa=2</URL></REF>


Article

<CATEGORY>vin09</CATEGORY>

 <H2>Πολυεθνική έκθεση Ελ Γκρέκο
</H2>
Η «Αγία Τριάδα» δια χειρός Ελ Γκρέκο (από το Μουσείο Πράδο)

Υπομονή για ακόμη εννέα μήνες θα πρέπει να κάνει το ελληνικό κοινό για να
θαυμάσει από κοντά μερικά από τα πιο γνωστά ­ αλλά και κάποια λιγότερο γνωστά
­ έργα του Δομήνικου Θεοτοκόπουλου: η έκθεση «Ελ Γκρέκο, Ταυτότητα και
Μετασχηματισμός. Κρήτη-Ιταλία-Ισπανία» εγκαινιάζεται σήμερα από το βασιλικό
ζεύγος της Ισπανίας στο Μουσείο Τίσεν της Μαδρίτης. Στη συνέχεια θα μεταφερθεί
στη Ρώμη. Και στις 19 Οκτωβρίου, θα καταλήξει στις αίθουσες της Εθνικής
Πινακοθήκης, στην Αθήνα.

Η έκθεση διοργανώνεται ως προοίμιο του εορτασμού του έτους 2000 από την
Ελλάδα, την Ιταλία και την Ισπανία. «Για την Ελλάδα όμως», τόνισε χθες ο
υπουργός Πολιτισμού Ευάγγελος Βενιζέλος με την ευκαιρία της τελετής παραλαβής
του ξενοδοχείου «Ακροπόλ», «έχει ιδιαίτερη σημασία. Γιατί για πρώτη φορά ­ ενώ
γίνονται αρκετά συχνά εκθέσεις έργων του Δομήνικου Θεοτοκόπουλου ­ η χώρα μας
μνημονεύεται ρητά όχι απλά ως τόπος καταγωγής αλλά και ως καλλιτεχνική μήτρα
του ζωγράφου. Δίνεται δηλαδή ιδιαίτερη και ισότιμη έμφαση με την ιταλική και
κυρίως με την ισπανική του περίοδο και στην κρητική του περίοδο, την έντονα
επηρεασμένη από τη βυζαντινή παράδοση, από το μεταβυζαντινό, αγιογραφικό
κλίμα, στο οποίο κινήθηκε ο Δομήνικος Θεοτοκόπουλος».

Τα έργα αγιογραφικού χαρακτήρα του Ελ Γκρέκο τοποθετούνται λοιπόν, για πρώτη
φορά, σε ισότιμη θέση με τους μεταγενέστερους, διασημότερους πίνακές του ­ και
για τον Έλληνα που βλέπει ότι ο μεγάλος Έλληνας ζωγράφος υπέγραφε μέχρι και
την ύστατη στιγμή τούς πίνακές του με ελληνικούς χαρακτήρες, αυτό αποτελεί
έναν επιπλέον λόγο συγκίνησης. «Στην έκθεση», τόνισε ο υπουργός Πολιτισμού,
«θα υπάρχουν ως αντιστίξεις ορισμένες μεταβυζαντινές εικόνες οι οποίες
αποδεικνύουν τη συγγένεια του έργου αυτής της περιόδου του Ελ Γκρέκο με τη
μεταβυζαντινή αγιογραφική πρακτική και πραγματικότητα». Στη Μαδρίτη όμως
πρόκειται να μεταφερθεί σύντομα και η γνωστή εικόνα του Ελ Γκρέκο που είχε
ανακαλύψει στη Σύρο πριν από μερικά χρόνια ο αρχαιολόγος και στέλεχος του
υπουργείου Πολιτισμού κ. Μαστορόπουλος.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16356P111</ED>
<ID>
ID:19289

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P11&aa=1</URL></REF>


Article

<CATEGORY>vin09</CATEGORY>

 <H2>Το υπουργείο Πολιτισμού απέκτησε το «Ακροπόλ»
</H2>
Στην ιδιοκτησία του υπουργείου Πολιτισμού ανήκει πλέον και επισήμως από χθες
το ιστορικό «Ακροπόλ» της οδού Πατησίων: ένα κτίριο συμβολικής σημασίας,
συνδεδεμένο, για δεκαετίες, με τη ζωή της πρωτεύουσας. Ο χρόνος είχε σταθεί
σκληρός με το «Ακροπόλ». Αφημένο στην τύχη του επί σειρά ετών, μετετράπη
σιγά-σιγά από κόσμημα σε σκουπιδότοπο. Για να αναγεννηθεί στη συνέχεια από την
τέφρα του, χάρη στο ενδιαφέρον και τη μέριμνα του υπουργείου Πολιτισμού. Τα
έργα ανακαίνισης δεν έχουν ακόμα, βέβαια, ολοκληρωθεί. Οι σκαλωσιές
εξακολουθούν να κρύβουν από τους περαστικούς την ομορφιά του κτιρίου. Το
«Ακροπόλ» όμως πωλήθηκε και μεταβιβάστηκε στο υπουργείο Πολιτισμού όπως ­ το
προβλέπει η σχετική σύμβαση ­ πρόκειται να γίνει σε λίγους μήνες: πλήρως
εξωραϊσμένο. «Πρόκειται για έναν χώρο που προκαλεί το υπουργείο μας να
αναπτύξει δραστηριότητες», τόνισε χθες ο Ευάγγελος Βενιζέλος. Και έναν ιδεώδη
χώρο στέγασης του υπουργείου, εν όψει της Ολυμπιάδας του 2004.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16356P112</ED>
<ID>
ID:19331

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P11&aa=2</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Φεντόρα» του Ουμπ.
Τζιορντάνο (Παρ., Σάβ., Κυρ.) Ν. Πατρικίδου, βιολί - Θ. Μαυρομάτης, φλάουτο -
Ν. Βασιλείου, πιάνο: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), «Της ζήλιας τα
καμώματα»: «Ζητείται υπηρέτης» του Μπ. Άννινου ­ «Η κυρία Βεράντη» του Δ.
Κορομηλά Βοζικιάδου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). Αργεί.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). Αργεί.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Εθνική Συμφωνική Ορχήστρα της ΕΡΤ: συναυλία (Δευτ.)
Φεστιβάλ Μουσικής Δωματίου (Β.Α. Μότσαρτ). Λ. Καβάκος, βιολί - Μ. Περένιϊ,
βιολοντσέλο - Χ. Σέλεϊ, πιάνο - Χ. Μακναμάρα, πιάνο - Π. Νάγκι, πιάνο:
συναυλία (Πέμ.). «Αρχαιολογία και Τέχνες - Αγών 2». Προβολή βραβευμένων
ταινιών της 2ης Διεθνούς Συνάντησης Αρχαιολογικής ταινίας του Μεσογειακού
Χώρου Ρεθύμνου (Κυρ.). Αίθουσα Δημήτρη Μητρόπουλου. Χορός στο Μέγαρο
Μουσικής: Έλληνες Δημιουργοί. Χοροθέατρο «Ήρος Άγγελος» Π. Γάλλια: «Εν πλω.
Ένα υπερρεαλιστικό ταξίδι» του Π. Γάλλια (Δευτ.) Φεστιβάλ Μουσικής Δωματίου
(Β.Α. Μότσαρτ). Λ. Καβάκος, βιολί - Κ. Κασκασιάν, βιόλα - Μ. Περένιϊ,
βιολοντσέλο - Χ. Σέλεϊ, πιάνο: συναυλία (Τετ.) Φεστιβάλ Μουσικής Δωματίου
(Β.Α. Μότσαρτ). Τάσος Καλογερόπουλος: διάλεξη «Πριν από τη συναυλία» (Παρ.)
Φεστιβάλ Μουσικής Δωματίου (Β.Α. Μότσαρτ). Κουαρτέτο Εγχόρδου «Κέλερ»:
συναυλία (Σάβ.) Ορχήστρα Σύγχρονης Μουσικής ΕΡΤ: συναυλία (Κυρ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης

ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). «Το
δάκρυ του φεγγαριού» του Ν. Ξανθούλη - «Μαέστρος Κονμπραβούρα» του Γ. Δροσίτη
(Τρ., Τετ., Πέμ., Παρ.) Εθνική Λυρική Σκηνή.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16356P113</ED>
<ID>
ID:19381

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P11&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Είναι, κατά κανόνα, τα τηλεγραφήματα. 2. Ελληνική Τράπεζα
(γεν.). 3. Θέατρο της οδού Ιπποκράτους. ­ Πολλούς δανειοδοτεί (αρχικά).
4. Αντίστροφη γραφή μουσικής νότας. ­ Χωρίς αυτόν ψάρι δεν πιάνεται,
λέει μια παροιμία μας (με άρθρο). 5. Έτσι αποκαλείται η έκτη συμφωνία
του Μπετόβεν. 6. Σχετική με δούλους λατινική λέξη. ­ Δίφθογγος.
7. Υποδηλώνει και το προσήκον. ­ Των φρούτων είναι βιταμινούχοι (καθ.).
8. Περιλαμβάνεται στα σαλατικά. 9. Η τυχερή ενός... ατυχήματος.
­ Από μια πόλη της καταγόταν η Ασπασία.

ΚΑΘΕΤΑ

1. Μυθικός βασιλιάς των Θηβών. 2. Προκάλεσε τον θάνατο του
Περικλή (αιτ.). ­ Αποτελεί για μερικούς το... κέντρο του σύμπαντος. 3.
Διακρίνεται με δυσκολία. ­ Ουδέτερο, μα... αρσενικό (αντίστρ.). 4. Κάτι
που... εξάγεται. 5. Ανήκουν στα σταθμά. ­ Ομόηχα φωνήεντα. 6. Ο
κινηματογραφικός... Δράκουλας. ­ Ενδιαφέρει τον βιολόγο. ­ Παράγωγο του
ρήματος αυτού είναι και ο ύποπτος. 7. Περίφημος Ρώσος βαθύφωνος που
πέθανε το 1938 (με άρθρο). 8. Ασιατική πρωτεύουσα. 9. Μιας
μορφής απαλλαγή. ­ Απασχολεί πολλούς γιατρούς (αρχικά).

ΛΥΣΗ (2/2/99)

ΟΡΙΖΟΝΤΙΑ: 1. ΑΝΟΙΧΤΟΣ 2. ΝΟΜΟΙ - ΧΕΡ 3. ΙΜΑΛΑΙΑ
4. ΧΟΛΗ - ΣΤΑΡ 5. ΝΤΑ - ΣΠΑΘΙ 6. ΕΑ - ΙΚΑ - ΩΣ 7.
ΥΓΙΕΙΝΗ 8. ΣΗ - ΡΕΙΚΙΑ 9. ΗΣ - ΑΣΑ. ΚΑΘΕΤΑ: 1. ΑΝΙΧΝΕΥΣΗ
2. ΝΟΜΟΤΑΓΗΣ 3. ΟΜΑΛΑ 4. ΙΟΛΗ - ΙΕΡΑ 5. ΧΙΑ -
ΣΚΙΕΣ 6. ΙΣΠΑΝΙΑ 7. ΟΡΑΤΑ - ΗΚ 8. ΣΕ - ΑΘΩ - ΙΩ 9. ΧΑΡΙΣΜΑ.
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16356P114</ED>
<ID>
ID:19400

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P11&aa=4</URL></REF>


Article

<CATEGORY>vin09</CATEGORY>

 <H5>ΕΙΔΑΜΕ ΤΗ «ΜΙΑ ΙΣΤΟΡΙΑ ΜΕ ΙΣΤΟΡΙΕΣ» ΣΤΗ «ΜΙΚΡΗ ΠΟΡΤΑ»
</H5><H2></H2><H2>Ιστορίες με... αυγά
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Οι τέσσερις (Κώστας Δαμάκης, Μαρία Σκαφτούρα, Βασίλης Χαραλαμπόπουλος,
Σωκράτης Πάτσικας) ψάχνουν στο σπίτι του Ανθρώπου που δεν Υπάρχει

Και εγένετο σκότος στη «Μικρή Πόρτα». Και αμέσως μετά εγένετο φως. Σάββατο
απόγευμα. Και στην περιστρεφόμενη σκηνή άρχισαν να περιστρέφονται πέντε
μεγάλα, πολύ μεγάλα, λευκά αυγά.

Και μετά άρχισαν να σκάνε ένα-ένα. Και ιδού ο λαιμαργότατος Πουλτσινέλα
(Βασίλης Χαραλαμπόπουλος)! Και ιδού ο στρογγυλότατος και σπασικλότατος
Μπαλαντσόνε (Σωκράτης Πάτσικας)! Και ιδού η κεχαριτωμένη Κολομπίνα (Μαρία
Σκαφτούρα). Και ιδού ο έως... ξεκαρδίσματος θλιμμένος Αρλεκίνος (Κώστας
Δαμάκης). Το πέμπτο αυγό, όμως, δεν θα σκάσει. Τι τραγούδια θα του πουν, τι ­
κατά λάθος... ­ θα το... νανουρίσουν, τίποτα αυτό. Άρα φυσικό είναι να
καταλήξουν ότι κρύβει τον Άνθρωπο που δεν Υπάρχει. Ο Άνθρωπος αυτός πολύ θα
τους απασχολήσει στη διάρκεια του έργου «Μια ιστορία με ιστορίες», το οποίο
έχει «διαμορφώσει» ο κορυφαίος Ιταλός «παιδοδιασκεδαστής» Τζιάνι Ροντάρι,
«πατώντας» όμως σε ιδέες και ιστορίες παιδιών της ιταλικής πόλης Λα Σπέτζια,
που ο δήμος της πήρε, το 1976, την πρωτοβουλία να οργανώσει μια θεατρική
παράσταση βασισμένη σε ιδέες των παιδιών. Οι τέσσερις αρχετυπικοί ήρωες,
«τραβηγμένοι» από τη μεγάλη παράδοση της κομέντια ντελ άρτε, θα ακούν τη φωνή
του Ανθρώπου που δεν Υπάρχει να τους καθοδηγεί και θα ψάχνουν να τον βρουν,
αλλά εις μάτην.

Στο μεταξύ, σύμφωνα με την πολύ ελεύθερη διασκευή της Ξένιας Καλογεροπούλου,
που ουδέποτε, ως φαίνεται, εφησυχάζει και που δεν επαναπαύεται στα
«κεκτημένα», και του Θωμά Μοσχόπουλου, που υπογράφει και τη σκηνοθεσία,
έμπρακτα αποδεικνύοντας ότι κανένα «Shopping and facking» (το οποίο είχε ο
ίδιος σκηνοθετήσει) δεν μπορεί να φθείρει την παιδικότητά του, θα συναντήσουν
τους Μπαμπούλες ­ εκεί τα μικρά της πλατείας λίγο «σφίχτηκαν» ­ για να τους
απομυθοποιήσουν (πολύ προσεκτικά φτιαγμένη σκηνή), όμως ο Μπαλαντσόνε θα χάσει
τις ­ πολλές ­ λέξεις του και θα πάνε στο παζάρι της Χώρας των Λέξεων για να
του αγοράσουν άλλες. Εκεί θα πρωτοσυναντήσουν τους «κακούς» του έργου ­ τον
φιλάργυρο Πανταλόνε, ψηλό και «στενό» σαν μακαρόνι (Ευριπίδης Λασκαρίδης) και
τον βοηθό του Μπριγκέλα, (Γιώργος Γκάτζιος), κατά βάθος καλή ψυχή.

Η συνέχεια «προβλέπει» συνάντηση με τον Πιερότο (Γιώργος Πολυμενάκος), ταξίδι
με ένα μεγάλο μπαλόνι, άδοξη προσθαλάσσωση και σωτηρία πάνω σε μια σχεδία,
όπου όμως, η ατυχία τούς ρίχνει να συναγελάζονται με τους κακούς. Θα ψαρέψουν,
με αγκίστρι τα γαμψά νύχια του Πανταλόνε, του οποίου, όμως, πάνω στο ψάρεμα θα
κοπεί ένα δάχτυλο, θα αράξουν στο Νησί των Παραμυθιών, όπου όλοι πρέπει να
πουν το παραμύθι τους, η Κολομπίνα μάλιστα σε έμμετρο ομοιοκατάληκτο στίχο,
ριμάροντας τον «ποπό» με το «πω, πω, πω!» ­ και δωσ' του γέλια ο Νικολάκης και
η Αθηνούλα και οι άλλοι της «κλάσης» τους ­, θα τρέξουν τον Πανταλόνε στο
χειρουργείο για να του ράψουν το κομμένο δάχτυλο αλλά, παρεμπιπτόντως ­ από
την ζωή αντλημένο... ­ θα του ανοίξουν και την κοιλιά και ­ ω, της έκπληξης! ­
εκεί θα βρουν το πουγκί που έκρυβε, όμως το χρήμα θα τους «χαλάσει» και θα
διασπαστούν. Βέβαια, ο Πανταλόνε μασκαρεμένος θα βρει τρόπο «α λα Πινόκιο» να
τους πάρει πίσω τα λεφτά του και μετά θα τους σύρει, υποχείριά του, στο
τσίρκο, κρατώντας με... παταγώδες μαστίγιο τον ρόλο του θηριοδαμαστή. Αλλά ο
Αρλεκίνος, με την ομπρέλα που κουβαλάει συνέχεια μαζί του και η οποία παίζει
«τη μαμά του», θα τον εξολοθρεύσει.

Στη συνέχεια θα βρουν ένα σπίτι από κύβους, το σπίτι του Ανθρώπου που δεν
Υπάρχει, θα το διαλύσουν για να τον βρουν, αλλά πώς να τον βρουν αφού «δεν
υπάρχει»; Όταν δουν τον εαυτό τους στον καθρέφτη να μεγαλώνει, θα σκαρφαλώσουν
στο φεγγάρι και, βλέποντας τα πράγματα από ψηλά, θα έχουν τη φαεινή ιδέα να
γράψουν ένα έργο για το θέατρο. Θα το πουν, λέει, «Μια ιστορία με ιστορίες»
και θα αρχίζει με πέντε αυγά πάνω στη σκηνή.

Το υπέροχο, θεατρικότατο σκηνικό παιχνίδι του Ροντάρι, που απευθύνεται σε
παιδάκια των μικρότερων ηλικιών, «ντυμένο» με τα σκηνικά του Αντώνη Δαγκλίδη,
τα κοστούμια της Κλερ Μπρέισγουελ, τις μουσικές του Νίκου Κυπουργού ­ αχ, αυτά
τα βαλσάκια του! ­ τις χορογραφίες του Κωνσταντίνου Ρήγου, τους φωτισμούς του
Λευτέρη Παυλόπουλου και τα μακιγιάζ του Άγγελου Μέντη, σίγουρα κατατάσσεται
στις σημαντικότερες δουλειές της «Μικρής Πόρτας». Και, κατά τη γνώμη μου,
είναι μία από τις δύο-τρεις καλύτερες παραστάσεις για παιδιά του φετινού
χειμώνα. Γνώμη που σιγούρεψε ο ενθουσιασμός μικρών ­ αλλά και μεγάλων, γιατί
να το αποκρύψω... ­ και τα χειροκροτήματά τους για τα ταλαντούχα παιδιά της «Ιστορίας».
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16356P121</ED>
<ID>
ID:19290

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P12&aa=1</URL></REF>


Article

<CATEGORY>vin09</CATEGORY>

 <H2>Για ακόμα καλύτερες παρενοχλήσεις
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κώστας Μητρόπουλος

Πώς λέει και ο άπαικτος Κώστας Μητρόπουλος; Ακόμη πιο Άγρια Μωρά. Και
τι μωρά. Ηλικίας 30 και άνω. Μπαίνω ­ που λέτε ­ στο τζαζ κλαμπ «Half Note»
(μισή νότα) και ποιους βλέπω; Λευτέρη Παπαδόπουλο, Αδαμάντιο
Πεπελάση, Θανάση Νιάρχο!

*Πάει ο κόσμος τρελάθηκε!

«Μπα» ­ μου λέει ο συμπαθέστατος ιδιοκτήτης Γιώργος Γεώργας ­ «δεν
ήρθαν για τον Άρτσι Σεπ, αλλά για Γιώργο Τσαγκάρη ήρθαν».

* Ποιον; Γι' αυτόν που παρενοχλεί τα άγρια μωρά της Ελληνικής Ραδιοφωνίας;
Στην πυρά!

Άντε, παιδί μου, για ακόμη καλύτερη παρενόχληση. Ως εξής. Από τις 26
Φεβρουαρίου, εντός του «Half Note», απέναντι από το Α' Νεκροταφείο (φτου,
φτου, φτου εις τριπλούν) και καθ' εκάστην, από 8 μέχρι δέκα το βράδυ, θα
πίνεις τον εσπρέσο σου και θ' ακούς μαγικό βιολοντσέλο Όλγας Μπακμανίδη
(ας πούμε). Δύο ώρες κλασικής μουσικής για τον... λαό!

*Ακραίες συναντήσεις κλασικής με τζαζ
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16356P122</ED>
<ID>
ID:19332

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P12&aa=2</URL></REF>


Article

<CATEGORY>vin09</CATEGORY>

 <H2>Τζαζ πολιτικοί
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αντί καθημερινώς ν' ανάβουν λαμπάδες στο μπόι του Τσαγκάρη, τον
κατηγορούν από πάνω. Άσε που είναι και μετρίου αναστήματος. Κάνε
(Γιώργο) το καλό και ρίξ' το στο «Half Note». Έχει και χιούμορ ο
αθεόφοβος. Κάποτε όταν έπιαναν Τρίτο, έλεγαν «ρε συ κάποιος σπουδαίος τα
κακάρωσε». Σήμερα θα λένε «έφεραν το Τρίτο στο... Νεκροταφείο» (είπαμε το
στέκι της κλασικής κοίτεται απέναντι από το... Α').* Και από πολιτικούς πώς πάμε;

Πώς να πάμε; Θέλει και ρώτημα; Αλλά για να λέμε και του στραβού το δίκιο, δεν
ξημεροβραδιάζονται, όλοι, απαξάπαντες, σύμπαντες, στα πολιτιστικά κέντρα με
την επωνυμία «Σκυλάδικα», α, όλα κι όλα. Ακούστε να μαθαίνετε μουσικές
προτιμήσεις επωνύμων και πολιτικών.

* Θαμώνες του τζαζ κλαμπ «Half note» είναι οι εξής: Γιώργος Παπανδρέου,
Γιώργος Ρωμαίος (από το ΠΑΣΟΚ), Βουλγαράκης (από τη Ν.Δ.)
και Μίμης Ανδρουλάκης από την ­ εν γένει ­ Αριστερά. Και ο
Λαλιώτης; Μια φορά τον πήρε το μάτι μου.

*Τι κάνει νιάου-νιάου στο Νεκροταφείο;

Το πιο απίστευτο σ' αυτή την ιστορία που λέγεται «Half Note» ­ ηλικίας μόλις 4
ετών, απέναντι από το... Α' Νεκροταφείο ­ είναι η μαύρη γάτα του.
Εγκατεστημένη εντός του... καταστήματος μονίμως. Χαζή είναι; Ψάχναμε να βρούμε
απορρίμματα, πουθενά. Μα πού στην ευχή τα κάνει; Ώσπου μια νύχτα βλέπουμε
μουσικό να βγαίνει από την τουαλέτα με τις τρίχες κάγκελο. Τι συμβαίνει; «Η
γάτα ­ μας λέει εμβρόντητος ­ κατουράει στην τουαλέτα»!

* Αυτό δεν είναι κλαμπ, ο Κουστουρίτσα είναι!
<REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16356P123</ED>
<ID>
ID:19371

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P12&aa=3</URL></REF>


Article

<CATEGORY>vin09</CATEGORY>

 <H2>Βασιλικός και Ντάλας πάνε χώρια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Βασίλης Βασιλικός

Γι' αυτό σας λέω. Η ζωή είναι πλουσιότερη σε φαντασία. Θα πιστεύατε, λόγου
χάριν, πως η αμερικανική πρεσβεία κάλεσε ιθύνοντα της ΕΡΤ για να τον
συνετίσει; Θα το πιστεύαμε, θα το πιστεύαμε. Σιγά την αποκάλυψη. Εδώ κάποτε
έλυναν και έδεναν!*Προσθέτω κι εγώ, περιστατικό στην ανθολογία των
παρενοχλήσεων (αυτές μάλιστα είναι παρενοχλήσεις, όχι όμως πως και ο
Τσαγκάρης έγινε Κλίντον). Όταν λοιπόν, εκεί στις αρχές του 1982
και της «Αλλαγής», ο Βασίλης Βασιλικός ανέλαβε τα ηνία του προγράμματος
της ΕΡΤ υπό τον Ρωμαίο, ένα από τα πρώτα πράγματα που εξήγγειλε ήταν η
εξάλειψη της «χάρτινης» αμερικανικής τηλεοπτικής υποκουλτούρας.

Βασιλικός και «Ντάλας» (Θεός σχωρέσ' τα πεθαμένα τους) πράγματα
ασυμβίβαστα. Το εξαγγέλλει στον Τύπο και την «επομένη» λαμβάνει τηλεφώνημα από
την αμερικανική πρεσβεία.

* Θα αποκεφαλίσετε τα άγια των αγίων μας; Ναι, θα τα αποκεφαλίσω. Τελικώς ­
έτη αργότερα ­ ο Βασιλικός έφυγε, αλλά το πνεύμα του «Ντάλας» παρέμεινε
απ άκρου εις άκρον της μικρής οθόνης. <REF><SOURCE>
ΤΑ ΝΕΑ</SOURCE>
<DATE>, 03-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16356P124</ED>
<ID>
ID:19397

</ID><URL>http://ta-nea.dolnet.gr/neaweb/neafile.print_unique?e=A&f=16356&m=P12&aa=4</URL></REF>


Article

<CATEGORY>vin08</CATEGORY>

 <H5>ΠΡΩΤΟΦΑΝΗΣ ΑΝΟΔΟΣ ΤΙΜΩΝ ΤΟ ΤΕΛΕΥΤΑΙΟ 15ΝΘΗΜΕΡΟ
</H5><H2>ΦΡΕΝΙΤΙΔΑ με κέρδη 2,6 τρισ. στο Χρηματιστήριο
</H2>
ΤΑ ΕΠΤΑ διαδοχικά ρεκόρ που σημειώθηκαν στην οδό Σοφοκλέους, έχουν προκαλέσει
φρενίτιδα, καθώς τα κέρδη το τελευταίο δεκαπενθήμερο έφθασαν τα 2,6
τρισεκατομμύρια δρχ. Η αξία όλων των μετοχών στο Χρηματιστήριο στις 18
Ιανουαρίου ήταν 25,5 τρισ. δρχ., αλλά η πρωτοφανής άνοδος των τιμών είχε ως
αποτέλεσμα χθες η αξία τους να φθάσει τα 28,1 τρισ. δρχ. Ο Γενικός Δείκτης
τιμών αυξήθηκε στις 3.306,06 μονάδες.

σελίδες 50 -51
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16357N011</ED>
<ID>
ID:19441

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N01&aa=1</URL></REF>


Article

<CATEGORY>vin06</CATEGORY>

 <H2>Νέα κρίση στην Ολυμπιακή για τον ξένο μάνατζερ
</H2>
<H3></H3>σελίδα 12
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16357N012</ED>
<ID>
ID:19486

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N01&aa=2</URL></REF>


Article

<CATEGORY>vin04</CATEGORY>

 <H2>Πρόεδρος ξανά ο Στεφανόπουλος, λέει ο Σημίτης
</H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16357N013</ED>
<ID>
ID:19550

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N01&aa=3</URL></REF>


Article

<CATEGORY>vin06</CATEGORY>

 <H2></H2><H2>3 χρόνια κοροϊδίας για τους Κούρδους της πλατείας
</H2>
σελίδες 20-21
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16357N015</ED>
<ID>
ID:19572

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N01&aa=5</URL></REF>


Article

<CATEGORY>vin06</CATEGORY>

 <H2>Μάχη με ληστές στα χιόνια
</H2>
<H3></H3>σελίδα 15
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16357N016</ED>
<ID>
ID:19581

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N01&aa=6</URL></REF>


Article

<CATEGORY>vin06</CATEGORY>

 <H2>Αντισταθείτε στους ιούς του χειμώνα </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16357N017</ED>
<ID>
ID:19586

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N01&aa=7</URL></REF>


Article

<CATEGORY>vin06</CATEGORY>

 <H2>Σάρλοτ Ράμπλινγκ στα «ΝΕΑ»: Η Ακρόπολη, ο νέος μου έρωτας </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16357N018</ED>
<ID>
ID:19589

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΚΥΒΕΡΝΗΣΗ εκτιμά ότι προνομιακός χώρος άσκησης πολιτικής λίγο πριν
και μετά την ένταξη στην ΟΝΕ θα είναι οι διαρθρωτικές αλλαγές: Περαιτέρω
ιδιωτικοποιήσεις και κυρίως εξυγίανση των προβληματικών ΔΕΚΟ. Ο Ν. Νικολάου
στην «Τρίτη Άποψη». Σελ. 6.

ΜΕΤΡΑ για τον εκσυγχρονισμό της αγροτικής οικονομίας προωθεί η
κυβέρνηση. Ανάμεσα στα οποία φαίνεται ότι βρίσκεται και η ρύθμιση των χρεών ­
ακόμη και των πρόσφατων. Μόνο που υπάρχουν και δυσκολίες για το τελευταίο. Οι
Δ. Τσαλαπάτης και Δ. Τζάθας στη σελ. 8.

Π. ΤΑΤΟΥΛΗΣ: Είναι αστείο να μιλάμε στην εποχή μας για πολιτικό
σωφρονισμό. Έξω από το μαντρί ήταν το ίδιο όπως και πρώτα. Εάν νομιμοφροσύνη
σημαίνει ισοπέδωση δεν θα είμαι «νομιμόφρων» βουλευτής. Οι απαντήσεις στις «30
Ερωτήσεις» του Ι. Πολίτη στη σελ. 10.

ΤΕΣΣΕΡΙΣ φίλες και η ερωτική ζωή τους. Οι σχέσεις τους με νεώτερους
συντρόφους, η στάση τους απέναντι στις διάφορες στάσεις του σεξ, οι συζητήσεις
τους για τις επιδόσεις των ανδρών στο κρεβάτι. Η νέα σειρά που κάνει θραύση σε
Ευρώπη και Αμερική. Η Νατάσα Μπαστέα «Σε πρώτο ενικό» στη σελ. 11.

ΤΟ ΣΥΛΛΑΛΗΤΗΡΙΟ που οργανώνεται για αύριο το μεσημέρι στο Σύνταγμα
φαίνεται ότι θα σημάνει και τη λήξη των κινητοποιήσεων στο χώρο της Παιδείας.
Στη σελ. 14, αλλά ο Χρ. Κάτσικας αναζητεί τα ίχνη του...
«υποκινητή» στη σελ. 18.

ΔΗΜΟΣΙΕΥΣΑΝ στο Ίντερνετ τα ονόματα, τις διευθύνσεις και τις
φωτογραφίες γιατρών που κάνουν αμβλώσεις στο Πόρτλαντ. Αλλά οι 14 δράστες
καταδικάστηκαν να πληρώσουν 107 εκατ. δολάρια αποζημιώσεις. Η απόφαση βάζει
όρια στο Ίντερνετ αλλά δεν έβαλε τέρμα στον πόλεμο για τις αμβλώσεις στις ΗΠΑ.
Σελ. 45.

ΤΟ ΒΕΛΙΓΡΑΔΙ θα συρθεί στη διάσκεψη για το Κοσσυφοπέδιο. Αλλά για το
Κουρδικό καμία μεσολάβηση ή διάσκεψη δεν ετοιμάζεται ­ αν και 40.000 Τούρκοι
στρατιώτες με πυροβολικό και αεροπορία εκστρατεύουν πάλι κατά του κουρδικού
λαού. Σελ. 46 και 47.

ΠΑΡΑΤΑΣΗ δύο εβδομάδων για τις φορολογικές δηλώσεις. Μικρομπέρδεμα με
τον ΚΑΔ! Αλλά το υπουργείο Οικονομικών δεν πτοείται: Ετοιμάζει την εισβολή των
κομπιούτερ όχι μόνο στην υποβολή της δήλωσης αλλά και στην πληρωμή των φόρων.
Σελ. 49

ΟΙ ΔΙΑΜΑΡΤΥΡΙΕΣ και οι αντιδράσεις των κυβερνητικών 
στελεχών θα είχαν ουσιαστικό αντίκρυσμα, αν προηγουμένως 
αναγνώριζαν ότι το ΠΑΣΟΚ είναι αυτό που δίδαξε στην ελληνική 
κοινωνία τις καταλήψεις δρόμων και σχολείων. 
Ο Γ.Χ. Παπαχρήστος στους «Προβολείς». Σελ. 6.

ΤΟ ΕΛΛΗΝΙΚΟ σινεμά τραβάει την ανηφόρα. 
Οι ελληνικές ταινίες έχουν κόψει φέτος 400.000 
εισιτήρια και τα μισά από αυτά τα έκανε η 
«Διακριτική γοητεία των αρσενικών» της 
Όλγας Μαλέα, που ξεπέρασε και την ταινία 
του Μπ. ντε Πάλμα. Ο Π. Κάγιος στο «Πανόραμα», σελ. 1.

ΚΑΛΑ κάνουν οι αγαθοί λευίτες και τα βάζουν 
με το θέατρο.Θέλουν να είναι σύμφωνοι με τους 
Πατέρες της Εκκλησίας, που δεν έχαναν ευκαιρία 
για να μην εξαπολύσουν χολή και δηλητήριο στις 
«διαβολικές πομπές». Ο Μ. Ελευθερίου στον 
«Τόνο του Πνεύματος». «Πανόραμα», σελ. 3.

ΒΡΕΘΗΚΑΝ ήδη δύο τελάρα του αλιευτικού «Λυμπέριος», που η τύχη του αγνοείται
για δωδέκατη μέρα. Αλλά κι αυτά τα ευρήματα δεν φωτίζουν πολύ το σκοτάδι τού
τι συνέβη στους ναυτικούς και στο πλοίο. Η Μαρία Νταλιάνη στη σελ. 23.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16357N021</ED>
<ID>
ID:19440

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ζούγκλες
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά

Για «μαϊμούδες» τσακώνονται στο ΠΑΣΟΚ εν όψει συνεδρίου ­ ο έρωτας περνάει απ'
το στομάχι και ο εκσυγχρονισμός από τη ζούγκλα.

Με τιμή
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16357N022</ED>
<ID>
ID:19520

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Λιγότερο κρύο το πρωί. Άνεμοι νοτιοδυτικοί έως ισχυροί (5-6 Μπωφόρ). Λίγη
συννεφιά που στη Δυτική, Βόρεια Ελλάδα και Ανατολικό Αιγαίο θα πυκνώσει και θα
βρέξει, ενώ στα ορεινά θα χιονίσει πρόσκαιρα.


Παγετός, κυρίως στα κεντρικά, βόρεια ηπειρωτικά. Κρύο, αλλά και αρκετή
λιακάδα. Τοπικές, μόνο, συννεφιές. Άνεμοι δυτικοί, νοτιοδυτικοί μέτριοι,
τοπικά ισχυροί (5-6 Μπωφόρ). Ευκαιρία για τους Αθηναίους να βρουν το χιόνι κοντά.

Article

<CATEGORY>vin01</CATEGORY>

 <H5>ΘΑ ΤΟΝ ΠΡΟΤΕΙΝΕΙ ΤΟ ΠΑΣΟΚ ΚΑΙ ΓΙΑ ΝΕΑ ΘΗΤΕΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Το «Μαύρο κουτί» έβγαλε... Στεφανόπουλο
</H2><H2></H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ειδήσεις και μάλιστα σημαντικές έδωσε ο Κ. Σημίτης στη συνέντευξη που
παραχώρησε στο Mega. Με πρώτη και καλύτερη ίσως (το «καλύτερη» ως προς τη
βαρύτητα που έχει) την επίσημη πια επιβεβαίωση, ότι το ΠΑΣΟΚ θα προτείνει τον
σημερινό Πρόεδρο της Δημοκρατίας Κων. Στεφανόπουλο και για νέα θητεία το 2000.

ΑΠΟ ΕΚΕΙ και πέρα, ο καθένας έβγαλε τα συμπεράσματά του από τις δηλώσεις του
Πρωθυπουργού, ο οποίος δέχθηκε και απάντησε σε περίπου 2.500 ερωτήσεις που του
υποβλήθηκαν μέσω του Ίντερνετ, αλλά και τηλεφωνικώς. Κάτι που γίνεται για
πρώτη φορά. (Σελ. 5).

Σε μείζον πολιτικό πρόβλημα για το ΠΑΣΟΚ κινδυνεύει να αναδειχθεί το θέμα των
παράνομων εγγραφών μελών, που η εσωκομματική αντιπολίτευση έχει αναβιβάσει σε
περίπου 20.000. Η πλειοψηφία αρνείται ότι υπάρχει τέτοιο θέμα και κατηγορεί
την αντιπολίτευση πως μεθοδεύει υπονόμευση του Συνεδρίου, πριν καν αυτό
συγκληθεί. Τώρα γίνονται κινήσεις προκειμένου να βρεθεί συμβιβαστική λύση,
αλλά είναι σαφές ότι όλα αυτά έχουν δηλητηριάσει αρκετά το κλίμα. Πάντως, οι
διατυπωθείσες απειλές για μη προσέλευση στο Συνέδριο της εσωκομματικής
αντιπολίτευσης, δεν αξιολογούνται ως σοβαρές από εκείνους που γνωρίζουν τις
διεργασίες που γίνονται στο εσωτερικό του κυβερνητικού κόμματος.
Διαπραγματευτικά θέματα είναι αυτά, υποστηρίζουν. (Σελ. 9).

Μειώνεται συνεχώς ο αριθμός των υπό κατάληψη σχολείων ­ γύρω στα 150 είναι
αυτή την ώρα. Και παρά το γεγονός ότι το Συντονιστικό Συμβούλιο των μαθητών
προγραμματίζει για αύριο ένα ακόμη συλλαλητήριο στο κέντρο της Αθήνας, η
εκτίμηση που υπάρχει είναι το συλλαλητήριο αυτό θα είναι αποχαιρετισμός
(προσωρινός;) στα όπλα. Στο συλλαλητήριο θα μετάσχει και η ΟΛΜΕ και για τον
λόγο αυτό κήρυξε για αύριο 3ωρη στάση εργασίας. Το τέλος της ιστορίας δεν
φαίνεται να έχει τίποτε το ηρωικό. (Σελ. 14).

Στα εθνικά θέματα η κυβέρνηση προσπάθησε να ισορροπήσει μεταξύ του Θεόδωρου
Πάγκαλου και του Άκη Τσοχατζόπουλου για το ποιος έχει δίκιο σχετικά με τους
ρωσικούς πυραύλους S-300. Σωστή ή λάθος η απόφαση; Ο Πρωθυπουργός Κ. Σημίτης
στη συνέντευξή του στο Mega φάνηκε να κλίνει υπέρ της άποψης του Θ. Πάγκαλου.
Ο κυβερνητικός εκπρόσωπος, αντιθέτως, μάλλον προς τη θέση του κ. Άκη
Τσοχατζόπουλου έδειξε να κλίνει. Σύγχυση... (Σελ. 9).

Η Τουρκία, κατά τα ειωθότα, απειλεί. Αυτήν τη φορά την ενόχλησαν οι δηλώσεις
του προέδρου της Βουλής Απ. Κακλαμάνη και του υπουργού Εξωτερικών Θ. Πάγκαλου.
Συμβάλλουν, οι δηλώσεις, στην αύξηση της έντασης στην περιοχή, ισχυρίσθηκε ο
Τούρκος κυβερνητικός εκπρόσωπος! Ευτυχώς που ήρθε ο αρχηγός της CIA να δηλώσει
ότι με την απόφαση για την τοποθέτηση των ρωσικών πυραύλων S-300 στην Κρήτη,
μειώθηκε ο κίνδυνος σύρραξης στο Αιγαίο. Ναι, ε; (Σελ. 7).

Κατά τα λοιπά, το Χρηματιστήριο τραβάει την ανηφόρα. Και μην πείτε δεν σας
ενδιαφέρει ­ 800.000 Έλληνες, ήτοι ισάριθμες ελληνικές οικογένειες, στρέφουν
καθημερινά το βλέμμα στην οδό Σοφοκλέους. Χθες, έφθασε στις 3.306 μονάδες ο
δείκτης. Και δεν ζαλίστηκε. (Σελ. 50-51).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16357N032</ED>
<ID>
ID:19492

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ολιγωρία
</H2>
ΕΙΔΗΣΗ, βεβαίως, δεν είναι ότι έχουμε ­ το γνωρίζει και ο τελευταίος
πολίτης ­ κακούς δρόμους...

ΕΙΔΗΣΗ είναι πως επί τρία χρόνια περίμενε στα ράφια το πόρισμα της
διακομματικής επιτροπής της Βουλής «για τα τροχαία ατυχήματα και την οδική
ασφάλεια στην Ελλάδα»...

ΓΙΑ ν' ανασυρθεί και ­ επιτέλους ­ να συζητηθεί στην Ολομέλεια της
Βουλής μόλις προ τριημέρου!

ΚΑΙ είδηση ­ τώρα πια που έχουν δοθεί τόσα στοιχεία για τις χώρες της
Ευρώπης ­ δεν είναι η πρωτιά μας σε ατυχήματα...

ΕΙΔΗΣΗ είναι πως στα τελευταία δεκαπέντε χρόνια τα τροχαία αυξήθηκαν
στη χώρα μας κατά 54% και τα θύματα κατά 64%...

ΤΗΝ ώρα που σε άλλες χώρες ­ με υψηλό δείκτη ατυχημάτων παλαιότερα ­ ο
αριθμός τους έχει σημειώσει κατακόρυφη πτώση.

ΑΝ είχε μια σημασία η συζήτηση στη Βουλή ­ ενώπιον ολίγιστου
ακροατηρίου... ­ ήταν για το στίγμα ευθύνης που φέρουν δήμοι και νομαρχίες για
το κακό επαρχιακό οδικό δίκτυο...

ΚΑΙ το ίδιο το κράτος ­ όπως είπε ο αρμόδιος υπουργός ­ για ατυχήματα
που προκαλούνται από κακοτεχνίες στους δρόμους.

ΜΕΓΑΛΥΤΕΡΗ σημασία, όμως, έχει το γεγονός ­ που ήρθε και έδεσε με τη
συζήτηση ­ της μήνυσης πανεπιστημιακού στο Ηράκλειο Κρήτης κατά παντός υπευθύνου...

ΓΙΑ τις ζημιές που προκλήθηκαν στο αυτοκίνητό του από λακκούβες εν μέση
οδώ ­ «σμπαράλιασμα» εν ολίγοις ­ το οποίο βεβαίωσε και η κληθείσα επί τόπου Τροχαία.

ΜΗΠΩΣ, πράγματι, στην αντίδραση του πολίτη και στην υποχρέωση των
υπευθύνων να πληρώσουν...

ΒΡΙΣΚΕΤΑΙ ένα μέρος ­ μικρό έστω ­ της λύσης;
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16357N033</ED>
<ID>
ID:19533

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Μαρία Δαμανάκη:

(η βουλευτής του ΣΥΝ, στον Φλας, σε γραμμή... Σολάνα για το ενδεχόμενο
συνεργασίας του κόμματός της με το ΠΑΣΟΚ)

«Θα έλεγα ότι μια εκλογική συμφωνία πρέπει να καταλήξει αφού υπάρξουν Μέτρα
Οικοδόμησης Εμπιστοσύνης, τα οποία αυτήν τη στιγμή δεν υπάρχουν».

Γιώργος Δασκαλάκης:

(το μέλος της Κ.Ε. του ΠΑΣΟΚ και πρόεδρος της Γενικής Τράπεζας, στην
«Εξουσία», με αφορμή τα περί ίδρυσης κόμματος από τον κ. Αβραμόπουλο και τις
πιθανές επιπτώσεις)

«Θέλω να θυμίσω ακόμη για κάποιους ανιστόρητους, που ενδεχομένως σφυρίζουν
αδιάφορα απέναντι στις κατευθυνόμενες κινήσεις για δημιουργία άλλων κομμάτων,
ότι ο Γεώργιος Παπανδρέου, στις αρχές της δεκαετίας του '60, είχε πει πως
"όταν ο χωροφύλακας χτυπάει την πόρτα του γείτονά σου, περίμενε να χτυπήσει
και τη δική σου". Τίποτε άλλο».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16357N034</ED>
<ID>
ID:19569

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N03&aa=4</URL></REF>


Article

<CATEGORY>vin05</CATEGORY>

 <H2>Αυτή το 'πε και το 'κανε
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΝΑ ΤΑ... Ίσως θυμάστε ότι πριν από λίγες ημέρες, Πρόεδρος Δημοκρατίας και
Πρωθυπουργός δεν παρέστησαν στην ετήσια γιορτή του Εμπορικού και Βιομηχανικού
Επιμελητηρίου Πειραιά, επειδή υπήρχαν πληροφορίες ότι θα τους αποδοκίμαζαν
μερικές δεκάδες εργατών από τη Ζώνη του Περάματος, που είχαν συγκεντρωθεί εκεί.

ΙΣΩΣ θυμάστε επίσης ότι ο κ. Κ. Μητσοτάκης και η κ. Ντόρα Μπακογιάννη είχαν
πάει, αλλά δεν είχαν γλιτώσει τις αποδοκιμασίες. Όμως η βουλευτής της Ν.Δ.
είχε πλησιάσει τους συγκεντρωμένους και τους είχε υποσχεθεί ότι θα πήγαινε για
μία σε βάθος συζήτηση, στο Πέραμα. Το 'πε και ­ χθες ­ το 'κανε.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16357N043</ED>
<ID>
ID:19532

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N04&aa=3</URL></REF>


Article

<CATEGORY>vin05</CATEGORY>

 <H2>Για μια θέση ευθύνης...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟΝ ΒΟΛΟ χιόνισε τις τελευταίες ημέρες ύστερα από χρόνια ­ αλλά και τα όσα
συμβαίνουν στα Νομαρχιακή της περιοχής, μάλλον δεν γίνονται συχνά. Ο κ. Θ.
Παπαγιάννης, ένα πολύ γνωστό τοπικό στέλεχος του ΠΑΣΟΚ, απαιτεί θέση στη
διοίκηση της αναπτυξιακής εταιρείας του νομού ­ πέρα και πάνω από τη συμφωνία
που είχε το ΠΑΣΟΚ με τον κ. Παν. Σκοτινιώτη.

Ο κ. ΠΑΠΑΓΙΑΝΝΗΣ «ελέγχει» την πενταμελή Γραμματεία της Νομαρχιακής Οργάνωσης
­ και έτσι εκδόθηκε ανακοίνωση, με την οποία... αποσύρονται όλα τα στελέχη του
κυβερνώντος κόμματος από τις θέσεις ευθύνης της Νομαρχίας!!!

ΚΑΙ ΑΥΤΟ παρά την αντίδραση των κ.κ. Λ. Τζαννή και Ροδούλας Ζήση!!!
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16357N044</ED>
<ID>
ID:19556

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N04&aa=4</URL></REF>


Article

<CATEGORY>vin05</CATEGORY>

 <H2>Ο νομάρχης αντεπιτίθεται
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΧΘΕΣ, ΛΟΙΠΟΝ, ήταν η ώρα του νομάρχη, του κ. Π. Σκοτινιώτη, του ΣΥΝ, να
αντεπιτεθεί. Δήλωσε ότι υπάρχει σε εξέλιξη απόπειρα ελέγχου της Νομαρχίας με
μεθοδεύσεις, μάλιστα, που θυμίζουν τις χειρότερες εποχές του παλαιοκομματισμού
και ξεκαθάρισε ότι δεν υπάρχει έδαφος για κανενός είδους συμβιβασμό!

Ο κ. Σκοτινιώτης ξεκαθάρισε ότι οι θέσεις των συμβούλων που προέρχονται από το
ΠΑΣΟΚ δεν πρόκειται να καλυφθούν και «κάτω από το τραπέζι» τους ζητά να μην αποχωρήσουν...

Ποιος θα «πληρώσει το μάρμαρο»; Μα, το ΠΑΣΟΚ ­ στον Βόλο γελούν πολλοί, μόνο
και μόνο στο άκουσμα ότι ο καβγάς γίνεται... για το πάπλωμα...
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16357N045</ED>
<ID>
ID:19575

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N04&aa=5</URL></REF>


Article

<CATEGORY>vin05</CATEGORY>

 <H2>Η ώρα της γιορτής
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΠΟ ΣΑΡΑΝΤΑ κύματα πέρασε ο κ. Κ. Λαλιώτης ώσπου να διευθετηθούν όλα για την
υπόθεση του Μετρό της Θεσσαλονίκης, αλλά τώρα είναι η ώρα της γιορτής. Ναι μεν
δεν θα το γιορτάσει την Παρασκευή, που θα πέσουν οι υπογραφές στο Ζάππειο,
αλλά σε λίγες ημέρες, στη Θεσσαλονίκη, θα γίνει... χαμός!
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16357N046</ED>
<ID>
ID:19583

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N04&aa=6</URL></REF>


Article

<CATEGORY>vin05</CATEGORY>

 <H2>Πήρε το μπουζούκι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΓΙΝΕ Η ΓΙΟΡΤΗ της ΠΑΣΚ Εφοριακών στο «Απόλλων Παλάς», μίλησαν οι κ.κ. Γ.
Παπαντωνίου και Γ. Δρυς, αλλά η είδηση βγήκε αργότερα. Όταν βγήκε στο πάλκο ο
κ. Αντ. Ρέμος, την ώρα του «ζεϊμπέκικου της Ευδοκίας», ο γραμματέας των
Εφοριακών, ο κ. Γ. Μπάτσος, του πήρε το μπουζούκι και εκτέλεσε άψογα το
κομμάτι. Εφορία τέχνας κατεργάζεται!
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16357N047</ED>
<ID>
ID:19588

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N04&aa=7</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Για το Τρίτο
</H2>
ΟΛΟΓΟΣ στους αναγνώστες. Ο γενικός διευθυντής της ΕΡΑ Γιάννης
Τζαννετάκος, γράφει: «Αγαπητέ μου Λευτέρη,

Κατ' αρχάς να σε ευχαριστήσω, διότι επιδεικνύεις τόσο άμεσο και φλέγον
ενδιαφέρον ως προς την ΕΡΑ. Ειδικότερα ως προς το Τρίτο Πρόγραμμα. Και ακόμα
πιο ειδικά, ως προς τον φίλο Γιώργο Τσαγκάρη. Βεβαίως, έχω επιφυλάξεις κατά
πόσον η δημοσιοποίηση αυτής της υπόθεσης ­ και μάλιστα του ονόματος τού
ανωνύμως κατηγορηθέντος ­ βοηθάει τον ίδιο και την ΕΡΤ/ΕΡΑ. Ως προς εμάς στην
ΕΡΑ, μολονότι η αρχική δημοσίευση της "καταγγελίας" έγινε την 25.1, έως χθες,
είχαμε κατορθώσει να κρατήσουμε εκτός δημοσιότητος το όνομα τουλάχιστον του
"δράστη". Τώρα έγινε βούκινο. Η έντονη συνηγορία δεν αμβλύνει τις όποιες
εντυπώσεις, τουλάχιστον όσον αφορά τους κακόπιστους. Θέλω να σε διαβεβαιώσω
ότι ουδέν θεσμικό όργανο της ΕΡΑ προσπαθεί "να φάει" τον κ. Τσαγκάρη ή άλλον
όμοιό του. Προσωπικώς, το 1997, το 1998, αλλά και το 1999, πρότεινα να
ανανεωθεί η σύμβασή του. Με είχε και με έχει συμπαραστάτη του στις
ενδιαφέρουσες πρωτοβουλίες, σε μερικές από τις οποίες μετέχω ενεργά και
προσωπικώς. Οι τελευταίες αράδες του κειμένου σου με αδικούν καταφώρως, διότι
"κατηγορούμαι", ότι ασχολούμαι με επιστολές και τα τοιαύτα. Δυο λόγια σταράτα:
Η καταγγελία ελήφθη από εμέ το μεσημέρι της 27.1.99. Εντός 5λέπτου ήταν στα
χέρια του κ. Τσαγκάρη, τον οποίον εκάλεσα στο γραφείο μου. Πάραυτα μου
απάντησε εγγράφως, όπως επιπροσθέτως και την επομένη (28.1.99), αρνούμενος
κατηγορηματικά τις "κατηγορίες". Μου γνωστοποίησε ότι θα συγκαλούσε
συγκέντρωση των εργαζομένων την 28.1.99 και μου ζήτησε να πράξω ό,τι το
δυνατόν επί της υποθέσεως. Μόλις την επομένη (29.1.99) έλαβα το ψήφισμά τους,
"έκλεισα" την υπόθεση, δεν προχώρησα σε άλλου είδους έρευνα και ενημέρωσα
σχετικώς και τον κ. Πρόεδρο ­ Δ/ντα Σύμβουλο, ο οποίος, όπως και εγώ, είχε
πληροφορηθεί το δημοσίευμα της 25.1.99 και ευλόγως ζητούσε να διερευνηθεί το
θέμα. Ετέθη τελεία και παύλα από εμέ ως καθ' ύλην αρμόδιο. Επιπλέον τήρησα
αυστηρότατα την εχεμύθεια ως προς το όνομα, έως και χθες. Τότε πια απεκαλύφθη.
Και πάντως όχι από εμέ. Εν πάση δε περιπτώσει όφειλα για την προστασία του
ίδιου να ασχοληθώ εν κρυπτώ και παραβύστω, αλλά και εν ταχύτητι. Αλλιώς το
θέμα θα εξελισσόταν σε χρόνιο... αφροδίσιο νόσημα. Άρα δεν νομίζω ότι αδίκησα
κανέναν, ότι υπέπεσα σε λάθος ή ότι διέπραξα ανοησία, όπως αναφέρεται στην
κατακλείδα του κειμένου σου.

Έθεσα προσωπικώς την υπόθεση στο αρχείο, κρίνοντας υπευθύνως με βάση τα
υπαρκτά και ανύπαρκτα στοιχεία. Προέβην δε στις ελάχιστες αναγκαίες κινήσεις
προς διασφάλισή του. Η χυδαία επιστολή δεν εστάλη σε μένα, αλλά σε συλλογικό
φορέα, ο οποίος αν δεν ενεργούσα, εδικαιούτο να δημιουργήσει θέμα. Ενήργησα
λοιπόν κατά συνείδηση και νομίζω αψόγως. Ούτε αδίκησα, ούτε υπέπεσα σε λάθος,
ούτε προέβην σε ανοησία. Ο κακόπιστος ή μη προσεκτικός αναγνώστης σου, δυνατό
να μου αποδώσει τα αντίθετα από τα ως άνω. Εκ τούτου του λόγου νομίζω ότι
πρέπει να επανέλθεις στο θέμα διευκρινιστικά».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16357N048</ED>
<ID>
ID:19590

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΟΥ ΘΑ ΦΘΑΣΕΙ το Χρηματιστήριο της Σοφοκλέους; Έως την Ερμού, σίγουρα...

ΟΡΙΣΤΕ, δεν ζήτησε πολιτικό άσυλο ο Οτζαλάν, άρα εμείς δεν χρειάστηκε
να μην του παραχωρήσουμε...

ΝΕΟΥΣ ΠΙΝΑΚΕΣ ζωγραφίζει η κ. Φιόνα Σημίτη. Μετά την επιτυχημένη της
παρουσία σε εκθεσιακούς χώρους στην Ασία, βρέθηκε με πολλές παραγγελίες,
αλλά... χωρίς απόθεμα έργων!

ΑΠΟΨΕ ΠΡΑΓΜΑΤΟΠΟΙΕΙΤΑΙ η εκδήλωση του Ομίλου Ενεργών Πολιτών για το
«πριν» και το «μετά» της ΟΝΕ. Για να δούμε, τι θα μας πουν...

ΠΩΣ ΤΟΝ ΕΙΔΑΤΕ χθες το βράδυ τον Πρωθυπουργό; Α, δεν ξέρω εσείς πώς τον
είδατε, αλλά ο κ. Κ. Στεφανόπουλος μάλλον θα τον είδε...

ΤΕΛΕΥΤΑΙΟ ΔΙΛΗΜΜΑ στο ΠΑΣΟΚ: Κάποιοι είναι με τους... χιμπατζήδες και
κάποιοι με τους... κυπατζήδες!!!

ΔΗΛΑΔΗ, ΤΙ ΚΑΚΟ έχουν τα μέλη μιας χρήσης; Ίσα - ίσα, που δεν γίνονται
εστίες μόλυνσης...

ΤΕΛΙΚΩΣ, ΤΟ ερώτημα είναι ένα: Το ΠΑΣΟΚ πάει συνέδριο ή σαφάρι;
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16357N049</ED>
<ID>
ID:19591

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N04&aa=9</URL></REF>


Article

<CATEGORY>vin04</CATEGORY>

 <H5>Ο ΣΗΜΙΤΗΣ ΕΞΕΦΡΑΣΕ ΤΗΝ ΕΛΠΙΔΑ ΝΑ ΑΠΟΔΕΧΘΟΥΝ ΚΑΙ ΤΑ ΑΛΛΑ ΚΟΜΜΑΤΑ ΤΗΝ ΑΝΑΝΕΩΣΗ
ΤΗΣ ΘΗΤΕΙΑΣ ΤΟΥ ΠΡΟΕΔΡΟΥ
</H5><H2>Πρόταση για Στεφανόπουλο
</H2>
Ανανέωση της θητείας του κ. Κωστή Στεφανόπουλου θα προτείνει το ΠΑΣΟΚ,
υποδεικνύοντας τον σημερινό Πρόεδρο για το ανώτατο αξίωμα της χώρας και για
την πενταετία 2000-2005.

Και σε ερωτήσεις τηλεθεατών απάντησε στη χθεσινή συνέντευξή του στο Mega ο
Πρωθυπουργός κ. Κώστας Σημίτης

ΤΗΝ ΕΠΙΛΟΓΗ αυτή του κυβερνώντος κόμματος ανακοίνωσε δημόσια για πρώτη φορά
χθες το βράδυ ο Πρωθυπουργός κ. Κώστας Σημίτης, στη συνέντευξη που παραχώρησε
στο Mega και στους δημοσιογράφους Παύλο Τσίμα και Αλέξη Παπαχελά. Ο
Πρωθυπουργός είχε εκφράσει την πρόθεσή του αυτή σε προηγούμενη φάση, σε
κλειστή όμως σύσκεψη, που είχε με κυβερνητικά και κοινοβουλευτικά στελέχη.

ΕΓΚΩΜΙΟ

Ο κ. Κ. Σημίτης έπλεξε το εγκώμιο του κ. Κ. Στεφανόπουλου, τονίζοντας ότι
είναι «πολύ ικανός» και ότι «ετήρησε σωστά όλες τις επιταγές του Συντάγματος».
Μάλιστα, προχώρησε ένα ακόμα βήμα και εξέφρασε την ελπίδα να αποδεχθούν και τα
άλλα κόμματα την πρόταση και να υπάρξει ομόθυμη στήριξη του Προέδρου. Ωστόσο,
επισήμανε ότι η Ν.Δ. δεν έχει ξεκάθαρη θέση και εμμέσως κατηγόρησε τον κ. Κ.
Καραμανλή ότι σύρεται από τον κ. Μ. Έβερτ, που έχει ήδη δηλώσει ότι η Ν.Δ. δεν
πρόκειται να υποστηρίξει τον κ. Κ. Στεφανόπουλο και ότι, συνεπώς, οι εκλογές
θα γίνουν τον Μάρτιο ή τον Απρίλιο του 2000.

Με την αποσαφήνιση και μάλιστα τόσο νωρίς, πάντως, της θέσης του ΠΑΣΟΚ για την
εκλογή Προέδρου, το πολιτικό σκηνικό αποκτά μια νέα παράμετρο. Στην
προηγούμενη προεδρική εκλογή, ο κ. Κ. Στεφανόπουλος είχε υποδειχθεί αρχικά από
την Πολιτική Άνοιξη και είχε υποστηριχθεί και από το ΠΑΣΟΚ για να εκλεγεί με
τις ψήφους των δύο κομμάτων. Ο συσχετισμός αυτός δεν υφίσταται πλέον στη
Βουλή, όπου το ΠΑΣΟΚ έχει μόνο 163 βουλευτές και για την εκλογή χρειάζονται
180 ψήφοι. Συνεπώς, η εκλογή του κ. Κ. Στεφανόπουλου το 2000 εξαρτάται από το
αν η πρόταση του ΠΑΣΟΚ θα υποστηριχθεί τουλάχιστον είτε από την αξιωματική
αντιπολίτευση είτε από δύο άλλα κόμματα.

ΣΤΑΘΕΡΟΤΗΤΑ

Πέραν όμως του Προέδρου της Δημοκρατίας, ο κ. Κ. Σημίτης άνοιξε τα χαρτιά του
για μια σειρά ακόμα θεμάτων, ξεκαθαρίζοντας απ' την πλευρά της κυβέρνησης το
πολιτικό σκηνικό. Απέκλεισε για άλλη μια φορά το θέμα των διπλών εκλογών τον
Ιούνιο, είπε ότι οι εκλογές θα γίνουν με το ίδιο εκλογικό σύστημα και
εμφανίστηκε και πάλι αδιάφορος απέναντι στο ενδεχόμενο ίδρυσης κόμματος απ'
τον κ. Αβραμόπουλο. «Εμένα δεν μ' ενδιαφέρει ποιος θα είναι αντίπαλος», είπε
για τους κ.κ. Κ. Καραμανλή και Δ. Αβραμόπουλο. «Αντίπαλος ή ο ένας ή ο άλλος
είναι απ' την άλλη παράταξη», είπε. Ο κ. Κ. Σημίτης εξέφρασε την αντίθεσή του
σε εξελίξεις που θα οδηγήσουν «στην ιταλοποίηση της ελληνικής πολιτικής ζωής,
δηλαδή πολλά μικρά κόμματα, τα οποία, όπως είπε, αλλάζουν συμμαχίες,
συνεργασίες, πέφτουν κυβερνήσεις».

Απαντώντας δε σε ερώτηση για το πώς βλέπει τις συμμαχικές κυβερνήσεις, ο κ. Κ.
Σημίτης τόνισε ότι η κεντρική επιδίωξη πρέπει να είναι η πολιτική σταθερότητα
μέσα από ένα πολιτικό εκλογικό σύστημα, ώστε «να μπορούμε να λύσουμε τα
προβλήματά μας».

Προδιαγράφοντας την πορεία προς τις εκλογές του 2000, ο κ. Σημίτης αναφέρθηκε
στο κυβερνητικό έργο και την προώθησή του και άφησε σαφώς να φανεί ότι ανοίγει
κύκλος φιλολαϊκών μέτρων που σχετίζονται με τη φορολογία και την εφαρμογή του
35ώρου. «Ανάλογα με τις δυνατότητες και βαθμιαία», ο κ. Σημίτης ανήγγειλε
τιμαριθμοποίηση της φορολογικής κλίμακας, αύξηση του αφορολογήτου και μειώσεις
των συντελεστών με στόχο τη μείωση της επιβάρυνσης των μισθωτών.

«ΟΜΗΡΟΣ»

Ιδιαίτερα σκληρός ήταν ο κ. Κ. Σημίτης απέναντι σ' όσους ασκούν κριτική στην
κυβέρνηση για υποχωρητικότητα στα εθνικά θέματα και σε όσους υποστηρίζουν ότι
η Ελλάδα είναι «όμηρος» της Τουρκίας λόγω του στόχου για ένταξη στην ΟΝΕ. Για
την Τουρκία ο Πρωθυπουργός εξέφρασε τη βεβαιότητά του ότι θα επιδιώξει να
υπάρξει ένταση και αναμέτρηση στο Αιγαίο προκειμένου να σταματήσει τη
διαδικασία αποκλεισμού της από την Ευρωπαϊκή Ένωση, καθώς και την ένταξη της
Κύπρου. «Τι θα κάνει (η Άγκυρα) όταν χάνει σε όλα τα επίπεδα;», αναρωτήθηκε ο
Πρωθυπουργός όταν του τέθηκε το ενδεχόμενο πρόκλησης από την Τουρκία μ' ένα
επεισόδιο στο Αιγαίο. «Βεβαίως, συνέχισε, θα προσπαθήσει να υπάρξει αναμέτρηση
για να σταματήσει αυτή τη διαδικασία. Γι' αυτό και τώρα, συμπλήρωσε, τα
πράγματα είναι πιο ζόρικα».

Όσον αφορά στην απόφαση του 1996 για αγορά των S-300 για την άμυνα της Κύπρου,
ο κ. Σημίτης κράτησε αποστάσεις, λέγοντας ότι η απόφαση «δεν πάρθηκε επί δικής
μου πρωθυπουργίας». Εξήγησε ωστόσο ότι «προφανώς» η τότε κυβέρνηση του ΠΑΣΟΚ
πήρε την απόφαση για «τακτικούς και στρατιωτικούς λόγους».

* Για την υπόθεση Οτζαλάν ο Πρωθυπουργός απέφυγε να απαντήσει αν ο Κούρδος
ηγέτης «ήρθε ή δεν ήρθε» στην Ελλάδα, περιοριζόμενος να πει δύο φορές ότι «δεν
ζήτησε πολιτικό άσυλο από την Ελλάδα».

ΓΙΑ ΧΡΙΣΤΟΔΟΥΛΟ

Για τα άλλα θέματα της τρέχουσας πολιτικής επικαιρότητας που ρωτήθηκε, ο Πρωθυπουργός:

* Τάχθηκε εμμέσως κατά της αναφοράς του Αρχιεπισκόπου Χριστόδουλου στα εθνικά
θέματα. Με αφορμή τα όσα είπε ο κ. Χριστόδουλος για τα Ίμια, ο κ. Σημίτης
τόνισε ότι «η κυβέρνηση ασχολείται με τα θέματα της Πολιτείας, η Εκκλησία
ασχολείται με τα θέματα της Εκκλησίας», αν και υπογράμμισε ότι οι σχέσεις τους
είναι καλές.

* Άφησε ­ και πάλι ­ ανοιχτό το ενδεχόμενο να υπάρξουν και νέες βελτιώσεις
στην εκπαιδευτική μεταρρύθμιση, ανάλογα με την πορεία εφαρμογή της.

* Επανέλαβε ότι δεν πρόκειται να επηρεάσουν την κυβέρνηση αντιδράσεις του
κοινού σε μέτρα που λαμβάνονται.

* Τόνισε ότι για την αντιμετώπιση του προβλήματος ανασφάλειας που υπάρχει, η
κυβέρνηση προχωρεί σε μέτρα για περισσότερες περιπολίες αστυνομικών και έλεγχο
των λαθρομεταναστών.

* Προέβλεψε ότι τα οφέλη που θα προκύψουν από τη μείωση των επιτοκίων και την
ένταξη στην ΟΝΕ μπορεί να φθάσουν και τα 600 δισ. δρχ. και ότι αυτό «θα το
χρησιμοποιήσουμε για την Παιδεία».

* Τάχθηκε κατά της σκανδαλολογίας που έχει αναπτυχθεί στις ΗΠΑ εις βάρος του
προέδρου Κλίντον. Τέλος, σε ό,τι αφορά στο Συνέδριο του κόμματος, ο κ. Σημίτης
δεν απέκλεισε το ενδεχόμενο να υπάρξει αντιπαράθεση ­ «Τι θέλουμε; Ένα
μονολιθικό, ένα σταλινικό κόμμα;», είπε για να υπογραμμίσει τον δημοκρατικό
χαρακτήρα της οργάνωσης του ΠΑΣΟΚ. Για την εκλογή Προέδρου είπε ότι θα γίνει
με ψηφοφορία.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16357N051</ED>
<ID>
ID:19471

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N05&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Θετικό ισοζύγιο
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΑΜΕΣΟΤΗΤΑ, γρήγορα αντανακλαστικά, ώριμες απαντήσεις και καλή σκηνική παρουσία
ήταν τα βασικά χαρακτηριστικά της χθεσινής συνέντευξης του Πρωθυπουργού Κώστα
Σημίτη, στο Mega. Διέθετε επίσης σοβαρότητα και λόγο που έδειχνε πειστικός, σε
βασικά σημεία, ακόμη και όταν ερχόταν σε προφανή σύγκρουση με την
πραγματικότητα. Όπως στο ζήτημα των ρωσικών πυραύλων S-300. Που, κατά τον
Πρωθυπουργό, ήταν απόφαση «άλλης κυβέρνησης». Αλλά τον Φεβρουάριο του 1997,
όταν ο Πρόεδρος Κληρίδης υπέγραφε την απόφαση για την προμήθεια των πυραύλων,
Πρωθυπουργός ήταν εκείνος, και κυβέρνηση, η δική του κυβέρνηση.

Ο Πρωθυπουργός ήταν κοφτός στις απαντήσεις του, ειδικά στις ερωτήσεις των
δημοσιογράφων. Ακόμη και σε εκείνες που του προκαλούσαν ένταση ή εκνευρισμό.
Έδειξε όμως μια δυσκολία απάντησης στις ερωτήσεις του κοινού, αλλά αυτό ήταν
φυσικό, μια και οι ερωτήσεις του κοινού δεν ήταν διατυπωμένες με
δημοσιογραφικό τρόπο.

Το ισοζύγιο και της χθεσινής συνέντευξης ήταν θετικό. Και θα μπορούσε να ήταν
ακόμη πιο θετικό, αν έλειπαν αναφορές όπως αυτή στην αντιστασιακή του δράση ­
που είναι γνωστή και δεν χρειαζόταν η επίκληση κανενός απόρρητου κειμένου της ΚΥΠ.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16357N052</ED>
<ID>
ID:19522

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Το μεγάλο άλμα, τώρα
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η εφετινή χρονιά «μπήκε με το δεξί» για την ελληνική οικονομία. Ο πληθωρισμός
έστω και σημειωτόν αποκλιμακώνεται, ο τραπεζικός ανταγωνισμός ρίχνει σταθερά
τα επιτόκια και προπαντός προσφέρει στο κοινό νέα προϊόντα υπό ελκυστικούς
όρους, από το εξωτερικό εισρέουν μαζικά κεφάλαια για να επενδυθούν στα
υψηλότοκα κρατικά ομόλογα και η Σοφοκλέους καταρρίπτει το ένα μετά το άλλο όλα
τα ιστορικά ρεκόρ. 
Υπάρχει λοιπόν μια ευφορία των αγορών, στην αλλοδαπή και στο εσωτερικό, η
οποία μεταφράζεται σε αυξημένα εισοδήματα για τους πολίτες και σε βελτιωμένους
δείκτες για όλη την οικονομία.

Συνεπώς το κρίσιμο πρόβλημα της οικονομικής πολιτικής στη σημερινή φάση είναι
πρώτον, πώς η ευφορία αυτή θα εμπεδωθεί σε ένα σταθερό και μόνιμο κλίμα και
δεύτερον, πώς θα ενισχυθεί περαιτέρω με μέτρα που θα τονώσουν την εμπιστοσύνη
που ήδη υπάρχει στις αγορές για την ελληνική οικονομία. 
Πράγματι, η Warburg Dillon Read (o γνωστός ελβετικός χρηματοοικονομικός οίκος,
από τους μεγαλύτερους στον κόσμο) που συνιστά με τα πιο θερμά λόγια στους
πελάτες της να αγοράσουν ελληνικά χαρτιά δεν παραλείπει να σημειώσει: «Μόνον η
προώθηση των διαρθρωτικών αλλαγών, οι ιδιωτικοποιήσεις και η ενίσχυση του
ανταγωνισμού στην οικονομία μπορούν να συμβάλουν αποτελεσματικά στην κάμψη του πληθωρισμού».

Εξάλλου η μεγάλη ολλανδική τράπεζα ΑΒΝ AMRO, που επίσης προωθεί θεσμικούς
επενδυτές από την Ολλανδία, τη Γαλλία και το Βέλγιο για αγορές ομολόγων στην
Ελλάδα, στις εκθέσεις της αναφέρει ότι «η προσοχή των ξένων εστιάζεται στην
πορεία των διαρθρωτικών αλλαγών. Αναγνωρίζουν ότι έχουν γίνει σοβαρά βήματα,
αλλά οι εξελίξεις σε αυτό τον τομέα δεν έρχονται με τον ρυθμό που αυτοί προσδοκούσαν».

Επομένως τα μέτρα για τα οποία σημειώσαμε ότι θα ενισχύσουν το ευνοϊκό κλίμα
πρέπει να επικεντρωθούν στις διαρθρωτικές αλλαγές και αυτό φαίνεται να το έχει
κατανοήσει το οικονομικό επιτελείο της κυβέρνησης. Ο υπουργός Εθνικής
Οικονομίας και Οικονομικών κ. Ιωάν. Παπαντωνίου στην τελευταία του ομιλία στην
Ένωση Ανταποκριτών Ξένων Τύπου ανέφερε: «Τα τελευταία πέντε χρόνια
πραγματοποιήθηκε μία επαναστατική αλλαγή στην ελληνική οικονομία. Η δραστική
μείωση του πληθωρισμού, η εξυγίανση των δημοσίων οικονομικών με παράλληλη
στήριξη του κοινωνικού κράτους, ο επενδυτικός δυναμισμός, ο εκσυγχρονισμός
κρίσιμων τομέων όπως οι τράπεζες και οι τηλεπικοινωνίες, σηματοδοτούν τη
μετάβαση από το στάδιο της οικονομικής καθυστέρησης στο στάδιο μιας σύγχρονης,
δυναμικής και συνεκτικής οικονομίας και κοινωνίας.

Η αλλαγή αυτή πρέπει να συνεχιστεί, για να ολοκληρωθεί. Οι μετοχοποιήσεις και
ιδιωτικοποιήσεις πρέπει να συνεχιστούν, για να προσφέρουν αναπτυξιακά κεφάλαια
και να ενισχύσουν την επιχειρηματικότητα στις οικονομικές λειτουργίες. 
Η αναδιοργάνωση του δημόσιου τομέα πρέπει να επιταχυνθεί, για την εξυγίανση
και τον εκσυγχρονισμό των επιχειρήσεων κοινής ωφελείας και την αναβάθμιση των
υπηρεσιών που προσφέρει το κοινωνικό κράτος».

Συνεπώς, η ίδια η κυβέρνηση εκτιμά ότι προνομιακός χώρος άσκησης της πολιτικής
της λίγο πριν και ευθύς μετά την ένταξη στην ΟΝΕ θα είναι οι διαρθρωτικές
αλλαγές και συγκεκριμένα περαιτέρω ιδιωτικοποιήσεις (με το 4ο πακέτο του ΟΤΕ,
το δεύτερο των Ελληνικών Πετρελαίων και τις μετοχοποιήσεις στις ΔΕΚΟ) και
κυρίως εξυγίανση των προβληματικών ΔΕΚΟ. Όσο η Ολυμπιακή Αεροπορία θα
παραπαίει, όσο δεν θα απελευθερώνονται οι αγορές στις μεταφορές, την ενέργεια
και τις τηλεπικοινωνίες, τόσο οι αγορές θα έχουν ερωτήματα και ανησυχίες για
το πόσο διατηρήσιμη είναι η βελτίωση της ελληνικής οικονομίας.

Τα ερωτήματα αυτά θα γίνονται πιο πιεστικά και αγωνιώδη, καθώς οι αγορές θα
συνειδητοποιούν ότι η καθυστέρηση που σημειώνεται από κυβερνητικής πλευράς
στην προώθηση των διαρθρωτικών αλλαγών οφείλεται σε αναστολές ενδογενείς. Σε
αντιδράσεις δηλαδή που προκύπτουν από το εσωτερικό του κυβερνώντος κόμματος
και οφείλονται σε ανοικτές διαφωνίες για το αν είναι σκόπιμες οι
ιδιωτικοποιήσεις ή ακόμη και οι μετοχοποιήσεις στις ΔΕΚΟ.

Όσο λοιπόν η οικονομική πολιτική παραμένει διστακτική και άτολμη, οι αγορές θα
είναι κι αυτές επιφυλακτικές και βεβαίως τα ελληνικά ομόλογα λόγω υψηλών
επιτοκίων θα είναι πάντοτε προτιμητέα, όμως το μεγάλο άλμα για άμεσες
επενδύσεις στην Ελλάδα θα αναβάλλεται. Και όμως, η Ελλάδα ακριβώς αυτό το
μεγάλο άλμα χρειάζεται τώρα!
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16357N062</ED>
<ID>
ID:19523

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Δάσκαλε που δίδασκες...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΤΩΡΑ ΠΟΥ οι κινητοποιήσεις των μαθητών βαίνουν προς το τέλος τους, και εν όψει
των κινητοποιήσεων των αγροτών που προγραμματίζονται για τις επόμενες ημέρες,
είναι απαραίτητο να επισημανθεί ότι όλα όσα παρακολουθήσαμε το τελευταίο
διάστημα, δεν είναι καινούργια πράγματα για τον τόπο. Τα έχουμε ξαναδεί.
Κυρίως την περίοδο πριν από το 1981, αλλά πολύ περισσότερο στο διάστημα 1990-'93.

Πολλά από τα κυβερνητικά στελέχη που διαμαρτύρονται σήμερα ή και εξεγείρονται
με τους αποκλεισμούς των δρόμων και τα μικροεπεισόδια, δείχνουν να ξεχνούν τα
όσα είχαν δημιουργηθεί τότε. Ορισμένα, μάλιστα, μέλη της κυβέρνησης δεν
διστάζουν να αποδίδουν στις εκδηλώσεις των μαθητών χαρακτηρισμούς που
παραπέμπουν ευθέως στις πιο σκληρές περιόδους του αντικομμουνισμού που πέρασε
η χώρα. Πράγματι είναι πολύ ενοχλητικό ή ακόμη και εξοργιστικό,
αντιδημοκρατικό, απάνθρωπο και εξτρεμιστικό, δέκα ή είκοσι παιδιά να κλείνουν
τους δρόμους σήμερα. Ή είκοσι τρακτέρ μία οδική αρτηρία αύριο.

Αλλά οι διαμαρτυρίες και οι αντιδράσεις των κυβερνητικών στελεχών θα είχαν
ουσιαστικό αντίκρυσμα αν προηγουμένως αναγνώριζαν ότι το ΠΑΣΟΚ είναι αυτό που
δίδαξε στην ελληνική κοινωνία τις συγκεκριμένες μεθόδους «αγώνα». Η
αυτοκριτική δεν έχει γίνει, και απ΄ ότι δείχνουν τα πράγματα, κανείς δεν είναι
διατεθειμένος να την κάνει. Ίσως γιατί όταν είμαστε στην αντιπολίτευση ο
στόχος μας είναι να φθείρουμε την κυβέρνηση με κάθε τρόπο, ακόμη και με το να
αποδιαρθρώσουμε την κοινωνική ζωή. Όταν όμως γινόμαστε κυβέρνηση, μας ενοχλεί
βαθύτατα που κάποιοι άλλοι αντιγράφοντάς μας επιδιώκουν με τα ίδια μέσα τη
φθορά μας.

Δεν είναι η πρώτη φορά, και προφανώς δεν θα είναι η τελευταία που οι πολίτες
θα βρεθούν μπροστά σε παρόμοια φαινόμενα. Πριν όμως καταφερθούν κατά εκείνων
που τους ταλαιπωρούν, ας σκεφτούν ότι πριν από μερικά χρόνια ενδεχομένως να
ήταν εκείνοι που διαδήλωναν στην οδό Σταδίου, μαζί με 20 άλλους, και είχαν
κλείσει ολόκληρο το οδόστρωμα, ταλαιπωρώντας για ώρες την Αθήνα. Κι όσο για
την κυβέρνηση, ας έχει κατά νου το «δάσκαλε που δίδασκες...». Ίσως της φανεί
χρήσιμο στο μέλλον...
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16357N063</ED>
<ID>
ID:19551

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΑΡΑ ΤΙΣ ΕΛΛΗΝΙΚΕΣ ΕΠΙΦΥΛΑΞΕΙΣ ΚΑΙ ΤΑ ΑΝΟΙΧΤΑ ΘΕΜΑΤΑ ΠΟΥ ΒΡΙΣΚΕΙ ΣΤΗΝ ΑΘΗΝΑ Ο ΣΟΛΑΝΑ
</H5><H5>Προς τον 21ο αιώνα
</H5><H5>«Απομακρύνεται η ένοπλη αναμέτρηση»
</H5><H2>Αισιοδοξία... εμπιστοσύνης
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Αισιοδοξία για τις σχέσεις Ελλάδας - Τουρκίας, παρά την μεταξύ τους ένταση,
επικρατεί στο ΝΑΤΟ μετά την πρόσφατη συμφωνία των δύο χωρών στο πλαίσιο της
Συμμαχίας, που προβλέπει την αποδέσμευση 100 δισ. δραχμών για στρατιωτικά έργα
υποδομής στις δύο χώρες.

Η ΣΥΓΚΡΑΤΗΜΕΝΗ αισιοδοξία ωστόσο δεν φαίνεται να περιλαμβάνει και την υπόθεση
των Μέτρων Οικοδόμησης Εμπιστοσύνης, καθώς ο γενικός γραμματέας της Συμμαχίας,
που φθάνει σήμερα στην Αθήνα, δεν έχει «κλείσει» ακόμα όλα τα ανοιχτά θέματα.
Τόσο στην Αθήνα όσο και σε κύκλους του ΝΑΤΟ, στην έδρα του, έχει διαμορφωθεί
πλέον η πεποίθηση ότι η Άγκυρα κωλυσιεργεί και επιδιώκει να μετατρέψει μία
συζήτηση επί τεχνικών θεμάτων συμπεριφοράς σε πολιτικό διάλογο εφ' όλης της ύλης.

Παρ' όλα αυτά, κύκλοι της Συμμαχίας δεν απέκλειαν το θέμα των Μέτρων
Οικοδόμησης Εμπιστοσύνης να συζητηθεί σήμερα στην Αθήνα ­ αλλά μόνον στην κατ'
ιδίαν συνάντηση που θα έχει ο κ. Σολάνα με τον Πρωθυπουργό. Όπως οι ίδιοι
κύκλοι δεν απέκλειαν και το ενδεχόμενο να επιτευχθεί πρόοδος και να
ανακοινωθεί, πιο νωρίς από πέρυσι, το θερινό μορατόριουμ ασκήσεων στο Αιγαίο,
διευρυμένο πιθανώς κατά ένα μήνα. Άλλωστε και το ενδιαφέρον των ΗΠΑ για πρόοδο
στον τομέα αυτό είναι μεγάλο και αναμένεται να εκδηλωθεί και κατά τη διάρκεια
της επίσκεψης του Αμερικανού υφυπουργού Άμυνας κ. Κρέιμερ τις αμέσως επόμενες ημέρες.

Το σύνολο των διευθετήσεων που παραμένουν ανοιχτές και οι οποίες θα
συμπληρώνουν το πλέγμα των Μέτρων Οικοδόμησης Εμπιστοσύνης όταν υπάρξει
συμφωνία, αφορούν μόνο σε περιστατικά για τα οποία απαιτείται η έκδοση ΝΟΤΑΜ (προαναγγελία).

Ο κύκλος των μέτρων που έχουν συζητηθεί και εξειδικευθεί είναι πάντως ευρύς
και άλλα έχουν προωθηθεί, άλλα όχι (βλέπε πίνακα).

Κυβερνητικές πηγές στην Αθήνα άφηναν να εννοηθεί ότι το πλέγμα αυτό είναι
δύσκολο να προχωρήσει πριν από τη Σύνοδο Κορυφής τον Απρίλιο στην Ουάσιγκτον,
όπου θα επικυρωθεί η ενεργοποίηση της νέας δομής του ΝΑΤΟ. Η Αθήνα, με τις
μέχρι τώρα συμφωνίες που πέτυχε σε επίπεδο υπουργών, κατάφερε να ακυρώσει την
προσπάθεια της Άγκυρας να μην ενεργοποιηθεί το Στρατηγείο της Λάρισας μαζί με
τα υπόλοιπα. Έτσι, μέχρι τον Απρίλιο, και επειδή δεν θέλει να προσθέσει άλλα
σημεία τριβής με την Άγκυρα, δεν επιδιώκει να δώσει σ' αυτή τη φάση άλλο, πιο
γρήγορο, τόνο στη συζήτηση για τα Μέτρα Οικοδόμησης Εμπιστοσύνης. Άλλωστε,
έτσι κι αλλιώς, τα δύσκολα έρχονται μετά τον Απρίλιο, που αφορούν επιμέρους
ρυθμίσεις για τα στρατηγεία. Με κυριότερη αυτή για το ηλεκτρονικό Σύστημα
Εναερίου Ελέγχου ACCS, στην υλοποίηση του οποίου η Ελλάδα διατηρεί τουλάχιστον επιφυλάξεις.

* Η απόφαση του ΝΑΤΟ για ταυτόχρονη ενεργοποίηση των στρατηγείων, με παράκαμψη
των τουρκικών εμποδίων, προϋπέθετε τη συμφωνία Αθήνας - Άγκυρας για τη
χρηματοδότηση των αναγκαίων έργων υποδομής. Το θέμα αυτό λίμναζε για χρόνια,
καθώς οι δύο χώρες μπλόκαραν η μία τα έργα της άλλης και χρειάστηκαν πολλές
συζητήσεις υπό τον πρόεδρο της στρατιωτικής επιτροπής για να επιτευχθεί
συμφωνία απεμπλοκής. 
Ήδη έχει προχωρήσει αρκετά η προετοιμασία των «πακέτων» έργων που ζητεί η κάθε
πλευρά για την υποστήριξη της λειτουργίας των στρατηγείων της (επικοινωνίες,
αυτοματισμοί κ.λπ.) αλλά και την ανάπτυξη των δυνάμεων, που για την περίπτωση
της Ελλάδας αφορά τη Βόρεια Ελλάδα, από τη Λάρισα και πάνω.

Το ύψος των κονδυλίων που αφορούν στην Ελλάδα ανέρχεται σε περίπου 40 δισ. και
στην Τουρκία 60 δισ. δραχμές. Τα περισσότερα απ' αυτά που προωθεί η Ελλάδα ­
και πέραν των έργων για τις επικοινωνίες ­ έχουν και «κοινωνική» διάσταση,
καθώς αφορούν επεκτάσεις ή βελτιώσεις αεροδρομίων (που θα χρησιμοποιούνται και
ως πολιτικά, όπως της Λάρισας και της Θεσσαλονίκης), λιμανιών, δρόμων, ραντάρ κ.λπ.


Στην επίσημη ατζέντα του κ. Σολάνα τα ελληνοτουρκικά δεν περιλαμβάνονται, όπως
διαβεβαιώνεται από τις Βρυξέλλες. Τουλάχιστον στο μέρος που στη συζήτηση θα
είναι παρόντες και οι Θ. Πάγκαλος και Α. Τσοχατζόπουλος.

Σκοπός του κ. Σολάνα είναι να διερευνήσει τις θέσεις της Αθήνας για την
προοπτική της Συμμαχίας στον 21ο αιώνα εν όψει της Συνόδου στην Ουάσιγκτον τον
Απρίλιο. Κάτι, άλλωστε, που θα κάνει σ' όλες τις πρωτεύουσες.

Το κύριο, όμως, βάρος ο κ. Σολάνα θα το ρίξει στο θέμα του Κοσσυφοπεδίου
καθώς, όπως διαβεβαιώνουν από τις Βρυξέλλες, η Συμμαχία υπολογίζει πολύ τη
γνώμη της Αθήνας και τον ρόλο που μπορεί να παίξει στις εξελίξεις.


ΛΙΓΟΤΕΡΕΣ είναι τώρα οι πιθανότητες για μια ένοπλη αναμέτρηση στο Αιγαίο
μεταξύ Ελλάδας και Τουρκίας, σύμφωνα με τις εκτιμήσεις του διευθυντή της CIA.
Την ίδια στιγμή, ο εκπρόσωπος του τουρκικού υπουργείου Εξωτερικών
«διαμαρτυρήθηκε» για δηλώσεις των κ.κ. Πάγκαλου και Κακλαμάνη, υποστηρίζοντας
ότι «οι τάσεις αναζήτησης έντασης επανέρχονται και πάλι στην επιφάνεια στην Ελλάδα».

«Η κατάσταση είναι καλύτερη στο Αιγαίο», δήλωσε ο διευθυντής των αμερικανικών
μυστικών υπηρεσιών, Τζορτζ Τένετ, καταθέτοντας σε επιτροπή της Γερουσίας, για
τις συνθήκες που επικρατούν σε πολλές περιοχές έντασης σε όλον τον κόσμο.

«Η ένταση παραμένει, αλλά οι πιθανότητες για μια στρατιωτική αναμέτρηση μεταξύ
Ελλάδας και Τουρκίας έχουν μειωθεί, τώρα που ο πρόεδρος Κληρίδης συμφώνησε
στην εγκατάσταση των ρωσικών SA-10 (σ.σ.: πρόκειται για τους γνωστούς μας
S-300) στην Κρήτη», πρόσθεσε ο κ. Τένετ.

Στην Άγκυρα, ο εκπρόσωπος του τουρκικού υπουργείου Εξωτερικών, Σερμέτ
Ατάτζανλι, χαρακτήρισε δηλώσεις του Θόδωρου Πάγκαλου και του Απόστολου
Κακλαμάνη «μη υγιείς και αντιφατικές» ­ και υποστήριξε ότι «οι ανοησίες αυτές
δεν αρκούν για την απόκρυψη του γεγονότος ότι η Ελλάδα είναι η μοναδική χώρα
στον κόσμο που αρνείται κάθε είδος διαλόγου».

Ειδικότερα, για τις δηλώσεις του υπουργού Εξωτερικών, ο κ. Ατάτζανλι εξέφρασε
τη «διαμαρτυρία» του, διότι «παραβλέπουν το καθεστώς αποστρατιωτικοποίησης που
έχει ορισθεί με διεθνείς συμφωνίες για τα νησιά του Ανατολικού Αιγαίου». Και
πρόσθεσε πως «η Ελλάδα από τη δεκαετία του '60 εξοπλίζει τα νησιά και
παραβιάζει το Διεθνές Δίκαιο», ενώ «καμία δικαιολογία δεν μπορεί να λυτρώσει
την Ελλάδα από την ευθύνη να σεβασθεί το Διεθνές Δίκαιο».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16357N071</ED>
<ID>
ID:19472

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N07&aa=1</URL></REF>


Article

<CATEGORY>vin04</CATEGORY>

 <H5>ΡΥΘΜΙΣΗ ΧΡΕΩΝ ­ ΜΕΙΩΣΕΙΣ ΣΤΟ ΠΕΤΡΕΛΑΙΟ ΚΑΙ ΦΠΑ ΣΥΖΗΤΟΥΝΤΑΙ ΑΥΡΙΟ ΣΤΟ ΥΠΟΥΡΓΙΚΟ ΣΥΜΒΟΥΛΙΟ
</H5><H2>Μέτρα για τους αγρότες
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ - ΔΗΜΗΤΡΗΣ ΤΖΑΘΑΣ</AUTHOR>

Στην αυριανή συνεδρίαση του Υπουργικού Συμβουλίου αναμένεται να
οριστικοποιηθούν τα μέτρα για τους αγρότες. Όπως δήλωσε χθες στη Βουλή ο
Πρωθυπουργός κ. Κ. Σημίτης «οι αγρότες βρίσκονται στο επίκεντρο του
ενδιαφέροντός μας».

Γιώργος Ανωμερίτης. Ο υπουργός Γεωργίας θα είναι ο εισηγητής στο αυριανό
Υπουργικό Συμβούλιο

ΕΙΣΗΓΗΣΗ για τα μέτρα, όπως ανακοινώθηκε, θα κάνει ο υπουργός Γεωργίας κ. Γ.
Ανωμερίτης με βάση όπως αναμένεται και τις προτάσεις της ΑΤΕ, με την διοίκηση
της οποίας δήλωσε χθες ο υπουργός ­ ύστερα από κάποιες απόψεις που
δημοσιοποιήθηκαν, δεν έχει καμία διαφωνία.

Σκληρός κατά του ΣΥΝ και του ΔΗΚΚΙ ήταν χθες στο βράδυ στη Βουλή ο
Πρωθυπουργός, κατηγορώντας τους αρχηγούς των κομμάτων αυτών για
παλαιοκομματισμό, για πολιτικές χωρίς αντίκρυσμα, για διαστρέβλωση της
πραγματικότητας και για διασπορά άκρατης κινδυνολογίας.

Η συζήτηση έγινε με αφορμή δύο ερωτήσεις για τα αγροτικά προβλήματα των κ.κ.
Νίκου Κωνσταντόπουλου και Δημήτρη Τσοβόλα, οι οποίοι και κατηγόρησαν με τη
σειρά τους τον κ. Κώστα Σημίτη ότι με την πολιτική του οδηγεί σε εξαθλίωση τον
αγροτικό πληθυσμό.

Σύμφωνα με πληροφορίες, η πρόταση που επεξεργάζεται το υπουργείο Γεωργίας
περιλαμβάνει ρυθμίσεις αγροτικών χρεών, μειωμένη τιμή στο πετρέλαιο και
ενδεχομένως μείωση του ΦΠΑ.

Ήδη, πραγματοποιήθηκε και σχετική σύσκεψη για τα θέματα αυτά και στο υπουργείο
Εθνικής Οικονομίας.

Ο Πρωθυπουργός στην ομιλία του κατέστησε σαφές ότι είναι στις άμεσες προθέσεις
της κυβέρνησης να μειωθεί το κόστος παραγωγής για την αγροτική οικονομία, με
σκοπό να ενισχυθεί η ανταγωνιστικότητα των αγροτικών προϊόντων. Ανακοίνωσε
έτσι την προώθηση δέσμης 4 μέτρων για τον εκσυγχρονισμό της αγροτικής
οικονομίας για «την ανασυγκρότηση της υπαίθρου»:

­ Μηχανισμούς και θεσμούς πληροφόρησης.

­ Νέο οργανωτικό πλαίσιο για τη λειτουργία του υπουργείου Γεωργίας.

­ Αναβάθμιση του ρόλου των συνεταιρισμών.

­ Δημιουργία φορέων και μηχανισμών για αποτελεσματικότερη αξιοποίηση πηγών
ενέργειας, υδάτινους πόρους, δάση, αλιεία.

Πάντως, με την επεξεργασία των προτάσεων του υπουργείου Γεωργίας στο θέμα της
ρύθμισης των αγροτικών χρεών προκύπτει, σύμφωνα με πληροφορίες, αποδοχή σ'
αυτά τα θέματα των προτάσεων της Πανθεσσαλικής.

Με τον τρόπο αυτό όμως διαπιστώνεται ήδη κόστος για την ΑΤΕ, αλλά και πρόσθετη
δημοσιονομική επιβάρυνση που υπερβαίνει τα 400 δισ. δραχμές.

Το γεγονός αυτό σε συνδυασμό με την ανάδειξη ξαφνικά από το υπουργείο Γεωργίας
της συγκεκριμένης συντονιστικής επιτροπής σε επίσημο συνομιλητή για τρέχοντα
ζητήματα των αγροτών, προβληματίζει έντονα κορυφαία συνεταιριστικά στελέχη που
συμμετέχουν και στη Διοίκηση της ΑΤΕ. Υπάρχει έτσι η επισήμανση ότι
παρουσιάζεται η κυβέρνηση να συζητάει τώρα πολιτική στον αγροτικό τομέα υπό
πίεση κινητοποιήσεων, τις οποίες ορισμένοι μέσα στο οικονομικό επιτελείο
θεωρούν απειλή.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16357N081</ED>
<ID>
ID:19473

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N08&aa=1</URL></REF>


Article

<CATEGORY>vin04</CATEGORY>

 <H5>ΤΜΗΜΑ ΤΗΣ ΕΣΩΚΟΜΜΑΤΙΚΗΣ ΑΝΤΙΠΟΛΙΤΕΥΣΗΣ ΠΑΣΟΚ ΑΝ ΔΕΝ ΔΙΑΣΦΑΛΙΣΤΟΥΝ ΠΡΟΫΠΟΘΕΣΕΙΣ
ΙΣΟΤΙΜΗΣ ΕΚΠΡΟΣΩΠΗΣΗΣ
</H5><H2>Απειλεί με αποχή από το Συνέδριο
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Κλίμα καχυποψίας φαίνεται να εδραιώνεται στο ΠΑΣΟΚ, δηλητηριάζοντας την
ατμόσφαιρα για το κρίσιμο 5ο Συνέδριο του κόμματος. Ήδη ορισμένες πλευρές της
εσωκομματικής αντιπολίτευσης (πρόκειται για στελέχη που αυτοχαρακτηρίζονται ως
προεδρικοί, αλλά και ένα τμήμα των υποστηρικτών του Άκη Τσοχατζόπουλου που
χαρακτηρίζονται από σκληρές τοποθετήσεις) απειλούν να προχωρήσουν σε
καταγγελία του Συνεδρίου ως νοθευμένου, με αφορμή το θέμα των παράνομων
εγγραφών μελών.

ΚΑΙ ΑΦΗΝΟΥΝ να εννοηθεί ότι θα χρησιμοποιήσουν ακόμη και το ύστατο όπλο της μη
συμμετοχής σε ένα τέτοιο συνέδριο, για το οποίο, υποστηρίζουν, δεν έχουν
διασφαλισθεί στοιχειώδεις προϋποθέσεις ισότιμης εκπροσώπησης. Ωστόσο, από
άλλες πλευρές, που δεν μετέχουν σε αυτή την κόντρα, υποστηρίζεται ότι «όλα
αυτά δεν είναι τίποτε περισσότερο από κινήσεις τακτικής στα πλαίσια του
εσωκομματικού παιχνιδιού ­ όσα πιόνια του αντιπάλου βγάλεις εκτός παιχνιδιού,
τόσο το καλύτερο».

Οι φωνές, όμως, που ζητούν να μη μετάσχει η αντιπολίτευση στο Συνέδριο,
μοιάζουν απομονωμένες, στους κόλπους της εσωκομματικής αντιπολίτευσης. Η
πλειοψηφία σχεδόν των στελεχών που δεν ανήκουν στους υποστηρικτές του Κ.
Σημίτη, δηλώνει ότι όχι μόνο θα μετάσχει στο Συνέδριο, αλλά και ότι θα
αναμετρηθεί με την πλειοψηφία σε όλα τα πεδία.

ΣΥΣΚΕΨΕΙΣ

Ήδη χθες έγινε γνωστό ότι προ ημερών υπήρξαν συσκέψεις του «ρεύματος» της
εσωκομματικής αντιπολίτευσης για το πώς θα πορευθούν στο Συνέδριο. Κατά τη
σύσκεψη αποφασίστηκε να πάει ως το τέλος το κλίμα της αμφισβήτησης της
σύνθεσης του Συνεδρίου, αλλά ξεκαθαρίστηκε ότι τα μέλη της θα μετάσχουν στο
Συνέδριο. Αποφασίστηκε επίσης να υπάρξει διαδικασία προσέγγισης με τον Άκη
Τσοχατζόπουλο, προκειμένου να αντιμετωπιστεί από κοινού το ζήτημα του αν θα
υπάρξει υποψήφιος της αντιπολίτευσης στο Συνέδριο. Ειπώθηκε ότι δεδομένης της
άρνησης του Α. Τσοχατζόπουλου να είναι υποψήφιος, θα πρέπει να βρεθεί ένα άλλο
πρόσωπο κοινής αποδοχής, τη στιγμή μάλιστα που, όπως έχει δεσμευθεί ο
Πρωθυπουργός, θα στηθούν κάλπες στο Συνέδριο.

ΔΙΑΣΤΑΣΕΙΣ ΚΡΙΣΗΣ

Πάντως, η διαμάχη για τις παράνομες εγγραφές μελών έλαβε χθες διαστάσεις
κρίσης στην Επιτροπή Δεοντολογίας, που είχε τακτική συνεδρίαση προκειμένου να
ασχοληθεί με τις ήδη υποβληθείσες ενστάσεις για περίπου 6.700 μέλη. Τα
προσκείμενα στην πλειοψηφία μέλη της Επιτροπής, υπό την πρόεδρο Άννα
Διαμαντοπούλου, ζήτησαν να υπάρξει άμεση γραπτή απορριπτική απάντηση στις
καταγγελίες των μελών της Κεντρικής Επιτροπής, Γιώργου Παναγιωτακόπουλου και
Τ. Αντωνίου, για τις 20.000 παράνομες εγγραφές. Στην πρόταση των προσκείμενων
στην πλειοψηφία μελών της Επιτροπής Δεοντολογίας αντέδρασαν έντονα τα 4 μέλη
που πρόσκεινται στην εσωκομματική αντιπολίτευση. Το αποτέλεσμα ήταν να μην
υπάρξει καμιά προσέγγιση των δύο πλευρών και δεδομένης και της ονομαστικής
ψηφοφορίας στη Βουλή για το νομοσχέδιο της ΔΕΘ, η συνεδρίαση διαλύθηκε χωρίς
να ληφθεί απόφαση.

Αργά το βράδυ έγινε γνωστό ότι η Επιτροπή Δεοντολογίας κάλεσε για σήμερα τον
κ. Παναγιωτακόπουλο και την κ. Αντωνίου να παρουσιάσουν στοιχεία για τις
καταγγελίες τους στα μέλη της Επιτροπής Γ. Παναγιωτακόπουλο και Ε. Μαλέσιο. Τα
δύο στελέχη του ΠΑΣΟΚ, νωρίτερα, είχαν επιτεθεί με σκληρές εκφράσεις κατά της
πλειοψηφίας του κόμματος. Ο Γ. Παναγιωτακόπουλος είχε δηλώσει (Φλας) ότι
«νομίζει πως δεν έχει πλέον λόγο ύπαρξης αυτό το κόμμα», ενώ η Τ. Αντωνίου
είχε τονίσει ότι κάποιοι «επιχειρούν να τραυματίσουν ξανά τον χώρο του
ΠΑΣΟΚ».. Και οι δύο κατήγγειλαν τους «κύκλους» του ΠΑΣΟΚ που είχαν
χαρακτηρίσει «ΚΥΠατζήδες» και «ασφαλίτες» εκείνους που διασταύρωσαν τα
στοιχεία για τις παράνομες εγγραφές.

Στέλεχος του Εκτελεστικού Γραφείου που δεν ανήκει σε καμία από τις δύο
πλευρές, ανέφερε ότι «είναι κρίμα που επιχειρείται, παραμονές του Συνεδρίου,
να υπονομευθεί αυτή η κορυφαία κομματική διαδικασία. Τη στιγμή μάλιστα που
όλοι γνωρίζουν τι ακριβώς έχει γίνει, και από τις δύο πλευρές, και πως η
έκταση των παράνομων εγγραφών δεν είναι αυτή που δίνεται προς τα έξω. Θα
έπρεπε με αμοιβαίες υποχωρήσεις να βρεθεί λύση, όχι να φτάσουν τα πράγματα στα
όρια της ρήξης».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16357N091</ED>
<ID>
ID:19474

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N09&aa=1</URL></REF>


Article

<CATEGORY>vin04</CATEGORY>

 <H5>Έβερτ: Διακομματικές για τις κρίσεις
</H5><H5>Διαφοροποίηση Γ. Παπανδρέου από Πάγκαλο
</H5><H5>«Έτος Ανδρέα Παπανδρέου το '99»
</H5><H5>Ούτε χθες λύση στην «Αυγή»
</H5><H5>«Περικλέους Επιτάφιος» σε 54.000 αντίτυπα
</H5><H5>Λύση για παλιννοστούντες
</H5><H2>ΚΑΙ ΤΑ ΛΟΙΠΑ...
</H2>
Μιλτιάδης Έβερτ

ΣΕ ΜΙΑ περίοδο που η Ν.Δ. έχει ρίξει το βάρος της αντιπολιτευτικής της
τακτικής στο θέμα της Παιδείας και ζητά διαρκώς την παραίτηση του κ. Γ.
Αρσένη, ο κ. Μ. Έβερτ παρενέβη και επανέφερε στο προσκήνιο την πάγια θέση του
για διακομματική αντιμετώπιση των κρίσιμων θεμάτων που αντιμετωπίζει η χώρα.

Ο πρώην πρόεδρος της Ν.Δ. σε επιστολή του, που έστειλε σε όλους τους
αρχηγούς των κομμάτων, διαπιστώνει ότι αυτή την ώρα εκτός από την Παιδεία
βρίσκεται σε κρίση και η Υγεία, αφού ­ όπως τονίζει ­ «στα νοσοκομεία υπάρχει
διάλυση και απερίγραπτη σπατάλη». Μάλιστα αναφέρει ότι «ενώ το Λαϊκό έκλεισε
και ούτε καν εφημερεύει, τα έξοδά του το 1998 ήταν 3Ο δισ. Ταυτόχρονα ο
Ευαγγελισμός έχει έξοδα 39 δισ., όσο είναι και οι δαπάνες του υπουργείου Πολιτισμού».

Ο κ. Μ. Έβερτ επισημαίνει επίσης ότι η «διακομματική αντιμετώπιση
επιβάλλεται να γίνει ακόμη περισσότερο όταν από ορισμένα κόμματα ή στελέχη
κομμάτων ακούγεται η δήθεν ανάγκη για την αλλαγή του εκλογικού νόμου και τη
δημιουργία κυβερνήσεων συνεργασίας». Και προσθέτει: «Διότι το εύλογο ερώτημα
που γεννάται είναι πώς μπορεί να δημιουργηθούν κυβερνήσεις συνεργασίας όταν
δεν υπάρχουν οι ελάχιστες προϋποθέσεις για την προγραμματική σύγκλιση σε
καίριους τομείς, όπως είναι η αμυντική και η εξωτερική πολιτική, η Παιδεία και
η Υγεία».

ΜΕΤΑ ΤΟΝ κ. Άκη Τσοχατζόπουλο, άλλος ένας υπουργός διαφοροποιήθηκε από τις
θέσεις που εκφράζει ο κ. Πάγκαλος για θέματα εξωτερικής πολιτικής.

Αυτή τη φορά αφορμή στάθηκε το αν θα πρέπει να γίνονται δημοψηφίσματα για
ευρωπαϊκά θέματα. Ο αναπληρωτής υπουργός Εξωτερικών Γιώργος Παπανδρέου
δέχθηκε, εν αντιθέσει με την άποψη του κ. Πάγκαλου περί «οχλοκρατικών
διαδικασιών», ότι «το δημοψήφισμα ως μέσο επικύρωσης των μελλοντικών Συνθηκών
της Ευρωπαϊκής Ένωσης είναι ένα ζήτημα το οποίο θα πρέπει να σκεφτούμε σοβαρά».

Η θέση πάντως του κ. Παπανδρέου προκάλεσε την αντίδραση του πρώην υπουργού
της Ν.Δ. Γιάννη Βαρβιτσιώτη, ο οποίος επέκρινε τον υπουργό. «Μα το ΠΑΣΟΚ»,
σχολίασε, «απέρριψε στην επιτροπή αναθεώρησης του Συντάγματος πρόταση της
αξιωματικής αντιπολίτευσης για τη διεξαγωγή τοπικού χαρακτήρα δημοψηφισμάτων».

Δεν ήταν όμως το θέμα των δημοψηφισμάτων και το μοναδικό που προκάλεσε χθες
έντονες συζητήσεις.

Ο πρώην υπουργός και βουλευτής του ΠΑΣΟΚ Αναστάσης Πεπονής τόνισε ότι η
Συνθήκη θα έπρεπε να συζητηθεί στη Βουλή πριν κατατεθεί για κύρωση, ενώ η
πρώην υπουργός και βουλευτής της Ν.Δ. Ντόρα Μπακογιάννη ζήτησε να αναπτυχθούν
συμμαχίες σε πανευρωπαϊκό επίπεδο για τον σχεδιασμό δράσεων με επερεθνικούς στόχους.

ΝΑ ΚΗΡΥΧΘΕΙ «έτος Ανδρέα Παπανδρέου» για το ΠΑΣΟΚ το '99 ζητεί με επιστολή του
προς τον Πρωθυπουργό ο αντιπρόεδρος της Βουλής Παναγιώτης Κρητικός.

Και προτείνει, με επιστολή που κοινοποίησε σε όλους τους βουλευτές, να
διοργανωθεί στην Πάτρα συμπόσιο για τον σοσιαλισμό, να γίνει διημερίδα στη
Χίο, όπου γεννήθηκε ο Ανδρέας Παπανδρέου, αλλά και συμπόσια και διημερίδες στη
Θεσσαλονίκη, στη Δωδεκάνησο, στην Αθήνα και στην Κύπρο, περιοχές όπου ανέπτυξε
ιδιαίτερη δραστηριότητα ή ήταν υποψήφιος βουλευτής.

ΟΥΤΕ και χθες δόθηκε οριστική λύση στην κρίση της ιστορικής εφημερίδας «Αυγή».
Το νέο Διοικητικό Συμβούλιο της εταιρείας που έχει την εφημερίδα, ύστερα από
πολύωρη συνεδρίασή του δεν προχώρησε στην εκλογή διευθυντή της εφημερίδας και
αποφάσισε να καλέσει τους δύο υποψηφίους να παρουσιάσουν τις θέσεις τους, την
ερχόμενη Τετάρτη.

Υποψήφιοι είναι ο Δημήτρης Χατζησωκράτης, μέλος της Πολιτικής Γραμματείας του
ΣΥΝ ­ και προτεινόμενος από την Κουμουνδούρου ­ και ο δημοσιογράφος Μίμης
Μανωλάκος, ιστορικό στέλεχος της Ανανεωτικής Αριστεράς.

ΣΕ 54.000 αντίτυπα, σε νεοελληνική μετάφραση του καθηγητή Πανεπιστημίου
Φάνη Κακριδή αλλά και στα αγγλικά, γερμανικά και γαλλικά, κυκλοφορεί από χθες
ο «Περικλέους Επιτάφιος».

Ο πρόεδρος της Βουλής Απόστολος Κακλαμάνης στην παρουσίαση των σχετικών
εκδόσεων τόνισε ότι πρόκειται για μία πολύτιμη παρακαταθήκη αξιών, μία διαρκή
πηγή έμπνευσης για όσους θέτουν τον εαυτό τους στην υπηρεσία του συλλογικού συμφέροντος.

Και πρόσθεσε: «Στην αρχαία ελληνική δημοκρατία αισθάνθηκε την ανάγκη να
ζητήσει ο δυτικοευρωπαϊκός πολιτισμός το παραδειγματικό πρότυπο, αλλά και την
απαρχή της ιστορικής διαδικασίας που οδηγεί στους σύγχρονους κοινοβουλευτικούς θεσμούς».

ΣΤΟΝ ΗΛΙΟ μοίρα θα δώσει ο υπουργός ΠΕΧΩΔΕ Κώστας Λαλιώτης σε πολλούς από τους
παλιννοστούντες Έλληνες.

Πρόταση του βουλευτή του ΠΑΣΟΚ Γιώργου Κίρκου να δοθούν σ' αυτούς οικόπεδα που
έχει στην κατοχή του το ΥΠΕΧΩΔΕ την έκανε αποδεκτή, σημειώνοντας ωστόσο ότι
αυτό χρειάζεται μελέτη και έρευνα ώστε να δοθούν σωστές λύσεις.

Στη συζήτηση που έγινε στην αρμόδια κοινοβουλευτική επιτροπή για τους
απόδημους, τονίσθηκε ακόμη ότι η κυβέρνηση θα δώσει ένα τέλος στα προβλήματα
των παλιννοστούντων από την πρώην ΕΣΣΔ, οι οποίοι και ταλαιπωρούνται με τις
άδειες παραμονής τους.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16357N092</ED>
<ID>
ID:19516

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N09&aa=2</URL></REF>


Article

<CATEGORY>vin04</CATEGORY>

 <H5>Το μαντρί είναι... εκτός εποχής
</H5><H2>30 ΕΡΩΤΗΣΕΙΣ
</H2><H2>ΠΕΤΡΟΣ ΤΑΤΟΥΛΗΣ
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

ΒΟΥΛΕΥΤΗΣ ΑΡΚΑΔΙΑΣ ΤΗΣ ΝΕΑΣ ΔΗΜΟΚΡΑΤΙΑΣ

ΓΕΝΝΗΘΗΚΕ: Στο Καστρί Κυνουρίας.

ΑΓΑΠΗΣΕ: Την ιδιαίτερη πατρίδα του το Καστρί και τον Άγιο Πέτρο και
ολόκληρη την Αρκαδία.

ΤΡΑΓΟΥΔΑ: Νέο Κύμα.

ΣΚΕΠΤΕΤΑΙ: Το επόμενο βιβλίο που θα διαβάσει.

ΑΓΑΠΑ ΠΕΡΙΣΣΟΤΕΡΟ: Τις 4 γυναίκες της ζωής του ­ τις 3 κόρες και τη
σύζυγό του ­ και τον γιο του.

ΑΝΗΣΥΧΕΙ: Όχι. Ασφαλώς το μέλλον θα είναι καλό.

Λήγει σήμερα η ποινή του βουλευτή Πέτρου Τατούλη. Ο ίδιος δεν διαπίστωσε
καμία διαφορά «έξω από το μαντρί». Πάντως αρνείται να είναι «νομιμόφρων», αν η
νομιμοφροσύνη σημαίνει ισοπέδωσή του. Δεν αρνείται ότι είναι φίλος του Δημήτρη
Αβραμόπουλου, «όπως όλοι οι συντοπίτες μου» και υποστηρίζει ότι με τον Κώστα
Καραμανλή «προσωπικά δεν είχε πρόβλημα».

ΕΡ.: Σας συνέτισε η ποινή;

ΑΠ.: Είναι αστείο να μιλάμε στην εποχή μας για πολιτικό σωφρονισμό.

ΕΡ.: Πώς ήταν έξω από το μαντρί;

ΑΠ.: Το ίδιο όπως και πρώτα.

ΕΡ.: Σας πλησίασε ο... λύκος τη χρονιά που πέρασε;

ΑΠ.: Δεν γνωρίζω πού κινδυνεύει κανείς περισσότερο.

ΕΡ.: Απ' όσο βλέπω, δεν σας «έφαγε»...

ΑΠ.: Συμφωνώ μαζί σας.

ΕΡ.: Στο εξής θα είστε ένας «νομιμόφρων» βουλευτής;

ΑΠ.: Εάν η νομιμοφροσύνη σημαίνει ισοπέδωσή μου, ασφαλώς όχι.

ΕΡ.: Μήπως η θεωρία Αβέρωφ περί μαντρίου είναι εκτός εποχής πλέον;

ΑΠ.: Και το μαντρί και η θεωρία του, είναι πλέον παρελθόν.

ΕΡ.: Βλέπω όμως ότι επιστρέφετε με πειθαρχία στο μαντρί ­ δεν ρισκάρετε αλλαγές...

ΑΠ.: Μα υπήρξε φυγή; Διαγραφή ήταν.

ΕΡ.: Είναι φίλος σας ο Δημήτρης Αβραμόπουλος;

ΑΠ.: Όπως όλοι οι συντοπίτες μου.

ΕΡ.: Τι νομίζετε, θα κάνει κόμμα;

ΑΠ.: Υπάρχουν και τα ωροσκόπια.

ΕΡ.: Θα πάτε μαζί του εάν προχωρήσει;

ΑΠ.: Μα όλοι προχωρούν μαζί μας.

ΕΡ.: Με τον Κώστα Καραμανλή πώς τα πάτε;

ΑΠ.: Προσωπικά, δεν είχα πρόβλημα μαζί του.

ΕΡ.: Θα βρεθείτε σε δίλημμα εάν δημιουργηθεί κόμμα Αβραμόπουλου;

ΑΠ.: Μα, το δίλημμα είναι κατασκεύασμα της λογικής. Η ζωή δεν έχει διλήμματα.

ΕΡ.: Ένα νέο κόμμα θα ανακόψει την πορεία προς την εξουσία της Ν.Δ.;

ΑΠ.: Στη χώρα μας δεν σταματά η πορεία, ο κίνδυνος είναι να χάσεις τον δρόμο σου.

ΕΡ.: Στο ΠΑΣΟΚ συμπαθείτε περισσότερο τον Κώστα Σημίτη ή τον Άκη Τσοχατζόπουλο;

ΑΠ.: Μα, πρέπει να συμπαθείς τον καθένα με τα κουσούρια και τις επιδόσεις του.

ΕΡ.: Με τον κ. Κ. Μητσοτάκη διατηρείτε πάντα καλές σχέσεις;

ΑΠ.: Ασφαλώς.

ΕΡ.: Τελευταία είστε και φίλος του κ. Μ. Έβερτ;

ΑΠ.: Οι πολιτικές διαφορές δεν συνιστούν προσωπικό πρόβλημα.

ΕΡ.: Η σχέση σας με τον κ. Α. Ανδριανόπουλο είναι πάντα καλή;

ΑΠ.: Έχει ενδιαφέρον.

ΕΡ.: Μπορεί να βρεθείτε και πάλι μαζί, στην ίδια κομματική στέγη;

ΑΠ.: Ευχαρίστως τον περιμένω να έρθει.

ΕΡ.: Γιατί οι Αρκάδες πολιτικοί είναι πάντα στο προσκήνιο;

ΑΠ.: Γιατί έχουν παρελθόν, που σημαίνει ότι έχουν και μέλλον.

ΕΡ.: Χορέψατε τσάμικο ποτέ με τον συμπατριώτη σας Βαγγέλη Γιαννόπουλο;

ΑΠ.: Δεν παίζεται.

ΕΡ.: Τραγουδάτε ποτέ;

ΑΠ.: Αδιάφορα, ναι.

ΕΡ.: Τι;

ΑΠ.: Μα τι άλλο, κλέφτικα!

ΕΡ.: Τελικά τι γυρεύει ένας παλιός Αριστερός στη Ρηγίλλης;

ΑΠ.: Ο ζωντανός οργανισμός αλλάζει περιβάλλον για να παραμείνει ζωντανός.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16357N102</ED>
<ID>
ID:19515

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N10&aa=2</URL></REF>


Article

<CATEGORY>vin06</CATEGORY>

 <H5>ΘΡΙΛΕΡ ΜΕ ΚΑΤΗΓΟΡΟΥΜΕΝΟ ΚΕΡΚΥΡΑΙΟ ΕΣΤΙΑΤΟΡΑ
</H5><H2>Στο εδώλιο για τον φόνο δύο γυναικών του
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Πρωταγωνιστής σε ταινία θρίλερ θα μπορούσε να είναι ο 42χρονος Σπύρος
Καββαδίας, ο οποίος κατηγορείται ότι πριν από επτά χρόνια εκτέλεσε εν ψυχρώ,
στην Ελβετία, την 26χρονη φίλη του Νικόλ Κίρχνερ και πριν από λίγους μήνες
σκότωσε και τεμάχισε την 27χρονη μνηστή του Τάνια Χαριτοπούλου, με την οποία
είχε αποκτήσει ένα κοριτσάκι.

Σπύρος Καββαδίας. Κατηγορείται ότι εκτέλεσε εν ψυχρώ την Ελβετίδα φίλη του
πριν από επτά χρόνια, και την Ελληνίδα φίλη του πριν από πέντε μήνες

Ο ΙΔΙΟΣ, βέβαια, όπως είναι φυσικό, δεν δέχεται ότι είναι δολοφόνος των
γυναικών που αγάπησε και μοιράστηκε μαζί τους τα τελευταία χρόνια. Κι όμως
στοιχεία που έχουν στα χέρια τους οι Έλληνες, αλλά και οι Ελβετοί δικαστές
αποδεικνύουν το αντίθετο.

Ο Σπύρος Καββαδίας, χθες, κάθησε για λίγο στο εδώλιο του Μεικτού Ορκωτού
Δικαστηρίου της Αθήνας. Είχε φτάσει η ώρα της κρίσης για την πρώτη δολοφονία
που του αποδίδεται και είχε γίνει τον Νοέμβριο του 1992, στην Ελβετία. Έδειχνε
να είναι ψύχραιμος. Δεν πρόλαβε, όμως, να λογοδοτήσει, γιατί η δίκη του
αναβλήθηκε επ' αόριστον ύστερα από αίτημα της πολιτικής αγωγής, προκειμένου να
έρθει στην Ελλάδα η αδελφή του θύματος να καταθέσει όσα γνωρίζει.

Θύτης και θύμα γνωρίστηκαν το 1988, στη Βέρνη της Ελβετίας. Τότε, ο Καββαδίας
αποφάσισε να χωρίσει με την πρώτη γυναίκα του, με την οποία είχε αποκτήσει δύο
παιδιά. 
Τα καλοκαίρια το ζευγάρι ερχόταν στην Ελλάδα και η Νικόλ Κίρχνερ δούλευε στην
ταβέρνα του Καββαδία, στην Κέρκυρα, ενώ τον χειμώνα επέστρεφαν στην Ελβετία.

Τα πρώτα σύννεφα στη σχέση τους φάνηκαν το καλοκαίρι του 1991, κυρίως εξαιτίας
της ζηλόφθονης και βάναυσης συμπεριφοράς του κατηγορουμένου απέναντι στην
κοπέλα, όπως αναφέρεται και στο παραπεμπτικό βούλευμα. 
Μια φορά την είχε κτυπήσει με κατσαβίδι στο κεφάλι, ενώ όταν εκείνη τολμούσε
να του πει ότι θέλει να διακόψουν τη σχέση τους, ο κατηγορούμενος την
απειλούσε ότι θα τη σκοτώσει. Και όταν η Νικόλ έμεινε έγκυος, ο Καββαδίας τής
πέρασε μια πλαστική σακούλα στο κεφάλι, της έδεσε τα χέρια και τα πόδια και
την απείλησε πως θα την άφηνε να πεθάνει από ασφυξία, αν δεν του έδινε την
υπόσχεση ότι θα κρατούσε το παιδί τους.

Την υπόσχεση την απέσπασε, αλλά στην πρώτη ευκαιρία η 26χρονη Νικόλ,
εκμεταλλευόμενη την απουσία του, έσπευσε να κάνει άμβλωση και κατέφυγε σε
ξενώνα κακοποιημένων γυναικών. Για κακή της τύχη, όμως, όταν ο Καββαδίας
επέστρεψε στην Ελβετία, έμαθε και για τη διακοπή της κύησης και για το...
καταφύγιό της. 
Η κοπέλα αναγκάστηκε να φύγει και από εκεί, ελπίζοντας ότι θα καταφέρει να
βρει ένα μέρος πιο ασφαλές. Έτσι και έκανε. Βρήκε δουλειά σε μια τράπεζα,
νοίκιασε ένα διαμέρισμα και άρχισε να κάνει όνειρα για το ξεκίνημα της νέας
της ζωής.

Τα όνειρά της τα σκίαζε πάντα ο φόβος της επιστροφής του Καββαδία. Και,
δυστυχώς, βγήκε αληθινή. Το απόγευμα της 28ης Νοεμβρίου 1992 ο κατηγορούμενος
φέρεται ότι της είχε στήσει καρτέρι στα σκαλιά της πολυκατοικίας και βλέποντάς
τη να βγαίνει από το διαμέρισμα την πυροβόλησε εξ επαφής, κωφεύοντας στην
παράκλησή της να μην της κάνει κακό.

Αμέσως μετά το έγκλημα έφυγε για την Ελλάδα. Ερχόμενος εδώ δημιούργησε νέα
ερωτική σχέση, αυτή τη φορά με την 27χρονη Τάνια Χαριτοπούλου, με την οποία
μάλιστα πριν από τρία χρόνια απέκτησε ένα κοριτσάκι, τη Βασιλική.

Πριν από πέντε μήνες η Τάνια εξαφανίστηκε από το σπίτι της, στη Θεσσαλονίκη,
και οι υποψίες των αστυνομικών στράφηκαν στον Καββαδία, ο οποίος συνελήφθη και
κρατείται και γι' αυτή την υπόθεση, για την οποία σε λίγον καιρό θα εκδοθεί
βούλευμα από το αρμόδιο δικαστικό Συμβούλιο.

Η 3χρονη κόρη του φέρεται να εκμυστηρεύτηκε στη θεία της ότι το τελευταίο
βράδυ πριν από την εξαφάνιση της μητέρας της είδε τον μπαμπά της να την
τραβάει από τα μαλλιά, να τη σκεπάζει με μαξιλάρια και μετά εκείνη κοιμήθηκε.

Πάντως, ο Σπύρος Καββαδίας, όπως είπε και ο συνήγορός του κ. Αλέξ. Λυκουρέζος,
αρνείται ότι διέπραξε τις δύο δολοφονίες που του αποδίδονται. Και ελπίζει πως
όταν φτάσει η ώρα της κρίσης, θα πείσει τους δικαστές ότι δεν είναι αυτός ο ένοχος.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16357N111</ED>
<ID>
ID:19430

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Το Σεξ και η Πόλη
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΤΕΣΣΕΡΙΣ φίλες και η ζωή τους. Ή, μάλλον, τέσσερις φίλες και η ερωτική ζωή
τους. Οι σχέσεις τους με νεώτερους συντρόφους, η στάση τους απέναντι στις
διάφορες στάσεις του σεξ, οι συζητήσεις τους για τις επιδόσεις των ανδρών στο
κρεβάτι. «Το Σεξ και η Πόλη» είναι η νέα τηλεοπτική σειρά που κάνει θραύση
στην Ευρώπη και στην Αμερική. Και, βέβαια, το σεξ είναι το βασικό και κυρίαρχο
θέμα. Μόνο, αυτή τη φορά, το σεξ από τη μεριά των γυναικών.

Η Πόλη είναι η Νέα Υόρκη. Η Σαμάνθα εργάζεται στις δημόσιες σχέσεις και
«καταβροχθίζει» άνδρες. Σε ένα επεισόδιο, με τίτλο «Οι Μοντελάδες», όχι μόνο
δεν ενοχλείται από έναν άνδρα που κινηματογραφεί τις σεξουαλικές του επαφές με
μοντέλα, αλλά τσαντίζεται επειδή θέλει να μπει και αυτή μέσα στα πλάνα. Η
Μιράντα είναι μια δυναμική δικηγόρος που προσβάλλεται επειδή καμία από τις
φίλες της δεν τη θεωρεί ως το είδος γυναίκας που θα δεχόταν πρόσκληση να
συμμετάσχει σε ένα μικρό όργιο. Η Σαρλότ, η μόνη που ονειρεύεται ακόμα
ρομάντζα και γάμο, έχει ένα μόνιμο φόβο για μια συγκεκριμένη σεξουαλική στάση
και απευθύνει τις απορίες της σε όποιο διαθέσιμο αρσενικό. Τέλος, η
δημοσιογράφος Κάρι γράφει μια καθημερινή στήλη σε εφημερίδα για τις
σεξουαλικές προτιμήσεις των συμπολιτών της ­ συνδυάζοντας το τερπνόν μετά του ωφελίμου.

Οι άντρες στη σειρά δεν έχουν ονόματα ­ μόνο παρατσούκλια: ο «μεγάλος», ο
«μικρούλης», ο «βαρύς», ο «τσαχπίνης». Μπαίνουν και φεύγουν από τη ζωή των
πρωταγωνιστριών απαντώντας σε κάποια ερωτήματα και δημιουργώντας αρκετά άλλα.
Οι δημιουργοί της σειράς είναι ενθουσιασμένοι από την απήχησή της. Γι' αυτό
και διατυπώνουν το σκεπτικό τους με άλλο ένα ερώτημα: «Μήπως, τελικά, οι
σχέσεις αποτελούν τη νέα θρησκεία;».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16357N112</ED>
<ID>
ID:19519

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N11&aa=2</URL></REF>


Article

<CATEGORY>vin06</CATEGORY>

 <H5>ΟΙ ΕΡΓΑΖΟΜΕΝΟΙ ΑΝΤΙΔΡΟΥΝ ΜΕ ΣΤΑΣΕΙΣ ΕΡΓΑΣΙΑΣ ΣΤΗΝ ΕΙΣΟΔΟ ΞΕΝΟΥ ΜΑΝΑΤΖΕΡ
</H5><H2>Νέα κρίση στην Ο.Α.
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Σε νέα κρίση οδηγείται και πάλι η Ολυμπιακή Αεροπορία, καθώς οι εργαζόμενοι
αντιδρούν στη διαδικασία που βρίσκεται ήδη σε εξέλιξη για την είσοδο ξένου
μάνατζερ στον εθνικό αερομεταφορέα και απειλούν με αναμέτρηση «μέχρι τελικής πτώσεως».

ΤΟ Διοικητικό Συμβούλιο της Ομοσπονδίας Σωματείων Πολιτικής Αεροπορίας (ΟΣΠΑ),
που εκπροσωπεί σχεδόν το σύνολο των εργαζομένων στην Ο.Α., αποφάσισε αργά χθες
το βράδυ να προχωρήσουν τα μέλη της σε τρίωρη προειδοποιητική στάση εργασίας
την Παρασκευή 12 Φεβρουαρίου (12 μεσημέρι έως 3 μ.μ.).

Την ημέρα αυτή λήγει η προθεσμία εκδήλωσης ενδιαφέροντος από τους ξένους
υποψηφίους να αναλάβουν τη διαχείριση της Ο.Α.

Επίσης, η διοίκηση της ΟΣΠΑ θα έχει αύριο συνάντηση με όλα τα πρωτοβάθμια
σωματεία, ενώ την ερχόμενη εβδομάδα συγκαλεί έκτακτο συνέδριο με σκοπό τη λήψη
αποφάσεων για την κλιμάκωση των κινητοποιήσεων.

Η διοίκηση της ΟΣΠΑ διαμηνύει προς κάθε κατεύθυνση ότι «τα σχέδια απαξίωσης
και χαρίσματος της Ο.Α. σε ξένα και ντόπια ιδιωτικά συμφέροντα, δεν πρέπει να
περάσουν και δεν θα περάσουν».

Το αγωνιστικό πλαίσιο της ΟΣΠΑ στηρίζουν και τα σωματεία των πιλότων, των
αεροσυνοδών και των μηχανικών.

Χθες, η Επαγγελματική Ένωση Αέρος Ελλάδος (ΕΕΑΕ) ­ ένα από τα μεγαλύτερα
σωματεία της Ο.Α. με περίπου 3.000 μέλη ­ ανακοίνωσε ότι οι εργαζόμενοι «δεν
θα επιτρέψουν το πέρασμα του εθνικού αερομεταφορέα σε χέρια διαπλεκομένων
συμφερόντων, μέσω μάλιστα της εταιρείας (Salomon Smith Barney) στην οποία
μετέχει η οικονομική σύμβουλος του πρώην πρωθυπουργού Κων. Μητσοτάκη, Μιράντα Ξαφά».

Η ΕΕΑΕ ετοιμάζεται να «απαντήσει» με πληρωμένες καταχωρήσεις στον ελληνικό και
ξένο Τύπο, μέσω των οποίων θα προειδοποιεί ότι «οι εργαζόμενοι της Ο.Α. είναι
αποφασισμένοι να εμποδίσουν την είσοδο ξένων στη διοίκησή της».

Την ίδια στιγμή, η προσπάθεια ανεύρεσης ξένου μάνατζερ που θα αναλάβει «εν
λευκώ» τη διαχείριση της Ο.Α. για τα επόμενα δύο χρόνια, αντικαθιστώντας τη
σημερινή διοίκησή της, προκαλεί τριβές και στο εσωτερικό της ΠΑΣΚΕ, της
συνδικαλιστικής οργάνωσης του ΠΑΣΟΚ.

Σε σύσκεψη που έγινε προχθές αργά το βράδυ στα γραφεία της ΠΑΣΚΕ με τη
συμμετοχή του υπουργού Μεταφορών Αναστασίου Μαντέλη, του διευθύνοντος
συμβούλου της Ο.Α. Θεόδωρου Τσακιρίδη και του βουλευτή Ροβέρτου Σπυρόπουλου,
που ανήκει στη συνδικαλιστική ηγεσία του ΠΑΣΟΚ, το κλίμα ήταν ιδιαίτερα φορτισμένο.

Οι συνδικαλιστές της ΠΑΣΚΕ άσκησαν σκληρή κριτική στην κυβέρνηση για τον τρόπο
με τον οποίο χειρίζεται την υπόθεση της Ο.Α. και προειδοποίησαν ότι θα
αποτρέψουν «με κάθε μέσο» την είσοδο ξένου μάνατζερ στην εταιρεία.

Ακόμα, τάχθηκαν κατά της υπαγωγής της Ο.Α. στο καθεστώς του νόμου 2000/91
(ψηφίστηκε επί υπουργίας του κ. Α. Ανδριανόπουλου και προβλέπει ελεύθερες
μετατάξεις και απολύσεις υπαλλήλων από εταιρείες που βρίσκονται σε στάδιο
αποκρατικοποίησης), τον οποίο ­ όπως ανέφεραν ­ το ΠΑΣΟΚ είχε καταψηφίσει.

Για σήμερα, έχει προγραμματιστεί νέα σύσκεψη στα γραφεία της ΠΑΣΚΕ με τη
συμμετοχή και του γραμματέα της Κεντρικής Επιτροπής του ΠΑΣΟΚ Κώστα Σκανδαλίδη.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16357N121</ED>
<ID>
ID:19431

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N12&aa=1</URL></REF>


Article

<CATEGORY>vin06</CATEGORY>

 <H2>Το πιο σύγχρονο ραντάρ της Ευρώπης
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΩΣ ΤΟ πλέον υπερσύγχρονο σύστημα ραντάρ στην Ευρώπη χαρακτηρίζει ο υπουργός
Μεταφορών Αν. Μαντέλης το δίκτυο ραντάρ μεγάλης διαδρομής που άρχισε να
λειτουργεί πριν από τέσσερις ημέρες στην Ελλάδα συμβάλλοντας στη μείωση των
καθυστερήσεων στις πτήσεις και στην αύξηση της εναέριας κυκλοφορίας. Ο
υπουργός Μεταφορών, στη διάρκεια εκδήλωσης που πραγματοποιήθηκε στη
Θεσσαλονίκη, με θέμα τον εκσυγχρονισμό και την ανάπτυξη του αερολιμένα
«Μακεδονία», είπε ότι με την πλήρη επιχειρησιακή λειτουργία του νέου
συστήματος ραντάρ η Ελλάδα πολλαπλασιάζει την επιχειρησιακή της δυνατότητα
στον εναέριο χώρο με ταυτόχρονη αύξηση των αεροπορικών πτήσεων στα αεροδρόμια
της χώρας.

Όπως ανακοίνωσε ο κ. Μαντέλης, το υπουργείο Μεταφορών σε συνεργασία με
γειτονικές χώρες, προωθεί την ίδρυση ενιαίου κέντρου διαχείρισης πτήσεων (για
όλες τις πτήσεις διερχόμενων αεροσκαφών πάνω από τα 30.000 πόδια ύψος), με
έδρα το αεροδρόμιο «Μακεδονία» της Θεσσαλονίκης. «Είναι μια πρωτοβουλία της
ελληνικής πλευράς που συγκέντρωσε την υποστήριξη διεθνών οργανισμών. Έτσι η
Θεσσαλονίκη, πέρα από κόμβος αερομεταφορών, καθίσταται και νευραλγικός
παράγοντας για θέματα αεροναυτιλίας στην ευρύτερη περιοχή», είπε στην ομιλία
του ο υπουργός. 
Σύμφωνα με στοιχεία που κατέθεσαν ο κ. Μαντέλης και οι εκπρόσωποι της ΥΠΑ, για
τα αεροδρόμια όλης της χώρας επενδύονται 400 δισ. δραχμές, από τα οποία τα 150
δισ. διατίθενται για αερολιμενικά έργα στη Βόρεια Ελλάδα. <REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16357N122</ED>
<ID>
ID:19487

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N12&aa=2</URL></REF>


Article

<CATEGORY>vin06</CATEGORY>

 <H2>Χωρίς αποζημίωση συγγενείς β' βαθμού
</H2>
Οι θείοι και γενικότερα τα συγγενικά πρόσωπα πέραν του πρώτου βαθμού
συγγένειας, δεν δικαιούνται αποζημίωσης λόγω ψυχικής οδύνης από το θάνατο
συγγενούς σε ατύχημα (εργατικό, τροχαίο κ.λπ.).

Αυτό επισημαίνει ο Άρειος Πάγος, απορρίπτοντας σχετικές αιτήσεις συγγενών
θύματος σε τροχαίο. Και παράλληλα τονίζει ότι ο θείος ή η θεία δεν δικαιούνται
αποζημίωση από τον υπαίτιο του ατυχήματος ακόμη και αν συγκατοικούσαν με το
θύμα και είχαν ιδιαίτερα στενούς συγγενικούς δεσμούς.

Με την απόφασή του το πολιτικό τμήμα του Ανωτάτου Δικαστηρίου περιορίζει
ουσιαστικά το επίμαχο δικαίωμα αποζημίωσης μόνο στα άμεσα συγγενικά πρόσωπα
ενός θύματος και ειδικότερα στο σύζυγο, τα παιδιά (ακόμη και αν είναι βρέφη)
και στους γονείς, στους οποίους συμπεριλαμβάνονται και τα πεθερικά, όπως έχει
κριθεί με πρόσφατη απόφαση του Ανωτάτου Δικαστηρίου. Με τη χθεσινή απόφαση,
εξάλλου, ο Άρειος Πάγος επαναλαμβάνει ότι ο σύζυγος έχει δικαίωμα να αξιώσει
αποζημίωση και για τη στέρηση των υπηρεσιών που θα πρόσφερε η νεκρή σύζυγος
για την αντιμετώπιση των οικογενειακών αναγκών, ενώ δέχεται ότι στα έξοδα
κηδείας που επιβαρύνουν τον υπαίτιο του θανατηφόρυ ατυχήματος μπορούν να
συμπεριληφθούν και τα έξοδα για την κατασκευή τάφου (σ.σ. στη συγκεκριμένη
περίπτωση είχε ζητηθεί η καταβολή 200.000 δραχμών, ποσό αποζημίωσης που δεν
είχε αναγνωρίσει το Εφετείο).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16357N123</ED>
<ID>
ID:19528

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N12&aa=3</URL></REF>


Article

<CATEGORY>vin06</CATEGORY>

 <H2>Αιτία διαζυγίου η 4ετής διάσταση, έστω και με... δόσεις
</H2>
Η τετραετής διάσταση μεταξύ των συζυγών, που οδηγεί αυτόματα και στην έκδοση
διαζυγίου, δεν θεωρείται ότι διακόπτεται ακόμη και εάν στο διάστημα αυτό
υπήρξαν διαλείμματα επανασύνδεσης του ζευγαριού.

Αυτό έκρινε με χθεσινή απόφασή του ο Άρειος Πάγος κι επικύρωσε την έκδοση
διαζυγίου, λόγω τετραετούς διάστασης, την οποία είχε αμφισβητήσει η σύζυγος
υποστηρίζοντας ότι η τετραετία δεν ήταν συνεχής, αφού κατά διαστήματα ο πρώην
σύζυγος επέστρεφε στην οικογενειακή στέγη και οι σχέσεις είχαν θεωρητικά αποκατασταθεί.

Στην υποβολή της αίτησης διαζυγίου είχε προχωρήσει (το 1993) ο σύζυγος,
αναφέροντας ότι είχε παρέλθει η τετραετία από τη στιγμή που αποχώρησε από τη
συζυγική στέγη. Και ο Άρειος Πάγος προχώρησε οριστικά στη λύση του γάμου,
επικυρώνοντας τη σχετική εφετειακή απόφαση και απορρίπτοντας την αίτηση
αναίρεσης που υπέβαλε η πρώην σύζυγος.

Το πολιτικό τμήμα του Αρείου Πάγου δέχθηκε, κατά πλειοψηφία, ότι «η πρόσκαιρη
διακοπή της διάστασης η οποία γίνεται για μικρά χρονικά διαστήματα, δεν
εμποδίζει τη συμπλήρωση του χρόνου διάστασης, που δικαιολογεί την έκδοση του
διαζυγίου (τετραετία)».

Κατά τη μειοψηφία, πάντως, θα πρέπει να προσδιορίζεται ο ακριβής χρόνος αυτής
τη διακοπής, προκειμένου να κρίνεται αναιρετικά εάν αυτή είναι μικρή ή όχι.
Και η εφετειακή απόφαση έπρεπε να αναιρεθεί επειδή δεν υπήρχε τέτοιος χρονικός περιορισμός.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16357N124</ED>
<ID>
ID:19554

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N12&aa=4</URL></REF>


Article

<CATEGORY>vin06</CATEGORY>

 <H2>Λαχτάρισαν 110 επιβάτες της Ο.Α
</H2>
Αεροσκάφος της Ο.Α. τύπου Μπόινγκ 737-200, στο οποίο επέβαιναν, 110 επιβάτες,
της πτήσης 606 λίγο μετά τις 7.40 μ.μ. κι ενώ βρισκόταν προχθές σε ύψος 20.000
ποδών πάνω από την Άρτα κατευθυνόμενο προς Κέρκυρα , παρουσίασε βλάβη στο
αυτόματο σύστημα συμπίεσης, με αποτέλεσμα να παρουσιαστούν έντονοι πόνοι στα
αυτιά των επιβατών.

Αμέσως ο πιλότος κ. Βασίλης Μήτζολης κατέβασε το Μπόινγκ σε ύψος ασφαλείας
(κάτω από τα 14.000 πόδια). 
Στη συνέχεια το αεροσκάφος προσγειώθηκε χωρίς κανένα άλλο πρόβλημα στο
αεροδρόμιο της Κέρκυρας.

Τρεις από τους επιβάτες, που είχαν έντονους πόνους στα αυτιά, μεταφέρθηκαν για
πρώτες βοήθειες στο νοσοκομείο.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16357N125</ED>
<ID>
ID:19573

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N12&aa=5</URL></REF>


Article

<CATEGORY>vin06</CATEGORY>

 <H2>Ο «υπαστυνόμος» ήταν περιπτεράς!
</H2>
ΑΣΤΥΝΟΜΙΚΟΣ-«μαϊμού» συνελήφθη χθες το βράδυ, στην περιοχή Μανιάτικα του
Πειραιά στη διασταύρωση των οδών Αρτεμισίου και Μήλου. Πρόκειται για τον τον
27χρονο Σταύρο Πυλιχό, που όπως αποδείχτηκε ήταν περιπτεράς! Φορούσε στολή
υπαστυνόμου Α' και είχε πάνω του ένα πιστόλι που εκτοξεύει αέριο.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16357N126</ED>
<ID>
ID:19582

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N12&aa=6</URL></REF>


Article

<CATEGORY>vin06</CATEGORY>

 <H2>Λιγότερες πτήσεις στον νομό Λέσβου
</H2>
ΟΞΥΝΕΤΑΙ το πρόβλημα της εναέριας συγκοινωνίας στον νομό Λέσβου, αφού στην
κατά 40% μείωση θέσεων εβδομαδιαίως μέσω της Ολυμπιακής έρχεται να προστεθεί
τώρα και καινούργιο πρόβλημα από τον Απρίλιο, αυτή την φορά για τη Λήμνο. 
Η Ολυμπιακή Αεροπλοΐα στο θερινό πρόγραμμα πτήσεών της περικόπτει τις πτήσεις
Λήμνος - Μυτιλήνη - Λήμνος από επτά εβδομαδιαίως σε μία! Το ενδεχόμενο αυτό θα
προκαλέσει μεγάλες δυσκολίες στην εσωτερική συγκοινωνία του νομού Λέσβου.

Ήδη, στη Λήμνο άρχισαν οι πρώτες αντιδράσεις, με την απόφαση του Επαρχιακού
Συμβουλίου Λήμνου να εκφράζει διαμαρτυρία προς την Ολυμπιακή. Το πρόβλημα
καθυστέρησης μεταφοράς σημαντικών φαρμάκων όπως τα κυτταροστατικά για
καρκινοπαθείς συνεχίζεται, σύμφωνα με ανακοίνωση του Φαρμακευτικού Συλλόγου.

Οι εφημερίδες της Αθήνας κυκλοφορούν μετά τις 9 το βράδυ, με αποτέλεσμα την
δραματική πτώση της κυκλοφορίας τους στο τρίτο σε μέγεθος και πληθυσμό νησί
της χώρας.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16357N127</ED>
<ID>
ID:19587

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N12&aa=7</URL></REF>


Article

<CATEGORY>vin06</CATEGORY>

 <H5>ΠΑΙΔΕΙΑ: ΜΕ ΤΟ ΑΥΡΙΑΝΟ ΣΥΛΛΑΛΗΤΗΡΙΟ ΤΕΛΕΙΩΝΟΥΝ ΕΚΤΟΣ ΑΠΡΟΟΠΤΟΥ ΟΙ ΚΙΝΗΤΟΠΟΙΗΣΕΙΣ
</H5><H5>Μειώνονται οι καταλήψεις ­ μηνύσεις στον Πειραιά
</H5><H5>Διώξεις μαθητών στον Βόλο
</H5><H2>Ο τελευταίος γύρος...
</H2>
Το αυριανό πανεκπαιδευτικό συλλαλητήριο, το μεσημέρι στο Σύνταγμα, φαίνεται
πως είναι αυτό που θα σημάνει την τυπική λήξη του παρόντος γύρου των
κινητοποιήσεων στον χώρο της Παιδείας.

ΟΑΡΙΘΜΟΣ των κατειλημμένων σχολείων συνεχώς μειώνεται και όλες οι πλευρές
αισιοδοξούν ότι η επαναλειτουργία του συνόλου των σχολείων είναι θέμα πλέον
ημερών. Το θέμα που απασχολεί τώρα όλους είναι ο τρόπος με τον οποίο θα
αναπληρωθούν τα χαμένα μαθήματα. Ο πρόεδρος του Κέντρου Εκπαιδευτικής Έρευνας
κ. Μ. Κασσωτάκης υποστηρίζει ότι τα χαμένα μαθήματα μπορούν να αναπληρωθούν,
ενώ η ΟΛΜΕ επιμένει ότι πρόκειται ουσιαστικά «για μία κολοβή χρονιά».

Το Διοικητικό Συμβούλιο της ΟΛΜΕ συνεδρίασε τελικά χθες, αλλά το μόνο στο
οποίο κατέληξε ήταν μία ανακοίνωση καταδίκης της κυβερνητικής πολιτικής στον
χώρο της Παιδείας, καθώς και η εξαγγελία στάσεων εργασίας για την Παρασκευή
τις τρεις τελευταίες ώρες της πρωινής βάρδιας και τις τρεις πρώτες ώρες της
απογευματινής, ώστε να διευκολυνθούν οι καθηγητές για τη συμμετοχή τους στο συλλαλητήριο.

ΔΙΑΛΟΓΟΣ

Τη διεξαγωγή εθνικού διαλόγου για την Παιδεία ζήτησε για μία ακόμη φορά η
βουλευτής και υπεύθυνη του Τομέα Μορφωτικών Υποθέσεων της Νέας Δημοκρατίας
κυρία Άννα Ψαρούδα - Μπενάκη, διαπιστώνοντας ότι «η Παιδεία επανέρχεται σε
υποτυπώδη μόνο λειτουργία, αφού παραμένουν ανοιχτά και χωρίς προοπτική
επίλυσης καίρια προβλήματα της απερίσκεπτης "μεταρρύθμισης"».

Τη σύσταση ειδικής επιτροπής που θα ασχοληθεί με τα θέματα της Παιδείας βάσει
του άρ. 44 του Κανονισμού της Βουλής, προτείνει ο πρώην πρόεδρος της Νέας
Δημοκρατίας κ. Μ. Έβερτ με επιστολή του προς τον Πρόεδρο της Βουλής και τους
αρχηγούς των κομμάτων.

Τέλος ο βουλευτής του Συνασπισμού κ. Π. Κουναλάκης με ερώτηση που κατέθεσε στη
Βουλή ερωτά μεταξύ άλλων τον αρμόδιο υπουργό «πώς σκέπτεται να διασφαλίσει τις
ίσες τυπικές ευκαιρίες στους μαθητές της Γ΄ Λυκείου του σχολικού έτους 1998-'99».


Στον Πειραιά. Μαθητές από το Πολυκλαδικό Λύκειο συγκεντρώθηκαν έξω από την
Αστυνομική Διεύθυνση Πειραιά ζητώντας ν' αφεθούν ελεύθεροι οι τρεις συμμαθητές τους

ΟΜΑΛΟΠΟΙΕΙΤΑΙ μέρα με τη μέρα η κατάσταση στα σχολεία ­ παρά τα μικρής έκτασης
παρατράγουδα μεταξύ γονέων και καταληψιών αλλά και τις καταστροφές που
συνεχίζονται σε ορισμένα σχολικά κτίρια όπως συνέβη και χθες στον Πειραιά ­
καθώς οι καταλήψεις περιορίζονται πλέον σε όλη τη χώρα.

Αν μάλιστα οι καταλήψεις, που χθες υπολογίστηκαν από πηγές του υπουργείου
Παιδείας σε λιγότερες από 150 πανελλαδικά (διπλάσιες, κατά τους μαθητές),
τελειώσουν πράγματι αυτή την εβδομάδα, το πιθανότερο είναι ότι κανένα σχολείο
δεν θα χρειαστεί να οδηγηθεί τελικά σε εξετάσεις τον Σεπτέμβριο και η
αναπλήρωση θα γίνει με τις συνήθεις πρακτικές. Την εκτίμηση αυτή εξέφρασε ο
διευθυντής της Α' Διεύθυνσης Δευτεροβάθμιας Εκπαίδευσης Αθήνας κ. Δ. Κίτσιος,
σημειώνοντας ότι στον πλέον «σκληρό πυρήνα» των καταλήψεων, δηλαδή στον Δήμο
Αθηναίων και τους όμορους δήμους, μόλις 21 σχολεία είχαν απομείνει χθες υπό
κατάληψη (από σύνολο 270), ενώ προχθές καταλήψεις εξελίσσονταν σε 45 Λύκεια.

ΤΑ ΜΠΛΟΚΑ

Παράλληλα, και τα μπλόκα στους δρόμους ατονούν. Χθες, επιχειρήθηκαν 4 μπλόκα
από μαθητές στο Αιγάλεω, στους Αμπελόκηπους, στους Αγ. Ανάργυρους και στο
Γαλάτσι, όλα όμως κράτησαν λίγη ώρα και έληξαν με τη συνδρομή και της
Αστυνομίας, χωρίς συλλήψεις αλλά και χωρίς να δημιουργηθούν σοβαρές εντάσεις
με τους οδηγούς. 
Στο Γαλάτσι πάντως, οι μαθητές βρήκαν συμπαράσταση από τα αδελφάκια τους
του... νηπιαγωγείου, που βλέποντάς τους στον δρόμο φώναζαν κι αυτά μέσα από
την αυλή τους ρυθμικά «κατάληψη-κατάληψη!».

Οι μαθητές, ωστόσο, οργανώνουν αύριο νέο συλλαλητήριο στην Πλατεία
Συντάγματος, το οποίο προσδοκούν να είναι εντυπωσιακό, καθώς θα είναι ­
πιθανώς ­ και το τελευταίο αυτής της κρίσης, ενώ θα συγκεντρωθούν στην Αθήνα
μαθητές από όλη την Ελλάδα. Και σήμερα το πρωί, αριστεριστές φοιτητές και
μαθητές έχουν προαναγγείλει ότι θα αποκλείσουν συμβολικά τη Λ. Αμαλίας στο
Σύνταγμα παρά την εισαγγελική εντολή για Αυτόφωρο.

Στο μεταξύ, τρεις μαθητές, μέλη του 15μελούς του Πολυκλαδικού Λυκείου Πειραιά,
προσήχθησαν χθες στην Αστυνομική Διεύθυνση της πόλης έπειτα από μήνυση που
υπέβαλε ο διευθυντής του σχολείου Ιωάννης Ξανθοπουλίδης για φθορές στο κτίριο.
Χθες τα ξημερώματα άγνωστοι έκοψαν το λουκέτο της εξώπορτας, εν συνεχεία
μπήκαν στον χώρο του κτιρίου και σύμφωνα με τους καθηγητές προξένησαν ζημιές
ύψους περίπου 20 εκατομμυρίων δραχμών. «Το 80% του σχολείου είναι
κατεστραμμένο. Δεν άφησαν τίποτα όρθιο», δήλωσε ο διευθυντής του Πολυκλαδικού.


ΑΛΛΑ και στον Βόλο χθες ασκήθηκαν ποινικές διώξεις κατά μαθητών για διατάραξη
οικιακής ειρήνης εις βάρος μελών των 15μελών συμβουλίων του 5ου και 7ου Λυκείου.

Οι δικογραφίες στάλθηκαν στο αστυνομικό τμήμα Βόλου το οποίο θα διενεργήσει
την προανάκριση. Θα κληθούν να καταθέσουν οι μαθητές και οι γονείς τους.
Παράλληλα η εισαγγελέας κ. Μετσοβίτου άσκησε ποινική δίωξη εις βάρος των
15μελών και παντός υπευθύνου του 5ου Γυμνασίου και 8ου Λυκείου Βόλου που
συστεγάζονται στο Καρτάλειο Διδακτήριο με τις κατηγορίες της διατάραξης
οικιακής ειρήνης, αλλά και διακεκριμένης περίπτωσης φθοράς. Η συγκεκριμένη
ποινική δίωξη ασκήθηκε με αφορμή την ενέργεια μαθητών να ρίξουν γκαζάκια
αερίου σε βαρέλι στο προαύλιο του σχολείου και στο οποίο είχαν ανάψει φωτιά
για να ζεσταίνονται. Ταυτόχρονα, η κ. Μετσοβίτου έδωσε εντολή στο αστυνομικό
τμήμα Βόλου να αυξήσει τις περιπολίες έξω από το Καρτάλειο Διδακτήριο.
Σημειώνεται ότι το σύνολο των Λυκείων και Γυμνασίων σε ολόκληρο τον νομό
ανέρχονται σε 68, και μόνο 12 συνεχίζουν τις καταλήψεις τις τελευταίες ημέρες.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16357N141</ED>
<ID>
ID:19432

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N14&aa=1</URL></REF>


Article

<CATEGORY>vin06</CATEGORY>

 <H2>«Λευκό» κυνηγητό ληστών στα Καλάβρυτα
</H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

ΠΑΤΡΑ

Με το πρώτο φως της ημέρας συνεχίστηκαν σήμερα στην ορεινή Κορινθία οι έρευνες
για τους τέσσερις κακοποιούς που, οπλισμένοι με Καλάσνικοφ, λήστεψαν χθες το
μεσημέρι το υποκατάστημα της Αγροτικής Τράπεζας στην Κλειτορία Καλαβρύτων.

Οι δύο μπήκαν στο υποκατάστημα, όπου υπηρετούν τρεις υπάλληλοι και άρπαξαν
περίπου τρία εκατομμύρια δραχμές. Μαζί με τους συνεργούς τους επιβιβάστηκαν σε
μία BMW και έφυγαν αναπτύσσοντας μεγάλη ταχύτητα. Τότε ένας αστυνομικός, που
ήταν εκτός υπηρεσίας, ο Παύλος Βουτσινάς, τους καταδίωξε με το Ι.Χ. του, ενώ
ειδοποίησε αμέσως τους συναδέλφους του στο τοπικό Αστυνομικό Τμήμα.

Δύο χιλιόμετρα μακριά από την ορεινή κωμόπολη οι ληστές εγκατέλειψαν την BMW,
αφού πυροβόλησαν κατά του αστυνομικού, που τους καταδίωκε.

Ο Βουτσινάς, όπως δήλωσε στα «ΝΕΑ», κοντοστάθηκε για λίγα λεπτά και στο
διάστημα αυτό οι ληστές έσπρωξαν το Ι.Χ. σε γκρεμό και επιβιβάστηκαν σε
κλεμμένο Άλφα Ρομέο, που είχαν από πριν αφήσει στην έρημη περιοχή.

Οι ληστές στη συνέχεια μπήκαν σε χωματόδρομο με κατεύθυνση τον Φενεό Κορινθίας
στη χιονισμένη περιοχή. Οι αστυνομικοί με ένα 4Χ4 τους προσέγγισαν και τότε
αντηλλάγησαν πυροβολισμοί, με αποτέλεσμα μια σφαίρα να περάσει από το παρμπρίζ
του αστυνομικού οχήματος. Τότε οι ληστές αφού έβαλαν φωτιά στο αυτοκίνητό τους
εξαφανίστηκαν πεζή στη δύσβατη περιοχή.

Αργότερα, περίπου 100 αστυνομικοί από την Κορινθία, την Αρκαδία, αλλά και την
Αχαΐα κινητοποιήθηκαν για τον εντοπισμό τους και έκαναν χθες τη νύχτα πολύωρες
αλλά άκαρπες έρευνες μέσα στα χιονισμένα δάση.

Όπως ανέφερε αξιωματικός της Αστυνομίας στα «ΝΕΑ», ενδέχεται οι ληστές να
είναι αλλοδαποί, ενώ δεν αποκλείεται αρχηγός της ομάδας να είναι ο
σεσημασμένος κακοποιός Χ. Δημητρόπουλος, γνωστός από τη δράση του στο
«συνδικάτο του εγκλήματος.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16357N151</ED>
<ID>
ID:19433

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N15&aa=1</URL></REF>


Article

<CATEGORY>vin06</CATEGORY>

 <H2>Ευτυχώς, είχε υγρασία στα ναυπηγεία της Αυλίδας... </H2>
ΣΤΟ παραπέντε απεφεύχθη χθες έκρηξη στα ναυπηγεία της Αυλίδας. Ο εκρηκτικός
μηχανισμός είχε τοποθετηθεί στο πίσω μέρος της δεξαμενής αρ. 1 των ναυπηγείων
και σύμφωνα με πληροφορίες από τους πυροτεχνουργούς του Λιμενικού «εξαιτίας
της υγρασίας δεν δούλεψε» ο ωρολογιακός μηχανισμός. Ο εκρηκτικός μηχανισμός,
που εξουδετερώθηκε τελικά στις τρεις το μεσημέρι σε ελεγχόμενη έκρηξη,
αποτελείτο από έξι κιλά νιτρικό αμμώνιο με πετρέλαιο, μια δωδεκάβολτη μπαταρία
με χρονοδιακόπτη ηλεκτρικής κουζίνας και έναν ηλεκτρικό πυροκροτητή
συνδεδεμένο με ακαριαίο φιτίλι.

Οι πυροτεχνουργοί βρήκαν μηδενισμένο τον χρονοδιακόπτη, γεγονός που τους κάνει
να πιστεύουν ότι είχε προγραμματιστεί να εκραγεί, αλλά τελικά δεν εξερράγη
λόγω της υγρασίας. Τον εκρηκτικό ωρολογιακό μηχανισμό εντόπισε το πρωί ο
υπεύθυνος των ναυπηγείων, ο οποίος ειδοποίησε το Λιμεναρχείο Χαλκίδας. Πάνω
στη δεξαμενή όπου είχε τοποθετηθεί ο μηχανισμός βρίσκεται για κατασκευή το υπό
σημαία Μάλτας φορτηγό πλοίο «MICRO» και αν τελικά γινόταν η έκρηξη, οι ζημιές,
όπως εκτιμούν οι λιμενικοί, θα ήταν πολύ μεγάλες.

Οι λιμενικοί στρέφουν τις έρευνές τους προς όλες τις κατευθύνσεις και
λαμβάνουν σοβαρά υπόψη τους κάθε ενδεχόμενο. Ένα από τα σενάρια που
κυκλοφορούν είναι ενδεχομένως κάποιοι να αποσκοπούν στην πρόκληση τριγμών στη
διαδικασία του διαγωνισμού πώλησης των ναυπηγείων ή ακόμη και στην αποχώρηση
κάποιων εκ των ενδιαφερομένων. Στις αρχές Δεκεμβρίου στον διαγωνισμό που έγινε
από την ΕΤΒΑ προσωρινός πλειοδότης αναδείχθηκε ο όμιλος Στασινόπουλος. Το
ναυπηγείο, που είχε μισθώσει από το τέλος της δεκαετίας του '80 ο εφοπλιστής
Αντώνης Λελάκης, διεκδικεί και ο εφοπλιστής Σταύρος Ηλίας.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16357N152</ED>
<ID>
ID:19488

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N15&aa=2</URL></REF>


Article

<CATEGORY>vin06</CATEGORY>

 <H2>Στη φυλακή ο Σκιαδόπουλος </H2>
ΜΕ ΚΟΙΝΗ απόφαση (πράξη) που συνυπέγραψαν χθες ο εισαγγελέας της Καβάλας κ. Α.
Παπαγεωργίου και η τακτική ανακρίτρια κ. Αικατερίνη Πατζιαρά, έγινε η μεταγωγή
του Γιώργου Σκιαδόπουλου, γύρω στις 10 το πρωί, από την Καβάλα στις Δικαστικές
Φυλακές Κομοτηνής, όπου και θα παραμείνει μέχρι να εκδικαστεί σε πρώτο βαθμό η
υπόθεσή του, σε ένα από τα Μεικτά Ορκωτά Δικαστήρια της εφετειακής περιφέρειας
Θράκης και πάντως, εκτός Καβάλας. Η δίκη του θα γίνει είτε στη Δράμα είτε στην
Ξάνθη και αυτό θα γνωστοποιηθεί στα τέλη του μήνα. Θα προηγηθεί πρόταση του
εισαγγελέα Καβάλας προς το Συμβούλιο Εφετών Θράκης, που εδρεύει στην Κομοτηνή.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16357N153</ED>
<ID>
ID:19529

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N15&aa=3</URL></REF>


Article

<CATEGORY>vin06</CATEGORY>

 <H2>Υπογράφεται η σύμβαση για το Μετρό Θεσσαλονίκης </H2>
ΥΠΟΓΡΑΦΕΤΑΙ αύριο το πρωί στο Ζάππειο Μέγαρο, και κατατίθεται αμέσως μετά στη
Βουλή για κύρωση, η σύμβαση για την κατασκευή του Μετρό της Θεσσαλονίκης.

Χθες συνεδρίασε η κυβερνητική επιτροπή υπό την προεδρία του Πρωθυπουργού κ. Κ.
Σημίτη και ­ όπως ανακοίνωσε ο υπουργός ΠΕΧΩΔΕ κ. Κ. Λαλιώτης ­ ενέκρινε
ομόφωνα τη σύμβαση, το κείμενο της οποίας είχε εγκριθεί (επίσης ομόφωνα) και
από την Επιτροπή Μεγάλων Έργων.

Ο κ. Λαλιώτης και ο γενικός γραμματέας συγχρηματοδοτούμενων έργων κ. Γ.
Γανωτής διαβεβαίωσαν χθες ότι τα έργα για την κατασκευή του Μετρό Θεσσαλονίκης
θα ξεκινήσουν μέσα στο 1999 και ότι το έργο θα είναι έτοιμο σε πέντε χρόνια. 
Ο προϋπολογισμός του έργου ανέρχεται σε 220 δισεκατομμύρια δραχμές (από τα
οποία η συμμετοχή του Ελληνικού Δημοσίου θα είναι 67 δισ. δρχ.) και θα
κατασκευαστεί μία γραμμή μήκους 9,8 χιλιομέτρων από τον νέο σιδηροδρομικό
σταθμό μέχρι το Ντεπώ, με 14 σταθμούς και δυνατότητα μεταφοράς 16.500 επιβατών
ανά κατεύθυνση και ανά ώρα αιχμής. Η κοινοπραξία που αναλαμβάνει το έργο και
το οποίο θα εκμεταλλεύεται επί 20 χρόνια, έχει επικεφαλής την γαλλική εταιρεία
Μπουίκ και μετέχουν οι ελληνικές τεχνικές εταιρείες ΑΒΑΞ, ΘΕΜΕΛΗ, ΑΛΤΕ και ΑΤΤΙΚΑΤ.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16357N171</ED>
<ID>
ID:19434

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N17&aa=1</URL></REF>


Article

<CATEGORY>vin06</CATEGORY>

 <H2>Δενδροφύτευση στην Πανεπιστημιούπολη </H2>
ΔΕΝΔΡΟΦΥΤΕΥΣΗ θα γίνει το πρωί στις 9.30, την ερχόμενη Κυριακή, στην
Πανεπιστημιούπολη, στον χώρο βορείως της Σχολής Θετικών Επιστημών (Τμήμα
Φαρμακευτικής και Τμήμα Χημείας). Η πρωτοβουλία ανήκει στο Εθνικό και
Καποδιστριακό Πανεπιστήμιο Αθηνών, που έχει αποφασίσει να προχωρήσει στην
αναδάσωση εκτάσεων στην Πανεπιστημιούπολη και στην ευρύτερη περιοχή του
Υμηττού, όπου θα φυτευτούν 6.000 δενδρύλλια με τη συνεργασία και την
υποστήριξη του υπουργείου Γεωργίας. 
Είσοδος στον χώρο της δενδροφύτευσης από την κεντρική πύλη επί της Ούλοφ Πάλμε.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16357N172</ED>
<ID>
ID:19489

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N17&aa=2</URL></REF>


Article

<CATEGORY>vin06</CATEGORY>

 <H5>ΑΝΙΧΝΕΥΟΝΤΑΣ ΤΟ «ΜΑΥΡΟ ΚΟΥΤΙ» ΤΩΝ ΜΑΘΗΤΙΚΩΝ ΚΙΝΗΤΟΠΟΙΗΣΕΩΝ
</H5><H5>Η στάση της ελληνικής οικογένειας
</H5><H2>Στα ίχνη του... «υποκινητή»
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Είναι γνωστό ότι στη διάρκεια του τελευταίου τέταρτου του αιώνα μας ­ που σε
λίγο «αλλάζει σελίδα» ­ στο εκπαιδευτικό σύστημα της χώρας μας επιχειρήθηκαν
αρκετές παρεμβάσεις, μικρότερης ή μεγαλύτερης εμβέλειας, που πήραν τη μορφή
της μεταρρύθμισης (π.χ. το 1976-1977 και το 1981-1985), καθώς επιχειρούσαν
συνολικές αλλαγές στο υπάρχον θεσμικό πλαίσιο των εκπαιδευτικών βαθμίδων με
αναδιοργάνωση της δομής του σχολικού συστήματος.

Παράλληλα το σχολείο γίνεται συχνά αντικείμενο επικρίσεων και αμφισβητήσεων
τόσο από τη μεριά των «ζωντανών του στοιχείων» (εκπαιδευτικοί, μαθητές), των
γονέων, ως άμεσα ενδιαφερομένων, όσο και από τη μεριά φορέων και παραγόντων
της κοινωνικής και οικονομικής μας ζωής, καθώς και απλών πολιτών.

Ιδιαίτερα στις αρχές της δεκαετίας του '90, το ελληνικό σχολείο δέχεται από
όλες τις κατευθύνσεις τα καταιγιστικά πυρά της κριτικής και συγκεντρώνει τα
συσσωρευμένα παράπονα των μαθητών, των γονέων και των διδασκόντων, οι οποίοι,
ο καθένας από τη δική του πλευρά και για τους δικούς του λόγους, εκφράζουν
έντονα αισθήματα δυσαρέσκειας.

Την περίοδο αυτή οι γονείς κατηγορούν το σχολείο ότι, ενώ «πρόβαλλε» τον
δημόσιο και δωρεάν χαρακτήρα του, προώθησε το «άχαρο συνοικέσιο» με την
ιδιωτική εκπαίδευση, που με τη μορφή φροντιστηρίων, ιδιαίτερων μαθημάτων,
ξένων γλωσσών κ.λπ. ανέλαβε την «επικαρπία» των σπουδών, «σαρώνοντας» τους
προϋπολογισμούς τους τόσο περισσότερο όσο πιο ασθενικοί ήσαν.

ΣΗΜΕΡΑ

Οι σημερινές κινητοποιήσεις των μαθητών συνοψίζουν στις προδιαγραφές τους
αντοχή, αποφασιστικότητα και πρωτοφανές πείσμα

Αν όμως τα προβλήματα του ελληνικού σχολείου βρίσκονταν στην «ημερήσια
διάταξη» όλη την προηγούμενη περίοδο, με την αναγγελία και κυρίως με την
εφαρμογή της πρόσφατης μεταρρύθμισης παίρνουν πρωτοφανείς διαστάσεις.
Χρειάζεται να τονίσουμε ότι ποτέ άλλοτε, καμιά εκπαιδευτική μεταρρύθμιση, από
τη μεταπολίτευση μέχρι σήμερα, δεν συγκέντρωσε τέτοια ποσοστά δυσαρέσκειας,
από τη μεριά της εκπαιδευτικής κοινότητας και μάλιστα από τα πρώτα της βήματα,
όσο η σημερινή.

Όλες οι «υποσχετικές» του ΥΠΕΠΘ, που ουσιαστικά αποτελούσαν τον νομιμοποιητικό
λόγο για το αναγκαίο και επείγον των εκπαιδευτικών ρυθμίσεων και αφορούσαν τις
πιο φανερές «πληγές» του σχολείου, θρυμματίζονται στη «σκληρή πίστα» της
σχολικής πραγματικότητας. Από την πρώτη στιγμή και από τις δηλώσεις των
μαθητών και των εκπαιδευτικών φαίνεται καθαρά ότι η παθολογία του ελληνικού
σχολείου, η φροντιστηριοποίηση, οι αυξημένες ιδιωτικές εκπαιδευτικές δαπάνες
της ελληνικής οικογένειας, η έλλειψη ελεύθερου χρόνου, η ψυχική ταλαιπωρία και
το άγχος στη διαδικασία μετάβασης στην Τριτοβάθμια Εκπαίδευση, η μη αξιοποίηση
των κλίσεων και των ικανοτήτων των μαθητών, η αποστήθιση ως πρακτική
προσέγγισης της γνώσης κ.ά. πιστώνονται με «τόκο» στη λειτουργία του Ενιαίου Λυκείου.

Είναι χαρακτηριστικό ότι η κηρυγματική ρητορεία του ΥΠΕΠΘ που υπακούοντας στον
βραχύβιο κόσμο των εντυπώσεων πρόβαλλε ότι «με τις εκπαιδευτικές αλλαγές και
τη θέσπιση του Ενιαίου Λυκείου θα υπάρχει περισσότερος ελεύθερος και
δημιουργικός χρόνος», «με το Ενιαίο Λύκειο γίνεται πραγματικότητα το όνειρο
κάθε μαθητή και της οικογένειάς του για ανώτερες σπουδές χωρίς ηθική, ψυχική
ταλαιπωρία και οικονομική εξόντωση», «με τα νέα μέτρα δίνεται σε όλους τους
νέους η δυνατότητα πρόσβασης στα ΑΕΙ», «το νέο σύστημα δημιουργεί λιγότερο
άγχος», ότι «ευνοεί λιγότερο την προσφυγή των μαθητών στο φροντιστήριο» και
άλλα ηχηρά παρόμοια, δεν βρίσκει, σε καμιά περίπτωση, ανταπόκριση από τους
παραλήπτες της και ακυρώνεται συνολικά καθώς η συντριπτική πλειοψηφία
εκπαιδευτικών και εκπαιδευομένων, αναπνέοντας τον αέρα του Ενιαίου Λυκείου,
ζώντας ουσιαστικά το «σώμα» και το «πνεύμα» του, όχι μόνο δεν πίστεψε ότι το
«σχολείο της μεταρρύθμισης» θα πάψει να συγκατοικεί με τα χρόνια προβλήματά
του, αλλά αντίθετα θεώρησε ότι αυτά θα οξυνθούν.

ΤΟ «ΕΔΑΦΟΣ»... ΤΗΣ ΚΡΙΣΗΣ

«Δεν είναι οι εξετάσεις, δεν είναι οι βαθμοί

είναι που μας τρώνε όλη τη ζωή»

(σύνθημα των μαθητικών κινητοποιήσεων)

Στα πλαίσια αυτά μπορεί κανείς να ερμηνεύσει κατ' αρχήν τις μαθητικές
κινητοποιήσεις, τους όρους της επώασής τους, καθώς και τις «διασυνδέσεις»
τους. Είναι φανερό ότι οι αντιδράσεις των μαθητών δεν έπεσαν ούτε «από τον
ουρανό», όπως υποστηρίζεται από τους στενόθωρους οπαδούς του αυθορμητισμού,
ούτε οργανώθηκαν από κάποια γνωστά ή άγνωστα «κέντρα», σύμφωνα με τις μυωπικές
θεωρίες «περί υποκινητών». Αποτελούν, ανεξάρτητα από τα μηνύματα, τις
«εγγραφές» και τις «καταγραφές τους», το τρίτο βήμα της παρατεταμένης
αντίδρασης της εκπαιδευτικής κοινότητας, μετά τη δίμηνη απεργία των
εκπαιδευτικών (20 Ιανουαρίου - 20 Μαρτίου 1997) και τις κινητοποιήσεις των
αδιόριστων στη διάρκεια του διαγωνισμού του ΑΣΕΠ (Ιούνιος 1998).

Στο σημείο αυτό είναι ανάγκη να ερμηνεύσουμε, ανελκύοντας και προβάλλοντας δύο
στοιχεία που δεν είχαν μέχρι σήμερα πρόσβαση στις αναλύσεις της εκπαιδευτικής
κρίσης, μια ιδιαίτερη πλευρά των μαθητικών κινητοποιήσεων που ηγεμονεύει στα
«χαρακτηριστικά» τους: την έκταση και κυρίως την έντασή τους.

Και άλλες χρονιές είχαμε κινητοποιήσεις των μαθητών και καταλήψεις σχολείων.
Οι σημερινές όμως συνοψίζουν στις προδιαγραφές τους αντοχή, αποφασιστικότητα
και πρωτοφανές πείσμα που, καθώς δημοσιοποιείται και «δραματοποιείται»,
κονιορτοποιεί τα «προγνωστικά» και τις «ετυμηγορίες» των πάσης φύσεως
σφυγμομετρητών, αυτών των μοντέρνων «αστρολόγων» - διαμορφωτών της κοινής γνώμης.

* Ποια είναι λοιπόν τα «καύσιμα» της μαθητικής «επιμονής» που δίνει βαθύτερη
κοινωνική διάσταση στις αντιδράσεις τους;

* Από πού αντλεί τα «πυρομαχικά» της η ραγδαία κλιμάκωση των μαθητικών αντιδράσεων;

Ξεφεύγοντας από τη λογική που υποκαθιστά την αναζήτηση των αιτίων με τη
διαπίστωση των αποτελεσμάτων, θα επαναφέρουμε εδώ μια απάντηση του
Πρωθυπουργού Κ. Σημίτη που δόθηκε στον υπουργό Παιδείας Γ. Σουφλιά το 1991,
στη συζήτηση στη Βουλή, για τις μαθητικές κινητοποιήσεις εκείνης της περιόδου:
«Το εξεταστικό είναι η αφορμή, δεν είναι η αιτία. Η αιτία είναι πολύ βαθύτερη»
(Κ. Σημίτης 11-10-1991).

Η απάντηση αυτή, που έχει ήδη ξεχαστεί από τον εκφραστή της ενώ κουβαλά στην
«πλάτη της» μόλις 8 χρόνια ζωής, συμπυκνώνει όλα τα «κεφάλαια της βιογραφίας»
των μαθητικών κινητοποιήσεων.

Αν και το εξεταστικό μαζί με την καθιέρωση των τραγικά υποβαθμισμένων Τεχνικών
Επαγγελματικών Εκπαιδευτηρίων (ΤΕΕ) «ρυμουλκούν» τη μαθητική αντίδραση, είναι
φανερό ότι αυτή οριοθετείται και αναζωπυρώνεται από την άρνηση της προοπτικής
«ενός παρόντος και ενός μέλλοντος» που συντρίβεται ανάμεσα στην πλήξη της
συνεχούς θυσίας του σχολείου - «εξεταστικού κολαστηρίου» και στην υπόσχεση
μιας εργασιακής αβεβαιότητας έπειτα από αυτό.

Σ' αυτό το παρόν, που κυριαρχείται από την εικόνα ενός ναρκοθετημένου
μέλλοντος, «βγάζουν τη γλώσσα τους» οι μαθητές, καθώς «άτακτα» αναζητούν ένα
διαφορετικό μοντέλο ζωής, πέρα από την αδηφάγα ανταγωνιστική «ζούγκλα της
αγοράς» που, δημιουργώντας τις δικές της αποικίες στον σχολικό χώρο, απειλεί
να ρουφήξει τη δημιουργική και απαιτητική πνοή τους. 
Δεν πρόκειται λοιπόν μόνο για τη ριζική αμφισβήτηση ενός νόμου, αλλά για την
αυθόρμητη και ενστικτώδη απόρριψη μιας ζωής που βουλιάζει μέσα στο τέλμα των
«συνηθισμένων σχέσεων» της υποταγής, της εκμετάλλευσης, των εφήμερων
μικροαστικών αυταπατών, του διαρκούς εξοντωτικού κυνηγιού για μια θέση στον
ήλιο που λάμπει όλο και για λιγότερους.


ΑΣ ΕΡΘΟΥΜΕ τώρα στη δεύτερη παράμετρο της έκτασης και της έντασης των
κινητοποιήσεων. Αναφερόμαστε στη στάση της ελληνικής οικογένειας, στους γονείς
των μαθητών. Αν εξαιρέσουμε μια μειοψηφία γονέων που σε ανάλογες περιπτώσεις
εκτελούν «διατεταγμένη υπηρεσία» με τη μορφή των «γνωστών - αγνώστων
αγανακτισμένων» στα πλαίσια του κοινωνικού αυτοματισμού, η συντριπτική
πλειοψηφία των γονέων παρουσιάστηκε για πρώτη φορά ανεκτική ή και
υποστηρικτική απέναντι στις κινητοποιήσεις των γόνων τους.

Τι συμβαίνει;

Σε ποιο έδαφος γονιμοποιείται η ανοχή των γονέων στις παρατεταμένες μαθητικές καταλήψεις;

Το κομβικό σημείο είναι η σημερινή σχέση του σχολείου με την αγορά εργασίας,
με άλλα λόγια η αναίρεση οποιασδήποτε εγγυημένης δυνατότητας κοινωνικής
κινητικότητας μέσα από την πρόσβαση στον εκπαιδευτικό μηχανισμό. Πρόκειται
βεβαίως για μια πρόσφατη πραγματικότητα που οδηγεί στη διάλυση των
παραδοσιακών αντιλήψεων που συγκροτούνταν γύρω από το σχολείο, στην ακύρωση
ενός ολόκληρου φάσματος κοινωνικών προσδοκιών, συγκροτημένου εδώ και αρκετές
δεκαετίες, για τη δυνατότητα εργασιακής απασχόλησης μέσα από την πρόσβαση στην
εκπαίδευση και τα διαπιστευτήριά της.

Αν σε μια προηγούμενη εποχή, κυρίως στις δεκαετίες του '60, του '70 και του
'80, το σχολείο και οι τίτλοι του «εξαγνίζονταν» στην κολυμβήθρα της
επαγγελματικής αποκατάστασης, κοντολογίς η ιδεολογία της κοινωνικής ανόδου και
η ανελικτική λογική των λαϊκών και μικροαστικών στρωμάτων που συνοψίζονταν στο
«μάθε παιδί μου γράμματα να μη γίνεις σαν και μένα» έβρισκε ανταπόκριση,
σήμερα κάθε είδους αποκαταστατική προσδοκία μέσω του σχολείου «χάνεται σαν το
νερό στην πέτρα». Έχει ήδη γίνει συνείδηση στην ελληνική οικογένεια ότι ακόμα
κι όταν οι προσδοκίες για σχολική διάκριση των παιδιών τους «επιπλώνονται» με
ανάλογες οικονομικές θυσίες στον βωμό του εξωεκπαιδευτικού ιδιωτικού δικτύου,
ακόμα και τότε δεν μπορούν να αναπαύονται στη βεβαιότητα μιας ικανοποιητικής
«απόδοσης» της «επένδυσής» τους, καθώς τα διαπιστευτήρια του σχολείου, τα
απολυτήρια και οι τίτλοι του «απονευρώνονται» από την επαγγελματική ανασφάλεια.

Αν σε μια προηγούμενη περίοδο το «ενδιαφέρον» των γονέων για το σχολείο
αναφερόταν όχι στη δομή και τη λειτουργία του ­ που έμενε στο απυρόβλητο ­
αλλά στο «άνοιγμά» του έτσι ώστε να μπορούν περισσότεροι να αποκτήσουν τα
«εφόδια» για να «αποκατασταθούν», σήμερα, ο κλονισμός της αποκαταστατικής
προσδοκίας για τα παιδιά τους, σε συνδυασμό με τη δυσαρέσκεια και την οργή για
την ανεργία, τη λιτότητα και τη συρρίκνωση του κράτους πρόνοιας, ωθεί σε μια
διαφορετική στάση, ανεκτική ή και υποστηρικτική των μαθητικών κινητοποιήσεων.

Υπάρχει, βεβαίως, πέρα από όλα αυτά ένα τελευταίο, επίκαιρο και βασανιστικό
ερώτημα που χρειάζεται απάντηση.

Τι θα γίνει τελικά;

Δεν ξέρουμε τι θα γίνει. Δεν γνωρίζουμε πώς, πότε και με ποιους όρους θα
«κλείσει αυτή η ιστορία». Γνωρίζουμε όμως πολύ καλά ότι όπως και «να κλείσει»,
όποτε και «να κλείσει», υπάρχουν όλοι οι όροι για να επαναληφθεί.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16357N181</ED>
<ID>
ID:19435

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N18&aa=1</URL></REF>


Article

<CATEGORY>vin06</CATEGORY>

 <H5>ΟΙ ΕΡΓΑΖΟΜΕΝΟΙ ΣΤΟ ΝΟΣΟΚΟΜΕΙΟ ΚΑΤΗΓΟΡΟΥΝ ΤΟΥΣ ΓΙΑΤΡΟΥΣ ΟΤΙ ΥΠΟΝΟΜΕΥΟΥΝ ΤΟ ΕΣΥ
</H5><H5>Αλλαγή στο σύστημα εφημεριών
</H5><H2>Σύγκρουση στο Λαϊκό
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

Σε φορτισμένο κλίμα διεξήχθη χθες η γενική εφημερία του Λαϊκού Νοσοκομείου,
παρά τη μικρή προσέλευση ασθενών, οι οποίοι, γνωρίζοντας για την αποχή των
ιατρών από τις εφημερίες, απέφυγαν να μεταβούν στο νοσοκομείο.

Φορτισμένο κλίμα. Οι εργαζόμενοι στο Λαϊκό κατηγορούν τους γιατρούς, ενώ οι
γιατροί μιλούν για κατευθυνόμενες ανακοινώσεις

ΚΥΡΙΟ χαρακτηριστικό της χθεσινής ημέρας ήταν οι έντονες αντεγκλήσεις μεταξύ
των απεργούντων ιατρών και εργαζομένων του νοσοκομείου που αντιτίθενται στην
απεργία τους.

Σε ανακοίνωση που εξέδωσε ο Σύλλογος Εργαζομένων του Λαϊκού κατηγορεί, μεταξύ
άλλων, μερίδα γιατρών ότι «υπονομεύουν και συκοφαντούν το κρατικό σύστημα
υγείας» και «βλέπουν τα κρατικά νοσοκομεία ως προέκταση των ιδιωτικών ιατρείων
τους». Τους κατηγορεί επίσης ότι «οι ίδιοι συμμετέχουν στους διαγωνισμούς
προμήθειας υλικών και έχουν τον πρώτο και τελευταίο λόγο στην κατακύρωση των
ειδών ­ συνεπώς, αν διαπιστώνουν ότι τα υλικά δεν είναι καλά, ας αναζητήσουν
μεταξύ τους τις ευθύνες».

Οι γιατροί του Λαϊκού αντέδρασαν έντονα σε αυτή την ανακοίνωση, η οποία
μοιράσθηκε στους εκπροσώπους του Τύπου και τοιχοκολλήθηκε στο νοσοκομείο.
Κάποιοι από αυτούς, μάλιστα, άρχισαν να σκίζουν τις τοιχοκολλημένες
ανακοινώσεις ­ γεγονός που όξυνε ακόμα περισσότερο την ήδη τεταμένη ατμόσφαιρα.

«Η ανακοίνωση αυτή είναι κατευθυνόμενη», δήλωσε στα «ΝΕΑ» ο κ. Αντώνης
Σταυρούλιας, αναπληρωτής διευθυντής του Πνευμονολογικού Τμήματος του Λαϊκού
και πρόεδρος της 5μελούς επιτροπής της ΕΙΝΑΠ του νοσοκομείου. «Αυτοί που την
εξέδωσαν είναι ορισμένα μέλη του διοικητικού συμβουλίου του συλλόγου, τα οποία
εξυπηρετούν τα δικά τους συμφέροντα. Είναι ένα λιβελλογράφημα και τίποτε
περισσότερο. Την ανακοίνωση δεν έχουν υπογράψει καν όλα τα μέλη του
διοικητικού συμβουλίου του συλλόγου, ούτε προηγήθηκε κάποια συνέλευση των
εργαζομένων που να την ενέκρινε».

ΤΑ ΚΡΕΒΑΤΙΑ

Από την πλευρά του, ο κ. Τάσος Αντωνόπουλος, πρόεδρος του Συλλόγου
Εργαζομένων, κατήγγειλε στα «ΝΕΑ» ότι «τα κρεβάτια του νοσοκομείου ελέγχονται
από ορισμένους γιατρούς, κυρίως διευθυντές κλινικών και πανεπιστημιακούς, οι
οποίοι "βαφτίζουν" τα δικά τους περιστατικά επείγοντα ώστε να τα εξυπηρετήσουν
αμέσως ­ με το αντίστοιχο, βεβαίως, τίμημα. Έτσι, γεμίζουν τα κρεβάτια των
θαλάμων με τακτικά, ως επί το πλείστον, περιστατικά, οπότε οι ασθενείς που
πραγματικά έχουν ανάγκη (αλλά δεν είναι κοινωνικά ή οικονομικά προνομιούχοι)
καταλήγουν στα ράντζα. Η διοίκηση του νοσοκομείου γνωρίζει πολύ καλά τι
συμβαίνει, αλλά δηλώνει αδυναμία στην προάσπιση των συμφερόντων του πολίτη».

Ο κ. Αντωνόπουλος υποστήριξε επίσης ότι το Λαϊκό αιμορραγεί οικονομικώς μέσω
του Πανεπιστημίου Αθηνών, διότι χρηματοδοτεί τις έρευνες και το καθ' όλα
απαραίτητο έργο των πανεπιστημιακών γιατρών. «Τα χρήματα αυτά, όμως, που
φθάνουν το 1 δισεκατομμύριο δραχμές τον χρόνο, τα στερούνται οι ασθενείς»,
πρόσθεσε. «Για το πανεπιστημιακό έργο υπεύθυνο είναι το υπουργείο Παιδείας και
θα έπρεπε να το χρηματοδοτεί. Ειδάλλως, ας ενταχθούν οι πανεπιστημιακοί
γιατροί στο ΕΣΥ ­ με ό,τι αυτό συνεπάγεται. Είναι, εξάλλου, απαράδεκτο να
πληρώνονται εφημερίες ορισμένοι διευθυντές και πανεπιστημιακοί, τη στιγμή που
ποτέ δεν τις κάνουν».

ΤΑ ΕΚΚΑΘΑΡΙΣΤΙΚΑ

Εν τω μεταξύ, το τμήμα μισθοδοσίας του νοσοκομείου μοίρασε χθες, στη 1.30' το
μεσημέρι, περίπου στους μισούς γιατρούς του Λαϊκού τα εκκαθαριστικά των
αποδοχών τους για το χρονικό διάστημα Ιανουαρίου-Σεπτεμβρίου 1998. «Τα
εκκαθαριστικά βγήκαν "στο πόδι" και με τερατώδη λάθη», σχολίασε ο κ.
Σταυρούλιας. «Επιπλέον, στους 187 γιατρούς που πρέπει να επιστρέψουν χρήματα,
δεν δόθηκαν καν εκκαθαριστικά. 
Η αποχή μας από την εφημερία δεν πρόκειται να σταματήσει αν δεν βγουν τα
εκκαθαριστικά με βάση τις εφημερίες του 1998 που έχουν βεβαιώσει οι διευθυντές
των διαφόρων κλινικών και τμημάτων, και εάν δεν μας κοινοποιηθεί η απόφαση των
συναρμοδίων υπουργείων για το πώς θα βγουν οι εφημερίες του 1999. Αυτοί οι δύο
όροι είναι απαράβατοι, και το έχουμε δηλώσει προς πάσαν κατεύθυνση. Ο μόνος
τρόπος για να επιστρέψουμε στις εφημερίες χωρίς να έχουν ικανοποιηθεί αυτά τα
αιτήματα είναι να μας επιστρατεύσουν».


ΑΛΛΑΖΕΙ ΤΟ σύστημα εφημεριών των γιατρών των νοσοκομείων.

Με τροπολογία που κατατέθηκε αργά χθες το βράδυ στο νομοσχέδιο για τους
Οργανισμούς Λιμένων Πειραιώς και Θεσσαλονίκης:

1. Καθιερώνεται μεικτή εφημερία αποτελούμενη από 6ωρη ενεργό
απασχόληση, μετά τη λήξη του τακτικού ωραρίου και ακολουθούμενη από «εφημερία
ετοιμότητας» έως τη συμπλήρωση του 16ώρου. Η κατάρτιση του σχετικού
προγράμματος γίνεται μέσα στα όρια των εγκεκριμένων πιστώσεων, ενώ η αμοιβή
ορίζεται σε 70% της αντίστοιχης συνολικής αμοιβής 16ωρης ενεργού εφημερίας.

2. Η παραπάνω αλλαγή ενδεχομένως θα προκαλέσει ετήσια δαπάνη (επιπλέον)
στον κρατικό προϋπολογισμό εξαρτώμενη από τον αριθμό και τη μορφή των
εφημεριών που θα πραγματοποιηθούν.

Στο μεταξύ, με άλλη τροπολογία παρέχεται η δυνατότητα στο μόνιμο προσωπικό των
Οργανισμών Λιμένος Πειραιώς και Θεσσαλονίκης να μεταταγεί ­ εφόσον το επιθυμεί
­ σε δημόσιες υπηρεσίες, ΟΤΑ α' και β' βαθμίδας και σε εταιρείες Νομικών
Προσώπων Δημοσίου Δικαίου.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16357N191</ED>
<ID>
ID:19436

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N19&aa=1</URL></REF>


Article

<CATEGORY>vin06</CATEGORY>

 <H2>Ένας στους 4 οδοντιάτρους είναι άνεργος
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΕΞΙ ΧΙΛΙΑΔΕΣ οδοντίατροι από τους 12.000 που διαθέτει συνολικά η χώρα μας
αναζητούν πελάτες στην Αττική ­ με το 25% από αυτούς να υποαπασχολείται ­ ενώ
ένας στους τέσσερις οδοντιάτρους είναι άνεργος. Οι περισσότεροι βρίσκονται στο
κέντρο της Αθήνας και ανάμεσά τους οδοντίατροι-«μαϊμούδες».

Τα τελευταία χρόνια έχουν καταδικαστεί 15 άτομα ύστερα από μηνύσεις του
Οδοντριατρικού Συλλόγου Αττικής, ενώ έχουν εντοπιστεί και οδηγηθεί στον
εισαγγελέα άλλοι 20 «οδοντίατροι» χωρίς πτυχίο και οι υποθέσεις τους
εκκρεμούν. Οι περισσότεροι από αυτούς προέρχονται από γειτονικές βαλκανικές
χώρες και άλλοι είναι οδοντοτεχνίτες που θέλησαν να... επεκτείνουν τις
επαγγελματικές τους δραστηριότητες.

Για να περιοριστεί το φαινόμενο αυτό ο Οδοντιατρικός Σύλλογος προσπαθεί να
προωθήσει την ειδική πινακίδα νόμιμου οδοντιατρείου και ζητεί από τους
προμηθευτές να μην διαθέτουν φάρμακα σε όσους δεν πληρούν τις νόμιμες
προϋποθέσεις. «Η κατάσταση στη χώρα μας είναι ανεξέλεγκτη», τόνισε ο πρόεδρος
του Οδοντιατρικού Συλλόγου Αττικής κ. Πάνος Αλεξίου, καταγγέλλοντας την
αδιαφορία της Πολιτείας σε συνέντευξη Τύπου κατά την οποία παρουσιάστηκε
μελέτη του Συλλόγου που δείχνει τον υπερπληθωρισμό οδοντιάτρων στη χώρα μας.

«Δεν υπάρχει πολιτική στην παραγωγή οδοντιάτρων με αποτέλεσμα την υπερπαραγωγή
και την ανεργία (5,5%), που με τη σειρά τους οδηγούν σε απρόκλητη ζήτηση
υπηρεσιών κάτω από την πίεση των αναγκών επιβίωσης», όπως χαρακτηριστικά είπε
ο αντιπρόεδρος του Συλλόγου, επίκουρος καθηγητής κ. Γιάννης Τζούτζιας. Τα
συνηθέστερα κρούσματα... υπερθεραπείας είναι η αλλαγή σε κορόνες και
σφραγίσματα, η αντιμετώπιση έγχρωμων κηλίδων κυρίως σε παιδιά και η υπερβολική
χρήση ακτινολογικών εξετάσεων με απλή υποψία φλεγμονής. Όλες αυτές οι ιατρικές
υπηρεσίες δεν επιβαρύνουν την υγεία, αλλά μόνο το πορτοφόλι των πελατών τους.

Σύμφωνα με τα στοιχεία της μελέτης του Οδοντιατρικού Συλλόγου η Ελλάδα έχει τη
μικρότερη αναλογία κατοίκων ανά οδοντίατρο (1 για 879 κάτοικους όταν στην
Ιταλία αναλογούν 1.216 και στην Πορτογαλία 4.090), ενώ η άνιση κατανομή τους
δεν περιορίζεται στη μεγάλη συγκέντρωσή τους στην Αθήνα, αλλά και μέσα σε
αυτή, καθώς η αναλογία διαφοροποιείται από 1 προς 400 κάτοικους στην Κηφισιά
έως 1 προς 2.866 στην Αργυρούπολη.

Τον φαύλο κύκλο του υπερκορεσμού των οδοντιάτρων, που οι σύλλογοι επισημαίνουν
από το 1993 χωρίς να ληφθεί κανένα μέτρο από την Πολιτεία, συμπληρώνει, όπως
τονίζουν οι οδοντίατροι, η είσοδος πολλών ξένων φοιτητών. Είναι χαρακτηριστικό
ότι την περίοδο '91-'96 ένας στους τέσσερις οδοντιάτρους που γράφτηκαν στον
Σύλλογο Αττικής είχε πτυχίο από άλλη χώρα.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16357N192</ED>
<ID>
ID:19490

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N19&aa=2</URL></REF>


Article

<CATEGORY>vin06</CATEGORY>

 <H5>ΤΡΙΑ ΧΡΟΝΙΑ ΚΟΡΟΪΔΙΑΣ ΓΙΑ ΤΟΥΣ ΚΟΥΡΔΟΥΣ ΤΗΣ ΠΛΑΤΕΙΑΣ ΚΟΥΜΟΥΝΔΟΥΡΟΥ * ΑΝΑΣΤΑΤΟΙ
ΟΙ ΠΕΡΙΟΙΚΟΙ ΚΡΕΜΑΣΑΝ ΜΑΥΡΕΣ ΣΗΜΑΙΕΣ «ΟΧΙ ΓΙΑ ΝΑ ΔΙΩΞΟΥΜΕ ΤΟΥΣ ΑΝΘΡΩΠΟΥΣ, ΑΛΛΑ
ΤΟΥΣ ΚΙΝΔΥΝΟΥΣ ΓΙΑ ΤΗΝ ΥΓΕΙΑ ΜΑΣ»
</H5><H5>Συσκέψεις επί συσκέψεων αλλά απόφαση καμιά
</H5><H5></H5><H5>(Εικόνα μεγέθους : 58160 bytes)
Εικόνες εξαθλίωσης. Αντίσκηνα, βρώμικα ρούχα, σακούλες και χαρτόκουτα
συνθέτουν το σκηνικό στην Πλατεία Κουμουνδούρου
</H5><H5>Ορατός κίνδυνος για ηπατίτιδα
</H5><H2>Στο μηδέν η αντοχή κατοίκων - Κούρδων
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Οι κάτοικοι σήκωσαν μαύρες σημαίες. Τις άπλωσαν στα μπαλκόνια τους, έξω από
τα μαγαζιά τους, στον δρόμο... «Όχι για να διώξουμε τους ανθρώπους, αλλά για
να διώξουμε τη βρώμα, τους κινδύνους για την υγεία μας». Δεν θέλουν να
χαρακτηριστούν «ρατσιστές». Πονούν και οι ίδιοι τους ανθρώπους που ζουν στην
αθλιότητα της Πλατείας Κουμουνδούρου.

Πρόχειρη μπουγάδα. Ρούχα και πιάτα πλένονται δίπλα στα δημόσια ουρητήρια...

ΤΗΝ ΙΔΙΑ αθλιότητα τη ζουν και εκείνοι, καθημερινά. Στον δρόμο προς το σπίτι
τους, όταν βγαίνουν στο μπαλκόνι τους ή όση ώρα μένουν στο μαγαζί τους. «Δεν
είναι οι άνθρωποι το πρόβλημά μας. Είναι η βρώμα και οι αρρώστιες. Δύο Κούρδοι
έχουν πεθάνει μέχρι σήμερα από ηπατίτιδα. 
Πολύ θέλει για να ξεσπάσει μια επιδημία; Δέκα λεπτά από την Ομόνοια ζούμε,
στην Αθήνα που οδεύει προς τον 21ο αιώνα, κι όμως, εδώ και τρία χρόνια, είναι
σαν να ξαναγυρίσαμε στην εποχή των... σπηλαίων». 
Ο κ. Ευάγγελος Αλάμπεης είναι καταστηματάρχης και κάτοικος της περιοχής. Μόνο
που φοβάται πια να κυκλοφορήσει στην Πλατεία Κουμουνδούρου. «Καθόμαστε πάνω σε
μια νάρκη, δέσμιοι ανεύθυνων υπευθύνων, που αντί να δίνουν λύση στο πρόβλημα,
το συντηρούν, το διαιωνίζουν».

Εξαγριωμένοι, ανάστατοι είναι πια οι άνθρωποι που κινούνται καθημερινά γύρω
από την Πλατεία Κουμουνδούρου. Ανάστατοι όμως είναι και οι ίδιοι οι Κούρδοι,
που ζουν στον καταυλισμό. 
«Ούτε εμείς θέλουμε να ζούμε μέσα στη βρώμα, χωρίς δουλειά, χωρίς φαγητό,
χωρίς τις στοιχειώδεις συνθήκες υγιεινής», λέει ο Σαμάν Ρόουφ, γιατρός στο
πρόχειρο φαρμακείο που φιλοξενείται σε μία από τις σκηνές. «Αν μας έβρισκαν
ένα σπίτι, όλοι θα φεύγαμε από εδώ, ευχαρίστως».

ΕΝΑΝΤΙΟΝ ΟΛΩΝ

Οι αντοχές των κατοίκων όμως, έχουν φθάσει στο μηδέν. Είναι πλέον οργισμένοι
με όλους και με όλα. Με την μπόχα που αναδύεται από την πλατεία, με τους
πολιτικούς, με τις οργανώσεις που «θέλουν να δείξουν ανθρώπινο πρόσωπο και
αφήνουν αυτούς τους ανθρώπους να ζουν σε αντίσκηνα, να σκεπάζονται με σακούλες
και χαρτόκουτα, να χρησιμοποιούν τους κοινόχρηστους χώρους της πλατείας για
αποχωρητήρια». Με τους εκατοντάδες γύφτους, τους Τσιγγάνους και τους
λαθρομετανάστες που έχουν προστεθεί τον τελευταίο καιρό στους 700 και πλέον
Κούρδους από το Ιράκ, έχοντας μετατρέψει την πλατεία σε ένα γκέτο που μοιάζει
με τσαντίρι και όπου «για να περάσεις, χρειάζεσαι... διαβατήριο», όπως λένε
χαριτολογώντας ορισμένοι από τους κατοίκους, προσπαθώντας να διασκεδάσουν
την... φρίκη που έχει περικυκλώσει την καθημερινότητά τους.

«Έρχονται κόμματα και οργανώσεις, τους προσφέρουν αντίσκηνα, ρούχα, φάρμακα...
"Βοήθεια" ονομάζουν τη διαιώνιση αυτής της αθλιότητας. Αυτό δεν είναι
συμπάθεια, είναι κοροϊδία», λέει ο κ. Θεόδωρος Τσόκας, που ζει μόνιμα στην
Πλατεία Κουμουνδούρου και αντικρύζει καθημερινά από το μπαλκόνι του την αγωνία
εκατοντάδων ανθρώπων να επιβιώσουν σε έναν χώρο και κάτω από συνθήκες που
θυμίζουν... υπαίθριο στάβλο. «Κι εμείς, που ζούμε χρόνια στην περιοχή και
διεκδικούμε το δικαίωμά μας να ζούμε σαν άνθρωποι και όχι σαν ζώα,
κινδυνεύουμε να χαρακτηριστούμε ρατσιστές, να κατηγορηθούμε πως δεν
νοιαζόμαστε για τους συνανθρώπους μας».

«ΜΟΝΟ ΛΟΓΙΑ»

Ο ένας με τον άλλον, οι κάτοικοι της Πλατείας Κουμουνδούρου προσπαθούν να
βρουν μια λύση. «Κλείσαμε τον δρόμο, χτυπήσαμε πόρτες, φωνάξαμε, δεν γίνεται
τίποτα. Μόνο λόγια... Από λόγια έχουμε χορτάσει», λέει ο κ. Ιωάννης Μπάρκας,
ιδιοκτήτης καταστήματος στην περιοχή. Οι γονείς των παιδιών που πηγαίνουν στον
δημοτικό βρεφονηπιακό σταθμό, που συνορεύει με τον καταυλισμό, έχουν πια χάσει
την υπομονή τους. «Καταντήσαμε δημόσιο ουρητήριο», λέει με λύπη η κ. Παναγιώτα
Μαλαπέτσα. Οι δύο κόρες της πηγαίνουν στον παιδικό σταθμό, μαζί με 50 ακόμη
παιδιά από τη γύρω περιοχή. «Κάθε ημέρα που περνάει, τρέμουμε για τις
αρρώστιες που μας περιτριγυρίζουν... Αν είχαν πάει στο Κολωνάκι, το πρόβλημα
θα είχε λυθεί μέσα σε δύο ημέρες. Εμείς ταλαιπωρούμαστε τρία χρόνια τώρα».


ΤΗΝ ΑΝΑΚΟΙΝΩΣΕ ο ίδιος ο υπουργός Εσωτερικών την απόφαση να μεταφερθούν οι
Κούρδοι της Πλατείας Κουμουνδούρου σ' ένα μεγάλο κτίριο εγκαταλελειμμένο (από
τη στιγμή που χτίστηκε) στην οδό Αγίας Άννης, στο Ρουφ. Ένα κτίριο που ανήκε
στο υπουργείο Εσωτερικών και μεταβιβάστηκε στον Ελληνικό Ερυθρό Σταυρό. Μέχρι
σήμερα, όμως, δεν έχει γίνει η παραμικρή κίνηση για τη μεταφορά των Κούρδων
προσφύγων εκεί.

Στον Δήμο του Ρέντη, οι λαϊκές συνελεύσεις διαδέχονται η μια την άλλη. Οι
κάτοικοι δεν δείχνουν ενθουσιασμένοι στην προοπτική να μεταφερθούν στη
γειτονιά τους οι Κούρδοι, χωρίς ωστόσο ο δήμος να έχει πάρει ακόμη ξεκάθαρη
θέση. Στον Δήμο Αθηναίων, οι ευθύνες για την καθυστέρηση επιρρίπτονται στην
κυβέρνηση. «Η αναλγησία και η αδιαφορία της κεντρικής εξουσίας παρουσιάζεται
σε όλο της το μεγαλείο», λέει ο αρμόδιος αντιδήμαρχος κ. Γιάννης Πιερουτσάκος,
ο οποίος κάνει μια αναδρομή στο χρονικό μιας προσπάθειας να βρεθεί λύση που
φαίνεται πως τελικά κατέληξε στο κενό.

«Πριν από περίπου τέσσερις μήνες έγινε μια σύσκεψη στο δημαρχείο, με συμμετοχή
εκπροσώπων της κυβέρνησης, όπου τονίστηκε πως το θέμα της αποκατάστασης των
προσφύγων δεν θα το λύσουν οι τοπικές κοινωνίες, αλλά η κεντρική εξουσία.
Υπεύθυνοι για να δώσουν λύση στο πρόβλημα της Πλατείας Κουμουνδούρου ορίστηκαν
ο υφυπουργός Πρόνοιας κ. Κοτσώνης και ο κ. Αγγελίδης, σύμβουλος σε θέματα
ποιότητας ζωής, στο γραφείο του Πρωθυπουργού. Ο δήμος ανέλαβε να φροντίσει το
θέμα της καθαριότητας στην περιοχή, για έναν μήνα ακόμη, μέχρι να φύγουν από
εκεί τα αντίσκηνα και οι πρόσφυγες».


Παναγιώτα Μαλαπέτσα. Οι δύο κόρες της πηγαίνουν στον βρεφονηπιακό σταθμό της
Πλατείας Κουμουνδούρου και εκείνη ανησυχεί για τα προβλήματα υγείας που μπορεί
να προκαλέσει η συμβίωση με τον καταυλισμό

ΜΙΑ ΕΠΙΔΗΜΙΑ ηπατίτιδας Α βρίσκεται προ των πυλών. Στο επείγον έγγραφο που
έχει στείλει ο αντιδήμαρχος Αθηναίων κ. Γιάννης Πιερουτσάκος, ήδη από τις 4
Νοεμβρίου, σε όλους τους αρμόδιους φορείς, τονίζοντας πως είναι ανάγκη να
βρεθούν και να γίνουν εμβόλια κατά της ηπατίτιδας Α στους ανθρώπους που ζουν
στον καταυλισμό της Πλατείας Κουμουνδούρου, απάντηση δεν έχει έρθει ακόμη.
«Ανεπίσημα και προφορικά, κάποιος μου είπε πως δεν υπάρχουν τα χρήματα»,
εξηγεί στα «ΝΕΑ» ο κ. Πιερουτσάκος, ο οποίος είναι γιατρός, ειδικευμένος σε
θέματα λοιμωδών νοσημάτων. «Η κατάσταση έχει φτάσει σε πολύ επικίνδυνο
σημείο», λέει με αγωνία ο ίδιος. «Δεν βρισκόμαστε στο "παρά πέντε" αλλά στο
"και πέντε". Πρέπει να γίνουν το συντομότερο εμβόλια κατά της ηπατίτιδας Α.
Είναι πάρα πολύ εύκολο να ξεσπάσει μια επιδημία».

Ο κ. Πιερουτσάκος αναζητεί εδώ και καιρό τους υπευθύνους από το υπουργείο
Υγείας και Πρόνοιας. Μάταια... Κανείς δεν απαντά στις εκκλήσεις του.
«Παρακαλώ, σαν ζητιάνος, για τα εμβόλια. Χρειάζονται περίπου 10 εκατομμύρια.
Μακάρι να μπορούσα να πάρω από το Δημοτικό Συμβούλιο. Όμως, ο νόμος δεν μου το
επιτρέπει. Ο κίνδυνος είναι ορατός. Δεν μπορούμε άλλο να κρυβόμαστε πίσω από
το δάχτυλό μας. Πριν από 25 χρόνια, στην Ολλανδία, ξέσπασε μια επιδημία
πολιομυελίτιδας, από έναν αντίστοιχο καταυλισμό οικονομικών προσφύγων. Η
επιδημία στοίχισε περίπου τρία δισεκατομμύρια δολάρια. Πλήρωσαν αυτά, για να
μην πληρώσουν τα εμβόλια».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16357N201</ED>
<ID>
ID:19437

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N20&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Φτάνει η εγκατάλειψη ανθρώπων και χώρων
</H2>
<AUTHOR>ΣΠΥΡΟΣ ΤΣΑΓΚΑΡΑΤΟΣ</AUTHOR>

ΑΠΟΤΕΛΕΙ κριτήριο πολιτισμού και δημοκρατικής ευαισθησίας η φιλοξενία ξένων
και μάλιστα διωκομένων στη χώρα μας, μια χώρα με ιστορία μεταναστών.

Η εγκατάλειψη αυτών των ανθρώπων στο κέντρο της Αθήνας, εκεί που θα έπρεπε να
αναβιώνει η ιστορική της ταυτότητα και οι λίγοι αλλά σημαντικοί κοινόχρηστοι
χώροι να συμβάλλουν στη λειτουργία της πόλης, πληγώνει καθημερινά την
ευαισθησία, την αισθητική, την κοινωνική μας αγωγή και τον πολιτισμό μας.

Λύση δεν είναι να τους περιορίσουμε σε γκέτο μακριά μας, έτσι ώστε μη
βλέποντας να αποκοιμίζουμε τις όποιες ανησυχίες μας.

Λύση αποτελεί η ένταξή τους στον οικιστικό μας ιστό. Σκέψεις πολλές: ας
νοικιάσουμε τρία παλιά ξενοδοχεία, ας διαμορφώσουμε σε κατοικίες
εγκαταλελειμμένα εργοστάσια στον Ελαιώνα, ας προχωρήσουμε στεγαστικό
πρόγραμμα, σ' ένα από τα πολλά υπό απομάκρυνση στρατόπεδα μέσα στην πόλη, ας
τους εντάξουμε στο πρόγραμμα του ΑΟΕΚ, έστω παραχωρώντάς τους ένα ακίνητο κ.λπ.

Προϋπόθεση, η Πλατεία Κουμουνδούρου και οι άλλοι δημόσιοι κοινόχρηστοι χώροι
πρέπει να αποδοθούν στους χρήστες (όποιας φυλής ή εθνικότητας) πόλης και να
ενταχθούν στη λειτουργία της ως πυρήνες πρασίνου, αναψυχής, οάσεις ζωής.

* Ο Σπύρος Τσαγκαράτος είναι αρχιτέκτων-πολεοδόμος.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16357N211</ED>
<ID>
ID:19479

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N21&aa=1</URL></REF>


Article

<CATEGORY>vin06</CATEGORY>

 <H5>ΕΚΤΕΤΑΜΕΝΕΣ ΕΡΕΥΝΕΣ ΣΤΗΝ ΚΡΗΤΗ ΓΙΑ ΤΟ «ΛΥΜΠΕΡΙΟΣ»
</H5><H2>Τα πρώτα ίχνη δύο ψαροκασέλες
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

«Βρέθηκε δεύτερο τελάρο; Πού;». Πριν από τέσσερις ημέρες ένα παιδί δέκα
χρόνων, ο γιος του Σπύρου Τσιχλή, βρήκε ένα ξύλινο τελάρο να επιπλέει στο
νερό, στον κόλπο της Μηλάτου, στην περιοχή Αγίου Νικολάου της Κρήτης, αλλά
κανείς δεν έδωσε ιδιαίτερη σημασία... Χθες το βράδυ όμως, και αφού η είδηση
για το πρώτο τελάρο ταξίδεψε σε όλη την Κρήτη, ο κ. Τσιχλής ειδοποίησε τις
λιμενικές αρχές.

Το εύρημα είναι ένα τελάρο του «Λυμπέριος» που βρέθηκε χθες κοντά στον Άγιο
Νικόλαο και το κρατάει στα χέρια του ο κ. Μανόλης Κόντες. Το βρήκε στις 25
Γενάρη και το κρατούσε σπίτι του χωρίς να έχει συνειδητοποιήσει ότι ίσως είναι
«κρίκος» στην υπόθεση εξαφάνισης του αλιευτικού

ΤΑ ΔΥΟ τελάρα επιβεβαιώθηκε από τις Αρχές ότι ανήκουν στο αλιευτικό σκάφος
«Λυμπέριος», το οποίο αγνοείται για δωδέκατη ημέρα. Αυτό που δεν μπορεί όμως
να επιβεβαιωθεί είναι αν τα τελάρα βρέθηκαν στη θάλασσα μετά τις 23 Ιανουαρίου
που απέπλευσε το αλιευτικό από το Κερατσίνι, ή απλώς βρέθηκαν στη θάλασσα από
παλιότερα ταξίδια και τώρα εντοπίστηκαν. Σε αυτό το ερώτημα ουδείς μπορεί να
απαντήσει με σιγουριά. Ούτε οι λιμενικές αρχές ούτε ο πλοιοκτήτης, ο κ.
Χαράλαμπος Βατίστας, που χθες νοίκιασε με δικά του έξοδα ένα ελικόπτερο της
Ολυμπιακής Αεροπλοΐας και ερεύνησε όλη την ημέρα τις ακτές της Ανατολικής
Πελοποννήσου και τις Κυκλάδες φτάνοντας μέχρι την Κρήτη ούτε κανείς από τους
συγγενείς και τους φίλους των δύο Ελλήνων και των πέντε Αιγύπτιων αγνοουμένων.

«Βρέθηκε ­ μας είπαν ­ ένα τελάρο. Τώρα μαθαίνουμε και για δεύτερο. Τι
σημαίνει αυτό; Τίποτα. Πώς να ταξιδέψει το τελάρο τόσα μίλια από την περιοχή
της Σαντορίνης που έχουμε μαρτυρίες για το σκάφος; Κι έπειτα πολλές φορές
βρίσκονται τελάρα από αλιευτικά στη θάλασσα, είναι φυσικό». Για τον
συνταξιούχο καπετάνιο Γιώργο Παλούκα, πεθερό του 37χρονου Παντελή Μεσολογγίτη,
καπετάνιο του «Λυμπέριος», η εκδοχή της πειρατείας του σκάφους τού φαίνεται
περισσότερο ρεαλιστική.

Αντιθέτως, για τον αντιπλοίαρχο του Λιμενικού Σώματος κ. Ανδρέα Μπούσιο η
εκδοχή του ναυαγίου μοιάζει να συγκεντρώνει πιθανότητες, παρότι υπάρχουν
αλληλοσυγκρουόμενα στοιχεία στην υπόθεση και όλες οι εκδοχές είναι ανοιχτές.

Ναυάγιο λόγω εμβολισμού από άλλο σκάφος, πειρατεία για λαθρεμπόριο μεταναστών,
ακόμα και το ενδεχόμενο να κρύφτηκαν στο «Λυμπέριος» οι πειρατές πριν καν
αποπλεύσει από την ιχθυόσκαλα του Κερατσινίου στις 10 το βράδυ, στις 23
Ιανουαρίου. Μπορεί να βρίσκεται στη Λιβύη, μια χώρα όπου σύμφωνα με παλιότερες
μαρτυρίες «εξαφανίζονται» πλοία, ή στις ακτές της Τουρκίας. «Το σήμα της
Ιντερπόλ είναι η διαδικασία που προβλέπεται. Η έρευνα και η αποτελεσματικότητά
της όμως αφορά τις κατά τόπους αρχές κάθε χώρας», τονίζουν ανώτεροι
αξιωματικοί του Λιμενικού.

Ένα από τα «περίεργα» της υπόθεσης είναι η μαρτυρία του καπετάνιου του επίσης
αλιευτικού «Θηρασιά», που υποστηρίζει ότι είδε το «Λυμπέριος» να ψαρεύει κοντά
στη Σαντορίνη την Κυριακή 24 Ιανουαρίου, την επομένη δηλαδή της αναχώρησης.

«Μας είπε ότι πλησίασε στα είκοσι μέτρα και είδε τα εργαλεία στη θάλασσα. Η
εικόνα φαινόταν φυσιολογική. Όμως όταν κάλεσε από το VHF το "Λυμπέριος",
κανείς δεν απάντησε. Το πλοίο φαινόταν σιωπηλό. Βέβαια αν λάβουμε υπόψη τους
μικροανταγωνισμούς μεταξύ των ψαράδικων, αντιλαμβάνεται κανείς πως το γεγονός
θα μπορούσε να περάσει απαρατήρητο», εξηγεί ο κ. Μπούσιος.

Αν όμως το συμβάν συνδυαστεί με την ανεπιτυχή τηλεφωνική επικοινωνία, το πρωί
της ίδιας ημέρας, του πλοιοκτήτη με κινητό τηλέφωνο, τότε οδηγεί σε
διαφορετικά συμπεράσματα. Ήταν το «Λυμπέριος» «σιωπηλό» γιατί κάτι συνέβη;

Η εκδοχή του ναυαγίου δεν μπορεί να αποκλειστεί. Τα νέου τύπου αλιευτικά έχουν
βέβαια βελτιωμένη κατασκευή με λιγότερα «κινητά» στοιχεία σε σύγκριση με τα
παλαιότερα. Όμως το 28 μέτρων σκάφος είχε πάνω του περίπου 700 τελάρα. «Αν
υπολογίσεις τα κυκλικά σωσίβια, έστω τις νιτσεράδες, τα σχοινιά, τότε δεν
μπορεί, κάτι θα έβγαινε στην επιφάνεια. Τα ρεύματα κάπου θα οδηγούσαν κάτι».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16357N231</ED>
<ID>
ID:19438

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N23&aa=1</URL></REF>


Article

<CATEGORY>vin06</CATEGORY>

 <H5>Ο ΥΠ' ΑΡΙΘΜΟΝ ΕΝΑ ΚΑΤΑΖΗΤΟΥΜΕΝΟΣ ΔΟΥΛΕΜΠΟΡΟΣ
</H5><H2>Πιάστηκε ο «εγκέφαλος»
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Ο νούμερο ένα καταζητούμενος για δουλεμπόριο στην Ελλάδα Ευτύχης
Ζερβουδάκης οδηγήθηκε χθες το απόγευμα στον εισαγγελεα Αθηνών.

Ευτύχης Ζερβουδάκης. Οι ιταλικές αρχές τον θεωρούν υπεύθυνο της τραγωδίας στη
Μάλτα, όπου στη σύγκρουση δύο πλοίων πνίγηκαν 283 λαθρομετανάστες

Σήμερα μαζί με το πενταμελές πλήρωμα του φορτηγού πλοίου «VOLHA», αλλά και
τους δώδεκα συνολικά λαθρομετανάστες που εντοπίστηκαν, πρόκειται να οδηγηθούν
στο Αυτόφωρο.

Ο Ευτύχης Ζερβουδάκης, 43 χρόνων, που φέρεται ως «εγκέφαλος» διεθνούς
κυκλώματος δουλεμπόρων, συνελήφθη από τους λιμενικούς προχθές το μεσημέρι,
μαζί με τον 32χρονο Πακιστανό συνεργό του, Ουρεσίν Αμίν, στο 44ο χιλιόμετρο
της Λεωφόρου Αθηνών-Σουνίου, την ώρα που ετοιμάζονταν να «φορτώσουν» στο
αυτοκίνητό τους τρεις Ινδούς λαθρομετανάστες, που έφθασαν στην ακτή με φουσκωτό.

Οι Ινδοί είπαν στους λιμενικούς που τους ανέκριναν ότι αποβιβάστηκαν από το
φορτηγό πλοίο «VOLHA», που ανήκει στον Ευτύχη Ζερβουδάκη. Έτσι, στήθηκε
ολόκληρη επιχείρηση και προχθές, λίγο πριν από τα μεσάνυχτα, το πλοίο
οδηγήθηκε στο λιμάνι του Λαυρίου. Εκεί διαπιστώθηκε ότι στο πλοίο επέβαιναν
άλλοι εννέα λαθρομετανάστες από την Ινδία και συνελήφθη το πενταμελές πλήρωμα
τού υπό σημαία Ονδούρας φορτηγού πλοίου, ένας Σύρος και τέσσερις Ρώσοι. Όπως
έγινε γνωστό από τους αξιωματικούς του Λιμενικού που διενεργούν τις έρευνες
για τα κυκλώματα των δουλεμπόρων, ο Ευτύχης Ζερβουδάκης είχε καταδικαστεί το
1988 σε πέντε χρόνια φυλάκιση για κατοχή 30 κιλών χασίς. Έμεινε στη φυλακή για
27 μήνες και στη συνέχεια χάθηκαν για ένα διάστημα τα ίχνη του.

Το όνομά του εμπλέκεται από τις ιταλικες αρχές, που τον θεωρούν από τους
πρωταγωνιστές της τραγωδίας της Μάλτας, στις 4 Ιανουαρίου 1997. Τότε, το
σκάφος «Φράνσιπ» επιχείρησε μεσοπέλαγα μεταξύ Μάλτας και Σικελίας να
μετεπιβιβάσει στο πλοίο «Γιόχαμ» 312 λαθρομετανάστες.

Όμως λόγω της κακοκαιρίας τα δύο σκάφη συγκρούστηκαν με αποτέλεσμα να βυθιστεί
το «Γιόχαμ» και να πνιγούν 283 λαθρομετανάστες. Οι 29 διασωθέντες
αποβιβάστηκαν τελικά κρυφά στις ακτές της Πελοποννήσου. Κατά του Ευτύχη
Ζερβουδάκη είχε εκδοθεί ένταλμα σύλληψης από τον ανακριτή Ναυπλίου, ενώ πριν
από λίγες ημέρες ο εισαγγελεας Πειραιά διέταξε νέα έρευνα για τη δράση του
ύστερα από σχετικό ρεπορτάζ στη γερμανική τηλεόραση. Σύμφωνα με το ρεπορτάζ
του σταθμού ARD, το κύκλωμα των δουλεμπόρων ξεκινάει από την Ινδία και μέσω
Τουρκίας καταλήγει στον Πειραιά. Χθες, ο εισαγγελεας Αθηνών άσκησε εναντίον
του Ευτύχη Ζερβουδάκη και των σενεργών του ποινική δίωξη για παράνομη είσοδο
λαθρομεταναστών στη χώρα. Όλοι τους κρατούνται έως ότου παραπεμφθούν στο Αυτόφωρο.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16357N241</ED>
<ID>
ID:19439

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N24&aa=1</URL></REF>


Article

<CATEGORY>vin06</CATEGORY>

 <H2>Σε ήρεμο κλίμα αθώος ο Σπ. Διαμαντίδης
</H2>
ΤΙΠΟΤΑ δεν θύμιζε χθες στην αίθουσα του Τριμελούς Εφετείου της Αθήνας τις
σκηνές έντασης που είχαν διαδραματιστεί στο παρελθόν κατά τη διάρκεια της
δίκης του ομοιοπαθητικού γιατρού Σπύρου Διαμαντίδη, ο οποίος πρωτοδίκως είχε
καταδικαστεί σε φυλάκιση τριών ετών για την κακοποίηση ανήλικου κοριτσιού
πρώην συνεργατών του.

Η χθεσινή διαδικασία διεξήχθη με πνεύμα συμβιβαστικό και από τις δύο πλευρές.
Μέσα σε λίγα λεπτά οι δικαστές κήρυξαν αθώο, λόγω αμφιβολιών, τον
κατηγορούμενο Σπύρο Διαμαντίδη. Ο πρόεδρος του δικαστηρίου μάλιστα δεν
παρέλειψε μετά το τέλος της δίκης να δώσει μία... συμβουλή και προς τις δύο
πλευρές: Να είναι στο μέλλον σωστοί και προσεκτικοί και να φροντίσουν να
πηγαίνουν συχνά στην εκκλησία.

Οι γονείς του κακοποιημένου παιδιού, ο φαρμακοποιός Γρηγόρης Στεφανάκος και η
καθηγήτρια των γαλλικών Ζηνοβία Τζωρτζοπούλου, οι οποίοι επί χρόνια ήταν
στενοί συνεργάτες του ομοιοπαθητικού, τον είχαν κατηγορήσει ως υπεύθυνο για
τις σωματικές βλάβες που είχε προκαλέσει στην κόρη τους.

Τόσο κατά τη διάρκεια της πρώτης δίκης όσο και σε προηγούμενες αναβολές οι
γονείς επέμεναν στην αρχική τους καταγγελία για την οποία ο Διαμαντίδης είχε
κριθεί ένοχος και είχε μείνει μάλιστα στη φυλακή περίπου δύο μήνες μετά την
καταδίκη του, αν και ο ίδιος πάντοτε υποστήριζε ότι ήταν αθώος και ότι είχε
πέσει θύμα σκευωρίας.

Ωστόσο, χθες οι δικαστές προσπάθησαν ­ και τα κατάφεραν τελικά ­ να πείσουν
τις δύο αντίδικες πλευρές να βρουν μια συμβιβαστική λύση. Έτσι και έγινε. Οι
γονείς της μικρής, την οποία έχει βαφτίσει ο Σπύρος Διαμαντίδης, με εμφανή
συμβιβαστική διάθεση υποστήριξαν ότι είχαν ερμηνεύσει κάποια μεμονωμένα
περιστατικά ως συνεχή βάναυση συμπεριφορά του Διαμαντίδη.

Ακολούθησε η τυπική πλέον απολογία του κατηγορουμένου, ο οποίος επανέλαβε και
ενώπιον του δικαστηρίου τους υπερασπιστικούς του ισχυρισμούς. Τελικά, τα μέλη
του δικαστηρίου κήρυξαν ομόφωνα λόγω αμφιβολιών αθώο τον κατηγορούμενο
δίνοντας τέλος με αυτή την απόφασή τους σε μία πολυετή δικαστική διαμάχη.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16357N242</ED>
<ID>
ID:19491

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N24&aa=2</URL></REF>


Article

<CATEGORY>vin06</CATEGORY>

 <H2>Αναζητούσαν στα νοσοκομεία τον βομβιστή
</H2>
ΕΡΕΥΝΕΣ σε νοσοκομεία και φαρμακεία έκαναν όλη νύχτα χθες αστυνομικοί,
αναζητώντας τον βομβιστή, ο οποίος ­ σύμφωνα με μαρτυρίες ­ τραυματίστηκε κατά
τη βομβιστική ενέργεια, με στόχο φροντιστήριο στο Πολύγωνο.

Κάτοικοι της περιοχής άκουσαν πέντε δυνατές εκρήξεις και είδαν να
απομακρύνεται από το τριώροφο κτίριο όπου στεγάζεται το φροντιστήριο, ένας
νεαρός. Το μπουφάν του και το παντελόνι της φόρμας που φορούσε είχαν πιάσει φωτιά.

Από τις καταθέσεις των αυτοπτών μαρτύρων οι αξιωματικοί της Ασφάλειας
πιθανολογούν ότι ο νεαρός έχει υποστεί εγκαύματα και χρειάζεται ιατρική
περίθαλψη. Η βομβιστική επίθεση έγινε χθες στις 7 το βράδυ και στόχος ήταν
φροντιστήριο της Μέσης Εκπαίδευσης, το οποίο στεγάζεται στον πρώτο όροφο
κτιρίου στην οδό Παπαρσένη 33 στο Πολύγωνο. 
Την ευθύνη ανέλαβε με τηλεφώνημα στον τηλεοπτικό σταθμό Star η
πρωτοεμφανιζόμενη οργάνωση «Επαναστατικός Μαθητικός Αγώνας». Την ώρα της
επίθεσης το φροντιστήριο λειτουργούσε και η αίθουσα ήταν γεμάτη μαθητές, οι
οποίοι πανικοβλήθηκαν όταν άκουσαν τις δυνατές εκρήξεις.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16357N243</ED>
<ID>
ID:19530

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N24&aa=3</URL></REF>


Article

<CATEGORY>vin06</CATEGORY>

 <H2>Η Δάφνη Σημίτη στο Γενικό Κρατικό
</H2>
ΣΤΟ Γενικό Κρατικό Νικαίας βρέθηκε χθες, στη 1 το μεσημέρι, η σύζυγος του
Πρωθυπουργού κ. Δάφνη Σημίτη, για να κόψει την πρωτοχρονιάτικη πίτα της
Παιδιατρικής Κλινικής του νοσοκομείου (φωτό). Την κ. Σημίτη υποδέχθηκε ο
πρόεδρος του νοσοκομείου κ. Στέφανος Μανωλάκος, ο οποίος την ενημέρωσε για τα
προβλήματα του νοσοκομείου, αλλά και για τα έργα που έχουν γίνει τα τελευταία
χρόνια. Η επίσκεψη της κ. Σημίτη διήρκεσε περίπου 1,5 ώρα ­ έτσι είχε την
ευκαιρία να συνομιλήσει με αρκετούς ασθενείς και τους συγγενείς τους, να
ακούσει τα παράπονά τους, αλλά και να ξεναγηθεί σε όλα τα τμήματα του
νοσοκομείου και τους κοινόχρηστους χώρους. Οι εντυπώσεις που αποκόμισε η κ.
Σημίτη από το νοσοκομείο και τη λειτουργία του ήταν μάλλον θετικές.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16357N244</ED>
<ID>
ID:19555

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N24&aa=4</URL></REF>


Article

<CATEGORY>vin06</CATEGORY>

 <H2>Αποκατέστησε τον Γρηγόρη Στακτόπουλο η ΕΣΗΕΜ-Θ </H2>
ΘΕΣΣΑΛΟΝΙΚΗ. Γραφείο

Βόρειας Ελλάδας

«Ο ΓΡΗΓΟΡΗΣ Στακτόπουλος ουδέποτε διεγράφη από την ΕΣΗΕΜ-Θ και αποτελεί τιμή
ότι το όνομά του συμπεριλαμβάνεται στον ιστορικό κατάλογο των μελών της».

Ιστορική για την πορεία της ΕΣΗΕΜ-Θ είναι η απόφαση του δημοσιογραφικού
οργάνου να αποκαταστήσει έστω και μετά τον θάνατό του τον δημοσιογράφο Γρηγόρη
Στακτόπουλο που είχε κατηγορηθεί για τη δολοφονία του Αμερικανού δημοσιογράφου
Τζωρτζ Πολκ και είχε διαγραφεί από τους κόλπους της το 1948.

Ύστερα από 51 χρόνια, με χθεσινή απόφαση του Δ.Σ. της Ένωσης Συντακτών
Ημερησίων Εφημερίδων Μακεδονίας-Θράκης ανακαλεί και κηρύττει άκυρη και ηθικά
ανυπόστατη την απόφαση διαγραφής (17/10/1948) του ίδιου οργάνου κατά του
μέλους της Γρηγόρη Στακτόπουλου, ενώ διακηρύσσει ότι «τόσο η απόφαση αυτή όσο
και οι συμπαρομαρτούσες εγγραφές στο Μητρώο και στα λοιπά βιβλία της ΕΣΗΕΜ-Θ
είναι αντίθετες με την πραγματικότητα και ως εκ τούτου θεωρούνται ως μη γενόμενες».

Όπως υπογραμμίζεται στην ανακοίνωση της ΕΣΗΕΜ-Θ, η απόφαση του Δ.Σ. της ελήφθη
με στόχο την αναζήτηση του καλύτερου τρόπου αποκατάστασης όχι μόνο της τιμής
και της μνήμης του Γρηγόρη Στακτόπουλου αλλά και της ιστορικής τιμής και
συνείδησης της ίδιας της Ένωσης.

Τα εκάστοτε Δ.Σ. της ΕΣΗΕΜ-Θ έχουν ασχοληθεί τα τελευταία δέκα χρόνια
επανειλημμένα με το ζήτημα της άδικης διαγραφής του Γρηγόρη Στακτόπουλου,
χωρίς όμως να έχει γίνει μέχρι σήμερα η οφειλόμενη επανόρθωση ­ αν μη τι άλλο
­ στη μνήμη του.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16357N245</ED>
<ID>
ID:19574

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N24&aa=5</URL></REF>


Article

<CATEGORY>vin07</CATEGORY>

 <H5>ΚΑΤΑΔΙΚΗ ΠΟΛΕΜΙΩΝ ΤΩΝ ΑΜΒΛΩΣΕΩΝ ΠΟΥ ΔΗΜΟΣΙΕΥΣΑΝ ΟΝΟΜΑΤΑ ΓΙΑΤΡΩΝ ΠΟΥ ΚΑΝΟΥΝ ΑΜΒΛΩΣΕΙΣ
</H5><H5>Στην κορύφωση η αντιπαράθεση
</H5><H2>Όρια στην ελευθερία του λόγου στο Ίντερνετ
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

Ήταν μία δίκη που έθεσε όρια στην ελευθερία του λόγου στο Ίντερνετ, αλλά
και επιβεβαίωσε την ελεύθερη επιλογή στο θέμα των αμβλώσεων, που τα τελευταία
χρόνια έχει διχάσει τις Ηνωμένες Πολιτείες σε δύο αλληλοσπαρασσόμενα
στρατόπεδα, με νεκρούς και τραυματίες.

Αιτία διχασμού. Στόχος φανατικών είναι οι γιατροί που πραγματοποιούν
αμβλώσεις και από το 1988 επτά δολοφονήθηκαν

ΥΣΤΕΡΑ από μια δίκη τριών εβδομάδων και διαβουλεύσεις πέντε ημερών, η
ετυμηγορία των οκτώ ενόρκων του ομοσπονδιακού δικαστηρίου του Πόρτλαντ ήταν
καταδικαστική για τους 14 κατηγορουμένους-πολεμίους των αμβλώσεων: τους
επέβαλε να καταβάλουν αποζημίωση 107 εκατομμυρίων δολαρίων, επειδή δημοσίευαν
σκόπιμα ονόματα, φωτογραφίες και διευθύνσεις γιατρών που κάνουν αμβλώσεις, στη
σελίδα τους στο Ίντερνετ.

Το δικαστήριο έκρινε ότι η δημοσιοποίηση των στοιχείων αυτών όχι μόνο θέτει σε
κίνδυνο τη ζωή των γιατρών, αλλά και παραβιάζει ομοσπονδιακό νόμο του 1994, με
βάση τον οποίο κρίνεται παράνομη η προσφυγή ή η απειλή στη βία εναντίον όσων
επιθυμούν να κάνουν άμβλωση και όσων την πραγματοποιούν.

Η σελίδα των πολεμίων των αμβλώσεων στο Ίντερνετ δημιουργήθηκε πριν από δύο
χρόνια, με την ονομασία «Οι φάκελοι της Νυρεμβέργης», σε μια σαφή αναφορά της
γερμανικής πόλης όπου δικάστηκαν οι ηγέτες των ναζί μετά το τέλος του Β'
Παγκοσμίου Πολέμου.

«ΦΑΚΕΛΟΙ ΤΗΣ ΝΥΡΕΜΒΕΡΓΗΣ»

Ανοίγοντας κανείς τη σελίδα «Οι φάκελοι της Νυρεμβέργης», στο Διαδίκτυο,
βλέπει αφίσες με την ένδειξη «καταζητείται» και ονόματα, διευθύνσεις κατοικιών
και ιατρείων καθώς και άλλες πληροφορίες για γιατρούς που κάνουν αμβλώσεις. Το
όνομα του δρος Μπάρνετ Σλίπιαν, ο οποίος δολοφονήθηκε κοντά στο σπίτι του, στο
Νιου Τζέρσι, τον περασμένο Οκτώβριο, από έναν ελεύθερο σκοπευτή που παραμένει
ασύλληπτος, είναι διαγραμμένο με ένα Χ. Η ηλεκτρονική σελίδα των πολεμίων των
αμβλώσεων παραθέτει επίσης και φωτογραφίες εμβρύων που «θυσιάστηκαν» σε
κλινικές αμβλώσεων. Οι υπεύθυνοι της σελίδας υποστηρίζουν ότι συγκεντρώνουν
πληροφορίες για τους γιατρούς, για να ετοιμάσουν έναν πλήρη φάκελο, ώστε να
ασκηθεί δίωξη εναντίον τους για εγκλήματα κατά της ανθρωπότητας την ημέρα που
οι αμβλώσεις ­ νόμιμες στις ΗΠΑ από το 1973 ­ ποινικοποιηθούν και πάλι.

Στην ουσία, η υπόθεση αυτή εξέταζε μέχρι πού φτάνουν τα όρια της ελευθερίας
του λόγου, όταν εκτρέπεται σε απειλές και προτρέπει σε βία. Κατά τη διάρκεια
της δίκης, πολλοί γιατροί κατέθεσαν ότι, μετά τη δημοσιοποίηση των ονομάτων
τους στο Ίντερνετ, η ζωή τους έγινε κόλαση. Ο φόβος μιας ενδεχόμενης επίθεσης
τους βασανίζει διαρκώς σε τέτοιο σημείο, ώστε αρκετοί να κυκλοφορούν με
αλεξίσφαιρο γιλέκο, ενώ άλλοι να μεταμφιέζονται με περούκες, για να αλλάξουν
την εμφάνισή τους και να μην αναγνωρίζονται στον δρόμο.

Οι ένορκοι έκριναν τις αφίσες με το «καταζητείται» ως καταλόγους προγραφών που
παρακινούν σε βία και, επομένως, δεν εμπίπτουν στις διατάξεις της πρώτης
τροπολογίας, που αφορά την προστασία της ελευθερίας του λόγου. Οι ένορκοι στο
Πόρτλαντ αποφάσισαν ότι υπάρχουν όρια και η ετυμηγορία τους αποτελεί
προειδοποίηση προς όσους χρησιμοποιούν το Διαδίκτυο για να προωθήσουν ακραίες
απόψεις. Εν τούτοις, οι κατηγορούμενοι δήλωσαν μέσω των δικηγόρων τους ότι θα
ασκήσουν έφεση ακριβώς με το επιχείρημα ότι η απόφαση παραβιάζει την ελευθερία
του λόγου, την οποία εγγυάται η πρώτη τροπολογία του συντάγματος. «Δεν
απειλούμε κανέναν», είναι η θέση τους. «Οι αφίσες μας δεν είναι παρά ένας
δραματικός τρόπος για να πούμε ότι η άμβλωση είναι φόνος».


Η ΥΠΟΘΕΣΗ αυτή εκδικάστηκε σε μιαν ατμόσφαιρα κορύφωσης της αντιπαράθεσης
ανάμεσα στους πολεμίους και στους υπερμάχους των αμβλώσεων, που έχει πάρει
ακραίες διαστάσεις. Σύμφωνα με την Εθνική Ομοσπονδία Υπέρ των Αμβλώσεων, έχουν
καταγραφεί από το 1988 επτά δολοφονίες γιατρών, επτά δολοφονικές απόπειρες, 15
βομβιστικές επιθέσεις εναντίον κλινικών αμβλώσεων, 100 εμπρησμοί και 45
απόπειρες εμπρησμού και βομβιστικών επιθέσεων.

Είναι τέτοιος ο φανατισμός, ώστε για να προστατευτούν από τυχόν αντίποινα οι
ένορκοι, τα ονόματά τους δεν δόθηκαν στη δημοσιότητα.

Οργανώσεις υπέρ των αμβλώσεων και υπέρ των δικαιωμάτων των γυναικών χαιρέτισαν
την απόφαση, υποστηρίζοντας ότι προσφέρει στους γιατρούς μια νέα προστατευτική
ασπίδα κατά των απειλών.

«Οι ένορκοι επιβεβαίωσαν ότι αυτοί οι τρομοκράτες έκαναν κατάχρηση της
πολύτιμης πρώτης τροπολογίας. Η απόφασή τους βάζει φραγμό στη βιαιότητα των
πολεμίων των αμβλώσεων. Είπαν ξεκάθαρα ότι η δράση τους είναι σοβαρή και ότι
πρέπει να σταματήσει», είπε η Έλινορ Σμιλ, πρόεδρος του Ιδρύματος Φεμινιστική
Πλειοψηφία, της οποίας το όνομα είχε συμπεριληφθεί στους «Φακέλους της Νυρεμβέργης».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16357N451</ED>
<ID>
ID:19426

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N45&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Επικίνδυνος μύθος
</H2>
<AUTHOR>ΘΕΜΟΣ Χ. ΣΤΟΦΟΡΟΠΟΥΛΟΣ</AUTHOR>

ΤΟ ΚΥΡΙΟΤΕΡΟ ίσως επιχείρημα για την προσχώρηση της Ελλάδας στην (τότε) ΕΟΚ
ήταν ότι, κατόπιν αυτού, θα κατοχυρωνόταν, ή πάντως θα βελτιωνόταν, έστω και
σταδιακά, η ασφάλεια της πατρίδας μας. Η πείρα των δεκαοκτώ ετών που πέρασαν
από το 1981 έπρεπε να έχει δείξει σε όλους πόσο λανθασμένη ήταν η εκτίμηση
εκείνη (του Καραμανλή και των συνεργατών του). Αυτό, περιέργως, δεν συμβαίνει.

Έτσι, εξακολουθεί να προβάλλεται η άποψη ότι, με την ένταξη της δραχμής στην
ΟΝΕ και με στενότερους αναπτυξιακούς δεσμούς μας με τους «εταίρους», το «κοινό
ευρωπαϊκό συμφέρον» γίνεται πιο απτό και ο εθνικός μας χώρος λιγότερο ευάλωτος.

Πρόκειται για επίκληση ξεπερασμένης θεωρίας, που πρέσβευε πως η οικονομική
συγχώνευση θα οδηγούσε στην πολιτική ενοποίηση και αλληλοβοήθεια. Στην Ευρώπη,
όπως και σε άλλες ηπείρους, η πρόβλεψη αυτή δεν επαληθεύθηκε.

Εξάλλου, στο «Βήμα», την περασμένη Κυριακή, ο κ. Κρανιδιώτης υποστήριζε ότι,
στη Συνθήκη του Άμστερνταμ, η Ελλάδα μπόρεσε να περάσει την προστασία της
ακεραιότητας των συνόρων της, καθώς και ισχυρότερη διατύπωση της αρχής της αλληλεγγύης.

Όποιος, όμως, έχει διαβάσει τη Συνθήκη, ξέρει πως οι σχετικές διατάξεις
διατυπώθηκαν κατά τρόπο που να μη μας ικανοποιεί. Αλλά και πολύ καλύτερο να
ήταν το κείμενο, δεν θα μας ενίσχυε. Διότι ο δυτικός ιμπεριαλισμός θα εύρισκε
τρόπους να το παρακάμψει, για να συνεχίσει να μας βλάπτει.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16357N452</ED>
<ID>
ID:19521

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N45&aa=2</URL></REF>


Article

<CATEGORY>vin07</CATEGORY>

 <H5>ΤΟ ΒΕΛΙΓΡΑΔΙ ΕΤΟΙΜΑΖΕΙ ΤΗΝ ΑΝΤΙΠΡΟΣΩΠΕΙΑ ΤΟΥ ΓΙΑ ΤΙΣ ΣΥΝΟΜΙΛΙΕΣ ΤΟΥ ΡΑΜΠΟΥΓΕ
</H5><H5>Τάγμα τεθωρακισμένων για το Κοσσυφοπέδιο
</H5><H2>Πηγαίνουν οι Σέρβοι
</H2>
Καθώς οι δυτικές δυνάμεις εντείνουν τις πιέσεις τους στη γιουγκοσλαβική
ηγεσία, το Βελιγράδι φαίνεται πως ετοιμάζεται να στείλει αντιπροσωπεία στις
συνομιλίες για την επίλυση της κρίσης στο Κοσσυφοπέδιο.

Σερβική περίπολος. Τα μέτρα στα δυτικά σύνορα με την Αλβανία έχουν ενταθεί
από τη σερβική πλευρά, καθώς πλησιάζουν οι ειρηνευτικές συνομιλίες

ΑΥΤΟ άφησε να εννοηθεί χθες ο Γιουγκοσλάβος υπουργός Πληροφοριών Μίλαν Κόμνενιτς.

Επανέλαβε πάντως πως την «τελική απόφαση» θα πάρει το Κοινοβούλιο της χώρας του.

Σε ερώτηση γαλλικού τηλεοπτικού δικτύου, απάντησε πως «είναι μάλλον αισιόδοξος
ότι η διάσκεψη θα μπορούσε να δώσει μια πραγματική ευκαιρία να επιτευχθεί
ειρήνη στο Κοσσυφοπέδιο».

Ο Αμερικανός ειδικός διαπραγματευτής στο Κοσσυφοπέδιο, Κρίστοφερ Χιλ, δήλωσε
χθες σε συνέντευξή του στο BBC ότι το Βελιγράδι θα αναγκασθεί να αποδεχθεί την
ιδέα της αυτοδιοίκησης του Κοσσυφοπεδίου.

Σε ερώτηση που αναφερόταν στον στόχο της ανεξαρτησίας που έχουν θέσει οι
Αλβανοί του Κοσσυφοπεδίου, ο Χιλ απάντησε: «Δεν έχουμε στο τραπέζι το θέμα της ανεξαρτησίας.

Αυτό που έχουμε είναι μία μεταβατική συμφωνία που αφορά το καθεστώς του
Κοσσυφοπεδίου για τα επόμενα τρία χρόνια. 
Αφορά την οικοδόμηση θεσμών που είναι ουσιαστικής σημασίας για τη ζωή των
ανθρώπων και δεν προδικάζει το τι μπορεί να συμβεί στο Κοσσυφοπέδιο μετά την
παρέλευση των τριών χρόνων».

Όπως δήλωσε ο εκπρόσωπος των ανταρτών, «πηγαίνουμε στο Παρίσι με τις προτάσεις
μας που αναφέρουν ότι σε τρία χρόνια θα υπάρξει δημοψήφισμα για αυτοδιάθεση
όλων των κατοίκων του Κοσσυφοπεδίου».

ΕΝΑ ΕΝΙΣΧΥΜΕΝΟ τάγμα τεθωρακισμένων με περίπου οκτακόσιους άνδρες και 50
άρματα μάχης τύπου Leopard και Marder προετοιμάζεται ήδη στη Γερμανία για να
αναλάβει δράση στο Κοσσυφοπέδιο, στην περίπτωση που ευοδωθούν οι συνομιλίες
μεταξύ Βελιγραδίου και αλβανοφώνων στο Ραμπουγέ. Τα Leopard και τα Marder ­
μαζί με τα πυρομαχικά και τα καύσιμά τους ­ θα μεταφερθούν σιδηροδρομικώς στο
λιμάνι Έμντεν της Βόρειας Γερμανίας, όπου θα φορτωθούν σε μεταγωγικά,
προκειμένου να φθάσουν δια θαλάσσης στη Θεσσαλονίκη, απ' όπου θα συνεχίσουν
και πάλι σιδηροδρομικώς για την ΠΓΔΜ. Ο στρατηγός σερ Μάικλ Ρόουζ, που ήταν
επικεφαλής της ειρηνευτικής δύναμης των Ηνωμένων Εθνών στη Βοσνία, το 1994,
προειδοποίησε χθες να μην σταλούν ΝΑΤΟϊκά στρατεύματα στο Κοσσυφοπέδιο. Όπως
είπε, μια ειρηνευτική δύναμη θα είναι όμηρος της έκβασης της διένεξης και θα
πρέπει να εξεταστεί μόνο εάν άλλες εναλλακτικές στρατιωτικές επιλογές δεν
φέρουν αποτέλεσμα. 
Έτσι, αντ' αυτού, ο Ρόουζ πρότεινε την ανάπτυξη μιας δύναμης για την προστασία
των συνόρων μεταξύ Κοσσυφοπεδίου και Αλβανίας, προκειμένου να αποτραπεί μία
επέκταση της διένεξης. Οι Ρώσοι βουλευτές κάλεσαν χθες τον πρόεδρο Γιέλτσιν να
βοηθήσει τη Γιουγκοσλαβία να αμυνθεί στην περίπτωση που δεχθεί επίθεση από το ΝΑΤΟ.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16357N461</ED>
<ID>
ID:19427

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N46&aa=1</URL></REF>


Article

<CATEGORY>vin07</CATEGORY>

 <H2>Νέα τροπή παίρνει η δίκη για το μέλλον του Κλίντον
</H2>
Μόνικα Λιουίνσκι. Η «πέτρα» του σκανδάλου φεύγει από το ξενοδοχείο της

Αιφνίδια εξέλιξη στο σκάνδαλο Μόνικαγκεϊτ ενδέχεται να δώσει η παραδοχή εκ
μέρους του Σίντνεϊ Μπλούμενταλ, συμβούλου του Λευκού Οίκου σε θέματα
επικοινωνίας ­ στη διάρκεια της κατάθεσής του ενώπιον των κατηγόρων ­ ότι ο
Μπιλ Κλίντον τού είχε πει ψέματα για τη σχέση που διατηρούσε με την πρώην
μαθητευόμενη, ότι δηλαδή εκείνη τον παρενοχλούσε.

Αυτό μετέδωσε το αμερικανικό τηλεοπτικό δίκτυο CBS. Αν αποδειχθεί ότι ο
Κλίντον είπε ψέματα στον σύμβουλό του ώστε ο τελευταίος να τα διαδώσει, οι
κατήγοροι θα μπορέσουν να στηρίξουν την κατηγορία της παρεμπόδισης της Δικαιοσύνης.

Στο μεταξύ προσαγωγή ενώπιον της Γερουσίας των Μόνικα Λιουίνσκι, Βέρνον
Τζόρνταν και Σίντνεϊ Μπλούμενταλ προκειμένου να καταθέσουν αυτοπροσώπως, θα
ζητήσουν οι κατήγοροι της Αμερικανικής Βουλής .

Οι Αμερικανοί γερουσιαστές επίσης παρακολούθησαν προχθές τη βιντεοσκοπημένη
κατάθεση της Μόνικα Λιουίνσκι ­ στην οποία η Λιουίνσκι αναφέρει ότι
εξακολουθεί να έχει «ανάμικτα αισθήματα» για τον Αμερικανό πρόεδρο Μπιλ
Κλίντον ­ που προκάλεσε ποικίλες αντιδράσεις. Ο Ρεπουμπλικανός γερουσιαστής
Όριν Χατς ανέφερε ότι η Λιουίνσκι θα ήταν εξαιρετική μάρτυρας ενώπιον της
Γερουσίας, ενώ ο επίσης Ρεπουμπλικανός γερουσιαστής Ρόμπερτ Μπένετ είπε ότι
«βάσει αυτών που μου είπαν, δεν προσκομίζει τίποτα το καινούργιο. Εάν λοιπόν
πράγματι δεν υπάρχει τίποτε νεώτερο, δεν νομίζω να κληθεί». Ο Τζόρνταν, στενός
φίλος του προέδρου, κατέθεσε προχθές ότι οι προσπάθειές του να βρει δουλειά
στη Μόνικα Λιουίνσκι οφειλόταν σε παράκληση του κ. Κλίντον και ότι, επειδή
ακριβώς δεν ήθελε να απογοητεύσει τον κ. Κλίντον, προσπάθησε ιδιαίτερα να της
βρει δουλειά.

Ο Τζόρνταν όμως επέμεινε ότι ουδέποτε έδωσε οδηγίες ή υπαινίχθηκε η κ.
Λιουίνσκι να καταστρέψει κάποιες ερωτικές επιστολές που είχε στην κατοχή της.
Η Μόνικα Λιουίνσκι όμως δεν αλλάζει τη μαρτυρία της, ότι ο Τζόρνταν της είχε
πει να «πας σπίτι και να βεβαιωθείς ότι δεν υπάρχουν εκεί».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16357N462</ED>
<ID>
ID:19483

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N46&aa=2</URL></REF>


Article

<CATEGORY>vin07</CATEGORY>

 <H2>Με 5.000 δολάρια ο Χόλμπρουκ «τακτοποιεί» τις εναντίον του κατηγορίες
</H2>
ΑΝΟΙΞΕ ο δρόμος στον Ρίτσαρντ Χόλμπρουκ να γίνει πρεσβευτής στα Ηνωμένα Έθνη ­
κάτι που επιθυμούσε πολύ ο πρόεδρος Κλίντον ­ ύστερα από τον διακανονισμό που
έκανε ο Αμερικανός διπλωμάτης συμφωνώντας να πληρώσει 5.000 δολάρια,
προκειμένου να αποσυρθούν οι εναντίον του κατηγορίες. Σύμφωνα με τις
κατηγορίες αυτές, ο Χόλμπρουκ παρέβη τους ομοσπονδιακούς νόμους ηθικής με
συμπεριφορά που οδηγούσε σε σύγκρουση συμφερόντων. Ο διακανονισμός αυτός ­ που
ακόμη οριστικοποιείται στο υπουργείο Δικαιοσύνης, χωρίς να αναμένεται να
αλλάξει όμως ­ δεν προϋποθέτει, όπως ανέφερε ανωνύμως ένας φίλος του
Χόλμπρουκ, την παραδοχή της κατηγορίας και άρα της παρανομίας.

Θεωρείται ότι ο διακανονισμός αυτός ανοίγει τον δρόμο στον πρόεδρο Κλίντον να
στείλει τελικά στη Γερουσία τον διορισμό του Χόλμπρουκ στον ΟΗΕ, καθώς πριν
από 8 μήνες ο Κλίντον ανακοίνωσε ότι η επιλογή του για το υψηλό αυτό πόστο
ήταν ο Χόλμπρουκ.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16357N463</ED>
<ID>
ID:19525

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N46&aa=3</URL></REF>


Article

<CATEGORY>vin07</CATEGORY>

 <H2>Η Ρωσία ζητεί βοήθεια για ν' αντιμετωπίσει τον «ιό του 2000»
</H2>
Η ΡΩΣΙΑ παραδέχθηκε χθες ότι χρειάζεται 3 δισεκατομμύρια δολάρια για να
αντιμετωπίσει το πρόβλημα με το «ιό της χιλιετίας» ­ εξαπλάσια απ' ό,τι είχε
εκτιμήσει αρχικά ­ και απηύθυνε έκκληση στις Ηνωμένες Πολιτείες να τη
βοηθήσουν να διορθώσει τους ηλεκτρονικούς υπολογιστές που ελέγχουν τα πυρηνικά
όπλα της. Διεθνείς εμπειρογνώμονες δηλώνουν ωστόσο ότι ο «ιός της χιλιετίας»
μπορεί να δημιουργήσει χάος σε πολλούς τομείς, αλλά δεν υπάρχει κίνδυνος να
προκαλέσει εκτόξευση πυρηνικών όπλων.

Ο Αλεξάντερ Κρούπνοφ, πρόεδρος της ρωσικής Κεντρικής Επιτροπής
Τηλεπικοινωνιών, ερεύνησε εξαντλητικά το πρόβλημα και κάλεσε χθες το ΝΑΤΟ και
το αμερικανικό Πεντάγωνο να συζητήσουν με τη Ρωσία για το πρόβλημα που
δημιουργείται με τα πυρηνικά της. Ωστόσο έκθεση που δημοσιεύθηκε χθες από τον
Μάικλ Κρεγκ, του Βρετανοαμερικανικού Συμβουλίου Πληροφοριών Ασφαλείας,
υπογραμμίζει ότι «οι πυρηνικές κεφαλές δεν θα εκραγούν στα σιλό λόγω λάθους
των κομπιούτερ ούτε θα εκτοξευθούν κατά λάθος τα μεσάνυκτα» της παραμονής της
Πρωτοχρονιάς του 2000.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16357N464</ED>
<ID>
ID:19552

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N46&aa=4</URL></REF>


Article

<CATEGORY>vin07</CATEGORY>

 <H5>Η ΜΙΑ ΧΩΡΑ ΜΕΤΑ ΤΗΝ ΑΛΛΗ ΔΗΛΩΝΕΙ ΟΤΙ ΟΥΤΕ ΞΕΡΕΙ ΟΥΤΕ ΘΕΛΕΙ ΝΑ ΞΕΡΕΙ ΓΙΑ ΤΗΝ
ΤΥΧΗ ΤΟΥ
</H5><H5>Φίσερ: Αν έρθει στη Γερμανία θα καταδικαστεί
</H5><H2>Άφαντος πάντα ο Οτζαλάν
</H2>
Εξακολουθεί να αγνοείται η τύχη του Αμπντουλάχ Οτζαλάν, καθώς η μία χώρα μετά
την άλλη ανακοινώνει ότι ούτε γνωρίζει ούτε θέλει να γνωρίζει ο,τιδήποτε για
την τύχη του.

Από τη «Χουριέτ»

Η ΣΤΑΣΗ αυτή οδήγησε τον αναπληρωτή υπουργό Εξωτερικών Γιώργο Παπανδρέου να
μιλήσει χθες στη Βουλή για «έλλειψη σοβαρής και αποτελεσματικής κοινής
ευρωπαϊκής πολιτικής στο Κουρδικό και σε άλλα μεγάλα θέματα».

Αν κάποιος έθεσε χθες το ζήτημα στη σωστή του βάση ήταν ο Ιταλός πρωθυπουργός
Μάσιμο Ντ' Αλέμα, ο οποίος τόνισε ότι πίσω από το παιχνίδι για το πού
βρίσκεται ο Οτζαλάν κρύβεται μια πραγματικότητα: η μαζική επίθεση του
τουρκικού στρατού κατά του κουρδικού λαού.

«Στη Νοτιοανατολική Τουρκία έχει εξαπολυθεί μια επίθεση 40.000 στρατιωτών που
υποστηρίζονται από την αεροπορία εναντίον του κουρδικού λαού», δήλωσε ο Ντ'
Αλέμα. «Αυτό με ανησυχεί πολύ περισσότερο από ανθρωπιστική άποψη και φοβάμαι
ότι ενέργειες αυτού του τύπου θα οδηγήσουν χιλιάδες πρόσφυγες προς τη χώρα μας
και άλλες ευρωπαϊκές χώρες. Η Ευρώπη έχει το δικαίωμα να ζητήσει με ακόμη πιο
δυνατή φωνή από την Τουρκία να βρει μια ειρηνική λύση στη σύγκρουση».

Ο Ιταλός πρωθυπουργός κάλεσε ακόμη τον Τούρκο ομόλογό του Μπουλέντ Ετζεβίτ να
μην κάνει «στρεβλές δηλώσεις» για τον Οτζαλάν, όταν αναφέρεται σε μια χώρα σαν
την Ιταλία. Ο Ετζεβίτ διέψευσε προχθές ότι ζήτησε συγγνώμη από τη Ρώμη για τη
δήλωσή του, ότι ο Οτζαλάν βρισκόταν «πιθανότατα» στην Ιταλία.

Η αμερικανική κυβέρνηση δεν έχει καμιά πληροφορία για το πού βρίσκεται ο
Οτζαλάν, δήλωσε χθες ο πρέσβης των ΗΠΑ στην Ελλάδα Νίκολας Μπερνς κατά την
επίσκεψή του στο δημαρχιακό μέγαρο της Θεσσαλονίκης.

Σχολιάζοντας την άρνηση της ελληνικής κυβέρνησης να φιλοξενήσει τον Κούρδο
ηγέτη, δήλωσε ότι η Ελλάδα έλαβε τις αποφάσεις που έπρεπε να λάβει.


ΤΗ ΔΙΑΒΕΒΑΙΩΣΗ ότι ο Οτζαλάν δεν βρίσκεται στη Μόσχα ούτε στο Μινσκ έδωσαν οι
πρέσβεις της Ρωσίας και της Λευκορωσίας στην Άγκυρα.

Ο Οτζαλάν δεν βρίσκεται ασφαλώς ούτε στη Γερμανία. Όπως δήλωσε όμως χθες ο
υπουργός Εξωτερικών Γιόσκα Φίσερ, αν ο αρχηγός του ΡΚΚ μεταβεί στη χώρα αυτή
θα συλληφθεί αμέσως, θα δικαστεί και θα καταδικαστεί. Σε τι ποινή; «Δεν
γνωρίζω, η δικαιοσύνη είναι ανεξάρτητη...».

Σύμφωνα με τον Φίσερ, αρμόδιος να βρει μια λύση στη διένεξη είναι η Τουρκία.
«Προτείναμε τη σύσταση ενός διεθνούς δικαστηρίου. Ο στόχος μας δεν είναι να
διεθνοποιήσουμε τη σύγκρουση στη νοτιοανατολική Τουρκία, αλλά να αποτρέψουμε
τη μετατροπή της σε εθνική διένεξη στη Γερμανία ή την Ιταλία»

* Περισσότεροι από πενήντα δήμαρχοι της Βόρειας Ελλάδας στηρίζουν με ψήφισμά
τους την πρωτοβουλία συμπαράστασης του Δήμου Συκεών στον Οτζαλάν. Στο ψήφισμα
καταδικάζεται η αντιδημοκρατική πολιτική που ακολουθεί η Τουρκία και η
αδικαιολόγητη εμμονή της στην προσπάθεια αφανισμού του κουρδικού λαού.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16357N471</ED>
<ID>
ID:19428

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N47&aa=1</URL></REF>


Article

<CATEGORY>vin07</CATEGORY>

 <H2>Εκστρατεία Ετζεβίτ εναντίον των ισλαμιστών
</H2>
ΣΕ ΜΙΑ ενέργεια που είναι βέβαιο ότι θα ικανοποιήσει τις πανίσχυρες ένοπλες
δυνάμεις της χώρας, ο πρωθυπουργός Μπουλέντ Ετζεβίτ ανακοίνωσε χθες την έναρξη
εκστρατείας σε πανεθνική κλίμακα κατά των ισλαμιστών.

Σε δηλώσεις προς βουλευτές του κόμματός του, ο Ετζεβίτ είπε ότι θα
κυκλοφορήσει σήμερα εγκύκλιο με οδηγίες προς την αστυνομία και τις δικαστικές
αρχές να λαμβάνουν κάθε νόμιμο μέτρο κατά οποιασδήποτε απειλής κατά του
κοσμικού καθεστώτος της Τουρκίας.

«Κάθε κράτος είναι υποχρεωμένο να υπερασπίζει τον εαυτό του. Η κυβέρνηση, οι
τοπικοί κυβερνήτες, οι εισαγγελείς, οι δικαστές και η αστυνομία έχουν καθήκον
να προστατεύουν το κράτος», τόνισε.

Την ανησυχία του για την αμερικανική πολιτική απέναντι στη Βαγδάτη εξέφρασε
χθες ο Ετζεβίτ, προειδοποιώντας ότι μπορεί να οδηγήσει στην ίδρυση ενός
ανεξάρτητου κουρδικού κράτους στο Βόρειο Ιράκ.

«Οι Ηνωμένες Πολιτείες ίσως να μη θέλουν τη δημιουργία ενός κουρδικού κράτους,
αλλά οι εξελίξεις δείχνουν να οδηγούν σ' αυτό το σημείο», δήλωσε ο Ετζεβίτ σε
τηλεοπτική του συνέντευξη.

Η Άγκυρα φοβάται ότι η δημιουργία κουρδικού κράτους στο Βόρειο Ιράκ θα
αναζωπυρώσει την αυτονομιστική εξέγερση των Κούρδων στη Νοτιοανατολική Τουρκία.

«Είναι σαφές ότι η γραμμή που έχουν αρχίσει να ακολουθούν οι Ηνωμένες
Πολιτείες θα ανοίξει τον δρόμο για τη διαίρεση του Ιράκ και η Τουρκία θα είναι
αυτή που θα υποστεί τις μεγαλύτερες απώλειες από μια τέτοια εξέλιξη», κατέληξε
ο Ετζεβίτ.

Το Παγκόσμιο Επισιτιστικό Πρόγραμμα του ΟΗΕ (WFP) έκανε χθες έκκληση στη
διεθνή κοινότητα να χορηγήσει 21 εκατομμύρια δολάρια για να βοηθήσει τους
Ιρακινούς και κυρίως τα παιδιά, που υποφέρουν από σοβαρή έλλειψη τροφίμων και
νερού. Περίπου ένα εκατομμύριο άνθρωποι στο Ιράκ, μεταξύ των οποίων 200.000
άκρως υποσιτισμένα παιδιά, βρίσκονται σε κατάσταση ανάγκης, αναφέρει σε
ανακοίνωσή της η υπηρεσία αυτή του ΟΗΕ. <REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16357N472</ED>
<ID>
ID:19484

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N47&aa=2</URL></REF>


Article

<CATEGORY>vin07</CATEGORY>

 <H2>Αριστερός, δεξιός ή κεντρώος είναι ο... Τεν-Τεν;
</H2>
Ηταν μια διαφορετική συνεδρίαση στη γαλλική Βουλή. Πρωταγωνιστής ο πασίγνωστος
ήρωας των κόμικς, ο Τεν Τεν και θέμα οι... πολιτικές του πεποιθήσεις.

Η συζήτηση, που διοργανώθηκε με την ευκαιρία της συμπλήρωσης 70 χρόνων από τη
«γέννηση» του Τεν Τεν, έγινε σε μια αίθουσα της γαλλικής Βουλής. Διήρκεσε
περίπου δύο ώρες και το λόγο έλαβαν 10 βουλευτές.

Είναι τέτοιο το ενδιαφέρον για τη συζήτηση αυτή, που στην αίθουσα της Βουλής
βρίσκονταν 16 τηλεοπτικά συνεργεία ξένων καναλιών, αλλά και ο πρεσβευτής του
Βελγίου στο Παρίσι. Ας μην ξεχνάμε πως ο δαιμόνιος νεαρός δημοσιογράφος Τεν
Τεν δεν είναι Γάλλος αλλά Βέλγος, όπως και οι δημιουργοί του ο Ζορζ Ρεμπί και
ο Ερζέ.

«Ο Τεν Τεν είναι ένας παγκόσμιος ήρωας. Κανένας δεν μπορεί να τον διεκδικεί
για λογαριασμό του», δήλωσε ο συντηρητικός βουλευτής Ντομινίκ Μπισερό, ιδρυτής
της λέσχης των βουλευτών που δηλώνου «Φίλοι του Τεν Τεν». 
«Ο Τεν Τεν δεν ανήκει ούτε στη Δεξιά, ούτε στην Αριστερά. Ανήκει αλλού»,
δήλωσε ο γκωλικός βουλευτής Ντιντιέ Κεντέν, προσθέτοντας ­ χωρίς να εκπλήξει:
«Όπως και ο στρατηγός Ντε Γκωλ, επιλέγει τον τρίτο δρόμο».

Ορισμένοι υποστηρίζουν ότι ο Τεν Τεν εμφανίζεται ως δεξιός στα πρώτα βήματά
του, όταν επισκέφθηκε τη Σοβιετική Ένωση. Το κόμικ, που κυκλοφόρησε με τις
σοβιετικές περιπέτειες του Τεν Τεν ήταν κραυγαλέα αντικομμουνιστικό. Όμως
υπάρχει και ο αντίλογος. Έγινε, λένε, αριστερός και φίλος του τρίτου κόσμου,
όταν ταξίδεψε στη Νότια Αμερική και στην Κίνα.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16357N473</ED>
<ID>
ID:19526

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N47&aa=3</URL></REF>


Article

<CATEGORY>vin07</CATEGORY>

 <H2>Στις 13 Ιουνίου οι ευρωεκλογές στην Ελλάδα
</H2>
ΣΤΙΣ 13 Ιουνίου θα γίνουν οι ευρωεκλογές στην Ελλάδα. Από τις 10 έως τις 13
Ιουνίου θα διενεργηθούν και στις 15 χώρες-μέλη της Ευρωπαϊκής Ένωσης οι
ευρωεκλογές, που πραγματοποιούνται κάθε πέντε χρόνια, αναφέρει μνημόνιο του
Ευρωπαϊκού Κοινοβουλίου.

Σύμφωνα με το μνημόνιο, στη Δανία και στο Ηνωμένο Βασίλειο οι ευρωεκλογές θα
διενεργηθούν στις 10 Ιουνίου, στην Ιρλανδία στις 11 και στις υπόλοιπες 12
χώρες-μέλη την Κυριακή 13 Ιουνίου, ημέρα κατά την οποία θα γίνει και η
καταμέτρηση των ψήφων σε όλες τις χώρες της Κοινότητας. Το κατώτατο όριο
ηλικίας για τους Ευρωπαίους που θα ήθελαν να διεκδικήσουν μία έδρα στην
Ευρωβουλή ποικίλλει αναλόγως. 
Σε επτά χώρες το όριο είναι τα 18 χρόνια: Γερμανία, Δανία, Ισπανία, Ολλανδία,
Πορτογαλία, Φινλανδία και Σουηδία. Στην Αυστρία το όριο είναι τα 19 χρόνια.
Στην Ελλάδα, στο Βέλγιο, στην Ιρλανδία, στο Ηνωμένο Βασίλειο και το
Λουξεμβούργο τα 21. Στη Γαλλία, τα 23 και στην Ιταλία τα 25 χρόνια. Ο αριθμός
των εδρών που αντιστοιχούν σε κάθε χώρα ποικίλλει επίσης ανάλογα με τον
πληθυσμό: Η Γερμανία έχει τη μερίδα του λέοντος, με 99 έδρες ­ σε σύνολο ­
626, καθώς η αντιστοιχία είναι μία έδρα για κάθε 829.247 κατοίκους. Η Γαλλία,
η Ιταλία και η Βρετανία διαθέτουν 87 έδρες η κάθε μία. Η Ισπανία 67, η
Ολλανδία 31, η Πορτογαλία, η Ελλάδα και το Βέλγιο από 25, η Σουηδία 22, η
Αυστρία 21, η Φινλανδία και η Δανία από 16, η Ιρλανδία 15 και το Λουξεμβούργο
6 έδρες.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16357N474</ED>
<ID>
ID:19553

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N47&aa=4</URL></REF>


Article

<CATEGORY>vin07</CATEGORY>

 <H5>ΑΛΕΞΑΝΤΕΡ ΜΠΑΡΚΑΣΟΦ
</H5><H2>ΠΡΟΣΩΠΑ
</H2><H2>Ο αρχιφασίστας της Ρωσίας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ρώσοι νεοναζί χαιρετούν φασιστικά φωνάζοντας «Στάλιν»· και μερικοί
επανέρχονται στον παραλληλισμό της σημερινής Ρωσίας με τη Γερμανία της Βαϊμάρης.

Αλεξάντερ Μπαρκάσοφ. Το εθνικοσοσιαλιστικό κόμμα του είναι προσβολή για τη
χώρα που νίκησε τον Χίτλερ

ΑΡΧΗΓΟΣ του κόμματος της Ρωσικής Εθνικής Ενότητας (RNE), ο Αλεξάντερ Μπαρκάσοφ
πιστεύει πως η φασιστική ιδεολογία μπορεί να ευδοκιμήσει στη χώρα που έσωσε
τον κόσμο από τον φασισμό. Ωστόσο, είναι προσεκτικός. Η λέξη «φασίστας» είναι
βρισιά στη Ρωσία και ο Μπαρκάσοφ, ένας πρώην ηλεκτρολόγος και πρωταθλητής του
καράτε, με μουστάκι και κοτσίδα, λέει πως το RNE είναι «εθνικοσοσιαλιστικό»:
έχει ως πρότυπο το κόμμα του Χίτλερ ­ απλώς έχει ελαφρώς παραποιήσει τη
σβάστικα και αντικαταστήσει την ιδέα της κυριαρχίας της Αρείας φυλής μ' εκείνη
της «ρωσικής τάξης», την οποία θα επιβάλουν οι Ορθόδοξοι Σλαύοι. «Αυτήν τη
στιγμή, ο κόσμος κυριαρχείται από την Αμερική, η οποία υποκλίνεται στο χρήμα»,
γράφουν οι προκηρύξεις του RNE. «Αλλά στον δρόμο της στέκεται ο ρωσικός λαός,
φορέας των καλύτερων ανθρώπινων ιδιοτήτων, που βάζει το πνεύμα πάνω από την
ύλη»· οι «μικροί αδελφοί» της Ρωσίας (έτσι χαρακτηρίζονταν στη σοβιετική
περίοδο οι λαοί των άλλων σοβιετικών δημοκρατιών) έχουν γίνει «αναιδείς,
καταχρώνται την καλωσύνη που είναι έμφυτη στον ρωσικό χαρακτήρα».

Το RNE είναι μικρό, αλλά λίγοι μπορούν να πουν με κάποια βεβαιότητα πόσα μέλη
έχει. Η ρωσική τηλεόραση έχει μεταδώσει εικόνες από συγκεντρώσεις του στην
επαρχία ­ εκατοντάδες νεαρούς μελανοχίτωνες να χαιρετούν όπως οι Ναζί. Και η
ιστορία έχει διδάξει πως μια σκληροπυρηνική μειοψηφία μπορεί να μετατρέψει μια
παθητική πλειοψηφία σ' ένα φοβισμένο και υπάκουο λαό. «Ουδείς θεωρούσε τον
Χίτλερ απειλή το 1932», λέει ο πολιτικός αναλυτής Αντρέι Πιοντκόφσκυ. Οι
Μοσχοβίτες σοκαρίστηκαν ωστόσο την Κυριακή, όταν είδαν τους μελανοχίτωνες του
RNE να παρελαύνουν στους δρόμους της πρωτεύουσας. Την προηγουμένη, ακροδεξιοί
είχαν παρεισφρήσει στο συνέδριο του κόμματος του πρώην πρωθυπουργού Γεγκόρ
Γκαϊντάρ και άρχισαν να χαιρετούν ναζιστικά και να φωνάζουν «Στάλιν». Τα δύο
επεισόδια προκάλεσαν έντονες αντιδράσεις. Το ρωσικό υπουργείο Δικαιοσύνης
ανακοίνωσε πως καταστρώνει ένα «σχέδιο αγώνα κατά του πολιτικού εξτρεμισμού».
Πολλοί, ωστόσο, πιστεύουν ότι η εφαρμογή του θα είναι προβληματική ­ η
τηλεόραση έδειξε την Κυριακή έναν αστυνομικό να ζητάει συγγνώμη από τους
νεοναζί. «Οι δυνάμεις ασφαλείας μας φαίνεται πως δεν θεωρούν ότι οι σβάστικες
και οι ναζιστικοί χαιρετισμοί προσβάλλουν τους πολίτες της χώρας μας», έγραψε
η «Ιζβέστια». «Οι ρώσοι φασίστες έχουν προδώσει τους πατέρες και τους
παππούδες τους που νίκησαν τη Γερμανία του Χίτλερ». Το νέο αντιφασιστικό
κίνημα που αναπτύσσεται στη Μόσχα καταδεικνύει πως υπάρχουν Ρώσοι με ιστορική
μνήμη και το κουράγιο να αντισταθούν.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16357N481</ED>
<ID>
ID:19429

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N48&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ο ερωτικός συμβιβασμός
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Οι όροι «δεξιός» και «αριστερός» είναι, λέει, πλέον παρωχημένοι. Η πολιτική
είναι μία και καθορίζεται από τις αγορές. Σύμφωνοι, αλλά στην ιδιωτική μας ζωή
τι γίνεται;

Ερωτικές περιπτύξεις: κι αν αυτός είναι αριστερός κι εκείνη δεξιά;

«ΑΓΑΠΗΤΟΙ φίλοι της Ρεπούμπλικα. Είμαι 30 ετών, άγαμος, διπλωματούχος και
εργαζόμενος. Τον τελευταίο καιρό με απασχολεί ένα ερώτημα και αναρωτιέμαι αν
θα μπορούσατε να με βοηθήσετε. Νομίζετε πως δύο άνθρωποι με διαφορετική
πολιτική τοποθέτηση (δεν λέω κομματική αλλά πολιτική, με την ευρεία έννοια του
όρου) είναι δυνατόν να έχουν μέλλον; Υπάρχουν ζευγάρια αυτού του τύπου; Η
ριζικά διαφορετική οπτική για τον κόσμο αντανακλάται, και σε ποιο βαθμό, στη
σχέση μας;».

Να λοιπόν που στην εποχή του τέλους των ιδεολογιών (ορισμένοι λένε: και της
πολιτικής), όταν πολιτικοί και διανοούμενοι (με ηχηρή εξαίρεση ένα μεγάλο
Ιταλό φιλόσοφο: τον Νορμπέρτο Μπόμπιο) υποστηρίζουν ότι δεν έχει πλέον νόημα η
διάκριση μεταξύ Δεξιάς και Αριστεράς, όταν όλο και περισσότεροι πολίτες
απομακρύνονται από τα κοινά και κλείνονται στον ιδιωτικό τους κύκλο, ένας νέος
άνδρας εξακολουθεί να πιστεύει ότι το να είσαι δεξιός είναι πολύ διαφορετικό
από το να είσαι αριστερός. Και αναρωτιέται με επιστολή του προς μια εφημερίδα
αν μπορεί αυτός, ένας σοσιαλιστής, να ζήσει με μια γυναίκα που δεν είναι
«φιλελεύθερη» ή «συντηρητική» αλλά, ορθά-κοφτά, δεξιά.

Το πραγματικό πρόβλημα, σημειώνει ο επιστολογράφος από τη Βιτσέντσα, είναι ότι
στις συζητήσεις του με την κοπέλα βγαίνουν πάντα στην επιφάνεια οι δεξιές της
αντιλήψεις. Δεν πρόκειται για αντιλήψεις ακραίες, φασιστικές ας πούμε, ούτε
για πράγματα που έχει ακούσει από άλλους και τα επαναλαμβάνει, αλλά για προϊόν
σκέψης και σοβαρού προβληματισμού. Η κοπέλα του αρέσει και την εκτιμά. «Όμως
εγώ ανήκω στην Αριστερά, είμαι σοσιαλιστής, προσφέρω εθελοντική υπηρεσία γιατί
το θεωρώ χρέος μου, ηθικό μου χρέος, απέναντι στη μοίρα, στην τύχη, στο Θεό αν
θέλετε. Πιστεύω ότι το ανθρώπινο είδος είναι διεθνές και ότι η εργασία δίνει
αξιοπρέπεια στον άνθρωπο.».

Κι εκείνη; «Ομολογώ πως δεν ξέρω αν είναι δεξιά επειδή είναι πλούσια (πολύ
πλούσια: αλλά ορκίζομαι ότι το τελευταίο πράγμα που μ' ενδιαφέρει είναι τα
χρήματά της) κι αν εγώ είμαι σοσιαλιστής επειδή κάθε λιρέτα την έχω κερδίσει
με τη δουλειά μου. Αγνοώ έτσι αν οι συγκρούσεις μας εντάσσονται στην οπτική
πλούσιος - λιγότερο πλούσιος.» Κι αν το αγνοεί εκείνος, οι άλλοι δεν έχουν
ασφαλώς τίποτα να πουν. Οι μεγάλοι έρωτες, υπενθυμίζει η Ρεπούμπλικα,
συνοδεύονται συχνά από αντιθέσεις φυλετικού, θρησκευτικού, κοινωνικού, ακόμη
και πολιτικού χαρακτήρα. Στη λογοτεχνία και την όπερα καταλήγουν πάντα σε
τραγωδία. Στη ζωή;

Ίσως η απάντηση στην απορία του επιστολογράφου να βρίσκεται στον λακωνικό
ορισμό που έδωσε κάποτε ο Γιώργος Ιωάννου για την Αριστερά: διαρκής
ευαισθησία. Αν εκείνος ο ορισμός ισχύει αποκλειστικά για τον χώρο που
περιγράφει, ο νεαρός ερωτευμένος την έχει άσχημα. Η ελπίδα, όμως, πεθαίνει τελευταία.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16357N482</ED>
<ID>
ID:19485

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N48&aa=2</URL></REF>


Article

<CATEGORY>vin07</CATEGORY>

 <H5>Το σλόγκαν...
</H5><H5>Η δεύτερη...
</H5><H5>Ένας βολικός...
</H5><H5>Οι λεγεώνες...
</H5><H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... που επέλεξε ο Νετανιάχου για την προεκλογική εκστρατεία του έχει ξεσηκώσει
τους Εβραίους του Ολοκαυτώματος: «Ένας ισχυρός άνδρας, για έναν ισχυρό λαό».
Μυρίζει ναζιστική προπαγάνδα. Θυμίζει Τρίτο Ράιχ. Ξυπνάει αισθήματα βίας,
επιθετικότητας, υπεροχής. Γεμίζει αποστροφή όσους «έζησαν» στα χιτλερικά
στρατόπεδα. Και το πιο επικίνδυνο: είναι προϊόν δημοσκόπησης που έδειξε ότι σε
πολλούς Ισραηλινούς αρέσει αυτή η «ρητορική της ισχύος», παρατηρεί ο Εβραίος
ιστορικός Ζέεφ Στέρνελ. Αυτό, άλλωστε, είναι το μυστικό της πολιτικής
επιτυχίας του Μπίμπι. Ξέρει να απευθύνεται στα πιο ταπεινά, τα πιο βίαια, τα
πιο αδιάλλακτα αισθήματα των ανθρώπων. Να αναμοχλεύει τα πιο σκοτεινά πάθη. Να
χειραγωγεί το παλιό κόμπλεξ των Εβραίων των γκέτο. Ίσως, πάλι, το προκλητικό
σλόγκαν να είναι απλώς ένας φτηνός λαϊκισμός, που, μολονότι θυμίζει, δεν έχει
καμιά σχέση με τον ναζισμό. Όμως, οι Εβραίοι ξέρουν κάτι παραπάνω γι' αυτό.


... Ιταλική Δημοκρατία βαδίζει προς το τέλος της πριν καλά καλά προλάβει να
θάψει την πρώτη. Το δημοψήφισμα που θα καταργήσει το αναλογικό εκλογικό
σύστημα και θα αλλάξει τη λειτουργία των κομμάτων προκαλεί σύγχυση στην
Αριστερά και τη Δεξιά. Οι κομματικές ταυτότητες που «χάθηκαν» με την πτώση του
παλιού «καθεστώτος» δεν έχουν βρεθεί ακόμη. Πρόντι και Ντι Πιέτρο αναζητούν
έναν εναλλακτικό πολιτικό φορέα, γιατί πιστεύουν πως ο προϊών εκφυλισμός των
κομμάτων τα κάνει να μοιάζουν με ολιγαρχίες. Οι αναζητήσεις τους προκαλούν την
οργή του Ντ' Αλέμα, του Κοσούτα και του Μπερτινότι, που είναι βέβαιοι πως
έχουν βρει τη «χαμένη ταυτότητα». Με την ίδια βεβαιότητα, ο Μπερλουσκόνι
καμαρώνει που η Φόρτσα Ιτάλια είναι, λέει, «το πρώτο μεταϊδεολογικό κόμμα».
Μόνο που θυμίζει κάπως τα παλιά, με τις γραμματείες του, τις προεδρίες του, τα
συμβούλιά του. Και την κομματική σχολή, που θα ιδρύσει τώρα ο Μπερλουσκόνι,
κατά τα πρότυπα του Κομμουνιστικού Κόμματος. Του παλιού.


... σύμμαχος για όλους τους Γάλλους είναι ο Αστερίξ. Ο ανίκητος Γαλάτης, που
για σαράντα χρόνια κορόιδευε τον Ιούλιο Καίσαρα κάτω από τη μύτη του, περνάει
από το σχεδιαστήριο του καρτουνίστα στο κινηματογραφικό πλατό. Με αυτή την
ευκαιρία, κάποιοι Γάλλοι συγκρίνουν μοιραία την ευρωπαϊκή ολοκλήρωση με την
εισβολή των ρωμαϊκών λεγεώνων. Βέβαια, οι ακριβείς πολιτικές συμπάθειες του
Γαλάτη ήρωα παραμένουν κάπως ασαφείς. Κάτι που δίνει την ευκαιρία σε όλους να
τον διεκδικήσουν για τον εαυτό τους. Οι αριστεροί, βλέπουν τον λιλλιπούτειο
πολεμιστή σαν έναν ανατρεπτικό αγωνιστή για τα δίκαια των καταπιεσμένων, έναν
γενναίο που τα έβαλε με την αριστοκρατία της Ρώμης. Οι δεξιοί, τον θέλουν για
δικό τους, σαν έναν ανδρείο προστάτη των παραδοσιακών γαλατικών αξιών, που θα
είχε σίγουρα βαδίσει κατά των Βρυξελλών με ένα δόρυ. «Πολλοί Γάλλοι ζουν
σήμερα με το κόμπλεξ του Αστερίξ», διαπιστώνει ο Ζορζ-Μαρκ Μπεναμού,
διευθυντής του περιοδικού «Λ' Εβενμάν». «Είτε είναι φόβος για την Ευρώπη, είτε
αγωνία για την παγκοσμιοποίηση, νιώθουν σαν να είναι το χωριό τους
περικυκλωμένο από τον εχθρό».


... των ανέργων, των αστέγων και των φτωχών από την Ευρώπη, τη Λατινική
Αμερική και δέκα αφρικανικές χώρες «βάδισαν» κατά του Νταβός. Εκπροσωπήθηκαν
στο Εναλλακτικό Νταβός, όπου κατήγγειλαν την ωμή διαπίστωση του Παγκόσμιου
Οικονομικού Φόρουμ πως η αναταραχή στις διεθνείς αγορές δεν είχε προβλεφθεί.
«Χιλιάδες αναλυτές ­ και χιλιάδες βιβλία ­ είχαν προβλέψει ότι αυτές οι
πολιτικές θα οδηγούσαν ακριβώς εκεί», είπε ο καθηγητής Σαμίρ Αμίν. «Η
αξιοπιστία των αυτόκλητων σωτήρων έχει ξεθυμάνει. Γιατί επιμένουν να
διαχειρίζονται ακόμη μια καταστροφή που προκάλεσαν οι ίδιοι;».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16357N483</ED>
<ID>
ID:19527

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N48&aa=3</URL></REF>


Article

<CATEGORY>vin08</CATEGORY>

 <H5>15 ΜΕΤΡΑ ΓΙΑ ΤΗ ΦΟΡΟΛΟΓΙΑ ΚΑΙ ΤΙΣ ΚΑΘΗΜΕΡΙΝΕΣ ΣΥΝΑΛΛΑΓΕΣ ΜΕ ΤΟΥΣ ΦΟΡΟΛΟΓΟΥΜΕΝΟΥΣ
</H5><H2>Επιχείρηση: φιλική Εφορία
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η υποβολή των φορολογικών δηλώσεων και η πληρωμή των φόρων με ηλεκτρονικά
μέσα, η επανεξέταση όλης της διαδικασίας για την υποβολή, την επεξεργασία και
την εκκαθάριση των φορολογικών δηλώσεων, αλλά και η απαλλαγή των Εφοριών από
τη διαδικασία απόκτησης και μεταβίβασης των αυτοκινήτων είναι μερικά από τα
μέτρα που εξετάζει το υπουργείο Οικονομικών.

ΗΔΗ ΣΕ έγγραφο του υπουργείου Οικονομικών που αφορά τα συμπεράσματα του
πρόσφατου επιτελικού σεμιναρίου καταγράφονται 15 συγκεκριμένα μέτρα τόσο για
τη φορολογία όσο και για τις καθημερινές συναλλαγές με τους φορολογούμενους.
Τα μέτρα αυτά που στοχεύουν στην εξυπηρέτηση των φορολογουμένων, την αύξηση
της παραγωγικότητας και την εξασφάλιση ενιαίας μεταχείρισης για όλους τους
φορολογούμενους είναι:

1 Απλοποίηση από τον επόμενο χρόνο του τρόπου υποβολής, επεξεργασίας
και εκκαθάρισης των φορολογικών δηλώσεων φορολογίας εισοδήματος.

2 Ενθάρρυνση των φορολογουμένων για να συναλλάσσονται με τις Εφορίες
χρησιμοποιώντας τα ηλεκτρονικά μέσα για την υποβολή των δηλώσεων, την πληρωμή
φόρων, τη λήψη πιστοποιητικών και άλλων εγγράφων.

3 Απαλλαγή των Εφοριών από τις διαδικασίες απόκτησης και μεταβίβασης
αυτοκινήτων και στη συνέχεια από εργασίες ξένες με το φορολογικό σύστημα.

4 Απλοποίηση του φορολογικού συστήματος και των εντύπων.

5 Ενημέρωση των φορολογουμένων με τη σύσταση γραφείου παροχής
πληροφοριών, τη δημιουργία ηλεκτρονικού αρχείου, έκδοση ενημερωτικών εντύπων κ.ά.

6 Έκδοση ενημερωτικών οδηγών για τους φορολογικούς ελέγχους και την
είσπραξη των δημοσίων εσόδων.

7 Τυποποίηση και μηχανογράφηση της διαδικασίας που θα ακολουθείται από
τους εφοριακούς ύστερα από έναν φορολογικό έλεγχο (έκθεση ελέγχου,
καταλογιστικές πράξεις, φύλλα ελέγχου, βεβαίωση και είσπραξη). 
8. Αλλαγές στις εσωτερικές διαδικασίες των υπηρεσιών του υπουργείου
Οικονομικών και των Εφοριών με στόχο την ελαχιστοποίηση του χρόνου
εξυπηρέτησης των φορολογουμένων.

9 Ανακατανομή του προσωπικού.

10 Εντατικοποίηση της εκπαίδευσης του προσωπικού.

11 Τυποποίηση των διαδικασιών φορολογικών ελέγχων και είσπραξης.

12 Αναβάθμιση των υπηρεσιών επιθεώρησης.

13 Έκδοση ενημερωτικών φυλλαδίων για τους φορολογούμενους.

14 Κατάρτιση οδηγού φορολογικών διαδικασιών.

15 Κατάρτιση χάρτη δικαιωμάτων των πολιτών.

Πρέπει να σημειωθεί ότι τα μέτρα αυτά θα προωθηθούν, ανεξάρτητα από τις
αποφάσεις που θα ληφθούν στον διάλογο για την αναμόρφωση του φορολογικού
συστήματος. 
Όπως τόνιζαν άλλωστε στελέχη του υπουργείου Οικονομικών, πολλά από αυτά
συνδέονται και με τις εφαρμογές του προγράμματος TAXIS.

Παράλληλα στο υπουργείο Οικονομικών ετοιμάζεται σχέδιο επικοινωνιακής
πολιτικής με την έκδοση ενημερωτικών φυλλαδίων κ.ά. που θα διαρκέσει το δίμηνο
Φεβρουαρίου - Μαρτίου 1999.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16357N491</ED>
<ID>
ID:19442

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N49&aa=1</URL></REF>


Article

<CATEGORY>vin08</CATEGORY>

 <H2>Παράταση προθεσμίας για διευκόλυνση όσων υποβάλλουν Ε3
</H2>
<AUTHOR>ΚΩΣΤΑΣ ΑΝΤΩΝΑΚΟΣ</AUTHOR>

ΠΑΡΑΤΑΣΗ δύο εβδομάδων στην προθεσμία υποβολής των φορολογικών δηλώσεων των
ελεύθερων επαγγελματιών και επιτηδευματιών, καθώς και όλων εκείνων που
υποβάλλουν έντυπο Ε3, ανακοίνωσε το υπουργείο Οικονομικών προκειμένου να μην
υπάρξει συνωστισμός και σύγχυση στις Εφορίες λόγω του Κωδικού Αριθμού
Δραστηριότητας (ΚΑΔ).

Όμως οι φορολογούμενοι δεν θα αποφύγουν την ταλαιπωρία αφού θα πρέπει να
ψάξουν ανάμεσα σε 9.600 ΚΑΔ για να βρουν τον δικό τους και να τον αναγράψουν
στο Ε3. Ο υφυπουργός Οικονομικών Γ. Δρυς επεσήμανε χθες ότι δεν υπήρχαν
περιθώρια αναστολής του μέτρου, επικαλούμενος υποχρέωση εναρμόνισης της χώρας
με το κοινοτικό καθεστώς και ανακοίνωσε οκτώ μέτρα για την καλύτερη
εξυπηρέτηση και ενημέρωση των φορολογουμένων. Συγκεκριμένα:

1 Για όσους υποχρεούνται να υποβάλλουν το έντυπο Ε3 (ελεύθεροι
επαγγελματίες, επιτηδευματίες, επιχειρήσεις, ακόμα και μισθωτοί) η προθεσμία
υποβολής των δηλώσεων παρατείνεται για τις 18 έως 31 Μαρτίου ανάλογα με το
πρώτο γράμμα του επωνύμου τους ή της εταιρείας αντί από 3-13 Μαρτίου που ήταν κανονικά.

2 Οργανώνονται δύο ειδικά γραφεία σε κάθε Εφορία. Το ένα για την
παραλαβή των δηλώσεων μισθωτών - συνταξιούχων και το άλλο για τους ελεύθερους
επαγγελματίες και επιτηδευματίες.

3 Σε κάθε Εφορία θα λειτουργεί ειδικό γραφείο με εξειδικευμένους
υπαλλήλους που θα ενημερώνουν και θα δίνουν συμβουλές στους φορολογούμενους
για την συμπλήρωση των δηλώσεων.

4 Ειδικό γραφείο ενημέρωσης θα λειτουργεί και στο υπουργείο Οικονομικών
στο οποίο οι φορολογούμενοι θα μπορούν να υποβάλλουν ερωτήσεις και να ζητούν
πληροφορίες ακόμα και τηλεφωνικώς. 
5 Σε κάθε Εφορία θα υπάρχει το βιβλίο με όλους τους ΚΑΔ κατά αλφαβητική
σειρά επαγγέλματος.

6 Οι φοροτεχνικοί και οι λογιστές έχουν εφοδιαστεί με το βιβλίο και με
δισκέτες για τους ΚΑΔ.

7 Θα γίνουν ειδικά σεμινάρια ενημέρωσης των υπαλλήλων των Εφοριών για
την παραλαβή και τον έλεγχο των εντύπων Ε3, κυρίως όσον αφορά τον ΚΑΔ.

8 Την ερχόμενη εβδομάδα θα αποσταλεί σε όλες τις Εφορίες η εγκύκλιος με
τις αναλυτικές οδηγίες για την συμπλήρωση του Ε3.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16357N492</ED>
<ID>
ID:19493

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N49&aa=2</URL></REF>


Article

<CATEGORY>vin08</CATEGORY>

 <H2>Πιθανή η αύξηση φορολογικής επιβάρυνσης για εμπόρους - βιοτέχνες
</H2>
ΣΕ ΑΛΛΑΓΕΣ στους Μοναδικούς Συντελεστές Καθαρού Κέρδους (ΜΣΚΚ) που
χρησιμοποιούνται για τον προσδιορισμό του καθαρού εισοδήματος χιλιάδων
επιτηδευματιών και επιχειρήσεων προχωρεί το υπουργείο Οικονομικών. Αυτό
σημαίνει ότι σε ορισμένες περιπτώσεις θα αυξηθούν οι συντελεστές και συνεπώς η
φορολογική επιβάρυνση για εμπόρους - βιοτέχνες και ελεύθερους επαγγελματίες.

Ο υφυπουργός Οικονομικών Γ. Δρυς δήλωσε χθες ότι θα επανεξετασθούν οι ΜΣΚΚ,
χωρίς όμως να δώσει περισσότερες διευκρινίσεις για τα σχέδια του υπουργείου.

Πάντως, οι αλλαγές στους συντελεστές Καθαρού Κέρδους συνδέονται και με την
κατάργηση των αντικειμενικών κριτηρίων φορολόγησης από το 2000, καθώς αυτοί θα
αποτελέσουν το βασικό κριτήριο προσδιορισμού του καθαρού εισοδήματος των
εμπορικών επιχειρήσεων και των ελεύθερων επαγγελματιών.

Παράλληλα, η σύνδεση των νέων Κωδικών Αριθμών Δραστηριότητας (ΚΑΔ) με τους
Μοναδικούς Συντελεστές Καθαρού Κέρδους θα δώσουν τη δυνατότητα στο υπουργείο
Οικονομικών, μέσω του TAXIS, να αποκτήσει πλήρη στοιχεία για την οικονομική
δραστηριότητα των επιχειρήσεων και των ελεύθερων επαγγελματιών και να ελέγχει
αν δηλώνουν στην Εφορία τα πραγματικά τους εισοδήματα.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16357N493</ED>
<ID>
ID:19534

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N49&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η γκρίζα πραγματικότητα
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΑΣ ΑΦΗΣΟΥΜΕ για λίγο την εύφορη «κοιλάδα» της Σοφοκλέους και ας «περπατήσουμε»
στην γκρίζα κοινωνική και οικονομική πραγματικότητα, η οποία μάλιστα βαίνει
πάντα επιδεινούμενη. Και δεν το λέμε αυτό για να γίνει η καρδιά μας περιβόλι,
αλλά για να συνειδητοποιηθεί, επιτέλους, ότι πέρα από τα «κεκονιαμένα»
κριτήρια της ένταξης της χώρας μας στην ΟΝΕ υπάρχει πολύ κοντά και η «κόλαση»,
η οποία πάντα είναι μόνο για τους άλλους.

Γιατί δεν έχουν να ωφεληθούν τίποτε από τα αλλεπάλληλα ρεκόρ στο Χρηματιστήριο
οι ολοένα αυξανόμενοι και πληθυνόμενοι άνεργοι, κυρίως, νέοι της χώρας μας. 
Επίσης δεν φαίνεται να ωφελούνται από την ιλιγγιώδη άνοδο του Γενικού Δείκτη
του Χρηματιστηρίου οι ασθενείς που είναι στους διαδρόμους και τα ράντζα
καταχρεωμένων και ανεπαρκώς λειτουργούντων κρατικών νοσοκομείων. Ακόμη δεν
ωφελούνται σε τίποτε από τη θεαματική αύξηση των χρηματιστηριακών συναλλαγών
το υπό κατάρρευση εκπαιδευτικό σύστημα, η νυν και αεί συρρικνούμενη
πληθυσμιακά και νυν και αεί γηρασκόμενη χώρα μας και οι νυν και αεί
ταλαιπωρούμενοι από την υπερβολική φορολογία, τη γραφειοκρατία, τις αστικές
συγκοινωνίες, τις πορείες και τις καταλήψεις Έλληνες πολίτες.

Αυτή είναι η σκληρή πραγματικότητα, η οποία, ωστόσο, συντρίβει όλους αυτούς
τους εισαγόμενους και ντόπιους μύθους, που προσπαθούν προκλητικά να
ωραιοποιήσουν, για αλλότριους σκοπούς, μιαν εικόνα, που μάλλον είναι άσχετη με
την ελληνική οικονομία.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16357N494</ED>
<ID>
ID:19571

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N49&aa=4</URL></REF>


Article

<CATEGORY>vin08</CATEGORY>

 <H5>ΦΡΕΝΙΤΙΔΑ ΜΕ ΚΕΡΔΗ 2,6 ΤΡΙΣ. ΣΤΟ ΧΡΗΜΑΤΙΣΤΗΡΙΟ * ΠΡΩΤΟΦΑΝΗΣ ΑΝΟΔΟΣ ΤΙΜΩΝ ΤΟ
ΤΕΛΕΥΤΑΙΟ 15ΝΘΗΜΕΡΟ
</H5><H2>Τα ρεκόρ φουντώνουν τις προσδοκίες
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Η συνεχής άνοδος των τιμών στην οδό Σοφοκλέους έχει προκαλέσει φρενίτιδα σε
παλαιούς και νέους επενδυτές, καθώς τα συνολικά κέρδη στις 11 τελευταίες
συνεδριάσεις έφθασαν τα 2,6 τρισεκατομμύρια δρχ.

Η ΣΥΝΟΛΙΚΗ αξία των μετοχών στο Χρηματιστήριο (κεφαλαιοποίηση) έχει αυξηθεί σε
αυτές τις 11 συνεδριάσεις, μεταξύ 18ης Ιανουαρίου 1999 και 3ης Φρεβρουαρίου
(χθες), κατά 10%.

Στις 18 Ιανουαρίου 1999, το σύνολο της αξίας των μετοχών που διαπραγματεύονταν
στο Χρηματιστήριο Αθηνών, έφθανε τα 25,5 τρισ. δρχ. Χθες, το νούμερο αυτό
έφθασε στα 28,1 τρισεκατομμύρια δρχ. Άλλωστε χθες σημειώθηκε για έβδομη
συνεχόμενη συνεδρίαση νέο ρεκόρ ανόδου για τον Γενικό Δείκτη Τιμών, γεγονός
που είχε ως αποτέλεσμα νέα αύξηση στην αξία του χαρτοφυλακίου των επενδυτών.

ΣΥΝΕΧΗΣ ΑΝΟΔΟΣ

Το ράλι με τις τιμές ξεκίνησε το δεύτερο δεκαπενθήμερο του Ιανουαρίου.

Στις 18 Ιανουαρίου ο Γενικός Δείκτης κατέγραψε 2.896,40 μονάδες. Το
Χρηματιστήριο Αθηνών είχε ήδη σημειώσει μέχρι τότε άλλα δύο ρεκόρ ανόδου πάνω
από τις 3.000 μονάδες, αλλά στη συνέχεια έχασε λίγο έδαφος. Όμως από την ημέρα
εκείνη μέχρι και χθες, ο Γενικός Δείκτης καταρρίπτει το ένα ρεκόρ μετά το
άλλο. Αποκορύφωμα η χθεσινή συνεδρίαση, κατά την οποία ξεπέρασε και τις 3.300 μονάδες.

ΟΙ 10 ΠΡΩΤΕΣ

Στις 11 συνεδριάσεις, οι περισσότερες μετοχές έχουν παρουσιάσει μεγαλύτερη ή
μικρότερη αύξηση στην τιμή τους. Όμως οι μετοχές των εταιρειών που έχουν
παρουσιάσει τα μεγαλύτερα κέρδη ­ οι 10 πρώτες στη λίστα των μετοχών με τη
μεγαλύτερη άνοδο ­ έχουν επιτύχει υψηλότερα ποσοστά.

Σύμφωνα με υπολογισμούς της εταιρείας RMS, οι 10 πρώτες σε άνοδο τιμών μετοχές
για το διάστημα 18 Ιανουαρίου έως και χθες 3 Φεβρουαρίου 1999, πέτυχαν άνοδο
από 71,0% μέχρι και 125,45%. Στη λίστα αυτή πρώτη σε άνοδο είναι η εταιρεία
«ΦΙΝΤΕΞΠΟΡΤ» (κλάδος ένδυσης), που η τιμή της μετοχής της «έκλεισε» χθες στις
2.480 δρχ. Ακολουθεί η μετοχή της κατασκευαστικής εταιρείας ΓΕΚ, που
διπλασίασε στο συγκεκριμένο διάστημα την τιμή της. Χθες «έκλεισε» στις 3.564
δρχ. Τρίτη στη λίστα είναι η εταιρεία «Κυλινδρόμυλοι Σαραντόπουλος»
(αλευροποιητικές), που σημείωσε στο ίδιο διάστημα άνοδο κατά 87,57% και
έκλεισε στις 1.014 δρχ.

Η λίστα συνεχίζεται με μετοχές εταιρειών από διάφορους κλάδους. Μεταξύ των
μετοχών και τίτλοι από εταιρείες με αντικείμενο τις κατασκευές, το εμπόριο,
την κλωστοϋφαντουργία κ.λπ. Τελευταία σε αυτόν τον κατάλογο η εταιρεία «Τρία
Α» (κλωστοϋφαντουργικές), που η τιμή της μετοχής της σημείωσε άνοδο κατά
71,03% και έκλεισε χθες στις 1.854 δρχ.

ΕΒΔΟΜΟ ΔΙΑΔΟΧΙΚΟ ΡΕΚΟΡ

Νέο ρεκόρ ανόδου για έβδομη συνεχόμενη συνεδρίαση και χθες στο Χρηματιστήριο
Αθηνών. Ο Γενικός Δείκτης πέτυχε το έβδομο διαδοχικό ρεκόρ, με άλμα πάνω και
από τις 3.300 μονάδες

Νέο ρεκόρ ανόδου για έβδομη συνεχόμενη συνεδρίαση και χθες στο Χρηματιστήριο
Αθηνών. Ο Γενικός Δείκτης πέτυχε το έβδομο διαδοχικό ρεκόρ, με άλμα πάνω και
από τις 3.300 μονάδες.

Έτσι, το «σερί» του Δείκτη τον οδήγησε χθες στις 3.306,06 μονάδες, με άνοδο
0,86%. Η άνοδος πραγματοποιήθηκε παρά τις μεγάλες διακυμάνσεις του Γενικού
Δείκτη, που «άνοιξε» ελαφρά ανοδικά, αλλά μετά «γύρισε» προς τα κάτω, όταν
άρχισαν μεγάλες ρευστοποιήσεις.

Όμως παρά τις πωλήσεις που έκαναν επενδυτές, ο Δείκτης τελικά ανέκαμψε μετά το
μέσον της συνεδρίασης.

ΔΕΝ ΠΟΥΛΟΥΣΑΝ

Οι αγοραστές επικράτησαν των πωλητών και είναι χαρακτηριστικό, όπως ανέφεραν
αναλυτές, ότι έμειναν ανεκτέλεστες (λόγω έλλειψης προσφοράς) εντολές για αγορά
εκατοντάδων χιλιάδων μετοχών της Alpha Τραπέζης Πίστεως.

Μεγάλος ήταν και πάλι ο όγκος των συναλλαγών, που έφθασε τα 148 δισ. δρχ. Οι
περισσότερες συναλλαγές πραγματοποιήθηκαν και πάλι με τη μετοχή της Εθνικής
Τράπεζας (21,5 δισ. δρχ.) και ακολούθησε η Alpha Τράπεζα Πίστεως (19 δισ.
δρχ.) και η μετοχή της Τράπεζας Πειραιώς (9,5 δισ. δρχ.).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16357N501</ED>
<ID>
ID:19443

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N50&aa=1</URL></REF>


Article

<CATEGORY>vin08</CATEGORY>

 <H2>Και νέες εισροές ­ μειώθηκαν οι αποδόσεις των ομολόγων
</H2>
ΜΙΚΡΗ διολίσθηση παρουσίασε χθες η ισοτιμία της δραχμής έναντι του ευρώ στο
fixing, παρά τις μικρές εισροές ξένων κεφαλαίων που πραγματοποιήθηκαν.
Συγκεκριμένα, η τιμή fixing της δραχμής έναντι του ευρώ έκλεισε στις 321,01
δραχμές, έναντι 320,83 δραχμών προχθές. Τα νέα κεφάλαια που εισέρευσαν στην
ελληνική αγορά ανήλθαν σε 15 εκατ. ευρώ περίπου, τα οποία αγόρασε η Τράπεζα
της Ελλάδος. Ωστόσο μετά το fixing, δηλαδή κατά τις συναλλαγές χθες το
απόγευμα, η δραχμή παρουσίασε ανατιμητικές τάσεις και η ισοτιμία της έναντι
του ευρώ κυμάνθηκε στις 320,65 δραχμές.

Για μία ακόμη φορά τα ξένα κεφάλαια που εισέρευσαν επενδύθηκαν σε ομόλογα, σε
μετοχές και ένα μέρος παρέμεινε στην αγορά δραχμών. 
Έτσι οι τιμές των ομολόγων ύστερα από τις αρχικές μικρές απώλειες από
ρευστοποιήσεις σημείωσαν άνοδο, με αποτέλεσμα τη μείωση των αποδόσεών τους.
Ενδεικτικά αναφέρεται ότι η απόδοση του δεκαετούς ομολόγου διαμορφώθηκε σε
5,926% σημειώνοντας μικρή μείωση κατά 0,027 ποσοστιαίες μονάδες.

Τα επιτόκια στη διατραπεζική αγορά δραχμών παρουσίασαν αρχικά μικρή αύξηση,
αλλά μετά σταθεροποιήθηκαν στα προχθεσινά επίπεδα. Για τοποθετήσεις μιας
ημέρας (overnigh) το επιτόκιο διαμορφώθηκε σε 9,4-9,9%. Το επιτόκιο για
τοποθετήσεις ενός μηνός διαμορφώθηκε σε 10,91-11,39% (αμετάβλητο), τριών μηνών
σε 10,72-11,21% (από 10,74-11,22%), έξι μηνών σε 10,47-10,94% (από
10,48-10,96%) και ενός έτους σε 10,01-10,51% (από 10,02-10,51%).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16357N502</ED>
<ID>
ID:19494

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N50&aa=2</URL></REF>


Article

<CATEGORY>vin08</CATEGORY>

 <H2>100.000 νέοι επενδυτές, μόνον τον Ιανουάριο!
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Κλειδί για τις μεταβολές των τιμών είναι οι επιλογές των 800.000 Ελλήνων και
των 600 ξένων θεσμικών επενδυτών, οι οποίοι με συγκεκριμένα κριτήρια
αποφασίζουν καθημερινά για τις αγορές και τις πωλήσεις τους

ΠΕΡΙΣΣΟΤΕΡΑ από 800.000 ζευγάρια μάτια είναι καρφωμένα καθημερινά στο ταμπλό
του Χρηματιστηρίου Αξιών Αθηνών, σύμφωνα με υπολογισμούς της Alico Eurobank
ΑΕΔΑΚ. «Τον Ιανουάριο οι νέοι επενδυτές ξεπέρασαν τους 100.000», λέει
χαρακτηριστικά ο κ. Αναστάσιος Τσομπανίδης, διευθυντής στην Alico Eurobank ΑΕΔΑΚ.

Κλειδί για τις μεταβολές των τιμών είναι οι επιλογές των 800.000 Ελλήνων και
των 600 ξένων θεσμικών επενδυτών, οι οποίοι με συγκεκριμένα κριτήρια
αποφασίζουν καθημερινά για τις αγορές και τις πωλήσεις τους. 
ΕΠΕΝΔΥΤΙΚΕΣ ΕΠΙΛΟΓΕΣ

Η επιλογή των μετοχών από τους επενδυτές γίνεται κυρίως με κριτήρια δύο
«ταχυτήτων». Όπως λένε οι ειδικοί, στους θεσμικούς επενδυτές, «κλειδί» για τις
αποφάσεις τους είναι τα πραγματικά δεδομένα, που ισχύουν στην οικονομία και
στις επιχειρήσεις, ειδικότερα. Κάτι, όμως, που δεν ισχύει σε ανάλογο βαθμό με
τους μικροεπενδυτές.

Χρηματιστές και εκπρόσωποι εταιρειών διαχείρισης αμοιβαίων κεφαλαίων που
ρωτήθηκαν από «ΤΑ ΝΕΑ» συνδέουν κατά κύριο λόγο τις επενδυτικές επιλογές των
μικροεπενδυτών με την πληροφόρηση. Αντίθετα, όπως λένε οι ίδιοι, οι θεσμικοί
επενδυτές για την επιλογή των μετοχών χρησιμοποιούν περισσότερο τα εργαλεία
της τεχνικής ανάλυσης καθώς και τα στοιχεία για τις οικονομικές εξελίξεις, την
πρόοδο των κλάδων και τα εταιρικά κέρδη.

Όπως τονίζει ο κ. Γιάννης Δημητρίου της Εθνικής Χρηματιστηριακής, οι ιδιώτες
επενδυτές «επηρεάζονται κυρίως από τη ροή των ειδήσεων, ενώ έχει παρατηρηθεί
ότι αντιδρούν και στις εξελίξεις στο διεθνές περιβάλλον».

ΜΙΚΡΟΙ - ΜΕΓΑΛΟΙ

Ανώτατο στέλεχος της Διεθνικής ΑΕΔΑΚ, όταν ρωτήθηκε από «ΤΑ ΝΕΑ» για το ίδιο
θέμα, τόνισε χαρακτηριστικά ότι «το στοιχείο που πολλές φορές διαφοροποιεί
τους μικροεπενδυτές από τους θεσμικούς επενδυτές είναι η ταχύτητα αντίδρασης.
Ο μικρός επενδυτής έχει σχεδόν πάντα λιγότερες δυνατότητες πρόσβασης σε όλη τη
γραμμή των πληροφοριών που αφορούν την ελληνική και τη διεθνή οικονομία», λέει χαρακτηριστικά.

ΤΑ ΑΜΟΙΒΑΙΑ

Όσον αφορά τους θεσμικούς επενδυτές, το ίδιο στέλεχος τονίζει ότι κατά την
επιλογή των μετοχών λαμβάνονται υπόψη τα βασικά μεγέθη της οικονομίας και των
εταιρειών καθώς και οι προσδοκίες της αγοράς. Επίσης, σημαντικό ρόλο στην
απόφαση για την αγορά μετοχών είναι ο επενδυτικός προσανατολισμός κάθε
αμοιβαίου κεφαλαίου. Δηλαδή, το κατά πόσο είναι διατεθειμένο το κάθε αμοιβαίο
κεφάλαιο να αναλάβει μικρότερο ή μεγαλύτερο κίνδυνο. Για τον λόγο αυτό,
εξηγεί, παρουσιάζονται οι αποκλίσεις στις αποδόσεις των διάφορων μετοχικών
αμοιβαίων κεφαλαίων. «Ενδίδουν, δηλαδή, και οι θεσμικοί επενδυτές κάποιες
φορές στον παρορμητισμό», τόνισε χαρακτηριστικά.

ΠΟΛΥΠΛΟΚΟΤΗΤΑ

Ο κ. Γιάννης Δημητρίου, για το ίδιο θέμα, είπε ότι «οι θεσμικοί επενδυτές και
κυρίως τα αμοιβαία κεφάλαια δεν έχουν κατορθώσει ακόμα να παίξουν τον ρόλο που
τους αρμόζει σε μια οργανωμένη κεφαλαιαγορά, λόγω, κυρίως, του μικρού τους
μεγέθους σε σχέση με το σύνολο της αγοράς. Θεωρώ ότι επηρεάζονται σημαντικά
από τις μεταβολές στη ροή κεφαλαίων που έχουν από τους ιδιώτες μεριδιούχους,
γεγονός που τους αναγκάζει τις περισσότερες περιπτώσεις να έχουν μια
βραχυπρόθεσμη άποψη για την πορεία των μετοχών. Οπωσδήποτε οι αποφάσεις τους
χαρακτηρίζονται από μεγαλύτερη πολυπλοκότητα από τους ιδιώτες. Ακόμη,
λαμβάνουν υπόψη και τις συστάσεις των αναλυτών των χρηματιστηριακών γραφείων».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16357N511</ED>
<ID>
ID:19444

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N51&aa=1</URL></REF>


Article

<CATEGORY>vin08</CATEGORY>

 <H2>Συμμαχία για Βαλκάνια - Αν. Ευρώπη
</H2>
Η Singular συμμάχησε με την ολλανδική ΒΑΑΝ Company

ΜΕ ΜΙΑ μεγάλη επιχειρηματική συμμαχία ξεκινά η χρονιά στον κλάδο της
πληροφορικής. Η εταιρεία Singular και η ολλανδική συμφερόντων ΒΑΑΝ Company
ανακοίνωσαν χθες επίσημα τη σύναψη στρατηγικής συνεργασίας.

Το επιχειρηματικό εγχείρημα θα κοστίσει στη Singular 8 εκατομμύρια δολάρια
(περίπου 2,2 δισεκατομμύρια δραχμές) και περιλαμβάνει:

* Την ίδρυση νέας εταιρείας με την επωνυμία ΒΑΑΝ Eastern Europe Localization
Center, στην οποία θα συμμετέχουν η Singular Βορείου Ελλάδος με ποσοστό 85%
και η ΒΑΑΝ Company με ποσοστό 15%. Το νέο επιχειρηματικό σχήμα θα αναλάβει την
ανάπτυξη εφαρμογών με βάση την τεχνογνωσία της ΒΑΑΝ σε 25 χώρες της Ανατολικής Ευρώπης.

* Την εξαγορά από τη Singular Βορείου Ελλάδος της ΒΑΑΝ HELLAS. Στη συνέχεια η
νεοσυσταθείσα εταιρεία θα εξαγοράσει τις θυγατρικές της ΒΑΑΝ στην Πολωνία, την
Τσεχία και την Ουγγαρία.

Με τη συμφωνία αυτή η Singular ξεκινά μια καινούργια διεθνή δραστηριότητα
προώθησης των προϊόντων της και των προϊόντων της ΒΑΑΝ στη διεθνή αγορά..

Η ΒΑΑΝ κατέχει σήμερα σημαντική θέση στην αγορά του λογισμικού ERP (Enterprise
Resource Planning). Ιδρύθηκε το 1978 και περισσότερες από 7.000 επιχειρήσεις
χρησιμοποιούν το σύστημά της. Απασχολεί περισσότερους από 5.500 υπαλλήλους
διεθνώς και τα έσοδά της το 1997 έφτασαν τα 684 εκατομμύρια δολάρια.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16357N512</ED>
<ID>
ID:19495

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N51&aa=2</URL></REF>


Article

<CATEGORY>vin08</CATEGORY>

 <H2>Η «Πλαίσιο» στην Παράλληλη
</H2>
Η «Πλαίσιο» computers στην Παράλληλη Αγορά

ΤΗΝ ΕΙΣΟΔΟ της στην Παράλληλη Αγορά του Χρηματιστηρίου Αξίων Αθηνών θα
πραγματοποιήσει η εταιρεία ΠΛΑΙΣΙΟ computers ΑΕΕ. Η εταιρεία θα
πραγματοποιήσει δημόσια εγγραφή για τη διάθεση 600.000 νέων κοινών ονομαστικών
μετοχών με τιμή διάθεσης 3.250 δραχμές, στο διάστημα από 10 έως και 12
Φεβρουαρίου 1999.

Συντοντιστής κύριος ανάδοχος της έκδοσης είναι η Τράπεζα Εργασίας, κύριος
ανάδοχος η Τράπεζα EFG Eurobank και σύμβουλος έκδοσης η Telesis
Χρηματιστηριακή Α.Ε. 
Λοιποί ανάδοχοι είναι οι τράπεζες Εθνική, Εμπορική, Πειραιώς και Χίου, η Alpha
Finance και οι χρηματιστηριακές εταιρείες Telesis Χρηματιστηριακή Α.Ε.,
Δελβέτογλου ΑΧΕΠΕΥ, Ελληνική ΑΧΕ και η Εργασίας ΑΧΕ. 
Τα κεφάλαια τα οποία πρόκειται να αντληθούν μετά τη δημόσια εγγραφή
υπολογίζονται στο ύψος των 1.950 εκατομμυρίων δραχμών.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16357N513</ED>
<ID>
ID:19535

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N51&aa=3</URL></REF>


Article

<CATEGORY>vin08</CATEGORY>

 <H5>88,3 ΔΙΣ. ΔΡΧ. ΘΑ ΔΙΑΤΕΘΟΥΝ ΤΟ '99 ΓΙΑ ΠΡΟΓΡΑΜΜΑΤΑ ΑΠΑΣΧΟΛΗΣΗΣ 85.000 ΑΝΕΡΓΩΝ
</H5><H2>Ευκαιρίες για ανέργους
</H2>
Νέα προγράμματα απασχόλησης για 85.000 ανέργους συνολικής δαπάνης 88,3 δισ.
δρχ. θα εφαρμόσει το 1999 ο ΟΑΕΔ. Σχετικές αποφάσεις υπέγραψε ο υπουργός
Εργασίας - Κοινωνικών Ασφαλίσεων κ. Μ. Παπαϊωάννου.

Μιλτιάδης Παπαϊωάννου: Πρόσκληση στους ανέργους να αξιοποιήσουν τις ευκαιρίες
που δημιουργούνται

ΗΠΑΡΟΥΣΙΑΣΗ των προγραμμάτων έγινε από την πολιτική ηγεσία του υπουργείου, η
οποία απευθύνει πρόσκληση στους ανέργους να αξιοποιήσουν τις ευκαιρίες που
δημιουργούνται, ώστε να εγκαταλείψουν τα επιδόματα της ανεργίας και να
ενταχθούν στην αγορά.

Τα κίνητρα που παρέχονται μέσω των προγραμμάτων προβλέπουν τα εξής:

* Την επιμήκυνση της περιόδου επιδότησης των θέσεων εργασίας που θα
δημιουργήσουν οι επιχειρήσεις σε 18-22 μήνες (από 16-20 μήνες που ήταν
πέρυσι), ανάλογα με τη διάρκεια της προηγούμενης ανεργίας, του φύλου και της
ηλικίας των νεοπροσλαμβανομένων.

* Την επιδότηση των θέσεων μερικής απασχόλησης με 2.000 δρχ. ημερησίως (έναντι
4.000 δρχ. που θα δίδονται για τις θέσεις εργασίας πλήρους απασχόλησης).

* Τη μείωση του χρόνου παραμονής των ανέργων στα μητρώα ανεργίας του ΟΑΕΔ σε 1
μήνα (από 2) για τους νέους σε ηλικία ανέργους και σε 2 μήνες (από 4) για τους
μεγαλύτερους σε ηλικία ανέργους.

* Την αύξηση των ποσών με τα οποία θα επιχορηγεί ο ΟΑΕΔ την αυτοαπασχόληση των ανέργων.

Επίσης, το τρέχον έτος θα εφαρμοστούν και άλλα δύο ειδικά προγράμματα με ακόμη
πιο ελκυστικά κίνητρα για την πρόσληψη ή την αυτοαπασχόληση όσων απολυθούν
ομαδικώς ή λόγω αναδιαρθρώσεων επιχειρήσεων, καθώς και των ανέργων οι οποίοι
θα απασχοληθούν σε επιχειρήσεις που έχουν την έδρα τους σε μία από τις 9
περιοχές όπου θα εφαρμοστούν τα Τοπικά Σύμφωνα Απασχόλησης. Η ημερήσια
επιδότηση, στις περιπτώσεις αυτές, θα φθάνει τις 5.000 δρχ. και το ποσό
επιχορήγησης για την αυτοαπασχόληση τα 3.750.000 δρχ.

Σύμφωνα με υπολογισμούς του υπουργείου, το σύνολο των προγραμμάτων που θα
εφαρμοστούν το '99 (απόκτηση εργασιακής εμπειρίας, ειδικά προγράμματα
κατάρτισης - απασχόλησης ανέργων κ.ά.) θα δώσει ευκαιρία επαφής με την αγορά
εργασίας σε 110.000 ανέργους.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16357N521</ED>
<ID>
ID:19445

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N52&aa=1</URL></REF>


Article

<CATEGORY>vin08</CATEGORY>

 <H2>Πιέσεις για αυξήσεις στα ασφάλιστρα - Έλεγχοι φερεγγυότητας
</H2>
ΕΛΕΓΧΟΥΣ από το υπουργείο Ανάπτυξης για περιθώρια φερεγγυότητας ασφαλιστικών
εταιρειών, προκαλούν επισημάνσεις του επικεφαλής της Επιτροπής Ατυχημάτων της
Ένωσης Ασφαλιστικών Εταιρειών, σχετικά με την αύξηση των τροχαίων ατυχημάτων,
σε συνδυασμό με λειτουργικά προβλήματα των εταιρειών του κλάδου.

Η πρωτοβουλία της συγκεκριμένης επιτροπής έχει προκαλέσει δυσαρέσκειες σε
ηγετικά στελέχη στον χώρο της ιδιωτικής ασφάλισης, με δεδομένες τις
συναινετικές διαδικασίες υπουργείου και Ένωσης για την αντιμετώπιση
προβλημάτων της αγοράς, μεταξύ των οποίων:

* επικουρικό κεφάλαιο

* τόκοι υπερημερίας στις εκκρεμείς ζημιές

* νέα διαδικασία στις πληρωμές των αποζημιώσεων

* ηλεκτρονικές πραγματογνωμοσύνες.

Έτσι, παρά τις διαβεβαιώσεις των εκπροσώπων του κλάδου για συγκράτηση στις
αυξήσεις ασφαλίστρων για το 1999 με τις προϋποθέσεις που έχουν συμφωνηθεί με
το υπουργείο για αντιμετώπιση διαφόρων προβλημάτων, με ανακοίνωση που δόθηκε
από τον επικεφαλής της συγκεκριμένης επιτροπής, εμφανίζονται όλες οι
ασφαλιστικές εταιρείες να πιέζουν για μεγάλες αυξήσεις, λόγω ζημιών από τον
κλάδο αυτοκινήτου.

Πάντως, από έρευνα των ασφαλιστικών εταιρειών προκύπτει μεγάλη αύξηση των
τροχαίων ατυχημάτων, ιδιαίτερα των θανατηφόρων, που προκαλούν μεθυσμένοι οδηγοί.

Το 1998 οι οδηγοί που διαπιστώθηκε να οδηγούν σε κατάσταση μέθης ήταν
τριπλάσιοι (13.926) σε σχέση με το 1996 (5.726) και επίσης περισσότεροι σε
σύγκριση με το 1997 (9.037).

Όπως ανακοινώθηκε, με βάση στοιχεία του υπουργείου Δημόσιας Τάξης το 1998
σημειώθηκαν 24.875 τροχαία ατυχήματα, από τα οποία τα 1.970 θανατηφόρα, τα
3.774 με σοβαρούς τραυματισμούς και τα 19.131 με ελαφρούς τραυματισμούς.

Σε αυτά έχασαν τη ζωή τους 2.218 άτομα, ενώ οι βαριά τραυματίες ανήλθαν σε 4.896.

Σε σύγκριση με το 1997 οι νεκροί πέρυσι αυξήθηκαν κατά 77 και οι βαριά
τραυματίες κατά 537.

Πρέπει να σημειωθεί ότι στο χρονικό διάστημα 1989-1995 η αύξηση των τροχαίων
ατυχημάτων στην Ελλάδα ­ σύμφωνα με τα στοιχεία της Ευρωπαϊκής Ένωσης ­ ανήλθε
σε ποσοστό 20%, όταν στη συντριπτική πλειονότητα των κρατών - μελών της Ένωσης
σημειώθηκαν πτωτικές τάσεις έως και 40%
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16357N522</ED>
<ID>
ID:19496

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N52&aa=2</URL></REF>


Article

<CATEGORY>vin08</CATEGORY>

 <H2>Νεκτάριος στο ΙΚΑ από την Εθνική Ασφαλιστική
</H2>
Μιλτιάδης Νεκτάριος. Από επικεφαλής της Εθνικής Ασφαλιστικής, επικεφαλής του ΙΚΑ

Ο κ. ΜΙΛΤΙΑΔΗΣ Νεκτάριος, επίκουρος καθηγητής Ασφαλιστικών του Οικονομικού
Πανεπιστημίου Πειραιά, διευθύνων σύμβουλος και γενικός διευθυντής της Εθνικής
Ασφαλιστικής, είναι ο νέος διοικητής του ΙΚΑ.

Ο κ. Νεκτάριος παίρνει τη θέση του κ. Γρηγόρη Σολωμού, ο οποίος διετέλεσε
διοικητής στο ΙΚΑ για 6 έτη. Η θητεία του έληξε την Παρασκευή. Ο υπουργός
Εργασίας - Κοινωνικών Ασφαλίσεων κ. Μ. Παπαϊωάννου συναντήθηκε χθες με τον
διοικητή του ΙΚΑ κ. Γρ. Σολωμό. Μετά τη συνάντηση, ο κ. Παπαϊωάννου δήλωσε τα
εξής: «Συζήτησα με τον διοικητή του ΙΚΑ τη διοικητική αλλαγή στο ΙΚΑ, μετά τη
λήξη της θητείας του. Έχω εισηγηθεί στον Πρωθυπουργό κ. Κώστα Σημίτη και στο
Υπουργικό Συμβούλιο την πλήρωση της θέσης του διοικητή από τον κ. Μιλτιάδη
Νεκτάριο, επίκουρο καθηγητή Ασφαλιστικών του Οικονομικού Πανεπιστημίου
Πειραιά, διευθύνοντα σύμβουλο και γενικό διευθυντή της Εθνικής Ασφαλιστικής».
Και κατέληξε ο κ. Παπαϊωάννου:

«Η επιλογή αυτή συνδέεται με την κυβερνητική απόφαση για οργανωτική και
λειτουργική αναδιάρθρωση και εκσυγχρονισμό του ΙΚΑ, με την εισαγωγή των αρχών
του σύγχρονου και αποτελεσματικού μάνατζμεντ, για τη μετεξέλιξή του σ' έναν
νέο οργανισμό, που θ' ανταποκρίνεται στις ανάγκες της επόμενης εικοσαετίας».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16357N523</ED>
<ID>
ID:19536

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N52&aa=3</URL></REF>


Article

<CATEGORY>vin08</CATEGORY>

 <H2>Η διένεξη ΑΡΑΜΚΟ - Βαρδινογιάννη
</H2>
ΣΤΟ ΜΟΝΟΜΕΛΕΣ Πρωτοδικείο της Αθήνας συζητήθηκε χθες η αίτηση ασφαλιστικών
μέτρων της σαουδαραβικής εταιρείας ΑΡΑΜΚΟ που στρέφεται κατά του Βαρδή
Βαρδινογιάννη και των κληρονόμων του αδελφού του Θεόδωρου ζητώντας τη
συντηρητική κατάσχεση των περιουσιακών τους στοιχείων μέχρι του ποσού των 32
δισεκατομμυρίων δραχμών.

Η απαίτηση αυτή, που προέρχεται από οφειλή της εταιρείας Μότορ Όιλ προς την
ΑΡΑΜΚΟ κατά τη μεταβίβαση των μετοχών, έχει ήδη ρυθμιστεί με μεταγενέστερη
συμφωνία των δύο αντισυ-μβαλλόμενων πλευρών.

Καταθέτοντας μάλιστα στο δικαστήριο, χθες, η κ. Μάργκαρετ Κολ, δικηγόρος της
ΑΡΑΜΚΟ, παραδέχθηκε ότι έχει προβλεφθεί με νεώτερη συμφωνία η εξόφληση της
επίμαχης οφειλής σε έξι ετήσιες δόσεις, που ανέρχονται σε 23.300.000 δολάρια η καθεμία.

Όπως διευκρίνισε στη συνέχεια ο κ. Γιώργος Αλεξανδρίδης, ο οποίος κατέθεσε εκ
μέρους της οικογένειας Βαρδινογιάννη, στις 10 Ιανουαρίου 1999 κατεβλήθη ήδη η
πρώτη δόση. Και ο ίδιος μάρτυρας πρόσθεσε: «Η Μότορ Όιλ δεν έχει παραβιάσει
καμία υποχρέωση έναντι της ΑΡΑΜΚΟ. Εξάλλου δεν κινδυνεύει να χάσει οποιαδήποτε
απαίτησή της, αφού η περιουσιακή κατάσταση της οικογένειας Βαρδινογιάννη είναι
άριστη και αυτό το γνωρίζουν και οι υπεύθυνοι της ΑΡΑΜΚΟ, οι οποίοι δεν πρέπει
να διασύρουν το όνομα "Βαρδινογιάννης" για να επιτύχουν όσα δεν κατάφεραν με
την υπογραφή της συμφωνίας».

Η πρόεδρος του δικαστηρίου έδωσε προθεσμία στους δικηγόρους των δύο πλευρών να
καταθέσουν προτάσεις μέχρι την Τρίτη και επιφυλάχθηκε να εκδώσει την απόφασή της.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16357N524</ED>
<ID>
ID:19557

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N52&aa=4</URL></REF>


Article

<CATEGORY>vin08</CATEGORY>

 <H5>ΑΥΞΗΣΗ 2% ΣΤΟΥΣ ΔΗΜΟΣΙΟΥΣ ΥΠΑΛΛΗΛΟΥΣ * ΑΠΟΡΡΙΠΤΕΤΑΙ ΤΟ ΑΙΤΗΜΑ ΤΗΣ ΑΔΕΔΥ ΓΙΑ
ΔΙΑΣΦΑΛΙΣΗ ΕΙΣΟΔΗΜΑΤΩΝ
</H5><H2>Χωρίς διορθωτικό ποσό
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Η κυβέρνηση θα χορηγήσει εφέτος αύξηση ύψους 2% στους δημοσίους υπαλλήλους,
ενώ απορρίπτει το αίτημα της ΑΔΕΔΥ για καταβολή διορθωτικού ποσού και ρήτρα
διασφάλισης των εισοδημάτων. Αυτό προκύπτει από τη συνάντηση που είχε χθες ο
υφυπουργός Οικονομικών κ. Ν. Χριστοδουλάκης με την ηγεσία της ανώτατης
δημοσιοϋπαλληλικής οργάνωσης.

Νίκος Χριστοδουλάκης. Διαφώνησε σε κάποια, συμφώνησε σε άλλα με την ηγεσία
της ΑΔΕΔΥ

ΚΑΤΑ τη συνάντηση υπήρξε διαφωνία για τον τρόπο χορήγησης του 2%. Το υπουργείο
Οικονομικών προτείνει να κατανεμηθεί η αύξηση στον βασικό μισθό και στο
κίνητρο απόδοσης, ενώ η ΑΔΕΔΥ επιμένει στη χορήγηση της αύξησης μέσα από τους
βασικούς μισθούς, ώστε να υπάρξει αύξηση και στα δώρα, στο επίδομα αδείας κ.α. 
ΟΧΙ ΚΑΙ ΣΤΟΥΣ ΔΥΟ

Για τα άλλα θέματα που τέθηκαν από τους εκπροσώπους των δημοσίων υπαλλήλων,
προέκυψαν τα εξής:

* Για την επέκταση του ανθυγιεινού επιδόματος και στους δύο συζύγους, ο κ.
Χριστοδουλάκης παρέπεμψε τους συνδικαλιστές στις αποφάσεις της Ολομέλειας του
Συμβουλίου της Επικρατείας. Ως γνωστόν, υπάρχει πλήθος δικαστικών προσφυγών,
από υπαλλήλους, κατά της ρύθμισης που απαγορεύει την καταβολή επιδόματος και
στους δύο συζύγους. Απομένει η απόφαση της Ολομέλειας του ΣτΕ.

* Για το επίδομα πληροφορικής, το ανθυγιεινό και το κίνητρο παραμεθόριων
περιοχών και για την εξειδίκευση του τρόπου καταβολής των αυξήσεων, η συζήτηση
θα επαναληφθεί πριν από την ψήφιση της εισοδηματικής πολιτικής.

ΤΑ ΕΠΙΤΟΚΙΑ ΣΤΕΓΑΣΤΙΚΟΥ

Για την κατάσταση που επικρατεί στο Ταμείο Παρακαταθηκών και Δανείων και στο
Ταχυδρομικό Ταμιευτήριο με τα υψηλά επιτόκια για στεγαστικά δάνεια από τους
υπαλλήλους του Δημοσίου, θα υπάρξει νέα συνάντηση εντός του Φεβρουαρίου. Η
ΑΔΕΔΥ τόνισε ότι τα επιτόκια είναι υπερδιπλάσια του Δείκτη Τιμών Καταναλωτή
και ζήτησε τη δραστική μείωσή τους.

Οι εκπρόσωποι της ΑΔΕΔΥ παρουσίασαν στον κ. Χριστοδουλάκη αναλυτικά στοιχεία
από τα οποία προκύπτουν ότι οι μέσες αυξήσεις αποδοχών των δημοσίων υπαλλήλων
το 1998 ήταν μικρότερες από τη μέση εξέλιξη του Δείκτη Τιμών Καταναλωτή (4,2%)
και ζήτησε τη χορήγηση διορθωτικού ποσού. Επίσης ζήτησε πραγματικές αυξήσεις
για το 1999 που θα καλύπτουν την εξέλιξη του ΔΤΚ και μέρος του ΑΕΠ και σε κάθε
περίπτωση και ρήτρα διασφάλισης των εισοδημάτων για το τέλος του έτους.

Επίσης, η ΑΔΕΔΥ έθεσε μια σειρά από επιμέρους αλλά κρίσιμα θέματα που
συνδέονται με τη μισθολογική πολιτική, όπως η αύξηση επιδομάτων κ.ά.

Σύμφωνα με πληροφορίες, εκτός από τον τρόπο χορήγησης της αύξησης, το
υπουργείο Οικονομικών εξετάζει θετικά την αύξηση του οικογενειακού επιδόματος.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16357N531</ED>
<ID>
ID:19446

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N53&aa=1</URL></REF>


Article

<CATEGORY>vin08</CATEGORY>

 <H5>ΣΥΓΧΩΝΕΥΣΗ ΤΟΥ ΤΑΧΥΔΡΟΜΙΚΟΥ ΤΑΜΙΕΥΤΗΡΙΟΥ ΚΑΙ ΤΟΥ ΤΑΜΕΙΟΥ ΠΑΡΑΚΑΤΑΘΗΚΩΝ ΚΑΙ ΔΑΝΕΙΩΝ
</H5><H2>Στην πρώτη τετράδα
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Ένα πιστωτικό ίδρυμα «μαμούθ» γεννιέται από τη συγχώνευση του Ταχυδρομικού
Ταμιευτηρίου και του Ταμείου Παρακαταθηκών και Δανείων, η οποία περιλαμβάνεται
στις διαρθρωτικές αλλαγές που προωθεί η κυβέρνηση.

Ο ΝΕΟΣ πιστωτικός φορέας που θα προκύψει από τη συγχώνευση θα έχει ενεργητικό
3,872 τρισ. δρχ. και καταθέσεις που προσεγγίζουν τα 2,5 τρισεκατομμύρια
δραχμές. Παράλληλα, τα καθαρά κέρδη χρήσεως του νέου πιστωτικού ιδρύματος,
σύμφωνα με τα στοιχεία του 1998, υπολογίζεται ότι ανέρχονται σε 115
δισεκατομμύρια δραχμές. Πρόκειται δηλαδή, όπως τονίζουν οικονομικοί αναλυτές,
για έναν πιστωτικό οργανισμό, ο οποίος θα έχει ισχυρή θέση στο
χρηματοπιστωτικό σύστημα της χώρας και θα μπορεί με την πολιτική που θα
χαράζει, ιδιαίτερα στον τομέα των καταθέσεων, να παίζει σημαντικό ρόλο στο νέο
τοπίο που δημιουργείται τώρα στον τραπεζικό τομέα.

ΤΟ ΜΕΓΕΘΟΣ

Το «προφίλ» του νέου φορέα προκύπτει από το δεύτερο τμήμα της μελέτης για το
μέλλον των δύο οργανισμών, του Ταχυδρομικού Ταμιευτηρίου και του Ταμείου
Παρακαταθηκών και Δανείων, η οποία καταρτίστηκε και παραδόθηκε στο υπουργείο
Εθνικής Οικονομίας.

Χαρακτηριστικό για το μέγεθός του είναι ότι θα βρίσκεται μέσα στην πρώτη
τετράδα των πιστωτικών φορέων της χώρας με τις μεγαλύτερες καταθέσεις.

Σύμφωνα με πληροφορίες στη μελέτη σημειώνεται ότι με τη συγχώνευση του Ταμείου
Παρακαταθηκών και Δανείων και του Ταχυδρομικού Ταμιευτηρίου θα προωθηθεί ο
εκσυγχρονισμός και η αναβάθμιση των υπηρεσιών που προσφέρουν σήμερα οι δύο
φορείς και ότι προς αυτή την κατεύθυνση θα αντιμετωπιστούν τα θέματα
οικονομικής βιωσιμότητας, διοικητικής επάρκειας και του προσωπικού. Σε ό,τι
αφορά ειδικότερα το προσωπικό των δύο φορέων, προβλέπεται ότι δεν θα θιγούν τα
εργασιακά και ασφαλιστικά τους δικαιώματα.

ΔΙΑΛΟΓΟΣ

Σύμφωνα με πληροφορίες, το οικονομικό επιτελείο σκοπεύει στο αμέσως επόμενο
διάστημα να θέσει το θέμα της συγχώνευσης των δύο οργανισμών ­ την κατεύθυνσή
της και τον τρόπο που θα γίνει ­ στο τραπέζι του διαλόγου με τους άμεσα
ενδιαφερόμενους. Στον διάλογο εκτός από τους αρμόδιους φορείς του Δημοσίου θα
συμμετάσχουν οι διοικήσεις των δύο οργανισμών και οι εργαζόμενοι.

Στη μελέτη προβλέπεται ότι ο ενοποιημένος φορέας θα συνεχίσει να προσφέρει και
να αναπτύσσει όλες τις εργασίες που ασκούν μέχρι σήμερα ξεχωριστά οι δύο
οργανισμοί. Οι εργασίες τραπεζικού χαρακτήρα του νέου φορέα θα αφορούν τις
καταθέσεις, την ταμειακή διαχείριση των Οργανισμών Τοπικής Αυτοδιοίκησης,
καθώς και τις τοποθετήσεις σε τίτλους του Δημοσίου και μετοχές.

ΣΥΝΕΧΕΙΑ

Παράλληλα θα εξακολουθήσει να ασκεί στεγαστική πολιτική προς όφελος των
δημοσίων υπαλλήλων προσφέροντας στεγαστικά δάνεια με χαμηλότοκα επιτόκια,
καθώς και νέα σύγχρονα προϊόντα στεγαστικών δανείων. Από τη μελέτη προκύπτει
ότι στο πλαίσιο του ενιαίου σχήματος θα αντιμετωπιστεί και το θέμα της
διαχείρισης των παρακαταθηκών με γνώμονα ­ όπως αναφέρεται ­ το δημόσιο συμφέρον.

Προβλέπεται ακόμη ότι τα προγράμματα εκσυγχρονισμού των δύο οργανισμών θα
συνεχιστούν και θα ολοκληρωθούν με αυξανόμενη συνεργασία μεταξύ τους, ώστε να
διασφαλιστεί η συμβατότητα των δύο συστημάτων και να αποφευχθούν παράλληλες επενδύσεις.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16357N541</ED>
<ID>
ID:19447

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N54&aa=1</URL></REF>


Article

<CATEGORY>vin08</CATEGORY>

 <H2>Απειλεί με τέταρτη άδεια κινητής τηλεφωνίας
</H2>
ΤΗΝ ΙΣΟΤΙΜΗ επέκταση των εταιρειών κινητής τηλεφωνίας στην ελληνική αγορά
είναι αποφασισμένο να διασφαλίσει το υπουργείο Μεταφορών και Επικοινωνιών.

Χθες στην πρώτη κοινή συνάντηση που είχαν με το υφυπουργό Μεταφορών και
Επικοινωνιών Νίκο Σαλαγιάννη οι εκπρόσωποι της Panafon, της Telestet και της
CosmOTE, συζήτησαν όλα τα εκκρεμή ζητήματα του χώρου και κυρίως αυτό της
επέκτασης των αδειών τους.

Ειδικότερα, οι εταιρείες Panafon Telestet ζητούν να επεκταθούν στο σύστημα DCS
1800 (στο οποίο λειτουργεί σήμερα η CosmOTE), ενώ η CosmOTE από την πλευρά της
ζητεί να επεκταθεί στο σύστημα GSM 900 (σε αυτό λειτουργούν οι Panafon και Telestet).

Ο κ. Σαλαγιάννης διεμήνυσε προς όλες τις κατευθύνσεις ότι οι συγκεκριμένες
επεκτάσεις θα γίνουν σε ισότιμη βάση, «χωρίς κάποιοι να προηγηθούν και άλλοι
να ακολουθήσουν», όπως πρότειναν ορισμένες πλευρές.

Οι συζητήσεις για το θέμα αυτό αναμένεται να συνεχιστούν την ερχόμενη εβδομάδα.

Πάντως, το υπουργείο Μεταφορών, εάν δεν βρεθεί κοινά αποδεκτή λύση, είναι
αποφασισμένο να προχωρήσει στην παραχώρηση και τέταρτης άδειας κινητής
τηλεφωνίας στη χώρα μας.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16357N542</ED>
<ID>
ID:19497

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N54&aa=2</URL></REF>


Article

<CATEGORY>vin08</CATEGORY>

 <H2>Τρεις «μνηστήρες» για την Ιονική ­ ίσως υπάρξουν κι άλλοι δύο από το εξωτερικό
</H2>
Η γειτονική Alpha Τράπεζα Πίστεως είναι ένας από τους τρεις «μνηστήρες» για
την αγορά της Ιονικής ­ οι άλλοι δύο είναι ο όμιλος Λάτση και η Τράπεζα Πειραιώς

ΤΡΕΙΣ μέχρι στιγμής είναι οι «μνηστήρες» για την Ιονική που έχουν
οριστικοποιήσει την απόφασή τους για να συμμετάσχουν στη διαδικασία υποβολής
μη δεσμευτικών προσφορών.

1 Από τις μέχρι στιγμής ενδείξεις προκύπτει ότι οι επικεφαλής της Alpha
Τράπεζα Πίστεως οριστικοποίησαν την απόφασή τους να υποβάλουν τη Δευτέρα μη
δεσμευτική προσφορά για την εξαγορά του 51% του μετοχικού κεφαλαίου της
Ιονικής Τράπεζας.

Η απόφαση αυτή άλλωστε δεν είναι ανεξάρτητη από την προχθεσινή ανακοίνωση για
τη διανομή δωρεάν μετοχών και τη μείωση της ονομαστικής αξίας κάθε μετοχής από
2.000 σε 1.500 δραχμές.

2 Από την άλλη πλευρά και ο όμιλος Λάτση εμφνίζεται αποφασισμένος να
προχωρήσει μαζί με την Τράπεζα Εργασίας στην υποβολή προσφοράς για την Ιονική.

3 Στη «μάχη» για την Ιονική όμως θα μπεί και η Τράπεζα Πειραιώς. Ήδη ο
πρόεδρός της κ. Μ. Σάλλας έχει δηλώσει επίσημα το ενδιαφέρον για την τράπεζα.

Όμως, στο οικονομικό επιτελείο διατυπώνεται η εκτίμηση ότι μπορεί τελικά να
υπάρξουν και άλλες δύο προσφορές από τράπεζες του εξωτερικού.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N55</CAT>
<ED>
Κωδικός άρθρου: A16357N551</ED>
<ID>
ID:19448

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N55&aa=1</URL></REF>


Article

<CATEGORY>vin08</CATEGORY>

 <H2>Εκπαιδευτικά προγράμματα στην Εμπορική
</H2>
Κων. Γεωργουτσάκος. Ο πρόεδρος της Εμπορικής εγκαινιάζει το νέο Εκπαιδευτικό
Κέντρο της Τράπεζας

ΕΓΚΑΙΝΙΑΣΤΗΚΕ χθες το νέο Εκπαιδευτικό Κέντρο της Εμπορικής Τράπεζας, στην οδό
Αιόλου 72. Ο πρόεδρος του Διοικητικού Συμβουλίου της Εμπορικής Τράπεζας κ. Κ.
Γεωργουτσάκος δήλωσε ότι «η Εμπορική Τράπεζα ήταν μία από τις πρωτοπόρες
επιχειρήσεις στην Ελλάδα στον τομέα της εκπαίδευσης των στελεχών και των
υπαλλήλων της, αφού από το 1982 ξεκίνησε η λειτουργία του Εκπαιδευτικού Κέντρου».

Σημειώνεται ότι τα εκπαιδευτικά προγράμματα της Εμπορικής Τράπεζας καλύπτουν
όλο το φάσμα του τραπεζικού επαγγέλματος και χωρίζονται σε θεματολογικές
δέσμες εξειδίκευσης τραπεζικής επιμόρφωσης, μάρκετινγκ, γενικής διοικητικής
επιμόρφωσης, ατομικής βελτίωσης και πληροφορικής. Τα τελευταία 3 χρόνια
εφαρμόζονται σε τακτική βάση 45 διαφορετικά εκπαιδευτικά προγράμματα με 160
εισηγητές, στα οποία συμμετείχαν 13.000 άτομα από όλα τα διοικητικά επίπεδα
της Εμπορικής Τράπεζας.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N55</CAT>
<ED>
Κωδικός άρθρου: A16357N552</ED>
<ID>
ID:19498

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N55&aa=2</URL></REF>


Article

<CATEGORY>vin08</CATEGORY>

 <H5>ΟΙ ΚΕΝΤΡΙΚΟΙ ΤΡΑΠΕΖΙΤΕΣ ΠΑΓΙΔΕΥΜΕΝΟΙ ΑΝΑΜΕΣΑ ΣΤΗ ΣΥΝΤΗΡΗΤΙΚΗ ΟΥΑΣΙΓΚΤΟΝ ΚΑΙ
ΤΙΣ ΕΠΙΘΕΤΙΚΕΣ ΕΥΡΩΠΗ - ΙΑΠΩΝΙΑ
</H5><H2>Αβεβαιότητα μετά Νταβός
</H2>
Η αυλαία που έπεσε στο Νταβός, στις Ελβετικές Άλπεις, δεν μπόρεσε να κρύψει
τις βαθιές αντιθέσεις που εκδηλώθηκαν στους κόλπους της οικονομικής και
πολιτικής ηγεσίας του κόσμου, στη διάρκεια του ετήσιου Οικονομικού Φόρουμ.

Γκέρχαρντ Σρέντερ. «Θα τα βρούμε τον Ιούνιο». Η νέα αρχιτεκτονική της
παγκόσμιας οικονομίας μπορεί να περιμένει 
ΟΙ ΜΑΝΔΑΡΙΝΟΙ της παγκόσμιας οικονομίας παρέμειναν διχασμένοι όσον αφορά τους
χειρισμούς που πρέπει να γίνουν για να τεθεί υπό έλεγχο η «φωτιά» που άναψε
πριν από πολλούς μήνες και εξακολουθεί να καίει στις διεθνείς αγορές.

ΑΝΤΙΘΕΤΕΣ ΣΧΟΛΕΣ

Δύο αντίθετες σχολές σκέψης αποκρυσταλλώθηκαν στη διάρκεια των εργασιών της
συνόδου. Οι κεντρικοί τραπεζίτες του κόσμου μοιάζουν εμφανώς παγιδευμένοι
ανάμεσα στη συντηρητική στάση της Ουάσιγκτον και στην επιθετική ­ ή πιο
παρεμβατική ­ στάση της Ευρώπης και της Ιαπωνίας.

Οι παράγοντες της διεθνούς οικονομικής και πολιτικής ζωής ανανέωσαν το
ραντεβού τους τον Ιούνιο, στην Κολωνία. Εκεί, στη σύνοδο των επτά πλουσιότερων
χωρών του κόσμου, θα αναζητήσουν τις λύσεις που δεν μπόρεσαν να βρουν έως
τώρα. «Πρόθεσή μας είναι, στη γερμανική προεδρία της G7, να αντιμετωπίσουμε
αυτό το ζήτημα, με την ελπίδα ότι θα μπορέσουμε να καταλήξουμε σε κοινές
θέσεις», δήλωσε ο Γερμανός καγκελάριος Γκέρχαρντ Σρέντερ, από το Νταβός. «Όμως
δεν μπορούμε να είμαστε βέβαιοι από τώρα ποιο θα είναι το αποτέλεσμα».

ΚΑΝΟΝΕΣ ΔΙΑΦΑΝΕΙΑΣ

Στο Νταβός δεν ακούστηκαν μεγαλεπήβολα σχέδια ­ για τα οποία μάλιστα σπάνια
υπάρχει η απαιτούμενη πολιτική συναίνεση. Όμως δεν έλειψαν οι εκκλήσεις για τη
θέσπιση κανόνων που θα διέπουν το διεθνές χρηματοπιστωτικό σύστημα και θα
περιορίζουν τον βραχυπρόθεσμο εξωτερικό δανεισμό χωρών που έχουν προβλήματα διαχείρισης.

«Γιατί άραγε σε ορισμένες περιστάσεις συμπεριφερόμαστε σαν αγέλη;»,
αναρωτήθηκε ο διοικητής της κεντρικής τράπεζας της Γαλλίας Ζαν - Κλοντ Τρισέ,
δίνοντας ο ίδιος την απάντηση. «Γιατί δεν υπάρχει επαρκής διαφάνεια». Ο Γάλλος
αξιωματούχος είπε ότι η διαφάνεια θα άμβλυνε την οξύτητα του προβλήματος και
ζήτησε λιγότερη μυστικοπάθεια από τους σχεδιαστές της παγκόσμιας πολιτικής και
τους παράγοντες του ιδιωτικού τομέα.

ΕΠΟΠΤΙΚΟ ΟΡΓΑΝΟ

Αν και δεν θέλησε να τονίσει την ανάγκη ύπαρξης μιας παγκόσμιας
γραφειοκρατίας, ο πρόεδρος της Μπούντεσμπανκ Χανς Τιτμάγιερ είπε ότι σύντομα
θα προτείνει την ίδρυση ενός εποπτικού οργάνου που θα ελέγχει την πορεία της
παγκόσμιας οικονομίας. «Η πρότασή μου θα είναι οργανωτική και θα αποσκοπεί στη
συνεργασία του Διεθνούς Νομισματικού Ταμείου, της Παγκόσμιας Τράπεζας, καθώς
και των ελεγκτών των εθνικών τραπεζικών, ασφαλιστικών και χρηματιστηριακών
αγορών», δήλωσε ο Τιτμάγιερ.

Πάντως, οποιεσδήποτε ριζοσπαστικές ­ ή παρεμβατικές ­ κινήσεις αναμένεται να
συναντήσουν την έντονη αντίθεση της Ουάσιγκτον, που έχει ξεκαθαρίσει ότι η
λύση που επιθυμεί είναι να διασφαλίσουν οι χώρες την υγεία των βασικών
οικονομικών μεγεθών τους και ο ιδιωτικός τομέας να διαχειρίζεται πιο σωστά
τους κινδύνους που αναλαμβάνει με τις τοποθετήσεις του.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16357N561</ED>
<ID>
ID:19449

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N56&aa=1</URL></REF>


Article

<CATEGORY>vin08</CATEGORY>

 <H2></H2><H2>Άνθρωπος του Σόρος στο τιμόνι της Τράπεζας Βραζιλίας
</H2>
Αρμίνιο Φράγκα. Άνθρωπος του Σόρος είναι το νέο αφεντικό της Κεντρικής
Τράπεζας της Βραζιλίας

ΣΤΑ ΥΨΗ ανέβηκε το νόμισμα της Βραζιλίας, μετά την τοποθέτηση στενού συνεργάτη
του Τζορτζ Σόρος στο τιμόνι της Κεντρικής Τράπεζας της χώρας.

Αιφνιδιαστικά, η βραζιλιανή κυβέρνηση αντικατέστησε τον πρόεδρο της Κεντρικής
Τράπεζας Φρανσίσκο Λόπες, πριν καλά καλά προλάβει να συμπληρώσει τρεις
εβδομάδες σε αυτό το πόστο. Στη θέση του τοποθέτησε τον διαχειριστή αμοιβαίου
κεφαλαίου του Τζορτζ Σόρος, Αρμίνιο Φράγκα Νέτο, που αναλαμβάνει να κατευθύνει
στο εξής τη νομισματική πολιτική της Βραζιλίας.

Οι επενδυτές αντέδρασαν θετικά στον διορισμό του νέου κεντρικού τραπεζίτη,
στέλνοντας στα ύψη το βραζιλιανό ρεάλ έναντι του δολαρίου.

Πολιτικά, η αντικατάσταση του Λόπες τόσο σύντομα μετά τον διορισμό του
προδίδει την αγωνία της βραζιλιανής κυβέρνησης στην απεγνωσμένη αναζήτηση
διεξόδου από την κρίση. Η αντικατάσταση συνέπεσε με την άφιξη του υποδιευθυντή
του Διεθνούς Νομισματικού Ταμείου Στάνλεϊ Φίσερ, στην Μπραζίλια, για να
συζητήσει τη χορήγηση της δεύτερης δόσης, ύψους 9 δισ. δολαρίων, από το
«πακέτο» του δανείου 41,5 δισ. δολαρίων προς τη Βραζιλία.

Ο διορισμός του Φράγκα θεωρείται ενίσχυση της θέσης του υπουργού Οικονομικών
Πέντρο Μαλάν, για τον οποίο κυκλοφορούσαν φήμες ότι επίκειται η αποχώρησή του.
Θεωρείται επίσης ως επιβεβαίωση της αποφασιστικότητας της κυβέρνησης «να
παίξει με τους κανόνες του παιχνιδιού». Την περασμένη εβδομάδα είχαν
κυκλοφορήσει φήμες ότι η δεινή οικονομική κατάσταση θα υποχρέωνε τον πρόεδρο
Καρντόσο να λάβει δραστικά μέτρα, όπως η δέσμευση των ιδιωτικών καταθέσεων
στις Τράπεζες.

Όμως η βραζιλιανή αντιπολίτευση επικρίνει τον διορισμό του Φράγκα,
υποστηρίζοντας ότι η κυβέρνηση παρέδωσε έτσι την οικονομική πολιτική της χώρας
στα χέρια των διεθνών κερδοσκόπων.

Ο Αρμίνιο Φράγκα Νέτο είχε διατελέσει διευθυντής διεθνών υποθέσεων της
Κεντρικής Τράπεζας της Βραζιλίας από το 1991 έως το 1992, πριν πιάσει δουλειά
στον Σόρος, το 1993. Ήταν διευθυντής των κερδοσκοπικών δραστηριοτήτων του
Soros Fund Management, ενός πανίσχυρου επενδυτικού οργανισμού που ανήκει στον
δισεκατομμυριούχο μεγαλοεπενδυτή Τζορτζ Σόρος.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16357N562</ED>
<ID>
ID:19499

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N56&aa=2</URL></REF>


Article

<CATEGORY>vin08</CATEGORY>

 <H2>Νέα εμπλοκή με το φυσικό αέριο
</H2>
ΕΝΤΟΝΑ ΠΡΟΒΛΗΜΑΤΑ στη λειτουργία βιομηχανικών επιχειρήσεων, αλλά και σε δύο
μονάδες της ΔΕΗ διαπιστώνονται με την αδυναμία παράδοσης στη χώρα μας φυσικού
αερίου από τη Ρωσία μέσω Βουλγαρίας. Ήδη, με επιστολή της στον υπουργό
Ενέργειας της Ρωσίας κ. Αντρέι Γκενεράλοφ η υπουργός Ανάπτυξης κ. Β.
Παπανδρέου υπογραμμίζει το ζήτημα που δημιουργείται, με δεδομένες τις
διαβεβαιώσεις και δεσμεύσεις από τον περασμένο Νοέμβριο για ομαλή και έγκαιρη
παράδοση των καυσίμων.

Η κ. Παπανδρέου προγραμματίζει έκτακτη επίσκεψη στη Μόσχα ενώ σήμερα έχει
καλέσει στο γραφείο της τον Ρώσο επιτετραμμένο στην Αθήνα.

Σύμφωνα με πληροφορίες, οι παραδόσεις φυσικού αερίου στη χώρα μας (στο σύστημα
υποδοχής στο Στρυμονοχώρι) έχουν περιοριστεί στο ελάχιστο και ήδη η ΔΕΠΑ έχει
αποστείλει επιστολές τόσο στην εταιρεία Βουλγαργκάζ όσο και στη ρωσική GAZ EXPORT.

Όπως έγινε γνωστό, οι εξελίξεις αυτές έχουν επηρεάσει τη λειτουργία
βιομηχανικών συγκροτημάτων στην Ελλάδα (π.χ. Βιομηχανία Φωσφορικών Λιπασμάτων,
Βιομηχανία Ζάχαρης κ.λπ.) καθώς και τη λειτουργία μονάδων της ΔΕΗ (Λαύριο,
Κερατσίνι), που σε περίπτωση μεγαλύτερης επιδείνωσης θα λειτουργήσουν
υποχρεωτικά με πετρέλαιο.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16357N563</ED>
<ID>
ID:19537

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N56&aa=3</URL></REF>


Article

<CATEGORY>vin08</CATEGORY>

 <H2>Πέρασε και το φράγμα των 3.300 μονάδων
</H2><H2></H2>
Συνεχίστηκε η ανοδική πορεία των τιμών των μετοχών στη Σοφοκλέους και κατά τη
χθεσινή συνεδρίαση. Ο Γενικός Δείκτης Τιμών έκλεισε στις 3.306,06 μονάδες,
ενισχυμένος κατά 28,03 μονάδες ή ποσοστό 0,86%. Η μεγαλύτερη ενδοσυνεδριακή
τιμή σημειώθηκε στις 3.311,46 μονάδες ενώ η μικρότερη στις 3.221,68. Ο
FTSE/ΧΑΑ 20 έκλεισε στις 2.112,19 μονάδες, παρουσιάζοντας άνοδο της τάξεως του
0,92%. Η Παράλληλη Αγορά έκλεισε στις 260,20 μονάδες ενισχυμένη κατά 2,27%.
Από τους επιμέρους Κλαδικούς Δείκτες τη μεγαλύτερη άνοδο σημείωσε ο κλάδος των
Επενδύσεων με ποσοστό 1,48%, ενώ τη μεγαλύτερη πτωση σημείωσε ο κλάδος των
Συμμετοχών με ποσοστό 1,64%. Από τις 290 μετοχές που πραγματοποίησαν
συναλλαγές, 129 σημείωσαν άνοδο, 144 παρουσίασαν πτώση και 17 παρέμειναν
σταθερές, ενώ 79 έκλεισαν με αγοραστές και 151 με πωλητές. Η αξία συναλλαγών
διαμορφώθηκε σε 149,740 δισ. δρχ. (22.610.788 τεμάχια). Αναλυτικά, τα
20.876.115 τεμάχια συνολικής αξίας 143,370 δισ. δρχ. αφορούσαν στην Κύρια
Αγορά, ενώ τα 1.734.673 τεμάχια συνολικής αξίας 6,369 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 78,742 δισ.
δρχ. (4.567.884 τεμάχια), ενώ ακολούθησαν οι Μεταλ/κες Επιχειρήσεις με 11,414
δισ. δρχ. (2.550.092 τεμάχια).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16357N571</ED>
<ID>
ID:19450

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N57&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

279.838 
286.911 
279.696

287.336 
ΜΑΡΚΟ ΓΕΡΜΑΝΙΑΣ

162.324 
166.428 
162.243

166.674 
ΦΡΑΓΚΟ ΓΑΛΛΙΑΣ

48.399 
49.623 
48.375

49.697 
ΛΙΡΑ ΑΓΓΛΙΑΣ

458.026 
469.604 
457.794

470.298 
ΦΡΑΓΚΟ ΕΛΒΕΤΙΑΣ

198.655 
203.677 
198.555

203.978 
ΦΡΑΓΚΟ ΒΕΛΓΙΟΥ

7.870 
8.069 
7.866

8.081 
ΦΙΟΡΙΝΙ ΟΛΛΑΝΔΙΑΣ

144.066 
147.707 
143.993

147.926 
ΛΙΡΕΤΤΑ ΙΤΑΛ. (ΑΝΑ
100) 
0.164 
0.168 
0.164

0.168 
ΚΟΡΩΝΑ ΔΑΝΙΑΣ

42.685 
43.764 
42.664

43.829 
ΛΙΡΑ ΙΡΛΑΝΔΙΑΣ

403.150 
413.305 
402.912

413.917 
ΣΕΛΙΝΙ ΑΥΣΤΡΙΑΣ

23.072 
23.655 
23.061

23.691 
ΚΟΡΩΝΑ ΣΟΥΗΔΙΑΣ

35.586 
36.465 
35.548

36.519 
ΚΟΡΩΝΑ ΝΟΡΒΗΓΙΑΣ

36.789 
37.719 
36.770

37.775 
ΔΟΛΑΡΙΟ ΚΑΝΑΔΑ

185.101 
189.780 
185.008

190.061 
ΔΟΛΑΡΙΟ ΑΥΣΤΡΑΛΙΑΣ

179.914 
184.462 
179.823

184.735 
ΓΙΕΝ ΙΑΠΩΝΙΑΣ (ΑΝΑ
100) 
2.494 
2.557 
2.492

2.560 
ΛΙΡΑ ΚΥΠΡΟΥ

546.917 
560.742 
546.641

561.572 
ΕΥΡΩ 
317.479 
325.504 
317.318 
325.986 
ΠΕΣΕΤΑ ΙΣΠΑΝΙΑΣ

1.908 
1.956 
1.907

1.959 
ΕΣΚΟΥΔΟ ΠΟΡΤΟΓΑΛΙΑΣ

1.584 
1.624 
1.583

1.626 
ΜΑΡΚΟ ΦΙΝΛΑΝΔΙΑΣ

53.396 
54.746 
53.369 
54.827


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.420 
Ελισάβετ 1974 και μεταγενέστερα: 19.420 
Παλαιάς κοπής: 19.140 
Πώληση: 20.830 
<REF><SOURCE>ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16357N581</ED>
<ID>
ID:19451

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N58&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Η παρουσία του Ποσειδώνα στο ζώδιό σας σε
θετική όψη με τη Σελήνη σημειοδοτεί μια νέα περίοδο για την αξιοποίηση των
ταλέντων σας και των ικανοτήτων σας γενικότερα. Η σύνοδος του Ήλιου με τον
Ερμή δίνει μια άνεση στις κινήσεις σας και έμφαση στις σχέσεις σας με ό,τι αγαπάτε.

ΙΧΘΥΕΣ

(19 Φεβρουαρίου - 20 Μαρτίου). Είναι καιρός να προσαρμοστείτε στην
πραγματικότητα, έστω κι αν αυτή δεν σας ικανοποιεί απόλυτα. Πρέπει να
αποφύγετε τις αυταπάτες και τις παγίδες, τις οποίες δημιουργούν οι
συναισθηματικές ή ακόμα και οι οικονομικές σας ανάγκες. Σύντομα θα φυσήξει
άνεμος ανανέωσης και εσείς θα ακολουθήσετε νέα πορεία.

ΚΡΙΟΣ

(21 Μαρτίου - 19 Απριλίου). Αν βρίσκεστε σε δίλημμα αυτή την περίοδο σε σχέση
με τον άνθρωπο που σας ενδιαφέρει ή κάποιο συνεργάτη σας και δεν ξέρετε ποια
συμπεριφορά πρέπει να ακολουθήσετε, αφήστε τη μέρα να περάσει διατηρώντας μια
ήπια στάση ­ αυτό σίγουρα δεν θα σας αγχώσει και δεν θα νιώθετε δεσμευμένοι.

ΤΑΥΡΟΣ

(20 Απριλίου - 20 Μαΐου). Νέες ανακατατάξεις προβλέπονται για τον εργασιακό
σας χώρο, που θα κορυφωθούν στο τέλος του μήνα. Φροντίστε να μείνετε
αισιόδοξοι και μην ενεργείτε παρορμητικά. Αν υπάρχουν ενοχλήσεις στην υγεία
σας, καλό θα ήταν να μην τις αγνοήσετε.

ΔΙΔΥΜΟΙ

(21 Μαΐου - 21 Ιουνίου). Ανήκετε στα κατ' εξοχήν κοινωνικά άτομα του ζωδιακού
με έναν εντελώς προσωπικό μαγνητισμό και συνήθως καταφέρνετε να επιβάλετε αυτό
που θέλετε στο περιβάλλον σας. Η περίοδος αυτή, παρ' όλες τις δυσκολίες της,
σας δίνει την ευκαιρία κοινωνικής καταξίωσης, μην θάβετε λοιπόν τα αισθήματά
σας από εγωισμό ή από φόβο.

ΚΑΡΚΙΝΟΣ

(22 Ιουνίου - 22 Ιουλίου). Η μεγάλη κινητικότητα των τελευταίων ημερών σάς
έχει εξουθενώσει ψυχικά και σωματικά, ίσως το σπίτι σας θα μπορούσε να είναι
ένα μέρος ξεκούρασης και ευχάριστων στιγμών, που μπορείτε να μοιραστείτε με τα
οικεία σας πρόσωπα.

ΛΕΩΝ

(23 Ιουλίου - 22 Αυγούστου). Ακολουθήστε την εσωτερική σας παρόρμηση, τη
φιλοδοξία σας, που σας οδηγεί σχεδόν πάντα στην επιτυχία. Η περίοδος αυτή, με
όλες τις δυσκολίες που σας έχει φέρει, οξύνει τις διανοητικές σας ικανότητες.
Αν δε, καταφέρετε να είστε πιο διαλλακτικοί στις σχέσεις σας με τα αδέλφια και
τους συγγενείς σας, θα έχετε και την υποστήριξή τους.

ΠΑΡΘΕΝΟΣ

(23 Αυγούστου - 23 Σεπτεμβρίου). Καθώς η περίοδος αυτή είναι αρκετή σε
οικονομικές παροχές και φέρνει απρόοπτα έξοδα, καλό θα ήταν να είστε ιδιαίτερα
προσεκτικοί σε κάθε είδους επένδυση ­ να αποφύγετε και να μην το παρακάνετε με
τη διάθεση για αγορές.

ΖΥΓΟΣ

(24 Σεπτεμβρίου - 23 Οκτωβρίου). Η ευνοϊκή παρουσία της Σελήνης στο ζώδιό σας
σε θετική όψη με τον Ποσειδώνα σάς κάνει ανεξάρτητους, θα μπορούσατε όμως να
χάσετε αν δεν προσέξετε κάποιους υποστηρικτές, γι' αυτό ακούστε με προσοχή τις
απόψεις των άλλων και μη «σνομπάρετε» τις θέσεις και τις απόψεις τους.

ΣΚΟΡΠΙΟΣ

(24 Οκτωβρίου - 22 Νοεμβρίου). Ρομαντικούς και μάλλον μελαγχολικούς, με
μειωμένη την εσωτερική σας πίεση, σάς κάνει να νιώθετε η σημερινή μέρα. Μην
αφήνετε την απαισιοδοξία σας να αποδυναμώσει το κουράγιο σας, ενισχύστε το
ρεαλισμό σας και καταστρώστε ένα σχέδιο καλυτέρευσης της ζωής σας.

ΤΟΞΟΤΗΣ

(23 Νοεμβρίου - 21 Δεκεμβρίου). Οι φίλοι, οι συλλογικές δραστηριότητες, αλλά
και οι συντροφικές εξορμήσεις θα βοηθήσουν την κοινωνική σας άνοδο και θα
έχετε επιτέλους την ηθική ικανοποίηση που ζητάτε. Έστω και αν υπάρξουν κάποιες
αντιθέσεις με ανωτέρους, σίγουρα θα έχετε στο πλευρό σας και γερούς υποστηρικτές.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Όσο και να νιώθετε πιεσμένοι από τις
επαγγελματικές σας υποχρεώσεις και να έχετε την εντύπωση πως δεν περνάτε όσο
ευχάριστα θα το επιθυμούσατε, στον τομέα της καριέρας σας μπορείτε πολύ
γρήγορα να σημειώσετε μια μεγάλη επιτυχία.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: N67</CAT>
<ED>
Κωδικός άρθρου: A16357N671</ED>
<ID>
ID:19425

</ID><URL>http://ta-nea.dolnet.gr/neaweb/neafile.print_unique?e=A&f=16357&m=N67&aa=1</URL></REF>


Article

<CATEGORY>vin10</CATEGORY>

 <H5>Ο ΙΟΡΝΤΑΝΕΣΚΟΥ ΘΑ ΔΩΣΕΙ ΣΤΟΥΣ ΝΕΟΥΣ ΚΙ ΑΛΛΗ ΕΥΚΑΙΡΙΑ ΣΤΗΝ ΚΥΠΡΟ
</H5><H2>Ήθελε περισσότερα
</H2>
ΚΑΛΗ μεν, αλλά όχι για σπουδαία πράγματα η Εθνική που είδαμε χθες στην Κύπρο.
Η ομάδα μας νίκησε, βέβαια, τη Φινλανδία με 2-1, στο πλαίσιο διεθνούς
τουρνουά, ωστόσο, το νέο σχήμα και το φρέσκο «αίμα» δεν απέδωσαν όσα θα ήθελε
και περίμενε ο ομοσπονδιακός προπονητής Άνγκελ Ιορντανέσκου. Οι νέοι παίκτες
που χρησιμοποιήθηκαν και προέρχονταν από την προηγούμενη ομάδα των Ελπίδων,
όχι ότι τον απογοήτευσαν, αλλά δεν τον έπεισαν. Στο στιγμιότυπο οι Γκούμας,
Γεωργάτος, Ανατολάκης και Νικολαΐδης πανηγυρίζουν.

σελίδα 3
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16357O001</ED>
<ID>
ID:19452

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Δεν θα υποκύψω σε κανέναν εκβιασμό για Οικονόμου
</H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16357O002</ED>
<ID>
ID:19500

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O00&aa=2</URL></REF>


Article

<CATEGORY>vin10</CATEGORY>

 <H5>ΡΕΠΟΡΤΑΖ
</H5><H2>Ναρκωτικά και στις εξέδρες των γηπέδων
</H2>
<H3></H3>σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16357O003</ED>
<ID>
ID:19538

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O00&aa=3</URL></REF>


Article

<CATEGORY>vin10</CATEGORY>

 <H2>Μπάσκετ </H2>
21.15 (Σταρ): Ολυμπιακός - Σαμάρα, 
01.15 (Σταρ): Κίντερ Μπολόνια - ΠΑΟΚ (μαγν.).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16357O004</ED>
<ID>
ID:19558

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O00&aa=4</URL></REF>


Article

<CATEGORY>vin10</CATEGORY>

 <H5>ΧΟΥΛΙΟ ΣΕΖΑΡ: ΘΑ ΚΛΕΙΣΩ ΤΗΝ ΚΑΡΙΕΡΑ ΜΟΥ ΣΤΗΝ ΕΛΛΑΔΑ
</H5><H2>Ήρθα για τίτλους
</H2>
<H3>Ο ΠΑΟ θα φτάσει στην κορυφή με συλλογική προσπάθεια

</H3>
ΡΕΠΟΡΤΑΖ ΣΤΗ ΣΕΛ. 6
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16357O011</ED>
<ID>
ID:19453

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΠΛΑΧΙΝ: ΜΑΚΑΡΙ ΝΑ ΠΑΙΖΟΥΜΕ ΚΑΘΕ ΚΥΡΙΑΚΗ ΜΕ ΤΟΝ ΟΛΥΜΠΙΑΚΟ
</H5><H2>Έτοιμοι για πυρ
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

<H3>Η ΑΕΚ έχει τρεις στόχους: Τίτλο, Τσάμπιονς Λιγκ και να αποδίδει ωραίο ποδόσφαιρο
</H3>
ΠΕΝΤΕ ΜΕΤΑΓΡΑΦΕΣ έκανε η ΑΕΚ, αλλά μόνον οι Ρε - Μέντεζ είναι έτοιμοι να μπουν
στην ενδεκάδα! Αυτή είναι η εκτίμηση του Όλεγκ Μπλαχίν. Ο Ουκρανός, όπως είπε
στη χθεσινή συνέντευξη Τύπου, «στηρίζει» τους Έλληνες και, βέβαια, προβλέπει
στο εξής μάχη ακόμη και για την είσοδο στη 18άδα.

Ο Μπλαχίν είχε κέφια χθες. Το έδειχνε (μετά φρόντισε να επισκεφθεί για
ενημέρωση και την μπουτίκ!), άσχετα αν ζήτησε να «πέσουν οι τόνοι» και να
λήξει σύντομα η «κατάσταση ευφορίας». Ωστόσο, την καλή ατάκα την έριξε
λέγοντας «καλύτερα να παίζουμε κάθε Κυριακή με τον Ολυμπιακό»!

«Κάποια πράγματα μου αρέσουν, άλλα όχι. Μιλώ για την ευφορία μετά τη νίκη στο
ντέρμπι. Θέλαμε μεταγραφές και φέραμε μεγάλους παίκτες. Η ΑΕΚ έχει τρεις
στόχους: Τίτλο, Τσάμπιονς Λιγκ και να αποδώσει ωραίο ποδόσφαιρο. Για τον τίτλο
πολεμάμε και είμαστε μέσα σε όλα», τόνισε στην αρχή. Ξεκαθάρισε πως «ζητώ
γρήγορο ποδόσφαιρο, θέλουμε όμως πίστωση χρόνου για να βγάλουμε συμπεράσματα
για τις αλλαγές του Μπλαχίν». Θυμήθηκε την κόντρα Μπλαχίν - Μπάγιεβιτς («δεν
είμαι εγώ η ΑΕΚ, ούτε ο Μπάγιεβιτς ο Ολυμπιακός, άρα νίκησαν οι παίκτες και
όχι εγώ τον αντίπαλο») και έστειλε το δικό του μήνυμα, φροντίζοντας παράλληλα
να επαναφέρει όλους στην τάξη μετά το μεταγραφικό παραλήρημα: «Έχω Έλληνες,
τους στηρίζω και τους πιστεύω. Αυτοί άλλωστε νίκησαν Άρη - Παναθηναϊκό -
Ολυμπιακό. Συμφωνώ με τον Γκρέταρσον πως καλύτερα να παίζαμε κάθε αγωνιστική
αγώνες ντέρμπι. Εμείς έχουμε πάθος και ψυχή σε τέτοιους αγώνες! Καλύτερα να
αντιμετωπίζουμε τον Ολυμπιακό!».

Κρίστοφερ Ρε. Έτοιμος για την ενδεκάδα, σύμφωνα με τον Μπλαχίν

Ο Ουκρανός δεν παρέλειψε να αναφερθεί και στον κόσμο της ΑΕΚ («μας βοήθησαν
πολύ οι οπαδοί»), και για τους νέους τόνισε: «Οι Ρε - Μέντεζ είναι έτοιμοι!
Ήρθαν από την Άρσεναλ, τον πολύ καλό προπονητή Βενγκέρ και το καλύτερο
πρωτάθλημα της Ευρώπης. Ο Τσέκολι πρέπει να προσαρμοστεί και ο Μιλοβάνοβιτς 20
ημέρες δεν έπαιζε. Για τον Καψή, όταν μπήκε στο ντέρμπι ήταν πιο άσπρος και
από το... άσπρο! Τέτοιο άγχος είχε. Μόνο όμως στα δύσκολα θα γίνει μεγάλος παίκτης».

Πρόσθεσε: «Όλοι είναι δικές μου επιλογές, οι Τσέκολι, Μέντεζ, Ρε έχουν δύο
πόδια και είναι καλό, όπως στην πυγμαχία δύσκολα αντιμετωπίζεις αριστερό
χέρι». Προειδοποίησε: «Τώρα έχω 26 παίκτες. Λογικό βρίσκω να υπάρξουν
παράπονα. Θα δουλέψουν όμως πιο σκληρά και θα πολεμήσουν για τη 18άδα». Τι
περιμένει ο Μπλαχίν; «Πρέσινγκ στον χώρο του κέντρου. Γρήγορο ποδόσφαιρο. Να
βοηθήσουν στις στατικές φάσεις».

Ξανά στο ντέρμπι με τον Ολυμπιακό: «Μετά το 2-0 ήμουν βέβαιος για τη νίκη.
Ούτε πριν από το ματς όμως είχα άγχος. Για την κίνηση του Ντέμη να σκαρφαλώσει
στα κάγκελα; Πήρε κίτρινη! Αν έβαζε κι άλλο, νέα κίτρινη, δηλαδή; Κόκκινη
κάρτα! Είναι νόμος. Έχω όμως προτάσεις για αλλαγές. Να μπει τάιμ άουτ, οι
παίκτες δεν ακούνε με 30.000 κόσμο να φωνάζει, να αυξηθούν σε πέντε οι αλλαγές».

Αλμπέρτο Μέντεζ. Η προέλευση εγγυάται την ποιότητα

Και στο τέλος, επέστρεψε στα περί ευφορίας («δεν μ' αρέσει, είναι καλό για τον
κόσμο μέχρι ένα σημείο, αν πάρουμε τίτλο ή Τσάμπιονς Λιγκ συμφωνώ») και είπε
ότι οι παίκτες πρώτα πρέπει να γίνουν προπονητές και μετά να ασκούν κριτική
(«όταν εγώ έκανα κριτική στον Λομπανόφσκι, ποιος κέρδισε; Αυτός. Η δουλειά μας
είναι η χειρότερη»).

ΧΩΡΙΣ ΠΡΙΜ

Και μέσα σε όλα αυτά, βγήκε από την Κύπρο (εκεί άλλωστε βρίσκεται ο αρχηγός,
Ντέμης Νικολαΐδης) ότι οι ποδοσφαιριστές για το 2-0 δεν ζητούν πριμ. Λένε σε
ανακοίνωσή τους: «Δεν θέλουμε πριμ. Αφιερώνουμε τη νίκη στον κόσμο και σε
όσους είναι δίπλα στην ΑΕΚ».

Να σημειωθεί ότι, σχετικά με την αποστολή ή όχι της «μπλε» κάρτας για τους Ρε
- Μέντεζ από την αγγλική ομοσπονδία, στην ΑΕΚ δεν υπάρχει ανησυχία.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16357O021</ED>
<ID>
ID:19457

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Ήρθε, υπέγραψε και αποθεώθηκε </H5><H2>Εκδηλώσεις λατρείας για τον Βαλέντσια
</H2>
ΕΝΤΥΠΩΣΙΑΚΗ ήταν η υποδοχή που επιφύλαξαν χθες βράδυ στον Αντόλφο Βαλέντσια οι
οπαδοί του ΠΑΟΚ που βρέθηκαν στο αεροδρόμιο της Μακεδονίας. Οι οπαδοί του
«δικεφάλου» σήκωσαν στα χέρια τον Κολομβιανό άσο που έδειχνε έκπληκτος από τις
εκδηλώσεις λατρείας στο πρόσωπό του.

Ο Βαλέντσια χθες το πρωί πήγε στα γραφεία της εταιρείας του κ. Μπατατούδη και
αφού συνομίλησε για αρκετή ώρα μαζί του, στη 1 το μεσημέρι έβαλε την υπογραφή
του στο συμβόλαιο, που είναι διάρκειας έξι μηνών με δικαίωμα ανανέωσης για ένα
ακόμη χρόνο από την ΠΑΕ ΠΑΟΚ.

«Ύστερα από αρκετό κόπο και διαπραγματεύσεις φθάσαμε σε συμφωνία. Δν γνωρίζω
πολλά πράγματα για το ελληνικό ποδόσφαιρο, αλλά είμαι ευχαριστημένος που
κατέληξα στον ΠΑΟΚ. Ήλθα για να προσφέρω στην ομάδα και να τη βοηθήσω να
φθάσει όσο πιο ψηλά μπορεί», τόνισε ο Κολομβιανός επιθετικός.

Εκτός του Κολομβιανού άσου, χθες βράδυ έφτασε στην Αθήνα και ο Αυστραλοκροάτης
μεσοεπιθετικός Μάριο Γκέρμαν, ο οποίος συζήτησε το θέμα της ένταξής του στον
ΠΑΟΚ. Ο Γκέρμαν είναι 24 ετών και αγωνίζεται στην Ζαντάρ Κομέρς και σύμφωνα με
όλες τις ενδείξεις θα αποτελέσει την τελευταία μεταγραφή του «δικεφάλου» για
αυτή την περίοδο.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16357O022</ED>
<ID>
ID:19504

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O02&aa=2</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
Η νικήτρια στήλη του χθεσινού δελτίου ΠΡΟ-ΠΟ
είναι: 
1. Μάντσεστερ Γ.-Ντέρμπι Κ. (Α' ημίχρ.) Χ 
2. Μάντσεστερ Γ.-Ντέρμπι Κ. (Τελ. αποτ.) 1 
3. Αιγάλεω-ΕΑΡ 1 
4. Ατρόμητος Αθ.-Μαρκό 1 
5. Αχαϊκή-Ναυπ/κός Αστ. 2 
6. Κερατσίνι-Παναιγιάλειος 1 
7. Λεβαδειακός-Αιολικός ΕΒΑ 1 
8. Αμπελόκηποι Θ.-Ολυμπιακός Β. 2 
9. Α.Ο. Καρδίτσας-Νάουσα -- 
10. Απόλλων Κ. Βρ.-Αετός Σκ. Χ 
11. Δόξα Δράμας-Ποσειδών Ν. Μηχ. 2 
12. Κιλκισιακός-Πρέβεζα -- 
13. Κοζάνη-Καστοριά -- 
Σ13 Αγερσανί-Παναργειακός 1 
* Η νικήτρια στήλη θα ολοκληρωθεί σήμερα. Αν
και πάλι δεν γίνουν (λόγω κακών καιρικών συνθηκών) οι τρεις αγώνες,
προβλέπεται κλήρωση. 
<REF><SOURCE>ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16357O023</ED>
<ID>
ID:19542

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O02&aa=3</URL></REF>


Article

<CATEGORY>vin10</CATEGORY>

 <H5>280 εκατ. στον κουμπαρά
</H5><H5></H5><H2>ΛΟΤΤΟ
</H2>
ΤΖΑΚ ΠΟΤ (280 εκατ. δρχ.) έγινε στον χθεσινό (3/2) διαγωνισμό του ΛΟΤΤΟ, αφού
ουδείς εξάρης βρέθηκε. Οι 225 πεντάρηδες θα πάρουν από 174.030 δρχ., οι 10.802
τεσσάρηδες θα εισπράξουν από 2.715 δρχ. και οι 178.617 τριάρηδες θα πάρουν από
130 δρχ.

Τα νούμερα του ΛΟΤΤΟ είναι: 1, 3, 13, 27, 31, 35.

Στο ΠΡΟΤΟ έγινε τζακ ποτ στην πρώτη (70 εκατ. δρχ.) και στη δεύτερη (15 εκατ.
δρχ.) κατηγορία. Στις άλλες κατηγορίες τα κέρδη είναι: 39 τυχεροί στην τρίτη
θα πάρουν από 390.465 δρχ., 373 στην τέταρτη θα εισπράξουν από 40.825 δρχ.,
3.360 στην πέμπτη κερδίζουν από 4.610 δρχ. και 32.863 στην έκτη θα πάρουν από
390 δρχ.

Ο αριθμός του ΠΡΟΤΟ είναι: 6456486.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16357O024</ED>
<ID>
ID:19562

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O02&aa=4</URL></REF>


Article

<CATEGORY>vin10</CATEGORY>

 <H5>Μόνο ένας ο τυχερός
</H5><H2>ΤΖΟΚΕΡ
</H2>
ΕΝΑΣ υπερτυχερός με 5+1 επιτυχίες βρέθηκε στο χθεσινό (3/2) διαγωνισμό του
Τζόκερ, ο οποίος κερδίζει 425 εκατ. δρχ. Στις άλλες κατηγορίες τα κέρδη είναι:
οκτώ τυχεροί με 5 επιτυχίες θα πάρουν από 9.903.725 δρχ., 74 με 4+1 επιτ. θα
εισπράξουν από 568.605 δρχ., 1.382 με 4 επιτ. θα μοιραστούν από 11.660 δρχ.,
3.711 με 3+1 επιτ. θα πάρουν από 8.805 δρχ., 55.163 με 3 επιτ. θα εισπράξουν
από 555 δρχ., 45.412 με 2+1 επιτ. θα μοιραστούν από 450 δρχ. και 216.554 με
1+1 επιτυχίες θα πάρουν από 220 δρχ.

Τα πέντε νούμερα είναι: 24, 32, 6, 2, 4, ενώ ο αριθμός του Τζόκερ είναι το 14.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16357O025</ED>
<ID>
ID:19577

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O02&aa=5</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: ΘΕΤΙΚΑ ΣΤΟΙΧΕΙΑ ΑΠΟ ΤΟΥΣ ΝΕΟΥΣ, ΑΛΛΑ...
</H5><H5>ΙΟΡΝΤΑΝΕΣΚΟΥ
</H5><H5>Δώστε πίστωση χρόνου
</H5><H2>Κάτι λείπει
</H2>
* ΛΑΡΝΑΚΑ

ΕΙΧΕ την υπεροχή, είχε σχετικά καλή κίνηση και παρουσία χθες στην Κύπρο η
εθνική ομάδα ποδοσφαίρου, αλλά η έλλειψη αυτοπεποίθησης και αυτοσυγκέντρωσης
στην τελευταία πάσα προς την περιοχή της Φινλανδίας, παραλίγο να τής στερήσει
τη νίκη την οποία άξιζε. 
Η ομάδα μας νίκησε τελικά τους δυνατούς Φινλανδούς μ' ένα εντυπωσιακό γκολ του
Γρηγόρη Γεωργάτου (απευθείας φάουλ) δύο λεπτά πριν από τη λήξη του αγώνα (2-1)
και έφερε στη θέση της την... καρδιά του Άνγκελ Ιορντανέσκου.

Βέβαια, η συμμετοχή της ομάδας μας στο διεθνές τουρνουά «Αργύρης Γαβαλάς»
αποσκοπούσε στη δοκιμή νέων παικτών και θα ήταν άδικο να την κρίνει κανείς
αυστηρά για την εικόνα της. Ένα άσχημο, όμως, αποτέλεσμα θα μετρούσε εις βάρος
του Ρουμάνου προπονητή και θα επηρέαζε τη ψυχολογία όλης της ομάδας και
ειδικότερα των νέων παιδιών, που κλήθηκαν να δείξουν την αξία τους.

Όλα ήταν καλά για το εθνικό μας συγκρότημα, μέχρι τη μεγάλη περιοχή της
Φινλανδίας. Η ομάδα μας ενώ κυκλοφορούσε αρκετά καλά τη μπάλα και από δεξιά με
τον Μαυρογενίδη (κυρίως) και τον Φύσσα από αριστερά και προωθούσε, επίσης,
καλά τη μπάλα από το κέντρο, πότε με τον Μάρκο και πότε με τον Ζήκο, ελάχιστες
φορές ανησύχησε τον τερματοφύλακα Βίαντερ. 
Γιάννης Γκούμας. Επιτυχημένο ντεμπούτο με την Εθνική Ανδρών

Ειδικότερα στο πρώτο ημίχρονο δεν τον κούρασε καθόλου. Η πολύ καλά οργανωμένη
άμυνα των Φινλανδών δεν άφησε πεδίο δράσης για τους Νικολαΐδη, Λυμπερόπουλο,
καμία πάσα των παικτών μας δεν πέρασε, οι σέντρες για το κεφάλι του Ντέμη και
του Λυμπερόπουλου ήταν όλες αποτυχημένες και τα σουτ, δηλαδή όλα κι όλα δύο
που έγιναν, ένα από τον Ζήκο (24') κι ένα από τον Γεωργάτο, έστειλαν την μπάλα
πολύ ψηλά από τα δοκάρια της Φινλανδίας.

Στο διάστημα αυτό οι αντίπαλοι μας δεν παρουσίασαν τίποτα το ιδιαίτερο, εκτός
από τη μαχητικότητά τους. Έπαιξαν γρήγορα και κλειστά και προσπάθησαν,
ανεπιτυχώς, να πετύχουν γκολ με αιφνιδιασμούς. Δεν τα κατάφεραν. Στην
επανάληψη, όμως, μας έπιασαν στον ύπνο. Στη μοναδική οργανωμένη επιθετική τους
προσπάθεια βρήκαν απρόσεκτους τους Γκούμα και Ανατολάκη και με δυνατό σουτ του
Καγιασίλντα στο 62' έστειλαν την μπάλα στα δίχτυα του Ατματζίδη (0-1).

Η Εθνική είχε μπει δυνατά στο δεύτερο ημίχρονο και είχε δημιουργήσει τις
προϋποθέσεις ν' ανοίξει το σκορ. Η κεφαλιά, όμως, του Λυμπερόπουλου, από
σέντρα του Μάρκου, έστειλε τη μπάλα άουτ και το γκολ των Φινλανδών προκάλεσε
εύλογα κάποιο εμφανή εκνευρισμό. Στο 66ο λεπτό, πάντως κι ενώ όλες οι
προσπάθειες ήταν αποτυχημένες, ήρθε το δώρο των Φινλανδών, με το οποίο
ισοφαρίσαμε. Ο Γκρούνλουντ σε μονομαχία του με τον Γκούμα έκλεψε την μπάλα με
το χέρι, ο διαιτητής ήταν κοντά στη φάση, καταλόγισε αμέσως πέναλτι και έδειξε
κίτρινη κάρτα στον Φινλανδό. Εκτελεστής ο Ντέμης Νικολαΐδης και 1-1.

Από εκεί και πέρα η Εθνική απέκτησε άλλον αέρα και σιγουριά στο παιχνίδι της.
Ανέβασε αισθητά την απόδοσή της, πλησίασε κοντά στην επιτυχία και δεύτερου
γκολ στο 76' με τον Νικολαΐδη (σουτ στο σώμα το τερματοφύλακα) και στη
συνέχεια της φάσης με τον Γιαννακόπουλου (σουτ σε κενή εστία άουτ) και τελικά
τα κατάφερε λίγο πριν το τέλος του αγώνα, με θαυμάσιο τέρμα του Γιωργάτου.

Από την ομάδα μας αρκετά καλά πήγαν οι Πουρσανίδης, Λυμπερόπουλος, Γεωργάτος,
Μαυρογενίδης και από τα νέα παιδιά οι Ζήκος, Γκούμας, ενώ από τους Φινλανδούς
ξεχώρισαν οι Κοντίλντα, Ιλόνεν, Χιούκα.

Καλή ήταν η διαιτησία του Κύπριου Κώστα Καπιτάνη. Χρέωσε με κίτρινη κάρτα τους
Σασταμόινεν, Γκρούνλουντ και Καγιασίλντα.

Οι συνθέσεις:

ΕΛΛΑΔΑ: Ατματσίδης, Γκούμας, Φύσσας (70' Κωνσταντινίδης Παντ.),
Πουρσανίδης, Ζήκος, Μαυρογενίδης, Ανατολάκης, Μάρκος (61' Γιαννακόπουλος),
Λυμπερόπουλος (82' Κωνσταντινίδης Σωτ.), Νικολαΐδης.

ΦΙΝΛΑΝΔΙΑ: Βίαντερ, Καριαλάινεν (46' Καγιασίλντα), Νίλουντ,
Σασταμόινεν, Τουόμελα, Χιούκα, (46' Γκρούνλουντ), Ιλόνα, Κότιλα, Ιλόνεν,
Μπρίχα (69' Μπόγια), Ράστανεν (87' Σάλι).


«ΠΙΣΤΩΣΗ χρόνου και περισσότερα φιλικά παιχνίδια χρειάζεται η Εθνική ομάδα»,
δήλωσε ο Άνγκελ Ιορντανέσκου σχολιάζοντας τον αγώνα της Εθνικής με τη
Φινλανδία. «Βέβαια, έμεινα ικανοποιημένος ­ είπε ­ από την παρουσία της
ομάδας, αλλά και δυσαρεστημένος για το γκολ που δεχθήκαμε. Ο Πουρσανίδης τα
πήγε καλά στη θέση του λίμπερο και με ικανοποίησε. Πρέπει να δουλέψουμε ακόμη».

Δηλώσεις για τον αγώνα έκανε και ο Γρηγόρης Γεωργάτος. «Είναι το πρώτο γκολ
που πετυχαίνω με την Εθνική ­ τόνισε ­ και φυσικά το χάρηκα. Θα προτιμούσα,
όμως, να ήταν εναντίον της Αλβανίας παρά τώρα. Έστειλα την μπάλα εκεί που
ήθελα, αλλά σε τέτοια γκολ χρειάζεται και τύχη».

*** Στο άλλο παιχνίδι του τουρνουά, το Βέλγιο νίκησε με 1-0 την Κύπρο και
αύριο, στη Λεμεσό, θα είναι αντίπαλος της Εθνικής μας.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16357O031</ED>
<ID>
ID:19458

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ ΑΣΤΕΡΑΣ
</H5><H2>Άλλαξε γειτονιά ο Ναλιτζής
</H2>
Ο ΕΘΝΙΚΟΣ Αστέρας ανακοίνωσε χθες την απόκτηση του Δημήτρη Ναλιτζή. Ο παίκτης
συμφώνησε με τον πρόεδρο Νίκο Παπαδόπουλο και χθες το πρωί υπέγραψε συμβόλαιο
για έξι μήνες (δανεικός από τον Πανιώνιο), ενώ το απόγευμα πήρε μέρος και στην
προπόνηση: «Ο Εθνικός Αστέρας είναι ομάδα που, αν και νεοφώτιστη, έδιωξε νωρίς
το άγχος του υποβιβασμού. Μπορούμε τώρα να παίξουμε καλό ποδόσφαιρο και νομίζω
ότι μπορώ να βοηθήσω τον Αστέρα να πάει ακόμα 
καλύτερα», είπε ο Ναλιτζής λίγο μετά την υπογραφή του συμβολαίου του.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16357O032</ED>
<ID>
ID:19505

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O03&aa=2</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ
</H5><H2>Περουβιανή παροικία
</H2>
ΤΟΝ ΠΕΜΠΤΟ Περουβιανό περιμένουν σήμερα στη Βέροια, που θα ενταχθεί στην ομάδα
για να τη βοηθήσει στην προσπάθεια που κάνει για την παραμονή της στην
κατηγορία. Πρόκειται για τον Φρανκ Ρούις, αμυντικό (λίμπερο-στόπερ), 32 ετών,
που έπαιζε τα εννέα τελευταία χρόνια στην Αλιάνσα, ενώ έχει αρκετές συμμετοχές
και στην εθνική ομάδα του Περού. Ο Ρούις θα υπογράψει συμβόλαιο δύο χρόνων και
θα τεθεί αμέσως στη διάθεση του προπονητή της Βέροιας.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16357O033</ED>
<ID>
ID:19543

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O03&aa=3</URL></REF>


Article

<CATEGORY>vin10</CATEGORY>

 <H5>ΔΥΣΤΥΧΗΜΑ
</H5><H2>Τραγωδία με Μπορελί
</H2>
ΤΡΑΓΙΚΟ θάνατο βρήκε ο τερματοφύλακας της Λυών Μικ Μπορελί σε αυτοκινητικό
δυστύχημα στο Μολφέι της Κυανής Ακτής. Οι ακριβείς συνθήκες κάτω από τις
οποίες συνέβη το δυστύχημα δεν έχουν εξακριβωθεί. Πριν από δύο χρόνια είχε
απονεμηθεί στον Μπορελί το «μετάλλιο εξαιρέτων πράξεων» επειδή είχε σώσει έναν
άνθρωπο που προσπάθησε να αυτοκτονήσει πέφτοντας σε κανάλι στο Μπενουβίλ.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16357O034</ED>
<ID>
ID:19563

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O03&aa=4</URL></REF>


Article

<CATEGORY>vin10</CATEGORY>

 <H5>ΦΙΦΑ: Δεν δέχεται έλεγχο ντόπινγκ από τη ΔΟΕ
</H5><H5>Κ. ΠΑΝΑΓΟΠΟΥΛΟΥ
</H5><H5>Παιδεία εναντίον φαρμάκων
</H5><H2>Διαφώνησαν
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

* ΛΩΖΑΝΝΗ 
Σε αποτυχία οδηγείται το παγκόσμιο συνέδριο για το ντόπινγκ, καθώς όπως
παραδέχονται ανώτατοι αξιωματούχοι της ΔΟΕ δεν έχει επιτευχθεί ­ και ούτε
αναμένεται ­ συμφωνία στους δύο κυριότερους στόχους του: τη δημιουργία ενός
διεθνούς οργανισμού για την καταπολέμηση του ντόπινγκ και τη γενική αποδοχή
των (ελάχιστων) ποινών που προτείνει η Διεθνής Ολυμπιακή Επιτροπή. 
Η ΦΙΦΑ και η Διεθνής Ομοσπονδία Ποδηλασίας εμμένουν στις θέσεις τους και δεν
δέχονται να θεσμοθετηθεί μίνιμουμ ποινή αποκλεισμού των ντοπαρισμένων αθλητών,
σε δύο χρόνια. Η Διεθνής Ομοσπονδία Ποδοσφαίρου δεν δέχεται παράλληλα και τον
έλεγχο ντόπινγκ στο άθλημα από ανεξάρτητο οργανισμό υπό την αιγίδα της ΔΟΕ. 
Χουάν Αντόνιο Σάμαρανκ. Οι Παγκόσμιες Ομοσπονδίες δεν είναι πλέον εύκολη
«λεία» για τον Ισπανό παράγοντα

Όμως και οι 55 υπουργοί που συμμετέχουν στο συνέδριο δεν αποδέχονται στην
πλειοψηφία τους την ίδρυση ενός οργανισμού που θα έχει έδρα τη Λωζάνη και μέλη
του εκπροσώπους της ΔΟΕ, ολυμπιονίκες και εκπροσώπους των Διεθνών Ομοσπονδιών.
Ο πρόεδρος της ΦΙΦΑ Γιόζεφ Μπλάτερ, που μίλησε τελευταίος, ήταν
κατηγορηματικός ως προς το ντόπινγκ κοντρόλ που αφορά το ποδόσφαιρο: 
«Έχουμε ουσιαστικά τους περισσότερους αθλητές στον κόσμο, αλλά και τα λιγότερα
κρούσματα ντόπινγκ. Αυτό αποδεικνύει ότι είμαστε ικανοί να προστατεύσουμε την
υγεία των ποδοσφαιριστών με τους νόμους που έχουμε καθιερώσει και την επιτροπή
μας, η οποία ελέγχει σε όλον τον κόσμο ομάδες και παίκτες. 
Γιόζεφ Μπλάτερ. Ο πρόεδρος της ΦΙΦΑ αποδεικνύεται «σκληρό καρύδι» για τον
Σάμαρανκ. Στο στιγμιότυπο με τους Γάλλους «αθανάτους» Κλοντ Κολί και Γκι Ντρουτ

Και για να γίνω πιο συγκεκριμένος, η ΦΙΦΑ προτίθεται να εφαρμόσει το "ξαφνικό
ντόπινγκ κοντρόλ", στέλνοντας στις διάφορες χώρες και στις προπονήσεις των
συλλόγων και των Εθνικών ομάδων το ιατρικό τιμ που θα ελέγχει ανά πάσα στιγμή
τη συμπεριφορά των παικτών πριν από τις αναμετρήσεις». Οι υπουργοί των Σπορ
της Ιταλίας και Γαλλίας, Μελάντρι και Μπουφέ, των οποίων οι χώρες βρέθηκαν στη
δίνη του ντόπινγκ (λόγω των ποδηλατικών γύρων), ανακοίνωσαν τις καινούργιες
νομοθεσίες αναφορικά με το ντόπινγκ και την καταπολέμησή του, καθώς επίσης και
τη διαμόρφωση του πλαισίου εκείνου που θα καθορίζει την πρόβλεψη και προστασία
της χρήσης απαγορευμένων ουσιών από τους αθλητές. 
ΒΑΡΙΕΣ ΠΟΙΝΕΣ

Οι βαριές ποινές σε αθλητές και σωματεία γίνονται πλέον νόμος του κράτους,
ανεξάρτητα από τις αποφάσεις των διεθνών οργανισμών. Ιδιαίτερη όμως σημασία
δίνουν οι υπουργοί που παραβρίσκονται εδώ στην διαπαιδαγώγηση των νέων στα
σχολεία, όπου θεωρείται απαραίτητη η ενημέρωση και θα υπογραμμίζονται οι
κίνδυνοι και η απειλή για την υγεία των νέων.


«Ο ΕΛΕΓΧΟΣ ντόπινγκ δεν έχει σκοπό να τιμωρήσει τον αθλητή, αλλά να
προλάβει και να αποτρέψει σημαντικά προβλήματα για την υγεία του».

Αυτό τόνισε χθες, στη διάρκεια της ομιλίας της στην παγκόσμια διάσκεψη για
το ντόπινγκ στον Αθλητισμό που γίνεται υπό την αιγίδα της ΔΟΕ στη Λωζάννη, η
κυρία Κατερίνα Παναγοπούλου, πρέσβειρα της Ελλάδας για το «Ευ αγωνίζεσθαι και
την ανοχή στον Αθλητισμό». «Σημαντικό είναι το πρόβλημα ­ συνέχισε η κυρία
Παναγοπούλου ­ της αφειδούς χορήγησης και στις μικρές ηλικίες συμπληρωμάτων
διατροφής ή φαρμάκων που δεν είναι αναβολικά. Αναφέρω τις βιταμίνες, τα
αμινοξέα, τις πρωτεΐνες, την κρεατίνη κ.λπ. και τα οποία μπορούν να
δημιουργήσουν προβλήματα».

Και κατέληξε η κυρία Παναγοπούλου: «Η παιδεία είναι κατά τη γνώμη μας ο πιο
αποτελεσματικός τρόπος για να πετύχουμε το επιθυμητό κλίμα στον αθλητισμό και
γενικά στην κοινωνία».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16357O041</ED>
<ID>
ID:19459

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O04&aa=1</URL></REF>


Article

<CATEGORY>vin10</CATEGORY>

 <H5>ΣΑΜΑΡΑΝΚ: Μυστική συνάντηση με σαράντα «αθανάτους»
</H5><H2>Νέες προτάσεις για την επιλογή πόλεων
</H2>
* ΛΩΖΑΝΝΗ 
ΜΥΣΤΙΚΗ συνάντηση με σαράντα μέλη της ΔΟΕ είχε χθες το πρωί ο πρόεδρος της
Διεθνούς Ολυμπιακής Επιτροπής Χουάν Αντόνιο Σάμαρανκ, προκειμένου να ακούσει
τις απόψεις τους για τα τεκταινόμενα που λαμβάνουν χώρα τους δύο τελευταίους
μήνες στο ολυμπιακό κίνημα.

Η συζήτηση των «αθανάτων» επικεντρώθηκε ιδιαίτερα στον τρόπο επιλογής των
υποψηφίων πόλεων για τη διοργάνωση των Ολυμπιακών Αγώνων. Στο σημείο αυτό μόνο
ένα μέλος συμφώνησε με την πρόταση της εκτελεστικής επιτροπής, την 24η
Ιανουαρίου να επιλέγεται η πόλη από 14 μέλη. Τα υπόλοιπα μέλη κατέθεσαν νέες
προτάσεις και κατέληξαν στην εξής εισήγηση: «Στη σύνοδο του Μαρτίου να υπάρξει
διεύρυνση των μελών της επιτροπής επιλογής κατά πέντε ή δέκα μέλη, τα οποία θα
ορίζονται οκτώ ώρες πριν από την ψηφοφορία. Στη συνέχεια δύο ή τρεις πόλεις να
είναι οι φιναλίστ και να ψηφίζει η ολομέλεια στην οποία θα γνωστοποιούνται δύο
μόλις ώρες πριν από την ψηφοφορία». Η πλειοψηφία των μελών της ΔΟΕ που
ανέπτυξαν το θέμα στον Σάμαρανκ υπογραμμίζει πως «η αφαίρεση της ψήφου στην
επιλογή των πόλεων μετατρέπει τους "αθάνατους" σε απλούς παρατηρητές», ενώ
τονίζει πως «σίγουρα είναι ευκολότερο να επηρεαστούν 14 μέλη απ' ό,τι 110». Η
συζήτηση επεκτάθηκε όμως και στον τρόπο της ψήφου εμπιστοσύνης στον πρόεδρο
Χουάν Αντόνιο Σάμαρανκ κατά τη σύνοδο της 17ης Μαρτίου, καθώς επίσης και για
το μέλλον των μελών της ΔΟΕ που έχουν εμπλακεί στο σκάνδαλο του Σολτ Λέικ,
αλλά και των τριών που ακόμα δεν έχει ληφθεί απόφαση. Στο σημείο αυτό ο Ζακ
Ρογκ, επικεφαλής της επιτροπής των Ολυμπιακών Αγώνων του Σίδνεϊ, έκανε γνωστό
ότι «δεν προκύπτει καμία ευθύνη σε μέλη της οργανωτικής επιτροπής των Αγώνων
του 2000 και γι' αυτό τον λόγο το όλο θέμα κλείνει χωρίς καμία περαιτέρω
διαδικασία. Το Σίδνεϊ μπορεί να συνεχίσει την προετοιμασία του για την Ολυμπιάδα».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16357O042</ED>
<ID>
ID:19506

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O04&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΕΚΛΕΙΣΕ ΤΟΝ ΚΩΝΣΤΑΝΤΙΝΟΥ
</H5><H2>Συμφώνησαν
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ανατολάκης-Κωνσταντίνου. Αναμένεται να γίνουν συμπαίκτες στον Ολυμπιακό το
ερχόμενο καλοκαίρι

Ο 21ΧΡΟΝΟΣ Κύπριος φορ του Ηρακλή Μιχάλης Κωνσταντίνου θα ντυθεί, εκτός
σοβαρού απροόπτου, το ερχόμενο καλοκαίρι, στα ερυθρόλευκα. Ο Ολυμπιακός
φρόντισε να κλείσει από τώρα τη μεταγραφή του ταλαντούχου επιθετικού, που
ανήκει στο Παραλίμνι.

Ο διευθύνων σύμβουλος του Ολυμπιακού Γιώργος Λούβαρης συμφώνησε με τον πρόεδρο
του Ηρακλή Πέτρο Θεοδωρίδη για τη μεταγραφή του Κωνσταντίνου. Μάλιστα ο
Ηρακλής ζήτησε δανεικό για 2,5 χρόνια από τώρα (έχει ανοιχτή ταχυδρομική
θυρίδα) τον Σταύρο Τζιωρτζόπουλο. Ο Ολυμπιακός πρότεινε να παραχωρηθεί ο
νεαρός αριστεροπόδαρος μεσοεπιθετικός για 1,5 χρόνο, αλλά αντιδρά ο
ποδοσφαιριστής, αφού θέλει να μετακομίσει στη Θεσσαλονίκη για έξι μήνες (έως
το καλοκαίρι).

Ο Ντούσαν Μπάγιεβιτς έχει μεγάλη εκτίμηση στον Κωνσταντίνου και άναψε το
«πράσινο φως» στη διοίκηση του Ολυμπιακού προκειμένου να δοθεί δανεικός στον
Ηρακλή ο Τζιωρτζόπουλος

Στο μεταξύ ο «ερυθρόλευκος» κόουτς σκέφτεται να ταξιδεύσει ο ίδιος στο Τορίνο
και όχι να στείλει συνεργάτη του.

Ομάδα του Ολυμπιακού νίκησε σε χθεσινό φιλικό παιχνίδι στου Ρέντη τους
ερασιτέχνες του συλλόγου με 6-1. Τα γκολ πέτυχαν οι Νινιάδης (2), Αλεξανδρής,
Λουτσιάνο, Αμποάγκουε, Καρτερουλιώτης.

Ο Μπάγιεβιτς προτίμησε να ξεκουράσει τους Ίβιτς, Καραταΐδη. Απουσίασαν οι
διεθνείς και ο Καραπιάλης.

Η σύνθεση των νικητών: Τοχούρογλου (46' Τζενάμο), Αμανατίδης, Αμπονσάι,
Τζόρτζεβιτς (46' Τζιωρτζόπουλος), Σφακιανάκης, Νινιάδης, Πουρσαϊτίδης,
Αλεξανδρής, Οφορίκουε, Λουτσιάνο (46' Καρτερουλιώτης), Αμποάγκουε.

*** Ο Φίλιππο Ινζάκι αναμένεται να τεθεί στη διάθεση του Μαρτσέλο Λίπι το
δεύτερο δεκαπενθήμερο του μήνα. 
Ο διεθνής μεσοεπιθετικός αναμένεται να δώσει «παρών» στον αγώνα της
Γιουβέντους με τον Ολυμπιακό στις 3 Μαρτίου στο Τορίνο.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16357O051</ED>
<ID>
ID:19460

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O05&aa=1</URL></REF>


Article

<CATEGORY>vin10</CATEGORY>

 <H5>ΝΑΥΠΑΚΤΙΑΚΟΣ
</H5><H2>Στην κορυφή μέσω... Αιγίου
</H2>
ΟΙ ΑΝΑΚΑΤΑΤΑΞΕΙΣ στην κορυφή του Νοτίου Ομίλου και οι τρεις αναβολές αγώνων
(λόγω κακοκαιρίας) στον Βόρειο Όμιλο «σημάδεψαν» τη χθεσινή 10η αγωνιστική του
πρωταθλήματος της Γ' Εθνικής.

Ο Ναυπακτιακός φιγουράρει στην πρώτη θέση του Νοτίου Ομίλου, αφού
εκμεταλλεύτηκε με τον καλύτερο τρόπο (3-1 την Αχαϊκή στο Αίγιο) τη συντριβή
(5-1) του Παναιγιάλειου από το Κερατσίνι. Τα ματς Κιλκισιακού-Πρέβεζας,
Καρδίτσας-Νάουσας και Κοζάνης-Καστοριάς αναβλήθηκαν λόγω της ακαταλληλόλητας
των γηπέδων (καλυμμένα από χιόνι) και αν το επιτρέψουν οι καιρικές συνθήκες θα
διεξαχθούν σήμερα (15.00).

Στην Αγία Βαρβάρα, επεισοδιακό και συγκλονιστικό σε εξέλιξη ήταν το παιχνίδι
Αιγάλεω-ΕΑΡ (2-1), καθώς αποβλήθηκαν με κόκκινη κάρτα πέντε παίκτες (τρεις των
φιλοξενούμενων), ενώ οι γηπεδούχοι κατάφεραν να ανατρέψουν το εις βάρος τους
σκορ (0-1) στο τρίτο λεπτό των καθυστερήσεων.


<REF><SOURCE>ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16357O052</ED>
<ID>
ID:19507

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O05&aa=2</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Ξανά στη σέντρα για χρήματα
</H2>
ΤΟ ΟΙΚΟΝΟΜΙΚΟ επί τάπητος θα θέσουν την Παρασκευή στην ΕΠΑΕ, αφού έχουν
προγραμματίσει διαδοχικές συναντήσεις τόσο με τη διοίκηση του ΟΠΑΠ όσο και με
εκπροσώπους του Filmnet, προκειμένου να βρεθεί λύση στα προβλήματα του
επαγγελματικού ποδοσφαίρου.

Σε ό,τι αφορά τη συνάντηση με τον ΟΠΑΠ, από τη διοίκηση της ΕΠΑΕ εκφράζεται
η αισιοδοξία ότι όλα θα πάνε καλά. Άλλωστε, αυτός είναι και ο λόγος της
παράτασης (σιωπηρής) που έχει δοθεί, αφού η διοργανώτρια είχε ζητήσει να έχει
απάντηση επί των αιτημάτων της μέχρι τις 31 Ιανουαρίου.

Σε ό,τι αφορά το συνδρομητικό κανάλι, η ΕΠΑΕ θα υποβάλει την Παρασκευή τις
προτάσεις της για την αναθεώρηση της σύμβασης που έχουν υπογράψει οι δύο πλευρές.

Η ΕΠΑΕ έχει ορίσει συνεδρίαση του Διοικητικού της Συμβουλίου για τη
Δευτέρα, προκειμένου να εξεταστούν τα νέα δεδομένα και να καθοριστεί η
«γραμμή» που θα ακολουθηθεί.

Πάντως, χθες η ΕΠΑΕ παρά το αίτημα του συνδρομητικού καναλιού δεν όρισε
παιχνίδι Σάββατο, ενώ την Κυριακή έδωσε άδεια προκειμένου να καλυφθεί
απευθείας ο αγώνας Ηρακλή - Βέροιας (τη Δευτέρα θα μεταδοθεί το ματς
Πανηλειακού - Παναθηναϊκού).

Εξάλλου, τα παιχνίδια ΑΕΚ - Πανιωνίου και Ολυμπιακού - Απόλλωνα θα γίνουν
τη Δευτέρα και θα έχουν ώρα έναρξης 7 μ.μ. και 5 μ.μ. αντίστοιχα (χωρίς
«ζωντανή» τηλεοπτική κάλυψη).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16357O053</ED>
<ID>
ID:19544

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O05&aa=3</URL></REF>


Article

<CATEGORY>vin10</CATEGORY>

 <H5>Δ' ΕΘΝΙΚΗ
</H5><H2>«Μπαλωθιές» από τον Φωστήρα
</H2>
ΣΤΟ ΚΥΝΗΓΙ της ανόδου παρέμεινε ο Φωστήρας μετά την εκτός έδρας νίκη (2-1) που
πέτυχε επί των Χανίων στο ντέρμπι του δευτέρου ομίλου, στη χθεσινή 20η
αγωνιστική του πρωταθλήματος της Δ' Εθνικής.

Τα παιχνίδια του 4ου, του 5ου και του 6ου ομίλου αναβλήθηκαν λόγω της κακοκαιρίας.

Τα αποτελέσματα και οι βαθμολογίες των ομίλων:

1ος όμιλος: Άρης Πετρ.-Δόξα Προκ. 1-2, Εύρυτος-Ηρακλής Ροδ. ανεβλήθη,
Αγ. Ελεούσα-Αχαρναϊκός σήμερα, Αστέρας Ζ.-Φωκικός 3-1, Ακράτητος-Χαϊδάρι 3-1,
Χαλκίδα-Θρασύβουλος 1-1, Αστέρας Ιτ.-Αήττητος Σπ. 2-0, Ολυμπιακός Λ.-Βελούχι
2-1, Λαμία-Παμβαγιακός 8-0.

Η ΒΑΘΜΟΛΟΓΙΑ: Αχαρναϊκός 48, Ακράτητος 43, Χαϊδάρι 38, Λαμία 38, Άρης
Πετρ. 35, Αγ. Ελεούσα 34, Θρασύβουλος 33, Χαλκίδα 32, Αστέρας Ζωγρ. 32,
Ηρακλής Ροδ. 27, Ολυμπιακός Λ. 25, Δόξα Προκ. 22, Φωκικός 21, Αήττητος Σπ. 21,
Παμβαγιακός 19, Αστέρας Ιτ. 15, Βελούχι 13, Εύρυτος 0.

2ος όμιλος: Ηρακλής Μαρ.-Πόντιοι 2-0 α.α., Εργοτέλης-Ασπρόπυργος 3-0,
Χανιά-Φωστήρας 1-2, Αστέρας Ρεθ.-Ίκαρος Αγ. Κήρ. 5-1, Ηρακλής Θυμ.-Χαλκηδόνα
0-3, Μανδραϊκός-Αετός Λουτρ. 4-1, Μάλλια-Μύκονος 3-1, Ιεράπετρα-Ατσαλένιος
0-1, Βύζας-Σύρος 4-3.

Η ΒΑΘΜΟΛΟΓΙΑ: Χαλκηδόνα 46, Χανιά 43, Φωστήρας 42, Ατσαλένιος 41,
Μανδραϊκός 41, Εργοτέλης 39, Αστέρας Ρεθ. 37, Βύζας 35, Μάλλια 35, Ηρακλής
Μαρ. 27, Σύρος 25, Μύκονος 19, Ασπρόπυργος 19, Αετός Λουτρ. 13, Ιεράπετρα 13,
Ηρακλής Θυμ. 9, Ίκαρος Αγ. Κήρ. 1.

3ος όμιλος: Μολαϊκός-ΑΕΚ Πύργου 1-0, Ζάκυνθος-Λεωνίδιο 3-2, Εθνικός
Σαγ.-Πάτρα 1-2, Εύγερος-Μεσσηνιακός 4-1, Παγκορινθιακός-Πανναυπλιακός 5-0,
Πύργος-Κόρινθος 0-2 α.α., Απόλλων Καλ.-Πάμισος 0-2, Αστέρας Βλαχ.-Δόξα Λιθ.
4-1, Πανθυρεατικός-Δαφνί 5-1.

Η ΒΑΘΜΟΛΟΓΙΑ: Λεωνίδιο 57, Πάμισος 44, Παγκορινθιακός 43, Αστέρας Βλαχ.
42, Ζάκυνθος 38, Πάτρα 37, Κόρινθος 36, Απόλλων Καλ. 34, Πανθυρεατικός 31, ΑΕΚ
Πύργου 28, Μολαϊκός 26, Μεσσηνιακός 23, Δόξα Λιθ. 22, Πανναυπλιακός 19,
Εθνικός Σαγ. 17, Δαφνί 9, Εύγερος 7.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16357O054</ED>
<ID>
ID:19564

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O05&aa=4</URL></REF>


Article

<CATEGORY>vin10</CATEGORY>

 <H5>ΑΣΤΥΝΟΜΙΑ: ΟΛΟ ΚΑΙ ΠΕΡΙΣΣΟΤΕΡΕΣ ΣΥΛΛΗΨΕΙΣ ΜΕΤΑΞΥ ΤΩΝ ΟΡΓΑΝΩΜΕΝΩΝ ΟΠΑΔΩΝ, ΜΕ
ΑΠΑΓΟΡΕΥΜΕΝΕΣ ΟΥΣΙΕΣ </H5><H5>ΟΙ ΠΑΕ
</H5><H5>Δεν πρέπει να κλείνουν τα μάτια
</H5><H2>Ναρκωτικά στις εξέδρες
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

<H3>* Χατζηχρήστος: Πώς μπορεί να αποφύγει ο αθλητισμός ένα τόσο σοβαρό κοινωνικό πρόβλημα;
</H3><H3>* Οδηγός λεωφορείου κατηγορήθηκε για διακίνηση και εμπορία και προκειμένου
να μη διωχθεί δήλωσε χρήστης!
</H3><H3>* Μετά τη δημοσιοποίηση του γεγονότος δεν μπορούσε να εργασθεί ως οδηγός
σχολικών λεωφορείων που ήταν η κύρια απασχόλησή του
</H3>
ΤΑ ΝΑΡΚΩΤΙΚΑ έχουν μπει δυστυχώς για τα καλά στη ζωή μας και ίσως δεν θα
έπρεπε να είναι έκπληξη αν διαπιστώνει κανείς ότι κάνουν αισθητή την παρουσία
τους και σε χώρους που σχετίζονται με αθλητικά γεγονότα. Όμως, οι τελευταίες
αποκαλύψεις για κατοχή και χρήση ναρκωτικών από οπαδούς που ακολουθούν την
ομάδα τους στους εκτός έδρας αγώνες της, στην Ελλάδα ή στο εξωτερικό, ή που
απλώς πηγαίνουν στο γήπεδο για να τη δουν δεν μπορούν παρά να σοκάρουν και να
θέτουν ευθέως κι άλλο ένα μεγάλο ερώτημα: Μήπως αυτή η πραγματικότητα δείχνει
και ακόμη μια σημαντική αιτία για τη βία στα γήπεδα;

Στην η «ΟΜΑΔΑ» μίλησαν πολλοί και είπαν εντυπωσιακές αλήθειες, αλλά βέβαια στη
συντριπτική τους πλειονότητα ζήτησαν να μην αποκαλυφθεί η ταυτότητά τους.
Επαγγελματίες κάθε είδους που σχετίζονται κυρίως με τις μετακινήσεις αυτών των
νεαρών οπαδών βρέθηκαν μπλεγμένοι σε υποθέσεις κατοχής και χρήσης ναρκωτικών
ουσιών και βέβαια τώρα οι περισσότεροι αρνούνται να διαθέσουν τα μεταφορικά
μέσα για τις μετακινήσεις οργανωμένων οπαδών.

ΣΕ ΜΙΑ ΗΜΕΡΑ

Το περασμένο Σαββατοκύριακο η Αστυνομία εντόπισε ακόμη τρία κρούσματα κατοχής
ναρκωτικών σε κάποιους οργανωμένους φιλάθλους, οι οποίοι ταξίδευαν οδικώς για
τα γήπεδα όπου έπαιζαν οι ομάδες τους. Στη Λάρισα βρέθηκαν σε πούλμαν που
μετέφερε οπαδούς του Άρη προς την Καρδίτσα, όπου θα γινόταν το παιχνίδι της
ομάδας τους, 235 γραμμάρια χασίς, 3 δόσεις ηρωίνης και 24 υπνωτικά χάπια και
συνελήφθησαν οι 34 από τους 35 επιβάτες, οι οποίοι οδηγήθηκαν στον εισαγγελέα.
Την ίδια ημέρα στις Αφίδνες, στο ύψος των διοδίων, σε σχετικό έλεγχο που έγινε
στα πούλμαν που μετέφεραν Θεσσαλονικείς οπαδούς του ΠΑΟΚ, του Άρη και του
Ηρακλή στην Αθήνα για το Φάιναλ Φορ του Κυπέλλου μπάσκετ συνελήφθησαν δύο
νεαροί, επειδή είχαν στην κατοχή τους ο πρώτος 25 γραμμάρια χασίς και 3
γραμμάρια ηρωίνη και ο δεύτερος ένα τσιγαριλίκι. Κι ακόμη, για κατοχή
ναρκωτικών συνελήφθησαν στο Άργος κάποιοι εκδρομείς οπαδοί του Παναθηναϊκού.

Αλλά και τον περασμένο Νοέμβριο ο ιδιοκτήτης ενός από τα πούλμαν που μετέφεραν
νεαρούς οπαδούς του Ολυμπιακού και της ΑΕΚ στην Τούμπα για να παρακολουθήσουν
τους αγώνες των ομάδων τους με τον ΠΑΟΚ την «πάτησε» δύο φορές σε διάστημα
μίας εβδομάδας. 
ΣΕ ΠΕΡΙΠΕΤΕΙΑ

Μέσα στο πούλμαν, στο ίδιο σημείο της εθνικής οδού όπου έγινε ο σχετικός
έλεγχος (στη Λάρισα) βρέθηκαν ποσότητες ναρκωτικών ­ χασίς την πρώτη φορά,
αλλά και ηρωίνη τη δεύτερη ­ και μάλιστα στην πρώτη περίπτωση συνελήφθη ο
οδηγός του πούλμαν για να ακολουθήσει μια περιπέτεια που δεν θα ξεχάσει ποτέ.
Όπως αφηγείται ο ιδιοκτήτης στην «ΟΜΑΔΑ», την ώρα που οι αστυνομικοί ήταν
έτοιμοι να ανεβούν στο πούλμαν για να ελέγξουν αν οι οπαδοί μεταφέρουν
φωτοβολίδες, κροτίδες ή άλλα αντικείμενα που θα μπορούσαν να θέσουν σε κίνδυνο
την ασφάλεια του αγώνα, κάποιος από αυτούς τους οπαδούς πέταξε το τσιγαριλίκι
στο μπροστινό μέρος του λεωφορείου, δίπλα στη θέση του οδηγού. Οι αστυνομικοί
το βρήκαν και όταν ρώτησαν σε ποιον ανήκει, επικράτησε βαθιά σιωπή, όπως ήταν
φυσικό. Έτσι την πλήρωσε ο οδηγός, ο οποίος συνελήφθη και σύντομα κατάλαβε ότι
μόνο ένας τρόπος υπήρχε για να ξεμπλέξει: Να δηλώσει χρήστης, για να αποφύγει
τις βαρύτερες κατηγορίες για διακίνηση και εμπορία ναρκωτικών ουσιών! Ο
άνθρωπος ο οποίος δεν είχε ποτέ δοκιμάσει ναρκωτικά, όπως ισχυρίζεται ο ίδιος
αλλά και ο ιδιοκτήτης του πούλμαν, καταδικάστηκε ως χρήστης και από την
επόμενη ημέρα δεν μπορούσε να εργασθεί ως οδηγός σχολικών λεωφορείων μετά τη
δημοσιοποίηση του γεγονότος, χάνοντας ένα σημαντικό μέρος από τα μεροκάματά του.

ΞΑΝΑ ΤΑ ΙΔΙΑ

Τη δεύτερη φορά τα πράγματα ήταν ακόμη πιο σοβαρά, καθώς σ' αυτό το πούλμαν
βρέθηκε ακόμη και ποσότητα ηρωίνης! Οι αστυνομικοί το σταμάτησαν ακριβώς στο
ίδιο σημείο, έχοντας κρατήσει τον αριθμό κυκλοφορίας του από την προηγούμενη
περίπτωση. Αυτήν τη φορά, όμως, οι συνέπειες δεν άγγιξαν τον οδηγό, ο οποίος
είχε βάλει μυαλό και οδηγούσε κοιτάζοντας δεξιά και αριστερά μήπως κάποιος από
τους επιβάτες του αφήσει κοντά του κάτι ύποπτο.

Ο ιδιοκτήτης του πούλμαν επιμένει ότι αυτά τα περιστατικά δεν ήταν καθόλου δύο
άτυχες στιγμές: «Εβδομήντα πούλμαν μετέφεραν οπαδούς του Ολυμπιακού και άλλα
είκοσι φίλους της ΑΕΚ το επόμενο Σάββατο. Είμαι βέβαιος ότι και στα ενενήντα
λεωφορεία, αν γινόταν έλεγχος, θα έβρισκαν ναρκωτικές ουσίες. Οι οργανωμένοι
οπαδοί των ομάδων πηγαίνουν "φτιαγμένοι" στα γήπεδα, γι' αυτό και έχουν άγνοια
κινδύνων, πρωταγωνιστούν σε επεισόδια και τους βλέπετε με οποιεσδήποτε
καιρικές συνθήκες γυμνούς από τη μέση και πάνω στις εξέδρες».

ΕΛΕΓΧΟΙ ΡΟΥΤΙΝΑΣ

Οι έρευνες της Αστυνομίας στα πούλμαν που μεταφέρουν οργανωμένους οπαδούς από
πόλη σε πόλη έγιναν πια ρουτίνα, όπως εξηγεί στην «ΟΜΑΔΑ» ο διοικητής της
Υπηρεσίας Δίωξης Ναρκωτικών κ. Σίμογλου. Η πρακτική που ακολουθείται είναι η
εξής: σε περίπτωση που βρεθούν ποσότητες ναρκωτικών, η Αστυνομία ζητεί από
τους επιβάτες να κατονομάσουν τον κάτοχό τους. Αν δεν συμβεί αυτό, τότε
συλλαμβάνονται όλοι οι επιβάτες του πούλμαν, ακόμη και ο οδηγός. Όπως λέει ο
κ. Σίμογλου, από τότε που γίνονται συστηματικοί έλεγχοι στα πούλμαν των οπαδών
τα κρούσματα κατοχής ναρκωτικών έχουν μειωθεί σημαντικά, αφού οι οπαδοί είναι
πλέον σίγουροι ότι σε κάποιο σημείο του δρόμου θα γίνει ο σχετικός έλεγχος
πριν φτάσουν στον προορισμό τους. Μάλιστα προβλέπει ότι αυτά τα προληπτικά
μέτρα θα μειώσουν και τα κρούσματα της βίας στους αγωνιστικούς χώρους, καθώς
όλο και λιγότεροι οπαδοί θα μπαίνουν στα γήπεδα ευρισκόμενοι υπό την επήρεια
ναρκωτικών ουσιών. Ο κ. Σίμογλου μας δίνει και μια διάσταση των συνεπειών για
εκείνους που συλλαμβάνονται με ναρκωτικές ουσίες. Πέρα από τις κατηγορίες που
θα απαγγείλει ο εισαγγελέας και την ποινή που τυχόν θα επιβάλει το δικαστήριο,
οι οπαδοί αυτοί χάνουν τον αγώνα της ομάδας τους για τον οποίο ταξιδεύουν και
η πείρα του αστυνομικού λέει ότι αυτό είναι που τους «πονάει» περισσότερο. Την
Κυριακή ο νεαρός οπαδός του ΠΑΟΚ που συνελήφθη με ποσότητα ναρκωτικών στην
κατοχή του φώναζε μέσα στο κρατητήριο την ώρα του τελικού ότι παίζει η ομάδα
του και αυτός δεν μπορεί να είναι στο γήπεδο!

ΟΙ ΟΠΑΔΟΙ

Από την πλευρά των οπαδών, οι εκτιμήσεις είναι εντελώς διαφορετικές. Ο αρχηγός
των οργανωμένων της ΑΕΚ Δημήτρης Χατζηχρήστος επιμένει ότι μόνο ένα στα είκοσι
πούλμαν είχε οπαδούς που μετέφεραν ναρκωτικά, αφού και στα υπόλοιπα πούλμαν
έγινε ο σχετικές έλεγχος και δεν βρέθηκε τίποτα: «Δεν είναι ανησυχητικό το
ποσοστό, αν σκεφθεί κανείς ότι περισσότεροι από ένας στους είκοσι νέοι είναι
διαπιστωμένα χρήστες ναρκωτικών στην ελληνική κοινωνία. Πώς μπορεί να αποφύγει
κανείς στον αθλητισμό κάτι που ούτως ή άλλως συμβαίνει στη ζωή;».

Μάλιστα ο Δ. Χατζηχρήστος εκφράζει και μιαν άλλη σκέψη: «Η Αστυνομία κάνει
αυστηρούς ελέγχους στα πούλμαν που μεταφέρουν οπαδούς των ομάδων και δίνει στη
δημοσιότητα κάθε αρνητικό εύρημα σκοπεύοντας να αποθαρρύνει τους φιλάθλους να
μετακινούνται από πόλη σε πόλη και να περιορίσει έτσι αυτές τις μετακινήσεις
που την προβληματίζουν». Άλλοι εκπρόσωποι οργανωμένων οπαδών δεν συμμερίζονται
τις απόψεις του Δ. Χατζηχρήστου και καταγγέλλουν στην «ΟΜΑΔΑ» ότι το πρόβλημα
των ναρκωτικών είναι ιδιαίτερα έντονο στις τάξεις των συνδέσμων φιλάθλων και
ότι δεν υπάρχει λέσχη οποιασδήποτε ομάδας που να μην έχει μέλη χρήστες
ναρκωτικών. Μας θυμίζουν μάλιστα το τραγικό περιστατικό της δολοφονίας του
αλλοδαπού μικροπωλητή έξω από το κλαμπ φίλων του ΠΑΟ στο Περιστέρι από οπαδό
που βρισκόταν υπό την επήρεια ναρκωτικών. Εκεί αποδίδουν και τα θλιβερά
επεισόδια που βλέπουμε κατά καιρούς στα γήπεδα, καθώς πολλοί από τους οπαδούς
παίρνουν ναρκωτικά πριν από τον αγώνα και δεν μπορούν να ελέγξουν τις πράξεις
τους. Βεβαίως όλα αυτά δεν αφήνουν ασυγκίνητους και τους εμπόρους ναρκωτικών,
οι οποίοι στα πρόσωπα κάποιων οργανωμένων οπαδών βλέπουν καλούς πελάτες κι
έχουν εισχωρήσει στους συνδέσμους και στα γήπεδα για να πουλήσουν την παράνομη
πραμάτεια τους.


Το θέμα είναι αν οι ίδιες οι ΠΑΕ γνωρίζουν την κατάσταση και τι κάνουν για
να την αντιμετωπίσουν. Ένας ιδιοκτήτης ταξιδιωτικού πρακτορείου, που έχει
πάψει να μεταφέρει οπαδούς ομάδων στην Ελλάδα και στο εξωτερικό, θέτει στην
«ΟΜΑΔΑ» το εξής ερώτημα: «Μια εκδρομή στο εξωτερικό για έναν αγώνα κοστίζει σε
κάθε νεαρό οπαδό γύρω στις 200.000 δραχμές. Οι περισσότεροι από αυτούς είναι
φτωχοί και άνεργοι. Πώς, λοιπόν, βρίσκουν τόσα χρήματα να διαθέσουν για δύο ή
τρεις ημέρες; Νομίζω ότι οι ΠΑΕ τούς ενισχύουν γνωρίζοντας ότι πολλοί από
αυτούς έχουν μπλέξει στα δίχτυα των ναρκωτικών».

Όποια κι αν είναι η αλήθεια, το γεγονός είναι ένα: Οι ΠΑΕ στην Ελλάδα,
κυρίως οι μεγάλες, έχουν πολύ στενές σχέσεις με τους συνδέσμους οργανωμένους
οπαδών τους και μπορούν σίγουρα να τους επηρεάζουν σε πολλά πράγματα. Θα ήταν
σπουδαίο κοινωνικό έργο, αν δεν έκλειναν τα μάτια σε αυτή τη μάστιγα της
νεολαίας και προσπαθούσαν να τραβήξουν αυτά τα παιδιά από τον σκοτεινό κόσμο
των ναρκωτικών αντί να επισκέπτονται τις θεραπευτικές κοινότητες απεξάρτησης
προς χάρη των τηλεοπτικών συνεργείων. Αν δοθεί λύση σε αυτό το πρόβλημα, ίσως
οι ΠΑΕ να έχουν καταφέρει να εκπληρώσουν κι ένα μεγάλο στόχο που διακηρύσσουν
ότι έχουν: Την πάταξη της βίας.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16357O061</ED>
<ID>
ID:19461

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O06&aa=1</URL></REF>


Article

<CATEGORY>vin10</CATEGORY>

 <H5>ΣΕΖΑΡ: Όμορφη η χώρα σας
</H5><H2>Θα κρεμάσω τα παπούτσια μου στην Ελλάδα
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Χούλιο Σέζαρ με την καλλονή σύζυγό του Σίλβια και την κόρη τους Βιτόρια,
στο αεροδρόμιο του Ελληνικού

«ΗΡΘΑ στον Παναθηναϊκό για δύο λόγους. Πρώτον, διότι αυτή η ομάδα είναι πολύ
μεγάλη και φημισμένη σε ολόκληρη την Ευρώπη. Και δεύτερον, διότι θέλω να
τελειώσω την καριέρα μου στην Ελλάδα, η οποία είναι μια πολύ όμορφη χώρα».

Ο Χούλιο Σέζαρ έφτασε χθες στο Ελληνικό και έκανε τις πρώτες δηλώσεις του ως
παίκτης του Παναθηναϊκού. 
Μπροστά σε δεκάδες δημοσιογράφους, κάμεραμεν, φωτορεπόρτερ και περίπου τριάντα
οπαδούς των «πρασίνων», το μεγάλο αστέρι από τη Βραζιλία έδωσε την πρώτη υπόσχεση:

«Πιστεύω ότι θα κατακτήσουμε το πρωτάθλημα. Μαζί με τους νέους συμπαίκτες μου
θα κάνω τα πάντα γι' αυτόν τον σκοπό. Όλα θα εξαρτηθούν από τη συλλογική
προσπάθεια. Υπόσχομαι να δώσω τον καλύτερο εαυτό μου. Ελπίζω και στη δική σας
κατανόηση και βοήθεια».

Ο Σέζαρ συνοδευόταν από την καλλονή σύζυγό του Σίλβια, η οποία υπήρξε «Μις
Βραζιλία» το 1994. Μαζί τους είχαν το χαριτωμένο κοριτσάκι τους, τη Βιτόρια.

«Στην Ελλάδα ­ συνέχισε ο Βραζιλιάνος άσος ­ έχω και επαγγελματικές
υποχρεώσεις. Έχω εδώ μια εταιρεία που τα πάει αρκετά καλά. Συνεπώς, έχω
δεσμούς με τη χώρα σας. Επί 12-13 χρόνια έπαιξα μπάλα στην Ευρώπη. Και με τον
Παναθηναϊκό σκοπεύω να συνεχίσω αυτήν την παράδοση. Η ομάδα μπορεί να
διακριθεί ακόμη περισσότερο στους ευρωπαϊκούς θεσμούς».

Ο Σέζαρ θα πάει σήμερα στην Παιανία και θα προπονηθεί. Θα γνωρίσει τους νέους
συμπαίκτες του και θα τα ξαναπεί με τον Βασίλη Δανιήλ. Ο Σέζαρ θα κάνει
ντεμπούτο τη μεταπροσεχή αγωνιστική, στην Πάτρα, εναντίον της Προοδευτικής.

*** Ατομικό πρόγραμμα ακολούθησε χθες ο Ασάνοβιτς, που αντιμετωπίζει πρόβλημα
τραυματισμού. Άρρωστος είναι ο Σιμπνιέφσκι και χτύπημα στο γόνατο έχει ο Ντα
Σίλβα. Και οι δυο δεν προπονήθηκαν.

*** Με έγγραφό του στην ΕΠΟ, ο Παναθηναϊκός ζήτησε κατεπειγόντως τη μεσολάβηση
της Ομοσπονδίας, για να σταλεί από τη Γερμανία η μπλε κάρτα του Χούλιο Σέζαρ.

*** Ο Βραζιλιάνος άσος θα μείνει προς το παρόν σε πολυτελές ξενοδοχείο της Κηφισιάς.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16357O062</ED>
<ID>
ID:19508

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O06&aa=2</URL></REF>


Article

<CATEGORY>vin10</CATEGORY>

 <H5>ΓΙΑΝΝΑΚΟΠΟΥΛΟΣ: ΟΧΙ ΣΕ ΕΚΒΙΑΣΜΟΥΣ ΜΕ ΤΟΝ ΟΙΚΟΝΟΜΟΥ
</H5><H2>Δεν το συζητώ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Νίκος Οικονόμου απέφυγε να πάρει θέση σχετικά με το θέμα της αποχώρησής του
από τον ΠΑΟ

ΕΔΩ νίκησε άλλους και άλλους αντιπάλους, στη Σάρατοφ θα σταματούσε; Ο
Παναθηναϊκός όπως αναμενόταν νίκησε και τη ρωσική ομάδα, αλλά στο ΟΑΚΑ κανείς
δεν ασχολήθηκε χθες σοβαρά με την εξέλιξη του αγώνα.

Βλέπετε οι «πράσινοι» συνέχισαν τον περίπατό τους ανά την ήπειρο, (14-0 νίκες)
καταρρίπτοντας όλα τα ρεκόρ στις ευρωπαϊκές διοργανώσεις (η Καντού το 1991
κατέκτησε το Κόρατς με 13-0 νίκες), γιορτάζοντας με τον καλύτερο τρόπο την
100ή νίκη τους στην κορυφαία διασυλλογική διοργάνωση. Την ίδια ώρα όμως ο
Παύλος Γιαννακόπουλος αναφέρθηκε στο θέμα που έχει προκύψει με τον Νίκο
Οικονόμου, για τον οποίο εκτός από τους (περισσότερους) φίλους του
Παναθηναϊκού που βρέθηκαν στο γήπεδο ασχολήθηκε και ο Σούμποτιτς στη
συνέντευξη Τύπου.

Αλλά και αυτά να μην υπήρχαν ως αντικείμενο συζήτησης, όλοι θα μιλήσουν για
τον Αντώνη Φώτση που έλαμψε χθες με την απόδοσή του (το όνομά του σημείωσε στο
μπλοκάκι του ο σκάουτερ των Τορόντο Ράπτορς, Τζιμ Κέλι, που βρέθηκε χθες στο
ΟΑΚΑ). Άρα πού ώρα να ασχοληθεί κανείς με την εύκολη (86-76) νίκη επί της Σάρατοφ;.

Για τον Οικονόμου, λοιπόν, η θέση του Παναθηναϊκού μετά τα όσα είπε ο
μεγαλομέτοχος της «πράσινης» ΚΑΕ, αλλά και ο Σούμποτιτς είναι ξεκάθαρη: «Δεν
υποκύπτω σε εκβιασμούς. Το καλοκαίρι συζητάτω για μεταγραφές και συμβόλαια.
Τώρα ο Παναθηναϊκός έχει να δώσει σημαντικούς αγώνες» είπε ο Γιαννακόπουλος
και συμπλήρωσε: «Το μοναστήρι να είναι καλά...», δείχνοντας ενοχλημένος από το
θέμα αλλά επιδιώκοντας να τονίσει την σκληρή στάση που σκοπεύει να κρατήσει.

Από την πλευρά του ο Σούμποτιτς έπλεξε το εγκώμιο της αγωνιστικής αξίας του
παίκτη του, θέλοντας προφανώς να ρίξει τους τόνους. «Όλα είναι φήμες... Ο
Παναθηναϊκός είναι τόσο μεγάλη ομάδα που δεν πρέπει να ασχολείται με φήμες.
Εγώ ξέρω ότι ο Νίκος είναι το καλύτερο 4άρι της Ευρώπης, οπότε είναι φυσικό να
τον έχουν πλησιάσει άλλες ομάδες. Είμαι όμως σίγουρος ότι δεν έχει υπογράψει.
Το κλίμα στην ομάδα είναι τόσο καλό, που καμιά φήμη δεν μπορεί να το χαλάσει»
είπε ο προπονητής.

Ο Οικονόμου; Προτίμησε να αποφύγει τις κάμερες και τους δημοσιογράφους. «Αφού
σας μίλησε ο προπονητής» ψέλλισε, δείχνοντας ότι γνώριζε τι είπε ο Σούμποτιτς,
και στις επίμονες ερωτήσεις αποκρίθηκε: «Δεν τα είπαμε; Πάλι τα ίδια θα
λέμε;». Ο διεθνής φόργουορντ απέφυγε λοιπόν να πάρει θέση. Άφησε το θέμα να
αιωρείται, αν και πρόσφατα το διέψευσε κατηγορηματικά.

Όσο για το ματς, ο Παναθηναϊκός το «καθάρισε» εύκολα, έστω και αν δεν έπαιξαν
οι Κοχ, Αλβέρτης (ο τελευταίος αισθάνθηκε ενοχλήσεις και δεν χρησιμοποιήθηκε
για προληπτικούς λόγους). Το 11-15 στο 10' έγινε 26-15 με ένα σερί 15-0, όπου
πρωταγωνίστησε ο Φώτσης και μετά η νίκη απείχε μόνο 32'...

* Η Εφές Πίλσεν νίκησε στην Κωνσταντινούπολη τη Βαρέζε με 83-72 (37-32 ημ.)
και εξασφάλισε τη δεύτερη θέση του ομίλου της πίσω από τον Παναθηναϊκό. Σε
αγώνα για τον 4ο όμιλο, Βιλερμπάν - Ζαντάρ 69-61.


<REF><SOURCE>ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16357O091</ED>
<ID>
ID:19462

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O09&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: Δεν ρισκάρει τη συμμετοχή του
</H5><H2>Χωρίς τον Ουάιτ
</H2>
* ΘΕΣΣΑΛΟΝΙΚΗ 
Γραφείο Βόρειας Ελλάδας

ΜΟΝΟ Ο ΕΝΑΣ από τους δύο νέους ξένους του Άρη θα κάνει πρεμιέρα στο ελληνικό
πρωτάθλημα, μεθαύριο, κατά του Ηρακλείου. Ο Μάρτιν Μιούρσεπ, λοιπόν, θα τεθεί
κανονικά στη διάθεση του Σβι Σερφ, κάτι που δεν ισχύει, σύμφωνα με τα χθεσινά
δεδομένα, και για τον Ράντι Ουάιτ. Το ρίσκο που πήραν οι «κίτρινοι»
υπογράφοντας με τον Αμερικανό φόργουορντ γίνεται ορατός κίνδυνος, καθώς χθες ο
νομικός σύμβουλος της ΚΑΕ Άρης Θωμάς Χρυσικός εισηγήθηκε «με τις παρούσες
συνθήκες» την απουσία του παίκτη στο παιχνίδι με το Ηράκλειο.

«Δεν θα παίξει» επιβεβαίωσε ο γενικός διευθυντής των «κιτρίνων» Χρήστος
Μιχαηλίδης για τον Ουάιτ μετά την απόφαση της ΕΟΚ, σύμφωνα με την οποία, ο
αντικαταστάτης του Μιχαήλ Μιχαήλοφ οφείλει να εκτίσει ποινή τεσσάρων
αγωνιστικών από τη θητεία του με τα χρώματα του Περιστερίου.

Σήμερα ο Άρης ζητεί την ακύρωση του υπολοίπου της ποινής του Ουάιτ με προσφυγή
που καταθέτει στο ΑΣΕΑΔ και επιδιώκει να εκδοθεί απόφαση το συντομότερο δυνατό.

Στο μεταξύ, χθες, η επιτροπή πρωταθλήματος του ΕΣΑΚΕ δεν πήρε θέση για το θέμα
και το παρέπεμψε στην ολομέλεια του διοικητικού συμβουλίου του ΕΣΑΚΕ που
συνέρχεται εκτάκτως για το θέμα αύριο.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16357O092</ED>
<ID>
ID:19509

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O09&aa=2</URL></REF>


Article

<CATEGORY>vin10</CATEGORY>

 <H5>ΒΑΣΙΛΑΚΟΠΟΥΛΟΣ
</H5><H2>Στο Παρίσι κατά της ΦΙΜΠΑ
</H2>
ΤΟ ΘΕΜΑ της ελεύθερης κυκλοφορίας των ξένων παικτών στην Ευρώπη θα συζητηθεί
σε συνδιάσκεψη που θα πραγματοποιηθεί αύριο στο Παρίσι και στην οποία θα
λάβουν μέρος οι πρόεδροι των ομοσπονδιών Γαλλίας, Ελλάδας, Ιταλίας, Ισπανίας,
Τουρκίας και Γερμανίας. Διοργανωτής είναι ο πρόεδρος της γαλλικής ομοσπονδίας
και πρόεδρος της ευρωπαϊκής ζώνης της ΦΙΜΠΑ Ιβάν Μαϊνινί και την ΕΟΚ θα
εκπροσωπήσει ο Γιώργος Βασιλακόπουλος. Άλλωστε, ο πρόεδρος της ελληνικής
ομοσπονδίας πρωτοστάτησε στην επιχείρηση ανατροπής της απόφασης. <REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16357O093</ED>
<ID>
ID:19545

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Ψάχνει τον. αρμόδιο
</H2>
ΤΟΝ... «αρμόδιο» αναζητά ο Πανιώνιος προκειμένου να μάθει για την τύχη της
ένστασης που έχει καταθέσει κατά του κύρους του αγώνα με την ΑΕΚ!

Τι ακριβώς συμβαίνει: Το διοικητικό συμβούλιο της ΕΟΚ, στην προχθεσινή του
συνεδρίαση αποφάσισε να διαβιβάσει τον φάκελο της ένστασης στο δικαιοδοτικό
όργανο του ΕΣΑΚΕ, επειδή δεν αναφέρεται σε παράβαση κανονισμού παιδιάς, αλλά
στο κύρος του αγώνα.

Όπως υποστηρίζουν από τον Πανιώνιο, ο αθλητικός δικαστής δεν είναι αρμόδιος
για να αποφανθεί αν «κακώς διακόπηκε το ματς».

Ο Πανιώνιος έχει προσφύγει ήδη στο ΑΣΕΑΔ, το οποίο μπορεί να αποφασίσει
ουσιαστικά για την τύχη της ένστασης.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16357O094</ED>
<ID>
ID:19565

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O09&aa=4</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Σφυρίζουν στο ντέρμπι
</H2>
Ο ΣΤΕΛΙΟΣ Συμεωνίδης από τη Θεσσαλονίκη και ο Σωτήρης Λαϊνιώτης από την Πάτρα
κληρώθηκαν να διευθύνουν τον αγώνα Παναθηναϊκού - ΑΕΚ, το Σάββατο, στο ΟΑΚΑ.
Επίσης, στη συνάντηση Περιστερίου - Ολυμπιακού (Κυριακή) θα «σφυρίξουν» οι
Κορομηλάς - Πιλοΐδης.

Τα υπόλοιπα ματς της 20ής αγωνιστικής θα διευθύνουν οι εξής: Μαρούσι -
Παπάγου: Πιτσίλκας - Σχινάς, Απόλλων Πατρών - Ηρακλής: Μουζάκης - Μπακάλης,
Άρης - Ηράκλειο: Τσανίδης - Χριστοδούλου, Πανιώνιος - Σπόρτιγκ: Κουκουλεκίδης
- Μαστραφτσής, Νήαρ Ηστ - ΠΑΟΚ: Παπαδημητρίου - Γκόντας.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16357O095</ED>
<ID>
ID:19578

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O09&aa=5</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Η μεγάλη ανατροπή
</H2>
Ο ΠΑΝΑΘΗΝΑΪΚΟΣ πέτυχε τη μεγάλη ανατροπή και κερδίζοντας στα Πατήσια τον
Σπόρτιγκ με 58-55 (αν και έχανε 13-26) διατήρησε κάποιες ελπίδες ακόμα και για
την κατάκτηση του πρωταθλήματος. Στην κορυφή έμεινε μόνη της η ΜΕΝΤ, η οποία
όμως έχει να παίξει εκτός έδρας με Σπόρτιγκ και Θρίαμβο. Αναλυτικά τα χθεσινά
αποτελέσματα της (εξ αναβολής) 13ης αγωνιστικής: Σπόρτιγκ - Παναθηναϊκός
55-58, Ηρακλής - Απόλλων Πτολεμαΐδας 62-55, Μέγας Αλέξανδρος - ΜΕΝΤ 35-63,
Ολυμπιακός Βόλου - Καλαμαριά 45-59, Εσπερίδες - Θρίαμβος 47-55, ΑΕΚ Τρίπολης -
Ακαδημία 60-56. Στη βαθμολογία προηγείται η ΜΕΝΤ με 27 βαθμούς και ακολουθούν
ο Σπόρτιγκ με 26 και ο Παναθηναϊκός με 25.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16357O096</ED>
<ID>
ID:19585

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O09&aa=6</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ: Ο ΟΛΥΜΠΙΑΚΟΣ ΚΟΝΤΡΑ ΣΤΗΝ ΠΙΟ ΑΔΥΝΑΜΗ ΟΜΑΔΑ ΤΗΣ ΔΙΟΡΓΑΝΩΣΗΣ
</H5><H2>Για την ξεκούραση
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Νίκη και για να ξεκουραστούν θέλουν απόψε ο Ολυμπιακός και ο Άντονι Γκόλντγουαϊρ

ΤΟ ΚΙΝΗΤΡΟ που έχουν απόψε (21.15, Star) οι παίκτες του Ντούσαν Ίβκοβιτς στον
αγώνα με τη Σαμάρα είναι αρκετά μεγάλο, αν αναλογιστεί κανείς πως με νίκη
εξασφαλίζουν την πρώτη θέση του ομίλου και... ξενοιάζουν, τουλάχιστον
πνευματικά και ψυχολογικά μέχρι τις αρχές Μαρτίου όταν και θα αρχίζουν τα πλέι
οφ της Ευρωλίγκας.

Παίζουν δηλαδή και για την... ξεκούρασή τους, αφού έτσι θα έχουν την ευκαιρία
να ρίξουν το βάρος τους στο ελληνικό πρωτάθλημα σε μία κρίσιμη στροφή του. Ο
Ντούσαν Ίβκοβιτς παραδέχθηκε χθες πως η νίκη είναι σχεδόν εξασφαλισμένη, αλλά
ζήτησε σοβαρότητα από τους παίκτες του.

«Παίζουμε με μία ομάδα που δεν έχει κάνει ούτε νίκη εκτός έδρας και δεν μπορώ
να χαρακτηρίσω το παιχνίδι δύσκολο. Όμως θέλω σοβαρότητα από τους παίκτες μου,
τόσο στον αγώνα με τους Ρώσους όσο και στους άλλους δύο μέχρι το τέλος. Δεν
είναι σωστό προς τους άλλους αντιπάλους να κατεβάσουμε μια ομάδα χωρίς τους
βασικούς παίκτες αν είμαστε αδιάφοροι. Απλά θα προφυλάξουμε τους τραυματίες
και θα έχουμε την ευχέρεια να μη ρισκάρουμε», τόνισε ο «Ντούντα» που εξέφρασε
και τη δυσαρέσκειά του για τις συνεχείς διακοπές των αγώνων.

«Δεν βοηθάνε τις ομάδες όταν έχουν τόσο βεβαρημένο πρόγραμμα και ουσιαστικά
αποσυντονίζονται. Εμείς αυτή την εβδομάδα δουλέψαμε πολύ σκληρά, ώστε να
κρατηθούμε σε ένα ικανοποιητικό επίπεδο», υποστήριξε ο προπονητής του
Ολυμπιακού που και πάλι αντιμετωπίζει προβλήματα τραυματισμών.

Ο Τάρλατς επέστρεψε μεν, αλλά ο Τόμιτς πονάει στον ώμο (τενοντίτιδα), χωρίς
αυτό να σημαίνει πως δεν θα παίξει σήμερα, εκτός πια και αν ο πόνος είναι πολύ
έντονος. Ο Δορκοφίκης έχει ένα πρόβλημα στο γόνατο, ενώ ο Καραπλής βρίσκεται
στο στάδιο της ανάρρωσης από την εγχείρηση στον αστράγαλο.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16357O101</ED>
<ID>
ID:19454

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Θα προσπαθήσει να εκμεταλλευτεί τις ελλείψεις της Κίντερ
</H5><H2>«Από εμάς εξαρτάται η νίκη»
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

Ο Κλάουντιο Κολντεμπέλα επιστρέφει απόψε στην πατρίδα του, κόντρα στην ομάδα
που τον ανέδειξε

ΤΙΣ ΕΛΛΕΙΨΕΙΣ της Κίντερ Μπολόνια θα προσπαθήσει να εκμεταλλευτεί απόψε ο
ΠΑΟΚ, προκειμένου να πάρει στην Ιταλία τη νίκη που θα του επιτρέψει να
διατηρήσει τις ελπίδες του για πρόκριση στα πλέι οφ της Ευρωλίγκας.

«Το σημαντικότερο είναι το πώς θα παίξουμε εμείς», δήλωσε ο Κώστας Φλεβαράκης
για τις απουσίες της ομάδας τού Έτορε Μεσίνα. Ο Μάικλ Ολοβοκάντι επέστρεψε στο
ΝΒΑ, ενώ ο Πρέντραγκ Ντανίλοβιτς είναι τραυματίας. Ο κυπελλούχος προπονητής
του ΠΑΟΚ επεσήμανε ότι «το μοναδικό παιχνίδι στο οποίο έπαιξε πλήρης η Κίντερ
ήταν εναντίον μας, στο Αλεξάνδρειο. Έχει συνηθίσει να παίζει με ελλείψεις. Δεν
πρέπει να μας ξεγελάει το γεγονός» και συμπλήρωσε: «Αν πάμε συγκεντρωμένοι,
μπορούμε να πάρουμε το θετικό αποτέλεσμα».

Ο Γιώργος Μπαλογιάννης εκτίμησε πως «το καλό αποτέλεσμα εξαρτάται από μας.
Υπάρχουν πολλοί παίκτες οι οποίοι μπορούν να καλύψουν τα κενά της Κίντερ». Όσο
για την κατάκτηση του Κυπέλλου, ο αρχηγός του ΠΑΟΚ είπε: «Αυτό ανήκει στο παρελθόν».

Ο Κλάουντιο Κολντεμπέλα επιστρέφει στην πατρίδα του, απέναντι στην ομάδα με τη
φανέλα της οποίας μεγάλωσε. «Χρειαζόμαστε οπωσδήποτε τη νίκη για να ξαναμπούμε
στο παιχνίδι της πρόκρισης. Η Κίντερ ξέρει να καλύπτει τα προβλήματά της. Θα
αφήσω τα συναισθήματά μου για 40' εκτός γηπέδου».

Το ταξίδι προς την Μπολόνια επεφύλασσε και ένα απρόοπτο: ο Γιάννης Γιαννούλης
πήγε στο αεροδρόμιο «Μακεδονία» χωρίς το διαβατήριό του, αλλά τελικά κατάφερε
να ταξιδέψει χωρίς προβλήματα.

Το παιχνίδι που αρχίζει στις 9.30 μ.μ. διαιτητεύουν οι Μιτχάνα, Πιλπάουσκας
και θα μεταδοθεί σε μαγνητοσκόπηση από το Star μία ώρα μετά τα μεσάνυχτα.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16357O102</ED>
<ID>
ID:19501

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ
</H5><H2>Επέστρεψε ο Χάουαρντ
</H2>
ΟΙ ΜΠΕΛΑΔΕΣ του Κώστα Μίσσα έλαβαν τέλος κατά το... ήμισυ χθες, αφού επέστρεψε
από την άδειά του μόνο ο ένας από τους δύο ξένους του (Στίβεν Χάουαρντ). Ο
Αντρές Γκίμπερτ αναμενόταν ξημερώματα στην Πάτρα, αφού καθυστέρησε η πτήση του
από τη Ν. Υόρκη, με αποτέλεσμα να χάσει και τη χθεσινή προπόνηση. Αντιθέτως ο
Χάουαρντ παρά την κούρασή του πήρε μέρος στην απογευματινή προπόνηση.

«Είμαστε σε δύσκολη θέση από βαθμολογικής πλευράς και πρέπει να νικήσουμε
τον Ηρακλή ­ δεν έχουμε περιθώρια για απώλειες» τόνισε ο Μίσσας, που θα
προσπαθήσει στις δύο ημέρες που απομένουν, να φέρει σε υψηλή αγωνιστική
κατάσταση τους δύο ξένους. Φυσικά κανείς δεν περίμενε στην Πάτρα ότι η άδεια
που πήραν οι δύο ξένοι θα γύριζε... μπούμερανγκ (έπρεπε να είχαν επιστρέψει τη
Δευτέρα, αλλά καθυστέρησαν λόγω κακοκαιρίας).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16357O103</ED>
<ID>
ID:19539

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Το κατέστρεψε η... βροχή
</H2>
ΚΑΤΑΣΤΡΑΦΗΚΕ το μεγαλύτερο μέρος του παρκέ του γηπέδου του Περιστερίου και οι
ιθύνοντες της ομάδας έδωσαν το «ΟΚ» να αντικατασταθεί, πριν από το ματς με τον
Ολυμπιακό. Η φθορά στο παρκέ προήλθε λόγω παλαιότητας και λόγω... βροχών, αφού
το γήπεδο έχει πολλές τρύπες και το νερό που πέρασε φούσκωσε το ξύλο στον
αγωνιστικό χώρο.

Μάλιστα, για αυτό τον λόγο ματαιώθηκε η πρωινή προπόνηση, ενώ η
απογευματινή θα γίνει στο κλειστό γυμναστήριο των Λιοσίων.

Ματαιώθηκε όμως και το χθεσινό φιλικό παιχνίδι με τον Παπάγου, αφού οι
«στρατηγοί» αντιμετώπιζαν προβλήματα τραυματισμών.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16357O104</ED>
<ID>
ID:19559

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O10&aa=4</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΠΑΟ ΚΑΙ ΒΡΙΛΗΣΣΙΑ ΠΙΟ ΚΟΝΤΑ ΣΤΟ ΦΑΪΝΑΛ ΦΟΡ
</H5><H2>4x4 για δύο
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Ρωσίδα Ίρα Φεντότοβα σε μια από τις πολλές επιθέσεις της, που προκάλεσαν
αίσθηση χθες στη «Λεωφόρο»

ΣΤΟ εντυπωσιακό 4Χ4 νίκες έφθασαν οι δύο εκπρόσωποι του ελληνικού γυναικείου
βόλεϊ στα Ευρωπαϊκά Κύπελλα, γεγονός που φέρνει κοντά στην πρόκριση στο Φάιναλ
Φορ Τσάμπιονς Λιγκ τον Παναθηναϊκό (3-1 στη Λεωφόρο τη βελγική Αστερίξ) και τα
Βριλήσσια (3-0 τη Φερτ στην Ολλανδία).

* ΠΑΝΑΘΗΝΑΪΚΟΣ - ΑΣΤΕΡΙΞ ΚΙΕΛΝΤΡΕΧΤ 3-1 (21-25, 25-22,
25-16, 25-13).

Χαρακτήρα μεγάλης ομάδας έδειξε ο Παναθηναϊκός σε ένα ματς που χρειάστηκε να
περάσει από στενωπούς για να φτάσει στην 4η νίκη «σερί» στον Β' όμιλο του
Τσάμπιονς Λιγκ γυναικών.

Η βελγική ομάδα αιφνιδίασε με τους 100 (!) οπαδούς που τη συνόδευαν να
κοντράρονται μόνο από τις φωνές του πανταχού παρόντος σε όλα τα αθλήματα του
Παναθηναϊκού, Στέφανου Ααρών, προτού αρχίσουν το τραγούδι οι νεαροί της κερκίδας.

Οι φιλοξενούμενες απείλησαν και με 2-0 σετ («θα χάναμε 3-0 αν γινόταν αυτό»,
παραδέχθηκε ο προπονητής του ΠΑΟ Γιάννης Νικολάκης), αφού προηγήθηκαν στο 2ο
σετ 10-5 και ισοφάρισαν 22-22.

Ακολούθως, ο Παναθηναϊκός με το γνωστό «ευρωπαϊκό» του ρυθμό ­ «δολοφονικό»
σερβίς Γιαλένιου, Μάσσου, δυνατή επίθεση Φεντότοβα, Ντουάρτε, Σαπαρέφσκα,
αδιαπέραστο μπλοκ Μάσσου, Αγγελάκη, φοβερή άμυνα, δεν άφησε περιθώρια στη
βελγική ομάδα (κορυφαία η Ρωσίδα Κιριάκοβα).

Παρά τη νίκη, ο άριστος κόουτς χθες Γιάννης Νικολάκης δεν έκρυβε την ανησυχία
του: «Τα προβλήματα παραμένουν αφού αύριο τα κορίτσια θα απεργήσουν από
προπόνηση. Θα είναι κρίμα αν χάσουμε την ευκαιρία πρόκρισης στο Φάιναλ Φορ».

ΠΑΟ: Γιαλένιου 6 πόντοι, Ντουάρτε 13, Μπάμπουλη 2, Φεντότοβα 26,
Σαπαρέφσκα 16, Αγγελάκη 10 - Μάσσου 13, Ντούλε.

* ΦΕΡΤ- ΒΡΙΛΗΣΣΙΑ BMW ΚΟΥΛΟΥΡΗΣ 0-3 (19-25, 19-25, 18-25).

Επίδειξη δύναμης έκαναν τα Βριλήσσια σε δύσκολη έδρα και βρίσκονται πλέον πολύ
κοντά την πρόκριση στο Φάιναλ Φορ (απομένουν δύο αγώνες εντός, δύσκολος με την
πολωνική Μπιέλσκο Μπίαλα, εύκολος με τη μολδαβική Μπέλτσι και τυπικό ματς στο
Ρέτζιο Εμίλια).

«Ξεπεράσαμε την αρχική νευρικότητα, κερδίσαμε τη μάχη στο φιλέ και πήραμε άλλη
μια μεγάλη νίκη», δήλωσε ο προπονητής Δημήτρης Μπαχράμης.

ΒΡΙΛΗΣΣΙΑ: Μεμετζή, Μεντβέντεβα, Μ. Γκαραγκούνη, Ντουμιτρέσκου, Ν.
Γκαραγκούνη, Μουρζάκου - Λιχολέτοβα (λίμπερο).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16357O111</ED>
<ID>
ID:19455

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O11&aa=1</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>«Έφυγε»
</H2>
ΕΝΑΣ από τους πιο σημαντικούς εργάτες του ελληνικού τένις, ο Γιάννης Αργυρίου,
πέθανε χθες σε ηλικία 85 χρόνων. Επί 40 χρόνια είχε διατελέσει προπονητής στον
ΟΑ Αθηνών και αρκετά χρόνια στην Εθνική. Μαθητές του, υπήρξαν οι Ν. Καλύβας,
Δ. Κανελλόπουλος, Στ. Παναγόπουλος, Ν. Καλογερόπουλος, Ν. Αργυρίου, Φ. Βαζαίος
και άλλοι. Ο Αργυρίου ήταν πρωταθλητής Ελλάδας το 1946 στο απλό. Την ίδια
χρονιά, είχε κατακτήσει τον τίτλο στα διεθνή τουρνουά Άγκυρας και Αλεξάνδρειας.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16357O112</ED>
<ID>
ID:19502

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O11&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ: Νίκη του Ιωνικού Ν.Φ.
</H5><H2>Κοντά στην κορυφή
</H2>
ΠΟΛΥ κοντά στην 1η θέση της κανονικής περιόδου είναι ο Ιωνικός Νέας
Φιλαδέλφειας, μετά τη νίκη του στη χθεσινή 15η αγωνιστική επί του Κιλκίς
ΕΛΒΙΑΛ με 24-21 και την ήττα του ΑΣΕ Δούκα στον Βύρωνα από τον Αθηναϊκό
ΚΟΡΕΛΚΟ με 28-27.

Τα άλλα αποτελέσματα της 15ης αγωνιστικής: Αρχέλαος - ΙΕΚ Ξυνή 23-20, Φίλιππος
- ΣΑΚΑ 27-22, ΒΑΟ - Γ.Ε. Βέροιας 21-26, Πανελλήνιος - Τρίτων 10-0 άνευ αγώνος
(ουσιαστική κατάληξη μετά τη μη προσέλευση των Θεσσαλονικέων).

Βαθμολογία (σε 15 αγ.): Ιωνικός 26, Πανελλήνιος 25, ΑΣΕ Δούκα 23, Κιλκίς 19,
Αρχέλαος και Αθηναϊκός 17, Φίλιππος 13, ΒΑΟ 12, Γ.Ε. Βέροιας 10, ΙΕΚ Ξυνή 9,
ΣΑΚΑ 5, Τρίτων 3.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16357O113</ED>
<ID>
ID:19540

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O11&aa=3</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Νέα... ρότα
</H2>
Η ΕΙΟ αναγκάστηκε να πάρει από τον Ν.Ο. Πόρτο Καρρά τη διοργάνωση του
Ευρωπαϊκού Πρωταθλήματος «Όπτιμιστ» (31 Ιουλίου - 7 Αυγούστου 1999) λόγω του
γεγονότος ότι έκλεισε το ξενοδοχείο «Σιθωνία» που θα φιλοξενούσε τους αθλητές
και βρίσκεται ήδη στην αναζήτηση άλλου οργανωτή ομίλου.

Στο μεταξύ, η Αγγλία προστέθηκε στις χώρες που έχουν δηλώσει συμμετοχή στη
Διεθνή Ιστιοπλοϊκή Εβδομάδα Αθηνών «Γιουρολύμπ» (24 - 28 Φεβρουαρίου στον
Φαληρικό Όρμο).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16357O114</ED>
<ID>
ID:19560

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>«Μισή» πρόκριση
</H2>
Ν.Ο. ΧΑΛΚΙΔΑΣ, Ν.Ο. Χανίων και Εθνικός έκαναν το πρώτο (και αρκετά σημαντικό)
βήμα για την πρόκρισή τους στο φάιναλ φορ του κυπέλλου, στο πόλο. Ο Ν.Ο.
Χαλκίδας, με κορυφαίο τον Αμερικανό Κρις Χάμπερτ (5 γκολ), νίκησε 12-9 τον
Ολυμπιακό. Στα Χανιά, ο τοπικός ναυτικός όμιλος επικράτησε με 10-5 του
Παναθηναϊκού. Οι «πράσινοι» δεν είχαν για δύο περιόδους στη διάθεσή τους τον
Απανασένκο (αποβλήθηκε με τρεις ποινές). Τέλος, στον Πειραιά, ο Εθνικός νίκησε
τον Ν.Ο. Χίου με 8-5. Απόψε (20.00), η Βουλιαγμένη θα φιλοξενήσει τον Ν.Ο.
Πάτρας. Οι επαναληπτικοί αγώνες θα διεξαχθούν στις 17 Φεβρουαρίου.

Τα αποτελέσματα στην 9η αγωνιστική του πρωταθλήματος γυναικών: Ν.Ο. Χανίων
- Εθνικός 7-5, Βουλιαγμένη - Ν.Ο. Χίου 18-6, Ολυμπιακός - Ποσειδώνας Πάτρας
15-6, Γλυφάδα - Νηρέας Χαλανδρίου 12-5.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16357O115</ED>
<ID>
ID:19576

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O11&aa=5</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Φλάινγκ Τόνια (Νίκος) 194-122. Ίμβρος 198. Τρίτος, Νατασάκι. Δίδυμο
4Χ5=584. Φορκάστ 5Χ4=950. Trio 4Χ5Χ6=635. Tri-cast 5Χ4Χ6=2.081. (Διεγράφη ο
ίππος 5, Μικρή Λουλού, ομόσταβλος του νικητή).

2η: Ευστάθιος (Μπάμπης) 415-145. Ματτέο 119. Τρίτος και τέταρτος, Κέφαλος
και Κούκκος. Δίδυμο 2Χ5=157. Φορκάστ 2Χ5=464. Σύνθετο 5Χ2=949. ΣΔ 4Χ5Χ2Χ5=897.
Trio 2Χ3Χ5=605. Tri-cast 2Χ5Χ3=3.255. Τετραπλό 2Χ5Χ3Χ4=9.250.

3η: Χαρούλα (Νίκος) 496-213. Δανάη 151. Τρίτος και τέταρτος, Φερούλα και
Λέιντυ Ντρόγκαν. Δίδυμο 1Χ5=463. Φορκάστ 5Χ1=1.188. Σύνθετο 2Χ5=1.741. ΣΔ
2Χ5Χ1Χ5=1.010. Trio 1Χ5Χ8=4.220. Tri-cast 5Χ1Χ8=23.940. Τετραπλό 5Χ1Χ8Χ2=50.517.

4η: Νιου Νταϊμένσιον (Ν. Βαλακούδουνας) 355-238. Άιρον Κουήν 302. Τρίτος
και τέταρτος, Ανίκητη και Μυθικός Ήρωας. Δίδυμο 4Χ6=1.075. Φορκάστ 4Χ6=1.581.
Σύνθετο 5Χ4=1.781. ΣΔ 1Χ5Χ4Χ6=5.506. Trio 4Χ6Χ7=1.124. Tri-cast 4Χ6Χ7=3.923.
Τετραπλό 4Χ6Χ7Χ2=20.235.

5η: Φίζαρ Μπόυ (Οικονομίδης) 259-175. Πορφύριος 190. Τρίτος και τέταρτος,
Γκάλαντ και Ταφ Πρινς. Δίδυμο 2Χ3=483. Φορκάστ 3Χ2=844. Σύνθετο 4Χ3=766. ΣΔ
4Χ6Χ2Χ3=3.332. Trio 2Χ3Χ5=2.759. Tri-cast 3Χ2Χ5=10.482. Τετραπλό 3Χ2Χ5Χ6=24.804.

6η: Σταλός (Τσεργάς) 677-358. Ξέφρενος Ρυθμός 254. Τρίτος και τέταρτος,
Άρης και Ναπάλμ. Δίδυμο 1Χ5=722. Φορκάστ 5Χ1=1.888. Σύνθετο 3Χ5=1.628. ΣΔ
2Χ3Χ1Χ5=15.707. Trio 1Χ5Χ6=3.632. Tri-cast 5Χ1Χ6=14.867. Τετραπλό 5Χ1Χ6Χ4=27.467.

7η: Μοναδικός (Οικονομίδης) 511-294. Παρί Σαιν Ζερμαίν 192. Τρίτος και
τέταρτος, Μπεντ Ελ Αμάρ και Καρατάσος. Δίδυμο 2Χ4=1.313. Φορκάστ 2Χ4=3.888.
Σύνθετο 5Χ2=4.826. ΣΔ 1Χ5Χ2Χ4=17.206. Trio 2Χ3Χ4=578. Tri-cast 2Χ4Χ3=8.472.
Τετραπλό 2Χ4Χ3Χ8=222.157.

8η: Μαριανού (Νίκος) 391-279. Λήθη 199. Τρίτος και τέταρτος, Κιουράνα και
Λέιντυ Βιργινία. Δίδυμο 1Χ4=648. Φορκάστ 1Χ4=1.299. Σύνθετο 2Χ1=3.366. ΣΔ
2Χ4Χ1Χ4=11.164. Trio 1Χ4Χ8=2.301. Tri-cast 1Χ4Χ8=7.712. Τετραπλό 1Χ4Χ8Χ2=43.711.

9η: Ζορές (Δημητσάνης) 211-100. Μενχίρ 439. Τρίτος και τέταρτος, Μπράιαν
και Φωφάκι. Δίδυμο 3Χ5=826. Φορκάστ 5Χ3=1.145. Σύνθετο 1Χ5=847. ΣΔ
1Χ4Χ3Χ5=8.037. Trio 3Χ4Χ5=9.753. Tri-cast 5Χ3Χ4=25.947. Τετραπλό 5Χ3Χ4Χ9=183.421.

* «Σκορ Γκανιάν 4»: 243.520 δρχ.

* «Σκορ Γκανιάν 6»: Τζακ - ποτ και το ποσό των 6.734 δρχ. μεταφέρεται στο
μεθαυριανό πρόγραμμα ιπποδρομιών.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16357O116</ED>
<ID>
ID:19584

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O11&aa=6</URL></REF>


Article

<CATEGORY>vin10</CATEGORY>

 <H5>ΑΦΙΞΕΙΣ
</H5><H2>Τους μπέρδεψε ο Ντανιέλ
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΑΙΦΝΙΔΙΑΣΜΟΣ χθες στο αεροδρόμιο. Κάμεραμεν και ρεπόρτερ είχαν συγκεντρωθεί
για την άφιξη του Χούλιο Σέζαρ και μόλις είδαν έναν μελαψό πολύ νόστιμο, ψηλό,
νεαρό, «έπεσαν» πάνω του.

*** Για την ακρίβεια παρασύρθηκαν από τον Ντανιέλ Μπατίστα, ο οποίος ήταν εκεί
και αγκάλιασε το ομορφόπαιδο.

*** Βέβαια, σε δευτερόλεπτα κατάλαβαν οι εκπρόσωποι των μίντια ότι δεν είχαν
μπροστά τους τον διάσημο Βραζιλιάνο του Παναθηναϊκού, αλλά τον αδελφό τού
Ντανιέλ, ο οποίος είχε φθάσει με την ίδια πτήση.

*** Και μας ήλθε για να αγωνιστεί στον Ναυπακτιακό!

*** Κάποια στιγμή εμφανίστηκε στην αίθουσα αφίξεων και ο Σέζαρ και ήταν εντυπωσιακός.

*** Και αυτός και η σύζυγος...

*** Ένας ακόμη αλλοδαπός βρίσκεται ήδη στη χώρα μας και χθες οριστικοποίησε τη
μεταγραφή του στον ΠΑΟΚ.

*** Ο Κολομβιανός κυνηγός Βαλένθια.

*** Ο Νίκος Πανταζής, ο οποίος εξέτασε τον παίκτη για λογαριασμό Μπατατούδη,
εντυπωσιάστηκε, αφού ανέφερε στον παράγοντα του ΠΑΟΚ πως «δεν έχει ξαναδεί πιο
δυνατούς μύες από αυτούς του Βαλένθια».

*** Κατόπιν αυτού, δικαίως εκατοντάδες οπαδοί του «Δικεφάλου» περίμεναν χθες
το νέο απόκτημα στο Αεροδρόμιο Μακεδονία.

ΣΥΜΦΩΝΑ με τον προγραμματισμό που έχει γίνει, η ΠΑΕ Ολυμπιακός διέθεσε χθες
τριάντα χιλιάδες εισιτήρια του αγώνα με την Γιουβέντους στους οργανωμένους
συνδέσμους Λεκανοπεδίου, περιφέρειας και εξωτερικού.

*** Αυτό σημαίνει ότι οι οπαδοί (που διψάνε βεβαίως για αγορά εισιτηρίου), δεν
πήραν μυρουδιά...

*** Με δεδομένο ότι περίπου άλλες δέκα χιλιάδες εισιτήρια προορίζονται για
τους κατόχους διαρκείας, είναι σαφές πως στα ταμεία θα «καταλήξουν» το πολύ
10-12.000 χαρτάκια.

*** Τα οποία θα χαρακτηριστούν δικαίως «μαγικά».

*** Προβλέπεται τεράστια ζήτηση και ταραχή, διότι Γιουβέντους είναι αυτή...

ΚΑΙ Ο ΠΣΑΠ, δηλαδή το συνδικαλιστικό όργανο των ποδοσφαιριστών, έκανε επέμβαση
στην ΕΠΟ με στόχο να υπερασπιστεί τον Αποστολάκη.

*** Το σκεπτικό του Αντωνιάδη και των συνεργατών του είναι ότι «ο
ποδοσφαιριστής εξέφρασε την άποψή του» και τίποτε άλλο.

*** Εντάξει, συνταξιούχους τους είπε τους παράγοντες της ΕΠΟ ο Στράτος, όμως
έπρεπε να διευκρινίσει μερικά πράματα.

*** Ας ανέφερε ονόματα.

*** Δεν είναι και οι «29» συνταξιούχοι!

*** (Άσχετα αν ενεργοποιούνται σπάνια, απολαμβάνοντας την παραδοσιακή τους νιρβάνα).

Ο ΓΝΩΣΤΟΣ διαιτητής Στράτος Παπουτσέλης, ύστερα από τον παραγκωνισμό του, τις
τιμωρίες του, την «χλεύη» θεατών σε ματς κ.λπ., πήρε τη μεγάλη απόφαση:

*** Με επιστολή προς την Επιτροπή Διαιτησίας ειδοποιεί την ηγεσία ότι αποχωρεί
οριστικά και αμετάκλητα από την ενεργό δράση.

*** Έχει γούστο τώρα ο Νικάκης να του ζητήσει να ανακαλέσει την απόφασή του...

*** Όπως και να 'χει, ο Παπουτσέλης θα μείνει στην ιστορία του επαγγελματικού
πρωταθλήματος για το πέναλτι που είχε δώσει υπέρ του Ολυμπιακού σε ντέρμπι με
τον Παναθηναϊκό.

*** «Βάζοντας» την μπάλα μέσα στην περιοχή, ενώ η παράβαση είχε γίνει ένα
μέτρο «έξω».

*** Άραγε, θα υπάρξει «διάδοχος»;

ΝΕΑ ΤΑΠΕΙΝΩΤΙΚΗ ήττα υπέστη χθες στη Δράμα η Δόξα, αυτήν τη φορά από την
ευχάριστη έκπληξη της τρίτης κατηγορίας ομάδα της Νέας Μηχανιώνας.

*** Η Δόξα βρίσκεται στην τελευταία θέση της βαθμολογίας του βορείου ομίλου,
μαζί με την Καστοριά.

*** Γιατί το αναφέρω;

*** Διότι ακολουθεί αγώνας Καστοριάς-Δόξας και μην περιμένετε να γεμίσει το
εθνικό στάδιο της πόλης των γουναράδων.

*** Το ποδόσφαιρο τόσο για τους Καστοριανούς όσο και για τους Δραμινούς
φιλάθλους, είναι λέξη συνώνυμη της απογοήτευσης.

*** Κάτι ακόμα: επειδή υποβιβάζονται στη Δ' κατηγορία πέντε ομάδες, είναι πολύ
πιθανόν οι δύο άλλοτε ισχυροί της πρώτης κατηγορίας, το καλοκαίρι να
επιστρέψουν στον μαγικό κόσμο των ερασιτεχνών.

ΜΙΚΡΟ πρόβλημα αντιμετωπίζει το... Πασαλιμάνι με τον εγωισμό τού νεαρού
ποδοσφαιριστή Τζιωρτζόπουλου!

*** Τον παίκτη, συμφώνησε ο Ολυμπιακός με τον Ηρακλή να τον δώσει δανεικό για
18 μήνες ως «αντάλλαγμα» (μεταξύ άλλων) για τη μετακίνηση του Κύπριου
Κωνσταντίνου στο Λιμάνι.

*** Κύπριος, Ηρακλής και Ολυμπιακός τα έχουν βρει ­ ο Τζιωρτζόπουλος αρνείται.

*** Πάει Θεσσαλονίκη αλλά μόνον έξι μήνες!

*** Μόλις αγριέψει ο Γιώργος Λούβαρης, να δείτε που «θα πάει και με τρένο».

*** Πάντως, θυμάμαι και τις ημέρες της μεταγραφής του, ο πιτσιρικάς τού
Κερατσινίου είχε παίξει ρόλο πρωταγωνιστή.

*** Σνομπάρισε κοτζάμ Παναθηναϊκό, αρνιόταν οποιαδήποτε δήλωση στους ρεπόρτερ,
όταν συμφώνησε με τον Ολυμπιακό, τέτοια.

*** Κάτι μου λέει ότι έχει τσαγανό ο Τζιωρτζόπουλος.

*** Το οποίο ενδεχομένως θα είχε φανεί ήδη στο γήπεδο αν δεν ήταν αριστεροπόδαρος...

*** Με Τζόρτζεβιτς, Γεωργάτο, Νινιάδη και Λουτσιάνο, υποχρεωτικά πρέπει να
περιμένει ενάμιση χρόνο...
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16357O121</ED>
<ID>
ID:19456

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ποιος θα τους προστατεύσει;
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΕΠΤΑΚΟΣΙΟΙ σύνεδροι από διακόσιες χώρες συζητούν από προχθές στη Λωζάννη για
το ντόπινγκ στο παγκόσμιο συνέδριο που διοργανώνει η Διεθνής Ολυμπιακή
Επιτροπή. Ανάμεσά τους 55 υπουργοί και εκατοντάδες επιστήμονες.

Στην ομιλία του ο υφυπουργός Αθλητισμού Ανδρέας Φούρας υποστήριξε ότι
«απαιτείται νομοθετικό πλαίσιο, που θα καθορίζει με σαφέστατο και επιστημονικά
άρτιο τρόπο την άσκηση ελέγχου και την επιβολή ποινών με διαδικασίες διεθνώς
αποδεκτές και επιστημονικά παραδεκτές».

Τη δεύτερη ημέρα του συνεδρίου φάνηκε ότι οι διαδικασίες οδηγούνται σε
αποτυχία. Όπως σημειώνει ο απεσταλμένος της «ΟΜΑΔΑΣ» Μανώλης Μαυρομμάτης «δεν
έχει επιτευχθεί συμφωνία στους δύο κυριότερους στόχους: τη δημιουργία διεθνούς
οργανισμού για την καταπολέμηση του ντόπινγκ και τη γενική αποδοχή των
ελάχιστων ορίων ποινών που προτείνει η ΔΟΕ».

Ιδιαίτερα η Διεθνής Ομοσπονδία Ποδοσφαίρου δεν δέχεται ούτε τον έλεγχο
ντόπινγκ στο άθλημα από ανεξάρτητο οργανισμό υπό την αιγίδα της ΔΟΕ.

Από την άλλη πλευρά, οι υπουργοί των Σπορ της Ιταλίας και Γαλλίας Μενάντρι
και Μπουφέ (ο αθλητισμός στις χώρες αυτές βρέθηκε στη δίνη του ντόπινγκ λόγω
των ποδηλατικών γύρων) δήλωσαν ότι τροποποίησαν τη νομοθεσία και καθόρισαν
αυστηρότατα πλαίσια με βαριές ποινές για τους αθλητές-χρήστες απαγορευμένων
φαρμακευτικών ουσιών.

Όλοι οι σύνεδροι, αλλά και όλοι οι επιστήμονες στον πλανήτη και οι
προπονητές γνωρίζουν ότι οι διαστάσεις του ντόπινγκ στον αθλητισμό δεν
μετρώνται. Έως τώρα το τεράστιο πρόβλημα καλύπτεται από ασύνορη υποκρισία σε
παγκόσμιο επίπεδο. Ωστόσο, αμφισβητείται η γνησιότητα των περισσότερων ρεκόρ
και μεταλλίων.

Το κυριότερο όμως είναι ότι απειλείται η υγεία και η ζωή των αθλητών. Ποιος
θα τους προστατεύσει; Αυτοί που υποκρίνονται ή αυτοί που αντιδρούν στην
αποτελεσματική θωράκισή τους;
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16357O122</ED>
<ID>
ID:19503

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O12&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Από τη Μόντενα με χαμόγελο </H2>
ΕΝΘΟΥΣΙΑΣΜΟΣ χθες στο αεροδρόμιο κατά την επιστροφή της αποστολής της
ομάδας βόλεϊ του Ολυμπιακού από την Ιταλία μετά τον θρίαμβο 3-0 επί της
περίφημης Μόντενα. Το σήμα της νίκης ήταν το λιγότερο από τον Θανάση Ψάρρα
(αριστερά) και τον Βούλγαρο διεθνή άσο Νικολάι Ζελιάσκοφ, ο οποίος παρέα με
τον πλακατζή πασέρ ήταν αδύνατο να μείνει σοβαρός.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16357O123</ED>
<ID>
ID:19541

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O12&aa=3</URL></REF>


Article

<CATEGORY>vin10</CATEGORY>

 <H2>Θέλει τίτλο </H2>
ΕΠΕΙΔΗ κάποιοι στην ΑΕΚ έχουν παρεξηγήσει τον Μπλαχίν, που δεν πήγε στο
γλέντι για τη νίκη επί του Ολυμπιακού, να σημειωθεί μόνον αυτό: ο Ουκρανός,
όσα χρόνια βρίσκεται στην Ελλαδα, ποτέ δεν πήγε στα μπουζούκια και δεν
πρόκειται να πάει αν δεν έχει κάτι να γιορτάσει. Δηλαδή τίτλο. Βέβαια, όταν
τον κάλεσαν μετά το ντέρμπι για επινίκια, προφασίστηκε τον πολύ κουρασμένο.
Και δεν έπεισε.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16357O124</ED>
<ID>
ID:19561

</ID><URL>http://ta-nea.dolnet.gr/neaweb/neafile.print_unique?e=A&f=16357&m=O12&aa=4</URL></REF>


Article

<CATEGORY>vin09</CATEGORY>

 <H5>ΤΟ ΕΓΧΩΡΙΟ ΣΙΝΕΜΑ ΚΑΛΑ ΚΡΑΤΕΙ ­ ΠΡΩΤΗ Η «ΔΙΑΚΡΙΤΙΚΗ ΓΟΗΤΕΙΑ» ΜΕ 200.000 ΕΙΣΙΤΗΡΙΑ
</H5><H2>400.000 επέμειναν ελληνικά!
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Τα σατιρικά «Χρυσά μήλα των Εσπερίδων» και το θρίλερ φαντασίας «Μέδουσα», που
αρχίζουν να προβάλλονται από αύριο, ελαχιστοποιούν τα «αζήτητα» ελληνικά φιλμ
τα οποία βρίσκουν αίθουσες προβολής και μέχρι τώρα οι εννέα ταινίες που έχουν
προβληθεί συγκεντρώνουν το κάθε άλλο παρά ευκαταφρόνητο αριθμό των 400.000 εισιτηρίων.

Αρκεί να αναφέρουμε ότι η σατιρική κομεντί της Όλγας Μαλέα «Η διακριτική
γοητεία των αρσενικών» έκοψε το Σαββατοκύριακο που μας πέρασε ­ προς την
πέμπτη εβδομάδα προβολής της ­ τα ίδια εισιτήρια με τη νέα ταινία του Μπράιαν
Ντε Πάλμα «Snake eyes»! Μέχρι τώρα ­ τέσσερις εβδομάδες προβολής και πέντε
μέρες ­ τα «Αρσενικά» της Όλγας Μαλέα έχουν συγκεντρώσει 132.000 θεατές σε
Αθήνα - Πειραιά, 33.000 στη Θεσσαλονίκη και 45.000 στην υπόλοιπη χώρα! Καθόλου
άσχημα δεν πήγε και το «χρυσό» φιλμ του Θόδωρου Αγγελόπουλου «Μια αιωνιότητα
και μια μέρα», καθώς σε Αθήνα - Πειραιά έφτασε τις 80.000 εισιτήρια και άλλες
20.000 έκοψε στην υπόλοιπη χώρα.

Σε αντίθεση με τα παραπάνω, το φιλμ του Κωνσταντίνου Γιάνναρη «Από την άκρη
της πόλης», που όλοι προέβλεπαν μεγάλη επιτυχία στις αίθουσες, έκανε 20.000
εισιτήρια, νούμερο, βέβαια, που δεν είναι απογοητευτικό από μόνο του. Πολύ
λιγότερη τύχη φαίνεται πως έχει η ταινία της Λουκίας Ρικάκη «Συμφωνία
χαρακτήρων», καθώς τις πέντε πρώτες ημέρες προβολής της συγκέντρωσε μόνο 2.000
θεατές, ενώ η προηγούμενη ταινία της, το «Κουαρτέτο σε τέσσερις κινήσεις»,
είχε κόψει 176.000 εισιτήρια!

Εκεί που όλοι έπεσαν έξω στις προβλέψεις τους είναι η ταινία του Λεωνίδα
Βαρδαρου «Ούλοι εμείς εφέντη», ένα φιλμ που χαρακτηρίστηκε παρωχημένο
θεματολογικά, που όχι μόνο βρήκε αίθουσες προβολής ­ έστω και τρεις που
θεωρούνται «περιφερειακές» ­ αλλά τράβηξε το ενδιαφέρον και 5.000 θεατών τις
πέντε πρώτες ημέρες προβολής του.

Από αύριο αρχίζουν την προβολή τους τα περσινά «Χρυσά μήλα των Εσπερίδων» της
πρωτοεμφανιζόμενης Σοφίας Παπαχρήστου που ήταν από τις ευχάριστες εκπλήξεις
του 38ου Φεστιβάλ της Θεσσαλονίκης ­ βραβεία πρωτοεμφανιζόμενης σκηνοθέτιδος,
Α' ανδρικού ρόλου στον Λάζαρο Ανδρέου, μοντάζ στον Γιώργο Τριανταφύλλου,
σκηνογραφίας, ενδυματολογίας στη σκηνοθέτιδα και στη Φλώρα Κουστουμάνη. Ακόμη,
η ανεξάρτητη παραγωγή «Μέδουσα» του Γιώργου Λαζόπουλου, η οποία κινείται στον
χώρο του φανταστικού κινηματογράφου, μεταφέροντας τον μύθο της Μέδουσας στη
σύγχρονη εποχή με τους Ελένη Φιλίνη, Θάνο Αμοργινό, Βάνια Ραμποτα κι έχει
πάρει μέρος σε πολλά διεθνή φεστιβάλ, ενώ στην κατηγορία θρίλερ του Φεστιβάλ
του Χιούστον κέρδισε το τρίτο βραβείο.

Τέλη Φεβρουαρίου - αρχές Μαρτίου θα κάνουν την έξοδό τους στους
κινηματογράφους και οι «Φωτογράφοι» του Νίκου Κούνδουρου. Για τις μόνες
εγχώριες παραγωγές που αγνοείται η τύχη τους, είναι «Το αίνιγμα» του Γιάννη
Σολδάτου, ο «Κόκκινος δράκος» του πετυχημένου, τηλεοπτικά, Μανούσου Μανουσάκη
και τα δύο φιλμ που ακουμπάνε, σεναριακά, σε διηγήματα του Αλέξανδρου
Παπαδιαμάντη, η «Γωνιά του Παραδείσου» της Λένας Βουδούρη και «Τα ρόδινα
ακρογιάλια» του Ευθύμιου Χατζή. Αν υπολογιστεί, όμως, ότι μέχρι πριν από
τέσσερα χρόνια, τα ελληνικά φιλμ τα οποία δεν μπορούσαν να βγουν με τίποτα
στις αίθουσες ήταν, σχεδόν, η πλειοψηφία της εγχώριας παραγωγής, θα πρέπει να
εκληφθεί ως θετικό βήμα η δυσκολία τεσσάρων, μόνο, ταινιών να επικοινωνήσουν
με τον θεατή.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16357P011</ED>
<ID>
ID:19463

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P01&aa=1</URL></REF>


Article

<CATEGORY>vin09</CATEGORY>

 <H2>Συνέντευξη </H2>
Σάρλοτ Ράμπλινγκ στα «ΝΕΑ»: «Για μένα το να υποδύομαι, σημαίνει ότι είμαι»...

σελ.4 - 5
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16357P012</ED>
<ID>
ID:19510

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P01&aa=2</URL></REF>


Article

<CATEGORY>vin09</CATEGORY>

 <H2>Θέμα </H2>
Οι καμπύλες των κιόνων του Παρθενώνα μας αποκαλύπτουν νέα μυστικά

σελ.6
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16357P013</ED>
<ID>
ID:19546

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΡΓΟ ΤΗΣ ΖΟΣΙΑΝ ΜΠΑΛΑΣΚΟ ΣΤΟ ΑΘΗΝΩΝ, ΝΤΟΣΤΟΓΙΕΦΣΚΙ ΣΤΟ ΚΑΡΕΖΗ
</H5><H5>«ΖΩΝΤΑΝΑ»
</H5><H2>Πρεμιέρα στο Υπόγειο
</H2>
Ζαχαρίας Ρόχας, Τάκης Χρυσικάκος, Μίρκα Παπακωνσταντίνου, Ρήγας Αξελός στην
«Πρεμιέρα» (στο θέατρο «Αθηνών»)

«Η πρεμιέρα» της Ζοσιάν Μπαλασκό από σήμερα, στο «Θέατρο Αθηνών» (πληροφορίες
στο τηλ. 6792.552), σε μετάφραση και σκηνοθεσία Βασίλη Αναστασίου, σκηνικά και
κοστούμια Γιώργου Ασημακόπουλου, κινησιολογία Φωκά Ευαγγελινού, φωτισμούς
Τάσου Ράτζου και τραγούδια και μουσική που διάλεξε ο Γιώργος Παπαστεφάνου.
Παίζουν οι Μίρκα Παπακωνσταντίνου, Τάκης Χρυσικάκος, Ζαχαρίας Ρόχας και Ρήγας Αξελός.

Ο Χρήστος Τσάγκας και η Λαρίσα Βέργου στο «Υπόγειο» του Ντοστογιέφσκι (στο
θέατρο «Τζένη Καρέζη»)

*** Το «Υπόγειο» του Φιόντορ Ντοστογιέφσκι παρουσιάζεται από σήμερα και για
περιορισμένο αριθμό παραστάσεων στο θέατρο «Τζένη Καρέζη». Η απόδοση και η
θεατρική διασκευή είναι της Μάρως Βαμβουνάκη, η σκηνοθεσία και η ερμηνεία του
Χρίστου Τσάγκα και τα σκηνικά και τα κοστούμια του Κώστα Γεωργίου. Συμμετέχει
η Λαρίσα Σ. Βέργου (πληροφορίες στο τηλ. 8214.901).

*** Γιορτάζοντας τις 300 παραστάσεις του έργου του Ρομπέρτο Κόσσα «La Nonna»,
η εταιρεία θεάτρου «Commedia» δίνει απόψε επίσημη παράσταση, στην οποία θα
παραστούν ο Πρόεδρος της Δημοκρατίας Κωνσταντίνος Στεφανόπουλος και εκπρόσωποι
πολιτικών κομμάτων.

*** Εορταστική παράσταση της «Πριγκίπισσας του λαού», απόψε, στο θέατρο
«Καλουτά», με τη Γιούλη Ηλιοπούλου. Τιμή εισιτηρίου για δύο άτομα, 3.500 δραχμές.

*** Την Κυριακή τελειώνουν στο θέατρο «Οδού Κεφαλληνίας» (Κεφαλληνίας 16, τηλ.
8838.727) οι παραστάσεις του έργου του Γιάννη Χρυσούλη «Το μαγικό δωμάτιο». Η
σκηνοθεσία είναι του Δημήτρη Οικονόμου και παίζουν οι Σοφία Σεϊρλή, Αντώνης
Ραμπαούνης και Ηλίας Στρατάκος.

ΕΚΘΕΣΕΙΣ

Έκθεση ζωγραφικής του Τάσου Δήμου εγκαινιάζεται, σήμερα, στις «Εποχές»
(Κηφισίας 263, στην Κηφισιά, τηλ. 8083.645).

*** Καινούργια ζωγραφικά του έργα παρουσιάζει από σήμερα, στην Αίθουσα Σκουφά
(Σκουφά 4, στο Κολωνάκι, τηλ. 3603.541), ο Αριστείδης Βλάσσης, με
ανθρωποκεντρικές συνθέσεις, που αντλούν τα θέματά τους από την καθημερινότητα.

*** Με θέμα «Το παιδί μέσα από τις γκραβούρες του προηγούμενου αιώνα»
εγκαινιάζεται, το απόγευμα, στις 7, στο Πνευματικό Κέντρο του Δήμου Αθηναίων
(Ακαδημίας 50), έκθεση την οποία διοργανώνουν ο Πολιτισμικός Οργανισμός του
Δήμου Αθηναίων και ο Σύλλογος Συμπαραστάσεως Κρατουμένων «Ο Ονήσιμος».

*** Έκθεση ζωγραφικής της Γεωργίας Κολλαξή εγκαινιάζεται σήμερα, στην γκαλερί
«Astra» (Καρυατίδων 8, στην Ακρόπολη, τηλ. 9220.236).

*** «Θηλυκός κόσμος» είναι ο τίτλος της έκθεσης ζωγραφικής του Χρήστου
Λογαρίδη, που εγκαινιάζεται σήμερα, στο Κέντρο Τέχνης «Πανταζίδης» (Στασινού
8Α, στο Στάδιο, τηλ. 7210.703).

ΒΙΒΛΙΟ

Παζάρι βιβλίου, με τιμές από 300 ως 1.550 δραχμές, από σήμερα και ως τη
Δευτέρα, στην Πλατεία Κλαυθμώνος, από τις 10 το πρωί ως τις 10 το βράδυ. Την
εκδήλωση διοργανώνουν ο Σύνδεσμος Εκδοτών Βιβλίου και ο Σύλλογος Εκδοτών
Βιβλιοπωλών Αθηνών.

ΣΥΝΕΔΡΙΟ

Επιστημονικό διήμερο με θέμα «Το Απομνημόνευμα» ξεκινάει, το απόγευμα, στις
6.30, στην Εταιρεία Σπουδών Νεοελληνικού Πολιτισμού και Γενικής Παιδείας της
Σχολής Μωραΐτη (Πλατεία Παναθηναϊκού Σταδίου 5, στο Καλλιμάρμαρο, τηλ.
6722.340). Παίρνουν μέρος οι Λ. Τσιριμώκου, Ρ. Πολυκανδριώτη, Π. Βουτουρής, Π.
Κιμουρτζής, Τ. Καγιαλής, Φρ. Αμπατζοπούλου, Μ.Χ. Χατζηιωάννου, Ν. Ροτζώκος, Β.
Παναγιωτόπουλος και Αλκ. Αγγέλου.

ΔΙΑΛΕΞΗ

«Ο φιλοσοφικός λόγος για τη μετανεωτερικότητα: κριτικός απολογισμός είκοσι
χρόνων (1979 - 1999)» είναι το θέμα της διάλεξης που θα δώσει το απόγευμα στις
7, στο Πνευματικό Κέντρο του Δήμου Αθηναίων (Ακαδημίας 50), ο Θόδωρος Γεωργίου.

ΣΥΝΑΥΛΙΑ

Συναυλία του Ελληνικού Συγκροτήματος Σύγχρονης Μουσικής, το βράδυ, στις 8.30,
στην αίθουσα συναυλιών «Φίλιππος Νάκας» (Ιπποκράτους 41, τηλ. 3634.000), υπό
τη διεύθυνση του Θεόδωρου Αντωνίου.


Δημήτρης Μητροπάνος

Στο «Άλσος» εμφανίζεται από σήμερα ο Δημήτρης Μητροπάνος, με τραγούδια από τον
νέο δίσκο του «Του έρωτα και της φυγής». Μαζί του οι Φάνης Μεζίνης, Μίλτος
Πασχαλίδης, Κρινιώ Νικολάου και Στέλλα Χροναίου.

*** Βραδιά αφιερωμένη μόνο σε φίλους η αποψινή, στο «Cava live» (Φωκίωνος
Νέγρη 56 και Χαιρωνείας, τηλ. 8814.798), όπου θα εμφανιστεί ο Κώστας Τουρνάς.

*** Αιωροπτεριστές, με έντεχνο ελληνικό τραγούδι, απόψε, στους «Αφανείς»
(Αριστοφάνους 13, στου Ψυρή, τηλ. 3213.467).

*** Antonio Rivas, με έθνικ τζαζ από την Κολομβία, το βράδυ στις 11.30, στο
«Half Note» (Τριβωνιανού 17, στο Μετς, τηλ. 9213.310).

Ευγενία Συριώτη

*** Ιρλανδικές μπαλάντες από την Ευγενία Συριώτη, απόψε, στα «Δυτικά του
Φιλοπάππου» (Αιολέων 36, τηλ. 3425.019).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16357P021</ED>
<ID>
ID:19465

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P02&aa=1</URL></REF>


Article

<CATEGORY>vin09</CATEGORY>

 <H2>Πυξ Λαξ... πράσινοι
</H2>
<AUTHOR>Χ.Π.</AUTHOR>

Πυξ Λαξ

Τι σχέση μπορεί να έχουν οι Πυξ Λαξ με την Greenpeace; Αν είναι οικολόγοι;
Στον βαθμό που είμαστε οι περισσότεροι ­ φαντάζομαι. Πάντως στις συναυλίες που
δίνουν σήμερα (4/2), αύριο και μεθαύριο στο «Ρόδον» (και στις 18 Φεβρουαρίου
στη Hellexpo Θεσσαλονίκης) η μουσική τους θα περιβληθεί με εικόνα, στιγμιότυπα
κυρίως από τις δραστηριότητες και τους προβληματισμούς της Greenpeace. Το
οπτικό μέρος της παράστασης μάλιστα θα αρχίσει νωρίτερα, στις 8.30, μία ώρα
δηλαδή πριν βγουν οι ίδιοι στη σκηνή. Ελληνικό ροκ και Greenpeace στις
επάλξεις του «Ρόδον» και μακάρι όλα αυτά, εκτός από διαφημιστικό ενδιαφέρον,
να μας φέρουν πιο κοντά στους προβληματισμούς των οικολόγων.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16357P022</ED>
<ID>
ID:19512

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P02&aa=2</URL></REF>


Article

<CATEGORY>vin09</CATEGORY>

 <H2>Πίστη και επιστήμη
</H2>
<AUTHOR>Π.Κ.</AUTHOR>

Ύστερα από διαμάχες χρόνων που κατέληξαν στον διττό χαρακτηρισμό της Ροτόντας
στη Θεσσαλονίκη ως παλαιοχριστιανικού μνημείου και προσκυνηματικού ναού και
μετά μια δοκιμαστική περίοδο λειτουργίας, το Κεντρικό Αρχαιολογικό Συμβούλιο
ενέδωσε. Δέχτηκε κατά πλειοψηφία ότι η Ροτόντα θα «λειτουργεί» δώδεκα μέρες
τον χρόνο ­ μια φορά τον μήνα ­ και ότι θα δέχεται κατ' ανώτατον εκατό
επισκέπτες κάθε μέρα. Θα διαμορφωθούν φωτισμοί των ψηφιδωτών ψηλά και θα
διερευνηθεί τι είδος τέμπλου ταιριάζει στον κυκλικό ναό χαμηλά. Ίσως θυμάστε
πόσο επεισοδιακός και άνισος για την Αρχαιολογική Υπηρεσία ήταν αυτός ο αγώνας
για τη διαφύλαξη της Ροτόντας ως μοναδικού μνημείου-μαυσωλείου του Γαλερίου με
την κυκλική μορφή και τα ψηφιδωτά της παλαιοχριστιανικής εποχής. Τι σπασμένα
πιάνα, τι καταλήψεις ευσεβών, τι προπηλακισμοί αρχαιολόγων εργαζομένων στο
έργο συντήρησης. Τελικά θριάμβευσε η συνέχεια της Ιστορίας. Η σημερινή ζώσα
πίστη. Η είδηση θα ήταν αν θα είχε επικρατήσει η επιστήμη.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16357P023</ED>
<ID>
ID:19548

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P02&aa=3</URL></REF>


Article

<CATEGORY>vin09</CATEGORY>

 <H2>Τα «Νεμούρια» της Χαλκίδας
</H2>
<AUTHOR>Π.Α.Γ.</AUTHOR>

Νίκος Γκάτσος

Μία εστία που φωτίζει πλευρές της ποίησης και της λογοτεχνίας, ένα πνευματικό
αντίβαρο στην ανιαρή καθημερινότητα της Χαλκίδας, μια μικρή αντίσταση στον
υπεραναπτυσσόμενο ωχαδερφισμό της πρωτεύουσας της Εύβοιας αποτελούν τα
«Νεμούρια», ένα δεκαεξασέλιδο και εξαμηνιαίο φυλλάδιο που εκδίδεται και
κυκλοφορεί από τη «Διάμετρο». Ο τίτλος που δόθηκε στο φυλλάδιο είναι
δανεισμένος από τα νερά του Ευρίπου. Γιατί ­ όπως εξηγείται ­ νεμούρι σημαίνει
το σημείο στο οποίο συναντώνται δύο αντίθετα θαλάσσια ρεύματα. Στο τεύχος του
Ιανουαρίου 1999 δημοσιεύονται: ένα απόσπασμα του Θανάση Χατζόπουλου που ανήκει
σε κείμενο που προοριζόταν να δημοσιευτεί στο Ημερολόγιο 1999 Νίκος Γκάτσος
«Μονές βιολέτες για τον Νίκο Γκάτσο». Επίσης, αυτοτελές απόσπασμα από τη
διδακτορική διατριβή «Πηγές της πεζογραφίας του Σκαρίμπα» είναι και το κείμενο
του Συμεών Σταμπουλού, ενώ ο «Βαρδιάνος του σπόρκα» του Λουκά Κουσούλα
αποτελεί μέρος της εισήγησής του στο σεμινάριο «Η διδασκαλία ολόκληρου
λογοτεχνικού έργου στη Μέση Εκπαίδευση». Και το ποίημα «Ναδίρ» της Καλλιόπης
Σκαρίμπα από τη δυσεύρετη συλλογή της. Τα «Νεμούρια» είναι μία πολύ καλή
στιγμή, μια καινούργια αρχή ίσως για τις τέχνες και τα γράμματα στη Χαλκίδα.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16357P024</ED>
<ID>
ID:19567

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P02&aa=4</URL></REF>


Article

<CATEGORY>vin09</CATEGORY>

 <H2>«Φάουστ» προσεχώς
</H2>
<AUTHOR>Γ.Δ.Σ.</AUTHOR>

Εξαιρετικά ενδιαφέρον το αφιέρωμα του Ινστιτούτου Γκαίτε στον κορυφαίο Γερμανό
ποιητή που φέρει το όνομά του, με αφορμή την επέτειο των 250 χρόνων από τη
γέννησή του και στον «Φάουστ» του, με προβολές τεσσάρων ταινιών. Μόνο που δεν
πραγματοποιείται την τρέχουσα εβδομάδα, όπως εκ παραδρομής γράψαμε, αλλά την
ερχόμενη, από Τρίτη 9 έως και Πέμπτη 11 Φεβρουαρίου. Την Τρίτη θα παιχτεί στο
Ινστιτούτο ο «Φάουστ» του Μούρναου, την Τετάρτη ο «Φάουστ» του Πέτερ Γκόρσκι
βασισμένος στην περίφημη θεατρική παράσταση του Γκούσταφ Γκρίντγκενς, με τον
ίδιο στον ρόλο του Μεφιστοφελή, και την Πέμπτη ο «Μεφίστο» του Στσάμπο με τον
Κλάους Μαρία Μπραντάουερ να ερμηνεύει έναν ηθοποιό «αντλημένο» από τον ίδιο
τον Γκρίντγκενς, σπουδαίο καλλιτέχνη που «συγκατένευσε» όμως στον Χίτλερ και
τους ναζί του. Οι τρεις ταινίες που καλύπτουν έξυπνα ένα ευρύ φάσμα ­ 1926,
1960, 1981 ­ συμπληρώνονται με το «τρίπρακτο» ντοκιμαντέρ «Γκαίτε» του Γιόαχιμ
Μπούρκχαρντ, που καθένα από τα τρία μέρη του θα προβάλλεται ως «εισαγωγή» πριν
από την προβολή της κυρίως ταινίας, τις τρεις μέρες του αφιερώματος. Προσέξτε,
οι προβολές αρχίζουν στις επτάμισι.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16357P025</ED>
<ID>
ID:19580

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P02&aa=5</URL></REF>


Article

<CATEGORY>vin09</CATEGORY>

 <H5>ΝΕΟ ΑΙΜΑ, ΝΕΑ ΘΕΑΤΡΙΚΗ ΕΤΑΙΡΕΙΑ, ΝΕΟ ΕΡΓΟ ΜΕ ΠΡΩΤΟΒΟΥΛΙΑ ΤΟΥ ΔΗΜΗΤΡΗ ΤΑΡΛΟΟΥ
</H5><H2>Ένα «Κτήνος στο φεγγάρι»
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

<H3>Ένας ακόμα θίασος ιδρύθηκε ­ η εταιρεία θεάτρου «Δόλιχος». Μία ακόμα πρεμιέρα
προστίθεται, με το άπαιχτο έως τώρα έργο του άγνωστου σε εμάς Ρίτσαρντ
Καλινόσκι «Το κτήνος στο φεγγάρι». Μία ακόμα προσδοκία δημιουργείται για ένα
καινούργιο θέατρο, που μέλλει να αποδείξει την ποιότητά του.
</H3><H3>
</H3>Με το μεράκι και τη συνολική ευθύνη της ομάδας δουλεύουν όλοι στο καινούργιο
θεατρικό σχήμα «Δόλιχος», που κάνει το ντεμπούτο του με το άπαιχτο έως τώρα
έργο «Το κτήνος στο φεγγάρι». Σκηνή από την παράσταση

Όλα τώρα είναι φρέσκα και ενθουσιώδη. Μια ομάδα καλλιτεχνών προετοιμάζει εδώ
και καιρό την παράσταση, βάζοντας στον τρόπο δουλειάς τους τις βαθύτερες
επιθυμίες τους, τα αιτήματα και τους στόχους που έχουν για το θέατρο.

Πριν την πρεμιέρα, που δίνεται αύριο στο «Από Μηχανής Θέατρο», κάναμε μια
συζήτηση γνωριμίας μαζί τους.

Μεσημεράκι, στην κάτω αίθουσα του θεάτρου που έχουν νοικιάσει από τον Χρήστο
Βαλαβανίδη και την Ασπασία Κράλλη, ο καλός ηθοποιός Δημήτρης Τάρλοου, ο
λεπταίσθητος σκηνοθέτης Στάθης Λιβαθινός, ο έμπειρος ηθοποιός Γιάννης
Κυριακίδης και η νεαρή ταλαντούχα σκηνογράφος Ελένη Μανωλοπούλου καταφέρνουν
με όσα λένε και όσα αποσιωπούν να με παρασύρουν στο δικό τους όνειρο και να
προκαλέσουν αυτή τη ζεστή, ευχάριστη ατμόσφαιρα προσμονής.

Ρίσκο

Ποιος είναι ο λόγος που δημιούργησαν ένα ακόμα θέατρο; Ο Δημήτρης Τάρλοου
είναι αφοπλιστικά απλός: «Ο λόγος είναι ότι αγαπάμε το θέατρο. Κανείς δεν μας
απαγορεύει να κάνουμε μια παράσταση επειδή είναι ρίσκο. Ο χώρος δεν είναι
κορεσμένος από θιάσους τέτοιου είδους». Και ο Στάθης Λιβαθινός συμπληρώνει:
«Υπάρχει πολλές συμπτώσεις σ' αυτή τη δουλειά. Η επιλογή των ανθρώπων δεν
είναι τυχαία. Όλοι "είμαστε ξένοι ανάμεσα σε δικούς", όπως λέει το έργο. Όλοι
έχουμε ζήσει ένα κομμάτι της ζωής μας έξω. Δουλεύουμε ως ομάδα. Και η ομάδα
είναι το βαθύτερο ζητούμενο πολλών θεάτρων στην τέχνη».

Τη συνάντησή τους προκάλεσε το έργο. Ο Δημήτρης Τάρλοου, που το είχε
ανακαλύψει πριν από τρία χρόνια, είχε συγκινηθεί βαθιά. Άρχισε να το συζητάει
με τον Στάθη Λιβαθινό. Όσο το κουβέντιαζαν τόσο πιο κοντά έρχονταν στην
απόφαση να το παρουσιάσουν.

«Το κτήνος στο φεγγάρι», γραμμένο το 1992 από τον Αμερικανό, πολωνικής
καταγωγής Ρίτσαρντ Καλινόσκι, ψηφίστηκε το 1995 από την Ένωση Κριτικών, ως το
καλύτερο έργο στην Αμερική. Παίχτηκε σε πολλές πόλεις και φεστιβάλ των
Ηνωμένων Πολιτειών και ξεκίνησε τη διεθνή του καριέρα το 1996 στο BAC Theatre
του Λονδίνου, όπου έκανε το σκηνοθετικό της ντεμπούτο η Ιρίνα Μπρουκ, κόρη του
Πίτερ Μπρουκ, αποσπώντας διθυραμβικές κριτικές.

Θερμή υποδοχή

Το 1997, το έργο ανέβηκε από την Ιρίνα Μπρουκ και πάλι στο Μπομπινί και βρήκε
ακόμα πιο θερμή υποδοχή. Η παράσταση περιόδευσε σε πολλές πόλεις της Γαλλίας,
ενώ το έργο συνέχισε την καριέρα του σε θέατρα της Ελβετίας, του Καναδά και
τώρα έρχεται στην Ελλάδα.

Αλλά ας ξεκινήσουμε από τον παράξενο τίτλο του «Το κτήνος στο φεγγάρι». Ο
Γιάννης Κυριακίδης προθυμοποιείται να μας το εξηγήσει αποδίδοντας ένα μέρος
του μονολόγου του. Είναι ο αφηγητής, ένας Αρμένιος που μέσα από τα μάτια του,
με φλας μπακ, παρακολουθούμε την ιστορία δύο νέων ανθρώπων που ξεριζώνονται
και προσπαθούν στην προσφυγιά να φτιάξουν τη ζωή τους. Ας πιάσουμε λοιπόν το
νήμα από την αρχή.

«Το 1893 έγινε μια έκλειψη Σελήνης στα χωριά και στις πόλεις. Οι Τούρκοι
βγήκαν στη νύχτα και άρχισαν να πυροβολούν το άγριο κτήνος στον ουρανό που
σκέπαζε το φεγγάρι. Μερικοί προσπαθούσαν να διώξουν το κτήνος με φωνές. Δύο
χρόνια αργότερα, το 1895, ο σουλτάνος ανήσυχος για μερικούς ανυπάκουους
Αρμένηδες κήρυξε ιερό πόλεμο και αμέσως οι Τούρκοι ξαναβγήκαν στους δρόμους κι
άρχισαν να πυροβολούν. Αλλά όχι το κτήνος πάνω στο φεγγάρι. Πυροβολούσαν τους
γείτονές τους, τους Αρμένηδες, που κλείστηκαν όπως όπως σε ντουλάπες, χώθηκαν
μέσα σε χαντάκια και κρύφτηκαν στις γωνιές.

Αλαλάζοντας οι Τούρκοι βγήκαν στους δρόμους και τους σκότωσαν. Ο Αράμ και η
Σίτα έρχονται από έναν συγκεκριμένο τόπο και μια συγκεκριμένη εποχή. Τα χρόνια
πέρασαν κι εγώ ακόμα προσπαθώ να καταλάβω...».

Το έργο τώρα αρχίζει. Η ιστορία διαδραματίζεται στο Μιλγουόκι των ΗΠΑ, από το
1921 μέχρι το 1953. Ο πρόσφυγας Αράμ, που βρίσκεται στην Αμερική, παντρεύεται
τη Σίτα μέσα από μια φωτογραφία. 
Ένα δεκαπεντάχρονο κορίτσι φθάνει αλλά δεν είναι αυτό της φωτογραφίας. Άλλη
παρήγγειλε και άλλη τού ήρθε. Αυτοί οι δύο ορφανοί άνθρωποι θα επιχειρήσουν
ένα καινούργιο ξεκίνημα, μετά τη γενοκτονία των Αρμενίων από τους Τούρκους. Ο
Δημήτρης Τάρλοου φωτίζει τις σχέσεις που αναπτύσσει το ζευγάρι.

«Ο στόχος του νεαρού είναι να αποκτήσει παιδιά, οικογένεια μεγάλη. Όσο αυτό
δεν γίνεται, ο ήρωας δείχνει την αναπηρία του να αντιμετωπίσει το άλλο πλάσμα,
τη γυναίκα του, σαν έναν πονεμένο άνθρωπο. Δείχνει μια τυφλότητα και μια
σκληρότητα. Στον χώρο μια οικογενειακή φωτογραφία με κομμένα τα κεφάλια
χάσκει. Αυτό είναι και το μοτίβο του έργου και ο στόχος του ήρωα. Να
αντικαταστήσει τα χαμένα παιδιά με τα δικά του που θα γεννηθούν. Η πορεία
είναι μια διαδικασία από την έκπληξη στην οργή, στην έκρηξη, στην εκδίκηση».

Τον ρόλο του Αράμ ερμηνεύει ο Δημήτρης Τάρλοου, που έκανε και τη μετάφραση.
Τον ρόλο της Σίτα η Ταμίλα Κουλίεβα που ντεμπουτάρει στο θέατρο.

Ο σκηνοθέτης πιστεύει ότι «αυτή η σχέση του άντρα και της γυναίκας, χωρίς να
είναι κοινότοπη, είναι ωστόσο αναγνωρίσιμη. Είναι ένα ψυχολογικό θέατρο, που
δεν στερείται του χιούμορ, του σαρκασμού που δίνεται μ' έναν υπαινικτικό,
άμεσο και ζωντανό τρόπο».

Είναι μια ρεαλιστική παράσταση; Κινείται στα όρια. Κι αυτό γίνεται αμέσως
φανερό από το σκηνικό της Ελένης Μανωλοπούλου.

Ένας χώρος άδειος μπροστά, ένα πατάρι όπου θα καταγραφεί η αλήθεια των ηρώων,
θα παιχτεί το δράμα έως τη λύτρωση και στο βάθος η μνήμη δημιουργεί το
περιβάλλον στο οποίο αναφέρεται. 
Συγκίνηση

«Εισπράττουμε και βιώνουμε διαρκώς τη συγκίνηση. Μας αποκαλύπτεται σε κάθε
στιγμή του έργου», λέει ο Δημήτρης Τάρλοου και η συζήτηση ανοίγει όταν ο
Στάθης Λιβαθινός μιλάει για τους πρόσφυγες που έχουν στήσει τις σκηνές τους
λίγα μέτρα πιο 'κεί από το θέατρο, στην Πλατεία Κουμουνδούρου, και καταλήγει
στην εσωτερική προσφυγιά του καθενός μας.

Στην παράσταση παίζει και ο μικρός Γιώργος Φιλίδης, οι φωτισμοί είναι του
Αλέκου Αναστασίου και η μουσική του Χάικ Γιαζιτζιάν. Στην πρεμιέρα θα
παρευρεθεί και ο συγγραφέας.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16357P031</ED>
<ID>
ID:19466

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P03&aa=1</URL></REF>


Article

<CATEGORY>vin09</CATEGORY>

 <H5>Περί θεάτρου
</H5><H2>ΤΟ ΠΝΕΥΜΑ του τόνου
</H2><H2></H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Καλά κάνουν κάποτε οι αγαθοί λευίτες και τα βάζουν με το θέατρο όπως αυτοί της
Αγίας Ειρήνης μόλις προχθές. Θέλουν να είναι σύμφωνοι με τους Πατέρες της
Εκκλησίας που δεν έχαναν ευκαιρία για να μην εξαπολύσουν χολή και δηλητήριο
«στις διαβολικές πομπές», «στας ασέμνους ωδάς» (ίσως τα σκυλάδικα της εποχής
που ήταν το αντίθετο από τις «υγιείς μελωδίες» των εντέχνων προφανώς!) και
συνιστούσαν αποχή για να μη μολύνονται καθ' ότι «γέμουν βωμολογίας και
σπερμολογίας πολλής».

Έχω μαζέψει πολλά τέτοια θαυμαστά που θα τα ενσωματώσω κάποτε στο «Θέατρο
της Ερμούπολης», αν και εκεί δεν έχουμε τέτοια κρούσματα. Ο Μπαλάνος γράφει
ότι στις σλαβικές χώρες οι κληρικοί παρακολουθούσαν συναυλίες και κλασικά έργα
που φυσικά δεν είχαν σχέση με όσα νερόβραστα παρακολουθούν στις φιλανθρωπικές
εκδηλώσεις ορισμένοι από τους νεώτερους δικούς μας.

Οι παλαιοί όμως Πατέρες (την ευχή τους να 'χουμε) ήταν αδυσώπητοι και
σαφείς: Μακριά από τη «λύμη της οικουμένης»! Ο Νείλος ο ασκητής, ο άγιος
Αμφιλόχιος ακόμη και ο Μέγας Βασίλειος και ο Ιωάννης Χρυσόστομος. Ίσως γι'
αυτό και η κυρία Λουκά εξανέστη με τον κύριο Ρουβά που φόρεσε φούστα και
σήκωσε τον κόσμο. Θυμάται τον Χρυσόστομο:

Μακριά, συμβουλεύει, διότι εκεί μέσα «ακούγονται ρήματα αισχρά (εδώ: κακά
τραγούδια άραγε;) και σχήματα καταγέλαστα (να την η φούστα!) και βάδισις
ομοία, και στολή, και φωνή και μελών διάκλασις, και οφθαλμών εκστροφαί, και
αυλοί και δράματα και πάντα απλώς της εσχάτης ασελγείας ανάμεσα και γαρ και
μοιχείαι και γάμων εκεί κλοπαί, και γυναίκες εκεί πορνευόμεναι, και άνδρες
ηταιρηκότες, και νέοι μαλακιζόμενοι, πάντα παρανομίας μεστά, πάντα τερατωδίας,
πάντα αισχύνης... Ερρέτω η σκηνή, μακάριοι οι αγνοούντες το θέατρον βάρβαροι».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16357P032</ED>
<ID>
ID:19513

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P03&aa=2</URL></REF>


Article

<CATEGORY>vin09</CATEGORY>

 <H5>Η «ΓΥΝΑΙΚΑ - ΜΥΣΤΗΡΙΟ» ΜΙΛΑ ΣΤΑ «ΝΕΑ» ΓΙΑ ΤΟΝ «ΒΥΣΣΙΝΟΚΗΠΟ» ΤΟΥ ΜΙΧΑΛΗ
ΚΑΚΟΓΙΑΝΝΗ, ΓΙΑ ΤΗΝ ΑΜΕΡΙΚΑΝΙΚΗ ΤΑΙΝΙΑ ΠΟΥ ΓΥΡΙΖΕΙ ΣΤΗΝ ΑΘΗΝΑ, ΓΙΑ ΤΟΝ ΧΡΟΝΟ,
ΤΑ ΜΙΝΤΙΑ, ΤΟΝ ΕΡΩΤΑ ΚΑΙ ΤΙΣ ΕΠΙΛΟΓΕΣ ΤΗΣ ΖΩΗΣ ΤΗΣ
</H5><H5></H5><H5>Η Λιούμπα, ο Τσέχωφ και η Ευρώπη
</H5><H5>Η προσωπική δοκιμασία
</H5><H5>Η φωτογραφία, ο έρωτας και ο χρόνος
</H5><H5>Ιστορίες ενηλίκων, επιλογές και φόβοι
</H5><H2>Σάρλοτ Ράμπλινγκ
</H2><H2>«Νιώθω τυχερή που μπορώ να αντιμετωπίσω την ηλικία μου»
</H2>
<AUTHOR>ΕΦΗ ΦΑΛΙΔΑ</AUTHOR>

Από τα μάτια ενός ανθρώπου καταλαβαίνεις πολλά για την ζωή του, λένε οι
ψυχολόγοι και οι αναλυτές συμπεριφορών. Τι θα είχαν να πουν άραγε για το
βλέμμα της Σάρλοτ Ράμπλινγκ; Αυτό σκεφτόμουν όση ώρα την περίμενα στο ραντεβού
μας, στο ξενοδοχείο «Saint George Lycabettus», για αυτή τη συνέντευξη στα
«ΝΕΑ». Ένα βλέμμα ακίνητο, διεισδυτικό. Δύο μάτια-πράσινες λίμνες που σε
προκαλούν να βυθιστείς μέσα τους, έχοντας την αίσθηση ότι οι συνέπειες θα
έχουν κάποιο κόστος. Αυτή ήταν η εντύπωση που είχα σχηματίσει για τη Σάρλοτ
Ράμπλινγκ. Την Αγγλίδα ηθοποιό που εδώ και χρόνια ζει στη Γαλλία και η οποία
έγινε διάσημη στα μέσα του '60 και στη δεκαετία του '70 από τους ρόλους
αμφιλεγόμενων γυναικών που ενσάρκωσε στον κινηματογράφο, από το ύφος
«γυναίκα-μυστήριο» που της χάρισαν τα μίντια με τα οποία εκείνη «φλέρταρε».
Από τον γάμο της με τον Γάλλο συνθέτη ηλεκτρονικής μουσικής Ζαν Μισέλ Ζαρ. Από
το χόμπι της με τη φωτογραφία που την φέρνει πίσω κι ενίοτε μπροστά στον φακό.
Από το βλέμμα της που κρατάει πρόσωπα και πράγματα σε απόσταση. Κι όμως. Η
Σάρλοτ Ράμπλινγκ πρέπει να είναι και κάτι άλλο, σκεφτόμουν συνέχεια...

Άλλο; Τι άλλο μπορεί να έχει μία ηθοποιός «αντικείμενο πόθου» ανδρών που
γοητεύονται από τις σκοτεινές πλευρές του έρωτα; Μια κάποια ηθοποιός μπορεί
πράγματι να έχει μόνο αυτό να προσφέρει στη συλλογική μνήμη. Όμως η Σάρλοτ
Ράμπλινγκ, για να διανύει σήμερα τη δεκαετία των πενήντα της (αύριο έχει τα
53α της γενέθλια) συνεχίζοντας να περιφέρει την αύρα της σταρ, διαθέτει και
άλλα πράγματα προς διερεύνηση. Πολύ πιο σύνθετα από διαπιστώσεις ότι πρόκειται
για μια γυναίκα με ανεξάντλητο αισθησιασμό και ασίγαστο πάθος. Ευτυχώς, η
παραμονή της στην Αθήνα για τα γυρίσματα μιας ταινίας ελληνογαλλικής
παραγωγής, η συμμετοχή της στον κινηματογραφικό «Βυσσινόκηπο» του Μιχάλη
Κακογιάννη και μία νέα... ερωτική σχέση αποφόρτισαν τη Σάρλοτ Ράμπλινγκ από
την ένταση που συνήθως νιώθει και ακολούθησε πρόθυμα τους όρους για τη
διαδικασία μιας συνέντευξης: την απόσταση που συνήθως κρατάει την έβγαλε μαζί
με το παλτό της δίπλα στον καναπέ, στο σαλόνι της σουίτας της...


Η Λιούμπα του «Βυσσινόκηπου» ταιριάζει στη Σάρλοτ Ράμπλινγκ

Τον περασμένο Απρίλιο ο Μιχάλης Κακογιάννης έβαλε υπό μάλης το σενάριο του
«Βυσσινόκηπου» και ξεκίνησε μαζί με τη Σάρλοτ Ράμπλινγκ και το υπόλοιπο καστ
των Άγγλων ηθοποιών για τη Βουλγαρία. Εκεί, στα θερινά βασιλικά ανάκτορα, η
Σάρλοτ Ράμπλινγκ μεταμορφώθηκε σε Λιούμπα Αντρέγεβνα. «Η μίξη φαίνεται ότι
έχει πετύχει: ένα ρωσικό έργο με Έλληνα σκηνοθέτη, με Βρετανούς ηθοποιούς,
γυρισμένο στη Βουλγαρία. Όλη η Ευρώπη βρίσκεται σε αυτό. Έχω την εντύπωση ότι
ο Μιχάλης (Κακογιάννης) έχει κάνει κάτι ιδιαίτερο. Είχα ακούσει για αυτόν πως
είναι ένας εξαιρετικός σκηνοθέτης, μέχρι που το διαπίστωσα η ίδια. Ο
"Βυσσινόκηπος" είναι ένα δύσκολο έργο για να το παίξεις σε ψηλή σκάλα. Και ο
Μιχάλης βρήκε την αρμονία του έργου».

- Και η Λιούμπα;

«Η Λιούμπα είναι ένας υπέροχος χαρακτήρας και ένας από τους ωραιότερους ρόλους
για μια γυναίκα της ηλικίας μου. Είναι απόλυτα ειλικρινής, εντελώς απρόβλεπτη.
Από τη μία στιγμή στην άλλη μπορεί να ξεσπάσει σε γέλια ή κλάματα. Όλα σε
αυτήν προέρχονται κατευθείαν από την καρδιά της. Δεν υπάρχει κανένας
υπολογισμός στις πράξεις της. Είναι μόνο ο εαυτός της».

- Είναι αυτό γνώρισμα των Ρώσων;

«Σε κάποιο βαθμό ναι. Οι Ρώσοι είναι πολύ διαφορετικοί από τους Άγγλους. Και ο
Κακογιάννης φρόντισε να μην βάλουμε την αγγλικότητά μας μέσα στους χαρακτήρες
του έργου είτε με τη φωνή μας είτε με τη στάση μας. Βέβαια, η ταυτότητα των
λαών είναι πολύ σημαντική. Και η Ευρώπη διευρύνεται και θα διευρυνθεί
περισσότερο τα επόμενα πενήντα-εκατό χρόνια. Και οι άνθρωποι θα λένε πως
είμαστε Ευρωπαίοι, αλλά όχι με την έννοια της χώρας. Δεν συμφωνώ με αυτό γιατί
η ταυτότητα με την προσωπική έννοια που έχουμε για τον εαυτό μας είναι πολύ
πιο σημαντική. Σημαντική γι την κουλτούρα μας, τη γλώσσα μας, τις ρίζες μας.
Εγώ, για παράδειγμα, είμαι πολύ Αγγλίδα και ας ζω μακριά από την Αγγλία. Και
αυτό συμβαίνει σε όλους όσους βρίσκονται μακριά από την πατρίδα τους. Αποκτάνε
την αίσθηση της χώρας τους μακριά της».


«Ήταν επιλογή και όχι πεπρωμένο να έχω ζωή»

Το πρόσωπο της Σάρλοτ Ράμπλινγκ παραμένει ήρεμο. Όχι όμως και αγέλαστο. Η
«γυναίκα-μυστήριο» κοντεύει να ανοίξει τη διπλανή πόρτα. Τι της συνέβη; «Δεν
ελέγχω τίποτα από αυτό που έχουν εισπράξει από μένα τα μίντια και ο κόσμος.
Δεν λέω ότι είναι ψεύτικο, αλλά έχει να κάνει με ό,τι εμφανίζεται στην οθόνη.
Και με ό,τι ασυνείδητα δείχνει από σένα προς τα έξω. Τα μίντια με
μεταχειρίστηκαν καλά. Η σχέση μας υπήρξε ένα παιχνίδι μεταξύ επαγγελματιών.
Μου δίνει κάτι, σου δίνω κάτι. Οι ηθοποιοί δεν έχουν τίποτα άλλο να προβάλουν
παρά τα αισθήματά τους, τα οποία βγαίνουν από το πρόσωπο και τα μάτια τους.
Για μένα το να υποδύομαι σημαίνει ότι είμαι. Και έχω πολλούς ανθρώπους μέσα
μου, πολλούς χαρακτήρες για να χρησιμοποιήσω. Το ότι αυτό που έβγαινε από μένα
είχε απήχηση στον κόσμο, έχει να κάνει με την αλήθεια. Γιατί πέρα από όλα
είμαι ένας μεγάλος εξερευνητής της αλήθειας. Και ας μην γνωρίζω ποια είναι η
αλήθεια. Σίγουρα έχει σημασία το να ξέρεις τι αισθάνεσαι και να μην κάνεις
κανέναν συμβιβασμό. Για αυτό ακόμα και όταν παίζω έναν διφορούμενο ρόλο, μιας
γυναίκας-δολοφόνου για παράδειγμα, πιστεύω απόλυτα στον χαρακτήρα της για να
το κάνω. Για αυτό με γοητεύουν οι αντιθέσεις, επειδή μας κάνουν να μην είμαστε
για τίποτα σίγουροι».

- Επομένως η δοκιμασία των ορίων σας είναι και ο σκοπός σας.

«Για αυτό μου αρέσει να παίζω σε ταινίες. Είναι η μεγάλη πρόκληση που με κάνει
να μεγαλώνω, να βγαίνω εκεί έξω και να κάνω πράγματα, να δοκιμάζω τον εαυτό
μου σε δύσκολες συνθήκες. Η διαδικασία μιας ταινίας είναι σωματικά και
συναισθηματικά εξαντλητική. Χρειάζεσαι εξαιρετική υπομονή, χιούμορ, χρειάζεσαι
να κρατάς μια απόσταση από τα πράγματα και ταυτόχρονα να εμπλέκεσαι σε αυτά,
να χρησιμοποιείς το πνεύμα σου, την ύπαρξή σου. Να είσαι προετοιμασμένη τη
συγκεκριμένη στιγμή. Και αυτή είναι η μεγαλύτερη δοκιμασία: να είσαι ικανή να
ορίσεις το σώμα σου, την ψυχή σου, την ύπαρξή σου».


«Το να αντικρύζεις το πρόσωπό σου και να το αντέχεις, δείχνει πόσο ειλικρινής
μπορείς να είσαι με τον εαυτό σου». Από τη φωτογράφηση του Μισέλ Κόντε για τα
τριάντα χρόνια της ιταλικής «Vogue»

Ηθοποιός, μοντέλο, αλλά και φωτογράφος. Η γυμνή Σάρλοτ Ράμπλινγκ βρίσκεται σε
ένα δωμάτιο ξενοδοχείου. Το πρόσωπο ανέκφραστο, αυστηρό. Και το γνώριμο
παγωμένο βλέμμα που ο Χέλμουτ Νιούτον απαθανάτισε για να το κάνει μια κλασική
πόζα των γυμνών φωτογραφιών του. «Ήταν στη διάρκεια μιας ταινίας που ο Χέλμουτ
μου το πρότεινε σαν αστείο. 
Δέχτηκα, γιατί το δωμάτιο ήταν υπέροχο και έτσι βγήκε αυτή η φωτογραφία.
Υπάρχει σε αυτήν μία αίσθηση εισβολής, σαν κάποιος να μπήκε και να διακόπτει
κάτι και θέλω με το βλέμμα να του πω να φύγει από το δωμάτιο. Όμως προτιμώ να
βρίσκομαι πίσω από τον φακό. Αγαπώ τη φωτογραφία γιατί είναι μια ιδιωτική
κατάσταση, μια ιδιαίτερη γλώσσα για αυτό που θέλω να δω. Εγώ και η κάμερά μου
να γυρίζουμε τις πόλεις, αναζητώντας να συμβούν πράγματα στιγμιαία όσο κι ένα
ανοιγόκλειμα του ματιού. Και εδώ στην Αθήνα μέσα από τη φωτογραφία ανέπτυξα τη
νέα μου ερωτική σχέση. Η Ακρόπολη. Κοιταζόμαστε μεταξύ μας, την φωτογραφίζω
στη διάρκεια της μέρας με διαφορετικό φως, την ξαναβλέπω κάθε πρωί από το
παράθυρο στο δωμάτιό μου και νιώθω ότι για την ώρα η Ακρόπολη είναι ο φίλος μου».

Και ύστερα, στη συζήτηση αναπόφευκτα συμμετέχει και ο χρόνος. Με τον οποίο η
Σάρλοτ Ράμπλινγκ δείχνει ­ εμφανισιακά τουλάχιστον ­ συμφιλιωμένη. Το γκλάμορ
δεν την έχει εγκαταλείψει. Και από την πλευρά της δεν επιδιώκει να καταφύγει
σε μέσα υποστήριξης. «Συμβαίνει να μεγαλώνω όμορφα. Πρέπει να έχει να κάνει με
τα γονίδια. Νιώθω τυχερή που μπορώ να αντιμετωπίσω την ηλικία μου, που δεν
νιώθω να χρειάζομαι ανανέωση ή την ανάγκη να σβήσω από το πρόσωπό μου τις
γραμμές της ζωής μου. Αυτό συμβαίνει σε πολλούς ανθρώπους της δουλειάς μου.
Και είναι γελοίο να βλέπω πρόσωπα με σβησμένα τα ίχνη της ζωής τους από τα
πρόσωπά τους. Το να αντικρύζεις το πρόσωπό σου και να το αντέχεις, δείχνει
πόσο ειλικρινής μπορείς να είσαι με τον εαυτό σου».


Και ενώ «Ο Βυσσινόκηπος» ετοιμάζεται για την πρεμιέρα του στο Λονδίνο, η
Σάρλοτ Ράμπλινγκ παρατείνει τη διαμονή της στην Αθήνα μέχρι τον Μάρτιο και
ακολουθεί τις σκηνοθετικές οδηγίες του Αμερικανού Τζόναθαν Νόσιτερ για τα
«Σημεία και θαυμάτα» σε σενάριο του σκηνοθέτη και του ποιητή Πολ Τζέιμς
Λάνσνταν, με συμπρωταγωνιστές τον Στέλαν Σκάρσγκαρντ («Δαμάζοντας τα κύματα»),
την Ντέμπορα Άνγκερ και τον Δημήτρη Καταλειφό. «Αυτή η ταινία είναι μία
διαφορετική ιστορία. Αν και δεν υπάρχουν και πολλές ιστορίες σε αυτόν τον
κόσμο. Είναι μία ιστορία σχέσεων, μια ιστορία για ανθρώπους που προσπαθούν να
συμπεριφερθούν πολιτισμένα, που προσπαθούν να ενηλικιωθούν χωρίς να
επαναλάβουν τις ίδιες φόρμουλες προδοσίας, έλλειψης εμπιστοσύνης. Είναι ένα
έργο αναλύσεων με υπόκωφες εντάσεις, υποψίες και πιθανές προδοσίες. Εγώ έχω
τον ρόλο της συζύγου και έρχομαι αντιμέτωπη με διάφορα πράγματα που κάνει ο
σύζυγός μου, μέχρι τη στιγμή που πρέπει να ληφθεί μια δύσκολη απόφαση. Δεν θα
αποκαλύψω τίποτα περισσότερο, γιατί υπάρχει ένα σημείο θρίλερ».

- Ποιος παίρνει τις αποφάσεις, οι άντρες ή οι γυναίκες;

«Εξαρτάται από τον χαρακτήρα τους. Στην ταινία οι επιλογές προέρχονται από το
πεπρωμένο, από την ζωή, από κάτι που είναι πέρα από τις δυνατότητές μας. Η
ανθρώπινη ύπαρξη, αν και έχουν περάσει πολλά χρόνια ψυχανάλυσης, βρίσκεται
ακόμα στην αρχή της εξερεύνησής της. Το ίδιο συμβαίνει και με εμένα. Όταν
δηλαδή νιώθω ότι φοβάμαι, προσπαθώ να βρω την αιτία που μου προκαλεί αυτό το
συναίσθημα. Αυτό που συνέβη πριν από πολλά χρόνια το φέρω μέσα μου. Όπως
συμβαίνει και στους περισσότερους ανθρώπους. 
Αν και δεν έχω κάποιο λόγο για να νιώσω φόβο, δεν υπάρχει ορατή απειλή, αυτό
συμβαίνει». Αυτή η μεταφυσική διάθεση της Σάρλοτ Ράμπλινγκ να σκύβει πάνω από
τους φόβους της και να τους εξιχνιάζει, ίσως να θυμίζει κάτι από τον χαρακτήρα
της Λουτσία Άθερτον στον «Θυρωρό της νύχτας». Ταινία που σηματοδότησε την
κινηματογραφική της καριέρα ως «γυναίκα-μυστήριο», μοιραία ύπαρξη. Μια καριέρα
που έμεινε σε εκκρεμότητα για προσωπικούς λόγους. 
Το 1978 ο Ζαν Μισέλ Ζαρ είναι εκείνος που την πείθει για ένα δεύτερο ξεκίνημα
συζυγικού βίου. Τα δύο παιδιά της από τον πρώτο γάμο της, το παιδί από τον
δικό του και το άλλο από τον κοινό τους γάμο, σηματοδοτούν τις επιλογές της.
«Για ένα διάστημα δεν ήθελα να ταξιδεύω και έμεινα στη Γαλλία δουλεύοντας σε
τηλεοπτικές παραγωγές. Ήθελα να βρίσκομαι κοντά στους ανθρώπους που αγαπούσα,
με τα παιδιά μου, τον άντρα μου, με άλλους ανθρώπους, με φίλους. Δεν ήθελα να
φεύγω συνέχεια. Και το σινεμά σε βάζει σε αυτή τη διαδικασία. 
Σε παίρνει μακριά κι εγώ ήθελα να βρίσκομαι με τον κόσμο. Άλλωστε χρειαζόμουν
να έχω μια ζωή. Και αυτό ήταν επιλογή, όχι πεπρωμένο. Και το έκανα λέγοντας
"όχι" σε άλλα πράγματα».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16357P041</ED>
<ID>
ID:19467

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P04&aa=1</URL></REF>


Article

<CATEGORY>vin09</CATEGORY>

 <H5>Ένας ξεχασμένος λόγιος
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΤΑΚΗΣ ΚΑΡΒΕΛΗΣ «Κωνσταντίνος Χατζόπουλος, ο
πρωτοπόρος». Αθήνα, εκδόσεις «Σοκόλη», 1998.
Σελ. 416.

Γεννήθηκε στο Βραχώρι ­ τότε ­ του Αγρινίου, το 1868. Σπούδασε νομικά και
ξεκίνησε να δικηγορεί στο Αγρίνιο. Το 1893 εγκαθίσταται στην Αθήνα και
παρατάει τη δικηγορία. Γιατί ο Κωνσταντίνος Χατζόπουλος ήθελε να αφοσιωθεί στη
λογοτεχνία. Και στη λογοτεχνία αφοσιώθηκε. Ποιητής, που προσπάθησε να εκφράσει
το αίσθημα της ψυχικής αποξένωσης που είχε μέσα του, κριτικός αδέκαστος που
υπάκουε, στο ξεκίνημά του, στα αιτήματα του αισθητισμού, λόγιος που
ενστερνίστηκε αρχικά τις απόψεις περί υπερανθρώπου του Νίτσε, για να αλλάξει
ριζικά αυτή την εικόνα του όταν εξελίχθηκε σε ένθερμο οπαδό της σοσιαλιστικής
ιδεολογίας ­ είχε μάλιστα μεταφράσει το «Κοινωνιστικό (σ.σ.: κατά τη
μετάφραση) μανιφέστο» των Μαρξ - Ένγκελς ­ πεζογράφος που επεδίωξε να δώσει
μια διαφορετική όψη της ελληνικής πραγματικότητας και μεταφραστής πολλών
κλασικών ­ θεατρικών, κυρίως ­ έργων ­ ανάμεσά τους ο «Φάουστ» του Γκαίτε ­ ο
Κωνσταντίνος Χατζόπουλος έχει πέσει θύμα της διάθεσης ολοκληρωτικής άρνησης
της παραδοσιακής ποίησης, που δημιουργήθηκε από τη δεκαετία του '30 με την
επικράτηση της νεωτερικής. Σήμερα, όμως, που η παραδοσιακή ποίηση αρχίζει να
εξετάζεται με περισσότερη νηφαλιότητα και αντικειμενικότητα, η σφαιρική και
εμπεριστατωμένη μελέτη για τον Κωνσταντίνο Χατζόπουλο, που εξέδωσε ο φιλόλογος
και ποιητής Τάκης Καρβέλης, σίγουρα θα οδηγήσει σε ένα νέο κοίταγμα της
περίπτωσης του ποιητή, που κλεισμένος στα ασφυκτικά πλαίσια της ελληνικής
πραγματικότητας, θέλησε να ανοιχτεί στους ορίζοντες της ευρωπαϊκής
λογοτεχνίας, με την ποίησή του και την έκδοση του πρωτοποριακού, για την
εποχή, περιοδικού του «Η Τέχνη», που εξέδωσε το 1898, εκατό χρόνια πριν. Η
έκδοση συμπληρώνεται με προσεκτικά συγκροτημένα χρονολόγιο, εργογραφία,
βιβλιογραφία και ευρετήριο.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16357P051</ED>
<ID>
ID:19468

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P05&aa=1</URL></REF>


Article

<CATEGORY>vin09</CATEGORY>

 <H5>Ο ΜΗΧΑΝΙΚΟΣ ΚΩΣΤΑΣ ΖΑΜΠΑΣ ΑΠΟΚΑΛΥΠΤΕΙ ΝΕΑ ΣΤΟΙΧΕΙΑ ΓΙΑ ΤΙΣ ΦΩΤΟΣΚΙΑΣΕΙΣ
</H5><H2>Το μυστικό του Παρθενώνα
</H2><H2></H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Το μυστικό της ομορφιάς του Παρθενώνα βρίσκεται στις καμπύλες του. Καμία
γραμμή, οριζόντια ή κάθετη, δεν είναι τελείως ευθεία, κανένα κομμάτι δεν είναι
όμοιο με κάποιο άλλο και ούτε στιγμή δεν λείπουν από την εικόνα οι
φωτοσκιάσεις που μεταβάλλονται, ακολουθούν τις ακμές, χωρίς να παραμορφώνουν.
</H3>
Το παιχνίδι των φωτοσκιάσεων στην κιονοστοιχία του Παρθενώνα προσβλέπει ώστε
οι ζώνες φωτός και σκιάς να εναλλάσσονται σε πέντε διαφορετικές ραβδώσεις. Δύο
ή τρεις από αυτές φωτοσκιάζονται διαδοχικώς, ενώ οι υπόλοιπες είναι πλήρως
φωτισμένες ή σκιασμένες. Έτσι τονίζεται η αίσθηση των τριών διαστάσεων του κίονος

Το καινούργιο στοιχείο είναι ότι, σύμφωνα με τη χθεσινή διάλεξη του πολιτικού
μηχανικού Κώστα Ζάμπα, που ηγείται του εργοταξίου του Παρθενώνα, όλες αυτές οι
διαφοροποιήσεις, μειώσεις, εντάσεις, κλίσεις κ.ά. που κάνουν το μνημείο
«ζωντανό» δεν ήταν ένα «θαύμα», δεν προέκυψαν τυχαία και στην πορεία αλλά ήταν
το αποτέλεσμα λεπτομερούς σχεδιασμού και άριστης εκτέλεσης.

Κι αυτό είναι ακόμα πιο αξιοθαύμαστο. Ύστερα από 250 χρόνια ερευνών, μελετών
και μετρήσεων η «ομορφιά των κιόνων του Παρθενώνα» δεν έχει ακόμα αποκαλύψει
όλα τα μυστικά της. Οι καμπύλες του στυλοβάτη, που κυρτώνουν σαν τεντωμένο
τόξο στις μακρές πλευρές, έχουν εμπνεύσει μερικές από τις ωραιότερες σελίδες
αισθητικής ανάλυσης, καθώς «εμφυσούν ζωήν εις το σώμα της κατασκευής», «κινούν
τη μάζα του μαρμάρου» και η «μάζα αυτή, εκεί όπου φορτίζεται περισσότερον,
ανασηκώνεται ως ένα στήθος που αναπνέει», σύμφωνα με τα γραπτά του Α.
Ορλάνδου. Ζητήματα αναλογιών των κιόνων, η μείωση, η ένταση και η κλίση που
παρουσιάζουν, «σαν τεντωμένοι μυώνες που βαστάζουν το βάρος της στέγης, η
μορφή των ραβδώσεων, απασχόλησαν έντονα τους μελετητές. Κάποτε οι εκλεπτύνσεις
των κιόνων θεωρήθηκε ότι αποσκοπούν στη διόρθωση οπτικών απατών.

Σήμερα όμως, ύστερα από εκατοντάδες νέες μετρήσεις με μεθόδους υψηλής
ακρίβειας, εξαιτίας των εργασιών αποκαταστάσεως του Παρθενώνα, οι μελετητές
μπόρεσαν να προσεγγίσουν απρόσιτα σημεία του ναού και είναι σε θέση να
παρουσιάσουν νέα στοιχεία για το σχέδιο των κιόνων του Παρθενώνα. Τέτοια νέα
στοιχεία παρουσίασε χθες σε διάλεξη στο Κέντρο Μελετών Ακροπόλεως ο υπεύθυνος
του εργοταξίου του Παρθενώνα, μηχανικός Κώστας Ζάμπας, πάνω σε δύο κυρίως
θέματα: τις φωτοσκιάσεις σε σχέση με το σχέδιο των ραβδώσεων και τις
εκλεπτύνσεις των κιόνων του Παρθενώνα.

Το γενικό συμπέρασμα του κ. Ζάμπα είναι ότι «με τις εκλεπτύνσεις επιτυγχάνεται
η κομψή επίλυση τεχνικών προβλημάτων του κτιρίου, η γεωμετρική συμφωνία των
μορφών των στοιχείων του και η ομαλή μετάβαση από το ένα στο άλλο στοιχείο,
έτσι ώστε να αποτελούν μια οργανική ενότητα. Μία από τις ιδιαιτερότητες του
Παρθενώνα είναι ότι, με μοναδική στην ιστορία της αρχιτεκτονικής
κατασκευαστική ακρίβεια, υλοποιήθηκε ένας σχεδιασμός στον οποίο τα κύρια μέρη
του κτιρίου και οι κατασκευαστικές λεπτομέρειες αποτελούν ένα ενιαίο και
αδιάσπαστο σύνολο. Σε ένα κτίριο με εμβαδόν δυόμισι στρεμμάτων σχεδιάσθηκαν
και κατασκευάσθηκαν οι καμπύλες επιφάνειες του στυλοβάτη και των κιόνων με
προσέγγιση χιλιοστομέτρου και των διατομών των ραβδώσεων με προσέγγιση δεκάτου
του χιλιοστομέτρου. Ο θαυμασμός αφορά κοινά και αδιαίρετα το σχέδιο και την
εκτέλεσή του».

Ο σχεδιασμός των ραβδώσεων των κιόνων έγινε υπολογίζοντας τον τρόπο που το φως
του ηλίου «ταξιδεύει» καθημερινά πάνω τους ρίχνοντας φως και σκιά χωρίς να
προκαλεί οπτικές παραμορφώσεις. «Διαπιστώνουμε, τόνισε ο κ. Ζάμπας, ότι στο
κτίριο δεν υπάρχουν μόνο οι συνιστώσες που κατά τον Βιτρούβιο συνιστούν την
αρχαία αρχιτεκτονική (τάξη, διάθεση, ευρυθμία, συμμετρία, κοσμιότητα και
οικονομία) αλλά και δυναμική, μια ιδιότητα που συνήθως αφορά στη μοντέρνα αρχιτεκτονική».

«Το σχέδιο των ραβδώσεων των κιόνων αποδείχθηκε ότι είναι ένα τέλειο τόξο
έλλειψης (μια καμπύλη που ορίζεται από τη λοξή τομή μιας κυλινδρικής ή κωνικής
επιφάνειας με ένα επίπεδο). Ο «τύπος» της διατομής των αυλάκων των κιόνων
είναι μια απλή και σαφής σχέση που ήταν γνωστή και είχε χαραχθεί με ακρίβεια
στον προ-Παρθενώνα δύο αιώνες πριν από το σύγγραμμα του μαθηματικού Απολλωνίου
«περί κωνικών» Αποδείχθηκε πρακτικώς ότι η διατομή της ράβδωσης σε κάθε θέση
είναι δυνατόν να γράφεται με ένα διαβήτη με μήκος σκελών ίσο με το διπλάσιο
της χορδής και με δύο τύπους προσαρμοσμένους στα άκρα του. «Η συνεχής μεταβολή
της καμπυλότητος του τόξου έλλειψης με διαφορετικό κάθε φορά νόμο είναι αυτό
που χαρακτηρίζει όλες τις καμπύλες της φύσης, είναι το πρότυπο προς το οποίο
τείνουν τα ανθρώπινα έργα», υπογράμμισε ο κ. Ζάμπας και κατέληξε:

«Με τη μέθοδο διαμόρφωσης των ραβδώσεων του Παρθενώνος καθ' ύψος, δηλαδή με
την διατήρηση της μορφής της καμπύλης σταθερής εκατέρωθεν του άξονος και τη
σταδιακή στροφή της ανάλογης του μήκους της χορδής σε κάθε θέση, επιτυγχάνεται
οι ζώνες φωτός και σκιάς να παρακολουθούν τη μείωση της διαμέτρου, άρα και της
χορδής προς τα άνω, και να αναδεικνύεται και να τονίζεται η ένταση του κίονος.
Ορισμένα πολύ εξασκημένα μάτια διακρίνουν την ένταση των κιόνων του Παρθενώνος
καθ' εαυτή. Είναι όμως πολύ πιο ευδιάκριτη η λεπτή ελαφρότατα καμπυλωμένη
λωρίδα της σκιάς στην επιφάνεια της ράβδωσης. Εκεί κρίνονται η ακρίβεια της
εκτέλεσης και εκεί δοκιμάζεται η πρόκληση της εκλέπτυνσης. Εκεί θα πρέπει να
τονιζόταν η μεγαλοπρέπεια του Παρθενώνος από το φως και τη σκιά που ταξίδευαν
καθημερινά στα 8.800 μέτρα των ραβδώσεων».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16357P061</ED>
<ID>
ID:19469

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P06&aa=1</URL></REF>


Article

<CATEGORY>vin09</CATEGORY>

 <H5>ΛΙΓΟΤΕΡΑ ΒΛΕΜΜΑΤΑ ΤΡΑΒΟΥΝ ΤΑ ΣΟΟΥ ΤΩΝ ΚΑΝΑΛΙΩΝ
</H5><H2>Έχασαν 180.000 τηλεθεατές
</H2>
<H3>Μόδα ήταν και πέρασε. Κάποτε τα σόου («Μπράβο», «Άλλα κόλπα», «Ciao Ant1»,
«Φαντάστικο» κ.ά.) τραβούσαν επάνω τους σαν... μαγνήτες τα βλέμματα των
τηλεθεατών. Φέτος ο κόσμος τούς έχει γυρίσει την πλάτη και προτιμά τα σίριαλ.
Μέχρι στιγμής 180.000 τηλεθεατές έχουν γυρίσει την πλάτη στα σόου.
</H3>
Κάθε άλλο παρά επιτυχημένη για τα σόου θεωρείται η φετινή τηλεοπτική σεζόν. Η
κατηγορία αυτή των προγραμμάτων όχι μόνον έχει μειωθεί αρκετά (τα κανάλια
διαθέτουν μόνο τρία σόου: «Μπράβο, έκανες την τύχη σου», «Άντρες έτοιμοι για
όλα» και «Δεύτερη ευκαιρία»), αλλά έως σήμερα το υψηλότερο ποσοστό τηλεθέασης
που έχει σημειωθεί αγγίζει μόλις το 15%. Και αυτό το πέτυχαν την Κυριακή 29
Νοεμβρίου 1998 οι «Άντρες έτοιμοι για όλα», ένα σόου που εμπεριέχει και το
στοιχείο του τηλεπαιχνιδιού.

Πάντως το «Μπράβο, έκανες την τύχη σου» της Ρούλας Κορομηλά δεν έχει καταφέρει
να βρει τον «καλό εαυτό του», όταν πριν από τρία χρόνια ξεπερνούσε το 18%
(1.725.000 τηλεθεατές). Το ανώτατο ποσοστό τού «Μπράβο, έκανες την τύχη σου»
είναι αυτό που πέτυχε την προηγούμενη Κυριακή (14,8%) και έχει την εξήγησή
του. Στην εκπομπή αυτή παρουσιάστηκε «ζωντανό» στριπτίζ (από τον Βόλο), που
είχε ως αποτέλεσμα να συγκεντρώσει πολλά βλέμματα τηλεθεατών.

Το στριπτίζ προκάλεσε την αγανάκτηση του κόσμου, με συνέπεια η Ρούλα Κορομηλά
να αισθανθεί άσχημα και να ζητήσει συγγνώμη από το κοινό της: «Ο κόσμος που
τόσα χρόνια μου έδειξε την αγάπη του και έκανε το "Μπράβο" μία σταθερά
επιτυχημένη οικογενειακή εκπομπή, είχε δίκιο που ένιωσε άσχημα βλέποντας ένα
θέαμα που δεν είναι αντάξιο της ποιότητάς του. Το στριπτίζ που βγήκε στον αέρα
ήταν δυσάρεστο θέαμα και παρόλο που υπάρχει μια αλυσίδα κακών συγκυριών που
οδήγησαν σε αυτό, δεν θα επικαλεστώ καμία δικαιολογία».

Ακόμη και στην πρεμιέρα του το «Μπράβο, έκανες την τύχη σου» (την Κυριακή 15
Νοεμβρίου 1998) που βγήκε στον αέρα από παραλιακό ξενοδοχείο, το είδαν μόλις
808.000 τηλεθεατές (13,6%).

Αλλά και ο Ανδρέας Μικρούτσικος για να καταφέρει να «χτυπήσει» τη μεγάλη
αντίπαλό του με το «Άνδρες έτοιμοι για όλα» και να φέρει υψηλά νούμερα
τηλεθέασης, ζητεί από νεαρές... τσαούσες να πετούν μέσα στην πισίνα αγόρια που
προκαλούν στο πλατό.

Πάντως η φετινή τηλεοπτική περίοδος κινείται στον αστερισμό της κωμωδίας, αφού
τις πρώτες θέσεις έχουν καταλάβει για τα καλά τα σίριαλ «Και οι παντρεμένοι
έχουν ψυχή» και «Δύο ξένοι» με ποσοστά πάνω από 20% ακόμη και 22%.

Κάποτε τα σόου ήταν το κέντρο συζητήσεων με αφορμή τους καλεσμένους τους
(Έλληνες καλλιτέχνες και ξένους), αλλά και για τις τυχόν αλλαγές που
επιχειρούσαν οι οικοδεσπότες τους στη δομή των εκπομπών τους. Για να καταφέρει
να τραβήξει το ενδιαφέρον των τηλεθεατών, η Ρούλα Κορομηλά στο «Μπράβο»
κλείνει ραντεβού σε ξεχασμένους συγγενείς, προσφέροντας στο κοινό της...
άφθονο κλάμα. Μάταια, όμως. Οι τηλεθεατές προτιμούν το γέλιο στους
«Παντρεμένους» και τον έρωτα του αρχιμανδρίτη για τα μάτια της αγιογράφου στο
«Άγγιγμα ψυχής».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16357P071</ED>
<ID>
ID:19470

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Τι συμβαίνει εκεί στην Αμερική με τα τηλεοπτικά βραβεία; Κάθε οργανισμός
διοργανώνει και από μία τελετή απονομής. Υπήρξαν τα ΕΜΜΥ, τα βραβεία επιλογής
κοινού, οι Χρυσές Σφαίρες και τα Screen Actors Guild Awards. Το μεγάλης
κυκλοφορίας τηλεοπτικό περιοδικό «TV GUIDE» δεν πτοήθηκε από την πληθώρα των
διακρίσεων και οργάνωσε τα δικά του. Αποτέλεσμα; Τα ονόματα των σταρ που δεν
προσήλθαν, ήταν περισσότερα από εκείνα αυτών που έδωσαν το «παρών».

* «Το Χ-press του Μεσονυχτίου» ξεκινάει απόψε στο Mega, μισή ώρα μετά τα
μεσάνυχτα, με οδηγό τη Λιάνα Κανέλλη. Προορισμός, ο κυβερνοχώρος και η
εξερεύνηση της εικονικής πραγματικότητας. Ο κόσμος του θεάματος, τα μίντια, το
Ίντερνετ, το μουσείο εικονικής πραγματικότητας του Ιδρύματος Μείζονος
Ελληνισμού, η ελληνική παρουσία στο εργαστήρι της επιστήμης των υπολογιστών
του Πανεπιστημίου ΜΙΤ της Βοστώνης, αποτελούν σταθμούς σε αυτό το ταξίδι προς
το μέλλον. Συνεπιβάτες, ειδικοί του χώρου, καθηγητές Πανεπιστημίων,
δημοσιογράφοι, υπεύθυνοι ηλεκτρονικών συστημάτων, αλλά και έμποροι
ηλεκτρονικών παιχνιδιών.

* Όπως και τον Δέκεμβριο, το κεντρικό δελτίο ειδήσεων του Mega πρώτευσε και
τον Ιανουάριο με σημαντική διαφορά από τα αντίστοιχα δελτία των άλλων
καναλιών. Από όσους παρακολούθησαν ειδήσεις στη διάρκεια του περασμένου μήνα,
28% έβλεπε Mega, 25,1% Antenna, 22% Skai και 10,9% Star.

* Αλλά κάποιος από τους παρευρισκόμενους είχε την παρρησία να σχολιάσει τη
διάκριση του Ντέιβιντ Ντακόβνι με το βραβείο πρώτου ανδρικού ρόλου για
τα «Χ-Files». «Το περιοδικό ανήκει στον Ρούπερτ Μέρντοχ. Ο τηλεοπτικός
σταθμός FOX ανήκει στον Μέρντοχ. Τα "Χ-Files" είναι παραγωγή της FOX. Και ο
Ντακόβνι αναρωτιέται ακόμα πώς πήρε το βραβείο;». Όπως το έθεσε, ο τολμών είχε
δίκιο στα λόγια του.

* Εκείνη, η Λίτσα Πατέρα, είναι έτοιμη για την εκφώνηση των ζωδιακών
προβλέψεων. Κάτι το περίεργο φεγγάρι, κάτι οι σύνοδοι, ίσως οι προσωπικοί της
πλανήτες, όλα μαζί πιθανόν συνετέλεσαν ώστε να επιδείξει έναν ζήλο ψυχιατρικού
χαρακτήρα. Έλεγε λοιπόν πως όταν σε μία σχέση κάποιος από τους δύο μιλήσει για
χωρισμό, ο άλλος μπορεί να πάθει κρίση σχιζοφρένειας. Γιατί η κρίση
σχιζοφρένειας είναι κάτι σαν το εγκεφαλικό. Κι αυτήν την πρωτοποριακή άποψη τη
συνέδεσε με το έγκλημα στην Καβάλα. Πώς από τα ζώδια κατέληξε στην παθολογία
ενός εγκλήματος, εκείνη γνωρίζει.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16357P072</ED>
<ID>
ID:19514

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P07&aa=2</URL></REF>


Article

<CATEGORY>vin09</CATEGORY>

 <H2>12 ταινίες μικρού μήκους θα γυρίσει η ΕΡΤ
</H2>
Στην παραγωγή 12 ταινιών μικρού μήκους (συμπεριλαμβάνονται και τα κινούμενα
σχέδια) προχωρά η ΕΡΤ με την προϋπόθεση να γυριστούν από νέους σκηνοθέτες (έως
40 ετών). Ο προϋπολογισμός της καθεμιάς ταινίας δεν πρέπει να υπερβαίνει τα
5.000.000 δραχμές και η διάρκειά της τα 15 λεπτά, ενώ η θεματολογία τους είναι
ελεύθερη. Σύμφωνα με την πρόσκληση ενδιαφέροντος, το πρόγραμμα αυτό θα
εφαρμοστεί για το 1999 ως πιλοτικό (σε συνεργασία με την Ελληνική Εταιρεία
Σκηνοθετών) με την ελπίδα να εξελιχθεί σε θεσμό.

Η κατάθεση των αρχικών προτάσεων (υπολογίζεται να ξεπεράσουν τις 120) θα
πρέπει να γίνει στην ΕΤ1 (Μεσογείων 136) έως το τέλος Μαρτίου του 1999. Οι
προτάσεις αυτές θα αξιολογηθούν από πενταμελή επιτροπή, η οποία και θα
επιλέξει τα 12 σενάρια που θα γνωστοποιηθούν στους ενδιαφερόμενους έως τις 30
Απριλίου και έως τα τέλη Ιουνίου θα ανακοινωθούν οι αναθέσεις.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16357P073</ED>
<ID>
ID:19549

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P07&aa=3</URL></REF>


Article

<CATEGORY>vin09</CATEGORY>

 <H2>Το έργο του Κωστή Μπαστιά
</H2>
Ο εκδότης και συγγραφέας Γιάννης Μπαστιάς μιλά σήμερα το απόγευμα στην εκπομπή
του σκηνοθέτη Γιώργου Δάμπαση «Περί - διαβάζοντας» (ΝΕΤ, 18.30) για το έργο
του πατέρα του «Ο Κωστής Μπαστιάς στα χρόνια του Μεσοπολέμου».

Μέσα από τη ζωή και το έργο του δημοσιογράφου και συγγραφέα Κωστή Μπαστιά,
αποκαλύπτεται η πνευματική και ιστορική πορεία μιας ολόκληρης εποχής. Την
αφήγηση του Γιάννη Μπαστιά για τον πατέρα του «ντύνουν» σκηνές από τη δεκαετία
του 1920.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16357P074</ED>
<ID>
ID:19568

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P07&aa=4</URL></REF>


Article

<CATEGORY>vin15</CATEGORY>

 <H5>Ιστορίες αγάπης και απιστίας
</H5><H2>ΤΗΛΕΟΡΑΣΗ ΠΕΜΠΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΕΡΩΤΙΚΕΣ ΦΑΝΤΑΣΙΩΣΕΙΣ ΚΑΙ ΠΟΙΗΣΗ ΑΠΟ ΤΟΝ ΜΙΚΕΛΑΝΤΖΕΛΟ ΑΝΤΟΝΙΟΝΙ
</H3>
Ακόμα και με το «δεκανίκι» του Βιμ Βέντερς, ο Αντονιόνι διατηρεί κάτι από τη
μεγαλοφυΐα του και πετάει «Πέρα από τα σύννεφα».

Σχεδόν κατάκοιτος ήταν ­ '95 ­ ο Μικελάντζελο Αντονιόνι όταν γυριζόταν το
τελευταίο του φιλμ «Πέρα από τα σύννεφα» και ο Βιμ Βέντερς είχε «αναλάβει» ­
από αγάπη και θαυμασμό είναι η αλήθεια... ­ να ολοκληρώσει το έργο του μεγάλου
δασκάλου, με αποτέλεσμα να μένει μετέωρο το φιλμ και να θυμίζει «λίγο
Αντονιόνι, λίγο Βέντερς». Ο Τζεφ Ντάνιελς κυνηγάει έναν «Κρυμμένο θησαυρό»
στην κωμωδία του Μπιλ Φίλιπς και ο Ντέιβιντ Χέμινγκς είναι «Υπεράνω υποψίας»
στο ριμέικ του Τζον Λενγκ.

Πιο αναλυτικά, μεταξύ των ταινιών που προγραμματίζουν να δείξουν σήμερα τα
κανάλια, είναι και οι παρακάτω:

«Ο τελευταίος άνδρας»

18.00 Star. Ο Κώστας Βουτσάς είναι «πατέρας-αφέντης» και η
σύζυγος Καίτη Παπανίκα τον υπηρετεί τυφλά, ώσπου καταφθάνει ένα νιόπαντρο
ζευγάρι με νέες ιδέες περί ρόλου συζύγων και ο Όμηρος Ευστρατιάδης φτιάχνει το
'86 μια φάρσα «στο πόδι». (Διάρκεια: 95')*

«Γιοζίμπο»

21.00 Seven Χ (Yojimbo). Χίλιες φορές το έχει δείξει το κανάλι
αυτό το υπέροχο «σαμουράι» φιλμ του Ακίρα Κουροσάβα. Ο Τοσίρο Μιφούνε
προσπαθεί να βρει λύση σε μια βεντέτα δύο διεφθαρμένων οικογενειών. (Διάρκεια:
110') ***

«Ποια είναι η Μαργαρίτα;»

21.45 Skai. Από τις όμορφες, ανάλαφρες, κομεντί του παλιού
εγχώριου σινεμά ­ '61 ­ με τους Τζένη Καρέζη, Γιάννη Φέρτη στις ομορφιές τους.
Αυτή είναι φτωχομανεκέν και μαζί με τον Θανάση Βέγγο φθάνει σ' ένα νησί, όπου
θα έρθει σε σύγκρουση μ' ένα πλουσιόπαιδο και φυσικά θα αλληλοερωτευθούν.
(Διάρκεια: 91')**

«Ο Πατούχας»

22.00 ΕΤ3. Το μυθιστόρημα του Ιωάννη Κονδυλάκη μετέφερε ­ '72 ­
στο σινεμά ο Γιώργος Παπακώστας σε μια παραγωγή που απλώς εικονογραφεί το
κείμενο με διάθεση «καλαμπουριού». Με τους Τάσο Γιαννόπουλο, Διονύση
Παπαγιαννόπουλο, Μαρίκα Νέζερ, Ζωζώ Σαπουντζάκη, Μίμη Φωτόπουλο. (Διάρκεια: 86')**

«Δύσκολος στόχος»

23.00 Star (Hard target). Ο μυώδης Ζαν Κλοντ Βαν Νταμ υποδύεται
έναν ναύτη, ο οποίος βοηθάει μια ομάδα βετεράνων που έχουν πέσει θύματα
εκμετάλλευσης από έναν τύπο. Του Τζον Γου. (Διάκρεια: 94')*

«Πέρα από τα σύννεφα»

Απόλυτος έρωτας «Πέρα από τα σύννεφα» για τους Τζον Μάλκοβιτς, Σοφί Μαρσό διά
χειρός Μικελάντζελο Αντονιόνι (και Βιμ Βέντερς)...

23.30 ΕΤ1 (Beyond the clouds - Al dila delle nivole). Ένας
σκηνοθέτης φαντάζεται τέσσερις ιστορίες «άπιαστου» έρωτα που βγάζουν τους
ήρωες έξω ­ ή πέρα ­ από τα συνηθισμένα. Φαντασιώσεις, απόλυτος έρωτας,
καλλιτεχνική δημιουργία εναλλάσσονται, θυμίζουν την προβληματική παλαιότερων
ταινιών του Μικελάντζελο Αντονιόνι, ενός από τους παλαιότερους δημιουργούς
στην ιστορία της Έβδομης Τέχνης. Όλα όμως μένουν στο μεταίχμιο, ολοκληρώνονται
λίγες προθέσεις, καθώς ο σκηνοθέτης ­ 84 χρόνων το '94 που γυριζόταν το φιλμ ­
είχε σοβαρά προβλήματα με την υγεία του και ο Βιμ Βέντερς ανέλαβε να
«εκφράσει» τις ιδέες του. Με τους Τζον Μάλκοβιτς, Βεντάν Περέζ, Σοφί Μαρσό,
Ιρέν Ζακόμπ.***.

«Υπεράνω υποψίας»

01.00 ΕΤ3. Ριμέικ ομώνυμης ταινίας του '56 γύρω από την
ανακάλυψη ενός μωρού σε μία άδεια και αιματοβαμμένη φάρμα της Νέας Ζηλανδίας.
Του Τζον Λενγκ, με τον Ντέιβιντ Χέμινγκς.**

«Κρυμμένος θησαυρός»

Η Κάθριν Ο' Χάρα και ο Τζεφ Ντάνιελς στην κωμωδία «Κρυμμένος θησαυρός»

01.40 Antenna (Paydirt). Κωμωδία ('92) μ' έναν φιλοχρήματο
ψυχίατρο ­ Τζεφ Ντάνιελς ­ που δεν διστάζει μπροστά σε τίποτα προκειμένου να
βγάλει χρήματα. Τυπική κωμωδιούλα του Μπιλ Φιλιπς. (Διάρκεια: 83')**

«Το πηγάδι του τρόμου»

03.45 Antenna (The dead pit). Ταινία τρόμου ­ '84 ­ με
ανατριχιαστικά πειράματα σ' ένα ψυχιατρείο και θύματα ασθενείς που
υποβάλλονται σε λοβοτομή και μετατρέπονται σε νεκροζώντανα όντα. Του Μπρετ
Λέοναρντ, με τους Τζέρεμι Σλέιτ, Τσέριλ Λόσον. (Διάρκεια: 96')**

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16357P081</ED>
<ID>
ID:19482

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Αλφαβίλ.
6.30-8.30-10.30 μ.μ. Τετ.: Το λιβάδι.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Snake eyes. 7.00-9.00-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. 5.50-8.20-10.50 μ.μ. 
ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Αλεξίσφαιροι
ντετέκτιβ. 4.30-6.30-8.30-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
5.30-8.00-10.30 μ.μ.

ΑΘΗΝΑΙΟΝ CINEPOLIS PHILIPS 2. Η διακριτική γοητεία των αρσενικών.
6.00-8.10-10.20 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show.
6.20-8.30-10.40 μ.μ.

ΑΘΗΝΑΙΟΝ CINEPOLIS PHILIPS 4. Αλεξίσφαιροι ντετέκτιβ. 6.30-8.40-10.50 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Studio 54. 7.00-9.00-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Elizabeth. 5.30-8.00-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Η διακριτική γοητεία των αρσενικών. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Οι άντρες με
τα όπλα. 6.30-8.40-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Ο γητευτής των αλόγων. 6.45-10.20 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.15-8.15-10.15 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Η διακριτική γοητεία των
αρσενικών. 6.00-8.00-10.00 μ.μ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Πολιορκία. 5.50-8.10-10.30 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Θα σε βρω στον Παράδεισο. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θα σε
βρω στον Παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo).
Πυροτεχνήματα. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Θα σε βρω στον Παράδεισο. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυροτεχνήματα. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η τελευταία
νύχτα του κόσμου. 6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Snake eyes.
6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Η
διακριτική γοητεία των αρσενικών. 6.20-8.40-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Dr Dolittle
­ Ο γιατρός τρελάθηκε. 6.20-8.20-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Η πολιορκία. 6.10-8.35-11.00 μ.μ.

CINE CITY ERICSSON 2 (Dolby DTS). Αλεξίσφαιροι ντετέκτιβς. 6.50-8.50-10.50 μ.μ.

CINE CITY ERICSSON 3 (Dolby DTS). Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 4 (Dolby DTS). Έχετε μήνυμα στον υπολογιστή σας.
6.00-8.25-10.45 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η διακριτική γοητεία των αρσενικών. 7.00-9.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. 12.15-15.00-17.30-20.15-22.50-01.30.

VILLAGE CENTRE Αίθουσα 2. Snake eyes. 11.30-13.45-16.15-18.30-20.40-22.45.01-15.

VILLAGE CENTRE Αίθουσα 3. Ζωντανή μετάδοση: The Truman show. 11.00-13.30-16.00-18.45-21.00-23.15-01.30.

VILLAGE CENTRE Αίθουσα 4. Θα σε βρω στον Παράδεισο. 16.30-19.30-22.00-00.30. /
Ο πρίγκιπας της Αιγύπτου. Δευτ.-Τρ. & Πέμ.: 11.45-14.15 μεταγλ.

VILLAGE CENTRE Αίθουσα 5. Halloween ­ 20 χρόνια μετά.
15.15-19.45-00.15. / Κύματα αγάπης. 12.45-17.15-21.45.

VILLAGE CENTRE Αίθουσα 6. Η διακριτική γοητεία των αρσενικών.
17.45-20.00-22.15-00.30. / Μουλάν. Κάθε μέρα 11.15-13.15-15.30.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε.
16.00-18.00-20.20-22.30-00.45. / Το μαγικό σπαθί: Αναζητώντας το Κάμελοτ. Κάθε
μέρα ώρα 11.45-14.00.

VILLAGE CENTRE Αίθουσα 8. Studio 54.
12.30-14.45-17.00-19.15-21.30-23.45-02.00. Τετ.: Ο πρίγκιπας της Αιγύπτου. 12.30-14.45.

VILLAGE CENTRE Αίθουσα 9. Η πολιορκία. 13.00-15.45-18.15-20.45-23.00-01.45.

VILLAGE CENTRE Αίθουσα 10. Αλεξίσφαιροι ντετέκτιβ. 12.00-14.30-16.45-19.00-21.15-23.30-01.50.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Συμφωνία χαρακτήρων. 6.20-8.40-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Συμφωνία χαρακτήρων. 6.00-8.20-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Οικογενειακή γιορτή. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Studio 54.
6.10-8.20-10.30 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Studio 54
6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Η διακριτική γοητεία των αρσενικών.
7.00-9.00-11.00 μ.μ. / Ο πρίγκιπας της Αιγύπτου. Κάθε μέρα ώρα 5.00 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.30-10.40 μ.μ. Το μαγικό σπαθί: Αναζητώντας το Κάμελοτ. Κάθε μέρα ώρα
5.00 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Studio 54.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Αλεξίσφαιροι
ντετέκτιβς. 6.30-8.30-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
διακριτική γοητεία των αρσενικών. 6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Studio 54.
6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.50-11.10 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Snake eyes.
7.00-9.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Η ζωή είναι ωραία. 6.15-8.45-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Snake eyes.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Snake eyes. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Snake eyes. 6.20-8.20-10.20 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ο γητευτής των αλόγων. 7.20-10.30 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρ. ώρα 9.00 μ.μ.: Η πόλη του φόβου.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Η πολιορκία. 5.30-7.50-10.10 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Χαμένες νύχτες.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Dr
Dolittle ­ Ο γιατρός τρελάθηκε. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Αλεξίσφαιροι
ντετέκτιβς. 6.00-8.15-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Απρόσμενος έρωτας.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμπ.: Dr
Dolittle ­ Ο γιατρός τρελάθηκε. 7.30-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Η διακριτική γοητεία των
αρσενικών. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Η πολιορκία. 5.40-8.00-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Ο ψίθυρος των Αγγέλων.
6.30-8.30 μ.μ. / Kundun. Κάθε μέρα ώρα 10.40 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Μαφία. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Μαύρη γάτα, άσπρος
γάτος. 8.00-10.30 μ.μ. / Spawn ­ Σκοτεινός εκδικητής. Κάθε μέρα ώρα 6.00 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Αλεξίσφαιροι ντετέκτιβ. 7.00-9.00-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Η γωνιά του Παραδείσου. 8.30 μ.μ. / Τετ.: Μια αιωνιότητα και μια
μέρα, ώρα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο, ~ 9416.669 - 4816.276).
Διάφορες εκδηλώσεις.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η διακριτική γοητεία
των αρσενικών. 6.10-8.20-10.30 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Ο γητευτής των
αλόγων. 6.20-9.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16357P101</ED>
<ID>
ID:19480

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΠΥΡΟΤΕΧΝΗΜΑΤΑ»: Ακραία αλληγορία πάνω στην αγάπη, τη βία, τον θάνατο, με
ήρωες του «υποκόσμου». Του Τακέσι Κιτόνο. Χρυσό Λιοντάρι στο Φεστιβάλ Βενετίας
το '97. (Agora, Άττικα 2, Όπερα 1).

«ΣΥΜΦΩΝΙΑ ΧΑΡΑΚΤΗΡΩΝ»: Αναζητώντας έναν έρωτα «για πάντα» στη σημερινή
Ελλάδα. Της Λουκίας Ρικάκη, με τους Κωνστατίνο Κωνσταντόπουλο, Κατερίνα
Λυπηρίδου, Κώστα Κακαβά, Στέλιο Καλαθά. (Δαναός 1, Έμπασσυ).

«ΕΧΕΤΕ ΜΗΝΥΜΑ ΣΤΟΝ ΥΠΟΛΟΓΙΣΤΗ ΣΑΣ»: Δύο αντίπαλοι επαγγελματικά ­ Τομ
Χανκς, Μεγκ Ράιαν ­ ερωτεύονται τυχαία ο ένας τον άλλο μέσω... κυβερνοχώρου.
Κομεντί της Νόρα Έφρον. (Αθηνά, Αθήναιον, Αθήναιον Cinepolis 1, Αμπεσέ,
Άτταλος, Αττικόν, Cine City 4, Village Centre 1, Ίλιον, Κηφισιά 3, Μαργαρίτα
1, Παλάς, Τιτάνια, Τρία Αστέρια, Φάληρο 2, Φοίβος, Σινεάκ).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).

Ντένζελ Γουάσινγκτον, Ανέτ Μπένινγκ στην «Πολιορκία»

«Η ΠΟΛΙΟΡΚΙΑ»: Πολιτικό θρίλερ με μια ομάδα τρομοκρατών που...
βομβαρδίζει τη Νέα Υόρκη. Του Έντουαρντ Ζούικ, με τους Μπρους Γουίλις, Ανέτ
Μπένινγκ, Ντένζελ Γουάσινγκτον. [Απόλλων, Μαρούσι 1, Ράδιο Σίτυ, Τροπικάλ,
Ατλαντίς, Cine City 1, Village Centre 9, Γλυφάδα, Κορονέτ, Νιρβάνα, Φάληρο 1,
Μάγια, Αττικόν (Πειρ.)].

«STUDIO 54»: Δεκαετία του '70 και ξέφρενοι ντίσκο ρυθμοί στη Νέα Υόρκη.
Και ένας νεαρός προσπαθεί να βρει την τύχη του. Του Μαρκ Κρίστοφερ. Με τους
Ράιαν Φίλιπ, Σάλμα Χάγιεκ, Λορίν Χάτον. (Αίγλη, Village Centre 8, Ιντεάλ,
Ιντεάλ Μαρούσι, Μαργαρίτα 2, Μπροντγουαίη).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουάιρ και πρωταγωνιστή τον Τζιμ Κάρεϊ. (Αελλώ,
Αθήναιον, Cinepolis 3, Άνεσις, Άνταμς 1, Άστυ, Cine City 3, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«Η ΤΕΛΕΥΤΑΙΑ ΝΥΧΤΑ ΤΟΥ ΚΟΣΜΟΥ»: «Όλα μια ιδέα είναι» και μετά τον
πανικό για την καταστροφή του κόσμου, όλοι προσπαθούν να ζήσουν όσο γίνεται
καλύτερα την «ώρα μηδέν». Του Ντον Μακ Κέλερ ­ Βραβείο Νεότητας στο Φεστιβάλ
Καννών ­ με επιτούτου ψυχρή ματιά στο «τέλος». (Αρτ Στούντιο, Αστέρια, Έλλη).
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16357P102</ED>
<ID>
ID:19524

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P10&aa=2</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΩΝ (Βουκουρεστίου 10, ~ 33.12.343). «Η πρεμιέρα» της Ζ. Μπαλασκό Μ.
Παπακωνσταντίνου, Χρυσικάκος.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). Αργεί.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). Αργεί.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Φεντόρα» του Ουμπ.
Τζιορντάνο (Παρ., Σάβ., Κυρ.) Ν. Πατρικίδου, βιολί - Θ. Μαυρομάτης, φλάουτο -
Ν. Βασιλείου, πιάνο: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

Η Δέσποινα Στυλιανοπούλου και ο Γιώργος Κυριακίδης πρωταγωνιστούν στην
παράσταση «Αντίο, κύριε Τσέχωφ», που την απαρτίζουν το έργο της Σελίν Μονσαρά
«Αντίο, κύριε Τσέχωφ» και το μονόπρακτο του Τσέχωφ «Η αρκούδα», η οποία
παρουσιάζεται σε σκηνοθεσία Λάκη Κουρετζή, στο «Θέατρο της Ημέρας»

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), Εναλλάξ: «Ηλέκτρα» του
Σοφοκλή Βοζικιάδου, Κισόγλου ­ «Της ζήλιας τα καμώματα»: «Ζητείται
υπηρέτης» του Μπ. Άννινου ­ «Η κυρία Βεράντη» του Δ. Κορομηλά Βοζικιάδου, Κισόγλου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Το υπόγειο» (Ντοστογιέφσκι) της
Μ. Βαμβουνάκη Χρ. Τσάγκας, Βέργου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). Αργεί.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Εθνική Συμφωνική Ορχήστρα της ΕΡΤ: συναυλία (Δευτ.)
Φεστιβάλ Μουσικής Δωματίου (Β.Α. Μότσαρτ). Λ. Καβάκος, βιολί - Μ. Περένιϊ,
βιολοντσέλο - Χ. Σέλεϊ, πιάνο - Χ. Μακναμάρα, πιάνο - Π. Νάγκι, πιάνο:
συναυλία (Πέμ.). «Αρχαιολογία και Τέχνες - Αγών 2». Προβολή βραβευμένων
ταινιών της 2ης Διεθνούς Συνάντησης Αρχαιολογικής ταινίας του Μεσογειακού
Χώρου Ρεθύμνου (Κυρ.). Αίθουσα Δημήτρη Μητρόπουλου. Χορός στο Μέγαρο
Μουσικής: Έλληνες Δημιουργοί. Χοροθέατρο «Ήρος Άγγελος» Π. Γάλλια: «Εν πλω.
Ένα υπερρεαλιστικό ταξίδι» του Π. Γάλλια (Δευτ.) Φεστιβάλ Μουσικής Δωματίου
(Β.Α. Μότσαρτ). Λ. Καβάκος, βιολί - Κ. Κασκασιάν, βιόλα - Μ. Περένιϊ,
βιολοντσέλο - Χ. Σέλεϊ, πιάνο: συναυλία (Τετ.) Φεστιβάλ Μουσικής Δωματίου
(Β.Α. Μότσαρτ). Τάσος Καλογερόπουλος: διάλεξη «Πριν από τη συναυλία» (Παρ.)
Φεστιβάλ Μουσικής Δωματίου (Β.Α. Μότσαρτ). Κουαρτέτο Εγχόρδου «Κέλερ»:
συναυλία (Σάβ.) Ορχήστρα Σύγχρονης Μουσικής ΕΡΤ: συναυλία (Κυρ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης

ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). «Το
δάκρυ του φεγγαριού» του Ν. Ξανθούλη - «Μαέστρος Κονμπραβούρα» του Γ. Δροσίτη
(Τρ., Τετ., Πέμ., Παρ.) Εθνική Λυρική Σκηνή.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16357P111</ED>
<ID>
ID:19481

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P11&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Γενέτειρα του Γρ. Ξενόπουλου. 2. Επανεμφάνιση, σύμφωνα με μία
έννοια (καθ.). 3. Καύσιμη ύλη. ­ Ανήκει στις Κυκλάδες. 4.
Χρησιμοποιείται και σαν διαζευκτικό (αντίστρ.). ­ Πρωθυπουργός της Γαλλίας το
1949. 5. Αφαιρείται από το μεικτό βάρος, για να βρεθεί το καθαρό.
6. Όμοια γράμματα. ­ «Αδειανή κοιλιά, ξιππασμένα...», λέει μία παροιμία
μας (αντίστρ.). 7. Ψαριανός αγωνιστής του Εικοσιένα (με άρθρο).
8. Μητέρα του Ισαάκ. ­ Στρογγυλό το σχήμα της (καθ.). 9. Αρχαίος
ασιατικός λαός. ­ Πολλοί νέοι οδηγοί το... αποφεύγουν.

ΚΑΘΕΤΑ

1. Πρόσωπο της εποχής του Χριστού. 2. Μαζί με το αντίθετό του
εκφράζει ακαταστασία ή σύγχυση. ­ Μια «ντάμα» μελοδράματος του Τσαϊκόφσκι
(γεν.). 3. Είδος ροφήματος. ­ Μεταγραφικό του απόκτημα ο Βραζιλιανός
Αντριόλι (αιτ.). 4. Ήρωας του Λοτί. ­ Είδος γλυκίσματος (αντίστρ.).
5. Ποταμός της Β. Αμερικής (αιτ.). 6. Τοποθεσία των Αμπελοκήπων.
­ Γάλλος φιλόσοφος του αιώνα μας (αντίστρ.). 7. Βιβλικός προφήτης (με
άρθρο). 8. Κυλινδρικό το σχήμα του, αντίστροφα (καθ.). ­ Η γενική
αντωνυμίας. 9. Γεράσιμος κι αυτός (αντίστρ.). ­ Μουσική νότα.

ΛΥΣΗ (3/2/99)

ΟΡΙΖΟΝΤΙΑ: 1. ΟΛΙΓΟΛΟΓΑ 2. ΙΟΝΙΚΗΣ 3. ΔΙΑΝΑ - ΑΤΕ
4. ΜΙ - Ο ΔΟΛΟΣ 5. ΠΟΙΜΕΝΙΚΗ 6. ΡΕΣ - ΑΙ 7. ΔΕΟΝ -
ΟΠΟΙ 8. ΑΓΓΟΥΡΙ 9. ΣΩΑ - ΙΩΝΙΑ. ΚΑΘΕΤΑ: 1. ΟΙΔΙΠΟΔΑΣ
2. ΛΟΙΜΟ - ΕΓΩ 3. ΙΝΑ - ΑΓΟΡΙ 4. ΓΙΝΟΜΕΝΟ 5.
ΟΚΑΔΕΣ - ΥΙ 6. ΛΗ - ΟΝ - ΟΡΩ 7. Ο ΣΑΛΙΑΠΙΝ 8. ΤΟΚΙΟ
9. ΑΦΕΣΗ - ΙΚΑ.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16357P112</ED>
<ID>
ID:19518

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P11&aa=2</URL></REF>


Article

<CATEGORY>vin09</CATEGORY>

 <H5>ΕΙΔΑΜΕ ΤΟ «ΑΛΛ' ΑΝΤ' ΑΛΛΩΝ» ΤΟΥ ΔΗΠΕΘΕ ΚΡΗΤΗΣ
</H5><H2></H2><H2>Τον παλιό τον καιρό...
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Η Έφη Μεταγγιτσινού, η Γιάννα Μαλακατέ και ο Λευτέρης Μποτωνάκης στο «Αλλ'
αντ' άλλων»

«Μπόι δύο πήχες/ κόψη κακή, / γένια με τρίχες/ εδώ κι εκεί». Ποιος δεν θυμάται
τη «Ζωγραφιά» του Γεωργίου Σουρή, από τους κορυφαίους ­ αν όχι ο κορυφαίος ­
Έλληνες σατιρικούς, καμωμένη από τα ίδια του τα χέρια. Ε, με τους στίχους
αυτούς, μελοποιημένους από τον Χρήστο Λεοντή, όρμησαν οι έξι ηθοποιοί του
ΔΗΠΕΘΕ Κρήτης στη σκηνή του θεάτρου «Μουσούρη», εκ Χανίων ελαύνοντες. Το
Δημοτικό Περιφερειακό Θέατρο Κρήτης, έπειτα από περιπέτειες αρκετών χρόνων και
μακρά σιωπή, ανασυστήθηκε φέτος και με καλλιτεχνικό διευθυντή τον Κωστή
Καπελώνη ­ σαρξ εκ της σαρκός του «Θεάτρου Τέχνης» ­ κάνει μια καινούργια
αρχή. Και την αρχή αυτή θέλησε να τη δείξει στην Αθήνα. Και την έδειξε προχθές
και χθες.

Ο Κωστής Καπελώνης μαζί με τον Πάνο Βίτσικα ετοίμασαν μια σύνθεση από κωμικά
μονόπρακτα, ποιήματα και σατιρικά κείμενα του Συριανού, που δέσποσε στην Αθήνα
του τελευταίου τέταρτου του περασμένου αιώνα και των αρχών του δικού μας, στο
πρότυπο της σύνθεσης «Τα ίδια και τα ίδια», που είχε κάνει προ εικοσαετίας
περίπου ο Μίνως Βολανάκης στο Κρατικό Θέατρο Βορείου Ελλάδας. «Κείμενα
ξεπερασμένα», είπαν κάποιοι. Ίσως. Όμως αυτή η αστείρευτη σατιρική φλέβα του
Σουρή, αυτός ο στίχος του που αναβλύζει αυθόρμητα και ξεχύνεται πλούσιος για
να ριμάρει με διάθεση παιχνιδιού, είναι μια ολόκληρη εποχή. Και την εποχή αυτή
θέλησε να φέρει στη σκηνή ο Κωστής Καπελώνης με τους συνεργάτες του,
ανεβάζοντας αυτό το «θέαμα ασυνήθιστον, μουσικόν και αστείον».

Ράμπα, φωτισμοί από κάτω, μακιγιάζ αστεία και βαριά ­ πρόσωπα λευκά, μάγουλα
και χείλη κατακόκκινα, φρύδια ανασηκωμένα... ­ κοστούμια εποχής, υποκριτική
κίνηση, ήθος εποχής, οι χορογραφίες της Ήβης Χαϊδεμενάκη, ο ξεσκολισμένος στο
ύφος αυτό, «αρτεσιανός» Λεοντής με τις μουσικές του, η πιανίστα Δέσποινα
Δρακάκη να συνοδεύει στο πιάνο «ζωντανά», η υψηλή, έξοχη, προσωπική αισθητική
του καλλιτέχνη Νίκου Αλεξίου που υπέγραφε σκηνικά ­ αυτά τα απλά σπετσάτα με
τα «λιωμένα», μπλε, πράσινα, κόκκινα χρώματα ­ και κοστούμια, όλα δημιούργησαν
τον κατάλληλο περίγυρο για να αναβιώσουν τα παλιά κείμενα. Ο γάμος με το
στανιό του «Αναπαραδιάδη», ο φόβος του γέρου και η τόλμη των ερωτευμένων στην
«Επιδημία», η σύλληψη για... πρόκληση σκανδάλου του τρυφερού, γεροντικού
ζευγαριού του Φασουλή και της Φασουλή στο «Ερωτικό ζευγαράκι», ο σπαρταριστός
«Αποχαιρετισμός» και η ακόμη πιο σπαρταριστή «Επάνοδος» ζωντάνεψαν, όμως, και
χάρη στο μεράκι και το κέφι των ηθοποιών ­ της Γιάννας Μαλακατέ, του Νίκου
Μόσχοβου και της Έφης Μεταγγιτσινού, που έχουν, όπως και ο σκηνοθέτης, κοιτίδα
τους το «Θέατρο Τέχνης», τού όλο και πιο ώριμου Βαγγέλη Λιοδάκη και των
Λευτέρη Μποτωνάκη και Γιώργου Σηφακάκη, που ανέπτυξαν το ταλέντο τους σε
ντόπιες, κρητικές, ερασιτεχνικές ομάδες. Χόρεψαν, τραγούδησαν, χοροπήδησαν,
έπαιξαν με την ψυχή τους, υπηρετώντας τη σκηνοθετική γραμμή. Και το κοινό, που
γελούσε βροντερά στη διάρκεια της παράστασης ­ ήταν εκεί τη Δευτέρα, οι Ρένα
Πιττακή, Άγγελος Αντωνόπουλος, Δημήτρης Οικονόμου, Δημήτρης Έξαρχος, Βασίλης
Κυρίτσης, Γιάννης Ροζάκης, Ναταλία Στεφάνου, Γιάννης Δεγαΐτης, Ρίκα Σηφάκη,
Ουρανία Μπασλή, Νίκος Αρβανίτης, Ντίνα Αβαγιανού και άλλοι πολλοί ­
χειροκροτούσε στο τέλος με ενθουσιασμό. Όσο για τους Κρητικούς, σίγουρα θα
είχαν έναν λόγο επιπλέον να ευχαριστηθούν, όταν θα άκουσαν, στην «καρδιά» της
παράστασης, κείμενα του Σουρή στενά συνδεδεμένα με την Κρήτη, γραμμένα όταν
την επισκέφθηκε το 1904. Κείμενα που έξυπνα είχαν ενσωματωθεί στη σύνθεση,
δένοντας άμεσα την παράσταση με το νησί.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16357P121</ED>
<ID>
ID:19464

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P12&aa=1</URL></REF>


Article

<CATEGORY>vin09</CATEGORY>

 <H2>Μια βόλτα στο μουσείο
</H2>
Ο Αμερικανός πρέσβης κ. Νίκολας Μπερνς με την πρόεδρο του ΜΜΣΤ κ. Ξανθίππη
Χόιπελ και το μέλος του Δ.Σ. κ. Γιάννη Μπουτάρη μπροστά στο τεράστιο πορτρέτο
του συλλέκτη-δωρητή του μουσείου Αλεξάνδρου Ιόλα

Τις εγκαταστάσεις του Μακεδονικού Μουσείου Σύγχρονης Τέχνης επισκέφθηκε αργά
χθες το απόγευμα ο Αμερικανός πρέσβης Νίκολας Μπερνς, που βρίσκεται στη Θεσσαλονίκη.

Ο Αμερικανός πρέσβης δήλωσε ενθουσιασμένος από τα εκτιθέμενα έργα (στη νέα
πτέρυγα έχει ήδη στηθεί η μόνιμη συλλογή του μουσείου ­ δωρεά του Αλεξάνδρου
Ιόλα) αλλά και από την έκθεση για τη ζωγραφική στο θέατρο, που ετοιμάζεται
στην παλαιά πτέρυγα του μουσείου (θα εγκαινιασθεί μεθαύριο).

«Είναι το μοναδικό μουσείο σύγχρονης τέχνης που υπάρχει στην Ελλάδα και είναι
υπέροχο», δήλωσε ο κ. Μπερνς που περιεργάστηκε με ιδιαίτερο ενδιαφέρον τα
εκθέματα, ενώ ζητούσε συχνά πληροφορίες γι' αυτά και τους καλλιτέχνες που τα
φιλοτέχνησαν από την πρόεδρο και τα μέλη του Δ.Σ. του μουσείου που τον
υποδέχτηκαν και τον ξενάγησαν στους χώρους του.
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16357P122</ED>
<ID>
ID:19511

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P12&aa=2</URL></REF>


Article

<CATEGORY>vin09</CATEGORY>

 <H2>Ο τρίτος δρόμος προς τη δημοσιότητα </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Απόστολος Γκλέτσος

* Μια ψυχή (καλή της ώρα) τα 'λεγε... παντρολογήματα.Όχι εγώ, ο... άλλος. Όσοι
παντρεύονται τέλος πάντων. Εσείς γιατί λέτε; Γιατί παντρεύονται; Για τα λεφτά
(ένας λόγος σοβαρός, σοβαρότατος). Για τη δημοσιότητα (αυτός κι αν είναι
σοβαρός). Παντρεύεσαι, φωτογραφίζεσαι, χωρίζεις. Δημοσιότητα με το τσουβάλι.
Τζάμπα πράγμα. Δέστε τι έγινε με τον γάμο και τον χωρισμό Απόστολου
Γκλέτσου - Μαρίας Ελένης Λυκουρέζου.

* Ο τρίτος δρόμος.Ας τον αυτόν τον «τρίτο δρόμο» μεταξύ καπιταλισμού και
κομμουνισμού. Τρεις δρόμοι ο εξής μονόδρομος. Στην πολιτική, όχι στις σχέσεις.
Ο τρίτος δρόμος... δημοσιότητας (κοινώς pr) ονομάζεται «αρραβωνιάστηκα».
Αρραβωνιάζεσαι ­ όχι εσύ ο ανώνυμος, ο άσχετος, ο ασήμαντος ­ και είσαι «μέσα»
διά... βίου. Ένα χρόνο και βάλε. Αρραβωνιάζεσαι, παντρεύεσαι, χωρίζεις.

* Ψεκάστε, σκουπίστε, τελειώσατε Κατά τα άλλα η ζωή τραβάει την ανηφόρα Πολύ
ανηφόρα. Να τις προάλλες η Σοφία Αρβανίτη τράβηξε κατά Παρνασσό μεριά.
Και παρεμπιπτόντως, έτσι για να σκοτώσει τον χρόνο του το κορίτσι, μίλησε για
το καινούργιο boy-friend! Πολύ new «αγαπημένος».

* Μετά τον Γιώργο Μουκίδη καιρός ήταν!
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16357P123</ED>
<ID>
ID:19547

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P12&aa=3</URL></REF>


Article

<CATEGORY>vin09</CATEGORY>

 <H2>Ανεπάγγελτος σύμβουλος του Κλίντον
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σου λέει το κορίτσι ­ η Σοφία ντε ­ Παρνασσό πάω, χιόνια βλέπω, new boy-friend
έχω. Ε και τι μ' αυτό; Αν δεν το μάθει λαός και ντουνιάς μια τρύπα στο...
χιόνι έκανα! Μόνο εγώ θα ξέρω; Εγώ και το new boy-friend; Κι αν η ιστορία ­ το
love story ντε ­ εμπνεύσει (ας πούμε) τη Μιρέλα Παπαοικονόμου; Να χάσω
τέτοια ευκαιρία;* Τέτοιες ευκαιρίες, παιδάκι μου, δεν χάνονται.Όσες
περισσότερες ευκαιρίες τόσο καλύτερο βιογραφικό. Πώς γίνεται όταν πας να
πιάσεις δουλειά; Τι κάνεις; Προσκομίζεις curriculum vitae. Το βιογραφικό σου.
Πανεπιστήμιο Κρήτης, Χάρβαρντ, Γέιλ, PHD, ντοκτορά «Α ­ σου λέει ο εργοδότης ­
μόνο ντοκτορά; Στα συρτάρια μου έχω μάτσο ντοκτορά από υποψήφιους για τη θέση.
Τίποτε άλλο έχετε;». Σαν τι; «Να, ας πούμε, μπας και διατελέσατε σύμβουλος
Κλίντον επί ηλεκτρονικών θεμάτων για ένα φεγγάρι;».

* Να μάτσο οι «άνθρωποι» στην ζωή μου Όσους περισσότερους και περισσότερες
τόσο το καλύτερο. Εδώ που τα λέμε, όλοι θέλουν «περισσότερους και
περισσότερες», αλλά δεν τα καταφέρνουν. Κι αν τα καταφέρουν ποιος νοιάζεται;
(μπαγάσηδες, σας τσάκωσα). Ενώ αν είσαι Κωνσταντίνος Καζάκος;

* Κυνηγός είσαι; Απόδειξη!
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16357P124</ED>
<ID>
ID:19566

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P12&aa=4</URL></REF>


Article

<CATEGORY>vin09</CATEGORY>

 <H2>Ο καλός κυνηγός από τη μύτη πιάνεται
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τάνια Τρύπη

Το δαχτυλάκι του δεν κουνάει. Αλλά με το που «βγαίνει», ανάβει πράσινο. Τσουπ
βιογραφικό εκ των κυνηγητικών του επιδόσεων. «Το παιδί ­ λέει ­ δεν φημίζεται
για τους σταθερούς δεσμούς του». Και μέχρι στιγμής από την ζωή του ­ εκτός των
άλλων ­ πέρασαν κι αυτές: Μπέτυ Βλάχου, Ιωάννα Καυκοπούλου,
Μένη Λυκούδη. Μόνο;* Μια του κλέφτη, δυο του κλέφτη, τρίτη της
Σεβαστιανής Ο έξυπνος κυνηγός από τη μύτη πιάνεται. Διότι τελικώς το
παιδί αποφάσισε να νυμφευθεί το τελευταίο θήραμα της καριέρας του. Τη
Σεβαστιανή Τρύπη. Άλλο βιογραφικό εκεί. Με διάσημα ονοματεπώνυμα.
Επιχειρηματίας ο Αλέξης Μάρδας, γιατρός ο Γιάννης Δάρρας.

* Βιογραφικό με βιογραφικό να ο επικείμενος γάμος Εγώ για ένα πράγμα χάρηκα.
Γιατί τα παιδιά σπάνε την παράδοση των pr (δημοσιότητας). Είναι ερωτευμένοι!
Όποιος ρωτήσει τη Σεβαστιανή αν είναι ερωτευμένη, απαντάει αυτονόητα «Αφού
παντρεύομαι, λες να μην είμαι;».
<REF><SOURCE>
ΤΑ ΝΕΑ</SOURCE>
<DATE>, 04-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16357P125</ED>
<ID>
ID:19579

</ID><URL>http://ta-nea.dolnet.gr/neaweb/neafile.print_unique?e=A&f=16357&m=P12&aa=5</URL></REF>


Article

<CATEGORY>vin06</CATEGORY>

 <H5>ΜΕΤΑ ΤΟ «ΛΑΪΚΟ», ΤΟ ΚΑΤ ΚΑΙ ΟΛΑ ΤΗΣ ΘΕΣΣΑΛΟΝΙΚΗΣ
</H5><H2>ΚΑΙ... «ΜΠΛΟΚΑ» γιατρών σε 11 νοσοκομεία
</H2>
ΚΟΡΥΦΩΝΕΤΑΙ η κρίση στον χώρο της Υγείας, καθώς το ένα νοσοκομείο μετά το άλλο
κλείνουν τις πόρτες τους στο κοινό. Οι γιατροί δηλώνουν ότι αρνούνται πλέον να
εφημερεύουν χωρίς να πληρώνονται και είναι αποφασισμένοι να αγνοήσουν τις
απειλές για εισαγγελική παρέμβαση. Οι πρώτες μηνύσεις εναντίον διοικήσεων
νοσοκομείων έχουν ήδη κατατεθεί, ενώ σύντομα αναμένονται μηνύσεις και εναντίον
εργαζομένων. Την ίδια στιγμή ο υπουργός Υγείας δηλώνει στα «ΝΕΑ» ότι το θέμα
των εφημεριών θα έχει ρυθμιστεί έως το τέλος της ερχόμενης εβδομάδας.

σελίδες 12-13
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16358N011</ED>
<ID>
ID:19597

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N01&aa=1</URL></REF>


Article

<CATEGORY>vin08</CATEGORY>

 <H2>Μείωση συντελεστών φόρου υπόσχεται ο Παπαντωνίου </H2>
σελίδα 62
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16358N012</ED>
<ID>
ID:19655

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N01&aa=2</URL></REF>


Article

<CATEGORY>vin04</CATEGORY>

 <H2></H2><H2>Όσκαρ Λαφοντέν στα «ΝΕΑ»: Ποια Ευρώπη θέλουμε </H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16358N013</ED>
<ID>
ID:19707

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N01&aa=3</URL></REF>


Article

<CATEGORY>vin06</CATEGORY>

 <H2>«Το καλύτερο Καρναβάλι της ζωής μου» </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16358N014</ED>
<ID>
ID:19712

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N01&aa=4</URL></REF>


Article

<CATEGORY>vin06</CATEGORY>

 <H2>Μόδα το ανδρικό γυμνό σε θέατρα της Αθήνας </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16358N016</ED>
<ID>
ID:19736

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N01&aa=6</URL></REF>


Article

<CATEGORY>vin06</CATEGORY>

 <H2>«Ανεστήθη» μετά 35 χρόνια με μια βιταμίνη </H2>
ΕΠΙ 35 χρόνια ήταν κατάκοιτη. Σήμερα η 87χρονη Μαρία Κωστάκη από την Κρήτη
«αναστήθηκε», αφού οι γιατροί, ύστερα από τόσα χρόνια, διέγνωσαν έλλειψη
βιταμίνης Β12.

σελίδα 22
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16358N017</ED>
<ID>
ID:19742

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N01&aa=7</URL></REF>


Article

<CATEGORY>vin06</CATEGORY>

 <H2>Ο Σκιαδόπουλος μιλάει στα «ΝΕΑ» από τη φυλακή </H2>
σελίδες 14-15
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16358N018</ED>
<ID>
ID:19746

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο Ι. ΕΞΑΡΧΑΚΟΣ ήταν φιλόλογος. Ήξερε γραμματική και συντακτικό όσο
λίγοι. Και δίδασκε απλά και με συνεχή παραδείγματα. Όσοι τον είχαν καθηγητή
μπορεί να 'φαγαν μερικές ξυλιές, αλλά έμαθαν γράμματα. Και τον ευγνωμονούν. Ο
Λ. Παπαδόπουλος στις «Ματιές». Σελ. 4.

Ο ΝΤ. ΜΕΪΣΟΝ υπολογίζει ότι οι σημερινοί έφηβοι θα γίνουν αναγνώστες
εφημερίδων όταν αρχίσουν να κλειδώνουν την πόρτα τους ­ γιατί θα νοιάζονται
για το τι βρίσκεται πίσω από την πόρτα, δηλαδή η οικογένειά τους και ορισμένα
υλικά αγαθά. Ο Κ. Καμάρας στην «Τρίτη Άποψη». Σελ. 6.

Η ΣΥΝΘΗΚΗ του Άμστερνταμ, αν και συνεισφέρει θετικά στην ενοποιητική
διαδικασία της Ευρώπης, δεν απαντά στα σημερινά αιτήματα και προκλήσεις. Η
Ευρωπαϊκή Ένωση θα πρέπει να πάει «πέρα από τη Συνθήκη του Άμστερνταμ». Αλλά
προϋπόθεση είναι να εφαρμοστεί πρώτα. Ο Π.Κ. Ιωακειμίδης στους «Προβολείς». Σελ. 6.

Ξ. ΣΚΑΡΠΙΑ - ΧΟΪΠΕΛ: Για να στηθεί ένα Μουσείο, καμιά φορά το όνειρο
των πολλών δεν φτάνει, αλλά το όραμα του ενός περισσεύει. Οι πολίτες
αναγνώρισαν αμέσως το Μακεδονικό Μουσείο Σύγχρονης Τέχνης, το κράτος αργότερα.
Οι απαντήσεις στις «30 Ερωτήσεις» της Β. Χαρισοπούλου, στη σελ. 10.

Ο ΑΡΧΙΕΠΙΣΚΟΠΟΣ ξέσπασε χθες κατά της απόφασης του συνοδικού
δικαστηρίου που αθώωσε τον Μητροπολίτη Ζακύνθου Χρυσόστομο: «Πώς πάρθηκε αυτή
η απόφαση; Είμαστε υπέρ των προγαμιαίων σχέσεων;». Ο Π. Μπαΐλης στη σελ. 16.

Ο Τ. ΣΠΕΝΣΕΡ, γνωστός Βρετανός ευρωβουλευτής των συντηρητικών, είχε
σύζυγο, τρεις κόρες και σπίτι στο Σάρεϊ. Αλλά ήταν ένας ομοφυλόφιλος που ζούσε
επικίνδυνα, με ναρκωτικά και κρυφά ραντεβού με πορνοστάρ. Όμως, η σύζυγός του
δήλωσε: «Δεν με πειράζει». Από τους «Times» στη σελ. 55.

ΟΙ ΑΜΕΡΙΚΑΝΟΙ είναι απαυδισμένοι με τη διαιώνιση της υπόθεσης
Λιουίνσκι, για την οποία θεωρούν υπεύθυνους τους Ρεπουμπλικανούς. Και
ετοιμάζονται να τους δώσουν ό,τι τους αξίζει στις επόμενες προεδρικές εκλογές.
Από τους «New York Times», στη σελ. 57.

ΟΙ ΚΑΤΑΠΑΤΗΜΕΝΕΣ εκτάσεις του Δημοσίου φτάνουν τα 220.000 στρέμματα.
Και οι καταπατητές θα μπορούν να τα εξαγοράσουν μέσα σε διάστημα έξι μηνών. Αν
δεν το κάνουν, κινδυνεύουν να τα χάσουν από νέους... «καταπατητές». Σελ. 59.

Ο Δ. ΝΑΝΟΠΟΥΛΟΣ, ένας από τους κορυφαίους

επιστήμονες παγκοσμίως, θα έλθει τελικά στην Ελλάδα. 
Επικεφαλής του Ερευνητικού Κέντρου «Χάος και 
Πολυπλοκότητα» του Πανεπιστημίου Θράκης. 
Ευτυχώς, γιατί οι εκλέκτορες της Αθήνας... 
Τέλος πάντων! Σελ. 21.

Η ΑΛΑΦΡΟΪΣΚΙΩΤΗ γυναίκα, που τώρα τη λένε

Ιουστίνη, έγινε όμορφη και δυνατή και άφοβη ­ αλλά έπειτα 
από λίγο πρόσεξε ότι στους καθρέφτες δεν φαινόταν πια 
η μορφή της, μονάχα η μάσκα του Μάγου. Η Ειρήνη 
Δ. Καρανασοπούλου «Σε Πρώτο Ενικό» στη σελ. 11.

ΤΟ ΜΥΘΙΣΤΟΡΗΜΑ θα συνεχίσει να υπάρχει, μόνον 
αν συνεχίσει να διεκδικεί τη θέση του ως λόγος 
των λόγων, ως λόγος της ποίησης, του δράματος, 
του δοκιμίου, της επιστήμης και της φιλοσοφίας, 
γιατί αυτή υπήρξε πάντα η φιλοδοξία του. 
Ο Τ. Θεοδωρόπουλος στις «Επιφυλλίδες». 
«Πανόραμα», σελ. 6.

ΤΟ ΜΕΓΑΡΟ Εϋνάρδου, ένα θεσπέσιο νεοκλασικό 
κτίριο, πλήρως αναπαλαιωμένο, εκτός από την έκθεση 
την αφιερωμένη στον μεγάλο «φίλο των Ελλήνων», 
στεγάζει επίσης το Μουσείο Κατίνας Παξινού 
και Αλέξη Μινωτή. «Πανόραμα», σελ. 3.

80 ΑΣΤΥΝΟΜΙΚΟΙ με σκυλιά, αλεξίσφαιρα γιλέκα, αυτοκίνητα, ασυρμάτους, όπλα και
άλλα εφόδια αναζητούν στην ορεινή Κορινθία τους 4 ληστές της Αγροτικής
Τράπεζας στην Κλειτορία. Αλλά φευ! αυτοί είναι άφαντοι. Σελ. 11.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16358N021</ED>
<ID>
ID:19608

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Αλλαγές
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μην ξαφνιάζεστε που δεν επέστρεψαν όλοι οι διαγραφέντες στο μαντρί της Ν.Δ.
Τώρα πια, ο λύκος δεν κυνηγά τα πρόβατα για να τα φάει, αλλά για να τα κάνει μεταγραφή.

Με τιμή
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16358N022</ED>
<ID>
ID:19681

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Παγετός τη νύχτα στα βόρεια ηπειρωτικά. Βροχές το πρωί σε Αν. Αιγαίο,
Κυκλάδες, Κρήτη, Δωδεκάνησα. Λίγη συννεφιά στην υπόλοιπη χώρα. Επικράτηση
ισχυρών βοριάδων (5-6 Μπωφόρ) που θα εξασθενήσουν προοδευτικά.


Βροχές στη Δυτική Ελλάδα, αργότερα καταιγίδες. Έως το τέλος της ημέρας
επέκταση των φαινομένων στην υπόλοιπη χώρα. Ισχυροί (6 Μπωφόρ) νοτιάδες, στα
πελάγη πολύ ισχυροί (τοπικά 7 Μπωφόρ).

Article

<CATEGORY>vin01</CATEGORY>

 <H5>ΑΠΟ ΤΗΝ ΕΞΩΤΕΡΙΚΗ ΠΟΛΙΤΙΚΗ ΕΩΣ ΤΑ ΕΣΩΚΟΜΜΑΤΙΚΑ
</H5><H5></H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Προς αναζήτηση εμπιστοσύνης...
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Ημέρα αναζήτησης «μέτρων οικοδόμησης εμπιστοσύνης» σε πολλά επίπεδα (από
την εξωτερική πολιτική μέχρι τα εσωκομματικά προβλήματα) ήταν η χθεσινή για
κυβέρνηση και (αξιωματική) αντιπολίτευση, αλλά για διαφορετικούς λόγους.

Η ΠΡΩΤΗ ξεκίνησε διάλογο με το ΝΑΤΟ για την «οικοδόμηση μέτρων εμπιστοσύνης»
στο Αιγαίο, με την προσδοκία της εκτόνωσης της ελληνοτουρκικής έντασης στην περιοχή.

Οι συνομιλίες Σημίτη - Σολάνα έγιναν στο Μέγαρο Μαξίμου και κατέληξαν στην
εκτίμηση ότι οποιαδήποτε πρόοδος στο ζήτημα αυτό θα πρέπει να αναμένεται μετά
τη σύνοδο κορυφής του ΝΑΤΟ, που θα γίνει τον Μάρτιο στην Ουάσιγκτον.

* Οι δύο πλευρές συζήτησαν ακόμα και την κρίση στο Κόσοβο υπό το πρίσμα της
επιλογής του ΝΑΤΟ να επέμβει στρατιωτικά στην περιοχή, εφόσον το κρίνει αναγκαίο.

Η ελληνική πλευρά συμφωνεί όχι μόνο για την επέμβαση, αλλά και για την ενεργό
συμμετοχή της σ' αυτήν κρατώντας ακόμα αποστάσεις μόνο σε ό,τι αφορά στην
παροχή διευκολύνσεων σε τουρκικές δυνάμεις στον ελληνικό εθνικό χώρο. (Σελ. 7).

* Μέτρα όμως οικοδόμησης εμπιστοσύνης απαιτούνται και στον χώρο του ΠΑΣΟΚ,
όπου εν όψει του συνεδρίου έχει απολεσθεί η εμπιστοσύνη μεταξύ των διαφόρων
τάσεων, οι οποίες αλληλοκατηγορούνται για εγγραφές μελών-«μαϊμούδων» για τον
έλεγχο των εκλογικών συσχετισμών.

Το πρόβλημα βρίσκεται σε οξεία φάση και αναζητούνται σε όλα τα επίπεδα λύσεις
συμβιβασμού, ενώ το ΠΑΣΟΚ (Χαρ. Τρικούπη) εμφανίζεται αποφασισμένο να κλείσει
την όλη συζήτηση μέχρι την Τρίτη για να μη διαιωνίζεται μια αντικειμενικά
νοσηρή κατάσταση. (Σελ. 9).

* Το εσωκομματικό πρόβλημα του ΠΑΣΟΚ θολώνει κάπως την εικόνα που διαμόρφωσε ο
Πρωθυπουργός κ. Σημίτης επισημοποιώντας την πρόθεσή του για επανεκλογή τού κ.
Στεφανόπουλου στην Προεδρία της Δημοκρατίας τον Μάρτιο του επόμενου χρόνου.

Με την κίνηση αυτή ο κ. Σημίτης εγκλωβίζει την αξιωματική, κυρίως,
αντιπολίτευση, η οποία θα πρέπει να αναζητήσει κάποιο πειστικό λόγο για να
προκαλέσει εθνικές εκλογές λίγους μόλις μήνες πριν από την λήξη της θητείας
της κυβέρνησης και αρκετούς μήνες μετά τις ευρωεκλογές του Ιουνίου. (Σελ. 5).

* Πάντως, θολό είναι το τοπίο και στη Ν.Δ., καθώς εκτός από το γενικότερο
«πρόβλημα Αβραμόπουλου» που αντιμετωπίζει, προστέθηκαν τώρα και οι ρωγμές στην
διαδικασία επαναπατρισμού τών (προσωρινά) διαγραφέντων βουλευτών.

Το σκορ στην προκειμένη περίπτωση ήταν 2-1 (δύο γύρισαν ­ ένας παρέμεινε εκτός
κόμματος), αλλά για την Ρηγίλλης το πρόβλημα δεν ήταν το σκορ αλλά η πλατφόρμα
του «αναχωρητή». Ο βουλευτής αυτός κατήγγειλε ανοιχτά την ηγεσία και την
πολιτική της με επιχειρήματα που ενόχλησαν την επίσημη Ν.Δ., η οποία αναζητεί
«μέτρα οικοδόμησης εμπιστοσύνης» για να αντιμετωπίσει τα εσωτερικά προβλήματα.
(Σελ. 7).
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16358N032</ED>
<ID>
ID:19654

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Όνειδος
</H2>
ΕΙΝΑΙ έτσι ακριβώς όπως κάτοικοι της περιοχής Κουμουνδούρου το διατύπωσαν...

ΣΤΟ χθεσινό αποκαλυπτικό ρεπορτάζ των «ΝΕΩΝ» για την από τριετίας «ζωή
της αθλιότητας» ­ στην ομώνυμη πλατεία ­ των Κούρδων προσφύγων:

«ΕΡΧΟΝΤΑΙ κόμματα και οργανώσεις, τους προσφέρουν ρούχα, αντίσκηνα, φάρμακα»...

ΑΛΛΑ αυτό «δεν είναι βοήθεια, διαιώνιση της αθλιότητας είναι».

ΤΡΙΑ χρόνια δίδονται υποσχέσεις για φροντίδα και τακτοποίηση των
επτακοσίων προσφύγων...

ΣΥΣΚΕΨΕΙΣ επί συσκέψεων γίνονται στον Δήμο Αθηναίων...

ΚΑΙ ως αποτέλεσμα φαντάζει το ολοστρόγγυλο μηδενικό!

Ο ΚΟΙΝΟΧΡΗΣΤΟΣ χώρος της πλατείας «σταβλίζει» ανθρώπους που σκεπάζονται
με σακούλες και χαρτόκουτα και χρησιμοποιούν το ύπαιθρο για κάθε ανάγκη.

ΚΑΙ αν οι κάτοικοι της περιοχής που επί χρόνια υπομόνεψαν διαμαρτύρονται...

ΔΕΝ είναι γιατί ξαφνικά ­ όπως μερικοί μπορεί να πουν ­ έγιναν ρατσιστές...

ΑΛΛΑ γιατί ούτε η Πολιτεία ούτε οι υπεύθυνοι φορείς ενδιαφέρθηκαν δι' έργων...

ΓΙΑ τη στέγαση των Κούρδων προσφύγων, στους οποίους «κόλλησαν» και
Τσιγγάνοι και λαθρομετανάστες...

ΟΥΤΕ για τη στοιχειώδη υγειονομική κάλυψή τους ­ με εμβόλια,
τουλάχιστον, κατά επιδημιών για την προστασία και των ίδιων και της δημόσιας υγείας.

ΚΑΙ η Κουμουνδούρου ταυτίζεται πια όχι με το φιλόξενο, απροκατάληπτο
πνεύμα της ανθρωπιάς...

ΑΛΛΑ με την υποκρισία που κρύβεται πίσω από τα γενναιόδωρα λόγια.

ΚΑΙ αυτό είναι κρίμα και άδικο τόσο για τους «φιλοξενούμενους» όσο και
για τους περιοίκους...

ΚΑΙ όνειδος για όλους τους φέροντες ευθύνη.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16358N033</ED>
<ID>
ID:19693

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ντόρα Μπακογιάννη:

(η βουλευτής της Ν.Δ., στο περιοδικό «Αγορά»):

«Το νταηλίκι, γενικώς, αρέσει στην Ελλάδα».

Γιώργος Πανταγιάς:

(ο σύμβουλος Τύπου του Πρωθυπουργού, στο περιοδικό «ΜΕΝ»):

«Το ΠΑΣΟΚ ήταν ένα αγροτικό τζιπ 4Χ4... Σήμερα πρέπει ν' ανταγωνιστούμε
Μακλάρεν σε διεθνείς πίστες!»

Ευάγγελος Σαρπάκης:

(ο γιατρός της Βουλής, στο περιοδικό «Βουλή και Ευρωβουλή»):

«Η πολιτική είναι αρρώστια. Η ψυχή βγαίνει και το χούι μένει».

Πάνος Κατσιμίχας:

(ο καλλιτέχνης για τον Αρχιεπίσκοπο Χριστόδουλο, στην «Κυριακάτικη Ελευθεροτυπία»):

«Στο τσακ είναι να κάνει βιντεοκλίπ...».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16358N034</ED>
<ID>
ID:19726

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N03&aa=4</URL></REF>


Article

<CATEGORY>vin05</CATEGORY>

 <H2>Πόσοι είδαν τον Σημίτη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΛΥ καλά πήγε ­ και ­ η δεύτερη τηλεοπτική συνέντευξη του Πωθυπουργού,
σύμφωνα με τα αποτελέσματα των μετρήσεων στα «μηχανάκια» της AGB. Λοιπόν, η
παρουσία Σημίτη αύξησε την ­ ούτως ή άλλως υψηλή ­ τηλεθέαση του «Μαύρου
Κουτιού» του Mega, κατά 50%!

ΣΤΟ μεγαλύτερο διάστημα της συνέντευξης, μία στις δέκα τηλεοράσεις της χώρας
ήταν συντονισμένες στο «Κουτί», το οποίον σημαίνει ότι μία στις τέσσερις
ανοικτές τηλεοράσεις έδειχνε εκείνη τη στιγμή Σημίτη.

ΠΑΝΤΩΣ, νικητής της βραδιάς ήταν ­ αν και με βραχεία κεφαλή ­ ο... Λάμπρος
Κωνσταντάρας στον Antenna, με το «Ένας Δον Ζουάν για κλάματα»...
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16358N043</ED>
<ID>
ID:19692

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N04&aa=3</URL></REF>


Article

<CATEGORY>vin05</CATEGORY>

 <H2>Το φλουρί στον Απόδημο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ο κ. Κ. Σημίτης έκοψε χθες με κάθε επισημότητα την πίτα του ΠΑΣΟΚ, στα
γραφεία της Χαριλάου Τρικούπη. Ήταν λίγο πριν από την συνεδρίαση του
Εκτελεστικού Γραφείου. 
Τα μέλη του είχαν συγκεντρωθεί και αντήλλασσαν αστειάκια ­ ό,τι έπρεπε για να
ελαφρύνει κάπως το κλίμα, που «βάρυνε» με τις καταγγελίες για μέλη-«μαϊμούδες».

ΤΗΝ οργάνωση της κοπής της πίτας έφερε εις πέρας ο γνωστός καφετζής της
Χαριλάου Τρικούπη, ο κ. Μαρίνος ­ και, ω της εκπλήξεως: το φλουρί δεν έπεσε
ούτε στον πρόεδρο ούτε σε κάποιο στέλεχος του Εκτελεστικού Γραφείου. Έπεσε
στον Απόδημο Ελληνισμό, παρακαλώ...
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16358N044</ED>
<ID>
ID:19715

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N04&aa=4</URL></REF>


Article

<CATEGORY>vin05</CATEGORY>

 <H2>Έδιωξαν τον ιμπεριαλισμό!!!
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΝΤΑΞΕΙ τώρα, μερικές φορές η «επαναστατικότητα»... τσακίζει κόκαλα. Που λέτε,
ήταν να πραγματοποιηθεί, χθες το πρωί, επίσκεψη του πρεσβευτή των ΗΠΑ στην
Αθήνα, του κ. Ν. Μπερνς, στο Πανεπιστήμιο Μακεδονία της Θεσσαλονίκης.
Επρόκειτο να συναντηθεί ο άνθρωπος με τις πρυτανικές αρχές.

Αμ δε... Ομάδες φοιτητών απέκλεισαν από νωρίς τις εισόδους στο κεντρικό
συγκρότημα, με στόχο να εμποδίσουν την είσοδο του πρεσβευτή. Μάλιστα, επέδωσαν
και ψήφισμα, στο οποίο χαρακτηρίζουν τον κ. Μπερνς «ανεπιθύμητο πρόσωπο», το
οποίο «εκφράζει την αμερικανική ιμπεριαλιστική πολιτική στην Ελλάδα».

Σε άλλο σημείο του ψηφίσματος αναφέρεται (στα σοβαρά...) ότι με την πρόθεσή
του να επισκεφθεί το Πανεπιστήμιο, ο Αμερικανός «θέλει να ελέγξει αν οι
συντελούμενες αλλαγές στον χώρο της εκπαίδευσης είναι συμβατές με τις
αμερικανικές επιταγές».

Πώς; Ε, βέβαια ­ ο ιμπεριαλισμός δεν πέρασε...
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16358N045</ED>
<ID>
ID:19728

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N04&aa=5</URL></REF>


Article

<CATEGORY>vin05</CATEGORY>

 <H2>Τι... μαγειρεύανε;
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟ «ΚΕΝΤΡΙΚΟ» συνέτρωγαν χθες το μεσημέρι ο κ. Αλ. Παπαδόπουλος και ο
πρόεδρος των εφοριακών κ. Α. Μακρυπίδης. Και μιας και προέρχονται από
γειτονικές περιφέρειες (Θεσπρωτία ο πρώτος, Αιτωλοακαρνανία ο δεύτερος ), αλλά
και επειδή... συνέδριο έρχεται, ενδιαφέρον δεν έχει το τι έτρωγαν, αλλά το
τι... μαγειρεύανε!
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16358N046</ED>
<ID>
ID:19737

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N04&aa=6</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Δάσκαλοι...
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΟΛΟΝ ΑΥΤΟΝ τον καιρό, που οι μαθητές, οι καθηγητές, ο υπουργός Παιδείας και η
εκπαιδευτική μεταρρύθμιση βρίσκονται στη βιτρίνα της επικαιρότητας, ο νους μου
τρέχει σ' ένα παλιό μου δάσκαλο, στο Β' Γυμνάσιο της Αθήνας. Στον Γιάννη
Εξαρχάκο. Ένα γεροντάκι μια σταλιά, που κρατούσε, μονίμως, μια βέργα στο χέρι
και δεν δίσταζε να ρίχνει μ' αυτήν μπόλικες «ψιλές» στους άτακτους και τους
«κουμπούρες» της τάξης, κάθε ώρα και κάθε μέρα.

Ο Εξαρχάκος ήταν φιλόλογος. Ήξερε γραμματική και συντακτικό, όσο λίγοι. Και
δίδασκε απλά και με συνεχή παραδείγματα. Όσοι τον είχαν καθηγητή μπορεί να
'φαγαν μερικές ξυλιές, αλλά έμαθαν γράμματα. Και τον ευγνωμονούν. Γιατί ήταν
και καλός άνθρωπος. Ας πούμε: καθόταν και τ' απογεύματα στο σχολείο, νηστικός
­ «την έβγαζε» μ' ένα κουλούρι κι ένα κομματάκι κασέρι ­ για να βοηθήσει,
χωρίς ποτέ να παίρνει δεκάρα, τα παιδιά, που, για διάφορους λόγους, ήταν
«αδύνατα» στα Αρχαία Ελληνικά...

Τέτοιοι δάσκαλοι υπήρχαν πολλοί «εκείνα τα χρόνια», θα υπάρχουν σίγουρα και
σήμερα. Κι αυτούς θα θυμούνται με αγάπη και τρυφερότητα οι μαθητές τους, όταν
θα 'χουν περάσει οι δεκαετίες και η ζωή θα 'χει αφήσει απάνω τους την
ανεξίτηλη στάμπα της. Όπως θυμήθηκαν προχθές το βράδυ, στην Εστία Νέας Ιωνίας,
δύο παλιούς δασκάλους τους ένα σωρό Ιωνιώτες (περισσότεροι από 150), που
πρωτοπήγαν στο σχολείο το '40 και αργότερα...

Οι δάσκαλοι αυτοί, είναι ο Τάκης Πόθος και η γυναίκα του Σοφία Μαρκάκη -
Πόθου. Ο πρώτος, γεννήθηκε στη Ζάκυνθο το 1915. Η δεύτερη, στα Βουρλά της
Μικράς Ασίας, το 1911. Έχουν καβαλήσει, δηλαδή, και οι δύο, προ πολλού, τα 80
και, δόξα τω Θεώ, είναι μια χαρά. Να τους βλέπατε, από καμιά μεριά, στη γιορτή
που τους ετοίμασαν, για να τους τιμήσουν οι μαθητές τους... Τι συγκίνηση ήταν
αυτή και τι περηφάνια!..

Μου γράφει για το ζευγάρι των δασκάλων του ο Μιχάλης Βαρελάς, διευθυντής,
σήμερα, στην Τράπεζα Ελλάδος, στον Πειραιά: «Σε κείνους τους δύσκολους
καιρούς, μας έδειξαν τα πρώτα μονοπάτια της μάθησης και της αρετής, μ' ένα
τρόπο θαυμαστό (...). Στο αυτοσχέδιο εργαστήρι της Φυσικής Πειραματικής του
σχολείου έγιναν τα πρώτα πειράματα των επίδοξων επιστημόνων και η σέγα της
Χειροτεχνίας, που κελαηδούσε πάνω στο κόντρα πλακέ, ήταν το πρώτο εργαλείο των
κατοπινών μαστόρων... Όλα τα μαθήματα είχαν μια ξεχωριστή γοητεία μ' αυτούς
τους υπέροχους δασκάλους, που μας πρωτομίλησαν για μουσική, ποίηση και θέατρο,
χωρίς να σκεφτούν ποτέ ωράρια και αμοιβές. Ένα, μόνο, σκεφτόντουσαν, συνεχώς:
πώς θα κρατήσουν αναμμένη μέσα μας τη φλόγα της μάθησης....».

Ωραία πράγματα.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16358N047</ED>
<ID>
ID:19745

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΕΚΤΟΣ... ΓΡΑΜΜΗΣ ο κ. Δημ. Τσοβόλας; Όπως και να 'χει, η Οργάνωσή του, η
τοπική του ΔΗΚΚΙ στο 6ο Διαμέρισμα, όπου κατοικεί, διοργανώνει εξόρμηση
αλληλεγγύης στο στρατόπεδο προσφύγων του Λαυρίου για την Κυριακή, αλλά ο ίδιος
θα είναι σε περιοδεία στη Βόρεια Ελλάδα!

ΕΠΙΤΡΟΠΗ ΕΥΡΩΕΚΛΟΓΙΚΟΥ αγώνα συγκρότησε η «Άνοιξη» για τις χώρες-μέλη
της Ευρωπαϊκής Ένωσης. Σημαίνει κάτι αυτό; Η σημαίνει αυτό που σημαίνει;

ΚΑΛΑ, Ο κ. Ν. ΚΑΚΚΑΛΟΣ που δεν γύρισε καθόλου. Αλλά εκείνος ο κ. Αν.
Παπαληγούρας; Πώς το αποφάσισε να ξαναγυρίσει, αφού έχει ήδη διαγραφεί δύο
φορές; Δεν φοβάται μήπως τριτώσει το κακό;

ΑΝ ΚΑΙ ΕΔΩ ΠΟΥ ΤΑ ΛΕΜΕ, ο κ. Παπαληγούρας είναι απαραίτητος σε κόμματα
όπως η Ν.Δ. ­ ως δοκιμασμένος στόχος σε περίπτωση που ο εκάστοτε αρχηγός θέλει
να επιδείξει πυγμή...

ΠΩΣ; ΕΤΗΣΙΑ ΔΙΑΓΡΑΦΗ; Και τι επιτόκιο έχει;

ΑΡΧΗΓΟΣ ΣΤΟ ΠΙ ΚΑΙ ΦΙ, έρχεται και διαγραφή...

ΜΙΑ ΚΑΛΗ ΔΙΑΓΡΑΦΗ μπορεί να σε οδηγήσει παντού ­ αρκεί να μην
επιστρέψεις γρήγορα.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16358N048</ED>
<ID>
ID:19747

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N04&aa=8</URL></REF>


Article

<CATEGORY>vin02</CATEGORY>

 <H5>Ο ΠΡΩΘΥΠΟΥΡΓΟΣ ΜΕ ΤΗ ΔΗΛΩΣΗ ΤΟΥ ΓΙΑ ΤΟΝ ΚΩΣΤΗ ΣΤΕΦΑΝΟΠΟΥΛΟ ΕΠΙΧΕΙΡΗΣΕ ΝΑ
ΚΛΕΙΣΕΙ ΕΝΑ ΣΗΜΑΝΤΙΚΟ ΚΕΦΑΛΑΙΟ
</H5><H2>ΠΡΟΕΚΤΑΣΕΙΣ
</H2><H2>Τους αιφνιδίασε με τον Πρόεδρο
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Κίνηση στρατηγικής σημασίας χαρακτηρίζεται η δήλωση του Πρωθυπουργού Κώστα
Σημίτη ότι το ΠΑΣΟΚ θα προτείνει για νέα θητεία τον σημερινό Πρόεδρο της
Δημοκρατίας Κ. Στεφανόπουλο.

ΣΥΜΦΩΝΑ με τα όσα ανέφεραν χθες συνεργάτες του Πρωθυπουργού, ο κ. Σημίτης με
τη δημόσια δήλωσή του, σχεδόν ένα χρόνο πριν από την κίνηση των διαδικασιών
για την εκλογή Προέδρου της Δημοκρατίας, επιχείρησε να κλείσει ένα σημαντικό
κεφάλαιο στην πολιτική ζωή, που είναι δυνατόν να οδηγήσει τη χώρα σε πρόωρες
εκλογές πριν από τον Σεπτέμβριο του 2000. Ωστόσο υπάρχει ένα βασικό ερώτημα:
γιατί τώρα η δήλωση για τον κ. Στεφανόπουλο; Τι φοβάται ο Πρωθυπουργός ή τι
αναμένει; Μπορεί τους σχεδιασμούς του για εθνικές εκλογές το 2000 να τους
ανατρέψει ένα σημαντικό πολιτικό γεγονός, όπως λ.χ. το κυοφορούμενο κόμμα του
Δ. Αβραμόπουλου;

Σύμφωνα με ορισμένες εκτιμήσεις που υπάρχουν και διακινούνται από στελέχη της
εσωκομματικής αντιπολίτευσης, υπάρχει πάντα το ενδεχόμενο της διενέργειας
διπλών εκλογών τον Ιούνιο, παρά τις δημόσιες δηλώσεις του κ. Σημίτη ­ ακόμη
και χθες ­ περί εθνικών εκλογών το 2000. Υποστηρίζουν δηλαδή τα στελέχη αυτά
ότι ο Πρωθυπουργός κλείνει από τώρα το θέμα του Προέδρου της Δημοκρατίας για
δύο λόγους:

* Πρώτον, για να μην αποτελέσει η υποψηφιότητα του Προέδρου της Δημοκρατίας
θέμα του προεκλογικού αγώνα, και

* Δεύτερον ­ αν φυσικά μαζί με τις ευρωεκλογές γίνουν και εθνικές εκλογές τον
Ιούνιο ­ για να μην αποτολμηθεί από κανένα κόμμα, και ειδικά από τη Ν.Δ., να
οδηγήσει μετά 8μηνο τη χώρα σε νέες εκλογές με αντικείμενο την εκλογή Προέδρου
της Δημοκρατίας.

Από την πλευρά της αξιωματικής αντιπολίτευσης, την οποία ουσιαστικά επιχείρησε
να «στριμώξει» ο κ. Σημίτης, οι αντιδράσεις είναι εντελώς αρνητικές. Κύκλοι
της Ν.Δ. επαναλάμβαναν αυτό που είχαν αναφέρει προ μηνών, όταν ο κ. Σημίτης
συνομιλώντας με το προεδρείο της Κοινοβουλευτικής Ομάδας του ΠΑΣΟΚ είχε αφήσει
να διαφανεί η προτίμησή του για τον κ. Στεφανόπουλο. Την κατηγορία δηλαδή ότι
ο Πρωθυπουργός εμπλέκει στις εσωκομματικές διαδικασίες του ΠΑΣΟΚ τον ύπατο
θεσμό της πολιτείας, και το μόνο που επιτυγχάνει είναι να φθείρει τον Κ.
Στεφανόπουλο που είναι άξιος Πρόεδρος.

ΠΡΟΒΛΗΜΑΤΑ ΣΤΗ Ν.Δ.

Ανεξάρτητα από θέσεις όπως αυτή, είναι προφανές ότι η δήλωση προθέσεως του Κ.
Σημίτη προκαλεί μεγάλα προβλήματα στη Νέα Δημοκρατία η οποία πρέπει να
αναζητήσει ισχυρές δικαιολογίες για να αρνηθεί να υπερψηφίσει τον κ.
Στεφανόπουλο. Στα πλαίσια αυτής της προβληματικής, από στελέχη όπως ο Πρ.
Παυλόπουλος διατυπώνεται η πρόταση να προβάλει η Ν.Δ. πρόσκαιρη άρνηση για τον
κ. Στεφανόπουλο, με παράλληλη δημόσια δέσμευση ότι αμέσως μετά τις εκλογές,
και εφόσον η Ν.Δ. τις κερδίσει, θα προτείνει τον κ. Στεφανόπουλο για νέα
θητεία. Και θα καλεί το ΠΑΣΟΚ να επιμείνει στην πρότασή του και να υπερψηφίσει
την υποψηφιότητα του σημερινού Προέδρου της Δημοκρατίας.

ΚΑΘΑΡΕΣ ΛΥΣΕΙΣ

Στο ΠΑΣΟΚ, σε άλλες εποχές, η «πρωτοβουλία» του κ. Σημίτη να υπερκεράσει τα
αρμόδια όργανα και να δεσμεύσει το κόμμα για την υποψηφιότητα του κ.
Στεφανόπουλου θα προκαλούσε σεισμικές αντιδράσεις. Αντί γι' αυτό τα στελέχη
αναγνωρίζουν την σκοπιμότητα της πρότασης ­ που έρχεται ύστερα από μια σειρά
δημόσιων τοποθετήσεων στελεχών όπως ο Κ. Λαλιώτης και ο Κ. Σκανδαλίδης που
ουσιαστικά προλείαναν το έδαφος. 
Ένας υπουργός της κυβέρνησης, προσκείμενος στον κ. Σημίτη, υποστήριζε χθες ότι
«κανένα παρασκήνιο δεν υπάρχει πίσω από την δήλωση του Πρωθυπουργού. Σας είναι
γνωστό ότι πάντοτε τάσσεται υπέρ των "καθαρών λύσεων" και με τη δήλωσή του
κατέστησε σαφές ότι δεν επιθυμεί το θέμα της εκλογής του Προέδρου της
Δημοκρατίας να αποτελέσει αντικείμενο κομματικής διαμάχης».

Άλλα σχόλια στελεχών του ΠΑΣΟΚ, όπως του Κ. Σκανδαλίδη, αναγνωρίζουν στη
δήλωση του κ. Σημίτη «εμμονή στην στήριξη της πολιτικής σταθερότητας».
Συνεργάτες του κ. Σημίτη, που δεν δέχονται ότι υπάρχει το ενδεχόμενο να
προκηρυχθούν πρόωρες εκλογές και μάλιστα μαζί με τις εκλογές για το
Ευρωκοινοβούλιο στις 13 Ιουνίου, αναφέρουν ότι «αν για κάποιο λόγο
προκηρυχθούν πρόωρες εκλογές πριν από το 2000 θα είναι πολύ δύσκολο στη Ν.Δ.,
που θα έχει χάσει τις εκλογές, να προκαλέσει νέες ύστερα από μερικούς μήνες».

ΔΕΝ ΤΟΝ ΕΝΗΜΕΡΩΣΕ

Σε ό,τι αφορά την πρόταση του κ. Σημίτη για τον κ. Στεφανόπουλο, έγινε γνωστό
ότι ο Πρόεδρος της Δημοκρατίας δεν ήταν ενήμερος για την πρωτοβουλία του
Πρωθυπουργού. Μάλιστα δεν του είχε κάνει ούτε νύξη στις τελευταίες συναντήσεις
που είχαν. Όπως δεν είχε κάνει νύξη ούτε στους άμεσους συνεργάτες του. 
Οδηγήθηκε στην πρόταση αυτή, ανέφερε ένα στέλεχος του πρωθυπουργικού γραφείου,
επειδή «εκτιμάει το ήθος και την άψογη δημόσια συμπεριφορά του κ.
Στεφανόπουλου, όπως βεβαίως και τον υποδειγματικό τρόπο με τον οποίο επιτελεί
τα καθήκοντά του».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16358N051</ED>
<ID>
ID:19644

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N05&aa=1</URL></REF>


Article

<CATEGORY>vin04</CATEGORY>

 <H2>Ομοβροντία της αντιπολίτευσης κατά του Κ. Σημίτη
</H2>
ΕΝΤΟΝΕΣ αντιδράσεις από τα κόμματα της αντιπολίτευσης προκάλεσε η προχθεσινή
συνέντευξη του Πρωθυπουργού στο Mega ­ κυρίως σε ό,τι αφορά τα όσα υποστήριξε
ο Κ. Σημίτης για την παραγγελία των S-300, αλλά και για την υπόθεση των Ιμίων.

Μάλιστα, η Ντόρα Μπακογιάννη κατέθεσε στη Βουλή επίκαιρη ερώτηση προς τον
Πρωθυπουργό, ζητώντας την αποσαφήνιση της θέσης της κυβέρνησης για τους
πυραύλους, μετά και τις πρόσφατες αντικρουόμενες δηλώσεις για το θέμα, από
τους Α. Τσοχατζόπουλο και Θ. Πάγκαλο.

Όπως είναι γνωστό, ο Κ. Σημίτης αποστασιοποιήθηκε από την παραγγελία των
πυραύλων, αναφέροντας ότι δεν αποφασίστηκε επί πρωθυπουργίας του, ενώ
αναφέρθηκε γενικόλογα σε «τακτικούς χειρισμούς» που είχαν τότε επιβάλει την
παραγγελία τους.

Το «πολιτικό θάρρος κατατάσσεται γι' αυτόν στα ουσιώδη εν ανεπαρκεία», δήλωσε,
στον Φλας, για τον Πρωθυπουργό ο Πρ. Παυλόπουλος, ενώ ο Ι. Βαρβιτσιώτης
υποστήριξε, στον ίδιο σταθμό, ότι «ο Πρωθυπουργός παριστάνει τον Πόντιο
Πιλάτο», ενώ «έχει ευθύνη για την υλοποίηση της αρχικής απόφασης».

Ο κοινοβουλευτικός εκπρόσωπος της Ν.Δ. Δ. Σιούφας ανέφερε ότι «είναι μικρόψυχο
και ανήθικο να επιρρίπτει τις ευθύνες σε έναν δικό του υπουργό, τον κ. Αρσένη,
και σ' έναν πολιτικό, τον Ανδρέα Παπανδρέου, ο οποίος σήμερα δεν υπάρχει για
να του απαντήσει».

Για το ίδιο θέμα, ο Δ. Παπαδημούλης του ΣΥΝ ανέφερε, στον Πλάνετ, ότι ο κ.
Σημίτης κατέφυγε σε διγλωσσία και υπεκφυγές για το θέμα των S-300 και πρόσθεσε
ότι «αν ήταν ευθύς και ειλικρινής, θα είχε παραδεχτεί ότι υποστήριζε επί τρία
χρόνια ως πρωθυπουργός μία λανθασμένη αρχική επιλογή που φάνηκε τελικά πως δεν
πιστεύει». Για υποτίμηση της νοημοσύνης του ελληνικού λαού έκανε λόγο και ο
πρόεδρος του ΔΗΚΚΙ Δ. Τσοβόλας.

Για τη νύχτα των Ιμίων και τη δήλωση του κ. Σημίτη, ότι επρόκειτο για ελληνική
νίκη, ο κ. Βαρβιτσιώτης υποστήριξε ότι «αισθάνθηκε ηλίθιος» όταν το άκουσε,
ενώ ο Πρ. Παυλόπουλος είπε ότι ούτε η διαβεβαίωση του Πρωθυπουργού ότι δεν θα
γίνουν πρόωρες εκλογές ήχησε πειστικά, αφού «και τον Ιούνιο του '96 έλεγε το
ίδιο και τον Σεπτέμβριο προσέφυγε σε εκλογές».

Από την πλευρά του ΣΥΝ χαρακτηριζόταν επίσης ως δείγμα δογματισμού, αλαζονείας
και έλλειψης διορατικότητας, η δήλωση του Πρωθυπουργού περί μη αλλαγής του
εκλογικού νόμου.

Από την πλευρά του, ο Μ. Έβερτ χαρακτήρισε «στημένη» τη συνέντευξη του Πρωθυπουργού.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16358N052</ED>
<ID>
ID:19674

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N05&aa=2</URL></REF>


Article

<CATEGORY>vin04</CATEGORY>

 <H2>Επίθεση Έβερτ κατά Τσίμα
</H2>
ΣΦΟΔΡΗ αντιπαράθεση ξέσπασε μεταξύ του Μ. Έβερτ και του Π. Τσίμα, με αφορμή τη
συνέντευξη του Πρωθυπουργού στο Mega. Ο πρώην πρόεδρος της Ν.Δ. μίλησε για
«στημένη» συνέντευξη και εξαπέλυσε επίθεση εναντίον του δημοσιογράφου, τον
οποίο «φωτογράφισε» με σκληρές φράσεις, για να εισπράξει απάντηση με αναφορά
σε προσφυγή στη Δικαιοσύνη.

Χαρακτηριστικά, ο κ. Έβερτ μίλησε με ειρωνικό τρόπο για τη θλίψη που του
προκαλούν «κάποιοι», οι οποίοι φορούσαν τραγιάσκα ή μπερέ της επανάστασης και
είχαν τη γροθιά υψωμένη, και οι οποίοι άλλαξαν την τραγιάσκα με το ημίψηλο,
κατέβασαν τη γροθιά και έχουν το χέρι στην τσέπη.

Από την πλευρά του, ο κ. Τσίμας απάντησε σε έντονο ύφος ότι «ο κ. Έβερτ ίσως
κρίνει εξ ιδίων τα αλλότρια. Ίσως εκείνος ξέρει από στησίματα και συναλλαγές.
Εγώ, όχι. Τη μεν δουλειά μου την κρίνουν οι συνάδελφοι και οι πολίτες που την
παρακολουθούν. Τους δε εμπαθείς υπαινιγμούς του κ. Έβερτ, ας τους κρίνει η Δικαιοσύνη».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16358N053</ED>
<ID>
ID:19708

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Νέοι αναγνώστες
</H2>
<AUTHOR>ΚΩΝΣΤΑΝΤΙΝΟΣ ΚΑΜΑΡΑΣ</AUTHOR>

Δεν έχει υπάρξει συνάντηση στελεχών συγκροτημάτων Τύπου τα τελευταία χρόνια
όπου το μείζον ζήτηματων νέων ­ σε ηλικία ­ αναγνωστών δεν έχει συζητηθεί
εκτενώς. Το πρόσφατο συνέδριο της Διεθνούς Ένωσης Εφημερίδων στη Βιέννη πάνω
σε θέματα σύνταξης και μάρκετινγκ δεν θα μπορούσε να αποτελέσει εξαίρεση.

Το πρώτο ανησυχητικό μήνυμα ήρθε από τη Δανία, όπου, σύμφωνα με τον καθηγητή
Πούλσεν του Πανεπιστημίου Ροσκιλντε, η αδυναμία των εφημερίδων να προσελκύσουν
έφηβους αναγνώστες έχει αντίκτυπο στην «κατανάλωση» του μέσου από τους γονείς.
«Τα ζευγάρια χωρίς παιδιά είναι τακτικοί αναγνώστες, ενώ τα ζευγάρια με παιδιά
είναι, στην καλύτερη περίπτωση, σποραδικοί αναγνώστες». Σίγουρα αυτό έχει να
κάνει επίσης με την φύση του κάθε μέσου: η ομαδική, «οικογενειακή», τηλεθέαση
είναι ευκολότερη από την ομαδική ανάγνωση. Ωστόσο, κανείς δεν μπορεί να είναι
βέβαιος ότι τα αποτελέσματα θα ήταν τα ίδια ή παρεμφερή εάν οι εφημερίδες
κατηύθυναν πιο συστηματικά την προσοχή τους στους νέους αναγνώστες. Η αλήθεια
είναι ότι οι εφημερίδες βρίσκονται μπροστά σε εναλλακτικές λύσεις που, εκ
πρώτης όψεως, παρουσιάζουν μεγαλύτερους κινδύνους απ' ό,τι ευκαιρίες. Από τη
μία πλευρά, η εφημερίδα είναι, παγκοσμίως, το «έξυπνο» μέσο ενημέρωσης, αφού
οι χρήστες του τείνουν να είναι πιο μορφωμένοι και, συχνά, πιο ευκατάστατοι ­
κάτι που οι εφημερίδες πάντα προβάλλουν στις προσπάθειές τους για προσέλκυση
διαφημιστικών κονδυλίων. 
Μήπως, συνεπώς, μια απλούστευση του περιεχομένου της εφημερίδας διακινδυνεύει
ένα από τα ισχυρά σημεία του μέσου χωρίς καμιά εγγύηση επιτυχίας; Άλλωστε,
όπως δηλώνει ο Κάρλο Βιτορίνι, διευθύνων σύμβουλος των εκδόσεων «Παρεϊντ» στις
ΗΠΑ, «στον χώρο των νεαρών αναγνωστών οποιαδήποτε επιτυχία κοστίζει πάρα πολύ
ενώ η αποτυχία κοστίζει ακόμα περισσότερο». Το παράδειγμα των πρωτοβουλιών των
εφημερίδων στα σχολεία (με χρήση της εφημερίδας στην γενική διδασκαλία) είναι
ενδεικτικό. 
Οι διαφημιστές δεν θεωρούν τα διανεμόμενα φύλλα «πραγματικές» πωλήσεις
(συνεπώς δεν δέχονται να πληρώσουν παραπάνω), ενώ οι μαθητές, σύμφωνα με
πρόσφατη έρευνα της Ένωσης Ιδιοκτητών Εφημερίδων Αμερικής, αντιλαμβάνονται την
εφημερίδα σαν το μπρόκολο: κάνει καλό αλλά ποτέ δεν θα σπεύσουν να τ'
αγοράσουν. Δεν είναι τυχαίο πως το ακρόνυμο ΝΙΕ, για τους περισσότερους
εκδότες, δεν σημαίνει πλέον Newspapers in Education (Εφημερίδες στην Παιδεία)
αλλά Νο Income Expected (Καμιά Προσδοκία για Εισόδημα).

«Οι νεαροί αναγνώστες είναι χάσιμο χρόνου ­ απαλλαχτείτε απ' αυτούς!», είπε ο
Νταν Μέισον, διευθυντής της «Κόβεντρι Έβενινγκ Τέλεγκραφ», κατά τη διάρκεια
του Συνεδρίου της Βιέννης. «Όλοι μας οι πόροι πρέπει να κατευθύνονται στους
πραγματικούς, σημερινούς αναγνώστες», συνέχισε, παρουσιάζοντας το τελευταίο
εγχείρημα της εφημερίδας του: ένα μηνιαίο περιοδικό για πολίτες άνω των εξήντα
ετών. Ο Νταν Μέισον υπολογίζει ότι οι σημερινοί έφηβοι θα γίνουν αναγνώστες
όταν αρχίσουν να κλειδώνουν την πόρτα τους ­ «γιατί νοιάζονται για το τι
βρίσκεται πίσω από την πόρτα, δηλαδή η οικογένειά τους και ορισμένα υλικά
αγαθά». Αλλά ακόμα και εάν υποθέσουμε ότι οι σημερινοί έφηβοι είναι σχεδόν
σίγουροι αυριανοί αναγνώστες (κάτι καθόλου βέβαιο, παρά τα λεγόμενα του κ.
Μέισον), αυτό δεν σημαίνει πως οι εφημερίδες έχουν τα περιθώρια να
εθελοτυφλούν μπροστά στον ανταγωνισμό από τα άλλα μαζικά μέσα ­ ειδικά εάν
αναλογιστεί κανείς πως, για παράδειγμα, στις ΗΠΑ τα παιδιά και οι έφηβοι
ξοδεύουν ετησίως περί τα 27 δισ. δολάρια ενώ επηρεάζουν με διάφορους τρόπους
κατανάλωση 200 δισ. δολαρίων. Μπορούν συνεπώς οι εφημερίδες να παραμείνουν
αδρανείς μπροστά σε μια πρόκληση που αφορά όχι μόνο πιθανούς μελλοντικούς
αναγνώστες αλλά και σημαντικά άμεσα διαφημιστικά έσοδα; Προφανώς όχι αλλά ποια
θα είναι τα συστατικά μια νέας προσέγγισης; Αρχικά, οι σαφείς στόχοι στο
μάρκετινγκ: το εβδομαδιαίο ένθετο της βρετανικής «Ντέιλι Τέλεγκραφ» για
νεαρούς αναγνώστες έχει ως στρατηγικό στόχο όχι τις επιπλέον πωλήσεις αλλά την
μετατροπή των παιδιών των τωρινών τακτικών αναγνωστών της εφημερίδας σε
αυριανούς (τουλάχιστον ευκαιριακούς) αναγνώστες. 
Κατά δεύτερο λόγο, θεματολογία που δεν είναι «οι ειδήσεις για πιτσιρίκια» αλλά
βασίζεται σε μιας μορφής εναλλακτική ειδησεογραφία σύμφωνα με τα ενδιαφέροντα
αυτού του κοινού ­ δηλαδή, για παράδειγμα, νέα για το περιβάλλον, τοπικές
ειδήσεις και δραστηριότητες, αθλητικά και τεχνολογία. Τέλος, το Ίντερνετ: οι
σελίδες για εφήβους στην ηλεκτρονική υπηρεσία της αμερικανικής «Σαν Χοσέ
Μέρκιουρι Νιουζ», με συντάκτες κυρίως τους ίδιους τους χρήστες, κάνουν θραύση. 
Παρεμπιπτόντως, αυτοί οι έφηβοι έχουν καθημερινή πρόσβαση στην ειδησεογραφία
της εφημερίδας και, ερωτώμενοι ποια εφημερίδα θα διάλεγαν για την (έντυπη)
ενημέρωσή τους, απήντησαν «την "Σαν Χοσέ Μέρκιουρι Νιουζ"»...

Ο Κωνσταντίνος Καμάρας είναι διευθυντής του γραφείου μάνατζμεντ και μάρκετινγκ
της Διεθνούς Ενώσεως Εφημερίδων.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16358N062</ED>
<ID>
ID:19683

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Πέρα από το «Άμστερνταμ»
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

ΤΗΝ ΕΡΧΟΜΕΝΗ εβδομάδα το ελληνικό Κοινοβούλιο πρόκειται να κυρώσει τη Συνθήκη
του Άμστερνταμ. Η Ελλάδα είναι μία από τις τρεις τελευταίες χώρες-μέλη της
Ευρωπαϊκής Ένωσης (Ε.Ε.) που δεν έχουν ακόμη ολοκληρώσει τη διαδικασία
επικύρωσης της Συνθήκης (οι άλλες δύο είναι το Βέλγιο και η Γαλλία). Όπως
προσπαθήσαμε να δείξουμε (βλέπε Π.Κ. Ιωακειμίδης, Η Συνθήκη του Άμστερνταμ:
Νέο Πρότυπο Ολοκλήρωσης ή Σύμπτωμα Απο-Ολοκλήρωσης, Αθήνα, Εκδόσεις Θεμέλιο),
η Συνθήκη του Άμστερνταμ μπορεί να θεωρηθεί ως ένα σύνολο ρυθμίσεων που
«διορθώνουν» τα «ελλείμματα» της Συνθήκης του Μάαστριχτ για την Ευρωπαϊκή
Ένωση και φέρνουν πλησιέστερα τους ευρωπαϊκούς θεσμούς και διαδικασίες προς
την ευρωπαϊκή κοινωνία και τους Ευρωπαίους πολίτες. Για τον λόγο αυτό, η
Συνθήκη θα πρέπει να επικυρωθεί και τεθεί σε εφαρμογή.

Ωστόσο, η Συνθήκη του Άμστερνταμ εμφανίζεται ήδη ως ένα ατελές και ξεπερασμένο
κείμενο, μη επαρκές για να απαντήσει στα προβλήματα και προκλήσεις που
αντιμετωπίζει σήμερα η Ευρωπαϊκή Ένωση. Η πετυχημένη εγκαθίδρυση του ενιαίου
νομίσματος, ευρώ, έχει ήδη δημιουργήσει δυναμική και διαδικασίες που αλλάζουν
την ευρωπαϊκή πολιτική οικονομία και θέτει νέα αιτήματα δημοκρατικού ελέγχου
και διακυβέρνησης για την Ευρωπαϊκή Ένωση, όπως θέτει και νέα αιτήματα
διαμόρφωσης των εξωτερικών σχέσεων και ταυτότητας της Ένωσης. Πολιτικά και
οικονομικά αιτήματα που απαιτούν έναν νέο, «τρίτο δρόμο» στη διαδικασία
ανάπτυξης της Ένωσης.

Παράλληλα η υπό διαπραγμάτευση νέα διεύρυνση της Ένωσης με τις χώρες της
Ανατολικής Ευρώπης και την Κύπρο (και αργότερα με νέα ομάδα χωρών) επιβάλλει
μεταρρυθμίσεις τόσο στο επίπεδο του θεσμικού-πολιτικού συστήματος της Ένωσης
όσο και στο επίπεδο των πολιτικών, περιλαμβανομένης και της κοινής εξωτερικής
πολιτικής και πολιτικής άμυνας και ασφάλειας. Η Συνθήκη του Άμστερνταμ, αν και
συνεισφέρει θετικά στην ενοποιητική διαδικασία, δεν απαντά στα σημερινά
αιτήματα και προκλήσεις. Είναι προφανές συνεπώς ότι η Ευρωπαϊκή Ένωση θα
πρέπει να πάει «πέρα από τη Συνθήκη του Άμστερνταμ» τόσο στο θεσμικό όσο και
στο πολιτικό και κοινωνικό επίπεδο. Αλλά προϋπόθεση γι' αυτό είναι να
εφαρμοσθεί πρώτα το «Άμστερνταμ».

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16358N063</ED>
<ID>
ID:19710

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N06&aa=3</URL></REF>


Article

<CATEGORY>vin04</CATEGORY>

 <H5>ΑΡΝΗΣΗ ΚΑΚΚΑΛΟΥ ΜΕ ΑΙΧΜΕΣ ΚΑΤΑ ΚΑΡΑΜΑΝΛΗ
</H5><H2>Ένας έμεινε έξω από το... «μαντρί»
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Έπεσαν στο κενό οι πολύωρες προσπάθειες των μεσολαβητών που προσπαθούσαν
ημέρες τώρα να πείσουν τον βουλευτή Πιερίας Νίκο Κάκκαλο να γυρίσει στο μαντρί.

«Αυτό θα είναι και για το καλό σου και για το καλό του κόμματος», του έλεγαν
και του ξανάλεγαν. Η απάντηση του βουλευτή ήταν η ίδια και μονότονη: «Εγώ
πονάω την παράταξη πιο πολύ από όλους, αλλά την Ν.Δ. έτσι που την κατάντησε ο
Καραμανλής, ας την χαίρεται».

Χθες την ώρα που ο Αναστάσιος Παπαληγούρας και ο Πέτρος Τατούλης γύρισαν
σιωπηλά στο κόμμα έχοντας «συνετιστεί» μετά την έκτιση της ετήσιας ποινής
τους, ο Νίκος Κάκκαλος έκλεινε οριστικά την πόρτα της Ρηγίλλης πίσω του και
εξαπέλυε την πιο σφοδρή επίθεση που έχει δεχθεί μέχρι σήμερα ο Κώστας
Καραμανλής. Τον κατηγόρησε ότι οδηγεί την παράταξη σε πιθανή διάλυση, ότι έχει
γίνει ουρά της Αλέκας Παπαρήγα και μίλησε για καινοφανή λαϊκισμό, απειλές,
ανθρωποθυσίες και διάθεση αντεκδίκησης.

«ΣΕ ΟΛΟΥΣ»

Ο βουλευτής Πιερίας παρ' όλα αυτά λέει ότι θα επέστρεφε στο κόμμα με μία μόνο
προϋπόθεση. «Με αίσθημα ευθύνης απέναντι στους ανθρώπους που πίστεψαν τόσο σε
μένα όσο και στις ιδέες της μεγάλης μας παράταξης, που με οδύνη παρακολουθούν
να οδηγείται σε πιθανή διάσπαση, ανίκανη να αντιμετωπίσει το ημιδιαλυμενο
ΠΑΣΟΚ, θα ανταποκρινόμουν σε ένα κάλεσμα της ηγεσίας της Ν.Δ. Εφόσον όμως αυτό
απευθυνθεί σε όλους τους διαγραφέντες για τον ίδιο λόγο συνάδελφους». Και
συνεχίζει ο βουλευτής με προσωπική επίθεση στον Κώστα Καραμανλή. «Ο αληθινός
ηγέτης αναγνωρίζει τα λάθη του. Δεν επιβάλλεται με πειθαρχικά μέτρα, με
πείσματα, με διάθεση αντεκδίκησης, με απειλές και ανθρωποθυσίες. Ο ηγέτης δεν
συρρικνώνει. Ο ηγέτης έχει ήθος, σέβεται τους μεγαλυτέρους του και τιμά τους
ίσους του».

Η ηγεσία της Ν.Δ. επιχειρεί να αντιδράσει με ψυχραιμία. Οι περισσότεροι στην
Ρηγίλλης πίστευαν ότι ο Νίκος Κάκκαλος δεν θα επιστρέψει στο κόμμα, όμως δεν
ανέμειναν αυτή την αντίδραση. Το επίσημο σχόλιο της Ν.Δ. διά στόματος του
Σταύρου Δήμα ήταν λακωνικό «Ο κ. Κάκκαλος επέλεξε να παραμείνει εκτός Ν.Δ.».

ΓΙΑ ΣΟΥΦΛΙΑ

Ανεπισήμως όμως κανείς δεν έκρυβε τη δυσφορία του, ενώ τα σενάρια έδιναν και
έπαιρναν. «Για να πει αυτά ο Κάκκαλος, δεν θέλει να ξαναγυρίσει. Και αφού δεν
θέλει πού θα πάει; Μήπως δεν είναι πια με τον Σουφλιά και περιμένει το κόμμα
Αβραμόπουλου;». Αυτά ήταν μερικά από τα ερωτήματα βουλευτών στους διαδρόμους
της Βουλής. Βουλευτών, που εκτιμούν ότι ο Γιώργος Σουφλιάς κάποια ημέρα θα
γυρίσει στην Ρηγίλλης. Άλλοι όμως που εκφράζουν την άποψη ότι ο Θεσσαλός
πολιτικός δεν σκοπεύει να γυρίσει πίσω, τόνιζαν ότι ίσως ο Νίκος Κάκκαλος
εξέδωσε την ανακοίνωση σε συμφωνία μαζί του. Ο Γιώργος Σουφλιάς, όταν
πληροφορήθηκε αυτά τα σχόλια, αργά το βράδυ δήλωσε ότι «ο κ. Κάκκαλος έχει
αποδείξει πως έχει αρχές και τις σέβεται».

Όσο για τους κ.κ. Σ. Μάνο και Β. Κοντογιαννόπουλο, με δηλώσεις επανέλαβαν ότι
συνεχίζουν την πορεία τους μακριά από την Ν.Δ.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16358N071</ED>
<ID>
ID:19638

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N07&aa=1</URL></REF>


Article

<CATEGORY>vin04</CATEGORY>

 <H2>Σχέδιο του ΝΑΤΟ για τις αερομαχίες στο Αιγαίο
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΕΝΑ ΤΕΛΟΣ στις αερομαχίες στο Αιγαίο φιλοδοξούν να βάλουν οι αρμόδιοι ΝΑΤΟϊκοί
παράγοντες και επιμένουν ότι υπάρχει λύση, αυτή της «γενικής συνταγής». Μια
ρύθμιση, δηλαδή, που θα αφορά την αναγνώριση των αεροσκαφών και θα ισχύει για
όλες τις χώρες της Συμμαχίας ­ και όχι αποκλειστικά για τα αεροσκάφη της
Ελλάδας και της Τουρκίας στο Αιγαίο. Με αυτό τον τρόπο το ΝΑΤΟ φιλοδοξεί να
ξεπερασθούν οι αντιρρήσεις της Αθήνας, που δεν θέλει να θεωρηθεί ότι υπάρχει
ειδικό καθεστώς για τις πτήσεις των μαχητικών στο Αιγαίο.

Προς το παρόν, όμως, στο ΝΑΤΟ έχουν δεχθεί ότι τα Μέτρα Οικοδόμησης
Εμπιστοσύνης μεταξύ Ελλάδας και Τουρκίας θέλουν «πολλή δουλειά» ­ και, πάντως,
δεν πρόκειται να υπάρξει συμφωνία μέσα στους επόμενους τρεις μήνες. Τα ΜΟΕ
συζητήθηκαν και στην κατ' ιδίαν συνάντηση του Πρωθυπουργού με τον γενικό
γραμματέα του ΝΑΤΟ Χαβιέ Σολάνα, χθες στην Αθήνα, και συμφωνήθηκε πως οι
σχετικές συζητήσεις θα συνεχισθούν και «θα φθάσουμε κάποτε σε ένα αποτέλεσμα»,
όπως ανέφερε χαρακτηριστικά ο Πρωθυπουργός.

Διπλωματικές πηγές έλεγαν ότι το ΝΑΤΟ δείχνει αποφασισμένο να φθάσει σε μια
συμφωνία αποδεκτή και από την Ελλάδα και από την Τουρκία, αλλά έχει και
συναίσθηση πως κάτι τέτοιο είναι εξαιρετικά δύσκολο πριν από τη σύνοδο κορυφής
της Συμμαχίας, τον Απρίλιο στην Ουάσιγκτον, όπου θα ολοκληρωθεί η νέα δομή του ΝΑΤΟ.

Πάντως, η προσοχή των ΝΑΤΟϊκών αρμοδίων έχει στραφεί στην προσπάθεια να
επεκταθούν τα ΝΑΤΟϊκά συστήματα για την αναγνώριση των αεροσκαφών και στις
εθνικές πτήσεις. Πηγές του υπουργείου Εξωτερικών υποστηρίζουν ότι εάν αυτή η
προσπάθεια καταλήξει σε ένα διμερές (Ελλάδας - Τουρκίας) σύστημα, δύσκολα θα
γίνει αποδεκτό. Εάν, όμως, βρεθεί μια «γενική συνταγή», η αποδοχή του θα είναι
πιο εύκολη.

ΕΜΠΙΣΤΟΣΥΝΗ

Όπως δήλωσε μετά τη συνάντηση ο κ. Σολάνα, «η νέα δομή διοίκησης του ΝΑΤΟ που
θα εγκριθεί σύντομα είναι και αυτό ένα μέτρο οικοδόμησης εμπιστοσύνης». Ο
Χαβιέ Σολάνα συζήτησε επίσης εκτενώς με τον Πρωθυπουργό, τον Θόδωρο Πάγκαλο
και τον Άκη Τσοχατζόπουλο το θέμα του Κοσόβου και των προοπτικών που υπάρχουν.
Ο κ. Σημίτης επανέλαβε πως «εάν υπάρξει συμφωνία των μερών, τότε βεβαίως η
Ελλάδα θα συμμετάσχει» σε μια επέμβαση του ΝΑΤΟ στο Κόσοβο. Σύμφωνα με
διπλωματικές πηγές, το πρόσφατο τελεσίγραφο που απηύθυνε το ΝΑΤΟ προς τα
εμπλεκόμενα μέρη στην κρίση του Κοσόβου ελήφθη με ομοφωνία των χωρών ­ άρα,
και με την συναίνεση της Αθήνας. Ωστόσο, τόνιζαν ότι η Ελλάδα δεν πρόκειται σε
καμιά περίπτωση να παράσχει αεροπλάνα σε μια επιχείρηση του ΝΑΤΟ στην περιοχή.

Σημειώνεται πως ο Τούρκος Πρωθυπουργός Μπουλέντ Ετζεβίτ ανέτρεψε την έως τώρα
θέση του τουρκικού υπουργείου Εξωτερικών για έμμεση μόνον ανάμιξη σε ΝΑΤΟϊκή
επέμβαση και έκανε σαφές ότι η Άγκυρα θα δώσει και αεροπλάνα και στρατεύματα.

Ο πρόεδρος του ΔΗΚΚΙ, Δημήτρης Τσοβόλας, χαρακτήρισε «απαράδεκτη και εθνικά
επικίνδυνη» τη δήλωση του Πρωθυπουργού περί συμμετοχής της Ελλάδας σε επέμβαση
στο Κόσοβο.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16358N072</ED>
<ID>
ID:19675

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N07&aa=2</URL></REF>


Article

<CATEGORY>vin04</CATEGORY>

 <H5></H5><H5>Βουλευτές ΠΑΣΟΚ κατά Τσοβόλα
</H5><H5>Το σπίτι όπου γεννήθηκε ο Ανδρέας
</H5><H5>Κωνσταντόπουλος - Ζουγκάνοφ
</H5><H5>Αποσύρθηκε τροπολογία
</H5><H5>Αιχμές από Αβραμόπουλο
</H5><H2>ΚΑΙ ΤΑ ΛΟΙΠΑ...
</H2>
ΣΥΝΔΥΑΣΜΕΝΗ επίθεση έκαναν χθες βουλευτές όλων των τάσεων του ΠΑΣΟΚ κατά του
προέδρου του ΔΗΚΚΙ, κατηγορώντας τον ότι δεν μπορεί συνεχώς να εμφανίζεται ως
«πολέμιος των διαπλεκομένων», όταν ηγείτο μάλιστα του υπουργείου Οικονομικών.

Ο κ. Τσοβόλας αντέδρασε λέγοντας ότι η κυβέρνηση με τις επιλογές της, «ξεπουλά
τον εθνικό πλούτο».

Η συζήτηση άναψε όταν ο υπουργός Εμπορικής Ναυτιλίας Στ. Σουμάκης ανέφερε ότι
ο Γιώργος Γεννηματάς κλαίγοντας του 'χε πει πως «δεν ξέρω αν είμαι υπουργός ή
υπάλληλος του Τσοβόλα, ο οποίος μου περικόπτει κονδύλια». Το ίδιο επιθετικός
προς τον κ. Τσοβόλα ήταν ο κοινοβουλευτικός εκπρόσωπος του ΠΑΣΟΚ Δημήτρης
Γεωργακόπουλος. Και ο πρώην υπουργός Γιάννης Καψής, που επισήμανε ότι δεν
μπορεί ο πρόεδρος του ΔΗΚΚΙ να κατηγορεί βουλευτές οι οποίοι ξενυχτώντας στη
Βουλή επιτυγχάνουν να βελτιώνουν το μισθολογικό καθεστώς των εργαζομένων.

Εδώ γεννήθηκε. Ο Ανδρέας Παπανδρέου είδε για πρώτη φορά, στις 5 Φεβρουαρίου
1919, το φως της ζωής στο σπίτι που δείχνει η φωτογραφία (από το αρχείο Γιάννη Χωρέμη)

ΟΥΤΕ καν ένα σημάδι δεν υπάρχει εκεί όπου γεννήθηκε ο Ανδρέας Παπανδρέου. Ούτε
αναμνηστική πλάκα. Και δεν υπάρχει ούτε το σπίτι της Χίου, όπου τον γέννησαν ο
Γεώργιος Παπανδρέου και η Σοφία Μινέικο, πριν από 80 χρόνια, στις 5
Φεβρουαρίου του 1919.

Ο ίδιος, όταν ήταν στη ζωή, δεν φρόντισε ποτέ για να τοποθετηθεί στη Χίο, έστω
κάτι που να θυμίζει ότι από εκεί πέρασε ο διοικητής και νομάρχης ­ τότε ­
πατέρας του.

Το σπίτι, πάντως, που φιλοξένησε τον διοικητή και νομάρχη Γεώργιο Παπανδρέου,
το γκρέμισαν στη δεκαετία του '60 και έχτισαν εκεί ένα ξενοδοχείο του ΕΟΤ,
κάνοντας παράλληλα επιχωμάτωση σε τμήμα της παραλίας που βρίσκεται μπροστά
του, στο δρόμο προς το αεροδρόμιο. Σήμερα, το κτίριο αυτό το νοικιάζει ο
Στρατός από το υπουργείο Τουρισμού και φιλοξενεί οικογένειες στρατιωτικών και
τη Λέσχη Αξιωματικών Χίου.

«ΚΑΘΕ προσπάθεια απομόνωσης της Ρωσίας, με την αναπαραγωγή διαχωριστικών
γραμμών στην Ευρώπη, βλάπτει την υπόθεση της ευρωπαϊκής ασφάλειας και την ίδια
την προοπτική της ενοποίησης της Ευρώπης». Αυτό υπογράμμισε ο πρόεδρος του
ΣΥΝ, Νίκος Κωνσταντόπουλος, στη Μόσχα, όπου συναντήθηκε με τον ηγέτη της
Λαϊκής Πατριωτικής Ένωσης της Ρωσίας, Γκενάντι Ζουγκάνοφ.

ΜΙΑ μικρή νίκη σημειώθηκε χθες στη Βουλή όλων όσων δεν θέλουν την
υποβάθμισή της. Τροπολογία για τις εφημερίες των νοσοκομειακών γιατρών
αποσύρθηκε τελικώς, ύστερα από τις έντονες διαμαρτυρίες της κ. Ντόρας
Μπακογιάννη της Ν.Δ. και των εκπροσώπων των μικρότερων κομμάτων.

«Δεν μπορεί να εισάγονται άσχετες τροπολογίες σε άσχετα νομοσχέδια», είπαν
πολλοί βουλευτές. Και η τροπολογία, ύστερα και από εντολή του προέδρου της
Βουλής Απόστολου Κακλαμάνη, αποσύρθηκε.

ΝΕΕΣ ΑΙΧΜΕΣ κατά των πολιτικών κομμάτων άφησε χθες το βράδυ ο δήμαρχος
Αθηναίων Δημήτρης Αβραμόπουλος, μιλώντας σε εκδήλωση της Ένωσης Διαφημιστικών
Εταιρειών Ελλάδος, στο Γκάζι, με θέμα τους Ολυμπιακούς του 2004. Ο κ.
Αβραμόπουλος τόνισε ότι η Ελλάδα βρίσκεται στο «τέλος μιας εποχής»,
προσθέτοντας ότι «ο συμβατικός πολιτικός λόγος αποπνέει οπισθοδρόμηση,
αναχρονισμό και δεν δείχνει δρόμους».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16358N073</ED>
<ID>
ID:19709

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N07&aa=3</URL></REF>


Article

<CATEGORY>vin04</CATEGORY>

 <H5>ΜΙΛΑΕΙ ΣΤΑ «ΝΕΑ» Ο ΠΡΟΕΔΡΟΣ ΤΟΥ ΣΟΣΙΑΛΔΗΜΟΚΡΑΤΙΚΟΥ ΚΟΜΜΑΤΟΣ ΤΗΣ ΓΕΡΜΑΝΙΑΣ ΚΑΙ
ΥΠΟΥΡΓΟΣ ΟΙΚΟΝΟΜΙΚΩΝ - ΕΘΝΙΚΗΣ ΟΙΚΟΝΟΜΙΑΣ
</H5><H5>Οι συνομιλίες με Σημίτη
</H5><H2>ΟΣΚΑΡ ΛΑΦΟΝΤΕΝ
</H2><H2>Κοινό σχέδιο για την ανεργία στην Ευρώπη
</H2>
<AUTHOR>Β.Π. ΜΑΘΙΟΠΟΥΛΟΣ</AUTHOR>

Δεν είναι η εντυπωσιακή σταδιοδρομία που δημιούργησε κατά κύριο λόγο τη
φήμη του Όσκαρ Λαφοντέν πέραν των συνόρων της Γερμανίας. Αλλά η οξύτητα της
κρίσης, η μαθηματική και ουμανιστική του καλλιέργεια και η μοντέρνα σκέψη. Από
τη νύχτα της 16ης Νοεμβρίου 1995, όταν νίκησε στο συνέδριο του
Σοσιαλδημοκρατικού Κόμματος τον μέχρι τότε αρχηγό Ρούντολφ Σάρπινγκ με μια
ανεπανάληπτη ανάλυση του δικού του προγράμματος, άρχισε η αντίστροφη μέτρηση
για το Ες Πε Ντε. Έγκαιρα διείδε ποιος είχε τις προϋποθέσεις για να οδηγήσει
στη νίκη: ο πρωθυπουργός της Κάτω Σαξονίας Γκέρχαρντ Σρέντερ. Συνέβαλε
καθοριστικά για να διαμορφώσει την προοδευτική κοινή γνώμη της χώρας του πάνω
στο ποιος θα έπρεπε να γίνει υποψήφιος καγκελάριος. Και για μια ακόμη φορά στο
αρχαιότερο πολιτικό κόμμα της Ευρώπης ­ ιδρύθηκε στα 1863 ­ λειτούργησε η
δυαρχία, σύμφωνα με το πετυχημένο πείραμα: αρχηγός ο Βίλλυ Μπραντ, καγκελάριος
ο Χέλμουτ Σμιτ (1974-1982). Ο Λαφοντέν αυτοπειθάρχησε και ανέλαβε το υπουργείο
Οικονομικών με ευρύτατες αρμοδιότητες σε όλο τον χώρο των δημοσιονομικών και
της ανάπτυξης, με στόχο να τιθασεύσει την οικονομία: τους γίγαντες των
μονοπωλίων και την πρακτική του ημιάγριου ανταγωνισμού των ημερών της
παγκοσμιοποίησης. Και να μειώσει αισθητά τη φορολογία του μέσου πολίτη, που
σήκωνε το δυσβάσταχτο βάρος της φορολογίας στα 16 χρόνια της συντηρητικής
διακυβέρνησης. Έχοντας εφαρμόσει στο Σάαρ που κυβέρνησε τρεις τετραετίες
ευρύτατη κοινωνική πολιτική, είναι μέσα στην Ευρωπαϊκή Κοινότητα από τους
λίγους που πιστεύουν στη σοσιαλδημοκρατική κοινωνία. Τον προβάλλουν στις
Βρυξέλλες σαν τον πρόεδρο της Κομισιόν, που θα εκλεγεί το φετινό καλοκαίρι.
Όσοι δεν γνωρίζουν τις προδιαγραφές του χαρισματικού Λαφοντέν. Ο νεώτερος
δήμαρχος μεγάλης πόλης στη μεταπολεμική Γερμανία ­ 32 χρόνων στο Σάαρμπρικεν ­
που σπούδασε πυρηνική φυσική με υποτροφίες των Ιησουιτών και πολέμησε έντονα
στις δεκαετίες του '70 και του '80 τους πυρηνικούς εξοπλισμούς, αποβλέπει σε
εξισορρόπηση των φορέων της οικονομίας και μείωση της ανεργίας με εξυγίανση
του δημοσιονομικού συστήματος. Αλλά και των μη παραγωγικών δαπανών με
συγκεκριμένα μέτρα, που εξήγγειλε καταθέτοντας τον προϋπολογισμό του 1999 στις
20 Ιανουαρίου. Ο ρεαλισμός του αντικατοπτρίζεται στην ανοχή των μεγάλων
μάνατζερ των ισχυρότερων βιομηχανιών. Αντιλαμβάνονται ότι ο κύριος αυτός
μοχλός της σημερινής γερμανικής κυβέρνησης μπορεί να πετύχει. Δεδομένο που θα
εξαρτηθεί και από τη στενή συνεργασία του με τον καγκελάριο. Η κοινή γραμμή
τους προοιωνίζεται ασφαλή τετραετή διακυβέρνηση.

«ΤΑ ΝΕΑ»: Το γεγονός ότι τώρα από τις 15 χώρες-μέλη της
Ευρωπαϊκής Ένωσης τα 13 έχουν κυβέρνηση σοσιαλιστική ή
σοσιαλδημοκρατική, δίνει τη δυνατότητα σε αυτές να
αναπτύξουν ένα κοινό κοινωνικό πρόγραμμα, κατά κύριο λόγο για να
εξαλείψουν την ανεργία των νέων; Πιστεύετε πως παρά το γεγονός ότι
για ορισμένες χώρες που για τη συμμετοχή στο ευρώ η Σύμβαση
του Άμστερνταμ επιβάλλει σκληρά εσωτερικά
μέτρα, είναι εφικτό να εφαρμοστεί ένα τέτοιο ενιαίο πρόγραμμα;

ΛΑΦΟΝΤΕΝ: Το Ευρωπαϊκό Συμβούλιο ­ οι αρχηγοί κρατών και κυβερνήσεων των 15
χωρών-μελών της Ευρωπαϊκής Ένωσης ­ πέτυχε μεγάλη πρόοδο στη Βιέννη σχετικά με
την πορεία προς εφαρμογή ενός συλλογικού πακέτου απασχόλησης. Όλες οι
χώρες-μέλη συμπίπτουν στην εκτίμηση πως η εξεύρεση εργασίας των ανθρώπων στην
Ευρώπη: η εξασφάλιση απασχόλησης αποτελεί απόλυτη προτεραιότητα. Στόχος της
πολιτικής μας είναι να επικεντρώσουμε το όλο φάσμα της απασχόλησης σε ένα
περιεκτικό κοινό σχέδιο, που προϋποθέτει γενική ανάπτυξη και σταθερότητα,
βασισμένες σε κοινή συνεταιρική οικονομική πολιτική.

«ΤΑ ΝΕΑ»: Μετά τη θετική συνάντηση κατά τον πρώτο γύρο των συνομιλιών
«της συμμαχίας για την εργασία, την επιμόρφωση και του
συναγωνισμού» των εκπροσώπων της κυβέρνησης, των εργαζομένων και
των εργοδοτών στην καγκελαρία της Βόννης, πώς βλέπετε τις δυνατότητες
για εφαρμογή μιας προοδευτικής-κοινωνικής οικονομικής πολιτικής στη Γερμανία;

Είναι δυνατόν με τα μέτρα που έχετε ήδη εξαγγείλει, να
αυξηθούν οι θέσεις εργασίας, ιδιαίτερα των νέων;

Η ΑΝΕΡΓΙΑ

ΛΑΦΟΝΤΕΝ: Ο πρώτος γύρος συνεργασίας μεταξύ των εκπροσώπων των εργαζομένων,
των εργοδοτών και της κυβέρνησης ­ που πραγματοποιήθηκε στην καγκελαρία ­ γύρω
από τα προβλήματα της απασχόλησης, επιμόρφωσης και συναγωνισμού έθεσε θετικές
βάσεις. Όλοι όσοι παραβρέθηκαν έχουν συνειδητοποιήσει την από κοινού ευθύνη
τους. Ιδιαίτερη σημασία ωστόσο έχει το δεδομένο ότι όλοι αναλάβαμε αγώνα
εναντίον της ανεργίας των νέων. Αν πετύχουμε σε σύντομο χρονικό διάστημα να
εξασφαλίσουμε απασχόληση και εξειδίκευση σε εκατό χιλιάδες νέους, θα έχουμε
προχωρήσει κάνοντας καθοριστικό βήμα.

Αλλά υπάρχει και η φορολογική μεταρρύθμιση που ελαφρύνει και ανακουφίζει τους
εργαζόμενους και τις οικογένειές τους και παρέχει δυνατότητες ενίσχυσης των
επενδύσεων. Αποτελεί σημαντική συμβολή στο πεδίο της καταπολέμησης της ανεργίας.

«ΤΑ ΝΕΑ»: Σαν κεντρικό πόλο της οικονομικής σας πολιτικής θέσατε προ
των εκλογών κι επαναλάβατε σε πρόσφατες δηλώσεις σας τη
φορολογική μεταρρύθμιση, με κύριο στόχο την ανακούφιση των
εργαζομένων στη Γερμανία, όλων, και των μεταναστών.
Αλλά και εναρμόνιση της φορολογίας σε όλες τις χώρες-μέλη της
Ευρωπαϊκής Κοινότητας. Με ποια μέτρα θα πραγματοποιήσετε τους
δύο αυτούς στόχους;

ΛΑΦΟΝΤΕΝ: Στο πρώτο σκέλος της ερώτησής σας απαντώ ότι η προτεραιότητά μας
είναι να αυξήσουμε τα εισοδήματα των εργαζομένων. Όλων, όσοι απασχολούνται στη
χώρα μας. Τα τελευταία χρόνια οι επιχειρηματίες ­ όχι ο μεμονωμένος εργοδότης
­ είχαν στη Γερμανία την κατώτατη πραγματική επιχειρηματική φορολόγηση η οποία
είχε εφαρμοστεί ποτέ στην Ομοσπονδία. Ενώ οι εργαζόμενοι, την ίδια περίοδο,
κατέβαλλαν κάθε χρόνο τους υψηλότερους φόρους που είχαν ποτέ εφαρμοστεί στη
χώρα μας.

Αυτή η πρακτική με τη δική μας μεταρρύθμιση αποτελεί παρελθόν. Καθοριστικό
όμως είναι το άλλο σκέλος που αφορά την εναρμόνιση των φόρων στην Ευρωπαϊκή
Ένωση. Το φορολογικό «ντάμπινγκ» που ισχύει σε ορισμένες χώρες. Δηλαδή ενώ για
τους εργαζόμενους στις χώρες αυτές ο φόρος προστιθέμενης αξίας, ο έμμεσος
καταναλωτικός, ο φόρος πάνω στην κοινωνική τους ασφάλεια και στα ημερομίσθιά
τους συνεχώς αυξάνονται, για τους πλούσιους διαρκώς μειούται: η περιουσία που
προέρχεται από εγκαταστάσεις σε άλλη χώρα δεν φορολογείται, όπως και τα
κεφάλαια που εξάγονται στο Λουξεμβούργο. Αυτή την τακτική δεν είναι δυνατόν να
την ανεχθούμε. Μια τέτοια Ευρώπη δεν την θέλουμε. Φυσικά αυτό θα προκαλέσει
αντιδράσεις. Αλλά μια «ευρωπαϊκή οικονομική ένωση» που δεσμεύεται με ένα
πακέτο ενιαίας νομισματικής σταθερότητας και που αποβλέπει σε κοινή πολιτική
και στον επιμέρους κρατικό προϋπολογισμό, χωρίς μια βαθμιαία συνεχή και κοινή
φορολογική πολιτική δεν θα μπορέσει να ολοκληρωθεί.

Γι' αυτό, άλλωστε, ο Βρετανός πρωθυπουργός δήλωσε μαζί με τον Γερμανό
καγκελάριο ότι επιθυμεί να καταπολεμήσει το φορολογικό «ντάμπινγκ».

Η ΦΟΡΟΛΟΓΙΑ

«ΤΑ ΝΕΑ»: Η αντιπολίτευση επικεντρώνει την κριτική της, ότι με τη
φορολογική σας μεταρρύθμιση δεν εξασφαλίζονται θέσεις εργασίας και άρα δεν θα
μειωθεί η ανεργία, την καταπολέμηση της οποίας έχετε προγραμματίσει ως κύριο
στόχο σας. Έχει βάση η άποψη αυτή;

ΛΑΦΟΝΤΕΝ: Όχι. Εμείς ακολουθούμε άλλη κοινωνική πολιτική με τη φορολογική μας
μεταρρύθμιση από εκείνη που εφάρμοσαν για πολλά χρόνια οι επικριτές μας. Για
τη δική τους αποφάνθηκε το γερμανικό εκλογικό σώμα τον περασμένο Σεπτέμβριο.

Οι μεγάλες γερμανικές επιχειρήσεις συγκέντρωσαν την τελευταία χρονική περίοδο
τόσο πολύ ρευστό χρήμα, τόσα κέρδη, ώστε να μπορούν τώρα να αγοράζουν τη Ρόβερ
και να συγχωνεύονται με αυτήν, να συγχωνεύονται με την Μπέντλεϊ. Η χημική
βιομηχανία αγοράζει άλλες ξένες μονάδες, η Ντόιτσε Μπανκ (Σημ. όχι η κρατική
Μπούντεσμπανκ) αγοράζει επίσης και συγχωνεύεται. Προφανώς συμβαίνει αυτό που
ισχυρίζονται: «πληρώνουν πάρα πολύ υψηλούς φόρους!...».

Το συμπέρασμα από αυτή την κατάσταση ήταν σαφές για ένα σοσιαλδημοκρατικό κόμμα.

Όσον αφορά την καταπολέμηση της ανεργίας, πολύ σύντομα όχι μόνο θα γίνουν
αισθητά, αλλά και θα αποδώσουν τα μέτρα που άρχισε ήδη να εφαρμόζει η κυβέρνηση.

Αντικατοπτρίζονται ήδη στο πρόγραμμα του υπουργείου Οικονομικών για το 2000,
που θα υλοποιηθεί από του χρόνου με τη μείωση από τη μία πλευρά του φόρου
εισοδήματος των εργαζομένων και από την αύξηση του επιδόματος για τα παιδιά
τους από την άλλη. Και ακόμη θα αρχίσουν να λειτουργούν αργότερα και τα κοινά
μέτρα που συζητάμε και προδιαγράφουμε με τους εταίρους μας στην Ευρωπαϊκή Ένωση.

ΤΟ ΒΙΒΛΙΟ

«ΤΑ ΝΕΑ»: Στο νέο βιβλίο σας «Κανένας φόβος απέναντι στην
παγκοσμιοποίηση. Ευημερία και εργασία για όλους», που συγγράψατε
με τη σύζυγό σας, οικονομολόγο Κρίστα Μίλερ, βεβαιώνετε
ότι είναι δυνατή η μείωση κατά 50% του σημερινού αριθμού των
ανέργων στη Γερμανία, που είναι 4,8 εκατομμύρια πολίτες. Πώς θα
το επιτύχετε αυτό και γιατί δεν πρέπει να υπάρχει φόβος για μία
άγριου σχεδόν ανταγωνισμού παγκοσμιοποίηση;

ΛΑΦΟΝΤΕΝ: Είμαι πεπεισμένος γι' αυτό. Με τη στρατηγική ενός κατευθυνόμενου
ρυθμού ανάπτυξης της δημοσιονομικής πολιτικής, τη μείωση των πρόσθετων εξόδων
πάνω στα ημερομίσθια, τη μείωση των ωρών εργασίας σε συνάρτηση με πολιτική
μισθών προσανατολισμένη στην παραγωγικότητα, μπορούν να εξασφαλιστούν, φυσικά
βαθμιαία, δύο εκατομμύρια νέες θέσεις εργασίας.

Αναφορικά με την ανάγκη να μην υπάρχει φόβος για την παγκοσμιοποίηση στη
Γερμανία ­ το βιβλίο κάνει ανάλυση της οικονομικής πολιτικής στη χώρα αυτή ­
επιθυμώ να προσδιορίσω ότι η ανάπτυξη και η απασχόληση δεν οφείλονται στην
παγκοσμιοποίηση, αλλά είναι φαινόμενα ενδογερμανικών συνισταμένων.

Θα πρέπει επομένως με εσωτερική στρατηγική να αντιμετωπιστούν. Την
παγκοσμιοποίηση οφείλουμε να την διαμορφώσουμε κατά τέτοιο τρόπο, ώστε να
μετατραπεί σε μία επιτυχία υπέρ του ανθρώπου. Χρησιμοποιώντας και αξιοποιώντας
της ευκαιρίες που παρέχει. Για να επιτευχθεί αυτό απαιτείται μια πολιτική που
συνειδητά θα κατευθύνεται από διεθνή ευθύνη. Σε μια εποχή που οι επιχειρήσεις
συγχωνεύονται σε διεθνές επίπεδο, επιβάλλεται και η πολιτική να διαμορφώνεται
και να ενισχύεται από κοινού διεθνώς και με ισχυρότερους δεσμούς. Και να
εναρμονίζεται. Στο πεδίο αυτό ανήκουν και οι προσπάθειες για αποδοτικότερο
συντονισμό της οικονομικής και δημοσιονομικής πολιτικής, προκειμένου να
περιορίζονται μεγάλες ανακατατάξεις οικονομικής υφής ­ παραδείγματος χάρη
μαζικές κερδοσκοπίες. Μόνο με αυτές τις προϋποθέσεις θα καταστεί δυνατό στην
Ευρώπη να καταπολεμήσουμε με επιτυχία την ανεργία, που απειλεί όλη την ήπειρο.

Με τη σύζυγό του Κρίστα Μίλερ, διακεκριμένη οικονομολόγο

«ΤΑ ΝΕΑ»: Πρόσφατα είχατε μία μακρά συνομιλία ως αρχηγός του Ες Πε Ντε με
τον Έλληνα αρχηγό του ΠΑΣΟΚ κ. Σημίτη, που επισκέφθηκε ως
Πρωθυπουργός επίσημα τη Βόννη. Ποιο ήταν το κύριο αντικείμενο
των συνομιλιών σας με τον ηγέτη του ιδεολογικά συγγενούς ελληνικού
κόμματος και πώς αντιμετωπίζετε μελλοντική συνεργασία σε διμερές
επίπεδο και στον χώρο των ευρωσοσιαλιστικών κομμάτων;

ΛΑΦΟΝΤΕΝ: Οι τακτικές συνομιλίες ανάμεσα στο ΠΑΣΟΚ και το Ες Πε Ντε αποτελούν
συστατικό στοιχείο της διεθνούς συνεργασίας του γερμανικού Σοσιαλδημοκρατικού
Κόμματος και συμβάλλουν ουσιαστικά στην ελληνογερμανική φιλική σχέση. Κατά τις
συνομιλίες αυτές αντικείμενο είναι από τη μια πλευρά κοινή εκτίμηση και
ανάλυση των επίκαιρων προβλημάτων. Στην πρόσφατη εδώ συνάντησή μας
αντιμετωπίσαμε κατά κύριο λόγο προβλήματα της πορείας προς την ευρωπαϊκή
ενοποίηση και συνακόλουθα τις σχετικές με τον στόχο αυτό μεταρρυθμίσεις, που
προβλέπονται στην Ατζέντα για το 2000. Όμως από την άλλη μεριά ανταλλάσσουμε
τις απόψεις μας γύρω από τις προγραμματικές θέσεις και εξελίξεις στα δύο
κόμματα: το ΠΑΣΟΚ και το Ες Πε Ντε. Αναφέρομαι σε αυτό ιδιαίτερα εν όψει του
επικείμενου την άνοιξη Συνεδρίου των Ελλήνων φίλων μας και των στόχων που θα
προσδιοριστούν κατά τη διάρκεια των εργασιών του για το μέλλον του ΠΑΣΟΚ και
την κοινή συνεργασία μας στο μέλλον, μέσα στη σοσιαλδημοκρατική οικογένεια της Ευρώπης.

«ΤΑ ΝΕΑ»: Σε συνάντησή μας πριν από τις εκλογές είχατε πει πως θα
επισκεπτό- σαστε την Ελλάδα όπου πολλές φορές έχετε
έρθει, όπως πήγατε και στην Κύπρο με τον Βίλλυ
Μπραντ. Τώρα που το βάρος των υποχρεώσεών σας είναι
διαφανές, προβλέπετε σύντομη επίσκεψη που θα γινόταν ιδιαίτερα
ευπρόσδεκτη από τους παλαιούς φίλους σας;

ΛΑΦΟΝΤΕΝ: Προ του τέλους της γερμανικής προεδρίας ­ 30 Ιουνίου 1999 ­ στην
Ευρωπαϊκή Ένωση καταλαβαίνετε πως δεν μπορώ να βρω ελεύθερες ημέρες. Μετά όμως
θα πραγματοποιήσω την επιθυμία μου και αυτό που σας είπα. Πάντα επισκέπτομαι
ευχαρίστως τη χώρα σας. Η τελευταία μου παρουσία όμως ήταν θλιβερή: ήρθα εκεί
για να συνοδεύσω ως αρχηγός του γερμανικού Σοσιαλιστικού Κόμματος έναν μεγάλο
φίλο: τον Ανδρέα Παπανδρέου στην τελευταία του κατοικία.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16358N081</ED>
<ID>
ID:19639

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N08&aa=1</URL></REF>


Article

<CATEGORY>vin04</CATEGORY>

 <H2>Πολιτική συμφωνία στο ΠΑΣΟΚ για τις ενστάσεις
</H2>
Σε πολιτική συμφωνία για τις ενστάσεις που έχουν υποβληθεί εν όψει του
συνεδρίου του ΠΑΣΟΚ κατέληξε χθες το βράδυ ­ χωρίς εντάσεις και διαξιφισμούς ­
το Εκτελεστικό Γραφείο του ΠΑΣΟΚ.

Παρά το κλίμα έντασης που είχε δημιουργηθεί τις τελευταίες ημέρες, με τις
ενστάσεις για «μέλη μιας χρήσης», τα στελέχη του Εκτελεστικού Γραφείου
επέμειναν στη γραμμή της «πολιτικοποίησης» του συνεδρίου και θεώρησαν
δευτερεύουσες τις αντιθέσεις για τις εγγραφές νέων μελών.

Είναι χαρακτηριστικό ότι, πέρα από τα στελέχη της εσωκομματικής πλειοψηφίας,
τόσο ο Α. Τσοχατζόπουλος όσο και οι Π. Οικονόμου και Μ. Δασκαλάκης ζήτησαν «να
τελειώνουμε μ' αυτά» ­ αναφερόμενοι στις τελευταίες διαμάχες στην Επιτροπή
Δεοντολογίας του ΠΑΣΟΚ για τις καταγγελίες περί μελών-«μαϊμούδων».

Μάλιστα, ο υπουργός Άμυνας συμπεριέλαβε και τη γνωστή, πρόσφατη ένσταση που
υπέβαλαν ο Γ. Παναγιωτακόπουλος και η Τώνια Αντωνίου για 20.000 μέλη του
κυβερνώντος κόμματος, στα θέματα που πρέπει να συζητήσει και να «κλείσει» στη
συνεδρίασή της, την ερχόμενη Τρίτη, η Επιτροπή Δεοντολογίας του ΠΑΣΟΚ.

Πριν από τη συνεδρίαση, ο κ. Οικονόμου έστειλε επιστολή στον Κ. Σημίτη και
πρότεινε να υιοθετηθεί η πρόταση Σκανδαλίδη για ελεύθερη πρόσβαση στο αρχείο
του ΠΑΣΟΚ, ώστε να εξαφανιστεί οποιαδήποτε ενδεχόμενη υποψία, όπως αναφέρει.
Επίσης, ζήτησε να γνωστοποιηθεί αμέσως ο αριθμός των μελών του ΠΑΣΟΚ που έχουν
δικαίωμα να μετάσχουν στις διαδικασίες του συνεδρίου. 
Κατά τη διάρκεια της συνεδρίασης, ο Μ. Δασκαλάκης πρότεινε να πιστοποιηθεί το
δικαίωμα κάθε μέλους του κόμματος να μετάσχει στις διαδικασίες του συνεδρίου,
μέσω της συμμετοχής του σε μία κομματική συνέλευση.

Πάντως, χαρακτηριστικό του καλού κλίματος που επικράτησε στη χθεσινή
συνεδρίαση ήταν τα εγκώμια του Π. Οικονόμου προς τον Πρωθυπουργό, για την
προχθεσινή τηλεοπτική του εμφάνιση.

Όλα τα στελέχη του Εκτελεστικού Γραφείου μίλησαν για την ανάγκη να γίνει ένα
πολιτικό συνέδριο, με μαζικές προσυνεδριακές διαδικασίες και εσωκομματικό διάλογο.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16358N091</ED>
<ID>
ID:19640

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N09&aa=1</URL></REF>


Article

<CATEGORY>vin04</CATEGORY>

 <H2>Νέα έρευνα του εισαγγελέα για διακανονισμό χρεών στον Πειραιά
</H2>
ΝΕΑ εισαγγελική παρέμβαση στον Δήμο Πειραιά. Ο εισαγγελέας Ποινικής Δίωξης κ.
Γρηγόρης Πεπόνης, ύστερα από πληροφορίες ότι η πρώην δημοτική αρχή, λίγο πριν
λήξει η θητεία της, προέβη σε διαγραφές ή διακανονισμούς χρεών πολιτών προς
τον δήμο, ύψους πολλών εκατομμυρίων δραχμών, παρήγγειλε τη διενέργεια
προκαταρκτικής εξέτασης προκειμένου να διερευνηθεί εάν οι διαγραφές και οι
διακανονισμοί των χρεών έγιναν νομίμως ή όχι.

Στα χέρια του εισαγγελέα υπάρχει ένας κατάλογος με 478 ονόματα, δημοτών αλλά
και καταστηματαρχών, οι οποίοι οφείλουν στον δήμο γύρω στα 608 εκατομμύρια
δραχμές. Ο εισαγγελέας ζητεί, επίσης, να επισυναφθεί στη δικογραφία και το
πόρισμα του διαχειριστικού ελέγχου που διενεργούν οι ελεγκτές της Δημόσιας
Διοίκησης, και βρίσκεται σε εξέλιξη, όποιο κι αν είναι το αποτέλεσμα αυτού.

Κατά τον κ. Πεπόνη, βάσει των καταγγελιών, λίγο πριν αναλάβει η νέα δημοτική
αρχή χάθηκαν φάκελοι με στοιχεία που αφορούν προμήθειες και άδειες. 
Έτσι, στο πλαίσιο της ίδιας προκαταρκτικής εξέτασης, ζητείται να προσδιοριστεί
η ταυτότητα και το περιεχόμενο των φακέλων, καθώς και τα πρόσωπα που είχαν την
ευθύνη για τη φύλαξή τους.

Επίσης, ζητείται να διερευνηθεί εάν έχει διαταχθεί ΕΔΕ για την απώλεια των
φακέλων, κι αν όχι, να καταθέσει ο σημερινός δήμαρχος Πειραιά κ. Χρήστος
Αγραπίδης. Ο εισαγγελέας ζητεί ακόμη να διευκρινιστεί ποια είναι η οικονομική
κατάσταση του δήμου και πόσα τα χρέη του. 
Ο υπεύθυνος των οικονομικών του δήμου έχει δηλώσει ότι το χρέος ανέρχεται σε
58 δισ. δραχμές.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16358N092</ED>
<ID>
ID:19676

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N09&aa=2</URL></REF>


Article

<CATEGORY>vin04</CATEGORY>

 <H5>Τα μουσεία δεν έχουν αντιπάλους
</H5><H2>30 ΕΡΩΤΗΣΕΙΣ
</H2><H2>ΞΑΝΘΙΠΠΗ ΣΚΑΡΠΙΑ - ΧΟΪΠΕΛ
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΠΡΟΕΔΡΟΣ ΜΑΚΕΔΟΝΙΚΟΥ ΜΟΥΣΕΙΟΥ ΣΥΓΧΡΟΝΗΣ ΤΕΧΝΗΣ

Η ΘΕΣΣΑΛΟΝΙΚΗ ΕΙΝΑΙ: Ήταν βασιλεύουσα, τη λένε συμπρωτεύουσα, βγαίνει
δευτερεύουσα, αλλά είναι πρώτη και αλανιάρα.

ΑΦΑΙΡΕΙ: Τους συμβιβασμούς.

ΣΥΝΘΕΤΕΙ: Μικρά παστέλ για τον εαυτό της.

ΠΡΟΤΙΜΑ: Ήλιο, θάλασσα, χταποδάκι, ούζο, μακριά από μουσεία.

ΔΙΑΒΑΖΕΙ: Όλα τα καλά βιβλία.

Διδάσκει Αρχιτεκτονική στο Πολυτεχνείο της Θεσσαλονίκης. Δεν θεωρεί
αντίπαλο το νεότευκτο Κρατικό Μουσείο Σύγχρονης Τέχνης με το οποίο το
Μακεδονικό Μουσείο Σύγχρονης Τέχνης καλείται να συνυπάρξει ειρηνικά και
δημιουργικά στην ίδια πόλη, αλλά δεν παραλείπει να υπογραμμίζει τις διαφορές
των αποτελεσμάτων της πρωτοβουλίας των πολιτών και της βούλησης της Πολιτείας.

ΕΡ.: Φτάνει το όνειρο λίγων ανθρώπων για να στηθεί ένα Μουσείο;

ΑΠ.: Καμιά φορά το όνειρο των πολλών δεν φτάνει, αλλά το όραμα του ενός περισσεύει.

ΕΡ.: Το Μουσείο στα είκοσί του χρόνια έχει πλέον... ενηλικιωθεί;

ΑΠ.: Γεννήθηκε... ενήλικο, γιατί απ' τα μικράτα του προικίστηκε για παντρειά.

ΕΡ.: Η ενηλικίωση σημαίνει και... επίσημη αναγνώριση;

ΑΠ.: Οι πολίτες μάς αναγνώρισαν αμέσως, το κράτος αργότερα.

ΕΡ.: Πόση σύγχρονη τέχνη χωράει η Θεσσαλονίκη;

ΑΠ.: Πολλή... Καλή.

ΕΡ.: Δύο μουσεία με το ίδιο αντικείμενο στην ίδια πόλη;

ΑΠ.: Όχι με το ίδιο αντικείμενο: Σύμφωνα με την προγραμματική σύμβαση, Κρατικό
Μουσείο από το 1920-1960 Συλλογή Κωστάκη, Μακεδονικό Μουσείο από το 1960 και
δώθε συλλογή Ιόλα.

ΕΡ.: Άλλο Κρατικό και άλλο... Μακεδονικό Μουσείο Σύγχρονης Τέχνης;

ΑΠ.: Το ΜΜΣΤ είναι αυτοδημιούργητο προϊόν, εκφράζει την πρωτοβουλία των
πολιτών και τις δυνατότητές του, το ΚΜΣΤ τη βούληση της Πολιτείας.

ΕΡ.: Δηλαδή, το Μακεδονικό δεν ανήκει στο... κράτος ή είναι «κράτος εν κράτει»;

ΑΠ.: Είναι κράτος εν κράτει, που ελέγχεται από το κράτος.

ΕΡ.: Το νεότευκτο Κρατικό Μουσείο Σύγχρονης Τέχνης είναι αντίπαλο;

ΑΠ.: Τα πραγματικά μουσεία δεν έχουν αντιπάλους.

ΕΡ.: Πώς διαχωρίζεται η «σύγχρονη» από την... άλλη τέχνη;

ΑΠ.: Η άλλη, είναι πριν από τη σύγχρονη.

ΕΡ.: Η σύγχρονη τέχνη είναι και μοντέρνα;

ΑΠ.: Και η μοντέρνα είναι πριν από τη σύγχρονη. «Μοντέρνα» ονομάζεται η τέχνη
του μεσοπολέμου και των επιγόνων.

ΕΡ.: Είπαν πως το ΜΜΣΤ είναι το «παιχνίδι» κάποιων πλούσιων κυριών...

ΑΠ.: Σίγουρα θα το είπαν κάποιες πλούσιες κυρίες. Ούτε παιχνίδι, ούτε
πλούσιες. Με το πάθος και το πείσμα ενός εραστή... για τον πλούτο της τέχνης.

ΕΡ.: Πανεπιστημιακός, ελεύθερη επαγγελματίας, διευθύντρια μουσείου, σύζυγος,
γυναίκα... Επιλέξτε...

ΑΠ.: Όλα μαζί πώς λέγονται;

ΕΡ.: Το ΜΜΣΤ έχει στέγη. Το Κρατικό;

ΑΠ.: Ελπίζουμε να αποκτήσει.

ΕΡ.: Η ΥΦΑΝΕΤ θα ανεγερθεί ποτέ;

ΑΠ.: Αν θελήσουν αρκετά, ναι.

ΕΡ.: Πρόεδρος στο ΜΜΣΤ και μελετήτρια για την ανέγερση στέγης του «αντίπαλου» ΚΜΣΤ;

ΑΠ.: Ήμουν απλώς σύμβουλος, πράγμα απολύτως συμβατό.

ΕΡ.: Αποδέχεστε τον τίτλο της «σιδηράς» - φιλότεχνης κυρίας;

ΑΠ.: Δεν πάσχω από σιδηροπενία.

ΕΡ.: Το ΜΜΣΤ ­ γοητευτική και αποτελεσματική πρωτοβουλία της κοινωνίας των πολιτών;

ΑΠ.: Γοητευτική και αποτελεσματική όσο και η κοινωνία των πολιτών.

ΕΡ.: Γοητευτική η προσφορά των χορηγών - πολιτών, αλλά αυτή του κράτους;

ΑΠ.: Κακείνο ποιείν και τούτο μη αφιέναι.

ΕΡ.: Η τέχνη είναι τελικά... ταξική;

ΑΠ.: Ναι... ανήκει στην τάξη αυτών που την καταλαβαίνουν. Το μουσείο μας είναι
πάντως υπερταξικό.

ΕΡ.: Το ευρύ κοινό πώς θα την προσεγγίσει;

ΑΠ.: Γι' αυτό είμαστε εμείς εκεί...

ΕΡ.: Πόση τέχνη «χωράει» στα σύγχρονα κτίρια;

ΑΠ.: Όση χωράει στην ψυχή αυτών που τα κατοικούν.

ΕΡ.: Μπετόν, σίδερο και γυαλί ή... πέτρα, πηλός και ξύλο;

ΑΠ.: Και μπετόν και σίδερο και γυαλί και πέτρα και πηλός και ξύλο. Όλα είναι
τίμια υλικά και θέλουν τον μάστορή τους.

ΕΡ.: Η σύγχρονη τέχνη είναι τεχνοκρατική;

ΑΠ.: Τον λόγο έχουν οι τεχνο-κριτικοί.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16358N101</ED>
<ID>
ID:19637

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N10&aa=1</URL></REF>


Article

<CATEGORY>vin06</CATEGORY>

 <H5>80 ΑΣΤΥΝΟΜΙΚΟΙ ΜΕ ΤΖΙΠ, ΣΚΥΛΙΑ ΚΑΙ ΕΛΙΚΟΠΤΕΡΟ ΚΟΒΟΥΝ ΤΙΣ ΔΙΟΔΟΥΣ ΔΙΑΦΥΓΗΣ ΣΤΗΝ ΚΟΡΙΝΘΙΑ
</H5><H5>Τηλεφώνημα - μυστήριο
</H5><H2>Μπλόκα για τους ληστές στα ορεινά
</H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

Η γιγαντιαία επιχείρηση της Αστυνομίας στην ορεινή Κορινθία με μπλόκα μέσα
στα χιόνια για τον εντοπισμό των ληστών που άρπαξαν προχθές τέσσερα
εκατομμύρια δραχμές από το υποκατάστημα της Αγροτικής Τράπεζας στην Κλειτορία
συνεχίστηκε μέχρι αργά τη νύχτα.

ΠΑΤΡΑ

ΟΙ ΑΣΤΥΝΟΜΙΚΕΣ δυνάμεις με τα όπλα στο χέρι έκλεισαν όλες τις διόδους και
μπλόκαραν κάθε διέξοδο στην ορεινή Κορινθία. Ανάμεσα στους 4 ληστές, που είναι
οπλισμένοι με Καλάσνικοφ, φέρεται ότι είναι ο σεσημασμένος κακοποιός Χάρης
Δημητρόπουλος. Ο ίδιος, όμως, με παρέμβασή του χθες το βράδυ στο δελτίο
ειδήσεων του Skai, ανέφερε ότι βρίσκεται στην περιοχή της Θεσσαλονίκης και δεν
έχει καμία σχέση με τη ληστεία. Ο καταζητούμενος κακοποιός πρόσθεσε ότι
ενδέχεται να παραδοθεί στις αρχές τις επόμενες ημέρες γιατί φοβάται για τη ζωή του!

Οι αστυνομικοί συνέχισαν τα μπλόκα στα χιόνια, στα Καλύβια Κορινθίας, δίχως
αποτέλεσμα. Το ύψος του χιονιού στην περιοχή φτάνει το ένα μέτρο, ενώ οι
άνδρες των ΕΚΑΜ με σκυλιά ελέγχουν εξονυχιστικά κάθε ακατοίκητο σπίτι.

Περίπου 80 αστυνομικοί κατά ομάδες και ένα ελικόπτερο ερεύνησαν χθες την
περιοχή επί τριάντα ώρες, ενώ κάλεσαν τους κατοίκους να παραμείνουν στα σπίτια τους.

ΦΟΒΟΙ ΓΙΑ ΟΜΗΡΟΥΣ

Αξιωματικός της Αστυνομίας δήλωσε στα «ΝΕΑ» ότι υπάρχει το ενδεχόμενο οι
ληστές να πάρουν κάποιον όμηρο α λα Σορίν Ματέι και συμπλήρωσε ότι «πρέπει να
είμαστε όλοι ιδιαίτερα προσεκτικοί».

Χθες το μεσημέρι, ένα χιλιόμετρο από το χωριό Καλύβια βρέθηκε ο σάκος των
κακοποιών δίχως τα χρήματα. Νωρίτερα, σύμφωνα με μαρτυρία κτηνοτρόφου της
περιοχής Λουτίου, οι ληστές αφού περπάτησαν περίπου δέκα χιλιόμετρα στη
χιονισμένη ορεινή Κορινθία μοίρασαν τα χρήματα και χώρισαν.

Οι δύο κατευθύνθηκαν προς τις Καστανιές, μια δύσβατη περιοχή που μέχρι τότε
δεν είχαν στήσει ενέδρα οι αστυνομικοί, και οι άλλοι δύο προς το χωριό, αλλά
μέχρι αργά το βράδυ είχαν χαθεί τα ίχνη τους.

Όπως δήλωσε στα «ΝΕΑ», ο πρώην πρόεδρος της κοινότητας Γιώργος Κουρούσιας
«υπάρχουν τρεις διέξοδοι, οι δρόμοι για Δερβένι, Κιάτο και ξανά πίσω στη
Λυκουρία». Ο ίδιος, που γνωρίζει καλά την περιοχή, αποκλείει να διέφυγαν από
αυτές τις διεξόδους.

Όσο περνάει ο χρόνος, οι κακοποιοί δίχως τροφή και εξαντλημένοι έχουν ίσως
βρει καταφύγιο σε κάποια σπηλιά ή αγροικία στο δάσος Πύργος κοντά στα Καλύβια.

«Πιθανοί τόποι είναι ο Πύργος και η Τριανταφυλλιά», λέει ο κτηνοτρόφος της
περιοχής Νικόλας Τσόγκας. «Διαφορετικά μπορεί να πρόλαβαν και να διέφυγαν προς
την Καστανιά», προσθέτει.

ΒΡΕΘΗΚΑΝ ΤΑ ΙΧΝΗ

Οι αστυνομικοί έψαχναν σπιθαμή προς σπιθαμή την περιοχή, αλλά βρέθηκαν
πατημασιές των κακοποιών λίγο πιο μακριά από τα Καλύβια.

Αργά χθες το βράδυ ανώτατος αξιωματικός της ΕΛ.ΑΣ. ανέφερε στα «ΝΕΑ» ότι
υπάρχει η εκδοχή προτού συλληφθούν οι ληστές να βρεθούν παγωμένοι από το κρύο
και εξαντλημένοι ή να πάρουν όμηρο κάποιο κάτοικο και να εκβιάσουν.


Η ΦΩΝΗ του ανθρώπου που τηλεφώνησε χθες στον τηλεοπτικό σταθμό Skai και είπε
ότι είναι ο καταζητούμενος Χάρης Δημητρόπουλος κάτι θύμισε σε αστυνομικούς της
Ασφάλειας. Η προφορά του έμοιαζε με αυτήν του κακοποιού και το κυριότερο είναι
ότι ο άνθρωπος που τηλεφώνησε φαινόταν ότι γνώριζε από «πρώτο χέρι» πολλές
λεπτομέρειες για την δράση του κακοποιού.

Στην Πάτρα αξιωματικοί της Αστυνομίας αιφνιδιάστηκαν από την παρέμβαση
Δημητρόπουλου, αλλά ανέφεραν ότι ο κακοποιός παραπλάνησε τις αρχές για το πού βρίσκεται.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16358N111</ED>
<ID>
ID:19598

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ένα χειμωνιάτικο παραμύθι
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΜΙΑ ΦΟΡΑ κι έναν καιρό υπήρχε στην πόλη ένας Μάγος ­ αλλά ήταν αόρατος, κανείς
δεν τον είχε δει εδώ και αιώνες και κανείς δεν είχε ακούσει τη φωνή του,
«είναι σιγανή, γι' αυτό» δικαιολογούσε τους ανθρώπους.

Μια μέρα, όμως, τον είδε μια γυναίκα, αλαφροΐσκιωτη τη λέγαν πάντα οι δικοί
της άνθρωποι, «σε βλέπω» τού είπε, «είσαι ένας Μάγος» ­ «ε, τότε» τής είπε,
«θα φορέσω πάλι για χάρη σου τη μάσκα μου και θα σε φωνάξω Ιουστίνη, γιατί
μονάχα οι Ιουστίνες μπορούν πια να βλέπουν Μάγους και δεν θα φοβηθείς ποτέ ξανά».

Κι έτσι, η αλαφροΐσκιωτη γυναίκα, που τώρα τη λέγαν Ιουστίνη, έγινε όμορφη και
δυνατή και άφοβη ­ αλλά έπειτα από λίγο πρόσεξε ότι στους καθρέφτες δεν
φαινόταν πια η μορφή της, μονάχα η μάσκα του Μάγου. Κι έπειτα, η φωνή της
άρχισε να μην ακούγεται ­ κι από τα χείλη της έβγαινε μονάχα το γέλιο του
Μάγου. Αυτήν, όμως, δεν την ένοιαζε, γιατί πρώτη φορά υπήρχε κάποιος που την
έλεγε Ιουστίνη και πρώτη φορά δεν φοβόταν ­ και γι' αυτό, μια μέρα που έκανε
κρύο κι είχε ξεχάσει το παλτό της, είπε στον Μάγο: «Τώρα θέλω να μ'
αγκαλιάσεις, κρυώνω και δεν μου αρέσει να κρυώνω». Και ο Μάγος γέλασε μαζί
της, «είσαι ανόητη» τής είπε, «δεν ξέρεις πως από μένα δεν θα έχεις ποτέ
αγκαλιές, πως τα χέρια μου είναι γεμάτα με τα μαγικά μου βιβλία;».

Και τότε η αλαφροΐσκιωτη γυναίκα άρχισε πάλι να φοβάται, έβαλε τις φωνές κι
έφυγε, κοίταξε στον καθρέφτη και ο Μάγος δεν υπήρχε ­ τώρα ήταν αόρατος για
όλους, δεν υπήρχε πουθενά, ούτε σε αυτήν ούτε σε άλλη πόλη, και το γέλιο του
δεν ακούστηκε ξανά, γιατί ο μόνος τρόπος να ακουστεί ήταν μέσα από τα χείλη της.

Και η γυναίκα, που πια δεν ήταν αλαφροΐσκιωτη, ξανακοίταξε τον καθρέφτη.

Είχε γίνει Μάγισσα ­ αόρατη για όλους. Κανείς, όμως, δεν την έλεγε πια Ιουστίνη...
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16358N112</ED>
<ID>
ID:19680

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N11&aa=2</URL></REF>


Article

<CATEGORY>vin06</CATEGORY>

 <H5>ΜΕΤΑ ΤΟ ΛΑΪΚΟ ΚΛΕΙΝΟΥΝ ΣΗΜΕΡΑ ΤΟ ΚΑΤ ΚΑΙ ΤΗ ΔΕΥΤΕΡΑ ΟΛΑ ΣΤΗ ΘΕΣΣΑΛΟΝΙΚΗ, ΕΝΩ
ΚΑΙ ΑΛΛΑ ΠΡΟΓΡΑΜΜΑΤΙΖΟΥΝ ΚΙΝΗΤΟΠΟΙΗΣΕΙΣ * ΘΑ ΛΥΘΕΙ ΕΩΣ ΤΗΝ ΕΠΟΜΕΝΗ ΕΒΔΟΜΑΔΑ ΤΟ
ΠΡΟΒΛΗΜΑ ΤΗΣ ΠΛΗΡΩΜΗΣ ΤΩΝ ΕΦΗΜΕΡΙΩΝ ΔΗΛΩΝΕΙ Ο ΥΠΟΥΡΓΟΣ ΥΓΕΙΑΣ
</H5><H5>Διοίκηση κατά γιατρών ­ Γιατροί κατά εργαζομένων
</H5><H5>«Δεν μπορούμε να περιμένουμε να πεθάνει κανείς, για να κάνουμε κάτι»
</H5><H5>Μηνύσεις εναντίον όλων των προέδρων
</H5><H5>Υπουργός: Θα εφημερεύουν Συνδικαλιστές: Κοροϊδία
</H5><H2></H2><H2>Ασθενείς σε κίνδυνο από τα ... μπλόκα στα νοσοκομεία
</H2><H2></H2><H2></H2><H2></H2>
<AUTHOR>ΝΑΝΑ ΝΤΑΟΥΝΤΑΚΗ - ΡΟΥΛΑ ΤΣΟΥΛΕΑ</AUTHOR>

Εκρηκτικές διαστάσεις λαμβάνει η κρίση στον χώρο της Υγείας. Μετά το Λαϊκό,
που λειτουργεί χωρίς εφημερεύοντες γιατρούς εδώ και πέντε ημέρες, από σήμερα
κλείνει και το ΚΑΤ, ενώ από την Δευτέρα χωρίς εφημερεύοντες θα μείνουν και όλα
τα νοσοκομεία της Θεσσαλονίκης. Η αναταραχή αναμένεται να γενικευθεί, καθώς
παρόμοιες κινητοποιήσεις προγραμματίζονται και σε άλλα νοσοκομεία. Την ίδια
στιγμή, ο υπουργός Υγείας δηλώνει ότι το πρόβλημα της πληρωμής των εφημεριών
θα έχει λυθεί έως την επόμενη εβδομάδα σε όλα τα νοσοκομεία. Στο Λαϊκό
Νοσοκομείο τα πνεύματα έχουν οξυνθεί σε σημείο που η διαμάχη μεταξύ γιατρών
και εργαζομένων θα λυθεί στα δικαστήρια, σύμφωνα με όλες τις ενδείξεις. Από
την πλευρά της η διοίκηση του νοσοκομείου προτίθεται να καλέσει ακόμα και
εισαγγελέα, εάν οι γιατροί δεν επιστρέψουν πάραυτα στις εφημερίες. Οι
οριστικές αποφάσεις επί του θέματος θα ληφθούν σήμερα, σε κρίσιμη συνάντηση
που θα έχει η διοίκηση με τους νομικούς της συμβούλους και εν συνεχεία με τους
διευθυντές των διαφόρων τμημάτων του νοσοκομείου. Οι γιατροί του ΚΑΤ, εξάλλου,
αρχίζουν σήμερα επ' αόριστον επίσχεση εργασίας από όλες τις τακτικές
λειτουργίες του νοσοκομείου (τακτικά χειρουργεία και εξωτερικά ιατρεία, και
τακτικούς εργαστηριακούς ελέγχους). Δεν θα καταθέσουν, επίσης, προγράμματα
εφημερευόντων για τον μήνα Φεβρουάριο, οπότε δύσκολα θα εξυπηρετούνται
επείγοντα περιστατικά στις εφημερίες. Προβλήματα αναμένονται και στα
νοσοκομεία της Θεσσαλονίκης, καθώς από την προσεχή Δευτέρα 8 Φεβρουαρίου
αρχίζει επ' αόριστον αποχή των νοσοκομειακών γιατρών της συμπρωτεύουσας από
τις εφημερίες και πενθήμερη απεργία των πανεπιστημιακών γιατρών.

Λαϊκό Νοσοκομείο. Εδώ και πέντε ημέρες λειτουργεί χωρίς εφημερεύοντες. «Έχουν
ξεπεράσει κάθε όριο», δηλώνει ο πρόεδρός του κ. Παπαδόπουλος, ενώ οι γιατροί
ζητούν την παραίτησή του

Ο ΠΡΟΕΔΡΟΣ του Λαϊκού Νοσοκομείου κ. Ιωάννης Παπαδόπουλος χαρακτήρισε
εγκληματικό το να μένει ένα νοσοκομείο χωρίς εφημερεύοντες γιατρούς. «Είναι
αδιανόητο αυτό που συμβαίνει στο Λαϊκό», είπε στα «ΝΕΑ». «Το να μένει ένα
νοσοκομείο χωρίς εφημερεύοντες, είναι έγκλημα. Δοξάζω τον Θεό που περάσαμε την
γενική εφημερία (σ.σ. της Τετάρτης) χωρίς να συμβεί κάτι κακό, αλλά δεν
πρόκειται να επιτρέψω να συμβούν τα ίδια και στην γενική εφημερία της
Κυριακής. Οι διευθυντές και οι καθηγητές πρέπει, επιτέλους, να αναλάβουν τις
ευθύνες τους».

Οι γιατροί του νοσοκομείου, από την άλλη, δηλώνουν εξοργισμένοι από την στάση
που έχουν κρατήσει έως τώρα τόσο ο κ. Παπαδόπουλος όσο και ο αντιπρόεδρος του
Λαϊκού κ. Ιωάννης Ζέρβας. Έτσι, στην χθεσινή γενική τους συνέλευση αποφάσισαν
να ζητήσουν την παραίτηση και των δύο. «Είναι ανεπαρκείς και γι' αυτό έφτασε
το νοσοκομείο σε αυτά τα χάλια», είπε στα «ΝΕΑ» ο πρόεδρος της 5μελούς
επιτροπής της ΕΙΝΑΠ του νοσοκομείου κ. Αντώνης Σταυρούλιας. «Είναι υπεύθυνοι
για την οξεία αντιπαράθεση που υπάρχει μεταξύ γιατρών και διοικήσεως, πράγμα
που συμβαίνει για πρώτη φορά στα ελληνικά νοσοκομεία. Έχουμε φθάσει πραγματικά
σε πλήρες αδιέξοδο. Ο πρόεδρος ζήτησε εγγράφως από τους επιστημονικούς
διευθυντές των κλινικών του ΕΣΥ και τους καθηγητές να παραιτηθούν, αντί να
δηλώσει ο ίδιος παραίτηση».

Η αντίδραση του κ. Παπαδόπουλου σε αυτή την απαίτηση των γιατρών ήταν άμεση.
«Αν είναι δυνατόν να παραιτηθούμε, επειδή το θέλουν οι γιατροί», μας είπε
φανερά ενοχλημένος. «Εμείς φταίμε που δεν εγκρίνονται τα δεδουλευμένα τους;
Μήπως καταρτίζουμε εμείς τον προϋπολογισμό και δεν το έχουμε αντιληφθεί;
Συμφωνώ ότι οι γιατροί πρέπει να πληρωθούν, αλλά το πρόβλημα είναι κεντρικό
και μόνο το υπουργείο μπορεί να το λύσει. Η εντολή που έχω από την γενική
γραμματέα του υπουργείου Υγείας είναι να βγάλω μόνος μου προγράμματα
εφημεριών, αν χρειασθεί. Και αυτό ακριβώς θα κάνω. Εάν οι διευθυντές των
κλινικών εμμείνουν και σήμερα στις θέσεις τους, θα βγάλω τα προγράμματα, θα τα
προσκομίσω στο διοικητικό συμβούλιο για έγκριση και θα τα τοιχοκολλήσω. Και αν
οι γιατροί αρνηθούν πάλι να εργασθούν, θα καλέσω εισαγγελέα».

«Και γι' αυτό το ενδεχόμενο έχει λάβει τις αποφάσεις της η γενική συνέλευση
των γιατρών», είπε με τη σειρά του ο κ. Σταυρούλιας. «Εάν η διοίκηση βγάλει
προγράμματα εφημεριών, ούτε θα τα παραλάβουν οι διευθυντές ούτε θα τα
διαβάσουν οι γιατροί. Ο νομικός μας σύμβουλος ήταν σαφής επί του θέματος: ο
πρόεδρος του νοσοκομείου δεν νομιμοποιείται να εκδίδει προγράμματα εφημεριών.
Αυτό είναι δουλειά των επιστημονικών διευθυντών».

«Οι γιατροί έχουν ξεπεράσει κάθε όριο», αντέτεινε ο κ. Παπαδόπουλος. «Δεν
είναι έτσι ο συνδικαλισμός. Μπορεί να είναι ένα δημοκρατικό δικαίωμα, αλλά
διέπεται από κανόνες. Ας άφηναν πίσω τους προσωπικό ασφαλείας και ας
απεργούσαν όσο ήθελαν. Και το χειρότερο είναι ότι με αυτά που κάνουν
κατασυκοφαντούν το δικό τους σπίτι. Εγώ αύριο-μεθαύριο θα φύγω, αλλά αυτοί θα
μείνουν. Αναζητούν, όμως, τρόπους να αυτοκατηγορηθούν. Λένε, ας πούμε, ότι τα
νυστέρια δεν κόβουν. Μα οι ίδιοι τα προτείνουν, οι ίδιοι ορίζουν τις
προδιαγραφές τους και οι ίδιοι τα παραλαμβάνουν. Κι αν κάτι είναι
ελαττωματικό, οι ίδιοι εισηγούνται την αντικατάστασή του. Όλα είναι στην
δικαιοδοσία τους. Ας αναζητήσουν, λοιπόν, τις ευθύνες ανάμεσά τους».

Τα πυρά των γιατρών, πάντως, συγκεντρώνει και το διοικητικό συμβούλιο του
Συλλόγου Εργαζομένων του Λαϊκού, το οποίο χθες σε ανακοίνωση που εξέδωσε,
κατηγορεί μερίδα γιατρών ότι «υπονομεύουν και συκοφαντούν το κρατικό σύστημα
υγείας» και «βλέπουν τα κρατικά νοσοκομεία ως προέκταση των ιδιωτικών ιατρείων
τους». Σύμφωνα με πληροφορίες, η γενική συνέλευση των γιατρών αποφάσισε να
εξετασθεί η ανακοίνωση αυτή από τον νομικό της σύμβουλο και να κατατεθεί
μήνυση εναντίον όσων ευθύνονται για την συγγραφή της.

Την συμπαράστασή τους στις κινητοποιήσεις των γιατρών του Λαϊκού Νοσοκομείου
εξέφρασαν με ανακοινώσεις τους ο Πανελλήνιος Ιατρικός Σύλλογος και ο Ιατρικός
Σύλλογος Αθηνών.

ΣΕ ΑΜΕΣΟ κίνδυνο τίθεται η ζωή και η ακεραιότητα των ασθενών μετά την απόρριψη
του προγράμματος εφημεριών των γιατρών που είχαν εγκρίνει τα αρμόδια
επιστημονικά και διοικητικά όργανα του νοσοκομείου. Αυτό καταγγέλλουν οι
γιατροί του νοσοκομείου, οι οποίοι αποφάσισαν να κλείσουν από σήμερα την πόρτα
του ΚΑΤ στους εξωτερικούς ασθενείς και απλώς να εφημερεύουν (αμισθί) για όσους
ήδη νοσηλεύονται σε αυτό.

«Η κατάσταση που έχει διαμορφωθεί είναι επικίνδυνη για τους ασθενείς», δήλωσε
στα «ΝΕΑ» η κα Νέλλη Ιωαννίδου, διευθύντρια της Μονάδας Εντατικής Θεραπείας
του ΚΑΤ και πρόεδρος της Επιτροπής Απεργιακού Αγώνα. «Η διοίκηση ζητά να
ισχύσει ένα πρόγραμμα εφημεριών, το οποίο αφήνει ακάλυπτα από γιατρούς ακόμα
και τα πιο νευραλγικά τμήματα του νοσοκομείου, όπως είναι οι Μονάδες Εντατικής
Θεραπείας και το Αναισθησιολογικό Τμήμα».

Κατά την κ. Ιωαννίδου, έως τώρα εφημέρευαν ανελλιπώς σε κάθε μία από τις δύο
ΜΕΘ του νοσοκομείου ένας ή δύο ειδικευμένοι γιατροί, ενώ σε ετοιμότητα
βρισκόταν και ένας τρίτος. Με το πρόγραμμα της διοικήσεως, όμως, πρέπει να
καλύπτει και τις δύο ΜΕΘ ένας ειδικευόμενος γιατρός, ο οποίος θα έχει στην
επίβλεψή του τους 14 συνολικά ασθενείς των δύο μονάδων, ενώ σε ετοιμότητα θα
είναι ένας ειδικευμένος. Και αυτό, θα συμβαίνει 13 ημέρες κάθε μήνα.

«Τα ίδια ακριβώς θα συμβούν και σε άλλα τμήματα, όπως το Αναισθησιολογικό»,
πρόσθεσε η κ. Ιωαννίδου. «Έτσι, όμως, κινδυνεύουν οι ασθενείς, και δεν
μπορούμε να περιμένουμε να πεθάνει κανείς για να κάνουμε κάτι».

Πάντως, η κα Ιωαννίδου ξεκαθάρισε ότι «δεν αντιμαχόμεθα με τις κινητοποιήσεις
μας την διοίκηση, αλλά προσπαθούμε να βοηθήσουμε την κατάσταση. Οι
κινητοποιήσεις μας δεν έχουν καμία σχέση με δεδουλευμένα ή αναδρομικά, αλλά με
το τι θα συμβεί από δω και στο εξής. Πρέπει όλοι να καταλάβουν ότι υπό αυτές
τις συνθήκες κινδυνεύει η ασφάλεια των ασθενών μας».

ΘΕΣΣΑΛΟΝΙΚΗ

ΜΕ ΟΝΟΜΑΣΤΙΚΕΣ μηνύσεις εναντίον όλων των προέδρων των νοσοκομείων της
Θεσσαλονίκης και με αποχή από τις εφημερίες απαντούν οι γιατροί στο γεγονός
ότι δεν έχουν πληρωθεί τις εφημερίες τους από την 1η Αυγούστου 1998. Οι
μηνύσεις έχουν κατατεθεί σε ποινικά δικαστήρια, με αιτιολογικό την μην
καταβολή δεδουλευμένων, ενώ η αποχή αρχίζει από τη Δευτέρα.

«Η κατάσταση έχει φθάσει στο απροχώρητο, διότι, αν μη τι άλλο, μπορεί να
βρεθούμε κατηγορούμενοι επειδή εφημερεύουμε από την αρχή του 1999 χωρίς
προγράμματα εφημεριών», είπε χθες σε συνέντευξη Τύπου ο κ. Ευστράτιος
Πλωμαρίτης, πρόεδρος της Ένωσης Νοσοκομειακών Ιατρών Θεσσαλονίκης (ΕΙΝΘ).
«Αυτό μας το είπε ο αρμόδιος εισαγγελέας, οπότε το πρόβλημα δεν είναι πλέον
μόνον οι εφημερίες μας, αλλά και η προάσπιση της εύρυθμης λειτουργίας των νοσοκομείων».

Το προεδρείο της ΕΙΝΘ είχε χθες το πρωί συνάντηση με τον υπουργό Υγείας και
Πρόνοιας κ. Λάμπρο Παπαδήμα ­ μια συνάντηση άκρως απογοητευτική, κατά τον κ.
Πλωμαρίτη. «Δεν μας είπε τίποτε συγκεκριμένο», εξήγησε. «Απλώς, άφησε να
εννοηθεί ότι έχουμε μεν δίκιο που διεκδικούμε τα δεδουλευμένα μας, αλλά δεν
μπορεί να μας τα καταβάλει, οπότε ας πάμε στα δικαστήρια και θα δικαιωθούμε».
Για τον σκοπό αυτό, μάλιστα, οι διοικήσεις δύο νοσοκομείων της Θεσσαλονίκης,
στα οποία έχουν βγει τα αναδρομικά των γιατρών για τους εννέα πρώτους μήνες
του 1998, εκδίδουν βεβαιώσεις, στις οποίες πιστοποιούν ότι όντως οι γιατροί
έχουν λάβει λιγότερα χρήματα απ' όσα τους αναλογούν. Μία τέτοια βεβαίωση
κοινοποίησε ο ειδικός γραμματέας της ΕΙΝΘ κ. Χάρης Χαλκείδης. Στη βεβαίωση
φαίνεται ότι το Θεαγένειο Νοσοκομείο οφείλει σε νεαρή γιατρό το ποσόν του 1,3
εκατ. δραχμών για τις εφημερίες από τον Ιανουάριο έως και τον Σεπτέμβριο του
1998. Το συνολικό ποσό, εξάλλου, που αναλογεί στα δεδουλευμένα όλων των
νοσοκομειακών γιατρών της συμπρωτεύουσας πλησιάζει τα 2,5 δισ. δραχμές, κατά
τον αντιπρόεδρο της ΕΙΝΘ κ. Αναστάσιο Κυριακίδη.

Ο ΥΠΟΥΡΓΟΣ Υγείας κ. Λάμπρος Παπαδήμας,, θεωρεί ότι το πρόβλημα των
αναδρομικών σύντομα θα λήξει. «Ήδη έχουν βγει τα εντάλματα πληρωμής σε 111
νοσοκομεία, σε 9 βρίσκονται στον πάρεδρο για έλεγχο και μένουν άλλα 7, τα
οποία πιστεύω ότι θα τακτοποιηθούν έως την ερχόμενη εβδομάδα. Όσον αφορά τις
επιστροφές χρημάτων, έχω δώσει εντολή να μην πάρουν πίσω τα νοσοκομεία χρήματα
και να εξετασθούν όλες οι περιπτώσεις ξεχωριστά. Οι μόνοι που σίγουρα θα
επιστρέψουν χρήματα, είναι ορισμένοι καθηγητές που έχουν ξεπεράσει το νόμιμο,
συνταγματικό πλαφόν», είπε στα «ΝΕΑ». «Όσον αφορά τις εφημερίες του 1999, το
κονδύλι για την κάλυψή τους θα αυξηθεί για να καλύψει τις μισθολογικές
αναβαθμίσεις και τις αδικίες που έχουν παρατηρηθεί. Με κοινή υπουργική απόφαση
θα κάνουμε κατανομές κονδυλίων ανά νοσοκομείο, αλλά οι γιατροί θα συνεχίσουν
να εφημερεύουν όπως σήμερα, έως ότου ψηφισθεί σχετική τροπολογία για τον νέο
τύπο εφημερίας, την εφημερία συγκεκριμένου έργου».

«Είχαμε προειδοποιήσει την κυβέρνηση από τον περασμένο Σεπτέμβριο, ότι η κρίση
θα γενικευθεί αν δεν αντιμετωπισθούν τα προβλήματα στα νοσοκομεία», είπε στα
«ΝΕΑ» ο πρόεδρος της Ένωσης Ιατρών Νοσοκομείων Αθηνών-Πειραιώς κ. Χάρης
Ζαχαρόγιαννης. «Τις επόμενες ημέρες θα γίνουν γενικές συνελεύσεις σε πολλά
νοσοκομεία, όπως στο Γενικό Κρατικό Αθηνών, το Ασκληπιείο Βούλας και την
Πολυκλινική Αθηνών ­ και το κλίμα που έχει διαμορφωθεί δείχνει ξεκάθαρα ότι οι
γιατροί τους ετοιμάζονται να αντιδράσουν δυναμικά στην κοροϊδία της κυβέρνησης
και στην ανασφάλεια που τους δημιουργεί η αντιφατική στάση της ηγεσίας τού
υπουργείου Υγείας».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16358N121</ED>
<ID>
ID:19599

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N12&aa=1</URL></REF>


Article

<CATEGORY>vin06</CATEGORY>

 <H5>ΜΟΝΑΔΑ ΑΠΕΞΑΡΤΗΣΗΣ 18ΑΝΩ
</H5><H2>«Λουκέτο - απάντηση στην αδιαλλαξία»
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΚΛΕΙΣΤΟΣ είναι από σήμερα και ο Συμβουλευτικός Σταθμός της Μονάδας Απεξάρτησης
18ΑΝΩ, της μόνης θεραπευτικής μονάδας απεξάρτησης από τα ναρκωτικά που ανήκει
στο ΕΣΥ.

Το προσωπικό της μονάδας κατέληξε στην απόφαση να αναστείλει τη λειτουργία
του, καθώς, όπως καταγγέλλει, βρίσκεται αντιμέτωπο με την αδιάλλακτη στάση τού
υπουργείου Υγείας, που αρνείται να παρατείνει τις συμβάσεις 14 θεραπευτών και
επαναπροκηρύσσει τις θέσεις με προϋποθέσεις, που, όπως λένε, αποκλείει τους 14.

Είναι η τρίτη φορά που η μονάδα αυτή αντιμετωπίζεται μεροληπτικά από την
ηγεσία του υπουργείου Υγείας, παρά την πρόβλεψη του νόμου 2446 που εξαιρεί,
όπως τόνισε η ψυχίατρος κ. Κατ. Μάτσα, τη μονάδα 18ΑΝΩ μαζί με τον ΟΚΑΝΑ και
το ΚΕΘΕΑ, από τη υποχρέωση πρόσληψης προσωπικού μέσω ΑΣΕΠ. Από την πρώτη φορά
που δημιουργήθηκε το πρόβλημα, ο τότε υπουργός Υγείας δεσμεύθηκε ότι θα το
λύσει οριστικά με τροπολογία που θα κατατεθεί στη Βουλή. Ποτέ δεν έγινε κάτι
τέτοιο, τονίζει η κ. Μάτσα, ενώ δεν προωθείται ούτε σχετική τροπολογία, στην
οποία συμφωνεί η διακομματική Επιτροπή της Βουλής, με πρωτοβουλία των κ.κ. Κ.
Στεφανή, Μ. Γιαννάκου και Μ. Σκουλάκη.

Ο υπουργός Υγείας κ. Λ. Παπαδήμας με τον οποίο επικοινωνήσαμε, δήλωσε ότι δεν
έχει «καμιά αντίρρηση να ψηφιστεί στη Βουλή τροπολογία που θα καταθέσουν
βουλευτές, αρκεί να συμφωνούν σε αυτό τα άλλα κόμματα». Όσο για την προκήρυξη
των θέσεων, ο κ. Παπαδήμας είπε ότι έχει ζητήσει «να συνεργαστεί η πρόεδρος
του νοσοκομείου με την κ. Μάτσα στη διαμόρφωση των προϋποθέσεων ώστε να
προτιμηθούν αυτοί που ήδη εργάζονται ως θεραπευτές, εκτός αν, εν τω μεταξύ,
λυθεί νομοθετικά το θέμα».

Στο πλευρό του προσωπικού και των μελών της μονάδας 18ΑΝΩ βρέθηκαν χθες
εκπρόσωποι του πολιτικού κόσμου, (η γ.γ. του ΚΚΕ Αλ. Παπαρήγα, ο κ. Γιάννης
Δημαράς βουλευτής του ΔΗΚΚΙ, η βουλευτής του Συνασπισμού κ. Μ. Αλφιέρη, ενώ
συμμετείχαν εκπρόσωποι συλλόγων εργαζομένων (το Σωματείο Ελλήνων Ηθοποιών
συγκεντρώνει υπογραφές συμπαράστασης) και γονέων.

«Η πράξη αυτή, υπογράμμισε ο πρόεδρος της Πανελλήνιας Ένωσης Νοσοκομειακών
Ψυχολόγων κ. Ηλίας Μιχαλαρέας, είναι μια πρωτοφανής για τα παγκόσμια
επιστημονικά χρονικά κυβερνητική παρέμβαση σε επιστημονικό θεραπευτικό έργο.
Είναι μια πολιτική πυγμής απέναντι σε ανθρώπους που βρίσκονται σε θεραπεία και
γι' αυτό αγγίζει τα όρια του Ποινικού Κώδικα, γιατί βάζει σε κίνδυνο ζωές.
Στην πραγματικότητα στρέφεται εναντίον όλων των θεραπευτικών κοινοτήτων όταν
"χτυπάει" ένα πρόγραμμα που έχει χαρακτηριστεί το δεύτερο καλύτερο στον κόσμο,
είναι ενταγμένο στο ΕΣΥ και, ας μην το ξεχνάμε, πραγματοποιείται μέσα στο
μεγαλύτερο κολαστήριο της Ευρώπης, σε έναν χώρο που πριν από 10 χρόνια ήταν
μια φυλακή για τοξικομανείς»
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16358N131</ED>
<ID>
ID:19600

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N13&aa=1</URL></REF>


Article

<CATEGORY>vin06</CATEGORY>

 <H5>Ο ΓΙΩΡΓΟΣ ΣΚΙΑΔΟΠΟΥΛΟΣ ΜΙΛΑΕΙ ΣΤΑ «ΝΕΑ» ΜΕΣΑ ΑΠΟ ΤΙΣ ΦΥΛΑΚΕΣ ΚΟΜΟΤΗΝΗΣ ΓΙΑ ΤΟΝ
ΤΡΟΠΟ ΠΟΥ ΣΚΟΤΩΣΕ ΚΑΙ ΤΕΜΑΧΙΣΕ ΤΗΝ ΑΜΕΡΙΚΑΝΙΔΑ ΦΙΛΗ ΤΟΥ ΤΖΟΥΛΙ ΜΑΡΙ ΣΚΑΛΙ
</H5><H5>«Ανεξέλεγκτο ερωτικό πάθος» λέει ο δικηγόρος
</H5><H5>«Φτηνό σενάριο η ιστορία για τα χρήματα»
</H5><H5>«Θόλωσα την ώρα που μου είπε να χωρίσουμε»
</H5><H2>Μου αξίζει ο θάνατος για το κακό που έκανα
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

Ο Γιώργος Σκιαδόπουλος μιλάει στα «ΝΕΑ» από τη φυλακή και περιγράφει τον τρόπο
με τον οποίο σκότωσε την Αμερικανίδα φίλη του Τζούλι Μαρί Σκάλι.

ΕΠΙΜΕΝΕΙ στην «κακιά στιγμή» ­ η άρνησή της να τον παντρευτεί του «θόλωσε»,
λέει, το μυαλό ­ και σκέπτεται να γράψει γράμμα στην κόρη της, για να το
διαβάσει όταν ενηλικιωθεί. Δηλώνει, επίσης, πως αν σήμερα δίκαζε τον εαυτό του
θα επέβαλε την ποινή του θανάτου.

Όσο για τα 100 χιλ. δολάρια και τους δύο τραπεζικούς λογαριασμούς, δηλώνει ότι
δεν έχει αγγίξει το παραμικρό.

Πολλά θα ειπωθούν για τα κίνητρα της άγριας δολοφονίας της Αμερικανίδας
καλλονής, αφού η συμπεριφορά του δράστη αρραβωνιαστικού της μετά το φρικτό
έγκλημα στις 8 Ιανουαρίου στην Καβάλα και η προσπάθειά του για
αποπροσανατολισμό των αρχών δίνει αυτό το δικαίωμα και δημιουργεί πολλές
αμφιβολίες ­ παρά τη λεπτομερή κατάθεσή του ­ για τις πραγματικές συνθήκες του
φόνου εκείνο το μοιραίο βράδυ.

«Ήταν η ίδια μου η ζωή», ισχυρίζεται ο Γιώργος Σκιαδόπουλος για την Τζούλι
Σκάλι, χωρίς να μπορεί να εξηγήσει την πράξη του. Εδώ σε διακοπές τον Ιούνιο
του '98

Για τον ίδιο τον Γιώργο Σκιαδόπουλο τα πράγματα είναι... «απλά»:

«Εκείνη τη στιγμή που η Τζούλι μού είπε ξεκάθαρα πως δεν μπορούσε να γίνει ο
γάμος μας, ένιωσα να χάνω τον κόσμο. Η λογική παραμερίστηκε, δεν σκεπτόμουν
και δεν ήξερα τι έκανα. 
Όταν τράβηξα τα χέρια από τον λαιμό της και συνειδητοποίησα τι είχα κάνει,
πανικοβλήθηκα. Από αυτήν τη στιγμή και μετά ήμουν ένα ρομπότ. Ό, τι έκανα, το
έκανα μηχανικά».

Σ' αυτή την πρώτη του συνέντευξη στα «ΝΕΑ», μέσα στο κελί του, στις Φυλακές
Κομοτηνής, όπου χθες πέρασε την πρώτη του νύχτα ο πρωταγωνιστής του νέου
θρίλερ της Καβάλας, αποκαλύπτει το παρασκήνιο της σχέσης του με την Τζούλι, τι
συνέβη εκείνο το μοιραίο βράδυ.

«Ναι, την σκότωσα γιατί την αγαπούσα. Το ξέρω, ακούγεται παράλογο αλλά αυτή
είναι η αλήθεια. Και δεν είμαι τρελός και το λέω...».

Ακόμη δηλώνει πως δεν θα είχε αντίρρηση να συναντήσει τον πρώην άντρα της
Τζούλι, τον Τίμοθι Νιστ, και να του απαντήσει στο βασανιστικό «γιατί» την
σκότωσε. Κατανοεί απόλυτα την οργή της Ινδιάνας μητέρας της, θέλει να της
ζητήσει συγγνώμη και σκέπτεται να γράψει ένα γράμμα στην τρίχρονη κορούλα τής
αγαπημένης του, την Κέιτι, που θα ήθελε να το διαβάσει όταν ενηλικιωθεί. Όσο
για τα χρήματα της Τζούλι, τα 100 χιλιάδες δολάρια και τους δύο τραπεζικούς
λογαριασμούς, που κάποιους προβληματίζουν όσον αφορά τα πραγματικά κίνητρα της
άγριας δολοφονίας, λέει πως δεν τα έχει αγγίξει, ούτε καν το συζητάει το θέμα.
Το χαρακτηρίζει «φτηνό σενάριο» και «αστεία υπόθεση».

Ο ΣΥΝΗΓΟΡΟΣ του 24χρονου δράστη κ. Σάκης Κεχαγιόγλου λέει στα «ΝΕΑ» για τον
Γιώργο Σκιαδόπουλο και την άγρια δολοφονία της Τζούλι Σκάλι:

«Η πράξη του Γ. Σκιαδόπουλου αποτέλεσε την κορυφαία και ταυτόχρονα την πιο
τραγική εκδήλωση του ανεξέλεγκτου ερωτικού πάθους του για την άτυχη Τζούλι.

Η έντονη λογομαχία τους, η ένταση που δημιουργήθηκε, η οργή και τέλος το
αδιέξοδο που αιφνίδια αντιμετώπισε, συσκότισαν τη λογική του και τον οδήγησαν
στη θανάτωση του προσώπου που αγάπησε περισσότερο από κάθε τι στη ζωή του.

Οι επανειλημμένες απόπειρες αυτοκτονίας του και η κατάρρευσή του στην απολογία
του αποδεικνύουν τη μετάνοια, την εξουθένωση και τη συντριβή του. Ο ρόλος της
υπεράσπισης στην υπόθεση αυτή είναι να αναδείξει τα στοιχεία της ερωτικής
σχέσης, τα πραγματικά περιστατικά της μοιραίας βραδιάς και την προσωπικότητά του».

­ Η ΤΖΟΥΛΙ ήταν μισή Ινδιάνα. Τι τύπος ήταν;

«Η Τζούλι ήταν μια πολύ ντόμπρα γυναίκα, παλικάρι μπορώ να πω, και πραγματικά
νιώθω πολύ άσχημα, όπως αυτή τη στιγμή, όταν προσπαθώ να περιγράψω τι άτομο
ήταν. Με κάνει να νιώθω ακόμη πιο άσχημα για ό,τι της έκανα».

­ Πέρα απ' όλα αυτά υπήρχαν και τα λεφτά της Τζούλι. Ακούστηκε ότι
μπορεί να τη σκότωσες γι' αυτά τα λεφτά...

«Είναι κάτι που επίσης μ' έχει πληγώσει πολύ. Υπάρχουν πολλές αποδείξεις που
λένε ότι το συμφέρον μου ήταν να ζήσει. Είναι πολύ ψυχρό να σου αποδίδουν
κίνητρα οικονομικά. Δεν θέλω να το συζητώ. Είναι φτηνό σενάριο. Ο μισθός μου
ήταν 4.000 δολάρια και θα αυξανόταν συνεχώς. Τα άφησα για την Τζούλι και είχα
αποφασίσει ν' αφήσω και την καριέρα μου γιατί ναυτικός και οικογένεια δεν
συμβαδίζουν. Το έχω ζήσει στο οικογενειακό μου περιβάλλον και το είχα
αποφασίσει. Τα άφησαν όλα για την Τζούλι. Έχουν ακουστεί πολλά για δύο
βιβλιάρια με καταθέσεις. Δεν τα έχω πειράξει».

­ Έφτασες λοιπόν στα όριά σου κι έγινες ο δολοφόνος της Τζούλι;

«Κανένας δεν ξέρει τι σημαίνει αυτό. Για να καταλάβεις πώς είναι να φτάσεις
στα όριά σου, πρέπει να το έχεις ζήσει, ο ίδιος να έχεις φτάσει. Να το
φαντάζεσαι, δεν λέει τίποτα. Κι έρχονται όλα αυτομάτως στο μυαλό σου, περνάνε
όλες οι καλές στιγμές που ζήσαμε σαν κινηματογραφική ταινία, όλα αυτά που είχε
κάνει για μένα. Και στο τέλος φτάνεις πάλι σ' ένα μεγάλο "γιατί". Γιατί δεν
μπόρεσα να κοντρολάρω εγώ τον εαυτό μου εκείνο το μοιραίο βράδυ. Φτάνω στο
σημείο και λέω πως και εγώ ο ίδιος δεν ξέρω τον εαυτό μου.

Πώς αλλιώς να εξηγήσω ότι εγώ σκότωσα την Τζούλι που ήταν η ίδια η ζωή μου;
Δεν θέλω να φανώ ρομαντικός, αλλά θυμάμαι πως κάποιες στιγμές που κοιμόμασταν
πλησίαζα τη μύτη μου στη μύτη της και ανέπνεα τον αέρα που ανέπνεε. "Είσαι η
ζωή μου" τής έλεγα κι αυτό τής άρεσε».

Το ζεύγος σε ένα ακόμα ζεστό τετ α τετ πριν από 10 μήνες στην Αμερική. Τότε
που αποφάσισαν να παντρευτούν

ΕΚΕΙΝΟ που αναρωτιέται όλος ο κόσμος είναι πώς ένας ερωτευμένος νέος φθάνει
στο σημείο, όχι μόνο να σκοτώσει την αγαπημένη του αλλά και να την κομματιάσει!

­ Την στιγμή που η Τζούλι μού εξέφρασε τις αντιρρήσεις της για το γάμο μας,
ένιωσα να φεύγει ο κόσμος κάτω από τα πόδια μου. Τη νύχτα που έγινε το μοιραίο
είχαμε μια πολύ έντονη λογομαχία. Προσπαθούσα με κάθε τρόπο να την μεταπείσω
ως προς την απόφασή της να μη γίνει ο γάμος κι ενώ εγώ είχα στα χέρια μου
έτοιμα τα χαρτιά. Όταν είδα ότι δεν τα κατάφερνα, ότι τα επιχειρήματά μου δεν
ήταν αρκετά να την μεταπείσουν, θόλωσα. Μπήκε η λογική στην άκρη. Το μόνο που
σκεφτόμουν ήταν με ποιο τρόπο θα την κρατούσα κοντά μου. Έχει περάσει σχεδόν
ένας μήνας από εκείνη τη νύχτα που έγινε το μοιραίο και ακόμη δεν έχω
συνειδητοποιήσει πώς εγώ έκανα κάτι τέτοιο, τι σκέφτηκα εκείνη τη στιγμή.

ΛΟΓΟΜΑΧΙΕΣ

Είχαν προηγηθεί κάποιες ανάλογες συζητήσεις, κάποιες λογομαχίες πάνω στο
συγκεκριμένο θέμα, αλλά ποτέ δεν μου είχε εκφράσει την άρνησή της για το γάμο
μας. Έβλεπα, πλέον, πως δεν ήταν η Τζούλι που ήταν πριν, η γεμάτη ενθουσιασμό
για το γάμο μας. Της είχε φύγει ο ενθουσιασμός, δεν ήταν η ίδια, όμως μέχρι
εκείνη την ώρα δεν μου είχε πει: «Ξέρεις, Γιώργο, δεν θέλω να παντρευτώ».

Μου το είπε εκείνο το βράδυ, μέσα στο αυτοκίνητο, έξω από την Καβάλα. «Γιώργο,
δεν θέλω να προχωρήσουμε σ' αυτό το γάμο». Πάγωσα. Η λογομαχία μας για τα
επόμενα δέκα λεπτά έγινε πιο έντονη, σε σημείο που δεν μπορούσα πλέον να
οδηγήσω. Εκείνη τη στιγμή, στο πρώτο δρομάκι που βρήκα μπροστά μου έστριψα και
σταμάτησα το αυτοκίνητο για να το συζητήσουμε. Ήλπιζα ακόμη ότι θα την μετέπειθα.

­ Τι αισθήματα νιώθεις εκείνη τη στιγμή και πώς αντιδράς;

­ Αισθήματα, λογική, εκείνη τη στιγμή είχαν μπει όλα στο περιθώριο. Δεν ήμουν
σε θέση να σκεφθώ. Ήμουν τελείως εκτός ελέγχου, δεν ήξερα τι έκανα.

­ Εκείνη πώς αντέδρασε στην επιμονή σου;

­ Συνέχιζε να είναι αρνητική. «Όχι, Γιώργο, μην επιμένεις. Δεν μπορώ, μην με πιέζεις».

ΜΟΥ ΑΝΗΚΕ

«Ένιωσα να φεύγει ο κόσμος κάτω από τα πόδια μου, όταν μου είπε πως θα
χωρίσουμε», λέει ο Γ. Σκιαδόπουλος στον Κ. Παπαπέτρου, στις Φυλακές Κομοτηνής

­ Ένιωθες πως σου ανήκε αυτή η γυναίκα;

­ Είχα λόγους να το νιώθω. Φτάνει η Τζούλι στην Ελλάδα κι αφήνει πίσω τον
άντρα της, το σπίτι της, αφήνει κυρίως την κορούλα της, την Κέιτι, αφήνει την
πατρίδα της και ακολουθεί εμένα. Αυτό είναι πολύ μεγάλο για μένα.

­ Και την στραγγαλίζεις;

­ Είχα πάθει τέτοιο σοκ που οποιοσδήποτε κι αν ήταν δίπλα μου εκείνη τη στιγμή
δεν θα μπορούσε να με επαναφέρει στην πραγματικότητα. Ο μόνος άνθρωπος που θα
μπορούσε να πετύχει κάτι τέτοιο ήταν η Τζούλι, λέγοντάς μου: «Ξέρεις, Γιώργο
θα παντρευτούμε». Όμως δεν το 'πε.

­ Δηλαδή, φταίει κιόλας;

­ Όχι, δεν θέλω να το θέσω έτσι. Είμαι αδικαιολόγητος, έκανα κάτι φοβερό, που
δεν έπρεπε να κάνω.

­ Πιστεύεις ότι θα μπορούσε οποιοσδήποτε να βρεθεί στη δική σου θέση;

­ Ναι, το πιστεύω απόλυτα αυτό. Θα μπορούσε να είναι οποιοσδήποτε άλλος.

­ Κι αν ακόμη το δεχθώ αυτό, δεν μπορώ να δεχθώ το τι έκανες στη συνέχεια,
που τεμάχισες το πτώμα κι όλα τα άλλα... Χρειαζόταν πολύ ψυχραιμία και λογική
για να κάνεις όλα όσα έκανες στη συνέχεια...

­ Τη στιγμή που κατάλαβα ότι η Τζούλι ήταν πλέον νεκρή, πανικοβλήθηκα,
προσπάθησα να τη συνεφέρω με κάποια τεχνική αναπνοή, τη χτύπησα ελαφρά στο
πρόσωπο, όμως κατάλαβα πως δεν γινόταν τίποτα και ότι η Τζούλι ήταν νεκρή.
Είχα φοβηθεί, είχα τρομοκρατηθεί, όμως, έπρεπε κάτι να κάνω. Το πρώτο που
σκέφθηκα ήταν να εξαφανίσω την Τζούλι με κάθε τρόπο και στη συνέχεια να δώσω
ένα τέλος στη ζωή μου. Έτσι δεν θα γινόταν γνωστό ότι ο Γιώργος Σκιαδόπουλος
δολοφόνησε μ' αυτό τον τρόπο την αγαπημένη του. Δεν ήθελα να βγει κάτι τέτοιο
προς τα έξω. Αν δεν υπήρχε πουθενά η Τζούλι κι έβρισκαν εμένα νεκρό, και να με
υποψιάζονταν για δολοφόνο της δεν θα μπορούσαν να το αποδείξουν.

­ Όμως δεν το έκανες...

­ Έκανα πολλές προσπάθειες. Θέλεις να τις απαριθμήσω; Έκανα πολλές μέχρι να
φτάσω στην Αθήνα. Είναι γνωστά. Δεν θέλω να δικαιολογήσω την πράξη μου σε
καμία περίπτωση. Είμαι αδικαιολόγητος και θέλω να τιμωρηθώ με το σκληρότερο
τρόπο. Όσο σκληρός ήμουν εγώ με τη γυναίκα που αγαπούσα, με την ίδια
σκληρότητα θέλω να τιμωρηθώ. Κι όταν κατάλαβα τι είχα κάνει, την ίδια στιγμή
θέλησα να αυτοτιμωρηθώ, αλλά δεν τα κατάφερα.

ΔΕΝ ΑΞΙΖΕΙ ΝΑ ΖΩ

­ Αν δίκαζες εσύ σήμερα τον εαυτό σου, τι ποινή θα επέβαλες;

­ Θάνατο. Χωρίς καν να το σκεφθώ. Σας είπα είναι κάτι για το οποίο δεν μπορώ
να δικαιολογήσω τον εαυτό μου. Αφαίρεσα ανθρώπινη ζωή, ξέρω ότι οι τύψεις θα
με συνοδεύουν όσο ζω και ειλικρινά πιστεύω πως ύστερα απ' αυτό που έκανα δεν
αξίζει να ζω.

­ Ο Τιμ Νιστ, ο πρώην άντρας της Τζούλι εξέφρασε την επιθυμία να σε δει και
να του απαντήσεις στο μεγάλο «γιατί» τη σκότωσες.

­ Εξέφρασε την επιθυμία, αλλά δεν το έκανε...

­ Δεν του χρωστάς μια απάντηση;

­ Μόνον γιατί είναι ο πατέρας του παιδιού της Τζούλι και όχι επειδή υπήρξε ο
πρώην σύζυγος. Ναι, θα τον δεχόμουν.

­ Υπάρχει και μία άλλη πτυχή. Η συμπεριφορά σου όταν έτρεχες στις
τηλεοπτικές εκπομπές, αναζητώντας δήθεν τη χαμένη Τζούλι.

­ Όταν ερχόμουν με το αυτοκίνητο στην Αθήνα σκεφτόμουν πως έπρεπε να
δικαιολογήσω την απουσία της Τζούλι, στον πατέρα μου, στους συγγενείς μου που
με περίμεναν και περίμεναν να γίνει και ο συγκεκριμένος γάμος. Είχαμε
προγραμματίσει να παντρευτούμε στα μέσα Ιανουαρίου. Έπρεπε, λοιπόν, να
δικαιολογήσω την απουσία της κι αυτό που σκέφτηκα ήταν να δηλώσω μια
εξαφάνιση, με σκοπό να κερδίσω χρόνο και τελικά να βρω τη δύναμη να
αυτοκτονήσω. Κι όχι ν' αποφύγω τις συνέπειες της πράξης μου. Δηλώνω την
εξαφάνιση και από εκείνη τη στιγμή οι ίδιοι οι συγγενείς μού προτείνουν να πάω
στις εκπομπές του Χαρδαβέλλα και της Νικολούλη. Ήμουν σε αδιέξοδο και δεν
μπορούσα να αποφύγω τις προτροπές των συγγενών. Θα κινούσα υποψίες. Έπρεπε να
γίνω πιστευτός ότι η Τζούλι είχε εξαφανιστεί πραγματικά και ότι έκανα το
καλύτερο για να βρεθεί. Γιατί, βέβαια, δεν ήθελα με τίποτα να φανεί ότι εγώ
ήμουν ο δολοφόνος.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16358N141</ED>
<ID>
ID:19601

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N14&aa=1</URL></REF>


Article

<CATEGORY>vin06</CATEGORY>

 <H2>Σύστημα ελέγχου στο έτοιμο σκυρόδεμα
</H2>
ΘΕΜΑ ποιότητας του παραγόμενου έτοιμου σκυροδέματος που χρησιμοποιείται στις
κατασκευές και στα δημόσια έργα θέτει με επιστολή του προς τον υπουργό ΠΕΧΩΔΕ
κ. Κ. Λαλιώτη ο Σύλλογος Πολιτικών Μηχανικών Ελλάδας.

Ο σύλλογος ζητεί από τον υπουργό να καθιερωθεί ένα σύστημα ελέγχου του έτοιμου
σκυροδέματος που θα καλύπτει όλη τη χώρα, δεδομένου ότι τώρα όλες οι μονάδες
που παράγουν σκυρόδεμα ελέγχονται μόνο από τρεις υπαλλήλους του Κεντρικού
Εργαστηρίου Δημοσίων Έργων, γεγονός που καθιστά αδύνατο τον ουσιαστικό έλεγχο.

Στη συνέχεια αναφέρεται ότι η καλή ποιότητα του σκυροδέματος αποτελεί βασική
προϋπόθεση για την κατασκευή καλής ποιότητας τεχνικών έργων και ο μόνος τρόπος
να ελεγχθεί έγκαιρα και σωστά η ποιότητά του είναι να γίνεται στον τόπο
παραγωγής του.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16358N161</ED>
<ID>
ID:19602

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N16&aa=1</URL></REF>


Article

<CATEGORY>vin06</CATEGORY>

 <H5>Ο ΧΡΙΣΤΟΔΟΥΛΟΣ ΓΙΑ ΤΗΝ ΑΘΩΩΣΗ ΤΟΥ ΜΗΤΡΟΠΟΛΙΤΗ ΖΑΚΥΝΘΟΥ
</H5><H2>Ζήτησε εξηγήσεις
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Ξέσπασε χθες ο Αρχιεπίσκοπος Χριστόδουλος κατά της απόφασης του συνοδικού
δικαστηρίου να αθωώσει τον Μητροπολίτη Ζακύνθου Χρυσόστομο για όσα είχε
δηλώσει περί προγαμιαίων σχέσεων.

Ο κ. ΧΡΙΣΤΟΔΟΥΛΟΣ ζήτησε εξηγήσεις από τα μέλη της Συνόδου (είναι τα ίδια
πρόσωπα που δίκασαν την υπόθεση) και μάλιστα κάποια στιγμή ακούστηκε να λέει:
«Τι έγινε. Πώς πάρθηκε αυτή η απόφαση; Είμαστε υπέρ των προγαμιαίων σχέσεων;».

Λίγο πριν και με αφορμή την απόφαση, ο Μητροπολίτης Ξάνθης Παντελεήμων είχε
ενημερώσει τη Σύνοδο ότι στην περιοχή του «οι πνευματικοί αρνούνται να κάνουν
εξομολογήσεις». Οι δύο Αρχιερείς οι οποίοι είχαν ψηφίσει υπέρ της αθώωσης του
Ζακύνθου απαντώντας στον Αρχιεπίσκοπο είπαν ότι δεν κατάλαβαν: «Εγώ ψήφισα
"αθώος" διότι κατάλαβα ότι ζήτησε συγγνώμη», φέρεται να είπε ο Μητροπολίτης
Θεσσαλιώτιδος Κλεώπας. Ενώ ο Μυτιλήνης Ιάκωβος υποστήριξε ότι αυτός κατάλαβε
ότι «ο κ. Χρυσόστομος δεν εννοούσε τις σαρκικές σχέσεις, αλλά τις κοινωνικές».

ΕΓΚΥΚΛΙΟΣ

Έτσι, ύστερα από συζήτηση, η Σύνοδος ομόφωνα αποφάσισε να αποστείλει εγκύκλιο
προς τις Μητροπόλεις, στην οποία αναφέρεται ότι η Εκκλησία τάσσεται κατά των
προγαμιαίων σχέσεων και ότι δεν έχουν αλλάξει οι Ιεροί Κανόνες. Την ενόχλησή
του για την απόφαση εξέφρασε και χθες το βράδυ ο κ. Χριστόδουλος μιλώντας σε
εκδήλωση στο Ηράκλειο, όπου μεταξύ των άλλων είπε: «Όλοι κάνουμε λάθη.
Υπάρχουν και κληρικοί επιλήσμονες, τους οποίους προσπαθούμε να φέρουμε κοντά μας».

Ο Αρχιεπίσκοπος μίλησε ακόμη και για τις επιθέσεις που, όπως τόνισε, γίνονται
στην Εκκλησία και στο πρόσωπό του. «Δεχόμαστε επιθέσεις από αυτούς οι οποίοι
δεν θέλουν την Εκκλησία ζωντανή».

ΥΠΟΔΟΧΗ

Και ενώ στους κόλπους της Αρχιεπισκοπής επικρατεί εκνευρισμός για την απόφαση
του Δικαστηρίου, στη Ζάκυνθο οι φορείς του νησιού δηλώνουν δικαιωμένοι. Εκτός
από την εντυπωσιακή υποδοχή στο λιμάνι (πυροτεχνήματα) που επεφύλαξαν στον κ.
Χρυσόστομο, με ψηφίσματά τους χαιρετίζουν την απόφαση, ενώ σύλλογοι του νησιού
ψήφισαν ως το πρόσωπο του 1998 για τη Ζάκυνθο τον Μητροπολίτη τους.

Πέρα από αυτά, και η Αρχιεπισκοπή, όπως και η κυβέρνηση, ετοιμάζονται να
υποδεχθούν τον Αρχιεπίσκοπο Αμερικής Σπυρίδωνα, ο οποίος έρχεται στην Αθήνα
για επίσημη επίσκεψη την ερχόμενη Τρίτη.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16358N162</ED>
<ID>
ID:19651

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N16&aa=2</URL></REF>


Article

<CATEGORY>vin06</CATEGORY>

 <H2>Οι οικολόγοι δεν θέλουν κυνήγι τον Φεβρουάριο
</H2>
ΝΑ ΣΤΑΜΑΤΗΣΕΙ το κυνήγι τον Φεβρουάριο, τον μήνα όπου πολλά μεταναστευτικά
πουλιά ξεκινούν το ταξίδι τους προς τους τόπους αναπαραγωγής τους, ζήτησαν
χθες η Ελληνική Ορνιθολογική Εταιρεία και το Ελληνικό Κέντρο Περίθαλψης Αγρίων
Ζώων και Πουλιών, κατά τη διάρκεια κοινής συνέντευξης Τύπου. Οι δύο
περιβαλλοντικές οργανώσεις ζητούν η κυνηγετική περίοδος να λήγει στις 31
Ιανουαρίου, αίτημα, που, όπως τονίζουν, είναι απολύτως συμβατό με τα
επιστημονικά στοιχεία της αρμόδιας επιτροπής της Ευρωπαϊκής Ένωσης.

Η λαθροθηρία είναι πια ανεξέλεγκτη και η κατάσταση έχει φτάσει στο απροχώρητο,
τόνισαν τα μέλη της ΕΟΕ και του ΕΚΠΑΖΠ.

Όλοι οι συμμετέχοντες χαρακτήρισαν «κακόγουστο αστείο» την απόφαση του
Συμβουλίου της Επικρατείας, που αναιρέθηκε αργότερα από το υπουργείο Γεωργίας.
«Η απόφαση του ΣτΕ απαγόρευσε το κυνήγι 18 μεταναστευτικών πουλιών, κατά τον
μήνα Φεβρουάριο, δύο εβδομάδες αργότερα, όμως, το υπουργείο Γεωργίας
ανακοίνωσε πως απαγορεύεται το κυνήγι για δύο μόνο είδη», εξήγησε ο διευθυντής
της Ελληνικής Ορνιθολογικής Εταιρείας κ. Κώστας Βασιλάκης. «Το υπουργείο
Γεωργίας αγνοεί το ΣτΕ, εξαιτίας πιέσεων που ασκούνται από μια μικρή (αλλά
ένοπλη) πλειοψηφία».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16358N163</ED>
<ID>
ID:19688

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N16&aa=3</URL></REF>


Article

<CATEGORY>vin06</CATEGORY>

 <H5>ΤΟΝΟΙ ΧΩΜΑΤΩΝ ΕΠΕΣΑΝ ΣΤΙΣ ΓΡΑΜΜΕΣ 20 ΧΛΜ. ΜΕΤΑ ΤΟ ΛΙΑΝΟΚΛΑΔΙ * ΔΕΝ
ΤΡΑΥΜΑΤΙΣΘΗΚΕ ΚΑΝΕΙΣ
</H5><H2>Εκτροχιάστηκε «Ιντερσίτι»
</H2>
Εκτροχιάστηκε χθες το μεσημέρι το πρώτο βαγόνι της αμαξοστοιχίας «Ιντερσίτι»,
20 χιλιόμετρα μετά το Λιανοκλάδι, όταν τόνοι χωμάτων έπεσαν πάνω στις γραμμές,
στην είσοδο ενός τούνελ.

ΛΑΜΙΑ

Τόνοι χωμάτων έπεσαν και έκλεισαν τη γραμμή, η οποία συντηρείται πλημμελώς

ΚΑΝΕΙΣ από τους επιβάτες δεν έπαθε τίποτα, ενώ συνεργεία του ΟΣΕ ως αργά τη
νύχτα προσπαθούσαν να αποκαταστήσουν τη συγκοινωνία, που γινόταν με λεωφορεία
μεγαξύ Λιανοκλαδίου - Δομοκού.

Η αμαξοστοιχία 50 «Ιντερσίτι», με 112 επιβάτες, είχε ξεκινήσει από την Αθήνα
στις 10 το πρωί με κατεύθυνση τη Θεσσαλονίκη, χωρίς ενδιάμεσους σταθμούς (non
stop). Στις 13.05, οι μηχανοδηγοί της, Θεοδόσης Κούκος και Κώστας Φανόπουλος,
λίγο μετά τον σταθμό της Στύρφακας, είδαν ξαφνικά τόνους χωμάτων να έχουν
πέσει πάνω στη γραμμή και να έχουν φράξει την είσοδο του τούνελ. 
Αμέσως προσπάθησαν να σταματήσουν το τρένο. Όμως, η αμαξοστοιχία έπεσε πάνω
στα χώματα. Εκτροχιάστηκε και σύρθηκε μέσα στο τούνελ. 
Οι επιβάτες, από τους οποίους κανείς δεν έπαθε τίποτα, μετά το πρώτο σοκ
εγκατέλειψαν τα βαγόνια και με άλλο τρένο μεταφέρθηκαν στο Λιανοκλάδι και από
εκεί με λεωφορεία στο Δομοκό για να συνεχίσουν αργά το απόγευμα το ταξίδι τους
για τη Θεσσαλονίκη σιδηροδρομικώς. Τα συνεργεία του ΟΣΕ από τη Λαμία και την
Αθήνα όλη μέρα χθες κατέβαλλαν υπεράνθρωπες προσπάθειες για να επαναφέρουν με
ειδικούς γρύλους το εκτροχιασμένο βαγόνι στις γραμμές, αφού δεν ήταν δυνατόν
μέσα στο τούνελ να εργαστούν ειδικοί γερανοί.

ΤΑΛΑΙΠΩΡΙΑ

Στο μεταξύ, η ταλαιπωρία των ταξιδιωτών συνεχιζόταν, καθώς όσοι κατευθύνονταν
από Αθήνα προς Θεσσαλονίκη έφταναν με το τρένο μέχρι τη Λαμία, στη συνέχεια
επιβιβάζονταν σε λεωφορεία μέχρι το Δομοκό και από εκεί συνεχίζαν το ταξίδι
τους με τρένο. Την ίδια διαδικασία ακολουθούσαν και οι επιβάτες από
Θεσσαλονίκης προς Αθήνα.

«Η γραμμή είναι από την εποχή του Τρικούπη. Τελευταία έχουν γίνει σοβαρές
περικοπές από τον ΟΣΕ, με αποτέλεσμα η συντήρηση της γραμμής να μην είναι αυτή
που πρέπει. Στο παρελθόν υπήρχαν ειδικά συνεργεία που συντηρούσαν το δίκτυο
πάνω στα βουνά και ειδικά έπειτα από κάθε κακοκαιρία. 
Σήμερα όλα αυτά είναι πολυτέλεια. Εμείς είμαστε οι πρώτοι που αντικρύζουμε με
τα μάτια μας τέτοιες κατολισθήσεις. Ευτυχώς που ο συνάδελφος πρόλαβε να
σταματήσει το τρένο, διαφορετικά θα θρηνούσαμε θύματα», υποστήριξε ο
αντιπρόεδρος του Σωματείου Μηχανοδηγών κ. Νώντας Θεοδωρόπουλος. Ο ίδιος
συμπλήρωσε ότι «το τελευταίο διάστημα, στο τμήμα από Μπράλο μέχρι Δομοκό έχουν
γίνει περισσότερες από 20 εκτροχιάσεις με σοβαρές ζημιές για τον οργανισμό».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16358N181</ED>
<ID>
ID:19603

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N18&aa=1</URL></REF>


Article

<CATEGORY>vin06</CATEGORY>

 <H2>Δεν θα διώκονται αυτεπαγγέλτως οι δράστες γιαουρτώματος
</H2>
ΜΟΝΟΝ ύστερα από μήνυση του θύματος και όχι αυτεπαγγέλτως από τις εισαγγελικές
αρχές, θα διώκονται στο εξής οι δράστες γιαουρτώματος κ.λπ. δημόσιων προσώπων
(πολιτικοί, καλλιτέχνες κ.ά.), από τη στιγμή που ο επιτιθέμενος
«αγανακτισμένος» πολίτης είχε έστω και την παραμικρή «σύνδεση» με το θύμα.

Στην εξέλιξη αυτή οδηγεί χθεσινή απόφαση του Αρείου Πάγου, με την οποία
επικυρώνεται η απόφαση του Πρωτοδικείου Πάτρας, να απαλλάξει το 1997 οικοδόμο
που επετέθη με γιαούρτι στον υπουργό Εργασίας Μιλτ. Παπαϊώαννου,
διαμαρτυρόμενος για την ανεργία που πλήττει τον κλάδο του και τον Νομό Αχαΐας. 
Το Πρωτοδικείο είχε δεχθεί ότι ο δράστης, συνδικαλιστής οικοδόμος Α.
Τασσόπουλος, έπρεπε να μηνυθεί από τον υπουργό ώστε να διωχθεί. 
Κι αυτό γιατί το αδίκημα ήταν απλή έμπρακτη εξύβριση και όχι «απρόκλητη έργω
εξύβριση», από τη στιγμή που ο δράστης δεν ήταν παντελώς άγνωστος του
υπουργού, όπως απαιτεί η νομοθεσία, αφού νωρίτερα είχαν γνωριστεί στο πλαίσιο
σύσκεψης που είχε πραγματοποιηθεί και στην οποία ο «αγανακτισμένος» οικοδόμος
είχε επίσης διαμαρτυρηθεί στον υπουργό.

Η Ολομέλεια του Αρείου Πάγου με την απόφασή της (σ.σ.: ελήφθη κατά τη χθεσινή
διάσκεψη του δικαστηρίου και θα δημοσιευθεί τις προσεχείς εβδομάδες) έκρινε,
κατά πλειοψηφία 14-9, ότι «η ύπαρξη οποιουδήποτε στοιχείου σύνδεσης μεταξύ
δράστη και θύματος αποκλείει τον χαρακτήρα της έμπρακτης εξύβρισης, καθώς
απρόκλητη θεωρείται όταν δεν είχαν καμία σχέση ή επαφή προηγουμένως σε επίπεδο
κοινωνικών, υπηρεσιακών ή άλλων σχέσεων, δεν είχαν συναντηθεί και ο δράστης
δεν είχε κανέναν λόγο να στραφεί κατά του θύματος, αλλά ενήργησε για την
ικανοποίηση της επιθετικότητάς του...». 
Αντίστοιχη ήταν και πρόταση του εισαγγελέα του Αρείου Πάγου Παν. Δημόπουλου, ο
οποίος είχε επισημάνει ότι η διάταξη για την απρόκλητη έμπρακτη εξύβριση
«θεσπίστηκε για τα φαινόμενα χουλιγκανισμού, όπου ασκείται βία χάριν της βίας,
χωρίς ελατήρια και χωρίς να συνδέονται με κανένα τρόπο, ούτε να έχουν
συναντηθεί δράστης και θύμα».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16358N191</ED>
<ID>
ID:19604

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N19&aa=1</URL></REF>


Article

<CATEGORY>vin06</CATEGORY>

 <H5>ΟΙ ΜΑΘΗΤΕΣ ΗΔΗ ΑΠΟΚΑΘΗΛΩΣΑΝ ΤΑ ΠΑΝΟ, ΑΛΛΑ ΖΗΤΟΥΝ ΝΑ ΑΚΟΛΟΥΘΗΣΕΙ ΟΥΣΙΑΣΤΙΚΟΣ ΔΙΑΛΟΓΟΣ
</H5><H2>Μετά το συλλαλητήριο, σχολείο
</H2>
Ηρωική έξοδο από την τρίμηνη κρίση κάνουν σήμερα τα σχολεία, αν και πολλοί
μαθητές που ήδη επέστρεψαν, είτε επιστρέφουν από τη Δευτέρα στα μαθήματά τους,
έλεγαν χθες ότι, αν δεν ακολουθήσει ουσιαστικός διάλογος για την Παιδεία, δεν
θα πρόκειται για «αυλαία» παρά για προσωρινή ανακωχή.

ΜΕ ΤΟ πανεκπαιδευτικό συλλαλητήριο που εξελίσσεται από τις 12 σήμερα το
μεσημέρι στην πλατεία Συντάγματος, με συμμετοχή μαθητών (από όλη την Ελλαδα
αυτή τη φορά), φοιτητών, καθηγητών και δασκάλων, η εκπαιδευτική κοινότητα
υπενθυμίζει δυναμικά το «από Παιδείας άρξασθαι».

Από τη Δευτέρα, όμως, όλα τα σχολεία της χώρας αναμένεται να επιστρέψουν πλέον
στην κανονική τους λειτουργία, γεγονός που, εφόσον επιβεβαιωθεί, θεωρείται
σχεδόν σίγουρο ότι δεν θα υπάρξουν περιπτώσεις σχολείων που θα οδηγηθούν σε
εξετάσεις τον Σεπτέμβριο. Η αναπλήρωση των χαμένων ωρών θα μπορέσει πιθανότατα
να γίνει με τους συνήθεις τρόπους και, μάλιστα, τα περισσότερα παιδιά της Γ'
Λυκείου (εκτός λίγων εξαιρέσεων ενδεχομένως) δεν θα στερηθούν ούτε την
5νθήμερη εκδρομή.

Ήδη χθες οι καταλήψεις είχαν περιοριστεί σε λιγότερες από 100 πανελλαδικά
(σύμφωνα με πηγές του υπουργείου Παιδείας) είτε σε 200 (σύμφωνα με τους
μαθητές), όμως πολλά σχολεία ήδη προανήγγειλαν την επιστροφή στα θρανία από
Δευτέρα και ξεκίνησαν την αποκαθήλωση των πανό της κατάληψης και τις
επιδιορθώσεις σε όσα σχολεία υπέστησαν καταστροφές.

Είναι χαρακτηριστικό ότι ένα από τα σχολεία του «σκληρού πυρήνα» των
καταλήψεων και θέατρο έντονων συγκρούσεων απεγνωσμένων γονέων-καταληψιών τις
τελευταίες ημέρες, η Ιωνίδειος σχολή του Πειραιά, πήρε χθες απόφαση να
επαναλειτουργήσει κανονικά από Δευτέρα. Το ίδιο ακριβώς (επιστροφή από
Δευτέρα) ανακοίνωσε και η συντονιστική επιτροπή των σχολείων του Βόλου, που
ήταν μία από τις πόλεις-«κάστρα» των καταλήψεων. Χθες, στον Βόλο, μόνο 7 από
68 σχολεία τελούσαν υπό κατάληψη. 
Ωστόσο, τόσο στην Ιωνίδειο όσο και στον Βόλο, οι μαθητές τόνιζαν ότι δεν
υποστέλλουν οριστικά τη σημαία των κινητοποιήσεων και απειλούσαν με επιστροφή
στις καταλήψεις μετά το Πάσχα αν δεν γίνει ουσιαστικός διάλογος για την Παιδεία.

Στο μεταξύ, μαθητές και ­ κυρίως ­ φοιτητές αριστερών παρατάξεων, απέκλεισαν
χθες συμβολικά για περίπου μία ώρα τη Λεωφόρο Αμαλίας στο Σύνταγμα και
ακολούθως τη Σόλωνος για λίγη ώρα, προκαλώντας έντονο κυκλοφοριακό πρόβλημα
στο κέντρο το μεσημέρι. Το απόγευμα, οι ίδιοι μαθητές και φοιτητές
συγκεντρώθηκαν στα Προπύλαια, όπου έκαναν ολονύκτια διαμαρτυρία μετά μουσικής,
περιμένοντας το σημερινό συλλαλητήριο.

Στο μεταξύ, πορεία διαμαρτυρίας πραγματοποίησαν χθες στην Κομοτηνή οι φοιτητές
της Νομικής Σχολής του Δημοκρίτειου Πανεπιστημίου Θράκης, αντιδρώντας στην
ίδρυση και νέου τμήματος Νομικής στο Πάντειο Πανεπιστήμιο.

Επικεφαλής της πορείας των φοιτητών ήταν ο νομάρχης Ροδόπης Στέργιος
Σταυρόπουλος και ο πρύτανης του Δ.Π.Θ. καθηγητής Κωνσταντίνος Σιμόπουλος.

Σημειώνεται ότι η Νομική σχολή της Κομοτηνής ­ όπως και οι Νομικές Αθήνας και
Θεσσαλονίκης ­ τελεί υπό κατάληψη επί 16 ημέρες.

Όπως δήλωσαν εκπρόσωποι των φοιτητών, η κατάληψη θα λήξει μόνον εφόσον υπάρξει
επίσημη διαβεβαίωση από τον κ. Αρσένη ότι δεν θα προχωρήσει η λειτουργία
Νομικής στο Πάντειο.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16358N192</ED>
<ID>
ID:19652

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N19&aa=2</URL></REF>


Article

<CATEGORY>vin06</CATEGORY>

 <H2>Οι τράπεζες πρέπει να πληρώνουν
</H2>
Οι τράπεζες. «Το κύρος των δικηγόρων έχει καταρρακωθεί...», ανέφερε ο
υποψήφιος πρόεδρος του ΔΣΑ Αρ. Οικονομίδης. Αριστερά στη φωτό, ο
συνταγματολόγος Ανδρ. Λοβέρδος που παρουσίασε την υποψη-φιότητά του

ΤΕΛΟΣ στην «ασυλία» που έχουν τράπεζες και δημόσιοι οργανισμοί ως προς την
καταβολή των ποσών που δικαιούται ο Δικηγορικός Σύλλογος Αθήνας από κάθε
δικηγορική εργασία ­ και τα οποία σήμερα δεν καταβάλλονται με το αιτιολογικό
ότι τις υποθέσεις τις χειρίζονται οι έμμισθοι δικηγόροι των οργανισμών ­ θα
επιδιώξει να βάλει ο συνδυασμός «Ετυμηγορία Δικηγόρων» που συμμετέχει στις
εκλογές του ΔΣΑ με επικεφαλής τον ποινικολόγο Αριστ. Οικονομίδη.

Με αυτή την εξαγγελία ο κ. Οικονομίδης, ο οποίος στηρίζεται από τους
δικηγόρους που πρόσκεινται στο ΠΑΣΟΚ, άνοιξε χθες την προεκλογική εκστρατεία
του. Και τόνισε ότι ο συνδυασμός του θα επιμείνει στη θέσπιση του
συγκεκριμένου μέτρου παρά τις όποιες αντιδράσεις υπάρξουν από τράπεζες ή
οργανισμούς. Τα χρήματα που θα συγκεντρώνονται, εξάλλου, από την εφαρμογή του
μέτρου, ο κ. Οικονομίδης ανακοίνωσε ότι θα καταλήγουν στο Ταμείο Συνεργασίας
του ΔΣΑ για την οικονομική ενίσχυση των νέων δικηγόρων (έως 5 έτη δικηγορίας)
και των χαμηλόμισθων εμμίσθων συναδέλφων τους.

Παρουσιάζοντας τις προγραμματικές θέσεις του συνδυασμού του, ο κ. Οικονομίδης
απέφυγε επιθέσεις προς αντιπάλους και για την απερχόμενη διοίκηση του ΔΣΑ
αρκέσθηκε να αναφέρει μόνον ότι «δεν αποτολμήθηκαν τομές και υπήρξε μόνον
διαχείριση...». Ακόμη τόνισε την ανάγκη «να απαγκιστρωθεί ο Σύλλογος από τα
κόμματα», ενώ ανέφερε ότι βασική επιδίωξη του συνδυασμού του είναι «η
αναβάθμιση του κύρους των δικηγόρων, το οποίο έχει καταρρακωθεί...».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16358N193</ED>
<ID>
ID:19689

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N19&aa=3</URL></REF>


Article

<CATEGORY>vin06</CATEGORY>

 <H2>Διώξεις για τα προϊόντα από κάνναβη
</H2>
ΤΗΝ ΕΙΣΑΓΓΕΛΙΚΗ παρέμβαση προκάλεσε για μια ακόμη φορά η διάθεση των προϊόντων
από κλωστική κάνναβη, παρά τις αντιδράσεις που είχαν εκδηλωθεί στο παρελθόν
από την άσκηση αντίστοιχων ποινικών διώξεων.

Κατηγορούμενοι, εκτός από τον εισαγωγέα των προϊόντων αυτών στην Ελλάδα,
Ιωάννη Γκανιάτσα, είναι και τρεις εκδότες εντύπων που μέσα από τις σελίδες
τους παρουσίασαν τα προϊόντα της κλωστικής κάνναβης, η καλλιέργεια της οποίας
­ αξίζει να σημειωθεί ­ επιδοτείται σε όλες τις ευρωπαϊκές χώρες.

Αντιμέτωποι με τη Δικαιοσύνη είναι οι κ.κ. Θανάσης Τεγόπουλος, εκδότης της
εφημερίδας «Ελευθεροτυπία», Πέτρος Κωστόπουλος για δημοσιεύματα στα περιοδικά
που εκδίδει («Nitro», «Big», «Down-Town» και «Active») και ο εκδότης του
περιοδικού «Μετρό» Γιώργος Θαλασσινός.

Το αδίκημα που τους αποδίδεται είναι πρόκληση, διευκόλυνση και διαφήμιση
ναρκωτικών ουσιών κατ' εξακολούθηση διά του Τύπου και αφορά δημοσιεύματα
σχετικά με τα προϊόντα της κλωστικής κάνναβης, που πωλούνται ελεύθερα σε όλη
την Ευρώπη, από την αλυσίδα καταστημάτων με την επωνυμία «Kannabis Shop»,
καθώς τα είδη αυτά ουδεμία σχέση έχουν με την απαγορευμένη ουσία της ινδικής κάνναβης.

Αφορμή για την άσκηση της ποινικής δίωξης αποτέλεσε, όπως έχει συμβεί και στο
παρελθόν, η υποβολή μηνυτήριας αναφοράς στην Εισαγγελία Πρωτοδικών της Αθήνας
από τον pρόεδρο του Πανελλήνιου Αντιναρκωτικού Αγώνα, Γιάννη Δαραβίγκα.

Η περαιτέρω προανάκριση για την υπόθεση αυτή ανατέθηκε στην Υποδιεύθυνση
Δίωξης Ναρκωτικών, όπου και θα κληθούν σε απολογία οι κατηγορούμενοι.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16358N194</ED>
<ID>
ID:19713

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N19&aa=4</URL></REF>


Article

<CATEGORY>vin06</CATEGORY>

 <H2>Η κυβέρνηση θέλει ξένο μάνατζερ, παραιτείται ο Τσακιρίδης
</H2>
ΕΠΙΜΕΝΕΙ η κυβέρνηση στην απόφασή της να αναθέσει τη διαχείριση της Ολυμπιακής
Αεροπορίας σε ξένο μάνατζερ, ενώ οι αντιδράσεις των εργαζομένων της εταιρείας
κλιμακώνονται. Ο υπουργός Μεταφορών Αναστάσιος Μαντέλης, αργά χθες το βράδυ σε
συνάντηση που είχε με τα μέλη του Διοικητικού Συμβουλίου της Ο.Α., ανέφερε ότι
η κυβέρνηση επιδιώκει να δοθεί το μάνατζμεντ σε μια μεγάλη ξένη αεροπορική
εταιρεία, η οποία θα οδηγήσει τον εθνικό αερομεταφορέα σε μια από τις
μεγαλύτερες αεροπορικές συμμαχίες που υπάρχουν.

Ο κ. Μαντέλης εξήγησε ότι το σημερινό Διοικητικό Συμβούλιο της Ο.Α. θα
εξακολουθεί να λειτουργεί και μετά την είσοδο του ξένου μάνατζερ στην
εταιρεία, αφήνοντας ανοιχτό μόνο το θέμα της αντικατάστασης του διευθύνοντος
συμβούλου της.

ΟΙ ΕΡΓΑΖΟΜΕΝΟΙ

Έπειτα από αυτό, είναι πλέον θέμα ημερών η υποβολή παραίτησης από τον σημερινό
διευθύνοντα σύμβουλο της Ο.Α. κ. Θεόδωρο Τσακιρίδη. Στη διάρκεια της
χθεσινοβραδινής συνάντησης, ο κ. Μαντέλης δέχθηκε σφοδρή επίθεση από τους
εκπροσώπους των εργαζομένων στο Δ.Σ. της Ο.Α., κ.κ. Βασίλη Γιαννακόπουλο και
Μιχάλη Πέρρο, οι οποίοι ανέφεραν ότι «για τα χάλια της Ο.Α. τη μεγαλύτερη
ευθύνη φέρει η κυβέρνηση με τους συνεχείς άστοχους χειρισμούς και παρεμβάσεις της».

Οι εκπρόσωποι των εργαζομένων έκαναν λόγο για «συνοπτικές διαδικασίες
ξεπουλήματος της Ο.Α.» και προειδοποίησαν ότι «τα σχέδια αυτά δεν θα
περάσουν». Σημειώνεται ότι η Ομοσπονδία Σωματείων Πολιτικής Αεροπορίας (ΟΣΠΑ)
έχει προγραμματίσει για σήμερα συνάντηση με τα πρωτοβάθμια σωματεία της Ο.Α.,
προκειμένου να αποφασιστούν τα επόμενα βήματα των αντιδράσεων των εργαζομένων.
Για τον ίδιο σκοπό, την ερχόμενη εβδομάδα η ΟΣΠΑ συγκαλεί έκτακτο συνέδριο.

Η ΝΕΑ ΔΗΜΟΚΡΑΤΙΑ

Στο μεταξύ, την κλήση στην Επιτροπή Ακροάσεων της Βουλής του διευθύνοντος
συμβούλου της Ολυμπιακής Αεροπορίας Θόδωρου Τσακιρίδη ζητούν έξι βουλευτές της
Νέας Δημοκρατίας, ώστε να ενημερώσει το Κοινοβούλιο για την πορεία της
εταιρείας, το ιδιοκτησιακό της καθεστώς και τη γενικότερη κατάσταση που
επικρατεί σε διάφορους τομείς της.

Με επιστολή τους που κατέθεσαν χθες στον πρόεδρο της Βουλής κ. Απόστολο
Κακλαμάνη, οι κ.κ. Δ. Σιούφας, Δ. Κωστόπουλος, Ε. Μεϊμαράκης, Αθ. Χειμάρας, Ι.
Τζοάνος και Ν. Κατσαρός, επικαλούνται τον Κανονισμό της Βουλής, και καλούν τον
κ. Τσακιρίδη να δώσει ακόμη διευκρινίσεις για την προοπτική πρόσληψης
στρατηγικού επενδυτή, αλλά και για τις φήμες που ακούγονται ότι υπέβαλε
πρόσφατα την παραίτησή του, ένα χρόνο μετά τον διορισμό του στη θέση του
διευθύνοντος συμβούλου της Ολυμπιακής.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16358N201</ED>
<ID>
ID:19605

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N20&aa=1</URL></REF>


Article

<CATEGORY>vin06</CATEGORY>

 <H5>100 ΤΕΛΑΡΑ ΚΑΙ ΑΛΛΑ ΑΝΤΙΚΕΙΜΕΝΑ ΒΡΕΘΗΚΑΝ ΣΤΟ ΛΙΒΑΔΑΚΙ ΤΗΣ ΚΥΘΝΟΥ
</H5><H2>Λιγόστεψαν οι ελπίδες
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Σε θρίλερ για γερά νεύρα εξελίσσεται πλέον η ιστορία με την εξαφάνιση του
αλιευτικού σκάφους «Λυμπέριος», που εξακολουθεί να αγνοείται για 13η μέρα.
Χθες το απόγευμα βρέθηκαν άλλα 100 τελάρα από το αλιευτικό, αυτή τη φορά στον
όρμο Λιβαδάκι της Κύθνου.

Χθες το απόγευμα βρέθηκαν άλλα 100 τελάρα από το αλιευτικό «Λυμπέριος» στον
όρμο Λιβαδάκι της Κύθνου

ΤΟ ΓΕΓΟΝΟΣ ότι μαζί με τα τελάρα βρέθηκαν στην ίδια περιοχή μία μπουκάλα
υγραερίου, δύο οδοντόβουρτσες, ένα κόντρα πλακέ με αριθμούς και ένα κομμάτι
από πράσινο δίχτυ κάνει τους αξιωματικούς του Λιμενικού που διενεργούν τις
έρευνες να προσανατολίζονται πλέον ευθέως στην εκδοχή του ναυαγίου.

«Για εμάς όλα αυτά τα ευρήματα αποτελούν υπολείμματα ναυαγίου», έλεγε χθες
χαρακτηριστικά ανώτερος αξιωματικός. «Έτσι αποδυναμώνονται κατά 98% οι άλλες
δύο εκδοχές, να έγινε δηλαδή πειρατεία ή να δέχτηκαν επίθεση από δουλεμπόρους,
προκειμένου διά της βίας να μεταφέρουν λαθρομετανάστες».

Προχθές έγινε γνωστό ότι βρέθηκαν στην Κρήτη δύο τελάρα από το «Λυμπέριος».
Αυτό αποπροσανατόλισε τις έρευνες από την περιοχή των Κυκλάδων, επειδή
ερευνήθηκαν όλα τα βορειοανατολικά παράλια της Κρήτης. Σήμερα πρόκειται να
ενταθούν οι έρευνες και πάλι σε όλες οι Κυκλάδες. Στις έρευνες θα πάρουν μέρος
αεροσκάφη του Λιμενικού, ελικόπτερο της Πολεμικής Αεροπορίας, περιπολικά,
ναυαγοσωστικά και παραπλέοντα σκάφη.

Ο Χ. ΒΑΤΙΣΤΑΣ

Ο πλοιοκτήτης του «Λυμπέριος» Χαράλαμπος Βατίστας πιστεύει ότι όλα τα
ενδεχόμενα παραμένουν ανοιχτά. «Δεν μπορούμε να είμαστε σίγουροι ότι το σκάφος
ναυάγησε», λέει. 
«Αύριο ­ σήμερα ­ θα πάω και εγώ στην περιοχή να ψάξω μαζί με τους
λιμενικούς». Ο πεθερός του αγνοούμενου κυβερνήτη Παντελή Μεσολογγίτη,
συνταξιούχος ναυτικός Γιάννης Παλούκας, πιστεύει ότι αν τελικά το αλιευτικό
εμβολίστηκε αυτό πρέπει να έγινε μεταξύ Μακρονήσου και Κέας όπου, κατά τον
ίδιο, είναι το πιο επικίνδυνο πέρασμα εξαιτίας της διέλευσης πολλών πλοίων.

Μιλώντας στα «ΝΕΑ», ο Γιάννης Παλούκας εξέφρασε το παράπονο του ίδιου, αλλά
και της οικογενείας του, γιατί, όπως είπε, από το υπουργείο Εμπορικής
Ναυτιλίας δεν τους ενημερώνουν για την πορεία των ερευνών και ό,τι μαθαίνουν
το διαβάζουν από τις εφημερίδες και το βλέπουν στα δελτία ειδήσεων.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16358N202</ED>
<ID>
ID:19653

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N20&aa=2</URL></REF>


Article

<CATEGORY>vin06</CATEGORY>

 <H2>Αναιρέθηκε η ποινή στη Βάσια Παναγοπούλου
</H2>
Η ΚΑΤΑΔΙΚΗ της ηθοποιού Βάσιας Παναγοπούλου σε 6μηνη φυλάκιση με τριετή
αναστολή για εξύβριση και συκοφαντική δυσφήμηση του πρώην συζύγου της Απ.
Δοξιάδη, αναιρέθηκε χθες από το ποινικό τμήμα του Αρείου Πάγου, καθώς κρίθηκε
ότι η εφετειακή καταδικαστική απόφαση δεν ήταν επαρκώς αιτιολογημένη. Η
υπόθεση ­ «παρακλάδι» της μεγάλης διαμάχης των πρώην συζύγων ­ απασχόλησε το
Ανώτατο Δικαστήριο ύστερα από αίτηση αναίρεσης της Βάσιας Παναγοπούλου. Και
αφορά συνέντευξη της ηθοποιού στην εφημερίδα «Το Όνομα», από τον Ιανουάριο του
1996 (τμήματα της οποίας η ίδια αμφισβητεί ότι ειπώθηκαν), όπου διατυπώνονται
αιχμές εις βάρος του Απ. Δοξιάδη, σχετικά με τη δολοφονία του συγγραφέα Κώστα Ταχτσή.

Το Ανώτατο Δικαστήριο έκανε τελικώς δεκτό το αίτημα και παραπέμπει την υπόθεση
εκ νέου στο Εφετείο, καθώς κρίθηκε ότι αναιτιολόγητα το δευτεροβάθμιο
δικαστήριο είχε απορρίψει αίτημα της ηθοποιού για αναβολή της δίκης,
προκειμένου να προσκομιστούν κασέτες από την επίμαχη συνέντευξη και να
διαπιστωθεί το ακριβές περιεχόμενο των δηλώσεών της.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16358N203</ED>
<ID>
ID:19690

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N20&aa=3</URL></REF>


Article

<CATEGORY>vin06</CATEGORY>

 <H2>Ο γάμος τους κράτησε 3 ημέρες
</H2>
ΜΟΝΟ ΤΡΕΙΣ ημέρες κράτησε ο γάμος ενός ζευγαριού, που γνωρίστηκαν με
συνοικέσιο, και χώρισαν σχεδόν αμέσως. Η αιτία του διαζυγίου ήταν η άρνηση του
συζύγου να μείνει στο σπίτι της γυναίκας του στο κέντρο της Αθήνας προτιμώντας
να εξακολουθεί και μετά το γάμο να μένει με τους γονείς του.

Οι δύο τους γνωρίστηκαν με συνοικέσιο και πολύ σύντομα ­ μέσα σε δύο μήνες ­
αποφάσισαν να ενωθούν με τα δεσμά του γάμου. Ο υποψήφιος γαμπρός ­ σύμφωνα με
όσα αναφέρει στην αγωγή διαζυγίου η σύζυγός του ­ δέχθηκε να μείνουν στο δικό
της διαμέρισμα, το οποίο βρισκόταν κοντά στην εργασία της. Εξέφρασε μάλιστα
την ικανοποίησή του γιατί εκείνος δεν είχε δικό του σπίτι, καθώς μία μικρή
μονοκατοικία ανήκε στους γονείς του.

Ο πατέρας της κοπέλας, όταν η κόρη τού ανακοίνωσε την απόφασή της να
παντρευτεί, αγόρασε με δικά του έξοδα καινούργια έπιπλα και οικιακές συσκευές
δαπανώντας περίπου 2.000.000 δραχμές. Το ζευγάρι πραγματοποίησε το γαμήλιο
ταξίδι στην Αίγινα και τρεις ημέρες μετά επέστρεψαν στην Αθήνα.

Η ΦΥΓΗ

Το ίδιο βράδυ ο σύζυγος έφυγε από το σπίτι του και πήγε στο σπίτι των
ηλικιωμένων γονέων του προφασιζόμενος κάποια έκτακτη δουλειά. Εκείνος όμως,
δεν επέστρεψε ούτε το ίδιο βράδυ ούτε την επομένη ημέρα. Τελικά το νιόπαντρο
ζευγάρι συναντήθηκε μερικές ημέρες αργότερα χωρίς να καταφέρουν να βρουν λύση
στο πρόβλημα που αιφνιδιαστικά ανέκυψε.

Εκείνος διά της μητέρας του ζήτησε από τη σύζυγό του να μείνουν μαζί με τους
γονείς του, αλλά η ίδια αρνήθηκε να αποδεχθεί κάτι τέτοιο. Και για τον λόγο
αυτό, αφού θεώρησε ότι δεν υπάρχει άλλη λύση, προχώρησε στην κατάθεση αγωγής
διαζυγίου. Το δικαστήριο επιφυλάχθηκε να εκδώσει την απόφασή του.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16358N204</ED>
<ID>
ID:19714

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N20&aa=4</URL></REF>


Article

<CATEGORY>vin06</CATEGORY>

 <H5>ΣΤΟ ΙΝΣΤΙΤΟΥΤΟ ΑΣΤΡΟΣΩΜΑΤΙΔΙΑΚΗΣ ΦΥΣΙΚΗΣ ΚΑΙ ΚΒΑΝΤΙΚΩΝ ΣΥΣΤΗΜΑΤΩΝ
</H5><H2>Ο Δ. Νανόπουλος στη Θράκη
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

Στο ερευνητικό-διδακτικό προσωπικό του Δημοκρίτειου Πανεπιστημίου Θράκης
εντάσσεται, τελικά, ο διαπρεπής καθηγητής Δημήτριος Νανόπουλος, όπως αποκάλυψε
ο πρύτανης του ΔΠΘ Κωνσταντίνος Σιμόπουλος.

ΚΑΒΑΛΑ

Ο διαπρεπής καθηγητής Δημήτριος Νανόπουλος

ΣΥΓΚΕΚΡΙΜΕΝΑ, ο Δ. Νανόπουλος τίθεται επικεφαλής του Ινστιτούτου
Αστροσωματιδιακής Φυσικής και Κβαντικών Συστημάτων, το οποίο είναι ενταγμένο
στο Ερευνητικό Κέντρο που δημιουργείται στο ακριτικό Πανεπιστήμιο και θα
διαθέτει πέντε - έξι ινστιτούτα ερευνών. Έτσι, ο Δ. Νανόπουλος θα μεταφέρει το
ερευνητικό του υλικό από το Χιούστον και τη Γενεύη στο Δημοκρίτειο. Το
Ερευνητικό Κέντρο φέρει τον γενικό τίτλο «Χάος και Πολυπλοκότητα» και η
έγκριση λειτουργίας του παρασχέθηκε από το υπουργείο Παιδείας. Προηγήθηκε
πρόταση του πρύτανη του ΑΠΘ Κ. Σιμόπουλου, η οποία είχε γίνει έμμεσα προς τον
Δ. Νανόπουλο, στις 20 Ιουνίου του περασμένου χρόνου.

Ο Κωνσταντίνος Σιμόπουλος, από το Πυθαγόρειο της Σάμου, όπου πραγματοποιούνταν
η 30ή Σύνοδος όλων των πρυτάνεων της χώρας, είχε αναφερθεί στις ικανότητες του
καθηγητή: «Θεωρούμε τον Δ. Νανόπουλο έναν από τους κορυφαίους επιστήμονες που
διαθέτει η Ελλάδα στο εξωτερικό, αλλά και παγκόσμια. Επιστήμονες τέτοιου
βεληνεκούς θα πρέπει να γυρίσουν στην Ελλάδα και να αναπτύσσουν εδώ το έργο
και την έρευνά τους». Ο κ. Σιμόπουλος είχε πει τότε: «Θα ήταν ευτύχημα να
είχαμε κοντά μας τον Δ. Νανόπουλο, ο οποίος θα μπορούσε να ηγηθεί του Ειδικού
Ερευνητικού Κέντρου που φέρει την επωνυμία "Χάος και Πολυπλοκότητα", το οποίο
ιδρύθηκε και θα λειτουργήσει στην Κομοτηνή». Και κατέληγε: «Θα θέλαμε
ειλικρινά να είχαμε στο ΔΠΘ τον Δ. Νανόπουλο».

Η πρόταση εκείνη που είχε κάνει ο πρύτανης του ΔΠΘ βρήκε ανταπόκριση, κι έτσι
ο Δ. Νανόπουλος τίθεται επικεφαλής σ' ένα από τα αξιολογότερα Ερευνητικά
Ινστιτούτα, που είναι αυτό της Αστροσωματιδιακής Φυσικής.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16358N211</ED>
<ID>
ID:19606

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N21&aa=1</URL></REF>


Article

<CATEGORY>vin06</CATEGORY>

 <H5>ΗΛΙΚΙΩΜΕΝΗ ΚΑΘΗΛΩΘΗΚΕ 35 ΧΡΟΝΙΑ ΣΤΗΝ ΑΝΑΠΗΡΙΚΗ ΚΑΡΕΚΛΑ ΑΠΟ ΕΛΛΕΙΨΗ ΤΗΣ Β12
</H5><H5>Και άλλοι κάτοικοι των Αρχανών υποφέρουν
</H5><H2>Την «ανέστησε» μια βιταμίνη
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

Έχασε 35 χρόνια από τη ζωή της καθηλωμένη σε μια αναπηρική καρέκλα, αφού οι
γιατροί δεν μπορούσαν να διαγνώσουν την έλλειψη μιας βιταμίνης στον οργανισμό της!

ΗΡΑΚΛΕΙΟ

Μαρία Κωστάκη. Μια λάθος διάγνωση πριν από 35 χρόνια την καθήλωσε στην
αναπηρική πολυθρόνα

Η 87ΧΡΟΝΗ σήμερα κ. Μαρία Κωστάκη, από τις Αρχάνες, ήταν ανίκανη ακόμα και να
φάει επί σχεδόν 3,5 δεκαετίες, λόγω έλλειψης βιταμίνης Β12, κάτι που πρόσφατα
οι (έκπληκτοι) γιατροί ανακάλυψαν, με μια απλή αιματολογική εξέταση. Η
φαρμακευτική αγωγή που εδώ και ένα περίπου εξάμηνο ακολουθεί με θεαματικά
αποτελέσματα, θα ήταν σωτήρια πριν από 35 χρόνια, καθώς δεν θα επέτρεπε στην
ασθένεια να κρατήσει την ίδια αλλά και την οικογένειά της μακριά από τη ζωή.

ΛΑΘΟΣ

Οι περιορισμένες, ίσως, δυνατότητες της εποχής, αλλά και οι γνώσεις των
γιατρών της δεκαετίας του '60, απέτρεψαν τη σωστή διάγνωση. Η κ. Κωστάκη και η
οικογένειά της ζούσαν με τη βεβαιότητα ότι αρχικά επρόκειτο για οστεοαρθρίτιδα
και μάλιστα ακολούθησαν για αρκετό χρονικό διάστημα τότε την ενδεικνυόμενη
υποτίθεται αγωγή. Η επίπονη θεραπεία, όπως εξομολογείται σήμερα ο σύζυγός της
κ. Ηρακλής Κωστάκης, δεν έφερε αποτελέσματα. Έτσι, σταδιακά η παράλυση των
κάτω άκρων της άτυχης γυναίκας δεν άργησε να έρθει και επεκτάθηκε σε τέτοιο
βαθμό, ώστε η ασθενής στο τέλος δεν μπορούσε καθόλου να ελέγξει τις κινήσεις της.

ΑΦΙΕΡΩΜΕΝΟΙ

Ανίκανη καθώς ήταν να πιάσει με τα χέρια της ακόμα και ένα ποτήρι, χρειαζόταν
συνεχώς στο πλευρό της έναν άνθρωπο για να της παρέχει τα απαραίτητα. Τον ρόλο
αυτό ανέλαβε ο σύζυγός της και η κόρη της Ευαγγελία, η οποία αφιέρωσε τη ζωή
της στη φροντίδα της ανάπηρης μητέρα της, απορρίπτοντας για τον λόγο αυτό την
ιδέα του γάμου ή της απομάκρυνσης από την οικογένειά της!

Η εξάρτηση της μητέρας από την κόρη ήταν απόλυτη:

«Όταν ήταν ανάγκη να λείψει για λίγο, τη φώναζα και έκλαιγα. Και όταν
επέστρεφε, την αγκάλιαζα και της φιλούσα τα χέρια», θυμάται σήμερα η κ.
Κωστάκη συγκινημένη. Η κόρη της αποδίδει τη συμπεριφορά της μητέρα της στα
αισθήματα ανασφάλειας που ένιωθε, αφού ήταν απλώς ένας θεατής της ζωής. Η
αφοσιωμένη κόρη της ήταν η επέκταση του εαυτού της: τα πόδια και τα χέρια τής
υγιούς κατά τα άλλα γυναίκας.

ΤΥΧΑΙΑ

Χρειάστηκε να περάσουν 35 χρόνια και να συμβεί ένα τυχαίο γεγονός, για να
μπορέσει η κ. Κωστάκη να αποκτήσει ξανά ελπίδα στη ζωή της. Έξι μήνες πριν, ο
σύζυγος και η κόρη τής κατάκοιτης γυναίκας ειδοποίησαν αναστατωμένοι τη γιατρό
του περιφερειακού ιατρείου Αρχανών κ. Μαρία Μπαθιανάκη όπου και ζουν,
νομίζοντας ότι η ηλικιωμένη γυναίκα πέθανε. Όταν η γιατρός έφτασε στο σπίτι
της οικογένειας Κωστάκη, διαπίστωσε ότι η κατάσταση της υγείας της 87χρονης
δεν ήταν ιδιαίτερα ανησυχητική, καθώς η μερική απώλεια της επαφής της με το
περιβάλλον οφειλόταν σ' ένα μικρό εγκεφαλικό επεισόδιο. Η μικρή, ωστόσο, αυτή
περιπέτεια, έγινε αιτία να αποκαλυφθεί η προέλευση της αναπηρίας της κ.
Κωστάκη. Η γιατρός, έχοντας προηγούμενη ανάλογη εμπειρία, θεώρησε σκόπιμο να
στείλει δείγμα αίματος για εξέταση. Η επιβεβαίωση της πραγματικής αιτίας
παράλυσης ήρθε δύο μέρες μετά, και αμέσως η άρρωστη γυναίκα άρχισε να δέχεται
την κατάλληλη φαρμακευτική αγωγή, που δεν ήταν τίποτε άλλο από χορήγηση
βιταμίνης Β12!

ΘΕΡΑΠΕΙΑ

Τα αποτελέσματα της θεραπείας ήταν θεαματικά από τις πρώτες μόλις εβδομάδες.
Τρεις μήνες αργότερα, η κ. Κωστάκη ήταν σε θέση έπειτα από μεγάλο χρονικό
διάστημα, να καθήσει στο τραπέζι και να φάει μαζί με την οικογένειά της και να
αρθρώσει ολοκληρωμένο λόγο. Και μπορεί η ίδια να μην ανακτήσει ποτέ όλες της
τις ικανότητες (εξαιτίας και του προχωρημένου της ηλικίας της) κατάφερε όμως
πρόσφατα και έπειτα από πολύχρονο και αναγκαστικό κοινωνικό αποκλεισμό, να
συμμετάσχει σε μια εκδήλωση στο ΚΑΠΗ του Δήμου Αρχανών, προκαλώντας συγκίνηση
σ' όλους όσους γνώριζαν την περιπέτεια και τη μοναξιά όλων αυτών των χρόνων.

ΔΟΥΛΕΙΕΣ

Η κ. Κωστάκη σήμερα μπορεί να συμμετάσχει έστω και περιορισμένα σε μικρές
καθημερινές δραστηριότητες και καμαρώνει όταν δείχνει στους επισκέπτες ότι
συμμετέχει στις καθημερινές δουλειές του σπιτιού, όπως για παράδειγμα, το
πλύσιμο των ρούχων. Η γιατρός κ. Μπαθιανάκη είναι αισιόδοξη για την πορεία της
υγείας της ηλικιωμένης, αλλά και συγκλονισμένη από την ιστορία της. «Οι
κινήσεις της θα βελτιώνονται συνεχώς», λέει η γιατρός. «Η κ. Κωστάκη θα είναι
σε θέση να χρησιμοποιεί το βοήθημα για το περπάτημα με μεγαλύτερη ευκολία.
Ίσως να μην αποκατασταθεί ποτέ τελείως η υγεία της, είναι όμως συγκλονιστικό
το ότι τώρα μπορεί να συμμετέχει στην κοινωνική ζωή».


ΗΡΑΚΛΕΙΟ

Η ΤΡΑΓΩΔΙΑ που έζησε για 35 χρόνια η κ. Κωστάκη ίσως αποδειχθεί ότι δεν είναι
παρά η κορυφή του παγόβουνου για μια ολόκληρη περιοχή. Προβλήματα, έστω και
μικρότερης έκτασης, έχουν εμφανίσει εξαιτίας της έλλειψης της βιταμίνης Β12
και άλλοι κάτοικοι των Αρχανών.

Σε εξέλιξη, μάλιστα, βρίσκεται ερευνητικό πρόγραμμα του Πανεπιστημίου Κρήτης,
ώστε να διερευνηθεί το μέγεθος του προβλήματος και οι αιτίες που δεν
επιτρέπουν στον οργανισμό να αφομοιώσει τη βιταμίνη Β12. Και ενώ το μεγαλύτερο
μέρος του πληθυσμού της περιοχής δεν έχει ακόμα ελεγχθεί, έως τώρα έχουν
καταγραφεί 30 περιπτώσεις ανθρώπων που παρουσιάζουν έλλειψη της συγκεκριμένης
βιταμίνης. Ανάμεσά τους και άτομα νεαρής ηλικίας που στα 30 τους χρόνια
παρουσιάζουν αδυναμία στο να ενσωματώσουν τη βιταμίνη Β12.

ΑΛΤΣΧΑΪΜΕΡ

Όταν ξεκίνησε το πρόγραμμα, στόχος του ερευνητικού κλιμακίου ήταν η καταγραφή
και η διερεύνηση των αιτιών της νόσου Αλτσχάιμερ με δεδομένο και αυξημένο
αριθμό κρουσμάτων στην Κρήτη. Στην πορεία της έρευνας αποκαλύφθηκε ότι υπάρχει
αυξημένο πρόβλημα αφομοίωσης της βιταμίνης από κατοίκους της περιοχής. «Αυτό
δεν σημαίνει ότι ανάλογα προβλήματα αποκλείεται να υπάρχουν σε άλλες περιοχές.
Απλά η έρευνα υλοποιείται εδώ», επισημαίνει η γιατρός κ. Μαρία Μπαθιανάκη, που
συμμετέχει στην έρευνα. Διευκρινίζοντας ότι τα αίτια της αδυναμίας ενσωμάτωσης
της βιταμίνης από τους οργανισμούς αυτούς των ανθρώπων δεν έχουν καθοριστεί, η
επιμελήτρια του πανεπιστημιακού νοσοκομείου αναφέρει ότι ενδεχομένως να
οφείλονται σε ενδογενείς παράγοντες που την αποτρέπουν. «Για το λόγο αυτό το
φαρμακευτικό σκεύασμα της βιταμίνης Β12 δίδεται στον ασθενή σε ενέσιμη μορφή
και όχι σε χάπι, το οποίο στη συνέχεια θα απορριφθεί από τον οργανισμό».

ΟΙΚΟΓΕΝΕΙΕΣ

Γεγονός, πάντως, είναι ότι τέτοιες περιπτώσεις έχουν καταγραφεί σε οικογένειες
στις οποίες δύο ή τρία μέλη εμφανίζουν τέτοια προβλήματα. Γι' αυτό και δεν
αποκλείεται να ευθύνεται γι' αυτή την ιδιαιτερότητα και ο παράγοντας της κληρονομικότητας.

Σύμφωνα με την κ. Μπαθιανάκη, πρόκειται για μια ιδιομορφία, που παρουσιάζουν
ορισμένοι οργανισμοί, και της οποίας η εξέλιξη είναι ιδιαίτερα αργή. Έχει δε
ως αποτέλεσμα την αδυναμία του οργανισμού να παράγει νέα κύτταρα, κάτι που
δικαιολογεί τη δημιουργία αναπηρίας.

«Όμως όσο αργή είναι η εξέλιξη της ασθένειας τόσο θεαματική είναι η θεραπεία
της. Ο ασθενής μέσα σε σύντομο χρονικό διάστημα από τη λήψη του σκευάσματος
της βιταμίνης Β12 ανακτά χαμένες ικανότητες».

«ΗΡΩΑΣ» Ο ΓΙΑΤΡΟΣ

«Γι' αυτό και σ' αυτές τις περιπτώσεις είναι σύνηθες ο γιατρός να
αντιμετωπίζεται ως ήρωας», εξηγεί χαμογελώντας η γιατρός.

Ο μεγάλος σχετικά αριθμός των ατόμων που παρουσιάζουν αυτή την ιδιομορφία
καθιστά αναγκαία την έρευνα προς την κατεύθυνση της διερεύνησης των αιτιων.
«Πρόκειται για μία έρευνα που σίγουρα θα καταλάβει ένα μεγάλο μέρος της
δουλειάς μας τα επόμενα χρόνια», καταλήγει η κ. Μπαθιανάκη.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16358N221</ED>
<ID>
ID:19607

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N22&aa=1</URL></REF>


Article

<CATEGORY>vin07</CATEGORY>

 <H5>Η ΣΥΖΥΓΟΣ ΕΥΛΟΓΟΥΣΕ ΤΙΣ ΟΜΟΦΥΛΟΦΙΛΙΚΕΣ ΣΧΕΣΕΙΣ ΤΟΥ ΕΥΡΩΒΟΥΛΕΥΤΗ
</H5><H5>Στο Άμστερνταμ το μοιραίο ραντεβού
</H5><H2></H2><H2>Το πιο παράξενο ζευγάρι
</H2>
Δεν την πείραζε που ο σύζυγός της ήταν αμφιφυλόφιλος. Είναι άραγε τόσο
ασυνήθιστο; Ναι, γιατί ο Τομ Σπένσερ ήταν γνωστός ευρωβουλευτής. Όχι, γιατί τα
συναισθήματα που την έδεναν μαζί του ήταν πολύ ισχυρότερα από το σεξ.

Το ζευγάρι. Η Λιζ Σπένσερ γνώριζε τα πάντα για τις ομοφυλοφιλικές σχέσεις του
συζύγου της

ΓΙΑ ΤΟΥΣ πολλούς ο Τομ Σπένσερ, στα πενήντα του χρόνια, ήταν ένας επιτυχημένος
ευρωβουλευτής των Βρετανών Συντηρητικών, με μια αξιαγάπητη σύζυγο, τρεις
χαριτωμένες κόρες και ένα σπίτι στο Σάρεϊ. Για άλλους, τους λίγους, δεν ήταν
παρά ένας ομοφυλόφιλος που ζούσε επικίνδυνα, με ναρκωτικά και με κρυφά
ραντεβού με έναν πορνοστάρ.

Όμως, το πιο καταπληκτικό είναι ότι όλα αυτά γίνονταν με τις ευλογίες της
συζύγου του, που ήταν παντρεμένη μαζί του δεκαεννιά ολόκληρα χρόνια. Γνώριζε
μάλιστα πως ο Τομ ήταν αμφιφυλόφιλος πριν ακόμη τον παντρευτεί. Παρ' όλα αυτά,
η σεξουαλική σχέση της μαζί του ήταν ευτυχισμένη, μολονότι ο σύζυγός της
αναζητούσε και αλλού ικανοποίηση. «Δεν λέω πως είναι κάτι συνηθισμένο, μα
φαντάζομαι πως δεν είναι τόσο ασυνήθιστο όσο νομίζουν κάποιοι», είπε η σύζυγος
του Τομ Σπένσερ στους δημοσιογράφους.

Όμως, γιατί άραγε οι γυναίκες μένουν σε τέτοιες σχέσεις; «Ίσως γιατί
αισθάνονται πιο ελεύθερες από τη δέσμευση που συνεπάγεται μια σχέση», λέει η
ψυχίατρος Τζούντιθ Φρίντμαν της Κλινικής Πόρτμαν του Λονδίνου. «Έτσι δεν
πέφτει ολόκληρο το βάρος πάνω στους ώμους τους».

Υπάρχουν «γκέι» (ομοφυλόφιλοι), «στρέιτ» («κανονικοί») και «μπάι»
(αμφιφυλόφιλοι), μα όλα αυτά δεν είναι παρά ετικέτες που αφήνουν απέξω ένα
πολύ μεγάλο μέρος του πληθυσμού, ιδιαίτερα νέους, που μολονότι έχουν
ετεροφυλόφιλη ταυτότητα, συνάπτουν περιστασιακές ομοφυλοφιλικές σχέσεις.

Αυτό δείχνει ότι ο Τομ Σπένσερ δεν ήταν κατ' ανάγκη «διαφορετικός» από τον
άνθρωπο της διπλανής πόρτας, μόνο και μόνο επειδή είχε μια σύνθετη,
πολυπρόσωπη σεξουαλική ταυτότητα.

19 ΧΡΟΝΙΑ ΧΩΡΙΣ ΠΡΟΒΛΗΜΑ

Δεκαεννιά ολόκληρα χρόνια, ο Τομ και η Λιζ Σπένσερ δεν είχαν κανένα πρόβλημα
με την περίπλοκη σχέση τους. Ώσπου μια ημέρα, την περασμένη Κυριακή, οι
τελωνειακοί ανακάλυψαν τυχαία στις αποσκευές του ευρωβουλευτή ναρκωτικά και
πορνογραφικά περιοδικά.

Το «ασυνήθιστο ζευγάρι» έγινε αμέσως πρωτοσέλιδο. Όμως, αυτή τη φορά ­ και
αυτό είναι ακόμη πιο ασυνήθιστο ­ η προσοχή των δημοσιογράφων δεν στράφηκε
ούτε στα ναρκωτικά ούτε στα πονηρά περιοδικά. Εκείνο που προκάλεσε τις
περισσότερες συζητήσεις, που χύθηκε γι' αυτό το περισσότερο μελάνι, ήταν η
φύση αυτής της σχέσης.

Τα ερωτήματα ήταν πολλά, αλλά προβλέψιμα: Πώς μπορεί μια γυναίκα να ζει με
έναν σύζυγο που επιθυμεί άλλους άνδρες; Τι είναι εκείνο που την κάνει να το
ανέχεται; Δεν ζηλεύει; Τι της μένει από μια τέτοια σχέση;

Λίγες γυναίκες θα μπορούσαν να καταλάβουν γιατί έκανε όσα έκανε η κυρία
Σπένσερ. Και ίσως ακόμη λιγότερες θα μπορούσαν να δικαιολογήσουν γιατί
εξακολουθούσε να μένει στο πλευρό του συζύγου της: δύσκολα μπορεί κανείς να
αποχωριστεί έναν άνθρωπο που αγαπά.

«Τον ρώτησα αν πέρασε καλά», δήλωσε η κυρία Σπένσερ στους δημοσιογράφους, όταν
μαθεύτηκε η περιπέτεια του συζύγου της. «Πάντα θέλω να ξέρω αν περνάει καλά τα
Σαββατοκύριακα, γιατί τον αγαπώ πολύ. Όμως έως εκεί». Υποστήριξε πως δεν
ένιωθε καμιά ζήλεια για τον Κόουλ Τάκερ.


Ο τρίτος άνθρωπος. «Συζητούσαμε μαζί για το φαινόμενο του θερμοκηπίου», λέει
ο πορνοστάρ Κόουλ Τάκερ για τον Βρετανό ευρωβουλευτή

ΣΤΑ σαράντα πέντε του χρόνια, ο πορνοστάρ Κόουλ Τάκερ είναι φορέας του ιού
HIV. Γνωρίστηκε με τον ευρωβουλευτή σε κλαμπ για ομοφυλόφιλους, στην Αμερική.
«Μου άρεσε από την πρώτη στιγμή που τον είδα», εξομολογείται ο Τάκερ, «και του
το είπα αμέσως».

Από τότε, οι δύο εραστές συναντιόνταν και στις δύο όχθες του Ατλαντικού. Από
το διαμέρισμά του στη Βοστώνη, ο Κόουλ Τάκερ λέει: «Έπειτα από εκείνο το κλαμπ
στην Ατλάντα, το πρώτο μας ραντεβού ήταν στη Βοστώνη. Φάγαμε μαζί ένα βράδυ.
Συζητούσαμε για θέατρο, λογοτεχνία, αρχιτεκτονική και ιστορία της πόλης. 
Στους οκτώ μήνες της γνωριμίας μας διαπίστωσα πως ήταν ένας κύριος με όλη τη
σημασία της λέξης, που πάνω από όλα έβαζε την οικογένειά του και τη δουλειά
του». 
Η σχέση τους είχε φτάσει στην κορύφωσή της, όταν βρέθηκαν στο Άμστερνταμ, το
περασμένο Σαββατοκύριακο. Ήταν το μοιραίο ραντεβού, που έκανε την εικοσάχρονη
πολιτική καριέρα του Τομ Σπένσερ να καταρρεύσει.

Στο Ίντερνετ, ο Κόουλ Τάκερ διαφημίζεται σε δική του ιστοσελίδα: 
«Είμαι άνδρας από την κορφή έως τα νύχια και κάνω όλα τα είδη του σεξ με
άνδρες. Είμαι γερός σαν βράχος και πολύ αρρενωπός. 
Μου αρέσουν τα πούρα, ο ιδρώτας, η καυτή δράση και δίνω στους άνδρες όση ηδονή
μπορούν να επιθυμήσουν».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N55</CAT>
<ED>
Κωδικός άρθρου: A16358N551</ED>
<ID>
ID:19593

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N55&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>«Πυρηνικός εκβιασμός» και ΔΝΤ
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΤΑ ΠΥΡΗΝΙΚΑ όπλα έχουν παραδοσιακά χρησιμοποιηθεί για (1) αποτροπή, (2)
καταναγκασμό αντιπάλου, (3) εξισορρόπηση αντιπάλου, (4) ασφαλιστική δικλίδα,
(5) επιδίωξη ανεξαρτησίας, (6) γόητρο και (7) ενδυνάμωση ηθικού στο εσωτερικό.
Πρόσφατα οι Ρώσοι ανακάλυψαν μια ακόμη χρήση: «πυρηνικό εκβιασμό» των διεθνών
οικονομικών οργανισμών για εξασφάλιση οικονομικής βοήθειας! Η διαπραγματευτική
τακτική είναι πράγματι πρωτότυπη. Όπως αποκάλυψε αξιωματούχος του ΔΝΤ, η Ρωσία
επικαλείται «πυρηνικό χάος» σε περίπτωση οικονομικής κατάρρευσης, ώστε να
εξασφαλίσει τις πιστώσεις χωρίς τις αυστηρές προϋποθέσεις που συνήθως
συνοδεύουν τέτοια παροχή βοήθειας.

Η ύπαρξη άλλωστε 25.000 και πλέον πυρηνικών κεφαλών έπαιξε καθοριστικό ρόλο,
ώστε να εγκριθεί το περασμένο καλοκαίρι βοήθεια της τάξεως των 22,5 δισ. δολ.
από τη Δύση. Σε αντίστοιχες περιπτώσεις οικονομικής κατάρρευσης που
σημειώθηκαν την ίδια περίοδο, όπως αυτή της Ινδονησίας, που είναι πληθυσμιακά
μεγαλύτερη από τη Ρωσία, η Δύση διάλεξε τον ρόλο του παθητικού παρατηρητή. Η
οικονομική κατάρρευση λοιπόν της Ρωσίας φαίνεται ότι γίνεται κυρίαρχο πρόβλημα
αμερικανικής εθνικής ασφάλειας!

Οι πιθανότητες να χάσουν οι Ρώσοι τον έλεγχο του οπλοστασίου μαζικής
καταστροφής (πυρηνικά, χημικά και βιολογικά όπλα) είναι ούτως ή άλλως μεγάλος.
Οι συνθήκες φύλαξης όπλων και υλικών είναι υποτυπώδης και η πιθανότητα να
βρεθούν όπλα ή υλικό στα χέρια χωρών τύπου Ιράκ ή τρομοκρατών είναι μεγάλη. Η
κατάρρευση του παραδοσιακού μηχανισμού ασφάλειας σε συνδυασμό με το πολιτικό
και οικονομικό χάος ευνοούν το λαθρεμπόριο όπλων ή/και υλικών. Ευνοείται
επίσης η μετανάστευση άνεργων Ρώσων πυρηνικών επιστημόνων σε χώρες με
πυρηνικές φιλοδοξίες.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N55</CAT>
<ED>
Κωδικός άρθρου: A16358N552</ED>
<ID>
ID:19682

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N55&aa=2</URL></REF>


Article

<CATEGORY>vin07</CATEGORY>

 <H5>ΤΟ ΒΕΛΙΓΡΑΔΙ ΔΕΝ ΘΑ ΔΕΧΤΕΙ ΤΙΠΟΤΑ ΠΑΡΑΠΑΝΩ ΓΙΑ ΤΟ ΚΟΣΣΥΦΟΠΕΔΙΟ
</H5><H2>«Μόνο την αυτονομία»
</H2>
Το σερβικό Κοινοβούλιο με ψήφους 227 υπέρ, τρεις εναντίον, τρία λευκά και
τρεις αποχές ψήφισε υπέρ της συμμετοχής του Βελιγραδίου στις συνομιλίες για το
Κοσσυφοπέδιο, που αρχίζουν στο Ραμπουγέ, έξω από το Παρίσι, το Σάββατο.

Σερβική Βουλή. Ο Σέρβος πρωθυπουργός Μίρκο Μαριάνοβιτς (δεξιά) με τον
αντιπρόεδρο της κυβέρνησης Μίλοβαν Μπόγιτς, στη διάρκεια της συνεδρίασης στην
οποία αποφασίστηκε η συμμετοχή της Σερβίας στις συνομιλίες του Ραμπουγέ

ΟΙ ΟΜΙΛΗΤΕΣ νωρίτερα υποστήριξαν πως το Βελιγράδι δεν πρόκειται να υποκύψει
στις απαιτήσεις της Δύσης, να δώσει εκτεταμένη αυτονομία στο Κοσσυφοπέδιο.

«Η Δύση χτυπά ανοικτή θύρα», είπε ο πρωθυπουργός της Σερβίας Μίρκο Μαριάνοβιτς.

«Και εμείς παραμένουμε ανοικτοί σε μία ειρηνική επίλυση της κρίσης στο Κοσσυφοπέδιο».

Ο Σέρβος πρωθυπουργός στην ομιλία του κατηγόρησε τις δυτικές χώρες ότι
«εξοπλίζουν και χρηματοδοτούν τους αυτονομιστές Αλβανόφωνους εθνικιστές
τρομοκράτες με εκατομμύρια δολάρια».

Είπε ακόμα πως στο Κοσσυφοπέδιο «δεν μπορεί να δοθεί τίποτε πλέον της
αυτονομίας μέσα στο πλαίσιο της Σερβίας, με πλήρη σεβασμό της εδαφικής
ακεραιότητας της χώρας».

Ο Βρετανός υπουργός Εξωτερικών Ρόμπιν Κουκ δήλωσε χθες πως είναι αισιόδοξος
για την έκβαση των ειρηνευτικών συνομιλιών. «Φαίνεται ότι οι συνομιλίες θα
πάνε καλά», δήλωσε ο Κουκ στο ραδιόφωνο του BBC.

Όμως, ο Αμερικανός διαπραγματευτής Κρις Χιλ παραδέχτηκε ότι οι συνομιλίες θα
είναι «πάρα πολύ δύσκολες».

Ο Έλληνας πρέσβης στο Βελιγράδι Παναγιώτης Βλασσόπουλος, ως ο αρχαιότερος
διαπιστευμένος πρέσβης χώρας-μέλους του ΝΑΤΟ, επέδωσε χθες στον Αλβανό ηγέτη
Ιμπραχίμ Ρουγκόβα μήνυμα του γ.γ. του ΝΑΤΟ Χαβιέ Σολάνα.

Το μήνυμα αφορά τις αποφάσεις του ΝΑΤΟ σχετικά με την κρίση του Κοσσυφοπεδίου
και τα μέτρα που θα λάβει στην περίπτωση που θα ναυαγήσουν οι ειρηνευτικές
προσπάθειες που δρομολόγησε η Ομάδα Επαφής για τη σύγκληση διεθνούς διάσκεψης
στη Γαλλία.

Άγνωστοι πυροβόλησαν και σκότωσαν χθες Σέρβο αστυνομικό κοντά στην
Ντιακοβίτσα, στο δυτικό Κοσσυφοπέδιο.

Οι δράστες πυροβόλησαν με αυτόματα όπλα εναντίον αυτοκινήτου στο οποίο
επέβαιναν τέσσερις Σέρβοι αστυνομικοί και από τα πυρά σκοτώθηκε ο αστυνομικός
Μίλαν Στεβάνοβιτς.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16358N561</ED>
<ID>
ID:19594

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N56&aa=1</URL></REF>


Article

<CATEGORY>vin07</CATEGORY>

 <H2>Και τώρα το ηλεκτρικό ποδήλατο
</H2>
ΕΙΝΑΙ ΓΝΩΣΤΟΣ ως ο πατέρας της Μάστανγκ. 
Εβδομήντα τριών ετών ο Αμερικανός θρύλος Λι Ιακόκα, αφού έγραψε ιστορία στον
κόσμο του αυτοκινήτου ­ πετυχημένος πρόεδρος της Κράισλερ ­ επανέρχεται στο
προσκήνιο, για να δοκιμαστεί ξανά αυτή τη φορά στα ελαφρά οχήματα με ένα
ηλεκτρικό ποδήλατο, το Ε-Bike.

Το νέο του μοντέλο είναι ένας συνδυασμός των παραδοσιακών χαρακτηριστικών ενός
ποδηλάτου mountain και των υψηλών δεδομένων ενός... Ολυμπιονίκη. 
Είναι βαρύτερο απ' ό,τι ένα μέσο ποδήλατο ­ μόνο η φορητή μπαταρία του ζυγίζει
περίπου 10 κιλά ­ διαθέτει καλή ισορροπία και σταθερότητα, ενώ σε ανηφόρες με
μεγάλη κλίση μπορεί να φτάσει και τα 20 μίλια ανά ώρα. 
Με μια φόρτιση της μπαταρίας μπορούν να διανυθούν έως και 20 μίλια σε ίσιωμα
και ο οδηγός μπορεί να παρακολουθεί την «ζωή» της από τον μετρητή που είναι
τοποθετημένος στο τιμόνι. 
Σημαντικό πλεονέκτημα, πέρα από την υπεροχή των τεχνικών προδιαγραφών, η τιμή
του, που υπολογίζεται περί τις 170.000 δρχ.

Το Ε-Bike κατασκευάστηκε στην Ταϊβάν και η εταιρεία του, η EV Global,
σχεδιάζει να εισαγάγει το μηχανοκίνητο αυτό ποδήλατο και στην ευρωπαϊκή αγορά,
με πρώτο σταθμό τη Βρετανία, σε έναν χρόνο. 
Ένας από τους στόχους του αγέραστου εμπνευστή της Μάστανγκ είναι να πουλήσει
φέτος 50.000 Ε-Bikes στις ΗΠΑ και κυρίως στους συνταξιούχους, που πιστεύει ότι
περισσότερο από τις άλλες ηλικιακές ομάδες ενδιαφέρονται για την ποδηλασία,
αλλά δεν το επιχειρούν από φόβο... μην τους προδώσουν τα πόδια τους.

Ο Ιακόκα αναγνωρίζει την κυριαρχία του αυτοκινήτου στους δρόμους. 
Εκτιμά όμως ότι τα ηλεκτρικά οχήματα, λόγω και των περιβαλλοντικών αναγκών,
είναι η επανάσταση της νέας χιλιετίας στις μεταφορές, με απαρχή το ποδήλατο.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16358N562</ED>
<ID>
ID:19648

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N56&aa=2</URL></REF>


Article

<CATEGORY>vin07</CATEGORY>

 <H2>Θα «περπατούν» στη θάλασσα της Γαλιλαίας
</H2>
ΜΕ ΕΙΣΙΤΗΡΙΟ 700 δραχμές, από το ερχόμενο φθινόπωρο θα μπορούν οι τουρίστες
στο Ισραήλ να ακολουθήσουν τα θαυματουργά βήματα του Ιησού: το περπάτημα στο
νερό. Μέχρι 300 τουρίστες, συγχρόνως, θα μπορούν να περπατήσουν με μεγάλη
προσοχή σε μία μεγάλη πλατφόρμα που θα βρίσκεται 6 εκατοστά κάτω από την
επιφάνεια της θάλασσας της Γαλιλαίας, εκεί όπου το θαύμα του Χριστού
πραγματοποιήθηκε πριν από περίπου 2.000 χρόνια. Πλάι τους θα βρίσκονται, σε
θέση ετοιμότητας, ναυαγοσώστες, για την περίπτωση που κάποιος χάσει την
ισορροπία του και πέσει στη θάλασσα.

Τα σχέδια για την πλατφόρμα έχουν εγκρίνει οι ισραηλινές αρχές, που περιμένουν
περίπου 4 εκατομμύρια επισκέπτες και προσκυνητές για τους πανηγυρισμούς της
νέας χιλιετίας. Η σύλληψη του όλου σχεδίου ανήκει στον Ρον Μέιτζορ, έναν
Ισραηλινό δικηγόρο που είπε ότι η ιδέα του ήρθε ενώ οδηγούσε μόνος του ένα
βράδυ. «Ντρεπόμουνα να μοιραστώ την ιδέα με άλλους ανθρώπους αρχικά», είπε,
«φοβούμενος ότι θα με θεωρούσαν τρελό». Εκείνος επιμένει ότι το σχέδιο
απευθύνεται σε Χριστιανούς προσκυνητές και δεν έχει σκοπό το κέρδος. «Θα
βοηθήσει τους ανθρώπους να νιώσουν αυτό που ένιωσε Εκείνος, όταν περπάτησε
πάνω στο νερό», είπε, «δεν προσπαθούμε να ξαναδημιουργήσουμε το θείο θαύμα, το
οποίο και σεβόμαστε».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16358N563</ED>
<ID>
ID:19685

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N56&aa=3</URL></REF>


Article

<CATEGORY>vin07</CATEGORY>

 <H2>Σε κρίσιμη κατάσταση ο Χουσεΐν επιστρέφει στην Ιορδανία
</H2>
«ΕΞΑΙΡΕΤΙΚΑ ΚΡΙΣΙΜΗ» χαρακτηρίζεται από τους θεράποντες ιατρούς η κατάσταση
της υγείας του βασιλιά Χουσεΐν της Ιορδανίας ­ ύστερα από την αποτυχία της
επέμβασης για μεταμόσχευση μυελού των οστών στην οποία υποβλήθηκε στις ΗΠΑ.

Ο Χουσεΐν που παρουσίασε, σύμφωνα με τον προσωπικό του γιατρό, «πλήρη
ανεπάρκεια λειτουργίας των εσωτερικών του οργάνων», αναχώρησε χθες για την
Ιορδανία μαζί με όλη τη βασιλική οικογένεια.

Φόρο τιμής στον Χουσεΐν απέτισε ο πρόεδρος Μπιλ Κλίντον κατά τη διάρκεια
παραδοσιακού προγεύματος προσευχής, στο οποίο μετείχαν 3.500 προσωπικότητες.

Ο κ. Κλίντον τους ζήτησε να προσευχηθούν «για ένα θαυμάσιο ανθρώπινο πλάσμα,
έναν πρωταθλητή της ειρήνης που αγωνίζεται για την ζωή, ώστε να συνεχίσει να
αγωνίζεται για την ειρήνη».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16358N564</ED>
<ID>
ID:19711

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N56&aa=4</URL></REF>


Article

<CATEGORY>vin07</CATEGORY>

 <H5>ΟΙ ΑΜΕΡΙΚΑΝΟΙ ΕΞΟΡΓΙΣΜΕΝΟΙ ΜΕ ΤΟΥΣ ΡΕΠΟΥΜΠΛΙΚΑΝΟΥΣ ΓΙΑ ΤΗ ΔΙΑΙΩΝΙΣΗ ΤΗΣ
ΥΠΟΘΕΣΗΣ ΛΙΟΥΙΝΣΚΙ
</H5><H5>Εμπλέκουν και την Τσέλσι
</H5><H2></H2><H2>Μπούμερανγκ η Μόνικα
</H2>
Απηυδισμένοι εμφανίζονται οι περισσότεροι Αμερικανοί από τη διαιώνιση της
υπόθεσης Λιουίνσκι, για την οποία θεωρούν υπεύθυνους τους Ρεπουμπλικανούς τόσο
της Βουλής των Αντιπροσώπων όσο και της Γερουσίας.

Σκίτσο από την Loς Angeles Times

Η ΕΙΚΟΝΑ του Ρεπουμπλικανικού Κόμματος από τον χειρισμό του ροζ σκανδάλου, που
ταλανίζει την Ουάσιγκτον εδώ και ένα χρόνο, έχει τόσο πολύ αμαυρωθεί, ώστε το
50% των Ρεπουμπλικανών πιστεύει ότι περιορίζονται οι πιθανότητες νίκης τους
στις εκλογές του 2000, όπως έδειξε πρόσφατη δημοσκόπηση που διενήργησαν οι
«Νιου Γιορκ Τάιμς» και το CBS.

Αν και οι γερουσιαστές δεσμεύτηκαν ότι κατά τη διάρκεια της δίκης του προέδρου
Μπιλ Κλίντον θα παραμερίσουν τον άκρατο κομματισμό, που χαρακτήρισε την
εξέταση της διαδικασίας παραπομπής του από τη Βουλή των Αντιπροσώπων, δεν
έπεισαν τους Αμερικανούς για την αμεροληψία τους. Η κοινή γνώμη είναι
πεπεισμένη ότι οι Ρεπουμπλικανοί στη Βουλή των Αντιπροσώπων και στη Γερουσία
επιδιώκουν την υπονόμευση του προέδρου και όχι την έντιμη διερεύνηση των
πιθανών σοβαρών αδικημάτων που διέπραξε.

Οι Αμερικανοί είναι τόσο εξοργισμένοι από τους γερουσιαστές, ώστε στη
συντριπτική πλειονότητά τους δεν αναμένουν να τερματιστεί η δίκη στις 12
Φεβρουαρίου, όπως είχαν υποσχεθεί οι ηγέτες των Ρεπουμπλικανών της Γερουσίας.

Πολύ περισσότερο τώρα, μάλιστα, που οι Ρεπουμπλικανοί βουλευτές-κατήγοροι
εξέφρασαν την επιθυμία να καταθέσουν και ενώπιον της ολομέλειας της Γερουσίας
η Μόνικα Λιουίνσκι, ο στενός φίλος του προέδρου Βέρνον Τζόρνταν και ο
σύμβουλος του Λευκού Οίκου Σίντνεϊ Μπλούμενταλ, οι οποίοι έδωσαν
βιντεοσκοπημένη κατάθεση κεκλεισμένων των θυρών ενώπιόν τους.

Μ' ένα συλλογικό μήνυμα, που μπορεί να συνοψιστεί στις λέξεις «Αρκετά πια!»,
οι Αμερικανοί εκτιμούν ότι η διαδικασία της παραπομπής από τη Βουλή των
Αντιπροσώπων ήταν αρκετή τιμωρία για τον Μπιλ Κλίντον. Και αν πολλοί ακόμα
υποστηρίζουν την ιδέα της επίπληξης εναντίον του προέδρου, η κοινή γνώμη σε
γενικές γραμμές θα ήταν περισσότερο ικανοποιημένη αν το όλο θέμα έκλεινε εδώ,
χωρίς τελική ψηφοφορία από τη Γερουσία.


Το εξώφυλλο του περιοδικού «People», που αφιερώνει άρθρο για τις σχέσεις της
Χίλαρι Κλίντον με την Τσέλσι

Ο ΤΥΠΟΣ εμπλέκει στο οικογενειακό δράμα των Κλίντον και την κόρη τους Τσέλσι,
παρά τις προσωπικές εκκλήσεις του προεδρικού ζεύγους.

Με μια λακωνική κοινή δήλωση ο πρόεδρος Μπιλ Κλίντον και η πρώτη κυρία των
Ηνωμένων Πολιτειών εξέφρασαν τη «βαθιά λύπη τους» για την απόφαση του
αμερικανικού περιοδικού «People» να δημοσιεύσει στο ερχόμενο τεύχος
αποκλειστικό άρθρο για τις σχέσεις της Χίλαρι με την κόρη της Τσέλσι με τίτλο
«Η χάρη στο στόχαστρο».

«Δυστυχώς, παρά τις προσωπικές εκκλήσεις μας για σεβασμό της ιδιωτικής ζωής
της, το περιοδικό επέλεξε να προχωρήσει στη δημοσίευση», αναφέρει η λιτή
ανακοίνωση του προεδρικού ζεύγους, που έδωσε στη δημοσιότητα ο Λευκός Οίκος,
καλώντας ταυτόχρονα τα υπόλοιπα μέσα ενημέρωσης να σεβαστούν την προσωπική ζωή
της 19χρονης Τσέλσι.

Η εκδότρια του «People», Κάρολ Ουάλας, υπεραμύνθηκε πάντως της απόφασης του
περιοδικού να δημοσιεύσει το άρθρο, τονίζοντας ότι η Τσέλσι έχει πλέον
ενηλικιωθεί: «Όλα τα προηγούμενα χρόνια γράφαμε για την οικογένεια Κλίντον και
σε καλές και σε άσχημες στιγμές. Η Τσέλσι είναι σχεδόν 19 ετών και έχει
ενηλικιωθεί. Πιστεύουμε ότι επειδή είναι μία αυτόπτης μάρτυρας στο
οικογενειακό δράμα και στα ιστορικά γεγονότα που εκτυλίσσονται γύρω της, είναι
ένα έγκυρο δημοσιογραφικό υποκείμενο».

Η Ουάλας πρόσθεσε, πάντως, ότι το άρθρο διακρίνεται από έναν διάχυτο «θαυμασμό
για τη σχέση μητέρας και κόρης».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16358N571</ED>
<ID>
ID:19595

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N57&aa=1</URL></REF>


Article

<CATEGORY>vin07</CATEGORY>

 <H2></H2><H2>Οι Άγγλοι δάσκαλοι γυρίζουν στα θρανία
</H2>
ΣΤΑ ΘΡΑΝΙΑ γυρίζουν πάλι οι δάσκαλοι στην Βρετανία, για να δώσουν εξετάσεις.
Από του χρόνου όλοι οι νέοι δάσκαλοι και καθηγητές θα πρέπει να περάσουν ένα
εθνικό διαγώνισμα προκειμένου να εξετασθούν οι γνώσεις τους στα στοιχειώδη
Μαθηματικά. Και από το 2001, οι δάσκαλοι και οι καθηγητές θα πρέπει να
αποδείξουν τις γνώσεις τους στην Γραφή και Ανάγνωση, και στην τεχνολογία της Πληροφορικής.

Προχθές, ο Ντέιβιντ Μπλάνκετ, ο υπουργός Παιδείας και Εργασίας, ζήτησε από
τους συμβούλους εξετάσεων να δημιουργήσουν τα τεστ Μαθηματικών, στα οποία θα
συμπεριλαμβάνεται εξέταση της Αριθμητικής από μνήμης και απαιτεί εύστροφες
απαντήσεις με μεγάλη ταχύτητα.

Οι Βρετανοί μαθητές ήδη απαιτείται να έχουν περάσει τις εξετάσεις GCSE στα
Μαθηματικά και τα Αγγλικά, τουλάχιστον με μέτριο βαθμό, προκειμένου να γίνουν
αποδεκτοί για εκπαίδευση. Αλλά οι υπουργοί πιστεύουν ότι υπερβολικά πολλοί
νέοι δάσκαλοι αποφοιτούν, χωρίς να είναι ικανά καταρτισμένοι στην στοιχειώδη
Αριθμητική, την Ορθογραφία και την Γραμματική, και χωρίς να μπορούν να
χειριστούν αποτελεσματικά ένα ηλεκτρονικό υπολογιστή.

Οι προτάσεις αποτελούν μέρος ενός σχεδίου που στοχεύει στο να δυσκολέψει η
εκπαίδευση των διδασκόντων. Το σχέδιο αναλύεται στο «Πράσινο» ­ όπως έχει
αποκληθεί ­ νομοσχέδιο, το οποίο επαναπροσδιορίζει το μέλλον του συγκεκριμένου
επαγγέλματος, και το οποίο δημοσιεύθηκε πριν από τα Χριστούγεννα.

Δόκιμοι δάσκαλοι της πρωτοβάθμιας και δευτεροβάθμιας εκπαίδευσης θα πρέπει να
περάσουν τα διαγωνίσματα, τα οποία θα διεξαχθούν σε εθνικό επίπεδο, πριν τους
επιτραπεί να αρχίσουν να διδάσκουν.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16358N572</ED>
<ID>
ID:19649

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N57&aa=2</URL></REF>


Article

<CATEGORY>vin07</CATEGORY>

 <H2>Η Ντόιτσε Μπανκ βοήθησε στην κατασκευή του Άουσβιτς
</H2>
Η ΜΕΓΑΛΥΤΕΡΗ τράπεζα της Γερμανίας, η Deutsche Bank AG, είχε χορηγήσει δάνεια
στις εταιρείες που είχαν συμμετάσχει στην κατασκευή του στρατοπέδου
συγκέντρωσης του Άουσβιτς στον Β' Παγκόσμιο Πόλεμο, δήλωσε ο Μάνφρεντ Πολ,
ιστορικός της τράπεζας αυτής.

Ο Μάνφρεντ Πολ, επικεφαλής του Ινστιτούτου Ιστορίας της γερμανικής τράπεζας,
δήλωσε ότι έγγραφα που ήλθαν στο φως πρόσφατα έδειξαν για πρώτη φορά ότι η
τράπεζα συνέβαλε στη χρηματοδότηση της κατασκευής του στρατοπέδου των ναζί.
Είχε ακόμα χρηματοδοτήσει γερμανική εταιρεία, η οποία παρασκεύαζε το αέριο
Ζικλόν Β, που χρησιμοποιείτο στους θαλάμους αερίων.

«Εξετάζοντας πιστωτικά έγγραφα διαπιστώσαμε ότι υποκαταστήματα της τράπεζας
είχαν πιστωτικές συναλλαγές με τοπικές εταιρείες, οι οποίες είχαν ενεργό ρόλο
στην κατασκευή τους στρατοπέδου του Άουσβιτς», δήλωσε σε συνέντευξη Τύπου ο
Γερμανός ιστορικός. Ο Πολ μοίρασε στους δημοσιογράφους αντίγραφα συμβολαίου
ανάμεσα στα υποκαταστήματα της Deutsche Bank και την κατασκευαστική εταιρεία
W. Riedel & Sohn Eisenbeton und Hochbau στο Μπλιέσκο Μπιάλα της Πολωνίας,
που δείχνει ότι χορηγήθηκαν δάνεια για το Άουσβιτς.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16358N573</ED>
<ID>
ID:19686

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N57&aa=3</URL></REF>


Article

<CATEGORY>vin07</CATEGORY>

 <H5>ΧΙΡΟ ΤΖΟΫ ΝΑΪΤΙΝΓΚΕΗΛ
</H5><H2>ΠΡΟΣΩΠΑ
</H2><H2>Οι λυγμοί που κανείς δεν έβλεπε
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η Χίρο Τζόυ Νάιτινγκέηλ είναι 12 χρόνων και δεν μπορεί να μιλήσει ούτε να
κινηθεί. Ωστόσο συνθέτει μουσική και εκδίδει περιοδικό στο Ίντερνετ.

Χίρο Ναϊτινγκέηλ. Με τη μητέρα της, που είναι ο μοναδικός διερμηνέας της

Η ΜΙΚΡΗ Βρετανίδα πάσχει από το «σύνδρομο του έγκλειστου» ­ απόλυτη απραξία η
οποία προκαλείται από εγκεφαλική βλάβη που καθιστά το σώμα άχρηστο και
βουβαίνει τη φωνή. Είναι μάλλον απίθανο να μπορέσει κάποτε να περπατήσει, να
τραφεί ή να φροντίσει μόνη τον εαυτό της. Χάρις όμως στην αφοσίωση της μητέρας
της, της Πωλίν Ράιντ, η Χίρο μπορεί να επικοινωνεί: όταν η κόρη της ήταν
τεσσάρων ετών, η Πωλίν επινόησε ένα περίπλοκο σύστημα χειρονομιών που
ισοδυναμεί με το αλφάβητο. Έτσι η Χίρο επικοινωνεί με μικρές κινήσεις του
χεριού της, διερμηνέας των οποίων είναι η μητέρα της.

Με τα πρώτα λόγια της, έγινε φανερό ότι ήταν ένα εξαιρετικά προικισμένο παιδί.
Οι γονείς της ­ ο πατέρας της είναι αντιπρύτανης του πανεπιστημίου του Κεντ
και η μητέρα της πτυχιούχος της Οξφόρδης ­ δεν εξεπλάγησαν. Είχαν από νωρίς
καταλάβει πως η Χίρο είχε ένα ξύπνιο μυαλό που ανταποκρίνεται στα ερεθίσματα.
Σε ηλικία πέντε ετών είχε ξεπεράσει κατά πολύ τον αδελφό της Αλάρικ, δύο
χρόνια μεγαλύτερό της. Στα έξι της, ήταν τουλάχιστον πέντε χρόνια μπροστά από
τους συνομηλίκους της. Στα οκτώ της, το ταλέντο της στη σύνθεση θεωρήθηκε τόσο
εξαιρετικό ώστε την δέχθηκαν στο Βασιλικό Κολλέγιο Μουσικής και στη Βασιλική
Ακαδημία Μουσικής. Και πρόσφατα, υπαγορεύοντας στη μητέρα της, δημιούργησε το
ηλεκτρονικό περιοδικό «From the Window» (www. rmplc.co.
uk/eduweb/sites/hojoy). Δημοσιεύει άρθρα που της στέλνουν προσωπικότητες όπως
η συγγραφέας Μάργκαρετ Ατγουντ ή ο Γενικός Γραμματέας του ΟΗΕ Κόφι Ανάν. Αλλά
τα πιο ενδιαφέροντα είναι αυτά που η ίδια υπογράφει και στα οποία συχνά
περιγράφει με συγκινητικές λεπτομέρειες τα συμπτώματα της αναπηρίας της. Η
Χίρο θυμάται καλά την ημέρα που συνειδητοποίησε ότι μπορεί να μην μιλούσε
ποτέ: «Ήμουν δύο χρόνων και ήξερα πως ήμουν διαφορετική από τα άλλα παιδιά. Τα
άκουγα να μιλάνε και έκανα ό,τι μπορούσα για να συμμετέχω κι εγώ. Πίστευα πως
μια μέρα θα μπορούσα να μιλήσω. Αλλά μετά σκεφτόμουν, "Κι αν όχι;". Ήθελα να
ρωτήσω τη μαμά, αλλά δεν μπορούσα και ήθελα να κλάψω, αλλά ούτε αυτό μπορούσα,
έβγαιναν μόνο πνιγμένοι λυγμοί, που κανείς δεν έβλεπε». Η Χίρο ήταν έξι ετών
όταν διηγήθηκε αυτή την ιστορία στη μητέρα της. Εκείνη συγκλονίσθηκε
αντιλαμβανόμενη το βαθμό αυτοσυνείδησης της κόρης της. «Ένοιωσα ότι είχα την
ευθύνη να εξηγήσω στους άλλους τι λέει το παιδί μου», εξηγεί στην «Ντέιλυ
Τέλεγκραφ». Από τότε βρίσκεται διαρκώς στο πλευρό της κόρης της. Η Χίρο
επικοινωνεί άμεσα μόνο με τη μητέρα της. «Φοβάμαι την εξάρτηση από τους γονείς
μου που μεγαλώνουν και φοβάμαι ότι δεν θα βρω ποτέ στη ζωή ένα σύντροφο που θα
μπορέσει να με αγαπήσει», λέει. «Φοβάμαι πως δεν μπορώ να αγαπηθώ».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16358N581</ED>
<ID>
ID:19596

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N58&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το φάντασμα του Ντάνυ
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Αχ, να 'χαμε και στη χώρα μας έναν Κον-Μπεντίτ να μας βγάλει από τη μούχλα!»,
αναφωνούν οι Ιταλοί. Το θέαμα της πολιτικής στην Ελλάδα δεν θα νομιμοποιούσε
κι εδώ ένα τέτοιο επιφώνημα;

Στο στόχαστρο. «Είναι πολύ εύκολο». «Δεν είναι πλέον σπορ». «Ο Κον-Μπεντίτ
δεν καταλαβαίνει την κουλτούρα μας» (από την «Λιμπερασιόν»)

ΝΑ ΛΟΙΠΟΝ που ο Ντανιέλ Κον-Μπεντίτ, ο «κόκκινος Ντάνυ», ο άπατρις, ο
κοσμοπολίτης, ο προβοκάτορας, ο Γερμανοεβραίος όπως τον λένε ειρωνικά οι
οπαδοί του ανεκδιήγητου Σεβενμάν, ο «αναρχικός φιλελεύθερος» όπως τον θέλει η
παρέα των διανοουμένων περί τον Μπουρντιέ, η «αδελφή» όπως τον αποκαλούν οι
κυνηγοί, το «εβραϊκό γουρούνι» που οι εργαζόμενοι στην πυρηνική βιομηχανία
απαιτούν να πάει στο Νταχάου, ο αιωνίως μάχιμος βετεράνος, ο αμετανόητος
επαναστάτης, απευθύνει από την πρώτη σελίδα της χθεσινής «Μοντ» μια προκλητική
έκκληση: ας αλλάξουμε τη Γαλλία για να κτίσουμε την Ευρώπη. Το ευρώ δεν
περπατάει, γράφει ο ηγέτης των Πρασίνων. Οι ρυθμοί των όποιων αλλαγών είναι
απελπιστικά αργοί. Ας αναλάβουμε λοιπόν εμείς την πρωτοβουλία, προωθώντας
μερικά φιλόδοξα σχέδια που θα αλλάξουν τη ζωή μας. Ένα πανευρωπαϊκό δίκτυο
σιδηροδρόμων μεγάλης ταχύτητας, για παράδειγμα. Ένα πρόγραμμα αναδιοργάνωσης
των αστικών περιοχών για να μη γεμίσουμε με αμερικανικού τύπου γκέτο. Ας
υποστηρίξουμε την εδαφική ενοποίηση της Ευρώπης, με την ένταξη σ' αυτήν των
χωρών από την άλλη πλευρά του «τείχους».

Με τον Κον-Μπεντίτ μπορεί κανείς να συμφωνεί ή να διαφωνεί, οι προτάσεις του
όμως είναι συγκεκριμένες, ρεαλιστικές και ταράζουν πάντα τα νερά. Είναι ένας
αντι-πολιτικός που προκαλεί συγκρούσεις, γράφει ο Φιλίπ Σολέρ στη «Μοντ». Ένα
«τρίτο μάτι» που βλέπει πράγματα γι' άλλους αόρατα ­ συμπληρώνει η Μπάρμπαρα
Σπινέλλι στη «Στάμπα» ­ ένα είδος ψυχαναλυτή που επικαλείται την
«επιτακτικότητα του συναισθήματος», και ταυτόχρονα ένας αυθεντικός Homo
Europaeus που τόσο πολύ τον έχουμε ανάγκη. Τι καλά που θα 'ταν να υπήρχε και
στην Ιταλία, στη Γερμανία, στην Αγγλία, ένας «ξένος», ένας νομάς, που να
ανακατέψει τη μούχλα και να αναζητήσει λύσεις βαδίζοντας πάνω στη γραμμή της
μεθορίου, με το ένα πόδι από τη μια και το άλλο από την άλλη πλευρά των συνόρων...

Έχει ανάγκη λοιπόν πάντα η εποχή μας από ήρωες; Από χαρισματικούς ρήτορες που
σε συνεπαίρνουν με τις ιδέες τους, από μαχητικούς διανοούμενους που σε
αποσπούν από τη μίζερη μακαριότητά σου, από εναλλακτικούς ηγέτες που σε
βοηθούν να βλέπεις πέρα από τη μύτη σου, δηλαδή τα σύνορα της χώρας σου; Το
άρθρο της Σπινέλλι προκάλεσε ποικίλες αντιδράσεις. Ο μύθος των ηρώων έχει
καταρρεύσει, παρατηρεί ο Βαλεντίνο Παρλάτο από το «Μανιφέστο». Τα εθνικά κράτη
είναι πάντα ζωντανά, λέει ο φιλόσοφος Λούτσιο Κολέτι που εξελέγη βουλευτής με
τον Μπερλουσκόνι. Πιο πικρό το σχόλιο του Γκουίντο Βιάλε, από τη γενιά του
'68: «Στην Ιταλία είχαμε έναν Κον-Μπεντίτ, έναν άνθρωπο ανάλογης ευφυίας,
κουλτούρας και κοσμοπολίτικων αντιλήψεων. Μόνο που αντί να τον στείλουμε στο
Κοινοβούλιο ή να τον κάνουμε υπουργό (όπως έκαναν οι Γερμανοί τον Γιόσκα
Φίσερ) τον κλείσαμε στη φυλακή. Πρόκειται βέβαια για τον Αντριάνο Σόφρι».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16358N582</ED>
<ID>
ID:19650

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N58&aa=2</URL></REF>


Article

<CATEGORY>vin07</CATEGORY>

 <H5>Η «θεά»...
</H5><H5>Ο Καιάδας...
</H5><H5>Μια γυναίκα...
</H5><H5>Το συμφέρον...
</H5><H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... του ποδοσφαίρου είναι στρογγυλή. Ήδη, το σχήμα της παραπέμπει σε κάποιας
μορφής τελειότητα, εξωτερική, βέβαια, αφού το περιεχόμενό της δεν παύει να
είναι σκέτος αέρας. Σε αυτό ακριβώς υστερεί σε σύγκριση με τον Βούδα, που,
ακόμη και το όνομά του ­ σανσκριτικό ομόρριζο με το αρχαιοελληνικό «οίδα»,
γνωρίζω ­ υποδηλώνει ότι η ινδική θεότητα είναι πλήρης περιεχομένου. Το
αμάρτημα του προπονητή της εθνικής Αγγλίας να υπηρετεί ταυτόχρονα και τις δύο
αυτές θεότητες τιμωρήθηκε με «κόκκινη κάρτα». Πιστός στην πρώτη, ο Γκλεν Χοντλ
δεν δίστασε να ρίξει στον ποδοσφαιρικό Καιάδα τα άτομα με ειδικές ανάγκες, με
δηλώσεις του στους «Τάιμς» του Λονδίνου. Πιστός και στη δεύτερη, επικαλέστηκε
γι' αυτό το «κάρμα»: «Τα άτομα με ειδικές ανάγκες είναι τιμωρημένα για κάτι
που έκαναν στην προηγούμενη ζωή τους». Στην επόμενη ζωή του, ο Χοντλ θα
παρακολουθεί τους αγώνες της εθνικής Αγγλίας από την εξέδρα, εκεί, στην
ανυπαρξία της Νιρβάνα.


... του σύγχρονου, επαγγελματικού αθλητισμού βρίσκεται σε πλήρη λειτουργία εδώ
και πολύ καιρό. Πληγή χαίνουσα καταπίνει το «αρχαίο πνεύμα, αθάνατο», το τόπι
στην αλάνα, το «έτσι, για πλάκα». Μετράει, ζυγίζει, κοστολογεί κεφάλια, πόδια,
λογιστικές εγγραφές σε ισολογισμούς ανωνύμων εταιρειών, που τρέφονται με
ακριβές χορηγίες. Στην κοινωνία του θεάματος, ό,τι δεν είναι «στρογγυλό»
μοιάζει καταδικασμένο. Δεν είναι, λοιπόν, κάπως υποκριτικό να φορτώνει η
αγγλική κοινωνία τόσο βάρος στους ώμους του Χοντλ (φωτ.), μόνο και μόνο επειδή
θέλησε να μείνει πιστός και στις δυο του θεότητες; Για την «Γκάρντιαν» είναι
και μισαλλόδοξο. «Οι Μπλερ πιστεύουν πως πίνουν το αίμα του Χριστού. Μήπως θα
έπρεπε να τους διώξουμε και αυτούς;» αναρωτιέται η εφημερίδα.


... από το Μάλι δικάζεται στο Παρίσι, γιατί έκανε περιτομή σε σαράντα οκτώ
κορίτσια. Μαζί της κάθονται στο σκαμνί και είκοσι οκτώ γονείς. Το πανάρχαιο
αφρικανικό έθιμο είναι δύσπεπτο για τα ευρωπαϊκά ήθη. Όμως, εκατόν τριάντα
εκατομμύρια κορίτσια, κυρίως από μουσουλμανικό κόσμο, υπολογίζεται ότι έχουν
υποβληθεί σε περιτομή, στην Αφρική, τη Μέση Ανατολή και την Ασία. Σε αυτές τις
χώρες, οι γονείς θεωρούν την περιτομή απαραίτητη, αν θέλουν τα κορίτσια τους
να βρουν σύζυγο. Μαζί με τα λιγοστά υπάρχοντά τους, όταν ήρθαν μετανάστες στην
Ευρώπη, έφεραν και το έθιμο. Η ευρωπαϊκή δικαιοσύνη δεν θα μπορέσει να το
πολεμήσει εύκολα, χωρίς να υποκύψει στον πειρασμό της μισαλλοδοξίας, λένε
οργανώσεις που εκπροσωπούν τους μετανάστες. Και έχουν ­ τουλάχιστον ­ ένα
επιχείρημα: την περιτομή των αρρένων που γίνεται αδιαμαρτύρητα αποδεκτή σε
όλον τον κόσμο.


... όπου υπάρχει, ξέρει να βρίσκει λύσεις σε τέτοια δύσκολα προβλήματα, ηθικά
και θρησκευτικά, χωρίς καμιά μισαλλοδοξία. Οι τραπεζίτες του Σίτυ ανακάλυψαν
ξαφνικά πως το Κοράνι είναι γι' αυτούς ζημιογόνο. Εδώ και πολλά χρόνια,
περισσότεροι από ενάμισι εκατομμύριο μουσουλμάνοι που ζουν στη Βρετανία ήταν
υποχρεωμένοι να «κάνουν σκόντο» στην πίστη τους για να αγοράσουν σπίτι. Το
Κοράνι, που το πήραν και αυτό μαζί τους στην ξενιτιά, απαγορεύει τον τόκο.
Έτσι, τόσα χρόνια, οι βρετανικές τράπεζες δεν μπορούσαν να πουλήσουν τα
στεγαστικά τους δάνεια στους μουσουλμάνους. Ώσπου, οι τραπεζίτες βρήκαν το
κόλπο για να «ξεγελάσουν» τον ισλαμικό νόμο. Αγοράζουν το σπίτι από τον
ιδιοκτήτη και το «νοικιάζουν» στον πελάτη. Ύστερα από είκοσι πέντε χρόνια
γίνεται δικό του. Στο «νοίκι» είναι «κρυμμένος» και ο τόκος. Η δυτική ηθική
ήξερε πάντα να κρύβεται πίσω από το δάχτυλό της. Η μουσουλμανική μαθαίνει.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16358N583</ED>
<ID>
ID:19687

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N58&aa=3</URL></REF>


Article

<CATEGORY>vin08</CATEGORY>

 <H5>ΔΗΜΟΣΙΕΣ ΕΚΤΑΣΕΙΣ ΠΑΡΑΧΩΡΟΥΝΤΑΙ ΣΤΟΥΣ «ΚΑΤΟΧΟΥΣ» ΤΟΥΣ, ΜΕ ΤΗΝ ΤΙΜΗ ΤΗΣ ΕΦΟΡΙΑΣ
ΚΑΙ ΕΥΚΟΛΙΕΣ
</H5><H5>9,3% πάνω η οικοδομική δραστηριότητα
</H5><H2>Εξαγορά καταπατημένων
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Ανοίγει ο δρόμος για την πώληση των 170.000-220.000 στρεμμάτων του Δημοσίου
στους καταπατητές τους, καθώς θα μπορούν σύντομα να τα εξαγοράσουν και μάλιστα
με ευκολίες.

ΑΥΤΟ προβλέπεται σε νομοσχέδιο του υπουργείου Οικονομικών, το οποίο σύντομα
πρόκειται να κατατεθεί στη Βουλή. Μάλιστα, πληροφορίες εμφάνιζαν το υπουργείο
Οικονομικών να είναι αποφασισμένο να επισπεύσει τις διαδικασίες κατάθεσης. Το
θέμα αυτό τέθηκε και σε σύσκεψη που έγινε χθες στο υπουργείο Οικονομικών υπό
την προεδρία του υπουργού κ. Γιάννου Παπαντωνίου και με συμμετοχή τού
υφυπουργού Οικονομικών κ. Γιώργου Δρυ και των υπηρεσιακών παραγόντων. Στη
σύσκεψη αποφασίσθηκε να εξετασθεί το σχέδιο νόμου λεπτομερώς στο αμέσως
επόμενο διάστημα.

Η ΕΞΑΓΟΡΑ

Σύμφωνα με πληροφορίες, το νομοσχέδιο που εξετάστηκε αποτελείται από 9 άρθρα,
και προβλέπει ότι οποίος κατέχει δημόσιο κτήμα ανεξάρτητα αν έχει τίτλους
ιδιοκτησίας δικαιούται μέσα σε διάστημα έξι μηνών από τη δημοσίευση του νόμου
να υποβάλλει αίτηση στην αρμόδια Κτηματική Υπηρεσία του υπουργείου για την
εξαγορά του ακινήτου. 
Προϋποθεση για την εξαγορά είναι να κατέχει το κτήμα πριν από την 1η
Ιανουαρίου 1988.

Μάλιστα, οι καταπατητές που δεν θα υποβάλουν αίτηση, θα κινδυνεύσουν να χάσουν
το οικόπεδο που έχουν καταπατήσει. Αυτό συμβαίνει, γιατί το δικαίωμα υποβολής
αίτησης εξαγοράς των καταπατημένων δίνεται και σε τρίτους εφόσον δεν το
ασκήσουν οι άμεσα ενδιαφερόμενοι. Επιπλέον, σε όσους καταπατητές δεν υποβάλουν
αίτηση θα επιβληθούν τα αυστηρά πρόστιμα που προβλέπονται από το νόμο..

Το 1885 έγινε 1945

Παράλληλα με το νομοσχέδιο προβλέπεται ότι κατά τη διαδικασία κατάρτισης του
Εθνικου Κτηματολογίου, ως αποδεικτικά στοιχεία κυριότητας γης θα θεωρούνται
τίτλοι ιδιοκτησίας και άλλα στοιχεία που θα αποδεικνύουν την κατοχή της από το
1945 και πριν. 
Με βάση το σημερινό καθεστώς, το αντίστοιχο χρονικό όριο ήταν το 1885.

ΔΙΑΔΙΚΑΣΙΕΣ ΕΞΑΓΟΡΑΣ

Όσον αφορά τις διαδικασίες και τους όρους εξαγοράς των καταπατημένων,
προβλέπεται ότι για τα αστικά, περιαστικά και παραλιακά καταπατημένα που
βρίσκονται σε περιοχές που δεν είναι αγροτικές, το τίμημα εξαγοράς θα είναι
ίσο με την αντικειμενική του αξία. Σε ορισμένες περιπτώσεις που υπαγορεύονται
από κοινωνικούς λόγους προβλέπεται μειωμένο τίμημα εξαγοράς για αστικά ακίνητα
και για το τμήμα τους μέχρι 1.000 τ.μ.

Για τα αγροτικά ακίνητα όταν ο ενδιαφερόμενος είναι αγρότης, το τίμημα
εξαγοράς μειώνεται στο μισό της αγοραίας αξίας του και για έκταση μέχρι 10
στρέμματα. Στις υπόλοιπες περιπτώσεις το τίμημα θα ισούται με την αγοραία αξία.

Ορίζεται επίσης ότι το τίμημα εξαγοράς θα μπορεί να καταβληθεί σε έξι ισόποσες
μηνιαίες δόσεις, που θα είναι έντοκες με επιτόκιο 7% ετησίως, ενώ αν τα
ακίνητα βρίσκονται σε παραμεθόριες περιοχές οι δόσεις αυξάνονται σε 18%.


ΑΙΣΘΗΤΗ αύξηση κατά 9,3% παρουσίασε η οικοδομική δραστηριότητα στο ενδεκάμηνο
Ιανουαρίου - Νοεμβρίου 1998, σύμφωνα με στοιχεία της Στατιστικής Υπηρεσίας.

Τη μεγαλύτερη αύξηση είχε ο νομός Αττικής (14,1%), ενώ στην υπόλοιπη χώρα η
οικοδομική δραστηριότητα αυξήθηκε κατά 7,6%.

Τον Νοέμβριο σε όλη τη χώρα η αύξηση της οικοδομικής δραστηριότητας ήταν 0,4%,
αλλά στην Αττική υπήρχε μείωση 3%.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N59</CAT>
<ED>
Κωδικός άρθρου: A16358N591</ED>
<ID>
ID:19609

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N59&aa=1</URL></REF>


Article

<CATEGORY>vin08</CATEGORY>

 <H2>Καμιά παράταση για τις δηλώσεις ΦΜΑΠ
</H2>
ΔΕΝ ΘΑ δοθεί παράταση στις προθεσμίες για την υποβολή των δηλώσεων Φόρου
Μεγάλης Ακίνητης Περιουσίας (ΦΜΑΠ) και έτσι περίπου 50.000 φορολογούμενοι θα
πρέπει να υποβάλουν τη δήλωση μέσα στις προθεσμίες που ισχύουν για τις
δηλώσεις φορολογίας εισοδήματος.

Δηλαδή οι μισθωτοί που έχουν μεγάλη ακίνητη περιουσία θα υποβάλουν τη δήλωση
ΦΜΑΠ μέχρι τις 17 Μαρτίου, οι ελεύθεροι επαγγελματίες 18-31 Μαρτίου ανάλογα με
το πρώτο γράμμα του επωνύμου τους κ.ο.κ.

Υπενθυμίζεται ότι δήλωση ΦΜΑΠ πρέπει να υποβάλουν οι φορολογούμενοι που η αξία
της ακίνητης περιουσίας τους την 1η Ιανουαρίου 1999 υπερβαίνει τα 69 εκατ.
δρχ. για αγάμους και τα 138 εκατ. δρχ. για εγγάμους. Όταν υπάρχουν ανήλικα
παιδιά, το αφορολόγητο όριο προσαυξάνεται κατά 17,2 εκατ. για κάθε παιδί.

Σε περίπτωση που ο ένας από τους δύο συζύγους έχει ακίνητη περιουσία
μεγαλύτερη από το αφορολόγητο όριο (69 εκατ. δρχ.) και ο άλλος σύζυγος έχει
μικρότερη ή δεν έχει περιουσία καθόλου, η απαλλαγή παρέχεται μέχρι τη
συμπλήρωση των δυο αφορολόγητων ορίων, δηλαδή 138 εκατ. δρχ. Τα ακίνητα που θα
δηλώσει ο υπόχρεως θα πρέπει να τα έχει αποκτήσει μέχρι την 1η Ιανουαρίου
1999, ενώ τα ακίνητα για τα οποία έχει συντάξει συμβόλαια μετά την 1η
Ιανουαρίου 1999 δεν υποχρεούται να τα συμπεριλάβει στη δήλωση ΦΜΑΠ. Ο φόρος
που αναλογεί στην αξία της ακίνητης περιουσίας, όπως αυτή δηλώθηκε,
καταβάλλεται σε 3 ίσες διμηνιαίες δόσεις, από τις οποίες η πρώτη καταβάλλεται
με την υποβολή της δήλωσης, οι δε υπόλοιπες την τελευταία εργάσιμη για τις
δημόσιες υπηρεσίες ημέρα των διμήνων που ακολουθούν.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N59</CAT>
<ED>
Κωδικός άρθρου: A16358N592</ED>
<ID>
ID:19656

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N59&aa=2</URL></REF>


Article

<CATEGORY>vin08</CATEGORY>

 <H2>Νέα στεγαστικά δάνεια από την Εργασίας
</H2>
ΔΥΟ ΝΕΑ στεγαστικά δάνεια θα χορηγεί η Τράπεζα Εργασίας. Πρόκειται για το
στεγαστικό δάνειο σε ευρώ με σταθερό επιτόκιο 5,25% για τον πρώτο χρόνο και
για το στεγαστικό δάνειο σε δραχμές με σταθερό επιτόκιο 7,50% για τα πέντε
πρώτα χρόνια.

Το στεγαστικό σε ευρώ έχει διάρκεια 15-25 χρόνια και το ελάχιστο ποσό του
δανείου είναι 10 εκατ. δρχ. Η εξόφληση μπορεί να γίνει με μηνιαίες, διμηνιαίες
ή τριμηνιαίες δόσεις. Το στεγαστικό σε δραχμές έχει διάρκεια 5-15 χρόνια και
το ελάχιστο ποσό είναι 5 εκατ. δρχ. Για όλα τα δάνεια σταθερού επιτοκίου
παρέχεται η ευχέρεια με τη λήξη της περιόδου του σταθερού επιτοκίου ο πελάτης
της τράπεζας να επιλέξει οποιοδήποτε είδος στεγαστικού δανείου του προσφέρει η τράπεζα.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N59</CAT>
<ED>
Κωδικός άρθρου: A16358N593</ED>
<ID>
ID:19694

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N59&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Μια άλλη ιστορία με αέριο...
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΤΟ ΠΡΟΒΛΗΜΑ με το αέριο είναι δεδομένο.

Η τελευταία εξέλιξη όμως ξαναφέρνει στο προσκήνιο μια άλλη ιστορία. Γιατί το
έλλειμμα στις παραδόσεις, οι πιέσεις (του καυσίμου) στον αγωγό και η ποιότητα
είναι ζητήματα που τρέχουν. Και επισημάνθηκαν έγκαιρα.

Το ίδιο και η απόφαση για εναλλακτικές πηγές.

Υπάρχουν όμως κάποιες βασικές λεπτομέρειες που επιμένουν κάποιοι να μη θυμούνται.

Παρά τα επανειλημμένα έγγραφα (της ΔΕΠΑ και του υπουργείου Βιομηχανίας) από το
'93 και μετά στο αρμόδιο υπουργείο.

Μιλάμε για την ιστορία με τα αντισταθμιστικά:

* για την κατασκευή του αγωγού

* για τις ελληνικές εξαγωγές.

Και τα ερωτήματα είναι δύο:

* Τι πήραμε;

* Τι χάσαμε;

ΥΓ: 1 Είναι και η περίφημη HEC (πρώην ITCO) που είναι (από το '92) σε εκκαθάριση.

2 Χωρίς να ανακοινωθεί τίποτα. Μέχρι τώρα.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N59</CAT>
<ED>
Κωδικός άρθρου: A16358N594</ED>
<ID>
ID:19727

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N59&aa=4</URL></REF>


Article

<CATEGORY>vin08</CATEGORY>

 <H5>Απαράδεκτη κατάσταση, με θύματα ασφαλισμένους - συνταξιούχους
</H5><H2>Στο χείλος του γκρεμού το ΙΚΑ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Βουνό είναι τα προβλήματα που έχει να αντιμετωπίσει ο νέος διοικητής του
ΙΚΑ κ. Μιλτιάδης Νεκτάριος, επίκουρος καθηγητής Ασφαλιστικών του Οικονομικού
Πανεπιστημίου Πειραιά.

Ο μεγαλύτερος ασφαλιστικός φορέας της χώρας παρουσιάζει μια απαράδεκτη
κατάσταση, με θύματα τους ασφαλισμένους και τους συνταξιούχους, οι οποίοι
καθημερινά καταταλαιπωρούνται από τις υπηρεσίες του ιδρύματος. Ουρές στα
ιατρεία, καθυστέρηση στη χορήγηση σύνταξης, πελατειακές σχέσεις, σοβαρή
έλλειψη προσωπικού, απουσία μηχανοργάνωσης, αλλά και ένα τεράστιο έλλειμμα
(449,61 δισ. δρχ. μαζί με τα τοκοχρεολύσια) συνθέτουν την εικόνα που
παρουσιάζει το ίδρυμα με τους 1.500.000 άμεσα ασφαλισμένους, τους 800.000
συνταξιούχους και συνολικά 5.600.000 δικαιούχους παροχών.

Αν στα προβλήματα αυτά προστεθούν η αλματώδης αύξηση των δαπανών υγείας (527,8
δισ. δρχ. το 1998), οι επιβαρύνσεις στο ίδρυμα από τις συγχωνεύσεις
ελλειμματικών ταμείων αλλά και οι οφειλές σε άλλους φορείς (250 δισ. δρχ.),
γίνεται κατανοητό ότι το ΙΚΑ βρίσκεται στο χείλος του γκρεμού και αν δεν
ληφθούν άμεσα και αποτελεσματικά μέτρα, η πορεία του διαγράφεται άκρως
ανησυχητική, όπως άλλωστε επισημαίνουν και οι εκπρόσωποι των εργαζομένων. Παρά
τις εξαγγελίες και τις προσπάθειες που έγιναν για το νοικοκύρεμα του ΙΚΑ, η
κατάσταση εξακολουθεί να παρουσιάζεται απελπιστική. «Τα προβλήματα είναι
σοβαρά και μεγάλα», τονίζει ο πρόεδρος του Συλλόγου Υπαλλήλων ΙΚΑ κ. Βασίλης
Κόκαλης. Μόνο στον τομέα του προσωπικού αρκεί να αναφερθεί ότι υπάρχουν 3.000
κενά, ενώ είναι αξιοσημείωτη η ανορθολογική κατανομή του». Πρέπει, προσθέτει ο
κ. Κόκαλης, να υπάρξει συνεργασία του νέου διοικητή με τους εργαζομένους για
να αντιμετωπιστεί αυτή η κατάσταση. Ο κόμπος έφθασε στο χτένι».

* Με τη συμμετοχή 200 συνέδρων από όλη τη χώρα θα γίνουν από τις 17 ως τις 19
Φεβρουαρίου σε κεντρικό ξενοδοχείο της Αθήνας οι εργασίες του 12ου τακτικού
εκλογοαπολογιστικού συνεδρίου της Πανελλήνιας Ομοσπονδίας Συλλόγου Εργαζομένων
ΙΚΑ (ΠΟΣΕ-ΙΚΑ).

* Τα εγκαίνια του εκπαιδευτικού ορθοδοντικού κέντρου ΙΚΑ (Λένορμαν 200 -
Αθήνα) θα γίνουν σήμερα το μεσημέρι. Το ΙΚΑ υλοποιεί για πρώτη φορά στη χώρα
μας ένα διετές εκπαιδευτικό πρόγραμμα στην ορθοδοντική για τους οδοντιάτρους
του, με τη συμμετοχή έγκριτων καθηγητών και επιστημόνων από την Ελλάδα και το εξωτερικό.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N60</CAT>
<ED>
Κωδικός άρθρου: A16358N601</ED>
<ID>
ID:19610

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N60&aa=1</URL></REF>


Article

<CATEGORY>vin08</CATEGORY>

 <H2>Βραχνάς για τους εργοδότες οι επιθεωρητές Εργασίας
</H2>
ΑΥΞΗΜΕΝΕΣ αρμοδιότητες και δικαίωμα να επιβάλλουν αυστηρά πρόστιμα στους
παραβάτες εργοδότες (φτάνουν ως το κλείσιμο της επιχείρησης) θα έχουν οι
επιθεωρητές Εργασίας. Το σχέδιο του Προεδρικού Διατάγματος για την οργάνωση
του Σώματος Επιθεώρησης Εργασίας (ΣΕΠΕ) παραδόθηκε χθες από το υπουργείο
Εργασίας και Κοινωνικών Ασφαλίσεων στους κοινωνικούς εταίρους, προκειμένου να
υποβάλουν τις παρατηρήσεις τους. Το νέο Σώμα θα λειτουργήσει από τη 1-7-1999.

Αποστολή του ΣΕΠΕ είναι:

* Η επίβλεψη και ο έλεγχος της εφαρμογής των διατάξεων της εργατικής νομοθεσίας.

* Η έρευνα, ανακάλυψη και δίωξη, σύμφωνα με τις κείμενες διατάξεις, των
παραβατών της εργατικής νομοθεσίας.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N60</CAT>
<ED>
Κωδικός άρθρου: A16358N602</ED>
<ID>
ID:19657

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N60&aa=2</URL></REF>


Article

<CATEGORY>vin08</CATEGORY>

 <H5>ΕΛΛΙΠΕΙΣ ΠΑΡΑΔΟΣΕΙΣ ΡΩΣΙΚΟΥ ΦΥΣΙΚΟΥ ΑΕΡΙΟΥ ΣΕ ΕΛΛΑΔΑ, ΒΟΥΛΓΑΡΙΑ, ΡΟΥΜΑΝΙΑ, ΤΟΥΡΚΙΑ...
</H5><H2>Μετ' εμποδίων το αέριο
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Γενικευμένο και σε γειτονικές χώρες (Βουλγαρία, Ρουμανία, Τουρκία) είναι το
πρόβλημα με τις ελλιπείς παραδόσεις του ρωσικού φυσικού αερίου που από τον
περασμένο Νοέμβριο έχει επισημάνει η ελληνική κυβέρνηση, παράλληλα με την
εκτός προδιαγραφών ποιότητά του.

Την Τρίτη, η υπουργός Ανάπτυξης Βάσω Παπανδρέου, μετά και τις τελευταίες
εξελίξεις, μεταβαίνει στη Μόσχα όπου θα έχει συναντήσεις και συνομιλίες για το
συγκεκριμένο ζήτημα με την αντιπρόεδρο της ρωσικής κυβέρνησης κ. Ματιένκο, τον
υπουργό Ενέργειας κ. Γκενεράλοφ και τον πρόεδρο της εταιρείας Gaz Prom κ.
Διαλίρεφ, δήλωσε στα «ΝΕΑ» ο διευθύνων σύμβουλος της ΔΕΠΑ Σ. Παπαφιλίππου.

«Έχουμε φτάσει σε οριακά σημεία, το σύστημα μεταφοράς αερίου από τη Ρωσία
παρουσιάζει πολλά προβλήματα και το κόστος θα είναι μεγάλο, αν η κατάσταση επιδεινωθεί».

Την ύπαρξη του προβλήματος παραδέχτηκε, χθες, και ο Ρώσος επιτετραμμένος στην
Αθήνα Β. Πρίγκιν, που εκλήθη στο υπουργείο Ανάπτυξης, όπου του επεδόθη από την
κ. Παπανδρέου επιστολή διαμαρτυρίας, προκειμένου να ενημερωθεί και διά της
διπλωματικής οδού ο αρμόδιος υπουργός στη Μόσχα.

Αναφορικά με το πρόβλημα επάρκειας για τις ανάγκες της χώρας μας, ήδη η ΔΕΠΑ
(Δημόσια Επιχείρηση Αερίου) περιορίζει τις ποσότητες που παραδίδει σε διάφορες
βιομηχανικές χρήσεις, ώστε να ενισχυθεί η λειτουργία με αέριο των δύο μονάδων
της ΔΕΗ (Λαύριο, Κερατσίνι) που μπορούν να «κάψουν» πετρέλαιο, αλλά αυτό
συνεπάγεται ιδιαίτερα μεγάλο κόστος.

ΤΟ ΙΣΤΟΡΙΚΟ

Η σύμβαση μεταξύ Ελλάδας και Ρωσίας υπογράφηκε το 1988. Η πρώτη μεταφορά
αερίου στη χώρα μας έγινε το 1996. Περίπου 450 δισεκατομμύρια δραχμές
δαπανήθηκαν για τη δημιουργία του αγωγού, που αποτελούσε επέκταση του ήδη
υπάρχοντος που ξεκινούσε από τη Ρωσία και έχει έκταση 5.500 χιλιόμετρα. «Στη
διάρκεια της περασμένης χρονιάς επεκτάθηκε πολύ η χρήση του φυσικού αερίου»,
λέει ο κ. Παπαφιλίππου και συνεχίζει. «Ήδη καλύπτει πάνω από το 50% της
εγκατεστημένης βιομηχανίας στην έκταση που καλύπτει ο αγωγός, διείσδυσε στην
ηλεκτροπαραγωγή, στο Λαύριο και στο Κερατσίνι, και προωθήθηκε στη μαζική κατανάλωση.

ΣΕ ΑΦΑΝΕΙΑ

Η σύμβαση έχει διάρκεια μέχρι το 2016 με δυνατότητα επέκτασης για άλλα 10
χρόνια. Τα προβλήματα στην ποσότητα του φυσικού αερίου που φτάνει στην Ελλάδα
επισημάνθηκαν τον Νοέμβριο του '98. Η πρώτη απάντηση που έδωσαν οι Ρώσοι στις
ελληνικές διαμαρτυρίες ήταν ότι υπήρχε μεγάλη κατανάλωση από την Ουκρανία.
(σ.σ.: και ενδεχόμενη διαρροή). 
Έκτοτε, όμως, δεν έδωσαν... σημεία ζωής και ήδη το πρόβλημα μέρα με τη μέρα
μεγαλώνει. «Χρειαζόμαστε 250.000 κυβικά την ώρα και οι Ρώσοι μάς δίνουν μόνο
180.000, ενώ σημαντικό πρόβλημα υπάρχει και με την ποιότητα του φυσικού αερίου
που είναι και εκτός των συμβατικών προδιαγραφών.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N61</CAT>
<ED>
Κωδικός άρθρου: A16358N611</ED>
<ID>
ID:19611

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N61&aa=1</URL></REF>


Article

<CATEGORY>vin08</CATEGORY>

 <H2>Φθηνότερο χρήμα για «πράσινες» επενδύσεις
</H2>
ΔΑΝΕΙΑ ΜΕ χαμηλό επιτόκιο για τη χρηματοδότηση περιβαλλοντικών επενδύσεων από
μικρομεσαίες επιχειρήσεις θα χορηγεί η Ιονική Τράπεζα.

Το επιτόκιο θα είναι μειωμένο κατά μισή ποσοστιαία μονάδα από το αντίστοιχο
ισχύον επιτόκιο της Τράπεζας και το δάνειο μπορεί να καλύπτει το 100% της επένδυσης.

Το ανώτατο όριο του δανείου είναι 336 εκατ. δρχ., το ελάχιστο 5 εκατ. δρχ. και
η διάρκεια αποπληρωμής κυμαίνεται από 3 μέχρι 10 χρόνια.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N61</CAT>
<ED>
Κωδικός άρθρου: A16358N612</ED>
<ID>
ID:19658

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N61&aa=2</URL></REF>


Article

<CATEGORY>vin08</CATEGORY>

 <H5>ΟΙ ΚΩΔΙΚΟΙ ΑΡΙΘΜΟΙ ΔΡΑΣΤΗΡΙΟΤΗΤΑΣ ΘΑ ΒΑΣΑΝΙΣΟΥΝ ΤΟΥΣ ΦΟΡΟΛΟΓΟΥΜΕΝΟΥΣ
</H5><H2>Επιμένει στον λαβύρινθο
</H2>
Κωδικοί που αλλάζουν ανάλογα με το αν τα υποδήματα που πουλάει κάποιος είναι
αδιάβροχα ή από πλαστικό ή ελαστικό. Κωδικοί που αλλάζουν ανάλογα με το είδος
των ενδυμάτων (ανδρικά, γυναικεία κ.λπ), με την ποιότητα κατασκευής και την
σύνθεσή τους (δερμάτινα, μάλλινα κ.λπ).

Κωδικοί που φθάνουν τους 100 μόνο για κατηγορίες του ιδίου επαγγέλματος και
που σε ορισμένες περιπτώσεις είναι διαφορετικοί για την ίδια ακριβώς
επαγγελματική δραστηριότητα και ουδείς γνωρίζει ποιος είναι ο σωστός.

Αυτοί είναι οι Κωδικοί Αριθμοί Δραστηριότητας (ΚΑΔ) που φθάνουν τους 9.600 και
που στον λαβύρινθό τους θα πρέπει να περιπλανηθούν οι ελεύθεροι επαγγελματίες
και οι επιτηδευματίες για να βρουν εκείνον που αντιστοιχεί στην κύρια
δραστηριότητά τους και να τον αναγράψουν στο έντυπο Ε3.

Οι ΚΑΔ, που δόθηκαν χθες στη δημοσιότητα από το υπουργείο Οικονομικών,
προοιωνίζονται ταλαιπωρία και σύγχυση στις Εφορίες, καθώς οι φορολογούμενοι θα
πρέπει να αναζητήσουν όχι μόνον εκείνον τον ΚΑΔ που αντιστοιχεί στο επάγγελμά
τους, αλλά και εκείνον που αντιστοιχεί στα μεγαλύτερα ακαθάριστα έσοδα από την
δραστηριότητά τους.

Ορισμένες χαρακτηριστικές περιπτώσεις που δείχνουν το «χάος» με τους ΚΑΔ:

* Για λιανικό εμπόριο υποδημάτων με εξωτερικές σόλες και με επάνω μέρη από
ελαστικό ή πλαστικό αντιστοιχεί ο ΚΑΔ 52482251. 
Όμως για την ίδια ακριβώς δραστηριότητα υπάρχει και ο ΚΑΔ 52431105.

* Για λιανικό εμπόριο αδιάβροχων υποδημάτων με εξωτερικές σόλες και με επάνω
μέρη από ελαστικό ή πλαστικό ο ΚΑΔ είναι 52431101.

* Για λιανικό εμπόριο αδιάβροχων υποδημάτων με εξωτερικές σόλες και με επάνω
μέρη από ελαστικό ή πλαστικό για σπορ, ο ΚΑΔ είναι 52482201.

* Για λιανικό εμπόριο ανδρικών ή αγορίστικων παλτών, ημίπαλτων, καπών,
επενδυτών και παρόμοιων ειδών πλεκτών ή κροσέ, ο ΚΑΔ είναι 52421005.

* Για λιανικό εμπόριο ανδρικών ή αγορίστικων παλτών, ημίπαλτων, αδιάβροχων,
αντιανεμικών και παρόμοιων ειδών, ο ΚΑΔ είναι 52421006.

* Για λιανικό εμπόριο ανδρικών ή αγορίστικων πουκαμίσων, ο ΚΑΔ είναι 52421008.

* Για λιανικό εμπόριο ανδρικών ή αγορίστικων πουκαμίσων, πλεκτών ή κροσέ, ο
ΚΑΔ είναι 52421009.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16358N621</ED>
<ID>
ID:19612

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N62&aa=1</URL></REF>


Article

<CATEGORY>vin08</CATEGORY>

 <H2>Φορολογικές ελαφρύνσεις υπόσχεται ο Παπαντωνίου
</H2>
ΜΕΙΩΣΗ των συντελεστών φορολογίας, αύξηση των φορολογικών κλιμακίων και του
αφορολόγητου ποσού προανήγγειλε χθες ο υπουργός Εθνικής Οικονομίας και
Οικονομικών Γιάννος Παπαντωνίου, υποσχόμενος φορολογικές ελαφρύνσεις για τα
χαμηλά και μεσαία εισοδήματα.

Κατά τη διάρκεια συζήτησης στρογγύλης τραπέζης όπου συμμετείχαν και στελέχη
των κομμάτων της αντιπολίτευσης, ο κ. Παπαντωνίου είπε ότι η κυβέρνηση
σκοπεύει να προχωρήσει σε ευνοϊκές φορολογικές ρυθμίσεις που αφορούν κυρίως τα
χαμηλά και μεσαία εισοδήματα. Πρόκειται για τις αλλαγές στη φορολογία, τις
οποίες σκοπεύει η κυβέρνηση να θέσει στο τραπέζι του κοινωνικού διαλόγου που
θα ξεκινήσει τον Μάρτιο, με στόχο να αποφασιστούν και να ισχύσουν από το 2000.
Θα πρέπει να σημειωθεί ότι στο πλαίσιο αυτών των αλλαγών εξετάζεται η
τιμαριθμοποίηση της φορολογικής κλίμακας και άλλες ρυθμίσεις.

Ο κ. Παπαντωνίου είπε ακόμη ότι η κυβέρνηση θα προχωρήσει στην ενίσχυση του
κοινωνικού κράτους μέσα από την αναβάθμιση των υπηρεσιών του ΕΣΥ και τη
στήριξη των χαμηλοσυνταξιούχων με αύξηση του Επιδόματος Κοινωνικής Αλληλεγγύης
(ΕΚΑΣ). Από τις δηλώσεις του υπουργού προκύπτει ακόμη ότι στο τέλος του 1999
θα ξεκινήσει ένας νέος κύκλος ιδιωτικοποιήσεων. Όπως είπε, θα ξεκινήσει ένας
νέος γύρος διαρθρωτικών αλλαγών στην οικονομία και επΙσήμανε ιδιαίτερα τους
τομείς των τηλεπικοινωνιών και της ενέργειας. Στην ουσία, με τη δήλωσή του
αυτή, όπως έλεγαν αρμόδιοι παράγοντες, ο υπουργός «φωτογράφισε» τη ΔΕΗ και τις
άλλες ΔΕΚΟ στους δύο αυτούς τομείς, όπως την Ολυμπιακή Αεροπορία (Ο.Α.) κ.ά.
Οι ίδιοι παράγοντες σημείωναν ότι η αποκρατικοποίηση στους δύο αυτούς τομείς
θα υλοποιηθεί και λόγω της πολιτικής απελευθέρωσής τους, που προωθείται σε
ευρωπαϊκό επίπεδο.

Ο κ. Γ. Παπαντωνίου προσδιόρισε ότι μέχρι την 1/1/2002 που θα κυκλοφορήσει το
ευρώ, η Ελλάδα θα έχει ολοκληρώσει τις διαρθρωτικές αλλαγές.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16358N622</ED>
<ID>
ID:19659

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N62&aa=2</URL></REF>


Article

<CATEGORY>vin08</CATEGORY>

 <H2>Το ΕΒΕΑ προεξοφλεί την ένταξη στην ΟΝΕ
</H2>
Η ΕΝΤΑΞΗ της Ελλάδας στην ΟΝΕ πρέπει να θεωρείται βέβαιη στην παρούσα
συγκυρία, επισημαίνεται μεταξύ άλλων στην εξαμηνιαία έκθεση του
Εμποροβιομηχανικού Επιμελητηρίου Αθηνών (ΕΒΕΑ) για την πορεία της ελληνικής οικονομίας.

Ωστόσο, επισημαίνει ο πρόεδρος του ΕΒΕΑ κ. Γ. Παπαθανασίου, μια προσεκτική
ανάλυση των οικονομικών δεδομένων οδηγεί στο συμπέρασμα ότι ακόμη και το 2001,
η Ελλάδα θα είναι σχετικά ανέτοιμη να αντιμετωπίσει τις προκλήσεις που
συνεπάγεται η νομισματική ενοποίηση.

Δεν δικαιολογείται δημιουργία κλίματος εφησυχασμού, αλλά ούτε και προεκλογική
χαλάρωση της προσπάθειας προσαρμογής της ελληνικής οικονομίας στα νέα δεδομένα τονίζεται.

Έτσι το ΕΒΕΑ προτείνει:

1 Την εξυγίανση της Δημόσιας Διοίκησης και των δημόσιων οικονομικών.

2 Μια γενναία φορολογική μεταρρύθμιση.

3 Τη ριζική αναμόρφωση του συστήματος υγείας και κοινωνικής ασφάλισης.

4 Την κατάργηση των κρατικών μονοπωλίων και την ενίσχυση του εσωτερικού ανταγωνισμού.

5 Την αλλαγή των εργασιακών σχέσεων και την αποκρατικοποίηση στο
τραπεζικό σύστημα, τις μεταφορές, τις τηλεπικοινωνίες και την ενέργεια. Οι
μετοχοποιήσεις δεν αρκούν.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16358N623</ED>
<ID>
ID:19695

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N62&aa=3</URL></REF>


Article

<CATEGORY>vin08</CATEGORY>

 <H2>Οριστικοποιούνται οι αποφάσεις για ρύθμιση αγροτικών χρεών
</H2>
ΤΑ ΥΠΟΥΡΓΕΙΑ Οικονομικών και Εθνικής Οικονομίας και η διοίκηση της ΑΤΕ θα
εφαρμόσουν τις αποφάσεις της κυβέρνησης για τα αγροτικά χρέη και την μείωση
ειδικών φόρων στο πετρέλαιο και τα εφόδια, οι οποίες οριστικοποιούνται σήμερα
στο Υπουργικό Συμβούλιο.

Τις αποφάσεις θα γνωστοποιήσει στην Πανθεσσαλική Συντονιστική Επιτροπή ο
υπουργός Γεωργίας κ. Γ. Ανωμερίτης.

Ταυτόχρονα όμως υπάρχουν και γενικότερα θεσμικά ζητήματα που αφορούν τον
αγροτικό τομέα και για τα οποία επίσης αναμένεται να υπάρξουν σχετικές
κυβερνητικές αποφάσεις.

Σημειώνεται ότι ο υπουργός Γεωργίας κ. Γ. Ανωμερίτης σε πρόσφατες δηλώσεις του
έχει αναφερθεί σε κάποιες νέες τεχνικές, όπως είπε για την αντιμετώπιση των
χρεών των αγροτών κάνοντας ταυτόχρονα αναφορά και στη δυναμική της ελληνικής
οικονομίας και την μείωση των επιτοκίων που δίνουν την δυνατότητα τώρα για
σχετικούς χειρισμούς.

Αποτελεί επιτακτική ανάγκη να αντιμετωπιστεί η «μαύρη τρύπα» στον αγροτικό
τομέα που αναπαράγει προβλήματα, αλλά και αυξάνει το κόστος μειώνοντας την
ανταγωνιστικότητα της ελληνικής γεωργίας και κτηνοτροφίας, επισημαίνει ο
βουλευτής του ΠΑΣΟΚ και γραμματέας του ΚΤΕ παραγωγής και εμπορίου κ. Βαγγέλης Αργύρης.

Θα πρέπει όμως, προσθέτει, να αντιμετωπισθούν τα πραγματικά προβλήματα για τις
βιώσιμες μονάδες και όχι με γενικευμένες ρυθμίσεις που οδηγούν σε αναπαραγωγή
του προβλήματος.

Εξάλλου, ιδιαίτερος είναι ο προβληματισμός και σε επίπεδο κορυφαίων
συνεταιριστικών στελεχών (ΓΕΣΑΣΕ, ΠΑΣΕΓΕΣ, ΣΥΔΑΣΕ) που από την πλευρά τους
επισημαίνουν την ανάγκη αντιμετώπισης των προβλημάτων κατά κλάδο με ταυτόχρονη
ανασυγκρότηση του συνεταιριστικού χώρου σε αναπτυξιακή κατεύθυνση στην βάση
μιας εθνικής στρατηγικής απέναντι στην απόπειρα επανεθνικοποίησης της ΚΑΠ και
τις αποφάσεις των Βρυξελλών.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16358N624</ED>
<ID>
ID:19716

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N62&aa=4</URL></REF>


Article

<CATEGORY>vin08</CATEGORY>

 <H2>Υφαίνει συμμετοχές η «Δημητριάδης»
</H2>
ΣΕ ΑΘΗΝΑΪΚΕΣ Συμμετοχές Κεφαλαίου μετονομάζεται η εριοϋφαντουργία Δημητριάδης,
που εξαγοράστηκε πρόσφατα από ομάδα επενδυτών.

Χθες η εταιρεία ανακοίνωσε ότι θα διαθέσει κεφάλαια για να αποκτήσει
συμμετοχές σε εισηγμένες ­ και μη ­ εταιρείες του Χρηματιστηρίου και ότι έχει
εξασφαλίσει δάνειο 25 εκατομμυρίων δολαρίων από τράπεζα του εξωτερικού.

Πρόεδρος στην εταιρεία ανέλαβε ο κ. Π. Κορλίρας, αντιπρόεδρος ο κ. Αν.
Τζαβέλλας και διευθύνων σύμβουλος ο κ. Π. Παπαδόπουλος. Μέλη του Διοικητικού
Συμβουλίου είναι οι μέτοχοι κ.κ. Μίνως Κυριακού, Ευάγ. Μυτιληναίος, Μιχ.
Παπαέλληνας, Ανδρ. Κορασίδης, Ντέρεκ Άντλερ και Θεοδ. Κυριακού, ενώ μέτοχος
παραμένει με 4% ο παλαιός ιδιοκτήτης της εταιρείας κ. Βασ. Θεοχαράκης.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16358N625</ED>
<ID>
ID:19729

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N62&aa=5</URL></REF>


Article

<CATEGORY>vin08</CATEGORY>

 <H2>Αύξηση τζίρου 70% για την «Κάντορ»
</H2>
ΣΕ 1,7 δισ. έφθασε ο κύκλος εργασιών της εταιρείας συμβούλων επιχειρήσεων
Kantor σημειώνοντας αύξηση κατά 70% ενώ στα καθαρά κέρδη είχε αύξηση 180 εκατ.
δραχμές. Η εταιρεία επελέγη ως οργανωτικός σύμβουλος της Ολυμπιακής Επιτροπής
Αθήνα 2004.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16358N626</ED>
<ID>
ID:19738

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N62&aa=6</URL></REF>


Article

<CATEGORY>vin08</CATEGORY>

 <H2>Το λαθρεμπόριο κοσμημάτων κόβει τα πόδια των αργυροχρυσοχόων
</H2>
ΛΑΘΡΑΙΑ εισαγωγή κοσμημάτων από τρίτες χώρες, και ειδικότερα από την Τουρκία,
διαπιστώνεται στην αγορά. Αυτό κατήγγειλαν χθες εκπρόσωποι του κλάδου
αργυροχρυσοχοΐας. Χαρακτηριστικά επισημαίνεται ότι ο κλάδος δεχόμενος όλη αυτή
την πίεση βρίσκεται ακόμη στα επίπεδα παραγωγής του 1987, ενώ γειτονικές και
ανταγωνίστριες χώρες αύξησαν, στο ίδιο διάστημα, την παραγωγή τους από 58% έως
και 78%. Το ύψος της ανεξέλεγκτης διείσδυσης κοσμημάτων από το εξωτερικό
αντιπροσωπεύει το 20% του κύκλου εργασιών των βιοτεχνικών επιχειρήσεων του
κλάδου αργυροχρυσοχοΐας. Σχετικά με τα προβλήματα που οδηγούν σ' αυτό το
αποτέλεσμα αναφέρονται μεταξύ άλλων:

* Η ανεξέλεγκτη εισροή κοσμημάτων από την Τουρκία προς τη Θράκη.

* Η μεγάλη διαρροή τουριστών-πελατών από τα ελληνικά νησιά προς την Τουρκία,
με παραπλανητικές αναφορές για δήθεν φτηνά κοσμήματα.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16358N627</ED>
<ID>
ID:19743

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N62&aa=7</URL></REF>


Article

<CATEGORY>vin08</CATEGORY>

 <H2>133,7% πάνω τα κέρδη του ομίλου της Πειραιώς
</H2>
ΑΥΞΗΣΗ 133,7% παρουσίασαν τα προ φόρων κέρδη του ομίλου της Τραπέζης Πειραιώς
το 1998 φθάνοντας το ποσό των 22,7 δισ. από 9,7 δισ. δρχ. το 1997. Τα προ
φόρων κέρδη της τράπεζας το 1998 σημείωσαν αύξηση 124,4% και ανήλθαν σε 13,5
δισ. από 6 δισ. δρχ. τον προηγούμενο χρόνο.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16358N628</ED>
<ID>
ID:19748

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N62&aa=8</URL></REF>


Article

<CATEGORY>vin08</CATEGORY>

 <H2>Νέα επιτόκια από την ΤΚΕ
</H2>
ΝΕΑ ΕΠΙΤΟΚΙΑ καταθέσεων ισχύουν από τις 8 Φεβρουαρίου στην Τράπεζα Κεντρικής Ελλάδος:

* Ταμιευτήριο: 0-1.000.000 8%, 1-10.000.000 8,25%, 10-30.000.000 8,5%,
30-50.000.000 9%, άνω των 50.000.000 9,5 %.

* Τρεχούμενος λογαριασμός: 0-2.000.000 6,5%, άνω των 2.000.000 8,95%.

* Έντοκοι λογαριασμοί όψεως 3-7%.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16358N629</ED>
<ID>
ID:19749

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N62&aa=9</URL></REF>


Article

<CATEGORY>vin08</CATEGORY>

 <H2></H2><H2>Ανεπάντεχα ρεαλιστές οι Πράσινοι στη Γερμανία
</H2>
Γιόσκα Φίσερ. Ο αρχηγός των Πρασίνων τα βρίσκει με τους Γερμα-νούς επιχει-ρηματίες

ΜΕ ΜΕΓΑΛΗ έκπληξη οι Γερμανοί επιχειρηματίες διαπιστώνουν ότι έχουν σήμερα
πολλά κοινά σημεία με κάποιους που κάποτε θεωρούσαν άσπονδους εχθρούς: τους
Πράσινους, που απηχούν τη φωνή της οικονομικής λογικής στην κεντροαριστερή
κυβέρνηση της χώρας.

Αυτό έρχεται σε αντίθεση με το πολιτικό κλίμα που επικρατούσε μετά τις εκλογές
του περασμένου Σεπτεμβρίου, όταν οι Σοσιαλδημοκράτες κάλεσαν τους Πράσινους
στον κυβερνητικό συνασπισμό. Εκφράζονταν τότε φόβοι ότι μόλις οι Πράσινοι θα
άρπαζαν λίγη εξουσία θα προωθούσαν το αντικαπιταλιστικό πρόγραμμά τους.

ΣΥΝΤΗΡΗΤΙΚΟΙ

Στην πραγματικότητα, οι Πράσινοι και ο ρεαλιστής ηγέτης τους, υπουργός
Εξωτερικών Γιόσκα Φίσερ, αποδεικνύονται από δημοσιονομική άποψη πολύ
συντηρητικοί, περισσότερο από τους Σοσιαλδημοκράτες και τον υπουργό τους των
Οικονομικών Όσκαρ Λαφοντέν.

Ένας πολιτικός των Πρασίνων χαρακτήρισε τον Λαφοντέν ως κάποιον που «παραμένει
κολλημένος σε μιαν εντελώς ξεπερασμένη αντίληψη της οικονομίας της ζήτησης».

Οι Πράσινοι, για παράδειγμα, αντιτίθενται στις μεγάλες επιδοτήσεις
βιομηχανιών, όπως τα ανθρακωρυχεία.

Η αναμόρφωση του συνταξιοδοτικού συστήματος είναι άλλη μια ένδειξη της
δημοσιονομικής λογικής, για την οποία διακρίνονται οι Πράσινοι. Την ώρα που οι
Σοσιαλδημοκράτες είναι έτοιμοι να κάνουν πίσω από τις ­ έστω περιορισμένες ­
περικοπές που είχε αποφασίσει η προηγούμενη κυβέρνηση, οι Πράσινοι επιμένουν
ότι δεν πρέπει να φορτώσουν τις επερχόμενες γενιές εργαζομένων με τα βάρη των προηγούμενων.

ΑΠΛΗ ΛΟΓΙΚΗ

Οι Πράσινοι πιστεύουν πως όταν το επίπεδο της κατανάλωσης δεν είναι ανεκτό, η
πολιτική πρέπει να αλλάζει.

Οι Πράσινοι βλέπουν ευνοϊκά την ιδέα να αναπροσαρμοστεί η φορολογία των
επιχειρήσεων, ώστε αυτές να γίνουν πιο ανταγωνιστικές. Ξεκινούν από μιαν απλή
σκέψη: Οι επιχειρήσεις που έχουν χρηματοοικονομικές αδυναμίες δεν μπορούν να
κάνουν τις αναγκαίες επενδύσεις σε τεχνολογίες που προστατεύουν το περιβάλλον.
Η εμμονή των Πρασίνων υποχρέωσε τους Γερμανούς επιχειρηματίες να
αντιμετωπίσουν τη ρύπανση και άλλα προβλήματα πριν από άλλες χώρες.

ΣΤΡΟΦΗ ΣΤΟ «ΕΞΥΠΝΟΤΕΡΟ»

Πράγματι, σε μερικές περιπτώσεις, οι επιχειρηματίες ήταν εκείνοι που έδωσαν τη
δέουσα προσοχή στον τρόπο σκέψης των Πρασίνων και όχι το αντίστροφο. Δεν
μπορεί να περάσει απαρατήρητο πως όταν προτάθηκε να τριπλασιαστεί ο φόρος
κατανάλωσης βενζίνης, η Φολκσβάγκεν παρουσίασε το νέο της Λούπο, που έκαιγε
στα 125 χιλιόμετρα το γαλόνι. Από καθαρά οικονομική άποψη, όταν πια αυτή η
στάση θα έχει γενικευτεί, ο τριπλασιασμός του φόρου στη βενζίνη δεν θα είναι
ιδιαίτερο βάρος για τους καταναλωτές.

Στις ανεπτυγμένες βιομηχανικές κοινωνίες, πρέπει να συνειδητοποιήσει κανείς
πως το σλόγκαν «όσο μεγαλύτερο, τόσο καλύτερο» ανήκει πια στο παρελθόν. Το
σλόγκαν «εξυπνότερο» είναι προτιμότερο, στην αναζήτηση οικονομικότερων
καυσίμων και τεχνολογικά προηγμένων συστημάτων πλοήγησης.

Βέβαια, είναι αλήθεια ότι μερικές φορές η εμμονή των Πρασίνων στις επιδιώξεις
τους προκαλεί την αγανάκτηση των επιχειρηματιών. Όμως, αυτές οι αντιπαραθέσεις
είχαν ως αποτέλεσμα έναν αμοιβαίο σεβασμό. Ακόμη και οι πιο εξωφρενικές ιδέες
των Πρασίνων έχουν στο βάθος κάποια λογική.

Πριν από λίγον καιρό, ας πούμε, εκφράζοντας την ανησυχία του για τη σπατάλη
που γίνεται στα καύσιμα των αεροπλάνων, ένας Πράσινος πρότεινε να επιτρέπεται
να «πετούν» οι Γερμανοί στις διακοπές τους μόνο μία φορά στα πέντε χρόνια. Αν
και αποτελεί υπόδειγμα άκρατου παρεμβατισμού, η ιδέα δεν στερείται λογικής.
Από την άποψη της παγκόσμιας ανταγωνιστικότητας, είναι γεγονός ότι οι Γερμανοί
το παρακάνουν στις διακοπές.

Για όσο ακόμη ο Φίσερ θα καθοδηγεί το κόμμα του στη σωστή κατεύθυνση, η
αντισυμβατική σκέψη των Πρασίνων θα προσφέρει ένα ανανεωτικό στοιχείο στη
γερμανική πολιτική.

Αντίθετα σε κάθε προσδοκία, οι Πράσινοι έκαναν ένα τόσο καλό ξεκίνημα στη νέα
κυβέρνηση, που υποχρέωσαν τον καγκελάριο Σρέντερ να αλλάξει τη δική του
στρατηγική. Συνεργάζεται μαζί τους για να θέσει υπό έλεγχο την αριστερή
πτέρυγα των Σοσιαλδημοκρατών, που αντιστέκεται στις μεταρρυθμίσεις.
Συνεργαζόμενος πιο στενά με τους Πράσινους, ο Σρέντερ μπορεί να προετοιμάσει
τη Γερμανία για τις αλλαγές που έχει ανάγκη.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N63</CAT>
<ED>
Κωδικός άρθρου: A16358N631</ED>
<ID>
ID:19613

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N63&aa=1</URL></REF>


Article

<CATEGORY>vin08</CATEGORY>

 <H5>Η ΠΟΡΕΙΑ ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ ΚΑΤΑ ΤΟΝ ΙΑΝΟΥΑΡΙΟ 1999
</H5><H5>Τα νέα από τα Αμοιβαία Κεφάλαια
</H5><H2>Μήνας ιστορικών ρεκόρ
</H2>
<AUTHOR>ΑΠΟΣΤΟΛΟΣ Κ. ΜΙΧΑΗΛ - ΑΝΑΣΤΑΣΙΟΣ Γ. ΙΩΑΝΝΟΥ</AUTHOR>

ΩΣ Ο Ιανουάριος των ιστορικών ρεκόρ καταγράφεται ο Ιανουάριος του 1999 για το
Χρηματιστήριο Αξιών Αθηνών (ΧΑΑ). Ο Γενικός Δείκτης Τιμών του ΧΑΑ, καθώς
κατέγραψε 7 φορές ιστορικά ρεκόρ, έκλεισε την Παρασκευή 29.1.1999 στις 3.149,5
μονάδες, τιμή η οποία είναι κατά 412 μονάδες (+15%) υψηλότερη από το κλείσιμο
του περασμένου Δεκεμβρίου '98. Ενώ η αξία των συναλλαγών διαμορφώθηκε στα 2
τρισ. δρχ. περίπου.

Οι έντονες διακυμάνσεις που σημειώθηκαν κατά τη διάρκεια του μηνός δεν
ανέστειλαν το ζωηρό αγοραστικό ενδιαφέρον που εκδηλώθηκε με την εισροή νέων
κεφαλαίων τόσο από το εξωτερικό όσο και από το εσωτερικό. Χαρακτηριστικά,
αναφέρεται ότι οι εκτιμήσεις ανεβάζουν το άνοιγμα νέων κωδικών στις
χρηματιστηριακές εταιρείες κατά τον Ιανουάριο στις 100.000.

Η ΣΥΝΕΠΕΙΑ

Η κατακόρυφη πτώση των επιτοκίων και η συνεχής εισροή κεφαλαίων του εξωτερικού
ήταν οι κυριότερες αιτίες της ανόδου, ενώ η συνεχής υποχώρηση του πληθωρισμού
και η συνέπεια του οικονομικού επιτελείου της κυβέρνησης στους στόχους
σύγκλισης για την ΟΝΕ αποτελούν καθοριστικούς παράγοντες στις χρηματιστηριακές εξελίξεις.

Ο Ιανουάριος κατά παράδοση είναι μήνας ανόδου για το ελληνικό Χρηματιστήριο.
Ενδεικτικά αναφέρεται ότι κατά την τελευταία δεκαετία μόνο 3 φορές είχαμε
υποχώρηση των τιμών τον συγκεκριμένο μήνα. Ο φετινός όμως Ιανουάριος
καταγράφεται ως ο μήνας με την μεγαλύτερη άνοδο του Γενικού Δείκτη όσον αφορά
τις μονάδες (412). Σε ποσοστιαία όμως αύξηση έρχεται τέταρτος κατά την
τελευταία δεκαετία, καθώς σημείωσε ποσοστιαία μεταβολή 15%, η οποία
υπολείπεται των αντιστοίχων μηνών των ετών: 1997: +25%, 1992: +18% και 1990:
+17,7%. Παρ' όλα αυτά όμως, όπως αναφέρθηκε, καταγράφεται ως ο μήνας των
ιστορικών ρεκόρ, καθώς σε 7 συνεδριάσεις είχαμε την κατάρριψή τους. Μόνο ο
Απρίλιος του 1998 υπερέχει του Ιανουαρίου 1999, καθώς σε αυτόν σημειώθηκαν 8
καταρρίψεις ιστορικού ρεκόρ.

Η άνοδος του Γενικού Δείκτη σε 12μηνη βάση (μέση μηνιαία τιμή) ανέρχεται στο
107%, ενώ σε τιμές κλεισίματος Ιανουαρίου 1999 προς αυτόν του 1998 ανέρχεται
σε 125,7%. Οι παραπάνω αποδόσεις είναι πρωτοφανείς για τα ελληνικά χρονικά.

ΟΙ ΠΑΡΑΓΟΝΤΕΣ

Σημαντικά οικονομικά μεγέθη και γεγονότα δημοσιοποιήθηκαν κατά την διάρκεια
του μηνός διαδραματίζοντας σημαντικό ή μη ρόλο στην διαμόρφωση του
χρηματιστηριακού κλίματος. Μεταξύ αυτών καταλέγονται και τα εξής:

* Πληθωρισμός: στο 4% το 1998, πρόβλεψη για 2% το 1999.

* Από 0,3% έως 1,5% του τζίρου κοστίζει στη βιομηχανία το ευρώ, ενώ το κόστος
για τις τράπεζες φθάνει τα 50 δισ.

* Με ρυθμό 5,6% κινήθηκε η ποσότητα χρήματος Μ3 τον Νοέμβριο '98.

* Έργα 400 δισ. δρχ. στα 400 αεροδρόμια της χώρας.

* Ενισχύθηκε η δραχμή το 1998. Στο 5,31% για το σύνολο των ξένων νομισμάτων,
+5,72% για τα ευρωπαϊκά και +7,23% για τα υπόλοιπα πλην δολαρίου.

* Δίνονται κίνητρα για εξαγορές. Καταργείται ο φόρος 5% στην αξία
μεταβιβαζομένων μετοχών μη εισηγμένων στο χρηματιστήριο εταιρειών.

* Στα 1.888 δισ. δρχ. ανήλθαν οι πληρωμές του προγράμματος Δημοσίων Επενδύσεων
το 1998.

* Αυξήθηκε 12% ο τζίρος των ξενοδοχειακών επιχειρήσεων. Στα 350 δισ. δρχ.
ανέρχονται οι πωλήσεις του κλάδου.

* Συνεχίζεται η αναταραχή στην παιδεία με καταλήψεις σχολείων και δρόμων.

* Την ιδιωτικοποίηση όλων των υπό κρατικό έλεγχο τραπεζών εκτός της Εθνικής
και της Αγροτικής συστήνει στην κυβέρνηση ο ΟΟΣΑ.

* Καλές επιδόσεις για τις εξαγωγικές επιχειρήσεις Βορ. Ελλάδος το 1997. Στο
15% η αύξηση έναντι 7% των συνολικών εξαγωγών της χώρας.

* Ζημιές ύψους 131,9 δισ. δρχ. κατέβαλαν το 1997 οι ασφαλιστικές εταιρείες.

* Σταθεροποιήθηκαν οι ακάλυπτες επιταγές το 1998 οι οποίες έφθασαν στο ποσό
των 361 δισ. δρχ.

ΠΛΕΟΝΑΣΜΑ

* Αύξηση 13,7% σημείωσαν τα έσοδα το δωδεκάμηνο Ιανουάριος - Δεκέμβριος 1998,
έναντι στόχου 10,74% διαμορφώνοντας το πλεόνασμα στα 196 δισ. δρχ.

* Στα 709,9 δισ. δρχ. οι κρατικές προμήθειες το 1998.

* Δεύτερη σε αύξηση βιομηχανικής παραγωγής η Ελλάδα στην Ευρωπαϊκή Ένωση.

* Μετά το 2001 θα αρχίσουν τα έργα για την Ολυμπιάδα, αφού εξασφαλιστεί η
ένταξη στην ΟΝΕ.

* Η Ελλάδα τέταρτη σε ρυθμό απορρόφησης κονδυλίων. Είχε δεσμεύσει έως το τέλος
του 1998 το 80% των πιστώσεων που της αντιστοιχούν.

* Ρεκόρ γιγαντιαίων συγχωνεύσεων σημειώθηκε το 1998. Ξεπερνά τα 2,3 τρις.
δολάρια η χρηματιστηριακή αξία των εταιρειών που ένωσαν τις δυνάμεις τους.

ΤΑ ΔΙΕΘΝΗ

* Νέο ιστορικό ρεκόρ ο Dow Jones και συνεχής άνοδος στα ευρωπαϊκά χρηματιστήρια.

* Εντυπωσιακή η πρεμιέρα του ευρώ στις διεθνείς χρηματαγορές.

* Το γιεν, κυρίαρχος των αγορών, προκαλεί τριγμούς σε ΗΠΑ και Ευρώπη. Νέο
ρεκόρ διετίας έναντι του δολαρίου (108,63 γιεν).

* Επιδεινώνονται οι εμπορικές σχέσεις ΗΠΑ και Ιαπωνίας με αφορμή την παραγωγή χάλυβα.

* Επιβράδυνση της οικονομίας στη Γερμανία. Σε πτώση η βιομηχανική παραγωγή και
ο κατασκευαστικός τομέας.

* Από τη Βραζιλία νέα σύννεφα στις αγορές και μεγάλη υποτίμηση του εθνικού
νομίσματος (30%).

* Στο ναδίρ της δωδεκαετίας ο πληθωρισμός στις ΗΠΑ.

* Αύξηση 2,4% στο ΑΕΠ των χωρών της Ζώνης Ευρώ.

* Κατηγορηματικό «όχι» του Γκρίνσπαν στα σχέδια Κλίντον για ελεύθερη επένδυση
των αποθεματικών ασφαλιστικών ταμείων.

* Ιαπωνία: Αύξηση ρεκόρ (40%) του πλεονάσματος στο ισοζύγιο πληρωμών.

Η μεγαλύτερη τιμή του Γενικού Δείκτη σημειώθηκε την τελευταία ημέρα του μηνός,
Παρασκευή 29.01.1999, στις 3.149,5 μονάδες, ενώ η μικρότερη την Τετάρτη
13.01.1999, στις 2.798,21 μονάδες.

Η μέση τιμή κλεισίματος διαμορφώθηκε στις 2.977,03 μονάδες έναντι 2.542,83
μονάδων του προηγούμενου μήνα (+17,1%).

Η μέση ημερήσια ποσοστιαία μεταβολή για μεν τις ανοδικές συνεδριάσεις ήταν
+2,42%, για δε τις πτωτικές -1,48%. Σημειώνεται ότι ο μήνας είχε 11 ανοδικές,
από τις οποίες στις 7 είχαμε ιστορικά ρεκόρ και 9 πτωτικές συνεδριάσεις.

Η μεγαλύτερη θετική ημερήσια ποσοστιαία μεταβολή ήταν +6,71%, ενώ η μέγιστη
αρνητική ήταν -6,21%.

Η συνολική αξία των συναλλαγών διαμορφώθηκε στα 1.988 δισ. δρχ. έναντι 1.849,7
δισ. δρχ. του προηγούμενου μήνα


ΘΕΤΙΚΑ κινήθηκαν τα συνολικά μεγέθη των 181 Αμοιβαίων Κεφαλαίων (Α/Κ), που
δραστηριοποιούνται στην ελληνική αγορά κατά τον Ιανουάριο του 1999. Το
συνολικό ενεργητικό τους διαμορφώθηκε στα 9,26 τρισ. δρχ. από τα 8,99 τρισ.
δρχ. του περασμένου Δεκεμβρίου '98 (+3%).

Ο συνολικός αριθμός των μεριδίων αυξήθηκε κατά 3.781.524 μερίδια,
διαμορφώνοντας τις συνολικές εισροές στα 96,5 δισ. δρχ.

Στα 80 Α/Κ Σταθερού Εισοδήματος και Διαχείρισης Διαθεσίμων το συνολικό
ενεργητικό αυξήθηκε στα 7,59 τρισ. δρχ. από τα 7,48 τρισ. δρχ. (+0,15%). Οι
συνολικές εκροές ήταν περισσότερες των εισροών κατά 7.566.196 μερίδια, αλλά σε
δραχμές συνέβη το αντίθετο, καθώς οι εισροές ήταν περισσότερες των εκροών κατά
24,9 δισ. δρχ.

Σημαντική αύξηση σημείωσαν τα 21 Α/Κ Μεικτού Τύπου, καθώς το συνολικό
ενεργητικό τους ανήλθε στα 803,56 δισ. δρχ. από τα 754,8 δισ. δρχ. (+6,5%). Ο
συνολικός αριθμός των μεριδίων αυξήθηκε κατά 11.829.913 μερίδια, τα οποία
αντιστοιχούν σε τελικές συνολικές εισροές 30 δισ. δρχ.

Εντυπωσιακή αύξηση σημείωσαν τα μεγέθη των 35 Α/Κ Μετοχικού χαρακτήρα, των
οποίων το συνολικό ενεργητικό διαμορφώθηκε στα 623,1 δισ. δρχ. από τα 475,8
δισ. δρχ. του περασμένου Δεκεμβρίου '98 (+31%). Οι συνολικές εισροές ήταν
μεγαλύτερες των εκροών κατά 17.581.111 μερίδια, τα οποία αντιστοιχούν στο ποσό
των 75 δισ. δρχ.

Πάντως, μεγάλη μείωση για έναν ακόμη μήνα σημείωσαν τα μεγέθη των 45 Α/Κ που
δραστηριοποιούνται στις διεθνείς αγορές, καθώς το συνολικό ενεργητικό τους
υποχώρησε στα 240,05 δισ. δρχ. από τα 286,9 δισ. δρχ. τον περασμένο μήνα (-16,3%).

Οι συνολικές εξαγορές ήταν περισσότερες των εισροών κατά 18.063.304 μερίδια,
τα οποία αντιστοιχούν στο ποσό των 33,4 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N64</CAT>
<ED>
Κωδικός άρθρου: A16358N641</ED>
<ID>
ID:19614

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N64&aa=1</URL></REF>


Article

<CATEGORY>vin08</CATEGORY>

 <H5>ΤΡΑΠΕΖΙΤΕΣ, ΧΡΗΜΑΤΙΣΤΕΣ ΚΑΙ ΕΠΕΝΔΥΤΕΣ ΑΙΣΙΟΔΟΞΟΥΝ ΓΙΑ ΤΙΣ ΠΡΟΟΠΤΙΚΕΣ ΤΟΥ ΧΡΗΜΑΤΙΣΤΗΡΙΟΥ
</H5><H5>Εισάγονται προς διαπραγμάτευση
</H5><H5>Διακυμάνσεις και διόρθωση
</H5><H5></H5><H5>Οι πέντε δείκτες που «φωτίζουν» τους επενδυτές
</H5><H5>Κοντά στα 10 τρισ. το ενεργητικό των Αμοιβαίων
</H5><H5>Μεταφορές κεφαλαίων - πτωτικές τάσεις στα επιτόκια
</H5><H2>Αναμένουν κι άλλη άνοδο
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ - ΔΗΜΗΤΡΗΣ ΣΤΕΡΓΙΟΥ</AUTHOR>

Στον αστερισμό των ρεκόρ έχει βρεθεί τις τελευταίες ημέρες το
Χρηματιστήριο Αθηνών. Ο γενικός δείκτης για 7 διαδοχικές συνεδριάσε «έσπαγε»
τα ρεκόρ το ένα πίσω από το άλλο. Η εξέλιξη αυτή έφερνε κέρδη και ικανοποίηση
σε χιλιάδες επενδυτές. Ωστόσο υπήρξαν και κάποιοι άλλοι που εξέφραζαν
προβληματισμό για τα πόσα συνεχόμενα ρεκόρ μπορεί να γίνουν στο Χρηματιστήριο.

ΕΠΙΧΕΙΡΗΜΑ για τους προβληματισμούς αυτούς ήταν και δηλώσεις αναλυτών, αλλά
και προσωπικοτήτων της διεθνούς οικονομίας όπως του διοικητή της Ομοσπονδιακής
Τράπεζας των ΗΠΑ (FED) κ. Άλαν Γκρίνσπαν, ο οποίος πρόσφατα χαρακτήρισε τις
μετοχές στο χρηματιστήριο της Νέας Υόρκης ως υπερτιμημένες. Οι ειδικοί όμως
είναι αισιόδοξοι για τη δυναμική της οδού Σοφοκλέους. Κοινή διαπίστωση όλων
είναι ότι οι τιμές στο Χρηματιστήριο Αξιών Αθηνών έχουν αυξηθεί πολύ το
τελευταίο διάστημα, χωρίς όμως να έχουν αγγίξει επικίνδυνα επίπεδα.
Μακροπρόθεσμα μάλιστα προβλέπουν ότι θα συνεχιστούν οι ανοδικές τάσεις.

ΕΚΤΙΜΗΣΕΙΣ

Η Τράπεζα της Ελλάδος παρακολουθεί τις εξελίξεις στο Χρηματιστήριο. «Οι
εξελίξεις αυτές δεν παρατηρούνται μόνο στην Ελλάδα, αφού "ανεβοκατέβασμα" των
μετοχών είναι φαινόμενο το οποίο παρατηρείται σε όλα τα χρηματιστήρια του
κόσμου». Αυτό πιστεύει ανώτατο στέλεχος της Τράπεζας της Ελλάδος, ο οποίος
όταν του ζητήθηκε να σχολιάσει την άνοδο των τιμών των μετοχών στο ελληνικό
χρηματιστήριο τόνισε ότι «αυτή αντανακλά αφενός την αισιοδοξία των επενδυτών
και αφετέρου τη βελτίωση της ελληνικής οικονομίας».

ΔΕΝ ΕΙΝΑΙ ΦΟΥΣΚΑ

Η άνοδος των τιμών στο Χρηματιστήριο Αθηνών δεν είναι μια «φούσκα», πιστεύει ο
πρόεδρος των χρηματιστών κ. Π. Βοϊλής. «Είναι φυσιολογικό, ύστερα από την
άνοδο των τιμών κατά επτά συνεχείς ημέρες και το "σπάσιμο" ιστορικών ρεκόρ, να
έλθει μια περίοδος σταθεροποίησης. Μακροπρόθεσμα και εντός του 1999 πιστεύω
ότι θα σημειωθεί σημαντική άνοδος. Δεν αποκλείεται, όμως, να μεσολαβήσει και
μια περίοδος στασιμότητας ή και διόρθωσης του γενικού δείκτη», λέει χαρακτηριστικά.

ΑΛΥΣΙΔΑ

Η μείωση των επιτοκίων οδηγεί πολλά κεφάλαια στο Χρηματιστήριο. «Η εξέλιξη
αυτή οδηγεί σε αύξηση της ζήτησης και σε άνοδο των τιμών των μετοχών». Αυτό
πιστεύει ο πρόεδρος της Ένωσης Θεσμικών Επενδυτών κ. Αλέξιος Πιλάβιος, ο
οποίος επισημαίνει ότι η εξέλιξη «προκαλεί την αντίδραση της αγοράς με πολλές
νέες εισαγωγές εταιρειών, συνεργασίες και συγχωνεύσεις». Δύο θετικά στοιχεία
βλέπει να προκύπτουν από τις εξελίξεις αυτές ο κ. Πιλάβιος. «Από τη μια
ικανοποιείται η ζήτηση και η προσφορά και από την άλλη αναγκάζονται οι
επιχειρηματίες να αυξήσουν τις δραστηριότητές τους, που θα συμβάλουν στην
αύξηση της κερδοφορίας».

Εκτιμήσεις για ανοδικές τάσεις, μακροπρόθεσμα, κάνει η γενική διευθύντρια της
Χρηματιστηριακής Εργασίας κ. Αγγελική Πετρουλάκη. «Παρά την εντυπωσιακή άνοδο
των τιμών», τονίζει, «υπάρχουν ακόμα περιθώρια για υψηλότερα επίπεδα τιμών.
Ωστόσο βραχυπρόθεσμα, η πορεία θα εξαρτηθεί και από τις επιλογές των
επενδυτών. Είναι πιθανές οι ρευστοποιήσεις που έχουν διορθωτικό χαρακτήρα».

Η κ. Πετρουλάκη θεωρεί ακόμα ότι το Χρηματιστήριο Αθηνών «είναι σχετικά
φτηνό». «Το Ρ/Ε του Χρηματιστηρίου Αθηνών είναι περίπου 28, έναντι 30 του
αντίστοιχου δείκτη στη Νέα Υόρκη».


ΕΓΚΡΙΘΗΚΕ χθες από το Διοικητικό Συμβούλιο του Χρηματιστηρίου Αθηνών:

* Η εισαγωγή προς διαπραγμάτευση των 19.302.000 νέων δωρεάν κοινών ονομαστικών
μετοχών της εταιρείας Infoquest ΑΒΕΕ.

* Η εισαγωγή προς διαπραγμάτευση των 3.450.000 νέων δωρεάν κοινών ανωνύμων
μετοχών της εταιρείας Seafarm Ionian Α.Ε.

* Τέλος, το Χρηματιστήριο ενημερώθηκε για την αύξηση της ονομαστικής αξίας της
μετοχής της εταιρείας Τεξαπρέτ Α.Ε.


ΥΠΟΧΩΡΗΣΕ χθες, τελικά, ο Γενικός Δείκτης για τις τιμές των μετοχών στο
Χρηματιστήριο Αθηνών, ύστερα από 7 διαδοχικά ρεκόρ ανόδου σε ισάριθμες συνεδριάσεις.

Η πτώση σε ποσοστό ήταν 0,39% και ο Γενικός Δείκτης «έκλεισε» στις 3.293,21
μονάδες. Η συνεδρίαση παρουσίασε μεγάλες διακυμάνσεις. Αρχικά ο Γενικός
Δείκτης σημείωνε άνοδο, αλλά ακολούθησαν ρευστοποιήσεις και πτώση. Πολλοί
επενδυτές, σύμφωνα με χρηματιστηριακούς αναλυτές, είχαν ευκαιρίες να
πραγματοποιήσουν τα κέρδη τους. Οι συναλλαγές ήταν και πάλι αυξημένες και
έφθασαν τα 147,48 δισ. δρχ.


Η ΣΩΣΤΗ επιλογή μετοχών χρειάζεται τα εργαλεία της. Για την περίπτωση αυτή
υπάρχουν 5 χρηματιστηριακοί δείκτες από την εξέλιξη των οποίων οι επενδυτές
μπορούν να αξιολογήσουν μια εταιρεία. Όμως, οι δείκτες φωτογραφίζουν την
εταιρεία σε μια δεδομένη στιγμή και αυτό μπορεί να θεωρηθεί και ως το τρωτό
τους σημείο.

Μεταξύ των δεικτών που υπάρχουν, εκείνοι που χρησιμοποιούνται περισσότερο από
τους αναλυτές είναι οι λεγόμενοι «επενδυτικοί δείκτες». Από αυτούς οι
κυριότεροι είναι οι ακόλουθοι:

1 Λόγος τιμής προς κέρδη (Ρ/Ε): Ο δείκτης αυτός προκύπτει από τη
διαίρεση της τρέχουσας τιμής της μετοχής με τα κέρδη ανά μετοχή της εταιρείας.
Όσο μικρότερος είναι αυτός ο δείκτης τόσο πιο φθηνή είναι μια μετοχή. Αρκετοί
αναλυτές πιστεύουν ότι όταν ο δείκτης αυτός είναι υψηλός, δεν σημαίνει ότι η
μετοχή είναι «κακή». Αντίθετα, πιστεύουν ότι έχουν επενδυθεί σε αυτήν μεγάλες προσδοκίες.

2Δείκτης Ρ/BV: Ο δείκτης αυτός είναι γνωστός ως λόγος τιμής προς
λογιστική αξία μετοχής. Προκύπτει από τη διαίρεση της τρέχουσας
χρηματιστηριακής αξίας της μετοχής με τη λογιστική της αξία. Θεωρείται
«ξάδελφος» του προηγούμενου δείκτη. Δείχνει πόσο ακριβή είναι μια μετοχή. Όσο
πιο μικρός είναι αυτός ο δείκτης τόσο το καλύτερο.

3Απόδοση επενδεδυμένων κεφαλαίων: Ο δείκτης αυτός προκύπτει από τη
διαίρεση των λειτουργικών κερδών της εταιρείας (ύστερα από φόρους και προ
αποσβέσεων) με τα επενδεδυμένα κεφάλαια (ίδια και δανειακά). Εκφράζεται,
συνήθως, με ποσοστό επί τοις εκατό. Όσο μεγαλύτερο είναι το ποσοστό τόσο το καλύτερο.

4 Κερδοφορία: Είναι, ίσως, το γνωστότερο μέγεθος και το πιο απλό για να
το πληροφορηθεί κανείς. Αυτό, όμως, που λαμβάνεται υπόψη από τους αναλυτές
είναι η αναμενόμενη κερδοφορία, δηλαδή οι προοπτικές της εταιρείας, και εκεί
αρχίζουν τα δύσκολα...

5 Ίδια κεφάλαια προς ενεργητικό: Ο δείκτης αυτός εκφράζεται ως ποσοστό
επί τοις εκατό. Όσο μεγαλύτερος τόσο το καλύτερο, διότι δείχνει τη συμμετοχή
των ιδίων κεφαλαίων της εταιρείας στο ενεργητικό της.


ΑΥΞΗΣΗ κατά 1,81% παρουσίασε τον Ιανουάριο ο δείκτης καθαρών τιμών όλων των
αμοιβαίων κεφαλαίων, σύμφωνα με στοιχεία της Ιονικής Τράπεζας. Ο δείκτης του
όγκου όλων των κυκλοφορούντων αμοιβαίων κεφαλαίων αυξήθηκε κατά 0,83% τον ίδιο
μήνα, έναντι του Δεκεμβρίου 1998. Επίσης, τον Ιανουάριο η αξία του συνολικού
ενεργητικού όλων των αμοιβαίων κεφαλαίων παρουσίασε αύξηση κατά 2,76% ή κατά
248,18 δισ. δραχμές. Έτσι το συνολικό καθαρό ενεργητικό διαμορφώθηκε σε
9.250,86 δισ. δραχμές.

Σύμφωνα με την Ιονική Τράπεζα, οι εξελίξεις των δεικτών καθαρών τιμών των
αμοιβαίων κεφαλαίων τον Ιανουάριο ανά κατηγορία ήταν οι ακόλουθες:

* Ο δείκτης καθαρών τιμών των αμοιβαίων κεφαλαίων σταθερού εισοδήματος και
διαχείρισης διαθεσίμων αυξήθηκε κατά 0,96%.

* Ο δείκτης των καθαρών τιμών των αμοιβαίων κεφαλαίων επενδύσεων εξωτερικού
σημείωσε αύξηση κατά 1,92%.

* Σημαντική αύξηση κατά 12,31% παρουσίασε ο δείκτης καθαρών τιμών των
αμοιβαίων κεφαλαίων αναπτύξεως (μετοχικά, μικτά και ειδικού τύπου).

Όσον αφορά τις μεταβολές του καθαρού ενεργητικού, οι επιμέρους δείκτες
παρουσίασαν τις εξής μεταβολές:

* Ο δείκτης εξέλιξης του καθαρού ενεργητικού των αμοιβαίων κεφαλαίων σταθερού
εισοδήματος και διαχείρισης διαθεσίμων σημείωσε τον Ιανουάριο αύξηση κατά 1,54%.

* Μεγάλη μείωση κατά 10,07% σημείωσε ο δείκτης καθαρού ενεργητικού των
αμοιβαίων κεφαλαίων επενδύσεων εξωτερικού.

* Αντίθετα, πολύ μεγάλη αύξηση κατά 23,5% παρουσίασε και ο δείκτης εξέλιξης
του καθαρού ενεργητικού των αμοιβαίων κεφαλαίων αναπτύξεως (μετοχικά, μικτά
και ειδικού τύπου).


ΕΚΡΟΗ συναλλάγματος 100 εκατ. ευρώ περίπου σημειώθηκε χθες στην ελληνική αγορά
συναλλάγματος, με αποτέλεσμα η δραχμή να σημειώσει μικρή διολίσθηση. Η τιμή
fixing της δραχμής έναντι του ευρώ έκλεισε χθες στις 321,64 δραχμές, έναντι
321,01 δραχμών προχθές. Παρά τη διατήρηση του επιτοκίου από την Τράπεζα της
Ελλάδος στο 12%, τα επιτόκια στη διατραπεζική αγορά κυμαίνονται σε σχετικά
χαμηλά επίπεδα, λόγω της υψηλής ρευστότητας. Έτσι παρατηρούνται πτωτικές
τάσεις στα επιτόκια και μεταφορά κεφαλαίων σε τοποθετήσεις μακροπρόθεσμων
περιόδων. Χθες το επιτόκιο για δανεισμό ενός χρόνου διαμορφώθηκε σε
9,85%-10,35%, έναντι 10,10%-10,51% προχθές.

Στην αγορά ομολόγων, ύστερα από μικρές ρευστοποιήσεις ακολούθησαν μικρές
αγορές, με αποτέλεσμα να επικρατήσουν σταθεροποιητικές τάσεις.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N65</CAT>
<ED>
Κωδικός άρθρου: A16358N651</ED>
<ID>
ID:19615

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N65&aa=1</URL></REF>


Article

<CATEGORY>vin08</CATEGORY>

 <H2>Οριακή υποχώρηση
</H2><H2></H2>
Με ανοδικές τάσεις άνοιξε η χθεσινή συνεδρίαση του Χρηματιστηρίου Αξιών
Αθηνών, αλλά η μεγάλη υποχώρηση των μετοχών της Τρία Έψιλον και της Εθνικής
Τράπεζας με ποσοστό 7,9% και 4,19% αντίστοιχα, επηρέασε τον Γενικό Δείκτη
Τιμών, με αποτέλεσμα να κλείσει στις 3.293,21 μονάδες, σημειώνοντας οριακή
υποχώρηση της τάξεως των 12,85 μονάδων ή ποσοστό 0,39%. Η μεγαλύτερη
ενδοσυνεδριακή τιμή σημειώθηκε στις 3.365,55 μονάδες, ενώ η μικρότερη στις
3.273. Ο FTSE/ΧΑΑ 20 έκλεισε στις 2.102,83 μονάδες, μειωμένος κατά 0,44%. Η
Παράλληλη Αγορά έκλεισε στις 263,05 μονάδες, ενισχυμένη κατά 1,10%. Από τους
επιμέρους Κλαδικούς Δείκτες τη μεγαλύτερη άνοδο σημείωσε ο κλάδος των
Κατασκευαστικών εταιρειών με ποσοστό 3,85%, ενώ τη μεγαλύτερη πτωση σημείωσε ο
κλάδος των Ασφαλειών, με ποσοστό 1,93%. Από τις 290 μετοχές που
πραγματοποίησαν συναλλαγές, 158 σημείωσαν άνοδο, 115 παρουσίασαν πτώση και 17
παρέμειναν σταθερές, ενώ 96 έκλεισαν με αγοραστές και 129 με πωλητές. Η αξία
συναλλαγών διαμορφώθηκε σε 147,482 δισ. δρχ. (23.906.121 τεμάχια). Αναλυτικά,
τα 21.706.036 τεμάχια συνολικής αξίας 140,984 δισ. δρχ. αφορούσαν στην Κύρια
Αγορά, ενώ τα 2.200.085 τεμάχια συνολικής αξίας 6,498 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 71,875 δισ.
δρχ. (3.474.930 τεμάχια), ενώ ακολούθησαν οι Μεταλ/κες Επιχειρήσεις με 13,016
δισ. δρχ. (2.972.903 τεμάχια).
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N66</CAT>
<ED>
Κωδικός άρθρου: A16358N661</ED>
<ID>
ID:19616

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N66&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

282.310 
289.446 
282.167 
289.874 
ΜΑΡΚΟ ΓΕΡΜΑΝΙΑΣ

162.643 
166.754 
162.561 
167.001 
ΦΡΑΓΚΟ ΓΑΛΛΙΑΣ

48.494 
49.720 
48.470 
49.794 
ΛΙΡΑ ΑΓΓΛΙΑΣ

462.179 
473.862 
461.946 
474.563 
ΦΡΑΓΚΟ ΕΛΒΕΤΙΑΣ

198.468 
203.484 
198.367 
203.785 
ΦΡΑΓΚΟ ΒΕΛΓΙΟΥ

7.886 
8.085 
7.882 
8.097 
ΦΙΟΡΙΝΙ ΟΛΛΑΝΔΙΑΣ

144.348 
147.997 
144.276 
148.216 
ΛΙΡΕΤΤΑ ΙΤΑΛ. (ΑΝΑ
100) 
0.164 
0.168 
0.164

0.169 
ΚΟΡΩΝΑ ΔΑΝΙΑΣ

42.778 
43.860 
42.757 
43.924 
ΛΙΡΑ ΙΡΛΑΝΔΙΑΣ

403.906 
414.116 
403.701 
414.728 
ΣΕΛΙΝΙ ΑΥΣΤΡΙΑΣ

23.117 
23.702 
23.105 
23.736 
ΚΟΡΩΝΑ ΣΟΥΗΔΙΑΣ

35.740 
36.644 
35.722 
36.698 
ΚΟΡΩΝΑ ΝΟΡΒΗΓΙΑΣ

36.795 
37.725 
36.776 
37.781 
ΔΟΛΑΡΙΟ ΚΑΝΑΔΑ

187.139 
191.869 
187.044 
192.153 
ΔΟΛΑΡΙΟ ΑΥΣΤΡΑΛΙΑΣ

180.567 
185.131 
180.475 
185.405 
ΓΙΕΝ ΙΑΠΩΝΙΑΣ (ΑΝΑ
100) 
2.487 
2.550 
2.485

2.553 
ΛΙΡΑ ΚΥΠΡΟΥ

547.906 
561.756 
547.629 
562.587 
ΕΥΡΩ 
318.102 
326.143 
317.941 
326.625 
ΠΕΣΕΤΑ ΙΣΠΑΝΙΑΣ

1.912 
1.960 
1.911 
1.963 
ΕΣΚΟΥΔΟ ΠΟΡΤΟΓΑΛΙΑΣ

1.587 
1.627 
1.586 
1.629 
ΜΑΡΚΟ ΦΙΝΛΑΝΔΙΑΣ

53.501 
54.853 
53.474 
54.934


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.810 
Ελισάβετ 1974 και μεταγενέστερα: 19.810 
Παλαιάς κοπής: 19.520 
Πώληση: 21.220 
<REF><SOURCE>ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N67</CAT>
<ED>
Κωδικός άρθρου: A16358N671</ED>
<ID>
ID:19617

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N67&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Πολυπράγμονες, ανεξάρτητοι και δραστήριοι
καταφέρνετε πάντα να είστε μέσα στα πράγματα. Οι ξένοι, οι υποθέσεις με το
εξωτερικό και θέματα που αφορούν το Δημόσιο είναι σήμερα στο προσκήνιο, επειδή
όμως εσείς δέχεστε κατ' εξοχήν την επίδραση της έκλειψης αυτού του μήνα,
προτιμήστε αυτή την περίοδο τη σκέψη πριν από την πράξη.

ΙΧΘΥΕΣ

(19 Φεβρουαρίου - 20 Μαρτίου). Ανήκετε στα κατ' εξοχήν ευαίσθητα και
διαισθητικά άτομα του ζωδιακού, πράγμα που σας κάνει καμιά φορά αρκετά
κριτικούς και δύσκολους. Η περίοδος αυτή μπορεί να βγάλει στην επιφάνεια
ζήλειες και ανταγωνισμούς, γι' αυτό φροντίστε να γίνετε πιο διπλωματικοί στις
σχέσεις σας.

ΚΡΙΟΣ

(21 Μαρτίου - 19 Απριλίου). Μόνο για μια ανιαρή ζωή δεν μπορείτε να
παραπονιέστε αυτόν τον καιρό. Φροντίστε να τακτοποιήσετε οικονομικά θέματα αν
υπάρχουν ή διαφορές με τους συνεργάτες και μην κλείνεστε στον εαυτό σας,
κυρίως μη «μυθοποιείτε» τα στραβά της ζωής σας.

ΤΑΥΡΟΣ

(20 Απριλίου - 20 Μαΐου). Αν υπάρχουν εξειδικευμένα θέματα που σας απασχολούν
στον εργασιακό σας χώρο αυτό τον καιρό, μη διστάσετε να απευθυνθείτε στους
ειδικούς. Αν υπάρχουν διαφορές απόψεων με τους συναδέλφους ή τους ανωτέρους
σας μην επιλέξετε την οδό της σύγκρουσης.

ΔΙΔΥΜΟΙ

(21 Μαΐου - 21 Ιουνίου). Πιστεύετε στον εαυτό σας και αυτό βοηθά στο να
υπερνικάτε πάσης φύσεως δυσκολίες. Σήμερα μπορείτε να ασχοληθείτε με θέματα
που αφορούν το Δημόσιο, τη Δικαιοσύνη, τις σπουδές σας οι νεώτεροι ή ακόμα να
προγραμματίσετε ένα ταξίδι ή μια μετακίνηση.

ΚΑΡΚΙΝΟΣ

(22 Ιουνίου - 22 Ιουλίου). Η προθυμία σας να ασχοληθείτε με τα προβλήματα που
αφορούν τους δικούς σας ανθρώπους σάς έχει φέρει πιο κοντά τους. Πάρτε λοιπόν
τις πρωτοβουλίες που απαιτούνται, έστω και αν δεν βλέπετε προθυμία από την
πλευρά των άλλων, σίγουρα τα αποτελέσματα θα σας ικανοποιήσουν.

ΛΕΩΝ

(23 Ιουλίου - 22 Αυγούστου). Η περίοδος αυτή των εκλείψεων έχει πάρα πολλά να
σας διδάξει. Τα σχέδιά σας θα έχουν θετικά αποτελέσματα τελικά, αυτό όμως δεν
σας απαλλάσσει από ανησυχία, γκρίνια και άγχος, οι ημέρες αυτές απαιτούν
προσεκτικούς χειρισμούς σε διάφορους τομείς της ζωής σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο τομέας των επαγγελματικών και κατ' επέκταση
ο οικονομικός στο προσκήνιο, όπου έχουν ήδη αρχίσει διαφοροποιήσεις, αλλαγές,
συμπτύξεις και ανακατατάξεις. Εσείς δεν έχετε παρά να καταστρώσετε τα σχέδιά
σας και να τα βάλετε από τώρα σταδιακά σε εφαρμογή.

ΖΥΓΟΣ

(24 Σεπτεμβρίου - 23 Οκτωβρίου). Η παρουσία της Σελήνης, σε θετική όψη με τον
Ήλιο, τον Ερμή και τον Ουρανό, σήμερα ενισχύει την κοινωνική σας εικόνα και
σας βοηθά να καταξιωθείτε μέσα από τις ιδέες και τα έργα σας. Καιρός λοιπόν να
χαρείτε κάποια πολύ καλά αποτελέσματα, ύστερα από κόπους μηνών.

ΣΚΟΡΠΙΟΣ

(24 Οκτωβρίου - 22 Νοεμβρίου). Προσπαθήστε να αντιμετωπίσετε τα προβλήματά σας
χωρίς άγχος, αλλά με λογική και σωστό προγραμματισμό. Η διαίσθησή σας δεν σας
κάνει και τόσο αισιόδοξους, αλλά όλη αυτή η ένταση ίσως σας βοηθήσει να δείτε
καλύτερα τι ακριβώς θέλετε.

ΤΟΞΟΤΗΣ

(23 Νοεμβρίου - 21 Δεκεμβρίου). Οργανώστε τις δραστηριότητές σας για να
επιτύχετε το γρηγορότερο την επίτευξη των στόχων σας, στις προσπάθειές σας
αυτές μπορείτε να ζητήσετε τη βοήθεια ενός φίλου, ακόμα μη διστάσετε να
χρησιμοποιήσετε μια σημαντική γνωριμία για να βελτιώσετε τη θέση σας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Στα πλαίσια αλλαγής και μεταμόρφωσης
βρίσκεται ο επαγγελματικός σας τομέας. Έχετε και εσείς επηρεαστεί από τις
εξωτερικές συνθήκες και την κατάσταση της αγοράς, οι δυσκολίες όμως αυτές θα
δημιουργήσουν τις προϋποθέσεις καλυτέρευσης στο μέλλον.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: N68</CAT>
<ED>
Κωδικός άρθρου: A16358N681</ED>
<ID>
ID:19592

</ID><URL>http://ta-nea.dolnet.gr/neaweb/neafile.print_unique?e=A&f=16358&m=N68&aa=1</URL></REF>


Article

<CATEGORY>vin10</CATEGORY>

 <H5>ΣΕ ΤΕΝΤΩΜΕΝΟ ΣΧΟΙΝΙ ΟΙ ΣΧΕΣΕΙΣ ΠΑΟ - ΟΙΚΟΝΟΜΟΥ
</H5><H2>Ραγίζει το γυαλί
</H2>
ΤΟ ΘΕΜΑ που δημιουργήθηκε στον Παναθηναϊκό με τον Νίκο Οικονόμου (λόγω της
φημολογούμενης συμφωνίας του με την Κίντερ) εξακολουθεί να αιωρείται πάνω από
το ΟΑΚΑ. Ο παίκτης εμμένει στη σιωπή του. Ο Παύλος Γιαννακόπουλος είναι
αποφασισμένος να τηρήσει σκληρή στάση. Και μόνο εκατέρωθεν παράπονα και
προβληματισμός διαρρέουν από το περιβάλλον της κάθε πλευράς.

σελίδα 10
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16358O001</ED>
<ID>
ID:19618

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Έτοιμοι για την ενδεκάδα Ρε και Μέντεζ </H2>
σελίδες 1, 3
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16358O002</ED>
<ID>
ID:19660

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Ατομικό πρόγραμμα για τον Σέζαρ
</H2>
σελίδα 2
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16358O003</ED>
<ID>
ID:19696

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O00&aa=3</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ
</H5><H2>Τώρα θέλω το Κύπελλο </H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16358O004</ED>
<ID>
ID:19717

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O00&aa=4</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Χάνει το τρένο για το Μόναχο </H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16358O005</ED>
<ID>
ID:19730

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O00&aa=5</URL></REF>


Article

<CATEGORY>vin10</CATEGORY>

 <H2>Τρία σπορ </H2>
Πλούσιο είναι το αθλητικό μενού του σημερινού τηλεοπτικού προγράμματος. 
Σελ. 11.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16358O006</ED>
<ID>
ID:19739

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O00&aa=6</URL></REF>


Article

<CATEGORY>vin10</CATEGORY>

 <H5>ΚΕΡΔΙΣΕ ΤΟΝ ΜΠΛΑΧΙΝ ΚΑΙ ΤΟΥΣ ΟΠΑΔΟΥΣ ΣΤΗΝ ΠΡΟΠΟΝΗΣΗ
</H5><H2>Αρέσει ο Μέντεζ
</H2>
<H3>Ήρθαν οι «μπλέ» κάρτες των Άγγλων, αγωνίζονται τη Δευτέρα

</H3>
ΡΕΠΟΡΤΑΖ ΣΤΗ ΣΕΛ. 3
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16358O011</ED>
<ID>
ID:19619

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O01&aa=1</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ: ΣΕ ΚΑΛΗ ΚΑΤΑΣΤΑΣΗ Ο ΧΟΥΛΙΟ ΣΕΖΑΡ
</H5><H2>Ατομικό πρόγραμμα
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

<H3>* Αμφίβολη η συμμετοχή του Μπασινά μετά τον χθεσινό τραυματισμό του
</H3>
Εντατικές προπονήσεις περιμένουν τον Χούλιο Σέζαρ

ΣΕ ΔΕΚΑ ημέρες θα είναι έτοιμος ο Χούλιο Σέζαρ. Ο Βραζιλιάνος άσος ακολούθησε
χθες ειδικό ατομικό πρόγραμμα κι αφού μίλησε με τον Βασίλη Δανιήλ,
αποφασίστηκε να γυμναστεί μόνος του εντατικά, ώστε να είναι έτοιμος στο ματς
με την Προοδευτική, στην Πάτρα.

Ο προπονητής του ΠΑΟ, απαντώντας σε ερώτηση της «ΟΜΑΔΑΣ» για το πως είδε τον
Σέζαρ, επισήμανε: «Βρίσκεται σε καλή κατάσταση. Μίλησα μαζί του και
πληροφορήθηκα ότι απέχει από τις προπονήσεις και από τους αγώνες (λόγω της
διακοπής του γερμανικού πρωταθλήματος). Κατήρτισα ειδικό πρόγραμμα και πιστεύω
ότι ο παίκτης θα είναι πανέτοιμος σε δέκα ημέρες. Το ντεμπούτο του προβλέπεται
να γίνει στο παιχνίδι με την Προοδευτική, στην Πάτρα».

Ο Σέζαρ γνώρισε τους νέους συμπαίκτες του, τους προπονητές, το ιατρικό τιμ και
το βοηθητικό προσωπικό. Με όλους υπήρξε ευγενής και προσιτός. Ο ίδιος ζήτησε
και γυμνάστηκε (μόνος του) για μιάμιση ώρα!

Στο μεταξύ, ο Μπασινάς τραυματίστηκε χθες κατά τη διάρκεια της προπόνησης. Ο
νεαρός δέχτηκε κλωτσιά στο μηρό και υπέστη αιμάτωμα. Η συμμετοχή του στον
αγώνα με τον Πανηλειακό, στον Πύργο, είναι αμφίβολη.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16358O021</ED>
<ID>
ID:19623

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Έκλεισε και τον Μάριο Χέρμαν
</H5><H2>Χωρίς τον Βαλέντσια κόντρα στον Ιωνικό
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

«ΠΡΩΤΗ» χθες του Αντόλφο Βαλέντσια με τη φανέλα του ΠΑΟΚ στις εγκαταστάσεις
της Νέας Ευκαρπίας και ο Κολομβιανός επιθετικός γνώρισε για άλλη μια φορά την
αποθέωση από τους οπαδούς της ομάδας. 
Το πρωί ο 30χρονος άσος πέρασε από νέες ιατρικές εξετάσεις, όπου διαπιστώθηκε
ότι υποφέρει από μία θλάση που η θεραπεία της απαιτεί τουλάχιστον μία εβδομάδα.

«Θα δικαιώσω τη φήμη που με ακολουθεί και θα προσπαθήσω να προσφέρω αυτά που
θα μου ζητήσει ο προπονητής μου», τόνισε χθές ο Βαλέντσια, ο οποίος δεν
υπολογίζεται από τον Άγγελο Αναστασιάδη για το ματς με τον Ιωνικό.

Θλάση ταλαιπωρεί τον Αντόλφο Βαλέντσια

Στο μεταξύ, ο 24χρονος Αυστραλοκροάτης επιθετικός Μάριο Χέρμαν έφτασε χθες
στην Αθήνα και συναντήθηκε με τον μεγαλομέτοχο της ΠΑΕ κ. Μπατατούδη και
συζήτησε το θέμα της μεταγραφής του. Ο Χέρμαν είναι επιλογή του Άγγελου
Αναστασιάδη και αργά χθες βράδυ επρόκειτο να υπογράψει το συμβόλαιό του με την
ΠΑΕ ΠΑΟΚ. Σήμερα ο νεοαποκτηθείς άσος αναμένεται στη Θεσσαλονίκη.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16358O022</ED>
<ID>
ID:19664

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O02&aa=2</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Την Κυριακή σέντρα στον Πύργο
</H2>
ΤΗΝ ΚΥΡΙΑΚΗ θα αγωνισθεί τελικά ο Παναθηναϊκός με τον Πανηλειακό στον Πύργο.

Η ΕΠΑΕ προχώρησε χθες σ' αυτή την αλλαγή του προγράμματος της 18ης
αγωνιστικής, ύστερα από αίτημα του Παναθηναϊκού. Οι «πράσινοι» ζήτησαν να
αγωνισθούν την Κυριακή (και όχι τη Δευτέρα), παρά το γεγονός ότι
ποδοσφαιριστές τους μετέχουν στο τουρνουά της Εθνικής ομάδας στην Κύπρο, αφού
τη Δευτέρα ο Βασίλης Δανιήλ δεν θα έχει στη διάθεσή του τους Κόλα, Μίκλαντ και
Ασάνοβιτς, οι οποίοι κλήθηκαν στα αντιπροσωπευτικά συγκροτήματα των χωρών τους.

Η ΕΠΑΕ αποδέχθηκε το αίτημα και έτσι το ματς θα γίνει την Κυριακή στις 3
μ.μ. Τη Δευτέρα θα μεταδοθεί από το Filmnet το παιχνίδι Ολυμπιακού - Απόλλωνα
(5 μ.μ.). Την ίδια ημέρα θα αγωνισθεί και η ΑΕΚ με τον Πανιώνιο (6.30 μ.μ.).

* Προσφυγή, με την οποία ζητεί τη λύση του συμβολαίου του με τον Ηρακλή
λόγω υπαιτιότητας της ΠΑΕ, κατέθεσε χθες στην Επιτροπή Επίλυσης Οικονομικών
Διαφορών της ΕΠΑΕ ο ποδοσφαιριστής Σωτήρης Κωνσταντινίδης.

Ο παίκτης επικαλείται ότι ο Ηρακλής διαπραγματευόταν εν αγνοία του την
πώλησή του σε άλλη ΠΑΕ, πως εκπρόσωποι της ομάδας καταφέρθηκαν δυσφημιστικά
γι' αυτόν και ότι ο πρόεδρος της ΠΑΕ Πέτρος Θεοδωρίδης εκτόξευσε απειλές
εναντίον του και της καριέρας. Ο Κωνσταντινίδης ζητεί, τέλος, να λυθεί το
συμβόλαιό του και να του επιδικασθούν 980.000 δρχ. (μισθοί μέχρι τέλος της περιόδου).

Ο ΗΡΑΚΛΗΣ

«Αυτή η υπόθεση έχει πολύ βάθος» ήταν το μοναδικό σχόλιο του Πέτρου
Θεοδωρίδη για την προσφυγή που κατέθεσε ο Σωτήρης Κωνσταντινίδης.

Ο πρόεδρος του Ηρακλή τόνισε ακόμη ότι ενεργοποιεί το εξώδικο προς τον
εκπρόσωπο του παίκτη, ο οποίος έχει δηλώσει σε ραδιοφωνικό σταθμό της
Θεσσαλονίκης ότι ο πρόεδρος του Ηρακλή είναι υπεύθυνος για τη μικρή χρονικά
συμμετοχή του Κωνσταντινίδη στα παιχνίδια του «γηραιού». Σύμφωνα με
πληροφορίες, ο Ηρακλής θα απαντήσει στον Κωνσταντινίδη με προσφυγή στην ίδια επιτροπή.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16358O023</ED>
<ID>
ID:19700

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O02&aa=3</URL></REF>


Article

<CATEGORY>vin10</CATEGORY>

 <H5>ΑΕΚ: ΜΕΝΤΕΖ ΚΑΙ ΡΕ ΕΤΟΙΜΑΖΕΙ Ο ΜΠΛΑΧΙΝ
</H5><H2>Διαπιστευτήρια
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

<H3>* Έφτασαν στην ΕΠΟ οι «μπλε κάρτες» των δύο άσων και αναμένεται να αγωνιστούν
στο ματς με τον Πανιώνιο
</H3>
Αλμπέρτο Μέντεζ. Δείχνει εντυπωσιακά στοιχεία στις προπονήσεις της ΑΕΚ

ΜΕ ΤΟΥΣ Ρε και Μέντεζ θα αντιμετωπίσει η ΑΕΚ τη Δευτέρα τον Πανιώνιο! Το
πρόβλημα με τις κάρτες των δύο ποδοσφαιριστών λύθηκε (ήταν διαδικαστικό) και
οι τέως άσοι της Άρσεναλ θα τεθούν στη διάθεση του Όλεγκ Μπλαχίν.

Είναι χαρακτηριστικό ότι τα εισιτήρια του παιχνιδιού με τους «κυανέρυθρους»
(ορίστηκε στις 18.00) παρουσιάζουν ζήτηση και οι φίλοι της ΑΕΚ θέλουν να
αποθεώσουν τα νέα αποκτήματα. Κι αν ο Ρε δεν έδωσε ακόμη τα διαπιστευτήριά
του, έστω και σε προπόνηση, όσοι βρέθηκαν χθες στις εγκαταστάσεις των
Θρακομακεδόνων μόνο καλά λόγια έχουν να πουν για τον Αλμπέρτο Μέντεζ. Ο νεαρός
χαφ, με διάθεση να αγωνιστεί, έδειξε τα χαρίσματά του σε ασκήσεις στο μισό
γήπεδο: απλός, χρησιμοποιεί με την ίδια άνεση τα δύο πόδια, γρήγορος, μετρ στο
ξεμαρκάρισμα. Αν τα προσόντα του επιβεβαιωθούν και εκεί όπου πρέπει (δηλαδή,
σε επίσημους αγώνες), τότε η ΑΕΚ θα βοηθηθεί τα μέγιστα στο πρωτάθλημα.

Σημειώνεται ότι το μεσημέρι η ΑΕΚ θα παρουσιάσει (σε αίθουσα κεντρικού
ξενοδοχείου) τα αποκτήματα του Ιανουαρίου. Όχι μόνο τη γνωστή πεντάδα, αλλά
μάλλον επτά άτομα! Γίνεται προσπάθεια να δώσει το «παρών» ο Τριχιάς, ενώ από
χθες είναι στην Αθήνα ο Γιώργος Καβάζης. Ο ηλικίας 19 ετών παίκτης ήρθε μαζί
με τον Βασίλη Δημητριάδη από την Κύπρο, μετείχε στην προπόνηση και τόνισε:
«Ξέρω σε ποια ομάδα ήρθα. Ποτέ δεν φανταζόμουν ότι θα είμαι συμπαίκτης με τον
Ρε και τον Μέντεζ. Θαυμάζω τους Σαβέβσκι - Νικολαΐδη - Ατματσίδη. Η μεταγραφή
αυτή ήταν όνειρο ζωής. Πιστεύω στις δυνατότητές μου και από μένα θα εξαρτηθούν
όλα. Αν μείνω, σίγουρα θα προσπαθήσω και θα δώσω μάχη για την ενδεκάδα». Γιατί
λέει «αν μείνω»; Διότι ­ ως γνωστόν ­ είναι φαντάρος και το ζητούμενο για την
ΑΕΚ είναι να του εξασφαλίσει απόσπαση στην κυπριακή πρεσβεία. Ο Καβάζης αρχικά
θα μείνει ως την Τετάρτη.

Για τον Ζουμπούλη, υπάρχουν τρεις προτάσεις. Από Πανιώνιο - Προοδευτική -
Ξάνθη. Το πιθανότερο ο επιθετικός να καταλήξει στη Νέα Σμύρνη. Αρκεί,
αργότερα, να μη μετανιώσουν στην ΑΕΚ, με δεδομένο ότι ο Ζουμπούλης είναι
σέντερ-φορ που μπορεί να δώσει λύσεις. Και πληθώρα παικτών στη θέση, δεν υπάρχει...

Αγωνιστικά, ο Χρήστος Μαλαδένης δεν μπήκε σε φουλ πρόγραμμα και, άρα, το να
παίξει με τον Πανιώνιο θα είναι έκπληξη. Τέλος, κυνηγά την υπόθεση Δέλιου η
ΑΕΚ. Με κατάθεση των δικαιολογητικών. Παράλληλα, υποστηρίζουν πηγές ότι ο
τερματοφύλακας πήρε και ποσό ως προκαταβολή που δεν επέστρεψε.

* Δεν ήρθε η κάρτα του Τσέκολι, ωστόσο στη Νέα Φιλαδέλφεια δεν ανησυχούν.

* Και με τον Σωτήρη Κωνσταντινίδη είχε (πέρα από τους υπόλοιπους διεθνείς)
συνάντηση στην Κύπρο ο Β. Δημητριάδης. Απλώς επιβεβαιώθηκε η συμφωνία και το
ότι ο παίκτης θέλει από το καλοκαίρι να παίξει στην ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16358O031</ED>
<ID>
ID:19624

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: Με πολλούς νέους εναντίον του Βελγίου
</H5><H2>Δεύτερη ευκαιρία από τον Ιορντανέσκου
</H2>
ΠΡΟΤΕΡΑΙΟΤΗΤΑ στα νιάτα, σε όλους όσοι έπαιξαν, αλλά και σε όλους όσοι δεν
αγωνίστηκαν, στο προχθεσινό παιχνίδι της Εθνικής με τη Φινλανδία, δίνει πάλι
απόψε (21.00) ο ομοσπονδιακός προπονητής Άνγκελ Ιορντανέσκου, στον τελικό του
διεθνούς τουρνουά της Κύπρου «Αργύρης Γαβαλάς», στην αναμέτρηση του εθνικού
συγκροτήματος με το Βέλγιο.

Ο Ρουμάνος τεχνικός θέλει να έχει ολοκληρωμένη εικόνα για τις δυνατότητες των
νέων διεθνών, προκειμένου να εντάξει και να προωθήσει δυο-τρεις απ' αυτούς
στην Εθνική Ανδρών, για τον αγώνα με την Νορβηγία (27 Μαρτίου) και σήμερα τους
προσφέρει (και του προσφέρεται) δεύτερη ευκαιρία, ώστε να βγάλει τα
συμπεράσματά του.

Κατά διαστήματα θα χρησιμοποιηθούν πάλι οι Ζήκος, Γκούμας, Φύσσας, Παντελής
και Σωτήρης Κωνσταντινίδης, αλλά και οι Ελευθερόπουλος, Άντζας, Κατσιαμπής και
Λιολίδης, που δεν αγωνίστηκαν στο παιχνίδι με τους Φινλανδούς.

Η Εθνική ολοκλήρωσε χθες το απόγευμα την προετοιμασία της για τον σημερινό
τελικό με το Βέλγιο και όπως φάνηκε από την προπόνηση, ο κ. Ιορντανέσκου θα
παρατάξει την ίδια ενδεκάδα με την οποία το εθνικό μας συγκρότημα αντιμετώπισε
την Φινλανδία. Θα παίξει δηλαδή με τους Ατματσίδη, Μαυρογενίδη, Φύσα,
Πουρσανίδη, Γκούμα, Ανατολάκη, Ζήκο, Μάρκο, Γεωργάτο, Λυμπερόπουλο και
Νικολαΐδη. Δεν αποκλείεται, πάντως, να υπάρξει κάποια διαφοροποίηση στο σχήμα
της ομάδας, επειδή ο Ζήκος έχει αιμάτωμα μεταταρσίου και ο Φύσας ελαφρύ οίδημα
στο γόνατο. Οι τραυματισμοί τους δεν εμπνέουν ανησυχία.

Ο Ρουμάνος προπονητής αναφερόμενος στο σημερινό παιχνίδι, το χαρακτήρισε «πολύ
δύσκολο» και αιτιολόγησε την άποψή του λέγοντας: «Το Βέλγιο έχει έλθει στην
Κύπρο με πλήρη σύνθεση και φυσικά έχει μεγάλη εμπειρία από το Μουντιάλ της Γαλλίας».

Το παιχνίδι της Εθνικής με το Βέλγιο θα διεξαχθεί στο στάδιο της Λάρνακας και
θα αρχίσει στις 21.00 (ΕΤ1).

*** Οριστικοποιήθηκε χθες το φιλικό παιχνίδι της Εθνικής στην Ελβετία (28
Απριλίου), ενώ χθες κάναμε πρόταση στη Φινλανδία για φιλικό στην Αθήνα, στις
10 Μαρτίου. Στην περίπτωση κατά την οποία δεν αποδεχθούν την πρόταση οι
Φινλανδοί, η ομάδα μας θα παίξει με την Κύπρο.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16358O032</ED>
<ID>
ID:19665

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O03&aa=2</URL></REF>


Article

<CATEGORY>vin10</CATEGORY>

 <H5>ΠΑΝΗΛΕΙΑΚΟΣ
</H5><H2>Άργησαν τα χρήματα για τον Λάκη
</H2>
ΕΝΤΑΣΗ απειλείται στις σχέσεις Πανηλειακού και ΑΕΚ. Αιτία η μη καταβολή των
χρημάτων που συμφωνήθηκαν για τη μεταγραφή του Βασίλη Λάκη. Χθες ο πρόεδρος
της ΠΑΕ Πανηλειακός κ. Σταυρόπουλος με δηλώσεις του ζήτησε να επιστραφεί ο
διεθνής μεσοεπιθετικός, αν δεν εξοφληθεί το χρέος της ΑΕΚ.

«Θέλουμε τα χρήματα πού συμφωνήσαμε. Σε διαφορετική περίπτωση είμαστε
διατεθειμένοι να δώσουμε πίσω τα 135 εκατ. δρχ. πού έχουμε εισπράξει μαζί με
τους τόκους, για να επιστρέψει ο Λάκης στον Πανηλειακό», τόνισε ο κ. Σταυρόπουλος.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16358O033</ED>
<ID>
ID:19701

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O03&aa=3</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>Πρόβλημα με Ουντέζε
</H2>
ΔΕΝ ΕΦΤΑΝΕ για την Καβάλα το γεγονός ότι ο Ουντέζε έφυγε για την πατρίδα του,
προκειμένου να ενταχθεί στην Εθνική ομάδα της Νιγηρίας για το Παναφρικανικό
Πρωτάθλημα, χθες έφθασε και μια επιστολή από την πρώην ομάδα του που ζητάει
από την ΠΑΕ 35.000 δολάρια για τη μεταγραφή του νεαρού άσου. Η διοίκηση της
Καβάλας απέφυγε να εκφράσει τον τρόπο που θα αντιδράσει σ' αυτή την απαίτηση,
όμως εκφράζονται φόβοι μήπως δημιουργηθούν προβλήματα στην επάνοδο του παίκτη.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16358O034</ED>
<ID>
ID:19721

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O03&aa=4</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
Η νικήτρια στήλη του έκτακτου δελτίου ΠΡΟ-ΠΟ
είναι: 
1. Μάντσεστερ Γ.-Ντέρμπι Κ. (Α' ημίχρ.) Χ 
2. Μάντσεστερ Γ.-Ντέρμπι Κ. (Τελ. αποτ.) 1 
3. Αιγάλεω-ΕΑΡ 1 
4. Ατρόμητος Αθ.-Μαρκό 1 
5. Αχαϊκή-Ναυπ/κός Αστ. 2 
6. Κερατσίνι-Παναιγιάλειος 1 
7. Λεβαδειακός-Αιολικός ΕΒΑ 1 
8. Αμπελόκηποι Θ.-Ολυμπιακός Β. 2 
9. Α.Ο. Καρδίτσας-Νάουσα 1 
10. Απόλλων Κ. Βρ.-Αετός Σκ. Χ 
11. Δόξα Δράμας-Ποσειδών Ν. Μηχ. 2 
12. Κιλκισιακός-Πρέβεζα 1 
13. Κοζάνη-Καστοριά 1 
Σ13 Αγερσανί-Παναργειακός 1 
* Βρέθηκαν 454 Σούπερ-13άρια που κερδίζουν
από 69.815 δρχ., 636 13άρια που θα εισπράξουν από 43.025 δρχ. και 10.468
12άρια (μερίδιο 2.155 δρχ.). Στην κατηγορία των 11άρηδων βρέθηκαν 70.737 και
δεν θα μοιραστούν τα κέρδη. 
<REF><SOURCE>ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16358O035</ED>
<ID>
ID:19732

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O03&aa=5</URL></REF>


Article

<CATEGORY>vin10</CATEGORY>

 <H5>ΤΖΙΩΡΤΖΟΠΟΥΛΟΣ: «ΦΕΡΝΕΙ» ΚΩΝΣΤΑΝΤΙΝΟΥ ΣΤΟΝ ΟΛΥΜΠΙΑΚΟ
</H5><H2>Άνοιξε δρόμο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Σταύρος Τζιωρτζόπουλος. Παραχωρήθηκε δανεικός στον Ηρακλή, ανοίγοντας τον
δρόμο της μεταγραφής του Μιχάλη Κωνσταντίνου στον Ολυμπιακό

ΣΤΟΝ ΗΡΑΚΛΗ θα αγωνίζεται για ένα ­ τουλάχιστον ­ χρόνο ο 21χρονος
μεσοεπιθετικός του Ολυμπιακού Σταύρος Τζιωρτζόπουλος, ανοίγοντας τον δρόμο της
μεταγραφής του νεαρού Κύπριου φορ Μιχάλη Κωνσταντίνου στους «ερυθρόλευκους».

Ο Ντούσαν Μπάγιεβιτς θεωρεί τον Κωνσταντίνου μεγάλο ταλέντο και εισηγήθηκε την
απόκτησή του. Η μετακίνηση του 21χρονου επιθετικού του Ηρακλή (ανήκει στο
Παραλίμνι) θα γίνει εκτός σοβαρού απροόπτου το ερχόμενο καλοκαίρι.

Ο Τζιωρτζόπουλος ­ το περασμένο καλοκαίρι αποτέλεσε μήλον της έριδος μεταξύ
Ολυμπιακού και Παναθηναϊκού ­ πήρε την απόφαση να κάνει στην καριέρα του μία
παρένθεση στο Καυταντζόγλειο. Ο αριστεροπόδαρος ποδοσφαιριστής από το
Κερατσίνι σε συνάντηση που είχε χθες με τον διευθύνοντα σύμβουλο του
Ολυμπιακού Γιώργο Λούβαρη συμφώνησε να μετακομίσει προσωρινά στον Ηρακλή και
στη συνέχεια να επιστρέψει στον Πειραιά έχοντας παιχνίδια στα πόδια του.

Ο πρόεδρος του Ηρακλή Πέτρος Θεοδωρίδης πιστεύει ότι ο Τζιωρτζόπουλος θα
μείνει για ενάμισι χρόνο στην ομάδα του, ενώ δεν θέλησε να πει ότι πρόκειται
για «προκαταβολή» για τη μεταγραφή στον Ολυμπιακό του Μιχάλη Κωνσταντίνου.

Στο μεταξύ ο Ντούσαν Μπάγιεβιτς αναμένεται μαζί με τον Τάκη Περσία να
ταξιδεύσουν την Κυριακή στο Τορίνο για να παρακολουθήσουν τον αγώνα της
Γιουβέντους με την Πάρμα. Ο κόουτς των πρωταθλητών θέλει να αρχίσει από τώρα
την επιχείρηση κατασκοπείας των «μπιανκονέρι» με στόχο ο Ολυμπιακός να
παρουσιαστεί «διαβασμένος» στον αγώνα του «Ντέλε Άλπι» στις 3 Μαρτίου.

*** Σύμφωνα με τα στοιχεία της Διεθνούς Ομοσπονδίας Ιστορίας και Στατιστικής
του Ποδοσφαίρου, ο Ολυμπιακός βρίσκεται στην 21η θέση στην παγκόσμια κατάταξη
με 211,5 βαθμούς, βάσει των αποτελεσμάτων του στους 12 τελευταίους μήνες.

*** Ο Καραπιάλης επέστρεψε στις προπονήσεις του Ολυμπιακού. Ο Ντούσαν
Μπάγιεβιτς απουσίασε για προσωπικούς λόγους από τη χθεσινή προπόνηση.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16358O041</ED>
<ID>
ID:19625

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O04&aa=1</URL></REF>


Article

<CATEGORY>vin10</CATEGORY>

 <H5>ΓΚΕΡΑΡΝΤ: Ικανοποίηση για τις μεταγραφές
</H5><H2>Μας λείπουν πέντε βαθμοί
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

* ΗΡΑΚΛΕΙΟ 
ΤΡΕΙΣ έφυγαν, τρεις ήρθαν στον ΟΦΗ. Οι δύο (Ντάνιελσον και Ιορδανίδης) έδωσαν
δείγματα γραφής και ο τρίτος, ο Πάολο Κομίνχεζ, που ήρθε από τον ΠΑΟΚ, θεωρούν
στο Ηράκλειο πως θα έχει μια αξιόλογη προσφορά.

Με άλλες αξιώσεις, λοιπόν, τώρα η κρητική ομάδα θα κυνηγήσει τη συμμετοχή της
στην Ευρώπη. 
Και ο Έγκεν Γκέραρντ, ικανοποιημένος από τα μεταγραφικά αποκτήματα του
χειμώνα, δήλωσε χθες: «Κυνηγάμε μια θέση στην Ευρώπη και οι παίκτες μας πρέπει
να παλεύουν στο γήπεδο».

Κάνοντας απολογισμό του πρώτου γύρου, ο κ. Γκέραρντ σημείωσε πως οι 26 βαθμοί
που συγκέντρωσε ο ΟΦΗ θα μπορούσε να ήταν 29 ή 31, αν δεν χάνονταν βαθμοί στα
ματς με τον Απόλλωνα και τον Εθνικό Αστέρα, «που δεν ήταν τα μεγάλα παιχνίδια».

Εν πάση περιπτώσει, το κέρδος της κρητικής ομάδας σ' αυτό το διάστημα ήταν πως
αναδείχθηκαν «δύο νέα παιδιά, ο Μοχ. Ντιάρα και ο Μπεκιάι», παίκτες που «δεν
είναι απόλυτα έτοιμοι, κάνουν λάθη, αλλά δεν είναι περίεργο, επειδή είναι
μικρής ηλικίας».

Όμως, ο Ολλανδός πρέπει τώρα να βρει λύσεις στην ομάδα, ώστε να πάρουν θέσεις
και οι νεοαποκτηθέντες Ντάνιελσον, Κομίνχεζ και Ιορδανίδης, και ο χρόνος για
να σκεφθεί πώς θα ξαναφτιάξει τον ΟΦΗ είναι περιορισμένος. Βέβαια, δεν θ'
αργήσουν να επανέλθουν και οι Βάργκας και Κουνενάκης, που υπέφεραν επί μακρόν
από τραυματισμούς και ήδη έχουν μπει στο πρόγραμμα των καθημερινών προπονήσεων.

Στον δεύτερο γύρο, λοιπόν, ο Έγκεν Γκέραρντ καλείται να σηκώσει το μεγάλο
βάρος του πρωταθλήματος και να ικανοποιήσει το αίτημα των Κρητικών φιλάθλων,
να οδηγήσει τον ΟΦΗ στην Ευρώπη. Οι παίκτες που επέλεξε ήρθαν, και είναι
βέβαιο πως και οι φίλαθλοι θα σταθούν και πάλι μαζικά στο πλευρό της ομάδας
τους. Άλλωστε, έχουν δείξει πως όταν τους χρειάστηκε ο ΟΦΗ, αυτοί ήταν δίπλα του.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16358O042</ED>
<ID>
ID:19666

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O04&aa=2</URL></REF>


Article

<CATEGORY>vin10</CATEGORY>

 <H5>ΜΠΙΒΕΡΣ
</H5><H2>Μπορούμε ακόμη
</H2>
ΓΙΑ ΤΟΝ Εθνικό, τη συνεργασία του με τον Φόλεϊ στην επίθεση, αλλά και την
παραμονή του στην Ελλάδα μίλησε χθες ο Μπίβερς: 
«Ο Εθνικός μπορεί να σωθεί. Έχουμε βελτιωθεί πολύ και το μόνο που μας λείπει
είναι ένα καλό αποτέλεσμα που θα μας φτιάξει την ψυχολογία. Με ενδιαφέρει η
συνεργασία με τον Φόλεϊ στην επίθεση. Είναι ποδοσφαιριστής που μπορεί να μας
βοηθήσει και αυτό φάνηκε», είπε ο 20χρονος πρώην παίκτης της Σάντερλαντ και
συνέχισε: «Ο Χάουαρντ Κένταλ έχει επενδύσει σε εμάς και εμείς έχουμε επενδύσει
στον Εθνικό. Είμαστε ευχαριστημένοι και θα κάνουμε ό,τι είναι δυνατό για να
σωθεί η ομάδα».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16358O043</ED>
<ID>
ID:19702

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O04&aa=3</URL></REF>


Article

<CATEGORY>vin10</CATEGORY>

 <H5>ΠΡΟΟΠΤΙΚΗ
</H5><H2>Τι θα γίνει το Χωριό
</H2>
ΟΙ ΧΡΗΣΕΙΣ των ολυμπιακών εγκαταστάσεων, και ειδικότερα του Ολυμπιακού Χωριού,
μετά τους Αγώνες του 2004 ήταν το αντικείμενο της χθεσινής συνέντευξης Τύπου
του Ιδρύματος Οικονομικών και Βιομηχανικών Ερευνών. Ως εναλλακτικές χρήσεις (η
βασική πρόταση είναι να μετατραπεί σε πρότυπο οικισμό) προτάθηκαν: να
δημιουργηθεί διοικητικό κέντρο και οικισμός υπαλλήλων ή να γίνει πανεπιστήμιο
και τεχνολογικό πάρκο.

* Με αίτησή τους οι βουλευτές του Συνασπισμού Νίτσα Λουλέ και Σπύρος
Δανέλλης ζητούν από τον υφυπουργό Αθλητισμού Ανδρέα Φούρα να καταθέσει
αναλυτικά ανά νομαρχία και αποδέκτη όλες τις έκτακτες επιχορηγήσεις που
δόθηκαν από τη ΓΓΑ.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16358O044</ED>
<ID>
ID:19722

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O04&aa=4</URL></REF>


Article

<CATEGORY>vin10</CATEGORY>

 <H5>ΣΤΟΝ ΕΙΣΑΓΓΕΛΕΑ
</H5><H2>Παράνομο στοίχημα
</H2>
ΣΤΟΝ ΕΙΣΑΓΓΕΛΕΑ Πειραιά πρόκειται να οδηγηθούν σήμερα ο 56χρονος ναυτικός Δ.
Χριστοφορίδης και ο 41χρονος λογιστής Γ. Ρουχωτάς, με την κατηγορία της
διεξαγωγής παράνομων στοιχημάτων αγώνων ποδοσφαίρου και μπάσκετ.

Οι προαναφερόμενοι συνελήφθησαν σε καφενείο, στο πατάρι του οποίου τον
Νοέμβριο του 1998 άγνωστοι είχαν ρίξει χειροβομβίδα. 
Οι αστυνομικοί κατάσχεσαν μεγάλο αριθμό εντύπων 
καταστάσεων διάφορων εταιρειών διοργάνωσης παράνομων στοιχημάτων με αγώνες
ποδοσφαίρου και μπάσκετ.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16358O045</ED>
<ID>
ID:19733

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O04&aa=5</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Ίδια γεύση σε Κιλκίς και Κοζάνη
</H2>
ΜΕ ΤΟ ίδιο σκορ (4-1) νίκησαν χθες τα φαβορί στους δύο από τους τρεις εξ
αναβολής αγώνες για το πρωτάθλημα του Βορείου ομίλου της Γ' Εθνικής.

Ο Κιλκισιακός επικράτησε εντός έδρας της Πρέβεζας και στην Κοζάνη η τοπική
ομάδα επιβλήθηκε της Καστοριάς, ενώ η συνάντηση Καρδίτσας - Νάουσας αναβλήθηκε
για δεύτερη φορά, λόγω ακαταλληλότητας του γηπέδου.

Η βαθμολογία του Βορείου ομίλου (σε 10 αγώνες): Κοζάνη 21, Νάουσα (9 αγ.)
20, Κιλκισιακός 20, Ποσειδών Ν.Μ. 19, Ολυμπιακός Β. 19, Αετός Σκ. 17, Απόλλων
Κ.Β. 16, Αμπελόκηποι 10, Καρδίτσα (9 αγ.) 9, Πρέβεζα 8, Καστοριά 4, Δόξα Δρ. 4.

ΣΤΗ Δ' ΕΘΝΙΚΗ

Επεισοδιακό ήταν το χθεσινό ντέρμπι Αγίας Ελεούσας - Αχαρναϊκού (0-0) για
τον πρώτο όμιλο της Δ' Εθνικής, αφού οι παίκτες των δύο ομάδων συνεπλάκησαν
μετά το τέλος του αγώνα και χρειάστηκε η επέμβαση της αστυνομικής δύναμης ώστε
να λήξουν τα επεισόδια.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16358O046</ED>
<ID>
ID:19741

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O04&aa=6</URL></REF>


Article

<CATEGORY>vin10</CATEGORY>

 <H5>ΕΛΕΥΣΙΝΑ
</H5><H2>Πήρε μπακ από Γκαμπόν
</H2>
ΤΗΝ ΤΕΛΕΥΤΑΙΑ (εκτός απροόπτου) μεταγραφή του πραγματοποίησε χθες ο
Πανελευσινιακός. Απέκτησε τον Ζαν Μαρτίν Μουλουνγκί από την Γκαμπόν. Ο παίκτης
είναι αμυντικός μέσος γεννημένος τον Νοέμβριο του 1969 και υπέγραψε συμβόλαιο
ενός χρόνου. 
Οι συστάσεις είναι πολύ καλές για τον ποδοσφαιριστή από την Γκαμπόν, αφού
επίσης μπορεί να βοηθήσει στη θέση του λίμπερο, αλλά και να αγωνιστεί δεξιός μπακ-χαφ.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16358O047</ED>
<ID>
ID:19744

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O04&aa=7</URL></REF>


Article

<CATEGORY>vin10</CATEGORY>

 <H5>ΝΤΟΠΙΝΓΚ: Δικαιολογίες αθλητών έγιναν... ανέκδοτα
</H5><H5>ΔΟΕ
</H5><H5>Απέτυχε το Παγκόσμιο Συνέδριο
</H5><H2>Σεξ, ψέματα και... χάπια
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΤΟ ΝΤΟΠΙΝΓΚ ήταν και θα είναι (για το άμεσο τουλάχιστον μέλλον) το μεγαλύτερο
πρόβλημα που αντιμετωπίζει ο αθλητισμός παγκοσμίως.

Εκατοντάδες ολυμπιονίκες, παγκόσμιοι πρωταθλητές αλλά και αθλητές που
βρίσκονταν στα πρώτα τους βήματα στον χώρο του αθλητισμού έχουν βρεθεί θετικοί
σε απαγορευμένες ουσίες.

«Είμαι αθώος», είναι τα λόγια που χρησιμοποιεί η πλειοψηφία των «ενόχων» ως
πρώτη αντίδραση.

Αυτό που έπεται της αποκάλυψης, ωστόσο, δεν έχει κοινό παρανομαστή, αφού κάθε
αθλητής είναι και μία ιδιάζουσα περίπτωση, όπως τουλάχιστον προκύπτει από τα
λεγόμενά (δικαιολογίες) τους, στις επιτροπές που εξετάζουν το θέμα τους.

Να μερικές από τις πιο χαρακτηριστικές δικαιολογίες που επικαλέστηκαν όσοι
βρέθηκαν θετικοί και κυκλοφορούν στα στέκια των αθλητών ως... ανέκδοτα.

ΝΤΕΝΙΣ ΜΙΤΣΕΛ

Ο Ντένις Μίτσελ απέδωσε την υψηλή τεστοστερόνη στον οργανισμό του στην αγάπη
του για τη σύζυγό του

Ο χρυσός Ολυμπιονίκης στα σπριντ το 1992 βρέθηκε θετικός για τεστοστερόνη
πέρυσι, αλλά κατάφερε να ξεφύγει από την τιμωρία. Ο Μίτσελ υποστήριξε πως είχε
τόσο υψηλά ποσοστά τεστοστερόνης γιατί την προηγούμενη νύχτα έκανε έρωτα στη
γυναίκα του τέσσερις φορές, ενώ είχε πιεί έξι μπουκάλια μπίρας. Όταν ρωτήθηκε,
γιατί στο παρελθόν δεν είχαν παρατηρηθεί τόσο υψηλές τιμές τεστοστερόνης,
φέρεται να απάντησε: «Ήταν τα γενέθλιά της. Η κυρία εδικαιούτο ειδική μεταχείριση»...

Ετυμηγορία: Αθώος

ΝΤΑΝΙΕΛ ΠΛΑΖΑ

Ο Ολυμπιονίκης στα 20.000 μέτρα βάδην βρέθηκε ντοπαρισμένος με ναδρολόνη το
1996. Η ναδρολόνη παράγεται σε μεγάλες ποσότητες στις εγκυμονούσες γυναίκες.
Το γεγονός προσπάθησε να εκμεταλλευτεί ο Πλάζα, υποστηρίζοντας πως την
προηγούμενη νύχτα έκανε στοματικό έρωτα στην έγκυο γυναίκα του. Όμως δεν έπεισε.

Ετυμηγορία: Ένοχος

ΓΙΟΥΝΣΟΥΚΕ ΙΝΟΥΕ

Ο 58χρονος Ιάπωνας πρωταθλητής του μπιλιάρδου αποβλήθηκε από την εθνική ομάδα
παραμονή των Ασιατικών Αγώνων γιατί βρέθηκε θετικός στην απαγορευμένη ουσία
μεθυλτεστοστερόνη. Ο Ινούε δικαιολογήθηκε λέγοντας πως είχε πάρει ένα ειδικό
φάρμακο όχι για να βελτιώσει τις επιδόσεις του στο μπιλιάρδο αλλά στην...
κρεβατοκάμαρα, καθώς αντιμετώπιζε προβλήματα στύσης. «Η γυναίκα μου δικαιούται
να είναι ικανοποιημένη», είχε δηλώσει στις ιαπωνικές εφημερίδες.

Ετυμηγορία: Ένοχος

ΜΠΕΡΝΑΡ ΛΑΜΑ

Ο Μπερνάρ Λαμά κάπνισε χασίς λόγω... καλής ανατροφής

Ο Γάλλος διεθνής τερματοφύλακας που βρέθηκε ντοπέ με χασίς δικαιολογήθηκε
λέγοντας πως έπεσε θύμα της καλής συμπεριφοράς του. «Ήμουν σε ένα πάρτι και
διασκεδάζαμε. Θα ήμουν αγενής αν αρνιόμουν να καπνίσω χασίς, και δεν ήθελα να
με χαρακτηρίζουν έτσι».

Ετυμηγορία: Ένοχος

ΠΟΛ ΕΝΤΟΥΑΡΝΤΣ

Όταν ο Βρετανός σφαιροβόλος είχε υποβληθεί σε ράντομ τεστ στο Ευρωπαϊκό
Πρωτάθλημα του 1994, οι επιστήμονες έμειναν έκπληκτοι καθώς διαπίστωσαν πως
στα δείγματά του υπήρχε μίγμα αναβολικών στεροειδών με κλενβουτερόλη και
μεγάλη ποσότητα αντιπιτυριδικού σαμπουάν! Ο Έντουαρντς πίστευε πως αν έπινε
μεγάλη ποσότητα συγκεκριμένης μάρκας αντιπιτυριδικού σαμπουάν, δεν θα
ανιχνεύονταν οι απαγορευμένες ουσίες. Αποτέλεσμα, ο Βρετανός αθλητής
νοσηλεύτηκε για αρκετές ημέρες στο νοσοκομείο με σοβαρά στομαχικά προβλήματα.

Ετυμηγορία: Ένοχος, τιμωρήθηκε με αποκλεισμό εφ' όρου ζωής γιατί απέτυχε σε
ένα ακόμη αντιντόπινγκ τεστ.

ΜΠΑΤΣ ΡΕΪΝΟΛΝΤΣ

Ο κάτοχος του παγκόσμιου ρεκόρ στα 400 μέτρα βρέθηκε ντοπέ κατά τη διάρκεια
μίτινγκ το 1990. Ο Αμερικανός υποστηρίζει μέχρι σήμερα πως τα δείγματά του
ανακατεύτηκαν κατά λάθος με ενός Ανατολικογερμανού αθλητή, ο οποίος ήταν
υπεύθυνος που βρέθηκε ντοπέ.

Ετυμηγορία: Ένοχος

ΝΤΑΪΑΝ ΜΟΝΤΑΛ

Η Βρετανίδα αθλήτρια αναγκάστηκε να αποχωρήσει από τους Αγώνες της
Κοινοπολιτείας το 1994 όταν ανιχνεύτηκαν στα ούρα της τεστοστερόνη 42 φορές
περισσότερο απ' ό,τι είχε βρεθεί στον Μπεν Τζόνσον. Η Μόνταλ τιμωρήθηκε αρχικά
με τέσσερα χρόνια αποκλεισμό, αλλά έπειτα από δικαστική διαμάχη κατάφερε να
αποδείξει πως το εργαστήριο της Λισαβώνας δεν είχε εξετάσει τα δείγματά της
στη σωστή θερμοκρασία γι' αυτό και βρέθηκε ντοπέ.

Ετυμηγορία: Αθώα

ΓΚΕΑ ΤΖΟΝΣΟΝ

Η πρωταθλήτρια του επτάθλου το 1990 στο NCAA τιμωρήθηκε από την ΙΑΑΦ γιατί
βρέθηκε θετική σε αναβολικά στεροειδή, το 1995. Η ίδια ωστόσο αρνήθηκε πως
έκανε χρήση απαγορευμένων ουσιών και απέδειξε με τεστ DNA πως το μίγμα που
εξετάστηκε δεν ήταν δικό της. Τώρα διεκδικεί 12 εκατ. δολάρια από την ΙΑΑΦ και
την Ομοσπονδία Στίβου των ΗΠΑ.

Ετυμηγορία: Αθώα


«ΜΕΓΑΛΗ νίκη στη μάχη ενάντια στο ντόπινγκ» χαρακτήρισε το Παγκόσμιο
Συνέδριο για το Ντόπινγκ ο πρόεδρος της ΔΟΕ Χουάν Αντόνιο Σάμαρανκ.

Ωστόσο, πολλοί από τους 600 διαπιστευμένους, κυρίως εκπρόσωποι των
κυβερνήσεων των χωρών - μελών της Ε.Ε., εξέφρασαν την άποψη πως το Συνέδριο
απέτυχε στην επίτευξη του στόχου του, που δεν ήταν άλλος από την καθιέρωση
διετούς αποκλεισμού για τους αθλητές που συλλαμβάνονται για πρώτη φορά ντοπέ

Οι διεθνείς ομοσπονδίες ποδοσφαίρου και ποδηλασίας ήταν οι πρώτες που
αντέδρασαν σ' αυτή την πρόταση, με αποτέλεσμα να παραμείνει άθικτο το ισχύον
στάτους κβο.

Ο Σάμαρανκ δεν πρέπει να είναι επίσης ικανοποιημένος, από το γεγονός ότι η
επιτροπή που θα δημιουργηθεί για την καταπολέμηση του ντόπινγκ, δεν θα είναι
υπό την αιγίδα της ΔΟΕ, παρά τις μεγάλες προσπάθειες που κατέβαλε ο Ισπανός
παράγοντας. Η νέα επιτροπή συμφωνήθηκε να συσταθεί εντός του προσεχούς
τριμήνου, ώστε να καταφέρει να δραστηριοποιηθεί πλήρως εν όψει της Ολυμπιάδας
του Σίντνεϊ το 2000.

Νέα προβλήματα προέκυψαν στο μεταξύ για τη ΔΟΕ, μετά την εντολή που έδωσε ο
δήμαρχος της πόλης Σαπόρο, Νομπούα Κατσούρα, για την έναρξη ερευνών μετά τις
καταγγελίες της εφημερίδας «Γομιούρι», σύμφωνα με τις οποίες η ιαπωνική πόλη
προσέφερε σε τέσσερις «αθανάτους» από 2.800 δολάρια, για να κερδίσει τη
διοργάνωση των Χειμερινών Αγώνων του 1968.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16358O051</ED>
<ID>
ID:19626

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O05&aa=1</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 6ου (ΤΕ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Και οι 6 ήταν... Μονοί
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Θρίαμβος των Μονών αριθμών σημειώθηκε στην κλήρωση του ΛΟΤΤΟ την περασμένη
Τετάρτη αφού και οι 6 αριθμοί που αναδείχτηκαν ήταν από την ομάδα τους.
Επικράτησαν για δεύτερη συνεχή φορά και με το συντριπτικό σκορ 6 - 0 που
σημείωσαν αυξάνουν το... χάσμα στο συνολικό σκορ (2.151Μ 2.067Ζ). Με αυτές τις
επιδόσεις οι Μονοί σημειώνουν μεγάλη διαφορά και στο επιμέρους σκορ του '99 το
οποίο διαμορφώνεται σε 36Μ - 24Ζ. Σημαντικές εξελίξεις είχαμε και στη μάχη των
δεκάδων. Η δεκάδα του 30 ύστερα από την απουσία της στον προηγούμενο
διαγωνισμό επέστρεψε με διπλή εμφάνιση. Έτσι, η δεκάδα του 10 έρχεται σε
δύσκολη θέση αφού οι 30ρηδες έφτασαν τις 865 συνολικές εμφανίσεις και μειώνουν
τη διαφορά τους σε μία μονάδα.Η δεκάδα του 1 είχε διπλή εμφάνιση αλλά με 834
συνολικές εμφανίσεις παραμένει πίσω από την δεκάδα του 20 η οποία διατηρεί την
τρίτη θέση με 838 συνολικές παρουσίες. Η δεκάδα του 40 απουσιάζει για δεύτερη
συνεχή φορά και παραμένει στην τελευταία θέση. Ο λήγοντας σε 1 ξανακάνει διπλή
εμφάνιση και με 440 συνολικές εμφανίσεις ισοφαρίζει τον λήγοντα σε 7 στην
τρίτη θέση. Επίθεση σημείωσε και ο λήγοντας σε 3 αφού με την διπλή του
εμφάνιση περνάει στην 4η θέση και συγκατοικεί με τον λήγοντα σε 9. Όσο για τον
λήγοντα σε 6 έφτασε τις 445 συνολικές εμφανίσεις και διατηρεί την κορυφή. Ο 13
επέστρεψε ύστερα από 15 απουσίες και με 101 συνολικές εμφανίσεις ισοφαρίζει
τον 26 στην δεύτερη θέση. Για τρίτη συνεχή φορά δεν βρέθηκε εξάρης και στον
επόμενο διαγωνισμό οι τυχεροί θα μοιραστούν 280 εκατ. δρχ. τουλάχιστον. Jack -
Pot σημειώθηκε στην 1η και 2η κατηγορία του ΠΡΟΤΟ. Ο κουμπαράς της 1ης θα
είναι 70 εκατ. δρχ. ενώ το ποσό που μεταφέρεται για την 2η θα είναι 15.228.324 δρχ.

* Κληρώθηκαν οι αριθμοί 1, 3, 13, 27, 31, 35.

* Συμπληρώθηκαν 8.623.420 στήλες.

* Μοιράστηκαν 92.182.635 δρχ.

* Δεν μοιράστηκαν 205.077.301 δρχ.

* Δεν βρέθηκε εξάρι, ενώ βρέθηκαν 225 5άρια που κερδίζουν από 174.030 δρχ.,
10.802 4άρια που κερδίζουν από 2.715 δρχ. και 178.617 3άρια που κερδίζουν από
130 δρχ.

ΠΡΟΤΟ: Κληρώθηκε ο αριθμός 6456486. 
* Συμμετοχές: 1.799.521 
Δεν βρέθηκε νικητής στην 1η και 2η κατηγορία.

<H3>Σε 703 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16358O081</ED>
<ID>
ID:19627

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O08&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΧΩΡΙΣ ΑΓΧΟΣ, ΣΥΝΕΧΙΖΕΙ ΣΤΗΝ ΕΥΡΩΛΙΓΚΑ
</H5><H2>Θέλω το Κύπελλο
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΕΥΡΩΛΙΓΚΑ τέλος για τον Ολυμπιακό μέχρι τον Μάρτιο. Με την άνετη νίκη τους επί
της Σαμάρα (85-63) οι «ερυθρόλευκοι» κατέκτησαν και μαθηματικά την πρώτη θέση
στον όμιλό τους και πλέον περιμένουν να μάθουν τον αντίπαλό τους στη φάση των
«16» (θα παίξουν με τον 4ο του ομίλου του Παναθηναϊκού), έχοντας πλεονέκτημα
έδρας, όπως και στα προημιτελικά.

Έτσι ο Ντούσαν Ίβκοβιτς στα δύο εναπομείναντα παιχνίδια με ΠΑΟΚ και Τιμσύστεμ
θα μπορέσει να δώσει περισσότερο χρόνο στους νέους παίκτες (κάτι που έκανε και
χθες) αλλά θα έχει την πολυτέλεια και να μην ρισκάρει την χρησιμοποίηση
παικτών που αντιμετωπίζουν προβλήματα τραυματισμών. Όπως έκανε χθες με τον
Μίλαν Τόμιτς, ο οποίος πονούσε στον ώμο (τενοντίτιδα), μπορούσε να παίξει με
ένεση, αλλά δεν χρειάστηκε να ρισκάρει.

Ο Ντούσαν Ίβκοβιτς θεωρεί ότι οι παίκτες του έχουν τη δυνατότητα να
ξαναφέρουν το Κύπελλο στον Πειραιά

«Η προοπτική αυτής της ομάδας είναι το κύπελλο, αλλά ακόμα ο δρόμος είναι
μακρύς και θα πρέπει να δείξουμε την απαιτούμενη σοβαρότητα», παραδέχτηκε ο
Ντούσαν Ίβκοβιτς που είδε με ικανοποίηση τους νέους παίκτες του να τον
δικαιώνουν και να αποθεώνονται.

Σχεδόν σε όλο το δεύτερο ημίχρονο ο μόνος παίκτης της πρώτης πεντάδας ήταν ο
Άριαν Κόμαζετς που χρειάζεται παιχνίδια για να επανέλθει στην κατάσταση που
ήταν πριν από τον τραυματισμό του. 
Ο Άριαν Κόμαζετς ήταν από τους καλύτερους παίκτες του Ολυμπιακού στον χθεσινό
αγώνα με τη Σαμάρα

Οι νέοι έδειξαν το καλό τους πρόσωπο και αν οι Ρώσοι δεν έπαιζαν καταστροφικό
μπάσκετ (έκαναν 32 φάουλ και τρεις παίκτες είχαν από το 15' τέσσερα φάουλ) θα
πρόσφεραν ακόμα καλύτερο θέαμα. Ο Ολυμπιακός, απόντος του Τόμιτς, άργησε να
βρει το ρυθμό του (16-21 στο 10') αλλά όταν κατάφερε να τρέξει δεν σταμάτησε.

«Δεν υποτιμήσαμε τη Σαμάρα, αλλά δεν δείξαμε και την απαιτούμενη συγκέντρωση
στην αρχή. Αργήσαμε να βρούμε ρυθμό και εκεί φάνηκε η απουσία του Τόμιτς, όμως
δεν θέλαμε να παίξει με ένεση γιατί θα καθυστερούσε η αποθεραπεία του. Στα
επόμενα παιχνίδια θα πρέπει να έχουν καθαρό μυαλό», τόνισε ο «Ντούντα» ενώ ο
τεχνικός της Σαμάρα Γιούρι Σελίμοφ είχε τα δικά του προβλήματα: «Τα οικονομικά
μας είναι τραγικά. Ο Μελεσένκο, ο Ατζιφόροφ και ο Χιούστον μας εγκατέλειψαν
επειδή ήταν απλήρωτοι και το μέλλον είναι σκοτεινό».


<REF><SOURCE>ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16358O091</ED>
<ID>
ID:19628

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Έσβησαν τα ευρωπαϊκά όνειρα
</H5><H2>Πνίγηκε με τη ζώνη της Κίντερ
</H2>
Ο ΠΑΟΚ «κλώτσησε» και την τελευταία ευκαιρία που είχε για να συνεχίσει την
πορεία του στην Ευρωλίγκα. Η χθεσινή ήττα στην Μπολόνια από την Κίντερ (78-56)
τον έριξε ουσιαστικά στο... καναβάτσο, αφού πλέον δεν είναι σίγουρο ότι μπορεί
να προκριθεί στα πλέι οφ ακόμα κι αν νικήσει και στα δύο παιχνίδια που
απομένουν (με Ολυμπιακό εντός και ΤΣΣΚΑ στη Μόσχα). Βλέπετε, χάνει και στην
ισοβαθμία με τη δεύτερη ομάδα της Μπολόνια, την Τιμσίστεμ.

Ο ΠΑΟΚ έπαιξε άσχημα. Κι αυτό που τον πρόδωσε περισσότερο ήταν η περιφέρειά
του. Κολντεμπέλα, Κινγκ, Μπαλογιάννης δεν βοήθησαν καθόλου. Ιδιαίτερα όταν ο
Ετόρε Μεσίνα επιστράτευσε την άμυνα ζώνης. Τα 2/13 τρίποντα το δείχνουν
ξεκάθαρα. Οι παίκτες του ΠΑΟΚ έχασαν και τις μάχες κάτω από τα καλάθια, αφού η
Κίντερ υπερτερούσε στα ριμπάουντ (37-26).

Ελαφρυντικά; Υπάρχουν κάποια: Ο Ουόλτερ Μπέρι αγωνίστηκε με ίωση, ενώ και ο
Φράνκι Κινγκ είχε ενοχλήσεις στο πόδι, μάλιστα χθες το πρωί επισκέφθηκε και το
ιατρικό κέντρο της πόλης.

Ο Κώστας Φλεβαράκης επικαλέστηκε και την κούραση: «Αντέξαμε έως το 34'.
Αντιμετωπίσαμε όμως πολλά προβλήματα με τη ζώνη της Κίντερ. Ήμασταν
κουρασμένοι από τις συνεχείς μετακινήσεις και τα πολλά παιχνίδια», είπε.

Παρά τα προβλήματα, ο ΠΑΟΚ παρακολουθούσε από κοντά το σκορ στη μεγαλύτερη
διάρκεια του αγώνα. Η τελική διαφορά των 22 πόντων προέκυψε από ένα σερί 14-0
της Κίντερ στα τελευταία τέσσερα λεπτά. Οι παίκτες του ΠΑΟΚ δεν σκόραραν από
το 35.30'!. Το σκορ έγινε 78-56 από 64-56.

Η Κίντερ έφθασε στη νίκη παίζοντας πολύ προσεκτικά και με υπομονή απέναντι στη
ζώνη που χρησιμοποίησε και ο Φλεβαράκης. Είχε όμως και τον παίκτη που θα
μπορούσε να δώσει τις λύσεις στην επίθεση. Κι αυτός ήταν χθες ο Αντουάν Ριγκοντό.

Ουσιαστικά, ο ΠΑΟΚ στηρίχθηκε μόνο στη μαχητικότητα του Γιάννη Γιαννούλη. Όταν
όμως κι αυτός κουράστηκε, τότε ήρθε η κατάρρευση.

«Η ζώνη μάς βοήθησε πολύ. Ας μην ξεχνάμε ότι με αυτόν τον τρόπο άμυνας,
πέρυσι, είχαμε αρκετές επιτυχίες», είπε ο προπονητής της Κίντερ, Ετόρε Μεσίνα.


<REF><SOURCE>ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16358O092</ED>
<ID>
ID:19667

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΚΙΝΗΣΕΙΣ ΤΑΚΤΙΚΗΣ ΑΠΟ ΓΙΑΝΝΑΚΟΠΟΥΛΟ - ΟΙΚΟΝΟΜΟΥ
</H5><H2>Ακροβατούν...
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Νίκος Οικονόμου είναι δυσαρεστημένος από τη στάση του προέδρου του Παναθηναϊκού

ΜΕ ΚΙΝΗΣΕΙΣ σε σκακιέρα... ασπροπράσινη μοιάζουν πλέον οι θέσεις του Παύλου
Γιαννακόπουλου και του Νίκου Οικονόμου. 
Η «παρτίδα» που ξεκίνησε πρόσφατα μεταξύ των δύο πλευρών έχει ημερομηνία λήξης
το καλοκαίρι (ταυτόσημη με εκείνη στο συμβόλαιο του διεθνούς άσου) και μόνο
τότε θα μπορέσουμε να μάθουμε ποιος θα είναι ο νικητής και ποιος ο χαμένος.
Στη συγκεκριμένη φάση, όμως, ο μόνος που κινδυνεύει να βγει χαμένος είναι ο Παναθηναϊκός!

Η σκληρή στάση του Γιαννακόπουλου και η σιωπή που εξακολουθεί να τηρεί ο
Οικονόμου μπορεί να μην εμφάνισαν χάσμα μεταξύ των δύο πλευρών, ωστόσο φέρνουν
στο προσκήνιο... επικίνδυνα «ρήγματα». Τόσο για τη μελλοντική συνεργασία τους
όσο και για την πορεία της ομάδας.

Από το περιβάλλον της κάθε πλευράς διοχετεύονται διάφορες πληροφορίες και όσοι
παρακολουθούν από κοντά τις εξελίξεις θυμούνται την περίπτωση του Γιώργου
Σιγάλα στον Ολυμπιακό. Τότε η διοίκηση του Ολυμπιακού υποστήριζε ότι είχε
ζητήσει από τον παίκτη να προχωρήσουν μεσούσης της περιόδου σε (πρόωρη)
ανανέωση του συμβολαίου, προσέγγιση που ο Σιγάλας διέψευδε ψιθυρίζοντας ότι η
αδιαφορία των «ερυθρόλευκων» παραγόντων τού έδειχνε την έξοδο.

Οι δύο περιπτώσεις μοιάζουν. Συνεργάτες του Π. Γιαννακόπουλου υποστηρίζουν ότι
ο μεγαλομέτοχος θέλησε να βολιδοσκοπήσει τις προθέσεις του Οικονόμου τον
περασμένο Δεκέμβριο, λαμβάνοντας την (ευγενική) άρνηση του παίκτη («θα δούμε,
πρόεδρε. Έχουμε αγώνες τώρα...» φέρεται να είπε ο διεθνής παίκτης). Αντιθέτως,
από το περιβάλλον του Οικονόμου, οι απόψεις είναι διαφορετικές. Αρνούνται την
προ διμήνου κρούση και υποστηρίζουν ότι ο «Νικόλας» στο πρόσφατο ταξίδι της
ομάδας στην Κύπρο ζήτησε από τον Γιαννακόπουλο να κλείσουν ραντεβού. Απάντηση,
τα ίδια λόγια, από άλλο στόμα! «Έχει αγώνες τώρα η ομάδα...».

«ΕΚΒΙΑΣΜΟΙ»

Από τον κ. Γιαννακόπουλο η στιχομυθία της Κύπρου δεν διαψεύδεται, αλλά
επισημαίνονται δύο πράγματα: η πρώτη κρούση και το ότι ο Οικονόμου ζήτησε
συνάντηση, ύστερα από δημοσιεύματα εφημερίδων που αποκάλυπταν την άφιξη του
προέδρου της Κίντερ Αλφρέντο Κατζόλα στην Αθήνα. Γι' αυτό ο μεγαλομέτοχος του
Παναθηναϊκού τόνισε προχθές ότι «δεν υποκύπτει σε εκβιασμούς» και...
διαφημίζει («το μοναστήρι να είναι καλά») τη σκληρή του πλέον στάση.

Το δυσάρεστο ­ για τον Παναθηναϊκό ­ είναι ότι καθώς το θέμα δεν σταματάει εδώ
και εξακολουθεί να αιωρείται, δεν σταματούν εδώ ούτε τα εκατέρωθεν παράπονα.
Το περιβάλλον του Οικονόμου θεωρεί ότι ο παίκτης δεν είχε οικονομικά τη σωστή
αντιμετώπιση (ορισμένοι θυμήθηκαν την προ διετίας άρνηση του ΠΑΟ να
δανειοδοτήσει τον Νικαιώτη για την αγορά σπιτιού) και όπως προαναφέραμε ότι οι
διοικούντες την ΚΑΕ αδιαφορούν για το γεγονός ότι το συμβόλαιό του λήγει ­
αντίθετα με την Μπαρτσελόνα (τον πλησίασε στο ευρωπαϊκό All Star Game του
Βερολίνου) και την Κίντερ. Από την άλλη, στον Παναθηναϊκό κάνουν λόγο για την
επαγγελματική ευσυνειδησία του παίκτη, αν και πιστεύουν ότι σε καμία περίπτωση
δεν έχει υπογράψει στην Κίντερ!

Το αν τα «ρήγματα» μεγαλώσουν και γίνουν τελικά αγεφύρωτα χάσματα, θα φανεί
στο σύντομο μέλλον... Το ζητούμενο είναι να μην πέσει μέσα ο Παναθηναϊκός.

*** «Δεν είναι ώρα να μιλήσουμε για το θέμα Οικονόμου, ούτε και για το μέλλον
της Κίντερ», δήλωσε χθες στην ιταλική τηλεόραση, μετά το ματς με τον ΠΑΟΚ, ο
πρόεδρος της Κίντερ, Αλφρέντο Κατζόλα!
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16358O101</ED>
<ID>
ID:19620

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Σε μια κλωστή
</H2>
ΑΠΟ... ξένα χέρια εξαρτάται πλέον η πρόκριση του ΠΑΟΚ στον Ζ' όμιλο. Ο
«δικέφαλος του Βορρά» χρειάζεται νίκες στα δύο επόμενα παιχνίδια με Ολυμπιακό
και ΤΣΣΚΑ στη Μόσχα, αλλά και ήττες της Τιμσύστεμ (εντός με Κίντερ και στο ΣΕΦ
με Ολυμπιακό). 
Στον όμιλο του Παναθηναϊκού(ΣΤ') τρεις ομάδες (Βαρέζε, Ταουγκρές, Μακάμπι)
ισοβάθμησαν μετά την ευρεία νίκη (104-64) της Μακάμπι επί της Ταουγκρές. Το
πρόβλημα είναι ποιος θα... αποκλειστεί από τα πλέι οφ.

Σημαντικό βήμα για πρόκριση στους «16» έκαναν η Τσιμπόνα στον Ε' όμιλο
(επικράτησε με 79-76 στη Γαλλία της Ορτέζ) και η Ούλκερ στον Η' όμιλο (νίκησε
στη Μαδρίτη τη Ρεάλ με 85-72).
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16358O102</ED>
<ID>
ID:19661

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Ο Πολίτης έδωσε ψήφο εμπιστοσύνης
</H2>
ΨΗΦΟ εμπιστοσύνης στους Κορωνιό, Πρέλεβιτς, Αρλάουκας έδωσε ο Κώστας Πολίτης
και περιμένει στο αυριανό ματς με τον Παναθηναϊκό, όσο και στη συνέχεια, να
δείξουν τις αληθινές δυνατότητές τους.

«Πιστεύω πολύ σε αυτά τα παιδιά ­ είναι καλά εργαλεία για κάθε ομάδα.
Συζητήσαμε και περιμένω τα διαπιστευτήριά τους στους αγωνιστικούς χώρους».

Σε ό,τι αφορά τη συνέχεια μετά την κακή εμφάνιση στον τελικό του Κυπέλλου με
τον ΠΑΟΚ, έδειξε αισιόδοξος: «Οι μεγάλες ομάδες ύστερα από ήττες δείχνουν τον
χαρακτήρα τους. Για πρώτη φορά είμαστε πλήρεις και με τον δεύτερο ξένο μας να
συμμετέχει κανονικά στις προπονήσεις. Περιμένω να αγωνιστούμε με πάθος και
αυτοπεποίθηση κόντρα στον ισχυρό Παναθηναϊκό».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16358O103</ED>
<ID>
ID:19697

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O10&aa=3</URL></REF>


Article

<CATEGORY>vin10</CATEGORY>

 <H5>ΔΙΑΜΑΝΤΟΠΟΥΛΟΣ
</H5><H2>Προϋποθέσεις για νίκη
</H2>
ΤΡΙΑ πράγματα ζήτησε ο Κώστας Διαμαντόπουλος από τους παίκτες του για τον
αγώνα με τον Πανιώνιο στη Νέα Σμύρνη:

«Πρέπει να έχουμε καρδιά, πίστη και μυαλό, μόνον έτσι θα φύγουμε νικητές από
τη Νέα Σμύρνη» τόνισε ο προπονητής του Σπόρτιγκ, που υποστήριξε πως ακόμη και
αν ηττηθεί η ομάδα του, δεν απομακρύνεται ο στόχος (παραμονή):

«Υπάρχουν παιχνίδια, που μπορούμε να νικήσουμε και να πετύχουμε το στόχο μας.
Άλλες χρονιές πάντως, με τόσες νίκες θα είχαμε σιγουρέψει την παραμονή μας ­
εφέτος τα πράγματα ήταν διαφορετικά».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16358O104</ED>
<ID>
ID:19718

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O10&aa=4</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΠΩΣ ΘΑ ΠΡΟΚΡΙΘΟΥΝ ΟΙ ΕΛΛΗΝΙΚΕΣ ΟΜΑΔΕΣ ΣΤΑ ΤΕΛΙΚΑ </H5><H2>Φάιναλ... θρίλερ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Το δυνατό μπλοκ (εδώ Ντράκοβιτς - Τσακιρόπουλος απέναντι στον Πολωνό Πάπκε)
θα χρειαστεί στον Ολυμπιακό για την πρόκριση

ΤΡΕΙΣ στις τέσσερις ελληνικές ομάδες που μετέχουν σε ημιτελικούς ομίλους
Κυπέλλων Ευρώπης ελπίζουν σε πρόκριση στο Φάιναλ Φορ, ενώ απομένουν τρεις
αγωνιστικές για ολοκλήρωση του ενός και «φαρμακερού» γύρου.

Με τον Άρη (Κυπελλούχων Ανδρών) οριστικά άουτ μετά την 4η ήττα, προχθές, αργά
το βράδυ, στην Πορτογαλία, από την Καστέλο με 3-0, πολύ κοντά στην πρόκριση
είναι μόνο τα Βριλήσσια (Κυπελλούχων Γυναικών), αφού αρκεί νίκη στο Χαλάνδρι
επί της μέτριας δυναμικότητας πολωνικής Μπιέλσκο Μπίαλα (10 Φεβρουαρίου) και
της αδύναμης μολδαβικής Μπέλτσι (23 Φεβρουαρίου), ανεξάρτητα από το αποτέλεσμα
στη Ρέτζιο Εμίλια (17 Φεβρουαρίου).

Ο Ολυμπιακός (Τσάμπιονς Λιγκ Ανδρών), παρά την εκπληκτική νίκη στη Μόντενα,
φαίνεται αναπόφευκτο να παίξει την πρόκριση στα σετ! Υπάρχει πιθανότητα
ισοβαθμίας στη 2η θέση με τις Νόλικο ή Μόντενα (αν νικήσουν οι Βέλγοι στην
Ιταλία) ή και τη Φρίντριχσαφεν (αν οι Γερμανοί σημειώσουν 2 νίκες)!.

Οι Πειραιώτες χρειάζονται όχι απλώς 3 νίκες επί της μόνης αήττητης βελγικής
Νόλικο Μαζέικ στη Γλυφάδα (10 Φεβρουαρίου), της ισχυρής Εσπίνιο στην
Πορτογαλία (17 Φεβρουαρίου) και της ολλανδικής Ζεβενχόιζεν στη Γλυφάδα (24
Φεβρουαρίου), αλλά με συνολική απώλεια ενός ή δύο το πολύ σετ. Και βέβαια
επιβάλλεται «3-0» επί της Νόλικο για να μην επωφεληθούν οι Βέλγοι σε περίπτωση
που κερδίσουν σετ στη Μόντενα.

Ο Παναθηναϊκός, σε ιδιαίτερα δύσκολο όμιλο, έχει ακόμη δύο ματς-«κλειδιά», με
τη Σβερίνερ στη Γερμανία (10 Φεβρουαρίου) και την τουρκική Βακίφμπανκ στη
«Λεωφόρο» (17 Φεβρουαρίου) και την ιταλική Μπέργκαμο εκτός (23 Φεβρουαρίου)
και θέλει 2 νίκες για αποφυγή ισοβαθμίας.

Οι βαθμολογίες των «ελληνικών» ομίλων (σε 4 αγώνες):

Τσάμπιονς Λιγκ Ανδρών: Νόλικο (12-2 σετ) 8 βαθμοί, Φρίντριχσαφεν (10-4) και
Μόντενα (9-6) 7, ΟΛΥΜΠΙΑΚΟΣ (7-6) και Εσπίνιο (6-8) 6, Κετζερζίν (4-9) και
Παρί (4-10) 5, Ζεβενχόιζεν (3-13) 4.

Κυπελλούχων Ανδρών: Εκατερίνμπουργκ και Ερ. Αστέρας 8, Τσεστόχοβα 7, Καστέλο
και Αρτσελίκ 6, Ζουπάνια 5, Τσερκάζι και ΑΡΗΣ 4.

Τσάμπιονς Λιγκ Γυναικών: Μπέργκαμο (12-0), ΠΑΝΑΘΗΝΑΪΚΟΣ (12-1) και Βακίφμπανκ
(12-5) 8, Σβερίνερ (6-8) 6, Μπρατισλάβα και Τσερκάζι 5, Φρένστατ και Αστερίξ 4.

Κυπελλούχων Γυναικών: Ρ. Εμίλια (12-1) και ΒΡΙΛΗΣΣΙΑ (12-3) 8, ΤΣΣΚΑ Μόσχας
(8-8), Φερτ (8-8) και Μπιέλσκο Μπίαλα (6-7) 6, Σένιτσα 5, Μαδέιρα και Μπέλτσι
(από 3 αγ.) 3.

*** Ορίστηκαν από τη CEV οι έδρες των Φάιναλ Φορ Τσάμπιονς Λιγκ Ανδρών
(Ισπανία), Τσάμπιονς Λιγκ Γυναικών (Ιταλία) και Κυπελλούχων Γυναικών (Τουρκία)
όλα (!) 13-14 Μαρτίου.

*** Με αποκλεισμό έδρας 2 αγωνιστικών (αύριο με την Κομοτηνή, στη Χαλκίδα)
τιμώρησε ο αθλητικός δικαστής τον Παναθηναϊκό για τα επεισόδια με την ΑΕΚ, το
περασμένο Σάββατο, στη «Λεωφόρο».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16358O111</ED>
<ID>
ID:19621

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O11&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Πρωτάθλημα στο ΣΕΦ
</H5><H2>Λαμπρές παρουσίες
</H2>
Η 2η ΣΤΟ «Αθήνα '97» και 4η Ολυμπιονίκης 96 στο μήκος Νίκη Ξάνθου είναι
ανάμεσα στα γνωστά ονόματα πρωταθλητών μας που θα πάρουν μέρος στο Πανελλήνιο
Πρωτάθλημα κλειστού στίβου αυτό το Σαββατοκύριακο στο Στάδιο Ειρήνης και
Φιλίας. Αναμένεται επίσης να πάρουν μέρος στους αγώνες, στη διάρκεια των
οποίων θα διεξαχθούν και τα πανελλήνια πρωταθλήματα εφήβων - νεανίδων και
συνθέτων αγωνισμάτων ανδρών και γυναικών, και οι Αλέξανδρος Τερζιάν -
Πρόδρομος Κατσαντώνης (60μ.), Αλέξης Αλεξόπουλος - Θωμάς Σμπώκος (200μ.), Γωγώ
Τσιλιγκίρη - Θάλεια Ιακωβίδου (επί κοντώ).
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16358O112</ED>
<ID>
ID:19662

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O11&aa=2</URL></REF>


Article

<CATEGORY>vin10</CATEGORY>

 <H5>ΤΖΟΥΝΤΟ
</H5><H2>Η Εθνική στη Σόφια
</H2>
ΣΤΗ ΣΟΦΙΑ αναχωρεί σήμερα με 16 αθλητές - αθλήτριες η Εθνική ομάδα τζούντο για
συμμετοχή σε τουρνουά Α' κατηγορίας το Σαββατοκύριακο.

Στους άνδρες μετέχουν Ντ. Γκόγκουα (60 κ.), Θ. Τρυφωνόπουλος (66 κ.), Ν.
Σιμινίδης (73 κ.), Ι. Τσαπάρας (81 κ.), Η. Ιορδανίδης και Γ. Μπούνιας (90 κ.),
Α. Τσόγκας και Γ. Πετράκης (100 κ.), Ο. Τζιγκουζίδης (+100 κ.).

Οι αθλήτριες είναι Μ. Καραγιαννοππούλου (48 κ.), Ι. Μπούνια (57 κ.), Ε.
Τάμπαση (63 κ.), Α. Κιντή (63 κ.), Φ. Παπαδάκη (70 κ.), Β. Ακριτίδου (78 κ.),
Ε. Πάτσιου (+78 κ.).
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16358O113</ED>
<ID>
ID:19698

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Κοντά στην πρόκριση η Βουλιαγμένη
</H2>
ΒΗΜΑ πρόκρισης για το φάιναλ-φορ του Κυπέλλου στο πόλο έκανε και η
Βουλιαγμένη, με τη χθεσινή νίκη της επί του ΝΟ Πάτρας με 9-5. Ο επαναληπτικός
θα διεξαχθεί στις 17/2.

Στο μεταξύ, Ολυμπιακός και Εθνική ΗΠΑ ολοκλήρωσαν την κοινή προετοιμασία τους.
Χθες το τμήμα πόλο των «ερυθρολεύκων» συναντήθηκε στην αμερικανική πρεσβεία με
τον επιτετραμμένο των ΗΠΑ στη χώρα μας Τέρι Σνελ. Η συνάντηση έγινε με
πρωτοβουλία του Ιδρύματος Κόκκαλη και του πρεσβευτή των ΗΠΑ Νίκολας Μπερνς.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16358O114</ED>
<ID>
ID:19719

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O11&aa=4</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Πήρε πόντους στην Αυστραλία
</H2>
ΑΡΚΕΤΟΥΣ πόντους μάζεψαν στην Αυστραλία η Χριστίνα Παπαδάκη και η Λένα
Δανιηλίδου. 
Μάλιστα η Παπαδάκη ανέβηκε στο Νο 121 της παγκόσμιας κατάταξης (τέλειωσε τη
χρονιά στο Νο 127), ενώ αν είχε προκριθεί σε έναν ακόμη γύρο του ΟΠΕΝ της
Αυστραλίας, θα μπορούσε να ανέβει ακόμα περισσότερο.

Η Δανιηλίδου, που αγωνίζεται ελάχιστα σε επαγγελματικά τουρνουά τένις, είναι
στο Νο 300, αλλά έχει πολύ καλή θέση (Νο 10) στην κατηγορία τζούνιορ.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16358O115</ED>
<ID>
ID:19731

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O11&aa=5</URL></REF>


Article

<CATEGORY>vin10</CATEGORY>

 <H2>Τρία σπορ στο πρόγραμμα
</H2>
ΤΡΙΑ σπορ (χάντμπολ, μπάσκετ και ποδόσφαιρο) περιλαμβάνει το αθλητικό μενού
του σημερινού τηλεοπτικού προγράμματος. Αναλυτικά οι αθλητικές μεταδόσεις:

17.30 (Supersport): Κιλκίς - Πανελλήνιος (χάντμπολ, Α1), 18.00 (ΕΤ1):
Κύπρος - Φινλανδία (τουρνουά ποδοσφαίρου), 19.00 (Supersport): Ιωνικός Ν.Φ. -
Λάρισα (μπάσκετ, Α2), 21.00 (ΕΤ1): Ελλάδα - Βέλγιο (τουρνουά ποδοσφαίρου),
03.00 (Supersport): Ορλάντο - Νέα Υόρκη (ΝΒΑ).
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16358O116</ED>
<ID>
ID:19740

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O11&aa=6</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ
</H5><H2>Πού είναι οι φίλαθλοι;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΕΚΑΤΟ νίκες στην κορυφαία ευρωπαϊκή διοργάνωση του μπάσκετ, συμπληρωμένες από
τον Παναθηναϊκό, αποτελούν σκορ αξιοζήλευτο.

*** Όταν μάλιστα συνοδεύονται από ρεκόρ σερί νικών στη διοργάνωση (14
επιτυχίες), ε, τότε είναι που περιμένεις πλήρη ανταπόκριση από το κοινό της ομάδας.

*** Δυστυχώς, οι αγώνες του μπάσκετ δεν συγκινούν όσο παλαιότερα τους φιλάθλους.

*** Πρόσφατα, ο αγώνας του Ολυμπιακού με τον Παπάγου «μέτρησε» κάπου διακόσιες
ψυχές στις εξέδρες του ΣΕΦ.

*** Παρ' όλ' αυτά, η προσπάθεια των ομάδων μας να ξαναφέρουν τον κόσμο στη
θέση του είναι σημαντική.

*** Στη Θεσσαλονίκη, για παράδειγμα, οι άνθρωποι των τριών μεγάλων ομάδων
πιστεύουν στο μέλλον.

*** Έβλεπα χθες «μισοέτοιμο» το νέο γήπεδο του ΠΑΟΚ και το καμάρωνα.

*** Λίγο προσεκτικά να δει τους αγώνες η διαιτησία, λίγο να «στρώσουν» οι
ζωηροί οργανωμένοι οπαδοί, λίγο ­ τέλος ­ να ξεχάσουμε τις ελληνοποιήσεις ή
τους δήθεν ομογενείς, και να δείτε που θα πλησιάσουν οι παλιές εντυπωσιακές
ημέρες στο άθλημα.

ΣΤΗ ΛΕΜΕΣΟ, η Εθνική μας ομάδα των ανδρών θα προσπαθήσει απόψε να κερδίσει την
πρώτη θέση του καλού τουρνουά που λήγει στην Κύπρο και είναι σίγουρο ότι θα το παλέψουμε.

*** Ο Ιορντανέσκου, αν και την ευχαριστήθηκε την προχθεσινή νίκη, βγήκε και
δήλωσε πως «περιμένει κάτι παραπάνω».

*** Κι όμως, από τους Φινλανδούς στο πρόσφατο παρελθόν, είχαμε υποστεί «κάζο».

*** Η ουσία είναι ότι στο αντιπροσωπευτικό μας συγκρότημα αρχίζει να
«στερεώνεται» ένα σχήμα από παίκτες που τρέχουν και προσπαθούν.

*** Κυρίως στηρίζεται σε παίκτες, η ηλικία των οποίων επιτρέπει να αγγίζουν το
μάξιμουμ της απόδοσής τους.

*** Θυμίζω ότι προχθές στην Λάρνακα, ανατρέψαμε αποτέλεσμα...

Ο ΜΑΓΙΚΟΣ κόσμος της Δ' Εθνικής σε νέες περιπέτειες.

*** Με το που έληξε χθες στο γήπεδο της Αγίας Βαρβάρας (Αιγάλεω) το ντέρμπι
Αγίας Ελεούσας - Αχαρναϊκού, οι ποδοσφαιριστές των δύο ομάδων μπήκαν στα
αποδυτήρια και... ακόμη δέρνονται.

*** Είναι σαφές ότι οι εχθροπραξίες συνέβησαν σε κλειστό χώρο, προκειμένου να
μην εκτεθούν τα παιδιά στους φιλάθλους...

*** Όμως, οι αστυφύλακες αντελήφθησαν τι είχε προκύψει και αποφάσισαν να
τους... χωρίσουν.

*** Μπράβο, πάντα τέτοια!

*** Λεπτομέρεια με σημασία: η ένταση οφείλεται στο αποτέλεσμα: 0-0.

*** Ελπίζει το Χαϊδάρι;

ΠΑΕ ΕΘΝΙΚΟ (Κερατσίνι): Τώρα που, όπως ακούγεται, θα αγοράσει τις μετοχές
μεγάλη εγγλέζικη εταιρεία, φροντίστε να πληρωθούν τα νοσήλια του άτυχου
ποδοσφαιριστή Κακανούλια.

*** Ο παίκτης βρίσκεται στην ιδιαίτερη πατρίδα του, τη Λάρισα, και πληρώνει
από την τσέπη του ακόμη και τις φυσιοθεραπείες.

*** Ή δεν είναι έτσι;

ΕΠΤΑ ποδοσφαιριστές από τη Νιγηρία, τελικά, δοκιμάστηκαν στον Απόλλωνα.

*** Δύο από αυτούς εγκρίθηκαν από τον Ανδρέα Μιχαλόπουλο και ο πρόεδρος τους
περίμενε χθες για υπογραφή συμβολαίου.

*** Όμως, φαίνεται ότι οι πέντε απορριφθέντες πήραν μαζί τους και τους «δύο καλούς».

*** Ο προπονητής ρωτούσε χθες τον Κώστα Αλαμάνο πού είναι και ο ηγέτης ρωτούσε
τον Μιχαλόπουλο αν τους έχει δει.

*** Μάλλον θα πρέπει να τηλεφωνήσουν στον Δ. Αγγελόπουλο του ΠΑΟΚ...

ΜΙΑ ΑΠΟ τις γνωστές ιμιτασιόν αποφάσεις της δικαστικής επιτροπής της ΕΠΟ
προέκυψε χθες εις βάρος τεσσάρων ΠΑΕ.

*** Τέσσερις ΠΑΕ, λοιπόν... αποκλείστηκαν από τα πρωταθλήματα για οφειλές σε
ποδοσφαιριστές τους.

*** Εθνικός, Παναιγιάλειος, Νίκη Βόλου και Δόξα Δράμας. Αυτά νωρίς χθες το πρωί.

*** Πριν σουρουπώσει, ο Εθνικός είχε τακτοποιήσει το χρέος του, ενώ για τις
άλλες τρεις μικρότερες ΠΑΕ θα γίνει προσπάθεια διακανονισμού χρεών από την ΕΠΑΕ.

*** Και αν ακούσετε τα ποσά που χρωστάνε, θα απορήσετε για το ρεζιλίκι.

ΚΙ ΑΛΛΟ από ΕΠΑΕ. Με συνοπτική διαδικασία έγινε δεκτό αίτημα του Παναθηναϊκού
να γίνει Κυριακή ο αγώνας του στον Πύργο αντί Δευτέρα.

*** Βλέπετε, την επόμενη ημέρα φεύγουν για τις Εθνικές ομάδες της πατρίδας
τους οι Κόλα, Μίκλαντ και Ασάνοβιτς.

*** Είδηση πρώτου μεγέθους θα αποτελούσε η απόρριψη του αιτήματος...

*** Βλέπετε, μετά τον θόρυβο που ξεσηκώθηκε με την αποδοχή αιτήματος του
Ολυμπιακού για αναβολή των αγώνων Κυπέλλου, η ΕΠΑΕ δεν ήθελε με τίποτα να
βρεθεί στο μάτι κάποιου «κυκλώνα».

*** Η χθεσινή απόφαση βλάπτει ελαφρά τα συμφέροντα του Supersport, αλλά
αναμένεται να τα βρουν Κατεχάκη και Θεμιστοκλέους...
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16358O121</ED>
<ID>
ID:19622

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Όλοι έχουν ευθύνες
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΔΕΝ ΚΑΤΑΦΕΡΕ ο αθλητισμός να αφήσει έξω από την πόρτα του την κατάρα των
απαγορευμένων φαρμακευτικών ουσιών, αλλά ακόμα περισσότερο τα ναρκωτικά. Κι
όταν όλοι υποστηρίζουν ότι οι νέοι πρέπει να δραστηριοποιηθούν στους
αγωνιστικούς χώρους για να αποφύγουν την απειλή των ναρκωτικών κι εκεί τους
περιμένουν οι Σειρήνες της φαρμακοδιέγερσης για μεγιστοποίηση της απόδοσής
τους, το πρόβλημα παίρνει τεράστιες διαστάσεις.

Η ευθύνη για το ντόπινγκ στον αθλητισμό βαρύνει τους υποκριτές παράγοντες,
τους προπονητές, αριθμό γιατρών, αλλά και τους ίδιους τους αθλητές. Οι
τελευταίοι δεν είναι οπωσδήποτε θύματα μιας πολιτικής στα σπορ ή αρρωστημένα
φιλόδοξων προπονητών. Έχουν τη δική τους βαριά ευθύνη, αφού με κίνητρο τη δόξα
και το χρήμα δεν αρνούνται να ακολουθήσουν «τη θεραπεία πρωταθλητισμού» που
τους προτείνουν. Αλλά δεν πρέπει να μας διαφεύγει και το αίτημα κάποιων, προς
ειδικούς και μη, για χορήγηση «ενισχυτικών ουσιών».

Το σύνθημα του παγκόσμιου συνεδρίου για το ντόπινγκ, που διοργάνωσε στη
Λωζάννη αυτές τις ημέρες η ΔΟΕ, «εγώ δεν διακινδυνεύω την υγεία μου», είναι
ωραίο για τα ώτα, δυστυχώς όμως δεν αποδίδει την πρακτική πάρα πολλών αθλητών
σε ολόκληρο τον πλανήτη.

Από την άλλη πλευρά, το αποκαλυπτικό ρεπορτάζ του συναδέλφου Τάσου Μπούρα
στο χθεσινό φύλλο της «ΟΜΑΔΑΣ» με τίτλο «Ναρκωτικά στις εξέδρες» κάνει βαρύ το
τοπίο στα ελληνικά γήπεδα.

Τον τελευταίο καιρό έχουμε ολοένα και περισσότερες συλλήψεις μεταξύ των
οργανωμένων οπαδών, με απαγορευμένες ουσίες, σε μπλόκα της αστυνομίας σε
πούλμαν. Η χρήση αυτών των ουσιών εξηγεί σε μεγάλο βαθμό την ανεξέλεγκτη
συμπεριφορά νεαρών και τα κρούσματα βίας πριν, κατά και μετά τους αγώνες.

Οι υπεύθυνοι ας αναρωτηθούν πόσο αξίζει αυτού του είδους ο αθλητισμός κι ας
σεβαστούν επιτέλους κάποιες αρχές του χώρου.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16358O122</ED>
<ID>
ID:19663

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O12&aa=2</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Η Λίντσεϊ δεν το βάζει κάτω! </H2>
ΑΥΤΗ είναι η σπουδαία Αμερικανίδα Λίντσεϊ Ντάβενπορτ, Νο1 στην παγκόσμια
κατάταξη. Η Λίντσεϊ μπορεί να απέτυχε στη Μελβούρνη (όπεν Αυστραλίας),
εντούτοις δοκιμάζει τώρα την τύχη της ­ με επιτυχία ­ στο τουρνουά του Τόκιο,
όπου ήδη προκρίθηκε στην προημιτελική φάση.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16358O123</ED>
<ID>
ID:19699

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O12&aa=3</URL></REF>


Article

<CATEGORY>vin10</CATEGORY>

 <H2>Λύση ο Βέναμπλς </H2>
ΤΗ ΛΥΣΗ Τέρι Βέναμπλς προτείνει για τη θέση του προπονητή στην Εθνική
Αγγλίας ο Μπράιαν Ρόμπσον. Ο πρώην διεθνής αρχηγός, ο οποίος είναι ο
επικρατέστερος για την αντικατάσταση του Γκλεν Χοντλ, είπε χαρακτηριστικά: «Ο
Βέναμπλς γνωρίζει καλύτερα από όλους την ομάδα. Είναι ο πλέον κατάλληλος για
αυτή τη θέση».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16358O124</ED>
<ID>
ID:19720

</ID><URL>http://ta-nea.dolnet.gr/neaweb/neafile.print_unique?e=A&f=16358&m=O12&aa=4</URL></REF>


Article

<CATEGORY>vin09</CATEGORY>

 <H5>ΑΙΦΝΗΣ ΓΥΜΝΟ ΣΤΙΣ ΑΘΗΝΑΪΚΕΣ ΣΚΗΝΕΣ
</H5><H2>Ανδρικό στριπτίζ στα θέατρα!
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Γυμνοί άνδρες στα αθηναϊκά θέατρα! Και λοιπόν; Τι έγινε; Πρόκληση ή life art;
Να σοκαριστούμε, να το καταγγείλουμε ή να πάμε θέατρο;

Το γυμνό στην τέχνη είναι μια αρχαία ιστορία. Το γυμνό, και κυρίως το
γυναικείο γυμνό, στο θέατρο είναι μια τάση που «άνθησε» στη δεκαετία του '70,
όταν ο Γκροτόφσκι, ο Μπάρμπα, το Θέατρο La mama και άλλοι θίασοι της Ευρώπης
και της Αμερικής ανακάλυπταν τη γλώσσα του σώματος ή καλλιεργούσαν μιαν
αντίδραση στο κατεστημένο, «σπάζοντας» τις ντροπές. Ήταν ένα επιθετικό γυμνό
σε μια εποχή απελευθέρωσης της θεατρικής φόρμας. Να όμως που στη δεκαετία του
'90 τέτοιου είδους αντιδράσεις όχι μόνο δεν δείχνουν ότι είναι περιττές, αλλά
αναπτύσσονται και προεκτείνονται, ανακατεύοντας την τέχνη με τους στόχους της
ελεύθερης αγοράς. Με ή χωρίς εμφανή σεναριακό λόγο, το γυμνό βρίσκει συνήθως
ανταπόκριση. Τύπος και κοινό, κουτσομπολιό και ρεπορτάζ, περιέργεια και
ηδονοβλεπτική απόλαυση συγχέονται ­ αν και τα όρια από το φτηνό έως το
καλλιτεχνικό γυμνό δεν είναι δυσδιάκριτα.

Ερμηνευτικά υποστηριγμένο ή αισθητικά προβεβλημένο το θεατρικό γυμνό
εξακολουθεί να λειτουργεί ως πρόκληση. Και στην πρόκληση συνήθως υπάρχει ανταπόκριση.

Κορεσμένη η «αγορά» από το γυναικείο γυμνό, στρέφεται στο ανδρικό. Η
αναπάντεχη επιτυχία της αγγλικής ταινίας «Full monti» (παίχτηκε πέρυσι στην
Ελλάδα με τίτλο «Άντρες με τα όλα τους») έκανε το αντρικό γυμνό, σε παγκόσμια
κλίμακα, trenty.

Το θέατρο, αν και από χρόνια είχε αποκαλύψει το ανδρικό σώμα, «ξανακοίταξε» το
θέμα με ενδιαφέρον. Και, με το ένα, με το δύο, με το τρία, να που φέτος έχουμε
και εμείς εδώ στην Αθήνα, μέσα σε 15 ημέρες ούτε μία ούτε δύο, αλλά τρεις
θεατρικές παραστάσεις με ανδρικό γυμνό.

Ο Αλέκος Συσσοβίτης δολοφονείται φορώντας κιμονό. Αμέσως μετά βλέπουμε το
γυμνό κορμί του πεσμένο στη γη. Ένα γυμνό πτώμα στην παράσταση «Tuko! Tuko!»

Ο Αλέκος Συσσοβίτης κοίτεται νεκρός και ολόγυμνος στη σκηνή του θεάτρου
«Χώρα», σύμφωνα με τις υποδείξεις του συγγραφέα-σκηνοθέτη Άντον Χουάν στο έργο
«Tuko! Tuko! ή Η πριγκίπισσα του φεγγαριού της σαύρας».

Ο Αργύρης Ξάφης κατεβάζει το παντελόνι του και το εσώρουχο στον «Εξώστη» του
θεάτρου «Αμόρε», όπου η σκηνοθέτις Βαρβάρα Μαυρομάτη έστησε ρεαλιστικά την
επίμαχη σκηνή του έργου τού Μπελμπέλ «Μετά τη βροχή».

Ο Γιάννης Μπέζος αποχωρεί όρθιος ολόγυμνος στο βάθος της σκηνής του θεάτρου
«Ιλίσια», όπου ο Γιάννης Ιορδανίδης σκηνοθέτησε το έργο του Φραντς Ξάβερ Κρετς
«Ούτε κρύο ούτε ζέστη», «διαβάζοντας» τη σκηνή κατά λέξη. Ύστερα από έναν
σκληρό διάλογο που έχουν μεταξύ τους οι δύο άνδρες του έργου, ο ένας αρχίζει
να γδύνεται.

­ Γιατί βγάζεις τα ρούχα σου;

­ Για να μπω στη θάλασσα. Να καθαρθώ. Το αμφίσημο τέλος με τον γυμνό άνδρα να
προχωρεί σ' έναν σκοτεινό ορίζοντα είναι υποφωτισμένο.

Τα γυμνά οπίσθια του Αργύρη Ξάφη είναι λουσμένα στο φως. Αλλά κι εδώ το
κείμενο προκαλεί το στιγμιαίο στριπτίζ, αφού η μία από τις κοπέλες του έργου
τον προκαλεί να δει το πέος του· αν είναι μεγάλο θα ενδώσει. Φυσικά το έργο
δεν έχει μόνον αυτή τη διάσταση που η αποσπασματικότητα του ρεπορτάζ
καταγράφει. Όσο για το γυμνό πεσμένο μπρούμυτα σώμα του Αλέκου Συσσοβίτη, εδώ
είναι φανερή η σκηνοθετική «ματιά». Στο έργο η ηρωίδα Θέμις Μπαζάκα σκοτώνει
τον βιαστή της μ' έναν τελετουργικό τρόπο. Όταν ορθώνει το σπαθί των σαμουράι
ο Αλέκος Συσσοβίτης φοράει κιμονό. Τα φώτα σβήνουν. Και όταν ανάβουν το πτώμα
είναι γυμνό, πεσμένο στη γη. Ποιος έβγαλε το κιμονό; Ο σκηνοθέτης, που είναι
και ο συγγραφέας, «ξαναγράφει» οπτικά τη σκηνή. Δικαίωμά του είναι, όταν
μάλιστα το έργο του έχει πάρει και το Β' Βραβείο Ωνάση.

Μια εβδομάδα πριν, ο θόρυβος της παράστασης «Bad Actors» του θεατρικού θιάσου
«Μαχαγκόνι» εντοπίστηκε στη σκηνή - ντοκουμέντο του πεοθηλασμού. Η σκηνή
«κόπηκε» από τον Γιάννη Χουβαρδά που φιλοξένησε τον θίασο στο Θέατρο του Νότου
και συμμετείχε στην παραγωγή. Ο θόρυβος κόπασε και τα τρία ανδρικά γυμνά
πέρασαν απαρατήρητα. Οι παραστάσεις τελείωσαν, αλλά η καταγραφή αυτής της
επιθετικής γύμνιας, που από την έναρξη της παράστασης «διαλύουν» τον θεατή,
συμποσούται στην εικόνα μιας θεατρικής τάσης που κυριαρχεί στην αισθητική και
στην κουλτούρα της δεκαετίας του '90. Το γυμνό του '90 είναι ανδρικό. Η
πρόκληση οφείλει να απευθύνεται σε γυναίκες, άνδρες και ομοφυλόφιλους.

Μιλώντας για παραστάσεις στις οποίες υπήρχε ανδρικό γυμνό, θυμήθηκα την πιο
πρόσφατη, όταν στη Θεσσαλονίκη, το 1997, στα πλαίσια του Φεστιβάλ Ευρωπαϊκών
Θεάτρων της Πολιτιστικής Πρωτεύουσας ο Ίαν Χολμ, γερασμένος και τρελός
«Βασιλιάς Ληρ», πέταγε τα ρούχα του στην καταιγίδα. Αλλά και παλαιότερα στην
πρώτη Πολιτιστική Πρωτεύουσα, το 1985, στην Αθήνα το La mama παρουσίασε έναν
γυμνό «Οιδίποδα τύραννο» που σκαρφάλωνε στα βράχια του Λυκαβηττού, όπου και
παρουσιάστηκε η παράσταση. Στα χρόνια που μεσολάβησαν από αυτές τις
παραστάσεις, θυμάμαι τα γυμνά των Ελλήνων ηθοποιών: τον Κώστα Αρζόγλου στην
παράσταση «Μπατερφλάι», τον Μηνά Χατζησάββα στον «Άμλετ» αλλά και στις
«Βάκχες», τον Γιώργο Κιμούλη στο «Αντίο κορίτσι μου», τον Κωνσταντίνο
Μαρκουλάκη στη «Βενετσιάνα», αλλά και τον Μίμη Κουγιουμτζή στην παράσταση του
Καρόλου Κουν το 1984 «Ούτε κρύο ούτε ζέστη». Το ίδιο έργο και η ίδια αντίληψη,
τουλάχιστον ως προς το φινάλε, με τη σκηνή του ανδρικού γυμνού σώματος που
χάνεται στη θάλασσα, επαναλαμβάνει φέτος ο Γιάννης Μπέζος.

Ίσως είναι μια ευκαιρία τώρα για να θυμηθούμε ένα αξίωμα που υπάρχει στην
τέχνη και ξεχωρίζει το γυμνό από το γδυμένο.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16358P011</ED>
<ID>
ID:19629

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα </H2>
Μουσείο Κατίνας Παξινού - Αλέξη Μινωτή άρχισε να λειτουργεί στο
Μέγαρο Εϋνάρδου στην Αγίου Κωνσταντίνου

σελ. 3
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16358P012</ED>
<ID>
ID:19668

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P01&aa=2</URL></REF>


Article

<CATEGORY>vin09</CATEGORY>

 <H2>Τηλεκριτική
</H2>
Για μία εκπομπή... οχλαγωγίας γράφει η Μαρία Παπαδοπούλου

σελ. 7
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16358P013</ED>
<ID>
ID:19703

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P01&aa=3</URL></REF>


Article

<CATEGORY>vin09</CATEGORY>

 <H5>ΦΕΣΤΙΒΑΛ ΜΟΥΣΙΚΗΣ ΔΩΜΑΤΙΟΥ ΜΕ ΜΟΤΣΑΡΤ ΣΤΟ ΜΕΓΑΡΟ
</H5><H5>«ΖΩΝΤΑΝΑ»
</H5><H2>Ο «Βιζυηνός» επιστρέφει
</H2>
Ο Χάμιλτον Μοντέιρο στο χορευτικό παραμύθι «Τρία σε ένα» (στο «Εργοστάσιο»)

Πρεμιέρα, απόψε, στο θέατρο «Σφενδόνη» (Μακρή 4, Μακρυγιάννη, τηλ. 9246.692,
9235.296). Η Άννα Κοκκίνου παρουσιάζει από απόψε την τεράστια προσωπική της
επιτυχία «Μορφές από το έργο του Βιζυηνού». Η σκηνοθεσία είναι του Δήμου
Αβδελιώδη. Η παράσταση θα παίζεται κάθε Παρασκευή, Σάββατο και Κυριακή όλον
τον Φεβρουάριο

ΜΟΥΣΙΚΗ

Φεστιβάλ Μουσικής Δωματίου με έργα Μότσαρτ, σήμερα και αύριο, στις 7 το
απόγευμα, στο Μέγαρο Μουσικής Αθηνών (Βασ. Σοφίας και Κόκκαλη, τηλ. 7282.000),
με καλλιτεχνική επιμέλεια του Λεωνίδα Καβάκου. Θα παρουσιάσει ο ίδιος και θα
μιλήσει ο Τάκης Καλογερόπουλος. Οι εκδηλώσεις πραγματοποιούνται με τη χορηγία
της Ιντρακόμ.

ΧΟΡΟΣ

Ένα πορτοκάλι, ένα ποτήρι, ένα μαχαίρι δημιουργούν έναν κόσμο σουρεαλιστικών
εικόνων κι αποτελούν αφορμή για να ξετυλιχτεί ένα «ποπ παραμύθι», το οποίο
παρουσιάζει η ομάδα χορού της Πέρσας Σταματοπούλου, στο θέατρο «Εργοστάσιο»
(Λεωφ. Βουλιαγμένης 268, 9731.993), απόψε, αύριο και μεθαύριο, στις 9 μ.μ. Οι
χορευτές αυτοσχεδιάζουν, νιώθουν ελεύθεροι και το έργο «Τρία σε ένα»
εξελίσσεται σε ένα παιχνίδι ανατροπών. Η χορογραφία είναι της Πέρσας
Σταματοπούλου και μαζί της χορεύουν οι Κική Μπάκα, Χάμιλτον Μοντέιρο, Κατερίνα Σκιαδά

ΘΕΑΤΡΟ

«Δίκαιοι» του Αλμπέρ Καμί, από σήμερα, στο θέατρο «Διθύραμβος», στο Μαρούσι,
σε μετάφραση Φαίης Μιχαήλ, σκηνοθεσία Μιχάλη Ζωγραφίδη, σκηνικά και κοστούμια
Δημήτρη Κακριδά και μουσική Δημήτρη Παριανού. Παίζουν οι Έφη Νιχωρίτη,
Αλέξανδρος Ζαχαρέας, Μιχάλης Ζωγραφίδης, Δημήτρης Παλπάνης, Νίκος Μπίλιας,
Πέτρος Δαμουλής, Αλέξης Μαρτζούκος και Χριστίνα Λιόγαρη.

*** Μια θεατρική παράσταση στηριγμένη σε ποιήματα και πεζά του Διονυσίου
Σολωμού παρουσιάζει σήμερα το «Αμφι-Θέατρο» του Σπύρου Ευαγγελάτου. Η
συναρμογή των κειμένων και η σκηνοθεσία είναι του ίδιου και τα σκηνικά και τα
κοστούμια του Γιάννη Μετζικώφ. Το μουσικό μέρος αποτελείται από συμφωνικά έργα
του Αντίοχου Ευαγγελάτου και από τραγούδια του Γιώργου Κουρουπού. Στην
παράσταση παίρνουν μέρος οι Σπύρος Μαβίδης και Γιώργος Κροντήρης, καθώς και οι
Άννα Βυθούλκα, Αντώνης Ιορδάνου, Μιχάλης Κουκουλομάτης, Δημήτρης Κωνσταντίνου,
Νίνα Μιχαλοπούλου και Ευτυχία Φαναριώτη.

*** Τα «Βότανα του Έρωτα» του Peter Whelan ανεβαίνουν, απόψε, στο θέατρο
«Κνωσός» (Κνωσού 11, στη Στάση Καλιφρονά, τηλ. 8677.070), σε μετάφραση Ιώς
Μαρμαρινού, σκηνοθεσία Λάμπρου Τσάγκα και Κωνσταντίνου Μάριου, σκηνικά και
κοστούμια Δέσποινας Βολίδη, μουσική Γιώργου Μπουντουβή και φωτισμούς Τάκη
Ποδαρόπουλου. Παίζουν οι Γιώργος Μπάρτης, Τάκης Λιατζιβίδης, Μαρίνος Δεσύλλας,
Αντωνία Γιαννούλη, Έφη Αλεξοπούλου και Ευγενία Καραχάλιου.

ΕΚΘΕΣΕΙΣ

Έκθεση αντικειμένων από πηλό και γυαλί του Πέτρου Αθανασίου, υπό τον τίτλο «Ο
Θησαυρός των Ατρειδών», εγκαινιάζεται σήμερα, στην γκαλερί «Συν» (Τοσίτσα 17,
τηλ. 8820.568).

*** Ασπρόμαυρες φωτογραφίες του εκθέτει, από σήμερα, στον «Φωτοχώρο» (Τσακάλωφ
44, τηλ. 3645.577), ο Γιώργος Καράμπαμπας.

ΒΙΒΛΙΟ

Το βιβλίο του Αλμπέρτο Αζόρ Ρόζα «Ιστορία της Ιταλικής Λογοτεχνίας», που
κυκλοφορεί από τις εκδόσεις «Παρατηρητής», παρουσιάζουν, το βράδυ, στις 8, στη
Στοά του Βιβλίου (Πεσμαζόγλου 5), ο Φοίβος Γκικόπουλος, ο Παναγιώτης Κυζερίδης
και η Στέλλα Πριόβολου.

ΟΜΙΛΙΑ

Με θέμα «Θρησκεία, φωτογραφία, θανατογραφία» μιλάει, το απόγευμα, στις 7.30,
στο Ίδρυμα Γουλανδρή - Χορν (Μ. Αυρηλίου 5, στους Αέρηδες, τηλ. 3219.196), ο
Δημήτρης Τσατσούλης.


Βασίλης Σκουλάς

Ριζίτικα και άλλα γνωστά κρητικά τραγούδια παρουσιάζει ο Ανωγειανός
τραγουδιστής και λυράρης Βασίλης Σκουλάς, κάθε βράδυ, στο «Κονάκι» (Πειραιώς
112, γέφυρα Πουλοπούλου, Πετράλωνα, τηλ. 3459.818 και 3469.935). Εκτός από το
ανθολόγιο των τραγουδιών από την Κρήτη, ο Σκουλάς παίζει με τη λύρα του
(επικεφαλής μουσικών) πεντοζάλη, Μαλεβιώτικα κ.ά.

*** Τον συνθέτη Γιώργο Κριμιζάκη, για την 30χρονη προσφορά του στο ελληνικό
τραγούδι, τιμά απόψε ο Σύλλογος Φίλων Μουσικής Χαλκίδας. Η εκδήλωση θα γίνει,
στις 8 μ.μ., στο Δημοτικό Θέατρο «Γιώργος Παπαδημητρίου». Ο συνθέτης θα παίξει
πιάνο, ενώ θα τραγουδήσουν γνωστοί καλλιτέχνες. Το πρόγραμμα θα παρουσιάσει ο
σκηνοθέτης Τάκης Βουγιουκλάκης.

*** Πήραν παράταση. Μέχρι και αύριο. Το δίδυμο Τσακνή - Μαχαιρίτσα, στο γνωστό
στέκι της Γκύζη και Κάλβου, στο «Μετρό» με τραγούδια του ρεπερτορίου τους ­
και όχι μόνον.

*** Αφιέρωμα στο ελληνικό τραγούδι (από το παραδοσιακό ως το σύγχρονο) από τον
συνθέτη Γιάννη Γλέζο, στο μουσικό σπίτι «Δίαυλος» (Δράκου 9, Κουκάκι, τηλ. 9239.588).

*** Αναδρομή στο ρεμπέτικο τραγούδι, τους δημιουργούς και ερμηνευτές του
περιλαμβάνει το 5ωρο πρόγραμμα που παρουσιάζεται (κάθε Πέμπτη, Παρασκευή και
Σάββατο), στις «Σειρήνες» (Λ. Αλεξάνδρας 89 και Δρόση, τηλ. 6426.529), από
τους Γιώργο Τζώρτζη, Κώστα Τσιατά και Χαρά Πομώνη.

*** Active Member, το βράδυ, στις 10.30, στη μουσική σκηνή «Δίπλα στο Ποτάμι»
(Λ. Κατσώνη 189, στους Αγίους Αναργύρους, τηλ. 2610.444).

*** Κρίστη Στασινοπούλου, με νέα τραγούδια, σήμερα και αύριο, στο «Χαμάμ»
(Δημοφώντος 97, στα Άνω Πετράλωνα, τηλ. 3421.220).

*** Manuel Anoyvega Cuban Sextet, με κουβανέζικη μουσική, από απόψε, στις
11.30, στο «Half Note» (Τριβωνιανού 17, στο Μετς, τηλ. 9213.310). Το
συγκρότημα συνδυάζει την τζαζ και το μπλουζ, για να καταλήξει στη salsa, με
επιρροές τόσο από την Αβάνα όσο και από το Μανχάταν.

*** Με το συγκρότημά του Oxymoron εμφανίζεται, σήμερα και αύριο, στις 10 το
βράδυ, στην Πανελλήνια Πολιτιστική Κίνηση (Υπατίας 1Β, τηλ. 3312.922), ο Νίκος Βερόπουλος.

*** Διάφανα Κρίνα, με τραγούδια από τους δίσκους τους «Έγινε η απώλεια
συνήθειά μας» και «Κάτι σαράβαλες καρδιές», το βράδυ στις 10, στη μουσική
σκηνή «Άωτον», στα Χανιά (πληροφορίες στο τηλ. 7295.008).
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16358P021</ED>
<ID>
ID:19632

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P02&aa=1</URL></REF>


Article

<CATEGORY>vin09</CATEGORY>

 <H5>... της έπαρσης
</H5><H2>Τα «ΔΕΝ»...
</H2>
<AUTHOR>Γ.Δ.Σ.</AUTHOR>

Εκατόν είκοσι θεατρικά σχήματα, ναι εκατόν είκοσι ­ μα πού βρέθηκαν... ­ είχαν
υποβάλει στο υπουργείο Πολιτισμού, την περασμένη άνοιξη, αίτηση για τις
επιχορηγήσεις της τρέχουσας σεζόν 1998-'99. Επιχορηγήθηκαν τα τριάντα επτά ­
το ένα τρίτο δηλαδή. Πολλοί από τους μη επιχορηγημένους ­ αλλά και αρκετοί από
τους επιχορηγημένους (!) ­ είχαν παράπονα, οργίστηκαν, εξανέστησαν, έστειλαν
επιστολές, έστειλαν φαξ, έδωσαν συνεντεύξεις, εξέφρασαν την άποψή τους,
στηλίτευσαν, κατακεραύνωσαν έως ­ μερικοί ­ και συκοφάντησαν. Δεν ξέρω πόσο
λογικό είναι, αλλά έως ένα κάποιο όριο το βρίσκω ανθρώπινο. Βλέπω τώρα στη
σειρά τις παραστάσεις που είχαν ζητήσει επιχορήγηση και δεν πήραν. Άλλες την
άξιζαν, οι περισσότερες κατά τη γνώμη μου όχι. Άλλο όμως είναι το θέμα μου.
Εκείνο που βλέπω στα προγράμματα ορισμένων θιάσων ­ αλλά και χορευτικών ομάδων
­ να τονίζεται: «Ο θίασος ΔΕΝ επιχορηγείται από το υπουργείο Πολιτισμού». Και
το ΔΕΝ με κεφαλαία.


Το είδα μια, το είδα δυο, το είδα τρεις. Και δεν το είδα μόνο σε προγράμματα
κάποιων που έπαιρναν επιχορήγηση και δεν τους δόθηκε φέτος, άρα η πικρία τους
είναι μεγαλύτερη και, ιδίως, δικαιολογημένη, αλλά και ομάδων που βγήκαν από το
αυγό τους προχθές. Και εννοώ εντελώς προχθές. Και που έκαναν χθες ­ ναι, χθες
­ μια παράσταση, η οποία δεν ήταν δα και η τομή στα θεατρικά και χορευτικά
πράγματα, για να μην πω νέοι είναι και έχουν μεράκι ότι δεν βλέπονταν... Και
που θεωρούν ότι το κράτος, και μόνο που μας έκαναν τη χάρη και την τιμή να
πρωτοεμφανιστούν, όφειλε να τους ενισχύσει οικονομικά. Και παραδίδουν, με αυτό
το «ΔΕΝ» με τα κεφαλαία, εις το πυρ το εξώτερον το αρμόδιο υπουργείο. Στη
δημόσια καταισχύνη. Το εκθέτουν. Και το διαπομπεύουν! Έως και σε φουαγιέ είδα
ταμπέλες με το «ΔΕΝ επιχορηγείται» με τα κεφαλαία γράμματα. Να το δουν οι
θεατές ­ στους οποίους άρεσε, άγνωστο για ποιους ακριβώς λόγους... ή δεν άρεσε
η παράστασή τους ­ και να λένε με αποτροπιασμό: «Τσ, τσ, τσ, τσ... Κοίτα τι
σκληρότητα, τι αναλγησία, τι ασχετοσύνη... Κοίτα τι αδικία!». Εγώ, όμως, με τη
σειρά μου, λέω: «Τι σιγουριά! Και τι έπαρση! Και τι μεγαλομανία!».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16358P022</ED>
<ID>
ID:19670

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P02&aa=2</URL></REF>


Article

<CATEGORY>vin09</CATEGORY>

 <H2>Η επιστροφή του Λι
</H2>
<AUTHOR>Μ.Μ.</AUTHOR>

Λι Χέιζλεγουντ

Το καλοκαίρι ήταν που είχα συναντήσει τον Στιβ Σέλεϊ των Sonic Youth (μία από
τις δυνατές εμφανίσεις του Rockwave της Φρεαττύδας) και μου έλεγε πως είχε
βάλει πείσμα να πείσει τον Λι Χέιζλεγουντ (ναι, τον μεγάλο Λι με τις
αξεπέραστες μπαλάντες και τα θρυλικά ντουέτα με τη Νάνσι Σινάτρα...) να
ξαναμπεί στο στούντιο. «Θα τον ψήσω», έλεγε, «να δεις που θα τα καταφέρω». Ε,
λοιπόν, ο Σέλεϊ (που θα ξαναδούμε στο «Ρόδον», με τους Sonic Youth στις 12 και
τις 13 του Φεβρουαρίου) τα κατάφερε. Το καινούργιο άλμπουμ του Χέιζλεγουντ θα
είναι έτοιμο μέσα στον Απρίλιο, ύστερα από σιωπή δηλαδή 20 χρόνων. Φυσικά, στη
Smell Like Records, την ετικέτα του Σέλεϊ, που θα κάνει ακόμη ένα καλό. Θα
επανακυκλοφορήσει σε CD και τα άλμπουμ του Trouble in a lonesome town, Cowboy
In Sweden, 13, και Requiem for an almost lady. Ο επιμένων νικά. Και μαζί μ'
αυτόν και όλοι εμείς.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16358P023</ED>
<ID>
ID:19704

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P02&aa=3</URL></REF>


Article

<CATEGORY>vin09</CATEGORY>

 <H2>Η αγιογράφος των 70 εκθέσεων!
</H2>
<AUTHOR>Χ.</AUTHOR>

Εβδομήντα εκθέσεις με βυζαντινές εικόνες παρουσιασμένες στη Γερμανία δεν είναι
μικρός αριθμός για μια Ελληνίδα αγιογράφο. Και είναι η πραγματικότητα για την
αγιογράφο από τη Θήβα Νότα Κόλλια, η οποία πήρε από τον πατέρα της την τέχνη
του χρωστήρα και την μετέφερε με τις αποσκευές της στη Γερμανία, όπου ζει από
το 1982. Η 70ή της έκθεση «Οι θησαυροί της πίστης» παρουσιάστηκε στο
πολιτιστικό κέντρο της πόλης Γκέλσενκιρχε παρουσία Ελλήνων και Γερμανών
αξιωματούχων, ως δείγμα του πάθους της για την τέχνη αυτή ζωγραφικής,
συνδεδεμένη με βαθιά θρησκευτικότητα. Γιατί τα δείγματα αυτής της αγάπης η
Νότα Κόλλια τα έχει αυξήσει διδάσκοντας την τέχνη της βυζαντινής εικόνας στο
Λαϊκό Πανεπιστήμιο του Βούπερταλ και στην Ευαγγελική Ακαδημία του Ντίσελντορφ.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16358P024</ED>
<ID>
ID:19724

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P02&aa=4</URL></REF>


Article

<CATEGORY>vin09</CATEGORY>

 <H5>ΜΟΥΣΕΙΟ ΜΙΝΩΤΗ - ΠΑΞΙΝΟΥ ΣΤΟ ΜΕΓΑΡΟ ΕΫΝΑΡΔΟΥ ΤΗΣ ΕΘΝΙΚΗΣ ΤΡΑΠΕΖΑΣ
</H5><H2>Κρυμμένοι θησαυροί στο φως
</H2>
<AUTHOR>ΚΙΤΤΥ ΞΕΝΑΚΗ</AUTHOR>

<H3>Βρίσκεται στη γωνία των οδών Αγίου Κωνσταντίνου και Μενάνδρου: ένα θαυμάσιο
νεοκλασικό κτίριο, πλήρως αναπαλαιωμένο, που εδώ και τέσσερα χρόνια ακούει στο
όνομα «Μέγαρο Εϋνάρδου». Η Εθνική Τράπεζα, βλέπετε, που έχει και την κυριότητά
του, ξέρει να τιμά τη μνήμη αυτών που συνέβαλαν στην ίδρυση και την άνδρωσή
της. Γι' αυτό και ξεκινά τη λειτουργία του Μεγάρου με μια έκθεση αφιερωμένη
στον μεγάλο «φίλο των Ελλήνων» Ιωάννη-Γαβριήλ Εϋνάρδο. Μια μικρή πρόγευση
είχαμε την ευκαιρία να πάρουμε χθες: της έκθεσης, του κτιρίου και του μικρού
καλλιτεχνικού θησαυρού που κρύβεται στο ισόγειό του.
</H3>
Πλήρως αναπαλαιωμένο, υποδέχεται από σήμερα το κοινό το Μέγαρο Εϋνάρδου της
Εθνικής Τράπεζας. Με μια έκθεση αφιερωμένη στον μεγάλο φιλέλληνα
Ιωάννη-Γαβριήλ Εϋνάρδο (πάνω) και ένα πολύτιμο θεατρικό μουσείο αφιερωμένο
στην Κατίνα Παξινού και τον Αλέξη Μινωτή (στο ισόγειο)

Για «μία σημαντική ευρωπαϊκή προσωπικότητα που συνδύαζε το ταλέντο του
διπλωμάτη και του οικονομικού συμβούλου υψηλού επιπέδου» έκανε λόγο χτες ο
διοικητής της Τράπεζας Θεόδωρος Καρατζάς στον εικονογραφημένο τόμο που
εκδόθηκε προς τιμήν του Ιωάννη - Γαβριήλ Εϋνάρδου. Για «έναν μεγάλο φιλέλληνα,
που ερωτεύτηκε μάλιστα την Ελλάδα από ένα συγκυριακό γεγονός ­ τη γνωριμία του
με τον Ιωάννη Καποδίστρια στο Συνέδριο της Βιέννης, το 1814» μίλησε χθες ο
Γεράσιμος Νοταράς, αναπληρωτής πρόεδρος της Επιτροπής Ιστορίας της Εθνικής
Τράπεζας. Τα υπόλοιπα τα αποκαλύπτει η έκθεση που καλύπτει τμήμα του ημιωρόφου
και του πρώτου ορόφου του Μεγάρου Εϋνάρδου, στην οδό Αγίου Κωνσταντίνου 20
(και Μενάνδρου): 121 εκθέματα με μεγάλη, στο σύνολό τους, ιστορική σημασία. Θα
έχετε την ευκαιρία να θαυμάσετε τη ζώνη που προσέφερε ως δώρο ο Εϋνάρδος στον
Καποδίστρια. Μία πρωτότυπη επιστολή του Καποδίστρια προς τον Εϋνάρδο. Τον
ιδρυτικό νόμο της Εθνικής Χρηματιστικής Τράπεζας ­ για την ίδρυση της οποίας
εισηγήθηκε στον Καποδίστρια ο Εϋνάρδος, συμμετέχοντας μάλιστα στο κεφάλαιό
της. Απόσπασμα από την επίσημη ανακήρυξη του Εϋνάρδου σε «ευεργέτη» της
Ελλάδας από την Γ' Εθνοσυνέλευση στην Τροιζήνα. Και άλλα πολλά.

Έτσι ξεκινά η περιήγηση στην έκθεση και που στη συνέχεια φέρνει τυον επισκέπτη
στο ισόγειο του Μεγάρου, όπου βρίσκεται το «Μουσείο Μινωτή και Παξινού». Ένας
υπέροχος χώρος, γεμάτος από φωτογραφίες, αφίσες θεατρικών παραστάσεων και
πολλά βιβλία ­ βιβλία θεατρικά που κληροδότησε ο ίδιος ο Μινωτής στο Μορφωτικό
Ίδρυμα της Εθνικής Τράπεζας. Για «μια θεατρική βιβλιοθήκη στα σπάργανά της»
μίλησε ο γενικός γραμματέας του Ιδρύματος, κ. Μελάς. «Η οποία πρόκειται να
εμπλουτιστεί και με άλλα, ελληνικά και ξένα βιβλία».

Εκεί έχει κανείς την ευκαιρία να δει την αφίσα της παράστασης «Οιδίπους επί
Κολωνώ» που ανέβασε το Εθνικό Θέατρο στην Επίδαυρο το 1976. Την αφίσα της
παράστασης «Ματωμένος Γάμος» του Λόρκα, που ανέβασε ο θίασος Μινωτή-Παξινού
στο θέατρο Παξινού, με μουσική του Μάνου Χατζιδάκι. Τα μετάλλια που απένειμε η
Ακαδημία Αθηνών, αλλά και το γαλλικό Τάγμα των Τεχνών και των Γραμμάτων, στους
δύο μεγάλους Έλληνες ηθοποιούς. Και (αυτό ήταν και η μεγαλύτερη έκπληξη) το...
καμαρίνι της Κατίνας Παξινού: ένα δωματιάκι ειδικά διαμορφωμένο με το
μπουντουάρ και δεκάδες προσωπικά αντικείμενα της ηθοποιού ­ από καλλυντικά,
είδη μακιγιάζ και περίτεχνες χτένες, μέχρι κοσμήματα, γυαλιά και... το
κοστούμι της «Ιοκάστης». Άλλα δύο θεατρικά κοστούμια της Παξινού περιμένουν
τις κούκλες που θα τα φορέσουν. Το μουσείο, βλέπετε, τελεί ακόμα υπό οργάνωση.
Πολλά αντικείμενα μεταφέρθηκαν από το Θεατρικό Μουσείο, όπου βρίσκονταν μέχρι
πρόσφατα. Άλλα προσετέθησαν στην πορεία. Κρυφή ελπίδα του κ. Μελά; Να
μεταφερθεί μια μέρα στο Μουσείο Εϋνάρδου το Όσκαρ Β' Γυναικείου Ρόλου που
απονεμήθηκε στην Παξινού το 1943 για την ερμηνεία της στην ταινία «Για ποιον
χτυπάει η καμπάνα». Έτσι ώστε να έχουν όλοι την ευκαιρία να το θαυμάσουν.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16358P031</ED>
<ID>
ID:19633

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P03&aa=1</URL></REF>


Article

<CATEGORY>vin09</CATEGORY>

 <H2>Το Ιερό της Αγροτέρας Αρτέμιδος στον... αέρα
</H2>
Είναι γνωστό ότι το Ταμείο Αρχαιολογικών Πόρων και Απαλλοτριώσεων χρωστάει
πολλά ­ κάπου 25 δισεκατομμύρια ­, με υπογεγραμμένες αποφάσεις, σε διάφορους
ιδιοκτήτες απαλλοτριωτέων εκτάσεων και κτιρίων σ' όλη τη χώρα.

Για να πληρωθούν μάλιστα τα συσσωρευμένα χρέη και να λήξει η ταλαιπωρία τόσων
ανθρώπων, ο υπουργός Πολιτισμού είχε αναγγείλει ότι ετοιμάζεται να συνάψει
δάνειο ύψους 10 δισεκατομμυρίων.

Στο μεταξύ, όμως, οι προθεσμίες τρέχουν. Έχουν περάσει, λοιπόν, ένδεκα μήνες
από τότε που ορίστηκε η τιμή ­ 476 εκατομμύρια δραχμές ­ για την απαλλοτρίωση
ενός οικοπέδου στο Μετς, όπου βρίσκεται ο ναός της Αγροτέρας Αρτέμιδος, και τα
χρήματα δεν έχουν κατατεθεί. Όταν οι μήνες γίνουν 18, η απαλλοτρίωση αίρεται αυτοδικαίως.

Ίσως θυμάστε τις κινητοποιήσεις των κατοίκων του Μετς που εντάθηκαν μετά την
κατάρρευση μιας παλαιάς οικοδομής μέσα σ' αυτό το οικόπεδο, της Αγροτέρας
Αρτέμιδος, ώστε να αναδειχθεί ο αρχαιολογικός χώρος. 
«Για την απόδοση της αποζημίωσης μέσα στον νόμιμο χρόνο, θα καταβληθεί κάθε
προσπάθεια», είχε απαντήσει σε σχετική ερώτηση, στη Βουλή, ο υπουργός Πολιτισμού.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16358P032</ED>
<ID>
ID:19671

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P03&aa=2</URL></REF>


Article

<CATEGORY>vin09</CATEGORY>

 <H5>Ανώνυμα τετράποδα
</H5><H5></H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Η Στήλη και ο υπογράφων δεν αποτελούν, βέβαια, εξαίρεση από αυτό, ως γενικό
φαινόμενο. Αλλά ως σύμπτωμα ηθικής σήψης, παρακαλώ να εκληφθεί ό,τι
ακολουθήσει. Είναι φυσικό, όταν δημόσια κανείς εκθέτει τις απόψεις του, όταν
αναλαμβάνει την ευθύνη της γνώμης του, όταν απευθυνόμενος στους συμπολίτες του
ενυπογράφως κρίνει, διακρίνει, κατακρίνει ή εγκρίνει, είναι φυσικό να επισύρει
την επιδοκιμασία, την αποδοκιμασία, την οργή, τον ενθουσιασμό, τον ψόγο, τον
φθόνο ή τον έπαινο. Όποιος δημόσια κρίνει, κρίνεται δημόσια. Αυτή η στήλη,
όπως και άλλες επώνυμες, εισπράττει συχνά τις αντιδράσεις, θετικές ή
αρνητικές, των συμπολιτών του υπογράφοντος· οι αρνητικές κυρίως αντιδράσεις,
όταν είναι επώνυμες επίσης και τεκμηριωμένες, ας είναι και οργίλες και
υβριστικές, είναι ποικιλοτρόπως ωφέλιμες.

Υπάρχουν όμως και οι σιχαμεροί, οι αηδείς, οι δειλοί ανωνυμογράφοι. Αυτά τα
σκουλήκια, οι υπάνθρωποι, που φοβούνται το φως και κυκλοφορούν στους
σκοτεινούς υπονόμους και ανακατεύοντας τα περιττώματα των υπονόμων ξερνάνε
ό,τι η μίζερη ψυχή τους κυοφορεί μέσα στην τσαλαπατημένη τους ύπαρξη.
Ανθρωπάρια που, ύστερα από εκατομμύρια χρόνια που η ανθρωπότητα έκανε τα
τέσσερα πόδια δύο, αυτά ξαναπέφτουν στα τέσσερα και γρυλλίζουν στα σκοτεινά.
Παίρνει και η στήλη αραιά και πού τέτοια ανώνυμα εμετικά ορνιθοσκαλίσματα και
ντρέπεται, ξέρετε γιατί; Ντρέπεται που η ωραία ελληνική γλώσσα βιάζεται,
ταπεινώνεται, εξευτελίζεται υποχρεωνόμενη να εκφράσει τον βούρκο ψυχών
αναπήρων. Η ανωνυμογραφία είναι, θαρρώ, ψυχασθένεια και δυστυχώς ευρέως
διαδεδομένη στη χώρα μας.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16358P033</ED>
<ID>
ID:19705

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P03&aa=3</URL></REF>


Article

<CATEGORY>vin09</CATEGORY>

 <H5>Το μεγαλύτερο βιολοντσέλο μισούσε το βιολοντσέλο
</H5><H5>Ανθρωποφαγία στα Βαλκάνια </H5><H5>Χαμηλόφωνη ελληνική κομεντί
</H5><H5>ΟΙ ΑΛΛΟΙ
</H5><H5>Τα Όσκαρ της εβδομάδας
</H5><H2>Τέχνη, ιδεολογία και πατρίδα... σκοτώνουν
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Αμ τι νομίζατε; Πως με την κατεδάφιση του Τείχους... ξεμπερδέψαμε; Σας
γελάσανε! Το πρωτάθλημα «πολιτικής ταινίας» συνεχίζεται. Και η Αμερική
(μάλιστα η Αμερική) με τα «Μαθήματα ιστορίας» καταφέρει συντριπτικό κάταγμα
στο «κρανίο» της γιουγκοσλαβικής «Πυριτιδαποθήκης» που αλληθωρίζει δυτικά!
</H3>
Η σύγκριση δεν βλάπτει. Καθόλου μάλιστα. Ο διάσημος Γκόραν Πασκάλιεβιτς της
«Πυριτιδαποθήκης» (από το ομότιτλο θεατρικό έργο που είδαμε και στην Αθήνα)
εικονογραφεί αλληλοσπαραγμό ανθρώπινων ερειπίων του Βελιγραδίου. Ενώ ο...
άσημος Αμερικανός Τόνι Κέι πυροβολεί το μίσος και τον νεοναζισμό που τρώνε τα
σωθικά της νεολαίας. Χασματική η διαφορά τους. Ο Πασκάλιεβιτς επιβεβαιώνει τη
Δυτική αντι-γιουγκοσλαβική υστερία, ο Κέι κουρελιάζει τον φανατισμό και τον
ρατσισμό. Ο Γιουγκοσλάβος γενικεύει. Ο Αμερικανός «εξειδικεύει».

Μαθήματα ­ κινηματογραφικής ­ ιδεολογίας λοιπόν. Με τον τίτλο «American
history Χ». Διά γυμνού οφθαλμού, απλή, απλούστατη μυθοπλασία. Οι «καλοί», οι
«κακοί» και η νεολαία. Κλασική συνταγή. Διαδεδομένη απ' άκρου εις άκρον της
αμερικανικής οθόνης. Από το δερμάτινο μπουφάν του μηχανόβιου Μάρλον Μπράντο
και τον «Επαναστάτη χωρίς αιτία» του Νίκολας Ρέι μέχρι τον «Αταίριαστο» του
Κόπολα. Ανάμεσά τους, μεσολάβησε πλήθος παραδειγμάτων υποκουλτούρας. Τις
πταίει για τον... χουλιγκανισμό; Η βία, η... κοινωνία, το Σχολείο, οι Γονείς,
οι κακές παρέες, τα ναρκωτικά κ.ο.κ. Ο Τόνι Κέι διαφωνεί. Φταίει ­ λέει ­ η
ιδεολογία! Μάλιστα! Φταίνε οι ιδέες. Ποιες, όμως, ιδέες;

Είναι δυνατόν μια ευφυΐα 17 ετών, μορφωμένο παιδί, με γνώσεις και κουλτούρα να
πιστεύει, με πάθος, πως «ο καλύτερος μαύρος είναι ο νεκρός μαύρος»; Είναι! Η
εξυπνάδα και τα βιβλία δεν είναι οι μοναδικοί αντίπαλοι του ναζισμού. Αν ήταν,
τότε ο Μένγκελε (ας πούμε) δεν θα μετέτρεπε χιλιάδες Εβραίους σε πειραματόζωα.
Ούτε Γερμανοί αξιωματικοί της Χαϊλδεβέργης θα απολάμβαναν μαζικές εκτελέσεις
υπό τους ήχους του Μέντελσον. Τα χειρότερα, τα πιο ανατριχιαστικά, μαζικά
εγκλήματα επινοήθηκαν και οργανώθηκαν από κοινωνίες με ανώτατο δείκτη...
πολιτισμού. Σωστά;

Το καλύτερο «Μάγκνουμ» είναι οι ιδέες. Μην το ψάχνετε, έτσι είναι. Η εξουσία
επιβάλλεται διά του Λόγου και στη συνέχεια εξαπλώνεται διά των όπλων. Γνωστά
πράγματα. Ο εγκέφαλος, ο αρχηγός της οργάνωσης Λευκών Νέων της «Αμερικανικής
ιστορίας» είναι διανοούμενος και διοπτροφόρος. Ούτε δέρνει ούτε σκοτώνει ούτε
λερώνει τα χεράκια του. Μακράν των πεζοδρομίων και των ταραχών. Μιλάει,
ψαρεύει, στρατολογεί, εκπαιδεύει, σχεδιάζει. Επιτελάρχης ο άνθρωπος. Υπεράνω
πάσης υποψίας!

Ευφυΐες και τα δύο αδέλφια της «Αμερικανικής ιστορίας». Παιδιά των βιβλίων.
Πρωτοκλασάτοι μαθητές. Το έξυπνο πουλί από τη μύτη πιάνεται. Ο μικρότερος από
τους δύο (Έντουαρντ Φέρλονγκ) υποβάλλει στους καθηγητές του εξαντλητική
διατριβή με τον τίτλο «Ο αγών μου». Το παιδί εντρυφούσε πάνω στους
διαλογισμούς του Αδόλφου Χίτλερ. Είδατε; Η Ιστορία ποτέ δεν πεθαίνει. Ο
πρώτος, ο μεγαλύτερος αδελφός (Έντουαρντ Νόρτον), ανωτέρου διανοητικού
επιπέδου και καλύτερης συγκρότησης, εκτός από τις διατριβές και την ακλόνητη,
ναζιστική ιδεολογία που τον διαπνέει, επιδίδεται στο σπορ του κυνηγού μαύρων
κεφαλών. Απλά σκοτώνει; Ενίοτε συνθλίβει, με το... παπούτσι του, κεφάλια
νεαρών μαύρων. Πώς σπάμε κλαδιά στο δάσος; Κάπως έτσι! Εφιαλτικό; Πού να δείτε
τι συμβαίνει στην πραγματικότητα. Θα χάσετε τον ύπνο σας.

Τα... καλά παιδιά φοράνε σβάστικα! Ο Έντουαρντ Νόρτον παραδίδει μαθήματα
ιστορίας και ερμηνείας

Προς τι τόσο μίσος και τέτοια βαρβαρότητα; Ο Κέι δεν απαντάει. Δεν μπορεί, δεν
θέλει, δεν ξέρει; Σημασία έχει πως ο ρατσισμός στην αμερικανική κοινωνία
διαποτίζει μέχρι μυελού οστών. Πας μη Λευκός ίσον βάρβαρος. Μαύροι, Κίτρινοι,
Άραβες, Εβραίοι κομμουνιστές, φιλελεύθεροι στα κρεματόρια χωρίς δεύτερη
κουβέντα. Γιατί; Είπαμε το... μίσος! Το μίσος διά των ιδεών. Το ίδιο πρόσωπο,
ο μεγάλος αδελφός (Έντουαρντ Νόρτον) μεταμορφώνεται, μεταλλάσσεται. Τη μια
«στιγμή» σε κανίβαλο, την άλλη, όταν μετανιώνει, σε... άγιο. Θρυμματίζει
μαύρα... μιάσματα, φυλακίζεται, απεμπολεί τον Χίτλερ και συμφιλιώνεται. Είναι
ζήτημα ιδεών. Ο Κέι ­ λέει ­ πως οι ιδέες μπορεί να σκοτώνουν, αλλά και μπορεί
να θεραπεύουν. Ο δείκτης επιπέδου μιας κοινωνίας είναι η ιδεολογία της.

Ο Κέι κουρελιάζει το περιεχόμενο της Νεολαίας Χ. Όχι δεν είναι «αφασική»,
αδιάφορη, χαζοχαρούμενη. Νεοναζιστική μπορεί, Χ ποτέ. Ούτε η Ιστορία πέθανε
ούτε η Ιδεολογία απεβίωσε ούτε η Νεολαία στέρεψε. Αυτά τα συμπεράσματα είναι
ιδεολογήματα διανοουμένων που σκαλίζουν τα κεφάλια τους στα γραφεία τους.
Ασκήσεις επί χάρτου. Η ζωή είναι διαφορετική. Και όποιος την πριονίζει στο
κρεβάτι του Προκρούστη θα αυτοπριονιστεί. Στα πεζοδρόμια, στα «οδοφράγματα»,
στα γήπεδα, στα σχολεία, παντού, πλανώνται ιδέες. Και όποιος δεν καταλαβαίνει,
δεν ξέρει πού πάν' τα τέσσερα.

Ο τόνος των μαθημάτων «Αμερικανικής ιστορίας» είναι η διαπασών. Στο μάξιμουμ
όλα. Ακραίες καταστάσεις και μελόδραμα. Έτσι έμαθαν να αφηγούνται οι
Αμερικανοί. Η Παράδοσή τους είναι. Διαρκώς στην τσίτα. Από συγκίνηση σε
συγκίνηση. Από δράμα σε δράμα. Από κορύφωση σε κορύφωση. Οι μηχανές στο φουλ
με την «πέμπτη» ταχύτητα.

Το «στόρι» είναι απλό, στα όρια του... απλοϊκού. Έτσι συμβαίνει στο
αμερικανικό σινεμά. Κάθε ιστορία καταλήγει σε συμπέρασμα. Στην...
ηθικοπλαστική διδαχή. Παραστρατημένος νέος τρώει τα μούτρα του και μετανοεί.
Πειράζει; Εξαρτάται από την ιστορία, τις ιδέες και την ταινία. Ο Κέι «μιλάει»
επί πραγματικών, βιωμένων, δεδομένων. Σαν να παραλλάσσει το Γουέστ Σάιντ
«στόρι» χωρίς μουσική και χορό. Το φλιπσάιντ του «Αταίριαστου» με περισσότερη
ιδεολογική και ρεαλιστική, ωμή, ακρίβεια. Δεν παίζει κρυφτούλι με την αλήθεια.
Όλα στη φόρα. Και είπαμε, στη διαπασών. Στα όρια της Όπερας.

Το μέγιστο - ερμηνευτικό, αισθητικό, επίτευγμα της «Αμερικανικής ιστορίας»
ονομάζεται Έντουαρντ Νόρτον. Χωρίς αυτόν, το φιλμ θα ήταν μισό. Μέγιστος
ηθοποιός. Η πιο δημιουργική αντιγραφή του «Ταξιτζή» Ντε Νίρο. Ίσως και πάρα
πέρα. Μπορεί. Νεύρο που χοροπηδάει σαν νότα άγριου μπλουζ του Τζον Σπένσερ.
Μαζί με τον Ρόμπερτ Ντιβάλ στον «Απόστολο» οι καλύτερες ανδρικές ερμηνείες που
είδα αυτό τον «χρόνο». Θα μπει στην πεντάδα των (υποψηφιοτήτων) Όσκαρ;
Αμφιβάλλω! Το αμερικανικό κατεστημένο δεν αντέχει τόσο μεγάλες, ιδεολογικές...
συγκινήσεις. Η... σβάστικα είναι δίπλα τους, αλλά εκείνοι μονίμως στον Μεγάλο Ύπνο!

Σκάνδαλο στην Αγγλία. Η μεγάλη, τεράστια, μοναδική Αγγλίδα βιολοντσελίστρια
Τζάκι Ντι Πρε μισούσε το όργανό της!

Φλιπσάιντ του «Αταίριαστου» τα «Μαθήματα αμερικανικής ιστορίας». Φλιπσάιντ του
Αυστραλέζου «Σολίστα» το «Χίλαρι και Τζάκι» (Hilary and Jackie) του Άναντ
Τάκερ. Ανάποδες διαδρομές. Αντίστροφες πορείες. Όταν εσύ ερχόσουν, εγώ έφευγα.
Ο Αυστραλός «προβληματικός» Ντέιβιντ Χέλφγκοτ βρήκε τον εαυτό του μέσα από τη
μουσική και το πιάνο. Η Αγγλίδα Τζάκι Ντι Πρε έχασε την ισορροπία της εξαιτίας
του... βιολοντσέλου της.

Ο... αναιδής Άναντ Τάκερ, στηριγμένος στη βιογραφία της Χίλαρι Ντι Πρε,
αδελφής της Τζάκι και μέτριας φλαουτίστριας, καταρρίπτει τον μύθο. Μα είναι
δυνατόν; Το κορίτσι που παραδέχτηκε ακόμα και ένας Πάμπλο Καζάλς, η γυναίκα
ενός Ντάνιελ Μπαρενμπόιμ να μισούσε το όργανό της; Να εγκαταλείπει ένα τόσο
ευαίσθητο, σπάνιο βιολοντσέλο «Ντάβιντοφ» του 1712 στον ήλιο και στα χιόνια;
Να πεθάνει το... κτηνώδες... βιολοντσέλο; Απίστευτο, υβριστικό, σκανδαλώδες
και ανιστόρητο!

Τζάκι Ντι Πρε - Ντανιέλ Μπαρενμπόιμ! Το παρασκήνιο ενός... βιολοντσέλου στη
δραματική ταινία «Χίλαρι και Τζάκι»

Τι συνέβη στην πραγματικότητα; Ουδείς γνωρίζει. Δηλαδή τι να κάνουμε; Να
ρωτήσουμε τη μακαρίτισσα που απεβίωσε στα μισά της διαδρομής από σκλήρυνση
κατά πλάκας; Συμβαίνει, δυστυχώς, στις βιογραφίες, να συγκρίνουμε την ταινία
με την πραγματικότητα. Πλάνη. Κάθε ταινία έχει την αυτονομία της. Δηλαδή αν ο
Τάκερ έλεγε την «αλήθεια», αυτό θα τον έκανε καλύτερο σκηνοθέτη; Παρακάμπτω τη
διαμάχη και μπαίνω στην ουσία. Ναι, η βιολοντσελίστρια της ταινίας (Ντι Πρε ή
όχι μου είναι αδιάφορο) ήταν διχασμένη. Αυτό άλλωστε είναι και το ενδιαφέρον
της υπόθεσης. Από τη μια «είχε» το χάρισμα. Από την άλλη «καταστράφηκε» από το
χάρισμα. Σχέση έρωτα και μίσους. Το βιολοντσέλο, γι' αυτήν, ήταν ο φαλλός.
Έτσι ακριβώς. Η Έμιλι Γουότσον αγκαλιάζει τον θηριώδες... φαλλό. Όπως η Τζάνις
Τζόπλιν «έγλειφε» άγρια το μικρόφωνο. Μεγάλη τέχνη χωρίς ερωτισμό δεν γίνεται.
Στοιχειώδες! Η Τζάκι παίζει, συνουσιάζεται και φαντασιώνεται με το όργανο. Γι'
αυτό εκτροχιάζεται. Γι' αυτό... παραδίδεται. Γι' αυτό απογειώνεται. Γι' αυτό
παίζει μοναδικά το κοντσέρτο του Έλγκαρ (για παράδειγμα). Αλλά και γι' αυτό καταστρέφεται.

Η αφοσίωση, η αποκλειστικότητα έχουν το τίμημά τους. Κι αυτό στοιχειώδες. Η
Τζάκι Ντι Πρε (της ταινίας, όχι της πραγματικότητας) προπονήθηκε από τα
γεννοφάσκια της. Εγκατέλειψε το σύμπαν, απομονώθηκε και από 16 χρόνων
περιφερόταν από πόλη σε πόλη με το βιολοντσέλο στον ώμο. Η αδελφή της, ως
αβάσταχτη μετριότητα, εγκατέλειψε το φλάουτο και αφοσιώθηκε στον άντρα της και
στην οικογένεια της. Η Τζάκι εγκατέλειψε τη ζωή και αφοσιώθηκε στο όργανο. Η
πρώτη βρήκε την ηρεμία της. Η δεύτερη (το... βιολοντσέλο) βρήκε την
αναγνώριση, το χρήμα, τον Μπαρενμπόιμ, τον Καζάλς και την ταραχή. Μια κρίσιμη
φράση τα λέει όλα. Μια φράση που επαναλαμβάνεται «Ξέρεις πόσο δύσκολο είναι να
γίνεις συνηθισμένος άνθρωπος;».

Χίλαρι και Τζάκι δύο όψεις της ζωής. Δύο κομμάτια. Το «συνηθισμένο» από τη
μια, το «ασυνήθιστο» από την άλλη. Καλούλα και «αγία» η Χίλαρι. Δαίμονας η
δεύτερη. Ένας Άνθρωπος σε δύο κομμάτια. Διχασμένη και η ταινία. Δυνατή
ιστορία, αδύνατη (επίπεδη) σκηνοθεσία. Διαφωνώ με τους Βρετανούς. Το πρόβλημα
δεν είναι η ύβρις εναντίον του μύθου, αλλά η περιγραφικότητα του Τάκερ.
Ψυχραιμία παιδιά, σινεμά βλέπουμε!

Ιδεολογικό πόνημα και η «Πυριτιδαποθήκη» (Bure Baruta) του Γκιουγκοσλάβου
Γκόραν Πασκάλιεβιτς, αντίπαλου του Κουστουρίτσα!

Τι απέμεινε από τον εμφύλιο αλληλοσπαραγμό; Η... ανθρωποφαγία στα μετόπισθεν.
Τι κάνει ο άμαχος πληθυσμός των Σέρβων; Ο ένας βγάζει το μάτι του άλλου.
Περίφημα. Πεδίον δυτικής δόξης λαμπρόν. Και για την «Πυριτιδαποθήκη» και για
τον Πασκάλιεβιτς!

Πρώτη ένσταση η... μυωπία. Τέτοια και τόση εσωτερική βαρβαρότητα ούτε στο
Χάρλεμ δεν κυκλοφορεί. Δεν λέω, εμφύλιος είναι αυτός, ερείπια άφησε. Αλλά ούτε
δράμι πίστης, αλληλεγγύης, ανθρωπιάς; Κάποιο λάκκο έχει η φάβα. Φοβούμαι ­ δεν
μπορώ να το αποδείξω ­ πως όταν ο Ντέγιαν Ντουκόβσκι έγραφε το έργο του, τους
Δυτικούς είχε στο μυαλό του. Άσε που ο Πασκάλιεβιτς αποθεώθηκε ως ο
θριαμβευτής ενός Κουστουρίτσα. Είδατε που στο βάθος βάθος όλα, μα όλα,
καταλήγουν στην πολιτική; Δεύτερη ένσταση το... θέατρο. Η «Πυριτιδαποθήκη»
συναρμολογείται από μικρά περιστατικά. Short cuts. Στιγμιότυπα. Δεν είναι κατ'
ανάγκην κακό. Το αντίθετο μάλιστα. Ο Όλτμαν υπέγραψε αριστούργημα με τα δικά
του Short cuts. Στα χέρια του, όμως, είχε σενάριο, όχι θέατρο. Κάθε
«στιγμιότυπο», κάθε «ιστοριούλα» έσπρωχνε, πρόσθετε, κορύφωνε. Ο Πασκάλιεβιτς
επαναλαμβάνεται. Το ίδιο μοτίβο, η ίδια ­ πάνω κάτω ­ κατάσταση, το ίδιο
επιμύθιο. Αλληλοσπαραγμός και πάνω τούρλα.

Τρελοκομείο το Βελιγράδι! «Πυριτιδαποθήκη»... βοήθεια

Τρίτη ένσταση η δραματουργία. Ο Πασκάλιεβιτς μοντάρει ταινίες μικρού μήκους.
Μπαίνεις, βλέπεις μία εξ αυτών, τελειώνεις, φεύγεις. Άντε να δεις και τη
δεύτερη, το πολύ πολύ την τρίτη. 
Παραλλαγές πάνω στο ίδιο θέμα. Δεν λέω. Είναι ζήτημα «γούστου», ιδιοσυγκρασίας
και άποψης. Διότι, εξωτερικώς, τίποτα δεν μπορείς να του προσάψεις. 
Επαγγελματική σκηνοθεσία, εξαιρετικές ερμηνείες, δυνατό θέμα. Πώς σου φάνηκε;
Καλό, αλλά κάτι δεν μου πάει. Ικανός και πονηρός ο Γιουγκοσλάβος.

Το 'λεγα δεν το 'λεγα; Το ελληνικό σινεμά είναι γένους θηλυκού. Σοφία
Παπαχρήστου και «Τα χρυσά μήλα των Εσπερίδων».

Καλή προσπάθεια, σοβαρή επεξεργασία, χαμηλόφωνα αποτελέσματα. Ασήμαντος
παμπόνηρος Νεοέλλην με κλεμμένο χρυσό νόμισμα των Εσπερίδων. Θα βρει την καλή;
Η Παπαχρήστου επιχειρεί να μεταφέρει στην Ελλάδα το ύφος ενός Ιοσελιάνι. Δεν
είναι η πρώτη φορά. Βαφέας, Αβδελιώδης προηγήθηκαν. Λεπτό χιούμορ, «φτωχές»
καταστάσεις, διακριτικός σαρκασμός. Όλα στο μίνιμουμ, στο ψιθυριστό. Ο Βέγγος
από την ανάποδη.

Το επαινετικό, στην περίπτωση της πρωτοεμφανιζόμενης Παπαχρήστου, είναι η
σεμνότητα και η εντιμότητα που τη διακρίνουν. Πρώτη ταινία είναι. Ούτε
«σκάνδαλο» ούτε «χαμός» ούτε «θόρυβος» ούτε «εφ' όλης της ύλης». Απόμακρη από
τον... κόσμο «τούτο». Προσεκτική. Ίσως περισσότερο απ' όσο χρειάζεται. Για να
δούμε, την επόμενη φορά, πόσα μήλα θα πιάσει ο... σάκος της!

«Il Ciclone»

«Il ciclone» στα ιταλικά πα να πει «Ο κυκλώνας». Ιταλική ηθογραφία του
Λεονάρντο Πιερατσόνι που έσκισε στα γειτονικά... ταμεία. 
Αλλά το «Βαλκανιζατέr» θα έσκιζε στη Ρώμη; Σε πληκτική επαρχιακή πόλη
εισβάλλει γκρουπ θεοκόμματων Ισπανίδων του φλαμένγκο και έρχονται τα πάνω κάτω.

ΣΥΝ: Φλογερές Σπανιόλες

ΠΛΗΝ: Πλήξη

Βαθμολογία = 3 (με βαθιά χασμουρητά)

«Μέδουσα»

Όποιος αντικρύζει το πρόσωπο της Ελένης Φιλίνη πετρώνει. 
Ο Γιώργος Λαζόπουλος μεταφέρει τον μύθο στα καθ' ημάς. «Μέδουσα» και
φανταστικός κινηματογράφος δίπλα μας.

ΣΥΝ: Η σύλληψη της μεταφοράς

ΠΛΗΝ: Η εκτέλεση της ίδιας μεταφοράς

Βαθμολογία = 2 (και μη χειρότερα)

Καλύτερης ταινίας: «Μαθήματα αμερικανικής ιστορίας»

Καλύτερης διδαχής: «Μαθήματα αμερικανικής ιστορίας»

Καλύτερης ερμηνείας: Έντουαρντ Νόρτον (στα... μαθήματα)

Καλύτερου βιολοντσέλου: «Χίλαρι και Τζάκι»

Καλύτερης Τζάκι Ντι Πρε: Έμιλι Γουότσον (στην ίδια ταινία)

Καλύτερης μουσικής απομυθοποίησης: «Χίλαρι και Τζάκι»

Χειρότερης Γιουγκοσλαβίας: «Η πυριτιδαποθήκη»

Καλύτερου θεατρικού: «Η πυριτιδαποθήκη»

Καλύτερου Πασκάλιεβιτς: «Η πυριτιδαποθήκη»

Καλύτερης προσπάθειας: «Τα χρυσά μήλα των Εσπερίδων»

Καλύτερης πρωτοεμφανιζόμενης Ελληνίδας: Σοφία Παπαχρήστου (στα... μήλα)

Αόρατης ιταλικής ηθογραφίας: «Il Ciclone»

Αλλά και καλύτερης θηλυκής φλόγας: «Il Ciclone»

Απίστευτης συνωνυμίας: Λαζόπουλος (Γιώργος) σκηνοθετεί «Μέδουσα»

Ανεκδιήγητης ιστορίας: «Μέδουσα»

Βασανιστικού ερωτήματος: Πού να πάω, πού να πάω;
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16358P041</ED>
<ID>
ID:19634

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P04&aa=1</URL></REF>


Article

<CATEGORY>vin09</CATEGORY>

 <H5>ΔΙΑΠΙΣΤΩΣΕΙΣ ΤΟΥ ΕΘΝΙΚΟΥ ΣΥΜΒΟΥΛΙΟΥ ΡΑΔΙΟΤΗΛΕΟΡΑΣΗΣ
</H5><H5>Εξαπατήθηκαν τρία κανάλια
</H5><H2>Θρίλερ τα βραδινά δελτία ειδήσεων
</H2>
<H3>Τα βραδινά αναλυτικά δελτία ειδήσεων των καναλιών δείχνουν μια εμμονή στις
σκηνές βίας, που σε αρκετές περιπτώσεις τις επαναλαμβάνουν δίχως να υπάρχει λόγος.
</H3>
Στη διαπίστωση αυτή κατέληξαν τα μέλη του Εθνικού Συμβουλίου Ραδιοτηλεόρασης
εξετάζοντας ενδεικτικά τα δελτία ειδήσεων δύο ημερών των τηλεοπτικών σταθμών,
της Παρασκευής 22 και του Σαββάτου 23 Ιανουαρίου.

Το ΕΣΡ, με αφορμή τις καλύψεις των κινητοποιήσεων για την μεταρρύθμιση στην
Παιδεία, ζήτησε από τα κανάλια εθνικής εμβέλειας τις κασέτες των δύο αυτών
ημερών ­ «για να δούμε τον τρόπο με τον οποίο καταγράφονται αυτά τα γεγονότα»,
είπε χθες το μεσημέρι ο πρόεδρος του ΕΣΡ Παύλος Σούρλας, επισημαίνοντας
παράλληλα ότι «μελετήσαμε τα δελτία με μεγάλη προσοχή και φειδώ, επειδή είναι
πάρα πολύ λεπτό ζήτημα ο έλεγχος των ενημερωτικών εκπομπών και κυρίως των
ειδήσεων. 
Άλλωστε τα ζητήματα αυτά τα ρυθμίζουν οι κανόνες δεοντολογίας και δεν υπάρχει
η παραμικρή υποψία ότι επεμβαίνουμε στα δελτία».

Το ΕΣΡ διαπίστωσε ακόμη ότι σε αρκετές περιπτώσεις τα δελτία χρησιμοποιούν
αρχειακό υλικό χωρίς να αναφέρεται η ημερομηνία ή ότι πρόκειται για φιλμ
αρχείου, ενώ στην περίπτωση της δολοφονίας της Αμερικανίδας από τον Γιώργο
Σκιαδόπουλο ορισμένα κανάλια έδειξαν πλήρη έλλειψη σεβασμού στη μνήμη της
άτυχης γυναίκας με την προβολή προκλητικών εικόνων.

Το Εθνικό Συμβούλιο Ραδιοτηλεόρασης αποφάσισε να αναθέσει σε ομάδα επιστημόνων
(από το Πάντειο Πανεπιστήμιο και από το Πανεπιστήμιο Αθηνών) την
πραγματοποίηση μιας ποιοτικής έρευνας γύρω από το περιεχόμενο των δελτίων
ειδήσεων στην οποία ειδική παράμετρος ­ όχι αποκλειστική ­ είναι η προβολή της βίας.

Τα πορίσματα της έρευνας έχει σκοπό το ΕΣΡ να τα παρουσιάσει σε δημόσια
συζήτηση στην οποία θα προσκληθούν και οι εκπρόσωποι των καναλιών.

Στο μεταξύ το ΕΣΡ σύστησε επιτροπή για να μελετήσει με ταχείς ρυθμούς το
«σύστημα σηματοδότησης εκπομπών», τον βαθμό καταλληλότητας για τους ανήλικους
τηλεθεατές (κάτι ανάλογο ισχύει και σε αρκετές ευρωπαϊκές χώρες).


Σχετικά με την υπόθεση με τον φερόμενο ως ανταποκριτή στην Βαγδάτη, Φάνη
Παπαδάκη, η οποία ολοκληρώθηκε χθες με την ακρόαση του εκπροσώπου του Mega
Νίκου Χατζηνικολάου, το ΕΣΡ κατέληξε στην απόφαση ότι οι τηλεοπτικοί σταθμοί
Mega και Skai, αλλά πρωτίστως ο Cool FM, εξαπατήθηκαν με συνέπεια να
παρασυρθούν. Και όπως είπε ο κ. Παύλος Σούρλας, «το ΕΣΡ διαπίστωσε μια
χαλαρότητα των σταθμών ως προς τον έλεγχο των πηγών τους. Θα 'πρεπε να είναι
πιο προσεκτικοί όταν βγαίνουν και αποκαλούν κάποιον έκτακτο συνεργάτη τους. 
Το σκεπτικό της απόφασης θα κοινοποιηθεί στα κανάλι υπό μορφήν επιστολής
όπου θα περιέχει και το στοιχείο της προειδοποίησης προς αποφυγήν ανάλογων
περιπτώσεων στο μέλλον».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16358P061</ED>
<ID>
ID:19635

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P06&aa=1</URL></REF>


Article

<CATEGORY>vin09</CATEGORY>

 <H2>1.351.000 τηλεθεατές παρακολούθησαν τον Ακάλυπτο
</H2>
Ο Ακάλυπτος και η παρέα του στην κωμωδία «Και οι παντρεμένοι έχουν ψυχή» ήταν
οι μεγάλοι κερδισμένοι της εβδομάδας από 25 έως 31 Ιανουαρίου (τους
παρακολούθησαν 1.351.000 τηλεθεατές), ενώ τους ακολούθησαν τα «Εγκλήματα» και
οι «Δύο ξένοι» που προβλήθηκαν σε επανάληψη. Από την πλευρά των δραματικών
σειρών τα περισσότερα βλέμματα συγκέντρωσαν το «Άγγιγμα ψυχής», οι «Επιθυμίες»
και το «Σημάδι του έρωτα». Από τις ξένες ταινίες ξεχώρισαν η αμερικανική
«Αγάπη μου μεγέθυνα το παιδί μου», το «Φονικό όπλο Νο 2» και η «Μεγάλη των
μπάτσων σχολή Νο1».

Στις αθλητικές μεταδόσεις το ενδιαφέρον μονοπώλησαν οι δύο αγώνες μπάσκετ
ΠΑΟΚ - ΑΕΚ και ΠΑΟΚ - Αρης, ενώ από τις ενημερωτικές εκπομπές η «Ωρα της
αλήθειας» (με καλεσμένο τον Πρωθυπουργό Κώστα Σημίτη) ήρθε πρώτο μεταξύ των
τοκ σόου.

* Στο διάστημα 25 έως 31 Ιανουαρίου τα μερίδια των καναλιών από την πίτα
τηλεθέασης διαμορφώθηκαν ως εξής: Antenna 25,06%, Mega 22,07%, Skai 14,83%,
Star 14,06%, ΕΤ1 5,66% και ΝΕΤ 3,91%.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16358P062</ED>
<ID>
ID:19672

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P06&aa=2</URL></REF>


Article

<CATEGORY>vin09</CATEGORY>

 <H2>Συντροφιά με τους Έλληνες ευρωβουλευτές
</H2>
Με δύο ευρωβουλευτές, που εξελέγησαν για πρώτη φορά πριν από πέντε χρόνια, τον
Δημήτρη Τσάτσο (ΠΑΣΟΚ) και τον Κώστα Χατζηδάκη (Ν.Δ.) συζητά αυτή την Κυριακή
στο «Επτά συν επτά» (Mega, 14.20) ο Θοδωρής Ρουσόπουλος.

Τέσσερις μήνες πριν από τις ευρωεκλογές, το «Επτά συν επτά» ταξιδεύει στο
κέντρο της Ευρώπης και καταγράφει πώς περνούν εκεί οι Έλληνες ευρωβουλευτές,
πόσο τους επηρέασε όχι μόνον το έργο τους στην Ευρωβουλή αλλά και πόσο άλλαξε
η ζωή τους στις Βρυξέλλες και στο Στρασβούργο. Επίσης, η εκπομπή περιγράφει
την συνεργασία τους με τους ευρωβουλευτές των άλλων κομμάτων. «Εδώ δεν είναι
ντροπή να βγαίνεις έξω με τον αντίπαλό σου. Εδώ μπορείς να τον χαιρετάς, να
βγαίνεις έξω μαζί του», λέει στην εκπομπή ο Δημήτρης Τσάτσος. Από την πλευρά
του ο Κώστας Χατζηδάκης δηλώνει ότι «δεν αισθάνθηκα ποτέ το αίσθημα της
νοσταλγίας. Αισθάνθηκα όμως μοναξιά. Ακόμη κι αν βρίσκομαι στην Ελλάδα, κανείς
δεν ξέρει που είμαι».
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16358P063</ED>
<ID>
ID:19706

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P06&aa=3</URL></REF>


Article

<CATEGORY>vin09</CATEGORY>

 <H5></H5><H2></H2><H2>Εκείνος που φιλούσε κάπως, ο Μπραμς και λοιπά κιονόκρανα
</H2>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Ο Ζοζέ Σαραμάγκου, το φετινό βραβείο Νόμπελ Λογοτεχνίας, σε άρθρο του στην
λογοτεχνική επιθεώρηση «TLS» υποστηρίζει ότι το μυθιστόρημα οφείλει να
ξαναβρεί τις ποιητικές του προϋποθέσεις, αν θέλει να συνεχίσει να υπάρχει.
Αλλιώς αυτό το ίδιο μυθιστόρημα, αυτό που γράφεται σήμερα ελέω εκδοτών και
αναγνωστικού κοινού εννοείται, είναι καταδικασμένο να καταρρεύσει ως απομίμηση
αυτού που κάποτε υπήρξε. Το να γράφεις σήμερα μυθιστόρημα με τον τρόπο του
πεζού, με την ανάπτυξη των χαρακτήρων σ' έναν κόσμο απολύτως μεταφορικό, είναι
σαν να κάνεις ό,τι κάνουν εκείνοι οι μουσικοί που προσπαθούν να συνθέσουν
μουσική με τον ίδιο τρόπο που το έκανε ο Μπραμς ή οι αρχιτέκτονες όταν
χρησιμοποιούν κορινθιακά κιονόκρανα στα κτίσματά τους.

Θα μου πείτε, και τι σημασία έχει; Ούτως ή άλλως ζούμε σ' έναν κόσμο φτιαγμένο
από απομιμήσεις και στο κάτω κάτω της γραφής ρίχνοντας μια ματιά σ' ό,τι
συμβαίνει γύρω μας οι απομιμήσεις όχι μόνον καλά κρατούν αλλά και ευδοκιμούν.

Τίποτε δεν μπορεί να ανταγωνισθεί, για παράδειγμα, μια γυναίκα συγγραφέα που
μιμείται ψυχολογίζοντα άρθρα γυναικείων περιοδικών απλώνοντάς τα σε πολλές
σελίδες και τα πλασάρει ως μυθιστόρημα. Το αποτέλεσμα είναι μπεστ σέλερ. Αν κι
αυτό που μ' αρέσει περισσότερο σ' αυτήν την ιστορία είναι ότι αυτή η γυναίκα,
γράφοντας τον «Ιούδα που φιλούσε υπέροχα» ή φιλούσε κάπως εν πάση περιπτώσει,
απέδειξε ότι μπορεί να κάνει πολύ καλύτερα αυτό που προσπαθούν διάφοροι
συνάδελφοί μας να μας πουν ότι κάνουν τόσα χρόνια, ότι γράφουν δηλαδή βιβλία
που αγγίζουν τη ζωή, την απλή ζωή, την καθαρή ζωή ­ ζωή να 'ναι κι όπως να 'ναι.

Τίποτε και κανείς δεν μπορεί να ανταγωνισθεί τους κακοφορμισμένους
σαραντάρηδες που δεν αντέχουν να ξεκολλήσουν από τις προδιαγραφές της εφηβείας
τους. Είναι σίγουρο ότι η απομίμηση της εφηβείας, ιδιαίτερα μάλιστα αν
διαθέτει και μπόλικο ερωτικό αλάτι για να πείσει για τη γνησιότητά της,
ενδιαφέρει πολύ περισσότερο από τη σημερινή πραγματική εφηβεία που δυστροπεί
καταλαμβάνοντας σχολεία, παρεμποδίζοντας την κυκλοφορία, και χάνει ώρες μαθημάτων.

Και πάει λέγοντας. Η λίστα των απομιμήσεων μπορεί να μην ταυτίζεται απολύτως
με τη λίστα των μπεστ σέλερ, είναι όμως σίγουρα πολύ κοντά της. Και επικεφαλής
πάντως βρίσκονται εκείνες οι απομιμήσεις που είναι απομιμήσεις του ίδιου τους
του εαυτού.

Μα θα μου πείτε, τι εννοώ; Μήπως εννοώ ότι μόνον οι απομιμήσεις πουλάνε ή ότι
ένα βιβλίο για να είναι καλό θα πρέπει να μην πουλάει; Σίγουρα δεν εννοώ κάτι
τέτοιο. Αυτή είναι μια βλακώδης συζήτηση η οποία έχει αρχίσει εδώ και αρκετά
χρόνια και δεν πρόκειται να σταματήσει παρά μόνον όταν αυτοί που την κάνουν
αποφασίσουν ότι δεν χρειάζεται σώνει και καλά να μετατρέψουν εαυτούς σε τρίτης
κατηγορίας απομιμήσεις αμερικανικών πρωτοτύπων για να επιβιώσουν. Ο κόσμος
είναι μεγάλος. Υπάρχει χώρος για όλους.

Αυτό που εννοώ είναι πολύ απλό και κάπως έτσι αντιλαμβάνομαι τη θέση του Ζοζέ
Σαραμάγκου. Είναι ότι το μυθιστόρημα θα συνεχίσει να υπάρχει μόνον αν
συνεχίσει να διεκδικεί τη θέση του ως λόγος των λόγων, ως λόγος της ποίησης,
του δράματος, του δοκιμίου, της επιστήμης και της φιλοσοφίας ­ γιατί αυτή
υπήρξε πάντα η φιλοδοξία του μυθιστορηματικού τρόπου σκέψης ­ κοινώς μόνον αν
μπορέσει να ξαναβρεί, αγνοώντας τις απομιμήσεις, την πρωτογενή του αγωνία.

Μόνον έτσι θα μπορέσει να διεκδικήσει αυτήν την ιδιαίτερη ανθρωπολογία του που
επιμένει, σε πείσμα των καιρών, ότι ο άνθρωπος μπορεί να συνεχίσει να
εξεγείρεται κατά της ανθρώπινης κατάστασής του κι ότι καμιά τεχνική, όσο
εξελιγμένη κι αν είναι, δεν πρόκειται να λύσει τα προβλήματα της ύπαρξής του.

Ο Τάκης Θεοδωρόπουλος είναι συγγραφέας.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16358P064</ED>
<ID>
ID:19725

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P06&aa=4</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H5></H5><H2>Ψάλτες τροπαρίων...
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Έχουν μειωθεί και αλλάξει. Άλλοτε ήταν πολλές και ελκυστικές. Τώρα, όμως,
συμβαίνει το εντελώς αντίθετο. Είναι λίγες οι εκπομπές πολιτικού λόγου και
πάνε από το κακό στο χειρότερο. Κυρίως εκείνες που ανήκουν σε μεγάλα εμπορικά
κανάλια. Και ειδικότερα έχει γίνει αγνώριστη η «Ώρα της αλήθειας» που ως άλλη
χάβρα των Εβραίων, κατάντησε, κυριολεκτικά, αγνώριστη.
</H3>
Αυτό που είδε και άκουσε ο τηλεθεατής στην τελευταία «Ώρα της αλήθειας» ήταν
μια οχλαγωγία, μια θορυβώδης συγκέντρωση, χωρίς ίχνος ψυχραιμίας και σεβασμού
ως προς το φλέγον θέμα της παιδείας που υποτίθεται ότι ήταν αντικείμενο συζητήσεως.

Βέβαια, δεν είναι η πρώτη φορά που υπήρχε τόση ένταση στην εν λόγω εκπομπή,
αντίθετα, επιβεβαίωνε, με την απάθειά του, ο κ. Γ. Πρετεντέρης ότι η έλλειψη
ψυχραιμίας και η έκδηλη απώλεια ευγένειας και σεβασμού στο πάνελ των
προσκεκλημένων τον άφηνε παντελώς αδιάφορο. Για να μην πούμε, καθώς ο ίδιος
παρέμενε νηφάλιος, ότι ο κατ' ουσίαν στόχος ήταν... βρείτε άκρη μόνοι σας. Εάν
είναι έτσι τότε μας πρόσφερε την υφέρπουσα αλλοπρόσαλλη πραγματικότητα που
ορίζει, περιβάλλει και σαλατοποιεί την εκπαιδευτική μεταρρύθμιση.

Ενθουσιασμός

Ό, τι και να συμβαίνει πάντως βγήκε στην επιφάνεια ο ακάλυπτος ενθουσιασμός
του Αντώνη Καφετζόπουλου για τους «πιτσιρικάδες» που αμφισβητούν και επίσης το
καυτό πάθος του κ. Κουναλάκη που έπληττε το πάνελ και ιδιαίτερα τον κ. Γιάννη
Μαρίνο με καταρράκτες λέξεων σε νιοστή φωνητική δύναμη.

Ωστόσο, επειδή μιλούσαν όλοι μαζί, ξεκαθαρίσαμε μόνον ολίγες φράσεις μεταξύ
των οποίων και εκείνη του εκπροσώπου του Συνασπισμού κ. Κουναλάκη: «Όλη η
παιδεία στην Ελλάδα είναι ιδιωτική κατά 72% και καλύπτεται από χρήματα των
γονιών». Κάτι λέει ο κ. Σταύρος Θεοδωράκης αλλά δεν ακούμε, αφού οι
συνομιλούντες κάνουν επίδειξη ισχύος φωνητικών χορδών σαν ψάλτες δημοφιλών
τροπαρίων. Απ' όπου συλλαμβάνουμε τα εξής σκόρπια λόγια: «Χωρίζει τους λύκους
από τα πρόβατα με βάση αυτό που αποστήθισαν... Αυτά τα παιδιά διαφωνούν με την
κοινωνία μας»...

Ξαφνικά, όμως, ακούγεται ο ξεχασμένος κ. Πρετεντέρης που χαμογελαστός δηλώνει:
«Συμφωνώ με ότι το σχολείο που έχουμε σήμερα δεν είναι καλό»...

Γιάννης Μαρίνος: «Μεθοδευμένα μη καλό»...

Μεσολαβεί νέα φωνητική αντάρα και οι θεατές μέσα σε πανδαιμόνιο, πιάνουμε
αποσπασματικά τα εξής κομμάτια και θρύψαλα από τα λεγόμενα του κ. Μαρίνου:
«Πρέπει... να γιατί... αυτόνομο το Λύκειο... συνδεδεμένο με την τριτοβάθμια εκπαίδευση»!!!

Φυσικά, η εκπομπή, με φωνές άγριες και θυμωμένες, γίνεται... μύλος, αλλά από
αυτό το τηλεοπτικό αλαλούμ βγαίνει η φωνή του Ακάλυπτου - Καφετζόπουλου, που
επισημαίνει: «Δεν βρίσκουν λόγο» (σ.σ.: τα παιδιά) «να γυρίσουν στο σχολείο»!

Μαρίνος: «Είναι συνένοχοι οι γονείς και οι μαθητές»...

Αλλά σ' αυτό το σημείο γίνεται έκρηξη. Ακούγονται θυμωμένες φωνές που
πασχίζουν να υψωθούν πάνω από τις άλλες, οι λέξεις μπερδεύονται νοηματικά και
πέφτουν ασύνδετες σε ώτα μη ακουόντων ώσπου καταλαγιάζει η χλαλοή ή οχλοβοή
και τότε ξανακούμε τον κ. Μαρίνο: «Η ΟΛΜΕ εκφράζει τα συμφέροντα των διδασκάλων»...

Αλαλούμ

Ο κ. Πρετεντέρης, με γλυκύτατο πρόσωπο, παρακολουθεί. Και μοιάζει να αγαπάει
το αλαλούμ.

Γιάννης Μαρίνος (επανερχόμενος): «150.000 οι διδάσκοντες στα φροντιστήρια...
παπαγαλίζει ο Γαβρίλος».

Εν τω μεταξύ ο κ. Κουναλάκης βάζει τα δυνατά του, φωνάζει πολύ και, ωρυόμενος,
καλύπτει τον κ. Μαρίνο και διαλύει εντελώς τη συζήτηση. Συμπέρασμα: Τελικά η
συζήτηση(;) έτσι όπως έγινε παρέπεμπε στον... κ. Αβραμόπουλο, που λέει, λέει,
λέει και τίποτα νοηματικά, λόγω τετριμμένου τίποτα, δεν μας εντυπώνεται. Ενώ η
ανάγκη να συσταθεί μια ομάδα σοφών ανθρώπων που να πει ξεκάθαρα τι «δέον
γενέσθαι» δεν έχει απασχολήσει κανένα. Ύστερα από τρεις ολόκληρους μήνες
μαθητικών διαδηλώσεων!!

Όχι, λοιπόν, τόσες στεντόρειες φωνές. Σιγά, η πατρίδα κοιμάται...
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16358P071</ED>
<ID>
ID:19636

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Τι τρώμε, τι βάζουμε μέσα μας, πόση χημεία κυκλοφορεί στις φλέβες μας με τη
μορφή θρεπτικών ουσιών από τις τροφές που λαμβάνουμε, το έψαξε η Σεμίνα
Διγενή στην εκπομπή της «Άνθρωποι». Και οι δικοί της άνθρωποι είχαν βγει
στις αγορές για να ρωτάνε τον κόσμο αν ξέρει τι τρώει. Και ήξερε ο κόσμος πως
πολλά δεν πάνε καλά. Ένας μάλιστα το διατύπωσε ως εξής: «Εδώ βάζουν σπόρο και
φτιάχνουν άνθρωπο στον σωλήνα, δεν θα κάνουν ένεση για να γίνει η ντομάτα σε
μια μέρα;».

* Ο Πίτερ Παν και η Τίνγκι Μπελ βρίσκονται κοντά στα παιδιά,
μόλις εκείνα εκπέμψουν SOS. «Το χαμόγελο του παιδιού» δημιούργησε μία ανοιχτή
γραμμή και τη γνωστοποίηση της μέσω τηλεόρασης ανέλαβε ο Πίτερ Παν και η
νεραϊδούλα φίλη του. Οι οποίοι δεν κατέφτασαν από τα στούντιο του
Ντίσνεϊ. Προέκυψαν όμως από έναν σχεδιασμό τους σε ηλεκτρονικό
υπολογιστή, για να σκορπίσουν χρυσόσκονη, να σκουπίσουν παιδικά δάκρυα και να
διώξουν τους φόβους τους.

* Σήμερα το απόγευμα, στην «Ενιαία Ευρώπη», ο Κώστας Μπετινάκης
προσκαλεί τον δημοσιογράφο Χρήστο Τόμπρα, ειδικό σε θέματα τεχνολογίας,
και συζητάνε στη ΝΕΤ για ό,τι πρόκειται να συμβεί στους ηλεκτρονικούς
υπολογιστές καθώς θα περνάμε στην επόμενη χιλιετία, την 1η Ιανουαρίου του
2000. Ο προσκεκλημένος της εκπομπής δεν πρόκειται να σκορπίσει πανικό και να
αναπτύξει θεωρίες καταστροφολογίας. Όμως δηλώνει πως με τίποτα δεν θα ήθελε να
βρίσκεται στον αέρα και να πετάει με αεροπλάνο στις δώδεκα παραπέντε το βράδυ
της παραμονής του 2000.

* Γουφ, ουφ και μικρά σκυλιά είχαν μαζευτεί χθες στα πόδια της Κατερίνας
Λάσπα για να κάνουν μία επίδειξη ενώπιον των θεατών της μικρής οθόνης,
πόσο «επιμελείς μαθητές» είναι χάρη στους εκπαιδευτές τους. Και τα μικρά
τετράποδα είχαν φορέσει και τα... μοδάτα ρούχα τους. Μέχρι αγγλικό αδιάβροχο
με καρό πιέτες φορούσε ένα από αυτά. Και ο πιο ανήσυχος της παρέας, που τον
βαστούσε στην αγκαλιά της η παρουσιάστρια, στριφογύριζε σαν σβούρα στα χέρια
της και τα αυτιά του ανακατεύονταν μέσα στα δικά της τσουλούφια. Μια όμορφη εικόνα.

* Άλλη όμορφη εικόνα έδωσε και ο Ζαν Πολ Γκοτιέ με την επίδειξη της
υψηλής ραπτικής του το περασμένο καλοκαίρι, που παρουσίασε στον ναό του Σεν
Ζερμέν ντε Πρε και παρουσίασε η ΝΕΤ από τη σειρά «Η μόδα σήμερα». Κάθε υψηλή
του δημιουργία και αναφορά σε μία ηθοποιό του κινηματογράφου. Ρόμι
Σνάιντερ και μακριά τουαλέτα με μανίκια από πολύχρωμα φτερά παραδείσιων
πουλιών. Μπριζίτ Μπαρντό και παλτό από γούνα, κεντημένο με
χάντρες. Τι γίνεται εδώ, Ζαν Πολ, τον ρώτησε η Γαλλίδα δημοσιογράφος. Πας να
προκαλέσεις θέμα με την Β.Β.; «Όχι, όχι. Αυτή άλλωστε ξεκίνησε να φοράει
γούνες. Τώρα που αγωνίζεται εναντίον, πάλι αυτή είναι προκλητική».

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16358P072</ED>
<ID>
ID:19673

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P07&aa=2</URL></REF>


Article

<CATEGORY>vin15</CATEGORY>

 <H5>Εκδικητής ο Μπαντέρας
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΠΕΡΙΠΕΤΕΙΑ ΜΕ ΕΠΙΡΡΟΕΣ ΓΟΥΕΣΤΕΡΝ - ΣΠΑΓΓΕΤΙ ΚΑΙ ΜΑΥΡΟ ΧΙΟΥΜΟΡ
</H3>
Από τη μια άκρη των συναισθημάτων έως την άλλη, οι ιστορίες των σημερινών
ταινιών με νοσταλγία, γκάνγκστερ ­ αυτό δα έλειπε, να απουσιάζουν... ­ γέλιο
και χαμένους έρωτες

Η Τζέραλτιν Πέιτζ κατάφερε με το «Ταξίδι στο Μπάουντιφουλ» του Πίτερ Μάστερσον
­ '85 ­ να ξαναβγεί στο φως της δημοσιότητας και λίγο πριν φθάσει στο τέλος
της να αναγνωριστεί το μεγάλο της ταλέντο. Ο Κώστας Βουτσάς κάνει ένα μεγάλο
«πέρασμα» από τις φαρσοκωμωδίες στην «εσωτερική» κομεντί του Βασίλη Βαφέα «Ο
έρωτας του Οδυσσέα» και ο «Ντεσπεράντο» δεν είναι άλλος από τον Αντόνιο
Μπαντέρας, που τον έχει σκηνοθετήσει ο Ρόμπερτ Ροντρίγκεζ ο οποίος «κάηκε» σε
αυτή τη χουλιγουντιανή παραγωγή. Ο Αλ Πατσίνο είναι πάντα... Αλ Πατσίνο ­
δηλαδή υποδειγματικός ­ στο ερωτικό θρίλερ του Χάρολντ Μπέκερ «Το ερωτικό
αντικείμενο του εγκλήματος» και ο Μπερτράν Ταβερνιέ περιγράφει τις περιπέτειες
της «Κόρης του Ντ' Αρτανιάν» με τους Φιλίπ Νουαρέ, Σοφί Μαρσό.

Πιο αναλυτικά, μεταξύ των ταινιών που έχουν στα προγράμματά τους για σήμερα τα
κανάλια, είναι και οι παρακάτω:

«Στουρνάρα 288»

18.00 Star. Στην αρχή της τερατοποίησης της Αθήνας με τις
«αντιπαροχές» ­ τέλη του '50, αρχές του '60 ­ έχουμε τους ήρωες αυτής της
όμορφης κομεντί του Ντίνου Δημόπουλου να στοιβάζονται σε μια πολυκατοικία και
να ζούμε τους καημούς τους. Με τους Ορέστη Μακρή, Σμαρούλα Γιούλη, Ντίνο
Ηλιόπουλο, Μαίρη Χρονοπούλου, Διονύση Παπαγιαννόπουλο. (Διάρκεια: 90') **

«Ένας κοντός θα μας σώσει»

23.35 ΕΤ1. Προχειρογυρισμένη φάρσα ­ '81 ­ του Κώστα Καραγιάννη
με τον Νίκο Ρίζο ως... κοντό βιοπαλαιστή που αγωνίζεται να βγάλει δικό του
ταξί. *

«Το ερωτικό αντικείμενο του εγκλήματος»

23.00 Star (Sea of love). Ο Αλ Πατσίνο είναι βετεράνος
αστυνομικός της Νέας Υόρκης και κάνει το «μοιραίο» λάθος να ερωτευτεί τη
βασική ύποπτη μιας σειράς περιέργων δολοφονιών. Μαζί του η Έλεν Μπάρκιν και ο
πληθωρικός Τζον Γκούντμαν. Ένα θρίλερ μετρίου διαμετρήματος του Χάρολντ
Μπέκερ. (Διάρκεια: 112') **

«Ντεσπεράντο»

«Ντεσπεράντο» είναι ο Ισπανός Αντόνιο Μπαντέρας ­ μαζί του η Σάλμα Χάγιεκ στο
φιλμ του Ρόμπερτ Ροντρίγκεζ

23.00 Mega (Desperado). Η «συνέχεια» του πρωτότυπου «Ελ
Μαριάτσι» από τον ίδιο σκηνοθέτη, τον Ρόμπερτ Ροντρίγκεζ, είναι μια δήθεν
«φευγάτη» και «καλτ» περιπέτεια, με τον Ισπανό Αντόνιο Μπαντέρας να
«εξαργυρώνει» τη φήμη του μέσω των ταινιών του Αλμοντοβάρ στο Χόλιγουντ. Ένας
«μαριάτσι» (κιθαρίστας-τραγουδοποιός) θέλει να πάρει εκδίκηση για τη δολοφονία
της αγαπημένης του. (Διάρκεια: 102') **

«Ο έρωτας του Οδυσσέα»

23.00 ΝΕΤ. Η περιπλάνηση ενός απολυμένου αστού λογιστή στην πόλη
θα σταθεί αφορμή για να δει γύρω του τον κόσμο και μέσα του τον εαυτό του. Του
Βασίλη Βαφέα που αν είχε προσέξει λίγο παραπάνω το στόρι θα είχαμε μια πολύ
καλή «αθηναϊκή κομεντί» για την πρωτεύουσα της δεκαετίας του '80 και τη
«ματιά» κάποιων ανήσυχων κατοίκων της. Ο Κώστας Βουτσάς «άλλο πράγμα», σε
σύγκριση με ό,τι τον ξέρουμε ­ συνήθως ­ αν και λίγο αμήχανος λόγω σεναρίου.
Με πολλά βραβεία στο Φεστιβάλ της Θεσσαλονίκης το '84. ***

«Η ξελογιάστρα»

00.40 Antenna (Walnut Creek). Μία από τις «τολμηρές», όπως τις
διαφημίζουν, ιλουστρασιόν περιπέτειες με μια πρώην πόρνη να προσλαμβάνεται ως
επιστάτρια στο ράντσο ενός άνδρα και, φυσικά, να του βάζει φωτιές. Με τους
Κέιτ Ρότζερ, Ρόσελ Σούανσον. (Διάρκεια: 103') Τηλεκοντρόλ

«Το ταξίδι στο Μπάουντιφουλ»

01.00 ΕΤ3 (The trip to Bountiful). Η Τζέραλτιν Πέιτζ «πνίγεται»
στο σπίτι με τον γιο της και την εγωίστρια νύφη της, προσπαθεί να επιστρέψει
στην πόλη που έζησε τα «καλύτερά της χρόνια», ο γιος της τη γυρίζει πίσω
επανειλημμένα μέχρι που το κατορθώνει... Καταπίεση, πνιγηρά αισθήματα στον
αμερικανικό Νότο και ωραία ατμόσφαιρα από τον σκηνοθέτη Πίτερ Μάστερσον. Όσο
για την Πέιτζ, τι να πεις, τα λόγια περιττεύουν, κάθεσαι και την απολαμβάνεις.
Παραγωγή του '85. (Διάρκεια: 106') ***

«Αντίστροφη μέτρηση»

02.00 ΕΤ1. Η πρώτη και μοναδική ταινία ­ '84 ­ του Πάνου
Παπακυριακόπουλου, με τα προβλήματα επανένταξης στην ελληνική κοινωνία ενός
πανεπιστημιακού δασκάλου που επιστρέφει στην πατρίδα από τα χρόνια του
Εμφυλίου μετά τη μεταπολίτευση του '74. Με τους Γιάννη Βόγλη, Κίττυ Αρσένη. **

«Τζον Σίλβερ, ο πειρατής»

03.10 Antenna (Long John Silver). Περιπέτεια εποχής αυστραλιανής
παραγωγής ­ '53 ­ με τις περιπέτειες δύο ηρώων του βιβλίου του Ρόμπερτ Λιούις
Στίβενσον «Το νησί των θησαυρών». Του Μπάιρον Χάσκιν, με τους Ρόμπερτ Μιούτον,
Κόνι Γκίλγκραντ. (Διάρκεια: 103') **

«Η κόρη του Ντ' Αρντανιάν»

03.15 Mega (Lafille d' D' Artagnan). Από τις λίγες ταινίες του
Μπερτράν Ταβερνιέ ­ παραγωγής '94 ­ που δεν έχουν παιχθεί στους ελληνικούς
κινηματογράφους. Βρισκόμαστε στη Γαλλία του 1654 και ο Ντ' Αρντανιάν έχει
εμπιστευθεί την ανατροφή της κόρης του στις καλόγριες ενός μοναστηριού.
Περιπέτεια εποχής με απολαυστικό ­ όπως πάντα ­ τον Φιλίπ Νουαρέ. Μαζί του η
ωραία Σοφί Μαρσό. (Διάρκεια: 126') **

«Το δίλημμα του Ντικ Τρέισι»

05.10 Antenna (Dick Tracy's dilemma). Αστυνομική περιπέτεια ­
'47 ­ με τον σκληρό τιμωρό των κακοποιών Ντικ Τρέισι να δίνει μάχη με το
οργανωμένο έγκλημα. Τον ήρωα του κόμικ του Τσέστερ Γκουλντ υποδύεται ο Ραλφ
Μπερντ. (Διάρκεια: 60') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16358P081</ED>
<ID>
ID:19647

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P08&aa=1</URL></REF>


Article

<CATEGORY>vin09</CATEGORY>

 <H2>34 τραγουδιστές θα διαγωνιστούν για το Grand Prix Μαρία Κάλλας </H2>
Ξεκίνησε στην Αθήνα το Διεθνές Grand Prix Μαρία Κάλλας, στην όπερα, το
ορατόριο και το λιντ, που διοργανώνεται από τον Πολιτισμικό Οργανισμό του
Δήμου Αθηναίων και το Διεθνές Καλλιτεχνικό Κέντρο Athenaeum. Στον φετινό
διαγωνισμό έγιναν δεκτοί 34 τραγουδιστές της όπερας και του ορατορίου από όλον
τον κόσμο, μεταξύ των οποίων και πέντε Έλληνες. Ο τελικός και η απονομή των
βραβείων θα γίνουν την ερχόμενη Τρίτη στις 8.30 μ.μ. στην Αίθουσα Φίλων της
Μουσικής του Μεγάρου Μουσικής Αθηνών και τους φιναλίστ θα συνοδεύσει η
Φιλαρμονική Ορχήστρα του Ιασίου υπό την διεύθυνση του αρχιμουσικού Γκέοργκι
Κοστίν. Την κριτική επιτροπή απαρτίζουν η μεσόφωνος Κρίστα Λούντβιχ, ο τενόρος
Λουίτζι Άλβα, η σοπράνο Γκούντουλα Γιάνοβιτς, ο βαθύφωνος Πάολο Μονταρσόλο, η
υψίφωνος Γκαλίνα Βισνέφσκαγια, ο αρχιμουσικός Νικόλα Ρεσίνιο, ο σκηνοθέτης
όπερας Πολ Εμίλ Ντεμπέρ, ο διευθυντής του Κόβεντ Γκάρντεν Πέτερ Κάτονα, ο
διευθυντής πολλών λυρικών θεάτρων στην Ευρώπη Άρνολντ Άλονς. Την Ελλάδα θα
εκπροσωπήσουν η Ζανέτ Πηλού και η Αντιγόνη Σγούρδα.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16358P101</ED>
<ID>
ID:19630

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P10&aa=1</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Η πρεμιέρα» της Ζ.
Μπαλασκό Μ. Παπακωνσταντίνου, Χρυσικάκος.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

Πρεμιέρα απόψε για το θέαμα «Σολωμός» (στηριγμένο σε ποιήματα και πεζά του
ποιητή, σε συναρμογή και σκηνοθεσία Σπύρου Ευαγγελάτου) στο Αμφι-θέατρο της Πλάκας

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Σολωμός» του Σπ. Ευαγγελάτου
Μαβίδης, Κροντήρης.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Το κτήνος στο φεγγάρι» του Ρ. Καλινόσκι Τάρλοου, Κουλίεβα.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 64.42.772, 68.06.897)
«Οι δίκαιοι» του Αλμ. Καμί Ζωγραφίδης, Νιχωρίτη.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Φεντόρα» του Ουμπ.
Τζιορντάνο (Παρ., Σάβ., Κυρ.) Ν. Πατρικίδου, βιολί - Θ. Μαυρομάτης, φλάουτο -
Ν. Βασιλείου, πιάνο: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.52.311). «Η
εξαίρεση και ο κανόνας» του Μπ. Μπρεχτ Καλατζόπουλος, Τσικής.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), Εναλλάξ: «Ηλέκτρα» του
Σοφοκλή Βοζικιάδου, Κισόγλου ­ «Της ζήλιας τα καμώματα»: «Ζητείται
υπηρέτης» του Μπ. Άννινου ­ «Η κυρία Βεράντη» του Δ. Κορομηλά Βοζικιάδου, Κισόγλου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Το υπόγειο» (Ντοστογιέφσκι) της
Μ. Βαμβουνάκη Χρ. Τσάγκας, Βέργου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Τα βότανα του έρωτα» του Π. Γουέλαν Βιδάλη, Λ. Τσάγκας.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Εθνική Συμφωνική Ορχήστρα της ΕΡΤ: συναυλία (Δευτ.)
Φεστιβάλ Μουσικής Δωματίου (Β.Α. Μότσαρτ). Λ. Καβάκος, βιολί - Μ. Περένιϊ,
βιολοντσέλο - Χ. Σέλεϊ, πιάνο - Χ. Μακναμάρα, πιάνο - Π. Νάγκι, πιάνο:
συναυλία (Πέμ.). «Αρχαιολογία και Τέχνες - Αγών 2». Προβολή βραβευμένων
ταινιών της 2ης Διεθνούς Συνάντησης Αρχαιολογικής ταινίας του Μεσογειακού
Χώρου Ρεθύμνου (Κυρ.). Αίθουσα Δημήτρη Μητρόπουλου. Χορός στο Μέγαρο
Μουσικής: Έλληνες Δημιουργοί. Χοροθέατρο «Ήρος Άγγελος» Π. Γάλλια: «Εν πλω.
Ένα υπερρεαλιστικό ταξίδι» του Π. Γάλλια (Δευτ.) Φεστιβάλ Μουσικής Δωματίου
(Β.Α. Μότσαρτ). Λ. Καβάκος, βιολί - Κ. Κασκασιάν, βιόλα - Μ. Περένιϊ,
βιολοντσέλο - Χ. Σέλεϊ, πιάνο: συναυλία (Τετ.) Φεστιβάλ Μουσικής Δωματίου
(Β.Α. Μότσαρτ). Τάσος Καλογερόπουλος: διάλεξη «Πριν από τη συναυλία» (Παρ.)
Φεστιβάλ Μουσικής Δωματίου (Β.Α. Μότσαρτ). Κουαρτέτο Εγχόρδου «Κέλερ»:
συναυλία (Σάβ.) Ορχήστρα Σύγχρονης Μουσικής ΕΡΤ: συναυλία (Κυρ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Μορφές από το έργο
του Βιζυηνού» της Α. Κοκκίνου Κοκκίνου.

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης


ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). «Το
δάκρυ του φεγγαριού» του Ν. Ξανθούλη - «Μαέστρος Κονμπραβούρα» του Γ. Δροσίτη
(Τρ., Τετ., Πέμ., Παρ.) Εθνική Λυρική Σκηνή.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P14</CAT>
<ED>
Κωδικός άρθρου: A16358P141</ED>
<ID>
ID:19645

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P14&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Τόπος στρατοπέδου συγκέντρωσης Ελλήνων πατριωτών, κατά τη γερμανική
Κατοχή. 2. Είναι, στη φιλοσοφία, σύστημα δύο αντιφατικών προτάσεων.
3. Σημαντικό φιλοσοφικό του έργο η «Κριτική του Καθαρού Λόγου»
(αντίστρ.). ­ Επιβλαβές έντομο (αιτ.). 4. Ανώμαλη κατάσταση. ­ Χρονικός
σύνδεσμος. 5. Ιδιωματικό άρθρο. 6. Κεντρικός αθηναϊκός δρόμος.
7. Αρχαίο κτητικό. ­ Μέρος όπλου. 8. Σε βαρέλια τοποθετείται,
στην αιτιατική (αντίστρ.). ­ Μουσική νότα (αντίστρ.). 9. Πρόθεση. ­
Στην πόλη αυτή παντρεύτηκε ο Μ. Αλέξανδρος.

ΚΑΘΕΤΑ

1. Διεθνής νεαρός καλαθοσφαιριστής της ΑΕΚ. ­ Ο άνθρωπος ξενόγλωσσα.
2. Η δεύτερη σύζυγος του Ερρίκου Η' της Αγγλίας. ­ Εκφράζει συμπέρασμα.
3. Αποκαλείται η 4η συμφωνία του Μέντελσον (γεν.). 4. Ο τίτλος
έργου του Κάφκα (χωρίς άρθρο). 5. Ακολουθείται από ρήμα. ­ Τοποθετείται
στον τοίχο. 6. Αρωματικό υγρό. 7. Ρούχο πολύ... παλιό. 8.
Απασχολεί πολλούς γιατρούς (αρχικά). ­ Οστό του ρινικού διαφράγματος.
9. Ισπανικό λιμάνι στις Βαλεαρίδες. ­ Φωτεινό, μερικές φορές.

ΛΥΣΗ (4/2/99)

ΟΡΙΖΟΝΤΙΑ: 1. ΖΑΚΥΝΘΟΣ 2. ΑΝΑΒΙΩΣΙΣ 3. ΚΩΚ - ΑΝΑΦΗ
4. ΓΙΑ - ΜΟΚ 5. ΑΠΟΒΑΡΟ 6. ΙΙ - ΜΟΥΤΡΑ 7. Ο
ΚΑΝΑΡΗΣ 8. ΣΑΡΑ - ΑΛΩΣ 9. ΣΗΡΕΣ - ΝΙ. ΚΑΘΕΤΑ: 1. ΖΑΚΧΑΙΟΣ
2. ΑΝΩ - ΠΙΚΑΣ 3. ΚΑΚΑΟ - ΑΡΗ 4. ΥΒ - ΡΑΒΑΝΙ 5.
ΝΙΑΓΑΡΑ 6. ΘΩΝ - ΣΑΡΤΡ 7. Ο ΣΑΜΟΥΗΛ 8. ΟΦΙΣ - ΟΣΩΝ
9. ΜΑΚΗΣ - ΣΙ.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P14</CAT>
<ED>
Κωδικός άρθρου: A16358P142</ED>
<ID>
ID:19679

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P14&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Στάλκερ (Κ.).
7.00-10.00 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ. / Μουλάν.
Σάβ.-Κυρ. ώρα 5.00 μ.μ. μεταγλ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η διακριτική γοητεία των αρσενικών. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. Παρ.-Σάβ.: 6.00-8.30-11.00 μ.μ.
- 01.00 π.μ., Σάβ. και ώρα 3.30 μ.μ. Κυρ.: 5.40-8.10-10.40 μ.μ. Κυρ. και ώρα
3.10 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Μαθήματα
αμερικανικής ιστορίας. Παρ.-Σάβ.: 8.20-10.40-01.00, Κυρ.: 8.00-10.20 μ.μ. /
Αλεξίσφαιροι ντετέκτιβ. Παρ.-Σάβ.: 6.20 μ.μ., Σάβ. και ώρα 4.20 μ.μ., Κυρ.:
4.00-6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
5.40-8.10-10.40 μ.μ. Παρ.-Σάβ.: μεταμεσονύκτια ώρα 01.00 π.μ., Παρ.-Κυρ. και
ώρα 3.10 μ.μ.

ΑΘΗΝΑΙΟΝ CINEPOLIS PHILIPS 2. Il Ciclone. Παρ.-Σάβ.: 6.40-8.50-11.00 μ.μ.
Κυρ.: 6.30-8.40-10.50 μ.μ. / Το μαγικό σπαθί: Αναζητώντας το Κάμελοτ.
Σάβ.-Κυρ.: ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show. Παρ.-Σάβ.:
6.30-8.40-10.50 μ.μ. - 01.00 π.μ. Κυρ.: 6.10-8.20-10.30 μ.μ. / Ο πρίγκιπας της
Αιγύπτου. Σάβ.-Κυρ. ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών. Παρ.-Σάβ.:
6.10-8.20-10.30 μ.μ. Σάβ. και ώρα 4.00 μ.μ. Κυρ.: 4.20-6.20-8.20-10.20 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Χίλαρι και Τζάκι. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Συμφωνία χαρακτήρων.
6.15-8.30-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Il Ciclone. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.45 μ.μ. μεταγλ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.10-8.20-10.30 μ.μ. / Ο πρίγκιπας της Αιγύπτου. Σάβ.-Κυρ. ώρα 4.20 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Αρμαγεδδών. 5.00-7.30-10.10 μ.μ.
Σάβ.-Κυρ. ώρα 7.30-10.10 μ.μ./ / Μουλάν. Σάβ.-Κυρ. 4.00-5.40 μ.μ. μεταγλ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 6.00-8.20-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Πυριτιδαποθήκη. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Θα σε
βρω στον παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυροτεχνήματα. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η
διακριτική γοητεία των αρσενικών. 6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η διακριτική
γοητεία των αρσενικών. 6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Η πολιορκία.
5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Έχετε μήνυμα στον υπολογιστή σας. 6.00-8.25-10.45 μ.μ.

CINE CITY ERICSSON 2 (Dolby DTS).Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 3 (Dolby DTS). Τα χρυσά μήλα των Εσπερίδων. 6.55-8.55-10.55 μ.μ.

CINE CITY ERICSSON 4 (Dolby DTS). Η πολιορκία. 6.10-8.35-11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Il Ciclone. 7.00-9.00-11.00 μ.μ. / Μουλάν. Κυρ. ώρα 5.15 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. Παρ.-Σάβ.: 12.45-15.30-18.00-20.45-23.15-01.45. Κυρ.: 12.30-15.15-18.00-20.30-23.10-01.30.

VILLAGE CENTRE Αίθουσα 2. Snake eyes. Παρ.-Σάβ.:
12.30-14.45-17.00-19.15-21.30-23.45-02.00. Κυρ.: 14.30-16.45-19.00-21.15-23.30-01.45.

VILLAGE CENTRE Αίθουσα 3. Ζωντανή μετάδοση: The Truman show. Παρ.-Σάβ.:
12.00-14.15-16.45-19.00-21.15-23.45-02.15. Κυρ.-Πέμ.: 11.45-14.15-16.30-18.45-21.00-23.15-01.45.

VILLAGE CENTRE Αίθουσα 4. Studio 54. Παρ.-Σάβ.: 19.45-22.00-00.00-02.15. Κυρ.:
19.15-21.30-23.45-02.00. / Ο πρίγκιπας της Αιγύπτου. Παρ.-Σάβ..:
12.30-15.00-17.30. Κυρ.: 12.30-14.45-17.00.

VILLAGE CENTRE Αίθουσα 5. Μέδουσα. Παρ.-Σάβ.: 16.30-18.45-22.45. Κυρ.:
17.30-19.30-21.45-00.00. / Μουλάν. Παρ.-Σάβ.: 12.15-14.30. Κυρ.:
11.30-13.50-15.30. / Blade. Παρ.-Σάβ.: 01.00.

VILLAGE CENTRE Αίθουσα 6. Η διακριτική γοητεία των αρσενικών. Παρ.-Σάβ.:
13.00-17.45-22.30. Κυρ.: 12.45-17.30-22.10. / Θα σε βρω στον παράδεισο.
Παρ.-Σάβ.: 15.15-20.00-00.45. Κυρ.: 15.00-19.45-00.15.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε.
16.15-18.15-20.15-22.15-00.30. / Το μαγικό σπαθί: Αναζητώντας το Κάμελοτ.
Παρ.-Σάβ.: 11.45-14.00. Κυρ.: 12.00-14.00.

VILLAGE CENTRE Αίθουσα 8. Μαθήματα αμερικανικής ιστορίας. Παρ.-Σάβ.:
13.30-16.00-18.30-21.00-23.30-02.00. Κυρ.: 12.15-14.45-17.15-20.00-22.30-01.15.

VILLAGE CENTRE Αίθουσα 9. Η πολιορκία. Παρ.-Σάβ.:
12.00-14.30-17.15-19.30-21.45-00.15-02.30. Κυρ.: 13.00-15.15-17.45-20.15-22.45-01.30.

VILLAGE CENTRE Αίθουσα 10. Αλεξίσφαιροι ντετέκτιβ. Παρ.-Σάβ.:
13.15-15.45-18.15-20.30-23.00-01.30. Κυρ.: 13.45-16.00-18.30-20.45-22.50-01.00.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ. ώρα 5.00 μ.μ.
μεταγλ. Κυρ. και ώρα 11.30 π.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Πυριτιδαποθήκη. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ. Σάβ.-Κυρ. και ώρα 3.00 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Χίλαρι και Τζάκι. 5.40-8.10-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.40 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Οι
άντρες με τα όπλα. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ. Σάβ-Κυρ. και
ώρα 4.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Τα χρυσά μήλα
των Εσπερίδων. 6.10-8.20-10.30 μ.μ. Σάββατο μεταμεσονύκτια ώρα 01.00 π.μ.: Τα
χρυσά μήλα των Εσπερίδων.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Τα χρυσά μήλα
των Εσπερίδων. 6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Χίλαρι και Τζάκι. 6.00-8.30-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Il Ciclone. 6.10-8.00-10.00 μ.μ. /
Snake eyes. Ώρα 4.15-11.50 μ.μ. / Ο πρίγκιπας της Αιγύπτου. Σάβ.-Κυρ. ώρα 2.30
μ.μ. μεταγλ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.40-10.50 μ.μ. / Έχετε μήνυμα στον υπολογιστή σας. Σάβ. ώρα 00.40 π.μ. /
Μουλάν. Κάθε μέρα ώρα 4.30 μ.μ. Σάβ.-Κυρ. και ώρα 2.40 μ.μ. μεταγλ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.
Σάβ.-Κυρ. και ώρα 4.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ. / Μαθήματα αμερικανικής ιστορίας.
Σάβ. ώρα 00.45.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Il Ciclone.
7.00-9.00-11.00 μ.μ. Σάβ.-Κυρ. και ώρα 5.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Il
Ciclone. 6.20-8.20-10.20 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Χίλαρι και
Τζάκι. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Il Ciclone.
7.00-9.00-11.00 μ.μ. / Μουλάν. Σάβ.-Κυρ. ώρα 4.00 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ. ώρα
11.30 π.μ. - 4.00 μ.μ. μεταγλ.

ΠΑΛΑΣ (Οδός Βουκουρεστίου ~ 3224.434, Dolby Stereo). Ταινιοθήκη της Ελλάδας -
Μουσείο Κινηματογράφου. Παρ.: Η κυρία από τη Σαγκάη, Οργισμένα νιάτα. Σάβ.: Η
δίκη, Γούντστοκ. Κυρ.: Οι καμπάνες του μεσονυχτίου, Το κουρδιστό πορτοκάλι.
Ώρα ενάρξεως: 8.00 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Χίλαρι και Τζάκι. 6.00-8.30-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Dr Dolittle - Ο γιατρός
τρελάθηκε. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Il Ciclone. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ. / Το μαγικό σπαθί:
Αναζητώντας το Κάμελοτ. Κυρ. ώρα 4.00 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Il Ciclone. 6.15-8.15-10.15 μ.μ. / Μουλάν. Κυρ. ώρα 4.15 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Μαθήματα αμερικανικής ιστορίας. 6.20-8.40-11.00 μ.μ. / Ο πρίγκιπας
της Αιγύπτου. Σάβ.-Κυρ. ώρα 4.20 μ.μ. μεταγλ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ. / Μουλάν. Σάβ.-Κυρ. ώρα 4.00 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Η γυναίκα της διπλανής πόρτας.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Ο γητευτής των αλόγων. 6.50-10.00 μ.μ.
/ Η μικρή γοργόνα. Παρ.-Κυρ. ώρα 5.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Μαύρη
γάτα, άσπρος γάτος. 7.00-9.15 μ.μ. Σάβ. μόνο ώρα 11.00 μ.μ. / Θεατρική
παράσταση ώρα 7.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Snake
eyes. 7.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Snake eyes.
6.00-8.00-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η πολιορκία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Dr Dolittle
­ Ο γιατρός τρελάθηκε. 7.30-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Snake eyes. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ο πρίγκιπας της Αιγύπτου.
5.30-7.30 μ.μ. μεταγλ., 9.30 μ.μ. με υπότ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Elizabeth. 5.30-8.00-10.30 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Απρόσμενος έρωτας. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Η διακριτική γοητεία
των αρσενικών. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. / Ο πρίγκιπας της Αιγύπτου.
Σάβ.-Κυρ. ώρα 4.00 μ.μ. μεταγλ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Οι Άθλιοι. 6.00-8.30-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ο γητευτής των αλόγων. 8.00-10.40 μ.μ., Κυρ. 5.50-8.35-11.10 μ.μ. /
Σαμψών και Σάλι. Σάβ. ώρα 4.00-6.00 μ.μ., Κυρ. ώρα 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Il Ciclone.
6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.00-8.00-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P15</CAT>
<ED>
Κωδικός άρθρου: A16358P151</ED>
<ID>
ID:19646

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P15&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΠΥΡΙΤΙΔΑΠΟΘΗΚΗ»: Εμπνευσμένη μεταφορά στο σινεμά του ομώνυμου θεατρικού
έργου του Ντέγιαν Ντακόβσκι, σε σκηνοθεσία Γκόραν Πασκάλιεβιτς. Η σχιζοφρένεια
«απλώνεται» στην καθημερινή ζωή του σημερινού Βελιγραδίου. (Άττικα 1, Όπερα 1, Δαναός).

«ΧΙΛΑΡΙ ΚΑΙ ΤΖΑΚΙ»: Βιογραφία της μεγάλης βιολοντσελίστριας Ζακλίν ντι
Πρε, με «βέλη» από την αδελφή της για «σεξουαλικά σκάνδαλα». Του Άναντ Τάκερ,
με τους: Έμιλι Γουάτσον, Ρέιτσελ Γκρίφιθ, Τσαρλς Ντανς. (Αίγλη, Έμπασσυ,
Καλυψώ, Μπροντγουαίη, Πλάζα).

«IL CICLONE»: Ρομαντική κωμωδία με μια επαρχιακή οικογένεια, που η
άφιξη μιας χορευτικής ομάδας αναστατώνει την καθημερινότητά της. Του Λεονάρντο
Πιερατσόνι. [Αθήναιον Cinepolis 2, Αλεξάνδρα (Πατ.), Άστρον, Cinerama, Κηφισιά
1, Μαργαρίτα 2, Μετροπόλιταν, Όσκαρ, Σπόρτιγκ, Τρία Αστέρια, Χάιλαϊφ].

«ΤΑ ΧΡΥΣΑ ΜΗΛΑ ΤΩΝ ΕΣΠΕΡΙΔΩΝ»: Δροσερή κωμωδία σε μια σημερινή «αυλή
των θαυμάτων». Της Σοφίας Παπαχρήστου. Με τους: Λάζαρο Ανδρέου, Ζαχαρία Ρόχα,
Αφροδίτη Αλ Σαλέχ. [Cine City 3, Ιντεάλ, Ιντεάλ (Μαρούσι)].

«ΜΕΔΟΥΣΑ»: Ο μύθος της Μέδουσας σήμερα σ' ένα φιλμ «φανταστικού
κινηματογράφου». Σκηνοθεσία: Γιώργος Λαζόπουλος, με τους: Ελένη Φιλίνη, Θάνο
Αμοργιανό, Βάνια Ραμπότα. (Αλφαβίλ, Village Centre 5).

«ΜΑΘΗΜΑΤΑ ΑΜΕΡΙΚΑΝΙΚΗΣ ΙΣΤΟΡΙΑΣ»: Περιπέτεια γύρω από το κοινωνικό
πρόβλημα του ρατσισμού. Του Τόνι Κέι, με τους: Έντουαρντ Νόρτον, Έντουαρντ
Φέρλονγκ, Φαϊρούζα Μπαλκ, Στέισι Κιτς, Μπέβερλι ντ' Άντζελο, Έλιοτ Γκουλντ.
(Αθήναιον 2, Απόλλων, Village Centre 8, Μαργαρίτα 3, Φιλίπ).

Ο Τζιμ Κάρεϊ στο μεγαλοφυές φιλμ του Πίτερ Γουίαρ «The Truman show»

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αελλώ,
Αθήναιον Cinepolis 3, Άνεσις, Άνταμς 1, Άστυ, Cine City 2, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P15</CAT>
<ED>
Κωδικός άρθρου: A16358P152</ED>
<ID>
ID:19684

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P15&aa=2</URL></REF>


Article

<CATEGORY>vin09</CATEGORY>

 <H2>«Αυτή η νύχτα μένει» στη μεγάλη οθόνη
</H2>
Κόψε - ράψε, κι αν «Αυτή η νύχτα μένει» ο Νίκος Παναγιωτόπουλος κάνει το
μοντάζ στη νέα του ταινία

«Αυτή η νύχτα μένει» και ο Νίκος Παναγιωτόπουλος το μόνο που θέλει να
διαρρεύσει για την ταινία είναι πως πρόκειται για «την ερωτική ιστορία δύο
νέων παιδιών, με φόντο τα σκυλάδικα της επαρχίας» και τα 10 από τα 15
τραγούδια που ακούγονται τα γράφει ο Σταμάτης Κραουνάκης.

Πάνω από 100 ηθοποιοί εμφανίζονται στην ταινία ­ τώρα είναι στο μοντάζ ­, η
οποία έχει εξασφαλισμένη τη διανομή της στις αίθουσες ­ από τον ερχόμενο
Οκτώβριο ­, καθώς την έχει αναλάβει η ΕΛΚΕ μετά χαράς, μετά τη σούπερ επιτυχία
του «Εργένη», της προηγούμενης ταινίας του Παναγιωτόπουλου. Παίζουν ο Νίκος
Κουρής ­ που εμφανίζεται αυτόν τον καιρό στη μεγάλη θεατρική επιτυχία των δύο
τελευταίων χρόνων, τον «Γυάλινο κόσμο» ­ και η Αθηνά Μαξίμου, ενώ ο Γιώργος
Διαλεγμένος κάνει, ύστερα από είκοσι χρόνια, τη νέα εμφάνισή του σε ταινία
(«Τεμπέληδες της εύφορης κοιλάδας», πάλι του Παναγιωτόπουλου). Διευθυντής
φωτογραφίας είναι ο Άρης Σταύρου, τα σκηνικά είναι του Γιώργου Ανδριτσογιάννη
και τα κοστούμια της Μαριάννας Σπανουδάκη, συντρόφου του Παναγιωτόπουλου στη ζωή.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16358P161</ED>
<ID>
ID:19631

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P16&aa=1</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΟΣ ΜΗΝΑΣ Ο ΦΕΒΡΟΥΑΡΙΟΣ
</H5><H2></H2><H2>Με ροκ διάθεση
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Οι Mercury Rev στις 27 του μήνα κοντά μας. Με τις μελωδίες του «Deserter's
Songs» στις αποσκευές τους...

Ο ροκ μήνας Φεβρουάριος εξελίσσεται με ένταση και μεγάλους πρωταγωνιστές.
Οπότε, άνετα, ο Μάρτιος ακολουθεί με ακόμη πιο ροκ διαθέσεις. Η παράδοση,
εξάλλου, λέει πως το δεύτερο μισό (ήτοι το μετά τις γιορτές διάστημα) πάντα
αξίζει τον κόπο για τους φαν του ροκ της πόλης, σίγουρα βέβαια που έχουν
υπομονή και κάτι ξέρουν. Οι αναμφισβήτητοι Sonic Youth, οι εξαιρετικοί Mercury
Rev, το σταθερό στα μέρη μας James Taylor Quartet και οι Porcupine Tree και ο
ακόμη πιο ανεβασμένος τελευταία Τζόναθαν Ρίτσμαν ξεχωρίζουν ανάμεσα σ' αυτούς
που θα κατευθυνθούν από το αεροδρόμιο στο κλαμπ «Ρόδον» της οδού Μάρνη.

Αφίξεις, δηλαδή, με νόημα αυτήν τη συγκεκριμένη στιγμή. Γιατί μπορεί να είδαμε
τους Sonic Youth μόλις το καλοκαίρι στο μεγάλο φεστιβάλ της Φρεαττύδας ­
εκείνη την αξέχαστη βραδιά που τη σκυτάλη πήραν οι Pulp και σκαρφάλωσαν (όπως
ο ίδιος ο Τζάρβις Κόκερ) στα ύψη την ένταση, αλλά δεν τους εξαντλήσαμε. Οι
Αμερικανοί συνεχίζουν απτόητοι να αλλάζουν το θέμα. Αφού έπεισαν και τον θρύλο
Λι Χέιζελγουντ να μπει ξανά στο στούντιο, καταλαβαίνετε, μπορούμε να τα
περιμένουμε όλα.

Ηλεκτρικό, θορυβώδες, μυστήριο ροκ εν ρολ που κάνει επαφές με το πανκ και τη
γοητεία της παραμόρφωσης ή ανοίγει την καρδιά του στην κάντρι είναι κυρίως το
μενού πάνω στο οποίο τοποθετούν τις επί μέρους απόψεις. Στην μπαλάντα, πάντως,
μετράνε όλοι τις δυνάμεις τους. Και εκεί ο Τζόναθαν Ρίτσμαν (λίγο μετά τα
άσιντ τζαζ σχέδια του James Taylor Quartet, στις 6 Μαρτίου) παίρνει κι άλλους
πόντους. Στην Αθήνα, όπως πάντα με την κιθάρα του, ο ροκ τροβαδούρος θα μας
πει γιατί όλοι κυνηγούν τη Μαίρη (τον είδατε δα, σε μεγάλα κέφια, στο
«Something About Mary») και γιατί η πραγματική αγάπη δεν είναι καλό πράγμα
(«True Love is Not Nice»), στις 13 του Μαρτίου, που θα ανέβει ακόμη μια φορά
στη σκηνή του «Ρόδον». Οι Porcupine Tree, με το φαντασμαγορικό, νεοψυχεδελικό
ροκ, ιδιαίτερα αγαπητό στην Ελλάδα, επιστρέφουν στις 26 και 27 Μαρτίου, για να
επαναφέρουν τις αιώνιες αλήθειες του είδους τους στο προσκήνιο, σε νέο κοινό
και νοσταλγούς των εποχών που το ροκ ήταν μάλλον λίγο πιο θολωμένο. Η συναυλία
των Mercury Rev, στην Αθήνα, τους βρίσκει σε μιαν από τις πιο καλές τους
φάσεις. Όχι γιατί βρήκαν αυτό που ήθελαν πάντα να πουν, αλλά γιατί πια ανήκουν
στην ελίτ του ροκ, σ' αυτούς τους λίγους που θα ανανεώσουν τις βασικές του
ιδέες, μ' ένα άλμπουμ-θαύμα (για πολλούς ένα από τα καλύτερα που κυκλοφόρησαν
πρόσφατα) και σε διάθεση για περιοδεία, για να μεταφέρουν τις ιδέες τους
παντού. Στις 27 Φεβρουαρίου και στο κοινό που θα βρεθεί στο κλαμπ στο κέντρο
της πόλης.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16358P162</ED>
<ID>
ID:19669

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P16&aa=2</URL></REF>


Article

<CATEGORY>vin09</CATEGORY>

 <H2>Δύο αδελφές ευρωπαϊκού θριάμβου
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σαββίνα Γιαννάτου

Ελληνικός κινηματογράφος - ελληνική μουσική, ιδιοσυγκρασίες ασυμβίβαστες. Οι
ταινίες τρέμουν το... κρύο. Μιμόζες είναι. Ενώ η Σαββίνα Γιαννάτου δεν
καταλαβαίνει τίποτα. Ακούστε τι έμαθα. Το «Αθηνόραμα» του Βερολίνου ­ «Tip
Berlin» το λένε ­ οργάνωσε ετήσιο δημοψήφισμα για όλες της κατηγορίες
μουσικής. Ποιοι οι καλύτεροι δίσκοι της χρονιάς ανά είδος, κατηγορία, άκουσμα.
Στη θέση τρία, κατηγορίας World music (μουσικές του κόσμου) «Τραγούδια της
Μεσογείου» της Σαββίνας Γιαννάτου.

*Εγκαταλείπω και πάω για μουσικός.

Έπεται συνέχεια ελληνο-μουσικού θριάμβου. Λιζέτα Καλημέρη (αδελφή της
Μελίνας Κανά για να μην ξεχνιόμαστε) στην 4η θέση με τον δίσκο¨
«Ζωή λαθραία». Εδώ είναι που αρχίζεις να τσιμπιέσαι. Ταινία επιστημονικής
φαντασίας βλέπω τώρα;

* Κι όμως τα πράγματα είναι ακόμα καλύτερα.

Οι Βερολινέζοι ψηφίζουν Μελίνα Κανά ως «καλύτερη συναυλία της χρονιάς».
Βρε πότε έγινε; Στις 7 Μαρτίου του 1998 στο «Passionskirche» σου λένε!

* Και τώρα σας ερωτώ. Με τέτοιες μουσικές επιδόσεις πώς πας ­ ως Έλλην
σκηνοθέτης ­ στο Βερολίνο; Ε; Ξυπόλητος στ αγκάθια; Άντε για να μην πω και τα
υπόλοιπα. Πώς η Γιαννάτου με τα τραγούδια της βρέθηκαν στην 64η θέση των 150
σημαντικότερων ethnic δίσκων του World music charts Europe.

* Ακόμα και η Ευανθία μπήκε... ανεπρόκοποι.
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16358P164</ED>
<ID>
ID:19723

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P16&aa=4</URL></REF>


Article

<CATEGORY>vin09</CATEGORY>

 <H2>Η Αλίκη έκανε καριέρα στην Αστόρια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μιρέλα Παπαοικονόμου

Τι βλέπω; Ευανθία Ρεμπούτσικα στο charts Europe; Και ο Ρόκκος, ο
Ρέμος, ο Λιβιεράτος πουθενά; Μπα ­ σου λένε ­ αυτοί είναι για
εσωτερική κατανάλωση. Για τους... ιθαγενείς. Λόγου χάριν, θα έκανε αλλού
καριέρα μια κωμωδία με την Αλίκη; Μα ναι έκανε! Πού, παρακαλώ, έκανε;
Στην Αστόρια της Νέας Υόρκης!

* Οι τόποι αλλάζουν, οι άνθρωποι σπανίως.

Άλλο παράδειγμα. Θα έκανε πουθενά αλλού καριέρα «Η ζωή που δεν έζησα» της
Μιρέλας Παπαοικονόμου; Ναι στην Κύπρο! Με το που κυκλοφόρησε ως βιβλίο
εξαντλήθηκε μέσα σε δύο μέρες. Έλα; Στο ποτήρι που πίνω. Δηλαδή δυο-τρεις
χιλιάδες άνθρωποι βρήκαν χρόνο, μέσα σε δύο μέρες, να αγοράσουν...
Παπαοικονόμου; Μα φυσικά. Πώς μας έλεγαν στο σχολείο; «Παιδάκια, να πάτε στο
σπιτάκι σας να διαβάσετε για να εμπεδώσετε τα μαθήματά σας».

* Κυρία, κυρία, τι σημαίνει «εμπεδώνω»;
<REF><SOURCE>
ΤΑ ΝΕΑ</SOURCE>
<DATE>, 05-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16358P165</ED>
<ID>
ID:19734

</ID><URL>http://ta-nea.dolnet.gr/neaweb/neafile.print_unique?e=A&f=16358&m=P16&aa=5</URL></REF>


Article

<CATEGORY>vin06</CATEGORY>

 <H5>ΟΛΟ ΤΟ ΝΟΜΟΣΧΕΔΙΟ ΓΙΑ ΚΑΘΑΡΣΗ ΣΤΗΝ ΑΣΤΥΝΟΜΙΑ
</H5><H2>ΑΤΙΜΩΡΗΣΙΑ σε καταδότες αστυνομικών
</H2>
ΑΤΙΜΩΡΗΣΙΑ θα μπορούν να εξασφαλίσουν οι αστυνομικοί και οι πολίτες που
προσφέρουν πληροφορίες για την αποκάλυψη υποθέσεων διαφθοράς στην Ελληνική
Αστυνομία, στις οποίες και οι ίδιοι ενέχονται. Αυτή η διάταξη περιλαμβάνεται
στο σχέδιο νόμου του υπουργείου Δημόσιας Τάξης για τη δημιουργία της
«Υπηρεσίας Εσωτερικών Υποθέσεων» της ΕΛ.ΑΣ. Όπως προβλέπεται στο σχέδιο νόμου,
που παρουσιάζουν «ΤΑ ΝΕΑ», οι «Αδιάφθοροι» της ΕΛ.ΑΣ. θα μπορούν να κάνουν
τηλεφωνικές παρακολουθήσεις, να «σπάνε» κάθε απόρρητο (φορολογικό, τραπεζικό,
χρηματιστηριακό), ακόμη και να «παγώνουν» τραπεζικούς λογαριασμούς.

σελίδα 14
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16359N011</ED>
<ID>
ID:19755

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N01&aa=1</URL></REF>


Article

<CATEGORY>vin07</CATEGORY>

 <H2>Αβεβαιότητα στη Μέση Ανατολή μετά τον Χουσεΐν
</H2>
σελίδα 43
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16359N012</ED>
<ID>
ID:19807

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N01&aa=2</URL></REF>


Article

<CATEGORY>vin04</CATEGORY>

 <H2>Ανεβαίνουν οι τόνοι για χρέη, καύσιμα αγροτών
</H2>
σελίδα 8
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16359N013</ED>
<ID>
ID:19868

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N01&aa=3</URL></REF>


Article

<CATEGORY>vin08</CATEGORY>

 <H2>Αναδρομικές καμπάνες σε γιατρούς, δικηγόρους για φοροδιαφυγή
</H2>
<H3></H3>σελίδα 45
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16359N015</ED>
<ID>
ID:19893

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N01&aa=5</URL></REF>


Article

<CATEGORY>vin04</CATEGORY>

 <H2>Αβραμόπουλος: Παραιτείται από τον Δήμο αν...
</H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16359N016</ED>
<ID>
ID:19903

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N01&aa=6</URL></REF>


Article

<CATEGORY>vin06</CATEGORY>

 <H2>«Έγινα πρωταγωνιστής από ένα προφιτερόλ» </H2>
σελίδες 20-21
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16359N017</ED>
<ID>
ID:19904

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΑΝΤΙΚΑΤΑΣΤΑΣΗ της σκέψης με θέματα, η προσκόλληση στα στερεότυπα και
η ερμηνεία των γεγονότων υπό το πρίσμα του προσωπικού κέρδους, τείνουν να
καταστούν ο συνήθης τρόπος άσκησης και πρόσληψης πολιτικής στην Ελλάδα. Ο Κ.
Μποτόπουλος στην «Τρίτη Άποψη». Σελ. 6.

ΜΠ. ΑΓΓΟΥΡΑΚΗΣ: Διεθνής συνάντηση Κομμουνιστικών και Εργατικών Κομμάτων
στην Αθήνα στις 21 Μαΐου. Θα πάρουν μέρος πάνω από 60 κόμματα απ' όλο τον
κόσμο. Τραγουδάμε για να σμίξουμε τον κόσμο. Οι απαντήσεις στις «30 Ερωτήσεις»
του Γ.Ε. Διακογιάννη στη σελ. 10.

ΤΟ ΛΑΪΚΟ Νοσοκομείο, το ΚΑΤ, τα νοσοκομεία της Θεσσαλονίκης θα μείνουν
χωρίς εφημερίες την επόμενη εβδομάδα. Στο μεταξύ, οι καταστάσεις για τις
εφημερίες θα είναι έτοιμες έως την Τετάρτη. Αλλά για το θέμα ενδιαφέρεται τώρα
και ο εισαγγελέας. Σελ. 15.

ΤΑ ΑΓΑΛΜΑΤΑ στα Προπύλαια του Πανεπιστημίου βάφτηκαν πάλι σαν Ινδιάνοι,
που ετοιμάζονται για πόλεμο. Η ολονύκτια διαμαρτυρία νεαρών κατά της
εκπαιδευτικής μεταρρύθμισης άφησε έντονα πίσω της ίχνη. Οι «άγνωστοι» κ.λπ. Η
Λία Νεσφυγέ στη σελ. 19.

ΤΟ ΙΣΡΑΗΛ αναγνώρισε ύστερα από 6 ολόκληρα χρόνια ότι το αεροπλάνο που
συνετρίβη στο Άμστερνταμ μετέφερε συστατικά που χρησιμοποιούνται για την
παρασκευή του σαρίν. Στο μεταξύ όμως, 850 κάτοικοι του Μπιλμέρ πάσχουν από
ανεξήγητες διαταραχές. Από «Le Monde» στη σελ. 41.

ΣΤΗΝ ΑΜΕΡΙΚΗ υπάρχει το παράδοξο, ενώ τα περισσότερα πράγματα είναι
ακριβότερα απ' ό,τι στην Ελλάδα, είναι συγχρόνως ευκολότερο να τα αποκτήσεις,
λόγω των δανείων και των ευκολιών που κάνουν τα εμπορικά καταστήματα. Ο Νότης
Παπαδόπουλος από την Ουάσιγκτον στη σελ. 43.

ΣΤΟ ΜΠΕΡΜΙΓΧΑΜ της Αγγλίας, 14.000 εργαζόμενοι στη Ρόβερ κινδυνεύουν να
βρεθούν στον δρόμο. Η μητρική εταιρεία της, η BMW, εγκατέλειψε το εργοστάσιο
στην τύχη του. Τα σχέδια για τη διάσωση του εργοστασίου αποδείχθηκαν φάρσα.
Από «The Times» στη σελ. 51

Η ΕΠΙΘΕΣΗ του Μ. Έβερτ κατά του Π. Τσίμα, 
ίσως δεν θα έπρεπε να μας αιφνιδιάσει. Εδώ και 
καιρό δημόσια πρόσωπα πυροβολούν απρόκλητα 
(αλλά όχι απρογραμμάτιστα) δημοσιογράφους 
και Μαζικά Μέσα Ενημέρωσης. Ο Κώστας 
Ρεσβάνης στους «Προβολείς». Σελ. 6.

Η ΠΕΡΙΦΕΡΕΙΑ δείχνει να μη μας σηκώνει. 
Είμαστε και θα παραμείνουμε ξένα σώματα. 
Διαταράσσουμε τους ρυθμούς των άλλων. 
Νιώθουν, αλλά και νιώθουμε ότι ο ένας ρυπαίνει 
τον άλλον. Η Τζώρτζια Κοντράρου «Σε πρώτο ενικό». Σελ. 11.

ΟΙ BLONDIE, κυρίες και κύριοι, μετά 16 έτη, 
και πάλι κοντά σας. Έβαλαν ξανά μπροστά 
τη μηχανή και μάλιστα με ένα άψογο κομμάτι, 
το «Maria», που χτυπάει ήδη τα κουδουνάκια 
για την προσοχή του κοινού. Η Μαρία Μαρκουλή 
στο «Πανόραμα», σελ. 1.

Ο Λ. ΖΟΣΠΕΝ, ο σοσιαλιστής πρωθυπουργός της Γαλλίας, 
δύο εβδομάδες μετά τη γέννηση του ευρώ και μερικούς μήνες 
πριν από τις ευρωεκλογές, κάνει συντηρητική στροφή εκεί 
που κανένας δεν το περίμενε. Μιλάει για «πατρίδα», «έθνος» κ.λπ. 
Η Άννα Φραγκουδάκη στο «Πανόραμα», σελ. 11.

Ι. ΠΑΠΑΔΑΚΗ: Πώς να εξηγήσω στα εγγόνια μου ότι σε λιγότερο από ένα χρόνο ο
συνεργός στη δολοφονία του πατέρα τους θα κυκλοφορεί στον δρόμο και ο
δολοφόνος, εκτίοντας τα 2/5 της ποινής του, θα είναι ελεύθερος πριν από τα 30
του; Η Αρετή Αθανασίου στις σελ. 16-17.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16359N021</ED>
<ID>
ID:19764

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ημερολόγιο
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Τι σημειολογία!

Ο κ. Τσοχατζόπουλος αρχίζει την προσυνεδριακή του εκστρατεία την Κυριακή του
Ασώτου και ο κ. Σημίτης το Ψυχοσάββατο.

Με τιμή
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16359N022</ED>
<ID>
ID:19842

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Βροχές στα δυτικά, καταιγίδες αργότερα και σταδιακή επέκτασή τους ανατολικά.
Στα ορεινά θα χιονίσει. Άνεμοι νοτιοδυτικοί μέτριοι έως ισχυροί (5-6 Μπωφόρ),
τοπικά πολύ ισχυροί (7 Μπωφόρ). Άνοδος, το πρωί, των ελάχιστων θερμοκρασιών.


Συννεφιά αρχικά παντού, βροχές, τοπικές καταιγίδες, χιόνια στα ορεινά.
Αναμένεται, ωστόσο, γρήγορη βελτίωση από δυσμάς προς ανατολάς. Ισχυροί έως
πολύ ισχυροί νοτιάδες (6-7 Μπωφόρ) τρεπόμενοι σε βορειοδυτικούς ιδίας έντασης.
Πτώση της θερμοκρασίας.

Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16359N032</ED>
<ID>
ID:19815

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η «φωτιά»
</H2>
ΠΩΣ στα δημόσια νοσοκομεία η κατάσταση βαίνει από το κακό στο χειρότερο το
γνωρίζει η κυβέρνηση...

ΠΩΣ για την προϊούσα υποβάθμισή τους οι μόνοι που δεν φταίνε είναι οι
ταλαιπωρούμενοι ασθενείς αποτελεί κοινού νοός διαπίστωση...

ΚΑΙ πως θα έφθανε η στιγμή που οι γιατροί θα απειλούσαν με λουκέτο ήταν
περίπου προδιαγεγραμμένο.

ΤΟ ερώτημα είναι πώς και γιατί η κυβέρνηση αφήνει να φτάσει ο κόμπος
στο χτένι...

ΟΤΑΝ στον τομέα της Υγείας ­ όπως και σε άλλους ­ δεν μπορεί κανείς ν'
αφήνει τα πράγματα στην τύχη τους...

ΟΥΤΕ και να υποκαθιστά τον προγραμματισμό ­ είτε οργανωτικό είτε
οικονομικό ­ με τη λογική «να κερδίσουμε χρόνο».

ΚΑΙ από την άλλη, πώς να μην επισημάνει κανείς πως και οι γιατροί ­ όσο
δίκιο και να 'χουν ­ δεν μπορεί «να κατεβάζουν τα ρολά»...

ΑΚΡΙΒΩΣ την ώρα που το αρμόδιο υπουργείο ρητώς ­ και δημοσίως ­
δεσμεύεται πως θα ρυθμίσει εντός δεκαημέρου την εκκρεμότητα των χρεωστούμενων δεδουλευμένων...

ΕΣΤΩ και αν η καθυστέρηση βαρύνει το ίδιο και τους περί τα οικονομικά
επιτελείς της κυβέρνησης.

ΚΑΙ ουδείς θα υποστηρίξει πως οι γιατροί οφείλουν να σιωπούν τόσο για
τα οικονομικά...

ΟΣΟ και για τα σοβαρά λειτουργικά προβλήματα ­ του ΚΑΤ, λόγου χάριν ­
που χρονίζουν...

ΟΜΩΣ ακριβώς επειδή ο χώρος της Υγείας είναι τόσο ευαίσθητος, αξίζει
κοντά στην τόση υπομονή και λίγη ακόμη...

ΠΡΙΝ πάρουν τα νοσοκομεία «φωτιά».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16359N033</ED>
<ID>
ID:19853

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ευάγγελος Γιαννόπουλος:

(ο υπουργός Δικαιοσύνης, από το βήμα της Βουλής)

«Διάβασα στον "Ριζοσπάστη" ότι ο υπουργός Δικαιοσύνης έκανε αναίρεση στον
Άρειο Πάγο για το γιαούρτωμα κάποιου υπουργού. Αν όμως το γιαούρτι πεταγόταν
στην κ. Παπαρήγα, ποια θα ήταν η γνώμη του "Ριζοσπάστη";».

Κώστας Σκανδαλίδης:

(ο γραμματέας της Κ.Ε. του ΠΑΣΟΚ ερωτάται από το «Playboy» αν έχει πληγωθεί
από έρωτα)

«Στη ζωή μου πολλές φορές. Έχω φάει και χυλόπιτες, έχω κλάψει, έχω σκεφθεί πολύ».

Γιάννης Καψής:

(ο βουλευτής του ΠΑΣΟΚ, στη Βουλή, συγκρίνοντας τη Συνθήκη του Μάαστριχτ και
τη Συνθήκη του Άμστερνταμ)

«Το μη χείρον βέλτιστον, αλλά το βέλτιστον πρέπει να βελτιωθεί».

Ισαβέλλα Βλασιάδου:

(η ηθοποιός ερωτάται από το «TV Ταξί» αν θα τα παρατούσε όλα στην περίπτωση
που εμφανιζόταν ξαφνικά στη ζωή της ο μεγάλος έρωτας)

«Μ' αρέσει να σκέφτομαι πριν αγοράσω».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16359N034</ED>
<ID>
ID:19887

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Στο Β. Αιγαίο
</H2>
Ο ΛΟΓΟΣ στους αναγνώστες. Ο Περιφερειάρχης Β. Αιγαίου Τρ. Παπαδόπουλος,
απαντώντας σε ερωτήματα που του έθεσε η στήλη, σημειώνει: «Οι ενέργειες
τουριστικής προβολής αποφασίσθηκαν σε σύσκεψη που προκαλέσαμε τον περασμένο
Οκτώβριο. Η συμμετοχή στη "Φιλοξένια" ήταν η πρώτη οργανωμένη μας ενέργεια.
Είναι αλήθεια ότι υπήρξαν καθυστερήσεις. Αναλαμβάνω το μερίδιο των δικών μας
ευθυνών, με το ελαφρυντικό όμως του επιτυχούς ξεμπλοκαρίσματος από μέρους μου,
μέσω της ΣΑΕ του ΕΟΤ.

2. Η φιλοξενία των προσώπων που διαμορφώνουν την τουριστική αγορά θα γίνει
μέσα στο 1999. 3. Ζητήσαμε από όλους τους φορείς του Τουρισμού στην Περιφέρειά
μας να μας στείλουν τις προτάσεις τους για αναπαραγωγή υπάρχοντος έντυπου
υλικού, αλλά και νέου, στις ξένες γλώσσες που ενδιαφέρουν, για τη συμμετοχή
μας στις εκθέσεις του εξωτερικού. 4. Βρίσκεται στο ξεκίνημά της ενέργεια που
αφορά παραγωγή ντοκιμαντέρ, μια παραγωγή ντοκιμαντέρ για κάθε νησί χωριστά. 5.
Θέλω εδώ να χαιρετίσω τις προσπάθειες των 5 δήμων, που σίγουρα συμπλήρωσαν με
την δράση τους ένα κενό στη Λέσβο, όπως και τη δουλειά της Ολλανδικής
Εκπαιδευτικής Τηλεόρασης.

6. Όπως οργανώσαμε τη συμμετοχή μας στη "Φιλοξένια '98", με τον ίδιο τρόπο
συμμετέχουμε και στη Διεθνή Έκθεση της Ουτρέχτης. Θα υπάρχει λοιπόν συμμετοχή
από όλα τα νησιά του Βορείου Αιγαίου (Λέσβος, Λήμνος, Άγιος Ευστράτιος, Χίος,
Οινούσσες, Ψαρά, Αντίψαρα, Σάμος, Ικαρία, Φούρνοι), κάτω από τον συντονισμό
της Περιφέρειας. Θέλουμε να προκαλέσουμε μια άμιλλα μεταξύ των νησιών για την
καλύτερη δυνατή παρουσία τους.

Οι αρμόδιοι υπάλληλοι της Περιφέρειας έκαναν μια εκτίμηση των δαπανών και
προκηρύξαμε μειοδοτικό διαγωνισμό που καλύπτει όλες τις αναγκαίες δαπάνες
συμμετοχής, δηλαδή: Πληρωμή στον ΕΟΤ Ολλανδίας, για ενοικίαση χώρου και
στήσιμο περιπτέρου σ' αυτόν, συγκέντρωση και μεταφορά υλικού από όλα τα νησιά
στον χώρο του περιπτέρου και επιστροφή, μεταφορά και διανομή εκπροσώπων των
νησιών (2 άτομα από κάθε Νομό, 2 άτομα από την Περιφέρεια, 2 δημοσιογράφοι των
μέσων της Περιφέρειας: ένας δημοσιογράφος τηλεοπτικού σταθμού και ένας
εφημερίδας), απασχόληση 2 ατόμων ντόπιων με γνώση Ολλανδικής και Αγγλικής
γλώσσας για όλες τις ημέρες και ώρες λειτουργίας της έκθεσης, διοργάνωση
συνέντευξης Τύπου με εξασφάλιση συμμετοχής δημοσιογράφων των μέσων της
Ολλανδίας και με την υποχρέωση του φορέα να διακινήσει το περιεχόμενο της
συνέντευξης στα ολλανδικά μέσα αλλά και σ' αυτά της Ελλάδας, δεξίωση για τους
εκπροσώπους των συμμετεχόντων στην Έκθεση. Το τελικό κόστος της συμμετοχής μας
θα προκύψει από το αποτέλεσμα του διαγωνισμού».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16359N043</ED>
<ID>
ID:19870

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N04&aa=3</URL></REF>


Article

<CATEGORY>vin05</CATEGORY>

 <H2>Τα ξεπερνούν στον Βόλο...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΔΙΑ της... σκλήρυνσης πάνε να τα βρουν (;) στον Βόλο οι του κομματικού
μηχανισμού του ΠΑΣΟΚ και ο νομάρχης κ. Παν. Σκοτινιώτης. Που λέτε, χθες έδωσε
συνέντευξη Τύπου η πενταμελής γραμματεία της Νομαρχιακής του ΠΑΣΟΚ. Είπαν
πολλά και διάφορα για τον νομάρχη και κατέληξαν ότι θα επανέλθουν στις «θέσεις
ευθύνης» της Νομαρχίας, αν ο νομάρχης και ο ΣΥΝ διευκρινίσουν ότι... οι
σχέσεις εμπιστοσύνης παραμένουν!

ΠΑΝΤΩΣ, οι του ΠΑΣΟΚ πρόκειται να κληθούν εντός των ημερών στην Αθήνα για
διαβουλεύσεις με την Χαριλάου Τρικούπη, όπου οι διαθέσεις είναι μάλλον... εξισορροπητικές.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16359N044</ED>
<ID>
ID:19877

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N04&aa=4</URL></REF>


Article

<CATEGORY>vin05</CATEGORY>

 <H2>Από Μόναχο... Θεσσαλονίκη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ξέρετε ότι συνέδριο έρχεται και πάλι στο ΠΑΣΟΚ ­ και όλα τα κορυφαία
στελέχη του, όσο να 'ναι, αρχίζουν την «προεκλογική» τους εκστρατεία. Έτσι και
ο κ. Α. Τσοχατζόπουλος, που μιλάει στη Θεσσαλονίκη αύριο το βράδυ. Όμως, στη
Θεσσαλονίκη θα πάει κατ' ευθείαν από το... Μόναχο!

ΒΛΕΠΕΤΕ, βρίσκεται ήδη εκεί για την 35η Διάσκεψη για την πολιτική της
ασφάλειας, που διοργανώνεται από το Ίδρυμα Χέρμπερτ Κβαντ ­ με Σολάνα,
Σρέντερ, Σάρπινγκ, Κοέν και πολλούς άλλους.

Ο ΔΙΚΟΣ μας θα μιλήσει για την «ευρωατλαντική συμμαχία» στον 21ο αιώνα ­ εν
ολίγοις, από συμμαχίες, έξω πάει καλά.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16359N045</ED>
<ID>
ID:19892

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N04&aa=5</URL></REF>


Article

<CATEGORY>vin05</CATEGORY>

 <H2>Βρήκαν τη στιγμή
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΠΩΣ ΕΙΝΑΙ γνωστό, την ερχόμενη εβδομάδα αναμένεται να αποφασιστεί από το
ΚΥΣΕΑ η μεγάλη προμήθεια μαχητικών αεροσκαφών ­ και ο ανταγωνισμός είναι
μεγάλος. Άσχετο με τα παραπάνω: Χθες, έξι βουλευτές της Ν.Δ. ζήτησαν να
κατατεθεί στη Βουλή το πόρισμα της Επιτροπής Διερεύνησης για ένα πρόσφατο
ατύχημα στην Πολεμική Αεροπορία, με ένα συγκεκριμένου τύπου αεροσκάφος...
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16359N046</ED>
<ID>
ID:19901

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N04&aa=6</URL></REF>


Article

<CATEGORY>vin05</CATEGORY>

 <H5>Τίμησαν τη μνήμη
</H5><H2>Ο γιος για τον πατέρα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΕ ΣΥΝΕΣΤΙΑΣΗ των Τριταιιτών, στην Πάτρα, μίλησε χθες το βράδυ ο κ. Γ.
Παπανδρέου. Μίλησε για τον πατέρα του, την ημέρα που συμπληρώνονταν 80 χρόνια
από τη γέννηση του Ανδρέα Παπανδρέου.


ΟΙ ΔΙΚΟΙ του άνθρωποι θυμήθηκαν χθες τον Ανδρέα. Το πρωί, η κόρη του Σοφία
πήγε στο Α' Νεκροταφείο και άφησε λίγα λουλούδια στον τάφο του πατέρα της. Το
μεσημέρι πήγε ο κ. Αντ. Λιβάνης με τον γιο του Ηλία και λίγο αργότερα ήταν η
σειρά τής κ. Δήμητρας Παπανδρέου, που πήγε μαζί με κάποιους φίλους και
συνεργάτες τού ιδρυτή του ΠΑΣΟΚ και τέλεσε τρισάγιο στη μνήμη του.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16359N047</ED>
<ID>
ID:19905

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N04&aa=7</URL></REF>


Article

<CATEGORY>vin05</CATEGORY>

 <H2>Η τύχη τους δούλευε...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΛΕΦΩΝΗΜΑ έλαβαν χθες τα μέλη της κομματικής αντιπροσωπείας του ΠΑΣΟΚ ­
Τσουκάτος, Κρανιδιώτης, Νεονάκης, Καρύδης ­ που είχαν επισκεφθεί πρόσφατα την
Παλαιστίνη και το Ισραήλ. Είχαν δώσει 100 δολάρια σε μία λαχειοφόρο αγορά των
Παλαιστινίων για τη δημιουργία Κέντρου Πρόληψης για τη μεσογειακή αναιμία ­
και κέρδισαν το έπαθλο. Ένα αυτοκίνητο! Φυσικά, το χάρισαν...
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16359N048</ED>
<ID>
ID:19906

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΟΥ ΑΣΩΤΟΥ ΑΥΡΙΟ ­ μόλις μπούμε στην ΟΝΕ θα πρέπει να επανεξεταστεί η
σκοπιμότητα της συγκεκριμένης γιορτής...

ΑΜ, Η ΑΛΛΗ Η ΓΙΟΡΤΗ της ερχόμενης εβδομάδας; Η Τσικνοπέμπτη; Έχουν και
στις Βρυξέλλες Τσικνοπέμπτη και δεν το ξέρουμε;

ΣΚΕΠΤΕΣΤΕ ΟΤΙ ΣΕ δύο χρόνια θα πηγαίνουμε να «τσικνίσουμε» στις
ταβέρνες και θα πληρώνουμε σε ευρώ;

ΣΗΜΑΣΙΑ ΒΕΒΑΙΩΣ έχει ότι και τα ρέστα, σε ευρώ θα τα παίρνουμε...

ΠΑΝΤΩΣ, ΟΙ ΤΟΥ ΠΑΣΟΚ όλο και ενημερώνονται. Να, ο κ. Στ. Μανίκας και
μία ομάδα κομματικών στελεχών αναχωρούν για το Παρίσι, για να συζητήσουν τα
προβλήματα των μεγαλουπόλεων παρουσία του κ. Λ. Ζοσπέν, παρακαλώ!

ΠΩΣ; ΘΑ ΠΑΡΑΙΤΗΘΕΙ από τη δημαρχία των Αθηναίων ο κ. Δ. Αβραμόπουλος αν
κάνει κόμμα; Θα είναι δηλαδή ο πρώτος πρόεδρος κόμματος που όλοι θα τον
φωνάζουν «δήμαρχο»;

ΔΙΟΤΙ, ΤΩΡΑ που είναι δήμαρχος, όλοι οι δικοί του τον φωνάζουν «πρόεδρο».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16359N049</ED>
<ID>
ID:19907

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N04&aa=9</URL></REF>


Article

<CATEGORY>vin04</CATEGORY>

 <H5>ΑΥΡΙΟ ΑΠΟ ΤΗ ΘΕΣΣΑΛΟΝΙΚΗ ΟΙ ΘΕΣΕΙΣ ΤΟΥ ΥΠΟΥΡΓΟΥ ΕΘΝΙΚΗΣ ΑΜΥΝΑΣ
</H5><H2>Η πρόταση Άκη για το ΠΑΣΟΚ
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Συρρίκνωση ή ελπίδα; Τη δική του απάντηση στο δίλημμα αυτό, που θεωρεί ότι
ταλανίζει τον χώρο του ΠΑΣΟΚ, επιχειρεί να δώσει αύριο από τη Θεσσαλονίκη ο κ.
Άκης Τσοχατζόπουλος.

Ο ΥΠΟΥΡΓΟΣ Άμυνας, στην πορεία προς το Συνέδριο και τις ευρωεκλογές θέλει να
καταγράψει τον «ιδιαίτερο» λόγο του. Και εκτιμά ότι το δίλημμα μπορεί να
απαντηθεί θετικά για το Κίνημα.

Απαραίτητη προϋπόθεση, μια σειρά κινήσεων που θα οδηγούν σε μια «άλλη πορεία»
του ΠΑΣΟΚ, με νέες πολιτικές, αλλά και με μια νέα σχέση με τα κοινωνικά
στρώματα που παραδοσιακά το στηρίζουν.

Δεν είναι λίγες οι φορές που ο υπουργός Άμυνας με έναν ειλικρινή τρόπο έχει
αναφερθεί στην τάση συρρίκνωσης του ΠΑΣΟΚ, είτε όπως εκφράστηκε μέσα από τις
κάλπες για την Τοπική Αυτοδιοίκηση, είτε όπως καταγράφεται στα γκάλοπ που
βλέπουν το φως της δημοσιότητας. 
Όπως δεν είναι λίγες οι φορές που διατύπωσε με ευθύ ­ όπως όλοι παραδέχονται ­
τρόπο τούς κινδύνους από τα υπό εκκόλαψη «κόμματα του σωλήνα». Κινδύνους για
το ίδιο το πολιτικό σύστημα, αλλά και την πορεία του ΠΑΣΟΚ, καθώς κάποια
«κέντρα», όπως εκτιμά, θα επιχειρήσουν να το εγκλωβίσουν σε «κεντροδεξιά σενάρια».

Η ΠΡΟΘΕΣΜΙΑ

Έφθασε λοιπόν η «ώρα μηδέν» για το ΠΑΣΟΚ; Για τον υπουργό Άμυνας η τελευταία
προθεσμία για να ξεκινήσει μια πορεία ανάκαμψης «ήταν χθες», όπως συνηθίζει να
λέει στους συνεργάτες του. Πριν δηλαδή από τις δημοτικές εκλογές, όταν, όπως
θυμίζουν συνεργάτες του, επισήμαινε την ανάγκη για μια άλλου είδους συνεργασία
με τα προοδευτικά κόμματα.

Ανεξάρτητα από αυτό, πάντως, ο κ. Τσοχατζόπουλος εκτιμά ότι και σήμερα
υπάρχουν περιθώρια, αρκεί «να κατανοήσουν όλοι την ανάγκη για μια άλλη
πορεία». Την ανάγκη για ένα διαφορετικό «πρόσωπο» του ΠΑΣΟΚ, για αλλαγές,
διορθώσεις ή επιταχύνσεις πολιτικών που εφαρμόζει το ΠΑΣΟΚ, ώστε να
ανταποκριθεί στο αίσθημα των λαϊκών στρωμάτων «που προσδοκούν ακόμα στο ΠΑΣΟΚ».

ΠΟΡΕΙΑ ΣΥΓΚΛΙΣΕΩΝ

Για τον υπουργό Άμυνας οι αναγκαίες τομές και μεταρρυθμίσεις απαιτούν
ευρύτερες κοινωνικές συναινέσεις και ευρύτερες πολιτικές πλειοψηφίες. Και αυτό
γιατί η πορεία Σύγκλισης έχει εξαντλήσει αρκετά κοινωνικά στρώματα που έχουν
ρόλο στις αναγκαίες αναδιαρθρώσεις. Για να επιτευχθούν όμως οι συναινέσεις και
οι πλειοψηφίες, πρέπει να υπάρξουν, λένε συνεργάτες του κ. Τσοχατζόπουλου,
πολιτικές συγκλίσεων με τα άλλα προοδευτικά κόμματα και μάλιστα τέτοιες που να
ξεπερνούν τον απλό διάλογο. Το Συνέδριο για τον κ. Τσοχατζόπουλο είναι ένας
καθοριστικός σταθμός, στον οποίο μια τέτοια αλλαγή πορείας πρέπει να
αποτυπωθεί καθαρά. Γι' αυτό και μέχρι τώρα αυτό που έθετε και θέτει, είναι η
ανάγκη για ένα «πολιτικό Συνέδριο». Χωρίς εκλογικά χαρακτηριστικά. Και, όπως
εκμυστηρεύεται σε συνεργάτες του, αισθάνεται δικαιωμένος που από τον
Σεπτέμβριο είχε θέσει αυτό το ζήτημα. «Σήμερα, μόλις 20 ημέρες πριν από την
εκλογή των αντιπροσώπων, δεν έχει γίνει ουσιαστικά καμία πολιτική διαδικασία»,
φέρεται να σχολίαζε χθες. Τα θέματα των «μελών μιας χρήσης» κυριαρχούν, και,
όπως λένε συνεργάτες του, όσο δεν κατοχυρώνονται «αξιόπιστες, διαφανείς και
φερέγγυες διαδικασίες», τόσο θα δικαιώνεται η απαισιόδοξη εκτίμηση ότι το
Συνέδριο δεν θα δώσει απαντήσεις στο μεγάλο θέμα του ΠΑΣΟΚ, που είναι η
αποκοπή του από τα κοινωνικά στρώματα που το στήριζαν.

ΜΑΧΗ ΓΙΑ ΑΝΑΣΤΡΟΦΗ

Έστω λοιπόν και στο «παρά πέντε», κατά τον υπουργό Άμυνας, «η μάχη μπορεί να
δοθεί» και να δοθεί, όπως λένε οι πολιτικοί του φίλοι, «νικηφόρα για το
ΠΑΣΟΚ». Αυτό όμως απαιτεί ­ λένε ­, η ηγεσία του ΠΑΣΟΚ να δει συλλογικά την
πορεία του κόμματος, όχι μέσα από επιμέρους κινήσεις, αλλά στο πλαίσιο μιας
ευρύτατης συμφωνίας. Μέσα από την εκπλήρωση αυτών των προϋποθέσεων, ο κ. Άκης
Τσοχατζόπουλος θεωρεί ότι το κλίμα μπορεί να αναστραφεί μέχρι τις ευρωεκλογές. 
Και αυτό αναμένεται να το πει καθαρά και στη Θεσσαλονίκη, αύριο, και στις
άλλες παρεμβάσεις του.

Το ΠΑΣΟΚ, σχολιάζουν στελέχη που κινούνται κοντά του, δεν έχει να φοβηθεί
κανέναν «ούτε τη Ν.Δ., ούτε τα κεντροδεξιά σενάρια. Αρκεί ­ όπως τόνιζαν ­ να
γίνει ΠΑΣΟΚ». Γιατί ­ συμπληρώνουν ­ ο κόσμος του έχει αρχίσει να πιστεύει ότι
δεν είναι «το ριζοσπαστικό ΠΑΣΟΚ» που ήξεραν. Και ότι έχει μετατραπεί σε
«διαχειριστή», ο οποίος αλλού κάνει καλά τη δουλειά του, αλλού όχι.

Υπό το πρίσμα αυτό ο υπουργός Άμυνας παραμένει σταθερά στη θέση του να μη
διεκδικήσει την προεδρία στο Συνέδριο, ούτε δείχνει να τον απασχολεί σε αυτή
τη φάση η υποψηφιότητα άλλου στελέχους.

Όπως δεν δείχνει διατεθειμένος να μπει σε λογική διαπραγμάτευσης ή προτάσεων
σε έναν πιθανό ανασχηματισμό μετά το Συνέδριο. «Οι απόψεις του δεν αφορούν
πρόσωπα, αλλά πολιτικές. Και αν, όπως είναι αυτονόητο, οι αλλαγές προσώπων
κριθούν αναγκαίες, αυτές αφορούν καθαρά τον Πρωθυπουργό», λένε συνεργάτες του.

ΟΙ ΕΥΡΩΕΚΛΟΓΕΣ

Ένα πρώτο δείγμα μιας πιθανής ανάκαμψης του ΠΑΣΟΚ, τα στελέχη που κινούνται
κοντά στον υπουργό Άμυνας θεωρούν ότι μπορεί να καταγραφεί στις ευρωεκλογές ­
παρά την αναπόφευκτη εσωστρέφεια μέχρι το Πάσχα. Και από 'κεί και πέρα; 
Αν το ΠΑΣΟΚ είναι κάτω από το 30%; Στην περίπτωση αυτή το ΠΑΣΟΚ «θα πρέπει να
εξετάσει τα αίτια», λένε από την πλευρά του κ. Τσοχατζόπουλου, και ο καθένας
να αναλάβει τις ευθύνες του για τις εξελίξεις.

Κατά τα άλλα, όσοι για αύριο περιμένουν κάποιο «μανιφέστο ρήξης» από τον
υπουργό Άμυνας, μάλλον δεν θα δικαιωθούν. 
Όπως λένε οι συνεργάτες του, δεν θα είναι παρά η κατάθεση των απόψεών του στην
πορεία προς το Συνέδριο και τις ευρωεκλογές, όπως ήδη έχουν κάνει και άλλα
στελέχη στη συμπρωτεύουσα. Άλλωστε, ο κ. Τσοχατζόπουλος πιστεύει ότι θα ήταν
ιδιαίτερα χρήσιμο αν όλα τα στελέχη πάρουν μέρος σ' αυτήν την πορεία και
ανανεώσουν την επαφή τους με το κόμμα και την κοινωνία. 
Έτσι, πιστεύει, θα συμβάλουν στην όσο το δυνατόν μεγαλύτερη συσπείρωση στην
πορεία προς το Συνέδριο και τις ευρωεκλογές.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16359N051</ED>
<ID>
ID:19794

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Τόποι κοινοί, τόποι κενοί
</H2>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

«Αν δεν έχεις ιδέες, εμφάνισέ τες ως βεβαιότητες». Η αντικατάσταση της σκέψης
με θέσφατα, η προσκόλληση στα στερεότυπα και η ερμηνεία των γεγονότων μόνο υπό
το πρίσμα του προσωπικού κέρδους, τείνουν να καταστούν ο συνήθης τρόπος
άσκησης και πρόσληψης της πολιτικής στην Ελλάδα.

ΔΕΝ ΣΥΝΔΕΟΝΤΑΙ βεβαίως μόνο με την πολιτική ούτε, ακόμα περισσότερο, αποτελούν
αποκλειστικά ελληνικά φαινόμενα. Για να δικαιούμαστε γενικώς να λέμε πως
σκεφτόμαστε, οφείλουμε να μη θεωρούμε ότι τα πράγματα είναι κατ' ανάγκην όπως
παρουσιάζονται και να απαιτούμε να τα γνωρίσουμε. Λέμε, συνήθως, «μια ταινία
έκανε πολλά εισιτήρια, άρα είναι καλή», αντί να αναρωτιόμαστε «είναι άραγε
καλή αυτή η ταινία που έκανε τα πολλά εισιτήρια;». Στην πολιτική ο κόπος είναι
ακόμα μεγαλύτερος, γιατί οι έννοιες πάνω στις οποίες καλούμαστε να σκεφτούμε
είναι αόριστες, δυσπρόσιτες και αμφίσημες. Με ποια κριτήρια μετριέται η ηθική
στάση, το γενικό συμφέρον, ο βαθμός ελευθερίας; Πάντως, όχι με αυτά που
επικαλούνται όσοι αυτοαναγορεύονται ηθικοί μέντορες ή «χώρες της ελευθερίας»

Στη χώρα μας τα πράγματα περιπλέκονται από την έκταση που πήραν δύο αντιφατικά
αλλά αλληλένδετα χαρακτηριστικά: κάποιος «λόγος», ένα εξωτερικό θεωρητικό
περίβλημα των πολιτικών πράξεων και αποφάσεων, θεωρείται απαραίτητος για τη
διατήρηση της «μεσογειακής μας ιδιοτυπίας», αλλά και εξαντλείται στο καθαρά
συμβολικό αυτό επίπεδο. Ανεχόμαστε έτσι και τελικά οδηγούμαστε στην έλλειψη
οποιασδήποτε παιδείας σχετικής με την υπαγωγή των λεγομένων στη δοκιμασία της
λογικής και της πραγματικότητας. Δεν υπάρχει πιο αλάθητο σημάδι της φτώχειας
της πολιτικής έκφρασης από τον αριθμό και τη συχνότητα των κοινοτοπιών που
ακούγονται, αλλά και την έκταση και τη σημασία που αμέσως αποκτούν, στις
δημόσιες και ιδιωτικές συζητήσεις μας. Ή, αντιστρόφως, από τη σιωπή ή τη
ρηχότητα με την οποία αντιμετωπίζονται γεγονότα και εξελίξεις που απαιτούν ανάλυση.

Τρανό παράδειγμα του πρώτου συμπτώματος η διάσημη πλέον φράση περί τέλους του
«βιο-ιστορικού κύκλου» μιας εποχής. Ξαφνικά είδαμε το φως το αληθινό: ο πιο
δημοφιλής πολιτικός το διαπίστωσε, άρα είναι αλήθεια, άρα τον έχουμε ανάγκη να
μας μπάσει στον νέο κύκλο (χαλάλι του και η ζαλάδα από τις τόσες συγκινήσεις
και γυρίσματα). Κανείς δεν αναρωτήθηκε γιατί αυτή η αναγκαία αναφορά στον
«βίο» του κύκλου, αν όχι προς εντυπωσιασμόν της γαλαρίας και αντιπερισπασμόν
εκ της κενότητος; Κανείς δεν νοιάστηκε να μάθει πώς άνοιξε, με τι κριτήρια
έκλεισε ο δύσμοιρος κύκλος και γιατί τη συγκεκριμένη χρονική στιγμή; Κανείς
δεν ταράχθηκε από την ψηφοθηρική χρησιμοποίηση μιας επίπλαστης πολιτειακής
απειλής (προσδεθείτε σε μένα, γιατί το σύστημα καταρρέει); Σχεδόν κανείς. Όπως
εξάλλου συνέβη και με την κεντροαριστερή πιπίλα της αντίπερα κομματικής όχθης.
Μήπως εδώ θα ήταν ωφελιμότερο να πάψουμε να κάνουμε λόγο για πλειοψηφία
αριστερών κυβερνήσεων, αναγκασμένων να ασκούν δεξιά πολιτική, και να
αναρωτηθούμε για τις αιτίες που το βάθεμα της Ευρωπαϊκής Ένωσης και η εισαγωγή
του κοινού νομίσματος απαγορεύουν από τις κυβερνήσεις να είναι αριστερές ως
προς την πολιτική και δεξιές ως προς τον αυτοπροσδιορισμό;

Πολλά τα πρόσφατα παραδείγματα και της αναλυτικής αδυναμίας. Τα προβλήματα της
παιδείας ερμηνεύθηκαν ομοφώνως ως μεγάλη ήττα της κυβέρνησης και ελάχιστα
συγκίνησαν η μεταρρυθμιστική εμμονή, η άρνηση προσφυγής στη βία, η εμφάνιση
μιας κοινωνίας που δεν ξέρει ή δεν μπορεί να πει πού θέλει να πάει (γιατί η
παιδεία δεν χαρίζεται, αποκτάται) και η αποκάλυψη μιας αντιπολίτευσης που δεν
διστάζει να βαθύνει μιαν εθνική πληγή, προκειμένου να φανεί ­ αδόξως ­
«δυναμική». Η επίσημη στάση στο ταξίδι-«φάντασμα» του Οτζαλάν κρίθηκε
αποκλειστικά με βάση τη λογική των γεωπολιτικών συσχετισμών, χωρίς καν να
τεθεί κρίσιμο για τη δημοκρατία δίλημμα: θέλουμε να χωρέσουμε σε καλούπια που
άλλοι μας ετοίμασαν ή να προσπαθήσουμε ­ και πόσο το μπορούμε ­ να
διαμορφώσουμε την εικόνα που πιστεύουμε ότι μας αρμόζει; Χώρα ασύλου πάντως
δεν είναι αυτή που εύχεται να μην της ζητήσουν άσυλο. Όπως και ένας λαός δεν
έχει πολιτικό αισθητήριο, μόνο και μόνο επειδή όλοι θεωρούν ότι έχουν τη σωστή
άποψη για όλα.

Ο δικηγόρος Κώστας Β. Μποτόπουλος είναι διδάκτωρ του Συνταγματικού Δικαίου.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16359N062</ED>
<ID>
ID:19844

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Επικίνδυνο φαινόμενο
</H2>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

ΙΣΩΣ ΔΕΝ θα έπρεπε να μας αιφνιδιάσει η επίθεση του Μιλτιάδη Έβερτ κατά του
δημοσιογράφου Παύλου Τσίμα. Εδώ και αρκετό καιρό δημόσια πρόσωπα απ' όλους
τους χώρους πυροβολούν απρόκλητα (αλλά όχι απρογραμμάτιστα) δημοσιογράφους και
Μέσα. Ξεκινώντας από το ρεφρέν «δεν τα απέδωσαν σωστά οι δημοσιογράφοι» και
περνώντας στα «σατανικά διαπλεκόμενα» φθάνουν στην προχθεσινή κορόνα του κ.
Έβερτ περί στημένης συνέντευξης και ­ εμμέσως πλην σαφώς ­ περί χρηματισμού
του δημοσιογράφου που πήρε τη συνέντευξη από τον Πρωθυπουργό!

Οι ατεκμηρίωτες καταγγελίες που εκτοξεύονται συνεχώς από μεγαλόσχημους έχουν,
προφανώς, διπλό στόχο: Από τη μια να μείνουν, ανέξοδα, στον αφρό της
επικαιρότητας, χαϊδεύοντας ταυτόχρονα και τα αυτιά των δικών τους. Από την
άλλη να τρομοκρατήσουν δημοσιογράφους και Μέσα, ώστε στο μέλλον να είναι πιο
«συνετοί», πιο «προσεκτικοί».

Ο κ. Έβερτ δεν ατύχησε μόνο γιατί οι χαρακτηρισμοί του είχαν στόχο έναν από
τους πιο συνεπείς και ακέραιους του σιναφιού μας, αλλά και γιατί το πέπλο ήταν
τόσο διαφανές που διαγράφηκαν αμέσως οι προθέσεις.

Ο δημοσιογραφικός χώρος δεν κατοικείται μόνο από αγγέλους, όπως και κανένας
χώρος στην κοινωνία. Θα περίμεναν, λοιπόν, οι πολίτες κριτική τεκμηριωμένη,
σκληρή αν θέλετε, αλλά δίκαιη.

Αντί γι' αυτό ζούμε μέρα τη μέρα το γιγάντωμα ενός επικίνδυνου φαινομένου: Της
σπίλωσης και της ισοπέδωσης συνολικά του δημοσιογραφικού επαγγέλματος.

Και δεν κατανοούν, όσοι με απερισκεψία κραυγάζουν, ότι αυτοκτονούν, αφού κι
αυτοί στον ίδιο χώρο της δημοσιότητας κινούνται. Κι αυτό λίγο θα μας
ενδιέφερε, αν οι άκριτες επιθέσεις δεν είχαν εν τέλει αντίκτυπο στην καρδιά
της δημοκρατίας, δηλαδή στην ελευθερία του λόγου.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16359N063</ED>
<ID>
ID:19872

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N06&aa=3</URL></REF>


Article

<CATEGORY>vin04</CATEGORY>

 <H5></H5><H2>Έμφαση στα Βαλκάνια, με νέο ταξίδι του Πάγκαλου
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΥΠΑΡΧΕΙ μια λέξη που προκαλεί έντονη δυσφορία τους τελευταίους μήνες στο
υπουργείο Εξωτερικών. Πρόκειται για τη λέξη «διείσδυση» ­ και η δυσφορία
διπλωματών και πολιτικών τους προϊσταμένων δεν οφείλεται, βέβαια, σε κάποιον
υπερβολικό πουριτανισμό, αλλά στο γεγονός ότι συνδεόμενη με τα Βαλκάνια η λέξη
αυτή έχει δημιουργήσει στο παρελθόν προβλήματα στην ανάπτυξη μιας υγιούς
πολιτικής της Ελλάδας.

Όπως λέει χαρακτηριστικά γνώστης των βαλκανικών υποθέσεων στο υπουργείο
Εξωτερικών, «φράσεις του τύπου "διείσδυση στα Βαλκάνια" ή "τα Βαλκάνια
ενδοχώρα της Ελλάδας" υποδηλώνουν ότι η Αθήνα προσβλέπει σε μια σχέση ανώτερου
- κατώτερου, με τον ένα βέβαια να εκμεταλλεύεται τον άλλον. Κι αυτό είναι
λογικό να μην αρέσει στους γείτονές μας».

Η βαλκανική πολιτική, το τελευταίο διάστημα, βρίσκεται στα «πάνω της» από
άποψη προτεραιότητας για την κυβέρνηση ­ είναι χαρακτηριστικό ότι ο Θόδωρος
Πάγκαλος, για δεύτερη φορά σε διάστημα μικρότερο του μηνός, αναχωρεί για μια
ακόμη βαλκανική περιοδεία. Τον Ιανουάριο πήγε στη Βουλγαρία και τη Ρουμανία
και αύριο πάει στη Γιουγκοσλαβία, στην Κροατία και τη Βοσνία, με την κρίση στο
Κόσοβο να έχει φθάσει σε ένα πολύ λεπτό σημείο.

Πίσω από αυτή την έμφαση στα Βαλκάνια βρίσκεται η σημασία που αποδίδει η
ελληνική κυβέρνηση στη διατήρηση και ενίσχυση της σταθερότητας στην περιοχή ­
μια αμφισβήτηση της οποίας θα μπορούσε να έχει σοβαρές επιπτώσεις στην
προσπάθεια που καταβάλλει η ελληνική οικονομία.

Την τρόπον τινά μεταβολή στην εξωτερική πολιτική της χώρας μας έναντι των
βαλκανικών χωρών επισημαίνει και έκθεση της Δυτικοευρωπαϊκής Ένωσης. Ο τίτλος
της έκθεσης είναι «Η ΔΕΕ και η διαχείριση κρίσεων στα Βαλκάνια» και στο
κεφάλαιο «Ελλάδα και Βαλκάνια - μια μεταβαλλόμενη προσέγγιση» αναφέρεται:
«...η θέση που έχει πάρει η Ελλάδα έναντι τών προς Βορράν γειτόνων της έχει
σταδιακά, αλλά δραστικά, αλλάξει από μια καθαρά πολιτική προσέγγιση, για
τουλάχιστον πενήντα χρόνια, σε μια πολιτικοοικονομική προσέγγιση».

Η έκθεση ­ που εκπονήθηκε με την ευθύνη του προέδρου της Πολιτικής Επιτροπής
κ. Μπομέλ ­ αναφέρεται εκτενώς στις οικονομικές σχέσεις Ελλάδας και Βαλκανίων.
Οι ελληνικές επενδύσεις στις γειτονικές χώρες, οι μετανάστες (με συμβολή στην
ελληνική οικονομία), τα κοινωνικά προβλήματα, που με τη σειρά της έχει
δημιουργήσει η μετανάστευση, είναι όλα θέματα που περιγράφονται στην έκθεση.
Και τονίζεται πως «είναι σαφές ότι η Ελλάδα έχει μέγιστα οικονομικά συμφέροντα
στα Βαλκάνια και ότι μια νέα πολιτική προσέγγιση που να τα αντικατοπτρίζει
έχει γίνει αναγκαία. Κι αυτή η νέα προσέγγιση έχει μια διμερή όσο και μια
πολυμερή διάσταση».

Η έκθεση δίδει ακόμη ιδιαίτερη σημασία στο γεγονός ότι «η σταθερότητα και η
εγγύηση των υπαρχόντων συνόρων παραμένουν μια σαφής προτεραιότητα στην
εξωτερική πολιτική της κυβέρνησης Σημίτη» και αυτό «μοιάζει να καθορίζει σε
μεγάλο βαθμό την προσέγγιση που έχει υιοθετήσει η Ελλάδα έναντι της κρίσης στο Κόσοβο...».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16359N071</ED>
<ID>
ID:19795

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N07&aa=1</URL></REF>


Article

<CATEGORY>vin04</CATEGORY>

 <H5>ΠΑΣΟΚ: ΠΑΡΑ ΤΗΝ ΑΠΟΦΑΣΗ ΤΟΥ Ε.Γ. «ΝΑ ΚΛΕΙΣΕΙ ΤΟ ΘΕΜΑ»
</H5><H2>Νέος γύρος για 20.000 μέλη
</H2>
Νέος γύρος αντιπαραθέσεων φαίνεται ότι εγκαινιάζεται στο ΠΑΣΟΚ με αφορμή τις
παράνομες εγγραφές μελών, παρά την ομόφωνη προχθεσινή απόφαση του Εκτελεστικού
Γραφείου «να τελειώνει» αυτό το θέμα, που απειλεί να υπονομεύσει το 5ο
Συνέδριο του Κινήματος.

Η ΕΣΩΚΟΜΜΑΤΙΚΗ αντιπολίτευση μετακινείται τώρα από τη θέση της, να γίνουν
δεκτές οι ενστάσεις της για τα 20.000 μέλη, και ζητεί να διαπιστωθεί πόσα
ακριβώς είναι τα μέλη του ΠΑΣΟΚ. Κι αυτό, όπως προκύπτει από δήλωση κορυφαίου
στελέχους της, επειδή αμφισβητεί ότι τα μέλη του ΠΑΣΟΚ είναι 212.000 και
υποστηρίζει ότι «σε περιόδους γενικής απαξίας της πολιτικής και διαπιστωμένης
φθοράς του κόμματος δεν είναι φυσιολογικό να αυξάνονται τα οργανωμένα μέλη του
ΠΑΣΟΚ». Και επισημαίνει πως αυτό αποδεικνύεται από το γεγονός ότι έχουν γίνει
μαζικές εγγραφές «με το τσουβάλι» σε δύο «σημαδιακές» περιόδους:

* τον Δεκέμβριο του 1997, παραμονές δηλαδή της έναρξης των
εσωκομματικών διαδικασιών για την ανάδειξη των υποψήφιων νομαρχών και δημάρχων,

* τον Σεπτέμβριο του 1998, λίγο πριν από τη λήξη της προθεσμίας
εγγραφών μελών στο ΠΑΣΟΚ που θα λάβουν μέρος στις διαδικασίες για την ανάδειξη
των αντιπροσώπων του Συνεδρίου.

Η εσωκομματική αντιπολίτευση ισχυρίζεται τώρα ότι «τα μέλη του ΠΑΣΟΚ δεν
υπερβαίνουν τις 140.000», θέση που θα προβληθεί με κάθε τρόπο στη συνεδρίαση
της Επιτροπής Δεοντολογίας, μεθαύριο Δευτέρα.

Ανεξάρτητες πηγές ανέφεραν ότι τόσο η ακραία αυτή θέση της εσωκομματικής
αντιπολίτευσης όσο και η εμμονή της πλειοψηφίας στον αριθμό των 212.000 μελών
δεν είναι παρά διαπραγματευτικές τακτικές κινήσεις. Όπως έγινε γνωστό, η
εσωκομματική αντιπολίτευση θα προτείνει ως συμβιβαστική λύση, στην οποία
φαίνεται να συμφωνεί και η πλειοψηφία, να αποκλεισθούν από τις διαδικασίες
ανάδειξης αντιπροσώπων στο Συνέδριο όσα μέλη έχουν εγγραφεί κατά τα έτη 1997
και 1998, και η εκλογή των αντιπροσώπων να γίνει από τα περίπου 160.000 μέλη
που είχαν λάβει μέρος στις διαδικασίες για το Συνέδριο του 1996 ­ που ανέδειξε
πρόεδρο του κόμματος τον Κώστα Σημίτη.

Στο μεταξύ, χθες, 25 μέλη της Κεντρικής Επιτροπής, προσκείμενα στην
εσωκομματική αντιπολίτευση, ζητούν την «αυστηρή καταδίκη, την αποκήρυξη και
την αποκάλυψη των όποιων ανώνυμων πηγών ή κύκλων» από τα συντεταγμένα όργανα
του ΠΑΣΟΚ, εκείνων που ευθύνονται για τους χαρακτηρισμούς «κυπατζήδες» και
«ασφαλίτες» που απηύθυναν κατά του Γ. Παναγιωτακόπουλου και της Τ. Αντωνίου,
με αφορμή τις ενστάσεις για τα 20.000 μέλη.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16359N072</ED>
<ID>
ID:19836

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N07&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Κακοστημένο θέατρο για ποιους, αλήθεια, θεατές;
</H2>
<AUTHOR>ΓΙΩΡΓΟΣ ΧΡ.ΠΑΠΑΧΡΗΣΤΟΣ</AUTHOR>

ΕΛΛΕΙΨΗ σοβαρότητας αποδεικνύει αυτή η αστεία διελκυστίνδα μεταξύ της
πλειοψηφίας του ΠΑΣΟΚ και της εσωκομματικής αντιπολίτευσης, σχετικά με τις
παράνομες εγγραφές μελών στο κόμμα. Έλλειψη σοβαρότητας και απουσία κάθε
σωφροσύνης. Κυρίως γιατί και οι δύο πλευρές, που γνωρίζουν πολύ καλά τι έχει
γίνει, αποδύονται σε ένα κακοστημένο θέατρο, με θεατές, αλήθεια, ποιούς;

Την κοινωνία, αποκλείεται. Έχει πολύ σοβαρότερα θέματα να ασχοληθεί από το να
παρακολουθεί τις ανόητες προσπάθειες ένθεν και ένθεν για το ποιος θα πάρει το
πάνω χέρι, σε μια ιστορία που ουσιαστικά δεν έχει αντίκρυσμα. Από την στιγμή
ειδικά, που κανείς, μα κανείς, από τα κορυφαία στελέχη, δεν αμφισβητεί την
πρωτοκαθεδρία του Κώστα Σημίτη.

Τους φίλους και τους οπαδούς του ΠΑΣΟΚ, δύσκολα. Εκείνους το μόνο ίσως που
τους ενδιαφέρει είναι το πώς θα παραμείνει στην κυβέρνηση το κόμμα, για να
μπορούν να έχουν επαφή με την εξουσία.

Όμως, ανεξάρτητα από το ποιος ενδιαφέρεται για όλα αυτά, σημασία έχει ότι με
τα όσα συμβαίνουν με ευθύνη ΚΑΙ ΤΩΝ ΔΥΟ ΠΛΕΥΡΩΝ, καταρρακώνεται κάθε έννοια
σοβαρότητας. Και το εξοργιστικό είναι ότι εκείνοι που συντηρούν αυτή την
ιστορία δείχνουν να μην αντιλαμβάνονται ότι αυτό που τελικά επιτυγχάνουν είναι
να υπονομεύουν την αξιοπιστία του 5ου Συνεδρίου του ΠΑΣΟΚ. Κοινώς δεν
καταλαβαίνουν ότι βάζουν τα χέρια τους και βγάζουν τα μάτια τους. Ίσως για να
μη βλέπουν αυτό που έρχεται...
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16359N073</ED>
<ID>
ID:19873

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N07&aa=3</URL></REF>


Article

<CATEGORY>vin04</CATEGORY>

 <H5>ΡΥΘΜΙΣΕΙΣ ΑΠΟ ΤΗΝ ΑΤΕ ΣΕ 50.000 ΑΓΡΟΤΕΣ ΠΟΥ ΧΡΩΣΤΑΝΕ ΠΑΝΩ ΑΠΟ 300 ΔΙΣ. ΔΡΧ. </H5><H5>Οι αντιδράσεις
</H5><H2>Ένταση παρά την ανάσα
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Ανάσα σε 50.000 αγρότες που χρωστάνε πάνω από 300 δισ. δραχμές δίνει η
κυβέρνηση και η Διοίκηση της ΑΤΕ, με τις διαδικασίες που αρχίζουν την Τετάρτη
για ρυθμίσεις, κατά κλάδο, προϊόν και με τραπεζικά κριτήρια. Τα χρέη αυτά
έχουν προέλθει από τα υψηλά επιτόκια της περιόδου 1990-93.

ΕΤΣΙ, ενώ ανεβαίνουν οι τόνοι από την αντιπολίτευση και από την Πανθεσσαλική
για αγροτικές κινητοποιήσεις, με το επιχείρημα ότι χθες δεν υπήρξε γενικευμένη
ρύθμιση για διαγραφή χρεών από το Υπουργικό Συμβούλιο, σήμερα ο υπουργός
Γεωργίας κ. Γ. Ανωμερίτης επρόκειτο, σύμφωνα με την απόφαση, να αποστείλει
στην ΠΑΣΕ απάντηση με βασικό ζήτημα ότι:

«Η κυβέρνηση δεν πρόκειται να προχωρήσει άκριτα σε υιοθέτηση γενικευμένων
αιτημάτων. Δεν μπορεί να υπάρξουν συνολικές ρυθμίσεις των αγροτικών χρεών,
γιατί κάτι τέτοιο οδηγεί σε αναπαραγωγή των προβλημάτων. Προτεραιότητα δίνεται
στην εφαρμογή συγκεκριμένων θεσμικών μέτρων για την ενίσχυση της
ανταγωνιστικότητας της γεωργίας και την ανασυγκρότηση της υπαίθρου».

Τα προβλήματα των αγροτών συζητήθηκαν κατά τη χθεσινή συνεδρίαση του
Υπουργικού Συμβουλίου, που δεν υιοθέτησε, όπως αναμενόταν, την εισήγηση για
καθολική διαγραφή χρεών, παρά τη συστηματική προβολή της συγκεκριμένης άποψης
με επιμονή τις τελευταίες ημέρες. Κάτι τέτοιο, άλλωστε, υπογραμμίσθηκε, εκτός
του ότι θα δημιουργούσε ανισότητα μεταξύ των αγροτών, θα μπορούσε να θεωρηθεί
ότι προγραμματισμένη συζήτηση για το αγροτικό ζήτημα, γινόταν υπό την πίεση κινητοποιήσεων.

Άλλωστε, όπως δήλωσε αργότερα και ο υπουργός Γεωργίας, τα αιτήματα της
Πανθεσσαλικής αφορούν μία μόνο γεωγραφική περιοχή της χώρας, τα οποία πρέπει
να αντιμετωπισθούν, χωρίς όμως να παραγνωρίζονται και άλλα. Ως πρώτο θέμα της
γενικευμένης ρύθμισης, ο κ. Ανωμερίτης απαντώντας χθες σε ερωτήσεις
δημοσιογράφων και εξειδικεύοντας όσα αποφασίσθηκαν στο Υπουργικό Συμβούλιο,
ανέφερε ότι:

­ Μέχρι τώρα η ΑΤΕ έχει προχωρήσει σε ρυθμίσεις χρεών που προσεγγίζουν το 1,5
τρισ. δρχ.

­ Λόγω των υψηλών επιτοκίων του παρελθόντος πολλοί αγρότες είναι
υπερχρεωμένοι, αλλά υπάρχουν περιθώρια να βρεθεί λύση. Έτσι, την Τετάρτη
επιτροπή, στην οποία συμμετέχουν ο υπουργός Εθνικής Οικονομίας Γ. Παπαντωνίου,
ο υπουργός Γεωργίας κ. Γ. Ανωμερίτης, ο γενικός γραμματέας του υπουργείου κ.
Λ. Λαμπρόπουλος και η Διοίκηση της ΑΤΕ, θα προχωρήσει σε ρυθμίσεις χρεών σε
50.000 περιπτώσεις (σε σύνολο 900.000 αγροτών) με βάση εξωδικαστικό
διακανονισμό (όπως εφαρμόζεται στις Τράπεζες) και με βάση κυρίως 3 κριτήρια:

­ των περιοχών

­ το προϊόν

­ κοινωνικά κριτήρια.

Στις προτεραιότητες εντάσσονται περιοχές όπως η Ημαθία, η Καρδίτσα, το
Νευροκόπι, η Δράμα, η Πιερία κ.λπ., όπου έχουν συσσωρευτεί προβλήματα.

Σε ό,τι αφορά το κόστος παραγωγής, μέσα στον Φεβρουάριο αναμένεται να
ολοκληρωθεί ο σχετικός διάλογος. Άλλωστε, τονίζεται (σ.σ.: και όπως έγκαιρα
επισήμαναν «ΤΑ ΝΕΑ»), η επίλυση του προβλήματος δεν αφορά μόνο τη Θεσσαλία,
αλλά και ο διάλογος πρέπει να διασφαλίζει τις θεσμικές λειτουργίες και την
αντιπροσωπευτικότητα από πλευράς αγροτικού πληθυσμού και παραγωγικού
δυναμικού. Ήδη, η μείωση του ΦΠΑ στους λογαριασμούς της ΔΕΗ, με πρωτοβουλία
της υπουργού Ανάπτυξης κ. Β. Παπανδρέου αφορά και τα αγροτικά νοικοκυριά.

Επίσης, η πρωτοβουλία του υφυπουργού Ανάπτυξης κ. Μιχ. Χρυσοχοΐδη στα πλαίσια
συμφωνιών για τη συγκράτηση των τιμών έχει οδηγήσει (για το 1999) σε μειώσεις
κατά 12% στις τιμές λιπασμάτων και φυτοφαρμάκων, ενώ συζητείται και μείωση
κατά 5% στις τιμές πολλαπλασιαστικού υλικού (σπόροι).

Σχετικά με το πετρέλαιο, με βάση τα διαθέσιμα στοιχεία προκύπτει μεγάλη στροφή
της κατανάλωσης στο πετρέλαιο θέρμανσης και στις αγροτικές περιοχές με τη
μείωση κατά 60-70 δρχ. το λίτρο της τιμής του. Η κατανάλωσή του έχει αυξηθεί
ιδιαίτερα φέτος και σε αγροτικές περιοχές.

Ο κ. Ανωμερίτης ανακοίνωσε χθες:

­ Προωθείται νέο θεσμικό πλαίσιο για τους συνεταιρισμούς.

­ Δημιουργία διεπαγγελματικών οργανώσεων κατά προϊόν.

­ Οργανωτική αναδιάρθρωση στο υπουργείο Γεωργίας.

* Τον πληθωρισμό και την ΟΝΕ επικαλέστηκε χθες ο υπουργός Εθνικής
Οικονομίας στην εισήγησή του στο Υπουργικό Συμβούλιο, για να υποστηρίξει ότι
δεν υπάρχουν περιθώρια για πρόσθετες παροχές.

Ο κ. Γ. Παπαντωνίου ανέφερε ότι οι στόχοι για την ΟΝΕ δεν έχουν ακόμη
εκπληρωθεί και επικαλέστηκε την πτωτική πορεία του πληθωρισμού στις ευρωπαϊκές
χώρες, σημειώνοντας ότι αυτό δημιουργεί πρόσθετες δυσκολίες στην προσπάθεια
της Ελλάδας να πιάσει τον στόχο. Ο υπουργός υποστήριξε ακόμη ότι υπάρχει
κίνδυνος «υπερθέρμανσης» στην οικονομία από την πτωτική πορεία των επιτοκίων,
που δημιουργεί πρόσθετο εισόδημα στους καταναλωτές.


* Κατώτερη των περιστάσεων χαρακτηρίζει με δηλώσεις του την κυβέρνηση ο
υπεύθυνος του Τομέα Αγροτικού της Ν.Δ. Σ. Τσιτουρίδης, αναφέροντας ότι, αφού
το υπουργείο Γεωργίας καλλιέργησε προσδοκίες, τελικά δεν υπήρξαν αποφάσεις.

* Το ΚΚΕ με ανακοίνωσή του καταγγέλλει την κυβέρνηση για άρνηση
ρύθμισης των αγροτικών χρεών και αναφέρει ότι θα στηρίξει τον αγώνα της
μικρομεσαίας αγροτιάς κατά της αγροτικής πολιτικής της κυβέρνησης.

* Ευθύνες καταλογίζει στην κυβέρνηση με ανακοίνωσή του ο ΣΥΝ, για
αθέτηση υποσχέσεων σχετικά με τη ρύθμιση των αγροτικών χρεών.

* Αδιαφορία της κυβέρνησης για τα προβλήματα των αγροτών καταγγέλλει με
δηλώσεις του ο πρόεδρος του ΔΗΚΚΙ Δημ. Τσοβόλας.

* «Άνθρακες ο θησαυρός» επισημαίνει με δηλώσεις του ο πρώην πρόεδρος
της Ν.Δ. Μιλτ. Έβερτ, σχολιάζοντας το θέμα των ρυθμίσεων των αγροτικών χρεών.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16359N081</ED>
<ID>
ID:19796

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N08&aa=1</URL></REF>


Article

<CATEGORY>vin04</CATEGORY>

 <H2>Σήμερα η κρίσιμη σύσκεψη
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΛΑΡΙΣΑ

ΔΙΧΑΣΜΕΝΗ φαίνεται ότι είναι η Πανθεσσαλική Συντονιστική Επιτροπή των αγροτών
ως προς την εξέλιξη των κινητοποιήσεων που είχαν εξαγγείλει, με αποκορύφωμα
την έξοδο στην εθνική οδό τη Δευτέρα 8 Φεβρουαρίου, αν και δεν ικανοποίησαν οι
χθεσινές αποφάσεις της κυβέρνησης. Βέβαια όλα θα κριθούν σήμερα το πρωί στη
σύσκεψη που έχει στην Λάρισα η ΠΑΣΕ προκειμένου να εκτιμήσει τα όσα ανακοίνωσε
και γνωστοποίησε εγγράφως ο υπουργός Γεωργίας κ. Ανωμερίτης. Οι πρώτες
εκτιμήσεις χθες από στελέχη της ΠΑΣΕ, για την έξοδο των τρακτέρ τη Δευτέρα
στην εθνική οδό, ήταν πολύ επιφυλακτικές για το αν θα υπάρξει ανταπόκριση από
τους αγρότες, καθώς οι προσυγκεντρώσεις στα χωριά της Θεσσαλίας δεν ήταν οι
αναμενόμενες και ο κόσμος έδειχνε «μουδιασμένος» και κατ' άλλους κουρασμένος.
Υπάρχει βέβαια και το θέμα της διχογνωμίας από τα μέλη της ΠΑΣΕ που ανήκουν
στον χώρο της Ν.Δ. από αυτά του ΚΚΕ. Όλα δείχνουν πως τα μέλη της Ν.Δ.
«θέλουν» να ακολουθήσουν τις «εντολές» του Κώστα Καραμανλή, να μην βγουν τα
τρακτέρ στους δρόμους, ενώ τα μέλη του ΚΚΕ έχουν αντίθετη άποψη θέλοντας
δυναμικές κινητοποιήσεις και αποκλεισμούς δρόμων, έχοντας όμως τον «φόβο» πως
δεν θα υπάρξει ανταπόκριση των αγροτών!

Σήμερα λοιπόν αναμένεται μια σύσκεψη όπου δεν θα λείψει η ένταση και θα κριθεί
η εξέλιξη των αγροτικών κινητοποιήσεων, αν υπάρξει βέβαια σύγκλιση απόψεων των
μελών της ΠΑΣΕ, εφόσον χθες υπήρχαν διαφορετικές απόψεις ως προς την έξοδο των
τρακτέρ την Δευτέρα. Ωστόσο άγνωστο είναι το τι θα κάνουν οι αγρότες σε
οποιαδήποτε απόφαση πάρει η ΠΑΣΕ. Θα ακολουθήσουν σε ενδεχόμενη απόφαση για
αποκλεισμό της εθνικής οδού τη Δευτέρα ή όχι;
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16359N082</ED>
<ID>
ID:19837

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N08&aa=2</URL></REF>


Article

<CATEGORY>vin04</CATEGORY>

 <H2>Νέο πρακτορείο διανομής εφημερίδων και περιοδικών
</H2>
ΠΡΑΚΤΟΡΕΙΟ διανομής εφημερίδων και περιοδικών ιδρύουν οι κ.κ. Χρ. Λαμπράκης
και Χ. Τεγόπουλος. Το νέο πρακτορείο έχει την επωνυμία Άργος Α.Ε.

Στη σχετική αίτηση προς τον υπουργό Τύπου αναφέρονται τα εξής:

«Η εταιρεία Άργος Α.Ε. ζητεί με την παρούσα την κατά νόμον άδεια για την
ίδρυση νέου Πρακτορείου Διανομής Εφημερίδων και Περιοδικών. Η Άργος Α.Ε. έχει
μεν ιδρυθεί από τον Δημοσιογραφικό Οργανισμό Λαμπράκη Α.Ε., αλλά έχει
συμφωνήσει να αναλάβει αμέσως τη διανομή κατ' αποκλειστικότητα σε όλη την
Ελλάδα των εφημερίδων και περιοδικών του Δημοσιογραφικού Οργανισμού Λαμπράκη
Α.Ε. και της Χ.Κ. Τεγόπουλος Α.Ε., καθώς και εφημερίδες και περιοδικά άλλων
εκδοτικών εταιρειών. Ο Δημοσιογραφικός Οργανισμός Λαμπράκη Α.Ε. και η Χ.Κ.
Τεγόπουλος Α.Ε. θα ελέγχουν την πλειοψηφία των μετοχών της Άργος Α.Ε., μέρος
των μετοχών της οποίας θα διατεθεί προσεχώς και σε άλλους εκδότες εφημερίδων
και περιοδικών. Είμαστε στη διάθεσή σας για κάθε περαιτέρω διευκρίνιση και
συμπλήρωση του σχετικού φακέλου με τυχόν πρόσθετα στοιχεία, ώστε να μας
χορηγηθεί η αιτούμενη άδεια».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16359N083</ED>
<ID>
ID:19869

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N08&aa=3</URL></REF>


Article

<CATEGORY>vin04</CATEGORY>

 <H2>ΕΣΗΕΑ - Mega κατά Έβερτ
</H2>
ΤΗΝ ΑΝΤΙΔΡΑΣΗ του δημοσιογραφικού κόσμου και του Mega προκάλεσαν τα όσα
υποστήριξε ο κ. Μ. Έβερτ για στημένη συνέντευξη του Πρωθυπουργού από τον κ. Π. Τσίμα.

Ο πρόεδρος της ΕΣΗΕΑ κ. Αρ. Μανωλάκος κάλεσε τον πρώην πρόεδρο της Ν.Δ. να
επανορθώσει: 
«Έσφαλε ο κ. Έβερτ αναφερόμενος προσβλητικά στον εξαίρετο συνάδελφο κ. Παύλο
Τσίμα. Και, όπως θα έκανε κάθε πολιτικός που σφάλλει, οφείλει ο κ. Έβερτ
ευθαρσώς να επανορθώσει».

Αλλά και το Γραφείο Τύπου του Mega έκανε λόγο για ανυπόστατους ισχυρισμούς και πρόσθεσε:

«Το Mega και οι δημοσιογράφοι που υπηρετούν την ενημερωτική του αποστολη έχουν
αποδείξει ότι εγγυώνται πάντα την αντικειμενικότητα και την εγκυρότητα της
ενημέρωσης του πολίτη από το Μεγάλο Κανάλι».

Τον κ. Μ. Έβερτ επέκρινε και ο κ. Δ. Ρέππας λέγοντας: «Βλέπω μια αδιόρατη χαρά
στον κ. Έβερτ, όταν στο πλαίσιο αυτών των ένθετων μονολόγων του στα δελτία
ειδήσεων εξασφαλίζει την παρουσία του στην πολιτική ζωή της χώρας».

Ο κ. Μ. Έβερτ από την πλευρά του περιορίστηκε μόνο να σχολιάσει τα όσα είπε ο
κ. Δ. Ρέππας με τη φράση: «Τα διαπλεκόμενα παραμιλούν».

Ο ίδιος ο κ. Π. Τσίμας μιλώντας χθες στον Πλάνετ χαρακτήρισε «βαρύτατη ανήθικη
πολιτική μέθοδο» τον τρόπο με τον οποίο λειτούργησε ο κ. Μ. Έβερτ.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16359N085</ED>
<ID>
ID:19898

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N08&aa=5</URL></REF>


Article

<CATEGORY>vin04</CATEGORY>

 <H5>ΑΝ ΙΔΡΥΣΕΙ ΤΩΡΑ ΚΟΜΜΑ ΘΑ ΠΑΡΑΙΤΗΘΕΙ ΑΠΟ ΤΟΝ ΔΗΜΟ ΓΙΑ ΝΑ ΗΓΗΘΕΙ ΕΥΡΩΨΗΦΟΔΕΛΤΙΟΥ
</H5><H5></H5><H2>Γκάλοπ μέσω... φαξ
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Αποφασισμένος να παραιτηθεί από τον δήμο της Αθήνας και να είναι ο ίδιος
επικεφαλής του ευρωψηφοδελτίου εμφανίζεται ο κ. Δ. Αβραμόπουλος στην περίπτωση
που αποφασίσει τελικά να προχωρήσει τώρα στην ίδρυση κόμματος. Και αυτό είναι
ένα ενδεχόμενο που γίνεται κάθε μέρα πιο πιθανό, παρά το βήμα σημειωτόν με το
οποίο κινείται.

Ο ΔΗΜΑΡΧΟΣ Αθηναίων, ο οποίος περιμένει το συνέδριο του ΠΑΣΟΚ για να
οριστικοποιήσει τις προθέσεις του, εξακολουθεί να συμπεριφέρεται με τον ίδιο
τρόπο όπως και πριν από τέσσερις εβδομάδες που ξέσπασε ο θόρυβος. Δηλαδή ένα
βήμα μπρος και ένα πίσω. Μόλις αναζωπυρώνονται τα σενάρια από τι δικές του
ηγετικές εμφανίσεις και σιβυλλικές αναφορές σπεύδει με δηλώσεις του γραφείου
Τύπου να κάνει διαψεύσεις και ούτω καθεξής. Φαίνεται όμως ότι έχει καταλήξει
σε ένα πράγμα το οποίο το αποκαλύπτει στις κατ΄ ιδίαν συνομιλίες του: Να μην
επιχειρήσει με νομικά τερτίπια να παραμείνει στη θέση του δημάρχου μέχρι να
εκλεγεί ευρωβουλευτής ούτε να βάλει άλλο πρόσωπο επικεφαλής στο ευρωψηφοδέλτιό
του και εκείνος να παραμείνει στην Πλατεία Κοτζιά ώστε να διατηρήσει τα
προνόμια του δημάρχου μέχρι τις εθνικές εκλογές.

Η ΔΗΜΟΣΚΟΠΗΣΗ

Οι φίλοι του λένε ότι εάν προχωρήσει στην ίδρυση κόμματος την ίδια ώρα θα
παραιτηθεί από δήμαρχος και τονίζουν ότι όσοι σπεύδουν να μαντέψουν τις
κινήσεις του ερμηνεύοντας το Σύνταγμα και τον εκλογικό νόμο κάνουν άδικο κόπο.

Παράλληλα ο δήμαρχος Αθηναίων εδώ και 20 ημέρες διενεργεί την δική του
καθημερινή δημοσκόπηση. Πώς γίνεται αυτό; Συνεργάτες του στο γραφείο του
δέχονται καθημερινά περίπου 200 γράμματα, τηλεγραφήματα, φαξ και τηλεφωνήματα
από πολίτες όλης της χώρας τα οποία και αρχειοθετούνται. Από αυτά, σύμφωνα με
όσα λένε πάντα οι συνεργάτες του δημάρχου, προκύπτει ότι οι 6 στους 10 που
επικοινωνούν με τον δήμαρχο τον καλούν να προχωρήσει στην ίδρυση κόμματος. Οι
3 του ζητούν να μην το κάνει για να αποτελέσει τη χρυσή εφεδρεία στο μέλλον
και ο δέκατος τον βρίζει. Όσο για τα στελέχη του, που κάνουν δημόσιες δηλώσεις
στην επαρχία ότι ήδη συγκροτούν πυρήνες για το νέο κόμμα, ο δήμαρχος λέει ότι
δεν έχει καμία επαφή μαζί τους και πολύ περισσότερο δεν τους ενθαρρύνει.

Πάντως, ο κ. Δ. Αβραμόπουλος είναι αποφασισμένος να μην απαντά στην ομοβροντία
επιθέσεων που πρόκειται να δεχθεί από ηγεσία και στελέχη της Ν.Δ. ­ αρχής
γενομένης από αυτήν την εβδομάδα στη συνεδρίαση της Κοινοβουλευτικής Ομάδας
της Ν.Δ. «Οι προσωπικές επιθέσεις, οι ύβρεις και οι απειλές δεν ζημιώνουν ποτέ
τους αποδέκτες τους», λένε οι φίλοι του δημάρχου και προσθέτουν ότι εάν «η
Ν.Δ. μπει σ΄ αυτήν την λογική θα την ακολουθήσει μόνο ένας στενός πυρήνας
οπαδών της». Στο κόμμα της αξιωματικής αντιπολίτευσης η απόφαση έχει ληφθεί.
Αμέσως μόλις ανακοινώσει το κόμμα του ο δήμαρχος, το σύνθημα προς στελέχη και
οπαδούς σε όλη τη χώρα θα είναι «τσακίστε τον». Η εκτίμηση που επικρατεί στη
Ρηγίλλης είναι ότι πρέπει εγκαίρως να αντιληφθεί ο κ. Δ. Αβραμόπουλος ότι δεν
πρέπει να προχωρήσει και αν τελικά το τολμήσει η αντίδραση να είναι εξαιρετικά
έντονη ­ τόσο που ούτε θα μπορούσε να το φανταστεί. Ο πρόεδρος του κόμματος,
πάντως, μιλώντας χθες στο συνέδριο των χριστιανοδημοκρατικών κομμάτων στις
Βρυξέλλες εμφανίστηκε βέβαιος ότι το κόμμα του θα βγει δυνατό και ενισχυμένο
από τις ευρωεκλογές.

ΜΗΝΥΜΑ

Ο Δ. Αβραμόπουλος από την πλευρά του, με συνέντευξή του στο περιοδικό «Μπινγκ»
έστειλε μήνυμα στη Ρηγίλλης ότι δεν θα φοβηθεί τη σύγκρουση: «Όλοι οι μεγάλοι
ηγέτες αναδείχθηκαν μέσα από τον πόλεμο που ξέσπασε εναντίον τους. Ο πόλεμος
παράγει ενέργεια και οι σπουδαίες πολιτικές προσωπικότητες αξιοποιούν αυτή την
ενέργεια που συσσωρεύεται».

Στην ίδια συνέντευξη ο δήμαρχος επικρίνει την Ν.Δ. για την αντιπολιτευτική της
στάση, τονίζοντας ότι «ανεξάρτητα από σήμερα η αντιπολίτευση στη χώρα μας
είναι αυτοσκοπός με αποτέλεσμα να στερείται η δημοκρατία τη συνθετική της
διάσταση. Κυριαρχεί το μαύρο και το άσπρο. Σε τέτοιο τύπο αντιπολίτευσης δεν
μπορώ να συμφωνήσω».

Αναφερόμενος στον Κώστα Καραμανλή είπε ότι «έχει μια καλή σκηνική παρουσία,
διαθέτει ευγλωττία και είμαι βέβαιος ότι όσο περισσότερη εμπειρία αποκτά στην
πολιτική τόσο καλύτερος θα γίνεται. Αυτό άλλωστε ισχύει για όλους».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16359N091</ED>
<ID>
ID:19797

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N09&aa=1</URL></REF>


Article

<CATEGORY>vin04</CATEGORY>

 <H5>Έως τις 26 Μαρτίου τα δικαιολογητικά ετεροδημοτών
</H5><H5>Θετικό κλίμα στις ΗΠΑ συνάντησε ο Πασχαλίδης
</H5><H5>Βόμβα σε Ι.Χ. δημοσιογράφου
</H5><H5>Σκληρή απάντηση στις τουρκικές ανακοινώσεις
</H5><H2>ΚΑΙ ΤΑ ΛΟΙΠΑ...
</H2>
ΜΕΧΡΙ τις 26 Μαρτίου έχουν δικαίωμα οι ετεροδημότες που επιθυμούν να ψηφίσουν
στον τόπο διαμονής τους στις ευρωεκλογές του Ιουνίου να υποβάλουν τα
δικαιολογητικά τους.

Αυτό προβλέπεται στο προεδρικό διάταγμα που ρυθμίζει τις διαδικασίες σύμφωνα
με τις οποίες οι ετεροδημότες δεν θα είναι υποχρεωμένοι να απομακρυνθούν από
τις κατοικίες τους στις εκλογές.

Οι ενδιαφερόμενοι πρέπει να υποβάλουν μια υπεύθυνη δήλωση (με όλα τα στοιχεία
τους, τη διεύθυνση της κατοικίας όπου και επιθυμούν να ασκήσουν το εκλογικό
τους δικαίωμα και τη βεβαίωση ότι δεν έχουν στερηθεί το δικαίωμα του εκλέγειν)
και ένα φωτοαντίγραφο του εκλογικού βιβλιαρίου στον δήμαρχο, τον πρόεδρο της
κοινότητας ή τον νομάρχης της περιοχής όπου μένουν.

Γ. Πασχαλίδης

ΘΕΤΙΚΟ κλίμα για την Ελλάδα και τον Πρωθυπουργό Κ. Σημίτη διέγνωσε ο
υφυπουργός παρά τω Πρωθυπουργώ Γ. Πασχαλίδης κατά τις συναντήσεις που είχε τις
τελευταίες τρεις ημέρες στην Ουάσιγκτον με αξιωματούχους του Λευκού Οίκου, του
Στέιτ Ντιπάρτμεντ, στελέχη κυβερνητικών υπηρεσιών και πανεπιστημιακούς.

Ο κ. Κλίντον, μάλιστα, σε σύντομη συνομιλία που είχε με τον κ. Πασχαλίδη, στο
περιθώριο εκδήλωσης στην Ουάσιγκτον, εξέφρασε τη βαθιά εκτίμησή του στην
προσπάθεια που κάνει ο κ. Σημίτης τόσο στον οικονομικό τομέα όσο και στον
σταθεροποιητικό ρόλο που παίζει η Ελλάδα στα Βαλκάνια.

Κύριο θέμα των συναντήσεων του κ. Πασχαλίδη ήταν ο τρόπος με τον οποίο η
αμερικανική κυβέρνηση αντιμετωπίζει έκτακτα προβλήματα ή διαχειρίζεται κρίσεις
καθώς και ο τρόπος με τον οποίο η αμερικανική πλευρά βαθμολογεί την
αποτελεσματικότητα των κυβερνητικών υπηρεσιών.

Ο κ. Πασχαλίδης είπε ότι η ανταλλαγή απόψεων πάνω σε τέτοια θέματα λειτουργίας
είναι ιδιαίτερα σημαντικά για την Ελλάδα ενώ υπογράμμισε ότι τους επόμενους
μήνες θα πυκνώσουν οι επαφές υψηλού επιπέδου Αμερικανών και Ελλήνων αξιωματούχων.

ΕΚΡΗΚΤΙΚΟ μηχανισμό τοποθέτησαν χθες άγνωστοι στο αυτοκίνητο του
δημοσιογράφου Γιάννη Λασκαράκη, εκδότη της εφημερίδας «Η Γνώμη» της Αλεξανδρούπολης.

Ο μηχανισμός, που αποτελείτο από γκαζάκια, εξερράγη περίπου μετά τις 2 το
πρωί και προκάλεσε πυρκαγιά, με αποτέλεσμα να καταστραφεί το αυτοκίνητο.

Ο Γ. Λασκαράκης, που είναι μέλος της «Κίνησης των δημοσιογράφων του Αιγαίου
και της Θράκης για την Ειρήνη», κατήγγειλε ότι το Ι.Χ. του είχε γίνει κι άλλη
φορά στόχος εμπρησμού και ότι πρόσφατα είχε δεχθεί απειλητικά τηλεφωνήματα

ΣΚΛΗΡΗ ­ και εκτενή ­ απάντηση στους τουρκικούς ισχυρισμούς σχετικά με την
καταδίκη του ψευτομουφτή Μεχμέντ Εμίν Αγγά έδωσε το υπουργείο Εξωτερικών.

Ανακοίνωση του υπουργείου τονίζει ότι «το τουρκικό υπουργείο Εξωτερικών θα
έπρεπε να είναι φειδωλό στην έκδοση ανακοινώσεων για δημιουργία εντυπώσεων και
ιδιαίτερα προσεκτικό όταν καλεί όλους όσους τάσσονται "υπέρ του Δικαίου και
των ανθρωπίνων δικαιωμάτων" να αντιδράσουν σε αποφάσεις δικαστηρίων».

Και προσθέτει ότι «καλούμε για μια ακόμη φορά την Άγκυρα να επικεντρώσει την
προσοχή της στην εφαρμογή των διεθνών της υποχρεώσεων απέναντι στις
μειονότητες που διαβιούν στην Τουρκία, ιδιαίτερα δε, καθόσουν αφορά τη χώρα
μας, στην προστασία των δικαιωμάτων της ελληνικής μειονότητας στην
Κωνσταντινούπολη, την Ίμβρο και την Τένεδο».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16359N092</ED>
<ID>
ID:19838

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N09&aa=2</URL></REF>


Article

<CATEGORY>vin04</CATEGORY>

 <H5>Εμείς τραγουδάμε για να σμίξουμε τον κόσμο
</H5><H2>30 ΕΡΩΤΗΣΕΙΣ
</H2><H2>ΜΠΑΜΠΗΣ ΑΓΓΟΥΡΑΚΗΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΒΟΥΛΕΥΤΗΣ ΤΟΥ ΚΚΕ

ΓΕΝΝΗΘΗΚΕ: 19 Ιανουαρίου 1951, στο Βουκουρέστι Ρουμανίας.

ΖΕΙ: Στην Πλατεία Βικτωρίας.

ΠΙΣΤΕΥΕΙ: Στους ανθρώπους.

ΑΠΟΦΕΥΓΕΙ: Το αλκοόλ.

ΛΑΤΡΕΥΕΙ: Τη θάλασσα.

ΑΚΟΥΕΙ: Τα πάντα κλασικά.

ΠΑΡΑΚΟΛΟΥΘΕΙ: Τις εποχές.

Όταν ακούει για τον δήμαρχο της Αθήνας Δημήτρη Αβραμόπουλο σχολιάζει με
χιούμορ: «Πώς είπατε; Ρονάλντο;». Και όταν ερωτάται για τον Αρχιεπίσκοπο
Χριστόδουλο, δεν κρύβει την απογοήτευσή του, ενώ δηλώνει ότι ξεχωρίζει τον
«Καπετάν Μιχάλη» του Νίκου Καζαντζάκη. Ο Μπάμπης Αγγουράκης, βουλευτής του
ΚΚΕ, μιλάει χωρίς περιστροφές. Ετοιμάζεται πυρετωδώς για να ανταποκριθεί στις
ανάγκες της Διεθνούς Συνάντησης Κομμουνιστικών και Εργατικών Κομμάτων που
διοργανώνει το κόμμα του. Και σημειώνει: «Εμείς, αδελφέ μου, τραγουδάμε για να
σμίξουμε τον κόσμο».

ΕΡ.: Διεθνής Σύσκεψη Κομμουνιστικών και Εργατικών Κομμάτων;

ΑΠ.: Διεθνής Συνάντηση.

ΕΡ.: Πόσα κόμματα;

ΑΠ.: Πάνω από 60 απ' όλο τον κόσμο.

ΕΡ.: Στην Αθήνα;

ΑΠ.: Στις 21 και 22 Μαΐου.

ΕΡ.: Υπό το φως των προβολέων;

ΑΠ.: Υπό το φως της εξελισσόμενης κρίσης και του... νεών.

ΕΡ.: Τι το καινούργιο;

ΑΠ.: Ανάλυση από τους κομμουνιστές των αιτιών και της έκτασης της κρίσης, της
έννοιας της «παγκοσμιοποίησης», οι κομμουνιστές και το Internet και ίσως
έκδοση ξανά ύστερα από πολλά χρόνια διεθνούς δελτίου των κομμουνιστών.

ΕΡ.: Παλιότερες συναντήσεις;

ΑΠ.: Πολλές. Στην Αθήνα για την ΕΟΚ το 1992, για τον σοσιαλισμό το 1994, για
τη Μέση Ανατολή το 1992 και το 1994, για το Μανιφέστο το 1998. Στη Λάρνακα το
1995 και το 1998, στο Λένινγκραντ το 1998, στην Αβάνα το 1998.

ΕΡ.: Η εμπειρία των παλιών Διεθνών;

ΑΠ.: Αρνητική της δεύτερης και γενικά θετική της τρίτης.

ΕΡ.: Μπορεί στην Ευρώπη να τα βρουν οι κομμουνιστές;

ΑΠ.: Ναι, αν και θα πάρει χρόνο.

ΕΡ.: Γιατί;

ΑΠ.: Γιατί πληθαίνουν αυτοί που αμφισβητούν όχι μόνο τον νεοσυντηρητισμό, αλλά
και την εξουσία των πολυεθνικών και τον ίδιο τον καπιταλισμό.

ΕΡ.: Πώς;

ΑΠ.: Στηριζόμενοι στα ανερχόμενα κινήματα διαμαρτυρίας, ανταλλάσσοντας
εμπειρίες και προωθώντας κοινές αναλύσεις και δράσεις προβολής της
κομμουνιστικής ταυτότητας σήμερα.

ΕΡ.: Στον κόσμο;

ΑΠ.: Στην «παγκοσμιοποιημένη αθλιότητα» απαντάμε «προλετάριοι όλων των χωρών, ενωθείτε!».

ΕΡ.: Ευρωεκλογές;

ΑΠ.: Ρήξη με την Ε.Ε. και την ΟΝΕ.

ΕΡ.: ΟΝΕ;

ΑΠ.: Παράδεισος για τις πολυεθνικές, κόλαση για τους εργαζόμενους.

ΕΡ.: Δημοψήφισμα;

ΑΠ.: «Vox populi, vox dei» (Φωνή λαού, φωνή Θεού).

ΕΡ.: ΕΟΚ και ΝΑΤΟ το ίδιο συνδικάτο;

ΑΠ.:... Περισσότερο από ποτέ.

ΕΡ.: Ένα είναι το κόμμα;

ΑΠ.: Μία είναι η ιδεολογία.

ΕΡ.: Άνοιγμα σε άλλα κόμματα;

ΑΠ.: Άνοιγμα στον λαό.

ΕΡ.: Γιατί;

ΑΠ.: Ένας είναι ο εχθρός, ο ιμπεριαλισμός.

ΕΡ.: 80 χρόνια ΚΚΕ;

ΑΠ.: Εμείς δεν τραγουδάμε για να χωρίσουμε τον κόσμο, εμείς, αδελφέ μου,
τραγουδάμε για να σμίξουμε τον κόσμο.

ΕΡ.: Τι κερδίσατε στην ζωή σας όντας στο ΚΚΕ;

ΑΠ.: Να ακούω και να σέβομαι τους ανθρώπους.

ΕΡ.: Κυβέρνηση του κ. Σημίτη;

ΑΠ.: «Χις μάστερς βόις» (His masters voice).

ΕΡ.: Η Ν.Δ. του κ. Καραμανλή;

ΑΠ.: Ρεφρέν.

ΕΡ.: Χριστόδουλος;

ΑΠ.: Το «κρακ» των λαών.

ΕΡ.: Δημήτρης Αβραμόπουλος;

ΑΠ.: Πώς είπατε; Ρονάλντο;

ΕΡ.: Οι μαθητές;

ΑΠ.: Πρώτοι στα μαθήματα, πρώτοι στον αγώνα.

ΕΡ.: Οι αγρότες;

ΑΠ.: Σπάρτακος...

ΕΡ.: Προσωπικό όνειρο;

ΑΠ.: Να ζήσουν τα παιδιά καλύτερα από μας.

ΕΡ.: Βιβλίο;

ΑΠ.: «Καπετάν Μιχάλης».

ΕΡ.: Μία ενοχλητική ερώτηση;

ΑΠ.: Γιατί δεν παχαίνετε.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16359N102</ED>
<ID>
ID:19835

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N10&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μόνη ελπίδα φυγής η σύνταξη...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Η ΜΑΤΙΝΑ μάς αποχαιρέτησε. Άλλαξε πόλη. Φαινόταν σαν όνειρο για όλους μας.
Δηλώναμε ότι τη ζηλεύουμε. Κάποιοι, ίσως και να το εννοούσαμε. Μετακόμισε σε
μία επαρχιακή πόλη δίπλα στη θάλασσα. Αναπτύξαμε γρήγορα τη θεωρία περί
ποιότητας ζωής. Για ρυθμούς εργασίας ανθρώπινους, για υγιεινούς τρόπους
διαβίωσης τόσο για μεγάλους όσο και για παιδιά.

Πέρασαν δύο, ίσως και τρία χρόνια, και η καλή φίλη επέστρεψε, απομυθοποιώντας
το όνειρο που όλοι «απειλούμε» ­ κυρίως τους εαυτούς μας ­ ότι θα
πραγματοποιήσουμε σύντομα. Κάποιους παράγοντες δεν τους λάβαμε υπόψη μας γιατί
δεν τους γνωρίζαμε ή πιστεύαμε πως εύκολα αντιμετωπίζονται. Είναι εκείνοι που
προκαλούν χάσμα, εχθρότητα, επιθετικότητα, αμφισβήτηση. Άρνηση της τοπικής ­
σαφώς μικρότερης από την πρωτεύουσα ­ κοινωνίας να σε αποδεχθεί όταν η
προέλευση είναι το κέντρο, η μεγαλούπολη.

Αντιθέτως, όταν η προέλευση είναι το χωριό, η επαρχία, η συμπρωτεύουσα, οι
άνθρωποι του κέντρου ­ ακριβώς επειδή οι περισσότεροι δεν είναι γηγενείς ­
είναι έτοιμοι να αποδεχθούν ως ίσοι προς ίσον τον καθένα, χωρίς τοπικιστικές
εξάρσεις ­ που φθάνουν, σε ακραίες περιπτώσεις, τα όρια του ρατσισμού.

Η περιφέρεια δείχνει να μη μας σηκώνει. Είμαστε και θα παραμείνουμε ξένα
σώματα. Διαταράσσουμε τους ρυθμούς των άλλων. Νιώθουν αλλά και νιώθουμε ότι ο
ένας ρυπαίνει τον άλλον. Η μόνη μας σωτηρία και ελπίδα φυγής από το τέρας της
μεγαλούπολης φαίνεται ότι είναι η σύνταξη και η εγκατάσταση σ' ένα μικρό
χωριουδάκι, από εκεί που κρατάει η ρίζα μας...
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16359N111</ED>
<ID>
ID:19802

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N11&aa=1</URL></REF>


Article

<CATEGORY>vin06</CATEGORY>

 <H5>ΑΝΑΣΥΓΚΡΟΤΗΣΗ ΣΤΑ ΜΠΛΟΚΑ ΤΗΣ ΕΛ.ΑΣ. ΜΕΤΑ ΤΟ «ΦΙΑΣΚΟ» ΤΗΣ ΕΠΙΧΕΙΡΗΣΗΣ
</H5><H2>Οι ληστές βρήκαν... την αφύλακτη διάβαση
</H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

Σε «φιάσκο» κατέληξε η επιχείρηση της Αστυνομίας στην ορεινή Κορινθία, αφού
παρά τους εξονυχιστικούς ελέγχους και τα μπλόκα δεν μπόρεσαν να εντοπίσουν
τους ληστές, οι οποίοι έκαναν την εμφάνισή τους χθες το βράδυ, όταν
πυροβόλησαν κατά αγρότη με σκοπό να πάρουν το Ι.Χ. αγροτικό που οδηγούσε στο
χωριό Καλύβια.

ΠΑΤΡΑ

Οι τέσσερις ληστές όλο αυτό το διάστημα είχαν καταφύγει σε κάποια αγροικία
στις παρυφές του χωριού

ΛΙΓΟ μετά τις επτά χθες το βράδυ, κι ενώ οι περισσότεροι αστυνομικοί είχαν
αποχωρήσει από την περιοχή, ο 35χρονος αγρότης Κώστας Βαρελάς, δέχθηκε ριπές
από Καλάσνικοφ τη στιγμή που κατευθυνόταν από το σπίτι του στο καφενείο του
χωριού. Αμέσως όλοι οι κάτοικοι «πάγωσαν», κλείστηκαν στα σπίτια τους και όσοι
είχαν κυνηγετικά όπλα τα όπλισαν και ταμπουρώθηκαν. Δεν πέρασαν παρά ελάχιστα
λεπτά και οι τέσσερις ληστές, αφού «γάζωσαν» το αγροτικό, εξαφανίστηκαν.
«Ήμουν μακριά τους γύρω στα 10 μέτρα», δήλωσε έντρομος στα «ΝΕΑ» ο Απόστολος
Οικονομόπουλος, κάτοικος του χωριού Καλύβια. Και συμπλήρωσε: «Είδα τους ληστές
που δεν με αντελήφθησαν, αλλά τους έχασα στο πυκνό σκοτάδι». Μισή ώρα αργότερα
δύο τζιπ της Αστυνομίας έφτασαν στον τόπο όπου εντοπίστηκαν οι ληστές, αλλά
εκείνοι ήταν άφαντοι.

Από το μεσημέρι, χθες, τα αστυνομικά μέτρα είχαν χαλαρώσει και ο μεγαλύτερος
αριθμός των αστυνομικών μαζί με τις δυνάμεις των ΕΚΑΜ είχαν αποχωρήσει από τα
μπλόκα στην ορεινή Κορινθία. Νωρίτερα, 80 αστυνομικοί κατά ομάδες και ένα
ελικόπτερο είχαν ερευνήσει επί 30 ώρες ολόκληρη την περιοχή, δίχως όμως
αποτέλεσμα, όπως δήλωσε στα «ΝΕΑ» ο Άγγελος Αποστολόπουλος, κάτοικος του
χωριού. «Ήταν λίγο μετά τις επτά, όταν άκουσα έναν πυροβολισμό. Πετάχτηκα από
το σπίτι μου και σε απόσταση είκοσι μέτρων κοντά στο γήπεδο εμφανίστηκαν οι ληστές».

Σύμφωνα με άλλους κατοίκους, οι τέσσερις ληστές όλο αυτό το διάστημα είχαν
καταφύγει σε κάποια αγροικία στις παρυφές του χωριού. Οι αστυνομικοί μέχρι
χθες το βράδυ εκτιμούσαν ότι οι ληστές είχαν διαφύγει και είχαν φτάσει στον
εθνικό δρόμο «111» κοντά στο Λεβίδι. «Ήταν η μόνη διέξοδος που δεν
μπλοκάραμε», λέει αξιωματικός της Αστυνομίας. «Γύρισαν ξανά πίσω στη Λυκουρία
και από εκεί στον εθνικό δρόμο», συμπλήρωσε ο ίδιος αξιωματικός. Μέχρι χθες το
βράδυ αποσπάσματα της Αστυνομίας είχαν στήσει μπλόκα στην ορεινή Αχαΐα, στην
περιοχή Κρινόφυτα.

Τα μόνα στοιχεία που εντόπισαν οι αστυνομικοί από τους ληστές, εκτός από τον
σάκο δίχως τα χρήματα, είναι ένα πακέτο τσιγάρα και ένας σιδερολοστός

Όμως μετά τις οκτώ (χθες το βράδυ) οι αστυνομικές δυνάμεις τέθηκαν εκ νέου σε
συναγερμό μετά τους χθεσινοβραδινούς πυροβολισμούς στα Καλύβια. Στη διάρκεια
των ερευνών οι αστυνομικοί τα μόνα στοιχεία που εντόπισαν από τους ληστές
είναι, εκτός από τον σάκο δίχως τα χρήματα, ένα πακέτο τσιγάρα και ένας σιδερολοστός.

Το βράδυ στήθηκαν νέα μπλόκα παντού και σήμερα αναμένεται να ξεκινήσει νέα
γιγαντιαία επιχείρηση με δυνάμεις των ΕΚΑΜ και ελικόπτερο.

Στο μεταξύ, άγνωστο παραμένει εάν ανάμεσα στους τέσσερις ληστές που άρπαξαν
πριν από ημέρες τέσσερα εκατομ. δραχμές από το υποκατάστημα της Αγροτικής
Τράπεζας στην Κλειτορία είναι και ο διαβόητος κακοποιός Χ. Δημητρόπουλος. Ο
ίδιος, σε συνέντευξή του, ανέφερε ότι δεν έχει καμία συμμετοχή στη ληστεία,
αιφνιδιάζοντας τους αστυνομικούς.

Αργά το βράδυ έγινε γνωστό ότι ο αγρότης Κώστας Βαρελάς, οδηγός του αγροτικού
αυτοκινήτου που δέχτηκε τους πυροβολισμούς των ληστών, μεταφέρθηκε με
ασθενοφόρο από τα Καλύβια στο Κέντρο Υγείας Γκούρας. Όπως δήλωσε γιατρός του
Κέντρου Υγείας, τα τραύματά του είναι ελαφρά και προέρχονται από τα θραύσματα
του παρμπρίζ του αυτοκινήτου.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16359N112</ED>
<ID>
ID:19811

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N11&aa=2</URL></REF>


Article

<CATEGORY>vin06</CATEGORY>

 <H5>ΟΙ ΕΠΙΟΡΚΟΙ ΑΣΤΥΝΟΜΙΚΟΙ ΠΟΥ ΘΑ ΑΠΟΚΑΛΥΠΤΟΥΝ ΔΙΕΦΘΑΡΜΕΝΟΥΣ ΣΥΝΑΔΕΛΦΟΥΣ ΤΟΥΣ
</H5><H5>Αποφεύγουν το Αυτόφωρο οι αστυνομικοί
</H5><H2>Ατιμώρητοι καταδότες
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Ακόμη και την ατιμωρησία τους θα μπορούν να εξασφαλίσουν οι επίορκοι
αστυνομικοί που θα βοηθούν στην αποκάλυψη διεφθαρμένων συναδέλφων τους!
Απαραίτητη προϋπόθεση, να ανοίξουν το στόμα τους πριν πιαστούν στην τσιμπίδα
του νόμου· πριν, δηλαδή, ασκηθεί εις βάρος τους ποινική δίωξη!

ΑΥΤΟ προβλέπεται, μεταξύ άλλων, στο νομοσχέδιο που συνέταξε το υπουργείο
Δημόσιας Τάξης για τη σύσταση της Διεύθυνσης Εσωτερικών Υποθέσεων, που
παρουσιάζουν σήμερα «ΤΑ ΝΕΑ». Εκτός από την παροχή... κινήτρων προς τους
μετανοήσαντες αστυνομικούς, στο σχέδιο νόμου, που ήδη έχει πάρει τον δρόμο
προς τη Βουλή, ρυθμίζονται ζητήματα που σχετίζονται με την επάνδρωση της
νεοσύστατης υπηρεσίας, τις αρμοδιότητες και τις ευθύνες των επίλεκτων στελεχών
της και κυρίως τις πρωτότυπες μεθόδους δράσης τους.

Ως προς τα κίνητρα που δίδονται στους διεφθαρμένους αστυνομικούς, προκειμένου
να γίνουν λαλίστατοι, ιδιαίτερο ενδιαφέρον παρουσιάζει ο... γρίφος 6 του
σχετικού νομοσχεδίου. Όπως αναφέρεται στην παράγραφο 3 του άρθρου 6,
«αστυνομικός που συμμετείχε στη διάπραξη εγκλημάτων τιμωρείται με την
ελαττωμένη ποινή του άρθρου 83 του Ποινικού Κώδικα, το ανώτατο όριο της οποίας
μειώνεται περαιτέρω στο ήμισυ». Αντίστοιχη μείωση προβλέπεται και για το
κατώτατο όριο της ποινής φυλάκισης.

ΠΡΙΝ ΣΥΛΛΗΦΘΕΙ

Στην ίδια παράγραφο αναφέρεται ότι «το δικαστήριο, εκτιμώντας τη μεταμέλεια
και την προσωπικότητά του (σ.σ. του καταγγέλλοντος), καθώς και τις ειδικές
περιστάσεις κάτω από τις οποίες τέλεσε την πράξη, μπορεί να τον κρίνει ατιμώρητο».

Η ευεργετική διάταξη τίθεται σε ισχύ μόνον όταν ο υπόλογος αστυνομικός δώσει
πληροφορίες πριν καταγγελθεί η παράνομη δράση του ­ και για τον λόγο αυτό
ασκηθεί ποινική δίωξη εις βάρος του. Τα ίδια «προνόμια» θα έχουν και οι
πολίτες που διέπραξαν αδικήματα, σε συνεργασία με όργανα της τάξης, και
δείξουν έμπρακτα ότι θέλουν να βοηθήσουν το έργο της Υπηρεσίας Εσωτερικών Υποθέσεων.

Ευκαιρίες να μειώσουν τον χρόνο παραμονής τους σε κάποιο από τα σωφρονιστικά
καταστήματα της χώρας δίδονται και σε όσους αστυνομικούς θελήσουν, έστω και με
καθυστέρηση, να κάνουν σοφότερους τους «Αδιάφθορους» σχετικά με τη δράση
διεφθαρμένων αστυνομικών. Αν, για παράδειγμα, ασκηθεί ποινική δίωξη εις βάρος
ενός αστυνομικού, στο εξής αυτός θα έχει για άσο στο μανίκι του τη δυνατότητα
(πριν βεβαίως καταδικασθεί αμετακλήτως) να μειώσει το ανώτατο όριο της ποινής
του στο ήμισυ. Βασική προϋπόθεση, να δώσει ονόματα, διευθύνσεις και τηλέφωνα.

ΠΡΟΣΤΑΣΙΑ

Για την αποφυγή αντιποίνων προς τους αστυνομικούς που «σπάνε» και προβαίνουν
σε αποκαλύψεις, το υπουργείο Δημόσιας Τάξης λαμβάνει τα αναγκαία μέτρα για την
προστασία τους. Ανάλογη μέριμνα θα λαμβάνεται και για τους μάρτυρες παρόμοιων
υποθέσεων διαφθοράς στις τάξεις της ΕΛ.ΑΣ. Στο εννιασέλιδο νομοσχέδιο, που
αποτελείται από 12 άρθρα, καθορίζονται επίσης τα κριτήρια επιλογής των
«Αδιάφθορων» .

«ΕΞΑΙΡΕΤΟΙ»

Συγκεκριμένα, στο άρθρο 2, που αναφέρεται στις διαδικασίες επιλογής του
προσωπικού, καθορίζονται τα τυπικά και ουσιαστικά προσόντα που πρέπει να έχουν
οι «Ράμπο» της ΕΛ.ΑΣ. Εκτός από την «αντοχή στις πιέσεις», «το ήθος και τη
διαγωγή τους, για τα οποία πρέπει να διακρίνονται», θα πρέπει «κατά τη
διάρκεια των πέντε τελευταίων ετών να έχουν αξιολογηθεί με τον χαρακτηρισμό
"Εξαίρετος" και να έχουν κριθεί ευμενώς από τα αρμόδια Συμβούλια Κρίσεων».
Αντιθέτως, αποκλείονται όσοι αστυνομικοί «έχουν τιμωρηθεί ή εκκρεμεί εις βάρος
τους πειθαρχική δίωξη για παραπτώματα που επισύρουν ανώτερη πειθαρχική δίωξη».
Τη δυνατότητα να γίνουν «Αδιάφθοροι» χάνουν και οι αστυνομικοί που κατά την
προηγούμενη οκταετία υπηρέτησαν ή εξακολουθούν να υπηρετούν σε γραφεία μελών
της κυβέρνησης, κομμάτων και βουλευτών ή υπηρετούν στο γραφείο τού εν ενεργεία
αρχηγού της ΕΛ.ΑΣ. και των εν ενεργεία προϊσταμένων Κλάδων του υπουργείου
Δημόσιας Τάξης.

Ο ΔΙΟΙΚΗΤΗΣ

Όσον αφορά τον διοικητή της νεοσύστατης Υπηρεσίας, η επιλογή του θα γίνεται
από το Ανώτατο Συμβούλιο Κρίσεων Αξιωματικών της ΕΛ.ΑΣ..

Ιδιαίτερο ενδιαφέρον παρουσιάζει το άρθρο 5, το οποίο διαπνέεται από την αρχή
που θέλει τον σκοπό να... αγιάζει τα μέσα. Με αυτό δίνεται η δυνατότητα στους
«Αδιάφθορους» για το καλό της Υπηρεσίας να προβαίνουν σε αξιόποινες πράξεις
χωρίς τον κίνδυνο να λογοδοτήσουν στη Δικαιοσύνη.

ΥΠΕΡΣΥΓΧΡΟΝΑ ΜΕΣΑ

Εκτός από υπερσύγχρονα μέσα (συσκευές ήχου και εικόνας) παρακολούθησης και
έρευνας, οι «Αδιάφθοροι» της ΕΛ.ΑΣ. εξοπλίζονται με ένα θεσμικό οπλοστάσιο, το
οποίο θα τους επιτρέπει να προβαίνουν σε άρση του απορρήτου της επιστολής, της
τηλεφωνικής και κάθε άλλης μορφής επικοινωνίας. Από τον... κανόνα αυτό δεν
εξαιρείται βεβαίως και το φορολογικό απόρρητο, καθώς και αυτό των τραπεζικών
και χρηματιστηριακών συναλλαγών.


ΑΥΤΟΦΩΡΗ διαδικασία σύλληψης αστυνομικών, τέλος. Η δυνατότητα των πολιτών να
ασκήσουν μήνυση κατά αστυνομικών που κατά τη διάρκεια της σύλληψης ή ανάκρισής
τους διαπράττουν εις βάρος τους πταίσματα ή πλημμελήματα, καταργείται με
διάταξη που περιλαμβάνεται στο νομοσχέδιο για τη σύσταση της Υπηρεσίας
Εσωτερικών Υποθέσεων. Ύστερα από πάγιο αίτημα της Ομοσπονδίας Αστυνομικών της
ΕΛ.ΑΣ., η ηγεσία του υπουργείου Δημόσιας Τάξης έδωσε το πράσινο φως για την
κατάργηση της αυτόφωρης διαδικασίας σε ανάλογες περιπτώσεις. Παρότι η
συγκεκριμένη διάταξη αναμένεται να προκαλέσει τις αντιρρήσεις του νομικού
κόσμου, ανώτατα στελέχη της ΕΛ.ΑΣ. υπερθεμάτιζαν λέγοντας χαρακτηριστικά: «το
τελευταίο διάστημα το κακό είχε παραγίνει. Έγινε της μόδας οι συλληφθέντες να
υποβάλλουν μηνύσεις κατά αστυνομικών, προκειμένου να παρακωλύσουν το έργο τους».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16359N141</ED>
<ID>
ID:19756

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N14&aa=1</URL></REF>


Article

<CATEGORY>vin06</CATEGORY>

 <H2>Ομοβροντία ­ πλην Ζακυνθίων ­ κατά του Χρυσοστόμου
</H2>
ΑΝΟΙΧΤΟ επιχειρεί να κρατήσει το θέμα της αθώωσης του Μητροπολίτη Ζακύνθου
Χρυσόστομου η Διαρκής Ιερά Σύνοδος. Ενώ προχθές τα μέλη της δέχτηκαν τις
παρατηρήσεις του Αρχιεπισκόπου, για την απόφαση χθες βρέθηκαν στο στόχαστρο
των Μητροπολιτών Μαρωνείας και Καλαβρύτων, οι οποίοι καταθέσαν εγγράφως τις
αντιρρήσεις τους. 
Οι δύο αρχιερείς υποστηρίζουν ότι κακώς αθωώθηκε ο Ζακύνθου, ενώ ζητούν και
εξηγήσεις από τα μέλη του δικαστηρίου για τον τρόπο που ενήργησαν.

Εκτός των δύο μητροπολιτών χθες στην Ιερά Σύνοδο διαβάστηκαν και επιστολές
διαμαρτυρίας μελών χριστιανικών αδελφοτήτων και ένα κείμενο που υπογράφεται
από 114 ιερομόναχους της Εκκλησίας της Ελλάδος. 
Τα ερωτήματα που διατυπώνονται αφορούν το σκεπτικό της απόφασης και πώς αυτή
θα λειτουργήσει στην πορεία, σε περίπτωση κατά την οποία κάποιος άλλος
μητροπολίτης εκφράσει ανάλογες απόψεις.

Μάλιστα χθες ο Μητροπολίτης Ξάνθης έφτασε να ζητήσει συγγνώμη από τη ΔΙΣ, αλλά
και από τους πιστούς οι οποίοι αντιδρούν στην αθώωση. 
Εκτός από τις επιστολές μελών εκκλησιαστικών οργανώσεων, αλλά και μητροπολιτών
οι οποίοι και στο παρελθόν έχουν ταχθεί κατά του κ. Χρυσοστόμου, οργή έχει
προκαλέσει στους κόλπους της Ιεραρχίας και το γεγονός ότι επιφυλάχθηκε θερμή
υποδοχή του μητροπολίτη στην Ζάκυνθο.

Επίσης προβληματισμός υπάρχει και για τον τρόπο με τον οποίο τα τοπικά μέσα
ενημέρωσης αντιμετώπισαν το θέμα.

Οι περισσότεροι στο νησί χαρακτήρισαν την απόφαση θρίαμβο για τον ιεράρχη τους.

Έτσι η Σύνοδος και χθες επέμενε στην απόφασή της να αποστείλει εγκύκλιο προς
όλες τις μητροπόλεις, όπου θα ξεκαθαρίζεται ότι η Εκκλησία της Ελλάδος εμμένει
σταθερή στις αρχές του Ευαγγελίου.

Χθες η Ιερά Σύνοδος συζήτησε επίσης και το θέμα να ανακηρυχθεί άγιος ο
Αθανάσιος Διάκος ύστερα από αίτημα ιδιώτη. Όπως είπε ο εκπρόσωπος Τύπου
Μητροπολίτης Ξάνθης, κάτι τέτοια θα εξεταστεί αφού υποβληθεί το αίτημα από τον
ιερέα της περιοχής και ο σχετικός φάκελος έχει όλα τα απαραίτητα στοιχεία για
την ζωή και τη δράση του (!).

Την ερχόμενη Τρίτη φτάνει στην Αθήνα για επίσημη επίσκεψη, προσκεκλημένος της
κυβέρνησης, ο Αρχιεπίσκοπος Αμερικής Σπυρίδων. 
Η ΔΙΣ δεν ασχολήθηκε με το θέμα, γεγονός το οποίο σχολιάστηκε αφού ο κ.
Σπυρίδων αντιμετωπίζεται ως απλός μητροπολίτης από την Ελλαδική Εκκλησία.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16359N143</ED>
<ID>
ID:19848

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N14&aa=3</URL></REF>


Article

<CATEGORY>vin06</CATEGORY>

 <H5>ΟΙ ΓΙΑΤΡΟΙ ΤΟΥ ΛΑΪΚΟΥ ΑΡΝΟΥΝΤΑΙ ΝΑ ΚΑΛΥΨΟΥΝ ΤΙΣ ΕΦΗΜΕΡΙΕΣ
</H5><H5>Θα πληρωθούν έως την Τετάρτη
</H5><H5>Σοβαρά προβλήματα και στη Θεσσαλονίκη
</H5><H5>Για διαφορετικούς λόγους η αποχή στο ΚΑΤ
</H5><H2>Απειλούνται με εισαγγελέα
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

Ο εισαγγελέας θα κληθεί να δώσει λύση στα προβλήματα που έχει δημιουργήσει
στο Λαϊκό η απόφαση των γιατρών του να μην εφημερεύουν.

Ο ΠΡΟΕΔΡΟΣ του νοσοκομείου προχώρησε χθες στην έκδοση προγραμμάτων εφημεριών
για τον Φεβρουάριο και προειδοποιεί τους γιατρούς ότι αν αύριο, που το Λαϊκό
έχει γενική εφημερία, δεν βρίσκονται στις θέσεις τους, θα βρεθούν αντιμέτωποι
με τη δικαιοσύνη. Την ίδια στιγμή, οι γιατροί του ΚΑΤ και των νοσοκομείων της
Θεσσαλονίκης δηλώνουν ότι και αυτοί σταματούν τις εφημερίες ­ αλλά από την Δευτέρα.

Η κρίση που έχει ξεσπάσει στο Λαϊκό δεν λέει να κοπάσει, παρά τις
διαβεβαιώσεις της ηγεσίας του υπουργείου Υγείας και Πρόνοιας ότι τα χρήματα
που οφείλονται στους γιατρούς θα καταβληθούν έως τις 10 Φεβρουαρίου. Οι
διευθυντές των τμημάτων του είχαν χθες το πρωί επεισοδιακή ­ πλην όμως άκαρπη
­ συνάντηση με τον πρόεδρο του νοσοκομείου, την οποία ο πρόεδρος του
νοσοκομείου χαρακτήρισε στα «ΝΕΑ» «αγοραίο φόρουμ όπου λέγονταν οι απόψεις των
συνδικαλιστών» και οι γιατροί «παρωδία, στην οποία ο πρόεδρος προσπάθησε να
μας εκφοβίσει, ζητώντας από τον δικηγόρο του να παρίσταται».

Υπό αυτές τις συνθήκες μοιραία δεν βρέθηκε κάποια συναινετική λύση και έτσι οι
μεν γιατροί έκαναν νέα γενική συνέλευση, στην οποία αποφάσισαν να συνεχίσουν
την αποχή από τις εφημερίες, ο δε πρόεδρος εξέδωσε πρόγραμμα εφημεριών για τον
Φεβρουάριο και το έστειλε στους διευθυντές των τμημάτων.

«ΠΑΡΑΛΟΓΙΖΟΝΤΑΙ»

«Η κατάσταση αυτή δεν μπορεί να συνεχιστεί», δήλωσε στα «ΝΕΑ» ο πρόεδρος του
Λαϊκού κ. Ιωάννης Παπαδόπουλος. «Οι άνθρωποι παραλογίζονται, λυπάμαι που το
λέω. Έχω υποχρέωση ως πρόεδρος να προασπίσω την ασφάλεια των ασθενών. Γι' αυτό
έβγαλα εγώ πρόγραμμα εφημερευόντων». Το πρόγραμμα είναι πιστή αντιγραφή του
αντίστοιχου προγράμματος του Ιανουαρίου και εστάλη κατ' αρχήν στους διευθυντές
των νευραλγικών κλινικών του νοσοκομείου (παθολογικές, χειρουργικές,
ορθοπεδική, καρδιολογική και ΜΕΘ).

«Η απόφαση της γενικής συνελεύσεως είναι σαφής: δεν πρόκειται να εφαρμόσουμε
κανένα πρόγραμμα», μας είπε από την πλευρά του ο πρόεδρος της 5μελούς
επιτροπής της ΕΙΝΑΠ του Λαϊκού κ. Αντώνης Σταυρούλιας. «Για να επιστρέψουμε
στις εφημερίες πρέπει να ικανοποιηθούν τα αιτήματά μας, στα οποία ο πρόεδρος
μάς απάντησε με αοριστολογίες».

Η απόφαση των γιατρών να μην εφαρμόσουν το πρόγραμμα εφημεριών, όμως, δεν
είναι άμοιρη συνεπειών. «Οι ποινές που μπορεί να επιβληθούν σε έναν γιατρό
κυμαίνονται από απλή επίπληξη έως Αυτόφωρο», παραδέχθηκε ο κ. Σταυρούλιας, «αν
και εν προκειμένω μάλλον θα υπερισχύσει το Αυτόφωρο. Ας μας πάει στο Αυτόφωρο,
λοιπόν. Εμείς δεν υποχωρούμε». Ο κ. Παπαδόπουλος με τη σειρά του τόνισε ότι
«το λιγότερο για το οποίο μπορούν να κατηγορηθούν όσοι δεν θα βρίσκονται στην
θέση τους την Κυριακή είναι η παράβαση καθήκοντος. Αν, όμως, συμβεί κανένα
κακό σε ασθενή, θα έχουν βαριές ποινικές ευθύνες».

Το τι θα συμβεί αύριο, όμως, δεν είναι το μόνο φλέγον ζήτημα. Ερωτηματικά
δημιουργεί τι θα γίνει τους επόμενους μήνες, καθώς δεν έχουν ακόμα ανακοινωθεί
από το υπουργείο Υγείας τα όρια των πιστώσεων για τις εφημερίες των
νοσοκομειακών γιατρών ­ κάτι το οποίο θα γίνει έως τις 15 Φεβρουαρίου, σύμφωνα
με χθεσινή δήλωση του υφυπουργού Υγείας κ. Νίκου Φαρμάκη στη Βουλή.

Ο πρόεδρος του Λαϊκού αποκάλυψε χθες στα «ΝΕΑ» ότι έχει ζητήσει από το
υπουργείο Υγείας περισσότερα χρήματα απ' όσα είχαν εγκριθεί πέρυσι. «Τον
Δεκέμβριο του 1998 έστειλα στο υπουργείο έγγραφο, στο οποίο ζητώ να εγκρίνει
115 εκατομμύρια τον μήνα για τις εφημερίες των γιατρών, αντί για τα 95
εκατομμύρια που μας έδωσε πέρυσι», είπε. «Και η πληροφόρηση που έχω από το
υπουργείο είναι ότι εξετάζουν θετικά το αίτημά μου. Το ποσόν αυτό δεν απέχει
πολύ από αυτό που είχαν ζητήσει τον Μάιο του 1998 οι γιατροί, οπότε δεν θα
έχουν λόγο να διαμαρτύρονται».


ΜΕΧΡΙ ΤΗΝ ερχόμενη Τετάρτη 10 Φεβρουαρίου θα έχει ολοκληρωθεί η εκκαθάριση και
θα δοθούν στους δικαιούχους ιατρούς του Λαϊκού Νοσοκομείου όλα τα οφειλόμενα
από τακτικές αποδοχές και εφημερίες. Αυτό ανακοίνωσε χθες στη Βουλή ο
υφυπουργός Υγείας Νίκος Φαρμάκης, ο οποίος πρόσθεσε ακόμη ότι έως τις 15 του
μηνός, σε συνεργασία με το υπουργείο Οικονομικών, θα καθοριστούν τα όρια των
πιστώσεων για τις εφημερίες των νοσοκομειακών ιατρών για το 1999.

Ο υφυπουργός, απαντώντας σε επίκαιρη ερώτηση του βουλευτή της Νέας Δημοκρατίας
Αθανάσιου Γιαννόπουλου, έκανε γνωστό ότι ιδιαίτερα για τους γιατρούς του
Λαϊκού Νοσοκομείου τα σχετικά εντάλματα τόσο των αναδρομικών όσο και των ποσών
για εφημερίες του διμήνου Νοεμβρίου - Δεκεμβρίου βρίσκονται για υπογραφή στην
πάρεδρο του Ελεγκτικού Συνεδρίου.

Ο βουλευτής της Νέας Δημοκρατίας και καθηγητής Χειρουργικής στο Λαϊκό κ.
Γιαννόπουλος υποστήριξε πως η κυβέρνηση είχε δεσμευτεί πως οι πληρωμές θα
είχαν γίνει μέχρι τις 15 Δεκεμβρίου και πρόσθεσε ότι ανάλογη κατάσταση
επικρατεί και σε άλλα νοσοκομεία της χώρας.

Ο υφυπουργός Υγείας διευκρίνισε ότι η καθυστέρηση στο Λαϊκό και σε ελάχιστα
ακόμη νοσοκομεία (συνολικά το 10%) οφείλεται στα λανθασμένα στοιχεία που είχαν
σταλεί στο Κέντρο Ηλεκτρονικών Υπολογιστών και στις υπηρεσίες του υπουργείου
που είναι αρμόδιες για την εκκαθάριση.


ΣΟΒΑΡΑ προβλήματα αναμένεται να αντιμετωπίσουν από τη Δευτέρα οι κάτοικοι της
Θεσσαλονίκης που θα χρειασθεί να απευθυνθούν επειγόντως σε κάποιο από τα
δημόσια νοσοκομεία της. Οι νοσοκομειακοί γιατροί έχουν εξαγγείλει επ' αόριστον
αποχή από τις εφημερίες, στην οποία συμμετέχουν και οι ειδικευόμενοι. Οι δε
πανεπιστημιακοί έχουν προκηρύξει πενθήμερη απεργία, που επίσης αρχίζει τη
Δευτέρα 8 Φεβρουαρίου.

Το συνδικαλιστικό όργανο των 2.500 γιατρών της συμπρωτεύουσας έχει ήδη
ενημερώσει τον αρμόδιο εισαγγελέα για την αποχή από τις εφημερίες και την
απόφασή τους να μην εξυπηρετούνται ούτε τα προγραμματισμένα ούτε τα επείγοντα
περιστατικά. Σε δηλώσεις τους, τα μέλη του διοικητικού συμβουλίου της Ένωσης
Νοσοκομειακών Ιατρών Θεσσαλονίκης τόνισαν ότι «για να εξοφληθούν τα
δεδουλευμένα του 1998 που οφείλονται στους νοσοκομειακούς γιατρούς,
χρειάζονται 2 έως 2,5 δισεκατομμύρια περισσότερα από αυτά που είχαν εγκριθεί ­
και δεν υπάρχει καμία εγγύηση ότι τα συναρμόδια υπουργεία προτίθενται να τα καταβάλουν».

Οι εκπρόσωποι της ΕΝΙΘ, πάντως, δηλώνουν ότι με την ίδια μαχητικότητα με την
οποία αγωνίζονται για το δίκιο τους θα καταγγείλουν και κάθε κακό γιατρό που
χρηματίζεται. Και αναφέρουν ως παράδειγμα την περίπτωση ενός διευθυντή του
νοσοκομείου Άγιος Δημήτριος, τον οποίο μάλιστα κατήγγειλαν και στον υπουργό
Υγείας Λάμπρο Παπαδήμα, στη συνάντηση που είχαν μαζί του προχθές Πέμπτη. «Τον
γιατρό αυτόν τον συνέλαβε προ τετραμήνου το ΣΔΟΕ για φοροδιαφυγή», τονίζουν,
«ενώ ο εισαγγελέας Σερρών ζήτησε την επιβολή των νόμιμων κυρώσεων. Το
πειθαρχικό του υπουργείου, όμως, ούτε καν σε διαθεσιμότητα δεν τον έχει θέσει.
Τέτοιοι άνθρωποι δυσφημούν τον κλάδο των νοσοκομειακών γιατρών και δεν έχουν
καμία θέση ανάμεσά μας». Την παρέμβαση του εισαγγελέα γι' αυτή την υπόθεση
ζητούν με επιστολή τους που έστειλαν στα «ΝΕΑ» και επτά γιατροί του
Νοσοκομείου Άγιος Δημήτριος, οι Γ. Πανίδης, Α. Κυριακίδης, Γ. Ράπης, Γ.
Μιχαηλίδης, Α. Μπελετσιώτης, Ε. Φούφουλας και Δ. Αλβανός.


ΟΙ ΓΙΑΤΡΟΙ του Λαϊκού δεν είναι οι μόνοι που απέχουν από τις εφημερίες. Το
ίδιο εξήγγειλαν ότι θα κάνουν από τη Δευτέρα 8 Φεβρουαρίου και οι γιατροί του
ΚΑΤ ­ αλλά για διαφορετικούς λόγους. Όπως είπε χθες, σε συνέντευξη Τύπου, η
Νέλλη Ιωαννίδου, διευθύντρια της Μονάδας Εντατικής Θεραπείας του ΚΑΤ και
πρόεδρος της Επιτροπής Απεργιακού Αγώνα του νοσοκομείου, «με πρόσφατη απόφαση
της διοικήσεως, περικόπτεται για οικονομικούς λόγους το πρόγραμμα εφημεριών,
με επακόλουθο να μένουν ακάλυπτα από ιατρικό προσωπικό τα περισσότερα τμήματα
του νοσοκομείου για αρκετές ημέρες κάθε μήνα ­ κάτι εξαιρετικά επικίνδυνο για
τους ασθενείς». Πρακτικά αυτό σημαίνει ότι στις δύο ΜΕΘ του ΚΑΤ θα εφημερεύει
από ένας ειδικευμένος γιατρός μόνον τις 18 ημέρες του μήνα. Τις λοιπές μπορεί
να εφημερεύει ένας ειδικευόμενος σε καθεμία ή ούτε καν αυτός. Το ίδιο
συμβαίνει και με άλλα τμήματα του νοσοκομείου, όπως το Αναισθησιολογικό το
οποίο κατά τη διευθύντριά του Κυριακή Βελμάχου καλύπτει 50 έως 60 χειρουργεία
(τακτικά και έκτακτα) την ημέρα. «Ζητήσαμε 66 εφημερίες τον μήνα και μας
ενέκριναν 49», μας είπε η κ. Βελμάχου. «Δηλαδή άλλες ημέρες θα εφημερεύει ένας
αναισθησιολόγος και άλλες δύο. Πώς θα προλαβαίνουν τα έκτακτα χειρουργεία που
γίνονται σε καθημερινή βάση; Ας μην ξεχνάμε ότι το ΚΑΤ εφημερεύει κάθε ημέρα
για τα ορθοπεδικά περιστατικά, οπότε έρχονται όλα σχεδόν τα θύματα τροχαίων,
ενώ κάθε τέσσερις ημέρες έχει γενική εφημερία».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16359N151</ED>
<ID>
ID:19757

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N15&aa=1</URL></REF>


Article

<CATEGORY>vin06</CATEGORY>

 <H5>Η ΠΕΘΕΡΑ ΤΟΥ ΔΟΛΟΦΟΝΗΜΕΝΟΥ ΜΙΧΑΛΗ ΣΒΑΡΝΑ ΕΚΦΡΑΖΕΙ ΤΗΝ ΠΙΚΡΙΑ ΤΗΣ ΓΙΑ ΤΗΝ
ΕΠΙΕΙΚΗ ΠΟΙΝΗ ΠΟΥ ΕΠΙΒΛΗΘΗΚΕ ΣΤΟΝ ΔΟΛΟΦΟΝΟ
</H5><H5>Ήταν σαν να τον σκότωναν για δεύτερη φορά στη δίκη
</H5><H2>Κάτι σαν μνημόσυνο για τον Μιχάλη...
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Ο Μιχάλης είχε ένα γλυκό βλέμμα και ήταν ερωτευμένος με τα παιδιά του και
πάντα με την Ελευθερία, την αγαπημένη του. Θα υπήρχε σήμερα στην ζωή, αν δεν
είχε κάνει το «ατόπημα» να τρέξει ξοπίσω από τους δύο νεαρούς ληστές, που με
την απειλή καραμπίνας ξάφρισαν το ταμείο και τα κοσμήματα του μαγαζιού του. Κι
αν κάποιος μπορεί κάτι να του «καταλογίσει», είναι αυτή η στιγμιαία ηρωική
στιγμή του ­ να μην μείνει απαθής, να φωνάξει σε βοήθεια, να συλληφθούν οι
δράστες πριν διαρρήξουν και το παραδίπλα μαγαζί...

Ο Μιχάλης και η Ελευθερία στην καλύτερη στιγμή της κοινής ζωής τους...

Ο Μιχάλης Σβαρνάς δολοφονήθηκε καθώς κατέβαινε τη σκάλα, μέρα μεσημέρι, πέντε
χρόνια πριν, Πανεπιστημίου και Αιόλου γωνία, από την ίδια κοντόκαννη καραμπίνα
που λίγα λεπτά πρωτύτερα τον «απειλούσε». Η Ελευθερία έμεινε δίχως σύντροφο, η
Ειρήνη και ο Γιώργος χωρίς πατέρα, οι γονείς και η αδελφή του δίχως γιο και
αδερφό, τα πεθερικά του δίχως γαμπρό... Ο 35χρονος Μιχάλης θα μπορούσε να ήταν
ζωντανός, αν ήταν λιγότερο... παρορμητικός!

Κι αν καθόταν στα... αυγά του, φυσικά, όπως λίγο-πολύ ακούστηκε στο
δικαστήριο. Τι ήθελε τώρα κι έτρεξε πίσω από οπλισμένους ανθρώπους; «Έφταιγε»
ο Μιχάλης. Όπως έφταιγαν και τα ναρκωτικά, κάτω από την επίδραση των οποίων
ήταν οι δύο νεαροί ληστές. Όπως έφταιγε και η κοινωνία, το σύστημα, οι γονείς
των νεαρών...

Μία εβδομάδα πριν, την ώρα που έκλεινε η αυλαία της δεύτερης πράξης αυτής της
στυγερής δολοφονίας (μια δίκη που ξανάγινε ύστερα από έφεση που άσκησε η ίδια
η Εισαγγελία Εφετών Αθηνών θεωρώντας ως μικρές τις πρωτόδικες ποινές,
αμφισβητώντας με δύο λόγια την αναγνώριση των ελαφρυντικών που είχαν ως
αποτέλεσμα τη μείωση των ποινών των δύο δραστών) στην αίθουσα του Εφετείου
Αθηνών, επικράτησε μια γνωστή εικόνα: χαρά και αγαλλίαση από την πλευρά των
οικογενειών των δραστών και της υπεράσπισής τους. Πικρία, δυσαρέσκεια και
πόνος από τους συγγενείς εκείνου που απουσίαζε ­ του θύματος.

«Η Δικαιοσύνη δεν είναι μόνο τυφλή, εθελοτυφλεί», δήλωσε πικραμένη στις
κάμερες ­ από μια απόφαση που όλοι περίμεναν μεγαλύτερη ποινή, αλλά ήταν
μειωμένη κατά τέσσερα χρόνια από την πρώτη (!) ­ η Ιουλία Παπαδάκη, μητέρα της
Ελευθερίας Σβαρνά - Παπαδάκη. Και ύστερα παύλα, σιωπή... Κανείς δεν ασχολήθηκε.

Αλλά εκείνη έχει πολύ «ελεύθερο» χρόνο στη διάθεσή της. Να σκέφτεται, να
ψάχνει την πίσω όψη των πραγμάτων, να γράφει. Έγραψε μερικές σκέψεις κάτω από
τον γνωστό τίτλο του Βίκτορος Ουγκώ «Οι άθλιοι». Κι αναζητούσε κάποιον, ένα
έντυπο, κάτι, να το δημοσιεύσει. Έτσι για να ακουστεί, είπε, και η «άλλη»
πλευρά. Κάτι σαν μνημόσυνο για τον Μιχάλη, που καμιά απόφαση και καμιά ποινή
δεν θα τον φέρει πίσω. Αλλά άφησε ένα δυσαναπλήρωτο κενό, πολύ πόνο, πολλά
βιωμένα και αβίωτα συναισθήματα να συμπαλεύουν και να συμπαρασύρουν το ένα το άλλο.

Δεν ήλπιζε σε πολλά η κ. Παπαδάκη ούτε η κόρη της Ελευθερία ούτε τα εγγόνια
της ­ η 12χρονη πια Ειρήνη και ο 11χρονος Γιώργος. Δεν είναι στη φύση της η
εκδίκηση, δεν πιστεύει στην «αναχρονιστική θανατική ποινή» ούτε θα της έλεγε
κάτι περισσότερο η «ισόβια κάθειρξη» του ενός εκ των δύο δραστών, γιατί «δεν
είχε νόημα να χαθεί και μια ακόμη ζωή». Αλλά παρ' όλα αυτά, πόσο «αποτιμάται»
στις μέρες μας η ανθρώπινη ζωή; Και πώς εκείνη μπορεί να εξηγήσει στα εγγόνια
της ότι «σε λιγότερο από έναν χρόνο ο συνεργός στη δολοφονία του πατέρα τους
θα κυκλοφορεί μαζί τους στον δρόμο και ο δολοφόνος εκτίοντας τα 2/5 της ποινής
θα είναι ελεύθερος πριν από τα 30 του; Πώς να πεις σε δύο πλάσματα που δεν θα
έχουν δίπλα τους, στην εφηβεία τους, τον πατέρα τους ότι εν τέλει η ατιμωρησία
είναι μια μορφή τιμωρίας του... συστήματος;».

Στη βάφτιση του Γιώργου, δέκα χρόνια πριν, η Ιουλία Παπαδάκη με την
οικογένεια της κόρης της...

Ο έρωτας της Ελευθερίας άνθησε επτά έτη, όσο ήταν με τον Μιχάλη. Τα παιδιά
τους είναι τα παιδιά ενός ακόμη «θύματος». Η μητέρα του κλείστηκε στον εαυτό
της, δεν θέλει να έχει επαφή με τους ανθρώπους. 
Η Ιουλία Παπαδάκη και ο σύντροφός της προσπαθούν να συνδράμουν την Ελευθερία
και τα εγγόνια τους, αλλά αναπολούν κάθε στιγμή «τον Μιχάλη που ήταν τόσο
περήφανος, τόσο απλός και τόσο μοναδικός άνθρωπος. Αγαπήσαμε τον Μιχάλη
περισσότερο και από την κόρη μας...». Ο πόνος έχει πολλές σκάλες για να τον
ανέβεις ­ και να τον ξεπεράσεις. Αλλά καμιά φορά σταματάς σε ένα σκαλί «και
δεν μπορείς ούτε πάνω ούτε κάτω να πας. Έτσι νιώθουμε με αυτή την απόφαση»!


Ιουλία Παπαδάκη: Ήταν γαμπρός μου, αλλά τον αγάπησα περισσότερο ίσως και από
την κόρη μου

«ΔΕΝ ΜΠΟΡΩ να τον συγχωρήσω», δήλωσε στη δίκη η Ελευθερία για τον δολοφόνο του
συντρόφου της. Η μητέρα της, η Ιουλία Παπαδάκη, προχωρεί ακόμα περισσότερο.
Ξανασηκώνει την αυλαία που έπεσε και μας αφήνει για λίγο να συνοδοιπορήσουμε
στις αυλακιές της σκέψης της «άλλης» πλευράς. Της πλευράς που πονά πάντα
περισσότερο ­ της οικογένειας του θύματος. «Δεν είμαι ιδιαίτερα μορφωμένη» μού
απάντησε, όταν τη ρώτησα αν κάποιος τη βοήθησε στη συγγραφή του κειμένου που
ακολουθεί. Το Γυμνάσιο απλώς έβγαλε, στην Κρήτη, τη γενέτειρά της, «σε μια
εποχή που τα παιδιά διδάσκονταν γράμματα». Εκείνη δεν έμαθε μόνο γράμματα,
αλλά και να «διαβάζει», να σκέφτεται:

«ΟΙ ΑΘΛΙΟΙ»

«Τις τελευταίες μέρες, στις αίθουσες του Εφετείου Αθηνών εκδικαζόταν μια
υπόθεση που μου θύμισε το παραπάνω έργο ­ η τιμωρία για ένα "κλεμμένο" ψωμί,
τα κάτεργα και το ανελέητο κυνήγι του Ιαβέρη. Σήμερα: για "ληστεία μετά φόνου"
συναπτά έτη 20 ­ και έξι... μήνες!

Τον λήστεψαν μέσα στο μαγαζί του και όταν θέλησε να τρέξει και να φωνάξει σε
βοήθεια, ο ένας εξ αυτών κρατώντας μια κοντόκαννη καραμπίνα την όπλισε και
σκότωσε το άοπλο θύμα του. Η πρώτη δίκη έγινε και οι ένορκοι επηρεασμένοι από
το νεαρό της ηλικίας απέρριψαν τα ισόβια και η ποινή ήταν 24 χρόνια και έξι μήνες...

Η απόφαση αυτή θεωρήθηκε άδικη για ένα τέτοιο ειδεχθές έγκλημα και η ίδια η
εισαγγελεύς ζήτησε επανεξέταση της δίκης από το Εφετείο. Η δίκη έγινε και ενώ
ψιθυριζόταν ότι ο δράστης αντιμετώπιζε ποινή ισοβίων έγινε το αντίθετο. Η
ποινή μειώθηκε. Στην αγόρευση του εισαγγελέα, τα "κατηγορώ" του στράφηκαν κατά
της ανίκανης και ανήμπορης Πολιτείας στο να αντιμετωπίζει τα θύματα της
μάστιγας του αιώνα, τα ναρκωτικά.

Κατηγόρησε, λοιπόν, τις λανθάνουσες μεθόδους των ψυχιάτρων, την ανωριμότητα
και την αδυναμία των γονέων να αποδεχθούν το πρόβλημα και να βοηθήσουν στη
λύση του. Στρεφόμενος δε προς την πολιτική αγωγή και την οικογένεια του
θύματος έδωσε το παρήγορο μήνυμα: "Εδώ πρέπει να καταλάβουν όλοι ότι δεν
δικάζουμε κτήνη. Δικάζουμε ανθρώπους". Τη σκυτάλη πήρε η υπεράσπιση του
κατηγορουμένου, γνωστός εν πολλοίς ποινικολόγος, που χειρίζεται τις υποθέσεις
του με τη γνωστή δεξιοτεχνία του. Σαν ικανότατος μαέστρος κρατώντας την
μπαγκέτα του, κατάφερε να τονίσει τα κατάλληλα σημεία και ανοίγοντας τους
ασκούς του Αιόλου δεν δίστασε να καταρρακώσει τη μνήμη του θύματος, που είχε
την ατυχία να είναι... ΑΠΩΝ.

Ήταν σαν να τον σκότωναν για δεύτερη φορά, ανελέητα. Και πουθενά δεν ακούστηκε
ποιος ήταν αυτό το "θύμα" και τι κενό άφησε πίσω του. Δεν ακούστηκε ποιος είχε
το δικαίωμα να αφαιρέσει μια ζωή που ποτέ δεν είχε δημιουργήσει προβλήματα
στους συνανθρώπους του και στην κοινωνία. Ποιος είχε δικαίωμα να εντάξει τα
παιδιά του στη "λίστα της ορφάνιας" και να τα φιμώσει στη λέξη "πατέρας".
Ποιος αποφάσισε να τα αφήσει με ένα μετέωρο βήμα να προσπαθούν να ανοίξουν τα
φτερά τους, για να πετάξουν σε μια κοινωνία που επιβραβεύει το άδικο και
πνίγει το δίκαιο. Σε μια κοινωνία που την λένε Ελλάδα και όχι Ουγκάντα. Σε μια
κοινωνία που δικάζουμε και βγαίνει το μήνυμα: ληστέψτε, σκοτώστε, τη
βγάλατε... Καθαρή φυσικά!».

Υστερόγραφο:

Το πιο αστείο της υπόθεσης: Η δίκη θα πάρει τον δρόμο της για τον Άρειο Πάγο,
όπως δήλωσε η υπεράσπιση του κατηγορουμένου ­ για μείωση της ποινής!
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16359N161</ED>
<ID>
ID:19758

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N16&aa=1</URL></REF>


Article

<CATEGORY>vin06</CATEGORY>

 <H2>Τα αγάλματα πλήρωσαν πάλι τις «διαμαρτυρίες»
</H2>
Συνθήματα και γκράφιτι. Με συνθήματα που έγραψαν με σπρέι οι άγνωστοι κάλυψαν
τις βάσεις των αγαλμάτων, ενώ έκαναν γκράφιτι στους τοίχους και τα μάρμαρα στα
Προπύλαια του Πανεπιστημίου

ΤΑ ΑΓΑΛΜΑΤΑ και η πρόσοψη στα Προπύλαια του Πανεπιστημίου, «πλήρωσαν» την
ολονύκτια συγκέντρωση διαμαρτυρίας νεαρών ενάντια στην εκπαιδευτική
μεταρρύθμιση. 
Είναι η δεύτερη φορά μέσα σε τρεις μήνες που άγνωστοι ξεσπούν πάνω στα
αγάλματα των Προπυλαίων και προξενούν φθορές. Ο πρύτανης του Πανεπιστημίου
Αθηνών κ. Κ. Δημόπουλος με αφορμή τους βανδαλισμούς αναφέρθηκε χθες στο άσυλο
και ζήτησε από το κράτος, την Πολιτεία, να συνεργασθούν με το Πανεπιστήμιο και
τα κόμματα, προκειμένου να βρεθούν λύσεις υπερκομματικές για να προστατευθεί
το Πανεπιστήμιο.

«Υποστηρίζουμε το άσυλο», τόνισε ο πρύτανης του Πανεπιστημίου. «Η έννοια του
ασύλου θα πρέπει όμως να κατοχυρωθεί ως χώρος διακίνησης ιδεών και
αμφισβήτησης και όχι ως χώρος βανδαλισμών και καταστροφών. Το άσυλο θα πρέπει
να προστατεύει την ελεύθερη γνώμη, αλλά δεν μπορεί να προστατεύει τις
καταστροφές και τους βανδαλισμούς».

Ο κ. Δημόπουλος πρόσθεσε ότι χρειάζεται νομοθετική ρύθμιση και πως πρέπει να
βρει η Πολιτεία λύσεις ούτως ώστε να κατοχυρώσει το πραγματικό άσυλο και
ταυτόχρονα να προφυλάξει τον χώρο και να εμποδίσει τους βανδαλισμούς.
Βανδαλισμοί που, όπως είπε χαρακτηριστικά, γίνονται από άτομα που δεν ανήκουν
στον πανεπιστημιακό χώρο.

Θλιβερή ήταν η εικόνα που παρουσίαζαν χθες νωρίς το πρωί τα Προπύλαια του
Πανεπιστημίου. Άγνωστοι νεαροί είχαν αφήσει έντονα τα σημάδια από την
ολονύκτια παραμονή τους στα Προπύλαια. Γκράφιτι και συνθήματα διαμαρτυρίας
είχαν γεμίσει τους τοίχους και τα μάρμαρα στην πρόσοψη. Στις βάσεις των
αγαλμάτων οι άγνωστοι είχαν γράφει συνθήματα με το αναρχικό Α. Από τον...
Καποδίστρια οι άγνωστοι «ζητούσαν» να παρέμβει για την απελευθέρωση του Β.
Ευαγγελίδη και του Αρμπάν Περλάλα, όπως αναγραφόταν στη βάση του αγάλματος.
Την βάση του αγάλματος του Γρηγοριίυ Ε' επέλεξαν για να στείλουν μήνυμα στον
Αρχιεπίσκοπο Χριστόδουλο. «Κάτσε καλά Χριστόδουλε», έγραφαν ενώ σε τοίχο
υπενθύμισαν στον υπουργό Παιδείας: «Αρσένη, δεν ξοφλήσαμε». Το προαύλιο ήταν
το πρωί σπαρμένο με τενεκεδάκια και αποκαΐδια από τις φωτιές που άναψαν οι νεαροί.

Από το Πανεπιστήμιο ειδοποιήθηκαν αμέσως οι αρμόδιοι του Δήμου και έσπευσε
συνεργείο καθαρισμού για την αποκατάσταση των ζημιών. Πριν από τρεις μήνες
άγνωστοι είχαν προκαλέσει μεγαλύτερες καταστροφές και είχαν παραμορφώσει
αγάλματα στα Προπύλαια.

Θλιβερή εικόνα. Για μια ακόμα φορά άγνωστοι ξέσπασαν πάνω στα αγάλματα που
κοσμούν τα Προπύλαια του Πανεπιστημίου και προκάλεσαν φθορές. Οι υπεύθυνοι του
Πανεπιστημίου δεν πρόλαβαν να αποκαταστή-σουν τις ζημιές από τους
προηγούμενους βανδαλισμούς και χθες το πρωί αντίκρυσαν πάλι το θλιβερό και
απογοητευτικό θέαμα

Για την αποκατάσταση των ζημιών το Πανεπιστήμιο είχε πληρώσει σε συνεργεία,
όπως μας είπε ο πρυτανης, 30.000.000 δρχ. «Δεν προλάβαμε να αποκαταστήσουμε
τις ζημιές και πάλι αντιμετωπίζουμε τα ίδια», έλεγε χθες εκφράζοντας την θλίψη
και την απογοήτευσή του ο κ. Δημόπουλος.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16359N191</ED>
<ID>
ID:19759

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N19&aa=1</URL></REF>


Article

<CATEGORY>vin06</CATEGORY>

 <H5>ΑΠΟ ΤΟ ΥΠΟΓΕΙΟ ΤΟΥ ΤΕΧΝΗΣ, ΣΤΑ ΠΛΑΤΟ ΤΗΣ ΦΙΝΟΣ ΦΙΛΜ ΚΑΙ ΤΩΡΑ ΣΤΟ «ΚΑΠΠΑ»
</H5><H5>«Ρε μπαμπά, δεν ήξερα πως είσαι τόσο καλός ηθοποιός»
</H5><H5>«Μάζευα τα ρετάλια από τις ταινίες»
</H5><H2></H2><H2>Γιώργος Κωνσταντίνου
</H2><H2>«Περίμενα 40 χρόνια...»
</H2>
<AUTHOR>ΛΕΟΝΙ ΣΤΑΦΥΛΑ</AUTHOR>

Η καριέρα του ξεκίνησε από το Θέατρο Τέχνης. Γρήγορα όμως συγκρούστηκε με
τον Κάρολο Κουν και πέρασε στο εμπορικό θέατρο και τον κινηματογράφο. Μια
μικρή σκηνή με ένα προφιτερόλ, στα «Χτυποκάρδια στο θρανίο», τον καθιέρωσε ως
πρωταγωνιστή. Από τότε πέρασαν περίπου 40 χρόνια. Στη διάρκεια των οποίων ο
Γιώργος Κωνσταντίνου έπαιξε, έγραψε σενάρια και σκηνοθέτησε για τον
κινηματογράφο, το θέατρο και την τηλεόραση. Και φέτος ανέβηκε στη σκηνή του
ολοκαίνουργιου «ΚΑΠΠΑ» για να παίξει στο «Art», ένα έργο που το περίμενε σε
ολόκληρη την καριέρα του και για το οποίο ο γιος του του είπε: «Ρε μπαμπά, δεν
ήξερα ότι είσαι τόσο καλός ηθοποιός».

ΕΝΑ ΠΑΙΔΑΚΙ που περιφερόταν στην ελληνική επαρχία μ' ένα θεατρικό μπουλούκι,
πριν και κατά τη διάρκεια της Κατοχής. Ένα παιδάκι που καθώς ήταν ψηλό, φόραγε
ένα ψεύτικο μουστάκι κι έβγαινε στη σκηνή για να παίξει τον ρόλο κάποιου
ηθοποιού που έλειπε. Και μετά, στα χειροκροτήματα, έτρεχε πίσω για να
κατεβάσει την αυλαία. Ακόμη και κατά τη διάρκεια του εμφυλίου ­ «παίζαμε και
δίπλα ακούγαμε τα μπαμ μπουμ από τις μάχες». Το παιδάκι μεγάλωσε μέσα στον
χώρο του θεάματος, με γονείς αστέρια της οπερέτας. Ο ίδιος όμως είχε άλλα όνειρα.

«Στην αρχή μού είχε κολλήσει να γίνω φοροτεχνικός. Μετά ηλεκτροτεχνίτης. Και
τελικά πήγα να γίνω στρατιωτικός. Γιατί μου άρεσε η στολή που φόραγαν οι
σμηνίτες». Η αλλαγή της πορείας έγινε απλά. «Μου λέει μια μέρα η μητέρα μου,
"Θέλεις να γίνεις ηθοποιός;"». Κι έτσι, ο νεαρός σμηνίτης Γιώργος
Κωνσταντίνου, φορώντας τη στολή του, γράφτηκε σε μια σχολή επιχορηγούμενη τότε
από τον Κοτζιά. «Πάνω στον χρόνο όμως, κι ενώ είχε αρχίσει να μου μπαίνει το
μικρόβιο, πέθανε ο Κοτζιάς, σταμάτησε η επιχορήγηση και η σχολή έκλεισε».

Η επόμενη προσπάθεια έγινε στο Εθνικό. Όπου έπρεπε να δώσει εξετάσεις και άρα
να βρει κάποιον να τον διδάξει. Επιστρατεύθηκε ένας φροντιστής γι' αυτή τη
δουλειά. Ο ρόλος που θα έπαιζε ήταν από τον Άμλετ. Αλλά «τότε στο Εθνικό,
έπαιζαν με στόμφο. Εμένα δεν μου άρεσε, γιατί μέχρι τότε έβλεπα τη μητέρα μου
και τον πατέρα μου να παίζουν τελείως φυσικά, όπως σήμερα. Δεν μου πήγαινε
αυτό το στυλ, το ένστικτό μου έλεγε ότι η υπερβολή αυτή δεν ήταν καλή». Την
ημέρα των εξετάσεων, έδινε μαζί με τον Γιώργο Ζωγράφο. Η μητέρα του Ζωγράφου
κρυφοκοίταγε από την κλειδαρότρυπα. «Εσύ ήσουν καλός, του είπε μετά. Ο γιος
μου όμως ήταν υπερβολικός». Τελικά ο Κωνσταντίνου απορρίφθηκε, ο Ζωγράφος
πέρασε πρώτος.

Ο ΚΟΥΝ

Η μητέρα του αποφασίζει να χρησιμοποιήσει τη γνωριμία της με τον Κάρολο Κουν ­
«γνωρίζονταν από την Πόλη, όπου οι πρωταγωνιστές της οπερέτας ήταν διάσημοι».
Ο Κουν στην αρχή αντέδρασε, «με βρήκε πολύ ψηλό για το Θέατρο Τέχνης». Πέρασε
τις εξετάσεις όμως, κι έτσι ξεκίνησε η καριέρα του ως ηθοποιού. Η σχέση του
πάντως με τον Κουν δεν επρόκειτο ποτέ να γίνει καλή. «Στο Θέατρο Τέχνης ή
προσαρμόζεσαι με όλα τα γενόμενα ή φεύγεις. Εγώ ήμουν κάπως ανεξάρτητο πνεύμα,
έβλεπα πράγματα που δεν μπορούσα να τα ανεχθώ και στους άλλους φαίνονταν
φυσικά. Μπορεί να μη μου άρεσαν κάποιες ερμηνείες για παράδειγμα, αλλά εκεί
δεν σήκωνε αντιρρήσεις. Υπήρχε το απόλυτο του Κουν. Ακόμη κι αν δεν μίλαγες,
φαινόταν στο μάτι σου η διαφωνία. Δεν ανήκες στην ομάδα». Έτσι η θητεία του
στο Τέχνης έμελλε να τερματιστεί σύντομα ­ μόλις ένα χρόνο μετά τις σπουδές
του. Η οριστική σύγκρουση ήρθε με αφορμή μια αντικατάσταση. «Ήμουν από τους
βραβευμένους ηθοποιούς του, αλλά δεν διάλεξε εμένα για να αντικαταστήσει τον
πρωταγωνιστή σε ένα έργο. Στο ίδιο έργο μού έδωσε έναν μικρό ρόλο. Αρνήθηκα να
τον παίξω, κι έτσι έφυγα από το Τέχνης».

Έκανε μια κίνηση που κατά κάποιον τρόπο καθόρισε το μέλλον του. Αλλά δεν το
μετανιώνει. «Το Θέατρο Τέχνης κράτησε τα στεγανά του, στα οποία εγώ μάλλον δεν
θα μπορούσα να υπάρχω. Θα έπρεπε να είμαι ένας μόνιμος στρατιώτης, κι αυτό δεν
το άντεχα. Άλλωστε μετά εγώ έγραψα, σκηνοθέτησα, έκανα τα πάντα. Άλλα πέτυχαν,
άλλα απέτυχαν, δεν έχει σημασία. Σημασία έχει ότι ήθελα να κάνω πράγματα, και
εκεί μέσα ήταν αδύνατον».

ΤΟ «ART»

Δεν το μετάνιωσε λέει, αλλά από την άλλη, «σαράντα χρόνια περίμενα για να
παίξω ένα έργο σαν κι αυτό που παίζουμε τώρα», μια και «μετά το Θέατρο Τέχνης,
ποτέ μα ποτέ δεν δούλεψα σε μια τέτοια παράσταση». Το «Art» της Γ. Ρεζά, που
παίζει με τον Σταμάτη Φασουλή ­ ο οποίος το έχει σκηνοθετήσει ­ και τον Γιάννη
Βούρο στο ανακαινισμένο θέατρο Κάππα, τον έχει συνεπάρει. «Όταν ο Σταμάτης μού
έστειλε το έργο, με ξάφνιασε. Το διάβασα, αλλά δεν μπορούσα να το συλλάβω μέσα
μου, να το ολοκληρώσω. Δεν μπορούσα να βρω τα στοιχεία του, πού γελάει ο
κόσμος και πού κλαίει. Το διαβάσαμε σιγά σιγά και από την πρόβα άρχισαν να
αναδύονται όλα αυτά τα στοιχεία της τρελής και τόσο αληθινής κατάστασης: Για
έναν πίνακα, τρεις άνθρωποι ξεσκίζουν τις σάρκες τους, εξευτελίζονται,
απογυμνώνονται και κάνουν κομμάτια τη φιλία τους». Οι τρεις τους έδεσαν και
σαν ομάδα. «Η συνεργασία μας είναι πολύ καλή, πολύ ευχάριστη, πολύ γελαστική.
Περάσαμε και περνάμε πολύ ωραία». Κατ' αρχήν «η διδασκαλία του Σταμάτη, χωρίς
αυτό να θεωρείται βλασφημία, είναι μια διδασκαλία σαν του Κουν. Έπειτα είχε
την αποδοχή μας, την υπακοή μας και την προσοχή μας. Κι εμείς, ο Γιαννάκης ο
Βούρος κι εγώ, είχαμε μια θητεία, κι έτσι βρήκε ο Σταμάτης πρόσφορο έδαφος για
να βγάλει αυτό που έβγαλε στην παράσταση».

Το λέει και το ξαναλέει πόσο του αρέσει το «Art». Γιατί «εγώ έχω θητεύσει 40
χρόνια σε κωμωδίες που έπρεπε να πεις το ανέκδοτο για να γελάσουν, κι εδώ δεν
είχα καταλάβει στην αρχή πού γελούν». «Δεν νομίζω ότι υπάρχει ηθοποιός που δεν
θα 'θελε να παίξει σε ένα τέτοιο έργο» προσθέτει. Αυτό δεν σημαίνει ότι
μέμφεται τον εαυτό του επειδή στη διάρκεια μιας τόσο μακρόχρονης καριέρας ο
ίδιος έμεινε στις φαρσοκωμωδίες και στις επιθεωρήσεις: «Η τέχνη είναι ακριβό
πράγμα. Για να κάνεις τέχνη πρέπει να έχεις οικονομική άνεση. Να μην σε
ενδιαφέρουν οι εισπράξεις. Γιατί θυμάμαι που παίζαμε κάποτε ένα έργο κάπως πιο
ποιοτικό, και όλος ο κόσμος πήγαινε στο διπλανό θέατρο, όπου παιζόταν μια
φάρσα. Και μας έπιανε το παράπονο. Αλλά πέρα από αυτό, είναι και η τσέπη.
Γιατί καλό είναι που χτίζεται το Σπίτι του Ηθοποιού, αλλά κανείς δεν θέλει να
καταλήξει εκεί».

Από την ημέρα που πέρασε την πόρτα του Θεάτρου Τέχνης μέχρι να εμφανιστεί στη
σκηνή του Κάππα, έχουν μεσολαβήσει 40 χρόνια. Με θεατρικές δουλειές, με
αξεπέραστες ελληνικές ταινίες, με σενάρια και σκηνοθεσίες, με τηλεοπτικά
σίριαλ. Το κυριότερο, «με την αποδοχή και την εμπιστοσύνη των συναδέλφων μου».
Και σ' όλη αυτή την καριέρα υπάρχει μια σκηνή που τον «κυνηγάει» ακόμη. Το
περίφημο προφιτερόλ από τα «Χτυποκάρδια στα θρανία». «Έγινα πρωταγωνιστής από
ένα προφιτερόλ», λέει σήμερα και γελάει.


Με τον Γιώργο Μιχαλακόπουλο, τη Μάρω Κοντού, τον Κώστα Βουτσά και την Έλενα
Ναθαναήλ, στη χρυσή εποχή του ελληνικού κινημτογράφου.

ΟΙ ΓΟΝΕΙΣ του ήταν πρωταγωνιστές της οπερέτας. Ως ζευγάρι χώρισαν σχεδόν
αμέσως μετά τη γέννησή του. Παντρεύτηκαν όμως πολλά χρόνια αργότερα, όταν ο
Γιώργος Κωνσταντίνου είχε αρχίσει ήδη να δουλεύει. «Ηταν αστείο, γιατί η
μητέρα μου το έφερε βαρέως, το θεωρούσε αμαρτία που είχε κάνει παιδί
αστεφάνωτη. Ο πατέρας μου είχε φύγει από το σπίτι όταν ήμουν 6 μηνών. Κι όταν
κάποτε έφτασα να δουλεύω άρχισα να τον βοηθάω οικονομικά. Και τότε του λέει η
μάνα μου "για να σε βοηθάει ο γιος μου θα με παντρευτείς τώρα". 
Έτσι πήγαν οι δυο τους στην εκκλησία και παντρεύτηκαν. Γυρίζουν σπίτι κι
εκείνος της λέει "αν μείνω εδώ, θα διευθύνω εγώ τα οικονομικά". Η μάνα μου
άνοιξε την πόρτα και τον έδιωξε».

Μεγάλωσε με τη μητέρα του, την οποία λάτρευε ­ «δεν μπορούσα να διανοηθώ την
ζωή χωρίς εκείνη». Με τον πατέρα του δεν είχε όμως ανάλογη σχέση. «Νομίζω ότι
δεν είχε το πατρικό ένστικτο καθόλου. Δεν ήθελε να είναι κοντά μου. Εγώ τον
ήθελα, του έλεγα "κάθισε λίγο ακόμη". Εκείνος τίποτα, με κοίταζε στα χέρια να
του δώσω τα λεφτά. Όταν τα έπαιρνε έφευγε αμέσως».

ΠΕΡΗΦΑΝΙΑ

Μοιάζει να έχει κάποιες τύψεις όταν αργότερα λέει ότι «κατά κάποιο τρόπο η
ιστορία αυτή επαναλήφθηκε με τον γιο μου και μένα», καθώς χώρισε με την πρώτη
του σύζυγο αμέσως μόλις γεννήθηκε το παιδί. «Δυστυχώς δεν έζησα μαζί του»,
λέει, αλλά η περηφάνια του πατέρα δεν κρύβεται όταν μιλάει γι' αυτόν. «Είναι
πιανίστας καταπληκτικός. Τώρα που μεγάλωσε έχουμε ακόμη καλύτερη σχέση. Έχουμε
επαφή, μου λέει τα προβλήματά του, του λέω τα δικά μου». Και είναι πολύ
χαρούμενος για την κριτική του γιου του, που πήγε τρεις φορές στο θέατρο για
να τον δει στο «Art». «Μου είπε "ρε μπαμπά, δεν ήξερα πως είσαι τόσο καλός
ηθοποιός". Γιατί μέχρι τώρα με έβλεπε σε κάποια έργα που δεν είχαν απαιτήσεις».

Τώρα πια όμως η πατρική καρδιά του μοιράζεται στα δύο. Καθώς πριν από δυόμισι
χρόνια ήρθε στον κόσμο η λατρεία του, η Άννα - Μαρία. Η Άννα - Μαρία που
χαμογελάει από την κορνίζα στο καμαρίνι του πατέρα της, η φωνή του οποίου
αλλάζει όταν μιλάει γι' αυτήν. «Έχει μια φοβερή προσωπικότητα» και «ναι, την
έχουμε κακομάθει». Αλλά δεν πειράζει. «Γιατί διάβασα έναν διάσημο ψυχίατρο,
που λέει ότι το παιδί θα γίνει παρά πολύ καλό όταν έχει όλη αυτή την αγάπη και
όχι όταν του επιβάλλεις να κάνει αυτό που θέλεις». 
Ποια είναι η πιο καλή στιγμή για τον Γιώργο Κωνσταντίνου; «Όταν η Άννα - Μαρία
λέει "σ' αγαπώ μπαμπά, σ' αγαπώ μαμά". Όταν μ' αγκαλιάζει, με φιλάει, με
σφίγγει και με χαϊδεύει».


Με τον Σταμάτη Φασουλή και τον Γιάννη Βούρο στο «Art» στο θέατρο «ΚΑΠΠΑ»

ΤΟΝ ΚΙΝΗΜΑΤΟΓΡΑΦΟ τον αγαπούσε από μικρός. Τότε πήγαινε και έβλεπε τρία έργα
την ημέρα. Σήμερα, που δεν παίζει στο σινεμά, αναπολεί τις ημέρες των
γυρισμάτων, τη μαγεία των πλατό ­ κι ας είναι από τους ηθοποιούς που έπαιξαν
πολύ λίγο στον κινηματογράφο, καθώς συνολικά έχει κάνει μόνο 12 ταινίες.
Κάποιες από αυτές τεράστιες επιτυχίες. Όπως το «Γάμος α λα ελληνικά», το
«Ξύπνα Βασίλη», τα «5.000 ψέματα» ­ το τελευταίο σε δική του σκηνοθεσία
μάλιστα. «Βλέπεις, είχα και θράσος. Δεν το φοβόμουν να κάνω διαφορετικά
πράγματα. Δεν είχα συστολή. Αλλά μου έδειχναν και εμπιστοσύνη. Ο Φίνος για
παράδειγμα. Ή ο Λάμπρος ο Κωνσταντάρας που με εμπιστεύθηκε να τον σκηνοθετήσω.
Ή ο Ντίνος Ηλιόπουλος και η Ρένα Βλαχοπούλου».

Από τον κινηματογράφο απουσιάζει πια εδώ και πολλά χρόνια. Ευτυχώς όμως
υπάρχει η τηλεόραση. Η οποία ικανοποίησε ένα παιδικό του όνειρο. «Όταν ήμουν
μικρός έλεγα τι ωραία θα ήταν να έχεις κινηματογράφο στο σπίτι σου. Πήγαινα
και μάζευα τα ρετάλια από τις ταινίες και με φακούς προσπαθούσα να τα προβάλλω
στο σπίτι. Μετά αγόρασα μια μηχανή προβολής, η οποία μάλιστα ήταν και ομιλούσα
κι επειδή δεν ήξερα να τη βάλω σωστά ο ήχος έφευγε μπροστά και η εικόνα πίσω.
Και ξαφνικά παρουσιάστηκε το μαγικό κουτί».

Η TV

Εδώ υπάρχει μία πικρία. «Μπήκα στην τηλεόραση το '73, στην αρχή της αρχής της,
με δικό μου σίριαλ. Αυτό κανείς δεν το αναφέρει ποτέ. Μιλάνε για διάφορες
παραγωγές, αλλά ποτέ δεν μιλάνε για τις δικές μου δουλειές». Αυτή η πρώτη
δουλειά ήταν μονόπρακτα διάρκειας ενός τετάρτου με ήρωα έναν ψυχίατρο και τον
πελάτη του. Από τότε έγιναν πολλές δουλειές, πολλές φορές και δυο σίριαλ μέσα
στον ίδιο χρόνο. Οι κριτικές που δέχτηκε δεν ήταν πάντα καλές. Ο ίδιος όμως
αισθάνεται εντάξει με τον εαυτό του. «Θα πάω στον Καβάφη. Που λέει τουλάχιστον
μην εξευτελίζεις τη ζωή σου. Εγώ αυτό έκανα. Στην τηλεόραση έκανα φαρσοειδή
πράγματα, αλλά δεν τα εξευτέλισα. Δεν με υποτιμά αυτή η δουλειά μου. Άλλωστε,
ό,τι έκανα το έκανα με το ίδιο πάθος που έκανα και τον κινηματογράφο. Τώρα εάν
πέτυχε ή δεν πέτυχε δεν έχει σημασία».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16359N201</ED>
<ID>
ID:19760

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N20&aa=1</URL></REF>


Article

<CATEGORY>vin06</CATEGORY>

 <H5>ΑΥΞΑΝΟΝΤΑΙ ΚΑΙ ΤΑ ΠΡΟΣΤΙΜΑ ΓΙΑ ΝΑ ΠΕΡΙΟΡΙΣΤΟΥΝ ΤΑ ΤΡΟΧΑΙΑ * 4 ΜΕΤΡΑ ΓΙΑ
ΠΟΛΕΙΣ ΚΑΙ ΕΘΝΙΚΕΣ ΟΔΟΥΣ
</H5><H5></H5><H2>Σαφάρι με αλκοτέστ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Κατά 30% θα αυξηθούν, σε πρώτη φάση, τα αλκοτέστ, με στόχο την αποφυγή των
τροχαίων ατυχημάτων. Και τα περισσότερα από αυτά θα γίνονται έξω από τα
νυκτερινά κέντρα.

Περισσότεροι έλεγχοι. Έξω από τα νυκτερινά κέντρα θα «στρατοπεδεύσουν» οι
αστυνομικοί κάνοντας αλκοτέστ

ΠΑΡΑΛΛΗΛΑ, θα αυξηθούν τα πρόστιμα που θα «πέφτουν» στους παραβάτες, για τα
οποία και δεν θα υπάρχουν δίοδοι διαφυγής ή διαγραφής τους.

Ο υπουργός Δημόσιας Τάξης Φίλιππος Πετσάλνικος το ανακοίνωσε μαζί με άλλα
μέτρα χθες στη Βουλή, στο κλείσιμο της συζήτησης για το πόρισμα της
Διακομματικής Επιτροπής για τα τροχαία.

Παράλληλα, θα αυξηθούν οι συνολικοί έλεγχοι στους οδηγούς των αυτοκινήτων, με
στόχο να διπλασιασθούν. Πέρυσι, είχαν γίνει, με βάση τα στοιχεία του υπουργού
Δημόσιας Τάξης, 200.000 έλεγχοι και διαπιστώθηκαν 14.000 περιπτώσεις οδηγών οι
οποίοι ήταν σε κατάσταση μέθης.

Όμως, το πρόβλημα είναι ότι πέρυσι δεν έγιναν έλεγχοι σε πολλές περιοχές, κάτι
που, όπως εξήγησε ο κ. Πετσάλνικος, πρέπει να διορθωθεί φέτος. Κι αυτό θα
γίνει με την αύξηση των περιπολιών των αστυνομικών στους δρόμους, αλλά και των
«ενεδρών» που θα στήνουν.

Ο υπουργός ­ ανάλογες δηλώσεις για τη μείωση των τροχαίων έκανε και ο
υφυπουργός ΠΕΧΩΔΕ Χρήστος Βερελής ­ προέβη και σε άλλες ανακοινώσεις:

1 Από το καλοκαίρι θα αστυνομεύουν τους δρόμους κινητές κάμερες.

2 Θα «πέφτουν» πρόστιμα στους οδηγούς Ι.Χ. που θα μπαίνουν στους λεωφορειόδρομους.

3 Τα μεγαλύτερα πρόστιμα θα «πέφτουν» σ' αυτούς που σταθμεύουν τα
αυτοκίνητά τους στους λεωφορειόδρομους.

4 Η αστυνόμευση στο εθνικό δίκτυο θα γίνεται σε σταθερή βάση ανά 70
χιλιόμετρα και εκεί ­ στο 70ό ­ όπου θα υπάρχει και περιπολικό, ενώ θα
ιδρυθούν σταθμοί της Τροχαίας στους δρόμους.

Στην συζήτηση που έγινε, τα κόμματα της αντιπολίτευσης διαφώνησαν με τον
υπουργό για «τον φοροεισπρακτικό χαρακτήρα των μέτρων», αλλά ο κ. Πετσάλνικος
επεσήμανε ότι τα χρήματα των προστίμων δεν πάνε στην Τροχαία, αλλά στους
δήμους. Στο μεταξύ, ο κ. Βερελής ανακοίνωσε με τη σειρά του ότι έως τον Ιούνιο
θα έχουν ολοκληρωθεί τα έργα για την αποκατάσταση των ανωμαλιών στο οδόστρωμα
της Αθηνών - Κορίνθου.

Και πρόσθεσε ότι η Μονάδα Εθνικής Ασφάλειας ­ η νεοσυσταθείσα υπηρεσία του
ΥΠΕΧΩΔΕ ­ έχει κάνει ήδη 60 θετικές παρεμβάσεις στους δρόμους, όπου υπάρχουν
κακοτεχνίες. Οι βουλευτές της Ν.Δ. αντέτειναν ότι «και ο κ. Κώστας Λαλιώτης το
1993 είχε εκδώσει ένα βιβλιαράκι όπου έκανε λόγο για ειδικές λωρίδες στους
δρόμους, για δίκυκλα, αλλά και ποδήλατα, αλλά τελικώς δεν έγινε τίποτα».
«Ξεχάστε, κύριοι το ΠΑΣΟΚ, ότι ο κ. Λαλιώτης μάς έλεγε εδώ και 6 χρόνια ότι θα
κάνουμε τζόκινγκ στην Πανεπιστημίου, αλλά αυτά έμειναν στα χαρτιά», σημείωσε ο
βουλευτής Βαγγέλης Μεϊμαράκης. Η συζήτηση του πορίσματος για τα τροχαία
ολοκληρώθηκε χθες. Η πρώτη συνεδρίαση είχε γίνει την περασμένη Δευτέρα, ύστερα
από τρία χρόνια που συντάχθηκε, θέμα στο οποίο αναφέρθηκαν και χθες ­ με
επικριτικό προς την κυβέρνηση ­ βουλευτές όλων των κομμάτων».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16359N221</ED>
<ID>
ID:19761

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N22&aa=1</URL></REF>


Article

<CATEGORY>vin06</CATEGORY>

 <H2>2.953 άτομα ζήτησαν άσυλο κατά το 1998 στη χώρα μας
</H2>
ΑΥΞΗΘΗΚΕ μέσα στο 1998 ο συνολικός αριθμός των προσφύγων που ζήτησαν άσυλο σε
κάποια από τις χώρες της Ευρώπης, σύμφωνα με στοιχεία που παρουσίασε χθες η
Υπάτη Αρμοστεία του ΟΗΕ για τους Πρόσφυγες.

Στην Ελλάδα, παρότι ο αριθμός των αιτήσεων για άσυλο μειώθηκε σχεδόν στο μισό,
ο αριθμός όσων έγιναν τελικά δεκτοί ως πρόσφυγες στη χώρα μας αυξήθηκε από 130
άτομα το 1997 σε 156 το 1998.

Μέσα στη χρονιά που πέρασε ζήτησαν άσυλο από την Ελλάδα 2.953 άτομα ­
πρόσφυγες που προέρχονται κυρίως από το Ιράκ και άλλες χώρες της Μέσης
Ανατολής. Ο αντίστοιχος αριθμός για το 1997 ήταν 4.367 άτομα και η Υπάτη
Αρμοστεία του ΟΗΕ για τους Πρόσφυγες εκτιμά πως είναι πιθανό η μείωση αυτή να
οφείλεται στις συχνές άτυπες απελάσεις ατόμων, που ίσως να ζητούσαν άσυλο, αν
είχαν τη δυνατότητα.

Αν και τη χρονιά που πέρασε η Ελλάδα έκανε δεκτές 26 αιτήσεις περισσότερες απ'
ό,τι το 1997, το ποσοστό αναγνώρισης προσφύγων στη χώρα μας βρίσκεται ανάμεσα
στα χαμηλότερα της Ευρώπης. Με βάση τα δεδομένα για το 1998, το ποσοστό
αναγνώρισης στην Ελλάδα φτάνει το 4%, τη στιγμή που ο αντίστοιχος μέσος όρος
για την Ευρώπη είναι 14%.

Τα στατιστικά στοιχεία της Υπάτης Αρμοστείας για τους Πρόσφυγες αναφέρουν πως,
σε ολόκληρη την Ευρώπη, ο αριθμός των αιτήσεων ασύλου αυξήθηκε κατά 27% σε
σχέση με το 1997. Συγκεκριμένα, το 1997 είχαν ζητήσει άσυλο στην Ευρώπη
συνολικά 287.000930 άτομα, ενώ τη χρονιά που πέρασε ο αριθμός τους έφτασε τις
366.180 αύξηση που, σύμφωνα με τον ΟΗΕ, οφείλεται κυρίως στην κρίση στο Κοσσυφοπέδιο.

Οι χώρες που δέχτηκαν το μεγαλύτερο κύμα αιτήσεων για άσυλο (το 66% του
συνόλου των αιτήσεων) είναι η Γερμανία, η Μεγάλη Βρετανία, η Ολλανδία και η
Ελβετία. Ειδικότερα στις χώρες-μέλη της Ευρωπαϊκής Ένωσης, η αύξηση ήταν της
τάξεως του 19%.

«Το ένα τέταρτο των προσφύγων που ζήτησαν άσυλο από χώρες της Ευρώπης, στη
διάρκεια της χρονιάς που πέρασε, προέρχονται από την Ομοσπονδιακή Δημοκρατία
της Γιουγκοσλαβίας και ήταν Αλβανοί του Κοσσυφοπεδίου», αναφέρει η σχετική
έκθεση της Υπάτης Αρμοστείας για τους Πρόσφυγες. Στην Ελλάδα, ωστόσο, έχουν
καταγραφεί μόνον ελάχιστες τέτοιες περιπτώσεις.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16359N222</ED>
<ID>
ID:19812

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N22&aa=2</URL></REF>


Article

<CATEGORY>vin06</CATEGORY>

 <H2>Αθωώθηκαν οι τελωνειακοί
</H2>
ΑΘΩΟΙ κρίθηκαν χθες από το 5ο Τριμελές Πλημμελειοδικείο της Αθήνας οι έξι
τελωνειακοί υπάλληλοι, που ήταν κατηγορούμενοι για παρακώλυση λειτουργίας
κοινωφελούς υπηρεσίας.

Οι κατηγορούμενοι είχαν συλληφθεί στις 4 Δεκεμβρίου 1998 κατά τη διάρκεια των
απεργιακών τους κινητοποιήσεων στα Διυλιστήρια του Ασπροπύργου. Τότε είχε
κριθεί παράνομη η απεργία τους, ενώ ο προϊστάμενος της Εισαγγελίας Πρωτοδικών
της Αθήνας είχε δώσει εντολή να αποσφραγιστεί ο χώρος και να επιτραπεί η
έξοδος των βυτιοφόρων που ήταν φορτωμένα με εκτελωνισμένα καύσιμα.

Ωστόσο, όπως διευκρίνισε ο πρόεδρος των τελωνειακών υπαλλήλων της Α.
Περιφέρειας Παν. Καζανάς, ήταν πρακτικά αδύνατο να βγουν τα βυτιοφόρα, γιατί
οι υπάλληλοι που ήταν εκεί δεν μπορούσαν να ελέγξουν σε ποιους πρατηριούχους
καυσίμων ανήκαν οι ποσότητες αυτές.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16359N223</ED>
<ID>
ID:19849

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N22&aa=3</URL></REF>


Article

<CATEGORY>vin06</CATEGORY>

 <H5>ΟΙ ΜΑΘΗΤΕΣ ΔΙΑΔΗΛΩΣΑΝ ΕΙΡΗΝΙΚΑ ΧΘΕΣ ΚΑΙ ΑΠΟΜΟΝΩΣΑΝ ΟΣΟΥΣ ΘΕΛΗΣΑΝ ΝΑ
ΔΗΜΙΟΥΡΓΗΣΟΥΝ ΕΠΕΙΣΟΔΙΑ
</H5><H2>Αυλαία στις κινητοποιήσεις
</H2>
Ο μεγαλύτερος αντίπαλος της αγωνιστικότητας των μαθητών, εκτός από τη λογική
κόπωσή τους μετά την τρίμηνη κινητοποίηση, αποδείχθηκε η χθεσινή
μεσημεριάτικη... λιακάδα!

Έπεσε η αυλαία. Διαδήλωσαν ειρηνικά οι μαθητές υπό τους ρυθμούς της μουσικής

ΕΤΣΙ, το πανεκπαιδευτικό συλλαλητήριο - αυλαία των κινητοποιήσεων (προσωρινή ή
όχι θα φανεί τους επόμενους μήνες) που οργάνωσαν χθες στο Σύνταγμα,
αποδείχθηκε το μικρότερο σχεδόν όλων όσων έχουν γίνει μέχρι τώρα, παρ' ότι
λογικά θα έπρεπε να είναι το μεγαλύτερο, αφού είχαν προσκληθεί μαθητές από όλη
την Ελλάδα, αλλά και φοιτητές, δάσκαλοι και καθηγητές.

Λίγοι πήγαν όμως τελικά, και μάλιστα πολλοί από αυτούς προτίμησαν να φύγουν
για καφέ προτού τελειώσει, επωφελούμενοι της λαμπρής αν και κρύας ημέρας. Όσοι
απέμειναν, διαδήλωσαν ειρηνικά εναντίον της εκπαιδευτικής μεταρρύθμισης υπό
τους ρυθμούς της μουσικής που έπαιζαν μαθητικά συγκροτήματα και ακολούθως
πορεύθηκαν ως τη Βουλή και τα Προπύλαια, όπου σιγά σιγά διαλύθηκαν κι αυτοί.
Πάντως τα Συντονιστικά των μαθητών που συνεδριάζουν τις επόμενες ημέρες,
υποστηρίζουν ότι ο αγώνας θα συνεχιστεί με άλλες μορφές, μέσα στα σχολεία, και
δεν αποκλείουν νέες καταλήψεις και μπλόκα μετά το Πάσχα, αν δεν ακολουθήσει
ουσιαστικός διάλογος για την Παιδεία.

Συνήθης παραφωνία στο ειρηνικό συλλαλητήριο, μερικά νεράντζια, πέτρες και δύο
βόμβες μολότοφ που πέταξαν άγνωστοι εναντίον αστυνομικών στο Σύνταγμα,
φωνάζοντας «Εμπρός λαέ μη σκύβεις το κεφάλι, ο μόνος δρόμος είναι... βενζίνη
και μπουκάλι». 
Μόνο που οι μαθητές δεν συμφώνησαν μαζί τους και το απέδειξαν εμπράκτως,
ξυλοκοπώντας αγρίως οι ίδιοι, αντί για την Αστυνομία, έναν από τους δύο
νεαρούς που πέταξαν τις μολότοφ. Αργότερα η Αστυνομία έκανε δύο προσαγωγές
ύποπτων νεαρών, στην πλατεία Κάνιγγος, ενώ δεν απέφυγε και τον υπερβάλλοντα
ζήλο, απαγορεύοντας σε ομάδα πεινασμένων επαρχιωτών μαθητών, να μπουν σε...
φαστ φουντ, επειδή διάλεξαν ένα που βρίσκεται απέναντι στο Πολυτεχνείο!

Στο μεταξύ, οι καταλήψεις των σχολείων περιορίστηκαν χθες σε 60 πανελλαδικά
κατά το υπουργείο Παιδείας (κατά τους μαθητές, οι διπλάσιες), όμως από Δευτέρα
αναμένεται να επιστρέψουν όλα τα σχολεία στην κανονική λειτουργία τους και
στην αναπλήρωση της χαμένης ύλης με τις συνήθεις μεθόδους.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16359N391</ED>
<ID>
ID:19762

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N39&aa=1</URL></REF>


Article

<CATEGORY>vin06</CATEGORY>

 <H2>«Λυμπέριος»: Τίποτα δεν αποκλείεται
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Ο ΚΥΒΕΡΝΗΤΗΣ Παντελής Μεσολογγίτης και ο μηχανικός Παναγιώτης Αθανασάκος του
αλιευτικού «Λυμπέριος» ήταν βάρδια στη γέφυρα της μηχανότρατας το μοιραίο βράδυ.

Όμως, ενώ μέχρι αργά χθες, πριν γίνει η αναγνώριση της ταυτότητας του πτώματος
από τους συγγενείς του μηχανικού, η επικρατέστερη εκδοχή ήταν η μηχανότρατα να
εμβολίστηκε από κάποιο μεγάλο πλοίο και είχαν αποδυναμωθεί τελείως όλα τα άλλα
σενάρια, να έγινε δηλαδή πειρατεία ή να δέχθηκε επίθεση, τώρα, όπως
χαρακτηριστικά έλεγαν οι λιμενικοί, οι έρευνες στρέφονται και πάλι προς κάθε
κατεύθυνση, χωρίς να αποκλείεται τίποτα.

Από τα πρώτα στοιχεία της νεκροψίας-νεκροτομής που διενήργησαν οι
ιατροδικαστές Πειραιά, Δημοσθένης Μπούκης και Ηλίας Μπογιοκας, αποκλείεται η
περίπτωση οι δύο ναυτικοί να έπεσαν θύματα εγκληματικής ενέργειας. Ο θάνατός
τους, σύμφωνα με τους ιατροδικαστές, οφείλεται σε πνιγμό. 
Ωστόσο, θα γίνουν ιστολογικές και τοξικολογικές εξετάσεις προκειμένου να
επιβεβαιωθεί ­ ή όχι ­ η αρχική έκθεση των ιατροδικαστών.

Τα χαρακτηριστικά των προσώπων τους ήταν αλλοιωμένα. 
Οι συγγενείς του Παναγιώτη Αθανασάκου τον αναγνώρισαν από ουλές που είχε στο
σώμα του από πρόσφατες εγχειρήσεις, από ένα δαχτυλίδι και από την τεχνητή
οδοντοστοιχία του. 
Στο σώμα του κυβερνήτη δεν υπήρχαν τραύματα, ενώ τα τραύματα που υπήρχαν στο
σώμα του μηχανικού αποδίδονται από τη νεκροψία-νεκροτομή σε χτυπήματα στα βράχια.

Τα πτώματα των δύο άτυχων ναυτικών εντόπισε λίγο πριν από τις δώδεκα, χθες το
μεσημέρι, ο πλοιοκτήτης του «Λυμπέριος» Χαράλαμπος Βατίστας (που ξεκίνησε με
φουσκωτό το πρωί, μαζί με συναδέλφους του, από τη Γλυφάδα) πάνω σε βράχια στον
όρμο της Αγίας Ειρήνης, στην Κύθνο, κοντά στο σημείο όπου προχθές το απόγευμα
βρέθηκαν 100 τελάρα από το αλιευτικό.

Η Αγγελική Μεσολογγίτη που πήγε το πρωί στην Κύθνο αναγνώρισε το πτώμα του
συζύγου της από τα ρούχα, αλλά και από τη βέρα πάνω στην οποία ήταν γραμμένη η
ημερομηνία του γάμου τους, 24-12-1986. 
Η νεαρή γυναίκα δεν άντεξε και κατέρρευσε. 
Μάλιστα κάποια στιγμή, κάτω από την ψυχολογική φόρτιση, έσπασε την ξύλινη
κούτα που πήγαν να τοποθετήσουν το πτώμα του συζύγου της.

«Ο άντρας μου είναι πλοίαρχος, δεν θα μπει εδώ», άρχισε να φωνάζει. 
Τελικά, βρέθηκαν δύο φέρετρα και τα πτώματα των ναυτικών έφθασαν το απόγευμα
στο Λαύριο.

Το αλιευτικό απέπλευσε το βράδυ της 23ης Ιανουαρίου από την Ιχθυόσκαλα του
Κερατσινίου με προορισμό τις Κυκλάδες.

Την επόμενη ημέρα, το πλήρωμα του «Θηρασιά» το είδε στην περιοχή Χριστιανά,
νότια της Σαντορίνης, ενώ τη Δευτέρα το μεσημέρι, 25 Ιανουαρίου, το ψαράδικο
«Αγία Ειρήνη» εντόπισε τη μηχανότρατα να ψαρεύει στην περιοχή Πάγκο της Μακράς.

Έκτοτε τα ίχνη του χάθηκαν.

Τέσσερις ημέρες αργότερα, βρέθηκαν δύο τελάρα από το αλιευτικό, στον κόλπο της
Μιλάτου, στον Άγιο Νικόλαο της Κρήτης. Αρχικώς κανείς δεν έδωσε σημασία, όμως
όταν η είδηση για το χαμένο σκάφος έκανε τον γύρο του νησιού, ειδοποιήθηκαν οι
λιμενικές αρχές στις 3 Φεβρουαρίου. 
Προχθές βρέθηκαν στην Κύθνο άλλα εκατό τελάρα και προσωπικά αντικείμενα των
ψαράδων, ενώ χθες εντοπίστηκαν ορισμένα κομμάτια από κασόνια και στη Σέριφο.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16359N392</ED>
<ID>
ID:19813

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N39&aa=2</URL></REF>


Article

<CATEGORY>vin06</CATEGORY>

 <H2>Υπεγράφη η σύμβαση για το Μετρό Θεσσαλονίκης
</H2>
Μετρό Θεσσαλονίκης. Πέντε χρόνια θα χρειαστούν για να αποκτήσει η Θεσσαλονίκη
το δικό της Μετρό, είπε χθες ο υπουργός ΠΕΧΩΔΕ

ΥΠΕΓΡΑΦΗ χθες στο Ζάππειο Μέγαρο η σύμβαση για την κατασκευή του Μετρό της
Θεσσαλονίκης, η οποία μέχρι το τέλος Μαρτίου αναμένεται να έχει κυρωθεί από τη
Βουλή, ώστε αμέσως μετά να αρχίσουν οι εργασίες. Ο προϋπολογισμός του
ανέρχεται 220.000.000.000 δρχ.

Τη σύμβαση μεταξύ του Ελληνικού Δημοσίου και του ομίλου «Θεσσαλονίκη Μετρό»
που έχει επικεφαλής τη γαλλική εταιρεία Μπουίκ, υπέγραψε ο υπουργός ΠΕΧΩΔΕ κ.
Κ. Λαλιώτης.

Θυμίζουμε ότι η γραμμή Μετρό που θα κατασκευαστεί στη Θεσσαλονίκη, θα έχει
μήκος 9,8 χιλιομέτρων (από τον νέο Σιδηροδρομικό Σταθμό μέχρι το Ντεπώ) με 14
σταθμούς ενδιάμεσα και θα μπορούν να διακινούνται περίπου 18.000 επιβάτες ανά
κατεύθυνση και ανά ώρα αιχμής.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16359N393</ED>
<ID>
ID:19850

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N39&aa=3</URL></REF>


Article

<CATEGORY>vin06</CATEGORY>

 <H2>Διώκεται ο δασάρχης Πειραιά
</H2>
ΠΟΙΝΙΚΗ δίωξη, για έκδοση ψευδών βεβαιώσεων, εναντίον του δασάρχη Πειραιά Ηλία
Καραγεώργου, άσκησε χθες ο εισαγγελέας ποινικής δίωξης Γρηγόρης Πεντόνης μετά
τη διενέργεια προκαταρκτικής εξέτασης. Από αυτήν προέκυψε ότι ο εν λόγω
δασάρχης χαρακτήρισε ως χορτολιβαδική έκταση 72 από τα 206 στρέμματα δασικής
έκτασης, μέρος της οποίας μάλιστα έχει χαρακτηριστεί αναδασωτέο.

Ο χώρος των 278 στρεμμάτων, στα Αστέρια της Γλυφάδας, ιδιοκτησίας της «ΑΞΕ
Αστήρ» θυγατρικής της Εθνικής Τράπεζας, έχει ενοικιαστεί από την εταιρεία
«Εστρέλια» με σκοπό την ανέγερση πολυκαταστημάτων.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16359N394</ED>
<ID>
ID:19875

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N39&aa=4</URL></REF>


Article

<CATEGORY>vin06</CATEGORY>

 <H5>ΑΠΟΡΡΙΦΘΗΚΑΝ ΟΙ ΑΙΤΗΣΕΙΣ ΑΝΑΙΡΕΣΗΣ ΤΩΝ ΚΑΤΣΟΥΛΑ, ΔΗΜΗΤΡΟΚΑΛΛΗ
</H5><H2>Ελπίζει να βγει σε 2 χρόνια η Μαργέτη
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Τις καταδίκες που έχουν ήδη επιβληθεί στην ομάδα των νεαρών σατανιστών
επικύρωσε χθες ο Άρειος Πάγος. Όπως ήθελε η Δήμητρα Μαργέτη που αποφεύγει έτσι
μια βαρύτερη ποινή από τα 17 χρόνια κάθειρξης και μπορεί να ελπίζει πλέον σε
σύντομη αποφυλάκιση κι όπως απεύχονταν οι δις ισοβίτες Ασημάκης Κατσούλας και
Μάνος Δημητροκάλλης που δεν θα δουν ποτέ τις ποινές τους να μειώνονται.

Ίδιες ποινές. Τα δις ισόβια δεν αλλάζουν για τους Κατσούλα - Δημητροκάλλη,
όπως και τα 17 χρόνια κάθειρξης για την Μαργέτη που μπορεί να ελπίζει όμως σε
αποφυλάκιση ύστερα από δύο χρόνια

ΤΟ ΠΟΙΝΙΚΟ Τμήμα του Ανώτατου Δικαστηρίου με τις χθεσινές αποφάσεις του
απέρριψε τόσο την αίτηση αναίρεσης της Εισαγγελίας του Αρείου Πάγου για την
καταδίκη της Μαργέτη, αίτηση που αν γινόταν αποδεκτή θα άνοιγε τον δρόμο για
την καταδίκη της ακόμη και σε ισόβια κάθειρξη, όσο και τις αιτήσεις των δύο
πρωταγωνιστών της πολύκροτης υπόθεσης για αναίρεση της καταδίκης του, σε μια
προσπάθεια να μειωθούν οι βαρύτατες ποινές τους.

Όπως είναι γνωστό, το Μεικτό Ορκωτό Εφετείο της Αθήνας είχε επιβάλει στη
Μαργέτη ποινή κάθειρξης 17 ετών και 4 μηνών για απλή συνέργεια στη δολοφονία
της 14χρονης μαθήτριας Δώρας Συροπούλου, αναγνωρίζοντάς της και το ελαφρυντικό
της μετεφηβικής ηλικίας. Την καταδίκη θεώρησε επιεική η Εισαγγελία του Αρείου
Πάγου και άσκησε αναίρεση εκτιμώντας ότι έπρεπε να καταδικαστεί για άμεση
συνέργεια στον φόνο, χωρίς ελαφρυντικά.

Το Ανώτατο Δικαστήριο απέρριψε, ωστόσο, το εισαγγελικό αίτημα κρίνοντας ότι η
δράση της Μαργέτη συνιστά απλή και όχι άμεση συνέργεια στην ανθρωποκτονία της
Συροπούλου (σ.σ.: είχε βοηθήσει στην απαγωγή της και επιτηρούσε την ώρα του
φόνου τη γύρω περιοχή, μήπως εμφανιστούν απρόσκλητοι μάρτυρες). Κι αυτό γιατί
«η συνδρομή της υπήρξε πριν από την τέλεση του φόνου και στη διάρκειά του,
κατά τρόπο όμως που και χωρίς τη βοήθειά της θα ήταν αναμφίβολα δυνατή η
διάπραξη του εγκλήματος...». Ακόμη, ο Άρειος Πάγος έκρινε ότι αιτιολογημένα
της αναγνωρίστηκε το επίμαχο ελαφρυντικό, αφού «η συμπεριφορά της βρισκόταν σε
αντίθεση με αυτή των συγκατηγορουμένων της, οι οποίοι ενήργησαν ύστερα από
ψύχραιμο και επιμελή σχεδιασμό και με ιδιαίτερη σκληρότητα...».

Η ΑΠΟΦΥΛΑΚΙΣΗ

Έτσι, τώρα η Δήμητρα Μαργέτη μπορεί να διεκδικήσει την αποφυλάκισή της σε δύο
χρόνια, με τη συμπλήρωση των 3/5 της ποινής, συνυπολογιζομένων των ημερών
εργασίας που μπορεί να έχει στη φυλακή. 
Για τον Ασ. Κατσούλα και τον Μ. Δημητροκάλλη τα δις ισόβια και η συνοδευτική
πολυετής ποινή κάθειρξης (12 χρόνια ο πρώτος, 9 χρόνια ο δεύτερος) της
καταδίκης τους δεν αλλάζουν. Η αίτηση αναίρεσης του Κατσούλα απορρίφθηκε για
τυπικούς λόγους, ενώ για τον Δημητροκάλλη το δικαστήριο πέρασε στην ουσία της
υπόθεσης κρίνοντας ότι ορθώς το Εφετείο δεν του αναγνώρισε τα ελαφρυντικά του
προτέρου εντίμου βίου, της ειλικρινούς μεταμέλειας και της μετεφηβικής
ηλικίας, καθώς «η μύησή του στον σατανισμό αποτελούσε συμπεριφορά εξόχως
αντικοινωνική, ενώ δήλωσε τη μεταμέλειά του μόνο ρηματικά, χωρίς να προβεί σε
άλλη ενέργεια που να μαρτυρεί μετάνοια για τις πράξεις του». Και με αυτό το
σκεπτικό, η υπόθεση των νεαρών σατανιστών (που κρίθηκαν αμετάκλητα ένοχοι για
τον φόνο της 14χρονης Συροπούλου, τον Αύγουστο του 1992, και της 29χρονης
Γαρυφαλιάς Γιούργα, τον Απρίλιο του 1993) έλαβε σε δικαστικό επίπεδο τέλος.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16359N401</ED>
<ID>
ID:19763

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N40&aa=1</URL></REF>


Article

<CATEGORY>vin06</CATEGORY>

 <H2>Αμφισβητείται η αθωωτική απόφαση για τον Δαναλάτο
</H2>
ΓΙΑ ΤΡΕΙΣ λόγους η Εισαγγελία του Αρείου Πάγου αμφισβητεί την αθωωτική απόφαση
για τον Βασ. Δαναλάτο στη δίκη για τη δολοφονία του ψυχιάτρου Ηλία Κοέν και
ζητεί την αναίρεσή της, αίτημα που, αν γίνει αποδεκτό από το Ανώτατο
Δικαστήριο, θα επαναφέρει σε ισχύ την πρωτόδικη ισόβια κάθειρξη για τον
40χρονο οπλουργό.

Ο Δαναλάτος εκτίει πλέον υπόλοιπα ποινών από καταδικαστικές αποφάσεις (κατοχή
εκρηκτικών κ.ά.) και τους προσεχείς μήνες θα μπορεί να υποβάλει αίτηση
αποφυλάκισης, αφού με εφετειακές αποφάσεις αθωώθηκε τόσο για την δολοφονία του
Κοέν όσο και για τον φόνο του συνεργάτη του Κ. Δεληκάρη (σ.σ.: γι' αυτό το
έγκλημα είχε πρωτόδικα καταδικαστεί σε 17ετή κάθειρξη).

Το αποφυλακιστήριο, ωστόσο, μπορεί να καθυστερήσει, εάν ο Αρειος Πάγος κρίνει
ότι για τη δολοφονία του Κοέν θα πρέπει ο οπλουργός να βρεθεί εκ νέου στο
εδώλιο του Μεικτού Ορκωτού Εφετείου Αθήνας. 
Η Εισαγγελία του Ανωτάτου Δικαστηρίου κρίνει αναιτιολόγητη την αθωωτική
εφετειακή απόφαση (624/98, με πλειοψηφία 6-1) για την εκτέλεση του Κοέν (τον
Απρίλιο του 1992, στο Καπανδρίτι). Και χθες, κατά συζήτηση της αίτησης
αναίρεσης στο ποινικό τμήμα του Αρείου Πάγου, ο αντεισαγγελέας Αγγ.
Βασιλόπουλος επεσήμανε τρία στοιχεία που οδηγούν σε αναίρεση αυτής της αθώωσης.

Όπως ανέφερε, το Μεικτό Ορκωτό Εφετείο:

* Δεν αξιολόγησε επαρκώς τις καταθέσεις πληθώρας μαρτύρων που συγκλίνουν στην
ενοχή του οπλουργού.

* Θεώρησε αναιτιολόγητα ότι το δακτυλικό αποτύπωμα του Δαναλάτου που βρέθηκε
σε εκρηκτικό μηχανισμό που είχε τοποθετηθεί στο αυτοκίνητο του Κοέν και δεν
εξερράγη, καθώς και σφαίρες που βρέθηκαν στο σπίτι του και ήταν ίδιες με αυτές
που χρησιμοποιήθηκαν στην εκτέλεση, είναι στοιχεία που δεν αποτελούν
αποδείξεις, αλλά απλές ενδείξεις ενοχής.

* Δεν αξιολόγησε εάν η αποκάλυψη της χήρας του Κοέν, ότι ο σύζυγος της «είχε
καρφώσει τον Δαναλάτο» θα μπορούσε να προκαλέσει εχθρική διάθεση του οπλουργού
προς τον ψυχίατρο και κατ' επέκταση κίνητρο για την εκτέλεση. Η απόφαση του
Ανωτάτου Δικαστηρίου για το εισαγγελικό αίτημα της νέας δίκης του Δαναλάτου
αναμένεται να εκδοθεί τις προσεχείς εβδομάδες.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16359N402</ED>
<ID>
ID:19814

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N40&aa=2</URL></REF>


Article

<CATEGORY>vin06</CATEGORY>

 <H2>Δεκτή η αναίρεση των Καρρά - Μελισσανίδη
</H2>
ΜΕ ΝΕΟ βούλευμα θα κριθεί εάν τελικώς θα παραπεμφθούν σε δίκη οι
επιχειρηματίες Ι. Καρράς και Δ. Μελισσανίδης για κακουργηματική υπεξαίρεση 3,7
εκατ. δολαρίων εις βάρος ουκρανικής ναυτιλιακής εταιρείας, καθώς χθες ο Άρειος
Πάγος δέχθηκε την αίτησή τους για αναίρεση του βουλεύματος του Συμβουλίου
Εφετών Πειραιά που τους οδηγούσε στο δικαστήριο. Η νέα δικαστική εκκρεμότητα
των Καρρά-Μελισσανίδη χρονολογείται από το 1991. Σύμφωνα με τον φάκελο της
υπόθεσης φέρονται ότι ιδιοποιήθηκαν παράνομα τα 3,7 εκατ. δολάρια από την
ουκρανική εταιρεία με την οποία συνεργάζονταν για την πώληση πετρελαίου. 
Οι ίδιοι υποστηρίζουν ότι παρακράτησαν το ποσό με την πεποίθηση ότι ασκούν
νόμιμο δικαίωμα συμψηφισμού με απαιτήσεις της εταιρείας που απέρρεαν από νέα
συμφωνία για την προμήθεια πετρελαίου. Ωστόσο, το Συμβούλιο Εφετών είχε
απορρίψει τον ισχυρισμό τους, καθώς διαπιστώθηκε ότι δεύτερη συμφωνία δεν είχε
καταρτισθεί, αλλά βρισκόταν στο στάδιο των διαπραγματεύσεων. 
Το παραπεμπτικό βούλευμα, πάντως, αναιρέθηκε από τον Άρειο Πάγο γιατί
αναιτιολόγητα το Συμβούλιο Εφετών «απέρριψε το αίτημα των κατηγορουμένων για
αυτοπρόσωπη εμφάνισή τους ενώπιον του συμβουλίου, προκειμένου να εκθέσουν τις
απόψεις τους για την υπόθεση».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16359N403</ED>
<ID>
ID:19851

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N40&aa=3</URL></REF>


Article

<CATEGORY>vin06</CATEGORY>

 <H2>Μάχη με Τούρκους δουλεμπόρους τη νύχτα στην Κω
</H2>
Συμπλοκή με ανταλλαγή πυροβολισμών έγινε τη νύχτα σε θαλάσσια περιοχή της Κω
μεταξύ ανδρών του Λιμενικού Σώματος και δύο Τούρκων δουλεμπόρων. Το αποτέλεσμα
ήταν να τραυματιστούν ελαφρά τρεις λιμενικοί (μώλωπες) και ο ένας εκ των
δουλεμπόρων (από σφαίρες). Τραυματίες είναι: ο Ηλίας Σημαντηράκης (εξάρθρωση
ώμου), ο Ι. Λιούτας (στο κεφάλι) και ο Αθανάσιος Αρβανίτης (εκδορές στο σώμα).

Όλα ξεκίνησαν λίγο πριν από τα μεσάνυχτα όταν δόθηκε στο Λιμαναρχείο της Κω η
πληροφορία ότι τουρκικό σκάφος αποβιβάζει λαθρομετανάστες στη θέση Ψαλίδι του
νησιού. Αμέσως σήμανε συναγερμός και πάνοπλοι άνδρες του Λιμενικού με δύο
πλωτά σκάφη έσπευσαν στην περιοχή. Εκεί εντόπισαν το τουρκικό σκάφος, στο
οποίο επέβαιναν οι Τούρκοι δουλέμποροι που μόλις είχαν αποβιβάσει 12
λαθρομετανάστες στην ακτή, μεταξύ των οποίων και δύο γυναίκες. Οι λιμενικοί
συνέλαβαν τους λαθρομετανάστες και, αφού εγκλώβισαν το τουρκικό σκάφος,
επιβιβάστηκαν σ' αυτό και προσπάθησαν να ακινητοποιήσουν τους δουλέμπορους.
Εκείνη τη στιγμή, σύμφωνα με πληροφορίες, ο ένας από αυτούς επετέθη εναντίον
των λιμενικών μ' ένα κουπί μ' αποτέλεσμα να τους τραυματίσσει ελαφρά και να
τους ρίξει στη θάλασσα. Αμέσως ο άλλος «άνοιξε» τις μηχανές, προσπαθώντας να
οδηγήσει το σκάφος στα διεθνή ύδατα.

Ακολούθησε καταδίωξη και αντηλλάγησαν πυροβολισμοί από τους οποίους
τραυματίστηκε ο ένας δουλέμπορος, που δέχτηκε πέντε σφαίρες στο πόδι ενώ
βούλιαξε και το σκάφος. Ο δεύτερος δουλέμπορος συνελήφθη. Ο ένας εξ αυτών
έφερε έγγραφα του Αφγανιστάν, όμως οι αρχές πιστεύουν ότι είναι πλαστά.

Σύμφωνα με τις πρώτες πληροφορίες οι λαθρομετανάστες είναι πιθανόν Ινδοί ή Πακιστανοί.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16359N404</ED>
<ID>
ID:19876

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N40&aa=4</URL></REF>


Article

<CATEGORY>vin06</CATEGORY>

 <H2>Γερμανικά τρένα, ελληνικά φαγητά
</H2>
ΗΡΑΚΛΕΙΟ

ΟΙ ΓΕΡΜΑΝΙΚΟΙ σιδηρόδρομοι, εκτός από επιβάτες θα ταξιδεύουν στην Ευρώπη και
την κρητική καθώς και την ελληνική γενικότερα κουζίνα για ολόκληρο τον
Φεβρουάριο! Το κρητικό διατροφικό πρότυπο, ως μέρος της ελληνικής
γαστρονομίας, θα προσφέρεται στους ταξιδιώτες από τους γερμανικούς
σιδηροδρόμους που διασχίζουν καθημερινά όλη σχεδόν την Ευρώπη.

Την επιμέλεια του «Μήνα της ελληνικής κουζίνας» είχε η Ελληνική Ακαδημία
Γεύσης, η οποία επέλεξε τα εδέσματα που προσφέρονται, επιμελήθηκε του τρόπου
παρασκευής και της συνολικής παρουσίασης, τεκμηρίωσε τις ιστορικές καταβολές
και ετοίμασε τα κείμενα των σχετικών καταλόγων, που κάθε μέρα πέφτουν στα
χέρια δεκάδων χιλιάδων Ευρωπαίων επιβατών. Η πρώτη παρουσίαση των εδεσμάτων
έγινε στις 29 Ιανουαρίου στο Αμβούργο, ενώπιον Γερμανών επισήμων. Οι
εντυπώσεις ξεπέρασαν ακόμη και τις πιο αισιόδοξες προσδοκίες των οργανωτών:
«Είναι η καλύτερη κουζίνα που παρουσιάστηκε μέχρι σήμερα στους γερμανικούς
σιδηροδρόμους!», τόνισαν οι 20 εξειδικευμένοι στη γαστρονομία και τον τουρισμό
Γερμανοί δημοσιογράφοι, όταν δοκίμασαν, μεταξύ άλλων, την εκπληκτική γιαλίτικη
σούπα της Ανατολικής Κρήτης, τη σοφεγάδα (από τις πιο υγιεινές προτάσεις της
κρητικής παραδοσιακής κουζίνας), τις ελληνικές χυλοπίτες με ντομάτα ή τον
ξιφία σαβόρε σε αγνό ελαιόλαδο και μυρωδικά της ελληνικής φύσης.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16359N405</ED>
<ID>
ID:19891

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N40&aa=5</URL></REF>


Article

<CATEGORY>vin07</CATEGORY>

 <H5>ΤΟ ΙΣΡΑΗΛ ΠΑΡΑΔΕΧΕΤΑΙ ΟΤΙ ΤΟ ΜΟΙΡΑΙΟ ΤΖΑΜΠΟ ΤΗΣ EL AL ΜΕΤΕΦΕΡΕ ΣΥΣΤΑΤΙΚΑ ΓΙΑ
ΠΑΡΑΣΚΕΥΗ ΤΟΥ ΣΑΡΙΝ
</H5><H5>Από τα τοξικά του φορτίου υποφέρουν οι 850 Ολλανδοί;
</H5><H2></H2><H2>Μυστήριο μιας πτήσης
</H2>
Οκτακόσιοι πενήντα κάτοικοι πάσχουν από ανεξήγητες διαταραχές. Πολλά στοιχεία
των ερευνών έχουν εξαφανιστεί ή παραποιηθεί. Και το Ισραήλ, που μέχρι πρόσφατα
ηρνείτο να παράσχει οποιαδήποτε πληροφορία, αναγνώρισε πρόσφατα ότι το μοιραίο
αεροπλάνο της El Al που συνετρίβη στο Άμστερνταμ, στις 4 Οκτωβρίου 1992,
μετέφερε πράγματι τα συστατικά που χρησιμοποιούνται για την παρασκευή του
σαρίν. Θα χυθεί επιτέλους φως σ' αυτή την υπόθεση;

Μυστηριώδης υπόθεση. Επιτροπή του ολλανδικού Κοινοβουλίου ερευνά τη σχέση
ανάμεσα στη συντριβή του αεροπλάνου της El Al και τις διαταραχές από τις
οποίες πάσχουν 850 Ολλανδοί

ΕΚΕΙΝΗ την Κυριακή, στις 6.30 το απόγευμα, ο Κέλι Σάλιβαν έπαιζε αμέριμνος
μπάσκετ στο Μπιλμέρ, ένα προάστιο του Άμστερνταμ. «Ακούστηκε πρώτα ένας
τρομερός ήχος, και έπειτα έγινε κόλαση: φωτιά, καπνός, φωνές και πολλοί
νεκροί», θυμάται ο ηλικίας 31 ετών μετανάστης από τις ολλανδικές αποικίες στην
Καραϊβική. Μερικές εκατοντάδες μέτρα πιο πέρα, είχε συντριβεί ένα ισραηλινό
Μπόινγκ 747 κόβοντας στη μέση ένα τεράστιο κτίριο. Η φωτιά που έπιασε στη
συνέχεια αποτελείωσε την καταστροφή. Μετρήθηκαν 43 πτώματα, τα τέσσερα από τα
οποία ανήκαν στο προσωπικό του στρατιωτικού αεροπλάνου.

Από την ώρα εκείνη, η ζωή του Κέλι θα άλλαζε με δραματικό τρόπο. Αν πριν ήταν
ένας υγιέστατος και ενεργητικός άνθρωπος που του άρεσαν τα σπορ, σήμερα είναι
ένας χρόνιος ασθενής που έχει επισκεφθεί δεκάδες νοσοκομεία χωρίς κανείς να
μπορεί να του πει από τι πάσχει. «Λίγο μετά το δυστύχημα άρχισαν να μου
πέφτουν τα μαλλιά και σήμερα είμαι τελείως φαλακρός», διηγείται. Αισθάνεται
συνεχώς κουρασμένος, δεν μπορεί να συγκεντρωθεί, έχει δύσπνοια και του πονάνε
τα κόκαλά του. Τα συμπτώματα που περιγράφει είναι ανάλογα με εκείνα
εκατοντάδων ανθρώπων που ζούσαν στην περιοχή του αεροπορικού δυστυχήματος. Και
όχι μόνο αυτών: πυροσβέστες, νοσοκόμοι, αστυνομικοί και εθελοντές που είχαν
σπεύσει στον τόπο της καταστροφής παρουσιάζουν σήμερα διάφορα προβλήματα, από
πονοκεφάλους μέχρι καρκίνο και λευχαιμία. Ανεπισήμως, έχουν αναφερθεί και
αρκετοί νεκροί.

ΥΣΤΕΡΑ ΑΠΟ 6 ΧΡΟΝΙΑ

Το φορτίο του αεροπλάνου ήταν για χρόνια ένα από τα πιο σκοτεινά σημεία της
όλης υπόθεσης. Λίγο μετά την τραγωδία, οι ολλανδικές αρχές ανακοίνωσαν ότι το
Μπόινγκ μετέφερε λουλούδια, χαρτί, αρώματα και διάφορα δώρα. Στη συνέχεια,
παραδέχθηκαν ότι υπήρχε και στρατιωτικός εξοπλισμός, πυρομαχικά και εξαρτήματα
για την κατασκευή όπλων και πυραύλων. Τον περασμένο Οκτώβριο, η εφημερίδα «NRC
Handelsblad» έγραψε για πρώτη φορά ότι το αεροπλάνο μετέφερε τα τρία από τα
τέσσερα συστατικά που χρησιμοποιούνται για την παρασκευή του σαρίν, του αερίου
που χρησιμοποίησε το 1995 η αίρεση Αούμ, στο Τόκιο, προκαλώντας τον θάνατο 11
ανθρώπων και τη δηλητηρίαση άλλων πέντε χιλιάδων. Ύστερα από αυτή την
αποκάλυψη, οι Ισραηλινοί δεν μπορούσαν να συνεχίσουν άλλο να κρύβονται πίσω
από το δάκτυλό τους. Το φορτίο, ομολόγησαν, προοριζόταν για το Ινστιτούτο
Βιολογικών Ερευνών του Νες Ζιγιόνα, που βρίσκεται 20 χιλιόμετρα νοτίως του Τελ
Αβίβ. Ένα Ινστιτούτο που, σύμφωνα με το περιοδικό «Janes», συμμετέχει στην
παρασκευή χημικών και βακτηριολογικών όπλων.

Όλες οι ενδείξεις οδηγούν στην υπόθεση ότι το Ινστιτούτο αγόρασε αυτό το
φορτίο από την αμερικανική εταιρεία Solkatronic, που εδρεύει στο Φάρφιλντ του
Νιου Τζέρσεϊ. Η εταιρεία αυτή, που μέχρι πριν από ένα χρόνο ανήκε στον όμιλο
χημικών και φαρμακευτικών επιχειρήσεων Solvay, έχει πουλήσει ακόμη τα προϊόντα
της στη Βρετανία, τη Νότια Κορέα, την Ταϊβάν και τη Μαλαισία.


ΤΑ ΤΟΞΙΚΑ προϊόντα που μετέφερε το αεροπλάνο αποτελούν άραγε μια επαρκή
εξήγηση για τις διαταραχές από τις οποίες πάσχουν οι Ολλανδοί; Για να δώσει
απάντηση σε αυτό ακριβώς το ερώτημα, το ολλανδικό Κοινοβούλιο συγκρότησε
τετραμελή επιτροπή, που άρχισε στο τέλος της περασμένης εβδομάδας τις εργασίες
της στη Χάγη. Οι βουλευτές πρέπει, εκτός των άλλων, να λύσουν και το αίνιγμα
των «ανθρώπων με τα άσπρα» που εθεάθησαν στον τόπο της καταστροφής λίγο μετά
τη συντριβή του αεροπλάνου. Πολλοί αυτόπτες μάρτυρες βεβαιώνουν ότι οι
άνθρωποι αυτοί έψαχναν τα συντρίμμια του αεροπλάνου προσποιούμενοι ότι
προσπαθούν να σώσουν ανθρώπινες ζωές. Μήπως επρόκειτο για πράκτορες της
Μοσάντ; Άλλο αίνιγμα: αν το μαύρο κουτί με τα δεδομένα της πτήσης βρέθηκε και
ανεσύρθη, δεν συνέβη το ίδιο με το κουτί που περιείχε τις ηχογραφημένες
συνομιλίες των μελών του πιλοτηρίου. Το κουτί αυτό, που θα μπορούσε να
αποκαλύψει πολύτιμες πληροφορίες, εξαφανίστηκε. Κι όμως, πολλοί μάρτυρες
βεβαιώνουν ότι το είχαν δει. Μεταξύ των μαρτύρων που θα κληθούν να καταθέσουν
περιλαμβάνονται ο πρώην πρωθυπουργός Ρούουντ Λούμπερς και ο πρώην υπουργός
Μεταφορών. Το Ισραήλ βεβαιώνει ότι θα συνεργαστεί πλήρως. Πολλοί, όμως,
διατηρούν τις επιφυλάξεις τους.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16359N411</ED>
<ID>
ID:19751

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Στην αναμονή
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΔΕΚΑ χρόνια αγωνίζονται με τα όπλα οι Κούρδοι της Τουρκίας να κερδίσουν την
ταυτότητά τους, αλλά μάταια. Επικεφαλής τους είναι ένας μαρξιστής,
χαρακτηρισμένος τρομοκράτης από Τούρκους και Αμερικανούς. Οι Αμερικανοί
αναγνωρίζουν και συνδιαλέγονται με τους Κούρδους πολεμάρχους του Ιράκ, στους
οποίους έχουν δώσει ανεπίσημα το χρίσμα, χωρίς όμως να τους αναγνωρίζουν
επίσημα το δικαίωμα για πατρίδα.

Περιφέρεται ζητώντας μάταια άσυλο ο Αμπντουλάχ Οτζαλάν συναντώντας θύρες
σφραγιστές και γυρισμένες πλάτες. Ούτε ένας Ευρωπαίος ηγέτης δεν φαίνεται
διατεθειμένος να ενοχλήσει την Άγκυρα, σκύβοντας πάνω στο πρόβλημα που
προβάλλει ο πλέον καταζητούμενος στην Τουρκία. Επειδή, έτσι, θα έρθει σε άμεση
σύγκρουση με τα οικονομικά αντίποινα των 60 εκατομμυρίων Τούρκων. Το δοκίμασαν
οι Ιταλοί.

Το παράδοξο είναι πως οι ηγέτες του αλβανόφωνου Απελευθερωτικού Στρατού
Κοσσυφοπεδίου, πριν συμπληρώσουν ένα χρόνο ένοπλο αγώνα, κατόρθωσαν να
μετονομαστούν από «τρομοκράτες» σε «μαχητές της ελευθερίας» και να απειλείται
για χάρη τους το Βελιγράδι επειδή δεν τους αναγνωρίζει επίσημα.

Έτσι, φθάνουμε στο Ραμπουγέ. 
Που ετοιμάζεται να τεκνοποιήσει άλλη μία συμφωνία -τέρας, όπως της Βοσνίας. Θα
απαιτεί την παρουσία ΝΑΤΟϊκών δυνάμεων για εγγύηση. Θα διαιωνίζει τον
αλυτρωτισμό των Αλβανόφωνων, την πίεση στο Βελιγράδι και τη γενικότερη απειλή
στα Βαλκάνια για τις αποτρόπαιες εξελίξεις στην περιοχή. Με δαμόκλειο σπάθη
την «ανάφλεξη στο Κοσσυφοπέδιο».

Η ώρα για την αναδιάταξη της κουρδικής αταξίας δεν έφθασε ακόμη.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16359N412</ED>
<ID>
ID:19843

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N41&aa=2</URL></REF>


Article

<CATEGORY>vin07</CATEGORY>

 <H5>ΟΙ ΣΕΡΒΟΙ ΔΕΝ ΘΕΛΟΥΝ ΚΑΜΙΑ ΕΠΑΦΗ ΜΕ ΤΟΥΣ ΕΚΠΡΟΣΩΠΟΥΣ ΤΟΥ ΑΣΚ
</H5><H2>Δυσχερής ο διάλογος
</H2>
Δυσοίωνες προοιωνίζονται οι συνομιλίες του Ραμπουγέ, μετά την άρνηση των
Σέρβων να έχουν την οποιαδήποτε επαφή με τους «τρομοκράτες του Απελευθερωτικού
Στρατού του Κοσσυφοπεδίου» (ΑΣΚ).

Εν αναμονή. Το κάστρο του Ραμπουγέ έτοιμο να φιλοξενήσει τις αντιπροσωπείες
Σέρβων και Αλβανών για τις ειρηνευτικές συνομιλίες (φωτό του Ρώυτερ)

ΗΤΑΝ Η πρώτη δήλωση που έκανε φτάνοντας στο Παρίσι ο επικεφαλής των Σέρβων
διαπραγματευτών για την ειρήνευση στο Κοσσυφοπέδιο, Ράτκο Μάρκοβιτς. Ο
αντιπρόεδρος της σερβικής κυβέρνησης ξεκαθάρισε από την πρώτη στιγμή ότι δεν
πρόκειται να συνομιλήσει, αμέσως η εμμέσως, είτε εκείνος προσωπικά ή η
αντιπροσωπεία του με τους «τρομοκράτες».

«Δεν μπορεί η Δύση να αναγκάσει ένα κράτος να διαπραγματευτεί με τρομοκράτες»,
υπογράμμισε ο Ράτκο Μάρκοβιτς και επεσήμανε ότι θα συνομιλήσει μόνο με τον
ηγέτη της Δημοκρατικής Ένωσης του Κοσσυφοπεδίου, δρα Ιμπραήμ Ρουγκόβα.

«Είναι ο ηγέτης του μεγάλου εθνικού αλβανικού κόμματος και ο κατάλληλος
άνθρωπος για να αρχίσουμε διαπραγματεύσεις», κατέληξε.

Τα προβλήματα άρχισαν πριν καν ξεκινήσουν οι αντιπροσωπείες από τη
Γιουγκοσλαβία. Οι σερβικές αρχές αρνήθηκαν να επιτρέψουν στην πενταμελή ομάδα
του ΑΣΚ να αναχωρήσει μαζί με τους υπόλοιπους της αλβανικής αντιπροσωπείας για
το Ραμπουγέ από το αεροδρόμιο της Πρίστινα, επειδή δεν είχε τα απαραίτητα έγγραφα.

Το αποτέλεσμα ήταν να αρνηθεί να αναχωρήσει η αλβανική αντιπροσωπεία χωρίς
τους πέντε εκπροσώπους του ΑΣΚ και να αναβληθεί για μία μέρα η μετάβαση των
Αλβανών στο Παρίσι. Για να ξεπεραστεί το πρόβλημα διεξάγονται διαβουλεύσεις
μεταξύ των επαληθευτών του ΟΑΣΕ και των σερβικών αρχών, με την ελπίδα ότι το
Βελιγράδι θα δώσει από ώρα σε ώρα το πράσινο φως για την αναχώρηση όλων των
μελών της αλβανικής αντιπροσωπείας.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16359N421</ED>
<ID>
ID:19752

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N42&aa=1</URL></REF>


Article

<CATEGORY>vin07</CATEGORY>

 <H2></H2><H2>Ο Αλ Γκορ βέβαιος για το χρίσμα
</H2>
ΔΙΑΧΥΤΗ είναι η αίσθηση μεταξύ των Δημοκρατικών ότι η προεκλογική εκστρατεία
για το χρίσμα του κόμματός τους για τις προεδρικές εκλογές του 2000 θα
τελειώσει πριν ακόμα ο επικρατέστερος διεκδικητής, αντιπρόεδρος Αλ Γκορ,
ανακοινώσει την υποψηφιότητά του. Ο ισχυρότερος ενδεχόμενος αντίπαλος του Αλ
Γκορ, ο πρόεδρος των Δημοκρατικών στη Βουλή των Αντιπροσώπων, Ντικ Γκέπχαρντ,
αποφάσισε αυτή την εβδομάδα να μην είναι υποψήφιος για το χρίσμα και μόνο
φήμες υπάρχουν μέχρι τώρα ως προς άλλους πιθανούς διεκδικητές.

Πολλά στελέχη των Δημοκρατικών συνήθισαν από καιρό στην ιδέα ότι ο Αλ Γκορ θα
οδηγήσει το κόμμα στον 21ο αιώνα.

«Θα έλεγα ότι από το φθινόπωρο το 65% των Δημοκρατικών είχαν την αίσθηση ότι
υποψήφιος πρόεδρός μας θα ήταν ο Αλ Γκορ», διαβεβαιώνει ο Λόρενς Λόνγκλι, ο
οποίος είναι ένα από τα 445 μέλη της Δημοκρατικής Εθνικής Επιτροπής. Αλλά και
οι Ρεπουμπλικανοί φαίνεται ότι έχουν αποδεχθεί πως ο Αλ Γκορ θα είναι ο
αντίπαλός τους στις προεδρικές εκλογές του 2000.

Ο Νταν Κουέιλ, ανακοινώνοντας την περασμένη εβδομάδα την υποψηφιότητά του για
το χρίσμα των Ρεπουμπλικανών, αναφέρθηκε στον σημερινό αντιπρόεδρο. «Θα
κερδίσω το χρίσμα και θα νικήσω τον Αλ Γκορ», υπογράμμισε.

Εντούτοις, ο Αλ Γκορ έχει και αρκετά αδύνατα σημεία στον δρόμο προς το χρίσμα.
Σπάνια ενθουσιάζει το κοινό κατά τις δημόσιες εμφανίσεις του. Είναι όμηρος της
οικονομίας, το τελευταίο χαρτί του Μπιλ Κλίντον και η πολιτική σωτηρία του.
Και αν η προσωπική του ζωή είναι άψογη και παραδειγματική, ιδίως σε σύγκριση
με του Μπιλ Κλίντον, δεν μπορεί να ξεφύγει εντελώς από τη δυσαρέσκεια της
κοινής γνώμης για τις οικονομικές ατασθαλίες που σημειώθηκαν στην προεκλογική
εκστρατεία του 1996.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16359N422</ED>
<ID>
ID:19808

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N42&aa=2</URL></REF>


Article

<CATEGORY>vin07</CATEGORY>

 <H2>Οξύνεται η σύγκρουση οικολόγων με τους επιγόνους της KGB
</H2>
Η ΣΥΓΚΡΟΥΣΗ οικολόγων με τους επιγόνους της KGB καταλαμβάνει για άλλη μια φορά
τις πρώτες σελίδες των ρωσικών εφημερίδων την ώρα που το Ανώτατο Δικαστήριο
της χώρας επανεξετάζει την «υπόθεση Αλεξάντρ Νικίτιν». Ο πρώην αξιωματικός του
Στόλου του Βορρά κατηγορείται για εσχάτη προδοσία επειδή αποκάλυψε τον κίνδυνο
για το περιβάλλον που προκαλούν τα ατομικά υποβρύχια της Ρωσίας. Αν το Ανώτατο
Δικαστήριο αποφανθεί ότι η δίκη του δεν έχει νομικό χαρακτήρα, ο Ρώσος
οικολόγος θα αθωωθεί.

Παράλληλα, ένα άλλο σκάνδαλο έχει ξεσπάσει τον τελευταίο καιρό στη Ρωσία με
επίκεντρο έναν αξιωματικό που καταγγέλλει ότι τα πολεμικά πλοία ρίχνουν τα
πυρηνικά και χημικά τους απόβλητα στα ανοιχτά. Οι ρωσικές μυστικές υπηρεσίες
τον κατηγορούν για προδοσία και συνεργασία με την Ιαπωνία.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16359N423</ED>
<ID>
ID:19846

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N42&aa=3</URL></REF>


Article

<CATEGORY>vin07</CATEGORY>

 <H2>Και η Ελλάδα προορισμός εμπορίου λευκής σαρκός από την Ανατολική Ευρώπη
</H2>
Η ΕΛΛΑΔΑ είναι ένας από τους κυριότερους προορισμούς του ευρείας κλίμακας
εμπορίου λευκής σαρκός που μαστίζει πολλές βαλκανικές χώρες ­ μεταξύ αυτών, η
Γιουγκοσλαβία, καθώς και χώρες του πρώην ανατολικού μπλοκ.

Το πρόβλημα της σωματεμπορίας δεν είναι καινούριο για την Ανατολική Ευρώπη,
καθώς, επειδή πάρα πολλές από τις χώρες αυτές αντιμετωπίζουν οξύτατα
οικονομικά προβλήματα, είναι αρκετές οι γυναίκες που ωθούνται στην υπόλοιπη
Ευρώπη, με την υπόσχεση ότι θα τους βρεθεί δουλειά ­ σεξουαλικής φύσεως και
μη. Γι' αυτόν τον λόγο κιόλας οι υπουργοί της Ε.Ε. αποφάσισαν το 1997 να
εντείνουν τη συνεργασία μεταξύ τους για την πάταξη του δουλεμπορίου λευκής σαρκός.

Τα μέτρα που πάρθηκαν, όμως, είναι φανερό πως δεν είναι αρκετά. Στο Ντούμπι,
για παράδειγμα, μια πόλη που βρίσκεται στα βόρεια σύνορα της Τσεχίας, υπάρχουν
περίπου 800 ιερόδουλοι σε έναν πληθυσμό λιγότερων των 9.000, ενώ εκτιμάται ότι
είναι γύρω στις 10.000 οι Βουλγάρες που δουλεύουν ως πόρνες, εκτός των συνόρων
της πατρίδας τους. 
Πολλές μπήκαν σε αυτό το κύκλωμα, ανταποκρινόμενες σε αγγελίες που προσφέρουν
δουλειές, όπως μπέιμπι σίτερ, σερβιτόρες, μοντέλα, χορεύτριες ή και
παραδουλεύτρες. Άλλες απλώς τις μετέφεραν λαθραία στο εξωτερικό.

Σ' αυτήν την αλυσίδα δυστυχίας, όμως, η Βουλγαρία δεν είναι μόνον ένας κρίκος
της. Αποτελεί και αρχική αφετηρία γυναικών από την Ουκρανία και άλλα μέρη της
πρώην Σοβιετικής Ένωσης, στο ταξίδι τους προς την Ελλάδα, την ΠΓΔΜ και την
Τουρκία. Εκεί στέλνονται οι γυναίκες αυτές, θέλοντας και μη, από τους
δουλεμπόρους προαγωγούς τους, με πλαστογραφημένες ταυτότητες, και ύστερα από
μια «περίοδο προετοιμασίας» κάποιων μηνών.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16359N424</ED>
<ID>
ID:19874

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N42&aa=4</URL></REF>


Article

<CATEGORY>vin07</CATEGORY>

 <H2>«Ο Οτζαλάν βρίσκεται εκτός Ευρώπης»
</H2>
Ο ΟΤΖΑΛΑΝ «βρίσκεται εκτός Ευρώπης», λέει η Γερμανίδα δικηγόρος του Μπρίτα
Μπέχλερ σε συνέντευξη που δημοσιεύεται σήμερα στην εφημερίδα «Sueddeutsche
Zeitung» και διέψευσε πληροφορίες για απόπειρα του Οτζαλάν να εισέλθει στο
Βέλγιο την Τετάρτη.

Σύμφωνα με τη δικηγόρο, ο Κούρδος ηγέτης ψάχνει πυρετωδώς μετά την αποχώρησή
του από την Ιταλία μέρος μόνιμης εγκατάστασης.

Νωρίτερα, είχε μεταδοθεί ότι βελγικά μαχητικά αεροσκάφη είχαν αναχαιτίσει
αεροπλάνο όπου εικάζεται ότι επέβαινε ο Οτζαλάν, ο οποίος, σύμφωνα με όλες τις
ενδείξεις, συνεχίζει την ευρωπαϊκή του περιπλάνηση. Δύο αεροσκάφη τύπου F-16
απογειώθηκαν για να αναχαιτίσουν μικρό επιβατηγό αεροσκάφος που επιχειρούσε να
εισέλθει στον βελγικό εναέριο χώρο από την Ολλανδία. Σύμφωνα με το πρακτορείο
ειδήσεων Μπέλγκα, το αεροσκάφος μετέφερε τον Οτζαλάν. «Το πρόσωπο που επέβαινε
στο αεροσκάφος ήταν ανεπιθύμητο», μετέδωσε το βελγικό πρακτορείο.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16359N425</ED>
<ID>
ID:19890

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N42&aa=5</URL></REF>


Article

<CATEGORY>vin07</CATEGORY>

 <H2>Αποχωρεί ευσχήμως ο Μπάτλερ
</H2>
Ο ΕΠΙΚΕΦΑΛΗΣ των επιθεωρητών του ΟΗΕ για τον αφοπλισμό του Ιράκ, Ρίτσαρντ
Μπάτλερ, ανακοίνωσε την πρόθεσή του να εγκαταλείψει τη θέση του όταν λήξει η
τριετής θητεία του τον Ιούνιο.

Η Ρωσία και η Κίνα είχαν επανειλημμένα ζητήσει την παραίτηση του Ρίτσαρντ
Μπάτλερ, τον οποίο κατηγορούσαν ως υπεύθυνο των τελευταίων αεροπορικών
επιδρομών κατά του Ιράκ με την αναφορά του ότι η Βαγδάτη αρνιόταν να
συνεργαστεί με την ομάδα των επιθεωρητών του ΟΗΕ.

Η αποχώρησή του θα θεωρηθεί νίκη της Βαγδάτης και των υποστηρικτών της στο
Συμβούλιο Ασφαλείας των Ηνωμένων Εθνών. Μετά τις αεροπορικές επιθέσεις του
Δεκεμβρίου, το Ιράκ απαγόρευσε στους επιθεωρητές του ΟΗΕ να επιστρέψουν και να
συνεχίσουν το έργο τους.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16359N426</ED>
<ID>
ID:19900

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N42&aa=6</URL></REF>


Article

<CATEGORY>vin07</CATEGORY>

 <H5>ΠΡΟΒΛΗΜΑΤΑ ΜΕ ΤΗΝ ΑΠΟΧΩΡΗΣΗ ΧΟΥΣΕΪΝ ΑΠΟ ΤΟ ΣΚΗΝΙΚΟ
</H5><H5>Κλινικά νεκρός ο Χουσεΐν
</H5><H2>Αγωνία στη Μ. Ανατολή
</H2>
Η μουντή ατμόσφαιρα με τη βροχή που έπεφτε χθες στο Αμμάν, αντικατόπτριζε τη
γενικότερη ατμόσφαιρα στη Μέση Ανατολή.

ΗΑΠΟΧΩΡΗΣΗ του Χουσεΐν από το σκηνικό όπου πρωταγωνιστούσε εδώ και πέντε
δεκαετίες σχεδόν, δημιουργεί αβεβαιότητα αισθητή όχι μόνο στους γειτονικούς
λαούς, αλλά και στις δυτικές κυβερνήσεις, που χάνουν έναν πιστό φίλο σε μια
εξαιρετικά ευαίσθητη περιοχή.

Οι Ισραηλινοί είναι εκείνοι που νιώθουν πρώτοι την έλλειψη του Χουσεΐν από το
προσκήνιο. Ο Ιορδανός μονάρχης ήταν ο δημοφιλέστερος ξένος ηγέτης στο Ισραήλ.
Δεν ξεχνούν πως ο Χουσεΐν ήταν εκείνος που είχε διατάξει τη σφαγή των
Παλαιστίνιων ανταρτών που είχαν καταφύγει στην Ιορδανία, τον «Μαύρο Σεπτέμβρη
του 1970».

ΜΕΤΡΙΟΠΑΘΗΣ

Τα τελευταία χρόνια ο Χουσεΐν ήταν η μετριοπαθής δύναμη που κατόρθωνε
μεσολαβώντας να ξεπερνιούνται τα εμπόδια που εγείρονταν ανάμεσα στους
Παλαιστίνιους και του Ισραηλινούς.

Στα αραβικά κράτη της Μέσης Ανατολής, η ανησυχία επίσης είναι μεγάλη, επειδή
οποιαδήποτε πολιτική αναταραχή στην Ιορδανία θα δημιουργήσει τριγμούς στην
ευαίσθητη αυτή περιοχή.

Οι περισσότεροι Παλαιστίνιοι στη Δυτική Όχθη και την Ανατολική Ιερουσαλήμ
έχουν ιορδανική υπηκοότητα.

ΑΛΛΑΓΗ ΔΙΑΔΟΧΟΥ

Τα ερωτήματα για τη σταθερότητα στην Ιορδανία εμφανίστηκαν με την ξαφνική
αλλαγή του διαδόχου του θρόνου. Ο Χουσεΐν είχε επιστρέψει ξαφνικά από
νοσοκομείο των Ηνωμένων Πολιτειών για να ονομάσει διάδοχο του θρόνου τον γιο
του Αμπντουλάχ, αντικαθιστώντας τον αδελφό του Χασάν, που κατείχε ως τώρα τη διαδοχή.

Ορισμένοι στην περιοχή έχουν εκφράζει ανησυχία για την πολιτική πείρα του
37χρονου Αμντουλάχ Μπιν Χουσεΐν, ξεχνώντας πως ο Χουσεΐν είχε ανέβει στον
θρόνο είκοσι χρόνια νεώτερος. 
Ο ΣΤΡΑΤΟΣ

Φορώντας τα πολύ φαρδιά παπούτσια τού πατέρα του, ο Αμντουλάχ έχει πολλά
σοβαρά προβλήματα να αντιμετωπίσει. Λίγοι είναι εκείνοι που περιμένουν
εσωτερική αμφισβήτηση του στρατιώτη - διαδόχου (με βαθμό στρατηγού) που χαίρει
της εκτίμησης του στρατού, ο οποίος υποστηρίζει σταθερά τη δυναστεία των
Χασεμιτών από το 1946. Η Παλαιστίνια σύζυγός του Ράνια, του προσφέρει, επίσης,
δημοτικότητα στις πλατιές λαϊκές μάζες.


Η αγωνία. Ιορδανοί ξενύχτησαν χθες έξω από το νοσοκομείο Χουσεΐν, του Αμμάν
περιμένοντας με αγωνία να μάθουν κάποιο νέο για τον βασιλιά τους

ΣΤΑ ΧΕΡΙΑ της βασιλικής οικογένειας βρίσκεται η παράταση της ζωής του Ιορδανού
μονάρχη Χουσεΐν, που από χθες είναι κλινικά νεκρός. Οι στενοί συγγενείς του
βασιλιά θα αποφασίσουν πότε θα αφαιρεθούν τα μηχανήματα υποστήριξης των
ζωτικών λειτουργιών του οργανισμού του Χουσεΐν, που έχει περιπέσει σε κώμα και
νοσηλεύεται σε στρατιωτικό νοσοκομείο σε προάστιο του Αμμάν. Ιορδανοί
πολιτικοί και οι επικεφαλής των δυνάμεων ασφαλείας συναντήθηκαν χθες στο Αμμάν
για να συζητήσουν τις αναγκαίες προετοιμασίες για τον θάνατο του Χουσεΐν. 
Η ΣΤΕΨΗ

Στα μέτρα περιλαμβάνεται και η στέψη του γιου του μονάρχη, Αμπντουλάχ, ως βασιλέα.

«Εάν ο βασιλεύς εξακολουθήσει να βρίσκεται εν ζωή το Σάββατο, τότε η κυβέρνηση
θα διορίσει τον πρίγκιπα Αμπντουλάχ ως αντιβασιλέα, αναμένοντας τον θάνατο του
μονάρχη», δήλωσε κυβερνητική πηγή.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16359N431</ED>
<ID>
ID:19753

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N43&aa=1</URL></REF>


Article

<CATEGORY>vin07</CATEGORY>

 <H2>Περίθαλψη στην Αμερική μόνο για πλουσίους!
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΜΕ ΡΩΤΑΓΕ τις προάλλες ένας φίλος μου στην Ελλάδα πόσο ακριβότερη είναι η
Ουάσιγκτον από την Αθήνα και ομολογουμένως δυσκολεύτηκα να κάνω τη σύγκριση
για να καταλήξω σε ένα σαφές συμπέρασμα.

Κι αυτό γιατί στην Αμερική υπάρχει το εξής παράδοξο: ενώ τα περισσότερα
πράγματα είναι ακριβότερα απ' ό,τι στην Ελλάδα, είναι συγχρόνως ευκολότερο να
τα αποκτήσεις ­ λόγω των δανείων που δίνουν οι τράπεζες ή των ευκολιών που
κάνουν τα εμπορικά καταστήματα.

Ιδιαίτερα αυτή την εποχή που η αμερικανική οικονομία πάει καλά και τα επιτόκια
για την αγορά στέγης δεν ξεπερνούν το 6%-7%, ο μέσος Αμερικανός μπορεί να
αγοράσει ένα σπίτι με δάνειο και να πληρώνει για 15 χρόνια δόση δανείου τόση
όση θα πλήρωνε πάνω-κάτω εάν είχε νοικιάσει το σπίτι που αγόρασε.

Ο χαμηλότοκος δανεισμός ισχύει και για τα περισσότερα αγαθά που πωλούνται στην
Αμερική. Με 36 δόσεις 50.000 δραχμών των μήνα ο Αμερικανός μπορεί να αγοράσει
ένα μεσαίο οικογενειακό αυτοκίνητο (τα αυτοκίνητα είναι αρκετά φθηνότερα απ'
όσο στην Ελλάδα), ενώ με 36 μηνιαίες δόσεις 10.000 δραχμών έναν πολύ καλό
ηλεκτρονικό υπολογιστή.

Το μεγάλο πλεονέκτημα αυτής της υπόθεσης είναι ότι ένα νέο εργαζόμενο ζευγάρι
μπορεί αμέσως μόλις παντρευτεί ή αποφασίσει να ζήσει κάτω από την ίδια στέγη
να έχει μέσα σε λίγες εβδομάδες όλα τα απαραίτητα.

Το μεγάλο μειονέκτημα της υπόθεσης είναι ότι εάν κάποιος απολυθεί από τη
δουλειά του μπορεί μέσα σε λίγες μέρες να χάσει όλα τα περιουσιακά του
στοιχεία μη μπορώντας να εξοφλήσει τις δόσεις του!.

Κατά τα άλλα η Αμερική είναι πολύ ακριβότερη σε ό,τι έχει να κάνει με την
παροχή υπηρεσιών. Από το κούρεμα, που κοστίζει 3.000 δραχμές στο μικρότερο
κουρείο της πόλης, έως την απλή επίσκεψη στον παιδίατρο που κοστίζει σχεδόν
25.000 δραχμές (40.000 στον οφθαλμίατρο) και βέβαια την νοσοκομειακή περίθαλψη
που είναι μόνο για τους πλούσιους!

Αυτό που είναι σίγουρα ακριβότερο στην Ελλάδα είναι το φαγητό στα καλά
εστιατόρια. 
Ελάχιστα εστιατόρια στην Ουάσιγκτον ή την Νέα Υόρκη (με αρκετά καλύτερη ­
ομολογουμένως ­ ποιότητα από τα αντίστοιχα ελληνικά) κοστίζουν 20.000 ή 30.000
δρχ. το άτομο, όπως κάποια «μοδάτα» ελληνικά. Έχουμε κι εμείς τις πρωτιές μας...
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16359N432</ED>
<ID>
ID:19809

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N43&aa=2</URL></REF>


Article

<CATEGORY>vin07</CATEGORY>

 <H5>ΣΟΥΧΑ ΑΡΑΦΑΤ
</H5><H2>ΠΡΟΣΩΠΑ
</H2><H2>Παντρεμένη με ένα μύθο
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Στα σχεδόν δέκα χρόνια που είναι παντρεμένη με τον ηγέτη των Παλαιστινίων, η
Σούχα Αραφάτ κέρδισε μια δική της θέση στην παλαιστινιακή ηγεσία.

Σούχα Αραφάτ. «Δεν έχουμε νοσοκομεία, δεν έχουμε αποχέτευση, αλλά έχουμε
καζίνο. Θαυμάσια!»

Η ΣΟΥΧΑ δεν μασάει τα λόγια της όταν επικρίνει την κυβέρνηση του συζύγου της.
Το αυστηρά ελεγχόμενο από τους Ισραηλινούς νέο Διεθνές Αεροδρόμιο Γιασέρ
Αραφάτ, είναι, λέει, «παράρτημα του Μπεν Γκουριόν στη Γάζα» (Μπεν Γκουριόν
ονομάζεται το αεροδρόμιο του Τελ Αβίβ). θεωρεί «ντροπή» το παλαιστινιακό
καζίνο στην Ιεριχώ: «Είναι ό,τι πιο επαίσχυντο έχουν κάνει οι οικονομικοί
σύμβουλοι της Παλαιστινιακής Αρχής», λέει στην Ντέμπορα Σονταγκ της «Νιού
Γιορκ Τάιμς». «Και μάλιστα απέναντι από προσφυγικό στρατόπεδο. Δεν έχουμε
νοσοκομεία, δεν έχουμε αποχέτευση, αλλά έχουμε τζόγο. Θαυμάσια!». Όσο για την
4η Μαΐου, ημέρα που πρόκειται να ανακηρυχθεί το ανεξάρτητο παλαιστινιακό
κράτος, η Σούχα Αραφάτ πιστεύει πως δεν παίρνει αναβολή, όποιες κι αν είναι οι
πιέσεις: «Πιστεύω ως Σούχα, και όχι ως σύζυγος του Αραφάτ, ότι η ημερομηνία
αυτή είναι ιερή και κανείς στον κόσμο δεν έχει το δικαίωμα να μας κάνει να την
διαπραγματευτούμε ξανά».

Η Σούχα Αραφάτ έγινε αγαπητή στα προσφυγικά στρατόπεδα όταν αρνήθηκε για
λόγους αρχής να πάρει ειδική άδεια από τους Ισραηλινούς που θα της επέτρεπε να
περνά από τα ισραηλινά μπλόκα χωρίς την ταλαιπωρία που υφίστανται οι
περισσότεροι Παλαιστίνιοι. Την συμπάθησαν ακόμη περισσότερο όταν άρχισε να
οργανώνει ιδρύματα αρωγής ­ έχει το μικρό γραφείο της σ' ένα απ' αυτά που
βοηθάει παιδιά με ειδικές ανάγκες. Ο Παλαιστίνιος δημοσιογράφος Σαϊντ
Αμπούρις, συγγραφέας μιας βιογραφίας με τίτλο «Αραφάτ: από αγωνιστής,
δικτάτορας», γράφει πως προσπάθησε, αλλά δεν μπόρεσε να βρει οποιαδήποτε βάση
στις φήμες ότι επωφελήθηκε από τη θέση της για να κάνει δικές της δουλειές. Το
γεγονός ότι περνά πολύ καιρό στο εξωτερικό, συνήθως στο Παρίσι όπου οι γονείς
της διατηρούν ένα διαμέρισμα, προκάλεσε άλλες φήμες για τρελά ψώνια στα
μαγαζιά, αλλά η ζωή της στη Γάζα δεν μαρτυρεί τρελά έξοδα. Σε σύγκριση με τις
βίλες ορισμένων Παλαιστίνιων αξιωματούχων, το απλό σπίτι των Αραφάτ είναι
μάλλον μεσοαστικό. Η Σούχα λέει πως ικέτεψε τον άνδρα της για να προσθέσουν
ένα δεύτερο όροφο ώστε η ίδια και η κόρη τους, η τρίχρονη Ζάχουα (από το όνομα
της μητέρας του Παλαιστίνιου ηγέτη), να μην μοιράζονται τα δύο δωμάτια του
κάτω ορόφου με τους άνδρες της ασφάλειας του Παλαιστίνιου ηγέτη. Όταν του
έδειξε τον φτιαγμένο με γούστο, αλλά διόλου πολυτελή δεύτερο όροφο, ο Αραφάτ
της είπε ότι μοιάζει με καμπαρέ και επέστρεψε στα μοναστικά του δώματα, στον
κάτω όροφο. «Παντρεύτηκα ένα μύθο, αλλά ο γάμος τον βοήθησε να κατέβει από το
βάθρο του και να γίνει ανθρώπινος», λέει ωστόσο η Σούχα. «Και η Ζάχουα,
μολονότι αυταρχική όπως εκείνος, μαλακώνει τον Αραφάτ».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16359N441</ED>
<ID>
ID:19754

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N44&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ανεπιθύμητος καταζητούμενος
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Ζητήσαμε από όλες τις χώρες του κόσμου να μη δώσουν άσυλο σ' αυτόν τον
εγκληματία», δήλωσε ο εκπρόσωπος του τουρκικού υπουργείου Εξωτερικών. Κι
εκείνες τον άκουσαν.

Δελτίο ειδήσεων. «Οι Κούρδοι έφεραν επιτέλους στο διεθνές προσκήνιο το
ιταλικό δράμα» (του Αλτάν, από το «Εσπρέσσο»)

ΜΕ ΤΗ χθεσινή γενναία πράξη της αεροπορίας του, το Βέλγιο προστέθηκε στον
κατάλογο των χωρών που αρνούνται να δεχθούν στο έδαφός τους τον «πιο
ανεπιθύμητο καταζητούμενο άνθρωπο στον κόσμο» ­ όπως χαρακτηρίζει ο τουρκικός
Τύπος τον Αμπντουλάχ Οτζαλάν. Τουλάχιστον οι Βέλγοι απέφυγαν τις σαρκαστικές
δηλώσεις, όπως εκείνη του Ρώσου πρεσβευτή στην Άγκυρα, που πιθανολόγησε ότι ο
Οτζαλάν βρίσκεται στο φεγγάρι και κατήγγειλε ότι η υπόθεση κοντεύει να του
σπάσει τα νεύρα. Ο άνθρωπος αξίζει την αμέριστη αλληλεγγύη μας. Η χώρα του
όμως, και μαζί της ολόκληρη η Ευρώπη (εξαιρουμένης της Ελλάδας που έχει
σοβαρούς λόγους να μην εμπλακεί στο κουρδικό πρόβλημα), αποδεικνύουν για άλλη
μια φορά ότι η μοναδική πολιτική που ξέρουν να ακολουθούν σε σοβαρά πολιτικά
ζητήματα, είναι εκείνη της στρουθοκαμήλου.

Το συμπαθές ζωντανό, τουλάχιστον, είναι άκακο. Αντίθετα, οι χώρες που το
μιμούνται στέλνουν ένα μήνυμα ιδιαιτέρως επικίνδυνο. Η διαφαινόμενη αδυναμία
διεθνοποίησης του Κουρδικού, σε συνδυασμό με την αδιαλλαξία της Άγκυρας ­ που
με αφόρητες πιέσεις και υπόγειους ελιγμούς έχει πείσει ακόμη και τους πιο
θερμούς οπαδούς των Κούρδων να τηρήσουν αποστάσεις ­ αποδυναμώνουν όσους
επιδίωκαν μια λύση μέσω διαπραγματεύσεων, ενισχύοντας τις πιο εξτρεμιστικές
φωνές του ΡΚΚ. Και πρώτα απ' όλα τους αξιωματούχους γύρω από τον Τζεμίλ Μπαγίκ
και τον αδελφό του «Άπο», τον Οσμάν, που βλέπουν να δικαιώνεται η θέση τους
ότι είναι πολύ νωρίς για να καταθέσουν τα όπλα.

Η ευκαιρία είναι ιδανική για τη Συρία και το Ιράν, δύο καθεστώτα που έπαιξαν
ένα πολύ έξυπνο παιχνίδι. Αφού συνέβαλαν στην εξασθένηση του ΡΚΚ, έστειλαν στη
συνέχεια τους ηγέτες του να διαπιστώσουν εμπράκτως την αποτυχία της ευρωπαϊκής
επιλογής. Έπειτα άνοιξαν και πάλι την αγκαλιά τους και πήραν για άλλη μια φορά
πάνω τους το Κουρδικό. Κι όχι μόνο αυτό. Στα μέσα του περασμένου Οκτωβρίου,
αναφέρει το ρεπορτάζ της «Κοριέρε ντέλα Σέρα», ο αρχηγός των συριακών μυστικών
υπηρεσιών Αλί Ντούμπα κάλεσε στη Δαμασκό ορισμένα ηγετικά στελέχη του Asala,
του μυστικού Στρατού για την Απελευθέρωση της Αρμενίας. Η οργάνωση αυτή, που
την περασμένη δεκαετία πρωταγωνίστησε σε μια αιματηρή εκστρατεία εναντίον
τουρκικών στόχων, εισέρχεται έτσι ξανά στα σκοτεινά κυκλώματα της Μέσης Ανατολής.

Μέλη του Asala που κινούνται στο Λίβανο και την Ευρώπη μεταφέρθηκαν σε μια
μυστική τοποθεσία της κοιλάδας Μπεκάα και, υπό το άγρυπνο βλέμμα Σύρων και
Ιρανών αξιωματούχων, άρχισαν να «ξεσκονίζουν» τις τελευταίες τεχνικές τού
σαμποτάζ και του ανταρτοπολέμου. Στόχος είναι να εξαπολύσουν μια νέα επίθεση
εναντίον της Τουρκίας. Από κοινού με το ΡΚΚ. Με ή χωρίς τον Αμπντουλάχ
Οτζαλάν, ο οποίος θεωρείται πια «καμμένο χαρτί».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16359N442</ED>
<ID>
ID:19810

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N44&aa=2</URL></REF>


Article

<CATEGORY>vin07</CATEGORY>

 <H5>Μία μόνο...
</H5><H5>Τη φωνή...
</H5><H5>Ο Κρεγκ...
</H5><H5>Όχι...
</H5><H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... στιγμή, μία τελεία, στάθηκε αρκετή για να βάλει τέλος σε μια ολόκληρη
εποχή. Ήταν το τελευταίο μήνυμα σε κώδικα Μορς. Στάλθηκε από το νησί Βαλέντια
της Ιρλανδίας. Το τελευταίο «μπιπ» ξέφυγε σαν ύστατη πνοή από τον πομπό του
νησιού, εκατό χρόνια από τότε που το πρώτο σήμα διέσχισε τον Ατλαντικό για να
φτάσει στη Νέα Γη. «Είναι κρίμα να βλέπεις να φεύγει κάτι που έζησες μαζί του
όλη σου τη ζωή», βγήκε από τα χείλη του Ιρλανδού μαρκόνη, καθώς χάιδευε για
τελευταία φορά το χειριστήριο. Στη θέση του, ήρθαν τώρα οι δορυφόροι. Το
«μάτι» αντικατέστησε το «αυτί», που έπιανε τη «μεταλλική φωνή» της αγωνίας
όσων κινδύνευαν στη θάλασσα: μπιπ-μπιπ-μπιπ, μπιιιπ-μπιιιπ-μπιιιπ, μπιπ-μπιπ-μπιπ.


... των κωφαλάλων μπορεί κανείς να τη δει. Στην πορεία της ιστορίας, υπήρξαν
πολλοί που προτιμούσαν να κλείνουν τα μάτια μπροστά της, από προκατάληψη. Για
τη βικτοριανή εποχή, ο κωφάλαλος ήταν βλάκας. Ήταν γενικά αποδεκτό ότι
μπορούσε να μάθει να δείχνει με νοήματα μόνο κάποια απλά αντικείμενα. Άλαλος,
πώς τάχα μπορούσε να αντιληφθεί έννοιες βαθύτερες όπως η αμαρτία και η
αιωνιότητα; Ώσπου ήρθε ο καλός αββάς Ντε ΛΈπέ και έδειξε πώς, γράφει ο
Τζόναθαν Ρι στο βιβλίο του «Βλέπω μια Φωνή» (εκδ. HarperCollins). Απέδειξε πως
οι κωφάλαλοι δεν χρειάζονταν να διδαχθούν κάποια γλώσσα, αφού είχαν ήδη τη
δική τους. Μόνο σε αυτόν τον αιώνα οι άνθρωποι κατάλαβαν ότι η νοηματική δεν
είναι ούτε απλοϊκή ούτε πρωτόγονη, ότι είναι το ίδιο καλή με οποιαδήποτε άλλη
γλώσσα. Και ότι αν κάτι την κάνει διαφορετική, είναι η επιτακτική ανάγκη των
κωφαλάλων για επικοινωνία.


... Σέργκολντ δεν υπάρχει. Πολλοί δεν έχουν καμία αμφιβολία γι' αυτό. Δεν
είναι παρά ένας ακόμη μύθος του Ίντερνετ, ο οποίος έχει κυριέψει χιλιάδες
«χρήστες» που ταξιδεύουν στο Διαδίκτυο. Ο μικρός Άγγλος, που το 1989, στα οκτώ
του χρόνια, έπαθε καρκίνο και ζητούσε μηνύματα συμπαράστασης από όλον τον
κόσμο, λένε πως δεν είναι παρά ένα επινόημα, αποκύημα της ηλεκτρονικής
φαντασίας. Όμως, στην πραγματικότητα, ο Κρεγκ υπάρχει (φωτ.). Σήμερα πια είναι
καλά. Οι εκκλήσεις και τα μηνύματα χιλιάδων φίλων του σε όλον τον κόσμο, μέσα
από το Ίντερνετ ­ ανάμεσά τους η Θάτσερ, ο Γκορμπατσώφ και ο Μάικλ Τζάκσον ­
εισακούστηκαν. Ένας πλούσιος Αμερικανός φρόντισε να εγχειρηθεί το παιδί, το
1991, και να αφαιρεθεί ο όγκος που είχε στο κεφάλι. Όλα πήγαν καλά. Τέλος της ιστορίας;


... Ο Κρεγκ έχει ένα ακόμη πρόβλημα: έχει πέσει θύμα του ίδιου του του μύθου.
Στο σπίτι του, το γραμματοκιβώτιο και η οθόνη του κομπιούτερ του πλημμυρίζουν
ακόμη από κάρτες και ηλεκτρονικά μηνύματα συμπαράστασης: είκοσι χιλιάδες την
εβδομάδα, οκτώ χρόνια μετά την αποθεραπεία του. Τι και αν έχει θεραπευτεί; Τι
και αν αναγκάστηκε να πει ανοιχτά «Φτάνει πια!». Το «τέρας της συμπαράστασης»
έχει αμοληθεί και εξακολουθεί να θεριεύει ανεξέλεγκτο, «ον λάιν». Για χιλιάδες
μοναχικούς ταξιδιώτες του Ίντερνετ, ο Κρεγκ δεν ήταν τίποτα παραπάνω από μια
«εικονική διεύθυνση», μια ακόμη ανθρώπινη ιστορία από αυτές που φωλιάζουν σε
κάθε γωνιά του Δικτύου. Γι' αυτούς, το μήνυμα άξιζε περισσότερο από την τύχη
του παραλήπτη. Αδέσποτο, όπως τα περισσότερα που κάθε αποστολέας φορτώνει πάνω
στα ηλεκτρόνια. Μια από τις μυριάδες άναρθρες φωνές που αντηχούν κάθε τόσο
στους «ηλεκτρονικούς δρόμους», μόνο και μόνο για να εκφράσουν κάποια αόριστη
ανάγκη. Ο Κρεγκ ήταν σαν να μην υπήρχε γι' αυτούς (αν υπήρξε ποτέ...).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16359N443</ED>
<ID>
ID:19847

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N44&aa=3</URL></REF>


Article

<CATEGORY>vin08</CATEGORY>

 <H5>ΕΛΕΥΘΕΡΟΙ ΕΠΑΓΓΕΛΜΑΤΙΕΣ ΣΤΟ ΔΙΑΣΤΗΜΑ ΠΟΥ ΕΙΧΑΝ ΔΗΛΩΣΕΙ ΔΙΑΚΟΠΗ ΔΡΑΣΤΗΡΙΟΤΗΤΑΣ
ΣΤΗΝ ΕΦΟΡΙΑ
</H5><H2>Έκοβαν και αποδείξεις!
</H2>
<AUTHOR>ΚΩΣΤΑΣ ΑΝΤΩΝΑΚΟΣ</AUTHOR>

Καμπάνες με πρόσθετους φόρους και πρόστιμα αναδρομικά για εισοδήματα μετά
το 1995 θα κληθούν να πληρώσουν εκατοντάδες γιατροί, δικηγόροι και άλλοι
ελεύθεροι επαγγελματίες, οι οποίοι εντοπίστηκαν από την Εφορία να έχουν
υποβάλει δηλώσεις με εικονικές διακοπές επαγγέλματος για να γλιτώσουν φόρους
από τα αντικειμενικά κριτήρια.

Να έχεις δηλώσει διακοπή ασκήσεως ελευθερίου επαγγέλματος και να εκδίδεις στο
ίδιο διάστημα αποδείξεις σε πελάτες...

ΟΙ ΕΛΕΓΧΟΙ συνεχίζονται, καθώς το υπουργείο Οικονομικών έχει δώσει εντολή στις
Εφορίες «να περάσουν από κόσκινο» όλες τις δηλώσεις των ελεύθερων
επαγγελματιών και εμπόρων στις οποίες εμφανίζονται «διακοπές» επαγγέλματος,
προκειμένου να διαπιστωθεί αν είναι πραγματικές. Όπως τόνιζε αρμόδιος
παράγοντας του υπουργείου Οικονομικών, «υπάρχουν ενδείξεις ότι οι περιπτώσεις
εικονικών διακοπών επαγγέλματος είναι χιλιάδες».

Από τους ελέγχους που έχουν διενεργήσει μέχρι σήμερα οι Εφορίες, διαπιστώθηκε
ότι εκατοντάδες ελεύθεροι επαγγελματίες αν και είχαν υποβάλει δήλωση διακοπής
επαγγέλματος για ορισμένο χρονικό διάστημα (καλοκαιρινοί μήνες) εξακολουθούσαν
να εργάζονται κανονικά.

ΝΕΑ ΕΚΚΑΘΑΡΙΣΗ

Αυτό προέκυψε από αποδείξεις παροχής υπηρεσιών που είχαν εκδώσει στο ίδιο
διάστημα, καθώς και από χρήματα που είχαν εισπράξει από το Δημόσιο (π.χ.
γιατροί που έχουν συμβάσεις με ασφαλιστικούς οργανισμούς του Δημοσίου για
περίθαλψη των ασφαλισμένων τους).

Έτσι, οι Εφορίες προχωρούν τώρα σε νέα εκκαθάριση των δηλώσεων για να
υπολογίσουν τον φόρο που αναλογεί στο εισόδημα της περιόδου διακοπής
επαγγέλματος που είχαν εμφανίσει οι συγκεκριμένοι ελεύθεροι επαγγελματίες.
Αυτό σημαίνει ότι θα πληρώσουν, όχι μόνο πρόσθετο φόρο για τα εισοδήματα των
προηγούμενων ετών, αλλά θα τους επιβληθούν και προσαυξήσεις που, σύμφωνα με
τον νόμο, είναι 1,5% για κάθε μήνα καθυστέρησης επί του ποσού του οφειλομένου φόρου.

Υπενθυμίζεται ότι το ισχύον καθεστώς για τη φορολόγηση με αντικειμενικά
κριτήρια των ελεύθερων επαγγελματιών και εμπόρων προβλέπει ότι αν κάποιος
δηλώσει διακοπή επαγγέλματος για ορισμένο χρονικό διάστημα, τότε το ελάχιστο
ποσό καθαρού εισοδήματος περιορίζεται σε τόσα δωδέκατα όσοι οι μήνες
λειτουργίας της επιχείρησης ή του γραφείου.

ΕΙΚΟΝΙΚΕΣ

Σε σχετική εγκύκλιο του υπουργείου Οικονομικών, με οδηγίες προς τις Εφορίες,
διευκρινίζεται ότι αν οι δηλώσεις διακοπής άσκησης του ελευθερίου επαγγέλματος
ή λειτουργίας εμπορικής επιχείρησης αποδειχθούν εικονικές, δεν μπορούν να
ληφθούν υπόψη για ανάλογη μείωση τού αντικειμενικά προσδιοριζόμενου εισοδήματος.

Συνεπώς, στις περιπτώσεις εκείνες που, κατά την εκκαθάριση των δηλώσεων
φορολογίας εισοδήματος των ελεύθερων επαγγελματιών και των επιχειρήσεων
οικονομικού έτους 1998 ή και παλαιοτέρων, λήφθηκαν υπόψη οι δηλώσεις διακοπής,
με αποτέλεσμα να επέλθει ανάλογη μείωση του αντικειμενικά προσδιοριζόμενου
εισοδήματος, θα ενεργείται νέα εκκαθάριση από τις Εφορίες, χωρίς να
προσμετράται η διάρκεια των διακοπών αυτών.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16359N451</ED>
<ID>
ID:19765

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N45&aa=1</URL></REF>


Article

<CATEGORY>vin08</CATEGORY>

 <H2>Στο 3,7% ο πληθωρισμός τον Ιανουάριο
</H2>
ΝΕΑ ΜΕΙΩΣΗ παρουσίασε ο πληθωρισμός τον Ιανουάριο και διαμορφώθηκε στο 3,7%,
από 3,9% τον Δεκέμβριο. Σύμφωνα με προβλέψεις της Στατιστικής Υπηρεσίας, η
αποκλιμάκωση του πληθωρισμού θα είναι έντονη μετά τον Μάρτιο, οπότε θα
«εξαντληθούν» οι επιπτώσεις από την υποτίμηση της δραχμής, που υπολογίζεται
ότι επιβαρύνει τον πληθωρισμό κατά μία μονάδα.

Από τα στοιχεία της Στατιστικής Υπηρεσίας προκύπτει ότι η πτώση του
πληθωρισμού τον Ιανουάριο οφείλεται κυρίως στη μείωση των τιμών σε υγρά
καύσιμα, αυτοκίνητα και ηλεκτρικό ρεύμα λόγω των μέτρων της κυβέρνησης
(μειώσεις στους ειδικούς φόρους κατανάλωσης και στον ΦΠΑ).

Το οικονομικό επιτελείο εκτιμά ότι ο πληθωρισμός τον Φεβρουάριο θα σημειώσει
νέα πτώση και θα κυμανθεί στο 3,5%, ενώ κάτω από το φράγμα του 2% θα πέσει τον Ιούνιο.

Στη μείωση του πληθωρισμού τον Ιανουάριο συνέβαλαν οι παρακάτω μειώσεις τιμών:

* Κατά 9,2% της ομάδας ένδυση - υπόδηση, λόγω των γενικών χειμερινών εκπτώσεων.

* Κατά 2,9% της ομάδας διαρκή αγαθά - είδη νοικοκυριού και υπηρεσίες, λόγω των
γενικών χειμερινών εκπτώσεων.

* Κατά 1,4% στις υπηρεσίες, λόγω επαναφοράς των τιμών στα επίπεδα πριν από τη
χορήγηση του δώρου των Χριστουγέννων.

* Κατά 0,3% στη στέγαση, λόγω μείωσης της τιμής του ηλεκτρικού ρεύματος
(μείωση ΦΠΑ).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16359N452</ED>
<ID>
ID:19816

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N45&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Νέα σελίδα
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΟΙ ΜΗ δεσμευτικές προσφορές που θα υποβάλουν τη Δευτέρα στην J.Ρ. Morgan στο
Λονδίνο, οι υποψήφιοι αγοραστές της Ιονικής Τράπεζας δεν ανοίγουν απλώς μια
νέα σελίδα στο ανασυντασσόμενο τραπεζικό μας σύστημα, αλλά θα σηματοδοτήσουν
καθοριστικά και όλη την πορεία των διαρθρωτικών αλλαγών.

Καλώς ή κακώς, η Ιονική Τράπεζα έγινε το ορόσημο των ιδιωτικοποιήσεων διότι
και οι αντίπαλοι αυτής της πολιτικής επέλεξαν ακριβώς αυτή την Τράπεζα για να
δώσουν την ύστατη μάχη τους.

Στο ΥΠΕΘΟ, πάντως, εκτιμούν ορθώς ότι εάν η πώληση της Ιονικής συντελεσθεί στο
τέλος Μαρτίου και μάλιστα με ικανοποιητικούς όρους, όπως το εγγυάται άλλωστε η
ευφορία των αγορών, τότε ανοίγει ο δρόμος και για απελευθέρωση των αγορών στις
μεταφορές, τις τηλεπικοινωνίες και την ενέργεια.

Οι μετοχοποιήσεις και ιδιωτικοποιήσεις στους χώρους αυτούς θα προσελκύσουν
μεγάλα κεφάλαια και θα εδραιώσουν την ένταξη της Ελλάδας στην ΟΝΕ, αφού θα
βελτιώσουν την ανταγωνιστικότητα της οικονομίας μας.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16359N453</ED>
<ID>
ID:19871

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N45&aa=3</URL></REF>


Article

<CATEGORY>vin08</CATEGORY>

 <H2>Μυστικές οι προσφορές τη Δευτέρα για την αγορά της Ιονικής
</H2>
ΣΤΗΝ ΤΕΛΙΚΗ ευθεία βρίσκεται η δεύτερη προσπάθεια ιδιωτικοποίησης της Ιονικής
Τράπεζας. Τη Δευτέρα λήγει η προθεσμία υποβολής των μη δεσμευτικών προσφορών
από τους υποψήφιους αγοραστές του 51% των μετοχών της Τράπεζας.

3 ΜΝΗΣΤΗΡΕΣ

Το επικρατέστερο σενάριο που κυκλοφορούσε χθες, προέβλεπε την υποβολή τριών
προσφορών. Πρόκειται για τις τρεις ελληνικές Τράπεζες που ήδη έχουν εκδηλώσει
επίσημα το ενδιαφέρον τους, δηλαδή τον Όμιλο της Τράπεζας Πίστεως, τον Όμιλο
Λάτση και τον Όμιλο Σάλλα. Δεν αποκλειόταν, ωστόσο, να εμφανισθεί ακόμη μια
προσφορά προερχόμενη από το εξωτερικό. Φήμες που κυκλοφόρησαν χθες στην
τραπεζική αγορά έφεραν και την ΑΒΝ AMRO να έχει εκδηλώσει ενδιαφέρον για
Ιονική. Σε κάθε περίπτωση, πάντως, δεν θα πρέπει να αποκλεισθεί η περίπτωση να
εμφανισθούν απρόσμενα την τελευταία στιγμή και κάποια νέα ονόματα.

ΟΙ ΕΠΙΚΡΑΤΕΣΤΕΡΕΣ

Σημειώνεται ότι με βάση τη διαδικασία που έχει ορισθεί, οι προσφορές που θα
υποβληθούν τη Δευτέρα, στον σύμβουλο πώλησης της Ιονικής Τράπεζα J.Ρ. Morgan
θα παραμείνουν μυστικές, δηλαδή δεν πρόκειται να δοθούν στη δημοσιότητα. Με
βάση τις προσφορές αυτές, ο σύμβουλος πώλησης θα καταρτίσει μια άλλη μικρότερη
λίστα που θα περιλαμβάνει τις προσφορές με το υψηλότερο τίμημα, οι οποίες και
θα «προκριθούν» στην επόμενη φάση.

Η J.Ρ. Morgan στη συνέχεια αναμένεται να εκδώσει νέα προκήρυξη για την
υποβολή, αυτήν τη φορά, δεσμευτικών προσφορών, από τις εταιρείες που θα
περιλαμβάνονται στη λίστα. 
Θα έχει προηγηθεί διαπραγμάτευση μαζί τους, ώστε οι προσφορές να υπερβαίνουν
κάποιο συγκεκριμένο όριο που θα κριθεί ως αποδεκτό. 
Η ΝΕΑ ΠΡΟΚΗΡΥΞΗ

Η δημοσίευση της νέας προκήρυξης εκδήλωσης ενδιαφέροντος προβλέπεται να γίνει
στο τέλος της επόμενης εβδομάδος. Από τις δεσμευτικές προσφορές θα κριθεί
τελικά αν επιτύχει η δεύτερη προσπάθεια πώλησης και ποιος από τους διεκδικητές
θα είναι ο κερδισμένος. Στο μεταξύ, με ανακοίνωσή της η διοίκηση της Ιονικής
δηλώνει ότι δεν έγινε καμία τεχνητή διόγκωση του ενεργητικού της Τράπεζας εν
όψει της πώλησής της.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16359N461</ED>
<ID>
ID:19766

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N46&aa=1</URL></REF>


Article

<CATEGORY>vin08</CATEGORY>

 <H5>35ΩΡΟ ΧΩΡΙΣ ΜΕΙΩΣΗ ΑΠΟΔΟΧΩΝ ΖΗΤΟΥΝ ΟΙ ΤΡΑΠΕΖΟΫΠΑΛΛΗΛΟΙ
</H5><H2>Κερδίζουν 23 ­ δίνουν 3...
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Η καθιέρωση του 35ώρου εργασίας χωρίς μείωση των αποδοχών και η
ικανοποιητική αύξηση των αποδοχών των τραπεζοϋπαλλήλων είναι τα αιτήματα
αιχμής που θέτει η ΟΤΟΕ προς τις τράπεζες με την πρόσκληση που έστειλε χθες,
ώστε να αρχίσουν οι διαπραγματεύσεις για τη σύναψη της νέας σύμβασης εργασίας
του κλάδου.

Η ΑΝΩΤΑΤΗ τραπεζοϋπαλληλική οργάνωση όσον αφορά την αύξηση των μισθών των
τραπεζικών σημειώνει ότι, με βάση δεδομένα ισολογισμών, τα καθαρά κέρδη των
ελληνικών τραπεζών αυξήθηκαν κατά το έτος 1997 (σε σταθερές τιμές 1993) κατά
23,2% έναντι αύξησης των δαπανών προσωπικού κατά 3,6% και του πραγματικού
μισθολογικού κόστους ανά υπάλληλο κατά 4,3%. Επίσης, τα καθαρά κέρδη ανά
υπάλληλο αυξήθηκαν κατά 22,3% σε σταθερές τιμές, ενώ η μέση δαπάνη ανά
υπάλληλο μόλις κατά 2,9%.

ΤΑ ΚΕΡΔΗ

Κατά την ΟΤΟΕ, η κερδοφορία των τραπεζών εξακολουθεί να έχει ανοδική πορεία.
Ενδεικτικά αναφέρεται ότι 8 από τις 15 εισηγμένες στο Χρηματιστήριο τράπεζες
εμφάνισαν αύξηση κερδών πάνω από 50% για το 1998. Μάλιστα, 11 από τις
σημαντικότερες τράπεζες του κλάδου εισηγμένες στο Χρηματιστήριο εμφανίζουν
κέρδη 405,93 δισ. δρχ. για το 1998 έναντι 215,3 δισ. δρχ. για το 1997 (αύξηση
89%). Η Ομοσπονδία παρατηρεί ότι οι αμοιβές των εργαζομένων υπολείπονται
σημαντικά των εξελίξεων της παραγωγικότητας του κλάδου.

ΤΟ ΩΡΑΡΙΟ

Για το θέμα του 35ώρου (σημειώνεται ότι σήμερα οι ώρες εργασίας των τραπεζικών
είναι 38.20') η ΟΤΟΕ εκτιμά ότι είναι αναγκαίο και εφικτό να ικανοποιηθεί το
αίτημά της για το 35ωρο με παράλληλο έλεγχο των υπερωριών, που, σύμφωνα με τις
εκτιμήσεις της Ομοσπονδίας, ισοδυναμούν με πλήρη απασχόληση τουλάχιστον 2.000
ατόμων τον χρόνο, δηλαδή με περίπου 4% της συνολικής απασχόλησης του κλάδου!
Μάλιστα, η ΟΤΟΕ εκτιμά ότι η μείωση του εβδομαδιαίου χρόνου εργασίας στις 35
ώρες ­ χωρίς μείωση των αποδοχών ­ είναι άμεσα εφικτή και αποτελεί κομβικό
θέμα για το μέλλον της απασχόλησης και για τη διασφάλιση θετικού εργασιακού
κλίματος στον κλάδο.

ΑΝΕΡΓΙΑ

Η Ομοσπονδία επισημαίνει ότι το εφαρμοζόμενο εβδομαδιαίο ωράριο εργασίας στις
ελληνικές τράπεζες (38.20') είναι από τα υψηλότερα στην Ευρώπη. Επίσης,
υπογραμμίζει ότι το 35ωρο θα βοηθήσει να διασωθεί σημαντικός αριθμός θέσεων
εργασίας. Αυτό, κατά την ΟΤΟΕ, με την προϋπόθεση ότι οι τράπεζες δεν θα
καλύπτουν τις πρόσθετες εργασιακές τους ανάγκες σε υπερωρίες τού ήδη
υπάρχοντος προσωπικού, εκδοχή που θα πρέπει με κατάλληλα μέτρα να αποκλειστεί.

Σημειώνεται ότι η ΟΤΟΕ αφήνει ανοικτή τη διάρκεια της σύμβασης, δηλαδή αν θα
είναι μονοετής ή διετής.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16359N462</ED>
<ID>
ID:19817

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N46&aa=2</URL></REF>


Article

<CATEGORY>vin08</CATEGORY>

 <H5>ΚΑΠΟΙΟΙ ΖΗΤΗΣΑΝ ΑΔΕΙΑ ΓΙΑ ΔΡΟΜΟΛΟΓΙΑ ΣΤΑ ΔΩΔΕΚΑΝΗΣΑ ΧΩΡΙΣ ΝΑ ΕΧΟΥΝ ΚΑΡΑΒΙΑ!
</H5><H2>Πλοία ταλαιπωρίας
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

«Ναυμαχία στο Αιγαίο» μεταξύ των ναυτιλιακών εταιρειών για τη δρομολόγηση
οχηματαγωγών στη γραμμή της Δωδεκανήσου. Στη σχετική πρόσκληση εκδήλωσης
ενδιαφέροντος, που έγινε από το υπουργείο Εμπορικής Ναυτιλίας (και που η
προθεσμία έληξε χθες), υποβλήθηκαν προτάσεις από δέκα ναυτιλιακές εταιρείες
για την κάλυψη 19 δρομολογιακών γραμμών.

ΡΟΔΟΣ

Το πρόβλημα στη γραμμή Δωδεκανήσου δημιουργήθηκε από πρόπερσι το καλοκαίρι,
όταν ξέσπασε το σκάνδαλο στη ΔΑΝΕ και ακόμη δεν αντιμετωπίστηκε, με αποτέλεσμα
να ταλαιπωρείται το επιβατικό κοινό και να ζημιώνεται ο τουρισμός της Ρόδου
και των άλλων πλοίων για την κάλυψη των αναγκών.

Όμως φαίνεται ότι ούτε και με την πρόσκληση ενδιαφέροντος εκ μέρους του
υπουργείου Εμπορικής Ναυτιλίας πρόκειται να αντιμετωπιστεί ριζικά το πρόβλημα,
διότι καμιά από τις ναυτιλιακές εταιρείες δεν δρομολογεί οχηματαγωγά που
ανταποκρίνονται στις σύγχρονες ανάγκες.

Άλλωστε, και οι ίδιοι οι εκπρόσωποι των ναυτιλιακών εταιρειών ομολογούν ότι
δεν διαθέτουν σύγχρονα πλοία για φέτος τουλάχιστον, ενώ γίνεται και υπαινιγμός
για χρησιμοποίηση παροπλισμένων πλοίων, με τα οποία οι ναυτιλιακές εταιρείες
καλούνται να καλύψουν την άδεια σκοπιμότητας σε περίπτωση που τους χορηγηθεί
από το υπουργείο Εμπορικής Ναυτιλίας!...

Χαρακτηριστικά αναφέρεται ακόμη ότι αιτήσεις υπέβαλαν και ναυτιλιακές
εταιρείες που δεν διαθέτουν οχηματαγωγά...

Στη Ρόδο επικρατεί σκεπτικισμός για τις εξελίξεις αυτές στις ακτοπλοϊκές
συγκοινωνίες, μάλιστα δε το θέμα απασχόλησε χθες και το Νομαρχιακό Συμβούλιο
Δωδεκανήσου και θα προβεί σε ανάλογες παραστάσεις στο υπουργείο Εμπορικής Ναυτιλίας.

Επισημαίνεται ότι σε μερικές εβδομάδες προβλέπεται να μετακινηθούν προς τη
Ρόδο πάνω από 25.000 μαθητές και τα οχηματαγωγά που εκτελούν τώρα δρομολόγια η
ταχύτητά τους δεν ξεπερνά τα 17 μίλια την ώρα, ενώ παράλληλα αρχίζει η
τουριστική κίνηση και τα τουριστικά γραφεία δεν γνωρίζουν ποια οχηματαγωγά θα
εκτελούν δρομολόγια στη γραμμή Δωδεκανήσου.

Σημειώνεται ότι για τη γραμμή Δωδεκανήσου αιτήσεις υπέβαλαν οι εταιρείες
«Δωδεκάνησα Ν.Ε.», «Κωνσταντές Γεώργιος», «Σάμη Ν.Ε.», «Ανθή-Μαρίνα Α.Ε.»,
«Ροδάνθη Ν.Ε.», «Σέρρες Ελληνικές Ναυτιλιακές Επιχειρήσεις», «Ακτοπλοϊκές
Γραμμές Ελλάδος -Ιταλίας», Επιχειρήσεις Αττικής, ΑΝΕΚ, ΝΕΔ, «Άγιος Γεράσιμος»
και ΔΑΝΕ.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16359N471</ED>
<ID>
ID:19767

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N47&aa=1</URL></REF>


Article

<CATEGORY>vin08</CATEGORY>

 <H2>74 δισ. έλλειμμα είχε το '98 ο ΟΣΕ
</H2>
ΜΑΥΡΗ ΤΡΥΠΑ 74 δισ. δραχμών παρουσιάζει ο ισολογισμός του Οργανισμού
Σιδηροδρόμων Ελλάδος (ΟΣΕ) για το 1998, ο οποίος αναμένεται να κλείσει μέσα
στο ερχόμενο δίμηνο.

Το έλλειμμα του ΟΣΕ τη χρονιά που πέρασε ήταν μειωμένο κατά 15 δισ. δρχ. σε
σχέση με το 1997 (89 δισ. δρχ.) και αυτό οφείλεται κυρίως στις περικοπές των
λειτουργικών δαπανών και την αύξηση των εσόδων του Οργανισμού.

Ειδικότερα, μέσα στο 1998 τα έσοδα του ΟΣΕ έφτασαν τα 33 δισ. δρχ. έναντι 22
δισ. δρχ. το 1997, ενώ οι δαπάνες του Οργανισμού ανήλθαν σε 106 δισ. δρχ.,
έναντι 112 δισ. δρχ. το 1997.

Στο μεταξύ, εντός του Μαρτίου ο ΟΣΕ αναμένεται να προχωρήσει στην προκήρυξη
διεθνούς διαγωνισμού για την ανάδειξη του οικονομοτεχνικού συμβούλου, ο οποίος
θα αναλάβει να διαμορφώσει το τελικό σχήμα που θα έχει ο προαστιακός
σιδηρόδρομος της Αττικής.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16359N472</ED>
<ID>
ID:19818

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N47&aa=2</URL></REF>


Article

<CATEGORY>vin08</CATEGORY>

 <H2>Μια εβδομάδα ακόμα για σήματα Ι.Χ.
</H2>
ΜΗΝ ΞΕΧΑΣΕΤΕ ότι την ερχόμενη Παρασκευή 12 Φεβρουαρίου λήγει η προθεσμία για
την προμήθεια του ειδικού σήματος για τα τέλη κυκλοφορίας 1999.

Μετά τις 12 Φεβρουαρίου, η προμήθεια του σήματος θεωρείται εκπρόθεσμη και έτσι
οι κάτοχοι των οχημάτων θα πληρώνουν πρόστιμο ίσο με την αξία του σήματος που
αντιστοιχεί στον κυλινδρισμό του οχήματος. Οι αστυνομικές αρχές θα αφαιρούν
την άδεια κυκλοφορίας και τις πινακίδες και παράλληλα θα επιβάλλουν αυτοτελές
πρόστιμο 10.000 δρχ. για μη επικόλληση του σήματος.

Όσοι δεν έχουν λάβει ειδοποιητήριο για τα τέλη κυκλοφορίας, θα πρέπει να πάνε
στην Εφορία τους να προμηθευθούν το σήμα.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16359N473</ED>
<ID>
ID:19854

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N47&aa=3</URL></REF>


Article

<CATEGORY>vin08</CATEGORY>

 <H5>ΟΙ ΑΛΥΣΙΔΕΣ ΣΥΓΚΡΟΥΟΝΤΑΙ ΣΤΗΝ ΔΙΑΡΚΩΣ ΑΝΑΠΤΥΣΣΟΜΕΝΗ ΑΓΟΡΑ ΤΩΝ ΚΑΛΛΥΝΤΙΚΩΝ
</H5><H2>Αδυσώπητος πόλεμος με χρώματα κι αρώματα
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

«Μάχη» έχει ξεσπάσει στην αγορά καλλυντικών μεταξύ των εξειδικευμένων
αλυσίδων καταστημάτων και των σούπερ μάρκετ καθώς και οι δύο διεκδικούν όσο το
δυνατό μεγαλύτερο κομμάτι από την πίτα που φέτος θα φθάσει τα 190
δισεκατομμύρια δραχμές.

Ο ΑΝΤΑΓΩΝΙΣΜΟΣ στον κλάδο κρίνεται ως ιδιαίτερα σκληρός, αφού ο τζίρος κάθε
χρόνο αυξάνεται περίπου κατά 20 δισεκατομμύρια δραχμές. Όπως λένε οι γνώστες
του χώρου, τα καλλυντικά προϊόντα που φιλοξενούνται στα ράφια των σούπερ
μάρκετ έχουν εδώ και καιρό κάνει δυναμικά την εμφάνισή τους καλύπτοντας,
σήμερα, το 50% του συνολικού τζίρου και τώρα απειλούν να πάρουν «κεφάλι» στην
κούρσα αυτή του ανταγωνισμού.

Σύμφωνα με στοιχεία της εταιρείας ICAP υπολογίζεται ότι ο συνολικός τζίρος το
1998 και για τις δύο κατηγορίες καλλυντικών έφθασε τα 170 δισεκατομμύρια
δραχμές, σε σχέση με το 1997 που ήταν 150 δισ. δραχμές. 
ΕΥΡΕΙΑ ΔΙΑΝΟΜΗ

«Τα καλλυντικά προϊόντα ευρείας διανομής, δηλαδή όλα εκείνα που μπορεί ο
καταναλωτής να βρει στα ράφια των σούπερ μάρκετ και αφορούν την περιποίηση του
δέρματος, το μακιγιάζ, την περιποίηση των μαλλιών, τα προϊόντα στάιλινγκ
μαλλιών και τα αρώματα, έχουν τα τελευταία χρόνια ενισχυθεί σημαντικά σε σχέση
με τα ονομαζόμενα επιλεκτικής διανομής, δηλαδή τα καλλυντικά των γνωστών οίκων
που όμως οι καταναλωτές μπορούν να τα βρουν μονάχα σε εξειδικευμένα
καταστήματα καλλυντικών», λέει ο γενικός διευθυντής μεγάλης αλυσίδας. «Το
γεγονός οφείλεται σε τρεις εξίσου σημαντικούς παράγοντες. Δηλαδή στο χαμηλό
εισόδημα των καταναλωτών, στη βελτίωση των προϊόντων αυτών σε σημαντικό βαθμό
και φυσικά στη χαμηλή τους τιμή», συνεχίζει.

40% ΓΙΑ ΤΑ ΜΑΛΛΙΑ!

Την πίτα της αγοράς, ευρείας και επιλεκτικής διανομής, μοιράζονται τα προϊόντα
περιποίησης μαλλιών που κατέχουν το 40% του συνόλου, οι κρέμες και τα προϊόντα
περιποίησης δέρματος με ποσοστό 30%, τα αρώματα που κατέχουν το 20% και τέλος
τα προϊόντα μακιγιάζ με 10%. Σύμφωνα με στοιχεία που προκύπτουν από έρευνα της
εταιρείας ICAP, εκτιμάται ότι η αύξηση έως το 1999 θα έχει ετήσιο ρυθμό της
τάξεως του 10% έως και 12%.

ΠΡΟΣΦΟΡΕΣ - ΔΩΡΑ

Στο παιχνίδι του ανταγωνισμού, οι εταιρείες των προϊόντων που ανήκουν στο
δίκτυο επιλεκτικής διανομής έχουν βγάλει τώρα από το μανίκι τον «άσο» των
προσφορών και των δώρων. Επίσης προσφέρουν εκπτώσεις που φθάνουν μέχρι και το
30%. Αντίθετα στα προϊόντα ευρείας διανομής το μεγάλο ατού είναι η καλή θέση
στα ράφια των σούπερ μάρκετ. Μέσω αυτών κάνουν το 75% των πωλήσεων. Όμως και
τα εκπτωτικά κουπόνια έχουν μπει στη μάχη των πωλήσεων.

ΕΧΟΥΜΕ ΔΡΟΜΟ...

Πάντως, οι αριθμοί αποκαλύπτουν ότι οι Έλληνες είναι «πίσω» στην κατανάλωση
καλλυντικών, αφού η κατά κεφαλήν κατανάλωση βρίσκεται κατά πολύ χαμηλότερα από
τον μέσο όρο των χωρών της Ευρωπαϊκής Ένωσης. Δηλαδή ενώ η κατά κεφαλήν
κατανάλωση στη χώρα μας υπολογίζεται σε λιανικές τιμές στα 71 ECU (23.075
δραχμές τον χρόνο), ο μέσος όρος των χωρών της Ε.Ε. είναι 96 ECU (31.200
δραχμές) και τα στοιχεία δείχνουν ότι το επόμενο διάστημα τα αρώματα θα
κερδίσουν έδαφος σε σχέση με τα υπόλοιπα προϊόντα παρουσιάζοντας αύξηση έως
και 20%, ενώ τα προϊόντα περιποίησης μαλλιών θα έχουν τη μικρότερη αύξηση,
κάτω του 10%, εξαιτίας του γεγονότος ότι η αγορά αυτών των προϊόντων είναι ήδη κορεσμένη.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16359N481</ED>
<ID>
ID:19768

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N48&aa=1</URL></REF>


Article

<CATEGORY>vin08</CATEGORY>

 <H2>Απρίλιο ξεκινάει το Ταμείο Επικουρικής Ασφάλισης Δημοσίων Υπαλλήλων
</H2>
ΤΗΝ 1.4.1999 θα αρχίσει η λειτουργία του Ταμείου Επικουρικής Ασφάλισης
Δημοσίων Υπαλλήλων (ΤΕΑΔΥ). Κατά της συμμετο-χής τους στο ταμείο αυτό είχαν
ταχθεί οι τελωνειακοί υπάλ-ληλοι. Σε εγκύκλιό του το υπουργείο παρέχει
πληροφο-ρίες σχετικά με τη λειτουργία του νέου Ταμείου. Το ποσό εισφοράς των
νεοεισερχόμενων ασφαλισμένων και του κράτους, από 1-1-93 ανέρχεται στο 3%. Οι
συντάξεις των ταμείων που είναι κάτω του 20% θα αυξάνονται κατά 1% για κάθε
έτος με αρχή το 2000, έως ότου φθάσουν στο 20%. Οι συντάξεις των ταμείων που
ανέρχονται σήμερα σε ποσοστό πάνω από το 20% διατηρούνται ως έχουν για τους
ασφαλισμένους που διορίστηκαν μέχρι 31-12-92.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16359N482</ED>
<ID>
ID:19819

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N48&aa=2</URL></REF>


Article

<CATEGORY>vin08</CATEGORY>

 <H2>Οι προθεσμίες για τη ρύθμιση χρεών από εισφορές </H2>
ΟΙ ΕΡΓΟΔΟΤΕΣ ιδιωτικών οικοδομικών και τεχνικών έργων με βεβαιωμένες οφειλές
εισφορών στο ΙΚΑ μπορούν να υποβάλουν αίτηση για τη ρύθμιση των οφειλών αυτών
μέχρι τις 31.3.1999. Με την ίδια απόφαση οι εργοδότες των έργων αυτών, για
τους οποίους δεν έχει διενεργηθεί εκκαθάριση του λογαριασμού εισφορών τους,
υποχρεούνται να ζητήσουν την εκκαθάριση από τις υπηρεσίες του ΙΚΑ, καθώς και
τη ρύθμιση τυχόν οφειλής που θα προκύψει μέχρι τις 5-7-99. Η καθυστέρηση μέχρι
δύο μηνών στην καταβολή μίας δόσης ή η μη καταβολή των τρεχουσών ασφαλιστικών
εισφορών συνεπάγεται την απώλεια του ευεργετήματος τμηματικής εξόφλησης των εισφορών.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16359N483</ED>
<ID>
ID:19855

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N48&aa=3</URL></REF>


Article

<CATEGORY>vin08</CATEGORY>

 <H2>Με διεθνή πιστοποίηση
</H2>
Το πιστοποιητικό διασφάλισης ποιότητας (ISO 9001) παρέλαβε χθες η εταιρεία
ΑΣΠΡΟΦΟΣ (θυγατρική της Ελληνικά Πετρέλαια Α.Ε.) από τη Lloyds Register. Η
ανακοίνωση της πιστοποίησης έγινε από τον διευθύνοντα σύμβουλο της διεθνούς
εταιρείας κ. De Jong σε ειδική συνάντηση στα γραφεία της ΑΣΠΡΟΦΟΣ και το
σχετικό πιστοποιητικό παρέλαβαν ο πρόεδρος και ο διευθύνων σύμβουλος της
εταιρείας κ.κ. Λ. Λαζαρίδης και Γ. Δεσπύπρης.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16359N484</ED>
<ID>
ID:19878

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N48&aa=4</URL></REF>


Article

<CATEGORY>vin08</CATEGORY>

 <H5>Αύξηση κερδών για την ΑΒΒ
</H5><H5>«Αλιάνς - Πειραιώς» η νέα ασφαλιστική
</H5><H5>8 δισ. ο τζίρος της «Πίτσα Χατ»
</H5><H2>ΜΙΚΡΑ ΕΠΙΧΕΙΡΗΜΑΤΙΚΑ </H2>
ΣΕ 1,3 δισ. δολάρια έφθασαν το 1998 τα καθαρά κέρδη της ΑΒΒ (ASEA BROWN BOVERI
Α.Ε.) που συμμετέχει στα έργα του αεροδρομίου στα Σπάτα, σημειώνοντας αύξηση
11% έναντι του 1997. Αυτό ανακοίνωσε χθες η ηγεσία του διεθνούς ομίλου στη
Ζυρίχη, τονίζοντας ότι η αύξηση των κερδών επιτεύχθηκε σ' ένα ιδιαίτερα έντονο
ανταγωνιστικό περιβάλλον.

«Το 1998 η ΑΒΒ κινήθηκε αποφασιστικά προς τους στόχους της, έγινε πιο ευέλικτη
και διηύρυνε τη βάση εξυπηρέτησης πελατών της σε όλο τον κόσμο», δήλωσε ο
πρόεδρος και διευθύνων σύμβουλος του ομίλου Goeran Lindahl. «Αποκτήσαμε
μερικές από τις μεγαλύτερες εταιρείες στον πολλά υποσχόμενο χώρο του
αυτοματισμού, η μεγαλύτερη των οποίων ήταν η Elsag Bailey, ενώ δεν
περιλαμβάνεται πλέον ο όμιλος Adtranz στις δραστηριότητες του ομίλου. Αυξήσαμε
κατά 17% τη ρευστότητα του ομίλου, ενώ τα περιθώρια κέρδους αυξήθηκαν από 3,8%
σε 4,2%. Με τέτοιο ρυθμό είμαι βέβαιος ότι τα περιθώρια κέρδους θα συνεχίσουν
την αυξητική τους πορεία και το 1999».

ΝΕΑ ΑΣΦΑΛΙΣΤΙΚΗ εταιρεία που θα διαθέτει προϊόντα του Κλάδου Ζωής
ανακοίνωσαν χθες ότι ιδρύουν από κοινού η εταιρεία Allianz (Γερμανίας) και η
Τράπεζα Πειραιώς.

Πρόκειται για την «Allianz - Πειραιώς Ασφαλιστική Εταιρεία Ζωής, που θα
διαθέτει τα προϊόντα της αποκλειστικά για τον όμιλο της Τραπέζης Πειραιώς μέσω
του δικτύου καταστημάτων του ομίλου (Πειραιώς, Μακεδονίας - Θράκης, Χίου,
Prime Bank). Παράλληλα, ο όμιλος Allianz στην Ελλάδα (Allianz - AGF Kosmos -
Helvetia) λειτουργεί ανεξάρτητα με 570 πρακτορεία σ' όλη τη χώρα. Τα προϊόντα
του Κλάδου Ζωής που θα παρέχει η νέα εταιρεία θα είναι συνδυασμένα με αμοιβαία
κεφάλαια είτε της Τραπέζης Πειραιώς είτε της Allianz.

ΣΕ 8,1 δισ. δραχμές έφθασε ο τζίρος των 30 εστιατορίων με το σήμα Pizza Hut
στην Ελλάδα κατά το 1998. Αυτό ανακοίνωσε η εταιρεία Food Plus ΑΕΒΕ, που έχει
και τον κεντρικό έλεγχο για το σύστημα φραντσάιζινγκ, με το οποίο λειτουργούν
τα καταστήματα της αλυσίδας.

Από τις 25 Ιανουαρίου τα καταστήματα του ομίλου στην Ελλάδα παρουσιάζουν
πίτσα με ιταλική συνταγή και ζύμη έπειτα από έρευνα καταναλωτών, που κατέληξε
ότι το 60% των πελατών της στην Ελλάδα, στην Ισπανία και στο Βέλγιο προτιμά το
νέο προϊόν (Classic Pizza).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16359N485</ED>
<ID>
ID:19894

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N48&aa=5</URL></REF>


Article

<CATEGORY>vin08</CATEGORY>

 <H5>ΟΙ ΜΕΤΟΧΕΣ ΠΟΥ ΕΚΑΝΑΝ ΤΟΝ ΜΕΓΑΛΥΤΕΡΟ ΤΖΙΡΟ ΣΤΟ ΧΡΗΜΑΤΙΣΤΗΡΙΟ ΙΑΝΟΥΑΡΙΟ - ΦΕΒΡΟΥΑΡΙΟ
</H5><H5>Επικράτησαν οι αγοραστές ­ στις 3.307,62 μονάδες ο Δείκτης
</H5><H2>Οι τράπεζες σέρνουν τον χορό
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Δέκα «πρωταθλήτριες» μετοχές αναδείχτησαν από τις αρχές του χρόνου στο
Χρηματιστήριο Αθηνών. Πρόκειται για τις αξίες εκείνες που έκαναν τον
μεγαλύτερο τζίρο στις συνεδριάσεις από 31/12/98 μέχρι την προηγούμενη Πέμπτη. 
ΈΤΣΙ ΜΟΝΟ οι δέκα αυτές μετοχές έκαναν τζίρο στην οδό Σοφοκλέους που έφτασε τα
1,22 τρισ. δραχμές. Σημειώνεται ότι η συνολική αξία των χρηματιστηριακών
συναλλαγών το ίδιο διάστημα ήταν 2,6 τρισ. δραχμές.

Πρόκειται για μετοχές μεγάλων εταιρειών (υψηλής κεφαλαιοποίησης), κυρίως
τραπεζών, τηλεπικοινωνιακών και βιομηχανικών εταιρειών. Από τις δέκα αυτές
μετοχές, οι έξι είναι τραπεζών, οι δύο τηλεπικοινωνιών και οι δύο βιομηχανιών.
Αυτές οι μετοχές, επίσης, έσυραν τον χορό της εντυπωσιακής ανόδου του γενικού
δείκτη τιμών στο Χρηματιστήριο Αξιών Αθηνών, αφού ανήκουν στη λεγόμενη
κατηγορία των «μεγάλων χαρτιών» και συμμετέχουν σε μεγάλο βαθμό στη διαμόρφωση
του δείκτη.

Στις τρεις πρώτες θέσεις, με βάση την αξία συναλλαγών, είναι η μετοχή της
Εθνικής Τράπεζας της Ελλάδος με 307,8 δισ. δραχμές, της Alpha Τράπεζας Πίστεως
με 215,5 δισ. δραχμές και του ΟΤΕ με 136,3 δισ. δραχμές. Ακολουθούν οι μετοχές
της Τράπεζας Πειραιώς (103,9 δισ. δραχμές), της Τράπεζας Εργασίας (98,1 δισ.
δραχμές), της Μητιληναίος ΑΕ Όμιλος Επιχειρήσεων (82,3 δισ. δραχμές), της
Εμπορικής Τράπεζας (80,1 δισ. δραχμές), της Panafon (76,9 δισ. δραχμές), της
ΜΕΤΚΑ (67,9 δισ. δραχμές) και της Τράπεζας Μακεδονίας Θράκης (52,8 δισ. δραχμές).

«Για μεσομακροπρόθεσμες επενδύσεις προτιμώνται οι ακριβές μετοχές και κατά
κύριο λόγο οι τραπεζικές» είπε χαρακτηριστικά ο κ. Δημήτρης Τζάνας, μέλος του
Διοικητικού Συμβουλίου της Ωμέγα Χρηματιστηριακής, όταν του ζητήθηκε από «ΤΑ
ΝΕΑ» να εξηγήσει τη συμπεριφορά των επενδυτών στην οδό Σοφοκλέους. «Αντίθετα»,
τόνισε, «για βραχυπρόθεσμες επενδύσεις προτιμώνται οι μικρές μετοχές».


ΑΝΟΔΟΣ και ρεκόρ του γενικού δείκτη σημειώθηκε χθες στο Χρηματιστήριο Αθηνών.
Ο γενικός δείκτης για τις τιμές των μετοχών σημείωσε το δέκατο ρεκόρ ανόδου
από την αρχή του 1999 και έκλεισε στις 3.307,62 μονάδες. Το προηγούμενο ρεκόρ
ήταν αυτό που σημειώθηκε την προηγούμενη Τετάρτη, στις 3.306,06 μονάδες.

Χθες ο γενικός δείκτης παρουσίασε μεγάλες διακυμάνσεις και κατά τη μεγαλύτερη
διάρκεια της συνεδρίασης υποχωρούσε. Όμως οι ρευστοποιήσεις των κερδισμένων
επενδυτών (από τις προηγούμενες συνεδριάσεις που άφησαν κέρδη) δεν εμπόδισαν
τελικά την επικράτηση των αγοραστών. Έτσι ο γενικός δείκτης έκλεισε με κέρδη
χάρη και στην άνοδο των μετοχών του κλάδου των τεχνικών εταιρειών (άνοδος κατά 6,61%).

Στην ανάκαμψη του γενικού δείκτη περίπου μισή ώρα πριν από το τέλος της
συνεδρίασης συνέβαλε, σύμφωνα με χρηματιστηριακούς αναλυτές, και η βεβαιότητα
ότι τα νέα από το μέτωπο του πληθωρισμού είναι θετικά. Οι συναλλαγές ήταν
αυξημένες και έφτασαν τα 226,2 δισ. δρχ., αλλά στο ποσό αυτό συμπεριλαμβάνεται
και το τίμημα για την αγορά των μετοχών της Xiosbank από την Τράπεζα Πειραιώς.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16359N501</ED>
<ID>
ID:19769

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N50&aa=1</URL></REF>


Article

<CATEGORY>vin08</CATEGORY>

 <H2>Θα διαφημίσουν την αντίρρησή τους για τον ξένο μάνατζερ στην Ο.Α.
</H2>
ΤΟΝ ΔΡΟΜΟ της σκληρής αντιπαράθεσης με την κυβέρνηση για το θέμα της
εγκατάστασης ξένου μάνατζερ στην Ολυμπιακή Αεροπορία, επιλέγουν οι εργαζόμενοι
της εταιρείας.

Σε ευρεία σύσκεψη που είχαν χθες στα γραφεία της Ομοσπονδίας Σωματείων
Πολιτικής Αεροπορίας (ΟΣΠΑ) οι εκπρόσωποι όλων των πρωτοβάθμιων
συνδικαλιστικών οργανώσεων της Ο.Α. ζήτησαν από τη διοίκηση της ομοσπονδίας
τους να προχωρήσει γρήγορα «στη λήψη μέτρων για την αποτροπή της εισόδου ξένου
μάνατζερ στην εταιρεία».

Στη διάρκεια της σύσκεψης κάποιοι από τους εκπροσώπους των εργαζομένων
διατύπωσαν προτάσεις ακόμα και για 24ωρες απεργιακές κινητοποιήσεις.

Πάντως, το πλαίσιο των κινητοποιήσεων αναμένεται να οριστικοποιηθεί την
ερχόμενη εβδομάδα στο έκτακτο συνέδριο της ΟΣΠΑ.

Στο μεταξύ, η διοίκηση της ΟΣΠΑ έχει ήδη εξαγγείλει τρίωρη στάση εργασίας για
την Παρασκευή 12 Φεβρουαρίου, ενώ προετοιμάζει μεγάλη ενημερωτική καμπάνια
μέσω της οποίας θα εξηγεί γιατί οι εργαζόμενοι δεν επιθυμούν την έλευση του
ξένου μάνατζερ στην Ο.Α.

Η καμπάνια θα περιλαμβάνει πληρωμένες καταχωρήσεις στον ελληνικό και ξένο
Τύπο, την μετάδοση ενημερωτικών σποτ από την τηλεόραση και το ραδιόφωνο,
αφισοκολλήσεις στα αεροδρόμια και διανομή φυλλαδίων στους επιβάτες.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16359N502</ED>
<ID>
ID:19820

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N50&aa=2</URL></REF>


Article

<CATEGORY>vin08</CATEGORY>

 <H2>Στις 322,10 δραχμές το ευρώ
</H2>
ΚΑΤΑ μισή περίπου δραχμή έναντι του ευρώ διολίσθησε το εθνικό μας νόμισμα
χθες, μολονότι δεν παρατηρήθηκαν εκροές συναλλάγματος. Όμως έγιναν αγορές ευρώ
από ελληνικές τράπεζες (200 εκατ. ευρώ με δραχμές), γεγονός που έριξε την
ισοτιμία της δραχμής. Η τιμή fixing της δραχμής έναντι του ευρώ έκλεισε στις
322,10 δραχμές, έναντι 321,64 δραχμών προχθές.

Στην αγορά ομολόγων επικράτησαν σταθεροποιητικές τάσεις για μια ακόμη μέρα και
η εικόνα που παρουσίασε ήταν μικτή. Παρατηρήθηκαν, δηλαδή, μικρές
ρευστοποιήσεις στα δεκαπενταετή και στα επταετή ομόλογα, ενώ μικρές αγορές στα
τριετή, πενταετή και στα δεκαετή.

Στην αγορά δραχμών η ρευστότητα παραμένει ακόμη σε υψηλά επίπεδα και
υπολογίζεται ότι κυμαίνεται σε 600-700 δισ. δραχμές. Τα επιτόκια της δραχμής
παρέμειναν σχεδόν σταθερά σε σύγκριση με τα προχθεσινά επίπεδα. Το επιτόκιο
για καταθέσεις δραχμών μιας ημέρας (overnight) διαμορφώθηκε χθες στο
9,4%-9,90% (αμετάβλητο). Τα επιτόκια της δραχμής για τοποθετήσεις ενός μηνός
διαμορφώθηκαν σε 10,47-10,95% (από 10,51-11,01%), για έξι μήνες σε
10,24-10,72% (από 10,29-10,77%) και για ένα έτος σε 9,86-10,35% (από 9,86-10,35%).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16359N503</ED>
<ID>
ID:19856

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N50&aa=3</URL></REF>


Article

<CATEGORY>vin08</CATEGORY>

 <H5>ΟΙ ΓΕΡΜΑΝΟΙ ΔΕΝ ΤΗΡΗΣΑΝ ΚΑΜΙΑ ΑΠΟ ΤΙΣ ΥΠΟΣΧΕΣΕΙΣ ΓΙΑ ΣΩΤΗΡΙΑ ΤΗΣ ΒΡΕΤΑΝΙΚΗΣ ΑΥΤΟΚΙΝΗΤΟΒΙΟΜΗΧΑΝΙΑΣ
</H5><H2></H2><H2>Η BMW στραγγαλίζει τη Ρόβερ
</H2>
Δεκατέσσερις χιλιάδες εργαζόμενοι στη Ρόβερ, στο Μπέρμιγχαμ της Αγγλίας,
κινδυνεύουν να βρεθούν στον δρόμο. Η μητρική εταιρεία, η γερμανική BMW,
εγκατέλειψε το τεράστιο εργοστάσιο στην τύχη του. Τα σχέδιά της για τη διάσωσή
του, με «ένεση» 750 δισ. δραχμών, αποδείχθηκαν φάρσα.

Το αρχηγείο της BMW στο Μόναχο

ΗΑΝΑΓΓΕΛΙΑ για το κλείσιμο του εργοστασίου της Ρόβερ επρόκειτο να γίνει τον
προσεχή μήνα, στο Σαλόνι Αυτοκινήτου της Γενεύης. Όμως, τα αφεντικά της BMW
έθεσαν το ζήτημα προχθές στο συμβούλιο της εταιρείας τους. Ο μοναδικός
υποστηρικτής της ιδέας να παραμείνει άθικτη η Ρόβερ, το διευθυντικό στέλεχος
της BMW Μπερντ Πισενστρίντερ, πλήρωσε με τη θέση του, όπως άλλωστε και ο
αντίπαλός του Βόλφγκανγκ Ρίτζλε. Η γερμανική εταιρεία ανακοίνωσε χθες την
αντικατάστασή τους. Νέος πρόεδρος της εταιρείας διορίστηκε ο Γιόακιμ Μίλμπεργκ.

ΑΝΑΜΟΝΗ...

Παρά τη συμφωνία για τη διάσωση του εργοστασίου, τον περασμένο Δεκέμβριο, η
Ρόβερ δεν άρχισε να κατασκευάζει τη «γραμμή παραγωγής» για το νέο Μίνι, ούτε
πήρε παραγγελίες για το νέο αυτοκίνητο που είναι προγραμματισμένο να κάνει την
εμφάνισή του το προσεχές έτος. Επίσης, η Ρόβερ δεν υπέβαλε αίτηση στο αρμόδιο
βρετανικό υπουργείο ώστε να λάβει την απαιτούμενη κρατική οικονομική ενίσχυση
για την παραγωγή των νέων μοντέλων της. Η συμφωνία για τη σωτηρία του
εργοστασίου, που βρίσκεται στο Λόνγκμπριτζ του Μπέρμιγχαμ, είχε επιτευχθεί
όταν τα συνδικάτα είχαν συμφωνήσει σε πιο ευέλικτες εργασιακές σχέσεις. Τώρα
αισθάνονται απογοήτευση μπροστά στην επικείμενη κατάρρευση.

ΣΥΡΡΙΚΝΩΣΗ

Ο απερχόμενος. Η BMW αποφάσισε την απομάκρυνση του προέδρου της, Μπερντ Πισενστρίντερ

Με βάση το σχέδιο σωτηρίας, είχε συμφωνηθεί να αυξηθεί η παραγωγικότητα του
εργοστασίου, που υπολείπεται της παραγωγικότητας των Ευρωπαίων ανταγωνιστών
της Ρόβερ. Τα προβλήματα που αντιμετωπίζει η εταιρεία, η οποία, όπως λένε οι
ειδικοί, παράγει αυτοκίνητα που κανείς δεν θέλει να αγοράσει, παρουσιάστηκαν
σε όλη τους την ένταση χθες, όταν αποκαλύφθηκε, με στοιχεία, ότι το μερίδιο
που κατέχει η Ρόβερ στη βρετανική αγορά αυτοκινήτων μειώθηκε ακόμη περισσότερο
τον περασμένο μήνα. Η προβληματική εταιρεία είδε τις πωλήσεις της να
μειώνονται κατά 45%, περιορίζοντας έτσι το μερίδιό της στην αγορά σε μόλις 5%.

ΜΕΓΑ ΠΛΗΓΜΑ

Αν το εργοστάσιο της Ρόβερ στο Λόνγκμπριτζ τελικά κλείσει, θα είναι ένα σοβαρό
πλήγμα στην οικονομία της περιοχής. Οι 14.000 άνθρωποι που εργάζονται εκεί
είναι μόνο η κορυφή του παγόβουνου. Άλλοι 50.000 εργαζόμενοι απασχολούνται σε
εταιρείες που προμηθεύουν με διάφορα υλικά το εργοστάσιο του Λόνγκμπριτζ.
Χωρίς αυτό, οι δουλειές τους θα τιναχτούν στον αέρα.

Η Ρόβερ απασχολεί περίπου 37.000 εργαζόμενους σε τρία εργοστάσια στη Βρετανία.
Το εργοστάσιο του Λόνγκμπριτζ είναι το μεγαλύτερο και λειτουργεί από το 1906.
Εκεί παράγονται το Μίνι, το MG και τα Ρόβερ 200 και 400. Επίσης, εκεί
«γεννήθηκαν» το Μίνι, το 1959, το Όστιν 1.100, το 1963, και το Μέτρο, το 1980.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16359N511</ED>
<ID>
ID:19770

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N51&aa=1</URL></REF>


Article

<CATEGORY>vin08</CATEGORY>

 <H2>Ενίσχυση του Δείκτη
</H2><H2></H2>
Ανοδικά κινήθηκαν κατά τη χθεσινή συνεδρίαση οι τιμές των μετοχών του
Χρηματιστηρίου Αξιών Αθηνών. Ο Γενικός Δείκτης Τιμών έκλεισε στις 3.307,62
μονάδες ενισχυμένος κατά 14,41 μονάδες ή ποσοστό 0,44%. Η μεγαλύτερη
ενδοσυνεδριακή τιμή σημειώθηκε στις 3.312,34 μονάδες, ενώ η μικρότερη στις
3.214,98. Ο FTSE/ΧΑΑ 20 έκλεισε στις 2.104,97 μονάδες, ενισχυμένος κατά 0,10%.

Η Παράλληλη Αγορά έκλεισε στις 268,86 μονάδες, ενισχυμένη κατά 2,21%. Από τους
επιμέρους κλαδικούς δείκτες τη μεγαλύτερη άνοδο σημείωσε ο κλάδος των
Κατασκευαστικών εταιρειών με ποσοστό 6,61%, ενώ τη μεγαλύτερη πτώση σημείωσε ο
κλάδος των Ασφαλειών με ποσοστό 1,59%. 
Από τις 290 μετοχές που πραγματοποίησαν συναλλαγές, 212 σημείωσαν άνοδο, 66
παρουσίασαν πτώση και 12 παρέμειναν σταθερές, ενώ 117 έκλεισαν με αγοραστές
και 132 με πωλητές. Η αξία συναλλαγών διαμορφώθηκε σε 238,551 δισ. δρχ.
(37.664.032 τεμάχια). Αναλυτικά, τα 35.128.264 τεμάχια συνολικής αξίας 230,195
δισ. δρχ. αφορούσαν στην Κύρια Αγορά, ενώ τα 2.535.768 τεμάχια συνολικής αξίας
8,355 δισ. δρχ. την Παράλληλη Αγορά. Τη μεγαλύτερη αξία συναλλαγών παρουσίασαν
οι Τράπεζες με 155,908 δισ. δρχ. (14.182.267 τεμάχια), ενώ ακολούθησαν οι
Μεταλ/κες Επιχειρήσεις με 10,689 δισ. δρχ. (2.858.642 τεμάχια). Αξίζει να
σημειωθεί ότι η αξία συναλλαγών σε πακέτα διαμορφώθηκε σε 105,970 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16359N521</ED>
<ID>
ID:19771

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N52&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

281.489 
286.605 
281.347

289.032 
ΜΑΡΚΟ ΓΕΡΜΑΝΙΑΣ

162.881 
166.998 
162.798

167.245 
ΦΡΑΓΚΟ ΓΑΛΛΙΑΣ

48.565 
49.793 
48.540

49.866 
ΛΙΡΑ ΑΓΓΛΙΑΣ

462.795 
473.862 
461.946

474.563 
ΦΡΑΓΚΟ ΕΛΒΕΤΙΑΣ

199.175 
204.209 
199.074

204.512 
ΦΡΑΓΚΟ ΒΕΛΓΙΟΥ

7.897 
8.099 
7.893

8.109 
ΦΙΟΡΙΝΙ ΟΛΛΑΝΔΙΑΣ

144.559 
148.213 
144.486

148.433 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.164

0.169 
ΚΟΡΩΝΑ ΔΑΝΙΑΣ

42.838 
43.921 
42.816

43.985 
ΛΙΡΑ ΙΡΛΑΝΔΙΑΣ

404.495 
414.721 
404.292

415.334 
ΣΕΛΙΝΙ ΑΥΣΤΡΙΑΣ

23.151 
23.736 
23.140

23.772 
ΚΟΡΩΝΑ ΣΟΥΗΔΙΑΣ

35.875 
36.782 
35.857

36.836 
ΚΟΡΩΝΑ ΝΟΡΒΗΓΙΑΣ

36.593 
37.518 
36.575

37.574 
ΔΟΛΑΡΙΟ ΚΑΝΑΔΑ

189.394 
194.181 
189.296

194.468 
ΔΟΛΑΡΙΟ ΑΥΣΤΡΑΛΙΑΣ

182.911 
187.534 
182.818

187.812 
ΓΙΕΝ ΙΑΠΩΝΙΑΣ (ΑΝΑ
100) 
2.494 
2.558 
2.493

2.561 
ΛΙΡΑ ΚΥΠΡΟΥ

548.895 
562.770 
548.618

563.603 
ΕΥΡΩ 
318.567 
326.620 
318.406 
327.103 
ΠΕΣΕΤΑ ΙΣΠΑΝΙΑΣ

1.915 
1.963 
1.914

1.966 
ΕΣΚΟΥΔΟ ΠΟΡΤΟΓΑΛΙΑΣ

1.589 
1.629 
1.589

1.632 
ΜΑΡΚΟ ΦΙΝΛΑΝΔΙΑΣ

53.579 
54.933 
53.552 
55.015


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.810 
Ελισάβετ 1974 και μεταγενέστερα: 19.810 
Παλαιάς κοπής: 19.520 
Πώληση: 21.220 
<REF><SOURCE>ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16359N531</ED>
<ID>
ID:19772

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N53&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Μια έντονη εβδομάδα έχει φθάσει στο τέλος
της και εσείς νιώθετε αρκετά κουρασμένοι από τις καθημερινές υποχρεώσεις.
Αφιερώστε λοιπόν χρόνο στον εαυτό σας, μια εκδρομή θα μπορούσε να σας
χαλαρώσει στη διάρκεια του Σαββατοκύριακου, σκεφτείτε το.

ΙΧΘΥΕΣ

(19 Φεβρουαρίου - 20 Μαρτίου). Μην εγκαταλείπετε την έμφυτη αισιοδοξία σας
εξαιτίας εντάσεων που προέρχονται από το περιβάλλον. Οι κουραστικές ημέρες
γρήγορα θα ανήκουν στο παρελθόν και θα αποβούν πολύ θετικές οι αλλαγές στον
χώρο που ζείτε.

ΚΡΙΟΣ

(21 Μαρτίου - 19 Απριλίου). Η σημερινή ημέρα ενδέχεται να φέρει στο φως
διαφορές που υπάρχουν ανάμεσα σε σας και το αγαπημένο πρόσωπο ή κάποιο
συνεργάτη σας, για αυτό προσπαθήστε να λύσετε τις όποιες διαφορές υπάρχουν σε
ήπιους τόνους, διαφορετικά δεν θα ξεκουραστείτε αυτό το Σαββατοκύριακο και το
έχετε τόση ανάγκη.

ΤΑΥΡΟΣ

(20 Απριλίου - 20 Μαΐου). Αν δεν είστε ευχαριστημένοι με το αντικείμενο ή το
περιβάλλον της εργασίας σας, φροντίστε στη διάρκεια του Σαββατοκύριακου να
σκεφτείτε έναν φιλικό διπλωματικό τρόπο να χειριστείτε την κατάσταση,
διαφορετικά θα έρθετε σε αντίθεση με συναδέλφους και ανωτέρους.

ΔΙΔΥΜΟΙ

(21 Μαΐου - 21 Ιουνίου). Αφήστε τις σκοτούρες της εβδομάδας που πέρασε στην
άκρη και πάρτε μιαν ανάσα απόλαυσης που θα σας τονώσει την αυτοπεποίθηση.
Διοργανώστε ένα ξεχωριστό Σαββατοκύριακο παρέα με αγαπημένα πρόσωπα. Οι
καλλιτέχνες υλοποιήστε τις ιδέες σας..

ΚΑΡΚΙΝΟΣ

(22 Ιουνίου - 22 Ιουλίου). Αντί να λύσετε τις διαφορές που υπάρχουν με τους
δικούς σας ανθρώπους, αυτό το Σαββατοκύριακο αποφύγετε τις συζητήσεις,
οπλιστείτε με λογική και χιούμορ και ασχοληθείτε με πρακτικά θέματα του
σπιτιού, τώρα που έχετε λίγο χρόνο στη διάθεσή σας.

ΛΕΩΝ

(23 Ιουλίου - 22 Αυγούστου). Στη διάρκεια αυτού του Σαββατοκύριακου
προγραμματίστε μια μικρή απόδραση, αν αυτό είναι εύκολο φυσικά, ίσως είναι η
καλύτερη εκτόνωση από τις πολλές εντάσεις και πιέσεις που έχετε δεχθεί τον
τελευταίο χρόνο, τόσο στις προσωπικές όσο και στις επαγγελματικές σας υποχρεώσεις.

ΠΑΡΘΕΝΟΣ

(23 Αυγούστου - 23 Σεπτεμβρίου). Η βελτίωση των οικονομικών σάς απασχολεί πολύ
τελευταίως. Δεν χρειάζεται να άγχεστε τόσο πολύ, στη διάρκεια του
Σαββατοκύριακου ελέγξτε τους όρους, τις συμφωνίες και τις λεπτομέρειες που θα
μπορούσαν να οδηγήσουν στην αύξηση του εισοδήματός σας.

ΖΥΓΟΣ

(24 Σεπτεμβρίου - 23 Οκτωβρίου). Αυτό το Σαββατοκύριακο σας δίνεται η ευκαιρία
να απαλλαγείτε από τα βάρη που έχουν ρίξει το ηθικό, μην έρθετε σε αντίθεση με
το σύντροφο ή κάποιο συνεργάτη σας, χαλαρώστε για λίγο και πιστέψτε πως η ζωή
είναι πιο γλυκιά από όσο την είχατε αξιολογήσει στο παρελθόν.

ΣΚΟΡΠΙΟΣ

(24 Οκτωβρίου - 22 Νοεμβρίου). Η περίοδος αυτή είναι μεταβατική για σας,
βρισκόσαστε στη φάση της επανεξέτασης των επιλογών σας για να πετύχετε μια
καλύτερη ποιότητα ζωής. Ηρεμήστε λοιπόν αυτό το Σαββατοκύριακο και φανταστείτε
τις συνέπειες που θα έχουν στο μέλλον οι σημερινές σας αποφάσεις.

ΤΟΞΟΤΗΣ

(23 Νοεμβρίου - 21 Δεκεμβρίου). Φροντίστε να περάσετε ένα Σαββατοκύριακο
αλλιώτικο από τα άλλα, οι φίλοι είναι ένα σταθερό στήριγμα, η έξυπνη
προσωπικότητά τους θα είναι ευχάριστη συντροφιά για σας, αλλάξτε απόψεις και
καταστρώστε μαζί σχέδια για ένα καλύτερο κοινό αύριο που δεν αργεί να έρθει.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Καθώς τα επαγγελματικά σας θέματα βρίσκονται
σε εξέλιξη αυτό το διάστημα ίσως χρειαστεί να θυσιάσετε και τον ελεύθερο χρόνο
του Σαββατοκύριακου, γιατί μόνο έτσι θα μπορούσατε να πετύχετε μια προαγωγή με
την ταυτόχρονη εμφάνιση νέων εργασιακών στόχων.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16359N541</ED>
<ID>
ID:19750

</ID><URL>http://ta-nea.dolnet.gr/neaweb/neafile.print_unique?e=A&f=16359&m=N54&aa=1</URL></REF>


Article

<CATEGORY>vin10</CATEGORY>

 <H5>ΠΟΝΟΚΕΦΑΛΟΣ ΓΙΑ ΣΟΥΜΠΟΤΙΤΣ - ΠΟΛΙΤΗ ΤΟ ΜΑΡΚΑΡΙΣΜΑ ΜΠΟΝΤΙΡΟΓΚΑ -ΝΤΑΝΙΕΛΣ </H5><H2>Μπλόκο στους ξένους
</H2>
* Αναλυτικό ρεπορτάζ στη σελίδα 9
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16359O011</ED>
<ID>
ID:19773

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΠΡΩΤΗ ΕΝΤΥΠΩΣΗ ΑΠΟ ΤΗ ΛΑΜΨΗ ΤΩΝ ΝΕΩΝ ΑΣΤΕΡΙΩΝ
</H5><H2>Σόου με υποσχέσεις
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

<H3>* Όλοι οι νεοαποκτηθέντες ποδοσφαιριστές δήλωσαν αισιόδοξοι ότι οι στόχοι θα
επιτευχθούν και η ομάδα τους θα παίξει Τσάμπιονς Λιγκ
</H3>
Όλα τα αστέρια έλαμψαν χθες εκτός γηπέδου, έδωσαν όμως υπόσχεση να κάνουν το
ίδιο και στους αγώνες. Δεξιά: Ο Γουεά ήταν κατηγορηματικός μιλώντας στο
τηλέφωνο με τον Ρε. «Ευκαιρία για σένα η ΑΕΚ», του είπε

ΤΟ ΧΘΕΣΙΝΟ σόου της ΑΕΚ για την παρουσίαση των νέων παικτών δεν είχε μπόλικα
εφέ, δεν ήταν αυτό που λέμε... χλιδάτο. Το πάνελ όμως άξιζε και με το
παραπάνω. Οι «σταρ» Αλμπέρτο Μέντεζ - Κρίστοφερ Ρε, η ελληνική μεταγραφή
Μιχάλης Καψής, οι «άγνωστοι» ξένοι Μπράνκο Μιλοβάνοβιτς - Άλβιν Τσέκολι και οι
νεαροί Γιώργος Καβάζης - Γιώργος Τριχιάς. Ο απολογισμός, αριθμητικά
τουλάχιστον, σούπερ!

Άπαντες υποσχέθηκαν να δώσουν τον καλύτερό τους εαυτό, να παλέψουν για την ΑΕΚ
και δήλωσαν αισιόδοξοι (δηλαδή, σίγουροι!) ότι οι στόχοι θα επιτευχθούν και θα
παίξει η ΑΕΚ στο Τσάμπιονς Λιγκ. Ο Κρίστοφερ Ρε, καίτοι κατάκοπος (έφτασε στην
Αθήνα ξημερώματα...) είχε αστείρευτο κέφι. Δέχτηκε προτού μπει στην αίθουσα το
τηλεφώνημα του φίλου του Ζορζ Γουεά («η ΑΕΚ είναι μεγάλη ευκαιρία για σένα να
πάρεις παιχνίδια στα πόδια σου, κάτι που δεν θα γινόταν στην Άρσεναλ») και
τόνισε: «Είναι μεγάλη η χαρά μου που θα παίξω στην ΑΕΚ. Αν και δεν συνηθίζω να
υπόσχομαι, θέλω να πάρουμε τον τίτλο και νομίζω ότι μαζί με όλα τα παιδιά
μπορούμε να τα καταφέρουμε». Ο Ρε θυμήθηκε ξανά τις συνομιλίες του με τον
Όλεγκ Μπλαχίν («ήταν χαρούμενος που ήρθα και μου είπε πως θα δουλέψουμε για να
γίνω μεγάλο αστέρι»), ενώ για τη θέση στο τερέν ξεκαθάρισε: «Παίζω παντού στην
επίθεση, αλλά και στο κέντρο. Στην Άρσεναλ τα πράγματα ήταν δύσκολα γιατί
αγωνιζόμουν λίγο μετά πολλούς αγώνες». 
Ο Αλμπέρτο Μέντεζ άρχισε εντυπωσιακά: «Γεια σας»! Θεωρείται βέβαιο ότι σύντομα
θα... φτιάχνει προτάσεις στα ελληνικά (ζήτησε από την ΑΕΚ να έχει δάσκαλο και
πέρασε στο συμβόλαιο ­ θέλει να ξέρει τι λέει ο κόσμος και ο προπονητής), έχει
σπουδάσει οικονομικά και μιλά τέσσερις γλώσσες: «Δεν επέστρεψα πίσω διότι θέλω
να είμαι ξεκούραστος. 
Να βοηθήσω την ΑΕΚ. Ψάχνω για σπίτι κοντά στο γήπεδο. Καλή η Νέα Φιλαδέλφεια
και στους Θρακομακεδόνες οι εγκαταστάσεις που βοηθούν το πολύ... τρέξιμο. Ίσως
οι αγωνιστικοί χώροι εδώ δεν είναι καλοί, αυτό όμως δεν αποτελεί δικαιολογία.
Μου αρέσει το ρίσκο! Το διαβατήριό μου είναι ισπανικό».

Ο Μιλοβάνοβιτς (στα ισπανικά) είπε ότι «η μοίρα του τον έφερε στην ΑΕΚ», ο
Τσέκολι αναφέρθηκε «στη διεθνή γλώσσα του ποδοσφαίρου και στο θεαματικό
παιχνίδι της ΑΕΚ», ο «παλιός» Καψής ξεκαθάρισε πως «αξίζει η ομάδα την πρώτη
θέση» και οι μικροί Καβάζης - Τριχιάς αποκάλυψαν τα όνειρά τους για μελλοντική
βοήθεια. Το δίδυμο Μελισσανίδη - Στάθη έκανε μνεία και στις ανανεώσεις των
Σαβέβσκι - Ατματσίδη και ο πρώην πρόεδρος υποστήριξε: «Του χρόνου θα έχουμε
ομαδάρα που δεν θα παίζεται. Θα κάνουμε και άλλες μεταγραφές. Ζητάμε τύχη,
υπομονή και δουλειά. Οι ομάδες όμως δεν χτίζονται από τη μία ημέρα στην άλλη».

*** Θα μείνει τελικά στην ΑΕΚ ο Ζουμπούλης.

*** Φιλικό με τη Στεάουα θα δώσει την προσεχή Τετάρτη η ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16359O021</ED>
<ID>
ID:19777

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Άρχισε η κόντρα με τη Γιουβέντους
</H5><H2>Ελληνοϊταλικός πόλεμος για τα εισιτήρια
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΚΟΝΤΡΑ για τη διάθεση των εισιτηρίων ξέσπασε μεταξύ Ολυμπιακού-Γιουβέντους. Οι
Ιταλοί δεν είναι διατιθεμένοι να δώσουν πάνω από 2.600 εισιτήρια,
επικαλούμενοι τις κενές ζώνες που θα υπάρχουν στο «Ντέλε Άλπι» μεταξύ των
οπαδών της Γιουβέντους και του Ολυμπιακού.

Η διοίκηση της πειραϊκής ΠΑΕ είχε ενημερώσει αρχικά τη Γιουβέντους ότι θέλει
6.000 εισιτήρια για να καλύψει τις ανάγκες των φιλάθλων της. Η Γιουβέντους θα
παραχωρήσει τελικά 2.600 εισιτήρια για τον αγώνα της 3ης Μαρτίου στο Τορίνο,
ενώ τον ίδιο αριθμό θα διαθέσει ο Ολυμπιακός στους Ιταλούς για την
επαναληπτική συνάντηση στο ΟΑΚΑ στις 17 Μαρτίου.

Η αγωνιστική κατάσταση της Γιουβέντους δεν είναι καλή και είναι χαρακτηριστική
η δήλωση της βεντέτας Ζινεντίν Ζιντάν σε Ιταλούς δημοσιογράφους: «Αν η
Γιουβέντους συνεχίσει με τον ίδιο ρυθμό και παίξει όπως στο ματς με την
Κάλιαρι δεν πρόκειται να έχει τύχη στο Τσάμπιονς Λιγκ. Θα αποκλειστεί από τον Ολυμπιακό».

Στο μεταξύ ο Μπάγιεβιτς θα ταξιδεύσει αύριο με λίαρ τζετ στο Τορίνο για να
παρακολουθήσει τον αγώνα Γιουβέντους-Πάρμα. Ο κόουτς των πρωταθλητών έμεινε
εντυπωσιασμένος από την απόδοση του 23χρονου Σλοβάκου φορ Μάρτιν Φάμπους.
Πέτυχε δύο γκολ στο φιλικό παιχνίδι της εθνικής Σλοβακίας με τη Μπόχουμ (3-0)
που έγινε προχθές στην Ισπανία. Ματς που παρακολούθησε ο Μπάγιεβιτς και δεν
θέλησε να αποκαλύψει χθες το παραμικρό. Ο Φάμπους αγωνίζεται στην Τρέντσιν,
είναι πρώτος σκόρερ του πρωταθλήματος Σλοβακίας (11 γκολ) και σύμφωνα με
πληροφορίες ο Ολυμπιακός έκλεισε τη μεταγραφή για το ερχόμενο καλοκαίρι. Ο
Πασσαλής μπήκε χθες στο ρυθμό των προπονήσεων.

*** Ο Ολυμπιακός ανακοίνωσε ότι οι κάτοχοι των μπλοκ διαρκείας θα έχουν τη
δυνατότητα να προμηθευτούν επιπλέον εισιτήρια για τον αγώνα ρεβάνς με τη Γιουβέντους.

*** Η ΠΑΕ Ολυμπιακός και η PANAFON (επίσημος υποστηρικτής του Ολυμπιακού την
περίοδο 1998-99), στο πλαίσιο της επικοινωνίας με τους φίλους της ομάδας,
ανακοίνωσαν χθες ότι ύστερα από κλήρωση θα μοιραστούν 40 μεγάλα δώρα στους
φιλάθλους που θα δώσουν παρών στον αγώνα με τον Απόλλωνα στο ΟΑΚΑ.

*** Το ετήσιο μνημόσυνο των θυμάτων της θύρας 7 θα γίνει αύριο (12 το
μεσημέρι) στο Στάδιο Καραϊσκάκη. Ο Δήμος Πειραιά σύντομα θα ολοκληρώσει το
μνημείο που θα αφιερωθεί στη μνήμη των 21 αδικοχαμένων παιδιών που άφησαν την
τελευταία τους πνοή στα σκαλοπάτια της θύρας 7 του φαληρικού σταδίου.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16359O022</ED>
<ID>
ID:19824

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O02&aa=2</URL></REF>


Article

<CATEGORY>vin10</CATEGORY>

 <H5>ΓΙΑΝΝΑΚΟΠΟΥΛΟΣ: ΜΕ ΓΚΟΛ ΣΤΟ 94' ΣΦΡΑΓΙΣΕ ΤΗΝ ΠΡΟΣΠΑΘΕΙΑ
</H5><H2>Άρεσε η Εθνική
</H2>
* ΛΑΡΝΑΚΑ

Στέλιος Γιαννακόπουλος. Στο 94' του χαμογέλασε η τύχη

Η ΕΠΙΜΟΝΗ και η υπομονή της Εθνικής ομάδας ποδοσφαίρου, δικαίωσαν τις
προσπάθειές της, έστω και στο τελευταίο λεπτό των καθυστερήσεων, χθες στο
τελικό του διεθνούς τουρνουά της Κύπρου με το Βέλγιο. 
Στο 94ο λεπτό η τύχη χαμογέλασε στο εθνικό συγκρότημα και τον σκόρερ της
ομάδας Στέλιο Γιαννακόπουλο, αφού με το γκολ του διεθνούς άσου του Ολυμπιακού,
η Ελλάδα νίκησε το Βέλγιο με 1-0.

Δίκαιη πέρα για πέρα και η πρωτιά και η νίκη της Εθνικής επί ενός δυνατού
αντιπάλου. Οι νέοι που δοκιμάστηκαν (εννέα συνολικά χθες), άφησαν καλές
εντυπώσεις και ελπίδες για το μέλλον, ενώ ως ομάδα παρουσίασαν ένα αξιόλογο
σύνολο, το οποίο, αν προσεχθεί, μπορεί να φέρει μεγάλες διακρίσεις.

Η ομάδα μας χθες ήταν εμφανώς καλύτερη απ' ό,τι στο παιχνίδι με τη Φινλανδία.
Είχε πολύ καλή παρουσία, εξαιρετική κίνηση, μονοπώλησε την υπεροχή, είχε
αρκετές ευκαιρίες για γκολ, ενώ ήταν άτυχη σε δυο περιπτώσεις, όταν τα δοκάρια
απέκρουσαν για λογαριασμό του Βέλγου τερματοφύλακα. Γενικά άρεσε και στο τέλος χειροκροτήθηκε.

Καλή κίνηση, γρήγορος ρυθμός και εκμετάλλευση του κενού χώρου, ήταν τα
στοιχεία που διέκριναν την ομάδα μας στο πρώτο μέρος του αγώνα. 
Το κέντρο δούλεψε αρκετά καλά με πρώτο πασαδόρο τον Πουρσανίδη και δεύτερο τον
Ζήκο, ωστόσο όλες οι προσπάθειες (και ήταν πάρα πολλές), έγιναν, κυρίως, από
τα πλάγια, με τους Παντελή, Κώστα και Σωτήρη Κωνσταντινίδη, καθώς και τον
Γιαννακόπουλο. Οι ενέργειες δυσκόλεψαν την άμυνα του Βελγίου, αλλά δεν είχαν
τη δημιουργία της μεγάλης φάσης.

Στην επανάληψη η ομάδα μας κυριάρχησε πλήρως. Συνέχισε τον επιθετικό ρυθμό
της, ήταν σοβαρή και απέφυγε τα λάθη και τις περιττές ενέργειες. Χρειάστηκε,
όμως, την εμπειρία και το ταλέντο των «ψημένων» διεθνών για να κλείσει στην
περιοχή τους τούς Βέλγους. Όταν μπήκαν στην ομάδα οι Νικολαΐδης, Γεωργάτος,
Λυμπερόπουλος και Μαυρογενίδης, όλη η εικόνα άλλαξε και η νίκη ήταν πλέον θέμα
χρόνου. Μια φορά ο Γεωργάτος (70') και μια ο Καλλιτζάκης (83') «σημάδεψαν» τα
δοκάρια του Βελγίου και τελικά αφού είχαν χαθεί δυο ακόμη ευκαιρίες για γκολ,
ο Γιαννακόπουλος στο 94' δεν έχασε τη μεγάλη ευκαιρία και έστειλε την μπάλα
στα δίχτυα.

Από την ομάδα μας δεν υπήρξε παίκτης που να υστέρησε. Όλοι αγωνίστηκαν
θαυμάσια, ψύχραιμα, σοβαρά και φυσικά έκαναν τον Άνγκελ Ιορντανέσκου να τρίβει
τα χέρια του από χαρά για την απόδοσή τους. Από το Βέλγιο, που δεν έδειξε
πολλά πράγματα καλύτεροι οι Ντε Μπίλντε, Γκόορ, Στάλενς.

Καλή ήταν η διαιτησία του Κύπριου Γιαννάκη Κυπριανίδη. Έδειξε κίτρινη κάρτα
στους Ντεφλάρντε, Ντε Μπίλντε, Ντε Μπουκ, Ζήκο και Νικολαΐδη.

Οι συνθέσεις:

ΕΛΛΑΔΑ: Ελευθερόπουλος, Κ. Κωνσταντινίδης (67' Μαυρογενίδης), Άντζας,
Καλλιτζάκης, Πουρσανίδης, Γιαννακόπουλος, Κατσιαμπής, Ζήκος (67' Γεωργάτος),
Παντ. Κωνσταντινίδης (83' Λυμπερόπουλος), Λιολίδης (67' Νικολαΐδης), Σωτ. Κωνσταντινίδης.

ΒΕΛΓΙΟ: Ντεφλίνγκερ, Κιμονί, Ντε Μπουκ, Βαν Μιρ, Όιεν (64' Γιένσεν),
Ντελμπρόκ, Στάλενς, Ντεφλάντρε, Γκόορ, Ντε Μπίλντε (83' Εμίλ Μπέντζα), Πιέρ
(64' Μπο Μπέντζα).

ΙΚΑΝΟΠΟΙΗΣΗ ΑΠΟ ΑΝΓΚΕΛ

Λακωνικός ήταν πάλι στις δηλώσεις του ο ομοσπονδιακός Άνγκελ Ιορντανέσκου.
Μετά τον αγώνα με το Βέλγιο δήλωσε: «Έμεινα ικανοποιημένος. Η νίκη είναι νίκη
και βέβαια είμαι ευχαριστημένος που κερδίσαμε το τουρνουά. Έβγαλα θετικά
συμπεράσματα και έμεινα ικανοποιημένος από τα νέα παιδιά. Υπάχουν αξιόλογοι
παίκτες, αλλά, επαναλαμβάνω, χρειάζονται και αλλά φιλικά παιχνίδια».

Από την πλευρά του ο Βέλγος προπονητής Τζον Λίκενς τόνισε: «Η Ελλάδα είναι μια
τεχνική ομάδα και τρέχει πολύ γρήγορα. Δεν ήταν έκπληξη για μένα η
δυναμικότητά της. Ο Γεωργάτος ήταν κορυφαίος παίκτης του αγώνα».

*** Στο άλλο παιχνίδι του τουρνουά, η Κύπρος νίκησε με 2-1 τη Φινλανδία και
κατέκτησε την τρίτη θέση. 
Η νίκη της Κύπρου σημειώθηκε στην παράταση του αγώνα (κανονική διάρκεια 1-1)
και με τη διαδικασία του «αιφνίδιου θανάτου»). Σκόρερ ο Παπαβασιλείου, στο
101'. Η ομάδα της Κύπρου είχε και δύο χαμένα πέναλτι.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16359O031</ED>
<ID>
ID:19778

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O03&aa=1</URL></REF>


Article

<CATEGORY>vin10</CATEGORY>

 <H5>ΔΟΕ: Για το ντόπινγκ
</H5><H2>Εξέδωσε διακήρυξη
</H2>
ΑΠΟΔΕΚΤΗ από όλες τις διεθνείς αθλητικές ομοσπονδίες έγινε η διακήρυξη που
εξέδωσε η ΔΟΕ μετά το τέλος των εργασιών του Παγκοσμίου Συνεδρίου για το
ντόπινγκ στον Αθλητισμό. Στη διακήρυξη αναφέρονται: η εκπαίδευση, η πρόληψη,
τα δικαιώματα των αθλητών, ο κώδικας αντιντόπινγκ του Ολυμπιακού Κινήματος, οι
ποινές, οι ευθύνες της ΔΟΕ, των Διεθνών Αθλητικών Ομοσπονδιών και των
Επιτροπών Ολυμπιακών Αγώνων και ακόμα η συνεργασία των κρατικών εξουσιών με το
Ολυμπιακό Κίνημα για την καταπολέμηση του ντόπινγκ. Επίσης θα συσταθεί
ανεξάρτητο διεθνές γραφείο αντιντόπινγκ που θα τεθεί σε πλήρη λειτουργία από
την Ολυμπιάδα του Σίδνεϊ.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16359O032</ED>
<ID>
ID:19825

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O03&aa=2</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Οι Λύκοι περιμένουν
</H2>
ΜΕ ΤΟΝ αγώνα ΗΛΤΕΞ Λύκων - Παναχαϊκής αρχίζει σήμερα (15.00, Supersport) η 19η
αγωνιστική του πρωταθλήματος της Β' Εθνικής. Το αυριανό πρόγραμμα: Καλλιθέα -
Εδεσσαϊκός στο ουδέτερο γήπεδο του Βόλου (λόγω τιμωρίας), Αθηναϊκός - Καλαμάτα
(15.00), Πανσερραϊκός - Γιάννινα, Αναγέννηση Καρδίτσας - Λάρισα και Νίκη Βόλου
- Τρίκαλα. Τα υπόλοιπα παιχνίδια (αύριο): Πιερικός - Παναιτωλικός, Ιάλυσος -
Δόξα Βύρωνα, Άγ. Νικόλαος - Καλαμαριά.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16359O033</ED>
<ID>
ID:19859

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O03&aa=3</URL></REF>


Article

<CATEGORY>vin10</CATEGORY>

 <H5>ΟΠΑΠ: Στην ΕΠΑΕ
</H5><H2>Ένα «ναι», 4 «όχι»
</H2>
«ΝΑΙ» στη ρύθμιση των χρεών των ΠΑΕ στο Δημόσιο εισέπραξε η ΕΠΑΕ από την
διοίκηση του ΟΠΑΠ και αρκετά «όχι».

Ο ΟΠΑΠ λοιπόν δεν δέχθηκε: Να προχωρήσει στην αύξηση του ποσοστού των ΠΑΕ από
το ΠΡΟ-ΠΟ και το ΠΡΟ-ΠΟΓκόλ. 
Να υπογραφεί σύμβαση τριετούς διάρκειας μεταξύ των δύο πλευρών. Να υπάρξει
πλαφόν ετήσιων εσόδων της ΕΠΑΕ από τον ΟΠΑΠ, ύψους 6,5 δισ. δρχ. 
Να καλύψει ο Οργανισμός το κόστος της επαγγελματικής διαιτησίας, που ανέρχεται
σε 300 εκατ. δρχ.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16359O034</ED>
<ID>
ID:19881

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O03&aa=4</URL></REF>


Article

<CATEGORY>vin10</CATEGORY>

 <H5>Πικραμένος ο Μπορμπόκης
</H5><H5></H5><H5></H5><H5>Εθνική αξίας σαράντα δισ.
</H5><H5></H5><H5>Γεύση Κόλα στην Κίνα
</H5><H2>Εμπιστευτικά </H2>
* ΜΕ ΒΑΡΥ χρηματικό πρόστιμο απειλείται ο Βασίλης Μπορμπόκης από τη Σέφιλντ
Γιουνάιτεντ, γιατί πήγε στη Θεσσαλονίκη χωρίς την άδεια της ομάδας του.

Ο Μπορμπόκης, που θα παραμείνει μακριά από τους αγωνιστικούς χώρους για
έναν τουλάχιστον μήνα λόγω τραυματισμού (θλάση στον τετρακέφαλο), είναι
χολωμένος από τη στάση που τήρησε ο προπονητής του στο αίτημά του να ταξιδέψει
στην Ελλάδα και, όπως υπογράμμισε στην «ΟΜΑΔΑ», την Τετάρτη θα επιστρέψει στο
Σέφιλντ με τον μάνατζέρ του για να συζητήσει το ενδεχόμενο να πάρει μεταγραφή.
Το συμβόλαιο του «Βας» με την αγγλική ομάδα λήγει το προσεχές καλοκαίρι.

* ΣΑΡΑΝΤΑ δισ. δραχμές συμφώνησε να καταβάλει η RAI στην ιταλική
ποδοσφαιρική ομοσπονδία, προκειμένου να αποκτήσει τα τηλεοπτικά δικαιώματα της
Σκουάντρα Ατζούρα μέχρι το 2002. Η κρατική τηλεόραση της Ιταλίας θα μπορεί
επίσης να μεταδίδει όλους τους αγώνες των εθνικών ομάδων Ελπίδων και Παίδων
όπως και τους αγώνες όλων των κατηγοριών των γυναικών.

* Ο ΧΟΡΟΣ των δισ. συνεχίζεται και στην Κίνα, καθώς η Πέπσι συμφώνησε με
την ποδοσφαιρική ομοσπονδία της χώρας να αναλάβει το σπόνσορινγκ για πέντε
χρόνια έναντι 15 δισ. δραχμών.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16359O035</ED>
<ID>
ID:19896

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O03&aa=5</URL></REF>


Article

<CATEGORY>vin10</CATEGORY>

 <H2>Πλούσιο μενού
</H2>
ΠΛΟΥΣΙΟ είναι το αθλητικό μενού του τηλεοπτικού προγράμματος, το
Σαββατοκύριακο. Αναλυτικά οι αθλητικές μεταδόσεις του διημέρου:

Σήμερα: 14.45 (Κανάλι 5): Βριλήσσια - Βύρωνας (γυναικείο βόλεϊ, Α1), 15.00
(Supersport): ΗΛΤΕΞ Λύκοι - Παναχαϊκή (ποδόσφαιρο, Β' Εθνική), 17.00
(Supersport): Νότιγχαμ - Μάντσεστερ Γ. (αγγλικό ποδόσφαιρο), 17.15 (ΕΤ1):
Ορεστιάδα - Ολυμπιακός (βόλεϊ, Α1), 19.00 (Supersport): ΠΑΟ - ΑΕΚ (μπάσκετ,
Α1), 20.45 (Supersport): Ορλάντο - Νέα Υόρκη (μαγν., ΝΒΑ), 23.00 (Supersport):
Βαλένθια - Λα Κορούνια (μαγν., ισπανικό ποδόσφαιρο), 01.40 (ΕΤ 1): ΠΑΟ - ΑΕΚ (μαγν.).

Αύριο: 12.00 (Κανάλι 5): Σπόρτιγκ - ΜΕΝΤ (γυναικείο μπάσκετ, Α1), 16.45
(Supersport): Ηρακλής - Βέροια (ποδόσφαιρο, Α' Εθνική), 19.00 (Supersport):
Περιστέρι - Ολυμπιακός (μπάσκετ, Α1), 22.30 (Supersport): Λέϊκερς - Γιούτα
(ΝΒΑ), 01.00 (Supersport): Ντέρμπι Κ. - Έβερτον (μαγν., αγγλικό ποδόσφαιρο).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16359O041</ED>
<ID>
ID:19779

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O04&aa=1</URL></REF>


Article

<CATEGORY>vin10</CATEGORY>

 <H5>ΧΟΥΛΙΟ ΣΕΖΑΡ: ΘΑ ΠΡΟΠΟΝΗΘΕΙ ΚΑΙ ΚΥΡΙΑΚΗ
</H5><H2>Τρέχει να προλάβει
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ούτε λεπτό ξεκούρασης για τον Χούλιο Σέζαρ

ΕΞΙ μέρες την εβδομάδα δουλειά και την έβδομη ξεκούραση, πλην όμως αυτό δεν
ισχύει για τον Χούλιο Σέζαρ, ο οποίος θα κάνει προπόνηση και αύριο Κυριακή. Ο
Βραζιλιανός άσος γυμνάζεται καθημερινά πρωί - απόγευμα και έχει εντυπωσιάσει
τους πάντες στην Παιανία. Θέλει να καλύψει το χαμένο έδαφος και να
παρουσιαστεί πανέτοιμος στο παιχνίδι με την Προοδευτική (στην Πάτρα).

Ο Βασίλης Δανιήλ δεν κρύβει την ικανοποίησή του για την επαγγελματική
ευσυνειδησία του Σέζαρ και πιστεύει ότι πολύ σύντομα ο Βραζιλιανός άσος θα
είναι σε θέση να βοηθήσει σημαντικά τον Παναθηναϊκό: «Πρόκειται για
επαγγελματία με όλη τη σημασία της λέξης», μας είπε χθες ο προπονητής των «πρασίνων».

Στο μεταξύ, ραγδαία βελτίωση παρουσίασε η κατάσταση του Άγγελου Μπασινά, ο
οποίος γυμνάστηκε χθες και αναμένεται να παίξει στον Πύργο αύριο, εναντίον του
Πανηλειακού. Ο Βασίλης Δανιήλ δήλωσε για το ματς:

«Πρέπει να ξεκινήσουμε πολύ δυνατά στον β'γύρο, ώστε να πραγματοποιήσουμε τους
στόχους μας. Ο Πανηλειακός είναι ισχυρός αντίπαλος και χρειάζεται προσοχή».

Αναφορικά με την ενδεκάδα, ο Δανιήλ θα περιμένει την επιστροφή των διεθνών από
την Κύπρο για να διαπιστώσει σε ποια κατάσταση βρίσκονται. Συμφωνα με όλες τις
ενδείξεις, θα ξεκινήσουν οι Νικοπολίδης, Λαγωνικάκης, Φύσσας, Γκούμας,
Μπασινάς, Βόκολος, Κωνσταντινίδης, Μίκλαντ, Ασάνοβιτς, Βαζέχα, Λυμπερόπουλος.

*** Ήρθε η μπλε κάρτα του Σέζαρ και ο παίκτης μπορεί ν' αγωνιστεί ανά πάσα
στιγμή με τον 
Παναθηναϊκό. Ωστόσο, υπάρχει υποσημείωση της γερμανικής ομοσπονδίας
ποδοσφαίρου, που επισημαίνει ότι ο Παναθηναϊκός υποχρεούται να παίξει φιλικό
αγώνα με τη Μπορούσια Ντόρτμουντ, διαφορετικά θα πρέπει της καταβάλει 250.000 μάρκα!
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16359O051</ED>
<ID>
ID:19780

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O05&aa=1</URL></REF>


Article

<CATEGORY>vin10</CATEGORY>

 <H5>ΦΟΥΡΑΣ
</H5><H2>Στον Άιγκνερ η θέση της Ελλάδας για την TV
</H2>
ΤΗ ΘΕΣΗ της ελληνικής κυβέρνησης σε ό,τι αφορά τα τηλεοπτικά ζητήματα του
ποδοσφαίρου (η γηπεδούχος ομάδα να διαπραγματεύεται τα δικαιώματα ξεχωριστά
για κάθε αγώνα) μετέφερε στον γενικό γραμματέα της ΟΥΕΦΑ Γκέρχαρντ Άιγκνερ ο
υφυπουργός Αθλητισμού Ανδρέας Φούρας, στη διάρκεια της χθεσινής τους
συνάντησης στη Λωζάννη.

Η συνάντηση έγινε με αφορμή το μνημόνιο που έστειλαν στον Πρωθυπουργό Κώστα
Σημίτη ο πρόεδρος της ΦΙΦΑ Γιόζεφ Μπλάτερ και ο ομόλογός του της ΟΥΕΦΑ Λέναρντ Γιόχανσον.

Μερικά από τα θέματα του μνημονίου αφορούν στο κεντρικό μάρκετινγκ των
τηλεοπτικών δικαιωμάτων των ποδοσφαιρικών αγώνων, στην κοινή ιδιοκτησία
ποδοσφαιρικών εταιρειών και στη Σούπερ Λίγκα.

Ο υφυπουργός πέραν του θέματος των τηλεοπτικών, επισήμανε για το θέμα της
κοινής ιδιοκτησίας ότι πρέπει να υπάρξει ρύθμιση και να μην θιγεί καμία
ελληνική ομάδα που βρίσκεται σε αυτό το καθεστώς.

Στο περιθώριο της συνάντησης, που έγινε παρουσία του προέδρου της ΕΠΟ
Σωτήρη Αλημίση, έγινε αναφορά και σε θέματα ελληνικού ενδιαφέροντος και ο κ.
Φούρας τόνισε στον εκπρόσωπο της ΟΥΕΦΑ ότι δεν μπορεί να υπάρξουν προβλήματα
για ζητήματα που ρυθμίζονται με τον νέο νόμο, όπως: το ότι η κάθε ΕΠΣ θα έχει
μία ψήφο ή το ότι θα πρέπει εν ενεργεία δικαστικοί να έχουν τη θέση του
αθλητικού δικαστή.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16359O052</ED>
<ID>
ID:19826

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O05&aa=2</URL></REF>


Article

<CATEGORY>vin10</CATEGORY>

 <H5>«ΟΙ ΑΣΟΙ ΤΩΝ ΓΗΠΕΔΩΝ»
</H5><H5>Στο στούντιο με τον Μηγιάκη
</H5><H2>Για θυμήσου...
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΜΙΑ από τις θρυλικές μορφές του ελληνικού ποδοσφαίρου, ο Αντώνης Μηγιάκης,
επιθετικός άσος του Παναθηναϊκού και της εθνικής μας ομάδας, ιστορεί γεγονότα
και αναμνήσεις 75 ετών (!) που έζησε μέσα και έξω από τα γήπεδα ως παίκτης και
τεχνικός ηγέτης.

Ο Αντώνης Μηγιάκης, 87 ετών σήμερα, μιλάει στην εκπομπή «Άσοι των γηπέδων» του
Πάνου Γεραμάνη και της Μαριάνθης Πελεβάνη, στην ΕΡΑ ΣΠΟΡ, σήμερα 2-3 το
μεσημέρι (101,8 FM). 
Τα ερτζιανά κύματα φέρνουν τις αναμνήσεις του Αντώνη Μηγιάκη στους ακροατές
του Πάνου Γεραμάνη και της εκπομπής του

Ο αειθαλής άσος του «τριφυλλιού» θυμάται τις «κόντρες» του με τους
Ανδριανόπουλους και δεν ξεχνά το τρομερό παιχνίδι με τον Ολυμπιακό, όπου
έμεινε ιστορικό το σκορ 8-2 υπέρ του Παναθηναϊκού.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16359O053</ED>
<ID>
ID:19860

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O05&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «ΣΚΟΡ 4» περιλαμβάνει σήμερα τις 4η, 5η, 6η και 7η ιπποδρομίες, ενώ το
«ΣΚΟΡ 6» (μεταφέρθηκαν 6.734.000 δρχ.) τις 3η, 4η, 5η, 6η, 7η και 8η κούρσες.

ΠΡΩΤΗ ΙΠΠΟΔΡΟΜΙΑ ΩΡΑ: 3.00 / 1.000 μέτρα

1. Ξ. ΠΕΙΡΑΣΜΟΣ 58 Νίκος&#0095

2. ΒΙΑΣΤΙΚΗ 56 Ντίνος&#0092

3. ΒΙΓΚΟΡ ΦΕΪΤ 56 Ζευγώλης&#0093

4. ΘΕΜΙΣΤΩ 56 Ξυνός&#0096

5. ΠΟΛΥΣΤΡΟΦΗ 56 Οικονομίδης&#0098

6. ΜΟΝΙΚΑ 53 Μπάκος&#0094

7. ΧΟΡΕΥΤΡΙΑ 53 Δημητσάνης&#0097

8. ΓΟΥΩΤΕΡ ΛΙΛΥ 53 Καραμάνογ.&#0091

­ Υποδ.: ΠΟΛΥΣΤΡΟΦΗ - ΧΟΡΕΥΤΡΙΑ (Μόνικα)

ΔΕΥΤΕΡΗ ΙΠΠΟΔΡΟΜΙΑ ΩΡΑ: 3.30 / 1.000 μέτρα

1. ΧΟΠΙΝΓΚ ΓΟΥΕΪ 58 Σταύρου&#0098

2. ΒΕΡΕΝΙΚΗ 55,5 Δημητσάνης&#0094

3. ΠΙΚ. ΔΕΣΠΟΙΝΑ 55,5 Μπάμπης&#0092

4. ΑΝΤΙΓΟΝΗ 55 Ξυνός&#0095

5. ΛΕΪΝ. ΒΑΛΕΡΙΑ 55 Γεωργίου&#0091

6. ΜΠΙΟΥΤ. ΠΕΝΝΥ 55 Ντίνος&#0093

7. ΣΑΡΑΣ. ΜΙΣΕΛ 55 Ζευγώλης&#0096

8. ΒΕΡΑ 57 Βαλακούδ. Ν.&#0097

* Οι ίπποι 1-8 είναι ομόσταβλοι

­ Υποδ.: ΠΙΚΟΛ. ΔΕΣΠΟΙΝΑ - ΧΟΠ. ΓΟΥΕΪ (Αντιγόνη)

ΤΡΙΤΗ ΙΠΠΟΔΡΟΜΙΑ ΩΡΑ: 4.00 / 1.400 μέτρα

1. ΤΡΙΑΙΝΑ 58 Οικονομίδης&#0093

2. ΧΑΪΛΑΝΤ ΓΟΥΕΪ 58 Βαλακούδ. Ν.&#0096

3. ΛΕΪΝ. ΛΑΟΥΡΑ 57,5 Ξυνός&#0092

4. ΒΟΛΤΙΝΤ 57 Νίκος&#0091

5. ΡΟΥΣΣΑ 58 Βασίλης&#0098

6. Μ. ΜΑΝΤΑΛΕΝΑ 57,5 Καρακατσάν.&#0095

7. ΝΤΑΛΙΝΑ 54 Δημητσάνης&#0097

8. ΒΙΚΤΩΡΙΑ 57,5 Φίλιππος&#0094

* Οι ίπποι 2-8 είναι ομόσταβλοι

­ Υποδ.: ΜΑΡΙΑ ΜΑΝΤΑΛΕΝΑ - ΧΑΪΛΑΝΤ ΓΟΥΕΪ (Νταλίνα)

ΤΕΤΑΡΤΗ ΙΠΠΟΔΡΟΜΙΑ ΩΡΑ: 4.30 / 1.400 μέτρα

1. ΒΑΛΛΥΡΑ 58 Σταύρου&#0094

2. ΝΑΝΣΥ ΓΚΕΡΛ 58 Καρακατσάν.&#0091

3. ΧΙΟΝΟΘΥΕΛΛΑ 58 Βασίλης&#0095

4. ΤΑΦ ΜΠΟΥΜΠΟΥ 57,5 Σωτηρόπουλος&#0096

5. ΔΙΠΛΟΠΕΝΙΑ 56,5 Οικονομίδης&#0092

6. ΕΛΣΑ ΜΟΥ 52 Μάριος&#0098

7. ΣΕΛΕΜΠΡΙΤΥ 55,5 Νίκος&#0099

8. ΦΟΡΝΤ ΝΤΟΤΖ 55,5 Ντίνος&#00910

9. ΦΩΤΕΙΝΗ 55 Ξυνός&#0093

10. ΒΑΣΙΣ 58 Φίλιππος&#0097

* Οι ίπποι 1-10 είναι ομόσταβλοι

­ Υποδ.: ΝΑΝΣΥ ΓΚΕΡΛ - ΤΑΦ ΜΠΟΥΜΠΟΥ (Χιονοθύελλα)

ΠΕΜΠΤΗ ΙΠΠΟΔΡΟΜΙΑ ΩΡΑ: 5.00 / 1.400 μέτρα

1. ΕΥΑΝΔΡΟΣ 58 Σωτηρόπουλος&#0094

2. ΙΔΑΝΙΚΟΣ 58 Σταύρου&#0095

3. ΙΜΠΕΡ. ΓΟΥΕΪ 58 Φίλιππος&#0098

4. ΙΠΠΙΑΣ 58 Ξυνός&#0096

5. ΚΕΚΕΛΟΣ 58 Καρακατσάν.&#0097

6. ΜΑΛΑΣΑΪΤ 58 Βασίλης&#0099

7. ΣΑΟΥΝΤ ΜΠΕΫ 58 Νίκος&#0093

8. ΣΑΤΩΜΠΡΙΑΝ 58 Ντίνος&#0091

9. ΨΗΛΟΣ 58 Δημητσάνης&#00910

10. ΡΩΜΙΟΣ 58 Οικονομίδης&#0092

* Οι ίπποι 2-10 είναι ομόσταβλοι

­ Υποδ.: ΨΗΛΟΣ - ΣΤΑΒΛΟΣ (Εύανδρος)

ΕΚΤΗ ΙΠΠΟΔΡΟΜΙΑ ΩΡΑ: 5.30 / 1.400 μέτρα

1. Ε ΝΤΕΖ. ΤΟΥ ΦΑΡ 58 Νίκος&#0095

2. ΜΑΧΑΙΡΑΣ 58 Σταύρου&#0094

3. ΑΡΙΣΤΟΒΟΥΛΟΣ 54 Γεωργίου&#0093

4. ΒΟΗΜΟΥΝΔΟΣ 54 Ξυνός&#0092

5. ΗΘΙΚ. ΝΙΚΗΤΗΣ 54 Βαλακούδ. Ν.&#0096

6. ΘΕΑΤΗΣ 54 Ντίνος&#0097

7. Μ. ΜΠΑΪΡΑΧ/ΡΗΣ 54 Χαραλάμπ.&#0099

8. ΠΟΛΙΤΗΣ 55,5 Χατζηγεωργ.&#0091

9. ΤΑΦ ΝΑΤ 54 Δημητσάνης&#0098

­ Υποδ.: Ε ΝΤΕΖΕΡΤ ΤΟΥ ΦΑΡ - ΤΑΦ ΝΑΤ (Μαχαίρας)

ΕΒΔΟΜΗ ΙΠΠΟΔΡΟΜΙΑ ΩΡΑ: 6.00 / 1.800 μέτρα

1. ΡΟΥΑΓ. ΡΑΝΝΕΡ 58 Σωτηρόπουλος&#0092

2. ΡΟΥΜΠΙ ΡΟΖΑ 57 Σταύρου&#0098

3. ΧΑΛΑΖΙΑΣ 57 Νίκος&#0091

4. ΛΥΣΙΑΣ 55,5 Φίλιππος&#0095

5. ΤΕΥΚΡΟΣ 54 Γεωργίου&#0097

6. ΒΥΡΩΝ 53 Ντίνος&#0093

7. ΡΟΓΙΑΛ ΧΙΟΣ 53 Καραμάνογ.&#0096

8. ΧΑΡΤΑΕΤΟΣ 54,5 Δημητσάνης&#0094

* Οι ίπποι 3-8 είναι ομόσταβλοι

­ Υποδ.: ΡΟΥΜΠΙ ΡΟΖΑ - ΣΤΑΒΛΟΣ (Λυσίας)

ΟΓΔΟΗ ΙΠΠΟΔΡΟΜΙΑ ΩΡΑ: 6.30 / 1.800 μέτρα

1. Μ. ΥΑΚΙΝΘΟΣ 76,5 Σταύρου&#0091

2. ΔΟΝ ΚΙΧ. ΓΟΥΕΪ 61,5 Κώστας&#0096

3. ΤΕΜΕΝΟΣ 60,5 Δημητσάνης&#0093

4. ΕΝΔΟΞΟΣ 57,5 Οικονομίδης&#0098

5. ΛΑΪΤΕΝ. ΣΤΑΡ 51,5 Μανώλης&#0099

6. Φ. ΕΝ ΓΟΥΪΝΝΕΡ 46,5 Μπαρούτας&#0097

7. ΤΣΕΤΗΣ 47 Σγούρος&#0095

8. Ξ. ΠΡΙΓΚΗΠΑΣ 53,5 Γεωργίου&#0094

9. ΜΑΤΖΕΣΤΙΚ 51 Σκιαδόπουλος&#0092

10. ΝΤΡΗΜ'Σ ΓΟΥΕΪ 50 Χαραλάμπ. &#00910

* Οι ίπποι 1-8 και 2-9-10 είναι ομόσταβλοι

­ Υποδ.: ΤΕΜΕΝΟΣ - ΤΣΕΤΗΣ (Ματζέστικ)

ΕΝΑΤΗ ΙΠΠΟΔΡΟΜΙΑ ΩΡΑ: 7.00 / 1.400 μέτρα

1. ΑΜΕΡ. ΝΑΓΚΕΤ 63 Σταύρου&#0095

2. ΑΛΜΠΕΡΤ 61,5 Σωτηρόπουλος&#0092

3. ΘΑΝΤΕΡΜΠΟΛΤ 53,5 Δημητσάνης&#0094

4. ΜΟΡΝΙΝ. ΡΑΪΖ 51,5 Κουτσούκος&#0098

5. ΗΖΥ ΒΟΥΛΑ 50 Χαραλάμπ.&#0091

6. ΛΗ ΜΠΟΫ 46,5 Μπαρούτας&#0096

7. ΜΑΓΙΚ. ΚΟΣΜΟΣ 47 Σγούρος&#0093

8. ΛΙΛΑ 49 Γκιγεμέν&#0097

* Οι ίπποι 3-9 είναι ομόσταβλοι

­ Υποδ.: ΘΑΝΤΕΡ ΜΠΟΛΤ - ΑΛΜΠΕΡΤ (Αμέρ. Νάγκετ)

­ Δύο αουτσάιντερ: ΣΕΛΕΜΠΡΙΤΥ (4η) - ΙΜΠΕΡΙΟΥΣ ΓΟΥΕΪ (5η)

* Από τις 27 Φεβρουαρίου θα παίζονται και στα πρακτορεία τα νέα στοιχήματα
«Σκορ Γκανιάν 4» και «Σκορ Γκανιάν 6».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16359O054</ED>
<ID>
ID:19882

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O05&aa=4</URL></REF>


Article

<CATEGORY>vin10</CATEGORY>

 <H5>Γιώργος Μπαλογιάννης: ΤΑ ΜΑΘΗΤΙΚΑ ΜΟΥ ΧΡΟΝΙΑ ΗΤΑΝ ΑΝΕΜΕΛΑ. ΣΤΟ ΓΥΜΝΑΣΙΟ ΑΡΧΙΣΑ
ΝΑ ΣΤΡΩΝΩ. ΔΕΝ ΣΚΕΠΤΟΜΑΣΤΑΝ ΤΟ ΜΕΛΛΟΝ
</H5><H5>ΕΥΑΙΣΘΗΣΙΕΣ: Με βοήθησαν
</H5><H5>Αφιερώνω τις νίκες στους γονείς μου
</H5><H5>Η ΘΕΣΣΑΛΟΝΙΚΗ
</H5><H5>Πόλη ερωτική καιρομαντική
</H5><H2></H2><H2>Κράτησε το άριστα για το μπάσκετ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

<H3>* Όλοι οι προπονητές που δούλεψα μαζί τους έβαλαν ένα λιθαράκι πάνω μου
</H3><H3>* Δεν δεχόμουν με καλόν τρόπο την πίεση του Ίβκοβιτς. Μετά όμως
συνειδητοποιείς τον ευεργέτη σου
</H3>
* ΘΕΣΣΑΛΟΝΙΚΗ

Γραφείο Βόρειας Ελλάδας

Ο διεθνής πλέι μέικερ του ΠΑΟΚ με την ανιψιά του Ελευθερία

ΤΑ ΠΑΙΔΙΚΑ του χρόνια ήταν απλά. Οι συνήθειές του δεν διέφεραν από αυτές των
συνομηλίκων του στη Σίνδο, εκεί όπου βρίσκεται, δυτικά της Θεσσαλονίκης, ο
μεγάλος όγκος των βιομηχανικών μονάδων της περιοχής.

Εκεί γεννήθηκε ο Γιώργος Μπαλογιάννης, στις 17 Ιανουαρίου 1971. Εκεί
ανατράφηκε, ανδρώθηκε και από εκεί ξεκινάει τη διαδρομή του, σε κάθε εντός
έδρας παιχνίδι, προς το Αλεξάνδρειο. Τον συνοδεύουν πάντα η ευχή και το φιλί
της μητέρας του.

«Ζούσα στις καλύτερες δυνατές συνθήκες που μπορούσαν να προσφέρουν οι γονείς
μου σ' ένα χωριό. Δεν άφησαν να μου λείψει τίποτε», θυμάται ο αρχηγός του ΠΑΟΚ.

Ήταν ζωηρό παιδί. «Είχα έφεση σε κάθε είδους παιχνίδι. Κυρίως έπαιζα
ποδόσφαιρο. Σε οποιαδήποτε θέση. Με βάζανε τερματοφύλακα. Αυτό που μου άρεσε,
όμως, ήταν να βάζω γκολ».

Ζωηρός ίσως είναι ένας επιεικής όρος για τον νεαρό τότε Γιώργο, που ήταν
τραυματίας σε μόνιμη βάση. Είχε χτυπήματα άλλοτε στα γόνατα, άλλοτε στα χέρια
­ δείγματα της ζωντάνιας και της ενεργητικότητάς του.

Τα μαθήματα σίγουρα δεν ήταν η αδυναμία του. «Στο Γυμνάσιο άρχισα να στρώνω.
Τότε άρχισα να σοβαρεύω. Κατάλαβα ότι έπρεπε ν' αρχίσω να δίνω βάση και στα
γράμματα, χωρίς να παρατάω και τα παιχνίδια. Δεν είχα συγκεκριμένο αγαπημένο
μάθημα. Ανάλογα με τη χρονιά μου άρεσε η Ιστορία, τα Μαθηματικά... Στο μάθημα
όπου δεν μπορούσα να τα καταφέρω ήταν η έκθεση. Ήταν το αδύνατο σημείο μου ως
μαθητή. Γενικά, όμως, ήμουν μαθητής του 15». Ο Γιώργος Μπαλογιάννης κρατούσε
το άριστα για τις μπασκετικές δραστηριότητές του.

Η πρώτη επαφή του με τα διχτάκια ήταν στο Δημοτικό. «Τοποθέτησαν στο σχολείο
μπασκέτες, αλλά την πρώτη κιόλας ημέρα που δοκίμασα στραμπούληξα το πόδι μου
και επέστρεψα στο ποδόσφαιρο. Ήταν ανέμελα χρόνια. Δεν σκεπτόμασταν το μέλλον,
αλλά το πώς θα περάσουμε καλά. Και όντως περνούσαμε καλά».

Ο Μπαλογιάννης μπήκε για τα καλά στον κόσμο του μπάσκετ μετά τις παραινέσεις
της αδελφής του. Η Ελένη Μπαλογιάννη έπαιζε βόλεϊ στο ΒΑΟ. Τον πίεζε, αλλά ο
Γιώργος δεν ενέδιδε. Μια μέρα τον είδαν οι παράγοντες του Βυζαντινού στο
κλειστό γυμναστήριο. Δέχτηκε να πάει σε μία και μοναδική προπόνηση και έκανε
τη δεύτερη ύστερα από ένα χρόνο.

«Ξεκίνησα με προπονητή τον Ντίνο Γεωργιάδη, αλλά όλοι οι προπονητές βάλανε
πάνω μου το λιθαράκι τους. Με τον Χαράλαμπο Δρακουλίδη δουλέψαμε μία χρονιά
μαζί. Παρατήρησα μεγάλη πρόοδο και άρχισα να δουλεύω πιο συνειδητά. Τότε
παίζαμε πιο πολύ για να το ευχαριστηθούμε. Χειρότερα και από ερασιτέχνες
ήμασταν. Το μεσημέρι πήγαινα στο σχολείο. Ύστερα έπαιρνα δύο λεωφορεία για να
πάω στην προπόνηση και άλλα δύο για να επιστρέψω στο σπίτι μου, στη Σίνδο, μία
ώρα μετά τα μεσάνυχτα».

Η μεταγραφή στον ΠΑΟΚ ήρθε το καλοκαίρι του 1992. Με υποσχετική την πρώτη
χρονιά. Μέχρι να δώσει την οριστική συγκατάθεσή του ο Ντούσαν Ίβκοβιτς. «Με
καλωσόρισε. Δεν ήταν πολύ ομιλητικός με τους νέους. Ήμουν κι εγώ ψαρωμένος.
Δεν είχε όρεξη για λόγια. Πιστός στη δουλειά και στην επιτυχία. Δύσκολος
άνθρωπος και δύσκολο να τον καταλάβεις. Ήταν δύσκολες χρονιές. Δεν δεχόμουν με
καλόν τρόπο την πίεση. Αυτός, όμως, προσπαθούσε να σου κάνει καλό. Όσο δεν σου
φώναζε, σήμαινε ότι δεν σε υπολόγιζε. Δεν λένε ότι τον ευεργέτη σου τον
συνειδητοποιείς μετά;».

Την επόμενη χρονιά ('93) ήταν στο Φάιναλ Φορ του Σταδίου Ειρήνης και Φιλίας.
Ακολούθησε η κατάκτηση του Κυπέλλου Κόρατς κατά της Στεφανέλ Τριέστε και η
δεύτερη θέση του ΠΑΟΚ στο ελληνικό πρωτάθλημα ('94). Ύστερα από δύο χρόνια
('96) ο ΠΑΟΚ έφτασε στον τελικό του Κυπέλλου Κυπελλούχων με την Ταουγκρές, ενώ
το καλοκαίρι έπαιξε και διακρίθηκε στο Μουντομπάσκετ με την Εθνική Ανδρών.
Φέτος καθιερώθηκε βασικός στον «Δικέφαλο» και ως αρχηγός του ΠΑΟΚ σήκωσε την
Κυριακή το Κύπελλο Ελλάδας.

«Ήταν ένα Φάιναλ Φορ βγαλμένο από την καρδιά μου. Ήταν οι πιο έντονες στιγμές
μου στον ΠΑΟΚ. Αυτό το Κύπελλο το ήθελα πάρα πολύ εγώ προσωπικά. Το
χρειαζόμουν περισσότερο για τον εαυτό μου. Για να τον ικανοποιήσω με κάποιον
τρόπο. Δεν πέρασα και χάρμα τους τελευταίους μήνες», λέει ο Μπαλογιάννης.

Τα καθημερινά του 24ωρα περιέχουν πολύ προπόνηση, άλλη τόση ξεκούραση, κάποια
ταινία στο βίντεο, επισκέψεις σε φίλους, αν υπάρξει χρόνος. Σπάνια θα τον δει
κανείς σε κοσμικά σημεία της Θεσσαλονίκης. «Αυτά τα οποία για τους άλλους
φαίνονται θυσίες, για μένα είναι τρόπος ζωής. Δεν με ενδιαφέρει να βγαίνω έξω.
Δεν λέω όχι όποτε μπορώ, αλλά προτιμώ να είμαι σπίτι ή κάπου ήσυχα παρά να
είμαι μέσα στη φασαρία».

Δεν αγοράζει εφημερίδες. «Διαβάζω κατ' ανάγκη, όταν δεν υπάρχει κάτι άλλο να
ξεφυλλίσω. Δεν χρειάζεται να το διαβάσεις για να επιβεβαιώσεις ότι έπαιξες
καλά. Μετά το παιχνίδι ξέρω τι έκανα μέσα στο γήπεδο και ποια ήταν η προσφορά
μου. Μόνο ο εαυτός σου μπορεί να σου πει ότι έπαιξες καλά».

Όσο για το μέλλον του... «Δεν ασχολούμαι ιδιαίτερα με αυτό το θέμα. Αυτή τη
στιγμή είμαι αφοσιωμένος σε αυτό που κάνω. Όταν έχω ελεύθερο χρόνο, τα
καλοκαίρια, κάνω κάποιες σκέψεις και προσπαθώ να βάλω τις βάσεις για το μέλλον».


Ο άσος του ΠΑΟΚ με την αγαπημένη του μητέρα γιορτάζουν μια παλιότερη επιτυχία

«ΤΟ ΜΟΝΟ πράγμα που δεν μου αρέσει είναι να μιλάω για τον εαυτό μου», τονίζει
ο Γιώργος Μπαλογιάννης. 
«Είναι πολύ ευαίσθητος», λένε οι άνθρωποι που τον ζούνε καθημερινά. «Δεν
προσποιούμαι. Δεν θέλω να προσποιούμαι», συμπληρώνει ο αρχηγός του ΠΑΟΚ όταν
κλήθηκε να δώσει ένα προσδιορισμό του.

Τακτικά, μετά τις μεγάλες νίκες, κάνει λόγο για τους γονείς του. 
Τον Πέτρο και την Κωνσταντίνα Μπαλογιάννη. «Αν δεν αφιερώσω τις νίκες στους
γονείς μου, σε ποιους θα τις αφιερώσω; 
Είναι οι πρώτοι που με βοήθησαν στους στόχους μου και οι μόνοι που με έχουν
βγάλει από κάθε κατάσταση κάθε δύσκολη στιγμή της καριέρας μου».

Ο αρχηγός του ΠΑΟΚ αγαπάει ιδιαίτερα τα ζώα. Παλιότερα διατηρούσε πολλά
περιστέρια στο πατρικό σπίτι του. Τώρα μειώθηκε ο αριθμός τους. Έχει όμως
τέσσερα σκυλιά. Παίζει πάντα μαζί τους πριν από τα παιχνίδια στο «Αλεξάνδρειο».

Οι μουσικές του προτιμήσεις περιστρέφονται μεταξύ του Στέλιου Καζαντζίδη, του
Δημήτρη Μητροπάνου και του Στράτου Διονυσίου. Του αρέσουν και οι πιο πρόσφατοι
λαϊκοί ερμηνευτές.

Πιστεύει στον Θεό. «Αν και δεν πάω στην εκκλησία. Η ψυχή σου στο λέει
καθημερινά αν πιστεύεις. Ο Θεός είναι πάντα δίπλα σου. Το θέμα δεν είναι να
χρειάζεται να θέλεις να πιστεύεις. Να είναι μέσα σου. Να το νιώθεις».


Το καλοκαίρι γυμνάζει και παιδιά σε καμπ μπάσκετ του Δήμου Θεσσαλονίκης

«ΠΑΙΖΩ μπάσκετ περισσότερο για το γούστο και την ευχαρίστησή μου. Αυτός
πάντως δεν παύει να είναι ο μοναδικός τρόπος για να έχω οικονομικές παροχές
και να ζω. Δεν μου αρέσει να κοιτάω τι παίρνει ο ένας και ο άλλος. Χαλάλι τους
κι αξία τους».

Ο Μπαλογιάννης δεν έχει και πολλά πάρε - δώσε με τους μάνατζερ του χώρου.
Μια δικηγόρος προσέχει τα συμβόλαιά του.

Τα πρώτα χρήματα του συμβολαίου του δεν έγιναν λιμουζίνες. «Απλά, μπορούσα
να κινηθώ πιο άνετα. Δεν ήταν και σούπερ τα πρώτα χρήματα. Μου αρέσει ο απλός
τρόπος ζωής, όσο βέβαια το επιτρέπει η εποχή που ζούμε».

Θα ήθελε να ζει στη μετακατοχική Ελλάδα. Λίγες ώρες πριν από το παιχνίδι με
την Κίντερ τελείωσε το βιβλίο «Υγρές νύχτες» του Φρέντυ Γερμανού, το οποίο
αναφέρεται σ' αυτό το χρονικό διάστημα. «Ήταν δύσκολες εποχές, αλλά θα ήθελα
να δω πώς ζούσε τότε ο κόσμος με πράγματα τα οποία σήμερα έχουμε εξευτελίσει:
Δεν υπάρχει ειλικρίνεια μεταξύ των ανθρώπων. Δεν υπάρχει η αίσθηση της
γειτονιάς. Υπάρχει το συμφέρον και γι' αυτό χάνεται η έκφραση και η
επικοινωνία. Όταν μπαίνει το χρήμα, χάνεται η αγάπη, η ειλικρίνεια... Όλα».

Κάποια από αυτά τα στοιχεία διακρίνει ακόμη στη Θεσσαλονίκη. «Αγαπώ πολύ
τον τόπο μου. Η Θεσσαλονίκη είναι αυτοδημιούργητη και αυτοδύναμη. Σίγουρα
είναι ρομαντική και ερωτική πόλη. Τη λένε κι ένα μεγάλο χωριό, δεν παύει όμως
σ' αυτό το μεγάλο χωριό να έχεις γνωστούς και φίλους και ανά πάσα στιγμή
μπορείς να τους βρεις».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16359O061</ED>
<ID>
ID:19781

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O06&aa=1</URL></REF>


Article

<CATEGORY>vin10</CATEGORY>

 <H5>ΝΤΕΡΜΠΙ: ΣΟΥΜΠΟΤΙΤΣ, ΠΟΛΙΤΗΣ ΠΡΟΒΛΗΜΑΤΙΖΟΝΤΑΙ ΓΙΑ ΜΙΑ ΘΕΣΗ </H5><H2>Το κλειδί στο 3
</H2>
<H3>* Σε ποια πλάνα προσανατολίζονται ΑΕΚ και ΠΑΟ
</H3>
Ντέγιαν Μποντίρογκα. Το μαρκάρισμα του Σέρβου άσου προβληματίζει τον Κώστα Πολίτη

ΟΛΑ τα λεφτά στο...3, ή (μπασκετικά) στο σμολ φόργουορντ. Το κοινό σημείο
Παναθηναϊκού και ΑΕΚ είναι η άμυνα στον παίκτη που αγωνίζεται στη θέση «3» και
εκεί είναι το σημείο που έχουν ρίξει το μεγαλύτερο βάρος για την προετοιμασία
της ομάδας τους ο Λευτέρης Σούμποτιτς και ο Κώστας Πολίτης.

Ο προπονητής του Παναθηναϊκού, λοιπόν, προβληματίζεται για το μαρκάρισμα του
Λόιντ Ντάνιελς που έδειξε στο φάιναλ φορ του κυπέλλου ότι είναι σε θέση να
αποτελέσει τον ηγέτη της ομάδας του. Το κύριο πρόβλημα για τον Πολίτη είναι ο
Ντέγιαν Μποντίρογκα και τα «κιτρινόμαυρα» σχέδια συμπεριλαμβάνουν τρόπους για
να το μπλοκάρισμα του Σέρβου άσου.

Ο Σούμποτιτς, που δεν θα έχει στη διάθεσή του ένα πολύτιμο ­ ίσως το
πολυτιμότερο ­ όπλο για τα αμυντικά πλάνα του, τον τραυματία Μίκαελ Κοχ,
ετοιμάζει τον Φραγκίσκο Αλβέρτη για τον Ντάνιελς. Ο Αλβέρτης ωστόσο «παίζει»
για φρουρός του Αρλάουκας όταν ο προπονητής του Παναθηναϊκού προτιμήσει χαμηλό
σχήμα. Ο ΠΑΟ, που μετά την ήττα στον ΠΑΟΚ δεν έχει περιθώρια για άλλη απώλεια
βαθμού, ενδεχομένως να έχει και άλλες απουσίες καθώς ο Καλαϊτζής και ο Φώτσης
ταλαιπωρούνται από ίωση. Οι δύο παίκτες έμειναν χθες στο σπίτι τους, όμως οι
«πράσινοι» εξέφραζαν την ελπίδα ότι θα τεθούν στη διάθεση του Σούμποτιτς.

Ο ΠΟΛΙΤΗΣ

Σχέδιο για την εξουδετέρωση του Ντέγιαν Μποντίρογκα έχει καταστρώσει ο Κώστας
Πολίτης, που προετοίμασε και σύστημα με δεύτερο πλέι μέικερ (Παπανικολόπουλο)
στην περίπτωση που υπάρξει πίεση στον Άγγελο Κορωνιό.

Ο προπονητής της ΑΕΚ πιστεύει ότι ο Σέρβος φόργουορντ του Παναθηναϊκού είναι ο
πιο επικίνδυνος παίκτης των «πρασίνων» και ετοίμασε άμυνα με βοήθειες για να
τον σταματήσει. Ο Ντάνιελς με τον Κακιούζη θα αναλάβουν το μεγαλύτερο βάρος
για την εξουδετέρωσή του, ενώ αναμένεται να βοηθήσουν οι Χατζής, Πρέλεβιτς.

Ο Ευρωκόουτς, βλέποντας ότι ο Κορωνιός αντιμετώπισε πρόβλημα στον τελικό του
Κυπέλλου από το μαρκάρισμα των Κινγκ, Κολντεμπέλα, έδωσε ειδικές εντολές στον
Παπανικολόπουλο (ενδεχομένως να οργανώνει αυτός το παιχνίδι και να περάσει
δίπλα του τον Κορωνιό), ενώ ζήτησε μεγαλύτερη βοήθεια από τον Χατζή, αφού έχει
την ευχέρεια να αγωνίζεται και στη θέση «1». Όχι μόνο αυτό: θέλει να
εκμεταλλευτεί τον Λόιντ Ντάνιελς, που κάνει ντεμπούτο και μπορεί να κάνει
πολλά πράγματα στο γήπεδο. Ο Αμερικανός έχει καταπληκτική πάσα και του
ζητήθηκε να περνάει πολλές ασίστ στους ψηλούς για να φθείρουν τον Ράτζα.

Ο Πολίτης, που «κατασκόπευσε» τον Παναθηναϊκό στο ματς με την Σάρατοφ,
αναφέρθηκε με καλά λόγια για την ομάδα του Σούμποτιτς:

«Δεν είναι τυχαία στις ψηλότερες θέσεις της Ελλάδας και της Ευρώπης. Έχει
ποιότητα και φαίνεται στον αγωνιστικό χώρο».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16359O091</ED>
<ID>
ID:19782

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O09&aa=1</URL></REF>


Article

<CATEGORY>vin10</CATEGORY>

 <H5>Α2: Νίκη Ιωνικού
</H5><H2>Ο Κακιούζης μίλησε στο τέλος
</H2>
ΝΙΚΗ ανόδου (58-57) με καλάθι του Γιάννη Κακιούζη στην εκπνοή πέτυχε ο Ιωνικός
Νέας Φιλαδελφείας επί της Λάρισας. Οι παίκτες του Νίκου Χριστοδούλου βρέθηκαν
να χάνουν με 52-55 λίγα δευτερόλεπτα πριν από το τέλος, αλλά ο Μποζίκας πέτυχε
τρίποντο κερδίζοντας και φάουλ κάνοντας το 56-55. Η Λάρισα στα 9'' πέρασε και
πάλι μπροστά, αλλά ο Κακιούζης μίλησε τελευταίος. Έτσι ο Ιωνικός ξέφυγε δύο
βαθμούς και η Λάρισα ελπίζει πλέον μόνο σε ισοβαθμία όπου και υπερτερεί. Το
υπόλοιπο πρόγραμμα της 14ης αγωνιστικής σήμερα (όλα τα ματς στις 17.30):
Έσπερος - Φίλιππος, Μακεδονικός - Μίλωνας, ΜΕΝΤ - Αμύντας, Ολύμπια Λάρισας -
Δάφνη, Πειραϊκός - Αρίωνας, Παλαιό Φάληρο - Ηλυσιακός. Το ντέρμπι Σπόρτιγκ -
ΜΕΝΤ ξεχωρίζει στην 20η αγωνιστική του πρωταθλήματος γυναικών. Αναλυτικά το
αυριανό πρόγραμμα (όλα τα ματς στις 12.00): Σπόρτιγκ - ΜΕΝΤ, Ηρακλής -
Καλαμαριά, Μέγας Αλέξανδρος - Θρίαμβος, Ολυμπιακός Βόλου - ΑΕΚ Τρίπολης,
Ακαδημία - Εσπερίδες, Παναθηναϊκός - Απόλλων Πτολεμαΐδας. Το αυριανό πρόγραμμα
της Β' Εθνικής: Δράμα - Άνω Λιόσια (17.00), Ηλιούπολη - Κομοτηνή (15.00),
Μαντουλίδης - Άλιμος (17.00), Καβάλα - Δαναός (17.00), ΒΑΟ - ΟΦΗ (12.00),
Αμπελόκηποι - Ιωνικός Νικαίας (17.00), Αίας Ευόσμου - Αστέρας Εξαρχείων (17.00).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16359O092</ED>
<ID>
ID:19827

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O09&aa=2</URL></REF>


Article

<CATEGORY>vin10</CATEGORY>

 <H5>ΒΑΣΙΛΑΚΟΠΟΥΛΟΣ
</H5><H2>Ενιαίο μέτωπο κατά ΦΙΜΠΑ
</H2>
ΤΟ ΜΕΤΩΠΟ κατά της ΦΙΜΠΑ και της απόφασής της για άνοιγμα των συνόρων γίνεται
όλο και πιο ισχυρό. Χθες οι εκπρόσωποι έξι ομοσπονδιών συμφώνησαν να
αγωνιστούν με κάθε τρόπο για την ανατροπή της απόφασης.

Οι πρόεδροι των ομοσπονδιών Ελλάδας-Γαλλίας-Ιταλίας-Ισπανίας-Γερμανίας και
Τουρκίας ουσιαστικά επιβεβαίωσαν το ανακοινωθέν της Μαδρίτης (20/12/1998) και
συνυπέγραψαν ένα δεσμευτικό μνημόνιο, το οποίο περιλαμβάνει τις θέσεις και τις
προτάσεις τους. Αυτό θα το καταθέσουν την Παρασκευή στο Μόναχο στη σύσκεψη που
θα έχουν με τον γενικό γραμματέα της ΦΙΜΠΑ Μπόρισλαβ Στάνκοβιτς.

«Αποδείχθηκε για μια ακόμα φορά ότι υπάρχει ένα ενιαίο μέτωπο αντίδρασης
απέναντι στην επιχειρούμενη διάνοιξη των συνόρων. Αποφασίστηκε και
συνομολογήθηκε μια δέσμη προτάσεων η οποία θα κατατεθεί στη σύσκεψη που
διοργανώνει η ΦΙΜΠΑ, αλλά για ευνόητους λόγους οι προτάσεις μας δεν
κοινοποιούνται αυτή τη στιγμή. Είμαι αισιόδοξος και πιστεύω πως η απόφαση δεν
θα ισχύσει» τόνισε από το Παρίσι ο πρόεδρος της ΕΟΚ Γιώργος Βασιλακόπουλος.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16359O093</ED>
<ID>
ID:19861

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O09&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Το ΑΣΕΑΔ αποφασίζει για Ουάιτ
</H2>
ΤΕΛΙΚΑ φαίνεται πως για όλα τα θέματα που αφορούν το μπάσκετ θα πρέπει να
αποφασίζει το ΑΣΕΑΔ! Την προσεχή Πέμπτη θα εξεταστεί και το θέμα του Ράντι
Ουάιτ. Αν δηλαδή ο Αμερικανός θα εκτίσει όλη την ποινή (έξι αγωνιστικές) που
του είχε επιβληθεί πριν από πέντε χρόνια, για εξύβριση διαιτητή, στον αγώνα
Παγκρατίου - Περιστερίου. Ο ΕΣΑΚΕ στη χθεσινή συνεδρίαση του Δ.Σ. αποφάσισε να
παραπέμψει την υπόθεση στο ΑΣΕΑΔ, αφού επιθυμία του συνδέσμου είναι μεν να
παίξει ο Ουάιτ, όμως δεν μπορεί να πάρει το δελτίο του από την ΕΟΚ, η οποία
έχει αποφασίσει πως πρέπει να εκτίσει και το υπόλοιπο της ποινής. Ο Αμερικανός
δεν θα αγωνιστεί σήμερα εναντίον του Ηρακλείου, εκτίοντας την τρίτη αγωνιστική
από την ποινή.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16359O094</ED>
<ID>
ID:19883

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O09&aa=4</URL></REF>


Article

<CATEGORY>vin10</CATEGORY>

 <H5>ΝΤΟΜΙΝΙΚ
</H5><H2>Επιστρέφει στο ΝΒΑ
</H2>
Ο ΝΤΟΜΙΝΙΚ Ουίλκινς είναι πλέον 39 χρόνων, αλλά δεν το βάζει κάτω. Ο
Αμερικανός φόργουορντ επέστρεψε στο ΝΒΑ ύστερα από την περσινή θητεία του στην
Ευρώπη, με τη φανέλα της Τιμσύστεμ Μπολόνια. Ο Ουίλκινς υπέγραψε μάλιστα
συμβόλαιο δύο χρόνων με τους Ορλάντο Μάτζικ και θα αγωνιστεί μαζί με τον
μικρότερο αδελφό του, Τζέραλντ. Ο Ουίλκινς είχε έρθει στον Παναθηναϊκό την
περίοδο 1995-'96 και την επόμενη χρονιά (86-'97) αγωνίστηκε πάλι στο ΝΒΑ, αυτή
τη φορά με τους Σαν Αντόνιο Σπερς.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16359O095</ED>
<ID>
ID:19897

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O09&aa=5</URL></REF>


Article

<CATEGORY>vin10</CATEGORY>

 <H5>ΟΔΚΕ
</H5><H2>Πειθαρχική για τέσσερις
</H2>
Η ΠΕΙΘΑΡΧΙΚΗ επιτροπή θα αποφασίσει για την τύχη των Ζαβλανού - Βορεάδη
διαιτητών στη συνάντηση Πανιωνίου - ΑΕΚ, η οποία διακόπηκε 2'' πριν από το
τέλος. 
Η ΟΔΚΕ τους παρέπεμψε βάσει της έκθεσης του παρατηρητή Τάσου Μούστου («για
τον πειθαρχικό έλεγχο»). 
Στην πειθαρχική επιτροπή παραπέμφθηκαν επίσης (από τον Κώστα Ρήγα) και οι
Ταβουλαρέας - Αρβανιτίδης για τη συνάντηση Περιστερίου - Σπόρτιγκ.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16359O096</ED>
<ID>
ID:19902

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O09&aa=6</URL></REF>


Article

<CATEGORY>vin10</CATEGORY>

 <H5>Α1: ΠΑΟ - ΑΕΚ ΑΠΟΨΕ ΣΤΟ ΟΑΚΑ
</H5><H2>Ντέρμπι - κριτήριο
</H2>
Οκασνέ και Αντέ Μενσά θέλουν τη νίκη, για διαφορετικούς λόγους, στον αυριανό
αγώνα Περιστερίου - Ολυμπιακού

Ντέρμπι Παναθηναϊκού - ΑΕΚ στην 20ή αγωνιστική με τον πρωτοπόρο Ολυμπιακό να
περιμένει στη... γωνία. Η ομάδα του Λευτέρη Σούμποτιτς υποδέχεται απόψε ­
τυπικά γηπεδούχος ­ στο ΟΑΚΑ την «Ένωση» και δεν έχει περιθώρια για
στραβοπάτημα, ύστερα από την ήττα στο Αλεξάνδρειο από τον ΠΑΟΚ.

Ο Ολυμπιακός που έχει προβάδισμα ενός βαθμού αντιμετωπίζει εκτός έδρας το
Περιστέρι, με στόχο να διατηρήσει ή να... αυξήσει τη διαφορά από τους «πράσινους».

Η 20ή αγωνιστική έχει απόντες τα... «κακά παιδιά», αφού τιμωρημένοι είναι οι
Βετούλας, Παπαχρόνης, Σιγάλας και Ουάιτ.

Στο ΟΑΚΑ η ΑΕΚ θα επιχειρήσει να κάνει το βήμα για την τετράδα, παρά το
γεγονός ότι δεν θα έχει τη βοήθεια του κόσμου. Ο προπονητής του Παναθηναϊκού
Λευτέρης Σούμποτιτς δεν θα έχει στη διάθεσή του τον τραυματία Κοχ, ενώ η ΑΕΚ
θα αγωνιστεί πλήρης με τον Λόιντ Ντάνιελς να κάνει ντεμπούτο στο πρωτάθλημα. Ο
Κώστας Πολίτης βρίσκεται αντιμέτωπος με την ομάδα όπου πρωταγωνίστησε ως
παίκτης και ως προπονητής.

Το Περιστέρι θα προσπαθήσει να κάνει τη μεγάλη έκπληξη αύριο κόντρα στον
Ολυμπιακό: τόσο ο ΠΑΟΚ όσο και η ΑΕΚ έφυγαν με σκυμμένο το κεφάλι από το ίδιο
γήπεδο και οι «ερυθρόλευκοι» γνωρίζουν τις δυσκολίες. Το μεγαλύτερο πρόβλημα
για τον Ίβκοβιτς είναι ο Μίλαν Τόμιτς, που αντιμετωπίζει πρόβλημα στον ώμο,
αλλά το πιθανό είναι να αγωνιστεί (ακόμη και αν χρειαστεί να κάνει ένεση).

Ο ΠΑΟΚ «δοκιμάζεται» αύριο στην Καισαριανή από τη Νήαρ Ήστ, που θέλει να
σιγουρέψει την παραμονή της στην κατηγορία, βλέποντας την αναταραχή που
υπάρχει στην «ουρά» της βαθμολογίας. Ο κυπελλούχος νιώθει την... ανάσα του Άρη
και της ΑΕΚ και στοχεύει να διατηρηθεί στην τρίτη θέση. Η κούραση από τα
συνεχόμενα παιχνίδια ανησυχεί τον Φλεβαράκη, καθώς και η κατάσταση της υγείας
(ίωση) του Ουόλτερ Μπέρι. Ο Άρης με πολλούς απόντες (Ράντι Ουάιτ, Γιώργος
Σιγάλας τιμωρημένοι και αμφίβολος ο Αγγελίδης) υποδέχεται το Ηράκλειο, σε
παιχνίδι που ενδεχομένως να κρύβει... παγίδες για τους γηπεδούχους.

Όμως μεγάλο ενδιαφέρον παρουσιάζουν οι «μάχες» στην «ουρά» της βαθμολογίας και
για τους γηπεδούχους είναι ματς δίχως... αύριο: στη Νέα Σμύρνη (κεκλεισμένων
των θυρών) ο Πανιώνιος αντιμετωπίζει τον Σπόρτιγκ, ο Απόλλων Πατρών υποδέχεται
τον Ηρακλή (απουσιάζει ο Μαματζιόλας) και το Μαρούσι τον Παπάγου.

ΤΟ ΠΡΟΓΡΑΜΜΑ:

ΣΗΜΕΡΑ: Γήπεδο Αμαρουσίου (5 μ.μ.): Μαρούσι - Παπάγου: Πιτσίλκας, Σχινάς.
Γήπεδο Απόλλωνα (5 μ.μ.): Απόλλων Π. - Ηρακλής: Μουζάκης, Μπακάλης.
Αλεξάνδρειο (5 μ.μ.): Άρης - Ηράκλειο: Τσανίδης, Χριστοδούλου. Δημ. Γυμν. Ν.
Σμύρνης (5 μ.μ. - κεκλ. θυρών): Πανιώνιος - Σπόρτιγκ: Κουκουλεκίδης,
Μαστραφτσής. ΟΑΚΑ (7 μ.μ. - Supersport): Παναθηναϊκός - ΑΕΚ: Συμεωνίδης, Λαϊνιώτης.

ΑΥΡΙΟ: Γήπεδο Νήαρ Ήστ (6 μ.μ.): Νήαρ Ήστ - ΠΑΟΚ: Παπαδημητρίου, Γκόντας. Γηπ.
Περιστερίου (7 μ.μ. - Supersport): Περιστέρι - Ολυμπιακός: Κορομηλάς, Πηλοΐδης.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16359O101</ED>
<ID>
ID:19774

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O10&aa=1</URL></REF>


Article

<CATEGORY>vin10</CATEGORY>

 <H5>Ο 16 έμεινε μόνος στη δεύτερη θέση
</H5><H5>ΑΠΟΤΕΛΕΣΜΑΤΑ ΤΟΥ 6ου ΤΕ ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ό 14 χώρισε από τον 16 ύστερα από 11 συνεχείς διαγωνισμούς συμβίωσης στην
κορυφή των Τζόκερ, ενώ χρειάστηκε να ολοκληρωθούν συνολικά 22 διαγωνισμοί για
να επιστρέψει στην κληρωτίδα. Έτσι, ανεβαίνει στις 11 συνολικές παρουσίες και
αφήνει μόνο... στην δεύτερη θέση τον 16. Στην ομάδα των 45 ισχυρότεροι αυτή τη
φορά οι Ζυγοί σάρωσαν με 5 - 0. Καμία κίνηση δεν σημειώθηκε τόσο από τους
αριθμούς της κορυφής όσο και από τους καθυστερημένους. Όμως οι Μονοί με 344
συνολικές εμφανίσεις συνεχίζουν να επικρατούν άνετα έναντι των Ζυγών με 291.
Στην άλλη μεγάλη μάχη η ομάδα των Μικρών διακρίθηκε με 3 - 2, αλλά οι Μεγάλοι
διατηρούν αισθητή τη διαφορά στο συνολικό σκορ (306μ - 329Μ). Για δεύτερη
συνεχή φορά είχαμε επιτυχία στην 1η κατηγορία. Ο μοναδικός υπερτυχερός από το
Μαρούσι με ένα δελτίο 500 δρχ. κέρδισε 425 εκατ. δρχ.! 
* Κληρώθηκαν οι αριθμοί: 2, 4, 6, 24, 32 (5 από 45).

* Τζόκερ: 14 (1 από 20)

* Συμπληρώθηκαν 8.952.524 στήλες.

* Μοιράστηκαν 694.470.972 δρχ.

* Η διανομή των κερδών έχει ως εξής: 1η κατηγορία: Βρέθηκε 1 επιτυχία
που κερδίζει 425.000.000 δρχ., 2η κατηγορία: 8 επιτυχίες από 9.903.725
δρχ., 3η κατηγορία: 74 επιτυχίες από 568.605 δρχ., 4η κατηγορία:
1.382 επιτυχίες από 11.660 δρχ., 5η κατηγορία: 3.711 επιτυχίες από
8.805 δρχ., 6η κατηγορία: 55.163 επιτυχίες από 555 δρχ., 7η
κατηγορία: 45.412 επιτυχίες από 450 δρχ. και 8η κατηγορία: 216.554
επιτυχίες από 220 δρχ.

<REF><SOURCE>ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16359O102</ED>
<ID>
ID:19821

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O10&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Η ΟΡΕΣΤΙΑΔΑ ΑΠΕΙΛΕΙ ΤΟ ΑΗΤΤΗΤΟ ΤΟΥ ΟΛΥΜΠΙΑΚΟΥ
</H5><H2>Σε «θερμό» κλίμα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Βούγεβιτς θα έχει πιθανότατα και άλλες δυσκολίες εκτός από το μπλοκ,
σήμερα, στην Ορεστιάδα

ΑΠΕΙΛΕΙΤΑΙ με το «καλημέρα» του β' γύρου του πρωταθλήματος βόλεϊ Α1 ανδρών
Panafon το αήττητο του Ολυμπιακού αφού αγωνίζεται στη «θερμή» και φέτος γι'
αυτόν έδρα της Ορεστιάδας παρά το δριμύ ψύχος που επικρατεί στον Έβρο.

Σημεία που ανεβάζουν τον «πυρετό» στο αποψινό ματς (17.15', απευθείας από ΕΤ1)
η επιστροφή στην Ορεστιάδα για πρώτη φορά ως αντιπάλου τού επί τριετία άσου
της Νικολάι Ζελιάσκοφ, αλλά και η παρουσία του Γιουγκοσλάβου Γκόραν Βούγεβιτς,
που, ενώ αρχικά είχε συζητήσει με την Ορεστιάδα το περασμένο καλοκαίρι,
προτίμησε τον Ολυμπιακό.

Ο Βούλγαρος διεθνής Ζελιάσκοφ, ο οποίος είχε κατηγορηθεί για τη φυγή του σε
ανακοίνωση της Ορεστιάδας Diana με κάποια όχι και τόσο κολακευτικά
υπονοούμενα, έδειξε πάντως ήρεμος τονίζοντας: «Όλοι γνωρίζουν στην Ορεστιάδα
ποιος είμαι πραγματικά. Έχω πολλούς φίλους σ' αυτή την πόλη και πιστεύω ότι
δεν θα υπάρξουν συμβάντα εις βάρος μου».

Κατά τα άλλα, στη σημερινή 12η αγωνιστική (με τον Παναθηναϊκό να αρχίζει την
έκτιση της ποινής δύο αγωνιστικών έδρας από τη Χαλκίδα με Κομοτηνή, 18.00'),
υπάρχουν αναμετρήσεις που έχουν εύλογα φαβορί, αλλά και υποκρύπτουν
πιθανότητες έκπληξης.

Το υπόλοιπο σημερινό πρόγραμμα: ΠΑΟΚ - Φιλία (ΜΕΝΤ, 20.30'). Ιωνικός Νικαίας -
ΑΕΚ (Καραμπίνη, 18.30'). Κτησιφώντας - Ηρακλής Pallini (19.00'). Άρης -
Ήφαιστος Marabou (18.00').

ΔΥΟ ΦΑΒΟΡΙ

Στη 17η αγωνιστική της Α1 γυναικών Panafon οι ισχυροί Βριλήσσια BMW Κουλούρης
και Παναθηναϊκός είναι ακλόνητα φαβορί για άλλη μία νίκη αφού υποδέχονται
σήμερα Βύρωνα (14.45', απευθείας από το Κανάλι 5) και Γ.Σ. Ηλιούπολη (17.00'), αντίστοιχα.

Το υπόλοιπο πρόγραμμα: Σήμερα: Ολυμπιακός - Φιλαθλητικός (13.00'), Ιωνικός
Ν.Φ. - Αγ. Σώστης Vitaplus (17.30'). Αύριο: Άρης - Πανελλήνιος («Χαριλάου»,
13.00'), Ε.Α. Λάρισας - Νίκη Αλεξανδρούπολης (Νεάπολη, 12.00').
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16359O111</ED>
<ID>
ID:19775

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O11&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Πανελλήνιο Πρωτάθλημα Κλειστού Ανδρών και Γυναικών
</H5><H2>Ραντεβού αστέρων στο ΣΕΦ
</H2>
ΠΛΟΥΣΙΟ το Σαββατοκύριακο για τον στίβο, αφού σήμερα και αύριο διεξάγεται στο
Στάδιο Ειρήνης και Φιλίας το πανελλήνιο πρωτάθλημα κλειστού ανδρών και
γυναικών (παράλληλα πανελλήνιοι συνθέτων αγωνισμάτων και εφήβων - νεανίδων)
και αύριο Κυριακή (10.00 στο κολυμβητήριο ΟΑΚΑ) συγκαλείται η ετήσια Γενική
Συνέλευση του ΣΕΓΑΣ με βασικό θέμα εκλογή προεδρείου.

Το πανελλήνιο πρωτάθλημα κλειστού στίβου παρουσιάζει μεγάλο ενδιαφέρον, αφού
μετέχουν αρκετά γνωστά ονόματα Ελλήνων πρωταθλητών που προετοιμάζονται με
στόχο τη διάκριση στο Παγκόσμιο Πρωτάθλημα κλειστού στίβου (Μαεμπάσι Ιαπωνίας,
5-7 Μαρτίου).

Ανάμεσα σε άλλους αναμένεται να πάρουν μέρος στους αγώνες:

Στους άνδρες Αλέξανδρος Τερζιάν, Πρόδρομος Κατσαντώνης και Κώστας Βογιατζάκης
(60μ.), Αλέξης Αλεξόπουλος, Θωμάς Σμπώκος, Παναγιώτης Σαρρής και Πρόδρομος
Κατσαντώνης (200μ.), Κώστας Μουμουλίδης (400μ.), Παναγιώτης Παπούλιας (800μ. ή
1.500μ.), Σταμάτης Μάγος (60μ. εμπ.), Δημήτρης Χατζόπουλος (μήκος).

Η Νίκη Ξάνθου επιστρέφει στο «Παλαί» με υποσχέσεις για νέες επιτυχίες στο μήκος

Στις γυναίκες Νίκη Ξάνθου (μήκος), Έφη Πατσού και Μαρίνα Βασαρμίδου (60μ. -
200μ.), Καρολίνα Σκούρτη (800μ.), Βούλα Τσιαμήτα (τριπλούν), Γωγώ Τσιλιγκίρη
και Θάλεια Ιακωβίδου (επί κοντώ), Καλλιόπη Ουζούνη και Φωτεινή Κυριακίδου (σφαιροβολία).

Το πρόγραμμα της πρωινής ζώνης με αγωνίσματα εφήβων - νεανίδων και 7άθλου -
5άθλου αρχίζει σήμερα στις 9.00 και αύριο στις 08.45. 
Η απογευματινή ζώνη με αγωνίσματα όλων των κατηγοριών ξεκινά σήμερα στις 16.00
και έχει τελευταίο αγώνισμα στις 19.20. Αύριο πρώτο αγώνισμα είναι στις 15.15
και το τελευταίο στις 20.15.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16359O112</ED>
<ID>
ID:19822

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Ντέρμπι στα Χανιά
</H2>
ΕΝΑ ΑΚΟΜΑ ντέρμπι περιλαμβάνει η 16η αγωνιστική του πρωταθλήματος πόλο της Α1.
Ο ΝΟ Χανίων υποδέχεται τον Ολυμπιακό και το παιχνίδι αυτό αποτελεί μία ακόμα
ευκαιρία για τους γηπεδούχους για μια θέση στην τετράδα.

Αναλυτικά το πρόγραμμα: Σήμερα: Κολ. Πειραιά (18.00): Εθνικός-ΟΦΘ, Κολ.
Νικαίας (18.00): Άρης Νικαίας-ΝΟ Πάτρας, Κολ. Χανίων (18.30): ΝΟ
Χανίων-Ολυμπιακός, Ιωνικό (20.00): ΝΟ Χίου-Παναθηναϊκός. Αύριο: Κολ.
Βουλιαγμένης (18.00): Βουλιαγμένη-Γλυφάδα. Τη Δευτέρα, στο Ιλίσιο, ο Ηλυσιακός
θα αντιμετωπίσει τον ΝΟ Χαλκίδας.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16359O113</ED>
<ID>
ID:19857

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O11&aa=3</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Και το Κιλκίς «δούλεψε» για τον Ιωνικό
</H2>
ΜΕΤΑ τον Αθηναϊκό ΚΟΡΕΛΚΟ, που νίκησε τον ΑΣΕ Δούκα 28-27 την περασμένη
Τετάρτη, χθες «δούλεψε» για τον πρωτοπόρο της Α1 χάντμπολ ανδρών Ιωνικό Ν.Φ.
και το Κιλκίς ΕΛΒΙΑΛ νικώντας τον Πανελλήνιο με 20-16 στον «τηλεοπτικό» αγώνα
της 16ης αγωνιστικής.

Αν ο Ιωνικός νικήσει σήμερα (17.00) στη Βέροια τη ΓΕΒ θα ξεφύγει 3 βαθμούς
από τους διώκτες του.

Το υπόλοιπο σημερινό πρόγραμμα: ΙΕΚ Ξυνή - Αθηναϊκός ΚΟΡΕΛΚΟ (16.30). ΣΑΚΑ
- Αρχέλαος (Μετς, 17.00). ΑΣΕ Δούκα - ΒΑΟ (18.30). Τρίτων - Φίλιππος (Μίκρα, 18.00).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16359O114</ED>
<ID>
ID:19879

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΑΛΗ
</H5><H2>Στα Λιόσια
</H2>
Η ΑΦΡΟΚΡΕΜΑ της ελληνορωμαϊκής πάλης δίνει «παρών» το Σαββατοκύριακο στα Άνω
Λιόσια μετέχοντας στο Πανελλήνιο Πρωτάθλημα ανδρών, που γίνεται παράλληλα με
εκείνο της ελευθέρας γυναικών (ώρες έναρξης σήμερα 09.30 και 17.00 και αύριο
10.00 και 16.30).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16359O115</ED>
<ID>
ID:19895

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O11&aa=5</URL></REF>


Article

<CATEGORY>vin10</CATEGORY>

 <H5>ΤΗΛΕΟΠΤΙΚΑ
</H5><H2>Η ντιρεκτίβα δρομολογήθηκε
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΜΕΓΑ ΘΕΜΑ έχει δημιουργηθεί στην (Ενιαία) Ευρώπη με τα τηλεοπτικά δικαιώματα
των σπορ ­ άρα και για το ποδόσφαιρο.

*** Σύμφωνα με τη νέα νομοθεσία, λοιπόν, τα σπορ, ως θέαμα, αποτελούν προϊόντα
κοινής κτήσης.

*** Ήδη, τη νέα νομοθεσία των Βρυξελλών σταδιακά θα εφαρμόσουν όλες οι χώρες,
γεγονός που ήδη νιώθουν τα ισχυρά κονσόρτσιουμ, τα οποία έχουν αγοράσει δικαιώματα.

*** Ήδη, η πρώτη αφορμή δόθηκε.

*** Στην Ισπανία, με την ευκαιρία του σπουδαίου αγώνα Μπαρτσελόνα - Ρεάλ, την
μεταπροσεχή Κυριακή, παρεισέφρησε η Ευρωπαϊκή Ένωση και επισήμανε στους
Ισπανούς ότι το ματς αποτελεί κοινό αγαθό.

*** Αστραπιαία κινήθηκε το υπουργείο Αθλητισμού της χώρας του Λόρκα και του
Πικάσο και ασχολήθηκε με το μείζον θέμα.

*** Το Ανώτατο Συμβούλιο Αθλητισμού, υπεύθυνο για ραδιοτηλεοπτικά θέματα, με
αστραπιαία σύσκεψη έφερε το θέμα στις καλένδες, διότι έπρεπε να αντιμετωπιστεί
η πανίσχυρη εταιρεία, η οποία έχει αγοράσει τα δικαιώματα του ισπανικού πρωταθλήματος.

*** Για να μη μπλέξει το πράμα, μεσούσης της περιόδου, αποφασίστηκε με ψήφους
33 υπέρ, δύο αποχές και επτά κατά, να αρχίσουν διαπραγματεύσεις ώστε ο
κυριακάτικος σπουδαίος αγώνας, να μεταδοθεί όχι μόνο σε συνδρομητές, αλλά σε
όσους Ισπανούς διαθέτουν συσκευή τηλεόρασης!

*** Κάτι μου λέει ότι το ισπανικό ντέρμπι της 14ης τρέχοντος, μοιάζει κάπως με
την υπόθεση Μπόσμαν.

*** Από μια άποψη «ανοίγει δρόμο».

ΞΑΦΝΙΚΑ και χωρίς να αναμένεται, ο Εθνικός Αστέρας, μέσω του προέδρου του,
θυμήθηκε ότι πέρυσι στου Χαριλάου (για τη Β' Εθνική) αντιμετώπισε προβλήματα!

*** Πώς εκφράστηκε η εξαιρετικά εκπρόθεσμη αντίδραση;

*** Με εμπρηστικό μήνυμα (του προέδρου) προς τους απανταχού Καισαριανιώτες,
ώστε να βοηθήσουν θερμά την ομάδα τους στο αυριανό ντέρμπι με τον Άρη.

*** Ο Αστέρας θα αγωνιστεί κομπλέ, διότι την περασμένη εβδομάδα (στο άτυχο 0-5
από τον Ιωνικό), ο Λιβαθηνός αποφάσισε να «ξεκουράσει» οκτώ (!) βασικούς.

*** Φαίνεται η ομάδα του τους χρειάζεται τους ξεκούραστους αύριο, όσο ο
πρόεδρος τους οπαδούς του...

*** Το θέμα αποτελεί ένα ακόμη δείγμα ντροπής του 20ού επαγγελματικού πρωταθλήματος.

*** Και μάλιστα προσβάλλει διπλά, διότι ­ ως ενέργεια ­ διαθέτει το στοιχείο
της προμελέτης.

*** Για να δούμε τι θα... δούμε.

*** Ελπίζω ο παρατηρητής του αγώνα να πάει στο γήπεδο νηφάλιος.

*** (Και με το «μπικ» λειτουργικό...).

ΑΡΕΣΕΙ υπερβολικά, όπως μαθαίνω, ο Ισπανός μέσος Μέντεζ στην ΑΕΚ.

*** Οι οπαδοί τον χειροκροτούν στην προπόνηση, οι συμπαίκτες του παραδέχονται
ότι διαθέτει ποδοσφαιρική αξία.

*** Μένει να δούμε αν τους νεοαποκτηθέντες θα εμπιστευτεί ο Μπλαχίν, τόσο τον
Μέντεζ όσο και τον Ρε.

*** Έτοιμοι είναι και οι δυο τους.

*** Όμως, με αίτημά της η Άρσεναλ ζήτησε από την ΠΑΕ ΑΕΚ να ασφαλίσει τους δύο άσους.

*** Δεν είχε αντίρρηση (η ΑΕΚ).

*** Τα νούμερα; Από δύο δισ. έκαστος για ασφάλεια ζωής, και από περίπου δύο
εκατομμύρια την εβδομάδα, αν τύχει και τραυματιστούν κατά την διάρκεια αγώνα.

*** Που σημαίνει ότι έχουμε να κάνουμε με σταρ.

*** Λέτε να ζηλέψει ο Ντέμης;

ΑΝΤΙΘΕΤΑ, όχι ευχάριστα μηνύματα φτάνουν από την Τούμπα για τον Κολομβιανό
Βαλένθια, τον οποίο απέκτησε ο ΠΑΟΚ και οι γιατροί τον χαρακτήρισαν «ταύρο».

*** Ανεπιβεβαίωτη πληροφορία αναφέρει ότι ο Αναστασιάδης δεν θεωρεί τον
Κολομβιανό ό,τι καλύτερο τού πήγαν.

*** Ο ΠΑΟΚ υποδέχεται ­ ύστερααπό έξι εβδομάδες στην Τούμπα ­ τον Ιωνικό και
υποτίθεται ότι περιμένει κόσμο, πολύ κόσμο στο γήπεδό του.

*** Ο μεγαλομέτοχος Μπατατούδης, μιλώντας πρόσφατα μέσω τηλεοπτικής του
συνέντευξης, άρχισε και τελείωσε την τοποθέτησή του «ευλογώντας» το
μεγαλειώδες φίλαθλο κοινό της ομάδας του.

*** Το έχει μάθει το θέμα, αφού τον νου του τον έχει διαρκώς στο «λίμιντ απ».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16359O121</ED>
<ID>
ID:19776

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ελαστικές συνειδήσεις
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΠΟΔΟΣΦΑΙΡΟ δεν παίζεται μόνο στην Αθήνα ούτε βέβαια μόνο στην Α' Εθνική.
Ποδόσφαιρο δεν είναι μόνο το επαγγελματικό, αλλά και το ερασιτεχνικό, από την
Δ' Εθνική έως τα τοπικά πρωταθλήματα.

Ολόκληρο το ποδόσφαιρο, επαγγελματικό και ερασιτεχνικό, νοσεί βαρύτατα.
Ούτε στην εθνική ομάδα γίνεται σωστή δουλειά ούτε στις ΠΑΕ ούτε στα σωματεία.
Πλοκάμια εξουσιαστών παραγόντων έχουν εγκλωβίσει επί δεκαετίες τα δρώμενα. Οι
εξελίξεις καθορίζονται κατά το μεγαλύτερο ποσοστό από παρεούλες ή από
περιέργως πανίσχυρα άτομα του παρασκηνίου, τα οποία καταφέρνουν, με ευκολία
που ξαφνιάζει, να δίνουν το χρώμα της προτίμησής τους στα πρωταθλήματα.

Δρα δυστυχώς πίσω από τις πλάτες των φιλάθλων ένα ιδιαίτερα ανθεκτικό
παρασκήνιο, που αλλάζει πρωταγωνιστές, όχι όμως και μεθόδους. Εκατοντάδες
εκατομμύρια δραχμές διακινούνται σε όλες τις κατηγορίες για βρώμικους βαθμούς
και στις αρχές κάθε καλοκαιριού παρακολουθούμε χορό ψεύτικων γύρων θριάμβου σε
αρκετά γήπεδα.

Όλα αυτά είναι γνωστά στους υπευθύνους, πολλές φορές και με ανατριχιαστικές
λεπτομέρειες. Οι διατάξεις όμως απαιτούν αποδείξεις, που σπάνια μπορεί να
βρεθούν κι έτσι αυτό το ποδόσφαιρο των τραυμάτων τραβάει το δρόμο του, ανάμεσα
σε εστίες μικροβίων, που δεν αντιμετωπίζονται με τα γνωστά αντιβιοτικά.

Επειδή ο κόσμος του ποδοσφαίρου έχει αδικηθεί παρατεταμένα, αυτοί που έχουν
καθήσει στο σβέρκο του, επιβάλλεται να αποβληθούν. Η κοροϊδία παρατράβηξε.
Κούρασε. Η ατμόσφαιρα των γηπέδων προκαλεί αηδία.

Κάποιοι εραστές του ποδοσφαίρου είναι θύματα μπράβων, αρρωστημένων
εγκεφάλων, τυχοδιωκτών, «μαγείρων», διαιτητών με ελαστική συνείδηση και
διακεκριμένων στελεχών του υποκόσμου. Απειλούνται, συκοφαντούνται, υβρίζονται,
επειδή επιμένουν να υπηρετούν αρχές και αξίες. Η ΕΠΟ, η ΕΠΑΕ και ο Βασίλης
Νικάκης τι έχουν να πουν;
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16359O122</ED>
<ID>
ID:19823

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O12&aa=2</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Όλα είναι ένα παιχνίδι! </H2>
Η ΠΟΛΥ δημοφιλής Ελβετίδα σταρ του τένις Μαρτίνα Χίγκινς παίζει εδώ με τα
μπαλάκια, λίγο πριν αντιμετωπίσει την Στέφι Γκραφ (την νίκησε 2-1) για το όπεν
του Τόκιο. Η Μαρτίνα ήδη στον ημιτελικό του τουρνουά θεωρείται φαβορί.
Θυμίζουμε ότι πριν μεταβεί στην Ιαπωνία, κέρδισε τον τίτλο στο όπεν της Αυστραλίας.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16359O123</ED>
<ID>
ID:19858

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O12&aa=3</URL></REF>


Article

<CATEGORY>vin10</CATEGORY>

 <H5>Γ. ΠΗΛΙΔΗΣ
</H5><H2>Παιδί «κατώτερου θεού»; </H2>
ΑΛΛΟΥΣ ομογενείς και ουκ ολίγους «ομογενείς» στον ελληνικό αθλητισμό τούς
έχουν στα «ώπα ώπα», αλλά τον ταλαντούχο πυγμάχο Γιώργο Πηλίδη, γνήσιας
ποντιακής καταγωγής, τον έχουν αφήσει στο έλεος της γραφειοκρατίας. Ο 26χρονος
ομογενής από τη Γεωργία κρατείται στο Κέντρο Αλλοδαπών και απειλείται με
απέλαση, παρά την απόφαση του Αρείου Πάγου να μην εκδοθεί! Το υφυπουργείο
Αθλητισμού και η διοίκηση της Ε.Ο. Πυγμαχίας ας φροντίσουν να μας πείσουν ότι
δεν υπάρχουν στην Ελλάδα «αθλητές κατώτερου θεού».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16359O124</ED>
<ID>
ID:19880

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O12&aa=4</URL></REF>


Article

<CATEGORY>vin10</CATEGORY>

 <H5>Στην Πάτρα τα φετινά νεανικά πρωταθλήματα
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΕ ΑΠΟΦΑΣΗ που έλαβε την Κυριακή το Διοικητικό Συμβούλιο της Ελληνικής
Σκακιστικής Ομοσπονδίας ανέθεσε σε τρία σωματεία της Πάτρας (Σκακιστική
Ακαδημία, Λέσχη Τραπεζικών Υπαλλήλων, Α.Ο. Τραπεζικών) τη διοργάνωση των
πανελληνίων ατομικών νεανικών πρωταθλημάτων του τρέχοντος έτους. Οι αγώνες θα
γίνουν στην αρχή των διακοπών του Πάσχα, από τις 3 μέχρι τις 8 Απριλίου. Χώρος
αγώνων το ξενοδοχείο «Αχαιός» στα Νιφοσέικα Αχαΐας. Παίκτες και συνοδοί θα
μείνουν στα ξενοδοχεία «Αχαιός» και «Καλογριά Μπιτς». Η ΕΣΟ επιχορηγεί με
40.000 δρχ. κάθε παιδί που έχει προκριθεί από τους προκριματικούς αγώνες των
διαφόρων περιοχών. Εντούτοις, κάθε νέα και νέος μπορεί να συμμετάσχει στους
αγώνες, ανεξαρτήτως αποτελέσματος σε προκριματικούς αγώνες, σύμφωνα με το νέο
σύστημα που από πέρσι καθιερώθηκε. Οι τιμές προσφοράς των ξενοδοχείων είναι:
40.000 δρχ. για 5 διανυκτερεύσεις και 46.000 για 6 διανυκτερεύσεις με πλήρη
διατροφή. Δηλώσεις συμμετοχής στους κ.κ. Γιώργο Γεωργόπουλο [τηλ. 061/995007
(πρωί), 330605, 0932/373383], Βασίλη Τζόλα (τηλ. 061/278395, 330861, 318060).

Ας σημειωθεί ότι υπήρχε και άλλη πρόταση από τη Θεσσαλονίκη (πέρσι οι αγώνες
είχαν γίνει στο «Σιθωνία Μπιτς» στη Χαλκιδική). Το Δ.Σ. της Τοπικής Επιτροπής
Σωματείων Θεσσαλονίκης/Χαλκιδικής ανακοινώνει, μάλιστα, με δελτίο Τύπου ότι
«θα ζητήσει τα στοιχεία με βάση τα οποία κρίθηκαν οι δύο προτάσεις» και ακόμη
ότι «η Θεσσαλονίκη είναι πόλη με πλουσιότατη προσφορά στο σκάκι και είναι
εύλογο να ζητάμε το αυτονόητο, που είναι η ίση και νομότυπη μεταχείριση».

Και κάτι ακόμη από την Πάτρα: στο «ντέρμπι» της πόλης για τα προκριματικά του
κυπέλλου Ελλάδας η Λέσχη Τραπεζικών νίκησε τον Φυσιολατρικό με 3-1 (νίκησαν οι
Μουρούτης, Καραπάνος, ισοπαλία οι Κουτσίδης, Τζόλας). Στις άλλες συναντήσεις
των προκριματικών Αχαΐας - Ηλείας είχαμε: Αίγιο - ΣΕΠΟΚΕ 3-1, Αγ. Βασίλειος -
Α.Ο. Τραπεζικών 1-3, Σ.Ο. Πατρών - Προμηθέας 4-0. Την Κυριακή θα γίνουν οι
συναντήσεις του δεύτερου γύρου: Σκ. Ακαδ. Πάτρας - Αίγιο, Α.Ο. Τραπ. Πάτρας -
Σ.Ο. Πατρών, Ένωση Κυπρίων - Λέσχη Τραπεζικών ενώ ο Δημόκριτος προκρίνεται
χωρίς αγώνα.

* Κλήρωση του δεύτερου γύρου του Κυπέλλου Αττικής (προκριματικά Κυπέλλου
Ελλάδας): Αιγάλεω - ΚΕΟ, Πανελλήνιος - Καλλιθέα, ΔΚΠ Α. Λιοσίων - ΕΟΣ Αχαρνών,
Παγκράτι - Παράδεισος Αμαρ., Σ.Ο. Περιστερίου - ΟΦΒΘ (Βούλα), Π.Σ. Περιστερίου
- Κρυστάλλης, Σ.Ο. Αθηνών - Δόξα Πεύκης, Χαλάνδρι - Αμπελόκηποι, Κότινος -
Ηλιούπολη, ΟΦ Νέας Ιωνίας - Λαρισαϊκός, Φοίνιξ - Αιγυπτιώτες, Πετρούπολη -
Μάτι, ΟΦΟ Νικαίας - Κάντζα, Ν. Ψυχικό - Ζήνων, ΕΦΕΤ - Παπάγου, Φοίβος bye.

* Τη Δευτέρα πραγματοποιείται στο «Μπλιτς Καφέ» (Τσαμαδού 10, Εξάρχεια)
εκδήλωση - ομιλία του Ηλία Κουρκουνάκη με θέμα: «Ίσως η καλύτερη παρτίδα που
παίχτηκε ποτέ». Η εκδήλωση θα ξεκινήσει στις 18.00.

ΠΑΓΚΟΣΜΙΟ ΠΡΩΤΑΘΛΗΜΑ

Η Διεθνής Ομοσπονδία Σκακιού, με ανακοίνωσή της διαψεύδει τις πληροφορίες
(«φήμες» τις αποκαλεί) που μιλούν για ματαίωση του παγκοσμίου πρωταθλήματος
στο Λας Βέγκας. Χωρίς να αναφέρει ακριβή ημερομηνία διεξαγωγής, βεβαιώνει ότι
βρίσκεται σε στενή συνεργασία με την Αμερικανική Ομοσπονδία για τη διοργάνωση
του πρωταθλήματος μέσα στο '99. Δηλώνει δε ότι η γραμματεία της θα ανακοινώσει
τις λεπτομέρειες μέσα στις επόμενες δύο εβδομάδες.

* Η Τοπική Επιτροπή Αιγαίου ανακοίνωσε ότι τα προκριματικά του Κυπέλλου
Ελλάδας που αφορούν την περιοχή της θα γίνουν σε επόμενο Σαββατοκύριακο στην
Αθήνα, για οικονομικούς λόγους. Διά του προέδρου της κ. Σιαμέτη, διαμαρτύρεται
μάλιστα εντόνως για την μη κάλυψη από μέρους της ΕΣΟ των δαπανών μετακίνησης,
κάτι που κατ' εξοχήν πλήττει τα σωματεία του Αιγαίου. Ανακοινώνεται ακόμη ότι
το μπαράζ της κυπελλούχου Αιγαίου με την κυπελλούχο Κρήτης θα γίνει επίσης
στην Αθήνα.

* Μαθήματα σκακιού για παιδιά των υπαλλήλων της Άλφα Τραπέζης Πίστεως
ανεξαρτήτως ηλικίας και δυναμικότητας αρχίζουν μέσα στο μήνα στη Λέσχη
Προσωπικού της Τράπεζας. Τα μαθήματα γίνονται από τον Χρήστο Πιλάλη κάθε
Σάββατο με ώρα έναρξης 17.00. Εξάλλου, εσωτερικό πρωτάθλημα του συλλόγου
προσωπικού της ίδιας τράπεζας διοργανώνεται το Σαββατοκύριακο, ανοιχτό για
τους υπαλλήλους όλων των καταστημάτων. Θα δοθούν κύπελλα στους νικητές. Τη
διοργάνωση των σκακιστικών δραστηριοτήτων αυτών έχει αναλάβει η Επιτροπή
Αθλητισμού του συλλόγου με επικεφαλής τον Παναγιώτη Οικονομόπουλο.

* Ας δούμε τον φημισμένο Σίροβ αγωνιζόμενο στο Βικ ααν Ζέε:

Σίροβ - Γιερμολίνσκι (9ος γύρος)

1. ε4 γ6 2. δ4 δ5 3. ε5 Αζ5 4. Ιγ3 ε6 5. η4 Αη6 6. Ιηε2 γ5 7. θ4 θ5 8. Ιζ4 Αθ7
9. Ι: θ5 γ: δ4 10. Ιβ5 Ιγ6 11. Ι: δ4 Ι: δ4 12. Β: δ4 Ιε7 13. Βα4+ Ιγ6 14. Αη5
Βα5+ 15. Β: α5 Ι: α5 16. ζ4 Πγ8 17. Αβ5+ Ιγ6 18. 0-0-0 α6 19. Αδ3 Α: δ3 20. Π:
δ3 Ιβ4 21. Πβ3 Π: γ2+ 22. Ρβ1 Πη2 23. Πγ1 δ4 24. α3 1-0

Σίροβ - Ράιντερμαν

1. ε4 γ5 2. Ιζ3 Ιγ6 3. Ιγ3 ε6 4. δ4 γ: δ4 5. Ι: δ4 α6 6. Αε2 Ιηε7 7. ζ4 Ι: δ4
8. Β: δ4 β5 9. 0-0 Βγ7 10. Βζ2 Ιγ6 11. Αε3 Αε7 12. α4 β4 13. Ιβ1 Πβ8 14. Ιδ2
0-0 15. Αδ3 δ6 16. Παδ1 β3 17. γ: β3 Αζ6 18. Πγ1 Α: β2 19. Πγ2 Αα3 20. ε5 δ5
21. Ιζ3 Βδ7 22. Α: θ7+ Ρ: θ7 23. Βθ4+ Ρη8 24. Ιη5 Πε8 25. Πζ3 Ιε7 26. Βθ7+ Ρζ8
27. Βθ8+ Ιη8 28. ζ5 ε: ζ5 29. ε6 ζ: ε6 30. Πη3 η6 31. Ιθ7+ Ρζ7 32. Αθ6 Ρε7 33.
Αη5+ Ρζ7 34. Αζ6 Πζ8 35. Πγ7 Ι: ζ6 36. Β: ζ6+ Ρε8 37. Β: η6+ Ρδ8 38. Π: δ7+ Α:
δ7 39. Ι: ζ8 Α: ζ8 40. Βζ6+ Αε7 41. Πη8+ Ργ7 42. Βγ3+ Ρβ7 43. Π: β8+ Ρ: β8 44.
θ4 1-0

* Αποτελέσματα 1ου γύρου στα προκριματικά Κρήτης του Κυπέλλου Ελλάδας: Σκ.
Ακαδ. Κισσάμου - ΟΦΣ Χανίων 0,5-3,5, Βικελαία - ΟΦΗ «2000» 1-3, Σ.Ο. Ηρακλείου
- ΟΦΗ 1,5-2,5. Στον αυριανό δεύτερο γύρο μπαίνουν και οι υπόλοιπες ομάδες:
Λατώ - ΟΑΑ Ηράκλειο, ΟΦΗ - ΟΦΗ «2000», Ο.Α. Χανίων - Κύδων, ΟΦΣ Χανίων - Σ.Ο. Ρεθύμνου.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: O99</CAT>
<ED>
Κωδικός άρθρου: A16359O991</ED>
<ID>
ID:19783

</ID><URL>http://ta-nea.dolnet.gr/neaweb/neafile.print_unique?e=A&f=16359&m=O99&aa=1</URL></REF>


Article

<CATEGORY>vin09</CATEGORY>

 <H5>Η ΝΤΕΜΠΙ ΧΑΡΙ ΚΑΙ ΟΙ BLONDIE ΕΠΙΣΤΡΕΦΟΥΝ 16 ΧΡΟΝΙΑ ΜΕΤΑ
</H5><H2>Η Μέριλιν Μονρόε της ποπ
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ντέμπι Χάρι ­ σαρωτική παρουσία στους Blondie («Ξανθούλα»). Έτσι τη φωνάζουν
στο δρόμο οι οδηγοί των φορτηγών

«Τους Blondie ξανά; Να φτιάξουμε τους Blondie ξανά, εννοείτε; Μα νομίζω ότι
είχαμε πει ό,τι χρειαζόταν τότε. Λέτε ο κόσμος να μην είχε χορτάσει;», είπε η
Ντέμπι Χάρι και έκλεισα το κασετόφωνο με την εντύπωση πως η τελευταία ερώτηση
δεν την είχε ενθουσιάσει. Όμως, μετά το κλικ του στοπ, η Ντέμπι συνέχισε...
«αν και δεν μου φαίνεται και τόσο κακή ιδέα. Καμιά φορά σκέφτομαι πως θα
μπορούσαμε να συνεχίσουμε μια χαρά. Κυρίες και κύριοι... οι Blondie και πάλι
κοντά σας». Βέβαια, εκείνο το βράδυ είδαμε τη Ντέμπι με τους Jazz Passengers,
ένα ωραιότατο τζαζ σχήμα με την Ντέμπι πολύ καλή στα φωνητικά αλλά πολύ μακριά
από εκείνη τη Ντέμπι που ξέραμε, την Μέριλιν Μονρόε της ποπ, όπως την έλεγαν,
τη σέξι θεά του new wave ­ αλλά, άλλες εποχές, θα πείτε.

Ώσπου, κυρίες και κύριοι, οι Blondie είναι και πάλι κοντά μας. Στις 23 του
μήνα κυκλοφορούν το καινούργιο τους άλμπουμ Νο Exit, ύστερα από 16 χρόνια
άλλων περιπλανήσεων και κάμποσες άλλες δραστηριότητες στις διαδρομές τους
μέχρι τώρα. Οι Βlondιe που ξέραμε έβαλαν ξανά μπροστά τη μηχανή, και μάλιστα
με ένα άψογο σε όλες τις διαστάσεις του κομμάτι που χτυπάει ήδη τα κουδουνάκια
για την προσοχή του κοινού. Το «Maria» ανοίγει υποδειγματικά τον δρόμο και
φέρνει τα καλύτερα μαντάτα. «Κάναμε ένα πετυχημένο άλμπουμ» ­ λένε ­
προλαβαίνοντας και τους κριτικούς. «Θεωρούμε επιτυχία το ότι μπορέσαμε να
είμαστε και πάλι μαζί».

Η στιγμή είναι ιστορική, γιατί απλά δεν έχουμε να κάνουμε με ένα τυπικό
συγκρότημα του ροκ εν ρολ. Γι' αυτό και η επιστροφή δεν σχεδιάστηκε για να μας
εντυπωσιάσει, δουλεύτηκε πολύ καιρό, οργανώθηκε αν και όχι με τις τακτικές
μεθόδους της μουσικής βιομηχανίας. Αντίθετα, με τις προσωπικότητες και τις
επιλογές της Ντέμπι, του Κρις Στάιν, του Τζίμι Ντέστρι και του Κλεμ Μπερκ.
«Ίσως κάποια στιγμή το αποφασίσουμε, έτσι για να περάσουμε καλά, να βρεθούμε
και πάλι μαζί και να γράψουμε τραγούδια», έλεγε η Ντέμπι Χάρι, τυλιγμένη με τη
ζακέτα της, μία σκούρα μπλε ζακέτα, πριν γίνουν, όπως τελευταία, της μόδας, με
κιλά πάνω στη σιλουέτα της και ελάχιστους υπαινιγμούς του εκρηκτικού της σέξι ταμπεραμέντου.

Στις καινούργιες φωτογραφίες η Ντέμπι αστράφτει. Οι εποχές έχουν
αναποδογυρίσει, σαν να επαναλαμβάνονται οι συναυλίες της ήπιας δύναμης που
έβγαζαν οι Blondie στα σερί των πανκ γκρουπ, που διαδέχονταν αλυσιδωτά τη
σκηνή του CBGB. Νεοϋροκέζικη τρελα σε επανέκδοση. «Πολλά πράγματα έχουν
αλλάξει από τότε, οι άνθρωποι οι ίδιοι έχουν κλειστεί στους εαυτούς τους, η Ν.
Υόρκη ­ λέει η Ντέμπι μιλώντας για την επανεκκίνηση ­ δεν είναι πια η ίδια πόλη».

Κυκλοφορεί ωστόσο η ίδια ενέργεια. Ο άνθρωπος που βρίσκεται και πάλι κοντά
τους στο στούντιο, ο Κρεγκ Λίον, που ήταν ο παραγωγός τους στο πρώτο τους
άλμπουμ, το '76, επιστρέφει στο πιλοτήριο του Νο Exit. «Αδιέξοδο». Έτσι όπως
τελείωνε την παρανοϊκή του περιπέτεια, στο βιβλίο του American Psycho ο Μπρετ
Ίστον Έλις. Με τον ήρωά του να παρακολουθεί συναυλίες των Talking Heads και να
κατασπαράζει τα θύματά του. Η σκηνή των 80ς περνάει από τα κεφαλαία
αλληγορικά. Έτσι όπως οι Blondie ένωσαν τις δύο εποχές. Ο κύκλος του Άντι
Γουόρχολ διαβαίνει, πέρα από τα εξώφυλλα του Interview, τις γειτονιές του
Μπρούκλιν, τις παρέες του Ρίτσαρντ Χελ, του Τομ Βερλέν (οι Blondie έπαιζαν
«σαπόρτ» στους Television) και των Ramones. Η Ντέμπι άνετα θα ήταν η Μαντόνα,
το κορίτσι που τραβάει σαν μαγνήτης και κάνει τον κόσμο να την παρακολουθεί με
κομμένη την ανάσα. Μόνο που η Μαντόνα είχε καλύτερο τάιμινγκ και περισσότερη
αντοχή στο πειθαρχημένο πρόγραμμα του θεάματος. Η Ντέμπι Χάρι και οι Blondie
είχαν μυαλό στα τραγούδια, ευρηματικούς ρυθμούς και το χάρισμα μιας φωτισμένης
ποπ. Το ιδανικό συγκρότημα για να περάσει τις αλλαγές στα μεγάλα ακροατήρια.
Πούλησαν εκατομμύρια δίσκους κάνοντας ουσιαστικά μουσικά άλματα, όταν
περνούσαν το χιπ χοπ στην ποπ με το Rapture ή τις ντίσκο επιρροές τους, με το
Heart Of Glass, στο πιο φανατικά αντι-ντίσκο κοινό. Τώρα, στο Νο Exit, o
Κούλιο περνάει ραπ μηνύματα. Η απίστευτη γοητεία της Ντέμπι Χάρι λειτουργούσε
καταλυτικά, από το πρώτο επεισόδιο της καριέρας τους, μια μαγνητική δύναμη που
έφερε τον μέλλοντα σύζυγό της Κρις Στάιν κοντά της από τη στιγμή που την
πρωτοείδε με τις Stilettoes. Από τότε μέχρι που κυκλοφόρησε το πρώτο τους «
Χ-Offender» μεσολάβησαν μόλις μερικά καθοριστικά βήματα. Το «λουκ» ενός
εκτυφλωτικού χρώματος πάνω στο άσπρο-μαύρο του new wave. Έτσι ομαλά, το πανκ
γλύκανε, η απόλυτη κυριαρχία της ποπ ερχόταν με στυλ. Και οι Blondie
δημιούργησαν σχολή.

Ο Ντέιβιντ Κρόνεμπεργκ την διαλέγει να παίξει στο Videodrome και ο Τζον
Γουότερς στο Hairspray, γιατί μετά τους Blondie η Ντέμπι Χάρι είναι μία «καλτ»
φιγούρα, που μπορεί να κάνει σινεμά, με όλες τις αναφορές που το πρόσωπό της
και μόνο μπορούσε να έχει στο κοινό. Τα άλμπουμ της σόλο καριέρα της δεν είχαν
πολλά να πουν (Κοο Κοο και Rockbird), με εξαιρέσεις, στην πορεία, τραγούδια
που την έφερναν στα «τοπ», σαν το French Kissing In the USA και το Swell
Party, ντουέτο με τον Ίγγι Ποπ. Οι Jazz Passengers, με τους οποίους την είδαμε
και στην Αθήνα, άφηναν να φανεί ένα άλλο, πιο σοφιστικέ πρόσωπό της, καθώς
μεταμορφωνόταν στην τζαζ τραγουδίστρια, γοητευτική όπως πάντα, διαφορετικά
λαμπερή. Στα 53 της τώρα, μια σταρ με ιστορία, επιστρέφει όχι για να κάνει το
χατίρι της δισκογραφίας, αλλά, απ΄ ό,τι φαίνεται, γιατί έχει λόγους να
συνεχίσει κάτι από παλιά. Παραμένει ξανθιά, σέξι, αφοπλιστική, έτοιμη να κάνει
τον γύρο του κόσμου. Ακόμη μια φορά.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16359P011</ED>
<ID>
ID:19784

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P01&aa=1</URL></REF>


Article

<CATEGORY>vin09</CATEGORY>

 <H2>TV </H2>
Η... Ερατώ, Άννα - Μαρία Παπαχαραλάμπους, στα θύματα ειρήνης

σελ.10
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16359P012</ED>
<ID>
ID:19828

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P01&aa=2</URL></REF>


Article

<CATEGORY>vin09</CATEGORY>

 <H2>Συνέντευξη </H2>
Γιώργος Μανιώτης«Στο θέατρο πρωταγωνιστούν πια τα σκηνικά»!

σελ.13
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16359P013</ED>
<ID>
ID:19862

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P01&aa=3</URL></REF>


Article

<CATEGORY>vin09</CATEGORY>

 <H5>«ΖΩΓΡΑΦΙΚΗ ΓΙΑ ΤΟ ΘΕΑΤΡΟ» ΣΤΟ ΜΑΚΕΔΟΝΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ
</H5><H5>«ΖΩΝΤΑΝΑ»
</H5><H2>«Αγών» προβολών
</H2>
Παραδοσιακά δρώμενα στην αποκριάτικη γιορτή (αύριο) του Μουσείου Ελληνικής
Λαϊκής Τέχνης

Εννέα βραβευμένες αρχαιολογικές ταινίες και ειδικές προβολές με σπάνια
ντοκουμέντα ­ όπως «Η τραγωδία της Ελλάδας» που κινηματογράφησε το 1941-44 ο
Άγγελος Παπαναστασίου με κίνδυνο της ζωής του και προβλήθηκε το 1947 στη Δίκη
της Νυρεμβέργης ­ περιλαμβάνονται στο αυριανό ολοήμερο πρόγραμμα προβολών του
«Αγώνος», στο Μέγαρο Μουσικής Αθηνών.

Ο «Αγών» είναι η Διεθνής Συνάντηση Αρχαιολογικής Ταινίας του Μεσογειακού
Χώρου, που διοργάνωσε το περιοδικό «Αρχαιολογία» για δεύτερη φορά τον
περασμένο Ιούνιο, στο Ρέθυμνο ­ υπό την αιγίδα του υπουργείου Πολιτισμού. Οι
ταινίες που διακρίθηκαν, ελληνικές και ξένες, προβάλλονται αύριο με ελεύθερη
είσοδο για το κοινό, στην Αίθουσα των Φίλων της Μουσικής, όπου θα λειτουργεί
και Αγορά ταινιών ­ στη Λέσχη του Δίσκου. Το πρόγραμμα αρχίζει, στις 10 π.μ.,
με τις «Τζάρες: τα χειροποίητα αποθηκευτικά αγγεία του Μεσσηνιακού Κόλπου» ­
μια τέχνη που αναβίωσε για χάρη της κινηματογράφησης ­ σε σκηνοθεσία Τάσου
Μπέλλα (Βραβείο Κριτικής Επιτροπής). Ακολουθεί, στις 10.45 π.μ., «Η Δίκη της
Μούμιας» του Μοχάμεντ Ελ Αμπασίρι (Βραβείο Πρωτοτυπίας στη Σύλληψη) και στις
11.10 π.μ. μεταφερόμαστε στην Ιορδανία με την ταινία του Νταμιέν Μιλσέν
«Πέτρα: Μια συνάντηση της Γεωλογίας με την Ιστορία» (Βραβείο Φωτογραφίας).

Ο επιτυχημένος αγώνας των Τούρκων να τους επιστραφεί ο κλεμμένος «Θησαυρός του
Κροίσου» στον τόπο δημιουργίας των αρχαίων είναι το θέμα της ταινίας του
Γιουσούφ Κουρτσενλί (Βραβείο Σεναρίου) που θα προβληθεί στις 11.20 π.μ. και το
πρωινό πρόγραμμα των προβολών κλείνει με την ταινία «Η Κύπρος στους δρόμους
του μεταξιού» του Σταύρου Παπαγεωργίου (Βραβείο Αιγαίου).

Το απογευματινό πρόγραμμα αρχίζει, στις 5 μ.μ., με τους «Μπαρουτόμυλους της
Δημητσάνας» του Λάκη Παπαστάθη (Βραβείο Ελληνικού Κέντρου Κινηματογράφου).
Ακολουθεί, στις 5.20 μ.μ., η ταινία «Τσατάλ Χουγιούκ - Φωνές από το παρελθόν»
του Μάρτιν Έμελε (Βραβείο Εκπαιδευτικής Ταινίας) και στις 6.05 μ.μ. το
«Κολοσσαίο» της Σίνθια Πέιτζ (Βραβείο του Περιοδικού «Αρχαιολογία και
Τέχνες»). Το πρόγραμμα κλείνει με την καταλανική ταινία «Οι Ρωμανικοί δρόμοι»
του Χοσέπ Ροβίρα (Βραβείο Σκηνοθεσίας), στις 7 μ.μ.

*** Στις ειδικές προβολές, που αρχίζουν στις 9.30 μ.μ., πρώτα θα προβληθούν
Κινηματογραφικά Ντοκουμέντα από την Ιστορία της Κρήτης (1913-1945) ­ μια
παραγωγή του Μουσικού Αρχείου της ΕΡΤ. Στο μέσον, στις 10.15 μ.μ., το
ντοκουμέντο «Από την τραγωδία της Σκλαβωμένης Ελλάδας» του Άγγελου
Παπαναστασίου και το πρόγραμμα κλείνει, στις 10.45 μ.μ., με τους
«Σφουγγαράδες» του Μάνου Ζαχαρία, ταινία που γυρίστηκε στην Κριμαία σε σενάριο
Γιώργου Σεβαστίκογλου.

ΕΚΘΕΣΗ

Στη HELEXPO της ΔΕΘ, στο Μακεδονικό Μουσείο Σύγχρονης Τέχνης, μεταφέρεται από
το Μέγαρο Μουσικής Αθηνών η έκθεση «Ζωγραφική για το θέατρο», με έργα
Χατζηκυριάκου - Γκίκα, Τσαρούχη και Μόραλη. Τα εγκαίνια θα κάνει το βράδυ,
στις 8.30, ο υπουργός Πολιτισμού Ευάγγελος Βενιζέλος. Στον ίδιο χώρο και την
ίδια ώρα εγκαινιάζεται η έκθεση «Δωρεά Αλέξανδρου Ιόλα». Πληροφορίες στο τηλ.
(031) 240.002.

ΘΕΑΤΡΟ

«Οι τρελοί της εποχής» του Δημήτρη Ψαθά ανεβαίνουν, απόψε, στο «Έναστρον»
(Δεληγιάννη 19 και Μπουμπουλίνας, τηλ. 8223.933), σε σκηνοθεσία Β. Ρίτσου.

*** Την «Απαγωγή της Σμαράγδως» του Μιχάλη Κουνελάκη παρουσιάζει σήμερα και
αύριο, στις 8 το βράδυ, στο Αμφιθέατρο του Λυκείου της Νέας Ερυθραίας
(Καζαντζάκη 29, τηλ. 6200.094), το Λαϊκό Θέατρο της Νέας Ερυθραίας. Η
σκηνοθεσία είναι του Δημήτρη Αθανασόπουλου, η σκηνογραφία του Γιώργου
Λαμπράκη, η μουσική επιμέλεια του Μιχάλη Σμυρναίου και η καλλιτεχνική φροντίδα
της Άννας Πατέλη.

*** Το μιούζικαλ του Γ. Ξανθούλη «Τυμπανο-Τρομπέτα και Κόκκινα Κουφέτα»
παρουσιάζει, σήμερα και αύριο, στις 12 το μεσημέρι, στον κινηματογράφο
«Cinemax 3» (επί της οδού Δροσίνη, στην Κηφισιά), το Θέατρο Κηφισιάς. Η
σκηνοθεσία είναι του Κ. Αυγουστάτου, η μουσική του Γ. Κατσαρού, οι χορογραφίες
της Τόνιας Πάστρα και τα σκηνικά της Κατερίνας Ιωάννου. Παίζουν οι Μ.
Τσικαλάκης, Κ. Ντζίου, Μ. Μανέτα, Ε. Χελιδόνη, Μ. Μισύρη και Γ. Γκιτζάρης.

ΑΦΙΕΡΩΜΑ

Τον Γεώργιο Δροσίνη θυμούνται, απόψε, στη «Μεγάλη Βρετανία», τα μέλη του
συλλόγου «Οι φίλοι του Μουσείου Γεωργίου Δροσίνη». Θα παραβρεθεί ο Μίμης
Πλέσσας, ενώ η Χορωδία και Μαντολινάτα του Διονύση Αποστολάτου θα «ξεναγήσει»
το κοινό στην παλαιά Αθήνα με την ορχήστρα του Άγγελου Τσουρέλη (πληροφορίες
στο τηλ. 8012.642).

ΜΟΥΣΙΚΗ

Μουσική βραδιά με την ηθοποιό και τραγουδίστρια Μελίνα Μποτέλλη και τον
κιθαρίστα Μιχάλη Σουρβίνο, αύριο, στις 9.30, στο Τουριστικό Περίπτερο του
Αγίου Λουκά, στη Λαμία. Θα ακουστούν συνθέσεις Θεοδωράκη, Χατζιδάκι,
Καραΐνδρου, Μικρούτσικου, Κυπουργού, Μαυρουδή και Κουρτ Βάιλ.

ΣΥΝΑΥΛΙΕΣ

Φεστιβάλ Μουσικής Δωματίου με έργα Μότσαρτ, το βράδυ, στις 8.30, στο Μέγαρο
Μουσικής Αθηνών, με την επιμέλεια του Λεωνίδα Καβάκου και τη χορηγία της
Ιντρακόμ. Στον ίδιο χώρο και την ίδια ώρα, αύριο, η Ορχήστρα Σύγχρονης
Μουσικής της ΕΡΤ ερμηνεύει Τσαϊκόφσκι, Σούμαν, Σούμπερτ και Τενίδη. Διευθύνει
ο Παύλος Σεργίου. Σολίστ (ακορντεόν) ο Χρήστος Ζερμπίνος.

ΚΙΘΑΡΕΣ

Δύο δεξιοτέχνες της κλασικής κιθάρας, ο Στέλιος Γκόλγκαρης και ο Βασίλης
Μαστοράκης, παρουσιάζουν ζωντανά, αύριο, στις 6 το απόγευμα, στο «Half Note»
(Τριβωνιανού 17, στο Μετς), το πρώτο τους άλμπουμ «Tango Passion».

ΒΙΒΛΙΟ

Το βιβλίο του «Δεν ήξερες, δεν ρώταγες;», που κυκλοφορεί από τις εκδόσεις
«Κέδρος», παρουσιάζει στη 1, στον «Ελευθερουδάκη» (Πανεπιστημίου), ο Άρης
Σφακιανάκης. Για το βιβλίο θα μιλήσει και ο δημοσιογράφος και συγγραφέας Μηνάς
Βιντιάδης. Αποσπάσματα θα διαβάσει ο Πασχάλης Τσαρούχας.

ΜΝΗΜΗ

Ένας χρόνος πέρασε από τον θάνατο του Μανώλη Κορρέ, ενός από τους στυλοβάτες
του ελληνικού θεάτρου και «ψυχή» του Θεατρικού Μουσείου. Οι άνθρωποί του
τιμούν τη μνήμη του, αύριο το μεσημέρι, στις 11.45, στον ιερό ναό του
Κοιμητηρίου της Νέας Σμύρνης.


Ο Πέτρος Βαγιόπουλος με το συγκρότημά του παρουσιάζει, απόψε, ένα πρόγραμμα
με ρεμπέτικα και λαϊκά τραγούδια στο «Εναλλάξ» (Μαυρομιχάλη 139 και Βατάτζη,
τηλέφωνο 6437.416).

*** Τα νέα heavy metal ευρωπαϊκά συγκροτήματα Labyrinth (Ιταλία) και
Brainstorm (Γερμανία) εμφανίζονται σήμερα στην «Υδρόγειο» (26ης Οκτωβρίου 33,
στη Θεσσαλονίκη) και αύριο στο «Ρόδον», στις 8.30 το βράδυ (Μάρνη 24,
πληροφορίες στο τηλ. 7294.724).

*** Abraxas, με κλασικό ροκ, στο «Berlin» (Ηρακλειδών 8, στο Θησείο, τηλ. 6715.455).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16359P021</ED>
<ID>
ID:19790

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P02&aa=1</URL></REF>


Article

<CATEGORY>vin09</CATEGORY>

 <H5></H5><H2>Οι ταινίες του Πάπα
</H2>
<AUTHOR>Κ.Ξ.</AUTHOR>

Τι κάνει ο Πάπας Ιωάννης - Παύλος Β' ύστερα από μια κουραστική μέρα; Πηγαίνει
στην ιδιωτική αίθουσα προβολών του Βατικανού, επιλέγει κάποιαν από τις 6.000
ταινίες που περιλαμβάνονται στη συλλογή του και αφήνεται στη μαγεία του
κινηματογράφου. Ενίοτε δε έχει και την ευκαιρία να απολαύσει σε avant-premiere
κάποιαν από τις καινούργιες κινηματογραφικές παραγωγές. Στα νεανικά του
χρόνια, βλέπετε, όταν ζούσε ακόμα στην Πολωνία, ο Πάπας υπήρξε, εκτός από
ιερέας, ηθοποιός και δραματουργός ­ και οι παλιές αγάπες δεν ξεχνιούνται
εύκολα. Επειδή, όμως, υπέρτατο χρέος του είναι η πνευματική καθοδήγηση των
πιστών, ο Πάπας έχει φροντίσει να φτιάξει μια ­ αρκετά ελαστική, είναι η
αλήθεια ­ λίστα με «κατάλληλες προς θέασιν» ταινίες. Μερικές από τις
αγαπημένες του; «2001: Η Οδύσσεια του Διαστήματος» του Στάνλεϊ Κιούμπρικ. «Η
Λίστα του Σίντλερ» του Στίβεν Σπίλμπεργκ. «Γκάντι» του Ρίτσαρντ Ατένμπορο. «Η
Ζωή είναι Ωραία» του Ρομπέρτο Μπενίνι. «Μοντέρνοι Καιροί» του Τσάρλι Τσάπλιν.
«8 1/2» του Φεντερίκο Φελίνι. Και άλλες πολλές.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16359P022</ED>
<ID>
ID:19832

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P02&aa=2</URL></REF>


Article

<CATEGORY>vin09</CATEGORY>

 <H5>... στο φωτορεπορτάζ και στο ντοκιμαντέρ
</H5><H2>Μαθητής και δάσκαλος...
</H2>
<AUTHOR>Β.Ν.Λ.</AUTHOR>

Βασίλης Μάρος

Και οι δυο τους είναι βετεράνοι, ο καθένας στον χώρο του. Ο Μανώλης
Μεγαλοκονόμου στο φωτορεπορτάζ και ο Βασίλης Μάρος στο ντοκιμαντέρ. Και οι δυο
τους συνέβαλαν τα μέγιστα στη διατήρηση της ιστορικής μνήμης. Παρ' ότι
κινούνται σε διαφορετικούς χώρους, κάποτε, πριν από αρκετά χρόνια, ο Βασίλης
Μάρος, όταν παιδί ακόμη πρωτοξεκινούσε την καριέρα του, εργάστηκε ως μαθητής ­
την εποχή του Ελληνοαλβανικού Πολέμου ­ πλάι στον Μανώλη Μεγαλοκονόμου. Για
την προσφορά τους τιμήθηκαν και οι δυο, προχθές, το βράδυ, στο Πολιτιστικό
Κέντρο του Δήμου Κορυδαλλού, από την Ένωση Μαγνησίας Μ. Ασίας και το
Πνευματικό Κέντρο του Δήμου.


Μανώλης Μεγαλοκονόμου

Ήταν μια βραδιά συγκινητική. Όταν παρουσιάστηκε η έκθεση με φωτογραφίες του
Μανώλη Μεγαλοκονόμου από την Καταστροφή της Σμύρνης (το 1922) και προβλήθηκε η
βραβευμένη ταινία του Βασίλη Μάρου «Η τραγωδία του Αιγαίου». Η συγκίνηση
ξεχείλισε, όταν ο Βασίλης Μάρος είπε στην ομιλία του ότι στην ταινία «Η
τραγωδία του Αιγαίου» έχουν ενταχθεί εικόνες από το μέτωπο της Αλβανίας που
είχε τραβήξει τότε ο στρατιώτης-οπερατέρ επικαίρων Μανώλης Μεγαλοκονόμου. Οι
δυο τους ξανασυναντήθηκαν στον Κορυδαλλό, ύστερα από 60 χρόνια.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16359P023</ED>
<ID>
ID:19865

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P02&aa=3</URL></REF>


Article

<CATEGORY>vin09</CATEGORY>

 <H2>Όταν η Λέρος τραγουδά
</H2>
<AUTHOR>Χ.</AUTHOR>

Καιρός ήταν ν' ακουστεί η αληθινή φωνή της Λέρου. Ενός νησιού, που τα
τελευταία χρόνια πολύ έχει δυσφημηθεί εξαιτίας του γνωστού ασύλου. Η Λέρος,
λοιπόν, έχει μουσικές, έχει τραγούδια, έχει γάργαρες φωνές, έχει
οργανοπαίχτες, και έχει ένα δραστήριο Μορφωτικό Σύλλογο Νέων ­ την Άρτεμιν.
Όλα αυτά, οι σκοποί του έρωτα, του γάμου, τα σκωπτικά τραγούδια, τα τραγούδια
της ξενιτιάς, τα νανουρίσματα και τα μοιρολόγια, χώρεσαν σ' ένα διπλό CD, που
παρουσιάστηκε ζωντανά στο Ίδρυμα Μερλιέ στην Πλάκα. Τίτλος του CD «Της Λέρος
τα τραγούδια» ­ συνολικά 37 διαφορετικά είδη, που καλύπτουν όλες τις
εκδηλώσεις της ζωής. Πίσω από την έκδοση υπάρχει έρευνα ­ του Αντώνη Νταλλαρή
­, υπάρχει η ενίσχυση του υπουργείου Αιγαίου και του Μουσικού Λαογραφικού
Αρχείου. Κι επειδή ήταν η πρώτη φορά που τα τραγούδια της Λέρου τυπώθηκαν σε
CD, πλήθος ειδικών συγκεντρώθηκαν να υποδεχθούν το «Πότε θ' ανοίξουμε
πανιά, να πιάσω το τιμόνι / να δω της Λέρος τα βουνά / να μου
διαβούν οι πόνοι...».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16359P024</ED>
<ID>
ID:19886

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P02&aa=4</URL></REF>


Article

<CATEGORY>vin09</CATEGORY>

 <H5>ΜΕΓΑΛΗ ΠΡΟΣΦΟΡΑ Η ΕΚΠΑΙΔΕΥΤΙΚΗ ΕΓΚΥΚΛΟΠΑΙΔΕΙΑ ΤΗΣ «ΕΚΔΟΤΙΚΗΣ ΕΘΗΝ·Ν»
</H5><H5>Εκπαίδευση σε βάθος και σε πλάτος
</H5><H2>Σκυτάλη γνώσης
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Η Εκπαιδευτική Εγκυκλοπαίδεια που αποτελείται από πολλές ξεχωριστές
εγκυκλοπαίδειες για τους διάφορους τομείς της γνώσης είναι το μεγάλο έργο του
εκδότη Γεωργίου Χριστόπουλου, που επένδυσε για τον σκοπό αυτόν 3
δισεκατομμύρια 250 εκατομμύρια δραχμές

Τέτοιο προηγούμενο δεν υπάρχει: Μία εγκυκλοπαίδεια θεματική που αποτελείται
από ξεχωριστές πλήρεις εγκυκλοπαίδειες για κάθε τομέα των θεωρητικών ή θετικών
επιστημών, της τέχνης και της λογοτεχνίας. Μία εγκυκλοπαίδεια τριάντα τόμων,
πλούσια σε έγχρωμη εικονογράφηση, με απόλυτα εκσυγχρονισμένη ύλη, που απαντά
στις ανάγκες του σύγχρονου Έλληνα, του απαιτητικού κατοίκου του παγκόσμιου
χωριού και, ειδικότερα, των μαθητών, σπουδαστών και φοιτητών, καθώς αποτελεί
ανεκτίμητη πηγή για τις εργασίες τους.

Πρόκειται για την «Εκπαιδευτική Εγκυκλοπαίδεια» της Εκδοτικής Αθηνών, ένα
μεγαλόπνοο έργο που ολοκληρώνεται τον ερχόμενο μήνα, για το οποίο δούλεψαν
1.000 ξεχωριστοί ακαδημαϊκοί, καθηγητές πανεπιστημίου, ειδικοί επιστήμονες,
λογοτέχνες και καλλιτέχνες. Η αφρόκρεμα του ελληνικού επιστημονικού κόσμου και
της ελληνικής διανόησης δηλαδή, υπό την καθοδήγηση κορυφαίων προσωπικοτήτων
από τον κάθε χώρο. Η «Εκπαιδευτική» αποτελείται από τους δέκα τόμους του
Παγκόσμιου Βιογραφικού Λεξικού, είκοσι τόμους για τον καθένα από τους βασικούς
τομείς της γνώσης ­ από την Φιλοσοφία, τις Θρησκείες ή την Γεωγραφία μέχρι την
Πληροφορική ή τις Επιστήμες της Γης και του Διαστήματος ­ και έναν τόμο με το
Γενικό Ευρετήριο.

Το εθνικό αυτό έργο, που συμπληρώνει τα κενά της παιδείας και συμβάλλει
σημαντικά στον εκσυγχρονισμό της, προσφέρεται για πρώτη φορά πλήρες, από «ΤΑ
ΝΕΑ», στο ένα τρίτο (1/3) περίπου της τιμής που θα έχει στο εμπόριο. Για τους
αναγνώστες της εφημερίδας κάθε τόμος, αντί 14.500 δρχ., θα παραλαμβάνεται με
τα απαραίτητα κουπόνια συν 4.500 δρχ. ώστε όταν συμπληρωθεί η σειρά οι
αναγνώστες των «ΝΕΩΝ» θα διαθέτουν στη βιβλιοθήκη τους ένα σπουδαίο έργο
υποδομής, που κοστίζει σήμερα στο εμπόριο 450.000 δρχ. Έτσι, κάθε είκοσι μέρες
θα διατίθενται δύο τόμοι, ένας από το Βιογραφικό Λεξικό (όπου βιογραφούνται
χιλιάδες προσωπικότητες της παγκόσμιας ιστορίας, των επιστημών, των γραμμάτων
και των τεχνών) και ένας από τους υπόλοιπους είκοσι που εμβαθύνουν στις
διάφορες επιστήμες.

«Καμία γενική εγκυκλοπαίδεια δεν μοιάζει με την «Εκπαιδευτική», τονίζει στα
«ΝΕΑ» ο εμπνευστής της, ο εκδότης Γεώργιος Χριστόπουλος και υπογραμμίζει τις
διαφορές της από τις κυκλοφορούσες μεταφρασμένες εγκυκλοπαίδειες. Το μυστικό
της βρίσκεται, καθώς λέει, στη δομή της ­ «οι άλλες εγκυκλοπαίδειες δεν
διαθέτουν μια "ομπρέλα" που στεγάζει μια επιστήμη αλλά σκόρπια μεμονωμένα
λήμματα» ­ εξίσου σημαντικό είναι ότι «το κάθε λήμμα της "Εκπαιδευτικής"
γράφτηκε εξ αρχής και επί τούτοις» και «είναι προσαρμοσμένο στις γνωστικές
ανάγκες του σύγχρονου Έλληνα αναγνώστη καθώς και στις ανάγκες της σύγχρονης
παιδείας ώστε ο Έλληνας μαθητής, σπουδαστής ή φοιτητής να μπορεί να
ανταγωνιστεί επί ίσοις όροις τους Ευρωπαίους». Πρέπει εξάλλου να τονισθεί ότι
παρόμοια εγκυκλοπαίδεια, που να εισχωρεί σε τέτοιο βάθος σε κάθε επιστήμη, δεν
κυκλοφορεί ούτε σε CD-ROM. Όμως, όπως βεβαιώνει ο κ. Χριστόπουλος, η
«Εκπαιδευτική» θα κυκλοφορήσει στο μέλλον και σε μορφή CD-ROM.

Η ιδέα για το έργο αυτό ανήκει στον ίδιο τον Γ. Χριστόπουλο που την έχει βάλει
σε εφαρμογή εδώ και μια δεκαετία, επενδύοντας για τον σκοπόν αυτόν το
εντυπωσιακό ποσό των 3 δισεκατομμυρίων 250 εκατομμυρίων δραχμών και
προσελκύοντας κορυφαίες προσωπικότητες. Έτσι, ανάμεσα στους επιστημονικούς
υπευθύνους του κάθε τόμου, εκτός από τους εκλιπόντες, όπως ο Μανόλης
Ανδρόνικος, ο Μανόλης Χατζηδάκης, η Άλκη Κυριακίδου Νέστορος, η Σέμνη Καρούζου
συνεργάστηκαν στην «Εκπαιδευτική» ο Σπύρος Μαρκέτος (Ιατρική), ο Χαράλαμπος
Μπούρας (Αρχιτεκτονική), ο Γεώργιος Κουμάντος (Νομική), ο Αλέξης Δημαράς
(Παιδαγωγική), ο Γεώργιος Μπαμπινιώτης (Γλωσσολογία), ο Κώστας Γεωργουσόπουλος
και ο Μάριος Πλωρίτης (Θέατρο), ο Φάνης Κακριδής, ο Τίτος Πατρίκιος, η Τζίνα
Πολίτη, ο Μάριο Βίττι, ο Αλέξανδρος Αργυρίου (Λογοτεχνία), ο Γιάννης
Μπακογιαννόπουλος (Κινηματογράφος) ή ο Αλέξανδρος Δεσποτόπουλος, ο Μιχαήλ
Σακελλαρίου, η Χρύσα Μαλτέζου (Ιστορία), ο Βασίλης Φίλιας (Κοινωνιολογία) κ.ά.

«Μαζί με την δεκαεξάτομη Ιστορία του Ελληνικού Έθνους είναι η μεγαλύτερη
προσφορά μου. Δεν πρόκειται για κοινή εγκυκλοπαίδεια αλλά για εθνική
εγκυκλοπαίδεια», συμπληρώνει ο Γ. Χριστόπουλος. «Είναι η σκυτάλη που δίνουμε
στο υπουργείο Παιδείας να προχωρήσει».


Ο αναγνώστης-χρήστης που ανοίγει την «Εκπαιδευτική» εισέρχεται αμέσως σε ένα
«φιλικό» θα λέγαμε περιβάλλον. Τα λήμματα είναι παρουσιασμένα αλφαβητικά, και
ταυτόχρονα συγκεντρωμένα στην ευρύτερη «οικογένεια» μιας επιστήμης. Γραμμένα
στην ομιλούμενη γλώσσα και όχι στην άκαμπτη ξύλινη και συχνά ακατανόητη γλώσσα
της επιστήμης συμπληρώνονται από πλήθος πίνακες, διαγράμματα, σχεδιαγράμματα,
στατιστικές, χάρτες, σχέδια, φωτογραφίες, αναπαραστάσεις κ.λπ., όλα έγχρωμα
και διαυγή. Το επιτελείο της Εκπαιδευτικής συνεργάστηκε με ειδικά πρακτορεία
και ταξίδεψε στα μουσεία του κόσμου για να συλλέξει την εικονογράφηση και το
αποτέλεσμα είναι εμφανές: Η «Εκπαιδευτική» διαβάζεται σαν συναρπαστικό αφήγημα
όντας παράλληλα πλήρης στοιχείων.

Ενδεικτικά στον τόμο «Ζωολογία» (11) θα εντυπωσιαστεί κανείς βλέποντας από την
τομή της καρδιάς του βατράχου, μέχρι τις φωτογραφίες από το πώς γεννούν τα
φίδια αλλά και πλήθος σχεδιαγράμματα για την εξέλιξη των ειδών. Στους τρεις
τόμους της «Γεωγραφίας» (19 - 21) κάθε χώρα «ακτινογραφείται» σε έναν πίνακα
όπου παρουσιάζεται το πολίτευμά της, η παραγωγή σε πρώτες ύλες, το Ακαθάριστο
Εθνικό Προϊόν της, ο μέσος όρος ζωής των κατοίκων της, η διοικητική της
διαίρεση κ.ο.κ. ενώ αναλύεται η εθνολογική της ταυτότητα, οι πολιτικές
δυνάμεις που δρουν εντός της κ.λπ.

Στον τόμο Θρησκείες (27) όχι μόνο αναλύεται ο «Βουδισμός» π.χ. ή και
πνευματικά ρεύματα όπως ο «Σουφισμός», αλλά αναλύεται και η έννοια της
«ιεραποστολής» και εξηγείται το όνομα «Ντουργκα» (ινδική θεα του θανάτου).
Στον τόμο «Μαθηματικά - Φυσική - Χημεία» (14, 15), ο απαιτητικός αναγνώστης θα
βρει τη σχηματική αναπαράσταση των ατόμων, τη θεωρία των Συστημάτων αλλά και
τη δομή του Ηλίου.

Στον τόμο «Φιλοσοφία και Κοινωνικές Επιστήμες» (26) θα δει κανείς πίνακες με
τις παροχές π.χ. της Κοινωνικής Προστασίας κατά κεφαλήν στην Ευρωπαϊκή Ένωση
αλλά και πίνακα με τις Υιοθεσίες στην Ελλάδα στη δεκαετία 1984-1993 καθώς και
ένα μικρό λήμμα για την «τρομοκρατία» «επαναστατική και κρατική» μέχρι την
ανάλυση π.χ. του «Πλατωνισμού».

Με τη λογική αυτή συντίθενται είκοσι τόμοι. Ο πλέον πρόσφατος που θα
κυκλοφορήσει για πρώτη φορά σε έναν μήνα στο εμπόριο αφορά το Θέατρο, τον
Κινηματογράφο, τον Χορό και τη Μουσική.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16359P031</ED>
<ID>
ID:19791

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P03&aa=1</URL></REF>


Article

<CATEGORY>vin09</CATEGORY>

 <H2>Νέα ποινική δίωξη για τη Θεσσαλονίκη - Πολιτιστική Πρωτεύουσα
</H2>
ΘΕΣΣΑΛΟΝΙΚΗ. Γραφείο Βόρειας Ελλάδας

Νέα συμπληρωματική ποινική δίωξη κατά παντός υπευθύνου ασκήθηκε χθες από την
Εισαγγελία Εφετών Θεσσαλονίκης, στο πλαίσιο της συνεχιζόμενης δικαστικής
έρευνας για κακοδιαχείριση κονδυλίων και άλλες παρατυπίες στον Οργανισμό
Πολιτιστικής Πρωτεύουσας 1997.

Η υπόθεση αφορά χρηματικά ποσά ύψους 100 εκατομμυρίων δραχμών, που διατέθηκαν
από τον ΟΠΕΠΘ στον Δήμο Θεσσαλονίκης για κάλυψη μέρους των εξόδων της
πανευρωπαϊκής συνάντησης εκπροσώπων της Τοπικής Αυτοδιοίκησης, που
πραγματοποιήθηκε την άνοιξη του 1996 στη Θεσσαλονίκη πριν από την επίσημη
έναρξη των εκδηλώσεων για το πολιτιστικό 1997. Όπως προέκυψε από τις έρευνες
που διεξάγουν οι εφέτες-ανακριτές Χ. Αντωνιάδης και Π. Αλεξόπουλος, από τα
100.000.000 δρχ. που διατέθηκαν για την εκδήλωση υπάρχουν αποδείξεις και
τιμολόγια μόνο για τα 50.000.000. Όπως δήλωσε ανώτερος δικαστικός λειτουργός,
για τα υπόλοιπα 50.000.000 τα παραστατικά που προσκομίστηκαν είναι «θολά και
ελλιπή» και δεν δικαιολογούν τις δαπάνες.

Ο προϊστάμενος στην Εισαγγελία Εφετών Δ. Σιδέρης ­ συντασσόμενος απολύτως με
το πόρισμα που του παρέδωσαν οι δύο εφέτες ­ άσκησε χθες ποινική δίωξη κατά
παντός υπευθύνου για υπεξαίρεση ιδιαίτερα μεγάλης αξίας κατ' εξακολούθηση σε
βαθμό κακουργήματος, με την επιβαρυντική περίπτωση της κατάχρησης εμπιστοσύνης.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16359P033</ED>
<ID>
ID:19866

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P03&aa=3</URL></REF>


Article

<CATEGORY>vin09</CATEGORY>

 <H5>ΛΕΥΚΩΜΑ ΤΟΥ ΚΩΣΤΑ ΣΤΑΜΑΤΟΠΟΥΛΟΥ ΜΕ ΦΩΤΟΓΡΑΦΙΕΣ ΛΙΖΑΣ ΕΒΕΡΤ
</H5><H2>Η Μικρασία στον φακό
</H2>
<H3>Καθώς τα φωτογραφικά λευκώματα που είναι αφιερωμένα στη Μικρά Ασία
πληθαίνουν, η δίψα της εικόνας υποχωρεί και την πρώτη θέση παίρνει η δίψα της
Ιστορίας. Αυτήν ακριβώς καλύπτει το βιβλίο «Η Μικρασία του Αιγαίου», των
εκδόσεων Αστερισμός - Λίζα Έβερτ
</H3>
Το Λιβίσι στη ΝΑ Μικρά Ασία. Μια μικρή πολιτεία 5-6 χιλιάδων Ελλήνων με 1.200
σπίτια και 20 εκκλησίες, εντελώς ερειπωμένη (φωτογραφία της Λίζας Έβερτ)

Στον κολοφώνα προβάλλει το όνομα του ιστορικού Κώστα Σταματόπουλου και
ακολουθεί το όνομα της γνωστής φωτογράφου κ. Λίζας Έβερτ, που προσφέρει σ'
αυτή την πυκνογραμμένη ιστορία που καλύπτει 3.000 χρόνια, μια σειρά από
διακόσιες έγχρωμες φωτογραφίες.

Τα στοιχεία της Ιστορίας της Μικράς Ασίας όπως τα ξέρουμε, έχουν μια οπτική
ελληνοκεντρική. Το κείμενο του Κώστα Σταματόπουλου, όμως, μας μεταφέρει στην
αντίπερα ακτή. «Συνήγαγα μέσα από τη γεωγραφία και την ιστορία του χώρου αρχές
και συμπεράσματα, πασχίζοντας να εννοήσω τους βαθύτερους της περιοχής
ρυθμούς», σημειώνει ο συγγραφέας.

Η φύση, τριπλή. Μία στενή παραθαλάσσια λωρίδα, η άμεση ενδοχώρα της αμπέλου
και της ελιάς και ακολουθεί το υψίπεδο, το ανοιχτό στους κόσμους, τις
επιδράσεις, τις εισβολές της Ασίας.

Η ενδοχώρα, πιέζει και ο Ελληνισμός, επιμένει και επανέρχεται στα παράλια,
ξανά και ξανά. Ο αποικισμός των παραλίων της Μικράς Ασίας δεν συντελέσθηκε μια
κι έξω στους ηρωικούς και ιστορικούς χρόνους, αλλά ήταν φαινόμενο συχνά
επαναλαμβανόμενο μέχρι το τέλος της ελληνοκρατίας, με χιλιάδες Πελοποννησίων,
νησιωτών, Αιτωλών, Κρητών, να εποικίζουν κάθε τόσο τα παράλια.

Ειδικά κεφάλαια του βιβλίου είναι αφιερωμένα στην αρχαία Ιστορία της Ιωνίας,
το «θαύμα» της φιλοσοφίας, τους αιώνες ακμής και συντριβής λ.χ. το πώς ακριβώς
επέδρασε σε κάθε πόλη το πέρασμα του Μεγάλου Αλεξάνδρου ή η εγκατάσταση των
Ρωμαίων, το πότε και πώς ξεκίνησε η εισβολή των Τουρκομάνων, το πώς η
οθωμανική κατάκτηση έδωσε τη θέση της στη βελτίωση της ποιότητας ζωής των
Ελλήνων. Είναι εκπληκτικά τα στοιχεία που παρατίθενται για την ακμή του
Ελληνισμού μετά το 1850. Αναφέρουμε: Στο Βιλαέτι Αϊδίνου (Σμύρνης) το έτος
1920, φοιτούσαν στα ελληνικά σχολεία 56.525 μαθητές (35.969 αγόρια και 20.556
κορίτσια) και δίδασκαν 1.287 διδάσκαλοι και καθηγητές. Έλληνες ήλεγχαν το
80,2% της βιομηχανίας κ.ά. Τα τελευταία κεφάλαια τεκμηριώνονται και με κάποιες
σπάνιες και συγκινητικές πάντα μαρτυρίες, όπου συχνά επαναλαμβάνεται πόσο
ειρηνική και φιλική ήταν η συμβίωση Ελλήνων και Τούρκων λίγο πριν από το τέλος.

Οι φωτογραφίες της Λίζας Έβερτ τα δείχνουν όλα: τα αρχαία μνημεία, τείχη,
κάστρα, θέατρα, ναούς, τα βυζαντινά, τους σύγχρονους οικισμούς, τα ερείπια, τα
πρόσωπα των σημερινών κατοίκων.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16359P041</ED>
<ID>
ID:19792

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Διαδρομές του βιβλίου
</H2><H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Στην καρδιά της Αθήνας, στην Πλατεία Κλαυθμώνος, δίπλα στο υπερφυσικό, άχαρο
και αφύσικο γλυπτό της εθνικής συμφιλίωσης, άρχισε να λειτουργεί πριν από
μερικές ημέρες το λεγόμενο «παζάρι του βιβλίου». Διάφοροι εκδότες ­ ανάμεσά
τους και μερικά από τα μεγάλα ονόματα ­ εκποιούν σε πολύ χαμηλές τιμές
παλαιότερα, κατά κανόνα, βιβλία τους, ενώ ταυτόχρονα δίνουν την ευκαιρία στο
αναγνωστικό κοινό να αποκτήσει τίτλους που πιθανώς του έχουν διαφύγει, και να
εθιστεί σε μια πρακτική που, τουλάχιστον στη χώρα μας, δεν είναι συνηθισμένη
«διά τα προϊόντα της διανοίας», όπως θα έλεγε ο Ροΐδης.

Εδώ και έναν αιώνα, σχολιάζοντας το κληροδότημα Μαρασλή, ο συγγραφέας της
«Πάπισσας Ιωάννας» έγραφε ανάμεσα σε άλλα: «Τα πάντα εδανείσθημεν παρά των
εσπερίων εθνών, πολίτευμα, νόμους, έθιμα, ενδύματα και διασκεδάσεις, και ενός
μόνου πράγματος εθεωρήσαμεν περιττεύουσαν την εισαγωγήν, των προϊόντων της
διανοίας, πιστεύοντες, ως φαίνεται, κατορθωτήν την άνευ της καλλιεργείας αυτής
εξίσωσιν ημών προς τα άλλα έθνη κατά τα λοιπά». Τούτη η διαπίστωση μοιάζει
άδικη και εκτός πραγματικότητας. Γιατί, και αρκετά ξένα βιβλία μεταφράζονταν
την εποχή εκείνη, και, παράλληλα, η λογοτεχνική γενιά του 1880 χάραζε τον δικό
της καινοτόμο και οδυνηρό δρόμο, με πολλά και ευπρόσωπα δείγματα γραφής. «Τα
προϊόντα της διανοίας» απασχολούσαν ικανό μέρος τού τότε εγγράμματου πληθυσμού
της χώρας.

Η φράση του Ροΐδη πέρασε από το μυαλό μου, καθώς διέτρεχα βιαστικά τους
στεγασμένους πάγκους με τα πάσης φύσεως βιβλία που έχουν εγκατασταθεί στην
Πλατεία Κλαυθμώνος. Η ποικιλία των βιβλίων που πωλούνται εκεί, καλύπτει όλα τα
ενδιαφέροντα. Το παιδικό βιβλίο γειτνιάζει με την αφθονία των πολιτικών
εκδόσεων της δεκαετίας του '70, σύγχρονοι ποιητές συμπαρατάσσονται με
αξιοπρεπείς μεταφράσεις ξένων έργων, εκδόσεις του ποδαριού και επιμελημένα
μικρόσχημα βιβλία συναγωνίζονται μεγαλόσχημους τόμους γύρω από κάθε θέμα και
για κάθε γούστο.

Φαίνεται μάλλον αδύνατον να μπορεί κανείς να βγάλει συμπεράσματα για την
αγοραστική τύχη (ή ατυχία) ορισμένων βιβλίων απ' αυτά που εκτίθενται. Έτσι κι
αλλιώς, από τη σύντομη περιδιάβασή μου διαπίστωσα ότι δεν εκπροσωπούνται όλοι
ή οι περισσότεροι εκδότες, ούτως ώστε να έχουμε ικανοποιητικό δείγμα της
συνολικής βιβλιοπαραγωγής. Δεν μπορούμε, δηλαδή, να αναζητήσουμε τους λόγους
για τους οποίους αξιόλογοι τίτλοι παρέμειναν στα αζήτητα και δεν προτιμήθηκαν
στην εποχή τους από το κοινό. Μπορούμε, όμως, να διακρίνουμε τα ίχνη του
εκδοτικού οργασμού που παρατηρήθηκε στις μεταπολιτευτικές δεκαετίες και
εξακολουθεί να παρατηρείται, με μεγαλύτερη ένταση, ακόμη και σήμερα. Είναι,
πάντως, εμφανείς ορισμένες αλλαγές διαφορετικού τύπου, που σημειώθηκαν στην
παραγωγή των βιβλίων τον τελευταίο καιρό. Βελτιώθηκε η αισθητική τους, τα
εξώφυλλά τους υπακούουν σε άλλες αντιλήψεις, δίνεται μεγαλύτερη προσοχή στην
προβολή του ονόματος του συγγραφέα, ο οποίος φαίνεται να αποτελεί σημαντικό
δέλεαρ για τις προτιμήσεις του αναγνώστη. Έτσι, το βιβλίο-εμπόρευμα
διοχετεύεται σήμερα στην αγορά με ελκυστικότερο, μα και περισσότερο
τυποποιημένο από άλλοτε τρόπο. Κρατώντας στα χέρια μια σημερινή έκδοση και
μιαν αντίστοιχη των αρχών του '80, εύκολα και γρήγορα καταλαβαίνεις τι έχει
μεσολαβήσει από τότε.

Δεν είναι μόνον το όνομα του συγγραφέα που μετράει σήμερα. Είναι και το όνομα
του μεταφραστή, είναι ο εκδοτικός οίκος, είναι ο υπεύθυνος ορισμένων σειρών ­
στοιχεία δηλαδή στα οποία παλαιότερα δεν δινόταν η προσοχή και η σημασία που
δίνεται σήμερα από μεγάλο μέρος του αναγνωστικού κοινού. Αλλά και από την
πλευρά των εκδοτών υπάρχει μεγαλύτερη, συγκριτικά με το παρελθόν, ενημέρωση.
Οι μεγάλες εκδοτικές επιτυχίες του εξωτερικού περνούν σε πολύ μικρό χρονικό
διάστημα στη γλώσσα μας. Πολύ συχνά καταβάλλεται μεγάλος αγώνας για να
εξασφαλιστούν τα πνευματικά δικαιώματα και να αποκτηθούν αποκλειστικότητες.
Ένας ολόκληρος μηχανισμός λειτουργεί πίσω από κάθε αξιόλογη έκδοση ελληνικού ή
ξένου βιβλίου. Συγγραφείς, εκδότες, μεταφραστές (και λιγότερο οι διορθωτές
εκδόσεων, οι μακετίστες εξωφύλλων και οι τυπογράφοι) έχουν καταστεί, σε μεγάλο
βαθμό, οικεία και γνωστά ονόματα στον σημερινό αναγνώστη.

Η υπερπαραγωγή βιβλίου είναι τέτοια που, κατά τον λόγο και πάλι του Ροΐδη, «το
να μείνη τις άγνωστος εν Ελλάδι είναι σχεδόν κατόρθωμα».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16359P042</ED>
<ID>
ID:19833

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P04&aa=2</URL></REF>


Article

<CATEGORY>vin09</CATEGORY>

 <H5>Ζουμ στο αμερικανικό σινεμά
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

ΑΛΕΞΗΣ ΔΕΡΜΕΝΤΖΟΓΛΟΥ, Ιστορίες από το αμερικανικό σινεμά, Θεσσαλονίκη,
εκδόσεις «Ερωδιός», σελ. 200.

Μία διαδρομή τριάντα οκτώ ολόκληρων χρόνων αμερικανικού σινεμά ­ από το
1960, όταν κάλπασαν οι... «Επτά υπέροχοι», μέχρι το 1998, όταν ξεκίνησε για το
μοιραίο αλλά κερδοφόρο ταξίδι του ο «Τιτανικός» ­ διασχίζει ο κριτικός
κινηματογράφου Αλέξης Δερμεντζόγλου μέσα από το βιβλίο του «Ιστορίες από το
αμερικανικό σινεμά».

Με συνεχείς συνειρμούς και αναφορές σε τίτλους γνωστών και άγνωστων
αμερικανικών ταινιών και με μία γραφή που θυμίζει ασθματικό μοντάζ εικόνων, ο
συγγραφέας καταθέτει μια καθαρά προσωπική άποψη και κυρίως αναλύει γλαφυρά πώς
το παρελθόν του αμερικανικού σινεμά μετεξελίχθηκε στη σημερινή του εικόνα.

Παρά τη θεωρητική του βάση, το βιβλίο ­ που είναι χωρισμένο σε 25 κεφάλαια
­ δεν αποτελεί ούτε συρραφή κριτικών, ούτε δυσνόητο κοινωνιολογικό δοκίμιο.
Απευθύνεται σ' αυτούς που αγαπούν το σινεμά και έχουν δει τις συγκεκριμένες
ταινίες - αναφορές, αποκτά ταυτόχρονα έναν μυθιστορηματικό χαρακτήρα με έντονα
τα στοιχεία των βιωμάτων και της λογοτεχνίας. Σε ταξιδεύει στο χώρο των
εικόνων και ιδίως εξετάζει τον τρόπο και τη διαδικασία που τα αμερικανικά
κινηματογραφικά αρχέτυπα συνδέονται - επηρεάζουν τον κινηματογραφόφιλο,
αντιστοιχούν με τους προσωπικούς του κώδικες.

Ο Βασίλης Βασιλικός, που προλογίζει το βιβλίο, το χαρακτηρίζει «διεθνή
πρωτοτυπία» και θεωρεί βέβαιο πως δεν υπάρχει ανάλογό του στην ελληνική βιβλιογραφία.

Οι ιστορίες του αμερικανικού σινεμά, τελικά, είναι και δικές μας στο
επίπεδο που η κινηματογραφία των ΗΠΑ με λαϊκότητα, πειθώ, αλλά και καλή
διανομή γνωρίζει καλά να στοχεύει στις κρυμμένες και αθέατες πτυχές της
ανθρώπινης συνείδησης. Ο αναγνώστης βρίσκεται μπροστά σε μια πολύ ευχάριστη
έκπληξη και αποκτά αυτοπεποίθηση και ελπίδα για να συνεχίσει το όνειρο και τον
προσωπικό αγώνα, να αντέξει στην καθημερινή αγωνία.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16359P043</ED>
<ID>
ID:19867

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P04&aa=3</URL></REF>


Article

<CATEGORY>vin09</CATEGORY>

 <H5>ΑΥΞΗΣΑΝ ΤΟ ΚΟΙΝΟ ΤΟΥΣ Ο ΑΚΑΛΥΠΤΟΣ ΚΑΙ Ο ΑΡΧΙΜΑΝΔΡΙΤΗΣ
</H5><H2>Τους είδαν 2.591.000 άτομα
</H2>
<H3>Η παρέα του Ακάλυπτου στην κωμική σειρά του Antenna «Και οι παντρεμένοι έχουν
ψυχή» έχουν κάνει... σπίτι τους την πρώτη θέση του πίνακα τηλεθεαματικότητας.
</H3>
Στο επεισόδιο της περασμένης Τρίτης ο Αντώνης Καφετζόπουλος και ο Γιώργος
Παρτσαλάκης, όχι μόνον κατάφεραν να διατηρήσουν την πρωτιά, αλλά αύξησαν την
τηλεθέαση. Από 1.185.000 τηλεθεατές που τους είδαν στο προηγούμενο επεισόδιο,
έφθασαν τώρα τους 1.351.000.

Σε απόσταση αναπνοής τούς ακολούθησε η δραματική σειρά του Μανούσου Μανουσάκη
«Άγγιγμα ψυχής» (με τον Σταύρο Ζαλμά, που υποδύεται έναν αρχιμανδρίτη, και τη
Θεοφανία Παπαθωμά). Την παρακολούθησαν 1.240.000 τηλεθεατές (το προηγούμενο
επεισόδιο είχαν δει 1.142.000). Σ' αυτό το επεισόδιο (της Δευτέρας 25
Ιανουαρίου) ο Ιωάννης είχε καλέσει σε δείπνο τη Δέσποινα. Στο μεταξύ, τα
πράγματα έγιναν ακόμη πιο δύσκολα και για τους δύο γιατί όσο κι αν προσπαθούν
να κρατήσουν τα προσχήματα δεν καταφέρνουν να κρύψουν τον έρωτά τους.

Η άλλη κοινωνική και αισθηματική σειρά του Antenna, «Επιθυμίες», διατήρησε για
άλλη μια εβδομάδα την ίδια θέση (3η) χάρη στους 1.090.000 τηλεθεατές που είδαν
την Έλενα (Αλεξάνδρα Παλαιολόγου) να φεύγει με τον Παύλο (Γιάννη Βούρο) για το
Μπαλί, όπου περνά έντονες ερωτικές στιγμές παρότι η ίδια είχε ένα άσχημο
προαίσθημα για τη σχέση τους.

Στο τέταρτο σκαλοπάτι ανέβηκε (από το 12 που ήταν μια εβδομάδα πριν) μια άλλη
κωμική σειρά του Antenna, τα «Εγκλήματα» (με την Ηρώ Μανέ, τη Μαρία Καβογιάννη
και τον Κώστα Κόκλα), όπου στο συγκεκριμένο επεισόδιο ο Αλέκος και η Φλώρα
εξακολουθούν να ζουν τον θυελλώδη έρωτά τους (το παρακολούθησαν 988.000 τηλεθεατές).

Έξι θέσεις ανέβηκε μέσα σε μία εβδομάδα η Ρούλα Κορομηλά και το σόου της
«Μπράβο - έκανες την τύχη σου» και από την 11η βρέθηκε στην 5η, ενώ την 6η
θέση κατέλαβε η δραματική σειρά «Το σημάδι του έρωτα» (με τη Βάνα Μπάρμπα και
τον Στράτο Τζώρτζογλου). Στο 7ο σκαλοπάτι η παρέα του ΑΜΑΝ (από τη 16η που
ήταν την προπερασμένη εβδομάδα), ενώ στην 8η θέση πλασαρίστηκε η χιουμοριστική
σειρά «Δύο ξένοι» (με τον Νίκο Σεργιανόπουλο και την Εβελίνα Παπούλια) παρότι
είχε προβληθεί σε επανάληψη.

Μέσα στις πρώτες διακεκριμένες θέσεις του πίνακα τηλεθεαματικότητας έχει
ενταχθεί και ένα δελτίο καιρού (του Mega), καθώς και δύο δελτία ειδήσεων, ένα
του Mega (9η θέση) και ένα του Antenna (12η).

Η δραματική εξέλιξη που έχει πάρει το ειδύλλιο στη σειρά της Μιρέλας
Παπαοικονόμου «Η ζωή που δεν έζησα» (με την Ταμίλα Κουλίεβα) φιγουράρει τώρα
στην 11η θέση (από την 30ή) χάρη στους 776.000 τηλεθεατές που την παρακολούθησαν.

Τις υπόλοιπες θέσεις κατέλαβαν: η «Νταντά για όλες τις δουλειές» (13η), ο
«Βίος ανθόσπαρτος» (14η) και η κωμωδία «Κωνσταντίνου και Ελένης» (15η).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16359P051</ED>
<ID>
ID:19793

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* «Ο παραγιός μου ο ραλίστας» για ελληνική απογευματινή ταινία από το Mega.
Και στο σημείο που ο Αλέκος Τζανετάκος διασκεδάζει στο κλαμπ τη εποχής
του χορού σέικ, προκύπτει Δάκης με λεπτό μικρόφωνο, μαύρο γιλέκο και
λευκό πουκάμισο με στρογγυλεμένες άκρες στον γιακά. Νεώτατος ο τραγουδιστής,
ευειδής και καλλίφωνος. Και με το ίδιο σεμνό και ντροπαλό ύφος που ακόμα και
σήμερα εμφανίζεται στις πρωινές εκπομπές της τηλεόρασης.

* Μία εμμονή με τη μόδα η «Τηλε-πάθεια» την έχει. Γι' αυτό και η εκπομπή της
ΝΕΤ «Η μόδα σήμερα», κάθε πρωί στις 11, δεν περνάει απαρατήρητη. Ύστερα από
μερικές επιδείξεις σχεδιαστών ήρθε η σειρά παρουσίασης και άλλων προσώπων. Η
περίπτωση του φωτογράφου Νικ Νάιτ ήταν μία από αυτές. Μάγος του φακού,
ψυχογράφος προσώπων, άνθρωπος «που βοηθάει να δίνει λύσεις στα προβλήματα των
άλλων», όπως αυτοχαρακτηρίστηκε. Και οι «λύσεις» του είναι ένας μεγάλος
κατάλογος από καμπάνιες για πρωτοπόρους σχεδιαστές από τον Γιόζι
Γιαμαμότο μέχρι τον Τζον Γκαλιάνο και συνεργασίες με τον
Αλεξάντερ Μακουίν για τις επιδείξεις-θεάματα, οι οποίες προκαλούν τόσα
σχόλια όσα χρειάζονται και τα ρούχα του. Αυτή η συνέντευξη με τον Νικ Νάιτ,
έναν άσο της σύγχρονης φωτογραφίας πορτρέτων, ήταν ενδιαφέρουσα και για έναν
άλλο λόγο: η προσέγγιση του για τον χώρο της μόδας δεν ήταν πάντα κολακευτική.
Είχε όμως άποψη ακλόνητη.

* Σπεύδει η ΝΕΤ να προλάβει τις αφιερωματικές εκπομπές στον Άγιο Βαλεντίνο που
θα κατακλύσουν τα κανάλια την ερχόμενη εβδομάδα, καθότι διόλου δεν επιθυμεί να
συσχετίσει το ύφος της με τη γιορτή των ερωτευμένων. Κι έτσι, την Κυριακή, ένα
τέταρτο μετά τα μεσάνυχτα, σκοπεύει να προβάλει τα «Νυχτερινά» (σκοπεύει γιατί
ποτέ κανείς δεν μπορεί να είναι σίγουρος), με θέμα τις μεγάλες σκηνές αγάπης
από τις όπερες του Τζιάκομο Πουτσίνι. Πρόκειται για αποσπάσματα από τις
όπερες «Μαντάμ Μπάτερφλαϊ», «Η κόρη της Δύσης», «Μανόν Λεσκό», «Ο Μανδύας»,
«Τόσκα» και «Μποέμ» από παραστάσεις που μαγνητοσκοπήθηκαν στη Σκάλα του
Μιλάνου, στην Αρένα της Βερόνας και στο Κόβεντ Γκάρντεν του Λονδίνου.

* Μπροστά. Χιλιόμετρα και χρόνια μπροστά τα «Ρεπορτάζ χωρίς σύνορα» του
Στέλιου Κούλογλου. Με μία ικανότητα να παρουσιάζει τα πιο
δύσκολα θέματα με το χάρισμα ενός παραμυθά. Μόνο που στο αφηγηματικό ταλέντο
του χαρισματικού παραμυθά ο ρεπόρτερ και ερευνητής δημοσιογράφος προσθέτει
αλήθειες, μαρτυρίες, οπτικές αποδείξεις πως αυτά που λέει δεν είναι παραμύθια,
αλλά πράγματα που συνέβησαν και συμβαίνουν. Σαν την ιστορία ενός μέλους της
οργάνωσης Χιεσμπολάχ, που η βόμβα που ετοίμαζε ανατινάχτηκε στο δωμάτιό του.
Και έμεινε τυφλός και ανάπηρος να μιλάει σε ένα βίντεο για ό,τι θεωρεί πίστη
σε έναν σκοπό, νοσταλγώντας τη γυναίκα και τη μικρή του κόρη. Και από δίπλα η
συνέντευξη του αρχηγού της αντιτρομοκρατικής υπηρεσίας του Ισραήλ να αρνείται
να απαντήσει στον δημοσιογράφο για την περίπτωση δολιοφθοράς και παγιδευμένων
εκρηκτικών υλικών που είχε στην κατοχή του το μέλος της Χιεσμπολάχ. Και η
πίστη στον σκοπό του εκτινάχτηκε μαζί με τη μισή ζωή του.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16359P052</ED>
<ID>
ID:19834

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P05&aa=2</URL></REF>


Article

<CATEGORY>vin15</CATEGORY>

 <H5>Ψηλά οι μετοχές του Χούλα Χουπ
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΜΑΥΡΗ ΚΩΜΩΔΙΑ ΤΩΝ ΑΔΕΛΦΩΝ ΚΟΕΝ ΣΤΗΝ ΕΤ3
</H3>
ΝΩΡΙΣ

13.45 ΕΤ1 «Οι αντίζηλοι». Μία γυναίκα δύο φίλοι. Κόντρες και
ζήλειες. Με Χλόη Λιάσκου, Μυλωνά και Νέγκα. *

15.00 Seven Χ «Σαλώμη» (Salome where she danced). Πάλι; Η Ιβόν
Ντε Κάρλο καταδιώκεται ως κατάσκοπος, πάει στην Αμερική και πέφτει στην
αγκαλιά γκάνγκστερ. (Διάρκεια: 90') **

15.15 ΝΕΤ «Ρίο Μπράβο (Rio Bravo). Τοπ γουέστερν, από τα
αγαπημένα των σημειολόγων. Μεγαλοκτηματίας με τους μπράβους του εφορμούν να
ελευθερώσουν τον αδελφό του πρώτου, αλλά ο σερίφης με δύο προβληματικούς
βοηθούς τούς εμποδίζουν. Χορταστικό, στιβαρό, ψυχολογικό με χαρακτήρες. Από
τις σπουδαιότερες στιγμές του Τζον Γουέιν. Με Ντιν Μάρτιν, Ρίκι Νέλσον (ο
τραγουδιστής) και Άντζι Ντίκινσον. Η σκηνοθεσία είναι του Χάουαρντ Χοκς. ****

15.20 Mega «Ο κύκλος των χαμένων ποιητών» (Dead poets society).
Εξαιρετικό. Η δραματική ταινία του Πίτερ Γουίαρ που λάτρεψε η νεολαία του '80.
Καθηγητής ελευθερώνει τα παιδιά με το σύνθημα «άδραξε τη μέρα». Από τις
καλύτερες ερμηνείες του Ρόμπιν Ουίλιαμς. Όσκαρ πρωτότυπου σεναρίου. (Διάρκεια:
123') ***

16.30 Skai «Ο ζηλιαρόγατος». Κλασικό του Τζαβέλλα, με
Λογοθετίδη, Κωνσταντάρα και Λιβυκού. Η σύζυγος στήνει παγίδα στον αδιάφορο
σύζυγο. (Διάρκεια: 108') ** ½

18.00 Mega «Ένας άφραγκος Ωνάσης». Ο Βουτσάς εκλαμβάνεται ­ λόγω
συνωνυμίας ­ ως μεγιστάνας. Με τη Μέμα Σταθοπούλου και την Αιμιλία Υψηλάντη.
(Διάρκεια: 85') *

18.10 Antenna «Δελησταύρου και υιός». Οι υποψήφιες χήρου
φλερτάρουν με τον γιο του. Με Λογοθετίδη, Λιβυκού, Στρατηγό και Καρέζη.
(Διάρκεια: 91') **

ΑΡΓΑ

21.00 Seven Χ «Δεύτερη χορωδία» (Second chorus). Μιούζικαλ του
'40 με Φρεντ Αστέρ, Πολέτ Γκοντάρ και Μπέργκες Μέρεντιθ. (Διάρκεια: 85') **

21.05 Antenna «Γεμιστό όπλο Νο1» (Loaded weapon 1). Πλακίτσες
και καλαμπούρια εις βάρος τού... Φονικού Όπλου και του Μελ Γκίμπσον. Με
ντουέτο γκαφατζήδων αστυνομικών. Εμίλιο Εστέβεζ και Σάμιουελ Τζάκσον (στον
ρόλο του Ντάνι Γκόβερ). Περνάει η ώρα. Παίζει και ο Μπρους Γουίλις. (Διάρκεια:
79') ***

21.10 Mega «Χτυποκάρδια στο θρανίο». Η Αλίκη παρατάει τα θρανία,
παντρεύεται τον γόητα γιατρό Παπαμιχαήλ, αλλά νοσταλγεί και επιστρέφει στο
Γυμνάσιο. Καθηγητής ο Παπαγιαννόπουλος. (Διάρκεια: 109') **

22.00 Star «Τζάκι Τσαν εναντίον Μαφίας» (Mr. Canton and the Lady
Rose). Νεαρός φθάνει στην Καντόνα και γίνεται αρχηγός της Μαφίας. **

22.30 ΝΕΤ «Το παιχνίδι του θανάτου» (Gleaming the cube). Νεαρός
που το 'χει ρίξει στην τρελή αποφασίζει να βρει τον δολοφόνο του γιου του σε
γειτονιά Βιετναμέζων της Καλιφόρνιας. Με Κρίστιαν Σλέιτερ και Στίβεν Μπάουερ.
(Διάρκεια: 105') **

22.50 Antenna «Διπλοπενιές». Μιούζικαλ του Σκαλενάκη με Αλίκη
και Παπαμιχαήλ. Εκείνος από την οικοδομή στο μπουζούκι και εκείνη στην πίστα.
(Διάρκεια: 72') *

«Ο κύριος Χούλα Χουπ». Πολ Νιούμαν, Τιμ Ρόμπινς σε θανάσιμο εναγκαλισμό

23.00 ΕΤ3 «Ο κύριος Χούλα Χουπ» (The Hudsucker Proxy).
Υποτιμημένο αλλά... εξαιρετικό. Σαν μαύρη κομεντί. Των Κόεν. Ασήμαντος
κρεμανταλάς υπάλληλος τοποθετείται στον θώκο του προέδρου εταιρείας,
προκειμένου να τη βυθίσει και οι επιτήδειοι να κερδίσουν από τις φτηνές
μετοχές. Όμως, ο χαζός... πρόεδρος επινοεί στεφάνι χορού χούλα χουπ. Δηλαδή το
0! Με Τιμ Ρόμπινς, Πολ Νιούμαν και Τζένιφερ Τζέισον Λι. Μην το χάσετε.
(Διάρκεια: 106') ****

23.15 Skai «Ανοιχτοί λογαριασμοί» (An unfinished affair).
Παραλλαγή της «Ολέθριας σχέσης». Όλοι... άγνωστοι, καθώς και η ταινία.
(Διάρκεια: 94') (;)

23.30 ΕΤ1 «Καλά Χριστούγεννα, κύριε Λόρενς» (Mary Christmas Mr.
Lawrence). Σε ιαπωνικό στρατόπεδο συγκέντρωσης, με εκτελέσεις και αυστηρή
πειθαρχία. Η σκηνοθεσία είναι του Ναγκίσα Οσίμα. Με Ντέιβιντ Μπάουι, Τομ Κόντι
και Τακέσι Κιτάνο. ***

23.45 Seven Χ «Αταλάντη» (L' Atalante). Θρυλική ταινία στην
ιστορία του σινεμά. Η μοναδική που σκηνοθέτησε ο Ζαν Βιγκό. Ζευγάρι νέων σε
πλωτή σχεδία στον Σηκουάνα. Αλληγορικό, τρυφερό. Ό, τι πρέπει για τη
βιντεοθήκη σας. (Διάρκεια: 89') ****

ΠΟΛΥ ΑΡΓΑ

00.30 Mega «Ερωτική έκσταση» (Rapture). Ύστερα από χρόνια
απουσίας ξαναφουντώνει ο έρωτας ανάμεσα σε μεγάλο άνδρα και παντρεμένη, πρώην
ερωμένη του. Του Τίμοθι Μποντ, με Μάικλ Όντκιν και Κάρεν Άλεν. (Διάρκεια: 97')
** ½

00.30 Star «Ήρεμη δύναμη» (Quiet fire). Μοναχικός τύπος τα βάζει
με το κατεστημένο, με αφορμή την παρουσία διεφθαρμένου υποψηφίου για τη
Γερουσία. Σκηνοθετεί και πρωταγωνιστεί κάποιος Λόρενς Χίλτον Τζέικομπς. *

00.40 Antenna «Νανά». Μεταφορά του μυθιστορήματος του Ζολά με
Κάτια Μπέργκερ, Ζαν Πιέρ Ομόν. Μέτριο. (Διάρκεια: 90') **

01.30 ΕΤ3 «Jimmy Reardon». Δεκαεπτάχρονος επαναστατεί εναντίον
του πατέρα του και «τραβάει» πίσω από την αγαπημένη του για... Χαβάη. Με τον
μακαρίτη Ρίβερ Φίνιξ και την Αν Μάγκνουσον. Κι αυτό μέτριο. (Διάρκεια: 92') **

01.30 Skai «Καθημερινοί ήρωες» (North shore fish). Κι αυτή η
περιπέτεια του Ίσραελ Χόροβιτς είναι άγνωστη. Με ψαράδες στη βόρεια ακτή της
Μασαχουσέτης. (;)

02.20 Antenna «Κάπτεν Σκάρλετ» (Captain Scarlet). Περιπέτεια
μετά τους ναπολεόντειους πολέμους στη Νότια Γαλλία. Μεταπολεμικό, αμερικανικής
παραγωγής, με Ρίτσαρντ Γκριν και Λεονόρα Αμάρ. Ξεπερασμένο. (Διάρκεια: 78') **

03.15 Mega «Πεθαίνω από αγάπη» (Every time we 
say Goodbye). Ερωτικό λαβ στόρι, ανάμεσα σε Αμερικανό 
φαντάρο του '42 και Εβραία, στην Ιερουσαλήμ. Οι γονείς της έχουν αντιρρήσεις.
Με Τομ Χανκς του 1986, πριν γίνει διάσημος. Καληνύχτα σας. (Διάρκεια: 94') **


1. «Ο κύριος Χούλα Χουπ». Αριστοτεχνική κωμωδία των Κόεν (ΕΤ3, 23.00).

2. «Ρίο Μπράβο». Γουέστερν με τα όλα του και με Τζον Γουέιν (ΝΕΤ, 15.15).

3. «Αταλάντη». Το θρυλικό φιλμ του Ζαν Βιγκό για τη βιντεοθήκη σας
(Seven Χ, 23.45).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16359P061</ED>
<ID>
ID:19805

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P06&aa=1</URL></REF>


Article

<CATEGORY>vin15</CATEGORY>

 <H5>Επανάσταση και ρομαντισμός
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΠΕΡΙΠΕΤΕΙΑ ΣΤΟ ΦΛΕΓΟΜΕΝΟ ΜΕΞΙΚΟ ΤΟΥ 1910
</H3>
ΝΩΡΙΣ

13.30 ΝΕΤ «Οι μεγάλες προσδοκίες». Πολλά ονόματα, ασήμαντα
αποτελέσματα. Με Αλεξανδράκη, Λαδικού, Μυράτ, Χέλμη, Καλλέργη, Τριανταφυλλίδη.
(Διάρκεια: 90')*

13.45 ΕΤ1 «Η Οδύσσεια ενός ξεριζωμένου». Ο Νίκος Ξανθόπουλος, το
παιδί του λαού, ψάχνει τον πατέρα του εκ της Μικράς Ασίας. Μελούρα με Άντζελα
Ζήλεια, Μιράντα Κουνελάκη. Όμως με την πάροδο του χρόνου έγινε... καλτ.**

15.00 Seven Χ «Βσιλικός γάμος» (Royal wedding). Τα ίδια; Τα
ίδια. Με Φρεντ Αστέρ και Τζέιν Πάουελ στο Λονδίνο να χορεύουν για τους γάμους
Ελισάβετ - Φίλιππου! Μιούζικαλ του Στάνλεϊ Ντόνεν. (Διάρκεια: 93')**½

15.45 ΕΤ3 «Ο Σάιμον και οι κυνηγοί των ονείρων» (Simon and the
dream hunters). Ταξίδι στο... Τρίτο Δάσος. Παιδιά ανακαλύπτουν ζωντανά... ζώα
που είχαν σκοτωθεί από άθλιους ανθρώπους. Οικολογικό και παιδικό από τον
Καναδά. Άγνωστο, σε σκηνοθεσία Ρότζερ Κάντιν. (Διάρκεια: 83').(;)

16.10 Mega «Στάσου πλάι μου» (Stand by me). Η πρώτη μεγάλη
ταινία της ημέρας. Τέσσερα παιδιά ψάχνουν το πτώμα συνομηλίκου τους. Πορεία
προς την εφηβεία. Από τα καλύτερα στο είδος του. Του Ρομπ Ράινερ, με Κίφερ
Σάδερλαντ, Ρίβερ Φίνιξ στο ξεκίνημά τους. Ελάχιστη εμφάνιση του Ρίτσαρντ
Ντρέιφους που θυμάται. Ο, τι πρέπει για παιδιά από 10 και πάνω. (Διάρκεια: 85')****

17.45 ΕΤ1 «Δύο μπάτσοι στην Εδέμ» (Exit to Eden). Κωμωδιούλα του
Γκάρι Μάρσαλ («Πρίτι γούμαν»). Δύο αστυνομικοί ψάχνουν... διαμάντια. Με Νταν
Ακρόιντ και Ρόζι Ο'Ντόνελ. Ευχάριστο. **½

18.10 Antenna «Ο παράς κι ο φουκαράς». Καλαμπούρια με
Χατζηχρήστο, Αυλωνίτη και... Βούρτση. Πλούσιος και φτωχός. (Διάρκεια: 85)*½

18.15 Mega «Η ζηλιάρα». Η Ρένα Βλαχοπούλου σε ρόλο παθολογικής
ζηλιάρας. Μεθώντας το... ξεπερνάει. Δεν λέει τίποτα. Παίζει και ο Γιώργος
Κωνσταντίνου. (Διάρκεια: 91')*

ΑΡΓΑ

21.00 ΕΤ3 «Τα βήματα που γοητεύουν» (Strictly ballroom). Από την
Αυστραλία. Έκανε θόρυβο, πήρε καλές κριτικές έξω, αλλά στην Ελλάδα...
βυθίστηκε. Χορός και νεολαία σε πρωτάθλημα... χορού στην Αυστραλία. Κιτς με
άποψη. Του Μπαζ Λούρμαν. Ίσως, στην τηλεόραση κάνει καλύτερη καριέρα.
(Διάρκεια: 90')**½

21.00 Star «Το νησί των κουρσάρων» (Cutthroat Island).
Χαριτωμένη περιπέτεια με την Τζίνα Ντέιβις να ψάχνει θησαυρό πειρατών...
σήμερα! Ο Μάθιου Μοντίν ακολουθεί. Ο ένας έχει τον μισό χάρτη, ο άλλος τον
άλλο μισό. Σε σκηνοθεσία Ρένι Χάρλαν (Διάρκεια: 123')***

21.00 Seven Χ «Ο υποψήφιος από τη Μαντσουρία» (The Manchurian
candidate). Από τα καλύτερα ψυχροπολεμικά και κατασκοπευτικά. Γυρίστηκε το
1961 από τον Τζον Φρανκεχάιμερ. Κομμουνιστές πράκτορες επιδίδονται σε πλύση
εγκεφάλων Αμερικανών φαντάρων. Αναφέρεται στον πόλεμο της Κορέας. Ο Λόρενς
Χάρβεϊ γίνεται όργανό τους, αλλά ο Φρανκ Σινάτρα αντιστέκεται. Δυνατό και
ασπρόμαυρο. (Διάρκεια: 126')***½

21.30 Skai «Θα σε κάνω βασίλισσα». Ο θείος καταφθάνει εξ
Αμερικής για να παντρέψει την ανιψιά του και σύζυγο του Βέγγου. Με Λάμπρο
Κωνσταντάρα και Νίκη Λινάρδου. Του Σακελλάριου. (Διάρκεια: 93') *½

22.00 ΝΕΤ «Κάρμεν» (Carmen). Η καλύτερη Κάρμεν του σινεμά. Όλο
φλόγα, φλαμένγκο και έρωτα. Με την αισθησιακή Λάουρα Ντελ Σολ, υπό τους ήχους
Πάκο ντε Λουτσία. Η σκηνοθεσία είναι του Κάρλος Σάουρα, που προσάρμοσε την
όπερα στα ισπανικά δεδομένα. Ολέ. ****

23.30. Mega «Ναντίν: αλεξίσφαιρος έρωτας» (Nadine). Περιπέτεια
με τον Τζεφ Μπρίτζες στο ρόλο του Βέρνον Χαϊτάουερ και την Κιμ Μπάσιντζερ ως
Ναντίν. Όστιν, 1954. Μια τυπική, ήρεμη πόλη του Τέξας. Η Ναντίν Χάιτάουερ
ονειρεύεται ότι θα 'ρθουν καλύτερες μέρες, αλλά προς το παρόν μετά δυσκολίας
τα καταφέρνει στο κομμωτήριο «Άλαμο Μπιούτι». Ο Βέρνον Χάιτάουερ είναι
ιδιοκτήτης του μπαρ «Μπλουμπονέ Λονζ». Μπορεί να είναι φτιαγμένοι από την ίδια
στόφα, αλλά τα μόνα κοινά σημεία μεταξύ τους είναι το ίδιο επίθετο και ένας
αποτυχημένος γάμος. Η σκηνοθεσία είναι του Ρόμπερτ Μπέντον. (Διάρκεια: 79') ***

23.30 Seven Χ «Οι παράνομοι» (The star packer). Γουέστερν καλτ
του 1934, σε σκηνοθεσία Ρόμπερτ Μπράντμπερι και διάρκειας μόλις 53 λεπτών.
Γυρίστηκε στο πόδι, αλλά έτη αργότερα εκτιμήθηκε. Με Τζον Γουέιν σε κυνήγι
παρανόμων της Άγριας Δύσης. ***

ΠΟΛΥ ΑΡΓΑ

24.00 ΕΤ1 «Σκοτεινή δολοφονία» (Black silence). Αγγλικό θρίλερ
με πόρνη, απεργίες, εργατοπατέρες. Η δολοφονία πόρνης οδηγεί επιθεωρητή στα
άδυτα αρχηγών συνδικάτου. 
Άγνωστο στην Ελλάδα, με Φίλιπ Μάντοκ και Τζον Ρις Ντέιβις. Για να δούμε.(;)

Γκρέγκορι Πεκ. Ρομαντικός «Γέρο Γκρίνγκο»

01.15 Mega «Ο γέρο-Γκρίνγκο» (Old Gringo). Ρομαντισμός,
επανάσταση, Μεξικό. Αμερικανός συγγραφέας στο φλεγόμενο Μεξικό του 1910
συναντάει και περιγράφει την περιπέτεια του γέρου Αμβρόσιου Μπιρς, που τα
δίνει όλα για τα όνειρά του. Η Τζέιν Φόντα σε ρόλο γεροντοκόρης που
απελευθερώνεται. Η μεγάλη τελευταία εμφάνιση του Γκρέγκορι Πεκ. 
Η σκηνοθεσία είναι του Αργεντινού Λούις Πουέντζο, της «Επίσημης ιστορίας»
(Όσκαρ καλύτερης ξενόγλωσσης ταινίας). Παλιομοδίτικο, αλλά και αθώο.
(Διάρκεια: 115')****

01.00 ΕΤ3 «Κυνηγώντας τον δολοφόνο μου» (DOA). Θρίλερ του '50 με
τον Έντμοτ Ο'Μπράιεν να ψάχνει το αντίδοτο δηλητηρίασης για να σωθεί εντός
24ωρου. Κι αυτό καλτ της εποχής, σε σκηνοθεσία Ρούντολφ Ματέ. Έγινε και ριμέικ
με πρωταγωνιστή τον Ντένις Κουέιντ. (Διάρκεια: 83')***

02.15 Antenna «Εκ προθέσεως» (Criminal intent). Δύο αστυνομικοί
στον ίδιο δρόμο. Και οι δύο σκληροί, βίαιοι και... ύποπτοι. Αστυνομική
περιπέτεια κάποιου Γουόρθ Κίτερ, με Ρόμπερτ Ντάβι και Τζακ Σκάλια. (Διάρκεια:
89') *


1.«Ο γέρο-Γκρίνγκο». Γκρέγκορι Πεκ στο Μεξικό και στην επανάσταση
(Mega, 01.15)

2.«Κάρμεν». Φλαμένγκο και Λάουρα Ντελ Σολ (ΝΕΤ, 22.00).

3.«Στάσου πλάι μου». Σκληρή εφηβεία και συγκινητική νοσταλγία με Ρίβερ
Φίνιξ (Mega, 16.10)

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16359P081</ED>
<ID>
ID:19806

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P08&aa=1</URL></REF>


Article

<CATEGORY>vin09</CATEGORY>

 <H5>ΠΡΟΧΩΡΟΥΝ ΤΑ ΓΥΡΙΣΜΑΤΑ ΤΗΣ ΝΕΑΣ ΣΕΙΡΑΣ ΤΟΥ MEGA
</H5><H5></H5><H2>Στα... θύματα η Ερατώ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Από... Τσιγγάνα, νεαρή φοιτήτρια. Ο λόγος για την Ερατώ των «Ψιθύρων καρδιάς»
Άννα - Μαρία Παπαχαραλάμπους, που χθες το μεσημέρι... αναστάτωσε τους θαμώνες
του μπαρ «Δίπυλο» στον Πειραιά. Εκεί, υπό τις οδηγίες του Γιάννη
Διαμαντόπουλου εκτελούσε τις εντολές του για τις ανάγκες του νέου σίριαλ του
Mega «Θύματα ειρήνης».
</H3>
Η Άννα - Μαρία Παπαχαραλάμπους πίσω από την κάμερα. Δεν σκοπεύει να ασχοληθεί
με τη σκηνοθεσία. Αυτή είναι δουλειά του Γιάννη Διαμαντόπουλου στο σίριαλ
«Θύματα ειρήνης», όπου πρωταγωνιστεί η... Τσιγγάνα Ερατώ των «Ψιθύρων καρδιάς»

Παντού απλωμένα καλώδια μέσα στον χώρο του μπαρ, ιδιοκτήτης του οποίου είναι ο
Φίλιππος (Γιώργος Κέντρος). Στα τραπεζάκια 30 περίπου κομπάρσοι ­ κυρίως νέοι
­ ήταν απορροφημένοι στο ποτό τους και τη συζήτηση. Όπως και οι δύο νεαροί, ο
Ζήσιμος (Άγης Εμμανουήλ) και ο Ηλίας (Χάρης Μαυρουδής) που... αστειεύονταν
μεταξύ τους πειράζοντας ο ένας τον άλλον. Ξαφνικά μπαίνει στο μπαρ μια
πανύψηλη κοπέλα, η Μαρία (Άννα - Μαρία Παπαχαραλάμπους) και τα βλέμματα των
δύο νεαρών έπεσαν επάνω της. «Κάπου την έχουμε ξαναδεί. Κοίταξε να δεις
σύμπτωση, με την κοπέλα φαίνεται ότι συχνάζουμε στα ίδια στέκια», λένε και σε
λίγα λεπτά όλοι μαζί αποτελούσαν μια παρέα.

Ο Γιάννης Διαμαντόπουλος πριν καλά καλά τελειώσει τα γυρίσματα του σίριαλ
«Χωρικά ύδατα» (του Γ. Ποταμιάνου) που προβάλλεται από την ΕΤ1 και δίχως να
πάρει μια... ανάσα ξεκίνησε αμέσως τα «Θύματα ειρήνης», που βασίζεται στο
ομώνυμο βιβλίο του Βασίλη Βασιλικού. Πρώτη επίσκεψη του τηλεοπτικού συνεργείου
στην οδό Θήρας (Αχαρνών), όπου σύμφωνα με το σενάριο έχει εκεί το σπίτι του ο
Ηλίας (Χάρης Μαυρουδής). Στη συνέχεια μετέβησαν στο Ψυχικό, κάνοντας γυρίσματα
στη... βίλα του Ζήσιμου (Άγης Εμμανουήλ) και στο Κεφαλάρι, στο σπίτι της
Υβόνης (Γιώτα Φέστα).

Λίγες μέρες μετά ο Γιάννης Διαμαντόπουλος με τους ηθοποιούς βρέθηκαν στα...
σύνορα, στο Μαρκόπουλο και στην Κερατέα κάνοντας εξωτερικά γυρίσματα ακόμη και
υπό βροχήν. Σύμφωνα με την ιστορία του βιβλίου ­ και το σενάριο ­ η παρέα των
πέντε παιδιών, ο Ζήσιμος (Άγης Εμμανουήλ), ο Ηλίας (Χάρης Μαυρουδής), ο
Βύρωνας (Ιωσήφ Πολυζωίδης), ο Γεράσιμος (Γιώργος Πυρπασόπουλος) και ο Αντρέας
(Φώτης Σπύρος) υποτίθεται ότι επιχειρούν να φύγουν στο εξωτερικό. Λίγο πριν τα
σύνορα, εκεί στους δρόμους του Μαρκόπουλου και της Κερατέας, το αυτοκίνητο
ακινητοποιείται λόγω βλάβης και οι πρωταγωνιστές προσπαθούν να βρουν άλλους
τρόπους για να διαφύγουν σε άλλη χώρα.

Την επόμενη Κυριακή και για τέσσερις ημέρες ο Γιάννης Διαμαντόπουλος και οι
ηθοποιοί θα βρεθούν στο Παρίσι κάνοντας γυρίσματα στο μουσείο του Λούβρου και
αμέσως μετά θα πάνε απευθείας στη Θεσσαλονίκη (όπου διαδραματίζεται η υπόθεση
του βιβλίου του Βασίλη Βασιλικού). Εκεί θα επισκεφθούν το Κάστρο, τον Λευκό
Πύργο, την παραλία, το αεροδρόμιο «Μακεδονία» και αρκετά στέκια την πόλης για
τις ανάγκες των γυρισμάτων του σίριαλ.

Στα «Θύματα ειρήνης» πρωταγωνιστούν επίσης ο Ηλίας Λογοθέτης, ο Αλμπέρτο
Εσκενάζυ, η Τατιάνα Παπαμόσχου, η Τάνια Σαββοπούλου, η Ευαγγελία Σέχα, ενώ θα
εμφανιστούν ακόμη οι Αθηνά Αλατσάρη, Σύλβια Δεληκούρα, Μανώλης Πιντζής,
Κωνσταντίνα Σαββίδη.

Τη μουσική στο σίριαλ γράφει το συγκρότημα Άνεμος και τους στίχους των
τραγουδιών η Ελένη Ζιώγα, ενώ τη διασκευή του σεναρίου έχει κάνει η Στέλλα
Βασιλαντωνάκη. Τη διεύθυνση φωτογραφίας έχει αναλάβει ο Τάκης Μπαρδάκος και τα
σκηνικά - κοστούμια ο Φίλιππος Παπαγεωργίου. Τα «Θύματα ειρήνης» θα
ολοκληρωθούν σε 15 επεισόδια και η προβολή τους πρόκειται να αρχίσει από το
Mega στα μέσα Μαρτίου.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16359P101</ED>
<ID>
ID:19785

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P10&aa=1</URL></REF>


Article

<CATEGORY>vin09</CATEGORY>

 <H2>Η αξιοπιστία και η εγκυρότητα της ενημέρωσης
</H2>
Το θέμα των ειδήσεων και της ενημέρωσης γενικότερα στην ελληνική τηλεόραση,
προσεγγίζει απόψε η σειρά ντοκιμαντέρ του Γιάννη Κασπίρη «Άνθρωποι και
τηλεόραση» (ΝΕΤ, 21.50).

Σήμερα οφείλουμε να λύσουμε τα προβλήματα της επιλογής, της αξιοπιστίας και
της εγκυρότητας της ενημέρωσης. Όμως, το απεριόριστο του τηλεοπτικού χρόνου,
το υψηλό κόστος και οι ανάγκες για θέαμα μέσω της TV έχουν θέσει τους δικούς
τους όρους στον τρόπο άσκησης του δημοσιογραφικού λειτουργήματος.

Για τις ειδήσεις και την ενημέρωση μιλούν στο αποψινό επεισόδιο οι Ignacio
Ramonet, Σεραφείμ Φυντανίδης και Κωνσταντίνος Τσουκαλάς.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16359P102</ED>
<ID>
ID:19829

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P10&aa=2</URL></REF>


Article

<CATEGORY>vin09</CATEGORY>

 <H2>Συμπεράσματα έρευνας σε νοσοκομεία
</H2>
Με τον τομέα της υγείας ασχολείται στην αυριανή του εκπομπή «Ζήτημα πολιτικής»
(Star, 23.30) ο δημοσιογράφος Κώστας Χαρδαβέλλας. Στην ίδια εκπομπή θα
παρουσιαστούν τα συμπεράσματα της Επιτροπής Ελεγκτών Δημόσιας Διοίκησης από
την έρευνα που πραγματοποίησαν σε επτά μεγάλα κρατικά νοσοκομεία της Αθήνας.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16359P103</ED>
<ID>
ID:19863

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P10&aa=3</URL></REF>


Article

<CATEGORY>vin09</CATEGORY>

 <H2></H2><H2>Γκοτζίλα, Μπάτμαν και Ρόμπιν
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Καλτ μπι μούβις από τα παλιά στις σημερινές βιντεοεπιλογές μας με τους
«αυθεντικούς» Μπάτμαν και Ρόμπιν, Γκοτζίλα.

«Ο ΑΥΘΕΝΤΙΚΟΣ ΓΚΟΤΖΙΛΑ». Τρεις κασέτες σ' ένα πακέτο με τις ταινίες από
την εποχή που, μεταπολεμικά, ήταν της μόδας. Η πρώτη ονομάζεται «Αστρο-τέρατα
επιτίθενται» (Invasion of the Astro-monsters). Πολυεθνικές εταιρείες ψάχνουν
πηγές εκμετάλλευσης στο σύμπαν και οι αστροναύτες ενός διαστημοπλοίου φθάνουν
σε έναν άγνωστο πλανήτη όπου θα συλληφθούν από εξωγήινους, οι οποίοι τους
ζητούν ως αντάλλαγμα τον... Γκοτζίλα και τον Ρόνταν! Η δεύτερη ταινία
τιτλοφορείται «Η φρίκη από τον βυθό» («Ebirah - Horror of the deep»). Τρεις
έφηβοι κι ένας ληστής τραπεζών ναυαγούν στο νησί του διαβόλου και έρχονται
αντιμέτωποι με... πυρηνικές βόμβες και τον Έμπιραχ, ένα τεραστίων διαστάσεων
τέρας. Η τρίτη ταινία ονομάζεται «Εξοντώστε τα τέρατα» (Destroy all the
monsters). Όλα τα τέρατα της γης ζουν σ' ένα νησί, την Τερατοχώρα, οι
μεγαλύτερες πόλεις του κόσμου καταστρέφονται από διάφορα τερατώδη πλάσματα και
ο... ΟΗΕ αναλαμβάνει να ερευνήσει το θέμα.

«ΜΠΑΤΜΑΝ ΚΑΙ ΡΟΜΠΙΝ». Δύο κασέτες οι οποίες περιλαμβάνουν τα 15
επεισόδια, όπως ακριβώς προβλήθηκαν στις αμερικανικές αίθουσες το 1949, με
συχνότητα ένα επεισόδιο κάθε δύο εβδομάδες. Στο Γκόθαμ κυριαρχεί η
εγκληματικότητα, η κατάσταση έχει ξεφύγει από τον έλεγχο της Αστυνομίας και ο
επιθεωρητής Γκόρντον δεν έχει παρά μόνο μια λύση: να καλέσει τους δυο
σούπερ-ήρωες που στέκονται, πάντοτε, στο πλευρό της Δικαιοσύνης, τον
άνθρωπο-νυχτερίδα Μπάτμαν και τον βοηθό του Ρόμπιν.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16359P104</ED>
<ID>
ID:19884

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P10&aa=4</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Νοστιμίζει το ψωμί. 2. Στοιχίζουν πανάκριβα (καθ.). 3.
Ευρωπαϊκή πρωτεύουσα. ­ Ακολουθείται από ρήμα. 4. Η γενική γυναικείου
υποκοριστικού (αντίστρ.). ­ Άγγλος γλύπτης του αιώνα μας. 5. Ερείπια
ναού της βρίσκονται στην Αίγινα. 6. Τόσα χρόνια έζησε ο Ελ. Βενιζέλος
(αντίστρ.). ­ Αβαθείς θαλάσσιες εκτάσεις. 7. Φτερωτή ή... πολύχρωμη. ­
Αρχή μιας ατέλειωτης σειράς. 8. Βυζαντινή μουσική νότα. ­ Γνήσια ή
ακέραια. 9. Αρχαίο επιφώνημα νικητών. ­ Γνωστός γαλλικός οίκος μόδας.

ΚΑΘΕΤΑ

1. Κοινό εργαλείο. 2. Συχνά πληγώνει. 3. Τα τρώνε με
προσοχή. 4. Πόλη της Πελοποννήσου. 5. Πόλη της Β. Γαλλίας, που
θυμίζει ήττα του Μ. Ναπολέοντα από το Μπλύχερ. ­ Μια λέξη για το... μεσημέρι
(αντίστρ.). 6. Διπλασιαζόμενο... επισπεύδει (αντίστρ.). ­ Αντίστροφη
γραφή άρθρου. 7. Η «παθητική» του Τσαϊκόφσκι... αριθμητικά. ­ Σ' αυτό
συχνά... ερχόμαστε. 8. Εμπορική ονομασία της μεθυλικής αλκοόλης.
9. Ποιήματά του μελοποίησε ο Πιέρ Μπουλέζ. ­ Βιομηχανική περιοχή της Ευρώπης.

ΛΥΣΗ (5/2/99)

ΟΡΙΖΟΝΤΙΑ: 1. ΧΑΙΔΑΡΙ 2. ΑΝΤΙΝΟΜΙΑ 3. ΚΑΝΤ - ΔΑΚΟ
4. ΖΑΛΗ - ΟΤΑΝ 5. ΤΣΙ 6. ΣΩΚΡΑΤΟΥΣ 7. ΣΗ - ΚΑΝΝΗ
8. ΜΟΥΣΤΟ - ΜΙ 9. ΜΕ - ΣΟΥΣΑ. ΚΑΘΕΤΑ: 1. ΧΑΤΖΗΣ - ΟΜ
2. ΑΝΝΑ - ΩΣΤΕ 3. ΙΤΑΛΙΚΗΣ 4. ΔΙΚΗ 5. ΑΝ - ΤΑΚΟΣ
6. ΡΟΔΟΣΤΑΜΟ 7. ΙΜΑΤΙΟΝ 8. ΙΚΑ - ΥΝΙΣ 9. ΜΑΟΝ - ΣΗΜΑ.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16359P105</ED>
<ID>
ID:19899

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P10&aa=5</URL></REF>


Article

<CATEGORY>vin09</CATEGORY>

 <H2>Συμβαίνει και... στις καλύτερες οικογένειες
</H2>
<AUTHOR>ΆΝΝΑ ΦΡΑΓΚΟΥΔΑΚΗ</AUTHOR>

Στη διακεκριμένη γαλλική εφημερίδα «Λε Μοντ» το κύριο άρθρο (14.1.99)
τιτλοφορείται «Ο Ζοσπέν αλλάζει ρεφρέν», το κεντρικό άρθρο της πρώτης σελίδας
έχει τίτλο «Η εθνική στροφή του Λιονέλ Ζοσπέν» και στη μέση μια γελοιογραφία
του Πλαντού δείχνει τον πρωθυπουργό της Γαλλίας με στρατιωτική στολή και
παράσημα, να ποζάρει σε μια πολυθρόνα με τη γαλλική σημαία καρφωμένη στη ράχη
της, από πάνω την επιγραφή «Σοσιαλιστικό Κόμμα και Πατρίδα» και δίπλα δυο
ανθρωπάκια, που το ένα λέει στο άλλο: «Κι εγώ σου λέω ότι αυτή τη φωτογραφία
την τραβήξανε στο Προεδρικό Μέγαρο».

Η Γαλλία είναι μεγάλη ευρωπαϊκή δύναμη και ο πατριωτισμός της μεγάλης δύναμης
είναι ανησυχητικό φαινόμενο για όλους τους εταίρους και περισσότερο για
εκείνους που είναι χώρες μικρές και λιγότερο ισχυρές. Πράγματι, ένας κίνδυνος
παραμονεύει την Ευρωπαϊκή Ένωση, κι αυτός είναι η τάση να μετατραπεί σε
ολιγαρχία των ισχυρότερων χωρών της, δηλαδή των κυρίαρχων κοινωνικών ομάδων
των ισχυρότερων χωρών της.

Μέχρι σήμερα αυτός ο κίνδυνος εκπορευόταν από τις συντηρητικές πολιτικές
δυνάμεις των ευρωπαϊκών κρατών και οι σοσιαλιστές, αντίθετα, μιλούσαν για την
Ευρώπη των λαών, την κοινωνική Ευρώπη. Ο ίδιος ο Λιονέλ Ζοσπέν στους
πολιτικούς του λόγους μέχρι σήμερα μιλούσε για την ισότητα και την κοινωνική
αλληλεγγύη, ταύτιζε τη Γαλλία με τη δημοκρατία και θεωρούσε ότι οι αρχές της
γαλλικής δημοκρατίας βρίσκονται στην Αριστερά. Σ' ένα βιβλίο του, που
δημοσίευσε το 1991, με τίτλο «Η εφεύρεση του εφικτού», αναφέρεται με
αισιοδοξία και ρεαλισμό στο πολιτικό όραμα της σημερινής Αριστεράς και
υποστηρίζει ότι το όραμα αυτό είναι δυνατό να εφαρμοστεί. Και αυτό το «εφικτό»
πολιτικό όραμα το περιγράφει με τους όρους της κοινωνικής αλληλεγγύης,
ισότητας, κοινωνικής δικαιοσύνης, κράτους προνοίας και της Ευρώπης των λαών.

Ξάφνου, ο σοσιαλιστής πρωθυπουργός κάνει μια ριζική τομή με όσα έλεγε μέχρι
τώρα. Για πρώτη φορά μιλάει για την «πατρίδα» πριν από τη Γαλλική Επανάσταση,
μιλάει για «το έθνος» των Γάλλων που ονομάζει «μια αδάμαστη πραγματικότητα»
και το πεδίο της πιο ισχυρής αλληλεγγύης και των κοινωνικών δεσμών. Μιλάει για
την «υψηλή και ισχυρή ιδέα που ενώνει όλους τους Γάλλους, την αγάπη στην πατρίδα».

Και όχι μόνο αυτά, αλλά γλιστράει στη μυθολογία των κινδύνων που απειλούν τα
έθνη από τη συνάντηση και τη συνεργασία με άλλους λαούς και πολιτισμούς και
μιλάει για τη Γαλλία με φράσεις που την ονομάζουν «ένα έθνος περήφανο για την
ιστορία του, που αρνείται να διαλυθεί».

Δύο εβδομάδες μετά τη γέννηση του ευρώ και μερικούς μήνες πριν από τις
ευρωβουλευτικές εκλογές, ο σοσιαλιστής πρωθυπουργός της Γαλλίας κάνει
συντηρητική στροφή εκεί που κανένας δεν το περιμένει. Η αντιπολίτευση είναι
ισχυρή και χτυπάει στις πραγματικές ανεπάρκειες της κυβέρνησης. 
Ο Πρόεδρος της Δημοκρατίας Ζακ Σιράκ, π.χ., κάνει οξεία κριτική στον
πρωθυπουργό, ιδίως για την απουσία εκμοντερνισμού της δημόσιας ζωής. Κι
εκείνος απαντάει με πατριωτική ρητορεία, λέγοντας: «Δεν μπορεί ο γαλλικός λαός
να ζήσει σαν ένας λαός που πεπρωμένο του είναι να χάσει τις ιδιαιτερότητές του
μέσα στους άλλους». Και προτείνει την προστασία της ταυτότητας που «γαλβάνισαν
οι αιώνες», γιατί αυτή είναι που θα επιτρέψει «στη Γαλλία να προχωρήσει σ' ένα
μέλλον του οποίου θα ελέγχει την τύχη».

Προφανώς ο σοσιαλιστής πρωθυπουργός της Γαλλίας φοβάται την αντιπολίτευση και
την ανεργία, φοβάται ότι το ευρωνόμισμα θα γίνει αντιληπτό από πλατιά
στρώματα, σαν συμβολική απώλεια της εθνικής κυριαρχίας και δηλώνει: «Πρέπει να
διατηρήσουμε την προσωπικότητα της Γαλλίας».

Με άλλα λόγια, ο Λιονέλ Ζοσπέν μπροστά στη δύναμη της αντιπολίτευσης εμποδίζει
τον Πρόεδρο της Δημοκρατίας να αυξήσει την επιρροή του, επικαλούμενος την
εθνική ταυτότητα και τους κινδύνους που την απειλούν, τη στιγμή που η Ενωμένη
Ευρώπη κάνει το βήμα προς τη νομισματική ενοποίηση. Και επικαλείται ο ίδιος τα
ιδεολογήματα για τους κινδύνους που απειλούν το γαλλικό έθνος.

Ακόμα μπροστά στην κρίση του Εθνικού Μετώπου, στοχεύει στους ψηφοφόρους που
ευρύτατα λέγεται εδώ και χρόνια στη Γαλλία ότι «παγιδεύτηκαν» στο κόμμα του
Λεπέν, με στόχο να τους κερδίσει. Για να τους κερδίσει, όμως, εγκαταλείπει όλα
τα θέματα που αποτελούν το ιδεολογικό οπλοστάσιο των σοσιαλιστών και προσχωρεί
στα ιδεολογήματα που οδήγησαν στην άνοδο του φασιστικού κόμματος του Λεπέν.

Επικίνδυνο μονοπάτι που ξεχνάει το μεγάλο θέμα της ανεργίας. Δεν δίνει
προτεραιότητα στην ύπαρξη περιθωριακών κοινωνικών στρωμάτων που βρίσκονται έξω
από την οικονομική ζωή, στο μεγάλο πρόβλημα να έχουν χάσει οι άνθρωποι μέρους
των λαϊκών την αξιοπρέπεια της επαγγελματικής ταυτότητας. Αντίθετα, δίνει
προτεραιότητα στην αυταρχική διακυβέρνηση, την ισχυροποίηση του κράτους και
των μηχανισμών καταστολής, όπου πάλι τα λαϊκά στρώματα χάνουν τελείως την
όποια συμμετοχή στην πολιτική ζωή.

Επικίνδυνο μονοπάτι να προσπαθείς να πάρεις τους ψηφοφόρους του αντιπάλου, όχι
επειδή τους πείθεις για μια σωστότερη κοινωνική πολιτική, αλλά επειδή
χρησιμοποιείς την ιδεολογία του αντιπάλου. Σοσιαλιστές στην κυβέρνηση σημαίνει
μια ορισμένη «εφικτή» κοινωνική πολιτική εξίσωσης των διαφορών, καταπολέμησης
της ανεργίας, συμμετοχής των πολιτών στην πολιτική ζωή, τόσο στην κάθε χώρα
όσο και στην Ευρώπη. Εάν δεν σημαίνει όλα τούτα, αν οι σοσιαλιστές προτείνουν
την πολιτική της Δεξιάς, τότε καλύτερα τη δεξιά πολιτική να την ασκούν τα
δεξιά κόμματα

Η Άννα Φραγκουδάκη είναι καθηγήτρια Κοινωνιολογίας της Εκπαίδευσης στο
Πανεπιστήμιο της Αθήνας.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16359P111</ED>
<ID>
ID:19786

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P11&aa=1</URL></REF>


Article

<CATEGORY>vin09</CATEGORY>

 <H5>Μουσικός πλούτος από την παράδοση
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«ΘΑΝΑΣΗΣ ΜΩΡΑΪΤΗΣ - Τριαντάφυλλα του βράχου». Αρβανίτικα τραγούδια από
την Κάτω Ιταλία και την Ελλάδα (Μ.Β.Ι.).

Οι ρίζες του μουσικού μας πολιτισμού, αποτελούν το σοβαρότερο αντικείμενο
έρευνας και μελέτης για τον Θανάση Μωραΐτη, έναν σημαντικό τραγουδιστή και
μουσικό, που επανέρχεται έπειτα από καιρό για να μας θυμίσει και να μας
γνωρίσει ότι ένιωσε την ανάγκη να εκδώσει νέο δίσκο, με 21 αρβανίτικα
τραγούδια, τα οποία χαρακτηρίζει αριστουργήματα λαϊκής τέχνης. Στα
«Τριαντάφυλλα του βράχου» ο Θανάσης Μωραΐτης δείχνει ότι πιστεύει στη
συλλογική δουλειά και συνεργάζεται με την Αφροδίτη Μάνου, τη Δόμνα Σαμίου, τον
Νίκο Γράψα και τον Δημήτρη Λέκκα, ενώ χρησιμοποιεί (στην ερμηνεία) και τρεις
χορωδίες. Αυτή η συνεργασία φέρνει ένα πολύ καλό ακουστικό αποτέλεσμα. Εκτός
από το βιολί, το κλαρίνο, το σαντούρι, το τουμπελέκι, ακούμε σείστρο,
νταούλια, φλογέρα, πίπιζα, ζίλια, καλάθι, καστανιέτες, ταμπούρο, πατίνια και
άλλα παραδοσιακά όργανα. Από τα 21 τραγούδια του δίσκου, τα 11 αντιπροσωπεύουν
την Κάτω Ιταλία και τα 10 τα Δερβενοχώρια Αττικής - Βοιωτίας. Η ηχογράφηση
έγινε πριν από εννέα μήνες, σε συναυλία στο «Παλλάς».

Βασικός τραγουδιστής είναι ο Θανάσης Μωραΐτης, ενώ συμμετέχουν στις
ερμηνείες η Αφροδίτη Μάνου, με τρία τραγούδια της Κάτω Ιταλίας και η Δόμνα
Σαμίου με τρία τραγούδια από τα Δερβενοχώρια. Στα περισσότερα κομμάτια
συμμετέχουν οι τρεις χορωδίες (ανδρική, γυναικεία και παιδική). Αν πάρουμε ως
δεδομένο ότι το να μπει ένας τραγουδιστής στο κλίμα τέτοιων ειδικών τραγουδιών
είναι πολύ δύσκολη δουλειά, τότε πρέπει να ομολογήσουμε ότι εκτός από τον
Μωραΐτη, η Αφροδίτη Μάνου και η Δόμνα Σαμίου τα κατάφεραν θαυμάσια. Σωστή η
απόφαση του Μωραΐτη να χρησιμοποιήσει χορωδίες. Το ύφος των τραγουδιών δείχνει
πόσο απαραίτητη ήταν η συμμετοχή τους. Η παρουσία και η συμμετοχή σ' αυτή την
εργασία, του Δημήτρη Λέκκα, δίνει ακόμη πιο σοβαρή υπόσταση στην έκδοση του έργου.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16359P112</ED>
<ID>
ID:19830

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P11&aa=2</URL></REF>


Article

<CATEGORY>vin09</CATEGORY>

 <H5>ΣΑΙΞΠΗΡ ΣΤΟ ΘΕΑΤΡΟ «ΑΜΟΡΕ»
</H5><H5>Ένας άνθρωπος χαμηλών τόνων στο... Χρηματιστήριο
</H5><H2>«Μακμπέθ» με αιχμηρές σκηνές
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Ο Γιάννης Χουβαρδάς, επιμένοντας να συνδυάζει στο πλούσιο ρεπερτόριο τού
«Θεάτρου του Νότου» το κλασικό με το σύγχρονο, ανεβάζει την επόμενη Παρασκευή
τον «Μακμπέθ» του Σαίξπηρ.
</H3><H3>
</H3>Ο Λάζαρος Γεωργακόπουλος και η Λυδία Φωτοπούλου ­ ένα μοντέρνο ζευγάρι
Μακμπέθ στην παράσταση του «Αμόρε»

Η Κεντρική Σκηνή του «Αμόρε» έχει αλλάξει και πάλι μορφή. Η εξέδρα των θεατών
έχει τοποθετηθεί από τη μεριά της κεντρικής εισόδου. Η σκηνογράφος Λίλη
Πεζανού, με μια μπαντανόβουρτσα στο χέρι, παιδεύεται σε μια γωνιά της σκηνής.
Ο σχεδιαστής των φωτισμών Λευτέρης Παυλόπουλος συζητάει με έναν τεχνικό στην
πλατεία. Ο συνθέτης Δημήτρης Καμαρωτός δεν έχει έρθει ακόμη. Ο ενδυματολόγος
Νίκος Νατσούλης κουβεντιάζει στα καμαρίνια με τους ηθοποιούς. Σιγά σιγά,
μαζεύονται όλοι για τη δοκιμή: Λάζαρος Γεωργακόπουλος, Λυδία Φωτοπούλου,
Γιάννης Βογιατζής, Νίκος Αρβανίτης, Χριστόφορος Πανούτσος, Μάγδα Πένσου,
Ιωάννα Πορτόλου, Βαλέρια Χριστοδουλίδου, Έλενα Τοπαλίδου, Αιμίλιος Χειλάκης,
Φώτης Σπύρος, Νίκος Ψαρράς είναι οι δώδεκα που παίζουν τους ρόλους του
«Μακμπέθ», μαζί με δύο παιδάκια που θα εναλλάσσονται.

Το σκηνικό είναι αφαιρετικό και σύγχρονο. Ολόκληρη η σκηνή, περιτριγυρισμένη
από διαφανή παραπετάσματα, με μια αίσθηση σύγχρονων εργασιακών χώρων,
«πολυβολείται» από πυκνά, κάθετα κρεμασμένες λάμπες-σωλήνες φθορίου. «Ζήτησα
από τους συνεργάτες μου σύγχρονους χώρους εργασίας και εξουσίας, με πολύ
έντονα ανδρικά χαρακτηριστικά», μου λέει ο σκηνοθέτης Γιάννης Χουβαρδάς.

Ανεβαίνουμε στο γραφείο του για να μιλήσουμε πιο ήσυχα.

Για τρεις λόγους διάλεξε τον «Μακμπέθ», μου εξηγεί. Γιατί «είχε έρθει το
πλήρωμα του χρόνου» να ξανακάνει Σαίξπηρ, που είναι ένας από τους αγαπημένους
του συγγραφείς ­ έχουν προηγηθεί ο «Οθέλος» και η «Δωδέκατη νύχτα» ­, γιατί
μπορούσε να κάνει αυτό το έργο με μια «σφιχτή» διανομή ­ «είναι ο τρόπος που
μου αρέσει να δουλεύω στον Σαίξπηρ» ­ αλλά και γιατί η συγκεκριμένη τραγωδία
«αγγίζει θέματα τόσο εξαιρετικά σύγχρονα, που μας ανοίγουν διαδρόμους για την
καινούργια χιλιετία».

Φυσικά ­ «ίδιον» του σκηνοθέτη αλλά και επιταγή των καιρών ­ ανεβάζει τον
«Μακμπέθ» με μια σύγχρονη ματιά. Και καθόλου δεν τον βλέπει ως την τραγωδία
της εξουσίας και της φιλοδοξίας. «Σίγουρα το έργο διεκτραγωδεί πώς ένας
άνθρωπος αναρριχάται στην εξουσία και κάνει κατάχρησή της. Αυτό όμως, κατ'
εμέ, είναι, απλώς, το πρόσχημα που ο Σαίξπηρ χρησιμοποιεί για να βυθιστεί σε
άλλους προβληματισμούς. Που αφορούσαν την εποχή του, αλλά αφορούν και το
σήμερα. Η φιλοδοξία και η εμμονή της εξουσίας ξεκινούν από αλλού. Κάτω από την
επιφάνεια υπάρχουν θέματα πιο σκοτεινά».

Εκείνο που ενδιέφερε τον Γιάννη Χουβαρδά ήταν να ανιχνεύσει τι είναι αυτό που
κάνει έναν σύγχρονο άνθρωπο, κατά τα φαινόμενα επιτυχημένο και σε πολύ ανοδική
πορεία στην επαγγελματική και στην προσωπική ζωή του, καθ' έξιν δολοφόνο ­ «τι
κρύβεται κάτω από τη βιτρίνα». Αλλά τον ενδιαφέρει πολύ και ο προσδιορισμός τι
σημαίνει «αληθινός άνδρας» και «αληθινή γυναίκα». «Σε διάφορες περιόδους της
ιστορίας, στην Ανατολή και στη Δύση, το θέμα αυτό περνάει από διάφορες
ανατοποθετήσεις. Και υπάρχει πάντα μια διαφωνία και μια διαμάχη, θεωρητικά και
πρακτικά. Το έργο θέτει πολύ σοβαρά αυτά τα ερωτήματα. Η Λαίδη Μακμπέθ
"παίζει" συνεχώς με τον ανδρισμό του Μακμπέθ. Είναι το κυριότερο επιχείρημά
της για να τον διαβρώσει, για να τον μεταπείσει, για να τον ενθαρρύνει να
κάνει τις πράξεις που κάνει. Και, από την άλλη, υπάρχει η σκηνή που ζητεί από
τα πνεύματα του κακού να εξαφανίσουν τη γυναικεία της φύση».

Αποφεύγει να μιλήσει για τους «τρόπους» που περνάει τις απόψεις αυτές στην
παράστασή του. «Όσοι, πάντως, ελπίζουν ότι θα δουν γυμνά ή σεξουαλικά όργια
στη σκηνή, θα απογοητευτούν», μου τονίζει σοβαρός και με χαμόγελο πικρό,
«καμένος» από τον πρόσφατο θόρυβο που ξεσηκώθηκε με αφορμή το «εύρημα» της
παράστασης «Bad actors», που στεγάστηκε στο «Αμόρε». «Όπως και θα
απογοητευτούν όσοι φοβούνται ή καραδοκούν ότι θα υπάρχει "αιματολαγνεία" ή
"βιαιοπραγιολαγνεία". Υπάρχουν, απλώς, κάποιες αιχμηρές σκηνές, με τις οποίες
κάποιος, πιθανόν, να διαφωνήσει ως προς τον τρόπο που δίνονται. Αλλά είναι
απόλυτα ενταγμένες στην παράσταση, η οποία από την αρχή δηλώνει "πού το πάει".

Δεν θέλω να την περιγράψω, αλλά είναι τόσο σημερινή, που ίσως να αναφέρεται
και στο εγγύς μέλλον ­ υπάρχει μια "σκιά" ελαφρώς μελλοντολογική».

Γι' αυτό ακριβώς και οι παλαιότερες μεταφράσεις, «στο γλωσσικό ιδίωμα μιας
άλλης εποχής», δεν του έκαναν. Όσο για τη σύγχρονη απόδοση του έργου από τον
Γιώργο Χειμωνά, θεωρεί ότι είναι «εξαιρετική καθεαυτή, όχι όμως μετάφραση του
έργου, αλλά ξαναγράψιμό του». Ήθελε μια ακριβή μετάφραση του κειμένου και την
ζήτησε από την Χριστίνα Μπάμπου - Παγκουρέλη, με την οποία «έχουν δουλέψει
πολύ θετικά στο παρελθόν». «Μια μετάφραση και πιστή και σημερινή, που να
"αναπνέει" και να μην είναι προσκολλημένη σε έναν γλωσσικό κώδικα». Αυτό το
κείμενο, όπως είχαν συμφωνήσει με τη μεταφράστρια, έγινε με κάποιες
συμπτύξεις, περικοπές, αντιμεταθέσεις σκηνών ή μικρές αλλαγές «για να μην
λειτουργεί το κοινό με εικόνες εποχής», η βάση για τη δική του «σκηνική εκδοχή».

Βέβαια, «σύγχρονη εκδοχή» είναι κάτι δύσκολα συμβιβάσιμο με τις σκηνές των
μαγισσών που έχει το έργο. Παραδέχεται ότι ήταν η μεγαλύτερη δυσκολία του.
«Μια τέτοια παράσταση όφειλε να δει τις μάγισσες κάπως διαφορετικά, βέβαια,
από μια κλασικού τύπου γραφικότητα. Ευτυχώς, συνειδητοποίησα γρήγορα ότι ήθελε
ο Σαίξπηρ τις μάγισσες γραφικές. Για να ανταποκρίνονται σε διάφορα "κλισέ"
φοβιών του κοινού του. Προσπάθησα, λοιπόν, να βρω αντίστοιχες φοβίες στο
σήμερα. Πώς θα μπορούσε να είναι μια μάγισσα σήμερα; Έπρεπε να είναι
ταυτόχρονα αποκρουστική και ελκυστική, νέα και γριά, αμφίφυλη, να λέει
τρομακτικά και γοητευτικά πράγματα... Να μας τρομάζει και να μας γοητεύει».

Γενικά πρόκειται ­ και επιμένει σ' αυτό ο σκηνοθέτης ­ για μια παράσταση που
προσπαθεί να αποφύγει τα «κλισέ» και την πεπατημένη, «ακόμη και στον τρόπο που
αντιμετωπίζονται οι δύο βασικοί ρόλοι».

Τον ρωτώ τι ζήτησε από τους ηθοποιούς του.

«Να είναι άμεσοι και σημερινοί. Το ξέρω ότι είναι δύσκολο. Πρώτον, γιατί το
έργο είτε θέλουμε είτε δεν θέλουμε είναι γραμμένο πριν από τετρακόσια χρόνια.
Και δεύτερον, γιατί πρόκειται για ποιητικό θέατρο. Και αυτό δεν μπορούσα να το
παραβλέψω. Αντίθετα, είναι το πρώτο που επιθυμώ να διαφυλάξω».


ΛΑΖΑΡΟΣ ΓΕΩΡΓΑΚΟΠΟΥΛΟΣ

(Μακμπέθ)

«Ο δικός μας Μακμπέθ δεν είναι ο "ήρωας" που έχουμε συνηθίσει. Που σκοτώνει
στη μάχη και που "δικαιωματικά" θέλει να γίνει βασιλιάς. Είναι ένας χαμηλών
τόνων άνθρωπος, που κινείται στον χώρο των χρηματιστηρίων ­ χωρίς πάντως να
δίνεται σ' αυτό έμφαση, χωρίς δηλαδή να υπάρχουν κομπιούτερ και κινητά ­ ένας
άνθρωπος από τον οποίο δεν περιμένεις πολλά και που ανεβαίνει στην κορυφή
χωρίς να το έχει επιδιώξει, μέσα από κάποιες διαδικασίες που κινητοποιούνται
με την εμφάνιση των "μαγισσών".

Ο Μακμπέθ σκοτώνει από φόβο και εξακολουθεί να σκοτώνει από φόβο προσπαθώντας
να σπάσει μια αλυσίδα. Και σκοτώνει μάλλον για να επιβεβαιώσει την ύπαρξή του
παρά για να αποκτήσει την εξουσία. Είναι ένας ρόλος με τεράστιο βάρος, ασήκωτο...».

ΛΥΔΙΑ ΦΩΤΟΠΟΥΛΟΥ

(Λαίδη Μακμπέθ)

Η δική μας Λαίδη Μακμπέθ, στην κοινωνία ανδρών μέσα στην οποία ζει, δεν έχει
θέση παρά μόνον στην οικογένεια και στο σπίτι. Από τη στιγμή, λοιπόν, που ζει
στο περιθώριο, ο μόνος τρόπος να υπάρξει είναι μέσω του συζύγου της. Όταν ο
Μακμπέθ, που χρειάζεται πάντα κάποιον να τον οδηγεί και να τον στηρίζει, της
αναθέτει τον ρόλο αυτό, εκείνη, που της δίνεται μια ευκαιρία να υπάρξει,
προσπαθεί να τον φέρει εις πέρας όσο "καλύτερα", κατά την άποψή της, γίνεται.
Αλλά χωρίς φαντασία. Και με τον μόνο τρόπο που της επιτρέπει αυτός ο αρσενικός
κόσμος γύρω της: μια παραποιημένη σεξουαλικότητα. Έτσι, όμως, χάνει όλο της
τον εαυτό, για να καταστραφεί τελικά. Εξάλλου, όλη τους η ζωή, και των δύο,
είναι προδιαγεγραμμένη από αυτές τις "μάγισσες" που κινούν τα νήματα».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16359P121</ED>
<ID>
ID:19787

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P12&aa=1</URL></REF>


Article

<CATEGORY>vin09</CATEGORY>

 <H5>ΣΥΛΛΕΚΤΙΚΟΙ «ΣΙΓΗΣΜΟΙ» ΑΠΟ ΤΟΝ ΓΙΩΡΓΟ ΜΑΝΙΩΤΗ ΜΕ ΕΙΚΟΝΟΓΡΑΦΗΣΗ ΑΛΕΚΟΥ ΦΑΣΙΑΝΟΥ
</H5><H5></H5><H5>Πρωταγωνιστής στο θέατρο είναι πια το σκηνικό
</H5><H2>«Δεν θέλω να κάνω τον ποιητή»
</H2>
<AUTHOR>ΚΙΤΤΥ ΞΕΝΑΚΗ</AUTHOR>

<H3>Όταν ο ποιητής συμπράττει με τον ζωγράφο και ο στίχος γίνεται ένα με το
σχέδιο, τότε αναδύονται στην επιφάνεια οι «Σιγησμοί»: μία συλλογή ποιημάτων
του Γιώργου Μανιώτη που επανεκδίδεται ­ 25 χρόνια μετά την εμφάνισή της ­ σε
περιορισμένα αντίτυπα, συντροφιά με δώδεκα μεταξοτυπίες του Αλέκου Φασιανού.
Γιατί; Την απάντηση καλείται να δώσει ο ίδιος ο Γιώργος Μανιώτης. Ένας
άνθρωπος σεμνός, που δηλώνει ότι δεν θέλει «να κάνει καθόλου τον ποιητή». Παρ'
όλο που είναι. Ποιητής, θεατρικός συγγραφέας, πεζογράφος και πάνω από όλα
δημιουργός. Ένας αληθινός καλλιτέχνης. Που δεν φοβάται να μιλήσει εκ βαθέων.
Και εφ' όλης της ύλης.
</H3>
Ένας από τους 12 «Σιγησμούς», η συλλεκτική έκδοση των οποίων θα παρουσιαστεί
στην γκαλερί «Ίρις» από τις 10 Φεβρουαρίου

Η πρώτη ερώτηση που του κάναμε ήταν και η πλέον προφανής: οι «Σιγησμοί» είναι
μία συλλογή ποιημάτων του 1974. Γιατί λοιπόν επανεκδίδεται ύστερα από τόσα
χρόνια; «Όταν είχα κάνει αυτή τη συλλογή, δεν είχα καταλάβει ακριβώς τι ήταν.
Λειτουργούσα ενστικτωδώς. Για μένα ήταν τότε μία μεγάλη πρόκληση να μπορώ να
δίνω μέσα σε δύο ή τρεις φράσεις ολόκληρες καταστάσεις που να είναι ανάμεσα
στην παροιμία ­ να έχουν τη δύναμη της παροιμίας ­ αλλά συγχρόνως να είναι και
η επιγραφή μίας συγκεκριμένης κατάστασης. Αυτά όμως τα συνειδητοποίησα πολύ
αργότερα και γι' αυτό και τα ξαναέφερα στην επιφάνεια. Τα έδωσα στον Αλέκο
Φασιανό, ο οποίος ενθουσιάστηκε και αποφάσισε και αυτός, μέσα από αυτό το
βιβλίο, να κάνει το ίδιο, να δώσει δηλαδή την ουσία αυτών των πραγμάτων με τα
λιγότερα δυνατά μέσα, τις πιο απλές δυνατές γραμμές. Παρ' όλο που τα ποιήματα
αυτά έχουν γραφτεί εδώ και 25 χρόνια, νομίζω ότι σήμερα λειτουργούνε
περισσότερο από κάθε άλλη φορά. Παλιά φαίνονταν σαν παραδοξολογίες. Σήμερα
όμως, που έχουν ωριμάσει οι καταστάσεις, βρίσκουν το ακριβές τους αντίβαρο.
Είναι πολύ εύκολα αναγνωρίσιμα».

Γιατί όμως επέλεξε τον Φασιανό για να κοσμήσει τα ποιήματα των «Σιγησμών» με
τα σχέδιά του; Ή μήπως έγινε το ανάποδο; «Με τον Φασιανό έχουμε συνεργαστεί
πάρα πολύ και στο παρελθόν, μου αρέσει πολύ η ζωγραφική του και επιπλέον
υπάρχει μία συγγένεια, διότι τα ποιήματα αυτά μοιάζουν λίγο με την κινεζική
και ιαπωνική ποίηση και η ζωγραφική του Φασιανού έχει μία συγγένεια με αυτές
τις ζωγραφικές, γι' αυτό και τον λατρεύουν στην Ιαπωνία όπου κάνει εκθέσεις.
Επιπλέον, μπορώ να πω ότι είναι μία τιμή. Δεν επέλεξα εγώ τον Αλέκο, αυτός με
επέλεξε. Εκείνος μάλιστα διάλεξε, ανάμεσα στα 60 ποιήματα της πρωτότυπης
συλλογής, τα 12 κομμάτια που εμφανίζονται στους "Σιγησμούς"». Δώδεκα ποιήματα,
δώδεκα μεταξοτυπίες, σε μία πολυτελή έκδοση («Ιεροφάντης»), σε 100 μόνον
συλλεκτικά αντίτυπα (με τιμή πώλησης 100.000 δρχ.). «Η εποχή μας είναι
αρνητική για την ποίηση και οι ποιητικές συλλογές πρέπει να βγαίνουν σε
εξαιρετικές εκδόσεις, σαν έργα τέχνης. 
Διότι ένα ποιητικό βιβλίο έχει βέβαια τον αντίκτυπό του, αλλά όταν ένας
ζωγράφος τόσο αναγνωρισμένος υποβοηθάει την ποίηση, τότε το ποιητικό βιβλίο
γίνεται ένα αναμφισβήτητο γεγονός». Πόσο μάλλον όταν ποιητής και ζωγράφος
εναρμονίζονται τόσο όμορφα. «Μεγίστης ευαισθησίας πράγματα».

Αλλά η συγγένεια με τον κινεζικό και ιαπωνικό πολιτισμό σε τι ακριβώς
έγκειται; «Τα ποιήματα αυτά είναι σαν χάι κάι». Και τι είναι ακριβώς τα χάι
κάι; «Είναι κάτι δίστιχα ή τετράστιχα που φτιάχνουν οι Κινέζοι. Αληθινές
ποιητικές δημιουργίες, που πηγάζουν από τη σοφία των ανθρώπων και την ποιητική
διάθεση ενός ολόκληρου λαού». Οι «Σιγησμοί» βέβαια δεν είναι γραμμένοι σύμφωνα
με την ακριβή μορφή των χάι κάι. 
Είναι όμως απολύτως σύμφωνοι με το πνεύμα τους. «Οι Κινέζοι γράφουν με
ιδεογράμματα για αυτό και δεν μπορεί κανείς να μεταφέρει την ακριβή φόρμα των
χάι κάι στα ελληνικά. Αν κρατήσει όμως το πνεύμα και το εμβολιάσει με το
πνεύμα του ελληνικού ιδεογράμματος, βγαίνει κάτι πολύ ενδιαφέρον. Και αυτό
νομίζω ότι ταιριάζει πολύ και με τη ζωγραφική του Φασιανού. 
Διότι είναι απολύτως ελληνικός, αλλά εμπεριέχει στη ζωγραφική του στοιχεία από
τις παραδόσεις της Ανατολής». Κράμα Ανατολής και Δύσης, συνύπαρξη κινεζικού
και ελληνικού πολιτισμού, σύμπραξη Φασιανού και Μανιώτη σε ένα έργο τέχνης που
εντυπωσιάζει με την αρμονία μεταξύ της μορφής και του περιεχομένου του.


«Δεν θέλω να κάνω τον ποιητή, εγώ μόνο δύο ποιητικές συλλογές είχα γράψει
στην αρχή της καριέρας μου... Αλλά τους "Σιγησμούς" ήθελα να τους κάνω», λέει
ο Γιώργος Μανιώτης

Όταν έχουμε να κάνουμε με έναν άνθρωπο που έχει ασχοληθεί τόσο πολύ με το
θέατρο όσο ο Γιώργος Μανιώτης, πώς μπορούμε να μην τον ρωτήσουμε την άποψή του
για τα θεατρικά τεκταινόμενα της εποχής μας; Και ας έχει δώσει την εντύπωση,
τα τελευταία χρόνια, ότι έχει εγκαταλείψει, τρόπον τινά, το θέατρο υπέρ της
πεζογραφίας. Αν και πρόκειται, το δηλώνει κατηγορηματικά, για μία εσφαλμένη εντύπωση.

«Ποτέ δεν το άφησα το θέατρο. Το αγαπώ, βλέπετε, πολύ. Αυτό που με απελπίζει
είναι μερικά πράγματα που βλέπω να συμβαίνουν σήμερα στον θεατρικό χώρο. Το
γεγονός ότι ξαφνικά βλέπω παραστάσεις όπου πρωταγωνιστεί το σκηνικό. Έχει
παύσει δηλαδή να πρωταγωνιστεί το θεατρικό κείμενο, έχει παύσει να
πρωταγωνιστεί ο ηθοποιός. Οι ηθοποιοί σήμερα προσπαθούν να καταβάλλουν το
λιγότερο δυνατό κόπο πάνω στη σκηνή. Μερικές φορές βλέπω ότι είναι και
άτολμοι. Δεν παίρνουν θέση για τα πράγματα που συμβαίνουν γύρω μας. Διότι
φοβούνται. Διότι θέλουν να κρατούν την ψυχική τους υγεία αλώβητη. Κάνουν
συνέχεια μεταθέσεις. Υπάρχει και η θεωρία που θέλει την τεχνική πλευρά του
θεάματος να έλκει περισσότερο τους θεατές... Μία θεωρία χωρίς καμία βάση.
Διότι ο θεατής μπορεί να ενθουσιάζεται προς στιγμήν αλλά δεν πείθεται. Και
τελικά γυρίζει την πλάτη του σε αυτά τα θεάματα. Γι' αυτό υπάρχει και κρίση
στο θέατρο σήμερα».

Κρίση που, για τον Γιώργο Μανιώτη, οφείλεται κατά ένα μεγάλο μέρος και στις
επιλογές των θεατρικών έργων. Στην τάση που υπάρχει να «περιορίζεται η
ελληνική παραγωγή στα χυδαία νούμερα της τρέχουσας επιθεώρησης». Στην τάση που
υπάρχει να απορρίπτεται, «ως άχρηστο», κάθε νεοελληνικό θεατρικό έργο. Και να
προτιμώνται έργα ξένων συγγραφέων, ανεξαρτήτως ποιότητας. Ξενομανία και στο
θέατρο δηλαδή; «Απόλυτα, τόσο που αγγίζει πλέον τα όρια της ψυχονεύρωσης». Μα
γιατί; «Λόγω μεγαλομανίας. Πολύ πιο εύκολα παίζει κάποιος έναν λαϊκό άνθρωπο
από τη Βόρεια Καρολίνα παρά από τη Βόρεια Ελλάδα. Το δικό μας θέατρο δείχνει
τα οικεία κακά. Είναι ένας καθρέφτης της σύγχρονης πραγματικότητας. Δεν λέει
ψέματα. Και αυτό όλοι αυτοί οι παράγοντες που σήμερα πραγματικά τσαλαβουτάνε
στο θέατρο δεν το θέλουνε».

Παράγοντες όπως, ο Μανιώτης δεν φοβάται να τους φωτογραφήσει, οι κριτές του
Διεθνούς Διαγωνισμού Συγγραφής Θεατρικού Έργου που διοργάνωσε το 1997 το
ίδρυμα Αλέξανδρος Σ. Ωνάσης. Τα μέλη της τριτοβάθμιας επιτροπής που απέρριψαν
και τα δέκα θεατρικά έργα Ελλήνων συγγραφέων ­ μεταξύ των οποίων και ο
Μανιώτης ­ που είχε προτείνει προς βράβευση η πρωτοβάθμια και η δευτεροβάθμια
επιτροπή. Που βράβευσαν ως καλύτερα δύο έργα που παίζονται φέτος σε ελληνικά
θέατρα και αντιμετωπίζουν δυσμενέστατες κριτικές: το «Harvest 2010» της Μ.
Παντμανάμπχαν και το «Tuko! Tuko! Η πριγκίπισσα του φεγγαριού της σαύρας» του
Α. Χουάν. Ήταν πράγματι τα καλύτερα έργα; «Όχι. Στην πραγματικότητα το Ωνάσειο
συμπεριφέρθηκε σαν μεσογειακός και Βαλκάνιος ερασιτέχνης στο θέατρο. Και αυτό
που αποδεικνύεται είναι ότι τα μέλη της τριτοβάθμιας επιτροπής δεν γνωρίζουν
τίποτα από θέατρο. Διότι βράβευσαν κάποια πολύ άσχημα έργα και άφησαν έξω έργα
σημαντικών συγγραφέων, ορμώμενοι από μία αβυσσαλέα μανία εναντίον του
ελληνικού αλλά και του ποιοτικού ξένου θεάτρου. Ξενομανία στη χειρότερη μορφή
της, δηλαδή».
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P13</CAT>
<ED>
Κωδικός άρθρου: A16359P131</ED>
<ID>
ID:19788

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P13&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Στάλκερ (Κ.).
7.00-10.00 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ. / Μουλάν.
Σάβ.-Κυρ. ώρα 4.00 μ.μ. μεταγλ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η διακριτική γοητεία των αρσενικών. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. Παρ.-Σάβ.: 6.00-8.30-11.00 μ.μ.
- 01.00 π.μ., Σάβ. και ώρα 3.30 μ.μ. Κυρ.: 5.40-8.10-10.40 μ.μ. Κυρ. και ώρα
3.10 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Μαθήματα
αμερικανικής ιστορίας. Παρ.-Σάβ.: 8.20-10.40-01.00, Κυρ.: 8.00-10.20 μ.μ. /
Αλεξίσφαιροι ντετέκτιβ. Παρ.-Σάβ.: 6.20 μ.μ., Σάβ. και ώρα 4.20 μ.μ., Κυρ.:
4.00-6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
5.40-8.10-10.40 μ.μ. Παρ.-Σάβ.: μεταμεσονύκτια ώρα 01.00 π.μ., Παρ.-Κυρ. και
ώρα 3.10 μ.μ.

ΑΘΗΝΑΙΟΝ CINEPOLIS PHILIPS 2. Il Ciclone. Παρ.-Σάβ.: 6.40-8.50-11.00 μ.μ.
Κυρ.: 6.30-8.40-10.50 μ.μ. / Το μαγικό σπαθί: Αναζητώντας το Κάμελοτ.
Σάβ.-Κυρ.: ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show. Παρ.-Σάβ.:
6.30-8.40-10.50 μ.μ. - 01.00 π.μ. Κυρ.: 6.10-8.20-10.30 μ.μ. / Ο πρίγκιπας της
Αιγύπτου. Σάβ.-Κυρ. ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών. Παρ.-Σάβ.:
6.10-8.20-10.30 μ.μ. Σάβ. και ώρα 4.00 μ.μ. Κυρ.: 4.20-6.20-8.20-10.20 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Χίλαρι και Τζάκι. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Συμφωνία χαρακτήρων.
6.15-8.30-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Il Ciclone. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.45 μ.μ. μεταγλ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.10-8.20-10.30 μ.μ. / Ο πρίγκιπας της Αιγύπτου. Σάβ.-Κυρ. ώρα 4.20 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Αρμαγεδδών. 5.00-7.30-10.10 μ.μ.
Σάβ.-Κυρ. ώρα 7.30-10.10 μ.μ./ / Μουλάν. Σάβ.-Κυρ. 4.00-5.40 μ.μ. μεταγλ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 6.00-8.20-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Πυριτιδαποθήκη. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Θα σε
βρω στον παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυροτεχνήματα. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η
διακριτική γοητεία των αρσενικών. 6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η διακριτική
γοητεία των αρσενικών. 6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Η πολιορκία.
5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Έχετε μήνυμα στον υπολογιστή σας. 6.00-8.25-10.45 μ.μ.

CINE CITY ERICSSON 2 (Dolby DTS).Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 3 (Dolby DTS). Τα χρυσά μήλα των Εσπερίδων. 6.55-8.55-10.55 μ.μ.

CINE CITY ERICSSON 4 (Dolby DTS). Η πολιορκία. 6.10-8.35-11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Il Ciclone. 7.00-9.00-11.00 μ.μ. / Μουλάν. Κυρ. ώρα 5.15 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. Παρ.-Σάβ.: 12.45-15.30-18.00-20.45-23.15-01.45. Κυρ.: 12.30-15.15-18.00-20.30-23.10-01.30.

VILLAGE CENTRE Αίθουσα 2. Snake eyes. Παρ.-Σάβ.:
12.30-14.45-17.00-19.15-21.30-23.45-02.00. Κυρ.: 14.30-16.45-19.00-21.15-23.30-01.45.

VILLAGE CENTRE Αίθουσα 3. Ζωντανή μετάδοση: The Truman show. Παρ.-Σάβ.:
12.00-14.15-16.45-19.00-21.15-23.45-02.15. Κυρ.-Πέμ.: 11.45-14.15-16.30-18.45-21.00-23.15-01.45.

VILLAGE CENTRE Αίθουσα 4. Studio 54. Παρ.-Σάβ.: 19.45-22.00-00.00-02.15. Κυρ.:
19.15-21.30-23.45-02.00. / Ο πρίγκιπας της Αιγύπτου. Παρ.-Σάβ..:
12.30-15.00-17.30. Κυρ.: 12.30-14.45-17.00.

VILLAGE CENTRE Αίθουσα 5. Μέδουσα. Παρ.-Σάβ.: 16.30-18.45-22.45. Κυρ.:
17.30-19.30-21.45-00.00. / Μουλάν. Παρ.-Σάβ.: 12.15-14.30. Κυρ.:
11.30-13.50-15.30. / Blade. Παρ.-Σάβ.: 01.00.

VILLAGE CENTRE Αίθουσα 6. Η διακριτική γοητεία των αρσενικών. Παρ.-Σάβ.:
13.00-17.45-22.30. Κυρ.: 12.45-17.30-22.10. / Θα σε βρω στον παράδεισο.
Παρ.-Σάβ.: 15.15-20.00-00.45. Κυρ.: 15.00-19.45-00.15.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε.
16.15-18.15-20.15-22.15-00.30. / Το μαγικό σπαθί: Αναζητώντας το Κάμελοτ.
Παρ.-Σάβ.: 11.45-14.00. Κυρ.: 12.00-14.00.

VILLAGE CENTRE Αίθουσα 8. Μαθήματα αμερικανικής ιστορίας. Παρ.-Σάβ.:
13.30-16.00-18.30-21.00-23.30-02.00. Κυρ.: 12.15-14.45-17.15-20.00-22.30-01.15.

VILLAGE CENTRE Αίθουσα 9. Η πολιορκία. Παρ.-Σάβ.:
12.00-14.30-17.15-19.30-21.45-00.15-02.30. Κυρ.: 13.00-15.15-17.45-20.15-22.45-01.30.

VILLAGE CENTRE Αίθουσα 10. Αλεξίσφαιροι ντετέκτιβ. Παρ.-Σάβ.:
13.15-15.45-18.15-20.30-23.00-01.30. Κυρ.: 13.45-16.00-18.30-20.45-22.50-01.00.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ. ώρα 5.00 μ.μ.
μεταγλ. Κυρ. και ώρα 11.30 π.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Πυριτιδαποθήκη. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ. Σάβ.-Κυρ. και ώρα 3.00 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Χίλαρι και Τζάκι. 5.40-8.10-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.40 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Οι
άντρες με τα όπλα. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ. Σάβ-Κυρ. και
ώρα 4.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Τα χρυσά μήλα
των Εσπερίδων. 6.10-8.20-10.30 μ.μ. Σάββατο μεταμεσονύκτια ώρα 01.00 π.μ.: Τα
χρυσά μήλα των Εσπερίδων.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Τα χρυσά μήλα
των Εσπερίδων. 6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Χίλαρι και Τζάκι. 6.00-8.30-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Il Ciclone. 6.10-8.00-10.00 μ.μ. /
Snake eyes. Ώρα 4.15-11.50 μ.μ. / Ο πρίγκιπας της Αιγύπτου. Σάβ.-Κυρ. ώρα 2.30
μ.μ. μεταγλ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.40-10.50 μ.μ. / Έχετε μήνυμα στον υπολογιστή σας. Σάβ. ώρα 00.40 π.μ. /
Μουλάν. Κάθε μέρα ώρα 4.30 μ.μ. Σάβ.-Κυρ. και ώρα 2.40 μ.μ. μεταγλ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.
Σάβ.-Κυρ. και ώρα 4.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ. / Μαθήματα αμερικανικής ιστορίας.
Σάβ. ώρα 00.45.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Il Ciclone.
7.00-9.00-11.00 μ.μ. Σάβ.-Κυρ. και ώρα 5.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Il
Ciclone. 6.20-8.20-10.20 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Χίλαρι και
Τζάκι. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Il Ciclone.
7.00-9.00-11.00 μ.μ. / Μουλάν. Σάβ.-Κυρ. ώρα 5.20 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ. ώρα
11.30 π.μ. - 4.00 μ.μ. μεταγλ.

ΠΑΛΑΣ (Οδός Βουκουρεστίου ~ 3224.434, Dolby Stereo). Ταινιοθήκη της Ελλάδας -
Μουσείο Κινηματογράφου. Παρ.: Η κυρία από τη Σαγκάη, Οργισμένα νιάτα. Σάβ.: Η
δίκη, Γούντστοκ. Κυρ.: Οι καμπάνες του μεσονυχτίου, Το κουρδιστό πορτοκάλι.
Ώρα ενάρξεως: 8.00 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Χίλαρι και Τζάκι. 6.00-8.30-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Dr Dolittle - Ο γιατρός
τρελάθηκε. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Il Ciclone. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ. / Το μαγικό σπαθί:
Αναζητώντας το Κάμελοτ. Κυρ. ώρα 4.00 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Il Ciclone. 6.15-8.15-10.15 μ.μ. / Μουλάν. Κυρ. ώρα 4.15 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Μαθήματα αμερικανικής ιστορίας. 6.20-8.40-11.00 μ.μ. / Ο πρίγκιπας
της Αιγύπτου. Σάβ.-Κυρ. ώρα 4.20 μ.μ. μεταγλ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ. / Μουλάν. Σάβ.-Κυρ. ώρα 4.00 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Η γυναίκα της διπλανής πόρτας.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Ο γητευτής των αλόγων. 6.50-10.00 μ.μ.
/ Η μικρή γοργόνα. Παρ.-Κυρ. ώρα 5.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Μαύρη
γάτα, άσπρος γάτος. 7.00-9.15 μ.μ. Σάβ. μόνο ώρα 11.00 μ.μ. / Θεατρική
παράσταση ώρα 7.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Snake
eyes. 7.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Snake eyes.
6.00-8.00-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η πολιορκία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Dr Dolittle
­ Ο γιατρός τρελάθηκε. 7.30-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Snake eyes. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ο πρίγκιπας της Αιγύπτου.
5.30-7.30 μ.μ. μεταγλ., 9.30 μ.μ. με υπότ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Elizabeth. 5.30-8.00-10.30 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Απρόσμενος έρωτας. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Η διακριτική γοητεία
των αρσενικών. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. / Ο πρίγκιπας της Αιγύπτου.
Σάβ.-Κυρ. ώρα 4.00 μ.μ. μεταγλ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Οι Άθλιοι. 6.00-8.30-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ο γητευτής των αλόγων. 8.00-10.40 μ.μ., Κυρ. 5.50-8.35-11.10 μ.μ. /
Σαμψών και Σάλι. Σάβ. ώρα 4.00-6.00 μ.μ., Κυρ. ώρα 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Il Ciclone.
6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.00-8.00-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P14</CAT>
<ED>
Κωδικός άρθρου: A16359P141</ED>
<ID>
ID:19803

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από την «Πυριτιδαποθήκη» του Γκόραν Πασκάλιεβιτς

«Η ΠΥΡΙΤΙΔΑΠΟΘΗΚΗ»: Εμπνευσμένη μεταφορά στο σινεμά του ομώνυμου
θεατρικού έργου του Ντέγιαν Ντακόβσκι, σε σκηνοθεσία Γκόραν Πασκάλιεβιτς. Η
σχιζοφρένεια «απλώνεται» στην καθημερινή ζωή του σημερινού Βελιγραδίου.
(Άττικα 1, Όπερα 1, Δαναός).

«ΧΙΛΑΡΙ ΚΑΙ ΤΖΑΚΙ»: Βιογραφία της μεγάλης βιολοντσελίστριας Ζακλίν ντι
Πρε, με «βέλη» από την αδελφή της για «σεξουαλικά σκάνδαλα». Του Άναντ Τάκερ,
με τους: Έμιλι Γουάτσον, Ρέιτσελ Γκρίφιθ, Τσαρλς Ντανς. (Αίγλη, Έμπασσυ,
Καλυψώ, Μπροντγουαίη, Πλάζα).

«IL CICLONE»: Ρομαντική κωμωδία με μια επαρχιακή οικογένεια, που η
άφιξη μιας χορευτικής ομάδας αναστατώνει την καθημερινότητά της. Του Λεονάρντο
Πιερατσόνι. [Αθήναιον Cinepolis 2, Αλεξάνδρα (Πατ.), Άστρον, Cinerama, Κηφισιά
1, Μαργαρίτα 2, Μετροπόλιταν, Όσκαρ, Σπόρτιγκ, Τρία Αστέρια, Χάιλαϊφ].

«ΤΑ ΧΡΥΣΑ ΜΗΛΑ ΤΩΝ ΕΣΠΕΡΙΔΩΝ»: Δροσερή κωμωδία σε μια σημερινή «αυλή
των θαυμάτων». Της Σοφίας Παπαχρήστου. Με τους: Λάζαρο Ανδρέου, Ζαχαρία Ρόχα,
Αφροδίτη Αλ Σαλέχ. [Cine City 3, Ιντεάλ, Ιντεάλ (Μαρούσι)].

«ΜΕΔΟΥΣΑ»: Ο μύθος της Μέδουσας σήμερα σ' ένα φιλμ «φανταστικού
κινηματογράφου». Σκηνοθεσία: Γιώργος Λαζόπουλος, με τους: Ελένη Φιλίνη, Θάνο
Αμοργιανό, Βάνια Ραμπότα. (Αλφαβίλ, Village Centre 5).

«ΜΑΘΗΜΑΤΑ ΑΜΕΡΙΚΑΝΙΚΗΣ ΙΣΤΟΡΙΑΣ»: Περιπέτεια γύρω από το κοινωνικό
πρόβλημα του ρατσισμού. Του Τόνι Κέι, με τους: Έντουαρντ Νόρτον, Έντουαρντ
Φέρλονγκ, Φαϊρούζα Μπαλκ, Στέισι Κιτς, Μπέβερλι ντ' Άντζελο, Έλιοτ Γκουλντ.
(Αθήναιον 2, Απόλλων, Village Centre 8, Μαργαρίτα 3, Φιλίπ).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αελλώ,
Αθήναιον Cinepolis 3, Άνεσις, Άνταμς 1, Άστυ, Cine City 2, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P14</CAT>
<ED>
Κωδικός άρθρου: A16359P142</ED>
<ID>
ID:19845

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P14&aa=2</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Η πρεμιέρα» της Ζ.
Μπαλασκό Μ. Παπακωνσταντίνου, Χρυσικάκος.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Σολωμός» του Σπ. Ευαγγελάτου
Μαβίδης, Κροντήρης.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Το κτήνος στο φεγγάρι» του Ρ. Καλινόσκι Τάρλοου, Κουλίεβα.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 64.42.772, 68.06.897)
«Οι δίκαιοι» του Αλμ. Καμί Ζωγραφίδης, Νιχωρίτη.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Φεντόρα» του Ουμπ.
Τζιορντάνο (Παρ., Σάβ., Κυρ.) Ν. Πατρικίδου, βιολί - Θ. Μαυρομάτης, φλάουτο -
Ν. Βασιλείου, πιάνο: συναυλία (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.52.311).
Κεντρική Σκηνή. «Η εξαίρεση και ο κανόνας» του Μπ. Μπρεχτ
Καλατζόπουλος, Τσικής. Δεύτερη Σκηνή. «Οι τρελοί της εποχής» του
Δ. Ψαθά Ρίτσος (σκηνοθ.).

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634).
«Project RAF» της Μ. Μαστραντώνη Μαστραντώνη (σκηνοθ.), Αγοράς.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), Εναλλάξ: «Ηλέκτρα» του
Σοφοκλή Βοζικιάδου, Κισόγλου ­ «Της ζήλιας τα καμώματα»: «Ζητείται
υπηρέτης» του Μπ. Άννινου ­ «Η κυρία Βεράντη» του Δ. Κορομηλά Βοζικιάδου, Κισόγλου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Το υπόγειο» (Ντοστογιέφσκι) της
Μ. Βαμβουνάκη Χρ. Τσάγκας, Βέργου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Τα βότανα του έρωτα» του Π. Γουέλαν Βιδάλη, Λ. Τσάγκας.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΛΥΚΕΙΟ ΝΕΑΣ ΕΡΥΘΡΑΙΑΣ (αμφιθέατρο, Καζαντζάκη 29, Νέα Ερυθραία, ~ 62.00.094,
64.05.705, 097/325894). «Η απαγωγή της Σμαράγδως» του Μ. Κανελάκη Λαϊκό
Θέατρο Νέας Ερυθραίας.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Εθνική Συμφωνική Ορχήστρα της ΕΡΤ: συναυλία (Δευτ.)
Φεστιβάλ Μουσικής Δωματίου (Β.Α. Μότσαρτ). Λ. Καβάκος, βιολί - Μ. Περένιϊ,
βιολοντσέλο - Χ. Σέλεϊ, πιάνο - Χ. Μακναμάρα, πιάνο - Π. Νάγκι, πιάνο:
συναυλία (Πέμ.). «Αρχαιολογία και Τέχνες - Αγών 2». Προβολή βραβευμένων
ταινιών της 2ης Διεθνούς Συνάντησης Αρχαιολογικής ταινίας του Μεσογειακού
Χώρου Ρεθύμνου (Κυρ.). Αίθουσα Δημήτρη Μητρόπουλου. Χορός στο Μέγαρο
Μουσικής: Έλληνες Δημιουργοί. Χοροθέατρο «Ήρος Άγγελος» Π. Γάλλια: «Εν πλω.
Ένα υπερρεαλιστικό ταξίδι» του Π. Γάλλια (Δευτ.) Φεστιβάλ Μουσικής Δωματίου
(Β.Α. Μότσαρτ). Λ. Καβάκος, βιολί - Κ. Κασκασιάν, βιόλα - Μ. Περένιϊ,
βιολοντσέλο - Χ. Σέλεϊ, πιάνο: συναυλία (Τετ.) Φεστιβάλ Μουσικής Δωματίου
(Β.Α. Μότσαρτ). Τάσος Καλογερόπουλος: διάλεξη «Πριν από τη συναυλία» (Παρ.)
Φεστιβάλ Μουσικής Δωματίου (Β.Α. Μότσαρτ). Κουαρτέτο Εγχόρδου «Κέλερ»:
συναυλία (Σάβ.) Ορχήστρα Σύγχρονης Μουσικής ΕΡΤ: συναυλία (Κυρ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Μορφές από το έργο
του Βιζυηνού» της Α. Κοκκίνου Κοκκίνου.

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνγκα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης


ΑΘΗΝΑ (Δεριγνύ 10 - Πατησίων, ~ 82.37.330, 82.38.698). «Σχολείο για κλόουν»
του Φρ. Κ. Βέχτερ Γ. Χριστοδούλου.

ΑΘΗΝΑ (Αβύδου 93, Άνω Ιλίσια, ~ 77.92.568). Αργεί

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Ο χρουσαϊτός Άτυς και
η βασιλοπούλα Ροδογάλη» του Τ. Ράτζου Ανωγιάτη, Παγιατάκη.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). Εναλλάξ: «Ο
Τοσοδούλης μικρός ήρωας και η Ασημένια» της Μ. Γουμενοπούλου ­ «Η
Κοκκινοσκουφίτσα και ο λύκος τρελογιατρός» του Γ. Γεωργέλλη Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Ο αρχοντοχωριάτης» (Μολιέρος) του Γ.
Καλατζόπουλου Καλατζόπουλος.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ροβινσών Κρούσος»
(Ντεφόε) του Γ. Μεσσάλα Μεσσάλας.

ΑΤΤΙΚΟ (Φωκαίας 4 ­ Αριστοτέλους, πλατεία Βικτωρίας, ~ 82.21.111, 86.74.355).
Εναλλάξ: «Υπηρέτης δύο αφεντάδων» (Γκολντόνι) της Τ. Ζαχαριουδάκη ­ «Ιπτάμενη
παρέα» της Σ. Αλατά Ζαχαριουδάκη.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι, ~ 42.96.414). Πρώτη
Σκηνή. «Η Κοκκινοσκουφίτσα και ο ροζ Πάνθηρας» της Μ. Αναιρούση -
Κουρτζίδου Αναιρούση - Κουρτζίδου. Δεύτερη Σκηνή. «Πινόκιο» του
Β. Αθανασάκη Μαριονέτες Αθανασάκη.

ΑΥΛΩΝΙΤΗ (Βουκουρεστίου 1, ~ 33.13.321). «Η ιστορία της Κοκκινοσκουφίτσας» του
Γ. Κόκκινου Γ. Κόκκινος.

ΒΡΕΤΑΝΙΑ (Πανεπιστημίου 7, ~ 32.21.579). «Επιθεωρητής Τούτου: υπόθεση μαγικό
ραβδί» του Π. Γρυπάρη Σταματίου.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Πινόκιο» (Κολόντι) του Τ.
Γεωργέλη Μολυβιάτης.

ΔΕΣΥΛΛΑ (Ησαΐα Σαλώνων 4, πλατεία Γκύζη, ~ 64.30.739, 64.66.788). Καραγκιόζης Δανέλλης.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Η Αλίκη στη χώρα
των θαυμάτων» (Κάρολ) του Δ. Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). Εναλλάξ:
«Το δάκρυ του φεγγαριού» του Ν. Ξανθούλη - «Μαέστρος Κονμπραβούρα» του Γ.
Δροσίτη Εθνική Λυρική Σκηνή. ­ «Τα καινούργια ρούχα του βασιλιά»
(Άντερσεν) του Γ. Καλατζόπουλου Τσικής.

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920). «Οι ιππότες της τηγανιτής πατάτας» του Ε. Τριβιζά Θεατρική
Ομάδα Δήμου Ταύρου.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). «Μια
φορά... χωρίς καιρό» του Β. Βασιλάκη Β. Βασιλάκης (κουκλοθέατρο).

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881). «Η αγάπη και
τα τρία πορτοκάλια» (Γκότζι) της Β. Σελούρου - Τροβά Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ανδρομέδα» της
Μ. Κυριάκη Τζ. Φωτίου.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Ο Αρλεκίνος»
(Μολιέρος) του Ν. Παροίκου Παροίκος.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Ένα δέντρο που το λένε Νικόλα»
των Δ. Ποταμίτη - Γ. Πιτσούνη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Το παραμύθι της ανέμης»
του Β. Ρώτα Παπασπύρος.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Η Κατερίνα και ο αόρατος» (Λοΐζου) του Λ. Κουρετζή Κουρετζής.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286). «Η χώρα
της κοκκοφοινικιάς» του Γρ. Παπαδογιάννη Αντ. Αντωνίου.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). Εναλλάξ: «Μικρά
θαλασσοπούλια» της Ε. Βοζικιάδου ­ «Η βασίλισσα του χιονιού» (Άντερσεν) της Ε.
Βοζικιάδου Βοζικιάδου.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Ένα αστέρι στη γη» της Μ.
Λιτσοπούλου Κουκλοθέατρο Λιτσοπούλου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Το
μαγικό φίλτρο» (Έντε) του Γ. Οικονομίδη Δαφνής.

ΚΗΦΙΣΙΑ SINEMAX ERICSSON 3 (Δροσίνη 16, πλατεία Κηφισιάς ~ 62.31.601-2).
«Τύμπανο, τρομπέτα και κόκκινα κουφέτα» του Γ. Ξανθούλη Θέατρο.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Ο πρίγκιπας της γομολάστιχας» της Υβ. Μεταξάκη Λ. Τσάγκας.

ΜΙΝΩΑ (Πατησίων 91, ~ 82.10.048, 82.32.578). «Το φάντασμα του Κάντερβιλ»
(Ουάιλντ) της Μ. Σακκά Λιοντής.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Η
πεντάμορφη και το τέρας» του Γ. Λιούμπη Λιούμπης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489). «Ο
Τζιτζιρής» του Γ. Αρμένη Γ. Αρμένης.

ΝΕΟ ΡΙΑΛΤΟ (Κυψέλης 54, Αγίου Μελετίου, ~ 88.27.000, 82.18.973). «Πίτερ Παν»
(Μπάρι) της Ν. Νικολάου «Θίασος '81».

ΠΑΛΑΙΟΘΟΔΩΡΟΥ (Αργολίδος 92 ­ Δουκίσσης Πλακεντίας, Αμπελόκηποι, ~ 64.35.153,
74.89.811). Καραγκιόζης Παλαιοθόδωρος.

ΠΕΙΡΑΙΩΣ 131 (Πειραιώς 131, ~ 34.50.922). «Όνειρο καλοκαιριάτικης νύχτας»
(Σαίξπηρ) της Κ. Ιγερινού Μπενέκου. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «Ιλιάδα» (Όμηρος)
του Α. Παυλίδη Παυλίδης.

ΠΟΡΤΑ (Μεσογείων 59, ~ 77.11.333, 77.80.518). «Μια ιστορία με ιστορίες» του
Τζ. Ροντάρι Ξ. Καλογεροπούλου.

ΡΟΕΣ (Ιάκου 14-16, Γκάζι, ~ 34.79.426, 34.72.664). Αργεί.

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Με το νι και με το σίγμα»
του Ε. Τριβιζά Πρωτοψάλτη.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Η τρικυμία» (Σαίξπηρ) του
Ν. Καμτσή Καμτσής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P15</CAT>
<ED>
Κωδικός άρθρου: A16359P151</ED>
<ID>
ID:19804

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P15&aa=1</URL></REF>


Article

<CATEGORY>vin09</CATEGORY>

 <H5>Alanis Morissette, «Supposed Former Infatuation Junkie» (Warner)
</H5><H5>Dave Stewart, «Sly Fi» (FM)
</H5><H5>Steps, «Step One» (Virgin)
</H5><H5>Τραγούδια στον αφρό
</H5><H2>Τα εύκολα... δύσκολα
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Περάστε παρακαλώ. Οι πόρτες του Ίντερνετ ορθάνοιχτες. Ο καλλιτέχνης σας
προσκαλεί να γράψετε μαζί του το τραγούδι. Σουρεαλιστική ποπ, μουσική για
χορό, ή το ροκ της συνείδησής σας. Μετά πατάτε enter.


Η Αλάνις Μόρισετ ευχαριστεί το κοινό της

Και να, λοιπόν, που για να γίνεις ροκ ντίβα δεν χρειάζονται τερτίπια, και
εκκεντρική συμπεριφορά. Ενίοτε (λιγότερο σπάνια απ' όσο φαντάζεστε) αρκούν οι
καλοί τρόποι και οι μετρημένες κουβέντες. Αυτά και η επιλογή του ορθόδοξου
λόγου του ροκ ανέβασαν την Αλάνις Μόρισετ στα ύψη, με πανοραμική θέα στο ροκ
εν ρολ των νάιντις. Τίποτε πολύπλοκο ­ το εντελώς αντίθετο. Αποσυμπίεση ­
ξαφνικά η μεγάλη αίθουσα ήταν άδεια, όταν η Αλάνις πέρασε μέσα. Και είπε
«Ευχαριστώ» με ειλικρίνεια ­ το πρώτο τραγούδι από το άλμπουμ ­ μετά το
εκκωφαντικά πετυχημένο Jagged little pill. Ευθύ, καλογραμμισμένο, άνετο,
επιτηδευμένα άτσαλο, με το μαγικό χέρι του Γκλεν Μπάλαρντ (που έχει δουλέψει
με τον Μάικλ Τζάκσον, την Αρίθα Φράνκλιν και την Μπάρμπρα Στρέιζαντ, μεταξύ
άλλων πολλών) να αγγίζει τις συνθέσεις. Are You Still Mad? The Couch, Ι was
Hoping ­ ό,τι πρέπει για να δεις πως το κορίτσι σπρώχνει τις εμπειρίες της σε
τραγούδια αποτελεσματικά, όπως δουλεύει και βιντεοκλίπ της. 
Ο θεός των σόουμπιζ, της έστειλε βάρκα να βγει από τα νερά της ντίσκο και να
περάσει απέναντι στο ροκ που της πάει γάντι. Και αν η Μαντόνα, που την πήρε
στην εταιρεία της, δεν ξέρει ­ θα ξέρουν όλοι αυτοί που κίνησαν το κύμα της
συμπάθειας και αποκατάστασης του ροκ μετά το μέικ απ..

Περίπου ως ο Σαλβατόρ Νταλί της ποπ, ο Ντέιβ Στιούαρτ (επί σειρά ετών παρτενέρ
της Άνι Λένοξ) πιάνει ξανά το «πινέλο» της έμπνευσης και ζωγραφίζει τοπία
σουρεαλιστικά και φευγάτα. Και τι βάζει ο νους του καλλιτέχνη; 
Τα πάντα, με δόση χιούμορ, καταλυτικές παρεμβάσεις και έξυπνους, τολμηρούς
ρυθμούς. Ο Τέρι Χολ, άλλος σπουδαίος της ποπ με χαμηλό προφίλ και μεγάλες
συνθετικές επιδόσεις, συμμετέχει στο Sly Fi, που βγήκε πρώτα στα «νερά» του
Ίντερνετ, και μαζί του τζαμαϊκανή μουσική, με λόγο ύπαρξης στο άλμπουμ. Κατά
το ήμισυ ηχογραφημένο στους τόπους του Αμαζόνιου. «Ευτυχής ­ δηλώνει ­ που
είναι εδώ», σε μονταρισμένα πλάνα της σύγχρονης σκηνής, που θα ζήλευαν πολύ
νεώτεροί του, αν τελικά η ανανέωση της ποπ, ήταν ζήτημα ηλικίας. Που δεν είναι
­ κοιτάξτε γύρω και θα δείτε.

Είναι απλό ­ διαλέγεις ένα παλιό κομμάτι που ξέρει όλος ο κόσμος (διάλεξαν το
Tragedy των Bee Gees). Φροντίζεις να περάσεις αξιοπρεπώς στη ζώνη υψηλής
θεαματικότητας του MTV και φέρεσαι φυσιολογικά. Εύκολο. Λίγη χάρη,
περισσότερος χορός και κατά μέτωπον επίθεση. Ο Πιτ Γουότερμαν (ο παραγωγός της
Κάιλι Μινόγκ και της ανάλαφρης ποπ, προς ευρεία κατανάλωση) στάθηκε κι αυτός
στο πλευρό τους. Ακόμη πιο εύκολο τότε. Κατόπιν, οι πέντε Λονδρέζοι Steps
είδαν το όνομά τους στην κορυφή και επιχειρούν εδώ να πουν πως τίποτε δεν
είναι αμαρτία, ούτε το ότι διαφημίζονται σαν οι Abba του '90. Ο καιρός θα τους
διδάξει πως πρέπει να ξεκινούν από καλά τραγούδια γιατί μόνο μ' αυτά η ποπ
τούς επιτρέπει να κλείσουν τραπέζι. Ακόμη και η Κάιλι ­ που έχει κάτι από τη
λάμψη του σταρ ­ ψάχνεται εναγωνίως να βρει την επόμενη κίνηση. Η εταιρεία της
δεν την θέλει και οι ωραίες μελωδίες δεν της χτυπάνε κάθε μέρα την πόρτα.
Αλλιώς, θα ήταν πανεύκολα.

* Το Wild Wood του Πολ Γουέλερ σε νέο ριμίξ από τους Portishead. Επειδή
έτσι κι αλλιώς είναι σπουδαίο τραγούδι.

* Το Walk Like Α Panther των All Seeing Eye, που έχει γράψει τους στίχους ο
Τζάρβις Κόκερ και τραγουδάει ο παλιός easy listening τζέντλεμαν Τόνι Κρίστι.

* Και όσα περισσότερα μπορείτε από τους Black Eye Susans, για να
αποχαιρετήσουμε τον Ντέιβιντ Μακόμπ, που έφυγε σε δυστύχημα στους δρόμους της Μελβούρνης.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16359P161</ED>
<ID>
ID:19789

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P16&aa=1</URL></REF>


Article

<CATEGORY>vin09</CATEGORY>

 <H2>Η Αστέρω της Γαλλίας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ρομπέρτο Μπενίνι

Λέω, δεν πετάγομαι μέχρι το Παρίσι; (κοίτα, φίλε, πόσο προνομιούχοι είναι
μερικοί άνθρωποι). Πετάχτηκα μέχρι το Παρίσι, λοιπόν. Έτσι, στο άψε - σβήσε.
Μπήκα στο αεροσκάφος, βγήκα, μπήκα στην πρεμιέρα, ξαναμπήκα στο αεροσκάφος,
βγήκα και ήρθα. Κούραση, ε;

* Στο μεσοδιάστημα έριξα και μια πιατάρα Royal οστρακοειδών. Σαν να πήγα μέχρι
το περίπτερο για τσιγάρα. Κάπως έτσι βρέθηκα στην παριζιάνικη ­ και παγκόσμια
­ πρεμιέρα της ταινίας «Αστερίξ και Οβελίξ εναντίον
Καίσαρα». Με Αστερίξ τον Ζεράρ Ντεπαρντιέ βάρους, πάνω - κάτω,
διακοσίων κιλών και τον Ρομπέρτο Μπενίνι βάρους μύγας. Ε, και λοιπόν;

* Και λοιπόν; Κρατηθείτε. Μέσα σε μία μέρα (un jour) καταναλώθηκαν μισό
εκατομμύριο εισιτήρια... Αστερίξ εντός γαλλικού εδάφους. Για να ζυγίσετε
καλύτερα τη διαφορά Ευρωπαϊκής Ελλάδας - Ευρωπαϊκής Γαλλίας, ένα σας λέω. Πως
ο «Αρμαγεδδών» με τον Μπρους Γουίλις έχει κόψει στην Ελλάδα 450.000
εισιτήρια μέσα σε πέντε μήνες.

* Αμ, το άλλο ρεκόρ; Τόσος δα, μετά συγχωρήσεως.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16359P162</ED>
<ID>
ID:19831

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P16&aa=2</URL></REF>


Article

<CATEGORY>vin09</CATEGORY>

 <H2>Με τα μάτια του έρωτα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Διότι λάου λάου (στα... κουφά που λένε) ο τόσος δα Ρομπέρτο
Μπενίνι, που στον Αστερίξ παριστάνει τον πλανητάρχη Καίσαρα, θριαμβεύει εν
Αθήναις! Περίπου 150.000 Έλληνες θεατές είδαν «Ζωή είναι ωραία» και
εξακολουθούν να βλέπουν. Όσα δεν πιάνει η Αλεπού, τα κάνει κρεμαστάρια.* Σιγά
το ρεκόρ. Μια Ντόρα 130 εκατομμύρια. Έμπλεος θαυμασμού για τους
Φραντσέζους, αρχίζω να μιλάω στον πρώτο που βρήκα μπροστά μου. Ποιος βρέθηκε
μπροστά μου; Κατά κακή μου τύχη... βιβλιόφιλος, βιβλιολάτρης και βιβλιοπαράγων
(όχι, σας γελάσανε, δεν είναι ο Νιάρχος). Με το που... τελείωσα, με
έβαλε στη θέση του Ευρωλιγούρη.

* «Καλά, εσύ πού ζεις;». «Τι εννοείς;». «Εννοώ πως το φαινόμενο Αστερίξ με τον
Ντεπαρντιέ και τον Μπενίνι είναι κάπως εξηγήσιμο. Διάολε, ο Αστερίξ είναι
εθνικός τους ήρωας. Κάτι σαν την... Αστέρω. Το φαινόμενο "Ντόρα
Γιαννακοπούλου", όμως, είναι ανεξήγητο». «Για πες;». «Τι να πω... οι
αριθμοί τα λένε. Δύο μυθιστορήματα 260.000... εισιτήρια». Έμεινα με το στόμα
ανοιχτό: «Κλείσ' το και άκου τη συνέχεια. Έχουμε και λέμε, 500 δραχμούλες από
έκαστο βιβλίο επί 260.000 αντιτύπων πόσα μας κάνουν;».

* Δύο βιβλία ένα ΛΟΤΤΟ. Και έπεται συνέχεια. Λίγο πριν από την Καθαρή Δευτέρα
κυκλοφορεί και τρίτη... Ντόρα, με τον τίτλο «Με τα μάτια του έρωτα».
Αχ, αυτός ο έρως. «Ναι, αλλά τι έρως! Τολμηρός. Ομοφυλόφιλος τα φτιάχνει με
Γυναίκα». Γυναίκα - Γυναίκα; Εντελώς. Ε, λοιπόν, βάζω στοίχημα πως ο
Κουτσομύτης καπαρώνει τρίτη... Ντόρα.

* Μια του Κουτσομύτη, δυο του Κουτσομύτη, τρίτη λες να 'ναι άλλος;
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16359P163</ED>
<ID>
ID:19864

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P16&aa=3</URL></REF>


Article

<CATEGORY>vin09</CATEGORY>

 <H2>Οι προσκυνητές του Μάλαμα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ποιος, ας πούμε; Κάποιος ειδικός στις τολμηρές ταινίες. Ο σκηνοθέτης της
Εμμανουέλλας; Α, όχι τόσο... πολύ. Ο Ορέστης Ευστρατιάδης!
Είπαμε, τολμηρό, όχι hard core. Τότε; Βρήκα, ο Πανουσόπουλος.* Βρήκα τι
έκανε ο Σαββόπουλος πριν φύγει από την Αθήνα. Δύο πράγματα έκανε πριν
εγκαταλείψει την Αθήνα για το Πήλιο. Πρώτο, πήγε στο «Μετρό» και, δεύτερο,
άφησε στην πόρτα του σπιτιού του φακελάκι με πεντοχίλιαρα και με το εξής
σημείωμα: «Αγαπητό υποψήφιο κλεφτρόνι, το σπίτι είναι άδειο από τον
προηγούμενο. Ποιος είναι; Πού να ξέρω. Βρες τον και τουλούμιασέ τον. Πάντως,
εγώ σου αφήνω κατιτίς για τον κόπο σου».

Μυρσίνη Ζορμπά

* Για να πω την αλήθεια, δεν τα είδα με τα μάτια μου (φακελάκι και σημείωμα).
Στο «Μετρό», όμως, είδα τους Σαββόπουλο, Μητσιά, ακόμα και τη
Μυρσίνη Ζορμπά. Η μισή καλλιτεχνική Αθήνα προσκυνήτρια του Σωκράτη Μάλαμα.

* Ο Μάλαμας για το Δευτερότριτο, το Καρναβάλι για το Σαββατοκύριακο.
<REF><SOURCE>
ΤΑ ΝΕΑ</SOURCE>
<DATE>, 06-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16359P164</ED>
<ID>
ID:19885

</ID><URL>http://ta-nea.dolnet.gr/neaweb/neafile.print_unique?e=A&f=16359&m=P16&aa=4</URL></REF>


Article

<CATEGORY>vin04</CATEGORY>

 <H5>ΑΓΡΟΤΕΣ ΚΑΙ ΝΟΣΟΚΟΜΕΙΑ ΜΕΤΑ ΤΑ ΣΧΟΛΕΙΑ
</H5><H2>ΜΠΛΟΚΑ Χ 3 ανησυχούν την κυβέρνηση
</H2>
Με αυστηρές προειδοποιήσεις προς την αντιπολίτευση, και ειδικά το ΚΚΕ, αλλά
και τους αγρότες, επιχειρεί η κυβέρνηση να αντιμετωπίσει τα επαπειλούμενα
μπλόκα στην Εθνική Οδό. Τακτική που φαίνεται ότι συμπεριλαμβάνει και την
αναταραχή στην Υγεία, αλλά και τους προαναγγελλόμενους για την Πέμπτη
αποκλεισμούς δρόμων από μαθητές. Η κυβέρνηση απείλησε ευθέως τους αγρότες με
τα συντεταγμένα όργανα της πολιτείας, και απέδωσε στο μεν ΚΚΕ την «καθοδήγηση»
των κινητοποιήσεων, στα δε άλλα κόμματα της αντιπολίτευσης ότι εφ' όσον δεν
τις αποδοκιμάζουν «έχουν ευθύνη».

σελί δες 8 -9
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16360N011</ED>
<ID>
ID:19964

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N01&aa=1</URL></REF>


Article

<CATEGORY>vin04</CATEGORY>

 <H2>Ο Άκης ζητεί νέο κοινωνικό συμβόλαιο </H2>
Ηγετική εμφάνιση στη Θεσσαλονίκη, με πολιτική πλατφόρμα για το σύνολο της
κυβερνητικής πολιτικής, έκανε ο Άκης Τσοχατζόπουλος.

σελίδα 7
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16360N012</ED>
<ID>
ID:20012

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N01&aa=2</URL></REF>


Article

<CATEGORY>vin06</CATEGORY>

 <H2>Ουμπέρτο Έκο: Η γυναίκα σας και το καπέλο </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16360N014</ED>
<ID>
ID:20055

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N01&aa=4</URL></REF>


Article

<CATEGORY>vin06</CATEGORY>

 <H2>Μέρα του ΠΑΟ </H2>
στο έν θε το
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16360N015</ED>
<ID>
ID:20069

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N01&aa=5</URL></REF>


Article

<CATEGORY>vin04</CATEGORY>

 <H2>Μαντέλης στα «ΝΕΑ»: Θέλει σύμμαχο η Ο.Α.
</H2>
σελίδες 12-13
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16360N016</ED>
<ID>
ID:20081

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N01&aa=6</URL></REF>


Article

<CATEGORY>vin06</CATEGORY>

 <H2>28 ΣΕΛΙΔΕΣ με θέσεις εργασίας </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16360N017</ED>
<ID>
ID:20082

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

«ΓΙΑΤΙ στέλνετε το παιδί σας σε ιδιωτικό σχολείο;». Το ερώτημα έχει γίνει
δεκάδες φορές τους τελευταίους μήνες. Κι ούτε ένας πολιτικός δεν έχει βρεθεί
ν' απαντήσει αυτό που όλοι εμείς οι υπόλοιποι γνωρίζουμε. Ότι δηλαδή κάποια
ιδιωτικά είναι καλύτερα. Ο Παντελής Καψής στους «Προβολείς». Σελ. 6.

ΟΙ ΚΥΒΕΡΝΗΣΕΙΣ όλο και συχνότερα βλέπουν μαζί με τους υπηκόους τους την
ιστορία να εξελίσσεται στη μικρή οθόνη μιας ζωντανής μετάδοσης, χωρίς να έχουν
την πολυτέλεια του χρόνου να συσκεφθούν ιδιαιτέρως και ν' αποφασίσουν τι θα
κάνουν. Ο Π. Τσίμας στην «Τρίτη Άποψη». Σελ. 6.

ΕΒΓΑΛΕ μια κάρτα διαρκείας, κλείδωσε το αυτοκίνητό του στην πυλωτή και
γυρίζει έκθαμβος στις συνοικίες της Αθήνας, όλος περιέργεια για τον κόσμο που
παίρνει τη συγκοινωνία. Κάθε μέρα ανακαλύπτει καινούργια πράγματα. Η Λίνα
Αλεξίου «Σε πρώτο ενικό», στη σελ. 17.

ΣΠΥΡΙΔΩΝ: Οποιαδήποτε πρωτοβουλία αναλαμβάνει η Αρχιεπισκοπή σχετικά με
τα θέματα σχέσεων Ελλάδας - ΗΠΑ, το Κυπριακό και την Ομογένεια γίνεται πάντοτε
με τρόπο διακριτικό, συστηματικό, μεθοδευμένο. Οι τυμπανοκρουσίες μπορούν
πολλές φορές να βλάψουν. Η συνέντευξη στον Π. Μπαΐλη, στη σελ. 20.

Ν. ΝΑΝΟΠΟΥΛΟΣ: Μετά τη Βουλγαρία και την εξαγορά της Post Bank θα
κοιτάξουμε και προς τις άλλες βαλκανικές χώρες. Η επέκταση μπορεί να γίνει
είτε με εξαγορές είτε με ίδρυση υποκαταστημάτων. Παρακολουθούμε τις
διαδικασίες και θα συνεργαστούμε με την Τράπεζα Εργασίας για την Ιονική. Η
συνέντευξη στον Ι. Σιώτο, στη σελ. 51.

ΤΑ ΝΕΑ... ήταν πρώτα σε κυκλοφορία ανάμεσα σε όλες τις απογευματινές
εφημερίδες: Τόσο στην περιοχή Αθηνών και Πειραιώς όσο και στην υπόλοιπη χώρα.
Και φυσικά παρέμειναν πρώτα σε ολόκληρη την Ελλάδα με μέσο όρο κυκλοφορίας
94.573 φύλλα την ημέρα. Οι πίνακες στη σελ. 8.

Η ΑΝΑΦΟΡΑ σε αριθμούς είναι ταυτόσημη

με τον κρύο ιδρώτα για όσους θέλουν ν' αμφισβητήσουν, 
να καταγγείλουν, να εξευτελίσουν, να υποδουλώσουν 
με έντονη έμφαση τη διαφορετική τους πολιτική ταυτότητα. 
Ο Τάσος Γιανίτσης στη σελ. 10.

Ο Λ. ΚΗΛΑΗΔΟΝΗΣ και η Αφροδίτη Μάνου ύστερα από πολλά έτη εμφανίζονται πάλι
μαζί. Η μουσική τους περιπλάνηση αρχίζει την Τετάρτη το βράδυ και θα κρατήσει
δέκα νύχτες. «Μια σερπαντίνα πάνω από την Αθήνα» με τον Λουκιανό μεταμφιεσμένο
σε Ζορό. Ο Π. Γεραμάνης στο «Πανόραμα», σελ. 12.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16360N021</ED>
<ID>
ID:19924

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Πατέρας
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Αν ισχύουν οι χθεσινές δηλώσεις Πάγκαλου, τότε ο πατέρας τού 2000 θα δίνει την
εξής συμβουλή στο παιδί του: Γιέ μου, ευχή και κατάρα να μη γίνεις αγρότης,
κομμουνιστής και εκατομμυριούχος.

Με τιμή
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16360N022</ED>
<ID>
ID:20020

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Βροχές, καταιγίδες στα δυτικά, προοδευτικά από κεντρικά και βόρεια. Στην
υπόλοιπη χώρα λίγη συννεφιά. Νοτιάδες μέχρι ισχυροί (6 Μπωφόρ), στο Ιόνιο
αργότερα 7 Μπωφόρ. Μικρή άνοδος της θερμοκρασίας.


Κακοκαιρία. Βροχές και καταιγίδες τοπικά ισχυρές. Χιόνια στα ορεινά. Η
θερμοκρασία σχεδόν αμετάβλητη. Άνεμοι νοτιοδυτικοί ισχυροί έως πολύ ισχυροί
(6-7 Μπωφόρ), στα πελάγη πιθανώς θυελλώδεις (8 Μπωφόρ).

Article

<CATEGORY>vin01</CATEGORY>

 <H5>ΣΥΝΕΧΙΖΕΤΑΙ Η ΑΝΑΤΑΡΑΧΗ ΣΤΗΝ ΥΓΕΙΑ ΞΕΚΙΝΟΥΝ ΟΙ ΑΓΡΟΤΕΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Σκυταλοδρομία
</H2><H2></H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Λερναία Ύδρα για την κυβέρνηση έχουν αρχίσει να αποτελούν τα κοινωνικά ­
αλλά στην ουσία τους πολιτικά ­ προβλήματα, καθώς η αποκατάσταση της τυπικής
ομαλότητας στην Παιδεία αντισταθμίζεται με τη συνεχιζόμενη αναταραχή στον χώρο
της Υγείας και την επερχόμενη σύγκρουση στον αγροτικό τομέα.

Η κυβέρνηση, με την πικρή εμπειρία των μαθητικών κινητοποιήσεων, άνοιξε από
χθες τα χαρτιά της και άφησε σαφώς να εννοηθεί ότι θα αντιμετωπίσει δυναμικά
το ενδεχόμενο μπλόκων στις εθνικές οδούς από τα τρακτέρ. Θεωρεί δε ότι η
κινητοποίηση αυτή, με επίκεντρο πάλι τη Θεσσαλία, έχει κομματική υποκίνηση και
με βάση την εκτίμηση αυτή σπεύδει να αποσαφηνίσει τις προθέσεις της (π.χ.
μέτρα για να μην κλείσουν οι δρόμοι).

Την ίδια στιγμή, όμως, βρίσκεται αντιμέτωπη και με την κρίση στην Υγεία, αφού
πολλά νοσοκομεία υπολειτουργούν λόγω των κινητοποιήσεων των γιατρών που
διεκδικούν οικονομικά αλλά και θεσμικά αιτήματα (σωστή λειτουργία των
νοσοκομείων, αξιοποίηση εξοπλισμού κ.ά.). (Σελ. 8-9).

* Στο κλίμα αυτό ο προσυνεδριακός διάλογος στο ΠΑΣΟΚ πήρε φωτιά με την
πολιτική πλατφόρμα που προέβαλε από τη Θεσσαλονίκη ο υπουργός Εθνικής Άμυνας,
ο οποίος ­ χωρίς πάντως να ρίξει τις γέφυρες με το Μέγαρο Μαξίμου ­ άσκησε
κριτική εφ' όλης της ύλης στην κυβερνητική πολιτική και την αποτελεσματικότητά της.

Μάλιστα ο κ. Τσοχατζόπουλος πρότεινε τη σύναψη ενός νέου «κοινωνικού
συμβολαίου» του ΠΑΣΟΚ με τον λαό επισημαίνοντας μεταξύ άλλων ότι ο λαός έχει
απομακρυνθεί από το ΠΑΣΟΚ και τις διαδικασίες του.

Η αναφορά αυτή ερμηνεύθηκε και ως αιχμή για την γνωστή υπόθεση των
«μελών-μαϊμούδων», η υπόθεση των οποίων θα κριθεί οριστικά μάλλον αύριο από
την Επιτροπή Δεοντολογίας με βάση την κρατούσα αντίληψη στην Χ. Τρικούπη, ότι
δεν πρόκειται για σοβαρό πρόβλημα που θα μπορούσε να επηρεάσει αρνητικά τις
προσυνεδριακές διαδικασίας. (Σελ. 7).

* Ανεβασμένο όμως είναι το κλίμα και στη Ν.Δ., με αφορμή τις πολιτικές
φιλοδοξίες του δημάρχου Αθηναίων και την κυοφορούμενη δυναμική, όπως
προεξοφλείται, απάντηση της Ρηγίλλης.

Αν και ο κ. Αβραμόπουλος εξακολουθεί να σιωπά στην υπόγεια πολεμική της Ν.Δ.,
η αξιωματική αντιπολίτευση προετοιμάζεται για την Πέμπτη που θα συνεδριάσει η
Κοινοβουλευτική Ομάδα. Εκεί αναμένεται να υπάρξει κίνηση κατά του δημάρχου με
καταγγελίες, υπαινιγμούς κ.τ.λ., με στόχο να διαμορφωθεί εχθρικό κλίμα στην
εκλογική βάση του κόμματος κατά του κ. Αβραμόπουλου. (Σελ. 11).

* Στο μεταξύ, η κυβέρνηση εμφανίζεται αισιόδοξη, παρά τα προβλήματα που
αντιμετωπίζουν σχεδόν καθημερινά οι επιβάτες, ότι τελικά θα βρεθεί λύση στο
πρόβλημα της Ολυμπιακής Αεροπορίας όπου προωθείται η φόρμουλα του ξένου μάνατζερ.

Με τη φόρμουλα αυτή ­ που συναντά ήδη αντιδράσεις από το προσωπικό ­
επιδιώκεται, όπως δηλώνει ο υπουργός Μεταφορών στα «ΝΕΑ», η εξυγίανση της
εταιρείας, ώστε να μπορέσει στη συνέχεια να ενταχθεί σε κάποια από τις
στρατηγικές συμμαχίες του τομέα των αερομεταφορών.
(Σελ. 12-13).
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16360N032</ED>
<ID>
ID:19985

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το ΠΑΣΟΚ
</H2>
ΜΑ έτσι θα φτάσει το ΠΑΣΟΚ στο συνέδριό του;

ΜΕΤΑ τις ανταλλαγές ύβρεων μεταξύ στελεχών του...

ΤΙΣ απίστευτες τώρα κατηγορίες που ανταλλάσσουν τα ίδια αυτά στελέχη...

ΠΟΤΕ για μέλη-«μαϊμούδες» και πότε για μαζικές εγγραφές μιας χρήσης
προκειμένου να ελέγξουν τις προσυνεδριακές διαδικασίες.

ΚΑΙ περισσότερη ­ ασφαλώς! ­ σημασία από την αλήθεια ή όχι των καταγγελιών...

ΕΧΕΙ η εικόνα ενός κινήματος που σπαράσσεται από έχθρες τόσο έντονες
και αντιπαραθέσεις τόσο βίαιες...

ΩΣΤΕ να έχουν από καιρό καταστήσει κενή περιεχομένου κάθε έννοια
συντροφικής αλληλεγγύης.

ΚΑΙ όλα αυτά σε μία στιγμή δύσκολη και για την κυβέρνηση και για το ΠΑΣΟΚ...

ΜΕ περισσότερο από ευκρινείς και τις ενδείξεις για τη λαϊκή δυσφορία
για την αυστηρή οικονομική πολιτική...

ΚΑΙ τις δυσκολίες που εμφανίζονται σε τόσους τομείς της κοινωνικής ζωής.

ΜΙΑ στιγμή, δηλαδή, όπου μόνο μία συσπείρωση μελών και στελεχών...

ΘΑ γεννούσε ελπίδες ουσιαστικής ανάκαμψης έως τις ευρωεκλογές.

ΣΥΣΠΕΙΡΩΣΗ που θα ήταν όμως αυταπάτη να πιστεύει κανείς ότι θα προέλθει
είτε από κομματικό πατριωτισμό...

ΕΙΤΕ από την αποδοχή εκβιαστικών διλημμάτων λίγο πριν από τις κάλπες...

ΟΤΑΝ προϋπόθεση της αναζωογόνησης του ΠΑΣΟΚ είναι ένας ανοικτός και
ουσιαστικός διάλογος...

ΠΟΥ θα επιτρέψει μια πραγματική σύνθεση των διαφορετικών ­ ας μην
κρύβονται πίσω από το δάκτυλό τους ­ αντιλήψεων που εκφράζουν τα στελέχη του.

ΚΙ αυτό αποτελεί τη μεγάλη πρόκληση και για την ηγεσία του όσο και για
την λεγόμενη εσωκομματική αντιπολίτευση.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16360N033</ED>
<ID>
ID:20032

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Κώστας Λαλιώτης:

(ο υπουργός ΠΕΧΩΔΕ στον Φλας)

«Τελευταία βλέπω πολύ χλωμό τον κ. Αβραμόπουλο. Φαίνεται σαν ένα παιδί που
μαδάει μαργαρίτες και λέει "θα το κάνω, δεν θα το κάνω"».

Γιάννης Σουλαδάκης:

(το μέλος του Ε.Γ. του ΠΑΣΟΚ στην εφημερίδα «Ακρόπολις» με αφορμή τη συζήτηση
για τα μέλη μιας χρήσεως)

«Όταν εκχυδαΐζεις την έννοια του "μέλους", το επόμενο βήμα είναι να
εκχυδαΐσεις την πολιτική σου. Εάν ένα κόμμα φθάσει στο σημείο να
συμπεριφέρεται χυδαία στο εσωτερικό του, τότε υπάρχει κίνδυνος να γίνει χυδαίο
προς την κοινωνία».

Γιώργος Πανταγιάς:

(ο υπεύθυνος Τύπου του Πρωθυπουργού, στο «ΜΕΝ»)

«Ο Σημίτης δεν ξέρει να λέει παραμύθια»
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16360N034</ED>
<ID>
ID:20067

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N03&aa=4</URL></REF>


Article

<CATEGORY>vin05</CATEGORY>

 <H2>Η πολιτική του νέου Κέντρου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, οι συνεργάτες τού κ. Γ. Πασχαλίδη, του υφυπουργού παρά τω Πρωθυπουργώ,
έχουν πέσει μετά μανίας στη... μετάφραση ενός γερμανικού βιβλίου. Ποιο είναι
το βιβλίο και ποιος είναι ο συγγραφέας;

Ε, ΠΡΟΚΕΙΤΑΙ για τον κ. Bodo Hombach, που είναι υπουργός της Καγκελαρίας στη
Γερμανία του Σρέντερ. Που λέτε, έχει γράψει ένα βιβλίο με θέμα «Η πολιτική τού
νέου Κέντρου», που θεωρείται ως μία σημαντική συμβολή στη θεωρία της νέας
Σοσιαλδημοκρατίας και του νέου Κέντρου...

ΦΑΙΝΕΤΑΙ ότι βασικά αποσπάσματα από το βιβλίο αυτό θα χρησιμοποιηθούν στην
πορεία προς το συνέδριο του ΠΑΣΟΚ ­ και ο εκσυγχρονισμός... θέλει τον Γερμανό του!
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16360N043</ED>
<ID>
ID:20031

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N04&aa=3</URL></REF>


Article

<CATEGORY>vin05</CATEGORY>

 <H2>Περιοδείες και από τον επίτροπο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

... ΚΑΙ ΜΙΑΣ και γράφουμε δίπλα για την πορεία του ΠΑΣΟΚ προς το συνέδριο, να
σημειώσουμε ότι όλα τα κορυφαία στελέχη του κυβερνώντος κόμματος έχουν αρχίσει
την δική τους «προεκλογική» εκστρατεία.

ΣΤΟ πλαίσιο αυτό, κάνει περιοδείες και ο επίτροπος κ. Χρ. Παπουτσής ­ ήταν στο
Αγρίνιο αυτό το Σαββατοκύριακο και το ερχόμενο θα περάσει από Αργολίδα και Αρκαδία.

ΠΟΥ ΛΕΤΕ, λοιπόν, στο Αγρίνιο είπε και ένα ωραίο για τις καταγγελίες περί
μελών-«μαϊμούδων» στο ΠΑΣΟΚ: Δεν φταίνε οι «μαϊμούδες. Φταίνε αυτοί που τους
βαράνε το ντέφι και χορεύουν!

ΠΑΝΤΩΣ, κράτησε «ισορροπημένη» στάση στο θέμα ­ ζήτησε να μετάσχουν όλοι όσοι
είναι «τυπικά εντάξει».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16360N044</ED>
<ID>
ID:20058

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N04&aa=4</URL></REF>


Article

<CATEGORY>vin05</CATEGORY>

 <H2>Όλους τους κάλεσε...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΝΤΥΠΩΣΙΑΚΗ ήταν η κινητοποίηση εν όψει της χθεσινής προσυνεδριακής ομιλίας
του κ. Α. Τσοχατζόπουλου ­ στο Βελλίδειο της Θεσσαλονίκης ­ όπως και η
προσέλευση των στελεχών του ΠΑΣΟΚ, βεβαίως...

Μάλιστα, αυτήν τη φορά τα στελέχη τού κ. Α. Τσοχατζόπουλου δεν έκαναν
«διακρίσεις» στις προσκλήσεις, αναλόγως των εσωκομματικών προτιμήσεων του
καθενός. Αποτέλεσμα; Στην πρώτη σειρά τού ακροατηρίου κάθονταν
«εκσυγχρονιστές», όπως οι κ.κ. Λ. Αγγέλου και Δ. Κατσαντώνης!
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16360N045</ED>
<ID>
ID:20072

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N04&aa=5</URL></REF>


Article

<CATEGORY>vin05</CATEGORY>

 <H2>Κι άλλο...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΤΟΙΜΑΣΤΕΙΤΕ ­ μέσα στις επόμενες ημέρες έρχεται κύμα δημοσκοπήσεων. Κι όποιος
αντέξει, μιας και από τα αποτελέσματά τους θα κριθούν πολλά...
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16360N046</ED>
<ID>
ID:20078

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N04&aa=6</URL></REF>


Article

<CATEGORY>vin05</CATEGORY>

 <H2>Α... κύρωση!
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΓΡΑΦΟΜΗΧΑΝΗ λανθάνουσα; Όπως και να 'χει, το Δίκτυο διαλόγου και παρέμβασης
για την Κεντροαριστερά διοργανώνει εκδήλωση με Δανέλη, Παρασκευόπουλο και
Τατούλη για τη Συνθήκη του Άμστερνταμ ­ για την... ακύρωση της Συνθήκης, όπως
αναφέρει η σχετική ανακοίνωση!!
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16360N047</ED>
<ID>
ID:20084

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N04&aa=7</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Η ξεφτίλα
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Πίστευα ότι οι «μεγάλες δυνάμεις» στην Ευρώπη είναι η Γερμανία, η Βρετανία, η
Ρωσία και η Γαλλία. Πίστευα, επίσης, ότι μοναδική υπερδύναμη είναι η Αμερική.
Πρόκειται περί πλάνης. Μεγάλη δύναμη ή μάλλον υπερδύναμη, αφού οι πάντες
κάθονται προσοχή μπροστά της, είναι η... Τουρκία! Η χουντική Τουρκία των
πασάδων και των βεζύρηδων, των θαλασσοδανείων, των πολιτικών της ρεμούλας και
της διαφθοράς, των βασανιστηρίων, των χιλιάδων φυλακών και των εκατομμυρίων
φουκαράδων, που εξακολουθούν να ζουν σε τρώγλες, λέγοντας το ψωμί - ψωμάκι. Η
Τουρκία βαρύνεται με τη γενοκτονία των Αρμενίων, των Ποντίων και τώρα των
Κούρδων, γράφει στα παλιά άρβυλα των στρατηγών της όλες τις διεθνείς συμβάσεις
για την προστασία των ανθρωπίνων δικαιωμάτων, κατέχει, εδώ και 25 χρόνια, τη
μισή σχεδόν Κύπρο, που άρπαξε με τη φωτιά και το μαχαίρι, τρομοκρατεί, ως
Βεληγκέκας, όλες τις γειτονικές της χώρες και, παρά ταύτα, ούτε ένα «άι
σιχτίρ» δεν έχει ακούσει ακόμη από κανένα!

Η υπόθεση Οτζαλάν δείχνει, νομίζω, καθαρά πόσο πολύ την λογαριάζουν οι
Ευρωπαίοι ­ και όχι μόνο: ο ηγέτης των Κούρδων έφυγε από τη Συρία ­ τον
έδιωξαν ­ και επιδιώκοντας να σπρώξει το «κουρδικό ζήτημα» στο κέντρο του
παγκοσμίου ενδιαφέροντος, να φωνάξει, δηλαδή, «υπάρχουμε κι εμείς σ' αυτή τη
γη», πήγε στη Ρωσία και κατόπιν στην Ιταλία. Αμέσως, οι Τούρκοι, άρχισαν τις
απειλές και αξίωσαν από τους Ιταλούς να τους παραδώσουν τον «τρομοκράτη». Οι
Ιταλοί, δεν τον παρέδωσαν. Κάποια στιγμή, όμως, πιεζόμενοι, τον έδιωξαν κι
αυτοί. Κι από εκείνη την ώρα ο αντάρτης - σύμβολο του κουρδικού αγώνα
βρίσκεται, συνεχώς, μέσα σ' ένα αεροπλάνο που πετάει από 'δώ και από 'κεί,
αλλά δεν μπορεί να προσγειωθεί πουθενά, γιατί έτσι θέλει... ο κ. Ετσεβίτ!

Διαβάζω: «... Ο Λευκορώσος πρεσβευτής Λεπέγκο εκλήθη στο τουρκικό υπουργείο
Εξωτερικών για να διαβεβαιώσει ότι η χώρα του δεν παρέχει προστασία στον
Οτζαλάν. Έως και 12 πρεσβευτές, από διάφορες χώρες (Ρωσία, Ν. Ζηλανδία,
Ιαπωνία, Σουδάν, Ν. Αμερική κ.ά.), έχουν παρουσιασθεί στο υπουργείο, στο
πλαίσιο των προσπαθειών της Τουρκίας να αποτρέψει την παροχή ασύλου στον
Κούρδο ηγέτη»!

Πού θα πάει αυτή η κατάσταση; Ίσαμε πότε, χώρες δημοκρατικές, προηγμένες,
πανίσχυρες, θα στέκονται σαν ψαρωμένα φαντάρια μπροστά στην Άγκυρα; Εντάξει,
τεράστια αγορά η Τουρκία για τα γερμανικά κ.λπ. προϊόντα και πολύτιμη φίλη των
Αμερικανών, αλλά και η ξεφτίλα έχει κάποιο όριο! Δήλωσε ο Οτζαλάν («Το Βήμα»,
7/2): «Αποτελεί προσβολή στον πολιτισμό της ανθρωπότητας το γεγονός ότι δεν
υπάρχει κανένα πολιτισμένο κράτος στον κόσμο, της Ελλάδας συμπεριλαμβανομένης,
που να μην είναι φοβισμένο στην ιδέα της φιλοξενίας του ηγέτη ενός λαού, που
υφίσταται γενοκτονία». Άδικο έχει;
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16360N048</ED>
<ID>
ID:20087

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΝΕΟ ΚΟΙΝΩΝΙΚΟ συμβόλαιο θέλουν τώρα οι του ΠΑΣΟΚ ­ λέτε να βάλουν και τον
δήμαρχο να διοργανώσει τις γιορτές για την υπογραφή του;

ΧΜΜ, ΜΑΛΛΟΝ δυσαρέστησε ο κ. Α. Τσοχατζόπουλος κάποιους δικούς του, που
περίμεναν «βόμβες» στο Βελλίδειο. Έτσι είν' η ζωή...

ΕΝΑ ΠΡΟΣ ΕΝΑ μετρούν τα τρακτέρ που κινητοποιούνται στη Θεσσαλία οι της
κυβέρνησης. Και προς το παρόν, δεν έχουν μετρήσει πάνω από τριακόσια!

ΒΕΒΑΙΑ, ΤΡΙΑΚΟΣΙΑ τρακτέρ μπορούν να κλείσουν τριάντα φορές την Εθνική
Οδό ­ αφήστε που τα τριακόσια γίνονται άνετα και περισσότερα...

ΜΠΛΟΚΑ ΣΤΑ ΣΧΟΛΕΙΑ, μπλόκα στα νοσοκομεία, μπλόκα στα αγροτικά, μπλόκα
στην ορεινή Κορινθία ­ η Ελλάδα διδάσκει την ακινησία...

ΝΙΚΗΣΕ ΤΟ ΠΕΡΙΣΤΕΡΙ τον Ολυμπιακό ­ άρα, μπορεί να ελπίζει και ο ΣΥΝ
ότι θα κερδίσει στις ευρωεκλογές...

ΟΛΟ ΕΠΙΚΡΙΤΙΚΕΣ δηλώσεις για τον Αβραμόπουλο κάνουν τελευταίως τα
στελέχη του ΠΑΣΟΚ. Πόσο θέλουν να αυξήσουν το ποσοστό του;

ΧΘΕΣ ΗΤΑΝ Η Κυριακή του Ασώτου ­ ποιος δεν δεχόταν ευχές;
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16360N049</ED>
<ID>
ID:20088

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N04&aa=9</URL></REF>


Article

<CATEGORY>vin04</CATEGORY>

 <H2>Θριαμβολογεί ο Τζεμ για S-300 και Κύπρο
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

«Χρονιά του ψευδοκράτους» θεωρούν το 1999 η Άγκυρα και ο Ντενκτάς και
υποστηρίζουν ότι η πρόταση για συνομοσπονδία στην Κύπρο συναντά διεθνή κατανόηση.

Ο Τούρκος υπουργός Εξωτερικών μάλιστα, που επισκέφθηκε τα κατεχόμενα και είχε
συνομιλίες με τον Ντενκτάς, έγινε πιο συγκεκριμένος και εξήγησε ότι το
συμπέρασμα αυτό είναι εμφανές από τις συνομιλίες με τις Ηνωμένες Πολιτείες, τη
Γερμανία και την Ευρωπαϊκή Ένωση.

Η τουρκική αισιοδοξία συμπίπτει με τις ελληνικές ανησυχίες από το γεγονός ότι
σημαίνοντες διαμεσολαβητές στο Κυπριακό, άλλοι δημοσίως (όπως ο σερ Ντέιβιντ
Χάνι) και άλλοι σε ιδιαίτερες συναντήσεις (όπως ο κ. Ραντσάου), αναφέρονται ή
και βολιδοσκοπούν τους συνομιλητές τους για μια συνομοσπονδιακή λύση.

Μία ακόμα πηγή αισιοδοξίας για τον Ισμαήλ Τζεμ είναι, όπως δήλωσε ο ίδιος, το
γεγονός ότι η παράνομη οντότητα του ψευδοκράτους κερδίζει συνεχώς έδαφος στα
διεθνή fora. Η συνομοσπονδιακή λύση είπε είναι μια λύση δίκαιη και η μόνη
πρόταση που βρίσκεται στο τραπέζι των συνομιλιών.

Προχώρησε ακόμα περισσότερο λέγοντας ότι ούτε η ένταξη των Ελληνοκυπρίων στην
Ευρωπαϊκή Ένωση πρόκειται να επηρεάσει την «ανεξαρτησία» των Τουρκοκυπρίων.

Χαρακτήρισε ήττα της Ελλάδας και των Ελληνοκυπρίων την υπόθεση των πυραύλων
S-300 και απείλησε ότι η Τουρκία θα αντιδράσει σε περίπτωση που η Κύπρος
προχωρήσει σε νέους εξοπλισμούς. Προσπαθούν είπε να ξεχάσουν την ήττα με την
αγορά νέων όπλων.

«Αποδεικνύουν ότι δεν θέλουν λύση αν επιμένουν στη συνομοσπονδία», απάντησε
στις δηλώσεις Τζεμ ο πρόεδρος Κληρίδης ξεκαθαρίζοντας έτσι ότι δεν πρόκειται
να συζητήσει την τουρκική πρόταση. Την ίδια ώρα και ο Αμερικανός συντονιστής
Τομ Μίλερ διέψευδε κατηγορηματικά ότι οι Ηνωμένες Πολιτείες υποστηρίζουν ή
συζητούν την πρόταση για συνομοσπονδία. Ο Μίλερ επανέλαβε τη δέσμευση της
χώρας του για ομοσπονδιακή λύση με μια κυριαρχία.

Όπως και να έχουν τα πράγματα, η πρόταση για συνομοσπονδία φαίνεται να
αποτελεί ήδη πρόβλημα για την ελληνική πολιτική. Ο υπουργός Εξωτερικών Γ.
Κασουλίδης παραδέχθηκε χθες ότι οι ξένοι «ζητούν τις απόψεις μας για τη
συνομοσπονδία» αλλά απέδωσε το ενδιαφέρον στο ότι «επιθυμούν ενημέρωση αφού
δεν γνωρίζουν τη σημασία και την ουσία τέτοιας λύσης»... Ο Γ. Κασουλίδης
απέδωσε την τουρκική εκστρατεία για συνομοσπονδία στις πιέσεις που δέχονται
από τα ψηφίσματα των Ηνωμένων Εθνών. Συμβούλευσε, τέλος, ότι είναι λάθος να
γίνεται τόσο μεγάλη συζήτηση για τη συνομοσπονδία και να ανάγεται σε μείζον θέμα.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16360N051</ED>
<ID>
ID:19968

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Γυάλινος κόσμος
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Ο πρώην υπουργός Εξωτερικών των ΗΠΑ Τζέιμς Μπέικερ έλεγε κάποτε ότι, στις
ημέρες του πολέμου στον Κόλπο, ανακάλυψε ότι τα διπλωματικά μηνύματα που ήθελε
να στείλει στην Βαγδάτη ή τις άλλες πρωτεύουσες του κόσμου έφθαναν
αποτελεσματικότερα και ταχύτερα στον παραλήπτη τους αν τα έστελνε, όχι με τον
παραδοσιακό διπλωματικό σάκο αλλά μέσα από τις κάμερες του CNN.

Το μήνυμα, για παράδειγμα, προς τη Βαγδάτη, ότι τη νύχτα της 15ης Ιανουαρίου
θα εξέπνεε το τελεσίγραφό του, ο Μπέικερ το έστειλε, σκηνοθετώντας μια ομιλία
προς πεζοναύτες, μέσα σε ένα υπόστεγο στη Σαουδική Αραβία, την οποία το CNN
μετέδωσε ζωντανά σε ολόκληρο τον κόσμο.

Ένας άλλος Αμερικανός διπλωμάτης διηγείται ότι τις ημέρες της κρίσης στο
ρωσικό Κοινοβούλιο συνομιλούσε σε απόρρητη τηλεφωνική γραμμή με τον Ρώσο
ομόλογό του, όταν και οι δύο είδαν στο CNN τα ελικόπτερα να καταφθάνουν και
τους στρατιώτες να εισβάλουν στο κτίριο. Δύο διπλωμάτες έβλεπαν στην
τηλεοπτική τους οθόνη την βίαιη λύση μιας κρίσης, την ώρα που
διαπραγματεύονταν την λύση της με διπλωματικά μέσα...

Κάτι έχει αλλάξει, λοιπόν. Και μια Αμερικανίδα δημοσιογράφος, η Τζοάννα
Νιούμαν, παρατηρούσε σε ένα πολυδιαβασμένο βιβλίο της, με τίτλο «Φώτα, Κάμερα,
Πόλεμος...», ότι όλο και συχνότερα οι κυβερνήσεις βλέπουν μαζί με τους
υπηκόους τους την ιστορία να εξελίσσεται, στη μικρή οθόνη μιας ζωντανής
μετάδοσης, χωρίς να έχουν την πολυτέλεια του χρόνου να συσκεφθούν ιδιαιτέρως
και να αποφασίσουν τι θα κάνουν, πριν το «κάντε κάτι» τους χτυπήσει την πόρτα.

Οι κυβερνώντες και οι κυβερνώμενοι βλέπουν μαζί, ταυτοχρόνως την εικόνα ενός
πολέμου, μιας γενοκτονίας στην Αφρική, της εξόδου του στόλου στο Αιγαίο, της
διαδήλωσης των μαθητών ή του αποκλεισμού της εθνικής από τα τρακτέρ των
αγροτών, της καταδίωξης του Σορίν Ματέι ή της αναζήτησης ενός χαμένου
αεροπλάνου σε χιονισμένες πλαγιές. Και είναι, όλο και συχνότερα, υποχρεωμένοι
να αντιδράσουν κατά τον ίδιο τρόπο ­ σε ζωντανή μετάδοση. Και στους
ασφυκτικούς χρόνους μιας ζωντανής μετάδοσης.

Για άλλη μια φορά, μια επανάσταση στην τεχνολογία αναστατώνει την επικοινωνία
και μαζί της τις μεθόδους άσκησης της πολιτικής. Η εξέλιξη δεν είναι
πρωτοφανής ­ απλώς είναι τόσο γρήγορη, ώστε όλοι μένουν λίγο ζαλισμένοι και αμήχανοι.

Οι πολιτικοί, από τη μια μεριά, διαμαρτύρονται ότι την ημερήσια διάταξη της
πολιτικής την θέτει πια η τηλεοπτική κάμερα. Μια τηλεοπτική εικόνα έστειλε
τους Αμερικανούς πεζοναύτες στη Σομαλία. Μια άλλη εικόνα τους έδιωξε από εκεί.
Μια κοινωνική αναταραχή φουντώνει όσο οι κάμερες την παρακολουθούν, μαραίνεται
μόλις κάποιο άλλο θέμα τραβήξει την προσοχή τους.

Οι δημοσιογράφοι, από την άλλη, διαμαρτύρονται ότι η κουλτούρα της ζωντανής
μετάδοσης δεν τους αφήνει χρόνο να μεσολαβήσουν ανάμεσα στο γεγονός και την
είδηση, παρεμβάλλοντας την δική τους κρίση. Και, προπάντων, διαμαρτύρονται ότι
όπως ο Πόλεμος στον Κόλπο στήθηκε από τους ειδικούς του Πενταγώνου με μεθόδους
βίντεο-παιγνίου, ερήμην των δημοσιογράφων, έτσι και η πολιτική ζωή
επιχειρείται να σκηνοθετηθεί από τους πολιτικούς με εικονικά γεγονότα, εικόνες
που περνούν πάνω από τον ώμο του δημοσιογράφου και που ο δημοσιογράφος γίνεται
απλώς ο διακομιστής τους.

Ένα νέο πεδίο ανταγωνισμών αλλά και ηθικών διλημμάτων, αντιπαράθεσης, αλλά και
προσπαθειών αμοιβαίας χειραγώγησης, ανοίγει έτσι στην παραδοσιακά
ανταγωνιστική σχέση του κόσμου της εξουσίας και του κόσμου της επικοινωνίας. 
Καμία στιγμή της σχέσης αυτής δεν μένει στο απυρόβλητο. Και η τελευταία λέξη
δεν έχει ειπωθεί, οι κανόνες δεν έχουν αποκατασταθεί σ' αυτό το νέο πεδίο, που
σύντομα θα το ανατρέψει και πάλι η εποχή της ψηφιακής πληροφορίας.

Είναι λοιπόν, φυσικό, όσο το τοπίο μένει θολό, κάποιοι να επωφελούνται. Και
είναι, επίσης, φυσικό, η αντιπαράθεση να έχει τα ηθικά της θύματα. Όταν π.χ.
«ιδιωτικοποιείται το Δημόσιο» και μετατίθεται η πολιτική αντιπαράθεση στις
αίθουσες όπου δικάζουμε ή κουτσομπολεύουμε τα προσωπικά «σκάνδαλα» των
πολιτικών. Μα επίσης όταν κάποιοι από τον κόσμο της πολιτικής, οι χειρότεροι
και χυδαιότεροι συνήθως, απαντούν με την «σκανδαλοποίηση» και ενοχοποίηση της
λειτουργίας των Μέσων, και των λειτουργών τους, για να υπονομεύσουν την
αξιοπιστία τους ή να ακυρώσουν τον λόγο τους.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16360N062</ED>
<ID>
ID:20022

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>20 χρόνια και 300 συνεντεύξεις μετά...
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

Είκοσι χρόνια και πάνω από 300 συνεντεύξεις μετά, το ερώτημα «τι ρωτάς έναν
πολιτικό;» αποκτά σχεδόν υπαρξιακό χαρακτήρα για τον δημοσιογράφο. Η
παραδοσιακή συνταγή «επιθετικές ερωτήσεις πάνω στην επικαιρότητα» θυμίζει όλο
και πιο πολύ πανελλαδικές εξετάσεις: τυποποιημένες ερωτήσεις που αποζητούν
εξίσου τυποποιημένες απαντήσεις. Η παπαγαλία αποδίδει. Γιατί βέβαια η πολιτική
μας ζωή έχει προ πολλού πάρει διαζύγιο από κάθε έννοια ουσιαστικού διαλόγου. Η
συνθηματολογία έχει αποκαταστήσει την πολιτική σκέψη και οι συζητήσεις μεταξύ
εκπροσώπων των κομμάτων, όταν δεν εξαντλούνται στα προφανή ­ αυτά που περνούν
ακόμα από το χέρι των πολιτικών, όπως οι αυξήσεις στους μισθούς για παράδειγμα
ή οι φόροι ­ θυμίζουν όλο και πιο πολύ θέατρο του παραλόγου. Τι ρωτάς λοιπόν
έναν πολιτικό; «Απλά και καθημερινά πράγματα» ίσως να είναι η καλύτερη
απάντηση. Και είναι εντυπωσιακό πόσο απορυθμίζονται οι πολιτικοί ­ όλων των
κομμάτων ­ όταν τους αφαιρείς την προστατευτική πανοπλία του κομματικού λόγου.
Πόσο διάφανη γίνεται τότε η καταφυγή τους στην υποκρισία. «Γιατί στέλνετε ­
για παράδειγμα ­ το παιδί σας σε ιδιωτικό σχολείο;». Το ερώτημα έχει γίνει
δεκάδες φορές τους τελευταίους μήνες. Κι ούτε ένας πολιτικός δεν έχει βρεθεί
να απαντήσει αυτό που όλοι εμείς οι υπόλοιποι γνωρίζουμε. Ότι δηλαδή το
στέλνει γιατί τα ιδιωτικά ­ κάποια ιδιωτικά τουλάχιστον ­ είναι καλύτερα από
τα δημόσια. Είναι μάλιστα ικανοί να βρουν τις πιο απίθανες δικαιολογίες για να
μην υποστούν ­ νομίζουν ­ το πολιτικό κόστος. Ακόμα και οι πιο αθώες και
αφελείς ερωτήσεις ­ ποιοι ήταν οι ήρωες της εφηβείας σας ή το αγαπημένο σας
βιβλίο ­ μπορεί πολλές φορές να αποδειχθούν πολύ πιο πρόσφορες για να δείξουν
την ποιότητα του συνομιλητή από τις άλλες τις δύσκολες ερωτήσεις που αρέσουν
στο σινάφι μας. Και οι πολιτικοί; Τι θα πρέπει να κάνουν αυτοί για να βγουν
κερδισμένοι από μια τέτοια «αναμέτρηση»; «Να είναι ο εαυτός τους», θα ήταν η
προσφιλής μου απάντηση. Αρκεί βέβαια αυτός ν' αξίζει κάτι. Όχι φυσικά ότι δεν
μπορούν και σ' αυτές ακόμα τις ερωτήσεις να υποκριθούν και να εξωραΐσουν την
εικόνα που μας παρουσιάζουν. Αλλά μην τα περιμένουμε όλα από μια συνέντευξη...
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16360N063</ED>
<ID>
ID:20052

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N06&aa=3</URL></REF>


Article

<CATEGORY>vin04</CATEGORY>

 <H5>ΝΕΑ ΑΡΧΗΓΙΚΗ ΕΜΦΑΝΙΣΗ ΤΟΥ ΑΚΗ ΠΟΥ ΖΗΤΗΣΕ «ΚΟΙΝΩΝΙΚΟ ΣΥΜΒΟΛΑΙΟ»
</H5><H2>«Έχω γνώμη και θα τη λέω»
</H2>
Εντυπωσιακή αρχηγική εμφάνιση παρουσία 5.000 πολιτών, μελών και φίλων του
ΠΑΣΟΚ πραγματοποίησε, χθες, στη Θεσσαλονίκη, ο Άκης Τσοχατζόπουλος, ζητώντας
τη σύναψη ενός νέου σύγχρονου «κοινωνικού συμβολαίου» ανάμεσα στο ΠΑΣΟΚ και
στον λαό, ανάλογου με εκείνο που είχε «συναφθεί» επί Α. Παπανδρέου, το 1981.

ΘΕΣΣΑΛΟΝΙΚΗ

Γραφείο Βόρειας Ελλάδας

Άκης Τσοχατζόπουλος. Το πρόβλημα λειτουργίας του ΠΑΣΟΚ και την ανάγκη
επαναπροσδιορισμού της φυσιογνωμίας του κόμματος, υπογράμμισε χθες ο υπουργός Άμυνας

Παράλληλα ζήτησε τον επαναπροσδιορισμό του χαρακτήρα και της φυσιογνωμίας του
κόμματος, για το οποίο ανέφερε ότι αντιμετωπίζει πρόβλημα λειτουργίας.

«Έχω γνώμη για το ΠΑΣΟΚ και τη χώρα, και τη λέω» είναι η άποψη του υπουργού
Εθνικής Άμυνας, ο οποίος τοποθετήθηκε καταλεπτώς για όλα τα θέματα της
κυβερνητικής πολιτικής ­ από το αγροτικό και την υγεία μέχρι την ΟΝΕ, την
οικονομία και την παιδεία. Συνεργάτες του ανέφεραν, αργότερα, ότι «οι θέσεις
του κ. Τσοχατζόπουλου δεν είναι ούτε πολιτική πλατφόρμα ούτε μανιφέστο», αλλά
«αποτελούν μια συνολική στρατηγική εξουσίας για το ΠΑΣΟΚ, την κοινωνία και τη
χώρα». Πρέπει να σημειωθεί, πάντως, ότι η ομιλία Τοσχατζόπουλου δεν είχε τον
χαρακτήρα ρήξης με την ακολουθούμενη κυβερνητική πολιτική.

«Απόψεις»

Ο κυβερνητικός εκπρόσωπος Δημ. Ρέππας, που ρωτήθηκε σχετικά με το περιεχόμενο
της ομιλίας του κ. Τσοχατζόπουλου, περιορίστηκε απλώς να δηλώσει ότι «είπε τις
απόψεις του, όπως και άλλα στελέχη, στα πλαίσια του προσυνεδριακού διαλόγου».

Ο κ. Τσοχατζόπουλος, εξειδικεύοντας την πρότασή του για νέο «κοινωνικό
συμβόλαιο», πρότεινε να ανοίξει άμεσα διάλογος με την κοινωνία και τους φορείς
της για δικαιότερη εισοδηματική και φορολογική πολιτική, για τις επιπτώσεις
από την ένταξη στην ΟΝΕ και για την κοινωνική πολιτική.

Το συνέδριο

Για το συνέδριο είπε ότι θα πρέπει να υπάρξουν διαφάνεια και κοινές συμφωνίες,
λέγοντας χαρακτηριστικά ότι «κανείς δεν θέλει να υπάρξει η παραμικρή "σκιά" σ'
αυτό το συνέδριο» και επισήμανε ότι οι στόχοι του θα πρέπει να είναι η
διατύπωση μιας βιώσιμης στρατηγικής για της ευρωεκλογές και τα μεγάλα λαϊκά προβλήματα.

Αναφερόμενος στην ΟΝΕ, υπογράμμισε ότι οι στόχοι έχουν επιτευχθεί, αλλά
επισήμανε ότι, πέρα από την ένταξη στην Οικονομική και Νομισματική Ένωση, η
Ελλάδα πρέπει συγχρόνως να πετύχει την οικονομική και κοινωνική ανάπτυξη, τη
διεύρυνση της παραγωγής, μια συνολική και συλλογική ανανέωση, και τον
εκσυγχρονισμό των υποδομών υπέρ των λαϊκών τάξεων.

«Δεν είμαστε εδώ ως διαχειριστές για να κυβερνούμε τα προβλήματα της χώρας.
Ήρθαμε ως κυβέρνηση για να λύσουμε τα μεγάλα λαϊκά προβλήματα, τις ανάγκες,
αλλά και τις δίκαιες απαιτήσεις», επισήμανε.

Τα οικονομικά

Σε άλλο σημείο της ομιλίας του ο υπουργός Εθνικής Άμυνας έκανε λόγο για
«κέντρα οικονομικής εξουσίας που αυτή την εποχή προσανατολίζονται εν όψει των
έργων της Ολυμπιάδας του 2004 και του Γ' Κοινοτικού Πλαισίου Στήριξης», ενώ
χαρακτήρισε τη συνεχιζόμενη εισροή κεφαλαίων στο Χρηματιστήριο της Αθήνας ως
«εντυπωσιακό κλίμα ανόδου και ευτυχίας της αντιπαραγωγικής οικονομίας».

Διευκρίνισε ότι δεν είναι αντίθετος με τον θεσμό των χρηματιστηρίων, αλλά,
όπως είπε χαρακτηριστικά, δεν συμφωνεί με την κίνηση τεράστιων κεφαλαίων σαν
«σβούρες» για να απομυζούν ορισμένοι μεγάλα κέρδη.

Και κατέληξε: «Το Χρηματιστήριο είναι καλό, όταν κερδίζεις. Όταν όμως πέσει,
δεν σε προειδοποιεί κανένας και τότε κλαίνε».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16360N071</ED>
<ID>
ID:19969

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N07&aa=1</URL></REF>


Article

<CATEGORY>vin04</CATEGORY>

 <H5>ΑΥΣΤΗΡΗ ΠΡΟΕΙΔΟΠΟΙΗΣΗ ΣΤΟΥΣ ΑΓΡΟΤΕΣ ΝΑ ΑΠΟΦΥΓΟΥΝ ΑΠΟΚΛΕΙΣΜΟΥΣ * ΑΙΣΙΟΔΟΞΙΑ ΓΙΑ
ΤΟΥΣ ΓΙΑΤΡΟΥΣ ΜΟΛΙΣ ΡΥΘΜΙΣΤΕΙ ΤΟ ΟΙΚΟΝΟΜΙΚΟ ΑΛΛΑ ΚΑΙ ΓΙΑ ΤΙΣ ΜΑΘΗΤΙΚΕΣ ΚΙΝΗΤΟΠΟΙΗΣΕΙΣ
</H5><H2>Αντεπίθεση της κυβέρνησης στη δοκιμασία των μπλόκων
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Εβδομάδα σκληρής δοκιμασίας για την κυβέρνηση ξεκίνησε σήμερα, με τους
αγρότες να κατευθύνονται στα μπλόκα της Θεσσαλίας, τους γιατρούς να απειλούν
να κλείσουν τα νοσοκομεία και τα υπολείμματα των μαθητικών κινητοποιήσεων να
δίνουν ραντεβού την Πέμπτη για αποκλεισμούς στους αθηναϊκούς δρόμους.

Μπροστά στη διαφαινόμενη ζοφερή πραγματικότητα, η κυβέρνηση διά του εκπροσώπου
της Δημ. Ρέππα απηύθυνε αυστηρή προειδοποίηση ειδικά στους αγρότες να
αποφύγουν τον αποκλεισμό της εθνικής οδού, τονίζοντας ότι «η συντεταγμένη
πολιτεία και τα όργανά της ­ θα κληθούν ασφαλώς και οι εισαγγελικές αρχές να
προσφέρουν τη συνδρομή τους ­ θα κάνουν ό,τι είναι σκόπιμο για να
αντιμετωπιστεί το ενδεχόμενο να προκύψουν προβλήματα από το κλείσιμο των
δρόμων». 
Ο κυβερνητικός εκπρόσωπος ανέφερε ότι πρόκειται «για κινητοποιήσεις με
προφανείς πολιτικούς στόχους» που «είναι κατευθυνόμενες» και «δεν έχουν καμιά
σχέση με το αγροτικό κίνημα». 
Ο κ. Ρέππας επιτέθηκε με σφοδρότητα κατά του ΚΚΕ, το οποίο κατηγόρησε ότι
«καθοδηγεί» τις κινητοποιήσεις, και εμμέσως και κατά των άλλων κομμάτων, τα
οποία δεν ανέφερε αλλά όπως δήλωσε «αφού δεν αντιμετωπίζουν με υπεύθυνο και
κατηγορηματικό τρόπο αρνητικά» τις εκδηλώσεις, έχουν και αυτά ευθύνη για
τέτοια «εκφυλιστικά φαινόμενα». Πιο ακραίες ήταν οι δηλώσεις του υπουργού
Εξωτερικών Θ. Πάγκαλου, που από την Κέρκυρα έκανε λόγο για «εκατομμυριούχους
κομμουνιστές» που είναι «πάμπλουτοι» και «θέλουν να ικανοποιήσουν τις
ιδεολογικές τους ανάγκες, κάνοντας επανάσταση».

Η ένταση της κυβερνητικής επίθεσης κατά των κομμάτων της αντιπολίτευσης, και
ειδικότερα του ΚΚΕ, και η σαφέστατη απειλή για δυναμική αντιμετώπιση των
αγροτικών κινητοποιήσεων, τη στιγμή μάλιστα που οι αγρότες δεν έχουν
αποφασίσει αποκλεισμούς της εθνικής οδού, προκάλεσε έντονες απορίες.
Κυβερνητική πηγή που ρωτήθηκε σχετικά ανέφερε ότι «πήραμε αυτή τη θέση γιατί
θέλαμε να ξεκαθαρίσουμε από την αρχή τη θέση μας, ώστε να τη γνωρίζουν όλοι οι
πολίτες». Ωστόσο οι πληροφορίες αναφέρουν ότι η στάση που τηρεί η κυβέρνηση
συνδέεται άμεσα με την έντονη ανησυχία που αισθάνεται για τις αγροτικές
κινητοποιήσεις. Και ερμηνεύεται ως προσπάθεια «να περιοριστεί στο μικρότερο
δυνατό η συμμετοχή αγροτών που δεν είναι οργανωμένοι στο ΚΚΕ». Παράλληλα
υποστηρίζεται ότι «με τη θέση μας αυτή προειδοποιούμε και τη Ν.Δ. ότι θα είναι
πλέον ουρά του ΚΚΕ αν συνεχίσει την ίδια τακτική που τήρησε στις
κινητοποιήσεις των μαθητών». Ο πρόεδρος της Ν.Δ. Κ. Καραμανλής, πάντως, σε
δηλώσεις του στα Γιαννιτσά ανέφερε ότι «διαφωνεί» με τους αποκλεισμούς των
εθνικών οδών από τους αγρότες και κατηγόρησε την κυβέρνηση για ανικανότητα και
ανεπάρκεια στην άσκηση της οικονομικής πολιτικής.

Αντίθετα, μικρότερη είναι η ανησυχία της κυβέρνησης για τις κινητοποιήσεις των
γιατρών, παρά τις προαναγγελλόμενες εκδηλώσεις από τους γιατρούς κρατικών
νοσοκομείων. Όπως ανέφερε η ίδια πηγή, τις επόμενες ημέρες θα δοθούν τα
χρήματα που απαιτούνται για την πληρωμή των εφημεριών του 1999 «και θα
σταματήσει ο θόρυβος». Ο κυβερνητικός εκπρόσωπος Δημ. Ρέππας δήλωσε ότι η
ρύθμιση θα γίνει «ως τις 15 Φεβρουαρίου» και εξέφρασε τη βεβαιότητα ότι μόλις
αντιμετωπισθεί το οικονομικό θέμα «θα ασκούν κανονικά όλοι τα καθήκοντά τους».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16360N081</ED>
<ID>
ID:19970

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N08&aa=1</URL></REF>


Article

<CATEGORY>vin04</CATEGORY>

 <H2>Γιατροί: «Περιμένουμε απάντηση»
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Τον δρόμο του Λαϊκού Νοσοκομείου ακολουθεί από σήμερα και το ΚΑΤ που «κλείνει»
για το ευρύ κοινό, αλλά δέχεται μόνο επιλεγμένα περιστατικά εφαρμόζοντας
ιδιόμορφη απεργία που δεν έχει μεν κηρυχθεί επίσημα, αλλά εφαρμόζεται στην
πράξη. Χθες, Κυριακή, πάντως, το ΚΑΤ εφημέρευε κανονικά, όπως είχε
διαβεβαιώσει ότι θα γίνει η επιτροπή αγώνα του νοσοκομείου, ενώ το Λαϊκό ήταν
σαν ακατοίκητο, καθώς ο κόσμος γνωρίζοντας την κατάσταση απέφυγε να το επισκεφθεί.

Χωρίς εφημερεύοντες γιατρούς είναι από σήμερα και εννέα νοσοκομεία της
Θεσσαλονίκης, ενώ την ίδια μορφή «απεργίας» με το Λαϊκό και το ΚΑΤ θα
ακολουθήσουν, κατά πάσα πιθανότητα, και τα υπόλοιπα νοσοκομεία της Αττικής, αν
γίνει δεκτή η πρόταση του προέδρου της Ένωσης Νοσοκομειακών Γιατρών κ. Χάρη
Ζαχαρόγιαννη προς τα μέλη του Δ.Σ. της ΕΙΝΑΠ στη συνεδρίαση της ερχόμενης
Τρίτης. 
Ας σημειωθεί ότι η ΕΙΝΑΠ καλύπτει όλες τις κινητοποιήσεις μελών της σε όλα τα νοσοκομεία.

«Στις 10 του μηνός, δηλαδή την Τετάρτη ­ δήλωσε στα «ΝΕΑ» ο κ. Ζαχαρόγιαννης ­
λήγει η προθεσμία κατά την οποία έχει δεσμευτεί ο υπουργός Υγείας ότι θα
πληρωθούν οι εφημερίες. Έχουμε ζητήσει συνάντηση με τον κ. Παπαδήμα, αλλά
μέχρι τώρα δεν έχουμε πάρει απάντηση γι' αυτό. Τα δικά μας αιτήματα παραμένουν
τα ίδια:

1. Εξασφάλιση για όλους τους γιατρούς των αποδοχών που είχαν τον Δεκέμβριο του 1998.

2. Πληρωμή των εφημεριών που έχουν πραγματοποιήσει οι γιατροί το 1998, σύμφωνα
με πρόγραμμα εφημεριών του κάθε νοσοκομείου.

3. Να γίνει δεκτό το πόρισμα στην επιτροπή που συστάθηκε από το υπουργείο
Υγείας και δίνει αποδεκτές από όλους λύσεις στο πρόβλημα των εφημεριών των νοσοκομείων».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16360N082</ED>
<ID>
ID:20016

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N08&aa=2</URL></REF>


Article

<CATEGORY>vin04</CATEGORY>

 <H2>ΟΙ ΚΥΚΛΟΦΟΡΙΕΣ ΤΩΝ ΕΦΗΜΕΡΙΔΩΝ </H2>
<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16360N083</ED>
<ID>
ID:20048

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N08&aa=3</URL></REF>


Article

<CATEGORY>vin04</CATEGORY>

 <H2>Ετοιμάζουν τα τρακτέρ
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

Στην «κόψη του ξυραφιού» βρίσκεται το μέλλον των αγροτικών κινητοποιήσεων
στη Θεσσαλία, καθώς η Πανθεσσαλική Συντονιστική Επιτροπή αποφάσισε τελικά να
προχωρήσει στην υλοποίηση του προγράμματος που είχε εξαγγείλει με «έξοδο» των
τρακτέρ σήμερα Δευτέρα στην εθνική οδό.

Όλα έγιναν μετά την «απογοήτευση» από τις αποφάσεις του Υπουργικού Συμβουλίου,
οι οποίες θεωρήθηκε ότι θέλουν απλά να παραπλανήσουν και όχι να δώσουν λύσεις
στα σοβαρά και συνεχώς διογκούμενα προβλήματά τους. Το πρόβλημα των
«στρατηγών», ωστόσο, είναι η συμμετοχή του κόσμου.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16360N091</ED>
<ID>
ID:19971

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N09&aa=1</URL></REF>


Article

<CATEGORY>vin04</CATEGORY>

 <H2>Στους δρόμους πάλι την Πέμπτη
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Νέα μπλόκα στους δρόμους της Αθήνας προγραμματίζει το Συντονιστικό Αγώνα
Σχολείων της Αθήνας, ενώ ως την Τετάρτη οι σχολικές επιτροπές θα πρέπει να
έχουν αποστείλει στο υπουργείο Παιδείας τις προτάσεις τους για τον τρόπο
αναπλήρωσης των χαμένων μαθημάτων.

«Ο αγώνας μας συνεχίζεται, δεν είμαστε κουρασμένοι», τόνισαν μεταξύ άλλων οι
εκπρόσωποι του Συντονιστικού στην καθιερωμένη πλέον συνέντευξη Τύπου που
δίνουν κάθε Κυριακή τους τελευταίους τρεις μήνες και κάλεσαν τους συμμαθητές
τους να προχωρήσουν σε νέα μπλόκα δρόμων την ερχόμενη Πέμπτη 11 του μηνός.

Οι εκπρόσωποι του Συντονιστικού υποστήριξαν ότι εξακολουθούν να βρίσκονται υπό
κατάληψη 150 σχολεία πανελλαδικά και επεσήμαναν ότι «αν προσπαθήσουν να
διοργανώσουν τις Πανελλήνιες Εξετάσεις της σφαγής στη Β' Λυκείου, θα τις
ακυρώσουμε με τη δύναμη που έχει το κίνημά μας».

Από το υπουργείο Παιδείας, πάντως, επισημαίνεται ότι αρκετά από τα σχολεία που
εξακολουθούν να βρίσκονται υπό κατάληψη, αν συνεχίσουν και τις επόμενες ημέρες
τότε οι μαθητές που φοιτούν σ' αυτά θα βρεθούν σε αδυναμία να αναπληρώσουν τα
χαμένα μαθήματα πριν από τον Ιούνιο. Αυτό πρακτικά σημαίνει ότι θα πρέπει να
δώσουν εξετάσεις τον Σεπτέμβριο.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16360N092</ED>
<ID>
ID:20017

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N09&aa=2</URL></REF>


Article

<CATEGORY>vin04</CATEGORY>

 <H5>ΟΤΑΝ ΟΙ ΑΡΙΘΜΟΙ ΑΠΟΚΤΟΥΝ ΕΥΓΕΝΕΙΑ ΚΑΙ ΚΥΡΟΣ ΣΕ ΜΙΑ ΑΝΙΕΡΗ ΣΧΕΣΗ
</H5><H2></H2><H2>Η «λογιστική» και η πολιτική
</H2>
<AUTHOR>ΤΑΣΟΣ ΓΙΑΝΝΙΤΣΗΣ</AUTHOR>

Η λογιστική καθιερώθηκε πρόσφατα ως φαινόμενο «μειωμένης αξίας». Η τιμητική
πατρότητα της απαξιωτικής υφής του όρου οφείλεται σε κάποιον από τους αρχηγούς
αντιπολιτευτικού κόμματος, δεν έχει αξία τίνος.

Η αλήθεια είναι ότι και στα οικονομικά ως επιστήμη συχνά κυριαρχεί μια
υπεροπτική αντίληψη απέναντι στα λογιστικά. Γιατί, στο τέλος τέλος, λογιστική
είναι η αποτύπωση των λογαριασμών μιας οικονομικής δραστηριότητας ­ σιγά τα
λάχανα. Ακόμα και σήμερα, με το Χρηματιστήριο στις δόξες του, με τα λογιστικά
των εταιρειών ή των κυβερνήσεων να παίζουν ρόλο Viagra στα πάνω και στα κάτω
για εκατομμύρια παικτών/παικτριών των διεθνών χρηματιστηρίων, η «λογιστική»
μάλλον δεν ευτυχεί ως επιστημονικός κλάδος ­ ας με συγχωρήσουν οι συνάδελφοί
μου πανεπιστημιακοί του κλάδου.

Στο πεδίο της πολιτικής λοιπόν τα πράγματα για τη λογιστική είναι άσχημα.
«Λογιστική» θεωρείται κάθε προσέγγιση που μπορεί ν' αποτυπώνει μια
πραγματικότητα με κάποια ακρίβεια μεγαλύτερη απ' ό,τι τα σκέτα λόγια ­ τις
πτυχές της πραγματικότητας τουλάχιστον, οι οποίες μπορούν να ποσοτικοποιηθούν,
και που βεβαίως συχνά ούτε εξαντλητικές είναι ούτε και οι πιο σημαντικές.
Όμως, αρκετές μπορούν να αποτυπωθούν. Αλλά και στις περιπτώσεις αυτές φαίνεται
ότι πολλοί προτιμούν να τις δουν ως ποταπή, ως «κατώτερη προσέγγιση». Πόσο πιο
αξία δεν έχει μια «σφαιρική», «ολοκληρωμένη», «πολιτική» τοποθέτηση, που με
λόγια ­ συνήθως πολλά λόγια ή άλλοτε οργίλα και κοφτά λόγια, χωρίς περιθώρια
αμφισβήτησης από την πλευρά ανεγκέφαλων, κουλτουριάρηδων, μεμψίμοιρων
τεχνοκρατών ­ εκσφενδονίζει στην κοινωνική αντίληψη την εικόνα που ο
λογο-πλάστης της έχει κατασκευάσει. Εδώ ισχύει το perverse reality, αντί του
virtual reality, αλλά τι Κοζάνη, τι Λωζάννη.

Πλήξη...

Η αλήθεια είναι ότι η αντικατάσταση της λογιστικής από τη φαντασία κάνει τον
κόσμο που ζούμε να αποκτά πολύ μεγαλύτερη ποικιλία. Ο καθένας ­ και ιδίως ο
καθένας με κάποια υπόσταση, για να βάλουμε τα πράγματα στη θέση τους ­ λέει
ό,τι θέλει, όπως το θέλει, όπως τα υφάσματα των ρούχων μας, που σπανιότατα
είναι ίδια, και όλοι χαίρονται γι' αυτό. Η ιδέα μιας ομοιομορφίας προκαλεί
γενικώς αφάνταστη πλήξη. Πόσο πιο πλάκα έχει π.χ. για τα κοινωνικά θέματα αντί
να ξεκινάει κανείς από κάποιες τεκμηριωμένες, αλλά γι' αυτό ανιαρές
διαπιστώσεις, να λειτουργεί «δημιουργικά», αρνούμενος την καταπίεση της άθλιας
«λογιστικής» και αντικαθιστώντας την από την υποκειμενική φαντασία και το
βολονταρισμό. Θα νόμιζε κανείς ότι έχει μπροστά του την υλοποίηση των πιο
προκλητικών συνθημάτων του Μάη του 1968.

Η αναφορά σε αριθμούς λοιπόν είναι ταυτόσημη με τον κρύο ιδρώτα για όσους
θέλουν να αμφισβητήσουν, να καταγγείλουν, να εξευτελίσουν, να υποδηλώσουν με
έμφαση, με έντονη έμφαση, τη διαφορετική τους πολιτική ταυτότητα, τον πλούτο
της σκέψης τους, την ορμητική τους προσωπικότητα, που χωρίς φραγμούς
εκτυλίσσεται μέχρι και το υπερπέραν. Τι έκανες μεγάλε Γερο-Παπανδρέου με την
πασίγνωστη φράση σου «ενώ οι αριθμοί ευημερούν, οι άνθρωποι δυστυχούν». Σε
επτά λέξεις εξέφρασες το καθολικά και ενθουσιαστικά ζητούμενο γενεών
πολιτικής. Πού να το ξέραμε όσοι τότε, και μετά, στη διάρκεια της δικτατορίας,
παλεύαμε να αποδείξουμε με αριθμούς τη μιζέρια της ανάπτυξης, της ανισότητας,
της μετεμφυλιακής και της δικτατορικής Ελλάδας.

Εκπλήξεις

Παρ' όλα τα παραπάνω, η σχέση αριθμών και πολιτικής φαίνεται ορισμένες φορές
να επιφυλάσσει και εκπλήξεις. Γιατί, τελικά, διαπιστώνει κανείς ότι κάποιοι
αριθμοί σε απρόσμενες καταστάσεις παύουν να ανήκουν στην κατηγορία της ποταπής
λογιστικής. Αποκτούν ευγένεια και κύρος. Εκτοξεύονται, προβάλλονται,
δημοσιοποιούνται από εφημερίδες, ραδιόφωνα και τηλεόραση ή κατατίθενται με
αποφασιστική χειρονομία στα πρακτικά της Βουλής, π.χ. ότι η απορροφητικότητα
του ΚΠΣ σύμφωνα με τα χαρτιά της Επιτροπής είναι 52,5% ή ότι η αύξηση του
δείκτη εμπορικότητας στα αντικειμενικά κριτήρια ήταν 8,25% κ.λπ.

Στις περιπτώσεις αυτές όμως τα πράγματα είναι ρι-ζι-κά διαφορετικά. Εδώ οι
αριθμοί δεν έχουν καμία σχέση με ευτελείς λογιστικές. Ο λόγος; Εδώ μπορεί να
ασκηθεί κριτική, να δημιουργηθούν εντυπώσεις αδιαμφισβήτητες ­ ακόμα κι αν
πρόκειται για μια ακροβασία της κακιάς συμφοράς. Ποιος άλλωστε είναι σε θέση
και με ποιον τρόπο να αμφισβητήσει οτιδήποτε «την ώρα που βράζει το σίδερο».

Εξάλλου, ένας πονηρός πολιτικός μπορεί να απαλλαγεί από μια μίζερη λογιστική
προσέγγιση αριθμών, σχέσεων, και άλλων καταπιεστικών εννοιών, ό,τι κι αν
δείχνουν. Να υποστηρίξει ότι ακόμα και αν όλα βελτιώνονται, αυτό είναι
απατηλό, και ότι η πολιτική που ακολουθείται είναι αποτυχημένη, γιατί όλα θα
μπορούσαν να είναι πολύ πιο θετικά απ' ό,τι ήταν στην πραγματικότητα. Είναι
προφανές ότι η διέξοδος αυτή προσφέρει απεριόριστο φάσμα αληθοφάνειας, αλλά
και παραπλάνησης, καθώς είναι αδύνατο να ελεγχθεί εμπειρικά ως προς την
ακρίβεια ή την ανακρίβειά της.

Μπροστά σε μια πραγματικότητα λοιπόν, απελευθερωμένη από την καταπιεστική
παρουσία αριθμών, λογιστικής και ποσοτικών μετρήσεων, αναπτύσσεται στο χώρο
του πολιτικού λόγου μια τάση ή ένα ρεύμα με καλπάζουσα φαντασία, μια
ευφάνταστη ευρηματικότητα, που μπορεί να πουλάει στον απλό πολίτη ­ όπως
κάνουν οι βιοπαλαιστές των πανηγυριών ­ μαλλί της γριάς σε διάφορα χρώματα,
νερόφουσκες πολλαπλών μεγεθών, λόγια που παραμυθιάζουν κάθε ψυχούλα.

Σε τελική ανάλυση, η απαλλαγή της πολιτικής από τα λογιστικά κάνει εφικτό το
αδιανόητο: τη δυνατότητα της ανεξάντλητης αναπαραγωγής διακηρυκτικού λόγου, τη
δυνατότητα καταγγελίας από οποιονδήποτε και για οτιδήποτε, τη δυνατότητα
αμφισβήτησης και επίκρισης κάθε προόδου ή/και κάθε αποτυχίας. Κι όλα αυτά
χωρίς απόδοση λογαριασμού, χωρίς κύρωση, χωρίς την καταπιεστική αίσθηση
κάποιου ελεγκτικού στοιχείου. Με άλλα λόγια, βρισκόμαστε μπροστά σε έναν κήπο
των θαυμάτων: Ένα πεδίο της κοινωνικής δραστηριότητας απελευθερωμένο από
κεντρικά στοιχεία που συνυπάρχουν οριζόντια σε κάθε άλλη έκφραση της ζωής.

Ο Τάσος Γιαννίτσης είναι καθηγητής στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16360N101</ED>
<ID>
ID:19965

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N10&aa=1</URL></REF>


Article

<CATEGORY>vin04</CATEGORY>

 <H5>ΤΕΛΕΙΩΣΑΝ ΤΑ ΨΕΜΑΤΑ, ΛΕΝΕ ΣΤΗ Ν.Δ.
</H5><H2>Ακονίζουν μαχαίρια κατά Αβραμόπουλου
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Τέλειωσαν τα ψέματα λένε στη Ρηγίλλης και ακονίζουν τα μαχαίρια τους για
την πρώτη σφοδρή επίθεση κατά του πάλαι ποτέ «αγαπημένου» τους δημάρχου
Αθηναίων. Κορυφαία στελέχη της Ν.Δ., που εισηγούνται από την πρώτη στιγμή στον
Κ. Καραμανλή να τηρήσει σκληρή στάση, λένε ότι ο κόμπος έφτασε στο χτένι και
καταστρώνουν σχέδιο πίεσης, ώστε να αναγκάσουν τον δήμαρχο να ανοίξει τα
χαρτιά του τώρα.

Η μεγάλη επέλαση κατά της Πλατείας Κοτζιά θα γίνει την ημέρα που θα
συνεδριάσει η Κοινοβουλευτική Ομάδα του κόμματος. Η αρχική σκέψη των επιτελών
της Ρηγίλλης ήταν η συνεδρίαση να γίνει την Πέμπτη και εκεί ο δήμαρχος να
δεχθεί πυρά ομαδόν από δεκάδες βουλευτές, με πρώτους τον Π. Παυλόπουλο και τον
υπεύθυνο πολιτικού σχεδιασμού Μ. Λιάπη. Ο τελευταίος εκτιμά ότι αυτό το
κρυφτούλι πρέπει να σταματήσει και ο Δ. Αβραμόπουλος να πει δημοσίως στον
ελληνικό λαό τι πρόκειται να κάνει. Και προσθέτει ότι «εάν ο δήμαρχος
συνεχίσει να επιλέγει τον δρόμο της σιωπής, η Ν.Δ. πρέπει να αναλάβει την
πρωτοβουλία των κινήσεων σε όλα τα επίπεδα».

Πάντως, δεν είναι βέβαιο ότι η συνεδρίαση της Κοινοβουλευτικής Ομάδας θα γίνει
μέσα στην εβδομάδα. Ο Κ. Καραμανλής δέχεται εισηγήσεις να μην προχωρήσει ακόμη
στη μετωπική σύγκρουση με τον δήμαρχο διότι έτσι δεν θα του αφήσει καμία
δυνατότητα να κάνει πίσω και μην προχωρήσει σε ίδρυση κόμματος.

Οι συνεργάτες του Δ. Αβραμόπουλου λένε ότι όποια τακτική και αν επιλέξει η
Ρηγίλλης ο δήμαρχος δεν πρόκειται να παρακολουθήσει τη συμπεριφορά των
στελεχών της Ν.Δ. και πολύ περισσότερο δεν θα απαντήσει στις επιθέσεις που θα δεχθεί.

Στο μεταξύ, σήμερα ο Δ. Αβραμόπουλος αναχωρεί για την Αλβανία όπου θα
συναντηθεί με την πολιτική ηγεσία της γειτονικής χώρας και τον Αρχιεπίσκοπο
Αναστάσιο. Αμέσως μετά θα μεταβεί στη Βαρκελώνη.

Και το ΠΑΣΟΚ

Στη Ν.Δ. μπορεί να επεξεργάζονται σχέδια εναντίον του δημάρχου αλλά από την
Χαριλάου Τρικούπη οι σφαίρες εναντίον της Πλατείας Κοτζιά πέφτουν βροχή. Μετά
τον Κ. Λαλιώτη, ο οποίος τον κάλεσε να μάθει να σέβεται την πολιτική ιστορία
της χώρας, γιατί ηγέτες υπήρξαν και πριν από αυτόν και θα υπάρξουν και μετά,
χθες τη σκυτάλη πήρε ο Κ. Σκανδαλίδης. Ο γραμματέας του ΠΑΣΟΚ μίλησε για
«έφοδο στην πολιτική από δυνάμεις μη πολιτικές στις οποίες έδωσε χώρο η κρίση
της πολιτικής» και χαρακτήρισε εσωτερικό πρόβλημα της Ν.Δ. την υπόθεση Αβραμόπουλου.

Αλλά και ο Άκης Τσοχατζόπουλος μίλησε για προσπάθειες διαμβολισμού του
συστήματος που επιχειρεί η Δεξιά. «Η απάντηση στα κεντροδεξιά σενάρια ­
πρόσθεσε ­ είναι η γνήσια Κεντροαριστερά που ταυτίζεται με την πορεία του ΠΑΣΟΚ».

Ο Θεόδωρος Πάγκαλος είπε ότι είναι πιθανό το νέο κόμμα να γίνει πριν από τις
ευρωεκλογές και τόνισε ότι ο δήμαρχος δεν θα πείσει ως αρχηγός κόμματος.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16360N112</ED>
<ID>
ID:20013

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N11&aa=2</URL></REF>


Article

<CATEGORY>vin04</CATEGORY>

 <H5>Ο ΥΠΟΥΡΓΟΣ ΜΕΤΑΦΟΡΩΝ ΑΝΑΓΓΕΛΛΕΙ ΤΟ ΜΕΓΑΛΟ ΒΗΜΑ ΓΙΑ ΤΗΝ ΠΟΛΥΠΑΘΗ ΕΤΑΙΡΕΙΑ ΜΕ
ΤΡΟΠΟΛΟΓΙΑ ΠΟΥ ΘΑ ΚΑΤΑΤΕΘΕΙ ΤΙΣ ΕΠΟΜΕΝΕΣ ΗΜΕΡΕΣ ΣΤΗ ΒΟΥΛΗ
</H5><H5>«Οι θυσίες του λαού έχουν τώρα αποτέλεσμα»
</H5><H5>«Δεν υπάρχουν σύνεδροι - "μαϊμούδες"»
</H5><H5>Πρόγραμμα πέντε χρόνων για τον ΟΣΕ
</H5><H5>«Δεν κάναμε πίσω στους S-300»
</H5><H2>ΑΝΑΣΤΑΣΙΟΣ ΜΑΝΤΕΛΗΣ
</H2><H2>Ξένος μάνατζερ σύντομα και συμμαχίες στην Ολυμπιακή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Το μεγάλο βήμα για την Ολυμπιακή θα γίνει τις επόμενες ημέρες με μία
τροπολογία, η οποία θα κατατεθεί στη Βουλή και θα εξαιρεί την εταιρεία από τον
νόμο 2190 του Αναστάσιου Πεπονή περί προσλήψεων.

Με την τροπολογία, την οποία θα υπογράφουν οι υπουργοί κ.κ. Γ. Παπαντωνίου,
Βάσω Ππαπανδρέου και Αν. Μαντέλης θα λυθούν τα χέρια της διοίκησης, όπως
πιστεύουν στην κυβέρνηση, για να γίνουν οι αναγκαίες προσλήψεις ή μετακινήσεις
προσωπικού και να προχωρήσει η εξυγίανσή της.

«Πρέπει να ξεφύγει από το τέλμα η Ολυμπιακή», τονίζει χαρακτηριστικά στη
συνέντευξή του στα «ΝΕΑ» ο αρμόδιος υπουργός Αναστάσιος Μαντέλης και υπόσχεται
στους εργαζόμενους ότι δεν πρόκειται να χάσουν τίποτα από τα μισθολογικά και
συνταξιοδοτικά τους δικαιώματα, εν όψει του ερχομού ξένου μάνατζμεν.
Παράλληλα, ο υπουργός Μεταφορών και Επικοινωνιών στην συνέντευξή του στα «ΝΕΑ»
αναφέρεται στη διαδικασία παραχώρησης σε ξένο τού μάνατζμεντ της επιχείρησης,
ώστε να μπορέσει να ενταχθεί αργότερα «σε μια στρατηγική συμμαχία του
αεροπορικού χώρου».

Και ενώ η προσπάθεια για την εξυγίανση της Ολυμπιακής συνεχίζεται ώστε να
μπορέσει κάποια στιγμή να βρεθεί υπό την «ομπρέλα» ομίλων, όπως για παράδειγμα
οι γερμανικές, οι αγγλικές ή ολλανδικές αερογραμμές, ο κ. Μαντέλης αρνείται
κατηγορηματικά ότι υπάρχουν σκέψεις για να μπει λουκέτο στην εταιρεία ή να
πωληθούν τμήματά της.

Πάντως, τον καιρό αυτό δεν τον απασχολεί μόνον η Ολυμπιακή ή οι προφορικές
παραιτήσεις του διοικητή κ. Τσακιρίδη, αλλά και ο ΟΣΕ και κυρίως να έχει
τελειώσει μέχρι το 2002 το πρόγραμμα εξυγίανσής του.

Τα εσωκομματικά τού ΠΑΣΟΚ δεν τα βλέπει... δύσκολα. Ο ίδιος, από τους
στενούς συνεργάτες του κ. Κώστα Σημίτη, υποστηρίζει ότι «δεν υπάρχουν
"μαϊμούδες"-μέλη στο ΠΑΣΟΚ».

Αισιοδοξεί για την οικονομία. Θυμάται τις δύσκολες στιγμές που ξεπέρασε με
επιτυχία», όπως λέει, «ο Πρωθυπουργός με τα Ίμια» και αισιοδοξεί ότι και τις
επόμενες εκλογές θα τις κερδίσει το ΠΑΣΟΚ.

Μάλιστα, πιστεύει ότι το πρόβλημα το έχει η Ν.Δ. «Η δημιουργία μάλιστα ενός
καινούργιου κόμματος που παρουσιάζεται αυτή την εποχή υπό τον κ. Αβραμόπουλο
είναι ουσιαστικά το διαρκές πρόβλημα που έχει η συντηρητική παράταξη από την
εποχή που έφυγε ο Κωνσταντίνος Καραμανλής. Τη Ν.Δ. διακατέχει μία συνεχής
αγωνία που αφορά στην έκφρασή της και στην ηγεσία της».

Ο υπουργός Μεταφορών και Επικοινωνιών Αναστάσιος Μαντέλης, έχοντας σε μόνιμη
βάση να αντιμετωπίζει το πρόβλημα της Ολυμπιακής, το δηλώνει από την αρχή.
«Θέλω να ανταποκριθώ στην αποστολή μου και να φανώ χρήσιμος σε ό,τι με
εμπιστεύθηκε ο Πρωθυπουργός και ο ελληνικός λαός».

ΕΡ.: Ο κόσμος όμως έχει δυσαρεστηθεί από την Ολυμπιακή! Οι
εργαζόμενοι της Ολυμπιακής εμφανίζονται δυσαρεστημένοι με την
κυβέρνηση! Κι εσείς είστε ο προϊστάμενος υπουργός...

ΑΠ.: Η Ολυμπιακή πρέπει να ξεφύγει από το τέλμα. Πρέπει να μπορέσει να γίνει
μια εταιρεία που να στέκεται στον διεθνή ανταγωνισμό. Είναι η μόνη ελπίδα
επιβίωσής της.

ΕΡ.: Κύριε υπουργέ, η αντιπολίτευση αντιτείνει ότι τα ίδια λέγατε
πριν από δύο χρόνια...

4 συμμαχίες

ΑΠ.: Υπήρξαν στάδια. Ξεκινήσαμε μία προσπάθεια πρώτα από όλα να μπορέσουμε να
την συνεφέρουμε και μετά να την προετοιμάσουμε για να μπει στον διεθνή ανταγωνισμό.

Το βασικό ζητούμενο είναι πως η Ολυμπιακή θα ενταχθεί σε μία από τις τέσσερις
στρατηγικές συμμαχίες που υπάρχουν ήδη στον διεθνή αεροπορικό χώρο. Και
ακριβώς αυτό που ζητάμε τώρα και που επιδιώκουμε ύστερα από μια διαδικασία
συζητήσεων που κάναμε με όλες τις εταιρείες που υπάρχουν στον ευρωπαϊκό χώρο,
είναι ακριβώς η αναζήτηση εκείνου που θα προετοιμάσει την εταιρεία. Έχουμε
βγάλει με προκήρυξη ποιος ενδιαφέρεται για την ανάληψη του μάνατζμεντ της Ολυμπιακής.

ΕΡ.: Μήπως αν το είχατε κάνει πριν από δύο χρόνια η Ολυμπιακή θα ήταν
σε καλύτερη μοίρα;

ΑΠ.: Πριν από ένα χρόνο θα μπορούσαμε να το πούμε. Εάν θα μπορούσε τότε η
Ολυμπιακή να διαπραγματευθεί κάτι τέτοιο.

Όχι απολύσεις

ΕΡ.: Οι εργαζόμενοι, πάντως, ανησυχούν. Λένε ότι θα
ενεργοποιηθεί ο νόμος 2000 του Ανδριανόπουλου και θα υπάρξουν απολύσεις...

ΑΠ.: Όχι. Εμείς από τον Ν. 2000 μόνο τη διαδικασία χρησιμοποιούμε. Θα τόνιζα
ότι όχι μόνο δεν πρέπει να υπάρχει ανησυχία, αλλά στην πραγματικότητα πρέπει
να θεωρηθεί ότι είναι πάρα πολύ θετικό στοιχείο η ανταπόκριση που είχαμε στη
διεθνή αγορά. Είναι μια κίνηση με την οποία η Ολυμπιακή δημιουργεί προοπτικές.

Οι εργαζόμενοι δεν έχουν να φοβηθούν τίποτε. Ούτε απολύσεις θα γίνουν ούτε
αλλαγή των εργασιακών τους δικαιωμάτων ή των συνταξιοδοτικών τους.

Απλώς επιδιώκει κανείς να κάνει ένα μάνατζμεντ, το οποίο συνδέεται με κάποιες
από τις στρατηγικές συμμαχίες και αναλαμβάνει να προχωρήσει αφ' ενός μεν το
πρόγραμμα εξυγίανσης και αφ' ετέρου δε να προετοιμάσει την Ολυμπιακή να μπορεί
να ενταχθεί σε μια στρατηγική συμμαχία.

ΕΡ.: Ορισμένοι λένε «να βάλετε λουκέτο στην Ολυμπιακή και να ανοίξτε από
την αρχή το μαγαζί». Και άλλοι πιστεύουν ότι θα 'ταν καλύτερα να
δώσετε αλλού την Ολυμπιακή να δουλέψει...

ΑΠ.: Το «δώστε αλλού την Ολυμπιακή» είναι... Πώς την δίνεις την Ολυμπιακή; Σε
όλα αυτά ο παρονομαστής είναι πώς θέλεις να δουλεύει ο αερομεταφορέας. Και εάν
θέλεις ο αερομεταφορέας να δουλεύει σωστά και να στέκεται στον διεθνή χώρο, θα
κάνεις τις κινήσεις που πρέπει να κάνεις.

Η Ολυμπιακή μπορεί να μετατραπεί σε δυναμική επιχείρηση. Και δηλώνω με έμφαση
ότι εμπιστεύομαι τα στελέχη της. Υπάρχουν ικανοί άνθρωποι που δυστυχώς δεν
αξιοποιούνται. Δίπλα στο ξένο τιμ που θα έρθει, θα υπάρχει και το τιμ των
στελεχών της εταιρείας, ώστε να αποκτήσουν εμπειρία και τεχνογνωσία και μετά
την αποχώρηση του ξένου μάνατζμεντ να αναλάβουν τα ηνία της.

Όσο για το «βάλτε ένα λουκέτο και ανοίξτε από την αρχή το μαγαζί», είναι μια
εύκολη «απάντηση». Το ζήτημα είναι ότι όταν θα έρθεις να ξανακάνεις το μαγαζί
δεν θα πρέπει πάλι να προετοιμάσεις, να κάνεις μια εταιρεία η οποία να μπορεί
πράγματι να πετύχει.

Σενάρια

ΕΡ.: Πιστεύουν ότι θα έπρεπε, για να εξυγιανθεί, να δώσετε
κομμάτια της Ο.Α...

ΑΠ.: Υπάρχουν πολλά σενάρια, αλλά σε όλα υπάρχει το στοιχείο της υπεκφυγής.
Και ο πυρήνας του προβλήματος είναι αυτή καθαυτή η Ο.Α., πώς την ετοιμάζουμε
για να μπορεί να στέκεται στον διεθνή ανταγωνισμό.

Σε τελευταία ανάλυση ό,τι γίνεται, γίνεται για να μπορεί ο πολίτης να είναι ευχαριστημένος.

Ένα από τα μειονεκτήματα της Ο.Α. σήμερα είναι ότι έχει κάνει πολύ κόσμο να
είναι δυσαρεστημένος μαζί της, ενώ ήταν μια εταιρεία την οποία ο Έλληνας την
αγαπούσε και ήθελε να πηγαίνει μαζί της.

Χρειάζονται συγκεκριμένες ενέργειες. Τα αεροπλάνα να πετούν στην ώρα τους. Να
υπάρχει καλό περιβάλλον μέσα στην εταιρεία και μέσα στα αεροπλάνα, όπως
συμβαίνει μέσα στα δύο καινούργια αεροπλάνα αυτά τα Αίρμπας. Το θέμα είναι ο
Έλληνας να προτιμάει την Ο.Α. και η Ο.Α. να αποδεικνύει ότι δικαιολογημένα
προτιμάται από τον Έλληνα πολίτη.


Σημίτης - Μαντέλης. Μία φιλική σχέση πολλών χρόνων με κοινές θέσεις για «την
Κεντροαριστερά και τον εκσυγχρονισμό»

Μπορεί να είναι στριμωγμένος οικονομικά ο κόσμος, αλλά ξέρει ότι θα βγει από
το τούνελ, πιστεύει ο κ. Μαντέλης.

ΕΡ.: Ο κόσμος τα τελευταία χρόνια έχει στριμωχτεί οικονομικά. Και μη μη μου
πείτε ότι πάει καλά το Χρηματιστήριο. Χρηματιστήριο δεν παίζει όλος ο κόσμος...

ΑΠ.: Έμαθε ένα μεγάλο μέρος των Ελλήνων να παίζει κι αυτό είναι καλό, γιατί θα
πρέπει να ξέρετε ότι μέσα από το Χρηματιστήριο χρηματοδοτούνται ελληνικές
επιχειρήσεις με χρήμα φτηνό, δεν χρειάζεται να πηγαίνει κανείς στους τοκογλύφους.

Βεβαίως, δεν περιμένουμε μέσα από το Χρηματιστήριο να βρούμε απάντηση στο
ερώτημα που θέτετε.

Η πραγματικότητα είναι ότι ο ελληνικός λαός έχει κάνει στο παρελθόν πάρα
πολλές θυσίες. Και είδε να μην πιάνουν τόπο. Έμπαινε στο τούνελ, αλλά το
τούνελ δεν τελείωνε ποτέ.

Το σημαντικότερο που έχουμε αυτήν την περίοδο είναι ότι οι θυσίες και ο αγώνας
που έκανε ο ελληνικός λαός τα τελευταία χρόνια πλέον έχουν αποτέλεσμα. Βλέπει
πλέον την έξοδο από το τούνελ.

Παλαιότερα, γίνονταν αυξήσεις στους μισθούς, που ενδεχομένως ονομαστικά να
ευχαριστούσαν μερικές φορές, αλλά η πραγματικότητα ήταν ότι μόλις τα έβαζε ο
εργαζόμενος στην τσέπη του, ο πληθωρισμός πήγαινε από την άλλη μεριά και του
τα έπαιρνε. 
Ο κόσμος, λοιπόν, μπορεί να είναι στριμωγμένος, αλλά πλέον η οικονομία είναι
σταθερή και μπορεί να του δώσει περισσότερες βεβαιότητες για την προοπτική και
την εξέλιξή του. Ο μισθός ενδεχομένως δεν είναι ο καλύτερος, όμως δεν χάνεται
από τον πληθωρισμό.

Θέλουν να πάρουν ένα δάνειο για ένα σπίτι, είναι όνειρο πολλών Ελλήνων ακόμα
και σήμερα, παλαιότερα τα επιτόκια μέχρι και πριν από ένα χρόνο ακόμα ήταν
απλησίαστα. Έπρεπε να πληρώνεις τοκοχρεολύσιο τον μήνα υπέρογκα ποσά. Τώρα όλα
αυτά έχουν κατέβει.

Αυτό είναι συνεισφορά στην τσέπη του εργαζομένου και, επομένως, αρχίζει και
φαίνεται αυτό το αποτέλεσμα. Και πιστεύω ότι θα φαίνεται όσο προχωρούμε και
ολοκληρώνεται αυτή η πορεία.


ΕΡ.: Οδηγείσθε σε ένα συνέδριο όπου ακούγονται πολλά και γράφονται
πολλά για «μαϊμούδες»-συνέδρους... Υπάρχει πολλή ένταση...

ΑΠ.: Το ΠΑΣΟΚ ήταν πάντοτε με εντάσεις. Καταλήγει όμως μέσα από διαφορετικές
απόψεις να συνθέτει καινούργιες προοπτικές. Αλλά το «μαϊμούδες», που λέτε,
ήταν περισσότερο κουβέντα του αέρα.

ΕΡ.: Μα κύριε υπουργέ, συνάδελφοί σας υπουργοί λένε ότι υπάρχουν...

ΑΠ.: Έγινε μια συνεδρίαση του Εκτελεστικού Γραφείου. Οι ενστάσεις που υπήρχαν
νομίζω πως ήταν πολύ περιορισμένες, καμιά 10αριά ήταν οι ενστάσεις σε όλη την
Ελλάδα. Και οι οποίες απεδείχθησαν ότι ήταν χωρίς πραγματικό περιεχόμενο.

Και βέβαια πρόσφατα είχαμε άλλη μία συνεδρίαση του Ε.Γ., όπου όλοι ομόφωνα
είπαν ότι δεν υπάρχει θέμα για «μαϊμούδες».

ΕΡ.: Πέρα από αυτό το πρόβλημα, η «εσωκομματική αντιπολίτευση»
στο ΠΑΣΟΚ υποστηρίζει ότι εσείς οι «εκσυγχρονιστές» την
αποκλείετε από όργανα και θέσεις...

ΑΠ.: Το αντίθετο ακριβώς. Η πολιτική που ακολούθησε ο Κώστας Σημίτης είναι η
πολιτική της ενσωμάτωσης όλων των δυνάμεων στην ίδια κατεύθυνση.

Θυμηθείτε την περίπτωση των «11». Ο Κώστας Σημίτης βγήκε παλικαρίσια, είπε
«εγώ είμαι δεκτός, καταθέστε τον λόγο σας επισήμως χωρίς να έχετε τερτίπια και
μεσοβέζικες προτάσεις», ο καθένας στάθηκε μπροστά στο πρόβλημα και όταν
στάθηκαν μπροστά στο πρόβλημα ο Κώστας Σημίτης ανταποκρίθηκε.

ΕΡ.: Εσείς το λέτε παλικαρίσια... Άλλοι λένε ότι «ο κ.
Σημίτης εκβιάζει, όπως στο συνέδριο με το ή με βγάζετε
πρόεδρο και Πρωθυπουργό, αλλιώς παραιτούμαι, ή με τις
πρόωρες εκλογές»...

ΑΠ.: Ο Κώστας Σημίτης λέει τα πράγματα με το όνομά τους. Δεν υπεκφεύγει. Και
επειδή λέει τα πράγματα με το όνομά τους, μιλάτε για διλήμματα. Σε κάποια
ζητήματα πράγματι χρειάζεται να πάρεις μια απόφαση. Να πεις ένα ναι ή ένα όχι.
Να πεις ότι θα κάνω εκείνο ή θα κάνω το άλλο.

ΕΡ.: Έχετε ακούσει από βουλευτές συναδέλφους σας ότι αντί να πάτε να
φτιάξετε την Κεντροαριστερά που λέτε, πάτε να φτιάξετε
την Κεντροδεξιά;

ΑΠ.: Δεν το έχω ακούσει, αλλά δεν το αποκλείω να έχει λεχθεί. Ο Κώστας Σημίτης
έχει δεδομένη προέλευση. Έπειτα, η ιστορία της Κεντροαριστεράς δεν είναι ένας
ιστορικός συμβιβασμός των κομμάτων. Εδώ πέρα η Κεντροαριστερά είναι ακριβώς η
αναζήτηση των ιδεών εκείνων, των προωθητικών εκείνων ιδεών, που θα εκφράσουν
όλο το προοδευτικό κομμάτι της κοινωνίας μας που θέλει να πάει ο τόπος μας μπροστά.

Είναι όχι μόνο να λύσουμε τα οικονομικά ζητήματα που εμείς τα λύνουμε, αλλά να
δώσουμε και περιεχόμενο σε αυτό που λέμε κοινωνική συνοχή, κοινωνική
αλληλεγγύη. Θέλουμε την πολιτική δημοκρατία.


Το πρόβλημα με τα ελλείμματα που καταδυνάστευαν τις ΔΕΚΟ «έχουν
αντιμετωπισθεί» υποστηρίζει ο κ. Μαντέλης και φέρνει για παράδειγμα τα ΕΛΤΑ,
στα οποία το «'99 τα ελλείμματα θα μειωθούν κατά 50%».

«Το πράγμα δεν έχει αντιμετωπιστεί και δεν μπορεί εύκολα να αντιμετωπιστεί για
την περίπτωση του ΟΣΕ. Ο ΟΣΕ είναι ένας οργανισμός που θα πρέπει να εργαστούμε
για μια 5ετία και πλέον για να μπορέσει να αποδώσει.

ΕΡ.: Τώρα που είπατε για τον ΟΣΕ, για ποιον εκσυγχρονισμό της
χώρας μπορεί κανείς να ομιλεί, όταν ακόμη η γραμμή
Πελοποννήσου είναι διαφορετικού πλάτους από τις υπόλοιπες;

ΑΠ.: Εκείνο που λείπει σε μας είναι ένα ολοκληρωμένο δίκτυο. Όμως τα τελευταία
χρόνια γίνεται μια σημαντική προσπάθεια και ίσως είναι από τα σημαντικότερα
έργα που γίνονται στην Ελλάδα· δεν έχει φανεί γιατί δεν έχει τελειώσει.

Σήμερα γίνεται ένα μεγάλο έργο, η ηλεκτροκίνηση στη γραμμή Αθήνα -
Θεσσαλονίκη, που θα είναι έτοιμη το 2002. Τα τρένα τότε θα τρέχουν με 200
χιλιόμετρα την ώρα. Αυτό σημαίνει ότι Αθήνα - Θεσσαλονίκη με το Ιντερσίτι θα
γίνεται σε 4 ώρες και 20'. Και ταυτόχρονα σχεδιάζουμε ακριβώς να ενώσουμε και
την Πάτρα - Κόρινθο - Αθήνα με την ίδια γραμμή.


Η κρίση στα Ίμια ήταν «μια πάρα πολύ δύσκολη στιγμή για τον Κώστα Σημίτη»,
τονίζει στα «ΝΕΑ» ο υπουργός Μεταφορών και Επικοινωνιών.

«Ο Πρωθυπουργός ήταν ουσιαστικά μόνος του. Το καταπληκτικό ήταν ότι είχε πίστη
σε εκείνο το οποίο έκανε και επειδή ήξερε πως έκανε το σωστό, κατόρθωσε και το
κατέδειξε το σωστό όχι κάτω από τους στιγμιαίους αλαλαγμούς... τότε, γιατί
βρεθήκαμε σε μια αίθουσα του ελληνικού Κοινοβουλίου που επικρατούσαν οι
αλαλαγμοί. 
Υπήρχε ένας κουρνιαχτός, που δεν μας άφηνε να δούμε τίποτε».

Όσο για την κριτική ότι «η κυβέρνηση έκανε πίσω με τους S-300», σημειώνει:
«Δεν έχουμε κάνει πίσω σε κανένα θέμα. Και υπάρχουν ζητήματα που θεωρούνται
τακτικές κινήσεις και άλλα που είναι στρατηγικές κινήσεις.

«Υπάρχει ένα δόγμα που λέει ότι για τα ζητήματα της Κύπρου αποφασίζει η
κυπριακή κυβέρνηση. Και η Ελλάδα υποστηρίζει την Κύπρο. Η Λευκωσία αποφασίζει
και η Αθήνα στηρίζει. Αυτό είναι το δόγμα.

Τώρα για την υπόθεση των S-300, ξέρω πολύ καλά ότι ήταν και είναι ένα
διαπραγματευτικό ατού της κυπριακής κυβέρνησης και η ελληνική κυβέρνηση
φροντίζει και στηρίζει τους ελιγμούς της».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16360N121</ED>
<ID>
ID:19966

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N12&aa=1</URL></REF>


Article

<CATEGORY>vin04</CATEGORY>

 <H5>ΓΙΑ ΤΗΝ ΑΠΟΖΗΜΙΩΣΗ ΤΗΣ ΕΛΛΗΝΟΚΥΠΡΙΑΣ ΤΙΤΙΝΑΣ ΛΟΪΖΙΔΟΥ
</H5><H2>«Δεκανίκι» στην Τουρκία από Γαλλία και Ιταλία
</H2>
Σχέδιο για να κερδίσει η Τουρκία χρόνο, αλλά και να απεμπλακεί σε δεύτερη φάση
από την υποχρέωση καταβολής αποζημίωσης στην Ελληνοκύπρια ξεναγό Τιτίνα
Λοϊζίδου, προσφέρουν Γαλλία και Ιταλία, αφήνοντας ουσιαστικά μετέωρες τις
αποφάσεις του Ευρωπαϊκού Δικαστηρίου Ανθρωπίνων Δικαιωμάτων.

Η υπόθεση Λοϊζίδου θα απασχολήσει εκ νέου αύριο την επιτροπή των μονίμων
αντιπροσωπειών στην έδρα του Συμβουλίου της Ευρώπης, στο Στρασβούργο, με
πρόταση της κυπριακής αντιπροσωπείας για την έκδοση προκαταρκτικής απόφασης
που θα καλεί την Τουρκία να σταματήσει την κωλυσιεργία και να καταβάλει το
ποσό που έχει επιδικαστεί στη Λοϊζίδου, λόγω της παράνομης κατάσχεσης των
περιουσιακών της στοιχείων στο τουρκοκρατούμενο βόρειο τμήμα της Κύπρου.

Ωστόσο, στη συνεδρίαση η τουρκική πλευρά αναμένεται να παρουσιάσει πρόταση που
έχουν επεξεργαστεί οι αντιπροσωπείες της Γαλλίας και της Ιταλίας, και η οποία
προβλέπει τη σύσταση ειδικής ομάδας εργασίας που θα εξετάσει το ενδεχόμενο
καταβολής της αποζημίωσης στο πλαίσιο συμψηφισμού ελληνοκυπριακών και
τουρκοκυπριακών οικονομικών απαιτήσεων.

Η υιοθέτηση μιας τέτοιας πρότασης, που αναμένεται να συναντήσει την έντονη
αντίδραση αρκετών αντιπροσωπειών, οδηγεί ουσιαστικά σε ακύρωση της δικαστικής
απόφασης για τη Λοϊζίδου, αφού έτσι αναγνωρίζεται η ύπαρξη δύο ισότιμων
κοινοτήτων στην Κύπρο. Ενώ το Ευρωπαϊκό Δικαστήριο είχε, ως γνωστόν, απορρίψει
κάθε επιχείρημα περί νομικής υπόστασης του ψευδοκράτους του Ντενκτάς,
κρίνοντας αμετάκλητα ότι υπεύθυνοι για την παραβίαση του δικαιώματος της
οικονομικής ελευθερίας της Λοϊζίδου είναι η Τουρκία και τα τουρκικά
στρατεύματα εισβολής. Μάλιστα, η πρόταση που «λύνει τα χέρια» της Τουρκίας θα
συνδυαστεί, σύμφωνα με πληροφορίες, και με την πρωτοβουλία του ΟΗΕ για την
επίλυση του Κυπριακού, η οποία κατά τη γαλλική αντιπροσωπεία «δεν πρέπει να
υπονομευτεί», παρά το γεγονός ότι προέρχεται από άλλο διεθνή οργανισμό που δεν
συνδέεται ούτε επηρεάζει τις αποφάσεις των οργάνων του Συμβουλίου της Ευρώπης
και πολύ περισσότερο τις αποφάσεις του Ευρωπαϊκού Δικαστηρίου. Η τουρκική
πλευρά αναμένεται να επικαλεστεί τις γνωστές προτάσεις Γκάλι για το Κυπριακό,
που προβλέπουν μεταξύ άλλων και διαδικασία συμψηφισμού των οικονομικών
απαιτήσεων ανάμεσα τις δύο κοινότητες του νησιού. Αλλά πρέπει να σημειωθεί ότι
η πρόταση Γκάλι για συμψηφισμό σε καμία περίπτωση δεν αναφέρεται σε
περιουσιακά στοιχεία που τα μέλη των δύο κοινοτήτων επιθυμούν, αλλά
εμποδίζονται παρανόμως να διαχειριστούν.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16360N141</ED>
<ID>
ID:19967

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N14&aa=1</URL></REF>


Article

<CATEGORY>vin04</CATEGORY>

 <H5>«Πολιτική λύση στο Κουρδικό»
</H5><H5>Κριτική στον Στεφανόπουλο
</H5><H2>ΚΑΙ ΤΑ ΛΟΙΠΑ...
</H2>
Να δοθεί πολιτική λύση στο κουρδικό ζήτημα από τη διεθνή κοινότητα ζητεί η
ελληνική κυβέρνηση.

Ο κυβερνητικός εκπρόσωπος, πάντως, απέκλεισε χθες κατηγορηματικά το
ενδεχόμενο να αναλάβει η χώρα μας ξεχωριστή πρωτοβουλία για την αντιμετώπιση
του προβλήματος.

Αφορμή στάθηκε η δήλωση στο «Βήμα» του ηγέτη των Κούρδων Αμπντουλάχ
Οτζαλάν, ο οποίος κάλεσε την Ελλάδα, σε συνεργασία με τις ΗΠΑ, τη Ρωσία και
την Κίνα να πρωτοστατήσει για την πραγματοποίηση διεθνούς διάσκεψης για την
επίλυση του Κουρδικού.

Ο υπουργός Τύπου Δημήτρης Ρέππας κατέστησε σαφές ότι οποιαδήποτε
διαφορετική εμπλοκή της χώρας μας σ' αυτή την υπόθεση αδικεί τον αγώνα των
Κούρδων και τον περιορίζει ως θέμα τριβής στις ελληνοτουρκικές σχέσεις Στις
δηλώσεις του προς το «Βήμα», ο Οτζαλάν ζήτησε από την ελληνική κυβέρνηση να
του παράσχει πολιτικό άσυλο, ενώ ανήγγειλε τη συνέχιση του αγώνα των Κούρδων
με πολιτικά και στρατιωτικά μέσα μέχρι την τελική νίκη. Στο μεταξύ, αυτές τις
ημέρες παρατηρείται μία κίνηση από ορισμένους βουλευτές του ΠΑΣΟΚ αλλά και της
Νέας Δημοκρατίας για τη συγκέντρωση υπογραφών προκειμένου η κυβέρνηση να
παραχωρήσει πολιτικό άσυλο στον Κούρδο ηγέτη.

Κριτική στην Προεδρία της Δημοκρατίας ασκεί ο πρόεδρος του ΔΗΚΚΙ Δημήτρης
Τσοβόλας, γιατί δεν αντέδρασε στη δήλωση του Πρωθυπουργού ότι το ΠΑΣΟΚ θα
προτείνει για Πρόεδρο τον κ. Κωστή Στεφανόπουλο.

«Είμαι υποχρεωμένος να πω ότι κατά την άποψή μας η Προεδρία της Δημοκρατίας θα
έπρεπε να εκδώσει μία ανακοίνωση, με την οποία θα έμενε έξω από τα παιχνίδια
του κ. Σημίτη». Ο κ. Τσοβόλας, στην περιοδεία του σε πόλεις της Μακεδονίας,
αναφέρθηκε κατ' επανάληψη στο θέμα, έκανε λόγο για πιθανότητα διπλών εκλογών
τον Ιούνιο και υποστήριξε ότι «η ηγεσία του ΠΑΣΟΚ τρέμει τις ευρωεκλογές αν
γίνουν μόνες τους, αφού ξέρει ότι θα καταποντισθεί». Πρόσθεσε, ακόμη, ότι «οι
ίδιοι μηχανισμοί που στηρίζουν το ΠΑΣΟΚ στηρίζουν και την ίδρυση νέου κόμματος
από τον κ. Αβραμόπουλο».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16360N142</ED>
<ID>
ID:20014

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N14&aa=2</URL></REF>


Article

<CATEGORY>vin04</CATEGORY>

 <H5>Κατάχρηση ιατρικών τηλε - συμβουλών
</H5><H2>30 ΕΡΩΤΗΣΕΙΣ
</H2><H2>ΕΜΜΑΝΟΥΗΛ ΚΑΛΟΚΑΙΡΙΝΟΣ
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

ΠΡΟΕΔΡΟΣ ΠΑΝΕΛΛΗΝΙΟΥ ΙΑΤΡΙΚΟΥ ΣΥΛΛΟΓΟΥ

ΓΕΝΝΗΘΗΚΕ: Στα Κύθηρα.

ΣΠΟΥΔΑΣΕ: Στην Αθήνα.

ΑΚΟΥΕΙ: Όλα τα είδη μουσικής.

ΑΓΑΠΑΕΙ: Την οικογένειά του και την επιστήμη του.

ΕΠΙΘΥΜΕΙ: Να προσφέρει στην άνοδο της Ιατρικής στον τόπο μας.

ΑΠΕΧΘΑΝΕΤΑΙ: Την ανειλικρίνεια και την ανεπιείκεια.

Η πρόσφατη πρόταση του προέδρου του Ιατρικού Συλλόγου Λάρισας για την
χρονοχρέωση των τηλεφωνικών ιατρικών συμβουλών, αναστάτωσε γιατρούς και
ασθενείς. Ο πρόεδρος του Πανελληνίου Ιατρικού Συλλόγου (ΠΙΣ) κ. Εμμανουήλ
Καλοκαιρινός μιλάει γι' αυτή την καινοτομία και εξηγεί ότι ακόμα αποτελεί
αντικείμενο επεξεργασίας και προβληματισμού. Τονίζει, πάντως, ότι οι ασθενείς
κάνουν κατάχρηση των ιατρικών συμβουλών από το τηλέφωνο και μάλιστα με τρόπο
που σε άλλες χώρες θα εθεωρείτο προσβλητικός για τους γιατρούς.

ΕΡ.: Χρονοχρέωση στις ιατρικές συμβουλές...

ΑΠ.: Οι Έλληνες δεν είναι ακόμη έτοιμοι για τέτοια εξέλιξη.

ΕΡ.: Έχει θέση στην ελληνική ιατρική;

ΑΠ.: Η Ιατρική καθαυτή δεν έχει σχέση με τον τρόπο επικοινωνίας ιατρού και
ασθενούς ­ υπό την προϋπόθεση ότι είναι άρτιος και επαρκής.

ΕΡ.: Εφαρμόζεται αλλού;

ΑΠ.: Στις ΗΠΑ και τη Γερμανία.

ΕΡ.: Με ποιες προϋποθέσεις;

ΑΠ.: Με νομικές και δεοντολογικές προϋποθέσεις.

ΕΡ.: Και με ποιους περιορισμούς;

ΑΠ.: Με τον κύριο περιορισμό ότι δεν καταργείται το ενώπιος ενωπίω, όταν αυτό
είναι αναγκαίο.

ΕΡ.: Οι τηλεφωνικές ιατρικές συμβουλές είναι...

ΑΠ.: Για απλή πληροφόρηση, για οδηγίες σε απλά περιστατικά, για εφησυχασμό
όσων υπερεκτιμούν την συμπτωματολογία τους και για περαιτέρω διερεύνηση, όταν
κρίνεται απαραίτητο.

ΕΡ.: Χρονοχρέωση και στις ιατρικές επισκέψεις;

ΑΠ.: Όχι. Περισσότερη σημασία θα έχει ο σεβασμός του χρόνου του ιατρού από το κοινό.

ΕΡ.: Επιπτώσεις της χρονοχρέωσης στην σχέση ιατρού-ασθενούς.

ΑΠ.: Οπωσδήποτε δεν γίνεται στενότερη.

ΕΡ.: Αντέδρασαν οι γιατροί;

ΑΠ.: Οι αντιδράσεις σ' αυτή την καινοτομία θα φανούν στην πορεία του χρόνου.

ΕΡ.: Οι ασθενείς;

ΑΠ.: Όχι, εφ' όσον δεν αποτελεί μέρος της ελληνικής πραγματικότητας.

ΕΡ.: Ο ΠΙΣ θα δεχθεί τη χρονοχρέωση;

ΑΠ.: Ακόμα επεξεργάζεται την πρόταση, στα πλαίσια του θεσμικού του ρόλου.

ΕΡ.: Μπορεί να κοστολογηθεί η ανάγκη των ασθενών για συμβουλή;

ΑΠ.: Εκεί που εφαρμόζεται έχει ενδεχομένως βρεθεί κάποιος κοινά αποδεκτός τρόπος.

ΕΡ.: Η λογική πίσω από τη χρονοχρέωση;

ΑΠ.: Όποια είναι και η λογική της χρονοχρέωσης στον ΟΤΕ.

ΕΡ.: Οι ασθενείς κάνουν κατάχρηση τηλεφωνικών ιατρικών συμβουλών;

ΑΠ.: Βεβαίως, και κατά τρόπο που στις άλλες χώρες θα εθεωρείτο προσβλητικό για
τους γιατρούς.

ΕΡ.: Χρονοχρέωση: λιγότερη ενόχληση, περισσότερο κέρδος για τους γιατρούς;

ΑΠ.: Το όφελος του γιατρού εκπορεύεται από την επιστημοσύνη του. Όλα τα άλλα,
σύν ή πλην, είναι ασήμαντα.

ΕΡ.: Ο άρρωστος θα ωφεληθεί ή θα παρεμποδίζεται να ρωτήσει με τη χρονοχρέωση;

ΑΠ.: Εάν ο άρρωστος αντιληφθεί ότι η χρονοχρέωση είναι τρόπος επικοινωνίας και
όχι ιατρική μέθοδος, θα επιλέξει τον τρόπο της επαφής με τον γιατρό του.

ΕΡ.: Οδεύει η Ιατρική στην απόλυτη εμπορευματοποίηση;

ΑΠ.: Εάν συνεχισθούν να είναι δραστικές οι σημερινές παράμετροι, φοβούμαι πως ναι.

ΕΡ.: Όλοι οι γιατροί αξίζουν την ίδια «τιμή»;

ΑΠ.: Όχι.

ΕΡ.: Αν εφαρμοστεί η χρονοχρέωση, θα δίνουν οι γιατροί αποδείξεις;

ΑΠ.: Κανένας δεν είναι υπεράνω του νόμου, ούτε οι ιατροί.

ΕΡ.: Τώρα γιατί δεν δίνουν πάντα;

ΑΠ.: Το ποσοστό των γιατρών που δεν δίνουν απόδειξη είναι ελάχιστο σε σχέση με
τα αντίστοιχα ποσοστά άλλων επιστημονικών επαγγελμάτων.

ΕΡ.: Οι γιατροί δηλώνουν στην Εφορία όσα κερδίζουν;

ΑΠ.: Με ελάχιστες εξαιρέσεις, πιστεύω πως ναι.

ΕΡ.: Εσείς;

ΑΠ.: Ασφαλώς ναι.

ΕΡ.: Χειρουργός-συνδικαλιστής. Τι υπερισχύει;

ΑΠ.: Ο χειρουργός.

ΕΡ.: Γιατί ασχοληθήκατε με τον συνδικαλισμό;

ΑΠ.: Θεωρώ ότι η συμμετοχή στα κοινά είναι τιμητική για όσους στοχεύουν
αποκλειστικά και μόνο στην εξυπηρέτηση του κοινού συμφέροντος.

ΕΡ.: Μένει χρόνος για την οικογένεια;

ΑΠ.: Δυστυχώς περιορισμένος, αλλά με την κατανόηση και την αγάπη γίνεται
σχεδόν επαρκής.

ΕΡ.: Και για την ενημέρωση γύρω από τις επιστημονικές εξελίξεις;

ΑΠ.: Κάνω ό,τι μπορώ καλύτερο, όπως κάθε γιατρός που σέβεται το λειτούργημά
του και τον εαυτό του.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16360N162</ED>
<ID>
ID:20015

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N16&aa=2</URL></REF>


Article

<CATEGORY>vin06</CATEGORY>

 <H5>ΧΩΡΙΣ ΠΑΙΔΙΑ ΤΩΝ ΦΑΝΑΡΙΩΝ Ο ΞΕΝΩΝΑΣ
</H5><H5>Διαφωνούν με τον τρόπο προσέγγισης
</H5><H2>Έμειναν μόνο οι ζωγραφιές τους
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Χωρίς παιδιά των φαναριών λειτουργεί εδώ και λίγες ημέρες ο ξενώνας που
είχε αναλάβει την φιλοξενία τους στη Νέα Σμύρνη. 
Στον ξενώνα. Τα 53 παιδιά των φαναριών που φιλοξενούνταν στην «Αγία Βαρβάρα»
κίνησαν για... άλλες πολιτείες και ο ξενώνας λειτουργεί προσωρινά χωρίς παιδιά

Από τις 10 Δεκεμβρίου έχουν περάσει από το κέντρο 53 παιδιά των φαναριών.
Όμως, περίπου 10 από αυτά... δραπέτευσαν, ενώ τα υπόλοιπα έχουν, στην
πλειοψηφία τους, επιστρέψει στις οικογένειές τους.

«Στη μονάδα δεν υπάρχουν λουκέτα. Κάποια παιδιά διέφυγαν, όμως κακώς ένα
τέτοιο θέμα πήρε αυτές τις διαστάσεις. Ο δικός μας στόχος είναι να βοηθήσουμε
τα παιδιά να αισθανθούν πιο άνετα, να μας εμπιστευθούν και, σε τελική ανάλυση,
να τα προστατεύσουμε», λέει η κυρία Ανδριανή Κουρή, που είναι κοινωνική
λειτουργός και υπεύθυνη της «Αγίας Βαρβάρας», του κέντρου που έχει την
δυνατότητα να φιλοξενήσει μέχρι 50 παιδιά των φαναριών.

Σήμερα υπολογίζεται ότι υπάρχουν περίπου 3.000 παιδιά των φαναριών. Αυτή τη
στιγμή στο κέντρο δεν υπάρχουν παιδιά, όμως, σύντομα, όπως λέει η κ. Κουρή, σε
συνεργασία με την Αστυνομία, θα γίνει μια καινούργια προσπάθεια να βοηθηθούν
αυτά τα παιδιά.

Τα παιδιά που φιλοξενεί η «Αγία Βαρβάρα», η οποία έγινε πραγματικότητα χάρη
στη συνεργασία του υπουργείου Υγείας και Πρόνοιας και του υπουργείου Δημόσιας
Τάξης και ανήκει στον Εθνικό Οργανισμό Πρόνοιας, έχουν ηλικία από 6-13 ετών.
Όπως λέει η κ. Κουρή, τα περισσότερα παιδιά κατάγονται από την Αλβανία, το
Ιράκ και τη Βουλγαρία. «Χαρακτηριστικό τους είναι η μεγάλη ανησυχία και ο
φόβος για το τι πρόκειται να τους συμβεί. Οι πρώτες ώρες τους εδώ είναι
πραγματικά τραγικές. 
Μερικά από αυτά γνωρίζονται μεταξύ τους, όμως κάποια άλλα είναι μόνα με
αποτέλεσμα να προσαρμόζονται πιο δύσκολα», λέει. «Σιγά σιγά προσπαθούμε να
τους βοηθήσουμε μέσα από το παιχνίδι, τη μουσική και την ζωγραφική να
αισθανθούν καλύτερα. 
Στόχος μας είναι με τον καιρό να επικοινωνήσουμε με τις οικογένειές τους και
να τα βοηθήσουμε να επιστρέψουν στο σπίτι τους».

Οι ειδικοί δεν συμφωνούν όλοι με τον τρόπο προσέγγισης των παιδιών. Η
κυρία Μυρτώ Λαιμού, κοινωνική λειτουργός και υπεύθυνη στο Κέντρο Συμπαράστασης
Παιδιών και Οικογένειας στο Μεταξουργείο, λέει ότι το κέντρο αυτό έχει στόχο
να μάθει ορισμένα βασικά πράγματα στα παιδιά των φαναριών, «σε ώρες και
ημέρες, όμως, που αυτά επιλέγουν. Δεν είναι σωστό να μαντρώνουμε τα παιδιά»,
τονίζει η κ. Λαιμού. «Αν τα βάλεις κάπου με το ζόρι, αυτά θα ξεφύγουν από την
κλειδαρότρυπα. Γι' αυτό χρειάζεται μια άλλη αντιμετώπιση».

Στο Κέντρο Συμπαράστασης Παιδιών και Οικογένειας έρχονται περίπου 150 παιδιά
των φαναριών ­ κυρίως Τσιγγανάκια. «Κανείς δε νοιάζεται πραγματικά γι' αυτά τα
παιδιά. Εμείς δεν έχουμε καμιά τρομερή φιλοδοξία παρά μόνο να βοηθήσουμε,
χωρίς αμοιβή, τα ίδια και τις οικογένειές τους να αποκτήσουν ορισμένα
σημαντικά εφόδια».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16360N171</ED>
<ID>
ID:19914

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N17&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΙΟ
</H2><H2>Με κάρταδιαρκείας!
</H2>
<AUTHOR>ΛΙΝΑ ΑΛΕΞΙΟΥ</AUTHOR>

Ούτε μπορεί να θυμηθεί πόσα χρόνια είχε να μπει σε λεωφορείο. Και με ξάφνιασε
με τον παιδιάστικο ενθουσιασμό του, σα να βρήκε στη σοφίτα ένα παιχνίδι που
στα μικράτα του το βαριόταν, μα τώρα, μεστωμένος και απελεύθερος, ανακάλυπτε
τη μαγεία του. Έβγαλε και μια κάρτα διαρκείας, κλείδωσε το αυτοκίνητό του στην
πυλωτή και γυρίζει έκθαμβος στις συνοικίες της Αθήνας, όλος περιέργεια για τον
κόσμο που παίρνει τη συγκοινωνία, κάθε μέρα ανακαλύπτει καινούργια πράγματα,
κάθε γραμμή κρύβει θαύματα, φθάνει όπου θέλει αλλάζοντας μέσο, ακούει
προσεκτικά τη διπλανή του κυρία που διηγείται την ιστορία της, η διαδρομή
τελειώνει και τη χάνει, ύστερα διαβάζει την ταμπέλα πίσω από το κάθισμα του
οδηγού που συνιστά στους επιβάτες να τού χαρίζουν ένα χαμόγελο γιατί ­ ένας
αυτός ­ κοπιάζει για τους πολλούς που μεταφέρει σε κάθε βάρδιά του.

Ακούω τον Κωστή να μιλάει συνεπαρμένος, πώς από το λεωφορείο βρέθηκε στο
τρόλεϊ, τι παρατηρεί στους συνεπιβάτες του και πόσο η ζωή του πήρε μια ανάποδη
στροφή, καλή στροφή, περίεργα ενδιαφέρουσα. Όταν, πριν καιρό, μου 'πε πως θα
'φευγε, ένιωσα ταυτόχρονα θυμό και ζήλεια. Απείλησα να μην του ξαναμιλήσω,
ύστερα τον καλόπιασα, στο τέλος παραδέχτηκα πως είχε δίκιο. Και τώρα δεν τολμώ
να του πω πόσο ζηλεύω που παίρνει το λεωφορείο ­ αλήθεια, εγώ πόσα χρόνια έχω
να το πάρω; ­ και κάνει τα καθημερινά μικρά ταξίδια του, τις μικρές αποδράσεις
που τού δίνουν χαρά.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16360N172</ED>
<ID>
ID:20019

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N17&aa=2</URL></REF>


Article

<CATEGORY>vin06</CATEGORY>

 <H5></H5><H2>Πόλεμος ΕΚΑΜ κακοποιών στα χιόνια </H2>
ΣΕΛ.18-19
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16360N173</ED>
<ID>
ID:20027

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N17&aa=3</URL></REF>


Article

<CATEGORY>vin06</CATEGORY>

 <H5>ΝΕΚΡΟΣ Ο 46ΧΡΟΝΟΣ ΘΕΟΧΑΡΗΣ ΤΕΜΠΕΡΕΚΙΔΗΣ. ΟΙ ΑΛΛΟΙ ΤΡΕΙΣ ΤΗΣ ΛΗΣΤΕΙΑΣ ΤΗΣ
ΚΟΡΙΝΘΙΑΣ ΕΓΚΛΩΒΙΣΜΕΝΟΙ ΣΕ ΧΑΡΑΔΡΑ
</H5><H2>Μάχες ΕΚΑΜ - κακοποιών μέσα στα χιόνια
</H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

Αιματηρή κατάληξη είχε η επιχείρηση της Αστυνομίας, όπου για 5η μέρα στην
ορεινή Κορινθία προσπαθούν να συλλάβουν τους ληστές που άρπαξαν 4 εκατομμύρια
δραχμές από το υποκατάστημα της Αγροτικής Τράπεζας στην Κλειτορία.

Χθες το απόγευμα οι κομάντος της Αστυνομίας έφτασαν κοντά στους ληστές και
σε ανταλλαγή πυροβολισμών ένας κακοποιός τραυματίστηκε θανάσιμα και υπέκυψε
κατά τη μεταφορά του στο νοσοκομείο της Κορίνθου.

Οι άλλοι τρεις ληστές, που είναι οπλισμένοι με Καλάσνικοφ και χειροβομβίδες,
παραμένουν στη χαράδρα της Καστανιάς και μέχρι αργά τη νύχτα δεν είχαν
εντοπιστεί από τις αστυνομικές δυνάμεις.

Ήταν δώδεκα το μεσημέρι χθες όταν οι ληστές εντοπίστηκαν από τους άνδρες των
ΕΚΑΜ σε μια χαράδρα στην περιοχή Καστανιά.

Τότε οι κακοποιοί πέταξαν μια χειροβομβίδα κατά των αστυνομικών που όμως δεν
εξερράγη, οι αστυνομικοί «γάζωσαν» την περιοχή, αλλά οι ληστές κατόρθωσαν να
διαφύγουν μέσα στη ρεματιά.

Τρεις ώρες αργότερα εντοπίζονται ξανά και μία σφαίρα τραυματίζει έναν από τους
κακοποιούς στο χέρι, που εξαντλημένος και αιμόφυρτος συλλαμβάνεται.

Είναι ο Χαρίτων-Θεοχάρης Τεμπερεκίδης, 46 χρόνων, σεσημασμένος για ληστείες,
που τελικά υποκύπτει κατά τη μεταφορά του στο νοσοκομείο.

Σύμφωνα με αστυνομικούς, λίγο πριν ξεψυχήσει ανέφερε ότι στην ομάδα του
μετέχουν μόνο αλλοδαποί.

Την ίδια ώρα οι αστυνομικοί συνέχιζαν την έρευνα για τον εντοπισμό των τριών
ληστών δίχως όμως αποτέλεσμα.

Φαίνεται ότι έφτασαν πολλές φορές κοντά τους, αλλά εκείνοι παρά την κόπωση,
αφού είναι εξαντλημένοι, «γλιστρούσαν» με στόχο την περιοχή Καρτέρι όπου
υπάρχει επαρχιακός δρόμος.

Η περιοχή είναι δύσβατη και οι άνδρες των ΕΚΑΜ για τρίτη φορά έριξαν χημικές
ουσίες σε πιθανά κρησφύγετα, ενώ στήνουν νέα μπλόκα.

«Οι κακοποιοί είναι αποφασισμένοι να πουλήσουν ακριβά το τομάρι τους», δήλωσε
στα «ΝΕΑ» αξιωματικός της Αστυνομίας, ο οποίος συμπλήρωσε:

«Είναι θέμα τιμής πια αυτή η ιστορία για την Αστυνομία, πρέπει με κάθε τρόπο
να τους συλλάβουμε».

Οι ληστές για να φτάσουν στην Καστανιά περπάτησαν περίπου δέκα ώρες, αφού
έκαναν από τα Καλύβια μια μικρή στάση.

«Όταν προσπάθησαν να πάρουν το αγροτικό Ι.Χ. από τα Καλύβια, το βράδυ της
Παρασκευής, έφυγαν προς την Καστανιά», λέει κάτοικος της περιοχής.

Μέχρι τότε είχαν βρει «καταφύγιο» σε εξοχικό σπίτι στις παρυφές του χωριού,
όπου δεν ερεύνησαν οι αστυνομικοί!

«Ο έλεγχος είναι επιπόλαιος», λέει ο ίδιος κάτοικος και προσθέτει: «Οι
αστυνομικοί σε ορισμένες περιπτώσεις δεν ήθελαν να ρισκάρουν την ζωή τους».

Οι ληστές τη νύχτα της Παρασκευής έφτασαν σε μια στάνη και αφού ήπιαν γάλα και
πήραν ένα ζευγάρι μπότες, κατευθύνθηκαν προς την Καστανιά.

Ο Τεμπερεκίδης γνώριζε καλά την περιοχή, αφού φέρεται να είχε «δραστηριότητα»
εκεί. Σύμφωνα με την Αστυνομία, είχε ληστέψει τα υποκαταστήματα της Εθνικής
Τράπεζας στη Νεμέα και την Αγροτική στο Λεβίδι.

Οι ληστές τα ξημερώματα του Σαββάτου έφτασαν κοντά στο «Ξενία», όπου ήταν
δεκάδες αστυνομικοί, δεν έγιναν όμως αντιληπτοί και «άλλαξαν μονοπάτι», αυτή
τη φορά προς το Καρτέρι.

Όπως ανέφερε στα «ΝΕΑ» κτηνοτρόφος της περιοχής: «Κάποια στιγμή ήταν τόση η
παγωνιά και επειδή η περιοχή ήταν σκεπασμένη με χιόνι, έκαψαν δεσμίδα με
χαρτονομίσματα που είχαν πάρει από την τράπεζα για να ζεσταθούν!».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16360N181</ED>
<ID>
ID:19915

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N18&aa=1</URL></REF>


Article

<CATEGORY>vin06</CATEGORY>

 <H2>Από 15 χρόνων σε αναμορφωτήρια και φυλακές
</H2>
<AUTHOR>ΛΙΑ ΝΕΣΦΥΓΕ</AUTHOR>

Συνεργάτης «των συμμοριών του υποκόσμου», του Μιχάλη Μακρυγιάννη, του
Κώστα Χιρβατίδη και τελευταία του Χάρη Δημητρόπουλου, ήταν ο 46χρονος Θεοχάρης
- Χαρίτων Τεμπερεκίδης.

Εγκλωβισμένος στο ρέμα της Καστανιάς, βαριά τραυματισμένος από την ανταλλαγή
πυροβολισμών των ληστών με αστυνομικούς, εντοπίστηκε χθες στις 3.30 το
μεσημέρι και λίγο αργότερα υπέκυψε κατά τη μεταφορά του στο νοσοκομείο.

Λίγο πριν ξεψυχήσει, σύμφωνα αστυνομικές πηγές, είπε ότι οι τρεις συνεργοί του
είναι αλλοδαποί, δύο Ρουμάνοι και ένας Αλβανός.

Στην κατοχή του βρέθηκαν 900.000 δρχ., ένα πιστόλι, τρεις γεμιστήρες, μια
επιθετική χειροβομβίδα, ένα αναισθητικό σπρέι και τα κλειδιά ενός αυτοκινήτου.

Από 15 χρόνων ο Θεοχάρης - Χαρίτων Τεμπερεκίδης μπαινόβγαινε σε φυλακές και
αναμορφωτήρια. Σύμφωνα με τους αστυνομικούς, άρχισε τη δράση του με κλοπές.
Συνελήφθη το 1968 και κλείστηκε σε αναμορφωτήριο.

Το 1971, σε μιαν από τις επιθέσεις του, σε ένα σπίτι και σε ένα κατάστημα, στη
Θεσσαλονίκη, επιτέθηκε με μαχαίρι στον ιδιοκτήτη και τον τραυμάτισε θανάσιμα.

Για τις επιθέσεις του, που στη μια περίπτωση κατέληξαν στη δολοφονία του
θύματος, καταδικάστηκε σε ισόβια.

Το όνομά του συνδέθηκε με τον ισοβίτη Γιάννη Πετρόπουλο, με τον οποίο
απέδρασαν τον Μάιο του 1986 από τις φυλακές της Κέρκυρας. Ένα μήνα αργότερα
συνελήφθησαν σε διαμέρισμα, στην περιοχή του Ζωγράφου.

Οκτώ χρόνια αργότερα, ο Τεμπερεκίδης αποφυλακίστηκε με περιοριστικούς όρους.
Δεν πέρασαν εννιά μήνες και στις 21 Δεκεμβρίου του 1994 συνελήφθη μαζί με ένα
από τα πρώτα ονόματα του υποκόσμου, τον Μιχάλη Μακρυγιάννη. Ο Τεμπερεκίδης
συνελήφθη για υπόθαλψη εγκληματία και για παράβαση του νόμου περί όπλων.

Βγήκε από τη φυλακή και ήρθε σε επαφή με παλιούς γνωστούς ­ τον Κώστα
Χιρβατίδη, ο οποίος συνελήφθη πρόσφατα, και τον Χάρη Δημητρόπουλο.

Η αντίστροφη μέτρηση για τη ζωή του άρχισε με την ένοπλη ληστεία στην Αγροτική
Τράπεζα της Κλειτορίας και οι αρχές ασφαλείας έχουν υπόνοιες ότι πίσω από την
ενέργεια αυτή ήταν ο καταζητούμενος Χάρης Δημητρόπουλος.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16360N182</ED>
<ID>
ID:19981

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N18&aa=2</URL></REF>


Article

<CATEGORY>vin06</CATEGORY>

 <H2>Άρπαξε 3,5εκατ. με... πιστόλι αερίου
</H2>
ΘΕΣΣΑΛΟΝΙΚΗ. Γραφείο Βόρ. Ελλάδας

Με ένα πιστόλι... αερίου, πεζός, ήρεμος και... μέρα μεσημέρι κατάφερε ο
νεαρός ληστής να αποσπάσει 3,5 εκατομμύρια δραχμές από δύο άνδρες-υπαλλήλους
σούπερ μάρκετ της Θεσσαλονίκης, που μετέφεραν τις εισπράξεις του καταστήματος
σε θυρίδα γειτονικής τράπεζας.

Οι δύο υπάλληλοι του σούπερ μάρκετ «Καταναλωτής», ο Νικόλαος Καραγιαννόπουλος,
29 ετών και ο Αλέξανδρος Σιδηρόπουλος, 36 ετών, μετέφεραν σε πλαστική σακούλα
τις εισπράξεις του πολυκαταστήματος, προκειμένου να τις καταθέσουν στη θυρίδα
της τράπεζας που βρίσκεται απέναντι ακριβώς από το σούπερ μάρκετ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16360N191</ED>
<ID>
ID:19916

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N19&aa=1</URL></REF>


Article

<CATEGORY>vin06</CATEGORY>

 <H5>Ο ΑΡΧΙΕΠΙΣΚΟΠΟΣ ΑΜΕΡΙΚΗΣ ΣΠΥΡΙΔΩΝ ΜΙΛΑΕΙ ΣΤΑ «ΝΕΑ»
</H5><H5>Λαμπρή θα είναι η δράση του Χριστόδουλου
</H5><H5>Προτεραιότητα σε γλώσσα και νεολαία
</H5><H2>Βλάπτουν οι τυμπανοκρουσίες
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Όταν πριν από δυόμισι χρόνια αποσύρθηκε από την ενεργό δράση ο
Αρχιεπίσκοπος Αμερικής Ιάκωβος πολλοί ήταν εκείνοι που δυσκολεύονταν να
εντοπίσουν τον διάδοχό του. Ο Οικουμενικός Πατριάρχης Βαρθολομαίος, αντίθετα
με τις προτάσεις και τις υποδείξεις, επέλεξε τον Σπυρίδωνα. 
Η επιλογή του αμφισβητήθηκε και συνεχίζει να αμφισβητείται. Παράγοντες της
Εκκλησίας στην Αμερική, αλλά και της ομογένειας ακόμη και σήμερα έχουν τις
αντιρρήσεις τους. Ο ίδιος ο Σπυρίδων προσπαθεί να επιβάλλει τον δικό του τρόπο
διοίκησης (χωρίς να αναγνωρίζει τον ρόλο Μητροπολιτών μεγάλων πόλεων των ΗΠΑ,
όπως του Σικάγου). Στην συνέντευξή του στα «ΝΕΑ», με αφορμή την επίσκεψή του
στην Αθήνα, εκτιμά ότι όλα τα προβλήματα θα ξεπεραστούν αναλαμβάνοντας νέες πρωτοβουλίες.

Αύριο φθάνει για πρώτη φορά στην Ελλάδα ύστερα από επίσημη πρόσκληση της
ελληνικής κυβέρνησης. Αν και η Εκκλησία εδώ, τον αντιμετωπίζει ως απλό
Μητροπολίτη (διότι δεν είναι αρχηγός Αυτοκεφάλου Εκκλησίας!) η επίσκεψή του
και οι επαφές που έχουν προγραμματισθεί επί μία εβδομάδα, του δίνουν την
ευκαιρία να ανταλλάξει απόψεις αλλά και να αναλάβει πρωτοβουλίες για τον
Ελληνισμό της Αμερικής και βεβαίως για τα εθνικά θέματα, όπως το Κυπριακό,
χωρίς, όπως λέει, «τυμπανοκρουσίες».

«Προσβλέπω με μεγάλη χαρά στην επίσκεψη αυτή, από την οποία και αναμένω πολλά
θετικά αποτελέσματα, όσον αφορά στη διεύρυνση της συνεργασίας μεταξύ της
μεγάλης μας ομογένειας της Αμερικής και των ελληνικών κυβερνητικών και άλλων
αρχών και φορέων. Η σύσφιγξη αυτή των σχέσεων μεταξύ της ομογένειας και της
Ελλάδας δεν μπορεί παρά να αποβεί σε όφελος ολόκληρου του Ελληνισμού», υποστηρίζει.

Οι σχέσεις Ελλάδας - ΗΠΑ

Αν και έχει κατηγορηθεί ότι δεν παίζει πολιτικό ρόλο ανάλογο με αυτόν του
Ιακώβου (θεωρούν ότι δεν έχει τις απαραίτητες υψηλές γνωριμίες του προκατόχου
του), ο κ. Σπυρίδων διαφωνεί: «Η Ιερά Αρχιεπισκοπή Αμερικής ανέκαθεν εξεδήλωνε
την μέριμνά της για την καλλιέργεια αγαθών σχέσεων μεταξύ των Ηνωμένων
Πολιτειών και της Ελλάδος. Κατά τον ίδιο τρόπο η Αρχιεπισκοπή, ως πνευματική
μητέρα όλων των ομογενών μας στην Αμερική, εκφράζει ποικιλότροπα το ενδιαφέρον
της για οποιοδήποτε θέμα αφορά τον Ελληνισμό, τον Ελληνισμό της Αμερικής ή και
τον ευρύτερο. Η Ιερά Αρχιεπισκοπή έχει επανειλημμένως συμβάλλει και
εξακολουθεί να συμβάλλει κατά τρόπο συστηματικό και μεθοδευμένο στην προώθηση
κάθε θέματος που αφορά την βελτίωση των ελληνικών πραγμάτων».

Για συστηματικό και μεθοδευμένο τρόπο δράσης μιλάει και για το Κυπριακό:
«Οποιαδήποτε πρωτοβουλία αναλαμβάνει η Αρχιεπισκοπή σχετικά με τα θέματα αυτά
γίνεται πάντοτε με τρόπο διακριτικό, συστηματικό και μεθοδευμένο. Οι
τυμπανοκρουσίες δεν χρειάζονται πάντοτε, αντιθέτως μπορούν πολλές φορές να βλάψουν».

Παρά τις όποιες πρωτοβουλίες, όμως, ο Ροδίτης ιεράρχης αντιμετωπίζει σοβαρά
προβλήματα στην Αμερική. Πέντε τουλάχιστον Μητροπολίτες αμφισβητούν τις
αρμοδιότητές του. Μάλιστα, για να ξεπεραστεί η κρίση πριν από έναν περίπου
μήνα ο Οικουμενικός Πατριάρχης τους κάλεσε όλους στο Φανάρι, όπου έγιναν
αυστηρές συστάσεις. Ο Σπυρίδων προσπαθεί να τα ξεπεράσει με «υπομονή και
σύνεση»: «Κάθε ζωντανός οργανισμός καλειται από τη φύση του σε καθημερινή
αντιμετώπιση μικρών και μεγάλων προβλημάτων. Η Ιερά Αρχιεπισκοπή Αμερικής, η
οποία είναι οργανισμός γεμάτος ζωή και δυναμικότητα αντιπετωπίζει και αυτή,
όπως είναι φυσικό, σωρεία προβλημάτων σε όλα τα επίπεδα, τα οποία προβλήματα
και καλείται να αντιμετωπίσει και επιλύσει με πολλή υπομονή και σύνεση».

Ο κ. Σπυρίδων χαρακτηρίζει τις σχέσεις του με τον προκάτοχό του Ιάκωβο «καλές
αν όχι άριστες». Εν τούτοις στην Αμερική κάποιοι δεν θέλουν να κάνουν
συγκρίσεις, γεγονός που δεν ενοχλεί τον Αρχιεπίσκοπο: «Είναι φυσικό, ιδίως σε
μία μεταβατική περίοδο και ύστερα από τριακονταετή ποιμαντορία του σεπτού
προκατόχου μου, να εκφράζονται από ορισμένα συγκεκριμένα πρόσωπα αντιρρήσεις
και διαφωνίες ως προς τις επιλογές του νέου Αρχιεπισκόπου, όπως άλλωστε θα
συνέβαινε σε κάθε άλλη παρόμοια κατάσταση. Με την πάροδο του χρόνου και με τον
διάλογο ως μέσον συνεννόησης, θα εξαλειφθούν, πιστεύω, οι φυσιολογικές
δυσκολίες και τα προβλήματα της παρούσης στιγμής».

Με την ηγεσία

Τον Αρχιεπίσκοπο Αμερικής κ. Σπυρίδωνα, ο οποίος φθάνει αύριο το μεσημέρι στην
Αθήνα για επίσημη επίσκεψη, θα υποδεχθεί ο αναπληρωτής υπουργός Εξωτερικών κ.
Παπανδρέου. Σύμφωνα με το πρόγραμμα, ο Αρχιεπίσκοπος θα συναντηθεί με τον
Πρόεδρο της Δημοκρατίας, τον πρόεδρο της Βουλής, τον Πρωθυπουργό, τους
υπουργούς Εξωτερικών, Άμυνας, Παιδείας, Πολιτισμού. Επίσης θα συναντηθεί με
τον πρόεδρο της Νέας Δημοκρατίας και τον πρόεδρο του ΔΗΚΚΙ. Συνάντηση θα έχει
επίσης και με τον Αρχιεπίσκοπο κ. Χριστόδουλο.


Λαμπρή θα είναι η δράση του Αρχιεπισκόπου Χριστόδουλου εκτιμά ο κ. Σπυρίδων:
«Τον Αρχιεπίσκοπο Αθηνών και Πάσης Ελλάδος κ. Χριστόδουλο τον γνωρίζω χρόνια.
Υπήρξε από τους πιο γνωστούς και δραστήριους αρχιερείς της Εκκλησίας της
Ελλάδος. Είναι σίγουρα από τους επιφανέστερους ιεράρχες της ορθόδοξης
Εκκλήσιας σήμερα. Δεν έχω καμία αμφιβολία ότι η αρχιεπισκοπική του δράση θα
είναι λαμπρή και θα εκτιμηθεί δεόντως από το ευσεβές πλήρωμα της Εκκλησίας της Ελλάδος»..

Δεδομένη θεωρεί τη θέση της Εκκλησίας για τις προγαμιαίες σχέσεις. Αποφεύγει
να πάρει θέση για όσα έγιναν τον τελευταίο καιρό με τον Μητροπολίτη Ζακύνθου
Χρυσόστομο, κάνει λόγο όμως για ορθή αντιμετώπιση του θέματος εκ μέρους των
πιστών: «Η αντιμετώπιση του θέματος των προγαμιαίων σχέσεων που προέκυψε
πρόσφατα στην Ελλάδα, εμπίπτει απόλυτα στην αρμοδιότητα της Εκκλησίας της
Ελλάδος. Γενικά θα μπορούσα να τονίσω ότι η θέση της ορθόδοξης Εκκλησίας πάνω
στο συγκεκριμένο θέμα είναι δεδομένη. Πάντως στην περίπτωση αυτή δεν μπορεί να
γίνει λόγος για "εκσυγχρονισμό" της Εκκλησίας, αλλά μάλλον για ορθή κατανόηση
του θέματος εκ μέρους των πιστών».


Η ΔΙΑΤΗΡΗΣΗ της ελληνικής γλώσσας και τα προβλήματα της νεολαίας είναι για τον
Αρχιεπίσκοπο από τα θέματα τα οποία εδώ και έναν χρόνο μελετά: «Γίνονται
διαπιστώσεις και καταρτίζονται νέα προγράμματα που να ανταποκρίνονται στα
σύγχρονα δεδομένα, αλλά και στις ειδικές ανάγκες των ελληνοπαίδων της
Αμερικής. Πιστεύω ότι σε λίγους μήνες θα είμαστε σε θέση να κάνουμε τις πρώτες
αναγγελίες γύρω από το θέμα της νέας σχολικής μεταρρύθμισης, που θα επιδιωχθεί
στα πλαίσια του κοινοτικού μας σχολικού συστήματος». Ο κ. Σπυρίδων αφού
εκφράσει την αισιοδοξία του για τα αποτελέσματα, υποστηρίζει μεταξύ των άλλων
ότι η νεολαία της ομογένειας αντιμετωπίζει δύο βασικά προβλήματα: πώς θα
διατηρήσει την πίστη των πατέρων της και πώς δεν θα απεμπολήσει την ελληνική
της συνείδηση. Όπως λέει, και τα δύο αυτά προβλήματα μελετώνται σε βάθος, ώστε
να αντιμετωπιστούν αποτελεσματικά.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16360N201</ED>
<ID>
ID:19917

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N20&aa=1</URL></REF>


Article

<CATEGORY>vin06</CATEGORY>

 <H5>ΠΡΟΒΑ ΤΖΕΝΕΡΑΛΕ ΣΕ ΠΑΤΡΑ ΚΑΙ ΜΟΣΧΑΤΟ ΓΙΑ ΤΙΣ ΑΠΟΚΡΙΑΤΙΚΕΣ ΕΚΔΗΛΩΣΕΙΣ
</H5><H2>Προπόνηση Καρναβαλιού
</H2>
Πάτρα και Μοσχάτο έκαναν πρόβα τζενεράλε το Σαββατοκύριακο που πέρασε για τις
αποκριάτικες εκδηλώσεις που ετοιμάζουν τις επόμενες ημέρες.

Περίπου 1.500 αγόρια και κορίτσια όλων των ηλικιών έδωσαν με την παρουσία
τους τη δική τους εορταστική νότα στις αποκριάτικες εκδηλώσεις του Δήμου
Μοσχάτου 
Με χορούς, τραγούδια και παιχνίδια οι δήμοι των δύο πόλεων φρόντισαν να...
ζεστάνουν τους κατοίκους και τους επισκέπτες γι' αυτά που έρχονται το επόμενο δεκαπενθήμερο.

Στην Πάτρα περισσότεροι από 5.000 καρναβαλιστές συμμετείχαν χθες το πρωί στη
μεγάλη παρέλαση του καρναβαλιού των μικρών. Εβδομήντα άρματα έδωσαν ένα
διαφορετικό τόνο στην εκδήλωση των μικρών καρναβαλιστών. Δράκοι, ξυλοπόδαροι,
ταχυδακτυλουργοί και ήρωες βγαλμένοι από τον κόσμο των παραμυθιών έδωσαν το
σύνθημα για ένα ατέλειωτο πανηγύρι. Το μεσημέρι εκατοντάδες παλιοί
καρναβαλιστές ζωντάνεψαν τις μνήμες από το χθες του πατρινού καρναβαλιού με
τις ιδέες, το κέφι και τη ζωντάνια τους. Από αύριο το καρναβάλι της Πάτρας
μπαίνει στην τελική ευθεία: στις 10 το βράδυ στο δημοτικό θέατρο «Απόλλων» της
Πάτρας ξεκινά μία από τις παλαιότερες εκδηλώσεις του πατρινού καρναβαλιού, τα «Μπουρμπούλια».

Στο Μοσχάτο

Τα παιδιά είχαν την τιμητική τους και στο Μοσχάτο. Περίπου 1.500 αγόρια και
κορίτσια όλων των ηλικιών έδωσαν με την παρουσία τους τη δική τους εορταστική
νότα στις αποκριάτικες εκδηλώσεις του Δήμου Μοσχάτου. Η καλλιτεχνική επιτροπή
έκρινε και ο δήμαρχος της περιοχής κ. Ταξιάρχης Παπαντώνης απένειμε τα βραβεία
και τα αναμνηστικά στους συμμετέχοντες. 
Οι εκδηλώσεις στο Μοσχάτο συνεχίζονται σήμερα το βράδυ στις 8 με συναυλία του
Βαλάντη, ενώ μεθαύριο Τετάρτη στις 8 ο Λευτέρης Πανταζής θα δώσει τον δικό του
αποκριάτικο τόνο στις εκδηλώσεις. Αποκορύφωμα του φετινού προγράμματος στο
Μοσχάτο θα είναι το νυκτερινό καρναβάλι το Σάββατο 13 Φεβρουαρίου (από τις 9
παρά τέταρτο) και, βέβαια, η μεγάλη παρέλαση της επομένης, από τις 2.30 το
μεσημέρι, με τη συμμετοχή 7.000 μεταμφιεσμένων και καρναβαλιστών από 45
περιοχές όλης της Ελλάδος.

Αποκριάτικες εκδηλώσεις έγιναν επίσης χθες στην Πλάκα, στο Ζάππειο και σε άλλα
μέρη σε όλη την Ελλάδα.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16360N241</ED>
<ID>
ID:19918

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N24&aa=1</URL></REF>


Article

<CATEGORY>vin06</CATEGORY>

 <H5>ΑΔΙΣΤΑΚΤΟΙ ΟΙ ΤΡΕΙΣ ΕΝΟΠΛΟΙ ΛΗΣΤΕΣ ΧΤΥΠΟΥΝ ΣΤΟ ΨΑΧΝΟ
</H5><H2>Μάχη για τη ζωή τους δίνουν ο περιπτεράς και ο φίλος του
</H2>
Μάχη για τη ζωή τους δίνουν στις Μονάδες Εντατικής Θεραπείας όπου νοσηλεύονται
τα δύο θύματα της ληστρικής επίθεσης που έγινε το Σάββατο τα ξημερώματα σε
περίπτερο στην διασταύρωση των οδών Αιολίας και Ιλισίων, στην Κηφισιά.

Οι τρεις ένοπλοι δεν δίστασαν να χτυπήσουν στο ψαχνό. Πυροβόλησαν στην κοιλιά
τον ιδιοκτήτη του περιπτέρου Ηλία Τσαρούχα, 36 χρόνων, και τον φίλο του Νίκο
Ε. Μπακογιάννη, 46 χρόνων, ο οποίος έτυχε να βρίσκεται την ώρα εκείνη στο
περίπτερο. Οι κακοποιοί αφού τους πυροβόλησαν, επιτέθηκαν στον Νίκο
Μπακογιάννη και τον μαχαίρωσαν στον λαιμό.

Αιμόφυρτοι οι δύο τραυματίες μεταφέρθηκαν, ο Τσαρούχας στο Σισμανόγλειο και ο
Μπακογιάννης στο Νοσοκομείο Άγιος Σάββας και η κατάστασή τους εξακολουθεί να
παραμένει κρίσιμη.

Τρόμος

Η συμμορία των επικίνδυνων κακοποιών, στη νυχτερινή της εξόρμηση έσπειρε τον
τρόμο και τον πανικό σε ιδιοκτήτες περιπτέρων στα βόρεια προάστια της Αθήνας.
Πρώτος σταθμός των τριών ληστών, που επέβαιναν σε αυτοκίνητο Άλφα Ρομέο,
μαύρου χρώματος, ήταν στις 2.00 τα ξημερώματα το περίπτερο του Γιάννη
Στεφανίδη, 51 χρόνων, στην διασταύρωση των οδών Κουντουριώτου και Κ. Βάρναλη,
στο Χαλάνδρι.

Για 150.000 δρχ.

Οι δράστες τού επιτέθηκαν, τον χτύπησαν με τα χέρια και του άρπαξαν 150.000 δρχ.

Για μια χούφτα χιλιάρικα, όσα είχε στο ταμείο του ο άτυχος περιπτεράς Ηλίας
Τσαρούχας, που βρέθηκε στο δρόμο των ληστών, λίγο έλειψε να χαθούν δύο ζωές.

Το περίπτερό του ήταν ο επόμενος σταθμός των τριών κακοποιών με την Άλφα
Ρομέο. 
Αυτήν τη φορά γάζωσαν με τα όπλα τους το περίπτερο και αφού τραυμάτισαν τον
ιδιοκτήτη και τον φίλο του, άρπαξαν όσα χρήματα βρήκαν στο ταμείο.

Συνέχισαν

Οι ληστρικές επιθέσεις των δραστών συνεχίσθηκαν και την επόμενη ημέρα. Δύο
νεαροί εισέβαλαν στις 12.30 το μεσημέρι σε κατάστημα με κινητά τηλέφωνα. 
Οι ένοπλοι επιτέθηκαν στον υπάλληλο Γιάννη Βασιλάκη, του έδεσαν με χειροπέδες
τα χέρια και άρπαξαν 150.000 δρχ. και συσκευές κινητών τηλεφώνων.

Μία ώρα αργότερα άλλοι δύο ένοπλοι καμικάζι, που φορούσαν κράνη και γάντια,
εισέβαλαν στο σούπερ μάρκετ Σκλαβενίτης, στην οδό Περιάνδρου 46, στου
Ζωγράφου, και άρπαξαν 500.000 δρχ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N25</CAT>
<ED>
Κωδικός άρθρου: A16360N251</ED>
<ID>
ID:19919

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N25&aa=1</URL></REF>


Article

<CATEGORY>vin06</CATEGORY>

 <H2>Έκλεβε αυτοκίνητα και εκβίαζε για... εύρετρα
</H2>
Σε ένα πακέτο τσιγάρα έβαζαν τα θύματα τα πεντοχίλιαρα που τους ζητούσε ο
εκβιαστής προκείμενου να ξαναδούν το κλεμμένο αυτοκίνητό τους.

Το τελευταίο πακέτο με 100.000 δρχ. που ο Αντώνης Χάνιας, 45 χρόνων, απαίτησε
εκβιαστικά από ιδιοκτήτρια αυτοκίνητου ήταν «σημαδεμένο» και ο δράστης
συνελήφθη την ώρα που το παραλάμβανε.

Όπως πρόκυψε, ο δράστης μέσα σε ένα δίμηνο είχε κλέψει έξι αυτοκίνητα και
εκβίαζε στη συνέχεια τους ιδιοκτήτες του για να τα επιστρέψει. 
Είχε κόψει και «ταρίφα» με τιμή εκκίνησης 100.000 δρχ., αλλά ύστερα από
διαπραγματεύσεις συνήθως κατέβαζε το πόσον ακόμα και στις 40.000 δρχ.

Στους αστυνομικούς, όταν συνελήφθη ισχυρίστηκε ότι ονομάζεται Πέτρος
Αποστολίδης και τους υπέδειξε μια κλεμμένη άδεια κυκλοφορίας με αυτά τα
στοιχεία ταυτότητας.

Από τη δακτυλοσκοπική εξέταση διαπιστώθηκε ότι πρόκειται για τον Αντώνη Χάνια,
ο οποίος με τη δικογραφία που σχηματίστηκε εις βάρος του οδηγήθηκε στον
εισαγγελέα και στη συνέχεια παραπέμφθηκε σε τακτικό ανακριτή για να απολογηθεί.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N25</CAT>
<ED>
Κωδικός άρθρου: A16360N252</ED>
<ID>
ID:19982

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N25&aa=2</URL></REF>


Article

<CATEGORY>vin06</CATEGORY>

 <H2>47χρονος είχε στήσει «φάμπρικα» με πλαστά CD
</H2>
Το ελληνικό και ξένο ρεπερτόριο είχαν καλύψει με πλαστούς ψηφιακούς δίσκους
(CD) τα μέλη σπείρας που εξαρθρώθηκε από την Αστυνομία. Εγκέφαλος της
επιχείρησης αναπαραγωγής κλεψίτυπων ψηφιακών δίσκων ήταν ο έμπορος Βασίλης Π.
Φιλιόπουλος, 47 χρόνων, ο οποίος στο «εργοστάσιο» του απασχολούσε επτά
Νιγηριανούς εργάτες.

Τα μέλη της σπείρας συνελήφθησαν και σε έρευνες που έγιναν βρέθηκαν και
κατασχέθηκαν ψηφιακοί δίσκοι και μηχανήματα, που η άξια τους υπερβαίνει τα
20.000.000 δρχ. Στο σπίτι του έμπορου Βασίλη Φιλιόπουλου, εις βάρος του οποίου
εκκρεμούν ήδη δύο εντάλματα σύλληψης του 7ου ανακριτή Αθηνών για πλαστογραφία,
βρέθηκαν και κατασχέθηκαν: δύο συστήματα ηλεκτρονικών υπολογιστών με πέντε
οδηγούς έγγραφης το καθένα, 682 CD και 72 άγραφους ψηφιακούς δίσκους. Σε άλλη
έρευνα που έγινε σε κατάστημα-αποθήκη στην οδό Σοφοκλέους 47, όπου
συνελήφθησαν οι Νιγηριανοί, βρέθηκαν και κατασχέθηκαν άλλοι 3.214 ψηφιακοί
δίσκοι Ελλήνων και ξένων καλλιτεχνών. Σύμφωνα με τους ισχυρισμούς του
Φιλιόπουλου, η αποθήκη ανήκει σε άλλο άτομο το οποίο εφοδίαζε με πλαστά CD.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N25</CAT>
<ED>
Κωδικός άρθρου: A16360N253</ED>
<ID>
ID:20028

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N25&aa=3</URL></REF>


Article

<CATEGORY>vin06</CATEGORY>

 <H2>Οι νεοδιόριστοι στα θρανία
</H2>
ΣΤΑ... ΘΡΑΝΙΑ θα κληθούν να βρεθούν με την έναρξη του προσεχούς σχολικού έτους
όλοι οι νεοδιόριστοι (από το 1997 και μετέπειτα) δάσκαλοι και καθηγητές, καθώς
από το Συμβούλιο της Επικρατείας κρίθηκε απολύτως νόμιμο το σχέδιο προεδρικού
διατάγματος του υπουργείου Παιδείας για την υποχρεωτική παρακολούθηση
προγραμμάτων επιμόρφωσης των νεοδιόριστων εκπαιδευτικών. 
Σύμφωνα με το σχέδιο, οι νεοδιόριστοι δάσκαλοι και καθηγητές υποχρεούνται στο
εξής να παρακολουθούν επιμορφωτικά προγράμματα τουλάχιστον 100 ωρών ετησίως,
ενώ στα ίδια προγράμματα θα πρέπει να συμμετάσχουν και όσοι προσλαμβάνονται σε
θέσεις αναπληρωτών εκπαιδευτικών. 
Όπως προβλέπεται, το πρόγραμμα επιμόρφωσης ως προς τις ημέρες και τις ώρες θα
καθορίζεται με απόφαση του υπουργού Παιδείας, ύστερα από εισήγηση του
Παιδαγωγικού Ινστιτούτου.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N25</CAT>
<ED>
Κωδικός άρθρου: A16360N254</ED>
<ID>
ID:20056

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N25&aa=4</URL></REF>


Article

<CATEGORY>vin06</CATEGORY>

 <H2>Απεργούν τα ταξί την ερχόμενη Δευτέρα
</H2>
ΧΩΡΙΣ ΤΑΞΙ θα παραμείνει η Αθήνα την ερχόμενη Δευτέρα 15 Φεβρουαρίου, λόγω της
24ωρης απεργίας που αποφάσισε για την ημέρα αυτή το Συνδικάτο Αυτοκινητιστών
Ταξί Αττικής (ΣΑΤΑ), ζητώντας να απομακρυνθούν από τους δρόμους της
πρωτεύουσας τα ταξί-μαϊμούδες. Σύμφωνα με το ΣΑΤΑ, η απεργία γίνεται «για την
ανεξήγητη κωλυσιεργία του αρμόδιου υπουργείου Μεταφορών να συγκροτήσει νέο
αξιόπιστο μητρώο για τα νόμιμα ταξί». Το σημερινό μητρώο, αναφέρει το ΣΑΤΑ,
«διευκολύνει τα παράνομα κυκλώματα ταξί και τους αετονύχηδες που δρουν
ανεξέλεγκτοι». Συγκεκριμένα, στην περιοχή της Αττικής το σύνολο των αδειών
ταξί ­ μαζί με τις «μισές» ­ φτάνει τις 24.000, ενώ ως ιδιοκτήτες ταξί
εμφανίζονται περίπου 42.000 άτομα! Η κατάσταση αυτή οφείλεται κυρίως στο
γεγονός ότι στο μητρώο ταξί, ενώ καταχωρούνται κανονικά τα νέα αυτοκίνητα, δεν
διαγράφονται αυτά που αποσύρονται από την κυκλοφορία (αυτό διευκολύνει την
κυκλοφορία των ταξί-μαϊμούδων). Με την εκκαθάριση του μητρώου, αναφέρει το
ΣΑΤΑ, θα εντοπιστούν και άδειες που πιθανόν να έχουν δοθεί «κάτω από το
τραπέζι» μετά το 1984 (επισήμως η έκδοση νέων αδειών έχει σταματήσει από το 1984).
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N25</CAT>
<ED>
Κωδικός άρθρου: A16360N255</ED>
<ID>
ID:20070

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N25&aa=5</URL></REF>


Article

<CATEGORY>vin06</CATEGORY>

 <H5>ΟΜΟΦΩΝΑ ΕΝΟΧΟΣ ΓΙΑ ΠΑΡΑΝΟΜΗ ΕΙΣΟΔΟ ΙΝΔΩΝ ΛΑΘΡΟΜΕΤΑΝΑΣΤΩΝ
</H5><H2>Στη φυλακή ο δουλέμπορος
</H2>
Στη φυλακή οδηγήθηκε μετά την καταδίκη του σε συνολική ποινή φυλάκισης εννέα
ετών ο 43χρονος Ευτύχης Ζερβουδάκης, ο οποίος φέρεται ως εγκέφαλος διεθνούς
κυκλώματος δουλεμπόρων, ενώ το όνομά του εμπλέκεται από τις ιταλικές αρχές και
με την τραγωδία της Μάλτας, όταν τον Ιανουάριο του 1997 είχαν πνιγεί 283 λαθρομετανάστες.

Ευτύχιος Ζερβουδάκης. Κατά την προσαγωγή του στον ανακριτή έκρυβε το πρόσωπό του

Την ίδια τύχη με τον Ζερβουδάκη είχε και ο 32χρονος Πακιστανός συνεργός του
Ουρεσίν Αμίν, μαζί με τον οποίο συνελήφθη την περασμένη εβδομάδα στο 44ο
χιλιόμετρο της Λεωφόρου Αθηνών - Σουνίου.

Το δικαστήριο ύστερα από πολύωρη ακροαματική διαδικασία τούς έκρινε ομόφωνα
ενόχους για ηθική αυτουργία στην παράνομη είσοδο των Ινδών λαθρομεταναστών,
καθώς και για διευκόλυνση και προώθηση λαθρομεταναστών στο εσωτερικό της
χώρας. Επέβαλε στον καθένα από τους βασικούς κατηγορουμένους κατά συγχώνευση
φυλάκιση εννέα ετών και επιπλέον χρηματική ποινή 1.900.000 δραχμών.

Οι δικαστές έκριναν ακόμη ενόχους και τους πέντε συγκατηγορουμένους τους, μέλη
του πληρώματος του φορτηγού πλοίου «Volha», το οποίο φέρεται ότι
χρησιμοποιήθηκε για τη μεταφορά των λαθρομεταναστών. Η τιμωρία γι' αυτούς ήταν
φυλάκιση 7 ετών και 6 ετών, αλλά μετά την καταδίκη τους άσκησαν έφεση και
αφέθησαν ελεύθεροι.

Όσον αφορά τους 12 Ινδούς λαθρομετανάστες που πλήρωσαν για να έρθουν στη χώρα
μας με την ελπίδα ενός καλύτερου αύριο, το δικαστήριο τους καταδίκασε σε
φυλάκιση τεσσάρων μηνών τον καθένα για παράνομη είσοδο και διέταξε την άμεση
απέλασή τους και την επιστροφή στην πατρίδα τους.

Πάντως, ο Ευτύχης Ζερβουδάκης ακόμη και μετά την καταδίκη του δεν έχει κλείσει
όλους τους λογαριασμούς του με την ελληνική δικαιοσύνη, καθώς ο ανακριτής
Ναυπλίου έχει εκδώσει ένταλμα σύλληψης εις βάρος του σχετικά με την υπόθεση
της Μάλτας. Από εκείνη την τραγωδία είχαν καταφέρει να γλιτώσουν κάποιοι από
τους λαθρομετανάστες, οι οποίοι βρήκαν καταφύγιο στις ακτές της Πελοποννήσου.
Εκεί κατήγγειλαν ως υπεύθυνο για τον θάνατο των 283 συμπατριωτών τους και τον
Ζερβουδάκη, ο οποίος σύντομα θα κληθεί να λογοδοτήσει και γι' αυτή την κατηγορία.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16360N261</ED>
<ID>
ID:19920

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N26&aa=1</URL></REF>


Article

<CATEGORY>vin06</CATEGORY>

 <H2>5 Ρίχτερ ταρακούνησαν την Κεντρική Ελλάδα
</H2>
Χιλιάδες κάτοικοι της Κεντρικής Ελλάδας αναστατώθηκαν από την ισχυρή σεισμική
δόνηση, μεγέθους 5 Ρίχτερ, που σημειώθηκε μετά τα μεσάνυχτα στη Βόρειο Εύβοια
και έγινε αισθητός ακόμα και στην Αθήνα. Όπως ανακοινώθηκε από το Ινστιτούτο
Σεισμολογίας του Αριστοτελείου Πανεπιστημίου Θεσσαλονίκης, τα τηλεμετρικά
δίκτυα των σεισμολογικών σταθμών Αθηνών, Θεσσαλονίκης, η ισχυρή σεισμική
δόνηση σημειώθηκε στις 00.28 και το επίκεντρό της βρισκόταν σε απόσταση 200
χιλιομέτρων νότια της συμπρωτεύουσας, στην περιοχή της Βόρειας Εύβοιας κοντά
στην Ιστιαία. Η μεγάλη διάρκεια του σεισμού και η υπόκωφη βοή του πανικόβαλλε
τους κατοίκους των γύρω περιοχών, πολλοί από τους οποίους βγήκαν έντρομοι από
τα σπίτια τους. Τον κύριο σεισμό, ο οποίος έγινε αισθητός εκτός από την
Εύβοια, στη Μαγνησία, την Ανατολική Στερεά Ελλάδα και την Αττική, ακολούθησαν
αρκετές μικρού μεγέθους μετασεισμικές δονήσεις. Έως τις πρώτες πρωινές ώρες
δεν είχαν αναφερθεί θύματα, παρά μόνο ζημιές, που προκλήθηκαν σε σπίτια της
Ιστιαίας, από τα οποία έπεσαν οι σοβάδες και έσπασαν τα τζάμια.

Οι σεισμολόγοι παρακολουθούν το φαινόμενο και τις αλλεπάλληλες μετασεισμικές
δονήσεις, είναι όμως καθησυχαστικοί. Όπως έλεγαν στα «ΝΕΑ», η μεταμεσονύχτια
ισχυρή σεισμική δόνηση δεν προκαλεί ιδιαίτερη ανησυχία. Η περιοχή, άλλωστε,
έχει δώσει και στο παρελθόν σεισμούς αναλόγου μεγέθους.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16360N262</ED>
<ID>
ID:19983

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N26&aa=2</URL></REF>


Article

<CATEGORY>vin06</CATEGORY>

 <H2>Νεκροί δύο νέοι σε δρόμο «καρμανιόλα»
</H2>
ΘΕΣΣΑΛΟΝΙΚΗ. Γραφείο Βόρ. Ελλάδας

·ς σημείο «καρμανιόλα» για τους οδηγούς χαρακτηρίζεται το κομμάτι της
περιφερειακής οδού στο ύψος του Νοσοκομείου Άγιος Παύλος στην Ανατολική
Θεσσαλονίκη, όπου το πρωί του Σαββάτου έχασαν την ζωή τους δύο νέοι άνθρωποι
όταν το αυτοκίνητο στο οποίο επέβαιναν ξέφυγε από την πορεία του και έπεσε σε χαντάκι.

Νεκροί είναι ο 23χρονος οδηγός του αυτοκινήτου Νικόλαος Πετρίδης και η 28χρονη
φίλη του Αντιγόνη Μαλαμά που επέβαινε στο αυτοκίνητο.

Το μικρό Ι.Χ. που κινείτο με υπερβολική ταχύτητα, ξέφυγε από την πορεία του,
προσέκρουσε σε μεταλλικό στηθαίο και ανατράπηκε, με αποτέλεσμα οι δύο νέοι να
τραυματιστούν θανάσιμα. Το συγκεκριμένο σημείο της περιφερειακής οδού έχει
πρόσφατα δοθεί στην κυκλοφορία, παρουσιάζει όμως ιδιαίτερη ολισθηρότητα
(βρίσκεται σε στροφή) και δεν έχει ακόμη ολοκληρωθεί η διαγράμμιση, με
αποτέλεσμα τον αποπροσανατολισμό της πορείας των αυτοκινήτων.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16360N263</ED>
<ID>
ID:20029

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N26&aa=3</URL></REF>


Article

<CATEGORY>vin06</CATEGORY>

 <H2>Πτώματα αγνώστων στις ακτές της Ρόδου
</H2>
ΡΟΔΟΣ

Δύο πτώματα αγνώστων ανδρών βρέθηκαν τις τελευταίες μέρες στα παράλια της
δυτικής πλευράς της Ρόδου.

Το ένα πτώμα βρέθηκε στη θαλάσσια περιοχή της Καμείρου Σκάλας, το πρωί της
περασμένης Πέμπτης και το άλλο στην παραλία της Κοινότητας Κρεμαστής, το πρωί
του Σαββάτου.

Και τα δύο πτώματα βρίσκονται σε προχωρημένη σήψη και εκτιμάται ότι βρίσκονται
στη θάλασσα για χρονικό διάστημα πάνω από έναν μήνα.

Δεν αποκλείεται να ανήκουν σε λαθρομετανάστες που επέβαιναν σε τουρκικό
δουλεμπορικό που ναυάγησε την παραμονή της Πρωτοχρονιάς στη θαλάσσια περιοχή
μεταξύ Κω και Νισύρου. Κατά το ναυάγιο αυτό πνίγηκε άγνωστος αριθμός λαθρομεταναστών.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16360N264</ED>
<ID>
ID:20057

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N26&aa=4</URL></REF>


Article

<CATEGORY>vin06</CATEGORY>

 <H2>Άγνωστος εγκατέλειψε βρέφος έξω από το νοσοκομείο </H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΛΑΡΙΣΑ

Νεογέννητο βρέφος 15 ημερών εγκατέλειψε άγνωστος σε έναν δρόμο απέναντι από το
Γενικό Νοσοκομείο Λάρισας τα ξημερώματα του Σαββάτου. Το νεογέννητο παρέλαβαν
άνδρες ενός περιπολικού, αφού λίγη ώρα νωρίτερα άγνωστος άνδρας τηλεφώνησε στο
100 και δήλωσε πού βρίσκεται εγκατελειμμένο το νεογέννητο.

Όταν έφτασαν στο σημείο που τους υπέδειξε ο άγνωστος άνδρας, οι αστυνομικοί
κάτω από δύο κουβέρτες βρήκαν το μωρό και δίπλα του μια τσάντα με βρεφικό γάλα
και πάνες. Αμέσως το μετέφεραν στο Γενικό Νοσοκομείο Λάρισας, όπου εξετάστηκε
από τους γιατρούς που διαπίστωσαν πως δεν υπάρχει κανένα πρόβλημα υγείας και
προσωρινά νοσηλεύεται στο νεογνολογικό τμήμα. Ο ίδιος άγνωστος άνδρας
τηλεφώνησε λίγο αργότερα και πάλι στο αστυνομικό τμήμα για να βεβαιωθεί ότι
παρέλαβαν οι αστυνομικοί το μωρό. Από την Αστυνομία διεξάγεται έρευνα για να
βρεθούν οι γονείς του παιδιού.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16360N265</ED>
<ID>
ID:20071

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N26&aa=5</URL></REF>


Article

<CATEGORY>vin06</CATEGORY>

 <H2>Σήμερα η Ολομέλεια του Συμβουλίου Επικρατείας με αίτημα 27 συμβούλων </H2>
Την πρότασή της για ζητήματα που αφορούν τη Δικαιοσύνη εν όψει της
συνταγματικής αναθεώρησης, αλλά και ζητήματα που αναφέρονται στη λειτουργία
του Συμβουλίου της Επικρατείας, καλείται να διατυπώσει σήμερα το απόγευμα (6
μ.μ.) η Ολομέλεια του Ανωτάτου Διοικητικού Δικαστηρίου.

Η σύγκληση της διοικητικής Ολομέλειας του ΣτΕ πραγματοποιείται ύστερα από
σχετικό αίτημα που υπέβαλαν την περασμένη εβδομάδα 27 μέλη της. Αίτημα στο
οποίο ανταποκρίθηκε άμεσα ο πρόεδρος του Ανωτάτου Δικαστηρίου Βασ.
Μποτόπουλος, με αποτέλεσμα να μην υπάρξει η παραμικρή καθυστέρηση στη
συνεδρίαση του κορυφαίου γνωμοδοτικού οργάνου του ΣτΕ.

Σύμφωνα με πληροφορίες, πάντως, από ορισμένα μέλη του δικαστηρίου αναμένεται
να τεθεί αίτημα αναβολής της συνεδρίασης, ενώ θεωρείται βέβαιο ότι για την
επεξεργασία των απόψεων που θα διατυπωθούν θα προταθεί η συγκρότηση ειδικών
επιτροπών, οι οποίες και θα υποβάλουν σε σύντομο διάστημα σχετικά πορίσματα.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16360N266</ED>
<ID>
ID:20077

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N26&aa=6</URL></REF>


Article

<CATEGORY>vin06</CATEGORY>

 <H2>Μηνύθηκε φοιτητής που έγραφε συνθήματα </H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

ΜΗΝΥΣΗ εναντίον νεαρού φοιτητή που επιχείρησε να γράψει με σπρέι συνθήματα
στους τοίχους του σχολείου του, υπέβαλε λυκειάρχης της Θεσσαλονίκης. Ο
φοιτητής συνελήφθη επ' αυτοφώρω από τους αστυνομικούς που ειδοποίησε ο
λυκειάρχης και θα οδηγηθεί στον εισαγγελέα.

Ο 19χρονος φοιτητής Δημήτρης Τασιούλας μπήκε στο προαύλιο του 2ου Λυκείου
Μαλακόπης, στην οδό Αλεξάνδρου Σπανού 2 της Τούμπας, και επιχείρησε με σπρέι
να γράψει συνθήματα στους τοίχους του σχολείου. Ο λυκειάρχης όμως που
βρισκόταν στο γραφείο του και τον είδε, ειδοποίησε αμέσως την Αστυνομία και...
υπέβαλε εναντίον του μήνυση.

Ο Τασιούλας συνελήφθη επί... το έργον από περιπολούντες αστυνομικούς που
έσπευσαν στο σχολείο και θα οδηγηθεί σήμερα στον εισαγγελέα.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16360N267</ED>
<ID>
ID:20083

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N26&aa=7</URL></REF>


Article

<CATEGORY>vin06</CATEGORY>

 <H5>ΜΠΑΙΝΟΥΝ ΣΤΟ ΣΠΙΤΙ ΣΑΣ ΜΕ ΕΥΓΕΝΕΙΑ Ή ΩΣ ΔΕΙΝΟΠΑΘΟΥΝΤΕΣ ΚΑΙ ΦΕΥΓΟΥΝ ΜΕ ΤΑ
ΥΠΑΡΧΟΝΤΑ ΣΑΣ...
</H5><H2>Ένα ποτήρι νερό κόστισε 460.000
</H2>
<AUTHOR>ΛΙΑ ΝΕΣΦΥΓΕ</AUTHOR>

Οι δυο νεαρές ήταν καλοντυμένες, χαριτωμένες και ευγενέστατες. Χτύπησαν την
πόρτα της 86χρονης Παναγιώτας Ζούκα για φιλανθρωπικό σκοπό. «Ήρθαμε για τον
έρανο», της είπαν και τρύπωσαν στο σπίτι της, στην οδό Μ. Μπότσαρη 30, στην Πετρούπολη.

Δεν πέρασαν λίγα λεπτά της ώρας και οι δυο «κυρίες» άφησαν κατά μέρος τις
ευγένειες και ξέχασαν τους καλούς τους τρόπους. Άρπαξαν ένα μαχαίρι από την
κουζίνα, απείλησαν την ηλικιωμένη, την πήγαν «σηκωτή» μέχρι το υπνοδωμάτιό της
όπου την κλείδωσαν. Έκαναν στη συνέχεια το σπίτι άνω - κάτω, πήραν για τον
«έρανο» 80.000 δρχ. από τη σύνταξή της και έφυγαν. Πέρασε αρκετή ώρα μέχρι η
86χρονη να συνέλθει από το σοκ και να καλέσει σε βοήθεια γείτονες που
αναγκάστηκαν να σπάσουν την πόρτα για να την απελευθερώσουν.

Η ηλικιωμένη είναι ένα από τα δεκάδες θύματα απατεώνων-ληστών, ανδρών και
κυρίως γυναικών που με διάφορα «άλλα κόλπα» και περίτεχνες μεθοδεύσεις
καταφέρνουν να να παραπλανήσουν τα θύματά τους και να «ρημάξουν» τα σπίτια και
τα καταστήματά τους.

Απατεώνες που για να πείσουν τα θύματά τους να τους ανοίξουν την πόρτα του
σπιτιού τους έχουν εμφανισθεί κατά καιρούς σαν:

*Πλασιέ που πουλούν εμπορεύματα σε καλές τιμές.

*Καθώς πρέπει κυρίες που κάνουν εράνους για φιλανθρωπικούς σκοπούς.

*Ζευγάρια που περιμένουν το «ευτυχές γεγονός», με δυστυχή όμως κατάληξη γι'
αυτούς που θα τους εμπιστευθούν και θα τους βάλουν στα σπίτια τους.

*Φιλάσθενοι νεαροί, πάντα καλοντυμένοι, που πέφτουν ξαφνικά λιπόθυμοι στον
δρόμο και μέχρι να φθάσει το 166 ξαφρίζουν περίπτερα.

Αυτά και άλλα πολλά κόλπα έχουν επινοήσει τα τελευταία χρόνια συμμορίες
χρυσοδακτύλων για να αποσπούν την προσοχή των θυμάτων τους.

Στο αστυνομικό δελτίο έχουν καταγραφεί περιπτώσεις με σκηνοθετημένες
λιποθυμιές, εγκυμοσύνες-«μαϊμούδες» και άλλες κομπίνες που μηχανεύονται
απατεώνες για να ληστεύουν τα θύματά τους.

Κλοπές άλλοτε με το... γάντι, από αετονύχηδες οι οποίοι με διάφορα προσχήματα
μπαίνουν σε σπίτια και σε χρόνο ντε-τε αδειάζουν συρτάρια χωρίς να γίνουν αντιληπτοί.

Άλλοτε όμως οι δράστες δεν διστάζουν να επιτεθούν στα θύματά τους. Μια τέτοια
δυσάρεστη εμπειρία έζησε τον περασμένο μήνα η 90χρονη Ιουλία Λαδονικόλα, η
οποία έπεσε θύμα δύο νεαρών γυναικών. Παρουσιάστηκαν στην αρχή σαν «πλασιέ»,
μόλις όμως τους άνοιξε την πόρτα και μπήκαν στο σπίτι της, όρμησαν πάνω της,
τη χτύπησαν αλύπητα και τη λήστεψαν. Έξι ώρες έμεινε μισολιπόθυμη από τα
χτυπήματα η ηλικιωμένη, μέχρι να τη βρουν συγγενείς της και να τη μεταφέρουν
στο νοσοκομείο.

Στην ομάδα «υψηλού κινδύνου» από τους αετονύχηδες ληστές είναι ηλικιωμένα,
μοναχικά άτομα που έχουν ανάγκη από λίγη συντροφιά. Ευάλωτοι στις σύγχρονες
παγίδες και πιο εύπιστοι. Ο εύκολος στόχος για τους απατεώνες, που τους
πιάνουν κουβέντα, τους αποσπούν την προσοχή και μόλις βρουν την κατάλληλη
ευκαιρία τούς αδειάζουν τα συρτάρια. Θύματα όμως των απατεώνων που
μηχανεύονται απίστευτα κόλπα για να παραπλανούν τα θύματά τους έχουν πέσει,
κατά καιρούς, ιδιοκτήτες καταστημάτων, ακόμα και αλλοδαποί από
αστυνομικούς-«μαϊμούδες» που μπαίνουν στα σπίτια τους δήθεν για να κάνουν έλεγχο.

Την περασμένη διετία, που οι ληστείες με τη μέθοδο της παραπλάνησης ήταν σε
έξαρση, καταγράφονταν κατά μέσον όρο τουλάχιστον τέσσερα έως πέντε τέτοια
περιστατικά την εβδομάδα. Τον τελευταίον καιρό παρατηρείται κάποια κάμψη σε
αυτές τις επιθέσεις. Ο κόσμος, επιφυλακτικός και «κουμπωμένος», αρχίζει να
προσαρμόζεται στη ζωή των μεγαλουπόλεων, διπλοκλειδώνεται στο σπίτι του και
δεν ανοίγει πια εύκολα τις πόρτες σε αγνώστους.

Θεατρικά κόλπα

Θεατρική παράσταση, που θα τη ζήλευαν ακόμα και σπουδαστές της δραματικής
σχολής, έδωσαν πρόσφατα δυο νεαροί ληστές σε περίπτερο της Θεσσαλονίκης. Ο
ένας έχασε το χρώμα του και έπεσε λιπόθυμος. Ο ιδιοκτήτης του περιπτέρου
προσπάθησε να τον βοηθήσει και τότε ο συνεργός του βρήκε την ευκαιρία και του
ξάφρισε το ταμείο. Ο περιπτεράς κατάλαβε ότι του την «είχαν στήσει», μόλις
είδε τον «λιπόθυμο» να πετιέται ξαφνικά και να το βάζει στα πόδια.

Άλλη συμμορία που εξαρθρώθηκε από την Αστυνομία είχε «επιστρατεύσει»
ανηλίκους, προκειμένου να «ξαφρίζει» περίπτερα στην περιοχή των Μεγάρων. Τα
μέλη της συμμορίας έστελναν τα πιτσιρίκια για να ψωνίσουν δήθεν καραμέλες και
σοκολάτες. Απασχολούσαν τον ιδιοκτήτη του περιπτέρου, ο οποίος ανυποψίαστος τα
εξυπηρετούσε. Τότε έβρισκαν την ευκαιρία οι μεγάλοι να ορμήσουν και να
αδειάσουν τα ταμεία.

Κατ' οίκον... επισκέψεις

Η «επίσκεψη» ενός νεαρού ζευγαριού, στο σπίτι της, στους Αμπελοκήπους,
στοίχισε στην 86χρονη Κατερίνα Σ. 500.000 δρχ. σε μετρητά και όλα της τα
κοσμήματα. Μέρα μεσημέρι της χτύπησαν το κουδούνι. Ανυποψίαστη, η ηλικιωμένη
άνοιξε την πόρτα και στο κατώφλι του σπιτιού της είδε να στέκεται ένα νεαρό
ζευγάρι. «Συγγνώμη που σας ενοχλούμε. Είναι μεγάλη ανάγκη. Η γυναίκα μου είναι
έγκυος, ζαλίζεται, την έχει πιάσει ναυτία».

Η κοπέλα που στεκόταν δίπλα του φορούσε ριχτό εμπριμέ φόρεμα και από την
έκφραση του προσώπου της φαινόταν ότι κάτι της είχε συμβεί. Ευγενικές
φυσιογνωμίες και οι δυο. Η εμφάνισή τους δεν κινούσε υποψίες. Η ηλικιωμένη,
χωρίς να το πολυσκεφτεί, τους άνοιξε την πόρτα. Μπήκαν στο σπίτι, η γυναίκα
κατευθύνθηκε στην τουαλέτα, ο άνδρας έμεινε με την ηλικιωμένη στην κουζίνα και
της έπιασε κουβέντα. Για διάφορα θέματα, για τα προβλήματα που αντιμετωπίζουν
σήμερα τα νεαρά ζευγάρια, για την ανεργία που μαστίζει τους νέους κ.ά.
Ολόκληρη ανάλυση για τα κοινωνικά προβλήματα της έκανε. Απορροφημένη στην
κουβέντα, ούτε που κατάλαβε η ηλικιωμένη πώς πέρασε η ώρα. Σε κάποια στιγμή
εμφανίστηκε και η «έγκυος», η οποία στο μεταξύ είχε ξαναβρεί το χρώμα της και
είχε συνέλθει, χαιρέτισαν ευγενικά και έφυγαν.

Την επομένη το πρωί που η 86χρονη χρειάστηκε χρήματα, όταν άνοιξε το συρτάρι
τής «ανέβηκε το αίμα στο κεφάλι». Από το συρτάρι και το κομοδίνο τα χρήματα
και τα κοσμήματά της είχαν «κάνει φτερά».

*Με το κόλπο της εγκυμοσύνης εξαπατήθηκε πέρσι, παραμονές των Χριστουγέννων,
και μια 83χρονη, από τρεις νεαρές γυναίκες που της άρπαξαν τις οικονομίες της.
Της χτύπησαν το κουδούνι, ισχυρίστηκαν ότι η μια από τις κοπέλες είναι έγκυος
και ότι αισθανόταν αδιαθεσία. Οι δυο φίλες πέρασαν στο σαλόνι και η «έγκυος»
πήγε στην τουαλέτα. Είκοσι λεπτά έκανε για να συνέλθει η «έγκυος», όσο
χρειάστηκε για να αδειάσει το συρτάρι της 83χρονης και να της αρπάξει 320.000
δρχ. και τα κοσμήματά της. Όταν βγήκε από την τουαλέτα, ήπιε την πορτοκαλάδα
που την κέρασε η ηλικιωμένη και έφυγε μαζί με τις φίλες της.

*Πολύ ακριβά πλήρωσε ο 65χρονος Κώστας Καλεσάκης τα τρία ποτήρια νερό που
κέρασε τις νεαρές κοπέλες που μπήκαν στο σπίτι του, στους Αμπελοκήπους. Η
ληστεία, μεσημέρι, στις αρχές Σεπτεμβρίου, όταν τρεις κοπέλες χτύπησαν το
κουδούνι του ισόγειου διαμερίσματος του συνταξιούχου και του ζήτησαν νερό.
Αυτός τους άνοιξε και προθυμοποιήθηκε να τις κεράσει. Πού να φανταστεί ότι στο
τέλος θα πλήρωνε «λογαριασμό» 490.000 δρχ., όσες ήταν οι οικονομίες που είχε
στο σπίτι του.

Οι τρεις κοπέλες, όταν ξεδίψασαν, όρμησαν πάνω του, τον χτύπησαν, τον έδεσαν
χειροπόδαρα, έψαξαν συρτάρια και ντουλάπες και άρπαξαν τα χρήματα.

Αστυνομικοί -«μαϊμούδες»

Οι τέσσερις Ινδοί λαθρομετανάστες τρόμαξαν όταν άκουσαν να τους χτυπούν με
δύναμη την πόρτα και να τους φωνάζουν επιτακτικά: «Ανοίξτε. Αστυνομία, Τμήμα
Αλλοδαπών, ήρθαμε για έλεγχο». Φοβισμενοι, άνοιξαν την πόρτα της μονοκατοικίας
και είδαν δυο νεαρούς με μπλε μπουφάν. «Τα χαρτιά σας», τους είπαν και όρμησαν
με τα πιστόλια στα χέρια στο σπίτι. Με το πρόσχημα ότι έκαναν έλεγχο, οι δυο
απατεώνες που δεν είχαν καμία σχέση με την Αστυνομία τούς άρπαξαν 150.000 δρχ.
και έφυγαν.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16360N391</ED>
<ID>
ID:19921

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N39&aa=1</URL></REF>


Article

<CATEGORY>vin06</CATEGORY>

 <H2></H2><H2>Μαθηματικά Γενικής Παιδείας
</H2>
«ΤΑ ΝΕΑ» θα βρίσκονται και φέτος ­ όπως κάθε χρόνο ­ στο πλευρό των μαθητών
για τις εξετάσεις του Ιουνίου. Με τη φιλοδοξία να συμβάλλουν στην καλύτερη
δυνατή προετοιμασία των υποψηφίων, «ΤΑ ΝΕΑ» θα φιλοξενούν από σήμερα θέματα,
στο πνεύμα των εξετάσεων, που επιμελούνται έμπειροι καθηγητές γνωστών
φροντιστηρίων. Τα θέματα θα αναφέρονται τόσο στους μαθητές της Β9 Λυκείου, όσο
και στους μαθητές που θα εξετασθούν με το σύστημα των Δεσμών. Για κάθε
διευκρίνηση ή απορία οι μαθητές μπορούν να επικοινωνούν με τα φροντιστήρια που
συνεργάζεται η εφημερίδα.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16360N401</ED>
<ID>
ID:19922

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N40&aa=1</URL></REF>


Article

<CATEGORY>vin06</CATEGORY>

 <H5>ΑΚΟΜΗ ΚΑΙ ΤΗΝ ΠΕΡΙΠΤΩΣΗ ΠΕΙΡΑΤΕΙΑΣ ΨΑΧΝΟΥΝ ΟΙ ΛΙΜΕΝΙΚΟΙ ΓΙΑ ΤΟ «ΛΥΜΠΕΡΙΟΣ»
</H5><H2>Έρευνες από ωκεανογραφικό
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Συνεχίζονται οι έρευνες, χωρίς όμως μέχρι στιγμής κανένα αποτέλεσμα, για
τον εντοπισμό του αλιευτικού σκάφους «Λυμπέριος».

Από σήμερα, όπως είπε στα «ΝΕΑ» ο αρχηγός του Λιμενικού Σώματος αντιναύαρχος
Θεόδοσης Παπακωνσταντίνου, στις έρευνες στη θαλάσσια περιοχή μεταξύ
Μακρονήσου, Γυάρου, Κέας και Κύθνου θα συμμετάσχει και το ωκεανογραφικό σκάφος
«Αιγαίο», το οποίο διαθέτει υπερσύγχρονα ηχοβολιστικά μηχανήματα για την
εξερεύνηση του βυθού.

Οι αξιωματικοί του Λιμενικού εκτιμούν ότι η επικρατέστερη εκδοχή για την
εξαφάνιση της μηχανότρατας είναι να εμβολίστηκε από κάποιο μεγάλο πλοίο, γι'
αυτό και ζήτησαν να λάβει μέρος στις έρευνες και το ωκεανογραφικό σκάφος.

«Ωστόσο, όλα τα ενδεχόμενα είναι ακόμη ανοιχτά και τίποτα δεν αποκλείεται»,
όπως χαρακτηριστικά έλεγαν χθες. Για τον λόγο αυτό η ηγεσία του Λιμενικού έχει
ενημερώσει την Ιντερπόλ, ενώ ο Έλληνας προξενικός λιμενάρχης στο Πορτ Σάιδ σε
συνεργασία με τις τοπικές αρχές πραγματοποιούν έρευνες και στην Αίγυπτο, αφού
ένα από τα σενάρια που εξετάζονται είναι να έγινε στο αλιευτικό πειρατεία.

Επίσης, όπως έγινε γνωστό, θα ζητηθεί η συνδρομή των τουρκικών αρχών. Οι
λιμενικοί εκτιμούν ότι υπάρχουν πολλές πιθανότητες το πλοίο που ενδεχομένως
εμβόλισε το «Λυμπέριος» να πέρασε από τα Δαρδανέλλια, όποτε μπορεί να
εντοπιστεί, επειδή όλα τα πλοία που περνούν από τα στενά καταγράφονται. Ακόμη
θα ελεγχθούν και όλα τα επιβατηγά-οχηματαγωγά πλοία που πέρασαν από την
περιοχή του Κάβο Ντόρο από τις 23 έως τις 25 Ιανουαρίου.

Οι δύο κηδείες

Μέχρι στιγμής αγνοούνται οι πέντε Αιγύπτιοι αλιεργάτες. Το μεσημέρι του
Σαββάτου έγινε η κηδεία του μηχανικού Παναγιώτη Αθανασάκου, 59 χρόνων, ενώ η
κηδεία του κυβερνήτη Παντελή Μεσολογγίτη, 37 χρόνων, πρόκειται να γίνει
σήμερα, στις τρεις το μεσημέρι, από το Νεκροταφείο της Νεάπολης.

Οι ιατροδικαστές Πειραιά Δημοσθένης Μπούκης και Ηλίας Μπογιόκας, που
διενήργησαν το βράδυ της Παρασκευής τη νεκροψία-νεκροτομή, αποφάνθηκαν ότι ο
θάνατος των δύο ναυτικών προήλθε από πνιγμό. Ωστόσο θα γίνουν ιστολογικές και
τοξικολογικές εξετάσεις προκείμενου να επιβεβαιωθεί ­ ή όχι ­ η αρχική τους έκθεση.

Η σύζυγος του νεκρού κυβερνήτη του «Λυμπέριος», Αγγελική Μεσολογγίτη, ζήτησε
το Σάββατο από τον εισαγγελέα Πειραιά, να γίνει σήμερα και νέα
νεκροψία-νεκροτομή από τους ιατροδικαστές Αθηνών Φίλιππο Κουτσάφτη και Μανόλη
Νόνα. Ο εισαγγελέας δεν έχει ακόμη αποφανθεί και έως αργά χθες το βράδυ, όπως
είπε στα «ΝΕΑ» ο Φίλιππος Κουτσάφτης, δεν είχαν ενημερωθεί αν τελικά θα γίνει
ή όχι η νεκροψία.

Χθες το απόγευμα βρέθηκαν στον όρμο Πλάκα της Άνδρου πέντε ακόμη τελάρα από τη
μηχανότρατα, ενώ το Σάββατο ένας κάτοικος της Κύθνου, ο Δημήτρης Βλαοτάρης,
παρέδωσε στο τοπικό λιμεναρχείο μία πόρτα από μικρό ψυγείο, το οποίο, όπως
είπε, είχε βρει πριν από τρεις μέρες, στον όρμο Μαμάκου. Όμως ο πλοιοκτήτης
της μηχανότρατας Χαράλαμπος Βατίστας που είδε χθες την πόρτα, είπε στους
λιμενικούς ότι δεν ανήκει στο «Λυμπέριος».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16360N411</ED>
<ID>
ID:19923

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N41&aa=1</URL></REF>


Article

<CATEGORY>vin06</CATEGORY>

 <H2>Καλούνται από τα ΚΤΕΟ </H2>
Τα αυτοκίνητα με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτή την εβδομάδα:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
5501 μέχρι ΥΧΑ 6000.

Εξάλλου, την εβδομάδα από 15 Φεβρουαρίου μέχρι 19 Φεβρουαρίου, θα περάσουν από
ΚΤΕΟ τα αυτοκίνητα με τους αριθμούς:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
6001 μέχρι ΥΧΑ 6500.

Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167 για
να καθορίσουν την ακριβή ημέρα και ώρα που θα πάνε το όχημά τους για έλεγχο.
Κατά τον έλεγχο πρέπει επίσης να έχουν μαζί τους την άδεια κυκλοφορίας, το
βιβλιάριο μεταβολών και την τελευταία απόδειξη πληρωμής των τελών κυκλοφορίας.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16360N412</ED>
<ID>
ID:19984

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N41&aa=2</URL></REF>


Article

<CATEGORY>vin11</CATEGORY>

 <H2>Για το πρόβλημα της Ολυμπιακής
</H2>
Την επιστολή του κυβερνήτη της Ολυμπιακής κ. Μιχάλη Τσιγώνη, που δημοσιεύτηκε
στα «ΝΕΑ» στις 18 Ιανουαρίου με τίτλο «Είναι δεδομένη η υπευθυνότητα των
πιλότων», σχολιάζουν δύο αναγνώστες μας: ο κ. Ευστάθιος Παπαευσταθίου, από την
Αθήνα, που αναφέρεται στον τρόπο με τον οποίο αντιμετώπισε στη δεκαετία του
'80 τα οικονομικά της προβλήματα η Sabena, και ο κ. Δημ. Δημητριάδης, από την
Αγία Παρασκευή, που αναφέρεται στα ρεπό των πιλότων.

Γράφει ο κ. Παπαευσταθίου:

«Ήταν, νομίζω, στις αρχές της δεκαετίας του 1980 όταν η βελγική πολιτική
αεροπορία Sabena βρέθηκε σε δύσκολη οικονομική κατάσταση. Έπρεπε να ληφθούν
επειγόντως μέτρα και, μεταξύ των άλλων, φάνηκε αναπόφευκτη η απόλυση ενός
αριθμού από το προσωπικό της.

Πριν ληφθεί οριστική επ' αυτού απόφαση η διοίκηση της εταιρείας κάλεσε τους
εργαζομένους και αφού τους εξήγησε την κατάσταση πρότεινε τη μείωση των
αποδοχών τους επί τι χρονικό διάστημα προς αποφυγή απολύσεων. 
Οι εργαζόμενοι, συμπεριλαμβανομένων και των κυβερνητών αεροσκαφών, όπως ο
προαναφερθείς επιστολογράφος, συμφώνησαν προς την οδυνηρή μεν αναγκαία δε
πρόταση και έτσι η Sabena ξεπέρασε τις δυσκολίες. Αυτή ήταν η ιστορία.

Ποια θα ήταν σήμερα η αντίδραση των εργαζομένων στον εθνικό αερομεταφορέα σε
μια πιθανή πρόταση όπως εκείνη που έγινε στο προσωπικό της Sabena;».
Σημειώνει, από την πλευρά του, ο κ. Δημητριάδης: «Ο κ. Τσιγώνης προσπαθεί να
μας πείσει ότι η επιμονή των πιλότων να μη προσφέρουν, κάθε μήνα, δύο ρεπό,
για να μπορέσει η Ολυμπιακή να ανταποκριθεί στις υποχρεώσεις της, είναι και
νόμιμη και σύμφωνη με τους κανονισμούς, για να σωθούν ανθρώπινες ζωές.

Όμως η ίδια η συνδικαλιστική ηγεσία τους αντιπρότεινε στη διοίκηση, για να
προσφερθούν αυτά τα δύο ρεπό το μήνα, να τους δώσει 200.000 δραχμές για κάθε
ρεπό. 
Τότε δηλαδή, εάν δεχθεί η Ολυμπιακή αυτούς τους όρους, οι πιλότοι δέχονται να
παραβούν νόμο και κανονισμό και να κινδυνέψουν ζωές; Εμένα προσωπικά δεν με
πείθει ο κ. Τσιγώνης».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16360N421</ED>
<ID>
ID:19913

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N42&aa=1</URL></REF>


Article

<CATEGORY>vin07</CATEGORY>

 <H5>Ο ΦΑΜΠΙΟΥΣ ΣΤΟ ΕΔΩΛΙΟ ΓΙΑ ΤΟΥΣ 1.000 ΘΑΝΑΤΟΥΣ ΑΠΟ ΑΙΜΑ ΜΕ AIDS
</H5><H5>Το ιστορικό του σκανδάλου
</H5><H2>Η δίκη του αίματος
</H2>
Για κάποιους είναι «κυνήγι μαγισσών». Για άλλους, απονομή δικαιοσύνης. Σε κάθε
περίπτωση, πρόκειται για κάτι πρωτοφανές: τρεις πολιτικοί, Ντιφουά, Ερβέ,
Φαμπιούς, από τους οποίους ο ένας πρώην πρωθυπουργός της Γαλλίας, κάθονται στο
σκαμνί με την κατηγορία της «ανθρωποκτονίας εξ αμελείας».

Λοράν Φαμπιούς. Ο πρώην πρωθυπουργός της Γαλλίας θεωρεί «βάρβαρη αδικία» το
γεγονός ότι διώκεται αυτός, ο πρώτος πολιτικός που ανήγαγε το AIDS σε υπ'
αριθμόν 1 πρόβλημα της δημόσιας υγείας

Ένας άνθρωπος που κάποτε ήταν το «παιδί-θαύμα» της γαλλικής πολιτικής και δύο
πρώην υπουργοί θα δώσουν λόγο, αύριο, για περισσότερους από 1.000 θανάτους από
αίμα μολυσμένο με AIDS, σε μία υπόθεση που «σέρνεται» εδώ και δεκατέσσερα χρόνια.

Η δίκη του πρώην πρωθυπουργού Λοράν Φαμπιούς και των πρώην υπουργών Υγείας
Εντμόν Ερβέ και Ζορζίνας Ντιφουά θα δείξει, για πρώτη φορά στη Γαλλία, αν μέλη
της κυβέρνησης μπορούν να θεωρηθούν υπεύθυνα για κυβερνητικές ενέργειες που
οδήγησαν στον θάνατο ή στην ασθένεια χιλιάδες ανθρώπους.

Επτά από τα θύματα ­ πέντε από τα οποία πέθαναν στο μεταξύ ­ έφεραν την
υπόθεση στον δρόμο της ποινικής δικαιοσύνης, για ένα σκάνδαλο που ξέσπασε στα
μέσα της δεκαετίας του 1980, όταν οι κρατικές τράπεζες αίματος διένειμαν αίμα
μολυσμένο με τον HIV (τον ιό που προκαλεί το AIDS).

Στίγμα

Ο Σοσιαλιστής Φαμπιούς εθεωρείτο τότε βέβαιος διεκδικητής της γαλλικής
προεδρίας, ώσπου το σκάνδαλο στιγμάτισε την πολιτική του σταδιοδρομία. Πενήντα
δύο ετών σήμερα, πρόεδρος της γαλλικής Εθνοσυνέλευσης, υποστηρίζει ότι η
δικαστική αρχή συγχέει την πολιτική με την ποινική ευθύνη. Και οι τρεις
πολιτικοί επιμένουν στην αθωότητά τους.

Κατηγορούνται για «ανθρωποκτονία εξ αμελείας», κατηγορία η οποία επισύρει
ποινή πενταετούς φυλάκισης και προστίμου 500.000 φράγκων.

Σύμφωνα με το κατηγορητήριο, οι τρεις δεν φρόντισαν να επιβάλουν τη διεξαγωγή
ελέγχων για AIDS στο αίμα των δωρητών, μολονότι υπήρχε διαθέσιμο τεστ τον
Μάρτιο του 1985, ενώ, από τον Μάιο του ίδιου έτους, επέμειναν στη διανομή
προϊόντων αίματος τα οποία προηγουμένως δεν είχαν υποστεί την απαιτούμενη
θερμική επεξεργασία για την εξόντωση των ιών.

Ο έλεγχος του αίματος που προοριζόταν για μεταγγίσεις άρχισε στη Γαλλία μόλις
τον Ιούνιο του 1985, όταν το γαλλικό Ινστιτούτο Παστέρ παρουσίασε δικό του
τεστ στην αγορά. 
Τουλάχιστον για πέντε μήνες αφότου είχαν για πρώτη φορά στη διάθεσή τους
προϊόντα αίματος που είχαν υποστεί θερμική επεξεργασία οι γαλλικές
υγειονομικές αρχές επέμειναν στη διανομή του υπάρχοντος στοκ αίματος που δεν
είχε υποστεί αυτήν την αντιική επεξεργασία, προκειμένου να εξαντληθεί αυτό
πρώτα. «Έτσι, με αυτό το σκάνδαλο, τουλάχιστον 3.600 άνθρωποι μολύνθηκαν με
AIDS, για να μην πω διπλάσιο αριθμό», λέει ο Ολιβιέ Ντιπλεσί, πρόεδρος της
Γαλλικής Ένωσης Μεταγγίσεων. Τουλάχιστον 1.000 από αυτούς πέθαναν.

Αποζημίωση

Έστω και αργά, η επίσημη Γαλλία ανέλαβε την ευθύνη της για το σκάνδαλο και
αποζημίωσε τα θύματα. Όμως, ύστερα από μία δεκαετία δικαστικών αγώνων, η
φοβερή μάστιγα δεν αφήνει τις οικογένειες και τους φίλους των θυμάτων να
ξεχάσουν. Η οργή τους τούς σπρώχνει κάθε τόσο σε νέες αγωγές και μηνύσεις,
μεταξύ των οποίων και η μήνυση που ασκήθηκε κατά των τριών Γάλλων πολιτικών.


1981. Αμερικανοί ερευνητές ανακοινώνουν μία νέα θανατηφόρο νόσο, το AIDS, που
καταστρέφει το ανθρώπινο ανοσοποιητικό σύστημα.

Ιούλιος 1984. Πρώτος θάνατος στη Γαλλία από AIDS.

Μάρτιος 1985. Η αμερικανική εταιρεία Άμποτ αναπτύσσει νέο τεστ ελέγχου του
αίματος που προορίζεται για μεταγγίσεις και προθυμοποιείται να διεξαγάγει με
αυτό ελέγχους στη Γαλλία, που όμως απορρίπτει την αμερικανική πρόταση.

Ιούνιος 1985. Η γαλλική κυβέρνηση εγκρίνει αντίστοιχο τεστ του Ινστιτούτου Παστέρ.

Μάιος 1988. Ανοίγει η πρώτη δικαστική έρευνα σε σχέση με τη διανομή αίματος
και προϊόντων αίματος μολυσμένων με AIDS. Απρίλιος 1993. Το Ανώτατο
Κοινοβουλευτικό Δικαστήριο απορρίπτει αίτημα να απαγγελθούν κατηγορίες κατά
των Λοράν Φαμπιούς, Εντμόν Ερβέ και Ζορζίνας Ντιφουά. Το Διοικητικό Δικαστήριο
της χώρας καταλογίζει ευθύνη στην κυβέρνηση για τη διανομή αίματος μολυσμένου
με AIDS από τον Νοέμβριο του 1984 έως τον Οκτώβριο του 1985.

Ιούλιος 1998. Το νέο Δικαστήριο της Δημοκρατίας, που προέκυψε μετά τη
συνταγματική μεταρρύθμιση, ζητεί την παραπομπή των Φαμπιούς, Ερβέ και Ντιφουά
στη δικαιοσύνη, με την κατηγορία της ανθρωποκτονίας.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16360N451</ED>
<ID>
ID:19909

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N45&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Επικειμένου του ΚΥΣΕΑ
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

«Η σύγκρουση με την Τουρκία θα έλθει αργά ή γρήγορα... Για να την αποφύγουμε,
οφείλουμε να ενισχύουμε συνεχώς την αμυντική θωράκιση... της χώρας... Θέλουν
πόλεμο; Ας διαλέξουμε εμείς... χρόνο και... πεδίο σύγκρουσης».

* Ο αφορισμός ανήκει στον Απόστολο Κακλαμάνη («Απογευματινή» 1.2.99). Με
σαφήνεια τέμνουσα, βαρυσήμαντα ουσιαστική, με λιτότητα και ηπιότητα ύφους, η
δήλωση του προέδρου της Βουλής αποκτά κύρος καθοδηγητικού λόγου. Και
ακτινοβολεί εντονότερα μέσα από την κενολόγο, αντιφατική, εντυπωσηθηρική και
αποφρο-νηματιστική ρητορεία αρμοδιοτάτων...

* Σημειωτέον ότι ούτε ο Κώστας Καραμανλής προκάλεσε ποτέ για την άμυνα την
ευρείας προβολής, προ ημερησίας διατάξεως συζήτηση με τον Πρωθυπουργό.
Πιθανότατα ο αρχηγός της αξιωματικής αντιπολίτευσης φοβήθηκε αποκάλυψη ότι
ουσιαστικά οι απόψεις τους συμπίπτουν· ή ότι θα δυσαρεστούσε παράγοντες που
δεν επιθυμούσε.

* Παραλλήλως, η Τουρκία αγέρωχα εξοπλιζόμενη σταθεροποιεί την διεκδικητικότητά
της· ενώ η κυβέρνηση έχει ουσιαστικώς ­ σαθρά ­ εναποθέσει την εθνική ασφάλεια
στις ΗΠΑ.

* Στις συνθήκες αυτές το ΚΥΣΕΑ προσεχώς θα αποφασίσει (;) τον τύπο αεροσκάφους
προς ενίσχυση της Πολεμικής Αεροπορίας. Οι ανάγκες εκσυγχρονισμού των Ενόπλων
Δυνάμεων πολυποίκιλες. Επιβάλλουν επιλογή προτεραιοτήτων. Ποια όμως τα
κριτήρια; Το ασφαλέστερο ­ και πολιτικώς ­ συνίσταται στην απόκτηση
αποτρεπτικής δύναμης κρούσης που θα επέτρεπε στην Ελλάδα ν' αντιτάσσει
υπολογίσιμα το casus belli. Διότι θα είναι γνωστό ότι «δύναται», οψέποτε θελήσει.

* Ξένοι αναλυτές, γνώστες της περιοχής, εκτιμούν ότι η Ελλάδα θα ενδυνάμωνε
καθοριστικά την ασφάλειά της κυρίως με ισχύν αεροπορική και πυραυλική, που θα
της επέτρεπε να καταφέρει ­ έστω αιφνιδιαστικά ­ δεινό πλήγμα.

Δύσκολα αλλά επιτεύξιμα...
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16360N452</ED>
<ID>
ID:20021

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N45&aa=2</URL></REF>


Article

<CATEGORY>vin07</CATEGORY>

 <H2>Έμεινε 46 χρόνια στον θρόνο των Χασεμιτών </H2>
ΣΕΛ.47
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16360N453</ED>
<ID>
ID:20024

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N45&aa=3</URL></REF>


Article

<CATEGORY>vin07</CATEGORY>

 <H5>ΤΟ ΣΧΕΔΙΟ ΣΥΜΦΩΝΙΑΣ ΓΙΑ ΤΟ ΚΟΣΣΥΦΟΠΕΔΙΟ ΣΤΟ ΤΡΑΠΕΖΙ ΤΟΥ ΡΑΜΠΟΥΓΕ
</H5><H2>Μυστικότητα στον διάλογο
</H2>
Το χιόνι που έπεφτε αδιάκοπα δημιουργούσε ένα λευκό στρώμα γύρω από τον Πύργο
του Ραμπουγέ όπου ένα πέπλο σιωπής σκέπαζε τη δεύτερη ημέρα των
διαπραγματεύσεων ανάμεσα στους Σέρβους και τους Αλβανοφώνους.

Διάσκεψη ειρήνης. Ο πρόεδρος Σιράκ χαιρετίζει τις αντιπροσωπείες Σέρβων και
Αλβανοφώνων στον Πύργο του Ραμπουγέ κηρύσσοντας την έναρξη της διάσκεψης για
την ειρήνη στο Κοσσυφοπέδιο

Το μόνο που είχε ανακοινωθεί έως αργά χθες ήταν ότι άρχισαν να εξετάζουν το
σχέδιο συμφωνίας που τους παρουσίασε η διεθνής κοινότητα, όπως έγινε γνωστό
από διπλωματική πηγή στο Ραμπουγέ.

Οι αντιπρόσωποι των δύο πλευρών είχαν χωριστές συνομιλίες με τους διεθνείς
μεσολαβητές που τους παρουσίασαν το σχέδιο συμφωνίας, το οποίο προβλέπει μία
«σημαντική αυτονομία» για τη σερβική επαρχία, αλλά όχι την ανεξαρτησία που
επιθυμεί ο Απελευθερωτικός Στρατός του Κοσσυφοπεδίου.

Σύμφωνα με πηγή του γαλλικού υπουργείου Εξωτερικών, το σχέδιο συμφωνίας που
δόθηκε στους αντιπροσώπους των δύο πλευρών περιλαμβάνει το 80% του μελλοντικού
ειρηνευτικού σχεδίου για το Κοσσυφοπέδιο.

Επίπονες εργασίες

Ο Αμερικανός μεσολαβητής Κρις Χιλ προειδοποίησε τους μετέχοντες στη διάσκεψη
ότι οι εργασίες θα είναι επίπονες και σκληρές, καθώς δεν θα υπάρχει ελεύθερος
χρόνος. «Δεν πρόκειται να υπάρχει καθόλου ελεύθερος χρόνος. Κανείς δεν
σχεδιάζει να παίξει... βόλεϊ ή πινγκ-πονγκ με τους άλλους», δήλωσε στο BBC.
«Προσδοκία μας είναι να παραμείνουμε στον Πύργο του Ραμπουγέ μέχρι να
καταλήξουμε σε συμφωνία. Οι συνομιλίες θα είναι εντατικές», πρόσθεσε ο Χιλ.
Κατά την έναρξη της διάσκεψης το Σάββατο, οι δύο προεδρεύοντες των συνομιλιών
υπουργοί Εξωτερικών της Γαλλίας και της Βρετανίας Ιμπέρ Βεντρίν και Ρόμπιν
Κουκ κάλεσαν τους Σέρβους και τους Κοσοβάρους Αλβανούς να δεσμευτούν για την ειρήνη.

Εξάλλου, στη Ρώμη ο Ιταλός πρωθυπουργός Μάσιμο Ντ' Αλέμα δήλωσε ότι η χώρα του
είναι έτοιμη να στείλει στρατιώτες στο πλαίσιο ειρηνευτικής επιχείρησης στη
σερβική επαρχία, αλλά υπογράμμισε την αντίθεσή του σε ενδεχόμενες αεροπορικές επιδρομές.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16360N461</ED>
<ID>
ID:19910

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N46&aa=1</URL></REF>


Article

<CATEGORY>vin07</CATEGORY>

 <H2>Ο Σρέντερ έχασε το πρώτο τεστ στην Έσση
</H2>
ΠΙΚΡΗ ήττα στον κοκκινοπράσινο κυβερνητικό συνασπισμό του καγκελάριου
Γκέρχαρντ Σρέντερ επιφύλαξαν οι χθεσινές τοπικές βουλευτικές εκλογές στο
κρατίδιο της Έσσης στη Γερμανία, που παράλληλα αποτελούν το πρώτο τεστ μετά
τις γενικές εκλογές του Σεπτεμβρίου και πλήγμα στα σχέδια για την προώθηση της
λεγόμενης «διπλής υπηκοότητας» για τους ξένους. Με βάση τα πρώτα επίσημα
αποτελέσματα, οι Χριστιανοδημοκράτες της αντιπολίτευσης, με νέο τοπικό ηγέτη
τον 40χρονο δικηγόρο Ρόλαντ Κοχ, κατάφεραν να συγκεντρώσουν το 43,4% των ψήφων
(50 έδρες) έναντι 39,4% των Σοσιαλδημοκρατών (46 έδρες). Οι Πράσινοι έχασαν 4
ποσοστιαίες μονάδες από τη μέχρι τώρα δύναμή τους και συγκέντρωσαν ποσοστό
7,2% (8 έδρες) ενώ οι Φιλελεύθεροι, το ποσοστό των οποίων επίσης μειώθηκε,
έφτασαν το 5,1%(6 έδρες). Ο κοκκινοπράσινος συνασπισμός κυβερνούσε την Έσση,
το πλουσιότερο κρατίδιο της Γερμανίας, από το 1991 υπό τον πρωθυπουργό Χανς Άιχελ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16360N462</ED>
<ID>
ID:19979

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N46&aa=2</URL></REF>


Article

<CATEGORY>vin07</CATEGORY>

 <H2></H2><H2>«Θαυμάζω πάντα τον Κλίντον»
</H2>
«Τον αγαπούσα». Η πρώην ασκουμένη του Λευκού Οίκου κατά την κατάθεσή της στη
Γερουσία για τη σχέση της με τον πρόεδρο Κλίντον

Με αδιαφορία υποδέχθηκε η αμερικανική κοινή γνώμη τις πρώτες εικόνες από την
κατάθεση της Μόνικας Λιουίνσκι για τη σχέση της με τον πρόεδρο Κλίντον.

Στην κατάθεσή της ­ που μαγνητοσκοπήθηκε την περασμένη Δευτέρα, σε ξενοδοχείο
της Ουάσιγκτον, και άρχισε να μεταδίδεται από την τηλεόραση στις 10 το πρωί
του Σαββάτου ­ η Μόνικα κάνει λόγο για τα «από καρδιάς αισθήματα» που τρέφει
για τον πρόεδρο.

Η πρώην ασκουμένη του Λευκού Οίκου επαναλαμβάνει ότι εξακολουθεί να θαυμάζει
τον Κλίντον, τον οποίο «έβλεπε περισσότερο ως έναν απλό άνδρα παρά ως τον
πρόεδρο των Ηνωμένων Πολιτειών».

Αν και αρνείται ότι της ζητήθηκε να ψευδορκήσει, η Μόνικα δηλώνει ότι αν
καλούνταν να καταθέσει στην υπόθεση Πόλας Τζόουνς, θα διέψευδε οποιαδήποτε
σχέση της με τον πρόεδρο. Όταν τη ρωτούν γιατί, απαντά ότι αυτή ήταν η δομή
της σχέσης.

Από την κατάθεση δεν προέκυψε κανένα νέο στοιχείο, αφού η Μόνικα επιβεβαίωσε
απλώς όσα είχε δηλώσει σε προηγούμενες καταθέσεις της.

Και ενώ η υπομονή των Αμερικανών μοιάζει να έχει προ πολλού εξαντληθεί, οι
Δημοκρατικοί συνέταξαν ένα σχέδιο πρότασης μομφής κατά του προέδρου, με την
ελπίδα να το ψηφίσει η Γερουσία και να λήξει έτσι το ταχύτερο αυτή η υπόθεση.

Η πρόταση, που επεξεργάστηκε η γερουσιαστής Νταϊάν Φενστάιν και άλλοι 20
γερουσιαστές, αναφέρει ότι ο πρόεδρος έδωσε «ψευδή ή παραπλανητική μαρτυρία
και εμπόδισε την ανακάλυψη αποδεικτικών στοιχείων κατά τις ανακρίσεις».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16360N463</ED>
<ID>
ID:20025

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N46&aa=3</URL></REF>


Article

<CATEGORY>vin07</CATEGORY>

 <H2>Συνελήφθη ο Λέκα Ζόγου στη Νότια Αφρική για οπλοκατοχή
</H2>
Ο εξόριστος διεκδικητής του αλβανικού θρόνου, ο Λέκα Ζόγου, συνελήφθη στη
Νότια Αφρική και θα παρουσιαστεί σήμερα σε δικαστήριο του Γιοχάνεσμπουργκ με
την κατηγορία της οπλοκατοχής.

Την Παρασκευή το βράδυ, η αστυνομία εισέβαλε στο σπίτι του και κατέσχεσε
περισσότερα από 70 όπλα με 14.000 γεμιστήρες. Μεταξύ των όπλων περιλαμβάνονταν
τουφέκια Α-47, νάρκες κατά προσωπικού και εκτοξευτές χειροβομβίδων.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16360N464</ED>
<ID>
ID:20054

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N46&aa=4</URL></REF>


Article

<CATEGORY>vin07</CATEGORY>

 <H2>Ανθρώπινο σπέρμα σε ποντίκια
</H2>
Άλλη μια περίπτωση κατά την οποία η επιστήμη τείνει να ξεπεράσει την ανθρώπινη
φαντασία. Ομάδα ερευνητών του Πανεπιστημίου Τότορι της Ιαπωνίας ανακοίνωσε ότι
κατάφερε να αναπτύξει ανθρώπινο σπέρμα σε αρουραίους και ποντίκια. Αυτό
επετεύχθη με την εμφύτευση στα τρωκτικά των ανθρώπινων κυττάρων που παράγουν
το σπέρμα.

Σε 10 αρουραίους και 8 ποντίκια εμφυτεύθηκαν σπερματογόνα κύτταρα 18 ασθενών.

Ο βοηθός καθηγητής, μέλος της ομάδας των ερευνητών, Νικόλαος Σοφικίτης είπε
ότι το κλειδί της επιτυχίας για το θεαματικό αποτέλεσμα ήταν η χρήση στο
πείραμα των κυττάρων των ματιών των ζώων. «Τα σπερματογόνα κύτταρα
προστατεύονταν από τα κύτταρα των ματιών», δήλωσε, τονίζοντας ότι θα πρέπει να
γίνουν πολλά πειράματα ακόμη έως ότου επιβεβαιωθεί ότι το σπέρμα που παράχθηκε
«λειτουργεί κανονικά» και θα «μπορέσει να εφαρμοστεί στους ανθρώπους».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16360N465</ED>
<ID>
ID:20068

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N46&aa=5</URL></REF>


Article

<CATEGORY>vin07</CATEGORY>

 <H5>ΚΗΔΕΥΕΤΑΙ ΣΤΙΣ 3 μ.μ. Ο ΒΑΣΙΛΙΑΣ ΧΟΥΣΕΪΝ - ΕΙΡΗΝΟΦΙΛΟΣ ΚΑΙ ΑΠΟ ΤΟΥΣ
ΔΗΜΟΦΙΛΕΣΤΕΡΟΥΣ ΗΓΕΤΕΣ </H5><H5>Αραφάτ: Ο Χουσεΐν ήρωας της ειρήνης
</H5><H5>Ο Πρόεδρος της Δημοκρατίας στην κηδεία του Χουσεΐν
</H5><H2>Ήταν παράγοντας σταθερότητας
</H2>
Ο μακροβιότερος ηγέτης στη Μέση Ανατολή, ο βασιλιάς Χουσεΐν της Ιορδανίας,
πέθανε χθες υποκύπτοντας στην επτάχρονη μάχη του με τον καρκίνο.

Του Πλαντί από τη «Λε Μοντ»

Ήταν 63 χρόνων και είχε παραμείνει στον θρόνο των Χασεμιτών επί 46
χρόνια. Αναγνωρισμένη παγκοσμίως προσωπικότητα, είχε χαρακτηριστεί ένας από
τους παράγοντες σταθερότητας στην ταραγμένη Μέση Ανατολή.

Ο μεγάλος του γιος Αμπντάλα, που είχε οριστεί διάδοχος μόλις πριν από δύο
εβδομάδες, ορκίστηκε βασιλιάς της Ιορδανίας τρεις ώρες μετά την επίσημη
ανακοίνωση του θανάτου τού Χουσεΐν, σε έκτακτη σύνοδο της ιορδανικής Άνω και
Κάτω Βουλής.

Λίγο νωρίτερα, ο Αμπντάλα είχε ανακοινώσει επισήμως από την κρατική τηλεόραση
τον θάνατο του πατέρα του.

«Ο βασιλιάς Χουσεΐν ας αναπαυθεί εν ειρήνη. Η ψυχή του θα είναι πάντα μαζί
μας», τόνισε στο ολιγόλεπτο μήνυμά του ο νέος βασιλιάς της Ιορδανίας.

«Ο βασιλιάς Χουσεΐν ήταν πατέρας όλων των Ιορδανών. Σήμερα όλοι σας είστε
αδέλφια μου», τόνισε ο νέος Ιορδανός μονάρχης. «Θα συνεχίσουμε την πορεία που
χάραξε ο βασιλιάς Χουσεΐν» πρόσθεσε.

Και ο Κλίντον

Αμέσως, από τα μεγάφωνα στα τζάμια του Αμμάν άρχισαν να ακούγονται αποσπάσματα
από το Κοράνι. Το ίδιο και από την ιορδανική ραδιοτηλεόραση. Κηρύχθηκε εθνικό
πένθος 40 ημερών, ενώ στην κηδεία του, που θα γίνει σήμερα το μεσημέρι, θα
παραστούν περίπου 40 ξένοι ηγέτες, κι ανάμεσά τους ο πρόεδρος Κλίντον. Ο
Χουσεΐν θα ενταφιασθεί μετά την ώρα της προσευχής των μουσουλμάνων, γύρω στις
15.00 ώρα Ελλάδας, στο κοιμητήριο της βασιλικής οικογένειας που βρίσκεται
δίπλα στο παλάτι, δίπλα στον πατέρα του Ταλάλ.

Ο πρόεδρος Μπιλ Κλίντον δήλωσε ότι θυμάται τον Ιορδανό βασιλιά Χουσεΐν ως
«φίλο» και ότι ο αμερικανικός λαός προσεύχεται για τη βασιλική οικογένεια και
τον λαό της Ιορδανίας.

Εκπρόσωπος του γραφείου του πρωθυπουργού Νετανιάχου είπε πως είναι ημέρα
πένθους για τον ισραηλινό λαό. Είπε ακόμα πως ο Χουσεΐν ήταν ο δημοφιλέστερος
ξένος ηγέτης στο Ισραήλ.

Η Αίγυπτος κήρυξε τριήμερο εθνικό πένθος.

Οι Ευρωπαίοι

Από τα ανάκτορα του Μπάκιγχαμ ανακοινώθηκε πως η βασίλισσα και η οικογένειά
της αισθάνθηκαν «άφατη λύπη από τον θάνατο του Χουσεΐν». 
Η Ιορδανία, όπως και τα περισσότερα κράτη που δημιουργήθηκαν στη Μέση Ανατολή,
ήταν βρετανικές κτήσεις, στις οποίες αποδόθηκε ανεξαρτησία. Σύμφωνα με
ανακοίνωση του Μπάκιγχαμ, στην κηδεία του Χουσεΐν θα παραστεί ο πρίγκιπας Κάρολος.

Ο Βρετανός πρωθυπουργός Τόνι Μπλερ χαρακτήρισε τον Χουσεΐν «οραματιστή,
ακέραιο χαρακτήρα και ακούραστο μαχητή της ειρήνης».

Τη λύπη τους για την απώλεια του βασιλιά Χουσεΐν εξέφρασαν επίσης ο Γάλλος
πρόεδρος Ζακ Σιράκ, ο οποίος θα παραστεί στην κηδεία του Ιορδανού μονάρχη,
καθώς και ο πρωθυπουργός Λιονέλ Ζοσπέν, ο Γερμανός καγκελάριος Γκέρχαρντ
Σρέντερ, ο Γερμανός πρόεδρος Ρομάν Χέρτζογκ, και ο Ισπανός πρωθυπουργός Χοσέ
Μαρία Αθνάρ.

Τη βαθιά της λύπη για την απώλεια του βασιλιά Χουσεΐν εξέφρασε και η Ρωσία. 
«Η Ρωσία σεβόταν την εξέχουσα αυτή προσωπικότητα. Εκτιμήσαμε τη συμβολή του
στην ανάπτυξη των διμερών μας σχέσεων και τον εξαιρετικά χρήσιμο ρόλο του στην
ειρηνευτική διαδικασία στη Μέση Ανατολή», τονίζει στην ανακοίνωσή του το
υπουργείο Εξωτερικών.

Συλλυπητήρια τηλεγραφήματα στην οικογένεια του βασιλιά Χουσεΐν έστειλαν ο
Ρώσος πρόεδρος Μπορίς Γιέλτσιν και ο πρωθυπουργός Γεβγένι Πριμακόφ.

Τα ειλικρινή του συλλυπητήρια στον ιορδανικό λαό και την οικογένεια τού
βασιλιά Χουσεΐν εξέφρασε και ο γενικός γραμματέας του ΟΗΕ Κόφι Ανάν.

Ο Κώστας Σημίτης

Ο Πρωθυπουργός Κώστας Σημίτης, για τον θάνατο του βασιλιά της Ιορδανίας
Χουσεΐν, προέβη στην ακόλουθη δήλωση:

«Η ανθρωπότητα θρηνεί την απώλεια μιας ιστορικής φυσιογνωμίας. Ο βασιλιάς
Χουσεΐν διαδραμάτισε σημαντικό ρόλο στην περιοχή της Μέσης Ανατολής και
κατόρθωσε, στη διάρκεια της μακράς βασιλείας του, με την πολιτική του, να
εξασφαλίσει τη βιωσιμότητα του κράτους της Ιορδανίας σε μια ιδιαίτερα
ευαίσθητη και ασταθή περιοχή.

Υπέρμαχος της ειρηνικής διευθέτησης του Μεσανατολικού, αναδείχθηκε
πρωταγωνιστής στις προσπάθειες για την ειρήνη και τη σταθερότητα στη Μέση Ανατολή.

Κυβέρνησε τη χώρα του με σύνεση και υπήρξε ηγέτης με διεθνή ακτινοβολία και
μεγάλο κύρος.

Ο ελληνικός λαός συμπαρίσταται στο λαό της Ιορδανίας, αυτή την ώρα της μεγάλης
δοκιμασίας του. Εξ ονόματος του ελληνικού λαού, της κυβέρνησης και εμού
προσωπικώς εκφράζω προς τον νέο βασιλιά της Ιορδανίας Αμπντάλα τα βαθύτατα
συλλυπητήριά μου».


Χουσεΐν Μπιν Ταλάλ: Από τους πλέον δημοφιλείς ηγέτες στον χώρο της Μέσης Ανατολής

Ο Θάνατος του βασιλιά Χουσεΐν είναι ένα οδυνηρό και λυπηρό γεγονός, δήλωσε ο
Παλαιστίνιος ηγέτης Γιάσερ Αραφάτ.

Σε ανακοίνωσή του που μεταδόθηκε από το παλαιστινιακό πρακτορείο ειδήσεων
ΟΥΑΦΑ, ο Αραφάτ χαρακτηρίζει τον Χουσεΐν «γενναίο και θαρραλέο ηγέτη, σοφό
άνθρωπο και ήρωα της ειρήνης, ο οποίος υπηρέτησε και υπερασπίστηκε τις δίκαιες
υποθέσεις των αραβικών χωρών, ιδιαίτερα την παλαιστινιακή υπόθεση».

Η ανακοίνωση προσθέτει ότι η παλαιστινιακή αρχή κήρυξε τριήμερο πένθος για τον
βασιλιά Χουσεΐν «που αγωνίστηκε για να προστατεύσει τις αρχές της δημοκρατίας»
και ότι ανανεώνει την υπόσχεσή της προς την Ιορδανία και τον λαό της ότι θα
διατηρήσει τις ίδιες καλές σχέσεις όπως επί εποχής του βασιλιά Χουσεΐν.

Η γνωριμία Αραφάτ - Χουσεΐν χρονολογείται εδώ και περισσότερα από 30 χρόνια. Η
Οργάνωση για την Απελευθέρωση της Παλαιστίνης είχε την έδρα της στην Ιορδανία
τη δεκαετία του '60.

Τον ρόλο του βασιλιά Χουσεΐν στην αναζήτηση της ειρήνης στη Μέση Ανατολή εξήρε
ο Τούρκος Πρωθυπουργός Μπουλέντ Ετζεβίτ. Στην κηδεία του Ιορδανού μονάρχη την
Τουρκία θα εκπροσωπήσουν ο πρόεδρος Σουλεϊμάν Ντεμιρέλ και ο υπουργός
Εξωτερικών Ισμαήλ Τζεμ.

Χωρίς σχόλια ανακοίνωσε την είδηση του θανάτου του Ιορδανού μονάρχη και το
ιρακινό πρακτορείο ειδήσεων.


Ο Πρόεδρος της Δημοκρατίας Κωστής Στεφανόπουλος θα εκπροσωπήσει τη χώρα στην
κηδεία του Χουσεΐν.

Ο κ. Στεφανόπουλος έκανε την ακόλουθη δήλωση:

«Διερμηνεύων τα αισθήματα του ελληνικού λαού, εκφράζω τα ειλικρινή
συλλυπητήριά μου προς την οικογένεια και τον ιορδανικό λαό για την απώλεια του
βασιλέως Χουσεΐν, ο οποίος επέτυχε, κάτω από δυσχερείς συνθήκες, να καταστήσει
το κράτος του παράγοντα σταθερότητας στην περιοχή και να συμβάλει στην
προώθηση της ειρηνευτικής διαδικασίας».

* Ο πρόεδρος της Νέας Δημοκρατίας Κώστας Καραμανλής σε δήλωσή του τόνισε:

«Η απώλεια του βασιλιά της Ιορδανίας Χουσεΐν είναι τεράστια. Σημειώνεται δε
σε μια κρίσιμη καμπή της ειρηνευτικής διαδικασίας και των συνομιλιών μεταξύ
Ισραήλ και Παλαιστινίων».

* Σε ανακοίνωση του Γραφείου Τύπου του ΔΗΚΚΙ τονίζεται: «Εκφράζουμε τη θλίψη
μας προς τον λαό της Ιορδανίας για την απώλεια του βασιλιά Χουσεΐν, μιας
προσωπικότητας η συμβολή της οποίας, επί τέσσερις και πλέον δεκαετίες, υπήρξε
παράγοντας ειρήνης και σταθερότητας».

* Ο πρόεδρος της Πολιτικής Άνοιξης Αντώνης Σαμαράς τόνισε ότι «χάθηκε μια
σημαντική προσωπικότητα του παγκόσμιου πολιτικού σκηνικού».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16360N471</ED>
<ID>
ID:19911

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N47&aa=1</URL></REF>


Article

<CATEGORY>vin07</CATEGORY>

 <H5>Ο αστάθμητος παράγοντας
</H5><H2>ΠΡΟΣΩΠΑ
</H2><H2>ΒΑΣΙΛΙΑΣ ΑΜΠΝΤΑΛΑ ΤΗΣ ΙΟΡΔΑΝΙΑΣ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Με την ενθρόνισή του, χθες στο Αμμάν, ο βασιλιάς Αμπντάλα της Ιορδανίας έγινε
ο σημαντικότερος άγνωστος στην περίπλοκη μεσανατολική εξίσωση.

Βασιλιάς Αμπντάλα. Μερικοί πιστεύουν ότι ο «κρυφός άσος» του είναι οι ΗΠΑ

Ο Αμπντάλα γιόρτασε τα 37α γενέθλιά του στις 30 Ιανουαρίου, λίγες μόνο μέρες
πριν ενθρονιστεί, και οι αναλυτές συμφωνούν ότι τα πράγματα δεν θα είναι
εύκολα γι' αυτόν. Είναι αδοκίμαστος στην πολιτική και οι φίλοι του λένε πως
ουδέποτε είχε πιστέψει ότι θα γινόταν βασιλιάς. Ορισμένοι είναι έτοιμοι να τον
ξεγράψουν εξαρχής: μπορεί, λένε, να κληρονόμησε το πάθος του πατέρα του για τα
γρήγορα αυτοκίνητα και τις ωραίες γυναίκες, αλλά όχι και την πολιτική
οξυδέρκειά του. Δεν μιλάει ούτε καν καλά αραβικά, προσθέτουν: η μητρική του
γλώσσα είναι τα αγγλικά (η μητέρα του είναι η Βρετανίδα Τόνι Γκάρντινερ που
έγινε βασίλισσα Μόνα όταν παντρεύτηκε τον βασιλιά Χουσεΐν) και τα χρόνια που
έζησε ανάμεσα στους Βεδουΐνους της φρουράς του πατέρα του τον έκαναν να μιλάει
τα αραβικά με έντονη βεδουΐνικη προφορά.

Ο Αμπντάλα πέρασε τα πρώτα χρόνια της ζωής του ανάμεσα στην Ιορδανία και το
Σάρρεϊ της Βρετανίας, όπου μαθήτευσε σε αγγλικό σχολείο. Στη συνέχεια σπούδασε
στη στρατιωτική Ακαδημία του Σάντχερστ, διεθνείς σχέσεις στην Οξφόρδη, καθώς
και στο Πανεπιστήμιο Τζωρτζτάουν στην Ουάσιγκτον. Το 1984 επέστρεψε στην
Ιορδανία για να ακολουθήσει στρατιωτική σταδιοδρομία. Το 1996 κατέστειλε τις
ταραχές που ξέσπασαν όταν αυξήθηκε η τιμή του ψωμιού και πέρυσι εξουδετέρωσε
μια συμμορία Ιρακινών δολοφόνων στο Αμμάν. Από το 1997 είναι επικεφαλής των
επίλεκτων ειδικών δυνάμεων, 20.000 ανδρών φανατικά πιστών στη Χασεμιτική δυναστεία.

Ο Αμπντάλα νυμφεύθηκε το 1993 την Ράνια Γιασίν, μια νεαρή Παλαιστίνια από την
κατεχόμενη Δυτική Όχθη. Απέκτησαν δύο παιδιά, τον Χουσεΐν και την Ιμάν, και ο
γάμος αυτός θεωρείται σημαντικό πλεονέκτημα για τον Αμπντάλα, αφού το 60% των
Ιορδανών είναι Παλαιστίνιοι. Στα πλεονεκτήματά του είναι ακόμη η φιλία του με
συνομηλίκους του πρίγκιπες των κρατών του Κόλπου, ενώ λέγεται πως έχει καλές
σχέσεις με τον Σεΐφ, γιο του Μουαμάρ Καντάφι, και με τον Ουντάι, γιο του
Σαντάμ Χουσεΐν. Μερικοί τον θεωρούν ευνοούμενο των Αμερικανών: ο πατέρας του
επέστρεψε άρρωστος από τις ΗΠΑ ειδικά για να τον ορίσει διάδοχό του και η
Αμερικανίδα υπουργός Εξωτερικών Μαντλίν Ολμπράιτ έσπευσε να τον επισκεφθεί για
να του εκφράσει την υποστήριξη της χώρας της. «Ο κρυφός άσος του πρέπει να
είναι οι ΗΠΑ», λέει ένας Ιορδανός τραπεζίτης. «Θα διασφαλίσουν ότι η χώρα δεν
θα διαλυθεί». 
Αρκετοί όμως φοβούνται ότι η έλλειψη πολιτικής πείρας και η στρατιωτική
παιδεία του Αμπντάλα θα τον οδηγήσουν να επιζητήσει πειθαρχία και υπακοή
μάλλον, παρά διάλογο και συναίνεση. Κι αυτό μπορεί να αποδειχθεί μοιραίο σε
μια χώρα με ισχυρό ισλαμιστικό στοιχείο και ανεργία 30% ως 40%.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16360N481</ED>
<ID>
ID:19912

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N48&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Συλλέκτης παιχνιδιών
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Παιχνίδια ρομαντικά, παιχνίδια πολεμικά, παιχνίδια πονηρά, παιχνίδια
απαγορευμένα. Παιχνίδια για παιδιά, παιχνίδια για μεγάλους, παιχνίδια για
διανοούμενους. Κι ένας συλλέκτης, να τα μαζεύει, να τα ξεσκονίζει και να τα
σώζει από τη λήθη.

Ανέμελο παιχνίδι. Στις μέρες μας παίζουμε λιγότερο απ' όσο την εποχή του
Καζανόβα (σκίτσο της Xenia Chris)

Ο Αντόνιο Γκράμσι είχε υποστηρίξει σε ένα άρθρο του ότι η χαρτοπαιξία
χαρακτηρίζει κοινωνίες οικονομικά, πολιτικά και πνευματικά καθυστερημένες. Ο
αγιατολάχ Χομεϊνί είχε απαγορεύσει το σκάκι. Ο Άγιος Βερναρδίνος της Σιένας
έκαιγε δημοσίως τις τράπουλες. Ο Τζαμπάολο Ντοσένα, αντίθετα, έχει περάσει τα
τριάντα τελευταία χρόνια της ζωής του συγκεντρώνοντας παιχνίδια, χιλιάδες
παιχνίδια, κάθε λογής παιχνίδια απ' όλα τα μέρη της γης. Μια εποχή είχε μια
σχετική στήλη σε μια ιταλική εφημερίδα και λάμβανε περισσότερες επιστολές απ'
όσες όλοι οι άλλοι δημοσιογράφοι μαζί. Οι αναγνώστες έστελναν πληροφορίες,
μαρτυρίες, εμπειρίες, καλαμπούρια. Τον καρπό των προσπαθειών του, μια τρίτομη
«Εγκυκλοπαίδεια των Παιχνιδιών» που μόλις κυκλοφόρησε από τις εκδόσεις Utet, ο
Ντοσένα τον χρωστάει έτσι και σ' αυτούς. Κυρίως σ' αυτούς.

Παιχνίδια έπαιζαν ανέκαθεν όλοι οι λαοί. Η ιστορία, λέει ο 70χρονος συγγραφέας
στη «Ρεπούμπλικα», αναφέρει μόνο μια εξαίρεση: ορισμένες φυλές αβοριγίνων της
Αυστραλίας. Μα σύντομα θα αποκαλυφθεί ότι κι εκείνοι είχαν τα παιχνίδια τους,
μόνο που τα έκρυβαν προσεκτικά από τους ιεραπόστολους όταν οι τελευταίοι
έφταναν στη γη τους για να τους προσηλυτίσουν. Το κακό με τα περισσότερα απ'
αυτά τα παιχνίδια είναι ότι κινδυνεύουν να εκλείψουν. Στις μέρες μας, οι
οικογένειες με πολλά παιδιά σπανίζουν και οι μοναχογιοί και μοναχοκόρες
παίζουν πια μόνοι τους στο σπίτι. Τα ομαδικά παιχνίδια στους δρόμους και τις
αυλές αποκτούν σιγά-σιγά μουσειακό χαρακτήρα.

Κατά περίεργο τρόπο, για τα παιχνίδια αδιαφορούν και οι περισσότεροι
διανοούμενοι. Εκτός βέβαια από τα λογοπαίγνια, που δεν άφηναν ποτέ
ασυγκίνητους τους ποιητές και τους συγγραφείς. Αρκεί η μετακίνηση ενός
γράμματος σε μια λέξη για να αλλάξει εντελώς νόημα και να δημιουργηθούν
εντυπώσεις περίεργες, κωμικές, ανατρεπτικές. Ο Δάντης ήταν άφθαστος σε τέτοια
τεχνάσματα. Ιστορικός έχει μείνει ο γρίφος που δημοσίευσε το 1986 ο Πρίμο Λέβι
στη «Στάμπα», ενώ είναι γνωστό το ενδιαφέρον και του Ίταλο Καλβίνο για τον
ρόλο του λογοπαίγνιου στη λογοτεχνία. 
Ο τελευταίος, μαζί με τον Ραιμόν Καινώ, τον Ζωρζ Περέκ και άλλους συγγραφείς
της εποχής, είχαν άλλωστε ιδρύσει το 1960 στο Παρίσι το Εργαστήριο Δυνητικής
Λογοτεχνίας σε μια προσπάθεια να εφαρμόσουν στη λογοτεχνική δημιουργία τις
τεχνικές των αντιμεταθέσεων και της συνδυαστικής ανάλυσης. Όμως ο λόγος που ο
Ντοσένα χαρακτηρίζει στην εισαγωγή το βιβλίο του «εν μέρει τολμηρό» δεν είναι
τόσο τα λογοπαίγνια όσο κάτι παιχνίδια σαν την τυφλόμυγα του Καζανόβα. Για το
συγκεκριμένο παιχνίδι χρειάζονται τρεις παίκτες, ένας άνδρας και δύο γυναίκες.
Ο άνδρας πρέπει να αναγνωρίσει τις δύο συμπαίκτριές του δια της αφής,
ψαχουλεύοντας και μαντεύοντας. Για τον Καζανόβα η ζωή ήταν παιχνίδι: στον
αιώνα του, άλλωστε, έπαιζαν πολύ περισσότερο απ' όσο σήμερα...
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16360N482</ED>
<ID>
ID:19980

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N48&aa=2</URL></REF>


Article

<CATEGORY>vin07</CATEGORY>

 <H5>Τη μάχη...
</H5><H5>Σήμερα...
</H5><H5>Μια ψιλή βροχή...
</H5><H5></H5><H5>Το χιτλερικό...
</H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... της Αλγερίας, η Γαλλία την έχασε δύο φορές. Η δεύτερη ήταν το 1966, όταν
ανέθεσε στον Ρομπέρ Μπρεσόν να σώσει την τιμή της, στο φεστιβάλ κινηματογράφου
της Βενετίας. Εκεί, ο «Μπαλταζάρ» του Μπρεσόν πάλεψε εναντίον της
ιταλοαλγερινής παραγωγής «Η Μάχη της Αλγερίας» του Τζίλο Ποντεκόρβο. Τελικά,
νίκησε ο Ποντεκόρβο, αφού προηγουμένως οι Γάλλοι κατάφεραν να ερεθίσουν την
κριτική επιτροπή με απειλές. Ο «Μπαλταζάρ» δεν πήρε κανένα βραβείο, αφού,
φυσικά, ένας Μπρεσόν δεν άξιζε τίποτα λιγότερο από το πρώτο. Η επίσημη γαλλική
αντιπροσωπεία φρόντισε να απουσιάζει από την τελετή απονομής.

... η Γαλλία δεν είναι απούσα. Θυμάται. Δεν φοβάται να ψηλαφήσει τις σκοτεινές
γωνιές της εθνικής μνήμης, που έρχονται στο φως με το άνοιγμα των απόρρητων
αρχείων του γαλλικού στρατού για την Αλγερία. Μετά το Βισί, ο Μασί. Βέβαια, το
καθεστώς του Πετέν ήταν μια δικτατορία, ενώ τα βασανιστήρια στην Αλγερία
εφαρμόστηκαν από μια δημοκρατία. Οι γαλλικές κυβερνήσεις, είτε σοσιαλιστικές
ήταν αυτές, όπως του Γκι Μολέ, είτε γκωλικές, προτιμούσαν να κλείνουν τα μάτια
μπροστά στα συστηματικά βασανιστήρια στα οποία, όπως δείχνουν τα αρχεία, οι
αποικιακές αρχές υπέβαλλαν τους Αλγερινούς αγωνιστές από το 1949 έως το 1962.
Κάποιοι, που δεν θέλουν να θυμούνται, αφαίρεσαν σαν «αόρατο χέρι» από τα
στρατιωτικά αρχεία τις ημερήσιες διαταγές του στρατηγού Μασί, που
δικαιολογούσαν τη χρήση ηλεκτροσόκ και άλλων «μεθόδων καταναγκασμού» στις
ανακρίσεις των μελών του Απελευθερωτικού Μετώπου.

... μούσκευε τους δρόμους του Παρισιού, εκείνο το βράδυ της 17ης Οκτωβρίου
1961. Έμελλε να είναι ένα από τα πιο «σκοτεινά» στην ιστορία της Γαλλίας. Μόνο
που δεν το γνώριζαν ακόμη ούτε οι Γάλλοι ούτε κανείς από τους είκοσι χιλιάδες
Αλγερινούς που πλημμύριζαν το κέντρο της πόλης, σε μία ειρηνική διαδήλωση,
υπακούοντας στο κάλεσμα του Απελευθερωτικού Μετώπου. Η αστυνομία τους χτύπησε
με απίστευτη σκληρότητα. «Τρεις νεκροί», ήταν ο επίσημος απολογισμός, που
ανακοινώθηκε από τον Μορίς Παπόν, (φωτ.) διοικητή τότε της παρισινής
αστυνομίας. Τριάντα πέντε χρόνια αργότερα, ο Παπόν αποφάσισε να «διορθώσει»
αυτόν τον αριθμό, όταν πια είχε αρχίσει η δίκη του στο Μπορντό (για γενοκτονία
των Εβραίων στη γερμανική κατοχή, τότε που διοικούσε την πόλη). «Οι νεκροί
ήταν δεκαπέντε με είκοσι και επρόκειτο για ξεκαθάρισμα λογαριασμών μεταξύ των
Αλγερινών». Τώρα, ο ιστορικός Ζαν-Λικ Εϊνοντί έρχεται να διορθώσει τον Παπόν,
αυτόν το συνδετικό κρίκο, την «κόκκινη κλωστή» που ενώνει τη Γαλλία του Βισί
με τη Γαλλία του Μασί. «Σε εκείνη τη σφαγή, τουλάχιστον διακόσιοι Αλγερινοί
έπεσαν από τις σφαίρες των αστυνομικών ή πνίγηκαν στον Σηκουάνα, κατά διαταγή
του Παπόν».

... κράτος του Βισί και η τρομοκρατία του Μασί μοιάζουν με ανοιχτές πληγές
κάθε τόσο που η Γαλλία δοκιμάζει να αντικρύσει το ιστορικό πρόσωπό της.
Χρειάστηκε να περάσουν σχεδόν πενήντα χρόνια για να ανοίξει το «τραύμα του
Βισί», με την ελπίδα κάποτε να κλείσει οριστικά. Στο ζήτημα της Αλγερίας, δεν
έγινε παρά μόνο η αρχή. «Το αλγερινό παρελθόν της Γαλλίας πρέπει να έρθει
ολόκληρο στο φως», γράφει η «Μοντ». «Τα αρχεία, όλα τα αρχεία, να ανοίξουν.
Γιατί, να αγαπάει κανείς τη Γαλλία, να την κάνει πιο δυνατή, να χτίζει το
μέλλον της, δεν σημαίνει μόνο να θυμάται τα περασμένα μεγαλεία. Σημαίνει,
κυρίως, να θυμάται το κακό που μπορεί να κάνει κανείς εν ονόματί της».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16360N483</ED>
<ID>
ID:20026

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N48&aa=3</URL></REF>


Article

<CATEGORY>vin08</CATEGORY>

 <H5>ΕΠΙΤΟΚΙΑ ΚΑΙ ΝΕΕΣ ΑΝΤΙΚΕΙΜΕΝΙΚΕΣ ΤΙΜΕΣ ΕΞΩΘΟΥΝ ΤΟΥΣ ΕΝΔΙΑΦΕΡΟΜΕΝΟΥΣ ΣΤΙΣ ΕΦΟΡΙΕΣ
</H5><H2>Πυρετός μεταβιβάσεων
</H2>
Πυρετός μεταβιβάσεων ακινήτων επικρατεί στην αγορά, ενώ αυξημένη κίνηση
παρατηρείται στις γονικές παροχές και στις κληρονομιές με αποτέλεσμα να
εμφανίζεται μεγάλη προσέλευση στις Εφορίες για την καταβολή του φόρου.

Η σημαντική μείωση των επιτοκίων στα στεγαστικά δάνεια τον τελευταίο χρόνο
καθώς και η επικείμενη, με βάση τον νόμο, αναπροσαρμογή των αντικειμενικών
τιμών των ακινήτων από 1.1.2000, έχουν αυξήσει σημαντικά τις αγοραπωλησίες
ακινήτων σε μία προσπάθεια των υποψήφιων αγοραστών να επωφεληθούν από το φτηνό
κόστος του χρήματος και να γλιτώσουν την επιπλέον φορολογική επιβάρυνση που θα
έχουν αν κάνουν την αγορά το επόμενο έτος.

Το κίνητρο

Μάλιστα, όπως λένε στελέχη από τις κατά τόπους Εφορίες, η νέα αύξηση των
αντικειμενικών τιμών των ακινήτων από το 2000 είναι η κύρια αιτία και για την
αύξηση των κληρονομιών και των γονικών παροχών. Σημειώνεται ότι για τις δύο
αυτές πράξεις, το κίνητρο επίσπευσης των διαδικασιών από τα νοικοκυριά είναι
μεγαλύτερο, καθώς η φορολογική επιβάρυνση θα είναι αρκετά υψηλότερη από ό,τι
στις μεταβιβάσεις.

Την αυξημένη κίνηση για μεταβιβάσεις, γονικές παροχές και κληρονομιές δείχνουν
τα ίδια τα στοιχεία από τις Εφορίες. Ειδικότερα, «ΤΑ ΝΕΑ» επισκέφθηκαν
τέσσερις Εφορίες στην περιοχή της Αττικής, τις ΔΟΥ Ι' και Δ' Αθηνών, καθώς και
τις ΔΟΥ Αγίας Παρασκευής και Ηλιούπολης, και προέκυψε ότι συνολικά σ' αυτές,
οι μεταβιβάσεις ακινήτων τον Ιανουάριο του 1999 αυξήθηκαν κατά 71% σε σχέση με
τον αντίστοιχο μήνα πέρυσι. Το ίδιο διάστημα, οι γονικές παροχές αυξήθηκαν
16,6% και οι κληρονομιές κατά 14%.

Ανάλογη εικόνα παρουσιάζεται και σε άλλες μεγάλες Εφορίες της χώρας, λένε τα
αρμόδια στελέχη τα οποία προβλέπουν ότι όσο θα πλησιάζει το 2000 θα αυξάνονται
οι μεταβιβάσεις και οι άλλες πράξεις στα ακίνητα όχι μόνο λόγω της αύξησης των
αντικειμενικών τιμών, αλλά και γιατί εκτιμάται ότι θα συνεχιστεί η πτωτική
πορεία των επιτοκίων στο επόμενο διάστημα, γεγονός που θα οδηγήσει σε ακόμη
περισσότερες αγοραπωλησίες.

Το προηγούμενο του '97

Υπενθυμίζεται ότι μεγάλη προσέλευση, ακόμη και ουρές, είχε παρατηρηθεί στις
Εφορίες για κληρονομικές, γονικές παροχές και μεταβιβάσεις και τους
τελευταίους μήνες του 1997 εν όψει της αναμενόμενης, τότε, αύξησης από
1.1.1998 των αντικειμενικών τιμών των ακινήτων. Μάλιστα το υπουργείο
Οικονομικών είχε αναγκαστεί τότε να δώσει παράταση για να αντιμετωπιστεί η
κατάσταση και να μην επιβαρυνθούν οι φορολογούμενοι με επιπλέον φόρο.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16360N491</ED>
<ID>
ID:19925

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N49&aa=1</URL></REF>


Article

<CATEGORY>vin08</CATEGORY>

 <H2>Πόσο θα αυξηθούν οι αντικειμενικές
</H2>
Όσον αφορά τη νέα αύξηση των αντικειμενικών αξιών, σύμφωνα με πληροφορίες έχει
ξεκινήσει η προετοιμασία των αρμόδιων κατά τόπους επιτροπών, οι οποίες
εξετάζουν την εξέλιξη των αγοραίων τιμών μέσα τη διετία και με βάση τα
συμπεράσματά τους θα υποβάλουν τις προτάσεις τους στο υπουργείο για το ύψος
των αυξήσεων στις αντικειμενικές αξίες. Εκτιμάται ότι τα πορίσματα αυτά θα
αρχίσουν να υποβάλλονται από τα μέσα του καλοκαιριού. Σημειώνεται ότι η
πολιτική του υπουργείου Οικονομικών για τις αυξήσεις κινείται με βάση την αρχή
οι αντικειμενικές αξίες να υπολείπονται κατά 30% περίπου από τις αγοραίες.

Σύμφωνα με πληροφορίες, στο υπουργείο εξετάζεται να αυξηθούν από 1.1.2000 όχι
μόνο οι τιμές στις περιοχές στις οποίες συμπληρώνεται διετία από την
προηγούμενη αύξηση (δηλαδή σε αυτές που οι τιμές αυξήθηκαν από 1.1.1998), αλλά
και σε όσες η αύξηση έγινε αργότερα και δεν κλείνουν διετία. Η πρόθεση είναι
σε αυτές τις περιοχές η αύξηση να είναι αναλογικά μικρότερη. Το δικαίωμα αυτό
το δίνει ο νόμος, ο οποίος ορίζει ότι οι αναπροσαρμογές των τιμών στις
περιοχές όπου ισχύει το αντικειμενικό σύστημα προσδιορισμού θα γίνονται μέσα
σε δύο χρόνια.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16360N492</ED>
<ID>
ID:19986

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N49&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η άλλη, η καλύτερη όψη
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Εύκολο, όταν γύρω σας τόσα και τόσα φαίνεται να αντιστρέφονται ή να
καταρρέουν, να χάνει κανείς το μέτρο και να σκοτίζει την προοπτική.

Πολλά συμβαίνουν καθημερινώς που προκαλούν ζημιά, αηδία, απόγνωση. Από τις
συμπεριφορές στο σχολείο και έξω απ' αυτό, τις συνδικαλιστικές υποκρισίες, την
απαιδευσία, την ανεπάρκεια των κοσμητόρων της γνώσης· από την πνιγερή
γραφειοκρατία ως το όνειδος των υπηρεσιών υγείας· από την καταισχύνη ως την
μιζέρια, και από την σύγχυση... ως την σύγχυση.

Και όμως. Είναι λάθος προοπτικής να στέκεται κανείς σ' αυτήν μόνο την όψη
του... νομίσματος της κοινωνίας μας.

Είναι και η άλλη όψη, δυναμική, ουσιαστική και καλύπτει ολόκληρο τον βίο μας.
Από την οικονομία ως τον πολιτισμό και από τις τέχνες ως την τεχνολογία, το
καθρέπτισμα αυτής της άλλης πραγματικότητας το βρίσκετε, από τη μία άκρη της
Ελλάδος ως την άλλη, όσο κι αν η Πολιτεία έχει παραδοσιακά παραμελήσει αυτό
τον εκτός Αθηνών τόπο. Η οικονομία έχει χίλια δυο προβλήματα. Ένα όμως κομμάτι
της από τον ιδιωτικό τομέα λειτουργεί σε υψηλά επίπεδα, στα χέρια σύγχρονων,
νέων, διαχειριστών, managers και προγραμματιστών που θα μπορούσαν να σταθούν
οπουδήποτε στην Ευρώπη. 
Το ίδιο, για δυο-τρεις τράπεζες, εκσυγχρονιστικούς βραχίονες της οικονομίας· ή
κάπου στον εκδοτικό κλάδο. Το ίδιο περίπου, πέραν της οικονομίας και της
παραγωγής, στο βιβλίο, την ποίηση, τις τέχνες, την έρευνα, στους λίγους νέους
διαπρεπείς λαμπρούς επιστήμονες.

Αυτοί όλοι βάζουν και θα στηρίξουν την Ελλάδα στην ΟΝΕ και απ' αυτούς και
άλλους θα στηριχθεί η οικονομική και κοινωνική ανάκαμψη... όταν αρχίσει.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16360N493</ED>
<ID>
ID:20051

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N49&aa=3</URL></REF>


Article

<CATEGORY>vin08</CATEGORY>

 <H2>Γ. Στουρνάρας: Δεν εφησυχάζουμε για την ΟΝΕ </H2>
ΣΕΛ.50
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16360N494</ED>
<ID>
ID:20059

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N49&aa=4</URL></REF>


Article

<CATEGORY>vin08</CATEGORY>

 <H5>ΠΛΗΘΩΡΙΣΜΟΣ - ΕΠΙΤΟΚΙΑ ΤΑ ΚΡΙΣΙΜΑ ΜΕΓΕΘΗ
</H5><H2>Καμπανάκι για την ΟΝΕ
</H2>
<AUTHOR>ΚΩΣΤΑΣ ΑΝΤΩΝΑΚΟΣ</AUTHOR>

Σε εγρήγορση βρίσκεται το οικονομικό επιτελείο για να αντιμετωπίσει τους
κινδύνους που ελλοχεύουν στην πορεία προς την ΟΝΕ και οι οποίοι εστιάζονται σε
δύο κρίσιμα μεγέθη: τον πληθωρισμό και τα επιτόκια.

Γιάννης Στουρνάρας, πρόεδρος του Συμβουλίου Οικονομικών Εμπειρογνωμόνων:
«Τίποτε δεν είναι δεδομένο όσον αφορά την ΟΝΕ και δεν δικαιολογείται κανένας
εφησυχασμός - καθώς μάλιστα η διεθνής κρίση δεν έχει περάσει»

Δίνοντας το στίγμα των ανησυχιών του υπουργείου Εθνικής Οικονομίας για τις
παγίδες στον δρόμο προς την ΟΝΕ, ο πρόεδρος του Συμβουλίου Οικονομικών
Εμπειρογνωμόνων Γ. Στουρνάρας δήλωσε στα «ΝΕΑ» ότι η αποκλιμάκωση του
πληθωρισμού απειλείται από μια σειρά εξωγενείς και ενδογενείς παράγοντες, ενώ
πάντα υπάρχει κίνδυνος να ξεσπάσει μια νέα διεθνής κρίση με παρενέργειες στο
σύνολο της οικονομίας.

Οι κίνδυνοι

Οι κίνδυνοι που παραμονεύουν στη διαδρομή προς την εκπλήρωση του κριτηρίου της
ΟΝΕ για τον πληθωρισμό είναι οι εξής:

* Να αυξηθούν οι διεθνείς τιμές των υγρών καυσίμων και να διαμορφωθούν σε
επίπεδα υψηλότερα από τις προβλέψεις του προϋπολογισμού, οπότε θα υπάρξουν
πιέσεις στον πληθωρισμό.

* Οι θετικές επιπτώσεις στον πληθωρισμό από τα μέτρα για τη μείωση των ειδικών
φόρων κατανάλωσης στα καύσιμα θα εξαντληθούν τον Σεπτέμβριο του 1999. Είναι
χαρακτηριστική η επισήμανση αρμόδιου παράγοντα του υπουργείου Εθνικής
Οικονομίας ότι «το τρίμηνο Οκτωβρίου-Δεκεμβρίου θα είναι το πιο δύσκολο και
κρίσιμο για την επίτευξη του στόχου για πληθωρισμό 2% στο τέλος του 1999».

* Η αισθητή πτώση του πληθωρισμού που παρουσιάζεται στις χώρες της Ευρωπαϊκής
Ένωσης «χαμηλώνει ακόμα περισσότερο τον πήχυ» για τη χώρα μας, δημιουργώντας
πρόσθετα εμπόδια στην εκπλήρωση του κριτηρίου της ΟΝΕ. Σύμφωνα με τα στοιχεία
της Eurostat, τον Δεκέμβριο ο πληθωρισμός στη Γερμανία έπεσε στο 0,4%, στη
Φινλανδία στο 0,3%, στην Αυστρία στο 0,5% και στο Βέλγιο στο 0,7%, όταν την
ίδια περίοδο στη χώρα μας ο εναρμονισμένος πληθωρισμός ήταν στο 3,7%.

* Η καλλιέργεια κλίματος υπερβολικής ευφορίας για την ένταξη της χώρας στην
ΟΝΕ δημιουργεί προσδοκίες για χαλάρωση της οικονομικής πολιτικής.

Οι πρόωροι πανηγυρισμοί για την ένταξή μας στην ΟΝΕ είναι επικίνδυνοι, τονίζει
ο κ. Στουρνάρας και σημειώνει πως «τίποτα δεν είναι δεδομένο όσον αφορά την
ΟΝΕ και δεν δικαιολογείται κανένας εφησυχασμός, πόσο μάλλον που η διεθνής
κρίση δεν έχει περάσει». 
Και ο υπουργός

Το οικονομικό επιτελείο φοβάται την εκδήλωση μιας νέας ισχυρής διεθνούς
χρηματιστηριακής και νομισματικής κρίσης, καθώς κάτι τέτοιο θα επηρεάσει
αρνητικά την εγχώρια αγορά ομολόγων, προκαλώντας πιέσεις στη δραχμή και άνοδο
των επιτοκίων. Δεν είναι τυχαίο ότι ο υπουργός Εθνικής Οικονομίας Γ.
Παπαντωνίου τον τελευταίο καιρό «κρούει τον κώδωνα του κινδύνου» για την
οικονομία χρησιμοποιώντας τη στερεότυπη έκφραση «τίποτα δεν έχει ακόμα
κερδηθεί όσον αφορά την ένταξη στην ΟΝΕ και οι κίνδυνοι δεν έχουν εξαλειφθεί».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16360N501</ED>
<ID>
ID:19926

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N50&aa=1</URL></REF>


Article

<CATEGORY>vin08</CATEGORY>

 <H2>Αναπτυξιακές επενδύσεις με... πλαστά τιμολόγια!
</H2>
Φοροδιαφυγή με πλαστά και εικονικά τιμολόγια αξίας πάνω από 1,5 δισ. δρχ.
εντόπισε το Σώμα Δίωξης Οικονομικού Εγκλήματος στον χώρο των επιχειρήσεων που
εισπράττουν επιδοτήσεις από το Δημόσιο για πραγματοποίηση επενδύσεων.

Σύμφωνα με πληροφορίες, από ελέγχους που διενήργησε το ΣΔΟΕ προέκυψε ότι 20
επιχειρήσεις χρησιμοποίησαν πλαστά και εικονικά τιμολόγια για να διογκώσουν
την αξία της επένδυσης και έτσι να λάβουν μεγαλύτερες επιδοτήσεις με βάση τα
κίνητρα του αναπτυξιακού νόμου.

Από τα στοιχεία που έχει συγκεντρώσει μέχρι στιγμής το ΣΔΟΕ, υπολογίζεται ότι
η αξία των πλαστών και εικονικών τιμολογίων που υποβλήθηκαν από τις
επιχειρήσεις για την ένταξή τους στον αναπτυξιακό νόμο είναι πάνω από 1,5 δισ.
δρχ. Παράλληλα, διαπιστώθηκε ότι σε αρκετές περιπτώσεις υπήρξαν
υπερτιμολογήσεις όσον αφορά το κόστος του επενδυτικού προγράμματος.

Οι επιχειρήσεις αυτές απειλούνται με τσουχτερά πρόστιμα και ποινικές κυρώσεις,
ενώ θα ληφθούν εναντίον τους και διοικητικά μέτρα, όπως διαγραφή τους από τα
αναπτυξιακά προγράμματα και επιστροφή στο Δημόσιο του ποσού της επιδότησης που
έλαβαν για την υλοποίηση των επενδυτικών σχεδίων τους.

Σύμφωνα με το σχέδιο δράσης του ΣΔΟΕ, οι έλεγχοι στον τομέα των κρατικών
επιδοτήσεων για ιδιωτικές επενδύσεις θα ενταθούν τους επόμενους μήνες και θα
επεκταθούν στα τεχνικά έργα που χρηματοδοτούνται από το ταμείο συνοχής ή τα
διαρθρωτικά ταμεία της Ευρωπαϊκής Ένωσης, προκειμένου να εντοπισθούν
περιπτώσεις ατασθαλιών με τα κοινοτικά κονδύλια.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16360N502</ED>
<ID>
ID:19987

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N50&aa=2</URL></REF>


Article

<CATEGORY>vin08</CATEGORY>

 <H2></H2><H2>Τρεις ελληνικές προσφορές υποβάλλονται σήμερα για τη Ιονική
</H2>
Λήγει σήμερα η προθεσμία για την υποβολή των μη δεσμευτικών προσφορών από τους
υποψήφιους αγοραστές του 51% της Ιονικής Τράπεζας.

Οι προσφορές θα υποβληθούν από τους ενδιαφερόμενους στον οίκο JP Morgan, ο
οποίος είναι ο σύμβουλος για την πώληση του πακέτου μετοχών της Ιονικής.

Σύμφωνα με το επικρατέστερο σενάριο, προβλέπεται να υποβληθούν τουλάχιστον 3
προσφορές από τις αντίστοιχες ελληνικές τράπεζες που έχουν ήδη εκδηλώσει
επίσημα το ενδιαφέρον τους, δηλαδή τον Όμιλο της Τράπεζας Πίστεως, τον Όμιλο
Λάτση και τον Όμιλο Σάλλα. Δεν αποκλείεται ωστόσο να εμφανιστεί και τέταρτη ή
και πέμπτη προσφορά, από το εξωτερικό, καθώς φήμες φέρνουν ξένους τραπεζικούς
ομίλους να έχουν εκδηλώσει ενδιαφέρον για την Ιονική Τράπεζα. Ανάμεσα σ'
αυτούς συγκαταλέγεται και η ΑΒΝ AMRO.

Σημειώνεται ότι οι προσφορές που θα υποβληθούν σήμερα, δεν θα γίνουν επίσημα
γνωστές. Με βάση αυτές, η JP Morgan θα καταρτίσει μια μικρότερη λίστα με τις
επικρατέστερες και θα προχωρήσει στο τέλος της εβδομάδας σε δημοσιοποίηση νέας
προκήρυξης υποβολής δεσμευτικών προσφορών από αυτούς που θα συμμετέχουν στη
λίστα. Οι νέες προσφορές που θα υποβληθούν θα είναι καθοριστικές για το ποιος
από τους μνηστήρες θα απαιτήσει 51% της Ιονικής. Με τους ενδιαφερόμενους που
θα περιληφθούν στη μικρή λίστα θα γίνουν διαπραγματεύσεις και θα προσδιορισθεί
σ' αυτούς το ελάχιστο αποδεκτό τίμημα που πρέπει να υποβάλουν για να
απαιτήσουν τελικά τον έλεγχο της Ιονικής.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16360N503</ED>
<ID>
ID:20033

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N50&aa=3</URL></REF>


Article

<CATEGORY>vin08</CATEGORY>

 <H5>Ο ΔΙΕΥΘΥΝΩΝ ΣΥΜΒΟΥΛΟΣ ΤΗΣ EUROBANK ΑΠΟΚΑΛΥΠΤΕΙ ΤΑ ΣΧΕΔΙΑ ΤΟΥ
</H5><H5>Στο 2%-3% θα πέσει το επιτόκιο των καταθέσεων ταμιευτηρίου
</H5><H5>Το παλαιό «Κινγκ Τζωρτζ» μπορεί να μη γίνει ξανά ξενοδοχείο...
</H5><H2>ΝΙΚΟΣ ΝΑΝΟΠΟΥΛΟΣ
</H2><H2>Ανοιχτό το ενδεχόμενο και άλλων εξαγορών
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΘΑ ΜΠΟΡΟΥΣΕ να χαρακτηρισθεί και ως τραπεζίτης της χρονιάς που πέρασε,
καθώς οι κινήσεις του ομίλου στον οποίο προΐσταται άλλαξαν τα δεδομένα στην
τραπεζική αγορά και πυροδότησαν τις διαδικασίες αλλαγής σε όλο το ελληνικό
τραπεζικό τοπίο. Ο κ. Νίκος Νανόπουλος, ο 47χρονος διευθύνων σύμβουλος της
Eurobank, μπορεί να διεκδικήσει τον τίτλο του τραπεζίτη που έχει κάνει τις
περισσότερες εξαγορές τραπεζών στο ελληνικό τραπεζικό σύστημα. Ήδη, μέσα σε
λιγότερο από πέντε χρόνια, έχει βάλει την υπογραφή του σε πέντε εξαγορές είτε
ολόκληρων τραπεζών είτε πακέτου μετοχών που να εξασφαλίζουν ισχυρή παρουσία
στο μετοχικό κεφάλαιο πιστωτικών ιδρυμάτων. Και απ' ό,τι φαίνεται δεν θα
σταματήσει, καθώς η Ιονική Τράπεζα είναι ο επόμενος στόχος αυτής της
συλλογικής προσπάθειας, όπως τη χαρακτηρίζει ο ίδιος. Ο ίδιος θεωρεί ότι η
συλλογικότητα ήταν το «κλειδί» για την ανάπτυξη της τράπεζας. Αν και θέλει να
κρατήσει κλειστά τα χαρτιά του εν τούτοις στην ερώτηση για τη συμμετοχή του
Ομίλου Λάτση στη διαδικασία πώλησης του 51% της Ιονικής απαντά: «Θα
παρακολουθούμε τις διαδικασίες και θα συνεργασθούμε με την Τράπεζα Εργασίας».

Νίκος Νανόπουλος. Η συνεργασία με την Ντόιτσεμπανκ φέρνει τον Έλληνα πελάτη
της Γιούρομπανκ στην ίδια θέση με τον Γερμανό ή τον Άγγλο συναλλασσόμενο

Οταν ερωτάται ο κ. Ν. Νανόπουλος για το τι λείπει τώρα από την Eurobank για να
φθάσει στους στόχους της, ουσιαστικά με την απάντησή του αφήνει ανοικτό το
ενδεχόμενο ο όμιλος να προχωρήσει και σε άλλες εξαγορές. «Από την Eurobank
λείπει ακόμα μεγαλύτερο μερίδιο αγοράς παρά το γεγονός ότι το ήδη υπάρχον
διευρύνεται συνεχώς. Σκεφθείτε ότι το 1998 αυξήσαμε το μερίδιο στα δάνεια κατά 70%».

Μάλιστα, όταν ερωτάται για το πώς θα αγγίξει αυτό το μερίδιο, μιλάει για «την
αυτόνομη ανάπτυξη», ενώ δεν αποκλείει και τις εξαγορές. Στην ερώτηση αν
υπάρχει ενδεχόμενο να ενδιαφέρονται για εξαγορά και άλλων τραπεζών, εκτός της
Ιονικής, επισημαίνει: 
«Έχουμε ήδη ένα σημαντικό δίκτυο και υποδομή. Από εκεί και πέρα μπορούμε να
γίνουμε ακόμα πιο επιλεκτικοί, αλλά τίποτε δεν μπορεί να αποκλείεται προκαταβολικά».

Ο ρόλος της Ντόιτσεμπανκ

Πάντως, κλειδί για την ανάπτυξη της Eurobank φαίνεται να είναι η συνεργασία
της με την Deutche, η οποία ως γνωστόν κατέχει πλέον το 10% του μετοχικού
κεφαλαίου της ελληνικής τράπεζας. Σε ερώτηση εξάλλου για τα σχέδια των δύο
συνεταίρων, με ένα αχνό χαμόγελο περιγράφει τις δυνατότητες της συνεργασίας αυτής.

«Πρόκειται για έναν στρατηγικό σύμμαχο με πολλές δυνατότητες συνεργασίας σε
παγκόσμιο επίπεδο. Με τον σύμμαχο αυτό μπορεί να υπάρξει συνεργασία σε όλη την
γκάμα των τραπεζικών προϊόντων». Ήδη σε αρκετούς τομείς, όπως π.χ. στα
αμοιβαία κεφάλαια, συζητάμε για μία συνεργασία που στηρίζεται στην πώληση
προϊόντων μέσω των ήδη υφισταμένων δικτύων». Και συμπληρώνει επισημαίνοντας
ότι «ο καθοριστικός ρόλος της Deutche είναι ότι μπορεί να συμβάλλει ώστε ο
Έλληνας επενδυτής να εθιστεί στην προοπτική ότι οι επιλογές του ξεπερνούν
πλέον τα στενά πλαίσια ενός νομίσματος που αντιπροσωπεύει μια οικονομία δέκα
εκατ. ανθρώπων. Με ένα μικρό κόστος και με τη μέγιστη δυνατή ασφάλεια που
προσφέρει η πείρα διαχείρισης των δύο ομίλων, θα μπορεί να εμπιστευτεί τις
αποταμιεύσεις του εκεί που ήδη το κάνουν ο Γερμανός, ο Άγγλος και οι άλλοι
Ευρωπαίοι συμπολίτες τους».

24 ώρες το 24ωρο

Προχωρεί μάλιστα ένα βήμα παραπέρα για τα περιθώρια συνεργασίας της Eurobank
και της Deutche: 
«Αν έχετε πάει σε τράπεζα στη Γερμανία ή αν έχετε κάνει τραπεζικές συναλλαγές,
θα έχετε διαπιστώσει ότι ο κάθε πελάτης έχει πρόσβαση στο σύνολο σχεδόν των
υπηρεσιών 24 ώρες το 24ωρο και επτά ημέρες την εβδομάδα. Εμείς κάναμε αυτή τη
διαπίστωση πριν από δύο χρόνια και το προσφέραμε ήδη στους πελάτες μας. Όμως
και η Deutche έχει προχωρήσει στην εφαρμογή της τραπεζικής τεχνολογίας. Το
"πάντρεμα" αυτό θα μας βοηθήσει στο να φθάσουμε και εμείς πιο γρήγορα στον
στόχο μας, που είναι ο πελάτης να περιορίσει στο ελάχιστο τον χρόνο
εξυπηρέτησής του».

Οι βλέψεις της Eurobank έχουν και βαλκανικό προσανατολισμό. «Μετά τη Βουλγαρία
και την εξαγορά της Post Bnak θα κοιτάξουμε και προς τις άλλες βαλκανικές
χώρες», λέει χαρακτηριστικά ο κ. Νίκος Νανόπουλος. Όταν ερωτάται με ποιο τρόπο
θα γίνει αυτό, αφήνει ανοικτό το ενδεχόμενο εξαγορών. «Η επέκταση μπορεί να
γίνει είτε με εξαγορές είτε με την ίδρυση υποκαταστημάτων», λέει χαρακτηριστικά.


ΟΠΩΣ ΚΑΙ οι άλλοι επικεφαλής των ευρωπαϊκών τραπεζών, ο κ. Νανόπουλος θεωρεί
ότι μέσα σε ενάμιση χρόνο θα αλλάξει όλο το τοπίο στην τραπεζική αγορά, στην
οποία ο ανταγωνισμός θα εντοπίζεται κυρίως στα δάνεια, στην ποιότητα και στην
ταχύτητα εξυπηρέτησης. Ένα από τα χαρακτηριστικά των αλλαγών θα είναι και η
δραστική μείωση των επιτοκίων στις καταθέσεις, αλλά και η γενικότερη πτωτική
πορεία των επιτοκίων. Όταν μάλιστα ζητείται από τον κ. Νανόπουλο να κάνει
πρόβλεψη για την εξέλιξη των επιτοκίων στο διάστημα των δύο χρόνων που
έρχονται είναι σαφής: «Θα κινηθούν έντονα πτωτικά. Το επιτόκιο στο ταμιευτήριο
θα πέσει στο 2%-3% από 8% που είναι σήμερα. Την ίδια στιγμή ο καταναλωτής δεν
θα δανείζεται με πολύ χαμηλότερα επιτόκια από τα σημερινά, τα οποία άλλωστε
είναι ανταγωνιστικά αυτών που ισχύουν στην Αγγλία, στη Γερμανία και στις άλλες
χώρες της Ευρωπαϊκής Ένωσης», λέει χαρακτηριστικά.

Για την στεγαστική πίστη πιστεύει ότι τα επιτόκια που έχουν διαμορφωθεί
ανταποκρίνονται στα δεδομένα της ΟΝΕ. «Ήδη, προεξοφλώντας την ένταξη στην ΟΝΕ
προσφέρουμε ανάλογα επιτόκια. Και αυτό ισχύει ακόμη και για τους παλαιούς
δανειολήπτες ­ ανεξαρτήτως τράπεζας ­ με το πρόγραμμα αναχρηματοδότησης σε
ευρώ, το οποίο μπορεί να τους προσφέρει οφέλη μέχρι και 15 ποσοστιαίες μονάδες».

Όμως, όταν ερωτάται αν η πολιτική αυτή των επιτοκίων στα στεγαστικά υποδηλώνει
σιγουριά για την ένταξη της χώρας στην ΟΝΕ, ο κ. Νανόπουλος είναι λακωνικός:
«Έχουμε επενδύσει ένα δισ. δολάρια στην ελληνική αγορά. Αυτό από μόνο του
αποτελεί την καλύτερη απόδειξη για την εμπιστοσύνη στην πορεία και τις
προοπτικές της ελληνικής οικονομίας».


ΟΤΑΝ Ο κ. Νανόπουλος ερωτάται για το ενδεχόμενο η Eurobank να επεκταθεί και
στον τουριστικό τομέα εκμεταλλευόμενη το παλαιό ξενοδοχείο King George της
Πλατείας Συντάγματος, αφού ξεκαθαρίζει ότι μία τράπεζα δεν μπορεί να γίνει
ξενοδόχος μιλάει ανοικτά για τις προθέσεις του. «Κοιτάμε κατ' αρχήν στην
κατεύθυνση να μην αλλάξει χρήση το King George», τονίζει αρνούμενος όμως να
αποκαλύψει ποιες ξενοδοχειακές αλυσίδες έχουν εκδηλώσει ενδιαφέρον. «Υπάρχουν
πολλές ενδιαφερόμενες», λέει χαρακτηριστικά και συνεχίζει επισημαίνοντας ότι
δεν μπορεί να αποκλεισθεί το ενδεχόμενο πώλησης του ακινήτου και γι' αυτό
υπάρχει ήδη ενδιαφέρον.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16360N511</ED>
<ID>
ID:19927

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N51&aa=1</URL></REF>


Article

<CATEGORY>vin08</CATEGORY>

 <H5>ΚΑΘΥΣΤΕΡΕΙ Ο ΕΚΣΥΓΧΡΟΝΙΣΜΟΣ ΣΤΟ ΔΗΜΟΣΙΟ: ΝΕΟΙ ΟΡΓΑΝΙΣΜΟΙ, ΜΕΤΑΤΑΞΕΙΣ, ΣΥΛΛ. ΣΥΜΒΑΣΕΙΣ...
</H5><H2>Αλλαγές με ταχύτητα χελώνας
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Με βήμα σημειωτόν γίνονται οι αλλαγές στη Δημόσια Διοίκηση. Η κατάρτιση των
νέων οργανισμών, οι μετατάξεις προσωπικού, οι συλλογικές διαπραγματεύσεις,
αλλά και σειρά άλλων μέτρων που θα επιχειρήσουν ένα «λίφτινγκ» στο Δημόσιο
παρουσιάζουν καθυστέρηση.

Καθυστέρηση παρουσιάζει και η καθιέρωση των ελεύθερων συλλογικών
διαπραγματεύσεων στο Δημόσιο, πάγιο αίτημα του δημοσιοϋπαλληλικού κινήματος

Η ΜΟΝΗ αλλαγή που έγινε, έστω και με καθυστέρηση ετών, είναι η εφαρμογή του
νέου δημοσιοϋπαλληλικού κώδικα, του νέου εργασιακού χάρτη των δημοσίων
υπαλλήλων. Ο νέος κώδικας θα ισχύσει τον Απρίλιο, δύο μήνες μετά τη δημοσίευσή
του στην Εφημερίδα της Κυβερνήσεως (σ.σ. η δημοσίευση στο ΦΕΚ πρόκειται να
γίνει εντός δεκαημέρου) ­ και θα επιφέρει αλλαγές στο καθεστώς των αδειών των
δημοσίων υπαλλήλων, στο βαθμολόγιο κ.ά.

Ας δούμε, όμως, ποιες αλλαγές έχουν προγραμματιστεί στη Δημόσια Διοίκηση και
σε ποιο στάδιο βρίσκονται:

1 Νέοι οργανισμοί: Τα σχέδια των νέων οργανισμών των υπουργείων, με
απόφαση του Υπουργικού Συμβουλίου, έπρεπε να είχαν καταρτιστεί μέχρι τον
Ιανουάριο του 1999, ώστε μέχρι τέλη Απριλίου να υπογραφούν τα σχετικά
προεδρικά διατάγματα. Η καθυστέρηση στην κατάρτιση των νέων οργανισμών ­
εγχείρημα που ξεκίνησε από το 1994, την εποχή που ήταν υπουργός Προεδρίας ο κ.
Α. Πεπονής ­ είναι εντυπωσιακή, με αποτέλεσμα να βαλτώσουν και οι μετατάξεις
των υπαλλήλων, αλλά και να μην προωθείται η ορθολογική κατανομή του προσωπικού
και, γενικά, η αναδιοργάνωση των υπηρεσιών.

2 Συλλογικές διαπραγματεύσεις: Η καθιέρωση των ελεύθερων συλλογικών
διαπραγματεύσεων στο Δημόσιο, πάγιο αίτημα του δημοσιοϋπαλληλικού κινήματος,
επίσης παρουσιάζει καθυστέρηση. Το σχετικό νομοσχέδιο δεν έχει ακόμη ψηφιστεί
στη Βουλή και η ΑΔΕΔΥ διατυπώνει την έντονη ανησυχία της. Στο ίδιο νομοσχέδιο
προβλέπεται η μονιμοποίηση 30.000 συμβασιούχων, δηλαδή οι υπάλληλοι αυτοί που
απασχολούνται σήμερα με σχέση εργασίας ιδιωτικού δικαίου αορίστου χρόνου θα
έχουν αλλαγή στην εργασιακή τους σχέση και θα γίνουν υπάλληλοι με σχέση
εργασίας δημοσίου δικαίου.

3 Κώδικας: Ο νέος δημοσιοϋπαλληλικός κώδικας ψηφίστηκε από τη Βουλή και
οδεύει προς δημοσίευση στην Εφημερίδα της Κυβερνήσεως. Η εφαρμογή του θα
αρχίσει τον Απρίλιο, αφού προβλέπεται ένα δίμηνο εφαρμογής από τη δημοσίευσή
του. Αυτό σημαίνει ότι οι αλλαγές στις άδειες των υπαλλήλων (προβλέπεται
αύξηση των αδειών) αλλά και οι άλλες ρυθμίσεις που επιφέρει θα ισχύσουν από
τον Απρίλιο. Και εδώ θα πρέπει να τονιστεί ότι η κατάρτιση του νέου
υπαλληλικού κώδικα προβλεπόταν από το 1994 με τον νόμο 2190/94, ενώ μέχρι
σήμερα το καθεστώς των δημοσίων υπαλλήλων ρυθμίζεται από τον νόμο 1811/1951
όπως κωδικοποιήθηκε σε ενιαίο κείμενο με το Π.Δ. 611/1977, του οποίου το
περιεχόμενο αποτελείται από μεγάλη σειρά τροποποιήσεων του αρχικού υπαλληλικού
κώδικα (του 1951).

4 Νέο επικουρικό ταμείο: Την 1.4.1999 θα αρχίσει η λειτουργία του νέου
επικουρικού ταμείου των δημοσίων υπαλλήλων. Πρόκειται για το Ταμείο
Επικουρικής Ασφάλισης Δημοσίων Υπαλλήλων (ΤΕΑΔΥ). Το ποσό εισφοράς των
νεοεισερχομένων ασφαλισμένων και του κράτους από 1.1.1993 ανέρχεται στο 3%.
Όσον αφορά το ύψος των συντάξεων, οι συντάξεις των Ταμείων που είναι κάτω του
20% θα αυξάνονται κατά 1% για κάθε έτος με αρχή το 2000 έως ότου φθάσουν στο
20%. Οι συντάξεις των Ταμείων που ανέρχονται σήμερα σε ποσοστό πάνω από το
20%, διατηρούνται ώς έχουν για τους ασφαλισμένους που διορίστηκαν μέχρι 31.12.1992.

5 Εισοδηματική πολιτική: Η αύξηση 2% στους μισθούς των δημοσίων
υπαλλήλων για το 1999 (χωρίς διορθωτικό ποσό) προκαλεί την αντίδραση της
ΑΔΕΔΥ. 
Ακόμη και για τον τρόπο με τον οποίο θα καταβληθεί αυτή η αύξηση υπάρχει
διαφωνία μεταξύ της ανώτατης δημοσιο-ϋπαλληλικής οργάνωσης και του υπουργείου
Οικονομικώ ν. Για την εισοδηματική πολιτική του τρέχοντος έτους θα υπάρξει
εντός των προσεχών ημερών νέα συνάντηση μεταξύ της ΑΔΕΔΥ και του υφυπουργού
Οικονομικών κ. Ν. Χριστοδουλάκη. Η ΑΔΕΔΥ επιμένει στη χορήγηση των αυξήσεων
στους βασικούς μισθούς, στην επέκταση του οικογενειακού επιδόματος και στους
δύο συζύγους και την αύξησή του κ.ά.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16360N521</ED>
<ID>
ID:19928

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N52&aa=1</URL></REF>


Article

<CATEGORY>vin08</CATEGORY>

 <H5>ΜΟΝΟΝ ΑΠΟ ΤΑ ΣΟΥΠΕΡ ΜΑΡΚΕΤ ΑΓΟΡΑΣΑΜΕ 2 ΕΚΑΤ. ΤΟΝΟΥΣ ΚΑΤΕΨΥΓΜΕΝΕΣ ΠΙΤΣΕΣ!
</H5><H2>Απ' το πακέτο στο πιάτο μας
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

«Αντί να μαγειρεύουμε το φαγητό μας, το παίρνουμε σε πακέτο». Αυτό θα
μπορούσε να είναι το διαφημιστικό μήνυμα για τις προτιμήσεις των καταναλωτών
μετά μερικά χρόνια. 
Η στροφή στο έτοιμο φαγητό φαίνεται και από το γεγονός ότι για έτοιμες πίτσες
πληρώσαμε το 1998 στα σούπερ μάρκετ 3,8 δισεκατομμύρια δραχμές, αφού
καταναλώθηκαν 2.093 τόνοι. Όλα δείχνουν ότι τα επόμενα χρόνια το έτοιμο φαγητό
θα κερδίζει συνεχώς έδαφος στις προτιμήσεις των καταναλωτών. 
Δεν είναι λίγοι εκείνοι που πιστεύουν ότι σε λίγα χρόνια το μόνο που θα
χρειάζεται ένας καταναλωτής θα είναι να ξεδιπλώνει τις συσκευασίες και να το
σερβίρει στα πιάτα.

Απλό - γρήγορο

Το μαγειρευτό σπιτικό φαγητό όσο πάει και εκλείπει... Η λύση για τα
νοικοκυριά φαίνεται να είναι τα πακέτα

Όσο τα χρόνια θα περνούν, όπως λένε οι έμποροι, όλο και μεγαλύτερο κομμάτι
στις προτιμήσεις των καταναλωτών θα στρέφεται το έτοιμο φαγητό. Οι
ανακατατάξεις στα ράφια των σούπερ μάρκετ ήδη το αποδεικνύουν.

«Στο μέλλον, έτσι όπως εξελίσσονται οι ανάγκες των καταναλωτών, τα σούπερ
μάρκετ θα πωλούν όλο και περισσότερο έτοιμο φαγητό. Η ζωή του σύγχρονου
ανθρώπου τον κάνει να προτιμά ό,τι πιο απλό και γρήγορο», λέει ο κ. Κώστας
Βερόπουλος της αλυσίδας σούπερ μάρκετ Βερόπουλος και πρόεδρος του ΣΕΣΜΕ.

«Υποκατάστατα»

Σύμφωνα με τα συμπεράσματα έρευνας (Ευροβαρόμετρο) της Ευρωπαϊκής Επιτροπής,
περίπου το 40% των Ευρωπαίων καταναλωτών δείχνει προτίμηση στα έτοιμα φαγητά
όλων των κατηγοριών. Οι Έλληνες βρίσκονται, προσωρινά, πιο πίσω, αφού μόλις το
11% των καταναλωτών επιλέγει τα προμαγειρεμενα φαγητά, το 14% «φλερτάρει» με
τις κονσέρβες, ενώ περίπου το 22% εμπιστεύεται τα κατεψυγμένα προϊόντα.
Εντούτοις το αύριο είναι αβέβαιο. 
Αυτό, άλλωστε, κάνει τις εταιρείες τροφίμων στη χώρα μας να φτιάχνουν και να
προτείνουν στους καταναλωτές λύσεις που αντικαθιστούν το παραδοσιακό σπιτικό
φαγητό. Μαγειρευτά φαγητά με βάση το κρέας, τα λαχανικά, τα όσπρια, πίτες,
πίτσες ακόμα και γλυκά μπορούν να συνδυαστούν και να χορτάσουν τα μέλη μιας
οικογένειας, όπου η νοικοκυρά δεν έχει τον χρόνο να ετοιμάσει ένα παραδοσιακό γεύμα.

Πωλούνται και μαγειρεμένα

«Η τάση αυτή, που για τις άλλες χώρες της Ευρώπης και την Αμερική είναι κάτι
συνηθισμένο, αρχίσει τώρα να κερδίζει έδαφος και στη χώρα μας. Άλλωστε εκτός
από τα είδη που μπορεί κανείς να βρει στα ράφια συσκευασμένα έτοιμα να
ζεσταθούν και να σερβιριστούν, αρκετά σούπερ μάρκετ έχουν δημιουργήσει τμήματα
που πωλούν ψητό ή μαγειρευτό φαγητό», προσθέτει ο κ. Βερόπουλος.

Όπως μάλιστα δείχνουν οι αριθμοί, οι νεώτερες γενιές θα είναι οι προνομιακοί
καταναλωτές του έτοιμου φαγητού. Έρευνα που έγινε από την εταιρεία LEO BURNETT
έδειξε ότι το 32% των νέων ηλικίας από 15 έως και 24 ετών προτιμούν να
τρέφονται έξω από το σπίτι με έτοιμο φαγητό.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16360N531</ED>
<ID>
ID:19929

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N53&aa=1</URL></REF>


Article

<CATEGORY>vin08</CATEGORY>

 <H2>ΟΣΠΑ: Όχι στον ξένο μάνατζερ της Ο.Α.
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Άλλη μία κρίσιμη εβδομάδα για το μέλλον της Ολυμπιακής Αεροπορίας ξεκινάει
σήμερα, καθώς μέσα στις επόμενες τέσσερις μέρες αναμένεται να ξεκαθαρίσει το
θέμα του ξένου μάνατζερ, ενώ οι εργαζόμενοι που δεν συμφωνούν με την προοπτική
αυτή ετοιμάζονται να κλιμακώσουν τις αντιδράσεις τους. Την ερχόμενη Παρασκευή
12 Φεβρουαρίου εκπνέει η προθεσμία για την εκδήλωση ενδιαφέροντος από ξένους
οίκους που επιθυμούν να αναλάβουν το μάνατζμεντ της Ο.Α. Τις σχετικές
προσφορές θα παραλάβει και θα αξιολογήσει για λογαριασμό της ελληνικής
κυβέρνησης ο σύμβουλος (η εταιρεία Salomon Smith Barney) που έχει προσληφθεί
για την αναζήτηση του ξένου μάνατζερ.

Αποχώρηση Τσακιρίδη

Στόχος της κυβέρνησης είναι ο ξένος οίκος στον οποίο θα ανατεθεί «εν λευκώ» η
διαχείριση της Ο.Α. για τα επόμενα δύο χρόνια, να μπει στον εθνικό
αερομεταφορέα ­ εφόσον ο διαγωνισμός καρποφορήσει ­ πριν από την έναρξη της
θερινής περιόδου.

Στην περίπτωση αυτή θεωρείται βέβαιο ότι θα αποχωρήσει από τη διοίκηση της
Ο.Α. ο σημερινός διευθύνων σύμβουλος της εταιρείας κ. Θεόδωρος Τσακιρίδης.

Στο μεταξύ, η κυβέρνηση από την πλευρά της αναμένεται να προχωρήσει σε όλες
τις απαραίτητες ενέργειες (νομοθετικές ρυθμίσεις) που θα λύνουν τα χέρια του
ξένου μάνατζερ ως προς το θέμα της άσκησης διοίκησης.

Ειδικότερα, με τροπολογία που πρόκειται να κατατεθεί τις επόμενες μέρες στη
Βουλή, η Ο.Α. θα «απελευθερωθεί» από τις διατάξεις των νόμων 2414 (περί
εκσυγχρονισμού των ΔΕΚΟ) και 2190 (νόμος Πεπονή για τις προσλήψεις).

Αντιδράσεις

Οι εργαζόμενοι της Ο.Α. από την πλευρά τους, αντιδρούν στο ενδεχόμενο εισόδου
ξένου μάνατζερ στην Ο.Α. και έχουν αποφασίσει να προχωρήσουν καταρχήν σε
τρίωρη στάση εργασίας την ερχόμενη Παρασκευή (12 μεσημέρι - 3 μ.μ.), που λήγει
η προθεσμία για την εκδήλωση ενδιαφέροντος από τους ξένους οίκους.

Έκτακτο συνέδριο

Εντός της εβδομάδας η Ομοσπονδία Σωματείων Πολιτικής Αεροπορίας (ΟΣΠΑ)
προχωρεί σε έκτακτο συνέδριο, όπου αναμένεται να αποφασιστούν τα επόμενα
βήματα των αντιδράσεων.

Οι εργαζόμενοι λένε «όχι στην είσοδο ξένου μάνατζερ στην Ο.Α.» καθώς, όπως
υποστηρίζουν, «σε αυτόν θα εκχωρηθεί περιουσία του ελληνικού λαού, χωρίς όμως
ο ίδιος να αναλαμβάνει οποιοδήποτε επιχειρηματικό ρίσκο».

Οι εκπρόσωποι των εργαζομένων υποστηρίζουν ότι ξένος μάνατζερ έχει ήδη
προεπιλεγεί και είναι η εταιρεία Sreedwing, θυγατρική της British Airways.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16360N532</ED>
<ID>
ID:19988

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N53&aa=2</URL></REF>


Article

<CATEGORY>vin08</CATEGORY>

 <H2>Δασμοί κοντά στα 100 εκατ. θα γίνονταν καπνός...
</H2>
Μεγάλο φορτίο λαθραίων τσιγάρων ανακάλυψαν το βράδυ της Παρασκευής οι
τελωνειακοί του 5ου Τελωνείου Πειραιά κάτω από καλύμματα ευτελούς αξίας. Το
φορτίο δεν έχει ακόμα καταμετρηθεί, αλλά σύμφωνα με πληροφορίες, υπολογίζεται
ότι οι δασμοί που αναλογούν γι' αυτό φθάνουν, αν δεν ξεπερνούν, τα 100
εκατομμύρια δραχμές.

Το φορτίο ήταν σε μεγάλο κοντέινερ που ερχόταν από τα Αραβικά Εμιράτα.

Είχε δηλωθεί ότι μετέφερε καλύμματα στρωμάτων. Κάτω από αυτά όμως είχε λαθραία
τσιγάρα που προορίζονταν για την εγχώρια αγορά.

Ο οδηγός συνελήφθη και το φορτηγό με το φορτίο παρέμειναν δεσμευμένα στους
χώρους του Τελωνείου Πειραιά.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16360N533</ED>
<ID>
ID:20034

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N53&aa=3</URL></REF>


Article

<CATEGORY>vin08</CATEGORY>

 <H5>ΚΑΜΙΑ ΑΠΟ ΤΙΣ ΜΕΓΑΛΕΣ ΣΥΓΧΩΝΕΥΣΕΙΣ ΤΟΥ '99 ΣΤΗΝ ΕΥΡΩΠΗ ΔΕΝ ΕΓΙΝΕ ΜΕΤΑΞΥ ΧΩΡΩΝ
</H5><H2></H2><H2>Ψηλώνουν τα εθνικά σύνορα...
</H2>
Μήπως οι Ευρωπαίοι έχουν αρχίσει να γυρίζουν την πλάτη στο κύμα των
συγχωνεύσεων που σαρώνει τη γηραιά ήπειρο; Αυτό το βασανιστικό ερώτημα έθεσε ο
πρόεδρος της Ντόιτσε Μπανκ, στο Νταβός, την περασμένη εβδομάδα.

Τα μέσα ενημέρωσης έχουν αρχίσει να παρουσιάζουν ανθρώπους όπως τον Ρολφ-Ερντ
Μπρόιερ ως μεγαλομανείς. Αυτό το παράπονο διατύπωσε ο ίδιος στο παγκόσμιο
οικονομικό φόρουμ. «Κοιτάξτε τι κάνουν αυτοί οι μάνατζερ: πουλάνε και
αγοράζουν επιχειρήσεις σαν να είναι μεταχειρισμένα αυτοκίνητα», γράφει ο Τύπος.

Αλλάζουν οι όροι

Ένα μήνα μετά τα εγκαίνια του ενιαίου ευρωπαϊκού νομίσματος, του ευρώ, αρχίζει
να γίνεται φανερό ότι αλλάζουν οι όροι του παιχνιδιού στις συγχωνεύσεις
επιχειρήσεων από διαφορετικές χώρες εντός της ζώνης του ευρώ. Η φρενίτιδα των
περυσινών συγχωνεύσεων δεν ακολουθεί τους έντονους ρυθμούς που αναμένονταν
τώρα που υποτίθεται ότι τα οικονομικά σύνορα των χωρών της νομισματικής ένωσης
έγιναν αόρατα. Καμία από τις μεγάλες συγχωνεύσεις που έχουν ανακοινωθεί από
την 1η Ιανουαρίου δεν έχει «διασχίσει» ούτε ένα σύνορο.

Εθνικά όρια

Paribas - Societe Generale. Οι πρόεδροι της Societe Generale Ντανιέλ Μπουτόν
(αριστερά) και της Paribas Αντρέ Λεβί-Λανγκ (δεξιά). Η συγχώνευση ήταν μία
ενδογαλλική υπόθεση

Την περασμένη εβδομάδα, η ανακοίνωση της εξαγοράς της τράπεζας Paribas από τη
Societe Generale δεν ήταν παρά μία καθυστερημένη κίνηση της Γαλλίας προς τη
συγκεντροποίηση του τραπεζικού της τομέα, διαδικασία που βρίσκεται ήδη σε
προχωρημένο στάδιο στην Ελβετία και άλλες ευρωπαϊκές χώρες. Όμως, αυτή η
τραπεζική συγχώνευση, όπως και η μη τραπεζική της British Aerospace με την
Marconi, δεν είναι παρά μία κίνηση εντός των εθνικών συνόρων.

Διατλαντικές

Βόλβο - Φορντ. Ο διευθυντής της Φορντ Ζακ Νασέρ (αριστερά) και της Βόλβο Λέιφ
Γιόχανσον (δεξιά) μετά την αναγγελία της συνεργασίας τους, που πάντως είναι υπερατλαντική

Έως τώρα, οι διασυνοριακές συγχωνεύσεις δεν αφορούν χώρες εντός της ζώνης του
ευρώ. Ο φαρμακευτικός γίγαντας AstraZeneca προέκυψε από τη συγχώνευση
εταιρειών της Σουηδίας και της Βρετανίας. Μάλιστα, μερικές συγχωνεύσεις, όπως
της Βόλβο με τη Φορντ και της Deutsche Bank με την Bankers Trust, είναι υπερατλαντικές.

Πολλοί υποστηρίζουν ότι η λογική της ζώνης του ευρώ ­ μία ενιαία αγορά 290
εκατομμυρίων ανθρώπων, με κοινό νόμισμα και χωρίς συναλλαγματικό κίνδυνο ­ θα
υποχρεώσει αναπόφευκτα τις εταιρείες να συγχωνευθούν εντός των εσωτερικών
συνόρων της προκειμένου να κάνουν οικονομίες κλίμακας, να αποκτήσουν
μεγαλύτερο μερίδιο της αγοράς και να περιορίσουν το κόστος.

Σωρός προβλημάτων

Δεν ήταν λίγοι εκείνοι που τόνισαν στο Νταβός ότι οι διασυνοριακές
συγχωνεύσεις εντός της ζώνης του ευρώ αντιμετωπίζουν ένα σωρό προβλήματα:
ισχυρά εθνικά αισθήματα, πολιτικές για την ανεργία, απαγορευτικά νομικά
πλαίσια και αυστηρή νομοθεσία που διέπει τους όρους του ανταγωνισμού στην
Ευρωπαϊκή Ένωση.

Όμως, χωρίς τα οφέλη στην κερδοφορία των εταιρειών από τις συγχωνεύσεις,
αναμένεται να χαθούν και άλλες θέσεις εργασίας, κάτι που μερικές φορές ξεχνούν
οι λαϊκιστές αντίπαλοι των συγχωνεύσεων.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16360N541</ED>
<ID>
ID:19930

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N54&aa=1</URL></REF>


Article

<CATEGORY>vin08</CATEGORY>

 <H5>Ανοδική πορεία για τη ΦΑΓΕ το 1998
</H5><H5>Αύξηση τζίρου για την Isomat
</H5><H5>17 καταστήματα Oxette σε 2 μήνες
</H5><H5>Το συνέδριο της Ademco
</H5><H2>ΜΙΚΡΑ ΕΠΙΧΕΙΡΗΜΑΤΙΚΑ...
</H2>
Επενδύσεις, νέα προϊόντα, ανάπτυξη των εξαγωγών και αύξηση του ανθρώπινου
δυναμικού της εταιρείας ήταν οι βασικοί άξονες που χαρακτήρισαν την ανοδική
πορεία της ελληνικής γαλακτοβιομηχανίας ΦΑΓΕ το 1998.

Στα 90 δισ. δρχ. εκτινάχθηκε ο τζίρος της εταιρείας το 1998 παρουσιάζοντας
αύξηση της τάξεως του 14%, ενώ τα 3 δισ. δρχ. έφθασαν οι επενδύσεις που
πραγματοποιήθηκαν από την επιχείρηση με κύρια κατεύθυνση την περαιτέρω
βελτίωση της ποιότητας των προϊόντων. Νέα προϊόντα προστέθηκαν στην ποικιλία
των γαλακτοκομικών προϊόντων της εταιρείας, ενώ βελτιώθηκε η παραγωγική,
εμπορική, τεχνική και η διοικητική της λειτουργία.

Η προσπάθεια, για την κατάκτηση υψηλότερων στόχων, θα συνεχιστεί και το 1999
με εντατικότερους ρυθμούς στα πλαίσια της ένταξης της Ελλάδας στην ΟΝΕ.

Με 2,125 δισ. κύκλο εργασιών έκλεισε το 1998 η Isomat, μία από τις μεγαλύτερες
βιομηχανίες παραγωγής δομικών χημικών και κονιαμάτων υπερβαίνοντας τον στόχο
της για 2 δισ. κατά 6,25% και αυξάνοντας τις πωλήσεις της σε σχέση με το 1997
κατά 27,5%. Η αύξηση αφορά τα ενοποιημένα αποτελέσματα της Isomat ΑΒΕΕ και της
Τζιρίτης ΑΒΕΕ, η δεύτερη εκ των οποίων απορροφήθηκε από τη μητρική τον
περασμένο Ιούλιο.

Σε δυο μόλις μήνες δημιουργήθηκαν 17 καταστήματα της αλυσίδας Oxette σε
ολόκληρη την Ελλάδα, ενώ το νέο Oxette shop Χαλανδρίου εγκαινιάζεται τη
Δευτέρα 8 Φεβρουαρίου στις 7 το απόγευμα στην οδό Αγίου Γεωργίου 8, στο Χαλάνδρι.

Η Oxette είναι μία νέα πρόταση στο μοντέρνο κόσμημα, με design που δένει
απόλυτα με το σημερινό lifestyle, προσφέροντας επώνυμη αλλά και προσιτή
πολυτέλεια στη γυναικεία εμφάνιση. Τα ρολόγια και τα κοσμήματα Oxette υπάρχουν
σε ατσάλι, ασήμι, επάργυρα, επίχρυσα.

Στην Αθήνα πραγματοποίησε το ετήσιο συνέδριό της η Ademco, μία από τις
μεγαλύτερες κατασκευαστικές εταιρείες συστημάτων συναγερμού στον κόσμο, με
μερίδιο αγοράς που ανέρχεται σε ποσοστό 60% στις Ηνωμένες Πολιτείες.

Θέματα του συνεδρίου ήταν η παρουσίαση νέων υλικών, η ισχυροποίηση της
εταιρείας στην παγκόσμια αγορά, οι μελλοντικές προοπτικές και η επιδίωξη «για
εγκαθίδρυση της εταιρείας στη Νο 1 θέση παγκοσμίως».

Στο συνέδριο συμμετείχαν όλοι οι ανά την υφήλιο αντιπρόσωποι της Ademco.
Από ελληνικής πλευράς, συμμετείχε η εταιρεία Ζαφειρόπουλος Α.Ε., η οποία
δραστηριοποιείται στον τομέα συστημάτων ασφαλείας στην ελληνική αγορά, με
πελάτες όπως η Εθνική Τράπεζα, εργοστάσια, εταιρείες, ιδιωτικές κατοικίες και καταστήματα.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16360N542</ED>
<ID>
ID:19989

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N54&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Μια έντονη εβδομάδα επαγγελματικών
υποχρεώσεων ξεκινά για σας, καθώς ενδέχεται να υπάρξουν προβλήματα στις
συνεργασίες σας. Αν δεν θέλετε να διαταραχθούν οι ισορροπίες προσπαθήστε να
βρείτε έναν τρόπο συνεννόησης και σύμπνοιας με τους ανθρώπους που συνεργάζεστε.

ΙΧΘΥΕΣ

(19 Φεβρουαρίου - 20 Μαρτίου). Οι φιλοσοφικές προσδοκίες βεβαίως βάζουν τον
σπόρο για μεγάλες αλλαγές στη ζωή σας. Προς το παρόν όμως ασχοληθείτε με τη
διεκπεραίωση των υποχρεώσεών σας και μην αφήνετε σε εκκρεμότητα τυπικές και
νομικές διαδικασίες που έχουν να κάνουν με το Δημόσιο.

ΚΡΙΟΣ

(21 Μαρτίου - 19 Απριλίου). Αν θέλετε να αποφύγετε κάποιες δυσάρεστες
συνέπειες, καλό θα ήταν να είστε πολύ προσεκτικοί σε δηλώσεις, συμφωνίες και
υπογραφές οικονομικών όρων που αφορούν τα περιουσιακά ή τα κληρονομικά σας
θέματα, σε κάποια ακατάλληλη στιγμή.

ΤΑΥΡΟΣ

(20 Απριλίου - 20 Μαΐου). Οφείλετε να παραδεχθείτε ότι τις περισσότερες φορές
δέχεστε τις επικρίσεις του αγαπημένου προσώπου ή κάποιου συνεργάτη σας δεν
είναι άδικες. Καλό θα ήταν να περιορίσετε κάποιες επιπολαιότητες, αν δεν
θέλετε να σας πνίξουν τα καθημερινά προβλήματα.

ΔΙΔΥΜΟΙ

(21 Μαΐου - 21 Ιουνίου). Μια εβδομάδα έντονων πιέσεων στον εργασιακό χώρο
ξεκινά για σας. Παρά το δύσκολο της εποχής κάποιοι είναι δίπλα σας και θέλουν
να είναι συνεργάσιμοι μαζί σας για να βρείτε κάποιες λύσεις στα προβλήματα που
υπάρχουν, αρκεί να δεχθείτε καλοπροαίρετα τη βοήθειά τους.

ΚΑΡΚΙΝΟΣ

(22 Ιουνίου - 22 Ιουλίου). Έστω και αν νιώθετε μοναξιά αυτό τον καιρό, καλό θα
ήταν να μην κάνετε συναισθηματικές επενδύσεις αν δεν είστε σίγουροι ότι
αξίζουν. Γρήγορα θα καθαρίσει η ατμόσφαιρα και θα σας δοθεί η ευκαιρία να
ξεφύγετε από τη ρουτίνα και να φανούν τα αληθινά αισθήματα.

ΛΕΩΝ

(23 Ιουλίου - 22 Αυγούστου). Στο πολύ φορτισμένο διάστημα των υποχρεώσεων
έρχονται να προστεθούν και οι απαιτήσεις των δικών σας ανθρώπων, ασχοληθείτε
με ψυχραιμία με τα προβλήματά τους και μην αφήνετε την απαισιοδοξία να σας
ωθεί στην τραγικοποίηση των καταστάσεων, ίσως η πραγματικότητα να είναι διαφορετική.

ΠΑΡΘΕΝΟΣ

(23 Αυγούστου - 23 Σεπτεμβρίου). Τα αδέλφια και οι συγγενείς σάς κατηγορούν
ότι έχετε απομακρυνθεί από κοντά τους, ενώ υπάρχουν σημεία επαφής που σας
ενώνουν. Κάντε λίγη υπομονή, αυτό θα βοηθήσει να ξεπεραστούν τα εμπόδια,
πραγματικά αξίζει τον κόπο να υποχωρήσετε προσωρινά.

ΖΥΓΟΣ

(24 Σεπτεμβρίου - 23 Οκτωβρίου). Υπάρχει μια στασιμότητα, ευτυχώς προσωρινά,
στον οικονομικό τομέα, πράγμα που αυξάνει την ανασφάλειά σας, φανείτε
ψύχραιμοι στη διαχείρισή τους γιατί το άγχος θα μπορούσε να μειώσει τις
επιδόσεις σας και να προκαλέσει λανθασμένους χειρισμούς που θα οδηγήσουν σε απώλειες.

ΣΚΟΡΠΙΟΣ

(24 Οκτωβρίου - 22 Νοεμβρίου). Η εβδομάδα ξεκινά με έντονους ρυθμούς και εσείς
έχετε φροντίσει να φορτιστείτε εκ των προτέρων, ηρεμΉστε και μεθοδεύστε με
επιμονή και υπομονή τις υποχρεώσεις σας. Παρά τις δύσκολες συγκυρίες που
υπάρχουν, σύντομα έρχονται θετικές εξελίξεις, κάντε υπομονή προς το παρόν.

ΤΟΞΟΤΗΣ

(23 Νοεμβρίου - 21 Δεκεμβρίου). Μην αφήσετε την κυκλοθυμική σας διάθεση να
φέρει ένταση στις σχέσεις σας, γίνετε πιο εξωστρεφείς και εκφράστε τολμηρά τις
σκέψεις και τα συναισθήματά σας, έστω και αν αυτό το διάστημα έχετε την
αίσθηση ότι τίποτα δεν προχωρεί με τους ρυθμούς που εσείς θέλετε.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Οι φιλικές σχέσεις χρειάζονται ανθρωπιά,
γενναιοδωρία και άφοβο πλησίασμα, γιατί μόνον έτσι χτίζονται στέρεες σχέσεις
που κάνουν πιο ζωντανή και ενδιαφέρουσα τη ζωή και εσείς έχετε ανάγκη από τη
συμπαράστασή τους για να προχωρήσετε μπροστά.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16360N621</ED>
<ID>
ID:19908

</ID><URL>http://ta-nea.dolnet.gr/neaweb/neafile.print_unique?e=A&f=16360&m=N62&aa=1</URL></REF>


Article

<CATEGORY>vin10</CATEGORY>

 <H5>ΠΕΜΠΤΗ ΣΕΡΙ ΝΙΚΗ ΜΕ ΧΛΩΜΗ ΑΠΟΔΟΣΗ
</H5><H2>Επιμένει ο ΠΑΟ
</H2>
ΜΕ ΤΡΕΙΣ βαθμούς επέστρεψε ο Παναθηναϊκός από τον Πύργο! Ο Τάκης Φύσσας πέτυχε
το γκολ της νίκης (2-1) των «πρασίνων» εις βάρος του Πανηλειακού. Ο
Παναθηναϊκός χωρίς να ικανοποιήσει ­ ενδεικτικό είναι το γεγονός ότι είχε
κορυφαίο τον Νικοπολίδη ­ πέτυχε την πέμπτη συνεχόμενη νίκη του στο πρωτάθλημα.

σελ. 12 -13
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16360O001</ED>
<ID>
ID:19931

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ο Ράτζα «μίλησε» στο τέλος
</H2>
σελίδες 16 -17
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16360O002</ED>
<ID>
ID:19990

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O00&aa=2</URL></REF>


Article

<CATEGORY>vin10</CATEGORY>

 <H2>Το Περιστέρι άλλαξε τον χάρτη
</H2>
σελίδα 15
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16360O003</ED>
<ID>
ID:20035

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O00&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ο Χάαν παίρνει τη σκυτάλη
</H2>
<H3></H3>σελίδες 3, 7
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16360O004</ED>
<ID>
ID:20060

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O00&aa=4</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ
</H5><H2>Παραίτηση Λίπι μετά την ήττα
</H2>
<H3></H3>σελίδες 22-23
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16360O005</ED>
<ID>
ID:20073

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O00&aa=5</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Με αλλαγές κόντρα στον Απόλλωνα
</H2>
σελίδα 4
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16360O006</ED>
<ID>
ID:20079

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O00&aa=6</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Υπόσχονται θέαμα οι νέοι άσοι
</H2>
σελίδα 4
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16360O007</ED>
<ID>
ID:20085

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O00&aa=7</URL></REF>


Article

<CATEGORY>vin10</CATEGORY>

 <H2>Πλούσιο μενού </H2>
Πλούσιο είναι το αθλητικό μενού του σημερινού τηλεοπτικού προγράμματος. 
Σελ. 20.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16360O008</ED>
<ID>
ID:20086

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O00&aa=8</URL></REF>


Article

<CATEGORY>vin10</CATEGORY>

 <H5>ΟΙ ΝΕΟΙ ΤΟΥ ΠΕΡΙΣΤΕΡΙΟΥ ΤΑΠΕΙΝΩΣΑΝ ΤΟΝ ΟΛΥΜΠΙΑΚΟ
</H5><H2>Σαν αετός
</H2>
<H3>Στην παράταση κρίθηκε το ματς που δίνει νέο ενδιαφέρον στο πρωτάθλημα

</H3>
Ρεπορτάζ: Σελ.15
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16360O011</ED>
<ID>
ID:19932

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O01&aa=1</URL></REF>


Article

<CATEGORY>vin10</CATEGORY>

 <H2></H2><H2>Η επιστροφή του εκπτώτου
</H2>
<AUTHOR>ΦΙΛΑΘΛΕΩΝ</AUTHOR>

* Ο ΚΩΣΤΑΣ Πολίτης συνέδεσε, για πάντα, το όνομά του με την εποποιία
του 1987. Από τότε είναι, και θα μείνει, ο ευρωκόουτς. Έτσι τον ξέρει κι έτσι
τον χαιρετούσε ο κόσμος, ακόμα κι όταν έλειπε από το αθλητικό προσκήνιο, όπως
μια βραδιά, πριν από λίγα χρόνια, που έτυχε να τον συναντήσω, σαν πραγματικό
Καισαριανιώτη, στο «Χάραμα».

* ΤΟ 1987 θα το κουβαλάμε όλοι μέσα μας. Ο σεμνός του αρχιτέκτονας
όμως («ρε μάνα, πώς βρέθηκες εσύ εδώ;») έχει να κουβαλήσει κι ένα άλλο φορτίο,
που, αν και μεταγενέστερο, αφορά και πάλι όλους μας, αφού σήμανε το αθλητικό
τέλος του ανθρώπου που άλλαξε τη μοίρα του ελληνικού μπάσκετ. Το απόγευμα
εκείνο στους Αμπελόκηπους (το θυμάμαι σα να 'ταν χθες) που ο Πολίτης δεν
ξεκίνησε τον Γκάλη και μας έκανε να μην τον ξαναδούμε ποτέ στο παρκέ, ή μάλλον
στον αέρα, συνδέεται με μια αόρατη αλλά ανεξίτηλη κλωστή με τις ιστορικές
βολές του Καμπούρη.

* ΑΠΟ ΤΟΤΕ κανείς (ακόμα κι ο Γκάλης, πιστεύω) δεν έπαψε να αγαπά τον
Πολίτη, αλλά και λίγοι συνέχισαν να τον πιστεύουν. Δούλεψε, σταμάτησε,
ξαναδούλεψε ­ κι ενώ δεν έμοιαζε ν' αλλάζει (η ίδια έμφυτη κομψότητα, η ίδια
σεμνότητα, η ίδια αδεξιότητα στη χαρά και στην αποτυχία από τότε που ήταν,
όπως βεβαιώνουν οι παλιότεροι, μεγάλος παίκτης), έδινε ωστόσο την εντύπωση πως
κι ο ίδιος δεν είχε και πολλά να περιμένει από το μπάσκετ.

* ΩΣ ΦΕΤΟΣ, ίσως. Η αρχή της καριέρας του με την ΑΕΚ δεν ήταν τόσο
ευοίωνη: τη σημάδεψαν οι δισταγμοί της διοίκησης, η συγκινητική αλλά και
περίεργη μεσολάβηση του Ιωαννίδη, η έλλειψη συναισθηματικού δεσίματος (ο
Πολίτης είναι και θα μείνει ο Παναθηναϊκός, όπως ο Ιωαννίδης είναι και θα
μείνει Αρειανός), η άσχημη αγωνιστική κατάσταση της ομάδας. Καλύτερα έτσι:
είχε κάτι ν' αποδείξει, αλλά στον εαυτό του, όχι στους άλλους.

* ΜΕ ΤΑ πρώτα ήδη παιχνίδια η κατάσταση άλλαξε. Σκέφτηκε, μίλησε στους
παίκτες, δέχτηκε πως μια ομάδα δεν αλλάζει από τη μια στιγμή στην άλλη και
πίστεψε πως μπορεί να τα καταφέρει. Περισσότερο ωστόσο κι από τις πρώτες
νίκες, η αρχή της πραγματικής επιστροφής στην πρώτη γραμμή ήρθε στο
σαββατιάτικο παιχνίδι με τον Παναθηναϊκό.

* ΠΑΡΑ την ήττα, που, όπως ήρθε, αδικεί την ΑΕΚ, χωρίς όμως να της
κλάπηκε, ο ευρωκόουτς παρουσίασε μια ομάδα με μυαλό, με ψυχή και με
δυνατότητες. Η ΑΕΚ έχει παίκτες ­ τουλάχιστον ισάξιους με του υπερτιμημένου
αντιπάλου της. Έχει τώρα κι έναν προπονητή που μπορεί να μην είναι μεγάλος,
είναι όμως (με την αρχαία έννοια) καλός. Το ελληνικό μπάσκετ, υπερτροφικό αλλά
χωρίς ψυχή και ταυτότητα, τον έχει ανάγκη.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16360O021</ED>
<ID>
ID:19942

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΦΗ: ΑΝΟΙΞΕ ΠΑΝΙΑ ΓΙΑ ΤΗΝ ΕΥΡΩΠΗ
</H5><H2>Μέσω Φαλήρου
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΑΡΩΜΑ Ευρώπης μύρισε χθες στο Φάληρο για τον ΟΦΗ. Η ομάδα της Κρήτης νίκησε με
σχετική ευκολία τον Εθνικό με 3-1 και έθεσε σοβαρή υποψηφιότητα για την
κατάκτηση μιας εκ των προνομιούχων θέσεων της βαθμολογίας.

Ήταν σαφώς ανώτερος ο ΟΦΗ του Εθνικού. Ψυχολογικά, αγωνιστικά, αλλά και σε
εμπειρία και αξία παικτών. Γενικά αγωνίστηκε ως ομάδα με αρχές και χαρακτήρα,
που ήξερε τι ζητούσε. Αντίθετα ο Εθνικός έμεινε και πάλι χωρίς νίκη. Δεκαοκτώ
παιχνίδια και ακόμη δεν έχει απολαύσει τη γλύκα της. Έτρεξαν, πάλεψαν,
προσπάθησαν (όσο μπορούσαν) οι γηπεδούχοι, αλλά δεν τα κατάφεραν.

Τα αίτια πολλά. Το άγχος για τους βαθμούς πρώτα απ' όλα, μετά ο αντίπαλος που
ήταν «σκληρό καρύδι».

Το παιχνίδι και στα δύο ημίχρονα είχε την ίδια εικόνα. Ανοιχτό, γρήγορο,
αρκετά δυνατό, πολλές και ωραίες φάσεις, κυρίως στην περιοχή του Εθνικού, με
τον ΟΦΗ να κινείται με περισσότερη σιγουριά και άνεση και τον Εθνικό να μην
φοβάται και να πιέζει όσο μπορεί. Κρίθηκε, όμως, στην κίνηση και την τακτική,
εκεί όπου αρίστευσε ο ΟΦΗ.

Ο Ιορδανίδης είδε χθες Ευρώπη, ο Μπίβερς υποβιβασμό

Οι φιλοξενούμενοι διέθεταν υπεροπλία στον χώρο του κέντρου και απέφυγαν τα
λάθη. Έπαιξαν γρήγορα τους αιφνιδιασμούς και πολλές φορές, ειδικότερα στο
δεύτερο ημίχρονο, έκαναν «περιπάτους» στην περιοχή του Εθνικού. Αυτές, όμως,
οι... εύκολες «περατζάδες» άρχισαν να παρατηρούνται όταν οι γηπεδούχοι
κουράστηκαν. Γιατί στο πρώτο ημίχρονο, όσο άντεχαν οι παίκτες του Εθνικού, τα
πράγματα δεν ήταν και τόσο εύκολα για τον ΟΦΗ. Παρά το γεγονός ότι οι Κρητικοί
άνοιξαν το σκορ μόλις στο 3ο λεπτό με τον Νιόμπλια, ο Εθνικός δεν λύγισε.
Ανέβασε την απόδοσή του και μετά το 15' ισορρόπησε τον αγώνα, ισοφάρισε στο
26' με δυνατό σουτ του Σμιτ και με λίγη τύχη θα μπορούσε να πετύχει και
δεύτερο γκολ. Στο δεύτερο, όμως, ημίχρονο, παραδόθηκε, σχεδόν αμαχητί. Στο
διάστημα αυτό ο ΟΦΗ τα πήρε όλα, μονοπώλησε τα πάντα, έχασε πολλές ευκαιρίες,
πέτυχε δύο ακόμη γκολ.

Από τον ΟΦΗ εντυπωσίασαν με την απόδοσή τους οι Δερμιτζάκης, Παπαδόπουλος,
Σκέντζος, Νιόμπλιας, Δέδες, ενώ από τον Εθνικό ξεχώρισαν οι Μαχαίρας,
Κομιώτης, Σμιτ. Πολύ καλή ήταν η διαιτησία του κ. Δαγκλή.

*** ΓΚΕΡΑΡΝΤ: «Αργήσαμε να πετύχουμε δεύτερο γκολ και φυσικά έπρεπε να
προσπαθήσουμε περισσότερο. Νικήσαμε, όμως, δίκαια και είμαι ικανοποιημένος».

*** ΚΕΝΤΑΛ: «Είμαι στενοχωρημένος. Αυτή δεν ήταν εμφάνιση. Η εικόνα της
ομάδας με απογοήτευσε. Ξακινάμε πάλι από την αρχή».


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16360O022</ED>
<ID>
ID:19995

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O02&aa=2</URL></REF>


Article

<CATEGORY>vin10</CATEGORY>

 <H5>στον Άγγελο Αναστασιάδη
</H5><H2></H2><H2>Φεύγει με κομμένα τα φτερά
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3>* Ο προπονητής του ΠΑΟΚ με το «εμπρός παλικάρια μου» μόνο, δεν τα κατάφερε
</H3><H3>Οι παροπλισμένοι Τάκολα, Μπάντοβιτς, τον διέψευσαν
</H3><H3>ΦΕΥΓΟΝΤΑΣ ΑΦΗΝΕΙ ΠΙΣΩ ΤΟΥ ΣΥΓΧΥΣΗ ΚΑΙ ΣΧΕΔΟΝ ΔΙΧΑΣΜΟ
</H3><H3>
</H3>ΤΟ ΝΑ νιώθεις «παλικάρι» είναι λεβέντικο συναίσθημα (και εύκολο). Το να
νιώθεις δυνατός και να χαμογελάς στο οποιοδήποτε πρόβλημα αποφασίζοντας να
δώσεις λογική (και ήρεμη) λύση, είναι το δύσκολο. Και τα δύο αφιερώνονται στον
προπονητή Άγγελο Αναστασιάδη, διότι του ανήκουν. 
Ο κόουτς, με το που έληξε το χθεσινό άτυχο παιχνίδι του ΠΑΟΚ με τονΙωνικό,
γνώριζε πως «στο προαύλιο» τον περίμεναν κάποιες χιλιάδες αγανακτισμένοι
οπαδοί να τους... ευλογήσει, εν τούτοις δεν δίστασε να κάνει την εμφάνισή του.
Μπροστά αυτός, πίσω ο Αργυρίου και τα άλλα παιδιά εμφανίστηκαν στον «πικραμένο
όχλο» και εισέπραξαν το τίμημα της ξεφτίλας. Όχι, ο Κώστας Φραντζέσκος είχε
μείνει στο αποδυτήριο...

ΑΠΟΤΥΧΙΑ

Η σχέση αγάπης (συχνά είχε προκύψει και ψήγμα λατρείας) των οπαδών του ΠΑΟΚ
στο πρόσωπο του Αναστασιάδη, ιδού που μετατράπηκε σε χλεύη. Ύστερα από
υποχρεωτική απουσία δύο μηνών της ομάδας τους από την φυσική της έδρα, είκοσι
χιλιάδες ψυχές πήγαν στο γήπεδο να χειροκροτήσουν τη νίκη επί του Ιωνικού. Δεν
τους «κάθησε» και υπεύθυνος ήταν ο σχεδιασμός. Ο Αναστασιάδης με το «εμπρός
παλικάρια μου» μόνο, δεν τα κατάφερε. Ίσως έφταιξε το μη καθαρό του μυαλό,
μετά τα όσα προηγήθηκαν την περασμένη Παρασκευή και που τον εξέθεσαν στην
διοίκηση του «Δικεφάλου». Δεν είναι η κατάλληλη στιγμή να κριθεί εδώ αν οι
κινήσεις της διοίκησης Μπατατούδη - Βεζυρτζή - Αγγελόπουλου - Ακριβόπουλου
ήταν οι σωστές. Το θέμα είναι ο προπονητής, ο οποίος είχε επιστρέψει στην
«αγαπημένη του ομάδα» με τις καλύτερες προοπτικές και που τώρα, φεύγοντας,
αφήνει πίσω του σύγχυση και σχεδόν διχασμό.

ΤΙ ΕΙΝΑΙ

Τα προβλήματα στις σχέσεις Αναστασιάδη- οπαδών ήταν μεγάλα την τελευταία
εβδομάδα. Η ισοπαλία με τον Ιωνικό ήταν ίσως το τέλος μιας εποχής στον πάγκο
του ΠΑΟΚ

Αλήθεια, ο Αναστασιάδης είναι σπουδαίος (και παρεξηγημένος) προπονητής ή
«λίγος» και υπερεκτιμημένος; Ακούστηκε ότι τελευταία διεφώνησε με τις
μεταγραφές που έγιναν, δηλαδή ξένων παικτών. Για τον έναν από τους δύο πρόλαβε
να δηλώσει ότι «έταξαν τρένο εξπρές και αυτό εκτροχιάστηκε στο Λιανοκλάδι».
Όμως, λίγο πριν, ποιος δεν ήθελε «με τίποτα» τους αλλοδαπούς αμυντικούς Τάκολα
και Μπάντοβιτς, οι οποίοι στην πορεία φρόντισαν να εκθέσουν την αρνητική άποψη
του προπονητή τους; Μήπως ο Άγγελος πιστεύει λίγο αυτό που βλέπει (αν βλέπει
καθαρά) και πολύ αυτό που παίζει στα δάχτυλα; Δηλαδή το κλασικό κομποσχοίνι
που του έχει εμπιστευτεί ο φίλος του ηγούμενος από τις Καρυές; Μήπως;

Σήμερα αναμένεται στην Τούμπα ο Άρι Χάαν, ο Ολλανδός προπονητής που και κατά
το παρελθόν είχε εργαστεί στον ΠΑΟΚ και η δουλειά του δεν ήταν για πέταμα.
Αυτό σημαίνει ότι ο Αναστασιάδης σιγά σιγά θα αποτελέσει παρελθόν σε μια σχέση
που αποδείχθηκε θυελλώδης και παθιάρικη, αλλά στερούνταν αισθήματος. Αν ο
Άγγελος ήθελε να είναι εντάξει με τους Έλληνες φιλάθλους, θα έπρεπε να είχε
αποφύγει αρκετές γκάφες. Λόγου χάριν θα έπρεπε να μην είχε ειρωνευτεί (κάτι
που έκανε συχνά) τον αθηναϊκό Τύπο («φυλλάδες της Αθήνας»), να μην είχε
αρνηθεί την κοινή συνέντευξη Τύπου με τον Μπάγιεβιτς πρόπερσι, να μην είχε
βγάλει από τον αγώνα τον Φραντζέσκο στο 46', όταν ο παίκτης, νιώθοντας την
ανάγκη να συγχαρεί τον Ελευθερόπουλο για καταπληκτική απόκρουση, τον είχε
πλησιάσει και έπραξε αυτό που αισθανόταν.

Μπορεί να υποστηριχθεί με άνεση ότι ο Αναστασιάδης λειτουργεί παρορμητικά και
δυστυχώς για την καριέρα του δεν διαθέτει (άλλες) επιλογές. Αυτό τον καθιστά
ελάχιστα ευχάριστο στους άλλους. Λοιπόν, όταν οι «άλλοι» είναι δημοσιογράφοι ή
εργοδότες του, τότε είναι που χρειάζεται να προστατέψει τον εαυτό του. Και
χωρίς τον ΠΑΟΚ δεν πρόκειται να χαθεί. 
Θα έλεγε κάποιος ότι σε πόστο «μικρότερης» ομάδας, η δουλειά του Άγγελου ίσως
δώσει σημαντικούς καρπούς. Σίγουρα όμως, θα δώσει αίγλη σε «λίγους» και
«αδύναμους», οι οποίοι δεν έχουν τις απαιτήσεις του ΠΑΟΚ. Τι άλλο;
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16360O031</ED>
<ID>
ID:19948

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O03&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΠΡΑΣΙΝΟ ΦΩΣ ΑΠΟ ΚΟΚΚΑΛΗ ΓΙΑ ΤΟΝ 23ΧΡΟΝΟ ΣΛΟΒΑΚΟ ΦΟΡ
</H5><H2>«Ναι» για Φάμπους
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Τζόρτζεβιτς, Τοχούρογλου, Τζενάμο και Πουρσανίδης στο μνημόσυνο για τα θύματα
της θύρας 7

ΣΥΖΗΤΗΣΗ εφ' όλης της ύλης είχαν χθες ο Σωκράτης Κόκκαλης με τον Ντούσαν
Μπάγιεβιτς. Ο πρόεδρος και ο προπονητής του Ολυμπιακού μετά το μνημόσυνο των
θυμάτων της θύρας 7 πήγαν στου Ρέντη και συζήτησαν για την πορεία της ομάδας
και τις κινήσεις στο θέμα των μεταγραφών. 
Σύμφωνα με πληροφορίες, ο ηγέτης του Ολυμπιακού άναψε το «πράσινο φως» για την
απόκτηση του 23χρονου διεθνούς Σλοβάκου φορ Μάρτιν Φάμπους, που αγωνίζεται στη
Τρέντσιν. Οι Σλοβάκοι θέλουν 400 εκατ. δρχ. για να παραχωρήσουν τον Φάμπους
στους «ερυθρόλευκους».

Στο μεταξύ, ο Ολυμπιακός θα προμηθευτεί τελικά 5.200 εισιτήρια από τη
Γιουβέντους για τον πρώτο αγώνα στο «Ντέλε Άλπι», στις 3 Μαρτίου. Οι υπεύθυνοι
της πειραϊκής εταιρείας με συντονισμένες ενέργειες κατόρθωσαν να μεταπείσουν
τους Ιταλούς (έδιναν αρχικά 2.600 εισιτήρια).

Ο Ντούσαν Μπάγιεβιτς, ο συνεργάτης του Τάκης Περσίας και ο γιατρός Χρήστος
Δάρας παρακολούθησαν χθες το βράδυ στο Τορίνο τον αγώνα της Γιουβέντους με την Πάρμα.

Ο Ντούσκο θα κοουτσάρει κανονικά τον Ολυμπιακό στον σημερινό αγώνα (17:00) με
τον Απόλλωνα στο ΟΑΚΑ. Θα πραγματοποιήσει αλλαγές στην ενδεκάδα, καθώς δεν
υπολογίζει τους τιμωρημένους Γεωργάτο, Πουρσανίδη (συμπλήρωσαν από τρεις
κίτρινες κάρτες). Αποκλείστηκαν ακόμα οι Πασσαλής (ανέτοιμος), Σφακιανάκης,
Πουρσαϊτίδης, Τζενάμο, Καρτερουλιώτης

Ο Ανατολάκης πήρε άδεια και ενσωματώθηκε χθες με την αποστολή του Ολυμπιακού.
Ο Μπάγιεβιτς αναμένεται να παρατάξει σήμερα στο Ολυμπιακό Στάδιο τους
Ελευθερόπουλο, Μαυρογενίδη, Καραταΐδη, Ανατολάκη, Τζόρτζεβιτς, Άντζα,
Γιαννακόπουλο, Λουτσιάνο, Γκόγκιτς, Καραπιάλη, Ίβιτς. Θέση διεκδικούν οι
Αμανατίδης, Νινιάδης, Αλεξανδρής.

ΤΟ ΜΝΗΜΟΣΥΝΟ

Το ετήσιο μνημόσυνο των θυμάτων της θύρας 7 πραγματοποιήθηκε χθες το μεσημέρι
στο Στάδιο Καραϊσκάκη, παρουσία περίπου 500 «ερυθρόλευκων» οπαδών. Παρόντες
ήταν τα μέλη της διοίκησης του Ολυμπιακού με επικεφαλής τον πρόεδρο Σωκράτη
Κόκκαλη, ο Μπάγιεβιτς (δάκρυσε όταν άφησε ένα λουλούδι στα σκαλοπάτια της
θύρας 7), οι συνεργάτες του, οι ποδοσφαιριστές του Ολυμπιακού (απουσίαζε ο
στρατευμένος Ανατολάκης), βετεράνοι ποδοσφαιριστές, συγγενείς των θυμάτων.
Ψάλθηκε τρισάγιο και έγινε προσκλητήριο νεκρών.

ΓΙΑ ΤΟ ΝΕΟ ΓΗΠΕΔΟ

Σε ομιλίες τους ο πρόεδρος της ΠΕΦΟ Κώστας Μπαρμπής τόνισε ότι στο «νέο»
Στάδιο Καραϊσκάκη θα γίνουν καθίσματα με τα ονόματα των αδικοχαμένων παιδιών.
Η Λόλα Νταϊφά είπε να στηθεί άγαλμα έξω από το στάδιο. Η νομάρχης Πειραιά κ.
Τσανάκη έδωσε υπόσχεση για ηθική και υλική συμπαράσταση στις οικογένειες των
θυμάτων, ενώ υπήρξε αντίδραση από τον κόσμο: «Δεν θέλουμε λόγια, αλλά πράξεις».

Εκπρόσωπος της θύρας 7 υπογράμμισε ότι είναι ποινικό αδίκημα η εξύβριση
νεκρών, αλλά δεν τηρείται ο νόμος. Ακούστηκε το σύνθημα: «Αδέλφια ζείτε εσείς
μας οδηγείτε», ενώ υπήρχε μεγάλο πανό που έγραφε: «Θρύλε θυμήσου, πρωταθλητή
σε θέλουνε ακόμα και οι νεκροί σου».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16360O041</ED>
<ID>
ID:19949

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O04&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Με πολλές επιλογές περιμένει τον Πανιώνιο
</H5><H2>Μαγνήτες οι νέοι στο «Νίκος Γκούμας»
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΟΙ ΕΠΙΛΟΓΕΣ πολλές. Και τα διλήμματα περισσότερα. Ο Όλεγκ Μπλαχίν πήρε μαζί
του 21 (!) παίκτες και επιβεβαιώνονται όσοι λένε ότι θα γίνει μάχη και για την
είσοδο στη 18άδα! Η ΑΕΚ δεν είναι πλέον απλά πλήρης, αλλά κάτι παραπάνω...

Ο Ουκρανός προπονητής εν όψει του αποψινού (18.30, Νέα Φιλαδέλφεια) αγώνα με
τον Πανιώνιο, υπολογίζει και τους πέντε νεαποκτηθέντες. Η κάρτα του
Μιλοβάνοβιτς έφτασε, το ίδιο αναμένεται να συμβεί και με τον Καβάζη και άρα
αργά ή γρήγορα θα ριχθούν (κάποιοι) στον αγωνιστικό χώρο προς τέρψιν του
φιλοθεάμονος κοινού. Πόσοι θα είναι στο Στάδιο; Πολλοί! Στη χθεσινή προπόνηση
βρέθηκαν κοντά στους 150, λιγότεροι προχθές και συνεπώς αναμένεται
κοσμοσυρροή. Λέγεται ότι η προπώληση εισιτηρίων φτάνει τα 7.000 «κομμάτια»!

Από τους νέους, μόνος σίγουρος για την ενδεκάδα είναι ο Αλμπέρτο Μέντεζ. Ο
μέσος θα παίξει πίσω από τους προωθημένους και θα τους «ταΐζει» με τις πάσες
του. Ο Κρίστοφερ μάλλον αρχίζει μαζί με τους Ντέμη-Μπατίστα και βέβαια, εδώ ο
Μπλαχίν θα κληθεί να βρει τους... απ' έξω. Σίγουρα μετά την απουσία των
(τιμωρημένων) Ζήκου-Γκρέταρσον, το σχήμα θα έχει έναν αμυντικό χαφ και φαβορί
προβάλλει ο Κατσαβός. Ο Κοπιτσής δοκιμάστηκε και αριστερά, δεξιά ο Λάκης, στα
χαφ ο Κασάπης, φανέλα βασικού προβάρει ο Καψής και ο διεθνής Μάρκος είναι
πάντα αξιόπιστη λύση. Τονίζεται ότι ο Ηλίας Ατματσίδης αισθάνθηκε χθες
ορισμένες ενοχλήσεις στη γάμπα, ωστόσο αρμοδίως ελέχθη ότι θα ξεπεράσει το
όποιο πρόβλημα. Φυσικά, για παν ενδεχόμενο πανέτοιμος είναι ο Μιχαηλίδης.

Ο Όλεγκ Μπλαχίν ζητεί σε όλους τους τόνους να τελειώσει το «κλίμα ευφορίας»,
να προσγειωθούν οι παίκτες, να είναι συγκεντρωμένοι και σαφώς ποντάρει τόσο
στους νέους όσο και στους ποδοσφαιριστές που στήριξαν έως τώρα την προσπάθεια
της ομάδας.

Θα διαιτητεύσει ο Μποντιώτης.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16360O042</ED>
<ID>
ID:20001

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O04&aa=2</URL></REF>


Article

<CATEGORY>vin10</CATEGORY>

 <H5>ΓΙΑΚΟΒΛΕΒΙΤΣ: ΣΚΟΡΕΡ ΞΑΝΑ ΑΛΛΑ ΕΙΣ ΒΑΡΟΣ ΤΗΣ ΟΜΑΔΑΣ ΤΟΥ
</H5><H2>Σημάδεψε λάθος!
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Ο... συνήθης ύποπτος, Νταβόρ Γιακόβλεβιτς, «χτύπησε» και χθες στην Καισαριανή,
μόνο που αυτήν τη φορά το έκανε εις βάρος της ομάδας του. Έτσι, ο Άρης με το
0-1 πήρε δίκαια τους τρεις πολύτιμους βαθμούς εις βάρος του Εθνικού Αστέρα και
«βάζει» πλέον πλώρη για Ευρώπη.

Όλα λοιπόν κρίθηκαν στο 39': ο Άρης κέρδισε φάουλ σε θέση αριστερά, κοντά στην
γραμμή του πλαγίου άουτ. Ο Αντριόλι πήρε ελάχιστα μέτρα φόρα και έκανε τη
σέντρα. Στην πορεία της μπάλας πετάχθηκε ο Κολτσίδας μαζί με αμυντικούς τού
Εθνικού Αστέρα. Κανένας όμως δεν κατάφερε να την «πιάσει». Και ο Νταβόρ
Γιακόβλεβιτς, ο οποίος είχε οπισθοχωρήσει για να βοηθήσει την ομάδα του, την
έστειλε στα δίχτυα του Βαγγέλη Χοσάδα.

Οι παίκτες του Άρη πανηγυρίζουν, ενώ ο Μπασινάς δεν το πιστεύει. Ο Εθνικός
Αστέρας λύγισε με αυτογκόλ

Πάντως, για την ομάδα τού Γιώργου Παράσχου το «όνειρο» της κορυφής φαντάζει
αρκετά μακρινό. Οι Θεσσαλονικείς μπορεί να ήταν καλύτεροι χθες, όμως δεν
«έπεισαν». Έστω και αν υπάρχει η δικαιολογία των επτά νέων παικτών στην 11άδα. 
Στο πρώτο μέρος προσπάθησαν, είχαν κάποιες καλές στιγμές, όμως τους έλειπε η
στόφα της μεγάλης ομάδας. Στο δεύτερο οπισθοχώρησαν, έδωσαν χώρο στους
γηπεδούχους και σε μία-δύο φάσεις... καρδιοχτύπησαν.

Βεβαίως, το... εξιλαστήριο θύμα υπάρχει στο πρόσωπο του (κακού χθες) διαιτητή
Μποροβήλου, όμως αυτό δεν μπορεί να αποτελέσει άλλοθι. Και η ανακοίνωση των
υπεθύνων του Άρη (κατηγορεί τον Μποροβήλο ότι ήταν σε διατεταγμένη υπηρεσία)
μετά την συνάντηση, μάλλον έχει στόχο να προκαταλάβει μελλοντική επανεμφάνιση
του Αρκάδα ρέφερι σε παιχνίδι της ομάδας τους. Γιατί τα φαλτσοσφυρίγματα ήταν
εις βάρος και των δύο ομάδων.

Από την άλλη πλευρά οι γηπεδούχοι είχαν ένα καλό δεκάλεπτο στο πρώτο ημίχρονο,
25' έως 35', όταν «έσπασαν» την κυριαρχία του Άρη. Ο Σπύρος Λιβαθηνός (δέχθηκε
τα πυρά των φίλων της ομάδας του μετά τη λήξη και απάντησε πως «ο Αστέρας δεν
είναι Ολυμπιακός να κερδίζει κάθε Κυριακή»), «έριξε» στη «μάχη» τον Ναλιτζή
(αντί του μεσοαμυντικού Τσακίρ), έβαλε και τον Τσέκο προκειμένου να βγει
κάποια καλή μπαλιά στην επίθεση, αλλά δεν ευτύχησε να δει γκολ.

«Μέχρι το 65' είχαμε την υπεροχή, μετά όμως γυρίσαμε πίσω. Σημασία έχει ότι
έστω και με άγχος πήραμε τη νίκη», τόνισε ο Γιώργος Παράσχος και ο Σπύρος
Λιβαθηνός επεσήμανε: «Ξέραμε ότι ήταν δύσκολο ματς. Ο Άρης κυριάρχησε στο
πρώτο ημίχρονο, εμείς είμαστε καλύτεροι στην επανάληψη και μπορούσαμε να
ισοφαρίσουμε. Σε κάποια στιγμή ρισκάραμε παίζοντας με 3-4 επιθετικούς».


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16360O051</ED>
<ID>
ID:19950

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O05&aa=1</URL></REF>


Article

<CATEGORY>vin10</CATEGORY>

 <H5>SKODA ΞΑΝΘΗ: Δεν πήρε τους βαθμούς της νίκης, έχασε έδαφος
</H5><H2>Τράβηξε... χειρόφρενο
</H2>
<AUTHOR>ΔΗΜΗΤΡΗΣ ΞΑΝΘΑΚΗΣ</AUTHOR>

* ΞΑΝΘΗ 
(Του ανταποκριτή μας)

Η SKODA Ξάνθη είχε πλήρη υπεροχή, δημιούργησε πολλές ευκαιρίες, αλλά δεν
κατάφερε να παραβιάσει την εστία του Πανελευσινιακού και με αυτή τη «λευκή»
(0-0) ισοπαλία έμεινε πίσω στην κούρσα για έξοδο στην Ευρώπη.

Οι παίκτες της ομάδας της Θράκης και ο προπονητής τους Γιάννης Ματζουράκης
«φωνάζουν» για τη διαιτησία του Παπαδάκου, ο οποίος στο 2' έκλεισε τα μάτια σε
ανατροπή του Κυπαρίσση μέσα στην περιοχή από τον Τσιρώνη. Ήταν μια κλασική
περίπτωση πέναλτι.

Πέρα από τη φάση του πέναλτι, η Ξάνθη είχε ευκαιρίες να ανοίξει το σκορ, αλλά
η τύχη ήταν με το μέρος του Πανελευσινιακού, ενώ ο γκολκίπερ Αλέκος Ράντος
πραγματοποίησε σωτήριες αποκρούσεις.

Στα πρώτα 45' ήταν πλήρης η υπεροχή της Ξάνθης, ενώ στο β' ημίχρονο οι παίκτες
του Πανελευσινιακού έφεραν το παιχνίδι στον χώρο της μεσαίας γραμμής.

Ο τεχνικός του Πανελευσινιακού Γιώργος Φοιρός, αρκετά ικανοποιημένος από την
επιτυχία της ομάδας του, τόνισε: «Όπως παίζαμε στο πρώτο ημίχρονο δεν φαινόταν
ότι θα μπορούσαμε να πάρουμε θετικό αποτέλεσμα. Όμως στο β' ημίχρονο
αποκτήσαμε αυτοπεποίθηση και καταφέραμε να φύγουμε με έναν υπερπολύτιμο βαθμό».

Ζελενίτσας, Τεγκελίδης έμειναν στο μηδέν

Ο Γιάννης Ματζουράκης στις δηλώσεις του έδωσε έμφαση στη διαιτησία του
Παπαδάκου: «Οι παίκτες μου προσπάθησαν, αλλά για τρεις λόγους παραχωρήσαμε
ισοπαλία. Πρώτα γιατί είχαμε ατυχία, στη συνέχεια γιατί είχαμε να
αντιμετωπίσουμε μια σκληρή άμυνα και τέλος επειδή ο διαιτητής κ. Παπαδάκος δεν
μας έδωσε πέναλτι στη φάση του δευτέρου λεπτού. Ο κ. Παπαδάκος μας
αντιμετώπισε ως μικρή ομάδα. Ιδού, λοιπόν, ο λόγος για τον οποίο μέχρι σήμερα
δεν έχω μιλήσει για έξοδο στην Ευρώπη, παρά την τόσο καλή πορεία της ομάδας μας».


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16360O052</ED>
<ID>
ID:20002

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O05&aa=2</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 6ου (ΣΑ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Νέος κορυφαίος για τους απόντες
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

<H3></H3>Το περασμένο Σάββατο επέλεξε τελικά ο πιο καθυστερημένος αριθμός για να
επιστρέψει στην κληρωτίδα. Ο 4 ύστερα από 32 διαγωνισμούς απουσίας ξανακάνει
την εμφάνισή του και συμπληρώνει 94 συνολικές εμφανίσεις. Έτσι, ο 11 με 27
διαγωνισμούς απουσίας είναι ο νέος... κορυφαίος για τους απόντες, ενώ ο 15
ακολουθεί με 24.Ύστερα από τη συντριπτική τους νίκη στον προηγούμενο
διαγωνισμό οι Μονοί έφεραν ισοπαλία αυτή τη φορά και με 2.154 συνολικές
εμφανίσεις διατηρούν το προβάδισμα στο συνολικό σκορ έναντι των Ζυγών με
2.070. Οι Μεγάλοι νίκησαν με 4 - 2 και απομακρύνονται από τους αντιπάλους στο
συνολικό σκορ (2.109μ - 2.115Μ). Ανάλογη είναι και η κατάσταση στα επιμέρους
σκορ του '99, τα οποία διαμορφώνονται σε 39Μ - 27Ζ και 29μ - 37Μ. Καμία κίνηση
δεν σημειώθηκε τόσο από τους αριθμούς της κορυφής όσο και από τους αριθμούς
της ουράς. Ο 7 με 108 συνολικές εμφανίσεις διατηρεί άνετα την κορυφή, ενώ οι
13 και 26 ισοβαθμούν στη δεύτερη θέση με 101 συνολικές εμφανίσεις ο καθένας.
Από την άλλη ο 23 με 70 συνολικές εμφανίσεις έχει μείνει κολλημένος στην...
ουρά για 8η συνεχή φορά. Σημαντική είναι και η εξέλιξη στη μάχη των ληγόντων.
Ο λήγοντας σε 2 ύστερα από δύο συνεχείς εμφανίσεις έφτασε τις 425 συνολικές
εμφανίσεις και ισοβαθμεί με τον λήγοντα σε 8 στη 7η θέση. Ο πρωτοπόρος
λήγοντας σε 6 απουσιάζει στους τελευταίους 5 διαγωνισμούς, αλλά με 445
συνολικές εμφανίσεις διατηρεί την κορυφή, ενώ τρεις μονάδες πιο πίσω ακολουθεί
ο λήγοντας σε 4. Ο ουραγός λήγοντας σε 0 απουσιάζει για τέταρτη συνεχή φορά.
Στην 1η κατηγορία του ΛΟΤΤΟ δεν βρέθηκε νικητής για 4η συνεχή φορά και ο
κουμπαράς φτάνει τα 350 εκατ. δρχ. Όσο για τον κουμπαρά της 1ης κατηγορίας του
ΠΡΟΤΟ θα είναι 100 εκατ. δρχ. τουλάχιστον.

* Κληρώθηκαν οι αριθμοί 4, 22, 25, 32, 37, 49.

* Συμπληρώθηκαν 9.102.773 στήλες.

* Μοιράστηκαν 97.306.823 δρχ.

* Δεν μοιράστηκαν 280.000.000 δρχ.

* Δεν βρέθηκε εξάρι, ενώ βρέθηκαν 151 5άρια που κερδίζουν από 273.730 δρχ.,
8.795 4άρια που κερδίζουν από 3.520 δρχ. και 166.240 3άρια που κερδίζουν από
150 δρχ.

ΠΡΟΤΟ: Κληρώθηκε ο αριθμός 1276259. 
* Συμμετοχές: 1.903.472 
Δεν βρέθηκε νικητής στην 1η κατηγορία.

<H3>Σε 704 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16360O061</ED>
<ID>
ID:19951

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: ΕΡΧΕΤΑΙ ΣΗΜΕΡΑ Ο ΧΑΑΝ ΣΤΗ ΘΕΣΣΑΛΟΝΙΚΗ
</H5><H5>ΤΟ ΜΑΤΣ: Ήρωας του Ιωνικού ο γκολκίπερ
</H5><H5>Χωρίς ψυχή και πάθος ο ΠΑΟΚ
</H5><H2>Απ' τα παλιά
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Ο ΑΡΙ Χάαν αναμένεται σήμερα στη Θεσσαλονίκη και ο Ολλανδός ­ παλιός γνώριμος
στο Δικέφαλο του Βορρά ­ θα είναι ο νέος προπονητής της ομάδας της
Θεσσαλονίκης. Πληροφορίες αναφέρουν ότι αργά χθες βράδυ, η διοίκηση του ΠΑΟΚ
επικοινώνησε με τον Χάαν (είχε φύγει στις 13 Οκτωβρίου του 1995) και επήλθε συμφωνία.

Στο μεταξύ, το ποτήρι ξεχείλισε για τους οπαδούς του ΠΑΟΚ, ύστερα από το νέο
στραβοπάτημα της ομάδας τους, αυτή τη φορά εντός έδρας. 
Όσα ακούστηκαν κατά τη διάρκεια του αγώνα (συνθήματα όπως «ΠΑΟΚ παίξε τη μπάλα
της ζωής σου, αλλιώς...» και αποδοκιμασίες) ήταν πταίσματα μπροστά σε όσα
διαδραματίστηκαν, αμέσως μετά. Πώς έχουν τα πράγματα;

Η ατμόσφαιρα ήταν ηλεκτρισμένη μετά το αναπάντεχο 0-0 με τον Ιωνικό. Περίπου
5.000 οπαδοί του Δικεφάλου του Βορρά συγκεντρώθηκαν έξω από τη θύρα 1,
περιμένοντας τους παίκτες και τον προπονητή της ομάδας τους για να μάθουν
από... κοντά τι συμβαίνει. Μέλη της διοίκησης του ΠΑΟΚ συμβούλεψαν τον Άγγελο
Αναστασιάδη και τους παίκτες να αποχωρήσουν από τη θύρα 7, προκειμένου να μη
γίνουν αντιληπτοί από τους εξαγριωμένους οπαδούς.

Ο Άρι Χάαν επιστρέφει στον ΠΑΟΚ, για να πιάσει ξανά το τιμόνι

Ωστόσο, ο προπονητής του ΠΑΟΚ δεν πτοήθηκε και βγήκε μαζί με τους παίκτες του,
κανονικά από τη θύρα 1. Ο Αναστασιάδης πλήρωσε την πρωτοβουλία του. 
Άκουσε πολλά συνθήματα εναντίον του, του ζητήθηκε ο λόγος για τις κακές
εμφανίσεις του ΠΑΟΚ («βάζεις μόνο τους δικούς σου»), ενώ προπηλακίστηκε με
άγριο τρόπο από ορισμένους σκληροπυρηνικούς οπαδούς. Ανάλογη μεταχείριση είχαν
και οι Βελής - Αργυρίου, οι οποίοι δεν γλίτωσαν από τα «πυρά» των οπαδών. 
Ο μοναδικός που απέφυγε να έρθει σε επαφή με τους οπαδούς του ΠΑΟΚ ήταν ο
Κώστας Φραντζέσκος, που παρέμεινε στα γραφεία του γηπέδου και αποχώρησε όταν
ηρέμησαν τα πνεύματα, ύστερα από περίπου δύο ώρες. 
Παρόλα αυτά, ο Αναστασιάδης είπε ότι θα παραμείνει στην ομάδα μόνο για τους
παίκτες. Στο μεταξύ, ο Νίκος Βεζυρτζής δήλωσε χθες βράδυ: «Κάνουμε ό,τι είναι
δυνατό για να ικανοποιήσουμε τον κόσμο, τον οποίο ευχαριστούμε για την υπομονή
του. Χρειαζόμαστε στήριξη. 
Δεν είμαστε επαγγελματίες, αλλά παθιασμένοι για τον ΠΑΟΚ. Η διοίκηση έχει το
μυαλό και το σθένος, ώστε να πάρει σωστές αποφάσεις».


«ΣΚΙΑ» του εαυτού του ο ΠΑΟΚ, παραχώρησε νέα ισοπαλία (0-0), αυτή τη φορά στον
Ιωνικό, στην Τούμπα. Η ομάδα της Θεσσαλονίκης, χωρίς ψυχή και πάθος,
πιστοποίησε και χθες την αγωνιστική κρίση την οποία διέρχεται, προκαλώντας την
οργή των περίπου 20.000 οπαδών της, οι οποίοι αποδοκίμαζαν παίκτες και
προπονητή μετά το 65'.

Οι δύο ομάδες έπαιξαν ανοιχτά, δημιούργησαν ευκαιρίες, αλλά δεν κατάφεραν να
στείλουν την μπάλα στα δίχτυα. Ο ΠΑΟΚ είχε την πρωτοβουλία στο μεγαλύτερο
μέρος του αγώνα. Οι παίκτες του «Δικεφάλου» του Βορρά πίεσαν, έφταναν ­ έστω
και δύσκολα ­ στην αντίπαλη περιοχή, ωστόσο έπεσαν πάνω στον εκπληκτικό (και
πρώην τερματοφύλακα του ΠΑΟΚ) Βαγγέλη Πουρλιοτόπουλο. Ο κίπερ του Ιωνικού
πραγματοποίησε εξαιρετικές αποκρούσεις και κράτησε ανέπαφη την εστία του,
χαρίζοντας στην ομάδα της Νίκαιας τον βαθμό της ισοπαλίας. Ο Ιωνικός
δημιούργησε επίσης ευκαιρίες. Ο Φρούσος με τον Μπρούστερ ήταν οι επιθετικές
«αιχμές» των φιλοξενουμένων και «καρδιοχτύπησαν» πολλές φορές τον Αργυρίου.

Ο προπονητής του ΠΑΟΚ Άγγελος Αναστασιάδης, στις δηλώσεις που έκανε μετά το
τέλος του αγώνα, στήριξε τους παίκτες του, ενώ δεν παρέλειψε να τονίσει:
«Είχαμε πολλές ευκαιρίες, όπως και ο Ιωνικός. Η ομάδα ήταν επηρεασμένη από τα
τελευταία γεγονότα. Θα δουλέψουμε μόνοι μας για να πάει ο ΠΑΟΚ ψηλά. Οι
παίκτες βρίσκονται στη χειρότερη κατάσταση απ' όταν ήρθα τον Σεπτέμβριο. Όμως,
θα μείνω μαζί τους. Μεγάλο μερίδιο ευθύνης έχουν οι δημοσιογράφοι. Γράφουν
ψέματα. Οι παίκτες είναι φοβισμένοι και τρέμουν με όσα ακούνε γύρω τους.
Παίζεται σκοτεινό παιχνίδι».

Ο ομόλογός του Σέρτζιο Μαρκαριάν αρκέστηκε να πει: «Είχαμε διπλή αγωνιστική
τακτική. Ήμασταν καλοί στην άμυνα, ενώ βγαίναμε και στις αντεπιθέσεις.
Παλέψαμε και πήραμε δίκαια τον βαθμό της ισοπαλίας».


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16360O071</ED>
<ID>
ID:19952

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O07&aa=1</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ
</H5><H2>Ροπαλιά από τον διαιτητή
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

Ο ΗΡΑΚΛΗΣ εκμεταλλεύτηκε την αριθμητική υπεροχή του για ένα ημίχρονο απέναντι
στη Βέροια και έφτασε στη νίκη με 2-0 επί ενός αντιπάλου που άφησε καλές
εντυπώσεις μέχρι την αποβολή του Μουλιέτ.

Ο Ηρακλής προηγήθηκε νωρίς (13') με γκολ του Χάγκαν, αλλά οι φιλοξενούμενοι
παρά τη δυσμενή εξέλιξη του σκορ απέδειξαν ότι ήθελαν και μπορούσαν να πάρουν
το θετικό αποτέλεσμα. Τρία λεπτά μάλιστα μετά το 1-0 σκόραραν με τον Στόικα.
Το γκολ ακυρώθηκε, καθώς ο σκόρερ υποδείχτηκε σε θέση οφσάιντ, αλλά ο
προπονητής της Βέροιας και το ριπλέι του τηλεοπτικού φακού έχουν αντιρρήσεις.
«Μας ακυρώθηκε κανονικό γκολ», δήλωσε ο Χατζάρας. «Αν δεν ακυρωνόταν, το
παιχνίδι θα είχε διαφορετική εξέλιξη», συμπλήρωσε και παραδέχτηκε ότι ήταν
σωστή η αποβολή του τερματοφύλακα της Βέροιας στο 43', που ανέτρεψε έξω από
την περιοχή τον Κωνσταντίνου, ενώ ήταν ο τελευταίος παίκτης της αμυντικής του γραμμής.

Ο Μπέγκος αποβάλλει τον Μουλιέτ. Η Βέροια συνέχισε με 10 παίκτες

Αυτό το σημείο ήταν καθοριστικό για την εξέλιξη του αγώνα, που κρίθηκε
οριστικά όταν ο Ηρακλής πέτυχε δεύτερο γκολ με τον Βελέντζα στο 54'. Οι
φιλοξενούμενοι δεν κατάφεραν στη συνέχεια να απειλήσουν. Ο Ηρακλής έφτασε σε
μεγάλα επίπεδα απόδοσης και οι φανατικοί οπαδοί του βρήκαν την ευκαιρία να
βρίσουν εν χορώ τον Σωτήρη Κωνσταντινίδη, ο οποίος προτίμησε να παρακολουθήσει
τον αγώνα ΠΑΟΚ - Ιωνικού. «Είμαι ευχαριστημένος για 65 λεπτά από την απόδοσή
μας. Μετά το 2-0 κάτι έγινε και είχαμε λάθος επιλογές και παράξενες λύσεις. Με
αυτή την εξέλιξη ελπίζαμε σε καλύτερο σκορ», δήλωσε ο Ματς Γίνγκμπλαντ.


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16360O072</ED>
<ID>
ID:20003

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O07&aa=2</URL></REF>


Article

<CATEGORY>vin10</CATEGORY>

 <H5></H5><H5>ΟΛΥΜΠΙΑΚΟΣ - ΑΠΟΛΛΩΝ
</H5><H5>ΑΕΚ - ΠΑΝΙΩΝΙΟΣ
</H5><H5>Τρίτη νίκη του ΟΦΗ στο Καραϊσκάκη
</H5><H5>Έφερε γούρι στον ΠΑΟ
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

<H3>ΟΛΥΜΠΙΑΚΟ ΣΤΑΔΙΟ
</H3>
Ο αγώνας Ολυμπιακού - Απόλλωνα θα διεξαχθεί σήμερα στις 17.00 και θα μεταδοθεί
από το Supersport.

<H3>ΣΤΑΔΙΟ «ΝΙΚΟΣ ΓΚΟΥΜΑΣ»
</H3>
Το ματς ΑΕΚ - Πανιωνίου θα διεξαχθεί στις 18.30 και θα μεταδοθεί σε
μαγνητοσκόπηση στις 20.15 από το Supersport.

Σκέντζος και Νιόπλιας πανηγυρίζουν τη χθεσινή νίκη (3-1) του ΟΦΗ επί του
Εθνικού, στο Στάδιο Καραϊσκάκη

Ο Εθνικός, που έχει σαφή υπεροχή κατά του ΟΦΗ στο Καραϊσκάκη (αγ. 22, ν. 14,
ισοπ. 2, ήττ. 6, τέρ. 37-21), γνώρισε για τρίτη συνεχή περίοδο την ήττα απ'
την ομάδα της Κρήτης (31.3.1996 2-3, 14.12.1997 0-1 και χθες 1-3)!

*** Για δεύτερη συνεχή χρονιά ο Νίκος Νιόπλιας σκόραρε στο Καραϊσκάκη κατά του Εθνικού.

*** Σημειώστε, πέρασαν 18 αγωνιστικές και ο Εθνικός δεν έχει γνωρίσει ακόμη τη νίκη.

*** Ξέρετε, ότι όσες φορές ο Αντώνης Νικοπολίδης υπερασπίζει εφέτος τα δοκάρια
του Παναθηναϊκού, οι «πράσινοι» σημειώνουν μόνο νίκες!

*** Ήταν η 5η συνεχής νίκη του Παναθηναϊκού στο πρωτάθλημα, που αποτελεί
εφετινό ρεκόρ, αφού το προηγούμενο ήταν 4 (με τους Ιωνικό 2-1, Άρη
1-0*, Καβάλα 6-2 και Πανιώνιο 2-1. Από 26.9.1998 μέχρι 31.10.1998 ­
*εκτός έδρας).

*** Ο Ηρακλής έφτασε τους 1.250 αγώνες του στην Α' Εθνική Κατηγορία (ν. 468,
ισοπ. 360, ήττ. 422, τέρμ. 1.591-1.471).

*** Τα 150 γκολ έφτασε ο Πανηλειακός στο «μεγάλο» μας πρωτάθλημα. Ήταν η 5η
συνεχής αγωνιστική που σκόραρε και δεχόταν γκολ και η δέκατη που δεχόταν γκολ.
Σημειώστε, πως στις 4 τελευταίες αγωνιστικές πετυχαίνει από ένα γκολ τη φορά!

*** Πέρασαν κιόλας 18 ολόκληρα χρόνια από εκείνη την αποφράδα Κυριακή της 8ης
Φεβρουαρίου 1981, όταν 21 νέοι άνθρωποι έχασαν τη ζωή τους στην έξοδό τους απ'
το Στάδιο Καραϊσκάκη, μετά τη νίκη του Ολυμπιακού επί της ΑΕΚ με 6-0.

<H3>18η ΑΓΩΝΙΣΤΙΚΗ
</H3>
Ο Παναγιώτης Φύσσας, που άφησε τη δική του εποχή στον Πανιώνιο (Αγ. 118 ­ 9
γκολ όλα με σουτ ­ πρωτάθλημα), πήρε μεταγραφή τον προηγούμενο μήνα για τον
ΠΑΟ και όταν παίζει, το «τριφύλλι» σημειώνει μόνο νίκες! Χθες μάλιστα πέτυχε
και το πρώτο του γκολ, που με αυτό η νέα του ομάδα νίκησε στον Πύργο με 1-2!
Ακόμη έχει στο ενεργητικό του μία νίκη στο Κύπελλο (14.1.1999 Πανηλειακός -
ΠΑΟ 0-2). Έλαβε μέρος σε 32 ακόμη αγώνες με τα «κυανέρυθρα» σημειώνοντας 2
γκολ. Η άνοδός του τον οδήγησε στην Εθνική, που ντεμπούταρε στις 3.2.1999 στο
νικηφόρο ματς της χώρας μας κατά της Φινλανδίας (2-1). Τέλος, έχει παίξει και
σε 31 αγώνες στη Β' Εθνική χωρίς να σκοράρει.


20. ΝΙΚΟΠΟΛΛΙΔΗΣ (παο)

6. ΦΙΛΗΣ (Ιωνικού)

3. ΒΕΝΕΤΙΔΗΣ (Skoda Ξάνθης)

25. ΚΕΦΑΛΑΣ (Καβάλας)

21. ΤΣΙΡΩΝΗΣ (Ελευσίνας)

6. ΖΑΦΕΙΡΙΟΥ (ΠΑΟΚ)

7. ΝΙΟΠΛΙΑΣ (ΟΦΗ)

20. ΧΟΥΖΟΥΡΗΣ (Προοδευτικής)

22. ΧΑΓΚΑΝ (Ηρακλή)

30. ΑΝΤΡΙΟΛΙ (Άρη)

18. ΖΙΑΚΚΑΣ (Πανηλειακού)

<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16360O081</ED>
<ID>
ID:19953

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O08&aa=1</URL></REF>


Article

<CATEGORY>vin10</CATEGORY>

 <H5></H5><H2>Αήττητη η Προοδευτική
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Η Προοδευτική σημείωσε χθες την πρώτη της νίκη επί της Καβάλας στην έδρα
της στο επαγγελματικό, ενώ στην Α' εθνική κατηγορία δεν έχει χάσει ποτέ εντός.
Έτσι στον πρώτο αγώνα, που φιλοξένησε την Καβάλα (Καραϊσκάκη), τη νίκησε στις
6.12.1969 με 1-0 (72' Σκούφος). Στις 9.1.1971 στον ίδιο χώρο οι αντίπαλοι
έφεραν λευκή ισοπαλία. Στο πρώτο παιχνίδι των αντιπάλων στο επαγγελματικό
πρωτάθλημα Προοδευτική και Καβάλα έμειναν στο 1-1 στο Εθνικό Γυμναστήριο
Νίκαιας - Κορυδαλλού (28' Αλμανίδης και 90' Καλλιμάνης).

*** Έτσι, τώρα, ο Σάκης Αλμανίδης γράφει παράδοση κατά της Καβάλας, 
αφού σκοράρει πάντα στο επαγγελματικό εντός!


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16360O082</ED>
<ID>
ID:20004

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O08&aa=2</URL></REF>


Article

<CATEGORY>vin10</CATEGORY>

 <H5></H5><H5>ΤΟ ΕΚΤΑΚΤΟ
</H5><H2>ΤΟ ΠΡΟ-ΠΟ
</H2>
<H3>Η νικήτρια στήλη

</H3>
Η νικήτρια στήλη του χθεσινού δελτίου ΠΡΟ-ΠΟ
είναι: 
1. ΑΕΚ-Πανιώνιος -- 
2. Εθνικός Αστ.-Άρης Θ. 2 
3. Εθνικός Π.-ΟΦΗ 2 
4. Ηρακλής Θ.-Βέροια 1 
5. Ολυμπιακός Π.-Απόλλων Αθ. -- 
6. Πανηλειακός-Παναθηναϊκός 2 
7. ΠΑΟΚ-Ιωνικός Χ 
8. Προοδευτική-Καβάλα 1 
9. Skoda Ξάνθη-Πανελευσινιακός Χ 
10. Αθηναϊκός-Καλαμάτα 2 
11. Αναγ/ση Καρδ.-Staff Λάρισα 1 
12. Γιουβέντους-Πάρμα 2 
13. Φιορεντίνα-Μίλαν Χ 
Σ13 Πανσερραϊκός-Γιάννινα 1 
* Η νικήτρια στήλη θα συμπληρωθεί απόψε.


<H3>4 Σούπερ 13άρια

</H3>
Η νικήτρια στήλη του έκτακτου δελτίου ΠΡΟ-ΠΟ,
είναι: 
1. Άστον Βίλα-Μπλάκμπερν Ρ. 2 
2. Γουέστ Χαμ-Άρσεναλ 2 
3. Λέστερ-Σέφιλντ Γουέν. 2 
4. Λιντς-Νιούκαστλ 2 
5. Λίβερπουλ-Μίντλεσμπρο 1 
6. Νότιγχαμ-Μάντσεστερ Γ. 2 
7. Τότεναμ-Κόβεντρι Χ 
8. Τσέλσι-Σαουθάμπτον 1 
9. Γκρίμσμπι-Μπόλτον 2 
10. Κρίσταλ Πάλας-Μπέρμινγχαμ Χ 
11. Μπέρι-Ίπσουιτς 2 
12. Μπράντφορντ-Γουότφορντ 1 
13. Σέφιλντ Γιουν.-Μπρόμγουιτς 1 
Σ13 ΗΛΤΕΞ Λύκοι-Παναχαϊκή 1 
Βρέθηκαν 4 Σούπερ 13άρια, που κερδίζουν από
11.985.025 δρχ., 20 13άρια, που θα εισπράξουν από 2.301.735 δρχ., 668 12άρια
(μερίδιο 56.850 δρχ.) και 8.226 11άρια (από 3.775 δρχ.). 
<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16360O083</ED>
<ID>
ID:20044

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O08&aa=3</URL></REF>


Article

<CATEGORY>vin10</CATEGORY>

 <H5>Υπερτυχερός κερδίζει 425 εκατ.
</H5><H2>Τζόκερ
</H2>
ΕΝΑΣ υπερτυχερός με 5+1 επιτυχίες βρέθηκε στον χθεσινό (7/2) διαγωνισμό του
ΤΖΟΚΕΡ, ο οποίος κερδίζει 425 εκατ. δρχ. Στις άλλες κατηγορίες τα κέρδη είναι:
Τρεις τυχεροί με 5 επιτυχίες θα πάρουν από 35.056.425 δρχ., 128 με 4+1 επιτ.
θα εισπράξουν από 436.345 δρχ., 1.359 με 4 επιτ. κερδίζουν από 15.795 δρχ.,
5.933 με 3+1 επιτ. θα πάρουν από 7.310 δρχ., 65.888 με 3 επιτ. θα εισπράξουν
από 620 δρχ., 83.845 με 2+1 επιτ. κερδίζουν από 325 δρχ. και 374.891 με 1+1
επιτυχίες θα πάρουν από 165 δρχ.

Τα πέντε νούμερα είναι: 40, 13, 14, 37, 5, ενώ ο αριθμός του ΤΖΟΚΕΡ είναι το 13.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16360O091</ED>
<ID>
ID:19954

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟγκολ
</H2><H2></H2>
Η νικήτρια στήλη του ΠΡΟ-ΠΟγκολ θα συμπληρωθεί απόψε.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16360O092</ED>
<ID>
ID:20005

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O09&aa=2</URL></REF>


Article

<CATEGORY>vin10</CATEGORY>

 <H2>ΤΟ ΠΑΝΟΡΑΜΑ ΤΗΣ Β' ΕΘΝΙΚΗΣ
</H2>
<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16360O101</ED>
<ID>
ID:19933

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O10&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Συνεχίζουν την προέλασή τους
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

ΚΑΛΛΙΘΕΑ και Καλαμάτα συνεχίζουν την προέλασή τους στο πρωτάθλημα της Β'
Εθνικής, καθώς χθες πέτυχαν σπουδαίες νίκες. Αντίθετα, ο ΠΑΣ Γιάννινα και η
Παναχαϊκή έχασαν πολύτιμο έδαφος, αφού και οι δύο γνώρισαν την ήττα στα εκτός
έδρας παιχνίδια τους.

Η Καλλιθέα, εντυπωσιακή στο ουδέτερο Εθνικό Στάδιο του Βόλου, επιβλήθηκε
εύκολα 3-0 του Εδεσσαϊκού ενώ η Καλαμάτα στο 90' πήρε δύσκολη εκτός έδρας νίκη
με 2-1 επί του Αθηναϊκού. Στις Σέρρες, η τοπική ομάδα νίκησε 2-1 τον ΠΑΣ
Γιάννινα, ενώ το Σάββατο στο γήπεδο Καλοχωρίου οι ΗΛΤΕΞ Λύκοι συνέτριψαν 4-1
την Παναχαϊκή.

Στη Νέα Ιωνία του Βόλου τα Τρίκαλα πήραν πολύτιμη εκτός έδρας ισοπαλία
(1-1) με αντίπαλο τη Νίκη, η οποία βρίσκεται σε εξαιρετικά δύσκολη θέση. Στο
παιχνίδι αυτό είχαμε 4λεπτη διακοπή εξαιτίας ρίψης αντικειμένων στον
αγωνιστικό χώρο, με αφορμή το γεγονός ότι δεν μέτρησε γκολ του Αντεμάρ στο 13'.

Στην Καρδίτσα, η Αναγέννηση νίκησε 2-0 τη Λάρισα σε παιχνίδι που
στιγματίστηκε από επεισόδια στις εξέδρες του σταδίου μεταξύ των οπαδών των δύο
ομάδων. Στα υπόλοιπα αποτελέσματα της 19ης αγωνιστικής είχαμε: Ιάλυσος - Δόξα
Β. 2-1, Πιερικός - Παναιτωλικός 2-0 και Αγ. Νικόλαος - Καλαμαριά 2-1.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16360O111</ED>
<ID>
ID:19934

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O11&aa=1</URL></REF>


Article

<CATEGORY>vin10</CATEGORY>

 <H5>ΚΑΛΑΜΑΤΑ: 2-1 ΤΟΝ ΑΘΗΝΑΪΚΟ ΜΕ ΗΓΕΤΗ ΚΑΙ ΣΚΟΡΕΡ ΤΟΝ ΤΡΟΥΠΚΟ
</H5><H2>Σε διπλό ρόλο
</H2>
Σεντεμέντες και Γεωργέας προσπαθούν να αποσπάσουν την μπάλα από τον Μπαναλά,
στο χθεσινό ματς Αθηναϊκού - Καλαμάτας 1-2

ΝΙΚΗ ανόδου πέτυχε χθες η Καλαμάτα στον Βύρωνα με 2-1 επί του Αθηναϊκού.
Ηγέτης και σκόρερ των φιλοξενουμένων ο Τρούπκος, ο οποίος εκτός από τα δύο
γκολ που πέτυχε πολλές φορές εξέθεσε την αμυντική γραμμή των γηπεδούχων. Η
Καλαμάτα ήταν καλύτερη, νίκησε δίκαια, ενώ είχε και δοκάρι στο 64' σε κεφαλιά
του Μικέ.

ΚΑΛΛΙΘΕΑ - ΕΔΕΣΣΑΪΚΟΣ 3-0 Σε νευρικό παιχνίδι η Καλλιθέα, καλύτερη,
νίκησε δίκαια 3-0 τον Εδεσσαϊκό. Το γεγονός που σημάδεψε τον αγώνα ήταν ο
σοβαρός τραυματισμός (κάταγμα) του Χρ. Κιούρκου σε σύγκρουσή του με τον
Καρασαββίδη. Να σημειωθεί ότι στο Εθνικό Στάδιο του Βόλου δεν υπήρχε
ασθενοφόρο, το οποίο ήλθε με 20λεπτη καθυστέρηση για να μεταφέρει τον
τραυματισμένο παίκτη στο νοσοκομείο.

ΗΛΤΕΞ ΛΥΚΟΙ - ΠΑΝΑΧΑΪΚΗ 4-1 «Όνομα και πράμα» οι Λύκοι, «κατασπάραξαν»
το Σάββατο την Παναχαϊκή με σκορ 4-1. Οι γηπεδούχοι, έχοντας την υπεροχή από
την αρχή μέχρι το τέλος του αγώνα, δεν άφησαν περιθώριο αντίδρασης στους
φιλοξενούμενους. Όλοι οι παίκτες των Λύκων είχαν εξαιρετική απόδοση, ενώ από
την Παναχαϊκή, που από το 56' έπαιζε με δέκα παίκτες λόγω αποβολής του
Μπαλτιμά, ξεχώρισε μόνο ο Μίμπο.

ΠΑΝΣΕΡΡΑΪΚΟΣ - ΠΑΣ ΓΙΑΝΝΙΝΑ 2-1 Μπορεί ο ΠΑΣ Γιάννινα να προηγήθηκε 0-1
στις Σέρρες, όμως ο Πανσερραϊκός ήταν τελικά ο νικητής με 2-1. Οι γηπεδούχοι
παίζοντας ψύχραιμα κατάφεραν να ισοφαρίσουν και να πετύχουν το γκολ της νίκης
με τη λήξη του πρώτου ημιχρόνου. Για το δεύτερο γκολ υπήρξαν έντονες
διαμαρτυρίες των παικτών του ΠΑΣ που υποστήριξαν ότι ο σκόρερ Ηπειρώτης ήταν
σε θέση οφσάιντ. Στο δεύτερο ημίχρονο ο Πανσερραϊκός ήταν καλύτερος χωρίς να
αξιοποιήσει τις ευκαιρίες που δημιούργησε.

ΝΙΚΗ Β. - ΤΡΙΚΑΛΑ 1-1 Ούτε χθες η Νίκη Βόλου κατάφερε να γευθεί τη νίκη
και να βελτιώσει τη βαθμολογική της θέση. Παρά το γεγονός ότι προηγήθηκε με
1-0, τα Τρίκαλα βγήκαν στην αντεπίθεση και ισοφάρισαν πέντε λεπτά πριν από τη
λήξη του αγώνα. Στο 67' ο Αγγελόπουλος για τους φιλοξενούμενους σημάδεψε το
δοκάρι της εστίας του Κοντοβά, ενώ θα πρέπει να σημειωθεί ότι αποβλήθηκαν και
οι δύο προπονητές των ομάδων.

ΠΙΕΡΙΚΟΣ - ΠΑΝΑΙΤΩΛΙΚΟΣ 2-0 Ανώτερος στο μεγαλύτερο διάστημα του αγώνα
ο Πιερικός νίκησε δίκαια 2-0 τον Παναιτωλικό. Οι γηπεδούχοι είχαν την
πρωτοβουλία των κινήσεων, ενώ οι φιλοξενούμενοι βελτιώθηκαν στο δεύτερο
ημίχρονο χωρίς όμως να γίνουν απειλητικοί για την εστία του Παπαδημητρίου.

ΚΑΡΔΙΤΣΑ - ΛΑΡΙΣΑ 2-0. Δεν συνάντησε ιδιαίτερες δυσκολίες η Καρδίτσα
και επικράτησε εύκολα 2-0 της Λάρισας. Οι γηπεδούχοι είχαν την υπεροχή στο
μεγαλύτερο διάστημα του αγώνα, ενώ η Λάρισα περιορίστηκε σε παθητικό ρόλο.

ΑΓ. ΝΙΚΟΛΑΟΣ - ΚΑΛΑΜΑΡΙΑ 2-1 Δύσκολη αλλά πολύτιμη νίκη πέτυχε ο Άγιος
Νικόλαος με 2-1 επί της Καλαμαριάς, που του επέτρεψε να βελτιώσει ακόμα
περισσότερο τη βαθμολογική του θέση. Οι γηπεδούχοι είχαν την πρωτοβουλία των
κινήσεων, δημιούργησαν ευκαιρίες ενώ στο 20' ο Αποστολάκης σημάδεψε το δοκάρι
της εστίας των φιλοξενουμένων.

ΙΑΛΥΣΟΣ - ΔΟΞΑ ΒΥΡ. 2-1 «Χρυσή» αποδείχτηκε για τον Ιάλυσο η είσοδος
του Παστού στον αγώνα, καθώς τρία λεπτά πριν από τη λήξη πέτυχε το γκολ που
χάρισε τη νίκη στην ομάδα του με 2-1 επί της Δόξας Βύρωνα. Το παιχνίδι ήταν
αμφίρροπο αφού και οι δύο ομάδες είχαν ευκαιρίες για γκολ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16360O112</ED>
<ID>
ID:19991

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O11&aa=2</URL></REF>


Article

<CATEGORY>vin10</CATEGORY>

 <H5>Δ' ΕΘΝΙΚΗ: Ο ΑχαρναΪκός διατήρησε την απόσταση των 6 βαθμών από τον Ακράτητο
</H5><H2>Έμεινε στην κορυφή η Χαλκηδόνα
</H2>
ΣΤΗΝ κορυφή της βαθμολογίας παρέμεινε η Χαλκηδόνα, μετά τη νίκη (3-0) που
πέτυχε επί των Χανίων, στο ντέρμπι του 2ου ομίλου, στη χθεσινή 21η αγωνιστική
του πρωταθλήματος της Δ' Εθνικής.

Ο Αχαρναϊκός (1ος όμιλος) επικράτησε με 4-0 του Άρη Πετρούπολης και διατήρησε
την απόσταση των έξι βαθμών από τον Ακράτητο (1-0 τον Αήττητο Σπατών)..

Το Λεωνίδιο (3ος όμιλος) που κατάφερε για 4,5 μήνες και 19 αγωνιστικές να μην
έχει βαθμολογική απώλεια, γνώρισε τη δεύτερη στη συνέχεια ήττα του (0-1 από
την ΑΕΚ Πύργου) σε διάστημα πέντε ημερών.

Ο Θεσπρωτός (2-0 τους Λύκους Πινδαίων) συνεχίζει να οδηγεί με ασφάλεια (13
βαθμούς διαφορά) την κούρσα του 4ου ομίλου. Τα παιχνίδια Πτολεμαΐδας -
Αγροτικού Αστέρα, Άρη Ποντ. - Εθνικού Κατ. και Ορέστη Ορ. - Αστέρα Αιγ.
αναβλήθηκαν, λόγω ακαταλληλότητας των γηπέδων (χιόνι).

Σημειώνουμε ότι τα ματς της 20ής αγωνιστικής στον 4ο, στον 5ο και στον 6ο
όμιλο, που είχαν αναβληθεί λόγω των άσχημων καιρικών συνθηκών, θα διεξαχθούν μεθαύριο.

Τα αποτελέσματα της 21ης αγωνιστικής και οι βαθμολογίες των ομίλων:

1ος όμιλος: Δόξα Προκ. - Ηρακλής Ροδ. 1-0, Αχαρναϊκός - Άρης Πετρ. 4-0,
Φωκικός - Εύρυτος 4-0, Χαϊδάρι - Αγ. Ελεούσα 3-0, Θρασύβουλος - Αστέρας Ζ.
1-1, Αήττητος Σπ. - Ακράτητος 0-1, Βελούχι - Χαλκίδα 1-3, Παμβαγιακός -
Αστέρας Ιτ. 2-1, Λαμία - Ολυμπιακός Λ. 3-0.

Η ΒΑΘΜΟΛΟΓΙΑ: Αχαρναϊκός 52, Ακράτητος 46, Χαϊδάρι 41, Λαμία 41, Αγ.
Ελεούσα 35, Άρης Πετρ. 35, Χαλκίδα 35, Θρασύβουλος 34, Αστέρας Ζ. 33, Ηρακλής
Ροδ. 27, Ολυμπιακός Λ. 25, Δόξα Προκ. 25, Φωκικός 24, Παμβαγιακός 22, Αήττητος
Σπ. 21, Αστέρας Ιτ. 15, Βελούχι 13, Εύρυτος 0.

2ος όμιλος: Πόντιοι - Ασπρόπυργος 0-2 α.α., Φωστήρας - Ηρακλής Μαρ.
5-1, Ίκαρος Αγ. Κηρ. - Εργοτέλης 1-2, Χαλκηδόνα - Χανιά 3-0, Αετός Λουτρ. -
Αστέρας Ρεθ. 1-1, Μύκονος - Ηρακλής Θυμ. 6-1, Ατσαλένιος - Μανδραϊκός 2-0,
Σύρος - Μάλλια 2-2, Βύζας - Ιεράπετρα 5-0.

Η ΒΑΘΜΟΛΟΓΙΑ: Χαλκηδόνα 49, Φωστήρας 45, Ατσαλένιος 44, Χανιά 43,
Εργοτέλης 42, Μανδραϊκός 41, Αστέρας Ρεθ. 38, Βύζας 38, Μάλλια 36, Ηρακλής
Μαρ. 27, Σύρος 26, Μύκονος 22, Ασπρόπυργος 22, Αετός Λουτρ. 14, Ιεράπετρα 13,
Ηρακλής Θυμ. 9, Ίκαρος Αγ. Κηρ. 1.

3ος όμιλος: ΑΕΚ Πύργου - Λεωνίδιο 1-0, Πάτρα - Μολαϊκός 2-1,
Μεσσηνιακός - Ζάκυνθος 1-2, Πανναυπλιακός - Εθνικός Σαγ. 2-0, Κόρινθος -
Εύγερος 1-0, Πάμισος - Παγκορινθιακός 4-1, Δόξα Λιθ. - Πύργος 2-0 α.α., Δαφνί
- Απόλλων Καλ. 0-3, Πανθυρεατικός - Αστέρας Βλαχ. 4-2.

Η ΒΑΘΜΟΛΟΓΙΑ: Λεωνίδιο 57, Πάμισος 47, Παγκορινθιακός 43, Αστέρας Βλ.
42, Ζάκυνθος 41, Πάτρα 40, Κόρινθος 39, Απόλλων Καλ. 37, Πανθυρεατικός 34, ΑΕΚ
Πύργου 31, Μολαϊκός 26, Δόξα Λιθ. 25, Μεσσηνιακός 23, Πανναυπλιακός 22,
Εθνικός Σαγ. 17, Δαφνί 9, Εύγερος 7.

4ος όμιλος: Αλμυρός - Ηρακλής Σοφ. 1-3, Ροδοτόπι - Ολυμπιακός Π. 6-0,
Μέλισσα - Τηλυκράτης 0-4, Αχιλλέας Φαρσ. - Ακαρνανικός 0-1, Θεσπρωτός - Λύκοι
Πινδ. 2-0, Ν. Καρυές - Ν. Σελεύκεια 6-1, Κέρκυρα - Εθνικός Φιλ. 3-1,
Θιναλιακός - Αν. Άρτας 1-0, Ερμής Μαυρ. - Ελαιόφυτο 2-0.

Η ΒΑΘΜΟΛΟΓΙΑ: Θεσπρωτός 53, Κέρκυρα 40, Ν. Καρυές 37, Λύκοι Πινδ. 35,
Ελαιόφυτο 34, Ακαρνανικός 31, Τηλυκράτης 31, Αν. Άρτας 28, Ροδοτόπι 28,
Ηρακλής Σοφ. 28, Μέλισσα 25, Ερμής Μαυρ. 23, Ολυμπιακός Παν. 22, Αλμυρός 21,
Ν. Σελεύκεια 17, Εθνικός Φιλ. 14, Αχιλλέας Φ. 11, Θιναλιακός 10.

5ος όμιλος: Πτολεμαΐδα - Αγρ. Αστέρας ανεβλήθη, Απόλλων Λαρ. - Τύρναβος
4-1, Καρύτσα - Γιαννιτσά 0-4, Μ. Αλεξ. Τρικ. - Αλμωπός Αρ. 0-0, Ποσειδών Π. -
Κεραυνός Αγ.Γ. 5-0, Κουφάλια - Ηρακλής Χ. 1-1, Ορεστιάδα Π. - Ελλάς Καλ. 2-0,
Άρης Ποντ. - Εθνικός Κατ. ανεβλήθη, Οδυσσέας Κ. - Μάνδαλο 2-2.

Η ΒΑΘΜΟΛΟΓΙΑ: Αγρ. Αστέρας 44, Κουφάλια 44, Εθνικός Κατ. 41, Ποσειδών
Π. 41, Ηρακλής Χ. 37, Απόλλων Λαρ. 37, Αν. Γιαννιτσών 33, Άρης Ποντ. 30, Μ.
Αλεξ. Τρικ. 30, Αλμωπός Αρ. 28, Ορεστιάδα Π. 25, Πτολεμαΐδα 21, Τύρναβος 21,
Μάνδαλο 21, Οδυσσέας Κ. 16, Καρύτσα 8, Κεραυνός Αγ. Γ. 6, Ελλάς Καλ. 3.

6ος όμιλος: Ν. Κρήνη - Αγ. Αθανάσιος 3-1, Πολύκαστρο - Εθνικός Σιδ.
0-1, Ορέστης Ορ. - Αστέρας Αιγ. ανεβλήθη, Ν. Καλλικράτεια - Πανδραμαϊκός 0-2,
Ακαδ. Ξάνθης - Ορφέας Αλεξ. 1-2, Ακρίτας Ν. Κρ. - Ορφέας Ξ. 2-1, Νεάπολη -
Αχιλλέας Τρ. 2-1, Νέστος Χρυσ. - Ακρίτας Ν.Β. 1-0, Ορφέας Ελευθ. - Ν. Πετρίτσι 1-2.

Η ΒΑΘΜΟΛΟΓΙΑ: Νεάπολη 51, Ορφέας Αλεξ. 45, Ν. Πετρίτσι 38, Ορέστης Ορ.
36, Εθνικός Σιδ. 35, Ορφέας Ξ. 34, Αχιλλέας Τρ. 33, Ορφέας Ελευθ. 32,
Πανδραμαϊκός 32, Πολύκαστρο 31, Ν. Κρήνη 26, Νέστος Χρυσ. 25, Ακαδ. Ξάνθης 19,
Ακρίτας Ν. Β. 19, Αγ. Αθανάσιος 16, Ακρίτας Ν. Κρ. 9, Ν. Καλλικράτεια 7,
Αστέρας Αιγ. 6.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16360O113</ED>
<ID>
ID:20036

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: Ο ΝΙΚΟΠΟΛΙΔΗΣ ΤΟΝ ΚΡΑΤΗΣΕ ΟΡΘΙΟ ΑΠΕΝΑΝΤΙ ΣΤΟΝ ΕΠΙΚΙΝΔΥΝΟ ΑΛΛΑ
ΑΤΥΧΟ ΠΑΝΗΛΕΙΑΚΟ
</H5><H5>ΜΙΚΛΑΝΤ
</H5><H5>Δάγκωσε τον Τόγια στο λαιμό!
</H5><H2>Είχε... πύργο στην εστία του
</H2>
<AUTHOR>ΘΕΜΗΣ ΜΑΝΤΑΣ</AUTHOR>

* ΠΥΡΓΟΣ

ΕΠΕΣΑΝ και τα τείχη τού... Πύργου για να περάσει ο Παναθηναϊκός! Και οι
«πράσινοι» με πέμπτη σερί νίκη στο πρωτάθλημα, επί του Πανηλειακού (2-1),
«έπιασαν» τον Ολυμπιακό στην πρώτη θέση, αλλά οι «ερυθρόλευκοι» αγωνίζονται
σήμερα με αντίπαλο τον Απόλλωνα.

Το ματς ήταν «καρμπόν» προηγουμένων αγώνων του ΠΑΟ. Χωρίς οι Αθηναίοι να
παίξουν ποδόσφαιρο ποιότητας, κινδύνευσαν σοβαρά με ήττα, ξεπέρασαν με άγχος
τους κινδύνους, αλλά τελικά νίκησαν! 
Ο Νικοπολίδης για άλλη μια φορά αποδείχθηκε φύλακας-άγγελος, αποκρούοντας σουτ
τετ α τετ. 
Ο Παναθηναϊκός συνεχίζει να συγκεντρώνει βαθμούς, αλλά δεν πείθει. Το θετικό
είναι ότι νικάει συνεχώς ­ και λογικά ­ η ομάδα θα παίξει καλύτερο ποδόσφαιρο
στο μέλλον. Θα βελτιωθεί αγωνιστικά, οπότε θα υπάρξουν προοπτικές για την
πραγμάτωση των στόχων.

Ο Πανηλειακός είχε την υπεροχή, είχε τις ευκαιρίες, είχε την κατοχή της
μπάλας, αλλά σημείωσε μόνον ένα γκολ (αυτό της ισοφάρισης). Αν υπήρχαν σημεία
στο ποδόσφαιρο θα λέγαμε ότι το σκορ τον αδικεί. Από τη στιγμή όμως που τα
γκολ είναι η πεμπτουσία του ποδοσφαίρου, τότε τα υπόλοιπα μοιάζουν «φιλολογία».

Το παιχνίδι ήταν αμφίρροπο, με πολλες φάσεις, γκολ, αποβολές. Έγινε μαχη στο
λασπωμένο τερέν. Ο κακός αγωνιστικός χώρος επηρέασε τους παίκτες. 
Ο Παναθηναϊκός έπαιξε με αρκετά μαν του μαν, αλλά δεν ήταν λίγες οι
περιπτώσεις που οι παίκτες του Πανηλειακού επικράτησαν στις μονομαχίες. Ο
Ζιάκας έκανε σκόνη τούς Βόκολο - Μπασινά. Ο Παπανδρέου ταλαιπώρησε τους
αμυντικούς του ΠΑΟ και άνοιγε διαδρόμους. Παρ' όλα αυτά, η τύχη των «πρασίνων»
τους έσωσε από κάποιο γκολ. Μοιραίος παίκτης ο Ροζάλες, ο οποίος κλώτσησε τις
ευκαιρίες που του παρουσιάστηκαν.

Πανηγυρισμοί από παίκτες του ΠΑΟ με επίκεντρο τον σκόρερ Φύσσα

Ο Παναθηναϊκός ήταν ασύνδετος και μόνο για ένα δεκάλεπτο έπαιξε καλή μπάλα
(46' - 55). Στο υπόλοιπο διάστημα αγωνίστηκε παθητικά. Το «μαγικό» αριστερό
πόδι του Ασάνοβιτς δημιούργησε και τα δύο γκολ των φιλοξενουμένων, αλλά η
γενικότερη παρουσία του δεν ήταν αυτή που αναμενόταν. Προσπάθησε ο Μίκλαντ και
στο β' ημίχρονο σχετικά καλός ήταν ο Λυμπερόπουλος. Άρεσε κατά διαστήματα ο
Φύσσας. Όπως προαναφέραμε όμως, ο Νικοπολίδης ήταν «όλα τα λεφτά». Ο γκολκίπερ
του ΠΑΟ εμπνέει εμπιστοσύνη και σιγουριά. Είναι φανερό ότι διανύει την
καλύτερη φόρμα της καριέρας του. Στο 86' αποβλήθηκαν οι Μίκλαντ - Τόγιας. 
Ο πρώτος δάγκωσε τον Τόγια (!) και ο δεύτερος απάντησε με αγκωνιά και μάτωσε
τα χείλη του Νορβηγού. Δικαίως τους απέβαλε ο πολύ καλός ρέφερι Βαλιάνος, από
το Αγρίνιο.


* ΠΥΡΓΟΣ

ΜΕ ΤΙΜΩΡΙΑ τριών αγωνιστικών κινδυνεύει ο Έρικ Μίκλαντ, αφού ο διαιτητής
έγραψε στο φύλλο αγώνος ότι δάγκωσε αντίπαλο (τον Τόγια συγκεκριμένα) στο
λαιμό! Σύμφωνα με τον ΚΑΠ, αυτή η ενέργεια συνιστά βάναυση συμπεριφορά κατά
αντιπάλου και συνεπώς ο Νορβηγός άσος του ΠΑΟ απειλείται με ποινή αποκλεισμού
τριών αγωνιστικών. Το ωραίο είναι ότι μετά το επεισόδιο Μίκλαντ - Τόγια
(αποβλήθηκαν και οι δύο) οι παίκτες τα έλεγαν φιλικά μεταξύ τους, λες και δεν
συνέβη τίποτα!

ΟΙ ΠΡΟΠΟΝΗΤΕΣ

Στο μεταξύ, οι δύο προπονητές Δανιήλ και Τεννές δήλωσαν μετά τη λήξη του ματς:

Β. Δανιήλ: «Ήταν μια πολύτιμη νίκη που επετεύχθη σε έναν πολύ κακό
αγωνιστικό χώρο. Επόμενο ήταν η δύναμη να επικρατήσει της τεχνικής. Όλη την
εβδομάδα είχαμε προβλήματα λόγω της απουσίας των διεθνών. Μπορεί ο Πανηλειακός
να είχε ευκαιρίες, αλλά κι εμείς χάσαμε αρκετές. Ο Νικοπολίδης βρέθηκε σε
μεγάλη μέρα».

Μπ. Τεννές: «Πρώτη φορά στην καριέρα μου είδα μια μικρομεσαία ομάδα να
ασκεί τέτοια πίεση σε μεγάλη ομάδα και στο τέλος να χάνει. Δημιουργήσαμε έξι
επτά ευκαιρίες για γκολ. Σταθήκαμε άτυχοι. Μοναδική ικανοποίηση που μας έμεινε
ήταν η πολύ καλή απόδοση της ομάδας μας».

*** Λεκτική αψιμαχία Δανιήλ - Τεννέ προς το τέλος της συνέντευξης Τύπου. Οι
δύο προπονητές αντήλλαξαν αιχμές με αφορμή την εξέλιξη του αγώνα.


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16360O121</ED>
<ID>
ID:19935

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O12&aa=1</URL></REF>


Article

<CATEGORY>vin10</CATEGORY>

 <H5></H5><H2>Ο Αντώνης Νικοπολίδης οδηγεί τη χειμερινή αντεπίθεση
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

<H3></H3>ΑΠΟ τότε που κέρδισε με το σπαθί του θέση στην ενδεκάδα, στις 16 Δεκεμβρίου
1998, ο Παναθηναϊκός δεν χάνει! Μαζί του ξεκίνησε τη χειμερινή αντεπίθεση,
μαζί του πορεύεται προς την κορυφή, με αλλεπάλληλες νίκες στο πρωτάθλημα και
στο κύπελλο. 
Ο Αντώνης Νικοπολίδης, 28 ετών ακριβώς, έμεινε περίπου δέκα χρόνια στη σκιά
του Γιόζεφ Βάντσικ. Ποτέ δεν το έβαλε κάτω και ποτέ δεν δημιούργησε πρόβλημα.
Πρόκειται για έναν 100% επαγγελματία, έναν κύριο με όλη τη σημασία της λέξης.

Ο Νικοπολίδης πιστεύει στον εαυτό του, όταν βρίσκει την ευκαιρία το δηλώνει
και ­ κυρίως ­ το δείχνει στο γήπεδο! Ήρωας στη Βέροια, ήρωας στο Άργος, ήρωας
χθες στον Πύργο. Πρώτος παίκτης! Δεν μιλάει πολύ ο Αντώνης. Με έργα
αποδεικνύει την αξία του. Χθες, όταν ρωτήσαμε τον Δανιήλ πώς κρίνει την
απόδοση του τερματοφύλακα που εκτόπισε το «βουνό» Γιόζεφ Βάντσικ (έναν επίσης
εξαίρετο άνθρωπο και επαγγελματία), ο προπονητής του ΠΑΟ δεν δίστασε να δηλώσει:

«Ο Νικοπολίδης δρέπει τους καρπούς μιας πολύ μεγάλης προσπάθειας και
σκληρής δουλειάς που έκανε όλα αυτά τα χρόνια. Αποτελεί παράδειγμα προς μίμηση
στο επαγγελματικό ποδόσφαιρο. 
Θεωρώ ότι στην παρούσα φάση είναι ο πιο φορμαρισμένος τερματοφύλακας στην
Ελλάδα. Του αξίζουν συγχαρητήρια».

Όταν ρωτήσεις τον Νικοπολίδη πώς αισθάνεται αυτήν την εποχή, δεν θα σου
απαντήσει ότι «δικαιώθηκε κ.λπ.». 
Θεωρεί αυτονόητο να διακρίνεται υπερασπίζοντας την εστία μιας μεγάλης
ομάδας: «Κάνω τη δουλειά μου», λέει. Για τέτοιο διαμάντι μιλάμε...
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16360O122</ED>
<ID>
ID:19992

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O12&aa=2</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Αγωνιζόταν με... δώδεκα παίκτες
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Η ΠΡΟΟΔΕΥΤΙΚΗ ήθελε περισσότερο τη νίκη, χθες στο γήπεδό της, από την Καβάλα
και τελικά κατάφερε να την πάρει (1-0). Αρνητικοί πρωταγωνιστές όμως του αγώνα
ήταν ο Νίκος Αλέφαντος και ο διαιτητής Χρήστος Αθανασόπουλος.

Ο τεχνικός της Προοδευτικής για τους δικούς του λόγους μπήκε δύο φορές μέσα
στον αγωνιστικό χώρο. Την πρώτη στο 14' όταν ο Αλ Τζάχερ πήρε πρωτοβουλία να
σουτάρει το πέναλτι αντί του Αλμανίδη (που τελικά σημείωσε γκολ), τον οποίο
υπέδειξε ο Αλέφαντος.

Τη δεύτερη φορά, στις καθυστερήσεις του παιχνιδιού, γιατί οι παίκτες του δεν
είχαν πάει πάνω στην μπάλα, για να μην χτυπήσει ο Πις γρήγορα φάουλ. Ο
Αλέφαντος «μπούκαρε» και πάλι στον αγωνιστικό χώρο, αλλά αυτή τη φορά
συγκρατήθηκε από τους συνεργάτες του και αστυνομικούς. Ο διαιτητής στο φύλλο
αγώνα τον «καίει», αφού αναφέρει ότι ο Αλέφαντος τον έβρισε δύο φορές και παρά
το γεγονός ότι διέταξε την αποβολή του, η Αστυνομία δεν τον απομάκρυνε από τον πάγκο.

Δυνατή μονομαχία Καραδήμου - Πολίτη. Η Προοδευτική βγήκε νικήτρια στην
αναμέτρηση με την Καβάλα

Ο διαιτητής Αθανασόπουλος αδίκησε και τις δύο ομάδες. Στο 16' ο Πάντος
σπρώχθηκε από τον Διγκόζη μέσα στην περιοχή. Ο διαιτητής που ήταν κοντά στη
φάση, είπε να συνεχιστεί το ματς, αντί να υποδείξει πέναλτι.

Ένα ακόμα (και το πιο σοβαρό) λάθος έκανε ο διαιτητής στις καθυστερήσεις του
αγώνα. Ο Χουζούρης ανέτρεψε μέσα στη μεγάλη περιοχή τον Νασιόπουλο, αλλά αντί
ο διαιτητής να δείξει πέναλτι, έδωσε φάουλ έξω (!) από την περιοχή υπέρ της
Καβάλας. Στην εκτέλεση του φάουλ το τείχος έφτασε περίπου δύο μέτρα μπροστά
στον Πις, αλλά ο Αθανασόπουλος δεν διέταξε επανάληψη.

Δίκαια λοιπόν και οι δύο αντίπαλοι έχουν παράπονα από τον διαιτητή: «Έτσι όπως
ήρθαν τα πράγματα, είναι πολύ σημαντικό να μην χάσουμε την... όραση και την
ακοή μας», είπε ο Νίκος Γκουλής μετά το τέλος του αγώνα. Ο τεχνικός της
Καβάλας μίλησε ύστερα από παρακλήσεις των δημοσιογράφων (ενώ στην αργή είχε
αρνηθεί) λόγω των αποφάσεων του διαιτητή και πρόσθεσε: «Η ουσία είναι αλλού,
αλλά ή δεν θέλουμε να την δούμε ή δεν την καταλαβαίνουμε, ορισμένα πράγματα
δεν μπορώ να τα καταλάβω».

Η Προοδευτική έπαιξε με πάθος και ήταν η ομάδα που έδειξε ότι ήθελε το ματς.
Δημιούργησε ευκαιρίες και μπορούσε να σημειώσει και άλλα γκολ, κυρίως στο
πρώτο ημίχρονο. Στο δεύτερο το παιχνίδι «κοίμισε» τους θεατές. Η Καβάλα είχε
μόνο μία ευκαιρία στο ματς και αυτή από φάουλ του Πις που έστειλε την μπάλα
στο δοκάρι (29'): «Το ματς ήταν μία κατηγορία για μας. Ο διαιτητής μας
αδίκησε, αλλά το αποτέλεσμα ήταν δίκαιο», είπε ο Σταύρος Νικολακάκος μετά το
τέλος του αγώνα.


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O13</CAT>
<ED>
Κωδικός άρθρου: A16360O131</ED>
<ID>
ID:19936

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O13&aa=1</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ: ΤΙΜΩΡΗΣΕ ΤΟΝ ΥΠΕΡΟΠΤΗ ΟΛΥΜΠΙΑΚΟ
</H5><H5>ΚΡΗΤΙΚΟΣ: Δεν έκανα τίποτα σπουδαίο
</H5><H5>Πιο εύκολο το τρίποντο
</H5><H5>ΟΛΥΜΠΙΑΚΟΣ
</H5><H5>Φωνάζει για τη διαιτησία
</H5><H5>ΤΟΜΙΤΣ
</H5><H5>Δεν έβρισα
</H5><H2>Μάθημα από παιδιά
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Ντέρεκ Ντάιαλ γνωρίζει την αποθέωση από τους φίλους του Περιστερίου

ΤΟ ΠΕΡΙΣΤΕΡΙ μεταμορφώθηκε σε αετό και παρά το γεγονός ότι στην παράταση ήταν
χωρίς φτερά (έπαιζε χωρίς τους Μάξεϊ, Μαρτίνεθ και Γκαγκαουδάκη) πέτυχε έναν
πραγματικό άθλο νικώντας τον Ολυμπιακό με 65-64 (58-58 ο κανονικός αγώνας).

Ο Αργύρης Πεδουλάκης ήταν ο πρωτομάστορας της νίκης αφού κατάφερε στην
παράταση να πείσει αμούστακα παιδιά όπως ο Γιάννης Κρητικός και ο Παύλος
Νόντας πως μπορούν να κερδίσουν μία από τις καλύτερες ομάδες της Ευρώπης.

Ο Ντούσαν Ίβκοβιτς είχε δώσει εντολή στους παίκτες του να μην κάνουν φάουλ και
αυτοί το παράκαναν μαρκάροντας με τα μάτια, ίσως γιατί δεν πίστευαν πως ο
Κρητικός μπορεί να ευστοχήσει. Για τον Οκανσέ όμως δεν έχουν δικαιολογία και ο
Γάλλος τους τιμώρησε βάζοντας το νικητήριο καλάθι στα 26''.

Ο Ολυμπιακός έκανε εντελώς λανθασμένα την τελευταία επίθεση, και ουσιαστικά
του έμεινε η μπάλα στα χέρια, με τον Κόμαζετς να ζητάει φάουλ που όμως στο
ριπλέι φαίνεται να μην είναι. Ο Μαρτίνεθ με τον Μάξεϊ μπορεί να μην έπαιξαν
στην παράταση αλλά έκαναν όλη τη δουλειά στον αγώνα στα ριμπάουντ, ενώ το
Περιστέρι εκτός από το ό,τι ισορρόπησε τα ριμπάουντ (ένα από τα κλειδιά της
νίκης) δέχτηκε απρόσμενη βοήθεια από τους παίκτες του Ολυμπιακού οι οποίοι
επέμεναν ­ ενώ βρίσκονταν σε κακή μέρα ­ να σουτάρουν από την περιφέρεια (4/23
τρίποντα!!) αντί να παίξουν κάτω από το καλάθι. Ο Τάρλατς δεν πήρε τις
προσπάθειες που έπρεπε (η ευθύνη τον βαραίνει) ενώ έχασε και μία κρίσιμη βολή
στο 1.20 πριν το τέλος. Μόνο ο Ομπέρτο (που ισοφάρισε 58-58 στα 4'' του
κανονικού αγώνα) στάθηκε στο ύψος του, αλλά στην επίθεση ο Κόμαζετς ήταν
απελπιστικά μόνος. Ο Ολυμπιακός από 14-8 που κέρδιζε στο 8' είχε ένα τραγικό
δεκάλεπτο όπου έμεινε πίσω στο σκορ με 31-19 (σερί 23-5 των γηπεδούχων) και
ουσιαστικά αυτό του στοίχισε.


Ο Τάρλατς δεν μπόρεσε να νικήσει τον Μάξεϊ και το Περιστέρι θριάμβευσε επί
του Ολυμπιακού

«ΤΕΛΙΚΑ ΦΑΙΝΕΤΑΙ πως το τρίποντο είναι πιο εύκολο από τις βολές». Ο Γιάννης
Κρητικός με δόση χιούμορ σχολίασε έτσι το απίστευτο τρίποντο που έβαλε, αλλά
αμέσως έσπευσε να συμπληρώσει: «Δεν έκανα τίποτα σπουδαίο και δεν χρειάζεται
να μιλάω». Λίγο πιο δίπλα ο Ντέρεκ Ντάιαλ σχεδόν δεν θυμόταν τη συμβουλή που
έδωσε στον Κρητικό: «Νομίζω πως σε όλα τα νέα παιδιά είπα πως δεν υπάρχει
πρόβλημα και πως θα κερδίσουμε έστω και χωρίς τους βασικούς», είπε ο Αμερικανός.

Ο Αργύρης Πεδουλάκης από την πλευρά του μοίραζε συγχαρητήρια: «Τι να πω, σε
όλα τα παιδιά αξίζουν συγχαρητήρια. Είχαμε να λύσουμε δύο προβλήματα, ένα του
Τάρλατς τον οποίο και περιορίσαμε και ένα των ριμπάουντ που καταφέραμε να
υπερισχύσουμε. Αυτή η νίκη θα μας βοηθήσει ψυχολογικά για τη συνέχεια, αλλά
τώρα τα κεφάλια μέσα», ενώ ο Κώστας Γκαγκαουδάκης φώναζε: «Υπάρχει Θεός.
Αξίζαμε από την κανονική διάρκεια τη νίκη».

Ο Ντούσαν Ίβκοβιτς φανερά απογοητευμένος ανέλαβε την ευθύνη για την ήττα (που
έσπασε ένα σερί 15-0 του Ολυμπιακού στο πρωτάθλημα!) και τόνισε: «Το Περιστέρι
έπαιξε δυνατά και με πάθος και του αξίζουν συγχαρητήρια. Εμείς καταστραφήκαμε
σε ένα δεκάλεπτο όπου κάναμε πολλά λάθη, ενώ ο Γκόλντγουαϊρ είχε πρόβλημα με
το δόντι του και ήταν φανερά εκτός ρυθμού. Το παράπονό μου από τους παίκτες
είναι που επέμεναν στα σουτ απέξω και δεν έπαιζαν κοντά στο καλάθι».


ΕΝΣΤΑΣΗ, χωρίς όμως τύχη υπέβαλε ο Ολυμπιακός για ένα λάθος της
γραμματείας. Σε εκείνο το σημείο όχι μόνο οι «ερυθρόλευκοι» δεν βρήκαν το
δίκιο τους, αλλά ο Κώστας Κορομηλάς έδωσε τεχνική ποινή (!) στον Τόμιτς ο
οποίος σηκώθηκε από τον πάγκο για να επισημάνει το λάθος.

Οι «ερυθρόλευκοι» που φωνάζουν για τη διαιτησία έχουν το δίκιο με το μέρος
τους στη συγκεκριμένη φάση αφού από λάθος η γραμματεία στο 1.30 πριν το τέλος
ανανέωσε το χρόνο του Περιστερίου (σκορ 55-53), ενώ με την τεχνική ποινή το
σκορ πήγε 57-53 και ουσιαστικά το Περιστέρι θα είχε κερδίσει αν δεν έχανε
τρεις από τις τέσσερις βολές στο φινάλε. Επίσης ο Κορομηλάς άφησε τον Οκανσέ
να παίξει σκληρή άμυνα στον Κόμαζετς ιδιαίτερα στο τελευταίο δεκάλεπτο, ενώ
έριχνε το μπαλάκι σε αυτές τις φάσεις στον νεαρό συνάδελφό του Αναστάσιο Πηλοΐδη.


«ΟΡΚΙΖΟΜΑΙ πως ούτε έβρισα αλλά ούτε καν μπήκα στο γήπεδο. Απλά σηκώθηκα να
επισημάνω το λάθος με τον χρόνο». Ο Μίλαν Τόμιτς τα είχε με την απόφαση του
Κώστα Κορομηλά που τον χρέωσε με τεχνική ποινή και παράλληλα οι άνθρωποι του
Ολυμπιακού τα είχαν με τη διαιτησία. Όμως οι ίδιοι οι «ερυθρόλευκοι» έδωσαν
στο χθεσινό ματς άλλοθι στους διαιτητές με την τραγική αστοχία τους από την
περιφέρεια και γενικά με την εμφάνισή τους στην παράταση.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O15</CAT>
<ED>
Κωδικός άρθρου: A16360O151</ED>
<ID>
ID:19937

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O15&aa=1</URL></REF>


Article

<CATEGORY>vin10</CATEGORY>

 <H5>ΜΙΟΥΡΣΕΠ: Έλαμψε με 24 πόντους
</H5><H2>Έδωσε υποσχέσεις στην πρεμιέρα
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
(Γραφείο Βόρειας Ελλάδας)

ΝΤΕΜΠΟΥΤΟ με πολύ καλή εμφάνιση έκανε ο Μάρτιν Μιούρσεπ, ενθουσιάζοντας
προπονητή, συμπαίκτες και φιλάθλους των «κιτρίνων», ενώ ο Άρης (με έναν ξένο
και χωρίς τον τιμωρημένο Σιγάλα) βελτιώνοντας σημαντικά την άμυνά του στο
δεύτερο ημίχρονο πήρε εύκολα τη νίκη (68-48) απέναντι στο Ηράκλειο, που
απείλησε για ένα ημίχρονο (24-26).

«Πρέπει να τον χρησιμοποιήσουμε προσεκτικά και έξυπνα, ώστε να μην
εξαφανίσουμε την μπασκετική ευφυία του. Είναι ένας πολύ καλός ολ αράουντ
παίκτης με πολλές ικανότητες», δήλωσε ο Σβι Σερφ για τον Εσθονό, που κέρδισε
την εξέδρα με την πρώτη εμφάνισή του.

Ο Μιούρσεπ έπαιξε σχεδόν σαράντα λεπτά (39'55''), αναδείχθηκε πρώτος σκόρερ
(24 π.) με πλούσια στατιστική (6/12 δίπ., 2/8 τρ., 6/8 βολ., 8-5 ρ., 4 λ., 5
ασ., 3 κλ., 2 κ.) και απέδειξε ότι θα αποτελέσει πολύτιμο εργαλείο στα χέρια
του Σβι Σερφ.

«Χρειάζομαι κι άλλο χρόνο για να φθάσω στα επίπεδα που θέλω. Μου άρεσε πάρα
πολύ ότι οι φίλαθλοι φώναξαν το όνομά μου. Το σημαντικότερο στο παιχνίδι ήταν
πως καταφέραμε να φθάσουμε στη νίκη», τόνισε ο Μιούρσεπ.

Μιούρσεπ - Μυριούνης. Ο Εσθονός ήταν ο καλύτερος παίκτης του Άρη

Το Ηράκλειο είχε τον έλεγχο του αγώνα στο πρώτο ημίχρονο (10-16, 17-20) με
πρωταγωνιστή τον Χάρβεϊ. Στη συνέχεια όμως, όπως τόνισε ο Βαγγέλης Αλεξανδρής,
«ήμασταν επιεικώς απαράδεκτοι. Για να επιβιώσει κανείς στην Α1 χρειάζεται
καρδιά και να ξεπεράσεις τα όριά σου. Εμείς δεν φθάσαμε ούτε στο μισό.
Φαίνεται ότι ξοδεύουμε όλο το λάδι μας στις προπονήσεις. Το δεύτερο ημίχρονο
ήταν ντροπή για όλους μας, δεν θέλω να πω τίποτε άλλο εν θερμώ».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O16</CAT>
<ED>
Κωδικός άρθρου: A16360O161</ED>
<ID>
ID:19938

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O16&aa=1</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ: Κορυφαίος ο Γκίμπερτ
</H5><H2>Νίκη σωτηρίας
</H2>
ΒΗΜΑ για τη σωτηρία του έκανε ο Απόλλωνας Πάτρας με τη νίκη επί του Ηρακλή
(75-68). Οι γηπεδούχοι κατάφεραν να ξεπεράσουν το πρόβλημα του άγχους και με
κορυφαίο τον Γκίμπερτ κυριάρχησαν στο β' μέρος και πήραν δίκαια τη νίκη.

Το πρόβλημα για τον Ηρακλή ήταν ο τραυματισμός του Ντίνκινς (διάστρεμμα), ο
οποίος έμεινε για αρκετό χρονικό διάστημα στον πάγκο. Εκτός από την πολύ καλή
παρουσία του Γκίμπερτ, ο Κώστας Μίσσας είχε κι ένα ακόμα όπλο, αυτή τη φορά
από την περιφέρεια. Ο Γιάννης Μολφέτας με 19 πόντους έδωσε σημαντικές λύσεις.

«Αρχίσαμε άσχημα λόγω του άγχους, αλλά ευτυχώς συνήλθαμε γρήγορα», είπε ο
προπονητής του Απόλλωνα Κώστας Μίσσας. «Αυτή η νίκη μας βοηθά να
αντιμετωπίζουμε το μέλλον μας με αισιοδοξία».

Ο Ντράγκαν Σάκοτα απέδωσε την άσχημη εμφάνιση των παικτών του και στην
κούραση: «Είχαμε μείνει από δυνάμεις λόγω του φάιναλ-φορ», είπε. «Ο Απόλλωνας
είχε μεγαλύτερη δίψα για νίκη και μας στοίχισε ο τραυματισμός του Ντίνκινς».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O16</CAT>
<ED>
Κωδικός άρθρου: A16360O162</ED>
<ID>
ID:19993

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O16&aa=2</URL></REF>


Article

<CATEGORY>vin10</CATEGORY>

 <H5>ΟΙΚΟΝΟΜΟΥ: ΤΟ ΚΑΛΟΚΑΙΡΙ ΘΑ ΓΝΩΡΙΖΩ ΤΙ ΘΑ ΚΑΝΩ, ΕΛΠΙΖΩ ΝΑ ΣΥΜΦΩΝΗΣΟΥΜΕ
</H5><H5>ΤΟ ΜΑΤΣ: Ρυθμό από Τζεντίλε
</H5><H5>Άλλαξε ταχύτητα στο β'ημίχρονο
</H5><H5>ΣΟΥΜΠΟΤΙΤΣ
</H5><H5>Ήταν καλή ... σφαλιάρα
</H5><H5>ΝΤΑΝΙΕΛΣ
</H5><H5>Εγώ πάντως το διασκέδασα
</H5><H2>Δεν έχω υπογράψει
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

<H3>* «Θα ήθελα όμως να πει και ο κ. Γιαννακόπουλος αν με θέλει στην ομάδα. Αντ'
αυτού έκανε λόγο για... μοναστήρια»
</H3>
«ΕΚΡΗΞΗ ψυχής». Ο τίτλος ανήκει στη Βούλα Πατουλίδου και το
βιβλίο-αυτοβιογραφία της. Από το Σάββατο το βράδυ ανήκει ­ άτυπα ­ και στον
Νίκο Οικονόμου.

Αφού είπε κάποια τετριμμένα για το ματς, έφθασε στο... ζουμί: «Να
ξεκαθαρίσουμε ένα πράγμα. Δεν έχω υπογράψει πουθενά. Ούτε τίθεται θέμα να
υπογράψω, μέχρι το τέλος της περιόδου. Φοράω τη φανέλα του Παναθηναϊκού οκτώ
χρόνια και έχω αποδείξει ότι την τιμώ και μάλιστα με το παραπάνω» είπε ο
Οικονόμου, ο μονόλογος του οποίου δεν σταμάτησε εκεί:

«Αυτό που έχω να πω είναι ότι είμαι παίκτης του ΠΑΟ. 
Το καλοκαίρι, πραγματικά δεν ξέρω τι θα κάνω. Πιστεύω ότι θα υπάρχει καλή
θέληση και από τις δύο μεριές να τα βρούμε και να συνεχίσουμε μαζί. Να μην
έχουμε κανένα πρόβλημα».

ΔΕΝ ΕΚΒΙΑΖΩ

Ο Οικονόμου, εμφανίζοντας πίκρα για ορισμένες κατηγορίες που του εξαπέλυσαν,
είπε: «Από εκεί και πέρα δεν δέχομαι τα περί εκβιασμού. Ο κάθε μάνατζερ
προσπαθεί να βρει την καλύτερη προσφορά για τον παίκτη του. Αυτή είναι η
δουλειά του. Νομίζω ότι και ο Παναθηναϊκός το έχει κάνει αυτό. Δηλαδή ήρθε σε
επαφή με μάνατζερ μεσούσης της περιόδου για να αποκτήσει παίκτες. 
Τα λένε μετά το τέλος του αγώνα Οικονόμου - Πολίτης 
Εγώ έχω τον Παναθηναϊκό πάνω από όλα και το ξέρουν όλοι αυτό. Το ξέρει και ο
κόσμος που είμαστε μαζί στην ίδια ομάδα για οκτώ χρόνια. Τον ευχαριστώ για όλη
τη στήριξη που μου πρόσφερε τόσα χρόνια και πιστεύω να την έχω και για τα επόμενα».

Τα φώτα έσβησαν. Οι κάμερες σταμάτησαν, αλλά ο Οικονόμου όχι. «Εγώ θα ήθελα να
πει ο κ. Γιαννακόπουλος αν με θέλει στην ομάδα, ότι θέλουμε τον Νίκο και θα
τον κρατήσουμε. Αντ' αυτού, έκανε λόγο για μοναστήρια... Γιατί;» είπε με
παράπονο και δεν έδειξε να επηρεάζεται για τη δυσαρέσκεια που εκφράζει για τον
μάνατζέρ του ο μεγαλομέτοχος του ΠΑΟ. 
Τέλος, ο Οικονόμου δεν διέψευσε ότι δέχθηκε κρούση και από την Μπαρτσελόνα,
στο ευρωπαϊκό All Star Game του Βερολίνου.


Ο ΝΑΝΤΟ Τζεντίλε άλλαξε την... ταχύτητα του Παναθηναϊκού στο δεύτερο μέρος και
ο Ντίνο Ράτζα εκμεταλλεύτηκε τον «πράσινο» ρυθμό, οδηγώντας την ομάδα του στη
νίκη (81-76) επί της ΑΕΚ. Νίκη με την οποία ο πρωταθλητής διατήρησε ακέραιες
τις ελπίδες του για την κατάκτηση της πρώτης θέσης.

Η ΑΕΚ, έχοντας σε άριστο 20λεπτο τον Άγγελο Κορωνιό και χάρη στην πολύ καλή
απόδοση του Ντάνιελς, κυριάρχησε και αιφνιδίασε τον Παναθηναϊκό στο πρώτο
ημίχρονο. Ο διεθνής πλέι μέικερ έτρεξε την ομάδα του στον αιφνιδιασμό, σκόραρε
(11 π.) και οργάνωσε με επιτυχία τους συμπαίκτες του απέναντι στην άμυνα του ΠΑΟ.

ΝΕΥΡΙΚΟΙ

Οι παίκτες του Πολίτη, απέναντι στους νευρικούς αντιπάλους τους, έχτιζαν σιγά
σιγά τη διαφορά που έφθασε έντεκα δεύτερα πριν από το 20' στους 12 πόντους
(27-39) ενώ το ημίχρονο με τρεις βολές του Αλβέρτη έκλεισε 30-39. Έτσι η ΑΕΚ
πήγε στα αποδυτήρια με +9 π., αλλά ο Παναθηναϊκός με «μπόνους» τα τρία φάουλ
του Τσακαλίδη που προβλημάτιζε τον Ράτζα.

Το σκηνικό άλλαξε στο δεύτερο μέρος, με τον Τζεντίλε στην πεντάδα του ΠΑΟ. 
Ο Ιταλός έγινε «βδέλλα» στον Κορωνιό και η ΑΕΚ έχασε τον επιθετικό της
προσανατολισμό. Παράλληλα ο Τζεντίλε δημιούργησε (κάθετα) ρήγματα στην άμυνα
της ΑΕΚ και με δύο τρίποντα (ο ΠΑΟ είχε 5/18 τρ.) έδωσε λύσεις στο σκοράρισμα.
Πολύτιμες, αλλά σίγουρα όχι όσες ο Ράτζα που σημείωσε 18 πόντους στο β' μέρος
και συνολικά 27 π. (μάζεψε και 17 ριμπ.).

ΣΤΑΘΕΡΟΙ

Η αντεπίθεση του Παναθηναϊκού ήταν σταθερή, αλλά τα 20 λεπτά δεν στάθηκαν
αρκετά για να πάρει τη νίκη. Ούτε καν το προβάδισμα στο σκορ, αφού Ράτζα και
Μποντίρογκα (59" και 34", αντίστοιχα) είχαν 1/2 β. και απλώς ισοφάρισαν σε 64-64.

Ο ΠΑΟ, με εκπληκτικό τον Ράτζα, πήρε «κεφάλι» στην παράταση και δεν το έχασε
μέχρι τέλους. 
Η ΑΕΚ διαμαρτύρεται δίκαια για φάουλ του Ράτζα στον Παπαδόπουλο (1.21, όταν το
σκορ ήταν 75-72 υπέρ του ΠΑΟ), αλλά η (με λάθη) διαιτησία των Συμεωνίδη και
Λαϊνιώτη δεν διαμόρφωσε το αποτέλεσμα.


ΩΣ ΣΦΑΛΙΑΡΑ, και μάλιστα καλή, χαρακτήρισε ο Λευτέρης Σούμποτιτς το ντέρμπι
με την ΑΕΚ. «Αν χάναμε ίσως να ήταν ακόμη καλύτερη», συμπλήρωσε χαρακτηριστικά
και εξήγησε.

«Όλα όσα ακούγονται για τα ευρωπαϊκά ρεκόρ, για ομάδα από το ΝΒΑ μας κάνουν
κακό και φάνηκε. Νόμιζαν ότι με τα ρεκόρ θα νικούσαν και σήμερα. 
Με το όνομα και τη φανέλα. Τους προειδοποίησα στην τελευταία προπόνηση,
αλλά δεν συνειδητοποίησαν αυτά που τους είπα».

Μοίραζε συγχαρητήρια στην συνέντευξη Τύπου ο Κώστας Πολίτης. Σε όλους (στον
αντίπαλο, τον Σούμποτιτς και στους παίκτες του) πλην των διαιτητών.

«Δεν μπορώ να συγχαρώ τον Λαϊνιώτη. Είμαι πολλά χρόνια στα γήπεδα. Ξέρετε
ότι δεν συνηθίζω να αναφέρομαι στους διαιτητές, αλλά ειδικά στο πρώτο ημίχρονο
οι αποφάσεις τους ήταν καθοριστικές. Μας στέρησαν την ευκαιρία να φύγουμε στα
αποδυτήρια με μεγαλύτερη διαφορά. Δεν μπορώ επίσης να συγχαρώ τον Συμεωνίδη.
Ένα έμπειρο διαιτητή που άφησε τον άπειρο παρτενέρ του να πάρει τα σφυρίγματα.
Είναι αδιανόητο να σφυρίζει ο ένας 30 φορές και ο άλλος 10».

Η ήττα οφείλεται στους διαιτητές έλεγαν οι άνθρωποι της ΑΕΚ. Στον Κορωνιό
και σε επιλογές των παικτών είπε ο Αρλάουκας. «Στην Ελλάδα φταίει πάντα η
διαιτησία, αλλά δεν είναι έτσι. Δεν μπορούμε να νικήσουμε τον Παναθηναϊκό,
όταν ο παίκτης που φεύγει στον αιφνιδιασμό δίνει την μπάλα στον καλύτερό του
φίλο και όχι στον ελεύθερο παίκτη». Ο Αμερικανός αναφερόταν σε μια φάση του
δευτέρου ημιχρόνου όταν ο Κορωνιός σε αιφνιδιασμό πάσαρε στον Τσακαλίδη και
όχι σε αυτόν.


«ΞΕΡΕΤΕ από πού είμαι εγώ; Από την Νέα Υόρκη και δεν φοβάμαι». Ο Λόιντ
Ντάνιελς έχει τη δική του άποψη για το μπάσκετ. Παρά το πέρασμά του από την
Ιταλία (Σκαβολίνι) δείχνει ότι δεν κατανοεί τη διαφορά οπαδών με θεατών.

«Πανηγύριζα γιατί διασκέδαζα το ματς. Διασκέδαζαν πιστεύω και οι οπαδοί.
Μπορεί να με αποδοκίμαζαν αλλά εγώ τους έστελνα φιλιά. 
Έτσι είναι το μπάσκετ», έλεγε ο Αμερικανός που δικαιολόγησε τους διαιτητές
όταν δεν καταλόγισαν φάουλ υπέρ στο τέλος της κανονικής περιόδου, τονίζοντας
ότι σωστά δεν έδωσαν φάουλ στο τελευταίο του σουτ στην παράταση.

«Άνθρωποι είναι δεν είδαν. Δεν μπορώ να τους κατηγορήσω. Στη δεύτερη όμως
περίπτωση δεν με αδίκησαν, γιατί δεν μου έγινε φάουλ. Σημασία έχει να παίζουμε
πάντα έτσι. Αν παίξουμε έτσι στα πλέι οφ μπορούμε να πετύχουμε τους στόχους μας».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O16</CAT>
<ED>
Κωδικός άρθρου: A16360O163</ED>
<ID>
ID:20037

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O16&aa=3</URL></REF>


Article

<CATEGORY>vin10</CATEGORY>

 <H2></H2><H2>Μάγκας μέσα κι έξω από το γήπεδο
</H2>
Ντίνο Ρότζα. Ο Κροάτης κέρδισε την αγάπη των οπαδών του ΠΑΟ μόνο με τις καλές
του εμφανίσεις

Ο Ντίνο Ράτζα. Ο παίκτης που όρθωσε το ανάστημά του και κράτησε όρθιο τον
πρωταθλητή στο ντέρμπι με την ΑΕΚ, λατρεύεται από τους οπαδούς του
Παναθηναϊκού. Σε κάθε παθιασμένη ενέργειά του (που μερικές φορές καταπατά τους
«άγραφους νόμους» του μπάσκετ, τους οποίους γνωρίζει άριστα ο ίδιος), τα δύο
«πέταλα» στο ΟΑΚΑ τον «προσκυνούν».

Από την πρώτη στιγμή που πάτησε το πόδι του στην Αθήνα, αγαπήθηκε. Και σύντομα
λατρεύτηκε με όλα αυτά, χωρίς να φλερτάρει με τους οπαδούς, δίχως να τους
αφιερώνει τα καρφώματά του και χωρίς να έχει φιλήσει τη φανέλα. Το αισθητήριο
των οπαδών του «τριφυλλιού» αναγνώρισε τη μεγάλη μπασκετική αξία του. Αρκεί
όμως αυτό; Σίγουρα όχι, ιδιαίτερα όταν δεν είσαι διπλωμάτης.

ΒΑΡΕΘΗΚΕ ΝΑ ΧΑΝΕΙ

Αφού βαρέθηκε να χάνει, όπως ο ίδιος ομολόγησε μετά την υπογραφή του
συμβολαίου του στον Παναθηναϊκό, εγκατέλειψε το ΝΒΑ για την Ευρώπη. Άλλωστε,
με τους Κέλτες της Βοστώνης είχε πραγματοποιήσει τον μεγαλύτερο στόχο του.
Ήθελε να γίνει πρωταγωνιστής στο ΝΒΑ ­ και στους Σέλτικς ήταν. Ήταν ο σούπερ
σταρ της ομάδας, που δυστυχώς για τον Ράτζα δεν βρισκόταν στην καλύτερή της
εποχή. Οι ήττες πολλές και το κίνητρο άρχισε να φθίνει.

Το κίνητρο, το δέλεαρ, ο στόχος είναι τα στοιχεία που κρατούν ακόμη και τώρα
ζωντανό μπασκετικά τον καλύτερο σέντερ της Ευρώπης, γιατί όπως λένε όσοι τον
ξέρουν καλά, παίζει μόνο για τη νίκη. Ακόμη και όταν δεν υπάρχουν κίνητρα,
ψάχνει τρόπους να τα δημιουργήσει. Ψάχνει προκλήσεις από τους αντιπάλους του.
Και όταν τις βρει... χάνονται (συνήθως) εκείνοι. Σαν «ταύρος» χρησιμοποιεί το
πλούσιο ταλέντο του και την υψηλή τεχνική κατάρτισή του, που λόγω σωματικών
προσόντων (2μ10) εντυπωσιάζει!

Ο ΔΑΣΚΑΛΟΣ ΤΟΥ

Τις ικανότητες και την αξία του ο Ράτζα τα γνωρίζει πολύ καλά. Δεν διστάζει να
δείξει τι πιστεύει για τον εαυτό του, χωρίς όμως να προκαλεί. Θεωρεί ότι έμαθε
τα «μυστικά» από τον καλύτερο προπονητή που είχε ποτέ στην καριέρα του, τον
Μπόζινταρ Μάλκοβιτς, με τον οποίο έχει τακτική επικοινωνία. Τον ακούει σαν
πατέρα του κάτι που διαφημίζει και ο πολυνίκης Γιουγκοσλάβος προπονητής.

Ο καστανόξανθος αλλά πλέον με πλατινέ μαλλιά (αυτό ήταν το προσωπικό του
στοίχημα για την κατάκτηση του τίτλου...) εμπιστεύεται τις γνώσεις που του
«μετάγγισε» για το μπάσκετ ο Μάλκοβιτς και τολμά να κάνει παρατηρήσεις στους
συμπαίκτες του. Όπως προχθές όταν φεύγοντας από το ντέρμπι νικητής επέπληξε
τον, καλύτερό του φίλο στην ομάδα, Νάντο Τζεντίλε. Ορισμένοι πίστεψαν ότι
τσακώνονταν. Η ένταση από το ματς έδειχνε τον Ράτζα πιο άγριο, όταν μιλούσε
στον Ιταλό για την λάθος πάσα με την οποία έδωσε την ευκαιρία στον Χατζή να
στείλει το ματς (το σκορ ήταν 77-74) με τρίποντο σε δεύτερη παράταση, αν
ευστοχούσε στο τρίποντο που επιχείρησε.

Δεν θέλει να χάνει και δεν επιτρέπει σε κανέναν να του στερήσει τη νίκη. Δεν
το επιτρέπει ούτε στους οπαδούς. Το ανέβασμά του στο τραπέζι της γραμματείας
την μια και σε διαφημιστική πινακίδα την άλλη, στα ματς του ημιτελικού και
τελικού πέρυσι, είναι οι εικόνες του περσινού πρωταθλήματος. Τα επεισόδια
απειλούσαν την ομάδα και ο Ράτζα ανέλαβε την πρωτοβουλία να ηρεμήσει τους
οπαδούς. Άπλωσε τα χέρια, σαν το άγαλμα του Ιησού στο Ρίο Ντε Τζανέιρο και τα
ματς συνέχισαν.

Δεν ήταν η μοναδική φορά που άπλωσε τα χέρια για να προστατεύσει την ομάδα. Η
πρώτη ήταν στο αεροδρόμιο. Για να διαφυλάξει τον Σούμποτιτς και την ηρεμία της
ομάδας. Απέναντί του, οι οργισμένοι (από την ήττα-διασυρμό στο Μιλάνο) οπαδοί.
Ο Ράτζα, έβγαλε το μπουφάν και έβαλε τα στήθη του μπροστά από τον προπονητή του.

ΚΛΕΙΣΤΟΣ ΧΑΡΑΚΤΗΡΑΣ

Αυτό θα κάνει για όποιον «πιστεύει». Κλειστός χαρακτήρας, δίνει την εντύπωση
του «στρυφνού» και έχει λίγους αλλά «ορκισμένους» φίλους. Στην Ατλάντα, με την
Εθνική Κροατίας, ο φυσικοθεραπευτής Άντε Τράνφιτς, τον κέρδισε. Όταν τα
πληγωμένα γόνατά του τον προβλημάτιζαν, τον έφερε στην Αθήνα με δικά του
έξοδα. Όπως με δικά του χρήματα (10 εκατ. δρχ.) έστησε γυμναστήριο στο σπίτι
του. Στο σπίτι του περνάει σχεδόν όλες τις ώρες, όταν δεν κάνει προπόνηση.
Αποφεύγει τα νυχτερινά κέντρα. Προτιμά τα ρεστοράν και την παρέα του
Σούμποτιτς, του Μποντίρογκα, του γυμναστή του Μίρκο Κρόλο, του Τράνφιτς, του
Τζεντίλε και φυσικά της Βίκυς. Της εκλεκτής της καρδιάς του, τους τελευταίους μήνες.

ΗΡΕΜΟΣ ΚΑΙ ΑΝΘΡΩΠΙΝΟΣ

Έξω από το παρκέ ο Ράτζα δείχνει έναν άλλο εαυτό. Ήρεμος, ευαίσθητος,
ανθρώπινος. Το πιστοποιούν όσοι τον είδαν να ανοίγει τον φακέλο που έλαβε με
φωτογραφίες από τον, 18 μηνών, γιο του. Το όνομά του, Ντούε, έχει δώσει στο
κότερο που έχει. Σύντομα θα το αντικαταστήσει, αφού παρήγγειλε καινούργιο στην
Ιταλία. Στη θάλασσα περνά τις ώρες του το καλοκαίρι και λατρεύει το
ψαροντούφεκο. Το τατουάζ στο αριστερό του μπράτσο απεικονίζει την αγαπημένη
του πόλη ­ το Σπλιτ. 
Την πόλη που βγάζει «μάγκες», όπως ο ίδιος πιστεύει. «Μάγκα» θεωρεί και τον
εαυτό του. Επειδή είναι «μάγκας», δεν ακούει τις συμβουλές των ανθρώπων της
ομάδας όταν προσπαθούν να τον προστατεύσουν και επειδή θεωρεί τον εαυτό του
«μάγκα» θα τα τινάξει όλα στον αέρα, όταν η (όποια) κατάσταση δεν του αρέσει.
Αυτό θα το κάνει οπωσδήποτε χωρίς να σκεφθεί αν θα χάσει εκατοντάδες
εκατομμύρια, λένε οι φίλοι του.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O17</CAT>
<ED>
Κωδικός άρθρου: A16360O171</ED>
<ID>
ID:19939

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O17&aa=1</URL></REF>


Article

<CATEGORY>vin10</CATEGORY>

 <H5>ΚΑΙΣΑΡΙΑΝΗ: ΠΡΟΒΑΔΙΣΜΑ ΤΗΣ ΝΗΑΡ ΗΣΤ ΓΙΑ ΠΑΡΑΜΟΝΗ ΣΤΗΝ Α1
</H5><H2>Νίκη - χρυσάφι
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΣΤΟ... ΘΡΙΛΕΡ που εξελίχτηκε στην Καισαριανή, η Νήαρ Ήστ είχε την τύχη με το
μέρος της και πέτυχε νίκη-χρυσάφι (59-58) επί του ΠΑΟΚ, που της δίνει
σημαντικό προβάδισμα για την παραμονή της στην κατηγορία.

Στα τελευταία δευτερόλεπτα του αγώνα η μία ομάδα... χάριζε τη νίκη στην άλλη.

Ο Γιάννης Γιαννούλης έγινε μοιραίος παίκτης του ΠΑΟΚ, αφού αστόχησε και στις
δύο βολές έξι δέκατα του δευτερολέπτου πριν από τη λήξη. Το φάουλ, που ήταν
πολύ αυστηρό, χρέωσε στον Βον ο διαιτητής Γκόντας, κάτι που ξεσήκωσε τους
οπαδούς και τον πάγκο της Νήαρ Ήστ. Οκτώ δευτερόλεπτα πριν, ο Σέιν Χιλ είχε
αστοχήσει και αυτός στις δύο βολές και αν ο Γιαννούλης ευστοχούσε... «θα το
είχα κρίμα στον λαιμό μου. Ποτέ δεν μου έχει ξανασυμβεί αυτό», επισήμανε ο
Αυστραλός πλέι-μέικερ.

Πολλές λύσεις στην άμυνα και την επίθεση έδωσε στη Νήαρ Ηστ ο Γιώργος
Πανταζόπουλος (εδώ με τους Γιαννούλη και Μοράλες)

Ο προπονητής της Νήαρ Ήστ Γιώργος Ζευγώλης υποστήριξε ότι ο κόσμος... φύσηξε
την μπάλα στις βολές του Γιαννούλη:

«Με την ορμή του ο κόσμος φύσηξε και αστόχησε ο Γιαννούλης στις βολές».

Η Νήαρ Ήστ πάλεψε, πίστεψε στην επιτυχία και άξιζε τη νίκη, αφού οι παίκτες
της ήταν πιο διψασμένοι από τα... κουρασμένα παλικάρια του ΠΑΟΚ. Οι γηπεδούχοι
βρέθηκαν πίσω στο σκορ με οκτώ πόντους (27-35), αλλά δεν παράτησαν τα όπλα.

Ο Γιώργος Πανταζόπουλος έπαιξε καλή άμυνα τόσο απέναντι στον Κολντεμπέλα όσο
και στους Μπαλογιάννη (μόνο 4 π.) και Μασλαρινό (1 π.), ενώ στην επίθεση έδωσε
πολλές λύσεις στην ομάδα του.

Ο Κώστας Φλεβαράκης αναφέρθηκε στην κούραση των παικτών του, όμως δεν έψαξε
για δικαιολογίες:

«Η Νήαρ Ήστ άξιζε τη νίκη, αφού έχει παίκτες παλικάρια. Οι λόγοι της ήττας δεν
είναι μόνο αγωνιστικοί. Και από θέμα νοοτροπίας πάντως δεν βρισκόμαστε στην
καλύτερη δυνατή κατάσταση».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16360O181</ED>
<ID>
ID:19940

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O18&aa=1</URL></REF>


Article

<CATEGORY>vin10</CATEGORY>

 <H5>ΣΤΟ ΜΑΡΟΥΣΙ
</H5><H2>Σε ρόλο «εκτελεστή»
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο ΝΙΚΟΣ Κασουρίδης ντύθηκε... εκτελεστής του Παπάγου, προχθές στο Μαρούσι και
οδήγησε την ομάδα του σε πολύτιμη νίκη (86-78). Όταν ο έμπειρος γκαρντ του
Αμαρουσίου βρήκε τις λύσεις από τα 6 μ. 25 (5/9 τρίποντα) απέναντι στην ζώνη
των «στρατηγών», όλα έγιναν απλά: το κοντό σχήμα με τους Κόρφα και Μανωλόπουλο
λειτούργησε ευεργετικά για τους γηπεδούχους, αφού στο πιο κρίσιμο σημείο του
αγώνα έκαναν σερί 14-0 (από 57-62 το σκορ έγινε 71-62 στο 37')!

Ο Κασουρίδης παραδέχτηκε στο τέλος ότι η άμυνα ζώνης είναι... βούτυρο στο ψωμί
του και ο Τάκης Κορωναίος, στον αντίποδα, υποστήριξε ότι έπρεπε να είχε
αλλάξει την άμυνά του πιο γρήγορα.

«Είναι η δουλειά ενός σουτέρ να βρίσκει τις λύσεις απέναντι στην ζώνη. Τώρα
μας φεύγει το άγχος του υποβιβασμού και κοιτάμε πιο ψηλά» τόνισε ο Κασουρίδης,
ενώ ο προπονητής του Παπάγου τόνισε πως τίποτα δεν χάθηκε ακόμη: «Δεν έχει
τελειώσει τίποτα ακόμη σε ό,τι αφορά τον υποβιβασμό. Παίρνω την ευθύνη για την
ήττα και συνεχίζουμε». Ο Κώστας Πετρόπουλος χαρακτήρισε «επικίνδυνη» ομάδα τον
Παπάγου και παρατήρησε ότι έμεινε ικανοποιημένος από την επίθεση της ομάδας
του: «Συνειδητά μεταφέραμε το παιχνίδι μας στις γωνίες. Ευχαριστώ το ιατρικό
τιμ, γιατί βοήθησε τον Μικ να αγωνιστεί (ένιωθε πόνους στην πλάτη)».

Οι διαιτητές Πιτσίλκας, Σχινάς έκαναν λάθη στο πρώτο ημίχρονο εις βάρος του
Παπάγου: δεν χρέωσαν με αντιαθλητικό φάουλ τον Παναγιωταράκο (στη φάση με τον
Αριγκαμπάμπου), ενώ δεν μέτρησαν καλάθι του Μποσγανά (δόθηκε μόνο επιθετικό φάουλ).
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16360O182</ED>
<ID>
ID:19994

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O18&aa=2</URL></REF>


Article

<CATEGORY>vin10</CATEGORY>

 <H5>ΣΤΗ ΝΕΑ ΣΜΥΡΝΗ
</H5><H2>Ήταν πολεμιστές
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΟΙ «ΠΟΛΕΜΙΣΤΕΣ» και οι «κότες». Αυτές τις απόψεις εξέφρασαν Αντρέα Ματζόν και
Κώστας Διαμαντόπουλος, μετά το τέλος του αγώνα Πανιωνίου - Σπόρτιγκ (81-64).
Οι μεν (Πανιώνιος), μπήκαν στο γήπεδο με «πλήρη εξάρτυση» και με στόχο να
παραμείνουν στην κατηγορία. 
Οι δε (Σπόρτιγκ), ήταν απογοητευτικοί. «Δεν μπορούμε να μιλάμε για μπάσκετ,
αλλά για μια μάχη για τη ζωή», εξήγησε στο τέλος ο Αντρέα Ματζόν. «Πρέπει να
πολεμήσουμε έτσι έως το τέλος, αφού από αυτό εξαρτάται το μέλλον των παικτών,
αλλά και το δικό μου».

Τι είπε ο προπονητής του Σπόρτιγκ Κώστας Διαμαντόπουλος; 
«Είμαι έξω φρενών με τους παίκτες μου. Εκτός έδρας παίζουμε σαν... κότες. Τους
είχα πει να μην περιμένουν να αντιμετωπίσουν άμυνα με το γάντι. Διαμαρτύρονταν
και δεν τους συγχωρώ. Καλά έκανε και έπαιξε έτσι ο Πανιώνιος. 
Άλλωστε διεκδικεί μια κατηγορία. Όταν μια ομάδα προσπαθεί να περάσει έναν
τρόπο παιχνιδιού, οφείλεις να αντιδράσεις. Κι αυτό δεν το κάναμε. Δεν μας
φταίνε οι διαιτητές».

Σε ένα τάιμ άουτ, ο Κικίλιας φώναζε στον Σιμς και την... πλήρωσε το πλεξιγκλάς
του πάγκου. 
Ο Αμερικανός... ανέβασε ταχύτητα στο β' μέρος (19 πόντους σε αυτό το
διάστημα), ενώ στο α' μέρος η δύναμη του Πανιωνίου ήταν κοντά στα καλάθια, με
τον Γέλιτς. 
Οι γηπεδούχοι είχαν πάντως αρκετές επιθετικές λύσεις, σε αντίθεση με τον Σπόρτιγκ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16360O183</ED>
<ID>
ID:20038

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O18&aa=3</URL></REF>


Article

<CATEGORY>vin10</CATEGORY>

 <H5>Α2
</H5><H2>Διατήρησε τη διαφορά
</H2>
Η ΔΑΦΝΗ νίκησε 68-60 στη Λάρισα την Ολύμπια και παρέμεινε στην πρώτη θέση της
Α2 κατηγορίας, διατηρώντας τη διαφορά των δύο βαθμών από τον Ιωνικό ΝΦ (νίκησε
την Παρασκευή τη Λάρισα 57-56). Τα υπόλοιπα αποτελέσματα στην 14η αγωνιστική:
Μακεδονικός - Μίλωνας 78-75, ΜΕΝΤ - Αμύντας 60-65, Πειραϊκός - Αρίωνας 84-64,
Π. Φάληρο - Ηλυσιακός 81-60, Έσπερος - Φίλιππος 77-71.

Η βαθμολογία: Δάφνη 26, Ιωνικός ΝΦ 24, Έσπερος 23, Π. Φάληρο, Μακεδονικός
και Λάρισα από 22, Ολύμπια Λ., Αρίωνας από 21, Μίλωνας, ΜΕΝΤ από 20, Πειραϊκός
19, Φίλιππος, Αμύντας και Ηλυσιακός από 18.

Β' ΕΘΝΙΚΗ

Τα αποτελέσματα της 16ης αγωνιστικής: Αίας - Αστέρας Εξ. 69-57, Αμπελόκηποι
- Ιωνικός Νικ. 78-94, ΒΑΟ - ΟΦΗ 69-71, Καβάλα - Δαναός 67-64, Μαντουλίδης -
Άλιμος 44-47, Ηλιούπολη - Κομοτηνή 72-59, ΚΑΟΔ - ΔΑΣΑΛ 73-69.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16360O184</ED>
<ID>
ID:20061

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O18&aa=4</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Πάλι φαβορί
</H2>
Ο ΣΠΟΡΤΙΓΚ νίκησε τη ΜΕΝΤ στο μεγάλο ντέρμπι της 15ης αγωνιστικής στις
γυναίκες και ξανάγινε το μεγάλο φαβορί για τον τίτλο. Αναλυτικά τα
αποτελέσματα: Σπόρτιγκ - ΜΕΝΤ 68-59, Ηρακλής - Καλαμαριά 57-55, Ολυμπιακός
Βόλου - ΑΕΚ Τρίπολης 44-67, Ακαδημία - Εσπερίδες 61-51, Παναθηναϊκός - Απόλλων
Πτολεμαΐδας 80-59, Μέγας Αλέξανδρος - Θρίαμβος 49-62. Στη βαθμολογία
προηγούνται ο Σπόρτιγκ και η ΜΕΝΤ με 28 βαθμούς.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16360O185</ED>
<ID>
ID:20074

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O18&aa=5</URL></REF>


Article

<CATEGORY>vin10</CATEGORY>

 <H5>ΛΕΪΚΕΡΣ
</H5><H2>Δικαίωσαν τον τίτλο τους
</H2>
ΟΙ Λ.Α. Λέικερς δικαίωσαν τον τίτλο του φαβορί στο ΝΒΑ, από το πρώτο παιχνίδι.
Με κορυφαίους τους Σακίλ Ο' Νιλ (30π., 14ρ., 6ασ.) και Κόμπι Μπράιαντ (25π.,
10ρ.) νικήσαν στο ντέρμπι της Δύσης τους Χιούστον Ρόκετς με 99-91.

Ο Πρέντραγκ Στογιάκοβιτς δεν πήγε καλά στο πρώτο επίσημο παιχνίδι του. 
Οι Σακραμέντο Κινγκς έχασαν 101-83 στο Σαν Αντόνιο και ο πρώην άσος του
ΠΑΟΚ είχε 1/9 σουτ σε 17'. Όσο για τους Μπουλς, είχαν μόνον τον Κούκοτς
(32π.). Η Γιούτα έφτασε εύκολα στη νίκη με 104-96, με τον Μαλόουν να σημειώνει
21π. και τον Στόκτον να μοιράζει 13 ασίστ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16360O186</ED>
<ID>
ID:20080

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O18&aa=6</URL></REF>


Article

<CATEGORY>vin10</CATEGORY>

 <H5>Πήρε στις... πλάτες του τον ΠΑΟ
</H5><H5>Η ΕΠΟΜΕΝΗ ΑΓΩΝΙΣΤΙΚΗ (12η)
</H5><H5>Η ΚΑΛΥΤΕΡΗ ΠΕΝΤΑΔΑ
</H5><H2>ΤΟ ΠΑΝΟΡΑΜΑ ΤΟΥ ΜΠΑΣΚΕΤ
</H2>
<H3>ΤΟ ΠΡΟΣΩΠΟ
</H3>
Ο ΝΤΙΝΟ Ράτζα πήρε στις... πλάτες του τον Παναθηναϊκό στο δεύτερο ημίχρονο του
σαββατιάτικου ντέρμπι. Ο Κροάτης νίκησε τους Τσακαλίδη, Άντερσεν, που ήταν
προσωπικοί αντίπαλοί του (27 π., 17 ριμπ.) και ο ΠΑΟ την ΑΕΚ.

Σάββατο 13/2:

ΑΕΚ-Νήαρ Ηστ (ΟΑΚΑ, 17.00), ΠΑΟΚ-Μαρούσι (Αλεξάνδρειο,17.00),
Παπάγου-Απόλλων Πάτρας (ΕΑΚ Παπάγου, 17.00), Σπόρτιγκ-Άρης (γηπ.
Σπόρτιγκ, 17.00), Περιστέρι-Πανιώνιος (Κ.Γ. Περιστερίου,19.00-Supersport).

Κυριακή 14/2: 
Ηράκλειο-Παναθηναϊκός (Κ.Γ. Ηρακλείου, 17.00),
Ολυμπιακός-Ηρακλής (Στάδιο Ειρήνης και Φιλίας, 19.00-Supersport).


1. Μολφέτας

2. Πανταζόπουλος

3. Κασουρίδης

4. Μαρτίνεθ

5. Ράτζα

<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O19</CAT>
<ED>
Κωδικός άρθρου: A16360O191</ED>
<ID>
ID:19941

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O19&aa=1</URL></REF>


Article

<CATEGORY>vin10</CATEGORY>

 <H5>ΤΣΙΑΜΗΤΑ: 4η ΣΤΟΝ ΚΟΣΜΟ ΜΕ ΑΛΜΑ 14.34
</H5><H2>Από νωρίς ρεκόρ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Βούλα Τσιαμήτα πλησίασε τα υψηλά επίπεδα της Όλγας Βασδέκη

ΔΥΝΑΤΟ μπάσιμο από τη Βούλα Τσιαμήτα, που με 14.34 στο τριπλούν πλησίασε τα
υψηλά επίπεδα της Όλγας Βασδέκη και σημείωσε την 4η επίδοση φέτος στον κόσμο,
όχι όμως και από τη Νίκη Ξάνθου που έμεινε στα 6.41 το Σαββατοκύριακο στο
Στάδιο Ειρήνης και Φιλίας.

Από πλευράς επιδόσεων στη διάρκεια του Πανελληνίου Πρωταθλήματος εφήβων και
νεανίδων οι πιο καλές σημειώθηκαν το Σάββατο με τη Στέλλα Πιλάτου να σημειώνει
πανελλήνιο ρεκόρ νεανίδων στο τριπλούν με 12.68 (παλαιό της Μάρθας Κουλορίζου
12.54 από το 1993).

Σπουδαίες επίσης επιδόσεις προχθές σε επίπεδο ανδρών και γυναικών που μετείχαν
εκτός συναγωνισμού τα 6.67 του Κώστα Βογιατζάκη (Γ.Σ. Κερατσινίου), που νίκησε
στα 60 μ. Κατσαντώνη (6.68) και Τερζιάν (6.69), αλλά και τα 6.86 (ατομικό
ρεκόρ) του ταλαντούχου έφηβου Θανάση Τσιουρή (αξιόλογο και το 6.98 του Αργύρη).

Στο επί κοντώ γυναικών η Γωγώ Τσιλιγκίρη σημείωσε προχθές 4.05 κερδίζοντας την
Κυπρία Φοιτίδου (4.00) και τη Θάλεια Ιακωβίδου (3.70).

Στο μήκος ο παίδας Λούης Τσάτουμας ισοφάρισε ξανά το ρεκόρ της κατηγορίας με
8.17, επίδοση που σημείωσε και ο νικητής έφηβος Δημήτρης Σερέλης.

Χθες εκτός από τη Νίκη Ξάνθου, που φάνηκε ανέτοιμη με δύο μόνο έγκυρα άλματα
στα 5.86 και 6.41 και τέσσερα άκυρα, υπήρξαν αξιόλογες επιδόσεις όπως από τον
νεαρό Φρανσουά Ντοφέν στο τριπλούν με 16.54, τον Κώστα Τσαταλό στο επί κοντώ
με 5.20, τον Θανάση Μάγο στα 60 μ. εμπ. με 7.84, τον Δημήτρη Σαρρή στα 200 μ.
με 21.34, τη Φλώρα Ρεντούμη στα 60 μ. εμπ. γυναικών με 8.40, τη Στέλλα Πιλάτου
στο μήκος νεανίδων με 5.96 και τη Νίκη Μητροπούλου στο ύψος νεανίδων με 1.78.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O20</CAT>
<ED>
Κωδικός άρθρου: A16360O201</ED>
<ID>
ID:19943

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O20&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Τα Χανιά «βλέπουν» τετράδα
</H2>
Ο Ν.Ο. Χανίων νίκησε στο ντέρμπι τον Ολυμπιακό με 9-8 και διεκδικεί με
αξιώσεις μιά θέση στην τετράδα του πρωταθλήματος πόλο της Α1. 
Δύσκολη νίκη πέτυχε και η Βουλιαγμένη επί της Γλυφάδας με 7-6. Στη Χίο, ο
Παναθηναϊκός νίκησε 11-8,. Στα άλλα ματς: Εθνικός - ΟΦΘ 19-6, Άρης Νικαίας -
Ν.Ο. Πάτρας 6-17. Η βαθμολογία: Βουλιαγμένη 27, Ν.Ο. Χαλκίδας και Ολυμπιακός
από 24, Παναθηναϊκός 23, Ν.Ο. Χανίων 22, Εθνικός και Ν.Ο. Πάτρας από 17,
Γλυφάδα 13, Ηλυσιακός 11, Ν.Ο. Χίου 6, ΟΦΘ και Άρης Ν. από 2.

ΧΑΝΤΜΠΟΛ

*** Νικώντας στη Βέροια τη ΓΕΒ με 23-18 ο Ιωνικός Νέας Φιλαδελφείας ξέφυγε 3
βαθμούς στην κορυφή της Α1 χάντμπολ ανδρών από τους ακολουθούντες ΑΣΕ Δούκα
και Πανελλήνιο Γ.Σ. στη 16η αγωνιστική.

Τα άλλα αποτελέσματα του Σαββατοκύριακου: Κιλκίς Ελβιάλ - Πανελλήνιος 20-16,
ΙΕΚ Ξυνή - Αθηναϊκός Κορέλκο 24-20, ΣΑΚΑ - Αρχέλαος 21-24, Δούκας - ΒΑΟ 31-21,
Τρίτων - Φίλιππος 15-22.

ΠΑΛΗ

*** Η Τρίκκη Τρικάλων αποτέλεσε την έκπληξη κατακτώντας για πρώτη φορά τον
τίτλο στο Πανελλήνιο Πρωτάθλημα ελληνορωμαϊκής ανδρών στα Άνω Λιόσια, με 2ο
τον ΒΑΟ και 3ο τον Κρότωνα Κοζάνης.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O20</CAT>
<ED>
Κωδικός άρθρου: A16360O202</ED>
<ID>
ID:19996

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O20&aa=2</URL></REF>


Article

<CATEGORY>vin10</CATEGORY>

 <H5>ΣΕΓΑΣ
</H5><H2>Γροθιές στον στίβο
</H2>
ΕΔΩ ΕΙΝΑΙ... Βαλκάνια και όχι λόγω της (σωστής) επιλογής του ΣΕΓΑΣ να
υποστηρίξει τη Βαλκανιάδα Κλειστού Στίβου, όπως επανέλαβε ο θριαμβευτής στη
χθεσινή ετήσια Γενική Συνέλευση του ΣΕΓΑΣ Βασίλης Σεβαστής.

Στη χθεσινή Γ.Σ., πριν από την έναρξη της ψηφοφορίας ­ στην οποία εγκρίθηκαν
σχεδόν παμψηφεί (μόνο μία ψήφος κατά) ο διοικητικός και οικονομικός
απολογισμός της διοίκησης του ΣΕΓΑΣ ­ υπήρξε ένα πρωτοφανές επεισόδιο με τον
παλιό πρωτοπυγμάχο και πρώην πρόεδρο της Ε.Ο. Πυγμαχίας Περικλή Τρικαλιώτη να
γρονθοκοπεί τον γενικό γραμματέα Βαγγέλη Παπαποστόλου.

Ο κ. Παπαποστόλου κάλεσε τον κ. Τρικαλιώτη να αποχωρήσει από την αίθουσα αφού
δεν εκπροσωπεί σωματείο, ο τελευταίος τον γρονθοκόπησε και αργότερα συνελήφθη
και υποβλήθηκε εναντίον του μήνυση. Πάντως, δεν είναι ο μόνος που μπέρδεψε δύο
άσχετα μεταξύ τους αθλήματα, αφού ο κ. Παπαποστόλου είναι στέλεχος τόσο του
ΣΕΓΑΣ όσο και της Ε.Ο. Πυγμαχίας!
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O20</CAT>
<ED>
Κωδικός άρθρου: A16360O203</ED>
<ID>
ID:20039

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O20&aa=3</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα
</H5><H2>ΙΙΠΠΟΔΡΟΜΟΣ
</H2>
1η: Χορεύτρια (Δημητσάνης) 355-139. Βιαστική 403. Τρίτος και τέταρτος, Μόνικα
και Γουώτερ Λίλλυ. Δίδυμο 2Χ7=802. Φορκάστ 7Χ2=1.421. Τρίο 2Χ6Χ7=3.858.
Τρικάστ 7Χ2Χ6=12.027, Τετραπλό 7Χ2Χ6Χ8=183.451.

2η: Χοππ. Γουέι (Σταύρου) 161-113. Βερενίκη 309. Τρίτος, Λέιντυ Βαλέρια.
Δίδυμο 1Χ2=561. Φορκάστ 1Χ2=629. Σύνθετο 7Χ1=507. Σ.Δ. 2Χ7Χ1Χ2=3.084. Τρίο
1Χ2Χ5=2.011. Τρικάστ 1Χ2Χ5=4.567. (Διεγράφη ο ίππος 8, Βέρα, ομόσταβλος του νικητή).

3η: Βολτίντ (Νίκος) 520-381. Τρίαινα 236. Τρίτος, Βικτώρια. Δίδυμο 1Χ4=1.471.
Φορκάστ 4Χ1=2.513. Σύνθετο 1Χ4=1.367. Σ.Δ. 1Χ2Χ1Χ4=13.111. Τρίο 1Χ2Χ4=2.006.
Τρικάστ 4Χ1Χ2=13.107.

4η: Βαλλύρα (Σταύρου) 1.687-633. Ταφ Μπουμπού 141. Τρίτος και τέταρτος,
Διπλοπενιά και Βάσις. Πέμπτος, Σελέμπριτυ.

Δίδυμο 1Χ4=3.301. Φορκάστ 1Χ4=11.532. Σύνθετο 4Χ1=31.289. Σ.Δ. 1Χ4Χ1Χ4=74.159.
Τρίο 1Χ4Χ5=3.175. Τρικάστ 1Χ4Χ5=45.263. Τετραπλό 1Χ4Χ5Χ7=413.604.

5η: Ψηλός (Δημητσάνης) 222-131. Ρωμιός 701. Τρίτος, τέταρτος και πέμπτος,
Εύανδρος, Ιδανικός (ομόσταβλος του Ρωμιού) και Μαλασάιτ. Δίδυμο 2Χ9=626.
Φορκάστ 9Χ2=753. Σύνθετο 1Χ9=12.688. Σ.Δ. 1Χ4Χ2Χ9=28.049. Τρίο 1Χ2Χ9=1.345.
Τρικάστ 9Χ2Χ1=4.790. Τετραπλό 9Χ2Χ1Χ6=91.583.

6η: Ε. Ντέζερτ του Φαρ (Νίκος) 172-129. Αριστόβουλος 406. Τρίτος και τέταρτος,
Ταφ Νατ και Μαχαίρας. Δίδυμο 1Χ3=780. Φορκάστ 1Χ9=814. Σύνθετο 9Χ1=423. Σ.Δ.
2Χ9Χ1Χ3=7.087. Τρίο 1Χ3Χ9=1.248. Τρικάστ 1Χ3Χ9=3.184. Τετραπλό 1Χ3Χ9Χ2=8.788

7η: Ρουμπιρόζα (Σταύρου) 225-145. Λυσίας 453. Τρίτος, Ρόγιαλ Χίος. Δίδυμο
2Χ4=875. Φορκάστ 2Χ4=1.443. Σύνθετο 1Χ2=409. Σ.Δ. 1Χ3Χ2Χ4=10.516. Τρίο
2Χ4Χ7=17.232. Τρικάστ 2Χ4Χ7=74.425.

8η: Τέμενος (Δημητσάνης) 318-177. Μαύρος Υάκινθος 261. Τρίτος, Ένδοξος. Δίδυμο
1Χ3=823. Φορκάστ 3Χ1=1.581. Σύνθετο 2Χ3=622. Σ.Δ. 2Χ4Χ1Χ3=9.454. Τρίο
1Χ3Χ4=760. Τρικάστ 3Χ1Χ4=3.791. (Διεγράφη ο ίππος 2, Δον Κιχώτης Γουέι).

9η: Θάντερ Μπολτ (Δημητσάνης) 143-104. Μαγικός Κόσμος 550. Τρίτος, Αμέρικαν
Νάγκετ. Δίδυμο 3Χ7=1.286. Φορκάστ 3Χ7=1.542. Σύνθετο 3Χ3=388. Σ.Δ.
1Χ3Χ3Χ7=13.058. Τρίο 1Χ3Χ7=1.783. Τρικάστ 3Χ7Χ1=5.566. (Διεγράφη ο ίππος 8,
Λίλα, ομόσταβλος του νικητή).

<H3>Το «Σκορ Γκάνιαν 4» περιλαμβάνει σήμερα την 4η, 5η, 6η και 7η ιπποδρομία, ενώ
το «Σκορ Γκάνιαν 6» περιλαμβάνει την 3η, 4η, 5η, 6η, 7η και 8η κούρσα.
</H3>
1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΓΟΗΣ 58 Καρακατσάν&#0098

2. ΓΟΥΩΡΘ. ΜΠΟΫ 58 Οικονομίδης&#0097

3. ΙΚΤΙΝΟΣ 58 Ξυνός&#0095

4. ΚΛΕΒΕΡ ΜΠΟΫ 58 Φίλιππος&#0096

5. ΜΕΓΑΣ ΦΩΤΙΟΣ 58 Κουτσούκος&#0094

6. ΞΩΜΑΧΟΣ 58 Θοδωράκης&#0092

7. ΠΑΠΑΝΑΓΙΩΤΗΣ 58 Ζευγώλης&#0091

8. ΙΛΛΟΥΣΤ. ΓΟΥΕΪ 58 Σταύρου&#0093

* Οι ίπποι 1-8 είναι ομόσταβλοι

­ Υποδ.: ΙΚΤΙΝΟΣ-ΓΟΗΣ (Γουώρθυ Μπόυ)

2η ΙΠΠΟΔΡΟΜΙΑ / Ώρα 3.30, 1.000 μέτρα

1. ΟΡΦΕΑΣ ΦΟΥΣΚ 58 Λιγνός&#0097

2. ΠΟΛΥΤ. ΛΙΘΟΣ 58 Σταύρου&#0099

3. ΠΥΡΡΟΣ 58 Νάκος&#0096

4. ΣΑΝΤΙΑΓΚΟ 58 Οικονομίδης&#0091

5. ΤΣΑΡΟΣ 58 Χατζηγεωργ.&#0098

6. ΤΣΗΦ ΘΑΝΤΕΡ 58 Ζευγώλης&#0094

7. Φ. ΕΝ ΝΤΑΝΣΕΡ 58 Καρακατσάν.&#0092

8. ΦΩΚΙΑΝΟΣ 58 Δημητσάνης&#0093

9. ΣΗ ΣΤΑΡ 58 Φίλιππος&#0095

* Οι ίπποι 4-9 είναι ομόσταβλοι

- Υπόδ.: ΦΩΚΙΑΝΟΣ - ΣΤΑΒΛΟΣ (Τσάρος).

3η ΙΠΠΟΔΡΟΜΙΑ / Ώρα 4.00, 1.400 μέτρα

1. ΘΑΛΑΣΣΟΠΟΡΟΣ 58 Κουτσούκος&#0092

2. ΣΤ. ΔΑΜΙΑΝΙΔΗΣ 58 Γεωργίου &#0091

3. ΤΖΙΛΝΤΟ 58 Φίλιππος&#0093

4. ΜΑΓΚΑΝΑΡΙΩΤΗΣ 57,5 Σωτηρόπ/λος&#0097

5. ΜΠΙΛ ΑΚΗΣ 55,5 Νάκος&#0094

6. ΒΡΙΛΗΣΣΟΣ 54 Δημητσάνης&#0095

7. ΘΗΡΙΩΔΗΣ 50,5 Κατσαλής&#0096

8. ΜΕΝΙΡ 54 Ξυνός&#0098

9. ΡΑΦΑΗΛ 54 Σίντλερ&#0099

- Υπόδ.: ΒΡΙΛΗΣΣΟΣ - ΜΑΓΚΑΝ/ΤΗΣ (Τζίλντο)

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΕΪΝΤΖΕΛ 58 Δημητσάνης&#0095

2. ΣΕΡ ΤΖΩΡΤΖ 58 Βασίλης&#0099

3. ΜΙΣ ΕΥΑ 57,5 Λιάκος&#0093

4. ΑΜΥΘΗΤΗ 57,5 Καρακατσάν.&#0096

5. ΛΕΪΝ. ΑΜΑΛΙΑ 56,5 Οικονομίδης&#0091

6. ΡΟΔΑΝΟΣ 56 Νίκος&#0097

7. ΚΙΝ. ΣΤΟΧΟΣ 55 Φίλιππος&#0094

8. ΦΙΛΟΤΙΜΗ 55 Ξυνός&#0098

9. ΑΒΡΩΤΗ 53,5 Σίντλερ&#0092.

- Υπόδ.: ΣΕΡ ΤΖΩΡΤΖ - ΡΟΔΑΝΟΣ (Έιντζελ).

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΘΕΡΒΑΝΤΕΣ 58 Δούκας&#0091

2. ΜΑΓΕΜ. ΑΥΛΟΣ 58 Οικονομίδης&#0098

3. ΣΤΡΟΝ. ΜΙΜΗΣ 57 Μανώλης&#0093

4. ΑΝΑΣΤ. ΦΟΥΣΚ 55 Νίκος&#0096

5. ΑΡΓΕΑΣ 54 Δημητσάνης&#0095

6. ΓΟΡΔ. ΔΕΣΜΟΣ 54 Βαλακούδ. Ν.&#0092

7. ΘΕΟΣΤΑΛΤΟΣ 54 Ξυνός&#0097

8. ΦΙΓΚΑΡΟ 54 Αλέξης&#0094

-Υπόδ.: ΓΟΡΔΙΟΣ ΔΕΣΜΟΣ - ΑΡΓΕΑΣ (Στ. Μίμης).

6η ΙΠΠΟΔΡΟΜΙΑ / Ώρα 5.30, 1.400 μέτρα.

1. ΑΡΧΕΛΑΟΣ 58 Καρακατσάν.&#0096

2. ΝΤΑΜΟΥΡ 56 Δημητσάνης&#0092

3. ΝΑΥΚΡΑΤΟΥΣΑ 55,5 Φίλιππος&#0093

4. ΠΡΕΣΤΙΖ 55,5 Βαλακούδ. Ν. &#00910

5. ΠΡΙΝΖ 55 Ξυνός&#0098

6. ΤΟΤ. ΦΟΡ ΕΒΕΡ 52 Γεωργίου&#0094

7. ΜΕΡΙΤ 51 Σκιαδόπ/λος&#0097

8. ΠΑΥΣΙΛΥΠΟΣ 50,5 Χαραλάμπ.&#0091

9. ΦΟΒΕΡΑ 51,5 Κουτσούκος&#0099

10. ΡΙΣΚ 45,5 Μπαρούτας&#0095

- Υπόδ.: ΠΡΕΣΤΙΖ - ΝΤΑΜΟΥΡ (Παυσίλυπος).

7η ΙΠΠΟΔΡΟΜΙΑ / Ώρα 6.00, 1.400 μέτρα.

1. ΠΑΟΥΕΡ 58 Φίλιππος&#0094

2. ΠΡΑΣ. ΘΥΕΛΛΑ 58&#009Ζευγώλης&#0098

3. ΜΙΚΡΗ ΗΡΩ 57,5 Δημητσάνης&#0097

4. ΦΥΓΑΣ 57,5 Σωτηρόπουλος&#0099

5. ΝΙΟΥ ΦΑΣΙΟΝ 57 Σταύρου&#0093

6. ΚΡΙΣ ΤΡΕΪΝΕΡ 56 Νίκος&#0091

7. ΣΤΡΑΤΑΡΧΗΣ 56 Ξυνός&#0092

8. ΝΙΚΟΚΛΕΙΑ 53,5 Κυριακόπ.&#0096

9. ΚΑΠΑ ΚΟΥΠΑ 53,5 Θοδωράκης&#0095

- Υπόδ.: ΣΤΡΑΤΑΡΧΗΣ - ΝΙΟΥ ΦΑΣΙΟΝ (Φυγάς)

8η ΙΠΠΟΔΡΟΜΙΑ / Ώρα 6.30, 1.400 μέτρα.

1. ΠΡΟΣ. ΠΡΙΝΣΕΣ 58 Καρακατσάν.&#0098

2. ΗΡΩΔΗΣ 55&#009Σκιαδόπ/λος&#0093

3. ΑΝΤΑΙΟΣ 54,5 Φίλιππος&#0091

4. ΣΤΑΜΜΕΡ 50 Μάριος&#0096

5. ΦΛΥΑΡΙΑ 53,5 Δημητσάνης&#0094

6. ΑΝΔΡΕΙΩΜΕΝΟΣ 52 Κουτσούκος&#0095

7. ΑΝΤΡΙΑΝΑ 53,5 Ξυνός&#0092

8. ΜΑΡΑΘΟΣ 53,5 Θοδωράκης&#0099

9. ΝΤΕΜΠΟΝΑΙΡ 52 Γκιγεμέν&#0097

- ΝΤΙΣΕΝΤ 52 Γεωργίου&#00910

*** Ο ίππος ΝΤΙΣΕΝΤ τρέχει εκτός στοιχήματος

- Υπόδ.: ΑΝΔΡΕΙΩΜΕΝΟΣ - ΝΤΕΜΠΟΝΑΙΡ (Στάμμερ)

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΦΑΣΙΟΝ ΓΟΥΕΪ 60 Φίλιππος&#0091

2. ΗΓΗΤΩΡ 58,5 Χατζηγεωργ.&#0095

3. ΛΑΪΟΝ ΧΑΡΤ 57,5 Ξυνός&#0097

4. ΜΠΕΝΥ ΣΑΛΕΜ 57,5 Σωτηρόπ/λος&#0096

5. ΣΙΛΒ. ΝΤΟΛΛΑΡ 55,5 Νίκος&#0094

6. ΝΕΓΚΡΑΟ 53,5 Κουτσούκος&#0092

7. ΣΑΝΤΟ ΑΝΟΙΞΗ 53 Δούκας&#0093

- ΑΠΟΛΛ. ΦΟΥΣΚ 47 Σγούρος&#0098

*** Ο ίππος ΑΠΟΛΛΩΝ ΦΟΥΣΚ τρέχει εκτός στοιχήματος.

- Υπόδ.: ΜΠΕΝΥ ΣΑΛΕΜ - ΦΑΣΙΟΝ ΓΟΥΕΪ (Νεγκράο).

- Δύο αουτσάιντερ: ΡΙΣΚ (6η) - ΝΙΚΟΚΛΕΙΑ (7η)
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O20</CAT>
<ED>
Κωδικός άρθρου: A16360O204</ED>
<ID>
ID:20062

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O20&aa=4</URL></REF>


Article

<CATEGORY>vin10</CATEGORY>

 <H2>Ποδόσφαιρο και πόλο
</H2>
ΑΓΩΝΕΣ ΠΟΔΟΣΦΑΙΡΟΥ και πόλο περιλαμβάνει το αθλητικό μενού του σημερινού
τηλεοπτικού προγράμματος. Αναλυτικά οι αθλητικές μεταδόσεις:

Για το πρωτάθλημα ποδοσφαίρου της Α' Εθνικής, ο Ολυμπιακός θα αντιμετωπίσει
στο Ολυμπιακό Στάδιο τον Απόλλωνα στις 17.00 (Supersport). Στις 19.00
(Supersport), ο Ηλυσιακός υποδέχεται τη Χαλκίδα, για το πρωτάθλημα πόλο της Α1
και στις 20.15 (Supersport) θα μεταδοθεί σε μαγνητοσκόπηση η συνάντηση ΑΕΚ -
Πανιωνίου (ποδόσφαιρο, Α' Εθνική).

Στις 22.00 (Supersport) έχει σειρά το αγγλικό ποδόσφαιρο με το ματς
Τσάρλτον - Γουΐμπλεντον και τα μεσάνυχτα (Supersport) θα μεταδοθεί το χθεσινό
παιχνίδι του ιταλικού ποδοσφαίρου, Γιουβέντους - Πάρμα. Στις 01.00 (ΕΤ1) θα
προβληθεί σε μαγνητοσκόπηση ο αγώνας Ολυμπιακού - Απόλλωνα.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O20</CAT>
<ED>
Κωδικός άρθρου: A16360O205</ED>
<ID>
ID:20075

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O20&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΜΙΧΑΪΛΟΒΙΤΣ ΝΙΚΗΣΕ ΤΟΝ ΔΑΣΚΑΛΟ ΓΚΑΪΤΣ
</H5><H2>Άριστος ο μαθητής
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΕΔΩ είναι Ορεστιάδα και όχι... Μόντενα, αφού η ομάδα του Έβρου έμελλε να βάλει
τέρμα στο φετινό αήττητο του Ολυμπιακού στο πρωτάθλημα Α1 βόλεϊ ανδρών PANAFON
σε πρεμιέρα β' γύρου, στην οποία κατά τα άλλα επικράτησαν τα φαβορί εύκολα ή δύσκολα.

*** ΟΡΕΣΤΙΑΔΑ DIANA - ΟΛΥΜΠΙΑΚΟΣ 3-0 (26-24, 25-19, 28-25).

Δυνατή η Ορεστιάδα και στη «μετά Σαμαρά» εποχή λύγισε έναν Ολυμπιακό που με
τον αέρα της μεγάλης νίκης στη Μόντενα προηγήθηκε 16-10, αλλά δεν μπόρεσε να
κατακτήσει το σημαντικό ψυχολογικά 1ο σετ.

Και στο 3ο όμως οι «ερυθρόλευκοι» μπροστά με 14-11 δεν κατάφεραν να
συγκρατήσουν την ορμή των γηπεδούχων που φάνηκαν ψύχραιμοι (ισοφαρίστηκαν από
23-20 και στο 26-25 έδωσε λύση με δίποντο ο Ποπόφ).

Ο μαθητής Μιχαΐλοβιτς νίκησε τον δάσκαλο Γκάιτς με «όπλα» σερβίς τακτικής στον
Γκιούρδα και φοβερά ποσοστά πρώτου χρόνου (Κόβατς 100% επιθ. με 8/8 προσπ. -
Κεμανετζής 95% επιθ. με 12/13 προσπ.). Σπουδαίοι επίσης Μποζίδης (σούπερ πασέρ
- μπλοκέρ), Ποπόφ (84% υποδ. - 58% επιθ. - 2 διπ.), Μπάεφ (82% υποδ. - 78% επιθ.).

Από τον Ολυμπιακό ξεχώρισαν σχετικά Βούγεβιτς (74% υποδ. - 79% επιθ.),
Γκιούρδας (76% υποδ. - 58% επιθ.).

Ο Ντράγκαν Μιχαΐλοβιτς δήλωσε «υπερήφανος που νικήσαμε μια ομάδα με προπονητή
τον Γκάιτς», ενώ ο Ζόραν Γκάιτς υπενθύμισε ότι «τα αήττητα σπάνε, αλλά ο
Ολυμπιακός θα ξαναγυρίσει στις νίκες όπως στην Ευρώπη και θα κυνηγήσει τους
στόχους του».

Πραγματικός «άρχοντας του αγώνα» ο μεγάλος διαιτητής Θέμης Καλπακτσόγλου
διηύθυνε άψογα ένα ματς υψηλής έντασης.

ΟΡΕΣΤΙΑΔΑ (Ντ. Μιχαΐλοβιτς): Μποζίδης 3 πόντοι, Γραμματικόπουλος
6, Μπάεφ 12, Ποπόφ 11, Κεμανετζής 15, Κόβατς 10 - Θεοχαρίδης, Αμαξόπουλος
(λίμπερο - 89% υποδ.).

ΟΛΥΜΠΙΑΚΟΣ (Ζ. Γκάιτς): Κουρνέτας 3, Ντράκοβιτς 9, Γκιούρδας 13,
Βούγεβιτς 10, Τσακιρόπουλος 4, Ζελιάσκοφ 11 - Μηνούδης (λίμπερο 95%), Ουτζής
2, Θεοδωρίδης.

*** ΚΤΗΣΙΦΩΝΤΑΣ - ΗΡΑΚΛΗΣ PALLINI 0-3 (11-25, 12-25, 23-25).

Με δυνατό μπλοκ (12 τελειωμένα έναντι 4) και πρωταγωνιστές Κατζ (75% επιθ. - 4
μπλοκ - 2 άσοι), Μπρουκς (84% υποδ. - 76% επιθ.), Χατζηαντωνίου (95% επιθ. - 5
μπλοκ), ο Ηρακλής ανησύχησε μόνο στο 3ο σετ απέναντι σε φοβισμένο αντίπαλο.

ΗΡΑΚΛΗΣ (Α. Λεώνης): Μέλκας 1, Κατζ 18, Κυριαζής 8, Μπρουκς 13,
Χατζηαντωνίου 11, Δεσλής 9 - Ιωαννίδης, Μπελουμπέκοφ.

ΚΤΗΣΙΦΩΝΤΑΣ: (Λιάσκος 1, Χάργκερ 8, Φλέσσας 6, Κουρούπης 7,
Κατσανεβάκης 4, Χοφ 5 - Λεβαντής, Σιώλας.

*** ΙΩΝΙΚΟΣ ΝΙΚΑΙΑΣ - ΑΕΚ 0-3 (21-25, 23-25, 17-25).

Αγγελίδης (79% υποδ. - 79% επιθ. - 3 μπλοκ - 2 διπ.), Μπουσένκο (74% επιθ.)
και Κλήμος (83% επιθ. - 4 μπλοκ) δεν άφησαν έναν μαχητικό γηπεδούχο να
ξεπεράσει το άγχος του.

ΑΕΚ (Σ. Πολύζος): Κωνσταντινίδης 1, Μουσένκο 16, Πανούσος 9,
Αγγελίδης 18, Κλήμος 7, Γκουντίμα 5 - Χατζηπροδρόμου, Τσικμάκης.

ΙΩΝΙΚΟΣ (Γ. Λυκούδης): Παπαθανασίου, Μπαρμπούδης 13,
Δημητρακάκος 7, Γιόκινεν 7, Αμαριανάκης 4, Τσούμαρης 8 - Σαμουήλης (λίμπερο
85%), Ζακυνθινός 1, Νανάς 5, Προδρομίδης 1, Κελεπούρης 1.

*** ΠΑΟΚ - ΦΙΛΙΑ 3-0 (28-26, 25-22, 25-23).

Με την εμπειρία «νίκησε» ο ΠΑΟΚ (κορυφαίος Λάμπερτ - 83% υποδ. - 3 διπ.) το
άγχος στην επίθεση και τη θαυμάσια απόδοση της Φιλίας (κορυφαίος Οικονόμου -
60% επιθ. - 2 μπλοκ).

ΠΑΟΚ (Χ. Πάτρας): Καλμαζίδης 2, Ντιλ 15, Τσιγγίδης 6, Λάμπερτ
15, Μητρούδης 10, Χριστοφορίδης 11 - Προύσαλης 1, Γεωργιάδης, Παυλίδης.

ΦΙΛΙΑ (Π. Μπακοδήμος): Τσέργας 2, Μπατιστάτος 15, Οικονόμου 15,
Μίχελσονς 8, Πισιμίσης 3, Πλεσάκοφ 3 - Χατζηκάλφας, Παπανικολάου, Διονυσόπουλος.

*** ΠΑΝΑΘΗΝΑΪΚΟΣ - Α.Ε. ΚΟΜΟΤΗΝΗΣ 3-0 (25-17, 29-27, 25-19).

Με σούπερ τρίο Α. Κοβάτσεφ (71% επιθ. - 5 μπλοκ), Πεσλ (88% επιθ.), Μαυράκη
(83% υποδ. - 86% επιθ. - 2 άσοι) ο Παναθηναϊκός λύγισε αντίπαλο που πάλεψε
(κορυφαίος Γκιρτζίκης - 79% επιθ. - 3 μπλοκ).

ΠΑΟ (Σ. Προσαλίκας): Ανδρεόπουλος 3, Α. Κοβάτσεφ 17, Μαυράκης
11, Πεσλ 14, Σ. Κοβάτσεφ 4, Ορλένκο 11 - Φωτόπουλος, Πανταλέων 4.

ΚΟΜΟΤΗΝΗ (Α. Μασσιάς): Σ. Μασσιάς, Αρσόφ 16, Μελάς 4, Λάπης 4,
Γκιρτζίκης 12, Γκορτσανιούκ 3 - Μέτγιαζης 2, Γζουντέλης, Μπεκιάρης 7, Αντωνάκης.

*** ΑΡΗΣ - ΗΦΑΙΣΤΟΣ MARABOU 3-2 (23-25, 25-20, 25-18,
23-25, 15-10).

Παρά τη σούπερ εμφάνιση των Τζούριτς (73% επιθ.) - Σ. Χατζηαντωνίου (82% υποδ.
- 67% επιθ.) ο Άρης τρόμαξε απέναντι στην απόδοση των Μητράκα (69% επιθ. - 4
μπλοκ), Τερζή (7 μπλοκ).

ΑΡΗΣ (Κ. Χαριτωνίδης): Δούκας, Τζούριτς 34, Παπακοσμάς 15,
Ναϊντένοφ 7, Αλεξανδρόπουλος 11, Μούχλιας 2 - Κουτσονίκας (λίμπερο - 73%),
Μήττας 7, Ι. Χαριτωνίδης 5, Χατζηαντωνίου 9.

ΗΦΑΙΣΤΟΣ (Τ. Φλώρος): Μοσχοφίδης 2, Μίλιτς 15, Μητράκας 21,
Χρυσόπουλος 9, Τερζής 7, Ντίας 8 - Τελλίδης 1, Ραβίκαλης 1, Ηλιόπουλος.


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O21</CAT>
<ED>
Κωδικός άρθρου: A16360O211</ED>
<ID>
ID:19944

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O21&aa=1</URL></REF>


Article

<CATEGORY>vin10</CATEGORY>

 <H2></H2><H2>Διεμβολιστής ο Κεμανετζής
</H2>
Ο Κεμανετζής ήταν κορυφαίος σκόρερ της Ορεστιάδας με 15 πόντους

ΠΑΙΚΤΗΣ γέννημα-θρέμμα Ορεστιαδίτης και με 11 χρόνια καριέρας στην Α' Εθνική
βόλεϊ ο Στέλιος Κεμανετζής, αλλά με ελάχιστο μέχρι φέτος χρόνο συμμετοχής
έγινε ο πρωταγωνιστής όχι της νίκης της ακριτικής ομάδας, αλλά και της 12ης
αγωνιστικής της.

Ο ύψους 1.95 κεντρικός, που έχει γεννηθεί στις 23 Ιουνίου 1973, αποτέλεσε
τέλειο διεμβολιστή για τους γηπεδούχους απέναντι στο πανίσχυρο κέντρο του
Ολυμπιακού που συγκροτούν οι έμπειροι και υψηλού επιπέδου Τσακιρόπουλος -
Ζελιάσκοφ, τελειώνοντας 12 επιθέσεις σε 13 προσπάθειες!

Ο Κεμανετζής, που αγωνίζεται φέτος βασικός λόγω του τραυματισμού του διεθνούς
Γιώργου Παπάζογλου, ήταν κατά του Ολυμπιακού κορυφαίος σκόρερ της Ορεστιάδας
με 15 πόντους που σημείωσε με 95% επίθεση, 1 μπλοκ και 1 δίποντο.

Επιπλέον μετά τη 12η αγωνιστική ο Κεμανετζής, που υπηρετεί τη θητεία του στην
Αθήνα, πέρασε πρώτος στην Α1 σε ποσοστό επιτυχίας στην επίθεση με 82%!
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O21</CAT>
<ED>
Κωδικός άρθρου: A16360O212</ED>
<ID>
ID:19997

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O21&aa=2</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Επικράτησαν οι πρωτοπόροι
</H2>
ΜΕ ΑΙΧΜΕΣ Μ. Γκαραγκούνη (17π. - 71% επιθ.) - Μεντβέντεβα (15π. - 73% επί.) τα
Βριλήσσια BMW ΚΟΥΛΟΥΡΗΣ νίκησαν τον Βύρωνα (κορυφαία Μιχαλοπούλου - 88% υποδ.)
3-0 (25-19, 25-19, 25-21) και ο Παναθηναϊκός με «άρμα μάχης» την 1η σκόρερ του
πρωταθλήματος Ντουάρτε (16 πόντοι - 83% επιθ.) συνέτριψε την Ηλιούπολη επίσης
3-0 (25-15, 25-7, 25-8).

Τα άλλα αποτελέσματα της 17ης αγωνιστικής της Α1 βόλεϊ γυναικών: PANAFON
Ιωνικός Ν.Φ. - Αγ. Σώστης VITAPLUS 0-3 (19-25, 22-25, 21-25), Ολυμπιακός -
Φιλαθλητικός 0-3 (25-27, 24-26, 15-25), Λάρισα - Νίκη 3-2 (25-21, 25-22,
26-28, 22-25, 15-13), Άρης - Πανελλήνιος 2-3 (25-12, 20-25, 25-20, 22-25, 13-15).

Βαθμολογία (σε 17 αγ.): Βριλήσσια 33, Παναθηναϊκός 32, Φιλαθλητικός και
Πανελλήνιος 29, Αγ. Σώστης 27, Άρης και Λάρισα 30, Νίκη 24, Ηλιούπολη 23,
Βύρωνας 22, Ολυμπιακός 19, Ιωνικός 17.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O21</CAT>
<ED>
Κωδικός άρθρου: A16360O213</ED>
<ID>
ID:20040

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O21&aa=3</URL></REF>


Article

<CATEGORY>vin10</CATEGORY>

 <H5>ΜΑΡΣΕΛΟ ΛΙΠΙ: ΕΘΕΣΕ ΤΗΝ ΠΑΡΑΙΤΗΣΗ ΤΟΥ ΣΤΗ ΔΙΑΘΕΣΗ ΤΗΣ ΔΙΟΙΚΗΣΗΣ ΜΕΤΑ ΤΗΝ
ΟΔΥΝΗΡΗ ΗΤΤΑ (4-2) ΣΤΟ ΝΤΕΛΕ ΑΛΠΙ ΑΠΟ ΤΗΝ ΠΑΡΜΑ
</H5><H2>Φεύγω για το καλό της Γιουβέντους
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Γκαμπριέλ Μπατιστούτα. Ο τραυματισμός του «ψαλιδίζει» τις ελπίδες της
Φιορεντίνα για κατάκτηση του Σκουντέτο

ΤΗΝ ΠΑΡΑΙΤΗΣΗ του έθεσε στη διάθεση της διοίκησης της Γιουβέντους ο Μαρσέλο
Λίπι, λίγα λεπτά μετά την ήττα που υπέστησαν οι «μπιανκονέρι» από την Πάρμα
(4-2) στο Ντέλε Άλπι.

«Με αυτές τις συνθήκες δεν μπορούμε να προχωρήσουμε. Καλύτερα να φύγω», ήταν
τα λόγια του ψαρομάλλη τεχνικού, που θεωρείται ο πιο επιτυχημένος στην ιστορία
της Γιούβε, μετά, ίσως, τον Τζιοβάνι Τραπατόνι.

Το παιχνίδι του Τορίνο παρακολούθησε και ο Ντούσαν Μπάγεβιτς, προκειμένου να
περάσει από «ακτινογραφίες» την προσεχή αντίπαλο του Ολυμπιακού στο Τσάμπιονς Λιγκ.

Ασφαλώς οι τελευταίες εξελίξεις προσδίδουν δραματικό τόνο στην αναμέτρηση της
Γιούβε με τον πρωταθλητή Ελλάδας, αφού το Τσάμπιονς Λιγκ αποτελεί μονόδρομο
για τους Ιταλούς.

Σε αντίθεση με τα προηγούμενα παιχνίδια, η Γιουβέντους αυτή τη φορά έδειξε
αδυναμίες στην άμυνά της και όχι στην επίθεση, γεγονός που ίσως οφείλεται στον
τραυματισμό του Πεσότο. Από το παιχνίδι αποχώρησε τραυματίας και ο Φονσέκα,
όταν συγκρούστηκε με τον τερματοφύλακα Μπουφόν.

Χωρίς το μεγάλο της αστέρι, Γκαμπριέλ Μπατιστούτα, θα αναγκαστεί να αγωνιστεί
η πρωτοπόρος του ιταλικού πρωταθλήματος Φιορεντίνα, για τουλάχιστον έναν μήνα,
μετά τον σοβαρό τραυματισμό του Αργεντινού στο γόνατο, στο παιχνίδι με τη
Μίλαν (0-0).

Ο Τζιοβάνι Τραπατόνι δήλωσε πως θα προτιμούσε να έχανε η ομάδα του το
παιχνίδι, παρά τον Μπατιστούτα «αφού είναι η καρδιά της Φιορεντίνα».

Μπορεί στη Φλωρεντία να τα έβαψαν... μοβ (Βιόλα), στη Ρώμη ωστόσο, οι οπαδοί
της Λάτσιο πανηγυρίζουν. Η ομάδα τους βρίσκεται έναν βαθμό μακριά από την
κορυφή, πετυχαίνοντας την ένατη συνεχόμενη νίκη της που αποτελεί και ρεκόρ
στην ιστορία της Λάτσιο. Το ρεκόρ περισσότερων συνεχόμενων νικών στο
Καμπιονάτο είναι δέκα και το κατέχει από το 1932 η Γιουβέντους.

Πρωταγωνιστής του αγώνα του Ολύμπικο αναδείχθηκε ο Μαρσέλο Σάλας, καθώς πέτυχε
δύο γκολ ενώ ήταν ο δημιουργός και του τέρματος που σημείωσε ο Βιέρι.

ΤΑ ΑΠΟΤΕΛΕΣΜΑΤΑ:

Μπολόνια - Μπάρι 3-1 (Σινιόρι 36', Άντερσον 46', Κολιβάνοφ 90' - Κνούντσεν
5'). Φιορεντίνα - Μίλαν 0-0. Ίντερ - Έμπολι 5-1 (Μπάτζιο 6', Σιμεόνε 17',
Τζορκάεφ 35' πεν., 67', 90' - Καρπαρέλι 57'). Λάτσιο - Περούτζια 3-0 (Βιέρι
42', Σάλας 45', 76'). Σαλερνιτάνα - Ουντινέζε 1-2 (Πιερίνι 47' αυτογκόλ -
Λοκατέλι 38', Αμορόζο 46'). Σαμπντόρια - Κάλιαρι 0-0. Βενέτσια - Ρόμα 3-1
(Ρεκόμπα 1', Μανιέρο 47', Μπαλαρίν 65' - Ντι Μπιάτζιο 68'). Βιτσέντζα -
Πιασέντζα 1-0 (Αμπροσέτι 10'). Γιουβέντους - Πάρμα 2-4 (Τακινάρντι 15',
Φονσέκα 72' - Κρέσπο 35', 40', 58', Κιέζα 39').


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O22</CAT>
<ED>
Κωδικός άρθρου: A16360O221</ED>
<ID>
ID:19945

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O22&aa=1</URL></REF>


Article

<CATEGORY>vin10</CATEGORY>

 <H2></H2><H2>Τάισον: Με... νοκ άουτ ξανά στη φυλακή
</H2>
ΤΟ ΜΙΚΡΟ δικαστήριο στο Ρόκβιλ του Μέριλαντ είχε κατακλυστεί από 200
δημοσιογράφους, φίλους της πυγμαχίας, δικηγόρους, δικαστές. Τα μάτια όλων ήταν
καρφωμένα πάνω στον μαύρο άνδρα που έστεκε αμήχανος και με χαμηλωμένο βλέμμα
ανάμεσα στους δικηγόρους του. Δύσκολα μπορούσαν να πιστέψουν πως αυτός ο
ήρεμος άνδρας ήταν ο Μάικ Τάισον

Ο δικαστής Στέφεν Τζόνσον μόλις είχε τελειώσει την ανάγνωση της ποινής που
επέβαλε στον Τάισον για την επίθεση εναντίον δύο ηλικιωμένων ανδρών στις 31
Αυγούστου, επειδή προκάλεσαν αυτοκινητικό ατύχημα.

«Πάλι στη φυλακή;», ψέλλισε ο Τάισον, ενώ κοντά του έσπευσε η σύζυγός του
Μόνικα, βουρκωμένη.

«Είσαι άνθρωπος με ροπή προς τη βία. Χρησιμοποιείς τα χέρια σου σαν όπλα»,
στριφογύριζαν τα λόγια του Τζόνσον στο μυαλό του Τάισον. Αλλά και η
εισαγγελέας δεν ήταν λιγότερο καυστική: «Ο Τάισον είναι κινούμενη ωρολογιακή βόμβα»!

Μα πράγματι αυτός ο αθλητής είναι τόσο επικίνδυνος για την κοινωνία;

Όταν στις 22 Νοεμβρίου του 1986 ο Τάισον σε ηλικία 20 ετών είχε γίνει ο
νεώτερος πυγμάχος στην ιστορία του αθλήματος που αναδείχθηκε παγκόσμιος
πρωταθλητής, όλοι μιλούσαν για το «φαινόμενο».

Τα δώδεκα χρόνια που μεσολάβησαν αποδείχθηκαν αρκετά για να αποδείξει ο
Τάισον πως δεν ήταν «φαινόμενο», αλλά ένα ιδιαίτερα επικίνδυνο άτομο. Το
απέδειξε το 1997, όταν δάγκωσε και έκοψε το δεξί αυτί του Χόλιφιλντ, σε αγώνα
διεκδίκησης του παγκόσμιου τίτλου, το απέδειξε και πριν από έναν μήνα, όταν
προσπάθησε να σπάσει το δεξί χέρι του Νοτιοαφρικανού Φρανσουά Μπόθα.

Από πολύ μικρός ο Τάισον είχε δείξει τάσεις επιθετικότητας, γεγονός που
κατάφεραν τελικά να εκμεταλλευθούν πολλοί, εισπράττοντας εκατομμύρια δολάρια
και οδηγώντας τον ίδιο τον αθλητή στην αυτοκαταστροφή.

Όταν ο Τάισον αποβλήθηκε από το σχολείο του, σε ηλικία 13 ετών, ο πρώτος
που χάρηκε ήταν ο Κας Ντ' Αμάτο, από τους μυημένους στον χώρο της πυγμαχίας
και υπεύθυνος για την επιτυχία του Φλόιντ Πάτερσον.

Ο αποτυχημένος γάμος του με την ηθοποιό Ρόμπιν Γκίβενς («φοβάμαι για τη ζωή
μου», είχε δηλώσει σε συνέντευξή της) ο βιασμός της Μις Μαύρη Αμερική Ντεζιρέ
Ουάσιγκτον και η καταδίκη του σε δέκα χρόνια κάθειρξη, τα έξι με αναστολή,
καθώς και ο θάνατος του πατέρα του, οδήγησαν τον Τάισον στα αντικαταθλιπτικά χάπια.

Ο Τάισον μπορεί από σήμερα να εφεσιβάλει την απόφαση του δικαστηρίου στο
Μέριλαντ. Ωστόσο, αν κριθεί και πάλι ένοχος, είναι πολύ πιθανό να καταδικαστεί
σε 20 χρόνια κάθειρξη, γεγονός που προκαλεί διλήμματα στους δικηγόρους του,
αλλά όχι και σε όλους αυτούς που πλουτίζουν από τις γροθιές του.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O22</CAT>
<ED>
Κωδικός άρθρου: A16360O222</ED>
<ID>
ID:19998

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O22&aa=2</URL></REF>


Article

<CATEGORY>vin10</CATEGORY>

 <H5>ΣΤΟΚΧΟΛΜΗ 2004: Πριν από την ψηφοφορία της ΔΟΕ
</H5><H2></H2><H2>Χρηματοδότησε πρόγραμμα προπονήσεων για 6 χώρες
</H2>
Η ΕΠΙΤΡΟΠΗ Διεκδίκησης Στοκχόλμη 2004 χρηματοδότησε πρόγραμμα προπονήσεων για
αθλητές από έξι αφρικανικές χώρες, λίγες μόλις ημέρες πριν από την ψηφοφορία
της ΔΟΕ που θα αναδείκνυε την πόλη που θα φιλοξενούσε την Ολυμπιάδα του 2004.

Όπως αποκάλυψε η εφημερίδα «Dagens Nyheter», πίσω απ' αυτή την ιστορία
κρύβεται ο Όλοφ Στενχαμαρ, διευθύνων σύμβουλος της «Στοκχόλμης 2004» και η
εταιρεία Investor ΑΒ, που ανήκει στην πανίσχυρη οικογένεια Βάλενμπεργκ.

Οι έξι αφρικανικές χώρες που υπέγραψαν τη συμφωνία παραμονή των εκλογών της
ΔΟΕ το 1997 ήταν η Κένυα, η Ζουαζιλάνδη, η Ακτή του Ελεφαντοστού (οι
εκπρόσωποί τους στη ΔΟΕ εμπλέκονται και στην υπόθεση Σολτ Λέικ), το Τόγκο, η
Ουγκάντα και η Ζιμπάμπουε.

Η «Dagens Nyheter» είχε φέρει για πρώτη φορά το θέμα στο φως της δημοσιότητας
τον Ιανουάριο, αλλά τότε Σουηδοί παράγοντες είχαν υποστηρίξει πως η συμφωνία
είχε επιτευχθεί με την Ολυμπιακή Επιτροπή της χώρας, γεγονός που θεωρείται
συνηθισμένο μεταξύ ισχυρών οικονομικά χωρών και αδυνάτων.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O22</CAT>
<ED>
Κωδικός άρθρου: A16360O223</ED>
<ID>
ID:20041

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O22&aa=3</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ: Οι «μπέμπηδες» διέλυσαν τη Νότιγχαμ (8-1)
</H5><H2>«Σούπερ αλλαγή» ο Νορβηγός Σόλσκιερ
</H2>
Η «σούπερ αλλαγή» της Μάντσεστερ, Όλε Σόλσκιερ, πανηγυρίζει ένα από τα γκολ
που πέτυχε, με τον Ντέιβιντ Μπέκαμ

ΤΗ ΜΕΓΑΛΥΤΕΡΗ (σε εύρος) εκτός έδρας νίκη της στην Πρέμιερ Λιγκ πέτυχε η
Μάντσεστερ Γιουνάιτεντ επί της Νότιγχαμ (8-1), εδραιώνοντας παράλληλα τη θέση
της στην κορυφή του βαθμολογικού πίνακα.

Πρωταγωνιστής του αγώνα στο Νότιγχαμ αναδείχθηκε η «σούπερ αλλαγή» της
Μάντσεστερ, ο Νορβηγός Όλε Σόλσκιερ με τα τέσσερα γκολ που πέτυχε στα 12
τελευταία λεπτά της συνάντησης. Από δύο γκολ πέτυχαν ακόμη οι Ντουάιτ Γιόρκ
και Άντι Κόουλ.

Ακόμη και ο μάνατζερ της Μάντσεστερ, Άλεξ Φέργκιουσον, τα είχε χαμένα με την
εκπληκτική απόδοση των παικτών του, που πέτυχε το δεύτερο καλύτερο ρεκόρ
τερμάτων στην Πρέμιερ Λιγκ, μετά τη νίκη τους με 9-0 επί της Ίπσουιτς το 1995

Και η κάτοχος του τίτλου Άρσεναλ αρχίζει να ανεβάζει τις στροφές της και να
απειλεί τους «κόκκινους διαβόλους».

Τα «κανόνια» επικράτησαν αυτήν τη φορά της Γουέστ Χαμ 4-0 εκτός έδρας
φτάνοντας τις οκτώ νίκες στα εννέα τελευταία παιχνίδια τους.

Σταθερά στη δεύτερη θέση παραμένει και η Τσέλσι μετά τη δύσκολη νίκη της (1-0)
επί της Σάουθαμπτον, ενώ η Νιούκαστλ κατέκτησε για πρώτη φορά ύστερα από πέντε
μήνες τρεις βαθμούς μακριά από το Σεντ Τζέιμς Παρκ (1-0 τη Λιντς).

ΤΑ ΑΠΟΤΕΛΕΣΜΑΤΑ

Άστον Βίλα - Μπλάκμπερν 1-3 (Γιοακίμ 69' - Σάουθγκεϊτ 32' αυτογκόλ, Γουόρντ
62', Ντιν 64'). Τσέλσι - Σάουθαμπτον 1-0 (Τζόλα 11'). Λιντς - Νιούκαστλ 0-1
(Σολάνο 63'). Λέστερ - Σέφιλντ Γουένζντεϊ 0-2 (Γιόνκ 48', Καρμπόνε 78').
Λίβερπουλ - Μίντλεσμπρο 3-1 (Όουεν 9', Χέγκεμ 43', Ινς 45' - Σταμπ 86').
Νότιγχαμ Φόρεστ - Μάντσεστερ Γιουνάιτεντ 1-8 (Ρότζερς 6' - Γιόρκ 2', 66',
Κόουλ 7', 49', Σόλσκιερ 80', 87', 90', 90'). Τότεναμ - Κόβεντρι 0-0. Γουέστ
Χαμ - Άρσεναλ 0-4 (Μπέργκαμπ 35', Όβερμαρς 45', Ανελκά 83', Πάρλουρ 87')


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O23</CAT>
<ED>
Κωδικός άρθρου: A16360O231</ED>
<ID>
ID:19946

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O23&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Ο Βενγκέρ ψήφισε Άγγλο προπονητή
</H2>
Η ΕΘΝΙΚΗ Αγγλίας πρέπει να έχει στον πάγκο της Άγγλο προπονητή. Η άποψη αυτή
ανήκει σε έναν... Γάλλο, τον Αρσέν Βενγκέρ, ο οποίος φέρεται ως υποψήφιος για
να διαδεχθεί τον Γκλεν Χοντλ που πρόσφατα απολύθηκε.

«Σίγουρα αποτελεί τιμή για μένα το γεγονός ότι συζητήθηκε το όνομά μου,
όμως πρέπει να πω πως μια χώρα με την ποδοσφαιρική ιστορία της Αγγλίας δεν
πρέπει να έχει ξένο προπονητή στον πάγκο της. 
Μου είναι δύσκολο να πιστέψω πως σε μία χώρα με πενήντα εκατομμύρια
κατοίκους, από τους οποίους η συντριπτική πλειοψηφία ασχολείται με το
ποδόσφαιρο, δεν είναι δυνατό να βρεθεί ένας προπονητής για την Εθνική ομάδα»,
υπογράμμισε μεταξύ άλλων ο Βενγκέρ, θέτοντας έτσι τέλος στις φήμες που τον
ήθελαν να αντικαθιστά τον Χοντλ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O23</CAT>
<ED>
Κωδικός άρθρου: A16360O232</ED>
<ID>
ID:19999

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O23&aa=2</URL></REF>


Article

<CATEGORY>vin10</CATEGORY>

 <H5>ΗΠΑ: Σε φιλικό ματς στη Φλόριδα
</H5><H2>Ιστορική νίκη εις βάρος της Γερμανίας
</H2>
ΤΗΝ ΠΡΩΤΗ νίκη στην ιστορία της εις βάρος της Γερμανίας πέτυχε η εθνική ομάδα
των ΗΠΑ με το ευρύ 3-0, έστω και σε φιλικό αγώνα που έγινε στο Τζάκσονβιλ της Φλόριδα.

Η νίκη των Αμερικανών παίρνει μεγαλύτερες διαστάσεις, αν αναλογιστούμε πως η
τρεις φορές παγκόσμια πρωταθλήτρια αγωνίστηκε με όλα τα μεγάλα της αστέρια,
πλην του Μπίρχοφ.

Τα γκολ των νικητών (τα πρώτα που σημείωσαν μετά την ήττα με 2-1 από το Ιράν
στο Μουντιάλ), πέτυχαν οι Κιρόφσκι (εκπληκτικό γκολ από τριάντα μέτρα), Σάνεχ
και Ρέινα.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O23</CAT>
<ED>
Κωδικός άρθρου: A16360O233</ED>
<ID>
ID:20042

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O23&aa=3</URL></REF>


Article

<CATEGORY>vin10</CATEGORY>

 <H5>Κέρδισε 15,5 δισ!
</H5><H5></H5><H5>Στη λίστα ο Μπορμπόκης
</H5><H5>Ο Τσάρτας
</H5><H2>Εμπιστευτικά </H2>
* Ένας Ιταλός από τη μικρή πόλη Γκροτάλιε, κοντά στον Τάραντα, κέρδισε στο
ΛΟΤΤΟ περίπου 15,5 δισ. δραχμές. Ο υπερτυχερός, το όνομα του οποίου δεν έχει
γίνει ακόμα γνωστό, κατέθεσε δελτίο αξίας περίπου 2.000 δραχμών. Να
υπογραμμιστεί, πως στο ιταλικής εκδοχής ΛΟΤΤΟ, το οποίο ονομάζεται
Superenalotto, οι συμμετέχοντες ψάχνουν να βρουν τους έξι αριθμούς που θα
κληρωθούν από το ένα μέχρι το ενενήντα. Το ποσόν που κέρδισε ο Ιταλός αποτελεί
ρεκόρ στην Ευρώπη για τυχερό παιχνίδι.

* Στη λίστα με τους υπό μεταγραφή ποδοσφαιριστές τοποθέτησε η Σέφιλντ
Γιουνάιτεντ το όνομα του Βασίλη Μπορμπόκη, μετά την απόφαση του τελευταίου να
επιστρέψει στην Ελλάδα για ολιγοήμερες διακοπές, χωρίς την άδεια του προπονητή
του. 
* Με γκολ του Βασίλη Τσάρτα στο 48ο λεπτό, η Σεβίλλη επικράτησε της Χουέλβα
1-0 για το πρωτάθλημα της β' κατηγορίας του ισπανικού πρωταθλήματος.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O23</CAT>
<ED>
Κωδικός άρθρου: A16360O234</ED>
<ID>
ID:20063

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O23&aa=4</URL></REF>


Article

<CATEGORY>vin10</CATEGORY>

 <H5>ΕΚΤΡΟΠΑ
</H5><H2>Έχουν ξαναγίνει!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΓΙΑ ΝΑ καταλάβετε τι πρωτάθλημα βιώνουμε, αρκεί να σταθείτε σε χθεσινές
εικόνες γηπέδων.

*** Στη Νίκαια, ο Νίκος Αλέφαντος πιστός στις... παραδόσεις, εισέβαλε στον
αγωνιστικό χώρο με συνέπεια να αποβληθεί.

*** Αμ δε! Πριν του προκύψει η αποβολή, ο κ. Αλέφαντος πρόλαβε να «στολίσει»
τον τέταρτο διαιτητή.

*** Ντροπή.

*** Δεν σεβάστηκε (ο Αλέφαντος) ούτε το μουστάκι του διαιτητή Γιανναδάκη...

*** Η στήλη το έχει επισημάνει εδώ και καιρό. Ο Νίκος Αλέφαντος είναι από
αυτούς που «πρώτα θα βγει η ψυχή τους και μετά το χούι τους».

*** Όσοι τον θεωρούν μόνο «ψυχωμένο», ας πρόσεχαν. Τι άλλο να πεις;

*** Εξυπακούεται ότι τα πράματα ίσως είχαν χειροτερέψει δραματικά, αν η
Προοδευτική δεν νικούσε χθες την απρόσωπη ομάδα της Καβάλας.

ΑΛΛΟ: Στο Εθνικό Στάδιο του Βόλου τραυματίστηκε ο τερματοφύλακας Κιούρκος της
Καλλιθέας. Άσχημα.

*** Μέχρι να φανεί ασθενοφόρο, πέρασε σχεδόν ένα δεκαπεντάλεπτο!

*** Πάλι καλά που ο άτυχος ποδοσφαιριστής είχε πρόβλημα στο πόδι και δεν του
είχε γυρίσει η γλώσσα...

*** Το σχολίασε άλλωστε ο ρεπόρτερ της ΕΡΑ. Άραγε τον άκουσαν οι αρμόδιοι;

*** Όσον αφορά το αναμενόμενο ντέρμπι στην Καισαριανή, αυτό κύλησε ήρεμα και
οι θεατές ελάχιστα διαπίστωσαν τάση «εκδίκησης».

*** Ο Άρης νίκησε τον γηπεδούχο Εθνικό Αστέρα με αυτογκόλ του Γιακόβλεβιτς.

*** Μέγας σκόρερ ο Σέρβος. Οπότε, ένα «ανάποδο» τού συγχωρείται...

*** Έχασε πάλι και ο Εθνικός Πειραιά, από τον ανώτερο ΟΦΗ.

*** Άρα, οι δηλώσεις οι οποίες είδαν το φως της δημοσιότητας από τους
Πειραιώτες εις βάρος των Κρητικών, λόγια ήταν και τίποτε περισσότερο.

*** Το πρόβλημα στο ποδόσφαιρο είναι ότι πρέπει να είσαι δυνατός στο τερέν και
όχι στη θεωρία.

*** Ο πρόεδρος Τσιαμάκης και πάλι αποδοκιμάστηκε από τους οπαδούς.

*** Για να το αντέχει τόσους μήνες, σημαίνει ότι διαθέτει ­ πράγματι ­
προστάτη από την Ουρανούπολη ο εκ Καρπενησίου παράγων...

ΠΑΡΑΣΚΗΝΙΟ από τη μεταγραφή του Μπράνκο Μιλοβάνοβιτς στην ΑΕΚ.

*** Το παραθέτω για να αντιληφθείτε πώς λειτουργεί το σύστημα στη χώρα μας.

*** Κατ' αρχήν, διοχετεύθηκε στην ελληνική αγορά ότι τον παίκτη της Γκιμαράες
διεκδικούσε ομάδα της Σιγκαπούρης, προσφέροντας 500.000 μάρκα.

*** Ούτε πφένιχ πιο κάτω...

*** Πριν καν αποφασίσει ο μάγκας τι θα κάνει, δέχθηκε τηλεφώνημα του
Μπάγιεβιτς, ο οποίος του πρότεινε να έλθει τέσσερις μήνες στην Ελλάδα και να
παίξει στον Ηρακλή.

*** Πράγματι, ο Μιλοβάνοβιτς, χαφ ετών 26, πήρε το αεροπλάνο και έφτασε στο
Ελληνικό, όπου τον περίμενε ο μάνατζερ του Ηρακλή.

*** Πριν καν αντιληφθεί τι συμβαίνει ο άνθρωπος του «Γηραιού», ο παίκτης έφυγε
«πίσω πόρτα» με άλλον μάνατζερ.

*** Η ιστορία έχει και συνέχεια, στο γραφείο του Κανελλάκη, όπου πήγαν κατ'
ευθείαν οι δύο ενδιαφερόμενοι.

*** Από εκεί έγινε το τηλεφώνημα στον Μελισσανίδη, ο οποίος έδωσε εντολή:
«Ελάτε να υπογράψουμε».

*** Όπως έμαθα, η μεταγραφή κόστισε διακόσιες χιλιάδες μάρκα. Η δε μπλε κάρτα
του παίκτη βρίσκεται στην Αθήνα από προχθές βράδυ.

*** Άρα, ο Μιλοβάνοβιτς έχει δικαίωμα συμμετοχής σήμερα εναντίον του Πανιωνίου.

ΔΕΝ ΜΑΣ τα είπε καλά ο Ιορντανέσκου. Δηλαδή, έπρεπε να δει την Εθνική μας να
παίζει καλά στο τουρνουά της Κύπρου για να διαγνώσει ότι «η Ελλάδα διαθέτει
καλούς ποδοσφαιριστές;

*** Δυστυχώς για τον Ρουμάνο, η άστοχη (και λίαν εκπρόθεσμη) τοποθέτησή του
έτυχε σημαντικής δημοσιότητας.

*** Άρα εξετέθη χορταστικά.

*** Και κάτι για τους διεθνείς μας: αρνήθηκαν να προβούν σε δηλώσεις αμέσως
μετά την επιστροφή τους από τη Λάρνακα.

*** Γιατί αγόρια; Πού βρίσκεται το πρόβλημα; Μήπως στην ΕΠΟ;

*** Αν αποφύγετε τη λέξη «καφενείο», «συνταξιούχοι» κ.λπ., όλα περνάνε.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16360O241</ED>
<ID>
ID:19947

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O24&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Να δώσει αποδείξεις
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΤΟ ΡΗΓΜΑ στις σχέσεις του ΠΑΟΚ με τον προπονητή Άγγελο Αναστασιάδη, που
προκλήθηκε ύστερα από δυσφορία και αντίδραση του τελευταίου για την αγορά του
διεθνούς Κολομβιανού ποδοσφαιριστή Αντόλφο Βαλέντσια, φέρνει στην επικαιρότητα
ένα σοβαρότατο θέμα.

Ποιος είναι ο ρόλος του προπονητή στο ποδόσφαιρο; Κατά τον Νίκο Βεζυρτζή,
έμπειρο παράγοντα του μπάσκετ, και από τα κορυφαία διοικητικά στελέχη της ΠΑΕ
ΠΑΟΚ εδώ και λίγο καιρό «ο προπονητής έχει χρέος να γυμνάζει τους παίκτες που
του εξασφαλίζει η διοίκηση και να αξιοποιεί με τον καλύτερο τρόπο το δυναμικό
της ομάδας».

Δεν εξηγεί βέβαια ο παράγων του ΠΑΟΚ με ποιες γνώσεις και ποια κριτήρια
επιλέγουν τους παίκτες, αλλά και σε δεύτερο χρόνο τον προπονητή, οι διοικούντες.

Γενικά οι περισσότεροι παράγοντες στη χώρα μας νομίζουν ότι τα ξέρουν όλα,
είναι αυτοχειροκροτούμενοι και δεν δέχονται μύγα στο σπαθί τους. Θέλουν να
κάνουν τις μεταγραφές και μετά προσλαμβάνουν τον προπονητή, τον οποίο θεωρούν
προφανώς υπάλληλο χωρίς γνώμη.

Σ' ένα σοβαρό ποδόσφαιρο όμως πρώτα προσλαμβάνεται ο προπονητής και ύστερα
με σύμφωνη γνώμη του γίνεται η επιλογή των μεταγραφικών στόχων. Ένα
χαρακτηριστικό παράδειγμα: ο Ντούσαν Μπάγιεβιτς, ο οποίος έχει να παρουσιάσει
μεγάλες επιτυχίες στην ΑΕΚ και τον Ολυμπιακό, ήλεγχε και ελέγχει τις μεταγραφές.

Από την άλλη πλευρά όμως ο προπονητής δικαιούται να εναντιωθεί με
επιχειρήματα σε μεταγραφικές επιλογές των διοικούντων, όχι όμως να κηρύξει
επανάσταση. Αν διαφωνεί ολοκληρωτικά, ουδείς του αφαιρεί το δικαίωμα της παραίτησης.

Όσο για την επίθεση του Άγγελου Αναστασιάδη εναντίον των δημοσιογράφων μετά
το 0-0 του ΠΑΟΚ με τον Πανελευσινιακό, που κατηγόρησε για «σκοτεινό και
βρώμικο παιχνίδι...», καλείται να αποδείξει τους ισχυρισμούς του. Διαφορετικά
απειλείται να χαρακτηριστεί ανεύθυνος και συκοφάντης.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16360O242</ED>
<ID>
ID:20000

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O24&aa=2</URL></REF>


Article

<CATEGORY>vin10</CATEGORY>

 <H5>ΚΟΡΥΔΑΛΛΟΣ
</H5><H2>Τι να σου κάνει το όργανο; </H2>
Το όργανο της Αστυνομίας, λογικά, θα έπρεπε να βρίσκεται μεταξύ Αλέφαντου
και Γιανναδάκη για λόγους πρόληψης, όμως... πού να προλάβει ο άνθρωπος την
ορμή του κόουτς; Δυστυχώς, τα χρόνια πέρασαν και κάποιοι αρνούνται να ωριμάσουν...
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16360O243</ED>
<ID>
ID:20043

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O24&aa=3</URL></REF>


Article

<CATEGORY>vin10</CATEGORY>

 <H2>Εύκολα φιλιά </H2>
ΚΑΛΑ ΠΗΓΕ το Σάββατο στο ΟΑΚΑ ο Μποντίρογκα του Παναθηναϊκού, στο ντέρμπι
με την ΑΕΚ. Ήταν ο γκαρντ τον οποίο επιθυμούν να θαυμάζουν οι οπαδοί του ΠΑΟ
αλλά και ο Σούμποτιτς. Μια μικρή ένσταση μόνο: δεν είναι ανάγκη, κάθε τόσο,
έπειτα από καλάθι ή θετική ενέργεια, ο Μποντίρογκα να τραβάει την άκρη της
φανέλας και να τη φιλάει. Μπορεί να είναι αβανταδόρικη χειρονομία, όμως δεν
πείθει. Θα έλεγα πως επιτρέπεται μόνο όταν πλησιάζει ανανέωση συμβολαίου με
τον Παύλο. Εντάξει;
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16360O244</ED>
<ID>
ID:20064

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O24&aa=4</URL></REF>


Article

<CATEGORY>vin10</CATEGORY>

 <H5>Το παγκόσμιο πρωτάθλημα σε περιπέτειες
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Εδώ πρωταθλητής, εκεί πρωταθλητής, πού είναι ο πρωταθλητής; Ευτυχώς ακόμη
απέχουμε αρκετά από τον ευτελισμό τού να γίνει ο σκακιστής συνώνυμο του
παπατζή, ωστόσο η κατάσταση ως προς τη διαδικασία ανάδειξης παγκόσμιου
πρωταθλητή έχει φτάσει στο απροχώρητο. Από τη μια μεριά υπάρχει ο κορυφαίος
παίκτης στον κόσμο Γκάρι Κασπάροβ που έχει επιλέξει την απομάκρυνσή του από
τους κόλπους της διεθνούς ομοσπονδίας και ήδη από το 1993 διοργανώνει (όχι
πάντοτε με επιτυχία) τα δικά του ματς για τον παγκόσμιο τίτλο. Από την άλλη
υπάρχει μια διεθνής ομοσπονδία απονευρωμένη και αδύναμη να πείσει για την
οργανωτική της ικανότητα. Ο Κασπάροβ δήλωσε πρόσφατα ότι βρισκόμαστε στην
κατάσταση του 1938, όταν υπήρχε και πάλι αδυναμία διοργάνωσης παγκοσμίου
πρωταθλήματος και κάλεσε τους παίκτες και τους σημαντικούς διοργανωτές να
πάρουν την κατάσταση στα χέρια τους.

Σε λίγο κανείς δεν θα θυμάται πια ποιος φταίει, θα προστίθεται όμως ένας νέος
κρίκος στην αλυσίδα μιας αιώνιας βεντέτας. Η διεθνής ομοσπονδία ανέλαβε από το
1946 τη διοργάνωση του παγκοσμίου πρωταθλήματος και τηρώντας την κανονικότητα
του τριετούς κύκλου ανάδειξης παγκοσμίου πρωταθλητή έφτασε τη διοργάνωση μέχρι
το '96. Ήταν όμως φανερή η κόπωση της διαδικασίας και ιδίως η αδυναμία
εξεύρεσης χορηγών και σοβαρών διοργανωτών. Ο Κασπάροβ, κινούμενος ανεξάρτητα,
κινητοποίησε νέες δυνάμεις. Με άξονα τη συνεργασία του με την Ιντέλ, τη μεγάλη
εταιρεία μικροεπεξεργαστών ηλεκτρονικών υπολογιστών, έβαλε «ζεστό χρήμα» στο
σκάκι και καθιέρωσε διετή κύκλο παγκοσμίου πρωταθλήματος. Τη στιγμή όμως που η
Ιντέλ σταματούσε τη συνεργασία της, τον Καμπομάνες διαδεχόταν στην κορυφή της
ΦΙΝΤΕ ο Ιλουμτζίνοβ, κομίζοντας ακόμη πιο «προχωρημένες» ιδέες. Κατήργησε τον
τριετή κύκλο και στη θέση του καθιέρωσε διετή κύκλο στη διάρκεια του οποίου τα
ματς των υποψηφίων θα τελείωναν με συνοπτικές διαδικασίες. Στην πορεία, τον
διετή κύκλο τον έκανε μονοετή ενώ ταυτόχρονα υποσχέθηκε απίθανα χρηματικά ποσά
για τα οποία και κατηγορήθηκε ότι ήταν υπόπτου προελεύσεως.

Ποια είναι η σημερινή κατάσταση; Ο Κασπάροβ απέτυχε να ολοκληρώσει τον
τελευταίο του κύκλο παγκοσμίου πρωταθλήματος και έχει αφήσει τον Σίροβ (που
αναδείχθηκε διεκδικητής) να περιμένει στο ακουστικό του. Ταυτόχρονα δηλώνει
όπου σταθεί κι όπου βρεθεί ότι πλέον μόνο ένα ματς με τον Ανάντ μπορεί να έχει
νόημα και είναι εφικτό από την άποψη της εξεύρεσης χορηγών, καθώς είναι σε
όλους φανερό ότι ο ίδιος είναι το νούμερο 1 και ο Ανάντ το νούμερο 2 της
παγκόσμιας κατάταξης. Λέει μάλιστα ότι έχει βρει χορηγία ύψους τριών
εκατομμυρίων δολαρίων για ένα τέτοιο ματς. Η ΦΙΝΤΕ από την άλλη, έχει
διοργανώσει ένα μόνο από τα καινούργια παγκόσμια πρωταθλήματα και μόνο
υποσχέσεις δίνει προς το παρόν για το δεύτερο. Καμία κανονικότητα δεν υπάρχει
στη διαδικασία και κανείς δεν μας εγγυάται ευοίωνη προοπτική για το μέλλον.

Ο Σίροβ από τη μεριά του, που κέρδισε τον Κράμνικ σε ματς για την ανάδειξη
αντιπάλου του Κασπάροβ, παραπονείται εύλογα για τον παραγκωνισμό του. Δηλώνει
δε ότι στο βαθμό που ο Κασπάροβ νομιμοποιείται να δηλώνει παγκόσμιος
πρωταθλητής, ο ίδιος νομιμοποιείται να δηλώνει διεκδικητής του παγκόσμιου
τίτλου. Με σεμνότητα παραδέχεται ότι όταν έγινε η πρόταση για το ματς με τον
Κράμνικ, δεν θεωρούσε ότι υπήρχε σαφής διαφορά επιπέδου από άλλους παίκτες
όπως ο Ιβαντσούκ και ο Σβίντλερ. Ωστόσο η «ευκαιρία» ήταν μπροστά του και
έπρεπε να την αρπάξει.

Η λύση του γρίφου, σύμφωνα με τον Κασπάροβ, είναι ένα ματς Κασπάροβ - Ανάντ.
Ίσως να έχει και δίκιο, τουλάχιστον ως προς την αποσαφήνιση τού ποιος είναι ο
ισχυρότερος παίκτης της εποχής. Το πώς όμως θα βγει το παγκόσμιο σκάκι από το
τούνελ αυτό της αναξιοπιστίας δεν έχει ακόμη αποσαφηνιστεί.

* Και κάτι ακόμη σε σχέση με τη ΦΙΝΤΕ. Τα διορθωμένα και οριστικά νέα ΕΛΟ της
1ης Ιανουαρίου (πρόκειται για τέταρτη διόρθωση!) θα δημοσιευτούν (πιθανόν
σήμερα) σύμφωνα με πληροφορίες μας, ύστερα και από παρέμβαση της ΕΣΟ, από τη
σελίδα του Ίντερνετ του Αργύρη Κώτση «Hellas Chess Club». Οπωσδήποτε μεγάλη
επιτυχία για το site. Δεν είναι όμως ανάξιο προσοχής ότι η επίσημη σελίδα της
ΦΙΝΤΕ «Chess Web» δεν λειτουργεί πια (επήλθε ρήξη κατά τη διάρκεια της
Ολυμπιάδας) και ότι δεν υπάρχει πλέον «φωνή» της διεθνούς ομοσπονδίας στον κυβερνοχώρο.

* Εκδήλωση - ομιλία θα πραγματοποιηθεί στο «Μπλιτς Καφέ» σήμερα Δευτέρα και
ώρα 18.00. Το θέμα τιτλοφορείται «Ίσως η καλύτερη παρτίδα που παίχτηκε ποτέ»
και ομιλητής είναι ο Ηλίας Κουρκουνάκης. Ας σημειωθεί ότι κάθε Τρίτη και
Πέμπτη παίζεται στο «Μπλιτς Καφέ» τουρνουά κλειστό με 14 συμμετοχές
(Συμεωνίδης, Σιώρης, Παπαδημητρίου, Βαλντέν, Λογοθέτης, Ευθυμάκης, Βαζελάκης,
Σερετάκης, Κούκος κ.ά..).

* Με τη συμμετοχή 64 μαθητών και μαθητριών Δημοτικού πραγματοποιήθηκαν οι
σχολικοί αγώνες που διοργάνωσε ο Σύλλογος Κωνσταντινουπολιτών. Κύπελλα,
σύμφωνα με την απόδοση των μαθητών τους, κέρδισαν το 13ο Δημοτικό Σχολείο
Παλαιού Φαλήρου, το Δημ. Σχολείο Αγίου Ανδρέα Ν. Σμύρνης και το 6ο Δημ.
Σχολείο Ν. Σμύρνης. Απονεμήθηκαν μετάλλια στους πρώτους τρεις κάθε τάξης, όπως
επίσης στην καλύτερη μαθήτρια και καλύτερο μαθητή καταγωγής από την Πόλη.


<REF><SOURCE>ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: O99</CAT>
<ED>
Κωδικός άρθρου: A16360O991</ED>
<ID>
ID:19955

</ID><URL>http://ta-nea.dolnet.gr/neaweb/neafile.print_unique?e=A&f=16360&m=O99&aa=1</URL></REF>


Article

<CATEGORY>vin09</CATEGORY>

 <H5>ΘΡΙΛΕΡ ΤΑΧΥΤΗΤΑΣ ΜΕ ΤΟΝ ΡΟΜΠΕΡΤ ΝΤΕ ΝΙΡΟ ΑΠΟ ΤΟ CINE CLUB ΤΩΝ «ΝΕΩΝ»
</H5><H2></H2><H2>Απελπισμένος Σαμουράι
</H2>
«Ρόνιν» είναι ο Ρόμπερτ Ντε Νίρο στην ομώνυμη ταινία του Τζον Φρανκενχάιμερ.
«Ρόνιν», δηλαδή ξεπεσμένος, απελπισμένος Σαμουράι

Φέτος, μια ταινία «έχει» Ρόμπερτ Ντε Νίρο με τα όλα του: «Ρόνιν» (Ronin) με
κομμένη την ανάσα. Πέμπτη στις 11 το βράδυ, σε αβάν πρεμιέρα στο «Αττικόν».
Μια πρεμιέρα που θα τελειώσει με μπουφέ και με εκπλήξεις δώρων από τον χορηγό
της εκδήλωσης, τον Όμιλο Παπαέλληνα, αποκλειστικό αντιπρόσωπο των καλλυντικών Bulgari.

Ρόνιν στα ιαπωνικά είναι ο χαρακτηρισμός που συνοδεύει ξεπεσμένους Σαμουράι.
Όταν ο «αφέντης» τους σκοτωθεί στη μάχη, ο Σαμουράι μένει μόνος και
χαρακτηρίζεται «Ρόνιν». Περιπλανιέται απελπισμένος μέχρι να βρει το μέρος που
θα πεθάνει. Κάπως έτσι «συστήνει» ο αειθαλής σκηνοθέτης Τζον Φρανκεχάιμερ τη
«σφραγίδα» της ταινίας του στους θεατές.

Ρόνιν ­ περιπλανώμενος ­ ο Ρόμπερτ Ντε Νίρο. Κάποιο βράδυ, σε κάποιο «μπιστρό»
του Παρισιού, με μπερέ και αδιάβροχο, εμφανίζεται ένας Ρόνιν από την Αμερική.
Στο ίδιο «μέρος» έχουν συγκεντρωθεί μια χούφτα Ρόνιν από διαφορετικά σημεία
της Ευρώπης. Δεν ξέρουν ο ένας τον άλλον και «απαγορεύεται» να αποκαλύψουν την
πραγματική τους ταυτότητα. Λόγοι συνωμοτικότητας το επιβάλλουν. Και το πιο
απίστευτο είναι πως δεν ξέρουν τον σκοπό της αποστολής τους.

Ο άνθρωπος που τους συγκέντρωσε και τους «μίσθωσε» είναι μια... γυναίκα.
Άγνωστη και αυτή μεταξύ έξι... άγνωστων Ρόνιν. Η επιχείρηση που πρέπει να
φέρουν εις πέρας για να εισπράξουν την αμοιβή τους (μερικές χιλιάδες δολάρια)
φαίνεται απλή. Θα πρέπει να αρπάξουν βαλίτσα από «κάποιον» που τη φυλάει ως
κόρη οφθαλμού. Η βαλίτσα είναι δεμένη με αλυσίδα από τον καρπό του και ο ίδιος
συνοδεύεται από αρκετές... ανθρώπινες «ντουλάπες».

Ποιος είναι ο «στόχος», ποιο είναι το περιεχόμενο της σπουδαίας αυτής βαλίτσας
κανείς από τους Ρόνιν δεν ξέρει. Επομένως βαδίζουν στα τυφλά. Πρόκειται για
τρομοκράτες; Για εμπόρους ναρκωτικών, για ρωσική μαφία;

Ο Τζον Φρανκεχάιμερ ξεσήκωσε μια... χώρα. Η Γαλλία στο πόδι. Όχι μόνο η
Γαλλία, αλλά και το βαρύ πυροβολικό της ευρωπαϊκής αυτοκινητοβιομηχανίας.
Σπανίως, στα χρονικά του αμερικανικού κινηματογράφου έχουν αποτυπωθεί τόσο
μεγάλες σε διάρκεια και τόσο συναρπαστικές καταδιώξεις αυτοκινήτων. Μερικά από
τα πρώτα ονόματα των... Τεσσάρων τροχών διασχίζουν με ιλιγγιώδη ταχύτητα
χωριά, πόλεις, ακόμα και το Παρίσι αναστατώνοντας το σύμπαν. Οι λάτρεις των
αυτοκινήτων θα έχουν την ευκαιρία να απολαύσουν επιδείξεις ταχύτητας άνευ
προηγουμένου. Audi 8 εναντίον BMW! Συναρπαστικό. Μάλιστα μερικές φορές οι
καταδιώξεις ξεπερνούν κάθε όριο.

Για το καστ ο Φρανκεχάιμερ εξασφάλισε μερικά από τα ονόματα της αφρόκρεμας της
Ευρώπης. Ο Ντε Νίρο πλαισιώνεται από μέγιστους ηθοποιούς. Καθένας και σταρ στη
χώρα του. Ο Ζαν Ρενό από τη Γαλλία. Ο Στέλαν Σκαρσγκάρντ από το «Δαμάζοντας τα
κύματα». Ο Τζόναθαν Πράις, ο Γιαν Τρίσκα. Αλλά και Σον Μπιν και Μάικλ
Λοντσντέιλ. Αρχηγός των Ρόνιν η Νατάσα ΜακΕλόνι.

Τα γυρίσματα του «Ρόνιν» έγιναν ένα χρόνο ακριβώς. Τότε που ο Ρόμπερτ Ντε Νίρο
κατηγορήθηκε από τη γαλλική δικαιοσύνη για παρεκτροπές με «παράνομες» πόρνες!
Οι προσκλήσεις για την αβάν πρεμιέρα του «Ρόνιν» θα δίνονται με τη συνηθισμένη
διαδικασία των κουπονιών. Μετά την προβολή θα ακολουθήσει μπουφές για τους
φίλους του Cine club και ο χορηγός της εκδήλωσης Όμιλος Παπαέλληνα θα μας
καληνυχτίσει με ευχάριστες εκπλήξεις.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16360P011</ED>
<ID>
ID:19956

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P01&aa=1</URL></REF>


Article

<CATEGORY>vin09</CATEGORY>

 <H2>Προδημοσίευση </H2>
Ουμπέρτο Έκο: Φιλοσοφικά δοκίμια για... τη σύζυγο και ένα καπέλο!

σελ.4 - 5
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16360P012</ED>
<ID>
ID:20006

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P01&aa=2</URL></REF>


Article

<CATEGORY>vin09</CATEGORY>

 <H2>Τηλεκριτική </H2>
Για ένα συναρπαστικό ­ τηλεοπτικό ­ ταξίδι στον κυβερνοχώρο γράφει η Μαρία Παπαδοπούλου

σελ.7
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16360P013</ED>
<ID>
ID:20045

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P01&aa=3</URL></REF>


Article

<CATEGORY>vin09</CATEGORY>

 <H5>ΚΛΑΣΙΚΟ ΡΩΣΙΚΟ ΤΡΑΓΟΥΔΙ ΣΤΟ ΩΔΕΙΟ «ΦΙΛΙΠΠΟΣ ΝΑΚΑΣ»
</H5><H2>Βραδιά Καλουτά
</H2>
Σκηνή από την παράσταση της Ομάδας Χορού «Σχεδία» (στο θέατρο «Σφενδόνη»)

Βραδιά κλασικού ρωσικού τραγουδιού, με τη σοπράνο Νίνα Καλούτσα, τη μέτζο
σοπράνο Λυδία Αγγελοπούλου και την πιανίστρια Λίλα-Βιολέττα Σούση, το βράδυ
στις 8.30, στο Ωδείο «Φίλιππος Νάκας» (Ιπποκράτους 41, τηλ. 3634.000). Θα
ακουστούν λίντερ, άριες και ντουέτα των Μουσόρσκι, Προκόφιεφ, Τσαϊκόφσκι,
Ραχμάνινοφ και Ρίμσκι-Κόρσακοφ, καθώς και δύο τραγούδια του ιδρυτή της ρωσικής
εθνικής μουσικής σχολής Μιχαήλ Γκλίνκα.

*** Συναυλία με τη Δόμνα Ευνουχίδου (πιάνο), τον Γιώργο Δεμερτζή (βιολί) και
τον Δημήτρη Πάτρα (βιολοντσέλο) το βράδυ στις 8.30, στο Ινστιτούτο Γκαίτε
(Ομήρου 14-16, τηλ. 3608.111), στο πλαίσιο του αφιερώματος για τα 50 χρόνια
από τον θάνατο του Νίκου Σκαλκώτα.

ΤΙΜΗΤΙΚΗ

Άννα Καλουτά

Τη μεγάλη κυρία του ελληνικού θεάτρου Άννα Καλουτά τιμά το απόγευμα στις 7.30
το Πνευματικό Κέντρο του Δήμου Λυκόβρυσης. Για το έργο και την προσωπικότητα
της ηθοποιού θα μιλήσουν οι Μάρω Κοντού, Μαίρη Χρονοπούλου, Άννα Φόνσου, Κάτια
Δανδουλάκη, Ελένη Ανουσάκη, Καίτη Λαμπροπούλου, Νατάσα Μανίσαλη, Κώστας
Ρηγόπουλος, Σπύρος Παπαδόπουλος, Ροζίτα Σώκου, Γιώργος Λαζαρίδης, Γιώργος
Κατσαρός, Ανδρέας Χατζηαποστόλου, Στέλλα Γκρέκα και Φραντζέσκα Ιακωβίδου.
Τιμητική πλακέτα στην Άννα Καλουτά θα απονείμει ο δήμαρχος Λυκόβρυσης Χρήστος Σκαμάκης.

ΠΑΡΑΣΤΑΣΗ

Μουσικοχορευτική παράσταση για τη συμπλήρωση 11 χρόνων από τον θάνατο της
Δόρας Στράτου πραγματοποιείται το βράδυ στις 8.30, στο Δημοτικό Θέατρο Πειραιά
(πληροφορίες στο τηλ. 3244.395).

ΧΟΡΟΣ

Την «Ωραία κόρη του μύλου» του Σούμπερτ χορεύει η Νατάσα Αβρά (τραγούδι
Dietrich Fischer-Diskau, πιάνο Gerald Moore) απόψε, στο θέατρο «Σφενδόνη»
(Μακρή 4, στου Μακρυγιάννη, τηλ. 9235.296), σε μια παράσταση που διοργανώνει η
«Σχεδία Ομάδα Χορού».

ΑΠΟΚΡΙΑ

Χορευτική παράσταση με τίτλο «Τις Μεγάλες Αποκριές» πραγματοποιείται το βράδυ
στις 8.30, στο Αθηναϊκό Δημοτικό Θέατρο (Τιμοκρέοντος 6Α, στον Άγιο Σώστη).
Χορεύει ομάδα του Λυκείου των Ελληνίδων, σε μουσική επιμέλεια του Λάμπρου Λιάβα.

*** «Κινηματογράφος και πραγματικότητα» είναι το θέμα του 12ου Φεστιβάλ
Ντοκιμανταίρ, που αρχίζει σήμερα, στο Γαλλικό Ινστιτούτο Αθηνών (Σίνα 31, τηλ.
3624.301). Το Φεστιβάλ, το οποίο θα διαρκέσει έως την ερχόμενη Κυριακή, είναι
αφιερωμένο στους σκηνοθέτες Johan van der Keuken (Ολλανδία) και Raymond
Depardon (Γαλλία), καθώς και στις Ελληνίδες ντοκιμαντερίστριες. Κατά τη
διάρκειά του θα προβληθούν επίσης ταινίες-ντοκιμαντέρ από τη Διεθνή Biennale
Ταινιών για την Τέχνη. Το Φεστιβάλ διοργανώνουν το Γαλλικό Ινστιτούτο, η
γαλλική και η ολλανδική πρεσβεία στην Ελλάδα και η Γενική Γραμμματεία Λαϊκής
Επιμόρφωσης, με την υποστήριξη του Ελληνικού Κέντρου Κινηματογράφου.

ΑΦΙΕΡΩΜΑ

Αφιέρωμα στη μνήμη του Πολωνού σκηνοθέτη Γιέρζι Γκροτόφσκι, που πέθανε φέτος
στις 13 Ιανουαρίου, το βράδυ στις 8.30, στην Πειραματική Σκηνή του Εθνικού
Θεάτρου (Αγίου Κωνσταντίνου 22-24, τηλ. 5220.585). Το αφιέρωμα περιλαμβάνει
προβολή συνέντευξης του 1992 και ανέκδοτο οπτικό υλικό, ομιλία της Χαράς
Μπακονικόλα, απαγγελία αποσπασμάτων από το βιβλίο «Για ένα φτωχό θέατρο» και
μαρτυρίες ανθρώπων που δούλεψαν με τον Γκροτόφσκι.

ΕΚΔΗΛΩΣΗ

Φιλολογικό μνημόσυνο, με την ευκαιρία συμπλήρωσης 5 χρόνων απουσίας του ποιητή
Δ.Ι. Αντωνίου και την έκδοση της Ανθολογίας των ποιημάτων του από τις εκδόσεις
«Ερμής», οργανώνει η Εταιρεία Κασιακών Μελετών (ΕΚΑΜΕ). Για τον ποιητή και το
έργο του θα μιλήσουν οι συγγραφείς Μηνάς Βιντιάδης, Δημήτρης Δασκαλόπουλος,
Βασίλης Καλαμαράς, Μανόλης Μαυρολέων, Μίμης Σουλιώτης και Αντώνης Σοφός. Στις
8 μ.μ. στη «Στοά του Βιβλίου» (Πεσμαζόγλου 5) με συντονιστή της εκδήλωσης τον
Γιάννη Φραγκούλη.

ΕΚΘΕΣΕΙΣ

Έκθεση με ζωγραφικά έργα του Γ. Μπουζιάνη, με αφορμή τη συμπλήρωση σαράντα
χρόνων από τον θάνατό του, εγκαινιάζεται το βράδυ στις 8, στα Εκπαιδευτήρια
«Ελληνογερμανική Αγωγή», στην Παλλήνη (τηλ. 6032.550). Για το έργο του
καλλιτέχνη θα μιλήσει η Αθηνά Σχινά.

*** Εγκαίνια έκθεσης ζωγραφικής της Τίνας Καμπάνη σήμερα, στο «Αγκάθι»
(Μηθύμνης 12 και Επτανήσου, τηλ. 8640.250).

*** Ελαιογραφίες της παρουσιάζει από σήμερα, στην αίθουσα «ΠΕΡΙΤΕΧΝΩΝ»
(Νικαίας 10, στην Πλατεία Βικτωρίας, τηλ. 8239.465), η Δέσποινα Παρασκευοπούλου.

*** Έργα χαρακτικής των Α. Τάσσου, Τηλέμαχου Κάνθου, Κωνσταντίνου
Γραμματόπουλου, Χριστόδουλου Γκαλτέμη, Παναγιώτη Γράββαλου, Πίνο Παντολφίνι
και Λούις Σολάρι εκτίθενται από σήμερα στην «Αργώ» (Μέρλιν 8, στο Κολωνάκι,
τηλ. 3622.662).

*** Έκθεση ζωγραφικής του Γιώργου Α. Νικολαΐδη εγκαινιάζεται το βράδυ στις 8,
στην «Γκαλερί της Έρσης» (Κλεομένους 4, στο Κολωνάκι, τηλ. 7220.231).

ΘΕΑΤΡΟ

Την «Ανδρομέδα» της Μαρίας Κυριακάκη ανεβάζει το βράδυ στις 8, στο θέατρο
«Ελυζέ» (Νυμφαίου 12, στα Ιλίσια, τηλ. 7782.354), η Παιδαγωγική Σκηνή της
Τζένης Φωτίου, σε σκηνοθεσία της ίδιας, μουσική του Τάσου Καρακατσάνη,
χορογραφίες της Άντας Αραβοσιτά και σκηνικά και κοστούμια της Ακτής Δρίνης-Δαυλού.

ΑΚΡΟΑΣΗ

Ακρόαση για ηθοποιούς που θέλουν να λάβουν μέρος στη θεατρική παραγωγή
«Οθέλλος» πραγματοποιείται την Τετάρτη και την Πέμπτη, στις 10.30 το πρωί, στο
θέατρο «Τζένη Καρέζη» (Ακαδημίας 3, τηλ. 3644.921).

ΧΟΡΟΣ 
Μαθήματα χορού δίνονται στον καλλιτεχνικό οργανισμό «Μορφές Έκφρασης»
(Αλκμήνης 13, στα Κάτω Πετράλωνα, τηλ. 7563.878). Διδασκαλία, Θωμάς Κινδύνης.

«ΖΩΝΤΑΝΑ»

Ο Κώστας Παπαδόπουλος παίζει με το μπουζούκι του κλασικά ρεμπέτικα, γνήσια
λαϊκά και έντεχνα, που τραγουδούν η Μαρία και ο Νίκος Μοσχολιός (που παίζει
και κιθάρα), ενώ ο Αντώνης Γαρίκης συνοδεύει με τα κρουστά. Απόψε, στις 10.30,
στον χώρο τέχνης «Hobo» στο Χαλάνδρι (Αριστοφάνους 7, τηλέφωνο 6891.670).

ΠΙΤΑ

Την πρωτοχρονιάτικη πίτα τους κόβουν σήμερα στις 8 το βράδυ οι απόφοιτοι του
Λεοντείου Λυκείου. Στην εκδήλωση, που θα πραγματοποιηθεί στο θέατρο του
Λεοντείου Λυκείου Νέας Σμύρνης (οδός Σοφούλη 2), θα τιμηθεί ως «απόφοιτος της
χρονιάς» ο Αρχιεπίσκοπος Χριστόδουλος, παλιός μαθητής του σχολείου.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16360P021</ED>
<ID>
ID:19959

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P02&aa=1</URL></REF>


Article

<CATEGORY>vin09</CATEGORY>

 <H5>... και ο ξεχασμένος Δημήτρης Χατζής
</H5><H2>Τα χαμένα βιβλία...
</H2>
<AUTHOR>Γ.Δ.Σ.</AUTHOR>

Δημήτρης Χατζής

Διάβασα στο τελευταίο τεύχος της «Νέας Εστίας» ένα σχόλιο του νέου διευθυντή
της κ. Σταύρου Ζουμπουλάκη με τον τίτλο «Ο Δημήτρης Χατζής εκτός εμπορίου» με
αφορμή την, αναγκαστικά, εκτός εμπορίου έκδοση του βιβλίου του Νίκου Γουλανδρή
«300 δελτία (1935-1975) για τον Δημήτρη Χατζή». Είχα διαβάσει προηγουμένως και
μια σχετική αναφορά του δικού μας, του Δημοσθένη Κούρτοβικ. Επειδή δεν το έχω
ψάξει το θέμα και δεν γνωρίζω καλά πώς έχουν τα πράγματα, δεν θα ήθελα να
εμπλακώ σε μια διένεξη που είναι γνωστό ότι υπάρχει. Εκείνο που ξέρω είναι ότι
και εγώ αναζητώ τα βιβλία του Δημήτρη Χατζή για να τα κάνω δώρο σε κάποια
παιδιά που ­ αν είναι δυνατόν! ­ αγνοούν ακόμη και το όνομά του και δεν τα
βρίσκω σε κανένα βιβλιοπωλείο. Το μόνο, λοιπόν, που θα ήθελα να κάνω από τη
στήλη αυτή είναι μία έκκληση στην κυρία Καίτη Αργυροκαστρίτου - Χατζή, την
αρχαιολόγο σύντροφο του Δημήτρη Χατζή, την οποία πολύ εκτιμώ, να πάρει μια
απόφαση και να κινητοποιηθεί ­ τα χρόνια περνούν... ­ για την επανέκδοση,
τουλάχιστον, των βιβλίων του Χατζή.


Ο Δημήτρης Χατζής σήμερα, ας μην φοβόμαστε τις λέξεις, έχει ξεχαστεί. Και
είναι στα αζήτητα. Για το ευρύ κοινό. Έστω και αν στις καρδιές κάποιων μας
σιγοκαίει. Εγώ είμαι βέβαιος ότι, αργά ή γρήγορα, θα επαναανακαλυφθεί εν
χορδαίς και οργάνοις. Μακάρι όσοι τον αγαπήσαμε και τον αγαπούμε να προλάβουμε
να το δούμε. Όμως έως τότε τα βιβλία του πρέπει να υπάρχουν. Και η Αγγελίνα, η
κόρη του, η κόρη του Χατζή και της Καίτης Αργυροκαστρίτου, που δεν πρόλαβε
καλά-καλά να γνωρίσει τον πατέρα της, να ξέρει ότι τα βιβλία του μπορεί να μην
τα απλώσουν στις βιτρίνες ή στους πάγκους των βιβλιοπωλείων φάτσα φόρα, αλλά
σε κάποια γωνίτσα τους βρίσκονται. Και περιμένουν.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16360P022</ED>
<ID>
ID:20008

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P02&aa=2</URL></REF>


Article

<CATEGORY>vin09</CATEGORY>

 <H2>Έγινε 40 ετών!
</H2>
<AUTHOR>Κ.Ξ.</AUTHOR>

Η Μπάρμπι

Γεννήθηκε πριν από σαράντα χρόνια; Και δεν της φαίνεται! Ε βέβαια, θα πουν οι
κακές γλώσσες, αφού κάνει κάθε τόσο και από ένα λίφτινγκ: προσέξατε πώς άλλαξε
ξαφνικά η εμφάνισή της πριν από έναν χρόνο; Μέση πιο στρογγυλή, στήθος
λιγότερο προκλητικό, χείλη πιο διακριτικά, βλέμμα σοβαρό και ώριμο...
Μπερδευτήκατε; Μα μιλάμε για την Μπάρμπι, την κούκλα-σύμβολο του «αμερικανικού
τρόπου ζωής», που γιορτάζει φέτος, πανηγυρικά, τα 40 της χρόνια. Και έχει κάθε
λόγο να γιορτάζει: υπολογίζεται ότι κάθε δευτερόλεπτο που περνάει, δύο Μπάρμπι
πωλούνται κάπου στον κόσμο, όπως γράφει η «Le Monde». Ήτοι ογδόντα εκατομμύρια
Μπάρμπι τον χρόνο. Ήτοι ένα δισεκατομμύριο Μπάρμπι από το 1959 μέχρι σήμερα.
Αν οι πωλήσεις συνεχιστούν με αυτό τον ρυθμό, σε πόσα χρόνια θα υπάρχουν επί
της γης περισσότερες Μπάρμπι από ανθρώπους;
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16360P023</ED>
<ID>
ID:20047

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P02&aa=3</URL></REF>


Article

<CATEGORY>vin09</CATEGORY>

 <H2>Η κιβωτός των ροκάδων
</H2>
<AUTHOR>Χ.Π.</AUTHOR>

Δεν έχουν άδικο όσοι λένε ότι η καλύτερη διαφήμιση είναι αυτή που κυκλοφορεί
από στόμα σε στόμα. Αν βρεθείτε στη «Χαμένη κιβωτό» (στα Πατήσια) τις επίμαχες
μέρες της εβδομάδας (Παρασκευή και Σάββατο δηλαδή) ή στον «Σταυρό του Νότου»
κάποια Κυριακή, Δευτέρα ή Τρίτη θα καταλάβετε τι εννοούμε. Ο Δημήτρης Λιόλιος,
αν και είναι σχετικά νέος στη δισκογραφία, πρόλαβε και έφτιαξε έναν αρκετά
ευρύ κύκλο ακροατών, νεαρών σε πλειοψηφία, με σαφή προτίμηση στο ροκ, οι
οποίοι φροντίζουν να μην χάνουν τις εμφανίσεις του και στα δύο μαγαζιά όπου
τραγουδάει. Στη «Χαμένη κιβωτό», σε μια παράσταση με αναφορά στο ελληνικό και
ξένο ροκ από το '60 έως σήμερα, και στον «Σταυρό του Νότου», με ξένο (κυρίως)
ροκ σε ένα πρόγραμμα που επιμελήθηκαν (όπως ακούσαμε) οι Χάρης και Πάνος
Κατσιμίχας. Αν σας βάλαμε ιδέες και θέλετε να δείτε ιδίοις όμμασι μην
ετοιμάζεστε αν ξυπνάτε στις 7 το πρωί. Το... νταβαντούρι κρατάει μέχρι τις 5
το πρωί και ξεκινάει μετά τα μεσάνυχτα. Τα νιάτα, βλέπετε...
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16360P024</ED>
<ID>
ID:20066

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P02&aa=4</URL></REF>


Article

<CATEGORY>vin09</CATEGORY>

 <H5>Ο Βασίλης Ζιώγας δεν παύει εδώ και σαράντα χρόνιανα μας αιφνιδιάζει.
</H5><H2>Μύηση στον νέο μύθο
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Αυτός πρώτος διέρρηξε στη χώρα μας τον τοίχο της νατουραλιστικής και
νεορεαλιστικής δραματουργίας. Αυτός πρώτος έφερε στη σκηνή το «υπέροχο πτώμα»
της υπερρεαλιστικής γραφής· αυτός πρώτος τράβηξε το δαντελωτό τραπεζομάντιλο
από την αγία τράπεζα της παραδοσιακής ιδεολογίας και απεκάλυψε τον
σκωληκόβρωτο τάφο με τα οστέα τα γεγυμνωμένα της μικροαστικής ηθικής. Αυτός
πρώτος έφερε στο προσκήνιο έναν οιστρήλατο παγανισμό, ένα παραλήρημα ερωτικών
φαντασιώσεων. Αυτός πρώτος μας οδήγησε στις ολόφωτες ατραπούς μιας μεταφυσικής
άλλης πραγματικότητας, μας έδειξε πως το θέατρο είναι και μια διανοητική
ταλάντευση πάνω από το κενό της υπάρξεως και το χάος του συμπαντικού χώρου.

Η Άννα Κυριακού και η Νίτα Παγώνη στο «Μποζό»

Αυτός πρώτος μίλησε για οντολογικά προβλήματα, για μετενσάρκωση, για αστρικό
χρόνο, για γαλαξιακούς ρυθμούς, για χυμούς και χυμεύσεις, για μια φιλοσοφική
Αλχημεία. Αυτός πρώτος τόλμησε να μιλήσει στο θέατρό μας που, εύστοχα για τους
σκοπούς που υπηρετούσε, εξαντλούσε τη γλώσσα και τους ρυθμούς της καθημερινής
λαλιάς, τη γλώσσα της καθαρής ποίησης και του φιλοσοφικού λυρισμού.

Ξένισαν πολλούς αυτές οι πρωτιές του Ζιώγα, αλλά όσο περνούσαν τα χρόνια και
οι επιστήμες μάς αιφνιδίαζαν με τις αλματώδεις ανακαλύψεις τους, ο Ζιώγας
αναδεικνυόταν πλέον ένας συγγραφέας προφητικός. Πριν γίνει κοινή συνείδηση ο
κλωνισμός, ο Ζιώγας τον είχε αφομοιώσει ως δραματικό στοιχείο. Πριν ακόμη η
Γενετική αποκωδικοποιήσει τα μυστικά του DNA, o Ζιώγας είχε δομήσει έργα με
κεντρικό άξονα αυτά. Όποιοι είχαν τη χαρά να απολαύσουν τους «Γάμους» ή «Το
Βουνό» ή τον «Δον Κιχώτη σε νέες περιπέτειες» γνωρίζουν πως ο Ζιώγας έφερε στο
θέατρό μας ένα νέο ρίγος, θύελλες από τις ερήμους του απείρου και πυρ από τα
έγκατα του χάους.

Έχω την εντύπωση πως μετά το περσινό του «Μπινγκ Μπανγκ», όπου ένα ζεύγος
επιστημόνων οδηγούσε ένα ανύποπτο άτομο στην άλλη διάσταση, έργο προετοιμασίας
και αρχικής μύησης, το φετινό του επίτευγμα, «Το Μποζό», που παίζεται στην
«Πειραματική σκηνή της πόλης» της κ. Μαριέττας Ριάλδη είναι ένα δραματικά
εντελές έργο. Γιατί αν σε κάποια προηγούμενα οι απληροφόρητοι, κυρίως, θεατές
έβλεπαν να περισσεύει η θεωρία και η «πίστη» του Ζιώγα, ενώ η δραματουργία
φαινόταν να είναι το βολικό πρόσχημα, το όχημα για να εκτεθούν οι μεταφυσικές
απορίες και πίστεις του συγγραφέα, στο «Μποζό» το θέατρο, η γραφή του, οι
ρυθμοί του, οι δύο χαρακτήρες του με τις μεταπτώσεις τους και τις ανατροπές
τους θριαμβεύουν και επιβάλλονται στο υλικό.

Στο έργο αυτό ο Ζιώγας εμπλουτίζει τη δραματουργία, και όχι μόνο την ελληνική
(δεν έχει κανείς παρά να συγκρίνει προχείρως το έργο του με τα δύο βραβευμένα
έργα του διαγωνισμού του Ιδρύματος Ωνάση), με ένα γερό ως θέμα και γραφή
απολύτως θεατρικό κείμενο. Εν πρώτοις είναι ένα έργο με παμπόνηρη στρατηγική.
Επαναλαμβάνει τάχα αφελώς το γνωστό στη δραματουργία μοτίβο της εισβολής. Ένας
απροσδόκητος τύπος εισβάλλει σ' έναν ανυποψίαστο επαγγελματικό χώρο (γνωστό
μοτίβο στη φάρσα, στο αστικό δράμα, στον εξπρεσιονισμό, στο παράλογο·
θυμηθείτε έργα μονόπρακτα κυρίως του Τσέχωφ, του Πιραντέλλο, του Ιονέσκο, του
Πίντερ κτλ.). Εδώ, στον Ζιώγα, μια «χτυπημένη» γυναίκα, που προϊόντος του
σκηνικού χρόνου αποδεικνύεται ένα ον αλλόκοτο, αλλόδοξο, αλλόφυλο σε συνεχές
υπαρξιακό παραλήρημα, φορέας ενός κοσμικού μηνύματος, κάτι σαν τον άγγελο του
Ευαγγελισμού, επιθυμεί να μεταδώσει την Ουσία του σε ένα πεπερασμένο θνητό,
αλλά επιλεγμένο ως σκεύος εκλογής άτομο. Η μετάδοση του μηνύματος, που είναι
ταυτόχρονα και η μεταβίβαση ενός ζωπύρου, γίνεται μέσω επαφής. Κάτι σαν την
επαφή Διός και Ιούς εξ ου γεννήθηκεν ο Έπαφος ή κάτι σαν την άμωμο σύλληψη της
Παρθένου που επιτυγχάνεται μέσω του αγγελικού κρίνου.

Ο Δότης θα μυήσει τον Λήπτη και θα εξαφανιστεί ή θα μεταστοιχειωθεί, μέσα στην
εμπειρία του Λήπτη θα μετατραπεί σε δημιουργικό πυρ. Έτσι θα γεννηθεί ο Νέος Μύθος.

Ποτέ άλλοτε δεν έγινε γοητευτικότερη δραματοποίηση της διαλεκτικής του
Ηρακλείτου (κυρίως η θεωρία της μεταπτώσεως, του κυκλικού χρόνου και της
εξίσωσης: εν το παν) και η συγγενής προσέγγιση του αυτού πράγματος από τον Βουδισμό.

Το έργο ευτύχησε πολλαπλώς. Ο σκηνικός χώρος με έξοχα «ποιήματα» του Πανιάρα
και του Παρμακέλλη ανέπνεε μεταφυσικό ρίγος. Ο Β. Αναστασίου καθοδήγησε τις
δύο ηθοποιούς με σαφήνεια, λιτότητα και ακρίβεια. Ισορρόπησε το ρεαλιστικό
υπόβαθρο με το πνευματικό μήνυμα χωρίς συμβολιστικές θολούρες.

Η Άννα Κυριακού πλάθει έναν αριστουργηματικό ρόλο. Η τερατώδης τεχνική της, η
εσωτερικότητα, οι καταιγιστικοί ρυθμοί, το πάθος και η βιωμένη εμπειρία
συνδυάστηκαν ώστε να δημιουργήσει τον ρόλο της ζωής της. Να, ένα μεγάλο
μάθημα. Για να είναι κανείς μοντέρνος ηθοποιός (και όχι μόνο) πρέπει να
κομίζει ολόκληρη την εργαλειοθήκη της θεατρικής ιστορίας και των υποκριτικών
τεχνικών. Δεν γίνεσαι αφηρημένος αν δεν κατέχεις σε βάθος το συγκεκριμένο.

Η Νίτα Παγώνη ακολούθησε με συνέπεια, απλότητα και οίστρο το παιχνίδι χωρίς
ρωγμές και αμφιταλαντεύσεις. Το «Μποζό» επιβεβαιώνει την υψηλή στάθμη της
νεοελληνικής δραματουργίας.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16360P031</ED>
<ID>
ID:19960

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Και η αγωγή;
</H2><H2></H2>
<AUTHOR>ΧΡΙΣΤΟΦΟΡΟΣ ΜΗΛΙΩΝΗΣ</AUTHOR>

Πώς έφθασαν εκεί που έφθασαν τα πράγματα στην Παιδεία είναι ολόκληρη Ιστορία
και δεν ήρθε η ώρα της ακόμη να γραφτεί (και βέβαια δεν πρόκειται μόνο για την
«Ιστορία», που ήθελε να γράψει ο μακαρίτης ο Τρίτσης). Θέλω να πω ότι δεν
είναι η ώρα να αποδοθούν ευθύνες για όσα παράλογα συμβαίνουν. Ένα πρώτο
δίδαγμα πάντως: Πως δεν αρκεί να το λες ­ ή να το θέλεις ­, για να «γράψεις
Ιστορία» ή να προκαλέσεις «Κοσμογονία», τουλάχιστον στην Παιδεία.

Αυτόν τον καιρό, με τις καταλήψεις σε Γυμνάσια και Λύκεια, αλλά και σε
Πανεπιστημιακές Σχολές που ετοιμάζουν ­ υποτίθεται ­ τους αυριανούς
Παιδαγωγούς, παρακολουθούμε άλλη μια φορά ­ και βέβαια σε οξύτερη μορφή ­
φαινόμενα άκρως φασιστικά και εξαιρετικά επικίνδυνα για την κοινωνική και
πολιτική μας ζωή ­ για την πολιτισμική ποιος κάνει λόγο πια. Οι σχολικοί χώροι
αλλά και οι δρόμοι γίνονται πεδία, όπου οι νέοι επιδίδονται ή ασκούνται με
πλήρη άνεση, στη βία, στην περιφρόνηση της Πολιτείας και του κοινού, στην
καταστροφή της περιουσίας του Δημοσίου και των ιδιωτών, στην ανενδοίαστη
εκδήλωση κάθε χυδαίας ροπής. Και όλα αυτά μάλιστα, τα γνησίως φασιστικά και
αντιδημοκρατικά, εν ονόματι της δημοκρατικής αντίληψης, συχνά με τη συνένοχη
σιωπή των δασκάλων τους και την ενθάρρυνση ποικίλων δημαγωγών.

Διδάσκονται βέβαια οι μαθητές μας όλα εκείνα για τον σεβασμό της πατρίδας,
ακόμα και όταν σε αδικεί, για την αξία του δημοκρατικού πολιτεύματος και για
τις λειτουργίες του. Τα πράγματα όμως τελικά κρίνονται στην πράξη και μάλιστα
κάθε στιγμή. Αυτή, η πράξη, είναι που τελικά κατακυρώνει τον λόγο στη
συνείδηση των μαθητών. Ποιοι δίδαξαν ­ στην πράξη ­ αυτή τη συμπεριφορά στους
αυριανούς πολίτες, ας το σκεφθούν με υπευθυνότητα όσοι εμπλέκονται στα
πράγματα της Παιδείας αλλά και αυτοί που έμμεσα την παρέχουν και όσοι θέλουν
να ζήσουν τα παιδιά τους με ορθοφροσύνη και με σεβασμό των στοιχειωδών
δημοκρατικών αρχών. Η «ύλη», κουτσά στραβά, κάποτε θα αναπληρωθεί. Τι γίνεται
όμως με την αγωγή;

Μιλάω, όπως βλέπετε, για Παιδεία και όχι για εκπαίδευση. Αλλά και πάλι, για
ποια εκπαίδευση μιλάμε; Αυτή που συρρικνώνει τις ώρες διδασκαλίας στο μισό και
το εξάμηνο σε δεκαπενθήμερο, καλλιεργώντας έτσι την αντίληψη ότι γίνεται - δεν
γίνεται μάθημα στα δημόσια σχολεία και στα δημόσια Πανεπιστήμια είναι ένα και
το αυτό;

Ότι δεν εξαιρώ από αυτόν τον κύκλο της απάτης και της αυταπάτης εκείνους που,
κατά καιρούς, είχαν την ευθύνη ­ την πολιτική, την υπηρεσιακή, την ηθική, αλλά
και την ποινική ενίοτε ­ υποδηλώθηκε από την αρχή κιόλας και δεν θα δίσταζα να
γίνω σαφέστερος, αν η οξύτητα των περιστάσεων δεν ήταν απαγορευτική για την
αναζήτηση των υπευθύνων και την απόδοση των ευθυνών.

Κανένας βέβαια δεν με όρισε εισαγγελέα. Αλλά αυτή την πατρίδα, όπως την
ξέρουμε, την έχουμε όλοι μαζί και δεν ανήκει αποκλειστικά σε κανένα, για να τη
διαχειρίζεται όπως νομίζει, όπως του αρέσει και όπως του υποδεικνύουν οι
ανίδεοι, οι μωροφιλόδοξοι και οι μικροσυμφεροντολόγοι.

Ο Χριστόφορος Μηλιώνης είναι φιλόλογος και πεζογράφος.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16360P032</ED>
<ID>
ID:20009

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P03&aa=2</URL></REF>


Article

<CATEGORY>vin09</CATEGORY>

 <H5>ΚΥΚΛΟΦΟΡΕΙ Η ΣΕΙΡΑ ΦΙΛΟΣΟΦΙΚΩΝ ΔΟΚΙΜΙΩΝ ΤΟΥ ΕΚΟ «Ο ΚΑΝΤ ΚΑΙ Ο ΟΡΝΙΘΟΡΥΓΧΟΣ»
</H5><H5>Ο Καντ μπροστά στον ορνιθόρυγχο
</H5><H2>Ουμπέρτο Έκο
</H2><H2>Γιατί δεν μπερδεύουμε τη γυναίκα μας με ένα καπέλο...
</H2><H2></H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Για ποιον λόγο δεν μπερδεύουμε τη γυναίκα μας με ένα καπέλο; Ε, λοιπόν,
φαντασθείτε αντί για απάντηση, μια σειρά φιλοσοφικών δοκιμίων με απαιτήσεις,
που έχουν ως θέμα τη διεργασία ερμηνείας του κόσμου και ως πρωταγωνιστή... ένα
παράξενο ζώο (!) άγνωστο μέχρι τα τέλη του 18ου αιώνα: τον ορνιθόρυγχο που τον
πλαισιώνουν άλλα ζώα ­ από τον μονόκερω, όπως τον αντιλαμβανόταν ο Μάρκο Πόλο,
μέχρι τα άλογα, όπως τα πρωτογνώρισε ο βασιλιάς των Αζτέκων, Μοντεζούμα ­ ή
και πρόσωπα-κλειδιά της μυθοπλασίας όπως η Κοκκινοσκουφίτσα, οι αδελφοί Χάυντ
ή ο Ιωσήφ. Φαντασθείτε απέναντί τους και έναν φιλόσοφο με κεφαλαίο Φ, τον Καντ.

Ποιος μπορεί να συνδυάσει αυτούς τους ετερόκλιτους ήρωες; Μα ποιος άλλος; Ο
Ουμπέρτο Έκο στο καινούργιο δοκιμιακό έργο του, «Ο Καντ και ο ορνιθόρυγχος»,
που προπαρουσιάζουν σήμερα «ΤΑ ΝΕΑ» και κυκλοφορεί σε λίγες ημέρες από τις
Εκδόσεις Ελληνικά Γράμματα, σε μετάφραση της Άννας Παπασταύρου.

Ο ίδιος λέει με χιούμορ στον πρόλογό του ότι το βιβλίο αυτό: «Πέρα από τον
ορνιθόρυγχο μιλάει για γάτες, σκύλους, ποντικούς, αλλά και για καρέκλες,
πιάτα, δέντρα, βουνά ή άλλα πράγματα που βλέπουμε κάθε μέρα και για τους
λόγους για τους οποίους διακρίνουμε έναν ελέφαντα από έναν αρμαντίλο.
Πρόκειται για ένα εκπληκτικό φιλοσοφικό πρόβλημα που κατέτρυχε την ανθρώπινη
σκέψη από τον Πλάτωνα έως τους σύγχρονους γνωστικούς και που ούτε ο Καντ (όπως
θα δούμε) ήξερε, δεν λέω να λύσει αλλά ούτε να θέσει ικανοποιητικά. Πόσο
μάλλον εγώ».

Αυτό το ογκώδες βιβλίο επαναφέρει στο προσκήνιο τον φιλόσοφο Έκο, ο οποίος
είχε παραμεριστεί στις αρχές της δεκαετίας του '80 από τον μπεστ σελερίστα
μυθιστοριογράφο Έκο («Το όνομα του Ρόδου», «Το εκκρεμές του Φουκώ», «Το νησί
της προηγούμενης μέρας») και τον αρθρογράφο Έκο χωρίς όμως να χάσει ποτέ το
επιστημονικό κύρος του, το οποίο παρέμεινε πολύ μεγαλύτερο από το λογοτεχνικό.
Ο διάσημος συγγραφέας μιλάει λοιπόν εδώ ως φιλόσοφος της σημειωτικής,
χρησιμοποιεί όμως και τα όπλα του μυθιστοριογράφου ή μάλλον του παραμυθά. Και
μάλιστα του δημοφιλούς παραμυθά. Έτσι πλημμυρίζει τα θεωρητικά του κείμενα με
γλαφυρές ιστορίες που αφηγείται ξεκινώντας από την άποψη της κοινής λογικής.

Όπως λέει χαρακτηριστικά στον πρόλογό του: «Προσπαθώ να επαναφέρω επί σκηνής
ένα πρόσωπο συχνά παραγκωνισμένο, που δεν είναι άλλο από την κοινή λογική. Και
για να καταλάβουμε πώς λειτουργεί η κοινή λογική, δεν υπάρχει τίποτα καλύτερο
από το να φανταστούμε "ιστορίες" όπου ο κόσμος συμπεριφέρεται σύμφωνα με την
κοινή λογική. 
Έτσι ανακαλύπτουμε ότι η κανονικότητα είναι αφηγηματικά συναρπαστική».

Έχει όμως καμία σχέση ο Καντ με τον ορνιθόρυγχο; Καμία. Αλλά εκεί ακριβώς
βρίσκεται η ουσία του προβληματισμού του Έκο, ο οποίος χρησιμοποιεί αυτό το
ζωάκι που μοιάζει λίγο με κάστορα, λίγο με πάπια, λίγο με τυφλοπόντικα
προκειμένου να θέσει σε δοκιμασία μία θεωρία της γνώσης. Να επανεξετάσει, «από
πού είχε ξεκινήσει ο Καντ και σε ποιες δίνες προβληματικής είχε εμπλακεί»
γιατί, καθώς λέει, «η περιπέτεια η δική του κάτι μπορεί να διδάξει και εμάς».

Με το βιβλίο αυτό ο Ουμπέρτο Έκο φιλοδοξεί να κλείσει κάποιους λογαριασμούς
του (σχετικά με το πρόβλημα της αναφοράς, του εικονισμού, της αλήθειας, της
αντίληψης κ.ά.) που εκκρεμούσαν από το 1975 όταν δημοσίευσε την «Πραγματεία
Γενικής Σημειωτικής». Δεν ανατρέπει ωστόσο εκείνο το έργο του, αλλά το
συμπληρώνει, θα λέγαμε, με κείμενα που αντανακλούν τις θεωρητικές ανησυχίες
του και τα οποία έχουν έναν αποσπασματικό χαρακτήρα. Γι' αυτό και τα αποκαλεί
«τυχοδιωκτικές ανιχνεύσεις από διαφορετικά σημεία θεώρησης».

Και το κυριότερο, δηλώνει εξαρχής ότι δεν μιλάει ως αυθεντία και ότι τα
δοκίμια αυτά είναι γραμμένα υπό την επήρεια της αναποφασιστικότητας και μιας
έντονης αμφισβήτησης. Γι' αυτό και διαλέγει ως μότο, το πολύ χαρακτηριστικό:

«Πριν από καιρό ήμουνα αναποφάσιστος, αλλά τώρα δεν είμαι πια τόσο σίγουρος
γι' αυτό».


Ο επίτιμος διδάκτορας Έκο (Πανεπιστήμιο Αθηνών, 13 Μαρτίου 1995) και το κοινό
του... 
«Γιατί δεν θέλω να γίνω μυθιστοριογράφος πλήρους απασχόλησης; Μα είναι απλό.
Διότι μου αρέσει αυτό που κάνω. Φυσικά δεν το κάνω πια για τα χρήματα. Είναι
δεδομένο ότι βγάζω τα προς το ζην ως λογοτέχνης. Όμως το να είσαι καθηγητής
είναι ένα πραγματικό πάθος. Το ερευνητικό μου έργο θρέφει το αφηγηματικό. Και
όταν έχεις δουλέψει με κάποιους ανθρώπους για να στήσεις μια Σχολή, δεν τους
εγκαταλείπεις. Ούτε και θέλω να γράφω ένα μυθιστόρημα τον χρόνο. Έχω ανάγκη
μιας άλλης απασχόλησης προκειμένου να χαλαρώσω. Αν έχεις, π.χ., κάποιες ώρες
διδασκαλίας εμποδίζεσαι να ριχτείς με μηχανικό τρόπο στη λογοτεχνική παραγωγή.
Δεν υπάρχει χειρότερο πράγμα από έναν συγγραφέα που δεν είναι παρά συγγραφέας.
Γίνεται νευρωτικός. Δεν σκέπτεται παρά το έργο του. Περνά τη ζωή του
υπερασπίζοντάς το. Μισεί τους ομοτέχνους του... Σε ό,τι με αφορά, ένα
καινούργιο μυθιστόρημα θα έρθει μόνο αν έχω έναν καλό λόγο να γράψω ένα ακόμα».

Έτσι απαντά σε όσους θέλουν να τον βλέπουν μόνον ως μπεστ σελερίστα ο Ουμπέρτο
Έκο. Η δήλωση αυτή ανήκει σε συνέντευξη που έδωσε στο γαλλικό περιοδικό «Λιρ»
πριν από τρία χρόνια, όταν άρχιζε να γράφει τα δοκίμια του φιλοσοφικού έργου
του «Ο Καντ και ο ορνιθόρυγχος». Ένα έργο που κυκλοφορεί τώρα στη γλώσσα μας
(από τα «Ελληνικά Γράμματα») και απ' όπου «ΤΑ ΝΕΑ» προδημοσιεύουν σήμερα ένα
χαρακτηριστικό απόσπασμα.

«Το ότι επιλέχθηκε ο ορνιθόρυγχος ως παράδειγμα άγνωστου αντικειμένου δεν
είναι απλώς από παραξενιά. Ο ορνιθόρυγχος ανακαλύπτεται στην Αυστραλία στα
τέλη του 1700 και αρχικά ονομάζεται watermole, duck-mole ή duckbilled
platypus. Το 1799 εξετάζεται στην Αγγλία ένα δείγμα ταριχευμένο και η
κοινότητα των φυσιοδιφών δεν πιστεύει στα μάτια της, τόσο που κάποιος φθάνει
να υπαινιχθεί ότι πρόκειται για φάρσα κάποιου ταριχευτή. Για το πώς έφθασαν να
τον μελετήσουν και να τον χαρακτηρίσουν θα μιλήσω στο κεφάλαιο 4.5.1. Το
γεγονός είναι πως όταν εμφανίζεται ο ορνιθόρυγχος στη Δύση, ο Καντ είχε ήδη
γράψει τα έργα του (το τελευταίο δημοσιευμένο έργο του, η "Ανθρωπολογία από
μια πραγματική άποψη", χρονολογείται από το 1798). Όταν αρχίζουν οι συζητήσεις
γύρω από τον ορνιθόρυγχο, ο Καντ έχει ήδη αρχίσει να διανύει τη φάση της
νοητικής του αποχαύνωσης· ίσως κάποιος να του έκανε κάποια νύξη, αλλά σίγουρα
δεν θα ήταν τίποτα περισσότερο από ασαφείς πληροφορίες. Όταν τελικά βγαίνει το
συμπέρασμα ότι ο ορνιθόρυγχος είναι ένα θηλαστικό που γεννάει αυγά, έχουν ήδη
περάσει ογδόντα χρόνια από τον θάνατο του Καντ. Είμαστε επομένως ελεύθεροι να
προχωρήσουμε στο νοητικό μας πείραμα και να αποφασίσουμε (κατόπιν εορτής) για
το τι θα είχε κάνει ο Καντ μπροστά στον ορνιθόρυγχο.

Το ζήτημα θα ήταν να φανταστεί το σχήμα, ξεκινώντας από εντυπώσεις των
αισθήσεων, όμως αυτές οι εντυπώσεις των αισθήσεων δεν ταίριαζαν με κανένα
προηγούμενο σχήμα (πώς μπορούσαν να συνδυαστούν το ράμφος και οι μεμβράνες στα
πόδια με το τρίχωμα και την ουρά του κάστορα, ή η έννοια του κάστορα με ένα
ωοτόκο ζώο, πώς μπορούσε κανείς να δει ένα πουλί εκεί που έβλεπε ένα τετράποδο
κι ένα τετράποδο εκεί που του παρουσιαζόταν ένα πουλί;). Ο Καντ θα είχε βρεθεί
στην ίδια κατάσταση με τον Αριστοτέλη, ο οποίος, όποιο δρόμο κι αν ακολούθησε,
όποιον κανόνα κι αν χάραξε για να ξεχωρίσει τα μηρυκαστικά από τα άλλα ζώα,
δεν μπόρεσε ποτέ να ταξινομήσει την καμήλα, η οποία ξέφευγε από κάθε ορισμό
κατά γένος ή ειδοποιό διαφορά, εάν δε κάτι απ' όλα αυτά ταίριαζε επιτέλους,
τον ανάγκαζε να εξορίσει από τον ίδιο χώρο ορισμών το βόδι, μηρυκαστικό επίσης.

Θα ένιωθε κανείς την πρόκληση να πει ότι η κατάσταση θα είχε προκαλέσει ακόμα
περισσότερη αμηχανία στον Αριστοτέλη, στον βαθμό που, καθώς ήταν πεισμένος ότι
ο ορνιθόρυγχος έτσι κι αλλιώς είχε μια ύπαρξη, ανεξάρτητα από τη δική μας
σκέψη, θα βασανιζόταν απίστευτα από την αδυναμία του να βρει έναν ορισμό γι'
αυτόν. Το γεγονός είναι ότι και ο Καντ, ο ανασκευαστής του ιδεαλισμού, θα
ήξερε θαυμάσια ότι ο ορνιθόρυγχος, εφόσον του τον παρουσίαζε η αντίληψη των
αισθήσεων, ήταν υπαρκτός και επομένως έπρεπε να μπορεί να αποτελεί αντικείμενο
σκέψης· και απ' όπου κι αν προερχόταν η μορφή που θα του είχε προσδώσει,
έπρεπε να είναι δυνατόν να τη σχηματίσει.

Ποιο πρόβλημα θα είχε να αντιμετωπίσει ο Καντ μπροστά στον ορνιθόρυγχο; Οι
όροι του προβλήματος του έγιναν σαφείς μόνο μέσα στην "Κριτική της Κρίσης" (ή
της ικανότητας ή ιδιότητας του κρίνειν, όπως προτιμάται πια να μεταφράζεται).
Η κριτική ικανότητα είναι η ιδιότητα να σκεφτόμαστε το ειδικό ως περιεχόμενο
στο γενικό και, αν ήδη είναι δεδομένο το γενικό (ο κανόνας, ο νόμος), η κρίση
είναι προσδιοριστική. Αν όμως είναι δεδομένο μόνο το ειδικό και πρέπει να
βρεθεί το γενικό, τότε η κρίση είναι ανακλαστική. (...)

«Δεν θέλω να γίνω μυθιστοριογράφος πλήρους απασχόλησης, διότι μου αρέσει αυτό
που κάνω», δηλώνει ο Ουμπέρτο Έκο

Ο Καντ εμφανίζεται όχι απλώς αδιάφορος να εξηγήσει πώς γίνεται και κατανοούμε
πώς είναι το Χ, αλλά και ανίκανος να εξηγήσει πώς αποφασίζουμε τι τύπος
πράγματος είναι το Χ. Με άλλα λόγια, από την πρώτη "Κριτική" απουσιάζει όχι
μόνο το πρόβλημα του πώς καταλαβαίνουμε ότι ένας σκύλος είναι σκύλος, αλλά
ακόμα και πώς είμαστε ικανοί να πούμε ότι ο σκύλος είναι ζώο θηλαστικό. Το
πράγμα δεν πρέπει να προκαλεί ίχνος έκπληξης, αν αντανακλά την πολιτιστική
κατάσταση στην οποία έγραφε ο Καντ. Εκείνος, ως πρότυπο άκαμπτης γνώσης
θεμελιώσιμης a priori, είχε στη διάθεσή του τη μαθηματική επιστήμη και τη
φυσική επιστήμη, όπως είχαν ήδη εδραιωθεί από αιώνες, ήξερε πολύ καλά πώς να
ορίσει το βάρος, την έκταση, τη δύναμη, τη μάζα, το τρίγωνο ή τον κύκλο. 
Αντίθετα, δεν είχε μια επιστήμη των σκύλων, όπως δεν είχε και μια επιστήμη της
οξιάς ή της φλαμουριάς ή του κολεόπτερου. Ας μη λησμονούμε ότι, όταν γράφει
την πρώτη "Κριτική" του, έχουν περάσει λίγο περισσότερα από είκοσι χρόνια από
την έκδοση υπό την οριστική του μορφή τού Systema naturale του Λινναίου,
πρώτης μνημειώδους απόπειρας να καθιερωθεί μια ταξινόμηση των "φυσικών γενών".
Τα λεξικά των προηγούμενων αιώνων όριζαν τον σκύλο ως "ζώο γνωστό" ("animal
noto"), οι απόπειρες παγκόσμιας ταξινόμησης όπως του Dalgarno ή του Wilkins
(17ος αιώνας) έβαζαν σε ενέργεια ταξινομήσεις που σήμερα θα χαρακτηρίζαμε
προσεγγιστικές. Είναι ευνόητο γιατί ο Καντ μπορούσε να ορίσει τον σκύλο ως
εμπειρική έννοια και, όπως θα επαναλάβει πολλές φορές, δεν θα μπορέσουμε ποτέ
να γνωρίσουμε όλα τα χαρακτηριστικά των εμπειρικών εννοιών. Γι' αυτό η πρώτη
"Κριτική" (Εισαγωγή, 7) αρχίζει με τη δήλωση ότι στην υπερβατική φιλοσοφία δεν
πρέπει να εμφανίζονται έννοιες που να περιέχουν μέσα τους κάτι το εμπειρικό:
το αντικείμενο της σύνθεσης a priori δεν μπορεί να είναι η φύση των πραγμάτων,
που καθεαυτήν είναι "ανεξάντλητη".

Επομένως, ακόμα και αν ενσυνείδητα είχε υποβιβάσει τη γνώση σε γνώση προτάσεων
(επομένως σε γλωσσολογική γνώση), ο Καντ δεν θα μπορούσε να θέσει στον εαυτό
του το πρόβλημα, κάτι που αντίθετα θα κάνει ο Peirce, μιας φύσης όχι
αποκλειστικά γλωσσολογικής, αλλά περισσότερο σημειωτικής της γνώσης. Η αλήθεια
είναι ότι, αν δεν ξέρει να το κάνει στην πρώτη "Κριτική", θα βαδίσει προς
αυτήν την κατεύθυνση στην τρίτη, αλλά για να μπορέσει να μπει σ' αυτό τον
δρόμο θα πρέπει να αντιμετωπίσει τις δυσκολίες που συναντάει στην πρώτη
"Κριτική", φέρνοντας στην επιφάνεια την έννοια του σχήματος, για το οποίο θα
μιλήσουμε στο 2.5. (...)

Η ιστορία του ορνιθόρυγχου είναι η ιστορία μιας μακρόχρονης διαπραγμάτευσης
και με την έννοια αυτή είναι υποδειγματική. Ωστόσο, υπήρχε μια βάση στη
διαπραγμάτευση που δεν ήταν άλλη από το γεγονός ότι ο ορνιθόρυγχος φαινόταν να
μοιάζει με κάστορα, πάπια, τυφλοπόντικα, όχι όμως και με γάτα, ελέφαντα ή
στρουθοκάμηλο. Αν πρέπει να δεχτούμε ως προφανή την ύπαρξη ενός εικονικού
συντελεστή της αντίληψης, η ιστορία του ορνιθόρυγχου μας οδηγεί σ' αυτόν.
Όποιος τον έβλεπε ή έβλεπε ένα σκίτσο του ή έναν εκπρόσωπο του είδους
ταριχευμένο ή μέσα σε αλκοόλη, ανέτρεχε σε έναν κοινό ΓΤ.

Πέρασαν πάνω από ογδόντα χρόνια διαπραγματεύσεων, αλλά τα διαπραγματευθέντα
στριφογύριζαν πάντα γύρω από αντιστάσεις και γραμμές τάσης του continuum και
στην παρουσία αυτών των αντιστάσεων οφειλόταν η συμβατική, φυσικά, απόφαση να
αναγνωρίζονται ορισμένα χαρακτηριστικά ως μη αμφισβητήσιμα. Στην αρχή, και για
καμιά δεκαριά χρόνια, υπήρχε η διάθεση να διαγραφούν τα πάντα γύρω από τον
ορνιθόρυγχο, και ότι ήταν θηλαστικό ή ωοτόκο, και ότι είχε ή δεν είχε μαστούς,
αλλά σίγουρα όχι η ιδιότητά του να είναι ζώο, και μάλιστα ζώο καμωμένο μ'
εκείνο τον συγκεκριμένο τρόπο, που κάποιος είχε ανακαλύψει στην Αυστραλία. Κι
όλοι ήξεραν, ενώ διαπληκτίζονταν, ότι αναφέρονταν στον ίδιο ΓΤ. Άλλαζαν οι
προτάσεις σχετικά με το ΜΠ, αλλά στη βάση της συμφωνίας έμενε ένα ΠΠ. Το ότι
το ράμφος εκείνο ήταν μη εξαλείψιμο (ακόμα και κυρίως γιατί δεν έπρεπε να
υπάρχει) αποκαλύπτεται από τα ονόματα με τα οποία χαρακτηρίζεται το ζώο, τόσο
από την καθομιλουμένη γλώσσα όσο και από την επιστημονική, στη διάρκεια της
συζήτησης και ήδη από την αρχή: Duckbilled Platypus, Schnabeltier,
Ornitorinco, Ορνιθόρυγχος».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16360P041</ED>
<ID>
ID:19961

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P04&aa=1</URL></REF>


Article

<CATEGORY>vin09</CATEGORY>

 <H5>ΣΤΟΙΧΕΙΑ ΑΠΟ ΤΙΣ ΑΡΧΑΙΟΛΟΓΙΚΕΣ ΑΝΑΣΚΑΦΕΣ
</H5><H2>Νέες εικόνες από την αρχαία Αθήνα
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Άποψη του χώρου των ανασκαφών για το Δημόσιο Σήμα, στην οδό Σαλαμίνος, στον Κεραμεικό

Ένας ειδυλλιακός καταπράσινος λόφος, που περιβρεχόταν από έναν παραπόταμο του
Ηριδανού και είχε κάποιους σποραδικούς τάφους. Έτσι ήταν κατά τη μυκηναϊκή
(11ος αι. π.Χ.) και γεωμετρική εποχή ο χώρος μπροστά στη Βουλή ­ όπου
κατασκευάζεται τώρα ο υπόγειος σταθμός αυτοκινήτων. Κατά τον 5ο, 4ο και 1ο αι.
π.Χ. τα πρανή προς Βορρά, Νότο και Δυσμάς εξελίχθηκαν σε εκτεταμένα
νεκροταφεία. Ειδικά τον 4ο αιώνα π.Χ. εγκαταστάθηκαν εδώ εργαστήρια ­ λόγω της
ύπαρξης των υδάτων. Ένα από αυτά, που παρήγε λύχνους, λειτουργούσε στη
σημερινή είσοδο της Βασιλίσσης Σοφίας.

Εικόνες του άλλοτε που θα έμεναν χαμένες για πάντα, αν δεν προέκυπτε η ανάγκη
της ανέγερσης του πάρκινγκ της Βουλής, παρουσίασε το Σάββατο ο αρχαιολόγος
Γιώργος Καββαδίας στα πλαίσια ημερίδας που οργάνωσε η Γ. Εφορεία Προϊστορικών
και Κλασικών Αρχαιοτήτων, για να δείξει το ανασκαφικό έργο της τελευταίας διετίας.

Τα πραγματικά ενδιαφέροντα στοιχεία ήρθαν από τις πρόσφατες ανασκαφές στην
Ιερά Οδό ­ στην πλατεία Εσταυρωμένου στο Αιγάλεω. Εδώ βρέθηκαν πέντε
διαφορετικές διαμορφώσεις του οδοστρώματος της αρχαίας Ιεράς Οδού, πλάτους 5,5
μ. σε βάθος 0,70 εκ., μαζί με τα κράσπεδα και αναλημματικές τάφρους, μαζί και
διάφοροι παρόδιοι τάφοι συλημένοι και κατεστραμμένοι επί το πλείστον.

Αυτό βεβαίως που όλοι περίμεναν ήταν η ανακοίνωση της αρχαιολόγου Χ. Στούπου
σχετικά με τα πρώτα απτά δείγματα ταφών από το Δημόσιο Σήμα, που τόσο είχε
συγκινήσει τον κόσμο μετά την πρώτη ανακάλυψή του στη διάρκεια σωστικής
ανασκαφής στο οικόπεδο της οδού Σαλαμίνος 35, στο Μεταξουργείο, πριν από δύο χρόνια.

Η κ. Στούπου εξήγησε λεπτομερώς και έδειξε ­ με διαφάνειες ­ πού και τι βρέθηκε.

Δυστυχώς, για λόγους πολεοδομίας η τόσο σημαντική αυτή ανασκαφή δεν επεκτάθηκε
ακόμη στα όμορα οικόπεδα, ώστε να φανεί ότι υπάρχουν σε σχήμα Π τρεις και
πιθανότατα τέσσερις μακρόστενοι υπόγειοι τάφοι ­ περισσοτέρων ανδρών τα
πολυάνδρεια ­ ή θήκες, τα οποία ήταν πολύ καλά επεξεργασμένα εσωτερικώς ­
χτισμένα με λευκή πέτρα. 
Σύμφωνα με τις πρώτες εκτιμήσεις, το εύρημα της οδού Σαλαμίνος είναι πράγματι
το πρώτο μνημειακό συγκρότημα του Δημοσίου Σήματος στις παρυφές της αρχαίας
ταφικής οδού Διπύλου - Ακαδήμειας που ήρθε στο φως, παρότι δεν έχει βρεθεί
ακόμα κάποια επιγραφική επιβεβαίωση. Διάφορα αρχαιολογικά στοιχεία, κυρίως της
κεραμικής, χρονολογούν το εύρημα στο 420 π.Χ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16360P061</ED>
<ID>
ID:19962

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P06&aa=1</URL></REF>


Article

<CATEGORY>vin09</CATEGORY>

 <H5>Ηθο-ποιοί
</H5><H5></H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Ας πούμε ότι προετοιμάζεται το ανέβασμα ενός έργου. Ο σκηνοθέτης αρχίζει να
σκέφτεται και να ψάχνει για ηθοποιούς. Η προσφορά, μεγάλη στην πιάτσα. Άλλοι
«φίλοι» του σκηνοθέτη, άλλοι όχι. Και τρέχουν όλοι να προλάβουν για κάποιο
ρόλο ή ρολάκι. Παρακαλάνε, γλείφουνε, υπόσχονται εξαίρετη συνεργασία, αρκεί να
μπούνε στον θίασο, να είναι ενεργοί κι όχι άνεργοι, σε μια εποχή που ο κλάδος
μαστίζεται (ακόμα κι αυτοί που έχουν πάντα δουλειά και τ' όνομά τους σε κάποια
μαρκίζα δεν είναι σίγουρο ότι τα βγάζουν πέρα με τις υποχρεώσεις τους).

Τι γίνεται όμως μετά; Μετά, που θα έχουν πάρει το ρόλο, θα έχουν σίγουρο το
μικρό ή μεγάλο μηνιάτικο και τα ένσημα; Ε, μετά, βγάζουν τα εντόσθια και την
ψυχή του σκηνοθέτη. «Δεν μπορώ σήμερα για πρόβα, έχω κάποιο γυρισματάκι» ή
«είμαι άρρωστη» ή «πέθανε η γιαγιά μου» ή ­ και αυτό ακόμα! ­ «θέλω κι άλλα
λεφτά για να 'ρθω να παίξω».

Κι αυτά τα αισχρά συνεχίζονται και στη διάρκεια των παραστάσεων.

Κι όσο για τις σκηνοθετικές οδηγίες και συμβουλές ­ για το καλό τους και
για το καλό του συνόλου της παράστασης ­ τις γράφουνε κανονικά. Παίζουν ό,τι
γουστάρουν και όπως.

Λέμε «πολύ πούστικια είναι η δουλειά μας». Ε, βέβαια, όταν γίνονται
πουστιές, τι θα είναι η δουλειά;

(Κι αυτά συμβαίνουν σε όλες τις δουλειές κι απ' όλους τους ηθοποιούς).

ΥΓ: Πρεμιέρες και πρεμιέρες. Είδα μία απ' αυτές. Έφυγα στο διάλειμμα. Έργο,
μετάφραση, σκηνοθεσία σάχλα. Αλλά αυτό που μ' εξόργισε ήταν η θρασύτατη
παρουσία στη σκηνή και η αβάσταχτη κενότητα της ερμηνείας της πρωταγωνίστριας.
Συστήνω σε όλους τους συναδέλφους της να σπεύσουν ­ έστω και για πέντε λεπτά,
είναι αρκετά ­ να δουν την ύστατη ευτέλεια της υποκριτικής τέχνης. Και του ηθο-ποιού.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16360P062</ED>
<ID>
ID:20010

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P06&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Βιβλίο με ιδιαίτερη αξία. 2. Πεπλατυσμένο το ένα άκρο τους. -
Πρόθεση πριν από φωνήεν. 3. «Σαν πέσει λύκος στο μαντρί, αλί που το
'χει...», λέει μία παροιμία μας. - Το μικρό όνομα του Μπαλζάκ. 4.
Φλεγμονή ενός οργάνου μας. 5. Το μυθιστόρημά του «Κυρία Χρυσάνθεμο»
ενέπνευσε στο Πουτσίνι την όπερα «Μαντάμ Μπατερφλάι». - Επικίνδυνο ζώο.
6. Λέξη της καθαρεύουσας, σχετική με την επιφάνεια της θάλασσας.
7. Πρόθεση και άρθρο, μονολεκτικά. - Τρόπος μαγειρέματος του κρέατος.
8. Θεατρικό έργο του Σπύρου Μελά. - Στο βουνό αυτό πέθανε ο Ααρών.
9. Προσφέρεται για περίπατο. - Ό, τι και το 3α' οριζόντια.

ΚΑΘΕΤΑ

1. Συντελούν στην τμηματική απόσβεση χρέους. 2. Είδος μουσικής
σύνθεσης. - Τμήμα του... στόλου. 3. Για κάτι κατηγορούνται (αιτ.).
4. Ομοιωματικό μόριο. - Από μία αιτιατική ακολουθείται. - Μισή... δόση.
5. Συνολικά, αν διπλασιαστεί. - Μία από τις Ερινύες (γεν.). 6.
Δόγης της Βενετίας που πέτυχε την κατάλυση της Βυζαντινής αυτοκρατορίας.
7. Απόμακρος είναι (με άρθρο). 8. Ποταμός της Ισπανίας. -
Εξετάζονται σε μικροσκοπικά παρασκευάσματα (γεν). 9. Διαπεραστική,
σύμφωνα με μία έννοια. - Προστακτική... υποσημειώσεων.

ΛΥΣΗ (6/2/99)

ΟΡΙΖΟΝΤΙΑ: 1. ΚΑΨΑΛΙΣΜΑ 2. ΑΔΑΜΑΝΤΕΣ 3. ΤΙΡΑΝΑ-ΘΑ
4. ΛΙΑΣ-ΜΟΥΡ 5. ΑΦΑΙΑ 6. ΟΒ-ΑΛΥΚΕΣ 7. ΙΡΙΔΑ-ΕΝΑ
8. ΔΙ-ΑΤΟΦΙΑ 9. ΙΑΙ-ΝΤΙΟΡ. ΚΑΘΕΤΑ: 1. ΚΑΤΣΑΒΙΔΙ 2.
ΑΔΙΑΦΟΡΙΑ 3. ΨΑΡΙΑ 4. ΑΜΑΛΙΑΔΑ 5. ΛΑΝ-ΝΤΑΛΑ 6.
ΜΑΝΙ-ΤΟ 7. ΣΤ-ΚΕΦΙ 8. ΜΕΘΥΛΕΝΙΟ 9. ΑΣΑΡ-ΣΑΑΡ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16360P063</ED>
<ID>
ID:20050

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P06&aa=3</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Συναρπαστικό ταξίδι
</H2><H2></H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Συγχαρητήρια χωρίς επιφυλάξεις δικαιούται η Λιάνα Κανέλλη για τη νέα της
εκπομπή «Το Express του Μεσονυχτίου» (Mega) που έκανε πρεμιέρα, αργά πολύ
αργά, σε απαγορευτική ώρα νυχτερινή. Ήταν ένα ταξίδι συναρπαστικό στον
κυβερνοχώρο και στη «μαγεία» της εικονικής πραγματικότητας...
</H3>
Επιτέλους! Χρόνια ακούμε και διαβάζουμε για διαδίκτυο, Ίντερνετ, εικονική
πραγματικότητα, εικονικό σεξ, virtual games και άλλα διάφορα του «τεχνολογικού
μας πεπρωμένου», που μάλλον σαν... κινέζικα ηχούσαν.

Προχθές, όμως, στην πρώτη του διαδρομή, το «Εξπρές του μεσονυχτίου» μας άφησε
άναυδους σταθμεύοντας σε αφάνταστους χώρους εξωπραγματικού θεάματος, ενώ
παράλληλα οι καλεσμένοι στο στούντιο εξηγούσαν όσα βλέπαμε και περιέγραφαν όσα
θα ακολουθήσουν, στα «πλαίσια της ψηφιακής επανάστασης και της ηλεκτρονικής
δικτύωσης του κόσμου».

Συνταξιδιώτες της Λιάνας Κανέλλη ο κ. Μιχάλης Μεϊμάρης, καθηγητής και πρόεδρος
του Τμήματος Επικοινωνίας του Πανεπιστημίου Αθηνών και η Σταυρούλα Βεντούρη
(σ.σ.: η Βένιξ του διαδικτύου) ως έμπειρη «πλοηγός». Τονίζοντας ότι το
Ίντερνετ «είναι εκπαίδευση και ψυχαγωγία», η Βένιξ - Βεντούρη ξεκαθάρισε
αμέσως πως η εικονική πραγματικότητα είναι μια φωτογραφία, ένας πλασματικός
κόσμος. Δηλαδή ξεγελάμε την όραση. Και έτσι «βλέπουμε» με τη βοήθεια καλωδίων
και μηχανών, που μας επιτρέπουν να κινούμαστε στον χώρο!!

Συγκίνηση

Οι εικόνες όπως η πτώση ενός αεροπλάνου προκαλούν συγκίνηση, ενώ η εικονική
πραγματικότητα εμφανίζεται... ολοζώντανη στη μικρή οθόνη με σκηνές από τη...
συναυλία του ανύπαρκτου πλέον Έλβις Πρίσλεϊ που δόθηκε πρόσφατα στο Λονδίνο!!
Πρόκειται δηλαδή, για ανασύνθεση επεξεργασμένων εικόνων του τραγουδιστή συν
λόγια και μουσική από αλησμόνητες επιτυχίες του. Έτσι ο Έλβις ζει. Ως
εμπόρευμα. Με τονωτικές ενέσεις θρύλου.

Άλλωστε, ακούμε κατάπληκτοι «υπάρχουν εικονικές φιλίες και εικονικοί έρωτες».
Η Λιάνα Κανέλλη, εκφραστικότατη, απορεί και αντιλέγει, ενώ η Βένιξ βάζει τα
πράγματα στη θέση τους. Πρόκειται, λέει με ακρίβεια, για «πλασματική ή
δυνητική πραγματικότητα. Το μυαλό του ανθρώπου είναι πίσω από όλα αυτά». Εδώ
επεμβαίνει ο καθηγητής κ. Μεϊμάρης και συμπληρώνει τη Βένιξ λέγοντας για την
πλασματική πραγματικότητα: «Μας βγάζει από τα πλαίσια της καθημερινής ζωής.
Και ζούμε σε άλλους κόσμους που δεν μπορούμε να πάμε».

Εν συνεχεία μαθαίνουμε ότι και εδώ «έχουμε γεμίσει από Ίντερνετ - καφέ που
συνδέονται με βιβλιοπωλεία» και επίσης πως υπάρχει «και οπτική επικοινωνία με
δύο (σ.σ.: τηλεοπτικές) κάμερες που βλέπει ο ένας τον άλλον». Όμως στα
Ίνφο-καφέ οι πελάτες μιλάνε κι έτσι καταλαβαίνουμε ότι «η ανθρώπινη επαφή
είναι σπουδαία... Άλλωστε δεν υπάρχει κυβερνοσύντροφος που θα σου φέρει (σ.σ.:
και αχνιστό) τον καφέ στον καθρέφτη».

Ακριβώς σ' αυτή τη στιγμή μπαίνει στη μικρή μας οθόνη η Λάρα, η τέλεια γυναίκα
(!) δηλαδή, ένα είδωλο γυναίκας μάλλον αστείο, εντός σχεδιασμένου πλαισίου,
τετράπλευρου, σαν κορνίζα. Οι αντίθετες προσλαμβάνουσες παραστάσεις
ζωντανεύουν στο μυαλό και το αποτέλεσμα είναι ένα πηγαίο πλούσιο γέλιο. 
Εργαλείο

Γέλιο που ενισχύεται με την παρατήρηση: «Η τεχνολογία ανέδειξε το χέρι του
όποιου κυρ-Σταύρου που πλένει το αυτοκίνητο. Όλοι οι άλλοι είναι μακρινοί και
κανείς δεν μπορεί να μας πειράξει»... «Είναι ένα εργαλείο η εικονική
πραγματικότητα. Από μας εξαρτάται πώς θα την χρησιμοποιήσουμε... Άλλωστε η
αγάπη, το μίσος δεν μπορούν να γίνουν τεχνολογία. Παραμένουμε οι ίδιοι αρχαίοι άνθρωποι».

Τόσο ίδιοι ώστε πρέπει να προσθέσουμε ένα αληθινό περιστατικό: σε ντοκιμαντέρ
για τη τηλεόραση και την εικονική πραγματικότητα (ΕΡΤ) είδαμε μια πανικόβλητη
Αμερικανίδα μητέρα να δηλώνει ότι το κοριτσάκι της είχε αγαπήσει ένα σκυλάκι
της εικονικής πραγματικότητας και όταν το πρόγραμμα αυτό αποσύρθηκε, το παιδί
αρρώστησε γιατί είχε αγαπήσει το ψεύτικο τετράποδο.

Και κανένα άλλο ­ ψεύτικο ή αληθινό ­ ζωάκι δεν ήθελε... Ας γίνουν λοιπόν κι
άλλες εκπομπές με συμμετοχή ειδικών επιστημόνων και ψυχαναλυτών, αφού το
γοητευτικό ψεύδος αγγίζει και ψυχούλες ανώριμες με επικίνδυνες επιπτώσεις.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16360P071</ED>
<ID>
ID:19963

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Κυριακή απόγευμα και εξοργισμένοι τηλεθεατές διαμαρτύρονται για τα «αίσχη»
και το «αλαλούμ» στην ΕΤ1. Που επέλεξε για απογευματινή ταινία ένα φιλμ πορνό
που επιδεικνύει στάσεις και προτάσεις σε όλη την γκάμα του Κάμα Σούτρα.
Έξαλλοι οι κηδεμόνες που προβάλλονται τέτοιες απροκάλυπτες ταινίες, την ώρα
που τα παιδιά παίζουν με το τηλεκοντρόλ. Μισό λεπτό για να βάζουμε τα πράγματα
σε μία σειρά. Επειδή η τηλεόραση είναι ανεξέλεγκτη κατάσταση ­ συστήνουν οι
παιδοψυχολόγοι και οι ενώσεις προστασίας τηλεθεατών και οι οδηγίες της
Ευρωπαϊκής Κοινότητας ­ τα παιδιά να βλέπουν τηλεόραση μαζί με γονείς και
κηδεμόνες, ώστε αυτοί να τα προστατεύουν. Τώρα αν στο κανάλι ξέφυγε μία ταινία
­ στην οποία πολύ... φιλολογική ατμόσφαιρα περιβάλλει το ζήτημα της
σεξουαλικής συμπεριφοράς, παρά τη σκληρή και ωμή ρεαλιστική πράξη ­ και αυτό
ήταν αρκετό για να αναφλέξει την εύθικτη αιδώ των θεατών, τότε να ελπίζουμε
πως ανάλογη είναι και η αντίδρασή τους όταν παρακολουθούν την παρέλαση
ημίγυμνων νεανίδων εν είδει καλλιτεχνικού μπαλέτου στα διάφορα σόου της TV.
Όμως ποτέ κανείς δεν σήκωσε το τηλέφωνο για να διαμαρτυρηθεί για κάτι τέτοιο.
Ποια είναι η διαφορά;

* Είναι εκπληκτικό πώς λειτουργούν τα σύμβολα και οι κώδικες ενδυμασίας στη
συμπεριφορά των ανθρώπων. Άλλος άνθρωπος έγινε ο κύριος Σέφιλντ στην
«Νταντά άμεσης δράσης» όταν αντίκρυσε την εκλεκτή της καρδιάς του, νταντά των
παιδιών του και μέλλουσα σύζυγό του, ντυμένη με ράσο καλόγριας. Όσο την έβλεπε
να τριγυρίζει στα πόδια του με τα χαριτωμένα και εφαρμοστά μίνι φορεματάκια
της τόσο απαιτούσε από εκείνη να υπογράψει προγαμιαίο συμβόλαιο για να
εξασφαλίσει την περιουσία του. Μόλις την είδε να μεταμφιέζεται σε καλόγρια για
να δει τον χτυπημένο γιο του στο νοσοκομείο, επειδή η είσοδος επιτρεπόταν μόνο
σε συγγενείς ­ άρα διαπίστωσε πως εκείνη ήταν διατεθειμένη να κάνει τα πάντα
για εκείνον ­ πείστηκε και άλλαξε γνώμη. Κι έσκισε το συμβόλαιο για την
αγαπημένη του «καλόγρια». Τόσο απλό ήταν για να τον καταφέρει. Τα ράσα
φαίνεται ότι ευνοούν τις γαμήλιες προτάσεις.

* «Καλά Χριστούγεννα, κύριε Λόρενς» και με την ταινία αυτή ­ συχνά περαστική
από την ελληνική τηλεόραση ­ είδαμε κι έναν κύριο που το αριστούργημά του
προβάλλεται ακόμα στις αίθουσες κινηματογράφων. Δίπλα στον Ντέιβιντ
Μπάουι και τον Ριουίτσι Σακαμότο και ο Τακέσι Κιτάνο των
«Πυροτεχνημάτων». Πιο νέος, πιο ογκώδης, στον ρόλο του λοχαγού που μεθυσμένος
από σάκε δίνει χάρη στους μελλοθάνατους την παραμονή των Χριστουγέννων. Αλλά
με το ίδιο χαμηλό βλέμμα, το πετάρισμα στα μάτια και τις μεγάλες παύσεις που
στα «Πυροτεχνήματα» είναι το σήμα κατατεθέν του μοναχικού και αποφασισμένου να
συναντήσει τον θάνατο ανθρώπου.

* Μια που πιάσαμε Άπω Ανατολή να συνεχίσουμε με αυτήν. Και την παρουσία, αργά
το ξημέρωμα Σαββάτου, ενός Κινέζου μάγειρα που διαφήμιζε την τέχνη του και τα
σκεύη του. Ο κύριος ­ καταχρηστικά τον ονομάσαμε Τσανγκ ­ στις τρεις το
ξημέρωμα έφτιαχνε κοτόπουλο με τζίντζερ και πικάντικα νούντλς. Μόνο που κανείς
εκεί στο Skai δεν είπε στον κύριο Τσανγκ πως η κατανάλωση τροφίμων αργά το
βράδυ είναι καταστροφική για τη σιλουέτα. Όσο υγιεινή κι αν είναι η κουζίνα του.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16360P072</ED>
<ID>
ID:20011

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P07&aa=2</URL></REF>


Article

<CATEGORY>vin15</CATEGORY>

 <H5>Έρωτας δίχως τέλος
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΜΠΕΡΤΟΛΟΥΤΣΙ ΚΑΙ ΚΙΣΛΟΦΣΚΙ ΣΕ ΜΕΓΑΛΕΣ ΔΗΜΙΟΥΡΓΙΚΕΣ ΣΤΙΓΜΕΣ
</H3>
Άρωμα με βαθιά συναισθήματα για ταξίδια μακρινά προσφέρουν οι δύο έξοχες
σημερινές ταινίες με τις υπογραφές των Μπερτολούτσι, Κισλόφσκι.

Έξοχοι είναι ο Τζον Μάλκοβιτς και η Ντέμπρα Γουίνγκερ στο ερωτικό δράμα του
Μπερτολούτσι «Τσάι στη Σαχάρα»

«Τσάι στη Σαχάρα» μεταφράστηκε ­ εύστοχα είναι η αλήθεια και δίχως να το
«προδίδει»... ­ το φιλμ του Μπερνάρντο Μπερτολούτσι που αποτελεί μεταφορά στην
οθόνη του εκπληκτικού μυθιστορήματος «Σκεπή στον ουρανό» του Πολ Μπόουλς και
οι Τζον Μάλκοβιτς, Ντέμπρα Γουίνγκερ κάνουν τις καλύτερες εμφανίσεις τους. Όσο
για το «Δίχως τέλος» ­ '84 ­ του Κριστόφ Κισλόφσκι ήταν από τα λίγα φιλμ του
μεγάλου Πολωνού σκηνοθέτη που δεν είχαμε δει έγκαιρα και όσο ζούσε στη χώρα
μας και αποτελεί άξιο δημιούργημά του.

Μεταξύ των ταινιών που προγραμματίζουν να παίξουν σήμερα τα κανάλια, είναι και
οι παρακάτω:

«Τρελός είμαι ό,τι θέλω κάνω»

18.00 Star. Στάθης Ψάλτης είναι... ό,τι θέλει κάνει, αφού η
ανεργία τον χτυπάει κατά κούτελα. Φάρσα του Γιάννη Χαρτοματζίδη. Εσείς,
πάντως, αν έχετε να κάνετε κάτι άλλο είναι προτιμότερο... (Διάρκεια: 76') *

«Μετρόπολις»

21.00 Seven Χ (Metropolis). Καταντάει παιχνίδι... εικονικής
πραγματικότητας οι αμέτρητες φορές που έχει παιχθεί το αριστούργημα του Φριτς
Λανγκ από το ίδιο κανάλι, όπως και η αναφορά μας σ' αυτό. Ασπρόμαυρο ­ '26 ­
μελλοντολογικό αριστούργημα που δύσκολα μπορεί να σταθεί δίπλα του οποιοδήποτε
από τα σημερινά φιλμ. (Διάρκεια: 119') ****

«Τελική σύγκρουση»

22.45 Skai (Last man standing). Άλλο ένα από τα «αριστουργήματα»
που με πολύ... κόπο βρίσκει το κανάλι. Με τις περιπέτειες ενός αστυνομικού στο
Λος Άντζελες. Του Τζόζεφ Μέρι. (Διάρκεια: 92') *

«Οι επικίνδυνοι»

23.30 ΕΤ1. Εγχώριος υπόκοσμος της δεκαετίας του '60,
σκηνοθετημένος «στο πόδι» από τον Πάνο Λάφη, με καλούς μας ηθοποιούς:
Κατράκης, Λειβαδίτης, Ξανθόπουλος και Γκιζέλα Ντάλι. Μια ομάδα νεαρών
εκβιάζουν παράνομα ζευγάρια φωτογραφίζοντάς τα. *

«Επιβάτης 57»

23.00 Star (Passenger 57). Θρίλερ του... αέρα με έναν τρομοκράτη
που μεταφέρεται για να δικαστεί, καταφέρνει να πάρει το αεροπλάνο υπό τον
έλεγχό του και επικρατεί πανικός στη διάρκεια της πτήσης. Του Κέβιν Χουκς, με
τους Γουέσλεϊ Σνάιπς, Μπρους Πέιν. (Διάκρεια: 84') **

«Τσάι στη Σαχάρα»

22.00 ΝΕΤ (Sheltering sky). Ο Βιτόριο Στοράρο καταφέρνει να
φωτογραφίσει ­ '90 ­ μοναδικά την Ταγγέρη και την έρημο, ο Μπερνάρντο
Μπερτολούτσι σκηνοθετεί ­ από τις πολύ καλές ταινίες του ­ το οδοιπορικό τριών
«πολιτισμένων» αστών της Δύσης στον «άγριο» κόσμο της Ανατολής, αλλά κυρίως σ'
αυτόν της ψυχής τους, καθώς το ταξίδι τους ­ από τη Νέα Υόρκη στην Ταγγέρη και
στην έρημο ­ θα είναι οριακό για όλους. Από το βιβλίο του Πολ Μπόουζ «Σκεπή
στον ουρανό» με τον ίδιο να εμφανίζεται στην αρχή και στο τέλος της ταινίας σε
μια εμπνευσμένη ιδέα του σκηνοθέτη. Με τους: Τζον Μάλκοβιτς, Ντέμπρα
Γουίνγκερ, Κάμπελ Σκοτ. ****

«Δίχως τέλος»

01.00 ΕΤ3 (Νο end). Δίχως τέλος είναι η ζωή, η αύρα, η ανάμνηση
των ανθρώπων και ο Κριστόφ Κισλόφσκι δημιουργεί εδώ ­ '84 ­ ένα από τα πολύ
καλά του έργα με την ποιητική μεταφυσική του σε στιγμές έμπνευσης. Το
«φάντασμα» ενός δικηγόρου παρακολουθεί τη ζωή της γυναίκας του, την εποχή που
στην Πολωνία έχει κηρυχθεί στρατιωτικός νόμος, στέλνει «μηνύματα» που τα
«πιάνουν» όσοι τον αγαπούν... Εν τέλει, οι άνθρωποι πεθαίνουν πραγματικά, μόνο
όταν δεν υπάρχουν στο μυαλό και στην καρδιά μας. (Διάρκεια: 107')****

«Νεκρή ζώνη»

01.00 Star (Dead zone). Ο Τζόνι Σμιθ, ένας νεαρός δάσκαλος,
οδηγώντας κάποιο βράδυ το αυτοκίνητό του, τρακάρει με ένα φορτηγό. Η σύγκρουση
αυτή θα αφήσει τον Τζόνι σε κώμα και θα σφραγίσει για πάντα τη μοίρα του.
Ξυπνώντας από τον λήθαργο, ύστερα από πέντε χρόνια, ανακαλύπτει ότι απέκτησε
μια εκπληκτική ικανότητα. Να βλέπει το μέλλον των άλλων μόνο με ένα άγγιγμα.
Θρίλερ βασισμένο σε μπεστ σέλερ του μετρ στο είδος Στίβεν Κινγκ. Η σκηνοθεσία
είναι του Ντέιβιντ Κρόνενμπεργκ και παίζουν οι: Κρίστοφερ Γουόκερ, Μπρουκ
Άνταμς. (Διάρκεια: 103')***

«Ένα κανόνι για τον Κόρντομπα»

01.15 Antenna (Cannon for Cordoba). Παλιά περιπέτεια ­ '70 ­ που
είχε κάνει εμπορική επιτυχία και μας μεταφέρει στις αρχές του αιώνα στα
αμερικανο-μεξικανικά σύνορα με συγκρούσεις συμμοριών. Του Πολ Γουένκτος, με
τους Τζορτζ Πέπαρντ, Ραφ Βαλονέ, Τζοβάνα Ράλι. (Διάρκεια: 99') **

«Ερωτικό κοκτέιλ»

03.40 Antenna (Love on the dole). Καλή αγγλική δραματική ταινία
­ '41 ­ από μυθιστόρημα του Γουόλτερ Γκρίνγουντ γύρω από τις δυσκολίες
επιβίωσης ανθρώπων κατώτερων τάξεων ανάμεσα στους δύο παγκόσμιους πολέμους.
Του Τζον Μπάξτερ, με την Ντέμπορα Κερ. (Διάρκεια: 89') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16360P081</ED>
<ID>
ID:19978

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Στάλκερ (Κ.).
7.00-10.00 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ. / Μουλάν.
Σάβ.-Κυρ. ώρα 4.00 μ.μ. μεταγλ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η διακριτική γοητεία των αρσενικών. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. Παρ.-Σάβ.: 6.00-8.30-11.00 μ.μ.
- 01.00 π.μ., Σάβ. και ώρα 3.30 μ.μ. Κυρ.: 5.40-8.10-10.40 μ.μ. Κυρ. και ώρα
3.10 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Μαθήματα
αμερικανικής ιστορίας. Παρ.-Σάβ.: 8.20-10.40-01.00, Κυρ.: 8.00-10.20 μ.μ. /
Αλεξίσφαιροι ντετέκτιβ. Παρ.-Σάβ.: 6.20 μ.μ., Σάβ. και ώρα 4.20 μ.μ., Κυρ.:
4.00-6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
5.40-8.10-10.40 μ.μ. Παρ.-Σάβ.: μεταμεσονύκτια ώρα 01.00 π.μ., Παρ.-Κυρ. και
ώρα 3.10 μ.μ.

ΑΘΗΝΑΙΟΝ CINEPOLIS PHILIPS 2. Il Ciclone. Παρ.-Σάβ.: 6.40-8.50-11.00 μ.μ.
Κυρ.: 6.30-8.40-10.50 μ.μ. / Το μαγικό σπαθί: Αναζητώντας το Κάμελοτ.
Σάβ.-Κυρ.: ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show. Παρ.-Σάβ.:
6.30-8.40-10.50 μ.μ. - 01.00 π.μ. Κυρ.: 6.10-8.20-10.30 μ.μ. / Ο πρίγκιπας της
Αιγύπτου. Σάβ.-Κυρ. ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών. Παρ.-Σάβ.:
6.10-8.20-10.30 μ.μ. Σάβ. και ώρα 4.00 μ.μ. Κυρ.: 4.20-6.20-8.20-10.20 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Χίλαρι και Τζάκι. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Συμφωνία χαρακτήρων.
6.15-8.30-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Il Ciclone. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.45 μ.μ. μεταγλ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.10-8.20-10.30 μ.μ. / Ο πρίγκιπας της Αιγύπτου. Σάβ.-Κυρ. ώρα 4.20 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Αρμαγεδδών. 5.00-7.30-10.10 μ.μ.
Σάβ.-Κυρ. ώρα 7.30-10.10 μ.μ./ / Μουλάν. Σάβ.-Κυρ. 4.00-5.40 μ.μ. μεταγλ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 6.00-8.20-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Πυριτιδαποθήκη. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Θα σε
βρω στον παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυροτεχνήματα. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η
διακριτική γοητεία των αρσενικών. 6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η διακριτική
γοητεία των αρσενικών. 6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Η πολιορκία.
5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Έχετε μήνυμα στον υπολογιστή σας. 6.00-8.25-10.45 μ.μ.

CINE CITY ERICSSON 2 (Dolby DTS).Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 3 (Dolby DTS). Τα χρυσά μήλα των Εσπερίδων. 6.55-8.55-10.55 μ.μ.

CINE CITY ERICSSON 4 (Dolby DTS). Η πολιορκία. 6.10-8.35-11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Il Ciclone. 7.00-9.00-11.00 μ.μ. / Μουλάν. Κυρ. ώρα 5.15 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. Παρ.-Σάβ.: 12.45-15.30-18.00-20.45-23.15-01.45. Κυρ.: 12.30-15.15-18.00-20.30-23.10-01.30.

VILLAGE CENTRE Αίθουσα 2. Snake eyes. Παρ.-Σάβ.:
12.30-14.45-17.00-19.15-21.30-23.45-02.00. Κυρ.: 14.30-16.45-19.00-21.15-23.30-01.45.

VILLAGE CENTRE Αίθουσα 3. Ζωντανή μετάδοση: The Truman show. Παρ.-Σάβ.:
12.00-14.15-16.45-19.00-21.15-23.45-02.15. Κυρ.-Πέμ.: 11.45-14.15-16.30-18.45-21.00-23.15-01.45.

VILLAGE CENTRE Αίθουσα 4. Studio 54. Παρ.-Σάβ.: 19.45-22.00-00.00-02.15. Κυρ.:
19.15-21.30-23.45-02.00. / Ο πρίγκιπας της Αιγύπτου. Παρ.-Σάβ..:
12.30-15.00-17.30. Κυρ.: 12.30-14.45-17.00.

VILLAGE CENTRE Αίθουσα 5. Μέδουσα. Παρ.-Σάβ.: 16.30-18.45-22.45. Κυρ.:
17.30-19.30-21.45-00.00. / Μουλάν. Παρ.-Σάβ.: 12.15-14.30. Κυρ.:
11.30-13.50-15.30. / Blade. Παρ.-Σάβ.: 01.00.

VILLAGE CENTRE Αίθουσα 6. Η διακριτική γοητεία των αρσενικών. Παρ.-Σάβ.:
13.00-17.45-22.30. Κυρ.: 12.45-17.30-22.10. / Θα σε βρω στον παράδεισο.
Παρ.-Σάβ.: 15.15-20.00-00.45. Κυρ.: 15.00-19.45-00.15.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε.
16.15-18.15-20.15-22.15-00.30. / Το μαγικό σπαθί: Αναζητώντας το Κάμελοτ.
Παρ.-Σάβ.: 11.45-14.00. Κυρ.: 12.00-14.00.

VILLAGE CENTRE Αίθουσα 8. Μαθήματα αμερικανικής ιστορίας. Παρ.-Σάβ.:
13.30-16.00-18.30-21.00-23.30-02.00. Κυρ.: 12.15-14.45-17.15-20.00-22.30-01.15.

VILLAGE CENTRE Αίθουσα 9. Η πολιορκία. Παρ.-Σάβ.:
12.00-14.30-17.15-19.30-21.45-00.15-02.30. Κυρ.: 13.00-15.15-17.45-20.15-22.45-01.30.

VILLAGE CENTRE Αίθουσα 10. Αλεξίσφαιροι ντετέκτιβ. Παρ.-Σάβ.:
13.15-15.45-18.15-20.30-23.00-01.30. Κυρ.: 13.45-16.00-18.30-20.45-22.50-01.00.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ. ώρα 5.00 μ.μ.
μεταγλ. Κυρ. και ώρα 11.30 π.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Πυριτιδαποθήκη. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ. Σάβ.-Κυρ. και ώρα 3.00 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Χίλαρι και Τζάκι. 5.40-8.10-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.40 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Οι
άντρες με τα όπλα. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ. Σάβ-Κυρ. και
ώρα 4.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Τα χρυσά μήλα
των Εσπερίδων. 6.10-8.20-10.30 μ.μ. Σάββατο μεταμεσονύκτια ώρα 01.00 π.μ.: Τα
χρυσά μήλα των Εσπερίδων.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Τα χρυσά μήλα
των Εσπερίδων. 6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Χίλαρι και Τζάκι. 6.00-8.30-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Il Ciclone. 6.10-8.00-10.00 μ.μ. /
Snake eyes. Ώρα 4.15-11.50 μ.μ. / Ο πρίγκιπας της Αιγύπτου. Σάβ.-Κυρ. ώρα 2.30
μ.μ. μεταγλ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.40-10.50 μ.μ. / Έχετε μήνυμα στον υπολογιστή σας. Σάβ. ώρα 00.40 π.μ. /
Μουλάν. Κάθε μέρα ώρα 4.30 μ.μ. Σάβ.-Κυρ. και ώρα 2.40 μ.μ. μεταγλ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.
Σάβ.-Κυρ. και ώρα 4.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ. / Μαθήματα αμερικανικής ιστορίας.
Σάβ. ώρα 00.45.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Il Ciclone.
7.00-9.00-11.00 μ.μ. Σάβ.-Κυρ. και ώρα 5.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Il
Ciclone. 6.20-8.20-10.20 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Χίλαρι και
Τζάκι. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Il Ciclone.
7.00-9.00-11.00 μ.μ. / Μουλάν. Σάβ.-Κυρ. ώρα 5.20 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ. ώρα
11.30 π.μ. - 4.00 μ.μ. μεταγλ.

ΠΑΛΑΣ (Οδός Βουκουρεστίου ~ 3224.434, Dolby Stereo). Ταινιοθήκη της Ελλάδας -
Μουσείο Κινηματογράφου. Παρ.: Η κυρία από τη Σαγκάη, Οργισμένα νιάτα. Σάβ.: Η
δίκη, Γούντστοκ. Κυρ.: Οι καμπάνες του μεσονυχτίου, Το κουρδιστό πορτοκάλι.
Ώρα ενάρξεως: 8.00 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Χίλαρι και Τζάκι. 6.00-8.30-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Dr Dolittle - Ο γιατρός
τρελάθηκε. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Il Ciclone. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ. / Το μαγικό σπαθί:
Αναζητώντας το Κάμελοτ. Κυρ. ώρα 4.00 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Il Ciclone. 6.15-8.15-10.15 μ.μ. / Μουλάν. Κυρ. ώρα 4.15 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Μαθήματα αμερικανικής ιστορίας. 6.20-8.40-11.00 μ.μ. / Ο πρίγκιπας
της Αιγύπτου. Σάβ.-Κυρ. ώρα 4.20 μ.μ. μεταγλ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ. / Μουλάν. Σάβ.-Κυρ. ώρα 4.00 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Η γυναίκα της διπλανής πόρτας.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Ο γητευτής των αλόγων. 6.50-10.00 μ.μ.
/ Η μικρή γοργόνα. Παρ.-Κυρ. ώρα 5.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Μαύρη
γάτα, άσπρος γάτος. 7.00-9.15 μ.μ. Σάβ. μόνο ώρα 11.00 μ.μ. / Θεατρική
παράσταση ώρα 7.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Snake
eyes. 7.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Snake eyes.
6.00-8.00-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η πολιορκία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Dr Dolittle
­ Ο γιατρός τρελάθηκε. 7.30-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Snake eyes. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ο πρίγκιπας της Αιγύπτου.
5.30-7.30 μ.μ. μεταγλ., 9.30 μ.μ. με υπότ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Elizabeth. 5.30-8.00-10.30 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Απρόσμενος έρωτας. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Η διακριτική γοητεία
των αρσενικών. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. / Ο πρίγκιπας της Αιγύπτου.
Σάβ.-Κυρ. ώρα 4.00 μ.μ. μεταγλ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Οι Άθλιοι. 6.00-8.30-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ο γητευτής των αλόγων. 8.00-10.40 μ.μ., Κυρ. 5.50-8.35-11.10 μ.μ. /
Σαμψών και Σάλι. Σάβ. ώρα 4.00-6.00 μ.μ., Κυρ. ώρα 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Il Ciclone.
6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.00-8.00-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16360P101</ED>
<ID>
ID:19977

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΠΥΡΙΤΙΔΑΠΟΘΗΚΗ»: Εμπνευσμένη μεταφορά στο σινεμά του ομώνυμου θεατρικού
έργου του Ντέγιαν Ντακόβσκι, σε σκηνοθεσία Γκόραν Πασκάλιεβιτς. Η σχιζοφρένεια
«απλώνεται» στην καθημερινή ζωή του σημερινού Βελιγραδίου. (Άττικα 1, Όπερα 1, Δαναός).

«ΧΙΛΑΡΙ ΚΑΙ ΤΖΑΚΙ»: Βιογραφία της μεγάλης βιολοντσελίστριας Ζακλίν ντι
Πρε, με «βέλη» από την αδελφή της για «σεξουαλικά σκάνδαλα». Του Άναντ Τάκερ,
με τους: Έμιλι Γουάτσον, Ρέιτσελ Γκρίφιθ, Τσαρλς Ντανς. (Αίγλη, Έμπασσυ,
Καλυψώ, Μπροντγουαίη, Πλάζα).

«IL CICLONE»: Ρομαντική κωμωδία με μια επαρχιακή οικογένεια, που η
άφιξη μιας χορευτικής ομάδας αναστατώνει την καθημερινότητά της. Του Λεονάρντο
Πιερατσόνι. [Αθήναιον Cinepolis 2, Αλεξάνδρα (Πατ.), Άστρον, Cinerama, Κηφισιά
1, Μαργαρίτα 2, Μετροπόλιταν, Όσκαρ, Σπόρτιγκ, Τρία Αστέρια, Χάιλαϊφ].

Λάζαρος Ανδρέου, Ζαχαρίας Ρόχας, Αφροδίτη Αλ Σαλέχ, στα σατιρικά «Χρυσά μήλα
των εσπερίδων»

«ΤΑ ΧΡΥΣΑ ΜΗΛΑ ΤΩΝ ΕΣΠΕΡΙΔΩΝ»: Δροσερή κωμωδία σε μια σημερινή «αυλή
των θαυμάτων». Της Σοφίας Παπαχρήστου. Με τους: Λάζαρο Ανδρέου, Ζαχαρία Ρόχα,
Αφροδίτη Αλ Σαλέχ. [Cine City 3, Ιντεάλ, Ιντεάλ (Μαρούσι)].

«ΜΕΔΟΥΣΑ»: Ο μύθος της Μέδουσας σήμερα σ' ένα φιλμ «φανταστικού
κινηματογράφου». Σκηνοθεσία: Γιώργος Λαζόπουλος, με τους: Ελένη Φιλίνη, Θάνο
Αμοργιανό, Βάνια Ραμπότα. (Αλφαβίλ, Village Centre 5).

«ΜΑΘΗΜΑΤΑ ΑΜΕΡΙΚΑΝΙΚΗΣ ΙΣΤΟΡΙΑΣ»: Περιπέτεια γύρω από το κοινωνικό
πρόβλημα του ρατσισμού. Του Τόνι Κέι, με τους: Έντουαρντ Νόρτον, Έντουαρντ
Φέρλονγκ, Φαϊρούζα Μπαλκ, Στέισι Κιτς, Μπέβερλι ντ' Άντζελο, Έλιοτ Γκουλντ.
(Αθήναιον 2, Απόλλων, Village Centre 8, Μαργαρίτα 3, Φιλίπ).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αελλώ,
Αθήναιον Cinepolis 3, Άνεσις, Άνταμς 1, Άστυ, Cine City 2, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16360P102</ED>
<ID>
ID:20023

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P10&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.853). «Βικτόρ ή Τα
παιδιά στην εξουσία» του Ρ. Βιτράκ Σπουδαστές τρίτου έτους του Στούντιο
Υποκριτικής Άκη Δαβή.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168). «Τσέρι,
όπως πάντα» του Σπ. Γεωργουλά Μήτρη, Γεωργουλάς.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΜΕΛΙΝΑ (Βουκουρεστίου 3, ~ 32.44.480). «Μόλις χώρισα» του Group Β
Μυριανθόπουλος (σκηνοθ.), Σαουσοπούλου.

ΜΟΥΣΟΥΡΗ (Πλατεία Αγίου Γεωργίου Καρύκη 6, ~ 33.10.936). «Pressure points»
(Μπρεχτ) του Τ. Βασιλείου Χατούπη, Νικολόπουλος.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231). «Κάσπαρ»
του Π. Χάντκε Α. Καρακατσάνη, Αγγελίδης.

ΣΟΥΙΤΑ 57 (Κολοκοτρώνη 57, άνωθεν «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Ομάδα χορού «Σχεδία».

ΦΟΥΡΝΟΣ (Μαυρομιχάλη 168, ~ 64.60.748). «Sex, drugs, rock n' roll» του
Ε. Μπογκοσιάν Σκότη (σκηνοθ.), Γ. Νταλιάνης.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16360P103</ED>
<ID>
ID:20053

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P10&aa=3</URL></REF>


Article

<CATEGORY>vin09</CATEGORY>

 <H5>ΔΙΠΛΑ ΕΓΚΑΙΝΙΑ ΣΤΟ ΜΑΚΕΔΟΝΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ
</H5><H2>Θαυμαστά εικαστικά δείγματα της «Κοινωνίας των πολιτών»
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΘΕΣΣΑΛΟΝΙΚΗ

Γραφείο Βόρειας Ελλάδας

Ο υπουργός Πολιτισμού Ευάγγελος Βενιζέλος, με την κόρη του, στην έκθεση
«Ζωγραφική στο θέατρο» (Μακεδονικό Μουσείο Σύγχρονης Τέχνης)

Γυναικείες μορφές με φούστες τριγωνικές και παλικάρια με ανασηκωμένα μαλλιά
χορεύουν σε γειτονιές (έτσι «είδε» ο Ηπειρώτης Γιάννης Μόραλης τους χορευτές
στις «Έξι λαϊκές ζωγραφιές» για την παράσταση της Ραλλούς Μάνου), αγόρια -
αγάλματα με φτερά στους ώμους, «άγγελοι» από τους αριστοφανικούς «Όρνιθες»
ζωγραφισμένοι σε χαρτόνι με νερομπογιά από τον Γιάννη Τσαρούχη για την
ιστορική παράσταση του Θεάτρου Τέχνης, τραπεζάκια καφενείου, χρώματα,
λουλούδια και σχέδια από τον Νίκο Χατζηκυριάκο-Γκίκα, ταπισερί, μακέτες,
μάσκες, ολόκληρη σχεδόν η «χρυσή εποχή» του ελληνικού θεάτρου είναι
συγκεντρωμένη σε μια έκθεση.

«Η ζωγραφική στο θέατρο», με έργα των Μόραλη, Χατζηκυριάκου-Γκίκα και
Τσαρούχη, που φιλοτεχνήθηκαν για σειρά παραστάσεων στις δεκαετίες του '50 και
'60 στην πλειονότητά τους, είναι το ένα σκέλος των εκθεμάτων που «γέμισαν» ­
όσο ποτέ στα 20 χρόνια της λειτουργίας του ­ τους χώρους του Μακεδονικού
Μουσείου Σύγχρονης Τέχνης στη Θεσσαλονίκη.

Στο δεύτερο σκέλος, στο τριεπίπεδο κτίριο, τα έργα έρχονται μάλλον από το...
μέλλον. Πολύχρωμα φτερά κι ένα κυπαρίσσι του Παύλου, γλυπτά του Τάκι,
περιβάλλοντα του Τσόκλη, πίνακες με νέον του Άντι Γουόρχολ, κατασκευές και
πίνακες του Αλέξη Ακριθάκη, του Γιώργου Λαζόγκα, γλυπτά από μπρούντζο, από
πεπιεσμένο χαρτί, από σίδερο πλαστικό, γυαλί, έργα που γέννησε η αγωνία
σύγχρονων καλλιτεχνών. Είναι τα 47 έργα-δωρεά από τη συλλογή Ιόλα που
αποτέλεσαν τη «μαγιά» για την ίδρυση του μουσείου ­ «ενός αξιοθαύμαστου
δείγματος της κοινωνίας των πολιτών», κατά τον υπουργό Πολιτισμού κ. Ευάγγελο
Βενιζέλο, που εγκαινίασε το βράδυ του Σαββάτου τη διπλή έκθεση στις
εγκαταστάσεις του ΜΜΣΤ στην Hellexpo-ΔΕΘ.

Η πρώτη έκθεση για τη «Ζωγραφική στο θέατρο» περιλαμβάνει περί τα 300
αντικείμενα, πίνακες, μακέτες και σκηνικά στοιχεία και αναπτύσσεται στην παλιά
πτέρυγα του μουσείου. Η ίδια έκθεση είχε παρουσιαστεί στο τέλος του περασμένου
χρόνου στο Μέγαρο Μουσικής Αθηνών σε συνεργασία με το οποίο, αλλά και με το
Μέγαρο Μουσικής Θεσσαλονίκης και τον σύλλογο καρκινοπαθών παιδιών «Στοργή»,
μεταφέρθηκε και παρουσιάζεται στο ΜΜΣΤ. Τα έσοδα από την έκθεση (θα διαρκέσει
ως τις 28 Μαρτίου και το εισιτήριο εισόδου ορίστηκε στις 1.000 δραχμές) θα
διατεθούν για τη λειτουργία Αιματολογικού Κέντρου στο νοσοκομείο «Γ.
Παπανικολάου», που θα εγκαινιάσει την επόμενη Δευτέρα, 15 Φεβρουαρίου, ο
Πρωθυπουργός Κώστας Σημίτης.

Στα εγκαίνια της διπλής έκθεσης στο υπερδραστήριο ΜΜΣΤ έσπευσε το βράδυ του
Σαββάτου πλήθος κόσμου για να θαυμάσει τα εκθέματα αλλά και να συγχαρεί αυτή
τη «μικρή κοινωνία των πολιτών» ­ τους ιδρυτές του που «με τον φανατισμό και
το πείσμα του εραστή» (έγραφε στα πρώτα χρόνια της λειτουργίας του ΜΜΣΤ ο
αείμνηστος καθηγητής Μανόλης Ανδρόνικος και υπενθύμισε χθες η πρόεδρος του
ΜΜΣΤ κ. Ξανθίππη Χόιπελ) κατάφεραν να «αναστήσουν» ουσιαστικά αβοήθητοι από
την πολιτεία ένα διεθνών προδιαγραφών μεγάλο μουσείο.

Παρόντες ήταν ο πρόεδρος του Μεγάρου Μουσικής Αθηνών κ. Χρήστος Δ. Λαμπράκης,
ο πρόεδρος του Μεγάρου Μουσικής Θεσσαλονίκης κ. Αλέξανδρος Μπακατσέλος, η
πρόεδρος του συλλόγου «Στοργή» κ. Τίμυ Μπακατσέλου, τα μέλη του Δ.Σ. του
Μεγάρου Μουσικής Θεσσαλονίκης κ. Στέλιος Νέστωρ, Γιώργος Πενελης, μέλη της
«Στοργής» κ.ά. Στα βραδινά εγκαίνια που κήρυξε ο υπουργός Πολιτισμού, στους
χώρους του μουσείου επικράτησε το αδιαχώρητο. Σύσσωμο το Δ.Σ. του μουσείου (Ξ.
Χόιπελ, Κ. Καμάρα, Μ. Σκαλτσά, Γ. Μπουτάρης, Α. Μαλτσίδης κ.ά.) υποδέχτηκαν
τους καλλιτέχνες (Τάκις, Δ. Αληθεινός, τη χήρα του Αλέξη Ακριθάκη κ.ά.), το
Δ.Σ. του Μεγάρου Μουσικής Θεσσαλονίκης, τον δήμαρχο κ. Β. Παπαγεωργόπουλο,
μέλη του νεοσύστατου Κρατικού Μουσείου Σύγχρονης Τέχνης της Θεσσαλονίκης (Μ.
Παπανικολάου, Σ. Παπά κ.ά.) και πλήθος κόσμου.

Οι ενδιαφερόμενοι (και σε ομαδικές επισκέψεις σχολείων) μπορούν να θαυμάσουν
τα εκθέματα του ΜΜΣΤ καθημερινά (εκτός Δευτέρας) από τις 10 το πρωί ως τις 2
μ.μ. και από τις 6 ως τις 9 το βράδυ.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16360P111</ED>
<ID>
ID:19957

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P11&aa=1</URL></REF>


Article

<CATEGORY>vin09</CATEGORY>

 <H5>ΚΗΛΑΗΔΟΝΗΣ - ΜΑΝΟΥ ΣΕ ΑΠΟΚΡΙΑΤΙΚΟ ΠΡΟΓΡΑΜΜΑ
</H5><H2></H2><H2>Σερπαντίνες μετά μουσικής
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Όπως στο παλιό σινεμά, η αφίσα με τον Λουκιανό Κηλαηδόνη και την Αφροδίτη Μάνου

Το Καρναβάλι προχωρεί με γέλια, με τραγούδια και ο Λουκιανός Κηλαηδόνης,
μεταμφιεσμένος Ζορό, με την Αφροδίτη Μάνου και ομάδα μουσικών μπαίνουν στις
«Γραμμές» της Λεωφόρου Κωνσταντινουπόλεως, για να μας θυμίσουν κάποιες στιγμές
από την παλιά Αποκριά.

Η μουσική περιπλάνηση του Λουκιανού και της Αφροδίτης «Μια σερπαντίνα πάνω από
την Αθήνα» αρχίζει από μεθαύριο το βράδυ (Τετάρτη 10 Φεβρουαρίου) και θα
κρατήσει δέκα νύχτες. Θα εμφανίζονται κάθε βράδυ εκτός από Δευτέρα και Τρίτη.
Για μένα ­ λέει ο Λουκιανός Κηλαηδόνης ­ αυτές οι δέκα παραστάσεις είναι μια
μεγάλη ανάγκη έκφρασης. Θέλω να ξαναζήσουμε εγώ και η γενιά μου, αλλά και να
θυμίσω στα νέα παιδιά εκείνες τις όμορφες μέρες και νύχτες της Αποκριάς στην
Πλάκα, που γιορτάζαμε πριν από χρόνια. Παράλληλα, όμως, αυτές οι εμφανίσεις
μας με τον Μανώλη Μητσιά και την Αφροδίτη Μάνου αποτελούν μια γενική πρόβα,
για ένα πρόγραμμα που μπορεί ν' ανεβάσουμε το ερχόμενο φθινόπωρο σε κάποια
μουσική σκηνή. Η Αφροδίτη Μάνου, που έζησε έντονα τις αποκριάτικες νύχτες στην
Πλάκα, όταν εμφανιζόταν με τον Μητσιά, τη Γαλάνη και τον Λουκιανό στο «Ζουμ»,
πριν από 25 χρόνια, λέει ότι «πρέπει να δώσουμε αυτά τα τραγούδια στον κόσμο,
πριν ξεχαστούν. Παλιότερα στην Πλάκα, κάθε Αποκριά, υπήρχε μια κατάσταση.
Γλέντια, τραγούδια, γαϊτανάκι και πιο πριν γαϊδουράκι. Αυτή την ιστορία του
Φεβρουαρίου την έχουμε ξεχάσει. Μας νάρκωσε και μας απονεύρωσε ο ξενόφερτος
Άγιος Βαλεντίνος. Αποφασίσαμε λοιπόν με τον Λουκιανό να δώσουμε το συναίσθημα
που αποπνέουν αυτά τα τραγούδια, της παλιάς Αθήνας και τα νεώτερα».

Το πρόγραμμα στις «Γραμμές», που κρατάει 2 1/2 ώρες και κάτι παραπάνω, ανοίγει
η ορχήστρα που παίζει ένα κομμάτι από το «Τοπ-Καπί». Αμέσως μετά βγαίνουν ο
Κηλαηδόνης με τη Μάνου και τραγουδούν μαζί τρία τραγούδια των Θεοδωράκη,
Χατζιδάκι, Ξαρχάκου. Συνεχίζει ο Λουκιανός με τρία απρόβλεπτα τραγούδια (τα
κρατά μυστικά ακόμη), ενώ παίρνει ξανά μικρόφωνο η Μάνου και λέει έξι
τραγούδια από το ρεπερτόριο των έργων του συνθέτη. Οι εναλλαγές στη σκηνή
συνεχίζονται και ο Λουκιανός συνοδεία πιάνου και κοντραμπάσου τραγουδά «Ρίτα»,
«Καουμπόι», «Σινεμά». Η Αφροδίτη συνεχίζει με την «Παναγιωταρά», ενώ και οι
δύο κλείνουν το πρώτο μέρος του προγράμματος, συνοδεία ακορντεόν, με το «Στα
κορίτσια λέμε ναι».

Στο άνοιγμα του β' μέρους η Αφροδίτη Μάνου ερμηνεύει τραγούδια της νεώτερης
γενιάς μέχρι το 1990, ενώ συνεχίζει με τον Λουκιανό μια αναδρομή, γεμάτη από
συνθέσεις της δεκαετίας του 1960. Θεοδωράκη, Χατζιδάκι, Ξαρχάκο, Μαρκόπουλο,
Λοΐζο, Μούτση, Κουγιουμτζή. Το τρίτο μέρος περιλαμβάνει τρεις ενότητες.
Αθηναϊκή καντάδα, οπερέτες και αποκριάτικα παραδοσιακά τραγούδια (μεταξύ αυτών
και δύο από το ρεπερτόριο της Δόμνας Σαμίου). Στα παραδοσιακά ακούγονται: «Το
Καρναβάλι προχωρεί με γέλια με τραγούδια», «Λεμονάκι μυρωδάτο», «Αιγιώτισσα» κ.ά.

Το πρόγραμμα τελειώνει με ό,τι ήθελε προκύψει, λέει ο Λουκιανός και τονίζει:

«Ξανακούγονται αυτά τα παλιά τραγούδια που είχαν ψυχή, είχαν πνοή σε σύγκριση
με τα καινούργια που βγαίνουν τώρα και είναι νεκρά. Δεν υπάρχει αυτός που θα
φυσήξει τον πηλό να τους δώσει ζωή».
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16360P121</ED>
<ID>
ID:19958

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P12&aa=1</URL></REF>


Article

<CATEGORY>vin09</CATEGORY>

 <H2>2.000 είδαν τις αρχαιολογικές ταινίες
</H2>
Η Νέλυ Κορνιγιένκο και ο Γιούρι Βασίλιεφ στους «Σφουγγαράδες», που είχαν
κόψει 21.000.000 εισιτήρια στη Ρωσία το 1959!

Μπορεί η έναρξη της προβολής των ταινιών που διακρίθηκαν στη συνάντηση
αρχαιολογικής ταινίας «Αγών» να συγκέντρωσε χθες το πρωί περισσότερους από δύο
χιλιάδες θεατές, στο Μέγαρο Μουσικής Αθηνών, την «παράσταση» όμως έκλεψε η
τελευταία ταινία του «Αγώνα», που προβλήθηκε στις 11 τη νύχτα. Ήταν «Οι
σφουγγαράδες» του Μάνου Ζαχαρία, σε σενάριο Γιώργου Σεβαστίκογλου. 
Μια ταινία με αρχαιολογικό κλου και αρχαιολογική... αξία, όπως έλεγε ο Μάνος
Ζαχαρίας, αφού «Οι σφουγγαράδες» γυρίσθηκαν πριν από 40 χρόνια ­ το 1959 ­ στη
Ρωσία. Είχαν δε κόψει τότε 21.000.000 εισιτήρια, ενώ στην Ελλάδα παραμένει
σχεδόν άγνωστη...

Το «σχεδόν» αφορά την προβολή της αργά τη νύχτα από την ελληνική τηλεόραση, με
συνέπεια να μην την δει κανείς... σχεδόν. Τότε, όμως, την είδε η σκηνοθέτις
και ψυχή της διοργάνωσης του «Αγώνα» Μέμη Σπυράτου, την σημείωσε και έστησε
την «ανάσταση» της πρεμιέρας της. Παρόντες χθες οι δύο Ρώσοι πρωταγωνιστές της
ταινίας: η Νέλυ Κορνιγιένκο (τώρα παίζει πρώτους ρόλους στο Θέατρο Μάλι) και ο
Γιούρι Βασίλιεφ, που δεν έχασε τη γοητεία του. Και οι δύο μοίραζαν χθες
αυτόγραφα. Οι «Σφουγγαράδες», που μιλούν ρωσικά, εξακολουθούν να προβάλλονται
στη Ρωσία σχεδόν κάθε χρόνο ­ δείγμα της δροσιάς και της ποιότητάς τους.

Ένας κινηματογραφικός θησαυρός, που ήταν και το έπαθλο για όσους θεατές είχαν
την αντοχή να παρακολουθήσουν τον 2ο αγώνα και να δουν σε πρώτη προβολή για
την Αθήνα πολύ σημαντικά ντοκουμέντα από το παρελθόν και τις τελευταίες
δημιουργίες της αρχαιολογικής ταινίας στον μεσογειακό χώρο.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16360P122</ED>
<ID>
ID:20007

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P12&aa=2</URL></REF>


Article

<CATEGORY>vin09</CATEGORY>

 <H2>Όσκαρ ευφυΐας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Χάρης Ρώμας

Να τα μας. Από στιγμή σε στιγμή βγαίνουν και οι μνηστήρες των Όσκαρ. Να δεις
που στην τριάδα θα 'ναι Σπίλμπεργκ, Σαίξπηρ, Τρούμαν!
Σιγά την πρόβλεψη. Να δεις που ο «Ράιαν» θα τα πάρει. Σιγά κι αυτή την πρόβλεψη.

* Προβλέψιμο το Χόλιγουντ, απρόβλεπτη η Άντζελα.

Θυμάστε τον... Καιάδα; Το παιχνίδι που σας περιέγραφα τις προάλλες, όπου κάθε
παίκτης καίει και σώζει κάποιον; Τέλος πάντων. New game, νέο παιχνίδι αυτών
των ημερών τα Όσκαρ. Το παίζουν διάσημα ονοματεπώνυμα της Αθήνας, για να
σκοτώνουν την ώρα τους. Παράδειγμα. Όσκαρ ευφυΐας;* Άντζελα Δημητρίου.
Η... ευφυΐα.

«Και γιατί παρακαλώ η Άντζελα; Υπάρχουν τόσες και τόσες». «Γιατί μία ημέρα
χτυπάει την πόρτα του Μάτσα της εταιρείας Minos και του λέει: "Κύριε
Μάτσα μου, θα μπω με το δεξί για να κάνω καλό ποδαρικό". Ε και; Ε, μπήκε με
το... αριστερό».

* Μπας και είναι αναρχικιά και δεν το ξέρει;

* Μισή δική μου, μισή δική σου.

Ε, λοιπόν, θα το πω, όπως το άκουσα: «Πήγε ­ λέει ­ ο Χάρης Ρώμας να
ζητήσει το χέρι της Πίτσας Παπαδοπούλου, αλλά το... κορίτσι αρνήθηκε».
«Ε και;». «Αρνήθηκε γιατί μετά πώς θα τη λέγανε; Πίτσα... Roma!».

* Πετάει πετάει ο Τσαρούχης
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16360P123</ED>
<ID>
ID:20046

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P12&aa=3</URL></REF>


Article

<CATEGORY>vin09</CATEGORY>

 <H2>Βαμμένα τρελά μαλλιά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Άκουσα και το άλλο. Αλλά αυτό είναι αληθινό, έξυπνο και χαριτωμένο. Καμιά
εικοσαριά εικαστικοί καλλιτέχνες θα πετάξουν, τα Κούλουμα, χαρταετούς που
έφτιαξαν και ζωγράφισαν με τα χεράκια τους... Κοίτα να δεις τι επινόησε η
Αντωνία του «Αστρολάβου». Καθαρά Δευτέρα, happening στον Λυκαβηττό,
παρουσία καλλιτεχνών.* Αν δεν με απατά η μνήμη μου, πασίγνωστα, μεγάλα ονόματα
είχαν... ασχοληθεί με το «είδος» των Χαρταετών. Ακριθάκης,
Αστεριάδης, Χατζηκυριάκος-Γκίκας, Διαμαντόπουλος,
Εγγονόπουλος, Καραγάτση, Τσαρούχης.

Άκουσα και αθόρυβο ρεκόρ Έλληνα
πιτσιρικά κομμωτή και στυλίστα, ηλικίας μόλις 24 ετών. Του Χρήστου
Καλλιανιώτη, βοηθού Βαγγέλη Χατζή (για να κλείσει η κυρία, η κάποια
κυρία, ραντεβού με τη βαφή και τις ανταύγειες, Βαγγέλη, πρέπει να τηλεφωνήσει
δύο μήνες πριν. Κι αν!).

*Μια ανάσα από την Κέιτ Μος.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16360P124</ED>
<ID>
ID:20065

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P12&aa=4</URL></REF>


Article

<CATEGORY>vin09</CATEGORY>

 <H2>Τζάμπα πουλοβεράκι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τάσος Σωφρονίου

«Πώς; Δεν σε πιστεύω! Μα, μέχρι πρότινος το παιδί έλουζε τρίχες». «Κι όμως,
άκου που σου λέω. Μέσα σε δύο χρόνια έκανε το άλμα. Πήγε έξω, προπονήθηκε,
επέστρεψε και αθορύβως προχώρησε». Έτσι, ο Χρηστάκης θα βρεθεί μια ανάσα από
την Κέιτ Μος, τη Ναόμι Κάμπελ και από διάφορες άλλες,
διάσημες, κούκλες. Πότε; Τελευταία Κυριακή του Καρναβαλιού 21 Φεβρουαρίου στο
Λονδίνο, στη Fashion week.* Για να σας δώσω να καταλάβετε, το παιδί θα είναι
μέρος του «τιμ» που θα φροντίσει το στάιλινγκ για την επίδειξη μόδας της
κολεξιόν της Ιρλανδέζας Λέινι Κίο που σχεδιάζει τα πιο αισθησιακά
πλεκτά της υφηλίου. «Πόσο ακριβά;». Να, ας πούμε ένα πουλοβεράκι μόλις στην
ευτελή τιμή των 1.000 λιρών (μην τολμήσετε να το πολλαπλασιάσετε με δραχμές
γιατί θα τρελαθείτε).

Κάπως έτσι συνέβη και με τον αθόρυβο 28χρονο Τάσο Σωφρονίου,
φίλο του Χρηστάκη. Τα βρόντηξε, πήγε Λονδίνο, έμεινε άστεγος και σήμερα, είναι
ο «κολλητός» της Ιζαμπέλα Μπλόου, της μεγαλύτερης στυλίστριας του κόσμου.
<REF><SOURCE>
ΤΑ ΝΕΑ</SOURCE>
<DATE>, 08-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16360P125</ED>
<ID>
ID:20076

</ID><URL>http://ta-nea.dolnet.gr/neaweb/neafile.print_unique?e=A&f=16360&m=P12&aa=5</URL></REF>


Article

<CATEGORY>vin08</CATEGORY>

 <H5>ΕΝΤΟΝΗ ΦΗΜΟΛΟΓΙΑ ΚΑΙ ΓΙΑ ΞΕΝΟΥΣ
</H5><H2>3 ΜΝΗΣΤΗΡΕΣ από την Ελλάδα για την «Ιονική» </H2>
Προσφορές για την εξαγορά του 51% των μετοχών της Ιονικής Τράπεζας κατέθεσαν
χθες στο Λονδίνο τρεις ελληνικές τράπεζες, ενώ υπήρχε έντονη φημολογία για την
υποβολή και τέταρτης προσφοράς από ξένο υποψήφιο αγοραστή. Οι τρεις Έλληνες
μνηστήρες της Ιονικής Τράπεζας είναι η Alpha Τράπεζα Πίστεως, η Eurobank που
κατέθεσε από κοινού προσφορά με την Τράπεζα Εργασίας και ο όμιλος της Τράπεζας
Πειραιώς. Αμέσως μετά τη διαδικασία υποβολής των μη δεσμευτικών προσφορών θα
ακολουθήσει και νέα επιλογή των υποψηφίων, οι οποίοι θα υποβάλουν τις τελικές
δεσμευτικές τους προτάσεις.

σελίδα 45
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16361N011</ED>
<ID>
ID:20104

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N01&aa=1</URL></REF>


Article

<CATEGORY>vin06</CATEGORY>

 <H2>2 γιατροί διέγνωσαν αμυγδαλές αλλά ο φοιτητής πέθανε από περιτονίτιδα! </H2>
Κατηγορούμενοι για ανθρωποκτονία από αμέλεια είναι δύο γιατροί που διέγνωσαν
ότι ο 25χρονος φοιτητής Δημήτρης Παπαδάκος έπασχε από αμυγδαλές, ενώ εκείνος
πέθανε από περιτονίτιδα. Οι συγγενείς του ζητούν τώρα την τιμωρία τους.

σελίδα 37
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16361N012</ED>
<ID>
ID:20150

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N01&aa=2</URL></REF>


Article

<CATEGORY>vin06</CATEGORY>

 <H2>Χωριά-όμηροι στη μάχη της Καστανιάς
</H2>
σελίδες 22-23
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16361N014</ED>
<ID>
ID:20217

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N01&aa=4</URL></REF>


Article

<CATEGORY>vin06</CATEGORY>

 <H2>Σοκ για Ολυμπιακό ­ Λάμψη ΑΕΚ </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16361N015</ED>
<ID>
ID:20236

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N01&aa=5</URL></REF>


Article

<CATEGORY>vin06</CATEGORY>

 <H2>32 ΣΕΛΙΔΕΣ </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16361N016</ED>
<ID>
ID:20245

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΜΙΑ ΕΠΙΣΚΕΨΗ στα ιατρεία του ΙΚΑ ή στις διοικητικές υπηρεσίες του
μεγαλύτερου ασφαλιστικού οργανισμού της χώρας θα έκανε πολλούς να πιστέψουν
ότι η ευθύνη για τη σημερινή κατάστασή του βαρύνει τους ασφαλισμένους. Ο Γ.Χ.
Παπαχρήστος στους «Προβολείς». Σελ. 6.

ΣΤΟ ΟΝΟΜΑ του εξευρωπαϊσμού στρογγυλεύεις την Ιστορία σου. Ο Νικηταράς
δεν θα αποκαλείται πλέον Τουρκοφάγος, αλλά Nick the Greek. Ο Ι. Μεταξάς δεν
ήταν δικτάτορας, αλλά εκπρόσωπος της γερμανικής σχολής του θετικισμού... Ο Ι.
Πανούσης, στην «Τρίτη Άποψη». Σελ. 6.

Π. ΤΕΡΖΗΣ: Κάθε καινούργιος δίσκος είναι για μένα μια διαφορετική
γνωριμία. Ένας καλός δίσκος δεν σημαίνει πάντα και μεγάλη κυκλοφορία. Πρώτα η
οικογένεια και μετά όλα τ' άλλα. Οι απαντήσεις στις «30 Ερωτήσεις» του Β.
Λουμπρίνη, στη σελ. 14.

ΕΑΝ ΕΙΜΑΣΤΕ ικανοποιημένοι από τη ζωή ­ ιδιαίτερα μάλιστα σε εποχές που
είμαστε κι ερωτευμένοι ­ τότε όλοι μάς βρίσκουν όμορφους ασχέτως τέλειων ή μη
χαρακτηριστικών. Η ομορφιά, λοιπόν, κάνει την ευτυχία ή η ευτυχία την ομορφιά;
Η Νατάσα Μπαστέα, «Σε πρώτο ενικό». Σελ. 15.

ΨΑΡΙΑ αντί αεροπλάνων! Όταν το αεροδρόμιο μεταφερθεί από το Ελληνικό
στα Σπάτα, τότε σε 40 στρέμματα του αεροδρομίου θα δημιουργηθεί το πρώτο στην
Ελλάδα υδροπάρκο με ψάρια της Μεσογείου, των ωκεανών και των τροπικών. Σελ. 18-19.

ΟΙ ΕΛΛΗΝΕΣ ανακάλυψαν τη γυμναστική (εξ ου και γυμνάσιο) και μετά την
έχασαν. Οι 8 στους 10 Έλληνες δεν γυμνάζονται ούτε σκοπεύουν να γυμναστούν.
Και γι' αυτό φταίει η έλλειψη χρόνου και ο... γάμος. Μάλιστα! Η Νανά
Νταουντάκη, στη σελ. 39.

Η ΕΠΑΝΕΞΕΤΑΣΗ της αμερικανικής πολιτικής πρέπει να περιλαμβάνει τις
συμφωνίες του Ντέιτον. Διαφορετικά τα στρατεύματα των ΗΠΑ θα πρέπει να
παραμείνουν στη Βοσνία και στο Κοσσυφοπέδιο εσαεί χωρίς να επιλύεται κανένα
από τα δύο προβλήματα. Ο Τ. Φρίντμαν, στους «New York Times». Σελ. 43.

ΟΙ ΕΛΒΕΤΟΙ, ύστερα από 500 χρόνια ανεξαρτησίας, βρίσκονται τώρα σε
δίλημμα: να ενταχθούν ή όχι στην Ευρωπαϊκή Ένωση. Πάντως, το 55% περίπου
βλέπουν ευνοϊκά την ένταξη στο ευρώ. Κι ας μην είναι ακόμη στον ΟΗΕ... Σελ. 50

Η ΕΥΡΩΠΗ είναι και ένωση λαών και ένωση κρατών. 
Και η Ευρωπαϊκή Ένωση παύει να είναι μόνο τάξη αγοράς 
και αποκτά τον χαρακτήρα και μιας έννομης τάξης αξιών. 
Η Ένωση έδειξε το κοινωνικό της πρόσωπο με 
την προσθήκη ενός τίτλου για την απασχόληση. 
Ο Δημήτρης Θ. Τσάτσος, στη σελ. 9.

ΒΡΙΣΚΟΜΑΣΤΕ μπροστά στην έκδηλη αντίφαση 
μιας κοινωνίας η οποία παρ' ότι συμβάλλει στα 
κοινά με τα λιγότερα μεταξύ των «15», απαιτεί 
να βρίσκεται στις πρώτες θέσεις από πλευράς 
δαπανών. Ο Τάσος Γιαννίτσης στις σελ. 10-11.

«Ο ΑΣΤΕΡΙΞ και ο Οβελίξ εναντίον του Καίσαρα», 
με τους Κρ. Κλαβιέ και Ζ. Ντεπαρντιέ, στοίχισαν 
14 δισ. δραχμές. Αναγορεύτηκε σε σύμβολο 
της γαλλικής αντίστασης απέναντι στο Χόλιγουντ. 
Η υπερπαραγωγή, όμως, δεν τα πάει και τόσο καλά. 
Από τη «Monde» στο «Πανόραμα», σελ. 1.

Η ΣΙΩΠΗ σ' αυτές τις περιστάσεις είναι προτιμότερη 
από τη βέβαιη αποτυχία, αποτυχία την οποία δεν 
χρεώνεσαι μόνο εσύ, ο αυθεντικός (και αυτόκλητος) 
θεματοφύλακας της παράδοσης μας, αλλά και η Ποίηση. 
Ο Χάρης Βλαβιανός στις «Επιφυλλίδες». 
Στο «Πανόραμα», σελ. 4.

Ο ΒΑΣΙΛΙΑΣ Χουσεΐν της Ιορδανίας ενταφιάστηκε στα ανάκτορα του Αμμάν, παρουσία
ηγετών από όλο τον κόσμο. Στους δρόμους της πόλης πλήθη υπηκόων του έκλαιγαν
και σπάραζαν. Και άρχισαν τα δύσκολα για τον νέο βασιλιά Αμπντάλα. Σελ. 42.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16361N021</ED>
<ID>
ID:20103

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ερωτήματα
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ακούω ότι φέτος οι κινητοποιηθέντες στη Θεσσαλία είναι κατά 70% λιγότεροι από
πέρυσι. Ας μας εξηγήσει λοιπόν ο κ. Πάγκαλος: Μειώθηκαν οι κομμουνιστές; Ή
απλώς βαρέθηκαν οι εκατομμυριούχοι;

Με τιμή
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16361N022</ED>
<ID>
ID:20181

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Νοτιάδες ισχυροί, έως πολύ ισχυροί (6-7 Μπωφόρ), το πρωί στο Αιγαίο θυελλώδεις
(8 Μπωφόρ). Βροχές σε Ιόνιο, ηπειρωτική Ελλάδα, Βόρειο και Ανατολικό Αιγαίο.
Καταιγίδες στη θάλασσα. Στην υπόλοιπη χώρα πιθανότητα πρόσκαιρων βροχών.


Κακοκαιρία. Βροχές, καταιγίδες χιόνια και στα πεδινά Κεντρικής και Βόρειας
Ελλάδας. Φαινόμενα έντονα στα δυτικά, κεντρικά, βόρεια. Στη δυτική και βόρεια
χώρα βοριάδες 6-7 Μπωφόρ, στην υπόλοιπη νοτιάδες ίδιας έντασης, πτώση θερμοκρασίας.

Article

<CATEGORY>vin01</CATEGORY>

 <H5>ΕΝ ΑΝΑΜΟΝΗ ΤΗΣ ΑΥΡΙΑΝΗΣ ΣΥΣΚΕΨΗΣ ΓΙΑ ΤΑ ΑΓΡΟΤΙΚΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Κλεφτοπόλεμος στον κάμπο...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Σε πόλεμο νεύρων φαίνεται πως θα εξελιχθεί η κινητοποίηση των αγροτών,
καθώς η μεν κυβέρνηση επιμένει ότι θα αντιμετωπίσει δυναμικά κάθε απόπειρα να
αποκλεισθεί η Εθνική Οδός, οι δε αγρότες αποφεύγουν να αποκαλύψουν τις
προθέσεις τους.

Καθοριστικό στοιχείο που ίσως κρίνει και την πορεία των κινητοποιήσεων θα
είναι το αποτέλεσμα της αυριανής σύσκεψης στο υπουργείο Εθνικής Οικονομίας,
όπου θα αποφασισθούν μέτρα για τους αγρότες. Πάντως, χθες, πρώτη μέρα του
πολέμου νεύρων, η κυβέρνηση φαίνεται ότι κέρδισε τις εντυπώσεις. Ίσως οι
αυστηρές προειδοποιήσεις ή και η καταρρακτώδης βροχή είχαν ως αποτέλεσμα να
συγκεντρωθεί ένας αριθμός τρακτέρ πολύ κατώτερος από την περυσινή πρώτη ημέρα
των κινητοποιήσεων και, ασφαλώς, υποδεέστερος των προσδοκιών των οργανωτών
τους. Ες αύριον τα σπουδαία, λοιπόν. (Σελ. 16-17).

* Επανήλθε ο Άκης Τσοχατζόπουλος στις απόψεις που εξέφρασε προχθές στη
Θεσσαλονίκη για την ανάγκη σύναψης ενός νέου συμβολαίου με το ΠΑΣΟΚ. Απόψεις
που βρήκαν ­ «σχεδόν απολύτως» ­ σύμφωνο και τον γραμματέα του ΠΑΣΟΚ Κώστα
Σκανδαλίδη. Νωρίτερα πάντως είχε συνεδριάσει η Κεντρική Επιτροπή Ευρωεκλογών
που έχει συστήσει το ΠΑΣΟΚ υπό την προεδρία του Κώστα Σημίτη. Εκεί αποφάσισαν
ότι το ΠΑΣΟΚ θα είναι πρώτο κόμμα στις ευρωεκλογές. Φυσικά. Άλλωστε ισχύει
πάντα το έτσι είναι, αν έτσι νομίζετε... (Σελ. 7).

* Στη Νέα Δημοκρατία όλα θυμίζουν μια σκληρή παρτίδα πόκερ για δύο. Στη μία
πλευρά του τραπεζιού κάθεται ο Κώστας Καραμανλής και στην ακριβώς απέναντι ο
Δημήτρης Αβραμόπουλος. Ο πρόεδρος της Ν.Δ. έκανε χθες τη μεγάλη μπλόφα:
ανέβαλε τη συνεδρίαση της Κοινοβουλευτικής Ομάδας, προκειμένου να μην ωθήσει
τον δήμαρχο να ανοίξει πρώτος την πόρτα τού (δεξιού) φρενοκομείου. Ο δήμαρχος
δεν απάντησε επί της ουσίας στην κίνηση αυτή, παρά μόνο με δηλώσεις του τύπου
«προχωράμε μπροστά στον δρόμο που έχουμε χαράξει. Πάμε καλά». Προχωράμε ναι,
αλλά για πού ακριβώς δήμαρχε (ρωτούν από τη Ρηγίλλης); (Σελ. 8).

* Υπάρχουν κατασκοπικές δραστηριότητες που έχουν εμπνεύσει συγγραφείς και
κινηματογραφικά έργα. Υπάρχει και η βιομηχανική κατασκοπεία που είναι πολύ της
μόδας και αναφέρεται σε πολύ λεπτά θέματα. Τον τελευταίο καιρό, όμως, στην
Ελλάδα, κάνει θραύση η πολιτική «κατασκοπεία», καθώς πολύ θα ήθελαν να
γνωρίζουν οι αντίπαλοι τις κινήσεις των αντιπάλων τους στο πολιτικό πεδίο. Τι
κόλπα χρησιμοποιούν; Και πώς τα καταφέρνουν; Οι απαντήσεις στη (Σελ. 8).

* Η κρίση στα νοσοκομεία συνεχίζεται και οι επιπτώσεις της είναι εμφανείς
πλέον. Η κυβέρνηση δεν δείχνει να ανησυχεί και καθησυχάζει ότι σε λίγο δεν θα
έχουν νόημα αυτές οι κινητοποιήσεις: πρόκειται να εγκριθούν οι πιστώσεις για
τις εφημερίες των γιατρών, στοιχείο που αποτελεί την κυριότερη πηγή της
αναταραχής. (Σελ. 16 -17).

* Αντίθετα, τα σχολεία λειτούργησαν χθες σχεδόν ομαλά και όλα δείχνουν πλέον
ότι η τρίμηνη αναταραχή σε λίγο θα αποτελεί μια γλυκιά ανάμνηση για τους
μαθητές και ένα κορυφαίο μάθημα-πάθημα για την κυβέρνηση. (Σελ. 20-21).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16361N032</ED>
<ID>
ID:20154

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Μέθοδοι
</H2>
ΓΙΑ τους ίδιους τους αγρότες τα χειρότερα τώρα ασφαλώς αρχίζουν...

ΜΕ περικοπές στις κοινοτικές αγροτικές επιδοτήσεις που συζητούντο μεν
από καιρό...

ΑΛΛΑ φαίνεται τώρα να δρομολογούνται με δραματική αλλαγή στην Κοινή
Αγροτική Πολιτική...

ΙΔΙΩΣ για τις χώρες με υψηλό ποσοστό αγροτικής παραγωγής, όπως η Ελλάδα.

ΚΑΙ τούτο, βεβαίως, δεν σημαίνει πως η κυβέρνηση απαλλάσσεται των
προσπαθειών να επιτύχει τον καλύτερο δυνατό διακανονισμό...

ΠΟΛΥ περισσότερο για καλλιέργειες και κατηγορίες αγροτών που
αντιμετωπίζουν σοβαρό πρόβλημα επιβίωσης...

ΑΠΟ την άλλη πλευρά, όμως, δύσκολα μπορεί και να υποστηριχθεί πως
προειδοποιήσεις δεν υπήρξαν.

ΚΑΙ ασφαλώς οι νέες κινητοποιήσεις των αγροτών στη Θεσσαλία στοχεύουν
στην άσκηση πίεσης προς την κυβέρνηση...

ΚΑΙ βέβαιο είναι πως υπάρχουν αγρότες με προφανή δυσχέρεια ανταπόκρισης
στις υποχρεώσεις τους.

ΑΣ μη λησμονείται, ωστόσο, ότι κάποιες μορφές αγώνα που επελέγησαν στο
πρόσφατο παρελθόν...

ΚΑΙ ιδιαιτέρως το κλείσιμο εθνικών αρτηριών με τρακτέρ...

ΕΙΧΑΝ δυσμενή αντίκτυπο στην πορεία...

ΚΑΘΩΣ έφεραν σε σύγκρουση τους αγρότες με άλλες κατηγορίες
επαγγελματιών που πλήττονταν από τον παρατεταμένο αποκλεισμό.

ΚΑΙ όσο θεμιτή είναι η αγωνιστική προβολή και διεκδίκηση που αποφασίζουν...

ΑΛΛΟ τόσο σκόπιμη ­ για τον ίδιο τον αγώνα τους ­ θα πρέπει ν'
αναγνωρίζουν πως είναι και η αποφυγή οξύνσεων...

ΠΟΥ ­ όπως και οι ίδιοι εκ πείρας πλέον γνωρίζουν ­ προκαλεί αρνητικές
αντιδράσεις στην κοινή γνώμη.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16361N033</ED>
<ID>
ID:20193

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Θεόδωρος Πάγκαλος:

(ο υπουργός Εξωτερικών ερωτάται σε συνέντευξη Τύπου, στην Κέρκυρα,
αν θα εντασσόταν στο κόμμα Αβραμόπουλου)

«Το ΠΑΣΟΚ είναι το πιο δεξιό κόμμα στο οποίο μπορώ να βρεθώ. Από κει και πέρα
είναι το χωράφι μου».

Γιώργος Δασκαλάκης:

(το μέλος της Κ.Ε. του ΠΑΣΟΚ και πρόεδρος της Γενικής Τράπεζας ερωτάται από
την ΕΡΑ αν η πορεία του κ. Τσοχατζόπουλου θα συνεχιστεί και μετά το Συνέδριο)

«Βεβαίως, οι εξελίξεις δεν σταματούν. Το Συνέδριο είναι σταθμός, δεν είναι τέρμα».

Δημήτρης Ρέππας:

(στον κυβερνητικό εκπρόσωπο τίθεται μετ' επιτάσεως το ερώτημα αν ο Α.
Οτζαλάν ήταν ή όχι στην Γλυφάδα, όπως έγραψε το «Βήμα»)

«Αν απαντήσω σε σας "δεν ήταν στη Γλυφάδα", μπορεί να με ρωτήσει κάποιος άλλος
αν ήταν στα Τουρκοβούνια! Θα πω "δεν ήταν στα Τουρκοβούνια" και θα με ρωτήσει
κάποιος αν ήταν στο Περισσό, στις Κουκουβάουνες ή αλλού! Μη μπούμε σ' αυτό το
παιχνίδι. Έχω δώσει απαντήσεις γι' αυτά τα θέματα και να μείνουμε σ' αυτές».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16361N034</ED>
<ID>
ID:20232

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Η καχυποψία
</H2>
Ο λόγος στους αναγνώστες. Ο Σάκης Μπονέλης, Ταρσού 11-13, Αθήνα, γράφει:

«Σας γράφω, για να καταθέσω τις ενστάσεις μου για τις "Ματιές" 18/11/98. Κατ'
αρχάς όλοι οι Έλληνες αγαπάμε και τιμάμε όλα αυτά τα παιδιά της άρσης βαρών,
ακόμη περισσότερο τον ηγέτη αυτής της ομάδας, τον μοναδικό Χρ. Ιακώβου. Η
ένστασή μου είναι στα παράπονα και τις πικρίες που είχαν αυτά τα παιδιά πριν
από την καταξίωσή τους.

Οι Έλληνες δεν γίναμε ξαφνικά καχύποπτοι με όλους τους ξένους. Αυτό το
φαινόμενο παρουσιάστηκε με την είσοδο και τα καθημερινά εγκλήματα κυρίως των
Αλβανών. Προς τιμήν του, έρχεται ένας νέος άνθρωπος, ο πρωθυπουργός της
Αλβανίας, ο κ. Μάικο, και ζητάει συγγνώμη για όλα (κλοπές, εγκλήματα,
καταστροφές) εκ μέρους των συμπατριωτών του από εμάς τους Έλληνες και
καταλήγει: "Άλλωστε, είναι και λίγο απολίτιστοι, μην τους παρεξηγείτε". (Η
συνέντευξή του εδόθη στα "ΝΕΑ"). Οπότε ήταν λογικό μέσα σε τέτοιο κλίμα φόβου
και ανασφάλειας κάποια απ' αυτά τα παιδιά στην αρχή ν' αντιμετωπίσουν καχυποψία.

Όμως, αυτή τη στιγμή η Πολιτεία τούς έχει εξασφαλίσει τα προς το ζην. Τα
εκατομμύρια που παίρνουν κάθε άλλο παρά ψίχουλα είναι. Και η τιμή να φοράς τη
στολή του Έλληνα αξιωματικού, μέγιστη.

Τώρα, όσον αφορά το ποδόσφαιρο, εκεί τα μεγέθη είναι άλλα. Μόνο από την
τηλεόραση παίρνουν 10 δισεκατομμύρια τον χρόνο.

Όμως, το παράδειγμά σας είναι ατυχές για έναν ποδοσφαιριστή με ήθος και
μακρόχρονη προσφορά στην ΑΕΚ. Πρόκειται για τον κ. Χάρη Κοπιτσή. Η σύγκριση με
παίκτες που στοίχισαν στην ΑΕΚ δισεκατομμύρια (Σέμπουε, Δώνης, Καλλιτζάκης,
Λάκης, Μαλαδένης) και δεν έχουν παίξει πάνω από 20 παιχνίδια τον αδικεί. Μην
ξεχνάτε ότι η ιστορία της ΑΕΚ θα κρατήσει λίγο χώρο στις σελίδες της για έναν
αμυντικό παίκτη που με δύο δικά του γκολ νίκησε ισάριθμες φορές τον
Παναθηναϊκό και έκανε περήφανο τον λαό της ΑΕΚ και μάγκα τον τότε προπονητή
(Ντ. Μπάγιεβιτς)».

Ο Φ. Μπρεντάνος, 2630 W. Summerdale, Σικάγο, γράφει: «Χρυσοπληρώσαμε εμείς οι
μετανάστες ένα ελληνικό κανάλι για να μας δείχνει ποδοσφαιρικές συναντήσεις
από την Ελλάδα, αλλά οι αρμόδιοι, παρά τις υποσχέσεις τους, μας δείχνουν
μπαγιάτικες ενημερωτικές εκπομπές και σίριαλ! Για μια ακόμη φορά, δούλεψε η
ελληνική πονηριά...».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16361N043</ED>
<ID>
ID:20211

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N04&aa=3</URL></REF>


Article

<CATEGORY>vin05</CATEGORY>

 <H2>Πάγκαλος και Αβραμόπουλος!
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΙΟΣ να το 'λεγε ότι Πάγκαλος και Αβραμόπουλος θα έφταναν έως το Σαράγεβο για
να τα πουν και να ανταλλάξουν δώρα ­ και όμως συνέβη. Που λέτε, ο υπουργός
Εξωτερικών επισκέφθηκε το στρατόπεδο της Ελληνικής Δύναμης της Βοσνίας, όπου
τον υποδέχθηκε ο διοικητής Χαρ. Αβραμόπουλος!

Ο κ. ΠΑΓΚΑΛΟΣ αστειεύτηκε ­ ότι οι δημοσιογράφοι θέλουν πάντοτε να τον δουν να
συναντιέται με τον κ. Αβραμόπουλο ­ και χάρισε έναν χαρτοκόπτη στον
αξιωματικό, ο οποίος του δώρισε ένα καλάμι του ψαρέματος, παρακαλώ, αλλά και
ένα... τεράστιο πούρο, αφού πρώτα διεκτραγώδησε τις μισθολογικές «αδυναμίες»
που υφίστανται οι στρατιωτικοί μας και στο εξωτερικό...
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16361N044</ED>
<ID>
ID:20219

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N04&aa=4</URL></REF>


Article

<CATEGORY>vin05</CATEGORY>

 <H2>Μια αξέχαστη πτήση... στον πάγο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΑΙ το άλλο από τη βαλκανική περιοδεία του κ. Θ. Πάγκαλου. Η ελληνική
αποστολή είχε χθες μία αξέχαστη εμπειρία, λόγω του «χοντρού» χειμώνα της
Βοσνίας. Που λέτε, το πρόγραμμα έλεγε αναχώρηση με ειδική πτήση της Ολυμπιακής
από Σαράγεβο για Ζάγκρεμπ.

ΩΣΤΟΣΟ, το χιόνι είχε καλύψει για τα καλά το αεροδρόμιο του Σαράγεβο ­ η
ελληνική αποστολή έφθασε στην ώρα της, αλλά οι πτήσεις ματαιώνονταν η μία μετά
την άλλη...

ΤΕΛΙΚΑ, χθες, από το αεροδρόμιο του Σαράγεβο πέταξε μόνον η ελληνική πτήση ­
ύστερα από 7 ώρες αναμονής και αφού χρειάστηκε να ψεκαστεί το αεροπλάνο με
ειδικό υγρό για να λιώσουν οι πάγοι που το βάραιναν!!!
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16361N045</ED>
<ID>
ID:20237

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N04&aa=5</URL></REF>


Article

<CATEGORY>vin05</CATEGORY>

 <H2>Μαζί και ευρωπαϊκά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΕΙΣΗΓΗΣΗ για το «πώς» θα κινηθεί το ΠΑΣΟΚ προς τις ευρωεκλογές ­ που
εγκρίθηκε χθες μετά πολλών επαίνων από την Επιτροπή Ευρωεκλογών του
κυβερνώντος κόμματος ­ διαμόρφωσαν τρεις άνθρωποι: ο κ. Θ. Τσουκάτος, ο κ. Μ.
Νεονάκης και ο κ. Π. Λάμπρου.

Κι αν η συμμετοχή των δύο πρώτων δεν συνιστά είδηση, η παρουσία του τρίτου,
του κ. Π. Λάμπρου, σίγουρα λέει πολλά, σε πολλούς.

Σε ποιους; Σε όσους γνωρίζουν τη συμβολή του επί Ανδρέα Παπανδρέου...
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16361N046</ED>
<ID>
ID:20246

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N04&aa=6</URL></REF>


Article

<CATEGORY>vin05</CATEGORY>

 <H2>Περισσότερες
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟ 30% και περισσότερο φθάνει πλέον η συμμετοχή των γυναικών στις μεγαλύτερες
Οργανώσεις του ΠΑΣΟΚ ­ και η επόμενη Κεντρική Επιτροπή θα περιλαμβάνει
υπερδιπλάσιο αριθμό γυναικών. Η κ. Άννα Καραμάνου δεν σταματά σ' αυτό όμως ­
διοργανώνει εκδήλωση στις 16 του μηνός ζητώντας «ενδυνάμωση της θέσης των
γυναικών». Κι άλλη;
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16361N047</ED>
<ID>
ID:20249

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N04&aa=7</URL></REF>


Article

<CATEGORY>vin05</CATEGORY>

 <H2>Τραγική σύμπτωση
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΓΑΠΗΜΕΝΑ πρόσωπα έχασαν τις ίδιες ημέρες, δύο βουλευτές του ΠΑΣΟΚ στα Χανιά ­
ο κ. Μαν. Σκουλάκης έχασε τον πατέρα του Γιώργο και ο κ. Σηφ. Βαλυράκης τον
αδελφό του, τον Γιώργο Βαλυράκη.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16361N048</ED>
<ID>
ID:20251

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
Ο ΟΛΥΜΠΙΑΚΟΣ τα βρίσκει σκούρα με τον Απόλλωνα, τα τρακτέρ τα βρίσκουν
σκούρα με την Εθνική Οδό...

Ε, ΕΤΣΙ ΓΙΝΕΤΑΙ ­ όταν ο αντίπαλος παίζει κατενάτσιο...

ΒΕΒΑΙΑ, ΕΤΣΙ καταστρέφεται το θέαμα ­ αλλά τι να το κάνεις το θέαμα
όταν δεν μπαίνει γκολ;

ΤΙ ΘΑ ΚΑΝΕΙ η Ρηγίλλης με τον δήμαρχο; Ε, περιμένουν να δουν κατ' αρχήν
τι θα κάνει ο δήμαρχος με τον δήμαρχο...

ΠΟΥ ΒΑΔΙΖΟΥΜΕ, κύριοι; Στο άγνωστο με βάρκα τον Γενικό Δείκτη της Σοφοκλέους...

ΤΟ ΚΟΜΜΑ ΤΩΝ μη προνομιούχων επενδυτών υπάρχει;

ΑΠΟ ΤΟΥΣ ΜΗ προνομιούχους, στους μη επενδυτές ­ ο σοσιαλισμός να είν'
καλά κι από ψηφοφόρους...

ΓΙΑ ΠΡΩΤΟ ΚΟΜΜΑ πάει το ΠΑΣΟΚ στις ευρωεκλογές ­ ή κάτι ξέρουν ή κάτι
δεν γνωρίζουν...

ΠΟΣΟΙ ΕΙΝΑΙ ΟΙ μνηστήρες της Ιονικής; Χμμ, το θέμα είναι πόσα προσφέρουν...

ΚΑΘΕ ΠΡΑΓΜΑ στον καιρό του κι ο εκσυγχρονισμός τον Αύγουστο, που έχει
και δυό φεγγάρια.

ΕΙΜΑΣΤΕ ΣΕ περίοδο Αποκριάς ­ και όπως είναι φυσικό, οι μάσκες θριαμβεύουν...
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16361N049</ED>
<ID>
ID:20252

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N04&aa=9</URL></REF>


Article

<CATEGORY>vin04</CATEGORY>

 <H5>ΣΤΗ ΒΟΣΝΙΑ Η ΑΝΕΡΓΙΑ ΞΕΠΕΡΝΑ ΤΟ 40% * ΕΜΑΣ ΔΕΝ ΜΑΣ ΠΑΝΕ ΚΑΙ ΠΟΛΥ ­ ΠΕΡΑΣΗ
ΕΧΟΥΝ ΟΙ ΓΕΡΜΑΝΟΙ
</H5><H2>Νάρκες, μάρκο και πορνό
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

«Περιοχή απενεργοποίησης ναρκών». Ταμπέλα μόλις πενήντα μέτρα από το
αεροδρόμιο του Σαράγεβο και δέκα μέτρα από τα σπίτια μού φαίνεται ότι διακρίνω
τα αστέρια της Ευρωπαϊκής Ένωσης. 
ΣΑΡΑΓΕΒΟ

Μάλλον λάθος κάνω, εδώ δεν υπάρχει η Ευρώπη, υπάρχει μόνο η πολυεθνική δύναμη,
δηλαδή, οι Γερμανοί, οι Γάλλοι, οι Ιταλοί. Και ακόμη οι Έλληνες, οι
Σκανδιναβοί ­ κι άλλοι κι άλλοι, όλοι μαζί και χωριστά, ο καθείς για
διαφορετικούς λόγους, ηθική και συμφέροντα, όλοι όμως ήρθαν μετά...

Μετά... τον πόλεμο. Τη σφαγή. Το παράλογο ­ των Βαλκανίων, λένε. Μετά τους
150.000 νεκρούς, άντρες, γυναίκες και παιδιά ­ μπορεί και να 'ναι 250.000 οι
νεκροί, κανείς δεν ξέρει ακόμη. Μετά τους 1.250.000 πρόσφυγες και
εκτοπισμένους από τις εστίες τους. Μετά τις τηλεοπτικές εικόνες ­ ήχος
πυροβολισμού, πτώμα με τα μάτια ανοικτά να κοιτούν το άπειρο, γυναίκα που
κλαίει, την άλλη μέρα επανάληψη, άλλο πτώμα ­ άλλη γυναίκα. Μετά... τη διάλυση
της χώρας που την έλεγαν Γιουγκοσλαβία. Στο μυαλό σου έχεις το Κόσοβο, έτσι
είναι, λες, η επικαιρότητα, ρωτάς «τι λένε εδώ για το Κόσοβο;», παύση, «δεν
τους απασχολεί ­ έχουν τα δικά τους», μπορεί και οι κάτοικοι του Σαράγεβο να
βλέπουν στις τηλεοράσεις τους εικόνες από την Πρίστινα και τα χωριά και τους
νεκρούς, όπως οι Ευρωπαίοι έβλεπαν από τους καναπέδες τους το σίριαλ του
Σαράγεβο. Οι διαφημίσεις, όμως, έχουν έρθει, χάρη των Βόσνιων «καταναλωτών»,
ενός πληθυσμού με ανεργία 40%-50%. Όσοι ζουν με την εργασία τους απευθύνονται
στην πολυεθνική δύναμη, δολάρια και μάρκα που συντηρούν κάτι το οποίο
ονομάζεται «οικονομία της Βοσνίας» ­ πάντως, τη δική της νομισματική ένωση την
έκανε, ένα βοσνιακό μάρκο ισούται με ένα γερμανικό μάρκο. Το Tide, η
Coca-Cola, ακόμη και ο Dior έχουν έρθει ­ και μια διαφήμιση με τον μυστηριώδη
τίτλο «Dayton imports - exports». Ναι, το Ντέιτον έφερε όλους αυτούς τους
στρατιώτες και σταμάτησε, λένε, τη σφαγή, το μεγάλο αφεντικό στη χώρα δεν
είναι ούτε μουσουλμάνος ούτε Κροάτης ούτε Σέρβος ­ είναι ο Καρλ Ουέστεντορπ, ο
υψηλός εκπρόσωπος της πολυεθνικής, μέχρι και νομοσχέδια φτιάχνει ο άνθρωπος.
Και οι «υπήκοοί» του βλέπουν τσόντα το βράδυ στις τηλεοράσεις, ένα γερμανικό
κανάλι ονόματι VOX επιμορφώνει τους Βαλκάνιους.

«Εμάς δεν μας πάνε και πολύ εδώ». Ο Έλληνας στρατιώτης ­ μόνιμος ή πενταετούς
θητείας ­ δεν εκφράζει ούτε οργή ούτε ενόχληση, τίποτα, είναι απλώς ένα
γεγονός, αυτός είναι ο τελευταίος που ευθύνεται για ένα «φιλοσερβικό παρελθόν»
που χρεώνουν κάποιοι στην Ελλάδα. Ποιους «πάνε»; Μα, τους Γερμανούς. Βέβαια...

Ο Θόδωρος Πάγκαλος, στο τραπέζι που του έκανε η ελληνική δύναμη της Βοσνίας ­
ρετσίνα και ντολμαδάκια και φέτα, Μικρούτσικος, Βίσση και Βανδή ­ είπε το
αυτονόητο ­ ότι ελπίζαμε η παρουσία μας σ' αυτή τη γωνιά των Βαλκανίων να ήταν
γι' άλλο λόγο, να μην είχαμε αυτόν τον ρόλο...

Δεν περιορίζεται στη συζήτηση με τους διοικητές, χαιρετά έναν έναν τους
φαντάρους, ίσως ξέρει πόσο χρειάζονται μια κουβέντα «από την πατρίδα», νέοι
που δεν βγαίνουν ποτέ από το στρατόπεδο να διασκεδάσουν, «μια φορά να συμβεί κάτι»...

Την άλλη μέρα ο υπουργός, ο πολιτικός, φεύγει ­ για να δει την ηγεσία της
Βσνίας, τους Βοσνιοκράτες. Να μιλήσει για τα Βαλκάνια και το Ντέιτον και την ειρήνη.

Ευτυχώς ­ το χιόνι είναι τόσο πυκνό που κρύβει την ημιτελή γέφυρα ­ και τις
πληγές του μετεμφυλιακού Σαράγεβο.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16361N051</ED>
<ID>
ID:20137

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N05&aa=1</URL></REF>


Article

<CATEGORY>vin04</CATEGORY>

 <H2>Η κακοκαιρία ματαίωσε την επίσκεψη
</H2>
Την... υπόδειξη της Μαντλίν Ολμπράιτ να μη συναντηθεί με τον πρόεδρο της
Σερβικής Δημοκρατίας Νίκολα Πόπλασεν ακολούθησε εκών άκων ο Θόδωρος Πάγκαλος:
η κακοκαιρία στο Σαράγεβο καθήλωσε το αεροσκάφος του στο αεροδρόμιο και τον
ανάγκασε να ματαιώσει την επίσκεψή του στην Μπάνια Λούκα.

Η κ. Ολμπράιτ, στο πλαίσιο της αλληλογραφίας της με τους Ευρωπαίους ομολόγους
της για το Κόσοβο και τα Βαλκάνια, εξέφρασε στον κ. Πάγκαλο την άποψη της
Ουάσιγκτον πως μια συνάντηση με τον Πόπλασεν (σ.σ.: θεωρείται από τους
σκληρούς Σερβοβόσνιους εθνικιστές) ίσως να μην ήταν σκόπιμη.

Από την πλευρά του, ο υπουργός Εξωτερικών απάντησε στην Αμερικανίδα ομόλογό
του πως η βαλκανική πολιτική της Αθήνας δεν είναι υπέρ των αποκλεισμών και του
διαχωρισμού ­ κι ότι ο ίδιος θεωρεί εξίσου χρήσιμη μια συνάντηση με την ηγεσία
των Βοσνιοκροατών, των Σερβοβοσνίων, όπως και με τους ηγέτες της Κροατίας και
της Γιουγκοσλαβίας.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16361N052</ED>
<ID>
ID:20176

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Σύνδρομο Cash-άνδρας;
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Τώρα που (νομίζουμε ότι) τελειώσαμε με τους «υποκινούμενους μαθητές», τους
«αργόσχολους φοιτητές», τους «αγράμματους εκπαιδευτικούς» μπορούμε πλέον
ανενόχλητοι να συνεχίσουμε τον ανασταλέντα επί ολίγον εκσυγχρονισμό της χώρας.
Όλα (μοιάζει να) πηγαίνουν κατ' ευχήν.

Είν'το σακάκι του περασμένης μόδας και συμφωνώ πως, διάβολε, οι αριστεροί θα
'πρεπε να συγχρονιστούνε. Μ' αν έτσι σφιχτά το 'χει κλεισμένο είναι για να μη
σ' ενοχλεί το τρύπιο του πλεμόνι Τίτου Πατρίκιου, Ώρα της πράξης

Η συνταγή θεωρείται αν όχι τέλεια τουλάχιστον η καλύτερη για την περίπτωση.
Πρώτα ξεκόβεις από το αμαρτωλό πολιτικοδιεθνές παρελθόν σου. Τέρμα Οτζαλάν,
Κάστρο, εξεγέρσεις και επαναστάσεις.

Ταυτόχρονα, στο όνομα του εξευρωπαϊσμού, στρογγυλεύεις την ιστορία σου. Ο
Νικηταράς δεν θα αποκαλείται πλέον Τουρκοφάγος αλλά Nick the greek. Ο Ιωάννης
Μεταξάς δεν ήταν δικτάτορας αλλά εκπρόσωπος της γερμανικής σχολής του
θετικισμού. Για τη διχασμένη Κύπρο δεν ευθύνονται οι ΗΠΑ αλλά ο «διεθνής
παράγοντας» (αγνώστων λοιπών στοιχείων). Κατά δεύτερον αλλάζεις ή αλλοιώνεις
τους όρους του εσωτερικού πολιτικού σκηνικού. Απο-ιδεολογικοποιώντας τη δράση
σου και συμμαχώντας με τους παραδοσιακούς ταξικούς σου εχθρούς δίνεις την
εντύπωση ότι το παν είναι η εξουσία και όχι οι αρχές και αξίες της ζωής.

Θολώνεις τα νερά πετώντας αριστερά - δεξιά κουβέντες και υπαινιγμούς για
«τρίτο δρόμο», για «ρεαλιστικές ουτοπίες», για «σοσιαλισμό των εργοδοτών».

Κατά τρίτον δημιουργείς ενοχές και συγκρούσεις μέσα στην κοινωνία. Οι γονείς
μαλώνουν με τους δασκάλους, οι γιατροί με τους εργαζόμενους στα νοσοκομεία, οι
τελωνειακοί με τους φορτηγατζήδες. Το «κράτος - στρατηγείο» έχει το χαρακτήρα
ουδέτερου (;) επιδιαιτητή (αν όχι προβοκάτορα).

Έχει κανείς την αίσθηση ότι γίνονται σχεδόν τα ίδια πράγματα αλλά τα έχουμε
βαφτίσει διαφορετικά. Το λάδωμα μετονομάστηκε σε «αντιγραφειοκρατική
διευκόλυνση απορρόφησης ευρωχρημάτων», το γλείψιμο σε «αναγνώριση της
ιστορικής αναγκαιότητας για στροφή στο δημόσιο βίο», η αρπαχτή σε «επενδυτική
ευφορία» κ.ο.κ.

Υπάρχουν, όμως, και διαφορές. Ο παλαιο-ΠΑΣΟΚΟΣ που «τα 'πιανε» φαινόταν
αμέσως, καθώς δεν είχε κοινωνική κάλυψη ούτε οικονομικούς διαύλους ξεπλύματος,
όπως αυτούς που διαθέτει ο σημερινός ­ χρηματιστηριακού τύπου ­
κεντροαριστερός. Ο παλαιο-συνδικαλιστής που απεργούσε ήταν συμβατός με το
σοσιαλιστικό μοντέλο ενώ ο σημερινός ­ υπουργοποιημένος ΓΣΕΕς ­ κόπτεται
κυρίως για το (εθνικό;) συμφέρον των επενδυτών.

Ο παλαιο-αριστερός κουβαλούσε μνήμες διωγμών, πολέμου, στρατοπέδων, θυσιών ενώ
ο σημερινός ­ άκαπνος γόνος δοσιλόγων ή ευρωπλιατσικολόγων ­ το μόνο στο οποίο
έχει μάθει να πιστεύει είναι οι smart business. Άνδρας, μάγκας, σύγχρονος και
τελικά «αριστερός» θεωρείται (και είναι;) ο διδάκτορας που δεν κοιτάζει ούτε
γύρω του ούτε μέσα του, αλλά που προχωρά πάντα μπροστά κρατώντας samsonite
τσάντα, μιλώντας αγγλικά και γνωρίζοντας προσωπικά τουλάχιστον δέκα (πρώην
απατεώνες ή χουντικούς και νυν) «αθάνατους», «εθνικούς ευεργέτες» ή διεθνούς
επιπέδου λομπίστες.

Μη βιαστούν να μας κατηγορήσουν για «Κασσάνδρες» που σπέρνουνε κατάρες, κακούς
χρησμούς και πανικό. Αυτή την πρακτική ακολουθούν οι ευρωμεσσίες. Εμείς
θέλουμε να σας πείσουμε ότι αυτός ο καινούργιος κόσμος τον οποίο σας
επαγγέλλονται οι «ηγέτες του ρευστού» είναι τόσο κυλιόμενος, τόσο ρηχός, τόσο
ευμετάβλητος, ώστε ακόμα κι αν τον ΟΝΕιρευτήκατε, γρήγορα θα τον απαρνηθείτε
απλά και μόνο γιατί δεν αφορά ανθρώπους αλλά κλώνους.

Από το cush στο crash η απόσταση είναι μικρή όταν όλοι «συγκεντρώνονται» σε
λίγους, όταν όλοι φοβούνται εαυτούς και αλλήλους, όταν οι πόλεις μας, τα
σπίτια μας, οι ψυχές μας γίνονται φρούρια (όπου οι εντός κρατούν όπλο και οι
εκτός δεν μπορούν να συγ-κρατήσουν την οργή τους).

Εσείς θα συνεχίσετε άραγε να κρατάτε ίσες αποστάσεις από αυτούς και από εκείνους;

ΥΓ: Ανάμεσα στον θερμό Γαβρίλο και στον παγερό κύριο με τον ημίψηλο πίλο,
ασφαλώς και επιλέγω τον πρώτο. Η ζωή θέλει πάθος και συλλογικό όραμα. Κάτι που
δεν «κεφαλοποιείται» γι' αυτό και το αγνοούν οι νεοάνδρες του c(r)ash system.

Ο Γιάννης Πανούσης είναι καθηγητής της Εγκληματολογίας στο Τμήμα Επικοινωνίας
και ΜΜΕ στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16361N062</ED>
<ID>
ID:20182

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>«Φταίνε», να πληρώσουν...
</H2>
<AUTHOR>ΓΙΩΡΓΟΣ ΧΡ.ΠΑΠΑΧΡΗΣΤΟΣ</AUTHOR>

Ακούμε συχνά, και είναι βέβαιο ότι από εδώ και πέρα θα ακούμε συχνότερα, ότι
το ασφαλιστικό σύστημα της χώρας νοσεί, ότι σε λίγα χρόνια δεν θα μπορούν να
πληρωθούν συντάξεις, και άλλα παρόμοια. Και είναι προφανές ότι αυτές οι
προβλέψεις δεν απέχουν πολύ από την πραγματικότητα. Μια απλή επίσκεψη στα
ιατρεία του ΙΚΑ ή στις διοικητικές υπηρεσίες του μεγαλύτερου ασφαλιστικού
οργανισμού της χώρας, θα έκανε πολλούς να πιστέψουν ότι η ευθύνη για την
σημερινή κατάσταση του Οργανισμού βαρύνει τους ασφαλισμένους.

Φταίνε, άρα πρέπει να τιμωρούνται καθημερινά για τις ευθύνες αυτές. Διότι τι
άλλο μπορεί να υποθέσει κανείς, όταν το ΙΚΑ «καταδικάζει» τους ασφαλισμένους
του, μετά 35 ή 40 χρόνια συνεχούς εργασίας, να νοσηλεύονται σε θαλάμους των
οκτώ κρεβατιών; Κι όταν, μη αντέχοντας, επιλέγουν θάλαμο με λιγότερα κρεβάτια,
διότι δεν μπορούν να νοσηλευθούν υπό στοιχειωδώς υποφερτές συνθήκες, το ΙΚΑ
όχι μόνο να μην αναγνωρίζει την επιπλέον δαπάνη, αλλά οι ασφαλισμένοι να
εξαναγκάζονται να την καταβάλλουν από το πενιχρό τους υστέρημα;

Εκείνο όμως που ισχυροποιεί την εκτίμηση ότι το ΙΚΑ εκδικείται τους
ασφαλισμένους του, είναι στις τιμές που εγκρίνει για τις παραϊατρικές δαπάνες.
Για παράδειγμα: όταν το ημερομίσθιο μιας αποκλειστικής νοσοκόμου είναι 17.000
δραχμές, το ΙΚΑ εγκρίνει μόνο 5.000. Έχει δικές του αποκλειστικές νοσοκόμους
που να αμείβονται με αυτό το ποσό; Όχι. Είναι σε τέτοιο επίπεδο η νοσοκομειακή
περίθαλψη ώστε να μην απαιτείται η συνδρομή μιας αποκλειστικής νοσοκόμου; Και
πάλι όχι. Άρα; Οι ασφαλισμένοι «φταίνε» για τα χάλια του ΙΚΑ και πρέπει να «πληρώσουν».

Γιατί λοιπόν όλα αυτά; Αν επρόκειτο για μια συγκεκριμένη πολιτική προκειμένου
να γίνουν περικοπές που θα βελτιώσουν τα οικονομικά του ιδρύματος, δεν θα είχε
κανείς αντίρρηση. Αλλά δεν πρόκειται. Γιατί καμιά πολιτική περικοπών δεν
μπορεί να είναι αξιόπιστη, αν προηγουμένως το ίδιο το κράτος δεν αναγνωρίσει
τις τεράστιες ευθύνες του για τη σημερινή κατάσταση του ΙΚΑ. Τις ευθύνες του,
τότε που χορηγούσε αφειδώς συντάξεις, για κομματικούς λόγους...
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16361N063</ED>
<ID>
ID:20213

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΑΣΟΚ: ΣΥΝΕΔΡΙΑΣΕ Η ΕΚΛΟΓΙΚΗ ΕΠΙΤΡΟΠΗ
</H5><H2>Ολομέτωπη για τις ευρωεκλογές
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Χαρακτήρα μετωπικής αναμέτρησης προσδίδει το ΠΑΣΟΚ στις ευρωεκλογές του
Ιουνίου, για τις οποίες θέτει και επισήμως στόχο την ανάδειξή του σε πρώτο κόμμα.

Χθες, υπό την προεδρία του Πρωθυπουργού Κ. Σημίτη συνεδρίασε η αρμόδια
Κεντρική Εκλογική Επιτροπή και σε ανακοίνωση που εκδόθηκε αναφέρεται
χαρακτηριστικά ότι «οι ευρωεκλογές είναι καθοριστικής σημασίας ευρωπαϊκό αλλά
και εθνικό πολιτικό γεγονός».

Κατά τη συζήτηση επισημάνθηκε από πολλές πλευρές ότι ο βασικός προσανατολισμός
του ΠΑΣΟΚ πρέπει να είναι από 'δώ και πέρα η νίκη στις ευρωεκλογές και
τονίστηκε ότι πρέπει να αποφευχθεί η δημιουργία άλλων μετώπων μέχρι τον
Ιούνιο. «Το μήνυμα είναι μήνυμα νίκης, συσπείρωσης, ευθύνης, προσδοκίας και
προοπτικής» υπογραμμίζεται, καθώς επιχειρείται η ενεργοποίηση της κομματικής
βάσης και ο απεγκλωβισμός της από τα προβλήματα του Συνεδρίου (εγγραφές νέων
μελών κ.λπ.).

Τα θέματα αυτά ωστόσο απασχολούν τόσο τα στελέχη όσο και τα όργανα του
κόμματος ­ η Επιτροπή Δεοντολογίας συνεδρίασε και χθες για τις ενστάσεις που
έχουν γίνει.

Στο θέμα των νέων μελών παρενέβη χθες και ο βουλευτής κ. Γ. Καψής με αφορμή
δημοσιεύματα που φέρουν τον υπεύθυνο Οργανωτικού κ. Μιχ. Νεονάκη να έχει
δηλώσει ότι στη Β' Πειραιά ελέγχθηκαν όλες οι νέες εγγραφές και δεν έγινε
καμία ένσταση. Ο κ. Καψής αναφέρει ότι και υπόμνημα προς τον Πρωθυπουργό έχει
υποβάλει και ένσταση στο Πειθαρχικό έχει καταθέσει. 
Σε αυτήν αναφέρει ότι αν επιβεβαιωθούν ορισμένες εγγραφές «από συγκεκριμένο
χώρο δουλειάς, τότε ενδεχομένως δημιουργούνται ­ όπως σημειώνει ­ και ποινικές
ευθύνες». 
Καταγγέλλει ακόμα ότι ο κ. Νεονάκης δεν του δίνει τον κατάλογο με τους
«νεοεγγραφέντες» και πως ούτε η Νομαρχιακή Επιτροπή έχει εγκρίνει τις εγγραφές αυτές.

Την ανάγκη για αλλαγές και βελτιώσεις στις ακολουθούμενες πολιτικές αλλά «με
ολόκληρο το ΠΑΟΣΚ, χωρίς αποκλεισμούς και διαχωρισμούς», επισήμανε μιλώντας
στον «9.84» ο βουλευτής του ΠΑΣΟΚ κ. Χ. Τσιόκας, ενώ το μέλος της Κ.Ε. κ. Γ.
Δασκαλάκης τόνισε (μιλώντας στην ΕΡΑ) ότι όσο υπάρχει καιρός, πρέπει να
μετατραπεί το Συνέδριο από εκλογικό σε πολιτικό και να υπάρξει διαφάνεια ώστε
«να είναι εγγυημένο από κοινού».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16361N071</ED>
<ID>
ID:20138

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N07&aa=1</URL></REF>


Article

<CATEGORY>vin04</CATEGORY>

 <H5></H5><H5>Αποζημίωση από εφημερίδα ζητεί εταιρεία δημοσκοπήσεων
</H5><H5>Στη Μόσχα </H5><H5>Το ΚΥΣΕΑ
</H5><H2>ΚΑΙ ΤΑ ΛΟΙΠΑ...
</H2>
Αποζημίωση θα ζητήσει από τον «Ελεύθερο Τύπο» η εταιρεία δημοσκοπήσεων V-PRC,
επικαλούμενη «οικονομική αλλά και ηθική βλάβη» από τη δημοσίευση ενός
εμπιστευτικού γκάλοπ της εταιρείας που απευθυνόταν μόνον σε συνδρομητές.

Η V-PRC αναφέρει σε γραπτή ανακοίνωσή της ότι η πρακτική των «διαρροών»
εμπιστευτικών δημοσκοπήσεων εξυπηρετεί την χειραγώγηση χρήσης των γκάλοπ και
δημιουργεί αθέμιτο ανταγωνισμό, ανάμεσα σε Μέσα που αγοράζουν δημοσκοπήσεις
και εκείνα τα οποία τις «εξασφαλίζουν δωρεάν» ­ όπως υπογραμμίζεται χαρακτηριστικά.

Παράλληλα, η εταιρεία απέστειλε επιστολή στο Σύλλογο Εταιρειών Δημοσκοπήσεων
και Ερευνών Αγοράς (ΣΕΔΕΑ) ζητώντας την ανάληψη πρωτοβουλιών που θα αποσκοπούν
στη διαφύλαξη του εμπιστευτικού χαρακτήρα των συνδρομητικών δημοσκοπήσεων,
καθώς και τη ρύθμιση των σχέσεων των εταιρειών δημοσκοπήσεων και των μέσων ενημέρωσης.

Τη Δευτέρα μεταβαίνει στη Μόσχα ελληνοκυπριακή αντιπροσωπεία για να υπογράψει
με τη ρωσική εταιρεία τη μεταφορά και εγκατάσταση στην Κρήτη των
αντιαεροπορικών πυραύλων S-300 που είχε παραγγείλει αρχικά η Κύπρος.

Ανοιχτό άφησε ο κυβερνητικός εκπρόσωπος το κατά πόσο στη συνεδρίαση του ΚΥΣΕΑ,
που ορίστηκε για την Παρασκευή, θα υπάρξουν τελικές αποφάσεις για τον τύπο του
νέου μαχητικού αεροσκάφους που θα προμηθευτεί η Ελλάδα.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16361N072</ED>
<ID>
ID:20177

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N07&aa=2</URL></REF>


Article

<CATEGORY>vin02</CATEGORY>

 <H2>ΠΡΟΕΚΤΑΣΕΙΣ
</H2><H2>ΚΚΕ: Ο λαός αμφισβητεί τη «νομιμότητα» των λίγων
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Παγιώνει, πλέον, το ΚΚΕ μία δυναμική - αντιπολιτευτική τακτική και
αντιπαράθεση απέναντι στην κυβέρνηση. Και, σ' αυτή την «κόντρα», θα έχει να
αντιπαραθέσει στο ΠΑΣΟΚ, για πρώτη φορά, μετά τη διάσπαση του '91, σημαντικές
νεολαιίστικες δυνάμεις.

Οι δυνάμεις αυτές «αυγάτεψαν» μέσα από τη μαζικοποίηση της οργάνωσης νεολαίας
του ΚΚΕ, την ΚΝΕ, κυρίως μετά τις τελευταίες μαθητικές και εκπαιδευτικές κινητοποιήσεις.

Μία φράση του Δημήτρη Γόντικα, μέλους του Π.Γ. του ΚΚΕ, στη χθεσινή ημερίδα
που οργάνωσε το κόμμα του, με θέμα «Η κατάσταση που επικρατεί στα Σώματα
Ασφαλείας και οι διεκδικήσεις του συνδικαλιστικού κινήματος», δίνει το κλίμα
αυτής της τακτικής «δυναμικής αντιπαράθεσης».

«Να αμφισβητεί»

Αφού εξηγεί γιατί κατά τη γνώμη του υπάρχει πρόβλημα δημοκρατίας στην Ελλάδα,
και υποστηρίζει ότι «η ελληνική δημοκρατία είναι μόνον για λίγους», τονίζει:
«Έχει, επομένως, νόμιμο δικαίωμα ο λαός όχι μόνο να αμύνεται, αλλά και να
αμφισβητεί αυτή τη "νομιμότητα", αυτή τη "δημοκρατία"».

Μετά τη δυναμική που ανέδειξαν οι μαθητικές κινητοποιήσεις, και με επικείμενες
τις αγροτικές και νοσοκομειακές κινητοποιήσεις, είναι πλέον φανερό ότι «το ΚΚΕ
δεν θα χαριστεί σε κανέναν», όπως σημειώνει στέλεχός του.

Και, βεβαίως, δεν είναι τυχαίο που την ώρα κατά την οποία γενικεύει αυτή του
την «αντιπαράθεση - σύγκρουση» στρέφει τα «πυρά» του και κατά ορισμένων
διανοουμένων, αλλά και εμμέσως κατά του ΣΥΝ και του ΔΗΚΚΙ.

Για τα δύο μάλιστα αυτά τα κόμματα, όπως σημείωσε ο κ. Γόντικας στην ομιλία
του, ασκείται κριτική. «Δεν λύνεται με ευχές το πρόβλημα δημοκρατίας που
υπάρχει στον τόπο», αλλά με «αγώνες και αντίσταση απέναντι στον αυταρχισμό της
κεντρικής εξουσίας».

Όσο για τους διανοουμένους, είναι η πρώτη φορά που ακούγεται μία τέτοιας
έκτασης κριτική. «Δεν τιμά τους διανοουμένους», είπε ο κ. Γόντικας, «όσους και
όσο καλύπτουν αυτόν τον αυταρχικό κατήφορο. Το να κλείνει κανείς τα μάτια
μπροστά σ' αυτή την πραγματικότητα και πολύ περισσότερο να ακολουθεί τον δρόμο
του προσωπικού βολέματος αποτελεί στάση συνενοχής στον αυταρχικό κατήφορο».

Οι διώξεις

Στα επιχειρήματα του ΚΚΕ για «το έλλειμμα δημοκρατίας στην Ελλάδα»,
περιλαμβάνονται, όπως σημειώνουν στελέχη του, «οι αντικομμουνιστικές κορόνες
και δικαστικές διώξεις ή μηνύσεις από την πλευρά των υπουργών κ.κ.
Γιαννόπουλου και Πάγκαλου».

Ούτως ή άλλως το ΚΚΕ δείχνει αποφασισμένο να προχωρήσει. Δυναμικές
συγκεντρώσεις, διαδηλώσεις, πορείες, ακόμη και καταλήψεις, «αν αποφασίζεται
κάτι τέτοιο από τους μαζικούς φορείς», αλλά και «συμμαχίες στην κοινωνία»
είναι ορισμένα από τα «όπλα» του.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16361N073</ED>
<ID>
ID:20214

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N07&aa=3</URL></REF>


Article

<CATEGORY>vin02</CATEGORY>

 <H5>ΣΤΕΛΕΧΗ ΤΩΝ ΚΟΜΜΑΤΩΝ ΠΡΟΣΠΑΘΟΥΝ ΝΑ ΔΙΑΒΛΕΨΟΥΝ ΤΙΣ ΠΡΟΘΕΣΕΙΣ ΤΩΝ ΑΛΛΩΝ ΓΙΑ ΤΙΣ ΕΚΛΟΓΕΣ
</H5><H2>ΠΡΟΕΚΤΑΣΕΙΣ
</H2><H2>Η ώρα των κατασκόπων...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Το πιο μεγάλο πρόβλημα που αντιμετωπίζει αυτό το διάστημα ο Δημήτρης
Αβραμόπουλος είναι τα τηλεφωνήματα που δέχεται από βουλευτές και παράγοντες
της Νέας Δημοκρατίας. 
Και αυτό γιατί πρέπει κάθε φορά να επαναλαμβάνει ακριβώς ό,τι έχει πει και
στον προηγούμενο συνομιλητή του, έτσι ώστε ούτε από τα συμφραζόμενα να
προκύπτει τι ακριβώς προτίθεται να πράξει. Όπως εξομολογείται ο δήμαρχος σε
ιδιωτικές του συνομιλίες, έχει ένα πολύ συγκεκριμένο λόγο που συμπεριφέρεται
κατ΄ αυτόν τον τρόπο:

«Είναι δύσκολο, πολύ δύσκολο, να καταλάβει κανείς πόσοι από αυτούς που μου
τηλεφωνούν είναι ειλικρινείς μαζί μου και πόσοι τηλεφωνούν για να με "ψαρέψουν"».

Αμύνεται

Οι συνεργάτες του κ. Αβραμόπουλου εξηγούν ότι ο δήμαρχος «χρησιμοποιεί όλες
τις τακτικές που έχει αποκομίσει από τη θητεία του στο διπλωματικό σώμα για να
ξεφεύγει από τις κακοτοπιές», αλλά στην ουσία υπονοούν ότι ο δήμαρχος αυτό που
κάνει είναι να αμύνεται έναντι της πολιτικής... κατασκοπείας που έχει απλώσει
τα δίχτυα της γύρω του, προκειμένου να ανιχνευθεί, μια ώρα νωρίτερα, το μεγάλο
μυστικό: θα κάνει κόμμα, και πότε;

Το «μυστικό» δεν ενδιαφέρει βεβαίως μόνο τη Νέα Δημοκρατία. Ενδιαφέρει εξίσου
και το ΠΑΣΟΚ. Πολλοί υποστηρίζουν ότι από τις κινήσεις Αβραμόπουλου θα
εξαρτηθεί σε μεγάλο βαθμό και το αν η χώρα προσφύγει σε πρόωρες ­ διπλές ­
εκλογές τον ερχόμενο Ιούνιο. Γιατί οι συγκυρίες θα είναι ­ έτσι τουλάχιστον
πιστεύουν στην κυβέρνηση ­ ευνοϊκές για το ΠΑΣΟΚ.

Το αν και πότε θα γίνουν οι εθνικές εκλογές, και αν τον Ιούνιο θα έχουμε
διπλές εκλογές, είναι ένα άλλο μεγάλο μυστικό που ανήκει στη σφαίρα των
ενδιαφερόντων της πολιτικής «κατασκοπείας». Ένα μυστικό που δεν αφορά βεβαίως
τα δύο μεγάλα κόμματα, αλλά ολόκληρο το πολιτικό σύστημα, και βεβαίως και τους
οικονομικούς παράγοντες του τόπου.

Διπλός!

Αρχηγός κόμματος της Βουλής βεβαίωνε πριν από ένα μήνα ότι «μπορεί άμεσα,
μέχρι το τέλος Φεβρουαρίου, και πάντως πριν από το Συνέδριο του ΠΑΣΟΚ, να πάμε
σε πρόωρες εκλογές». Ήταν αρχές Ιανουαρίου και οι κινητοποιήσεις των μαθητών
ήταν στο αποκορύφωμά τους. Στο κρίσιμο ερώτημα «πού το ξέρετε;», ο κύριος
πρόεδρος απαντούσε σιβυλλικά: «έχω τις πηγές μου». «Συνομιλείτε με τον κ.
Σημίτη;». «Δεν είναι απαραίτητο, συνομιλούν άλλοι», ήταν η απάντηση. Πρόωρες
εκλογές βεβαίως δεν φαίνονται στον ορίζοντα, αλλά από το προαναφερόμενο
περιστατικό είναι προφανές ότι ο «κατάσκοπος» που έφερε την πληροφορία στον
αρχηγό ήταν... διπλός: δούλευε εκουσίως ή εν αγνοία του για τον Πρωθυπουργό.

Δεν είναι η πρώτη φορά άλλωστε που στην πολιτική ζωή κάνουν το γύρο παρόμοιες
πληροφορίες, αποτέλεσμα «έγκυρης» ενημέρωσης αυτών που τις διακινούν. Όπως δεν
είναι και άγνωστη στους πολιτικούς κύκλους μια άλλη δραστηριότητα των
«κατασκόπων»: με την ίδια ευκολία που συλλέγουν πληροφορίες διασπείρουν και
ειδήσεις, που στόχο έχουν να αποπροσανατολίσουν τους αντιπάλους, να στρέψουν
αλλού το ενδιαφέρον τους ή ακόμη και να δημιουργήσουν προβλήματα εκείνη την
στιγμή που ο αντίπαλος προσπαθεί να τα «μαζέψει». Είναι γνωστό ότι τον
προηγούμενο μήνα, και με αφορμή την αναταραχή στο χώρο της Παιδείας, οι
«κατάσκοποι» έδρασαν αρκετά αποτελεσματικά σ΄ αυτό το πεδίο. Κυρίως, όταν
διέσπειραν συνεχώς δήθεν έγκυρες πληροφορίες ότι «παραιτείται ο Γερ. Αρσένης»
ή ότι «επίκειται αναστολή της εκπαιδευτικής μεταρρύθμισης». Ορισμένοι μάλιστα
προέρχονταν και από το χώρο του ΠΑΣΟΚ ­ αλλά για δικούς τους λόγους αυτοί:
προκειμένου να εκβιάσουν τις εξελίξεις. Έναν ανασχηματισμό ενδεχομένως...

Στη Βουλή

Συνήθης χώρος δράσης εκείνων που «συλλέγουν» πληροφορίες αυτού του είδους, που
δεν είναι πάντοτε «αθώες» ­ καθώς έχουν προβολή και σε μείζονα οικονομικά
θέματα ­ είναι η Βουλή, αλλά και τα διάφορα πολιτικοδημοσιογραφικά στέκια στο
τρίγωνο Σύνταγμα, Κολωνάκι, Χίλτον.

Μία πληροφορία που μπορεί να φαίνεται άχρηστη για κάποιον, για τα κομματικά
επιτελεία μπορεί να αποδειχθεί υπερπολύτιμη. Όπως αποδείχθηκε πριν από ένα
τρίμηνο, τον Νοέμβριο, όταν στη Βουλή, ένα μεσαίο στέλεχος του πρωθυπουργικού
γραφείου πληροφορήθηκε στη διάρκεια μιας συζήτησης στο καφενείο της Βουλής,
από στέλεχος της εσωκομματικής αντιπολίτευσης του ΠΑΣΟΚ, πως «ετοιμάζεται
κίνηση» στην ψηφοφορία για την παροχή ψήφου εμπιστοσύνης στην κυβέρνηση. Η
πληροφορία αποδείχθηκε ακριβής, λίγες ώρες αργότερα, και οι συνεργάτες του
Πρωθυπουργού είχαν να λένε ότι «η κίνηση των 11 δεν μας βρήκε απροετοίμαστους».

«Ραντάρ»

Αν και έγινε προσπάθεια να διαπιστωθεί μήπως λειτουργούν οργανωμένα δίκτυα
συλλογής πληροφοριών από τα κόμματα, η αλήθεια είναι ότι από πουθενά δεν
διαπιστώθηκε κάτι ανάλογο. 
Εκείνο που προέκυψε είναι ότι σε περιόδους όπου ανακύπτουν θέματα μείζονος
πολιτικής σημασίας, τα κομματικά στελέχη σηκώνουν τα «ραντάρ» και προσπαθούν
να μάθουν τις κινήσεις των αντιπάλων τους, όσο γίνεται πιο γρήγορα και πιο
έγκυρα. 
Συνήθως, λέγεται, από βουλευτές ή στελέχη που δεν πρόσκεινται ή δεν συμπαθούν
την ηγεσία του κόμματος στο οποίο ανήκουν. Πολλές φορές και από τους
δημοσιογράφους, που είναι συνομιλητές των κομματικών επιτελείων.

Όμως αυτά τα πράγματα έχουν πάντοτε το ρίσκο της αποτυχίας. Γιατί πάντα
ελλοχεύει ο κίνδυνος είτε της διπλής ιδιότητας του «κατασκόπου» είτε της
πληροφορίας - παγίδας. Γιατί τι είναι η πολιτική; Ένα παιχνίδι πόκερ, όπου
κερδίζει αυτός που αν δεν έχει το πιο δυνατό «χαρτί» θα κάνει την πιο
καλοστημένη μπλόφα...
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16361N082</ED>
<ID>
ID:20183

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N08&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Δύο θύματα
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Η πόκα με τις συνεχείς μπλόφες που παίζεται μεταξύ Ρηγίλλης και πλατείας
Κοτζιά, στο τέλος μπορεί να μην αναδείξει νικητή, αλλά δύο θύματα:

* Τον Δημήτρη Αβραμόπουλο να έχει υποστεί σημαντικό πλήγμα στη δημόσια εικόνα
του από την τακτική της μισής αλήθειας, των διφορούμενων τοποθετήσεων που
συνοδεύονται όμως με συνεχείς ηγετικές εμφανίσεις. Ο δήμαρχος παίζει με τη
φωτιά, η οποία στην περίπτωσή του είναι η δημοσιότητα. Και δείχνει να μην το
αντιλαμβάνεται. Εάν συνεχίσει το ίδιο τροπάρι της δήθεν κλειστής τράπουλας,
όταν έρθει η ώρα να την ανοίξει, ίσως λίγοι θα θέλουν να δουν τα χαρτιά.

* Τον Κώστα Καραμανλή που κάθε ημέρα που περνά φθείρει την ηγετική παρουσία
του στο κόμμα, αναζητώντας στρατηγική για την αντιμετώπιση του δημάρχου. Η
Ν.Δ. εδώ και 5 εβδομάδες βρίσκεται σε ομηρεία, με την προσοχή στραμμένη στους
«προξενητάδες» που θα φέρουν νέα από την πλατεία Κοτζιά για να μάθουν ο
πρόεδρος και τα στελέχη του πώς θα πορευθούν μέχρι την εκλογές. Ψυχραιμία
μηδέν, από ένα κόμμα που θέλει να πιστεύει ότι είναι έτοιμο να αναλάβει την εξουσία.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16361N083</ED>
<ID>
ID:20215

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N08&aa=3</URL></REF>


Article

<CATEGORY>vin04</CATEGORY>

 <H2>Σε δύο ομάδες βουλευτές και στελέχη της Ν.Δ.
</H2>
Σε δύο ομάδες έχουν χωριστεί βουλευτές και στελέχη της Ν.Δ. με την εμμονή του
δημάρχου να μην αποκαλύπτει τις προθέσεις του και παράλληλα να συντηρεί το
ενδεχόμενο δημιουργίας νέου κόμματος με μισόλογα, ηγετικές εμφανίσεις και
σιβυλλικές δηλώσεις.

Στη μία ομάδα είναι εκείνοι που πιστεύουν ότι ο δήμαρχος θα κάνει το μεγάλο
βήμα και μάλιστα πριν από τις ευρωεκλογές. Άρα πρέπει να χτυπηθεί ανελέητα και
μάλιστα προκαταβολικά. Στην άλλη ομάδα είναι εκείνοι που εκτιμούν ότι ο
δήμαρχος θα κάνει πίσω. Και όταν τους ρωτάς γιατί τότε δεν διαψεύδει τα
σενάρια περί κόμματος, σου απαντούν: «Δημιουργεί μέσα από αυτό τον θόρυβο το
ηγετικό του προφίλ, επενδύοντας για το μέλλον. Στο τέλος θα υποχωρήσει και θα
εμφανισθεί ως ήρωας που, ενώ είχε ρεύμα και μπορούσε να ιδρύσει κόμμα, έκανε
πίσω χάριν της ενότητος της παράταξης». Όσοι έχουν αυτή τη γνώμη εισηγούνται
στον κ. Κ. Καραμανλή να μην ανεβάσει ακόμη τους τόνους όπως έχει σχεδιάσει και
να δώσει στον κ. Δ. Αβραμόπουλο χρόνο ώστε να μεθοδεύσει την οπισθοχώρησή του
χωρίς να εκτεθεί. Πάντως, ο πρόεδρος του κόμματος δεν έκανε δεκτή την εισήγηση
του Πολιτικού Σχεδιασμού να συγκαλέσει την Πέμπτη την Κοινοβουλευτική Ομάδα.
Ίσως το Όργανο συγκληθεί την ερχόμενη εβδομάδα, αλλά και τότε ο κ. Κ.
Καραμανλής δεν θα προκαλέσει ανοιχτά τον δήμαρχο Αθηναίων να πάρει θέση όπως
αρκετοί ανέμεναν. Ενδεικτικό αυτού του κλίματος είναι ότι ο κ. Κ. Καραμανλής
πήγε χθες στο Αιγάλεω, όπου τον υποδέχθηκαν θερμά οι οπαδοί του, αλλά δεν
απηύθυνε καμία έμμεση προειδοποίηση στον κ. Δ. Αβραμόπουλο όπως έκανε στις
τελευταίες του εμφανίσεις. <REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16361N084</ED>
<ID>
ID:20233

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N08&aa=4</URL></REF>


Article

<CATEGORY>vin04</CATEGORY>

 <H5>ΤΟ ΑΜΣΤΕΡΝΤΑΜ ΣΤΗΝ ΚΡΙΣΗ ΤΗΣ ΒΟΥΛΗΣ
</H5><H2>Ένας 3ος δρόμος για την Ευρώπη
</H2>
<AUTHOR>ΔΗΜΗΤΡΗΣ ΤΣΑΤΣΟΣ</AUTHOR>

Η συζήτηση στη Βουλή των Ελλήνων για την κύρωση της Συνθήκης του Άμστερνταμ
είναι συζήτηση για τον νέο καταστατικό χάρτη της Ευρωπαϊκής Ένωσης. Όσο και αν
αδιαφορούν πολλοί γι' αυτόν, όσο και αν η άγνοια για το θέμα είναι δυσανάλογη
προς τη σημασία του και πάντως επικίνδυνη, ένα είναι βέβαιο: η Συνθήκη του
Άμστερνταμ, αν κυρωθεί από όλα τα κράτη, θα είναι τμήμα του δημόσιου βίου μας
και θα αγγίξει σε πολλά θέματα ακόμα και την ιδιωτική μας σφαίρα ­ και ­ ως
Ευρωπαίων πολιτών.

Ένας καταστατικός χάρτης που καθορίζει το πλαίσιο της λειτουργίας μιας έννομης
τάξης, όπως είναι η Ευρωπαϊκή Ένωση, δεν είναι αυτός καθεαυτός «καλός» ή αυτός
καθεαυτός «κακός». Η κρίση μας για τον χάρτη αυτό εξαρτάται από το ποια
κριτήρια αξιολόγησης επιλέγουμε. Γι' αυτό και οι σκέψεις που ακολουθούν
συστηματοποιούνται στη βάση ορισμένων τέτοιων κριτηρίων.

1Πού πηγαίνει η Ευρωπαϊκή Ένωση;

Ένα πρώτο κριτήριο είναι αν η Συνθήκη του Άμστερνταμ υπηρετεί εκείνη την άποψη
περί Ευρώπης που εμείς αποδεχόμαστε. Συνήθως το θέμα αυτό, ίσως επειδή είναι
το μέγιστο, δεν αγγίζεται, λες και δεν υπάρχει. Έτσι, διαφωνούμε σε
δευτερογενή ζητήματα (π.χ. το θέμα του veto) χωρίς να ομολογούμε τη διαφωνία
μας για την ουσία της Ευρωπαϊκής Ένωσης από την οποία πηγάζουν και οι
ειδικότερες διαφωνίες. Η ενοποιητική διαδικασία δηλαδή διχάζεται ανάμεσα σ'
αυτούς που αποβλέπουν ως τελικό στόχο προς το ομοσπονδιακό κράτος και σ'
εκείνους που θέλουν την Ένωση ως μια απλή συνεργασία κρατών με αρχέγονη
αντίληψη κυριαρχίας. Για τους πρώτους η νέα Συνθήκη είναι ανεπαρκής, ενώ για
τους δεύτερους υπερβολική.

Ανάμεσα, λοιπόν, στις δύο αυτές ακραίες και κατά τούτο ανιστόρητες θέσεις,
υπάρχει και μια τρίτη: η Ευρώπη δεν είναι, ούτε έχει τελικό στόχο, μια απλή
και χαλαρή συνομοσπονδία κρατών με αρχέγονη περί κυριαρχίας αντίληψη ούτε όμως
κάτι που μοιάζει με ομοσπονδιακό κράτος στη λογική του οποίου τα κράτη-μέλη
χάνουν ουσιαστικά την κυριαρχία τους και συνακόλουθα την κρατική τους
υπόσταση. Η Ευρώπη είναι, για να χρησιμοποιήσω τη διατύπωση που προτείναμε στο
Ευρωπαϊκό Κοινοβούλιο και που εκείνο δέχτηκε με το 72% των ψήφων του, και
ένωση λαών και ένωση κρατών (Έκθεση Mendez de Vigo - Δ. Τσάτσου σχετικά με τη
Συνθήκη του Άμστερνταμ, 19.11.1997). Η υιοθέτηση αυτής της άποψης δεν είναι
λεκτική ή θεωρητική επιτυχία. Έχει ουσιαστικά πολιτικά αποτελέσματα με κύριο
την αποδοχή της αρχής της ισοτιμίας των κρατών. Λέγοντας όμως ισοτιμία, δεν
λέμε και δεν μπορεί να εννοούμε ισότητα. Π.χ. αν και η Γερμανία είναι
μεγαλύτερο πληθυσμικά κράτος από την Ελλάδα, ωστόσο τα δύο αυτά κράτη δεν
είναι ίσα (γι' αυτό έχουν και διαφορετικό αριθμό εδρών στο Ευρωπαϊκό
Κοινοβούλιο), είναι όμως θεσμικά και πολιτισμικά ισότιμα (π.χ. η αρχή της
ομοφωνίας στον τρόπο λήψης αποφάσεων στο Συμβούλιο).

Θεωρώ πως η Συνθήκη του Άμστερνταμ κινήθηκε σ' αυτήν τη λογική. Η πορεία προς
την ευρωπαϊκή ολοκλήρωση λαμβάνει υπόψη τόσο την Ευρώπη ως χώρο των Ευρωπαίων
πολιτών στην ιστορική και πολιτισμική τους ομοιογένεια όσο και τις ανησυχίες
και τα εθνικά συμφέροντα των κρατών-μελών, διασφαλίζοντας τη θεσμική και
πολιτισμική τους ισοτιμία. Το χαρακτηριστικότερο παράδειγμα θα μπορούσε ίσως
να είναι η αναβάθμιση της διαδικασίας της συναπόφασης (Ευρωπαϊκού Συμβουλίου
και Ευρωπαϊκού Κοινοβουλίου) για μια σειρά αποφάσεων. Ο πολίτης έτσι, μέσω των
εκλεγμένων αντιπροσώπων του (Ευρωπαϊκό Κοινοβούλιο), αποκτά ίδια βαρύτητα με
τις εθνικές κυβερνήσεις (Ευρωπαϊκό Συμβούλιο) σε μια σειρά νομοθετικών
διαδικασιών, αναδεικνύοντας αυτό που μόλις σημειώσαμε, δηλαδή ότι η Ευρώπη
είναι και ένωση λαών και ένωση κρατών.

Υπήρξε η προσπάθεια να εισαχθεί μέσω της Συνθήκης η «Ευρώπη των πολλών
ταχυτήτων». Πρόκειται για την επιδίωξη της θεσμοποιημένης δυνατότητας η Ένωση
να προχωρεί σε νέες πολιτικές με όσους «δύνανται» και όσους «θέλουν»,
μεταβάλλοντας τους υπόλοιπους σε περιθωριοποιημένους θεατές. Αυτό προσέκρουσε
κυρίως στη θεμελιωμένη αντίδραση της Ελλάδας και σε επίπεδο διαπραγματευτών
και σε επίπεδο Ευρωπαϊκού Κοινοβουλίου. 
Το Ευρωπαϊκό Κοινοβούλιο δέχθηκε ελληνική άποψη σύμφωνα με την οποία εισάγεται
η αρχή της διαφοροποιημένης ολοκλήρωσης (τμήμα V της νέας Συνθήκης), σε πλήρη
όμως αντίθεση με τη λογική των εφευρετών της μεταμορφώθηκε σε εξαίρεση, σε
ύστατο μέσο, οφείλει να βασίζεται στην αρχή της αλληλεγγύης και πάντως για την
περίπτωση που επιτρέπεται απαιτείται ομοφωνία. Έτσι η Ευρώπη των πολλών
ταχυτήτων ξεδοντιάστηκε στη Συνθήκη του Άμστερνταμ και παραμένει ως μία
ενδεχόμενη αβλαβής εξαίρεση.

2 Από τη σκληρή αγορά στην Κοινωνική Ευρώπη;

Το δεύτερο κριτήριο πρέπει, νομίζω, να είναι η ιδεολογική και αξιολογική
ποιότητα που δίνει η νέα Συνθήκη στην Ένωση. Σχετικοποιείται άραγε η σκληρή
φιλοσοφία μιας μονοδιάστατης αγοράς (τελωνειακές ενώσεις, νομισματική ένωση,
κοινωνική δικαιοσύνη κ.λπ.) με την παρεμβολή κοινωνικών και δημοκρατικών αξιών
(κράτος δικαίου, ανθρώπινα δικαιώματα κ.λπ.); Με σιγανά βήματα, δειλά στο
Μάαστριχτ, πιο θαρραλέα στο Άμστερνταμ, η Ευρωπαϊκή Ένωση παύει να είναι μόνο
τάξη αγοράς και αποκτά το χαρακτήρα και μιας έννομης τάξης αξιών.

Η Ένωση αυτή τη φορά έδειξε το κοινωνικό της πρόσωπο αφού λόγω και της
πλειοψηφίας σοσιαλιστικών κυβερνήσεων στην Ένωση, τα κράτη-μέλη συμφώνησαν πως
η κυριότερη οικονομική και κοινωνική πρόκληση, ιδιαίτερα μετά την οικονομική
ύφεση των πρώτων ετών της τρέχουσας δεκαετίας, είναι η ανεργία. Έτσι, εκτός
από τα βήματα σε θέματα δημοκρατίας, ελευθερίας, κράτους δικαίου, αλληλεγγύης
και συνοχής, βήματα που καταρχήν υπερβαίνουν τα κεκτημένα του Μάαστριχτ, η
προσθήκη ενός Τίτλου για την απασχόληση και η ρητή αναφορά της προώθησης ενός
υψηλότερου επιπέδου απασχόλησης και κοινωνικής προστασίας, καθώς και η
προσπάθεια για την επίτευξη ενός υψηλού βαθμού ανταγωνιστικότητας συνιστούν
σημαντική πρόοδο στη διαδικασία της ευρωπαϊκής ολοκλήρωσης.

3 Περισσότερη δημοκρατία

Το τρίτο κριτήριο αξιολόγησης της Συνθήκης είναι ο εκδημοκρατισμός που
εισάγεται με τη νέα Συνθήκη στη θεσμική λειτουργία της Ευρωπαϊκής Ένωσης. Η
Ευρωπαϊκή Ένωση ασκεί εξουσία, άμεση, επί όλων των κρατών αλλά και των πολιτών
τους, ως Ευρωπαίων πολιτών, γι' αυτό άμεσα γεννιέται και το αίτημα της
δημοκρατικής της νομιμοποίησης, αλλά και της δημοκρατικής της λειτουργίας.
Αυτή η προς διπλή κατεύθυνση άσκηση εξουσίας της Ένωσης επιτυγχάνεται με την
εισαγωγή αρχών που αναβαθμίζουν ποιοτικά τα δικαιώματα των Ευρωπαίων πολιτών,
με τις διατάξεις που καθιερώνουν τις θεμελιώδεις αρχές της δημοκρατίας, της
ελευθερίας, της προστασίας των θεμελιωδών δικαιωμάτων και του κράτους δικαίου,
στο νέο άρθρο 6 (πρώην ΣΤ) της ΣΕΕ. Την ίδια στιγμή όμως, η Ένωση λειτουργεί
και με διάθεση ελέγχου της σωστής εφαρμογής των παραπάνω διατάξεων, εισάγοντας
μέτρα εναντίον εκείνων των κρατών-μελών που παραβιάζουν τις θεμελιώδεις αρχές
επί των οποίων στηρίζεται η Ευρωπαϊκή Ένωση, βάσει του άρθρου 7 (πρώην ΣΤα)
της ΣΕΕ. Στην ουσία όμως, η δημοκρατικότητα της παραγωγής των θεσμικών
αποφάσεων επιτυγχάνεται και με τη μείωση του λεγόμενου «δημοκρατικού
ελλείμματος», πράγμα που καταφέρνει σε σημαντικό βαθμό η νέα Συνθήκη.
Χαρακτηριστικό είναι το παράδειγμα της αναβάθμισης του Ευρωπαϊκού Κοινοβουλίου
το οποίο, ως το κατεξοχήν αντιπροσωπευτικό όργανο του Ευρωπαίου πολίτη,
καθίσταται ισότιμος συννομοθέτης του Ευρωπαϊκού Συμβουλίου, αφού εισάγεται σε
24 νέες περιπτώσεις η διαδικασία της συναπόφασης.

Στην ίδια κατεύθυνση κινείται και η νέα λεπτομερής ρύθμιση της αρχής της
διαφάνειας στο νέο κεφάλαιο 10. Το θέμα της διαφάνειας και του ανοικτού
χαρακτήρα της Ένωσης, το οποίο δεν είχε αντιμετωπιστεί από τις υπάρχουσες
Συνθήκες, είναι η συνέπεια της επιμονής του Ευρωπαϊκού Κοινοβουλίου.
Επιγραμματικά, αξίζει να αναφερθεί το σαφές δικαίωμα πρόσβασης στα έγγραφα των
θεσμικών οργάνων της Ένωσης, για κάθε πολίτη της Ένωσης, όπως αυτό
προσδιορίζεται στο νέο άρθρο 255 (πρώην 191Α) της ΣΕΚ.

Τέλος, θα πρέπει να αναφερθούμε και στην πορεία υλοποίησης ενός ενιαίου
πλαισίου εκλογικού συστήματος στην Ευρωπαϊκή Ένωση, πολύ σημαντική συμβολή
στην οποία είχε ο αντιπρόεδρος του Ευρωπαϊκού Κοινοβουλίου κ. Αναστασόπουλος
με τη σχετική σημαντική έκθεσή του.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16361N092</ED>
<ID>
ID:20178

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N09&aa=2</URL></REF>


Article

<CATEGORY>vin04</CATEGORY>

 <H5>ΠΟΥ ΦΤΑΝΟΥΜΕ ΧΩΡΙΣ ΤΗΝ ΑΡΙΘΜΗΤΙΚΗ ΣΤΗΝ ΠΟΛΙΤΙΚΗ
</H5><H2></H2><H2>Σε κενό ...(κοινωνικού) αέρος
</H2>
<AUTHOR>ΤΑΣΟΣ ΓΙΑΝΝΙΤΣΗΣ</AUTHOR>

Ο προβληματισμός για το ζητούμενο μιας σοσιαλιστικής πολιτικής σε «πραγματικές
συνθήκες» αποτέλεσε πάντα ­ όπως άλλωστε για κάθε είδος πολιτικής ­ πεδίο
έντονης αντιπαράθεσης στο επίπεδο στόχων, συστήματος αξιών, ιεράρχησης
προτεραιοτήτων, ισορροπιών, συμβιβασμών.

Η αντιπαράθεση αυτή από τη φύση της δεν μπορεί παρά να είναι αέναη και γι'
αυτό στην ουσία της δημιουργική, εξελικτική και προοδευτική. Η ανανέωσή της
εξασφαλίζει τη δυνατότητα στις σοσιαλιστικές δυνάμεις να αναδιατάσσονται στα
πεδία της μάχης, να αλλάζουν ακόμα και πεδία μάχης, να ψυχανεμίζονται τι
αλλάζει και σε τι συσχετισμό βρίσκονται αυτές οι αλλαγές με την ιδεολογία, και
την παρέμβαση για αλλαγή ή για διατήρηση καταστάσεων.

Το top model της σοσιαλιστικής ατζέντας είναι σήμερα το «κοινωνικό πρόσωπο»
της πολιτικής. Μπροστά σε μια πραγματικότητα, όπου καθοριστικές αδυναμίες,
λάθη, υπεροπτικές, ασυνάρτητες ή και ιδιοτελείς συμπεριφορές ή στρατηγικές
οδήγησαν σε μια de facto κυριαρχία της λογικής της ανεξέλεγκτης αγοράς, του
άγριου ανταγωνισμού, της αποκαθήλωσης ιερών και οσίων, οι σοσιαλιστές
αναζητάμε χαμένες πατρίδες, αναζητάμε λύσεις μέσα από το παρελθόν,
παραγνωρίζοντας ότι στον κοινωνικό λαβύρινθο ο μίτος της Αριάδνης ξετυλίγεται
κάθε φορά μέσα από διαφορετικές διαδρομές μέχρι να οδηγήσει στην έξοδο.

Η «λογιστική»

Για να συζητήσει όμως κανείς σοσιαλιστικά για τα κοινωνικά θέματα, καλό θα
ήταν να χρησιμοποιήσει και εδώ «ολίγη λογιστική» από δύο σκοπιές:

Πρώτον, να συμφωνήσει για το ποια λογιστικά μεγέθη μπαίνουν ή όχι στον
ισολογισμό της κοινωνικής πολιτικής, ώστε η συζήτηση να μη γίνεται κατά
βούληση πότε για τον πουνέντε και πότε για την τραμουντάνα των ρευμάτων της
κοινωνικής πολιτικής. Η εξέλιξη των μισθών είναι κοινωνική πολιτική ή η
τελευταία είναι μόνο τα αναπηρικά επιδόματα; Η ικανότητα μιας κοινωνίας και
οικονομίας να παράγει πρόσθετο πλούτο, έστω και με σταθερή διανομή
εισοδήματος, μετράει κοινωνικά ή όχι; Η ουσία της κοινωνικής πολιτικής και της
σοσιαλιστικής ιδεολογίας είναι με ποια λόγια, με ποιο περιτύλιγμα ή με ποια
έργα και αποτελέσματα απευθύνεται κανείς στην κοινωνία;

Αν η σοσιαλιστική υπόσταση φθάσει να εξαρτάται από το περιτύλιγμα και όχι από
το περιεχόμενο της πολιτικής, είναι βέβαιο ότι θα χρειαστεί πολύς χρόνος
γόνιμης ενδοσκόπησης για να αποκτήσει ξανά ένα δυναμικό και ανανεωτικό προφίλ
που να εκφράζει τις πλατιές προσδοκίες της κοινωνίας.

Δεύτερον, αφού συμφωνήσει στο τι τέλος πάντων είναι κοινωνική πολιτική,
να καταδεχθεί να κοιτάξει λίγο τους άθλιους αριθμούς που μπορεί να μαζέψει
γύρω από το θέμα αυτό.

Ό,τι βολεύει

Αν τα παραπάνω προσφέρουν μια αφετηρία, η κοινωνική πολιτική μιας κυβέρνησης
δεν μπορεί να κρίνεται ούτε από παχιά και επιλεκτικά λόγια ούτε και από
αυθαίρετα επιλεγμένα αποσπασματικά νούμερα που, ανάλογα με το πώς
χρησιμοποιούνται, μπορούν να κάνουν μια πυξίδα να στριφογυρίζει εναλλάξ προς
όλα τα σημεία του ορίζοντα. Και τούτο, γιατί η αυθαίρετη και αποσπασματική
επιλογή επιτρέπει σε φίλους και εχθρούς να προβάλουν αποσπασματικά ό,τι
βολεύει. Το ζητούμενο όμως είναι αν μια πολιτική στο σύνολό της μπορεί να
κριθεί θετικά ή όχι, ακόμα και αν σε επιμέρους προβλήματα για διάφορους λόγους
μπορεί να σημειώνονται οπισθοδρομήσεις ή βελτιώσεις.

Αν μια σφαιρική θεώρηση είναι πράγματι πιο σωστή, τότε τίθεται το ερώτημα για
τα κριτήρια ενός πιο συνολικού προσδιορισμού της «κοινωνικότητας». Νομίζω ότι
αυτά μπορούν να οριοθετηθούν στα ακόλουθα επτά πεδία πολιτικής:

α) Αυξήσεις πραγματικών εισοδημάτων.

β) Κατανομή εισοδημάτων στην οικονομία.

γ) Μεταβολή ανεργίας και δημιουργία απασχόλησης.

δ) Διάρθρωση φορολογικού συστήματος και συμβολή των οικονομικών / κοινωνικών
ομάδων στον κρατικό προϋπολογισμό.

ε) Διάρθρωση κρατικών δαπανών και επιμερισμός τους στις κοινωνικές ομάδες μέσω
κυρίως των δαπανών Παιδείας, Υγείας, Πρόνοιας.

στ) Διαχρονική εξέλιξη και μεταβολή των παραπάνω, καθώς και σύγκριση με άλλες χώρες.

ζ) Βελτίωση ή επιδείνωση του δημόσιου (δηλ. κοινωνικού) δανεισμού, προκειμένου
να επιτευχθούν τα παραπάνω και ακόμα, βελτίωση ή επιδείνωση της μακροχρόνιας
αναπτυξιακής ικανότητας της οικονομίας.

Διακρίσεις

Στα παραπάνω θα μπορούσαν να προστεθούν και άλλα, όπως και να διατυπωθούν
ειδικότερες διακρίσεις τους. Συνήθως, όμως, είτε για λόγους έλλειψης
πληροφόρησης, είτε για λόγους απλότητας, αυτό δεν είναι εφικτό. Όμως τα
παραπάνω κριτήρια είναι εφικτό να αποτελούν πάντα ένα ελάχιστο πακέτο
αναφοράς, αντί μόνο για ένα ή δύο από αυτά, κατ' επιλογήν.

Με αφετηρία τις παραπάνω σκέψεις, μπορεί να υποστηριχθεί ότι το ΠΑΣΟΚ ήταν ο
πολιτικός σχηματισμός που τόσο στη δεκαετία του 1980 όσο και του 1990
ανέπτυξε, στήριξε και οργάνωσε σε ισχυρότερες βάσεις το Κοινωνικό Κράτος στην
Ελλάδα. Και αν στη δεκαετία του 1980 αυτό συμβάδισε με μια σειρά από επιλογές
που δημιούργησαν και προβλήματα, στη δεκαετία του 1990 υπάρχει μια
αδιαμφισβήτητη ισχυροποίηση της κοινωνικής αλληλεγγύης και μάλιστα σε συνθήκες
ανάπτυξης και γενικευμένης ισχυροποίησης όλης της οικονομίας. Αυτό δεν
σημαίνει ότι δεν υπάρχουν κοινωνικά προβλήματα και μάλιστα πολύ σοβαρά.
Σημαίνει όμως ότι υπήρξε μια σοβαρή βελτίωση στη διαδρομή του χρόνου, εκτός
πια αν και αυτό είναι αδιάφορο.

Αν το αποτέλεσμα αυτό έχει μια διάσταση θεαματικότητας εξαιτίας της παράλληλης
συνύπαρξής του με μια πολιτική δημοσιονομικής σταθεροποίησης, μια διαφορετικού
χαρακτήρα θεαματικότητα χαρακτηρίζει και τη συμπεριφορά των δημιουργών του.
Πολλά είναι τα στελέχη του χώρου, που με πάθος αυτομαστιγώματος αρνούνται
άμεσα ή έμμεσα στο κόμμα τους την αναγνώριση άσκησης κοινωνικής πολιτικής στη
δεκαετία του 1990. Η λογική που κυριαρχεί είναι η λογική της πλειοδοσίας.
Πλειοδοσία σε μεγαλύτερους ρυθμούς ανάπτυξης. Σε μεγαλύτερη αναδιανομή. Σε
μεγαλύτερες κρατικές δαπάνες. Την ασάφεια αυτή και τη λογική του ευτελισμού
τού τι επιτεύχθηκε εν ονόματι ενός εναλλακτικού, ανύπαρκτου, οραματικού
αποτελέσματος, η αντιπολίτευση βεβαίως δεν την αφήνει ανεκμετάλλευτη. Και αφού
οι ίδιοι οι πολιτικοί δημιουργοί της πραγματικότητας της δεκαετίας αυτής
φτύνουν πάνω στο δημιούργημά τους, οι «λοιπές πολιτικές δυνάμεις» φτύνουν πιο
δυνατά ­ και λογικά.

Οι δαπάνες

Επειδή η κοινωνική πολιτική της κυβέρνησης κρίνεται τελικά από τους επικριτές
της με λογιστική νοοτροπία, δηλαδή με αριθμούς, παρουσιάζονται στη συνέχεια τα
κυριότερα μεγέθη που συνήθως χρησιμοποιούνται, όμως από μια εμπλουτισμένη
σκοπιά. Και η σκοπιά αυτή έχει να κάνει όχι μόνο με το πόσα δαπανά το κράτος
για Παιδεία ή κοινωνική πολιτική, αλλά και τι πληρώνει η ελληνική κοινωνία σε
σύγκριση με τις ευρωπαϊκές για να έχει αυτά τα συλλογικά κοινωνικά αγαθά. Αν
με βάση τις κρατικές δαπάνες προς ΑΕΠ η Ελλάδα έρχεται τελευταία στην
Ευρωπαϊκή Ένωση από πλευράς δαπανών τόσο για εκπαίδευση όσο και για κοινωνική
προστασία, τελευταία είναι η θέση της και από πλευράς φορολογικής συνεισφοράς
(φορολογικά έσοδα προς ΑΕΠ). Κάνοντας όμως ένα βήμα ακόμα, και εξετάζοντας τι
τμήμα των φορολογικών εσόδων δαπανά η κάθε χώρα για τις δύο παραπάνω πολιτικές
επιλογές, η Ελλάδα έρχεται έκτη στις κοινωνικές δαπάνες και έβδομη στις
δαπάνες εκπαίδευσης. Με άλλα λόγια η κυβέρνηση, παρ' ότι έχει στη διάθεσή της
μικρότερο τμήμα ΑΕΠ μέσω της φορολογίας απ' ό,τι άλλες χώρες-μέλη, και παρά το
βάρος των αμυντικών δαπανών, επικεντρώνει πολύ περισσότερο από άλλες χώρες στα
πεδία της κοινωνικής πολιτικής.

Βρισκόμαστε μπροστά στην έκδηλη αντίφαση μιας κοινωνίας, η οποία παρ' ότι
συμβάλλει στα κοινά τα λιγότερα μεταξύ των «15», απαιτεί να βρίσκεται στις
πρώτες θέσεις από πλευράς δαπανών. Συνεπώς, οι προφορικές ή γραπτές πολιτικές
Ιερεμιάδες για το χαμηλό επίπεδο δαπανών σε κρίσιμα πεδία πολιτικής, θα ήταν
σκόπιμο να μην ξεχνούν να υπενθυμίζουν στον μέσο πολίτη ότι στην ουσία
ψιθυρίζουν τη μισή αλήθεια.

Μια δεύτερη σκοπιά γύρω από το θέμα των κοινωνικών δαπανών αφορά στη δυναμική
τους στη δεκαετία του 1980 μέχρι σήμερα, σε σχέση και με τις χώρες της
Ευρωπαϊκής Ένωσης. Η κεντρική διαπίστωση είναι ότι η Ελλάδα μπορεί να ήταν στη
χαμηλότερη θέση, όμως παράλληλα πραγματοποιείται μια τεράστια αλλαγή. Μεταξύ
1980 και 1995 αυξάνει θεαματικά το ποσοστό του ΑΕΠ που χρησιμοποιείται για την
άσκηση κοινωνικής πολιτικής και επιτυγχάνεται μια σημαντικότατη κοινωνική
σύγκλιση με τις άλλες χώρες της Ευρωπαϊκής Ένωσης. 
Το ΑΕΠ

Συγκεκριμένα, η σχέση κοινωνικές δαπάνες προς ΑΕΠ στην Ελλάδα ως ποσοστό της
αντίστοιχης σχέσης στην Ευρωπαϊκή Ένωση εξελίχθηκε ως εξής:

1980:&#00939,9%

1989: &#00965,9%

1993: &#00956,8%

1995: &#00975,8%

Όποιος υποτιμά την άνοδο από το 40% του 1980 στο 66% του 1989 και στο 76% του
1995 θα ήταν σκόπιμο να μελετήσει καλύτερα τις διαδικασίες σύγκλισης στην
ιστορία της οικονομικής ανάπτυξης. Και όποιος δεν θέλει να βλέπει ποιες
πολιτικές δυνάμεις μείωσαν το 66% του 1989 στο 57% του 1993, δημαγωγεί με
ανεύθυνο και ταυτόχρονα οκνηρό τρόπο, γιατί απλούστατα δεν κάνει τον κόπο για
λόγους σεβασμού στον κόσμο στον οποίο απευθύνεται, να αναζητήσει άλλα πεδία,
στα οποία θα μπορούσε να ασκήσει πραγματική κριτική στην κυβερνητική πολιτική
­ και τέτοια υπάρχουν αναμφισβήτητα.

* Ο Τάσος Γιαννίτσης είναι καθηγητής στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16361N101</ED>
<ID>
ID:20135

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N10&aa=1</URL></REF>


Article

<CATEGORY>vin04</CATEGORY>

 <H5>ΠΩΣ ΘΑ ΨΗΦΙΣΟΥΝ ΟΙ ΕΛΛΗΝΕΣ ΤΟΥ ΕΞΩΤΕΡΙΚΟΥ ΚΑΙ ΟΙ ΕΤΕΡΟΔΗΜΟΤΕΣ ΣΤΟΥΣ ΤΟΠΟΥΣ
ΔΙΑΜΟΝΗΣ ΤΟΥΣ ΣΤΙΣ ΕΥΡΩΕΚΛΟΓΕΣ (ΑΝ ΤΟ ΕΠΙΘΥΜΟΥΝ)
</H5><H2>Δεν θα γίνουν διπλές εκλογές τον Ιούνιο
</H2>
Τη διαβεβαίωση ότι τον Ιούνιο δεν θα γίνουν διπλές εκλογές και ότι οι επόμενες
εθνικές εκλογές θα διεξαχθούν με το υπάρχον εκλογικό σύστημα, επανέλαβε χθες ο
υπουργός Εσωτερικών, Δημόσιας Διοίκησης και Αποκέντρωσης κ. Αλέκος Παπαδόπουλος.

Στη συνέντευξη Τύπου που παραχώρησε ο κ. Παπαδόπουλος με κύριο θέμα τις
ευρωεκλογές, απέφυγε να δώσει συγκεκριμένη απάντηση όταν, με αφορμή τη
φημολογία για τις πολιτικές φιλοδοξίες του δημάρχου Αθηναίων, ρωτήθηκε για το
ενδεχόμενο εμφάνισης νέων κομμάτων στις εκλογές του Ιουνίου: «Την προηγούμενη
φορά είχαμε 40 κόμματα που πήραν μέρος στις ευρωεκλογές. Δεν ξέρω αν φέτος
είμαστε στα 41».

Οι ευρωεκλογές θα διεξαχθούν σε 2 μέρες. Το Σάββατο 12 Ιουνίου θα έχουν
δικαίωμα να ψηφίσουν οι Έλληνες εκλογείς που μένουν σε χώρα της Ευρωπαϊκής
Ένωσης, ενώ την επομένη θα γίνουν οι εκλογές στην Ελλάδα. Φέτος θα έχουν
δικαίωμα να ψηφίσουν στους τόπους διαμονής τους οι ετεροδημότες, ενώ κάλπες θα
στηθούν και στις φυλακές. Πέρσι, 477.000 ετεροδημότες είχαν ψηφίσει με αυτό το
σύστημα. Υπενθυμίζεται ότι ολόκληρη η ελληνική επικράτεια αποτελεί μια
εκλογική περιφέρεια με 25 έδρες και ότι στις εκλογές αυτές δεν χρειάζεται
σταυρός προτίμησης.

Ο κ. Παπαδόπουλος είπε ότι έναν μήνα περίπου μετά την εφαρμογή του
«Καποδίστρια», τα προβλήματα που έχουν παρουσιαστεί είναι ελεγχόμενα και δεν
έχει παρουσιαστεί καμιά καθυστέρηση. Επίσης, τόνισε ότι οι μελέτες για τη
μητροπολιτική διοίκηση προχωρούν κανονικά και ανέφερε ότι στο νομοσχέδιο για
τη μετανάστευση που σε λίγες μέρες θα τεθεί υπόψη κυβερνητικού οργάνου, δεν
θίγεται το θέμα του ασύλου. Για τις αγροτικές κινητοποιήσεις είπε ότι η
Επιτροπή Κρίσεων βρίσκεται σε ετοιμότητα.


Έλληνες ψηφοφόροι που μένουν σε χώρες-μέλη της Ευρωπαϊκής Ένωσης (Σάββατο
12/6, 07.00-21.00 τοπική ώρα).

Από τις 10/2 έως τις 24/3 υποβολή υπεύθυνης δήλωσης στην ελληνική προξενική ή
πρεσβευτική αρχή του τόπου κατοικίας τους (τέτοια έντυπα υπάρχουν σε όλες τις
πρεσβείες και τα προξενεία) και φωτοαντίγραφο της πρώτης σελίδας του εκλογικού βιβλιαρίου.

Ετεροδημότες (μαζί με τους υπόλοιπους, Κυριακή 13/6)

Από 1/3 έως 26/3 υποβολή υπεύθυνης δήλωσης και φωτοαντιγράφου της πρώτης
σελίδας του εκλογικού βιβλιαρίου, μέσω του δήμου ή της κοινότητας της
περιφέρειας διαμονής τους, στον οικείο νομάρχη ή απευθείας στην αντίστοιχη
Νομαρχιακή Αυτοδιοίκηση διαμονής.

Τέλη Απριλίου-αρχές Μαΐου τηλέφωνο στο 1561 (για τη Νομαρχία Αθηνών) ή το 1207
(για την υπόλοιπη Ελλάδα) για να πληροφορηθούν αν είναι γραμμένοι στους
ειδικούς εκλογικούς καταλόγους.

Ναυτικοί (Κυριακή 13/6)

Μπορούν να ψηφίσουν στο πλησιέστερο εκλογικό τμήμα της περιφέρειας της οικείας
πρεσβείας ή προξενείου που θα βρίσκονται την ημέρα των εκλογών, χωρίς να είναι
γραμμένοι σε ειδικό εκλογικό κατάλογο.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16361N102</ED>
<ID>
ID:20175

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N10&aa=2</URL></REF>


Article

<CATEGORY>vin04</CATEGORY>

 <H2>Όλοι θα ψάλλουν το «Πάτερ ημών»
</H2>
Αλλαγές στον τρόπο λατρείας εξετάζει ο Αρχιεπίσκοπος, με σκοπό να προσελκύσει
το ενδιαφέρον σε περισσότερους πιστούς. Στις προθέσεις του, όπως είπε χθες
στην Διαρκή Ιερά Σύνοδο, είναι οι πιστοί να συμμετέχουν στη Θεία Λειτουργία.
Ως πρώτο βήμα είναι όλοι να λένε το «Πάτερ ημών», και το «Πιστεύω», ενώ σε
όλους θα διανέμονται στη δημοτική το Ευαγγέλιο και ο «Απόστολος». Ωστόσο, ο
ιερέας θα τα διαβάζει στη γλώσσα που έχουν γραφεί.

Χθες στην Ιερά Σύνοδο συζητήθηκε και πρόταση του Μητροπολίτη Μαντινείας για το
καθεστώς των νεκροταφείων. Ο ιεράρχης θέλει να ξεκαθαρίσει αν τα νεκροταφεία
ανήκουν στους δήμους ή στις Εκκλησίες, ένα θέμα το οποίο θα εξετασθεί στην πορεία.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16361N103</ED>
<ID>
ID:20209

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N10&aa=3</URL></REF>


Article

<CATEGORY>vin04</CATEGORY>

 <H5>Όλοι δικοί μας είμαστε...
</H5><H2>30 ΕΡΩΤΗΣΕΙΣ
</H2><H2>ΠΑΣΧΑΛΗΣ ΤΕΡΖΗΣ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΤΡΑΓΟΥΔΙΣΤΗΣ

ΓΕΝΝΗΘΗΚΕ: Στην Πυλαία Θεσσαλονίκης.

ΕΛΠΙΖΕΙ: Σ' ένα καλύτερο αύριο.

ΑΠΟΓΟΗΤΕΥΕΤΑΙ: Εύκολα.

ΔΕΝ ΣΥΓΧΩΡΕΙ: Τους «δήθεν».

Η ΤΑΙΝΙΑ ΠΟΥ ΤΟΝ ΣΥΓΚΙΝΗΣΕ: «Όσα παίρνει ο άνεμος».

ΑΞΕΧΑΣΤΗ ΘΕΑΤΡΙΚΗ ΠΑΡΑΣΤΑΣΗ: Λόγω δουλειάς δεν έχει χρόνο για θέατρο.

ΣΥΓΓΡΑΦΕΑ ΠΟΥ ΠΡΟΤΙΜΑ: Τον Φρέντυ Γερμανό.

Πάνω απ' όλα μετρά η οικογένεια και μετά όλα τ' άλλα, δηλώνει ο Πασχάλης
Τερζής που αυτήν την περίοδο εμφανίζεται στη Θεσσαλονίκη, στην πόλη όπου έχει
γεννηθεί και δεν την αλλάζει με τίποτα. Πάντως, ο στίχος «Όλοι δικοί μας
είμαστε» (του Μανώλη Ρασούλη) τού λέει πολλά, ενώ από την καριέρα του έχει
κρατήσει μόνο τις καλές στιγμές.

ΕΡ.: «Ο δικός μου δρόμος». Απλώς ένας ακόμη προσωπικός δίσκος;

ΑΠ.: Κάθε καινούργιος δίσκος είναι για μένα μια διαφορετική γνωριμία.

ΕΡ.: Η ικανοποίηση του καλλιτέχνη;

ΑΠ.: Η αγάπη του κόσμου.

ΕΡ.: Πάνω απ' όλα το λαϊκό τραγούδι;

ΑΠ.: Όχι... πρώτα η οικογένεια και μετά όλα τ' άλλα.

ΕΡ.: Ένας καλός δίσκος σημαίνει και μεγάλη κυκλοφορία;

ΑΠ.: Όχι πάντα.

ΕΡ.: Ο... δικός σας δρόμος πού οδηγεί;

ΑΠ.: Ελπίζω προς το καλό.

ΕΡ.: «Παλιόκαιρος»: Γιατί πιστεύετε ότι άρεσε ιδιαίτερα;

ΑΠ.: Γιατί έφτασε εύκολα στις καρδιές των ανθρώπων.

ΕΡ.: Ο Χρίστος Νικολόπουλος υπήρξε για σας;

ΑΠ.: Σταθμός στην καριέρα μου.

ΕΡ.: Ο Θόδωρος Δερβενιώτης και ο Λευτέρης Χαψιάδης;

ΑΠ.: Χαρά μου που τραγούδησα τραγούδια τους.

ΕΡ.: Ο Θανάσης Πολυκανδριώτης και ο Τάκης Μουσαφίρης;

ΑΠ.: Δύο πολύ καλοί συνθέτες. Ο καθένας γράφει την ιστορία του.

ΕΡ.: Ο Γιώργος Θεοφάνους και η Εύη Δρούτσα;

ΑΠ.: Ο Γιώργος Θεοφάνους ήταν για μένα «η έκπληξη». Κανείς δεν πίστευε ότι
μπορεί να γράψει τόσο όμορφα λαϊκά τραγούδια. Η Δρούτσα είναι ταλεντάρα και ψυχάρα.

ΕΡ.: Ο συνθέτης με τον οποίο θα θέλατε πολύ να συνεργαστείτε;

ΑΠ.: Θεωρώ τον εαυτό μου τυχερό, γιατί οι συνθέτες που τραγούδησα ήταν
μεγάλοι. Αν ζούσε ο Χατζιδάκις, ο Καλδάρας κι ο Ζαμπέτας θα ήθελα να πω
τραγούδια τους.

ΕΡ.: Ένας στίχος του Μανώλη Ρασούλη που σας λέει πολλά;

ΑΠ.: «Όλοι δικοί μας είμαστε».

ΕΡ.: Ο στίχος που σας έχει σημαδέψει;

ΑΠ.: «Ο δικός μου δρόμος».

ΕΡ.: «Μια αφιέρωση καρδιάς». Σε ποιον;

ΑΠ.: Σε όποιους μ' αγαπάνε!

ΕΡ.: «Μόνιμος κάτοικος» Θεσσαλονίκης;

ΑΠ.: Πάντα!

ΕΡ.: Η σχέση με την πόλη είναι μόνο ερωτική;

ΑΠ.: Ερωτική και ανθρώπινη.

ΕΡ.: Για ποιον λόγο θα την εγκαταλείπατε;

ΑΠ.: Για κανέναν.

ΕΡ.: Πυλαία Θεσσαλονίκης: Με λίγες λέξεις;

ΑΠ.: Χωριό μου, αγάπη μου.

ΕΡ.: Ρόδος 1974: Τι σας έρχεται στον νου;

ΑΠ.: Γρηγόρης Τζιστούδης.

ΕΡ.: Εδώ ισχύει το ρητό «Η αρχή είναι το ήμισυ του παντός»;

ΑΠ.: Όχι πάντα.

ΕΡ.: Και... «Τα αγαθά κόποις κτώνται»;

ΑΠ.: Σίγουρα.

ΕΡ.: «Δώσε μου μια ευκαιρία». Εσείς δίνετε σε νέους;

ΑΠ.: Αυτό μπορούν να το πουν οι νέοι που κατά καιρούς συνεργάστηκαν μαζί μου.

ΕΡ.: «Άφησέ με μόνο». Είστε αισιόδοξος ή απαισιόδοξος ως άνθρωπος;

ΑΠ.: Κάποιες στιγμές θέλω να είμαι μόνος, παρ' όλο που είμαι αισιόδοξο άτομο.

ΕΡ.: Φιλία - Ζήλεια: Ποια από τα δύο περισσεύει στον χώρο του τραγουδιού;

ΑΠ.: Φιλία: το πιο γλυκό συναίσθημα. Ζήλεια: την απεχθάνομαι.

ΕΡ.: Περισσότερες οι χαρές ή οι πίκρες στην καριέρα σας;

ΑΠ.: Από την καριέρα μου θυμάμαι μόνο τις καλές στιγμές.

ΕΡ.: Τι μετράει για σας περισσότερο στη ζωή;

ΑΠ.: Υγεία και αγάπη.

ΕΡ.: Κοιτάζοντας προς τα πίσω, για ποιο πράγμα έχετε μετανιώσει;

ΑΠ.: Αν ξαναγεννιόμουνα θα έκανα ακριβώς τα ίδια λάθη. Αγαπώ τα λάθη μου,
γιατί διορθώνομαι μέσα απ' αυτά.

ΕΡ.: Ένα τραγούδι συναδέλφου που θα θέλατε να είχατε πει;

ΑΠ.: Είναι πολλά αυτά που θέλω να πω και ίσως κάποτε να τα καταφέρω.

ΕΡ.: Δημήτρης Μητροπάνος: Κρατάει χρόνια αυτή η φιλία;

ΑΠ.: Μια ζωή.

ΕΡ.: Εάν δεν ήσασταν τραγουδιστής, τι θα θέλατε να είστε;

ΑΠ.: Τραγουδιστής.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16361N141</ED>
<ID>
ID:20136

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N14&aa=1</URL></REF>


Article

<CATEGORY>vin06</CATEGORY>

 <H2>Το αεροδρόμιο θα γίνει υδροπάρκο </H2>
ΣΕΛ.18-19
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16361N151</ED>
<ID>
ID:20095

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N15&aa=1</URL></REF>


Article

<CATEGORY>vin06</CATEGORY>

 <H5>ΠΑΡΑ ΤΙΣ ΔΥΣΚΟΛΙΕΣ ΣΤΗ ΜΕΤΑΦΡΑΣΗ ΤΟΥ
</H5><H2>Ο Εθνικός Ύμνος σε δεκαέξι γλώσσες
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Πέρυσι, από τη στήλη αυτή, είχαμε εκφράσει την επιθυμία να υπάρξει σε βιβλίο
«Ο Ύμνος στην Ελευθερία του Δ. Σολωμού και οι ξενόγλωσσες μεταφράσεις του».
Φέτος, στην ίδια Expolanques, στο Παρίσι, είχαμε το βιβλίο στα χέρια μας.

Με την ευγενική χορηγία του υπουργού Πολιτισμού κ. Ευάγγελου Βενιζέλου το
όραμα έγινε πραγματικότητα. Το Κέντρο Ελληνικής Γλώσσας (του οποίου προΐσταται
ο καθηγητής, μεταφραστής, δοκιμιογράφος, δημοσιογράφος και από πέρυσι και
ηθοποιός, κ. Δημήτρης Μαρωνίτης) μας χάρισε, στην ημέρα όπου η Ελλάδα είχε την
τιμητική της, μέσα στα πλαίσια της Παγκόσμιας Έκθεσης Γλωσσών (Expolanques),
ένα κομψό βιβλιαράκι που, βασισμένο στο αρχείο του βάρδου της Θεσσαλονίκης,
ποιητή Ντίνου Χριστιανόπουλου, τυπώθηκε με τη στοργική επιμέλεια της κ.
Κατερίνας Τικτοπούλου.

Και μόνο οι διαφορετικές εκδοχές τού «σε γνωρίζω από την κόψη / του σπαθιού
την την τρομερή» σε μία και μόνο από τις 16 γλώσσες που ο Ύμνος μεταφράστηκε,
αρκεί να μας καταδείξει με ενάργεια το «πρόβλημα» του περάσματος μιας γλώσσας
σε μιαν άλλη, αναδεικνύοντας έτσι πόση σημασία έχει τελικά αυτή η ίδια η
Expolangues, που κάθε χρόνο γίνεται στο Παρίσι, λίγο πριν από την Τυροκομική
Έκθεση κι αμέσως μετά, την έκθεση των βοοειδών.

(Διότι η γλώσσα, σπεύδουμε αμέσως να πούμε, είναι κι αυτή ένα «αγαθό» που
εισάγεται ή εξάγεται, όπως όλα τα αγαθά, ανάλογα με την προσφορά και τη ζήτησή
της στην ελεύθερη αγορά. Γι' αυτό και οι Γάλλοι, φέτος, ανακήρυξαν τη
«Γαλλοφωνία» ως τιμώμενη Κυρία της Expolangues, διότι η Madam αυτή χάνοντας
συνεχώς την πελατεία της μπροστά στην αγγλοσαξονική Lady, έχει ανάγκη κάποιας
στήριξης για να μην εξαφανιστεί τελείως).

Έχουμε και λέμε λοιπόν: Yes! Ι know thee by the lightning / of the
tyrant-slaying glaive (1825). By thy falcion's edge tremendous / by the glance
that measure earth. (1861). Ούτε μια λέξη σχεδόν ίδια ανάμεσα στις δύο πρώτες
αυτές μεταφράσεις. Και όμως το κείμενο το οποίο μεταφράζουν είναι το ίδιο. «Σε
γνωρίζω από την κόψη / του σπαθιού την τρομερή»!

Τα πράγματα δεν μοιάζουν να καλυτερεύουν αργότερα: Well Ι know thee by thee
keen edge / of thy terror-strinking brand. Ενώ το 1884 έχουμε το δίστιχο: Ι
know thee by the trenchant gleaming/radiant from thy battle sword.

Πάλι είμαστε στη δυσάρεστη θέση να διαπιστώσουμε πως κανείς μεταφραστής δεν
συμπίπτει με κανέναν άλλον ούτε καν σε μια ίδια λέξη. Πάμε παρακάτω. Στη
μετάφραση του R. Kipling (του γνωστού σε όλους μας συγγραφέα και ποιητή του
«Αν...») (1918): We know thee of old/oh, divinly restored / by the light of
thine eyes / and the light of the Sword.

Δώσαμε ολόκληρο το πρώτο τετράστιχο του Εθνικού μας Ύμνου, γιατί αλλιώς θα
φαινόταν (από τους δύο και μόνο πρώτους στίχους) ότι ο μεταφραστής, αν και
διάσημος στη χώρα του, λάθεψε εθνικό ύμνο...

Το 1940, με την κήρυξη του ελληνοϊταλικού πολέμου, ο Jeckings, καθηγητής στο
Κέμπριτζ, μεταφράζει: Yes Ι know thee by the playing / of that terrible keen
blade... Ενώ οι Θ.Φ. Στεφανίδης και Γιώργος Κατσίμπαλης (1945): Ι behold thee
in the flashing / of the fiery sword of dread.

Η Rae Dalven το 1949 επιστρέφει στο know για το «γνωρίζω» εγκαταλείποντας το
σαιξπηρικό behold του «Κολοσσού του Μαρουσιού» Κατσίμπαλη: Ι know you by the
blade / of your dead sword.

Τέλος, ο Τρυπάνης (υπουργός Πολιτισμού στην πρώτη κυβέρνηση Καραμανλή μετά το
'74) «αναγνωρίζει» (recognize) αντί να «γνωρίζει»: Ι recognize you by the
heroic edge of your sword.

Ο Μασκαλέρης (καθηγητής της Νεοελληνικής στο Σαν Φρατσίσκο) το 1976 επιστρέφει
στο αρχετυπικό know με το Ι know you by the cutting edge / of your dread sword.

Στο μεταξύ είναι η εποχή που το διάσημο μυθιστόρημα του Σώμερσετ Μωμ, «Στην
κόψη του ξυραφιού» (On the razor's edge) βρίσκεται στη δύση του και στην αγορά
εμφανίζονται τα πρώτα ξυραφάκια της μιας χρήσεως. Το επίθετο sharp βρίσκεται
πρώτο στις διαφημίσεις κι έτσι έχουμε το: Ι know you by the sharp blade / of
your terrifying sword, του καλύτερου ίσως μελετητή στη χώρα μας του λόρδου
Βύρωνα, καθηγητή κ. Βύρωνα Ραΐζη.

Διαπιστώνουμε λοιπόν, από το συγκεκριμένο αυτό παράδειγμα, πως δεν υπάρχει
γλώσσα στατική. Γι' αυτό και το περίπτερο στην Expolangues του υπουργείου
Παιδείας ήταν κάτι περισσότερο από άρτιο. Έβλεπες μέσα από τις διαφορετικές
μεθόδους διδασκαλίας των Νέων Ελληνικών τη συνεχή εξέλιξή τους και με τις
μεταφράσεις, το πληροφοριακό υλικό, τα εγχειρίδια, τις γραμματικές, τα λεξικά,
το συνεχές κι αυξανόμενο ενδιαφέρον των ξένων για τις πηγές του πολιτισμού
τους, δηλαδή τη γλώσσα μας. Το ΥΠΕΠΘ εκπροσωπήθηκε επάξια από την κυρία
Γκολάντα (γενική διευθύντρια των Διεθνών Σχέσεων του υπουργείου), την κυρία
Σγάρτσου (υπεύθυνη του Τμήματος Διεθνών Ανταλλαγών) και την κυρία Ζαχαριάδου,
συντονίστρια εκπαίδευσης στην ελληνική πρεσβεία του Παρισιού, υπό τον νέο
δραστήριο πρέσβη κ. Ηλία Κλη.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16361N153</ED>
<ID>
ID:20188

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N15&aa=3</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Η ομορφιά της ευτυχίας
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Σε μια ιστορία από τις «Χίλιες και μία Νύχτες», ένας άνδρας κλέβει μια τσάντα
και όταν το θύμα τον κατηγορεί, ο κόσμος διαμαρτύρεται: «Όχι, είναι τόσο
όμορφος νεαρός. Δεν θα μπορούσε να έχει κλέψει οτιδήποτε». Αν ήταν άσχημος όμως...

Το στερεότυπο «το όμορφο είναι καλό» δεν φαίνεται να έχει ανατραπεί. Πρόσφατες
έρευνες, μάλιστα, έρχονται να ενισχύσουν την άποψη ότι για τους όμορφους οι
προβλέψεις είναι καλύτερες. Από εμάς τους ίδιους. Σ' ένα πείραμα, όσοι
ρωτήθηκαν προέβλεψαν πιο ευτυχισμένους γάμους και καλύτερες δουλειές για
αυτούς που θεωρούσαν όμορφους, ενώ τους θεώρησαν υποδεέστερους μόνο σε έναν
τομέα ­ στις ικανότητές τους ως γονείς. Σ' ένα άλλο ενδιαφέρον πείραμα, οι
ερευνητές αναρωτήθηκαν εάν οι απόψεις για την ομορφιά θα αλλάξουν καθώς οι
άνθρωποι γνωρίζονται μεταξύ τους. Πήραν, λοιπόν, μια ομάδα αγνώστων οι οποίοι
συναντιόνταν μια ώρα την ημέρα, επί 4 ημέρες. Ύστερα από κάθε συνάντηση,
εκτιμούσαν την ομορφιά των άλλων. Την πρώτη ημέρα έμειναν μόνο στην εξωτερική
εμφάνιση. Όμως, από τη δεύτερη και μετά, παράγοντες όπως η συμπεριφορά, η
φιλικότητα, η ευγένεια και η ζεστασιά κρίθηκαν πολύ πιο σημαντικοί.

Το μέγα ερώτημα, βέβαια, παραμένει: η ομορφιά οδηγεί στην ευτυχία; Πριν από
τρία χρόνια μια άλλη ομάδα επιστημόνων επιχείρησαν να δώσουν απάντηση. Βρήκαν
λοιπόν ότι ο πιο σημαντικός παράγοντας, που επηρεάζει την άποψη που έχουν οι
άλλοι για εμάς, είναι το πόσο ικανοποιημένοι από τη ζωή είμαστε. Εάν αυτό
συμβαίνει ­ ιδιαίτερα μάλιστα τις εποχές που είμαστε και ερωτευμένοι ­ τότε
όλοι μάς βρίσκουν όμορφους, ασχέτως τέλειων ή όχι χαρακτηριστικών.

Και αυτό μας φέρνει στο επόμενο ερώτημα: η ομορφιά κάνει την ευτυχία ή η
ευτυχία την ομορφιά;
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16361N154</ED>
<ID>
ID:20235

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N15&aa=4</URL></REF>


Article

<CATEGORY>vin06</CATEGORY>

 <H5>ΛΙΓΑ ΤΡΑΚΤΕΡ ΧΘΕΣ ΣΤΟΥΣ ΔΡΟΜΟΥΣ * ΠΟΛΛΟΙ ΠΕΡΙΜΕΝΟΥΝ ΤΗΝ ΑΥΡΙΑΝΗ ΣΥΣΚΕΨΗ ΓΙΑ ΤΑ
ΧΡΕΗ * ΠΑΝΘΕΣΣΑΛΙΚΗ: «ΘΑ ΒΓΟΥΝ ΚΙ ΑΛΛΑ ΤΡΑΚΤΕΡ» </H5><H5>Μάχη Βορρά - Νότου για τις επιδοτήσεις
</H5><H5>Βγήκαν μόνο στον κόμβο Βιοκαρπέτ
</H5><H2>Στην κόψη του ξυραφιού τα μπλόκα αγροτών
</H2>
Εμμένει στη σκληρή στάση της η κυβέρνηση απέναντι στις κινητοποιήσεις της
Πανθεσσαλικής Επιτροπής Αγροτών, καθώς είναι αποφασισμένη να μην επιτρέψει
«ούτε μια λωρίδα δρόμου» να κλείσει.

Τη στάση της αυτή επιβεβαίωσε η κυβέρνηση και κατά τη συνεδρίαση της Επιτροπής
Διαχείρισης Κρίσεων που συνεδρίασε χθες, την ώρα που περίπου 450 τρακτέρ
κατευθύνονταν στον κόμβο της «Βιοκαρπέτ», στη Λάρισα.

Για το μέγεθος που μπορεί να προσλάβουν οι κινητοποιήσεις υπήρχε συγκρατημένη
αισιοδοξία στην κυβέρνηση, καθώς, σύμφωνα με στοιχεία της γ.γ. της Περιφέρειας
Θεσσαλίας, τα τρακτέρ που κινητοποιήθηκαν χθες είναι λιγότερα από το ένα τρίτο
εκείνων που βγήκαν στους δρόμους την πρώτη ημέρα των κινητοποιήσεων των
αγροτών πέρυσι.

Βεβαίως για την εξαγωγή ακριβέστερων συμπερασμάτων η κυβέρνηση περιμένει και
τη στάση των αγροτών μετά τη σύσκεψη των υπουργών Γεωργίας και Εθνικής
Οικονομίας την Τετάρτη, από την οποία η Πανθεσσαλική προσδοκά μέτρα για μείωση
του κόστους παραγωγής.

Προειδοποιούν

Και αυτό, καθώς στελέχη της Πανθεσσαλικής προειδοποιούσαν χθες το βράδυ ότι αν
και η κυβέρνηση κατάφερε με την τρομοκρατία να κρατήσει μακριά πολλούς
αγρότες, τις επόμενες ημέρες θα βγουν στους δρόμους.

Στην υπόθεση των αγροτών η κυβέρνηση προσέρχεται, όπως έλεγαν αρμόδιες πηγές
της, όχι με διάθεση σύγκρουσης, αλλά με στόχο να περιφρουρήσει το κοινωνικό
σύνολο από συμπεριφορές και δράσεις που διασαλεύουν τη δημόσια ασφάλεια και
την ελεύθερη οικονομική δραστηριότητα όλων. «Αυτό είναι που μας βρίσκει
αντίθετους», τόνισε ο κυβερνητικός εκπρόσωπος κ. Δημ. Ρέππας, που επανέλαβε
και χθες ότι οι δεσμεύσεις της κυβέρνησης ισχύουν και ότι «αντιμετωπίζουμε τα
προβλήματα που υπάρχουν μέσω του διαλόγου και της συνεννόησης». Στο πλαίσιο
αυτό θα αντιμετωπίσει και το θέμα των «μεμονωμένων», όπως ειπώθηκε, χρεών, που
κατά τις εκτιμήσεις της ηγεσίας της Αγροτικής Τράπεζας αφορούν 40-50.000
περιπτώσεις αγροτών.

Άμεση παρέμβαση

Όσον αφορά την αντιμετώπιση τώρα τυχόν «μπλόκων» στην εθνική οδό, αλλά και σε
άλλους κεντρικούς άξονες στους νομούς, η κυβέρνηση είναι αποφασισμένη «να
παρέμβει» αμέσως, με βάση σχεδιασμούς που έχουν ήδη γίνει. Όπως άφηνε σαφώς
χθες να φανεί υπουργός που πήρε μέρος στην Επιτροπή Διαχείρισης Κρίσεων, όλες
οι εμπλεκόμενες αρχές και υπηρεσίες (εισαγγελείς, αστυνομία) έχουν ειδοποιηθεί
αρμοδίως να σταματήσουν «εν τη γενέσει» κάθε ενέργεια για κόψιμο της
κυκλοφορίας και κλείσιμο της εθνικής οδού.

Αποστάσεις Ρέππα

Στο μεταξύ, σαφείς αποστάσεις από τις δηλώσεις Πάγκαλου περί εκατομμυριούχων
αγροτών κράτησε χθες η κυβέρνηση. Απαντώντας σε σχετική ερώτηση ο κ. Ρέππας
υπεραμύνθηκε καταρχήν της ελευθερίας των στελεχών να λένε σε κομματικές
εκδηλώσεις τις απόψεις τους. «Από κει και πέρα, συμπλήρωσε, δεν πρέπει να
γενικεύουμε». «Και στον χώρο των αγροτών, είπε, υπάρχουν αγρότες που είναι
εκατομμυριούχοι και αυτό είναι καλό. Αλλά υπάρχουν και αγρότες που έχουν πολύ
περιορισμένα εισοδήματα. Δεν σημαίνει ότι όποιοι κατάγονται από μια ορισμένη
περιοχή είναι εκατομμυριούχοι και όποιοι κατάγονται από μία άλλη περιοχή είναι
όλοι πάμπτωχοι. Ούτε βεβαίως οι αγρότες έχουν τη συγκεκριμένη ιδεολογική
ταυτότητα λόγω καταγωγής από συγκεκριμένη περιοχή. Όλα αυτά είναι σχετικά.
Πρέπει, κατέληξε, να τα βλέπουμε συγκεκριμένα και να αποφεύγουμε τις
γενικεύσεις και τις απλουστεύσεις».

Σύσκεψη για τα χρέη

Αύριο πραγματοποιείται η σύσκεψη για το θέμα της ρύθμισης χρεών των 50.000
αγροτών, με βάση τις τραπεζικές διαδικασίες που ακολουθεί η ΑΤΕ.

Η υπερχρέωση οφείλεται κυρίως στα υψηλά επιτόκια της περιόδου 1990-92, όπως
χαρακτηριστικά αναφέρεται.

Ήδη, στα πλαίσια των αποφάσεων του Υπουργικού Συμβουλίου, ο υπουργός Γεωργίας
κ. Γ. Ανωμερίτης με επιστολή του καλεί σε διμερείς ή κοινές συναντήσεις τις
ηγεσίες των κορυφαίων συνεταιριστικών και συνδικαλιστικών οργανώσεων (ΠΑΣΕΓΕΣ,
ΓΕΣΑΣΕ, ΣΥΔΑΣΕ).

Η πρωτοβουλία του υπουργού Γεωργίας σχολιάζεται ήδη από στελέχη του
συνεταιριστικού κινήματος ως επιβεβλημένη, αν και, όπως πρόσθεταν, θα έπρεπε
να έχει προηγηθεί, ώστε να μην υπάρχει η παραμικρή αμφιβολία μεταξύ των
αγροτών για ενδεχόμενη αμφισβήτηση θεσμικής εκπροσώπησης.

Άλλωστε, όλα τα κορυφαία συνεταιριστικά στελέχη με αφορμή εισηγήσεις για
γενικές ρυθμίσεις από πλευράς υπουργείου κρατούσαν διακριτικά αποστάσεις,
χωρίς να δημοσιοποιούν διαφωνίες λόγω της κρισιμότητας των προβλημάτων και
χωρίς να επικροτούν όλους τους χειρισμούς στελεχών της ΑΤΕ.


Η στιγμή που οι Ευρωπαίοι αγρότες φοβούνταν εδώ και τέσσερις δεκαετίες είναι
κοντά. Στις Βρυξέλλες άρχισαν χθες οι συνομιλίες για κάτι που μέχρι πριν από
μερικές εβδομάδες εθεωρείτο αδιανόητο: την περικοπή των αγροτικών επιδοτήσεων.

Η υλοποίηση αυτής της ιδέας θα αποτελέσει μία σημαντική καμπή στην Κοινή
Αγροτική Πολιτική της Ευρωπαϊκής Ένωσης. Από την έναρξη ισχύος της ΚΑΠ, το
1962, οι επιδοτήσεις προς τους αγρότες αυξάνονταν ολοένα για να φτάσουν σήμερα
σχεδόν στο 50% των κοινοτικών δαπανών. Η περικοπή των επιδοτήσεων δεν θα
πρέπει να θεωρείται ακόμη τετελεσμένο γεγονός, σχολιάζουν οι «Φαϊνάνσιαλ
Τάιμς», είναι όμως πολύ πιθανή.

Τα επιτελεία των υπουργείων Γεωργίας των χωρών-μελών της Ευρωπαϊκής Ένωσης θα
εξετάσουν στις Βρυξέλλες κυρίως δύο προτάσεις για την περικοπή των άμεσων
επιδοτήσεων προς τους αγρότες από τις αρχές της προσεχούς δεκαετίας.

Την πιο δραστική πρόταση υποστηρίζει η Βρετανία: ετήσιες περικοπές κατά 4% σε
όλες τις άμεσες πληρωμές προς τους αγρότες, με έναρξη εφαρμογής τους από το
προσεχές έτος.

Η Δανία και η Σουηδία υποστηρίζουν τη «σταδιακή προσέγγιση», με περικοπές που
θα φθίνουν από έτος σε έτος.

Το ζήτημα της αναμόρφωσης της Κοινής Αγροτικής Πολιτικής και το ύψος των
κονδυλίων για το Πακέτο Σαντέρ συζητήθηκε χθες στο ΕΚΟΦΙΝ και εξελίχθηκε σε
μια μάχη Βορρά - Νότου, καθώς τέθηκε ανοικτά το θέμα της μείωσης των εισφορών
της Γερμανίας, της Σουηδίας, της Αυστρίας και της Ολλανδίας.

Η πρόταση που συζητείται κάνει λόγο για «σταθεροποίηση» των δαπανών, αν και
στην ουσία πρόκειται για μείωση, αφού προβλέπει οι αγροτικές δαπάνες να μην
ξεπερνούν κάθε χρόνο και για τα 7 επόμενα χρόνια τα 40,5 δισ. ευρώ με βάση μια
σειρά από υπολογισμούς αυτό θα σημαίνει απώλεια για την Ελλάδα κοινοτικών
πόρων προς τη γεωργία ύψους 453 εκατ. ευρώ συνολικά.

«Το χειρότερο σενάριο για την Ελλάδα θα ήταν η επανεθνικοποίηση της ΚΑΠ με τη
συγχρηματοδότηση από τον κοινοτικό προϋπολογισμό», δήλωσε μετά τη συνεδρίαση ο
υπουργός Εθνικής Οικονομίας κ. Γ. Παπαντωνίου, αλλά υποστήριξε ότι «δύσκολα θα
επικρατούσε», καθώς είναι τεράστιες οι διαφορές μεταξύ των κρατών-μελών.
Συγχρόνως τόνισε πως σε καμιά περίπτωση οι Έλληνες δεν πρόκειται να υποστούν
ζημιά από την Αναθεώρηση της Κοινοτικής Αγροτικής Πολιτικής, η οποία προβλέπει
την περικοπή των αγροτικών επιδοτήσεων. 
Κόμβος «Βιοκαρπέτ». Σχεδόν τα μισά τρακτέρ (445 έναντι 895) σε σχέση με το
'98 βγήκαν χθες στους δρόμους. Και αυτά δεν έκλεισαν την Εθνική

Περίπου 500 τρακτέρ βγήκαν χθες στον κόμβο της Βιοκαρπέτ και στη διασταύρωση
της οδού Σωκράτους, στην πρώτη είσοδο της Λάρισας, χωρίς, ωστόσο, να κλείσουν
την Εθνική Οδό και χωρίς να προκληθούν προβλήματα στις συγκοινωνίες. Οι
υπεύθυνοι της Πανθεσσαλικής Συντονιστικής Επιτροπής δήλωσαν ότι ο μικρός
αριθμός της συμμετοχής δεν θα μείνει ίδιος τις επόμενες ημέρες. Οι αγρότες της
Μαγνησίας έμειναν από την πλευρά τους, χθες, ασυγκίνητοι στις αποφάσεις της
Επιτροπής, με αποτέλεσμα να μη λάβει ούτε ένας μέρος από την περιοχή του
Αλμυρού στις κινητοποιήσεις. Οι αγρότες του Δομοκού, αντίθετα, συγκεντρώθηκαν
με 30 τρακτέρ στο 41ο χιλιόμετρο της παλαιάς Εθνικής Οδού Λαμίας - Λάρισας.
Στην Πάτρα έγινε, χθες, συμβολική κατάληψη του καταστήματος της Αγροτικής
Τράπεζας, ενώ στα Χανιά πραγματοποιείται σήμερα συλλαλητήριο των αγροτών του νομού.

Περίπου 400 τρακτέρ από την Καρδίτσα «εγκαταστάθηκαν» χθες στον κόμβο της
Βιοκαρπέτ, ενώ άλλα 100, περίπου, από τα Τρίκαλα και την περιοχή της Λάρισας
πήγαν στη διασταύρωση της οδού Σωκράτους. Όλες οι κινήσεις τους έγιναν κάτω
από τη διακριτική παρουσία της Αστυνομίας που ρύθμιζε την κυκλοφορία, ώστε να
μην υπάρξει κίνδυνος ατυχήματος έως ότου τοποθετήσουν οι αγρότες τα τρακτέρ
στην άκρη της Εθνικής. Όπως έλεγαν κάποια στελέχη της Πανθεσσαλικής, «η
κυβέρνηση κατάφερε με την τρομοκρατία να κρατήσει μακριά από την κινητοποίηση
κάποιους αγρότες, οι οποίοι, όμως, είναι σίγουρο πως τις επόμενες ημέρες θα
βγουν στον δρόμο ακολουθώντας το παράδειγμα των συναδέλφων τους που αψήφησαν
απειλές και καιρικές συνθήκες».

Η στάση ΠΑΣΟΚ - Ν.Δ.

Στο παρασκήνιο τώρα τα πράγματα από το πρωί ήταν πολύ ρευστά, γιατί οι
προσκείμενοι στη Ν.Δ. έλεγαν βγαίνουμε χωρίς την προοπτική να κλείσουμε
δρόμους, όπως άλλωστε ζήτησε προχθές από τα Γιαννιτσά και ο πρόεδρος της Ν.Δ.
κ. Κώστας Καραμανλής, οι προσκείμενοι στο ΠΑΣΟΚ αγρότες ζητούσαν πίστωση
χρόνου μέχρι την Τετάρτη για να μάθουν τι θα βγει από τη σύσκεψη στο υπουργείο
Εθνικής Οικονομίας με τον υπουργό Γεωργίας και οι προσκείμενοι στο ΚΚΕ που
ζητούσαν έξοδο στην Εθνική Οδό και μετωπική σύγκρουση με την αδιάλλακτη, όπως
τόνιζαν, κυβερνητική στάση.

Σε συνέντευξη που παραχώρησαν χθες τα μέλη της Πανθεσσαλικής Συντονιστικής
Επιτροπής, ύστερα από σύσκεψη που πραγματοποίησαν σε κεντρικό ξενοδοχείο της
Λάρισας, ο κ. Μπούτας τόνισε μεταξύ άλλων: «Εμείς είμαστε ικανοποιημένοι από
την προσέλευση των αγροτών μετά τη λυσσαλέα επίθεση που εξαπέλυσε εναντίον μας
η κυβέρνηση και άλλα κόμματα της αντιπολίτευσης, με σκοπό να υπονομεύσουν τον
αγώνα μας. Από αύριο να περιμένετε και άλλα τρακτέρ στην Εθνική Οδό. Τα όσα
συμβαίνουν στις ημέρες μας είναι πρωτοφανή. Υπήρξε ανοικτή παρέμβαση του
κυβερνητικού εκπροσώπου στη Δικαιοσύνη, ζητώντας από τους εισαγγελείς να παρέμβουν».

*Στις Εθνικές Οδούς αποφάσισαν να κατεβάσουν τα τρακτέρ τους την
ερχόμενη Πέμπτη οι αγρότες της Θεσσαλονίκης, σε τρία σημεία των Εθνικών Οδών,
χωρίς να διευκρινίζουν σαφώς αν προτίθενται να αποκλείσουν τους δρόμους ή
απλώς να παραταχθούν εκατέρωθεν των οδών.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16361N162</ED>
<ID>
ID:20151

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N16&aa=2</URL></REF>


Article

<CATEGORY>vin06</CATEGORY>

 <H2>12 τα νοσοκομεία χωρίς εφημερεύοντες
</H2>
Νοσοκομείο Ηρακλείου. Μπήκε από χθες στον χορό των κινητοποιήσεων, για το
θέμα των εφημεριών

Κλειστά στις εφημερίες παραμένουν και σήμερα δύο νοσοκομεία της Αθήνας, Λαϊκό
και ΚΑΤ, τα εννιά νοσοκομεία της Θεσσαλονίκης και το Πανεπιστημιακό
Νοσοκομείου του Ηρακλείου που μπήκε κι αυτό στον χορό των κινητοποιήσεων ενώ
σήμερα αποφασίζεται, στη συνεδρίαση του Δ.Σ. της ΕΙΝΑΠ, η στάση και των
υπόλοιπων νοσοκομείων της Αθήνας. 
Και στα δύο νοσοκομεία της Αθήνας, πάντως, δεν δημιουργήθηκαν προβλήματα καθώς
το ΕΚΑΒ είχε ειδοποιηθεί από τους γιατρούς να μη στέλνει σ' αυτά έκτακτα
περιστατικά και οι ίδιοι οι ασθενείς απέφυγαν, όπως φαίνεται, να προσέλθουν
στα δύο προβληματικά νοσοκομεία και προτίμησαν άλλα για τις ανάγκες τους.

Όχι στα έκτακτα

Στο ΚΑΤ οι γιατροί πραγματοποίησαν, παρά την απεργία, όλες τις
προγραμματισμένες χειρουργικές επεμβάσεις, αλλά δεν δέχθηκαν τα έκτακτα
περιστατικά εκτός από τις περιπτώσεις όπου κρίθηκε ότι υπήρχε κίνδυνος για τη
ζωή των ασθενών. Όλοι οι άλλοι ασθενείς προωθούνταν σε άλλα εφημερεύοντα
νοσοκομεία ανεβάζοντας τον φόρτο εργασίας τους. Κάποιο πρόβλημα απειλήθηκε να
δημιουργηθεί κατά τη Γενική Συνέλευση των γιατρών, όταν η επιτροπή αγώνα
ανακάλυψε ότι ο διευθυντής της Γ' Ορθοπεδικής Κλινικής, αντίθετα προς τη
γενική απόφαση, είχε ειδοποιήσει το ΕΚΑΒ να στέλνουν εκεί έκτακτα περιστατικά.
Το θέμα λύθηκε με απόφαση της Συνέλευσης για έλεγχο των έκτακτων περιστατικών
που φθάνουν στο νοσοκομείο. Στο Λαϊκό, που απεργεί από την περασμένη Δευτέρα,
συμπληρώνοντας εννιά ημέρες κινητοποιήσεων, επικρατούσε επίσης ησυχία, με
θαλάμους για πρώτη φορά τόσο άδειους και διαδρόμους χωρίς ράντζα, καθώς δεν
υπήρχε προσέλευση ασθενών.

Απειλεί συλλήψεις

Ακόμα και σε συλλήψεις και προσαγωγές νοσοκομειακών γιατρών στο Αυτόφωρο
ενδέχεται να προχωρήσει ο εισαγγελέας σε περίπτωση που τεθεί σε κίνδυνο η ζωή
των ασθενών από τις απεργιακές κινητοποιήσεις που ξεκίνησαν από χθες και στα
νοσοκομεία της Θεσσαλονίκης.

Στο μεταξύ, αποχή από τις εφημερίες και τα εξωτερικά ιατρεία πραγματοποιούν
από χθες οι νοσοκομειακοί γιατροί της Θεσσαλονίκης διεκδικώντας την πληρωμή
των υπερωριών που ­ όπως καταγγέλλουν ­ δεν τους έχουν καταβληθεί από τον
περασμένο Αύγουστο.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16361N163</ED>
<ID>
ID:20189

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N16&aa=3</URL></REF>


Article

<CATEGORY>vin06</CATEGORY>

 <H2>Διακομματική και διάλογος για την Υγεία
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Έκκληση στους νοσοκομειακούς ιατρούς να μην απεργήσουν αλλά να καθήσουν στο
τραπέζι του διαλόγου με την κυβέρνηση απηύθυνε χθες ο υπουργός Υγείας Λάμπρος Παπαδήμας.

Και σε «μία κίνηση καλής θέλησης» ­ όπως έλεγαν μέλη της Κ.Ο. του ΠΑΣΟΚ ­
πρόσθεσε ότι «προς τιμήν τους οι περισσότεροι δεν απεργούν. Εκτός ελαχίστων,
ορισμένων κακόπιστων, που παίρνουν μέρος σε κινητοποιήσεις αλλά και αυτοί
πρέπει να σταματήσουν τέτοια πρακτική».

Η συζήτηση για την Υγεία έγινε στη Βουλή προ κενών εδράνων με αφορμή επερώτηση
της Νέας Δημοκρατίας. Το γεγονός αυτό σχολίασαν αργότερα ορισμένοι από τους
παριστάμενους βουλευτές (όχι περισσότεροι από 10).

Η σημερινή κατάσταση στην Υγεία πάντως χαρακτηρίστηκε από όλες τις πλευρές με
τα πιο μελανά χρώματα.

Παρουσία δύο πρώην υπουργών Υγείας επί κυβερνήσεων της Ν.Δ., του Γιώργου
Σούρλα και του Δημήτρη Σιούφα, ο κ. Παπαδήμας δήλωσε κατηγορηματικά ότι
ουδέποτε βρέθηκαν στο υπουργείο στοιχεία για τον τρόπο λειτουργίας και
διαχείρισης των νοσοκομείων. Και σημείωσε: «Κανείς δεν γνωρίζει πώς λειτουργούν».

Μπροστά σ' αυτή την πραγματικότητα ο υπουργός Υγείας δεσμεύτηκε ότι μέσα σε 20
ημέρες οι υπηρεσίες του υπουργείου θα είναι σε θέση να κοινοποιήσουν όλα τα
στοιχεία για τα νοσοκομεία της χώρας με τα χρέη τους και τους δείκτες της
οικονομικής τους διαχείρισης.

Ο υπουργός Υγείας διαβεβαίωσε ότι ήδη έχει ξεκινήσει ένα πιλοτικό πρόγραμμα σε
πέντε νοσοκομεία και πως ανάλογα με τα αποτελέσματα θα επεκταθεί και στα
υπόλοιπα ιδρύματα όλης της χώρας. Και δέχθηκε την πρόταση της Ν.Δ. για σύσταση
Διακομματικής Επιτροπής με στόχο να ξεκινήσει ένας εθνικός διάλογος για την Υγεία.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16361N164</ED>
<ID>
ID:20218

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N16&aa=4</URL></REF>


Article

<CATEGORY>vin06</CATEGORY>

 <H5>ΤΑ ΕΡΓΑ ΣΤΟ ΕΛΛΗΝΙΚΟ ΘΑ ΞΕΚΙΝΗΣΟΥΝ ΤΟ 2000 ΚΑΙ ΘΑ ΟΛΟΚΛΗΡΩΘΟΥΝ ΠΡΙΝ ΑΠΟ ΤΟΥΣ
ΟΛΥΜΠΙΑΚΟΥΣ ΤΟΥ 2004
</H5><H5>Ένα κινητό για όλο τονκόσμο από την Έρικσον
</H5><H5>Για πιο ασφαλή κτίρια
</H5><H5>Τηλεεγχειρήσεις με ρομπότ
</H5><H5>Η μετάλλαξη γνωστή για τα δικά τους φυτοφάρμακα
</H5><H5>Ένα νέο υλικό στην υπηρεσία του Διαστήματος
</H5><H2></H2><H2>Ένα υδροπάρκο θα πάρει τη θέση των αεροπλάνων
</H2>
<AUTHOR>ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Ψάρια της Μεσογείου, των ωκεανών και των τροπικών θα πάρουν τη θέση των
αεροπλάνων, όταν μεταφερθεί το αεροδρόμιο από το Ελληνικό στα Σπάτα. Εκεί, σε
έκταση 40 στρεμμάτων, θα δημιουργηθεί το πρώτο στην Ελλάδα υδροπάρκο από το
Εθνικό Κέντρο Θαλάσσιων Ερευνών.

Το ενυδρείο. Θα είναι μέρος της υδρόπολης που θα στηθεί εκεί όπου σήμερα
βρίσκεται το αεροδρόμιο του Ελληνικού

Κύριο μέρος του υδροπάρκου θα είναι ένα εκθεσιακό και ερευνητικό ενυδρείο στα
πρότυπα αντίστοιχων χώρων της Ευρώπης και της Αμερικής. Το ενυδρείο θα
φιλοξενήσει όλα τα είδη του θαλάσσιου οικοσυστήματος της Μεσογείου, καθώς και
αντιπροσωπευτικά είδη από τους ωκεανούς του πλανήτη. Στόχος των επιστημόνων
είναι να μη χρησιμεύσει μόνο ως μουσείο του θαλάσσιου κόσμου, αλλά να
δημιουργηθεί ένα ερευνητικό κέντρο για τις επιστήμες της ωκεανογραφίας και της
ιχθυολογίας και να μεταφερθούν στον χώρο του υδροπάρκου τα εργαστήρια του
ΕΚΘΕ, τα οποία θα γίνουν αναπόσπαστο μέρος της έκθεσης.

«Οι επισκέπτες θα έχουν την ευκαιρία όχι μόνο να θαυμάζουν τα ψάρια, αλλά να
μαθαίνουν τα μυστικά τους. Πώς ζουν, πώς αναπαράγονται, πώς χειρουργείται ένα
δελφίνι, πώς δημιουργούνται οι ιχθυοτροφές», εξηγεί ο κ. Γιώργος Χρόνης,
διευθυντής του Ωκεανογραφικού Ινστιτούτου στο ΕΚΘΕ. «Θα εγκατασταθούν επίσης
κέντρα πολυμέσων, στα οποία παιδιά και ενήλικοι θα μπορούν να αναζητήσουν
πληροφορίες για τα είδη που φιλοξενούνται στο ενυδρείο. Θα υπάρχουν
εκπαιδευτικά παιχνίδια για τον υδρόβιο κόσμο, τη θαλάσσια ρύπανση, τα
υποθαλάσσια ηφαίστεια και άλλα πολλά θέματα».

Τα έργα θα ξεκινήσουν το 2000 και αναμένεται να ολοκληρωθούν πριν από τους
Ολυμπιακούς Αγώνες του 2004. Το σχέδιο συζητήθηκε για πρώτη φορά μεταξύ του κ.
Χρόνη και του τότε γενικού γραμματέα Έρευνας και Τεχνολογίας κ. Γ.
Χριστοδουλάκη, το 1995. Ήδη ο Οργανισμός Αθήνας και το ΥΠΕΧΩΔΕ αποφάσισαν να
υιοθετήσουν την πρόταση του ΕΚΘΕ, που έχει εντάξει στα σχέδια ανάπλασης του
Ελληνικού ο καθηγητής του Πολυτεχνείου κ. Λ. Βασενχόφεν. Στην τελευταία της
συνεδρίαση, η ΓΓΕΤ αποφάσισε να προκηρύξει μελέτη σκοπιμότητας για το έργο.
Ιδιωτικοί φορείς ενδιαφέρονται να συμμετάσχουν στο έργο. Η Ευρωπαϊκή Κοινότητα
συμφώνησε να χρηματοδοτήσει την κατασκευή του ερευνητικού ενυδρείου, όπως
έκανε πρόσφατα με ένα αντίστοιχο έργο στην Μπολόνια της Ιταλίας. Το κόστος του
ενυδρείου υπολογίζεται στα έξι με οκτώ δισεκατομμύρια δραχμές. Άλλο τόσο
υπολογίζεται το κόστος των υπόλοιπων εγκαταστάσεων στο υδροπάρκο. Όπως λέει ο
κ. Χρόνης, υπολογίζεται ότι σε 10 χρόνια από την έναρξη της λειτουργίας του
πάρκου θα γίνει απόσβεση του κόστους.

Το ενυδρείο θα είναι μέρος μιας υδρόπολης, που θα περιλαμβάνει μιαν
υπερσύγχρονη ημικυκλική αίθουσα προβολής ταινιών με το σύστημα Omnimax, όπως η
σφαίρα «La Geode» που βρίσκεται στην Τεχνόπολη του Παρισιού. Οι ταινίες θα
αποκαλύπτουν τον πλούτο και τα ναυάγια που βρίσκονται στον βυθό των ελληνικών
θαλασσών και θα γυρίζονται με τη βοήθεια του υπερσύγχρονου βαθυσκάφους, που θα
φτάσει στην Ελλάδα το ερχόμενο καλοκαίρι.

Θα δημιουργηθούν επίσης ανοιχτές πισίνες, στις οποίες θα φιλοξενούνται
δελφίνια και κήτη της Μεσογείου με ειδικευμένους εκπαιδευτές. Μια άλλη πισίνα
θα θυμίζει τον βυθό της θάλασσας, όπου παιδιά ηλικίας 8-10 χρόνων θα παίρνουν
μαθήματα καταδύσεων. Το προσωπικό που θα χρειαστεί για τη λειτουργία του
ενυδρείου θα φτάσει τα 40 άτομα.

Το νέο κινητό Ι 888 World της Έρικσον σχεδιάστηκε για αυτούς που ταξιδεύουν σε
όλο τον κόσμο, μια που λειτουργεί σε περισσότερες από 120 χώρες στα συστήματα
GSM900/1900. Με ενσωματωμένο υπέρυθρο μόντεμ επιτρέπει την ασύρματη σύνδεση με
φορητό υπολογιστή για πρόσβαση στο Ίντερνετ χωρίς να χρειάζονται καλώδια ή
«αντάπτορες». Διαθέτει επίσης φορτιστή μπαταρίας συμβατό με πέντε διαφορετικές
τάσεις ρεύματος.

Τρόπους να αξιοποιήσουν τις νέες τεχνολογίες για να κάνουν περισσότερο ασφαλή
τα κτίρια και τις κατασκευές αναζητεί ο Rudy Matalucci και οι συνεργάτες του,
μηχανικοί και ερευνητές από τα Εργαστήρια Sandia των ΗΠΑ. Στόχος τους είναι να
ελέγξουν όλα τα κτίρια και να φροντίσουν, έτσι ώστε οι μελλοντικές κατασκευές
να είναι αξιόπιστες και ανθεκτικές όχι μόνο στις φυσικές καταστροφές αλλά και
σε τρομοκρατικές ενέργειες.

Ο Ολλανδός χειρουργός Πίτερ Γκο χειρίζεται με προφορικές εντολές τον βραχίονα
ενός ρομπότ που βλέπει στη μεγάλη οθόνη κατά τη διάρκεια τηλεεγχείρησης στη
Χάγη. Ήταν η πρώτη φορά στα ολλανδικά χρονικά που έγινε εγχείρηση με τη χρήση
προφορικών εντολών από μακριά.

Με συγκεκριμένα στατιστικά στοιχεία για τη χρονιά που πέρασε, έρχονται τώρα οι
διεθνείς περιβαλλοντικές οργανώσεις να στηρίξουν ένα από τα πιο σημαντικά
επιχειρήματά τους ενάντια στα γενετικά τροποποιημένα φυτά: πως, δηλαδή, οι
εταιρείες που κατασκευάζουν φυτοφάρμακα και σήμερα ειδικεύονται στη γενετική
μετάλλαξη σπόρων και φυτών, δεν στοχεύουν στη βελτίωση των ποικιλιών τους,
αλλά στη δημιουργία νέων ποικιλιών που θα αντέχουν στα δικά τους φυτοφάρμακα.

Με λίγα λόγια, κίνητρο είναι η αύξηση των πωλήσεων φυτοφαρμάκων, των ειδών
δηλαδή που κατεξοχήν εμπορεύονται οι εν λόγω εταιρείες. 
Την επιχειρηματική αυτή λογική πιστοποιούν τα στοιχεία που συνέλεξε η διεθνής
περιβαλλοντική οργάνωση RAFI (Rural Advancement Foundation International) για
το 1998, σύμφωνα με τα οποία το 71% των πειραματικών καλλιεργειών αφορούσαν
είδη, το γενετικό υλικό των οποίων είχε τροποποιηθεί προκειμένου να γίνουν
ανθεκτικά σε συγκεκριμένα φυτοφάρμακα. Αντίθετα, μόνο στο 0,1% των περιπτώσεων
στόχος των πειραμάτων ήταν να βελτιωθεί η ποιότητα των καλλιεργούμενων ποικιλιών.

Το Aerogel. Υλικό λεπτεπίλεπτο όσο ένα λουλούδι, ικανό όμως να αντέξει στις
συνθήκες που επικρατούν στο Διάστημα

Η εκτόξευση από τη NASA του διαστημοπλοίου «StarDust», που έχει ως αποστολή το
να συλλέξει δείγματα και υλικά από τον κομήτη Wild 2, σηματοδοτεί νέες
περιπέτειες για το πρωτοποριακό υλικό aerogel, το πιο ελαφρύ υλικό που
φτιάχτηκε ποτέ στον πλανήτη Γη.

Την κύρια αποστολή του «StarDust» την υποδηλώνει το όνομά του (αστερόσκονη).
Το διαστημόπλοιο θα πλησιάσει την τροχιά του κομήτη Wild 2, κάπου εκεί ανάμεσα
στον Δία και τον Άρη, για να συλλέξει πρωτογενές υλικό, που δεν είναι άλλο από
τη σκόνη των αστεριών, από την οποία είναι φτιαγμένο το καθετί στο σύμπαν.

Για να συγκεντρώσει την αστερόσκονη, η NASA θα χρησιμοποιήσει ένα «γάντι»
φτιαγμένο από aerogel, το υλικό που η σύνθεσή του είναι... αέρας, σε ποσοστό
που φτάνει το 95%. Χάρη στο aerogel, το μηχάνημα που σχεδίασε ο Δρ Peter Tsou
και οι συνεργάτες του στο Εργαστήριο Αεριωθούμενων Προωθητικών Συστημάτων,
στην Καλιφόρνια, θα μπορεί να συλλέξει μόρια και σωματίδια του κομήτη.

Το να περάσει ένα μέσα από τα ερείπια του κομήτη, ισοδυναμεί με το να βρεθεί
στο στόχαστρο ενός πυροβόλου όπλου εν λειτουργία. Τα σωματίδια από τον κομήτη
μπορεί να έχουν το μέγεθος ενός κόκκου άμμου, όμως θα «χτυπούν» πάνω στο
aerogel με εξαιρετικά υψηλή ταχύτητα. Η δύναμη της σύγκρουσης είναι τόσο
ισχυρή, που με οποιοδήποτε άλλο υλικό εκτός από το aerogel τα σωματίδια είτε
θα εξατμίζονταν μετά τη σύγκρουση είτε θα καταστρέφονταν σε σημείο που οι
επιστήμονες να μην μπορούν να τα μελετήσουν.

Το aerogel, όμως, έχει τόσο μικρή πυκνότητα (τρεις φορές όσο η πυκνότητα του
αέρα), που θα συλλέγει τα μόρια του κομήτη χωρίς να τα καταστρέφει. Όταν τα
σωματίδια «χτυπήσουν» πάνω στο aerogel, αυτομάτως θα εισχωρήσουν στο υλικό με
ταχύτητα που σταδιακά θα μειώνεται, δημιουργώντας «αυλάκια» μέσα στα οποία θα εγκλωβιστούν.

*** Πενήντα δέντρα φυτεύτηκαν στην καμένη περιοχή του Αγίου Πέτρου στην
Πεντέλη, στα πλαίσια της συνεργασίας μεταξύ Ελλάδας και Ισραήλ για την
καταπολέμηση φυσικών καταστροφών. Παρόντες στην αναδάσωση, που
πραγματοποιήθηκε την Κυριακή, ήταν ο πρέσβης του Ισραήλ στην Ελλάδα κ. Ραν
Κουριέλ, ο υφυπουργός Γεωργίας κ. Παρασκευάς Φουντάς και ο διευθυντής
Αναδάσωσης Αττικής κ. Ιωάννης Μπεταμίδης.

*** Έναν αγώνα σωτηρίας για το Δέλτα του ποταμού Ευρώτα, που απειλείται από
εργοστασιακά λύματα και αγροτικά απορρίμματα, έχουν ξεκινήσει τοπικοί φορείς
και περιβαλλοντικές οργανώσεις, μεταξύ των οποίων και ο Σύλλογος για την
Προστασία της Θαλάσσιας Χελώνας. Στην περιοχή του Ευρώτα έχουν καταγραφεί
περισσότερα από 210 είδη πουλιών, τα περισσότερα από τα οποία είναι σπάνια και
απειλούμενα, ενώ η παραλία του είναι ένας από τους ελάχιστους εναπομείναντες
τόπους αναπαραγωγής της θαλάσσιας χελώνας.

Ξεκινούν πάλι τα προγράμματα εναλλακτικού τουρισμού της Γενικής Γραμματείας
Νέας Γενιάς «Απόδραση από την πόλη» ­ τριήμερα αναψυχής και «Νέοι και βουνό» ­
μονοήμερες επισκέψεις σε βουνοκορφές και σπήλαια. Οι εκδρομές περιλαμβάνουν
σκι, ανεμοπορίες, καγιάκ, ράφτινγκ και διαδρομές σε οικολογικά πάρκα, ενώ θα
διαρκέσουν μέχρι τέλη Μαΐου. Πληροφορίες στα τηλέφωνα: 3632.593, 3631.827,
3632.541, 3644.168, (031) 2571.130-5, (061) 621.307-620.546 και (0651) 87243.

Ημερίδα με θέμα «Προστασία προγραμμάτων ηλεκτρονικών υπολογιστών» διοργανώνει
η Ένωση Δικαστών και Εισαγγελέων σε συνεργασία με το Οικονομικό Πανεπιστήμιο
Αθηνών (Τμήμα Πληροφορικής) στις 19 Φεβρουαρίου (στο αμφιθέατρο κτιρίου 13 του
Πρωτοδικείου Αθηνών). Στόχος της ημερίδας είναι η ενημέρωση των δικαστών και
των εισαγγελέων για την προστασία της πνευματικής ιδιοκτησίας στα προγράμματα
Η/Υ. Πληροφορίες στα τηλ: 3645.629 και 3631.780.

Νέους επεξεργαστές κυκλοφόρησε η Intel: οι σειρές Πέντιουμ ΙΙ και Celeron
είναι ειδικά σχεδιασμένες για φορητούς υπολογιστές χαμηλού κόστους στα 333 και
366 MHz και 266 και 300 MHz αντίστοιχα. Η σειρά Πέντιουμ ΙΙΙ, που θα βγει
σύντομα, δημιουργήθηκε με τη βοήθεια σχεδιαστών του Web, με στόχο να κάνει
ευκολότερη την πλοήγηση στο Ίντερνετ.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16361N181</ED>
<ID>
ID:20096

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N18&aa=1</URL></REF>


Article

<CATEGORY>vin06</CATEGORY>

 <H5>ΜΕΤΑ ΤΑ ΣΧΟΛΕΙΑ ΤΟ ΠΡΟΒΛΗΜΑ ΤΗΣ ΠΑΙΔΕΙΑΣ ΕΙΝΑΙ ΟΙ ΚΑΤΑΛΗΨΕΙΣ ΣΤΑ ΠΑΝΕΠΙΣΤΗΜΙΑ
</H5><H5>ΟΛΜΕ: Να συμπληρωθούν μαθήματα και την επόμενη χρονιά!
</H5><H2>Κίνδυνος για την εξεταστική σε πέντε Σχολές
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Οι καταλήψεις στα σχολεία μπορεί να τελείωσαν χθες, δεν συμβαίνει όμως το
ίδιο και στα πανεπιστήμια. Παρά την ύφεση που παρατηρείται και εκεί, καθώς
πριν από λίγες ημέρες τελούσαν υπό κατάληψη 9 σχολές, σήμερα πέντε σχολές
εξακολουθούν να παραμένουν υπό κατάληψη με κίνδυνο απώλειας της εξεταστικής
τους περιόδου.

Ήδη η τρέχουσα εξεταστική περίοδος έχει χαθεί στην ΑΣΟΕΕ και σε ορισμένα
τμήματα του Πανεπιστημίου Πατρών (Μαθηματικό, Φυσικό, Μηχανολόγοι, Βιολόγοι,
Ηλεκτρονικών Υπολογιστών) που έχασαν πολλές εβδομάδες μαθημάτων λόγω
καταλήψεων ­ οι οποίες έχουν πλέον λήξει. Ωστόσο, τουλάχιστον οι δύο από τις
υπό κατάληψη σχολές ­ οι Νομικές των Πανεπιστημίων Αθηνών και Θράκης, όπου οι
καταλήψεις διαφέρουν καθώς έχουν συγκεκριμένο αίτημα τη μη δημιουργία νέας
(τέταρτης στην Ελλάδα, καθώς Νομική σχολή υπάρχει και στο Παν. Θεσσαλονίκης)
Νομικής στο Πάντειο Πανεπιστήμιο ­ αναμένεται σύντομα να επιστρέψουν στην
κανονική τους λειτουργία.

Και αυτό γιατί, σύμφωνα με ασφαλείς πληροφορίες που διασταύρωσαν χθες το
απόγευμα «ΤΑ ΝΕΑ», οι γενικευμένες αντιδράσεις που εκδηλώθηκαν από τις τρεις
υπάρχουσες Νομικές σχολές εναντίον της μετεξέλιξης του γενικού Τμήματος
Δικαίου του Παντείου σε Νομικό Τμήμα, με κύρια και εύλογη αιχμή τον
συνακόλουθο «υπερπληθωρισμό» του νομικού επαγγέλματος, έφεραν ήδη αποτέλεσμα.

Το επίμαχο Τμήμα

Έτσι, λένε οι πληροφορίες από πήγες του υπουργείου Παιδείας, αποφασίστηκε ότι
δεν θα δημιουργηθεί τελικά εφέτος το επίμαχο Νομικό Τμήμα στο Πάντειο, όποτε
οι αντιδράσεις (λογικά) θα κοπάσουν.

Αλλά εκτός από τις Νομικές, υπό κατάληψη τελούν εδώ και περίπου 50-60 μέρες η
Αρχιτεκτονική σχολή του Πολυτεχνείου και το Φυσικό και Βιολογικό Τμήμα του
Παν. Αθηνών, ενώ η Γενική Συνέλευση του Γεωλογικού Τμήματος, που επίσης
τελούσε έως τώρα υπό κατάληψη, αποφάσισε χθες να επιστρέψουν οι φοιτητές στα
μαθήματα. Οι σχολές αυτές έχουν προγραμματίσει συνελεύσεις τις επόμενες μέρες,
ενώ στα μαθήματα έχουν επιστρέψει ήδη ύστερα από πολυήμερες καταλήψεις οι
φοιτητές της Φιλοσοφικής σχολής, του Παντείου, του Μαθηματικού και του
Τμήματος Μεταλλειολόγων.

Οι παρατάξεις

Είναι αξιοσημείωτο ότι, με εξαίρεση την ειδική περίπτωση των Νομικών σχολών,
στις υπόλοιπες οι καταλήψεις γίνονται με πρωτοβουλία φοιτητών της παράταξης
ΕΑΑΚ (εξωκοινοβουλευτική Αριστερά) και ­ ενίοτε ­ των ΠΚΣ (ΚΚΕ), αλλά και
ανεξάρτητων σχημάτων που αντιδρούν στα Προγράμματα Σπουδών Επιλογής (ΠΣΕ) και
υπό ίδρυση στα νέα τμήματα. Αντιθέτως, τόσο η ΠΑΣΠ όσο και η ΔΑΠ, λένε
αντιστοίχως οι φοιτητές Θάνος Βούρδας και ο Βασίλης Τοκάκης, αντιδρούν επίσης
στα ΠΣΕ και θέτουν προϋποθέσεις για τα νέα τμήματα, όμως δεν συμφωνούν με την
πρακτική των καταλήψεων. Και σε ορισμένες σχολές έχουν καταγγείλει την
παράταξη ΕΑΑΚ για «νοθεία των συνελεύσεων με τεχνητές πλειοψηφίες
μετακινούμενων φοιτητών». Κάτι που η ΕΑΑΚ διαψεύδει.

Οι εξελισσόμενες καταλήψεις πάντως, εξηγούν στα «ΝΕΑ» ο πρύτανης του Παν.
Αθηνών κ. Κων. Δημόπουλος και ο αντιπρύτανης του Πολυτεχνείου κ. Λ.
Παπαγιαννάκης, έχουν επιφέρει σοβαρά προβλήματα, καθώς ο νόμος ορίζει ότι για
να γίνουν οι εξετάσεις της κάθε περιόδου, πρέπει να προηγηθούν μαθήματα
τουλάχιστον 11 εβδομάδων. 
Οι Σύγκλητοι των δύο πανεπιστημίων δεν επιθυμούν να συμβεί αυτό και έτσι έχουν
αναθέσει με αποφάσεις τους σε κάθε τμήμα να προτείνει τρόπους κάλυψης του
κενού που δημιούργησαν οι καταλήψεις, ώστε να συμπληρωθούν οι απαιτούμενες 11
εβδομάδες χωρίς να χαθεί η εξεταστική περίοδος. Όμως δεν είναι σίγουρο ότι
αυτό θα είναι εφικτό σε όλες τις περιπτώσεις.


Αναπλήρωση και συμπλήρωση των μαθημάτων που χάθηκαν εξαιτίας των καταλήψεων,
ακόμη και στην αρχή της... ερχόμενης διδακτικής χρονιάς, με ταυτόχρονη
αναστολή των προαγωγικών εξετάσεων, προτείνει μεταξύ άλλων το Διοικητικό
Συμβούλιο της ΟΛΜΕ.

Η Διοίκηση της ΟΛΜΕ, αφού τονίζει ότι τα χαμένα μαθήματα δεν μπορούν να
αναπληρωθούν παρά μερικώς, επισημαίνει ότι για να είναι ουσιαστική και όχι
προσχηματική η αναπλήρωση της ύλης θα πρέπει να ικανοποιεί δύο προϋποθέσεις. Η
πρώτη αφορά την αναδιάταξη και περικοπή της ύλης και η δεύτερη την μη
επιβάρυνση του προγράμματος των μαθητών. 
Ειδικότερα, το Διοικητικό Συμβούλιο της ΟΛΜΕ προτείνει κατά πλειοψηφία ­
μειοψήφησε η ΠΑΣΚ ­ μεταξύ άλλων να μην προστεθούν ώρες διδασκαλίας στο
καθημερινό πρόγραμμα του σχολείου, ούτε να γίνουν μαθήματα τα Σάββατα, αλλά να
αξιοποιηθεί ο χρόνος των εκδρομών και των περιπάτων και παράλληλα να
ανασταλούν οι προαγωγικές και πανελλήνιες εξετάσεις και τις ημέρες που θα
γινόταν η διεξαγωγή τους να συνεχισθεί η διδασκαλία.

Αν όμως, παρά τις προτάσεις της ΟΛΜΕ, οι εξετάσεις της Β΄ Λυκείου
πραγματοποιηθούν, τότε η ομοσπονδία εμμέσως πλην σαφώς υποστηρίζει ότι αυτές
θα πρέπει να γίνουν για όλους τους μαθητές τον Ιούνιο και όχι τον Σεπτέμβριο,
επισημαίνοντας ότι «θα πρέπει να διεξαχθούν ενιαία και ταυτόχρονα για όλους
τους μαθητές». Παράλληλα πάντως με τις προτάσεις της για την αναπλήρωση των
χαμένων μαθημάτων, η ΟΛΜΕ «απαιτεί την πλήρη διασφάλιση των εργασιακών
δικαιωμάτων των καθηγητών».

* Με τον πρώην πρόεδρο της Νέας Δημοκρατίας κ. Μ. Έβερτ συναντήθηκε χθες το
Διοικητικό Συμβούλιο της ΟΛΜΕ, ύστερα από πρόσκληση του ιδίου. Ο κ. Έβερτ
επανέλαβε στην ΟΛΜΕ την πρόταση που έκανε να συγκληθεί η Κοινοβουλευτική
Επιτροπή για να εξετάσει σε διακομματική βάση το θέμα της Παιδείας.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16361N201</ED>
<ID>
ID:20097

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N20&aa=1</URL></REF>


Article

<CATEGORY>vin06</CATEGORY>

 <H2>50 δισ. για σχολική στέγη
</H2>
Με το ποσό των 50 δισ. δρχ. χρηματοδοτείται ο Οργανισμός Σχολικών Κτιρίων για
την κάλυψη των αναγκών σχολικής στέγης και τον εκσυγχρονισμό του σχολικού
εξοπλισμού. Ένα σημαντικό μέρος της χρηματοδότησης θα καλύψει την αποκατάσταση
των σχολείων που υπέστησαν φθορές την περίοδο των μαθητικών καταλήψεων.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16361N202</ED>
<ID>
ID:20152

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N20&aa=2</URL></REF>


Article

<CATEGORY>vin06</CATEGORY>

 <H2>Δενδροφύτευση
</H2>
Πολλοί φοιτητές και εργαζόμενοι έλαβαν μέρος στη δενδροφύτευση που ξεκίνησε
στις 9.30 το πρωί της περασμένης Κυριακής στον χώρο της Πανεπιστημιούπολης. Η
δενδροφύτευση πραγματοποιήθηκε στο πλαίσιο της εκστρατείας ανάπλασης της
Πανεπιστημιούπολης που προωθεί το Πανεπιστήμιο Αθηνών σε συνεργασία με το
υπουργείο Πολιτισμού. Τις εργασίες της δενδροφύτευσης (φυτεύτηκαν 1.000
περίπου δέντρα) παρακολούθησε ο υφυπουργός Γεωργίας κ. Φουντάς.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16361N203</ED>
<ID>
ID:20190

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N20&aa=3</URL></REF>


Article

<CATEGORY>vin06</CATEGORY>

 <H5>ΚΑΣΤΑΝΙΑ, ΚΑΡΤΕΡΙ, ΛΑΥΚΑ ΚΑΙ ΓΚΟΥΡΑ ΕΓΚΛΩΒΙΣΜΕΝΑ ΠΕΡΙΜΕΝΟΥΝ ΤΗ ΛΗΞΗ ΤΗΣ
ΕΠΙΧΕΙΡΗΣΗΣ * ΠΑΓΙΔΕΥΜΕΝΟΙ ΣΤΗ ΧΑΡΑΔΡΑ ΚΑΙ ΟΙ ΔΥΟ ΑΛΛΟΙ ΚΑΚΟΠΟΙΟΙ ­ ΑΝ ΖΟΥΝ ­
ΕΤΟΙΜΑΖΟΥΝ ΤΗ ΜΑΧΗ ΤΟΥΣ
</H5><H5>Συνεργάτης του «συνδικάτου» και ο δεύτερος νεκρός ληστής
</H5><H5>20 χρόνια είχαν να δουν τέτοια κινητοποίηση
</H5><H2>Κλέφτες και αστυνόμοι στο χιόνι με ομήρους 4 χωριά
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Οι αστυνομικοί μέχρι αργά χθες το βράδυ υποστήριζαν ότι είχαν αποκλείσει τους
δύο ληστές (οι άλλοι δύο βρέθηκαν νεκροί) στο ρέμα ανάμεσα στο Καρτέρι και την Καστανιά.

Το σίγουρο είναι ότι οι κάτοικοι τουλάχιστον τεσσάρων χωριών (Καστανιά,
Καρτέρι, Λαύκα και Γκούρα) έχουν εγκλωβιστεί τις τελευταίες πέντε μέρες στα
σπίτια τους. Τα σχολεία χθες δεν λειτούργησαν, οι μετακινήσεις στον δρόμο γύρω
από τον χώρο της επιχείρησης της Αστυνομίας απαγορεύονταν αυστηρά. Η απάντηση
την οποία έδιναν οι αστυνομικοί σε όσους διαμαρτύρονταν ήταν στερεότυπη: «Δεν
γίνεται να περάσετε. Γίνονται επιχειρήσεις. Είναι επικίνδυνοι».

Η ζωή στην περιοχή έχει παραλύσει, αφού εκτός από τα σχολεία που παρέμειναν
κλειστά δεν έχει μετακινηθεί ο γιατρός, ο ταχυδρόμος, ενώ δεν έχουν καταφέρει
να φτάσουν στις έδρες τους και οι καθηγητές οι οποίοι μένουν στο Κιάτο. Το
μεγάλο πρόβλημα όμως το αντιμετωπίζουν οι παραγωγοί και οι επαγγελματίες, οι
οποίοι φτάνουν έως τα μπλόκα της Αστυνομίας και επιστρέφουν. Διαμαρτύρονται,
αλλά ο αστυνομικός δεν αφήνει περιθώρια: «Ούτε μία στο εκατομμύριο», λέει σε όλους.

«Φοβόμαστε»

Όμως όλα ξεπερνιούνται, όπως λένε και οι κάτοικοι. Αυτό τώρα που τους
απασχολεί είναι να τελειώσει «σύντομα αυτή η ιστορία, η οποία άλλαξε την ζωή
τους». Κάποιοι εκνευρίζονται: «Δεν ξέρουμε τι θα γίνει. Φοβόμαστε μήπως μπουν
στα σπίτια μας. Μήπως πιάσουν ομήρους. Αν δεν μπορούν ας φύγουν, οι
αστυνομικοί να φύγουν κι αυτοί, να ησυχάσουμε», λέει ο κ. Άγγελος Σαρλάς. 
Για όπλα ούτε λόγος. Εκτός από τη Βελίνα όπου οι κάτοικοι φυλάνε τη νύχτα στις
ταράτσες των σπιτιών, οι υπόλοιποι, αφού περνάνε αρκετές ώρες στα καφενεία
συζητώντας για το «αναπάντεχο κακό που τους βρήκε», πηγαίνουν στα σπίτια τους,
κλειδώνουν και βλέπουν τηλεόραση προκειμένου να μάθουν κανένα νέο.

Οι κτηνοτρόφοι φροντίζουν πριν πέσει το σκοτάδι να κάνουν τις δουλειές τους.
«Πες πως σου παρουσιάζεται μπροστά σου, τι θα κανείς. Είναι σε απελπισία,
μπορεί και να σε σκοτώσουν», λέει ο κ. Παναγιώτης Σκούρτης στη Λαύκα.

Παγωμένοι

Οι αστυνομικοί δείχνουν αποφασισμένοι και αυτό είναι κάτι για τους κατοίκους.
Έχουν συγκεντρωθεί γύρω από τη χιονισμένη χαράδρα. Η ομίχλη τούς εμποδίζει. Το
χιόνι που πέφτει, το κρύο. Τα στοιχεία της φύσης ίσως αποδειχτούν και σύμμαχοί
τους, καθώς οι δύο εγκλωβισμένοι είναι δύσκολο να κινηθούν νηστικοί και
παγωμένοι. Όπως εκτιμούν οι ληστές, δεν γνωρίζουν την περιοχή και είναι
δύσκολο να διαφύγουν. 
Στα καφενεία

Έξι μέρες ύστερα από τη ληστεία της τράπεζας στην Κλειτορία, όλα τα χωριά της
περιοχής μοιάζουν να είναι όμηροι. Αγρότες και κτηνοτρόφοι, στην πλειοψηφία
τους , βρέθηκαν στο επίκεντρο. Μέσα στην ταραχή τους προσπαθούν να ξεφύγουν
από το πρόβλημα συζητώντας για ώρες γύρω από τις μεγάλες σόμπες των καφενείων.
Άλλοι φέρνουν λίγο ψωμί στους αστυνομικούς, λίγα πορτοκάλια. Όλες αυτές τις
μέρες τους αισθάνονται δικούς τους. Τους αναγνωρίζουν ότι κινδυνεύουν, αν και
δεν είναι και λίγοι εκείνοι οι οποίοι τους κατηγορούν ότι τις πρώτες μέρες δεν
λειτούργησαν σωστά.


Αντώνης Φραντζής. Νεκρός (με τραύμα από σφαίρα στο πόδι) και παγωμένος
βρέθηκε χθες έξω από σπηλιά ο δεύτερος από τους 4 ληστές που είχε απασχολήσει
και στο παρελθόν τις αστυνομικές αρχές ως συνεργάτης του γνωστού κακοποιού Χιρβαντίδη

Μετά τον Θεοχάρη Τεμπερεκίδη, χθες το μεσημέρι άνδρες των ΕΚΑΜ όπως είπαν
βρήκαν νεκρό έξω από σπηλιά στη χαράδρα λίγο έξω από την Καστανιά ακόμη έναν
ληστή, τον 35χρονο Αντώνη Φραντζή, ο οποίος είχε συνεργαστεί με τον γνωστό
κακοποιό Χιρβαντίδη, μέλος του «συνδικάτου του εγκλήματος».

Σύμφωνα με τους αστυνομικούς, ο νεκρός βρέθηκε παγωμένος. Έφερε τραύμα από
σφαίρα στο πόδι και προφανώς οι άλλοι δύο τον άφησαν στη σπηλιά επειδή δεν
μπορούσε να κινηθεί. Επάνω του είχε 1.200.000 δραχμές, ένα κινητό και ένα
κλειδί αυτοκινήτου.

Ο Φραντζής το 1993 μαζί με άλλους τρεις είχαν ληστέψει την Τράπεζα Πίστεως στο
17ο χιλιόμετρο του δρόμου Αθηνών-Λαμίας και είχαν αρπάξει 29 εκατομμύρια δραχμές.

Οι αστυνομικοί από προχθές είχαν αποκλείσει τη χαράδρα και είχαν ρίξει όλο το
βάρος των ερευνών τους στο συγκεκριμένο σημείο. Όπως εκτιμούν, και οι άλλοι
δύο βρίσκονται στο ίδιο σημείο, χωρίς να αποκλείουν και την περίπτωση να έχουν
κι αυτοί την ίδια τύχη αφού έχουν μέρες να φάνε και το χιόνι δεν τους αφήνει
να κινηθούν.

Μετά την αποκάλυψη της ταυτότητας και του δεύτερου ληστή, οι αστυνομικοί πλέον
δεν αποκλείουν την περίπτωση να είναι και άλλος Έλληνας στην ομάδα. Μάλιστα,
όπως έλεγε αργά χθες αξιωματικός, δεν αποκλείεται μεταξύ των ληστών να είναι
και ο Χάρης Δημητρόπουλος, και αυτό γιατί οι δράστες είχαν μαζί τους κινητό.
Υπενθυμίζεται ότι τις πρώτες ημέρες ο Δημητρόπουλος είχε επικοινωνήσει με
τηλεοπτικό σταθμό και είχε πει μέσω κινητού ότι βρίσκεται στη Θεσσαλονίκη.
Αργά το βράδυ αξιωματικός της αστυνομίας υποστήριζε ότι οι άλλοι δύο
βρίσκονται στη ρεματιά σε σπηλιά εξαντλημένοι. Όπως έλεγε, ρίχνουν χημικά, ενώ
προσπαθούν να τους εντοπίσουν και με τη βοήθεια κτηνοτρόφων της περιοχής.


Πριν από περίπου είκοσι χρόνια οι κάτοικοι της περιοχής είδαν δεκάδες
αστυνομικούς να κινούνται ανάμεσά τους. Τότε αντιδρούσαν στα έργα αναδασμού
που εκτελούνταν. Από τότε πέρασαν σχεδόν 20 χρόνια. Βούλιαξαν στην μονοτονία
τους, τα χώρια ακολούθησαν την μοίρα της υπόλοιπης ορεινής Ελλαδας. Σχεδόν
ερημώθηκαν και αν δεν ήταν η Στυμφαλία Λίμνη και το περιβάλλον δύσκολα θα
άντεχαν. Πριν από πέντε μέρες όλα ανατράπηκαν. Οι ληστές μπήκαν στη ζωή τους.
Και ήταν σαν να μπήκαν στα σπίτια τους. Οι Φενεοί, η Γκούρα, η Καστανιά, η
Λαύκα, τα Καλύβια, τα Τρίκαλα, η Στυμφαλία, η Βελίνα περνούν δύσκολες στιγμές.
Οι φήμες οργιάζουν. «Τους είδαν εκεί», «θα ρθουν κατά δω», «θα πιάσουν ομήρους»...

Κουράζονται να ακούνε και να λένε. Προσπαθούν να το διασκεδάσουν. Ειρωνεύονται
την Αστυνομία γιατί πήγε και πήρε από κάτι κτηνοτρόφους 28.000 δραχμές. Τις
είχαν αφήσει, λέει, οι ληστές όταν την περασμένη Παρασκευή κατάφεραν να
πλησιάσουν στην Αμυγδαλέζα και να μπούνε από τη σκεπή σε μια στάνη, όπου
έφαγαν και ντύθηκαν. Φεύγοντας άφησαν τα χρήματα. Μόλις έγινε γνωστό το
περιστατικό, η Αστυνομία τα πήρε και συνέχισε το ανθρωποκυνηγητό.

Στην Καστανιά δεν επιτρέπεται να πλησιάσει κανείς. Στο Καρτέρι και στη Λαύκα
οι λιγοστοί κάτοικοι περιφέρονται ανάμεσα σε αστυνομικούς, δημοσιογράφους και
τηλεοπτικά συνεργεία. Οι πιο θαρραλέοι φτάνουν ώς το μπλόκο και συζητούν με
τις ώρες γύρω από τη φωτιά περιμένοντας νέα. Οι αστυνομικοί τούς κατανοούν.
Προσπαθούν να τους διώξουν. Κάποιοι εκνευρίζονται όπως ο κ. Κώστας Λέγκας.
Στην Καστανιά έχει εγκλωβιστεί ένα φορτηγό του με πέντε τόνους γάλα. Λόγω
χιονιού, μόνο μέσω του χωριού μπορεί να κινηθεί. Ένας κτηνοτρόφος μετά από
πέντε ώρες κατάφερε να πείσει τους αστυνομικούς ότι πρέπει να μεταφέρει τα ζώα
του στο σφαγείο. Τελικά τον άφησαν με δική του ευθύνη. Αυτός τουλάχιστον
κέρδισε την δική του μάχη.

Πάντως, οι αστυνομικοί σε όσους κινούνται στην περιοχή εκτός ζώνης
επιχειρήσεων δίνουν τις απαραίτητες συμβουλές, όπως έγινε και με τον οδηγό του
λεωφορείο που θα μετέφερε τους μαθητές: «Να πέσουν τα παιδιά κάτω και πάτα
γκάζι όσο μπορείς», του είπαν. Το ίδιο λένε σε όλους, «πάτα γκάζι». Μια
κουβέντα είναι αυτό καθώς οι δρόμοι λόγω χιονιού είναι επικίνδυνοι. Στα χώρια
ανάμεσα στον Ολύγετο και στη Ζήρια οι αστυνομικοί περιορίζονται στο να μην
κυκλοφορούν οι κάτοικοι και να προσέχουν. Οι λιγοστοί τουρίστες οι οποίοι
έμεναν στο «Ξενία» δεν περίμεναν τους αστυνομικούς να τους δώσουν εντολές.
Έφυγαν πριν ακόμη αρχίσουν οι μάχες.

Στη Βελίνα, αν και το χωριό απέχει αρκετά από τη Καστανιά, οι κάτοικοι καλού
κακού πήραν από ένα όπλο και περίμεναν. Ακόμη και ο παπάς. Ο κ. Τάκης Ευθυμίου
κάθεται με τις ώρες τα βράδια στην ταράτσα του σπιτιού. Φυλάει σκοπός. Όπως
και οι άλλοι. Μάλιστα, ένας προχθές παρά λίγο να πυροβολήσει έναν συγχωριανό
του, ο οποίος σταμάτησε για λίγο κοντά στο σπίτι του. Πολλά τα ρέματα. Και αν
ξεφύγουν από τον κλοιό φτάνουν παντού, λένε. Και αυτό είναι που δεν τους
αφήνει να κλείσουν μάτι.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16361N221</ED>
<ID>
ID:20098

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N22&aa=1</URL></REF>


Article

<CATEGORY>vin06</CATEGORY>

 <H5>ΔΙΚΑΖΟΝΤΑΙ ΔΥΟ ΓΙΑΤΡΟΙ
</H5><H2>Χάθηκε 25χρονος από λάθος διάγνωση
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Ξημερώματα της 31ης Μαΐου 1995. Ο 25χρονος τελειόφοιτος φυσικομαθηματικός
Δημήτρης Παπαδάκος μεταφέρεται από τους γονείς του εσπευσμένα, με πόνους στην
κοιλιακή χώρα και πυρετό, στο Κοργιαλένειο - Μπενάκειο νοσοκομείο του
Ελληνικού Ερυθρού Σταυρού.

Τον νεαρό ασθενή εξετάζει ο εφημερεύων γιατρός Θεοδόσιος Τυλλής, επιμελητής Β'
στο νοσοκομείο. Η διάγνωση στην οποία κατέληξε ήταν ότι έπασχε από
υπερτροφικές αμυγδαλές, ενώ ­ όπως διαπιστώθηκε εκ των υστέρων ­ αυτός έπασχε
από οξεία σκωληκοειδίτιδα, η οποία εξελίχθηκε σε καθολική πυώδη περιτονίτιδα.
Δύο μέρες αργότερα ο 25χρονος Δημήτρης, που επρόκειτο να ορκιστεί για να πάρει
το πτυχίο του, απεβίωσε. Οι δικοί του άνθρωποι, που ένιωσαν ότι μαζί με
εκείνον έχασαν και ένα κομμάτι της ζωής τους, προσέφυγαν στη Δικαιοσύνη
ζητώντας την τιμωρία των γιατρών, τους οποίους θεωρούν υπεύθυνους για τον
θάνατό του. Δεν μπορούν ακόμη και σήμερα να πιστέψουν πώς, από μία τόσο απλή
για τα επιστημονικά δεδομένα ασθένεια, έχασαν το παιδί τους. Η μητέρα του,
Ερασμία, κρατά στα χέρια της μια τσάντα γεμάτη με φωτογραφίες του χαμένου της
παιδιού. Του αγαπημένου της Δημήτρη. Κάθεται στην πρώτη σειρά του ακροατηρίου
και δεν μπορεί να συγκρατήσει τα δάκρυά της. Αισθάνεται σαν να ξαναζεί τις
τελευταίες στιγμές του γιου της, που σημάδεψαν όλη την οικογένεια. Στο πλευρό
της η κόρη της, η Ουρανία, η οποία προσπαθεί να την καθησυχάσει και να της
δώσει κουράγιο για να βρει τη δύναμη να καταθέσει στο δικαστήριο, όταν φτάσει
η κρίσιμη στιγμή.

Λίγα μέτρα πιο μπροστά από τη μητέρα, η οποία παρίσταται και ως πολτικώς
ενάγουσα, στο εδώλιο του 5ου Τριμελούς Εφετείου της Αθήνας κάθονται ο κ. Θεοδ.
Τυλλής, ο οποίος σε πρώτο βαθμό έχει καταδικαστεί σε φυλάκιση 3 ετών για
ανθρωποκτονία από αμέλεια, και ο συνάδελφός του ιδιώτης γιατρός κ. Δημήτρης
Τσανικλίδης, στον οποίο είχε επιβληθεί ποινή φυλάκισης 20 μηνών.

Σύμφωνα με την κατηγορία, ο πρώτος γιατρός, αφού εξέτασε τον νεαρό ασθενή, από
αμέλειά του, δεν ζήτησε να γίνουν άλλες παρακλινικές εξετάσεις και δεν ζήτησε
τη γνώμη του εφημερεύοντος χειρουργού. Περιορίστηκε απλώς σε «ψηλάφηση και
ακρόαση της κοιλίας» γνωματεύοντας ότι ο Δημήτρης Παπαδάκος έπασχε από
υπερτροφικές αμυγδαλές, ενώ εκείνος έπασχε από οξεία σκωληκοειδίτιδα, που
εξελίχθηκε σε πυώδη περιτονίτιδα, συνεπεία της οποίας πέθανε.

Μετά την καθησυχαστική διάγνωση του γιατρού, οι γονείς του πήραν τον Δημήτρη
και επέστρεψαν στο σπίτι τους, στο Μενίδι. Πίστευαν ότι οι πόνοι θα περνούσαν
και το παιδί τους δεν θα εξακολουθούσε να υποφέρει. Δύο εικοσιτετράωρα
αργότερα τα ανησυχητικά πλέον συμπτώματα δεν έλεγαν να υποχωρήσουν. Έτσι,
αποφάσισαν να πάρουν τη γνώμη και δεύτερου γιατρού. Κάλεσαν, λοιπόν, στο σπίτι
τους τον ιδιώτη γιατρό Δημήτρη Τσανικλίδη, στον οποίο αναφέρθηκαν τα... ύποπτα
συμπτώματα και η πορεία του ασθενούς. Ο γιατρός ­ σύμφωνα πάντα με το
κατηγορητήριο ­ διαπίστωσε «ωχρότητα και ταχυκαρδία, αλλά από αμέλεια δεν
εκτίμησε επαρκώς τη σοβαρότητα των ευρημάτων και δεν συνέστησε την άμεση
μεταφορά του σε νοσοκομείο». Το αποτέλεσμα ήταν, μόλις δύο ώρες από την
αποχώρηση του γιατρού, το παιδί να αποβιώσει. Ο πρώτος μάρτυρας που εξετάστηκε
ήταν ο ιατροδικαστής κ. Χρήστος Λευκίδης, ο οποίος κατέθεσε πως εάν η ασθένεια
είχε εγκαίρως διαγνωσθεί, το παιδί θα μπορούσε να ζούσε. Και πρόσθεσε: «Μέσα
στη δική μου σκέψη θα έμπαινε η εκδοχή της σκωληκοειδίτιδος και θα υπέβαλλα
τον ασθενή σε εξέταση αίματος».

Εισαγγελέας: Είχε υποχρέωση να ζητήσει την εξέταση αίματος και να μην αρκεστεί
σε μακροσκοπική εξέταση;

Μάρτυρας: Για μένα ήταν.

Πρόεδρος: Εάν είχε γίνει έγκαιρη διάγνωση, θα είχε σωθεί το παιδί;

Μάρτυρας: Ναι. 
Από την πλευρά τους, πάντως, η υπεράσπιση επικαλέστηκε πόρισμα της Ένορκης
Διοικητικής Εξέτασης, στην οποία μεταξύ άλλων αναφέρεται ότι είναι ενδεχόμενο,
επειδή η σκωληκοειδίτιδα ήταν άτυπη (σ.σ.: δεν ήταν εμφανή τα συμπτώματα της
ασθένειας), να παραπλανήθηκε ο κατηγορούμενος γιατρός στη διάγνωσή του.

Η δίκη συνεχίζεται σήμερα, με καταθέσεις μαρτύρων.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N37</CAT>
<ED>
Κωδικός άρθρου: A16361N371</ED>
<ID>
ID:20099

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N37&aa=1</URL></REF>


Article

<CATEGORY>vin06</CATEGORY>

 <H5>ΣΥΝΕΧΙΖΟΝΤΑΙ ΟΙ ΕΡΕΥΝΕΣ ΓΙΑ ΤΟ «ΛΥΜΠΕΡΙΟΣ»
</H5><H5>Πνίγηκε ο κυβερνήτης
</H5><H2>Το «Αιγαίο» θα ψάξει στον βυθό
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Το ωκεανογραφικό σκάφος «Αιγαίο» δεν θα λάβει, προς το παρόν, μέρος στις
έρευνες για τον εντοπισμό της μηχανότρατας «Λυμπέριος».

Από το υπουργείο Εμπορικής Ναυτιλίας έχει ήδη σταλεί σήμα προς το Εθνικό
Κέντρο Θαλασσίων Ερευνών για τη συμμετοχή του ωκεανογραφικού στις έρευνες στη
θαλάσσια περιοχή μεταξύ Μακρονήσου, Γυάρου και Κέας. Οι υπεύθυνοι όμως του
Κέντρου τούς διεμήνυσαν, όπως έγινε γνωστό από αξιωματικούς του Λιμενικού, ότι
το σκάφος αυτή την περίοδο συμμετέχει σε διάφορα ερευνητικά προγράμματα στο
Βόρειο Αιγαίο και ότι απαιτείται μεγάλο χρονικό διάστημα για να ερευνηθεί η
προαναφερόμενη θαλάσσια περιοχή.

Επίσης, οι υπεύθυνοι του Εθνικού Κέντρου Θαλασσίων Ερευνών εξήγησαν στους
αξιωματικούς του Κέντρου Έρευνας και Διάσωσης, ότι το ειδικό ρομπότ (που
φωτογραφίζει τον βυθό) θα είναι διαθέσιμο μεταξύ 23 και 25 Φεβρουαρίου.

Όπως είπε στα «ΝΕΑ» ο Γιώργος Χρόνης, διευθυντής του Ωκεανογραφικού
Ινστιτούτου του ΕΚΘΕ, στην αναζήτηση του ναυαγίου δεν επαρκούν μόνο τα
ηχοβολιστικά μηχανήματα. «Αυτά σκιαγραφούν τον βυθό και μπορούν να δείξουν
λ.χ. και πέντε ναυάγια στην περιοχή, χωρίς όμως να διευκρινίζεται ποιο απ' όλα
είναι το αλιευτικό. Γι' αυτό απαιτείται και το ειδικό ρομπότ», τόνισε χαρακτηριστικά.

Οι Λιμενικοί αφήνουν ανοιχτά όλα τα ενδεχόμενα. Ωστόσο, το επικρατέστερο
σενάριο είναι το «Λυμπέριος» να εμβολίστηκε από κάποιο μεγάλο πλοίο. Εκτιμούν
ακόμη ότι οι υπόλοιποι πέντε Αιγύπτιοι αλιεργάτες, που εξακολουθούν να
αγνοούνται, πρέπει να εγκλωβίστηκαν στις κουκέτες τους, οι οποίες
απομονώνονται από το κατάστρωμα με δύο πόρτες.

Τα αλλά δύο σενάρια, μετά τα τελευταία ευρήματα, όπως λένε οι αξιωματικοί που
ερευνούν για τη μηχανότρατα, έχουν αποδυναμωθεί πολύ. 
Να έγινε δηλαδή στο «Λυμπέριος» πειρατεία ή να δέχθηκε επίθεση από δουλεμπόρους.

Το σενάριο της πειρατείας «στηρίχθηκε» αρχικώς πολύ, επειδή δεν έχουν βρεθεί
οι πέντε Αιγύπτιοι. Όμως παρά τις έρευνες, έχει ζητηθεί και η συνδρομή των
αιγυπτιακών αρχών, ενώ έχει ενημερωθεί και η Ιντερπόλ, έως τώρα δεν έχει
βρεθεί κάτι που να μαρτυρεί πως έγινε πειρατεία.

Σε ό,τι αφορά το ενδεχόμενο να δέχθηκαν επίθεση, κάτι τέτοιο μέχρι στιγμής δεν
έχει προκύψει.

Το σενάριο αυτό συζητήθηκε μετά την πρόσφατη σύλληψη στο Λαύριο του
δουλεμπόρου Ευτύχη Ζερβουδάκη, αλλά και τον εντοπισμό του δουλεμπορικού πλοίου
«VOLHA» έξω από την Ύδρα.

Χθες το πρωί, ύστερα από αίτημα της οικογένειας του κυβερνήτη του «Λυμπέριος»,
πραγματοποιήθηκε νέα νεκροψία-νεκροτομή στο πτώμα του άτυχου ναυτικού από τον
ιατροδικαστή Πάνο Γιαμαρέλο.

Σύμφωνα με τον ιατροδικαστή, ο θάνατος του κυβερνήτη οφείλεται σε πνιγμό.
Ωστόσο, ο ίδιος δεν απέκλεισε το ενδεχόμενο «ο πνιγμός να οφείλεται σε
εγκληματική ενέργεια». Για τον λόγο αυτό θα γίνουν τοξικολογικές και
ιστολογικές εξετάσεις, οι οποίες αναμένεται να έχουν ολοκληρωθεί σε περίπου
δύο εβδομάδες. Η κηδεία του Παναγιώτη Μεσολογγίτη έγινε χθες το μεσημέρι από
το Νεκροταφείο Νεαπόλεως.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N38</CAT>
<ED>
Κωδικός άρθρου: A16361N381</ED>
<ID>
ID:20100

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N38&aa=1</URL></REF>


Article

<CATEGORY>vin06</CATEGORY>

 <H5>ΑΝΑΣΤΑΛΤΙΚΟΣ ΠΑΡΑΓΟΝΤΑΣ ΓΙΑ ΤΗΝ ΑΣΚΗΣΗ ΕΙΝΑΙ Ο... ΓΑΜΟΣ
</H5><H2>Αγύμναστοι οι Έλληνες
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Σχεδόν 8 στους 10 Έλληνες δεν γυμνάζονται ούτε σκοπεύουν να ξεκινήσουν τώρα
κάποιο πρόγραμμα άσκησης. Για τους περισσότερους, ο βασικός λόγος είναι η
έλλειψη χρόνου ­ αυτό τουλάχιστον επικαλείται ο ένας στους δύο. Αλλά και ο...
γάμος φαίνεται ότι είναι ένας μεγάλος εχθρός του γυμναστηρίου.

Έρευνα που πραγματοποίησε για πρώτη φορά στην Ελλάδα το περιοδικό «Vita» σε
συνεργασία με το Ινστιτούτο Δημοσκοπήσεων V-PRC με θέμα τη σωματικη άσκηση και
την υγεία στην Ελλάδα έδειξε ότι:

* Το 50% των ελεύθερων ακολουθεί κάποιο πρόγραμμα γυμναστικής αλλά μόνο ένας
στους πέντε καταφέρνει τα κρατήσει αυτή τη συνήθεια μετά τον γάμο του. Το
ποσοστό αυτό μειώνεται ακόμη περισσότερο για τους χήρους ή τους διαζευγμένους
από τους οποίους μόνο ένας στους 10 γυμνάζεται με κάποιο τρόπο.

* Ασκούνται περισσότερο όσοι έχουν ελεύθερο χρόνο. Είναι χαρακτηριστικό ότι
ένας στους δύο φοιτητές γυμνάζεται, ενώ μόνο ένας στους τέσσερις εργαζόμενους
και μόνο μία στις επτά νοικοκυρές.

Δεν ασκούνται

«Τα αποτελέσματα της έρευνας δεν είναι καθόλου ενθαρρυντικά, γιατί ένα μεγάλο
μέρος του πληθυσμού δεν ασκείται συστηματικά και κατά συνέπεια στερείται τα
ευεργετικά οφέλη της άσκησης» τόνισε ο κ. Σάββας Τοκμακίδης, αν. καθηγητής στο
Δημοκρίτειο Πανεπιστήμιο Θράκης σε συνέντευξή Τύπου κατά την οποία
παρουσιάστηκαν τα αποτελέσματα της έρευνας.

Εν τούτοις, οι επιστήμονες θεωρούν ενθαρρυντικό το γεγονός ότι η άσκηση έχει
πια μπει στη ζωή των Ελλήνων και το 25,6% ασκείται. 
Αυτοί που ασκούνται δήλωσαν ως κύριους λόγους για τους οποίους το κάνουν: τη
σωματική υγεία (26,9%), την ψυχική υγεία (38,1%), την βελτίωση της εμφάνισής
τους (16,4%) αλλά και την επιθυμία να αδυνατίσουν (10,3%).

Το μορφωτικό επίπεδο φαίνεται να παίζει σημαντικό ρόλο στην στάση ζωής που
έχουν τα άτομα τόσο απέναντι στην άσκηση όσο και την διατροφή. 
Όπως έδειξε η έρευνα του περιοδικού «Vita»:

* Το 70% όσων ασκούνται είναι μέσου και ανώτερου μορφωτικού επιπέδου.

* Το 93% όσων δεν ασκούνται έχει τελειώσει μόνο την πρωτοβάθμια εκπαίδευση.

* Το 42% των ατόμων μέσης και ανώτερης εκπαίδευσης ασκούνται και προσέχουν τη
διατροφή τους, ενώ μόνο το 5% των ατόμων κατώτερης εκπαίδευσης κάνει το ίδιο.

Τι προτιμούν

Όσο για τα σπορ που προτιμούν οι περισσότεροι, πρώτο στις προτιμήσεις έρχεται
το αερόμπικ που, όμως, εξακολουθεί να αντιμετωπίζεται ως γυναικείο σπορ.
Ακολουθούν το ποδόσφαιρο, το περπάτημα, το κολύμπι, ο στίβος και το μπάσκετ.
Ηλικιακά: οι άνω των 45 ετών προτιμούν το περπάτημα, ενώ οι άνω των 35 την
σουηδική γυμναστική. Όσο για τα σπορ σε κλειστούς χώρους πρώτα σε προτίμηση
έρχονται τα βάρη, ακολουθεί το ποδήλατο και τελευταίος ο διάδρομος.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16361N391</ED>
<ID>
ID:20101

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N39&aa=1</URL></REF>


Article

<CATEGORY>vin06</CATEGORY>

 <H2>Των Ελλήνων οι κοινότητες σφίγγουν τους δεσμούς τους
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

«Για μένα η Ελλάδα είναι... όπως όταν ταξιδεύεις μέρες και μήνες πάνω στην
έρημο και βλέπεις ένα ποτήρι νερό».

Λέει τη φράση στα ελληνικά ο Χρήστος, από την Αιθιοπία, κοιτάζοντας το
ακροατήριό του κατευθείαν στην ψυχή. Και ας γνώρισε τους περισσότερους δύο
ημέρες νωρίτερα, κι ας μην είχε καν υποπτευθεί ποτέ στη ζωή του ότι υπάρχουν
χώρες όπως το Ουζμπεκιστάν, στις οποίες ζουν Έλληνες και μάλιστα
αντιμετωπίζουν τα ίδια προβλήματα με αυτόν. Άλλωστε, αυτό που είναι «ποτήρι
νερό» για τον Χρήστο είναι «η ζεστασιά της πατρίδας μας» για τη Ναταλία. Ο
Χρήστος έχει έρθει μαζί με τον Δανιήλ και τον Αλέξη από την Αιθιοπία για να
εκπροσωπήσουν τη χώρα τους στο πρώτο Συνέδριο Απόδημης Νεολαίας Ασίας -
Αφρικής, το οποίο και ολοκλήρωσε τις εργασίες του χθες στην Αλεξάνδρεια της
Αιγύπτου. Χαμογελάει αμήχανα, καθώς ­ αναγκαστικά ­ στέκεται μαζί με άλλους
οκτώ νέους στο υπερυψωμένο βάθρο της αίθουσας, αφού εξελέγη μέλος του
εννεαμελούς συμβουλίου. Απέναντί του, στο ακροατήριο, είναι νέοι από την
Ιορδανία, το Σουδάν, το Ισραήλ, τη Νότιο Αφρική, τη Συρία, τον Λίβανο, το
Ουζμπεκιστάν, τη Λιβύη, το Καζαχστάν, τη Ζιμπάμπουε και φυσικά την Αίγυπτο, τη
χώρα όπου διοργανώθηκε το Συνέδριο από τη Γενική Γραμματεία Απόδημου
Ελληνισμού και το Συμβούλιο Απόδημου Ελληνισμού.

Απόδημοι νέοι. Έλληνες απ' όλα τα μέρη της γης συγκεντρώθηκαν για πρώτη φορά
στην Αλεξάνδρεια

Οι νέοι απόδημοι στις τρεις ημέρες που διήρκεσε το Συνέδριο μίλησαν τη δική
τους γλώσσα. Ζήτησαν σχολεία, απαίτησαν δασκάλους και καθηγητές οι οποίοι να
γνωρίζουν και τη γλώσσα της χώρας στην οποία θα διδάξουν, κατέθεσαν με θάρρος
τις αντιρρήσεις τους για την εκπαιδευτική μεταρρύθμιση ­ «αν ένα σχολείο έχει
λιγότερους από εξήντα μαθητές, τότε υποχρεωτικά θα είναι μιας κατεύθυνσης,
θεωρητικής. Έτσι, όμως, διώχνονται από το ελληνικό σχολείο όσοι θέλουν ν'
ακολουθήσουν πρακτική κατεύθυνση», είπε ο Πάρης από το Σουδάν ­ και εξήγησαν
ότι η δορυφορική κρατική τηλεόραση που φτάνει στα σπίτια τους «μεταδίδει
σχεδόν συνέχεια Βουλή και ειδήσεις και έτσι δεν έχουν εικόνα για το τι γίνεται
στην Ελλάδα».

Αυτή τη συνάντηση, την πρώτη που έγινε για τους νέους Έλληνες της Αφρικής και
της Ασίας, την ονειρεύονταν όλοι από καιρό. Από τότε που εξαγγέλθηκε και
άρχισε να οργανώνεται από τη Γενική Γραμματεία και τον περιφερειακό πρόεδρο
του ΣΑΕ Ασίας - Αφρικής Στέφανο Ταμβάκη, μέχρι και χθες το μεσημέρι, όταν οι
απόδημοι νέοι προμηθεύθηκαν έναν τρισέλιδο κατάλογο με τα τηλέφωνα και τις
διευθύνσεις. Έναν μαγικό κατάλογο, ίσως σημαντικότερο από τα διάφορα ψηφίσματα
και πορίσματα των επιτροπών, αφού αποτελεί το «κλειδί» της επικοινωνίας των
νέων μεταξύ τους.

Αυτός ήταν ίσως και ο πρωταρχικός στόχος της πραγματοποίησής του. «Να βρεθούν
δίαυλοι επικοινωνίας μεταξύ των νέων του απόδημου Ελληνισμού, ιδιαίτερα σε
ηπείρους όπως η Αφρική και η Ασία, που εξαιτίας κυρίως των τεράστιων
αποστάσεων, δεν γνωρίζει ο ένας τον άλλο ούτε στην ίδια χώρα μερικές φορές»,
όπως τόνισε ο γενικός γραμματέας Απόδημου Ελληνισμού, Σταύρος Λαμπρινίδης.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16361N392</ED>
<ID>
ID:20153

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N39&aa=2</URL></REF>


Article

<CATEGORY>vin06</CATEGORY>

 <H2>Διάλεξη Γιαννόπουλου για τη δημοσιογραφία
</H2>
Σειρά διαλέξεων με θέμα τη δημοσιογραφία δίνει ο υπουργός Δικαιοσύνης και τέως
πρόεδρος του Δικηγορικού Συλλόγου Αθηνών κ. Ευάγγελος Γιαννόπουλος. Οι
διαλέξεις εντάσσονται στο πλαίσιο των εκπαιδευτικών, κοινωνικών και
πολιτιστικών εκδηλώσεων που διοργανώνει ο εκπαιδευτικός όμιλος ΞΥΝΗ ως
προσφορά στους σπουδαστές του. Ο κ. Γιαννόπουλος μιλάει κάθε δεύτερη Τετάρτη
(η επόμενη ομιλία του στις 17 του μηνός), στις 7 το απόγευμα, στο Εθνικό
Ίδρυμα Ερευνών (Βασ. Κωνσταντίνου 48).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16361N393</ED>
<ID>
ID:20191

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N39&aa=3</URL></REF>


Article

<CATEGORY>vin06</CATEGORY>

 <H2></H2><H2>Αρχαία Ελληνικά για Β' Λυκείου
</H2>
ΚΕΙΜΕΝΟ

Ζεύς οsν δείσας περί τµ γένει (ΤΜ)μµν, μή ΰπόλοιτο πΔν,
^ΕρμEν πέμπει τγοντα ε¨ς ΰνθρώπους α¨δµ τε καί δίκην,
Υenν' εrεν πόλεων κόσμοι τε καί δεσμοί φιλίας συναγωγοί. βρωτ/Δ οsν
^ΕρμEς Δία, τίνα οsν τρόπον δοίη δίκην καί α¨δµ ΰνθρώποις·
πότερον ½ς αξ τέχναι νενέμηνται, ο~τω καί ταύτας νείμω; νενέμηνται δέ
zδε· εxς φχων ¨ατρικήν πολλοΦς ξκανός ¨διώταις, καί οξ
τλλοι δημιουργοί· καί δίκην δή καί α¨δµ ο~τω θµ βν τοΦς
ΰνθρώποις, ¦ βπί πάντας νείμω; \Επί πάντας φφη ο Ζεύς,
καί πάντες μετεχόντων· οι γάρ τν γένοιντο πόλεις, ε¨
ηλίγοι αιτµν μετέχοιεν oeσπερ τλλων τεχνµν· καί νόμον γε
θές παρ' βμοά, τόν μή δυνάμενον α¨δοάς καί δίκης μετέχειν
κτείνειν ½ς νόσον πόλεως.Ο~τω δή, t Σώκρατες, καί διά ταάτα oYen τε
τλλοι καί \ΑθηναΦοι, ¬ταν μέν περί ΰρετEς
τεκτονικEς Fq λόγος ¦ τλλης τινός δημιουργικEς,
ηλίγοις οϊονται μετεΦναι συμβουλEς, καί βάν
τις βκτός όν τµν ηλίγων συμβουλεύFη, οικ
ΰνέχονται, ½ς σύ φFής· ε¨κότως, ½ς βγώ φημί· ¬ταν δέ ε¨ς
συμβουλήν πολιτικEς ΰρετEς ϊωσιν, >=ν δεΦ διά
δικαιοσύνης πΔσαν ¨έναι καί σωφροσύνης, ε¨κότως παντός ΰνδρός
ΰνέχονται, ½ς παντί προσEκον ταύτης γε μετέχειν τEς
ΰρετEς, ¦ μή εrναι πόλεις· α~τη, t Σώκρατες, τούτου
α¨τία.&#009(22 στ.)
ΜΕΤΑΦΡΑΣΗ
"Ο~τω δή, t Σώκρατες, ... τούτου α¨τία".
Να μεταφράσετε το απόσπασμα.&#009 (9 στ. - 10 μονάδες)
ΕΡΩΤΗΣΕΙΣ
1. α) Να εξηγήσετε πώς η αιδώς και η δίκη λειτουργούν ως
"κόσμοι πόλεων καί δεσμοί φιλίας συναγωγοί".
β) Ποια μορφή πολιτεύματος απαιτείται για να εξελιχθεί και να ευδοκιμήσει η ευεργετική τους επίδραση; &#009&#009&#009&#009&#009(15 μονάδες)
2. "Ο~τω δή, ... α¨τία" : Ποιο επιχείρημα του &#009
Σωκράτη αντικρούει ο Πρωταγόρας; Σε ποιες βασικές αρχές του Αθηναϊκού πολιτεύματος
παραπέμπει η απάντησή του; (15 μονάδες)
3. H θέση της παιδείας στην πολιτική φιλοσοφία του Πλάτωνα. Πώς σχετίζεται με το πρόγραμμα της Ακαδημίας;&#009&#009&#009&#009(10 μονάδες)
4. α) Να αποδώσετε μονολεκτικά το περιεχόμενο των φράσεων χρησιμοποιώντας παράγωγα της λέξης πόλις (ως α΄ή ως β΄συνθετικό):
1) Πολύς λόγος, μάταιη συζήτηση για πολιτική..................
2) H πόλη που είχε αποικίες...............................................
3) Αστυνομικό σώμα από πολίτες......................................
4) Απόκτηση ιθαγένειας από αλλοδαπό............................
5) O άγιος που προστατεύει μια πόλη...............................
6) H ενεργός συμμετοχή στα κοινά ............................
7) O ιερός βράχος των Αθηνών...........................................
β) Να σχηματίσετε σύνθετη λέξη της ν.ε. (ουσιαστικό ή επίθετο) συνδυάζοντας την πρόθεση βν με τις λέξεις : φημί, τίθημι, φχω, γένος, νόμος, κόσμος, λόγος, τέχνη, ΰρετή, δίκη. (10 μονάδες) \Αλλά ταάτα μέν δή πάντες βπιστάμεθα ¬τι βασιλεύς καί Τισσαφέρνης
ο~ς μέν βδυνήθησαν συνειλήφασιν (TM)μµν, τοΦς δ' τλλοις
δEλον ¬τι βπιβουλεύουσιν, ½ς, ¦ν δύνωνται, ΰπολέσωσιν. .... Es τοίνυν βπίστασθε ¬τι *μεΦς τοσοάτοι
ωντες ¬σοι νάν συνεληλύθατε μέγιστον φχετε καιρόν. Oξ
γάρ στρατιµται οyτοι πάντες πρός *μΔς βλέπουσι, κτν μέν *μΔς
ορµσιν ΰθυμοάντας, πάντες κακοί φσονται, ¦ν δέ
*μεΦς αιτοί τε παρασκευαζόμενοι φανεροί qτε βπί τούς
πολεμίους καί τούς τλλους παρακαλEτε, εs ϊστε ¬τι ΜΕΤΑΦΡΑΣΗ

Να γράψετε τη μετάφραση του κειμένου. &#009(20 μονάδες).

ΕΡΩΤΗΣΕΙΣ

1. α) - "οξ γάρ στρατιµται οyτοι πάντες πρός *μΔς
βλέπουσι , 
κτν μέν ορµσιν ΰθυμοάντας, πάντες κακοί φσονται".

Να τρέψετε την πρόταση στον αντίθετο αριθμό.

β) - Να μεταφέρετε στον ενεστώτα τους πιο κάτω 
υπογραμμισμένους τύπους : 
" ... ο~ς μέν βδυνήθησαν συνειλήφασιν ...κακοί

φσονται ... ¬τι ... καί πειράσονται".

γ) ορµσιν, φχετε : να γράψετε το β'
ενικό των εγκλίσεων 
του Αορίστου β'.

δ) "μέγιστον φχετε καιρόν": Να γράψετε τους
τρεις βαθμούς 
του επιθέτου. &#009&#009&#009(10 μονάδες)

2. α) ΰθυμοάντας, φανεροί, *μΦν,
μιμεΦσθαι : 
να αναγνωρίσετε συντακτικώς τις λέξεις.

β) "¬τι *μεΦς τοσοάτοι ωντες μέγιστον
φχετε καιρόν" :

να γράψετε το είδος της πρότασης και το 
συντακτικό της ρόλο.

γ) (Υπ.)"τν ορµσιν"...
(Απ.)"φσονται" : να αναγνωρίσετε 
το είδος του υποθετικού λόγου και να τον μετατρέψετε

ώστε να δηλώνει το πραγματικό.&#009&#009(10 μονάδες)

A.&#009&#009ΜΕΤΑΦΡΑΣΗ

Έτσι λοιπόν, Σωκράτη, και γι' αυτούς τους λόγους και οι άλλοι και οι
Αθηναίοι, όταν γίνεται συζήτηση για ζήτημα σχετικό με την ικανότητα του
αρχιτέκτονα ή για κάποια άλλη τεχνική ικανότητα νομίζουν ότι λίγοι έχουν
δικαίωμα συμβουλής, και εάν κάποιος που είναι έξω από τους λίγους επιχειρεί να
δίνει συμβουλές, δεν τον δέχονται, όπως εσύ λες · σωστά (δεν τον δέχονται),
όπως εγώ ισχυρίζομαι· όταν όμως πηγαίνουν σε σύσκεψη για την πολιτική αρετή
(τέχνη), που πρέπει να διέπεται ολόκληρη από δικαιοσύνη και σωφροσύνη, ορθά
δέχονται κάθε άνθρωπο, με την ιδέα ότι αρμόζει στον καθένα να μετέχει σε αυτή
την αρετή, γιατί αλλιώς δεν είναι δυνατό να υπάρχουν πολιτείες· αυτή, Σωκράτη,
(είναι) η αιτία αυτού του πράγματος.

&#009&#009ΑΠΑΝΤΗΣΕΙΣ 
1. α) H αιδώς και η δίκη είναι οι συνιστώσες της πολιτικής αρετής και
τα θεμέλια του συλλογικού βίου. H αιδώς ως συναίσθημα ντροπής
για κάθε πράξη που αποκλίνει από τον κώδικα ηθικής και η δίκη ως
έμφυτη αντίληψη για το δίκαιο είναι απαραίτητες προϋποθέσεις για
τη συγκρότηση και τη διατήρηση της πολιτείας. Παρέχουν τη
δυνατότητα στον άνθρωπο να τελειωθεί ηθικά, να διαμορφώσει ώριμη προσωπικότητα
περιορίζοντας τις αδυναμίες της ανθρώπινης φύσης του (εγωισμό -
ανευθυνότητα - ιδιοτέλεια - επιθετικότητα - απληστία) και ενισχύοντας
τις αρετές του (αυτοσεβασμό, αυτοέλεγχο, ειλικρίνεια, εντιμότητα
κ.λ.π.). Συντελούν στην αναβάθμιση των σχέσεων με τους συνανθρώπους του
και με την πολιτεία. H αιδώς εκδηλώνεται ως σεβασμός στις επιλογές των
άλλων, ως αναγνώριση της αξίας τους και των δικαιωμάτων τους. H δίκη
εκδηλώνεται ως ενσυνείδητη και αυτόβουλη υπακοή στους κανόνες
που διέπουν το συλλογικό βίο, ως περιορισμός της αδικίας και εξάλειψη της
ασυδοσίας. Επομένως συσφίγγουν τους κοινωνικούς δεσμούς, ενισχύουν το
πνεύμα συνεργασίας, αποτρέπουν τους ανθρώπους από αντικοινωνικές συμπεριφορές,
σφυρηλατούν χαρακτήρες που αντιστέκονται στην ανηθικότητα και τη διαφθορά. 
Γι\ αυτό δικαιολογημένα συναποτελούν το ηθικό ιδεώδες του ελληνικού
πολιτισμού και θεωρούνται κόσμοι πόλεων. 
β) H πραγμάτωση όμως της αιδούς και της δίκης στις ανθρώπινες σχέσεις
δεν είναι αυτονόητη· εκτός από τον προσωπικό αγώνα των ανθρώπων
απαιτείται και ένα πολιτικό πλαίσιο που θα ενθαρρύνει αυτόν τον αγώνα
και θα έχει ανάλογο προσανατολισμό. Γιατί για να τηρεί κάποιος τους κανόνες
δικαίου και για να επιθυμεί να αποφύγει την αποδοκιμασία και την αγανάκτηση
των άλλων πρέπει να δίνει έμφαση στη δημόσια εκτίμηση, δηλαδή να
υπολογίζει την κοινή γνώμη. Το μόνο πολιτικό σύστημα, στα πλαίσια του
οποίου ο πολίτης συνειδητοποιεί ότι το ατομικό συμφέρον εντάσσεται στο
συλλογικό και συμπορεύεται με αυτό είναι 
η δημοκρατία. Γιατί μόνο μέσα σε ένα δημοκρατικό πολίτευμα και η
κατοχύρωση των δικαιωμάτων κάθε πολίτη θεωρείται υπόθεση όλων και ο
σεβασμός προς τη δημόσια γνώμη 
είναι ισχυρή ηθική δύναμη και, το σημαντικότερο, 
"λειτουργεί ακατάπαυστα το αμείλικτο και αδέκαστο

δικαστήριο της κοινής γνώμης" (K. Κατσιμάνης).

2) Το επιχείρημα του Σωκράτη, το οποίο αντικρούει 
ο Πρωταγόρας, είναι σχετικό με "το μη διδακτό της αρετής"

(κεφ. I) : "Οι Αθηναίοι, όταν αποφασίζουν για θέματα

πρακτικών τεχνών, συμβουλεύονται μόνον τους ειδικούς. Όταν πρόκειται να
αποφασίσουν για πολιτικά ζητήματα, θεωρούν ότι δεν υπάρχουν ειδικοί,
αλλά ότι όλοι είναι ικανοί να εκφέρουν γνώμη". Απαντώντας στο επιχείρημα
αυτό ο Πρωταγόρας υποστηρίζει ότι το δικαίωμα να εκφέρουν όλοι άποψη είναι
λογικό, εφόσον "η πολιτική αρετή" (η αιδώς και η δίκη)
διανεμήθηκε σε όλους τους ανθρώπους ως απαραίτητη προϋπόθεση για την
αρμονική συμβίωση. Στην κατανομή της πολιτικής αρετής δεν εφαρμόστηκε η
λογική του καταμερισμού που ίσχυσε στις άλλες τέχνες. Επομένως, μπορεί
οποιοσδήποτε να ζητήσει το λόγο και να συμβουλεύσει τους συμπολίτες του. Τη
δυνατότητα αυτή κατοχυρώνουν στη δημοκρατική Αθήνα του 5ου αι. οι αρχές της
ισονομίας και της ισηγορίας, τις οποίες έμμεσα εκθειάζει
ο Πρωταγόρας. 
3. H απάντηση βρίσκεται στην εισαγωγή του σχολικού βιβλίου

"Πλάτωνος Πρωταγόρας" (ΟΕΔΒ, έκδοση 1998) στα σημεία:

I) Στην πολιτική φιλοσοφία ..... θεώρηση του αγαθού (σελ.9)

II) O Πλάτωνας είχε σκοπό να μορφώσει ... ( κόσμος των ιδεών ) 
(σελ. 7 - 8).

4. α) πολιτικολογία, μητρόπολη, πολιτοφυλακή, 
πολιτογράφηση, πολιούχος, πολιτικοποίηση, Ακρόπολη.

β) έμφαση, ένθετο, ενοχή, εγγενής, έννομος, 
εγκόσμια, έλλογος, έντεχνος, ενάρετος, ένδικα (μέσα).

B.&#009&#009ΜΕΤΑΦΡΑΣΗ

Αλλά αυτά βέβαια όλοι τα γνωρίζουμε, ότι δηλαδή ο βασιλιάς και ο Τισσαφέρνης
έχουν συλλάβει όσους μπόρεσαν από μας , τους υπόλοιπους όμως φανερά τους
επιβουλεύονται , για να τους εξοντώσουν, αν μπορέσουν.... Να το ξέρετε λοιπόν
καλά ότι εσείς που είστε τόσοι, όσοι τώρα έχετε συγκεντρωθεί, έχετε μια πολύ
μεγάλη ευκαιρία. Γιατί όλοι οι στρατιώτες αυτοί έχουν στραμμένα τα βλέμματά
τους σε εσάς και, αν σας βλέπουν αποθαρρημένους, όλοι θα δειλιάσουν, αν όμως
και εσείς οι ίδιοι φανερά προετοιμάζεσθε εναντίον των εχθρών και τους άλλους
παρακινείτε (σε αυτό), να είστε βέβαιοι ότι θα σας ακολουθήσουν και θα
προσπαθήσουν να σας μιμηθούν.

&#009&#009ΑΠΑΝΤΗΣΕΙΣ

1. α) " ^O γάρ στρατιώτης οyτος πΔς πρός βμέ (με) 
βλέπει , κτν μέν ορ/Δ ΰθυμοάντα, πΔς
κακός φσται".

β) " ο~ς μέν δύνανται συλλαμβάνουσιν ...κακοί
ε¨σι(ν) ...

¬τι ... καί πειρµνται".

γ) &#009&#009Αόριστος B'

Οριστική Υποτακτική Ευκτική Προστακτική

( β. εν.) εrδες - φσχες, ϊδ/ης - σχ/Eς,
ϊδοις - σχοίης ¨δέ - σχές

δ)&#009Θετικός&#009&#009Συγκριτικός&#009Υπερθετικός

&#009 μέγαν&#009&#009μείζονα - μείζω &#009 μέγιστον

2. α) - ΰθυμοάντας: κατηγορηματική μετοχή που

αναφέρεται στο αντικείμενο του ρ "ορµσι", 
αίσθησης ρ\ , και συμπληρώνει το ρ\.

- φανεροί : επιθετικό κατηγορούμενο που αναφέρεται 
στο υποκείμενο του συνδετικού ρ\ "qτε" "*μεΦς".

- *μΦν : αντικείμενο του ρ\ - μιμεΦσθαι :άναρθρο ονοματικό τελικό απαρέμφατο,

αντικείμενο του ρ\ πειράσονται. Εννοούμενο

υποκείμενο" οξ στρατιµται ": σχέση ταυτοπροσωπίας. &#009 β)
Είναι δευτερεύουσα ονοματική ειδική πρόταση. 
Παίζει ρόλο αντικειμένου στο ρ\ βπίστασθε. 
γ) - Δηλώνει το προσδοκώμενο. 
- Πραγματικό: ( Υπ) ε¨ ορµσιν ... (Απ) ε¨σί(ν).

ΕΠΙΜΕΛΕΙΑ: Ιατρού Κώστας - Μπουντάλα Όλγα - Νίκα Μαρία
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16361N401</ED>
<ID>
ID:20102

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N40&aa=1</URL></REF>


Article

<CATEGORY>vin07</CATEGORY>

 <H2>Λόρδος Όουεν: Αναδιάταξη συνόρων στη Βαλκανική </H2>
ΣΕΛ.43
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16361N411</ED>
<ID>
ID:20091

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N41&aa=1</URL></REF>


Article

<CATEGORY>vin07</CATEGORY>

 <H5>ΘΕΛΟΥΝ ΝΑ ΕΜΠΛΕΞΟΥΝ ΤΟΝ ΜΙΤΕΡΑΝ ΣΤΟ ΣΚΑΝΔΑΛΟ ΤΟΥ ΑΙΩΝΑ </H5><H5>Η καταστροφική πυρκαγιά στα γραφεία της Credit Lyonnais
</H5><H2>«Υπόθεση Ζοζεφίν»
</H2>
Ο Φρανσουά Μιτεράν και ο Ζακ Ντελόρ έχουν άραγε αναμειχθεί στο σκάνδαλο του
αιώνα; Οι «Σάντεϊ Τάιμς» επαναφέρουν στο προσκήνιο μια εκρηκτική υπόθεση που
στη Γαλλία εξακολουθεί να θεωρείται ταμπού.

Φρανσουά Μιτεράν. Σύμφωνα με έναν Γάλλο συγγραφέα, ο πρώην πρόεδρος της
Γαλλίας είναι αναμειγμένος στο «σκάνδαλο του αιώνα»

Τον περασμένο μήνα η Γαλλία τίμησε την τρίτη επέτειο από τον θάνατο του
Φρανσουά Μιτεράν. Η οικογένεια απέθεσε λουλούδια στον τάφο του στο Ζαρνάκ,
λίγα χιλιόμετρα δυτικά της Ανγκουλέμ, και στη συνέχεια δείπνησε στο αγαπημένο
εστιατόριο του σοσιαλιστή ηγέτη: το Lassiette στη Rue du Chateau. Οι κάμερες
ήταν εκεί. Και απαθανάτισαν το φιλί της Ντανιέλ προς τη Μαζαρίν, της χήρας
προς τη νόθα κόρη που την αντιμετωπίζει σαν δική της.

Πολύ γρήγορα, όμως, οι κάμερες μετακινήθηκαν προς άλλη κατεύθυνση. Μια
εβδομάδα μετά το οικογενειακό δείπνο, οι εφημερίδες του Παρισιού άρχισαν να
γράφουν για ένα σκοτεινό δάνειο ύψους 25 δισεκατομμυρίων δολαρίων που η
κυβέρνηση φέρεται να διαπραγματεύθηκε με τη Σαουδική Αραβία το 1983, δύο
χρόνια μετά την ανάληψη της προεδρίας από τον Μιτεράν. Υποτίθεται ότι Γάλλοι
αξιωματούχοι συνωμότησαν για να τσεπώσουν περισσότερα από 1 δισεκατομμύριο
δολάρια με τη μορφή παράνομων προμηθειών. Το σκάνδαλο έχει γίνει γνωστό ως
«υπόθεση Ζοζεφίν», από το όνομα της αίθουσας του 18ου αιώνα όπου επιτεύχθηκε η συμφωνία.

Οργή σοσιαλιστών

Οι σοσιαλιστές υποστηρίζουν ότι πρόκειται για συνωμοσία της CIA ή των δεξιών
αντιπάλων τους. Ένας συγγραφέας όμως, ο Ζαν Μονταλντό, επιμένει: «Έφαγαν ένα
δισεκατομμύριο δολάρια. Πρόκειται για τη μεγαλύτερη πολιτική και οικονομική
ληστεία του αιώνα. Δεν μπορούν να ισχυρίζονται ότι δεν έγινε τίποτα».

Παρά τις σοβαρές κατηγορίες που έχουν διατυπωθεί, δεν έχει διαταχθεί επισήμως
καμιά έρευνα για να εξακριβωθεί τι ακριβώς συνέβη. Στην υπόθεση εμπλέκεται και
ο Ζακ Ντελόρ, ο οποίος το 1983 ήταν υπουργός Οικονομικών. Σύμφωνα με έναν
πρώην αξιωματούχο που επικαλείται η εφημερίδα «Φρανς-Σουαρ», ίσως αυτός να
είναι ο λόγος που ο πρώην πρόεδρος της Κομισιόν δεν προσπάθησε ποτέ να
διεκδικήσει την προεδρία της Γαλλίας.

Ο Ζακ Ντελόρ

Την περασμένη εβδομάδα ο Ντελόρ επιβεβαίωσε για πρώτη φορά ότι η Γαλλία έλαβε
πράγματι ένα δάνειο από τη Σαουδική Αραβία, δηλώνοντας όμως ότι επρόκειτο για
2 και όχι για 25 δισεκατομμύρια δολάρια. Όπως είπε άλλωστε στους «Σάντεϊ
Τάιμς», είδε πράγματι ένα έγγραφο που φέρει το όνομά του. Το έγγραφο όμως ήταν
πλαστό. «Ήταν μια δύσκολη εποχή για τη γαλλική οικονομία. Ύστερα από έλεγχο
που έκανα όμως με τους τότε συνεργάτες μου, μπορώ να δηλώσω ότι δεν πληρώθηκε
καμιά προμήθεια. Προτάσεις έγιναν ­ αλλά τις αποκρούσαμε όλες».

Ο Μονταλντό αναφέρθηκε για πρώτη φορά στην «υπόθεση Ζοζεφίν» στο βιβλίο του
που κυκλοφόρησε το 1995 και στο οποίο έδωσε τον προκλητικό τίτλο «Ο Μιτεράν
και οι 40 κλέφτες». Δεκαπέντε μέρες πριν εκδοθεί το βιβλίο του, επισκέφθηκε
τον εισαγγελέα και του μίλησε για τα στοιχεία που διέθετε. Αλλά εκείνος δεν
έδειξε ενδιαφέρον. Αυτό δεν εμπόδισε το βιβλίο του να γίνει μπεστ σέλερ και
τον ίδιο να γίνει διάσημος. Χρειάστηκε όμως να παρουσιαστεί στο δικαστήριο με
την κατηγορία της δυσφήμησης για να αρχίσει ο γαλλικός Τύπος να ασχολείται με
το θέμα.

Τον ΜάΪο του 1996 ξέσπασε μια καταστροφική πυρκαγιά στα γραφεία της τράπεζας
Credit Lyonnais, στο Παρίσι, από την οποία καταστράφηκε μια ολόκληρη πτέρυγα.
Μεταξύ των φακέλων που χάθηκαν ήταν και όλοι όσοι σχετίζονταν με τις διεθνείς
της υποθέσεις. Οι ανακρίσεις απέδειξαν ότι η φωτιά ήταν αποτέλεσμα εμπρησμού.
Ο Μονταλντό ισχυρίζεται ότι στόχος ήταν να καταστραφεί όλο το υλικό που
σχετίζεται με την «υπόθεση Ζοζεφίν».

Γι' αυτόν ακριβώς τον ισχυρισμό κλήθηκε τον περασμένο μήνα στα δικαστήρια να
δώσει εξηγήσεις. Αυτή τη φορά, όμως, δεν ήταν μόνος του. Τους ισχυρισμούς του
επιβεβαιώνει κάποιος Μπερνάρ Πισόν, πρώην μέλος των γαλλικών μυστικών
υπηρεσιών, που το 1984 είχε πραγματοποιήσει έρευνες για το εξωτερικό χρέος της
Γαλλίας. 
Σύμφωνα με αυτόν το δάνειο χορηγήθηκε αρχικά με τόκο 8,0830%, πράγμα που
σημαίνει ότι σε 20 χρόνια θα αποδίδονταν συνολικά 40.415.150.000 δολάρια. Στη
συνέχεια, όμως, ο τόκος αυξήθηκε σε 9,5367% και το συνολικό ποσό που θα
αποδοθεί ανήλθε σε 42.915.150.000 δολάρια. Για τη διαφορά των 2,5 περίπου
δισεκατομμυρίων δολαρίων οι μεσάζοντες δεν μπορεί παρά να εισέπραξαν τη μίζα τους...
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16361N412</ED>
<ID>
ID:20146

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N41&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Δεδικαίωται;
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Τώρα που η σεπτή γη της Ιορδανίας σκέπασε τον Χουσεΐν μπιν Ταλάλ και
ολοκληρώθηκε η παγκόσμια τηλεοπτική υστερία με «τον πρωταθλητή της ειρήνης»,
μπορούμε να θυμηθούμε τις πραγματικές διαστάσεις του βραχύσωμου μονάρχη.
Ορκίστηκε βασιλιάς έχοντας την απόλυτη στήριξη των Βρετανών. Βρετανική
επινόηση άλλωστε ήταν ο κατακερματισμός της αραβικής γης σε κρατίδια. Άλλαξε
προστάτη, όταν έσβησε η Αυτοκρατορία και αντικαταστάθηκε από την υπερατλαντική
υπερδύναμη. Κατόρθωσε να χάσει το μισό βασίλειό του στον πόλεμο «των εξι
ημερών» το 1967 (την Δυτική Όχθη και μαζί την Ανατολική Ιερουσαλήμ). Έδωσε το
ισχυρότερο πλήγμα στο παλαιστινιακό κίνημα με τη σφαγή του «Μαύρου Σεπτέμβρη»,
το 1970. Παρ' όλο που ήταν ο πλέον φιλοδυτικός Άραβας ηγέτης, δεν έκανε αυτός
το μεγάλο βήμα του Καμπ Ντέιβιντ, το οποίο πλήρωσε με το κεφάλι του ο Ανουάρ
Σαντάτ. Περίμενε ώσπου να υπογράψει συμφωνία με το Ισραήλ ο Γιάσερ Αραφάτ πριν
σφίξει και αυτός το χέρι των Ισραηλινών ηγετών. Ήταν ωστόσο ο δημοφιλέστερος
ξένος ηγέτης για τους Ισραηλινούς, παρ' όλο που είχε υποστηρίξει τον Σαντάμ
Χουσεΐν στον Πόλεμο του Κόλπου. Εκθειάστηκε ακόμα επειδή «χάρισε ευημερία στο
λαό του». Για να διαψευστεί όμως και αυτή η τηλεοπτική μεγαλοστομία από το
επόμενο ρεπορτάζ: «Ο διάδοχός του στο θρόνο έχει να αντιμετωπίσει μεγάλες
οικονομικές δυσκολίες και μία ανεργία που ξεπερνά το 30%-40%».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16361N413</ED>
<ID>
ID:20212

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N41&aa=3</URL></REF>


Article

<CATEGORY>vin07</CATEGORY>

 <H5>ΕΠΙΒΛΗΤΙΚΗ Η ΑΜΕΡΙΚΑΝΙΚΗ ΚΑΙ Η ΙΣΡΑΗΛΙΝΗ ΠΑΡΟΥΣΙΑ ΣΤΗΝ ΚΗΔΕΙΑ ΤΟΥ ΒΑΣΙΛΙΑ ΧΟΥΣΕΪΝ
</H5><H2>Τον τίμησαν εχθροί και φίλοι
</H2>
Η καρδιά του κόσμου χτυπούσε χθες στο Αμμάν, όπου ο βασιλιάς Χουσεΐν της
Ιορδανίας ενταφιάστηκε στο οικογενειακό κοιμητήριο, στα ανάκτορα.

Η κηδεία. Ο πρόεδρος Κλίντον ακολουθεί την πομπή με το φέρετρο του βασιλιά
Χουσεΐν, καθώς αναχωρεί από το ανάκτορο του Ραγκαντάν

Ο γιος του, Αμπντάλα, που τον διαδέχθηκε στον θρόνο, παρέμεινε σκυμμένος και
σιωπηλός κάμποσα λεπτά μπροστά στον τάφο, όπου είχε τοποθετηθεί η σορός του
πατέρα του, τυλιγμένη σε ένα απλό, λευκό σάβανο, σύμφωνα με τις μουσουλμανικές
παραδόσεις. Ένα στρατιωτικό άγημα απέδιδε τιμές, ενώ Βεδουΐνοι της βασιλικής
φρουράς έριχναν αποχαιρετιστήριες βολές πάνω από την τελευταία κατοικία του
Χουσεΐν, που κυβέρνησε την Ιορδανία για περίπου μισόν αιώνα.

Στο παλάτι, η πομπή με τη σορό του βασιλιά, που ήταν τοποθετημένη σε
κιλλίβαντα πυροβόλου, έφτασε αφού διένυσε μιαν απόσταση 20 χιλιομέτρων στους
δρόμους του Αμμάν, όπου πλήθη Ιορδανών έδειχναν με κάθε τρόπο τη συντριβή τους
για τον θάνατο του βασιλιά τους.

Το φέρετρο με τη σορό τοποθετήθηκε πάνω σε ένα τραπέζι που έβλεπε προς τη
Μέκκα, στην αίθουσα του θρόνου, όπου τα μέλη της βασιλικής οικογένειας, οι
ξένοι ηγέτες και οι Ιορδανοί αξιωματούχοι αποχαιρέτησαν τον μονάρχη.

Κλίντον, Μπλερ

Από την κηδεία του πρώην πρωθυπουργού του Ισραήλ Γιτζάκ Ράμπιν, το 1995, είχαν
να συγκεντρωθούν μαζί τόσο πολλοί βασιλιάδες, πρόεδροι και πρωθυπουργοί από
τις μεγαλύτερες χώρες του κόσμου.

Επιβλητική ήταν η αμερικανική παρουσία στην κηδεία του βασιλιά Χουσεΐν, με
τους πρώην προέδρους Τζορτζ Μπους, Τζίμι Κάρτερ, Τζέραλντ Φορντ και τον νυν
πρόεδρο Μπιλ Κλίντον. Με το αμερικανικό προεδρικό αεροσκάφος έφτασε στο Αμμάν
και ο γενικός γραμματέας του ΟΗΕ Κόφι Ανάν.

Με αντιπροσωπεία από είκοσι τρία άτομα, επικεφαλής των οποίων τέθηκε ο
πρόεδρος της χώρας Εζέρ Βάιζμαν, το Ισραήλ θέλησε να υπογραμμίσει τους
φιλικούς δεσμούς που συνέδεαν τη χώρα του εκλιπόντος ηγεμόνα με τους
αλλοτινούς «άσπονδους εχθρούς» της. «Θα λείψει ο σοφός τρόπος διακυβέρνησής
του», γράφει η «Τζερούζαλεμ Ποστ», ενώ σύσσωμος ο ισραηλινός Τύπος
«αναγνωρίζει» τον βασιλιά Χουσεΐν ως έναν πρώην εχθρό που έγινε φίλος.

Από το Αμμάν, ο πρωθυπουργός της Βρετανίας Τόνι Μπλερ χαρακτήρισε τον Χουσεΐν
γενναίο, ταπεινό και ένθερμο ειρηνοποιό που προσέφερε τις υπηρεσίες της χώρας
του για την επίλυση διεθνών προβλημάτων.

Οι φήμες ότι δεν θα παρίστατο υψηλόβαθμη συριακή αντιπροσωπεία, λόγω της
αισθητής ισραηλινής παρουσίας στην κηδεία, τελικά διαψεύστηκε. 
Ο ίδιος ο Σύρος πρόεδρος Χαβέζ αλ Άσσαντ αποχαιρέτησε τον Χουσεΐν. Τριήμερο
πένθος κηρύχθηκε στη Συρία, όπου αναβλήθηκε δημοψήφισμα για την ανανέωση της
προεδρικής θητείας.

* Ο πρωθυπουργός Κώστας Σημίτης απέστειλε στον πρωθυπουργό της Ιορδανίας δρα
Φαϊλέζ αλ Ταραβνέχ το ακόλουθο συλλυπητήριο τηλεγράφημα για τον θάνατο του
βασιλιά της Ιορδανίας Χουσεΐν.

«Με βαθιά θλίψη για το θάνατο του βασιλιά Χουσεΐν, εξέχοντος ηγέτη και
στυλοβάτη της ειρήνης και σταθερότητας στη Μέση Ανατολή, απευθύνω προς την
Εξοχότητά σας, εκ μέρους της ελληνικής κυβέρνησης και εμού του ιδίου,
ειλικρινή συλλυπητήρια και αισθήματα βαθύτατης συμπάθειας»
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16361N421</ED>
<ID>
ID:20092

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N42&aa=1</URL></REF>


Article

<CATEGORY>vin07</CATEGORY>

 <H2>Να ζήσεις ασπιρίνη!
</H2>
Ποιος λέει ότι οι Γερμανοί δεν έχουν αίσθηση του χιούμορ; Τον επόμενο μήνα οι
διευθυντές της Μπάγιερ, της γιγαντιαίας ευρωπαϊκής φαρμακοβιομηχανίας, θα
τυλίξουν έναν πύργο ύψους 130 μέτρων στα κεντρικά γραφεία τους στο
Λεβερκούζεν, με την βοήθεια 50 ορειβατών που έχουν ανέβει επανειλημμένα στις
Άλπεις. Στόχος είναι να φτιάξουν το μεγαλύτερο πακέτο ασπιρίνης στον κόσμο,
προκειμένου να εορτάσουν την 100ή επέτειο από την δημιουργία τού πιο
δημοφιλούς φαρμακευτικού προϊόντος στον κόσμο.

Με την ευκαιρία της επετείου, ενημερωθήκαμε για τους διαφορετικούς τρόπους με
τον οποίο καταναλώνουν τις ασπιρίνες διάφοροι λαοί. Για παράδειγμα, οι
Βρετανοί τις παίρνουν διαλυμένες, οι Αμερικάνοι τις καταπίνουν αμάσητες, οι
Ιταλοί προτιμούν τα αναβράζοντα δισκία, ενώ οι Γάλλοι δείχνουν προτίμηση για
τα υπόθετα. Περίπου 60 δισεκατομμύρια ασπιρίνες καταναλώνονται κάθε χρόνο, μια
και εκτός από τους πονοκεφάλους αποδείχτηκε ότι βοηθά στην καταπολέμηση των
καρδιοπαθειών, ορισμένων τύπων καρκίνου ακόμα και της νόσου Αλτσχάιμερ.

Έτσι, στις 6 Μαρτίου, το όνομα της ασπιρίνης, της μεγαλύτερης συμβολής της
Μπάγιερ στην ανθρώπινη υγεία, θα αναρτηθεί σε ύψος 130 μέτρων, εξασφαλίζοντας
στο εγχείρημα μια θέση στο βιβλίο ρεκόρ Γκίνες. Οι χρήστες του Ιντερνέτ θα
μπορέσουν να παρακολουθήσουν ζωντανά την όλη επιχείρηση από την σελίδα της
εταιρείας στο Διαδίκτυο, ενώ οι εργαζόμενοι θα πάρουν μέρος σε ένα μεγάλο
πάρτι το οποίο θα γίνει σε χώρο που χτίστηκε ειδικά για την περίσταση. Το
πάρτι προβλέπεται να κρατήσει έως τις πρωινές ώρες. Όσοι το παρακάνουν πάντως
θα μπορούν άνετα να ζητήσουν μια ασπιρίνη για τον πονοκέφαλο...
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16361N422</ED>
<ID>
ID:20147

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N42&aa=2</URL></REF>


Article

<CATEGORY>vin07</CATEGORY>

 <H2>Ένταση από αδέξια δήλωση Αμπντάλα
</H2>
Αμπντάλα - Γέλτσιν. Ο ασθενής πρόεδρος της Ρωσίας τράβηξε για άλλη μια φορά
πάνω του την προσοχή των μέσων ενημέρωσης, με την ξαφνική και σύντομη παρουσία
του στο Αμμάν

Παρά το πένθος, δεν αποφεύχθηκαν κάποιες εντάσεις που προκάλεσε αδέξια δήλωση
του νέου βασιλιά της Ιορδανίας Αμπντάλα, στην εφημερίδα «Αλ Χαγιάτ». Ο
Αμπντάλα είπε ότι το Ιράν «παραμένει κίνδυνος για την ασφάλεια ορισμένων
κρατών του Κόλπου», γεγονός που υποχρέωσε την Τεχεράνη να επιδώσει διακοίνωση
διαμαρτυρίας στον Ιορδανό πρεσβευτή. Όμως, αργότερα η ιρανική αντίδραση
μετριάστηκε. «Ο Αμπντάλα είναι ερασιτέχνης. Θα αποκτήσει περισσότερη
εμπειρία», δήλωσε ο Ιρανός υπουργός Άμυνας Αλί Σαχμάνι, ενώ ο Ιρανός πρόεδρος
Μοχάμεντ Χαταμί, εκτός από τα συλλυπητήριά του για τον θάνατο του πατέρα του,
απέστειλε και συγχαρητήρια στον Αμπντάλα για την ανάληψη των βασιλικών
καθηκόντων του.

Μια απροσδόκητη χειραψία αντήλλαξε χθες στο Αμμάν ο Ισραηλινός πρόεδρος Εζέρ
Βάιζμαν. Ήταν με τον αρχηγό του Δημοκρατικού Μετώπου για την Απελευθέρωση της
Παλαιστίνης Ναγέφ Χαουάτμι, που έχει απορρίψει την ειρηνευτική συμφωνία
Ισραηλινών και Παλαιστινίων. «Είστε ένας άνθρωπος που αγωνίστηκε πολλά χρόνια
για την ειρήνη στη Μέση Ανατολή», είπε στον Βάιζμαν ο Χαουάτμι. Ο υπουργός
Εξωτερικών του Ισραήλ Αριέλ Σαρόν επέκρινε τον Βάιζμαν για τη χειραψία με τον
Χαουάτμι, που τον θεωρεί υπεύθυνο για τον θάνατο 24 παιδιών και ενός στρατιώτη
στην πόλη Μααλότ, το 1974.

Ο ασθενής πρόεδρος της Ρωσίας Μπόρις Γιέλτσιν τράβηξε για άλλη μια φορά πάνω
του την προσοχή των μέσων ενημέρωσης, με την ξαφνική και σύντομη παρουσία του
στο Αμμάν. Η ιορδανική τηλεόραση έδειξε τον Γιέλτσιν να τρεκλίζει και να
ανεβαίνει υποβασταζόμενος τις σκάλες των ανακτόρων. Αργότερα, διαψεύστηκε η
πληροφορία ότι αναγκάστηκε να δεχθεί επείγουσα ιατρική βοήθεια. Πάντως,
αποχώρησε χωρίς καν να προσκυνήσει το φέρετρο, όπως έκαναν άλλοι αρχηγοί
κρατών, επιστρέφοντας βιαστικά στη Μόσχα.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16361N423</ED>
<ID>
ID:20185

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N42&aa=3</URL></REF>


Article

<CATEGORY>vin07</CATEGORY>

 <H5>ΕΠΙΣΤΡΕΦΟΥΝ ΣΤΟ ΡΑΜΠΟΥΓΕ ΚΟΥΚ ΚΑΙ ΒΕΤΡΙΝ ­ ΔΥΣΧΕΡΗΣ Ο ΔΙΑΛΟΓΟΣ ΓΙΑ ΤΟ ΚΟΣΣΥΦΟΠΕΔΙΟ
</H5><H2>Ασφυκτικές πιέσεις της Δύσης
</H2>
Σε μια προσπάθεια να εντείνουν τις πιέσεις προς τα δύο μέρη προκειμένου να
καταλήξουν σε συμφωνία, επιστρέφουν σήμερα στο Ραμπουγέ οι υπουργοί Εξωτερικών
Βρετανίας και Γαλλίας Ρόμπιν Κουκ και Ιμπέρ Βετρίν.

Περιπατητικός διαλογισμός. Μέλη της σερβικής αντιπροσωπείας σε ένα διάλειμμα
της διάσκεψης στο Ραμπουγέ

Κατόπιν πιθανολογείται για το τέλος της εβδομάδας η πραγματοποίηση συνόδου των
υπουργών Εξωτερικών των χωρών της Ομάδας Επαφής, ανακοίνωσε χθες εκπρόσωπος
της βρετανικής αντιπροσωπείας στις ειρηνευτικές συνομιλίες για τη σερβική επαρχία.

«Πιστεύω ότι είναι πολύ πιθανή μία σύνοδος της Ομάδας Επαφής σε υπουργικό
επίπεδο», δήλωσε ο εκπρόσωπος του Φόρεϊν Όφις.

Ο Ρώσος εκπρόσωπος στο Ραμπουγέ, Σεργκέι Μπαντζνίκιν, δήλωσε ότι «είναι
πιθανόν», να έλθει στο Ραμπουγέ και ο Ρώσος υπουργός Εξωτερικών Ιγκόρ Ιβανόφ.
Ο Ιμπέρ Βετρίν δήλωσε χθες στο Παρίσι ότι οι συνομιλίες ανάμεσα στους Σέρβους
και τους Αλβανούς είναι «υπερβολικά περίπλοκες», για να μπορεί να αισιοδοξεί.
Ο Γάλλος υπουργός δήλωσε ότι δεν υπάρχουν «εύκολα σημεία» στις
διαπραγματεύσεις, αλλά υπογράμμισε ότι «και το γεγονός ότι οι δύο
αντιπροσωπείες βρίσκονται εδώ είναι ήδη ένα εξαιρετικό αποτέλεσμα».

Αιτήματα Αλβανών

Η αλβανική αντιπροσωπεία συζήτησε χθες το πρωί με τους διεθνείς
διαπραγματευτές και, σύμφωνα με αλβανική πηγή προσκείμενη στην αλβανική
αντιπροσωπεία, διατύπωσε τρία αιτήματα:

1 Να ορισθεί επακριβώς το οριστικό καθεστώς του Κοσσυφοπεδίου.

2 Να διεξαχθεί εθνικό δημοψήφισμα έπειτα από περίοδο τριών ετών.

3 Η Ατλαντική Συμμαχία να είναι μεταξύ αυτών που θα υπογράψουν τη
συμφωνία που θα εκπονηθεί στο Ραμπουγέ.

Η αλβανική αντιπροσωπεία επιθυμεί επίσης, σύμφωνα με την ίδια πηγή, η συμφωνία
να συνοδεύεται με ανάπτυξη διεθνών δυνάμεων. Κάτι που αρνείται κατηγορηματικά
το Βελιγράδι. Οι απαιτήσεις των αλβανόφωνων Κοσοβάρων δεν έγιναν ευνοϊκά
δεκτές από τους μεσολαβητές, τον Αμερικανό Κρίστοφερ Χιλ, τον Αυστριακό
Βόλφγκανγκ Πέτριτς για την Ευρωπαϊκή Ένωση και τον Ρώσο Μπόρις Μαγιόρσκι, οι
οποίοι επιθυμούν η συζήτηση να γίνει πρωταρχικά πάνω στο κείμενο που έχει
εγκριθεί από τη διεθνή κοινότητα, και έχει επιδοθεί στα δύο μέρη,
διευκρινίσθηκε από την ίδια πηγή. Ωστόσο αυτό το σχέδιο συμφωνίας παραμένει
ασαφές σε θέματα όπως τι θα συμβεί στο τέλος της μεταβατικής περιόδου των
τριών ετών.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16361N431</ED>
<ID>
ID:20093

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N43&aa=1</URL></REF>


Article

<CATEGORY>vin07</CATEGORY>

 <H5>ΛΟΡΔΟΣ ΟΟΥΕΝ:
</H5><H2>«Ο Μιλόσεβιτς να δώσει από το Κοσσυφοπέδιο και να πάρει αντίστοιχα από το Πάλε»
</H2>
<AUTHOR>ΤΟΜΑΣ ΦΡΙΝΤΜΑΝ</AUTHOR>

Πριν σταλούν στρατεύματα για να τερματίσουν τον πόλεμο Σέρβων και Αλβανοφώνων
στο Κοσσυφοπέδιο, μπορούμε να συζητήσουμε το ζήτημα αυτό για ένα λεπτό; Αν
υπήρχε χρόνος για ειλικρινή επανεξέταση της αμερικανικής πολιτικής απέναντι
στη Βοσνία και το Κοσσυφοπέδιο, είναι αυτή ακριβώς η στιγμή.

Η επανεξέταση θα πρέπει να περιλαμβάνει τις συμφωνίες του Ντέιτον. Αλλιώς τα
αμερικανικά στρατεύματα θα πρέπει να παραμένουν στη Βοσνία και το Κοσσυφοπέδιο
εσαεί, χωρίς να επιλύεται κάποιο από τα δύο προβλήματα. Το είχε επισημάνει ο
Ντέιβιντ Όουεν, ο πρώην υπουργός Εξωτερικών της Βρετανίας, που είχε υπηρετήσει
ως ειδικός διαπραγματευτής της Ευρωπαϊκής Ένωσης στη Βοσνία, από το 1992 ως το 1995.

Σημείο 1ο: Όταν η Γιουγκοσλαβία κατέρρευσε στις αρχές του 1990 και
διαιρέθηκε στα κρατίδια της Ομοσπονδίας, η Δύση επέμεινε πως τα σύνορα των
ομόσπονδων κρατών θα γίνουν και εθνικά σύνορα. Αποτέλεσμα, στην περίπτωση της
Βοσνίας, ήταν να υποχρεωθούν να ζουν μαζί, σε ορισμένες περιπτώσεις, Σέρβοι,
Κροάτες και Μουσουλμάνοι, κάτι που η πλειονότητά τους δεν επιθυμούσε.

Οι συμφωνίες Ντέιτον

Σημείο 2ο: Οι συμφωνίες του Ντέιτον προσπάθησαν να το επιλύσουν αυτό,
διαιρώντας τη Βοσνία σε ημιαυτόνομες κατηγορίες ­ 49% στους Σέρβους της
Βοσνίας και 51% στην Ομοσπονδία Μουσουλμάνων και Κροατών ­ δένοντάς τους,
όμως, με κοινή κεντρική κυβέρνηση. Αυτό διατήρησε τα σύνορα της Βοσνίας
ανέπαφα. Οι κάτοικοι της χώρας, όμως, εξακολουθούν να μισούν ο ένας τον άλλον
και η ειρήνη διατηρείται μόνο με την παρουσία αμερικανικών και ΝΑΤΟϊκών
στρατευμάτων εκεί. Η σκέψη πως η Βοσνία είναι αυτοκυβερνούμενο πολυεθνικό
κράτος είναι δημιούργημα φαντασίας. Βέβαια, έχει σημειωθεί κάποια πρόοδος. Οι
Σέρβοι της Βοσνίας έχουν διχασθεί. Όσοι ζουν στο Πάλε δεν θέλουν να έχουν
σχέση με το πολυεθνικό βοσνιακό κράτος, ενώ οι πλέον μετριοπαθείς Σέρβοι ζουν
γύρω από την Μπάνια Λούκα. Σημείο 3ο: Το Κοσσυφοπέδιο είναι επαρχία της
Σερβίας όπου κατοικούν κατά 94% Αλβανόφωνοι. Οι Κοσοβάροι Αλβανοί είχαν
αυτονομία μέσα στη Σερβία, που καταργήθηκε και όταν ξέσπασαν οι σκοτωμοί με
τους Σέρβους άρχισαν να ζητούν την ανεξαρτησία τους. Λέει ο λόρδος Όουεν: Δεν
υπάρχει περίπτωση ο πρόεδρος Σλόμπονταν Μιλόσεβιτς να χορηγήσει ανεξαρτησία
στο Κοσσυφοπέδιο, ακόμα και ύστερα από δημοψήφισμα. Στην προσπάθεια να
επιβληθεί αυτονομία στο Κοσσυφοπέδιο, είναι σαν να κάνετε το ποτάμι να γυρίσει
πίσω. Προσθέτει ακόμα ο λόρδος Όουεν: «Ήρθε η ώρα να ξεπεράσουμε τις
επιφυλάξεις μας και να επαναχαράξουμε τα διεθνή σύνορα, προκειμένου να
πετύχουμε επίλυση ενός βαλκανικού προβλήματος».

Με τον Μιλόσεβιτς

Σημείο 4ο: Η επίλυση αυτή βασίζεται στην αναγνώριση του γεγονότος ότι οι δύο
αυτές κοινότητες θέλουν να αποσπαστούν από τα κράτη στα οποία τους επιβλήθηκε
να ζήσουν. Οι Σέρβοι του Πάλε θέλουν να αποσπαστούν από τη Βοσνία και να
ενωθούν με τη Σερβία και οι Κοσοβάροι Αλβανοί θέλουν να αποσπαστούν από τη
Σερβία, επιδιώκοντας την ανεξαρτησία τους. Έτσι, λέει ο λόρδος Όουεν, «ας πάμε
στον Σλόμποταν Μιλόσεβιτς και να του πούμε πως για κάθε τετραγωνικό χιλιόμετρο
από το Κόσσοβο που θα είναι έτοιμος να προσφέρει στους Κοσοβάρους Αλβανούς, θα
λαμβάνει αντίστοιχο έδαφος γύρω από το Πάλε, το οποίο θα μπορεί να προσαρτήσει
στη Σερβία».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16361N432</ED>
<ID>
ID:20148

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N43&aa=2</URL></REF>


Article

<CATEGORY>vin07</CATEGORY>

 <H2>Η Έσση ταρακούνησε τους Σοσιαλδημοκράτες
</H2>
Το αποτέλεσμα των τοπικών εκλογών στην Έσση ήταν «μια αναποδιά για τον
κυβερνητικό συνασπισμό», παραδέχθηκε ο Γερμανός υπουργός Οικονομικών και
πρόεδρος του Σοσιαλδημοκρατικού Κόμματος Όσκαρ Λαφοντέν.

«Θα βγάλουμε τα συμπεράσματά μας», δήλωσε ο Λαφοντέν. «Στις εκλογές αυτές ήταν
καθοριστική η συζήτηση για τη διπλή εθνικότητα», τόνισε ο Λαφοντέν, ο οποίος
προήδρευε, χθες, στις Βρυξέλλες, συνόδου των υπουργών Οικονομικών της Ε.Ε. και
της ζώνης του ευρώ. «Το θέμα της εθνικότητας δεν είναι ένα θέμα που αφορά μόνο
τους Πράσινους, αλλά όλον τον κόσμο», υπογράμμισε ο Γερμανός υπουργός. Οι
Χριστιανοδημοκράτες κέρδισαν τις εκλογές στην Έσση, την οποία κυβερνούσαν από
το 1991 οι Πράσινοι μαζί με τους Σοσιαλδημοκράτες, συγκεντρώνοντας ποσοστό
43,4% ­ ποσοστό 4,2% περισσότερο από τις εκλογές του 1995. Το
Σοσιαλδημοκρατικό Κόμμα αύξησε τη δύναμή του κατά 1,4%, αλλά οι Πράσινοι
έχασαν 7,2%. Με την ήττα αυτή ο κυβερνητικός συνασπισμός χάνει την απόλυτη
πλειοψηφία στην Μπούντεσρατ (Άνω Βουλή), γεγονός που θα δημιουργήσει
προβλήματα στην ψήφιση των κυβερνητικών νομοσχεδίων.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16361N433</ED>
<ID>
ID:20186

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N43&aa=3</URL></REF>


Article

<CATEGORY>vin07</CATEGORY>

 <H5>ΓΚΡΕΗΣ ΓΚΑΡΝΕΡ
</H5><H2>ΠΡΟΣΩΠΑ
</H2><H2>Η Μις Μονυπένι λύνει τη σιωπή της
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η Γκρέης Γκάρνερ χρησίμευσε ως «πρότυπο» για τη Μις Μονυπένι των περιπετειών
του Τζέημς Μποντ· έπειτα από σιωπή 60 ετών, μίλησε πρόσφατα για τη ζωή της.

Γκρέης Γκάρνερ. «Ο Ίαν Φλέμινγκ "έπιασε" καλά τον χαρακτήρα μου και το πώς θα κατέληγα»

Ενενήντα χρόνων σήμερα, η Γκρέης Γκάρνερ ήταν η ιδιαιτέρα γραμματέας του σερ
Ουίλιαμ Στήβενσον, ενός από τους πιο διάσημους και αμφιλεγόμενους
αρχικατασκόπους της Βρετανίας. Κατά τον Β' Παγκόσμιο Πόλεμο ο Στήβενσον ήταν ο
«Ατρόμητος», ο επικεφαλής των βρετανικών κατασκοπευτικών επιχειρήσεων στο
Δυτικό Ημισφαίριο, και χρησίμευσε στον συγγραφέα Ίαν Φλέμινγκ ως πρότυπο για
τον «Μ» ­ το αφεντικό του Τζέημς Μποντ. «Ο "Μ" του Φλέμινγκ είναι φωτογραφία
του Μπιλ και κανενός άλλου», λέει η Γκρέης. «Κι όσο γελοίο κι αν φαίνεται,
πρέπει να παραδεχθώ ότι η Μονυπένι ήμουν εγώ. Αν ο "Μ" ήταν ο Μπιλ, τότε εγώ
ήμουν η Μις Μονυπένι του. Ο Ίαν "έπιασε" καλά τον χαρακτήρα μου και το πώς θα
κατέληγα ­ μια γνήσια γεροντοκόρη που ζει μόνη με τις γάτες της». Ωστόσο ήταν
υπερβολικός με «όλο αυτό το σεξ» που έβαλε στα βιβλία του και η Γκρέης βάζει
τα πράγματα στη θέση τους: «Ο σερ Ουίλι εξοργιζόταν όταν μας έπιανε να
φλερτάρουμε στο γραφείο. Οι ερωτικές σχέσεις μεταξύ μας απαγορεύονταν και,
είτε μας άρεσε είτε όχι, συμμορφωνόμαστε προς τον κανονισμό. Η συμπεριφορά μας
ήταν πάντα καθώς πρέπει. Αλλά τα ρούχα, τα ωραία κορίτσια, οι μικροσυσκευές
και η Μπερέτα του Μπιλ ήταν όλα αληθινά».

Ως Μις Μονυπένι, η Γκρέης είχε καθημερινά επαφές με διασήμους, όπως τον Νόελ
Κάουαρντ, τον Ντέηβιντ Νίβεν και τον Ίαν Φλέμινγκ. Αυτοί και άλλοι δούλευαν
στη Νέα Υόρκη για το βρετανικό δίκτυο κατασκοπείας ­ είχαν στρατολογηθεί,
εξηγεί, «επειδή ήταν οι καλύτεροι για να προωθήσουν τη βρετανική υπόθεση. Δεν
ήταν πραγματικά κατάσκοποι, η δουλειά τους ήταν να βάλουν την Αμερική στον
πόλεμο, και τα κατάφεραν θαυμάσια». Το γραφείο του Στήβενσον, αποκαλύπτει η
Γκρέης, είχε προειδοποιήσει τον Ρούσβελτ για την επίθεση στο Περλ Χάρμπορ οκτώ
ημέρες πριν από την πραγματοποίησή της, αλλά η προειδοποίηση αγνοήθηκε. Όταν
τελείωσε ο πόλεμος, «το γραφείο μας της Νέας Υόρκης ίδρυσε ένα είδος αποικίας
στην Τζαμάικα· ο Ουίλι, ο Νόελ, ο Ίαν Φλέμινγκ, όλοι τους, έκτισαν εκεί σπίτια».

Η Γκρέης επέστρεψε από τη Νέα Υόρκη στη Βρετανία το 1947 και εργάσθηκε για τα
περιοδικά «Βογκ» και «Χάρπερ'ς Μπαζάρ», πριν ασχοληθεί με τις δημόσιες
σχέσεις. Προσέχει να μην αποκαλύψει πού ακριβώς ζει ­ κάπου στη Νότια Αγγλία,
γράφει η «Εξπρές» ­ και οι γείτονές της δεν έχουν ιδέα για το ποια ήταν και το
τι έκανε. Έχει διαβάσει μόνο δύο βιβλία του Φλέμινγκ και αντιπάθησε τις
ταινίες του Τζέημς Μποντ: «Δεν αντέχω το σασπένς και δεν υποφέρω τη βία», εξηγεί.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16361N441</ED>
<ID>
ID:20094

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N44&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Οι λέξεις του Μάγκρις
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Από τον Δούναβη στον Μικρόκοσμο (της Τεργέστης). Κι από εκεί στην Ουτοπία. Ο
Κλαούντιο Μάγκρις αναγνωρίζει τις ήττες του και προχωρεί.

Κλαούντιο Μάγκρις: Το άγχος της παγκοσμιοποίησης οδηγεί στην οχύρωση και την
άμυνα (το σκίτσο από το «Time»)

Ουτοπία και απογοήτευση: δύο λέξεις που ο 60χρονος συγγραφέας των συνόρων
διάλεξε για τον τίτλο του τελευταίου του βιβλίου. Δύο λέξεις αδιαχώριστες. Η
αίσθηση ότι τόσα μεγαλόπνοα σχέδια για την επίλυση των παγκοσμίων προβλημάτων
απέτυχαν ­ λέει ο Μάγκρις στην «Κοριέρε» ­ δεν σημαίνει ότι τα πετάμε στα
σκουπίδια. Είμαστε έξω από τη Γη της Επαγγελίας, αλλά συνεχίζουμε να βαδίζουμε
προς αυτή την κατεύθυνση. Ουτοπία σημαίνει ότι δεν παραδιδόμαστε στα πράγματα
όπως είναι, αλλά αγωνιζόμαστε για να γίνουν όπως θα έπρεπε να είναι,
γνωρίζοντας ότι ο κόσμος πρέπει να αλλάξει και να απελευθερωθεί. Η
απογοήτευση, από την άλλη μεριά, μας προστατεύει από τον κυνισμό. Δεν μας
αφήνει να βάλουμε την ελπίδα στην άκρη. Η απογοήτευση περιέχει τη γοητεία, άρα
και την ελπίδα. Μαζί με την ουτοπία, είναι δύο λέξεις που δίνουν νόημα στη
ζωή. Το μπουκάλι που κάποιος πέταξε στη θάλασσα.

Σύνορα: μια διαρκής παρουσία στο έργο του Τριεστίνου. Σύνορα πολιτικά,
πολιτιστικά, γλωσσικά, σύνορα που χωρίζουν τη γη από το νερό, τη ζωή από τον
θάνατο. Όταν κυκλοφόρησε ο «Δούναβης», το 1986, τα σύνορα ήταν ακόμη ορατά,
αισθητά, όρθια. Σήμερα έχουν αραιώσει, είναι δυσδιάκριτα, πορώδη: αποτέλεσμα
της παγκοσμιοποίησης. Όποιος περνάει τη ζωή του κατειλημμένος από την έμμονη
ιδέα της ταυτότητας, όποιος προσπαθεί να κλειστεί και να αμυνθεί, είναι
χαμένος. Οι «μικρόκοσμοι» που κλείνονται στον εαυτό τους είναι ο αυθεντικός
αντι-μικρόκοσμος, γιατί δεν έχουν την ικανότητα να γίνουν κόσμος. Ο κόσμος
είναι αποδοχή, είναι να υπερβαίνεις τα κλειστά σύνορα.

Πολιτική: ένας σύντομος πειραματισμός του συγγραφέα, που ταλαντευόταν πάντα
ανάμεσα στο ηθικό-πολιτικό του πάθος και τις απολύτως α-πολιτικές του
ενασχολήσεις. Το ομολογεί: από το Κοινοβούλιο, η θάλασσα τον ενδιαφέρει πολύ
περισσότερο. Όταν όμως το 1994 του πρότειναν να θέσει υποψηφιότητα για τη
Γερουσία, δεν μπορούσε παρά να δεχθεί. Ήταν η εποχή που ο Μπερλουσκόνι
ανέβαινε επικίνδυνα. Ο Μάγκρις εξελέγη ­ ίσως γιατί δεν αναμίχθηκε καθόλου
στην προεκλογική εκστρατεία. Ένα από τα λίγα πράγματα που έκανε, απέβη
καταστροφικό. Τον είχαν καλέσει στην τηλεόραση σε μια «μονομαχία» με τον
αντίπαλό του. Ήταν όμως τόσο κακό το κλίμα, που προτίμησε να μην πει κουβέντα.
Την άλλη μέρα ήταν όλοι οι υποψήφιοι στην τηλεόραση και επιτέθηκαν χυδαία σε
μια ηλικιωμένη αστρονόμο, μια πολύ γνωστή φυσικό, που μετείχε σε ένα συνδυασμό
της Αριστεράς. Ο συγγραφέας έγινε έξαλλος. Πήρε τηλέφωνο κι άρχισε να φωνάζει:
«Άνθρωποι σαν κι εσάς δεν θα έπρεπε καν να ψηφίζουν, γιατί προσβάλλουν την
ιδιότητα του πολίτη. Κι εγώ δεν είμαι δημοκράτης, γιατί το θεωρώ άδικο να
μπορείτε να ψηφίζετε».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16361N442</ED>
<ID>
ID:20149

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N44&aa=2</URL></REF>


Article

<CATEGORY>vin07</CATEGORY>

 <H5>Στην Αίγυπτο...
</H5><H5>Ο Σαΐντ...
</H5><H5></H5><H5>Προϊόν...
</H5><H5>Το Books@Cafι...
</H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... μοιράζονταν το ίδιο θρανίο. Αργότερα, «μοιράστηκαν» την ίδια αρρώστια.
Βίοι παράλληλοι για τον βασιλιά Χουσεΐν και τον Έντουαρντ Σαΐντ, τον καθηγητή
του Πανεπιστημίου Κολούμπια, που οι «Τάιμς» της Νέας Υόρκης είπαν κάποτε «τον
πιο σημαντικό Παλαιστίνιο επί αμερικανικού εδάφους». Ο Σαΐντ δεν κρύβει τη
θλίψη του που ο βασιλιάς έχασε τη μάχη που δίνει και ο ίδιος εδώ και πολλά
χρόνια. Όμως, λέει στην «Κοριέρε ντέλα Σέρα» ο Παλαιστίνιος που κάποτε ήταν
δεξί χέρι του Αραφάτ, «πρέπει να αντισταθούμε στον πειρασμό να τον
μυθοποιήσουμε, να του δώσουμε ένα ανάστημα που δεν είχε». Η βασιλεία του
Χουσεΐν σημαδεύτηκε από τεράστια λάθη και από μεθόδους τις οποίες μετέρχονται
δεσποτικά καθεστώτα που στηρίζονται σε οικογενειακές και στρατιωτικές
ολιγαρχίες. Το πιο σοβαρό λάθος του ήταν που άνοιξε το δρόμο για την κατάληψη
της Δυτικής Όχθης (Υπεριορδανίας) από τους Ισραηλινούς, το 1967.

... του «αναγνωρίζει», πάντως, πως ήταν ο μοναδικός Άραβας ηγέτης που
υποδέχτηκε τους Παλαιστίνιους πρόσφυγες, την ώρα που η Συρία, η Αίγυπτος και ο
Λίβανος τους έκλειναν κατάμουτρα την πόρτα. Για να τους εξοντώσει βέβαια
αργότερα, κατά χιλιάδες, τον «Μαύρο Σεπτέμβρη», το 1970. Ποτέ οι Παλαιστίνιοι
δεν δέχτηκαν πως ο Χουσεΐν είχε το δικαίωμα να τους κυβερνά. Η δυναστεία του
εγκαταστάθηκε στην ιορδανική έρημο το 1946 από τους Άγγλους, που θέλησαν έτσι
να κατασκευάσουν μια τεχνητή «ιορδανική εθνική ταυτότητα». Στην
πραγματικότητα, ο μοναδικός ρόλος που ο Χουσεΐν έπαιξε καλά ήταν ως υπηρέτης
των ισραηλινών και αμερικανικών συμφερόντων. Στη χώρα του, άφησε πίσω του
συντρίμμια. Η οικονομία είναι κατεστραμμένη. Ο Τύπος είναι φιμωμένος. Το ίδιο
και τα εκπαιδευτικά ιδρύματα. Η αντιπολίτευση και το Κοινοβούλιο δεν έχουν
φωνή. Ούτε και οι γυναίκες. Μα εκείνοι που υποφέρουν πιο πολύ είναι οι
Παλαιστίνιοι, αποκλεισμένοι από την εξουσία, θύματα της άσβηστης έχθρας του
Χουσεΐν για τον Αραφάτ που δεν μπόρεσε ποτέ να κρύψει. Ο Σαΐντ (φωτ.) βλέπει
τον Χουσεΐν σαν ηγέτη της ίδιας τάξης με τον Αραφάτ, τον Άσαντ και τον
Μουμπάρακ, αυτούς τους εκπροσώπους της «γενιάς της αραβικής ήττας» του 1967,
που αντί να θέσουν τις βάσεις για ένα δημοκρατικό μέλλον, έκτισαν γύρω τους
«δεσποτικά και ανοξείδωτα καθεστώτα». Και ο Αμπντάλα;

... «πραξικοπήματος» του βασιλιά κατά του αδελφού του Χασάν, που εδώ και
τριάντα τέσσερα χρόνια ο Χουσεΐν διατηρούσε ως «βασιλιά εν αναμονή». Το
πραξικόπημα κρίθηκε απαραίτητο, γράφει η «Γκάρντιαν», όταν η παλιά ελίτ
φοβήθηκε ότι ο Χασάν θα άρχιζε τις εκκαθαρίσεις μόλις θα αναλάμβανε την
εξουσία. Με τον Αμπντάλα νιώθει πιο ήσυχη. Είναι δικός της. Δεν θα ταράξει τα
νερά. Γιατί η Ιορδανία είναι πάντα τόσο σταθερή όσο τη θέλουν οι γείτονές της.
Για την ώρα, θέλουν να μείνουν τα πράγματα απαράλλαχτα, σε μια περιοχή που
είναι «κτισμένη» πάνω στην αστάθεια.

... ήταν το αγαπημένο στέκι του Αμπντάλα στο Αμμάν. Εκεί περνούσε τις
περισσότερες ώρες του. Ώσπου ο πατέρας του τον ανέσυρε από την πριγκιπική
αφάνεια για να τον τοποθετήσει στον θρόνο που προοριζόταν για τον Χασάν.
Αγγλοτραφής και αυτός σαν τον πατέρα του, στη στρατιωτική ακαδημία του
Σάντχερστ, ο Αμπντάλα ένιωθε πάντα άνετα σε αυτό το «βιβλιοπωλείο του
Ίντερνετ», όπου συχνάζει η νεολαία της ιορδανικής ελίτ. «Δεν είναι
χαριτωμένος;» λέει για τον νέο βασιλιά η δεκαεπτάχρονη Ράνια, μια από τους
τακτικούς θαμώνες. «Μονάχα που δεν μιλάει καλά τα αραβικά».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16361N443</ED>
<ID>
ID:20187

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N44&aa=3</URL></REF>


Article

<CATEGORY>vin08</CATEGORY>

 <H2>Δόκανο για τους ιδιοκτήτες ακινήτων
</H2>
<H3></H3>ΣΕΛ. 47
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16361N451</ED>
<ID>
ID:20105

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N45&aa=1</URL></REF>


Article

<CATEGORY>vin08</CATEGORY>

 <H5>ΤΡΕΙΣ ΜΝΗΣΤΗΡΕΣ ΑΠΟ ΤΗΝ ΕΛΛΑΔΑ ΓΙΑ ΤΗΝ «ΙΟΝΙΚΗ» </H5><H2>Φήμες για τέταρτο
</H2>
<AUTHOR>ΓΙΑΝΝΗΣ ΣΙΩΤΟΣ - ΣΕΡΑΦΕΙΜ ΠΟΛΙΤΗΣ</AUTHOR>

Τρεις ελληνικοί τραπεζικοί όμιλοι, η Alpha Τράπεζα Πίστεως, η Eurobank και
η Τράπεζα Πειραιώς μάχονται για τον έλεγχο της Ιονικής Τράπεζας. Σύμφωνα με
πληροφορίες, οι τρεις αυτοί όμιλοι κατέθεσαν στο Λονδίνο λίγο πριν εκπνεύσει η
προθεσμία, προσφορές για την εξαγορά του 51% της Ιονικής Τράπεζας. Ωστόσο,
υπήρχαν πληροφορίες ότι για την Ιονική υποβλήθηκε και τέταρτη προσφορά από
ξένο επενδυτικό οργανισμό...

Ιονική Τράπεζα. Την διεκδικούν σίγουρα τρεις ελληνικοί τραπεζικοί όμιλοι ­
και πιθανώς ένας τέταρτος ξένος, άγνωστος μέχρι αργά χθες το βράδυ

Από το πρωί χθες τα επιτελεία των τριών ελληνικών τραπεζών εξέταζαν τις
τελευταίες λεπτομέρειες των προσφορών που θα υπέβαλαν οι αντιπρόσωποί τους στα
γραφεία της JP Morgan, δηλαδή του συμβούλου της Εμπορικής Τράπεζας που έχει
αναλάβει την αξιολόγηση των προσφορών. Το μεσημέρι ελήφθησαν οι οριστικές
αποφάσεις και δόθηκε το «πράσινο φως» για την υποβολή των προσφορών. Δύο ώρες
περίπου πριν εκπνεύσει η προθεσμία, δηλαδή γύρω στις 5 μ.μ. (ώρα Ελλάδος) το
γραφείο της ιαπωνικής Τράπεζας Μιτσουμπίσι κατέθεσε προσφορά για λογαριασμό
του ομίλου της Τράπεζας Πειραιώς.

Από την πλευρά τής Τράπεζας Πίστεως η προσφορά προωθήθηκε από τον σύμβουλό
της, την Κρεντί Σουίς, ενώ από την πλευρά του Ομίλου Λάτση η υποβολή προσφοράς
έγινε από στελέχη του ομίλου στο Λονδίνο. Όσον αφορά τη φημολογούμενη τέταρτη
προσφορά, δεν έγινε γνωστός ο τρόπος υποβολής της...

Κλειστά χαρτιά

Οι τρεις τράπεζες ακόμη και χθες κράτησαν κλειστά τα χαρτιά τους, κυρίως για
το περιεχόμενο της προσφοράς, καθώς ουδείς αποκάλυπτε το ύψος του
προσφερόμενου τιμήματος. Τραπεζικές πηγές μάλιστα δεν απέκλειαν το ενδεχόμενο
οι προσφορές αυτές να έχουν διερευνητικό χαρακτήρα. «Η προσφορά σ' αυτήν τη
φάση μπορεί να είναι ενδεικτική και όχι αποκαλυπτική των προθέσεων», τόνιζε
χαρακτηριστικά αργά χθες το βράδυ τραπεζικός παράγοντας. Όμως ακόμη και το
οριστικό σχήμα με το οποίο θα υποβάλουν τις τελικές τους προτάσεις ορισμένοι
από τους ενδιαφερόμενους, δεν είχε ξεκαθαρίσει χθες.

Το μόνο που έγινε γνωστό ήταν ότι η Eurobank κατέθεσε από κοινού πρόταση με
την Τράπεζα Εργασίας, της οποίας, ως γνωστόν, κατέχει σημαντικό μερίδιο του
μετοχικού της κεφαλαίου.

Η Μιτσουμπίσι;

Τραπεζικές πηγές δεν απέκλειαν το ενδεχόμενο στη δεύτερη φάση του διαγωνισμού,
στα σχήματα που υπέβαλαν προσφορές, να υπάρχουν και νέες παρουσίες. Για
παράδειγμα τραπεζικές πηγές θεωρούσαν χθες ως πιθανό ενδεχόμενο την συμμετοχή
με την ομπρέλα του Ομίλου Πειραιώς και της ιαπωνικής Τράπεζας Μιτσουμπίσι, η
οποία μέχρι στιγμής έχει αναλάβει χρέη συμβούλου της ελληνικής τράπεζας.

Πέπλο μυστηρίου

Όλη η διαδικασία υποβολής προσφορών μέχρι αργά χθες το βράδυ καλυπτόταν από
πέπλο μυστηρίου, καθώς ούτε το υπουργείο Εθνικής Οικονομίας αλλά ούτε και η
πωλήτρια Εμπορική Τράπεζα δεν έδιναν κανένα στοιχείο ακόμη και για τον αριθμό
των προσφορών. «Δεν ξέρω», ήταν η απάντηση του υπουργού Εθνικής Οικονομίας και
Οικονομικών κ. Γιάννου Παπαντωνίου σε ερώτηση των «ΝΕΩΝ», κατά την επιστροφή
του στην Ελλάδα από τις Βρυξέλλες, όπου συμμετείχε στη συνεδρίαση του ΕΚΟΦΙΝ,
δύο ώρες μετά την υποβολή των προσφορών, για τον αριθμό των προσφορών. Ανάλογη
στάση τήρησε και η Διοίκηση της Εμπορικής Τράπεζας, η οποία, ως γνωστόν,
κατέχει το πωλούμενο πακέτο μετοχών της Ιονικής Τράπεζας.

Περί διαδικασίας

Πληροφορίες έφεραν τον σύμβουλο της Εμπορικής Τράπεζας, JP Morgan, ότι θα
έκανε σήμερα μία γενική ανακοίνωση για την διαδικασία υποβολής των προσφορών.
Υπενθυμίζεται ότι η διαδικασία προβλέπει πως η JP Morgan μετά την πρώτη φάση
των προσφορών θα καταρτίσει μία μικρότερη λίστα από τις προσφορές που
υποβλήθηκαν με το υψηλότερο τίμημα. Οι ενδιαφερόμενοι, αφού γίνουν οι
προβλεπόμενες διαπραγματεύσεις με τον σύμβουλο πώλησης για το ύψος του
αποδεκτού τιμήματος, θα κληθούν να υποβάλουν νέες δεσμευτικές, αυτήν τη φορά,
προσφορές για την απόκτηση του 51% της Ιονικής Τράπεζας, ώστε να επιλεγεί ο
τελικός αγοραστής.

* Η νέα προκήρυξη υποβολής προσφορών αναμένεται να δημοσιευθεί μέχρι το τέλος
της εβδομάδος, διάστημα στο οποίο προβλέπεται ότι θα έχουν ολοκληρωθεί και οι
σχετικές διαπραγματεύσεις.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16361N452</ED>
<ID>
ID:20155

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N45&aa=2</URL></REF>


Article

<CATEGORY>vin08</CATEGORY>

 <H2>Σημίτης: «Κατάκτηση» αγορών με βελτίωση της ποιότητας
</H2>
Η βελτίωση της ποιότητας των προϊόντων αποτελεί βασική προϋπόθεση για τη
διεύρυνση του μεριδίου αγοράς των ελληνικών επιχειρήσεων στο εξωτερικό,
επισήμανε ο Πρωθυπουργός Κ. Σημίτης στο χαιρετισμό του στην εκδήλωση του
Βιοτεχνικού Επιμελητηρίου Πειραιά, κατά την οποία απενεμήθησαν βραβεία σε
βιοτέχνες - μέλη του Επιμελητηρίου.

Ο Πρωθυπουργός τόνισε ότι έχει γίνει μια μεγάλη προσπάθεια από πολλές
ελληνικές επιχειρήσεις στην κατεύθυνση της βελτίωσης της ποιότητας, της
οργάνωσης και της παραγωγικότητας. Πρόσθεσε ακόμη ότι πάνω από 3.000
μικρομεσαίες επιχειρήσεις έχουν ενισχυθεί από την κυβέρνηση για να προωθήσουν
διαδικασίες ελέγχου, επιβεβαίωσης και εξασφάλισης της ποιότητας.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16361N453</ED>
<ID>
ID:20194

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N45&aa=3</URL></REF>


Article

<CATEGORY>vin08</CATEGORY>

 <H2>Δεν θα δοθεί διορθωτικό ποσό σε συνταξιούχους
</H2>
Ούτε διορθωτικό ποσό θα λάβουν εφέτος οι συνταξιούχοι του Δημοσίου, όπως
άλλωστε και οι δημόσιοι υπάλληλοι, παρά τη δέσμευση του υπουργείου Εθν.
Οικονομίας από το 1998 ότι σε περίπτωση που ο πληθωρισμός στο τέλος του 1998
υπερβεί το προβλεπόμενο ποσοστό 2,5% θα χορηγηθεί εντός του 1999 διορθωτικό ποσό.

Επίσης, οι συντάξεις του Δημοσίου θα κινηθούν και εφέτος σε χαμηλά επίπεδα,
αφού το αρμόδιο υπουργείο Οικονομικών αρνείται να δεχτεί το αίτημα της ΑΔΕΔΥ
για υπολογισμό του 2%, της αύξησης που θα δοθεί εφέτος στους βασικούς μισθούς,
ώστε να υπάρξει και αύξηση των συντάξεων.

Η ΑΔΕΔΥ αντιδρά στη νέα εισοδηματική πολιτική και την Παρασκευή στο γενικό της
συμβούλιο θα καθορίσει το πρόγραμμα δράσης του κλάδου.

Η ηγεσία της ΑΔΕΔΥ, η οποία σύντομα θα έχει νέα συνάντηση με τον κ.
Χριστοδουλάκη, επισημαίνει ότι οι μέσες αυξήσεις των δημοσίων υπαλλήλων το
1998 ήταν μικρότερες από τη μέση εξέλιξη του πληθωρισμού (4,2%) και επιμένει
στη χορήγηση των αυξήσεων στους βασικούς μισθούς.

Από την πλευρά του το υπουργείο Οικονομικών προσανατολίζεται η αύξηση του 2%
να δοθεί «σπαστά» στον βασικό μισθό και στο κίνητρο απόδοσης, γεγονός που
σημαίνει ότι η αύξηση στις συντάξεις θα είναι περιορισμένη, αφού το μισθολόγιο
των δημοσίων υπαλλήλων είναι «δεμένο» με τις συντάξεις των πολιτικών συνταξιούχων.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16361N454</ED>
<ID>
ID:20220

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N45&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η εξυγίανση της ΑΤΕ
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΠΑΡΟΥΣΙΑ του διοικητού της Τραπέζης της Ελλάδος κ. Λουκά Παπαδήμου στην
αυριανή σύσκεψη υπό τον κ. Γιάννο Παπαντωνίου για τα μέτρα υπέρ των αγροτών
δεν έχει άλλο νόημα παρά να μετρήσει τις επιπτώσεις των όποιων ρυθμίσεων
αποφασισθούν επί της οικονομικής καταστάσεως της ΑΤΕ.

Είναι κοινό μυστικό ότι η ΑΤΕ ακριβώς επειδή οι κυβερνήσεις της τελευταίας
20ετίας την μεταχειρίσθηκαν όχι ως τράπεζα, αλλά ως αγωγό παροχών και
χαριστικών ρυθμίσεων, εξελίχθηκε σε ένα ελλειμματικό δημόσιο ταμείο. Τα ίδια
κεφάλαιά της έχουν πέσει κάτω από τα επίπεδα που επιβάλλει η φερεγγυότητα μιας
τράπεζας και εδώ και έναν χρόνο διεξάγονται λεπτές διαπραγματεύσεις μεταξύ των
διοικήσεων της Τραπέζης της Ελλάδος και της ΑΤΕ για τον τρόπο με τον οποίο θα
εξυγιανθεί η αγροτική μας τράπεζα. Και η εξυγίανση είναι επιβεβλημένη διότι η
ΑΤΕ συγκεντρώνει μετά την Εθνική τον μεγαλύτερο όγκο καταθέσεων ιδιωτών.

Από την άλλη πλευρά η Κομισιόν με συνεχή διαβήματα ζητεί να δοθεί ένα τέλος
στην απαράδεκτη αυτή κατάσταση και το πιθανότερο είναι ότι θα φορτωθεί και
πάλι το δημόσιο χρέος με ένα φέσι 1 τρισεκ. δρχ. για να αποκτήσει η ΑΤΕ ίδια κεφάλαια.

Να λοιπόν γιατί στο Υπουργικό Συμβούλιο της περασμένης Παρασκευής αντετάχθη
σκληρή άρνηση στο αίτημα ρύθμισης αγροτικών χρεών που θα βούλιαζε την ΑΤΕ.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16361N455</ED>
<ID>
ID:20244

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N45&aa=5</URL></REF>


Article

<CATEGORY>vin08</CATEGORY>

 <H5>ΘΑ ΠΡΕΠΕΙ ΝΑ ΣΥΝΥΠΟΒΑΛΟΥΝ ΕΩΣ 150 ΔΙΚΑΙΟΛΟΓΗΤΙΚΑ ΔΑΠΑΝΩΝ...
</H5><H2>Φορολογική... γυμναστική
</H2>
Αγώνας δρόμου ξεκινά για τους φορολογουμένους, προκειμένου να συγκεντρώσουν τα
δικαιολογητικά και τις βεβαιώσεις που θα υποβάλουν μαζί με τη δήλωση
φορολογίας εισοδήματος και τα οποία σε ορισμένες περιπτώσεις φθάνουν τα 150.

Οι φορολογούμενοι θα πρέπει να προσκομίσουν τα αναγκαία δικαιολογητικά για να
αποφύγουν επιπλέον ταλαιπωρία καθώς οι υπάλληλοι των Εφοριών κατά την παραλαβή
των δηλώσεων θα ελέγξουν αν τα αναγραφόμενα στους κωδικούς συμφωνούν με τα δικαιολογητικά

Τα δικαιολογητικά αυτά είναι απαραίτητα για να αναγνωρίσει η Εφορία το ύψος
του εισοδήματος που αποκτήθηκε το 1998, τα αφορολόγητα ποσά με ή χωρίς
δαπάνες, τις εκπτώσεις φόρου για τα παιδιά και την κάλυψη των τεκμηρίων
διαβίωσης σε περίπτωση που αυτά ξεπερνούν το δηλωθέν εισόδημα όπως και τη
δικαιολόγηση δαπανών που εντάσσονται στο πόθεν έσχες. Οι φορολογούμενοι θα
πρέπει να προσκομίσουν τα αναγκαία δικαιολογητικά για να αποφύγουν επιπλέον
ταλαιπωρία καθώς οι υπάλληλοι των Εφοριών κατά την παραλαβή των δηλώσεων θα
ελέγξουν αν τα αναγραφόμενα στους κωδικούς συμφωνούν με τα δικαιολογητικά.

Εκπτώσεις δαπανών από το εισόδημα

Με τη δήλωση φορολογίας εισοδήματος συνυποβάλλονται και τα εξής
δικαιολογητικά, με τα οποία αποδεικνύεται ότι ο φορολογούμενους έχει
πραγματοποιήσει τις δαπάνες που επικαλείται, ώστε να εκπέσουν από το εισόδημά του.

* Δαπάνη ενοικίου: Για την απόδειξη της δαπάνης που καταβλήθηκε για
ενοίκιο κύριας κατοικίας καθώς και κατοικίας τέκνων που φοιτούν σε
αναγνωρισμένες σχολές απαιτούνται οι αποδείξεις που έχουν εκδοθεί από τον
ιδιοκτήτη του ακινήτου με το συνολικό ποσό του ενοικίου που καταβλήθηκε. Αν
δεν υπάρχουν οι αποδείξεις, ο φορολογούμενος θα πρέπει να υποβάλει υπεύθυνη
δήλωση όπου θα αναγράφει το ύψος του ποσού για ενοίκια που κατέβαλε στη
διάρκεια του έτους. Το ανώτατο ποσό ενοικίου που εκπίπτει από το εισόδημα
φθάνει μέχρι 240.000 δρχ.

* Δαπάνη ασφαλίστρων ζωής ή θανάτου: Αποδείξεις είσπραξης του ποσού των
ασφαλίστρων ή σχετική βεβαίωση από τις οποίες να προκύπτει το είδος της
ασφαλιστικής κάλυψης και το καθαρό καταβαλλόμενο ποσό των ασφαλίστρων. Το
ανώτατο ποσό ασφαλίστρων που εκπίπτει από το εισόδημα ανέρχεται στις 200.000 δρχ.

* Δαπάνη διδάκτρων: Αποδείξεις παροχής υπηρεσιών για το ποσό της
αμοιβής που καταβλήθηκε σε φροντιστήρια και σε καθηγητές για κατ' οίκον
μαθήματα. Το ποσό της δαπάνης δεν μπορεί να υπερβεί τις 150.000 δρχ. για κάθε παιδί.

* Δαπάνη ασφαλιστικών εισφορών: Σχετική βεβαίωση ή απόδειξη του
ασφαλιστικού φορέα για το ποσό των ασφαλιστικών εισφορών που καταβλήθηκε.
Εκπίπτει το σύνολο της δαπάνης.

* Δαπάνη ιατρικής και νοσοκομειακής περίθαλψης: Διπλότυπες αποδείξεις
από τον ιατρό ή τις κλινικές και νοσοκομεία από τα οποία να προκύπτει η
σχετική δαπάνη. Εκπίπτει το σύνολο της δαπάνης μέχρι 10 εκατ. δρχ. και από
εκεί και πάνω το 50%.

* Δαπάνη δωρεών: Αντίγραφο του συμβολαίου δωρεάς και πιστοποιητικό του
υποθηκοφυλακείου, προκειμένου για δωρεές ακινήτων και για χρηματικά ποσά
διπλότυπη απόδειξη ή γραμμάτιο είσπραξης που εκδίδεται από τον δωρεοδόχο. Αν
το ποσό υπερβαίνει τις 100.000, απαιτείται και παραστατικό καταβολής του φόρου 20%.

* Δαπάνη τόκων: Βεβαίωση της τράπεζας ή του Ταμείου Παρακαταθηκών και
Δανείων ή άλλου πιστωτικού οργανισμού από την οποία να προκύπτει ότι πρόκειται
για στεγαστικό δάνειο πρώτης κατοικίας, ότι έχει εγγραφεί υποθήκη ή
προσημείωση σε ακίνητο του φορολογουμένου καθώς και το ποσό των τόκων που
καταβλήθηκαν. Αφαιρείται το σύνολο των τόκων από το εισόδημα.

* Δαπάνη για αγορά οικιακών συσκευών, φυσικού αερίου: Αποδείξεις
αγοράς ενώ εκπίπτει το 75% της δαπάνης.

* Δαπάνη λόγω αναπηρίας: Αποδείξεις των δαπανών και βεβαιώσεις από
υγειονομικές επιτροπές, νοσηλευτικά ιδρύματα και αρμόδιες υπηρεσίες. Επίπτει
ποσό μέχρι 500.000 δρχ.

* Δαπάνη αγοράς καταναλωτικών αγαθών ή ειδών οικιακής χρήσης: Για ποσό
μέχρι 1 εκατ. δρχ. εκπίπτουν από το εισόδημα 300.000 δρχ. Όλες οι αποδείξεις ή
τιμολόγια αγοράς των αγαθών αυτών πρέπει να περιλαμβάνονται στη δήλωση.

Σημειώνεται ότι οι μισθωτοί και οι συνταξιούχοι που κατοικούν εννέα
τουλάχιστον μήνες σε παραμεθόριες περιοχές έχουν πρόθετη μείωση φόρου 10.000
δρχ. για κάθε παιδί.

Μειώσεις φόρου λόγω τέκνων

Οι φορολογούμενοι ανάλογα με την οικογενειακή τους κατάσταση δικαιούνται
έκπτωση φόρου που είναι 25.000 δρχ. για κάθε παιδί μέχρι δύο παιδιά, 35.000
δρχ. για κάθε παιδί μέχρι τρία παιδιά και 45.000 δρχ. για καθένα παιδί πάνω
από τέσσερα. Απαιτούνται τα δικαιολογητικά που να αποδεικνύουν την
οικογενειακή κατάσταση του φορολογουμένου.

Εκπτώσεις στα εισοδήματα από ακίνητα

Βεβαίωση της ασφαλιστικής εταιρείας για τα ασφάλιστρα κατά του κινδύνου
πυρκαγιάς ή άλλου κινδύνου. Αποδείξεις για έξοδα επισκευής και συντήρησης και
για αγορά υλικών και ανταλλακτικών καθώς και για το ποσό της αποζημίωσης που
καταβάλλει ο εκμισθωτής για τη λύση του μισθωτηρίου συμβολαίου. Η συνολική
έκπτωση δεν μπορεί να υπερβαίνει το 15% της δαπάνης.

Τεκμήρια διαβίωσης και δαπανών

* Για την απόδειξη της δαπάνης για κατασκευή πισίνας μέσα στο 1998
απαιτείται φωτοαντίγραφο της άδειας κατασκευής και κατάσταση των αποδείξεων
δαπανών που καταβλήθηκαν.

* Για αποσβέσεις δανείων (στεγαστικών, καταναλωτικών, προσωπικών)
βεβαίωση του δανειοδότη για το συνολικό ετήσιο ποσό των δόσεων που
καταβλήθηκαν μέσα στο 1998.

* Για ανέγερση οικοδομών φωτοαντίγραφα του εντύπου υπολογισμού του
ελάχιστου κόστους κατασκευής και του πίνακα ανάλυσης κόστους κατασκευής στις
επιμέρους εργασίες που έχουν κατατεθεί στην αρμόδια πολεοδομική υπηρεσία. Για
αγορά ακινήτου επικυρωμένο αντίγραφο των σχετικών συμβολαίων ή βεβαίωση του συμβολαιογράφου.

* Για την απόσβεση των χρεώσεων μέσω πιστωτικών καρτών και καρτών
πληρωμών βεβαίωση του εκδότη της κάρτας για το συνολικό ποσό που καταβλήθηκε
το 1998 για την εξόφληση υποχρεώσεων από τη χρήση της κάρτας.

Αντικειμενικά κριτήρια

Οι φορολογούμενοι που υπόκεινται στα αντικειμενικά κριτήρια με την ετήσια
δήλωση φορολογίας εισοδήματος υποβάλλουν και τα εξής δικαιολογητικά:

* Επικυρωμένο φωτοαντίγραφο του μισθωτηρίου συμβολαίου ή του συμβολαίου
απόκτησης της επαγγελματικής εγκατάστασης της επιχείρησης.

* Φωτοαντίγραφο της βεβαίωσης που χορηγήθηκε από την Εφορία ότι
υποβλήθηκε δήλωση έναρξης επαγγέλματος.

* Βεβαίωση του Ελληνικού Οργανισμού Τουρισμού για τον αριθμό των
ενοικιαζόμενων δωματίων ή προκειμένου για κάμπινγκ των θέσεων σκηνής ή
τροχόσπιτου ή αυτοκινήτου.

Εξαιρούνται από το Ε9

Σε περίπτωση που κατά τη διάρκεια του 1998 δεν έγινε καμία μεταβολή στην
περιουσιακή ή οικογενειακή κατάσταση του φορολογουμένου η οποία να αλλάζει τα
στοιχεία του εντύπου Ε9 που είχε υποβληθεί τα προηγούμενα χρόνια, τότε ο
φορολογούμενους απαλλάσσεται από την υποχρέωση να υποβάλει νέο έντυπο.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16361N461</ED>
<ID>
ID:20106

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N46&aa=1</URL></REF>


Article

<CATEGORY>vin08</CATEGORY>

 <H5>ΠΡΕΠΕΙ ΝΑ ΑΠΟΔΕΙΚΝΥΕΤΑΙ ΟΤΙ ΗΤΑΝ ΚΕΝΑ ΤΑ ΑΚΙΝΗΤΑ
</H5><H2>Δεν θα κρύβονται τα νοίκια
</H2>
Δόκανο στους ιδιοκτήτες ακινήτων στήνει η Εφορία για να βρει αν δηλώνουν το
σύνολο των εισοδημάτων που αποκτούν από ενοίκια και κυρίως σε όσους δηλώνουν
ότι δεν νοικιάζουν τα ακίνητά τους. Έτσι για πρώτη φορά φέτος η Εφορία
υποχρεώνει όσους δηλώνουν στο έντυπο Ε2 ότι κάποιο από τα ακίνητά τους έμενε
κενό για πάνω από 6 μήνες να προσκομίζουν φωτοαντίγραφα των λογαριασμών της
ΔΕΗ ή οποιοδήποτε άλλο στοιχείο που να αποδεικνύει ότι το ακίνητο ήταν
πράγματι κενό για το χρονικό διάστημα που επικαλούνται.

Παράγοντας του υπουργείου Οικονομικών διευκρίνιζε ότι το μέτρο αυτό κρίθηκε
αναγκαίο προκειμένου να εντοπισθούν οι περιπτώσεις ιδιοκτητών που υπέβαλαν
ανακριβείς δηλώσεις για εισοδήματα από ενοίκια καθώς το υπουργείο έχει
ενδείξεις ότι πολλοί φορολογούμενοι χρησιμοποιούσαν τη μέθοδο του «κενού
ακινήτου» για να αποκρύψουν εισοδήματα από ενοίκια. 
Σε όσους δεν προσκομίσουν τα στοιχεία θα υπολογισθεί πρόσθετο εισόδημα από
ενοίκια (και συνεπώς επιπλέον φόρος), ενώ η δήλωσή τους θα θεωρηθεί ως
ανακριβής. 
Αυτό σημαίνει ότι θα επιβληθούν προσαυξήσεις 3% το μήνα για τον οφειλόμενο
φόρο, οι οποίες μπορεί να ανέλθουν μέχρι 300%. Συγκεκριμένες αναφορές για το
θέμα αυτό γίνονται στην εγκύκλιο του υπουργείου Οικονομικών για τα
δικαιολογητικά που συνυποβάλλονται με τη δήλωση. 
Συγκεκριμένα τονίζεται ότι: «Σε περίπτωση που ο φορολογούμενος δηλώσει ότι
κάποιο ακίνητό του έμεινε κενό γα χρονικό διάστημα μεγαλύτερο από έξι μήνες θα
πρέπει να προσκομίσει αντίγραφα των λογαριασμών της ΔΕΗ ή οποιοδήποτε άλλο
στοιχείο όπως λογαριασμοί ύδρευσης, κοινοχρήστων κ.τλ. από τα οποία να
αποδεικνύεται ότι το ακίνητο ήταν πράγματι κενό για το συγκεκριμένο χρονικό διάστημα».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16361N471</ED>
<ID>
ID:20107

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N47&aa=1</URL></REF>


Article

<CATEGORY>vin08</CATEGORY>

 <H2>Ταλαιπωρία για 50.000 ιδιοκτήτες μεγάλης ακίνητης περιουσίας
</H2>
Πρόσθετη ταλαιπωρία θα υποστούν και φέτος οι 50.000 ιδιοκτήτες οι οποίοι μαζί
με τη δήλωση φόρου εισοδήματος υποχρεούνται να υποβάλουν και τη δήλωση Φόρου
Μεγάλης Ακίνητης Περιουσίας (ΦΜΑΠ) και αν είναι υπόχρεοι να πληρώσουν την
πρώτη δόση του φόρου.

Με απόφαση του υφυπουργού Οικονομικών κ. Γιώργου Δρυ καθορίζονται τα
απαραίτητα δικαιολογητικά που πρέπει να συνυποβάλουν μαζί με τη δήλωση ΦΜΑΠ
όσοι έχουν ακίνητη περιουσία πάνω από 69 εκατ. δρχ. αν είναι άγαμοι και πάνω
από 139 εκατ. δρχ. αν πρόκειται για ζευγάρια.

Η δήλωση θα υποβάλλεται σε δύο αντίτυπα και θα συνοδεύεται κατά περίπτωση με
τα εξής δικαιολογητικά:

* Αποδεικτικά έγγραφα της αντιπροσώπευσης ή πληρεξουσιότητας όταν η δήλωση
υποβάλλεται από αντιπρόσωπο ή πληρεξούσιο.

* Πιστοποιητικό της αρμόδιας δημοτικής ή κοινοτικής αρχής που να αποδεικνύει
την ηλικία του επικαρπωτή όταν δηλώνονται ακίνητα στα οποία ο φορολογούμενος
έχει ισόβια ή αορίστου χρόνου επικαρπία.

* Αντίγραφο της διαθήκης στην περίπτωση που η δήλωση υποβάλλεται από τους
κληρονόμους του υποχρέου.

* Όταν συντρέχει περίπτωση έκπτωσης ενυπόθηκου δανείου, βεβαίωση του
Ταχυδρομικου Ταμιευτηρίου, Ταμείου Παρακαταθηκών και Δανείων ή Τράπεζας για το
δάνειο αυτό μαζί με αντίγραφο του συμβολαίου παροχής υποθήκης.

* Όταν συντρέχει περίπτωση απαλλαγής της αξίας γεωργικής ή κτηνοτροφικής ή
δασικής έκτασης, βεβαίωση της Διεύθυνσης Γεωργίας ή του Δασαρχείου.

Υπενθυμίζεται ότι όσοι, ενώ είναι υπόχρεοι, δεν υποβάλλουν δήλωση ΦΜΑΠ, θα
πληρώσουν αυτοτελές πρόστιμο μέχρι 1 εκατ. δρχ., ενώ θα τους επιβληθούν και
προσαυξήσεις που είναι 2,5% επί του οφειλομένου φόρου για κάθε μήνα
καθυστέρησης. Μαζί με την υποβολή της δήλωσης θα καταβληθεί και η πρώτη δόση
του φόρου.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16361N472</ED>
<ID>
ID:20156

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N47&aa=2</URL></REF>


Article

<CATEGORY>vin08</CATEGORY>

 <H5>ΘΑ ΙΣΧΥΣΕΙ ΑΠΟ ΤΟΝ ΑΠΡΙΛΙΟ ΝΕΟ ΚΑΘΕΣΤΩΣ ΓΙΑ ΤΟΥΣ ΔΗΜΟΣΙΟΥΣ ΥΠΑΛΛΗΛΟΥΣ
</H5><H2>6 αλλαγές στις άδειες
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Το χρονοδιάγραμμα των ενεργειών για την εφαρμογή του νέου
δημοσιοϋπαλληλικού κώδικα, του νέου εργασιακού χάρτη των δημοσίων υπαλλήλων, ο
οποίος εντός της εβδομάδος δημοσιεύεται στην Εφημερίδα της Κυβερνήσεως,
ολοκλήρωσε το αρμόδιο υπουργείο Εσωτερικών - Δημόσιας Διοίκησης και
Αποκέντρωσης. 
Από τον Απρίλιο αυξάνεται το όριο ημερών κανονικής άδειας από 22 σε 25 ημέρες

Η εφαρμογή των διατάξεων του νέου κώδικα που αφορούν τις άδειες των υπαλλήλων,
θα έχει ισχύ δύο μήνες μετά τη δημοσίευσή του, δηλαδή από τον Απρίλιο.

Κυκεώνας

Όπως έγινε γνωστό από το υπουργείο, οι ενέργειες των υπηρεσιών θα αφορούν σε:

1 Έκδοση των διαπιστωτικών πράξεων για την αυτοδίκαιη κατάταξη όλων των
υπηρετούντων υπαλλήλων στον βαθμό που κατέχουν με τις διατάξεις του ν. 2190/94
κατά την έναρξη ισχύος του νέου κώδικα (δύο μήνες από τη δημοσίευσή του).

2 Έκδοση της απόφασης συγκρότησης των πρωτοβάθμιων υπηρεσιακών
συμβουλίων μέσα σε δέκα (10) ημέρες από την έναρξη ισχύος του νέου κώδικα. Για
τη συγκρότηση των πρωτοβάθμιων υπηρεσιακών συμβουλίων κατά την πρώτη εφαρμογή
του κώδικα, με απόφαση του οικείου υπουργού ή του Διοικητικού Συμβουλίου του
ΝΠΔΔ, κατατάσσονται στον βαθμό του διευθυντή πέντε υπάλληλοι από αυτούς που
έχουν επιλεγεί δύο (2) τουλάχιστον φορές ως προϊστάμενοι διευθύνσεων και
ασκούν τα καθήκοντα προϊσταμένου διεύθυνσης για μία τουλάχιστον τριετία. Οι
υπάλληλοι αυτοί αποτελούν αυτοδίκαια τα τρία τακτικά και τα τρία
αναπληρωματικά μέλη του πρωτοβάθμιου υπηρεσιακού συμβουλίου.

3 Κατάρτιση των πινάκων προακτέων στους ενιαίους βαθμούς μέσα σε έναν
(1) μήνα από την έναρξη ισχύος του νέου κώδικα.

4 Προαγωγές των υπαλλήλων στον βαθμό του διευθυντή μέσα σε τρεις (3)
μήνες από την έναρξη ισχύος του νέου κώδικα.

5 Προαγωγές των υπαλλήλων στον βαθμό του γενικού διευθυντή μέσα σε έξι
(6) μήνες από την έναρξη ισχύος του νέου κώδικα.

6 Έκδοση της απόφασης συγκρότησης των δευτεροβάθμιων υπηρεσιακών
συμβουλίων μετά την πάροδο ενός (1) έτους από την έναρξη ισχύος του νέου κώδικα.

7 Προαγωγές των υπαλλήλων στον βαθμό του γενικού διευθυντή Περιφέρειας
μέσα σε έξι (6) μήνες από τη λήξη της θητείας για την οποία έχουν επιλεγεί.

Οι άδειες

Όσον αφορά τις αλλαγές που επέρχονται στο καθεστώς των αδειών των δημοσίων
υπαλλήλων (από τον Απρίλιο, όταν θα έχει παρέλθει το δίμηνο από τη δημοσίευση
του κώδικα), αυτές είναι οι εξής:

* Αυξάνεται το όριο ημερών κανονικής άδειας από 22 σε 25 ημέρες.

* Θεσμοθετούνται άδειες διευκολύνσεων σε περιπτώσεις γάμου (πενθήμερη) και
θανάτου συγγενούς (τριήμερη) και άδεια για άτομα με ειδικές ανάγκες.

* Προβλέπονται άδειες χωρίς αποδοχές για σοβαρούς ιδιωτικούς λόγους.

* Αυξάνεται η άδεια λοχείας από δύο σε τρεις μήνες και επεκτείνεται και στην
περίπτωση της υιοθεσίας.

* Προβλέπονται διευκολύνσεις των υπαλλήλων με οικογενειακές υποχρεώσεις, καθώς
και άδεια εννέα μηνών αμέσως μετά την άδεια λοχείας για τη μητέρα υπάλληλο,
εναλλακτικά με το μειωμένο ωράριο εργασίας για τέσσερα χρόνια.

* Ρυθμίζονται λεπτομερέστερα και ευνοϊκότερα τα θέματα των ειδικών αδειών
υπηρεσιακής εκπαίδευσης (χρόνος διάρκειας και αποδοχές).

Βαθμός - μισθός

Χθες, εξάλλου, ο υπουργός Εσωτερικών - Δημόσιας Διοίκησης και Αποκέντρωσης κ.
Αλέκος Παπαδόπουλος είπε ότι μετά την ολοκλήρωση του δημοσιοϋπαλληλικού κώδικα
θα ανοίξει ο διάλογος για τη σύνδεση βαθμού και μισθού στους δημοσίους
υπαλλήλους. Επίσης είπε ότι η μετατροπή των συμβάσεων των μονίμων υπαλλήλων
από σχέση εργασίας ιδιωτικού δικαίου αορίστου χρόνου σε σχέση εργασίας
δημοσίου δικαίου δεν έχει καμία σχέση με τις εκλογές.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16361N481</ED>
<ID>
ID:20108

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N48&aa=1</URL></REF>


Article

<CATEGORY>vin08</CATEGORY>

 <H2>110 δισ. σε διετή αποταμιευτικά ομόλογα
</H2>
Μεγάλη απήχηση είχαν στο επενδυτικό κοινό τα διετή αποταμιευτικά ομόλογα που
εκδόθηκαν την περασμένη εβδομάδα, καθώς τοποθετήθηκαν σε αυτά 110 δισ. δρχ.
σύμφωνα με τα στοιχεία που ανακοίνωσε το υπουργείο Οικονομικών.

Στο μεταξύ, εισροές ποσού 50 εκατ. ευρώ έγιναν χθες στην ελληνική αγορά
ενισχύοντας την ισοτιμία της δραχμής, ύστερα από τρεις ημέρες μικρής
διολίσθησης. Η τιμή fixing της δραχμής έναντι του ευρώ έκλεισε χθες στις
322,08 δραχμές, έναντι 322,10 δραχμών την περασμένη Παρασκευή.

Η ρευστότητα στη διατραπεζική αγορά παραμένει σε υψηλά επίπεδα και τα επιτόκια
«κολλημένα» για αρκετές ημέρες σε χαμηλά επίπεδα. Το επιτόκιο της δραχμής για
καταθέσεις μιας ημέρας (overnight) παρέμεινε για μια ακόμη ημέρα σταθερό στο 9,40%-9,90%.

Η αγορά χθες είχε στραμμένο το ενδιαφέρον της στη σημερινή δημοπρασία των
τρίμηνων και εξάμηνων εντόκων γραμματίων, όπως επίσης και στην απόφαση της
Τραπέζης της Ελλάδος για το επιτόκιο παρέμβασης μεθαύριο.

Σταθεροποιητικές τάσεις επικράτησαν για μια ακόμη ημέρα και στην αγορά
ομολόγων. Πραγματοποιήθηκαν περιορισμένες αγορές τριετών ομολόγων, οι οποίες
οδήγησαν σε μικρή μείωση των αποδόσεών τους (7,862% από 7,864%).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16361N482</ED>
<ID>
ID:20157

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N48&aa=2</URL></REF>


Article

<CATEGORY>vin08</CATEGORY>

 <H2>Τέλος στη διαμάχη
</H2>
Η διαμάχη στους κόλπους της οικογένειας Παναγιώτη Αγγελόπουλου φαίνεται ότι
έλαβε τέλος, παρόντος του Οικουμενικού Πατριάρχη Βαρθολομαίου. Η μεγάλη κρίση
που ξέσπασε τον περασμένο μήνα στις σχέσεις των μελών της οικογενείας, και
ιδιαίτερα ανάμεσα στα αδέλφια Θόδωρο και Κωνσταντίνο Αγγελόπουλο, έχει σύμφωνα
με όλες τις ενδείξεις εκτονωθεί. Και αδιάψευστος μάρτυρας για αυτήν την
εξέλιξη είναι ο Προκαθήμενος της Ορθοδοξίας, ο οποίος κατά την επίσκεψή του
στην Ελβετία, την περασμένη εβδομάδα, παρακάθισε σε δείπνο του επιχειρηματία
και Μέγα Ευεργέτη του Πατριαρχείου Κωνσταντινουπόλεως Παν. Αγγελόπουλου, με
συνδαιτυμόνες τον Θόδ. και Κων. Αγγελόπουλο, καθώς και τον Μητροπολίτη
Ελβετίας Δαμασκηνό και τον Αρχιεπίσκοπο πρώην Αμερικής Ιάκωβο. (Φωτογραφία).
Σύμφωνα με φίλους της οικογένειας Αγγελόπουλου, μάλιστα, η επίσκεψη του
Οικουμενικού Πατριάρχη αποτέλεσε και το «κλειδί» στην προσπάθεια που
καταβάλλεται για πλήρη αποκατάσταση των σχέσεων μεταξύ των δύο αδελφών.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16361N483</ED>
<ID>
ID:20195

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N48&aa=3</URL></REF>


Article

<CATEGORY>vin08</CATEGORY>

 <H5>ΑΝΑΖΗΤΕΙΤΑΙ ΠΡΟΣΩΡΙΝΟΣ ΔΙΕΥΘΥΝΩΝ ΣΥΜΒΟΥΛΟΣ ΓΙΑ ΤΗΝ ΟΛΥΜΠΙΑΚΗ...
</H5><H2>Κανείς δεν δέχεται!
</H2>
Σε αναζήτηση νέου προσωρινού διευθύνοντος συμβούλου για την Ολυμπιακή
Αεροπορία βρίσκεται ήδη η κυβέρνηση, καθώς ο έως τώρα διευθύνων σύμβουλος κ.
Θεόδωρος Τσακιρίδης γνωστοποίησε χθες την πρόθεσή του να αποχωρήσει από την
εταιρεία ως τα τέλη της εβδομάδας.

Ο κ. Τσακιρίδης τελεί υπό παραίτηση εδώ και περίπου ένα μήνα, όταν από την
πλευρά των αρμόδιων υπουργείων Μεταφορών και Εθνικής Οικονομίας ξεκίνησε η
διαδικασία για την αναζήτηση ξένου μάνατζερ, στον οποίο θα ανατεθεί «εν λευκώ»
η διαχείριση της Ο.Α. για τα επόμενα δύο χρόνια.

Πιέσεις

Στην επιστολή παραίτησής του, την οποία παρέδωσε ο κ. Τσακιρίδης στον υπουργό
Μεταφορών Αναστάσιο Μαντέλη, αφού αναφέρει την προσπάθεια που έγινε για την
ολοκλήρωση της εξυγίανσης της Ο.Α., επισημαίνει ότι ο ίδιος δεν είναι σε θέση
να ασκεί πλέον τα καθήκοντα του διευθύνοντος συμβούλου «κάτω από τις συνθήκες
που έχουν διαμορφωθεί εντός και εκτός της εταιρείας».

Ειδικότερα, ο κ. Τσακιρίδης αναφέρει ότι δεν μπορούσε να ασκήσει
αποτελεσματική διοίκηση, «καθώς υπήρχαν, αφενός, οι εργαζόμενοι που πίεζαν
συνεχώς για τη λήψη αποφάσεων προς την κατεύθυνση της ακύρωσης του
προγράμματος εξυγίανσης και, αφετέρου, ένα ανελαστικό θεσμικό περιβάλλον, το
οποίο δεν επέτρεπε την εφαρμογή των αποφάσεων της διοίκησης της Ο.Α. στην ώρα τους».

Κύκλοι της Ο.Α. ανέφεραν χθες ότι ο ίδιος δεν ήταν διατεθειμένος να παραμείνει
στην εταιρεία με το νέο καθεστώς, ακόμα κι αν του το ζητούσαν. «Αν έμενα στην
Ο.Α., όταν κάτι δεν θα πήγαινε καλά, αμέσως εμένα θα θεωρούσαν υπαίτιο»,
φέρεται να είπε σε στενούς συνεργάτες του.

Ο κ. Τσακιρίδης ­ έλεγαν οι ίδιοι κύκλοι ­ θεωρεί ότι με την αποχώρησή του
διευκολύνει πρωτίστως την εταιρεία, αλλά και την πολιτική ηγεσία, της οποίας
τις επιλογές στηρίζει.

Ο κ. Τσακιρίδης είχε αναλάβει καθήκοντα διευθύνοντος συμβούλου τον Ιανουάριο
του 1998, ενώ πρόσφατα υπέγραψε πενταετές συμβόλαιο διαχείρισης το οποίο
προέβλεπε, μεταξύ άλλων, πως σε περίπτωση απομάκρυνσής του από την Ο.Α., χωρίς
τη θέλησή του, θα έπαιρνε ως αποζημίωση το ποσό των 200 εκατ. δραχμών.

Δεν θέλουν

Ο υπουργός Μεταφορών Αναστάσιος Μαντέλης ξεκίνησε ήδη μια σειρά επαφών,
προκειμένου να εξευρεθεί ο αντικαταστάτης του κ. Τσακιρίδη, ο οποίος θα
ασκήσει τα καθήκοντα του διευθύνοντος συμβούλου μέχρι να μπει στην Ο.Α. ο
ξένος μάνατζερ (για διάστημα περίπου δύο μηνών). Οι πρώτες επαφές με τον
σημερινό πρόεδρο της Ο.Α. Γεώργιο Ζυγογιάννη, τον διοικητή της Υπηρεσίας
Πολιτικής Αεροπορίας (ΥΠΑ) Διονύση Καλόφωνο και τον υποδιοικητή της ΥΠΑ
Δημήτριο Γεωργαράκη δεν φαίνεται να καρποφορούν.

Ωστόσο, αεροπορικοί κύκλοι δεν απέκλειαν χθες το ενδεχόμενο να διατυπωθεί
αντίστοιχη πρόταση και στον πρώην γενικό διευθυντή της Ο.Α. κ. Μιλτιάδη
Τσαγκαράκη, ο οποίος σήμερα ασκεί τα καθήκοντα του γενικού διευθυντή Πτητικής Εκμετάλλευσης.

Πάντως, σε περίπτωση που δεν εξευρεθεί νέος διευθύνων σύμβουλος, είναι πιθανό
να αναλάβει προσωρινά και καθήκοντα διευθύνοντος συμβούλου της Ο.Α. ο πρόεδρος
της εταιρείας κ. Ζυγογιάννης.

Στο κόκκινο

Επίσης, στην περίπτωση που η διαδικασία για την επιλογή του ξένου μάνατζερ δεν
καρποφορήσει, η κυβέρνηση θα κληθεί να αναζητήσει νέο διευθύνοντα σύμβουλο με
τη διαδικασία του Νόμου 2414/96 «περί εκσυγχρονισμού των ΔΕΚΟ».

Οι καινούργιες διοικητικές αλλαγές βρίσκουν την Ο.Α. σε μια περίοδο κατά την
οποία κλείνονται οι συμφωνίες με τους ταξιδιωτικούς πράκτορες για το
καλοκαίρι, επιβάλλεται να προχωρήσουν τάχιστα τα έργα για τη μετεγκατάσταση
της εταιρείας στα Σπάτα, ενώ οι δείκτες των ταμείων της βρίσκονται λίγο πριν
από το «κόκκινο».

Δεν είναι λίγοι αυτοί που πιστεύουν ότι η Ο.Α. θα χάσει άλλη μια χρονιά, με
απρόβλεπτες για το μέλλον της συνέπειες, ενώ λόγω της αβεβαιότητας που υπάρχει
θα ξεκινήσουν και πάλι οι αθρόες παραιτήσεις υπαλλήλων που θεμελιώνουν
δικαίωμα συνταξιοδότησης.

Στο μεταξύ, ο υπεύθυνος του Τομέα Δημόσιας Διοίκησης της Ν.Δ. καθηγητής κ.
Προκόπης Παυλόπουλος κάλεσε χθες τον υπουργό Εσωτερικών «να διαψεύσει αμέσως
τις φήμες για έξοδο της Ο.Α. από τον νόμο Πεπονή (2190/94)», προειδοποιώντας
ταυτοχρόνως ότι «εάν υπάρχει τέτοιος προσανατολισμός, οι αντιδράσεις της
αξιωματικής αντιπολίτευσης θα είναι δεδομένες».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16361N491</ED>
<ID>
ID:20109

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N49&aa=1</URL></REF>


Article

<CATEGORY>vin08</CATEGORY>

 <H2>Χαμηλότερα επιτόκια από Σίτιμπανκ και Εγνατία Τράπεζα
</H2>
Σε μειώσεις των επιτοκίων καταθέσεων και χορηγήσεων προχώρησε χθες η Citibank
και των καταθέσεων η Εγνατία Τράπεζα.

Η Citibank μείωσε κατά μία ποσοστιαία μονάδα τα επιτόκια δανείων. Έτσι, το
επιτόκιο στεγαστικών δανείων με προσημείωση σταθερού επιτοκίου για 3 χρόνια
διαμορφώθηκε σε 10% και εκείνο για στεγαστικά δάνεια με προσημείωση σταθερού
επιτοκίου για 5 χρόνια στο 9%. Το επιτόκιο των στεγαστικών δανείων για
ανακαίνιση κατοικίας χωρίς προσημείωση διαμορφώθηκε στο 16%. Τα υπόλοιπα
βασικά επιτόκια χορηγήσεων παρέμειναν αμετάβλητα.

Σε μείωση, όμως, κατά 0,25 της ποσοστιαίας μονάδας προχώρησε η Citibank και
στο βασικό επιτόκιο ταμιευτηρίου και κατά μέσο όρο 0,5 της μονάδας στα
υπόλοιπα επιτόκια καταθέσεων. Το επιτόκιο λογαριασμού ταμιευτηρίου
διαμορφώθηκε σε 8%. Τα επιτόκια του Gold Plus 12 κυμαίνονται μεταξύ 7,75% και
8,75%, ανάλογα με το ποσό κατάθεσης. Στον τρεχούμενο λογαριασμό Save Plus τα
νέα επιτόκια κυμαίνονται μεταξύ 8% και 8,75% και του όψεως μεταξύ 2,50% και
6%, ανάλογα, επίσης, με το ποσό κατάθεσης. Στο λογαριασμό Citi One τα νέα
επιτόκια κυμαίνονται μεταξύ 7% και 8,5%. Το επιτόκιο υπερανάληψης είναι 18% Τα
επιτόκια για προθεσμιακές καταθέσεις και για ρέπος είναι διαπραγματεύσιμα.

Τα νέα μειωμένα επιτόκια της Εγνατίας Τράπεζας για το απλό ταμιευτήριο είναι
8,25% και για το επενδυτικό ταμιευτήριο από 8% έως 9,50%, ανάλογα με το ποσό
κατάθεσης. Τα νεά επιτόκια για τους λογαρισμούς όψεως επιχειρήσεων και
ελεύθερων επαγγελμάτων κυμαίνονται μεταξύ 2,75% και 7,75%. Για τον τρεχούμενο
επενδυτικό, το επιτόκιο είναι 8,50% και για τον όψεως ιδιωτών κυμαίνονται
μεταξύ 6,50% και 8,00%.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16361N492</ED>
<ID>
ID:20158

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N49&aa=2</URL></REF>


Article

<CATEGORY>vin08</CATEGORY>

 <H2>Ασφαλίζονται στο ΤΕΒΕ οι ξενοδόχοι
</H2>
Στην υποχρεωτική ασφάλιση του Οργανισμού Ασφάλισης Ελευθέρων Επαγγελματιών
(ΟΑΕΕ) και μέχρι την έναρξη λειτουργίας του στο ΤΕΒΕ, υπάγονται στο εξής οι
ξενοδόχοι ασφαλισμένοι του Ταμείου Πρόνοιας Ξενοδόχων των οποίων η
επιχειρηματική δραστηριότητα αρχίζει μετά τις 5-1-99 οπότε ξεκινά η ισχύς του
Ν. 2676/99. Αυτό ανακοινώθηκε από το υπουργείο Εργασίας και Κοιν. Ασφαλίσεων.

Με βάση τον Ν. 2676/99, η κατηγορία αυτή ασφαλισμένων θα έχει για πρώτη φορά
μία κύρια ασφάλιση, καθώς και ιατροφαρμακευτική περίθαλψη, και μία
συμπληρωματική ασφάλιση, αφού διατηρείται η ασφάλιση στο Ταμείο Πρόνοιας
Ξενοδόχων και οι παροχές του θα καταβάλλονται ως συμπληρωματικό βοήθημα (άρθρο
4 παρ. 4 Ν. 2676/99).

Προαιρετικά μπορούν να υπαχθούν και οι ξενοδόχοι που η επιχειρηματική τους
δραστηριότητα έχει αρχίσει πριν από τις 5-1-99.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16361N493</ED>
<ID>
ID:20196

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N49&aa=3</URL></REF>


Article

<CATEGORY>vin08</CATEGORY>

 <H2>Και η Ασπίς στο παιχνίδι των εξαγορών
</H2>
Σε ιδιαίτερα δυναμική παρουσία στην αγορά προσανατολίζεται ο όμιλος εταιρειών
Ασπίς, μέσω εξαγορών και συγχωνεύσεων.

Αυτό επισήμανε, μεταξύ άλλων, ο πρόεδρος του ομίλου κ. Π. Ψωμιάδης.

Σε ενοποιημένη βάση, όπως ανακοινώθηκε, το σύνολο ενεργητικού του ομίλου
ανέρχεται σε 150 δισ. δραχμές, τα ίδια κεφάλαια του ομίλου ανέρχονται σε 20
δισ. δρχ. και τα συνολικά μεικτά κέρδη σε 6 δισ. δραχμές, ενώ το σύνολο των
απασχολουμένων (υπάλληλοι και δίκτυο πωλήσεων) υπολογίζεται σε 3.000 στελέχη
και συνεργάτες.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16361N494</ED>
<ID>
ID:20221

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N49&aa=4</URL></REF>


Article

<CATEGORY>vin08</CATEGORY>

 <H2>Φέρι μπόουτ θα ναυπηγηθούν στον Σκαραμαγκά
</H2>
«Ο Σκαραμαγκάς, η Ελευσίνα, το Νεώριο και η Αυλίδα ήταν μέχρι πριν από λίγα
χρόνια σε τροχιά κατάρρευσης. Σήμερα τα τρία πρώτα έχουν αποκτήσει αξιόπιστους
φορείς, ενώ τα ναυπηγεία Αυλίδας ιδιωτικοποιούνται μέχρι τα τέλη του μήνα».

Αυτό τόνισε μεταξύ άλλων η υφυπουργός Ανάπτυξης κ. Άννα Διαμαντοπούλου με την
ευκαιρία της υπογραφής μεταξύ των Ελληνικών Ναυπηγείων Α.Ε. και της εταιρείας
Strintzis Lines συμβολαίου για τη ναυπήγηση τριών νέων επιβατηγών και
οχηματαγωγών πλοίων.

Το συνολικό ύψος της επένδυσης υπερβαίνει τα 30 δισ. δραχμές.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16361N495</ED>
<ID>
ID:20238

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N49&aa=5</URL></REF>


Article

<CATEGORY>vin08</CATEGORY>

 <H2>Πειραματικό το 35ωρο
</H2>
Πρόσκληση στους επιχειρηματίες να εφαρμόσουν πειραματικά την εβδομάδα εργασίας
35 ωρών απηύθυνε από τη Θεσσαλονίκη ο υφυπουργός Εργασίας και Κοινωνικών
Ασφαλίσεων Χρήστος Πρωτόπαπας χαρακτηρίζοντας αναγκαία την έναρξη διαλόγου
γύρω από το θέμα του 35ωρου .
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16361N496</ED>
<ID>
ID:20247

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N49&aa=6</URL></REF>


Article

<CATEGORY>vin08</CATEGORY>

 <H2>Αναστέλλουν τη συμμετοχή τους στον ΣΕΒ 4 εταιρείες του ομίλου ΑΓΕΤ Ηρακλής
</H2>
ΣΕ ΤΡΙΒΕΣ, σε επίπεδο κορυφής, στον χώρο της βιομηχανίας οδηγεί η υπόθεση της
ΑΓΕΤ Ηρακλής.

Ήδη, όπως ανακοινώθηκε, 4 εταιρείες του συγκεκριμένου ομίλου αναστέλλουν τη
συμμετοχή τους στον ΣΕΒ, σε ένδειξη δυσαρέσκειας για δηλώσεις του προέδρου του
Συνδέσμου κ. Α. Κανελλόπουλου, που αφορούν τον συγκεκριμένο όμιλο. Σε επιστολή
του προέδρου της ΑΓΕΤ κ. Μάσιμο Γκιοντίτσι που εστάλη στο Δ.Σ. του ΣΕΒ γίνεται
αναφορά σε δηλώσεις του κ. Κανελλόπουλου οι οποίες δημοσιεύθηκαν, αρχικά, στο
έντυπο της εταιρείας που διευθύνει (τσιμεντοβιομηχανία Τιτάν) Όπως
χαρακτηριστικά τονίζουν πηγές από τον χώρο της βιομηχανίας, η επιστολή, αλλά
και οι δηλώσεις που προηγήθηκαν συνδέονται προφανώς με τις αντιθέσεις που
επικρατούν μεταξύ των δύο μεγάλων βιομηχανικών ομίλων τσιμέντων. Επίμαχο
σημείο, κατά την επιστολή του προέδρου της ΑΓΕΤ, είναι η άποψη του κ.
Κανελλόπουλου (της εταιρείας Τιτάν) για αναμενόμενη απόφαση της Κομισιόν στην
υπόθεση μετοχοποίησης χρεών (του 1983) της ΑΓΕΤ και το ενδεχόμενο καταβολής
αποζημίωσης της τελευταίας προς το Ελληνικό Δημόσιο, σε περίπτωση σχετικής
απόφασης που να επιδικάζει κάτι τέτοιο. Από πλευράς ΣΕΒ δεν υπήρξε κάποια
σχετική ανακοίνωση, αλλά, σύμφωνα με πληροφορίες, το θέμα που έχει ανακύψει
συζητήθηκε στο περιθώριο της χθεσινοβραδινής προγραμματισμένης συνεδρίασης του
Γενικού Συμβουλίου του ΣΕΒ.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16361N497</ED>
<ID>
ID:20250

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N49&aa=7</URL></REF>


Article

<CATEGORY>vin08</CATEGORY>

 <H5>ΤΙ ΛΕΝΕ ΥΠΟΣΤΗΡΙΚΤΕΣ ΚΑΙ ΠΟΛΕΜΙΟΙ ΤΗΣ ΕΝΤΑΞΗΣ ΣΤΗΝ Ε.Ε.
</H5><H2>Το δίλημμα των Ελβετών
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Το 1499, οι Ελβετοί πολέμησαν για να κερδίσουν την ανεξαρτησία τους από την
υπόλοιπη Ευρώπη. Πεντακόσια χρόνια αργότερα, δεν έχουν ακόμη αποφασίσει αν
ήταν καλή ιδέα.

Περικυκλωμένη από την πανίσχυρη Ευρωπαϊκή Ένωση, η μικρή και ουδέτερη
Δημοκρατία των Άλπεων αντιμετωπίζει το αμείλικτο δίλημμα να ενταχθεί ή να
μείνει έξω από αυτήν.

Πάντα αδέσμευτοι, οι Ελβετοί παραδοσιακά δεν ήθελαν να ανήκουν πουθενά.
Μολονότι φιλοξενεί τους κυριότερους οργανισμούς του, η Ελβετία δεν είναι μέλος
του ΟΗΕ. Στο Διεθνές Νομισματικό Ταμείο και την Παγκόσμια Τράπεζα εντάχθηκε το
1992. Την ίδια χρονιά, οι Ελβετοί καταψήφισαν πρόταση για ένταξη της χώρας
τους στον «ευρωπαϊκό οικονομικό χώρο». Το πνεύμα του πολέμου κατά της Αγίας
Ρωμαϊκής Αυτοκρατορίας παραμένει ζωντανό στους Ελβετούς.

Οι δύο απόψεις

Ελβετικό φράγκο. Οι μισοί Ελβετοί δεν θα ήθελαν καθόλου να το «θυσιάσουν» για
χάρη του ευρώ

Αν και η σημερινή κυβέρνηση είναι δεσμευμένη για μελλοντική ένταξη στην
Ευρωπαϊκή Ένωση, ο πληθυσμός παρουσιάζεται διχασμένος. Τα επιχειρήματα και των
δύο πλευρών είναι ισχυρά και αποκαλύπτουν πόσο είναι εξημμένα τα πνεύματα,
αλλά και πόσο είναι αμείλικτα τα οικονομικά δεδομένα. Οι υποστηρικτές της
ένταξης λένε ότι η Ελβετία δεν μπορεί να μένει άλλο μακριά από τον κυριότερο
εμπορικό της εταίρο. Έτσι, αποδίδουν στο γεγονός ότι μένει εκτός ενωμένης
Ευρώπης τη χαμηλή ανάπτυξη, που δεν αναμένεται να ξεπεράσει το 1,5% φέτος.
Πολλές ελβετικές επιχειρήσεις θεωρούν ότι η παρούσα κατάσταση υπονομεύει την
ανταγωνιστικότητά τους. Παραπονούνται ότι οι κοινοτικοί δασμοί κάνουν τα
προϊόντα τους πιο ακριβά.

Οι πολέμιοι της Ευρωπαϊκής Ένωσης υποστηρίζουν ότι οι στενότεροι δεσμοί μαζί
της θα υπονομεύσουν την κυριαρχία, την ουδετερότητα και την άμεση δημοκρατία
στη χώρα τους.

Το αυστριακό προηγούμενο

Τραπεζικό απόρρητο. Κινδυνεύει αν η Ελβετία ενταχθεί στην Ευρωπαϊκή Ένωση

Φοβούνται, επίσης, ότι θα υποχρεωθούν να θυσιάσουν στον ευρωπαϊκό βωμό μία από
τις «ιερότερες αγελάδες» τους: το τραπεζικό απόρρητο.

Αυτούς τους φόβους ενισχύει η περίπτωση της Αυστρίας, όπου το τραπεζικό
απόρρητο και η εθνική νομοθεσία για το ξέπλυμα χρημάτων αποτέλεσαν μόνιμα
σημεία τριβής από τότε που η χώρα εντάχθηκε στην Ευρωπαϊκή Ένωση, το 1995. Οι
ευρωσκεπτικιστές πιστεύουν ότι τα οικονομικά μειονεκτήματα ­ υψηλότεροι φόροι,
επιτόκια και ανεργία ­ μάλλον θα είναι περισσότερα από τα οφέλη ενδεχόμενης ένταξης.

Όμως, ο ερχομός του ενιαίου ευρωπαϊκού νομίσματος, την 1η Ιανουαρίου, έθεσε
τους Ελβετούς μπροστά σε μια νέα πρόκληση, στην οποία εκτιμάται ότι δεν θα
μπορέσουν να αντισταθούν για πολύ ακόμη.

Οι προτιμήσεις

Δημοσκόπηση που δημοσιεύεται στη γαλλόφωνη ελβετική εφημερίδα «Le Temps»
δείχνει ότι το 54,7% των Ελβετών βλέπουν σήμερα ευνοϊκά την υιοθέτηση του ευρώ
ως εθνικού νομίσματος. Σε ποσοστό 47,9% πιστεύουν ότι το ευρώ θα επιταχύνει
την ένταξη της Ελβετίας στην Ευρωπαϊκή Ένωση. «Αν το ελβετικό νόμισμα
συνεχίσει να ανεβαίνει», λέει ο Χάιντς Μίλερ, εκπρόσωπος της Ελβετικής Ένωσης
Κατασκευαστών Μηχανημάτων, «οι εξαγωγές μας θα έχουν τεράστιο πρόβλημα». Ο
καθηγητής Πολιτικών Επιστημών στο Πανεπιστήμιο της Γενεύης Χανς Πέτερ Κρίζι
πιστεύει ότι, σε σχέση με το 1992, πολλοί περισσότεροι Ελβετοί βλέπουν σήμερα
ευνοϊκά την ένταξη στην ενωμένη Ευρώπη, γιατί οι παλιότερες γενιές χάνονται με
το πέρασμα του χρόνου. «Οι Ελβετοί βλέπουν, επίσης, ότι η διαδικασία της
ευρωπαϊκής ολοκλήρωσης προχωράει με γιγάντια βήματα, ότι νέες χώρες χτυπούν
τις ευρωπαϊκές πόρτες και ότι αυτοί θα είναι απομονωμένοι, αν μείνουν απέξω».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16361N501</ED>
<ID>
ID:20110

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N50&aa=1</URL></REF>


Article

<CATEGORY>vin08</CATEGORY>

 <H2>Ώρα Ευρώπης για τη Σοφοκλέους
</H2>
Εκσυγχρονίζεται η Σοφοκλέους, καθώς την αναβάθμιση του εξοπλισμού και του
λογισμικού συστήματος ακολουθεί η χρονική εναρμόνιση της λειτουργίας του
Χρηματιστηρίου με την «Ώρα της Ευρώπης».

Ο υφυπουργός Εθνικής Οικονομίας Χρήστος Πάχτας, απαντώντας χθες στη Βουλή σε
ερώτηση του βουλευτή της Νέας Δημοκρατίας Γιώργου Βουλγαράκη, ανακοίνωσε ότι
μέσα στο 1999 θα δοθεί η δυνατότητα επέκτασης των ωρών συνεδρίασης προκειμένου
το Χρηματιστήριο να συγχρονιστεί με τις άλλες χρηματαγορές.

Ακόμη, ο κ. Πάχτας επέστησε την προσοχή στους μικροκαταθέτες να μη
διακατέχονται από υπερενθουσιασμό και να μην προσδοκούν εύκολα κέρδη. Στις
«οδηγίες» του ο υφυπουργός κάλεσε τους επενδυτές να παρακολουθούν τις
εξελίξεις των δεικτών και να δείχνουν προσοχή, σύνεση και μέτρο στις επιλογές τους.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16361N502</ED>
<ID>
ID:20159

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N50&aa=2</URL></REF>


Article

<CATEGORY>vin08</CATEGORY>

 <H2>Δέκατο ρεκόρ ανόδου στο Χρηματιστήριο
</H2>
Άνοδος και ρεκόρ του γενικού δείκτη σημειώθηκε χθες στο Χρηματιστήριο Αθηνών.
Ο γενικός δείκτης για τις τιμές των μετοχών σημείωσε το δέκατο ρεκόρ ανόδου
από την αρχή του 1999 και «έκλεισε» στις 3.307,62 μονάδες. Το προηγούμενο
ρεκόρ ήταν αυτό που σημειώθηκε την προηγούμενη Τετάρτη στις 3.306,06 μονάδες.

Χθες ο γενικός δείκτης παρουσίασε μεγάλες διακυμάνσεις, και κατά τη μεγαλύτερη
διάρκεια της συνεδρίασης υποχωρούσε. Όμως οι ρευστοποιήσεις των κερδισμένων
επενδυτών (από τις προηγούμενες συνεδριάσεις που άφησαν κέρδη) δεν εμπόδισαν
τελικά την επικράτηση των αγοραστών. 
Έτσι ο γενικός δείκτης έκλεισε με κέρδη χάρη και στην άνοδο των μετοχών του
κλάδου των τεχνικών εταιρειών (άνοδος κατά 6,61%).

Στην ανάκαμψη του γενικού δείκτη περίπου μισή ώρα πριν από το τέλος της
συνεδρίασης συνέβαλε, σύμφωνα με χρηματιστηριακούς αναλυτές, και η βεβαιότητα
ότι τα νέα από το μέτωπο του πληθωρισμού είναι θετικά. 
Οι συναλλαγές ήταν αυξημένες και έφθασαν τα 226,2 δισ. δρχ., αλλά στο ποσό
αυτό συμπεριλαμβάνεται και το τίμημα για την αγορά των μετοχών της Xiosbank
από την Τράπεζα Πειραιώς.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16361N503</ED>
<ID>
ID:20197

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N50&aa=3</URL></REF>


Article

<CATEGORY>vin08</CATEGORY>

 <H2>Η Τουρκία προσφεύγει στο ΔΝΤ για βοήθεια
</H2>
ΤΗ ΒΟΗΘΕΙΑ του Διεθνούς Νομισματικού Ταμείου θα ζητήσει η τουρκική κυβέρνηση
για την ανάκαμψη της τουρκικής οικονομίας, μετέδωσε το πρακτορείο Ανατολή.

«Θα ξεκινήσουμε συνομιλίες με το ΔΝΤ για ένα πρόγραμμα ανάκαμψης... το οποίο
θα μπορέσει να τεθεί σε ισχύ μετά τις βουλευτικές εκλογές που προβλέπεται να
γίνουν στις 18 Απριλίου», δήλωσε ο υφυπουργός Οικονομικών Γενέρ Ντιντσμέν.

Αντιπροσωπεία του ΔΝΤ μελέτησε τα δεδομένα της τουρκικής οικονομίας επί 15
ημέρες, περιοδεύοντας στην Κωνσταντινούπολη και στην Άγκυρα.

Ο υπεύθυνος του ΔΝΤ για την Τουρκία, Μάρτιν Άρντι, επιβεβαίωσε ότι μετά τις
βουλευτικές εκλογές στην Τουρκία θα γίνει χρήση κεφαλαίων του ΔΝΤ από την Άγκυρα.

«Είμαστε ικανοποιημένοι από την αντιπληθωριστική πολιτική της τουρκικής
κυβέρνησης», πρόσθεσε.

Το ΔΝΤ από το 1997 παρακολουθεί βάσει συμφωνίας με την τουρκική κυβέρνηση την
πορεία της οικονομίας από την άποψη του πληθωρισμού και των ιδιωτικοποιήσεων.

Καθώς ατύπως η χώρα είναι σε προεκλογική περίοδο και οι βουλευτές στις
επαρχίες τους, σημαντικοί οικονομικοί νόμοι, όπως π.χ. ο κρατικός
προϋπολογισμός του 1999, δεν έχουν ακόμα εγκριθεί στο τουρκικό Κοινοβούλιο.

Ο Τούρκος πρωθυπουργός Μπουλέντ Ετσεβίτ δήλωσε στους «Φαϊνάνσιαλ Τάιμς» ότι η
Άγκυρα θα προσφύγει στη βοήθεια του ΔΝΤ ώστε να μπορέσει να εξυπηρετήσει
ληξιπρόθεσμες το πρώτο τετράμηνο του τρέχοντος έτους απαιτήσεις του εξωτερικού
της χρέους, ύψους 24 δισ. δολαρίων.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16361N504</ED>
<ID>
ID:20222

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N50&aa=4</URL></REF>


Article

<CATEGORY>vin08</CATEGORY>

 <H2>Νέα άνοδος
</H2><H2></H2>
Με άνοδο έκλεισαν κατά τη χθεσινή συνεδρίαση οι τιμές των μετοχών του
Χρηματιστηρίου Αξιών Αθηνών. Ο Γενικός Δείκτης Τιμών έκλεισε στις 3.322,63
μονάδες, ενισχυμένος κατά 15,01 μονάδες ή ποσοστό 0,45%. Η μεγαλύτερη
ενδοσυνεδριακή τιμή σημειώθηκε στις 3.363,36 μονάδες ενώ η μικρότερη στις
3.312,19 . Ο FTSE/ΧΑΑ 20 έκλεισε στις 2.113,04 μονάδες, ενισχυμένος κατά
0,38%. Η Παράλληλη Αγορά έκλεισε στις 273,54 μονάδες, ενισχυμένη κατά 1,74%.
Από τους επιμέρους Κλαδικούς Δείκτες πτώση σημείωσε ο κλάδος των Συμμμετοχών
με ποσοστό 0,59% και τη μεγαλύτερη άνοδο ο κλάδος των Κατασκευαστικών
εταιρειών με ποσοστό 7,08%. Από τις 295 μετοχές που πραγματοποίησαν
συναλλαγές, 232 σημείωσαν άνοδο, 54 παρουσίασαν πτώση και 9 παρέμειναν
σταθερές, ενώ 123 έκλεισαν με αγοραστές και 116 με πωλητές. Η αξία συναλλαγών
διαμορφώθηκε σε 140,295 δισ. δρχ. (27.768.433 τεμάχια). Αναλυτικά, τα
24.927.213 τεμάχια συνολικής αξίας 131,714 δισ. δρχ. αφορούσαν στην Κύρια
Αγορά, ενώ τα 2.841.220 τεμάχια συνολικής αξίας 8,581 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 44,440 δισ.
δρχ. (2.970.547 τεμάχια), ενώ ακολούθησαν οι Μεταλ/κες Επιχειρήσεις με 17,857
δισ. δρχ. (3.917.568 τεμάχια).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16361N511</ED>
<ID>
ID:20111

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N51&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

283.101 
290.258 
282.958 
290.687 
ΜΑΡΚΟ ΓΕΡΜΑΝΙΑΣ

162.865 
166.982 
162.783 
167.229 
ΦΡΑΓΚΟ ΓΑΛΛΙΑΣ

48.561 
49.788 
48.536 
49.862 
ΛΙΡΑ ΑΓΓΛΙΑΣ

462.615 
474.309 
462.381 
475.010 
ΦΡΑΓΚΟ ΕΛΒΕΤΙΑΣ

198.947 
203.976 
198.847 
204.278 
ΦΡΑΓΚΟ ΒΕΛΓΙΟΥ

7.896 
8.096 
7.892 
8.108 
ΦΙΟΡΙΝΙ ΟΛΛΑΝΔΙΑΣ

144.546 
148.200 
144.473 
148.419 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.164

0.169 
ΚΟΡΩΝΑ ΔΑΝΙΑΣ

42.851 
43.935 
42.830 
44.000 
ΛΙΡΑ ΙΡΛΑΝΔΙΑΣ

404.459 
414.683 
404.254 
415.296 
ΣΕΛΙΝΙ ΑΥΣΤΡΙΑΣ

23.149 
23.734 
23.137 
23.769 
ΚΟΡΩΝΑ ΣΟΥΗΔΙΑΣ

35.930 
36.839 
35.912 
36.893 
ΚΟΡΩΝΑ ΝΟΡΒΗΓΙΑΣ

36.890 
37.822 
36.871 
37.878 
ΔΟΛΑΡΙΟ ΚΑΝΑΔΑ

190.066 
194.871 
189.970 
195.159 
ΔΟΛΑΡΙΟ ΑΥΣΤΡΑΛΙΑΣ

184.730 
189.400 
184.637 
189.680 
ΓΙΕΝ ΙΑΠΩΝΙΑΣ (ΑΝΑ
100) 
2.491 
2.553 
2.489

2.557 
ΛΙΡΑ ΚΥΠΡΟΥ

546.917 
560.742 
546.641 
561.572 
ΕΥΡΩ 
318.537 
326.589 
318.376 
327.072 
ΠΕΣΕΤΑ ΙΣΠΑΝΙΑΣ

1.914 
1.963 
1.914 
1.966 
ΕΣΚΟΥΔΟ ΠΟΡΤΟΓΑΛΙΑΣ

1.589 
1.629 
1.589 
1.632 
ΜΑΡΚΟ ΦΙΝΛΑΝΔΙΑΣ

53.574 
54.928 
53.547 
55.010


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.810 
Ελισάβετ 1974 και μεταγενέστερα: 19.810 
Παλαιάς κοπής: 19.520 
Πώληση: 21.220 
<REF><SOURCE>ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16361N521</ED>
<ID>
ID:20112

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N52&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Στη διάρκεια της σημερινής ημέρας σάς
δίνεται η δυνατότητα να δραστηριοποιηθείτε για να πλησιάσετε όσο το δυνατόν
περισσότερο τους στόχους σας. Άτομα του φιλικού περιβάλλοντος θα σας δώσουν τη
βοήθειά τους, αν τους το ζητήσετε φυσικά.

ΙΧΘΥΕΣ

(19 Φεβρουαρίου - 20 Μαρτίου). Επωφεληθείτε από την παρουσία του Δία για λίγες
ακόμα ημέρες στο ζώδιό σας και ενεργήστε έξυπνα, αισιόδοξα και διπλωματικά
προκειμένου να βελτιώσετε τις συνθήκες που επικρατούν στον επαγγελματικό τομέα
και να αυξήσετε τις οικονομικές απολαβές σας.

ΚΡΙΟΣ

(21 Μαρτίου - 19 Απριλίου). Αν και οι καθημερινές υποχρεώσεις δεν σας αφήνουν
καθόλου ελεύθερο χρόνο, καλό θα ήταν να ασχοληθείτε με δημόσιες σχέσεις και
την κοινωνική προβολή σας, ένα επαγγελματικό ταξίδι θα μπορούσε να φέρει πολύ
καλά αποτελέσματα αν διοργανωθεί σωστά.

ΤΑΥΡΟΣ

(20 Απριλίου - 20 Μαΐου). Παρά τη γενική αίσθηση ότι ο χρόνος σάς πιέζει, η
σημερινή ημέρα σάς υποχρεώνει να ασχοληθείτε με τη διευθέτηση των στόχων σας,
περιουσιακών θεμάτων και γενικά κάποιων αξιών που από καιρό βρίσκονται σε
εκκρεμότητα και χρειάζονται την επίλυσή τους.

ΔΙΔΥΜΟΙ

(21 Μαΐου - 21 Ιουνίου). Ο τομέας των σχέσεων στο προσκήνιο σήμερα και μη
διστάσετε να μιλήσετε ανοιχτά με το σύντροφο ή κάποιο συνεργάτη σας και να
αναλύσετε σε βάθος τα συναισθήματά σας, γιατί μόνον έτσι θα απαλλαγείτε από
άγχη και ανησυχίες που σας ταλαιπωρούν τελευταίως.

ΚΑΡΚΙΝΟΣ

(22 Ιουνίου - 22 Ιουλίου). Καθώς νιώθετε να σας βαραίνουν οι καθημερινές
υποχρεώσεις, είναι δύσκολο να έχετε τις ικανοποιήσεις που θέλετε αυτή τη
στιγμή. Γι' αυτό καλό θα ήταν να ιεραρχήσετε τις δικές σας ευθύνες πρώτον,
έτσι ώστε να βρεθεί ένας καλός τρόπος συνεργασίας.

ΛΕΩΝ

(23 Ιουλίου - 22 Αυγούστου). Μέσα στο δύσκολο διάστημα των εκλείψεων που
βρίσκεστε, μην αφήνετε τον εαυτό σας να ξεγελαστεί από τυχαίες γνωριμίες και
ασαφείς προτάσεις, μπορείτε βεβαίως να χρησιμοποιήσετε τη φαντασία σας χωρίς
φυσικά να την μπλέκετε με τη «στεγνή» πραγματικότητα.

ΠΑΡΘΕΝΟΣ

(23 Αυγούστου - 23 Σεπτεμβρίου). Τα προβλήματα που υπάρχουν στην οικογένεια
έχουν δημιουργήσει ένα βαρύ κλίμα γύρω σας, φανείτε προσεκτικοί και
υπομονετικοί στις αντιδράσεις σας, αν δεν θέλετε να δημιουργηθούν ρήγματα στις
σχέσεις σας με τους δικούς σας ανθρώπους.

ΖΥΓΟΣ

(24 Σεπτεμβρίου - 23 Οκτωβρίου). Όσο και αν νιώθετε πως σας πιέζει η
καθημερινότητα, προσπαθήστε να φανείτε πιο διαλλακτικοί, περισσότερο
καλοπροαίρετοι, επικοινωνιακοί και γιατί όχι αξιοποιήστε τις ιδέες των αδελφών
και των δικών σας ανθρώπων γενικότερα που έχουν τη διάθεση να σας βοηθήσουν.

ΣΚΟΡΠΙΟΣ

(24 Οκτωβρίου - 22 Νοεμβρίου). Καθώς ανήκετε στους συναισθηματικά ευαίσθητους
του ζωδιακού, η ψυχολογική σας κατάσταση παίζει πολύ σημαντικό ρόλο στην
εργασία και στη διαχείριση των οικονομικών σας ή ακόμα και στην αντιμετώπιση
των υποχρεώσεών σας, φροντίστε λοιπόν να αντιμετωπίζετε ψύχραιμα τις
αντιξοότητες που υπάρχουν.

ΤΟΞΟΤΗΣ

(23 Νοεμβρίου - 21 Δεκεμβρίου). Η παρουσία της Σελήνης στο ζώδιό σας μπορεί να
φέρει ωφέλιμα αποτελέσματα. Από τη δική σας προσπάθεια βέβαια εξαρτάται να
ανοίξετε νέους δρόμους στη ζωή σας, μέσα από τους οποίους θα εξελιχθείτε εσείς
οι ίδιοι.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Έστω και αν νιώθετε λίγο απομονωμένοι, η
σημερινή ημέρα σας δίνει τη δυνατότητα να αποτραβηχτείτε για λίγο και να
αυτοσυγκεντρωθείτε προκειμένου να βρείτε τις καλύτερες λύσεις στα προβλήματα
που σας απασχολούν εδώ και αρκετό καιρό.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: N59</CAT>
<ED>
Κωδικός άρθρου: A16361N591</ED>
<ID>
ID:20090

</ID><URL>http://ta-nea.dolnet.gr/neaweb/neafile.print_unique?e=A&f=16361&m=N59&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: 41 ΒΑΘΜΟΙ ΠΑΟ: 40 ΑΕΚ: 39
</H5><H2></H2><H2>Συνωστισμός στην κορυφή
</H2>
<H3>Έπεσε στην παγίδα του Απόλλωνα

</H3>
ΝΕΟ ΕΝΔΙΑΦΕΡΟΝ απέκτησε το πρωτάθλημα, όσον αφορά στις πρώτες θέσεις της
βαθμολογίας. Ύστερα από την χθεσινή αναπάντεχη ισοπαλία του πρωτοπόρου
Ολυμπιακού στο ΟΑΚΑ με τον Απόλλωνα, τη νίκη της ΑΕΚ επί του Πανιωνίου και το
νικηφόρο πέρασμα του Παναθηναϊκού από τον Πύργο, η κατάσταση στην κορυφή
ολοένα και περιπλέκεται, αφού και οι τρεις ομάδες βρίσκονται σε απόσταση
αναπνοής. Τον πρώτο λόγο έχουν οι «ερυθρόλευκοι» (41 β.), ακολουθούν οι
«πράσινοι» (40 β.), ενώ πιστός «καταδιώκτης» τους είναι πάντα η «Ένωση» (39 β.).

σελίδες 2-3
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16361O001</ED>
<ID>
ID:20113

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O00&aa=1</URL></REF>


Article

<CATEGORY>vin10</CATEGORY>

 <H2>Ο Ρε χρειάστηκε 30' για να κατακτήσει την εξέδρα
</H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16361O002</ED>
<ID>
ID:20160

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O00&aa=2</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ
</H5><H2>Με έδιωξαν σαν εγκληματία από τον ΠΑΟΚ
</H2>
<H3></H3>σελίδα 4
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16361O003</ED>
<ID>
ID:20198

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O00&aa=3</URL></REF>


Article

<CATEGORY>vin10</CATEGORY>

 <H2>Δύο σπορ </H2>
18.30 (ΕΤ3): Βεντσπίλς-Άρης (μπάσκετ), 
19.15 (ΝΕΤ): Ολυμπιακός-Βάσας (πόλο).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16361O004</ED>
<ID>
ID:20223

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O00&aa=4</URL></REF>


Article

<CATEGORY>vin10</CATEGORY>

 <H5>Ο ΡΕ ΧΡΕΙΑΣΤΗΚΕ ΜΙΣΗ ΩΡΑ ΓΙΑ ΝΑ ΔΕΙΞΕΙ ΤΗΝ ΑΞΙΑ ΤΟΥ
</H5><H2>Πήρε δέκα με την πρώτη
</H2>
<H3>Με γκολ και τούμπες ο Λιβεριανός ξεσήκωσε τους φίλους της ΑΕΚ

</H3>
ΡΕΠΟΡΤΑΖ ΣΤΙΣ ΣΕΛ. 6-7
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16361O011</ED>
<ID>
ID:20114

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Ο ΕΞΟΧΟΣ ΑΠΟΛΛΩΝΑΣ ΤΟΥ ΕΚΟΨΕ ΒΑΘΜΟΥΣ ΚΑΙ ΤΩΡΑ ΝΙΩΘΕΙ ΤΗΝ ΑΝΑΣΑ ΤΟΥ
ΠΑΟ ΚΑΙ ΤΗΣ ΑΕΚ
</H5><H5>ΜΠΑΓΙΕΒΙΤΣ: Χωρίς δικαιολογίες
</H5><H5>Ξέσπασε για την ισοπαλία
</H5><H2>Έδωσε δικαιώματα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

<H3>*Ο Ολυμπιακός «βραχυκύκλωσε» στην καλά οργανωμένη άμυνα του Απόλλωνα
</H3><H3>* Οι τρεις αλλαγές του Μπάγιεβιτς δεν μπόρεσαν να αλλάξουν τον ρυθμό του αγώνα
</H3>
ΜΕΤΑ την ήττα στη Νέα Φιλαδέλφεια από την ΑΕΚ, ο Ολυμπιακός δεν μπόρεσε να
σηκώσει κεφάλι ούτε χθες στο ΟΑΚΑ με αντίπαλο τον Απόλλωνα. Η νέα «Ελαφρά
Ταξιαρχία» του Ανδρέα Μιχαλόπουλου πήρε με το σπαθί της το βαθμό της ισοπαλίας
και το τελικό 0-0 σκόρπισε απογοήτευση στους 5.000 «ερυθρόλευκους» οπαδούς.

Η ομάδα του Μπάγιεβιτς εξακολουθεί να οδηγεί την κούρσα του πρωταθλήματος,
αλλά τώρα ακολουθεί σε απόσταση αναπνοής ο Παναθηναϊκός και σε απόσταση βολής
η ΑΕΚ. Ο Ολυμπιακός είναι πρωτοπόρος στη βαθμολογία και χθες κόπηκαν μόνο
5.003 εισιτήρια.

ΜΕ ΔΥΟ ΟΨΕΙΣ

Η μία όψη του νομίσματος είναι ότι ο αγώνας έγινε... τσαγκαροδευτέρα και
υπήρξε απευθείας κάλυψη από το συνδρομητικό κανάλι. Η άλλη όψη έχει να κάνει
με τη νέα ήττα (για τέταρτη φορά) από την ΑΕΚ και με το θέμα των μεταγραφών
που δεν έγιναν στον Ολυμπιακό. Ο απαιτητικός κόσμος των «ερυθρολεύκων»
αντέδρασε για την αποτυχία στη Νέα Φιλαδέλφεια και από το γεγονός ότι δεν
πήγαν οι παίκτες «μαγνήτες» στην ομάδα.

ΕΧΑΣΕ ΤΟ ΑΒΑΝΤΑΖ

Ο Ολυμπιακός μέσα σε δύο αγωνιστικές έχασε το μεγάλο αβαντάζ που είχε από τον
Παναθηναϊκό και την ΑΕΚ με τη διαφορά των 6 και 7 βαθμών, αντίστοιχα. Τα
επόμενα παιχνίδια θα δείξουν αν η ομάδα του Μπάγιεβιτς διέρχεται περίοδο
ντεφορμαρίσματος ή ήταν μία κακή παρένθεση οι αγώνες με την ΑΕΚ και τον Απόλλωνα.

ΣΤΑ ΡΗΧΑ

Γιαννακόπουλος - Χατζής. Ο διεθνής μεσοεπιθετικός του Ολυμπιακού δεν βρήκε
χθες τον δρόμο προς τα δίχτυα της εστίας του Απόλλωνα

Ο Ολυμπιακός «πνίγηκε» χθες στα ρηχά νερά. Έπεσε στην παγίδα του Απόλλωνα. Ο
Μπάγιεβιτς πραγματοποίησε αλλαγές στην ενδεκάδα, αφού δεν είχε στη διάθεσή του
δύο πολύτιμους παίκτες. Τον φορμαρισμένο Γρηγόρη Γεωργάτο και τον
παίκτη-κλειδί σε ρόλο αμυντικού χαφ τον Ηλία Πουρσανίδη.

Ο Αμανατίδης ανέλαβε χρέη δεξιού μπακ-χαφ και ο Μαυρογενίδης κάλυψε τη θέση
του αμυντικού χαφ. Στην αριστερή πλευρά αγωνίστηκε ο Τζόρτζεβιτς και πιο
μπροστά στο χώρο του κέντρου ο Νινιάδης. Στην επίθεση έπαιξαν οι Ίβιτς (πιο
προωθημένος), Γιαννακόπουλος (δεξιά), Γκόγκιτς (αριστερά) και ο Καραπιάλης σε
ρόλο μπαλαντέρ-κρυφού κυνηγού.

Το επιθετικό σχήμα του Μπάγιεβιτς δεν απέδωσε τα αναμενόμενα. Οι γηπεδούχοι
«βραχυκύκλωσαν» στην καλά οργανωμένη άμυνα του Απόλλωνα. Ο Ανδρέας
Μιχαλόπουλος που έχει καλή παράδοση στα παιχνίδια με τον Ολυμπιακό, παρέταξε
την ομάδα του με έξυπνη τακτική. Τα τέσσερα βασικά μαν-του-μαν του Πατρινού
προπονητή λειτούργησαν με τον καλύτερο τρόπο. Ο Ιωάννου στον Ίβιτς, ο Σ.
Χατζής στον Γιαννακόπουλο, ο Αλέξης στον Γκόγκιτς και ο Δαμίγος στον
Καραπιάλη. Ο Κολιτσιδάκης που αγωνίστηκε στο κέντρο της άμυνας βοήθησε τα
μέγιστα τους συμπαίκτες του. Ο Κολιτσιδάκης έδινε λύσεις και κατηύθυνε με
ιδανικό τρόπο την άμυνα του Απόλλωνα. Ενώ ο γκολκίπερ Κώστας Χαλκιάς
αναδείχτηκε ανίκητος.

Ο 25χρονος κίπερ που επέστρεψε από τον Παναθηναϊκό στον Απόλλωνα κατέβασε τα
«ρολά» του και δεν επέτρεψε στους «ερυθρόλευκους» να γευτούν τη χαρά του γκολ.

Ο Ολυμπιακός είχε πρόβλημα στο χώρο του κέντρου, καθώς οι Τζόρτζεβιτς,
Νινιάδης δεν μπορούσαν να περάσουν τις κατάλληλες πάσες. Οι τρεις αλλαγές του
Μπάγιεβιτς (δύο αναγκαστικές: Άντζας, Λουτσιάνο στις θέσεις των τραυματιών
Καραταΐδη, Αμανατίδη και ο Αλεξανδρής στη θέση του Ίβιτς) δεν μπόρεσαν να
αλλάξουν το ρυθμό του αγώνα. Ο Ολυμπιακός έχασε καλές ευκαιρίες, αλλά στο
τέλος κινδύνευσε να δεχτεί γκολ σε κόντρα επίθεση του Απόλλωνα. Οι
φιλοξενούμενοι έφτασαν στην πηγή αλλά δεν ήπιαν νερό δύο φορές. Τη μία με τον
Ντικουμέ και την άλλη με τον ταχύτατο Παπαδημητρίου.

Ο διαιτητής Καλύβας έπαιξε έδρα. «Κιτρίνισε» επτά παίκτες του Απόλλωνα: Χατζή,
Κολιτσιδάκη, Αλέξη, Μπέρτχολντ, Ντικουμέ, Παπαδημητρίου, Άνταμτσικ, ενώ μία
κίτρινη κάρτα έδειξε στον Ανατολάκη. Ο ρέφερι κράτησε υπερβολική καθυστέρηση
10 λεπτών: 3 λεπτά στο α' ημίχρονο και 7 στο δεύτερο.

ΟΛΥΜΠΙΑΚΟΣ: Ελευθερόπουλος 7, Αμανατίδης 6 (65'Λουτσιάνο), Ανατολάκης
6, Καραταΐδης 5 (46' Άντζας 5), Τζόρτζεβιτς 4, Νινιάδης 4, Μαυρογενίδης 6,
Γιαννακόπουλος 6, Καραπιάλης 5, Γκόγκιτς 6, Ίβιτς 5 (73' Αλεξανδρής).

ΑΠΟΛΛΩΝ: Χαλκιάς 9, Ιωάννου 8, Σ. Χατζής 7, Κολιτσιδάκης 8, Αλέξης 6,
Δαμίγος 7, Νταλίπι 7, Μπέτρχολντ 6 (56' Αναστασάκος), Ντικουμέ 6 (81'
Γιαννάκης), Παπαδημητρίου 8, Λαμπριάκος 7 (74' Άνταμτσικ).

ΔΙΑΙΤΗΤΗΣ: Δ. Καλύβας (Βοιωτίας): 6.


ΑΥΤΟ που φοβόταν έπαθε ο Ντούσαν Μπάγιεβιτς. Ο κόουτς των πρωταθλητών είχε
τονίσει πριν από τον αγώνα στους παίκτες του να προσέξουν τις ομάδες που
παίζουν με κλειστές άμυνες. Μετά τη λήξη του ματς δεν μπορούσε να αρθρώσει
λέξη στ' αποδυτήρια.

Ο Μπάγιεβιτς εκνευρίστηκε κατά τη διάρκεια της καθιερωμένης συνέντευξης Τύπου,
όταν ρωτήθηκε να σχολιάσει το παιχνίδι που παρακολούθησε στο Τορίνο
Γιουβέντους - Πάρμα: «Να πάτε να ρωτήσετε τον Λίπι. Μερικοί είστε απαράδεκτοι.
Να ξέρετε πότε έχουμε πρωτάθλημα, πότε Τσάμπιονς Λιγκ και πότε μεταγραφές». Ο
«ερυθρόλευκος» τεχνικός αποχώρησε χωρίς δεύτερη κουβέντα από την αίθουσα Τύπου.

Όσον αφορά το παιχνίδι ο Ντούσκο τόνισε: «Δικαιολογίες δεν υπάρχουν. Χάσαμε
δύο σημαντικούς βαθμούς και το αβαντάζ που είχαμε στην κορυφή της βαθμολογίας.
Στο τέλος μπορεί να μας βγει σε καλό. Δεν είχαμε ηρεμία στο παιχνίδι μας, αλλά
πολλά νεύρα. Έγιναν δύο αναγκαστικές αλλαγές και δεν μπορούσαμε να κάνουμε
περισσότερα πράγματα. Χάσαμε ευκαιρίες. Μετράει όμως το αποτέλεσμα. Ο Χαλκιάς
βρέθηκε σε πολύ καλή ημέρα. Ρισκάραμε περισσότερο, χωρίς όμως αποτέλεσμα. Στο
τέλος θα μπορούσαμε να δεχτούμε την ήττα».

Ο προπονητής του Ολυμπιακού όταν επέστρεψε από το Τορίνο στην Αθήνα δήλωσε: «Η
Γιουβέντους είχε πολλά κενά. Ήταν χειρότερη απ' ό,τι περίμενα. Πρέπει να
εκμεταλλευτούμε τις αδυναμίες της. Η αποχώρηση του Λίπι μπορεί να είναι καλό
μπορεί και κακό για τον Ολυμπιακό. Παρά τα προβλήματα που αντιμετωπίζει η
Γιουβέντους παραμένει μία μεγάλη ομάδα».

Μετά τη λήξη του αγώνα μερίδα οπαδών του Ολυμπιακού αποδοκίμασε τη διοίκηση,
ζητώντας μεταγραφές.

«ΔΕΝ ΦΟΒΗΘΗΚΑΜΕ»

Ο τεχνικός του Απόλλωνα Ανδρέας Μιχαλόπουλος υπογράμμισε: «Δεν φοβηθήκαμε το
παιχνίδι. Συγχαρητήρια στον Χαλκιά, όπως και στα άλλα παιδιά για την
αγωνιστικότητα και το πάθος που είχαν απέναντι στην καλύτερη ελληνικό ομάδα.
Είχαμε και λίγο τύχη. Βρισκόμαστε σε ανοδική πορεία και έχουμε τα περιθώρια να
παραμείνουμε στην Α' Εθνική κατηγορία.».

*** Ο Καραταΐδης υπέστη θλάση στον δικέφαλο και ο Αμανατίδης αποχώρησε με
ζαλάδες από το Ολυμπιακό Στάδιο.


<REF><SOURCE>ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16361O021</ED>
<ID>
ID:20118

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O02&aa=1</URL></REF>


Article

<CATEGORY>vin10</CATEGORY>

 <H5>ΕΛΠΙΔΕΣ: Νέα παιδιά κόντρα στην Πολωνία
</H5><H2>Ψάχνουν αντικαταστάτες
</H2>
ΣΕ ΑΔΙΕΞΟΔΟ βρέθηκε χθες ο ομοσπονδιακός προπονητής Γιάννης Κόλλιας, καθώς
διαπίστωσε ότι αδυνατεί να συγκροτήσει την αποστολή της Εθνικής Ελπίδων, για
το φιλικό παιχνίδι με την Πολωνία που θα διεξαχθεί αύριο, στο Μεσολόγγι. 
Τέσσερις διεθνείς ειδοποίησαν (την ύστατη στιγμή), μέσω των ομάδων τους, ότι
δεν μπορούν ν' ακολουθήσουν την Εθνική και ο κ. Κόλλιας άρχισε να ψάχνει όλο
το πρωί τους αντικαταστάτες τους.

Για διάφορους λόγους, λοιπόν, δεν θα παίξουν αύριο στο Μεσολόγγι οι Λιολίδης,
Κατσιαρός, Κυριαζής και Κουλακιώτης και στις θέσεις τους κλήθηκαν οι Τζανετής
(ΟΦΗ), Μπεριάνου (Ηρακλή), Ζάρας (Πανιωνίου) και Κατσουράνης (Παναχαϊκής).

Ο κ. Κόλλιας απέφυγε χθες διακριτικά να σχολιάσει οτιδήποτε για το πρόβλημα
που δημιουργήθηκε και περιορίστηκε να πει ότι «στο παιχνίδι με την Πολωνία
δίνει την ευκαιρία και σ' άλλα νέα παιδιά, για να δείξουν την αξία τους».

Έχουν κληθεί οι: Κοτσώλης, Αναστασόπουλος, Σταυρακάκης, Χατζηζήσης,
Μοσχογιάννης, Κάφαλης, Καφφές, Γκαλαμέλος, Λουμπούτης, Τζωρτζόπουλος,
Πακάλτζης, Καρτάλης, Σίμος, Γόγολος και φυσικά οι παίκτες που προαναφέραμε.

Η αποστολή της Εθνικής Ελπίδων αναχώρησε το πρωί για το Μεσολόγγι, ενώ ο
αυριανός αγώνας θ' αρχίσει στις 15.00.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16361O022</ED>
<ID>
ID:20164

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O02&aa=2</URL></REF>


Article

<CATEGORY>vin10</CATEGORY>

 <H5>ΦΟΙΡΟΣ
</H5><H2>Ικανοποίηση για τη 10η ισοπαλία
</H2>
ΙΚΑΝΟΠΟΙΗΜΕΝΟΣ ήταν χθες ο Γιώργος Φοιρός από την ισοπαλία με τη Skoda Ξάνθη.
Ο τεχνικός του Πανελευσινιακού δεν θέλησε να μιλήσει, αλλά ήταν φανερά
ευχαριστημένος από την προσπάθεια των ποδοσφαιριστών του. Η δέκατη (!)
ισοπαλία (σε 18 αγώνες) έφερε τα χαμόγελα στους Ελευσίνιους και την πεποίθηση
ότι η ομάδα μπορεί να παραμείνει στην Α' Εθνική κι αυτό γιατί η προχθεσινή
αντίπαλος δεν είναι τυχαία ομάδα. Η Skoda Ξάνθη διεκδικεί μέχρι και έξοδο στην
Ευρώπη και αυτό είναι που προσδίδει μεγαλύτερη αξία στον βαθμό που πήρε ο
Πανελευσινιακός. Πάντως, ο Φοιρός προσπάθησε να κρατήσει χαμηλούς τόνους και
ζήτησε από τους παίκτες του να μείνουν προσγειωμένοι και να συνεχίσουν τη
δουλειά, ώστε να πραγματοποιηθεί ο στόχος του Πανελευσινιακού που είναι η σωτηρία.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16361O023</ED>
<ID>
ID:20202

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O02&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Βαριά καμπάνα για Κωνσταντινίδη
</H2>
* ΘΕΣΣΑΛΟΝΙΚΗ

ΤΗΝ ΕΞΑΜΗΝΗ διακοπή του συμβολαίου του Σωτήρη Κωνσταντινίδη ζήτησε ο Ηρακλής
με αίτηση που κατέθεσε χθες στην Επιτροπή Επίλυσης Οικονομικών Διαφορών της ΕΠΑΕ.

Ο παίκτης που αποδοκιμάστηκε την Κυριακή στο Καυταντζόγλειο παρά την απουσία
του δεν προπονείται από χθες με τους υπόλοιπους παίκτες. Την εκγύμνασή του
έχει αναλάβει μέχρι την εκδίκαση (23/2) της υπόθεσης ο γυμναστή του «γηραιού».
Είναι προφανές ότι οι σχέσεις Ηρακλκής και Κωνσταντινίδη είναι στη χειρότερη
κατάσταση, με τους κυανόλευκους να προσπαθούν να παρατείνουν τη χρονική
διάρκεια του συμβολαίου του, προκειμένου να μην κάνει μεταγραφή ούτε το
καλοκαίρι οπότε λήγει το συμβόλαιό του.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16361O024</ED>
<ID>
ID:20227

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O02&aa=4</URL></REF>


Article

<CATEGORY>vin10</CATEGORY>

 <H5>ΘΕΣΣΑΛΟΝΙΚΗ
</H5><H2>Έκθεση αθλητικών ειδών
</H2>
Η 1η ΔΙΕΘΝΗΣ Έκθεση Αθλητικών Ειδών, Εγκαταστάσεων και Εξοπλισμού θα
διοργανωθεί τον ερχόμενο Δεκέμβριο (9-12) στη Θεσσαλονίκη από τη HELEXPO.

Ο υφυπουργός Αθλητισμού Ανδρέας Φούρας τόνισε χθες στη διάρκεια συνέντευξης
Τύπου ότι «η ΓΓΑ έχει θέσει την έκθεση υπό την αιγίδα της, η οποία θα
αποτελέσει μέσο προβολής του έργου που γίνεται σε επίπεδο υποδομών,
διοργάνωσης και πολιτιστικών εκδηλώσεων για τους Ολυμπιακούς Αγώνες του 2004».

Ο πρόεδρος της HELEXPO Αντώνης Κούρτης πρόσθεσε, ότι η έκθεση αυτή θα δώσει
την ευκαιρία για προβολή όλων των επιχειρήσεων που εμπλέκονται με τον
αθλητισμό, για ενημέρωση στις τελευταίες εξελίξεις, για προβολή του ελληνικού
αθλητισμού, όπως τέλος και για την παρουσίαση όλων των νέων τάσεων,
τεχνολογιών και συστημάτων στην ανάπτυξη του αθλητισμού.

*** Πρωτόκολλο αθλητικής συνεργασίας μεταξύ Ελλάδας και ΗΠΑ πρόκειται να
υπογράψουν σήμερα στα νέα γραφεία της ΕΟΑ στο Χαλάνδι, ο υφυπουργός Αθλητισμού
Ανδρέας Φούρας και ο πρέσβης των ΗΠΑ στη χώρα μας Νίκολας Μπερνς.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16361O025</ED>
<ID>
ID:20241

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O02&aa=5</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ: Η χειρότερη κρίση
</H5><H2>Ο Αντσελότι αντί του Λίπι
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο Κάρλο Αντσελότι είχε συμφωνήσει ήδη με τη Γιουβέντους να αναλάβει την ομάδα
από το καλοκαίρι. Ο Λίπι τού έδωσε την ευκαιρία να πάει πιο νωρίς

Η ΠΡΟΑΝΑΓΓΕΛΘΕΙΣΑ αλλαγή σκυτάλης στον πάγκο της Γιουβέντους μεταξύ του Λίπι
και του Αντσελότι πραγματοποιήθηκε πέντε μήνες νωρίτερα.

«Η Γιουβέντους προσκάλεσε τον Κάρλο Αντσελότι, με τον οποίο είχαμε ήδη
συμφωνήσει για τις επόμενες δύο περιόδους, προκειμένου να αναλάβει αμέσως την
ομάδα...», ήταν η λακωνική ανακοίνωση της Γιουβέντους, που επισημοποιούσε την
πρόσληψη του Αντσελότι.

Νωρίτερα, ο πρόεδρος της αντιπάλου του Ολυμπιακού, Βιτόριο Κιουζάνο,
αποδέχθηκε την παραίτηση του Λίπι, δηλώνοντας: «Ο Λίπι μάς έδωσε την παραίτησή
του με έναν μη αναστρέψιμο τρόπο. Την αποδεχόμαστε με μεγάλη λύπη».

Η δίνη που προκαλεί η κακή αγωνιστική πορεία της Γιούβε, η χειρότερη στα 38
τελευταία χρόνια, παρέσυρε τελικά στον βυθό τον ψαρομάλλη κόουτς. Τον
προπονητή, που στα τεσσεράμισι χρόνια που εργάστηκε στο Τορίνο, οδήγησε τη
«Μεγάλη Κυρία» στην κατάκτηση τριών πρωταθλημάτων, ενός Κυπέλλου
Πρωταθλητριών, ενός Κυπέλλου Ιταλίας και στη συμμετοχή σε δύο τελικούς
Τσάμπιονς Λιγκ και ενός Κυπέλλου ΟΥΕΦΑ.

Κατά τον Λίπι, η κρίση στη Γιουβέντους προκλήθηκε τον Δεκέμβριο, όταν
ανακοίνωσε πως θα αλλάξει ομάδα στο τέλος της περιόδου.

«Από τότε που ανακοίνωσα επίσημα την απόφασή μου, η ομάδα δεν αποδίδει όπως θα
ήθελα. Όμως αναλαμβάνω πλήρως τις ευθύνες μου. Προσπάθησα σκληρά και έκανα
ό,τι ήταν δυνατό για να ξυπνήσω την ομάδα, αλλά απέτυχα» είναι η άποψη του Λίπι.

Σύμφωνα με τον Τύπο, η πορεία της Γιουβέντους ήταν αναμενόμενη λόγω της
απουσίας της από το μεταγραφικό παζάρι του καλοκαιριού, εφησυχασμένη από το
γεγονός ότι κατέκτησε τον τίτλο.

Ο τραυματισμός του Ντελ Πιέρο και η κόπωση των μουντιαλικών ­ κυρίως του
Ζιντάν ­ ήταν το τελειωτικό χτύπημα για την ιταλική ομάδα αλλά και τον Λίπι,
που τώρα καταστρώνει τα σχέδιά του για την επόμενη ομάδα του, Ίντερ.

Η κατάσταση στην οποία βρίσκεται αυτή τη στιγμή η Γιουβέντους, δεν φαίνεται να
ευνοεί τον Ολυμπιακό. Άλλωστε, ο πρώτος στόχος του Αντσελότι αυτή τη στιγμή
είναι ο αποκλεισμός των «ερυθρολεύκων».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16361O031</ED>
<ID>
ID:20119

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O03&aa=1</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ: ΣΑΝ ΤΟΝ ΕΓΚΛΗΜΑΤΙΑ
</H5><H2>Αντίο με εξώδικο
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

* ΘΕΣΣΑΛΟΝΙΚΗ

Με σαρδόνιο γέλιο στα χείλη ο Άγγελος Αναστασιάδης αποχαιρέτησε ξανά την Τούμπα

ΛΙΓΕΣ ώρες πριν ο Άρι Χάαν φθάσει στην Ελλάδα και ενώ δύο ποδοσφαιριστές
(Βελής, Αργυρίου) του ΠΑΟΚ δεν προπονήθηκαν λόγω των χτυπημάτων από τους
οπαδούς της ομάδας, ο Άγγελος Αναστασιάδης ξέσπασε για τον τρόπο με τον οποίο
απομακρύνθηκε από την «αγαπημένη» του ομάδα, όπως είπε ο ίδιος στην «ΟΜΑΔΑ»:
«Για μένα είναι δύσκολη στιγμή. Νιώθω πίκρα για τον τρόπο που με έδιωξαν. Σαν
να ήμουν εγκληματίας», τόνισε ο πρώην τεχνικός του «δικεφάλου» και συνέχισε:
«Δεν είχαν το θάρρος να μου τηλεφωνήσουν και να μου πουν ότι τελείωσα, αλλά
μου έστειλαν εξώδικο, το οποίο έφθασε με δικαστικό επιμελητή στο σπίτι μου. Αν
σας το δώσω και το διαβάσετε θα σας γυρίσουν τα μυαλά ανάποδα».

Ο Άγγελος Αναστασιάδης υπογραμμίζει: «Τώρα φέρνουν τον Χάαν που είναι
καλύτερος προπονητής και πιστεύω ότι οι παίκτες μας μπορούν να νικήσουν τον
Άρη. Αγαπώ τον ΠΑΟΚ, από επτά χρόνων, αλλά για να πάει ψηλά πρέπει ο κόσμος να
μη βρίζει τους παίκτες μας. Όταν το κάνουν αυτό είναι σα να βρίζουν τον ίδιο
τους τον εαυτό. Τελευταία οι παίκτες έχουν κτυπηθεί αλύπητα».

Χθες ο Αναστασιάδης χαιρέτησε τους ποδοσφαιριστές, λέγοντας: «Σας ευχαριστώ
για τη συνεργασία. Δεν περίμενα από τη διοίκηση τέτοια αντιμετώπιση, αλλά
εσείς μπορείτε να νικήσετε τον Άρη και να πάτε μπροστά». Στο εξώδικο που έλαβε
αναφέρεται σαν λόγος λύσης της συνεργασίας απρεπής συμπεριφορά προς τον
πρόεδρο και ανθρώπους του διοικητικού συμβουλίου και δηλώσεις του Αναστασιάδη
κατ' αυτών.

Ο ΧΑΑΝ

Ο Άρι Χάαν, έφθασε αργά χθες βράδυ στη Θεσσαλονίκη, τόνισε τηλεφωνικά στην
«ΟΜΑΔΑ»: «Οι άνθρωποι του ΠΑΟΚ μου τηλεφώνησαν την Παρασκευή και αμέσως
κατάλαβα ότι η ομάδα βρίσκεται σε δύσκολη κατάσταση. Θυμάμαι πολύ καλά τον
ΠΑΟΚ και τη Θεσσαλονίκη, έτσι η απόφαση δεν ήταν δύσκολη για μένα. Τα δύσκολα
αρχίζουν από αύριο (σήμερα) που πιάνω δουλειά». Η διοίκηση του ΠΑΟΚ θα
παρουσιάσει σήμερα τον Ολλανδό τεχνικό στους παίκτες, ενώ ανακοινώθηκε ότι
επανέρχεται στην ομάδα ο Σταύρος Σαράφης, σε ρόλο συνδέσμου διοίκησης και παικτών.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16361O041</ED>
<ID>
ID:20120

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O04&aa=1</URL></REF>


Article

<CATEGORY>vin10</CATEGORY>

 <H5>Χωρίς κουμπαρά για τρίτη συνεχή φορά
</H5><H5>ΑΠΟΤΕΛΕΣΜΑΤΑ ΤΟΥ 6ου ΚΥ ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ύστερα από 29 διαγωνισμούς απουσίας επέστρεψε στην κληρωτίδα ο 13 σε ρόλο
Τζόκερ. Με 7 συνολικές εμφανίσεις περνάει στην 5η θέση μαζί με τους 12 και 19.
Ο 14 με 11 συνολικές εμφανίσεις διατηρεί την κορυφή ενώ ο 16 με 10 συνολικές
εμφανίσεις και 13 απουσίες ακολουθεί από την 2η θέση. Στην ομάδα των 45 οι
Μικροί κερδίζουν για δεύτερη συνεχή φορά με 3 - 2 αλλά οι Μεγάλοι επικρατούν
στο συνολικό σκορ (309μ - 331Μ). Με 3 - 2 νίκησαν και οι Μονοί και το συνολικό
σκορ διαμορφώνεται σε 347Μ - 293Ζ. Πρωτοφανές σερί επιτυχιών σημειώθηκε στην
1η κατηγορία του Τζόκερ. Την περασμένη Κυριακή αναδείχτηκε μοναδικός νικητής
σ' αυτή τη κατηγορία και ο κουμπαράς της παραμένει άδειος για τρίτη συνεχή
φορά. Ο μοναδικός υπερτυχερός από την Καισαριανή με ένα δελτίο αξίας 2.100
δρχ. κέρδισε 425 εκατ. δρχ.

* Κληρώθηκαν οι αριθμοί: 5, 13, 14, 37, 40 (5 από 45).

* Τζόκερ: 13 (1 από 20)

* Συμπληρώθηκαν 11.883.535 στήλες.

* Μοιράστηκαν 782.694.405 δρχ.

* Η διανομή των κερδών έχει ως εξής: 
1η κατηγορία: Βρέθηκε 1 επιτυχία που κερδίζει 425.000.000 δρχ., 2η
κατηγορία: 3 επιτυχίες από 35.056.425 δρχ., 3η κατηγορία: 128
επιτυχίες από 436.345 δρχ., 4η κατηγορία: 1.359 επιτυχίες από 15.735
δρχ., 5η κατηγορία: 5.933 επιτυχίες από 7.310 δρχ., 6η
κατηγορία: 65.888 επιτυχίες από 620 δρχ., 7η κατηγορία: 83.845
επιτυχίες από 325 δρχ. και 8η κατηγορία: 374.891 επιτυχίες από 165 δρχ.

<REF><SOURCE>ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16361O042</ED>
<ID>
ID:20165

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: Ο ΒΡΑΖΙΛΙΑΝΟΣ ΧΟΥΛΙΟ ΣΕΖΑΡ ΕΤΟΙΜΟΣ ΝΑ ΧΟΡΕΨΕΙ ΣΤΟ ΓΗΠΕΔΟ
</H5><H2>Ώρα για σάμπα!
</H2>
<H3>* Μίκλαντ: Ο Τόγιας με κτύπησε στα χείλη και μου τράβηξε τα μαλλιά, δεν τον δάγκωσα
</H3>
Δανιήλ, Κουρμούσης, Σέζαρ. Ο Βραζιλιάνος άσος άρχισε από χθες κανονικές
προπονήσεις και παίζει τη Δευτέρα στην Πάτρα εναντίον της Προοδευτικής

Ηρθε η ώρα του Χούλιο Σέζαρ. Ήρθε η ώρα για... σάμπα! Ο Βραζιλιάνος άσος μπήκε
χθες στο πρόγραμμα εκγύμνασης των συμπαικτών του και τη Δευτέρα θα είναι
πανέτοιμος για το ματς με την Προοδευτική, στο «ουδέτερο» γήπεδο της Πάτρας.

Ο Σέζαρ βρίσκεται σε πολύ καλή κατάσταση και οι χιλιάδες εκδρομείς-οπαδοί των
«πρασίνων» θα έχουν την ευκαιρία να τον παρακολουθήσουν... να χορεύει στο
ντεμπούτο του, στην Πάτρα, με την ελπίδα ότι θα δώσει «το κάτι άλλο» στον Παναθηναϊκό.

Ήδη κυκλοφόρησαν τα εισιτήρια του αγώνα ΠΑΟ - Προοδευτικής και διατίθενται από
τη θύρα 11 του γηπέδου της Λεωφόρου. Τιμώνται 1.500, 3.000 και 4.000 δραχμές.

Στο μεταξύ, ο Βασίλης Δανιήλ μίλησε χθες στους παίκτες του και μεταξύ άλλων επισήμανε:

«Στις δύο επόμενες εβδομάδες μας περιμένουν τέσσερα δύσκολα παιχνίδια. Αυτό
σημαίνει ότι πρέπει να είμαστε όλοι σε ετοιμότητα. Θα χρειαστείτε όλοι και θα
παίξετε όλοι. Θέλω να ανεβάσετε την απόδοσή σας. Με συλλογική προσπάθεια
μπορείτε να πετύχετε πολλά».

Χθες δεν γυμνάστηκε ο Άγγελος Μπασινάς, που είναι άρρωστος. Επίσης αναχώρησαν
οι Μίκλαντ, Ασάνοβιτς, Κόλα για να μετάσχουν σε παιχνίδια των Εθνικών ομάδων
των χωρών τους.

«Δεν τον δάγκωσα»!

Ο Έρικ Μίκλαντ αρνείται ότι δάγκωσε τον Τόγια, προχθές στον Πύργο. Και με
δηλώσεις του στους Νορβηγούς δημοσιογράφους (το θέμα πήρε μεγάλη έκταση στην
πατρίδα του) αποκαλύπτει, ότι κατά το παρελθόν ο Τόγιας τού τράβηξε τρεις
φορές το... μούσι!

Οι δηλώσεις του «Μίγκεν» αναλυτικά:

«Όλα είναι ψέματα. Μ' αυτόν τον παίκτη (τον Τόγια) έχει δημιουργηθεί βεντέτα
εδώ και καιρό. Στο ματς πρωταθλήματος έπεσε κάτω και σφάδαζε για να κερδίσει
χρόνο κι εγώ πήγα να τον σηκώσω. Αυτό δεν του άρεσε. Η επόμενη φορά που
συναντηθήκαμε ήταν σε αγώνα κυπέλλου. Ο Τόγιας δεν θα έπαιζε. Με πλησίασε πριν
από τον αγώνα και μου τράβηξε το μούσι δυνατά τρεις φορές! Προχθές, κρεμόταν
συνεχώς πάνω μου σαν βεντούζα. Μου έδωσε μια αγκωνιά στα χείλη και άρχισε να
τρέχει αίμα. Τότε ο Τόγιας ήρθε κοντά μου και προσποιήθηκε ότι θα μου ζητούσε
συγγνώμη. Αντ' αυτού με έπιασε από τα μαλλιά και μου τα τράβηξε. Πήγα να του
πω κάτι, αλλά δεν πρόλαβα. Δέχθηκα κόκκινη κάρτα, κυρίως από υπόδειξη του
επόπτη, ο οποίος με... περίμενε».

Ο Μίκλαντ θα παίξει αύριο στην Πίζα στο σπουδαίο φιλικό Ιταλίας-Νορβηγίας.

*** Με απόφαση του προέδρου κ. Γ. Βαρδινογιάννη, ο Λούης Χριστοδούλου
αναλαμβάνει την υπευθυνότητα μιας εκ των ομάδων της ακαδημίας. Τον Μάρτιο και
Ιούλιο, ο Λούης θα παρακολουθήσει μαθήματα προπονητικής σε σχολή του εξωτερικού.

*** Έφθασε στην Αθήνα η Κεράμικα, πρώην ομάδα του Ίγκορ Σιμπνιέφσκι. Οι
Πολωνοί θα παραμείνουν δέκα ημέρες και θα γυμνάζονται στην Παιανία. Θα δώσουν
δύο φιλικά ματς με ομάδες του ΠΑΟ.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16361O051</ED>
<ID>
ID:20121

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O05&aa=1</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Όνειρα για Ευρώπη
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΜΕ ΤΟ... δεξί μπήκε στον δεύτερο γύρο ο ΟΦΗ παίρνοντας «σπουδαία νίκη στο
Καραϊσκάκη». Παράλληλα σήμανε και την αντεπίθεση, ώστε να διεκδικήσει
«προνομιούχο θέση» για την Ευρώπη. Ο Γκέραρντ θεωρεί πως τα εναπομείναντα ματς
«είναι ντέρμπι για τον ΟΦΗ», αφού τους μεγάλους αντιπάλους του (ΠΑΟΚ, Άρη,
Ηρακλή, Ολυμπιακό, Παναθηναϊκό) θα τους υποδεχτεί στο Ηράκλειο. Ετοιμάζει τις
βαλίτσες του για χώρα της Ευρώπης ο Δερμιτζάκης. Τον παίκτη έχουν δει
«κατάσκοποι» της Άντερλεχτ και Αϊντχόβεν, ενώ προχθές τον παρακολούθησε ο Άρ.
Μιούρεν του Άγιαξ .
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16361O053</ED>
<ID>
ID:20203

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O05&aa=3</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ-ΠΟ </H2>
Η νικήτρια στήλη του δελτίου ΠΡΟ-ΠΟ
είναι: 
1. ΑΕΚ-Πανιώνιος 1 
2. Εθνικός Αστ.-Άρης Θ. 2 
3. Εθνικός Π.-ΟΦΗ 2 
4. Ηρακλής Θ.-Βέροια 1 
5. Ολυμπιακός Π.-Απόλλων Αθ. Χ 
6. Πανηλειακός-Παναθηναϊκός 2 
7. ΠΑΟΚ-Ιωνικός Χ 
8. Προοδευτική-Καβάλα 1 
9. Skoda Ξάνθη-Πανελευσινιακός Χ 
10. Αθηναϊκός-Καλαμάτα 2 
11. Αναγ/ση Καρδ.-Staff Λάρισα 1 
12. Γιουβέντους-Πάρμα 2 
13. Φιορεντίνα-Μίλαν Χ 
Σ13. Πανσερραϊκός-Γιάννινα 1 
Στα Σούπερ-13άρια είχαμε τζακ-ποτ. Βρέθηκαν 2
13άρια που θα εισπράξουν από 69.218.730 δρχ., 207 12άρια που θα πάρουν από
551.740 δρχ. και 3.717 4άρια (μερίδιο 25.140 δρχ.)


Με αγώνες Κυπέλλου Ελλάδας και ματς τρίτης
Εθνικής συμπληρώθηκε το αυριανό έκτακτο δελτίο ΠΡΟ-ΠΟ. 
ΠΡΟΓΝΩΣΤΙΚΑ 
1. Αθηναϊκός-Καλαμάτα (Κύπ.) 1Χ 
2. Ολυμπιακός Π.-Skoda Ξάνθη (Κύπ.) 1 
3. Πανσερραϊκός-Παναθηναϊκός (Κύπ.) Χ2 
4. Αιολικός ΕΒΑ-Αγερσανί 1Χ 
5. Ατρόμητος Αθ.-Λεβαδειακός 1 
6. Ναυπ/κός Αστ.-Κερατσίνι 1 
7. Παναιγιάλειος-ΕΑΡ 1Χ 
8. Αετός Σκ.-ΑΟ Καρδίτσας 1Χ2 
9. Απόλλων Κ.Βρ.-Κοζάνη 1Χ2 
10. Καστοριά-Δόξα Δράμας 12 
11. Νάουσα-Αμπελόκηποι Θ. 1 
12. Ολυμπιακός Β.-Πρέβεζα 1 
13. Ποσειδών Ν.Μηχ.-Κιλκισιακός 12 
Σ13 Παναργειακός-Αιγάλεω 1 
* Η κατάθεση των δελτίων λήγει
απόψε. 
<REF><SOURCE>ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16361O054</ED>
<ID>
ID:20228

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O05&aa=4</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟγκόλ
</H2>
Η ΝΙΚΗΤΡΙΑ στήλη του ΠΡΟ-ΠΟγκόλ είναι: 20, 21, 3, 18, 23, 27, 6, 11. Τζακ ποτ
είχαμε στην πρώτη κατηγορία. Βρέθηκαν 18 7άρια που κερδίζουν από 471.450 δρχ.
και 788 6άρια από 8.810 δρχ.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16361O055</ED>
<ID>
ID:20242

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O05&aa=5</URL></REF>


Article

<CATEGORY>vin10</CATEGORY>

 <H5>ΑΕΚ: ΕΝΘΟΥΣΙΑΣΜΟΣ ΑΠΟ ΤΟΥΣ ΟΠΑΔΟΥΣ ΓΙΑ ΤΑ ΓΚΟΛ ΑΛΛΑ ΚΑΙ ΓΙΑ ΤΟ «Χ» ΣΤΟ ΜΑΡΟΥΣΙ
</H5><H5>ΚΡΙΣΤΟΦΕΡ ΡΕ
</H5><H5>Χρειάστηκε μισή ώρα
</H5><H5>Αλμπέρτο Μέντεζ
</H5><H5>Θέλει... ροντάρισμα
</H5><H5>Άλβιν Τσέκολι
</H5><H5>Η μικρή έκπληξη
</H5><H2>Πανηγύρισαν 4 φορές!
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

<H3>* Η «κιτρινόμαυρη» ομάδα, παρά τις απουσίες, είχε το πάνω χέρι στο ματς
</H3><H3>* Ο Πανιώνιος δεν μπορούσε να αντιδράσει από τη στιγμή που έμεινε με 10 παίκτες
</H3>
ΟΣΟ ΚΑΙ να φώναζε ο Όλεγκ Μπλαχίν στο τέλος για την απόδοση της ΑΕΚ και την ­
ενδεχόμενη ­ έλλειψη σοβαρότητας στο δεύτερο ημίχρονο, τα δεδομένα δεν
αλλάζουν. Το 3-0 επί του Πανιωνίου, η αποθέωση του Ρε, το χειροκρότημα για
τους Μέντεζ-Τσέκολι, οι σχεδόν γεμάτες εξέδρες, δημιούργησαν κατάσταση
ευφορίας στον κόσμο.

Ευφορία που καθόλου δεν αρέσει στον προπονητή, αρέσει και με το παραπάνω όμως
στους οπαδούς. 
Αν δε όλα τα παραπάνω συνδυαστούν με το 0-0 στο ΟΑΚΑ που γιορτάστηκε
περισσότερο ίσως και από τα τρία γκολ (!), αλλά και τα συνθήματα για
πρωτάθλημα που ακούστηκαν προς το τέλος, δίνουν εύγλωττα την εικόνα στη Νέα
Φιλαδέλφεια. Ο Πανιώνιος ήταν δύσκολο να αντιδράσει και αδύνατο να παλέψει
όταν έμεινε με 10 και 9 παίκτες μέσα σε ένα επτάλεπτο στα μισά του δεύτερου
ημιχρόνου. 
Η ΑΕΚ, παρά τις απουσίες, είχε το πάνω χέρι στο ματς και η ομάδα του Γουίλαν
δεν μπορούσε να περιμένει ούτε το πρώτο γκολ στην αντίπαλη έδρα μετά δέκα
χρόνια. Άσχετα αν ο Ατματσίδης έμεινε εκτός 18άδας με έντονες ενοχλήσεις...

Ο Κρίστοφερ Ρε ήταν το «κλου» της βραδιάς. Μπήκε έσχατος, χειροκροτήθηκε
πρώτος! Για τις περίτεχνες ενέργειες, το γκολ, τα λίγα λάθη, την οσμή του
παίκτη-αστέρα που έφερε από το Λονδίνο και την Άρσεναλ. Αν δέσει επαρκώς με
Νικολαΐδη και Μπατίστα, το πρόβλημα θα το έχουν οι αντίπαλες άμυνες. Και ο
Μπλαχίν, αν δεν θέλει να παίζει τόσο επιθετικά...

Το ντεμπούτο των τριών (Τσέκολι-Μέντεζ-Ρε) έφερε ενθουσιασμό. Ο Ουκρανός
προπονητής έριξε δύο στην αρχική ενδεκάδα, έχοντας την προσμονή να δέσουν με
το υπόλοιπο σύνολο. Δεν τα κατάφεραν απόλυτα και η ΑΕΚ είχε ρυθμό μόνο στο
πρώτο ημίωρο. Τότε δηλαδή που πίεσε, οι παίκτες δοκίμασαν σουτ, έκλεισαν τον
Πανιώνιο. 
Από ένα γκολ πανηγύρισαν Ντέμης και Μπατίστα

Ηγέτης και καλύτερος παίκτης ο Ντανιέλ Μπατίστα. Απέδειξε ότι καλές οι
μεταγραφές, αλλά κάποιες αξίες είναι διαχρονικές. Γκολ σε καλό χρονικό σημείο
στο πρώτο ημίχρονο και πάσα στον Νικολαΐδη για το 2-0 σε φάση που άλλοι
παίκτες θα δοκίμαζαν σουτ... Ο Κατσαβός σε ρόλο αμυντικού χαφ πήρε υψηλό βαθμό
στην αρχή, σταδιακά όμως έπεσε, όπως κάμψη εμφάνισε και η όλη απόδοση της ΑΕΚ.
Ο Πανιώνιος το... πάλεψε με τον καλό χαφ Μπάκερουτ, δημιούργησε φάσεις στο...
έμπα του δευτέρου ημιχρόνου, ωστόσο οι Καλιτζάκης - Κωστένογλου κράτησαν καλά
τις θέσεις τους. Και ο Κασάπης στα χαφ πρόσθεσε μία ακόμη καλή εμφάνιση σε
βαθμό που να τίθεται το ερώτημα αν όντως αυτή είναι η αληθινή του θέση. Ο
χθεσινός αγώνας δεν τελείωσε στο 90', αλλά στο 70'! Τη στιγμή δηλαδή που
αποβλήθηκε και ο Μπάκερουτ και η ομάδα της Νέας Σμύρνης (μετά και την κόκκινη
στο 63' στον Ιωαννίδη) έμεινε με εννέα παίκτες. Η συνέχεια ήταν απλά μέρος του
σόου. Άλλο που δεν ήθελε ο Ρε για να ξεδιπλώσει το ταλέντο του, να κάνει
τουμπίτσες μετά το γκολ, να ξεσηκώσει τον κόσμο. Να πείσει ότι όταν αφομοιώσει
εντολές και παιχνίδι, θα βοηθήσει τα μέγιστα την ΑΕΚ. Ο Μέντεζ θα εξελιχθεί
στο ιθύνοντα νου στα χαφ και ο Τσέκολι επί του παρόντος δείχνει αξιόπιστη
εναλλακτική λύση.

Με λάθη η διαιτησία του κ. Μποντιώτη.

Κόκκινες: Ιωαννίδης - Μπάκερουτ.

Κίτρινες: Κωστένογλου - Στρακόσα - Κοπιτσής.

ΑΕΚ: Μιχαηλίδης 6, Κοπιτσής 6, Τσέκολι 6, Κωστένογλου 7, Καλιτζάκης 7,
Κατσαβός 7 (56' Καψής 6), Μέντεζ 6 (53' Μάρκος 7), Κασάπης 8, Δώνης 6 (60' Ρε
7), Μπατίστα 8, Νικολαΐδης 6.

ΠΑΝΙΩΝΙΟΣ: Στρακόσα 7, Γαζής 6, Ιωαννίδης 7, Ζαχόπουλος 7, Κάφαλης 6,
Μπέργκερσεν 6 (68' Ζάρρας), Καρασαββίδης 6, Τισντέιλ 6, Μπάκερουτ 8, Ρόμπερτς
6, Ρόμπινς 6 (24' Χέιλοκ 6).

Διαιτητής: Μποντιώτης (Αθηνών) - β. 6 (άριστα 10).


ΕΝΑ μισάωρο έπαιξε χθες στη Νέα Φιλαδέλφεια ο Κρίστοφερ Ρε, ήταν όμως
(υπερ)αρκετό για τον Λιβεριανό επιθετικό, προκειμένου να γίνει ο αγαπημένος
της «κιτρινόμαυρης» εξέδρας.

Πρώτο ελληνικό γκολ, αμέσως μετά δύο καταπληκτικές τούμπες, πολλές... ροκ
ενέργειες που ξεσήκωναν τα πλήθη στις εξέδρες, τα οποία ζητούν απεγνωσμένα
σταρ. Είναι τέτοιος ο Ρε; Αναμφίβολα, ναι. Και αυτό δεν σχετίζεται με το πόσο
θα βοηθήσει την ΑΕΚ. Το ότι μπορεί, θεωρείται πέραν πάσης αμφιβολίας. Αρκεί να
συνεργαστεί καλά με τον Νικολαΐδη, διότι μετά το 70' ο Πανιώνιος έπαιζε με
εννέα παίκτες και δύσκολα βγαίνουν ασφαλή συμπεράσματα απέναντι σε... λειψή
άμυνα. Ο Ρε κοντρολάρει άριστα με το στήθος και πετάγεται «με τη μία» μπροστά.
Σαν αστραπή! Άφησε πίσω τον Ζαχόπουλο, πάσαρε με τακουνάκι στον Μάρκο, άλλαζε
θέσεις με Μπατίστα ή Ντέμη. Στα συν του ότι «πήρε» τη δεύτερη κίτρινη (και την
αποβολή) του Μπάκερουτ. Κάπου-κάπου έκανε το «κάτι» παραπάνω. Ατομιστής ή με
εμπιστοσύνη στις ικανότητές του; Θα δείξει... Σίγουρα όμως με πολλή διάθεση να
δείξει πολλά στον διψασμένο κόσμο της ΑΕΚ. Στο γκολ, έπαιξε άριστα το «1-2» με
τον Ντέμη και με προσποίηση πέρασε και τον Στρακόσα, σημειώνοντας γκολ σε
άδειο τέρμα. Πανεύκολο για την κλάση του. Προς το τέλος, συνεργάστηκε κυρίως
με τον αρχηγό σε κατά μέτωπο επιθέσεις και όχι κάνοντας μακρινά σουτ. Να μην
το ξεχάσουμε: χειροκροτούσε με τα χέρια στην ανάταση τις προσπάθειες των
συμπαικτών του και ανταπέδιδε τα «μπράβο» του κόσμου με χαρακτηριστικές
κινήσεις. Παίκτης για την ομάδα και την εξέδρα.


ΤΟΝ ΠΕΡΙΜΕΝΑΝ με τη στόφα του ηγέτη, ωστόσο ο Αλμπέρτο Μέντεζ επιβεβαίωσε ότι
χρειάζεται ροντάρισμα. Ένας παίκτης που δεν παίζει βασικός (στην Άρσεναλ)
δύσκολα έρχεται σε πλήρη φόρμα. Πόσο μάλλον όταν γνωρίζει ελάχιστα 24ωρα τους
νέους συμπαίκτες του...

Ο Αλμπέρτο Μέντεζ αγωνίστηκε πρώτη φορά στο ελληνικό πρωτάθλημα, πίσω από τους
Μπατίστα και Νικολαΐδη. Λένε ότι «δουλεύει» και τα δύο πόδια, νομίζουμε όμως
πως το «καλό» του είναι το δεξί. Άλλωστε, τα κόρνερ από τα αριστερά ο Ισπανός
τα χτυπούσε και οι εκτελέσεις ήταν καλές. Δοκίμασε σέντρες, βρήκε μια-δυο
φορές τον Δώνη (δεξιά) ή τον Κασάπη (αριστερά), διαθέτει καλό και κλειστό
κοντρόλ, κερδίζει φάουλ, έχει εμπνεύσεις. Ξεμαρκάρεται με αρκετή ευκολία και
όταν δεν τα κατάφερε, ο Μπάκερουτ κέρδισε μάχες. Μπορεί να αξιοποιηθεί ως
άξονας στην εφαρμογή του «1-2» με όπλο την πολύ καλή του τεχνική κατάρτιση.
Καλύτερή του στιγμή: στο 52', όταν είδε τον Δώνη να τρέχει στην πλάτη της
άμυνας και έβγαλε έξοχη πάσα. Μετά όμως αντικαταστάθηκε και δεν είχαμε την
τύχη να διαπιστώσουμε πόσες δυνάμεις κρύβει ή αν ανέβηκε το ηθικό του. Καλό
φάλτσο και ακόμη καλύτερο... στυλάκι στον αγωνιστικό χώρο. Είναι επαγγελματίας
και αρέσει.


Η ΠΡΩΤΗ εμφάνιση του Άλβιν Τσέκολι με τα χρώματα της ΑΕΚ ήταν μίνι έκπληξη.
Όχι μόνο γιατί ελάχιστοι περίμεναν από τον Ιταλοαυστραλό να πάρει φανέλα
βασικού παίκτη, αλλά και διότι παρουσίασε αξιόλογα στοιχεία στο παιχνίδι του.

Μοιάζει με τυπικός μπακ, βγαλμένος από το αγγλικό πρωτάθλημα. Με τα θετικά και
τα αρνητικά του. Έπαιξε αριστερά, όχι ακριβώς επί της γραμμής, αλλά προς το
κέντρο της άμυνας, μαζί με τους Κωστένογλου - Καλλιτζάκη. Όταν σηκωνόταν για
κεφαλιά με τον Καρασαββίδη, έβγαινε πάντα νικητής και με αντίπαλο τον Χέιλοκ
έστελνε τον Άγγλο μετά την εναέρια κόντρα στο... χόρτο! Κλασικός μονοπόδαρος,
χρησιμοποίησε για πρώτη φορά το δεξί του πόδι στο 34', όταν και δοκίμασε
(επιτυχώς) πάσα στα πέντε - έξι μέτρα, προς τον Μέντεζ. Συνήθως προσπαθούσε να
βρει με μεγάλες πάσες τον Κασάπη, ενέργειες που δεν ήταν κακές. Δείχνει
συνεργάσιμος, επιχείρησε να ξεμαρκαριστεί αρκετές φορές, όταν έχανε την μπάλα
γύριζε να καλύψει (και έκοβε σε κόρνερ), έβαζε τα πόδια του «στη φωτιά». Μια
φορά βρήκε αέρα, αυτό όμως δεν του έκαμψε το ηθικό, άσχετα αν στο δεύτερο
ημίχρονο έριξε την απόδοσή του. Ήταν «ξεψάρωτος», ζήταγε την μπάλα και
διαμαρτυρόταν ­ όταν έκρινε σκόπιμο ­ στον διαιτητή. Τι δεν έκανε; Σουτ!
Είμαστε βέβαιοι ότι διαθέτει γερό πόδι. Όπως πιστεύουμε ότι κύριο προσόν του
είναι η δύναμη και όχι η υψηλή τεχνική.


<REF><SOURCE>ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16361O061</ED>
<ID>
ID:20122

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O06&aa=1</URL></REF>


Article

<CATEGORY>vin10</CATEGORY>

 <H5>ΜΠΛΑΧΙΝ: Αυστηρός
</H5><H2>Οι περισσότεροι ήταν για γέλια
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

«ΓΙΑ ΓΕΛΙΑ» χαρακτήρισε την ομάδα του ο προπονητής της ΑΕΚ Όλεγκ Μπλαχίν. Και
έκρουσε τον «κώδωνα» κινδύνου εν όψει των δύσκολων μελλοντικών υποχρεώσεων.
Δήλωσε: «Είμαι ευχαριστημένος από το 3-0 και τους τρεις βαθμούς, όμως καθόλου
από το παιχνίδι μας. Αυτό δεν ήταν ποδόσφαιρο που παίζουν οι μεγάλες ομάδες,
αφού δεν ξέραμε τι κάναμε. Οι περισσότεροι ήταν για γέλια! Στη νίκη επί του
Ολυμπιακού παίξαμε με δύναμη και πάθος, ενώ σήμερα στην αρχή του δευτέρου
ημιχρόνου δεν γνωρίζαμε πού βρισκόμαστε. Οι ξένοι θέλουν χρόνο για να μπουν
στο κλίμα κι αν δεν γίνει κάτι τέτοιο θα έχουμε πρόβλημα. Ο Πανιώνιος θα
μπορούσε κάλλιστα να πετύχει γκολ», είπε εκνευρισμένος ο Μπλαχίν και δεν σταμάτησε.

«Ρωτήστε τους παίκτες αν είχαν επηρεαστεί από τη γιορτινή ατμόσφαιρα. Ήρθαν
20.000 θεατές και στο τέλος τι είδαν; Νικήσαμε τον Άρη και χάσαμε από την
Καβάλα, νικήσαμε τον Παναθηναϊκό και χάσαμε από την Ξάνθη, νικήσαμε τον
Ολυμπιακό και παραλίγο να χάσουμε από τον Πανιώνιο. Οι μεγάλες ομάδες πρέπει
να παίζουν κάθε Κυριακή. Με ενδιαφέρει μόνο η ΑΕΚ, όχι ο Παναθηναϊκός και ο
Ολυμπιακός. Αν δεν νικήσουμε τα δύο επόμενα παιχνίδια (Απόλλωνας και
Ελευσίνα), όχι μόνο δεν θα κατακτήσουμε τον τίτλο και δεν θα βγούμε στην
Ευρώπη, αλλά δεν θα πάμε ούτε στο Νευροκόπι. Ήμασταν χάλια».

«Χάρηκα πολύ που πέτυχα γκολ στην πρώτη μου εμφάνιση με τα χρώματα της ΑΕΚ. Η
ομάδα έχει πολλές δυνατότητες και φυσικά υψηλούς στόχους». Ο νεοαποκτηθείς
«αστέρας» Κρίστοφερ Ρε, χωρίς πολλά λόγια έδωσε το στίγμα της πρώτης του
εμφάνισης με τα «κιτρινόμαυρα», εκφράζοντας τον ενθουσιασμό του για το
ντεμπούτο στη Νέα Φιλαδέλφεια. Και έφυγε βιαστικά με τον συμπατριώτη του
Κέλβιν Σέμπουε.

Ο Αλμπέρτο Μέντεζ ήταν πιο ομιλητικός και σαφώς πιο ενθουσιώδης: «Υπάρχουν
διαφορές του αγγλικού ποδοσφαίρου με το ελληνικό. Εδώ παίζουν περισσότερο με
την μπάλα. Είμαι ενθουσιασμένος και ένιωσα υπέροχα αν και ακόμα είναι νωρίς.
Όμως η νίκη μας, σε συνδυασμό με την απόδοσή που είχαμε, και η ισοπαλία του
Ολυμπιακού μας κάνει να αισιοδοξούμε. Όλα είναι ανοιχτά», κατέληξε ο Μέντεζ.

«Το πιο σημαντικό είναι οι τρεις βαθμοί», είπε ο Αλβιν Τσέκολι και συμπλήρωσε:
«Το 0-0 που παραχώρησε ο Ολυμπιακός είναι καλό αποτέλεσμα για την προσπάθεια
που κάνουμε για το Τσάμπιονς Λιγκ. Συνεχίζουμε στον ίδιο ρυθμό για να
κατακτήσουμε τον τίτλο».

Ο προπονητής του Πανιωνίου, Ρόνι Γουίλαν, παραδέχτηκε την ανωτερότητα της ΑΕΚ.
«Είναι δύσκολο να κοντράρεις την ΑΕΚ όταν παίζεις με 11 παίκτες, ενώ δεν έχεις
καμία τύχη όταν έχεις μείνει με 9. Στην αρχή του δευτέρου μέρους περνάγαμε
σωστά την μπάλα. Με την πρώτη αποβολή ήρθε και το τέλος μας. Πάντως δεν είμαι
απογοητευμένος από την εμφάνισή μας».

Ο ΣΤΕΠΑΝΟΒΙΤΣ

Το ποσό των 214 εκατομμυρίων δραχμών διεκδικεί ο Ντράγκοσλαβ Στεπάνοβιτς από
την ΑΕΚ.

Ο πρώην προπονητής του «δικεφάλου» κατέθεσε χθες, μέσω του δικηγόρου του,
προσφυγή στην Επιτροπή Επίλυσης Οικονομικών Διαφορών της ΕΠΑΕ, ζητώντας να του
επιδικασθεί είτε ολόκληρο το ποσό από μισθούς και δόσεις συμβολαίων που έπρεπε
να του καταβληθεί έως το τέλος της σύμβασής του (214.280.878 δρχ.), είτε το
ποσό που προβλέπεται από το συμβόλαιό του με την ΠΑΕ ΑΕΚ σε περίπτωση διακοπής
του με υπαιτιότητα της ΠΑΕ (δηλαδή το σύνολο των αποδοχών για τον πρώτο χρόνο
συνεργασίας και το 30% για το δεύτερο έτος, ένα ποσό της τάξης των 103 εκατ. δρχ.).

Ο εξ αναβολής αγώνας Άρη - Προοδευτικής ορίσθηκε από την ΕΠΑΕ να γίνει στο
γήπεδο της Νίκης Βόλου αύριο, στις 3.30 μ.μ. Η ΕΠΑΕ αναγκάσθηκε χθες να
αλλάξει το γήπεδο που αρχικά είχε ορίσει (Αλκαζάρ) μετά τις αγωνιστικές
κινητοποιήσεις των αγροτών.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16361O071</ED>
<ID>
ID:20123

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O07&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΤΟ ΤΡΙΤΟ ΜΑΤΣ ΠΟΥ ΕΧΑΣΕ ΣΤΙΣ ΛΕΠΤΟΜΕΡΕΙΕΣ
</H5><H2>Ήττες καρμπόν
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΗΜΑΝΤΙΚΟ έδαφος στην προσπάθειά του να κατακτήσει την πρώτη θέση στην
κανονική περίοδο έχασε την Κυριακή στο Περιστέρι ο Ολυμπιακός, ενώ οι
«ερυθρόλευκοι» δέχτηκαν ένα ακόμα πλήγμα στην ψυχολογία τους, αφού ήταν το
τρίτο ματς πρωταθλήματος που έχασαν στις λεπτομέρειες.

Πολλές φορές, μία ήττα με αυτόν τον τρόπο κάνει περισσότερο κακό, αφού αν
χάσεις με 20 πόντους (όπως για παράδειγμα έγινε στον αγώνα της Ευρωλίγκα με
τον ΠΑΟΚ) απλά το δέχεσαι ως μία κακή εμφάνιση.

Ο Ολυμπιακός, στα τρία παιχνίδια που έχασε παρουσίασε τα ίδια συμπτώματα.
Πρώτον, δεν είχε τον παίκτη που θα πάρει πάνω του την κρίσιμη επίθεση με
καθαρό μυαλό. 
ΟΙ ΚΟΡΥΦΑΙΟΙ

Τόσο ο Γκόλντγουαϊρ, στο Μαρούσι, όσο και ο Κόμαζετς, στο Περιστέρι,
επιχείρησαν διείσδυση και θα μπορούσαν να πάρουν το φάουλ, όμως δεν μπορεί μια
ομάδα να βασίζεται μόνο εκεί. Αντίθετα με την ΑΕΚ την πρώτη αγωνιστική η
κρίσιμη επίθεση σχεδιάστηκε σωστά, αλλά ο κορυφαίος παίκτης των «ερυθρολεύκων»
σε εκείνο το παιχνίδι Φαμπρίτσιο Ομπέρτο στα 7'' αστόχησε σε λέι απ και
ουσιαστικά εκεί το παιχνίδι τελείωσε..

Από τα τρία ματς που έπαιξε, στο ένα (με ΑΕΚ) είχε πολύ καλή απόδοση και στα
άλλα δύο κακή. Όμως και στα τρία σπατάλησε πολύ γρήγορα μία σημαντική διαφορά.
Με την ΑΕΚ προηγείτο με 58-45 στο 26', στο Μαρούσι είχε φύγει στην αρχή 18-8
και με το Περιστέρι 14-8, αλλά και τέσσερις πόντους στην παράταση έχοντας
υπεροπλία στους παίκτες.

ΣΤΗΝ ΠΕΡΙΦΕΡΕΙΑ

Ο ιθύνουν νους της ομάδας Άντονι Γκόλντγουαϊρ έκανε δύο από τα χειρότερά του
παιχνίδια σε Μαρούσι και Περιστέρι, κάτι που επίσης στοίχισε ιδιαίτερα, ενώ
και στα τρία παιχνίδια ο Ολυμπιακός δεν βρήκε λύσεις από την περιφέρεια, όπου
ήταν τραγικός.

Στο ματς με την ΑΕΚ έφτασε μόλις στο 33% στα τρίποντα (6/18), στο Μαρούσι ήταν
ακόμα πιο κακός με 27% (3/11), ενώ στο Περιστέρι έσπασε όλα τα αρνητικά ρεκόρ
του φτάνοντας μετά βίας στο 17% (4/23). Αν συνυπολογίσει κανείς και την
απώλεια στη μάχη των ριμπάουντ (σε Περιστέρι και ΑΕΚ), έναν τομέα που εκ των
πραγμάτων ο Ολυμπιακός έχει υπεροπλία, μπορεί εύκολα να καταλάβει κανείς γιατί
στα συγκεκριμένα παιχνίδια οι «ερυθρόλευκοι» έχασαν.

Δύο παράγοντες που δεν αναφέραμε είναι η τύχη και η διαιτησία. Όμως δεν μπορεί
μία μεγάλη ομάδα να ψάχνει άλλοθι σε τέτοιους παράγοντες, που πιθανόν να ήταν
υπέρ της σε κάποια άλλα παιχνίδια.

Στο αγωνιστικό μέρος ο Ολυμπιακός έχει ήδη μπει στο κλίμα του επόμενου αγώνα
του, που γίνεται αύριο στη Θεσσαλονίκη κόντρα στον ΠΑΟΚ.

Ο Άντονι Γκόλντγουαϊρ θα ακολουθήσει την αποστολή της ομάδας, αφού ξεπέρασε το
πρόβλημα τόσο με το δόντι του, όσο και με το χέρι του (μικρή κάκωση).
Αντίθετα, στην Αθήνα, κυρίως για προληπτικούς λόγους, θα παραμείνει ο
Παναγιώτης Φασούλας που παρουσάζει (μικρή) μόλυνση στο κάτω χείλος.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16361O091</ED>
<ID>
ID:20124

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O09&aa=1</URL></REF>


Article

<CATEGORY>vin10</CATEGORY>

 <H5>ΜΑΡΤΙΝΕΘ: Τους ήξερα Τάρλατς και Φασούλα
</H5><H2>Παλιοί μου γνώριμοι
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Η εμπειρία από την Μπαρτσελόνα και τον Παναθηναϊκό βοήθησε τον Φεράν Μαρτίνεθ
στην κόντρα του με τους ψηλούς του Ολυμπιακού

ΑΡΙΣΤΑ πήρε ο Φεράν Μαρτίνεθ απέναντι στους ψηλούς του Ολυμπιακού. Ο
Ισπανός, που ήταν από τους πολυτιμότερους παίκτες του Περιστερίου στον θρίαμβο
επί του πρωτοπόρου Ολυμπιακού, αποκάλυψε το μυστικό του:

«Έμαθα από τον Παναθηναϊκό και την Μπαρτσελόνα πώς να αντιμετωπίζω τους
ψηλούς του Ολυμπιακού. Τόσο τον Τάρλατς, όσο και τον Φασούλα, με τους οποίους
έχω βρεθεί πολλές φορές αντίπαλος. Ξέρω πώς κινούνται... Ο κόουτς με
εμπιστεύεται και αυτό με γεμίζει αυτοπεποίθηση».

Ο Μαρτίνεθ, που κάνει νέα καριέρα στο Περιστέρι, συνέχισε:

«Παίζω για την ομάδα και τον εαυτό μου ­ και οι δύο ωφελούμαστε στις νίκες.
Σημαντική ήταν η βοήθεια των νέων παιδιών στην ομάδα».

Ο Ντέρικ Ντάιαλ τόνισε πως το Περιστέρι θα συνεχίσει το... πέταγμά του προς
τα ψηλά:

«Τώρα που πήραμε φόρα δεν σταματάμε. Δεν με ενδιαφέρει το σκοράρισμα ­
ακόμη και αν δεν είχα πετύχει πόντο, πάλι ευτυχισμένος θα ήμουν που κέρδισε η
ομάδα μου».

Ο Αργύρης Πεδουλάκης ξέσπασε. Στην αρχή της χρονιάς είχε δεχθεί σκληρή
κριτική, αφού τα αποτελέσματα (μετά τη φυγή των Γκούροβιτς, Γιάριτς και τη
μεταγραφή του Κορωνιού στην ΑΕΚ) δεν ήταν θετικά. Ο κόσμος είχε δείξει τη
δυσαρέσκειά του, παρότι ο προπονητής του Περιστερίου συνιστούσε υπομονή:

«Τα σχόλια στην αρχή της περιόδου μάς χαλύβδωσαν. Πού είναι τώρα όλοι
αυτοί; Τα σχέδιά μας δεν αλλάζουν και πρέπει να βάλουμε μέσα τα κεφάλια».

Σε ό,τι αφορά την εμπιστοσύνη που έδειξε φέτος στα νέα παιδιά (Κρητικό,
Νώντα, Παπαμακάριο) απάντησε:

«Μέσα από αυτά τα παιχνίδια θα αποκτήσουν εμπειρίες, που θα τους χρειαστούν
στη συνέχεια. Οι σφυγμοί του Κρητικού όταν σούταρε ήταν 200 ­ την επόμενη φορά
να είστε σίγουροι ότι θα είναι πολύ λιγότεροι και το χέρι του πιο σταθερό».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16361O092</ED>
<ID>
ID:20166

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O09&aa=2</URL></REF>


Article

<CATEGORY>vin10</CATEGORY>

 <H5>ΜΟΛΦΕΤΑΣ
</H5><H2>Φάνηκα γιατί πήρα περισσότερες πρωτοβουλίες
</H2>
«Η ΕΠΙΘΕΣΗ φέρνει τη δόξα».

Ο Γιάννης Μολφέτας συνήθως είναι ο καλύτερος αμυντικός του Απόλλωνα Πατρών ­
στον κρίσιμο αγώνα της ομάδας του με τον Ηρακλή έδειξε και τις επιθετικές του ικανότητες:

«Πήρα περισσότερες πρωτοβουλίες, γι' αυτό φάνηκα στον αγώνα. Τις περισσότερες
φορές αναλαμβάνω ειδικούς ρόλους στην άμυνα από τον προπονητή μου και προσπαθώ
να κάνω το πιο σωστό για την ομάδα μου».

Ο γκαρντ του Απόλλωνα δεν ξέχασε και τον φίλο του, Νίκο Βετούλα, που δεν
αγωνίστηκε λόγω τιμωρίας:

«Έπαιξα και για τον Νίκο. Το κενό του στην ομάδα είναι μεγάλο».

Όσο για τη συνέχεια;

«Στοχεύουμε σε νίκη επί του Παπάγου εκτός έδρας για να σιγουρέψουμε την
παραμονή μας στην κατηγορία. Και μετά θα κοιτάξουμε πιο ψηλά. Άλλωστε, το
μπάσκετ έχει σκαμπανεβάσματα. Η χρονιά δεν έχει τελειώσει ακόμη για μας».

Στην πατρινή ομάδα υπάρχει αισιοδοξία ότι θα μειωθεί η ποινή του Νίκου Βετούλα
(εκδικάζεται η προσφυγή στο ΑΣΕΑΔ) την προσεχή Πέμπτη στις δύο αγωνιστικές
(από τέσσερις συνολικά) και θα δώσει το «παρών» στον αγώνα με τον Παπάγου.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16361O093</ED>
<ID>
ID:20204

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ
</H5><H2>Προπονήθηκαν οι παίκτες
</H2>
ΠΡΟΠΟΝΗΘΗΚΑΝ χθες οι παίκτες του Παπάγου, αλλά σήμερα έχουν στείλει το μήνυμα
στη διοίκηση πως δεν πρόκειται να πάνε για προπόνηση. Ο Μιχάλης Υφαντής είναι
ο πρώτος που αναμένεται να απουσιάσει, αλλά και οι άλλοι παίκτες θα
ακολουθήσουν και πλέον αντί στο γήπεδο θα βρίσκονται στα γραφεία της ΕΕΟΔΑΚ
για τις προσφυγές του. 
Όλα αυτά πριν από τον αγώνα του Σαββάτου με την Πάτρα, ένα παιχνίδι που
αποτελεί το τελευταίο χαρτί των «Στρατηγών» στη μάχη για τη σωτηρία.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16361O094</ED>
<ID>
ID:20229

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O09&aa=4</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: ΙΚΑΝΟΠΟΙΗΜΕΝΟΣ ΑΠΟ ΤΗΝ ΑΠΟΔΟΣΗ ΤΟΥ ΝΤΙΝΟ ΡΑΤΖΑ
</H5><H2>Δεν είναι μηχανή
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

«Ο Ντίνο δεν έκανε καμία κοιλιά» δήλωσε ο Σούμποτιτς για τον Ράτζα

Η ΑΠΟΔΟΣΗ του Παναθηναϊκού στο ντέρμπι με την ΑΕΚ προβλημάτισε τον Λευτέρη
Σούμποτιτς, όμως ο προπονητής του πρωταθλητή είχε δύο σοβαρούς λόγους για να
είναι ικανοποιημένος. Φυσικά για τους βαθμούς της νίκης, αλλά και για την
εμφάνιση του Ντίνο Ράτζα, που ύστερα από αρκετό καιρό επέστρεψε σε... υψηλές πτήσεις.

«Κανένας παίκτης δεν είναι μηχανή. Κανείς δεν μπορεί να παίζει οκτώ μήνες και
να αποδίδει το 100% των δυνατοτήτων του. Δεν συμφωνώ ότι ο Ντίνο έκανε μεγάλη
κοιλιά...», είπε χθες ο Σούμποτιτς για τον Ράτζα που δείχνει ξανά δυνατός.

Ίσως να μην είναι συμπτωματικό, αλλά ο προσωπικός φυσικοθεραπευτής του Κροάτη
ήρθε πρόσφατα ξανά στην Αθήνα. Ο Άντε Τράνσιτς κλήθηκε από τον Ράτζα για να
τον βοηθήσει. Θυμίζουμε ότι ο Τράνσιτς είχε επιστρατευθεί από τον άσο του
Παναθηναϊκού και πέρυσι στα πλέι οφ, ενώ πέρυσι δούλεψε μαζί του τον Σεπτέμβριο.

Ο φυσικοθεραπευτής, με τον οποίο ο Ράτζα είχε γνωριστεί στην Ατλάντα το 1996
με την Εθνική Κροατίας και από τότε τον εμπιστεύεται τυφλά, τον βοηθάει να
ξεπεράσει τους πόνους στα γόνατο και με ασκήσεις τον ξεκουράζει.

ΤΟ ΠΡΟΓΡΑΜΜΑ

Μετά την ήττα του Ολυμπιακού στο Περιστέρι, ο Παναθηναϊκός επέστρεψε στην
κορυφή της βαθμολογίας. Οι «πράσινοι» όμως δεν ασχολούνται τα αποτελέσματα
άλλων ομάδων. «Κοιτάμε μόνο τι κάνει η ομάδα μας», λέει κατηγορηματικά ο
Σούμποτιτς, που αποφεύγει να μιλήσει για τη συνέχεια του πρωταθλήματος. Ο
προπονητής του ΠΑΟ όπου βρεθεί και όπου σταθεί τονίζει ότι σκέπτεται μόνο τον
επόμενο αγώνα, όμως είναι αλήθεια ότι ο πρωταθλητής καλείται μέχρι το τέλος
της κανονικής περιόδου να φέρει εις πέρας τρεις δύσκολες αποστολές. Η πρώτη
την ερχόμενη Κυριακή, στο Ηράκλειο, όπου η ομάδα της Κρήτης «καίγεται» για
βαθμούς και η δεύτερη σε τρεις αγωνιστικές εκεί που ηττήθηκε προχθές ο
Ολυμπιακός. Δηλαδή στο Περιστέρι.

Η τρίτη «δοκιμασία» θα γίνει στην «μαύρη τρύπα» του Παναθηναϊκού την
προτελευταία αγωνιστική. Στο Αλεξάνδρειο (όπου έχει σερί 0-9) με τον Άρη.

«Το πρωτάθλημα έχει πολύ δρόμο ακόμα. Μπροστά μας είναι μόνο η Βαρέζε»,
τόνισε ο Σούμποτιτς βάζοντας τελεία σε οποιοδήποτε σενάριο.

*** Ανακοίνωση με την οποία εκφράζει τις ευχαριστίες της προς τους φίλους της
ομάδας για την συμπαράστασή τους και την άψογη συμπεριφορά τους στο ντέρμπι με
την ΑΕΚ, εξέδωσε χθες η ΚΑΕ Παναθηναϊκός.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16361O101</ED>
<ID>
ID:20115

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O10&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: Αμφίβολη η συμμετοχή του Αγγελίδη
</H5><H2>Βήμα για τα προημιτελικά
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

ΤΟ ΠΡΩΤΟ βήμα για την πρόκριση στον προημιτελικό γύρο του κυπέλλου Σαπόρτα
θέλει να κάνει από σήμερα ο Άρης με αντίπαλο τη λετονική Βέντσπιλς.

«Πάμε με στόχο να πάρουμε τη νίκη κι όχι να χάσουμε με διαφορά ασφαλείας»
τόνισε ο Σβι Σερφ πριν από την αναχώρηση της αποστολής προς τη Λετονία και
επισήμανε ότι οι κίνδυνοι για την ομάδα του προέρχονται από το δίδυμο των
Αμερικάνων της Βέντσπιλς. Οι Τεντ Τζέφρις (28 χρ., 2.07 μ.) και Λιούις Σιμς
(26 χρ., 2.03 μ.) είναι οι παίκτες γύρω από τους οποίους περιστρέφεται το
παιχνίδι της Βέντσπιλς.

Η αντίπαλος του Άρη βρίσκεται στη δεύτερη θέση του πρωταθλήματος με τέσσερις
και δύο νίκες, ενώ προηγείται η Μπροτσένι Ρίγα με μία νίκη παραπάνω.
Προπονητής της είναι ο Αρμάντ Κράουλινς.

Ο Σβι Σερφ θα παρατάξει την ευρωπαϊκή σύνθεση της ομάδας, η οποία περιλαμβάνει
κι αυτή μόνο έναν ξένο (Μιχαήλ Μιχαήλοφ), καθώς ο Γκάρι Γκραντ είναι
τραυματίας και δεν μπορεί να προσφέρει τις υπηρεσίες του. Αμφίβολη είναι η
συμμετοχή και του Ντίνου Αγγελίδη. Ο διεθνής φόργουορντ έχει πόνους στη μέση
και χρειάστηκε να κάνει ένεση, προκειμένου να καθήσει στον πάγκο στο παιχνίδι
πρωταθλήματος κατά του Ηρακλείου. Στο κουραστικό, πολύωρο ταξίδι προς το
Βέντσπιλς προστέθηκαν τρεις ώρες καθυστέρησης στο αεροδρόμιο της Ζυρίχης.

Το παιχνίδι αρχίζει στις 6.30 μ.μ., μεταδίδεται απευθείας από την ΕΤ3 και το
διαιτητεύουν οι Μπούμπαλο (Γιουγκ.) και Νοβίτσκι (Πολ.).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16361O102</ED>
<ID>
ID:20161

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Γέφυρα ο Πολίτης για Κορωνιό - Αρλάουκας
</H2>
<AUTHOR>Θ. ΛΙΟΝΤΖΟΠΟΥΛΟΣ</AUTHOR>

ΤΙΣ ΣΧΕΣΕΙΣ Κορωνιού - Αρλάουκας προσπαθεί να φτιάξει ο Κώστας Πολίτης. Ο
προπονητής της ΑΕΚ συνομίλησε χθες με τους δύο παίκτες και τους ζήτησε να
ξεχάσουν όποιες διαφορές έχουν για το καλό της ομάδας:

«Δεν μπορεί να προχωρήσει έτσι μια ομάδα, όταν υπάρχουν εσωτερικές
διαμάχες. Είστε και οι δύο βασικά στελέχη στην ΑΕΚ και πρέπει να δώσετε τα
χέρια», φέρεται να είπε στους δύο παίκτες ο προπονητής της ομάδας. Ο Τζο
Αρλάουκας στη συνέχεια υποστήριξε ότι έκανε τις δηλώσεις για τον Κορωνιό εν...
θερμώ. Δεν αποκλείεται όμως να του ζητήθηκε από τη διοίκηση της ΑΕΚ ή από τον
προπονητή του να προβεί σε... διορθωτικές δηλώσεις.

Ο Αμερικανός τόνισε χαρακτηριστικά: «Είπα κάποια πράγματα λόγω εκνευρισμού,
έντασης και απογοήτευσης, που ήταν απόρροια του τρόπου που ηττηθήκαμε από τον
Παναθηναϊκό. Με τον Άγγελο δεν έχουμε διαφωνίες. Ο Κορωνιός πέρα από καλός
παίκτης είναι και καλός μου φίλος»!
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16361O103</ED>
<ID>
ID:20199

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O10&aa=3</URL></REF>


Article

<CATEGORY>vin10</CATEGORY>

 <H5>ΝΗΑΡ ΗΣΤ
</H5><H2>Δικαίωση
</H2>
«ΤΗ ΝΙΚΗ τη χαίρομαι περισσότερο απ' όλους, αφού είμαι Καισαριανιώτης και δεν
είναι λίγες οι φορές που όταν χάνουμε, από την ντροπή μου δεν θέλω να βγω από
το σπίτι μου».

Η επόμενη μέρα της μεγάλης νίκης της Νήαρ Ηστ επί του ΠΑΟΚ βρήκε τον Γιώργο
Ζευγώλη ψύχραιμο.

«Ήταν η μεγαλύτερη επιτυχία μας εφέτος αυτή η νίκη και προσωπικά για μένα
είναι μια δικαίωση», συνέχισε ο Έλληνας τεχνικός.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16361O104</ED>
<ID>
ID:20224

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O10&aa=4</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Διαπιστευτήρια από τον «Πέτζα»
</H2>
ΜΕΤΑ τις καλές εμφανίσεις στα φιλικά, ο Στογιάκοβιτς άφησε τα διαπιστευτήριά
του και σε επίσημο ματς, οδηγώντας το Σακραμέντο σε νίκη επί του Βανκούβερ.

Ο «Πέτζα» σημείωσε 15 πόντους με 3/7 δ., 3/6 τρ. (4 ρ., 2 ασ.) στο 109-87
του Σακραμέντο. Στα χθεσινά παιχνίδια όμως ξεχώρισαν οι εκτός έδρας νίκες της
Γιούτα επί των Λέικερς (Σακίλ Ο' Νιλ 37 π., 14 ρ. - Στόκτον 26 π., 11 ασ.,
Μαλόουν 28 π.) και του Μαϊάμι επί των Νικς (Γιούιν 24 π., 27 ρ. - Μάσμπουρν 23
π., Μούρνιγκ 16 π.) με 83-79.

Όλα τα αποτελέσματα: Γκόλντεν Στέιτ - Ντάλας 99-102, Σακραμέντο - Βανκούβερ
109-87, Λος Άντζελες Κλίπερς - Σικάγο 84-89, Σιάτλ - Πόρτλαντ 91-88, Φοίνιξ -
Ντένβερ 115-108, Νετς - Ατλάντα 79-69, Λέικερς - Γιούτα 91-100, Ν.Υ. Νικς -
Μαϊάμι 79-83, Νιτρόιτ - Ιντιάνα 107-98.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16361O105</ED>
<ID>
ID:20239

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O10&aa=5</URL></REF>


Article

<CATEGORY>vin10</CATEGORY>

 <H5>ΣΕΓΑΣ: ΠΛΑΚΕΤΕΣ ΣΤΟΥΣ ΚΟΡΥΦΑΙΟΥΣ ΤΟΥ ΣΤΙΒΟΥ ΓΙΑ ΤΟ '98
</H5><H2>Χρυσά βραβεία
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Αστέρια σε πρώτο πλάνο (Βασδέκη, Παυλακάκης, Κόφφα, Παπαδιάς, Θάνου,
Ιακωβάκης) χθες στην εκδήλωση του ΣΕΓΑΣ

Μια ακόμη συνάντηση πολλών αστέρων του στίβου χθες στην Αθήνα με πρωτοβουλία
του ΣΕΓΑΣ στο πλαίσιο της βράβευσης των καλυτέρων του '98, της παρουσίασης των
χορηγών και του προγράμματος του 1999.

Μετά την επιτυχία της στην ετήσια Γενική Συνέλευση η διοίκηση του ΣΕΓΑΣ
προχώρησε όπως είχε προγραμματίσει (αφού είχε βέβαιη την επικράτηση στη μάχη
της περασμένης Κυριακής...) στη χθεσινή εκδήλωση, με στόχο προβολή των χορηγών
αλλά και ενίσχυση των δεσμών της ίδιας της Ομοσπονδίας με την Πολιτεία και
τους αθλητές.

Για το πρώτο βέβαια θα πρέπει, εκτός από βραβεύσεις, να επιδειχθεί ακόμη
μεγαλύτερη επιδεξιότητα στο θέμα της διαχείρισης και επίλυσης του οικονομικού
προβλήματος, χωρίς όμως σκληρή οικονομία στις αμοιβές των αθλητών που (δεν το
είπαν χθες, αλλά...) ασφαλώς θεωρούν ουσιαστικό το θέμα της τήρησης των
υπεσχημένων υλικών κινήτρων.

Πάντως, χθες έλαμπαν τα πρόσωπα όλων των βραβευθέντων, είτε εκπροσώπων της
Πολιτείας (απών μόνον ο υπουργός Πολιτισμού Ευάγγελος Βενιζέλος), όπως ο
υπουργός Δημόσιας Τάξης Φίλιππος Πετσάλνικος, ο υφυπουργός Αθλητισμού Ανδρέας
Φούρας, ο γενικός διευθυντής του ΟΠΑΠ Χρήστος Σαλαλές είτε πρωταθλητών
(Παυλακάκης, Κόφφα, Βασδέκη, Παπαδιάς, Θάνου, Ιακωβάκης, Σγουρός) είτε
προπονητών (Μαρκιανίδης, Ευαγγελόπουλος, Τζέκος, Σωτηρακοπούλου).

Ο υφυπουργός Αθλητισμού Ανδρέας Φούρας τόνισε: «Στο πρόσωπό μου τιμάται ο
ιδρώτας όλου του ελληνικού λαού, αλλά αξίζουν πολλά ευχαριστώ και οι χορηγοί
που υποστηρίζουν την προσπάθεια της Πολιτείας».

Μιλώντας εκ μέρους των αθλητών ο Άγγελος Παυλακάκης υπογράμμισε: «Το 1998 ήταν
καλύτερο για τον ελληνικό στίβο από το 1997 και αυτή τη χρονιά που είναι
προολυμπιακή και με δύο παγκόσμιες διοργανώσεις πιστεύω ότι θα πάμε ψηλότερα.
Σας νιώθουμε κοντά μας ως τον ούριο άνεμο που θα μας σηκώσει πιο ψηλά».

Παρουσιάζοντας τους χορηγούς (METROLIFE ΕΜΠΟΡΙΚΗ, ΔΑΦΝΗ ΕΠΙΚΟΙΝΩΝΙΕΣ Α.Ε.,
ADIDAS, ERICSON, ΕΚΟ- ELDA, ΕΤ1, EUROSPORT ATHLETIC, COCA COLA, SAP, ΕΘΝΙΚΗ
ΤΡΑΠΕΖΑ) ο υπεύθυνος μάρκετινγκ του ΣΕΓΑΣ Μάκης Ασημακόπουλος έκανε γνωστό ότι
«η άνοδος σε έσοδα από χορηγίες είναι 100% σε σχέση με πέρυσι και ανέρχεται
γύρω στα 300 εκατ. δραχμές σε μετρητά και στα 500 εκατ. συνολικά μαζί με
δωρεάν υλικό».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16361O111</ED>
<ID>
ID:20116

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Νίκη με... μισό γκολ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΝΙΚΗ έστω και με... μισό γκολ θέλει απόψε ο Ολυμπιακός κόντρα στην ουγγρική
Βάσας για να προκριθεί στα ημιτελικά του κυπέλλου κυπελλούχων. Οι κυπελλούχοι
Ελλάδος είχαν αποσπάσει ισοπαλία 7-7 στη Βουδαπέστη και τους αρκεί νίκη με
οποιοδήποτε σκορ απόψε (19.15-ΝΕΤ) στον Πειραιά για την πρόκριση. «Δεν θα μας
επηρεάσουν τα τελευταία αρνητικά αποτελέσματα και πιστεύω πως όλα εξαρτώνται
από εμάς» τόνισε ο τερματοφύλακας και αρχηγός των «ερυθρολεύκων» Μάκης
Βολτυράκης, ενώ ο Νίκολα Στάμενιτς είπε στους παίκτες του να ξεχάσουν την ήττα
στα Χανιά και να παίξουν με πάθος. Ο τεχνικός του Ολυμπιακού αντιμετωπίζει δύο
προβλήματα. Το πιο σοβαρό ακούει στο όνομα Θέμης Χατζής. Ο φουνταριστός των
«ερυθρολεύκων» ταλαιπωρείται από τραυματισμό στους έσω πλαγίους συνδέσμους και
σήμερα θα αποφασιστεί εάν τελικά θα αγωνιστεί με τη Βάσας. Επίσης ο Αντώνης
Βλοντάκης πονάει στην μέση, αλλά αναμένεται να παίξει κανονικά.

** Η Χαλκίδα πέρασε νικηφόρα χθες από τα Ιλίσια κερδίζοντας άνετα τον
Ηλυσιακό με 17-11 (5-2, 3-1, 5-5, 4-3) και παρέμεινε στη 2η θέση της
βαθμολογίας. Έξι γκολ σημείωσε για τη Χαλκίδα ο Χάμπερτ, από 3 ο Παλαιολόγος
και ο Καϊάφας, 2 πέτυχε ο Ψύχος και από 1 οι Βούλγαρης, Αλαφάκης και
Παπαγιαννάκης. Για την ομάδα των Ιλισίων σκόραραν: Σάντα 6, Σταυρόπουλος 2,
Χρ. Δήμου 1, Ηλιόπουλος 1, Τσόκας 1.

Την Πέμπτη θα εκδικαστεί η ένσταση του Παναθηναϊκού κατά του κύρους του
αγώνα του με τα Χανιά, ενώ ορίστηκε η Καλαμάτα ως έδρα του για τον αγώνα με τη
Βουλιαγμένη (λόγω τιμωρίας της έδρας του για τα επεισόδια στον αγώνα με την Πάτρα).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16361O112</ED>
<ID>
ID:20162

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O11&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Ματς χωρίς αύριο
</H2>
Δεν υπάρχει χρόνος στην ομάδα βόλεϊ του Ολυμπιακού για περισσότερη αναφορά
στην ήττα της Ορεστιάδας αφού λίγο μετά τη λήξη του αγώνα του περασμένου
Σαββάτου άρχισε η αντίστροφη μέτρηση για τον πρώτο από τους τρεις αγώνες -
σταθμούς πρόκρισης στο φάιναλ φορ του Τσάμπιονς Λιγκ.

Αύριο στο κλειστό Γλυφάδας οι πρωταθλητές υποδέχονται την αρκετά ισχυρή
βελγική Νόλικο Μαζέικ, τη μόνη αήττητη ομάδα του ομίλου, την οποία επιβάλλεται
να νικήσουν με 3-0 σετ για να βελτιώσουν και τη διαφορά σετ που σε πιθανή
περίπτωση ισοβαθμίας θα παίξει καθοριστικό ρόλο.

Τόσο ο προπονητής Ζόραν Γκάιτς όσο και οι «ερυθρόλευκοι» παίκτες
προετοιμάζονται από χθες σωματικά, ψυχολογικά και τακτικά (μέσω κασέτας αγώνα
της Νόλικο) για την αντιμετώπιση της ομάδας του Σουηδού προπονητή Άντερς Κρίστιανσον.

Χαρακτηριστική η χθεσινή δήλωση του διεθνή άσου Γιώργου Ντράκοβιτς: «Στην
Ορεστιάδα χάσαμε και πέρυσι τρεις φορές και πήραμε τον τίτλο, αλλά το ματς με
τη Νόλικο είναι χωρίς αύριο και πρέπει να πάρουμε πάση θυσία το αποτέλεσμα που
θέλουμε για να μείνουμε μέσα στην πρόκριση».

*** Και η στατιστική υπηρεσία «Galanis Sports Data» που αναδεικνύει επίσημα
τον πολυτιμότερο παίκτη συμφώνησε χθες ότι στη 12η αγωνιστική ο τίτλος ανήκει
στον Στέλιο Κεμανετζή, τον 25χρονο κεντρικό της Ορεστιάδας Diana (15 πόντους
κατά του Ολυμπιακού με 95% επίθ. - 12/13 προσπ. - 1 μπλοκ - 1 δίποντο).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16361O113</ED>
<ID>
ID:20200

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O11&aa=3</URL></REF>


Article

<CATEGORY>vin10</CATEGORY>

 <H5>ΣΚΟΠΟΒΟΛΗ
</H5><H2>«Σημάδεψε» 3 μετάλλια
</H2>
ΤΡΙΑ μετάλλια «σημάδεψε» η εθνική μας ομάδα σκοποβολής στο Βαλκανικό
Πρωτάθλημα σταθερού στόχου αεροβόλων όπλων που έγινε στην Οχρίδα των Σκοπίων
με συμμετοχή επτά χωρών. Χρυσό μετάλλιο κατέκτησε ο Κώστας Μαλγαρινός στο
αεροβόλο πιστόλι εφήβων με 96,5 βαθμούς με άριστα το 109 και ασημένιο στο ίδιο
αγώνισμα ο Κώστας Κωνσταντίνου με 94,8/109.

Το χάλκινο μετάλλιο κατέκτησε η πρωταθλήτρια Μαρίνα Καραφλού στο αεροβόλο
πιστόλι νεανίδων με συνολική επίδοση 465,6/509.

Καλύτερη θέση στους άνδρες ο Γρηγόρης Κωνσταντίνου (5ος στο πιστόλι με
666,9/709) και στις γυναίκες η Μαρία Φάκα (5η στο τουφέκι με 483,8/509).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16361O114</ED>
<ID>
ID:20225

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O11&aa=4</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Μέγας Φώτιος (Κουτσούκος) 1.647-314. Ικτίνος 100. Δίδυμο 2Χ5=362. Φορκάστ
5Χ2=1.772. (Διεγράφη ο ίππος 7, Παπαναγιώτης).

2η: Φωκιανός (Δημητσάνης) 120-100. Σαντιάγκο 216. Τρίτος και τέταρτος, Τσάρος
και Τσηφ Θάντερ. Δίδυμο 4Χ8=181. Φορκάστ 8Χ4=244. Σύνθετο 5Χ8=1.813. ΣΔ
3Χ5Χ4Χ8=657. Trio 4Χ5Χ8=452. Tri-Cast 8Χ4Χ5=826. Τετραπλό 8Χ4Χ5Χ6=3.162.
(Διεγράφη ο ίππος 9, Ση Σταρ, ομόσταβλος του Σαντιάγκο).

3η: Ραφαήλ (Σίντλερ) 733-425. Βριλησσός 158. Τρίτος και τέταρτος, Τζίλντο και
Μαγκαναριώτης. Δίδυμο 6Χ9=1.417. Φορκάστ 9Χ6=3.629. Σύνθετο 8Χ9=955. ΣΔ
4Χ8Χ6Χ9=2.974. Trio 3Χ6Χ9=1.610. Tri-Cast 9Χ6Χ3=11.322. Τετραπλό 9Χ6Χ3Χ4=16.090.

4η: Λέιντυ Αμαλία (Οικονομίδης) 917-332. Έιντζελ 306. Τρίτος και τέταρτος, Σερ
Τζωρτζ και Άβρωτη. Δίδυμο 1Χ5=1.850. Φορκάστ 5Χ1=4.347. Σύνθετο 9Χ5=12.107. ΣΔ
6Χ9Χ1Χ5=54.519. Trio 1Χ2Χ5=2.726. Tri-Cast 5Χ1Χ2=31.359. Τετραπλό 5Χ1Χ2Χ9=306.125.

5η: Αργέας (Δημητσάνης) 276-118. Μαγεμένος Αυλός 222. Τρίτος και τέταρτος,
Αναστάσιος Φουσκ και Στρονγκ Μίμης. Δίδυμο 2Χ5=471. Φορκάστ 5Χ2=806. Σύνθετο
5Χ5=3.645. ΣΔ 1Χ5Χ2Χ5=16.621. Trio 2Χ4Χ5=1.888. Tri-Cast 5Χ2Χ4=10.079.
Τετραπλό 5Χ2Χ4Χ3=22.986.

6η: Πρεστίζ (Βαλακούδουνας Ν.) 345-298 Τότναμ Φορ Έβερ 345. Τρίτος και
τέταρτος, Νταμούρ και Αρχέλαος. Δίδυμο 4Χ6=1.991. Φορκάστ 4Χ6=2.722. Σύνθετο
5Χ4=805. ΣΔ 2Χ5Χ4Χ6=10.375. Trio 2Χ4Χ6=1.912. Tri-Cast 4Χ6Χ2=8.925. Τετραπλό 4Χ6Χ2Χ1=41.880.

7η: Κρις Τρέινερ (Νίκος) 744-433. Πάουερ 287. Τρίτος και τέταρτος, Πράσινη
Θύελλα και Φυγάς. Δίδυμο 1Χ6=1.490. Φορκάστ 6Χ1=2.480. Σύνθετο 4Χ6=3.167. ΣΔ
4Χ6Χ1Χ6=35.453. Trio 1Χ2Χ6=39.238. Tri-Cast 6Χ1Χ2=146.426. Τετραπλό 6Χ1Χ2Χ4=344.495.

8η: Στάμμερ (Μάριος) 625-242. Φλυαρία 636. Τρίτος και τέταρτος, Πρόσσιαν
Πρίνσες και Ηρώδης. Δίδυμο 4Χ5=3.190. Φορκάστ 4Χ5=9.036. Σύνθετο 6Χ4=7.925. ΣΔ
1Χ6Χ4Χ5=70.704. Trio 1Χ4Χ5=7.470. Tri-Cast 4Χ5Χ1=42.363. Τετραπλό 4Χ5Χ1Χ2=375.309.

9η: Φάσιοναμπλ Γουέι (Σταύρου) 279-138. Λάιον Χαρτ 258. Τρίτος, Ηγήτωρ. Δίδυμο
1Χ3=664. Φορκάστ 1Χ3=1.441. Σύνθετο 4Χ1=3.177. ΣΔ 4Χ5Χ1Χ3=49.852. Trio
1Χ2Χ3=3.283. Tri-Cast 1Χ3Χ2=12.396.

ΣΚΟΡ ΓΚΑΝΙΑΝ 4: ένα δελτίο κέρδισε 3.918.800 δρχ.

ΣΚΟΡ ΓΚΑΝΙΑΝ 6: ΤΖΑΚ ΠΟΤ (31.342.000).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16361O115</ED>
<ID>
ID:20240

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O11&aa=5</URL></REF>


Article

<CATEGORY>vin10</CATEGORY>

 <H5>ΣΧΕΔΙΑΣΜΟΣ
</H5><H2>Το πούλμαν θα είναι εκεί!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΑΥΤΟ ΜΟΝΟ στο λαμπρό επαγγελματικό μας πρωτάθλημα μπορούσε να συμβεί.

*** Θυμάστε το ντέρμπι Άρη-Προοδευτικής, που επρόκειτο να γίνει στην Καρδίτσα;
Δεν έγινε λόγω χιονιού.

*** Ακολούθως ορίστηκε να διεξαχθεί στο Αλκαζάρ Λαρίσης.

*** Τελικά, θα γίνει αύριο Τετάρτη στη Νέα Ιωνία του Βόλου, διότι οι φωστήρες
της ΕΠΑΕ γνωμάτευσαν πιθανά εμπόδια στη μετακίνηση των ομάδων, από τυχόν
κινητοποιήσεις αγροτών στην εθνική οδό.

*** Τότε ήταν που ο «αφελής» της Θεμιστοκλέους ρώτησε κάτι πολύ λογικό:

*** «Πώς θα υπάρξει πρόβλημα στη Λάρισα και όχι στον Βόλο, αφού η εθνική οδός
είναι μία;».

*** Κι όμως, ελήφθησαν μέτρα. Αν υπάρξει μπλόκο, ας πούμε στην Βιοκαρπέτ,
σημείο συνήθως «ένοχο», τότε η αποστολή θα σταματήσει, τα μέλη θα περπατήσουν
μέσα από το μπλόκο και «στην πίσω πλευρά» θα τους περιμένει άλλο πούλμαν για Μαγνησία.

*** Εξυπακούεται ότι ο σχεδιασμός ισχύει τόσο για τον Άρη όσο και για την Προοδευτική.

*** Είναι στρατηγική!

ΔΕΥΤΕΡΗ ­ στη συνέχεια ­ μέτρια απόδοση είχε χθες (στην έδρα του αυτήν τη
φορά) ο Ολυμπιακός και νομίζω πως υποχρεωτικά θα βάλει σε σκέψεις τον Μπάγιεβιτς.

*** Οι οπαδοί, ήδη πρέπει να θεωρούν ότι η ομάδα τους έχει απολέσει τη φόρμα της...

*** Παρακολουθώντας από την τηλεόραση τον αγώνα, φάνηκαν κάποια πράματα καθαρά.

*** Τα οποία οδηγούν σε μερικές απορίες.

*** Λόγου χάρη: πώς ο «φουκαράς» Απόλλων κατάφερε να αξιοποιήσει τους
νεομεταγραφέντες του και ο Ολυμπιακός όχι;

*** Κολιτσιδάκης-Χαλκιάς ήταν από τους κορυφαίους του αγώνα.

*** Άλλο: ο Τζόρτζεβιτς, σαφώς στις χειρότερες ημέρες της μέχρι τώρα καριέρας
του στον Ολυμπιακό, γιατί έμεινε στον αγώνα έως το τέλος;

*** Επίσης: ο διαιτητής Καλύβας, γιατί «καπέλωσε» τις υποδείξεις του τέταρτου
διαιτητή για τον χρόνο των καθυστερήσεων με ολίγη αλλά σαφή υπέρβαση;

*** Όσο για την γενική εικόνα του ματς;

*** Εντελώς αντικειμενικά, ο Απόλλων έχασε δύο φορές τις κλασικές ευκαιρίες να
σημειώσει το γκολ.

*** Οι Αθηναίοι έδωσαν την εντύπωση ότι δεν πίστευαν.

*** Οι Πειραιώτες, βραχυκυκλωμένοι στο σύνδρομο της σέντρας, ήταν απελπιστικά εκνευριστικοί.

*** Πάντως, προς τιμήν τους, δεν κατέφυγαν στις «πτώσεις» ­ παρωδία μήπως και
κλέψουν πέναλτι από αντίπαλο και διαιτητή.

*** Παλαιότερα προέκυπτε.

*** Ακούστηκε από συνάδελφο που ξέρει καλά το παιχνίδι του Ολυμπιακού, ότι η
ομάδα θα είχε νικήσει αν είχε στο βασικό σχήμα τον Πουρσανίδη και τον Γεωργάτο.

*** Εντάξει, αλλά ποιος τους «συμβούλευσε» να έχουν συμπληρώσει, χθες, κάρτες.

*** Προφανώς, κάποιος ο οποίος θεωρούσε εύκολο τον Απόλλωνα.

ΣΤΟ ΜΕΤΑΞΥ, να μη βιαστούν σήμερα οι φίλοι του Παναθηναϊκού να γιορτάσουν την
ισοπαλία του Απόλλωνα, δεν κάνει.

*** Προτιμότερο θα είναι να θυμηθούν ότι η ομάδα τους ισορροπεί μεν στις
νίκες, χωρίς όμως να βγάζει θετικό πρόσωπο στο τερέν.

*** Όπως μαθαίνω, στα «στεγανά» της Παιανίας κάποιοι ψάχνουν αιτίες.

ΝΑ ΕΠΑΝΕΛΘΩ στον... Ολυμπιακό διότι το τριήμερο που διανύσαμε ήταν για το
λιμάνι σκέτος καημός...

*** Ήττα στην Ορεστιάδα για το πρωτάθλημα βόλεϊ. Θα μου πείτε, εντάξει, καλή
ομάδα, δύσκολη έδρα, μέγα το πάθος για το εν λόγω άθλημα στη Θράκη.

*** Όμως, γιατί τρία μηδέν, για μια ομάδα που ήταν αήττητη και, μάλιστα, μόλις
είχε επιστρέψει με νίκη από την Μόντενα;

*** Επίσης: πολλά γράφτηκαν χθες για την ήττα του Τάρλατς και του Ίβκοβιτς στο
Περιστέρι, στο πλαίσιο της Α1 του μπάσκετ.

*** Μάλιστα, όσοι δεν θέλησαν να «στενοχωρήσουν» τα στελέχη της ομάδας του
Πειραιά, πέρασαν άποψη σφαιρικώς και αορίστως:

*** Ότι η «μη αναμενόμενη νίκη του Περιστερίου, δίνει τώρα ενδιαφέρον στο πρωτάθλημα».

*** Καλό;

*** Μόνο που η ομάδα του Περιστερίου και δυνατότητες έχει και ικανή είναι να
νικήσει οποιονδήποτε «μεγάλο» της σάλας.

*** Να κλείσω το «δάκρυ» των «ερυθρολεύκων» θυμίζοντας την ήττα στο πόλο από
τα Χανιά.

*** Κι εκεί, ο Θρύλος τα... μούσκεψε.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16361O121</ED>
<ID>
ID:20117

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Αγωνιστική για ανάλυση
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΕΠΕΙΔΗ το ελληνικό ποδόσφαιρο δηλώνει φιλόδοξο, καλό θα είναι οι παράγοντες
των ΠΑΕ να αναλύσουν την 18η αγωνιστική του πρωταθλήματος Α' Εθνικής.

Φτωχότατο το θέαμα. Χαρακτηριστικό ότι σημειώθηκαν στους εννέα αγώνες μόνο
14 γκολ (μέσος όρος 1,55 γκολ). Δέκα από τις δεκαοκτώ ομάδες (ποσοστό 55,55%)
δεν κατάφεραν να βρουν τον δρόμο για τα δίχτυα.

Μετριότατη η διαιτησία, αφού έξι ρέφερι (ποσοστό 66,66) βαθμολογήθηκαν από
τους συντάκτες της «ΟΜΑΔΑΣ» κοντά στη βάση.

Ελάχιστα και τα εισιτήρια. Διατέθηκαν συνολικά 44.394, από τα οποία τα
27.035 στους αγώνες ΠΑΟΚ - Ιωνικού (15.518) και ΑΕΚ-Πανιωνίου (11.517). Στους
υπόλοιπους επτά αγώνες κόπηκαν μόνο 17.176 εισιτήρια. Απογοητευτικό στοιχείο
τα 5.003 εισιτήρια, που μέτρησε ο διαχειριστής του πρωτοπόρου Ολυμπιακού στη
χθεσινή αναμέτρηση με τον Απόλλωνα (0-0) στο Ολυμπιακό Στάδιο.

Η περιορισμένη παραγωγικότητα μπορεί να αποδοθεί στο παιχνίδι σκοπιμότητας
αρκετών ομάδων, αφού οι βαθμοί έχουν διαφορετικό βάρος στον β' γύρο. Όποια
εξήγηση πάντως κι αν δοθεί, ο μικρός αριθμός γκολ δεν βοηθάει στην αναβάθμιση
του πρωταθλήματος.

Για την αρνητική εικόνα της διαιτησίας ουδείς ξαφνιάζεται, αφού ο τρόπος
αξιολόγησης, επιλογής, καλλιέργειας και αξιοποίησης διαιτητών, παραμένει
μακριά από το σωστό σημείο. Οι διαιτητές εξακολουθούν να είναι ανασφαλείς και
να μην έχουν καθαρή σκέψη.

Οι ειδικοί του ποδοσφαίρου μας ας ενεργοποιηθούν δημιουργικά, με στόχο την
αναβάθμιση του θεάματος. Η Τούμπα είχε τα περισσότερα εισιτήρια, επειδή ο ΠΑΟΚ
πριν από το ματς με τον Ιωνικό (0-0) ήταν σε απόσταση αναπνοής από την κορυφή
Ο Ρε και ο Μέντεζ της ΑΕΚ τράβηξαν στο «Νίκος Γκούμας» πάνω από 15.000 θεατές.
Η ανανέωση του θιάσου ήταν απαραίτητη. Ο Ολυμπιακός δεν έδωσε σημασία σ' αυτό
το σημείο. Απαραίτητο βήμα: αύξηση του αριθμού των πρωταγωνιστών.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16361O122</ED>
<ID>
ID:20163

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O12&aa=2</URL></REF>


Article

<CATEGORY>vin10</CATEGORY>

 <H2>Και τώρα το πριμ... </H2>
ΜΑΖΙ στη ζωή, μαζί στην προπόνηση (γυμνάζονται με τον Δημήτρη
Ευαγγελόπουλο), μαζί και στις βραβεύσεις το δημοφιλέστατο αθλητικό ζεύγος
Άγγελος Παυλακάκης και Κατερίνα Κόφφα, ήταν στο επίκεντρο της προσοχής στη
χθεσινή βράβευση των καλυτέρων του στίβου το '98 από τον ΣΕΓΑΣ. Μόνο που εκτός
από βραβεία οι αθλητές θέλουν να βλέπουν οσονούπω και το πριμ.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16361O123</ED>
<ID>
ID:20201

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O12&aa=3</URL></REF>


Article

<CATEGORY>vin10</CATEGORY>

 <H2>Πάλι τα ίδια; </H2>
ΚΑΚΩΣ εκνευρίστηκε, πάντως, ο Μπάγιεβιτς στο πρες ρουμ, όταν ρεπόρτερ του
ζήτησε πληροφορίες για την Γιουβέντους! Εντάξει, είχε ενοχληθεί από το 0-0, θα
μπορούσε να ζητήσει «διαχωρισμό» δηλώσεων και να έληγε εκεί το θέμα.
«Απαράδεκτους», έτσι γενικά, χαρακτήρισε τους συναδέλφους ο Ντούσκο, αφού όμως
πριν φρόντισε... να μην τους λείψει η είδηση: «Να ρωτήσετε τον Λίπι», φώναξε
και έφυγε γρήγορα πριν φανεί η αλλαγή χρώματος στο πρόσωπό του... Γιατί ρε πρίγκιπα;
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16361O124</ED>
<ID>
ID:20226

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O12&aa=4</URL></REF>


Article

<CATEGORY>vin10</CATEGORY>

 <H5>Το Κύπελλο Ελλάδας σε πλήρη εξέλιξη
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΟΙ ΠΡΟΚΡΙΜΑΤΙΚΕΣ φάσεις του Κυπέλλου Ελλάδας σε όλη τη χώρα βρίσκονται σε
πλήρη εξέλιξη. Στην Αθήνα η Πετρούπολη έκανε την έκπληξη αποκλείοντας το Μάτι
και η Κάντζα «περνώντας» από τη Νίκαια. Στην Κρήτη η εποχή της κυριαρχίας του
ΟΑΑ «Ηράκλειο» (τόσο στο νησί όσο και στην Ελλάδα όλη) φαίνεται ότι έχει
παρέλθει ανεπιστρεπτί... Αναλυτικότερα:

* Αποτελέσματα του δεύτερου γύρου του Κυπέλλου Αττικής (προκριματικά Κυπέλλου
Ελλάδας): Αιγάλεω - ΚΕΟ 3,5-0,5, Πανελλήνιος - Καλλιθέα 3-1, ΔΚΠ Α. Λιοσίων -
ΕΟΣ Αχαρνών 3,5-0,5, Παγκράτι - Παράδεισος Αμαρουσίου 0,5-3,5 (Ιλαντζής -
Τσέλα 0-1, Αναγνωστόπουλος - Ζούλιας 1-0, Κοκόλιας - Γαζής 0-1, Άλβας -
Σκαπέρδας 0,5-0,5), Σ.Ο. Περιστερίου - ΟΦΒΘ (Βούλα) 4-0, Π.Σ. Περιστερίου -
Κρυστάλλης 2,5-1,5, Σ.Ο. Αθηνών - Δόξα Πεύκης 4-0, Χαλάνδρι - Αμπελόκηποι
1,5-2,5, Κότινος - Ηλιούπολη 1-3 (Κωστούρος - Κουρκουνάκης 0-1, Ζαχείλας -
Δεληκανάκης 0-1), Ο.Φ. Νέας Ιωνίας - Λαρισαϊκός 0,5-3,5, Φοίνιξ - Αιγυπτιώτες
2-2 (προκρίθηκε ο Φοίνικας), Πετρούπολη - Μάτι 3-1, ΟΦΟ Νικαίας - Κάντζα 2-2
(προκρίθηκε η Κάντζα), Ν. Ψυχικό - Ζήνων 1-3 (νίκες Μενδρινού, Κουράντ,
Φραγκιαδάκη), ΕΦΕΤ - Παπάγου 1,5-2,5, Φοίβος bye.

* Στο δεύτερο γύρο των προκριματικών του Κυπέλλου Ελλάδας στον όμιλο Κρήτης
σημειώθηκαν τα εξής αποτελέσματα: ΟΦΗ - ΟΦΗ «2000» 4-0, Λατώ Αγ. Νικολάου -
ΟΑΑ «Ηράκλειο» 3,5-0 χωρίς αγώνα, Ο.Α. Χανίων - Κύδων 1-3, ΟΦΣ Χανίων -
Ρέθυμνο 3-1. Την Κυριακή 14/2 θα γίνουν οι συναντήσεις του 3ου γύρου: ΟΦΗ -
Λατώ, Κύδων - ΟΦΣ Χανίων.

* Αποτελέσματα Κυπέλλου στον όμιλο Αχαΐας - Ηλείας: Α.Ο. Τραπεζικών - Σ.Ο.
Πατρών 3-1 (Λιακόπουλος - Κολόμβας 0,5-0,5, Βόλφσων - Αλεξάνδρου 1-0, Μασούρος
- Γεωργιάδης 1-0, Χρ. Μουρούτης - Χαράρης 0,5-0,5), Ένωση Κυπρίων - Λέσχη
Τραπεζικών 0-4, Σκ. Ακαδημία - Αίγιο 0,5-3,5. Την ερχόμενη Κυριακή θα γίνουν
οι συναντήσεις: Αίγιο - Α.Ο. Τραπεζικών, Λέσχη Τραπεζικών - Δημόκριτος.

Ξεκίνησαν εξάλλου οι αγώνες του ατομικού πρωταθλήματος Αχαΐας - Ηλείας με τη
συμμετοχή 35 σκακιστών. Από τα αποτελέσματα του 1ου γύρου αξιοπρόσεκτη ήταν η
νίκη του νεαρού Γεράκου επί του Μπούσμπουρα και η ισοπαλία που πήρε ο Χρ.
Παπαϊωάννου από τον Κ. Μουρούτη. Το Σάββατο θα παιχτεί ο 2ος γύρος με τις
συναντήσεις: Πούντζας - Κανελλόπουλος, Γεωργόπουλς - Παππάς, Κουτσίδης -
Τζόλας, Βαγγόπουλος - Κολόμβας, Κοψιδάς - Χαράρης, Πιτσέλης - Βόλφσων,
Μασούρος - Αλεξάνδρου, Σταματόπουλος - Αναστασόπουλος, Μουρούτης - Γεράκος,
Μπούσμπουρας - Παπαϊωάννου, Μαχαίρας - Κατσιγιάννης, Χαχάμπης - Σοφός,
Θωμόπουλος - Γεωργιάδης, Πετρής - Φουρφούρης, Κουλουμπής - Παπαμιχαήλ,
Διαμαντόπουλος - Τσόγκας, Σιέμπος - Γράψας.

* Κύπελλο και στην Κεντροδυτική Μακεδονία (σύστημα βαθμολογίας: 3 βαθμοί η
νίκη, 1 η ισοπαλία, 0 η ήττα): Καστοριά - Αριστοτέλης Φλώρινας 12-0 ά.α.,
Ζαφειράκης Νάουσας - Κατερίνη 4-12, Αξιούπολη - Κιλκίς 5-11, Έδεσσα -
Πτολεμαΐδα 4-12, Κατερίνη - Γιαννιτσά 10-6, Αστέρια Σερρών - Ηράκλεια Σερρών
12-4, Σ.Ο. Κουβουκαίων - Κηφισιά Σερρών 4-12, Σκακιστάκος Πτολεμαΐδας - Βέροια
12-0 ά.α.

* Ο Σκακιστικός - Επιμορφωτικός Σύλλογος Καλαβρύτων και Επαρχίας (ΣΕΠΟΚΕ)
βραβεύεται τη Δευτέρα 15/2 στα πλαίσια ετήσιας χοροεσπερίδας που διοργανώνεται
από την εφημερίδα «Πάτρα Σπορ» και τον Οργανισμό Νεολαίας και Άθλησης του
Δήμου Πατρέων. Η εκδήλωση θα γίνει στο κέντρο «Βολκάνο» της Πάτρας.

* Εκατόν ενενήντα τρεις Ρώσοι σκακιστές μετέχουν στο τουρνουά εις μνήμην Έφιμ
Γκέλερ που πραγματοποιείται στη Μόσχα. Ανάμεσά τους και παίκτες σαν τον Βολκόφ
(2.587), τον Ποπόφ (2.582), το Μπαλάσοβ (2.578), τον Πολιουλιάχοβ (2.566), τον
Κιριάκοβ (2.564) κ.ά. Μετά τον 6ο γύρο προηγείται ο νεαρός Κομπάλια (2.537) με
5,5 βαθμούς. Το τουρνουά είναι το 2ο του φετινού ρωσικού κυπέλλου.

* Ο Ρώσος Κονσταντίν Λάντα (2.542) κέρδισε το ανοιχτό τουρνουά «Πόλη της
Ουβέδα» στην Ισπανία. Συμμετείχαν 107 σκακιστές πολλοί από τους οποίους είναι
μεγάλα ονόματα του διεθνούς σκακιού. Δεύτερος (αν και ισόβαθμος με τον Λάντα)
αναδείχθηκε ο Ντρέεβ (2.639) που είχε κερδίσει προηγουμένως το ανοιχτό
τουρνουά του Λινάρες, επίσης στην Ισπανία. Οι δύο παίκτες συγκέντρωσαν 8,5
βαθμούς σε 10 αγώνες. Ο Λάντα τερμάτισε αήττητος σημειώνοντας μόνο τρεις
ισοπαλίες με αντιπάλους τους Ντρέεβ, Ακοπιάν και Γκιοργκάτζε. Ο Ακοπιάν (Αρμ.
2.640) βγήκε τρίτος με 7,5 βαθμούς και ακολούθησαν οι Μπάρσοβ (Ουζμπ. 2.514),
Γκιοργκάτζε (Γεωργ. 2.616) και Ντελ Ρίο (Ισπ. 2.408) με 7 βαθμούς.

* Καζιμτζάνοβ - Βαν Βέλι (Βικ άαν Ζέε, 9ος γύρος)

1. δ4 Ιζ6 2. γ4 γ6 3. Ιγ3 δ5 4. ε3 ε6 5. Ιζ3 Ιβδ7 6. Αδ3 δ: γ4 7. Α: γ4 β5 8.
Αε2 Αβ7 9. ε4 β4 10. ε5 β: γ3 11. ε: ζ6 Ι: ζ6 12. β: γ3 Αε7 13. Πβ1 Βγ7 14.
Αζ4 Β: ζ4 15. Π: β7 Βδ6 16. Ιε5 0-0 17. Αζ3 γ5 18. 0-0 γ: δ4 19. Β: δ4 Βα3 20.
Ιγ6 Αγ5 21. Βγ4 Αβ6 22. η3 Παε8 23. Ρη2 Ιδ5 24. Α: δ5 ε: δ5 25. Β: δ5 Πε2 26.
Βζ3 Β: α2 27. Ιβ4 Βγ4 28. Ιδ5 Πγ2 29. θ4 θ6 30. Ιε7+ Ρθ8 31. Ιη6+ ζ: η6 32. Β:
ζ8+ Βη8 33. Πβ8 Β: ζ8 34. Π: ζ8+ Ρθ7 35. Πε1 η5 36. θ5 Αγ5 37. Πγ8 Π: ζ2+ 38.
Ρθ3 Αζ8 39. Πεε8 Ρη8 40. γ4 α5 41. γ5 α4 42. γ6 α3 43. Π: ζ8+ 1-0
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: O99</CAT>
<ED>
Κωδικός άρθρου: A16361O991</ED>
<ID>
ID:20125

</ID><URL>http://ta-nea.dolnet.gr/neaweb/neafile.print_unique?e=A&f=16361&m=O99&aa=1</URL></REF>


Article

<CATEGORY>vin09</CATEGORY>

 <H5>Η ΑΚΡΙΒΟΤΕΡΗ ΓΑΛΛΙΚΗ ΤΑΙΝΙΑ ΔΕΝ ΤΑ ΠΑΕΙ ΚΑΛΑ ΜΕ ΤΙΣ ΚΡΙΤΙΚΕΣ ΚΑΙ ΤΑ ΤΑΜΕΙΑ
</H5><H2></H2><H2>Αστερίξ 14 δισ.!
</H2>
Ο Αστερίξ (Κριστιάν Κλαβιέ) και ο Οβελίξ (Ζεράρ Ντεπαρντιέ) στην πανάκριβη
κινηματογραφική παραγωγή του Κλοντ Ζιντί, που φιλοδοξεί να «χτυπήσει» το Χόλιγουντ

Ο Αστερίξ και ο Οβελίξ τα βάζουν με τον Καίσαρα. Και πού είναι η είδηση, θα
πείτε. Εδώ και σαράντα χρόνια αυτό κάνουν. Έλα όμως που τώρα αποφάσισαν να
εκσυγχρονιστούν λίγο και εκτός από το πατροπαράδοτο μαγικό φίλτρο να
αξιοποιήσουν και τη μαγική δύναμη της εικόνας. Ζήτησαν λοιπόν μία «μικρή»
οικονομική χείρα βοηθείας από τους Γάλλους απογόνους τους, μεταμφιέστηκαν σε
Κριστιάν Κλαβιέ και Ζεράρ Ντεπαρντιέ και, υπό την σκηνοθετική καθοδήγηση του
Κλοντ Ζιντί, βγήκαν στη μεγάλη οθόνη να ταλαιπωρήσουν λιγάκι τους Ρωμαίους. Να
σώσουν το χωριουδάκι τους από τους εισβολείς και τη γαλλική κινηματογραφική
βιομηχανία από την επέλαση των ΗΠΑ.

«Ο Αστερίξ και ο Οβελίξ εναντίον του Καίσαρα» είναι μία ταινία που
αναγορεύθηκε σύμβολο της γαλλικής αντίστασης απέναντι στο Χόλιγουντ. Με
προϋπολογισμό που αγγίζει τα 274 εκατομμύρια γαλλικά φράγκα (περίπου 14
δισεκατομμύρια δραχμές), έχει ήδη κερδίσει τον τίτλο της «υπερπαραγωγής» ­
πρόκειται μάλιστα για την πιο ακριβή παραγωγή στην ιστορία του γαλλικού
κινηματογράφου. Και με σύμμαχο τη φήμη των συμπαθών Γαλατών ­ αλλά και εκείνη
των διάσημων πρωταγωνιστών της ­ ευελπιστεί να γνωρίσει και την ανάλογη
εμπορική επιτυχία. Ήτοι: τουλάχιστον 5 εκατομμύρια εισιτήρια προκειμένου να
ισοσκελιστεί ο προϋπολογισμός. Και πολύ περισσότερα προκειμένου να υπάρξει
καθαρό κέρδος.

Διαφήμιση

Με στόχο να προσελκύσει λοιπόν στις αίθουσες όσο το δυνατόν περισσότερους
θεατές, ο κινηματογραφικός Αστερίξ έχει επιστρατεύσει στη Γαλλία, όπου έχει
αρχίσει ήδη να προβάλλεται από τις 3 Φεβρουαρίου, κάθε δυνατό ­ διαφημιστικό ­
όπλο. Η προσαρμογή, άλλωστε, ενός κόμικ στον κινηματογράφο προϋποθέτει και την
προσαρμογή του αναγνώστη σε κάποια νέα δεδομένα: στη συνολική εικόνα (ο
κινηματογραφικός Αστερίξ, για παράδειγμα, είναι πολύ ψηλότερος από τον
«αληθινό» ήρωα των Γκοσινί/Ουντερζό), τις φωνές (πώς ακριβώς μιλάει ένας
εκατόνταρχος; Και πόσο φάλτσος πρέπει να είναι ένας Κακοφονίξ που σέβεται το
όνομά του;), τις κινήσεις (με τι ταχύτητα εκτοξεύονται οι καρπαζιές στους
Ρωμαίους;), τα πράγματα που δεν μπορούν πλέον να παρουσιαστούν στυλιζαρισμένα
(ένα ψημένο αγριογούρουνο, μία ρωμαϊκή λεγεώνα...), αλλά και τη διαφορά
ηλικίας: η διανομή των ρόλων σε έμπειρους ηθοποιούς κάνει ακόμα πιο έκδηλη την
αντίθεση με τη διαχρονική «νεότητα» των χάρτινων ηρώων.

Δεν είναι λίγοι αυτοί που υποστηρίζουν ότι το πέρασμα από το κόμικ στον
κινηματογράφο είναι ένα εγχείρημα οντολογικά αδύνατο. Όταν ο αναγνώστης
διαβάζει ένα άλμπουμ κόμικ, ισχυρίζονται οι θιασώτες της άποψης αυτής, πλάθει
την προσωπική του φανταστική εικόνα ­ αφήνοντας δηλαδή τη φαντασία του
ελεύθερη, μεταφέρεται σε έναν παράλληλο, ονειρικό κόσμο όπου τα πάντα μπορεί
να συμβούν. Μόλις όμως η εικόνα αρχίσει να κινείται μπροστά του προς μία
συγκεκριμένη κατεύθυνση, το όνειρο διαλύεται, η φαντασία περιορίζεται και, εν
ολίγοις, η μαγεία εξαφανίζεται διά παντός.

Η απάντηση των συντελεστών της ταινίας «Ο Αστερίξ και ο Οβελίξ εναντίον του
Καίσαρα» δίνεται με τη βοήθεια της τεχνολογίας. Και συνίσταται σε δύο λέξεις:
«ειδικά εφέ». Τόσα πολλά που κάνουν τον κινηματογραφικό Αστερίξ να θυμίζει
κάπως τον... «Πόλεμο των Άστρων». Όπως ήταν βέβαια φυσικό, τα περισσότερα
ειδικά εφέ χρησιμοποιήθηκαν ώστε να γίνει πιο φαντασμαγορική η... αντιπαράθεση
μεταξύ Γαλατών και Ρωμαίων. Αλλά οι δυνατότητες που προσφέρει η ψηφιακή
τεχνολογία αξιοποιήθηκαν και σε πολλές άλλες περιπτώσεις. Όπως, για
παράδειγμα, όταν οι ήρωες ­ εξαιρουμένου του Οβελίξ που, ως γνωστόν, είχε
πέσει όταν ήταν μικρός στη μαρμίτα ­ γεύονται λίγο από το μαγικό φίλτρο του
δρυίδη: οποία αντίδραση! Το χρώμα τους αλλάζει, τα πρόσωπά τους
παραμορφώνονται, οι δυνάμεις τους πολλαπλασιάζονται και... ποιος Ρωμαίος είδε
Γαλάτη και δεν τον φοβήθηκε.

Οι αγώνες ιπποδρόμου

Χαρακτηριστικότερη όλων, όμως, είναι η σκηνή με τους αγώνες ιπποδρόμου. Όπου ο
Αστερίξ/Κλαβιέ έρχεται αντιμέτωπος με εκατοντάδες επικίνδυνα ζώα: φίδια,
λιοντάρια, κροκόδειλους, δηλητηριώδεις αράχνες... Στη σκηνή «συμμετείχαν» 300
αληθινές ταραντούλες ­ αφού είχαν βέβαια προηγουμένως, και με τη βοήθεια των
ειδικών, καταστεί άκακες ως αρνάκια. Στην πορεία δε, προσετέθησαν εκατοντάδες
άλλες, «εικονικές» αυτή τη φορά, προκειμένου να επιτευχθεί το προσδοκώμενο
αποτέλεσμα. 
Λέγεται ότι ο Κριστιάν Κλαβιέ καθόλου δεν απήλαυσε αυτή του την ­ έστω και
εικονική ­ εμπειρία. Άξιζε όμως τον κόπο διότι τα ειδικά εφέ είναι ένας από
τους κυριότερους πόλους έλξης της ταινίας. Όπως και η συμμετοχή του
Ντεπαρντιέ, χάρη στον οποίο ο Οβελίξ αναδεικνύεται σε αδιαφιλονίκητο
πρωταγωνιστή της ταινίας. Και η παράσταση ­ με την κυριολεκτική έννοια του
όρου ­ που δίνει ο γνωστός Ιταλός ηθοποιός Ρομπέρτο Μπενίνι ως Ρωμαίος εκατόνταρχος.

Έλα όμως που η ταινία, στο σύνολό της, δεν πείθει. Δεν κατάφερε να διασκεδάσει
ούτε καν τα μικρά παιδιά που έσπευσαν να τη δουν από τις πρώτες κιόλας μέρες
της προβολής της στη Γαλλία. Η απογοήτευση μάλιστα του κοινού ήταν τόσο μεγάλη
που πολλοί θεατές εγκατέλειψαν την αίθουσα στο πρώτο μισάωρο. Πού ακριβώς
έγκειται το πρόβλημα; Ίσως στο βάρος της ευθύνης που έφερε η ταινία από τη
στιγμή της σύλληψής της ακόμα. «Ο Αστερίξ πρέπει να βυθίσει τον "Τιτανικό":
διακυβεύεται η γαλλική περηφάνια», δήλωνε ο Ουντερζό την περασμένη εβδομάδα.
Φαίνεται όμως πως δεν έχει ανακαλυφθεί ακόμα το μαγικό φίλτρο που θα κάνει
τους «εισβολείς» από το Χόλιγουντ να εξαφανιστούνε..
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16361P011</ED>
<ID>
ID:20126

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P01&aa=1</URL></REF>


Article

<CATEGORY>vin09</CATEGORY>

 <H2>Μουσική </H2>
Προακρόαστου «Φύλακα αγγέλου» του Γιάννη Κότσιρα

σελ.3
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16361P012</ED>
<ID>
ID:20167

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P01&aa=2</URL></REF>


Article

<CATEGORY>vin09</CATEGORY>

 <H2>TV </H2>
Κάπου 1,5 εκατ. τηλεθεατές είδαν τουλάχιστον 15 λεπτά από τις συνεντεύξεις του Πρωθυπουργού

σελ.8
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16361P013</ED>
<ID>
ID:20205

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P01&aa=3</URL></REF>


Article

<CATEGORY>vin09</CATEGORY>

 <H5>ΣΥΝΑΥΛΙΑ ΓΙΑ ΤΑ ΑΝΘΡΩΠΙΝΑ ΔΙΚΑΙΩΜΑΤΑ ΣΤΟ «ΠΑΛΛΑΣ»
</H5><H2>Μότσαρτ και Φάουστ
</H2>
Σκηνή από την ταινία «Φάουστ ­ Ένας γερμανικός λαϊκός μύθος» του Φρίντριχ
Βίλχελμ Μούρναου (προβάλλεται απόψε στο Ινστιτούτο Γκαίτε)

Φεστιβάλ Μουσικής Δωματίου με έργα Μότσαρτ απόψε στις 8.30, στο Μέγαρο
Μουσικής Αθηνών, με καλλιτεχνική επιμέλεια του Λεωνίδα Καβάκου και τη χορηγία
της Ιντρακόμ. Απόψε το κουιντέτο για έγχορδα και το ντιβερτιμέντο σε ρε
μείζονα του Μότσαρτ, με τη συμμετοχή και του Λεωνίδα Καβάκου, Εισιτήρια προς
5.000 και 8.000 (αν έχουν απομείνει, τηλ. 7282.333).

*** Συναυλία για τα ανθρώπινα δικαιώματα διοργανώνει το βράδυ στις 9, στο
«Παλλάς» (Βουκουρεστίου 1), το Ελληνικό Τμήμα της Διεθνούς Αμνηστίας. Το
Μουσικό Σύνολο «Μάνος Χατζιδάκις» και οι Δήμητρα Γαλάνη, Αλκίνοος Ιωαννίδης
και Ηλίας Λιούγκος ερμηνεύουν τραγούδια του Χατζιδάκι, υπό τη διεύθυνση του
Λουκά Καρυτινού.

ΠΡΟΒΟΛΗ

Δύο ταινίες προβάλλονται στις 7.30 μ.μ. στο Ινστιτούτο Γκαίτε (Ομήρου 14-16,
τηλ. 3608.111), στο πλαίσιο του εορτασμού των 250 χρόνων από τη γέννηση του
Γκαίτε, που αυτή την εβδομάδα είναι αφιερωμένη στη μεταφορά του «Φάουστ» στον
κινηματογράφο. Η πρώτη ταινία είναι ένα ντοκιμαντέρ του Γιόαχιμ Μπούρκχαρντ,
που έχει τίτλο «Γκαίτε Ι» και αναφέρεται στα νεανικά χρόνια (1749-1775) του
Γερμανού δημιουργού. Η δεύτερη έχει γυριστεί από τον Φρίντριχ Βίλχελμ Μούρναου
και τιτλοφορείται «Φάουστ - Ένας γερμανικός λαϊκός μύθος». Συνοδεύει ζωντανά
με κιθάρα ο Γιώργος Μουλουδάκης.

ΒΙΒΛΙΟ

Το βιβλίο του Χρυσόστομου Σοφιανού «Αλέξανδρος ο Μέγας» παρουσιάζει το βράδυ
στις 8, στη Στοά του Βιβλίου (Πεσμαζόγλου 5), ο κοσμήτορας της Φιλοσοφικής
Σχολής του Πανεπιστημίου Αθηνών Εμμανουήλ Μικρογιαννάκης. Χαιρετισμό θα
απευθύνουν ο υπουργός Πολιτισμού Ευάγγελος Βενιζέλος, ο υπουργός Παιδείας και
Πολιτισμού της Κύπρου Ουράνιος Ιωαννίδης, ο δήμαρχος Θεσσαλονίκης Βασίλης
Παπαγεωργόπουλος και ο πρέσβης της Κύπρου στην Αθήνα Χριστόδουλος Πασιαρδής.

ΠΟΙΗΣΗ

Γιάννης Κοντός

Βραδιά αφιερωμένη στον Γιάννη Κοντό με αφορμή την πρόσφατη διάκρισή του με το
Κρατικό Βραβείο Ποίησης, απόψε στις 8.30, στο «Νέο Ελληνικό Θέατρο (Σπ.
Τρικούπη 34, τηλ. 8253.489). Στίχους του θα διαβάσουν οι Κώστας Καζάκος, Λούλα
Αναγνωστάκη, Γρηγόρης Βαλτινός, Πέμη Ζούνη, Γιώργος Αρμένης, Μαρίκα Τζιραλίδου
και Κώστας Τσώνος.

ΣΥΖΗΤΗΣΗ

«Φιλοσοφία και Φυσική» είναι το θέμα της συζήτησης που θα γίνει το βράδυ στις
8, στο «Ιδεο-θέατρον» (Στουρνάρη 57, τηλ. 5237.543) μεταξύ του ερευνητή της
Αστροφυσικής της Ακαδημίας Αθηνών και προέδρου της Αστροναυτικής Εταιρείας
Βασιλείου Πετρόπουλου και της διευθύντριας του Κέντρου Φιλοσοφίας της
Ακαδημίας Άννας Κελεσίδου.

ΟΜΙΛΙΑ

Με αντικείμενο «Αφήγηση της Δραματικής Φυγής και του Θανάτου του Λέοντος
Τολστόι» μιλάει το απόγευμα στις 7, στην Ακαδημία Αθηνών, το μέλος της Τάσος Αθανασιάδης.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16361P021</ED>
<ID>
ID:20129

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P02&aa=1</URL></REF>


Article

<CATEGORY>vin09</CATEGORY>

 <H5></H5><H2></H2><H2>Ταμπέλες και επιγραφές
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Μ' έφαγε ν' ανεβούμε από την Πεντέλης.­ Βρε κορίτσι μου, είναι πιο μακριά από 'κεί.

­ Δεν πειράζει. Δεν βιαζόμαστε. Θέλω να δω κάτι.

­ Παιδί μου, έχει κίνηση, δεν το καταλαβαίνεις;

­ Τέτοια ώρα που σχολάς εσύ από το θέατρο, τι κίνηση να έχει; Μόνο αλεπούδες
ανεβαίνουν την Πεντέλης και κάτι θεατρίνοι σαν τα μούτρα σου.

­ Τι θες να δεις;

­ Ένα μαγαζί.

­ Τι μαγαζί;

­ Φαγάδικο

­ Ωραία, πάμε από Πεντέλης.

Και πήγαμε. Και βρεθήκαμε σε ένα παρθένο δάσος από ταμπέλες. Όλη η λεωφόρος,
δεξιά κι αριστερά, έχει μπηγμένα στο πεζοδρόμιο παλούκια, που καταλήγουν το
καθένα και σε μια ταμπέλα, η καθεμιά εντελώς διαφορετική από τη διπλανή, κι
από την από πάνω της. Η καθεμιά με δική της, καταδική της προσωπικότητα. Στην
αρχή νόμισα πως μπήκαμε σε ετήσια έκθεση ταμπελογράφων (ίσως επιδοτούμενη απ'
την ΕΟΚ κάτι, πολλά σου επιφυλάσσει η ζωή, ποτέ δεν ξέρεις) αργότερα όμως
παραδέχθηκα τη φρικτή μου μοίρα. Η λεωφόρος Πεντέλης έχει ταπετσαριστεί με
χιλιάδες χιλιάδων ταμπέλες. Ταμπέλες χειρόγραφες, κλασικές, άλλες πλαστικές με
ανάγλυφα ψηφία, διάφανες μερικές και με κρυφό φωτισμό, κάποιες γυαλιστερές
μαύρες κι άραχλες, με διάστικτες φωσφορίζουσες κουκίδες που σχημάτιζαν
γράμματα να τρέχουν σαν τρελά, να γράφουν προϊόντα, ιδιοκτήτες, τηλέφωνα και
φαξ και άλλες, πιο μοντερνομακάβριες, στο χλωρό γρασίδι όρθιες, μαρμάρινες,
έξω από εμάς, ταμπελόπλακες σαν κι αυτές της οδού Αναπαύσεως, ο Θεός να με συγχωρέσει...

­ Αυτή δεν είναι η λεωφόρος Πεντέλης, η λεωφόρος Ταμπέλης είναι, κορόιδευε η Μαργιέτα.

Μάταια προσπαθούσαμε να διαβάσουμε τι λένε οι επιγραφές. Έμπαινε η μια γραφή
μέσα στην άλλη, το ένα υλικό μπερδευόταν με το διπλανό του κι έχανε η μάνα το
παιδί και το παιδί το άλφα.

­ Να, εδώ ­ της λέω ­ γράφει κότα

­ Όχι ­ μου λέει ­ δεν γράφει κότα, γράφει κότσα... κοτσαδόροι.

­ Όχι. Το δωρ είναι με ωμέγα. Θα 'ναι απ' τα δώρα. Αλλά πάλι όχι, γιατί λέει
μετά κεραίες

­ Ποιες κεραίες; Κεραμικά λέει...

­ Είναι τόσες οι επιγραφές, τόσες πολλές οι πληροφορίες, που δεν μπορούν να σε
πληροφορήσουν για τίποτα, είπα βαθυστόχαστα.

­ Εσύ να τα δεις ­ μου λέει η Μαργιέτα ­ που μας έχεις τρελάνει στην
πληροφορία, έτσι αισθάνομαι κι όχι, αλλιώς αισθάνομαι, και κοίτα που μπαίνει
το ένα αίσθημα στο άλλο και δεν μπορώ να το κατονομάσω... Λοιπόν, άσε την
Πεντέλης και τις ταμπέλες της και κοίτα τα μούτρα σου, που μας έχεις πήξει
στην ταμπέλα και την ανακοίνωση και δεν ξέρουμε πού να σε βρούμε και πού να σ'
ανταμώσουμε και σταμάτα να κατέβω, το βρήκα το φαγάδικο που ήθελα.

­ Πού το βρήκες; Εγώ δεν βλέπω τίποτα.

­ Δεν χρειάζεται να δω και να διαβάσω, εγώ μυρίζω. Να! Μύρισε το κοκορέτσι...

Πήδηξε από το αμάξι κι όρμησε οδηγημένη απ' την όσφρηση στο απέναντι το
μαγαζί, που έγραφε στην ταμπέλα του φαρδιά-πλατιά: «ΧΡΩΜΑΤΟΠΩΛΕΙΟΝ».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16361P022</ED>
<ID>
ID:20170

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P02&aa=2</URL></REF>


Article

<CATEGORY>vin09</CATEGORY>

 <H2>Χειμερινές καταδύσεις
</H2>
<AUTHOR>Χ.Π.</AUTHOR>

Αργύρης Μπακιρτζής

Καιρό είχαμε να τον δούμε κι ανησυχήσαμε. Γιατί, λέμε, Αργύρης Μπακιρτζής
είναι αυτός (Χειμερινοί Κολυμβητές δηλαδή), ποτέ δεν μπορείς να είσαι σίγουρος
για το τι μέλλει γενέσθαι. Τελικά κατεβαίνει στα μέρη μας. Στο «Μετρό» (Γκύζη
και Κάλβου) από αύριο 10 Φεβρουαρίου ως και τις 13 του μηνός. Ο Αργύρης
Μπακιρτζής και οι Κολυμβητές του, όλοι εξαιρετικοί μουσικοί, με σημαντική
δραστηριότητα, εκτός από τις... χειμερινές καταδύσεις. Βέβαια, μπορεί οι
Κώστας Βόμβολος, Μιχάλης Σιγανίδης, Φλώρος Φλωρίδης, Γιώργος Τακματζόγλου και
Χάρης Παπαδόπουλος να είναι γεροί μουσικοί (με δικιά τους δισκογραφία οι τρεις
πρώτοι), ο Αργύρης όμως διαθέτει τη φωνή. Και τη γοητεία επί σκηνής. Τυχαία
είναι, νομίζετε, η σταθερή, σχεδόν προσωπική σχέση που έχουν αναπτύξει οι
Κολυμβητές με το κοινό τους στην Αθήνα; Δηλαδή, τύφλα να έχουν οι δημόσιες
σχέσεις του Δημήτρη Αβραμόπουλου ­ κι όλων των Αβραμόπουλων της δισκογραφίας!
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16361P023</ED>
<ID>
ID:20207

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P02&aa=3</URL></REF>


Article

<CATEGORY>vin09</CATEGORY>

 <H2>Καλλιτεχνική συνοικία Κυπριάδου
</H2>
<AUTHOR>Χ.Π.</AUTHOR>

Όταν ξεκίνησε η συνοικία Κυπριάδου, ήταν από τις πιο όμορφες εξοχές, που
συγκέντρωσαν τις κατοικίες κάποιων σημαντικών καλλιτεχνών, όπως ο Ουμβέρτος
Αργυρός, από τους πιο παλιούς, ο Γιώργος Βακαλό, ο Μίμης Βιτσώρης, ο Δημήτρης
Πικιώνης, ο Γιάννης Σπυρόπουλος, ο Φώτης Κόντογλου, ο Σπύρος Παπαλουκάς. Έτσι,
ο ένας έφερνε τον άλλο και η συνοικία Κυπριάδου έγινε μια εικαστική γειτονιά,
παράδοση που συνεχίζεται μέχρι σήμερα, με τον Φώτη και τη Λύδια Σαρρή, και
πολλούς άλλους. 
Το καινούργιο είναι ότι η συνοικία απέκτησε πρόσφατα έναν πολιτιστικό χώρο, τη
Νέα Πινακοθήκη Ψυχάρη, (Ψυχάρη 36), μια τυπική αθηναϊκή κατοικία που
διαμορφώθηκε σε βιβλιοπωλείο, καφενείο και αίθουσα πολλαπλών χρήσεων, έτοιμη
να αγκαλιάσει όλες τις τέχνες.

Η πρώτη εκδήλωση είναι μια εντυπωσιακή έκθεση - αφιέρωμα στους παλαιότερους
και σύγχρονους εικαστικούς της συνοικίας και του γειτονικού Γαλατσίου που έχει
τίτλο «Εικαστική διαδρομή». Κι επειδή τα πράγματα εξαρτώνται κυρίως από τους
ανθρώπους που τα εμφυχώνουν, αναφέρουμε ότι εμψυχωτές αυτής της κίνησης είναι
η Έλσα Αϊδίνη, η Μαίρη Μιχαηλίδου, η κόρη του ζωγράφου Σπύρου Βασιλείου Ντήμη
Βασιλείου και άλλοι ακόμη.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16361P024</ED>
<ID>
ID:20231

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P02&aa=4</URL></REF>


Article

<CATEGORY>vin09</CATEGORY>

 <H2>Οι «αυλαίες» της Ελένης
</H2>
<AUTHOR>Χ.</AUTHOR>

Ελένη Καραΐνδρου

Οι ειδήσεις από τις δύο εμφανίσεις της Ελένης Καραΐνδρου στην Αγγλία ­ στο
«Qween Elisabeth Hall» στις 2/2 και στο «City Hall» της Γλασκώβης στις 3/2 ­
φτάνουν λίαν ενθαρρυντικές για την μέλλον της καριέρας της πέρα από τα
ελληνικά σύνορα. Το κοινό χειροκροτούσε επί ώρα στο τέλος κάθε συναυλίας και
«υποχρέωσε» την Ελένη Καραΐνδρου και τον Αλέξανδρο Μυράτ σε πολλές αυλαίες,
πριν το τελικό και λίαν αγαπητό Βαλς από τον Μελισσοκόμο. Τα εισιτήρια στο
Λονδίνο είχαν εξαντληθεί μέρες πριν από τις συναυλίες, ενώ η φωνή της
συνθέτριας έφτασε στο βρετανικό κοινό και μέσω Τύπου, ραδιοφώνων και
περιοδικών (συνέντευξη στην εφημερίδα «Independent» και στα έγκυρα μουσικά
περιοδικά «Classic CD», «BBC Music Magazine», και «Gramophone Magazine»). Οι
συναυλίες πραγματοποιήθηκαν με τη συνεργασία της ελληνικής Πρεσβείας στο
Λονδίνο, την οικονομική συμπαράσταση των υπουργείων Πολιτισμού, Ανάπτυξης και
Εξωτερικών και με χορηγό την Easy Jet.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16361P025</ED>
<ID>
ID:20243

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P02&aa=5</URL></REF>


Article

<CATEGORY>vin09</CATEGORY>

 <H2>Διευκρίνιση
</H2>
<AUTHOR>Μ.Π.</AUTHOR>

Καμία απολύτως κακή πρόθεση δεν είχα όταν χρησιμοποίησα, σε πρόσφατο κείμενο
τηλεκριτικής, τη γνωστή φράση «χάβρα των Εβραίων»! Αφού προηγουμένως κοίταξα
όλα τα λεξικά της οικογενειακής βιβλιοθήκης. Η λέξη χάβρα εξηγείται ως
«συναγωγή των Εβραίων, θορυβώδης συγκέντρωση, οχλοβοή», τόσο στο «ελληνικό
λεξικό» Τεγόπουλου - Φυτράκη όσο και στο «Επίτομο λεξικό της νεοελληνικής
γλώσσας» (εκδόσεις Αφοί Παγουλάτοι) και επίσης στο μεγάλο, δεκαπεντάτομο,
λεξικό του Δ. Δημητράκου.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16361P026</ED>
<ID>
ID:20248

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P02&aa=6</URL></REF>


Article

<CATEGORY>vin09</CATEGORY>

 <H5>ΠΡΟΑΚΡΟΑΣΗ ΤΟΥ ΝΕΟΥ CD ΤΟΥ ΓΙΑΝΝΗ ΚΟΤΣΙΡΑ
</H5><H5></H5><H2>«Φύλακας άγγελος» και αισθηματίας
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Γιάννης Κότσιρας: «Κάθε φορά που κάνω δίσκο είναι σαν να είναι ο πρώτος μου»

Βρήκα μια παρέα στο στούντιο Sierra. Τον Γιάννη Κότσιρα, τον Αντώνη Μιτζέλο
και την Ελένη Ζιώγα. Ο ηχολήπτης Παναγιώτης Πετρονικολός κάτι έκανε με τα
κουμπιά της κονσόλας και μας είχε σπάσει τα νεύρα ­ αλλά ας μην σταθούμε σ'
αυτό. Η παρέα φαινόταν να του έχει μεγάλη αδυναμία, εκτίμηση και σεβασμό,
γιατί όποτε έλεγε αυτός «σκάστε», σκάγαμε χωρίς δεύτερη κουβέντα. Για όσους
δεν κατάλαβαν, εγώ ήμουν εκεί για να ακούσω τα νέα τραγούδια του Γιάννη
Κότσιρα. Λάθος. Εγώ ήμουν εκεί για να ακούσω τα τραγούδια που έγραψαν ο
Αντώνης Μιτζέλος και η Ελένη Ζιώγα για τον Γιάννη Κότσιρα. Πριν όμως μπούμε
στο θέμα μας, δηλαδή στα ίδια τα τραγούδια (αν είναι ποτέ δυνατόν να
περιγραφεί το τραγούδι με λέξεις ­ τέλος πάντων...), να σας πω ότι εγώ με
όλους αυτούς (και με τις δυο εκπροσώπους της εταιρείας BMG) πέρασα πάρα πολύ
καλά εκείνο το βράδυ, κυρίως γιατί στο τέλος δεν ήλθα στην εξαιρετικά
δυσάρεστη θέση να πω ψέματα. Ο Κότσιρας, έτσι κι αλλιώς, είναι καλός
τραγουδιστής, δωρικός, με ένα δικό του στυλ ­ γι' αυτόν δηλαδή δεν θα είχα να
πω πολλά, ακόμη κι αν τα τραγούδια δεν ήταν αυτό που περίμενα. Το βάρος θα
έπεφτε στους δύο συντελεστές, την Ελένη Ζιώγα και τον Αντώνη Μιτζέλο. (Για
καλή μου τύχη όλα πήγαν κατ' ευχήν και ό,τι είπα μετά το πέρας της ακρόασης,
ήταν πέρα για πέρα αυτό που πίστευα).

Καλύτερος

Γενικά όσοι έχουν παρακολουθήσει την πορεία του Γιάννη Κότσιρα θα έχουν
παρατηρήσει ότι κάθε φορά που εμφανίζεται με ένα νέο δίσκο δίνει την αίσθηση
ότι έιναι καλύτερος ερμηνευτικά. Αυτό τουλάχιστον ισχύει για τον προηγούμενο
δίσκο του (Ευανθία Ρεμπούτσικα - Ελένη Ζιώγα, «Μόνο ένα φιλί»), μια σημαντική
στιγμή της πορείας του, όχι μόνο γιατί ο δίσκος έγινε χρυσός (και ο Κότσιρας
γνωστός) αλλά γιατί πρόκειται για μια πραγματικά καλή στιγμή της δισκογραφίας,
μια ταιριαστή σχέση στίχου και μουσικής, σε μια παραγωγή που όλα φαίνεται να
βρήκαν τη θέση τους με τον τρόπο που έπρεπε.

Δεν ξέρω αν ήταν το φιλικό, σχεδόν ενθουσιώδες, κλίμα στο στούντιο εκείνο το
βράδυ, αλλά το ίδιο θετικό συναίσθημα μου δημιούργησε και ο καινούργιος δίσκος
που θα κυκλοφορήσει στις αρχές Μαρτίου με τον τίτλο «Φύλακας άγγελος». Αυτή τη
φορά μάλιστα, παρά το γεγονός ότι ο τραγουδιστής διατηρεί τη δωρικότητα που
τον χαρακτηρίζει, αφήνει περισσότερο το συναίσθημά του να φανεί ­ κάτι που
οπωσδήποτε έχει να κάνει με τη φύση των ίδιων των τραγουδιών. Ένας τρυφερός,
λοιπόν, Γιάννης Κότσιρας (όχι μελό) σε ένα δίσκο που με την πρώτη ακρόαση σού
δημιουργεί ένα συναίσθημα οικειότητας και μια επιθυμία να τον ξανακούσεις.
Κάτι που, απ' ό,τι θυμάμαι, είχα νιώσει και στον δίσκο «Μόνο ένα φιλί».

Και αυτή τη φορά έχουμε να κάνουμε με μπαλάντες (κυρίως), τραγούδια απλά με
ωραίες μελωδίες, ενορχηστρωμένα έτσι ώστε να δίνεται χώρος στη φωνή. Αν
εξαιρέσουμε το «Να 'φευγα», που υποστηρίζεται από ένα ολόκληρο σχήμα εγχόρδων
(8 βιολιά, τσέλο, δύο βιόλες κ.λπ.), όλα τα υπόλοιπα τραγούδια χαρακτίζονται
από μια απλότητα στην ενορχήστρωση ­ απλότητα που όμως δένει άψογα με την
εσωτερική φύση των τραγουδιών.

Όσο για τη σχέση στίχου - μελωδίας έχω την εντύπωση ότι βρισκόμαστε πάλι σε
μια πολύ καλή στιγμή, σε μια δημιουργική και λίαν αποτελεσματική σχέση
στιχουργού συνθέτη. Απ' όλα τα κομμάτια ξεχώρισα (και στιχουργικά) το αργό
ζεϊμπέκικο (μοναδικό μέσα στον δίσκο), «Άνδρας που δεν έκλαψε», που πάει κάπως
έτσι: «Άνδρας που δεν έκλαψε μέσα στην αγάπη/κατά βάθος έμεινε άνθρωπος
μισός/μόνο αυτός που μέτρησε τον καημό με δάκρυ/μόνον αυτός που ξέχασε τι
είναι εγωισμός/άξιζε για αγάπη».

Λιτότητα

Σε όλα τα κομμάτια υπάρχει μια λιτότητα στον στίχο, μια αμεσότητα (που ισχύει
και για τη μελωδία), αν και για μια ακόμη φορά έχουμε να κάνουμε κατά κύριο
λόγο με το επίμαχο θέμα, τον έρωτα. Ευτυχώς όχι τον πολύ πληγωμένο.

Μέλος του γκρουπ των μουσικών της Ελευθερίας Αρβανιτάκη, ο Αντώνης Μιτζέλος
(πρώην μέλος των Τερμιτών) έχει μια πολύχρονη πορεία στα μουσικά μας πράγματα
και ως μουσικός και ως συνθέτης. Ταξιδεύοντας κάποτε στο ίδιο λεωφορείο με την
Ελευθερία Αρβανιτάκη και τον Γιάννη Κότσιρα, με τελικό σκοπό το Φεστιβάλ του
Αρδα στις Καστανιές του Έβρου, είδε τον Γιάννη να σηκώνεται από τη θέση του
και να τον πλησιάζει για να καθήσει δίπλα του. «Πήγα και κάθησα δίπλα του για
να του πω να συνεργαστούμε ­ αυτό ακριβώς που ήθελε να μου πει κι αυτός εκείνη
την ώρα. Ως διά μαγείας, χωρίς να πούμε πολλά, είχαμε συμφωνήσει εντός ολίγου
και για το τρίτο άτομο της παρέας, την Ελένη Ζιώγα», λέει ο Γιάννης Κότσιρας.

­ Φαντάζομαι για σένα, αυτός δίσκος, μετά την επιτυχία του «φιλιού», θα είναι
ένα κρίσιμο βήμα.

«Δεν το βλέπω έτσι, γιατί κάθε φορά που κάνω ένα δίσκο είναι σαν να είναι ο
πρώτος μου. Εξάλλου, αν ακούσεις τους στίχους και τη μουσική θα καταλάβεις ­
είναι όλα εξαιρετικά κομμάτια και πολύ διαφορετικά μεταξύ τους. Κάθε κομμάτι
έχει τον δικό του χαρακτήρα», λέει

Σε αυτό ακριβώς συμφωνεί και η Ελένη Ζιώγα, που δούλεψε πάνω στις μελωδίες. «Η
διαφορετική φυσιογνωμία των τραγουδιών βοηθάει και τον στιχουργό, γιατί του
δίνει ερεθίσματα», λέει. «Αν και ο Αντώνης μπορεί να δουλέψει εξαιρετικά και
ανάποδα. Αυτό συνέβη σε ένα από τα τραγούδια του δίσκου».

Όσο για τον Αντώνη Μιτζέλο; Ένα μόνο θα σας αποκαλύψουμε. Ότι τα δέκα αυτά
τραγούδια που περιλαμβάνει ο δίσκος επιλέχτηκαν ανάμεσα από 140. «Εξέδωσα
ελάχιστα τη δεκαετία του '90», λέει, «δεν ήθελα να συμμετέχω στο παιχνίδι που
έπαιζε η δισκογραφία στην πλάτη των δημιουργών, χωρίς αυτοί να έχουν τον
παραμικρό λόγο. Τώρα κρίνω ότι τα πράγματα σιγά σιγά αλλάζουν. Ήδη αισθάνομαι
ότι είναι αλλιώς».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16361P031</ED>
<ID>
ID:20130

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P03&aa=1</URL></REF>


Article

<CATEGORY>vin09</CATEGORY>

 <H5>Ευρωπαϊκές Δυνάμεις
</H5><H2>ΒΙΒΛΙΟπαρουσίαση
</H2>
<AUTHOR>ΑΘΑΝΑΣΙΟΣ ΠΛΑΤΙΑΣ</AUTHOR>

ΠΑΝΑΓΙΩΤΗΣ ΗΦΑΙΣΤΟΣ. «Διπλωματία και Στρατηγική των Μεγάλων Ευρωπαϊκών
Δυνάμεων Γαλλίας, Γερμανίας, Μεγάλης Βρετανίας».
(Εκδόσεις «Ποιότητα», Αθήνα, 1999).

Ο συγγραφέας καλύπτει μεγάλο κενό της ελληνικής βιβλιογραφίας διεθνών
σχέσεων και ευρωπαϊκής πολιτικής. Η προσέγγιση υιοθετεί την παράδοση του
Θουκυδίδη: προσπάθεια καταγραφής της πραγματικότητας σε μια ανάλυση η οποία
σχεδόν αποστειρώνεται από αξιολογικά σχόλια. Στο πλαίσιο αυτής της προσέγγισης
τα πορίσματα συνδέονται με κρίσιμες υποθέσεις θεωρίας διεθνών σχέσεων και της
θεωρίας ολοκλήρωσης. Μεταξύ άλλων αναλύονται: η διπλωματία και η στρατηγική
της Γαλλίας, της Βρετανίας και της Γερμανίας από το 1945 μέχρι το 1999, ο
ρόλος των τριών αυτών χωρών στην ίδρυση και μετεξέλιξη της Ευρωπαϊκής
Κοινότητας, θέματα πολιτικής φιλοσοφίας διεθνών σχέσεων, η έναρξη της ΟΝΕ και
οι λόγοι για τους οποίους είναι δυνατόν να καταστεί μήλον της έριδος μεταξύ
των μεγάλων μελών, ο ρόλος της Ατλαντικής Συμμαχίας, το «γερμανικό ζήτημα», ο
ρόλος της Ατλαντικής Συμμαχίας και η προσπάθεια ανάπτυξης της Ευρωπαϊκής
Αμυντικής Ταυτότητας. Ως προς το τελευταίο θέμα, το κείμενο είναι ίσως η
αρτιότερη ανάλυση της μετεξέλιξης του στρατηγικού δόγματος της Ατλαντικής
Συμμαχίας και του τρόπου που αυτό επηρέασε την Ευρώπη. Τα πορίσματα της
ανάλυσης είναι ταυτόχρονα ενδιαφέροντα και ανησυχητικά: μισό αιώνα μετά την
έναρξη της ευρωπαϊκής ολοκλήρωσης και παρά τη συνεργασία στα εμπορικά και
οικονομικά ζητήματα, τα διλήμματα ασφαλείας μεταξύ των μεγάλων κρατών της
Ευρώπης είναι ζωντανά όσο ποτέ. Θέματα που αναλύονται και που βρήκα άκρως
ενδιαφέροντα: η γεωπολιτική και ιδεολογική βάση των σχέσεων Βρετανίας - ΗΠΑ, η
ανάλυση του «γερμανικού ζητήματος», η στάση μερικών Γερμανών στο θέμα της
επανένωσης, η θεαματική αλλαγή στρατηγικής της Γαλλίας τη δεκαετία του 1980, η
ανάλυση για τις αντιφάσεις της ΟΝΕ και το θέμα των σχέσεων μικρών - μεγάλων
κρατών. Τέλος, οι θεμελιωμένες εκτιμήσεις για την ανυπαρξία Ευρωπαϊκής
Αμυντικής Ταυτότητας ενδιαφέρουν άμεσα την ελληνική στρατηγική.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16361P032</ED>
<ID>
ID:20171

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P03&aa=2</URL></REF>


Article

<CATEGORY>vin09</CATEGORY>

 <H5>Οι νέοι «φαρμακοί»!
</H5><H2>ΤΟ ΠΝΕΥΜΑ του τόνου
</H2><H2></H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Είναι σκληρό να μην σε θέλει κανείς, να σε καταδιώκουν θεοί και δαίμονες. Ένας
ολόκληρος λαός, ο κουρδικός, οι νέοι «φαρμακοί» του τέλους του αιώνα.
Διωγμένοι, κυνηγημένοι από τα πανάρχαια πάτρια εδάφη, αίρουν περιπλανώμενοι
χρόνια τώρα τις αμαρτίες των ισχυρών της γης. Αφ' ότου η πατρίδα τους
διεμελίσθη στον άνεμο των παράνομων συμφερόντων, σπιθαμή γης δεν βρίσκεται να
στεγάσει τις εστίες και τα όνειρά τους. Ο πολεμιστής αρχηγός μεταβαπτισθείς σε
«τρομοκράτη» προσέρχεται οικειοθελώς στην κρίση του Ανωτάτου Δικαστηρίου της
πολιτισμένης δημοκρατικής σοσιαλιστικής Ευρώπης (Χάγη), άλλα ούτε ως εκούσιο
θύμα δεν γίνεται αποδεκτός. Όλα τα σύνορα κλειστά και ο νέος «φαρμακός»
αποδιωγμένος. «Ένα φάντασμα πλανάται πάνω από την Ευρώπη», ενώ η γενοκτονία
στο τουρκικό Κουρδιστάν συνεχίζεται επίμονα, σιωπηλά, με νέες επίλεκτες
δυνάμεις, χωρίς κανείς να ανησυχεί για τον πολιτισμό του, για την ανθρωπιά
του, για διεθνείς συμφωνίες, συνθήκες, για θεσμούς δημοκρατίας, δίκαια
πολιτιστικά, ανθρώπινα δικαιώματα... Μια σιωπή όλο υποβόσκουσα ένταση καλύπτει
τα πάντα. Μια αδιαφορία επικίνδυνη σοβεί αναπάντεχους κινδύνους. Μια ματιά
στην πλατεία Κουμουνδούρου αρκεί. Η απαράδεκτη κατάσταση έχει ξεσηκώσει τους περίοικους.

Εκατοντάδες εξαθλιωμένοι διαβιούν απορριγμένοι εκτός των συνόρων της
κοινωνικής ζωής, κλεισμένοι στο γκέτο της δυστυχίας και της εγκατάλειψης. Κι
αν έχουμε χίλιους σοβαρούς λόγους να μην δεχτούμε τον Οτζαλάν, τι λόγους
έχουμε να διαιωνίζουμε τα βάσανα των ομοεθνών του, εμείς ένας λαός ανέκαθεν
μετανάστης, ένας λαός ο πολιτισμός του οποίου θεωρούσε τον ξένο ιερό; Πόσο
ακόμα θα εκτίθεται άστεγη στο κρύο, στη βροχή, στην πείνα και στις αρρώστιες
και η δική μας ανθρωπιά;
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16361P033</ED>
<ID>
ID:20208

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P03&aa=3</URL></REF>


Article

<CATEGORY>vin09</CATEGORY>

 <H5>ΓΥΡΙΣΜΑΤΑ ΤΗΣ ΝΕΑΣ ΤΑΙΝΙΑΣ ΤΟΥ ΣΤΑΜΑΤΗ ΤΣΑΡΟΥΧΑ ΣΤΗΝ ΚΑΣΤΟΡΙΑ ΜΕ ΤΟΝ ΛΑΚΗ ΚΟΜΝΗΝΟ
</H5><H2>Ο πατέρας - αφέντης της λίμνης
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>Τυχεροί αυτοί που νιώθουν τις ρίζες τους να ακουμπάνε σε ένδοξο παρελθόν, κι
ας μην έχουν στον ήλιο μοίρα, κι ας έχουν «εγκαταλειφθεί» από τη μητέρα -
πατρίδα και ζουν μέσα σε σκληρή καθημερινότητα... «Ο ανθός της λίμνης»
ζεσταίνει με ελπίδα τις καρδιές τους και οι ήρωες της ομώνυμης ταινίας εποχής
του Σταμάτη Τσαρουχά, μια οικογένεια με πατέρα - αφέντη τον Λάκη Κομνηνό, ζουν
στις αρχές του αιώνα στη σκλαβωμένη ακόμα από τους Τούρκους Καστοριά...
</H3>
Οι δημοτικές αρχές των δύο δήμων, Καστοριάς και Μακεδνών, έχουν αγκαλιάσει
στην κυριολεξία την ιδέα υλοποίησης της ταινίας «Ο ανθός της λίμνης», καθώς
δεν θέλουν να ξεχάσουν το ιστορικό - κοινωνικό παρελθόν τους, που μαζί με τη
φυσική ομορφιά που περικλείει τον τόπο τους και το παραδοσιακό εμπόριο της
γούνας ­ κι ας βρίσκονται σε φάση κρίσης μετά τη διάλυση της Σοβιετικής
Ένωσης, μιας και οι Ρώσοι ήταν οι κύριοι πελάτες τους και η πλειοψηφία των
μαγαζιών, μαζί με την ελληνική επιγραφή φέρνει και τη ρωσική! ­ «επενδύουν»
στο σήμερα για ένα πιο όμορφο αύριο. Ο δήμαρχος Καστοριάς, Δημήτρης Παπουλίδης
και ο δήμαρχος Μακεδνών Χρήστος Γκέτσιος παρέχουν όλο το υλικό ­ έμψυχο και
άψυχο ­ έτσι που το κόστος της ταινίας, η οποία γυρίζεται αυτό τον καιρό και
βρεθήκαμε προσκεκλημένοι να παρακολουθήσουμε τα γυρίσματα, να φτάσει τα 120
εκατ. δρχ. κι όχι τα 300 αν δεν είχαν μεσολαβήσει αυτοί!

Αρχές του αιώνα, πριν αρχίσει ο Μακεδονικός Αγώνας, ένας «Ανθός της λίμνης»
φυτρώνει πάνω στην πανέμορφη λίμνη της Καστοριάς και ο ψαράς με τον γιο του ­
Λάκης Κομνηνός, Άκης Μαχαίρας ­ ξαφνιάζονται

«Έχω αποσυρθεί από το επάγγελμα του ηθοποιού, αλλά η ιστορία αυτής της
ταινίας, που είναι γεμάτη πάθος, ερωτικό θα έλεγα, γι' αυτή την πανέμορφη
περιοχή της Μακεδονίας, με έκανε να ξαναγυρίσω στα πλατό», λέει ο 53χρονος
σήμερα Λάκης Κομνηνός, που από την εποχή του «Παύλου Μελά» λατρεύει αυτόν τον
τόπο και ήδη έχει ανακηρυχθεί επίτιμος δημότης της Καστοριάς κι ας κατάγεται
από τη Μυτιλήνη! Τελευταία του εμφάνιση ήταν στο «Κόκκινο τρένο» (1982) και
ύστερα από 15 χρόνια έπαιξε πρόπερσι στο «Τράνζιτο» της Ισαβέλλας Μαυράκη, ενώ
όλα αυτά τα χρόνια ασχολείται με την παραγωγή ντοκιμαντέρ.

Στην Καστοριά βρίσκεται μαζί με τον πρώτο του γιο, που έχει σπουδάσει
σκηνοθεσία στη Σχολή Σταυράκου και εργάζεται στο συνεργείο της ταινίας «Ο
ανθός της λίμνης».

«Η βάρκα μ' έναν ψαρά, που βγήκε ξαφνικά μέσα από μια λίμνη και το ίδιο
απότομα εξαφανίστηκε, ήταν η στιγμή έμπνευσης για τη δημιουργία του σεναρίου»,
υπογραμμίζει ο σκηνοθέτης Σταμάτης Τσαρουχάς με σεμνότητα. Για δυο μήνες «Ο
ανθός της λίμνης» θα καταγράφεται στο σελιλόιντ και όλο το συνεργείο ­ οι
ηθοποιοί Εύρη Σοφρωνιάδου, Γιάννης Κάσδαγλης, Κατερίνα Μουτσάτου, Βαγγέλης
Μουρίκης, Άκης Μαχαίρας, Μιχάλης Γιαννάτος, ο ραδιοφωνικός παραγωγός Γρηγόρης
Ψαριανός, η σκηνογράφος - ενδυματολόγος Ιουλία Σταυρίδη, που έχει κάνει
θαύματα χτίζοντας μια παραλίμνια πόλη των αρχών του αιώνα, ο διευθυντής
φωτογραφίας Κωστής Γκίκας ­ θα έχει πολλά να θυμάται... Σαν τις στιγμές που
«των Ελλήνων οι κοινότητες» χτίζουν μια άλλη ζωή, πέρα από εξαγγελίες,
προγράμματα, μέσα από φιλικές συναντήσεις, εξομολογήσεις... 
Όπως αυτή που ζήσαμε πάνω στη λίμνη της Καστοριάς με τις τοπικές αρχές, το
κινηματογραφικό συνεργείο και τη δημοσιογραφική αποστολή να συζητούν, να
τραγουδούν, να χορεύουν, να σκέφτονται, να κάνουν απολογισμούς σε μια
πανέμορφη, χιονισμένη και φεγγαρόλουστη γωνιά αυτής της χώρας, που μόνο για
λίγο ξαποσταίνει και ξανά το δρόμο της τραβά, προς τη δόξα, την αγωνία, την
αμφιβολία, την υπερβολή, τις αντιξοότητες της ίδιας της ζωής...
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16361P041</ED>
<ID>
ID:20131

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Γράμμα σε φίλο ποιητή
</H2><H2></H2>
<AUTHOR>ΧΑΡΗΣ ΒΛΑΒΙΑΝΟΣ</AUTHOR>

μόνο με τη σκέψη των /συναισθημάτων και το συναίσθημα της σκέψης

Φερνάντο Πεσσόα

...Θα πρέπει κάποτε να σηκώσεις το βλέμμα σου από τις ραψωδίες του Ομήρου, για
να αντικρύσεις επιτέλους και την πραγματική Τένεδο.

Όλα αυτά τα τεχνάσματα εξευγενισμού του ύφους, που ακόμη και σήμερα θεωρούνται
από πολλούς απαραίτητα ­ δυστυχώς κι από σένα ­ έχουν εξωθήσει την ποίησή μας
στο περιθώριο· όχι εκείνο στο οποίο πάντα βρισκόταν, και είναι καταδικασμένη ­
ευτυχώς ­ να βρίσκεται, αλλά στο άλλο, το πιο ουσιαστικό, αυτό της συνείδησής
μας. Με κίνδυνο να θεωρηθώ αγενής, θα έλεγα πως οφείλεις (επειδή το παρελθόν
έχει αρχίσει κιόλας να βαραίνει) να παραιτηθείς εντελώς από την προσπάθεια. Τα
ποιήματά σου, λυπάμαι που θα το πω, δεν είναι παρά παιδαριώδεις ασκήσεις
εντυπωσιασμού που δεν συγκινούν πλέον κανένα ­ πλην φυσικά αυτών των ολίγων
(λίγοι είναι, ελάχιστοι, κι ας παρελαύνουν όλη μέρα με τα εύσημα του
ελλανοδίκη) που φροντίζουν για λόγους ιδεολογικής αλληλεγγύης (ας το πούμε
έτσι για να ξεμπερδεύουμε), να τα υποδέχονται κάθε φορά με τον προσήκοντα
ενθουσιασμό. Όχι μόνο δεν μπορούν πια να οδηγήσουν τον αναγνώστη «με σεμνή
μεγαλοπρέπεια στην πολυτέλεια του λυκόφωτος» (για να χρησιμοποιήσω μια φράση
του αγαπημένου σου Κητς) αλλά αντίθετα τον εξουθενώνουν με κοινότοπα
«ξεσπάσματα ισχυρών συναισθημάτων» (δικός σου στίχος). Ο ήρωας των ποιημάτων
σου μού θυμίζει, θα έλεγα, τον άνθρωπο εκείνο που επειδή έχει κληρονομήσει ένα
ρολόι από τον πατέρα του, δεν μπορεί ποτέ πια να κοιτάξει την ώρα χωρίς να
νιώσει δέος.

Η σιωπή σ' αυτές τις περιστάσεις είναι προτιμότερη από τη βέβαιη αποτυχία,
αποτυχία την οποία δεν χρεώνεσαι μόνο εσύ, ο αυθεντικός (και αυτόκλητος)
θεματοφύλακας της παράδοσής μας, αλλά και η ποίηση ­ δηλαδή όλοι μας, και οι
αντιδραστικοί κοσμοπολίτες ακόμη.

Με ρωτάς στη δική σου επιστολή, με ισχυρή δόση ειρωνείας φυσικά, «ποίαν αγωγήν
συνιστώ εις τον ασθενή». Θα σου απαντήσω ευθέως· ούτως ή άλλως, εδώ που
έφθασαν τα πράγματα δεν έχει νόημα πια να ξεγελάμε τους εαυτούς μας με
σεμνότυφους υπαινιγμούς και φιλολογικά bras de fer. Εν συντομία λοιπόν, και
για να μην σε κουράζω άλλο: πιστεύω πως μόνο μια γραφή που διατηρεί το βλέμμα
της προσηλωμένο στο θέμα του ποιήματος (υπάρχει πάντοτε θέμα, όσο ανυπόστατο ή
ρευστό κι αν φαίνεται, όσο «λεξίδουλο» κι αν είναι) και το αναπτύσσει σε μιαν
ανεπιτήδευτη γλώσσα, όχι την ψεύτικη, την ποιητικίζουσα του συρμού, αλλά τη
φυσική γλώσσα των ανθρώπων, μπορεί να επιτρέψει στην ποίησή μας ν' ανασάνει
ξανά. Να προσθέσω το αυτονόητο (είναι άραγε;): πως η γραφή αυτή θα πρέπει ν'
ανταποκρίνεται στην πραγματική ροή των συναισθημάτων (και συναίσθημα δεν
σημαίνει αισθηματολογία) όπως αυτά φιλτράρονται και κατευθύνονται από τη σκέψη.

«Από τη σκέψη». Ξέρω πόσο σε τρομάζει η λέξη. Παραφράζοντας και πάλι τα λόγια
του Κητς (που τόσο λίγο φαίνεται να τον γνωρίζεις) θα έλεγα πως προτιμάς να
παντρευτείς ένα εικονογραφημένο, απονευρωμένο αίσθημα παρά να διακινδυνεύσεις
να προδοθείς από μια ουσιαστική σκέψη. Όμως, η ποίηση δεν ισορροπεί μόνο πάνω
από το «βάραθρο της καρδιάς» (άλλος ένας πετυχημένος στίχος σου)· υπάρχουν και
άλλα βάραθρα περισσότερο επικίνδυνα, αλλά κυρίως περισσότερο αναγκαία· και
είναι, νομίζω, δείγμα ανεντιμότητας το να απλουστεύει κανείς μια δύσκολη
αλήθεια, μόνο και μόνο για να τη φέρει στα μέτρα του. Η ποίηση έχει σημασία,
όχι απλώς επειδή «είναι το πιο θαυμαστό στολίδι της ζωής μας», όπως μου
γράφεις, αλλά επειδή είναι η ίδια η ζωή. Και ο ποιητής που προδίδει αυτή τη
ζωή απλουστεύοντας ή εκλαϊκεύοντας την ουσία της προδίδει και την ποίηση.

Θα μπορούσα να επεκταθώ και σε άλλα πιο ειδικά ζητήματα που ενδεχομένως θα
ξεκαθάριζαν λίγο περισσότερο τα πράγματα. Όμως το «βάραθρο της καρδιάς» που
μας χωρίζει, δεν νομίζω πως γεφυρώνεται πια. Αν ξαφνικά, ωστόσο, με ρωτούσες,
«ωραία, φίλε μου, τι με συμβουλεύεις να κάνω», φοβάμαι πως η απάντησή μου θα
ήταν: «να ξαναγεννηθείς». Αλλά αυτό δεν γίνεται· οπότε ας μείνουν τα πράγματα
ως έχουν. Από την πλευρά μου να είσαι βέβαιος πως δεν σκοπεύω να επανέλθω στο
ζήτημα. Ούτως ή άλλως το μερίδιό μας στην ομορφιά θα το ορίσουν άλλοι· σίγουρα
όχι αυτοί που σήμερα επιμένουν να υμνούν τις ανέραστες, κογχυλόφθαλμες νύμφες
και να ικανοποιούν τα πάθη τους κολλώντας το μάτι στην κλειδαρότρυπα της ζωής.

Ο Χάρης Βλαβιανός είναι ποιητής και διευθύνει το περιοδικό «Ποίηση».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16361P042</ED>
<ID>
ID:20172

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P04&aa=2</URL></REF>


Article

<CATEGORY>vin09</CATEGORY>

 <H5>ΘΑ ΓΙΟΡΤΑΣΟΥΝ ΑΥΡΙΟ ΤΑ ΓΕΝΕΘΛΙΑ ΤΟΥΣ ΣΤΟ «ΜΑΥΡΟ ΚΟΥΤΙ»
</H5><H2>Πάρτι για τους «Μήτσους»
</H2>
<H3>Τα γενέθλιά τους έχουν αύριο οι «Δέκα μικροί Μήτσοι». Και θα γιορτάσουν τα
επτά χρόνια τους στο «Μαύρο κουτί» (Mega, 21.10), σε ένα πάρτι που
διοργανώνουνπρος τιμήν των ηρώων του Λάκη Λαζόπουλου οι οικοδεσπότες της
εκπομπής Παύλος Τσίμας, Αλέξης Παπαχελάς και Τάσος Τέλλογλου.
</H3>
Οι «Δέκα μικροί Μήτσοι» γιορτάζουν τα επτά τους χρόνια στην τηλεόραση. Μαζί
τους και η χήρα Μήτση, που θα ξαναδούμε σε χαρακτη-ριστικές σκηνές στο αυριανό
«Μαύρο κουτί»

Ήταν Μάρτιος του 1992 όταν για πρώτη φορά μπήκαν στην ζωή μας οι «Δέκα μικροί
Μήτσοι». Ο αστυνόμος Φευγουλέας, ο Τζίμης, η γιαγιά Μήτση, η χήρα Μήτση, η
Καρακαλτάκα, η Μισέλ και οι υπόλοιποι της παρέας, που στο πέρασμά τους δεν
άφησαν τίποτε ασχολίαστο. Από τότε έχουν περάσει επτά χρόνια. Την επέτειο αυτή
θα γιορτάσουν στο πάρτι γενεθλίων που ετοίμασε για... χάρη τους το «Μαύρο
κουτί». 
Πάντως οι «Δέκα μικροί Μήτσοι» δεν έχουν ημερομηνία λήξης. Μπορεί προς το
παρόν να απουσιάζουν από την τηλεόραση, όμως σύμφωνα με όσα αποκαλύπτει ο
Λάκης Λαζόπουλος στον Παύλο Τσίμα, θα επανέρχονται κάθε φορά που αυτό θα
κρίνεται αναγκαίο για να σατιρίσουν την επικαιρότητα.

Τι ακριβώς θα περιλαμβάνει το αφιέρωμα; Καταρχάς την ιστορία της γέννησης των
«Δέκα μικρών Μήτσων». Πώς δηλαδή προέκυψαν όλοι αυτοί οι χαρακτηριστικοί ήρωες
του Λάκη Λαζόπουλου, που παρά την... ηλικία τους παραμένουν πάντα φρέσκοι. Το
«Μαύρο κουτί» θα κάνει ένα φλας-μπακ στους «Δέκα μικρούς Μήτσους» μέσα από
παλιό υλικό (ξεκινώντας με πλάνα από το πρώτο επεισόδιο που βγήκε στον αέρα
στις 31 Μαρτίου του 1992), αλλά και από σκηνές που δεν έχουν ποτέ προβληθεί.

Η δημοσιογραφική παρέα έχει εξασφαλίσει συνεντεύξεις με όλους σχεδόν τους
πρωταγωνιστές που πέρασαν από τους «Δέκα μικρούς Μήτσους», οι οποίοι μιλούν
για τους ρόλους που υποδύθηκαν. Όπως με τον Παύλο Χαϊκάλη (γιαγιά Μήτση), τον
Τάσο Παλαντζίδη (μούτσος-σοφέρ), τη Ματθίλδη Μαγγίρα (Καρακαλτάκα), τον
Χριστόφορο Παπακαλιάτη (φίλος του Τζίμη), τον Χρήστο Ευθυμίου (ισοβίτης), τον
Χρήστο Χατζηπαναγιώτη (γιος της Μήτση) κ.ά.

Το «Μαύρο κουτί» προνόησε και μίλησε με όλους αυτούς που ήταν όλα αυτά τα
χρόνια πίσω από την κάμερα, με τους αφανείς ήρωες των «Δέκα μικρών Μήτσων»,
φέρνοντάς τους για πρώτη φορά μπροστά από την κάμερα. Όπως είναι η μακιγιέζ
Έλενα Κάτσαρη που... μεταμόρφωνε κάθε φορά τον Λάκη Λαζοπουλο σε Μισέλ, παππού
Μήτσο, χήρα Μήτση, αστυνόμο Φευγουλέα. Επίσης μιλούν στο «Μαύρο κουτί» η
ενδυματολόγος Σοφία Ζούμπερη, ο μοντέρ Γιάννης Δεσινιώτης, ο τεχνικός εικόνας
Ανδρέας Πετρόπουλος, η βοηθός σκηνοθέτη Βάσω Οικονόμου, ο άνθρωπος που γράφει
τη μουσική Νίκος Δανίκας.

Η εκπομπή θα περιλαμβάνει ακόμη και μια... κεφάτη συζήτηση του Παύλου Τσίμα με
τον Λάκη Λαζόπουλο, ο οποίος σχολιάζει ακόμη και τη συνέντευξη του
Πρωθυπουργού Κώστα Σημίτη στο «Μαύρο κουτί» και θα κλείσει με ένα μικρό
επίκαιρο σκετσάκι που θα ετοιμάσει για την εκπομπή ο «πατέρας» των «Δέκα
μικρών Μήτσων».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16361P051</ED>
<ID>
ID:20132

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Οι Ολυμπιονίκες φτάνουν στην ΕΤ1. Μια νέα εκπομπή ξεκίνησε χθες το βράδυ σε
σκηνοθεσία Κώστα Αριστόπουλου - Νικολέττας Γουλή. Εννέα οι σύγχρονοι
Ολυμπιονίκες και ένας πολύτιμος προπονητής, ο Χρήστος Ιακώβου,
αποτελούν τα δέκα επεισόδια αυτής της σειράς, που ανιχνεύει την προσωπικότητα
των Ελλήνων Ολυμπιονικών που σε συνδυασμό με τις αθλητικές τους ικανότητες
είχαν αυτές τις ξεχωριστές επιδόσεις. Η χθεσινή πρώτη εκπομπή αναζήτησε τις
συνθήκες που ανέδειξαν τη Βούλα Πατουλίδου. Και οι επόμενες θα
αναδείξουν τους Νίκο Κακλαμανάκη, Νίκη Μπακογιάννη,
Ιωάννη Μελισσανίδη, Λεωνίδα Κόκκα, Βαλέριο
Λεωνίδη, Πύρρο Δήμα, Λεωνίδα Σαμπάνη, Κάχι
Καχιασβίλι και την ψυχή της άρσης βαρών, Χρήστο Ιακώβου.

* Του χρόνου θα είναι πιθανόν η τελευταία χρονιά των «Χ-Files». Αυτό
ισχυρίστηκε ο δημιουργός και παραγωγός της σειράς Κρις Κάρτερ σε μία
συνέντευξή του, διευκρινίζοντας πως με την ολοκλήρωση του έβδομου κύκλου θα
τελειώσει η σειρά και τη θέση της θα πάρει μία σειρά ταινιών «Χ-Files».
Υπολείπονται να γυριστούν 28 ακόμη επεισόδια, σε πολλά από τα οποία θα γίνουν
αναδρομές στο παρελθόν για να δοθούν απαντήσεις. Απαντήσεις για τον πατέρα του
Μόλντερ, αλλά και για τον Cigarette Smoking Man. Ο τελευταίος θα βγει
από τις σκιές και θα αποκαλύψει πολλά. Μάλιστα, θα είναι ο αφηγητής που θα μας
εξηγήσει τι έγινε τα τελευταία πενήντα χρόνια.

* Η επίδραση των Ιαπώνων σχεδιαστών ήταν άλλη μία παράμετρος της σύγχρονης
μόδας που παρουσίασε «Η μόδα σήμερα». Με υλικό από επιδείξεις του
Κένζο, του Ισέι Μιγιάκε, της Comme des Garcons, του Γιόζι
Γιαμαμότο και των συνεχιστών τους, καθώς και με συνεντεύξεις τους. Με
επιλογή το νεότευκτο πολιτιστικό ιαπωνικό κέντρο του Παρισιού, που οι χώροι
του προσφέρονταν για να υποστηρίξουν την ιαπωνική παρουσία και μέσα στην
ευρωπαϊκή αρχιτεκτονική και το ντιζάιν. Μόνο που η μετάφραση από τα γαλλικά
δεν ήταν πάντα η ορθή. Κι έτσι σε μία από τις επιδείξεις της Ρέι Καβακούμπο
για την Comme des Garcons, όπου οι άντρες μοντέλα είχαν αντικατασταθεί από
ηθοποιούς και μουσικούς, ο Τζον Λούρι της νεοϋορκέζικης τζαζ σκηνής
μεταμορφώθηκε σε φιξιόν χαρακτήρα με το όνομα Γιαν Νουρί!

* Μια και ο Κρις Κάρτερ καθόρισε το πεπρωμένο του Μόλντερ και της Σκάλι
και δρομολόγησε την ημερομηνία λήξης τους, αποφάσισε να ασχοληθεί με
περισσότερη θέρμη και αγάπη με το «Millenium». Έγραψε και ξαναέγραψε πολλά
επεισόδια, ξαναγύρισε σκηνές και επειδή θεωρεί και αυτή τη σειρά δικό του
«παιδί», επιδιώκει να έχει όλη την υποστήριξη που χρειάζεται για να έχει
καλύτερη τύχη στις μετρήσεις. Αλλά τι να κάνει και ο Κάρτερ με τις μετρήσεις
του «Millenium», όταν η τηλεθέαση της σειράς έχει εναποτεθεί στην κατάσταση
αϋπνίας των θεατών του Mega;

* Αλλά στην αϋπνία των σινεφίλ βασίζεται και η ΕΤ3, προκειμένου να πετύχει
νούμερα. Γιατί μόνο κάποιοι μανιώδεις που επιζητούν περιεχόμενο και ουσία στις
επιλογές των ταινιών που παρακολουθούν από την τηλεόραση, θα ήταν
διατεθειμένοι να ξενυχτήσουν για να δουν Κισλόφσκι «Δίχως τέλος» και
δίχως να τους νοιάζει.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16361P052</ED>
<ID>
ID:20173

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P05&aa=2</URL></REF>


Article

<CATEGORY>vin15</CATEGORY>

 <H5>Πικρή σάτιρα και φαντασία
</H5><H2>ΤΗΛΕΟΡΑΣΗ ΤΡΙΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΙΣΠΑΝΙΚΗ ΗΘΙΚΟΛΟΓΙΑ ΚΑΙ ΑΜΕΡΙΚΑΝΙΚΗ ΠΕΡΙΠΕΤΕΙΑ
</H3>
Θρίλερ πάνω στον «χρόνο» και μαύρη κωμωδία είναι τα καλύτερα σημερινά φιλμ στα
κανάλια, από τα οποία απουσιάζει η «μεγάλη» ταινία.

Έξυπνο και καλογυρισμένο είναι «Το πείραμα της Φιλαδέλφειας» του Στιούαρτ
Ράφιλ με τους Μάικλ Παρέ, Νάνσι Άλεν, ενώ το «Χαμόν, Χαμόν» είναι ισπανική
μαύρη κωμωδία του Μπίγκας Λούνα με κιτς ­ από άποψη ­ ταμπεραμέντο.

Το «Ένας αδελφός» είναι ένα νέο ­ '97 ­ γαλλικό, δραματικό, κοινωνικό φιλμ σε
σκηνοθεσία Σιλβί Βερνέιχ και «Το κορίτσι στην κούνια» με τη Μεγκ Τίλι είναι
ένα μεταφυσικό θρίλερ, παραγωγής '88.

Πιο αναλυτικά, μεταξύ των ταινιών που έχουν για να προβάλουν στα προγράμματά
τους σήμερα τα κανάλια, είναι και οι πιο κάτω:

«Χαμόν,Χαμόν»

Κομπιούτερ και... κοκορέτσι στο σατιρικό «Χαμόν-Χαμόν» του Μπίγκας Λούνα με
ηρωίδα την Πένελοπ Κρουζ

21.00 ΕΤ3. Ισπανικό κωμικό μελόδραμα ­ '92 ­ με μαύρο χιούμορ,
σκηνοθετημένο από τον Μπίγκας Λούνα. Μια εργοστασιάρχις προσπαθεί με υστερικές
κινήσεις να ξεκολλήσει τον γιο της από την αγαπημένη του, επειδή είναι
«κατώτερης» κοινωνικής τάξης. Κιτς φάρσα, με μελοδραματικές κορυφώσεις, με
τους Πένελοπ Κρουζ, Άννα Γκαλιένα, Ξαβιέρ Μπαρντέμ. (Διάρκεια: 91') ***

«20.000 λεύγες κάτω από τη θάλασσα»

21.45 Skai (20.000 leagues under the sea). Άλλη μια μεταφορά ­
'96 ­ στην οθόνη του ομώνυμου μυθιστορήματος του Ιούλιου Βερν με τις
περιπέτειες ενός διάσημου υδροβιολόγου καθηγητή, που ­ δυστυχώς ή ευτυχώς; ­
θα μπορούσε να είναι ο... πρόγονος των σημερινών βιολόγων και των ποικίλων
πειραμάτων τους. Του Μάικλ Άντερσον. (Διάρκεια: 95') **

«Ένας αδελφός»

00.30 ΝΕΤ (Un freere). Κοινωνικό, γαλλικό φιλμ ­ '97 ­ μ' ένα
αγόρι κι ένα κορίτσι, που ζουν με τη μητέρα τους σ' ένα παρισινό προάστιο, να
προσπαθούν να ξεφύγουν από τη ρουτίνα της καθημερινότητας και να συναντήσουν
τον «απόλυτο έρωτα». Σενάριο - σκηνοθεσία Σιλβί Βερνέιχ, με τους: Έμα ντε Κον,
Ζανίκ Γκραβελίν, Νιλς Ταβερνιέ. (Διάρκεια: 90') **

«Δίψα για ζωή»

23.40 Skai. Παλιό ­ '64 ­ εγχώριο ερωτικό δράμα με την Άννα
Φόνσου ατίθαση και «απροσάρμοστη» κοινωνικά. Του Σωκράτη Καψάσκη με τους Ίλυα
Λιβυκού, Νίκο Κούρκουλο, Θάνο Κωτσόπουλο, Νίκο Ξανθόπουλο, Μάρθα Βούρτση,
Κώστα Καρρά, Μάγια Μελάγια, Μαίρη Λαλοπούλου. (Διάρκεια: 110') **

«Το κορίτσι στην κούνια»

23.30 ΕΤ1 (The girl in a swing). Θρίλερ με τις μεταφυσικές αγωνίες ­ α
λα αμερικανικά, βέβαια, εκφρασμένες... ­ ενός νιόπαντρου ζευγαριού να παίρνουν
«σάρκα και οστά»... Του Γκόρντον Χέσλερ, με τους Μεγκ Τίλι, Ρούμπερτ Φρέιζερ.**

«Το πείραμα της Φιλαδέλφειας»

20.45 ΕΤ1 (The Philadelphia experiment). Πανέξυπνο και
καλοσκηνοθετημένο φιλμ φαντασίας γύρω από τη σχετικότητα του χρόνου, όπως τον
μετράει το ανθρώπινο γένος. Ένα πλοίο παίρνει μέρος σ' ένα πείραμα,
εξαφανίζεται το πλήρωμα ταξιδεύει στον χρόνο, μετά 40 χρόνια ένας ναύτης του
πληρώματος το καταλαβαίνει και ζει ένα ανελέητο κυνηγητό. Σκηνοθεσία Στιούαρτ
Ράφιλ. Με τον Μάικλ Παρε στην καλύτερή του εμφάνιση και τη Νάνσι Άλεν. ***

«Κάντιμαν»

00.30 Mega (Candyman). Ταινία τρόμου ­ '92 ­ μ' ένα μονόχειρα
νέγρο δολοφόνο να «επιστρέφει» από τον άλλο κόσμο κάθε φορά που τα θύματά του
επαναλαμβάνουν το όνομά του πέντε φορές μπροστά σ' έναν καθρέφτη! Του
Μπέρναρντ Ρόουζ. (Διάρκεια: 94') **

«Το κόκκινο γαρίφαλο»

01.00 ΕΤ3 (Garofans rosso). Ρομαντικό φιλμ αγωνίας που μπερδεύει
διάφορα κινηματογραφικά «είδη» και έχει για ήρωα έναν 18χρονο στα χρόνια του
Μεσοπολέμου. Με τους Μιγκέλ Μποσέ, Ντένις Καρβίλ και τη σέξι της δεκαετίας του
'60 Έλσα Μαρτινέλι. (Διάρκεια: 100') **

«Γεια σου μωρό μου»

01.40 Antenna (Bye, bye baby). Ιταλική αισθηματική κωμωδία ­ '88
­ του Ενρίκο Ολντοίνι, με τους Κάρολ Αλτ, Λούκα Μπαρμπαρέσκι, Μπρίγκιτε
Νίλσεν, Τζέισον Κόνερι. (Διάρκεια: 81') **

«Ο εξυπνάκιας»

03.45 Antenna (Mr wise guy). Εύθυμη περιπέτεια ­ '42 ­ του
Γουίλιαμ Νάι με μια παρέα νεαρών να συλλαμβάνεται άδικα για απόπειρα κλοπής
και να οδηγείται στο αναμορφωτήριο. (Διάρκεια: 70') **

Τηλεκοντρόλ = δοκιμάστε αλλού την τύχη σας * = δεν έχετε άλλοτίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16361P061</ED>
<ID>
ID:20145

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P06&aa=1</URL></REF>


Article

<CATEGORY>vin09</CATEGORY>

 <H2>2.709.000 τηλεθεατές στις δύο συνεντεύξεις του Πρωθυπουργού
</H2>
Έως και 2.709.000 τηλεθεατές είδαν για τουλάχιστον ένα λεπτό μία από τις δύο
πρόσφατες τηλεοπτικές συνεντεύξεις του Πρωθυπουργού Κώστα Σημίτη, στην «Ώρα
της αλήθειας» (στις 25 Ιανουαρίου στον Antenna) και στο «Μαύρο κουτί» (στις 3
Φεβρουαρίου στο Mega).

Σύμφωνα με την ανάλυση της AGB, ο αριθμός αυτός των τηλεθεατών αντιστοιχεί με
το 45% του «τηλεοπτικού πληθυσμού», ενώ κατά μέσο όρο ένας στους 10 τηλεθεατές
(665.000 άτομα) είδαν και τις δύο συνεντεύξεις του Πρωθυπουργού για το ίδιο
χρονικό διάστημα (δηλ. για ένα λεπτό) στον Γιάννη Πρετεντέρη («Η ώρα της
αλήθειας») και στον Παύλο Τσίμα («Μαύρο κουτί»).

Η έρευνα των στοιχείων τηλεθέασης από μέρους της AGB δίνει ακόμη πιο πολλές
λεπτομέρειες. Ότι δηλαδή την «Ώρα της αλήθειας» παρακολούθησαν για ένα λεπτό
1.427.000 τηλεθεατές, ενώ ακόμη περισσότεροι στήθηκαν μπροστά στην οθόνη του
Mega για να ακούσουν τον Πρωθυπουργό να απαντά μέσω του «Μαύρου κουτιού», για
ένα λεπτό, στα ερωτήματα των 2.000 τηλεθεατών (1.935.000 άτομα).

Στις δύο αυτές συνεντεύξεις του Πρωθυπουργού η AGB διαπίστωσε ότι υπήρχαν
«φανατικοί» τηλεθεατές, εκείνοι δηλαδή που αφιέρωσαν αρκετή ώρα για να
ακούσουν και να δουν στη μικρή οθόνη τον Κώστα Σημίτη.

Το 12% των εν δυνάμει τηλεθεατών (725.000 άτομα) είδαν μία από τις δύο
συνεντεύξεις για περίπου 45 λεπτά, ενώ ένα πολύ μικρό ποσοστό 1,3% (79.000
άτομα) αφιέρωσαν και στην «Ώρα της αλήθειας», αλλά και στο «Μαύρο κουτί»,
τουλάχιστον 45 λεπτά της ώρας. Πάντως, το 26% του τηλεοπτικού πληθυσμού
(1.572.000 τηλεθεατές, δηλαδή ένας στους τέσσερις) παρακολούθησαν συνολικά για
15 λεπτά τις συνεντεύξεις του Πρωθυπουργού τόσο στο Mega όσο και στον Antenna.

Αξίζει να σημειωθεί ότι το «Μαύρο κουτί» σημείωσε υψηλότερη τηλεθέαση από
αυτήν που πέτυχε «Η ώρα της αλήθειας». Σύμφωνα με την AGB η εκπομπή του Mega
έφερε 9,4% μέση τηλεθέαση (580.000 τηλεθεατές), ενώ «Η ώρα της αλήθειας» 8,5%
(514.000 τηλεθεατές).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16361P081</ED>
<ID>
ID:20133

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P08&aa=1</URL></REF>


Article

<CATEGORY>vin09</CATEGORY>

 <H2>Ένα γάμος στο... γήπεδο
</H2>
Στο... γήπεδο ο Φοίβος (Κώστας Καζάκος) παντρεύτηκε την καλή του Όλια
(Μαριάννα Ρουσσάκη), στη νέα κωμωδία του Skai «Υπεράνω όλων η πατρίς»

«Υπεράνω όλων η πατρίς»... θα λένε από αύριο και κάθε Τετάρτη στον Skai ο
Κωνσταντίνος Καζάκος, ο Ηλίας Λογοθέτης, η Τζέσυ Παπουτσή κ.ά. Πρόκειται για
τη νέα κωμική σειρά ­ σε σκηνοθεσία Παναγιώτη Κούτρα και σενάριο Νίκου
Κεραμίδα ­ που κάνει πρεμιέρα αύριο το βράδυ (στις 21.45) στο κανάλι του
Φαλήρου, αμέσως μετά το αναλυτικό δελτίο ειδήσεων.

Ήδη ο πρώτος κύκλος που αποτελείται από 10 επεισόδια είναι έτοιμος και η
τελευταία σκηνή, που γυρίστηκε πριν από λίγο καιρό στο γήπεδο ποδοσφαίρου του
Παπάγου και αφορά στον γάμο του Φοίβου Καρτερού και της Όλιας Σκουντή, θα
αποτελέσει το ξεκίνημα της κωμωδίας. Σύμφωνα με το σενάριο τα δύο παιδιά
γνωρίστηκαν στην Αθήνα, όπου σπούδαζαν αρχαιολόγοι και κατάγονται από...
αντίπαλα χωριά, το Ανωχώρι και το Μαυροχώρι.

Ο γάμος της Όλιας και του Φοίβου πραγματοποιείται στο κοινό γήπεδο των δύο
χωριών λίγο πριν αρχίσει ο αγώνας μεταξύ Ανωχωρίου και Μαυροχωρίου. Είναι από
τις πιο σημαντικές στιγμές για τον παπά αυτός ο γάμος, αφού μέχρι τώρα λόγω
υπογεννητικότητας τελούσε μόνον κηδείες. Όμως ο γάμος αυτός ενώνει τους
κατοίκους των δύο χωριών για λίγο μόνο. Στην κωμική σειρά παίζουν επίσης η
Νατάσα Τσαγκαρισιάνου, η Μαριάννα Ρουσσάκη η Ντόρα Σιμοπούλου, η Μαρία Ζαχαρή,
ο Κώστας Φλωκατούλας.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16361P082</ED>
<ID>
ID:20174

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P08&aa=2</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΣΤΟ ΛΟΝΔΙΝΟ ΑΠΟΚΑΛΥΠΤΕΙ ΤΗΝ ΕΠΙΔΡΑΣΗ ΣΤΟ ΕΡΓΟ ΤΟΥ
</H5><H2>Φωτογραφίες άλλαξαν την πορεία του Πικάσο
</H2>
<H3>Είναι γνωστό ότι η ανακάλυψη της φωτογραφίας άλλαξε την πορεία της ζωγραφικής.
Η φωτογραφία πήρε αμέσως τα σκήπτρα στον τομέα της πιστής απεικόνισης, ενώ η
τεχνική της φωτογραφίας άνοιξε τα μάτια των ζωγράφων στην έρευνα και την
ανάλυση του φωτός και επέφερε επαναστατικές αλλαγές με τον ιμπρεσιονισμό.
</H3>
Η φωτογραφία και το έργο. Μια φωτογραφία της μούσας του Πικάσο, Όλγας
Χοκλόβα, στο στούντιο της Μοντρούζ, το 1918, και το μοντάζ σε ζωγραφικό έργο
της ίδιας χρονιάς

Μία αποκαλυπτική έκθεση στο Κέντρο Μπάρμπικαν του Λονδίνου δείχνει πόσο άμεση
ήταν επίδραση της φωτογραφίας στο έργο του Πάμπλο Πικάσο και οδηγεί σε μια
καινούργια ανάγνωση του έργου του. Μικρή λεπτομέρεια: ο αδηφάγος Πικάσο
χρησιμοποίησε κατά κόρον τη φωτογραφία στη δουλειά του, αλλά φρόντισε να
κρατήσει αυτή τη σχέση «κρυφή». Είκοσι έξι χρόνια μετά τον θάνατό του το
Μουσείο Πικάσο, έχοντας τακτοποιήσει το αχανές αρχείο του καλλιτέχνη, όπου
βρισκόταν καταχωνιασμένες οι φωτογραφίες, επιτρέπει μια νέα ανάγνωση κάποιων αριστουργημάτων.

Για να ξεκινήσουμε από την αρχή. Τα γκρι και γαλάζια έργα του Πικάσο, όταν
έφθασε στο Παρίσι το 1900, μόνος, ξένος, χωρίς να μιλά τη γλώσσα, έχουν
ερμηνευθεί ως έργα μελαγχολίας. Να όμως που μια σειρά μαυρόασπρων φωτογραφιών
από πίνακες του Ελ Γκρέκο και του Φλωρεντίνου Τζιρλαντάιο επιτρέπει μια
διαφορετική προσέγγιση. Οι εύσαρκες χρωματιστές μορφές του Τζιρλαντάιο
γίνονται αμέσως μνημειακές και αγαλματώδεις όταν αναπαραχθούν στους γκρι
τόνους της φωτογραφίας. Όπως και η διάθεση που εμπνέουν.

Μια σειρά φωτογραφιών έργων του Ελ Γκρέκο στα χρώματα της σέπιας, που ο Πικάσο
κρατούσε κρυφές από όλους, δείχνουν πώς έφθασε ο Πικάσο στον κυβισμό. Μετά την
πλήρη σχεδόν αφαίρεση του χρώματος, στην πιο αναλυτική φάση του κυβισμού του
Πικάσο, αυτό που μένει είναι τα αλληλοσυνδεόμενα επίπεδα του γκρι και του καφέ
­ δηλαδή ακριβώς αυτό που μένει από τις μισοσβησμένες φωτογραφίες των έργων
του Γκρέκο.

Πίσω από τις περίφημες «Δεσποινίδες της Αβινιόν», το φωτογραφικό αρχείο του
Πικάσο απέδειξε ότι κρύβεται μια σειρά από σαράντα περίπου ερωτικές καρτ
ποστάλ γυναικών από αφρικανικές φυλές που εκθέτουν τα στήθη τους και παίρνουν
ασυνήθιστες πόζες οκλαδόν, με κανάτια στο κεφάλι τους κ.ά. Φαίνεται τώρα ότι ο
Πικάσο δεν δούλεψε τις «Δεσποινίδες της Αβινιόν» σε αναφορά με την αφρικανική
τέχνη, όπως έχει κατά κόρον έχει γραφεί, αλλά ότι οι ερωτικές καρτ ποστάλ
είχαν την κεντρική σημασία στη σύνθεση του πίνακα. Βλέπουμε ακόμα ότι τα
«μπαλώματα» του χρώματος, που δίνουν στα σώματα του πίνακα τη μορφή
ξυλόγλυπτων λαμπερών αγαλμάτων, είναι μια ζωγραφική προσέγγιση του λαμπερού
φωτογραφικού αποτελέσματος που βγαίνει όταν το φως χτυπά στο μαύρο δέρμα.
Αυτά, για την αρχή του κυβισμού. 
Στη διάρκεια των επόμενων εξήντα χρόνων η επίδραση της φωτογραφίας είναι
άλλοτε βαθιά και αόριστη κι άλλοτε συγκεκριμένη αλλά μικρή. Συνήθως όμως είναι
απρόβλεπτη. Στην καρτ ποστάλ που δείχνει μια Αιγυπτία να κρατά ένα λαγήνι, τα
μάτια έχουν τυπωθεί κάπως «στραβά». Στο διπλανό σχέδιο φαίνεται πως ο Πικάσο
παρατράβηξε αυτή την ατέλεια. 
Η έκθεση δεν παρουσιάζει τον Πικάσο σαν κρυφό αντιγραφέα των φωτογραφικών εφέ
και συνεπώς λιγότερο δημιουργικό από όσο πράγματι ήταν. Αντιθέτως, δείχνει τη
μεγαλοφυία του Πικάσο που είχε την ικανότητα να μεταμορφώνει τα πάντα. 
Ό, τι έπιασε με τα χέρια του, το άφησε πίσω του αλλαγμένο. Το θέμα είναι ότι,
αν ο Πικάσο δεν είχε φροντίσει να κρύψει τις φωτογραφίες τόσο επιμελώς, θα
είχε αποφευχθεί να χυθεί τόσο μελάνι αναζητώντας ερμηνείες για τα έργα του.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P09</CAT>
<ED>
Κωδικός άρθρου: A16361P091</ED>
<ID>
ID:20134

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P09&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Στάλκερ (Κ.).
7.00-10.00 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ. / Μουλάν.
Σάβ.-Κυρ. ώρα 4.00 μ.μ. μεταγλ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η διακριτική γοητεία των αρσενικών. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. Παρ.-Σάβ.: 6.00-8.30-11.00 μ.μ.
- 01.00 π.μ., Σάβ. και ώρα 3.30 μ.μ. Κυρ.: 5.40-8.10-10.40 μ.μ. Κυρ. και ώρα
3.10 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Μαθήματα
αμερικανικής ιστορίας. Παρ.-Σάβ.: 8.20-10.40-01.00, Κυρ.: 8.00-10.20 μ.μ. /
Αλεξίσφαιροι ντετέκτιβ. Παρ.-Σάβ.: 6.20 μ.μ., Σάβ. και ώρα 4.20 μ.μ., Κυρ.:
4.00-6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
5.40-8.10-10.40 μ.μ. Παρ.-Σάβ.: μεταμεσονύκτια ώρα 01.00 π.μ., Παρ.-Κυρ. και
ώρα 3.10 μ.μ.

ΑΘΗΝΑΙΟΝ CINEPOLIS PHILIPS 2. Il Ciclone. Παρ.-Σάβ.: 6.40-8.50-11.00 μ.μ.
Κυρ.: 6.30-8.40-10.50 μ.μ. / Το μαγικό σπαθί: Αναζητώντας το Κάμελοτ.
Σάβ.-Κυρ.: ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show. Παρ.-Σάβ.:
6.30-8.40-10.50 μ.μ. - 01.00 π.μ. Κυρ.: 6.10-8.20-10.30 μ.μ. / Ο πρίγκιπας της
Αιγύπτου. Σάβ.-Κυρ. ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών. Παρ.-Σάβ.:
6.10-8.20-10.30 μ.μ. Σάβ. και ώρα 4.00 μ.μ. Κυρ.: 4.20-6.20-8.20-10.20 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Χίλαρι και Τζάκι. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Συμφωνία χαρακτήρων.
6.15-8.30-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Il Ciclone. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.45 μ.μ. μεταγλ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.10-8.20-10.30 μ.μ. / Ο πρίγκιπας της Αιγύπτου. Σάβ.-Κυρ. ώρα 4.20 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Αρμαγεδδών. 5.00-7.30-10.10 μ.μ.
Σάβ.-Κυρ. ώρα 7.30-10.10 μ.μ./ / Μουλάν. Σάβ.-Κυρ. 4.00-5.40 μ.μ. μεταγλ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 6.00-8.20-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Πυριτιδαποθήκη. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Θα σε
βρω στον παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυροτεχνήματα. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η
διακριτική γοητεία των αρσενικών. 6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η διακριτική
γοητεία των αρσενικών. 6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Η πολιορκία.
5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Έχετε μήνυμα στον υπολογιστή σας. 6.00-8.25-10.45 μ.μ.

CINE CITY ERICSSON 2 (Dolby DTS).Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 3 (Dolby DTS). Τα χρυσά μήλα των Εσπερίδων. 6.55-8.55-10.55 μ.μ.

CINE CITY ERICSSON 4 (Dolby DTS). Η πολιορκία. 6.10-8.35-11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Il Ciclone. 7.00-9.00-11.00 μ.μ. / Μουλάν. Κυρ. ώρα 5.15 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. Παρ.-Σάβ.: 12.45-15.30-18.00-20.45-23.15-01.45. Κυρ.: 12.30-15.15-18.00-20.30-23.10-01.30.

VILLAGE CENTRE Αίθουσα 2. Snake eyes. Παρ.-Σάβ.:
12.30-14.45-17.00-19.15-21.30-23.45-02.00. Κυρ.: 14.30-16.45-19.00-21.15-23.30-01.45.

VILLAGE CENTRE Αίθουσα 3. Ζωντανή μετάδοση: The Truman show. Παρ.-Σάβ.:
12.00-14.15-16.45-19.00-21.15-23.45-02.15. Κυρ.-Πέμ.: 11.45-14.15-16.30-18.45-21.00-23.15-01.45.

VILLAGE CENTRE Αίθουσα 4. Studio 54. Παρ.-Σάβ.: 19.45-22.00-00.00-02.15. Κυρ.:
19.15-21.30-23.45-02.00. / Ο πρίγκιπας της Αιγύπτου. Παρ.-Σάβ..:
12.30-15.00-17.30. Κυρ.: 12.30-14.45-17.00.

VILLAGE CENTRE Αίθουσα 5. Μέδουσα. Παρ.-Σάβ.: 16.30-18.45-22.45. Κυρ.:
17.30-19.30-21.45-00.00. / Μουλάν. Παρ.-Σάβ.: 12.15-14.30. Κυρ.:
11.30-13.50-15.30. / Blade. Παρ.-Σάβ.: 01.00.

VILLAGE CENTRE Αίθουσα 6. Η διακριτική γοητεία των αρσενικών. Παρ.-Σάβ.:
13.00-17.45-22.30. Κυρ.: 12.45-17.30-22.10. / Θα σε βρω στον παράδεισο.
Παρ.-Σάβ.: 15.15-20.00-00.45. Κυρ.: 15.00-19.45-00.15.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε.
16.15-18.15-20.15-22.15-00.30. / Το μαγικό σπαθί: Αναζητώντας το Κάμελοτ.
Παρ.-Σάβ.: 11.45-14.00. Κυρ.: 12.00-14.00.

VILLAGE CENTRE Αίθουσα 8. Μαθήματα αμερικανικής ιστορίας. Παρ.-Σάβ.:
13.30-16.00-18.30-21.00-23.30-02.00. Κυρ.: 12.15-14.45-17.15-20.00-22.30-01.15.

VILLAGE CENTRE Αίθουσα 9. Η πολιορκία. Παρ.-Σάβ.:
12.00-14.30-17.15-19.30-21.45-00.15-02.30. Κυρ.: 13.00-15.15-17.45-20.15-22.45-01.30.

VILLAGE CENTRE Αίθουσα 10. Αλεξίσφαιροι ντετέκτιβ. Παρ.-Σάβ.:
13.15-15.45-18.15-20.30-23.00-01.30. Κυρ.: 13.45-16.00-18.30-20.45-22.50-01.00.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ. ώρα 5.00 μ.μ.
μεταγλ. Κυρ. και ώρα 11.30 π.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Πυριτιδαποθήκη. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ. Σάβ.-Κυρ. και ώρα 3.00 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Χίλαρι και Τζάκι. 5.40-8.10-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.40 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Οι
άντρες με τα όπλα. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ. Σάβ-Κυρ. και
ώρα 4.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Τα χρυσά μήλα
των Εσπερίδων. 6.10-8.20-10.30 μ.μ. Σάββατο μεταμεσονύκτια ώρα 01.00 π.μ.: Τα
χρυσά μήλα των Εσπερίδων.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Τα χρυσά μήλα
των Εσπερίδων. 6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Χίλαρι και Τζάκι. 6.00-8.30-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Il Ciclone. 6.10-8.00-10.00 μ.μ. /
Snake eyes. Ώρα 4.15-11.50 μ.μ. / Ο πρίγκιπας της Αιγύπτου. Σάβ.-Κυρ. ώρα 2.30
μ.μ. μεταγλ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.40-10.50 μ.μ. / Έχετε μήνυμα στον υπολογιστή σας. Σάβ. ώρα 00.40 π.μ. /
Μουλάν. Κάθε μέρα ώρα 4.30 μ.μ. Σάβ.-Κυρ. και ώρα 2.40 μ.μ. μεταγλ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.
Σάβ.-Κυρ. και ώρα 4.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ. / Μαθήματα αμερικανικής ιστορίας.
Σάβ. ώρα 00.45.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Il Ciclone.
7.00-9.00-11.00 μ.μ. Σάβ.-Κυρ. και ώρα 5.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Il
Ciclone. 6.20-8.20-10.20 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Χίλαρι και
Τζάκι. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Il Ciclone.
7.00-9.00-11.00 μ.μ. / Μουλάν. Σάβ.-Κυρ. ώρα 5.20 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ. ώρα
11.30 π.μ. - 4.00 μ.μ. μεταγλ.

ΠΑΛΑΣ (Οδός Βουκουρεστίου ~ 3224.434, Dolby Stereo). Ταινιοθήκη της Ελλάδας -
Μουσείο Κινηματογράφου. Παρ.: Η κυρία από τη Σαγκάη, Οργισμένα νιάτα. Σάβ.: Η
δίκη, Γούντστοκ. Κυρ.: Οι καμπάνες του μεσονυχτίου, Το κουρδιστό πορτοκάλι.
Ώρα ενάρξεως: 8.00 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Χίλαρι και Τζάκι. 6.00-8.30-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Dr Dolittle - Ο γιατρός
τρελάθηκε. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Il Ciclone. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ. / Το μαγικό σπαθί:
Αναζητώντας το Κάμελοτ. Κυρ. ώρα 4.00 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Il Ciclone. 6.15-8.15-10.15 μ.μ. / Μουλάν. Κυρ. ώρα 4.15 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Μαθήματα αμερικανικής ιστορίας. 6.20-8.40-11.00 μ.μ. / Ο πρίγκιπας
της Αιγύπτου. Σάβ.-Κυρ. ώρα 4.20 μ.μ. μεταγλ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ. / Μουλάν. Σάβ.-Κυρ. ώρα 4.00 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Η γυναίκα της διπλανής πόρτας.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Ο γητευτής των αλόγων. 6.50-10.00 μ.μ.
/ Η μικρή γοργόνα. Παρ.-Κυρ. ώρα 5.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Μαύρη
γάτα, άσπρος γάτος. 7.00-9.15 μ.μ. Σάβ. μόνο ώρα 11.00 μ.μ. / Θεατρική
παράσταση ώρα 7.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Snake
eyes. 7.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Snake eyes.
6.00-8.00-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η πολιορκία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Dr Dolittle
­ Ο γιατρός τρελάθηκε. 7.30-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Snake eyes. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ο πρίγκιπας της Αιγύπτου.
5.30-7.30 μ.μ. μεταγλ., 9.30 μ.μ. με υπότ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Elizabeth. 5.30-8.00-10.30 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Απρόσμενος έρωτας. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Η διακριτική γοητεία
των αρσενικών. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. / Ο πρίγκιπας της Αιγύπτου.
Σάβ.-Κυρ. ώρα 4.00 μ.μ. μεταγλ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Οι Άθλιοι. 6.00-8.30-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ο γητευτής των αλόγων. 8.00-10.40 μ.μ., Κυρ. 5.50-8.35-11.10 μ.μ. /
Σαμψών και Σάλι. Σάβ. ώρα 4.00-6.00 μ.μ., Κυρ. ώρα 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Il Ciclone.
6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.00-8.00-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16361P101</ED>
<ID>
ID:20144

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΠΥΡΙΤΙΔΑΠΟΘΗΚΗ»: Εμπνευσμένη μεταφορά στο σινεμά του ομώνυμου θεατρικού
έργου του Ντέγιαν Ντακόβσκι, σε σκηνοθεσία Γκόραν Πασκάλιεβιτς. Η σχιζοφρένεια
«απλώνεται» στην καθημερινή ζωή του σημερινού Βελιγραδίου. (Άττικα 1, Όπερα 1, Δαναός).

«ΧΙΛΑΡΙ ΚΑΙ ΤΖΑΚΙ»: Βιογραφία της μεγάλης βιολοντσελίστριας Ζακλίν ντι
Πρε, με «βέλη» από την αδελφή της για «σεξουαλικά σκάνδαλα». Του Άναντ Τάκερ,
με τους: Έμιλι Γουάτσον, Ρέιτσελ Γκρίφιθ, Τσαρλς Ντανς. (Αίγλη, Έμπασσυ,
Καλυψώ, Μπροντγουαίη, Πλάζα).

«IL CICLONE»: Ρομαντική κωμωδία με μια επαρχιακή οικογένεια, που η
άφιξη μιας χορευτικής ομάδας αναστατώνει την καθημερινότητά της. Του Λεονάρντο
Πιερατσόνι. [Αθήναιον Cinepolis 2, Αλεξάνδρα (Πατ.), Άστρον, Cinerama, Κηφισιά
1, Μαργαρίτα 2, Μετροπόλιταν, Όσκαρ, Σπόρτιγκ, Τρία Αστέρια, Χάιλαϊφ].

«ΤΑ ΧΡΥΣΑ ΜΗΛΑ ΤΩΝ ΕΣΠΕΡΙΔΩΝ»: Δροσερή κωμωδία σε μια σημερινή «αυλή
των θαυμάτων». Της Σοφίας Παπαχρήστου. Με τους: Λάζαρο Ανδρέου, Ζαχαρία Ρόχα,
Αφροδίτη Αλ Σαλέχ. [Cine City 3, Ιντεάλ, Ιντεάλ (Μαρούσι)].

Από το φιλμ φαντασίας του Γιώργου Λαζόπουλου «Μέδουσα»

«ΜΕΔΟΥΣΑ»: Ο μύθος της Μέδουσας σήμερα σ' ένα φιλμ «φανταστικού
κινηματογράφου». Σκηνοθεσία: Γιώργος Λαζόπουλος, με τους: Ελένη Φιλίνη, Θάνο
Αμοργιανό, Βάνια Ραμπότα. (Αλφαβίλ, Village Centre 5).

«ΜΑΘΗΜΑΤΑ ΑΜΕΡΙΚΑΝΙΚΗΣ ΙΣΤΟΡΙΑΣ»: Περιπέτεια γύρω από το κοινωνικό
πρόβλημα του ρατσισμού. Του Τόνι Κέι, με τους: Έντουαρντ Νόρτον, Έντουαρντ
Φέρλονγκ, Φαϊρούζα Μπαλκ, Στέισι Κιτς, Μπέβερλι ντ' Άντζελο, Έλιοτ Γκουλντ.
(Αθήναιον 2, Απόλλων, Village Centre 8, Μαργαρίτα 3, Φιλίπ).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αελλώ,
Αθήναιον Cinepolis 3, Άνεσις, Άνταμς 1, Άστυ, Cine City 2, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16361P102</ED>
<ID>
ID:20184

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P10&aa=2</URL></REF>


Article

<CATEGORY>vin09</CATEGORY>

 <H2>Ο Πίτερ Χολ στην Αθήνα για τον θεατρικό «Τάνταλο»
</H2>
Η συγκεκριμενοποίηση και προώθηση μιας μεγάλης διεθνούς θεατρικής παραγωγής με
τον γενικό τίτλο «Τάνταλος», που συνθέτει και επαναπροβάλλει στη σημερινή
εποχή τα αρχετυπικά στοιχεία του αρχαίου ελληνικού δράματος, συζητήθηκε χθες
κατά τη συνάντηση του υπουργού Πολιτισμού κ. Ευάγγελου Βενιζέλου με τον
σκηνοθέτη σερ Πίτερ Χολ και τον θεατρικό παραγωγό κ. Μάικλ Κονοτόφ, παρουσία
του καλλιτεχνικού διευθυντή του Εθνικού Θεάτρου κ. Νίκου Κούρκουλου.

Σύμφωνα με πληροφορίες που είχε δώσει στα «ΝΕΑ», σε συνέντευξή του στην Έλενα
Δ. Χατζηιωάννου, ο σκηνογράφος-ενδυματολόγος Διονύσης Φωτόπουλος, που θα
συνεργαστεί στην παραγωγή, πρόκειται για μεγαλόπνοο σχέδιο που συγκροτούν
δώδεκα έργα ωριαίας περίπου διάρκειας που γράφει ο Τζον Μπάρτον με θέμα τον
Τρωικό Πόλεμο και που θα παρουσιαστούν στην Επίδαυρο σε τρεις, κατά πάσα
πιθανότητα, τετράωρες παραστάσεις μέσα σε μία εβδομάδα. Στην παραγωγή θα
συμμετάσχουν, εκτός από το Εθνικό Θέατρο της Ελλάδας, ο Βασιλικός Σαιξπηρικός
Θίασος, το Πανεπιστήμιο Γέιλ, το Κεντρο Παραστατικών Τεχνών του Ντένβερ κ.ά.
Το σχέδιο εντάσσεται στο πλαίσιο της Πολιτιστικής Ολυμπιάδας και τον εορτασμό
του έτους 2000.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16361P111</ED>
<ID>
ID:20127

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P11&aa=1</URL></REF>


Article

<CATEGORY>vin09</CATEGORY>

 <H2>Η ζωή της Άλμα Μάλερ στη Λυρική Σκηνή
</H2>
Η σοπράνο Τζούλια Σουγλάκου, η πιανίστρια Ναταλία Μιχαηλίδου και η ηθοποιός
Μάγδα Μαυρογιάννη. Τα τρία πρόσωπα της Άλμα Μάλερ

Η ζωή και το συνθετικό έργο της Άλμα Μάλερ, ενός ιδιαίτερου πλάσματος, μούσας
μεγαλοφυών ανδρών, όπως του συνθέτη Γκούσταφ Μάλερ, του ζωγράφου Όσκαρ
Κοκόσκα, του αρχιτέκτονα ιδρυτή του Μπάου Χάους Βάλτερ Γκρόπιους και του
συγγραφέα Φραντς Βέρφελ, έγινε θεατροποιημένο μουσικό αναλόγιο, που το έγραψε
και το σκηνοθετεί η ηθοποιός Μάγδα Μαυρογιάννη και θα παρουσιαστεί απόψε, στις
7, στην Εθνική Λυρική Σκηνή (Ακαδημίας και Χαριλάου Τρικούπη), στο πλαίσιο του
ανοίγματός της σε θεατρικά μουσικά έργα.

Στην παράσταση συμμετέχουν η σοπράνο Τζούλια Σουγλάκου που ερμηνεύει λίντερ
της Άλμα Μάλερ και του Γκούσταφ Μάλερ, η πιανίστρια Ναταλία Μιχαηλίδου που τη
συνοδεύει, η Μάγδα Μαυρογιάννη και στον ρόλο του Μάλερ ο ηθοποιός Νίκος
Αναστασόπουλος. 
Η σκηνογραφική και ενδυματολογική επιμέλεια είναι του Γιάννη Μετζικώφ.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16361P112</ED>
<ID>
ID:20168

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Η πρεμιέρα» της Ζ.
Μπαλασκό Μ. Παπακωνσταντίνου, Χρυσικάκος.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Βικτόρ ή Τα
παιδιά στην εξουσία» του Ρ. Βιτράκ Σπουδαστές Τρίτου Έτους του Στούντιο
Υποκριτικής Άκη Δαβή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Σολωμός» του Σπ. Ευαγγελάτου
Μαβίδης, Κροντήρης.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Το κτήνος στο φεγγάρι» του Ρ. Καλινόσκι Τάρλοου, Κουλίεβα.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 64.42.772, 68.06.897)
«Οι δίκαιοι» του Αλ. Καμί Ζωγραφίδης, Νιχωρίτη.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Μουσικό αναλόγιο: Άλμα Μάλερ
(Τρ.). «Φεντόρα» του Ουμπ. Τζιορντάνο (Τετ., Σάβ.) Φ. Κωνσταντινίδου, σοπράνο
­ Ν. Γκίνος, κλαρινέτο ­ Φ. Παλαμίδη, πιάνο: συναυλία (Κυρ.) «Η νυχτερίδα» του
Γ. Στράους (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟΝ - Α' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.52.311). Αργεί.

ΕΝΑΣΤΡΟΝ - Β' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.23.933). «Οι τρελοί της εποχής» του Δ. Ψαθά Ανώτερη Σχολή Θεάτρου, Μ. Τράγκα.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634). Αργεί.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), Εναλλάξ: «Ηλέκτρα» του
Σοφοκλή ­ «Της ζήλιας τα καμώματα»: «Ζητείται υπηρέτης» του Μπ. Άννινου
­ «Η κυρία Βεράντη» του Δ. Κορομηλά Βοζικιάδου, Κισόγλου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Το υπόγειο» (Ντοστογιέφσκι) της
Μ. Βαμβουνάκη Χρ. Τσάγκας, Βέργου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Τα βότανα του έρωτα» του Π. Γουέλαν Βιδάλη, Λ. Τσάγκας.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΛΥΚΕΙΟ ΝΕΑΣ ΕΡΥΘΡΑΙΑΣ (αμφιθέατρο, Καζαντζάκη 29, Νέα Ερυθραία, ~ 62.00.094,
64.05.705, 097/325894). «Η απαγωγή της Σμαράγδως» του Μ. Κουνελάκη Λαϊκό
Θέατρο Νέας Ερυθραίας.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Grand Prix Μαρία Κάλλας 1999. Όπερα - Ορατόριο - Λιντ.
3ος κύκλος - τελικός (Τρ.). Φεστιβάλ Μουσικής Δωματίου (Β. Α. Μότσαρτ). Έργα
για Ορχήστρα Δωματίου. Μουσικό Σύνολο από την Κρατική Ορχήστρα Θεσσαλονίκης:
συναυλία (Τετ.) Φεστιβάλ Μουσικής Δωματίου (Β. Α. Μότσαρτ). Σονάτες για Βιολί
και Πιάνο. Λεωνίδας Καβάκος, βιολί ­ Πέτερ Νάγκι, πιάνο: συναυλία (Πέμ.)
Κρατική Ορχήστρα Αθηνών: συναυλία (Παρ.) Η Καμεράτα ­ Ορχήστρα των Φίλων της
Μουσικής: συναυλία (Σάβ.) Κυριακή Πρωί στο Μέγαρο. Δημήτρης Σέμσης, βιολί ­
Νίκολας Κίντστον, εκκλησιαστικό όργανο: συναυλία (Κυρ.) Σειρά «Μεγάλοι
Ερμηνευτές». Δημήτρης Σγούρος: ρεσιτάλ πιάνου. Αίθουσα Δημήτρη Μητρόπουλου.
Φεστιβάλ Μουσικής Δωματίου (Β. Α. Μότσαρτ). Δημήτρης Κίτσος, όμποε ­
Τραϊανός Ελευθεριάδης, κόρνο ­ Κονσταντίν Ιστράτε, κόρνο ­ Λεωνίδας Καβάκος,
βιολί ­ Κάθριν Τσο, βιολί ­ Νομπούκο Ιμάι, βιόλα ­ Πολ Πέσθι, βιόλα ­ Μίκλος
Περένιι, βιολοντσέλο ­ Τάκης Καπογιάννης, κόντρα μπάσο: συναυλία Ορχήστρα
Σύγχρονης Μουσικής ΕΡΤ: συναυλία (Τετ.). Φουαγιέ Ισογείου. Τετάρτη
Απόγευμα στο Μέγαρο. Μιλτιάδης Παπαστάμου, βιολί ­ Μάρκος Αλεξίου, πιάνο ­
Δημήτρης Παπαθεοδώρου, πιάνο (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Κεντρική Σκηνή.
«Μορφές από το έργο του Βιζυηνού» της Α. Κοκκίνου Κοκκίνου.
Δεύτερη Σκηνή. Ομάδα χορού «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνζα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16361P113</ED>
<ID>
ID:20216

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P11&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Η καθεμιά έχει το όνομά της. ­ Μπορεί να είναι και ευαγγελικό
(αντίστρ.). 2. Ρήμα που εκφράζει αθέτηση. 3. Νομπελίστας Γάλλος
λογοτέχνης. ­ «Δόνα» θεατρικού έργου του Κασόνα. 4. Πολύ λίγο ή...
καθόλου (καθ.). ­ Μουσική νότα. 5. Ελληνικό νησί. ­ Αιτία νευροψυχικών
διαταραχών. 6. Λέξη που συχνά περιλαμβάνεται στις εταιρικές επωνυμίες
(καθ.). 7. Εμφανίζονται σε στρατιωτικές παρελάσεις. ­ «Με τον...
πλουταίνει η κόρη, με τον ύπνο η ακαμάτρα» (ελληνική παροιμία). 8.
Ήρωας των Τρώων (με άρθρο). 9. Περίφημα τα βαλς του.

ΚΑΘΕΤΑ

1. Πρώτη ύλη της το γάλα. 2. Άξια ύμνησης. ­ Ευρωπαϊκή
αεροπορική εταιρεία. 3. Τελείως ασήμαντη για τον... ωκεανό (καθ.) ­
Μέλος ομηρικής οικογένειας. 4. Πικάντικη η γεύση της. 5. Κόμης
του φασισμού. 6. Ζει σε βραχώδη μέρη. ­ Αρχαίο επαινετικό. 7. Η
γενική άρθρου. ­ Μυθικός ληστής, που σκοτώθηκε από τον Θησέα. 8. Ο
«Δον» του Σολόχοφ (αιτ.). ­ Τόσα χρόνια έζησε ο Πλαστήρας. 9. Είναι και
οι πύραυλοι S-300 (αιτ.).

ΛΥΣΗ (8/2/99)

ΟΡΙΖΟΝΤΙΑ: 1. ΧΡΥΣΟΔΕΤΟ 2. ΡΟΠΑΛΑ­ΕΞ 3. ΕΝΑ­ΟΝΟΡΕ
4. ΩΤΙΤΙΔΑ 5. ΛΟΤΙ­ΟΧΙΑ 6. ΙΣΑΛΟΣ 7. ΣΤΟ-ΡΟΣΤΟ
8. ΙΟΥΔΑΣ­ΩΡ 9. ΑΛΣΟΣ­ΕΝΑ. ΚΑΘΕΤΑ: 1. ΧΡΕΩΛΥΣΙΑ 2.
ΡΟΝΤΟ­ΤΟΛ 3. ΥΠΑΙΤΙΟΥΣ 4. ΣΑ­ΤΙΣ­ΔΟ 5. ΟΛΟΙ­ΑΡΑΣ
6. ΔΑΝΔΟΛΟΣ 7. Ο ΑΧΟΣ 8. ΤΕΡ­ΙΣΤΩΝ 9. ΟΞΕΙΑ­ΟΡΑ.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16361P114</ED>
<ID>
ID:20234

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P11&aa=4</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟ ΑΤΕΛΙΕ ΤΟΥ ΓΡΗΓΟΡΗ ΣΕΜΙΤΕΚΟΛΟ
</H5><H2></H2><H2>Λύπη κοντά στη χαρά
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

«Ζωγραφίζω τον κόσμο σε μια ηχηρή σιωπή», λέει ο Γρηγόρης Σεμιτέκολο

Ίσως ποτέ πριν, τα απόκοσμα, μνημειώδη, τέλεια σε εκτέλεση έργα του ζωγράφου
Γρηγόρη Σεμιτέκολο να μη βρίσκονταν τόσο κοντά στην ευαισθησία του μέσου θεατή
όσο σήμερα. Ίσως, γιατί μάθαμε πια στη μοναξιά και την έλλειψη κατανόησης ­
όπως συμβούλευε ο Κ. Καστοριάδης. Ίσως, διότι τώρα που συνηθίσαμε στον τρόμο
αυτών των απόκοσμων συνθέσεων είμαστε σε θέση να διακρίνουμε τους ήχους μιας
μουσικής. Ίσως, απλά, τα αισθητήριά μας κουράστηκαν από την πολλή κίνηση που
επικρατεί στον κόσμο της συναλλαγής της τέχνης και δεχόμαστε πλέον με
ανακούφιση το έργο ενός μοναχικού δημιουργού. Ή, όπως λέει ο ίδιος ο
Σεμιτέκολο, «η παγκοσμιοποίηση της τέχνης να μας κλείνει όλο και πιο πολύ μέσα
στο σπίτι. Βγαίνουμε έξω, βλαστημάμε, δεν συμμετέχουμε. Είναι, συνεπώς, μεγάλη
υπόθεση που κάποιος μπορεί να ζωγραφίζει παρ' ότι δεν αντέχει τι γίνεται...».
Τώρα, πάντως, εν όψει της έκθεσης που εγκαινιάζεται απόψε στις 8 στις «Νέες
Μορφές» (Βαλαωρίτου 9), ένας ποιητής, ο Γιάννης Κοντός, βλέπει στα έργα του
Σεμιτέκολο «μια πολιτεία να αναδύεται μέσα από τα χώματα. Άνθρωποι δεν
φαίνονται, αλλά υπάρχουν βουβοί και μόνοι. Και εδώ μουσική υπάρχει, θα έλεγα
του Γιάννη Χρήστου, εκείνα τα αρχαία μοτίβα και τα πολύ σύγχρονα μαζί». Το
υλικό της είναι λάδια, τέλεια δουλεμένα με ψιλά πινέλα. Τα χρώματα: καφέ,
μαύρο, κόκκινο, πορτοκαλί του χρωμίου. Ανατολές, δύσεις και ώρες ανακατεμένες...

«Ο χώρος», λέει ο Σεμιτέκολο, «παίρνει μια διάσταση που μπορεί να υπήρχε από
παλιά, να υπάρχει σήμερα και να υπάρξει μετά».

Σε αυτούς τους 25 πίνακες, δουλειά των τεσσάρων τελευταίων χρόνων, «η λύπη
πλησιάζει με τη χαρά», ο ζωγράφος Σεμιτέκολο προβάλλει πιο λυρικός, πιο
ανθρώπινος από τότε που ξέσχιζε τις φωνητικές χορδές του κραυγάζοντας άγρια σε
αλησμόνητα χάπενινγκ. «Η τέχνη ως ερμηνεία και όχι ως επανάσταση», σημειώνει ο
Μάνος Στεφανίδης. «Αυτή είναι η κυρίαρχη ιδέα ­ να ερμηνεύσουμε ό,τι δεν
μπορούμε να ανατρέψουμε»... Εικόνες-φυλακτά εναντίον της μιζέριας που κρύβεται
στην καθημερινή τυποποίηση!.. 
Για την Όλγα Δανιηλοπούλου, που επιμελήθηκε την έκδοση ενός καταλόγου-αναδρομή
στα 35 χρόνια δράσης του Σεμιτέκολο, ο ζωγράφος εννοεί τον κόσμο σαν μια
ακραία κατάσταση. Εκεί χωρεί μόνο μια επανάσταση, η βίαιη δράση, ο
παραλογισμός. Τα απόκοσμα τοπία του Σεμιτέκολο, εξυγιαίνουν, φέρνουν κάθαρση.
Και η Μαρία Μαραγκού περιγράφει τον Σεμιτέκολο ως «ένα ροκά διαρκείας, έναν
ταξιδιώτη, καθόλου ξέγνοιαστο που επιλέγει τον αυτοσχεδιασμό της κάθε
ζωγραφικής στιγμής με όλη την αγωνία που κάνει τα πράγματα μη αναμενόμενα, άρα ουσιαστικά».

Και για να συνοψίσουμε, ο Γρηγόρης Σεμιτέκολο με το έργο και τη στάση ζωής του
εμπνέει και αποτελεί ένα από τα ελάχιστα δρώντα πρόσωπα του Μοντερνισμού στη
χώρα μας.

Ένα γλυπτό που είχε φιλοτεχνήσει ο Σεμιτέκολο στο Μόναχο, που θα δούμε σε
πίνακα σήμερα στην έκθεση που εγκαινιάζεται στην γκαλερί «Νέες Μορφές»

«Βλέπετε τα έργα σας στο Μουσείο Μοντέρνας Τέχνης;», ρωτάμε. «Ποιος δεν τα
βλέπει;», η απάντηση. Σας «λείπει» αυτό το μουσείο; Επιμένουμε. «Είναι
απαραίτητο», συνεχίζει, «το θέμα είναι πώς δημιουργείται, πώς σχηματίζεται, με
ποιες συγκεκριμένες ανάγκες και θέσεις». Ζείτε από τα έργα σας; «Σχεδόν», η
απάντηση. Πώς διαφυλάσσεται η αθωότητα; «Χωρίς προσπάθεια. Με το έργο σου.
Ήθελες κάτι και ένιωσες κάτι. Ίσως είμαι βλάκας. Δεν είμαι έξυπνος δημιουργός
να εκμεταλλευτώ κάτι που έχω». Τι είναι τέχνη; «Είναι πανανθρώπινη έκφραση.
Δεν θεωρώ καλλιτέχνη έναν πολύ καλό πιανίστα ή ζωγράφο επειδή έχει ταλέντο.
Στον άνθρωπο εμπεριέχονται όλες οι καταστάσεις. Ξεφαντώνεις και είσαι εσύ. Η
καλλιτεχνία είναι μια αίσθηση που μπορεί να συμβεί στον καθένα. Μια αίσθηση
πρωταρχική, πρωτογενής».

­ Πώς ζωγραφίζετε;

«Η προσπάθειά μου είναι μια λειτουργία συνεχούς εκπαίδευσης. Η εμμονή του
χειρώνακτος που δεν κοροϊδεύει, δεν κάνει τεχνάσματα, αλλά κάνει συγκεκριμένη
δουλειά και την αναπτύσσει συνεχώς. Όπως οι αρχαίοι ζωγράφοι. Να κινείται το
χέρι και αυτό να γίνεται μέρος του σχεδίου. Είναι εμμονή σε συγκεκριμένα
πράγματα, από πολύ συγκεκριμένη ανάγκη, να μπορώ να μετατρέπω αυτό τον χώρο σε
διαχρονικό, να μεταπλάθονται όλα. Ο Γιάννης Χρήστου με επηρέασε βαθύτατα. Είχε
μια μοναδικότητα, μια φιλοσοφική διάσταση, μια συγκροτημένη σκέψη, έβγαζε κάτι
μαγικό στα χάπενινγκ. Από αυτό δεν μου έχει μείνει τίποτα. Ζωγραφίζοντας,
όμως, βγαίνει μια άλλη ιδιότητα που την κουβαλάω σαν σταυρό και που μπορεί
κάποιος άλλος να τον κουβαλά μια ζωή στους ώμους, χωρίς να το ξέρει καν».

­ Πώς βλέπετε το τέλος του αιώνα;

«Έχουν περάσει εκατομμύρια χρόνια. Μένουμε στον καθρέφτη, σ' αυτό που
βλέπουμε. Όλα τα πράγματα έχουν όρια. Το υπερβολικό φθάνει στο ψεύτικο. Όλη η
υπόθεση είναι η ανθρωπιά.

Τώρα, όμως, οι ανθρώπινες διαστάσεις εξαφανίζονται. Τα πράγματα, σαν να σε
κλείνουν μέσα. Όσο πιο απρόσωπα γίνονται τα πράγματα, τόσο πιο δυστυχή. Όταν
μπορείς κι ακουμπάς έναν άνθρωπο, κάτι γίνεται. Όταν βλέπω ανθρώπους που ούτε
στον ύπνο τους δεν έχουν σκεφθεί κάτι ωραίο, τότε σκέπτομαι ότι ο άνθρωπος
είναι ένας. Κλαις, είσαι εσύ, ξεφαντώνεις, είσαι εσύ. Προσπαθώ, λοιπόν, να
είμαι ανθρώπινος».
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16361P121</ED>
<ID>
ID:20128

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P12&aa=1</URL></REF>


Article

<CATEGORY>vin09</CATEGORY>

 <H2>4 δισ. το στέκι της Κανελλίδου
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αλέκα Κανελλίδου

Πώς μέσα δηλαδή; Τσικνοπέμπτη και... μέσα δεν συμβιβάζονται. Άσε που σε μπαλ
μασκέ της Κυριακής έπεσα πάνω στην πιο άπαιχτη μασκαράτα που έχω δει από
συστάσεως Καρναβαλιού (θα επανέλθω παρακάτω για να σας κρατάω σε αγωνία).

* Ανασχηματισμός δεν γίνεται χωρίς την Αλέκα.

Acropole Palace! Ενθυμήστε; Περασμένες ιστορίες της δεκαετίας του '60. Τότε
έλαμψε το «Acropole» μαζί με την «Αθηναία» (εκεί που σήμερα είναι
εγκαταστημένος ο Λαλαούνης). Στο «Acropole» της Πατησίων και του...
Πολυτεχνείου τραγουδούσε ­ μια φορά κι έναν καιρό ­ η Αλέκα Κανελλίδου.
Από 'κεί ξεκίνησε.

*Τέσσερα δισεκατομμύρια χωρίς τους πολυέλαιους.

Μνήμη, ε; Όχι η δική μου αλλά του υπουργείου Πολιτισμού. Ξέρετε πως; Μου λέει
φίλος. «Τα 'μαθες; Το υπουργείο Πολιτισμού αγόρασε το "Acropole" έναντι 4
δισεκατομμυρίων για να στεγαστούν οι επίσημες κεντρικές υπηρεσίες του». «Ποιο
"Acropole"; Εκεί που τραγουδούσε η Κανελλίδου;».

* Μεγάλη ιστορία η στέγη. Το λέει και ο... απλός λαός. Βάλε ένα τούβλο πάνω...
σου για να 'χεις το κεφάλι σου ήσυχο.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16361P122</ED>
<ID>
ID:20169

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P12&aa=2</URL></REF>


Article

<CATEGORY>vin09</CATEGORY>

 <H2>Σαν ιστορία τρόμου
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κάπως έτσι στεγάστηκε και το δεύτερο «Θέατρο Τέχνης» στην οδό Φρυνίχου.
«Καταραμένη να 'ναι η ώρα», λένε τώρα. Γιατί; Τι γιατί και ξε... γιατί;
Παίζεις ­ ας πούμε ­ τρεις αδελφές στην Φρυνίχου και πάει... άπατος ο
Τσέχωφ. Παίζεις την ίδια παράσταση στο υπόγειο της Σταδίου, γεμάτο το
θέατρο.* Σαν ιστορία Στίβεν Κινγκ.

Τα «παιδιά» του «Θεάτρου Τέχνης» αρχίζουν να πιστεύουν πως είναι ήρωες
ανατριχιαστικού μυθιστορήματος τρόμου του Στίβεν Κινγκ! Πώς γίνεται με
ταινίες που διαδραματίζονται σε στοιχειωμένα σπίτια του Νότου; Κάπως έτσι.

* Προσοχή, η στέγη πέφτει

Και σαν να μην έφταναν όλα αυτά, παραλίγο να σημειωθεί και μέγα ατύχημα. Κάτι
σαν προβολέας, κάτι σαν κάμερα, προσγειώθηκε από το ταβάνι στο πάτωμα,
περνώντας ξυστά από το κεφάλι της Μυρτώς Αλικάκη!.

*Δεν φέρνουμε τον Χριστόδουλο για ένα γρήγορο ευχέλαιο;

«Να τον φέρουμε ­ είπε κάποιος ­ αλλά τι θα γίνει αν ζητήσει να δει την
παράσταση για να την ευλογήσει;». Αυτά που λέτε με την... Στέγη στην Αθήνα.
Και στο μεταξύ, η άλλη... στέγη (τι στέγη, σαν όροφος πολυκατοικίας είναι)
στην «Μελίνα», εδώ στην Σταδίου, εξακολουθεί να βογκά από πλήθος
προσκυνητών της κωμωδίας «Μόλις χώρισα».

*Και η Μπάλτσα; Και η Μπάλτσα!.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16361P123</ED>
<ID>
ID:20206

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P12&aa=3</URL></REF>


Article

<CATEGORY>vin09</CATEGORY>

 <H2>Η Βίκυ... μόλις χώρισε
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αγνή Μπάλτσα

Πώς συνέβη με τον Μάλαμα που σας έλεγα τις προάλλες, όπου η μισή
καλλιτεχνικο-μουσική Αθήνα σπεύδει να τον ακούσει Δευτερότριτα στο «Μετρό»;
Παρομοίως και στο «Μελίνα». Τα παιδιά του... ερασιτεχνικού θιάσου με την
επωνυμία «Δράσις», ξέρετε τι κάνουν; Παίζουν με τους επώνυμους! Ας πούμε,
μαθαίνουν πως ανάμεσα στους θεατές είναι και η Βίκυ Κουλιανού, οπότε
τρέχουν και της ζητάνε να εμφανιστεί ως Guest star στο φινάλε της παράστασης.*
Την είδα με τα μάτια μου μια Τρίτη βράδυ. Η Κουλιανού, δυο μέτρα μπόι.
Και τα παιδιά του θιάσου να... κρέμονται από τη μέση της. Έτσι συνέβη και με
την Ελένη Κούρκουλα τις προάλλες (διαφορετικού διαμετρήματος η Ελένη).

*Ένα μπόι.

Βάζω στοίχημα πως το ίδιο θα συμβεί και την ερχόμενη Δευτέρα με την
Αγνή Μπάλτσα. Η οποία έμαθε για την επιτυχία και έκλεισε μια
θέση στο «Μελίνα». «Πώς έκλεισε δηλαδή; Εγώ δύο εβδομάδες προσπαθώ και
ακόμα τίποτα». Μπας και έβαλε μέσον;

* Και για να μην σας αφήνω σε αγωνία με το μπαλ μασκέ που σας έλεγα και που
έγινε σε κατοικία πασίγνωστου Αθηναίου, ένα πράγμα θα σας πω. Οι μισοί
προσκαλεσμένοι προσήλθαν μασκαρεμένοι Αρσένης, Χριστόδουλος, Αβραμόπουλος.
<REF><SOURCE>
ΤΑ ΝΕΑ</SOURCE>
<DATE>, 09-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16361P124</ED>
<ID>
ID:20230

</ID><URL>http://ta-nea.dolnet.gr/neaweb/neafile.print_unique?e=A&f=16361&m=P12&aa=4</URL></REF>


Article

<CATEGORY>vin04</CATEGORY>

 <H5>ΠΡΩΤΗ ΦΟΡΑ ΕΛΛΗΝΙΚΗ ΚΑΜΠΑΝΙΑ ΣΤΟ ΕΞΩΤΕΡΙΚΟ
</H5><H2>ΑΝΤΕΠΙΘΕΣΗ με 1,2 δισ. στο τουρκικό λόμπι
</H2>
Σε αντεπίθεση ενημέρωσης για την αντιμετώπιση του τουρκικού λόμπι που
δραστηριοποιείται σε ΗΠΑ και Ευρώπη περνά η Αθήνα με μεγάλη καμπάνια ύψους 1,2
δισ. δραχμών για ένα έτος. Η καμπάνια απευθύνεται σε αρκετές δεκάδες χιλιάδες
κορυφαίους διαμορφωτές της διεθνούς κοινής γνώμης (πολιτικούς, οικονομικούς
παράγοντες, στελέχη του Τύπου, πανεπιστημιακούς, αναλυτές κ.ά) και είναι η
πρώτη που επιχειρεί η Ελλάδα σ' αυτόν τον τομέα. Για την ανάθεσή της βρίσκεται
σε εξέλιξη διεθνής διαγωνισμός στον οποίο συμμετέχουν 7 μεγάλες κοινοπραξίες.
Η έναρξή της προγραμματίζεται για τον Απρίλιο.

σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16362N011</ED>
<ID>
ID:20305

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N01&aa=1</URL></REF>


Article

<CATEGORY>vin08</CATEGORY>

 <H2>Τα 10 κρίσιμα σημεία στη δήλωση που θα ελέγξουν οι εφοριακοί
</H2>
Δέκα κρίσιμα σημεία θα πρέπει να προσέξουν οι φορολογούμενοι στη συμπλήρωση
και την υποβολή των δηλώσεων. Λάθη και παραλείψεις θα κοστίσουν ακριβά σε
χρήμα και χρόνο.

σελίδες 50-51
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16362N012</ED>
<ID>
ID:20330

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N01&aa=2</URL></REF>


Article

<CATEGORY>vin08</CATEGORY>

 <H2>Ήπειρος, η πιο φτωχή περιοχή της Ευρώπης
</H2>
<H3></H3>σελίδα 52
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16362N014</ED>
<ID>
ID:20398

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N01&aa=4</URL></REF>


Article

<CATEGORY>vin06</CATEGORY>

 <H2>Τα υπέρ και τα κατά για 29 μικρομεσαία Ι.Χ. </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16362N015</ED>
<ID>
ID:20413

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N01&aa=5</URL></REF>


Article

<CATEGORY>vin06</CATEGORY>

 <H2>Στη Ραφήνα κατέφυγαν οι «ανησυχούντες Χριστιανοί»
</H2>
σελίδα 14
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16362N016</ED>
<ID>
ID:20425

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΠΑΛΙΑ, όταν έβλεπα στο δρόμο οπλισμένο αστυνομικό, αισθανόμουν φόβο και
θύμωνα. Σήμερα, ο οπλισμένος αστυνομικός μού δημιουργεί την αίσθηση ότι δεν
κινδυνεύω, ότι είμαι ασφαλής. Κι αυτό είναι μεγάλη υπόθεση. Ο Λ. Παπαδόπουλος
στις «Ματιές». Σελ. 4.

Η «ΙΔΕΑ της Ευρώπης» ως «ιδέα κατά του έθνους» θεωρείται ιδεολογική
διαστροφή και επικίνδυνη διεθνιστική δοξασία. Η ιστορική πείρα διδάσκει ότι
όποιος έπαιξε με το έθνος έπαιξε με τη φωτιά· και κάηκε. Ο Π. Ήφαιστος στην
«Τρίτη Άποψη». Σελ. 6.

Δ. ΚΩΝΣΤΑΝΤΙΝΙΔΗΣ: Οι Απόδημοι είναι 7.000.000 Έλληνες σε 142 χώρες.
Όταν μας μάθετε, θα 'μαστε 17.000.000 οι Έλληνες. Διαφωνούμε όταν η ελληνική
πολιτεία συνεχίζει να μας βλέπει συναισθηματικά και όχι τεχνοκρατικά. Οι
απαντήσεις στις «30 Ερωτήσεις» του Γ. Ε. Διακογιάννη στη σελ. 12.

ΕΥΤΥΧΩΣ που υπάρχουν και τα συνθήματα, γραμμένα στους τοίχους. Το
καλύτερο αγχολυτικό για να ξεχάσεις τον εγκλωβισμό σου σε ακινητοποιημένους
δρόμους. Ακόμη κι αν κάποια απ' αυτά σε προκαλούν και σε εκνευρίζουν. Η Λεονί
Σταφυλά «Σε Πρώτο Ενικό». Σελ. 13.

«ΠΟΛΕΜΟΣ» έχει ξεσπάσει ανάμεσα στο ΔΙΚΑΤΣΑ και ορισμένα γαλλικά και
αγγλικά πανεπιστήμια που συνεργάζονται με ελληνικά κολέγια και αρνούνται
επίμονα να χορηγήσουν στοιχεία για τους Έλληνες φοιτητές τους. Ο Ν. Μάστορας
στη σελ. 22.

ΤΟ ΔΙΑΣΤΗΜΑ στο σπίτι σας. Ο υπολογιστής σας, χάρη στο Ίντερνετ, μπορεί
να μεταμορφωθεί σε παράθυρο διαστημικού λεωφορείου με θέα τη Γη. Μπορείτε να
δείτε τα μνημεία και τα αξιοθέατα του πλανήτη μας πατώντας μερικά κουμπιά. Η
Εύη Ελευθεριάδου στη σελ. 25.

Ο ΚΑΛΟΣ Γερμανός της Νανκίν ήταν ναζί. Αλλά αυτό δεν τον εμπόδισε να
σώσει 250.000 Κινέζους από βέβαιο θάνατο κατά την ιαπωνική εισβολή το 1937. Τα
ημερολόγιά του εξαφανίστηκαν μετά την ανάκρισή του από την Γκεστάπο. Και τώρα
έρχονται στο φως. Σελ. 45.

ΤΟ ΕΥΡΩ, μόλις πριν από έξι εβδομάδες έλαμπε σαν χρυσός. Σήμερα μοιάζει
να χάνει τη λάμψη του. Έχει ήδη χάσει 4% της αξίας του σε σχέση με το δολάριο
και το γιεν και 2% έναντι της στερλίνας. Τι συνέβη λοιπόν; Από την
«Independent» στη σελ. 54

Η ΕΥΡΩΠΗ μπήκε στη δημόσια, αλλά και στην 
ιδιωτική μας ζωή κι αποτελεί ένα αμετάκλητο 
ιστορικό δεδομένο που τότε μόνο μπορεί να 
καταστεί επικίνδυνος και ανεξέλεγκτος 
μηχανισμός εφόσον οι κοινωνίες δεν το 
καταστήσουν δική τους υπόθεση. 
Ο Δημήτρης Θ. Τσάτσος, στη σελ. 10.

ΟΙ ΑΜΟΙΒΕΣ της εργασίας κατά κεφαλήν 
μεταβάλλονται: με +1,3% κατά μέσον όρο 
κάθε χρόνο την περίοδο 1982-89, με -3,3% 
την περίοδο 1990-93 και με +3% την περίοδο 
1994-97. Ο Τάσος Γιαννίτσης, στη σελ. 11.

Ο ΣΑΙΞΠΗΡ είναι υποψήφιος για 13. 
Όχι ο ίδιος αυτοπροσώπως, βέβαια, αλλά 
η ταινία «Ο ερωτευμένος Σαίξπηρ» που 
είναι υποψήφια για 13 βραβεία Όσκαρ. 
Ακολουθεί ο «Στρατιώτης Ράιαν» με 11 
υποψηφιότητες και ο Ιταλός Ρ. Μπενίνι για 7 Όσκαρ. 
Ο Δ. Δανίκας, στο «Πανόραμα». Σελ. 1.

Η ΔΑΣΚΑΛΑ Μαίρη Κέι Λε Τουρνό, 33 ετών,

μητέρα 4 παιδιών, ερωτεύθηκε τον μαθητή της 
Βίλι Φουαλάου,14 ετών, από τα Νησιά Σαμόα. 
Απ' αυτόν τον έρωτα γεννιούνται δύο κοριτσάκια. 
Αλλά κι ένα βιβλίο για την ιστορία της αγάπης τους. 
Στο «Πανόραμα»,
σελ. 3.

Ε. ΠΑΠΑΔΑΚΟΥ: Δεν ήθελα να παραδεχθώ ότι πέθανε το παιδί μου. Το κρατούσαμε με
τον άντρα μου μέσα στο ασθενοφόρο, αλλά δεν προλάβαμε να φτάσουμε στον
Ευαγγελισμό που εφημέρευε εκείνη την ημέρα... Η Μίνα Μουστάκα, στη σελ. 13. Βλ. και Σίλα Αλεξίου, στους «Προβολείς». Σελ. 6.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16362N021</ED>
<ID>
ID:20272

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Πρόνοια
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μάλλον πολυήμερες προβλέπει η κυβέρνηση τις αγροτικές κινητοποιήσεις. Απόδειξη
ότι το ΥΠΕΧΩΔΕ αποφάσισε τώρα να τοποθετήσει κατά μήκος των εθνικών δρόμων τουαλέτες.

Με τιμή
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16362N022</ED>
<ID>
ID:20358

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Κακοκαιρία με τοπικά ισχυρές βροχές και καταιγίδες. Χιόνια και στα πεδινά,
κεντρικά Βόρειας Ελλάδας. Διαστήματα βελτίωσης στα νότια. Πολύ ισχυροί
βοριάδες (7 Μπωφόρ) στα δυτικά, κεντρικά, νότια. Νότιοι στην υπόλοιπη χώρα.
Πτώση θερμοκρασίας.


Αισθητή πτώση θερμοκρασίας και κακοκαιρία με φαινόμενα σαν της Παρασκευής:
βροχές, καταιγίδες, χιόνια και ισχυροί (6 Μπωφόρ) βοριάδες στη δυτική,
κεντρική, βόρεια χώρα και νότιοι στο Νότιο Αιγαίο ίδιας έντασης.
Σαββατοκύριακο για το σπίτι.

Article

<CATEGORY>vin01</CATEGORY>

 <H5>ΣΗΜΕΡΑ ΓΙΑ ΤΟΥΣ ΑΓΡΟΤΕΣ ­ ΑΥΡΙΟ ΓΙΑ ΤΟΥΣ ΓΙΑΤΡΟΥΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Συσκέψεις κόντρα στις κινητοποιήσεις
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Αγρότες, γιατροί και... σύνεδροι αποτελούν τον πονοκέφαλο της κυβέρνησης, η
οποία έχει να αντιμετωπίσει ανοιχτά μέτωπα στις παρυφές των εθνικών οδών, στα
νοσοκομεία, αλλά και στους κόλπους του ΠΑΣΟΚ.

Η κυβέρνηση φιλοδοξεί να θέσει υπό έλεγχο τις κινητοποιήσεις με ειδικές
συσκέψεις για τη λήψη αποφάσεων.

Η πρώτη γίνεται σήμερα και αφορά στο αγροτικό πρόβλημα (θέμα δανείων) και η
δεύτερη αύριο για τις οικονομικές διεκδικήσεις των γιατρών (εφημερίες).

Από τα αποτελέσματα των συσκέψεων αυτών θα εξαρτηθεί και η πορεία των
συγκεκριμένων κινητοποιήσεων, αν και η κυβέρνηση εκτιμά ότι στον χώρο των
αγροτών το πρόβλημα δεν είναι ακόμα τόσο μεγάλο, λόγω περιορισμένης συμμετοχής.

Πάντως παραμένει πάντοτε σε ισχύ η απόφαση για δυναμική αντιμετώπιση κάθε
προσπάθειας αποκλεισμού των εθνικών οδών.

Αντίθετα, το ιατρικό πρόβλημα προβάλλει πιο σοβαρό από πλευράς κοινωνικών
επιπτώσεων και φαίνεται ότι είναι δύσκολα αντιμετωπίσιμο. (Σελ. 21 και 23).

* Την ίδια στιγμή, σε σοβαρό πρόβλημα εξελίσσεται για την κυβέρνηση το θέμα
του Συνεδρίου του ΠΑΣΟΚ, καθώς πολώνεται το κλίμα με αφορμή αμφισβητήσεις για
τη γνησιότητα των πρόσφατων μαζικών εγγραφών μελών.

Η υπόθεση των (εκατέρωθεν) «μαϊμούδων» επρόκειτο να αντιμετωπιστεί ριζικά χθες
στην Επιτροπή Δεοντολογίας του ΠΑΣΟΚ, αλλά η αποχή των εκπροσώπων της
λεγόμενης εσωκομματικής αντιπολίτευσης, με ανοιχτό ήδη το ενδεχόμενο της
καταγγελίας των (προ)συνεδριακών διαδικασιών, προκαλεί εμπλοκές στην ομαλή
πορεία προς το Συνέδριο του Μαρτίου. (Σελ. 7).

* Πάντως, η κυβέρνηση μπορεί να έχει στο εσωτερικό τόσα ανοιχτά θέματα, αλλά
στο εξωτερικό προσπαθει να διαμορφώσει μια διαφορετική εικόνα για τη
φυσιογνωμία και την αποτελεσματικότητά της. Αλλά και για να αντιμετωπίσει το
πάντοτε δραστήριο τουρκικό λόμπι.

Προς τον σκοπό αυτό πρόκειται να διαθέσει 1,2 δισ. δρχ. για τη διαμόρφωση
θετικού κλίματος σε 50.000 «διαμορφωτές της κοινής γνώμης» στην Ευρώπη και την Αμερική.

Πρόκειται για πολιτικούς, δημοσιογράφους, ακαδημαϊκούς, κ.ά. που μπορούν να
παίξουν ρόλο στη στήριξη των ελληνικών θέσεων. (Σελ. 8-9).

* Κατά τα άλλα, η Άγκυρα επανέλαβε την επιθετική της φρασεολογία κατά της
Αθήνας, με πρόσχημα την εγκατάσταση των γνωστών ρωσικών πυραύλων S-300 στην
Κρήτη, υποστηρίζοντας ότι «δεν πρόκειται να ανεχθεί κάτι τέτοιο»...

Η Αθήνα όμως από την πλευρά της απάντησε με την επαναβεβαίωση της
συγκεκριμένης επιλογής της. 
* Στο μεταξύ, οι διμερείς σχέσεις λίγο έλειψε να οδηγηθούν σε νέα όξυνση με
αφορμή την τουλάχιστον περίεργη έκρηξη βόμβας κοντά στο τουρκικό προξενείο της Κομοτηνής.

Η κυβέρνηση καταδίκασε απερίφραστα την ενέργεια μιλώντας μάλιστα για κύκλους
που απεργάζονται ένταση στην περιοχή και όξυνση στις ελληνοτουρκικές σχέσεις.
Η Άγκυρα αντέδρασε μάλλον μετριοπαθώς, καταδικάζοντας το γεγονός και ζητώντας
τη σύλληψη των δραστών. (Σελ. 8).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16362N032</ED>
<ID>
ID:20329

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το κενό
</H2>
ΑΝ κάτι είναι βέβαιο για την Ολυμπιακή...

ΤΟΥΤΟ συνοψίζεται ­ και ασφαλώς δεν πρόκειται περί αστείου ­ στην
αβεβαιότητα για το μέλλον της...

ΚΑΙ στην απίστευτη έλλειψη σοβαρότητας στον χειρισμό της παρατεταμένης
κρίσης της.

ΚΑΙ αν είναι ποτέ δυνατόν τούτη την ώρα ν' αναζητείται ­ έτσι που τα
έκαναν ­ αντικαταστάτης του παραιτηθέντος διευθύνοντος συμβούλου της εταιρείας...

Ο ΟΠΟΙΟΣ να ασκήσει καθήκοντα για διάστημα μέχρι δύο μηνών...

ΜΕΧΡΙΣ ότου, δηλαδή, μπει στην Ολυμπιακή ο ­ υπό αναζήτηση επίσης! ­
ξένος μάνατζερ.

ΚΑΙ για ν' αντιληφθούν και οι πολίτες που έχουν πληρώσει χρυσή την
εξυγίανση του λεγόμενου εθνικού αερομεταφορέα δίχως και ­ επί τόσα χρόνια ­ να
την δουν...

ΑΡΚΕΙ η υπενθύμιση πως η εκδήλωση ενδιαφέροντος εκ μέρους ξένου
μάνατζερ λήγει μεθαύριο...

ΚΑΙ στην ­ πιθανή, όπως διαφαίνεται ­ περίπτωση που η διαδικασία αποβεί άκαρπη...

ΘΑ αρχίσει η αναζήτηση νέου διευθύνοντος συμβούλου!

ΣΤΟ μεταξύ, η μετεγκατάσταση της Ολυμπιακής στα Σπάτα βρίσκεται... σε
κενό αέρος...

ΟΙ προσλήψεις ιπτάμενου προσωπικού και μηχανικών που έχουν αποφασιστεί
δεν προχωρούν...

ΚΑΙ πλέον αναμένεται ­ ως αναπότρεπτη συνέπεια ­ νέο αδιέξοδο εν όψει
της προσεχούς περιόδου αιχμής...

ΜΕ επανάληψη των ιδίων ανωμαλιών που τόσο έχουν κοστίσει ­ σε πελατεία
και κύρος ­ στην εταιρεία.

ΤΟΣΟΣ χρόνος, δηλαδή, για να διαπιστωθεί ­ εκ νέου ­ η κακοδαιμονία...

ΓΙΑ την οποία δεν έχει βρεθεί ­ αλλά διαρκώς αναζητείται... ­ αντίδοτο!
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16362N033</ED>
<ID>
ID:20367

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Παντελής Οικονόμου:

(το μέλος του Ε.Γ. του ΠΑΣΟΚ, στην «Απογευματινή»)

«Εμείς είμαστε ρεύμα ΠΑΣΟΚ, τίποτ' άλλο. Εγώ, πάντως, δεν σας κρύβω ότι
εύχομαι να έχουμε λάθος εμείς. Και να έχουν δίκιο οι σύντροφοι της
πλειοψηφίας. Θα τους ζητήσουμε και συγγνώμη. Αλλά το ποιος έχει δίκιο θα φανεί
στις εκλογές».

Δημήτρης Κρεμαστινός:

(ο πρώην υπουργός και προσωπικός γιατρός του Ανδρέα Παπανδρέου, στο «Έθνος της Κυριακής»)

«Οι σχέσεις μου με τον Πρωθυπουργό ήταν και είναι άριστες και πάντα πίστευα
ότι θα έπρεπε κατά το δυνατόν οι σχέσεις του Ανδρέα Παπανδρέου να είναι
άριστες με όλους τους συνεργάτες του και ιδιαίτερα με τον Κωνσταντίνο Σημίτη.
Αυτό το λέω και σήμερα. Νομίζω, απ' όλα αυτά, αντιλαμβάνεσθε ότι δεν είμαι ο
άνθρωπος της ταμπέλας».

Λουκία Ρικάκη:

(η σκηνοθέτις, στον «Αδέσμευτο Τύπο» του Δ. Ρίζου)

«Θα με στενοχωρήσει η μη αποδοχή του κοινού, αλλά είμαι έτοιμη για τα πάντα.
Έτσι κι αλλιώς, το σινεμά είναι και τζόγος, μια ζαριά...».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16362N034</ED>
<ID>
ID:20409

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Αστυνόμευση
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Άκουσα στην τηλεόραση, την περασμένη Πέμπτη, τον φίλο υπουργό Δημόσιας Τάξης
Φ. Πετσάλνικο να λέει ότι τα κεντρικά ­ και όχι μόνο ­ δελτία ειδήσεων των
ελληνικών τηλεοπτικών σταθμών καλύπτονται, κατά μέγα μέρος, από το αστυνομικό
ρεπορτάζ, πράγμα που δεν συμβαίνει στην Αγγλία, τη Γερμανία, τη Γαλλία και
άλλες χώρες της Ευρώπης.

Έχει δίκιο. Στην Ελλάδα, τηλεοπτικό δελτίο ειδήσεων σημαίνει, κατά κύριο λόγο,
έγκλημα, ληστεία, απόδραση, καταδίωξη κακοποιών, «ξεκαθάρισμα λογαριασμών»,
λαθρεμπόριο ναρκωτικών, μαστροπεία, αιμομιξία, θάνατος από χρήση ηρωίνης,
τροχαίο δυστύχημα με νεκρούς και τραυματίες, «γκαζάκι», μολότοφ, εμπρησμός,
«προστασία», εκβιασμός, ανταλλαγή πυροβολισμών μεταξύ Αλβανών κ.ά.

Δεν φτάνει, όμως, που τα τηλεοπτικά δελτία είναι πλημμυρισμένα στο αίμα,
έχουμε και τους δημοσιογράφους και τους παρουσιαστές και τους σκηνοθέτες των
καναλιών, που κάνουν ό,τι μπορούν για να φέρουν τον τρόμο μέσα στα σπίτια μας
­ να μας δημιουργήσουν την εντύπωση ότι ανά πάσαν στιγμήν κινδυνεύουμε από τον
διαρρήκτη, τον ληστή, τον πεινασμένο μετανάστη!

Τα κανάλια, σίγουρα, πουλάνε τρόμο. Αλλά έχουν, δυστυχώς, και την απαραίτητη
«πρώτη ύλη». Το έγκλημα και όλα τ' άλλα που συνθέτουν την καθημερινή ελληνική
πραγματικότητα. Πραγματικότητα που όσο πάει γίνεται χειρότερη. Ταξιτζήδες,
διαβάτες, περιπτεράδες της νύχτας, δέχονται δολοφονικές επιθέσεις, αστυφύλακες
και ληστές σκοτώνονται, αστυνομικές περίπολοι στήνουν ενέδρες σε
καταζητούμενους φονιάδες...

Αμέσως μετά τις εκλογές, που τις έχασε το ΠΑΣΟΚ, για πολλούς λόγους, αλλά και
εξαιτίας της εγκληματικότητας, ο Πρωθυπουργός μίλησε για μη επαρκή αστυνόμευση
και για την ανάγκη να αισθάνεται ο πολίτης ασφαλής. Αλλά από τότε, ίσαμε
σήμερα, ελάχιστα πράγματα έχουν διορθωθεί. Οι κακοποιοί πολλαπλασιάζονται και
το αστυνομικό δελτίο είναι τίγκα, κάθε μέρα.

Με ικανοποίηση άκουσα από τον Φ. Πετσάλνικο να λέει για τις συνεχείς
περιπολίες 250 αστυνομικών, σήμερα, και για τις 3.000, ακόμη, τους
καλοκαιρινούς μήνες. Αλλά πρέπει να αποδεσμευθούν τάχιστα ­ και το είπε κι
αυτό ο υπουργός ­ και οι χιλιάδες άλλοι αστυνομικοί, που αντί να είναι διώκτες
του κοινού εγκλήματος, λουφάρουν, επιδίδοντας δικαστικά έγγραφα, φτιάχνοντας
καφέδες σε διάφορες υπηρεσίες και φρουρώντας σπίτια πολιτικών και πλουσίων.

Παλιά, όταν έβλεπα στο δρόμο οπλισμένο αστυνομικό, αισθανόμουν φόβο και
θύμωνα. Σήμερα, ο οπλισμένος αστυνομικός μου δημιουργεί την αίσθηση ότι δεν
κινδυνεύω. Ότι είμαι ασφαλής. Κι αυτό, είναι μεγάλη υπόθεση.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16362N043</ED>
<ID>
ID:20390

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N04&aa=3</URL></REF>


Article

<CATEGORY>vin05</CATEGORY>

 <H2>Άλλαξε το πρόγραμμα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΠΩΣ είναι γνωστό, το κεντρικό κτίριο του ΟΤΕ, στο Μαρούσι, είναι 13όροφο ­
και η συντήρηση στα ασανσέρ γίνεται τακτικότατα. Χθες όμως, με την επίσκεψη
του Πρωθυπουργού, συνέβη το απρόοπτο...

ΠΟΥ ΛΕΤΕ, οι αρμόδιοι είχαν κατεβάσει τους διακόπτες των ανελκυστήρων,
προκειμένου να είναι ελεύθεροι για την άνοδο του κ. Κ. Σημίτη στον 13ο όροφο,
για μία μίνι σύσκεψη με τη Διοίκηση του Οργανισμού. Λίγο μετά όμως, όταν ο
Πρωθυπουργός και η συνοδεία του πήραν το ασανσέρ και έφθασαν έως τον 13ο
όροφο, διαπίστωσαν ότι... οι πόρτες δεν άνοιγαν!

ΔΕΝ επρόκειτο περί εγκλωβισμού ­ όταν πάτησαν το κουμπί για το πρώτο υπόγειο,
όλα λειτούργησαν κανονικά!
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16362N044</ED>
<ID>
ID:20397

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N04&aa=4</URL></REF>


Article

<CATEGORY>vin05</CATEGORY>

 <H2>Ενημέρωση για τη Ρούλα...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, σ' αυτό το πρώτο υπόγειο του κτιρίου του ΟΤΕ έχει στηθεί το Κέντρο
Διαχείρισης ­ ένα... διαστημικό Κέντρο επιχειρήσεων, από όπου μπορεί κανείς να
έχει ανά πάσα στιγμή πλήρη εικόνα για το τι συμβαίνει στο δίκτυο του Οργανισμού...

Ο ΑΡΜΟΔΙΟΣ υπάλληλος που ενημέρωσε τον Πρωθυπουργό, του έδειξε στον πίνακα και
την κίνηση των γνωστών γραμμών 090, αλλά του έδωσε να καταλάβει με έναν πολύ
απλό τρόπο το πώς... κινητοποιείται σήμερα η κοινωνία.

ΠΩΣ; Πολύ απλά ­ του έδειξε την μεγάλη αύξηση του αριθμού των τηλεφωνικών
κλήσεων κατά τη διάρκεια του τηλεπαιχνιδιού της κ. Ρούλας Κορομηλά!!!

Ε, ΤΙ να γίνει; Τα 'χει αυτά η κοινωνία...
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16362N045</ED>
<ID>
ID:20414

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N04&aa=5</URL></REF>


Article

<CATEGORY>vin05</CATEGORY>

 <H2>Παντού, πλην πιλότων... </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗ ΦΑΣΗ του αποχαιρετισμού έχει μπει για την Ολυμπιακή ο κ. Θ. Τσακιρίδης.
Και έτσι ο υπό παραίτηση διευθύνων σύμβουλος του εθνικού αερομεταφορέα (;) δεν
προλαβαίνει τις... τελετές για την κοπή της πίτας, στα διάφορα σωματεία
εργαζομένων της εταιρείας.

Για να καταλάβετε, χθες παρέστη σε... έξι τέτοιες τελετές. Μόνο σε μία κοπή
πίτας αρνήθηκε να πάει ­ στο σωματείο των πιλότων, με τους οποίους έχει
ανοίξει βεντέτα...
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16362N046</ED>
<ID>
ID:20426

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N04&aa=6</URL></REF>


Article

<CATEGORY>vin05</CATEGORY>

 <H2>Δεν τους χωρούσε! </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗΝ ΕΠΙΤΡΟΠΗ Θρησκευτικών Υποθέσεων της Βουλής μίλησε χθες ο Αρχιεπίσκοπος
Αμερικής κ. Σπυρίδων και το ενδιαφέρον ήταν τόσο μεγάλο, που για πρώτη φορά η
αίθουσα 150 του Κοινοβουλίου αποδείχθηκε ανεπαρκής και αναζητήθηκε άλλη...
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16362N047</ED>
<ID>
ID:20430

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N04&aa=7</URL></REF>


Article

<CATEGORY>vin05</CATEGORY>

 <H2>Βιβλίο Δρεττάκη </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΤΑΝ ο κ. Μ. Δρεττάκης βγάζει ένα βιβλίο ­ όπως αυτό που διένειμε χθες στη
Βουλή ­ όλοι μπορούν να είναι σίγουροι ότι περιλαμβάνει πάμπολλα και ακριβή
στοιχεία. Τίτλος του βιβλίου; Από το Μάαστριχτ στο Άμστερνταμ και το ευρώ...
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16362N048</ED>
<ID>
ID:20433

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΓΙΑ ΠΡΩΤΗ ΦΟΡΑ, η Σχολή Ευελπίδων έχει φέτος ­ στην πρώτη τάξη ­ γυναίκα
αρχηγό. Την συνεχάρη χθες ο υφυπουργός Άμυνας κ. Δ. Αποστολάκης ­ για να
δούμε, μήπως οι γυναίκες τα καταφέρνουν καλύτερα και σ' αυτό;

ΤΗΝ ΤΕΛΕΥΤΑΙΑ του πτήση πάνω από το Αιγαίο έκανε χθες με ένα μαχητικό
Α-7 ο αρχηγός ΓΕΕΘΑ πτέραρχος Τζογάνης, που αποχωρεί από το στράτευμα σε μία
εβδομάδα. Θα τις νοσταλγήσει...

«ΝΑ ΜΗΝ ΚΟΡΟΪΔΕΥΟΜΑΣΤΕ, ο Οτζαλάν ήλθε», δήλωσε χθες ο κ. Χρ. Κηπουρός.
Είναι αυτό που λέμε, ότι εμείς το 'χουμε κρυφό καμάρι...

ΜΕ 39 ΠΥΡΕΤΟ ΜΙΛΗΣΕ προχθές στο Αιγάλεω ο κ. Κ. Καραμανλής ­ και έτσι
χθες παρέμεινε κλινήρης για να αναρρώσει. Τον χτύπησε... ιός δημαρχιακός;

ΑΝΕΒΑΣΕ ΚΙ ΑΛΛΟ τους τόνους απέναντι στην κυβέρνηση ο κ. Ν.
Κωνσταντόπουλος, στην περιοδεία του στην Ηλεία. Κατηγόρησε τον κ. Κ. Σημίτη
ότι παίζει τον Πρόεδρο της Δημοκρατίας και τον... Αρχιεπίσκοπο στον βωμό της
προεκλογικής σκοπιμότητας...

ΛΟΙΠΟΝ, Ή ΠΡΕΠΕΙ να αυξηθούν τα τρακτέρ ή να μικρύνει η Εθνική Οδός...
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16362N049</ED>
<ID>
ID:20434

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N04&aa=9</URL></REF>


Article

<CATEGORY>vin04</CATEGORY>

 <H5>Σήμερα με Πρόεδρο, Πρωθυπουργό
</H5><H2>Υπαινιγμοί Σπυρίδωνος κατά Ιακώβου στην κατάμεστη Βουλή
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Παραινέσεις για συνετή στάση στα εθνικά θέματα, αλλά και υπαινιγμούς για τον
Ιάκωβο άφησε χθες ο Αρχιεπίσκοπος Αμερικής Σπυρίδων.

Σε μία ασφυκτικά γεμάτη αίθουσα της Βουλής, η οποία κατακλύστηκε από βουλευτές
όλων των κομμάτων, ο Σπυρίδων έγινε δεκτός λιτά και χωρίς «στρωμένα κόκκινα
χαλιά» στην είσοδο, όπως συνηθίζεται σε υποδοχές επισήμων προσώπων.

Ο Αρχιεπίσκοπος Αμερικής έκανε μία «γενικής υφής» ομιλία ­ όπως σχολίαζαν
αργότερα μέλη όλων των κοινοβουλευτικών ομάδων ­ ωστόσο τις περισσότερες
διευκρινίσεις τις κράτησε για το τέλος.

Έτσι, απαντώντας σε ερώτηση του βουλευτή του ΠΑΣΟΚ κ. Γιώργου Κίρκου για τη
συμβολή της Αρχιεπισκοπής Αμερικής στα εθνικά μας θέματα ο Σπυρίδων απάντησε
ότι «ο χειρισμός πρέπει να γίνεται με πιο συστηματικό τρόπο, αντίθετα με ό,τι
συνέβαινε στο παρελθόν». Και πρόσθεσε πως χρειάζεται μία μεγαλύτερη προσέγγιση
με την Αμερική και όχι να δημιουργούνται εντάσεις σε περιόδους κρίσης. Ακόμη ο
Σπυρίδων αναφέρθηκε και σε ζητήματα του Ελληνισμού της Αμερικής με την
ελληνορθόδοξη επισκοπή. Και προς απάντηση σε σχετική ερώτηση του βουλευτή του
ΣΥΝ Πέτρου Κουναλάκη παραδέχτηκε ότι υπάρχουν προβλήματα και διαφωνίες σε
περιορισμένο κύκλο προσώπων «μετρημένων στα δάχτυλα», οι οποίες ­ όπως είπε ­
δεν έχουν απήχηση στον κόσμο, αλλά σε ορισμένα ΜΜΕ.

Αλλά το σημείο εκείνο το οποίο δημιούργησε αίσθηση στα μέλη και των δύο
κοινοβουλευτικών επιτροπών ήταν όταν ο Σπυρίδων αναφέρθηκε στον προκάτοχό του
Ιάκωβο. Σε επισήμανση του βουλευτή του ΠΑΣΟΚ Θόδωρου Στάθη για τη θέση της
Αρχιεπισκοπής Αμερικής την περίοδο '67-'74 απάντησε ότι δεν μπορεί να
υπεισέλθει σε πολιτικές επιλογές των «τότε υπευθύνων».

Ωστόσο λίγο αργότερα, σε ερώτηση του ανεξάρτητου βουλευτή Νίκου Κάκκαλου
σχετικά με τον Ιάκωβο σημείωσε: «Οι σχέσεις μας είναι φιλικές, θερμότατες,
σχέσεις υιού προς πνευματικό πατέρα. Δεν γνωρίζω εάν ορισμένοι καλλιεργούν
ορισμένο κλίμα», και πρόσθεσε με έμφαση: «Να πιστέψω αυτόν ή τις εφημερίδες;...».

Τον Αρχιεπίσκοπο Αμερικής υποδέχτηκαν στη Βουλή τα μέλη της Επιτροπής
Ορθοδοξίας και της Επιτροπής Αποδήμου Ελληνισμού.

Από την Επιτροπή Ορθοδοξίας ο κ. Στ. Παπαθεμελής τόνισε ότι ο Αρχιεπίσκοπος
ηγείται σε ένα ποίμνιο που είναι μεγάλο κομμάτι του Ελληνισμού. Και ο πρόεδρος
της Επιτροπής Αποδήμου Ελληνισμού κ. Γρ. Νιώτης αναφέρθηκε στη μεγάλη συμβολή
της Εκκλησίας, αλλά και των ομογενών στην προάσπιση των εθνικών μας συμφερόντων.


Συνάντηση με τον Πρόεδρο της Δημοκρατίας, τον πρόεδρο της Βουλής και τον
Πρωθυπουργό θα έχει σήμερα ο Αρχιεπίσκοπος Αμερικής κ. Σπυρίδων, ο οποίος
έφθασε χθες στην Αθηνα για επίσημη επίσκεψη προσκεκλημένος της ελληνικής
κυβέρνησης. Ο κ. Σπυρίδων έφθασε στην Αθήνα χθες το μεσημέρι, όπου έγινε
δεκτός από εκπροσώπους του υπουργείου Εξωτερικών και της Εκκλησίας της Ελλάδος.

Ο Αρχιεπίσκοπος Αμερικής συναντήθηκε με τον κ. Χριστόδουλο, με τον οποίο
συζήτησε θέματα που αφορούν τις δύο Εκκλησίες, αλλά και τα προβλήματα που
υπάρχουν στην Αμερική. 
Ο κ. Σπυρίδων σήμερα το απόγευμα θα έχει συνάντηση με τον αργηγό της
αξιωματικής αντιπολίτευσης κ. Καραμανλη.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16362N051</ED>
<ID>
ID:20309

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Έθνος και Ευρώπη
</H2>
<AUTHOR>ΠΑΝΑΓΙΩΤΗΣ ΗΦΑΙΣΤΟΣ</AUTHOR>

«Ή στραβός είν' ο γιαλός ή στραβά αρμενίζουμε». Ο «γιαλός» είναι η κρατούσα
αντίληψη περί έθνους στην Ευρώπη και το «καράβι», που μάλλον στραβά αρμενίζει,
είναι η αντίστοιχη αντίληψη ορισμένων Ελλήνων διανοουμένων περί έθνους - κράτους.

Τελευταία, αναβιώνουν σοβινιστικές «ευρωιδεολογίες» της δεκαετίας του 1940.
Όντως, οι φρικαλεότητες του πολέμου στις αρχές της δεκαετίας του 1940 είχαν
κάνει μερικούς να πιστέψουν πως το «αντίδοτο» στον πόλεμο και στον εθνικισμό
είναι η εθνική απονεύρωση των λαών της Ευρώπης. Αυτή η παιδαριώδης και εν
πολλοίς (ευρω)σοβινιστική άποψη γρήγορα εγκαταλείφθηκε. Ο πόλεμος δεν είναι η
αιτία των προβλημάτων αλλά το αποτέλεσμά τους. Τα αίτια του πολέμου δεν είναι
τα έθνη - κράτη, αλλά η άνιση ανάπτυξη μεταξύ τους, η απουσία ισορροπίας
δυνάμεων και συμφερόντων και ο ηγεμονισμός. Γι' αυτό, στη διαδικασία
ευρωπαϊκής ολοκλήρωσης ο σκοπός που τέθηκε είναι να εξαλειφθούν τα αίτια
πολέμου όχι να εξαφανισθούν τα έθνη.

Ιδιαίτερα μετά το 1966, όταν ο Ντε Γκωλ προσγείωσε τους αιθεροβάμονες, ο
«διεθνοσοβινισμός» (φανατισμός και πίστη - νομιμοφροσύνη σε διεθνιστικά
φαντασιοκοπήματα αντί φιλοπατρίας) και ο «ευρωσοβινισμός» (φανατισμός και
πίστη - νομιμοφροσύνη στο φαντασιοκόπημα της «Ευρώπης των απατρίδων») μπήκαν
στο ράφι της ιστορίας. Η «Ευρώπη των πατρίδων» κτίστηκε στη βάση της εθνικής
πραγματικότητας, η οποία, όπως εξηγούσε ο Ντε Γκωλ, «είναι το κοινωνικό
γεγονός που επισκιάζει όλες τις άλλες πραγματικότητες». Αναπόφευκτα, βεβαίως,
μερικά περιττώματα ιδεολογημάτων επιβίωσαν διάσπαρτα εδώ κι εκεί για να
επιστρατεύονται κατά καιρούς στον σκοπό της αμφισβήτησης των κοινωνικών -
εθνικών πραγματικοτήτων.

Η «ιδέα της Ευρώπης» ως «ιδέα κατά του έθνους» θεωρείται ιδεολογική διαστροφή
και επικίνδυνη διεθνιστική δοξασία. Η ιστορική πείρα διδάσκει ότι όποιος
έπαιξε με το έθνος έπαιξε με την φωτιά (και κάηκε). Η Ευρώπη δεν κινδυνεύει
από το δημοκρατικό εθνικό φρόνημα ή την αφοσίωση - πίστη - νομιμοφροσύνη -
αγάπη για την πατρίδα (κοινώς φιλοπατρία), αλλά από αναβίωση παρωχημένων
διεθνιστικών ιδεολογημάτων και νεο-ηγεμονικών συμπεριφορών. Ειρηνική και
σταθερή Ευρώπη δεν σημαίνει εθνικά απονευρωμένους Ευρωπαίους ή σπασμωδικά
άλματα στο κενό ή νομισματικούς πύργους κτισμένους στην άμμο. Σημαίνει
εξάλειψη των αιτιών πολέμου, ισόρροπη ανάπτυξη, άνευ όρων αλληλεγγύη, και
διαφάνεια, συναίνεση, ομοφωνία στην λήψη αποφάσεων.

Το Κοινοτικό οικοδόμημα κινδυνεύει όταν κήρυκες διεθνιστικών δοξασιών ωθούν
προς «ευρωσοβινιστικές» νοοτροπίες που παρακάμπτουν τα πραγματικά αίτια του
πολέμου και αμφισβητούν το έθνος - κράτος ως την αρχή και το τέλος της
διαδικασίας ολοκλήρωσης. Πρόσφατες μελέτες το αποδεικνύουν: Το κυριότερο
κίνητρο συμμετοχής στην ΕΟΚ ήταν πάντοτε η εξυπηρέτηση του εθνικού
συμφέροντος. Από τη δεκαετία του 1940 μέχρι σήμερα, οι συνεργατικές
κατακτήσεις πραγματοποιήθηκαν στη βάση των εθνικών(!) ταυτοτήτων, των
εθνικών(!) πολιτισμών, των εθνικών(!) γλωσσών και του εθνικού(!) συμφέροντος.
Εξάλλου, η πρόσφατη δημοσίευση του υπογράφοντος για την διπλωματία της
Γαλλίας, Γερμανίας, Βρετανίας, δεν αφήνει καμία αμφιβολία: οι πολιτικές
ηγεσίες των τριών μεγάλων ευρωπαϊκών κρατών σκέφτονται και λειτουργούν,
πρωτίστως, με κριτήρια εθνικού συμφέροντος. Ως κανόνας και όχι ως εξαίρεση,
αυτό ισχύει για όλους τους ηγέτες, όλες τις ιδεολογικές τάσεις, όλων των
εποχών από το 1945 μέχρι σήμερα. Μερικά μόνον ενδεικτικά παραδείγματα: Ντε
Γκωλ, οι ηγέτες της 4ης Γαλλικής Δημοκρατίας, Πομπιντού, Ντ' Εστέν, Μιτεράν,
Σιράκ, Ζοσπέν, όλοι ανεξαιρέτως αιτιολογούσαν τις επιλογές στο όνομα του
ανεξάρτητου και περήφανου γαλλικού έθνους. Αντενάουερ και όλοι οι καγκελάριοι
της Γερμανίας συμμετείχαν στην ΕΟΚ «για να επανακτήσουν την εθνική κυριαρχία
και όχι για να την απολέσουν». Ταυτόχρονα υπέταξαν όλες τις επιλογές τους στον
στόχο της εθνικής επανένωσης. Για τους Άγγλους περιττεύουν τα παραδείγματα...

Είναι φυσικό, εάν κάποιος συνειδητά ή ανεπίγνωστα παρακάμπτει αυτές τις
πραγματικότητες, να μένει κατάπληκτος όταν ένας δημοκρατικός ηγέτης του ηθικού
και πολιτικού διαμετρήματος του πρωθυπουργού της Γαλλίας Λιονέλ Ζοσπέν δηλώνει
ότι, «η Γαλλία είναι μια αδάμαστη πραγματικότητα, έθνος περήφανο που αρνείται
να διαλυθεί και που θέλει να προχωρήσει σ' ένα μέλλον που θα ελέγχει την τύχη
του». Ερώτημα: Σε ποιο διεθνιστικό βωμό πρέπει να θυσιαστεί η Γαλλία, η Ελλάδα
ή οποιοδήποτε άλλο ευρωπαϊκό έθνος; Μήπως οικοδόμηση της Ευρώπης σημαίνει
εξανέμιση των εθνών - κρατών; Ακόμη λίγο θα πούμε τον Ζοσπέν... εθνικιστή -
σοβινιστή. Έλεος...

Ο Παναγιώτης Ήφαιστος είναι αναπληρωτής καθηγητής Διεθνών Σχέσεων και
Στρατηγικών Σπουδών στο Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16362N062</ED>
<ID>
ID:20359

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>«Αλληλεγγύη» και αμφιβολίες
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Είναι ένα επάγγελμα που προϋποθέτει ικανότητες ακροβάτη. Όλα εξελίσσονται πάνω
σ' ένα τεντωμένο σκοινί. Αν ο παρτενέρ τους χάσει στιγμιαία την ισορροπία του,
παρασύρει και τους ίδιους. Αν όμως το λάθος οφείλεται σ' αυτούς, τότε ­ κάπως
αργά ­ αποδεικνύεται πως δεν θα έπρεπε ποτέ να είχαν ανέβει στο... σκοινί.

Πρόκειται για τους γιατρούς. «Παρτενέρ» των οποίων στις ασκήσεις ισορροπίας
είναι οι ασθενείς. Όταν καταφέρουν να τους κρατήσουν σφιχτά το χέρι τη στιγμή
της πτώσης, τότε οι συγγενείς του αρρώστου τούς ανακηρύσσουν σωτήρες. Αν όμως
ο ασθενής... γλιστρήσει, παρά τις προσπάθειες του γιατρού, δεν θα βρεθούν
πολλοί να τον δικαιώσουν.

Αυτή είναι η μια όψη. Υπάρχει και άλλη. Η θλιβερή εικόνα που δίνουν οι γιατροί
όταν κάθονται στο εδώλιο, «σηκώνοντας» το βάρος του θανάτου ενός ανθρώπου. Που
προκάλεσε πράγματι η δική τους εγκληματική αμέλεια. Και τότε συμβαίνει κάτι
εντυπωσιακό. Καθηγητές, γιατροί που γνωρίζουν τους κατηγορούμενους από τα
φοιτητικά χρόνια ή άλλοι έμπειροι συνάδελφοί τους, σπεύδουν να τους
υπερασπιστούν στο δικαστήριο.

Αναλύουν, λοιπόν, με όσο πιο περίπλοκη ορολογία μπορούν γιατί ο γιατρός που
δικάζεται δεν ήταν δυνατόν να διαγνώσει την ασθένεια και, κατά συνέπεια, να
σώσει τον ασθενή. Είναι τόσο κατηγορηματικοί, αναπτύσσουν τόσο πειστικά τα
όντως εμπεριστατωμένα επιχειρήματά τους, αναφέρονται σε σπάνια περιστατικά που
έχουν συμβεί, ώστε, τελικά, ενσπείρουν στους δικαστές αμφιβολίες. Πώς να
ξέρουν κι αυτοί (νομικά έχουν σπουδάσει όχι ιατρική) αν ο γιατρός που έχουν
απέναντί τους πρέπει να τιμωρηθεί για αμέλεια ή όχι. Αν η σκωληκοειδίτις έχει
ενίοτε συμπτώματα... αμυγδαλίτιδας!

Να πούμε πώς έτσι εκδηλώνεται η συναδελφική αλληλεγγύη; Να υποθέσουμε πώς το
ίδιο θα ήθελαν να κάνουν και οι άλλοι γι' αυτούς; Όχι. Δεν έχουμε τόσα
αποθέματα επιείκειας όταν χάνεται χωρίς λόγο μια ζωή. Ούτε καν τη μεγαλοψυχία
που αναγκάζονται να δείξουν τελικά οι δικαστές «στηριζόμενοι στις μαρτυρικές καταθέσεις»...
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16362N063</ED>
<ID>
ID:20392

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N06&aa=3</URL></REF>


Article

<CATEGORY>vin04</CATEGORY>

 <H5>ΓΙΑ ΤΙΣ ΕΓΓΡΑΦΕΣ ΝΕΩΝ ΜΕΛΩΝ ΣΤΟ ΠΑΣΟΚ
</H5><H2>Στα άκρα η κόντρα
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Στα άκρα οδηγείται η σύγκρουση στο ΠΑΣΟΚ για τις παράνομες εγγραφές μελών
εν όψει του 5ου Συνεδρίου του κόμματος. Χθες, που επρόκειτο να λήξει η υπόθεση
των ενστάσεων για τις παράνομες εγγραφές, τα τέσσερα μέλη της Επιτροπής
Δεοντολογίας που πρόσκεινται στην εσωκομματική αντιπολίτευση δεν προσήλθαν στη συνεδρίαση.

Το αποτέλεσμα ήταν, τα υπό την πρόεδρο της Επιτροπής Άννα Διαμαντοπούλου
υπόλοιπα πέντε μέλη να συνεδριάσουν μόνα τους και να εξετάσουν όσες ενστάσεις
είχαν απομείνει.

Όπως έγινε γνωστό, η πλειοψηφία της Επιτροπής Δεοντολογίας «δικαίωσε» την
εσωκομματική αντιπολίτευση σε ό,τι αφορά τις ενστάσεις για τη Νεολαία ΠΑΣΟΚ,
καθώς και για μέρος της ένστασης που αφορούσε την Νομαρχιακή Α΄ Αθήνας. Αλλά
απέρριψε ως «γενική και αόριστη» την καταγγελία των μελών της Κεντρικής
Επιτροπής Γιώργου Παναγιωτακόπουλου και Τώνιας Αντωνίου. 
Για την καταγγελία αυτή αποφασίστηκε να σταλεί επιστολή προς το Εκτελεστικό
Γραφείο και την Κεντρική Επιτροπή, στην οποία θα αναφέρεται ότι τα δύο στελέχη
κλήθηκαν να αποδείξουν τα αναφερόμενα στην καταγγελία, αλλά δεν προσκόμισαν
στοιχεία. Θα τονίζεται επίσης ότι η ενέργειά τους συνιστά απόπειρα
αμφισβήτησης του Συνεδρίου.

«Επιδιώκουν αμφισβήτηση»

Όπως ανέφερε χθες το βράδυ στα «ΝΕΑ» κορυφαίο στέλεχος του Εκτελεστικού
Γραφείου του ΠΑΣΟΚ, «η μη προσέλευση στην Επιτροπή Δεοντολογίας των τεσσάρων
μελών αποδεικνύει ότι ένας σκληρός πυρήνας στελεχών επιδιώκει την με κάθε
τρόπο αμφισβήτηση του 5ου Συνεδρίου, και αυτό δεν μπορούμε να το αφήσουμε
έτσι. Είμαι βέβαιος ότι το Εκτελεστικό Γραφείο στην επόμενη συνεδρίασή του θα
τοποθετηθεί ως προς το θέμα αυτό, διότι δεν είναι δυνατόν να οδεύουμε προς το
Συνέδριο, και κάποιοι να το υπονομεύουν γιατί διευκολύνει τα σχέδιά τους».

Πληροφορίες αναφέρουν ότι η στάση που τηρούν τα συγκεκριμένα μέλη της
Επιτροπής Δεοντολογίας είναι αποτέλεσμα της σκληρής αντιπαράθεσης που έχει
ξεσπάσει μεταξύ των υποστηρικτών του Άκη Τσοχατζόπουλου, που έχουν ουσιαστικά
διαιρεθεί. Ένα κομμάτι τους υποστηρίζει ότι ο υπουργός Εθνικής Άμυνας πρέπει
να έλθει σε ρήξη με την πλειοψηφία του ΠΑΣΟΚ και τον Πρωθυπουργό Κ. Σημίτη,
και ένα άλλο είναι υπέρ της άποψης ότι ο κ. Τσοχατζόπουλος θα πρέπει να
συνεχίσει στην ίδια γραμμή που τηρεί ως τώρα, ήτοι της «κριτικής στήριξης»
στην κυβέρνηση και τον Πρωθυπουργό.

Επικρατούν οι «σκληροί»

Κατά τις ίδιες πληροφορίες, τα όσα συμβαίνουν στην Επιτροπή Δεοντολογίας είναι
απόδειξη ότι επικρατούν οι «σκληροί» στο περιβάλλον του κ. Τσοχατζόπουλου. 
Ενδεικτικό της κατάστασης που επικρατεί μεταξύ των υποστηρικτών του υπουργού
Εθνικής Άμυνας είναι ότι κανείς από αυτούς, ένθεν και ένθεν του κ.
Τσοχατζόπουλου, δεν ήταν χθες το βράδυ σε θέση να εξηγήσει αν η άρνηση των
μελών της μειοψηφίας να μετάσχουν στη συνεδρίαση, εγγράφει υποθήκες για ευθεία
αμφισβήτηση της νομιμότητας του 5ου Συνεδρίου...

Υπενθυμίζεται σχετικά ότι ο ίδιος ο υπουργός Εθνικής Άμυνας είχε μετάσχει στην
πρόσφατη συνεδρίαση του Εκτελεστικού Γραφείου, το οποίο είχε ομοφώνως
αποφασίσει να κλείσει άμεσα το θέμα των ενστάσεων για παράνομες εγγραφές, από
την Επιτροπή Δεοντολγοίας. Στην ίδια συνεδρίαση είχαν μετάσχει ­ και είχαν
επίσης συμφωνήσει ­ οι κ.κ. Παντελής Οικονόμου και Μανώλης Δασκαλάκης.

Γιατί δεν πήγαν

Σε ό,τι αφορά τώρα τις θέσεις της μειοψηφίας της Επιτροπής Δεοντολογίας,
δικαιολογούν τη στάση τους αναφέροντας ότι «η πλειοψηφία δεν δέχθηκε να
συζητήσουμε τους όρους διασφάλισης της φερεγγυότητας του Συνεδρίου, και ως εκ
τούτου δεν είχαμε κανέναν λόγο να νομιμοποιήσουμε τις αποφάσεις της με την
παρουσία μας». Και προσθέτουν ότι «απόδειξη αυτού είναι πως η τριμελής
επιτροπή που συνεστήθη και αποτελείται από τους Γ. Σουλαδάκη, Ε. Μαλέσιο και
Γ. Βασιλακόπουλο, για τον έλεγχο του ηλεκτρονικού αρχείου, δεν συνεδρίασε ούτε
μία φορά». Τα τέσσερα μέλη της μειοψηφίας (πρόκειται για τους Γ. Αδαμόπουλο,
Β. Βασιλακάκη, Γ. Βασιλακόπουλο και Γ. Σμπώκο) πρόκειται να συντάξουν κείμενο
- καταγγελία κατά της πλειοψηφίας της Επιτροπής Δεοντολογίας, το οποίο θα
αποστείλουν στην Κεντρική Επιτροπή και το Εκτελεστικό Γραφείο του κόμματος.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16362N071</ED>
<ID>
ID:20310

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N07&aa=1</URL></REF>


Article

<CATEGORY>vin04</CATEGORY>

 <H2>Μήνυση καθηγητών εναντίον Πάγκαλου
</H2>
Μήνυση για συκοφαντική δυσφήμηση κατά του υπουργού Εξωτερικών κ. Θεόδωρου
Πάγκαλου κατέθεσαν χθες στην Εισαγγελία Πρωτοδικών της Αθήνας διά του προέδρου
τους τα μέλη του διοικητικού συμβουλίου της Β' ΕΛΜΕ και διεκδικούν αποζημίωση
100 εκατ. για «ηθική βλάβη».

Αφορμή αποτέλεσαν ­ όπως αναφέρεται στη μήνυση ­ οι δηλώσεις του κ. Πάγκαλου,
στις 21 Ιανουαρίου 1999, σχετικά με την Παιδεία. Συγκεκριμένα, οι μηνυτές
θεώρησαν συκοφαντικές της δηλώσεις του υπουργού, ο οποίος είχε πει: «Μαθητές
και καθηγητές με την ανοχή των γονέων έχουν μπει σ' ένα σύστημα αμοιβαίας και
συνεχώς διευρυνόμενης διαφθοράς και αγραμματοσύνης».

Τη μήνυση παρέλαβε και μελετά εισαγγελέας Πρωτοδικών.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16362N072</ED>
<ID>
ID:20354

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N07&aa=2</URL></REF>


Article

<CATEGORY>vin04</CATEGORY>

 <H2>Κατοχυρωμένη από τον νόμο η κριτική σε δημόσια πρόσωπα
</H2>
ΔΙΚΑΙΟΛΟΓΗΜΕΝΗ και κατοχυρωμένη από το Σύνταγμα και τους νόμους έκρινε το
Πολυμελές Πρωτοδικείο της Αθήνας τη δημοσίευση ειδήσεων σχετικών με τις
πράξεις και τη συμπεριφορά φυσικών προσώπων που ενδιαφέρουν το κοινωνικό
σύνολο και κυρίως των μελών της κυβέρνησης.

Με το σκεπτικό αυτό το δικαστήριο απέρριψε την αγωγή του υπουργού Εξωτερικών
Θεόδωρου Πάγκαλου κατά της εφημερίδας «Ριζοσπάστης» για δημοσίευμα που
αναφερόταν στο πρόσωπό του.

Το Πολυμελές Πρωτοδικείο απέδωσε το δημοσίευμα στην «προσπάθεια διαφύλαξης και
προστασίας του νομίμου δικαιώματος των πολιτών» σύμφωνα με την κοινωνική
αποστολή του Τύπου και ειδικότερα των εφημερίδων.

«Υβριστικό»

Ο κ. Πάγκαλος προσέφυγε στο Πολυμελές Πρωτοδικείο για δημοσίευμα της 20ής
Νοεμβρίου 1997, με το οποίο η εφημερίδα ασκούσε αυστηρή κριτική κατά της
κυβερνητικής εξωτερικής πολιτικής. Ο υπουργός θεώρησε το δημοσίευμα υβριστικό
και συκοφαντικό και για το λόγο αυτό διεκδικούσε ως αποζημίωση το ποσό των
100.000.000 δραχμών.

Η απόρριψη της αγωγής του ως «κατ' ουσίαν αβάσιμη» αιτιολογείται στη δικαστική
απόφαση ως εξής: «Ο Τύπος που μάχεται για την προαγωγή του πνεύματος και του
ήθους, μπορεί να στιγματίζει με καυστική γλώσσα κάθε κοινή πράξη, γι' αυτό και
το στοιχείο της ειρωνείας και τα λοιπά φιλολογικά διανθίσματα του γραπτού
λόγου, μεταξύ των οποίων και τα θαυμαστικά, ερωτηματικά κ.λπ., καθώς και οι
μεγαλόγραφοι τίτλοι με τους οποίους εμφανίζεται η είδηση, δεν μπορούν να
συστήσουν νομικώς επίμεμπτη πράξη κατά της τιμής διότι όλα αυτά συγκροτούν
δριμύ δημοσιογραφικό ύφος και όχι εξυβριστικό τρόπο εκδηλώσεως και συγχωρητώς
χρησιμοποιούνται προς έλεγχο της ηθικής απαξίας ειδήσεως ή πράξεως».

«Δεν παραποιήθηκε»

Και στο ίδιο σκεπτικό προστίθεται: «Με το ελεγχόμενο δημοσίευμα δεν
παραποιήθηκε κάποια από τις διατάξεις της απόφασης, ώστε να δικαιολογείται η
επιδίκαση στον ενάγοντα χρηματικής αποζημίωσης για ηθική βλάβη, την οποία
δήθεν υπέστη από το δημοσίευμα, το οποίο αντίθετα κρίνεται ότι έγινε με
αποκλειστικό σκοπό την πληροφόρηση, ενημέρωση και κατατόπιση του αναγνωστικού
κοινού, με δυσμενείς είναι η αλήθεια εκφράσεις για τον ενάγοντα, αλλά χωρίς
παραμόρφωση του υλικού που συνιστούσε την είδηση. Δηλαδή στόχευε στη διαφύλαξη
και προστασία νομίμου δικαιώματος και έγινε από δικαιολογημένη από το Σύνταγμα
και τους νόμους ελευθερία και κοινωνική αποστολή του Τύπου και ειδικότερα των
εφημερίδων για τη δημοσίευση ειδήσεων σχετικά με τις πράξεις και τη
συμπεριφορά των φυσικών προσώπων που ενδιαφέρει το κοινωνικό σύνολο. 
Επιπλέον και λόγω του αξιώματός τους επειδή είναι μέλη της κυβέρνησης».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16362N073</ED>
<ID>
ID:20386

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N07&aa=3</URL></REF>


Article

<CATEGORY>vin04</CATEGORY>

 <H5>ΑΝΤΕΠΙΘΕΣΗ ΣΕ ΕΥΡΩΠΗ - ΗΠΑ ΜΕ ΚΥΡΙΑ ΟΠΛΑ ΤΗΝ ΙΣΤΟΡΙΑ, ΤΗ ΜΥΘΟΛΟΓΙΑ ΑΛΛΑ ΚΑΙ ΤΟ
ΣΗΜΕΡΑ ΤΗΣ ΧΩΡΑΣ
</H5><H5>Ποιες εταιρείες χρησιμοποιεί η Άγκυρα, πόσο της κοστίζουν
</H5><H5>Ο σεβάσμιος κ. Ξένιος αγαπάει πολύ τα παιδιά...
</H5><H2>Καμπάνια 1,2 δισ. για αποδέκτες - κλειδιά
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Σε αντεπίθεση για την αντιμετώπιση του τουρκικού λόμπι που
δραστηριοποιείται σε ΗΠΑ και Ευρώπη περνά η κυβέρνηση, με μεγάλη καμπάνια
ύψους 1,2 δισ. δραχμών για ένα έτος.

Τουρισμός, βιομηχανία και εμπόριο. Φωτογραφίες από την ειδική έκδοση (άκρη
αριστερά), που απευθύνεται σε χιλιάδες διαμορφωτές κοινής γνώμης σε Ευρώπη - ΗΠΑ

Η καμπάνια απευθύνεται σε αρκετές δεκάδες χιλιάδες διαμορφωτές κοινής γνώμης
(πολιτικούς, οικονομικούς παράγοντες, δημοσιογράφους, πανεπιστημιακούς,
ερευνητές κ.ά.) και η έναρξή της επιδιώκεται να αρχίσει από τον Απρίλιο. Για
την ανάθεσή της βρίσκεται σε εξέλιξη διεθνής διαγωνισμός στον οποίο
συμμετέχουν, σε κοινοπραξίες, μεγάλες εταιρείες αυτού του τομέα, σε συνεργασία
με αντίστοιχες ελληνικές.

Η κυβέρνηση προχώρησε στην εκστρατεία ενημέρωσης μετά τη διαπίστωση ότι η
Άγκυρα έχει ιδιαίτερα ενεργοποιηθεί τα τελευταία χρόνια, με αποτέλεσμα να
βρίσκουν θετική ανταπόκριση οι τουρκικές θέσεις και να υπολείπεται αντίστοιχα,
η Ελλάδα.

Το κλίμα αυτό έγινε ιδιαίτερα ορατό, σύμφωνα με αρμόδια κυβερνητική πηγή, κατά
την κρίση των Ιμίων, αλλά και μετά, κατά τους αναγκαίους χειρισμούς της υπόθεσης.

Η έρευνα

Η σταγόνα που ξεχείλισε το ποτήρι και οδήγησε την κυβέρνηση στην επιλογή αυτή,
ήταν τα ευρήματα μεγάλης έρευνας που έγινε το 1997. Παράλληλα, σωρευτικά
επέδρασε το γεγονός ότι παραμένουν ανοιχτά πολλά εθνικά θέματα, όπως και η
ανάγκη διαμόρφωσης θετικού κλίματος για την οικονομία της χώρας, εν όψει και
της εντατικοποίησης των προσπαθειών για ένταξη στην ΟΝΕ.

Σε έξι μεγάλες κατηγορίες διαμορφωτών κοινής γνώμης απευθύνεται η καμπάνια
σύμφωνα με τον γ.γ. Ενημέρωσης του υπουργείου Τύπου και ΜΜΕ Γιάννη Νικολάου,
που έχει τον γενικό συντονισμό:

* Σε πολιτικούς παράγοντες υψηλού επιπέδου.

* Σε ηγεσίες και στελέχη μεγάλων επιχειρήσεων, τραπεζών, επενδυτικών φορέων
και γενικά οικονομικών παραγόντων.

* Σε στελέχη των ΜΜΕ.

* Σε επιστήμονες ερευνητικών κέντρων.

* Σε καθηγητές πανεπιστημιακών ιδρυμάτων.

* Σε προσωπικότητες του πολιτισμού και των τεχνών.

Όπως εξηγεί ο κ. Γ. Νικολάου, ο τρόπος επικοινωνίας που θα χρησιμοποιηθεί
είναι μέρος αυτών που θα αξιολογηθούν για την επιλογή του φορέα που θα
αναλάβει το έργο. Σύμφωνα με οδηγίες του υπουργού Τύπου κ. Δημ. Ρέππα, ο
διαφημιστικός χαρακτήρας έχει αποκλειστεί από το κύριο περιεχόμενο της
καμπάνιας, όπως και η αντιμετώπιση της Ελλάδας ως «τουριστικό προϊόν». Στις 4
χώρες που απευθύνεται η καμπάνια (ΗΠΑ, Γερμανία, Βρετανία και Γαλλία) το
υπουργείο Τύπου είχε κάνει το 1997 μια μεγάλη έρευνα για να δει τι εικόνα
έχουν οι διαμορφωτές κοινής γνώμης για τη χώρα μας. Τα αποτελέσματά της, όπως
είναι γνωστό, δεν ήταν και τόσο κολακευτικά. Ωστόσο, ο κ. Νικολάου εκτιμά ότι
από τότε έχει βελτιωθεί αρκετά. Και επικαλείται τον σημαντικό αριθμό θετικών
αναφορών που υπάρχει, όπως λέει, στα μεγάλα έντυπα του εξωτερικού.

Για την καμπάνια θα διατεθούν 1,2 δισ. δραχμές, τα οποία προέρχονται από τον
ειδικό λογαριασμό προβολής εθνικών θεμάτων του Ν. 2328. Ο νόμος αυτός
προβλέπει ότι το 2% των εσόδων του ΛΟΤΤΟ θα διατίθεται για τον σκοπό αυτό.

Η επιτροπή

Η αξιολόγηση των γκρουπ που συμμετέχουν αναμένεται να ολοκληρωθεί τον Μάρτιο.
Της επιτροπής προεδρεύει ο καθηγητής Γ. Αυλωνίτης και μέλη της είναι οι
πανεπιστημιακοί Κ. Αρβανιτόπουλος, Π. Κουρεμένος και Θ. Βερέμης, τα στελέχη
του υπουργείου Τύπου Κ. Γουλιάμος, Γ. Παπαλεωνίδας, Λ. Πανούσης και Π. Σμερλάς
και του υπ. Εξωτερικών Θ. Θεοδώρου. Σύμφωνα με το ειδικό περιοδικό μάρκετινγκ
«adBUSINESS» στον διαγωνισμό συμμετέχουν οι κοινοπραξίες:

* Geo/Young & Rubicam - The Ρ.R. Team - Civitas - Burson Marsteller - Cohn
& Wolfe - Pinnacle Worldwide.

* Ammirati Puris Lintas - Initiative Media - Mass - Sandwick - Action PR.

* Leo Burnett - Eldeman Public Relation.

* Olympic DDB - Ketchum.

* Επιφάνεια Intertyp - Ruder - Finn - Act - Orasis και Σ. Τσομώκος.

* BBDO Athens - Lamda Alpha - Fleishmann Hillard LTD.

Η αξιολόγηση των προσφορών των κοινοπραξιών έχει ήδη ξεκινήσει. Η παρουσίαση
των προγραμμάτων παρέμβασης από τις εταιρείες θα γίνει στις 28 Φεβρουαρίου και
την 1η Μαρτίου.

Είναι πιθανόν ανάλογη καμπάνια να γίνει και τα επόμενα 3-4 έτη, με βάση τα
αποτελέσματα της εκστρατείας που ξεκινά τώρα. Η προοπτική αυτή ερμηνεύει το
μεγάλο ενδιαφέρον που έχουν δείξει για την τρέχουσα καμπάνια αρκετές εταιρείες.

Η Οικονομία

Ένας από τους τομείς στους οποίους οι διάφορες έρευνες έχουν δείξει ότι η
Αθήνα πρέπει να δώσει ιδιαίτερο βάρος, είναι η οικονομική πραγματικότητα της
χώρας. Κι αυτό όχι μόνο για τη διαμόρφωση μιας πληρέστερης εικόνας για τη
χώρα, αλλά κυρίως για να λειτουργήσει ως πρώτο εργαλείο για προσέλκυση επενδύσεων.

Στο πλαίσιο αυτό τις προηγούμενες μέρες η γ.γ. Ενημέρωσης κυκλοφόρησε στα
αγγλικά έναν τόμο με τον εύγλωττο τίτλο «Ελλάδα: ο στρατηγικός σας συνέταιρος
στη νέα χιλιετία». Απευθύνεται κι αυτό στους διαμορφωτές της διεθνούς κοινής
γνώμης και κυρίως τους οικονομικούς παράγοντες κάθε χώρας.

Περιέχει πληροφορίες για την κατάσταση και τη δυναμική της ελληνικής
οικονομίας, τις προσπάθειες εκσυγχρονισμού της χώρας σε όλους τους τομείς τής
οικονομικής δραστηριότητας και τις δυνατότητες που κατά την κυβέρνηση
προσφέρονται για επενδύσεις στη χώρα μας.

Ακόμα αναφέρεται στις τηλεπικοινωνίες, το χρηματιστήριο, την ενέργεια, την
αγορά ακινήτων, την εξέλιξη του τραπεζικού συστήματος και στην πορεία των
ιδιωτικοποιήσεων. Τα οικονομικά στοιχεία που περιέχει προέρχονται από την
Ευρωπαϊκή Ένωση και την Ελληνική Στατιστική Υπηρεσία.

Αξίζει να σημειωθεί ότι όλες οι εκδόσεις ετοιμάζονται και θα κυκλοφορήσουν και
σε CD-ROM.


Από 600-900 εκατ. δραχμές τον χρόνο διαθέτει η Τουρκία σε εταιρείες δημοσίων
σχέσεων και νομικών συμβούλων, μόνο στις ΗΠΑ! Σύμφωνα με στοιχεία που υπάρχουν
στο υπουργείο Δικαιοσύνης των ΗΠΑ, την 5ετία 1991-96 χρησιμοποιήθηκαν 4
εταιρείες που μοιράστηκαν αμοιβή 3,6 εκατ. δολαρίων τον χρόνο. Συγκεκριμένα οι
εξής εταιρείες πήραν κάθε χρόνο:

­ Amoid and Porter, 300.000 δολ.

­ Capitoline (MS&L), 650.000 δολ.

­ Feishman - Hillard, 2.100.000 δολ.

­ Winskon & Stram, 525.000 δολ.

Αντικείμενο των συμβολαίων είναι η βελτίωση της εικόνας της Τουρκίας στην
αμερικανική κοινή γνώμη και ειδικότερα, όπως προβλέπει η σχετική σύμβαση της
εταιρείας Feishman & Hillard, σε θέματα όπως τα ανθρώπινα δικαιώματα στην
Τουρκία, τις ελληνοτουρκικές σχέσεις κ.ά. Σ' αυτούς που επικεντρώνεται το
ενδιαφέρον των Τούρκων είναι βουλευτές, γερουσιαστές, δημοσιογράφοι,
διαφημιστές κ.ά.

Ένα νεώτερο συμβόλαιο που έχει η Τουρκία είναι με την εταιρεία δημοσίων
σχέσεων Palton Boggs. Το συμβόλαιο είναι ύψους 2 εκατ. δολαρίων και
αντικείμενό της είναι η παροχή συμβουλών στην τουρκική κυβέρνηση σε θέματα
οικονομικών και εμπορικών δραστηριοτήτων, καθώς και δημόσιες σχέσεις γενικά.
Σ' αυτές περιλαμβάνονται ενδεικτικά η ίδρυση και διατήρηση προγραμμάτων
τουρκικών σπουδών σε αμερικανικά Πανεπιστήμια και η προώθηση της τουρκικής
στρατηγικής σε θέματα ενέργειας και πετρελαιαγωγών!

Στους ίδιους τομείς δραστηριοποιούνται και «ομάδες Αμερικανών φίλων της
Τουρκίας» με επιφανή μέλη στελέχη αμυντικών βιομηχανιών με προνομιακές σχέσεις
με τις τουρκικές Ένοπλες Δυνάμεις. Όλο το πλέγμα των δημοσίων σχέσεων της
Τουρκίας στις ΗΠΑ και την Ευρώπη υπολογίζεται ότι απορροφά συνολικά 30 δισ.
τον χρόνο.

Τελευταία στο εντυπωσιακό αυτό πλέγμα προπαγάνδας πρέπει να προστεθεί και το
ισχυρότατο εβραϊκό λόμπι. Ο μηχανισμός αυτός, σύμφωνα με διπλωματικές πηγές,
έχει τεθεί στη διάθεση της Άγκυρας μετά τη στρατιωτική συμφωνία Ισραήλ - Τουρκίας.


Η Γοργόνα και ο Ερμής δίνουν την ευκαιρία στον κ. Ξένιο να ξεναγήσει τα
παιδιά στη Μυθολογία

Ο ΣΕΒΑΣΜΙΟΣ κ. Ξένιος έχει άσπρα μαλλιά, κοιλίτσα, φορά γυαλιά πρεσβυωπίας και
τιράντες. Το πρόσωπό του φωτίζεται πάντα από ένα πλατύ, ζεστό χαμόγελο.
Βέβαια, αγαπά πολύ τα παιδιά.

Μιλάει με άνεση πολλές ξένες γλώσσες, γνωρίζει τέλεια την ελληνική ιστορία και
μπορεί με καταπληκτική άνεση να συνδέει π.χ. την περιπέτεια του Οδυσσέα με τη
σημερινή διασπορά του Ελληνισμού σ' όλο τον κόσμο ή τον μύθο της Γοργόνας με
τις ομορφιές του Αιγαίου, τις κοσμοπολίτικες Μύκονο και Σαντορίνη και την
ασκητική Πάτμο, αλλά και τον σύγχρονο ελληνικό εφοπλισμό!

Ο κ. Ξένιος μοιάζει διπλωμάτης, αλλά δεν είναι. Φιλοδοξεί όμως να είναι ένας
από τους καλύτερους πρεσβευτές της Ελλάδας στον αγγλόφωνο, προς το παρόν,
κόσμο. 
Ιδίως όταν τα «λέει» με τους χιλιάδες αλλοδαπούς μικρούς του φίλους, μέσα από
τις σελίδες του «παραμυθιού» που πρωταγωνιστεί.

Το «Μαζί με τον Ξένιο στην Ελλάδα» ­ «With Xenios in Greece» για να
ακριβολογούμε ­ είναι ένα από τα εργαλεία με τα οποία η κυβέρνηση προσπαθεί να
παρέμβει στον ευαίσθητο τομέα της ενημέρωσης της διεθνούς κοινής γνώμης για
την Ελλάδα του σήμερα. Και από αυτή την καμπάνια δεν εξαιρούνται, τηρουμένων
των αναλογιών, φυσικά, τα παιδιά προσχολικής ηλικίας που θέλουν να γνωρίσουν
τη χώρα μας.

Η ανάγκη για αυτό το βιβλίο ­ που τυπώθηκε σε 10.000 αντίτυπα ­ προέκυψε, όπως
επισημαίνει ο κ. Γ. Νικολάου, από τα παλιά αιτήματα που υπήρχαν σε διάφορες
ελληνικές υπηρεσίες στο εξωτερικό, από παιδιά, γονείς, σχολεία κ.λπ. για
παροχή πληροφοριών για την Ελλάδα.

Ο «Ξένιος» θα μεταφραστεί, επίσης, στα γερμανικά, τα γαλλικά και τα ισπανικά.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16362N081</ED>
<ID>
ID:20311

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N08&aa=1</URL></REF>


Article

<CATEGORY>vin04</CATEGORY>

 <H5>Γ. Α. ΠΑΠΑΝΔΡΕΟΥ
</H5><H2>Να γίνεται δημοψήφισμα για τα μεγάλα θέματα
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η πενθήμερη συζήτηση στη Βουλή για την επικύρωση μίας από τις σοβαρότερες
Συνθήκες ­ του Άμστερνταμ ­ άρχισε χωρίς εξάρσεις και με πολλά από τα έδρανα
να είναι κενά. Την αδιαφορία των βουλευτών προκάλεσε, αφ' ενός η επιλογή του
Πρωθυπουργού και των πολιτικών αρχηγών να μη μιλήσουν την πρώτη ημέρα ­ θα
μιλήσουν απόψε ­ και αφ' ετέρου η έλλειψη δυνατότητας των βουλευτών να
παρέμβουν σε οποιοδήποτε σημείο του κειμένου της Συνθήκης και να αλλάξουν
κάποια διάταξή της.

Παρ' όλα αυτά, ενεγράφησαν στον κατάλογο των ομιλητών ­ στην αρχή της
συζήτησης ­ περισσότεροι από 100 βουλευτές, ενώ τα τρία μικρότερα κόμματα
ανακοίνωσαν ότι θα διαφοροποιηθούν από τη θετική στάση του ΠΑΣΟΚ και της Ν.Δ.
για την Συνθήκη. Το ΚΚΕ και το ΔΗΚΚΙ θα καταψηφίσουν την Συνθήκη, ενώ οι
βουλευτές του ΣΥΝ θα δηλώσουν «παρών». Στην αρχή της συνεδρίασης, την οποία
μετέδωσε απευθείας η ΝΕΤ, ήταν παρόντες ο Πρωθυπουργός Κώστας Σημίτης και
πολλοί υπουργοί, καθώς και ο πρώην πρωθυπουργός Κωνσταντίνος Μητσοτάκης και ο
πρόεδρος του ΔΗΚΚΙ Δημήτρης Τσοβόλας, ο οποίος σε παρέμβασή του τόνισε ότι «η
Συνθήκη του Άμστερνταμ συντάχθηκε για τους αεριτζήδες της Ευρώπης». 
Ο Πρωθυπουργός έμεινε στην αίθουσα μόνον κατά την ομιλία του εισηγητή του
ΠΑΣΟΚ Χρήστου Ροκόφυλλου και αποχώρησε μόλις ανέβηκε στο βήμα η εισηγήτρια της
Ν.Δ. Μαριέττα Γιαννάκου.

Ο αναπληρωτής υπουργός Εξωτερικών κ. Γ. Παπανδρέου στην ομιλία του αναφέρθηκε
στο αίτημα των μικροτέρων κομμάτων να γίνει δημοψήφισμα για την Συνθήκη και
τόνισε ότι, κατά την γνώμη του, στο μέλλον θα έπρεπε για μεγάλα ζητήματα, όπως
η Συνθήκη του Άμστερνταμ, να γίνονται δημοψηφίσματα.

Ο εισηγητής του ΠΑΣΟΚ Χρήστος Ροκόφυλλος, υποστήριξε ότι τα τελευταία χρόνια η
Ελλάδα έχει προετοιμασθεί για την πορεία της στα πλαίσια της Ε.Ε.

Και σε ανάλογο μήκος κύματος κινήθηκε και η εκπρόσωπος της Ν.Δ. κ. Μαριέττα
Γιαννάκου, η οποία τόνισε ότι το κόμμα της «οδήγησε με αίσθημα ιστορικής
ευθύνης την Ελλάδα στο ευρωπαϊκό της πεπρωμένο».

Ιδιαίτερα επιθετικός κατά της Συνθήκης του Άμστερνταμ ήταν ο εισηγητής του ΚΚΕ
Αχιλλέας Καταρντζής, ο οποίος επεσήμανε ότι «σήμερα τη μεγαλύτερη παραπλάνηση
των λαών στην Ε.Ε. κάνουν τα λεγόμενα κεντροαριστερά σοσιαλδημοκρατικά κόμματα».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16362N082</ED>
<ID>
ID:20355

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N08&aa=2</URL></REF>


Article

<CATEGORY>vin04</CATEGORY>

 <H5>Καταδικάζει η κυβέρνηση την επίθεση στο τουρκικό προξενείο
</H5><H5>Το βιβλίο του Ευάγγελου Βενιζέλου
</H5><H5>Σημίτης-Αρσένης για την Παιδεία
</H5><H2>ΚΑΙ ΤΑ ΛΟΙΠΑ...
</H2><H2></H2>
Καταδικάζει απερίφραστα η κυβέρνηση τη βομβιστική επίθεση κοντά στο τουρκικό
προξενείο της Κομοτηνής και την αποδίδει σε κύκλους που έχουν ως στόχο τη
δημιουργία ανωμαλίας και την ένταση στις ελληνοτουρκικές σχέσεις.

Η Αθήνα χαρακτηρίζει την ενέργεια ως εγκληματική και υπογραμμίζει ότι
καταβάλλονται προσπάθειες προς όλες τις κατευθύνσεις για τη σύλληψη των δραστών.

Για την έκρηξη της βόμβας η Άγκυρα έκανε διάβημα στον Έλληνα πρέσβη ζητώντας
τη σύλληψη των δραστών, ενώ ο Τούρκος υπουργός Εξωτερικών κ. Τζεμ εξέδωσε και
πόρισμα αποδίδοντας την επίθεση σε «φασιστική οργάνωση που δρα στη Δυτική Θράκη».

Με ανακοίνωσή του το τουρκικό υπουργείο Εξωτερικών σήκωσε τους τόνους
κατηγορώντας την Ελλάδα ότι «ακολουθεί μια εχθρική πολιτική» εναντίον της Τουρκίας.

Από την πλευρά του ο Τούρκος πρόξενος στην Κομοτηνή χαρακτήρισε το γεγονός θλιβερό.

Στο μεταξύ στην Κομοτηνή συνεχίζονται οι έρευνες της Αστυνομίας για τον
εντοπισμό των δραστών.

Σήμερα στις 12.15 μ.μ. στην αίθουσα της Παλαιάς Βουλής παρουσιάζεται το νέο
βιβλίο του υπουργού Πολιτισμού Ευάγγελου Βενιζέλου με τίτλο «Πολιτική αναφορά
- Συμβολή στον πολιτικό διάλογο που διεξάγεται στο γύρισμα του αιώνα», που
μόλις κυκλοφόρησε από τις εκδόσεις «Παρατηρητής».

Για το βιβλίο, εκτός από τον ίδιο τον συγγραφέα θα μιλήσουν οι διευθυντές
των εφημερίδων «Ελευθεροτυπία» Σεραφείμ Φυντανίδης και «ΤΑ ΝΕΑ» Λέων Καραπαναγιώτης.

Συνάντηση σε πολύ καλό κλίμα είχαν χθες για τα εκπαιδευτικά και τα
εσωκομματικά ο Πρωθυπουργός και ο υπουργός Παιδείας κ. Γ. Αρσένης. 
Σύμφωνα με συνεργάτες του Πρωθυπουργού, κατά τη συζήτηση υπήρξε «ταύτιση
απόψεων» σε πολλά θέματα, συμπεριλαμβανομένων, όπως ειπώθηκε, και του
Συνεδρίου. Οι ίδιες πηγές ανέφεραν ότι υπήρξε σύμπνοια για την αντιμετώπιση
όλων των θεμάτων, όπως αυτή επιβεβαιώθηκε και κατά τους χειρισμούς της κρίσης
στην Παιδεία.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16362N083</ED>
<ID>
ID:20387

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N08&aa=3</URL></REF>


Article

<CATEGORY>vin04</CATEGORY>

 <H5>ΤΟ ΑΜΣΤΕΡΝΤΑΜ ΣΤΗΝ ΚΡΙΣΗ ΤΗΣ ΒΟΥΛΗΣ
</H5><H2>Ένας 3ος δρόμος για την Ευρώπη
</H2>
<AUTHOR>ΔΗΜΗΤΡΗΣ Θ. ΤΣΑΤΣΟΣ</AUTHOR>

Στο πρώτο μέρος της ανάλυσής μου (χθεσινά «ΝΕΑ») υποστήριζα, πρώτον, πως η
Ευρώπη δεν είναι και δεν μπορεί να γίνει ομοσπονδιακό κράτος, δηλαδή κράτος.
Από την ιστορία της και την κοινωνική, εθνική και πολιτισμική της
πραγματικότητα δεν μπορεί να είναι άλλο από τη σύνθεση δύο δεδομένων: ένωση
λαών, αλλά και ένωση θεσμικά και πολιτισμικά ισότιμων κρατών. Υποστήριζα,
δεύτερον, ότι ο αρχικός της χαρακτήρας ως μονοδιάστατης τάξης αγοράς έκανε
σοβαρά βήματα προς μια τάξη αξιών. Υποστήριξα επίσης πως έγιναν σοβαρά βήματα
εκδημοκρατισμού της θεσμικής λειτουργίας της Ένωσης. Είπα: βήματα και όχι
άλματα. Άλματα, πρώτον, δεν είναι εφικτά και συνήθως δεν είναι ούτε στέρεα.

1 Ο εκδημοκρατισμός της αναθεώρησης

Βασικό πρόβλημα είναι η αδιαφάνεια στη διαδικασία αναθεώρησης των Συνθηκών.
Εδώ το Άμστερνταμ δεν έκανε βήματα. Η διαδικασία κύρωσης της Συνθήκης για την
Ευρωπαϊκή Ένωση, αλλά και ο τρόπος της αναθεώρησής της μέσω της
Διακυβερνητικής Διάσκεψης, έδειξε και τις αδυναμίες, αλλά και τις δυνατότητες
μιας τέτοιας διαδικασίας παραγωγής Συνθηκών. Η Συνθήκη του Άμστερνταμ, όπως
και οι προηγούμενες αλλά και οι μέλλουσες, δεν αποτελούν βέβαια Σύνταγμα της
Ευρώπης ούτε συντρέχουν οι προϋποθέσεις μιας ευρωπαϊκής συντακτικής εξουσίας,
γιατί δεν υπάρχει ένας ενιαίος ευρωπαϊκός λαός που να μπορεί να την
νομιμοποιήσει. Όσο όμως κι αν δεν είναι Σύνταγμα η Συνθήκη, σε πολλά θέματα
λειτουργεί σαν να ήταν Σύνταγμα: αφαιρεί ορισμένες αρμοδιότητες από τα
κράτη-μέλη, τις οποίες ασκεί το ευρωπαϊκό θεσμικό κέντρο και νομοθετεί κανόνες
που, χωρίς να περνούν από την έγκριση των εθνικών πολιτειακών οργάνων, ισχύουν
άμεσα και δεσμευτικά για όλους τους πολίτες των κρατών-μελών. Αυτό δημιουργεί
το μεγάλο θέμα, πώς νομιμοποιείται η γένεση τέτοιων πρωτόγνωρων στις
εξουσιαστικές της συνέπεις Συνθήκες, που ως διεθνείς Συνθήκες αποφασίζονται
τελικά μόνο από τις κυβερνήσεις των κρατών-μελών, χωρίς λαϊκή συμμετοχή. Αυτό
θα είναι και το μεγάλο και ιστορικής σημασίας θέμα του μέλλοντος. Το Ευρωπαϊκό
Κοινοβούλιο χάραξε τον δρόμο μιας μεγάλης εξέλιξης που δεν προϋποθέτει άμεσα
την αλλαγή της ρύθμισης περί αναθεώρησης των Συνθηκών: αξιώνει δηλαδή, στο
πλαίσιο του ισχύοντος ευρωπαϊκού δικαίου κατά την προπαρασκευή των Συνθηκών, η
έμπνευση των νέων ρυθμίσεων να προέρχεται τόσο από το Ευρωπαϊκό Κοινοβούλιο με
τη νομοτεχνική στήριξη της Ευρωπαϊκής Επιτροπής όσο και από τα Εθνικά
Κοινοβούλια και όχι, όπως έως τώρα, από τις κυβερνητικές γραφειοκρατίες και
τους υπαλλήλους του Συμβουλίου. Αυτή την πρακτική διαδικασία αξιώνει με μεγάλη
πλειοψηφία το Ευρωπαϊκό Κοινοβούλιο αποδεχόμενο τη σχετική ελληνοϊσπανική
πρόταση (Έκθεση Mendez de Vigo - Δ. Τσάτσου). Προτείναμε, δηλαδή και το
Ευρωπαϊκό Κοινοβούλιο αποδέχθηκε, ότι πηγή της έμπνευσης της αναθεώρησης
μπορεί να είναι μόνο πολιτικά όργανα που παρακολουθούν τους παλμούς των
κοινωνικών, αλλά και των εθνικών, ευαισθησιών. Ένα τέτοιο προσχέδιο των
Συνθηκών σίγουρα δεν δεσμεύει νομικά τις συμβαλλόμενες κυβερνήσεις να το
αποδεχθούν. Είμαι όμως βέβαιος ότι θα τις δεσμεύσει πολιτικά.

2 Η εθνική κυριαρχία

Βασικό κριτήριο αξιολόγησης είναι ασφαλώς και ο βαθμός σεβασμού που
επιδεικνύει η νέα Συνθήκη στον πυρήνα των εθνικών κυριαρχιών και των εθνικών
ταυτοτήτων των κρατών. Η κυριαρχία είναι όρος μυθοποιημένος στην αρχέγονη
μορφή της. Γεννήθηκε ιστορικά όταν τα κράτη στην Ευρώπη είχαν απόλυτη
αυτάρκεια ικανοποίησης των αναγκών τους. Αλλοιώνεται, όμως, το ιστορικό νόημά
της στο μέτρο που η ικανοποίηση κοινωνικών αναγκών προϋποθέτει την υπερκρατική
κοινή δράση, μια μορφή της οποίας είναι στον ιστορικό χώρο Ευρώπη και η
Ευρωπαϊκή Ένωση. Πιστή στο ιστορικό της νόημα παραμένει η Ένωση απ' αυτής της
πλευράς εφόσον η εθνική κυριαρχία, στο πλαίσιο της Ευρωπαϊκής Ένωσης,
παραβιάζεται μόνο όταν η μεταφορά εθνικών αρμοδιοτήτων στο ευρωπαϊκό θεσμικό
κέντρο δεν ξεπερνά τα όρια της κοινής αντιμετώπισης των κοινών αναγκών των
κρατών-μελών και δεν θίγει τον πυρήνα του εθνικού κράτους.

3 Ευρωπαίος πολίτης

Το Μάαστριχτ δημιούργησε και το Άμστερνταμ ολοκλήρωσε την έννοια του Ευρωπαίου
πολίτη. Έτσι, το τέταρτο κριτήριο αξιολόγησης της Συνθήκης είναι με τι
δικαιώματα και με ποια προστασία συνοδεύει το Άμστερνταμ τον Ευρωπαίο πολίτη.
Τα βήματα εδώ είναι υπαρκτά, αλλά όχι απολύτως ικανοποιητικά. Δεν προτίθεμαι
να επαναλάβω τις νέες διατάξεις που αφορούν τον πολίτη, αλλά να σταθώ, κάπως
κριτικά, σε κάποια σημεία.

Η επίσημη καθιέρωση των κοινών βασικών αρχών, τόσο όσον αφορά το περιεχόμενο
όσο και τις μορφές ψηφοφορίας, αλλά και τον ρόλο του Ευρωπαϊκού Κοινοβουλίου,
αποτελούν θετική εξέλιξη, ιδιαίτερα στην προοπτική μελλοντικών διευρύνσεων της
Ένωσης. Το ίδιο ισχύει και όσον αφορά τα κοινωνικά και τα οικονομικά
δικαιώματα των Ευρωπαίων πολιτών και την προσθήκη της ρήτρας μη εφαρμογής
διακρίσεων ­ που ήταν το αποτέλεσμα της πρωτοβουλίας του Ε.Κ. ­ παρά τη λυπηρή
έλλειψη άμεσου αποτελέσματος, την υπαγωγή της στην αρχή της ομοφωνίας και τη
συμμετοχή του Ε.Κ. με βάση τη διαδικασία διαβούλευσης και όχι αυτή της
συναπόφασης. Θεωρείται ακόμη αρνητικό το γεγονός ότι δεν έγιναν δεκτές οι
προτάσεις του Ε.Κ. όσον αφορά την προσθήκη ενός καταλόγου θεμελιωδών
δικαιωμάτων, ο οποίος θα συνέβαλε στο να γίνει περισσότερο ορατό το
περιεχόμενο της ευρωπαϊκής ιθαγένειας, ενώ είναι ανεξήγητη η μη προσθήκη μιας
νομικής βάσης για την επικύρωση της Σύμβασης της Ρώμης, λαμβανομένου υπόψη
ότι, επιπλέον, το Ευρωπαϊκό Δικαστήριο είχε, κατά την περίοδο της
Διακυβερνητικής, αποφανθεί σχετικά με τη νομική μορφή μιας τέτοιας διαδικασίας.

Τέλος, ένα άλλο σημείο που πρέπει να αναφερθεί, είναι τα ευρωπαϊκά πολιτικά
κόμματα. Αν η Συνθήκη διέγραφε ένα νομικό πλαίσιο που θα επέτρεπε στον πολίτη
να συμμετέχει αμεσότερα στον σχηματισμό της ευρωπαϊκής πολιτικής βούλησης, θα
γινόταν ένα σημαντικό βήμα προς την πραγμάτωση μιας στενότερης ένωσης των λαών
της Ευρώπης.

4 Ο τρίτος δρόμος

Το Άμστερνταμ εμπεριέχει θετικά βήματα, αλλά έχει και αδυναμίες. Το μεγάλο του
προσόν είναι ότι δεν εκβιάζει μια ταχύτητα ενοποίησης που θα ξεπερνούσε την
ενοποιητική βούληση των λαών των κρατών-μελών. Βέβαια, η συμμετοχή της κοινής
γνώμης των κρατών-μελών στο ευρωπαϊκό γίγνεσθαι προϋποθέτει ενημέρωση ­ για να
μην πω διδασκαλία. Η Ευρωπαϊκή Ένωση δεν είναι κάτι που γεννήθηκε από τα
σπλάχνα των λαών, αλλά από τις ­ αναμφίβολα ­ ορθές επιλογές των κυβερνήσεων.
Γι' αυτό υπάρχει απόσταση ανάμεσα στις λαϊκές βάσεις και στις ευρωπαϊκές
διαδικασίες. Είναι έργο των πολιτικών κομμάτων, αλλά και των εκπαιδευτικών
συστημάτων, είναι έργο του Ευρωπαϊκού Κοινοβουλίου, αλλά και των Εθνικών
Κοινοβουλίων, είναι έργο του Τύπου αλλά και των ΜΜΕ να δώσουν στο θέμα
«Ευρώπη» τη θέση που του αρμόζει. Κι αυτό, κυρίως για έναν λόγο: διότι η
Ευρώπη μπήκε στη δημόσια και την ιδιωτική μας ζωή (και σωστά μπήκε) και
αποτελεί ένα αμετάκλητο ιστορικό δεδομένο που τότε μόνο μπορεί να καταστεί
επικίνδυνος και ανεξέλεγκτος μηχανισμός, εφόσον οι κοινωνίες δεν το
καταστήσουν σταδιακά αλλά σταθερά δική τους υπόθεση. Η ελληνοϊσπανική πρόταση
­ κοινή άλλωστε πρόταση σοσιαλιστών και χριστιανοδημοκρατών που στηρίχθηκε και
από πολλές δυνάμεις των φιλελεύθερων και της Αριστεράς ­ δείχνει τον τρίτο
δρόμο που ανοίγεται για την Ευρώπη. Έγινε τελικά η απόφαση αυτή στόχος του
Ευρωπαϊκού Κοινοβουλίου. Η Ελλάδα, που μαζί με την Ισπανία πρόσφερε την ιδέα,
έπαιξε και είμαι βέβαιος θα παίξει και στο μέλλον τον ιστορικό της ρόλο.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16362N101</ED>
<ID>
ID:20306

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N10&aa=1</URL></REF>


Article

<CATEGORY>vin04</CATEGORY>

 <H5>ΑΠΟ ΤΟ 1982 ΕΩΣ ΤΙΣ ΜΕΡΕΣ ΜΑΣ...
</H5><H2></H2><H2>Το Λούνα Παρκ των αριθμών
</H2>
<AUTHOR>ΤΑΣΟΣ ΓΙΑΝΝΙΤΣΗΣ</AUTHOR>

Η φύση και η αποτίμηση της πολιτικής την περίοδο μετά το 1981 μέχρι σήμερα
βρίσκεται σταθερά στο επίκεντρο των αναλύσεων μεταξύ «αλλόθρησκων»,
«εικονοκλαστών» και «εικονομάχων».

Ο εναλλάσσονται στον διπλό ρόλο του μοιρολογητή και της Κασσάνδρας. Οι
εικονοκλάστες επιμένουν με απίστευτο πείσμα να συρρικνώσουν μια περίοδο
πολλαπλών αλλαγών σε μια οπτική λογιστικής και αριθμολογίας, πιστοί στο δόγμα
ότι οικονομία και κοινωνία είναι δύο διαφορετικές σφαίρες, από τις οποίες η
πρώτη πρέπει να κυριαρχεί πάνω στη δεύτερη. Οι εικονομάχοι με θρησκευτική
μονομανία θεωρούν πως η αναγνώριση των μεταχρονολογημένων επιταγών που
εκδόθηκαν μαζικά ως συμπλήρωμα μιας ολόκληρης πολιτικής, αποτελεί ιεροσυλία
που πρέπει να περάσει από την αναμονή μισού αιώνα στο Καθαρτήριο της ιστορίας,
πριν αναγνωριστεί τίμια και ξεκάθαρα, και ακόμα χωρίς τύψεις, είτε ως αναγκαίο
τίμημα μιας μεγάλης Αλλαγής είτε ως λάθος είτε ως αναγκαίο αποτέλεσμα του
εξοστρακισμού των δημοκρατικών δυνάμεων από την πολιτική διαχείριση της χώρας
σ' ολόκληρη σχεδόν τη μεταπολεμική περίοδο μέχρι το 1981, είτε κάτι απ' όλα
αυτά μαζί.

Κοινωνική πολιτική

Σε όλη τη διάρκεια από το 1981/2 μέχρι σήμερα, τα θέματα που δεσπόζουν και
συχνά, διχάζουν, αφορούν την ανάπτυξη, τη λιτότητα και τη βελτίωση του
βιοτικού επιπέδου, την κοινωνική δικαιοσύνη και συνοχή, την ανταγωνιστικότητα.
Γύρω από την κοινωνική πολιτική ­ ένα μέρος της προφανώς ­ διατυπώθηκαν χθες
κάποια χαρακτηριστικά, τα οποία δεν χρειάζεται να επαναληφθούν. Έτσι στη
συνέχεια, θα γίνει μια προσπάθεια να οργανωθούν τα πιο σημαντικά θέματα σε
ενότητες που συνθέτουν όσο γίνεται την οικονομική, αλλά και κοινωνική
αριθμολογία των 18 χρόνων που πέρασαν.

Το Λούνα Παρκ αυτό των αριθμών έχει δύο άξονες, όπου ο ένας αφορά τις αμοιβές
και τη διανομή του εισοδήματος και ο δεύτερος την ανταγωνιστικότητα και τους
προωθητικούς της παράγοντες. Όλη σχεδόν η πληροφόρηση προέρχεται από την
πρόσφατη έκδοση «Η Ελληνική Οικονομία 1960-1997» του ΥΠΕΘΟ.

Το ερώτημα για τα πραγματικά εισοδήματα και τη διανομή εισοδήματος αγκαλιάζει
περισσότερα ζητήματα, όπως:

α) Αν και πόσο αυξάνουν:

­ οι πραγματικές αμοιβές της εργασίας

­ τα εισοδήματα εκτός εργασίας

­ το μερίδιο των αμοιβών εργασίας στο σύνολο του διαθέσιμου εισοδήματος της χώρας.

β) Πώς διαμορφώνονται τα μεγέθη της άμεσης και της έμμεσης φορολογίας,
καθώς και των δαπανών για τόκους, και τι σημαίνει αυτό για την κοινωνική
πολιτική με την ευρύτερη δυνατή της έννοια.

γ) Πώς εξελίσσεται η απασχόληση και το τεράστιο πρόβλημα της ανεργίας,
που σημαίνει μηδενισμό σχεδόν εισοδήματος.

Οι απαντήσεις στα σημεία αυτά συνοψίζονται στα εξής:

* Το ΑΕΠ κατά κεφαλήν μεταβάλλεται με +0,2% κατά μέσο όρο κάθε χρόνο το
1982-89, με -0,1% το 1990-93 και με +1,0% το 1994-97, αντίστοιχα.

* Οι αμοιβές της εργασίας κατά κεφαλήν μεταβάλλονται με +1,3% κατά μέσο όρο
κάθε χρόνο στην πρώτη περίοδο, κατά -3,3% το 1990-93 και κατά +3,0% το 1994-97.

Εισοδήματα και αμοιβές

Τα εισοδήματα εκτός εργασίας (τόκοι, κέρδη, κ.λπ.) μεταβάλλονται με +0,3% στην
πρώτη, με +2,9% στη δεύτερη και με -1,1% στην τρίτη περίοδο.

* Το μερίδιο των αμοιβών της εργασίας στο ακαθάριστο διαθέσιμο εισόδημα (δηλ.
μετά τη φορολογία) αυξάνει από το 35,3% το 1981 στο 38,8% το 1989, μειώνεται
στο 34,9% το 1992/3, για να αυξηθεί στο 41,2% το 1997. Αυτό σημαίνει ότι το
1997 οι εργαζόμενοι παίρνουν 1,7 τρισ. δρχ. παραπάνω απ' ό,τι αν ίσχυε η
κατανομή του 1993 και 645 δισ. δρχ. περισσότερο, αν ίσχυε η κατανομή του 1989.

* Η συνολική απασχόληση αυξήθηκε κατά 141,6 χιλιάδες μεταξύ 1981-89, κατά 49,3
χιλιάδες μεταξύ 1989 και 1993 και κατά 133,9 χιλιάδες μεταξύ 1993 και 1997

* Οι άνεργοι αυξήθηκαν κατά 18,5 χιλιάδες κατά μέσο όρο κάθε χρόνο στην πρώτη,
κατά 25,5 χιλιάδες στη δεύτερη και κατά 10,5 χιλιάδες στην τρίτη περίοδο, αντίστοιχα.

* Η φορολογική συνεισφορά ­ δηλαδή η δυνατότητα χρηματοδότησης κάθε
λειτουργίας του κράτους ­ αυξάνει από το 16% του ΑΕΠ το 1981 στο 18% το 1989,
στο 21,5% το 1993 και στο 23% το 1997. Η συμβολή αυτή κυμαίνεται στις χώρες με
πολύ υψηλότερο ΑΕΠ και ανεπτυγμένο κοινωνικό κράτος από 24% μέχρι 36%
(Σουηδία) ή και 50% (Δανία).

* Το βάρος της πληρωμής τόκων στους δανειστές του κράτους αυξάνει από 2,2% το
1981 στο 5,9% το 1989, στο 11% το 1993 για να αρχίσει να μειώνεται από το 1996
και να είναι 9,8% το 1997.

Καθώς μια μόνο φορά στην ιστορία της ανθρωπότητας έβρεξε ο Θεός μάννα από τον
ουρανό και από κει και πέρα η μυθική και ταλαίπωρη έννοια της ανάπτυξης και
της σύγκλισης συνδέονται με επενδύσεις, αποταμίευση και ανταγωνιστικότητα,
ακολουθούν τρεις ακόμα διαπιστώσεις:

* Οι συνολικές επενδύσεις εξελίχθηκαν με μέσο ετήσιο ρυθμό μεταβολής -2,5% το
1982-87, με +1% το 1989-93 και +7,1% το 1994-97.

* Η αποταμίευση του κρατικού τομέα στη χρηματοδότηση των επενδύσεων, δηλαδή
του κεντρικού μοχλού της ανάπτυξης ήταν αρνητική ως εξής: -3,8% το 1981,
-10,3% το 1989, -8% το 1993 και -1,7% το 1997.

* Το έλλειμμα στο ισοζύγιο πληρωμών από το εμπόριο αγαθών και υπηρεσιών
(δηλαδή ένα κριτήριο ανταγωνιστικότητας) αυξήθηκε ως ποσοστό του ΑΕΠ από το
3,7% το 1981 στο 9,2% το 1989, σταθεροποιήθηκε στο 9,5% το 1992/3 και μειώθηκε
στο 8,3 το 1997.

Οικονομικά προβλήματα

Η αριθμητική λογική σίγουρα αφήνει έξω από την οπτική οικονομικά και κοινωνικά
προβλήματα και κοινωνικές δυναμικές, που απαιτούν μια πιο διεισδυτική ανάλυση.
Δίνει όμως ένα ισχυρό στίγμα για πολλές εξελίξεις και ιδιαίτερα για μεταβολές
που σημειώνονται. Μεταβολές, που δεν είναι αδιάφορες για κοινωνικές και
πολιτικές εξελίξεις.

Τα πολιτικά συμπεράσματα που μπορεί να συναχθούν από τα παραπάνω για το είδος
της πολιτικής και τις επιδόσεις που σφράγισαν τις διάφορες περιόδους των δύο
τελευταίων δεκαετιών, είναι πολλά, ορατά και σύνθετα. Όμως, στο έτος 1999, και
με ζητούμενο τη διεκδίκηση όρων ικανοποιητικής ανάπτυξης, χαμηλής ανεργίας,
υψηλών αμοιβών των εργαζομένων, ποιότητας ζωής, καθημερινής ασφάλειας, και με
το φάσμα της αβεβαιότητας για τις εξελίξεις της επόμενης δεκαετίας σ' έναν
κόσμο ρευστό και εν μέρει ανεξέλεγκτο, η κοινωνία λίγο ενδιαφέρεται για την
παρελθοντολογία, τον βερμπαλισμό και την αριθμολογία.

Αυτό που ενδιαφέρει είναι προς τα πού πορευόμαστε ως κοινωνία, με ποιες
πραγματικές αξίες, με ποιο τρόπο, με τι περαιτέρω προοπτικές και με τι
σιγουριά. Ίσως η παρουσίαση που προηγήθηκε, να βοηθάει κάπως στις απαιτήσεις
σε τέτοια ερωτήματα.

* Ο Τάσος Γιαννίτσης είναι καθηγητής στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16362N111</ED>
<ID>
ID:20307

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N11&aa=1</URL></REF>


Article

<CATEGORY>vin04</CATEGORY>

 <H5>Έχουμε, δυστυχώς, κακό γείτονα...
</H5><H2>30 ΕΡΩΤΗΣΕΙΣ
</H2><H2>ΔΗΜΗΤΡΗΣ ΚΩΝΣΤΑΝΤΙΝΙΔΗΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΙΚΟΣ ΓΡΑΜΜΑΤΕΑΣ ΣΥΜΒΟΥΛΙΟΥ ΑΠΟΔΗΜΟΥ ΕΛΛΗΝΙΣΜΟΥ

ΓΕΝΝΗΘΗΚΕ: Στην τρίτη μεγαλύτερη πόλη του Ελληνισμού, τη Μελβούρνη.

ΖΕΙ: Μεταξύ Μελβούρνης, Αθήνας και... όπου υπάρχουν Έλληνες.

ΠΡΟΤΙΜΑ: Την ειλικρίνεια.

ΑΠΕΧΘΑΝΕΤΑΙ: Τα... κολοκυθάκια γεμιστά.

ΑΚΟΥΕΙ: Τη... μουσική αγωνία των ανθρώπων.

ΘΑ ΗΘΕΛΕ ΝΑ ΕΧΕΙ ΓΝΩΡΙΣΕΙ: Τον Γκάντι.

Ο γραμματέας του Παγκόσμιου Συμβουλίου Απόδημου Ελληνισμού (ΣΑΕ) Δημήτρης
Κωνσταντινίδης ταξιδεύει σ' όλο τον κόσμο για να προωθήσει τις ελληνικές
θέσεις, βοηθώντας στο έργο του τον πρόεδρο του Συμβουλίου, Άντριου Άθενς.
Ζητάει από την ελληνική Πολιτεία «λιγότερα λόγια και περισσότερα έργα», κυρίως
σε μια εποχή κατά την οποία «έχουμε, δυστυχώς, κακό γείτονα». Πιστεύει ότι «με
φιέστες δεν λύνονται τα προβλήματα». Και τονίζει ότι ο τόπος χρειάζεται την
ανυστερόβουλη προσφορά όλων, φέρνοντας για παράδειγμα το εθνικό έργο των
κοριτσιών της ακριτικής Σύμης.

ΕΡ.: Παγκόσμιο Συμβούλιο Απόδημου Ελληνισμού;

ΑΠ.: Η έκφραση του Απόδημου Ελληνισμού.

ΕΡ.: Απόδημοι;

ΑΠ.: Επτά εκατομμύρια Έλληνες σε 142 χώρες.

ΕΡ.: Τους ξέρουμε;

ΑΠ.: Εμείς γνωριζόμαστε, εσείς πρέπει να μας μάθετε.

ΕΡ.: Όταν σας μάθουμε;

ΑΠ.: Θα 'μαστε οι Έλληνες 17.000.000.

ΕΡ.: Η σχέση του ΣΑΕ με την ελληνική Πολιτεία;

ΑΠ.: Καλή όταν συμφωνούμε, κακή όταν δεν συμφωνούμε.

ΕΡ.: Πότε συμφωνείτε;

ΑΠ.: Όταν εκφραζόμαστε όλοι για την Ελλάδα.

ΕΡ.: Πότε διαφωνείτε;

ΑΠ.: Όταν συνεχίζουν να μας βλέπουν συναισθηματικά και όχι τεχνοκρατικά.

ΕΡ.: Τι εννοείτε;

ΑΠ.: Η καταπολέμηση της αφομοίωσης δεν γίνεται με λόγια και φιέστες.

ΕΡ.: Αλλά;

ΑΠ.: Με σοβαρή πολιτική.

ΕΡ.: Δραστηριότητά σας;

ΑΠ.: Στήριξη της Ελλάδας στις ξένες κοινωνίες, αλλά και στήριξη των Απόδημων Ελλήνων.

ΕΡ.: Ποιο είναι το παράπονό τους;

ΑΠ.: Τα πολλά λόγια και τα λίγα έργα.

ΕΡ.: Τι πρέπει να γίνει;

ΑΠ.: Πολλά, αλλά πρέπει να γίνει μία αρχή με τη δημιουργία ενός υπουργείου
Απόδημου Ελληνισμού, Παλιννοστούντων και Μετανάστευσης.

ΕΡ.: Υπάρχουν αλλού;

ΑΠ.: Σε όλες τις σοβαρές χώρες που εκτιμούν τους ανθρώπους τους.

ΕΡ.: Παράδειγμα;

ΑΠ.: Η Αυστραλία όπου ζω.

ΕΡ.: Παγκόσμια συνέλευση του Ελληνισμού;

ΑΠ.: Τριακόσιοι αντιπρόσωποι απ' όλο τον κόσμο.

ΕΡ.: Έδρα;

ΑΠ.: Η Θεσσαλονίκη, από το 1995.

ΕΡ.: Επιτροπή Απόδημου Ελληνισμού της Βουλής;

ΑΠ.: Θετικές πρωτοβουλίες του προέδρου της Βουλής Απόστολου Κακλαμάνη, του
προέδρου της Επιτροπής Γρηγόρη Νιώτη, αλλά και όλων των βουλευτών και κομμάτων.

ΕΡ.: Ελληνικό λόμπι;

ΑΠ.: Τα λόμπι είναι πολλά και διαφέρουν.

ΕΡ.: Δηλαδή;

ΑΠ.: Αλλού χρησιμοποιούνται χρήματα και αλλού ψήφοι.

ΕΡ.: Αποτελέσματα;

ΑΠ.: Λίγα.

ΕΡ.: Μελαγχολικό δεν ακούγεται;

ΑΠ.: Είναι, αλλά δεν έχουμε άλλη επιλογή από το να συνεχίσουμε τον αγώνα.

ΕΡ.: Εθνικά θέματα;

ΑΠ.: Τα χειριζόμαστε σε συνεργασία με την ελληνική Πολιτεία και με προσοχή.

ΕΡ.: Ελληνοτουρκικά;

ΑΠ.: Δυστυχώς, έχουμε κακούς γείτονες.

ΕΡ.: Λύσεις;

ΑΠ.: Δεν βλέπω έως ότου η Τουρκία απαρνηθεί τον Κεμαλισμό.

ΕΡ.: Ελλάδα;

ΑΠ.: Η επίσημη αγαπημένη.

ΕΡ.: Διακοπές στην Ελλάδα;

ΑΠ.: Μόνιμα.

ΕΡ.: Τι προτιμήσατε το '99;

ΑΠ.: Τα νεοκλασικά της Σύμης.

ΕΡ.: Τι σας συγκίνησε;

ΑΠ.: Ο αγώνας των νέων ανθρώπων για τον τόπο και την παράδοσή τους. Μου έκανε
εντύπωση το πείσμα για την Ελλάδα δύο επιστημόνων, νέων κοριτσιών του νησιού,
της Ελένης Κρητικού και της Ελένης Φαρμακίδου, που προσφέρουν αφιλοκερδώς και
ανυστερόβουλα τις υπηρεσίες τους για το Φεστιβάλ του νησιού. Τέτοιους
ανθρώπους χρειάζεται ο Ελληνισμός.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16362N121</ED>
<ID>
ID:20308

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N12&aa=1</URL></REF>


Article

<CATEGORY>vin06</CATEGORY>

 <H2>«Πόλεμος» με επώνυμα κολέγια </H2>
ΣΕΛ. 22
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16362N131</ED>
<ID>
ID:20259

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N13&aa=1</URL></REF>


Article

<CATEGORY>vin06</CATEGORY>

 <H5>ΚΑΤΕΡΡΕΥΣΕ Η ΜΑΝΑ ΤΟΥ 25ΧΡΟΝΟΥ ΣΤΗ ΔΙΚΗ ΤΩΝ ΓΙΑΤΡΩΝ
</H5><H2>Έχασα τη ζωή μου
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

«Σας παρακαλώ, κάντε γρήγορα, χάνω το παιδί μου. Για 'μένα εσείς είστε ο
Θεός». Ήταν η κραυγή αγωνίας της μητέρας του 25χρονου φοιτητή Δημήτρη
Παπαδάκου, που οι γιατροί διέγνωσαν αμυγδαλές, ενώ εκείνος πέθανε από περιτονίτιδα.

Κλαίγοντας η μητέρα του 25χρονου Δημήτρη, κρατά τη φωτογραφία του

ΗΤΑΝ Η τελευταία έκκληση της κ. Ερασμίας Παπαδάκου, που βλέποντας να σβήνει το
παιδί της παρακαλούσε τους ανθρώπους των πρώτων βοηθειών να το σώσουν. Το
ασθενοφόρο του ΕΚΑΒ ανταποκρίθηκε γρήγορα στην κλήση της οικογένειας, αλλά
δυστυχώς ήταν αργά. Ο Δημήτρης Παπαδάκος ξεψύχησε πριν προλάβουν να τον
μεταφέρουν στο νοσοκομείο.

Μέσα στα επόμενα λεπτά ένιωσε να χάνει τον κόσμο κάτω από τα πόδια της. Και
από τότε εκείνη μπαινοβγαίνει στα νοσοκομεία, ενώ ο σύζυγός της δεν άντεξε την
απώλεια του παιδιού του και έφυγε από τη ζωή πριν ακόμη καθίσουν στο εδώλιο οι
κατηγορούμενοι γιατροί, Θεοδόσιος Τυλλής και Δημήτρης Τσανικλίδης.

Η τελευταία του επιθυμία ήταν να αποδοθεί δικαιοσύνη. Και ήταν αυτό που ζήτησε
από την κόρη του, την Ράνια. Να παλέψει για τη μνήμη του αδελφού της. «Ράνια,
κράτα όσο μπορείς, μέχρι το δικαστήριο», της είχε πει λίγο πριν κλείσει τα
μάτια του.

Οδυνηρές μνήμες

Όλες αυτές οι οδυνηρές μνήμες του παρελθόντος «ξύπνησαν» κατά τη διάρκεια της
χθεσινής ακροαματικής διαδικασίας, όταν η μητέρα και η αδελφή του θύματος
αναγκάστηκαν να θυμηθούν κρίσιμες στιγμές. Την ώρα εκείνη ο λυγμός της μάνας,
που ξέσπασε, ακουγόταν έξω από τη δικαστική αίθουσα. «Το παιδί μου, το παιδί
μου», επαναλάμβανε μέσα στα αναφιλητά της έχοντας σχεδόν διπλωθεί στα δύο πάνω
στο βήμα του μάρτυρα.

«Είναι μαρτύριο βασανιστικό γι' αυτήν να περιγράφει τον θάνατο του Δημήτρη»,
ακούστηκε να λέει κάποιος από το ακροατήριο. Έπρεπε, όμως, να επιτελέσει το
βαρύ της χρέος για τη μνήμη του γιου της, που την επικαλέστηκε και όταν έβγαλε
τις φωτογραφίες για τον δείξει στους δικαστές.

«Δεν ήθελα να παραδεχθώ ότι πέθανε», τους είπε, «τον κρατούσαμε με τον άντρα
μου μέσα στο ασθενοφόρο, αλλά δεν προλάβαμε να φτάσουμε στον Ευαγγελισμό, που
εφημέρευε την ημέρα εκείνη».

Στη δική της συνείδηση οι υπεύθυνοι για την απώλεια του Δημήτρη είναι οι
κατηγορούμενοι γιατροί. «Το παιδί μου ­ κατέθεσε η μητέρα του θύματος ­ το
μεταφέραμε υποβασταζόμενο στο νοσοκομείο του Ερυθρού Σταυρού. Το εξέτασε ο κ.
Τυλλής και μας παρέπεμψε στον λαρυγγολόγο. Εκείνος με τη σειρά του μας είπε
ότι δεν έχει τίποτα. Γυρίζοντας στον κ. Τυλλή του ζήτησα να του βγάλει μία
ακτινογραφία. Δεν χρειάζεται να "φορτώνουμε" το παιδί με ακτινοβολία, μου
απάντησε και μας έγραψε χάπια ντεπόν και υπόθετα για την δυσκοιλιότητα. Ο
Δημήτρης συνέχιζε να πονάει. Έτσι αποφασίσαμε να καλέσουμε τον οικογενειακό
μας γιατρό Δημ. Τσανικλίδη. Τον εξέτασε και μου είπε ότι δεν είχε τίποτα
συστήνοντας να του δώσουμε κάτι να φάει. Το παιδί αντί να συνέρχεται
χειροτέρευε. Καλέσαμε το 166, αλλά ήταν αργά. Μέσα στο ασθενοφόρο ο Δημήτρης ξεψύχησε».

Και εξετάσεις

Η κ. Ερασμία Παπαδάκου και η κόρη της Ράνια πιστεύουν πως εάν ένας από τους
δύο γιατρούς είχε κάνει εγκαίρως σωστή διάγνωση ο Δημήτρης θα μπορούσε να
ζούσε. 
Εξάλλου, καταθέτοντας νωρίτερα ο προϊστάμενος της ιατροδικαστικής υπηρεσίας κ.
Μ. Νόνας, ο οποίος είχε διενεργήσει την νεκροψία, εξέφρασε την άποψη πως θα
μπορούσε ο εφημερεύων γιατρός να είχε ζητήσει να γίνουν εργαστηριακές
εξετάσεις πριν αφήσει τον ασθενή να επιστρέψει σπίτι του.

Ο καθηγητής Παθολογίας κ. Θεοδ. Μουντοκαλάκης, ο οποίος γνωρίζει τον
κατηγορούμενο συνάδελφό του Θ. Τυλλή, κατέθεσε ότι δεν έδειξε επιπολαιότητα,
αλλά αντιμετώπισε ­ όπως έκανε πάντοτε ­ τον ασθενή με υψηλό αίσθημα ευθύνης.
«Είχε να κάνει ­ πρόσθεσε ­ με μία ασυνήθιστη εκδήλωσης μιας συνηθισμένης κατά
άλλα αρρώστιας. Αυτή ήταν και η ατυχία του».

Η δίκη συνεχίζεται αύριο.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16362N132</ED>
<ID>
ID:20322

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N13&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ο τοίχος έγραφε...
</H2>
<AUTHOR>ΛΕΟΝΙ ΣΤΑΦΥΛΑ</AUTHOR>

Ευτυχώς που υπάρχουν κι αυτά τα συνθήματα γραμμένα στους τοίχους. Το καλύτερο
αγχολυτικό για να ξεχάσεις τον εγκλωβισμό σου σε ακινητοποιημένους δρόμους.
Ακόμη κι αν κάποια από αυτά σε προκαλούν και σε εκνευρίζουν. Μπαίνω κάθε πρωί
στο αυτοκίνητο και αρχίζω να χαζεύω γύρω μου. Και περνάω την ώρα μου
φτιάχνοντας σενάρια για τους άγνωστους συγγραφείς. Για παράδειγμα εκείνο το
«εσύ καλωδίωσες τη μοναξιά σου σήμερα;» με την υπογραφή «αντι-cyber», που επί
μήνες υπήρχε στην Ζωοδόχου Πηγής, πολύ μου θύμιζε εκείνο το «εκτός από τον
ιμπεριαλισμό υπάρχει και η μοναξιά» της δικής μου φοιτητικής εποχής.

Αντίστοιχη πρέπει να ήταν και η διάθεση εκείνου που έγραψε σ' έναν τοίχο στον
λόφο του Στρέφη «και το off μαστούρα είναι». Μπορώ να φανταστώ και πώς ήταν
εκείνος που ήθελε να δηλώσει ότι «ωραία μπαρ έχει ο σκατόκοσμος». Ο άλλος που
έγραψε «είναι η τελευταία φορά που σε αφήνω να με πληγώνεις έτσι», ε, δεν
θέλει και πολλή σκέψη για το τι εννοούσε. Μπερδεύτηκα κάπως με την παρέμβαση
κάποιου άλλου στο παλιότερο «εμπρός στον δρόμο που χάραξε ο Τσουτσουβής», ο
οποίος έσβησε το Τσουτσουβής και πρόσθεσε «ο Μάρκος Βαμβακάρης». Το καλύτερο
απ' όλα πάντως το πρόσεξα χθες, στη Ναυαρίνου, κοντά στο Χημείο: «Δεν θα
πεθάνουμε και για τα προς το ζην».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16362N133</ED>
<ID>
ID:20389

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N13&aa=3</URL></REF>


Article

<CATEGORY>vin06</CATEGORY>

 <H5>ΑΠΟ ΤΟ ΝΤΕΝΒΕΡ ΣΤΗ ΡΑΦΗΝΑ ­ ΜΕΣΩ ΙΣΡΑΗΛ ­ ΟΙ «ΑΝΗΣΥΧΟΥΝΤΕΣ ΧΡΙΣΤΙΑΝΟΙ»
</H5><H2>Περιμένουν τον Μεσσία!
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Σεπτέμβριος 1998. Τα μέλη μιας παραθρησκευτικής οργάνωσης από το Ντένβερ
του Κολοράντο, οι «Ανησυχούντες Χριστιανοί», αποχωρούν εσπευσμένα από τον «Νέο
Κόσμο», γιατί ο «προφήτης» τους είχε προβλέψει ότι στις 10 Οκτωβρίου θα
σημειωνόταν η συντέλεια της αμερικανικής μεγαλούπολης.

Στον Βουτζά. Ένα από τα σπίτια που βρήκαν στην ευρύτερη περιοχή της Ραφήνας
οι «Ανησυχούντες Χριστιανοί»

Τα μέλη της οργάνωσης περνούν τον Ατλαντικό προς άγνωστη κατεύθυνση.
Επιβεβαιώνοντας την αιώνια πίστη στον «λατρεμένο μεσσία» τους, κατά κόσμον
Μόντε Κιμ Μίλερ, τον ακολουθούν στο υπερατλαντικό ταξίδι προς τη Γηραιά Ήπειρο.

Τελικός προορισμός των «Ανησυχούντων Χριστιανών» (Concerned Christians), της
λατρευτικής οργάνωσης από το Ντένβερ, ήταν η πόλη της Ιερουσαλήμ. Εκεί, τα
μέλη της οργάνωσης, κατά δική τους ομολογία, θα προχωρούσαν σε ομαδική
αυτοκτονία, τιμώντας τη... νεκρανάσταση του 43χρονου προφήτη τους, που έχει
προγραμματισθεί να γίνει στις 31 Δεκεμβρίου 1999!

Αν και ο τελικός τους προορισμός ήταν γνωστός από την πρώτη στιγμή στις
αμερικανικές αρχές ασφαλείας, ο ενδιάμεσος σταθμός τους, παρέμενε άγνωστος.
Κανείς δεν γνώριζε πού θα έβρισκαν προσωρινό κατάλυμα οι Concerned Cristians
πριν πραγματοποιήσουν την απονενοημένη πράξη τους. Θορυβημένη η αστυνομία του
Ντένβερ ενημερώνει τις αρχές ασφαλείας του Ισραήλ για το επικείμενο ταξίδι.

Στις 3 Ιανουαρίου το Ισραήλ κρίνει ανεπιθύμητους μια ομάδα πιστών της
αμερικανικής θρησκευτικής αίρεσης, η οποία είχε καταφθάσει στην Ιερουσαλήμ. Ο
δρόμος της απέλασης των Αμερικανών υπηκόων, λόγω έλλειψης σχετικού νομικού
πλαισίου, στηρίχθηκε στην επίκληση της πιθανής τέλεσης τρομοκρατικών ενεργειών.

Από τότε τα ίχνη της οργάνωσης χάνονται. Κανείς δεν γνωρίζει πού ακριβώς
βρίσκεται ο «μεσσίας» της οργάνωσης και οι... επίλεκτοι πιστοί του. Αν και οι
αμερικανικές αρχές ασφαλείας πιθανολογούν ότι μπορεί να βρίσκονται στην
Ελλάδα, οι αρμόδιες αρχές της χώρας μας δεν γνωρίζουν κάτι περισσότερο, παρότι
πρόσφατα κινητοποιήθηκαν για την ανεύρεσή τους.

Και όμως. Σε λίγες ημέρες ο Μόντε Κιμ Μίλερ και η πιστή ομάδα των οπαδών του
συμπληρώνουν έξι μήνες παραμονής στην Ελλάδα. Για τόπο διαμονής τους διάλεξαν
τη Ραφήνα και τις γύρω περιοχές.

Εκεί, απευθύνθηκε στις αρχές του περασμένου Αυγούστου ο Τζον Κούπερ, στενός
συνεργάτης του Μίλερ, για να προετοιμάσει τον ερχομό του «προφήτη» και των
πιστών οπαδών του.

Ήταν αρχές Αυγούστου όταν οι κτηματομεσίτες της περιοχής είδαν να χτυπάει την
πόρτα τους ένας καλοντυμένος Αμερικανός, ο οποίος με ευγενέστατο τρόπο ζητούσε
να βρει μια πολυτελέστατη εξοχική κατοικία, «τουλάχιστον με τέσσερα
υπνοδωμάτια». Ο Τζον Κούπερ, ένα μέλος της οργάνωσης, με μεγάλη οικονομική
επιφάνεια, έψαχνε να βρει σπίτι για τον Μόντε Κιμ Μίλερ.

Ύστερα από λίγες ημέρες, η έρευνα απέδωσε. Αυτό που παρέμενε ήταν να βρεθούν
άλλα τέσσερα σπίτια στη γύρω περιοχή για τα άλλα μέλη της οργάνωσης. Στις 14
Αυγούστου ο Τζον Κούπερ υπογράφει σε κτηματομεσιτικό γραφείο της Ραφήνας
διετές συμβόλαιο για την ενοικίαση δύο διαμερισμάτων.

«Ο Τζον Μίλερ είναι το χρήμα. Αυτός ρυθμίζει όλα τα οικονομικά θέματα της
ομάδας», είπε στα «ΝΕΑ» κάτοικος της Ραφήνας, προσθέτοντας χαρακτηριστικά:
«Πρόκειται για ευγενέστατο κύριο, ο οποίος πληρώνει καλά και δεν δημιουργεί το
παραμικρό πρόβλημα».

Μαζί με τον Τζον Κούπερ στη Ραφήνα βρίσκεται μεταξύ άλλων και η 69χρονη
Νταρλίν Νοτς, ένα από τα γηραιότερα μέλη της αίρεσης, η οποία μετά την
εγκατάστασή της φρόντισε να ζητήσει από το τοπικό κατάστημα του ΟΤΕ να
τοποθετήσει στο διαμέρισμά της τηλεφωνική γραμμή. Ύστερα από σχετική αίτηση
που υπέβαλε, προ ημερών κατάφερε να βάλει στο διαμέρισμά της την πολυπόθητη
τηλεφωνική συσκευή. «ΤΑ ΝΕΑ» επικοινώνησαν μαζί της, χθες το μεσημέρι, αλλά η
ίδια αρνήθηκε να μιλήσει, λέγοντας απλώς «δεν είναι εδώ».

Το δεύτερο διαμέρισμα που ενοικίασε μια οικογένεια των «Ανησυχούντων
Χριστιανών» βρίσκεται μόλις λίγα μέτρα από το Αστυνομικό Τμήμα Ραφήνας και η
γειτονιά έχει να λέει για τη διακριτική παρουσία της.

Μια πολυτελέστατη εξοχική κατοικία, ένα διώροφο σπίτι με πισίνα και κήπο,
ενοικίασαν τα μέλη της οργάνωσης στον Νέο Βουτζά. Παρότι οι κάτοικοι της
περιοχής βλέπουν καθημερινά να μπαινοβγαίνουν στο σπίτι «πάνω από δέκα άτομα»,
δεν έχουν αποκτήσει μαζί τους ιδιαίτερες επαφές. Ένοικοι αυτού του σπιτιού
φέρεται να είναι ο Κέβιν Μαλέσικ και ο δίδυμος αδελφός του.

Στο σπίτι αυτό, που βρίσκεται στην οδό Λουντέμη, χθες δεν υπήρχε κανείς. <REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16362N141</ED>
<ID>
ID:20260

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N14&aa=1</URL></REF>


Article

<CATEGORY>vin06</CATEGORY>

 <H2>Η «αναβολή» της Αποκάλυψης
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Οδός Λουντέμη. Ενοικιαστές της διώροφης εξοχικής κατοικίας είναι τα αδέλφια
Μαλέσικ, μέλη της παραθρησκευτικής οργάνωσης από το Ντένβερ του Κολοράντο

ΤΑ μέλη της οργάνωσης «Ανησυχούντων Χριστιανών» (Concerned Christians), που
ιδρύθηκε τη δεκαετία του '80 στο Denver των ΗΠΑ από τον Monte Kim Miller,
αποτελούν περίπου 100 ενήλικοι και παιδιά. Ο Miller παρέμενε, μέχρι πρόσφατα,
σε ανώτατη θέση, στο τμήμα Marketing μεγάλης πολυεθνικής εταιρείας, ενώ μέχρι
το 1980 είχε αναπτύξει αξιόλογη δραστηριότητα κατά των... αιρέσεων.

Ίδρυσε την οργάνωση «Ανησυχούντες Χριστιανοί», προκειμένου να αντιπαρατεθεί
στο κίνημα New Age ­ ένα μη οργανωμένο, ετερογενές ρεύμα, με θιασώτες κυρίως
νέους ανθρώπους, οι οποίοι μοιράζονταν έναν κοινό τρόπο σκέψης, βασισμένο στις
ανατολικές φιλοσοφίες και την αστρολογία. Στα πρώτα του δοκίμια, γύρω από τη
νεοσύστατη, τότε, οργάνωση των «Ανησυχούντων Χριστιανών», ο Miller κατέκρινε
τον φεμινισμό, την εναλλακτική ιατρική αλλά και τα κηρύγματα πολλών
χριστιανικών και παραχριστιανικών οργανώσεων.

Προφήτες

Τον Ιούνιο του 1996 δήλωσε για πρώτη φορά πως «μιλά ως εκπρόσωπος του Θεού».
Πολλοί υποστηρικτές του τότε, απογοητεύθηκαν και αποχώρησαν από την οργάνωση.
Λίγο αργότερα προέβλεψε πως τις 10 Οκτωβρίου του 1998 η πόλη του Denver των
ΗΠΑ θα εξαφανιστεί από τον χάρτη. Οι οπαδοί του τότε, πίστεψαν πως ο Miller
ήταν ένας από τους δύο προφήτες που αναφέρονταν στην «Αποκάλυψη». Ο ίδιος
προέβλεψε πως ο θάνατός του, όπως και εκείνος του δεύτερου προφήτη, θα έρθει
τον Δεκέμβριο του 1999 στην Ιερουσαλήμ.

Η «Αποκάλυψη» δεν συνέβη ποτέ στο Denver. Ωστόσο, περίπου 78 μέλη της
οργάνωσης πούλησαν ό,τι είχαν και δεν είχαν εκεί, εγκατέλειψαν τα σπίτια τους
και έφυγαν. Ορισμένοι εγκαταστάθηκαν στην Ιερουσαλήμ. Στις 3 Ιανουαρίου του
1999 η Αστυνομία του Ισραήλ εισέβαλε σε δυο σπίτια, σε προάστιο της
Ιερουσαλήμ, και συνέλαβε οκτώ ενηλίκους και έξι παιδιά, που ανήκαν στην
οργάνωση, με την αιτιολογία ότι «υπήρχαν πληροφορίες πως οργάνωναν εκτεταμένες
πράξεις βίας και τρομοκρατίας, στους δρόμους του Ισραήλ, για τα τέλη του 1999».

Απελάθηκαν

Αποδείξεις, όπλα ή εκρηκτικά, δεν βρέθηκαν. Ωστόσο, 11 από τα μέλη της
οργάνωσης απελάθηκαν και τρία φυλακίστηκαν προσωρινά. Οι τρεις αυτοί άνθρωποι
δήλωσαν, μέσω των δικηγόρων τους, πως δεν θέλουν να επιστρέψουν στις ΗΠΑ,
γιατί φοβούνται πως ολόκληρη η ήπειρος σύντομα θα καταστραφεί.

Στις κατηγορίες εναντίων τους, τα μέλη της οργάνωσης «Ανησυχούντες
Χριστιανοί», απαντούν πως είναι μια ειρηνική ομάδα η οποία πιστεύει πως ο
Ιησούς θα επιστρέψει από τον ουρανό στη Γη. Εκτιμούν πως αυτό θα γίνει στα
τέλη του 1999, στην Ιερουσαλήμ, και θέλουν να βρίσκονται εκεί.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16362N142</ED>
<ID>
ID:20323

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N14&aa=2</URL></REF>


Article

<CATEGORY>vin06</CATEGORY>

 <H5>ΥΨΗΛΗΣ ΤΕΧΝΟΛΟΓΙΑΣ ΜΗΧΑΝΗΜΑ ΣΤΟ ΠΑΝΕΠΙΣΤΗΜΙΟ ΚΡΗΤΗΣ
</H5><H2>Ελπίδα ζωής με κρυοχειρουργική
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

Παράταση ζωής στους χτυπημένους από καρκίνο του ήπατος ασθενείς δίνει το
τελευταίας τεχνολογίας μηχάνημα κρυοχειρουργικής που απέκτησε πρόσφατα το
Πανεπιστήμιο Κρήτης.

ΗΡΑΚΛΕΙΟ

Μηχάνημα κρυοχειρουργικής. Μεγαλύτερη διάρκεια ζωής αλλά και καλύτερης
ποιότητας σε ανθρώπους με ηπατικό καρκίνο προσφέρει η νέα τεχνική. Στη
φωτογραφία ο επίκουρος καθηγητής Οδυσσέας Ζώρας (αριστερά) με τον συνεργάτη
του Μανώλη Χρυσό

Η τεχνική της κρυοχειρουργικής, ως εναλλακτικής μεθόδου, δίνει τη δυνατότητα
στους γιατρούς, με τη διοχέτευση υγρού αζώτου στους καρκινικούς όγκους, να
αναστείλουν την εξέλιξή τους, όταν η ολική αφαίρεσή τους είναι αδύνατη.

«Η επιτυχία της τεχνικής της κρυοχειρουργικής έγκειται στο ότι παρατείνει τη
ζωή σε ασθενείς για τους οποίους έχει χαθεί κάθε ελπίδα. Με δεδομένες τις
ραγδαίες εξελίξεις στον χώρο της ιατρικής έρευνας, η παράταση στη ζωή ενός
καρκινοπαθούς δίνει ελπίδα στον ίδιο αλλά και στους γιατρούς για επιβίωση»,
τονίζει ο κ. Οδυσσέας Ζώρας, επίκουρος καθηγητής του χειρουργικού τομέα στο
Πανεπιστήμιο Κρήτης. Ο ίδιος μάλιστα θα συμμετάσχει στη σημερινή χειρουργική
επέμβαση με την πρώτη χρήση του νέου μηχανήματος σε μία ασθενή με τέσσερις
μεταστάσεις στο ήπαρ.

Ωστόσο, οι τελευταίες τεχνολογικές εξελίξεις στην τεχνική της κρυοχειρουργικής
δεν έχουν ως μόνο αποτέλεσμα την παράταση ζωής, αλλά και την βελτίωση της
ποιότητάς της. «Ακόμα και στις περιπτώσεις εκείνες όπου η χειρουργική επέμβαση
θα πρέπει να συνδυαστεί με χημειοθεραπεία, το είδος των φαρμάκων αλλά και ο
τρόπος παροχής τους αποτρέπουν παρενέργειες όπως η απώλεια των μαλλιών, η
αδιαθεσία και η τάση για έμετο κ.ά.», διευκρινίζει ο κ. Ζώρας.

Νέκρωση

Η τοπική χρήση του υγρού αζώτου σε ιδιαίτερα χαμηλή θερμοκρασία επιτυγχάνει
την ψύξη και νέκρωση των κυττάρων της βλάβης. Με την παράλληλη χρήση και άλλων
μηχανημάτων, όπως ο υπερμηχανογράφος σήμερα δίνεται η δυνατότητα καλύτερου
εντοπισμού των καρκινικών κυττάρων και καταστολής τους με σημαντικά αποτελέσματα.

Το πρωτοποριακό μηχάνημα κρυοχειρουργικής, που βρίσκεται εδώ και ένα μήνα
περίπου στο ΠΕΠΑΓΝΗ (Περιφερειακό Πανεπιστημιακό Γενικό Νοσοκομείο Ηρακλείου),
θα παρουσιαστεί σήμερα το απόγευμα σε ειδική εκδήλωση στο αμφιθέατρο του
νοσοκομείου. Πρόκειται για το τεχνολογικό επίτευγμα αμερικανικής εταιρείας, η
κατασκευή τού οποίου έγινε ύστερα από παραγγελία του Ιατρικού Τμήματος του
Πανεπιστημίου Κρήτης στην Αγγλία. Η χρηματοδότησή του, ύψους 60.000.000
δραχμών προήλθε από το Περιφερειακό Επιχειρησιακό Πρόγραμμα Κρήτης.

Στη σημερινή εκδήλωση συντονιστής τής συζήτησης θα είναι ο καθηγητής
Χειρουργικής κ. Σοφοκλής Βασιλάκης, ενώ θα συμμετάσχουν ο γενικός γραμματέας
Περιφέρειας Κρήτης κ. Βασίλης Βαλασόπουλος και η πρύτανης του Πανεπιστημίου
Κρήτης κ. Χ. Σπυράκη. Επίσης θα συμμετέχουν ο πρόεδρος του Ιατρικού Τμήματος
του Πανεπιστημίου Κρήτης κ. Γ. Δελίδης, ο πρόεδρος του ΠΕΠΑΓΝΗ κ. Γιάννης
Σμπώκος και ο διευθυντής της Ιατρικής Υπηρεσίας του ΠΕΠΑΓΝΗ κ. Ν. Γκουρτσογιάννης.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16362N161</ED>
<ID>
ID:20261

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N16&aa=1</URL></REF>


Article

<CATEGORY>vin06</CATEGORY>

 <H5>Η ΔΙΟΙΚΗΣΗ ΕΠΙΜΕΝΕΙ ΟΤΙ ΔΕΝ ΠΡΟΚΕΙΤΑΙ ΓΙΑ ΔΙΩΓΜΟ ΤΩΝ Δ. ΚΡΕΜΑΣΤΙΝΟΥ, Δ. ΚΟΚΚΙΝΟΥ
</H5><H2>Ανοιχτά ερωτήματα στο Ωνάσειο
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Σε εκκρεμότητα παραμένει το θέμα τής μη ανανέωσης της σύμβασης με το
Ωνάσειο των δύο διακεκριμένων καρδιολόγων Δ. Κρεμαστινού και Δ. Κόκκινου, παρά
το τελεσίγραφο της διοίκησης του ιδρύματος που ήδη εξέπνευσε.

Δ. Κρεμαστινός: Ατόπημα - Δ. Κόκκινος: Πρωτοφανές

Η διοίκηση του Ωνάσειου Καρδιοχειρουργικού Κέντρου, πάντως, έπειτα από μακρά
σιωπή, πέρασε χθες στην αντεπίθεση, με μια συνέντευξη Τύπου κατά την οποία
προσπάθησε να επιβάλει την άποψη ότι το θέμα είναι καθαρά νομικό και
οικονομικό και δεν πρόκειται για διωγμό των πανεπιστημιακών από το Ωνάσειο. 
Εν τούτοις, ούτε ο νυν ούτε ο πρώην πρόεδρος του ΩΚΚ Γ. Χρήστου και Μ.
Σταθόπουλος έδωσαν ικανοποιητικές εξηγήσεις στο γιατί η διοίκηση του ιδρύματος
δεν αποδέχεται μία από τις λύσεις που προτείνονται και που θα δίνει τη
δυνατότητα να κρατήσει στο επιστημονικό προσωπικό της δύο επιστήμονες οι
οποίοι με το όνομά τους ανεβάζουν το κύρος του Κέντρου. 
Επιβεβαιώνοντας την άποψη ότι η στάση απέναντι στους δύο διαπρεπείς
καρδιολόγους δεν είναι θέμα νομικό ή επιστημονικό, αλλά αποτελεί μια καθαρά
πολιτική απόφαση. Εντύπωση προκάλεσε, άλλωστε, το γεγονός ότι ακόμη και ο
νομικός σύμβουλος του ΩΚΚ έχει προτείνει λύση που ικανοποιεί όλες τις πλευρές,
αλλά κανείς δεν φαίνεται να την παίρνει υπόψη.

Οι αμοιβές

Στη συνέντευξη ο πρόεδρος του Ωνασείου καθηγητής Γ. Χρήστου υποστήριξε με
εμμονή την άποψη ότι «τα μέλη του ΔΕΠ πλήρους και αποκλειστικής απασχόλησης
δεν μπορούν να κατέχουν ταυτόχρονα θέση διευθυντού πλήρους και αποκλειστικής
απασχόλησης στο Ωνάσειο» και επικέντρωσε την προσοχή στην αμοιβή, μεμονωμένα,
των δύο καθηγητών που, όπως ανέφερε, είναι 3 εκατομμύρια μηνιαίως και στις
αμοιβές από τη διενέργεια ιδιωτικών ιατρείων εντός του Ωνασείου δύο απογεύματα
εβδομαδιαίως. Αμοιβές που για το 1998 ήταν 32.770.000 για τον κ. Κόκκινο και
52.230.000 για τον κ. Κρεμαστινό.

Κατόπιν ερωτήσεων των δημοσιογράφων για τις αμοιβές του υπόλοιπου
επιστημονικού προσωπικού εδόθη η απάντηση ότι οι καρδιοχειρουργοί κ.κ. Μιχάλης
και Παλατιανός εισπράττουν 200.000.000 τον χρόνο και στη νέα σύμβαση που θα
κληθούν να υπογράψουν θα τους προταθεί το ποσό των 100.000.000 τον χρόνο.

Οι καθηγητές

Τα στοιχεία που δόθηκαν από τη διοίκηση του ΩΚΚ προκάλεσαν την άμεση αντίδραση
των δύο καθηγητών, που σε ερωτήσεις δημοσιογράφων δήλωσαν:

Καθηγητής Δ. Κόκκινος: «Δημιουργεί απορία και είναι πρωτοφανές εργοδότης να
κατηγορεί εργαζόμένο για υπερβολικές αμοιβές που δίνονται νομίμως και με τη
θέληση του ίδιου. Όσο αφορά τις δικές μου αμοιβές είναι αυτές που παίρνω από
το ιδιωτικό μου ιατρείο μέσα στο Ωνάσειο, από τις οποίες ώς το τέλος του '97
το Ωνάσειο κατακρατούσε το 33%. Απο τότε βάσει του νόμου του υπουργείου
Παιδείας, το ίδιο ποσοστό αποδίδεται στο Πανεπιστήμιο (20%) και στο Ωνάσειο
(13%). Σημειωτέον ότι εγώ δεν πληρώνομαι προσωπικά από τους ασθενείς που
εξετάζω και οι οποίοι πληρώνουν το Ωνάσειο που μου καταβάλλει ό,τι αναλογεί
αφού κάνει τις παρακρατήσεις. Οι μηνιαίες αποδοχές των 3 εκατ. αφορούν μόνο το
1998 και έχουν συναρτηθεί στενότατα, κατόπιν αποφάσεως της διοίκησης, με τη
λειτουργία των απογευματινών ιατρείων του Ωνάσειου, των οποίων την οργάνωση
είχαμε αναλάβει οι δύο καθηγητές.

Εντύπωση, πάντως, προκαλεί το γεγονός ότι αναφέρονται οι μισθοί των δύο
καρδιολόγων και όχι το γενικό επίπεδο των αμοιβών των κλινικών διευθυντών του Ωνάσειου».

Δ. Κρεμαστινός: «Το δυστύχημα είναι ότι στη σημερινή συνέντευξη δεν ακούστηκε
ποιοι συνέβαλαν στο να γίνει γνωστό το Ωνάσειο. Και είναι οι δύο καθηγητές που
με τις δημοσιεύσεις τους το έκαναν γνωστό σε όλο τον κόσμο. Μεγαλύτερο ατόπημα
είναι ότι μας εμφανίζει να αμειβόμαστε από το Ωνάσειο. Η αλήθεια είναι ότι όλα
τα αναφερόμενα ποσά είναι οι αμοιβές των ασθενών μας, τις οποίες καταβάλλουν
στο Ωνάσειο προκειμένου να εξεταστούν προσωπικά από μας και από τα οποία
επωφελείται πολλαπλώς το Ωνάσειο. Οι πανεπιστημιακοί καθηγητές αμείβονται από
το Πανεπιστήμιο και από κανέναν άλλον».

Οξύμωρο

Στην επιστολή του, άλλωστε, προς το Δ.Σ. του Ωνασείου ο κ. Κρεμαστινός
επισημαίνει το οξύμώρο της στάσης του Δ.Σ. να αναγνωρίζει στην πράξη τον νόμο
Αρσένη και να αμφισβητεί τη γνωμοδότηση του νομικού συμβούλου του υπουργού
Παιδείας για τον ίδιο νόμο σε ό,τι αφορά τις συμβάσεις των δύο πανεπιστημιακών
καθηγητών. Όπως αναφέρει «... συμβαίνει το εξής παράδοξο: ισχυρίζεσθε ότι η
πλήρης και αποκλειστική απασχόληση του νόμου Αρσένη δεν μας καλύπτει για το
Ωνάσειο την ίδια στιγμή που εσείς εδώ και έξι μήνες ως πρόεδρος και το Ωνάσειο
επί ένα χρόνο εφαρμόζετε τον νόμο αποδίδοντας τις αποδοχές μας στο
Πανεπιστήμιο. Σας ερωτώ, μπορείτε να δώσετε σε άλλο φορέα χρήματα του ΩΚΚ, αν
δεν πιστεύετε ότι ακολουθείται η νόμιμη διαδικασία;».

Πολιτικό θύμα

Στην επιστολή του ο κ. Κρεμαστινός τονίζει ότι το θέμα δεν είναι νομικό αλλά
πολιτικό: «Είναι σαφές ότι δεν πρόκειται για ερμηνεία ή παρερμηνεία των νόμων
αλλά για δίωξη που γίνεται προσωπικά εναντίον μου. Υπεύθυνος δεν είναι,
βέβαια, ούτε ο πρωθυπουργός ούτε η κυβέρνηση. Άλλο η κυβέρνηση και άλλο ένα μέλος».

Στις καταιγιστικές ερωτήσεις των δημοσιογράφων για το θέμα των δύο καθηγητών
αλλά και για παρατυπίες στην λειτουργία του ιδρύματος που αφορούν διοικητικά,
οικονομικά αλλά και δεοντολογικά θέματα για τα οποία έχουν διεξαχθεί δύο
έρευνες ορκωτών λογιστών ύστερα από εντολές δύο υπουργών και μία, τουλάχιστον,
ΕΔΕ, όπως αποκάλυψαν τα «ΝΕΑ», δεν δόθηκαν ικανοποιητικές απαντήσεις.

Έτσι, ο νυν πρόεδρος του ΩΚΚ Γ. Χρήστου ένιπτε τας χείρας του για ό,τι συνέβη
πριν από αυτόν και δήλωνε ότι «κοιτάζει το μέλλον», ενώ ο πρώην πρόεδρος του
ΩΚΚ καθηγητής Μιχ. Σταθόπουλος χαρακτήριζε «ασήμαντες παρατυπίες που
τακτοποιήθηκαν από το Δ.Σ.» το γεγονός ότι γιατρός του Ωνασείου που δεν
εργάζεται πια σ' αυτό δοκίμαζε, με το αζημίωτο, νέο φάρμακο με πειραματόζωα
ασθενείς που αγνοούσαν τι τους συνέβαινε και με τη συμμετοχή ειδικευόμενων που
αναζητούσαν ασθενείς για την έρευνα λαμβάνοντας 70.000 ανά ασθενή.

Ας σημειωθεί ότι σε επιστολή του προς το Δ.Σ. του ΩΚΚ ο κ. Κρεμαστινός
αναφέρει ακόμη και την υπόθεση ενός «αστυφύλακα της Βουλής που πέθανε κατά τη
διάρκεια αγγειοπλαστικής και απεδείχθη ότι δεν υπήρχε στοιχειώδης συνεργασία
υποστηρίξεως του ασθενούς και ο ασθενής οδηγήθηκε κλινικά νεκρός στο
χειρουργείο γιατί το χειρουργείο ήτο κατειλημμένο με άλλη εγχείρηση κατά την
ώρα της ανακοπής».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16362N171</ED>
<ID>
ID:20262

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N17&aa=1</URL></REF>


Article

<CATEGORY>vin06</CATEGORY>

 <H5>ΠΑΡΑ ΤΟ ΑΝΘΡΩΠΟΚΥΝΗΓΗΤΟ ΣΤΗΝ ΟΡΕΙΝΗ ΚΟΡΙΝΘΙΑ, ΑΦΑΝΤΟΙ ΠΑΡΑΜΕΝΟΥΝ ΟΙ ΔΥΟ ΛΗΣΤΕΣ
</H5><H2>«Λευκές» ακόμα οι έρευνες
</H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

Άφαντοι παραμένουν οι δύο ληστές, ενώ οι κομάντος της Αστυνομίας συνεχίζουν
το ανθρωποκυνηγητό στις χαράδρες και στις σπηλιές της Καστανιάς στην ορεινή Κορινθία.

ΠΑΤΡΑ

Τρεις ομάδες των ΕΚΑΜ, με σύμμαχο τη λιακάδα, συνέχισαν τις έρευνες σπιθαμή
προς σπιθαμή, για τον εντοπισμό των δύο ληστών

Παράλληλα, στην Αθήνα, από την ειδική υπηρεσία της Αστυνομίας γίνονται
βαλλιστικές εξετάσεις στο όπλο που βρέθηκε δίπλα στον Θεοχάρη Τεμπερεκίδη.
Πρόκειται για πιστόλι Κολτ που είχε στην κατοχή του ο ληστής μαζί με δύο
χειροβομβίδες ρωσικής προέλευσης. Αντίθετα, δίπλα στο πτώμα του 35χρονου
Αντώνη Φραντζή δεν εντοπίστηκε όπλο. Σύμφωνα με ΕΚΑΜίτες, το πήραν μαζί τους
οι συνεργοί του, όταν εκείνος άφησε την τελευταία του πνοή στη χιονισμένη
χαράδρα. Το όπλο και οι χειροβομβίδες εξετάζονται, σύμφωνα με πληροφορίες,
ύστερα από επείγον σήμα της αντιτρομοκρατικής υπηρεσίας.

Σπιθαμή προς σπιθαμή

Στην ορεινή περιοχή παραμένουν τρεις ομάδες των ΕΚΑΜ που χθες, με σύμμαχο τη
λιακάδα, έκαναν εκτεταμένες έρευνες σπιθαμή προς σπιθαμή. Από χθες το απόγευμα
οι έρευνες επεκτάθηκαν και στο Καρτέρι, αλλά και στη σπηλιά που είχαν
χρησιμοποιήσει κάτοικοι της περιοχής στη διάρκεια της Κατοχής.

«Πάγωσαν»

Πάντως η εκτίμηση όσων γνωρίζουν καλά την περιοχή είναι ότι οι ληστές
«πάγωσαν» σε κάποιο σημείο της δύσβατης περιοχής ή περιφέρονται εξαντλημένοι.

Το μόνο εύρημα της Αστυνομίας χθες ήταν ένα κεσεδάκι από γιαούρτι και ίχνη σε
μονοπάτι στο ρουμάνι της Καστανιάς.

Αν και τίποτε δεν αποκλείεται, αστυνομικοί εκτιμούσαν ότι δύσκολα θα μπορούσαν
να ξεφύγουν από εκεί, έτσι όπως ήταν παγωμένοι και νηστικοί. 
Δυσκολεύονται όμως να κατανοήσουν πώς αντέχουν, τη στιγμή μάλιστα που οι
διωκτικές δυνάμεις χρησιμοποιούν και χημικά, για να τους αναγκάσουν να
εμφανιστούν. 
Πάντως και χθες οι κάτοικοι δεν μπορούσαν να κυκλοφορήσουν από χωριό σε χωριό,
γεγονός που επέτεινε την αγωνία τους.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16362N181</ED>
<ID>
ID:20263

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N18&aa=1</URL></REF>


Article

<CATEGORY>vin06</CATEGORY>

 <H2>Από Α, Β, Γ και Delux σε «αστέρια» και «κλειδιά» </H2>
«Αστέρια» για τα ξενοδοχεία και «κλειδιά» για τα ενοικιαζόμενα δωμάτια
ετοιμάζει το υπουργείο Ανάπτυξης, που προωθεί νέο σύστημα αναγνώρισης της
ποιότητας των τουριστικών καταλυμάτων της χώρας.

Η υπουργός Ανάπτυξης κ. Βάσω Παπανδρέου ανακοίνωσε χθες ότι η ένταξη των
ξενοδοχείων όλης της Ελλάδας στο σύστημα των «αστεριών» αναμένεται να
ολοκληρωθεί μέσα στο 1999. Ειδικότερα, σε περίπου ένα χρόνο θα υπάρχουν και
στην Ελλάδα ­ όπως σε ολόκληρο τον κόσμο ­ ξενοδοχεία 2, 3, 4 και 5 αστέρων.
Σήμερα τα ελληνικά ξενοδοχεία διακρίνονται σε κατηγορίες (Delux, Α, Β, Γ κ.λπ.).

Για την κατάταξη των ξενοδοχείων στο σύστημα των «αστεριών», όπως και των
ενοικιαζόμενων δωματίων στο σύστημα των «κλειδιών», πέραν των κτιριοδομικών
κριτηρίων θα υπολογίζονται και άλλοι παράγοντες (τεχνολογικός εξοπλισμός,
επίπεδο εξυπηρέτησης των πελατών, εστίαση, εγκαταστάσεις άθλησης και
ψυχαγωγίας κ.λπ.).

Τα ξενοδοχεία θα διακρίνονται πλέον σε ξενοδοχεία πόλης και παραθεριστικά,
όπου ορισμένα από τα κριτήρια για την ένταξή τους στο σύστημα των «αστεριών»
θα διαφοροποιούνται.

Αυτόνομο πρόγραμμα

Η κ. Παπανδρέου ανακοίνωσε ακόμα ότι στο Γ' Κοινοτικό Πλαίσιο Στήριξης ο
τουρισμός θα έχει πλέον αυτόνομο πρόγραμμα, ενώ επισήμανε πως τον μηχανισμό
για την υλοποίησή του θα πρέπει να αναλάβει το υπουργείο Ανάπτυξης.

Ακόμα, η κ. Παπανδρέου ανέφερε ότι για τη μακροχρόνια μίσθωση του τουριστικού
συγκροτήματος Ξενία Λαγονησίου έχει επιλεγεί καταρχήν η Τουριστική
Ξενοδοχειακή Εμπορική Α.Ε. μαζί με την Ανώνυμη Τουριστική Εταιρεία «Ήλιος» του
επιχειρηματία κ. Ηλία Μαντωνανάκη. Ωστόσο, συμπλήρωσε, απομένουν ακόμα
ορισμένες συμπληρωματικές διευκρινίσεις.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16362N191</ED>
<ID>
ID:20264

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N19&aa=1</URL></REF>


Article

<CATEGORY>vin06</CATEGORY>

 <H5>ΖΗΤΟΥΝ ΝΑ ΣΤΕΓΑΣΤΟΥΝ ΣΕ ΑΛΛΟ ΧΩΡΟ
</H5><H2>Δεν αντέχουν άλλο με τους Κούρδους
</H2>
Σημαίες διαμαρτυρίας υψώνουν κάτοικοι και ιδιοκτήτες καταστημάτων της πλατείας
Κουμουνδούρου. «Όχι εναντίον των Κούρδων, των δυστυχισμένων αυτών ανθρώπων που
δοκιμάζονται», αλλά ­ όπως διευκρινίζουν ­ «εναντίον της Πολιτείας, της
κυβέρνησης και του Δήμου Αθηναίων, για την αδιαφορία τους στην επίλυση του προβλήματος».

Συνέντευξη Τύπου. Συγκέντρωση διαμαρτυρίας και πορεία στο Δημαρχείο
πραγματοποιούν σήμερα κάτοικοι της περιοχής της πλατείας Κουμουνδούρου, οι
οποίοι ζητούν να βρεθεί λύση για τη στέγαση των Κούρδων που έχουν καταφύγει
στην πλατεία

Κάτοικοι της πλατείας Κουμουνδούρου, των περιοχών Ψυρή, Κεραμεικού και
Μεταξουργείου θα πραγματοποιήσουν σήμερα στις 4 το απόγευμα συγκέντρωση
διαμαρτυρίας στην πλατεία της εκκλησίας του Αγίου Γεωργίου και στη συνέχεια θα
κάνουν πορεία στο παλαιό Δημαρχείο, ζητώντας από τον Δήμαρχο να πάρει θέση και
να δώσει απαντήσεις για το πρόβλημα.

Οι κινητοποιήσεις που διοργανώνουν οι σύλλογοι κατοίκων των περιοχών αυτών,
όπως είπαν σε χθεσινή συνέντευξη Τύπου εκπρόσωποί τους, θα συνεχιστούν μέχρι
να επιλυθεί το πρόβλημα.

Αίτημα των κατοίκων της περιοχής είναι η στέγαση των Κούρδων προσφύγων σε
μόνιμο χώρο, που θα τους εξασφαλίζει ανθρώπινες συνθήκες διαβίωσης. Γι' αυτό
θεωρούν επιτακτική ανάγκη τη λειτουργία ενός κέντρου υποδοχής των προσφύγων
και διαφωνούν με τα ημίμετρα, όπως το μοίρασμα σκηνών και τα συσσίτια που,
όπως τονίζουν, όχι μόνο δεν λύνουν το πρόβλημα, αλλά, όπως αποδεικνύεται στην
πράξη, το επαυξάνουν.

Πέρυσι οι Κούρδοι πρόσφυγες που είχαν βρει καταφύγιο στην πλατεία
Κουμουνδούρου δεν ξεπερνούσαν τους 300, ενώ σήμερα οι πρόσφυγες που διαμένουν
στις σκηνές του καταυλισμού, σύμφωνα με τους κάτοικους, έχουν φθάσει τους 1.500.

Τότε, όπως επισημαίνουν, το πρόβλημα θα μπορούσε να είχε λυθεί εν τη γενέσει
του και δεν θα είχε πάρει τις σημερινές του διαστάσεις.

Στη χθεσινή συνέντευξη Τύπου ο κ. Σταύρος Κάτρης και η κ. Βάσω Νικολακοπούλου,
εκπρόσωποι των κατοίκων της περιοχής, τόνισαν ότι: «Δεν είμαστε ρατσιστές. Δεν
αποτελεί γκετοποίηση το να στεγάσει η Πολιτεία τους πρόσφυγες. Γκετοποποίηση
είναι αυτό που ζούμε εμείς τώρα. Ο καταυλισμός αποτελεί εστία μόλυνσης για την
περιοχή. Τα βράδια αναγκαζόμαστε να κλειδαμπαρωνόμαστε στα σπίτια μας.
Φοβόμαστε να κυκλοφορήσουμε».

Οι ίδιοι παραδέχθηκαν ότι κάτοικοι της περιοχής δεν έχουν δεχθεί επιθέσεις,
αλλά ότι γίνονται συχνά συμπλοκές μεταξύ τους.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16362N201</ED>
<ID>
ID:20265

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N20&aa=1</URL></REF>


Article

<CATEGORY>vin06</CATEGORY>

 <H2>Οι Τσιγγάνοι πεθαίνουν νέοι...
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

Λιγότερο κατά δεκαπέντε χρόνια ζουν ­ κατά μέσον όρο ­ οι σκηνίτες Τσιγγάνοι,
απ' ό,τι οι υπόλοιποι Έλληνες, το 5% έως 6% είναι φορείς της ηπατίτιδας Β',
ενώ η συντριπτική πλειοψηφία των παιδιών, ηλικίας μέχρι πέντε ετών, έχουν
μολυνθεί από ηπατίτιδα Α'.

Πολύ υψηλά είναι επίσης και τα ποσοστά φυματίωσης μεταξύ των περιφερόμενων ανά
την Ελλάδα σκηνιτών Τσιγγάνων, ενώ χαρακτηριστική είναι και η δυσπιστία με την
οποία αντιμετωπίζουν τις κρατικές υγειονομικές υπηρεσίες της χώρας, αφού μόνον
ένας στους τέσσερις Τσιγγάνους δηλώνει ότι εμπιστεύεται τους γιατρούς. Τα
παραπάνω στοιχεία είναι αποτέλεσμα έρευνας που πραγματοποιήθηκε στην κοινότητα
Τσιγγάνων του Δήμου Ζεφυρίου.

Το υπουργείο Υγείας, για την αντιμετώπιση της κατάστασης, έθεσε σε εφαρμογή
πρόγραμμα προληπτικής ιατρικής και μαζικού εμβολιασμού.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16362N202</ED>
<ID>
ID:20324

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N20&aa=2</URL></REF>


Article

<CATEGORY>vin06</CATEGORY>

 <H5>ΟΙ ΝΟΣΟΚΟΜΕΙΑΚΟΙ ΓΙΑΤΡΟΙ ΤΗΣ ΑΤΤΙΚΗΣ
</H5><H2>Επιμένουν με στάσεις εργασίας
</H2>
Σε εξάωρη στάση εργασίας (8π.μ.-2μ.μ.) επί τρεις συνεχείς ημέρες (την προσεχή
Δευτέρα, Τρίτη και Τετάρτη) προχωρούν οι νοσοκομειακοί γιατροί της Αττικής,
σύμφωνα με απόφαση που πήρε τις πρώτες πρωινές ώρες η Ε.Ι.Ν.Α.Π.

Με αίτημα την άμεση καταβολή των εφημεριών του 1998 και τη δημιουργία πλαισίου
για το πρόγραμμα των εφημεριών του 1999.

Οι στάσεις εργασίας αφορούν και τα χειρουργεία, ενώ στο εξάωρο που
αποφασίστηκε θα μπλοκάρονται γενικές εφημερίες.

Σύμφωνα με την απόφαση της Ε.Ι.Ν.Α.Π. κατά το εξάωρο των στάσεων τα νοσοκομεία
θα ανταποκρίνονται μόνο στα έκτακτα περιστατικά. Εξάλλου, την προσεχή Τετάρτη
αποφασίσθηκε να πραγματοποιηθεί γενική συνέλευση της Ε.Ι.Ν.Α.Π., προκειμένου
να καθοριστεί η περαιτέρω στάση του κλάδου των νοσοκομειακών γιατρών, εάν στο
διάστημα αυτό η κυβέρνηση δεν έχει αποδεχθεί τα αιτήματά του.

Ύστερα από πολύωρη συνεδρίαση τα μέλη του Δ.Σ. της Ε.Ι.Ν.Α.Π. απέρριψαν την
πρόταση που είχε υποβάλει ο πρόεδρος του σωματείου Χαρ. Ζαχαρόγιαννης για
δεκαήμερη αποχή του κλάδου από τα εξωτερικά ιατρεία, από την προσεχή Δευτέρα.
Δίνοντας ταυτόχρονα πίστωση χρόνου στην κυβέρνηση ν' αντιμετωπίσει τα
οικονομικά προβλήματα των νοσοκομειακών γιατρών.

Πάντως, η ΕΙΝΑΠ θα καλύψει κάθε μορφή κινητοποίησης που θα αποφασιστεί σε
μεμονωμένα νοσοκομεία.

Στο μεταξύ, σε αναβρασμό εξακολουθούν να βρίσκονται το Λαϊκό και το ΚΑΤ, οι
γιατροί των οποίων επιμένουν στο «λουκέτο» που έχουν βάλει στις εφημερίες, ενώ
και στη Θεσσαλονίκη συνεχίζεται η αποχή των γιατρών από τις εφημερίες σε 9 νοσοκομεία.

Και χθες τα δύο νοσοκομεία εξυπηρέτησαν μόνον υπερεπείγοντα περιστατικά, ενώ η
έκρυθμη κατάσταση που έχει δημιουργηθεί στον χώρο της υγείας απασχόλησε την
Κυβερνητική Επιτροπή, υπό τον Πρωθυπουργό Κων. Σημίτη, όπου και αποφασίστηκε
τα οικονομικά αιτήματα των γιατρών να εξεταστούν διεξοδικά από τα συναρμόδια
υπουργεία Υγείας και Οικονομικών, πριν ληφθούν οι οποιεσδήποτε αποφάσεις.

Για το ζήτημα προγραμματίστηκε την προσεχή Πέμπτη συνάντηση των υπουργών
Εθνικής Οικονομίας Γ. Παπαντωνίου και του υπουργού Υγείας Λ. Παπαδήμα, ο
οποίος πάντως χθες ανέφερε ότι έως το τέλος της εβδομάδας θα καταβληθούν στο
ιατρικό προσωπικό τα καθυστερούμενα ποσά από τις πραγματικές εφημερίες.

Στο μεταξύ, με επίθεση στην κυβέρνηση για «διάλυση των νοσοκομείων και του
ΕΣΥ», πήρε χθες η Ν.Δ. θέση στα πρόβλημα που έχει δημιουργηθεί, καλώντας
ωστόσο τους νοσοκομειακούς γιατρούς «να προσφέρουν τις υπηρεσίες τους
κανονικά». «Για την απαράδεκτη κατάσταση που επικρατεί στα νοσοκομεία ­
ανέφερε ο εκπρόσωπος Τύπου του κόμματος Αρ. Σπηλιωτόπουλος ­ η κυβέρνηση δεν
θα βρει άλλοθι στην αντιπαράθεσή της με τους γιατρούς για τις εφημερίες...».

Για το θέμα, πάντως, ακολούθησε διαφορετική πορεία ο πρώην πρόεδρος της Ν.Δ.
Μιλτ. Έβερτ, ο οποίος με επιστολή του στον κ. Παπαδήμα, αλλά και στο πρόεδρο
του Ελεγκτικού Συνεδρίου Απ. Μπότσο, ζήτησε να υπάρξει οικονομικός έλεγχος στα
νοσοκομεία, ώστε να εξαχθούν συμπεράσματα για την κατάσταση που επικρατεί.

Ευθύνες στην κυβέρνηση «για την κρίση και την απαξίωση του ΕΣΥ», απέδωσε από
την πλευρά του ο Συνασπισμός.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16362N211</ED>
<ID>
ID:20266

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N21&aa=1</URL></REF>


Article

<CATEGORY>vin06</CATEGORY>

 <H2>Χωρίς προβλήματα στη Θεσσαλονίκη
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Χωρίς ιδιαίτερα προβλήματα λειτούργησαν χθες ­ δεύτερη μέρα της απεργίας των
γιατρών ­ τα εφημερεύοντα νοσοκομεία στη Θεσσαλονίκη όπου όλα τα περιστατικά
στα εξωτερικά ιατρεία και στα χειρουργεία αντιμετωπίστηκαν από το προσωπικό ασφαλείας.

Παρά το συνωστισμό που επικρατούσε σε ορισμένες κλινικές των τεσσάρων
νοσοκομείων που εφημέρευαν χθες ­ «Αχέπα», «Γ. Παπανικολάου», «Γ. Γεννηματάς»
και «Ιπποκράτειο» ­ όπως δήλωσαν μέλη διοικήσεων στα νοσηλευτικά ιδρύματα όλοι
οι ασθενείς εξυπηρετήθηκαν ενώ πραγματοποιήθηκαν σχεδόν όλα τα
προγραμματισμένα χειρουργεία.

Πάντως, καθοριστική σημασία για την πορεία των κινητοποιήσεων αναμένεται να
έχει η σημερινή συνάντηση εκπροσώπων της Ένωσης νοσοκομειακών γιατρών
Θεσσαλονίκης με τον υπουργό υγείας Λ. Παπαδήμα στη διάρκεια επίσκεψής του στο
«Θεαγένειο» νοσοκομείο της πόλης.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16362N212</ED>
<ID>
ID:20325

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N21&aa=2</URL></REF>


Article

<CATEGORY>vin06</CATEGORY>

 <H5>ΤΟ ΔΙΚΑΤΣΑ ΔΕΝ ΑΝΑΓΝΩΡΙΖΕΙ ΠΤΥΧΙΑ ΑΠΟ 14 ΓΑΛΛΙΚΑ ΚΑΙ ΑΓΓΛΙΚΑ ΠΑΝΕΠΙΣΤΗΜΙΑ
</H5><H5>«Αρνούνται εκ του πονηρού να μας δώσουν στοιχεία»
</H5><H2>«Πόλεμος» με επώνυμα κολέγια
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Ανοικτός «πόλεμος» έχει ξεσπάσει τους τελευταίους μήνες μεταξύ του
Διαπανεπιστημιακού Κέντρου Αναγνώρισης Τίτλων Σπουδών Αλλοδαπής (ΔΙΚΑΤΣΑ) και
ορισμένων γαλλικών και αγγλικών πανεπιστημίων που συνεργάζονται με ελληνικά
κολέγια και αρνούνται επίμονα να χορηγήσουν στοιχεία για τους Έλληνες φοιτητές τους.

Επίσης, το ΔΙΚΑΤΣΑ εντόπισε πρόσφατα περιπτώσεις διαφθοράς (εξαναγκασμού
Ελλήνων φοιτητών σε χρηματισμό από πανεπιστημιακούς καθηγητές προκειμένου να
περάσουν εξετάσεις!) σε πανεπιστήμιο της Βουλγαρίας, με αποτέλεσμα να πάψει να
αναγνωρίζει στο εξής τα πτυχία της Ιατρικής Σχολής του πανεπιστημίου της Στάρα
Ζαγόρα. 
Μαλιστα, προτίθεται να επανεξετάσει και τις ισοτιμίες όλων των ιατρικών σχολών
από πανεπιστήμια βαλκανικών χωρών, καθώς έχουν εκφραστεί υπόνοιες και για
άλλες περιπτώσεις διαφθοράς, αλλά ακόμα και για πλαστά πτυχία. Έχουν ήδη
εντοπιστεί 4-5 τέτοιες περιπτώσεις, μεταξύ των οποίων και ένα πλαστό πτυχίο
που φερόταν να προέρχεται από μεγάλο πανεπιστήμιο (ΜΕΙΝΖ) της Δ. Γερμανίας ­
φυσικά εν αγνοία του πανεπιστημίου. Σε ό,τι αφορά τα γαλλικά και αγγλικά
πανεπιστήμια, επειδή η απουσία στοιχείων έχει ως αποτέλεσμα να μην μπορεί το
ΔΙΚΑΤΣΑ να ξεχωρίσει ποιοι Έλληνες φοιτητές σπούδασαν εξ ολόκληρου στις
ευρωπαϊκές χώρες ­ οπότε τα πτυχία τους θεωρούνται ισότιμα των ελληνικών ­ και
ποιοι εν μέρει στην Ελλάδα, σε συνεργαζόμενα με τα ξένα ΑΕΙ ελληνικά κολέγια,
που σύμφωνα με την ελληνική νομοθεσία δεν αναγνωρίζονται, ο «πόλεμος» είχε ήδη
τα πρώτα επώνυμα «θύματα».

Ποια είναι

Έτσι, από τον περασμένο Οκτώβριο, το ΔΙΚΑΤΣΑ έπαψε να αναγνωρίζει τα πτυχία
των ­ μεγάλων και έγκυρων ­ γαλλικών πανεπιστημίων της Γκρενόμπλ και της
Ρουέν, επειδή αρνήθηκαν να αποστείλουν στοιχεία για τους Έλληνες φοιτητές
τους. Για τον ίδιο λόγο, πριν από λίγες ημέρες, διεκόπη η συνεργασία με το
επίσης γαλλικό πανεπιστήμιο Μπορντό 3, ενώ όπως πληροφορήθηκαν τα «ΝΕΑ» και
επιβεβαίωσε ο πρόεδρος του ΔΙΚΑΤΣΑ και καθηγητής στην ΑΣΟΕΕ κ. Θ. Λιανός, το
αμέσως προσεχές διάστημα στο Δ.Σ. του ΔΙΚΑΤΣΑ θα τεθεί θέμα διακοπής
συνεργασίας με άλλα 8 γαλλικά και 3 αγγλικά πανεπιστήμια για τους ίδιους
λόγους. Σημειώνεται ότι τα υπόλοιπα αγγλικά ΑΕΙ από τα περίπου 25-30 που
συνεργάζονται με ελληνικά κολέγια, έχουν απαντήσει θετικά στην αίτηση του
ΔΙΚΑΤΣΑ για παροχή στοιχείων, οπότε δεν τίθεται θέμα διακοπής συνεργασίας.

«Εμπορεύονται τη φήμη τους»

Σύμφωνα με τις πληροφορίες των «ΝΕΩΝ», τα πανεπιστήμια που επιμένουν στην
άρνηση παροχής στοιχείων, είναι τα γαλλικα: Picardie - Jules Verne (Amiens),
Paris 13, Nice - Sophia Antipolis, Caen, Cergy - Pontoise, Savoie (Champery),
Nancy 2 και Boyrgogne (Dijon) και τα αγγλικά Middlesex, Shefield Halam και
Plymoyth. Μαλιστα, για ορισμένα αγγλικά πανεπιστήμια που συνεργάζονται με
κολέγια στην Ελλάδα και άλλες χώρες, η εφημερίδα «Σάντεϊ Τάιμς» δημοσίευσε τον
περασμένο Δεκέμβριο έρευνα που έκανε σε 15 χώρες, σύμφωνα με την οποία
εντοπίστηκαν περιπτώσεις πανεπιστημίων που «εμπορεύονται τη φήμη τους» χωρίς
να τηρούν τις αυστηρές προϋποθέσεις εισαγωγής και παρακολούθησης για τους
ξένους φοιτητές τους. Ένα από τα πανεπιστήμια που ανέφεραν οι «Σάντεϊ Τάιμς»
ήταν και το Σέφιλντ Χάλαμ, το οποίο απείλησε με μήνυση εναντίον της εφημερίδας.

Οι επιπτώσεις

Τι επιπτώσεις έχει η διακοπή συνεργασίας; Αφορά τους φοιτητές που θα εισαχθούν
στο εξής σε όσα ξένα ΑΕΙ μπήκαν στη «μαύρη λίστα» του ΔΙΚΑΤΣΑ, τα πτυχία των
οποίων δεν θα αναγνωρίζονται στην Ελλάδα (παρ' ότι θα αναγνωρίζονται κανονικά
σε όλο τον κόσμο...). Και συνεπώς, δεν θα μπορούν να εργαστούν ως πτυχιούχοι
στο Δημόσιο, είτε σε επαγγέλματα που απαιτούν ακαδημαϊκή ισοτιμία για εγγραφή
σε επιμελητήρια και επαγγελματικά σωματεία, όπως λ.χ. το επάγγελμα του
μηχανικού, του αρχιτέκτονα, του ιατρού, κοκ. 
Για τους ήδη εγγεγραμμένους φοιτητές δεν θα υπάρξει πρόβλημα, όμως το ΔΙΚΑΤΣΑ
θα ακολουθήσει διαδικασία εξακρίβωσης του τόπου σπουδών τους, ζητώντας τους να
υποβάλουν διάφορες αποδείξεις, όπως αγοράς συναλλάγματος, καταβολής ενοικίων,
βεβαιώσεις σπουδών, κοκ. Εξυπακούεται ότι για εργασία στον ιδιωτικό τομέα δεν
υπάρχει κώλυμα, όπως δεν υπάρχει ούτε για τους φοιτητές των κολεγίων με
σπουδές εν μέρει είτε και εξ ολοκλήρου στην Ελλάδα.


Όμως, όπως κάθε πόλεμος, έτσι και αυτός δεν έχει μάχες χωρίς αντίσταση. Ο
πρόεδρος του ΔΙΚΑΤΣΑ κ. Θ. Λιανός υποστηρίζει ότι η άρνηση των ξένων
πανεπιστημίων να χορηγήσουν τα στοιχεία που ζητάει το ΔΙΚΑΤΣΑ είναι εκ του
πονηρού, καθώς υποκρύπτει «συμφέροντα δισεκατομμυρίων που παίζονται στις
συνεργασίες με τα ελληνικά κολέγια». 
Επειδή το θέμα είναι σοβαρό, προσθέτει ο κ. Λιανός, στο τέλος του μήνα θα
έλθει στην Ελλάδα εκπρόσωπος του Πρυτανικού Συμβουλίου των αγγλικών ΑΕΙ, για
να συζητήσουν την υπόθεση. Όμως από την πλευρά τους, τα ξένα πανεπιστήμια
απαντούν ότι δεν έχουν καμία νομική υποχρέωση να παράσχουν στοιχεία για τα
οποία υπάρχει απόρρητο και αρνούνται να διαχωρίσουν τους φοιτητές τους ανάλογα
με τον τόπο σπουδών, καθώς η ελληνική νομοθεσία δεν τους αφορά. 
«Για εμάς, όλοι οι φοιτητές είναι ίσοι ανεξαρτήτως τόπου σπουδών, εφόσον έχουν
λάβει νομίμως το πτυχίο μας», απάντησε χαρακτηριστικά το πανεπιστήμιο Μπορντό
3, αρνούμενο να παράσχει στοιχεία στο ΔΙΚΑΤΣΑ. 
Και είναι πιθανόν τα ξένα πανεπιστήμια να οργανώσουν πλέον κάποια μορφή
«εκπαιδευτικών αντιποίνων» ­ πέρα από το καθόλου κολακευτικό γεγονός για τη
χώρα μας να είναι η μόνη στην Ευρώπη που δεν θα αναγνωρίζει πτυχία έγκυρων και
ιστορικών πανεπιστημίων, όπως λ.χ. της Γκρενόμπλ. Επίσης, φοιτητές των
πανεπιστημίων αυτών έχουν απειλήσει με προσφυγές κατά της Ελλάδας στο
Ευρωπαϊκό Δικαστήριο.

«Λεονταρισμοί του ΔΙΚΑΤΣΑ»

Όλα αυτά συμβαίνουν, λόγω της γνωστής διάστασης της ευρωπαϊκής νομοθεσίας με
το Ελληνικό Σύνταγμα, που απαγορεύει τα ιδιωτικά πανεπιστήμια έστω και με τη
μορφή των συνεργαζόμενων κολεγίων. Για το θέμα, ο πρόεδρος του Συνδέσμου
Εργαστηρίων Ελευθέρων Σπουδών που συνεργάζονται με πανεπιστήμια του εξωτερικού
κ. Κων. Καρκανιάς, δήλωσε ότι οι αποφάσεις του ΔΙΚΑΤΣΑ είναι «λεονταρισμοί που
εκθέτουν το ελληνικό κράτος». 
Υποστήριξε ότι το ΔΙΚΑΤΣΑ θα μπορούσε να κρίνει ξεχωριστά κάθε περίπτωση αντί
να ζητάει γενικά στοιχεία, αλλά δεν το κάνει γιατί δεν διαθέτει το απαραίτητο
προσωπικό, όμως «δεν είναι δυνατόν επειδή δεν έχει υποδομή να λαμβάνει
αποφάσεις που μοιάζουν σαν να αποβάλλεις όλη την τάξη επειδή κάνει ένας
μαθητής φασαρία». 
Και πρόσθεσε ότι το θέμα της επαγγελματικής αναγνώρισης πτυχίων διαφέρει από
την ακαδημαϊκή ισοτιμία, συνεπώς είναι θέμα των επιμελητηρίων και όχι του
ΔΙΚΑΤΣΑ να κρίνουν αν τα πτυχία ξένων ΑΕΙ ή και κολεγίων είναι ή όχι ισότιμα
των ελληνικών.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16362N221</ED>
<ID>
ID:20267

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N22&aa=1</URL></REF>


Article

<CATEGORY>vin06</CATEGORY>

 <H5>ΟΙ ΑΓΡΟΤΕΣ ΑΠΕΚΛΕΙΣΑΝ ΓΙΑ ΜΙΚΡΑ ΔΙΑΣΤΗΜΑΤΑ ΤΗΝ ΕΘΝΙΚΗ ΣΤΟ ΥΨΟΣ ΤΗΣ «ΒΙΟΚΑΡΠΕΤ»
</H5><H5>Οριστικοποιούνται σήμερα οι αποφάσεις για τη ρύθμιση των αγροτικών χρεών
</H5><H2>Κρυφτούλι με τα τρακτέρ
</H2>
Το «κρυφτούλι» έπαιξαν χθες τα τρακτέρ στη «Βιοκαρπέτ», αποκλείοντας για μικρά
διαστήματα την εθνική οδό. Στο μεταξύ, ισχυρές αστυνομικές δυνάμεις από πολλές
διμοιρίες των ΜΑΤ και γερανοφόρα οχήματα έφθασαν στη Λάρισα με σκοπό να
επέμβουν αν οι αγρότες αποφασίσουν αποκλεισμούς δρόμων. Εξάλλου, ο υπουργός
Εθνικής Οικονομίας κ. Γιάννος Παπαντωνίου αναμένεται να οριστικοποιήσει σήμερα
τις αποφάσεις σχετικά με τα αγροτικά χρέη.

Οι αγρότες χθες ενίσχυσαν τη δύναμή τους με περίπου εκατό τρακτέρ και
υποσχέθηκαν πως σήμερα θα έρθουν και άλλα. Όπως δήλωσε, αργά το βράδυ, το
μέλος της Πανθεσσαλικής Αθανάσιος Νασίκας, ύστερα από σύσκεψη σε κεντρικό
ξενοδοχείο, «παρά την τρομοκρατία της κυβέρνησης με τις εκατοντάδες των ΜΑΤ,
ενισχύθηκαν τα μπλόκα και κάθε ημέρα θα έρχονται περισσότερα. Ζητάμε από την
κυβέρνηση να μην προκαλεί και να δώσει λύσεις στη σημερινή σύσκεψη στο
υπουργείο Εθνικής Οικονομίας με τον υπουργό Γεωργίας. Είμαστε ψύχραιμοι, δεν
προκαλούμε κανέναν και όταν δοθούν λύσεις θα φύγουμε από την εθνική οδό.
Σήμερα θα γίνει συνέλευση των αγροτών στις 2 το μεσημέρι στη "Βιοκαρπέτ" και
στις 5 το απόγευμα στην οδό Σωκράτους».

Αυτό σημαίνει πως θα διακοπεί η κυκλοφορία των οχημάτων αυτές τις ώρες, εφόσον
οι συνελεύσεις αυτό τον σκοπό έχουν. Το ίδιο έγινε και χθες το απόγευμα για
περίπου μισή ώρα στον κόμβο της «Βιοκαρπέτ», χωρίς βέβαια να δημιουργηθεί
σοβαρό πρόβλημα στην κυκλοφορία εφόσον αυτή γινόταν από παρακαμπτήριο δρόμο.

* Στον Βόλο, τα δέκα τρακτέρ που παρατάχθηκαν τη Δευτέρα σε αγροτικό δρόμο
κοντά στον κόμβο Βελεστίνου της εθνικής οδού έγιναν χθες είκοσι και στον
προαύλιο χώρο του γεωργικού συνεταιρισμού της Κοινότητας Ριζομύλου που
βρίσκεται κοντά στο Βελεστίνο συγκεντρώθηκαν άλλα είκοσι τρακτέρ.

Παρά τη μικρή αυτή αύξηση του αριθμού των αγροτών που συμμετέχουν στις
κινητοποιήσεις από την περιοχή Βελεστίνου, οι αγρότες συνδικαλιστές εκτιμούν
ότι δεν υπάρχουν οι προϋποθέσεις για δυναμικές εκδηλώσεις και για αποκλεισμό
της εθνικής οδού. Η μικρή συμμετοχή τούς έχει προβληματίσει και χθες όλη την
ημέρα επιδόθηκαν σε μια σοβαρή προσπάθεια να πεισθούν αγρότες να λάβουν μέρος
στις κινητοποιήσεις. Τα αποτελέσματα, όμως, δεν ήταν καθόλου ενθαρρυντικά.

* Στον Νομό Φθιώτιδας τα τρακτέρ των αγροτών παρέμεναν και χθες στις θέσεις
τους στο Δρούγο και στο Νέο Μοναστήρι. Στο Νέο Μοναστήρι βρίσκονται 50 τρακτέρ
και στο Δρούγο έχουν συγκεντρωθεί 35.

* Υποτονικές, χωρίς τη συμμετοχή των προηγούμενων ετών, συνεχίστηκαν και χθες
στον Νομό Θεσσαλονίκης οι συνελεύσεις αγροτών εν όψει της αυριανής
προγραμματισμένης καθόδου των τρακτέρ σε δρόμους έξω από την πόλη.

Οι συγκεντρώσεις αγροτών που πραγματοποιήθηκαν και χθες σε κοινότητες του
Νομού Θεσσαλονίκης δεν είχαν την αναμενόμενη συμμετοχή, ενώ η συντονιστική
επιτροπή αγροτών στον νομό δεν ανακοίνωσε αν από αύριο το πρωί θα
πραγματοποιηθούν αποκλεισμοί δρόμων ή αν οι διαδηλωτές θα περιοριστούν να
παρατάξουν τα τρακτέρ.

Σύμφωνα με την πρόταση της συντονιστικής επιτροπής, σε περίπτωση που οι
αγρότες από την περιοχή Θεσσαλονίκης προχωρήσουν σε δυναμικές κινητοποιήσεις
τότε θα στήσουν μπλόκα με τρακτέρ σε σημεία των δρόμων προς Κατερίνη - Έδεσσα
και Χαλκιδική, περιμετρικά από την πόλη.

* Συλλαλητήριο πραγματοποίησαν χθες το πρωί και οι αγρότες των Χανίων στην
πλατεία Αγοράς της πόλης. Λίγο αργότερα έκλεισαν συμβολικά τον δρόμο της
πλατείας και στη συνέχεια πραγματοποίησαν πορεία που κατέληξε στα γραφεία της
Διεύθυνσης Γεωργίας.


Στη Βιοκαρπέτ. Τρακτέρ και αγροτικά αυτοκίνητα στην άκρη του δρόμου

Στη σημερινή σύσκεψη στο υπουργείο Εθνικής Οικονομίας υπό την προεδρία του
υπουργού κ. Γ. Παπαντωνίου αναμένεται οριστικοποίηση των αποφάσεων σχετικά με
τα αγροτικά χρέη, που σε αυτή την φάση αφορούν 50.000 αγρότες με ληξιπρόθεσμες
οφειλές που υπολογίζονται σε 300 δισ. δραχμές, και θεωρούνται ως επισφαλείς
απαιτήσεις για την ΑΤΕ λόγων αδυναμίας των παραγωγών να ανταποκριθούν.

Χθες σε συνεδρίαση της κυβερνητικής επιτροπής επαναβεβαιώθηκαν οι αποφάσεις
της διυπουργικής επιτροπής διαχείρισης κρίσεων και υπογραμμίστηκε για μία
ακόμη φορά ότι δεν θα επιτραπεί η κατάληψη ούτε μιας λωρίδας στους εθνικούς δρόμους.

Σχετικά με τη σημερινή σύσκεψη που έχει προγραμματιστεί να συμμετάσχει επίσης
ο υπουργός Γεωργίας κ. Γ. Ανωμερίτης, η διοίκηση της Τράπεζας της Ελλάδος και
της ΑΤΕ, σύμφωνα με πληροφορίες, αναμένεται να συζητηθούν συγκεκριμένες
προτάσεις για τα ληξιπρόθεσμα δάνεια των αγροτών με εξωδικαστικές διαδικασίες
σε ατομική, κλαδική ή περιφερειακή βάση.

Προϋπόθεση όμως για όλα αυτά, αναφερόταν αρμοδίως, είναι η ηγεσία του
υπουργείου Εθνικής Οικονομίας να αποφασίσει για το σύννομο των σχετικών
αποφάσεων, τη δημοσιονομική αντιμετώπιση, ώστε να εξεταστούν επίσης τα θέματα
σε σχέση με την εξυγίανση του χαρτοφυλακίου της ΑΤΕ, αλλά και οι χειρισμοί σε
περίπτωση που άπτονται κοινοτικών διατάξεων ή κανονισμών.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16362N231</ED>
<ID>
ID:20268

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N23&aa=1</URL></REF>


Article

<CATEGORY>vin06</CATEGORY>

 <H2>Ζευγάρι υπερηλίκων πέθανε από αναθυμιάσεις
</H2>
Νεκροί βρέθηκαν μέσα στο σπίτι τους από κατοίκους του χωριού Αναβροτές της
Σπάρτης δύο ηλικιωμένοι.

Ο 79χρονος Ιωάννης Καλαμαράς και η 81χρονη σύζυγός του Αικατερίνη ζούσαν μόνοι
τους πολλά χρόνια και το σπίτι τους, παρά το γεγονός ότι βρισκόταν στο κέντρο
του χωριού, δεν διέθετε ηλεκτρικό ρεύμα και τηλέφωνο.

Τους δύο ηλικιωμένους βρήκε νεκρούς ο συγχωριανός τους Ν. Μπαγκώκος και
σύμφωνα με τις πρώτες εκτιμήσεις της Αστυνομίας ο θάνατός τους οφείλεται στις
αναθυμιάσεις από τα ξύλα που έκαψαν σ' ένα σημείο του πατώματος που το
χρησιμοποιούσαν ως «παραγώνι».

Οι ηλικιωμένοι ζούσαν μόνοι τους αφού οι δύο από τις τρεις κόρες τους
βρίσκονται στην Αμερική και η τρίτη φιλοξενείται σε ίδρυμα ανιάτων στην Αθήνα.

Όπως έλεγαν οι συγχωριανοί τους, οι δύο ηλικιωμένοι δεν ήθελαν να φύγουν από
το χωριό παρά τις προσπάθειες των δύο θυγατέρων τους, που επέμεναν κάθε φορά
που τους επισκέπτονταν να μετακομίσουν στη Σπάρτη, σε οίκο ευγηρίας.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16362N232</ED>
<ID>
ID:20326

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N23&aa=2</URL></REF>


Article

<CATEGORY>vin06</CATEGORY>

 <H2>Χημικές τουαλέτες στις εθνικές οδούς
</H2>
Χημικές τουαλέτες θα αρχίσουν να τοποθετούνται πολύ σύντομα κατά μήκος του
εθνικού οδικού δικτύου για την εξυπηρέτηση των ταξιδιωτών.

Η αρχή θα γίνει στα τμήματα του αυτοκινητοδρόμου Αθήνας - Κορίνθου - Τρίπολης,
ενώ οι τουαλέτες θα τοποθετηθούν στα σημεία όπου υπάρχει χώρος για παρκάρισμα
και η χρήση τους θα γίνεται δωρεάν. Στον αυτοκινητόδρομο Αθήνας - Θεσσαλονίκης
- Ευζώνων θα τοποθετηθούν τουαλέτες όταν ολοκληρωθεί η κατασκευή του, ενώ δεν
αποκλείεται στα έτοιμα τμήματα να τοποθετηθούν άμεσα.

Την ευθύνη για τις διαδικασίες τοποθέτησης θα έχει το Ταμείο Εθνικής Οδοποίας.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16362N233</ED>
<ID>
ID:20364

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N23&aa=3</URL></REF>


Article

<CATEGORY>vin06</CATEGORY>

 <H5>180 ΔΙΣ. ΧΡΩΣΤΑΝΕ ΟΙ ΟΤΑ ΜΟΝΟ ΣΤΟ ΤΑΜΕΙΟ ΠΑΡΑΚΑΤΑΘΗΚΩΝ ΚΑΙ ΔΑΝΕΙΩΝ
</H5><H5>Να απορριφθούν οι προσφυγές κοινοτήτων κατά του «Καποδίστρια»
</H5><H2>Χρεοκοπούν δήμοι!
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Εκατόν ογδόντα δισ. δραχμές χρωστούν οι Οργανισμοί Τοπικής Αυτοδιοίκησης
στο Ταμείο Παρακαταθηκών και Δανείων. Από αυτά περίπου 12,5 δισ. είναι
ληξιπρόθεσμες οφειλές, ενώ αυτές τις μέρες διενεργείται έλεγχος στη διαχείριση
των δήμων και των κοινοτήτων, ώστε να διαπιστωθεί ακριβώς το μέγεθος της
«μαύρης τρύπας».

Η περίπτωση του Δήμου Χαϊδαρίου, που κινδυνεύει να βάλει λουκέτο, λόγω χρεών,
δεν είναι η μοναδική. Αρκετοί δήμοι βρίσκονται σε δεινή οικονομική θέση μη
μπορώντας να ανταποκριθούν στις τρέχουσες υποχρεώσεις τους. Χαρακτηριστικό
παράδειγμα ο δήμος Γλυφάδας όπου, όπως λέει ο καινούργιος δήμαρχος κ. Στέλιος
Λανδράκης, εμφανίζονται καθημερινά τουλάχιστον 5 εκπρόσωποι κατασκευαστικών
εταιρειών και ζητούν να πληρωθούν τα οφειλόμενα, χωρίς όμως να μπορεί να
ανταποκριθεί σε κάτι τέτοιο η νέα δημοτική αρχή.

«Παλαιότερα, τα πράγματα ήταν πολύ χειρότερα», λέει ο γενικός γραμματέας της
Κεντρικής Ένωσης Δήμων και Κοινοτήτων Ελλάδος (ΚΕΔΚΕ) κ. Απόστολος Κοιμήσης.
«Τα μεγάλα οικονομικά προβλήματα εμφανίζονται κυρίως στους μεγάλους πληθυσμικά
δήμους. Δεν υπάρχει διπλογραφικό λογιστικό σύστημα με αποτέλεσμα κανείς να μην
μπορεί να πει με σιγουριά πώς έχουν τα πράγματα. Εξάλλου, αρκετά προβλήματα
εμφανίστηκαν τους δύο μήνες που μεσολάβησαν μέχρι την εγκατάσταση των νέων
δημοτικών αρχών σε κοινότητες που καταργούνταν με τον "Καποδίστρια", όπου
παρατηρήθηκαν ύποπτες αναθέσεις έργων πολλών εκατομμυρίων».

Απελπισμένοι δήμαρχοι

Ο πρόεδρος του Ταμείου Παρακαταθηκών και Δανείων κ. Παναγιώτης Αλεξόπουλος
αρκετά συχνά δέχεται την επίσκεψη απελπισμένων δημάρχων που ζητούν
διακανονισμό για τα χρέη τους. «Η προσπάθεια που έχουμε κάνει τα τελευταία
χρόνια έχει συμβάλει στη μείωση του προβλήματος», λέει. «Οι δήμοι της Αττικής
είναι αυτοί που, συνήθως, έχουν τα περισσότερα χρέη. Οι δήμοι της περιφέρειας
είναι πιο νοικοκυρεμένοι».

Σοβαρότατα οικονομικά προβλήματα αντιμετωπίζει ο δήμος Πειραιά. Σύμφωνα με τα
στοιχεία του γραφείου Τύπου του δήμου, τα χρέη ανέρχονται σε 52,5 δισ., ενώ
ξεκινά έλεγχος από ορκωτούς λογιστές για να διαπιστωθεί το ακριβές μέγεθος της
«μαύρης τρύπας». Στο Χαϊδάρι, ο δήμαρχος Κυριάκος Ντηνιακός τονίζει ότι ο
δήμος βρίσκεται σε πλήρη αδυναμία να λειτουργήσει, αφού έχει συνολικά χρέη 2
δισ. δραχμές. Ήδη οι εργαζόμενοι στον δήμο μένουν απλήρωτοι για δεύτερη εβδομάδα.


Να απορριφθούν οι προσφυγές που έχουν υποβληθεί από καταργηθείσες κοινότητες
κατά του σχεδίου «Καποδίστριας», θα εισηγηθούν, σύμφωνα με πληροφορίες, οι
σύμβουλοι Επικρατείας Γ. Ανεμογιάννης και Ν. Μαρκουλάκης κατά τη συζήτηση της
υπόθεσης στην Ολομέλεια του ΣτΕ, μεθαύριο Παρασκευή.

Κατά τις εισηγήσεις, οι προσφυγές είναι κατ' αρχήν απαράδεκτες γιατί
προσβάλλεται απευθείας ο νόμος 2539/97 με τον οποίο κυρώθηκε η αναγκαστική
συνένωση δήμων και κοινοτήτων και όχι διοικητική πράξη που να σχετίζεται με
τις συνενώσεις.

Αλλά και επί της ουσίας, στην περίπτωση δηλαδή που η Ολομέλεια προχωρήσει σε
συζήτηση για τις βασικές διατάξεις του νόμου, οι εισηγητές τάσσονται υπέρ τις
συνταγματικότητάς τους, ζητώντας να απορριφθούν οι προσφυγές ως αβάσιμες.

Κατά τις ίδιες πληροφορίες, θα επισημάνουν ότι το άρθρο 102 του Συντάγματος
δεν κατοχυρώνει τους δήμους και τις κοινότητες ως ξεχωριστές κατηγορίες ΟΤΑ
που δεν μπορούν να καταργηθούν. 
Και, συνεπώς, η κατάργηση κοινοτήτων και η υπαγωγή τους σε μεγαλύτερα
οργανωτικά σχήματα τοπικού επιπέδου, ύστερα από την εκτίμηση του νομοθέτη περί
της μη βιωσιμότητάς τους και στο πλαίσιο ευρείας διοικητικής αναδιάρθρωσης,
δεν αντίκειται στις συνταγματικές διατάξεις.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16362N241</ED>
<ID>
ID:20269

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N24&aa=1</URL></REF>


Article

<CATEGORY>vin06</CATEGORY>

 <H2>Νέα τουρκική ήττα στην υπόθεση της αποζημίωσης της ξεναγού
</H2>
ΠΑΡΑΜΕΝΕΙ με την πλάτη στον τοίχο η Τουρκία για την υπόθεση Λοϊζίδου,
καθώς χθες η επιτροπή των μονίμων αντιπροσωπειών στην έδρα του Συμβουλίου της
Ευρώπης, στο Στρασβούργο, δεν δέχθηκε να συζητηθεί η τουρκική πρόταση για
τυχόν συμψηφισμό της αποζημίωσης που έχει επιδικαστεί στην Ελληνοκύπρια ξεναγό
με απαιτήσεις της τουρκοκυπριακής πλευράς.

Μέσα σε κλίμα έντασης, οι αντιπροσωπείες Γαλλίας, Γερμανίας και Μεγάλης
Βρετανίας ζήτησαν να τεθεί η πρόταση υπό συζήτηση, αλλά ύστερα από την
αντίδραση της ελληνικής πλευράς και αρκετών ακόμη αντιπροσωπειών, η τουρκική
πλευρά απέφυγε τελικώς να υποβάλει το αίτημα επισήμως.

Ο Έλληνας πρέσβης στο Στρασβούργο, καθηγητής Δημ. Κώνστας, τόνισε ότι
ενδεχόμενη συζήτηση της πρότασης θα οδηγούσε μάλιστα σε ακύρωση της
αμετάκλητης δικαστικής απόφασης, αφού ουσιαστικά θα αναγνωριζόταν ως ισότιμο
μέρος της διαπραγμάτευσης το ψευδοκράτος του Ντενκτάς, το οποίο κατά την
απόφαση είναι ανυπόστατο.

Μετά τη χθεσινή εξέλιξη, η επιτροπή των μονίμων αντιπροσωπειών θα συνεδριάσει
εκ νέου στις 30 Μαρτίου, οπότε και θα συζητηθεί το αίτημα της κυπριακής
πλευράς για προσωρινό ψήφισμα καταδίκης της Τουρκίας επειδή αρνείται να
συμμορφωθεί με τη δικαστική απόφαση. Και αυτό το ψήφισμα πολιτικής καταδίκης,
που αναμένεται να στηρίξει η πλειοψηφία των αντιπροσωπειών, θα αποτελεί το
πρώτο βήμα για την αποπομπή της Τουρκίας από το Συμβούλιο της Ευρώπης.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16362N242</ED>
<ID>
ID:20327

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N24&aa=2</URL></REF>


Article

<CATEGORY>vin06</CATEGORY>

 <H2>Βοήθεια απ' όλους ζήτησε ο διοικητής του ΙΚΑ
</H2>
Να εκσυγχρονισθεί το ΙΚΑ. Σ' αυτό να με βοηθήσετε όλοι, είπε χθες στην αρμόδια
Επιτροπή Ακροάσεων της Βουλής ο νέος διοικητής του, Μιλτιάδης Νεκτάριος.

Η τοποθέτηση του κ. Νεκτάριου εγκρίθηκε με τις ψήφους των βουλευτών του ΠΑΣΟΚ.
Η Ν.Δ. και ο ΣΥΝ ψήφισαν λευκό και το ΚΚΕ τον καταψήφισε.

Πάντως, η Ν.Δ. έθεσε το θέμα της μη ανανέωσης της θητείας του Γρηγόρη Σολωμού
ως προέδρου του ΙΚΑ. 
Ο υπουργός Εργασίας Μιλτιάδης Παπαϊωάννου, πάντως, δήλωσε ότι «η θητεία του κ.
Σολωμού, που ήταν πολύ επιτυχημένη, έληξε κανονικά».

Και πρόσθεσε: «Ήρθα σε πολύ δύσκολη θέση για το αν θα έπρεπε να ανανεώσω τη
θητεία του. Πιστεύω, όμως, ότι το ΙΚΑ πρέπει να μπει σε μια άλλη αντίληψη
λειτουργίας, πιο κοντά στο σύγχρονο μάνατζμεντ. Ο κ. Νεκτάριος, με την
επιτυχημένη παρουσία του στις θέσεις ευθύνης που έχει αναλάβει, αποτελεί για
μένα εχέγγυο. Ούτε μια στιγμή δεν θέλησα να μειώσω την παρουσία του κ. Σολωμού
στον οργανισμό».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16362N243</ED>
<ID>
ID:20365

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N24&aa=3</URL></REF>


Article

<CATEGORY>vin06</CATEGORY>

 <H5>ΟΛΥΜΠΙΑΚΗ
</H5><H2>Αναζητείται ο αντικαταστάτης του Τσακιρίδη
</H2>
Αναζητείται ακόμα ο αντικαταστάτης του παραιτηθέντος διευθύνοντος συμβούλου
της Ολυμπιακής Αεροπορίας Θεόδωρου Τσακιρίδη, ενώ η πολιτική ηγεσία του
υπουργείου Μεταφορών ξεκινά νέο κύκλο επαφών με τους εργαζομένους της
εταιρείας που αντιδρούν στην έλευση του ξένου μάνατζερ.

Ο κ. Τσακιρίδης, που εδώ και περίπου ένα μήνα βρίσκεται με το ένα πόδι έξω από
την Ο.Α., δεν προτίθεται να παραμείνει στην εταιρεία πέραν αυτής της εβδομάδας.

Την ίδια στιγμή, οι επαφές του αρμόδιου υπουργού Μεταφορών Αναστασίου Μαντέλη
με τους υποψήφιους αντικαταστάτες του κ. Τσακιρίδη ως χθες δεν είχαν
καρποφορήσει, ενώ η Ο.Α. μοιάζει πλέον με σκάφος ακυβέρνητο σε φουρτουνιασμένο πέλαγος.

Σύσκεψη

Στο μεταξύ, χτες, έγινε νέα σύσκεψη στα γραφεία της ΠΑΣΚΕ (της συνδικαλιστικής
οργάνωσης του ΠΑΣΟΚ), με στόχο να πειστούν οι συνδικαλιστές της Ο.Α. για την
ορθότητα του νέου εγχειρήματος που προωθεί η κυβέρνηση για την εταιρεία.

Στη σύσκεψη, εκτός του κ. Μαντέλη και των συνδικαλιστών της ΠΑΣΚΕ, μετείχαν
ακόμα ο γενικός γραμματέας του υπουργείου Εθνικής Οικονομίας Γ. Παπαϊωάννου,
οι βουλευτές Ρ. Σπυρόπουλος και Λ. Κανελλόπουλος και ο διευθύνων σύμβουλος της
ΕΤΕΒΑ Δ. Παυλάκης.

Σημειώνεται ότι στη χθεσινή σύσκεψη δεν πήρε μέρος ο κ. Τσακιρίδης, ο οποίος
συμμετείχε στην αντίστοιχη συνάντηση της περασμένης εβδομάδας.

Πάντως, ο κ. Μαντέλης πρόκειται να συναντηθεί σήμερα με το προεδρείο της
Ομοσπονδίας Σωματείων Πολιτικής Αεροπορίας (ΟΣΠΑ), που έχει εξαγγείλει για την
ερχόμενη Παρασκευή τρίωρη στάση εργασίας (12 μεσημέρι έως 3 μ.μ.).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16362N244</ED>
<ID>
ID:20396

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N24&aa=4</URL></REF>


Article

<CATEGORY>vin06</CATEGORY>

 <H5>Ο ΠΑΡΘΕΝΩΝΑΣ, ΟΙ ΠΥΡΑΜΙΔΕΣ ΚΑΙ ΑΛΛΑ ΜΝΗΜΕΙΑ ΦΩΤΟΓΡΑΦΗΜΕΝΑ ΑΠΟ ΤΟ ΔΙΑΣΤΗΜΑ
</H5><H2>Έτσι τα βλέπουν οι αστροναύτες
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Από ψηλά φαίνονται όλα πιο... κοντά. Η θέα από το Διάστημα είναι
εντυπωσιακή, ακόμα και σε ασπρόμαυρο. Σαν τις παλιές καλές ταινίες.

Στο Ίντερνετ. Μπορείτε να βρείτε την Ακρόπολη (πάνω αριστερά), τη Βενετία
(πάνω δεξιά), τον Άγιο Πέτρο και το Γουέμπλεϊ (αριστερά)

Χάρη στο Ίντερνετ ο υπολογιστής σας μπορεί να μεταμορφωθεί σε παράθυρο
διαστημικού λεωφορείου με θέα τη Γη. Και ακόμα πιο συγκεκριμένα, διάσημα
αξιοθέατα του πλανήτη, θαύματα της φύσης και ιστορικά μνημεία της
ανθρωπότητας: Ο Παρθενώνας, οι Πυραμίδες στην Γκίζα, ο Άγιος Πέτρος στη Ρώμη,
το... Γουέμπλεϊ στο Λονδίνο, η Απαγορευμένη Πόλη και η πλατεία Τιενανμέν στο
Πεκίνο, το Άγαλμα της Ελευθερίας μπροστά στο Μανχάταν, τα κανάλια της
Βενετίας, η Χρυσή Γέφυρα του Σαν Φρανσίσκο, το Γκραντ Κάνιον, το Διαστημικό
Κέντρο Κέννεντυ στους βάλτους της Φλόριντα.

Βρίσκονται όλα συγκεντρωμένα σε ένα σημείο του δικτύου, πραγματικό θησαυρό
δεδομένων, που έχει δημιουργήσει η Microsoft (www. terraserver. microsoft.
com). Η ονομασία του είναι συμβολική: «Τέρα» σημαίνει γη, αλλά και ένα
γιγαντιαίο αριθμό ψηφιακών πληροφοριών που αποτελούν το άθροισμα των
δορυφορικών αυτών εικόνων.

Οι φωτογραφίες έχουν βρεθεί στα αρχεία της Αμερικανικής Γεωλογικής Υπηρεσίας,
καθώς και από πρώην μυστικά αρχεία των Αμερικανών και των Ρώσων. Ορισμένες
είναι τραβηγμένες την περασμένη δεκαετία, το 1987, οι περισσότερες προέρχονται
από τις αρχές της δεκαετίας του '90, ενώ πολλές χρονολογούνται από τον
περασμένο Ιούνιο. Το μειονέκτημα του site είναι ότι οι εικόνες καλύπτουν μόνο
ορισμένα σημεία του πλανήτη: τη Βόρεια Αμερική, την Ευρώπη και μικρά κομμάτια
της Αφρικής, της Ασίας και της Λατινικής Αμερικής. Απουσιάζουν δηλαδή, μέρη με
ιδιαίτερο ενδιαφέρον, λιγότερο γνωστά, μακριά από... αδιάκριτα μάτια.

Η πλοήγηση είναι εύκολη και πρακτική, αν ξεκινήσει κανείς από τον αρχικό χάρτη
της Γης, όπου σημειώνονται με πράσινο χρώμα οι περιοχές των οποίων υπάρχουν
εικόνες στο σύστημα. Κάνοντας κλικ με το ποντίκι σε ένα σημείο εμφανίζεται
στην οθόνη η φωτογραφία, αρχικά σε μεγάλη κλίμακα. Ζουμάροντας στην εικόνα
μπορείτε να δείτε εκδοχές της σε διαφορετικές κλίμακες. Οι σελίδες περιέχουν
ένα πρακτικό σύστημα αναζήτησης περιοχών με το όνομά τους ή τις γεωγραφικές συντεταγμένες.

Από την Ελλάδα έχουν αποτυπωθεί η Αθήνα, η ευρύτερη περιοχή της Αττικής, μέρος
της Κρήτης, της Θεσσαλίας και της Χαλκιδικής. Οι εικόνες είναι του Ιουλίου του
1992. Στην ειδική κατηγορία για τα διάσημα σημεία του πλανήτη, μία θέση ανήκει
στον Παρθενώνα. Σε αυτή την κατηγορία, οι χρήστες μπορούν να προσθέσουν τη
δική τους προτίμηση για ένα μνημείο που πιστεύουν πως αξίζει ειδικής
μεταχείρισης. Ανάμεσά τους, βρίσκονται η Ντίσνεϊλαντ, το Μανχάταν, το
ηφαίστειο της Αγίας Ελένης, το Κολοσσαίο, το Πεντάγωνο, ο Λευκός Οίκος και
δεκάδες άλλα.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N25</CAT>
<ED>
Κωδικός άρθρου: A16362N251</ED>
<ID>
ID:20270

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N25&aa=1</URL></REF>


Article

<CATEGORY>vin06</CATEGORY>

 <H2>Ινδοί σκότωσαν Αλβανό κακοποιό στο Κορωπί
</H2>
ΑΛΒΑΝΟΣ, τον οποίο αναζητούσαν από την αρχή της χρονιάς η Αστυνομία και οι
συγγενείς του, βρέθηκε, λίγο μετά τις 8 χθες το βράδυ, νεκρός στην περιοχή
«Μπουρμπουτσάνα» του Κορωπίου. 
Δίπλα του υπήρχε ένα κομμένο κυνηγετικό όπλο και μια κουκούλα. Πρόκειται για
τον Μπλέντι Νουράτζ, 26 χρόνων, που γεννήθηκε στο Φίερι της Αλβανίας. 
Όπως προέκυψε από τις έρευνες της Αστυνομίας και την προανάκριση, το θύμα είχε
προσπαθήσει το βράδυ της εξαφάνισής του, μαζί με δύο συμπατριώτες του να
κλέψουν γουρουνόπουλα από το χοιροστάσιο του Ιωάννου Παραβάτου που βρίσκεται
στην περιοχή.

Τους αντιλήφθηκαν όμως οι πέντε Ινδοί εργάτες που διέμεναν στη χοιροτροφική
μονάδα και τους πυροβόλησαν με αποτέλεσμα να τραυματιστεί θανάσιμα ο 26χρονος Αλβανός.

Με έξι σφαίρες

Άγνωστοι σκότωσαν με έξι σφαίρες, τον Αλβανό Νάνε Ζία, 31 χρόνων στους Αγίους
Αποστόλους, ξεκαθαρίζοντας λογαριασμούς που είχαν, προφανώς, μαζί του. Το
έγκλημα έγινε χθες στις 7 το βράδυ στο 1ο χιλιόμετρο του επαρχιακού δρόμου
Αγίων Αποστόλων - Ωρωπού.

Οι δράστες δεν άφησαν κανένα περιθώριο αντίδρασης στον Αλβανό που εκινείτο με
ποδήλατο στο σημείο όπου δέχθηκε τη δολοφονική επίθεση.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N25</CAT>
<ED>
Κωδικός άρθρου: A16362N252</ED>
<ID>
ID:20328

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N25&aa=2</URL></REF>


Article

<CATEGORY>vin11</CATEGORY>

 <H2>Γιατί αργοπορεί το ΔΙΚΑΤΣΑ
</H2>
Σε ρεπορτάζ των «ΝΕΩΝ» για το ΔΙΚΑΤΣΑ απαντά η κ. Ιουλία Ευσταθίου,
διευθύντρια του ΔΙΚΑΤΣΑ:

«Επιθυμώ να κάνω ορισμένες παρατηρήσεις στο ρεπορτάζ του κ. Διανέλλου για το
ΔΙΚΑΤΣΑ, που δημοσιεύσατε στην εφημερίδα σας στις 3 Φεβρουαρίου, δεδομένου ότι
τυγχάνει να είμαι διευθύντρια της Υπηρεσίας αυτής. Αρχίζω από τα
δικαιολογητικά που απαιτούνται από το ΔΙΚΑΤΣΑ και τη γνώμη ότι δημιουργούν
δυσκολίες στους ενδιαφερομένους.

Η αναγνώριση ενός τίτλου από το ΔΙΚΑΤΣΑ, σύμφωνα με την ελληνική νομοθεσία,
ισοδυναμεί με απόδοση τίτλου για το ελληνικό κράτος. Είναι συνεπώς αναγκαίο να
γίνεται εξονυχιστική έρευνα κάθε τίτλου που υποβάλλεται για αναγνώριση. Κατά
τον έλεγχο που κάνει η Υπηρεσία μας δυστυχώς έχουν αποκαλυφθεί πολλές
περιπτώσεις κατάθεσης πλαστών δικαιολογητικών. Τα πλαστά αυτά προέρχονται από
διάφορες χώρες, αρκεί ν' αναφέρω πλαστό διδακτορικό Ιατρικής του Πανεπιστημίου
του Mainz (ήταν θεωρημένο από το Ελληνικό Προξενείο και η πλαστότητα
διαπιστώθηκε ύστερα από έλεγχο της Υπηρεσίας μας από το Πανεπιστήμιο). 
Πρέπει να επικοινωνούμε με το πανεπιστήμιο που χορηγεί τον τίτλο, να
εξετάζουμε το πρόγραμμα σπουδών, τον τόπο σπουδών, ακόμη και τη σφραγίδα των
εγγράφων, δηλαδή πρέπει να είμαστε καχύποπτοι, αν θέλουμε να εξυπηρετήσουμε το
συμφέρον του Έλληνα πολίτη. Αυτό απαιτεί χρόνο και δημιουργεί καθυστερήσεις.

Αυτός δεν είναι ο μόνος λόγος των καθυστερήσεων. Υπάρχει ταυτόχρονα σοβαρή
έλλειψη προσωπικού ενώ παράλληλα αυξάνεται συνεχώς ο αριθμός των αιτήσεων για
αναγνώριση, για βεβαιώσεις, για βαθμολογία, για μετεγγραφές κ.λπ. Ο κ.
Διανέλλος δεν με ρώτησε για την υπόθεση της κ. Αθηνάς Βεζακιάδου και η οποία
από ό,τι φαίνεται από το ρεπορτάζ αποτελεί το έναυσμα του ρεπορτάζ ή
τουλάχιστον μια από τις αντιπροσωπευτικές περιπτώσεις του ΔΙΚΑΤΣΑ (εξ ου και η
φωτογραφία). Η κ. Βεζακιάδου κατέθεσε στην Υπηρεσία μας αίτηση στις 23
Σεπτεμβρίου 1996 με την οποία ζητούσε ο τίτλος που κατέχει "Magister Artium"
ν' αναγνωριστεί ως πτυχίο Φιλολογίας. Η κύρια κατεύθυνση σπουδών της κυρίας,
σύμφωνα με τα στοιχεία που κατέθεσε, είναι Βυζαντινή / Μέσων Χρόνων και
Νεοελληνική Φιλολογία. Η Πράξη αναγνώρισης εκδόθηκε στις 25 Φεβρουαρίου 1997
(δηλαδή ύστερα από πέντε μήνες). Στη συνέχεια, στις 22 Απριλίου 1997, ζητάει ο
ίδιος ο τίτλος ν' αναγνωριστεί και ως προς τη Γερμανική Φιλολογία. Στις 19
Νοεμβρίου 1997 χορηγείται στην ενδιαφερομένη έγγραφο, σύμφωνα με το οποίο δεν
μπορεί να ικανοποιηθεί το αίτημά της, διότι η Γερμανική Φιλολογία δεν αποτελεί
κύρια κατεύθυνση των σπουδών της, αλλά δευτερεύουσα (Nebenfach). 
Οι γνωρίζοντες το Εκπαιδευτικό Σύστημα της Γερμανίας μπορούν να αντιληφθούν
την ορθότητα της απόφασης αυτής και να μη θεωρήσουν ότι το πτυχίο της
αναγνωρίστηκε "κατά το ήμισυ". Το γεγονός ότι χρειάστηκε να πάει στο δημαρχείο
για τη θεώρηση του τίτλου της απορρέει από τα προβλεπόμενα στο πλαίσιο της
Σύμβασης της Χάγης της 5ης Οκτωβρίου 1961 περί θεωρήσεως υπογραφών που έχει
υπογράψει και η Γερμανία.

Η πενταετία αναμονής που αναφέρει το ρεπορτάζ με αφήνει έκπληκτη και θα
επιθυμούσα να αναφερθεί μια συγκεκριμένη περίπτωση, αφού πρώτα ερωτηθεί και η
Υπηρεσία μας για το ιστορικό αυτής της υπόθεσης, εκτός αν πρόκειται περί της
συνήθους υπερβολής που στοχεύει στη δημιουργία εντυπώσεων». Σημείωση του
συντάκτη: Υπενθυμίζεται ότι το ΔΙΚΑΤΣΑ είναι στις πρώτες θέσεις των
καταγγελιών που φτάνουν στον Συνήγορο του Πολίτη. Άλλωστε και η διευθύντρια
της Υπηρεσίας κυρία Ιουλία Ευσταθίου στις δηλώσεις της στα «ΝΕΑ» είχε
παραδεχθεί την ύπαρξη των προβλημάτων.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N28</CAT>
<ED>
Κωδικός άρθρου: A16362N281</ED>
<ID>
ID:20258

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N28&aa=1</URL></REF>


Article

<CATEGORY>vin11</CATEGORY>

 <H2>Για τις δηλώσεις του Θ. Πάγκαλου
</H2>
Δηλώσεις του υπουργού Εξωτερικών κ. Θ. Πάγκαλου για το θέμα των κινητοποιήσεων
κατά της εκπαιδευτικής μεταρρύθμισης σχολιάζει ο κ. Γιάννης Μαρμαράς,
καθηγητής της Μέσης Εκπαίδευσης, από τα Πλατανάκια Ανακασιάς του Βόλου:

«Όσοι έχουν σχέση με την εκπαίδευση γνωρίζουν πολύ καλά ότι ο χρόνος εργασίας
των καθηγητών δεν περιορίζεται μόνο στο υποχρεωτικό ωράριό τους και ότι δεν
αμείβονται αναλογικά με το μεγάλο έργο που προσφέρουν. Η πολιτική
κατασυκοφάντησης ενός ολόκληρου κλάδου με ευτελείς τρόπους χαρακτηρίζει την
πολιτική σας προς όσους δεν σκύβουν το κεφάλι, αντιστεκόμενοι στον
εκσυγχρονιστικό βιασμό των δικαιωμάτων των εργαζομένων.

Προτείνετε στους μαθητές ότι αν θέλουν να αποκτήσουν εφόδια πρέπει να
εντατικοποιήσουν τις σπουδές τους. Τους κατηγορείτε ότι δεν δουλεύουν πολύ.

Αλήθεια κ. υπουργέ, γνωρίζετε πόσες ώρες την ημέρα ασχολείται ένας μέσος
μαθητής με τις σπουδές του; Γνωρίζετε αν υπάρχουν ελεύθερες ώρες για τα παιδιά
από 10-18 χρόνων; Γνωρίζετε πόσες ώρες αφιερώνει ο καλός μαθητής στη δημόσια
εκπαίδευσή του και πόσες στην ιδιωτική; (φροντιστήρια, ξένες γλώσσες, μουσική,
αθλητισμό κ.λπ.);».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N28</CAT>
<ED>
Κωδικός άρθρου: A16362N282</ED>
<ID>
ID:20321

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N28&aa=2</URL></REF>


Article

<CATEGORY>vin11</CATEGORY>

 <H2>Ανταπάντηση μεταπτυχιακών φοιτητών
</H2>
Και νέα ανταπάντηση του Δ.Σ. των μεταπτυχιακών φοιτητών Α' και Β' Κύκλου
Τμήματος Ιστορίας - Αρχαιολογίας του Πανεπιστημίου Αθηνών σε απάντηση της κ.
Άννας Φραγκουδάκη, με αφορμή άρθρο της συνεργάτιδός μας «Πολιτισμικά "καθαρές"
είναι οι ασθενείς εθνικές ταυτότητες».

Σημειώνουν, μεταξύ άλλων, οι μεταπτυχιακοί: «Μας κατηγορεί για αντισημιτισμό,
για ρατσισμό και άλλα ηχηρά παρόμοια, μας χρεώνει τα όσα αρνητικά κατ' αυτήν
εμπεριέχονται στα σχολικά βιβλία και γενικώς για όλα τα μεγάλα προβλήματα που
κατ' αυτήν ταλανίζουν την πατρίδα μας. Είναι πραγματικά άξιο θαυμασμού το πώς
η γόνιμη φαντασία της κ. Φραγκουδάκη κατάφερε να ξεγεννήσει όλα αυτά μέσα από
μία απλή ερώτησή μας και την παράθεση ενός ιστορικού γεγονότος. Εμείς απλώς
διατυπώσαμε την αντίρρησή μας στην μονόπλευρη ερμηνεία των ιστορικών
γεγονότων. Η κ. Φραγκουδάκη απ' την άλλη έσπευσε να ταυτίσει τους Έλληνες
Εβραίους με τους Σημίτες και να χωρίσει σε ράτσες τον ελληνικό λαό (Έλληνες
Χριστιανούς, Έλληνες Μουσουλμάνους, Έλληνες Διαμαρτυρομένους) πράγμα όχι
δυσερμήνευτο. Η συμπεριφορά της ερμηνεύεται από το μίσος που αισθάνεται για
κάθε τι το ελληνικό, επομένως και για τους Έλληνες Εβραίους, προς τους οποίους
παρουσιάστηκε ως αυτόκλητος υπερασπιστής σε ζήτημα ανύπαρκτο.

Εμείς γνωρίζουμε πολύ καλά ότι οι Έλληνες Εβραίοι αγωνίσθηκαν και θυσιάσθηκαν
για την ελευθερία και την ακεραιότητα της πατρίδας μας. Με σεβασμό στεκόμαστε
μπροστά στον ήρωα Μαρδοχαίο Φριζή, τον οποίο η κ. Φραγκουδάκη δεν τιμά, γιατί
εκείνος θυσιάστηκε για την πατρίδα του, έννοια την οποία η κ. Φραγκουδάκη απορρίπτει.

Είναι λυπηρό και ανησυχητικό το φαινόμενο το οποίο έχει εμφανισθεί στην χώρα
μας, μόλις κάποιος ή κάποιοι διατυπώσουν μια άλλη άποψη για κάποιο θέμα, να
χαρακτηρίζονται αντισημίτες, ρατσιστές, φασίστες. Η σιωπή είναι χρυσός! Να ο
νέος νόμος για τους επιστήμονες στην πατρίδα μας. Ο τρόπος με τον οποίο μας
κατηγορεί η κ. Φραγκουδάκη θυμίζει τα μετεμφυλιακά χρόνια, όταν δεν τολμούσε ο
πολίτης να σκεφθεί, όχι να μιλήσει, για δημοκρατία και ελευθερία, γιατί όλα τα
'σκιαζε η φοβέρα... του χωροφύλακα. Ναι, κ. Φραγκου-δάκη, θα υπακούσουμε στα
σημαινόμενα του άρθρου σας για να "προστατεύσουμε" το επιστημονικό μας μέλλον,
αλλά θέλουμε να μας πείτε, ως πανεπιστημιακός δάσκαλος, αυτό που είπε ο
Βολταίρος "... αλλά θα υπερασπίζω το δικαίωμά σου ελεύθερα να λες όσα
πρεσβεύεις" ποιος θα το υπερασπισθεί;».

* Το σχόλιο της κ. Άννας Φραγκουδάκη: «Δεν έχω τίποτα απολύτως ν' απαντήσω.
Πρόκειται για ιδιότυπους φοιτητές που προφανώς κάποιος παραπλανά και παρασύρει
σ' ένα δρόμο θλιβερό για τη διαμόρφωσή τους τόσο σε επιστήμονες όσο και σε
υπεύθυνους πολίτες».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N28</CAT>
<ED>
Κωδικός άρθρου: A16362N283</ED>
<ID>
ID:20363

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N28&aa=3</URL></REF>


Article

<CATEGORY>vin11</CATEGORY>

 <H2>Τα μικρά παιδιά βλέπουν...
</H2>
ΤΗΝ αγανάκτησή του εκφράζει ο κ. Νίκος Καρέλλος, διαφημιστής, για τρέιλερ, με
μια σκηνή με έντονο ερωτικό περιεχόμενο, που προβλήθηκε από την ΕΤ1 στις 2
Φεβρουαρίου, στις 8 το βράδυ:

«Δεν θα εξετάσω εάν ήταν σωστό ή όχι να προβληθεί προ μηνών από την ΕΡΤ η
πολύκροτη ταινία "Αυτοκρατορία των Αισθήσεων", μια και ο χαρακτηρισμός μιας
ταινίας ως πορνογραφικής, εφόσον αυτή είναι "καλλιτεχνικά άρτια", τελευταία
θεωρείται υποκειμενική υπόθεση. Όμως, η ανεξέλεγκτη προβολή βίας και ερωτισμού
σε ζώνες και ώρες που τα παιδιά είναι ξύπνια και πιθανόν να βλέπουν τηλεόραση
­ αν όχι τα δικά μου, του γείτονα πάντως σίγουρα ­ είναι απαράδεκτη. Είναι
προφανές πως η επιλογή των σκηνών που προβάλλονται στα τρέιλερ γίνεται
απολύτως συνειδητά, όπως και οι ώρες που προβάλλονται. Εάν η ΕΡΤ προσδοκά να
αυξήσει τη θεαματικότητά της επιλέγοντας να προβάλλει ακριβώς τέτοιες σκηνές,
τότε μήπως θα έπρεπε να επεκτείνει την εμπορική της δραστηριότητα και σε
κινηματογράφους ή καλωδιακή τηλεόραση συγκεκριμένου ύφους. Η εθνική μας
τηλεόραση, όπως και οι λοιποί τηλεοπτικοί σταθμοί ­ εν αντιθέσει με τις
εφημερίδες ­, φαίνεται πως επιδιώκουν να γαλουχήσουν τα μικρά παιδιά και τους
νέους με κάποια νέα πρότυπα και ιδανικά που εγώ δυστυχώς αδυνατώ να καταλάβω».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N28</CAT>
<ED>
Κωδικός άρθρου: A16362N284</ED>
<ID>
ID:20395

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N28&aa=4</URL></REF>


Article

<CATEGORY>vin11</CATEGORY>

 <H2>Ή όλα ή κανένα
</H2>
Στις 27 Ιανουαρίου ο κ. Δημήτριος Τσιτσώνης, από το Γαλάτσι, άφησε τη
μοτοσυκλέτα του έξω από το Πταισματοδικείο, επί της Σταδίου, σε χώρο όπου δεν
υπήρχε απαγορευτική πινακίδα για στάθμευση και όταν επέστρεψε τη βρήκε
φορτωμένη σε φορτηγό του Δήμου. Ωστόσο, στον ίδιο χώρο υπήρχαν εκείνη την ώρα
δεκατέσσερα (εκ των οποίων πολλά κρατικά) παρκαρισμένα αυτοκίνητα. Δεν θα
έπρεπε κάποιος να μεριμνήσει; αναρωτιέται ο αναγνώστης μας (τα στοιχεία των
πινακίδων στη διάθεση της εφημερίδας).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N28</CAT>
<ED>
Κωδικός άρθρου: A16362N285</ED>
<ID>
ID:20412

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N28&aa=5</URL></REF>


Article

<CATEGORY>vin11</CATEGORY>

 <H2>Η Κύπρια δασκάλα
</H2>
ΑΠΟ ΤΟΝ κ. Γ.Σ. Τρανταλίδη (Πειραιάς) πήραμε την ακόλουθη επιστολή: «Η
βράβευση, τις προάλλες, της δασκάλας Φωκά στην Αίθουσα Τελετών του
Πανεπιστημίου Αθηνών πέρασε, δυστυχώς, απαρατήρητη. Κανένα κανάλι δεν πρόβαλε
­ και μάλιστα ως πρώτη είδηση ­ (ως όφειλε) την ηρωίδα δασκάλα, που με 6
μαθητές συνέχιζε να διδάσκει την ελληνική γλώσσα σε κατοχικό έδαφος! Αυτή η
δασκάλα, που αποτελεί παράδειγμα προς μίμηση γιατί διαθέτει την φλόγα της
ελληνικής ψυχής, αγνοήθηκε επιδεικτικά από τα ΜΜΕ».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N28</CAT>
<ED>
Κωδικός άρθρου: A16362N286</ED>
<ID>
ID:20424

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N28&aa=6</URL></REF>


Article

<CATEGORY>vin11</CATEGORY>

 <H2>Χρυσόστομος και Ιερά Σύνοδος
</H2>
Με αφορμή τη δίκη του Μητροπολίτη Ζακύνθου κ. Χρυσοστόμου από την Ιερά Σύνοδο
ο κ. Κωνσταντίνος Κόλιας, θεολόγος, από την Αθήνα, σημειώνει: «Ακούω ότι πολύς
θόρυβος ηγέρθη υπό του προέδρου του Ι(ερού) Σ(υνδέσμου) Κ(ληρικών) Ε(λλάδος)
διά τα σχετικά με την δίκην του Σεβασμιωτάτου Μητροπολίτου Ζακύνθου ενώπιον
του Πρωτοβαθμίου δι' Αρχιερείς Συνοδικού Δικαστηρίου». Και ο αναγνώστης μας
συνεχίζει: «Ο ιερεύς-πρόεδρος του ΙΣΚΕ επεδίωκε να εμφανισθή ως κατήγορος του
Σεβασμιωτάτου Μητροπολίτου Ζακύνθου. Τούτο εξακολουθεί να επιδιώκη και διά των
προσφάτων ενεργειών του. Τούτο όμως είναι αντίθετον προς Ιερούς Κανόνας, οι
οποίοι απαγορεύουν εις τους υποδίκους κληρικούς να είναι κατήγοροι επισκόπων ή
άλλων κληρικών».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N28</CAT>
<ED>
Κωδικός άρθρου: A16362N287</ED>
<ID>
ID:20429

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N28&aa=7</URL></REF>


Article

<CATEGORY>vin06</CATEGORY>

 <H2></H2><H2>Αρχαία για Β' Λυκείου </H2>
<REF><SOURCE>ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16362N421</ED>
<ID>
ID:20271

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N42&aa=1</URL></REF>


Article

<CATEGORY>vin07</CATEGORY>

 <H2>Κουκ: Μην περιμένετε θαύματα από Ραμπουγέ
</H2>
<H3></H3>ΣΕΛ: 46
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16362N451</ED>
<ID>
ID:20254

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N45&aa=1</URL></REF>


Article

<CATEGORY>vin07</CATEGORY>

 <H5>Ο ΝΑΖΙ ΠΟΥ ΕΣΩΣΕ 250.000 ΚΙΝΕΖΟΥΣ ΤΟ 1937
</H5><H5>Η προτομή του 60 χρόνια μετά
</H5><H2>Ο «άλλος» Σίντλερ
</H2>
Κίνα 1937. Ιαπωνική εισβολή. Κάποιος σώζει 250.000 ανθρώπους από βέβαιο
θάνατο. Όμως κανείς, ποτέ δεν έμαθε γι' αυτόν. Γιατί; Η απάντηση είναι θαμμένη
σε κάποιες σελίδες της λυπηρής ιστορίας της εποχής μας.

Άγνωστος «Σίντλερ». Τα νικηφόρα ιαπωνικά στρατεύματα παρελαύνουν στην Νανκίν,
όπου τις βιαιοπραγίες των κατακτητών προσπάθησε να περιορίσει ο Γιόχαν Ράμπε,
σώζοντας εκατοντάδες χιλιάδες...

Ο Γιόχαν Ράμπε ήταν ένας μεσήλικας Γερμανός. Διευθυντής εργοστασίου της
Siemens στην Νανκίν, άλλοτε πρωτεύουσα στην Κίνα. Οι άνθρωποι που έσωσε από
τον ιαπωνικό στρατό ήταν Κινέζοι. Όταν επέστρεψε στο Βερολίνο το '38, οι
αποκαλύψεις του για τις σφαγές των εισβολέων ήταν μια ντροπή που έπρεπε να
σκεπαστεί... Η Γερμανία του Χίτλερ είχε υπογράψει σύμφωνο φιλίας με την Ιαπωνία.

Τα ημερολόγιά του εξαφανίστηκαν μετά την ανάκριση από την Γκεστάπο, αν και
μέλος του κόμματος των ναζί. Μισό αιώνα μετά τον θάνατό του, το 1949, τα
ημερολόγια βρέθηκαν σε μια σοφίτα στον Μέλανα Δρυμό. Ο Έρβιν Βίκερτ, που ως
φοιτητής έζησε με τον Ράμπε στην Νανκίν, ανέλαβε να εκδώσει όσα με τρόμο ο
φίλος του είχε καταγράψει.

Μεγάλο δίλημμα

Σκοπός του 55χρονου Γερμανού δεν ήταν να γίνει ήρωας. Το δίλημμα ήταν μεγάλο.
Δεν ήθελε να διακινδυνεύσει. Όμως, όπως γράφει στις πρώτες σελίδες του
«πολεμικού ημερολογίου», στις 21 Σεπτεμβρίου, έπρεπε να σκεφτεί τους Κινέζους
υπαλλήλους του και τις οικογένειές τους. Ήταν θέμα ηθικής. Οι περισσότεροι δεν
είχαν πού αλλού να πάνε. «Δεν μπορούσα να προδώσω την εμπιστοσύνη τους. Όποιος
έχει κρατήσει σε υπόγειο καταφύγιο ένα Κινεζάκι που τρέμει τις ατέλειωτες ώρες
των αεροπορικών βομβαρδισμών, καταλαβαίνει τι νιώθω».

Στον κήπο της βίλας του ο Ράμπε σκάβει καταφύγιο για τους κατοίκους της
περιοχής, όπου αποθηκεύει τρόφιμα.

Καθώς οι επιδρομές κλιμακώνονται, το καταφύγιο του Ράμπε γεμίζει κόσμο. Οι
πλούσιου Κινέζοι και οι περισσότεροι από τους «ξένους διαβόλους» εγκαταλείπουν
την Νανκίν. Από τα 1,3 εκατομμύρια, απομένουν περίπου 300.000: οι φτωχοί και η
στρατιωτική φρουρά.

Συγκροτείται 16μελής διεθνής επιτροπή με στόχο τη δημιουργία ζώνης ασφαλείας.
Καταφθάνουν όλο και περισσότεροι πρόσφυγες. Ο ίδιος εκλέγεται πρόεδρος και
γυρνάει από καταυλισμό σε καταυλισμό οργανώνοντας τη διανομή τροφίμων, τους
γιατρούς, τις νοσοκόμες.

Όρθιος 48 ώρες

Στις 10 Δεκεμβρίου πυρά αυτόματων όπλων και κανονιοβολισμοί συγκλονίζουν την
πόλη. Οι δρόμοι της περιοχής είναι γεμάτοι πρόσφυγες. Ακολουθούν δύο ημέρες
βομβαρδισμών. Στο νότο ο ορίζοντας μοιάζει με θάλασσα από φλόγες. Δεν υπάρχει
νερό, ούτε ηλεκτρικό. Ο Ράμπε γράφει: «Οι κλειδώσεις μου πονούν αφόρητα. Δεν
έχω βγάλει τα ρούχα μου εδώ και 48 ώρες. Περίπου 30 άνθρωποι κοιμούνται στο
γραφείο μου, και άλλοι 100 στο καταφύγιο και στον κήπο, παντού... Ελπίζουν ότι
αυτός, ο "ξένος διάβολος" θα διώξει τα σατανικά πνεύματα μακριά».

Στις 13 Δεκεμβρίου τα ιαπωνικά αποσπάσματα μπαίνουν στην πόλη. Πολίτες και
στρατιώτες συλλαμβάνονται και εκτελούνται. Τα πάντα λεηλατούνται. Τη νύχτα της
16ης «περισσότερες από 1.000 γυναίκες και μικρά κορίτσια βιάζονται μπροστά
στις οικογένειές τους...». Ο Γιόχαν Ράμπε ανακαλύπτει πως ο ίδιος αποτελεί το
μόνο σημείο σταθερότητας σ' αυτήν την χαώδη πόλη.

Σφίγγει τα δόντια και την ημέρα των Χριστουγέννων ανταλλάσσει δώρα με τον
Ιάπωνα διπλωματικό αντιπρόσωπο και τον αρχηγό της αστυνομίας. Τους δίνει την
εντύπωση ότι μιλά εκ μέρους του γερμανικού Ράιχ.

Οι προσπάθειες φέρνουν τους πρώτους καρπούς. Οι ιαπωνικές αρχές εγγράφουν τους
πρόσφυγες σε καταλόγους. Από εκείνη τη στιγμή οι στρατιώτες τους τους θεωρούν ανθρώπους.

Η Siemens επικοινωνεί με τον διευθυντή της και του λέει να επισπεύσει και να
πάει στη Σανγκάη... Ως τα τέλη Ιανουαρίου η ζώνη ασφαλείας αρχίζει να δείχνει
σημεία ζωής. Ο Γιόχαν Ράμπε εξασφαλίζει εγγυήσεις για την ασφάλεια των
προσφύγων. Οι Ιάπωνες του επιτρέπουν να φύγει. Οι πρεσβείες της Γερμανίας, των
ΗΠΑ και της Ιαπωνίας οργανώνουν δεξίωση.


Τίποτα δεν τον άγγιξε όμως, όσο η γιορτή που του ετοίμασαν οι πρόσφυγες στο
σπίτι του.

«Έχεις την καρδιά του Βούδα και το λαμπρό του πνεύμα. Έσωσες χιλιάδες φτωχούς
ανθρώπους. Να σε συντροφεύει η χάρη του Παραδείσου. Να σε ακολουθεί καλή τύχη.
Η ευλογία του Θεού να είναι μαζί σου. Οι πρόσφυγες του καταυλισμού σου».

Καλή τύχη, όμως, δεν ακολούθησε τον Γιόχαν Ράμπε. Η Γκεστάπο τον ανέκρινε και
τον προειδοποίησε να μη μιλά... Ακολούθησε η σοβιετική κατοχή. Αυτός και η
γυναίκα του επέζησαν. Παρά τη βεβαρημένη υγεία του συνέχισε να βοηθά όσους
είχαν μεγαλύτερη ανάγκη. Ό,τι πολύτιμο κατάφερε να περισώσει, το έκλεψαν οι
«συμπατριώτες» του.

«Δεν πρέπει να είμαστε αγνώμονες. Κρατηθήκαμε ζωντανοί και υγιείς». Αυτά είναι
τα τελευταία του λόγια στο ημερολόγιό του, τον Ιούνιο του '46. Τρία χρόνια
μετά πεθαίνει από καρδιακή προσβολή.

Με τη δημοσίευση των ημερολογίων, η ίδια βιομηχανία παρήγγειλε την προτομή του
σε μπρούντζο. Τοποθετήθηκε έξω από το εργοστάσιό της, στη Νανκίν. Εξήντα
χρόνια μετά.

(«Ο Καλός Γερμανός της Νανκίν: Τα ημερολόγια του Γιόχαν Ράμπε».
Εκδ. Έρβιν Βίκερτ).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16362N452</ED>
<ID>
ID:20317

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N45&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Τα πυρηνικά καλά κρατούν
</H2>
<AUTHOR>Γ. Ε. ΣΕΚΕΡΗΣ</AUTHOR>

Η πρόσφατη επίσκεψη Ολμπράιτ στη Μόσχα επανέφερε στο προσκήνιο το επίμαχο θέμα
της μεταψυχροπολεμικής τύχης των πυρηνικών όπλων. Τα οποία «καλά κρατούν». Με
την ιδιότυπη εξαίρεση της Ν. Αφρικής, ο αριθμός των πυρηνικών κρατών παραμένει
αμετάβλητος. Με αυξητική μάλιστα τάση, αν ληφθούν υπόψη οι προσπάθειες «κρατών
ταραξιών», κατά την αμερικανική ορολογία, να διολι-σθήσουν προς την πυρηνική
λέσχη. (Ιδιαίτερη πηγή ανησυχίας για την Ελλάδα, οι ­ προς το παρόν
συγκρα-τημένες διά τον φόβον της Ουάσιγκτον ­ συναφείς τουρκικές βλέψεις).

Πέραν από ενισχυτής γοήτρου, το πυρηνικό οπλοστάσιο λειτουργεί ως
εξισορροπητής ανεπαρκών συμβατικών μέσων ­ και βέβαια ως προστασία έναντι
πυρηνικής απειλής. Διαπανεπιστημιακή μελέτη δημοσιευθείσα προ εβδομάδων από το
Πανεπιστήμιο Στάνφορντ επισημαίνει ότι «η στρατιωτική υπεροχή των ΗΠΑ στο
συμβατικό πεδίο μάχης ωθεί τους αντιπάλους των προς μη συμβατικές εναλλακτικές
λύσεις» και ότι «ο κίνδυνος να χρησιμοποιηθούν όπλα μαζικής καταστροφής
(πυρηνικών συμπεριλαμβανομένων) εναντίον της Αμερικής και των συμμάχων της
είναι μεγαλύτερος σήμερα παρά οποιαδήποτε στιγμή από την εποχή της πυραυλικής
κρίσης της Κούβας του 1952». Το βέβαιο είναι πως το ισχύον αμερικανικό
στρατηγικό δόγμα εξακολουθεί να χαρακτηρίζει τα πυρηνικά ως τον «θεμέλιο λίθο
της ασφάλειας» των ΗΠΑ. Και εμμένει στην ευχέρεια «πρώτης χρήσης» τους ­ καθώς
κατέδειξε και η σχετική γερμανοαμερικανική αντιπαράθεση. Ενώ ανάλογες
αντιλήψεις κρατούν και στη Ρωσία, η οποία με τραγικά διαβρωμένες τις
συμβατικές της δυνατότητες υπολογίζει όλο και περισσότερο στις πυρηνικές της
δυνάμεις. Εξ ου, άλλωστε, και η ανησυχία που της εμπνέει ενδεχόμενη απόκτηση
από τους Αμερικανούς αντιπυραυλικής ασπίδας ικανής να ακυρώσει το στρατηγικό
της αυτό ατού.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16362N453</ED>
<ID>
ID:20391

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N45&aa=3</URL></REF>


Article

<CATEGORY>vin07</CATEGORY>

 <H5>Ο Θ. ΠΑΓΚΑΛΟΣ ΣΤΟ ΒΕΛΙΓΡΑΔΙ ΜΕ ΤΗ ΘΕΣΗ ΤΗΣ ΑΘΗΝΑΣ ΓΙΑ ΤΟ ΚΟΣΣΥΦΟΠΕΔΙΟ
</H5><H2>Αποκλείεται ανεξαρτησία
</H2>
Η ανεξαρτητοποίηση του Κοσόβου πρέπει να αποκλεισθεί ­ και για τώρα και για το
μέλλον. Και η Σερβία πρέπει να σεβασθεί τα ανθρώπινα δικαιώματα όλων των
πολιτών ­ περιλαμβανομένων των Αλβανών του Κοσόβου.

ΒΕΛΙΓΡΑΔΙ

Τη θέση αυτή της Αθήνας ­ που σε μεγάλο βαθμό εκφράζει και αυτήν της διεθνούς
κοινότητας ­ μετέφερε ο Θόδωρος Πάγκαλος στον Γιουγκοσλάβο ομόλογό του κ.
Γιοβάνοβιτς, επιβεβαιώνοντας έτσι τη βαλκανική πολιτική της κυβέρνησης: ότι
δεν έχει προνομιακούς συνομιλητές και στόχος της είναι η ειρήνη και η σταθερότητα.

Άλλωστε, ο κ. Πάγκαλος, ο οποίος σήμερα συναντάται με τον Σλόμπονταν
Μιλόσεβιτς, είχε χθες το πρωί, στο Ζάγκρεμπ, συνάντηση με τον... πάλαι ποτέ
εχθρό της Σερβίας, τον Κροάτη πρόεδρο Φράνιο Τούτσμαν.

Ο Έλληνας υπουργός Εξωτερικών ξεκαθάρισε επίσης πως η Αθήνα δεν πρόκειται να
μετάσχει σε καμιά ειρηνευτική επιχείρηση του ΝΑΤΟ, στο Κόσοβο, εφ' όσον δεν
υπάρχει η συναίνεση της χώρας επί του εδάφους της οποίας θα γίνει ­ δηλαδή,
της Γιουγκοσλαβίας.

«Δεν μετέχουμε»

Όμως, στο θέμα αυτό ο κ. Γιοβάνοβιτς ήταν ιδιαίτερα κατηγορηματικός ­ η
Σερβία, είπε, «υπό ουδεμία προϋπόθεση πρόκειται να δεχθεί στο έδαφός της ξένες
δυνάμεις». 
Ως εκ τούτου, συνεπέρανε αργότερα ο κ. Πάγκαλος, «εμείς δεν μετέχουμε, όπως
τα πράγματα είναι σήμερα» 
Πάντως, δεδομένου ότι οι διαπραγματεύσεις στο Ραμπουγέ βρίσκονται σε εξέλιξη,
εκτιμάται ότι η «κατηγορηματικότητα» του κ. Γιοβάνοβιτς ενδέχεται να είναι
έκφραση μιας αρχικής, σκληρής, διαπραγματευτικής θέσης.

Τόσο ο κ. Πάγκαλος όσο και ο κ. Γιοβάνοβιτς, τόνισαν πως βάση συζήτησης πρέπει
οπωσδήποτε να είναι οι δέκα αρχές της Ομάδας Επαφής για το Κόσοβο ­ και ο
Έλληνας υπουργός Εξωτερικών διευκρίνισε πως πρέπει να υπάρχει και ένα 11ο, ο
αποκλεισμός δηλαδή της ανεξαρτητοποίησης και στο μέλλον.

Οι κυρώσεις

Ο Θόδωρος Πάγκαλος έκανε σαφή και τη θέση της Αθήνας για τις κυρώσεις: η
Γιουγκοσλαβία πρέπει να γίνει και πάλι δεκτή στους διεθνείς Οργανισμούς (ΟΗΕ,
ΟΑΣΕ). 
Και το οικονομικό εμπάργκο, εφ' όσον μια συμφωνία για το Κόσοβο αρχίσει να
εφαρμόζεται, πρέπει να αρθεί.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16362N461</ED>
<ID>
ID:20255

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N46&aa=1</URL></REF>


Article

<CATEGORY>vin07</CATEGORY>

 <H2>Σε συμβιβαστική λύση επιμένουν Βρετανία και Γαλλία στο Ραμπουγέ
</H2>
Οι διεθνείς μεσολαβητές για το Κοσσυφοπέδιο ανακοίνωσαν χθες πως ίσως ζητήσουν
να πραγματοποιηθεί σύσκεψη των έξι της Ομάδας Επαφής, για να ασκηθεί
εντονότερη πίεση στις αντιπροσωπείες των αντιμαχομένων στη σύνοδο του
Ραμπουγέ. Οι υπουργοί Εξωτερικών, Βρετανίας Ρόμπιν Κουκ και Γαλλίας Ιμπέρ
Βετρίν, είχαν χθες χωριστές συναντήσεις με τις αντιπροσωπείες των Σέρβων και
των αλβανόφωνων Κοσοβάρων που μένουν σε δύο χωριστούς ορόφους στο Ραμπουγέ,
υπενθυμίζοντάς τους πως θα πρέπει να έχουν βρει συμβιβαστική λύση μέσα σε
χρονικό διάστημα δύο εβδομάδων. Ούτε ο Γάλλος ούτε ο Βρετανός υπουργός
εξέφρασαν κάποια αισιόδοξη φράση για την πρόοδο των συνομιλιών. «Μην
περιμένετε θαύματα» ­ είπε ο Κουκ στους δημοσιογράφους Ο απεσταλμένος των ΗΠΑ
και επικεφαλής των διεθνών μεσολαβητών στις συνομιλίες για το Κοσσυφοπέδιο στο
Ραμπουγέ, Κρίστοφερ Χιλ δήλωσε ότι οι ειρηνευτικές διαπραγματεύσεις είναι
σκληρές, αλλά σημειώνεται πρόοδος. «Ειλικρινά δεν είναι εύκολο. Δεν
διασκεδάζουμε. Αλλά σημειώνεται πρόοδος, προχωρούμε σ' ένα πολύ δύσκολο
δρόμο», δήλωσε ο Χιλ σε συνέντευξη Τύπου κατά την τρίτη ημέρα των ειρηνευτικών
συνομιλιών για το Κοσσυφοπέδιο. 
Ο Γάλλος πρόεδρος Ζακ Σιράκ και ο πρόεδρος της Πρώην Γιουγκοσλαβικής
Δημοκρατίας της Μακεδονίας Κίρο Γκλιγκόροφ αντάλλαξαν χθες απόψεις για την
πρόοδο που σημειώνουν οι συνομιλίες για την ειρήνευση στο Κοσσυφοπέδιο. Ο εκ
των αντιπροέδρων της γιουγκοσλαβικής κυβέρνησης, Βουκ Ντράσκοβις ανακοίνωσε
χθες ότι αναχωρεί για το Παρίσι όπου και θα έχει συνάντηση με τον επικεφαλής
της γαλλικής διπλωματίας, Ιμπέρ Βεντρίν.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16362N462</ED>
<ID>
ID:20318

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N46&aa=2</URL></REF>


Article

<CATEGORY>vin07</CATEGORY>

 <H2></H2><H2>Δεν βρέθηκαν ίχνη χημικών στο σουδανικό εργοστάσιο
</H2>
Χημικοί που εξέτασαν δείγματα από το έδαφος και τα συντρίμμια του σουδανικού
εργοστασίου φαρμακοποιίας, που καταστράφηκε τον Αύγουστο από αμερικανικούς
πυραύλους κρουζ, δεν βρήκαν κανένα ίχνος από συστατικά χημικών όπλων, σύμφωνα
με έναν επιστήμονα που προσελήφθη από τον Σαλίχ Ιντρίς, τον ιδιοκτήτη του
εργοστασίου, ο οποίος ζητεί αποζημίωση από τις Ηνωμένες Πολιτείες.

Το πόρισμα της έρευνας δημιουργεί νέα ερωτήματα για τα δείγματα εδάφους από
την περιοχή, τα οποία είχε πάρει μυστικά η CIA και στα οποία βασίσθηκε η
αμερικανική κυβέρνηση για να εξαπολύσει την επίθεση. Αμερικανοί αξιωματούχοι
είχαν δηλώσει τότε ότι τα δείγματα περιείχαν ίχνη της ουσίας Empta που
χρησιμοποιείται στην παραγωγή του θανατηφόρου αερίου VX.

Στα νέα στοιχεία περιλαμβάνονται 13 δείγματα, τα οποία ελήφθησαν τον Οκτώβριο
από το κατεστραμμένο εργοστάσιο και τη γύρω περιοχή. Τη δειγματοληψία σχεδίασε
και επέβλεψε ο Τόμας Τούλιους, πρόεδρος του τμήματος Χημείας του Πανεπιστημίου
της Βοστώνης. «Τα δείγματα αναλύθηκαν από ένα από τα κορυφαία στο είδος τους
εργαστήρια του κόσμου», δήλωσε ο Τούλιους σε συνέντευξη Τύπου. «Βρέθηκε ότι
στα δείγματα αυτά δεν υπήρχε Empta ή κάποιο προϊόν της».

Αξιωματούχοι της κυβέρνησης Κλίντον απάντησαν ότι εξακολουθούν να υποστηρίζουν
πως η απόφασή τους να πληγεί το εργοστάσιο ήταν ορθή. Οι αξιωματούχοι αυτοί
απέρριψαν τα ευρήματα των χημικών που εργάζονται για λογαριασμό του ιδιοκτήτη
του εργοστασίου, υποστηρίζοντας ότι τα δείγματα του εδάφους ελήφθησαν καιρό
μετά τη δειγματοληψία που είχαν κάνει οι ΗΠΑ στην περιοχή, και καιρό μετά τον
βομβαρδισμό και οι βροχές μπορεί να εξαφάνισαν τα ενοχοποιητικά στοιχεία.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16362N463</ED>
<ID>
ID:20361

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N46&aa=3</URL></REF>


Article

<CATEGORY>vin07</CATEGORY>

 <H2>Στον αέρα η συγχώνευση των δύο τραπεζών
</H2>
Στον αέρα παραμένει η συγχώνευση της γερμανικής τράπεζας Ντόιτσε Μπανκ με την
αμερικανική Μπάνκερς Τραστ, καθώς οι αρμόδιες αρχές της Νέας Υόρκης δεν
φαίνονται διατεθειμένες να δώσουν την έγκρισή τους, αν δεν υπάρξει έγγραφη
συμφωνία που να ρυθμίζει οριστικά τις απαιτήσεις των θυμάτων του Ολοκαυτώματος
από τη γερμανική τράπεζα.

Ο επικεφαλής των Οικονομικών Υπηρεσιών της Νέας Υόρκης Άλαν Χαβέζι δήλωσε χθες
ότι δεν είναι ακόμη έτοιμος να αποσύρει τις αντιρρήσεις του για την
προτεινόμενη συγχώνευση. Έθεσε μάλιστα προθεσμία 30 ημερών στην Ντόιτσε Μπανκ
για να ανταποκριθεί στις απαιτήσεις των θυμάτων του ναζισμού.

Η Ντόιτσε Μπανκ και άλλες γερμανικές και αυστριακές τράπεζες αντιμετωπίζουν
αιτήματα αποζημίωσης ύψους 18 δισ. δολαρίων από κληρονόμους και θύματα του
Ολοκαυτώματος που οι περιουσίες τους περιήλθαν σε τραπεζικά ιδρύματα της
χιτλερικής περιόδου, μετά τον εγκλεισμό τους σε στρατόπεδα συγκεντρώσεως. Άλλη
μία γερμανική τράπεζα, η Ντρέσντνερ Μπανκ, συμφώνησε χθες να συνεισφέρει και
αυτή στο ειδικό ταμείο υπέρ των θυμάτων του Ολακαυτώματος και όσων εργάστηκαν
στα ναζιστικά στρατόπεδα καταναγκαστικών έργων.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16362N464</ED>
<ID>
ID:20394

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N46&aa=4</URL></REF>


Article

<CATEGORY>vin07</CATEGORY>

 <H2>Παραιτήθηκε ο αρχηγός των μυστικών υπηρεσιών του Ιράν
</H2><H2></H2>
Την παραίτησή του υπέβαλε χτες ο αρχηγός των μυστικών υπηρεσιών του Ιράν, ο
οποίος είχε δεχθεί επικρίσεις για το ρόλο της υπηρεσίας του στις πρόσφατες
δολοφονίες διαφωνούντων.

«Πληροφορημένες πηγές αναφέρουν ότι ο υπουργός (Αντικατασκοπείας) Κορμπαναλί
Ντορί Ναζαφαμπαντί υπέβαλε την παραίτησή του στον πρόεδρο Μοχάμαντ Χαταμί»,
γράφει η εφημερίδα «Iran Daily».

«Οι ίδιες πηγές ανέφεραν ότι ο Αλί Γιουνεσί θα αντικαταστήσει τον Ντορί
Ναζαφαμπαντί», γράφει η ιρανική εφημερίδα, που εκδίδεται από το πρακτορείο
ειδήσεων IRNA.

Οι αλλαγές αυτές σημειώθηκαν στην Τεχεράνη, καθώς κορυφώνονται οι εκδηλώσεις
για την 20ή επέτειο από την Ισλαμική Επανάσταση που ανέτρεψε το θρόνο των
Παχλεβί. Ξανά και ξανά η κρατική τηλεόραση επαναλαμβάνει τα ντοκιμαντέρ που
δείχνουν την άφιξη του Αγιατολάχ Χομεϊνί από τη Γαλλία.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16362N465</ED>
<ID>
ID:20411

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N46&aa=5</URL></REF>


Article

<CATEGORY>vin07</CATEGORY>

 <H2>Εξανάγκασε μαθητή του να ξαπλώσει γυμνός πάνω σε πινέζες
</H2>
Καθηγητής Ισπανικών που εξανάγκασε 14χρονο μαθητή του να ξαπλώσει γυμνός πάνω
σε πινέζες για να τον τιμωρήσει επειδή έκανε λάθη στην κλίση των ρημάτων
καταδικάστηκε από βρετανικό δικαστήριο σε φυλάκιση τριών μηνών.

Ο καθηγητής Κέβιν Χόκινς, 40 χρόνων, ο οποίος δίδασκε σε ιδιωτικό σχολείο,
επικαλέστηκε «μια στιγμή τρέλας» για να εξηγήσει τη συμπεριφορά του
απολογούμενος στο δικαστήριο της πόλης Στράουντ.

Αρχικά, ο καθηγητής είχε διατάξει τον μαθητή, ο οποίος δεν είχε κάνει την
εργασία του, να τον επισκεφθεί στο σπίτι του για να εξασκηθεί στην κλίση των
ισπανικών ρημάτων. Εξοργισμένος από τα συνεχή λάθη του παιδιού, ο Χόκινς τον
ανάγκασε να ξαπλώσει πάνω σε πινέζες, στη συνέχεια να βαδίσει πάνω τους
ξυπόλητος και τέλος τού έβαλε παγάκια στο στήθος.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16362N466</ED>
<ID>
ID:20423

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N46&aa=6</URL></REF>


Article

<CATEGORY>vin07</CATEGORY>

 <H5>ΑΡΧΙΣΕ Η ΔΙΚΗ ΦΑΜΠΙΟΥΣ - ΧΙΛΙΑΔΕΣ ΜΟΛΥΝΘΗΚΑΝ ΜΕ ΤΟΝ ΙΟ ΤΟΥ AIDS
</H5><H2>Στο εδώλιο για το άρρωστο αίμα
</H2>
Την αθωότητά τους διακήρυξαν οι τρεις πρώην πολιτικοί στη Γαλλία, που
προσήχθησαν χθες σε δίκη στο Παρίσι με την κατηγορία της ανθρωποκτονίας εξ
αμελείας για το σκάνδαλο της μετάγγισης με μολυσμένο με τον ιό του AIDS
αίματος στη δεκαετία του '80.

Λοράν Φαμπιούς. Ο πρώην πρωθυπουργός φτάνει στο δικαστήριο όπου θα κριθούν οι
ευθύνες του για το σκάνδαλο με το μολυσμένο αίμα

Πρόκειται για τον πρώην πρωθυπουργό Λοράν Φαμπιούς και τους πρώην υπουργούς
Υγείας Εντμόν Ερβέ και Ζορζίνα Ντιφουά που κατηγορούνται για αμέλεια επειδή
στο διάστημα 1984-85 χιλιάδες άτομα, στην πλειοψηφία τους αιμοφιλικοί,
μολύνθηκαν με τον ιό του AIDS ύστερα από μετάγγιση αίματος.

Κατά την έναρξη της δίκης, οι κατηγορούμενοι υποστήριξαν ότι έπραξαν ό,τι
καλύτερο μπορούσαν για να αντιμετωπίσουν την επιδημία. Ο 40χρονος Ιβ Οπίκ,
όμως, που προσβλήθηκε από AIDS το 1985, ύστερα από μετάγγιση αίματος, και χθες
παρουσιάστηκε στο δικαστήριο με πατερίτσες, κατηγόρησε τους πρώην πολιτικούς
για εγκλήματα κατά της ανθρωπότητας. Ο Οπίκ είπε στο δικαστήριο ότι δεν θα
καταθέσει γιατί θεωρεί ότι το ειδικό δικαστήριο που δημιουργήθηκε το 1993
προσβάλλει τη μνήμη των θυμάτων.

Οι τρεις πρώην αξιωματούχοι κατηγορούνται ότι καθυστέρησαν επί πέντε μήνες την
πραγματοποίηση των απαραίτητων ελέγχων στις τράπεζες αίματος για τον ιό του
AIDS, ώστε να τεθεί σε εφαρμογή ένα γαλλικής κατασκευής σύστημα ελέγχου. Αν
και από τον Μάρτιο του 1985 υπήρχε στην αγορά ένα αμερικανικής κατασκευής
σύστημα εντοπισμού του θανατηφόρου ιού, η γαλλική κυβέρνηση δεν έδινε άδεια
εφαρμογής του στην Γαλλία μέχρι να αναπτύξει το ινστιτούτο Παστέρ το γαλλικό
σύστημα ελέγχου.

Οι τρεις κατηγορούνται επίσης ως υπεύθυνοι για τη συνέχιση της διανομής
αποθεμάτων αίματος σε αιμοφιλικούς ως τον Οκτώβριο του 1985, αν και ήταν
γνωστό από τον Νοέμβριο του 1984 ότι ήταν μολυσμένα με τον ιό του AIDS και ότι
ήταν διαθέσιμα ασφαλή εναλλακτικά αποθέματα.

Ένας άλλος μάρτυρας κατηγορίας, η Σιλβί Ρουί, που έχει προσβληθεί κι αυτή από
AIDS ύστερα από μετάγγιση, παρουσιάστηκε στο δικαστήριο αλλά αναγκάστηκε
γρήγορα να αποχωρήσει επειδή ήταν εξαντλημένη.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16362N471</ED>
<ID>
ID:20256

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N47&aa=1</URL></REF>


Article

<CATEGORY>vin07</CATEGORY>

 <H2>Ζέπελιν - γίγας θα μεταφέρει φορτίο 160 τόνων
</H2>
Η γερμανική κυβέρνηση αρχίζει τη χρηματοδότηση σε ένα νέου τύπου αερόπλοιο
τύπου Ζέπελιν, που θα μπορεί να χρησιμοποιηθεί ως τεράστιο φορτηγό, αλλά και
ως τεράστιος εναέριος γερανός, όπως λέει και το όνομά του «Cargolifter».

Η νέα κυβέρνηση θέλει να προωθήσει μια εναλλακτική λύση στις μεταφορές πιο
φιλική στο περιβάλλον.

Το γεμάτο ήλιον αερόπλοιο, θα μπορεί να μεταφέρει φορτίο έως και 160 τόνους
με ταχύτητα που θα φτάνει τα 60 μίλια την ώρα σε απόσταση 6.000 μίλια.

Αυτό σημαίνει πως θα μπορεί να μεταφέρει πλήρη γεννήτρια ηλεκτρικού σταθμού
από τη Γερμανία στην Ινδία σε πέντε ημέρες.

Οι κατασκευαστές του υποστηρίζουν ότι θα μπορεί να βοηθήσει ιδιαίτερα σε
περιπτώσεις αποστολής βοήθειας σε περιοχές που έχουν πληγεί από μεγάλες
καταστροφές όπως σεισμοί, πλημμύρες κ.λπ.

Η απόφαση να προωθηθεί η κατασκευή της νέας γενιάς φορτηγών Ζέπελιν συνέπεσε
με την έκκληση που διατύπωσαν Γερμανοί πολιτικοί να σταθεροποιηθούν οι φόροι
στα καύσιμα των αεροπλάνων σε πανευρωπαϊκή βάση. Η μαζική παραγωγή των
φορτηγών Ζέπελιν, δεν αναμένεται πριν από το 2004.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16362N472</ED>
<ID>
ID:20319

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N47&aa=2</URL></REF>


Article

<CATEGORY>vin07</CATEGORY>

 <H5>ΣΙΝΤΥ ΣΕΡΜΑΝ
</H5><H2>ΠΡΟΣΩΠΑ
</H2><H2>Η φωτογράφος - αίνιγμα
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μεγάλη σταρ της σύγχρονης φωτογραφίας, η Αμερικανίδα Σίντυ Σέρμαν δημιουργεί
έργα που γοητεύουν και απωθούν.

Σίντυ Σέρμαν: «Φωτογραφιζόμουν όπως κάνει κανείς ψυχανάλυση»

Πάνε ήδη 20 χρόνια που η Σέρμαν δημιουργεί φωτογραφίες ­ στην αρχή με μοντέλο
αποκλειστικά τον εαυτό της και μετά χρησιμοποιώντας κούκλες, πλαστικά και
λαστιχένια στήθη, αιδοία, πόδια, μάσκες, τα οποία αναπλάθει σε γυναικείες
φιγούρες. Γεννημένη το 1954 στο Νιού Τζέρσι, κατοικεί στη Νέα Υόρκη και
εκθέτει σε όλο τον κόσμο ­ αυτή την εποχή στο Μπορντώ της Γαλλίας. Το έργο
της, σχολιάζει η «Λε Μοντ», προκαλεί στο θεατή αίσθημα επιθυμίας και
αποστροφής και είναι ανοικτό σε κάθε ερμηνεία. Και οι τιμές της είναι
ασυναγώνιστες: 42 εκατομμύρια δραχμές, τον Νοέμβριο του 1998, για τη
φωτογραφία του προσώπου της σκεπασμένου από κίτρινα μαλλιά· το Μουσείο
Μοντέρνας Τέχνης της Νέας Υόρκης πλήρωσε 280 εκατομμύρια για μία σειρά 69
ατιτλοφόρητων ασπρόμαυρων καρέ της.

Η Σέρμαν ήταν η ίδια το μοναδικό μοντέλο της πρώτης περιόδου του έργου της ­
«Φωτογραφιζόμουν όπως κάνει κανείς ψυχανάλυση», εξηγεί και διευκρινίζει πως
δεν είναι το θέμα, αλλά το μοντέλο των φωτογραφιών αυτών. Θέμα είναι τα
αρχέτυπα της λαϊκής εικονοπλασίας, το σεξ και η γυναίκα, όπως προβάλλονται από
τα μέσα ενημέρωσης: διαδοχικά μελαχρινή και ξανθιά, χυδαία και σικ, «ανάφτρα»
και ντροπαλή νιόπαντρη, στάρλετ και πόρνη με χρυσή καρδιά, φρόνιμη
βιβλιοθηκάριος ή σεξοβόμβα. «Οι γυναίκες που υποδύομαι έχουν όλες ουδέτερη
έκφραση, δεν είναι ούτε ευτυχισμένες ούτε δυστυχείς. Το κοινό σημείο τους
είναι ότι εξαρτώνται από ένα πρόσωπο, το οποίο υπονοώ στην εικόνα και
αισθάνεται ο θεατής, αλλά δεν απεικονίζεται». Από το 1975, έχει δημιουργήσει
δέκα σειρές φωτογραφιών, καθεμιά με τις δικές της αναφορές: στις χιτσκοκικές
ηρωίδες, τα τηλεοπτικά σήριαλ, τα γυναικεία περιοδικά, τις ηθοποιούς
πορνοταινιών, τις παιδικές ιστορίες με τέρατα, το σεξ... Το έργο της είναι
ανοικτό στις πιο αντιφατικές ερμηνείες: οι αυτοπροσωπογραφίες της εντάσσονται
στην παράδοση της προσποίησης των Κλωντ Καχούν και Πιέρ Μονινιέ· οι
κακοποιημένες κούκλες παραπέμπουν στο Νταντά και τους σουρεαλιστές· οι
ψυχαναλυτές έχουν τέρατα, μάγισσες, εργαλεία και τεχνητά μέλη για να
ασχοληθούν· και οι φεμινιστές δεν μπορούν να αποφανθούν γι' αυτή τη γυναίκα-εμπόρευμα.

«Με διασκεδάζουν», λέει η Σίντυ Σέρμαν όταν κανείς αναφέρεται στις ερμηνείες
αυτές. Και παίζοντας χωρίς να συμμετέχει, μεγεθύνοντας τερατομορφίες και
συντηρώντας την αμφισημία, αποστασιοποιείται από το έργο της. Τι πιστεύει
πραγματικά η ίδια, ουδείς γνωρίζει. Η Σίντυ Σέρμαν είναι ένα αίνιγμα.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16362N481</ED>
<ID>
ID:20257

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N48&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το πάθος αντιστέκεται
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Εκτός από την Ιστορία και τις ιδεολογίες, οι «ειδικοί» προέβλεψαν και το τέλος
των παθών. Είχαν άδικο σε όλα.

Ερωτικό πάθος. Σκηνή από την ταινία «Action» του Τίντο Μπρας

Υπάρχει ακόμη το πάθος; Όλοι λένε ότι με τη λεγόμενη παγκοσμιοποίηση των ηθών
και των πολιτισμών τα πάθη έχουν σβήσει, αλλά είναι έτσι τα πράγματα; Αυτό το
ερώτημα έθεσε πριν από λίγες μέρες η «Κοριέρε ντέλα Σέρα» από την πρώτη της
σελίδα. Και τα παραδείγματα που παρέθεσε υποδεικνύουν ότι η απάντηση είναι
αρνητική. Στην παγκοσμιοποιημένη Αγγλία, δύο ώριμοι άνδρες αυτοκτόνησαν
πρόσφατα για χάρη μιας ξανθειάς τηλεοπτικής σταρ, της Ούλρικα Τζόνσον. Στην
παγκοσμιοποιημένη Αμερική, μια δασκάλα ερωτεύεται παράφορα τον (14 ετών
σήμερα) μαθητή της, κάνει μαζί του δύο παιδιά και πληρώνει το πάθος της με
πολυετή φυλάκιση.

Στην ίδια κατεύθυνση δείχνει και η χθεσινή μυστηριώδης αυτοκτονία τριών
ρωσίδων μαθητριών σε προάστιο της Μόσχας. Τα τρία κορίτσια, ηλικίας 11, 12 και
14 ετών, έπεσαν από τον όγδοο όροφο μιας πολυκατοικίας. Στην επιστολή που
άφησαν δεν εξηγούν την πράξη τους. Ζητούν μόνο να τις θάψουν όλες μαζί.

Το πάθος ανθίσταται. Το πάθος υπάρχει. Κι αν συνδέεται μερικές φορές με
θρησκευτικές αιρέσεις ή με φόβους για το τέλος του κόσμου, ακόμη περισσότερες
φορές συνδέεται με τον έρωτα. Γιατί όμως οδηγεί πάντα στον πόνο και τον
θάνατο; Γιατί οι ερωτευμένοι είτε τιμωρούν τον εαυτό τους είτε τιμωρούνται από
την κοινωνία; Πρόκειται άραγε για μια προσπάθεια (αυτο)εξουδετέρωσης, έναν
τρόπο να αναιρεθεί και να ακυρωθεί μια σοβαρή απειλή για το στάτους κβο;

Πάθος χαρακτήριζε τόσο τη ζωή όσο και το έργο της Άιρις Μέρντοχ, της μεγάλης
κυρίας της αγγλικής λογοτεχνίας που νικήθηκε από το πιο άσχημο παιχνίδι που
μπορεί να παίξει η μοίρα σ' ένα συγγραφέα: μια ασθένεια που δεν του επιτρέπει
να θυμηθεί τις λεπτομέρειες του έργου του. Η γυναίκα που έλεγε ότι δεν
ξεκουράζεται πάνω από μισή ώρα ανάμεσα σ' ένα της βιβλίο και το επόμενο είχε
μετατραπεί τα τελευταία χρόνια σ' ένα «γοητευτικό τρίχρονο κοριτσάκι», όπως
γράφει στην τρομακτική του «Ελεγεία για την Άιρις» ο σύζυγός της Τζων Μπέιλι.
Είχε χάσει τη μνήμη της, τη φαντασία της, την ταυτότητά της. Είχε χάσει την
ελευθερία της.

Το πλούσιο έργο που αφήνει πίσω της μπορεί την παραμονή του 21ου αιώνα να
φαίνεται παλιομοδίτικο, γράφουν οι χθεσινοί «Τάιμς». Κι αυτό, επειδή
αναζητούσε πάντα την έννοια του Καλού. Δεν το συνέδεε με τον Θεό, δεν ήταν
θρήσκα, συνήθιζε μάλιστα να λέει ότι προσπαθεί να κινηθεί από τον Θεό (God)
στο Καλό (Good). Δεν συνέδεε καν το Καλό με την αναζήτηση μιας αυθεντικής
ταυτότητας ­ αλλά με την ευτυχία που έρχεται, όταν αυτή η αναζήτηση χαλαρώσει.

«Η τέχνη και η ηθική ταυτίζονται», γράφει κάπου. «Η ουσία τους είναι η ίδια: η
αγάπη». Ή το πάθος.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16362N482</ED>
<ID>
ID:20320

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N48&aa=2</URL></REF>


Article

<CATEGORY>vin07</CATEGORY>

 <H5>Το τέλος...
</H5><H5>Ο Αρμαγεδδών...
</H5><H5>Η χιλιετία...
</H5><H5>Στην άνιση...
</H5><H5></H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... του κόσμου μπορεί να είναι κερδοφόρο. Οι Βρετανοί τζογαδόροι το πιστεύουν
ακράδαντα. Δεκάδες από αυτούς στοιχηματίζουν κάθε εβδομάδα στον Αρμαγεδδώνα,
μάλλον επηρεασμένοι από τα ακαθόριστα συναισθήματα μπροστά στη νέα χιλιετία.
Οι περισσότεροι (33%) πιστεύουν πως η συντέλεια θα έρθει από ένα παγκόσμιο
πόλεμο. Λιγότεροι (26%) βλέπουν το τέλος στο φαινόμενο του θερμοκηπίου. Και
ακόμη πιο λίγοι (15%) έχουν σίγουρο πως θα προέλθει από σύγκρουση με
αστεροειδή. Το μεγαλύτερο πρακτορείο στοιχημάτων του κόσμου, φυσικά βρετανικό,
του Ουίλιαμ Χιλ, δίνει τις πιθανότητες: Μία στα εκατό εκατομμύρια ο πολιτισμός
μας θα καταστραφεί από μαζική αυτοκτονία. Μία στις πεντακόσιες χιλιάδες από
εξωγήινους. Μία στις εκατό χιλιάδες από πλημμύρες. Μία στις πενήντα χιλιάδες
από αστεροειδή. Μία στις είκοσι πέντε χιλιάδες από λιμό. Και μία στις χίλιες
από πόλεμο. (Καθόλου απίθανο, αν σκεφτεί κανείς ότι, για να κερδίσει το λόττο,
η πιθανότητα είναι μία στα δεκαπέντε εκατομμύρια). Πιστοί στο πνεύμα της
εποχής, κάποιοι νιώθουν την παράδοξη ανάγκη να κερδίσουν ακόμη και από τη
συντέλεια του κόσμου. Έτσι και αλλιώς ξέρουν πως αν χάσουν το στοίχημα κανείς
δεν θα μπορεί να τους αναγκάσει να το πληρώσουν.

... αναφέρεται μόνο μία φορά στην Αγία Γραφή («και συνήγαγεν αυτούς εις τον
τόπον τον καλούμενον Εβραϊστί Αρμαγεδδών», Αποκάλυψη, ιστ΄, 16). Αμέτρητες
όμως θεολογίες και αιρέσεις έχουν έκτοτε ξεπηδήσει από αυτόν τον μοναδικό
στίχο, «κτισμένες» πάνω στην ενοχή και το φόβο του ανθρώπου για το τέλος του
Χρόνου. Η αρχαία πόλη της γης Χαναάν, η Μεγιδώ, στην κοιλάδα του Εσδρηλώμ, που
το όνομά της ταυτίστηκε με τον όλεθρο γιατί έγιναν εκεί πολλές φονικές μάχες,
θα μπορούσε από άκρη σε άκρη να σκεπαστεί από τις σελίδες που έγραψαν και να
πλημμυρίσει από το μελάνι που έχυσαν οι μεταγενέστεροι για τη συντέλεια του κόσμου.

... ανατέλλει για πολλούς σαν απειλή. Όμως, για άλλους πολιτισμούς, που δεν
είχαν καμιά επαφή με το ιουλιανό και αργότερα το γρηγοριανό ημερολόγιο, το
2000 θα ήταν απλώς μια χρονιά σαν όλες τις άλλες. Έτος 6236 για τους αρχαίους
Αιγυπτίους, 5760 για τους Εβραίους, 5119 για τους Μάγια, 2749 για τους
Χαλδαίους και τους Βαβυλωνίους και έτος 1420 της Εγίρας για τους Μουσουλμάνους.

... μάχη με τον Χρόνο, ο άνθρωπος διαθέτει ισχυρά όπλα. Μπορεί με αυτά να τον
φαντάζεται σαν την «άχρονη χώρα» της Ουτοπίας, της Νιρβάνα, της Βαλχάλα ή της
Σάνγκρι Λα του Τζέιμς Χίλτον, να ψαχουλεύει την «υφή» του όπως οι αλχημιστές,
να τον κατακερματίζει όπως ο Μαρσέλ Ντισάν στο «Γυμνό που κατεβαίνει τη σκάλα»
(φωτ.), να τον σταματάει στην «άχρονη στιγμή» που έγραψε γι' αυτήν ο Οβίδιος,
να τον κάνει «πάντοτε απόγευμα» όπως στη χώρα των Λωτοφάγων του Τένισον, να
τον προστάζει να επιστρέψει όπως ο Ριχάρδος Β' του Σαίξπηρ, να παίζει μαζί του
παιχνίδια λογικής όπως ο Ελεάτης Ζήνων («βέλος φερόμενον έστηκεν»), να τον
«λυγίζει» όπως ο Αϊνστάιν, να τον γυρίζει πίσω ή μπροστά με τα όνειρά του, να
τον ξεγελάει με ένα εσωτερικό ρολόι χαράς ή λύπης, να τον κλείνει μέσα σε μια
συγκίνηση, να τον παγιδεύει στην αιωνιότητα μιας άχρονης περίπτυξης.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16362N483</ED>
<ID>
ID:20362

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N48&aa=3</URL></REF>


Article

<CATEGORY>vin08</CATEGORY>

 <H2>Κ. Σημίτης: Ο ΟΤΕ πάντα στο Δημόσιο
</H2>
<H3></H3>ΣΕΛ. 55
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16362N491</ED>
<ID>
ID:20273

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N49&aa=1</URL></REF>


Article

<CATEGORY>vin08</CATEGORY>

 <H5>ΘΑ «ΞΕΣΚΟΝΙΣΟΥΝ» ΤΑ ΣΤΟΙΧΕΙΑ ΤΗΣ ΙΟΝΙΚΗΣ ΟΙ ΤΡΕΙΣ «ΜΝΗΣΤΗΡΕΣ»
</H5><H2>Οι πρώτες προσφορές πάνω από τα 135 δισ.
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Με μία λακωνική δήλωση από την πλευρά της J.Ρ. Morgan, με την οποία γίνεται
γνωστό ότι ο δεύτερος γύρος για την πώληση της Ιονικής Τράπεζας θα αρχίσει την
επόμενη εβδομάδα, ξεκινά η νέα φάση της μάχης των τριών «μνηστήρων» (Alpha
Τράπεζα Πίστεως, Eurobank και Πειραιώς) για την απόκτησή της.

Οι τρεις ελληνικές Τράπεζες θα συμμετάσχουν και στον δεύτερο γύρο της
διαδικασίας για την πώληση της Ιονικής, που θα λήξει στο τέλος Μαρτίου

«Τώρα αρχίζουν τα δύσκολα». Με τη φράση αυτή, κορυφαίο στέλεχος Τράπεζας που
υπεβαλε προσφορά για την εξαγορά του 51% της Ιονικής προδιέγραψε την σκληρή
μάχη που θα διεξαχθεί τις επόμενες εβδομάδες μεταξύ των τριών ελληνικών
Τραπεζών για την απόκτηση της Ιονικής Τράπεζας.

Αν και ούτε χθες υπήρξε καμία επίσημη ενημέρωση τόσο για τον αριθμό των
προσφορών όσο και για το ύψος του προσφερόμενου τιμήματος της κάθε μίας, εν
τούτοις ανεπίσημα από το υπουργείο Εθνικής Οικονομίας διέρρεε ότι τελικά οι
«μνηστήρες» για την Ιονική είναι οι τρεις μεγάλοι τραπεζικοί όμιλοι, δηλαδή η
Alpha Τράπεζα Πίστεως, η Eurobank από κοινού με την Τράπεζα Εργασίας και η
Πειραιώς. Αντίθετα, δεν κατατέθηκε προσφορά από άλλο ενδιαφερόμενο και έτσι
διαψεύσθηκε η έντονη χθεσινή φημολογία.

Φήμες για ύψη προσφορών

Άλλες πληροφορίες εμφανίζουν ότι οι ενδεικτικές προσφορές που κατατέθηκαν από
τους τρεις «μνηστήρες» κινήθηκαν σε επίπεδο μεταξύ των 135 και 155 δισ.
δραχμών. Πρέπει όμως να σημειωθεί ότι η καθαρή θέση ολόκληρης της Ιονικής
Τράπεζας κινείται στα επίπεδα των 100-110 δισ. δραχμών.

Το «ξεσκόνισμα»

Τώρα, όπως λένε τραπεζικοί αναλυτές, θα αρχίσει το πραγματικό «ξεσκόνισμα»
όλων των οικονομικών στοιχείων της Ιονικής Τράπεζας από τους τρεις
«μνηστήρες», οι οποίοι θα μαζέψουν ακόμα περισσότερα στοιχεία και πληροφορίες
από την Τράπεζα. Σημειώνεται ότι οι ίδιοι αναλυτές διατύπωναν την εκτίμηση πως
οι τρεις ελληνικές Τράπεζες θα συμμετάσχουν και στον δεύτερο γύρο της
διαδικασίας για την πώληση της Ιονικής, που θα λήξει στο τέλος Μαρτίου. Στο
«ξεσκόνισμα» των οικονομικών στοιχείων της Ιονικής οι τρεις ελληνικές Τράπεζες
θα χρησιμοποιήσουν και τους συμβούλους που έχουν προσλάβει για την υπόθεση της
πώλησης της Ιονικής. Σημειώνεται ότι η Alpha Τράπεζα Πίστεως έχει σύμβουλο την
Κρέντι Σουίς Φιρστ. Μπόστον, η Eaurobank την Κούπερ και η Τράπεζα Πειραιώς την Μιτσουμπίσι.

Συνεργασίες

Ένα από τα ερωτήματα που έχουν καταγραφεί στην τραπεζική αγορά είναι το τελικό
σχήμα που θα συμμετάσχει στον δεύτερο και καθοριστικό γύρο της πώλησης της
Ιονικής Τράπεζας. Συγκεκριμένα, διατυπώνονταν απόψεις σύμφωνα με τις οποίες η
Τράπεζα Πειραιώς μπορεί να συμμετάσχει τελικά από κοινού με τη Μιτσουμπίισι,
με την οποία ήδη συζητεί το ενδεχόμενο γενικότερης συνεργασίας.

Ο Πρωθυπουργός

Πάντως, χθες ο Πρωθυπουργός κ. Κ. Σημίτης σε δηλώσεις του αναφέρθηκε στη
διαδικασία της πώλησης της Ιονικής Τράπεζας. Επισήμανε μάλιστα χαρακτηριστικά
ότι υπολογιζόταν πως το θέμα της Ιονικής θα έκλεινε «πιο γρήγορα», αλλά αυτό
δεν έγινε γιατί η προσπάθεια επικεντρώθηκε στο να «τηρηθούν όλες εκείνες οι
προϋποθέσεις, οι οποίες θα εξασφάλιζαν τη διαφάνεια των συναλλαγών». Και ο
Πρωθυπουργός κατέληξε ότι «όπως θα κλείσει η διαδικασία ιδιωτικοποίησης της
Ιονικής έτσι και οι άλλες διαδικασίες θα κλείσουν».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16362N492</ED>
<ID>
ID:20331

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N49&aa=2</URL></REF>


Article

<CATEGORY>vin08</CATEGORY>

 <H2>«Φυσιολογική διόρθωση» η πτώση στο Χρηματιστήριο
</H2>
Με πτώση κατά 3,09%, ή κατά 102 μονάδες, έκλεισε ο γενικός δείκτης τιμών των
μετοχών του Χρηματιστηρίου Αξιών Αθηνών ύστερα από την κατάρριψη δέκα
συνεχόμενων ρεκόρ. Ο γενικός δείκτης διαμορφώθηκε χθες στις 3.219,91 μονάδες,
έναντι 3.307,62 μονάδων προχθές. Πρωταγωνιστές στη χθεσινή πτώση του γενικού
δείκτη ήταν οι μετοχές τραπεζών και τσιμεντοβιομηχανιών.

Αντίθετα, οι λεγόμενες μικρές και περιφερειακές μετοχές σημείωσαν σημαντική
άνοδο, η οποία όμως δεν καταγράφηκε στον γενικό δείκτη, καθώς δεν συμμετέχουν
σε μεγάλο βαθμό στη διαμόρφωσή του.

Σύμφωνα με χρηματιστηριακές πηγές, η διόρθωση χαρακτηρίστηκε ως φυσιολογική
και αναμενόμενη, αφού η αγορά την συζητούσε και την είχε προεξοφλήσει εδώ και
αρκετές ημέρες. Οι ειδικοί πιστεύουν ότι η διόρθωση των τιμών των μετοχών των
τραπεζών οφείλεται στη νευρικότητα της αγοράς σχετικά με την πώληση της
Ιονικής Τράπεζας.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16362N493</ED>
<ID>
ID:20368

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N49&aa=3</URL></REF>


Article

<CATEGORY>vin08</CATEGORY>

 <H2>9,50% το επιτόκιο εντόκων γραμματίων
</H2>
Νέα σημαντική μείωση στα επιτόκια των τίτλων του Δημοσίου πραγματοποιήθηκε
χθες κατά τη δημοπρασία τρίμηνων και εξάμηνων εντόκων γραμματίων. Το επιτόκιο
των τρίμηνων εντόκων γραμματίων μειώθηκε κατά 1,57 ποσοστιαίες μονάδες και
διαμορφώθηκε στο 9,50%, έναντι 11,07% της προηγούμενης έκδοσης στις 22
Δεκεμβρίου 1998. Αντίστοιχα, το επιτόκιο του εξάμηνου εντόκου γραμματίου
μειώθηκε κατά 0,92 της ποσοστιαίας μονάδας και διαμορφώθηκε στο 9,54%, έναντι
10,46% της προηγούμενης έκδοσης στις 8 Δεκεμβρίου 1998.

Από τις δύο αυτές εκδόσεις το Δημόσιο άντλησε συνολικά 96 δισ. δραχμές. Οι
προσφορές για τα τρίμηνα έντοκα γραμμάτια ανήλθαν σε 228 δισ. δραχμές
(υπερκάλυψη κατά 5,7 φορές) και για τα εξάμηνα έντοκα γραμμάτια σε 206 δισ.
δραχμές (υπερκάλυψη κατά 5,2 φορές).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16362N494</ED>
<ID>
ID:20399

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N49&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Άσκηση ταλαιπωρίας...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Το φορολογικό σύστημα στην Ελλάδα, παρά τις κατά καιρούς εξαγγελίες για την
πρόθεση απλοποίησής του, εξακολουθεί να είναι πηγή ταλαιπωρίας για τα
εκατομμύρια των απλών φορολογούμενων και αντικίνητρο για την επιχειρηματική
δραστηριότητα. Θα περίμενε κανείς ότι μετά τόσες διαμαρτυρίας το υπουργείο
Οικονομικών θα «άνοιγε τα αυτιά του» και θα προσπαθούσε τουλάχιστον να κάνει
έστω και κάποιες οριακές παρεμβάσεις προς την κατεύθυνση της εξυπηρέτησης του
πολίτη. Όμως, φαίνεται ότι στην Καραγεώργη Σερβίας έχουν τα «αυτιά κλειστά».
Έτσι, καλούν από φέτος χιλιάδες ιδιοκτήτες που νοικιάζουν τα ακίνητα να
αποδείξουν αυτοί τη φορολογική τους ειλικρίνεια προσκομίζοντας έναν φάκελο
χαρτιά. Την ίδια στιγμή υποχρεώνουν όσους φορολογούμενους θέλουν να πάρουν
φορολογική ενημερότητα, να κουβαλούν στην Εφορία όλο τον φορολογικό τους
φάκελο. Και το ερώτημα που ανακύπτει είναι γιατί σε τελευταία-τελευταία
ανάλυση να τρέχουν οι φορολογούμενοι για να καλύψουν τα κενά της ίδιας της
φορολογικής αρχής. Αυτό δεν είναι μόνο άσκηση ταλαιπωρίας, αλλά και ­ το
κυριότερο ­ μετάθεση ευθυνών και υποχρεώσεων του κράτους στον πολίτη.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16362N495</ED>
<ID>
ID:20422

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N49&aa=5</URL></REF>


Article

<CATEGORY>vin08</CATEGORY>

 <H5>ΤΑ 10 ΚΡΙΣΙΜΑ ΣΗΜΕΙΑ ΣΤΗ ΦΟΡΟΛΟΓΙΚΗ ΔΗΛΩΣΗ ΠΟΥ ΜΠΟΡΕΙ ΝΑ ΚΟΣΤΙΣΟΥΝ ΑΚΡΙΒΑ...
</H5><H2>Προλάβετε ταλαιπωρία - ποινές
</H2>
<AUTHOR>ΚΩΣΤΑΣ ΑΝΤΩΝΑΚΟΣ</AUTHOR>

Ένα «ναι», κάποιο λάθος σε αριθμούς, μια παράλειψη υπογραφής ή αναγραφής
του ταχυδρομικού κώδικα, ακόμα και κάποιο κενό στη συμπλήρωση της φορολογικής
δήλωσης μπορεί να σας βάλουν σε ταλαιπωρίες με την Εφορία και να σας κοστίσουν ακριβά.

Αν δεν αναγράψει κάποιος τη λέξη «ΝΑΙ» στον κωδικό για τη μείωση φόρου λόγω
αναπηρίας η Εφορία δεν θα αναγνωρίσει την έκπτωση της δαπάνης των 500.000 δρχ. 
Υπάρχουν δέκα σημεία-φωτιά που θα πρέπει να προσέξετε στη συμπλήρωση της
δήλωσης, αφού σύμφωνα με την εγκύκλιο του υπουργείου Οικονομικών στα σημεία
αυτά θα επικεντρωθεί ο έλεγχος των εφοριακών. Μάλιστα, όπως επισημαίνεται στην
εγκύκλιο, σε ορισμένες περιπτώσεις λαθών ή ελλείψεων στη φορολογική δήλωση οι
υπάλληλοι είναι υποχρεωμένοι να διαγράψουν τα στοιχεία που έχετε αναγράψει
εσείς, να μη λάβουν υπόψη τους τις εκπτώσεις και τα αφορολόγητα ποσά ή να σας
καλέσουν για δεύτερη φορά στην Εφορία για εξηγήσεις και διορθώσεις.

Κατ' αρχάς χρειάζεται μεγάλη προσοχή στη συμπλήρωση των στοιχείων που αφορούν
τη διεύθυνση κατοικίας, το επώνυμο, τον αριθμό αστυνομικής ταυτότητας και άλλα
πληροφοριακά στοιχεία του φορολογουμένου. 
Ειδικότερα, στη σχετική εγκύκλιο δίνονται οι εξής οδηγίες και κατευθύνσεις:

1 Το επώνυμο, το όνομα και το όνομα του πατέρα του φορολογούμενου
(υπόχρεου και της συζύγου του) πρέπει να είναι γραμμένο όπως ακριβώς γράφεται
στην αστυνομική ταυτότητα.

Οι γυναίκες που βρίσκονται σε χηρεία ή διάσταση ή είναι διαζευγμένες και δεν
έχουν αλλάξει την αστυνομική τους ταυτότητα πρέπει να γράψουν όποιο επώνυμο
γράφεται στην ταυτότητά τους.

2 Αν στη δήλωση που στάλθηκε είναι γραμμένη η παλιά διεύθυνση,
γράφεται η νέα διεύθυνση διορθώνοντας τα προεκτυπωμένα στοιχεία. Διαφορετικά
θα δημιουργηθούν προβλήματα και καθυστερήσεις στην εκκαθάριση.

3 Ο αριθμός του ταχυδρομικού κώδικα είναι απαραίτητος και σε περίπτωση
που δεν είναι γνωστός πρέπει οι φορολογούμενοι να τον αναζητούν από τις
υπηρεσίες των ΕΛΤΑ.

4 Ο αριθμός αστυνομικής ταυτότητας να γράφεται πλήρης (γράμματα και αριθμός).

Πρέπει να συμπληρωθεί ο κωδικός με τον ΑΦΜ του φορολογούμενου που από φέτος
θα προστίθεται μπροστά το ψηφίο μηδέν (0)

5 Πρέπει απαραίτητα να συμπληρωθεί ο κωδικός με τον ΑΦΜ του
φορολογούμενου που από φέτος θα προστίθεται το ψηφίο μηδέν (0) μπροστά από τον αριθμό.

Η σύζυγος θα πρέπει να αναγράψει τον δικό της ΑΦΜ και αν δεν έχει να αφήσει
κενό τον κωδικό αλλά σε καμία περίπτωση δεν γράφει τον ΑΦΜ του συζύγου.

Επίσης, αν υπάρχει εκπρόσωπος, θα συμπληρώνεται απαραίτητα το παραλληλόγραμμο
με την ένδειξη «Αριθμός Μητρώου Εκπροσώπου».

6 Οι δηλώσεις που υποβάλλονται χωρίς την υπογραφή του φορολογούμενου ή
και της συζύγου του, αν δηλώνει και αυτή εισοδήματα ­ θεωρούνται ότι δεν έχουν
υποβληθεί. Έτσι οι φορολογούμενοι αυτοί θα κληθούν να υπογράψουν τη δήλωση
μέσα σε προθεσμία 10 ημερών αλλιώς θα θεωρηθεί εκπρόθεσμη.

7 Αν δεν αναγράψει κάποιος τη λέξη «ΝΑΙ» στον κωδικό για τη μείωση
φόρου λόγω αναπηρίας η Εφορία δεν θα αναγνωρίσει την έκπτωση της δαπάνης των
500.000 δρχ. Επίσης αν αναγραφεί η λέξη «ΝΑΙ» στην ένδειξη που αφορά το Ε9 θα
πρέπει να υποβάλει ο φορολογούμενος νέο έντυπο Ε9 ή διαφορετικά θα τον καλέσει
ο έφορος για να διαπιστώσει αν το «ΝΑΙ» ήταν λάθος.

8 Τα ποσά των εισοδημάτων που αναγράφονται στη δήλωση θα πρέπει να
συνοδεύονται από σχετικές βεβαιώσεις και να μεταφερθούν σωστά και σε άλλα
έντυπα όπως το Ε2, Ε3 κ.λπ. Αν γίνει λάθος στον αριθμό με το ποσό του
εισοδήματος θα κληθεί ο φορολογούμενος να το διορθώσει.

Επίσης, αν το δηλωθέν εισόδημα δεν αντιστοιχεί στις βεβαιώσεις αποδοχών
συντάξεων κ.λπ. η Εφορία θα υπολογίσει το φόρο με βάση τις βεβαιώσεις αυτές.

9 Σε περίπτωση που δεν έχουν υποβληθεί με τη δήλωση τα απαραίτητα
δικαιολογητικά για τις δαπάνες που εμφανίζει ο φορολογούμενος και οι οποίες
εκπίπτουν από το εισόδημα, ο υπάλληλος της Εφορίας δεν λαμβάνει υπόψη λέξεις,
ποσά και αριθμούς που υπάρχουν στη δήλωση. Όμως αν υπάρχει λάθος στις
αθροίσεις των ποσών διορθώνεται από τον προϊστάμενο της Εφορίας.

10 Η επιφάνεια του ακινήτου πρέπει να γράφεται με ακέραιο αριθμό (χωρίς
δεκαδικά) γιατί υπήρξαν στο παρελθόν περιπτώσεις που λόγω φόρτου εργασίας και
«βιασύνης» οι υπάλληλοι των Εφοριών δεν πρόσεξαν το κόμμα ανάμεσα στα ψηφία
και υπολόγισαν την έκταση του ακινήτου σε χιλιάδες τετραγωνικά μέτρα, με
αποτέλεσμα ο φόρος ιδιοκατοίκησης ή τα αντικειμενικά κριτήρια να διογκωθούν υπέρμετρα.

Πάντως, όπως αναφέρεται στην εγκύκλιο σε περίπτωση λανθασμένης συμπλήρωσης από
τον φορολογούμενο των ενδείξεων για την τιμή ζώνης του ακινήτου ή για τον
συντελεστή εμπορικότητας ο υπάλληλος της Εφορίας θα αναγράφει ο ίδιος το σωστό
ποσό ή τον συντελεστή.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16362N501</ED>
<ID>
ID:20274

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N50&aa=1</URL></REF>


Article

<CATEGORY>vin08</CATEGORY>

 <H2>Φορολογικές ελαφρύνσεις ύψους 300 δισ. δρχ. από το 2000 - πιθανή η μείωση
συντελεστών για μεταβιβάσεις ακινήτων
</H2>
Ποσό 300 δισ. δρχ. σκοπεύει να διαθέσει το υπουργείο Οικονομικών για το πακέτο
των φορολογικών ελαφρύνσεων που θα αποφασιστούν φέτος και θα ισχύσουν από το
2000. Στο ύψος αυτό εκτιμά το υπουργείο ότι ανέρχονται τα «περιθώρια» αντοχής
του προϋπολογισμού.

Στο υπουργείο Οικονομικών έχουν υποβληθεί και εξετάζονται προτάσεις για τις
φορολογικές ελαφρύνσεις που θα κατατεθούν στο «τραπέζι» του διαλόγου με τους
κοινωνικούς φορείς τον Μάρτιο. Αν και οι οριστικές αποφάσεις δεν έχουν ληφθεί,
ωστόσο, όπως λένε αρμόδιοι παράγοντες, κάποιες από τις προτάσεις είναι οι
επικρατέστερες για να συμπεριληφθούν στο τελικό πακέτο των μέτρων και θα
συζητηθούν την Πέμπτη σε σύσκεψη του οικονομικού επιτελείου με τη συμμετοχή
και άλλων αρμόδιων υπουργών.

Στις προτάσεις αυτές περιλαμβάνονται οι εξής:

* Η αύξηση του αφορολόγητου ποσού για τους μισθωτούς και τους συνταξιούχους
στα 2.000.000 δρχ. από 1.300.000 δρχ. σήμερα. Για τους υπόλοιπους
φορολογούμενους, η σκέψη είναι να αυξηθεί το αφορολόγητο ποσό στα 1.700.000
δρχ. από 1.000.000 δρχ.

* Η αύξηση κατά 10.000 δρχ. της μείωσης του φόρου που δικαιούνται όσοι
φορολογούμενοι έχουν παιδιά. Σήμερα η μείωση του φόρου είναι 25.000 δρχ. για
καθένα μέχρι δύο παιδιά, 35.000 δρχ. για κάθε παιδί μέχρι τα τρία και 45.000
δρχ. για τέσσερα παιδιά και πάνω. Με την αύξηση τα ποσά αυτά θα αυξηθούν
αντίστοιχα στις 35.000 δρχ., 45.000 δρχ. και 55.000 δρχ.

* Η μείωση του ανώτατου φορολογικού συντελεστή στην κλίμακα φορολογίας
εισοδήματος, που σήμερα είναι 45%. Προβλέπεται να μειωθεί στο 42,5% το 2000
και στο 40% από το 2001.

* Η αύξηση των φορολογικών κλιμακίων, ενδεχομένως και των συντελεστών, ώστε να
προκύψει μείωση της φορολογική επιβάρυνσης για τα μικρά και μεσαία εισοδήματα.

Παράλληλα με τις αλλαγές στη φορολογία εισοδήματος δεν αποκλείεται να γίνουν
και αλλαγές στη φορολογία κεφαλαίου, δηλαδή στις μεταβιβάσεις ακινήτων,
γονικές παροχές και κληρονομιές. Σύμφωνα με πληροφορίες, το υπουργείο
Οικονομικών έχει αναθέσει στους συμβούλους του IRS (Αμερικανική Φορολογική
Υπηρεσία) που βρίσκονται στην Ελλάδα, να μελετήσουν και να προτείνουν αλλαγές
στη φορολογία κεφαλαίου προς την κατεύθυνση της απλοποίησης και πιθανώς της
μείωσής της. Στο υπουργείο δεν αποκλείουν το ενδεχόμενο να προχωρήσουν σε
μείωση των συντελεστών για τις μεταβιβάσεις ακινήτων σε επίπεδα μικρότερα από
9%-11% που είναι σήμερα. Οι απώλειες εσόδων από το μέτρο αυτό εκτιμάται ότι
μπορεί να καλυφθούν από τις αυξημένες μεταβιβάσεις ακινήτων που γίνονται λόγω
της πτώσης των επιτοκίων και από την αύξηση των παραβόλων στις
συμβολαιογραφικές πράξεις.

Για τα αντικειμενικά κριτήρια προσδιορισμού του εισοδήματος των εμπόρων και
των ελεύθερων επαγγελματιών που θα καταργηθούν το 2000, εξετάζεται να
αντικατασταθούν από ένα σύστημα το οποίο θα λαμβάνει ως βάση για τον
προσδιορισμό των εισοδημάτων των φορολογούμενων τον μέσο όρο αυτών που δήλωσαν
τα τελευταία χρόνια.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16362N502</ED>
<ID>
ID:20332

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N50&aa=2</URL></REF>


Article

<CATEGORY>vin08</CATEGORY>

 <H5>ΔΙΑΒΗΜΑ ΤΗΣ ΓΣΕΒΕΕ ΣΤΟΝ ΥΦΥΠΟΥΡΓΟ ΟΙΚΟΝΟΜΙΚΩΝ
</H5><H2>Σε απόγνωση οι μικρομεσαίοι λόγω ΚΑΔ, πρόωρου ΦΜΑΠ και αιφνιδιασμών της Εφορίας
</H2>
«Η αιφνιδιαστική επιβολή του ΚΑΔ και η ανάθεση της ευθύνης ακριβούς
προσδιορισμού των δραστηριοτήτων κάθε επιχείρησης στους ίδιους τους
επιχειρηματίες μπορεί να οδηγήσει σε χωρίς προηγούμενο περιπέτειες τις ΜΜΕ»

Την απόσυρση του συστήματος ΚΑΔ (Κωδικού Αριθμού Δραστηριότητας) και την
εφαρμογή άλλης διαδικασίας ζητεί με έγγραφό της προς τον υφυπουργό Οικονομικών
κ. Γ. Δρυ η Γενική Συνομοσπονδία Επαγγελματιών, Βιοτεχνών και Εμπόρων Ελλάδας (ΓΣΕΒΕΕ).

Στο έγγραφό της η ΓΣΕΒΕΕ επισημαίνει, μεταξύ άλλων, ότι:

* Η αιφνιδιαστική επιβολή του ΚΑΔ και η ανάθεση της ευθύνης ακριβούς
προσδιορισμού των δραστηριοτήτων κάθε επιχείρησης στους ίδιους τους
επιχειρηματίες μπορεί να οδηγήσει σε χωρίς προηγούμενο περιπέτειες τις ΜΜΕ.

* Δεν γνωρίζουμε ποιες θα είναι οι συνέπειες από την αδυναμία ακριβούς
κωδικοποίησης των δραστηριοτήτων και πολύ περισσότερο από τη μελλοντική χρήση
τους από τα ελεγκτικά όργανα.

* Οι ΔΟΥ θα πρέπει ύστερα από συνεργασία με τις ΜΜΕ και τους λογιστές να
προσδιορίσουν τους ακριβείς κωδικούς δραστηριότητας, ώστε η κάθε επιχείρηση να
γνωρίζει υπεύθυνα τους ΚΑΔ των δραστηριοτήτων της.

* Παράλληλα με τους ΚΑΔ, σειρά άλλων γραφειοκρατικών επιβαρύνσεων, όπως η
αιφνίδια υποβολή του ΦΜΑΠ δύο μήνες πριν από τη γνωστή ημερομηνία, οι
προσκομίσεις πληθώρας στοιχείων για έκδοση φορολογικής ενημερότητας (στοιχεία
προηγούμενων ετών, ασφαλιστική ενημερότητα κ.λπ.), η αναγραφή νέων στοιχείων
στο έντυπο Ε3 κ.λπ., οδηγούν σε απόγνωσή τους μικρομεσαίους επιχειρηματίες με
αποτέλεσμα να κινδυνεύουν διαρκώς από λάθη και παραλείψεις, τις οποίες βέβαια
καλούνται εκ των υστέρων να πληρώσουν ακριβά με τα υπέρογκα πρόστιμα.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16362N503</ED>
<ID>
ID:20369

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N50&aa=3</URL></REF>


Article

<CATEGORY>vin08</CATEGORY>

 <H2>Έρχονται οι βεβαιώσεις τόκων
</H2>
Από τις 15 Φεβρουαρίου θα αρχίσουν να ταχυδρομούνται από το Ταχυδρομικό
Ταμιευτήριο οι βεβαιώσεις τόκων που κατέβαλαν οι οφειλέτες του το 1998 από
στεγαστικά δάνεια, ώστε να συμπεριληφθούν στις φορολογικές δηλώσεις. Όπως
αναφέρεται σε σχετική ανακοίνωση του υπουργείου Μεταφορών, οι βεβαιώσεις θα
αποσταλούν στις παρακάτω κατηγορίες:

* Στους συνταξιούχους Δημοσίου, στη διεύθυνση που έχουν δηλώσει στο Γενικό
Λογιστήριο του Κράτους.

Στους συνταξιούχους των Νομικών Προσώπων, στη διεύθυνση του ενυπόθηκου
ακινήτου τους.

* Στους υπαλλήλους και συνταξιούχους του ΟΤΕ και των ΕΛΤΑ, στη διεύθυνση
κατοικίας τους.

* Στους αξιωματικούς και υπαξιωματικούς του Στρατού, Ναυτικού και Αεροπορίας
και στους αστυνομικούς στις Μονάδες και στα Τμήματα που υπηρετούν.

* Στους λοιπούς πολιτικούς και στρατιωτικούς υπαλλήλους, καθώς και στους
υπαλλήλους των Νομκών Προσώπων, στον εκκαθαριστή της μισθοδοσίας.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16362N504</ED>
<ID>
ID:20400

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N50&aa=4</URL></REF>


Article

<CATEGORY>vin08</CATEGORY>

 <H2>Φορολογική ενημερότητα γιοκ από 1ης Μαρτίου για ασυνεπείς
</H2>
Νέα ταλαιπωρία θα υποστούν οι φορολογούμενοι για να πάρουν το αποδεικτικό
φορολογικής ενημερότητας που είναι απαραίτητο για να λάβουν δάνεια από
Τράπεζες ή να πουλήσουν και να αγοράσουν ακίνητα και αυτοκίνητα. Κι αυτό γιατί
από την 1η Μαρτίου 1999 η Εφορία δεν θα δίνει ενημερότητα αν οφορολογούμενος
δεν αποδεικνύει ότι υπέβαλε όλες τις δηλώσεις που ήταν υποχρεωμένος να
υποβάλει (ΦΠΑ, φορολογίας εισοδήματος κ.ά.).

Όμως διευκολύνονται όσοι θα παίρνουν δάνειο μέχρι 1.500.000 δρχ., αφού δεν θα
χρειάζεται να προσκομίσουν στην Τράπεζα πιστοποιητικό φορολογικής
ενημερότητας, ενώ μέχρι σήμερα το όριο αυτό ήταν 500.00 δρχ.

Με απόφαση του υφυπουργού Οικονομικών Γ. Δρυ για να πάρει κάποιος αποδεικτικό
φορολογικής ενημερότητας μετά την 1η Μαρτίου 1999 θα πρέπει όχι μόνο να μην
έχει ληξιπρόθεσμα χρέη στο Δημόσιο, αλλά και να προσκομίσει στοιχεία στην
Εφορία από τα οποία να προκύπτει ότι εφόσον ήταν υπόχρεος έχει υποβάλει:

* Την τελευταία εκκαθαριστική δήλωση και τις περιοδικές δηλώσεις ΦΠΑ.

* Την τελευταία οριστική δήλωση και τις προσωρινές δηλώσεις απόδοσης Φόρου
Μισθωτών Υπηρεσιών (ΦΜΥ).

* Την τελευταία δήλωση φορολογίας εισοδήματος.

Επίσης για την χορήγηση πιστοποιητικού φορολογικής ενημερότητας λαμβάνονται
υπόψη οι παρακάτω βεβαιωμένες και ληξιπρόθεσμες οφειλές:

* Σε φυσικό πρόσωπο τόσο οι ατομικές οφειλές του όσο και τυχόν άλλες οφειλές
που δεν έχουν βεβαιωθεί στο όνομά του, αλλά έχει προσωπική ευθύνη για την
καταβολή τους.

* Σε έγγαμο γυναίκα τόσο οι ατομικές οφειλές όσο και οι οφειλές της που είναι
βεβαιωμένες στο όνομα του συζύγου της, αλλά ευθύνεται η ίδια για την καταβολή της.

Παράλληλα δεν χορηγείται φορολογική ενημερότητα αν οι οφειλές προς δήμους,
κοινότητες και Νομαρχιακές Αυτοδιοικήσεις ξεπερνούν τις 100.000 δρχ.

Η διάρκεια του αποδεικτικού ενημερότητας είναι μηνιαία, αλλά μπορεί σε
ορισμένες περιπτώσεις να είναι εξαμηνιαία ή ετήσια.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16362N505</ED>
<ID>
ID:20415

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N50&aa=5</URL></REF>


Article

<CATEGORY>vin08</CATEGORY>

 <H5>Η ΟΜΟΣΠΟΝΔΙΑ ΙΔΙΟΚΤΗΤΩΝ ΑΚΙΝΗΤΩΝ ΣΥΜΒΟΥΛΕΥΕΙ ΤΑ ΜΕΛΗ ΤΗΣ
</H5><H2>Δωρίστε στο Δημόσιο τα νοίκια που ... δεν εισπράξατε!
</H2>
Στράτος Παραδιάς: Ειδική υπηρεσία στην ΠΟΜΙΔΑ για αντιμετώπιση των προβλημάτων

Να εκχωρήσουν χωρίς αντάλλαγμα προς το Δημόσιο τα μισθώματα που δεν έχουν
εισπράξει οι ιδιοκτήτες, γιατί έτσι δεν θα φορολογηθούν, προτείνει η
Πανελλήνιος Ομοσπονδία Ιδιοκτητών Ακινήτων (ΠΟΜΙΔΑ) δίνοντας, όπως
επισημαίνεται, διέξοδο και για διαμερίσματα που είναι κενά, αλλά για τα οποία
διεκδικούνται ενοίκια.

Έχουμε δημιουργήσει, τονίζει σε δηλώσεις του ο πρόεδρος της Ομοσπονδίας κ.
Στράτος Παραδιάς, ειδική υπηρεσία για την αντιμετώπιση των προβλημάτων που
δημιουργούνται για τους ιδιοκτήτες ακινήτων (τηλ. 3228.500, φαξ 3218.055).

Σχετικά με τα ανείσπρακτα μισθώματα ο κ. Παραδιάς αναφέρει ότι σε περίπτωση
εκχώρησης στο Δημόσιο, αυτό απαλλάσσει τον ιδιοκτήτη από τον σχετικό φόρο και
αξιώνει από τον ενοικιαστή να του καταβάλει τα εκχωρημένα μισθώματα, με βάση
τις διατάξεις της νομοθεσίας, επί είσπραξης δημόσιων εσόδων (κατασχέσεις κ.λπ.).

Αναφορικά με το συγκεκριμένο θέμα, σε σχετική εγκύκλιο της Ομοσπονδίας
αναφέρεται ότι:

«Αν ο φορολογούμενος δεν έχει εισπράξει μισθώματα του 1998 και θεωρεί ότι
είναι οριστικά χαμένα, για να απαλλαγεί από τη φορολόγησή τους πρέπει
οπωσδήποτε να τα εκχωρήσει χωρίς αντάλλαγμα προς το Δημόσιο! Η εκχώρηση
γίνεται με απλή μονομερή έγγραφη δήλωση του φορολογουμένου που υποβάλλεται
στην αρμόδια ΔΟΥ μαζί με την υποβολή της φορολογικής δήλωσης εισοδήματος και
είναι υποχρεωτική για το Δημόσιο. Μαζί με τη δήλωση παραδίνονται και όλα τα
αποδεικτικά έγγραφα της εκχωρούμενης απαίτησης (συμφωνητικό μισθώσεως,
εξώδικα, αγωγές, δικαστικές αποφάσεις κ.λπ.).

Από πλευράς ΠΟΜΙΔΑ δίνονται επίσης και ειδικότερες οδηγίες στους εκμισθωτές,
ώστε να γνωρίζουν τι προβλέπει η εφαρμογή της φορολογικής νομοθεσίας, ώστε να
αποφύγουν τυχόν «παγίδες» και να γνωρίζουν «ποιοι συμπληρώνουν τι».

Συγκεκριμένα διευκρινίζεται ότι:

* Στο έντυπο Ε1 το τεκμαρτό μίσθωμα από ιδιοκατοίκηση (φορολογητέο κατά το
εμβαδόν που υπερβαίνει το απαλλασσόμενο των 150 τ.μ.) υπολογίζεται με τον
ειδικό τρόπο που προβλέπει το έντυπο Ε1 και με συντελεστή απόδοσης 3,5%.

* Στο έντυπο Ε2 θα δηλωθούν τα κάθε είδους μισθώματα που έχουν συμφωνηθεί και
εισπράττονται ή τεκμαίρονται, σε περίπτωση δωρεάν παραχώρησης της χρήσεως
ακινήτου. Όμως, σύμφωνα με τον ισχύοντα νόμο:

* Στις μισθώσεις κατοικιών το δηλούμενο μίσθωμα δεν μπορεί να είναι κατώτερο
από 3,5% της φορολογικής αντικειμενικής αξίας του, με τις νέες αντικειμενικές αξίες.

* Στις επαγγελματικές μισθώσεις το δηλούμενο μίσθωμα δεν μπορεί να είναι
κατώτερο από το μίσθωμα παρόμοιων οικοδομών της περιοχής.

* Σε περίπτωση ιδιόχρησης ή δωρεάν παραχώρησης κατοικίας ή επαγγ. στέγης το
δηλούμενο ως τεκμαρτό μίσθωμα δεν μπορεί να είναι κατώτερο του 3,5% ούτε να
προσδιοριστεί από τον έφορο ανώτερο του 5% της φορολογικής αντικειμενικής
αξίας (ή 4% της πραγματικής αξίας στις υπόλοιπες περιοχές).

* Το έντυπο Ε9 συμπληρώνουν εφέτος μόνον όσοι ή κάνουν για πρώτη φορά αρχική
δήλωση φόρου εισοδήματος ή όσοι είχαν οποιαδήποτε μεταβολή στα περιουσιακά
τους στοιχεία. Έτσι, έντυπο Ε9 θα υποβάλουν όλοι όσοι πούλησαν, αγόρασαν,
κληρονόμησαν ή τους δωρίστηκαν ακίνητα. Υπενθυμίζουμε ότι στο Ε9 ο
φορολογούμενος δηλώνει όλα τα κάθε είδους ακίνητά του χωρίς καμία εξαίρεση, τα
οποία βρίσκονταν στην κατοχή του φορολογουμένου την 1η Ιανουαρίου του
τρέχοντος έτους, χωρίς να χρειάζεται να υπολογίσει την αντικειμενική αξία τους.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16362N511</ED>
<ID>
ID:20275

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N51&aa=1</URL></REF>


Article

<CATEGORY>vin08</CATEGORY>

 <H5>Η ΉΠΕΙΡΟΣ ΠΑΡΑΜΕΝΕΙ Η ΠΙΟ ΦΤΩΧΗ ΠΕΡΙΟΧΗ ΤΗΣ ΕΥΡΩΠΗΣ ΤΩΝ 15
</H5><H2>Εύποροι σε Αττική - Ν. Αιγαίο
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Η Ήπειρος αλλά και το Βόρειο Αιγαίο συνεχίζουν να είναι οι πιο φτωχές
περιφέρειες στην Ευρωπαϊκή Ένωση, ενώ στη λίστα των πιο πλουσίων την πρώτη
θέση παίρνει τώρα το κέντρο του Λονδίνου, ξεπερνώντας Αμβούργο και Ντάρμστατ,
Βρυξέλλες, Λουξεμβούργο, Βιέννη και Ιλ ντε Φρανς, στο Παρίσι.

Το επίπεδο του εισοδήματος των κατοίκων της Αττικής βρίσκεται στο όριο του 75%
του μέσου όρου του εισοδήματος των 15 χωρών της Ευρωπαϊκής Ένωσης. Έτσι το
κατά κεφαλήν εισόδημα το 1996 υπολογίζεται στο 77% του κοινοτικού μέσου όρου
και τώρα υπάρχει ο κίνδυνος να χαθούν σοβαρές κοινοτικές χρηματοδοτήσεις από
το Περιφερειακό Ταμείο. Κατά μέσον όρο συνολικά το κατά κεφαλήν εισόδημα στην
Ελλάδα είναι 68% του κοινοτικού μέσου όρου. Δύο ακόμα ελληνικές περιφέρειες
έχουν ανάλογο εισόδημα. Πρόκειται για το Νότιο Αιγαίο (75%) και την Κρήτη (72%).

Τα στοιχεία αυτά έδωσε χθες στη δημοσιότητα η Στατιστική Υπηρεσία της Κομισιόν
(Eurostat) υπογραμμίζοντας ότι συνολικά 50 περιφέρειες βρίσκονται με βάση το
κατά κεφαλήν εισόδημα σε επίπεδο κάτω από το 75% του μέσου όρου των «15»
κριτήριο για να συμπεριληφθούν στον κατάλογο των χωρών που χρηματοδοτεί το
Περιφερειακό Ταμείο.

Δέκα περιφέρειες έχουν ένα κατά κεφαλήν εισόδημα που πλησιάζει ή και ξεπερνά
το 150% του κοινοτικού μέσου όρου των «15». Ενδιαφέρον στοιχείο είναι εξάλλου
ότι για την περίοδο 1994-99 ο μέσος όρος της ζώνης ευρώ ξεπερνά κατά 1% τον
μέσο όρο των «15».

Στο επίκεντρο των συζητήσεων στις Βρυξέλλες βρίσκεται σήμερα ένα πρόγραμμα
αναπτυξιακής βοήθειας προς τις φτωχότερες περιοχές της Ευρωπαϊκής Ένωσης που
υπολογίζεται να ανέλθει στα 275 δισ. ευρώ από το 2000 έως το 2006. Το θέμα θα
τεθεί σε δύο ειδικές συνόδους κορυφής των Ευρωπαίων ηγετών, τις προσεχείς εβδομάδες.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16362N521</ED>
<ID>
ID:20276

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N52&aa=1</URL></REF>


Article

<CATEGORY>vin08</CATEGORY>

 <H2>Σολωμός: Ιδού το αδιέξοδο του ΙΚΑ
</H2>
Αναλυτικά στοιχεία για την πορεία του ΙΚΑ, καθώς και για τα προβλήματα που
αντιμετωπίζει, ανακοίνωσε χθες ο απερχόμενος διοικητής του Ιδρύματος κ.
Γρηγόρης Σολωμός. Ως γνωστόν, τη θέση του κ. Σολωμού καταλαμβάνει ο πρόεδρος
της Εθνικής Ασφαλιστικής κ. Μ. Νεκτάριος. Από τα στοιχεία που παρουσίασε ο κ.
Σολωμός προκύπτει ότι:

* Η εισφοροδιαφυγή υπολογίζεται σε 300 δισ. δρχ. τον χρόνο.

* Οι καθυστερήσεις στην είσπραξη των βεβαιωμένων εισφορών ανέρχονται σε 405
δισ. δρχ.

* Τα χρέη του δημόσιου και του ιδιωτικού τομέα ανέρχονται σε 772 δισ. δρχ.

* Η μη απόδοση της κρατικής επιχορήγησης για τους νέους ασφαλισμένους κινείται
στα 382 δισ. δρχ.

* Το ΙΚΑ οφείλει 701,3 δισ. δρχ., ενώ στο ποσό αυτό θα πρέπει να προστεθεί και
οφειλή του ιδρύματος προς το ΙΚΑ-ΤΕΑΜ ύψους 437 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16362N522</ED>
<ID>
ID:20333

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N52&aa=2</URL></REF>


Article

<CATEGORY>vin08</CATEGORY>

 <H2>Στον εισαγγελέα εταιρεία που διοχέτευε έτοιμο σκυρόδεμα αμφίβολης ποιότητας
</H2>
Μπετόν αμφιβόλου ποιότητας και αγνώστου βάρους διοχέτευε στην αγορά η μονάδα
παραγωγής ετοίμου σκυροδέματος «Express Beton Α.Ε.» η οποία εδρεύει στην οδό
Σαλαμίνος 8 στον Βοτανικό, όπως διαπιστώθηκε έπειτα από έλεγχο που έκαναν
υπάλληλοι του Κεντρικού Εργαστηρίου Δημοσίων Έργων του ΥΠΕΧΩΔΕ.

Όπως ανακοίνωσε χθες ο υφυπουργός ΠΕΧΩΔΕ κ. Χρ. Βερελής, το σχετικό πόρισμα
των ελεγκτών του Κεντρικού Εργαστηρίου Δημοσίων Έργων (ΚΕΔΕ) διαβιβάστηκε ήδη
στον προϊστάμενο της Εισαγγελίας Πλημμελειοδικών Αθηνών κ. Γ. Κολιοκώστα για
την άσκηση ποινικής δίωξης των υπευθύνων της εταιρείας.

Στο πόρισμα αναφέρεται, μεταξύ άλλων, ότι στη συγκεκριμένη μονάδα δεν υπήρχε
διπλωματούχος μηχανικός για να ελέγχει την παραγωγή του μπετόν, δεν υπήρχαν
κατάλληλα μηχανήματα για τη σωστή μείξη των υλικών, στα παραστατικά των
φορτίων που έφευγαν δεν αναφέρονταν το βάρος ούτε ο όγκος του μπετόν (γεγονός
που μπορεί να σημαίνει ότι έφευγαν μικρότερες ποσότητες από αυτές που είχαν
παραγγελθεί), δεν γίνονταν εργαστηριακοί έλεγχοι ποιότητας κ.λπ.

Ο κ. Βερελής δήλωσε ότι παρόμοιοι έλεγχοι γίνονται σε όλες τις μονάδες
παραγωγής ετοίμου σκυροδέματος, με στόχο να εξασφαλιστεί η υψηλή ποιότητα του
μπετόν, που αποτελεί βασικό στοιχείο για την κατασκευή σωστών τεχνικών έργων.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16362N523</ED>
<ID>
ID:20370

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N52&aa=3</URL></REF>


Article

<CATEGORY>vin08</CATEGORY>

 <H5>ΤΙ ΠΡΟΒΛΕΠΕΙ Ο ΝΕΟΣ ΕΡΓΑΣΙΑΚΟΣ ΧΑΡΤΗΣ ΤΩΝ ΔΗΜΟΣΙΩΝ ΥΠΑΛΛΗΛΩΝ
</H5><H2>40 αλλαγές με τον νέο κώδικα
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Στις 9 Απριλίου θα τεθεί σε εφαρμογή ο νέος δημοσιοϋπαλληλικός κώδικας ­ ο
νέος εργασιακός χάρτης των δημοσίων υπαλλήλων ­ ο οποίος δημοσιεύθηκε χθες
στην Εφημερίδα της Κυβερνήσεως (αριθμ. φύλλου 19, τεύχος πρώτο, νόμος 2683/99,
9.2.1999). Οι ενδιαφερόμενοι θα μπορούν να προμηθευτούν τον νέο κώδικα από το
Εθνικό Τυπογραφείο, ενώ σύντομα θα σταλεί σε όλες τις υπηρεσίες τυπωμένος σε
φυλλάδιο, από το υπουργείο Εσωτερικών - Δημόσιας Διοίκησης και Αποκέντρωσης.
Ειδικά για το νέο βαθμολογικό καθεστώς των δημοσίων υπαλλήλων έχει καθοριστεί
χρονοδιάγραμμα εφαρμογής του, το οποίο επίσης αρχίζει τον Απρίλιο. Ο κώδικας
αποτελείται συνολικά από 172 άρθρα. Ρυθμίζει αναλυτικά θέματα διορισμού,
υποχρεώσεων των δημοσίων υπαλλήλων, αναφέρεται στα δικαιώματά τους, καθιερώνει
νέο ­ ευνοϊκό ­ καθεστώς αδειών, αλλάζει ζητήματα πειθαρχικού δικαίου
(χαρακτηριστικά προβλέπεται ότι είναι δυνατή η απόλυση υπαλλήλου εντός 15
ημερών, σε πολύ σοβαρές περιπτώσεις), ενώ καθιερώνει νέο βαθμολόγιο.

Οι 40 αλλαγές που επιφέρει ο νέος κώδικας στο εργασιακό καθεστώς των δημοσίων
υπαλλήλων (Δημόσιο, ΝΠΔΔ & ΟΤΑ) είναι οι εξής:

1 Μειώνεται το χρονικό διάστημα που απαιτείται για διορισμό όσων
αποκτούν την ελληνική ιθαγένεια με πολιτογράφηση, από πενταετία που ισχύει, σε
ένα έτος.

2 Καταργούνται τα κωλύματα διορισμού: α) το σχετικό με το κώλυμα
έλλειψης ήθους, επειδή ενέχει υποκειμενική κρίση και μπορεί να οδηγήσει σε
αυθαίρετους αποκλεισμούς και β) το σχετικό με το πολιτικό ήθος κώλυμα, στο
πλαίσιο της συνταγματικά κατοχυρωμένης ελευθερίας έκφρασης.

3 Προβλέπεται ο προγραμματισμός σε ετήσια βάση των προσλήψεων με
συντονιστή το υπουργείο Εσωτερικών, Δημόσιας Διοίκησης και Αποκέντρωσης.

4 Οι προσλήψεις διενεργούνται από ανεξάρτητη αρχή.

5 Προβλέπεται δικαίωμα στον αρμόδιο υπουργό να προσβάλει με αίτηση
ακύρωσης, ενώπιον του ΣτΕ, πράξεις τής ανεξάρτητης αρχής (σήμερα ΑΣΕΠ).

6 Αντί του όρκου, προβλέπεται διαβεβαίωση για όσους δεν ορκίζονται.

7 Παρέχεται η δυνατότητα, ύστερα από αίτηση του υπαλλήλου, αφαίρεσης
στοιχείων από το φάκελό του.

8 Καθορίζονται οι υποχρεώσεις των δημοσίων υπαλλήλων.

9 Καταγράφεται η υποχρέωση του υπαλλήλου για πίστη στο Σύνταγμα και
αφοσίωση στην πατρίδα.

10 Αποδίδεται ο απορρέων από την αρχή της νομιμότητας της δράσης της
Δημόσιας Διοίκησης κανόνας της νομιμότητας των υπηρεσιακών ενεργειών του
υπαλλήλου και της ευθύνης του για την εκτέλεση των καθηκόντων του και
αντιμετωπίζεται το ζήτημα των ορίων υπακοής του υπαλλήλου στις διαταγές της
προϊσταμένης του αρχής.

11 Προσδιορίζεται το περιεχόμενο της υποχρέωσης του υπαλλήλου για
εχεμύθεια, χωρίς να παραγνωρίζεται πάντως το δικαίωμα των πολιτών να λαμβάνουν
γνώση των διοικητικών εγγράφων.

12 Καθορίζεται ο τρόπος συμπεριφοράς του υπαλλήλου τόσο εντός της
υπηρεσίας σε σχέση με τους συναδέλφους του, προϊσταμένους και λοιπούς
υπαλλήλους αφενός, και τους διοικουμένους αφετέρου, όσο και εκτός αυτής.

13 Ρυθμίζονται τα θέματα της υποχρεωτικής δήλωσης (διετία) περιουσιακής
κατάστασης των υπαλλήλων σε τακτά χρονικά διαστήματα, καθώς και της
υποχρεωτικής αιτιολόγησης οποιασδήποτε αγοράς κινητών σημαντικής αξίας ή
ακινήτων από τον ίδιο τον υπάλληλο, τη σύζυγο ή τα παιδιά του, εφόσον
συνοικούν με αυτόν.

14 Προβλέπεται υποχρέωση της αρμόδιας υπηρεσίας προσωπικού προς
διενέργεια έρευνας για την προέλευση των πόρων του υπαλλήλου στην περίπτωση
που υπάρξει δυσανάλογη μεταβολή της περιουσιακής του κατάστασης σε σχέση με
τις αποδοχές του, καθώς και η ποινική ή πειθαρχική δίωξη, όταν προκύψουν
σοβαρές ενδείξεις ότι απέκτησε τους πόρους αυτούς κατά τρόπο που συνιστά
ποινικό ή πειθαρχικό αδίκημα. Πρόκειται για υποχρεώσεις που αποβλέπουν στην
ενίσχυση του κύρους του δημοσιοϋπαλληλικού σώματος και στην προστασία αφενός
των ιδίων των υπαλλήλων από αόριστες και αβάσιμες κατηγορίες και αφετέρου του
δημοσίου συμφέροντος με τη δυνατότητα ελέγχου και καταστολής ενδεχόμενου
χρηματισμού υπαλλήλων.

15 Προβλέπεται επίσης υποχρεωτική παραπομπή του υπαλλήλου στο Ελεγκτικό
Συνέδριο σε περίπτωση προκλήσεως ζημίας από αυτόν από δόλο.

16 Ως προς τα δικαιώματα των υπαλλήλων οι σχετικές ρυθμίσεις έχουν
προσαρμοσθεί στις κρατούσες κοινωνικές συνθήκες και αντιλήψεις με άξονα την
αναγνώριση των υπαλλήλων ως πολιτών με πολιτική και κοινωνική οντότητα ισότιμη
με τους άλλους πολίτες.

17 Καθιερώνεται το δικαίωμα των υπαλλήλων για ελεύθερη έκφραση των
πολιτικών, φιλοσοφικών και θρησκευτικών τους πεποιθήσεων και των επιστημονικών
τους απόψεων, καθώς και για υπηρεσιακή κριτική των πράξεων της προϊσταμένης αρχής.

18 Απαγορεύεται επίσης οποιαδήποτε διάκριση των υπαλλήλων λόγω των
πεποιθήσεων ή των απόψεών τους ή της κριτικής που ασκούν κατά των πράξεων της
προϊσταμένης αρχής, ενώ επιτρέπεται η συμμετοχή των υπαλλήλων στην πολιτική
ζωή της χώρας σύμφωνα με τις κείμενες διατάξεις.

19 Κατοχυρώνεται η συνδικαλιστική ελευθερία και η ανεμπόδιστη άσκηση
των συναφών με αυτή δικαιωμάτων. Καθιερώνονται επίσης η απεργία ως δικαίωμα
του υπαλλήλου και το δικαίωμα των συνδικαλιστικών οργανώσεων να
διαπραγματεύονται για τους όρους, την αμοιβή και τις συνθήκες εργασίας των
μελών τους.

20 Αναγνωρίζεται το δικαίωμα του υπαλλήλου στην εκπαίδευση.

21 Αυξάνεται το όριο ημερών κανονικής άδειας από 22 σε 25 ημέρες.

22 Θεσμοθετούνται άδειες διευκολύνσεων (άδεια γάμου πέντε ημέρες ή
θανάτου συγγενούς τρεις ημέρες).

23 Άδεια χωρίς αποδοχές μέχρι δύο χρόνια για σοβαρούς ιδιωτικούς λόγους
του υπαλλήλου, συμπεριλαμβανομένης και της ανατροφής τέκνων.

24 Αύξηση της αδείας λοχείας από δύο (2) σε τρεις (3) μήνες και σε
περίπτωση υιοθεσίας.

25 Μειωμένο ωράριο για τη μητέρα για τέσσερα (4) χρόνια ή άδεια εννέα
(9) μηνών αμέσως μετά την άδεια λοχείας.

26 Θεσπίζονται κριτήρια που συνεκτιμώνται από το Υπηρεσιακό Συμβούλιο
για την τοποθέτηση των προϊσταμένων οργανικών μονάδων και τη μετακίνηση των
υπαλλήλων από μονάδα σε μονάδα με σκοπό τη διασφάλιση της αντικειμενικότητας
και της διαφάνειας.

27 Για τις μεταθέσεις διατηρείται το σύστημα των μεταθέσεων με
αντικειμενικά κριτήρια.

28 Για τις αποσπάσεις οι διατάξεις αποβλέπουν στην εξυπηρέτηση
υπηρεσιακών αναγκών και όλως κατ' εξαίρεση του προσωπικού.

29 Για τις μετατάξεις, οι σχετικές ρυθμίσεις αποσκοπούν στην
εξυπηρέτηση τόσο του συμφέροντος των υπαλλήλων όσο και του δημοσίου συμφέροντος.

30 Ένα από τα κύρια θέματα που ρυθμίζει ο Υπαλληλικός Κώδικας είναι το
σύστημα βαθμολογίου. Το νέο βαθμολόγιο βασίζεται στο μεικτό σύστημα ιεραρχίας.
Συγκεκριμένα, η ιεραρχία είναι κινητή στο επίπεδο των τμημάτων και πάγια στο
επίπεδο των Διευθύνσεων και Γενικών Διευθύνσεων.

Στο πλαίσιο του μεικτού συστήματος προαγωγικής εξέλιξης, οι βαθμοί Ε' - Α'
είναι ενιαίοι και κατά συνέπεια η προαγωγή από βαθμό σε βαθμό γίνεται ακώλυτα,
ενώ με τους βαθμούς του διευθυντή και του γενικού διευθυντή δημιουργείται
πάγια ιεραρχία που βασίζεται στη σύνδεση βαθμού, θέσης και καθηκόντων.

31 Προβλέπεται διαδικασία απαλλαγής γενικού διευθυντή από τα καθήκοντά
του σε περίπτωση που κρίνεται ακατάλληλος.

32 Με τις νέες διατάξεις του Πειθαρχικού Δικαίου ενεργοποιείται ο
πειθαρχικός έλεγχος και διασφαλίζεται η λειτουργία του με σύντομη διαδικασία.

33 Γίνεται ρητή αναφορά στην αναλογική εφαρμογή κανόνων και αρχών του
Ποινικού Δικαίου και της Ποινικής Δικονομίας.

34 Στις πειθαρχικές ποινές δεν συγκαταλέγεται πλέον η ποινή της
δυσμενούς μετάθεσης, ενώ προβλέπεται εφεξής η ποινή της προσωρινής παύσης από
τρεις έως και έξι μήνες με πλήρη στέρηση των αποδοχών, υποβιβασμός κατά ένα
βαθμό και η στέρηση του δικαιώματος για προαγωγή από ένα έως πέντε έτη.

35 Προβλέπεται ότι η δίωξη και η τιμωρία των πειθαρχικών παραπτωμάτων
αποτελεί καθήκον των πειθαρχικών οργάνων.

36 Καθιερώνεται δευτεροβάθμια κρίση για ορισμένα παραπτώματα.

37 Παρέχεται για πρώτη φορά η δυνατότητα στον διωκόμενο να παρίσταται
με δικηγόρο.

38 Για τη συντόμευση της πειθαρχικής διαδικασίας προβλέπονται ειδικές
ρυθμίσεις όπως:

* Το δικαίωμα του πειθαρχικού δικαστή να αναστείλει την πειθαρχική διαδικασία
περιορίζεται χρονικά στο ένα (1) έτος.

* Δεν επιτρέπεται αναστολή στην περίπτωση που το πειθαρχικό παράπτωμα
προκάλεσε δημόσιο σκάνδαλο ή θίγει σοβαρά το κύρος της υπηρεσίας.

* Δεν απαιτείται ανάκριση:

α) Όταν τα πραγματικά περιστατικά που συνιστούν την αντικειμενική υπόσταση του
πειθαρχικού παραπτώματος προκύπτουν από το φάκελο κατά τρόπο αναμφισβήτητο.

β) Όταν ο υπάλληλος ομολογεί με την απολογία του ότι διέπραξε το πειθαρχικό παράπτωμα.

γ) Όταν ο υπάλληλος συλλαμβάνεται επ' αυτοφώρω κατά τη διάπραξη ποινικού αδικήματος.

δ) Όταν έχει προκληθεί ανάκριση ή προανάκριση.

ε) Όταν έχει διενεργηθεί πριν ή μετά την έκδοση του παραπεμπτηρίου εγγράφου ή
της έφεσης ή άλλη ένορκη εξέταση κατά την οποία διαπιστώθηκε διάπραξη
πειθαρχικού παραπτώματος.

* Τίθενται χρονικά όρια για την ολοκλήρωση της πειθαρχικής διαδικασίας.

* Προβλέπεται, σε κατεπείγουσες και σοβαρές περιπτώσεις, η θέση σε αργία με
απόφαση του υπουργού, που υπόκειται σε προθεσμία 15 ημερών στην οριστική κρίση
του Υπηρεσιακού Συμβουλίου.

39 Προβλέπονται τα εξής Υπηρεσιακά Συμβούλια:

α. Ειδικό Υπηρεσιακό (για γενικούς διευθυντές),

β. Πρωτοβάθμια Υπηρεσιακά που λειτουργούν και ως Πειθαρχικά (για τους λοιπούς υπαλλήλους),

γ. Δευτεροβάθμια Υπηρεσιακά, τα οποία λειτουργούν μόνο ως Πειθαρχικά.

40 Προβλέπεται δικαίωμα προσφυγής του υπαλλήλου σε Δευτεροβάθμιο
Υπηρεσιακό Συμβούλιο για ορισμένα πειθαρχικά παραπτώματα (επιβολή προστίμου
αποδοχών άνω του μηνός, υποβιβασμός, οριστική ή προσωρινή παύση).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16362N531</ED>
<ID>
ID:20277

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N53&aa=1</URL></REF>


Article

<CATEGORY>vin08</CATEGORY>

 <H5>ΧΑΝΕΙ ­ ΠΡΟΣΩΡΙΝΑ ­ ΤΗ ΛΑΜΨΗ ΤΟΥ ΤΟ ΕΝΙΑΙΟ ΕΥΡΩΠΑΪΚΟ ΝΟΜΙΣΜΑ
</H5><H2></H2><H2>Το ευρώ φαίνεται να παραπατάει
</H2>
Μόλις πριν από έξι εβδομάδες, το ευρώ έλαμπε σαν χρυσός. Σήμερα μοιάζει να
χάνει τη λάμψη του. Τι συνέβη και το ενιαίο ευρωπαϊκό νόμισμα δεν
ανταποκρίνεται πια στις μεγάλες προσδοκίες;

Από την αρχή, οι ειδικοί ήταν πεπεισμένοι ότι οι επενδυτές θα έσπευδαν να
αγκαλιάσουν το ευρώ εγκαταλείποντας τα παραδοσιακά «ασφαλή καταφύγια» της
στερλίνας, του γιεν και του δολαρίου.

Η πραγματικότητα αποδεικνύεται διαφορετική. Το ευρώ δεν «περπατάει».
Παραπατάει στη διεθνή σκηνή, υποχωρώντας συνεχώς από τις αρχές του χρόνου
έναντι όλων των βασικών ξένων νομισμάτων. Μέχρι το τέλος της περασμένης
εβδομάδας είχε χάσει 4% της αξίας του έναντι του δολαρίου, 2% έναντι της
στερλίνας και 4% έναντι του γιεν. Τι έφταιξε γι' αυτό;

Η πτώση του ευρώ έναντι του δολαρίου δεν είναι δύσκολο να ερμηνευτεί: είναι
απλώς θέμα διαφορετικών ρυθμών ανάπτυξης. Η αμερικανική οικονομία εξακολουθεί
να καταπλήσσει, συνεχίζοντας την ταχύρρυθμη ανάπτυξη σε περιβάλλον χαμηλού πληθωρισμού.

Ανησυχίες για Γερμανία

Στις ένδεκα χώρες της ζώνης του ευρώ, η κατάσταση είναι διαφορετική. Η δειλή
ανάκαμψη που παρατηρήθηκε πέρυσι σε πολλές ευρωπαϊκές οικονομίες, σήμερα
μοιάζει να έχει ανακοπεί. Η μεγαλύτερη ευρωπαϊκή οικονομία, στη Γερμανία,
αποτελεί πηγή ιδιαίτερης ανησυχίας. Η ανεργία παραμένει χρονίως υψηλή και ο
βιομηχανικός τομέας βρίσκεται στα πρόθυρα της ύφεσης. Δεν είναι λοιπόν
παράξενο που πολλοί σήμερα θεωρούν το ευρώ λιγότερο ελκυστικό από το δολάριο.

«Όλοι κοιτάζουν την ανάπτυξη», λέει ο Μάικλ Λιούις, αναλυτής χρηματαγορών της
Ντόιτσε Μπανκ στο Λονδίνο. «Η Ευρωπαϊκή Ένωση μαστίζεται από υψηλή ανεργία και
φορολογία και αυτό "εισπράττεται" αρνητικά».

Με στερλίνα - Με γιεν

Η σχέση του ευρώ με τη στερλίνα είναι πιο αινιγματική. Οι χρηματομεσίτες του
Σίτυ λένε ότι προτιμούν να αγοράζουν δολάρια παρά ευρώ, γιατί περιμένουν να
πέσουν τα ευρωπαϊκά επιτόκια και να ανεβούν τα αμερικανικά. Όμως, οι ίδιοι
ακριβώς άνθρωποι πιστεύουν ότι τα βρετανικά επιτόκια θα πέσουν περισσότερο από
τα ευρωπαϊκά, κάτι που λογικά θα έπρεπε να ευνοεί το ευρώ έναντι της
στερλίνας. Όμως το ευρώ εξακολουθεί να υποχωρεί έναντι της στερλίνας, που έχει
την τάση να ακολουθεί το δολάριο λόγω των ιστορικών εμπορικών δεσμών της
Βρετανίας με τις ΗΠΑ. Η σχέση του ευρώ με το γιεν είναι μια άλλη ιστορία και
αντικατοπτρίζει τις ασυνήθιστες δυνάμεις που λειτουργούν στις ιαπωνικές
αγορές. Οι ανησυχίες για τη χρόνια υπερπροσφορά στην ιαπωνική αγορά ομολόγων
έχει στείλει τις τιμές των κρατικών «χαρτιών» στα Τάρταρα και τις αποδόσεις
τους στα ύψη. Πολλοί αναλυτές πιστεύουν ότι οι ανοδικές αποδόσεις σπρώχνουν
τους Ιάπωνες επενδυτές να επαναπατρίζουν τα «ξενιτεμένα» κεφάλαιά τους. Έτσι,
το γιεν ανατιμάται έναντι των άλλων βασικών νομισμάτων, περιλαμβανομένου και
του δολαρίου, παρά την εξαιρετικά ασθενή εικόνα που παρουσιάζει η ιαπωνική οικονομία.

Ο ορίζοντας

Τι θα γίνει από εδώ και πέρα; Οι αναλυτές εκτιμούν ότι οι παράγοντες που θα
συνηγορούσαν υπέρ ενός ισχυρού ευρώ δεν έχουν εκλείψει. Απλώς υποχώρησαν
μπροστά σε βραχυπρόθεσμες κυκλικές τάσεις. Μόνο και μόνο το «μέγεθος» των
ευρωπαϊκών νομισμάτων δείχνει ότι το ευρώ θα «χτυπήσει» με αξιώσεις το δολάριο
ως διεθνές αποθεματικό νόμισμα. Απλώς θα χρειαστεί λίγο παραπάνω χρόνο. «Θα
πρέπει να μιλάμε για έναν ορίζοντα πέντε έως δέκα ετών», λέει η Μαίρη Φόλεϊ
της Μπάρκλεϊς Κάπιταλ.

Είναι ακόμη νωρίς για το ευρώ. Μπορεί οι επιδόσεις του μέχρι τώρα να μην ήταν
σπουδαίες, αλλά μεσοπρόθεσμα θα ενισχυθεί. Άλλωστε, ένα ασθενές νόμισμα δεν
είναι απαραιτήτως μειονέκτημα, τουλάχιστον για την ώρα, στις χώρες της ζώνης
του ευρώ. Αντίθετα, λειτουργεί ως τονωτικό σε μερικές στάσιμες οικονομίες που
το έχουν ανάγκη.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16362N541</ED>
<ID>
ID:20278

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N54&aa=1</URL></REF>


Article

<CATEGORY>vin08</CATEGORY>

 <H2>Ανανεώθηκε η θητεία του προέδρου της Επιτροπής Κεφαλαιαγοράς
</H2>
Είναι πολλοί οι κωδικοί για τους κατόχους μετοχών στη χώρα μας, υποστήριξε
χθες στη Βουλή ο πρόεδρος της Επιτροπής Κεφαλαιαγοράς, Σταύρος Θωμαδάκης, του
οποίου η θητεία ανανεώθηκε χθες από την Επιτροπή Ακροάσεων της Βουλής. Δεν
ξεπερνούν τις 500 χιλιάδες οι πραγματικοί επενδυτές, τόνισε και πρόσθεσε ότι η
ελληνική κεφαλαιαγορά έχει εύρος και βάθος.

Ακόμη, ο κ. Θωμαδάκης σημείωσε ότι οι ελεγκτικοί μηχανισμοί λειτουργούν και
πως τα πρόστιμα είναι βαριά για όσους παραβαίνουν τους νόμους.

Ο κ. Θωμαδάκης έθεσε θέμα ότι από τις 35 εταιρείες στις οποίες έχουν
καταλογιστεί πρόστιμα, οι 32 δεν δικαιώθηκαν στις προσφυγές τους στα
πρωτοβάθμια δικαστήρια.

Τέλος, ο κ. Θωμαδάκης σημείωσε ότι η Επιτροπή έχει απευθύνει συστάσεις σε
δημοσιογράφους και εκδότες για το χειρισμό των πληροφοριών σχετικώς με
εταιρείες και κατέστησε σαφές ότι θα προωθήσει την ιδέα σύνταξης ενός κώδικα
δεοντολογίας για το ρεπορτάζ γύρω από το Χρηματιστήριο.

Μάλιστα, ο κ. Απόστολος Κακλαμάνης, ο οποίος προεδρεύει της σχετικής
κοινοβουλευτικής Επιτροπής Ακροάσεων της Βουλής, ζήτησε να υπάρχει πιο ενεργή
η παρέμβασή της σε περιπτώσεις δημοσιευμάτων που παρασύρουν τους επενδυτές.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16362N542</ED>
<ID>
ID:20334

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N54&aa=2</URL></REF>


Article

<CATEGORY>vin08</CATEGORY>

 <H2>Παγωμένες οι τιμές των νερών στα νοσοκομεία
</H2><H2></H2>
Στα περσινά επίπεδα μένουν οι τιμές στα εμφιαλωμένα νερά και αναψυκτικά και η
υποχρέωση για αναγραφή των σχετικών ενδεικτικών τιμών επεκτείνεται σε μπαρ ή
κυλικεία νοσοκομείων, κλινικών, θεάτρων, κινηματογράφων και σταθμών του ΟΣΕ.

Αυτό προβλέπει αγορανομική διάταξη που υπέγραψε ο υφυπουργός Ανάπτυξης (τομέας
Εμπορίου) κ. Μιχ. Χρυσοχοΐδης και ισχύει από την 1η Μαρτίου.

Σημειώνεται ότι αρχικά το μέτρο εφαρμοζόταν στα αεροδρόμια, τους αθλητικούς
χώρους, τα επιβατικά πλοία, τα μουσεία κ.λπ.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16362N543</ED>
<ID>
ID:20371

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N54&aa=3</URL></REF>


Article

<CATEGORY>vin08</CATEGORY>

 <H5>Ο ΠΡΩΘΥΠΟΥΡΓΟΣ ΣΤΟ ΜΕΓΑΡΟ ΤΟΥ ΟΤΕ ΜΕ ΔΙΑΒΕΒΑΙΩΣΕΙΣ ΓΙΑ ΤΟΝ ΔΗΜΟΣΙΟ ΧΑΡΑΚΤΗΡΑ ΤΟΥ
</H5><H2>Μακράν του ΟΤΕ οι κυβερνήσεις
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Το Ελληνικό Δημόσιο δεν πρόκειται να εκχωρήσει την πλειοψηφία των μετοχών
του ΟΤΕ, δήλωσε ο Πρωθυπουργός Κώστας Σημίτης στη διάρκεια της χθεσινής
επίσκεψής του στα κεντρικά γραφεία του Οργανισμού, στο Μαρούσι.

Κ. Σημίτης: Μετά τη συνάντηση που είχε με τη διοίκηση του ΟΤΕ, τόνισε ότι οι
τηλεπικοινωνίες είναι ένας ιδιαίτερα δυναμικός κλάδος της παγκόσμιας και
ελληνικής οικονομίας

Την ίδια στιγμή, ο Πρωθυπουργός άφησε ανοιχτό το θέμα της εξόδου του ΟΤΕ από
τους νόμους 2190/94 για τις προσλήψεις στο Δημόσιο (νόμος Πεπονή) και 2414/96
περί εκσυγχρονισμού των ΔΕΚΟ, μετά την ολοκλήρωση και της τέταρτης
μετοχοποίησης του Οργανισμού, που αναμένεται να γίνει εντός του 1999
(πιθανότατα μετά τις ευρωεκλογές).

«Όταν γίνει η νέα μετοχοποίηση ­ ανέφερε χαρακτηριστικά ο κ. Σημίτης ­ μπορεί
να χρειαστεί να εφαρμοστούν κάποιοι κανόνες, οι οποίοι θα καθιστούν πιο έγκυρη
την παρουσία του ΟΤΕ στην αγορά ή θα περιορίζουν τη δυνατότητα παρέμβασης της
κυβέρνησης σε ορισμένες λειτουργίες. Ο ΟΤΕ θα πάρει δηλαδή τον χαρακτήρα μιας
ανεξάρτητης ανώνυμης εταιρείας, στην οποία οι μέτοχοι αποφασίζουν για το τι
πρέπει να γίνει».

Ωστόσο, ο Πρωθυπουργός διευκρίνισε ότι «προς το παρόν δεν προβλέπεται κάτι
τέτοιο», ενώ για τη νέα μετοχοποίηση είπε πως θα γίνει με τον τρόπο που
ολοκληρώθηκαν και οι προηγούμενες.

Ο κ. Σημίτης έφτασε στο διοικητικό μέγαρο του ΟΤΕ στο Μαρούσι λίγο μετά τις 11
το πρωί, συνοδευόμενος από τον υπουργό Μεταφορών και Επικοινωνιών Αναστάσιο
Μαντέλη και τον υφυπουργό Μεταφορών Νικόλαο Σαλαγιάννη.

Σε σύσκεψη που είχε με τον πρόεδρο και τον διευθύνοντα σύμβουλο του ΟΤΕ, κ.κ.
Βασίλη Ράπανο και Γεώργιο Συμεωνίδη, αντίστοιχα, ενημερώθηκε για τον
προγραμματισμό δράσης και τις προοπτικές του ΟΤΕ στο νέο περιβάλλον
τηλεπικοινωνιών που διαμορφώνεται.

Προηγουμένως, ο Πρωθυπουργός ξεναγήθηκε στο καινούργιο Κέντρο Διαχείρισης του
ΟΤΕ, μέσω του οποίου εντοπίζονται αμέσως οι βλάβες που παρουσιάζονται στο
δίκτυο του Οργανισμού στην Αττική και την υπόλοιπη Ελλάδα.

Ο κ. Σημίτης, στις δηλώσεις του μετά τη συνάντηση που είχε με τη διοίκηση του
ΟΤΕ, τόνισε ότι «οι τηλεπικοινωνίες είναι ένας ιδιαίτερα δυναμικός κλάδος της
παγκόσμιας και ελληνικής οικονομίας» και συμπλήρωσε πως «σε αυτήν την
επιχείρηση, όπως και σε πολλά άλλα σημεία, παίζεται το μέλλον της χώρας».

Επίσης, ανέφερε ότι μόλις ολοκληρωθεί η ψηφιοποίηση του δικτύου, ο μέσος όρος
για την παροχή νέων τηλεφωνικών συνδέσεων θα είναι τρεις μέρες.

* Οι εργαζόμενοι του ΟΤΕ σε υπόμνημα που παρέδωσαν στον Πρωθυπουργό, αναφέρουν
μεταξύ άλλων ότι οι τεχνολογικές αλλαγές που έχουν γίνει στον Οργανισμό
επιτρέπουν τη μείωση του εβδομαδιαίου χρόνου εργασίας στις 35 ώρες, χωρίς
αντίστοιχη μείωση αποδοχών.

* Ο ανεξάρτητος βουλευτής κ. Στέφανος Μάνος με αφορμή την επίσκεψη του κ.
Σημίτη στον ΟΤΕ, κάλεσε την κυβέρνηση «να προχωρήσει τώρα στην κατάργηση του
μονοπωλίου του ΟΤΕ».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N55</CAT>
<ED>
Κωδικός άρθρου: A16362N551</ED>
<ID>
ID:20279

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N55&aa=1</URL></REF>


Article

<CATEGORY>vin08</CATEGORY>

 <H5>ΠΩΣ ΞΕΚΙΝΗΣΕ Η ΔΙΑΜΑΧΗ ΜΕΤΑΞΥ ΤΩΝ ΕΤΑΙΡΕΙΩΝ «ΤΙΤΑΝ» ΚΑΙ «ΗΡΑΚΛΗΣ»
</H5><H5>Το ιστορικό της διαμάχης
</H5><H2>Κόντρα κολοσσών
</H2>
Κόντρα έχει ξεσπάσει στην αγορά μεταξύ δύο κολοσσών της ελληνικής
τσιμεντοβιομηχανίας, των εταιρειών «Τιτάν» και «ΑΓΕΤ Ηρακλής». Η κόντρα αυτή
από την καθημερινή μάχη των αγορών πέρασε από προχθές και στον Σύνδεσμο
Ελληνικών Βιομηχανιών (ΣΕΒ).

Η διαμάχη μεταξύ των δύο εταιρειών ήρθε πάλι στην επιφάνεια προχθές, όταν σε
επιστολή του προς το Διοικητικό Συμβούλιο του ΣΕΒ ο πρόεδρος της «ΑΓΕΤ
Ηρακλής» κ. Μ. Τζουντίτσι ανακοίνωνε ότι η εταιρεία «και άλλες θυγατρικές του
ομίλου της είναι υποχρεωμένες να αναστείλουν τη συμμετοχή τους στον Σύνδεσμο» (ΣΕΒ).

Η αφορμή ήταν οι απόψεις που διατύπωσε σε συνέντευξη στο περιοδικό της
εταιρείας «Τιτάν» ο πρόεδρος της εταιρείας κ. Ανδρ. Κανελλόπουλος, ο οποίος
είναι ταυτόχρονα και πρόεδρος του Διοικητικού Συμβουλίου του ΣΕΒ.

«Άνισος όρος»

Ο κ. Κανελλόπουλος ανέφερε, μεταξύ άλλων, ότι «η υπέρογκη σε ύψος κρατική
ενίσχυση προς την ΑΓΕΤ, στα μέσα της δεκαετίας του '80, στρέβλωσε τις συνθήκες
του ανταγωνισμού, υποχρεώνοντας τον Τιτάνα να αγωνίζεται κάτω από άνισους
όρους, τόσο στην εσωτερική αγορά όσο και στις εξαγωγικές του δραστηριότητες».
Προσέθετε ότι, «παρά την ανεπανόρθωτη ζημία που υπέστη ο Τιτάν από την
κεφαλαιοποίηση των χρεών της ΑΓΕΤ, σε μία κρίσιμη περίοδο για την παγκόσμια
τσιμεντοβιομηχανία, πιστεύουμε ότι είναι καιρός να γυρίσει η σελίδα. Θεωρούμε
ότι πρέπει να υπάρξει επιστροφή ενός ευλόγου μέρους της ενίσχυσης, ώστε να
ικανοποιηθεί το αίσθημα του δικαίου».

Οι απόψεις αυτές πυροδότησαν πάλι τη διαμάχη που είχε ως αποτέλεσμα την
επιστολή της ΑΓΕΤ στον ΣΕΒ.

Η διοίκηση της ΑΓΕΤ έχει ενοχληθεί, κυρίως, από τις δηλώσεις του κ.
Κανελλόπουλου, όπου τόνιζε ότι «αν οι αγοραστές των μετοχών του ΟΑΕ κρατήσουν
το ποσό που θα τους επιστραφεί και δεν το εισφέρουν στην ΑΓΕΤ, κανείς δεν θα
υποστηρίξει ότι διαταράχτηκαν για άλλη μία φορά οι συνθήκες ανταγωνισμού. Η
ΑΓΕΤ έχει εξαιρετική κεφαλαιακή διάρθρωση. Δεν διαφαίνεται λοιπόν για το ορατό
μέλλον καμία ανάγκη για αύξηση του μετοχικού κεφαλαίου της, πράγμα που θα
μπορεί, άλλωστε, να κάνει ανά πάσα στιγμή, προσφεύγοντας στη χρηματιστηριακή
αγορά, αρκεί να μη μετάσχουν σε πρώτη φάση οι μέτοχοι, που θα έχουν εισπράξει
τη σχετική αποζημίωση».

Η επιστολή Τζουντίτσι

Από την πλευρά του, ο κ. Τζιουντίτσι, αναφερόμενος στις απόψεις αυτές, τόνιζε
στην επιστολή που έστειλε στον ΣΕΒ: «Ο κ. Κανελλόπουλος υποδεικνύει σε
περίπτωση που η ΑΓΕΤ Ηρακλής, μετά την οικονομική αποδυνάμωσή της, θελήσει να
προσφύγει στη χρηματιστηριακή αγορά, προκειμένου να εξισορροπήσει την
οικονομική της κατάσταση, να μην μπορούν να μετάσχουν στην αύξηση κεφαλαίου οι
σημερινοί ελέγχοντες μέτοχοι, αμφισβητώντας έτσι το αναφαίρετο δικαίωμα κάθε
εταιρείας να δέχεται την οικονομική ενίσχυση των μετόχων της».

Για τη διαμάχη ο πρόεδρος της Εκτελεστικής Επιτροπής του ΣΕΒ κ. Ιάσων Στράτος
είπε χθες στα «ΝΕΑ»: «Εκ πρώτης όψεως, δεν βλέπουμε να υπάρχει αντικείμενο που
να αφορά τον ΣΕΒ. Για λόγους δεοντολογίας, όπως συνηθίζεται σε παρόμοιες
περιπτώσεις, δεν θα πάρω θέση, γιατί το θέμα αφορά δύο μέλη του Συνδέσμου».

Ωστόσο, ο ίδιος πρόσθεσε ότι «εφόσον εστάλη στο Δ.Σ. η επιστολή, θα φέρουμε το
θέμα στα όργανα και θα ζητήσουμε να δούμε και τη διοίκηση της ΑΓΕΤ».

Οι δύο πλευρές

Στελέχη της ΑΓΕΤ έλεγαν χθες ότι «οι δηλώσεις του κ. Κανελλόπουλου τορπιλίζουν
τη συναίνεση που υπήρχε μεταξύ των δύο εταιρειών. Η ΑΓΕΤ θέτει θέμα, γιατί οι
δηλώσεις αυτές δεν ταιριάζουν σε πρόεδρο του ΣΕΒ»

Από την πλευρά του Τιτάνα τονιζόταν: «Ο κ. Ανδρέας Κανελλόπουλος έκανε τις
δηλώσεις του σε περιοδικό της επιχείρησης, με την ιδιότητα του προέδρου του
Τιτάνα. Ο σκοπός του ήταν να ενημερώσει τους εργαζομένους και τους μετόχους
της επιχείρησης, και γι' αυτό οι δηλώσεις έγιναν στο συγκεκριμένο έντυπο».

Σημειώνεται ότι το 1986 η τσιμεντοβιομηχανία ΑΓΕΤ Ηρακλής υπάγεται στον νόμο
περί προβληματικών επιχειρήσεων και κεφαλαιοποιούνται χρέη της προς τη ΔΕΗ,
τράπεζες και ΔΕΚΟ ύψους 27,7 δισ. δραχμές.

Η κεφαλαιοποίηση των χρεών αυτών αποτέλεσε τη βασική αιτία της κόντρας που
υφίσταται και σήμερα. Έτσι, το 1991 η Ευρωπαϊκή Ένωση δίνει το «πράσινο φως»
για να κλείσει τη διαδικασία εγκρίνοντας την κρατική ενίσχυση.

Η εταιρεία παίρνει τον δρόμο της ιδιωτικοποίησης και στις 12 Μαρτίου 1992
υπογράφεται η σύμβαση μεταξύ ΟΑΕ της ιταλικής τσιμεντοβιομηχανίας
«Καλτσεστρούτσι» και της Εθνικής Τράπεζας, με την οποία η διοίκηση περνά στην
κοινοπραξία «Καλτσεστρούτσι» - Εθνικής και το 1996 η ιταλική πλειοψηφία
διαθέτει πλέον το 54%.

Στο μεταξύ, όμως, και συγκεκριμένα στις 30 Μαρτίου 1992, ο Τιτάν προσφεύγει
στο Πρωτοδικείο των Ευρωπαϊκών Υποθέσεων, κατά της απόφασης της Ευρωπαϊκής
Ένωσης που ενέκρινε την κρατική ενίσχυση των 27,7 δισ. δραχμών.

Το 1995 το Πρωτοδικείο των Ευρωπαϊκών Υποθέσεων δέχεται ότι η κεφαλαιοποίηση
είναι έμμεση κρατική ενίσχυση και ότι αυτό δεν είναι σύννομο με το κοινοτικό
δίκαιο. Επιστρέφει το θέμα στην Ευρωπαϊκή Ένωση για να κρίνει το ύψος του
ποσού που πρέπει να επιστραφεί από την ΑΓΕΤ. Η απόφαση αυτή είναι που
πρόκειται να ληφθεί μέσα στο διάστημα του επόμενου μήνα.

Σύμφωνα, πάντως, με στελέχη της ΑΓΕΤ, «η σύμβαση πώλησης προβλέπει ότι το ποσό
της ενίσχυσης που θα επιστρέψει η ΑΓΕΤ στο Δημόσιο είναι εγγυημένο (από το Δημόσιο)».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16362N561</ED>
<ID>
ID:20280

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N56&aa=1</URL></REF>


Article

<CATEGORY>vin08</CATEGORY>

 <H2>Μείωσαν επιτόκια Γενική και Χίος
</H2>
Σε μείωση των επιτοκίων καταθέσεων κατά 0,5 της μονάδας και χορηγήσεων έως και
κατά 1,7 ποσοστιαίες μονάδες προχώρησε χθες η Γενική Τράπεζα. Αναλυτικά, το
επιτόκιο ταμιευτηρίου διαμορφώθηκε σε 8% από 8,5%, του τρεχούμενου λογαρισμού
σε 7% από 7,50% και του αποδοτικού ταμιευτηρίου σε 8,25-9% από 8,75-9,50%.

Το επιτόκια χορηγήσεων για κεφάλαιο κίνησης και πάγιες εγκταταστάσεις
διαμορφώθηκε σε 13,8%, από 14,8%, για προσωπικά και καταναλωτικά δάνεια σε 18%
(αμετάβλητο) και για δάνεια για αγορά αυτοκινήτων σε 17,5% (αμετάβλητο). Το
επιτόκιο για στεγαστικά δάνεια σταθερού επιτοκίου για 3 έτη μειώθηκε σε 9,5%
από 10,5%, για επτά έτη σε 8% από 9,7% και για 10 έτη σε 7,5% από 8,7%. Τα
επιτόκια για στεγαστικά δάνεια με κυμαινόμενο επιτόκιο σε δραχμές και σε ευρώ
(ευρώ 2001) παρέμειναν αμετάβλητα στο 12% και 4,3%, αντίστοιχα. Αμετάβλητο στο
23,3%, επίσης, παρέμεινε και το επιτόκιο της πιστωτικής κάρτας Five Star Visa.

Παράλληλα, η Xiosbank δημιούργησε νέα δανειακά προϊόντα και προχώρησε σε
μείωση επιτοκίων των ήδη υπαρχόντων προϊόντων. Η Τράπεζα δημιούργησε
στεγαστικό δάνειο σε ευρώ με κυμαινόμενο επιτόκιο 5,9% και με δόση, η οποία
ξεκινάει από 6.720 δραχμές τον μήνα.

Το σταθερό επιτόκιο του στεγαστικού δανείου δεκαπενταετούς διάρκειας μειώθηκε
σε 7,75% από 7,9% και τον δεκαετούς σε 7,9% από 8,75%. Το σταθερό επιτόκιο του
πενταετούς μειώθηκε στο 8% από 9,25% και του τριετούς στο 9,1% από 10%.

Το επιτόκιο για δάνεια σε ευρώ ξεκινάει από 6,9%, το σταθερό επιτόκιο
πενταετίας από 9%, ενώ από 10,1% το σταθερό επιτόκιο τριετίας. Για τα δάνεια
αυτά, αλλά και για όλα τα στεγαστικά, η Τράπεζα προσφέρει δωρεάν, μολονότι
είναι υποχρεωτικό, ασφάλεια του ακινήτου κατά σεισμού και πυρός, όπως και
ασφάλεια ζωής του δανειολήπτη.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16362N562</ED>
<ID>
ID:20335

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N56&aa=2</URL></REF>


Article

<CATEGORY>vin08</CATEGORY>

 <H2>Γερμανός κατά Γιούνιφον· ζητάει 42 δισ. αποζημίωση
</H2>
Αποζημίωση ύψους 42 δισεκατομμυρίων δραχμών διεκδικεί με αγωγή που κατέθεσε
χθες στο Πολυμελές Πρωτοδικείο της Αθήνας ο όμιλος καταστημάτων κινητής
τηλεφωνίας με την επωνυμία Γερμανός, ο οποίος στρέφεται κατά της εταιρείας Unifon.

Η δικαστική διαμάχη ανάμεσα στους δύο αντιδίκους ξέπσασε πριν από λίγους
μήνες, όταν η UNIFON (που δημιουργήθηκε από τον όμιλο Μαρινόπουλου την Quest ­
που ελέγχει ο επιχειρηματίας κ. Φέσσας ­ και σημμετέχει και η Panafon)
προχώρησε στην υποβολή ανάλογης αγωγής κατά του Γερμανού, με την οποία
διεκδικεί αποζημίωση 32 δισεκατομμυρίων δραχμών με το αιτιολογικό ότι διέκοψε
μονομερώς τη συμφωνία που είχαν συνάψει.

Από την πλευρά του τώρα ο Όμιλος Γερμανός επικαλείται ­ σύμφωνα με την αγωγή ­
«θετικές, αλλά και αποθετικές ζημίες που υπέστη από την διακοπή της
συνεργασίας με την εταιρεία Unifon, που είναι ο μεγαλύτερος εμπορικός
αντιπρόσωπος της Panafon».

Η διακοπή της συνεργασίας έγινε τον περασμένο Οκτώβριο και οι ενάγοντες
επικαλούνται διαφυγόντα κέρδη, τα οποία προσδιορίζουν στις «συνδρομές των
χρηστών κινητής τηλεφωνίας της Panafon, τις οποίες είτε υπέγραψε τον Οκτώβριο
του 1998 ο Γερμανός, είτε θα υπέγραφε αν δεν είχε μεσολαβήσει η διακοπή της
συνεργασίας των δύο εταιρειών».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16362N563</ED>
<ID>
ID:20372

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N56&aa=3</URL></REF>


Article

<CATEGORY>vin08</CATEGORY>

 <H2>Διαμαρτύρονται για την αύξηση δημοτικών τελών
</H2>
Την αντίθεσή της στην απόφαση του Δήμου Αθηναίων να αυξήσει κατά 9% τα
δημοτικά τέλη του 1999 διατυπώνει με επιστολή προς τον κ. Δημήτρη Αβραμόπουλο
η Ένωση Εστιατόρων και Συναφών Επαγγελμάτων Αθηνών και Αττικής. Όπως τονίζει
σε επιστολή του ο πρόεδρος της Ένωσης κ. Δημ. Κουτουζής, το ποσοστό είναι
«τεράστιο σε σχέση με τον προσδοκώμενο πληθωρισμό, που αναμένεται να είναι
λιγότερο του 2%», ενώ οι εστιάτορες αδυνατούν να κάνουν αυξήσεις λόγω «της
αναδουλειάς και του έντονου ανταγωνισμού».

Σε συνάντησή της, παρατηρείται σε άλλο σημείο της επιστολής, με τον υφυπουργό
Εμπορίου κ. Χρυσοχοΐδη, η Ένωση είχε δεσμευτεί να μην προχωρήσει σε καμία
αύξηση των σερβιριζόμενων ειδών για το 1999, προκειμένου να συμβάλει στην
πορεία προς την ΟΝΕ. Στο μεταξύ, σύμφωνα με καταγγελίες μελών της Ένωσης, οι
αυξήσεις σε πολλά σημεία της Αττικής φτάνουν μέχρι και το 1.600%.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16362N564</ED>
<ID>
ID:20401

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N56&aa=4</URL></REF>


Article

<CATEGORY>vin08</CATEGORY>

 <H2>Ο Π. Ζερίτης διεκδικεί τη Σόφτεξ
</H2>
Την αγορά της εταιρείας Softex, παρά τις σχετικές αποφάσεις που ανακοίνωσε το
υπουργείο Ανάπτυξης για άλλον πλειοδότη του σχετικού διαγωνισμού, διεκδικεί,
όπως δήλωσε χθες, ο επιχειρηματίας κ. Πάνος Ζερίτης. Σημειώνεται, ωστόσο, ότι
από πλευράς ΟΑΕ έχει ήδη υπογραφεί προσύμφωνο πώλησης με την εταιρεία New Co
που επελέγη από τον ΟΑΕ και το υπουργείο Ανάπτυξης.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16362N565</ED>
<ID>
ID:20416

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N56&aa=5</URL></REF>


Article

<CATEGORY>vin08</CATEGORY>

 <H2>Πτωτική συνεδρίαση
</H2><H2></H2>
Πτωτικές τάσεις επικράτησαν κατά τη χθεσινή συνεδρίαση του Χρηματιστηρίου
Αξιών Αθηνών. Ο Γενικός Δείκτης Τιμών έκλεισε στις 3.219,91 μονάδες, μειωμένος
κατά 102,72 μονάδες ή ποσοστό 3,09%. Η μεγαλύτερη ενδοσυνεδριακή τιμή
σημειώθηκε στις 3.325,81 μονάδες ενώ η μικρότερη στις 3.218,51 μονάδες. Ο
FTSE/ΧΑΑ 20 έκλεισε στις 2.042,95 μονάδες, μειωμένος κατά 3,32%. Η Παράλληλη
Αγορά έκλεισε στις 282,28 μονάδες, σημειώνοντας άνοδο της τάξεως του 3,20%.
Από τους επιμέρους Κλαδικούς Δείκτες τη μεγαλύτερη άνοδο σημείωσε ο κλάδος των
Συμμετοχών με ποσοστό 1,01% ενώ τη μεγαλύτερη πτώση σημείωσε ο κλάδος των
Ασφαλειών με ποσοστό 3,53%. Από τις 296 μετοχές που πραγματοποίησαν
συναλλαγές, 153 σημείωσαν άνοδο, 135 παρουσίασαν πτώση και 8 παρέμειναν
σταθερές, ενώ 102 έκλεισαν με αγοραστές και 136 με πωλητές. Η αξία συναλλαγών
διαμορφώθηκε σε 123,639 δισ. δρχ. (28.481.099 τεμάχια). Αναλυτικά, τα
25.376.626 τεμάχια συνολικής αξίας 113,818 δισ. δρχ. αφορούσαν στην Κύρια
Αγορά, ενώ τα 3.104.473 τεμάχια συνολικής αξίας 9,820 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 38,885 δισ.
δρχ. (2.296.814 τεμάχια), ενώ ακολούθησαν οι Μεταλ/κες Επιχειρήσεις με 13,600
δισ. δρχ. (3.535.853 τεμάχια).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16362N571</ED>
<ID>
ID:20281

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N57&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

281.628 
288.747 
281.485 
289.174 
ΜΑΡΚΟ ΓΕΡΜΑΝΙΑΣ

163.063 
167.185 
162.980 
167.432 
ΦΡΑΓΚΟ ΓΑΛΛΙΑΣ

48.619 
49.848 
48.595 
49.922 
ΛΙΡΑ ΑΓΓΛΙΑΣ

461.685 
473.355 
461.452 
474.056 
ΦΡΑΓΚΟ ΕΛΒΕΤΙΑΣ

199.036 
204.068 
198.936 
204.369 
ΦΡΑΓΚΟ ΒΕΛΓΙΟΥ

7.906 
8.106 
7.902 
8.118 
ΦΙΟΡΙΝΙ ΟΛΛΑΝΔΙΑΣ

144.721 
148.379 
144.648 
148.599 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.165

0.169 
ΚΟΡΩΝΑ ΔΑΝΙΑΣ

42.891 
43.975 
42.869 
44.040 
ΛΙΡΑ ΙΡΛΑΝΔΙΑΣ

404.948 
415.185 
404.743 
415.799 
ΣΕΛΙΝΙ ΑΥΣΤΡΙΑΣ

23.177 
23.763 
23.165 
23.798 
ΚΟΡΩΝΑ ΣΟΥΗΔΙΑΣ

35.841 
36.747 
35.823 
36.802 
ΚΟΡΩΝΑ ΝΟΡΒΗΓΙΑΣ

36.884 
37.816 
36.865 
37.872 
ΔΟΛΑΡΙΟ ΚΑΝΑΔΑ

188.602 
193.370 
188.507 
193.656 
ΔΟΛΑΡΙΟ ΑΥΣΤΡΑΛΙΑΣ

182.134 
186.738 
182.042 
187.014 
ΓΙΕΝ ΙΑΠΩΝΙΑΣ (ΑΝΑ
100) 
2.454 
2.516 
2.453

2.520 
ΛΙΡΑ ΚΥΠΡΟΥ

550.873 
564.798 
550.595 
565.634 
ΕΥΡΩ 
318.923 
326.985 
318.762 
327.468 
ΠΕΣΕΤΑ ΙΣΠΑΝΙΑΣ

1.917 
1.965 
1.916 
1.968 
ΕΣΚΟΥΔΟ ΠΟΡΤΟΓΑΛΙΑΣ

1.591 
1.631 
1.590 
1.633 
ΜΑΡΚΟ ΦΙΝΛΑΝΔΙΑΣ

53.639 
54.995 
53.612 
55.077


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 20.040 
Ελισάβετ 1974 και μεταγενέστερα: 20.040 
Παλαιάς κοπής: 19.750 
Πώληση: 21.470 
<REF><SOURCE>ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16362N581</ED>
<ID>
ID:20282

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N58&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Οι χαμηλοί τόνοι είναι απαραίτητοι αυτή την
εποχή και ίσως πιο κατάλληλα άτομα για να βοηθήσουν είναι οι φίλοι σας, στους
οποίους μπορείτε να ζητήσετε ψυχολογική και συναισθηματική υποστήριξη σε μια
βαθύτερη αναζήτηση που επιχειρείτε για την πορεία της ζωής σας.

ΙΧΘΥΕΣ

(19 Φεβρουαρίου - 20 Μαρτίου). Τα επαγγελματικά θέματα σας απασχολούν
ιδιαιτέρως τον τελευταίο καιρό και κάποια έκτακτα προβλήματα σας αναγκάζουν να
προσαρμοστείτε σ' ένα κλίμα με το οποίο δεν συμφωνείτε, κάντε λίγη υπομονή
προς το παρόν και οι προσπάθειές σας θα αποδώσουν πολύ σύντομα.

ΚΡΙΟΣ

(21 Μαρτίου - 19 Απριλίου). Έστω και αν τα πράγματα δεν έρχονται έτσι ακριβώς
όπως τα έχετε προγραμματίσει, μη χάνετε το κουράγιο σας, προσαρμοστείτε προς
το παρόν στο κλίμα που επικρατεί και φροντίστε να έχετε και μερικές στιγμές
ψυχαγωγίας, μην ξεχνάτε πως έχετε και εσείς το δικαίωμα να ξεκουραστείτε λίγο.

ΤΑΥΡΟΣ

(20 Απριλίου - 20 Μαΐου). Αν δεν είναι απαραίτητο να ενεργήσετε άμεσα,
μπορείτε να αναβάλετε για τον επόμενο μήνα πωλήσεις ακινήτων, αγορές ή μια
μετακόμιση που ίσως έχετε προγραμματίσει από καιρό, δεν είναι η κατάλληλη
στιγμή για αλλαγές τόσο στην εργασία όσο και στην οικογένειά σας.

ΔΙΔΥΜΟΙ

(21 Μαΐου - 21 Ιουνίου). Προσπαθήστε να αφήσετε πίσω σας ό,τι σας έχει
πικράνει στις σχέσεις σας με το αγαπημένο πρόσωπο ή τους συνεργάτες σας και
δοκιμάστε κάποιες εναλλακτικές λύσεις που σας προσφέρονται, προκειμένου να
δημιουργήσετε νέες βάσεις ασφαλείας που ζητάτε.

ΚΑΡΚΙΝΟΣ

(22 Ιουνίου - 22 Ιουλίου). Η τεταμένη ατμόσφαιρα που επικρατεί στον εργασιακό
χώρο έχει δημιουργήσει ένα ψυχρό κλίμα στις σχέσεις μεταξύ συναδέλφων,
τελευταίως. Προσπαθήστε να αποφύγετε τις παγίδες και να εξετάσετε σε βάθος
τόσο τα δικά σας συναισθήματα όσο και των άλλων γύρω σας, αν θέλετε να
αποφύγετε κάποια ψυχοσωματικά προβλήματα.

ΛΕΩΝ

(23 Ιουλίου - 22 Αυγούστου). Δεν είναι η κατάλληλη στιγμή για συναισθηματικές
επενδύσεις έστω και αν νιώθετε την ανάγκη ανανέωσης μέσα από την πρόκληση, τα
φλερτ και τον έρωτα, αρκεσθείτε στις παλιές δοκιμασμένες σχέσεις που θα σας
προφυλάξουν από επικίνδυνα «στραβοπατήματα».

ΠΑΡΘΕΝΟΣ

(23 Αυγούστου - 23 Σεπτεμβρίου). Οι απαιτήσεις των δικών σας ανθρώπων σας
έχουν κουράσει, παρ' όλα αυτά ανταποκριθείτε στις ανάγκες τους χωρίς φυσικά να
επιτρέπετε στους άλλους να εκμεταλλεύονται πάντα την καλή σας προαίρεση.

ΖΥΓΟΣ

(24 Σεπτεμβρίου - 23 Οκτωβρίου). Όσο και αν νιώθετε μόνοι πρέπει να
παραδεχθείτε ότι έχετε ανθρώπους γύρω σας που σας αγαπούν και σας στηρίζουν,
χωρίς βέβαια να καταφύγετε σε υπερβολές μπορείτε να βρείτε μια αισιόδοξη
διάθεση να προχωρήσετε μπροστά, έστω και αν τα πράγματα προχωρούν με αργούς ρυθμούς.

ΣΚΟΡΠΙΟΣ

(24 Οκτωβρίου - 22 Νοεμβρίου). Φροντίστε με περισσότερη προσοχή και επιμέλεια
τη διαφύλαξη των οικονομικών σας, μην εμπιστεύεστε ευκαιρίες και προτάσεις για
εύκολο κέρδος που θα μπορούσαν να σας μπλέξουν σε περιπέτειες. Προσέξτε κυρίως
τις οικονομικές σας διεκδικήσεις.

ΤΟΞΟΤΗΣ

(23 Νοεμβρίου - 21 Δεκεμβρίου). Η ένταση των συναισθημάτων σας θα μπορούσε να
οδηγήσει σε εκρήξεις και η πορεία της ημέρας θα εξαρτηθεί από την
αυτοκυριαρχία σας, έστω και αν η γνώμη των άλλων σας χαλά τη διάθεση,
φροντίστε να διατηρήσετε την ψυχραιμία σας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Οι απαιτήσεις των άλλων που αδιαφορούν για
τις δικές σας ανάγκες σάς προκαλούν ερωτηματικά που θα μπορούσαν να οδηγήσουν
σε κάποιες συγκρούσεις, γι' αυτό καλό θα ήταν να απομονωθείτε για λίγο, αν
αυτό είναι δυνατόν φυσικά, προκειμένου να βρείτε κάποιες νέες ισορροπίες με
τον εαυτό σας.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: N67</CAT>
<ED>
Κωδικός άρθρου: A16362N671</ED>
<ID>
ID:20253

</ID><URL>http://ta-nea.dolnet.gr/neaweb/neafile.print_unique?e=A&f=16362&m=N67&aa=1</URL></REF>


Article

<CATEGORY>vin10</CATEGORY>

 <H5>20ΛΕΠΤΟ ΤΕΤ Α ΤΕΤ ΚΟΚΚΑΛΗ - ΜΠΑΓΙΕΒΙΤΣ ΜΕ ΣΤΟΧΟ ΤΗΝ ΗΡΕΜΙΑ
</H5><H2>Συνάντηση κορυφής
</H2>
ΘΟΡΥΒΗΜΕΝΟΣ από τα δύο συνεχόμενα αποτυχημένα αποτελέσματα του Ολυμπιακού με
την ΑΕΚ και τον Απόλλωνα έδειχνε ο Σωκράτης Κόκκαλης. Ο πρόεδρος των
«ερυθρολεύκων» είχε χθες τετ α τετ στου Ρέντη με τον Ντούσαν Μπάγιεβιτς και
κατέληξαν ότι προέχει η ηρεμία στο ποδοσφαιρικό τμήμα.

σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16362O001</ED>
<ID>
ID:20283

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O00&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Συνθήματα υπέρ του Άρι Χάαν
</H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16362O002</ED>
<ID>
ID:20336

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O00&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004
</H5><H2>Και νέα καθυστέρηση στα έργα
</H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16362O003</ED>
<ID>
ID:20373

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O00&aa=3</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Και ξαφνικά νοκ άουτ ο Βαζέχα
</H2>
σελίδες 1, 5
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16362O004</ED>
<ID>
ID:20402

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O00&aa=4</URL></REF>


Article

<CATEGORY>vin10</CATEGORY>

 <H5>ΘΕΣΣΑΛΟΝΙΚΗ
</H5><H2>Μόνο νίκη θέλει ο ΠΑΟΚ στο ντέρμπι με τον Ολυμπιακό
</H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16362O005</ED>
<ID>
ID:20417

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O00&aa=5</URL></REF>


Article

<CATEGORY>vin10</CATEGORY>

 <H5>ΚΡΙΣΤΟΦΕΡ ΡΕ
</H5><H2>Οι τούμπες αφιερωμένες στον κόσμο
</H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16362O006</ED>
<ID>
ID:20427

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O00&aa=6</URL></REF>


Article

<CATEGORY>vin10</CATEGORY>

 <H2>Πλούσιο θέαμα </H2>
Πλούσιο είναι το αθλητικό μενού του σημερινού τηλεοπτικού προγράμματος. 
Σελ. 10.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16362O007</ED>
<ID>
ID:20431

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O00&aa=7</URL></REF>


Article

<CATEGORY>vin10</CATEGORY>

 <H5>Ο ΠΟΛΩΝΟΣ ΔΕΝ ΑΓΩΝΙΖΕΤΑΙ ΣΤΟ ΜΑΤΣ ΚΥΠΕΛΛΟΥ ΜΕ ΤΟΝ ΠΑΝΣΕΡΡΑΪΚΟ
</H5><H2>Νοκ άουτ ο Βαζέχα
</H2>
<H3>«Ο ΠΑΟ δεν είναι μικρή ομάδα, να χαίρεται με τις αποτυχίες των άλλων»

</H3>
ΠΡΟΒΛΗΜΑ με τον Κρίστο Βαζέχα την τελευταία στιγμή στον Παναθηναϊκό. Ο
Πολωνός επιθετικός αισθάνθηκε χθες έντονες ενοχλήσεις στον προσαγωγό και
εγκατέλειψε την προπόνηση, ενώ δεν θα αγωνιστεί στις Σέρρες με αντίπαλο τον
Πανσερραϊκό. Στο μεταξύ, ο προπονητής των «πρασίνων» Βασίλης Δανιήλ
σκιαγράφησε την κατάσταση στην βαθμολογία μετά την απώλεια του Ολυμπιακού και
έγινε «χείμαρρος» όταν κάποιοι βιάστηκαν να πανηγυρίσουν, τονίζοντας ότι «ο
Παναθηναϊκός δεν είναι μικρή ομάδα για να χαίρεται με τις αποτυχίες των άλλων».

* Αναλυτικό ρεπορτάζ στη σελ. 5.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16362O011</ED>
<ID>
ID:20284

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O01&aa=1</URL></REF>


Article

<CATEGORY>vin10</CATEGORY>

 <H5>Παρακολουθεί τον ΠΑΟΚ εξ αποστάσεως
</H5><H5>Έτσι ήρθαν τα κανόνια
</H5><H5>Επένδυση στον Άρη
</H5><H5></H5><H5>Μια φιλία στο «ψυγείο»
</H5><H5>Αρέσει ο Πολίτης
</H5><H5>Ιπτάμενος Πίτερ
</H5><H2></H2><H2>Ανησυχία για Σούπερ Λίγκα
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

Μπορεί να αποκλείστηκε ο ΠΑΟ από τα ευρωπαϊκά γήπεδα, όχι όμως και από τις συσκέψεις

ΦΑΙΝΕΤΑΙ ότι η απειλή ενός ιδιωτικού Κυπέλλου Πρωταθλητριών, τη Σούπερ Λίγκα,
πλανάται ακόμη στα γραφεία της ΟΥΕΦΑ. Η Ευρωπαϊκή Ομοσπονδία Ποδοσφαίρου
αναγκάσθηκε να κάνει σημαντικές αλλαγές στο Τσάμπιονς Λιγκ από την περίοδο
1999-2000 για να ικανοποιήσει τους μεγάλους συλλόγους και παρ' ολίγον
συνεταίρους της Media Partners, αλλά ακόμη φοβάται ότι ο κίνδυνος δεν έχει περάσει.

Κάθε χρόνο η ΟΥΕΦΑ καλεί στη Γενεύη, πριν από τους προημιτελικούς γύρους των
τριών Κυπέλλων Ευρώπης, εκπροσώπους των ομάδων που έφτασαν στους «8» των
διοργανώσεων εκείνης της περιόδου. Εφέτος, όμως, πολύ περισσότερες ομάδες
προσκλήθηκαν στο ραντεβού. Στις 24, 25 και 26 Μαρτίου προσκεκλημένοι της ΟΥΕΦΑ
δεν θα είναι μόνο οι 8 καλύτερες του Τσάμπιονς Λιγκ, Κυπελλούχων και ΟΥΕΦΑ,
αλλά και όλες ανεξαιρέτως οι ομάδες που συμμετείχαν αυτή την περίοδο στο
Τσάμπιονς Λιγκ, ακόμη και αυτές που αποκλείστηκαν από τον προκριματικό γύρο.

Σκοπός της ΟΥΕΦΑ είναι να ανταλλάξει απόψεις με τους εκπροσώπους των συλλόγων
για θέματα που αφορούν τα Κύπελλα Ευρώπης, αλλά ο πραγματικός στόχος της είναι
να τους πείσει ότι δεν έχουν κανένα λόγο να φλερτάρουν με την ιδιωτική
εταιρεία που τον τελευταίο καιρό τους υποσχόταν κέρδη μαμούθ από την δική της
ευρωπαϊκή διοργάνωση.

Η ΟΥΕΦΑ έχει έναν ακόμη σοβαρό λόγο να ανησυχεί. Η αρμόδια επιτροπή
ανταγωνισμού της Ευρωπαϊκής Ένωσης, με επιστολή της στους 16 συλλόγους που
ήταν ιδρυτικά μέλη της κίνησης για την Σούπερ Λίγκα, ζητεί από αυτούς
πληροφορίες για το πόσο συνεπή με τους όρους του ελεύθερου ανταγωνισμού είναι
τα σημερινά Κύπελλα Ευρώπης και άλλα πληροφοριακά στοιχεία που δείχνουν ότι
για την Ευρωπαϊκή Ένωση το ζήτημα της Σούπερ Λίγκα δεν έχει κλείσει.

Έτσι, από ελληνικής πλευράς, στο ραντεβού του Μαρτίου δεν θα βρίσκονται μόνο
εκπρόσωποι του Ολυμπιακού και του Πανιωνίου, των ομάδων που πέρασαν στους «8»
του Τσάμπιονς Λιγκ και των Κυπελλούχων αντίστοιχα, αλλά και άνθρωπος του
Παναθηναϊκού, αν και η ομάδα δεν κέρδισε την πρόκρισή της στην προημιτελική
φάση. Η συνάντηση θα γίνει στο ξενοδοχείο «Ιντερκοντινένταλ» της Γενεύης που
ταιριάζει στις περιστάσεις περισσότερο από το «La Reserve», στο οποίο γίνονταν
τα τελευταία χρόνια.

ΑΠΟ ΑΠΟΣΤΑΣΗ παρακολουθεί τις εξελίξεις στον ΠΑΟΚ ο εκ των μετόχων της ΠΑΕ
Δημήτρης Αγγελόπουλος. Από τη στιγμή που ο Γιώργος Μπατατούδης έχει το
μάνατζμεντ της εταιρείας στα χέρια του, ο κ. Αγγελόπουλος αισθάνεται δεμένος
με τον ΠΑΟΚ, ενημερώνεται συνεχώς για την οικονομική και αγωνιστική του
κατάσταση, αλλά αποφεύγει να πηγαίνει στη Τούμπα και να έχει επαφή με τον Γ. Μπατατούδη.

Όσο για την οικονομική βοήθεια που έδωσε στην Καλαμαριά, η κίνηση αυτή δεν
κρύβει κάποια είδηση όπως πολλοί πιστεύουν. Απλώς ο επιχειρηματίας έδωσε τα
χρήματα αυτά σε μια εποχή που πίστευε ότι οι δύο ΠΑΕ μπορούν να συνεργασθούν
σε αγωνιστικά θέματα και η Καλαμαριά να αποτελέσει φυτώριο νέων παικτών που
αργότερα θα κατέληγαν στον ΠΑΟΚ.

Πάντως ο κ. Αγγελόπουλος δείχνει καθαρά ότι τηρεί στάση αναμονής, δεν βιάζεται
και κυρίως δεν θέλει να συνδέσει το όνομά του με τις κινήσεις της σημερινής διοίκησης.

ΕΛΑΧΙΣΤΟΙ γνωρίζουν, ακόμη και μέσα από την ΑΕΚ, ότι οι δύο πιο ηχηρές
μεταγραφές της χειμερινής περιόδου, ο Ρε και ο Μέντεζ, ήλθαν στην Ελλάδα χάρη
στις προσωπικές επαφές του διευθύνοντος συμβούλου της ΠΑΕ, Πέτρου Στάθη, με
αξιωματούχους του αγγλικού ποδοσφαίρου. Τους δύο κανονιέρηδες της Άρσεναλ
έφεραν στην ΑΕΚ οι στενές φιλικές σχέσεις του κ. Στάθη με τον πρόεδρο της
Λίγκα της Αγγλίας κ. Λίβερ. Μάλιστα χθες ο κ. Στάθης αναμενόταν στο Λονδίνο
για τη σύσκεψη των εκπροσώπων από τις Λίγκες της Ευρώπης και στο περιθώριο
αυτής της συνάντησης επρόκειτο να έχει επαφές και με διοικητικά στελέχη της Άρσεναλ.

Ο ΒΙΟΜΗΧΑΝΟΣ Γιάννης Λαϊνόπουλος, ο οποίος βοήθησε την ΚΑΕ Άρης στις δύσκολες
στιγμές της, φαίνεται ικανοποιημένος από τη συμμετοχή του Δημήτρη Κοντομηνά
στα διοικητικά της ομάδας της Θεσσαλονίκης και δεν θέλησε να του επιστραφεί το
ποσό των 50 εκατ. δραχμών με το οποίο είχε δανειοδοτήσει την εταιρεία. Ο κ.
Λαϊνόπουλος θα πάρει σε μετοχές αυτό το ποσό και φέρεται διατεθειμένος να
δραστηριοποιηθεί στον Άρη σε δεύτερο ή τρίτο ρόλο.

ΚΑΠΟΤΕ ήταν κολλητοί, αλλά τώρα δεν μιλάνε ο ένας στον άλλον. Ο Δημήτρης
Μελισσανίδης και ο Βίκτωρας Μητρόπουλος, δύσκολοι χαρακτήρες και οι δύο,
παρεξηγήθηκαν πριν από λίγο καιρό και πολλά χρόνια φιλίας μπήκαν στο «ψυγείο».
Η ρήξη στις σχέσεις των δύο ανδρών έγινε με ασήμαντη αφορμή, που έχει να κάνει
με την αναβολή του αγώνα Κυπέλλου Ολυμπιακού-Ξάνθης και την οργή του Δημήτρη
Μελισσανίδη, που απαιτούσε από την ΕΠΑΕ να αναβάλει και τον αγώνα
ΑΕΚ-Ολυμπιακού. Ο αντιπρόεδρος της ΕΠΑΕ δεν του έκανε το χατίρι και ο πρώην
φίλος του τον «διέγραψε». 
ΑΡΓΑ χθες το βράδυ αναμενόταν να μπει και η τελευταία υπουργική υπογραφή, από
τον υπουργό Εθνικής Οικονομίας Γιάννο Παπαντωνίου, στο αθλητικό νομοσχέδιο, το
οποίο θα προωθηθεί στη Επιτροπή Μορφωτικών Υποθέσεων της Βουλής για συζήτηση.

ΟΙ ΠΡΩΤΑΘΛΗΤΕΣ του στίβου Παυλακάκης, Κόφφα, Ξάνθου, σε συνεργασία με τους
Ολυμπιονίκες κινητο-ποιούνται προκειμένου να υπάρξει τροπολογία στον αθλητικό
νόμο που να προβλέπει ασφάλιση για τους αθλητές. Σε συζητήσεις που έχουν κάνει
οι πρωταθλητές με αρκετούς βουλευτές τούς βρίσκουν σύμφωνους σε αυτό το αίτημά τους.

ΜΠΟΡΕΙ το συμβόλαιο του Κώστα Πολίτη με την ΑΕΚ ΚΑΕ να είναι εξάμηνης
διάρκειας, αλλά όλα δείχνουν ότι ο ευρωκώουτς θα είναι ο προπονητής της ομάδας
και την επόμενη περίοδο. Πολλοί μιλούν για ξαφνικό έρωτα του ιδιοκτήτη της ΚΑΕ
Γιάννη Φιλίππου με τον προπονητή και μάλιστα ήδη οι δύο άνδρες κάνουν
αλλεπάλληλα ραντεβού συζητώντας και σχεδιάζοντας για την ΑΕΚ της νέας
περιόδου. Στενοί συνεργάτες του κ. Φιλίππου λένε ότι ο πρόεδρος της ΑΕΚ βρήκε
στο πρόσωπο του Κώστα Πολίτη την φιλοσοφία για το μπάσκετ που αναζητούσε εδώ
και αρκετά χρόνια. Μάλιστα το περασμένο Σάββατο, μετά την ήττα της ομάδας από
τον Παναθηναϊκό, ο κ. Φιλίππου τηλεφώνησε στον Κώστα Πολίτη και του είπε
«συγχαρητήρια, εσείς είσαστε οι νικητές».

ΚΟΛΙΑΤΣΟΥ - Παγκράτι έχει κάνει τη διαδρομή Αθήνα - Άκρα ο νεαρός φορ του
Ολυμπιακού Πίτερ Οφορίκουε. Ο ταλαντούχος επιθετικός έπρεπε να βρίσκεται ήδη
στη πατρίδα του, την Γκάνα, για προετοιμασθεί με την εθνική ομάδα εν όψει
αφρικανικού τουρνουά. Ο Ολυμπιακός θα κρατήσει τον παίκτη στην Αθήνα μέχρι τον
πρώτο αγώνα με την Γιουβέντους στο Τορίνο (3 Μαρτίου), αλλά το πιθανότερο
είναι ότι αμέσως μετά θα δώσει άδεια στον παίκτη. Έτσι δεν θα υπάρξει πρόβλημα
απουσίας του Οφορίκουε ούτε από τον αγώνα ρεβάνς με την Γιουβέντους στις 17 Μαρτίου.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16362O021</ED>
<ID>
ID:20288

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O02&aa=1</URL></REF>


Article

<CATEGORY>vin10</CATEGORY>

 <H5>ΧΑΑΝ: ΘΕΛΩ ΝΑ ΞΑΝΑΖΗΣΩ ΟΜΟΡΦΕΣ ΣΤΙΓΜΕΣ ΜΕ ΤΟΝ ΠΑΟΚ
</H5><H2>Σε νέα τροχιά
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Ο Άρι Χάαν δήλωσε εντυπωσιασμένος από το πολύ καλό έμψυχο υλικό που διαθέτει
ο ΠΑΟΚ

ΜΕ ΧΕΙΡΟΚΡΟΤΗΜΑΤΑ και συνθήματα υποδέχτηκαν χθες στις εγκαταστάσεις της Νέας
Ευκαρπίας τον Άρι Χάαν οι 300 περίπου οπαδοί του ΠΑΟΚ, που πήγαν να
παρακολουθήσουν την «πρώτη» του Ολλανδού τεχνικού στην ομάδα τους. Τον Άρι
Χάαν, που έφτασε χθες τις πρώτες πρωινές ώρες στη Θεσσαλονίκη, υποδέχτηκε στο
αεροδρόμιο ο Στάυρος Σαράφης που ανέλαβε καθήκοντα συνεργάτη του. Χθες το πρωί
πήγε στα γραφεία της ΠΑΕ ΠΑΟΚ, συζήτησε με τους υπευθύνους και συμφώνησε να
υπογράψει συμβόλαιο 1,5 χρόνου με μηνιαία αποζημίωση 5,8 εκατ. δρχ. χωρίς να
περιλαμβάνονται τα πριμ.

Τον Ολλανδό τεχνικό παρουσίασε στους παίκτες της ομάδας ο αναπληρωτής πρόεδρος
Νίκος Βεζυρτζής, ο οποίος στην ομιλία του τόνισε: «Ήταν επιβεβλημένη η αλλαγή
προπονητή. Η διοίκηση της ΠΑΕ έτσι έκρινε για το καλό του ΠΑΟΚ. Ζούμε σε
καθεστώς επαγγελματικού ποδοσφαίρου και έπρεπε να γίνει αυτή η αλλαγή στην
τεχνική ηγεσία. Δείτε τι έγινε στη Γιουβέντους με τον Λίπι. Σεβόμαστε την
προσφορά του Άγγελου Αναστασιάδη και πιστεύουμε ότι κάθε προπονητής που πέρασε
από τον ΠΑΟΚ έχει προσφέρει. Στόχος μας είναι η πρώτη θέση, ενώ σας κάνω
γνωστό ότι το καλοκαίρι θα προχωρήσουμε σε ενίσχυση της ομάδας».

Από την πλευρά του ο Άρι Χάαν δήλωσε: «Βρήκα μία εντελώς διαφορετική ομάδα από
αυτή που είχα την περίοδο 1994-'95. Εντυπωσιάστηκα από το πολύ καλό έμψυχο
υλικό που διαθέτει. Όλοι οι παίκτες χρειάζονται και σε όλους θα δώσω
ευκαιρίες. Ελπίζω την Κυριακή να συνεχιστεί η καλή παράδοση που έχω στους
αγώνες με τον Άρη (τρεις νίκες) και ο ΠΑΟΚ να μπει σε νέα τροχιά. Θέλω να
ξαναζήσω όμορφες στιγμές με την ομάδα, αλλά θα χρειαστώ και πίστωση χρόνου για
να περάσω τις δικές μου απόψεις».

Για το παιχνίδι με τον Άρη ο ΠΑΟΚ θα πάρει 7.000 εισιτήρια. Χθες στην
Αστυνομική Διεύθυνση της Θεσσαλονίκης έγινε σύσκεψη με εκπροσώπους των δύο
ΠΑΕ, για τα μέτρα ασφαλείας που θα ληφθούν ώστε να μην υπάρξουν επεισόδια..

Οι παίκτες του ΠΑΟΚ και η διοίκηση της ΠΑΕ τέλεσε χθες μνημόσυνο στον ναό της
Αγίας Βαρβάρας για τη συμπλήρωση ενός χρόνου από τον άδικο θάνατο του
Παναγιώτη Κατσούρη.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16362O031</ED>
<ID>
ID:20289

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O03&aa=1</URL></REF>


Article

<CATEGORY>vin10</CATEGORY>

 <H5>«ΑΘΗΝΑ 2004»: Μέχρι να ψηφιστεί από τη Βουλή το νομοσχέδιο
</H5><H2>Αναβολή για τα μεγάλα αθλητικά έργα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΣΕ ΑΝΑΒΟΛΗ «οδηγείται» η ίδρυση θυγατρικής εταιρείας για τα μεγάλα αθλητικά
έργα εν όψει των Ολυμπιακών Αγώνων του 2004. Η ανακοίνωση της αναβολής έγινε
χθες από τον πρόεδρο και τον διευθύνοντα σύμβουλο της Οργανωτικής Επιτροπής
κ.κ. Στρατήγη και Μπακούρη, στη διάρκεια της συνεδρίασης του Διοικητικού
Συμβουλίου της ΑΕ «Αθήνα 2004».

Ο κ. Στρατήγης και ο κ. Μπακούρης ενημέρωσαν το Δ.Σ. της Οργανωτικής Επιτροπής
ότι σε πρόσφατη συνάντηση που είχαν με τον πρόεδρο της Διυπουργικής, υπουργό
Πολιτισμού Ευάγγελο Βενιζέλο, πάρθηκε η σχετική απόφαση.

Σύμφωνα με όσα έγιναν γνωστά, η αναβολή είναι προσωρινή και κρίθηκε αναγκαία
μέχρι να ψηφιστεί από τη Βουλή το υπό σύνταξη νομοσχέδιο με το οποίο
τροποποιούνται ορισμένες διατάξεις του Νόμου 2598/98, ώστε να διευκολυνθεί η
διαδικασία ίδρυσης εξειδικευμένης εταιρείας ολυμπιακών έργων.

Από την Οργανωτική Επιτροπή ανακοινώθηκε χθες ότι «συνεχίζεται με εντατικούς
ρυθμούς η προετοιμασία των έργων, η οποία γίνεται από την αρμόδια Γενική
Διεύθυνση της εταιρείας».

Πάντως, η αναβολή της ίδρυσης της θυγατρικής εταιρείας δημιουργεί προβλήματα
στην προώθηση των μεγάλων αθλητικών έργων, αφού μέχρι σήμερα έχουν γίνει
ελάχιστα σε αυτόν τον τομέα.

Οι συζητήσεις του Δ.Σ. της Οργανωτικής Επιτροπής επικεντρώθηκαν χθες γύρω από
τη συγκρότηση των διαφόρων επιτροπών και διευθύνσεων, οι οποίες και θα
αναλάβουν σημαντικό ρόλο εν όψει της διοργάνωσης των Ολυμπιακών Αγώνων του 2004.

Πάντως, το θέμα δεν ολοκληρώθηκε χθες και αναμένεται να τεθεί εκ νέου στη
συνεδρίαση της Οργανωτικής Επιτροπής μετά 15 ημέρες.

Τέλος, αποφασίστηκε χθες από την Οργανωτική Επιτροπή η πρόσληψη του Γιάννη
Συνοδινού για τη θέση του διευθυντή Τύπου και του Κώστα Βερνίκου (με σύμβαση
έργου) για τη θέση του εκπροσώπου Τύπου.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16362O032</ED>
<ID>
ID:20340

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O03&aa=2</URL></REF>


Article

<CATEGORY>vin10</CATEGORY>

 <H2>Πρωτόκολλο συνεργασίας με ΗΠΑ
</H2>
ΠΡΩΤΟΚΟΛΛΟ αθλητικής συνεργασίας μεταξύ Ελλάδας και ΗΠΑ υπέγραψαν χθες στα νέα
γραφεία της ΕΟΑ στο Χαλάνδρι, ο υφυπουργός Αθλητισμού Ανδρέας Φούρας και ο
πρέσβης των Ηνωμένων Πολιτειών στην Ελλάδα Νίκολας Μπερνς.

«Θεωρούμε σημαντική τη σημερινή μέρα ­ είπε ο υφυπουργός Αθλητισμού ­ γιατί η
διακήρυξη αθλητικής συνεργασίας Ελλάδας - ΗΠΑ έχει ένα πολυσήμαντο νόημα, έχει
φόρτιση ιστορική, εκπέμπει πολλαπλά μηνύματα, ενώ δημιουργεί πολλές ελπίδες
και γεννά μεγάλες προσδοκίες».

Από την πλευρά του ο κ. Μπερνς σημείωσε: «Η συμφωνία αυτή αντικατοπτρίζει την
ιδιαίτερη προσοχή που δίνουν η Ελλάδα και οι ΗΠΑ στον ευαίσθητο αυτό χώρο. Οι
Ολυμπιακοί Αγώνες έπρεπε να είχαν επιστρέψει στη γενέτειρά τους, την Ελλάδα
πριν από πολλά χρόνια. Αυτό που βασικά επιδιώκουμε με την υπογραφή του
πρωτοκόλλου, πέρα από την ανταλλαγή τεχνογνωσίας, πληροφοριών και αποστολών,
είναι να φέρουμε το μπέιζμπολ και το σόφτμπολ στην Ελλάδα».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16362O033</ED>
<ID>
ID:20377

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O03&aa=3</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Ο Κωνσταντινίδης στην Ελευσίνα
</H2>
Ο ΠΑΥΛΟΣ Κωνσταντινίδης από τον Σύνδεσμο Πειραιά ορίστηκε χθες να διευθύνει
τον αγώνα Ελευσίνα - Ολυμπιακός, ενώ στο παιχνίδι Απόλλων - ΑΕΚ διαιτητής θα
είναι ο Γιώργος Τσαγκαράκης από τα Χανιά. Στα υπόλοιπα ματς της 19ης
αγωνιστικής του επαγγελματικού πρωταθλήματος ορίστηκαν οι παρακάτω διαιτητές:
Άρης - ΠΑΟΚ: Κουτσογιάννης, Παναθηναϊκός - Προοδευτική: Τεβεκέλης, Βέροια -
SKODA Ξάνθη: Δούρος, ΟΦΗ - Ηρακλής: Κασναφέρης, Πανιώνιος - Ιωνικός: Μπριάκος,
Εθνικός - Πανηλειακός: Ψυχομάνης και Καβάλα - Εθνικός Αστ.: Αγγελάκης.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16362O034</ED>
<ID>
ID:20406

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O03&aa=4</URL></REF>


Article

<CATEGORY>vin10</CATEGORY>

 <H5>Στα Τρίκαλα
</H5><H5></H5><H5>Κύπελλο
</H5><H5></H5><H5>Η Γ' Εθνική
</H5><H5></H5><H5>Οι Ελπίδες
</H5><H2>Εμπιστευτικά
</H2>
* ΤΟ ΝΤΕΡΜΠΙ Τρικάλων - Πιερικού ξεχωρίζει από τους τρεις εξ αναβολής
αγώνες που θα διεξαχθούν σήμερα (15.00) για το πρωτάθλημα της Β' Εθνικής.

Στα άλλα δύο ματς, τα Γιάννινα αντιμετωπίζουν εντός έδρας την Αναγέννηση
Καρδίτσας και η Καλαμαριά υποδέχεται στο γήπεδό της τον Ιάλυσο.

* Σήμερα θα γίνουν και τα εξ αναβολής παιχνίδια της 20ης αγωνιστικής, του
4ου, του 5ου και του 6ου ομίλου της Δ΄ Εθνικής.

* ΓΙΑ ΤΗΝ προημιτελική φάση του ποδοσφαιρικού κυπέλλου, ο Αθηναϊκός
αντιμετωπίζει το απόγευμα την Καλαμάτα. Ο αγώνας θα διεξαχθεί στο γήπεδο του
Βύρωνα και θα αρχίσει στις 15.15.

* ΜΕ ΤΑ παιχνίδια της 11ης αγωνιστικής ολοκληρώνεται σήμερα ο πρώτος γύρος
στο πρωτάθλημα της Γ' Εθνικής.

Ο πρωτοπόρος του Νοτίου ομίλου, Ναυπακτιακός, αντιμετωπίζει εντός έδρας το
Κερατσίνι, ενώ η Κοζάνη που οδηγεί την κούρσα του Βορείου ομίλου «δοκιμάζεται»
στην Κρύα Βρύση, με αντίπαλο τον τοπικό Απόλλωνα.

Το πρόγραμμα (σήμερα, 15.00): Νότιος όμιλος: Παναιγιάλειος - ΕΑΡ,
Παναργειακός - Αιγάλεω, Ναυπακτιακός - Κερατσίνι, Αιολικός - Αγερσανί Ν.,
Μαρκό - Αχαϊκή, Ατρόμητος Αθ. - Λεβαδειακός.

Βόρειος όμιλος: Ολυμπιακός Β. - Πρέβεζα, Ποσειδών Ν.Μ. - Κιλκισιακός,
Νάουσα - Αμπελόκηποι, Καστοριά - Δόξα Δράμας, Αετός Σκύδρας - Καρδίτσα,
Απόλλων Κρ. Βρ. - Κοζάνη.

* ΑΓΩΝΑΣ ευκαιριών σε νέους παίκτες είναι ο σημερινός φιλικός της Εθνικής
ομάδας των Ελπίδων, στο Μεσολόγγι (15.ΟΟ) με αντίπαλο την αντίστοιχη ομάδα της
Πολωνίας. Ο ομοσπονδιακός προπονητής Γιάννης Κόλλιας θα δοκιμάσει και τους 19
παίκτες που επέλεξε για αυτό το παιχνίδι, καθώς δεν έχει περιθώρια για πολλές
δοκιμές εν όψει του κρίσιμου αγώνα της Εθνικής με τη Νορβηγία, στο πλαίσιο της
προκριματικής φάσης του ευρωπαϊκού πρωταθλήματος.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16362O035</ED>
<ID>
ID:20419

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O03&aa=5</URL></REF>


Article

<CATEGORY>vin10</CATEGORY>

 <H5>ΠΡΟ-ΠΟ: ΟΙ ΙΣΧΥΡΕΣ ΟΜΑΔΕΣ ΤΟΥ ΔΕΛΤΙΟΥ ΠΑΙΖΟΥΝ ΜΑΚΡΙΑ ΑΠΟ ΤΗΝ ΕΔΡΑ ΤΟΥΣ
</H5><H2>Κυριακή με 2
</H2>
Δημητριάδης και Λουτσιάνο αναμένεται να βρεθούν αντιμέτωποι ξανά στον αγώνα
Ελευσίνας - Ολυμπιακού

Η ΕΜΦΑΝΙΣΗ του «διπλού» στο δελτίο της Κυριακής μόνο έκπληξη δεν θα θεωρηθεί.
Ισχυρές ομάδες (ΑΕΚ, Ολυμπιακός, Καλλιθέα, Λάτσιο, Ίντερ, Φιορεντίνα) παίζουν
μακριά από την έδρα τους και συνεπώς ο «άσος» μπορεί να μην κάνει δυναμική παρουσία.

*** Μια ματιά στην ετοιμασία των ομάδων.

1. ΑΠΟΛΛΩΝ - ΑΕΚ: Στους γηπεδούχους επανέρχεται ο Λαχανάς, ενώ
τιμωρημένος είναι Μπουέλε. Στην ΑΕΚ επιστρέφουν οι Γκρέταρσον, Β. Καραγιάννης.
Τιμωρημένος είναι ο Ζήκος.

2. ΑΡΗΣ - ΠΑΟΚ: Δεν αντιμετωπίζει αγωνιστικά προβλήματα ο Άρης. Ο Άρι
Χάαν αντικατέστησε τον Άγγελο Αναστασιάδη στην τεχνική ηγεσία του ΠΑΟΚ. Ο
Βρύζας θα δώσει το «παρών», όχι όμως ο τιμωρημένος Κωνσταντινίδης.

3. ΒΕΡΟΙΑ - SKODA ΞΑΝΘΗ: Το μοναδικό πρόβλημα της Βέροιας είναι ο
τιμωρημένος Μουλιέτ. Με την καλύτερη δυνατή ενδεκάδα θα παραταχθούν οι φιλοξενούμενοι.

4. ΕΘΝΙΚΟΣ - ΠΑΝΗΛΕΙΑΚΟΣ: Από τον Εθνικό θα απουσιάσουν οι Δαμίρης,
Ντερτινής και από τον Πανηλειακό ο Τόγιας.

5. ΚΑΒΑΛΑ - ΕΘΝΙΚΟΣ ΑΣΤ.: Τιμωρημένοι είναι οι Διγκόζης (Καβάλας),
Κοντόπουλος (Εθνικού Αστέρα).

6. ΠΑΝΑΘΗΝΑΪΚΟΣ - ΠΡΟΟΔΕΥΤΙΚΗ: Ο Βασίλης Δανιήλ δεν υπολογίζει τον Μίκλαντ
(τιμωρημένος). Στην Προοδευτική επανέρχονται οι Δήμος, Ρουτζιέρης.

7. ΠΑΝΕΛΕΥΣΙΝΙΑΚΟΣ - ΟΛΥΜΠΙΑΚΟΣ: Ο Κακλαμάνος θα επανεμφανιστεί στην
Ελευσίνα. Ο Ντούσαν Μπάγιεβιτς θα έχει στη διάθεσή του τους Γεωργάτο, Πουρσανίδη.

8. ΠΑΝΙΩΝΙΟΣ - ΙΩΝΙΚΟΣ: Από τον Πανιώνιο θα απουσιάσει ο Μπουγάς και
από τον Ιωνικό οι Παχατουρίδης, Βαβίλης.

9. ΚΑΛΑΜΑΡΙΑ - ΓΙΑΝΝΙΝΑ: Ο Κάκογλου επανέρχεται στην Καλαμαριά. Οι
φιλοξενούμενοι θα ενισχυθούν με τους Κούτουλα, Μπελά, Αντωνάκο.

10. ΠΑΝΑΧΑΪΚΗ - ΑΘΗΝΑΪΚΟΣ: Στην Παναχαϊκή θα δώσει το «παρών» ο Ιακώβου
και στον Αθηναϊκό ο Κοζανίδης.

11. ΠΙΕΡΙΚΟΣ - ΚΑΛΛΙΘΕΑ: Δεν αντιμετωπίζουν αγωνιστικά προβλήματα οι
δύο ομάδες.

12. ΚΑΛΙΑΡΙ - ΛΑΤΣΙΟ: Στην Κάλιαρι επανέρχεται ο επιθετικός Ασάρι και
στη Λάτσιο ο μέσος Στάνκοβιτς.

13. ΠΕΡΟΥΤΖΙΑ - ΙΝΤΕΡ: Στην Περούτζια τραυματίες είναι οι Μέλι, Στράντα
και στην Ίντερ οι Ζαμοράνο, Μοριέρο.

Σ13: ΟΥΝΤΙΝΕΖΕ - ΦΙΟΡΕΝΤΙΝΑ: Τα προβλήματα της Ουντινέζε είναι οι
τραυματίες Πότζι, Ντάργκο και της Φιορεντίνα οι Μπατιστούτα, Ολιβέιρα.

<REF><SOURCE>ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16362O041</ED>
<ID>
ID:20290

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΑΝΗΣΥΧΙΑ ΓΙΑ ΤΟΝ ΠΟΛΩΝΟ, ΔΕΝ ΠΑΙΖΕΙ ΣΤΙΣ ΣΕΡΡΕΣ
</H5><H2>Χωρίς Βαζέχα
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ένιωσε ενοχλήσεις ο Βαζέχα κατά τη χθεσινή προπόνηση και εγκατέλειψε. Στον
Παναθηναϊκό ανησυχούν

ΔΕΝ παίζει ο Βαζέχα στις Σέρρες! Ο Πολωνός σέντερ φορ αισθάνθηκε χθες έντονες
ενοχλήσεις στον προσαγωγό και προς το τέλος εγκατέλειψε την προπόνηση
χωλαίνοντας. Ο Δανιήλ πιθανόν να τον πάρει μαζί του σήμερα με την αποστολή του
Παναθηναϊκού στις Σέρρες ­ όπου αγωνίζεται αύριο για το Κύπελλο ­, αλλά δεν
πρόκειται να τον χρησιμοποιήσει.

Ο Βαζέχα στάθηκε εξαιρετικά άτυχος γιατί έπαθε τη «ζημιά» τη στιγμή που έκανε
σέντρες. Είχε ξαναβρεί τη φόρμα του και αποτέλεσε βασικό παράγοντα της
βαθμολογικής ανάκαμψης του Παναθηναϊκού. Στην Παιανία ανησυχούν μήπως το
πρόβλημα αποδειχθεί πιο σοβαρό και ο παίκτης δεν προλάβει να είναι έτοιμος για
το ματς με την Προοδευτική. 
Σήμερα ο Βαζέχα θα εξεταστεί από το ιατρικό τιμ της ομάδας.

Ο ΔΑΝΙΗΛ

«Τον τίτλο διεκδικούν οι τρεις ομάδες που προπορεύονται στη βαθμολογία και ο
ΠΑΟΚ. Ο Ολυμπιακός εξακολουθεί να έχει προβάδισμα αφού είναι ένα βαθμό
μπροστά. Με μια αποτυχία δεν αλλάζει το τοπίο. Απομένουν 16 αγωνιστικές και
κανένας δεν μπορεί να κάνει ασφαλείς προβλέψεις».

Ο Βασίλης Δανιήλ σκιαγραφεί την κατάσταση μετά την απώλεια του Ολυμπιακού στο
προχθεσινό ματς και ταυτόχρονα επαναφέρει στην πραγματικότητα όσους βιάστηκαν
να διαλαλήσουν ότι στην Παιανία... πανηγύρισαν την ισοπαλία των «ερυθρολεύκων»
με τον Απόλλωνα:

«Ο Παναθηναϊκός δεν είναι μικρή ομάδα για να χαίρεται με τις αποτυχίες των
άλλων. Αν πρέπει να χαρούμε θα το κάνουμε ύστερα από δικές μας επιτυχίες.
Αλίμονο αν συμβεί το αντίθετο. Τότε δεν έχουμε προσόντα να πρωταγωνιστήσουμε».

Ο Μακεδόνας τεχνικός αποκάλυψε τον προβληματισμό του για την απόδοση των
«πρασίνων»: «Δεν κρύβω ότι η απόδοση της ομάδας με απασχολεί σημαντικά.
Βεβαίως έχουμε το ελαφρυντικό ότι εδώ και εβδομάδες παίζουμε συνεχώς εκτός
έδρας λόγω της γνωστής τιμωρίας. Μου ζητάτε να κάνω υπολογισμούς. Αν καθήσω να
υπολογίσω τι θα κερδίσει και τι θα χάσει η ομάδα μου, τότε μπορεί να πιάσω
13άρι! Δύο είναι οι στόχοι μου: Να σταθεροποιήσουμε την απόδοσή μας σε υψηλά
επίπεδα. Και να έχω σε ετοιμότητα όλους τους παίκτες. Αυτή είναι και η δουλειά μου».

Ο Δανιήλ, αφού επισήμανε ότι τον Παναθηναϊκό απασχολεί πάντοτε το επόμενο
ματς, ξεκαθάρισε ότι δεν θα προφυλάξει κανέναν παίκτη «φορτωμένο» με κάρτες:

«Αύριο παίζουμε στις Σέρρες για το Κύπελλο. Έχω πολύ καλές πληροφορίες για τον
Πανσερραϊκό και δεν πρόκειται να πάμε εκεί για περίπατο. Θα είναι μεγάλο
ολίσθημα αν δεν προσπαθήσουμε να εξασφαλίσουμε την πρόκριση από το πρώτο
παιχνίδι. Δεν σκέπτομαι να προφυλάξω κανέναν παίκτη».

Στο παιχνίδι με τον Πανσερραϊκό, αύριο, στις Σέρρες, δεν θα αγωνιστούν οι
Ασάνοβιτς, Κόλα, Μίκλαντ, που απουσιάζουν με τις Εθνικές ομάδες των χωρών
τους. Δεν θα παίξει επίσης ο Μπασινάς, που είναι άρρωστος. Αναμένεται να
χρησιμοποιηθεί ο ομογενής Ανδρέας Βλάχος.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16362O051</ED>
<ID>
ID:20291

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O05&aa=1</URL></REF>


Article

<CATEGORY>vin10</CATEGORY>

 <H5>ΧΑΛΚΙΑΣ: Με βοήθησαν και τα άλλα παιδιά
</H5><H2>Μπορούσαμε ακόμη και νίκη!
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Τώρα χρειάζεται προσοχή και δουλειά, επισημαίνει ο Κώστας Χαλκιάς

Ο Κώστας Χαλκιάς ήταν ο μεγάλος πρωταγωνιστής της προχθεσινής επιτυχίας του
Απόλλωνα με αντίπαλο τον Ολυμπιακό. Ο νεαρός γκολκίπερ όποτε χρειάστηκε (και
ήταν αρκετές περιπτώσεις) δήλωσε «παρών» και κατάφερε να βοηθήσει τον Απόλλωνα
να πάρει τον υπερπολύτιμο βαθμό: «Αισθάνομαι ότι δικαίωσα αυτούς που με
εμπιστεύθηκαν», είπε χθες στην ΟΜΑΔΑ ο Χαλκιάς και συνέχισε: «Δεν θέλω να
στείλω μήνυμα σε κανέναν. Το μήνυμα το πήραν αυτοί που με έφεραν στον Απόλλωνα
και μου εμπιστεύθηκαν τη θέση του γκολκίπερ σε μία τόσο δύσκολη στιγμή για την
ομάδα μας. Η παρουσία μου ήταν θετική, αλλά σε αυτό με βοήθησαν και τα άλλα
παιδιά. Ο Ολυμπιακός έχει πολύ καλή ομάδα και είναι αλήθεια ότι υπήρξαν
στιγμές που φοβήθηκα. Σε δύο στιγμές τα πράγματα ήταν πολύ δύσκολα. Στο σουτ
του Γιαννακόπουλου και σε μία φάση προς το τέλος, που ο Κολιτσιδάκης έκοψε ένα
σουτ του Αλεξανδρή από πολύ κοντά. Ευτυχώς όμως δεν μπήκε η μπάλα στα δίχτυα».

Ο Κώστας Χαλκιάς απολαμβάνει τους καρπούς της επιτυχίας και προσθέτει: «Ο
Ολυμπιακός μας πίεσε πολύ, αλλά όσο περνούσε η ώρα πίστευα ότι δεν υπήρχε
περίπτωση να δεχτούμε γκολ. Αν μάλιστα ήμασταν πιο προσεκτικοί, τότε ίσως
παίρναμε και τη νίκη. Το ματς αυτό τελείωσε, τώρα χρειάζεται προσοχή και
δουλειά ώστε να καταφέρουμε να κρατήσουμε τον Απόλλωνα στην Α' Εθνική».

Ο γκολκίπερ της «Ελαφράς Ταξιαρχίας» κατέληξε: «Δεν κρύβω την επιθυμία μου να
γυρίσω στον Παναθηναϊκό και να κάνω καριέρα σε αυτή την ομάδα. Μέχρι το
καλοκαίρι όμως με ενδιαφέρει ο Απόλλων και η σωτηρία του. Θέλω να στείλω ένα
μήνυμα προς τους οπαδούς της ομάδας. Δεν χρειάζεται να υπάρχει ρήξη μεταξύ
αυτών και του Κώστα Αλαμάνου, γιατί όχι μόνο δεν μας βοηθούν με αυτόν τον
τρόπο, αλλά αντίθετα δημιουργούνται προβλήματα. Ο Απόλλων έχει αρκετά νέα
παιδιά και χρειάζεται να υπάρχει ενότητα, ώστε όλοι μαζί να πετύχουμε τον
στόχο μας, που είναι η παραμονή στη μεγάλη κατηγορία».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16362O052</ED>
<ID>
ID:20341

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O05&aa=2</URL></REF>


Article

<CATEGORY>vin10</CATEGORY>

 <H5>ΦΙΟΡΕΝΤΙΝΑ
</H5><H2>Έτοιμος για μάχη ο Βακουφτσής
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Ο ΓΙΩΡΓΟΣ Βακουφτσής είναι έτοιμος και την προσεχή Κυριακή θα καθήσει για
πρώτη φορά στον πάγκο της Φιορεντίνα, έτοιμος στο κάλεσμα του Τραπατόνι να
παίξει εναντίον της Ουντινέζε, στη δύσκολη αναμέτρηση του Καμπιονάτο.

Η είδηση χαροποίησε τον άσο της Φιορεντίνα, ιδιαίτερα όταν πληροφορήθηκε ότι
έως σήμερα το απόγευμα πρόκειται να φθάσει από την ΕΠΟ και η «μπλε» κάρτα που
επιτρέπει στον 19χρονο άσο της Φιορεντίνα να φοράει τη φανέλα της ομάδας του «Τραπ».

Ο τραυματισμός του Μπατιστούτα, καθώς και η «άδεια» στον Βραζιλιάνο Εντμούντο
να πάει στο Ρίο για το Καρναβάλι ανοίγει τον δρόμο στον Βακουφτσή για την
πρώτη ομάδα. «Δεν είναι μικρό πράγμα να κάθεσαι στον πάγκο της πρώτης ομάδας
της Φιορεντίνα, ύστερα από ένα μήνα προπονήσεων και γνωριμίας με τους σούπερ
άσους Μπατιστούτα, Ρουί Κόστα, Εντμούντο, κ.ά.», είπε ο άλλοτε παίκτης του
Παναθηναϊκού, στους ερασιτέχνες.

Ο Βακουφτσής προπονήθηκε όλο αυτό το διάστημα μαζί με τους βασικούς παίκτες
των «Βιόλα» και ο Μπατιστούτα μίλησε με τα καλύτερα λόγια για τον Έλληνα παίκτη.

Η μεγάλη ευκαιρία παρουσιάζεται τώρα για τον Γιώργο Βακουφτσή που σίγουρα δεν
πρόκειται ν' αφήσει να πάει χαμένη, εφόσον ο προπονητής του τού αναθέσει ρόλο
και θέση στη Φιορεντίνα την Κυριακή.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16362O053</ED>
<ID>
ID:20378

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O05&aa=3</URL></REF>


Article

<CATEGORY>vin10</CATEGORY>

 <H5>ΑΝΤΣΕΛΟΤΙ
</H5><H2>Η Γιουβέντους αρχίζει από το μηδέν
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΠΡΩΤΟΣ ­ ίσως και μοναδικός ­ στόχος της Γιουβέντους είναι το Τσάμπιονς Λιγκ,
υπογράμμισαν διοίκηση και προπονητές κατά τη διάρκεια της παρουσίασης του
Κάρλο Αντσελότι.

«Θα προσπαθήσουμε να βελτιώσουμε τη θέση μας στο πρωτάθλημα, όμως σ' αυτό
το σημείο είναι αδύνατο να πετύχουμε τους στόχους που είχαμε στην αρχή της
σεζόν. Αντίθετα, στο Τσάμπιονς Λιγκ ξεκινάμε από το "μηδέν" όπως και οι
υπόλοιπες επτά ομάδες που συμμετέχουν στα προημιτελικά», ήταν τα πρώτα λόγια
του Αντσελότι, ως νέου προπονητή της Γιουβέντους. Και συνέχισε:

«Δεν πρόκειται να κάνω καμία απολύτως επανάσταση στην ομάδα. Απλώς θα
προχωρήσω σε κάποιες μικρές αλλαγές στην ενδεκάδα και σε γενικές γραμμές θα
στηριχτώ στη θαυμάσια δουλειά που έκανε ο Μαρσέλο Λίπι τα πέντε τελευταία
χρόνια. Οι παίκτες πρέπει να είναι ήρεμοι. Σέβομαι τους ρόλους που έως τώρα
είχαν στο γήπεδο. Για παράδειγμα, ο Ζιντάν θα παραμείνει πίσω από τους δύο
επιθετικούς, όμως σε εξαιρετικές περιπτώσεις θα μπορούσε να σταθεί και ως επιθετικός».

ΔΥΣΑΡΕΣΚΕΙΑ

Το αφεντικό της Γιούβε, Τζιοβάνι Ανιέλι, εξέφρασε τη δυσαρέσκειά του που ο
Λίπι εγκατέλειψε την ομάδα σ' αυτή τη δύσκολη στιγμή της και επισήμανε πως η
«Μεγάλη Κυρία» θα πρέπει να σταθεί στα πόδια της πριν από τις κρίσιμες
συναντήσεις για το Τσάμπιονς Λιγκ.

Μια δυσάρεστη έκπληξη περίμενε τον Κάρλο Αντσελότι κατά την προσέλευσή του
στην αίθουσα που δόθηκε η συνέντευξη Τύπου. Στους τοίχους των γραφείων της
Γιούβε, οπαδοί της ομάδας είχαν γράψει συνθήματα όπως «Αντσελότι σήκω φύγε»,
προκαλώντας, όπως είναι φυσικό, τη δυσαρέσκεια στον Ιταλό κόουτς.

Τις επόμενες ημέρες ο «Καρλέτο» θα επιδιώξει να συναντηθεί με εκπροσώπους
των οπαδών προκειμένου να εξομαλύνει τις σχέσεις του μαζί τους, αν και χθες
μίλησε με αρκετούς απ' αυτούς προσπαθώντας να ξεκαθαρίσει τις θέσεις του για
την ομάδα. Είναι γνωστό πάντως πως οι πλειοψηφία των οπαδών της Γιουβέντους
είχε αντιδράσει για την απόφαση της διοίκησης της ομάδας να επιλέξει τον
Αντσελότι για αντικαταστάτη του Λίπι, πολύ πριν ο τελευταίος παραιτηθεί.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16362O061</ED>
<ID>
ID:20292

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O06&aa=1</URL></REF>


Article

<CATEGORY>vin10</CATEGORY>

 <H5>Ρε: Έτσι πανηγυρίζω πάντα
</H5><H2>Μου αρέσει να κάνω σωστά τη δουλειά μου
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Ρε έμεινε ενθουσιασμένος από τον κόσμο, ο Μπλαχίν ανησυχεί για τον
Ατματσίδη. Στο στιγμιότυπο εικονίζεται και ο φυσικοθεραπευτής Νίκος Πανταζής

ΜΟΝΟ καλά λόγια για τους οπαδούς της ΑΕΚ είχε χθες ο Κρίστοφερ Ρε. Και πώς
άραγε να γινόταν διαφορετικά, με δεδομένο ότι ο κόσμος αγκάλιασε αμέσως τον
Λιβεριανό επιθετικό;

Ο Ρε, καίτοι δεν έπαιξε επί 90', κέρδισε την κερκίδα και χθες έλεγε: «Έμεινα
ενθουσιασμένος από την υποδοχή. Από την πρώτη στιγμή που ήρθα μου έδειξαν τη
συμπάθειά τους». Αρκετοί, βλέποντας τον Ρε να συνδυάζεται με σχετική επιτυχία
με τους Μπατίστα - Ντέμη, έπλασαν όνειρα για «αχτύπητη τριάδα» και κατάκτηση
τίτλου. Ο παίκτης εμφανίστηκε φειδωλός, λέγοντας ξανά «δεν μου αρέσει να δίνω
υποσχέσεις ούτε να μιλάω για τα γκολ». 
Ωστόσο, δεν μπορούσε να μην αναφερθεί στον τρόπο του πανηγυρισμού του: «Έτσι
πανηγυρίζω το γκολ από παλιά. Αυτό μου αρέσει πολύ. Και να κάνω τη δουλειά
μου». Ο Ρε δοκίμασε και χθες τις ικανότητές του στα σουτ και μετείχε στο μίνι
διπλό. Λιγότερο γυμνάστηκε ο Αλμπέρτο Μέντεζ. Ο Ισπανός με την απόδοσή του
ικανοποίησε αρκετά τους ιθύνοντες, κυρίως διότι έδειξε διάθεση να μαρκάρει και
ήταν σωστός στις πάσες. Τι είπε ο ίδιος; «Το καλό είναι ότι νίκησε και πήρε
τους βαθμούς η ΑΕΚ. Για μένα, τα καλά θα έρθουν αργότερα, με την πάροδο του
χρόνου. Αυτό τουλάχιστον ελπίζω». Μετρημένος, λοιπόν, στις δηλώσεις του ο
Μέντεζ, προφανώς γιατί αναμένει να... ρολάρει και να «δέσει» με τους
υπόλοιπους συμπαίκτες του. Και κάτι σχετικό: οι φανέλες των παικτών
παρουσιάζουν μεγάλη ζήτηση...

Ο ΑΤΜΑΤΣΙΔΗΣ

Κι ενώ η εμφάνιση των νεοαποκτηθέντων παικτών έγινε δεκτή με ενθουσιασμό από
τον κόσμο της ΑΕΚ, ο Όλεγκ Μπλαχίν, πέρα από τη γενικά μέτρια απόδοση της ΑΕΚ,
έχει από χθες έναν ακόμη λόγο να προβληματίζεται. Ο Ηλίας Ατματσίδης υποφέρει
από τράβηγμα στη γάμπα και είναι άγνωστο ακόμη αν τεθεί στη διάθεσή του για το
ματς με τον Απόλλωνα. Πιθανολογείται ότι μπορεί να μείνει εκτός δράσης επί
περίπου 10 ημέρες, καλύτερα όμως την απάντηση να τη δώσει ο... χρόνος. Ο
Ατματσίδης υποβάλλεται σε θεραπεία και αν σκεφθεί κάποιος ότι και ο
Καραγιάννης δεν θεωρείται 100% έτοιμος, γίνεται αντιληπτό ότι μόνος κίπερ στην
ομάδα έμεινε ο Χρυσόστομος Μιχαηλίδης. Θεραπεία κάνει και ο Χρήστος Μαλαδένης
και μην αποκλειστεί η περίπτωση να δηλώσει ετοιμοπόλεμος με τον Απόλλωνα.

Η ΑΕΚ θα δώσει απόψε (19.00, SuperSport) φιλικό παιχνίδι με τη Στεάουα.
Γίνεται λόγω της μεταγραφής (προ... τριετίας!) του Ντόμπος (έπαιξε χθες στο
διπλό και σταδιακά επανέρχεται) και, βέβαια, ο Μπλαχίν νοιάζεται να
ενσωματώσει άμεσα στην ομάδα τους νέους. 
Δηλαδή, να... παντρέψει στην ενδεκάδα τούς Ρε - Μέντεζ με το δίδυμο Νικολαΐδη
- Μπατίστα και να αποκτηθεί σε σύντομο διάστημα η απαιτούμενη ομοιογένεια. Ο
Σαβέβσκι προβλέπεται ότι σε λίγες ημέρες θα αρχίσει πρόγραμμα ελαφρών προπονήσεων.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16362O062</ED>
<ID>
ID:20342

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O06&aa=2</URL></REF>


Article

<CATEGORY>vin10</CATEGORY>

 <H5>ΣΥΝΑΝΤΗΣΗ: ΚΟΚΚΑΛΗΣ, ΜΠΑΓΙΕΒΙΤΣ ΜΙΛΗΣΑΝ ΓΙΑ ΤΙΣ ΤΕΛΕΥΤΑΙΕΣ ΑΠΟΤΥΧΙΕΣ
</H5><H2>Προέχει η ηρεμία
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Ντούσαν Μπάγιεβιτς δεν μπορεί να χωνέψει τις δύο συνεχόμενες αποτυχίες

ΓΙΑ ΤΟ καλό της ομάδας προέχει η ηρεμία. Αυτό είναι το συμπέρασμα που βγαίνει
από τη χθεσινή συνάντηση του προέδρου του Ολυμπιακού Σωκράτη Κόκκαλη στου
Ρέντη με τον Ντούσαν Μπάγιεβιτς. 
Ο ηγέτης της πειραϊκής ομάδας ήταν ενοχλημένος από τα δύο συνεχόμενα
αποτυχημένα αποτελέσματα (την ήττα στη Νέα Φιλαδέλφεια από την ΑΕΚ και την
ισοπαλία με τον Απόλλωνα στο ΟΑΚΑ) και ήθελε να ασκήσει σκληρή κριτική στους
ποδοσφαιριστές. Ωστόσο όλα άλλαξαν ύστερα από το τετ-α-τετ που είχε για 20
λεπτά στα αποδυτήρια με τον Μπάγιεβιτς. 
Ο «ερυθρόλευκος» προπονητής προσπάθησε να καθησυχάσει τον κ. Κόκκαλη και
συμφώνησαν για το καλό της ομάδας να μην περάσουν από «κόσκινο» οι
ποδοσφαιριστές. Πρόεδρος και προπονητής θεώρησαν σκόπιμο να μη χτυπήσουν
«καμπανάκι» στους παίκτες εν όψει του κρίσιμου αγώνα του Ολυμπιακού αύριο στο
ΟΑΚΑ με τη SKODA Ξάνθη για την προημιτελική φάση του Κυπέλλου.

Ο Σωκράτης Κόκκαλης αποχώρησε πριν αρχίσει η προπόνηση, αλλά ο Ντούσαν
Μπάγιεβιτς δεν ήταν στην καλύτερη δυνατή κατάσταση. Ο Ντούσκο δεν μπορεί να
χωνέψει τις δύο συνεχόμενες αποτυχίες και είναι χαρακτηριστικό ότι μετά τη
λήξη του αγώνα με τον Απόλλωνα δεν μπήκε στα αποδυτήρια. Μάλιστα απέφυγε να
μεταβεί στου Ρέντη, όπως συνηθίζει ύστερα από κάθε παιχνίδι, και πήγε
κατευθείαν στο σπίτι του.

Ο 50χρονος τεχνικός επιθυμεί αυτή τη χρονική περίοδο την ηρεμία στο
ποδοσφαιρικό τμήμα και αναζητάει τη νίκη στον πρώτο αγώνα του Ολυμπιακού με
την Ξάνθη. Αναμένονται αλλαγές στην ενδεκάδα. Επανέρχονται οι Γεωργάτος,
Πουρσανίδης (εξέτισαν την ποινή τους), ενώ νοκ άουτ τέθηκε ο Κυριάκος
Καραταΐδης. Ο αρχηγός του Ολυμπιακού υπέστη θλάση στον δικέφαλο και θα μείνει
μακριά από τους αγωνιστικούς χώρους για 10 ημέρες (θα απουσιάσει από τους δύο
αγώνες Κυπέλλου με τη SKODA Ξάνθη και το ματς με τον Πανελευσινιακό). Τη θέση
του πρόκειται να καλύψει ο Άντζας.

Ο στρατευμένος Γιώργος Ανατολάκης απουσίασε από τη χθεσινή προπόνηση και
σήμερα ο Ολυμπιακός αναμένεται να του εξασφαλίσει άδεια από το Ναυτικό. Ο
Αμανατίδης γυμνάστηκε χθες κανονικά και διεκδικεί θέση στην ενδεκάδα.

Ο Μπάγιεβιτς επέλεξε 18 ποδοσφαιριστές. Αποκλείστηκαν οι Καραταΐδης, Πασσαλής,
Γκόγκιτς (με την εθνική ομάδα της Κύπρου), Σφακιανάκης, Πουρσαϊτίδης, Τζενάμο, Καρτερουλιώτης.

* Ο κ. Κόκκαλης συναντήθηκε χθες με εκπροσώπους των οργανωμένων Συνδέσμων του
Ολυμπιακού, οι οποίοι έδωσαν υπόσχεση για συμπαράσταση στην ομάδα. Εξάλλου ο
διευθύνων σύμβουλος της «ερυθρόλευκης» εταιρείας Γιώργος Λούβαρης συναντήθηκε
με τον πρόεδρο της ομάδας των Αμπελοκήπων, Σχιζοδήμο και συζήτησαν για το θέμα
της μεταγραφής του 19χρονου μπακ χαφ Κεχαγιά.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16362O063</ED>
<ID>
ID:20379

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O06&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Καράβι χωρίς πυξίδα
</H5><H2>Λείπει το δέκα το καλό
</H2>
ΚΑΡΑΒΙ χωρίς πυξίδα μοιάζει στα δύο τελευταία παιχνίδια ο Ολυμπιακός. Τόσο
στον αγώνα με την ΑΕΚ στη Νέα Φιλαδέλφεια όσο και στο ματς με τον Απόλλωνα στο
ΟΑΚΑ, έγινε αισθητή η απουσία του μεγάλου ηγέτη. Οι πρωταθλητές δεν έχουν το
«δέκα το καλό» για να κατευθύνει το παιχνίδι. Τον κουμανταδόρο με τη μεγάλη
πάσα, την κάθετη μπαλιά. Την ηγετική φυσιογνωμία που θα πάρει τις πλάτες του
τον Ολυμπιακό.

Ουδείς μπορεί να αμφισβητήσει την αξία του Βασίλη Καραπιάλη και την
προσφορά του Ανδρέα Νινιάδη. Ωστόσο και οι δύο δεν είναι κλασικά «δεκάρια». Ο
Λαρισαίος μέσος αποδίδει τα μέγιστα στη θέση του μεσοεπιθετικού. Τεχνίτης με
κοφτή ντρίμπλα και κοντινή πάσα, που έχει άριστη σχέση με τα δίχτυα. Δεν είναι
όμως ο «εγκέφαλος» της ομάδας. Το ίδιο και ο Νινιάδης. Τεχνίτης
αριστεροπόδαρος αλλά όχι ο ηγέτης.

Το πρόβλημα του Ολυμπιακού εντοπίζεται στον χώρο το κέντρου. Παίκτες με
προσωπικότητα όπως ο Πρέντραγκ Τζόρτζεβιτς έχει απογοητεύσει τον κόσμο του
Ολυμπιακού. Ο Σέρβος μεσοεπιθετικός πέρσι ήταν Νο1 στον Ολυμπιακό, ωστόσο την
εφετινή περίοδο διέρχεται ένα παρατεταμένο ντεφορμάρισμα. Ο πρόεδρος του
Ολυμπιακού Σωκράτης Κόκκαλης έσπευσε το περασμένο καλοκαίρι να κάνει νέο
πενταετές συμβόλαιο στον «Τζόλε» έναντι του αστρονομικού ποσού για τα ελληνικά
δεδομένα των 900 εκατ. δρχ. Και ο Τζόρτζεβιτς αντί να «πετάει», έπαθε
καθίζηση. Ο παίκτης που ήταν το Α και το Ω στον Ολυμπιακό δεν μπορεί να
αποδώσει τα αναμενόμενα. Ο Μπάγιεβιτς επιμένει να τον χρησιμοποιεί στην
ενδεκάδα, γιατί πιστεύει ότι θα ξαναβρεί τη φόρμα του. Ωστόσο, ο διεθνής
Σέρβος μεσοεπιθετικός δεν έχει δικαιώσει μέχρι τώρα τον προπονητή του. Περίοδο
ντεφορμαρίσματος διέρχονται οι Νινιάδης, Λουτσιάνο, ενώ δεν φτάνουν οι
φιλότιμες προσπάθειες του Καραπιάλη. 
Ο μόνος που δίνει τον καλύτερο εαυτό στον χώρο του κέντρου είναι ο Ηλίας
Πουρσανίδης. Αλλά ο 27χρονος αμυντικός χαφ δεν είναι δυνατόν να τα κάνει όλα
μόνος του. Ο ρόλος είναι να «κόβει και να ράβει» και όχι να οδηγεί το καράβι
του Ολυμπιακού.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16362O071</ED>
<ID>
ID:20293

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O07&aa=1</URL></REF>


Article

<CATEGORY>vin10</CATEGORY>

 <H5>Το πόρισμα έδειξε τον επικεφαλής
</H5><H5></H5><H5>«Έξωση» στον πρίγκιπα
</H5><H5></H5><H5>Απεργούν
</H5><H5></H5><H5>Σφηκοφωλιά...
</H5><H2>Εμπιστευτικά </H2>
* ΕΥΘΥΝΕΣ στον επικεφαλής της επιτροπής διεκδίκησης Σολτ Λέικ Σίτι 2002,
Τομ Γουέλς, επιρρίπτει το πόρισμα της ανεξάρτητης επιτροπής ηθικής που
ερεύνησε το σκάνδαλο στην αμερικανική πόλη. Στις 300 σελίδες του πορίσματος
αναφέρεται, μεταξύ άλλων, πως ο Γουέλς μαζί με τον στενό συνεργάτη του Ντέιβ
Τζόνσον χρησιμοποίησαν ανήθικες μεθόδους για να προσελκύσουν ψήφους από τα
μέλη της ΔΟΕ, εν αγνοία των άλλων μελών της επιτροπής διεκδίκησης.

Αναφέρονται επίσης τα ονόματα 13 ατόμων, μεταξύ των οποίων των «αθανάτων»
Ζαν Κλοντ Γκανγκά και Τσαρλς Μουκόρα, οι οποίοι έλαβαν από 10.000 μέχρι 30.000
δολάρια, ποσά τα οποία δεν αιτιολογήθηκαν.

* Την αναστολή των δραστηριοτήτων του στη Διεθνή Ολυμπιακή Επιτροπή
ανακοίνωσε ο πρίγκιπας Βίλεμ Αλεξάντερ της Ολλανδίας, ύστερα από πιέσεις που
δέχθηκε από την κυβέρνηση της χώρας του, λόγω του σκανδάλου Σολτ Λέικ. Όπως
έκανε γνωστό ο Ολλανδός πρωθυπουργός Βιμ Κοκ, ο πρίγκιπας Βίλεμ Αλεξάντερ
αναστέλλει τις σχέσεις του με τη ΔΟΕ τουλάχιστον μέχρι την ημερομηνία
διεξαγωγής του συνεδρίου (17-18 Μαρτίου).

* Σε απεργιακές κινητοποιήσεις προβαίνουν οι ποδοσφαιριστές στην Αργεντινή,
μετά την απόφαση του δικαστή Βίκτορ Περότα να αναστείλει τα παιχνίδια όλων των
κατηγοριών, πλην της πρώτης, λόγω της βίας που παρατηρείται στα γήπεδα. Η
απεργία θα διαρκέσει όσο χρειάζεται για να πειστεί ο δικαστής να ανακαλέσει
την απόφασή του.

* Ο δήμαρχος της Μαδρίτης ζήτησε τη δίωξη της Ατλέτικο γιατί επέτρεψε σε
νεοναζιστικές οργανώσεις να αναρτήσουν πανό με ρατσιστικά συνθήματα, κατά τη
διάρκεια αγώνων του ισπανικού πρωταθλήματος. Ακροδεξιοί οπαδοί της ομάδας,
πρόσφατα έσπασαν τα παράθυρα της ισπανικής ομοσπονδίας και έγραψαν συνθήματα
όπως «Ελευθερία στον Χιλ» και «Ο Χιλ είναι ο Φύρερ μας», σε ένδειξη
διαμαρτυρίας για τη φυλάκιση του προέδρου της Ατλέτικο!
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16362O072</ED>
<ID>
ID:20343

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O07&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ: ΘΕΛΕΙ ΝΙΚΗ ΕΠΙ ΤΟΥ ΟΛΥΜΠΙΑΚΟΥ ΑΛΛΑ ΚΑΙ ΤΗΣ ΚΙΝΤΕΡ ΕΠΙ ΤΗΣ ΤΙΜΣΥΣΤΕΜ
</H5><H5>ΚΑΕ ΠΑΟΚ
</H5><H5>Να μην λείψει κανείς από τη φιέστα
</H5><H2>Ελπίδες από Ιταλία
</H2>
Ο Γιώργος Μασλαρινός και ο ΠΑΟΚ «καίγονται» για τη νίκη απόψε, σε αντίθεση με
τον Μίλαν Τόμιτς και τον Ολυμπιακό που είναι βαθμολογικά αδιάφορος, αφού έχει
ήδη εξασφαλίσει την πρώτη θέση του ομίλου του

ΜΟΝΟΠΛΕΥΡΟ ενδιαφέρον έχει το αποψινό ελληνικό ντέρμπι της Ευρωλίγκα, με τον
ΠΑΟΚ να θέλει όσο τίποτε άλλο τη νίκη κόντρα στον Ολυμπιακό στην πρώτη του
εμφάνιση μπροστά στον κόσμο του, μετά την κατάκτηση του Κυπέλλου.

Ο ΠΑΟΚ ψάχνει τη νίκη, αλλά παράλληλα ελπίζει στον αυριανό ιταλικό «εμφύλιο»
να νικήσει η Κίντερ την Τιμσύστεμ, έτσι ώστε να διατηρήσει μέχρι και την
τελευταία αγωνιστική τις ελπίδες του για πρόκριση στα πλέι-οφ της διοργάνωσης.

«Είναι άσχημο να εξαρτάται η τύχη σου από άλλα αποτελέσματα, αλλά εδώ που
φτάσαμε ας κερδίζουμε κάθε παιχνίδι και βλέπουμε» τόνισε ο Γιώργος
Μπαλογιάννης, που ξέρει καλά πως και οι δύο ομάδες προέρχονται από ήττες σοκ
στο πρωτάθλημα από Νήαρ Ήστ και Περιστέρι αντίστοιχα.

«Δεν μπορώ να ξέρω πόσο θα έχουν επηρεαστεί οι παίκτες του Ολυμπιακού από την
ήττα, αλλά σημασία έχει εμείς πώς θα παίξουμε και αν θα βρούμε τον ρυθμό μας»,
κατέληξε ο αρχηγός του ΠΑΟΚ.

Ο «δικέφαλος» του Βορρά ήταν αυτός που έσπασε πέρυσι ένα απίστευτο σερί εντός
έδρας νικών του Ολυμπιακού στο πρωτάθλημα. Πριν από λίγο καιρό έγινε η πρώτη
ελληνική ομάδα που κατάφερε να κερδίσει τον Ολυμπιακό σε ευρωπαϊκό αγώνα, αφού
οι «ερυθρόλευκοι» είχαν 6-0 νίκες σε ελληνικές αναμετρήσεις στα ευρωπαϊκά
κύπελλα. Απόψε ο ΠΑΟΚ καλείται να σπάσει άλλο ένα ρεκόρ του Ολυμπιακού, που
παραμένει αήττητος εκτός έδρας στην Ευρωλίγκα εφέτος έχοντας 7 νίκες σε
ισάριθμους αγώνες. Ένα ρεκόρ πάντως που δεν απασχολεί καθόλου τον Ντούσαν Ίβκοβιτς.

«Δεν κοιτάμε τα ρεκόρ και είναι τα τελευταία που μας ενδιαφέρουν. Εγώ θέλω η
ομάδα να παίξει και πάλι το μπάσκετ που ξέρει. Θα παίξουμε για τη νίκη, αλλά
το βασικότερο για μένα είναι να μπει η ομάδα στο γήπεδο συγκεντρωμένη. Κάτι
που δεν συνέβη στο Περιστέρι και γνωρίσαμε μία οδυνηρή ήττα» τόνισε ο
«Ντούντα» που πήρε στη Θεσσαλονίκη 12 παίκτες αφήνοντας περισσότερο για
προληπτικούς λόγους στην Αθήνα τον Παναγιώτη Φασούλα, ο οποίος έχει μία
μόλυνση στο κάτω χείλος. Ο Κώστας Φλεβαράκης από την πλευρά του δεν
αντιμετωπίζει κανένα πρόβλημα και έχει ζητήσει από τους παίκτες του να παίξουν
με την απαιτούμενη ψυχραιμία, ώστε να φτάσουν στο επιθυμητό αποτέλεσμα.


ΓΙΟΡΤΑΣΤΙΚΟ χαρακτήρα στο αποψινό ματς σκοπεύει να δώσει η διοίκηση του
ΠΑΟΚ. Έτσι, συμβολικά το κύπελλο θα παραδοθεί απόψε στον δήμαρχο της
Θεσσαλονίκης Βασίλη Παπαγεωργόπουλο και στον νομάρχη Κώστα Παπαδόπουλο, ενώ
στην ανακοίνωσή της η ΚΑΕ ΠΑΟΚ καλεί όλους τους φίλους της ομάδας να βρεθούν
στο γήπεδο και αναφέρει μεταξύ άλλων: «Μην λείψει κανείς, αφού αυτός ο τίτλος
ανήκει στην πόλη μας και σε όλους τους Θεσσαλονικείς».


<REF><SOURCE>ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16362O091</ED>
<ID>
ID:20294

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΟΛΙΤΗΣ: Τα περισσότερα λάθη από τους διαιτητές
</H5><H2>Χάσαμε τη μεγάλη ευκαιρία
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Κώστας Πολίτης υποστήριξε ότι η ΑΕΚ στο παιχνίδι με τον Παναθηναϊκό έχασε
μεγάλη ευκαιρία να βρεθεί στην τρίτη θέση λόγω της ήττας του ΠΑΟΚ, αλλά σε
αυτό έπαιξε μεγάλο ρόλο η διαιτησία:

«Κάναμε λάθη στο τέλος, όμως τα μεγάλα έγιναν από τους διαιτητές. Του ενός
μάλιστα (εννοώντας τον Λαϊνιώτη) ήταν πολλά. 
Τα είδε όλος ο κόσμος εκτός από αυτούς που βαθμολογούν τους διαιτητές. Πιστεύω
ότι πρέπει να είναι πιο προσεκτικοί στις βαθμολογίες τους. Γενικά πιστεύω ότι
οι διαιτητές είναι καλοί ­ οι παράγοντες δεν είναι... Μην με ρωτάτε περισσότερα».

Ο προπονητής της ΑΕΚ τόνισε πως μετά τον αγώνα με την Νήαρ Ήστ θα κάνει μίνι
προετοιμασία και χαρακτήρισε τη διακοπή του πρωταθλήματος «βάλσαμο»:

«Για μας είναι ό,τι καλύτερο. Ίσως πάμε στην Κρήτη για να δώσουμε ένα-δύο
φιλικά παιχνίδια με το Ηράκλειο. Θα προσπαθήσουμε να κρατήσουμε τον Άντερσεν
για να δουλέψουμε. 
Η ομάδα έχει περιθώρια βελτίωσης και αυτό με ικανοποιεί ­ μπορούμε να
παλέψουμε στα πλέι-οφ».

Σε ό,τι αφορά την κόντρα Κορωνιού - Αρλάουκας επιχείρησε να ρίξει τους τόνους:

«Ήταν ατυχές περιστατικό. Όταν ήρθα τα κεφάλια των παικτών ήταν κατεβασμένα ­
τώρα είναι όλοι με χαμόγελα. 
Ο Αρλάουκας έδωσε την εξήγησή του για όσα είπε. Όμως να σας πω την αλήθεια,
και εγώ αν ήμουν στη θέση του ίσως φώναζα εκείνη τη στιγμή γιατί η επιλογή του
Κορωνιού δεν ήταν σωστή. Από την άλλη πλευρά πιστεύω ότι ο Κορωνιός δεν είχε πρόθεση».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16362O092</ED>
<ID>
ID:20344

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΕΔΟΥΛΑΚΗΣ
</H5><H2>Ξεχάστε τι έγινε, σκεφτείτε το αύριο
</H2>
ΠΡΟΣΟΧΗ για τη συνέχεια του πρωταθλήματος συνέστησε στους παίκτες του ο
Αργύρης Πεδουλάκης, που... ξέχασε ήδη την επιτυχία κόντρα στον Ολυμπιακό. Ο
προπονητής του Περιστερίου εξήγησε:

«Δεν έχουμε τον χρόνο να σκεφτούμε τι έγινε, αλλά τι θα συμβεί στη
συνέχεια. Οι καταστάσεις και τα συναισθήματα αλλάζουν. Ενθουσιαζόμαστε εύκολα,
ενώ με τον ίδιο τρόπο φέρνουμε και την καταστροφή».

Ο Πεδουλάκης αναφέρθηκε στο ματς με τον Πανιώνιο, αλλά και στη συνέχεια του πρωταθλήματος:

«Είναι διαφορετικό ματς από ό,τι με τον Ολυμπιακό. Ο Πανιώνιος καίγεται για
βαθμούς, ενώ στην ομάδα μας κυριαρχεί μεγάλη ευφορία. Μαθηματικά, με τις εννέα
νίκες δεν είσαι σίγουρος. Το θετικό είναι ότι παίζουμε καλό μπάσκετ».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16362O093</ED>
<ID>
ID:20380

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O09&aa=3</URL></REF>


Article

<CATEGORY>vin10</CATEGORY>

 <H5>ΣΕΡΦ: 500 ΒΟΛΕΣ ΣΤΟΥΣ ΠΑΙΚΤΕΣ ΤΟΥ ΑΡΗ ΓΙΑ ΤΗΝ ΗΤΤΑ ΣΤΗ ΛΕΤΟΝΙΑ
</H5><H2>Σαν πρόστιμο!
</H2>
Έξω φρενών έκαναν τον Σβι Σερφ η αστοχία των παικτών του Άρη στις βολές και
τα... νεύρα του Σιγάλα

ΟΧΙ ΜΙΑ, ούτε δύο, αλλά 500 ελεύθερες βολές (!) θα είναι το... πρόστιμο για
κάθε παίκτη του Άρη, όταν επιστρέψει η ομάδα στη Θεσσαλονίκη. Ποιος το
επέβαλε; Ο προπονητής της ομάδας Σβι Σερφ, αμέσως μετά τη λήξη του αγώνα με τη
Βεντσπίλς, που επικράτησε του Άρη με 73-65 στη Λετονία.

«Οι ελεύθερες βολές και τα ριμπάουντ έπαιξαν ρόλο στην ήττα. Μόλις
επιστρέψουμε στη Θεσσαλονίκη κάθε παίκτης θα σουτάρει από 500 βολές στην προπόνηση»!.

Ο Ισραηλινός προπονητής ήταν δυσαρεστημένος από την κακή εμφάνιση της ομάδας
του, που ελπίζει να πάρει το «εισιτήριο» για την προημιτελική φάση του
Κυπέλλου Σαπόρτα στον αγώνα ρεβάνς στο Αλεξάνδρειο.

Ο Σβι Σερφ έκανε ακόμη δριμύτατες παρατηρήσεις στον Γιώργο Σιγάλα:

«Πρέπει να μάθεις να συγκρατείς τα νεύρα σου. Κάνουν κακό στην ομάδα» είπε ο
Ισραηλινός προπονητής στον Σιγάλα.

Τα ποσοστά στις βολές που έκαναν... έξω φρενών τον Σέρφ ήταν 18/42 (43%), ενώ
η Βεντσπίλς πήρε 15 ριμπάουντ περισσότερα (49 έναντι 34).

Ο Άρης, που αγωνίστηκε χωρίς τον τραυματία Γκραντ, αλλά είχε στη σύνθεσή του
τον έτερο ξένο, Μιχαήλοφ, κατάφερε να επιβάλει το ρυθμό του στο πρώτο ημίχρονο
και να προηγηθεί με 37-32. Στο δεύτερο ημίχρονο έπεσε στην παγίδα των
γηπεδούχων και ακολούθησε το γρήγορο ρυθμό, ενώ μεγάλο ρόλο έπαιξε η αστοχία
των παικτών του Άρη.

Ο προπονητής της Βεντσπίλς Αρμάντ Κράουλινς έδειξε αισιόδοξος για τη ρεβάνς
και υποστήριξε ότι ο Σβι Σερφ γλίτωσε τον Άρη από... βαριά ήττα:

«Ο Άρης έκανε κακό παιχνίδι και ήταν τυχερός, αφού έχει καλό προπονητή. Πάμε
στη Θεσσαλονίκη για νίκη, όχι για να κρατήσουμε τη διαφορά».

ΒΕΝΤΣΠΙΛΣ: Σιμς 18, Βάιτολς 4, Μούζνιεκ, Μπούσκεβιτς 15, Λάκσα 10,
Βαλέικο 6, Τζέφρις 16, Ζέιντακς 4, Μπέρναρντς.

ΑΡΗΣ: Λιαδέλης 19, Χρυσανθόπουλος, Σιγάλας 6, Σιούτης 7, Φλώρος,
Γαλακτερός 10, Κουλ, Αγγελίδης 5, Μακρής, Μιχαήλοφ 18.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16362O101</ED>
<ID>
ID:20285

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O10&aa=1</URL></REF>


Article

<CATEGORY>vin10</CATEGORY>

 <H5>ΒΑΣΙΛΑΚΟΠΟΥΛΟΣ: Δεσμεύθηκαν
</H5><H2>Συμφωνία με Γιουγκοσλάβους
</H2>
ΣΥΝΑΝΤΗΣΗ με τον ομόλογό του στη γιουγκοσλαβική ομοσπονδία, Ντράγκοσλαβ
Ρασνιάτοβιτς και τον γ.γ. Ζόραν Ράντοβιτς, είχε χθες ο Γιώργος Βασιλακόπουλος.
Οι δύο πλευρές έλυσαν τις παρεξηγήσεις που είχαν δημιουργηθεί το περασμένο
καλοκαίρι, για τη συμμετοχή των ελληνοποιημένων (Στογιάκοβιτς, Τάρλατς,
Γκούροβιτς κ.ά.) στην Εθνική Γιουγκοσλαβίας και προχώρησαν σε διμερή συμφωνία.

Οι Γιουγκοσλάβοι παράγοντες δεσμεύθηκαν να κλείσουν τα σύνορα σε όσους
μπασκετμπολίστες επιθυμούν να ελληνοποιηθούν και δεν έχουν ξεπεράσει
τουλάχιστον το 20ό έτος της ηλικίας τους. Ηλικία που αποτέλεσε όριο, έπειτα
από διμερή υποχώρηση, καθώς οι γείτονές μας ήθελαν το 19ο έτος και η ΕΟΚ το 21ο.

Ακόμη συμφωνήθηκε να εξεταστούν οι περιπτώσεις των ελληνοποιημένων, ώστε κατ'
εξαίρεση ένας από αυτούς να μπορεί να ενταχθεί στην Εθνική Γιουγκοσλαβίας
χωρίς να απολέσει το ελληνικό διαβατήριο! «Μόνο κατ' εξαίρεση για συγκεκριμένα
άτομα. Αν για παράδειγμα δοθεί η δυνατότητα αυτή στον Τάρλατς, θα είναι ο
μοναδικός, αφού όταν είχε έρθει στην Ελλάδα επικρατούσαν στη χώρα του, λόγω
πολέμου, ειδικές συνθήκες» εξήγησε ο κ. Βασιλακόπουλος, δίνοντας απάντηση στην
ερώτηση αν κάτι τέτοιο μπορεί να αποτελέσει δεδικασμένο για τους υπόλοιπους.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16362O102</ED>
<ID>
ID:20337

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Φουλ για τη διαφορά
</H2>
ΤΙΣ ΒΑΣΕΙΣ για την πρόκρισή του στις «4» του Κυπέλλου Κόρατς θέλει να βάλει
από σήμερα ο Πανιώνιος που φιλοξενεί τη γαλλική Ντιζόν (την ομάδα που
απέκλεισε στον προηγούμενο γύρο τον Απόλλωνα Πάτρας) και ο Αντρέα Μανζόν έδωσε
το σύνθημα:

«Όπως και στους αγώνες με τη Ραντνίσκι, θα πρέπει να πάρουμε μία καλή διαφορά
στην Αθήνα ώστε να θωρακίσουμε από εδώ την πρόκριση και να πάμε στη Γαλλία με
άλλον αέρα», τόνισε ο Ιταλός κόουτς, που δεν αντιμετωπίζει κανένα πρόβλημα και
θα έχει στη διάθεσή του και τον Γιώργο Καράγκουτη που ξεπέρασε ένα μικρό
διάστρεμμα που είχε. Το παιχνίδι θα αρχίσει στις 20.30, αλλά δεν θα καλυφθεί
από τον Skai, αφού εκείνη την ώρα ο σταθμός έχει το κεντρικό του δελτίο.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16362O103</ED>
<ID>
ID:20374

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O10&aa=3</URL></REF>


Article

<CATEGORY>vin10</CATEGORY>

 <H5>ΚΑΚΙΟΥΖΗΣ
</H5><H2>Κοίταξα το μέλλον μου
</H2>
«ΚΟΙΤΑΞΑ πρώτα το μέλλον μου και ήθελα να το πάρω στα χέρια μου. Τα παιδιά
είναι όλοι φίλοι μου και θα μου λείψουν» τόνισε ο Γιάννης Κακιούζης που από
τον Ιωνικό Νέας Φιλαδέλφειας βρέθηκε ξαφνικά στην Ιταλία και την Μοντεκατίνι.

Ο σύλλογός του εξέφρασε το παράπονό του και μεταξύ άλλων στην ανακοίνωση που
εξέδωσε αναφέρει: «Υπό διαφορετικές συνθήκες ο σύλλογός μας θα πανηγύριζε που
ένας αθλητής του ξεπερνά τα ελληνικά σύνορα. Όμως λυπούμαστε που δεν μπορούμε
να ευχηθούμε στον Γιάννη Κακιούζη καλή συνέχεια λόγω του τρόπου που επέλεξε
για να φύγει και η πράξη του είναι ανήθικη, αφού μας εγκαταλείπει σε ένα
σημείο όπου διεκδικούμε την άνοδο στην Α1».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16362O104</ED>
<ID>
ID:20403

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Πρόβλημα μόνο ο Κοχ
</H2>
ΜΕ ΜΟΝΑΔΙΚΟ πρόβλημα τον Μίκαελ Κοχ (θα μείνει στην Αθήνα, όπως και ο Κώστας
Μάγλος που αποκλείστηκε από την αποστολή) ο Παναθηναϊκός ταξιδεύει σήμερα
(προγραμματισμένη ώρα αναχώρησης: 14.15) για το Βαρέζε, προκειμένου να
αντιμετωπίσει το τελευταίο δύσκολο εμπόδιο για να ολοκληρώσει αήττητος και τη
δεύτερη φάση της Ευρωλίγκα.

Οι «πράσινοι» θα πάρουν μαζί τους τον Μποντίρογκα που αντιμετώπιζε έναν
μικροτραυματισμό σε δάκτυλο του χεριού.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16362O105</ED>
<ID>
ID:20418

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O10&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «ΣΚΟΡ 4» περιλαμβάνει τις 4η, 5η, 6η και 7η ιπποδρομίες, ενώ το «ΣΚΟΡ 6»
(μεταφέρθηκαν 31.342.000 δρχ.) τις 3η, 4η, 5η, 6η, 7η και 8η κούρσες.

1η ΙΠΠΟΔΡΟΜΙΑ / Ώρα 3.00, 1.000 μέτρα

1. ΑΝΔΡΕΑΝΑ 58 Οικονομίδης&#0099

2. ΒΕΤΑ ΤΕΡΖ 58 Λιάκος&#0095

3. ΓΑΛΗΝΙΑ 58 Βασίλης&#0098

4. ΓΑΡΔΕΝΙΑ 58 Σταύρου&#0091

5. ΕΣΤΕΛ 58 Καραμάνογ.&#0096

6. ΙΜΒΡΟΣ 58 Ξυνός&#0097

7. ΚΑΛΟΜΟΙΡΑ 58 Τσεργάς&#0094

8. ΜΠΟΥΜΠΟΥΛΙΝΑ 58 Αχιλλέας&#0092

9. ΓΗ 58 Βαλακούδ. Ν.&#0093

* Οι ίπποι 4-9 είναι ομόσταβλοι

- Υποδ.: ΙΜΒΡΟΣ-ΓΑΛΗΝΙΑ (Γαρδένια)

2η ΙΠΠΟΔΡΟΜΙΑ / Ώρα 3.30, 1.000 μέτρα

1. Γ. ΝΤΙΓΚΝΙΤΙ 58 Σταύρου&#0094

2. ΓΡΟΝΘΙΑ 55,5 Γιάννης&#0096

3. ΙΟΥΛΙΣ 58 Ξυνός&#0098

4. ΚΛΕΙΩ 58 Ζευγώλης&#0091

5. ΣΑΠΦΕΙΡΑ 58 Βαλακούδ. Ν.&#0093

6. ΣΕΛΙΤΣΑ 58 Πακίδης&#0097

7. ΣΟΥΗΤ ΜΗΤΣΗ 58 Λιάκος&#0095

8. ΤΣΑΟΥΣΑ 58 Αχιλλέας&#0092

­ Υποδ.: ΤΣΑΟΥΣΑ-Γ. ΝΤΙΓΚΝΙΤΙ (Ιουλίς)

3η ΙΠΠΟΔΡΟΜΙΑ / Ώρα 4.00, 1.400 μέτρα

1. ΓΕΡΤΡΟΥΔΗ 58 Βασίλης&#0094

2. ΙΜΠΑΛΣ ΓΟΥΕΪ 58 Βαλακούδ. Ν.&#0091

3. ΙΣΣΟΣ 58 Ξυνός&#0095

4. ΚΥΠΑΡΙΣΣΙΩΤ/ΣΑ 54,5 Μάριος&#0096

5. ΝΑΠΟΥΛΑ 58 Σταύρου&#0097

6. ΝΤΟΝ 58 Σωτηρό/λος&#0098

7. ΤΡΟΤΕΖΑ 58 Λιάκος&#0092

8. ΦΛΑΪΝΓΚ ΕΛΕΝ 58 Νίκος&#0093

­ Υποδ.: ΙΜΠΑΛΣ ΓΟΥΕΪ-ΙΣΣΟΣ (Ντον)

4η ΙΠΠΟΔΡΟΜΙΑ / Ώρα 4.30, 1.400 μέτρα

1. ΝΤΑΝΟΣ 58 Σταύρου&#0094

2. ΔΗΜ. ΓΚΛΟΡΥ 57,5 Λιάκος&#0096

3. ΖΗΚΑ 57,5 Λιγνός&#0092

4. ΛΕΟΝΤΑΡΙ 56 Σαμοθρακίτ.&#0095

5. ΜΑΡΙΑΝΟΥ 55 Νίκος&#0091

6. ΥΔΡΑΡΓΥΡΟΣ 54,5 Ξυνός&#0097

7. Π.Σ. ΖΕΡΜΑΙΝ 49 Μπαρούτας&#0093

8. ΣΤΡΟΝ. ΠΟΘΟΣ 52,5 Μανώλης&#0098

­ ΠΡΕΣΙΟΥΣ 53 Μάριος&#0099

* Ο ίππος ΠΡΕΣΙΟΥΣ τρέχει εκτός στοιχήματος.

­ Υποδ.: ΣΤ. ΠΟΘΟΣ-ΛΕΟΝΤΑΡΙ (Παρί Σαιν Ζερμαίν)

5η ΙΠΠΟΔΡΟΜΙΑ / Ώρα 5.00, 1.400 μέτρα

1. ΑΒΙΟΡ 58 Βασίλης&#0091

2. ΓΚΑΛΙΛΕΟ 58 Οικονομίδης&#0092

3. ΠΟΡΦΥΡΙΟΣ 58 Σταύρου&#0099

4. ΚΡΟΝΟΣ 57 Βαλακούδ. Ν.&#0098

5. ΓΚΑΛΑΝΤ 56,5 Λιάκος&#0096

6. ΜΑΧΑΡΑΓΙΑΣ 56,5 Γεωργίου&#0094

7. ΣΤΡ. ΣΤΑΥΡΟΣ 56 Μανώλης&#0097

8. ΤΑΦ ΠΡΙΝΣ 56 Ξυνός&#0093

9. ΝΙΚ ΠΟΛΟ 54 Σκιαδόπ/λος&#0095

­ Υποδ.: ΓΚΑΛΙΛΕΟ-ΠΟΡΦΥΡΙΟΣ (Γκάλαντ)

6η ΙΠΠΟΔΡΟΜΙΑ / Ώρα 5.30, 1.400 μέτρα

1. ΑΜΕΡΙΚ. ΠΡΙΝΣ 58 Σταύρου&#0099

2. ΕΛΑ ΓΑΥΡΕ Μ. 55,5 Ξυνός&#0093

3. ΕΞΠΛΟΖΙΟΥΡ 55,5 Αχιλλέας&#0091

4. ΠΟΝΗΡΟΥΛΑ 53,5 Αττίκος&#0094

5. ΚΤΗΣΙΠΠΟΣ 51 Σκιαδόπ/λος&#0095

6. ΝΟΟΥΓΟΥΕΪ 51 Χαραλάμπ.&#0092

7. ΝΥΜΦΑΙΑ 52 Κυριακόπ.&#0097

8. ΦΡΙΝΤΑ 51 Δάλαρης&#0096

9. ΣΤ. ΓΕΡΑΣΙΜΟΣ 50 Γεωργίου&#0098

­ Υποδ.: ΑΜΕΡ. ΠΡΙΝΣ-ΝΟΟΥ ΓΟΥΕΪ (Έλα Γαύρε Μου)

7η ΙΠΠΟΔΡΟΜΙΑ / Ώρα 6.00, 1.800 μέτρα

1. ΑΔΙΑΦΘΟΡΟΣ 60 Βαλακούδ. Ν.&#0093

2. ΡΟΥΑΓ. ΒΙΚΤΟΡΥ 57,5 Σωτηρόπ/λος&#0096

3. ΠΡΙΓΚΗΠΟΣ 54,5 Γεωργίου&#0097

4. ΙΛΙΑ ΝΤΑΡΛΙΝ. 52 Αττίκος&#0095

5. Λ. ΚΙΝΓΚΤΟΜ 50,5 Μανώλης&#0094

6. ΜΠΙΛ ΤΟΝΥ 48,5 Γεωργία&#0091

7. ΒΑΪΟΛΕΤ 44,5 Μπαρούτας&#0092

­ Υποδ.: ΑΔΙΑΦΘΟΡΟΣ-ΜΠΙΛ ΤΟΝΥ (Ίλια Ντάρλινγκ)

8η ΙΠΠΟΔΡΟΜΙΑ / Ώρα 6.30, 1.800 μέτρα

1. ΜΥΘΙΚ. ΗΡΩΑΣ 60,5 Λιάκος&#0095

2. ΕΜΠΕΡΑΛΝΤ 54 Μάριος&#0097

3. ΜΟΝΑΔΙΚΟΣ 50,5 Μανώλης&#0091

4. ΙΠΠ. ΝΟΤΑΜΠΛ 50 Χαραλάμπ.&#0096

5. ΜΠΡΑΪΑΝ 46 Μπαρούτας&#0092

6. ΛΕΪΝ ΔΗΜΗΤΡΑ 47 Δάλαρης&#0094

7. ΣΙΜΠΑ 48,5 Γκιγεμέν&#0093

­ Υποδ.: ΜΥΘΙΚ. ΗΡΩΑΣ-Λ. ΔΗΜΗΤΡΑ (Μοναδικός)

9η ΙΠΠΟΔΡΟΜΙΑ / Ώρα 7.00, 1.400 μέτρα

1. ΞΑΝΘΕΙΑ ΜΟΥ 58 Ξυνός&#0095

2. ΑΠΡΟΒΛΕΠΤΟΣ 56 Οικονομίδης&#0091

3. ΓΚΕΛΥ ΦΟΥΣΚ 54,5 Βαλακούδ. Ν.&#0099

4. ΤΣΙΓΓΑΝΑ 54,5 Καραμάνογ.&#0097

5. ΥΠΕΡΟΠΤΗΣ 55 Νίκος&#0096

6. ΦΡΕΓΙΑ 54,5 Σκιαδόπ/λος&#00910

7. Γ. ΚΑΤΕΡΙΝΑ 54 Γεωργίου&#0098

8. ΚΑΡΑΤΑΣΟΣ 50 Μπαρούτας&#0094

9. ΜΑΝΙΦΙΚΟ 52,5 Κυριακόπ.&#0092

10. ΤΑΚΟΥΛΗΣ 52,5 Σαμοθρακίτ.&#0093

­ Υποδ.: ΥΠΕΡΟΠΤΗΣ-ΚΑΡΑΤΑΣΟΣ (Τσιγγάνα)

­ Δύο αουτσάιντερ: ΝΙΚ ΠΟΛΟ (5η)-ΞΑΝΘΕΙΑ ΜΟΥ (9η)

Κέρδισε ντοπέ

Ντοπαρισμένος διαγωνίστηκε και κέρδισε ο ίππος «Παράφορος Έρωτας», στην 9η
κούρσα της 20ής Ιανουαρίου. Στα ούρα του ίππου ανιχνεύθηκε, από το εργαστήριο
Ελέγχου Ντόπινγκ του ΟΑΚΑ, η απαγορευμένη ουσία ετιλεφρίν. Ο ίππος ανήκει στην
προπόνηση Αν. Κανούρη, ο οποίος θα αποκλεισθεί και θα του επιβληθεί το
προβλεπόμενο από τις διατάξεις του Κώδικα Ιπποδρομιών πρόστιμο. Επίσης, θα
αποκλεισθεί ο ίππος και το έπαθλο της διαδρομής θα περιέλθει στον δεύτερο, σ'
εκείνη τη διαδρομή, ίππο «Ζιρές».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16362O106</ED>
<ID>
ID:20428

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O10&aa=6</URL></REF>


Article

<CATEGORY>vin10</CATEGORY>

 <H2>Τρία σπορ
</H2>
ΤΡΙΑ ΣΠΟΡ (ποδόσφαιρο, μπάσκετ, βόλεϊ), περιλαμβάνει το αθλητικό μενού του
σημερινού τηλεοπτικού προγράμματος. Αναλυτικά, οι αθλητικές μεταδόσεις:

15.15 (ΕΤ1): Αθηναϊκός - Καλαμάτα (ποδόσφαιρο, Κύπελλο), 15.30
(Supersport): Άρης - Προοδευτική (ποδόσφαιρο, Α' Εθνική), 18.00 (ΕΤ1):
Ολυμπιακός - Νόλικο Βελγίου (βόλεϊ, Τσάμπιονς Λιγκ), 18.00 (ΕΤ3): Άρης - Ερ.
Αστέρας (βόλεϊ, Κυπελλούχων), 19.00 (Supersport): ΑΕΚ - Στεάουα Βουκουρεστίου
(φιλικός αγώνας ποδοσφαίρου), 21.15 (ΣΤΑΡ): ΠΑΟΚ - Ολυμπιακός (μπάσκετ,
Ευρωλίγκα), 23.30 (ΕΤ1): Ιταλία - Νορβηγία (μαγν., φιλικός αγώνας ποδοσφαίρου).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16362O107</ED>
<ID>
ID:20432

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O10&aa=7</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΧΡΕΙΑΖΟΝΤΑΙ ΝΙΚΗ ΓΙΑ ΝΑ ΕΛΠΙΖΟΥΝ ΣΕ ΠΡΟΚΡΙΣΗ
</H5><H2>Τριπλό μπλοκ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

«Πάμε γερά» από τους Βούγεβιτς, Γκιούρδα, Τσακιρόπουλο, Ντράκοβιτς, αφού μόνο
έτσι θα λυγίσει η πανίσχυρη Νόλικο σήμερα στη Γλυφάδα

ΑΠΟΦΑΣΙΣΜΕΝΕΣ για... τριπλό μπλοκ οι ελληνικές ομάδες σήμερα στα Κύπελλα
Ευρώπης, αφού και οι τρεις που ελπίζουν σε πρόκριση στο Φάιναλ Φορ χρειάζονται
νίκη, άλλοι λιγότερο και άλλοι περισσότερο.

Πιο καθοριστική η αποψινή 5η αγωνιστική των ημιτελικών ομίλων για τον
Ολυμπιακό, που με δύο ήττες στο Τσάμπιονς Λιγκ θέλει νίκη 3-0 στη Γλυφάδα
(18.00 - απευθείας από ΕΤ1) επί της μόνης αήττητης βελγικής Νόλικο Μαζέικ,
αφού θα μετρήσει στην τελική κατάταξη η (οριακή) συνολική διαφορά σετ.
Δύσκολος στόχος, αλλά παίκτες όπως Ντράκοβιτς, Βούγεβιτς, Γκιούρδας,
Ζελιάσκοφ, Τσακιρόπουλος, Κουρνέτας μπορούν με αυτοσυγκέντρωση και τη βοήθεια
«ζωντανής» κερκίδας.

Η Νόλικο του περίφημου προπονητή (φιναλίστ Ευρωβόλεϊ '89 με τη Σουηδία των
Γκούσταφσον, Νίλσον, Χέντεγκορντ) Άντερς Κρίστιανσον διαθέτει σπουδαίο σύνολο:
Τέσσερις Βέλγοι διεθνείς, ο πασέρ Χέιμεν (1.91), ο πανύψηλος (2.09) διαγώνιος
Ρουξ, ο ακραίος Βάισμανς (2μ.00) και ο κεντρικός Ρέιμεν (2.03) και επίσης
διεθνείς είναι ο Αμερικανός ακραίος Μπάρνετ (1.98), ο Καναδός κεντρικός Σμιθ
(1.96), αλλά και ο Ολλανδός Κλοκ (1.94, λίμπερο όπως και στο Κοσμοβόλεϊ '98).

Στο Χαλάνδρι (17.00) τα αήττητα στο Κυπελλούχων γυναικών Βριλήσσια BMW
ΚΟΥΛΟΥΡΗΣ υποδέχονται την ισχυρή πολωνική Μπιέλσκο Μπίαλα και με νίκη
«σφραγίζουν» το εισιτήριο για το Φάιναλ Φορ.

Αν περάσει στο Σβερίν Γερμανίας (19.00 - ελληνική ώρα) ο αήττητος Παναθηναϊκός
δεν θα φοβάται τη διαφορά σετ και θα είναι σίγουρα στο Φάιναλ Φορ του
Τσάμπιονς Λιγκ γυναικών, νικώντας και την αρκετά δυνατή τουρκική Βακίφμπανκ
την ερχόμενη Τετάρτη στη «Λεωφόρο». Τέλος, ο αποκλεισμένος ­ με 4 ήττες ­ Άρης
υποδέχεται στη Μίκρα (18.00) για το Κυπελλούχων ανδρών την αξιόλογη
γιουγκοσλαβική Μπέογκραντ.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16362O111</ED>
<ID>
ID:20286

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: Ο Ολυμπιακός «βούλιαξε» τη Βάσας
</H5><H2>Προκρίθηκε στους «4» του Κυπελλούχων
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΤΟΝ ΑΦΡΟ του Κυπέλλου Κυπελλούχων βρέθηκε χθες ο Ολυμπιακός, που θριάμβευσε
με 8-6 (2-1, 3-2, 3-2, 0-1) επί της ουγγρικής Βάσας και σε συνδυασμό με το 7-7
του πρώτου αγώνα προκρίθηκε στα ημιτελικά της διοργάνωσης. 
Οι «ερυθρόλευκοι» προκρίθηκαν για δεύτερη συνεχόμενη χρονιά στους «4» του
Κυπελλούχων και ο στόχος πλέον είναι η πρόκριση στον τελικό και γιατί όχι και
η κατάκτηση του Κυπέλλου.

Η ελληνική ομάδα επέβαλε από την αρχή τον ρυθμό της και ουσιαστικά δεν
απειλήθηκε σε κανένα σημείο του αγώνα, αφού προηγήθηκε με 4-1 και 7-3,
φτάνοντας τελικά άνετα στη νίκη-πρόκριση.

«Το γεγονός πως πήραμε απο την αρχή το προβάδισμα μάς βοήθησε στο να φτάσουμε
άνετα στην πρόκριση. Το μυστικό μας ήταν που αποβάλαμε το άγχος που μας είχε
δημιουργηθεί από τις τελευταίες μέτριες εμφανίσεις μας», τόνισε ο αρχηγός της
ομάδας Μάκης Βολτυράκης.

Ο Αρόγιο ήταν ο πρώτος σκόρερ του Ολυμπιακού με 3 γκόλ, ενώ ο Θωμάκος σκόραρε
δύο φορές και από μία οι Βλοντάκης, Κραβαρίτης και Βαφειάδης.

Για τους Ούγγρους ο Μαρτίνοβιτς σημείωσε 3 γκολ, ενώ απο 1 πέτυχαν οι Τοτ,
Ρέγκες και Σάμπο.

Σήμερα είναι η σειρά της Βουλιαγμένης και της Πάτρας να δώσουν τις δικές τους
μάχες στα ευρωπαϊκά κύπελλα. Στο Τσάμπιονς Καπ, οι «Μπέμπηδες» για τη 2η
αγωνιστική αγωνίζονται στη Γιουγκοσλαβία με την Μπέτσεϊ (19.30) και με νίκη θα
κάνουν το μεγάλο βήμα για την πρόκριση στο φάιναλ φόρ του Πρωταθλητριών.

Η Πάτρα φιλοξενεί στις 20.00 την κροατική Κότορ Πρίμορατς στη ρεβάνς του 4-5
και χρειάζεται νίκη με 2 γκολ για να μπει στα ημιτελικά του Κυπέλλου Συνομοσπονδίας.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16362O112</ED>
<ID>
ID:20338

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O11&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Θάνου, Ξάνθου και Κόφφα στη Βαλκανιάδα
</H2>
ΤΡΙΑ διάσημα κορίτσια, Κατερίνα Θάνου, Νίκη Ξάνθου και Κατερίνα Κόφφα
συμπεριελήφθησαν στην Εθνική ομάδα στίβου ανδρών και γυναικών για τη
Βαλκανιάδα κλειστού (μεθαύριο Σάββατο στο Φάληρο), ενώ θα απουσιάσει η Όλγα Βασδέκη.

Η πρωταθλήτρια Ευρώπης του τριπλούν και κορυφαία Ελληνίδα αθλήτρια '98
αντιμετωπίζει πρόβλημα ελαφρού τραυματισμού στο πόδι και δεν θα ρισκάρει
συμμετοχή στη διοργάνωση, που αναμένεται να προσελκύσει πολύ κόσμο στις
κερκίδες του Σταδίου Ειρήνης και Φιλίας, αφού θα ακολουθήσει συναυλία με
δημοφιλείς τραγουδιστές και την Ορχήστρα «Μίκης Θεοδωράκης». Η βαλκανική ομάδα
κατ' αγώνισμα ανδρών - γυναικών:

60μ.: Βογιατζάκης - Θάνου. 200μ.: Σαρρής - Κόφφα. 400μ.: Κεντέρης -
Πανάγου. 800μ.: Γώγος - Παπαχρήστου. 1.500μ.: Παπούλιας - Σκούρτη. 3.000μ.:
Παπαντώνης - Πρωτόπαπα. 60μ. εμπ.: Μάγος - Ρεντούμη. Ύψος: Κοκότης -
Συροπούλου. Επί κοντώ: Τσαταλός - Τσιλιγκίρη. Μήκος: Κυρίτσης - Ξάνθου.
Τριπλούν: Μελέτογλου - Τσιαμήτα. Σφαιροβολία: Τίγκας - Ουζούνη.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16362O113</ED>
<ID>
ID:20375

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O11&aa=3</URL></REF>


Article

<CATEGORY>vin10</CATEGORY>

 <H5>ΞΙΦΑΣΚΙΑ
</H5><H2>Η Σιδηροπούλου τρίτη στον κόσμο
</H2>
ΜΕΓΑΛΗ εμφάνιση πραγμα-τοποίησε η Νίκη Σιδηροπούλου στο τουρνουά ξιφασκίας
Κυπέλλου Κόσμου της Βουδαπέστης στο ξίφος μονομαχίας γυναικών, κατακτώντας το
χάλκινο μετάλλιο και δίνοντας υποσχέσεις για μεγαλύτερες διακρίσεις.

Η ομογενής από την Ουγγαρία πρωταθλήτρια μπήκε στην τετράδα νικώντας 15-13
σημεία την Ουγγαρέζα Χόρμε, αλλά ηττήθηκε 12-15 στα ημιτελικά από την επίσης
Ουγγαρέζα Νάγκι μένοντας στην 3η θέση μαζί με την ηττημένη του άλλου
ημιτελικού Ρωσίδα Αζναβουριάν.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16362O114</ED>
<ID>
ID:20404

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O11&aa=4</URL></REF>


Article

<CATEGORY>vin10</CATEGORY>

 <H5>ΓΚΡΕΤΑΡΣΟΝ
</H5><H2>Και όμως «αντιστέκεται»
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΤΟ ΟΤΙ συναντήθηκαν πρόσφατα Μελισσανίδης - Γκρέταρσον, είναι γνωστό.

*** Τι δεν γνωρίζει ο κόσμος της ΑΕΚ;

*** Το γιατί διαφωνούν οι δυό τους στην αναμενόμενη ανανέωση συμβολαίου.

*** Ο Γκρέταρσον θέλει 130 εκατομμύρια για να παραμείνει στην ΑΕΚ.

*** Ο Μελισσανίδης προσφέρει 70 και περιμένει και ευχαριστώ...

*** Όμως, δεν είναι τόσο η μεγάλη διαφορά που χωρίζει τις δύο πλευρές όσο η
συμπεριφορά του παράγοντα, η οποία εκνευρίζει τον Ισλανδό μέσο.

*** Χωρίς υπερβολή, ο παίκτης δεν φαίνεται να πολυσυμπαθεί το αψύ ύφος του
Δημήτρη Μελισσανίδη. Δηλαδή τα λίγα λόγια, και αυτά χωρίς χαμόγελο...

*** Όσο για το καθαρά οικονομικό μέρος, έμαθα ότι ο Γκρέταρσον δεν θα δεχτεί
ποτέ να εισπράξει λιγότερα από τους συμπαίκτες του.

*** Βλέπετε, έχει μάθει ο μάγκας ότι όλοι πήραν «πάνω από εβδομήντα».

*** Χα!

*** Με την ευκαιρία: υπέγραψε νέο συμβόλαιο ο διεθνής Ατματσίδης και αν ναι,
πότε προέκυψε; Αν όχι, γιατί; Μήπως δεν... ετοιμάστηκε;

*** Ας πούμε πως πρόκειται για κουίζ...

ΜΕ... ΦΟΡΑ εμφανίστηκε χθες ενώπιον των ρεπόρτερ ο κορυφαίος του αγώνα
Ολυμπιακού - Απόλλωνα, Κώστας Χαλκιάς.

*** Χαλάλι του, διότι ως παίκτης του Παναθηναϊκού στόμα είχε και μιλιά δεν έβγαζε...

*** Τώρα, υποστηρίζει ότι «δικαιώνει αυτούς που τον πίστεψαν», όμως δεν
παραλείπει να αφήσει ανοιχτή την πόρτα της Παιανίας.

*** «Θέλω να κάνω καριέρα στον Παναθηναϊκό».

*** Η μικρή ιστορία του νεαρού τερματοφύλακα έχει ενδιαφέρον. Για την
ακρίβεια, «κρυμμένο» ενδιαφέρον.

*** Πέρυσι, ξένος σύλλογος τον είχε παρακολουθήσει και μάλιστα εξέφρασε
ζωηρό ενδιαφέρον, το οποίο έφτασε στα αυτιά του μικρού.

*** Ήταν τότε που αγωνιζόταν στον Απόλλωνα.

*** Μόλις το ενδιαφέρον των Άγγλων έγινε γνωστό (από... σπόντα) στην
Παιανία, κάποιος έγινε «θηρίο» (μην λέμε ονόματα).

*** Οπότε με συνοπτικές διαδικασίες ο Χαλκιάς επέστρεψε στον Παναθηναϊκό
για να μην παίξει ποτέ στη βασική ομάδα, παρά μόνο σε φιλικά και... δίτερμα.

*** Και όμως, θεωρείται από τους ειδικούς μέγα ταλέντο κάτω από τα
γκολπόστ, και... δίμετρος.

*** Αυτά, και πάλι συγχαρητήρια στον Χαλκιά για το θάρρος του.

*** Ήταν στιγμές στον προχθεσινό αγώνα, που έδειξε απίστευτη άνεση μπροστά
στους πολυδιαφημισμένους κυνηγούς του Ολυμπιακού.

*** Καιρό είχαμε να το δούμε...

ΠΡΟΓΡΑΜΜΑΤΙΣΜΕΝΗ ήταν χθες από τη ΝΕΤ η απευθείας μετάδοση του πολύ σημαντικού
αγώνα πόλο Ολυμπιακού - Βάσσας από το κολυμβητήριο Πειραιά, αλλά φαίνεται ότι
οι υπεύθυνοι της κρατικής τηλεόρασης σνόμπαραν τον αγώνα.

*** Πράγματι, ο Ολυμπιακός έχοντας φέρει ισοπαλία από τη Βουδαπέστη,
διεκδικούσε χθες την είσοδο στην ημιτελική φάση του Κυπέλλου Κυπελλούχων Ευρώπης.

*** Το πόλο επιπέδου έχει μεγάλο ενδιαφέρον, παιδιά...

ΛΙΓΟΤΕΡΟ από μήνα πριν από την πρώτη αναμέτρηση με τη Λάτσιο για τις «8» του
Κυπέλλου Ευρώπης ο Πανιώνιος, ιδού που «έμεινε» με δεκατρείς παίκτες.

*** Τόσους θα εμφανίσει στον προσεχή επίσημο αγώνα με Ιωνικό.

*** Όμως, το πιο σημαντικό πρόβλημα στην ομάδα της Νέας Σμύρνης δεν είναι
ούτε οι τιμωρίες ούτε οι τραυματισμοί βασικών, αλλά το οικονομικό.

*** Κοινό μυστικό στην Πλατεία (και στην... Ομήρου) είναι ότι το «άνοιγμα»
πλησιάζει το μισό δισ.!

*** Η Θεμιστοκλέους το ξέρει;

ΤΑ ΟΣΑ προέκυψαν στην πρόσφατη Γενική Συνέλευση του ΣΕΓΑΣ είναι γνωστά

*** (Και μακάρι να μην ξαναπροκύψουν)...

*** Τώρα όμως που τα πάθη των παραγόντων καταλάγιασαν, αξίζει να θυμηθούμε
την «τελευταία λέξη» της ανακοίνωσης του ΑΚΕΚΑ, η οποία προηγήθηκε της Γ.Σ.
«... Μπρος γκρεμός και πίσω ρεύμα»!!!

*** Ευτυχώς δεν είχαν πρόβλημα οι ηλεκτρολόγοι...
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16362O121</ED>
<ID>
ID:20287

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ξέφραγο αμπέλι
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΤΕΡΑΣΤΙΕΣ δυνατότητες ανάπτυξης έχει το ελληνικό ποδόσφαιρο. Δυνατότητες
παγιδευμένες σε παλαιομοδίτικη νοοτροπία στελεχών. Εδώ και πολλά χρόνια τα
ποδοσφαιρικά πράγματα κάνουν σημειωτόν, τυλιγμένα στα πλοκάμια κάποιων πονηρών
παραγόντων, που εκμεταλλεύονται την κρίση των γηπέδων.

Στη χώρα μας όποιος εμφανίζεται ως κάτοχος πακέτων χαρτονομισμάτων, συνήθως
αποκτά με μεγάλη άνεση το δικαίωμα να χρωματίζει τις εξελίξεις όπως επιθυμεί.
Το παράδειγμα του Γιώργου Κοσκωτά είναι χαρακτηριστικό. Αλλά και στις
μικρότερες κατηγορίες εμφανίζονται όχι σπάνια «παραφουσκωμένα πορτοφόλια», που
καταργούν τις ισορροπίες και ανεβάζουν κάποιες ομάδες με ανορθόδοξες μεθόδους.

Ξέφραγο αμπέλι το ποδόσφαιρο, επιτρέπει την άλωση των γηπέδων χωρίς την
παραμικρή αντίσταση. Ουρά οι παρατρεχάμενοι πίσω από τον δισεκατομμυριούχο και
απλοχέρη πρόεδρο, υποσχόμενοι υπηρεσίες υψηλοτάτου επιπέδου.

Και αν αρχικά ο πρόεδρος αντιστέκεται θέλοντας να προσφέρει στον χώρο, οι
επιστήμονες του παρασκηνίου με αριστοτεχνικά χτυπήματα στην ομάδα του, του
δείχνουν τον δρόμο για αποτελεσματικότητα της επένδυσής του. Επειδή το
οικονομικό άνοιγμα συνήθως είναι μεγάλο και οι φιλοδοξίες μεγαλύτερες, ο
πρόεδρος εγκαταλείπει τις αρχικές του θέσεις και μπαίνει σ' ένα παιχνίδι, που
δεν το νιώθει βρώμικο, μέσα στη δυσοσμία του χώρου.

Έτσι το ποδόσφαιρο μοιάζει με σκυτάλι, που άλλάζει χέρια με το πάτημα
κουμπιών από το παρασκήνιο. Και αυτό γίνεται σε όλες σχεδόν τις κατηγορίες. Οι
εικόνες είναι ίδιες και ίδιες, σε μια εφιαλτική επανάληψη.

Για ποιο ποδόσφαιρο μιλάμε; Των πραγματικών πρωταγωνιστών, ποδοσφαιριστών
και προπονητών, ή των γαλονάδων του εμετικού παρασκηνίου;

Όλα αυτά μπορεί να μην είναι καινούργια, αλλά δυστυχώς δεν έχουν φθαρεί.
Ποιος θα τολμήσει να βγάλει από την ομίχλη το ποδόσφαιρο;
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16362O122</ED>
<ID>
ID:20339

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O12&aa=2</URL></REF>


Article

<CATEGORY>vin10</CATEGORY>

 <H2>Η Πράγα κάτω από τη σανίδα... </H2>
Ωραία εικόνα, αν και... μπλόφα. Σκιέρ του σνόου μπορντ «πετάει» πάνω από το
κέντρο της Πράγας και το διασκεδάζει. Το στιγμιότυπο είναι χθεσινό από την
πρωτεύουσα της Τσεχίας, που είδε λίγο ήλιο ύστερα από αρκετές μέρες χιονοθύελλας
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16362O123</ED>
<ID>
ID:20376

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O12&aa=3</URL></REF>


Article

<CATEGORY>vin10</CATEGORY>

 <H2>Πολλά τα 10 γκολ </H2>
ΣΧΕΔΟΝ δύο μήνες εκτός γηπέδων έμεινε λόγω τραυματισμού ο διεθνής
τερματοφύλακας του Ηρακλή Χρήστος Καρκαμάνης, χθες ήταν σε θέση να αγωνιστεί
και έτσι δόθηκε φιλικό με τον Ατρόμητο Πλαγιαρίου. Μόνο που ο Καρκαμάνης
υπεράσπισε τα δοκάρια του Ατρομήτου. Σκορ 10-0 υπέρ του Ηρακλή. Που σημαίνει
ότι οι συμπαίκτες του κυνηγοί δεν του χαρίστηκαν... Γκολ πέτυχαν από δύο
Στολτίδης - Άντερσον, από ένα οι Βελέντζας - Κωστής, και τέσσερα ο ομογενής
(από τη Σουηδία) Στεφανίδης. Να συγκρατήσετε το ονοματάκι του.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16362O124</ED>
<ID>
ID:20405

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O12&aa=4</URL></REF>


Article

<CATEGORY>vin10</CATEGORY>

 <H5>Έγινε η κλήρωση των διασυλλογικών πρωταθλημάτων
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Καθορίστηκαν τελικά οι ημερομηνίες διεξαγωγής των διασυλλογικών πρωταθλημάτων
όλων των εθνικών κατηγοριών, ενώ έγινε και ο χωρισμός σε ομίλους καθώς και η
κλήρωση των πρωταθλημάτων Β' και Γ' Εθνικής Κατηγορίας. Αναλυτικότερα: Το
διασυλλογικό πρωτάθλημα Α' Εθνικής Κατηγορίας θα πραγματοποιηθεί από τις 4
μέχρι τις 11 Ιουλίου. Ακόμη δεν έχει καθοριστεί οριστικά ο τόπος διεξαγωγής.
Μπορεί να είναι η Αθήνα ή η Καβάλα ή και οι δύο σε συνδυασμό. Οι ομάδες που
συμμετέχουν στη μεγάλη κατηγορία είναι: ο Κύδων Χανίων, ο Παράδεισος
Αμαρουσίου, ο Κορυδαλλός, η Ένωση Σκακιστών Θεσσαλονίκης, το Ηράκλειο, ο Ο.Α.
Χανίων, οι Συκιές Θεσσαλονίκης, η ΔΕΗ Μακεδονίας/Θράκης, ο Σ.Ο. Αμπελοκήπων, ο
Σ.Ο. Ηλιούπολης, ο Σ.Ο. Καβάλας και ο Σ.Ο. Περιστερίου. Κλήρωση ακόμη δεν έχει
γίνει για το μεγάλο πρωτάθλημα. Αξίζει να σημειωθεί ότι η διεξαγωγή του
πρωταθλήματος συμπίπτει χρονικά με το διεθνές τουρνουά της Ικαρίας που έχει
από πέρσι προγραμματιστεί για τις ημερομηνίες αυτές και το οποίο υφίσταται
προφανές πλήγμα. Στις ίδιες ημερομηνίες θα γίνουν ο Βόρειος όμιλος της Β' και
ο Πανεπαρχιακός της Γ' Εθνικής

Η κλήρωση στη Β' Εθνική Κατηγορία έχει ως εξής:

Όμιλος Αττικής 1 (έδρες σωματείων, 14, 21, 28/3, 18, 25/4, 2, 9/5): 1)
Αιγάλεω, 2) Τιμολέων, 3) Παγκράτι, 4) Καλλιθέα, 5) Παπάγου, 6) Πανελλήνιος, 7)
Π.Σ. Περιστερίου, 8) Φοίβος Πειραιά.

Όμιλος Αττικής 2 (έδρες σωματείων, ίδιες ημερομηνίες): 1) Ο.Φ. Νέας Ιωνίας, 2)
ΕΟΣ Αχαρνών, 3) Ζήνων Γλυφάδας, 4) Πειραϊκός, 5) ΟΦΟ Νικαίας, 6) ΔΚΠ Α.
Λιοσίων, 7) Ένωση Ποντίων Μελισσίων, 8) Μάτι Αττικής.

Βόρειος Όμιλος (Θεσσαλονίκη, 5-11 Ιουλίου): 1) ΟΦΣ Καβάλας, 2) Σ.Ο. Ξάνθης, 3)
Σ.Σ. Λάρισας, 4) ΠΑΣ Προσωπικού ΔΕΗ Μ/Θ, 5) Σ.Ο. Πτολεμαΐδας, 6) Ο.Σ.
Γιαννιτσών, 7) ΑΜΟ «Ο Γαλαξίας», 8) Σ.Ο. Κατερίνης

Πανεπαρχιακός Όμιλος (Πάτρα, 13-18 Απριλίου): 1) Κέρκυρα, 2) Ικαρία, 3) Φ.Σ.
Πατρών, 4) ΟΦΗ, 5) Λατώ Αγίου Νικολάου, 6) ΠΠΛΤΥ Πατρών, 7) Ποσειδών
Καλαμάτας, 8) Σ.Ο. Μυτιλήνης.

Η κλήρωση στη Γ' Εθνική Κατηγορία έχει ως εξής:

Όμιλος Αττικής 1 (έδρες σωματείων, 14, 21, 28 Μαρτίου, 18, 25 Απριλίου 2, 9
Μαΐου): 1) Α.Ο. Τραπεζικών Πατρών, 2) ΠΣΚ Πατησίων, 3) Χαλάνδρι, 4) Εστία Ν.
Σμύρνης, 5) Κάντζα, 6) Αγ. Παρασκευή, 7) Ζωγράφου, 8) ΕΦΕΤ.

Όμιλος Αττικής 2 (έδρες σωματείων, ίδιες ημερομηνίες): 1) Πρωτέας, 2) Κότινος,
3) Λαμία, 4) Ευβοϊκή, 5) Κρυστάλλης, 6) Σύνδεσμος Αιγυπτιωτών, 7) Σκ. Κύκλος
Ιλίου, 8) Μοσχάτο

Βόρειος Όμιλος (έδρες σωματείων, ίδιες ημερομηνίες): 1) ΓΑΣ Κιλκίς, 2) Βορράς
Αμπελοκήπων, 3) Πέρα Θεσσαλονίκης, 4) ΜΕΑΣ «Τρίτων», 5) Ηλιούπολη
Θεσσαλονίκης, 6) Ο.Σ. Τριανδρίας, 7) Ε.Σ. Καλαμαριάς, 8) ΕΣΟ Παπάφη «Το Χρονικόν».

Πανεπαρχιακός Όμιλος (Καβάλα, 5-11 Ιουλίου): 1) Σκακιστικό Κέντρο Καβάλας, 2)
ΟΦΣ Χανίων, 3) Ρέθυμνο, 4) Ορεστιάδα, 5) Κομοτηνή, 6) Βικελαία Δημ. Βιβλ.
Ηρακλείου, 7) ΦΟ Καρδίτσας, 8) Σκακιστική Ακαδημία Καβάλας.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: O99</CAT>
<ED>
Κωδικός άρθρου: A16362O991</ED>
<ID>
ID:20295

</ID><URL>http://ta-nea.dolnet.gr/neaweb/neafile.print_unique?e=A&f=16362&m=O99&aa=1</URL></REF>


Article

<CATEGORY>vin09</CATEGORY>

 <H5>ΑΝΥΠΑΡΚΤΟ ΤΟ ΧΟΛΙΓΟΥΝΤ ΣΤΙΣ ΥΠΟΨΗΦΙΟΤΗΤΕΣ ΓΙΑ ΤΑ ΦΕΤΙΝΑ ΟΣΚΑΡ
</H5><H5>Οι πεντάδες των «μνηστήρων»
</H5><H2></H2><H2>Θρίαμβος Σαίξπηρ και Μπενίνι
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ρομπέρτο Μπενίνι.Το Χόλιγουντ στα... πόδια του (με επτά υποψηφιότητες για Όσκαρ)

Απίστευτο. 13 υποψηφιότητες για τον (Βρετανό) Σαίξπηρ, 7 για τον Ιταλό
Ρομπέρτο Μπενίνι. Παιδιά, το Χόλιγουντ πού είναι;

Χάσμα απύθμενο. Ανάμεσα στο entertaiment (ψυχαγωγία) και «κουλτούρα». Το
Χόλιγουντ στέρεψε από το δεύτερο. Αυτό τουλάχιστον πιστοποιείται με τη βούλα
και την υπογραφή 5.000 μελών της Ακαδημίας Κινηματογράφου του Λος Άντζελες.
Δεν ανησυχούν, διότι μονίμως ανεφοδιάζουν τις δεξαμενές τους εκ... μεταγραφών.
Η κυριαρχία του «Ερωτευμένου Σαίξπηρ» με τις 13 υποψηφιότητες έναντι 11 του
πάνοπλου «Ράιαν» και Σπίλμπεργκ άφησε άφωνη την κινηματογραφική υφήλιο. Παρ'
ολίγο το «13» του «άγνωστου» σκηνοθέτη Τζον Μάντεν να ισοφαρίσει το σαρωτικό
14 υποψηφιοτήτων του «Τιτανικού».

Ακολουθεί έτερος «αλλοδαπός», ο Ρομπέρτο Μπενίνι, με το γουρλίδικο 7
(υποψηφιότητες) για την ιταλική παραγωγή «Η ζωή είναι ωραία». Με υποψηφιότητες
καλύτερης ταινίας και καλύτερης ξενόγλωσσης ταινίας, ρεκόρ που έχει να
ξανασυμβεί από το 1969, όταν το «Ζ» του Κώστα Γαβρά κέρδισε διπλή υποψηφιότητα
και στο τέλος εξασφάλισε το Όσκαρ καλύτερης ξένης ταινίας.

Δεύτερη ­ μετά τον Σαίξπηρ ­ απειλή για τον Σπίλμπεργκ, το... αντίθετό του. Η
αντι-πολεμική, «σιωπηλή» τρίωρη περιπέτεια «Λεπτή κόκκινη γραμμή» του Τέρενς
Μάλικ, που η αμερικανική κριτική τον πιστεύει σαν θεό της. Επτά υποψηφιότητες
λοιπόν στον αντι... Σπίλμπεργκ.

Μεγάλη «γκέλα» του... Όσκαρ η περιφρόνηση προς το «Τρούμαν σόου». Η...
λαθροχειρία είναι της τάξεως Φεστιβάλ Θεσσαλονίκης. Ο «Τρούμαν» κερδίζει
υποψηφιότητες καλύτερης σκηνοθεσίας, καλύτερου σεναρίου, αλλά αγνοείται από
την κατηγορία καλύτερης ταινίας. Αγνοείται και ο Τζιμ Κάρεϊ. Δεν... χώρεσαν; 
Μα στο Όσκαρ που πιστεύουν, είναι δυνατόν μια ταινία να ψηφίζεται για τη
σκηνοθεσία της και το σενάριό της, αλλά όχι για το σύνολό της; Σαν νεοελληνικό θαύμα.

Με την αριθμητική των υποψηφιοτήτων συμβαίνουν τα εξής χαριτωμένα:

Τρεις στις πέντε υποψήφιες καλύτερης ταινίας είναι μη Χόλιγουντ: Σαίξπηρ,
Ελίζαμπεθ, Μπενίνι.

Τρεις στους πέντε υποψήφιους καλύτερης σκηνοθεσίας είναι επίσης μη Χόλιγουντ.
Ιταλός ο Μπενίνι, Βρετανός ο Μάντεν, Αυστραλός ο Γουίαρ.

Τρεις στις πέντε υποψήφιες καλύτερης ερμηνείας είναι επίσης μη Χόλιγουντ. Κέιτ
Μπλάνσετ από Αυστραλία, Φερνάντα Μοντενέγκρο από Βραζιλία, Έμιλι Γουότσον από Βρετανία.

Τέσσερις από την πεντάδα καλύτερης β' γυναικείας ερμηνείας είναι Βρετανίδες:
Μπρέντα Μπλέθιν, Λιν Ρεντγκρέιβ, Τζούντι Ντενς, Ρέιτσελ Γκρίφιθς.

Τρεις από την πεντάδα καλύτερου πρωτότυπου σεναρίου είναι «ξένοι»: Μπενίνι,
Στόπαρντ (από Αγγλία), Άντριου Νίκολ (ο Νεοζηλανδός του «Τρούμαν σόου»).

Ακόμα: έξω από την πεντάδα ο Χρυσός Φοίνικας των Καννών, η «Αιωνιότητα» του
Αγγελόπουλου, επτά υποψηφιότητες για τον λιλιπούτειο αντίπαλό του (μεγάλο
ειδικό βραβείο) στις Κάννες, Ρομπέρτο Μπενίνι. Το ιταλικό φαινόμενο εξηγείται
από την πετυχημένη «χημεία» του. Κρεματόρια, δάκρυα, χιούμορ, αλλά και πάνω
απ' όλα «αγορά» για παγκόσμια εκμετάλλευση από την αμερικανική Miramax,
θυγατρική της Buena Vista της Disney!

Στις 21 Μαρτίου (ξημερώματα Δευτέρας 22, για την Ελλάδα) θα ξέρουμε.
Πιθανότερη πρόβλεψη η... μοιρασιά. Λίγα σε πολλούς.


ΚΑΛΥΤΕΡΗΣ ΤΑΙΝΙΑΣ:

«Ελίζαμπεθ», «Η ζωή είναι ωραία», «Η διάσωση του στρατιώτη Ράιαν»,
«Ερωτευμένος Σαίξπηρ» (θα προβληθεί τον Μάρτιο), «Λεπτή κόκκινη γραμμή» (τον
Μάρτιο επίσης).

ΚΑΛΥΤΕΡΗΣ ΣΚΗΝΟΘΕΣΙΑΣ:

Ρομπέρτο Μπενίνι, Στίβεν Σπίλμπεργκ, Τζον Μάντεν («Σαίξπηρ»), Τέρενς Μάλικ
(«Λεπτή κόκκινη γραμμή»), Πίτερ Γουίαρ («Τρούμαν σόου»).

ΓΥΝΑΙΚΕΙΑΣ ΕΡΜΗΝΕΙΑΣ:

Κέιτ Μπλάνσετ («Ελίζαμπεθ»), Φερνάντα Μοντενέγκρο («Κεντρικός σταθμός
Βραζιλία»), Γκιούνεθ Πάλτροου (dark lady στον Σαίξπηρ), Μέριλ Στριπ («Ένα
αληθινό πράγμα»), Έμιλι Γουότσον (Τζάκι Ντι Πρε στο «Χίλαρι και Τζάκι»).

ΑΝΔΡΙΚΗΣ ΕΡΜΗΝΕΙΑΣ:

Ρομπέρτο Μπενίνι, Τομ Χανκς («Ράιαν»), Ίαν ΜακΚέλεν («Θεοί και τέρατα»
προβάλλεται από την Παρασκευή), Νικ Νόλτι («Affliction»), Έντουαρντ Νόρτον
(«Μαθήματα αμερικανικής ιστορίας» που ήδη παίζεται).

ΠΡΩΤΟΤΥΠΟΥ ΣΕΝΑΡΙΟΥ:

Γουόρεν Μπίτι - Τζέρεμι Πίκσερ «Μπούλγουορθ» (θα προβληθεί τον Μάρτιο),
Βιντσέσο Τσέραμι - Ρομπέρτο Μπενίνι «Η ζωή είναι ωραία», Ρόμπερτ Ρόντατ
«Ράιαν», Τομ Στόπαρντ - Μαρκ Νόρμαν «Ερωτευμένος Σαίξπηρ», Άντριου Νίκολ
«Τρούμαν σόου».

ΔΙΑΣΚΕΥΑΣΜΕΝΟΥ ΣΕΝΑΡΙΟΥ:

Μπιλ Κόντον «Θεοί και τέρατα», Σκοτ Φρανκ «Out of sight» (από τον Μάρτιο),
Ελέιν Μέι «Όλες οι γυναίκες του προέδρου», Σκοτ Σμιθ «Α simple plan», Τέρενς
Μάλικ «Η λεπτή κόκκινη γραμμή».

ΞΕΝΟΓΛΩΣΣΗΣ ΠΑΡΑΓΩΓΗΣ:

«Κεντρικός σταθμός Βραζιλία» (από τον Μάρτιο), «Παιδιά του ουρανού» (Ιράν), «Η
ζωή είναι ωραία» (Ιταλία), «Ο νονός» (Ισπανία), «Τανγκό» (Αργεντινή).

ΚΑΛΥΤΕΡΗΣ Β' ΓΥΝΑΙΚΕΙΑΣ ΕΡΜΗΝΕΙΑΣ:

Κάθι Μπέιτς «Όλες οι γυναίκες του προέδρου», Μπρέντα Μπλέθιν «Γλυκιά φωνή» (θα
προβληθεί την Παρασκευή 19/2), Τζούντι Ντενς «Ερωτευμένος Σαίξπηρ», Ρέιτσελ
Γκρίφιθς «Χίλαρι και Τζάκι», Λιν Ρεντγκρέιβ «Θεοί και τέρατα».

ΚΑΛΥΤΕΡΟΥ Β' ΑΝΔΡΙΚΟΥ ΡΟΛΟΥ:

Τζέιμς Κόμπερν «Affliction», Ρόμπερτ Ντιβάλ «Α civil action», Εντ Χάρις
«Τρούμαν σόου», Τζέφρι Ρας «Ερωτευμένος Σαίξπηρ», Μπίλι Μπομπ Θόρντον «Α
simple plan».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16362P011</ED>
<ID>
ID:20296

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα
</H2>
Ο έρωτας μιάς 33χρονης δασκάλας με τον 14χρονο μαθητή της σε βιβλίο!

σελ.3
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16362P012</ED>
<ID>
ID:20345

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P01&aa=2</URL></REF>


Article

<CATEGORY>vin09</CATEGORY>

 <H2>Η άλλη ματιά </H2>
Η Μυρτώ Ρήγου περί ηθικής και τηλεοπτικών εμφανίσεων

σελ.5
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16362P013</ED>
<ID>
ID:20381

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P01&aa=3</URL></REF>


Article

<CATEGORY>vin09</CATEGORY>

 <H5>ΚΗΛΑΗΔΟΝΗΣ - ΜΑΝΟΥ ΑΠΟ ΣΗΜΕΡΑ ΣΤΙΣ «ΓΡΑΜΜΕΣ»
</H5><H5>«ΖΩΝΤΑΝΑ»
</H5><H2>Άγνωστος Μπρεχτ
</H2>
Σκηνή από τις πρόβες της παράστασης «Ο Φάτσερ στις πόλεις» του Μπρεχτ, που
ανεβάζει το Κρατικό Θέατρο Βορείου Ελλάδος στο «Μικρό Θέατρο» της Μονής Λαζαριστών

Το άγνωστο στην Ελλάδα έργο του Μπέρτολτ Μπρεχτ «Ο Φάτσερ στις πόλεις»
ανεβάζει απόψε στις 9, στη Μονή Λαζαριστών, το Κρατικό Θέατρο Βορείου Ελλάδος,
σε μετάφραση και δραματουργική επεξεργασία Πέτρου Μάρκαρη, σκηνοθεσία Γιάννη
Ρήγα, σκηνικά και κοστούμια Χρήστου Μπρούφα, χορογραφίες Αναστασίας Θεοφανίδου
και φωτισμούς Γιώργου Ταρκάση. Παίζουν Γιάννης Χαρίσης, Αστέριος Πελτέκης,
Ιορδάνης Αϊβάζογλου, Χρήστος Σουγάρης, Δήμητρα Θωμοπούλου, Ελένη Ουζουνίδου,
Ευανθία Σωφρονίδου, Αναστασία Γκολέμα, Ελεονώρα Αϊβαζίδου, Θωμάς Βελισσάρης
και Αλέξανδρος Πανάγου. Οι παραστάσεις θα κρατήσουν μόνο μιαν εβδομάδα.
Πληροφορίες στο τηλ. (031) 652020.

*** Μέχρι τις 21 του μηνός θα παίζεται στο «Ανοιχτό Θέατρο» (Κάλβου 70, στου
Γκύζη, τηλ. 6445.749) η «Λούλου» του Φρανκ Βέντεκτιτ. Η μετάφραση είναι του
Πέτρου Μάρκαρη, η σκηνοθεσία του Γιώργου Μιχαηλίδη, τα σκηνικά και τα
κοστούμια της Εύας Νάθενα, η μουσική του Θάνου Μικρούτσικου και οι χορογραφίες
της Δόνης Μιχαηλίδη. Τη Λούλου ενσαρκώνουν διαδοχικά οι Άνδρη Θεοδότου, Φρόσω
Ζαγοραίου, Γωγώ Μπρέμπου, Λίνα Μαρκάκη και Ραλλού Μιχαλοπούλου, με κομπέρ τον
Γιώργο Μαρίνο. Μαζί τους οι Γιώργος Τσιτσόπουλος, Θόδωρος Μπογιατζής, Δήμητρα
Καλπάκη, Ελένη Κρίτα, Γιώργος Καραγεώργος, Γιώργος Στριφτάρης, Δημήτρης
Γιαννόπουλος, Φώτης Μακρής και Ευτύχης Σαρτζετάκης.

ΜΟΥΣΙΚΗ

Έργα Μπετόβεν, Manuel de Falla, Άλκη Μπαλτά, Νίκου Μαμαγκάκη, Animals και Led
Zeppelin ερμηνεύουν το απόγευμα στις 6.30, στο Μέγαρο Μουσικής Αθηνών, ο
Μιλτιάδης Παπαστάμου (βιολί), ο Μάρκος Αλεξίου (πιάνο) και ο Δημήτρης
Παπαθεοδώρου (πιάνο). Το πρόγραμμα, που έχει τίτλο «Από τον Μπετόβεν στους Led
Zeppelin», πραγματοποιείται με χορηγία του Ι. Χορν. Τιμή εισιτηρίου: 2.500 δρχ.

ΕΚΘΕΣΕΙΣ

Έκθεση ζωγραφικής της Δήμητρας Γούναρη εγκαινιάζεται το βράδυ στις 8, στην
«BOSCH» (Κηφισίας 6-8, στον Παράδεισο Αμαρουσίου, τηλ. 6824.244).

*** Συνεχίζεται στην «Diana Yiulia Gallery» (Αρμοδίου 10, στη Βαρβάκειο
Πλατεία, τηλ. 3249.626) η έκθεση ζωγραφικής της Μαρίας Πετρούλια.

*** Συνεχίζεται στην γκαλερί «Kappatos» (Αγίας Ειρήνης 6, τηλ. 3217.931) η
έκθεση «Four Rooms», όπου τέσσερις ιστορικοί τέχνης προτείνουν τέσσερις νέους
καλλιτέχνες: η Κατερίνα Γρέγου τη Λίνα Θεοδώρου, η Κατερίνα Κοσκινά τον
Ασπάσιο Χαρωνιτάκη, η Έφη Στρούζα τη Ρίκα Κριθάρα και η Μαρίνα Φωκίδη τον
Κώστα Πηγαδά.

*** Στην Γκαλερί των Χανίων «Τζάμια κρύσταλλα» εγκαινιάζεται απόψε η δεύτερη
ενότητα της μεγάλης έκθεσης «Στο σταυροδρόμι της Κρήτης» με τη συμμετοχή των
ζωγράφων Δημήτρη Ανδρεαδάκη, Πόπης Ασαριωτάκη, Μαρίας Γιαννακάκη, Βασίλη
Κελαϊδή, Ιάνη Μαρκαντωνάκη, Γιάννη Λασηθιωτάκη, Γιώργου Παπαδάκη, Ηλία
Παπαηλιάκη, Βαγγέλη και Γιάννη Τζερμιά.

ΒΙΒΛΙΟ

Κείμενα των Δημήτρη Γληνού, Γεωργίου Σκληρού και Ίωνα Δραγούμη περιλαμβάνει το
βιβλίο «Η Αριστερά και το Ανατολικό Ζήτημα», που κυκλοφορεί από τις
«Ενναλλακτικές Εκδόσεις» (με εισαγωγή του Γιώργου Καραμπελιά) και το οποίο
παρουσιάζουν το απόγευμα στις 7, στην Ένωση Ανταποκριτών Ξένου Τύπου
(Ακαδημίας 23) ο Μανόλης Γλέζος, ο Νίκος Κοτζιάς και ο Παναγιώτης Λαφαζάνης.


Λουκιανός Κηλαηδόνης - Αφροδίτη Μάνου

Λουκιανός Κηλαηδόνης και Αφροδίτη Μάνου από σήμερα και για τις επόμενες δέκα
ημέρες μαζί, στις «Γραμμές» (Κωνσταντινουπόλεως 111, τηλ. 3414.350), με ένα
πρόγραμμα που ξεκινάει από παλιές αποκριάτικες μελωδίες της Αθήνας, κάνει μια
στάση σε χαρούμενες οπερέτες και φτάνει ως τα ρεμπέτικα.

*** Με θέμα «Η αλήθεια και οι αλήθειες στα ίχνη του όντος, του φανταστικού και
της λήθης» μιλάει το βράδυ στις 8, στο «Ιδεο-Θέατρον» (Στουρνάρη 57, τηλ.
5237.543), ο ψυχοπαθολόγος-νευρολόγος Ιάκωβος Κλεώπας.

*** Blues 13 το βράδυ στις 11, στο «Hit-Hat cafe» (Κρουσόβου 1, στο Χίλτον,
τηλ. 7218.171). Το κουαρτέτο του κιθαρίστα Αντώνη Πανόπουλου σε rock και blues επιτυχίες.

*** Μουσικές εκπλήξεις από το συγκρότημα «Οι τετράφιλοι» που παίζουν και
τραγουδούν παραδοσιακά, ρεμπέτικα και λαϊκά τραγούδια στο «Εναλλάξ»
(Μαυρομιχάλη 139 και Βατάτζη, τηλ. 6437.416).

*** Κλασικά ρεμπέτικα και αυθεντικά λαϊκά τραγούδια, από τον Γιάννη Λεμπέση,
τη Μαρία Ζαγοραίου και το συγκρότημα «Λαϊκή Στράτα» στη «Μαγιοπούλα»
(Οδεμησίου 9, Καισαριανή, τηλ. 7214.934).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16362P021</ED>
<ID>
ID:20299

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P02&aa=1</URL></REF>


Article

<CATEGORY>vin09</CATEGORY>

 <H2>Ο Ζακ Λακαριέρ... φωτογράφος
</H2>
<AUTHOR>Π.Κ.</AUTHOR>

Ζακ Λακαριέρ

Δεν ξέραμε ποιο είναι το κρυφό ταλέντο του συγγραφέα Ζακ Λακαριέρ. Είναι,
λοιπόν, η φωτογραφία. Και μάλιστα την ερχόμενη εβδομάδα, στην Γκαλερί Σατό
ντ'ο, την πρώτη γκαλερί φωτογραφίας της Τουλούζης, πρόκειται να εγκαινιασθεί
μια έκθεση 80 άγνωστων φωτογραφιών του Ζακ Λακαριέρ, που τραβήχτηκαν στα
ταξίδια και τις περιπλανήσεις του ανά την Ελλάδα, στη δεκαετία '50 - '60. Ο
επιμελητής αυτής της έκθεσης κ. Μισέλ Ντιεζέντ, ανακάλυψε τις φωτογραφίες στο
αρχείο του συγγραφέα, είδε ότι είναι απλές, είναι καλές και αποφάσισε να τις
περιλάβει στο πακέτο των τριών εκθέσεων φωτογραφίας μαζί με της Βούλας
Παπαϊωάννου και του Κώστα Μπαλάφα, που περιλαμβάνονται στις εκδηλώσεις
«Ελληνική Χρονιά» που ξεκινούν την Τετάρτη στην Τουλούζη με επιμέλεια του
Βαγγέλη Ιωακειμίδη και σε συνεργασία με το Μουσείο Μπενάκη. Γράφει ο Ζακ
Λακαριέρ συγκρίνοντας τη φωτογραφία με τη γραφή. Το κείμενο ενώνεται με τη
φωτογραφία, όπως προσθέτουμε τη σκιά σε μια ζωγραφιά, για να υπογραμμίσουμε το
ανάγλυφο ή την ώρα της ημέρας. Στην καθηλωτική αλλά ακίνητη αλήθεια των
προσώπων, επιτρέπει να προστεθεί αυτό που κινείται, αλλάζει, ζει, διαιωνίζεται
ή καταστρέφεται: Την αφήγηση, τη διάρκεια, την εσωτερική κίνηση των πραγμάτων,
την εσωτερικότητα του φωτός.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16362P022</ED>
<ID>
ID:20348

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P02&aa=2</URL></REF>


Article

<CATEGORY>vin09</CATEGORY>

 <H2>Αστερίξ 2.214.000 εισιτηρίων!
</H2>
<AUTHOR>Α.Ν.</AUTHOR>

Φαίνεται, τελικά, πως η περίφημη «γαλλική υπερηφάνεια» για την οποία έκανε
λόγο ο Ουντερζό την περασμένη εβδομάδα θα βγει αλώβητη από τη μάχη του Αστερίξ
με το Χόλιγουντ. Σε πείσμα πολλών κριτικών, που αντιμετώπισαν με αρκετά
αρνητικό τρόπο το κινηματογραφικό ντεμπούτο του διάσημου Γαλάτη ­ «Αστερίξ και
Οβελίξ εναντίον Καίσαρα» ­, η ταινία προσείλκυσε μέσα στις πρώτες πέντε μέρες
της προβολής της 2.214.000 Γάλλους θεατές. Το στοίχημα ήταν μεγάλο: το
υπέρογκο κόστος παραγωγής της ταινίας, που άγγιξε τα 14 δισεκατομμύρια
δραχμές, επέβαλλε την κοπή τουλάχιστον πέντε εκατομμυρίων εισιτηρίων. Οι
προσδοκίες, όμως, δικαιώνονται και με το παραπάνω. Και αν οι θεατές συνεχίσουν
να συρρέουν με τον ίδιο ρυθμό, ο Αστερίξ και ο Οβελίξ, οι οποίοι, σημειωτέον,
θα επισκεφθούν τις ελληνικές αίθουσες στις 19 Μαρτίου, θα κατατροπώσουν όχι
μόνο τους Ρωμαίους, αλλά και τους Αμερικανούς.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16362P023</ED>
<ID>
ID:20383

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P02&aa=3</URL></REF>


Article

<CATEGORY>vin09</CATEGORY>

 <H2>Το «χρυσό» φιλί
</H2>
<AUTHOR>Χ.Π.</AUTHOR>

Γιάννης Κότσιρας

Με τους αριθμούς δεν τα πάω καλά. Ε και; θα πείτε. Εσείς ναι. Ο Γιάννης
Κότσιρας, όμως, την πάτησε. Γιατί όταν οι αριθμοί έχουν να κάνουν με πωλήσεις,
δεν είναι απλώς... αριθμοί, αλλά τεκμήριο για την επιτυχία του καλλιτέχνη. Ο
καλλιτέχνης της ιστορίας μας, λοιπόν, Γιάννης Κότσιρας, δεν έχει απλώς έναν
χρυσό δίσκο στο ενεργητικό του (όπως έγραψα τις προάλλες) ­ το «Μόνο ένα Φιλί»
­, αλλά έναν διπλό πλατινένιο. Ξανά. Για να το εμπεδώσω. Το «Μόνο ένα Φιλί»
του Γιάννη Κότσιρα έχει πουλήσει γύρω στα 100.000 αντίτυπα. Έχει διαφορά.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16362P024</ED>
<ID>
ID:20408

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P02&aa=4</URL></REF>


Article

<CATEGORY>vin09</CATEGORY>

 <H2>Στην Ελλάδα ζεις..
</H2>
<AUTHOR>Π.Θ.Κ.</AUTHOR>

«Ελληνικά ούτε για δείγμα! Όλα είναι γραμμένα στα αγγλικά, τίτλοι, οδηγός
αιθουσών και φυσικά το όνομα του σινεπλέξ της Θεσσαλονίκης στην περιοχή του
αεροδρομίου», μας γράφει η Ιωάννα Τζιούμη για μια επίσκεψή της στα πολυσινεμά
Village Center της συμπρωτεύουσας για να καταλήξει πως «αν δεν ξέρεις αγγλικά,
δεν υπάρχει πιθανότητα να κάνεις επιλογή ταινίας, παρά μόνο εάν αναγνωρίζεις
την εικόνα ή πάρεις τον ταξιθέτη από το μανίκι για να σου εξηγήσει»!
Εντάξει... Είπαμε να υπάρχουν οι ξενόγλωσσοι τίτλοι των ταινιών, έτσι που να
φαίνονται οι προθέσεις των δημιουργών τους που συνήθως διαστρεβλώνονται με την
ελληνική ονομασία τους, να συνομιλούν μεταξύ τους οι σινεφίλ με ξενόγλωσση
ορολογία, αλλά, όντως, είναι πρόβλημα αυτή η μανία αμερικανοποίησης ­ όχι
απλώς αγγλοποίησης... ­ των πάντων. Ας είμαστε λίγο περήφανοι για τη γλώσσα
μας. Το αξίζει και με το παραπάνω. Στο κάτω κάτω υπήρξε ζηλευτή ανά τους αιώνες.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16362P025</ED>
<ID>
ID:20421

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P02&aa=5</URL></REF>


Article

<CATEGORY>vin09</CATEGORY>

 <H5>ΟΙ ΕΡΩΤΙΚΕΣ ΕΞΟΜΟΛΟΓΗΣΕΙΣ ΤΗΣ 33ΧΡΟΝΗΣ ΔΑΣΚΑΛΑΣ ΚΑΙ ΤΟΥ 14ΧΡΟΝΟΥ ΜΑΘΗΤΗ ΤΗΣ ΣΕ ΒΙΒΛΙΟ
</H5><H2>Ένας απαγορευμένος έρωτας
</H2>
<H3>Εκείνη, 33 χρόνων, δασκάλα σε σχολείο του Σιάτλ. Εκείνος, 14, μαθητής της.
Ερωτεύονται. Κάνουν μαζί δύο παιδιά. Σκάνδαλο πρώτου μεγέθους στην Αμερική,
όπως και σε όλο τον κόσμο. Σε ένα βιβλίο-εξομολόγηση, που κυκλοφόρησε χθες
στην Ιταλία και παρουσίασε το περιοδικό «L' Espresso», οι δύο ερωτευμένοι
γράφουν την ιστορία τους.
</H3>
Η 33χρονη δασκάλα και μητέρα τεσσάρων παιδιών Μαίρη Κέι ΛεΤουρνό και ο
14χρονος μαθητής ­ και εραστής της ­ Βίλι Φουαλάου

Εκείνη, η Μαίρη Κέι ΛεΤουρνό, Αμερικανίδα εκπαιδευτικός και μητέρα τεσσάρων
παιδιών. Εκείνος, ο Βίλι Φουαλάου, με καταγωγή από τα νησιά Σαμόα, ένας από
τους μαθητές της τάξης της, ένας επαναστάτης νεαρός. Από τη σχέση τους αυτή,
που ξεκίνησε πριν από τρία χρόνια, γεννήθηκαν δύο κοριτσάκια. Η Μαίρη πλήρωσε
τη στάση της απέναντι στους θεσμούς και τους κανόνες της ηθικής. Φυλακίστηκε
και βγήκε με όρο να μην ξαναδεί τον αγαπημένο της. Όμως, όταν αφέθηκε ελεύθερη
ξεκίνησαν και πάλι τη σχέση τους. Καταδικάστηκε σε φυλάκιση 8 ετών το 1998 με
την κατηγορία ότι αποπλάνησε και βίασε ανήλικο.

Στην ιστορία αυτού του μοιραίου πάθους, όπως τη λένε οι δυο τους μέσα από τις
σελίδες τού «Μια απαγορευμένη αγάπη», θέλουν να εξηγήσουν «πώς μπορείς να
χάσεις τα πάντα, ξεκινώντας από την ελευθερία στον έρωτα».

«Την πρώτη φορά που είδα τη Μαίρη ­ λέει ο Βίλι ­ ήταν στην τάξη της κι εγώ
καθόμουν με τον φίλο μου Λουκ. Είμαστε τότε 7 χρόνων. Δεν προσέχαμε στο
μάθημα, ασχολιόμαστε με τα δικά μας, κοιτούσαμε έξω, δεν μας ενδιέφερε τι
γινόταν μέσα στην τάξη. Το καλό με την τάξη της Μαίρη ήταν πως δεν μας έβαζε
βαθμούς. Προσπαθούσε πάντως με κάθε τρόπο να τραβήξει την προσοχή μου, να με
κάνει να ενδιαφερθώ για το σχολείο. Την ξαναείδα στο διάδρομο και μ' έπιασε
από το χέρι και περπατήσαμε έτσι ως την τραπεζαρία του σχολείου, το έκανε και
με άλλα παιδιά ­ κάθε μέρα έπαιρνε κάποιο απ' τα παιδιά από το χέρι και αυτό
με έκανε να ανυπομονώ. Ήμουν επτά όταν πρωτάρχισα να ενδιαφέρομαι για
κορίτσια. Δεν σκεφτόμουν τη Μαίρη βέβαια, την οποία έβρισκα συμπαθητική μεν,
αλλά μου άρεσε ένα άλλο κοριτσάκι, η Τζένιφερ. Την έβρισκα πολύ ωραία. Μια
μέρα που συζητούσαμε με τον ξάδελφό μου για μία καθηγήτρια με μεγάλο στήθος,
ήρθε η κουβέντα και με ρώτησε με ποια καθηγήτρια θα ήθελα να βγω. Εκείνος μου
είπε γι' αυτή που συζητούσαμε κι εγώ του είπα το ίδιο, αλλά και με την κυρία
ΛεΤουρνό. Κι αφού κουβεντιάσαμε, καταλήξαμε να βάλουμε στοίχημα. "Είκοσι
δολάρια, κολλητέ, ότι δεν θα τα καταφέρεις να την ρίξεις". Είκοσι δολάρια, του
είπα, σύμφωνοι!».

«Πρέπει να παραδεχθώ ότι όταν ο Βίλι ήταν παρών δεν μπορούσα να διδάξω καλά.
Δεν ήμουν συγκεντρωμένη», λέει η Μαίρη. «Συνήθως στην τάξη διάβαζα ιστορίες,
μικρές και εύκολες, τις οποίες μπορούσα να αφήσω στη μέση και να συνεχίσω
μετά, την επόμενη μέρα, με σκοπό να προτρέψω τους μαθητές να διαβάσουν μόνοι
τους. Όταν διάβαζα ήξερα ότι εκείνος με παρακολουθούσε. Κοιτούσε τις γάμπες
μου κάνοντας ταυτόχρονα σχόλια στον διπλανό του. Κοιτούσε πάντα τα πόδια μου.
Ήξερα ότι είχα ωραία πόδια και δεν ήθελα να τα αποκαλύπτω πολύ. Άλλοτε πάλι με
κοιτούσε επίμονα στα μάτια, μέχρι που με έφερνε σε δύσκολη θέση...».

Ο ανήλικος Βίλι Φουαλάου, από τα νησιά Σαμόα, με τον καρπό του έρωτα με την
33χρονη δασκάλα του: την κόρη τους Όντρεϊ

«Είχαν αρχίσει οι προετοιμασίες για τα Χριστούγεννα και τα παιδιά ήταν
ενθουσιασμένα, όλοι γελούσαν εκτός από τον Βίλι», συνεχίζει η Μαίρη. «Ένας
δάσκαλος που τον είδε είπε "να ένας μαθητής ερωτευμένος. Και ξέρεις κάτι, μου
είπε, είναι ερωτευμένος μαζί σου". Η αλήθεια είναι ότι το είχα καταλάβει, αλλά
δεν ήθελα να το πιστέψω. "Είναι λυπημένος, μου είπε ένας συνάδελφος, γιατί δεν
θα σε δει για δύο βδομάδες". Το να ερωτευθεί ένας μαθητής τη δασκάλα του δεν
είναι ασυνήθιστο πράγμα. Ξέρουμε όλοι να αντιμετωπίζουμε τέτοιες καταστάσεις.
Συνήθως περνάνε μετά από λίγο. Η περίπτωση του Βίλι όμως δεν ήταν τέτοια και
το είχαμε καταλάβει και εγώ και οι συνάδελφοί μου. Πώς θα το αντιμετωπίζαμε;
Με το να πιαστούμε όσο καλύτερα γινόταν από το ρόλο του δασκάλου. Το ότι
απέτυχα στα καθήκοντα του δασκάλου είναι η πρώτη κατηγορία που μου αποδίδουν.
Πώς παραβίασα ένα από τα πιο ισχυρά ταμπού της κοινωνίας; Δεν ήμουν η δασκάλα
του Βίλι από τη στιγμή που δέχθηκα τον έρωτά του. Ποια όμως ήταν η πραγματική
μου αμαρτία; Συμπίπτει με την ημέρα που, υποχωρώντας στο επίμονο βλέμμα του,
αναρωτήθηκα πώς μπορούσε να με διαπεράσει τόσο βαθιά, φθάνοντας ως τις πιο
κρυφές γωνιές της ψυχής μου. Συμπίπτει με τη στιγμή που τα μάτια μου του
απάντησαν "κι εγώ σ' αγαπώ, όμως πρέπει να περιμένουμε"».

Λίγο πιο κάτω, η Μαίρη ισχυρίζεται πως «προσπαθούσα να αγνοώ τις κινήσεις του,
να αντιστέκομαι στις ματιές του και να βάζω στη θέση του αυτό το απαγορευμένο
πάθος. Αλλά όσο η χρονιά πλησίαζε προς το τέλος της, τόσο συνειδητοποιούσα πως
ήταν αποφασισμένος, πως το ενδιαφέρον του ήταν ειλικρινές. Έπρεπε να οδηγήσω
την καρδιά του. Κάποια μέρα που η τάξη είχε αδειάσει, με πλησίασε κοντά στο
κομπιούτερ που δούλευα και δήλωσε με αέρα και με σιγουριά "είμαι ερωτευμένος".
Δεν κατάφερα να τον κοιτάξω στα μάτια, φοβόμουν να αντιμετωπίσω την ένταση της
ματιάς του. Είπα ένα "α! " μόνο και ξαναγύρισα στη δουλειά μου. "Είναι
πραγματικός έρωτας, μου είπε, αυτή είναι η μοναδική". "Την ξέρω;", τον ρώτησα,
"ναι, την ξέρεις", μου είπε. "Κι εκείνη ξέρει ότι την αγαπάς;", τον ρώτησα
πάλι. "Ίσως ναι, ίσως όχι", μου είπε». Στην περιγραφή του πρώτου φιλιού, η
Μαίρη παραθέτει επίσης όλες τις λεπτομέρειες. Πώς τελείωσαν το γεύμα τους στο
Χάκλμπερι, πώς αποφάσισαν να πάρουν το γλυκό μαζί τους για να το φάνε στο
αυτοκίνητο πριν τον πάει σπίτι. «Οι προθέσεις του δεν ήταν σαφείς. Φανταζόμουν
ότι κάτι είχε στο μυαλό του, αλλά πίστευα ότι ακόμη είχα την κατάσταση στον
έλεγχό μου, είχαμε άλλωστε ξεπεράσει κάποια συναισθηματικά φράγματα. Και ένα
φιλί δεν ήταν πια το όριο. Καθήσαμε μπροστά στο αυτοκίνητο. Το σχέδιο επίθεσης
ήταν πια ξεκάθαρο. Έβαλε στο κασετόφωνο μια κασέτα της Μαράια Κάρεϊ με ένα
πολύ γνωστό ερωτικό τραγούδι. Τα μάτια του έλαμπαν, χόρευαν σχεδόν καθώς με
πλησίαζε. Αντέδρασα νευρικά και έκανα πίσω, όμως ένιωθα ό,τι επρόκειτο να
συμβεί. Αυτό το φιλί μου έδωσε μια απίστευτη ικανοποίηση. Και θυμάμαι πως τον
κοιτούσα στα μάτια ενώ συνεχιζόταν και συνεχιζόταν αυτό το φιλί που είχε
ονειρευτεί αυτός, όπως κι εγώ».

«Πότε θα κάνουμε έρωτα; τη ρώτησα μια φορά ­ συνεχίζει ο Βίλι στη διήγησή του.
"Σε πέντε χρόνια, μου απάντησε, όταν θα είσαι έτοιμος". Ήταν πάντα η απάντησή
της. Όμως ήθελα να προχωρήσουμε και νομίζω ότι είναι απόλυτα φυσικό για
κάποιον που αγαπάει τόσο πολύ. "Θα σε αγαπάω, μου είχε πει, μ' έναν άλλο
τρόπο". Μια εβδομάδα μετά, κάναμε έρωτα. Δεν είχα δοκιμάσει στη ζωή μου τίποτε
πιο φανταστικό απ' αυτό».

«Με συνέλαβαν τον Μάρτιο και η εισαγγελέας Λίζα Τζόνσον με άφησε ελεύθερη ένα
διάστημα μέχρι τη γέννηση του παιδιού, με κάποιους όμως απαγορευτικούς όρους»,
γράφει η Μαίρη. «Να κάνω κάποια ψυχολογικά τεστ, να μην ξαναδώ τον Βίλι, τον
οποίο περιέγραφαν ως "το θύμα". Να μην ξαναμείνω ποτέ μόνη με τα παιδιά μου,
τα οποία έβλεπα μόνο παρουσία τρίτου».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16362P031</ED>
<ID>
ID:20300

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P03&aa=1</URL></REF>


Article

<CATEGORY>vin09</CATEGORY>

 <H5>Τελευταία ευκαιρία
</H5><H5></H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ο φίλος Γιώργος Σαρηγιάννης κατέγραψε με κάθε λεπτομέρεια και με κριτική
διάθεση την εμφάνιση του ΔΗΠΕΘΕ Κρήτης στην Αθήνα. Παρέλκει λοιπόν κάθε δική
μου κριτική. Αρκούμαι λοιπόν να επισημάνω κάποια, νομίζω, θεμελιώδη πράγματα
πέρα και πάνω από την αξιόλογη, πράγματι, παράσταση που έστησε ο Καπελώνης,
νέος διευθυντής του ΔΗΠΕΘΕ, με κείμενα του Σουρή. Το ΔΗΠΕΘΕ Κρήτης είναι
μετεξέλιξη της Εταιρείας Θεάτρου Κρήτης που εγκαινιάστηκε με τον Αλέξη Μινωτή.
Είναι από τις πρώτες προσπάθειες να δημιουργηθεί αποκεντρωμένο θέατρο, με την
ιδιομορφία του και με τις ανάγκες που δημιουργεί η τοπική κοινωνία. Μετά την
Εταιρεία Κρήτης είχαμε το Ημικρατικό Θέατρο και αργότερα το ΔΗΠΕΘΕ. Από την
πρώτη κιόλας στιγμή αναφύεσαν οι τοπικές έριδες για την πρωτοκαθεδρία. Αν τα
Χανιά ή το Ηράκλειο ή και το Ρέθυμνο θα είναι η έδρα του θεάτρου. Ως πρόεδρος
για πολλά χρόνια της Επιτροπής Θεάτρου προσπάθησα να αμβλύνω τις ενστάσεις και
τις αντιθέσεις. Και εν πολλοίς το κατορθώσαμε. Έως πριν από λίγα χρόνια που το
ΔΗΠΕΘΕ Κρήτης σχεδόν διαλύθηκε και έπεσε σε χειμερία νάρκη. Ξέρω ποιος είναι ο
μοιραίος νεκροθάφτης του. Ας τον πάρει το ποτάμι. Τώρα το θέατρο πασχίζει να
επιβιώσει. Και να σκεφτεί κανείς πως απ' όλα τα ΔΗΠΕΘΕ έχει την
πολυανθρωπινότερη και πλουσιότερη ενδοχώρα. Ο Καπελώνης έστησε μια παράσταση
εύφορη και αναζητεί την αναγνώριση της παγκρήτιας συναίνεσης.

Ας ευχηθούμε να την έχει.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16362P032</ED>
<ID>
ID:20349

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P03&aa=2</URL></REF>


Article

<CATEGORY>vin09</CATEGORY>

 <H5></H5><H2>Ρόλοι του συλλέκτη
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>Τι είναι ο συλλέκτης έργων τέχνης; Αυτόκλητος ερευνητής-ντετέκτιβ;
Αποκλειστικός εραστής αριστουργημάτων; Επενδυτής; Ευεργέτης των μουσείων;Η
εθνικής σημασίας συλλογή Γ. Περδίου θέτει ερωτήματα προς πολλές κατευθύνσεις.
</H3>
Σε ποιον χρωστάμε χάρη για τα αριστουργήματα που θαυμάζουμε στα μεγάλα
μουσεία; Ο πολύς κόσμος νομίζει πως το συμμάζεμά τους οφείλεται στο κράτος ή
στους τεχνοκριτικούς, όμως η τιμή ανήκει αλλού, στους συλλέκτες. Ιδιαίτερο
είδος φιλοτέχνου, ο συλλέκτης κινείται από μια εσωτερική παρόρμηση ­ οι
ψυχαναλυτές τονίζουν και την αποκλειστικότητα που θέλει να έχει στον έρωτα με
τα καλλιτεχνικά αριστουργήματα ­ και αναζητά σπάνια καλλιτεχνικά έργα,
παλιότερα ή σύγχρονα, αφιερώνοντας συχνά όλες τις ψυχικές και οικονομικές
δυνάμεις του, για το όραμα μιας ολοκληρωμένης συλλογής. Πάντως, τα επίσημα
μουσεία έρχονται πολύ αργότερα να στεγάσουν όσα ο συλλέκτης διέγνωσε ως άξια
διάσωσης από τη φθορά. 
«Τα αρραβωνιάσματα των παιδιών», 1875, του Ν. Γύζη. Ένα μυθικό έργο, από τη
συλλογή Γ. Περδίου, που εκτίθεται στην Εθνική Πινακοθήκη

Τι θα είχε η Εθνική Πινακοθήκη χωρίς τη Συλλογή Κουτλίδη ή το Μακεδονικό
Μουσείο Σύγχρονης Τέχνης χωρίς τον Α. Ιόλα ή το Μουσείο Μπενάκη χωρίς τους
συλλέκτες-δωρητές που συνεχίζουν το έξοχο υπόδειγμα του ιδρυτή του; Ιδιωτικές
συλλογές απαρτίζουν τα πιο ενδιαφέροντα εκθέματα των μεγαλύτερων μουσείων του
κόσμου, έστω και αν πολλές από αυτές συμπληρώθηκαν με αμφίβολες διαδικασίες
(όπως τα Ελγίνεια) ή και από δημεύσεις της καλλιτεχνικής περιουσίας όσων
κληρονόμων αντιμετωπίζουν δυσβάσταχτους φόρους. Γνωστά όλα αυτά στους
ειδικούς, όμως η έκθεση της φημισμένης Συλλογής Γιάννη Περδίου αναθέρμανε το
ζήτημα. Τα 174 μνημειακά έργα ­ όνειρο δεκαετιών για τους φιλότεχνους, το να
τα αντικρύσουν από κοντά ­ που αποτελούν την επιλογή που είδαμε σε δύο ορόφους
της Πινακοθήκης, συνιστούν μια εθνική παρακαταθήκη αριστουργημάτων. Είναι
αποπροσανατολισμός λοιπόν να συζητάμε ως κύριο θέμα τη σχέση του Πέρδιου με
την κλοπή έργων του Γκίκα, όταν απείρως πιο δυσπρόσιτα έργα ­ Π. Δοξαράς, Ν.
Γύζης, Ν. Λύτρας, Κ. Βολανάκης, Γ. Βρυζάκης, Π. Πανταζής, Κ. Παρθένης κ.ά. ­
εντοπίσθηκαν σε διάφορες ευρωπαϊκές πόλεις, αναγνωρίσθηκαν, κυνηγήθηκαν από
κληρονόμο σε κληρονόμο, αγοράσθηκαν, φυλάχτηκαν, ενοποιήθηκαν και
δημοσιεύονται τώρα από τον ίδιο. Είναι και πολύ επικίνδυνο, γιατί τρομάζει και
τους άλλους φιλότιμους συλλέκτες μας, τη στιγμή που η ίδια η ελληνική Πολιτεία
ενθαρρύνει τον σχηματισμό ιδιωτικών συλλογών, ώστε τα λεγόμενα «αφανή»
καλλιτεχνήματα να έρχονται στο φως, αφού κάποτε θα καταλήξουν σε κάποιο μεγάλο
μουσείο, όπως με μαθηματική σχεδόν ακρίβεια συμβαίνει. Μόνο αν υπολογίσει
κανείς τους θεμελιώδεις συντελεστές (ανίχνευση έργων, συγκριτική έρευνα -
μελέτη, χρηματοδότηση αγοράς, συντήρηση, ασφάλεια κ.ά.) και την πολύχρονη
εγρήγορση και αφοσίωση που θα χρειαζόταν ένα μουσείο για να συλλέξει αυτό το
εκθεσιακό υλικό, τότε μπορεί να εκτιμήσει κάπως το τεράστιο έργο που
ολοκληρώνουν αυτόκλητοι οι μεγάλοι συλλέκτες μας. Είναι, χωρίς υπερβολή,
εθνικοί ευεργέτες της πολιτιστικής κληρονομιάς.

Όπως πιστοποιεί η υψηλή ποιότητα και αντιπροσωπευτικότητα των έργων της
συλλογής που είδαμε ­ όλα σχεδόν αποτελούν σταθμούς της νεοελληνικής τέχνης ­
ο Πέρδιος έχει εκτεταμένες γνώσεις ιστορικού της τέχνης, υποδειγματική αίσθηση
τεχνοκριτικού και, κυρίως, την ιδιαίτερη εκείνη κυνηγετική όσφρηση του
γεννημένου ερευνητή-ντετέκτιβ, που δεν αρκείται σε όσα φέρνουν στο φως οι
παλαιοπώλες και οι δημοπρασίες ­ όπως πολλοί συλλέκτες - επενδυτές των
τελευταίων ετών ­ αλλά προεκτείνει και τεκμηριώνει ο ίδιος την έρευνα, ώσπου
να δικαιωθεί από τους πιο ειδικούς μελετητές ­ εν προκειμένω από τους Στ.
Λυδάκη και Ν. Μισιρλή ­ ως ιχνηλάτης της ιστορίας της ελληνικής τέχνης.

Η συλλογή όμως γεννά πλαγίως και ένα άλλο ερώτημα: Πού θα καταλήξει; Όταν το
υπουργείο Πολιτισμού βρίσκει 10 δισεκατομμύρια (!) για τα υπολείμματα της
συλλογής ρωσικής πρωτοπορίας (Κωστάκη) και άλλα τόσα για τα υπό ίδρυσιν
μουσεία ευρωπαϊκής μοντερνιστικής τέχνης, δεν θα έπρεπε να νοιαστεί για μια
συλλογή εθνικής σημασίας;
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16362P041</ED>
<ID>
ID:20301

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P04&aa=1</URL></REF>


Article

<CATEGORY>vin09</CATEGORY>

 <H5></H5><H2></H2><H2>Ένας κακός οιωνός
</H2>
<AUTHOR>ΑΝΔΡΕΑΣ ΜΠΕΛΕΖΙΝΗΣ</AUTHOR>

Για όσα συμβήκανε στο χώρο της εκπαίδευσης, είτε μισός είτε λιγότερο από μισός
«περάσει» τελικά ο νόμος του Γεράσιμου Αρσένη, την κύρια ευθύνη με πολιτικά
κριτήρια φέρει, βέβαια, ο αιματώδης υπουργός και ο άχρωμος υφυπουργός. Κατά
μείζονα όμως λόγο, από παιδαγωγική και θεωρητική άποψη, ενέχονται οι άφρονες
και αλαζόνες αρχιτέκτονες της κατ' επίφαση εκπαιδευτικής μεταρρύθμισης, οι
Κασσωτάκηδες και Εξαρχάκοι, καθώς και όσοι άλλοι συμβάλανε και ανέχτηκαν τους
ψυχρούς επί χάρτου σχεδιασμούς. Αλλά άμοιροι ευθύνης δεν είναι και οι
Μαρωνίτηδες. Εννοώ, βέβαια, όσους ψιτταμίζοντας επί χρόνια τα περί παπαγαλίας
πρόσφεραν κάλυψη και ενθάρρυνση στο στυγνό παιδαγωγισμό των θεσμικών
συμβούλων. Γιατί αν αυτοί εδώ πίστεψαν ότι αρκεί να πάρουν στα χέρια τους τους
τελειότερους, έστω, διαβήτες και ηλεκτρονικούς άβακες για να ελέγξουν και να
συνθλίψουν τον εφηβικό ψυχισμό, εκείνοι, όταν δεν λοιδορούσαν τους νέους,
διακήρυσσαν ότι θα περιμένουν την εφαρμογή του νέου συστήματος για να το
κρίνουν! Ε, λοιπόν, είναι ευτύχημα ότι οι μαθητές αντέδρασαν έγκαιρα ­ ο
αναβρασμός άρχισε μετά την άγονη πρώτη εβδομάδα του νέου σχολικού έτους που
αφιερώθηκε στην αντιφατική και εκ των πραγμάτων συγχυτική «ενημέρωση», ενώ το
κύμα καταλήψεων ξέσπασε το τρίτο δεκαήμερο του Νοεμβρίου. Αν οι μαθητές της Β'
Λυκείου σταύρωναν τα χέρια τους στο θρανίο, κουρεύονταν από μόνοι τους γουλί
και παράδιναν τις γυμνές κεφαλές τους στους ατζαμήδες μπαρμπέρηδες του
Παιδαγωγικού Ινστιτούτου και του Κέντρου Εκπαιδευτικής Έρευνας, υπήρχε φόβος
πριν ή κατά τις εξετάσεις του Ιουνίου να έχουμε ξέσπασμα φοβερό, θυελλώδες και
θεότυφλο με αποτέλεσμα να θρηνήσουμε όχι μόνο ένα νεκρό όπως στις αρχές τις δεκαετίας.

Εκτός εάν προλαβαίναμε να στήσουμε ανά τη χώρα ψυχιατρικά στρατόπεδα και να
εγκλείσουμε χιλιάδες μαθητές με ψυχικό κλονισμό και ξεφτισμένα νεύρα. Δεν
υπερβάλλω στο παραμικρό. Αυτό που απελπίζει και τρελαίνει τα παιδιά δεν είναι
μόνο το ασφυκτικό εξεταστικό πλέγμα. Τα παιδιά διαισθάνονται ότι η πολιτεία
υπακούοντας δε θα 'θελα να ξέρω σε ποιανών τα νεύματα, αν όχι τις εντολές,
ασκώντας βάναυση παιδαγωγία και εμφυτεύοντας βίαια το πνεύμα του
νεοφιλελευθερισμού στο σχολικό χώρο, επιδιώκει να καταστήσει το ένα τρίτο
τουλάχιστον των νέων υπεύθυνο ­ διάβαζε: ένοχο ­ από τον μαθητικό τους ήδη
βίο, για την μετέπειτα κοινωνική και προσωπική τους μοίρα ­ μοίρα ανέργων και
επιδοτούμενων «πολιτών». Δεν υπήρξε θλιβερότερο θέαμα και ακρόαμα αυτές τις
ημέρες από τη συνηγορία και τη συμπαράσταση που πρόσφεραν στον εγωπαθή υπουργό
προκάτοχοί του που από τη μεταπολίτευση και πέρα με εξίσου θηριώδη
αυτοπεποίθηση μεταβάλανε τα κακά και άθλια της παιδείας σε αθλιότερα και
χείριστα. Στον τηλεοπτικό ορίζοντα, μονίμως θολό, εμφανίστηκε ακόμη και ο κ.
Κοντογιαννόπουλος, κάκιστος οιωνός, αν δεν εξομαλυνθεί η κατάσταση. Ας μου
επιτραπεί προς εξορκισμό να κλείσω την παρούσα με όσα έγραφα σ' αυτήν εδώ τη
στήλη τον Οκτώβριο του 1990 υπό τον τίτλο «Η ακατάνυκτη προσευχή»:

«Ποτέ ένας υπουργός με αρειμάνιο, κοφτό και ψαλιδισμένο ή ενδιαμέσου
μεγέθους μύστακα ­ "σημείο" λίαν δηλωτικό για τις καλές ή κακές
σχέσεις προς τους παραεκκλησιαστικούς κύκλους ­ δεν βάλθηκε
να τα αλλάξει όλα και διά μιας. Ακόμη και... την
πίστη των μαθητών και των δασκάλων τους ή, αν προτιμάτε, την
ολιγοπιστία ή και την απιστία τους, το ίδιο κάνει. Ο κ.
Κοντογιαννόπουλος, απεναντίας, αποδεχόμενος εισηγήσεις
ανωνύμων και εν παραβύστω συμβούλων, παρουσίασε μια δέσμη ­ τι
δέσμη; πακέτο (!), παραφουσκωμένο μάλιστα ­ ακραίων και
αβασάνιστων μέτρων και σκέψεων».

Ο Ανδρέας Μπελεζίνης είναι φιλόλογος, κριτικός της λογοτεχνίας.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16362P042</ED>
<ID>
ID:20350

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P04&aa=2</URL></REF>


Article

<CATEGORY>vin09</CATEGORY>

 <H5>Χωρίς φόβο αλλά με πάθος
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΚΩΣΤΑΣ ΝΙΤΣΟΣ. Αστερίσκοι Β'. Χωρίς φόβο, αλλά με
πάθος. Αθήνα, εκδόσεις Καστανιώτη, 1998.
Σελ. 272.

«Ο Κώστας Νίτσος είχε τη σπάνια όσφρηση να ανακαλύπτει ταλέντα, να
κινητοποιεί αδρανούσες δυνάμεις, να μυρίζεται την επικαιρότητα, να ξετρυπώνει
λανθάνοντα κείμενα, να αξιοποιεί προθέσεις, να ενθαρρύνει ευέλπιδες
προσπάθειες». Αυτά έγραψε ο Κώστας Γεωργουσόπουλος στον πρόλογό του για τον
πρώτο τόμο των «Αστερίσκων» του Κώστα Νίτσου, το 1996, πρόλογο που υπάρχει και
στον δεύτερο τόμο που κυκλοφόρησε πρόσφατα, δυο χρόνια μετά. Οι «αστερίσκοι»
ήταν τα σχόλια που ο Κώστας Νίτσος άρχισε να γράφει στα «ΝΕΑ», όταν είχε τη
διεύθυνσή τους, στην περίφημη «δεύτερη σελίδα» τους, με τα καλλιτεχνικά, που
εκείνος δημιούργησε. Και τους «αστερίσκους» αυτούς «πέρασε» στο περιοδικό
«Θέατρο». Από το 1963 που το εξέδωσε ως το 1981 που το διατήρησε στη ζωή ­ μια
ζωή λαμπρή ­ με ένα πεντάχρονο διάστημα σιωπής στα χρόνια της δικτατορίας. Το
«Θέατρο» ήταν και παραμένει ένα περιοδικό-μύθος. Αξεπέραστο. Ξεκίνησε σε
δύσκολους καιρούς και κατάφερε να επιβληθεί αμέσως με το κύρος του, την
αισθητική του, την πρωτοτυπία του, τις θέσεις του και το θάρρος του. Θάρρος
που εκφραζόταν, κυρίως, μέσα από τους «αστερίσκους». Ο Κώστας Νίτσος, χωρίς να
μετράει τα λόγια του, επιθετικός, απόλυτος αλλά σταθερός, σχεδόν άκαμπτος,
στις απόψεις του, υπερασπίστηκε με παρρησία και αγωνίστηκε για τα «πιστεύω»
του. Μέσα από την αριστερή ιδεολογία του αλλά και μέσα από την αγάπη του για
το θέατρο. Χωρίς φόβο, αλλά με πάθος. Οι «αστερίσκοι» αυτού του «Θεάτρου»
συγκεντρώθηκαν από τις εκδόσεις Καστανιώτη σε δύο τόμους. Ο δεύτερος
περιλαμβάνει όσους δημοσιεύθηκαν στη δεύτερη περίοδο του περιοδικού, από το
1973 ως το 1981. Και καταγράφουν μια ολόκληρη εποχή.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16362P043</ED>
<ID>
ID:20384

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>Το καπέλο
</H2>
<AUTHOR>ΜΥΡΤΩ ΡΗΓΟΥ</AUTHOR>

<H3>Υπάρχει μια τηλεοπτική δικαιοσύνη; Θέλω να πω, είναι δυνατό ένα σύστημα
δικαιοσύνης που θα επαναπροσδιόριζε ακόμη και το κεκτημένο της τηλεόρασης μέσα
στη Δημοκρατία: την ελευθερία της έκφρασης; Πολλώ μάλλον όταν η ελευθερία της
έκφρασης είναι πιο πολύ ελευθερία για τον δημοσιογράφο που ρωτά παρά για τον
προσκεκλημένο που απαντά;
</H3><H3>
</H3>Διότι ο δημοσιογράφος απαντά, κατά κάποιο τρόπο, στις ερωτήσεις που ο ίδιος
θέτει έχοντας τη δυνατότητα να εκμαιεύσει την απάντηση όχι απ' το στόμα του
συνεντευξιαζόμενου αλλά από το «μέσο», τον τηλεοπτικό χρόνο που πιέζει κυρίως
τον προσκεκλημένο, τα συμφραζόμενα της συνέντευξης, τα εντυπωσιακά ζενερίκ,
τις γλάστρες και τα καπέλα. Αυτή η τηλεοπτική ανισότητα που επιβάλλει υπέρ
αυτού ο δημοσιογράφος, θα έπρεπε να διευθετηθεί ώστε να ευνοηθεί περισσότερο ο
προσκεκλημένος, εξ ορισμού λιγότερο ευνοημένος σύμφωνα με τις αρχές κατανομής
του τηλεοπτικού πλούτου και την κλασική πλέον μιντιατική θέση κατά την οποία
«το μέσο είναι το μήνυμα». Θα έπρεπε να ευνοηθεί ακόμη κι αν προσκεκλημένος
είναι ο Πρωθυπουργός της χώρας. Σε μια τέτοια περίπτωση, η ελευθερία της
έκφρασης και η συνεπακόλουθη ελευθερία του δημοσιογράφου να πληροφορεί, εάν θα
όφειλε να περιοριστεί, θα ήταν μόνο για χάρη της ίδιας της ελευθερίας.

Πιστεύω ότι η παρουσίαση του Κώστα Σημίτη την Τετάρτη το βράδυ, στη δεύτερη
κατά σειράν τηλεοπτική του εμφάνιση, δεν ανέδειξε όπως έγραφα τον τηλεοπτικό
Σημίτη αλλά και τον ηθικό Σημίτη. Εκτός από αυτά που είπε συνομιλώντας με τον
Παύλο Τσίμα «εντός κειμένου», δηλαδή εντός του τηλεοπτικού studio, σημασία
έχει για την τηλεοπτική δικαιοσύνη τα όσα δεν είπε. 
Πρωτοβουλία

Τα όσα είδε εκ των υστέρων ­ προφανώς από το σπίτι του, εφόσον η εκπομπή ήταν
μαγνητοσκοπημένη ­ ως καπέλο της εκπομπής. Διερωτάται κανείς, γνώριζε ο
Πρωθυπουργός την πρωτοβουλία των προσκαλούντων δημοσιογράφων να προβάλουν
αμέσως μετά τη συνέντευξη, τέσσερα «πολιτικά» βιντεοκλίπ όπου ένας
χρηματιστής, ένας αγρότης, ένας εργάτης κι ένας νεαρός άνεργος εξέφραζαν τη
γνώμη τους για την τριετία του; Ο Κώστας Σημίτης ακόμη κι αν γνώριζε το καπέλο
­ αν υποτεθεί ότι συνυπέγραψε, ως είθισται, ένα άτυπο συμβόλαιο δεοντολογίας
με τους υπεύθυνους της εκπομπής περί του περιεχομένου της ­ δεν αντέτεινε το
δικό του καπέλο μιας πρωθυπουργικής άρνησης αλλά αποδέχτηκε την ελευθερία των
συντελεστών της εκπομπής να κάνουν ό,τι θέλουν εν λευκώ.

Αν όμως δεν εγνώριζε ότι μετά το τέλος της συνέντευξής του θα πουλιόταν μαζί
της και το κόκαλο, παρ' ότι ο κιμάς εκόπηκε ενώπιον του πελάτου, εάν δηλαδή
υπέθετε ότι ως Πρωθυπουργός ­ και επιτέλους ως προσκεκλημένος ­ αυτός θα είχε
τον τελευταίο λόγο, τότε απέναντι στους ελιγμούς των συντελεστών της εκπομπής
αντέτεινε με τη σιωπή του, την ηθική.

Υπερέβη κάθε μερικότητα που σημαίνει ότι από τη στιγμή που δέχτηκε να πάει
στην εκπομπή (δέχτηκε το μερικό), είχε τη δύναμη να το εντάξει για να το
υπερβεί στο καθολικό της επικοινωνίας διατυπώνοντας κανόνες που εκφράζουν
γενικευμένα διαφέροντα. 
Η κατακλείδα

Κι αν θεωρηθεί ότι η επιλογή των τεσσάρων βιντεοκλίπ ως κατακλείδα υπήρξε
απόφαση υπέρ της τηλεθεαματικότητας, η θεαματικότητα στην οποία εστόχευσε,
υποχώρησε μπροστά στην αντιθεαματική στάση που κράτησε ο Πρωθυπουργός κατά τη
διάρκεια της συζήτησής του με τον Παύλο Τσίμα. Αλλά υποχώρησε, φευ, και η
ηθική αντίσταση του παλαιού πολιτικού του αντιπάλου Μιλτιάδη Έβερτ, ο οποίος
την επομένη κατέκρινε εντελώς αβάσιμα τον δημοσιογράφο.

Όταν ο Κώστας Σημίτης στο τέλος της συνέντευξής του με τον Παύλο Τσίμα
ρωτήθηκε για την προσωπική του ζωή, απάντησε ότι δεν επιθυμεί τις τηλεοράσεις
να τρέχουν από πίσω γιατί τότε «τα δευτερεύοντα για την πολιτική ζωή γίνονται
πρωτεύοντα και η πολιτική εκπίπτει σε ένα περιοδικό ποικίλης ύλης...».

Πόσο αυτή η επιθυμία του Πρωθυπουργού μοιάζει αδύνατη μέσα στην κοινωνία του
θεάματος: να υπάρξει μια εικόνα του πολιτικού τόσο προσεκτικά φωτισμένη από τα
φώτα της δημοσιότητας και τους δημοσιογράφους, ώστε να φτάσει στο σημείο να
γίνει αθέατη.

Η Μυρτώ Ρήγου είναι επίκουρος καθηγήτρια στο Τμήμα Επικοινωνίας και ΜΜΕ του
Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16362P051</ED>
<ID>
ID:20302

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Υπάρχουν περιπτώσεις που μέχρι και τα «Χ-Files» αποκτούν μια αίσθηση
χιούμορ. Όπως το προχθεσινό επεισόδιο, κατά το οποίο ένας τυπάκος είχε το
χάρισμα να μεταμορφώνεται και να παίρνει τη μορφή οποιουδήποτε. Και με αυτό το
χάρισμα έκανε καριέρα επιβήτορα σε κλινική τεχνητής γονιμοποίησης,
πλαγιάζοντας με τις πελάτισσες, τις οποίες προηγουμένως νάρκωνε. Κι έτσι
προέκυψε στην κλινική το φαινόμενο να γεννηθούν πέντε μωρά με ουρά (γιατί ο
πατέρας τους είχε και ουρά). Από εκεί κι ύστερα ανέλαβαν Μόλντερ και
Σκάλι την υπόθεση κυνηγώντας τα ίχνη του.

* Ο τυπάκος όμως παρεισέφρησε στο διαμέρισμα του Μόλντερ και τα έκανε άνω
κάτω, γιατί εκτός από ιδιάζουσα περίπτωση οργανισμού ήταν και γκαφατζής. Κι
όταν άκουσε τον τηλεφωνητή του Μόλντερ με όλα τα φρικιά του κόσμου να του
έχουν αφήσει τα πιο παράξενα μηνύματα, τον έπιασε απόγνωση και πήγε στη Σκάλι.
Και επειδή ο τυπάκος ήταν πονηρός και ορεξάτος για έρωτα, μεταμορφώθηκε σε
Μόλντερ -χαβαλέ πριν εισβάλει στον χώρο της. Ε, μια δόση από ναρκωτικό για να
μην έχει η Σκάλι συναίσθηση, διάφορες γκάφες και την ώρα που τα χείλη τους
βρίσκονται σε απόσταση χιλιοστών, νάσου ο αληθινός ιππότης Μόλντερ να μπαίνει
μέσα και να προλαβαίνει τον εξευτελισμό της συνεργάτιδός του. Χαλάρωσαν τα
σφιγμένα πνεύματα στη σειρά και είπαν να διασκεδάσουν.

* Πώς ένας σκηνοθέτης επιλέγει τα θέματα των ταινιών του; Και πώς τα μεταφέρει
σε ταινία; Ο Κωνσταντίνος Γιάνναρης, σκηνοθέτης της ταινίας «Στην άκρη
της πόλης», μιλάει για την ταύτιση των δικών του βιωμάτων με εκείνα των ηρώων
των ταινιών του στο αποψινό «Παρασκήνιο» της ΝΕΤ. Ένας άνεργος νέος, ένας
μετανάστης, ένας άνθρωπος του περιθωρίου, με ενδιαφέρει πολύ περισσότερο από
έναν των βορείων προαστίων. Με αυτούς συγκινούμαι, λέει ο σκηνοθέτης.

* Εκτός πραγματικότητας αυτοί οι αστυνομικοί των αμερικανικών στυλιζαρισμένων
σίριαλ. Κάποτε ήταν «Οι σκληροί του Μαϊάμι» με τον Ντον Τζόνσον να
αλωνίζει το Μαϊάμι και να εξολοθρεύει σπείρες εμπόρων ναρκωτικών με σακάκι
Αρμάνι και Τ-shirt. Ακολούθησε το ζεύγος των ντετέκτιβ στο «Φονικό
μετάξι» να καταδιώκουν εγκληματίες φορώντας, εκείνη γόβες-στιλέτο κι εκείνος
πάλι κοστούμι με πουκάμισο και γραβάτα. Και προχθές στη «Νικίτα» έσκασε μύτη
το πρότυπο του αστυνομικού-μοντέλου: γύρω στα σαράντα πέντε, με μπλε μάτια,
αδρά χαρακτηριστικά, ωραίο χαμόγελο και ντυμένος με λευκό πουκάμισο, μαύρο
πέτσινο στενό σακάκι και μαύρο παντελόνι στυλ Helmut Lang. Μα, πού
κυκλοφορούν τέτοιοι ντετέκτιβ και υπηρετούν τον Νόμο;

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16362P052</ED>
<ID>
ID:20351

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P05&aa=2</URL></REF>


Article

<CATEGORY>vin09</CATEGORY>

 <H2>Στον ρυθμό της ψηφιακής εποχής η ΕΡΤ
</H2>
Βασική επιδίωξη της ΕΡΤ είναι να υπάρξει μία ενιαία ψηφιακή πλατφόρμα στην
ελληνική αγορά και προς αυτή την κατεύθυνση κινούνται οι διαπραγματεύσεις,
δήλωσε χθες το μεσημέρι ο πρόεδρος της κρατικής τηλεόρασης Παναγιώτης
Παναγιώτου. Πρόσθεσε δε ότι η ΕΡΤ θα συμμετάσχει σε οποιαδήποτε πλατφόρμα προκύψει.

Ήδη είναι έτοιμο το καταστατικό για την δημιουργία θυγατρικής εταιρείας ­
με μοναδικό μέτοχο την ΕΡΤ ­ μέσω της οποίας θα συμμετάσχει με τους άλλους
ενδιαφερόμενους στην ψηφιακή πλατφόρμα.

Ο κ. Παναγιώτου στην παρούσα φάση επιδιώκει σταθερή συνεργασία με τον ΟΤΕ,
τονίζοντας χαρακτηριστικά ότι «θα θέλαμε ο προνομιακός σύμμαχός μας να είναι ο
ΟΤΕ, με εκπροσώπους του οποίου έγινε μια πρώτη συνάντηση ύστερα από
πρωτοβουλία του».

Η ΕΡΤ, σύμφωνα με τα λεγόμενα του προέδρου της κρατικής τηλεόρασης,
διαπραγματεύεται τη συμμετοχή της με συγκεκριμένες προτάσεις και πάντα με
γνώμονα το συμφέρον της εταιρείας. «Διεκδικεί η ΕΡΤ ένα ποσοστό το οποίο θα
αντιστοιχεί στο κύρος και στην αξία της, όσον αφορά τη συμμετοχή της στην
ψηφιακή πλατφόρμα», τόνισε ο κ. Παναγιώτης Παναγιώτου, σημειώνοντας παράλληλα
ότι έχουν γίνει αρκετά βήματα προετοιμασίας για τη «νέα ψηφιακή εποχή» που έρχεται:.

* Έχει ενοικιαστεί στον δορυφόρο «Hodbird 3» σχετικός χώρος («ο όρος είναι
διαστημική χωρητικότητα»), για 7 έως 8 κανάλια.

* Έχουν ετοιμαστεί επτά ψηφιακά στούντιο στο Ραδιομέγαρο της Αγίας
Παρασκευής και στις εγκαταστάσεις της ΕΡΤ στην Κατεχάκη.

* Αναμένεται η προμήθεια μέσω διακρατικής συμφωνίας από την «Φωνή της
Αμερικής» δύο επίγειων σταθμών που θα στέλνουν το ψηφιακό σήμα στον δορυφόρο.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16362P053</ED>
<ID>
ID:20385

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P05&aa=3</URL></REF>


Article

<CATEGORY>vin15</CATEGORY>

 <H5>Όλοι οι σταρ στην πασαρέλα
</H5><H5>Μια αγάπη στην Κατοχή
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΚΑΥΣΤΙΚΗ ΚΟΙΝΩΝΙΚΗ ΣΑΤΙΡΑ ΤΟΥ ΚΟΣΜΟΥ ΤΗΣ ΜΟΔΑΣ
</H3>
Μεγάλα ονόματα σκηνοθετών και ηθοποιών στις σημερινές καλύτερες ταινίες των
καναλιών τραβούν το ενδιαφέρον των σινεφίλ.

Ας αρχίσουμε από τις λιγότερο παιγμένες καλές αποψινές ταινίες, το ελάχιστα
γνωστό «Ο ήλιος ακόμα και τη νύχτα» των Πάολο και Βιτόριο Ταβιάνι από το
βιβλίο του Τολστόι «Πατέρας Σέργιος», το «Βάπτισμα πυρός» του Κλιντ Ίστγουντ
με τον ίδιο πρωταγωνιστή και το «Πρετ α πορτέ» του Ρόμπερτ Άλτμαν, μια
κοινωνική σάτιρα του κόσμου της μόδας με πολλούς σούπερ σταρ στο καστ. Πιο
αναλυτικά, μεταξύ των ταινιών που προγραμματίζουν να δείξουν σήμερα τα κανάλια
είναι και οι παρακάτω:

«Παντρεμένος με πεθερά»

18.00 Star. Εγχώρια φάρσα στην οποία ο Σωτήρης Μουστάκας τραβάει
τα πάνδεινα από την Κατερίνα Γιουλάκη. Του Ερρίκου Θαλασσινού. *

«Έγκλημα»

21.00 Seven Χ (Murder). Άλλη μία φορά ένα από τα πρώτα φιλμ του
Άλφρεντ Χίτσκοκ ­ '30 ­ με έναν δικαστή να προσπαθεί να αποδείξει ότι μια
κοπέλα που έχει καταδικαστεί άδικα για μια δολοφονία είναι αθώα. (Διάρκεια:
104') ***

«Κατήφορος»

21.05 Antenna. Το «οργισμένο» φιλμ των αρχών του '60 με ατού την
παρουσία νέων ­ τότε ­ ηθοποιών μας που καθιερώθηκαν για πάντα: Ζωή Λάσκαρη
(πρώτη εμφάνιση), Νίκος Κούρκουλος, Κώστας Βουτσάς, Βαγγέλης Βουλγαρίδης. Του
Γιάννη Δαλιανίδη. Μια παρέα νέων αγοριών και κοριτσιών παίρνει τον «κακό»
δρόμο. (Διάρκεια: 98') **

«Ο ήλιος ακόμα και τη νύχτα»

22.00 ΕΤ3 (Il sole auche di notte). Δραματική ταινία ­ '90 ­ των
αδελφών Πάολο και Βιτόριο Ταβιάνι που είχε «αντέξει» μόνο μία εβδομάδα
προβολής στις αίθουσες της χώρας μας. Βασίζεται στο βιβλίο του Τολστόι «Ο
πατέρας Σέργιος» ­ το σενάριο το έχουν γράψει οι Τονίνο Γκουέρα και Πάολο
Ταβιάνι ­ και παίζουν οι Τζούλιαν Σαντς, Σαρλότ Γκέινσμπουργκ. (Διάρκεια:
112') ***

«Ράμπο το πρώτο αίμα»

22.30 Mega (Rambo, first blood). Ο βετεράνος του Βιετνάμ Ράμπο
καταλήγει στη φυλακή για μια μικροπαράβαση και αναγκάζεται να γίνει παράνομος.
Αφέλειες ­ '82 ­ του Τεντ Κότσεφ που προσπαθεί να βγάλει και άλλα δολάρια από
την επιτυχία του «Ράμπο». Με τον Σιλβέστερ Σταλόνε. (Διάρκεια: 92') *

«Βάπτισμα πυρός»

22.45 Star (The rookie). Άλλη μια φορά ο Κλιντ Ίστγουντ είναι το
σκληρό παλικαράκι, ο αστυνομικός με ανορθόδοξες μεθόδους αντιμετώπισης των
παρανόμων και ο Τσάλρι Σιν είναι ο νεοφώτιστος συνάδελφος συνεργάτης του. Δεν
θα αργήσουν, όμως, να γίνουν ένα αχώριστο δίδυμο. (Διάρκεια: 92') **

«Πρετ α πορτέ»

«Πρετ α πορτέ» με δεκάδες σταρ, κι ανάμεσά τους οι Κιμ Μπάσιντζερ, Τζούλια
Ρόπερτς, Τιμ Ρόμπινς

23.15 Antenna (Pret a porter). Μια επίδειξη μοντέλων πρετ α
πορτέ στο Παρίσι στέκεται αφορμή για τον πολύ σημαντικό σκηνοθέτη Ρόμπερτ
Άλτμαν να φτιάξει ένα φιλμ ­ '94 ­ βυθισμένο στη χλιδή της... παρακμής και
στην ανούσια λάμψη. Με «περάσματα» πλήθος γνωστών σταρ: Τζούλια Ρόμπερτς, Κιμ
Μπάσιντζερ, Σοφία Λόρεν, Μαρτσέλο Μαστρογιάνι, Ανούκ Εμέ, Τιμ Ρόμπινς, Λορίν
Μπακόλ, Σάλι Κέλερμαν, Στίβεν Ρέι, Ντάνι Αϊέλο, Τρέισι Ούλμαν, Ρούπερτ Έβερετ,
Λίντα Χαντ. (Διάρκεια: 126') ***

«Ώρα μηδέν»

00.20 Skai (Grund zero). Άγριες ευκολίες προς κατανάλωση με τον
Ντον «Δε Ντράγκον» Γουίλσον. (Διάρκεια: 95') *

«Ανθρώπινη κλεψύδρα»

00.45 Mega (Hourglass). Ένας διάσημος σχεδιαστής μόδας γίνεται
«όργανο» ενός εξωτικού μοντέλου. Ερωτικό θρίλερ με ολίγον σοφτ πορνό. Του Σ.
Τόμας Χάουελ, παραγωγής '95. (Διάρκεια: 87') *

«Λαφαγιέτ»

01.00 ΕΤ3. Εξαγωγή της... γαλλικής επανάστασης με τον Λαφαγιέτ
να μαθαίνει τους Αμερικανούς πώς να κάνουν τη δική τους. Τώρα, από πού κι ώς
πού το δελτίο Τύπου του καναλιού λέει ότι είναι σε σκηνοθεσία του Όρσον
Γουέλς, ένας Θεός μόνο ξέρει... Πρόκειται για ένα φιλμ στο οποίο παίζει και
είναι όπως όλα εκείνα τα «σκουπίδια» στα οποία εμφανιζόταν προκειμένου να βρει
χρήματα για να κάνει τις δικές του ταινίες. Παραγωγή του '62. (Διάρκεια: 84') *

«Τυχοδιώκτες του χρόνου»

02.50 Antenna (Time tracers). Επιστημονική φαντασία ­ '95 ­ του
Μπρετ Μακόρμικ. Ένας ρεπόρτερ και δύο πρώην πράκτορες της CIA ψάχνουν να βρουν
άκρη για μια σατανική μηχανή του χρόνου που κατέχει ένας μεγαλοεπιχειρηματίας.
(Διάρκεια: 99')*

<H3>ΝΕΑ ΣΕΙΡΑ
</H3>
Αρχίζει απόψε στις 10 στην ΕΤ1, η νέα σειρά «Η συκοφαντία του αίματος», που
βασίζεται στο ομώνυμο μυθιστόρημα του Βασίλη Μπούτου και σκηνοθετεί ο Κώστας
Αριστόπουλος. Η σειρά μάς γυρίζει αρκετά πίσω, στα χρόνια της Κατοχής. Σε
κάποιο ελληνικό νησί η Βενετία (Αγγελική Δημητρακοπούλου) θα ζήσει από κοντά
τον διωγμό των Εβραίων συμπολιτών της από τα Ες Ες και θα μοιραστεί τις
στιγμές αγωνίας του αγαπημένου της Αλμπέρτου (Κωνσταντίνος Τζανοκωστάκης). Ο
έρωτάς της για τον Εβραίο Αλμπέρτο θα την φέρει αντιμέτωπη με την οικογένειά
της και το καθήκον της θα την οδηγήσει στις τάξεις της Εθνικής Αντίστασης.

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16362P061</ED>
<ID>
ID:20316

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P06&aa=1</URL></REF>


Article

<CATEGORY>vin09</CATEGORY>

 <H5>«ΑΤΟΠΗΜΑ» ΛΕΕΙ Ο ΔΙΕΥΘΥΝΤΗΣ ΤΗΣ ΕΛΣ, «ΣΥΝΗΘΗΣ ΠΡΑΚΤΙΚΗ» ΛΕΕΙ Ο ΔΙΕΥΘΥΝΤΗΣ ΤΟΥ ΦΕΣΤΙΒΑΛ
</H5><H2>Φεστιβάλ χωρίς Λυρική
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Από την παράσταση του «Ζορμπά» του Μίκη Θεοδωράκη που παρουσίασε το περσινό
καλοκαίρι η Λυρική στο Ηρώδειο, «εκτός Φεστιβάλ» πάντως

Επιστολή στον υπουργό Πολιτισμού κ. Ευάγγελο Βενιζέλο απέστειλαν οι
καλλιτέχνες της Εθνικής Λυρικής Σκηνής διαμαρτυρόμενοι για τη μη ένταξη της
Λυρικής και του Μπαλέτου της στο επίσημο πρόγραμμα του Φεστιβάλ Αθηνών, το
οποίο δεν έχει πάντως ανακοινωθεί ακόμη.

Στην επιστολή, την οποία υπογράφουν οι διευθυντές της Ορχήστρας της ΕΛΣ,
Λουκάς Καρυτινός και Ηλίας Βουδούρης, η διευθύντρια της Χορωδίας της Φανή
Παλαμήδη, ο διευθυντής του Μπαλέτου Λεωνίδας ντε Πιαν, οι εκ των πρώτων
χορευτών του Μπαλέτου, Κυριάκος Κοσμίδης και Πέννυ Μελά και τα σωματεία των
καλλιτεχνών του κρατικού λυρικού θεάτρου (μονωδών, ορχήστρας, χορωδών,
συντελεστών σκηνής κ.ά.) οι καλλιτέχνες ρωτούν τον υπουργό αν γνωρίζει ότι στο
πρόγραμμα του Φεστιβάλ Αθηνών, που σύμφωνα με πληροφορίες αρχίζει στις 27
Ιουνίου και θα διαρκέσει έως τις 9 Αυγούστου, δεν θα συμπεριλαμβάνεται η
«Κάρμεν» του Μπιζέ, που η Λυρική είχε προγραμματίσει και θα παρουσιάσει στο
Ηρώδειο στις 20, 22, 23 και 25 Ιουνίου, ούτε το Μπαλέτο που σχεδιάζει δύο νέες
παράγωγές, καθώς και ότι το Φεστιβάλ δεν δίνει τις ημερομηνίες που έχουν
ζητηθεί από το Μπαλέτο εντός του Ιουλίου, γιατί έχει προγραμματίσει δικές του εκδηλώσεις.

«ΤΑ ΝΕΑ» επικοινώνησαν με τον καλλιτεχνικό διευθυντή της Λυρικής κ. Περικλή
Κούκο, ο οποίος δεν θέλησε να επεκταθεί στο θέμα, και αναμένοντας τη συνάντηση
των εκπροσώπων των καλλιτεχνών με τον υπουργό Πολιτισμού που έχει
προγραμματιστεί την Πέμπτη, περιορίστηκε να δηλώσει ­ και επέμεινε σ' αυτό:
«Πιστεύω ότι το θέμα που δημιουργήθηκε θα έχει αίσιο τέλος. Διαφορετικά θα
ήταν ατόπημα».

«ΤΑ ΝΕΑ», επικοινώνησαν και με τον κ. Θάνο Μικρούτσικο, διευθυντή του
Ελληνικού Φεστιβάλ, ο οποίος μοιάζει σταθερός στις απόψεις του.

«Η Λυρική Σκηνή», μας είπε, «ποτέ ή έστω εδώ και πολλά χρόνια δεν ήταν
ενταγμένη στο πρόγραμμα του Φεστιβάλ Αθηνών. Εμφανιζόταν στο Ηρώδειο τον
Ιούνιο, με ένα έργο που είχε η ίδια αποφασίσει να ανεβάσει, τα έξοδα της
παραγωγής ήταν δικά της και οι εισπράξεις δικές της. Και ποτέ ­ επί της ουσίας
μιλάμε ­ η παραγωγή της δεν ήταν ενταγμένη στο Φεστιβάλ. Στο περσινό, μάλιστα,
πρόγραμμα-βιβλίο του Φεστιβάλ και οι δύο παραγωγές της Λυρικής δεν υπάρχουν.
Αναφέρονται μόνον στο συνοπτικό έντυπο στις "πολιτιστικές εκδηλώσεις άλλων
φορέων". Γιατί η Λυρική δεν διαμαρτυρήθηκε; Φέτος, όπως συνέβαινε έως τώρα,
πρόκειται να παρουσιάσει στο Ηρώδειο, τον Ιούνιο, πριν από την έναρξη του
Φεστιβάλ, το έργο που μόνη αποφάσισε ότι θα ανεβάσει.

Ως προς τη συμμετοχή του Μπαλέτου θέλω να πω ότι το Φεστιβάλ αποκτά πια
διάρκεια 40 ημερών. Όλοι οι "εμπλεκόμενοι" παράγοντες ­ και ο υπουργός
Πολιτισμού ­ συμφώνησαν να μην "διαχέεται" το Φεστιβάλ, αλλά να είναι
συμπαγές. Δεν μπορεί, επομένως, στο διάστημα αυτό να παραχωρείται το Ηρώδειο
σε άλλους φορείς ­ το Μπαλέτο της Λυρικής το είχε ζητήσει για 10-12 μέρες
συνολικά. Το Φεστιβάλ δεν το ενέταξε στο πρόγραμμά του γιατί έχει τη δική του
φιλοσοφία και το δικό του πρόγραμμα. Μπορεί, όμως, αν θέλει να δείξει τη
δουλειά του στο Ηρώδειο από τις 15 Αυγούστου έως τις αρχές Οκτωβρίου. Και δεν
καταλάβαμε γιατί δεν το κάνει. Μήπως γιατί πρέπει τότε να πάρουν οι χορευτές
τις άδειές τους; Ε, ας τις πάρουν νωρίτερα. Από επίσημα χείλη μου ελέχθη "μα
στις διακοπές θα πάρει τέσσερα κιλά ο κάθε χορευτής"... Ήτοι 40 χορευτές επί
4, σύνολο 160 κιλά. Ε, για 160 κιλά να μην αλλάξει τίποτα στο Φεστιβάλ, πάει πολύ...

Σε συζήτηση, πάντως, που έκανα με τον κ. Κούκο του είπα ότι θα ήταν πολύ
ευχάριστο να συμπεριλάβουμε στο πρόγραμμα την Λυρική και, μάλιστα, να
συμφωνήσουμε από το 2000 σε ένα τριετές πρόγραμμα συμπαραγωγών, υπό τον όρο,
όμως, ότι θα συναποφασίζονται.

Ναι, να συνεργαστούμε με τους κρατικούς φορείς, αλλά πάνω σε κοινή βάση και
όχι σε προειλημμένες αποφάσεις. Δεν είναι δυνατόν ένα φεστιβάλ με φιλοσοφία
και όραμα να βασίζεται σε αποφάσεις που έχουν ήδη πάρει το Εθνικό, το Κρατικό
Θέατρο Βορείου Ελλάδος, η Λυρική και η Κρατική Ορχήστρα Αθηνών. Ενός τέτοιου
φεστιβάλ διευθυντής δεν μπορώ να είμαι. Ας αναλάβουν τη διεύθυνσή του εκ
περιτροπής οι διευθυντές τους...

Εγώ δεν ξέρω, στο Φεστιβάλ, ας πούμε, της Αβινιόν, να συμμετέχουν και οι 18 ­
ή δεν ξέρω πόσοι είναι ­ κρατικοί πολιτιστικοί φορείς της Γαλλίας. Συνεργασίες
και βέβαια υπάρχουν με ορισμένους όμως ύστερα από συνεννόηση και συμφωνία».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16362P081</ED>
<ID>
ID:20303

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P08&aa=1</URL></REF>


Article

<CATEGORY>vin09</CATEGORY>

 <H2>Χορός εκατομμυρίων για το ελληνικό σινεμά
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Από στιγμή σε στιγμή κληρώνει εκατομμύρια στο Ελληνικό Κέντρο Κινηματογράφου
και ανάμεσα στις παραγωγές που θεωρούνται ως φαβορί για να τα μοιραστούν,
ακούγονται τα ονόματα των Λάκη Λαζόπουλου, Νίκου Περάκη, Γιώργου
Τσεμπερόπουλου, Ανδρέα Πάντζη, Βασίλη Μαζωμένου.

Για σήμερα είχε προγραμματιστεί η εξαγγελία των νέων χρηματοδοτήσεων του ΕΚΚ,
αλλά πάει μία εβδομάδα πίσω για να «τακτοποιηθούν» όλες οι πλευρές ­ όσο αυτό
είναι δυνατό... ­ και να κρατηθούν ισορροπίες που θα φέρουν τις λιγότερες
δυνατόν διαμαρτυρίες. Προσφιλής, δηλαδή, ελληνική αντίληψη του μοιράσματος της
πίτας... Με μια αισθητή διαφορά, όμως, σε σύγκριση με το παρελθόν, που
προωθείται από τη νέα διοίκηση: Την ενίσχυση παραγωγών που έχουν τα φόντα να
γίνουν και καλλιτεχνικές και εμπορικές επιτυχίες.

Ανάμεσα στα πακέτα των νέων παραγωγών που έχουν τα μεγαλύτερα εχέγγυα για να
γοητεύσουν όσο το δυνατόν περισσότερους σινεφίλ, είναι η διεθνής παραγωγή του
Λάκη Λαζόπουλου «Φοβού τους Έλληνες» (το κινηματογραφικό ντεμπούτο του ήταν το
'83 σε μικρού μήκους ταινία του Λευτέρη Κυπραίου «Αυτός που σώζει το μέταλλο,
σώζει και τη σκουριά» με τη Ναταλία Τσαλίκη) που θα γυριστεί ­ το καλοκαίρι ­
στην Κρήτη και στην Αυστραλία, με παραγωγούς την εταιρεία Village Roadshow,
την «Μύθος» του Διονύση Σαμιώτη και την Odeon, με προϋπολογισμό πάνω από 300
εκατ. δρχ. και θα είναι σε αγγλική γλώσσα για διεθνή καριέρα. Θέμα της, η
απόφαση δίδυμων αδελφών ­ τους παίζει ο Λάκης Λαζόπουλος και φυσικά το σενάριο
είναι δικό του ­ από την Κρήτη, που πάνε στην Αυστραλία για ξεκαθάρισμα μιας «βεντέτας»...

Ο Νίκος Περάκης ξανακτυπά με την κοινωνική σάτιρα της σημερινής ελληνικής
πραγματικότητας «Άνδρον υπάνδρων» ­ παραγωγή της Odeon, του «Μύθου», διανομή
από την ΕΛΚΕ ­ και ο Γιώργος Τσεμπερόπουλος ανοίγει την «Πίσω πόρτα» των
εφηβικών του χρόνων, λίγο πριν επιβληθεί η δικτατορία στην Ελλάδα, με ήρωα
έναν νεαρό που μόλις πάει να μπει στη ζωή των ενηλίκων (το σενάριο το έχει
γράψει ο ίδιος, μαζί με τον Ντένη Ηλιάδη).

Όσο για τη νέα ταινία του Κύπριου Ανδρέα Πάντζη ­ η προηγούμενή του, «Η σφαγή
του κόκορα», είχε μια ικανοποιητική διεθνή καριέρα... ­ τιτλοφορείται «Το
τάμα», το σενάριο το έχει γράψει ο ίδιος, και θα έχει για πρωταγωνιστή πάλι
τον Γιώργο Χωραφά! Από το πρόγραμμα «Νέα Ματια» πολλές πιθανότητες
χρηματοδότησης έχει το πρώτο φίξιον φιλμ του καλού ντοκιμαντερίστα Βασίλη
Μαζωμένου, «Ο ύπνος», που είναι ένα μελλοντολογικό δράμα, με την υποστήριξη
της ιδιωτικής εταιρείας παραγωγής «Μάραθων».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16362P082</ED>
<ID>
ID:20352

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P08&aa=2</URL></REF>


Article

<CATEGORY>vin09</CATEGORY>

 <H5>49η ΜΠΕΡΛΙΝΑΛΕ (10-21 ΦΕΒΡΟΥΑΡΙΟΥ)
</H5><H2></H2><H2>Βερολίνο ερωτευμένο με τον Σαίξπηρ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Η τράπουλα του Χόλιγουντ και των Όσκαρ είναι μοιρασμένη ανάμεσα σε δύο
(ευρωπαϊκά) φεστιβάλ. Ο «Ράιαν» πήγε Βενετία. «Shakespeare in love» στην 49η
Μπερλινάλε, που αρχίζει απόψε στις 7.30, στο θρυλικό «Am Ζοο» για τελευταία φορά.

Εργασιομανείς οι Γερμανοί. Και... κορδωμένοι. Δείχνουν το θηριώδες εργοτάξιο,
εκεί στα σύνορα Ανατολικού - Δυτικού και σου λένε: «Εδώ, σ' αυτή τη νέα πόλη,
θα γίνεται από του χρόνου το φεστιβάλ κινηματογράφου. Ακριβώς ένα μήνα και
δέκα ημέρες μετά την είσοδο του ανθρώπου στη νέα χιλιετία». Και θα γίνει.
Διότι εδώ στο «Τζερμάνια», που λένε καμιά πεντακοσαριά ελληνικές ψυχές (και
βάλε), ό, τι λένε το εννοούν. Πάμε παρακάτω.

Το «παρακάτω» είναι ­ ας πούμε ­ το σύνηθες. Στα χαρτιά. Διότι ταινία φεστιβάλ
ακόμα δεν είδαμε. Στα «χαρτιά», λοιπόν, το «Αμέρικα» σκίζει. Αριθμητικώς και
ονοματολογικώς. Και όταν λέμε «Αμέρικα», εννοούμε ΗΠΑ, συνοδοιπόρους και
άλλους. Ολόκληρη την κινηματογραφική αγγλοσαξονική υφήλιο. «Σαίξπηρ» με το
γοητευτικό δίδυμο Τζόζεφ Φάινς (το μικρό αδελφάκι του Ρέιφ) και την Γκιούνεθ
Πάλτροου. Αγγλία και θέατρο του 1593 υπό τις ευλογίες της Ελισάβετ.

Αντίπαλοι του... Ράιαν στην πολεμική ταινία του Τέρενς Μάλικ «Λεπτή κόκκινη γραμμή»

Ακολουθεί η αντιπολεμική τρίωρη ταινία του Τέρενς Μάλικ «Η λεπτή κόκκινη
γραμμή». Το «φλιπσάιντ» του «Ράιαν» και του Σπίλμπεργκ. Η αμερικανική «καλτ»
σκηνή πιστεύει πως ο Μάλικ ­ που υπογράφει ταινίες ανά δεκαετία ή εικοσαετία ­
είναι ο νέος... Κιούμπρικ. Φανταστείτε πως στην «Κόκκινη γραμμή», την τρίτη
ταινία του, έλαβε μέρος το μισό Χόλιγουντ: Νικ Νόλτι, Σον Πεν, Τζορτζ Κλούνι,
Γούντι Χάρελσον, Μπεν Τσάπλιν, Τζον Κιούζακ, Ηλίας Κοτέας.

Τρίτο «βαρύ πυροβολικό» ­ στο διαγωνιστικό πρόγραμμα ­ ο Ντέιβιντ Κρόνεμπεργκ
με το «ExistenZ». Με Ζ παρακαλώ και με πρωταγωνίστρια την Τζένιφερ Τζέισον Λι.
Για να δούμε πόσο... νοσηρό θα 'ναι. Περισσότερο ή λιγότερο από το «Crash»;

Γλυκιά Ίρμα 
Καναδός και ο Άλαν Ρούντολφ (όπως και ο Κρόνεμπεργκ). «Κατεβαίνει» στο
διαγωνιστικό με το «Πρωινό των πρωταθλητών», στο οποίο λαμβάνουν μέρος τρία
μεγάλα ονόματα: Νικ Νόλτι, Μπρους Γουίλις, Άλμπερτ Φίνεϊ. «Το μόνο αληθινό
πράγμα» του Καρλ Φράνκλιν, με Μέριλ Στριπ και Ουίλιαμ Χαρτ. Δεν τελειώσαμε,
έχει κι άλλο.

Ο Ρόμπερτ Όλτμαν με το «Cookie's fortune», ο Στίβεν Φρίαρς με το «Hi-Lo
country» και ο Τζόελ Σουμάχερ με το «8 mm» φιλμ νουάρ, με τον Νίκολας Κέιτζ.
Πάλι δεν τελειώσαμε. Διότι στο «Πανόραμα» ­ παράλληλο πρόγραμμα της Μπερλινάλε
­ λάμπουν οι Αγγλοσάξονες. «Γλυκιά φωνή», η αγγλική ηθογραφία που χάρισε στον
Μάικλ Κέιν μια Χρυσή Σφαίρα. «Απώλεια της σεξουαλικής αθωότητας» του Μάικ
Φίγκις, «Η πολεμική ζώνη» σε σκηνοθεσία Τιμ Ροθ.

Σαίξπηρ ερωτευμένος με την... Πάλτροου

Όπως καταλαβαίνετε ο γερμανικός... πάγος θα λιώσει από αστέρες. Big Stars. Από
ποιον ν' αρχίσεις και πού να τελειώσεις. Νικ Νόλτι, Μέριλ Στριπ, Γκιούνεθ
Πάλτροου, Τζένιφερ Τζέισον Λι, Κρόνεμπεργκ, Μπρους Γουίλις, Νίκολας Κέιτζ, Τιμ
Ροθ κ.ά. Όλοι και όλες καταφθάνουν για το «promotion» (προώθηση) των ταινιών
τους. Όπως αντιλαμβάνεστε ξενοδοχεία, γραφεία και σουίτες θα στενάξουν με τα
ποδοβολητά δημοσιογράφων.

Μεγάλη Κυρία, πρώτη μεταξύ των πρώτων, η Σίρλεϊ ΜακΛέιν. Μάλιστα. Η Γλυκιά
Ίρμα... ΜακΛέιν θα είναι το τιμώμενο πρόσωπο της φετινής Μπερλινάλε. Παλιό,
καλό, αθάνατο «κρασί». Δεύτερη τιμώμενη υπογραφή ο Ότο Πρέμινγκερ. Όχι μόνο
λόγω εξαιρετικού παρελθόντος, αλλά και λόγω αυστριακής καταγωγής. Θα
προβληθούν και οι 37 ταινίες του. Μάλιστα, την Κυριακη 21 Φεβρουαρίου, στην
τελετή απονομής θα προβληθεί σε 70mm το «Πόργκι και Μπες».

Ελλάδα στο... υπόγειο

Και οι άλλοι; Πάντως, πέρυσι, η Χρυσή Άρκτος «πήγε» εκεί που κανείς δεν το
περίμενε. Στη βραζιλιάνικη παραγωγή «Κεντρικός σταθμός» του Βάλτερ Σάλες. Μια
ταινία η οποία στη συνέχεια έκανε ανέλπιστη χρυσή καριέρα στα ταμεία και που
κέρδισε τη Χρυσή Σφαίρα καλύτερης ξενόγλωσσης παραγωγής. Επομένως ποτέ δεν
ξέρεις. Οι «άλλοι» λοιπόν ­ Ευρωπαίοι και Ασιάτες ­ δεν είναι... άλλοι από:
Βιμ Βέντερς («Buena vista social club», προφανώς αναφέρεται στο μουσικό
στέκι), Μπερτράν Ταβερνιέ, Κλοντ Σαμπρόλ, Μανουέλ Περέιρα, Φερνάντο Τρουέμπα,
Γεσίμ Ουστάογλου (από Τουρκία), Τομά Βενσέν, Γιοσιμίτσου Μορίτα...

Και η Ελλάδα... εμείς; Μόνο Κωνσταντίνος Γιάνναρης «Από την άκρη της πόλης»
στο... υπόγειο του «Πανοράματος» για... λίγους και... εκλεκτούς. Η Τουρκία στο
διαγωνιστικό, οι Έλληνες στα έγκατα. Πάλι μας... αδίκησαν!

Τα ονόματα της Κριτικής Επιτροπής δεν λάμπουν. Κι αυτό δεν σημαίνει ­ κατ'
ανάγκην ­ τίποτε. Άλλωστε ό,τι λάμπει δεν είναι χρυσός. 
Πρόεδρος η Άντζελα Μολίνα. Μέλη: Κεν Άνταμ, Πάολο Μπράνκο, Ασί Νταγιάν, Πιέρ
Ανρί Ντελό, Κάτια φον Γκαρνιέρ, Μισέλ Γέο και Τζέροεν Κράμπε.

Εναρκτήρια ταινία ­ σήμερα ­ η γερμανική «Εμέ και Τζάγκουαρ» του Μαξ
Φόρμπερμποκ. Αφίντεζεν.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P09</CAT>
<ED>
Κωδικός άρθρου: A16362P091</ED>
<ID>
ID:20304

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P09&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Μια ενδιαφέρουσα δισκογραφική πρωτιά, παραλλαγές για... αϋπνία,
μετα-ρομαντικές παραλλαγές και μία «ευτυχισμένη» όπερα του Μότσαρτ.

Φέλιξ Μέντελσον - Μπαρτόλντι, Κοντσέρτο για βιολί σε μι ελάσσονα.
Ιζαμπέλ βαν Κόιλεν, βιολί, Νέα Συμφωνιέτα του
Άμστερνταμ, υπό τον Λεβ Μάρκεζ (BIS).

Ο Μέντελσον ήταν 35 ετών όταν συνέθεσε το ­ πολύ γνωστό ­ κοντσέρτο για βιολί
σε μι ελάσσονα ­ τρία μόλις χρόνια πριν από τον θάνατό του, λόγω σοβαρής
υπερκόπωσης (σε συνδυασμό με τον κλονισμό από τον ξαφνικό θάνατο της αδελφής
του, Φάνι). Δούλευε δε ήδη επτά χρόνια πάνω στην παρτιτούρα του κοντσέρτου,
προτού να του δώσει την τελική του μορφή. Η αρχική παρτιτούρα ήρθε στο φως
μόλις πριν από δέκα χρόνια και ηχογραφείται για πρώτη φορά στην παρούσα
έκδοση. Διαφέρει δε σε εξήντα τουλάχιστον σημεία (και κυρίως στο τέμπο) από τη
γνωστή εκδοχή του. Στην έκδοση η πρώτη εκδοχή παρουσιάζεται μαζί με το
κοντσέρτο σε ρε ελάσσονα, που είχε γραφτεί το 1822 (όταν ο Μέντελσον ήταν 13
ετών) και «ανακαλύφθηκε» στη δεκαετία του 1950 ­ με πρώτο εκτελεστή του τον
Γιεχούντι Μενουχίν.

Γιόχαν Σεμπάστιαν Μπαχ, «Παραλλαγές Γκόλντμπεργκ». Ρόζαλιν Τούρεκ,
πιάνο (DEUTSCHE GRAMMOPHON).

Η ιστορία των ­ διάσημων ­ «Παραλλαγών Γκόλντμπεργκ» έχει συνδεθεί με αρκετούς
μύθους. Ο επικρατέστερος είναι πως οι 30 παραλλαγές σε ένα θέμα για τσέμπαλο
(με δύο κλαβιέ) είχαν παραγγελθεί στον Μπαχ από τον Ρώσο πρέσβη στη Σαξονία
κόμη Κέιζερλινγκ, με σκοπό ­ αυτό το σημείο είναι αμφισβητούμενο... ­ να τις
αποδώσει ο δεξιοτέχνης Γερμανός οργανιστής Γιόχαν Γκότλιμπ Τεόφιλους
Γκόλντμπεργκ. Αμφισβητούμενο επίσης είναι πως ο κόμης ήθελε μία σειρά
«παραλλαγών» για να καταπολεμήσει την αϋπνία και γι' αυτό ανέθεσε τη σύνθεσή
τους στον Μπαχ. Η νέα δισκογραφική έκδοση έχει την ένδειξη «CD-pluscore»,
ενέχει δηλαδή ένα πρόγραμμα, με το οποίο μπορεί κανείς ­ μέσω κομπιούτερ ­ να
παρακολουθεί και την παρτιτούρα του έργου και να «επεμβαίνει» σ' αυτήν.

Μαξ Ρέγκερ, Παραλλαγές και Φούγκα πάνω σ' ένα θέμα του Γιόχαν
Σεμπάστιαν Μπαχ και πάνω σε ένα θέμα του Γκέοργκ Φρίντριχ Τέλεμαν.
Μαρκ Αντρέ Χαμλέν, πιάνο (HYPERION).

Δέκα χρόνια χωρίζουν τη σύνθεση των δύο έργων του Ρέγκερ, που περιλαμβάνει η
παρούσα έκδοση. Το 1904 ο συνθέτης, υποστηρικτής της «απόλυτης» μουσικής,
έγραψε τις παραλλαγές Μπαχ και το 1914 τις παραλλαγές Τέλεμαν. Ήταν δε δύο από
τα έργα που τον ανέδειξαν ως διάδοχο του Μπραμς στη «μετα-ρομαντική» γερμανική
μουσική σκηνή και ως μετρ τής α λα Μπαχ αντίστιξης. Στα είκοσι δε χρόνια της
συνθετικής καριέρας του παρήγαγε έναν μεγάλο αριθμό έργων, όλων των ειδών ­ με
έμφαση στις «αφηρημένες» μουσικές φόρμες.

Βόλφγκανγκ Αμαντέους Μότσαρτ, «Η Απαγωγή από το Σεράι». Οι Ανθούσες
Τέχνες - Les Arts Florisants, υπό τον Γουίλιαμ Κρίστι (ERATO).

Μία ακόμη έκδοση των δραστήριων «Ανθουσών Τεχνών», του μουσικού συγκροτήματος,
που διευθύνει τώρα ο Γουίλιαμ Κρίστι. Με την όπερα που, κατά κάποιον τρόπο,
σηματοδότησε τον ­ απρόσμενο για πολλούς ­ γάμο του συνθέτη με την Κονστάντσε
Βέμπερ. Η «Απαγωγή» πρωτοπαρουσιάστηκε στη Βιένη τον Αύγουστο του 1782, λίγες
ημέρες πριν από τον γάμο και αμέσως μετά το ξεκαθάρισμα των «ανοιχτών
λογαριασμών» του με τον Αρχιεπίσκοπο του Ζάλτσμπουργκ. Είναι έργο των «καλών
ημερών», λίγο πριν τα οικονομικά προβλήματα αρχίσουν να γίνονται πιεστικά ­
έως το τέλος της ζωής του.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P09</CAT>
<ED>
Κωδικός άρθρου: A16362P092</ED>
<ID>
ID:20353

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Στάλκερ (Κ.).
7.00-10.00 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ. / Μουλάν.
Σάβ.-Κυρ. ώρα 4.00 μ.μ. μεταγλ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η διακριτική γοητεία των αρσενικών. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. Παρ.-Σάβ.: 6.00-8.30-11.00 μ.μ.
- 01.00 π.μ., Σάβ. και ώρα 3.30 μ.μ. Κυρ.: 5.40-8.10-10.40 μ.μ. Κυρ. και ώρα
3.10 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Μαθήματα
αμερικανικής ιστορίας. Παρ.-Σάβ.: 8.20-10.40-01.00, Κυρ.: 8.00-10.20 μ.μ. /
Αλεξίσφαιροι ντετέκτιβ. Παρ.-Σάβ.: 6.20 μ.μ., Σάβ. και ώρα 4.20 μ.μ., Κυρ.:
4.00-6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
5.40-8.10-10.40 μ.μ. Παρ.-Σάβ.: μεταμεσονύκτια ώρα 01.00 π.μ., Παρ.-Κυρ. και
ώρα 3.10 μ.μ.

ΑΘΗΝΑΙΟΝ CINEPOLIS PHILIPS 2. Il Ciclone. Παρ.-Σάβ.: 6.40-8.50-11.00 μ.μ.
Κυρ.: 6.30-8.40-10.50 μ.μ. / Το μαγικό σπαθί: Αναζητώντας το Κάμελοτ.
Σάβ.-Κυρ.: ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show. Παρ.-Σάβ.:
6.30-8.40-10.50 μ.μ. - 01.00 π.μ. Κυρ.: 6.10-8.20-10.30 μ.μ. / Ο πρίγκιπας της
Αιγύπτου. Σάβ.-Κυρ. ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών. Παρ.-Σάβ.:
6.10-8.20-10.30 μ.μ. Σάβ. και ώρα 4.00 μ.μ. Κυρ.: 4.20-6.20-8.20-10.20 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Χίλαρι και Τζάκι. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Συμφωνία χαρακτήρων.
6.15-8.30-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Il Ciclone. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.45 μ.μ. μεταγλ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.10-8.20-10.30 μ.μ. / Ο πρίγκιπας της Αιγύπτου. Σάβ.-Κυρ. ώρα 4.20 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Αρμαγεδδών. 5.00-7.30-10.10 μ.μ.
Σάβ.-Κυρ. ώρα 7.30-10.10 μ.μ./ / Μουλάν. Σάβ.-Κυρ. 4.00-5.40 μ.μ. μεταγλ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 6.00-8.20-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Πυριτιδαποθήκη. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Θα σε
βρω στον παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυροτεχνήματα. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η
διακριτική γοητεία των αρσενικών. 6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η διακριτική
γοητεία των αρσενικών. 6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Η πολιορκία.
5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Έχετε μήνυμα στον υπολογιστή σας. 6.00-8.25-10.45 μ.μ.

CINE CITY ERICSSON 2 (Dolby DTS).Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 3 (Dolby DTS). Τα χρυσά μήλα των Εσπερίδων. 6.55-8.55-10.55 μ.μ.

CINE CITY ERICSSON 4 (Dolby DTS). Η πολιορκία. 6.10-8.35-11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Il Ciclone. 7.00-9.00-11.00 μ.μ. / Μουλάν. Κυρ. ώρα 5.15 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. Παρ.-Σάβ.: 12.45-15.30-18.00-20.45-23.15-01.45. Κυρ.: 12.30-15.15-18.00-20.30-23.10-01.30.

VILLAGE CENTRE Αίθουσα 2. Snake eyes. Παρ.-Σάβ.:
12.30-14.45-17.00-19.15-21.30-23.45-02.00. Κυρ.: 14.30-16.45-19.00-21.15-23.30-01.45.

VILLAGE CENTRE Αίθουσα 3. Ζωντανή μετάδοση: The Truman show. Παρ.-Σάβ.:
12.00-14.15-16.45-19.00-21.15-23.45-02.15. Κυρ.-Πέμ.: 11.45-14.15-16.30-18.45-21.00-23.15-01.45.

VILLAGE CENTRE Αίθουσα 4. Studio 54. Παρ.-Σάβ.: 19.45-22.00-00.00-02.15. Κυρ.:
19.15-21.30-23.45-02.00. / Ο πρίγκιπας της Αιγύπτου. Παρ.-Σάβ..:
12.30-15.00-17.30. Κυρ.: 12.30-14.45-17.00.

VILLAGE CENTRE Αίθουσα 5. Μέδουσα. Παρ.-Σάβ.: 16.30-18.45-22.45. Κυρ.:
17.30-19.30-21.45-00.00. / Μουλάν. Παρ.-Σάβ.: 12.15-14.30. Κυρ.:
11.30-13.50-15.30. / Blade. Παρ.-Σάβ.: 01.00.

VILLAGE CENTRE Αίθουσα 6. Η διακριτική γοητεία των αρσενικών. Παρ.-Σάβ.:
13.00-17.45-22.30. Κυρ.: 12.45-17.30-22.10. / Θα σε βρω στον παράδεισο.
Παρ.-Σάβ.: 15.15-20.00-00.45. Κυρ.: 15.00-19.45-00.15.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε.
16.15-18.15-20.15-22.15-00.30. / Το μαγικό σπαθί: Αναζητώντας το Κάμελοτ.
Παρ.-Σάβ.: 11.45-14.00. Κυρ.: 12.00-14.00.

VILLAGE CENTRE Αίθουσα 8. Μαθήματα αμερικανικής ιστορίας. Παρ.-Σάβ.:
13.30-16.00-18.30-21.00-23.30-02.00. Κυρ.: 12.15-14.45-17.15-20.00-22.30-01.15.

VILLAGE CENTRE Αίθουσα 9. Η πολιορκία. Παρ.-Σάβ.:
12.00-14.30-17.15-19.30-21.45-00.15-02.30. Κυρ.: 13.00-15.15-17.45-20.15-22.45-01.30.

VILLAGE CENTRE Αίθουσα 10. Αλεξίσφαιροι ντετέκτιβ. Παρ.-Σάβ.:
13.15-15.45-18.15-20.30-23.00-01.30. Κυρ.: 13.45-16.00-18.30-20.45-22.50-01.00.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ. ώρα 5.00 μ.μ.
μεταγλ. Κυρ. και ώρα 11.30 π.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Πυριτιδαποθήκη. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ. Σάβ.-Κυρ. και ώρα 3.00 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Χίλαρι και Τζάκι. 5.40-8.10-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.40 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Οι
άντρες με τα όπλα. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ. Σάβ-Κυρ. και
ώρα 4.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Τα χρυσά μήλα
των Εσπερίδων. 6.10-8.20-10.30 μ.μ. Σάββατο μεταμεσονύκτια ώρα 01.00 π.μ.: Τα
χρυσά μήλα των Εσπερίδων.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Τα χρυσά μήλα
των Εσπερίδων. 6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Χίλαρι και Τζάκι. 6.00-8.30-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Il Ciclone. 6.10-8.00-10.00 μ.μ. /
Snake eyes. Ώρα 4.15-11.50 μ.μ. / Ο πρίγκιπας της Αιγύπτου. Σάβ.-Κυρ. ώρα 2.30
μ.μ. μεταγλ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.40-10.50 μ.μ. / Έχετε μήνυμα στον υπολογιστή σας. Σάβ. ώρα 00.40 π.μ. /
Μουλάν. Κάθε μέρα ώρα 4.30 μ.μ. Σάβ.-Κυρ. και ώρα 2.40 μ.μ. μεταγλ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.
Σάβ.-Κυρ. και ώρα 4.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ. / Μαθήματα αμερικανικής ιστορίας.
Σάβ. ώρα 00.45.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Il Ciclone.
7.00-9.00-11.00 μ.μ. Σάβ.-Κυρ. και ώρα 5.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Il
Ciclone. 6.20-8.20-10.20 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Χίλαρι και
Τζάκι. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Il Ciclone.
7.00-9.00-11.00 μ.μ. / Μουλάν. Σάβ.-Κυρ. ώρα 5.20 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ. ώρα
11.30 π.μ. - 4.00 μ.μ. μεταγλ.

ΠΑΛΑΣ (Οδός Βουκουρεστίου ~ 3224.434, Dolby Stereo). Ταινιοθήκη της Ελλάδας -
Μουσείο Κινηματογράφου. Παρ.: Η κυρία από τη Σαγκάη, Οργισμένα νιάτα. Σάβ.: Η
δίκη, Γούντστοκ. Κυρ.: Οι καμπάνες του μεσονυχτίου, Το κουρδιστό πορτοκάλι.
Ώρα ενάρξεως: 8.00 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Χίλαρι και Τζάκι. 6.00-8.30-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Dr Dolittle - Ο γιατρός
τρελάθηκε. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Il Ciclone. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ. / Το μαγικό σπαθί:
Αναζητώντας το Κάμελοτ. Κυρ. ώρα 4.00 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Il Ciclone. 6.15-8.15-10.15 μ.μ. / Μουλάν. Κυρ. ώρα 4.15 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Μαθήματα αμερικανικής ιστορίας. 6.20-8.40-11.00 μ.μ. / Ο πρίγκιπας
της Αιγύπτου. Σάβ.-Κυρ. ώρα 4.20 μ.μ. μεταγλ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ. / Μουλάν. Σάβ.-Κυρ. ώρα 4.00 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Η γυναίκα της διπλανής πόρτας.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Ο γητευτής των αλόγων. 6.50-10.00 μ.μ.
/ Η μικρή γοργόνα. Παρ.-Κυρ. ώρα 5.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Μαύρη
γάτα, άσπρος γάτος. 7.00-9.15 μ.μ. Σάβ. μόνο ώρα 11.00 μ.μ. / Θεατρική
παράσταση ώρα 7.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Snake
eyes. 7.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Snake eyes.
6.00-8.00-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η πολιορκία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Dr Dolittle
­ Ο γιατρός τρελάθηκε. 7.30-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Snake eyes. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ο πρίγκιπας της Αιγύπτου.
5.30-7.30 μ.μ. μεταγλ., 9.30 μ.μ. με υπότ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Elizabeth. 5.30-8.00-10.30 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Απρόσμενος έρωτας. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Η διακριτική γοητεία
των αρσενικών. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. / Ο πρίγκιπας της Αιγύπτου.
Σάβ.-Κυρ. ώρα 4.00 μ.μ. μεταγλ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Οι Άθλιοι. 6.00-8.30-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ο γητευτής των αλόγων. 8.00-10.40 μ.μ., Κυρ. 5.50-8.35-11.10 μ.μ. /
Σαμψών και Σάλι. Σάβ. ώρα 4.00-6.00 μ.μ., Κυρ. ώρα 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Il Ciclone.
6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.00-8.00-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16362P101</ED>
<ID>
ID:20315

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΠΥΡΙΤΙΔΑΠΟΘΗΚΗ»: Εμπνευσμένη μεταφορά στο σινεμά του ομώνυμου θεατρικού
έργου του Ντέγιαν Ντακόβσκι, σε σκηνοθεσία Γκόραν Πασκάλιεβιτς. Η σχιζοφρένεια
«απλώνεται» στην καθημερινή ζωή του σημερινού Βελιγραδίου. (Άττικα 1, Όπερα 1, Δαναός).

«ΧΙΛΑΡΙ ΚΑΙ ΤΖΑΚΙ»: Βιογραφία της μεγάλης βιολοντσελίστριας Ζακλίν ντι
Πρε, με «βέλη» από την αδελφή της για «σεξουαλικά σκάνδαλα». Του Άναντ Τάκερ,
με τους: Έμιλι Γουάτσον, Ρέιτσελ Γκρίφιθ, Τσαρλς Ντανς. (Αίγλη, Έμπασσυ,
Καλυψώ, Μπροντγουαίη, Πλάζα).

Από την ιταλική κομεντί «Il ciclone»

«IL CICLONE»: Ρομαντική κωμωδία με μια επαρχιακή οικογένεια, που η
άφιξη μιας χορευτικής ομάδας αναστατώνει την καθημερινότητά της. Του Λεονάρντο
Πιερατσόνι. [Αθήναιον Cinepolis 2, Αλεξάνδρα (Πατ.), Άστρον, Cinerama, Κηφισιά
1, Μαργαρίτα 2, Μετροπόλιταν, Όσκαρ, Σπόρτιγκ, Τρία Αστέρια, Χάιλαϊφ].

«ΤΑ ΧΡΥΣΑ ΜΗΛΑ ΤΩΝ ΕΣΠΕΡΙΔΩΝ»: Δροσερή κωμωδία σε μια σημερινή «αυλή
των θαυμάτων». Της Σοφίας Παπαχρήστου. Με τους: Λάζαρο Ανδρέου, Ζαχαρία Ρόχα,
Αφροδίτη Αλ Σαλέχ. [Cine City 3, Ιντεάλ, Ιντεάλ (Μαρούσι)].

«ΜΕΔΟΥΣΑ»: Ο μύθος της Μέδουσας σήμερα σ' ένα φιλμ «φανταστικού
κινηματογράφου». Σκηνοθεσία: Γιώργος Λαζόπουλος, με τους: Ελένη Φιλίνη, Θάνο
Αμοργιανό, Βάνια Ραμπότα. (Αλφαβίλ, Village Centre 5).

«ΜΑΘΗΜΑΤΑ ΑΜΕΡΙΚΑΝΙΚΗΣ ΙΣΤΟΡΙΑΣ»: Περιπέτεια γύρω από το κοινωνικό
πρόβλημα του ρατσισμού. Του Τόνι Κέι, με τους: Έντουαρντ Νόρτον, Έντουαρντ
Φέρλονγκ, Φαϊρούζα Μπαλκ, Στέισι Κιτς, Μπέβερλι ντ' Άντζελο, Έλιοτ Γκουλντ.
(Αθήναιον 2, Απόλλων, Village Centre 8, Μαργαρίτα 3, Φιλίπ).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αελλώ,
Αθήναιον Cinepolis 3, Άνεσις, Άνταμς 1, Άστυ, Cine City 2, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16362P102</ED>
<ID>
ID:20360

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P10&aa=2</URL></REF>


Article

<CATEGORY>vin09</CATEGORY>

 <H2></H2><H2>Έχασε τη μάχη για τη ζωή η Άιρις Μέρντοχ
</H2>
Η Άιρις Μέρντοχ

Το κενό που αφήνει πίσω της είναι δυσαναπλήρωτο. Και ο κόσμος της λογοτεχνίας
το γνωρίζει καλά. Για αυτό και σπεύδει να αποτίσει έναν ύστατο φόρο τιμής στην
Άιρις Μέρντοχ, που έσβησε σε ηλικία 79 ετών, ύστερα από μακρόχρονη μάχη με την
νόσο Αλτσχάιμερ.

Η Ντέιμ Άιρις Μέρντοχ θα μείνει στην Ιστορία ως μία από τις σημαντικότερες
συγγραφείς του 20ού αιώνα. Ως μία μυθιστοριογράφος που προσέφερε μία
εκπληκτικά καθαρή κάτοψη της ανθρώπινης ψυχής. Και της οποίας τα έργα θα
διασχίσουν αλώβητα το κατώφλι της επόμενης χιλιετίας. Είκοσι επτά, συνολικά,
φιλοσοφικά μυθιστορήματα ­ ανάμεσά τους και το βραβευμένο με Booker «Θάλασσα,
Θάλασσα», στα οποία σκιαγράφησε χαρακτήρες μπλεγμένους στα «ιερά» δίχτυα της
αιμομιξίας, της μοιχείας, της αυτοκτονίας, της δολοφονίας και της τρέλας,
κατάφεραν να φέρουν κοντά ολόκληρες γενιές αναγνωστών. Και όμως, η ίδια είχε
δηλώσει ότι δεν περιελάμβανε τον εαυτό της «ανάμεσα στους θεούς ­ όπως η Τζέιν
Όστιν, ο Χένρι Τζέιμς ή ο Τολστόι».

Το γεγονός ότι έπασχε από τη νόσο Αλτσχάιμερ δημοσιοποιήθηκε πριν από περίπου
έναν χρόνο από τον σύζυγό της ­ τον γνωστό κριτικό και μυθιστοριογράφο Τζον
Μπέιλι. Νωρίτερα όμως, η οικογένεια και οι φίλοι της είχαν αποκαλύψει ότι η
Μέρντοχ αδυνατούσε πλέον να γράψει ­ το πνεύμα της σιγά-σιγά ατροφούσε. Και το
«Ελεγείο για την Άιρις», που αφιέρωσε το περασμένο καλοκαίρι ο Μπέιλι στη
σύζυγό του, ήρθε να δώσει μία σπαραξικάρδια, αν και καθόλου μελοδραματική,
εξιστόρηση της μάχης της για τη ζωή.

Ο Μπέιλυ γνωρίστηκε με την Άιρις Μέρντοχ όταν εκείνος ήταν καθηγητής στο St
Anthony's College της Οξφόρδης και εκείνη υφηγήτρια στο γειτονικό St Anne. Την
είδε να περνά έξω από το παράθυρό του με το ποδήλατό της. Και την ερωτεύτηκε
κεραυνοβόλα. Το τρυφερό «Ελεγείο» του απεικονίζει με ανάγλυφο τρόπο τη
μοναδικότητα της κατοπινής τους σχέσης.

«Όλοι όσοι τη γνώρισαν, την αγάπησαν», δήλωσε χθες ο καθηγητής Πανεπιστημίου
και κριτικός Τζον Κέιζι. «Όχι μόνον ως ανθρώπινο πλάσμα, αλλά και ως κάτι από
τον Έρωτα, αυτό το Απόλυτο Καλό για το οποίο έγραψε ο Πλάτωνας και το οποίο η
ίδια τόσο γλαφυρά περιέγραψε και επικαλέστηκε. Ήταν άλλωστε μία αληθινή
διανοούμενη. Αριστοτέχνης στο να εμπλέκει τη μεταφυσική στη ροή της ζωής.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16362P111</ED>
<ID>
ID:20297

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P11&aa=1</URL></REF>


Article

<CATEGORY>vin09</CATEGORY>

 <H2>Κώδικας για θέματα προστασίας ανηλίκων από τα ΜΜΕ
</H2>
Τον κώδικα αυτορρύθμισης των ραδιοτηλεοπτικών μέσων σε θέματα προστασίας των
ανηλίκων, που συνέταξαν από κοινού η Γενική Γραμματεία Νέας Γενιάς και το
Τμήμα Μέσων Μαζικής Ενημέρωσης του Πανεπιστημίου Αθηνών, θα παρουσιάσουν την
Τρίτη 16 Φεβρουαρίου στις 11.00 το πρωί στο Ζάππειο. Η παρουσίαση του κώδικα
θα γίνει από τον πρόεδρο του τμήματος ΜΜΕ στο Πανεπιστήμιο Αθηνών καθηγητή
Κλήμη Ναυρίδη, τον καθηγητή στο ίδιο τμήμα Γιάννη Πανούση και από τον
διδάκτορα Διοικητικού Δικαίου, δικηγόρο Αθανάσιο Τσεβά.

Παρεμβάσεις θα κάνουν ο υπουργός Τύπου Δημήτρης Ρέππας, ο πρόεδρος του ΕΡΣ
Παύλος Σούρλας, ο πρόεδρος της ΕΡΤ Παναγιώτης Παναγιώτου, ο πρόεδρος της ΕΣΗΕΑ
Αριστείδης Μανωλάκος, η διευθύντρια της ΕΔΕΕ Μάρω Καμπούρη, ο διευθυντής του
Flash 9.61 Πάνος Κολιοπάνος και ο Νάσος Αθανασίου από το Mega.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16362P112</ED>
<ID>
ID:20346

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Η πρεμιέρα» της Ζ.
Μπαλασκό Μ. Παπακωνσταντίνου, Χρυσικάκος.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Βικτόρ ή Τα
παιδιά στην εξουσία» του Ρ. Βιτράκ Σπουδαστές Τρίτου Έτους του Στούντιο
Υποκριτικής Άκη Δαβή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Σολωμός» του Σπ. Ευαγγελάτου
Μαβίδης, Κροντήρης.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Το κτήνος στο φεγγάρι» του Ρ. Καλινόσκι Τάρλοου, Κουλίεβα.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 64.42.772, 68.06.897)
«Οι δίκαιοι» του Αλ. Καμί Ζωγραφίδης, Νιχωρίτη.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Μουσικό αναλόγιο: «Άλμα
Μάλερ» (Τρ.). «Φεντόρα» του Ουμπ. Τζιορντάνο (Τετ., Σάβ.) Φ. Κωνσταντινίδου,
σοπράνο ­ Ν. Γκίνος, κλαρινέτο ­ Φ. Παλαμίδη, πιάνο: συναυλία (Κυρ.) «Η
νυχτερίδα» του Γ. Στράους (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟΝ - Α' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.52.311). Αργεί.

ΕΝΑΣΤΡΟΝ - Β' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.23.933). «Οι τρελοί της εποχής» του Δ. Ψαθά Ανώτερη Σχολή Θεάτρου Μ. Τράγκα.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634). Αργεί.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), Εναλλάξ: «Ηλέκτρα» του
Σοφοκλή ­ «Της ζήλιας τα καμώματα»: «Ζητείται υπηρέτης» του Μπ. Άννινου
­ «Η κυρία Βεράντη» του Δ. Κορομηλά Βοζικιάδου, Κισόγλου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Το υπόγειο» (Ντοστογιέφσκι) της
Μ. Βαμβουνάκη Χρ. Τσάγκας, Βέργου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Τα βότανα του έρωτα» του Π. Γουέλαν Βιδάλη, Λ. Τσάγκας.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΛΥΚΕΙΟ ΝΕΑΣ ΕΡΥΘΡΑΙΑΣ (αμφιθέατρο, Καζαντζάκη 29, Νέα Ερυθραία, ~ 62.00.094,
64.05.705, 097/325894). «Η απαγωγή της Σμαράγδως» του Μ. Κουνελάκη Λαϊκό
Θέατρο Νέας Ερυθραίας.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Grand Prix Μαρία Κάλλας 1999. Όπερα - Ορατόριο - Λιντ.
3ος κύκλος - τελικός (Τρ.). Φεστιβάλ Μουσικής Δωματίου (Β. Α. Μότσαρτ). Έργα
για Ορχήστρα Δωματίου. Μουσικό Σύνολο από την Κρατική Ορχήστρα Θεσσαλονίκης:
συναυλία (Τετ.) Φεστιβάλ Μουσικής Δωματίου (Β. Α. Μότσαρτ). Σονάτες για Βιολί
και Πιάνο. Λεωνίδας Καβάκος, βιολί ­ Πέτερ Νάγκι, πιάνο: συναυλία (Πέμ.)
Κρατική Ορχήστρα Αθηνών: συναυλία (Παρ.) Η Καμεράτα ­ Ορχήστρα των Φίλων της
Μουσικής: συναυλία (Σάβ.) Κυριακή Πρωί στο Μέγαρο. Δημήτρης Σέμσης, βιολί ­
Νίκολας Κίναστον, εκκλησιαστικό όργανο: συναυλία (Κυρ.) Σειρά «Μεγάλοι
Ερμηνευτές». Δημήτρης Σγούρος: ρεσιτάλ πιάνου. Αίθουσα Δημήτρη Μητρόπουλου.
Φεστιβάλ Μουσικής Δωματίου (Β. Α. Μότσαρτ). Δημήτρης Κίτσος, όμποε ­
Τραϊανός Ελευθεριάδης, κόρνο ­ Κονσταντίν Ιστράτε, κόρνο ­ Λεωνίδας Καβάκος,
βιολί ­ Κάθριν Τσο, βιολί ­ Νομπούκο Ιμάι, βιόλα ­ Πολ Πέσθι, βιόλα ­ Μίκλος
Περένιι, βιολοντσέλο ­ Τάκης Καπογιάννης, κόντρα μπάσο: συναυλία (Τρ.)
Ορχήστρα Σύγχρονης Μουσικής ΕΡΤ: συναυλία (Τετ.). Φουαγιέ Ισογείου.
Τετάρτη Απόγευμα στο Μέγαρο. Μιλτιάδης Παπαστάμου, βιολί ­ Μάρκος Αλεξίου,
πιάνο ­ Δημήτρης Παπαθεοδώρου, πιάνο: συναυλία (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Κεντρική Σκηνή.
«Μορφές από το έργο του Βιζυηνού» της Α. Κοκκίνου Α. Κοκκίνου.
Δεύτερη Σκηνή. Ομάδα χορού «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνζα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16362P113</ED>
<ID>
ID:20393

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P11&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Ένα ρήμα και για τον... καιρό. 2. Μορφή σύγκρουσης. 3.
«... και Χρόνος», τίτλος φιλοσοφικού έργου του Μάρτιν Χάιντεγκερ. ­ Δηλωτικό
απόλυτης άγνοιας. 4. Σχετικά με την ασφάλιση των κληρικών αρχικά.
5. Συχνά διανυκτερεύει. 6. Αναφέρονται για τον τοκετό. ­
Δορυφόροι του «Γ». 7. Διεθνής ακτογραφικός όρος. ­ Γυναικείο πρόσωπο
δύο πινάκων του Γκόγια. 8. Από τα οκτώ τα... μισά. ­ Σαν απάντηση έχει
την έννοια της συγκατάνευσης. 9. Νησί του Ειρηνικού, που χωρίζει την
Οχοτσκική Θάλασσα από τη Θάλασσα της Ιαπωνίας (γεν.).

ΚΑΘΕΤΑ

1. Άγνωστος ή αγνώριστος, σε λέξη της δημοτικής. 2. Απάντηση σε
ερώτημα. ­ Αναφέρονται και αυτά τα δίκτυα. 3. Πόλη της η Μπιζέρτα.
4. Χρονική ή υποθετική η σημασία του. ­ Η έννοιά του απασχόλησε τους
φιλόσοφους. ­ Γαλλικό σύμφωνο. 5. Δορυφορικά αρχικά. ­ Ένας «Μουσταφά»
της Τουρκίας πασίγνωστος. 6. Διακριτικά αυτοκινήτων. ­ Συχνά είναι
πλεκτό (με άρθρο). 7. Αντίστροφη γραφή του 7 β' οριζόντια. ­ Ο πλανήτης
μας, σε φράση του Αρχιμήδη. 8. Ζει στα δάση. 9. Αρχαίο...
επαινετικό (αντίστρ.). ­ Σύνθεση του Ραβέλ.

ΛΥΣΗ (9/2/99)

ΟΡΙΖΟΝΤΙΑ: 1. ΜΕΡΑ-ΡΗΤΟ 2. ΥΠΑΝΑΧΩΡΩ 3. ΖΙΝΤ-ΙΝΕΣ
4. ΗΚΙΣΤΑ-ΜΙ 5. ΘΑΣΟΣ-ΣΟΚ 6. ΥΙΟΙ 7. ΑΛΟΓΑ-ΝΟΥ
8. Ο ΑΙΝΕΙΑΣ 9. ΣΤΡΑΟΥΣ. ΚΑΘΕΤΑ: 1. ΜΥΖΗΘΡΑ 2.
ΕΠΙΚΑ-ΛΟΤ 3. ΡΑΝΙΣ-ΟΑΡ 4. ΑΝΤΣΟΥΓΙΑ 5. ΤΣΙΑΝΟ 6.
ΟΧΙΑ-ΕΥ 7. ΤΩΝ-ΣΙΝΙΣ 8. ΗΡΕΜΟ-ΟΑ 9. ΡΩΣΙΚΟΥΣ.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16362P114</ED>
<ID>
ID:20410

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P11&aa=4</URL></REF>


Article

<CATEGORY>vin09</CATEGORY>

 <H5>Ο D.J. DIMITRI FROM PARIS ΣΤΗΝ ΑΘΗΝΑ
</H5><H2></H2><H2>Πάρτι α λα γαλλικά
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο ντιτζέι Dimitri from Paris χαλαρώνει πριν από το πάρτι της Παρασκευής

Η πρώτη φορά που τον είδα ήταν στο Άμστερνταμ στην εβδομάδα του Dance Event.
Και δεν ήταν καν σε κλαμπ, παρά σε μια αίθουσα όπου οι περισσότεροι κρατούσαν
ποτήρια με πολύχρωμα κοκτέιλ και φορούσαν κοστούμια με ανάλογα χρώματα (ακόμη
και πορτοκαλί) ­ ένα από τα πρώτα easy listening πάρτι. Ο Dimitri from Paris,
χωρίς να τραβήξει κανενός την προσοχή, πέρασε πίσω από τον πάγκο, άνοιξε την
τσάντα με τους δίσκους και ευλαβικά σχεδόν έδινε στον καθένα απ' αυτούς δρόμο
προς το πικάπ. Αυτός ο Δημήτρης από το Παρίσι (τον τοποθετούσε το όνομά του) ­
που μου θύμιζε από την αρχή έντονα Έλληνα ­ μικροκαμωμένος, κουλ και πολύ
μακριά από το ντιζάιν του αεροδυναμικού ντιτζέι των 90ς, είχε γίνει στο μεταξύ
«ψυχή» της βραδιάς.

­ Ακούς ό,τι ακούω; ρώτησα δίπλα μου τον Μιχάλη, που συμφώνησε πως ακούγαμε
ό,τι καλύτερο, εμπνευσμένους ρυθμούς, τζαζ, ντίσκο και κιτς easy listening σαν
να αναστήθηκαν τα σάουντρακ των 70ς σε μία πιο φάνκι ζωή. Ο Dimitri from Paris
είχε τον τρόπο, το στυλ και, ιδιαίτερα, μια αφοσίωση σ' αυτά πάνω απ΄ όλα.
Φαντάσου κιόλας, είπα, να είναι Έλληνας. Και τον αφήσαμε να συνεχίσει, για να
προλάβουμε πιο κάτω κάτι χάουζ τσακάλια (που ούτε θυμάμαι ποιοι ήταν ακριβώς)
­ το χρέος της ενημέρωσης δεν πρέπει να σε οδηγεί, τελικά, σε όλες τις περιπτώσεις.

Η δεύτερη φορά ήταν στην Αθήνα. Στην παραλιακή, πέρυσι το καλοκαίρι. Και ο
Dimitri from Paris ήταν σταρ. Το άλμπουμ του Sacre Bleu είχε σουξέ και πολύ
πιο έξω από τα κλαμπ με το Un Very Stylish Girl (και how Do Ι Look), το Dirty
Larry και τα εμπνευσμένα ριμίξ, μηδέ εξαιρουμένου του ενδιαφέροντος που
εκφράστηκε από τον κόσμο της μόδας, από τη Chanel και το άρωμα Live Jazz, την
καμπάνια του οποίου έντυσε με στυλ και μουσική ο αξιαγάπητος Dimitri from
Paris. Το μυστικό του, εξήγησαν όσοι μετρούσαν την επιτυχία του, είναι πως του
αρέσει να γράφει μουσική για κορίτσια και εκείνος εξηγούσε πως όταν έπαιζε
χάουζ ούτε η φίλη του είχε όρεξη να τον ακούσει... Από τις ντίσκο διασκευές
σπανιόλικων ρυθμών που έκανε μαθαίνοντας την τέχνη του ως τα πιο τελευταία
επιχειρήματά του στα πλατό, κύλησε μπόλικη μουσική και άλλες τόσες αναφορές
στο στυλ Dimitri. Και το άλλο; Είναι Έλληνας, γεννημένος από Έλληνες γονείς
στην Τουρκία. Τα γαλλικά ακροατήρια, λοιπόν, ήταν μόνο η αρχή. «Μάλλον είναι
αυτός ο εξωτικός παράγοντας», εξηγεί ο ίδιος την επιτυχία της μουσικής του
παντού. Στο +Soda της παραλιακής, ο Dimitri from Paris (αλλά και από την
Αθήνα), πριν πάρει θέση στα πλατό, κυκλοφορούσε ανάμεσα στον κόσμο,
παρατηρούσε σοβαρός, έβγαινε μπροστά, κοιτούσε τον κόσμο και όταν ανέλαβε
δράση έγραψε με φάνκι ρυθμούς ολόκληρη τη μουσική του καλοκαιριού και της
εποχής που ακολουθεί με τις ανάλογες εντάσεις.

­ Μεσιέ Ντιμιτρί, ξαναφέρνετε το στυλ στη μουσική «χάουζ»; «Μ' αρέσουν τα
πράγματα που έχουν μια ζεστασιά. Όπως στις σχέσεις, που υπάρχει ζεστασιά
ανάμεσα στους ανθρώπους. Μ' αρέσει επίσης η κομψότητα στη μουσική, όπως και
στο ντύσιμο, όπως και σε ό,τι άλλο βλέπουμε γύρω μας».

Ο Dimitri from Paris επιστρέφει στην Αθήνα, την Παρασκευή, καλεσμένος, όπως
και στην προηγούμενη επίσκεψή του, από τους Magna, στα πλατό του +Soda (Ερμού 161).
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16362P121</ED>
<ID>
ID:20298

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P12&aa=1</URL></REF>


Article

<CATEGORY>vin09</CATEGORY>

 <H2>Το... «οφείλω» της Ελένης Καραΐνδρου
</H2>
Η Ελένη Καραΐνδρου

Είναι από τους λίγους καλλιτέχνες ­ τουλάχιστον του μεγέθους της ­ που λένε
«ευχαριστώ» και επαναλαμβάνουν το «οφείλω». Το έκανε και πάλι χθες στη
Θεσσαλονίκη, όπου παρουσίασε με τη Λύρα το CD της «Αιωνιότητας».

Έπαιξε στο πιάνο αποσπάσματα από την κινηματογραφική μουσική της, τραγούδησε
δύο στροφές από το ηπειρωτικό «κούγω τον άνεμο κι αχάει, μωρέ παπά δελη-παπά»
(για να δείξει τον ρυθμό «στα τρία» που έχουν και τα βαλς), μας ενημέρωσε για
τον καινούργιο δίσκο που ετοιμάζει με την ECM (ένα ορατόριο με τον τίτλο
«Δαβίδ» βασισμένο σε ποίηση αγνώστου Χίου ποιητή του 18ου αιώνα, που θα
ερμηνεύσει ­ στα ελληνικά, παρακαλώ! ­ χορωδία από την Ισλανδία, αλλά και έναν
ακόμη δίσκο με τη Λύρα που θα περιλαμβάνει ανέκδοτες ηχογραφήσεις από έργα της
για το θέατρο και τον κινηματογράφο).

Όχι, δεν σκέφτεται να μελοποιήσει ποιήματα ούτε να επιτρέψει να στιχογραφήσουν
τη μουσική της. Είναι και τα δύο «ποιήματα» από μόνα τους, εμπνέουν ταξίδια
προσωπικά το καθένα χωρίς την ανάγκη της συμβολής του άλλου.

Οι μουσικές της ηχογραφούνται στο εξωτερικό και εισάγονται στην Ελλάδα, όπου
«δυστυχώς εισάγουμε τα πάντα, ακόμα και τα δικά μας προϊόντα», είπε η ίδια.
«Είναι η διεθνής εντοπιότητα» της Ελένης Καραΐνδρου, είχε δηλώσει παλιότερα
ένας ποιητής για την εξ Ηπείρου ορμώμενη, κατά το αμερικανικό «ΤΙΜΕ» «δέκατη
μούσα της Ελλάδας».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16362P122</ED>
<ID>
ID:20347

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P12&aa=2</URL></REF>


Article

<CATEGORY>vin09</CATEGORY>

 <H2>Μεγαλώσαμε με τον Αλεξανδράκη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αλέκος Αλεξανδράκης

«Σαν δεν ντρέπεται να γράφει αυτόν τον άνθρωπο»! Ήταν δεν ήταν 11 το πρωί,
«κάπου» στην Αγίου Κωνσταντίνου. Περπατούσα αφηρημένος, ώσπου ακούω φωνή
εξοργισμένου περαστικού να μουρμουρίζει, χειρονομώντας προς τον δρόμο. Κάνω
έτσι και τι βλέπω. Λιλιπούτειο όχημα τεσσάρων τροχών (μου διαφεύγει η μάρκα)
κι έναν τροχονόμο να γράφει τον Αλέκο Αλεξανδράκη.

* Ασυλία για κανέναν.

Λες; Πού τέτοια... ισοτιμία. Αν ήταν κάποιος «σπουδαίος» θα σου 'λεγα εγώ
τεμενάδες που θα 'κανε ο τροχονόμος. Παιδαρέλι ήταν. Μπορεί να μην τον
γνώρισε. «Μ' αυτό το πλευρό να κοιμάσαι», απαντάει ο περαστικός. «Όλοι
μεγαλώσαμε βλέποντας Αλεξανδράκη».

* Περασμένα ξεχασμένα.

Τότε οι ταινίες του Αλεξανδράκη ­ και των υπολοίπων, πολλών, άφθονων υπολοίπων
­ έκοβαν μισό και βάλε εκατομμύριο εισιτήρια. Ενώ σήμερα η Λουκία
Ρικάκη κόβει λίγα και η Σοφία Παπαχρήστου ελάχιστα. Όταν κόβεις
λίγα εισιτήρια, όλοι σου φταίνε και πρωτίστως οι κριτικοί.

* Για ψαχτείτε μπας και φταίει η ταινία.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16362P123</ED>
<ID>
ID:20382

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P12&aa=3</URL></REF>


Article

<CATEGORY>vin09</CATEGORY>

 <H2>Τρύπες και Σπαθιά στην Επίδαυρο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Είχα διαβάσει το σενάριο της Λουκίας και το απέρριψα εγώ όχι όλοι, γιατί οι
διάλογοι δεν είναι διάλογοι, στίχοι είναι». Αυτό μου αποκάλυψε μέλος του
Κέντρου Κινηματογράφου όταν έμαθε πως η Ρικάκη δικαιολόγησε τους στίχους της
αναφερόμενη στην Μαργκερίτ Ντιράς.* Και ο Αισχύλος έχει βία,
γιατί όχι και το Χόλιγουντ παρακαλώ;.Σαν να λέμε ίσα και όμοια. Τι
Αισχύλος τι... Ράμπο. 
Έτσι, διά μέσω τέτοιου κλίματος φτάνω στο καλοκαίρι. Τι ασυγχώρητος θα 'μουν
αν δεν προλάβαινα τα νέα; Ε;.

* Καλοκαίρι λοιπόν, δηλαδή φεστιβάλ, δηλαδή Επίδαυρος, δηλαδή αρχαία τραγωδία.
Για να δούμε τι θα δούμε.

* Θ' αλλάξει τίποτα; Έψαχνα απ' εδώ, σκάλιζα από 'κεί και ­ τελικά ­ έπεσα στα
εξής. Πρώτα απ' όλα ριζικές αλλαγές μην περιμένετε. Ας πούμε ­ ρίχνω ιδέα
έτσι; ­ φεστιβάλ ροκ συγκροτημάτων με στίχους Σοφοκλή, Ευριπίδη,
Αισχύλου με τις «Τρύπες» και τα «Ξύλινα σπαθιά».

* Πλάκα, πλάκα μπορεί να γίνει και θα 'ναι γεγονός.

Προς το παρόν τα γεγονότα είναι σκέψεις, ιδέες, προτάσεις. Ας πούμε
«Εκκλησιάζουσες» με Καρακατσάνη. ΚΘΒΕ με «Φοίνισσες», Θέατρο Τέχνης με
«Ιφιγένεια εν Αυλίδι» σε σκηνοθεσία Γιώργου Λαζάνη. «Αμφιθέατρο» με
Λήδα Τασοπούλου στην «Ελένη».
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16362P124</ED>
<ID>
ID:20407

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P12&aa=4</URL></REF>


Article

<CATEGORY>vin09</CATEGORY>

 <H2>Ιδέες στο τραπέζι του «Εθνικού»
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Νίκος Κούνδουρος

Σιγά τα καινούργια. Κι όμως. Τα καινούργια τα άφησα για το τέλος. Ο
Νίκος Κούνδουρος σκηνοθετεί μια «άλλη» «Αντιγόνη» (όχι
ακριβώς την κινηματογραφική). Άλλο; Έχω δύο ειδησάρες που προέκυψαν από το
δαιμόνιο μυαλό του Νίκου Κούρκουλου. Το αφεντικό του «Εθνικού»
σε περίεργες τονωτικές διαδρομές και της Επιδαύρου και της πρώτης Κρατικής Σκηνής.

* Ο αγνοούμενος του Παρισιού.

Ερωτώ λοιπόν. Θα μπορούσε ο Κώστας Γαβράς να σκηνοθετήσει
«Τρωάδες»; Αν θα μπορούσε λέει. Μακάρι και πότε (περιμένω κι εγώ εναγωνίως τα
τελικά αποτελέσματα αυτής της ιδέας που «έπεσε» στο τραπέζι του «Εθνικού» και
περιμένει απάντηση).

* Ερωτώ (επίσης) Θα μπορούσε ο Λευτέρης Βογιατζής να σκηνοθετήσει
«Πέρσες»; Καλά, θέλει και ρώτημα; Ε, σας πληροφορώ πως όχι μόνο η ιδέα «έπεσε»
στο τραπέζι, αλλά και πως οι δύο ­ Κούρκουλος και Βογιατζής ­ συναντήθηκαν.
Και μάλιστα η πρόταση είναι «ανοιχτή». Που σημαίνει, μπορεί να γίνει φέτος
στην Επίδαυρο, μπορεί να γίνει του χρόνου το χειμώνα σε στυλ «στούντιο» σε
κλειστό θέατρο. Λες;.
<REF><SOURCE>
ΤΑ ΝΕΑ</SOURCE>
<DATE>, 10-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16362P125</ED>
<ID>
ID:20420

</ID><URL>http://ta-nea.dolnet.gr/neaweb/neafile.print_unique?e=A&f=16362&m=P12&aa=5</URL></REF>


Article

<CATEGORY>vin06</CATEGORY>

 <H5>ΠΑΡΕΜΒΑΣΗ ΕΙΣΑΓΓΕΛΕΩΝ ΣΕ ΑΘΗΝΑ - ΘΕΣΣΑΛΟΝΙΚΗ
</H5><H2>ΠΛΗΡΩΝΟΥΝ οι ασθενείς την κόντρα στα νοσοκομεία
</H2>
ΝΕΟ κύκλο κινητοποιήσεων αποφάσισαν οι νοσοκομειακοί γιατροί, παρά τις
κυβερνητικές εξαγγελίες και τις δεσμεύσεις του υπουργού Υγείας ότι θα
επιλυθούν άμεσα τα οικονομικά τους αιτήματα. Από την ερχόμενη Δευτέρα οι
κινητοποιήσεις τους επεκτείνονται σε όλα τα νοσοκομεία της Αθήνας και του
Πειραιά με 6ωρες στάσεις εργασίας. Θύματα της «κόντρας» των γιατρών με το
υπουργείο Υγείας είναι οι ασθενείς, για την προστασία των οποίων από
ενδεχόμενες συνέπειες, έχουμε ήδη δύο εισαγγελικές παρεμβάσεις στην Αθήνα και
τη Θεσσαλονίκη.

σελ
ίδες
16-17
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16363N011</ED>
<ID>
ID:20440

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N01&aa=1</URL></REF>


Article

<CATEGORY>vin06</CATEGORY>

 <H2>Ένα σώμα πρετ-α-πορτέ </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16363N012</ED>
<ID>
ID:20498

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N01&aa=2</URL></REF>


Article

<CATEGORY>vin06</CATEGORY>

 <H2></H2><H2>Τα 70 νέα Τμήματα σε ΑΕΙ-ΤΕΙ </H2>
<H3></H3>σελίδα 23
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16363N013</ED>
<ID>
ID:20540

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N01&aa=3</URL></REF>


Article

<CATEGORY>vin04</CATEGORY>

 <H5></H5><H2>Τα άγνωστα ντοκουμέντα της Αντίστασης </H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16363N014</ED>
<ID>
ID:20584

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N01&aa=4</URL></REF>


Article

<CATEGORY>vin06</CATEGORY>

 <H2>Ζωντανός ο ΠΑΟΚ στο κυνήγι της πρόκρισης </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16363N015</ED>
<ID>
ID:20587

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N01&aa=5</URL></REF>


Article

<CATEGORY>vin06</CATEGORY>

 <H2></H2><H2>Ζώδια 5ου αιώνα μ.Χ. </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16363N017</ED>
<ID>
ID:20601

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟ ΧΡΗΜΑΤΙΣΤΗΡΙΟ σήμερα, χωρίς να έχει φθάσει στην πλήρη ωριμότητά του,
έχει διανύσει μία σταθερά ανοδική πορεία η οποία αν μη τι άλλο του έχει δώσει
και βάθος και το έχει καταστήσει αναντικατάστατο σαν πηγή άντλησης κεφαλαίων
για τις επιχειρήσεις. Ο Ν. Νικολάου στην «Τρίτη Άποψη». Σελ. 6.

ΟΙ ΠΡΟΟΔΕΥΤΙΚΕΣ δυνάμεις είναι σε ανταγωνιστική εγρήγορση να διεκδικήσουν
υψηλότερα αφορολόγητα, που ευνοούν βεβαίως τα ανώτερα στρώματα. Κι αυτό σε μια
Ελλάδα όπου ανθεί η φοροδιαφυγή. Ο Τάσος Γιαννίτσης στις σελ. 10-11.

Ν. ΚΑΚΚΑΛΟΣ: Ποτέ δεν αισθάνθηκα ότι είμαι σε «μαντρί». Μοναχικός, ναι.
Μόνος, ποτέ. Δεν αλληθωρίζω προς τον Γ. Σουφλιά. «Γυρολόγος» δεν υπήρξα ποτέ.
Για το παρασκήνιο της πολιτικής ρωτήστε την Ρηγίλλης, ξέρουν καλύτερα. Οι
απαντήσεις στις «30 Ερωτήσεις» του Δ. Τζάθα στη σελ. 14.

ΕΝΑ ΚΟΜΜΑΤΙ χαρτί σε ασημένιο πλαίσιο στο ράφι της βιβλιοθήκης. Μία
φωτογραφία που κρατά τις αισθήσεις της στιγμής, τις εκφράσεις και τις
αναμνήσεις ανέπαφες από τον χρόνο και τις περιστάσεις. Η Λαμπρινή Σταμάτη «Σε
πρώτο ενικό», στη σελ. 15.

ΤΟ ΜΩΡΟ μολύνθηκε με τον ιό του AIDS από μετάγγιση αίματος. Οι γονείς
του με αίτηση ασφαλιστικών μέτρων ζητούν 1.426.000 δραχμές το μήνα από το
μαιευτήριο «Έλενα», για να αντιμετωπίσουν τα έξοδα περίθαλψής του. Η Μίνα
Μουστάκα στη σελ. 18.

Ο ΤΡΑΠΕΖΙΤΗΣ ανέβηκε στο «τρόλεϊ» με τα φαγητά, κατέβασε το παντελόνι
του, αφόδευσε κι άρχισε να πετά τις ακαθαρσίες στα τοιχώματα του αεροπλάνου.
Είναι μια κλασική περίπτωση αμόκ στο αεροπλάνο, που συμβαίνει συνήθως στην
πρώτη θέση. Σελ. 45.

ΕΚΡΗΞΗ στις μετοχές του Ίντερνετ στη Γουώλ Στρητ. Όμως με την έκρηξη
ήρθε και η πολεμική. Τελικά, τι είναι: κερδοσκοπική «φούσκα» ή κότα με το
χρυσό αυγό; Αυτό το γρίφο προσπαθούν να λύσουν οι επενδυτές στο χρηματιστήριο
της Νέας Υόρκης. Από τη «Monde» στη σελ. 55.

Η ΚΑΘΙΕΡΩΣΗ του ευρώ είναι σημαντικό βήμα, 
αλλά δεν αρκεί. Οι διαφαινόμενες προοπτικές 
δεν είναι μονοσήμαντες. Θα είναι θετικές, 
αν τις εξελίξεις διαχειρισθούν η κοινωνία και η 
πολιτική και όχι οι ανεξέλεγκτες δυνάμεις της αγοράς. 
Η Μαρία Δαμανάκη, στη σελ. 12.

Χ. ΠΙΝΤΕΡ: Δεν είμαι Σερ. Αρνήθηκα 
τον τίτλο. Έγραψα στον κύριο Μέιτζορ 
μια ευγενική επιστολή, ευχαριστώντας 
τον και εξηγώντας πως δεν μπορούσα 
να δεχθώ τέτοια τιμή από μια κυβέρνηση Συντηρητικών. 
Από «The Independent», στο «Πανόραμα». Σελ. 1.

Η ΑΚΟΛΟΥΘΙΑ του ανυπεράσπιστου πολίτη 
έχει αρχίσει από μέρες. Από όλες τις μεριές 
μάς ενημερώνουν προστατευτικά πώς 
ν' αποφύγουμε τις παγίδες της Εφορίας 
λες και είμαστε άτυχα θηράματα... 
Ο Μάνος Ελευθερίου, στον «Τόνο 
του Πνεύματος». Στο «Πανόραμα», σελ. 3.

ΟΙ ΠΡΟΣΦΥΓΕΣ από το Κουρδιστάν που επιζούν εδώ και μήνες στην Πλατεία
Κουμουνδούρου δεν έχουν πρόσβαση στη δημοσιότητα. Έτσι, ήταν μοιραίο ν'
αποτελέσουν απλώς το ντεκόρ για κάποιες εικόνες τηλεσυμπόνοιας, πριν αρχίσουν
ν' αποτελούν τοπικό πρόβλημα. Ο Στ. Τζανάκης, στους «Προβολείς». Σελ. 6. Ρεπορτάζ στη σελ. 15.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16363N021</ED>
<ID>
ID:20450

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δεν
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ακούω ότι γιατροί δημόσιου νοσοκομείου ανακάλυψαν επαναστατική μέθοδο πρόληψης
των εμφραγμάτων. Τι κρίμα που το έμφραγμα δεν είναι επείγον περιστατικό ­ κι
έτσι η μέθοδος δεν θα εφαρμοστεί στην Ελλάδα...

Με τιμή
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16363N022</ED>
<ID>
ID:20535

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Σαββατοκύριακο κακοκαιρίας. Στα δυτικά, βροχές καταιγίδες χιόνια στα ορεινά.
Χαμηλότερα στη Βόρεια Ελλάδα. Τοπικά φαινόμενα και στην υπόλοιπη χώρα.
Διαστήματα ηλιοφάνειας στα νότια. Στη Δυτική και Βόρεια Ελλάδα βοριάδες 5
Μπωφόρ, στην υπόλοιπη χώρα.


Αμετάβλητος σχεδόν καιρός. Κρύο, βροχές και καταιγίδες στη δυτική, χιόνια στη
βόρεια. Τοπικά φαινόμενα στην υπόλοιπη χώρα με διαστήματα, πάντως, βελτίωσης.
Μέτριοι βοριάδες στη Δυτική και Βόρεια Ελλάδα (4-5 Μπωφόρ), ίδιας έντασης
νότιοι στην υπόλοιπη.

Article

<CATEGORY>vin01</CATEGORY>

 <H5>ΒΑΘΑΙΝΕΙ Η ΚΡΙΣΗ ΣΤΗΝ ΥΓΕΙΑ
</H5><H5></H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Να μας έχει ο Θεός γερούς...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Τάματα στον Θεό και τους Αγίους θα πρέπει να κάνουν οι πολίτες αυτές τις
ημέρες. Να μην αρρωστήσουν. Γιατί δύσκολα θα μπορέσουν να επιβιώσουν, όχι τόσο
από τις τυχόν περιπέτειες της υγείας τους, αλλά από τη μεγάλη κρίση που έχει
ξεσπάσει στον χώρο της υγείας.

Χθες, συνέβησαν απίθανα πράγματα: από τις έντονες αποδοκιμασίες εις βάρος του
υπουργού Υγείας μέχρι τις διαμαρτυρίες γιατρών ότι το ΕΚΑΒ μετέφερε στο
νοσοκομείο τους βαριά τραυματισμένους ή ετοιμοθάνατους ασθενείς. Προφανώς θα
έπρεπε να τους αφήσουν στον δρόμο... Η κυβέρνηση, ως συνήθως, παρακολουθεί την
κατάσταση ­ βεβαιώνουν τα κυβερνητικά στελέχη. Η αλήθεια είναι ότι εκείνοι που
την παρακολουθούν στενά είναι οι εισαγγελείς, εξ ου και η παρέμβαση που έκαναν
σε Αθήνα και Θεσσαλονίκη. (Σελ.
16 -
17).

Στη Βουλή, οι πολιτικοί αρχηγοί συζητούσαν για την Συνθήκη του Άμστερνταμ. Η
Συνθήκη αφορά τις νέες συνθήκες στην Ευρωπαϊκή Ένωση, και καθορίζει τις αρχές
που (θα) ισχύουν μετά την σύμπηξη της Οικονομικής και Νομισματικής Ένωσης. Οι
πολιτικοί αρχηγοί είπαν αυτά που τους είχαν γράψει κάποιοι σύμβουλοι να πουν,
η τηλεόραση μετέδιδε τη συζήτηση, αλλά το κρίσιμο ερώτημα είναι ποιος πολίτης
μπορεί να απαντήσει με βεβαιότητα ότι έχει καταλάβει τι ακριβώς μας
επιφυλάσσει για το μέλλον η Συνθήκη αυτή. (Σελ. 7).

Η συνάντηση του Προέδρου της Δημοκρατίας με τον Πρωθυπουργό Κώστα Σημίτη ήταν
από αυτές που γίνονται τακτικά, αλλά ήταν η πρώτη μετά την εκδήλωση της
πρόθεσης του Πρωθυπουργού να προτείνει για νέα θητεία τον κ. Στεφανόπουλο. Ο
Πρόεδρος πολύ σεμνά ανέφερε ότι «είναι πρόωρο» το θέμα, αλλά είναι σαφές ότι
αυτή η ιστορία έχει κλείσει με τον καλύτερο δυνατό τρόπο. (Σελ. 13).

Η κυβερνητική σύσκεψη για τους αγρότες, έβγαλε πολύ περισσότερα απ΄ όσα ίσως
θα περίμεναν και οι ίδιοι. Οι παροχές ­ και διαγραφές χρεών και ρυθμίσεις στην
Αγροτική και μειωμένα τιμολόγια για καύσιμα και φάρμακα ­ που έκανε η
κυβέρνηση ήταν φαίνεται περισσότερες και από εκείνες που ανέμεναν και αυτό
φάνηκε από την αμηχανία των οργανωτών των κινητοποιήσεων. Έτσι τώρα θα
αποφασίσουν τι ακριβώς θα κάνουν με τις κινητοποιήσεις, που πρέπει να
σημειωθεί ότι είναι οι υποτονικότερες των τελευταίων ετών. (Σ
ε λ.
19).

Πενήντα χρόνια μετά, η Ιστορία ξαναγράφεται. Η ιστορία του Εμφυλίου
συγκεκριμένα, που έστειλε τον τόπο δεκαετίες χρόνια πίσω. Τώρα, δίνονται στη
δημοσιότητα τα αρχεία του Γενικού Επιτελείου Στρατού ­ των νικητών του
Εμφυλίου. Έτσι για να συμπληρωθεί το ματωμένο παζλ και να γνωρίζουν οι
νεώτεροι από τι έχει περάσει αυτός ο τόπος για να μπορούν σήμερα να
απολαμβάνουν τα αγαθά της Δημοκρατίας. (Σελ. 8-9).
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16363N032</ED>
<ID>
ID:20504

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το Ωνάσειο
</H2>
ΠΩΣ κάτι δεν πάει διόλου καλά στο Ωνάσειο Καρδιοχειρουργικό Κέντρο
είναι προφανές...

ΤΟΣΟ από τις περιπτώσεις των δύο διακεκριμένων καρδιολόγων ­ των
καθηγητών Δ. Κρεμαστινού και Δ. Κόκκινου ­ που αιφνιδίως κηρύσσονται
ανεπιθύμητοι από τη διοίκηση του ιδρύματος...

ΟΣΟ και από την αδυναμία των ιθυνόντων στην πρόσφατη συνέντευξή τους να
εξηγήσουν πειστικά παρατυπίες σε διοικητικά, οικονομικά και δεοντολογικά θέματα...

ΜΕ σοβαρότερο όλων την πειραματική χορήγηση σε ασθενείς νέου φαρμάκου
δίχως οι ίδιοι να γνωρίζουν περί τίνος πρόκειται.

ΚΑΙ αν για τους δύο καθηγητές αποτελεί ­ όπως και είναι ­ ζήτημα αρχής
να υπερασπιστούν το επιστημονικό κύρος τους, την προσφορά και τη νομιμότητα
της εργασίας τους στο Ωνάσειο...

ΓΙΑ το ίδιο το ίδρυμα τίθεται θέμα αξιοπιστίας να αιτιολογήσει επαρκώς...

ΟΣΑ ­ και δεν είναι λίγα ­ προσάπτονται στη διοίκησή του...

ΠΟΛΥ περισσότερο που η αδρή κρατική επιχορήγηση για τη λειτουργία του
επιβάλλει απόλυτη διαφάνεια.

ΚΑΙ ασφαλώς είναι άχαρη υπόθεση η αναζήτηση απαντήσεων σε ερωτήματα που
δεν θα έπρεπε καν να είχαν ανακύψει...

ΟΤΑΝ παγκοίνως αναγνωρίζεται πως το Ωνάσειο Καρδιοχειρουργικό Κέντρο
και ως φραγή στην έξοδο ασθενών προς το εξωτερικό λειτουργεί...

ΚΑΙ ως υψηλού επιστημονικού επιπέδου μονάδα έχει καταξιωθεί ­ και
πρέπει να διατηρηθεί.

ΟΜΩΣ την ευθύνη για την εξάλειψη κάθε σκιάς ­ που αποτελεί και
προϋπόθεση διατήρησης του κύρους του...

ΦΕΡΟΥΝ όσοι απαντούν με μισόλογα και αοριστίες σε συγκεκριμένες αιτιάσεις.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16363N033</ED>
<ID>
ID:20547

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Μόσχος Γικόνολγου:

(ο βουλευτής του ΠΑΣΟΚ, στο «Έθνος»)

«Υπάρχει ΠΑΣΟΚ της αλλαγής και ΠΑΣΟΚ της αρπαχτής».

Αντώνης Σαμαράς:

(ο πρόεδρος της «Πολιτικής Άνοιξης» ­ απ' την «Αθηναϊκή»)

«Επί κυβερνήσεως Σημίτη το Αιγαίο από γαλάζιο έγινε γκρίζο».

Νίκος Σηφουνάκης:

(ο βουλευτής του ΠΑΣΟΚ γι' αυτούς που εγκαταλείπουν το κόμμα του και
προσχωρούν στο ΔΗΚΚΙ)

«Για κάποιους οι τελευταίοι θεωρούνται περιθωριακοί, κατώτεροι. Λάθος, γιατί
στο τέλος όλοι αθροίζονται».

Δημήτρης Παξινός:

(ο υποψήφιος πρόεδρος του ΔΣΑ στο «Μαξίμ»)

«Η ελληνική κοινωνία μοιάζει σήμερα με μια... δηλητηριασμένη λίμνη».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16363N034</ED>
<ID>
ID:20586

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Στου Ζωγράφου
</H2>
Ο λόγος στους αναγνώστες: Η Αικ. Κωνσταντοπούλου, Σόλωνος 47, Αθήνα, γράφει:

«Κατοικώ στο Δήμο Ζωγράφου από το 1964. Εδώ γεννήθηκα, εδώ πήγα σχολείο, εδώ
δημιούργησα τις πιο ζεστές φιλικές μου σχέσεις, εδώ στο Κοιμητήριο αναπαύεται
τα δύο τελευταία χρόνια ο πατέρας μου. Αγαπάω ιδιαίτερα τη γειτονιά μου και
δεν σκοπεύω να μετακομίσω στα δήθεν "ανθρώπινα" βόρεια προάστια. Την αγαπάω
γιατί εξακολουθεί να έχει τη μυρωδιά γειτονιάς (έστω και με λίγο καυσαέριο
παραπάνω), γιατί είναι σε απόσταση αναπνοής από το κέντρο, γιατί είναι κοντά
σε έναν από τους τελευταίους εν δυνάμει πνεύμονες του Λεκανοπεδίου, γιατί
βρίσκω περίπτερο και φαρμακείο σε κάθε γωνιά. Παλιότερα η γειτονιά μας ήταν
από τις ομορφότερες, φοίνικες στόλιζαν τους κήπους των μονοκατοικιών κατά
μήκος της Λ. Παπάγου. (Κάποιοι σε πείσμα της αντιπαροχής εξακολουθούν να
ανασαίνουν ανάμεσα σε ακαλαίσθητες πολυκατοικίες). Αλλά... Τα τελευταία χρόνια
όλοι οι Ζωγραφιώτες παραπονούμαστε και όχι άδικα. Τα προβλήματα πολλά (το
παρκάρισμα είναι όνειρο απατηλό για τους μη κατέχοντες θέση στάθμευσης στην
πολυκατοικία τους) και διαρκώς προστίθενται καινούρια. Ένα όμως από αυτά κάνει
τον κάθε μέρα βίο μας αβίωτο. Το συγκοινωνιακό. Η Λ. Παπάγου ­ η βασική
αρτηρία του Δήμου ­ και στη συνέχεια η Παπαδιαμαντοπούλου μέχρι και το ύψος
της Β. Σοφίας είναι καθημερινά αδιάβατες με τα παρκαρισμένα και
διπλοπαρκαρισμένα αυτοκίνητα. Κατεβαίνω κάθε μέρα στο κέντρο με το λεωφορείο
και αυτή η διαδρομή των 15 το πολύ λεπτών μετατρέπεται σε κόλαση 45 λεπτών
στην καλύτερη περίπτωση. Κάθε μέρα μέσα στο λεωφορείο ­ άθλιες σκηνές ­
επιβάτες και οδηγός μετατρεπόμαστε σε ημιάγριους, καθώς όρθιοι και κολλημένοι
σαν σαρδέλες εκτοξεύουμε ο ένας στον άλλον βρισιές και κατηγόριες. Και οι δύο
πλευρές έχουν δίκιο. Ο κόσμος, περιμένοντας στις στάσεις για να πάει στη
δουλειά του, αγανακτεί γιατί τα δρομολόγια των λεωφορείων δεν τηρούνται, αφού
απορρυθμίζονται καθημερινά, τα πορτοφόλια κάνουν φτερά, οι οδηγοί αναγκάζονται
να σταματούν το λεωφορείο και να κατεβαίνουν για να δουν αν χωράει να περάσουν
χωρίς να γδάρουν το διπλοπαρκαρισμένο αυτοκίνητο και είναι απορίας άξιον πώς
τα καταφέρνουν να περνούν από τις συμπληγάδες. Και όλοι δίκαια αναρωτιόμαστε
πού είναι και κυρίως τι κάνουν οι αρμόδιοι. Όλοι οι αρμόδιοι (Κεντρική
Διοίκηση, ΔΕΚΟ, Δήμοι) που μας υπόσχονται εδώ και χρόνια ένα ανθρώπινο επίπεδο
ζωής, που όταν διαμαρτυρόμαστε μας στέλνουν από τον Άννα στον Καϊάφα, που μας
έχουν κάνει να πιστεύουμε, δυστυχώς, ότι ζούμε σε ένα Κράτος όπου ο πολίτης
δεν προστατεύεται, αλλά βάλλεται καθημερινά από την κακή διαχείριση εξουσίας.
Ζητούμε το αυτονόητο: Ανθρώπινη την κάθε μέρα μας».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16363N043</ED>
<ID>
ID:20568

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N04&aa=3</URL></REF>


Article

<CATEGORY>vin05</CATEGORY>

 <H2>Μια πρωτότυπη συνάντηση
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ο Πρωθυπουργός ξεκινάει το Σάββατο περιοδεία στη Βόρεια Ελλάδα ­ και
θα περάσει και από τις Σέρρες. Εκεί, λοιπόν, θα προεδρεύσει σε μια πρωτότυπη
συνάντηση ­ θα συζητήσει με τον νομάρχη της περιοχής, που εξελέγη με τη σημαία
της Ν.Δ., τον δήμαρχο της πόλης, που εξελέγη με τη σημαία του κυβερνώντος
κόμματος, αλλά και τους υπόλοιπους 21 δημάρχους του νομού, από τους οποίους οι
18 είτε ανήκουν είτε πρόσκεινται φιλικά στο ΠΑΣΟΚ...

ΕΙΝΑΙ μια κίνηση του επιτελείου του Πρωθυπουργού, που έχει στόχο να
αναβαθμίσει τη σχέση της εκτελεστικής εξουσίας με την Τοπική Αυτοδιοίκηση ­
και το ερώτημα είναι αν θα έχει και συνέχεια...
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16363N044</ED>
<ID>
ID:20572

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N04&aa=4</URL></REF>


Article

<CATEGORY>vin05</CATEGORY>

 <H2>Πάλι με το λεωφορείο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΑΙ σ' αυτή την περιοδεία του, ο Πρωθυπουργός και το ­ πολυπληθές ­
υπουργικό κλιμάκιο που θα τον συνοδεύει, θα μετακινηθούν με πούλμαν. Θα
φτάσουν στη Θεσσαλονίκη με αεροπλάνο και αμέσως θα μπουν στα λεωφορεία με
προορισμό το Κιλκίς ­ όπου, ειρήσθω εν παρόδω, έχουν ξεχάσει από πότε έχει να
πάει εκεί πρωθυπουργός, στο πλαίσιο μιας περιοδείας...

ΕΙΝΑΙ η πρώτη περιοδεία του κ. Κ. Σημίτη εν όψει του συνεδρίου του ΠΑΣΟΚ, αλλά
και εν όψει των ευρωεκλογών ­ και στο επιτελείο του Πρωθυπουργού ετοιμάζουν
μερικές εκπλήξεις για τον κ. Κ. Σημίτη. Για παράδειγμα, στη Γουμένισσα, που
έχουν μια φοβερή ορχήστρα, θα έχουμε γλέντια.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16363N045</ED>
<ID>
ID:20588

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N04&aa=5</URL></REF>


Article

<CATEGORY>vin05</CATEGORY>

 <H2>Ούζο στη Νέα Ζίχνη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ο Πρωθυπουργός και το κλιμάκιο των υπουργών που θα τον συνοδεύουν, θα
σταματήσουν και στη Νέα Ζίχνη ­ έναν από τους «καποδιστριακούς» δήμους. Όχι
για κάποια βαρυσήμαντη ομιλία ή για κάποια πολιτική δήλωση, αλλά για... ουζάκι
σ' ένα καφενείο της πόλης...
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16363N046</ED>
<ID>
ID:20595

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N04&aa=6</URL></REF>


Article

<CATEGORY>vin05</CATEGORY>

 <H2>Μπροστά στην αγορά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Για πρώτη φορά, ο γραμματέας του ΠΑΣΟΚ κ. Κ. Σκανδαλίδης θα μιλήσει μπροστά σε
αμιγές ακροατήριο από την «αγορά» ­ την ερχόμενη Δευτέρα, καλεσμένος του
Εμπορικού και Βιομηχανικού Επιμελητηρίου. Θέμα του, «Ο ελληνικός
επιχειρηματικός κόσμος μπροστά στην Ευρώπη του κοινού νομίσματος και τον κόσμο
χωρίς σύνορα. Κίνδυνοι και ελπίδες, δυνατότητες και προοπτικές». Για να δούμε
τι θα ακούσουμε...
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16363N047</ED>
<ID>
ID:20602

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N04&aa=7</URL></REF>


Article

<CATEGORY>vin05</CATEGORY>

 <H2>Μεταξύ φίλων
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Στο «Απόλλων Παλάς» ­ αλλά... πριν από την έναρξη του προγράμματος, έκανε
ετεροχρονισμένα τη γιορτή του ο κ. Τ. Μαντέλης. Πέρασαν αρκετοί για να του
ευχηθούν ­ μεταξύ άλλων ήταν εκεί Σαλαγιάννης, Πασχαλίδης, Βερελής και
Πανταγιάς ­ και τα πειράγματα έδωσαν και πήραν...

Πάντως, το καλύτερο το φύλαγε για τον υφυπουργό, τον κ. Ν. Σαλαγιάννη:
«Πρέπει να πετύχουμε, γιατί αλλιώς... καταλαβαίνεις»...
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16363N048</ED>
<ID>
ID:20605

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΜΙΛΑΜΕ ΟΤΙ Η ΥΓΕΙΑ δεν είναι πλέον ο «μεγάλος ασθενής» ­ είναι επείγον περιστατικό...

ΝΟΣΟΚΟΜΕΙΑ ΥΠΑΡΧΟΥΝ, ασθενείς υπάρχουν ­ επείγοντα περιστατικά δεν υπάρχουν...

ΜΗΠΩΣ ΤΙΣ ΠΕΡΑΣΟΥΝ τις καταγγελίες για «μέλη μιας χρήσης» στο ΠΑΣΟΚ από
κάποια μονάδα εντατικής θεραπείας; Ως επείγον περιστατικό, βεβαίως...

ΓΙΑΤΙ ΟΙ «ΤΕΣΣΕΡΙΣ» της μειοψηφίας της Επιτροπής Δεοντολογίας δεν πήγαν
ούτε για να καταψηφίσουν στην Επιτροπή; Για να ρωτάμε...

ΚΑΘΕ ΠΡΑΓΜΑ ΣΤΟΝ καιρό του ­ και το γιουχάισμα στον υπουργό. Αλήθεια,
όλοι αυτοί οι γιατροί που αποδοκίμασαν χθες τον υπουργό Υγείας μέσα σε
νοσοκομείο, είναι απολύτως βέβαιοι ότι δεν διατάραξαν τη θεραπεία των ασθενών τους;

ΑΛΛΑ, ΘΑ ΠΕΙΤΕ ­ και τα γιουχαΐσματα τι είναι; Ένα... επείγον
περιστατικό είναι κι αυτά...

ΑΠΟ ΤΟΤΕ ΠΟΥ ανακαλύφθηκαν τα επείγοντα περιστατικά, χάθηκαν οι νοσηλείες...

ΣΤΗΝ «ΑΝΟΙΞΗ» συνεχίζονται με πυρετώδεις ρυθμούς οι προετοιμασίες για
τις ευρωεκλογές ­ για να καταλάβετε, έχουν αρχίσει συσκέψεις ως και στις περιφέρειες.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16363N049</ED>
<ID>
ID:20606

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N04&aa=9</URL></REF>


Article

<CATEGORY>vin04</CATEGORY>

 <H5>ΦΤΩΧΕΙΑ, ΥΠΟΒΑΘΜΙΣΗ ΚΑΙ ΠΑΖΑΡΙ ΜΕ ΕΙΔΗ ΜΟΝΟ ΠΡΩΤΗΣ ΑΝΑΓΚΗΣ
</H5><H2>Το Βελιγράδι τού εμπάργκο...
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Θα μπορούσε να είναι μια βαλκανική εκδοχή για το Μοναστηράκι της Αθήνας. Ή
για το παζάρι της Τεχεράνης.

ΒΕΛΙΓΡΑΔΙ

Δεν είναι όμως ­ διότι η υπαίθρια αγορά κάτω από τις γραμμές του τρένου, με
τους εκατοντάδες πανομοιότυπους μεταλλικούς πάγκους και τον παγωμένο αέρα να
σού 'ρχεται από παντού, είναι δημιούργημα της νέας, συρρικνωμένης εδαφικά και
απομονωμένης πολιτικά Γιουγκοσλαβίας. Είναι αποτέλεσμα του εμπάργκο, της
φτώχειας και της υποβάθμισης ­ της σύγχρονης πραγματικότητας για τη
συντριπτική πλειοψηφία των κατοίκων του Βελιγραδίου.

Εδώ δεν υπάρχουν αντίκες ούτε κοσμήματα. Μονάχα είδη άμεσης κατανάλωσης ­
απορρυπαντικά και πάνες, ρούχα και εσώρουχα, παπούτσια και μπουφάν, κουμπιά
και πόμολα, κασετόφωνα και CD, κατσαβίδια και βρύσες... Άνθρωποι κουρασμένοι
και υπομονετικοί ψάχνουν με τις ώρες να βρουν το καλύτερο και φθηνότερο, τι
έφερε η τελευταία παρτίδα των λαθρεμπόρων, αυτών των αφανών πρωταγωνιστών μιας
οικονομίας που έχει συνηθίσει από χρόνια να υπάρχει σε δύο επίπεδα: το
«σοσιαλιστικό» και το «μαύρο», διαπλεκόμενα φυσικά.

Ο εφημεριδοπώλης περιδιαβαίνει τους πάγκους, πουλάει την τελευταία πραμάτεια
της επικαιρότητας ­ τις συνομιλίες Σέρβων και Αλβανών του Κοσσυφοπεδίου στο
Ραμπουγιέ της Γαλλίας. Και η πενηντάρα κυρία που ήρθε εδώ μετά τη δουλειά, για
να αγοράσει ένα ­ μόνο ένα ­ ζευγάρι κάλτσες, μπορεί να βουρκώσει για την
απειλή του «λίκνου της Σερβίας», για το «Κόσοβο και Μετόχια», όπως ονομάζουν
το Κοσσυφοπέδιο οι Σέρβοι. Ταυτόχρονα, όμως, σου λέει και για τους πρόσφυγες,
έχουν ήδη έρθει τόσο πολλοί, έχουν χαλάσει το Βελιγράδι, η πόλη δεν είναι πια
αυτό που ήταν, μάς είχαν πει ότι θα φύγουν γρήγορα, όμως ακόμη εδώ είναι.

Αυτό που δεν λέει η πελάτισσα αυτή της «αγοράς του εμπάργκο» είναι πως οι
πρόσφυγες μεν ήρθαν, οι διανοούμενοι όμως έφυγαν. Οι περισσότεροι τουλάχιστον
­ και αυτοί που έμειναν είναι σαν να μην υπάρχουν.

Καταλύτης το Κόσοβο

Το Κόσοβο ­ ιδωμένο από το Βελιγράδι και όχι από την Αθήνα ή τις Βρυξέλλες ­
μοιάζει να λειτουργεί ως καταλύτης των εξελίξεων στο εσωτερικό της ίδιας της
Σερβίας. Στη γιουγκοσλαβική πρωτεύουσα κάποιοι υποστηρίζουν πως όταν ο
Σλόμπονταν Μιλόσεβιτς πιέζεται να κάνει υποχωρήσεις ­ σήμερα είναι το Κόσοβο,
χθες ήταν η Βοσνία ­ γίνεται πιο σκληρός έναντι των αντιπάλων του. Έτσι δεν
είναι, λένε, τυχαίο που αμέσως μετά τη συμφωνία Χόλμπρουκ - Μιλόσεβιτς, ο
ισχυρός ανήρ της χώρας προέβη στις «κλασικές» του κινήσεις: ξήλωσε την ηγεσία
στρατού και δυνάμεων ασφαλείας τοποθετώντας στη θέση τους ανθρώπους της
συζύγου του Μίρα Μάρκοβιτς ­ μιας μυστηριώδους και εξωθεσμικής ουσιαστικά
προσωπικότητας. Τσάκισε τα ανεξάρτητα μέσα ενημέρωσης με έναν νέο «νόμο περί
Τύπου». Και τσάκισε και τα πανεπιστήμια ­ φοιτητές και καθηγητές ­ θέτοντάς τα
υπό τον απόλυτο έλεγχο του κράτους.

Συσπειρώθηκαν

Παρακολουθώ έναν μπαμπά, κρατάει το αγοράκι του αγκαλιά μέσα στο κρύο και
προσπαθεί να παζαρέψει ένα πλαστικό παιχνίδι ­ δεν ήξερα ότι και τα παιχνίδια
περιλαμβάνονται στο εμπάργκο. Αναρωτιέμαι αν η οικονομική ανέχεια τον έχει
κάνει να στραφεί εναντίον του Μιλόσεβιτς ­ δεν ρωτώ, από φόβο, αλλά και διότι
μου 'χουν πει πως οι κυρώσεις είχαν το αντίθετο αποτέλεσμα από αυτό που
ήλπιζαν οι εμπνευστές τους: ο κόσμος στήριξε και συσπειρώθηκε γύρω από τον ηγέτη.

Μήπως, λοιπόν, κάποιες υποχωρήσεις για το Κόσοβο αλλάξουν τα πράγματα; Την ώρα
που απογοητεύω τον ταξιτζή, έχω δηνάρια και όχι μάρκα, προσγειώνω τον εγκέφαλό
μου ­ το πιθανότερο είναι και σ' αυτή την περίπτωση κερδισμένοι να 'ναι οι
εθνικιστές τύπου Βόισλαβ Σέσελι. Αν και ο Μιλόσεβιτς έχει καταφέρει προσφάτως
να συνάψει μια λυκοφιλία τόσο με τον Σέσελι όσο και με τον Ντράσκοβιτς ­ που
άφησαν τη σημαία του «εκδημοκρατισμού» σε κάτι μικρά, περιθωριακά και αδύναμα κόμματα.

Στο λόμπι του ξενοδοχείου βλέπω τον Σλόμπο να συστήνει στον Θόδωρο Πάγκαλο τον
γιο του: ο Σλόμπο είναι ανταποκριτής στην Αθήνα, Σέρβος, μόλις έχασε τη μια
του δουλειά εξαιτίας του «νόμου περί Τύπου» του άλλου Σλόμπο, και ο γιος του
είναι 21 ετών και ζει στο Βελιγράδι μόνος του.

Και ο υπουργός Εξωτερικών, που τυγχάνει και βουλευτής Υπολοίπου Αττικής, μου
λέει για το Σχιστό ­ μια αγορά περίπου σαν αυτήν που είδα σήμερα στο
Βελιγράδι, με ό,τι μπορεί να βάλει ο νους σου· η γυναίκα του βρήκε τα πόμολα
που ήθελε σε έναν απίστευτο σωρό, οι Αλβανοί ­ της Αθήνας, όχι του
Κοσσυφοπεδίου ­ φτιάχνουν εκεί την οικοσκευή τους.

Ναι, αλλά το Σχιστό δεν είναι αποτέλεσμα κάποιου εμπάργκο ­ το θέλουμε, δεν
μας το επέβαλαν.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16363N051</ED>
<ID>
ID:20484

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N05&aa=1</URL></REF>


Article

<CATEGORY>vin04</CATEGORY>

 <H5>ΠΑΓΚΑΛΟΣ
</H5><H2>Απαισιοδοξία για τις συνομιλίες Σέρβων - Αλβανών
</H2>
Μιλόσεβιτς - Πάγκαλος. Μετά τη συνάντησή τους, ο Έλληνας υπουργός Εξωτερικών
δήλωσε πως δεν είναι αισιόδοξος για τις συνομιλίες Σέρβων και Αλβανών στο Ραμπουγιέ

Την απαισιοδοξία του για την εξέλιξη των συνομιλιών μεταξύ Αλβανών και Σέρβων
στο Ραμπουγιέ εξέφρασε εμμέσως ο Θόδωρος Πάγκαλος. Την ίδια στιγμή, ο Γάλλος
υπουργός Εξωτερικών, Ιμπέρ Βεντρίν, κάλεσε τον κ. Πάγκαλο και τους άλλους
ομολόγους του της Ευρωπαϊκής Ένωσης σε γεύμα, την Κυριακή, στο Παρίσι, με
αποκλειστικό θέμα το Κόσοβο.

Η κίνηση αυτή του κ. Βεντρίν ­ που «προΐσταται», όπως κι ο Βρετανός ομόλογός
του Ρόμπιν Κουκ, των συνομιλιών στο Ραμπουγιέ ­ ερμηνεύεται ως μια προσπάθεια
περαιτέρω πίεσης προς τους εμπλεκομένους στην κρίση να καταλήξουν σε μια συμφωνία.

Μετά τη συνάντησή του με τον Γιουγκοσλάβο ηγέτη Σλόμπονταν Μιλόσεβιτς, ο κ.
Πάγκαλος είπε πως δεν είναι αισιόδοξος ­ και σημείωσε πως οι συζητήσεις στο
Ραμπουγιέ κρατούν ήδη πέντε μέρες, χωρίς να υπάρχει καμιά πληροφορία. «Και
καμιά φορά το να μην υπάρχουν νέα είναι κακά νέα», είπε ο υπουργός Εξωτερικών.

Από την άλλη πλευρά, ο Θόδωρος Πάγκαλος εμφανίσθηκε χθες να υποστηρίζει πιο
έντονα το Βελιγράδι. Τόνισε ότι η διεθνής κοινότητα πρέπει να εκτιμήσει τον
εποικοδομητικό ρόλο του Βελιγραδίου, ενώ υποστήριξε πως δηλώσεις όπως αυτές
του Αλβανού πρωθυπουργού κ. Μάικο, «δεν είναι ευφυείς».

Επιπλέον, μετά τη συνάντησή του με τον πρόεδρο της Γιουγκοσλαβικής Δημοκρατίας
του Μαυροβουνίου κ. Τζουγκάνοβιτς, χαρακτήρισε για πρώτη φορά «τρομοκράτες»
τους Αλβανούς του UCK.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16363N052</ED>
<ID>
ID:20529

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N05&aa=2</URL></REF>


Article

<CATEGORY>vin04</CATEGORY>

 <H2>Νέες συμφωνίες για τη βάση των ΗΠΑ στη Σούδα
</H2>
Με ανταλλαγή ρηματικών διακοινώσεων μεταξύ Ελλάδας και ΗΠΑ που πρέπει να
γίνουν μέχρι τον Μάιο θα ανανεωθεί η συμφωνία για την παραμονή της
αμερικανικής βάσης στη Σούδα για ένα έτος. Παράλληλα, χθες ανακοινώθηκε ότι
Ελλάδα και ΗΠΑ αρχίζουν διαπραγματεύσεις για τη σύναψη συμφωνίας που θα αφορά
το νομικό καθεστώς των αμερικανικών δυνάμεων που υπηρετούν στην Ελλάδα
(Σούδα). Οι συζητήσεις για τη «Συνολική Τεχνική Συμφωνία», όπως αυτή
ονομάζεται, αναμένεται να διαρκέσουν σχεδόν ένα χρόνο. Διπλωματικές πηγές στην
Αθήνα χαρακτήριζαν «θετικό βήμα» στις σχέσεις Ελλάδος - ΗΠΑ μια συμφωνία για
το καθεστώς των υπηρετούντων στη Σούδα, καθώς δεν υπήρχε μέχρι τώρα σχετικό
πλαίσιο. Στο μεταξύ, την ανησυχία του για αποσταθεροποίηση ολόκληρης της
περιοχής των Βαλκανίων συμπεριλαμβανομένων της Ελλάδας και της Τουρκίας από
μια επέκταση της κρίσης στο Κόσοβο, εξέφρασε χθες ο βοηθός υπουργός Άμυνας των
ΗΠΑ κ. Φρανκ Κράιμερ, μετά τη συνάντησή του με τον υφυπουργό Άμυνας κ. Δημ.
Αποστολάκη. Ο κ. Κράιμερ, που εξέτασε με τον κ. Αποστολάκη και θέματα του
ΝΑΤΟ, τόνισε ότι οι χθεσινές συζητήσεις εντάσσονται στην προσπάθεια για την
επίτευξη συνολικής λύσης.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16363N053</ED>
<ID>
ID:20565

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Επιχείρηση: Σοφοκλέους
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Παρά τις διακριτικές αποστάσεις που λαμβάνουν κυβερνητικοί αλλά και τραπεζικοί
παράγοντες από την ακάθεκτη άνοδο του Χρηματιστηρίου, γεγονός αναμφισβήτητο
είναι ότι στις νέες αλλαγές, που φέρνει στην οικονομία μας η προσέγγιση της
ΟΝΕ, η θέση της Σοφοκλέους θα είναι ζηλευτή.

Επομένως το θέμα είναι όχι να αναθεματίζουμε ή αντίθετα να υμνούμε ένα νέο
φαινόμενο της συγκυρίας, αλλά να το ερμηνεύουμε σωστά και να το εναρμονίζουμε
στο σύγχρονο παζλ της οικονομίας.

Η άνοδος του Χρηματιστηρίου, πάντως, δεν μπορεί να εξετάζεται ή να ερμηνεύεται
ξεχωριστά από τρεις κρίσιμες και αποφασιστικές εξελίξεις. Πρώτον, την πτώση
των επιτοκίων, η οποία με μια τεράστια ωστική δύναμη ωθεί καθημερινά προς το
Χρηματιστήριο πλήθος αποταμιευτών που δυσφορούν για τη συνεχή μείωση των
αποδόσεων των τραπεζικών καταθέσεων. Όταν, π.χ., ο διευθύνων σύμβουλος της
Eurobank κ. Ν. Νανόπουλος δηλώνει στα «ΝΕΑ» ότι σε ενάμιση χρόνο το επιτόκιο
των καταθέσεων ταμιευτηρίων θα πέσει στο 3% ­ και ασφαλώς λέγει την αλήθεια ­
γιατί δεν θα φύγουν οι αποταμιευτές από τις τράπεζες για να πάνε στη
Σοφοκλέους, δεδομένου ότι αυτή την περίοδο δεν υπάρχουν και πολλές άλλες
εναλλακτικές μορφές επενδύσεων;

Δεύτερον, την προσέγγιση προς την ΟΝΕ και την πεποίθηση των διεθνών αγορών ότι
η σύγκλιση είναι επί θύραις. Η προοπτική αυτή φέρνει στην ελληνική οικονομία
άφθονα ξένα κεφάλαια που επενδύονται σε ομόλογα κατ' αρχήν αλλά ένα μέρος
τους, έστω και μικρό, αρχίζει σταδιακά να στρέφεται προς την Σοφοκλέους.

Τρίτον, η μέση αστική τάξη, η οποία μέχρι τώρα ήταν συντηρητική, τώρα
ενθαρρυνόμενη από την προοπτική ένταξης που ανοίγει μια μακρά περίοδο
σταθερότητας αναζητεί συμπληρωματικά εισοδήματα από τις αγορές χρήματος και
κεφαλαίου, δηλαδή από τα ομόλογα και τις μετοχές.

Άλλωστε το Χρηματιστήριο σήμερα, χωρίς να έχει φθάσει στην πλήρη ωριμότητά
του, έχει διανύσει μία σταθερά ανοδική πορεία η οποία, αν μη τι άλλο, του έχει
δώσει και βάθος και το έχει καταστήσει αναντικατάστατο ως πηγή άντλησης
κεφαλαίων για τις επιχειρήσεις.

Ο μέσος ημερήσιος τζίρος στο Χρηματιστήριο Αθηνών αυξήθηκε σημαντικά τα
τελευταία χρόνια προσεγγίζοντας τα 56 δισ. δρχ. το 1998, έναντι 23,3 δισ. το
1997, 7,9 το 1996 και 2,5 δισ. το 1990. Τώρα υπερβαίνει τα 100 δισ., αυξήθηκε
δηλαδή στην τελευταία δεκαετία κατά 25 φορές! Ποιος άλλος κλάδος της ελληνικής
οικονομίας παρουσίασε τέτοια φρενήρη άνοδο!

Όπως ανέφερε πρόσφατα σε ομιλία του ο υποδιοικητής της Εθνικής Τράπεζας κ. Ν.
Καραμούζης: «Τα καθαρά κεφάλαια που αντλήθηκαν από τις επιχειρήσεις με αύξηση
κεφαλαίου ή εισαγωγή στο ελληνικό Χρηματιστήριο ξεπέρασαν τα 670 δισ. το 1998
έναντι 550 δισ. το 1997, 152 δισ. το 1996 και 190 δισ. το 1990. Λαμβάνοντας
υπόψη ότι το ύψος της συνολικής τραπεζικής χρηματοδότησης προς τον ιδιωτικό
τομέα έφθασε τα 1,7 τρισ. το 1998 και το ύψος των ιδιωτικών επενδύσεων τα 5,6
τρισ. δρχ. η άντληση κεφαλαίων από το Χρηματιστήριο Αξιών Αθηνών προσέγγισε το
40% της συνολικής τραπεζικής χρηματοδότησης προς τον ιδιωτικό τομέα και το 13%
του συνόλου των ιδιωτικών επενδύσεων στη χώρα το 1998». Συνεπώς, ο ρόλος του
Χρηματιστηρίου στην άντληση κεφαλαίων γίνεται από χρόνο σε χρόνο όλο και πιο
σημαντικός αποκτώντας έτσι μια δυναμική η οποία θα ανεβάζει σταθερά την Σοφοκλέους.

Μια άλλη δυναμική, επίσης αυξητική, προέρχεται από τη διασπορά. Ήδη τις
τελευταίες ημέρες το Χρηματιστήριο διατηρείται υψηλά από το πλήθος των
μικροαποταμιευτών που συρρέουν καθημερινά στη Σοφοκλέους και όχι από τους
μεγάλους και προπαντός από τους ξένους που σπεύδουν κάθε εβδομάδα να
ρευστοποιήσουν τα κέρδη τους. Σύμφωνα με στοιχεία που ανέφερε στην ίδια ομιλία
ο κ. Ν. Καραμούζης, η κατανομή των 23 τρισ. δρχ. στα οποία ανέρχεται η
κεφαλαιοποίηση των μετοχών του Χρηματιστηρίου είναι η ακόλουθη:

Ένα ποσοστό γύρω στο 35% βρίσκεται άμεσα ή έμμεσα στα χέρια των βασικών
μετόχων των 248 εισηγμένων εταιρειών, ένα ποσοστό 25% βρίσκεται στα χέρια
ιδιωτών επενδυτών, που αν κρίνουμε από τον συνολικό αριθμό κωδικών πελατών
προσεγγίζουν τα 800.000 με 1.000.000 άτομα. Ένα ποσοστό κοντά στο 12%
βρίσκεται στα χαρτοφυλάκια 400-500 ξένων θεσμικών επενδυτών. Επιπλέον, ένα
ποσοστό κοντά στο 8% βρίσκεται σε χαρτοφυλάκιο 150-200 ασφαλιστικών ταμείων,
ένα 3% στα χέρια 200 ελληνικών θεσμικών επενδυτών και ένα 12% στο Χαρτοφυλάκιο
του Δημοσίου. Και αυτή, λοιπόν, η σύνθεση δείχνει ότι το Χρηματιστήριο έχει
αντοχές γιατί οι επενδυτές του δεν είναι ευκαιριακοί.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16363N062</ED>
<ID>
ID:20536

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Άλλη μία από τα ίδια
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Από την οδό Πειραιώς δεν περνούν ­ σε καθημερινή βάση τουλάχιστον ­ οι
λεγόμενοι «διαμορφωτές της κοινής γνώμης», εκτός κι αν οδεύουν σε κάποιο από
τα νεοσίκ νυκτερινά μαγαζιά της ευρύτερης περιοχής. Αλλά κι όταν το κάνουν,
είναι νύκτα ­ και τα αντίσκηνα δεν φαίνονται...

Ο νόμος του Μέρφι λέει ότι αυτός που δεν μπορεί να έχει πρόσβαση στη
δημοσιότητα, δεν έχει και τον τρόπο να βρει πρόσβαση. Οι πρόσφυγες από το
Κουρδιστάν, που επιζούν εκεί εδώ και μήνες, δεν θα μπορούσαν να αποτελούν την
εξαίρεση. Έτσι, ήταν μοιραίο να αποτελέσουν απλώς το ντεκόρ για κάποιες
εικόνες τηλεσυμπόνιας, πριν αρχίσουν να αποτελούν ένα τοπικό πρόβλημα...

Ως «τοπικό πρόβλημα», θα βρουν τη θέση που τους αξίζει στα τηλεοπτικά δελτία
και στις εφημερίδες ­ και στη συνέχεια, σιωπή. Βλέπετε, ο Άντι Γουόρχολ, που
είχε γνωματεύσει ότι ο καθένας δικαιούται δεκαπέντε λεπτά στην επικαιρότητα,
δεν είχε πάρε - δώσε με το υπουργείο Υγείας και Πρόνοιας, και, τέλος πάντων,
δεν μιλούσε για Κούρδους...

Αλήθεια, είναι θέμα του υπουργείου; Είναι θέμα του οποιουδήποτε υπουργείου;
Είναι θέμα των κατοίκων της Κουμουνδούρου, που δεν μπορούν παρά να μοιράζονται
την υποβάθμιση της έννοιας της ζωής σε επιβίωση, σε μάχη για το τίποτα;

Σίγουρα, δεν είναι θέμα δικό μας ­ εμείς επιβιώνουμε στο Παγκράτι, στο
Κολωνάκι, στα Πατήσια, στο Χαλάνδρι, στο Περιστέρι, στο Φάληρο. Και δεν μας
αφορά. Ένα τς, τς, Παναγία μου, αν τύχει και περάσουμε από εκεί την ημέρα,
αρκεί. Έχουμε τα δικά μας προβλήματα, και, τέλος πάντων, γι' αυτό ψηφίσαμε
κυβέρνηση. Ας τους στείλουν αλλού...

Δεν θα ήταν πρωτότυπο ­ αλλά θα ήταν σίγουρα ρεαλιστικό, αν έβγαινε ένας νέος
κανόνας του Μέρφι, που θα έλεγε ότι κάθε λαός έχει, εκτός από την κυβέρνηση
που του αξίζει, και τους πρόσφυγες που του αξίζουν. Το πρόβλημα δεν θα λυθεί
ποτέ από εμάς, επειδή για εμάς πρόβλημα είναι ό,τι οφείλουν να λύσουν άλλοι...
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16363N063</ED>
<ID>
ID:20570

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΥΖΗΤΗΣΗ ΣΤΗ ΒΟΥΛΗ ΓΙΑ ΤΗΝ ΚΥΡΩΣΗ ΤΗΣ ΣΥΝΘΗΚΗΣ ΤΟΥ ΑΜΣΤΕΡΝΤΑΜ
</H5><H2>Έξι στόχοι Σημίτη για την Ε.Ε.
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ - ΔΗΜΗΤΡΗΣ ΤΖΑΘΑΣ</AUTHOR>

Άλλη μια μέρα χωρίς ενδιαφέρον και με τα περισσότερα έδρανα και θεωρεία
αδειανά, κύλησε χθες στη Βουλή με τη Συνθήκη του Άμστερνταμ.

Και αυτό συνέβη παρά το ότι η χθεσινή σύγκρουση δύο εκ διαμέτρου διαφορετικών
απόψεων, όπως αυτής του Πρωθυπουργού κ. Κώστα Σημίτη που στήριξε τη Συνθήκη,
και αυτής του ΚΚΕ και του ΔΗΚΚΙ που την καταψηφίζουν και ζητούν δημοψήφισμα,
θα μπορούσε τουλάχιστον να ανεβάσει το θερμόμετρο.

Η μόνη στιγμή που ανέβηκε για λίγο το κλίμα ήταν όταν βουλευτές της Ν.Δ.
διέκοψαν τον Πρωθυπουργό, διαφωνώντας μαζί του ότι προωθεί με γρήγορες
διαδικασίες την ένταξη της Κύπρου στην Ευρωπαϊκή Ένωση.

«Έχετε άδικο, κύριοι. Μαζί με τις άλλες χώρες η Κύπρος οδεύει με ταχείς
ρυθμούς προς την Ευρωπαϊκή Ένωση», διαβεβαίωσε το Σώμα ο κ. Σημίτης,
ξεφεύγοντας για δευτερόλεπτα από το γραπτό κείμενό του.

Πάντως, ο Πρωθυπουργός επικέντρωσε ουσιαστικά την ομιλία του στη λογική ότι
«μόνον η κυβέρνηση του ΠΑΣΟΚ μπορεί να εγγυηθεί την τελική είσοδο της Ελλάδας
στην ΟΝΕ και να διασφαλίσει οικονομικά, πολιτικά και κοινωνικά οφέλη».

Ο κ. Σημίτης έδειξε χθες ­ χειροκροτούμενος στο τέλος από όλους τους
παριστάμενους βουλευτές του ΠΑΣΟΚ ­ αποφασισμένος να παλέψει, «όχι για να
ικανοποιηθούν», όπως χαρακτηριστικά είπε, «πολιτικές φιλοδοξίες ενός ανδρός,
αλλά γιατί είναι ύψιστη εθνική επιταγή», για την επίτευξη κυρίως έξι στόχων:

1ος Για να μην υπάρξουν περικοπές στον προϋπολογισμό της Ευρωπαϊκής
Ένωσης εις βάρος χωρών του Νότου. Γι' αυτό θα χρειασθεί κοινός αγώνας με την
Ισπανία και την Πορτογαλία.

2ος Για να υπάρξουν καλύτεροι όροι στο λεγόμενο νέο «Πακέτο Σαντέρ
2000-2006», ώστε οι χρηματοδοτήσεις προς την Ελλάδα να αυξηθούν σε σχέση με
την προηγούμενη επταετία.

3ος Για να μην κοπούν οι επιδοτήσεις της Ε.Ε. προς τους αγρότες και να
μην οδηγηθούμε σε επανεθνικοποίηση τμημάτων της αγροτικής πολιτικής. Παράλληλα
να επισπευσθούν οι διαδικασίες για την ένταξη της Κύπρου στην Ευρωπαϊκή Ένωση.

4ος Για να υπάρξει περισσότερη δημοκρατία στα κοινοτικά όργανα και
μάλιστα ­ είναι επιτακτική ανάγκη ­ να εκπονηθεί σύνταγμα της Ε.Ε. με την
ενεργό συμμετοχή των πολιτών.

5ος Για να υπάρξει κοινή εξωτερική πολιτική ασφάλειας της Ε.Ε. που να
μπορεί να λειτουργεί αυτόνομα, αλλά και συμπληρωματικά με το ΝΑΤΟ.

6ος Και για να απαντήσουν οι ίδιοι οι πολίτες της Ευρωπαϊκής Ένωσης
στα καθημερινά προβλήματα και στα αιτήματα για μια καλύτερη ποιότητα ζωής.

* Στο μεταξύ, ενδιαφέρον προκάλεσε χθες η τοποθέτηση του πρώην υπουργού της
Ν.Δ. ­ ανεξάρτητος βουλευτής σήμερα ­ Βασίλη Κοντογιαννόπουλου, ο οποίος
χειροκροτήθηκε από πολλούς βουλευτές και κυρίως από τον κ. Κ. Μητσοτάκη.

Και αυτό γιατί επέκρινε άλλη μια φορά, εμμέσως, την ηγεσία της αξιωματικής
αντιπολίτευσης. Και επέρριψε ευθύνες για τη συστράτευση δυνάμεων της Ν.Δ. στις
αγροτικές κινητοποιήσεις μαζί με εκείνες του ΚΚΕ.

* Ο γραμματέας της Κοινοβουλευτικής Ομάδας της Ν.Δ. Σταύρος Δήμας, αλλά και ο
κοινοβουλευτικός εκπρόσωπος της Ν.Δ. Δημήτρης Σιούφας, αν και χαρακτήρισαν
θετική ­ σε γενικές γραμμές ­ τη Συνθήκη του Άμστερνταμ, τόνισαν ότι πολλά
πρέπει να προσεχθούν. Και κατέθεσαν στοιχεία με τα οποία φαίνεται ότι το 58,2%
των ανέργων στην Ευρώπη είναι νέοι στην ηλικία και με την Ελλάδα να βρίσκεται
στην πρώτη θέση.

* Η κ. Αλέκα Παπαρήγα, μάλιστα, τόνισε ότι «τα περί αριστερής Ε.Ε. και
αριστερού Μάαστριχτ είναι μεγάλη επιχείρηση απάτης» και επεσήμανε ότι η όλη
υπόθεση οδηγεί στο αλυσόδεμα των λαών.

* Στο ίδιο μήκος κύματος ­ σε πολλά σημεία της ομιλίας του ­ κινήθηκε αμέσως
μετά ο πρόεδρος του ΔΗΚΚΙ Δημήτρης Τσοβόλας, ο οποίος και αποκάλεσε
«μετριοπαθώς αιθεροβάμονα τον Πρωθυπουργό, αφού θεωρεί την ΟΝΕ ως ύψιστο
εθνικό στόχο»
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16363N071</ED>
<ID>
ID:20485

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N07&aa=1</URL></REF>


Article

<CATEGORY>vin04</CATEGORY>

 <H5></H5><H5>Περιοδείες Καραμανλή
</H5><H5>Προβοκατόρικη βόμβα
</H5><H5>Τέλος οι μαϊμούδες
</H5><H2>ΚΑΙ ΤΑ ΛΟΙΠΑ...
</H2>
ΜΕΧΡΙ το Πάσχα ούτε ένα Σαββατοκύριακο δεν θα μείνει στην Αθήνα ο πρόεδρος
της Ν.Δ. Αρχίζει πολύ νωρίς την προεκλογική εκστρατεία για τις ευρωεκλογές,
προκειμένου να συσπειρώσει τους οπαδούς του σε μια στιγμή που είναι πιθανό το
ενδεχόμενο δημιουργίας κόμματος από τον Δημήτρη Αβραμόπουλο.

Πρώτος σταθμός του κ. Κ. Καραμανλή αυτή την Παρασκευή η Κομοτηνή και το
Σαββατοκύριακο η Χαλκιδική. Θα συναντηθεί με εκπροσώπους της Τοπικής
Αυτοδιοίκησης και των παραγωγικών τάξεων και θα μιλήσει στους οπαδούς του σε
ανοιχτές συγκεντρώσεις.

«ΠΡΟΒΟΚΑΤΟΡΙΚΗ» κίνηση χαρακτήρισε ο κ. Δ. Ρέππας τη βομβιστική ενέργεια
που έγινε πριν από δύο ημέρες σε ανεγειρόμενη οικοδομή κοντά στο γενικό
τουρκικό προξενείο της Κομοτηνής. Παράλληλα οι αστυνομικές αρχές έχουν αυξήσει
τα μέτρα της διακριτικής φρούρησης του προξενείου, αλλά και των μουφτειών και
των ενώσεων μουσουλμανικής νεολαίας.

Ο υπουργός Τύπου απάντησε και στο τουρκικό υπουργείο Εξωτερικών που έκανε
λόγο για εχθρική στάση της Ελλάδος επισημαίνοντας ότι «δεν επιτρέπεται στους
εκπροσώπους της Τουρκίας, στη χώρα των οποίων δεν λειτουργούν τα ανθρώπινα
δικαιώματα, να ενεργούν σαν γενικοί εισαγγελείς»

ΚΛΕΙΝΕΙ σήμερα το τυπικό σκέλος του θέματος των συνέδρων-«μαϊμού» που
ταλανίζει το ΠΑΣΟΚ το τελευταίο δίμηνο. Ο γραμματέας του Κινήματος και η
πρόεδρος της Επιτροπής Δεοντολογίας ανακοινώνουν το μεσημέρι ποιες ενστάσεις
στελεχών του ΠΑΣΟΚ κάνουν δεκτές και ποιες απορρίπτουν. Πάντως, η βασική
ένσταση του Γιώργου Παναγιωτακόπουλου και της Τόνιας Αντωνίου, που κάνει λόγο
για 20.000 μέλη-«μαϊμούδες», απορρίφθηκε.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16363N072</ED>
<ID>
ID:20530

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N07&aa=2</URL></REF>


Article

<CATEGORY>vin04</CATEGORY>

 <H5>Η «ΔΙΕΥΘΥΝΣΗ ΙΣΤΟΡΙΑΣ ΤΟΥ ΣΤΡΑΤΟΥ» ΕΔΩΣΕ ΧΘΕΣ ΠΑΝΗΓΥΡΙΚΑ ΣΤΗ ΔΗΜΟΣΙΟΤΗΤΑ ΤΟΥΣ
24 ΤΟΜΟΥΣ ΤΩΝ ΑΡΧΕΙΩΝ ΤΗΣ ΕΘΝΙΚΗΣ ΑΝΤΙΣΤΑΣΗΣ ΚΑΙ ΤΟΥ ΕΜΦΥΛΙΟΥ ΠΟΛΕΜΟΥ
</H5><H5>Η ΙΣΤΟΡΙΑ ΤΟΥ ΕΛΛΗΝΙΚΟΥ ΣΤΡΑΤΟΥ 1821-1997
</H5><H5>ΕΠΙΔΗΜΙΑ ΑΡΡΑΒΩΝΩΝ...
</H5><H5>ΕΨΑΧΝΕ ΔΙΕΞΟΔΟ...
</H5><H5>ΠΡΩΤΟΚΟΛΛΟ ΣΥΝΕΡΓΑΣΙΑΣ
</H5><H2>Τα άγνωστα ντοκουμέντα της «δόξας και του διχασμού»
</H2>
<AUTHOR>ΘΑΝΑΣΗΣ ΑΝΤΩΝΟΠΟΥΛΟΣ</AUTHOR>

Η «ΔΟΞΑ και ο διχασμός» αναδύονται μέσα από τους 24 τόμους των Αρχείων της
Εθνικής Αντίστασης και του Εμφυλίου Πολέμου που έδωσε χθες στη δημοσιότητα το
υπουργείο Εθνικής Άμυνας. Τα Αρχεία, βεβαίως, δείχνουν πάθος από κάθε πλευρά,
αλλά και την πίστη των πρωταγωνιστών ότι, έστω και την τελευταία στιγμή, ήταν
δυνατή η εξοστράκιση του εμφύλιου σπαραγμού.

Άρης Βελουχιώτης

Το πνεύμα της πρώτης ουσιαστικής προσπάθειας για την ενοποίηση των ανταρτικών
δυνάμεων στις 15.2.1944, στην οποία παρακάθησαν στο ίδιο τραπέζι ο Σαράφης και
ο Νικόλας (ΕΑΜ-ΕΛΑΣ), ο Κομνηνός Πυρομάγλου και Πέτρος Νικολόπουλος (ΕΔΕΣ), ο
Γ. Καρτάλης και ο συνταγματάρχης Ψαρρός (ΕΚΚΑ), καθώς και οι εκπρόσωποι της
στρατιωτικής συμμαχικής αποστολής, συντάγματάρχης Κρις και τάγματάρχης Ουάινς,
επανεμφανίζεται λίγες μόλις μέρες πριν από τα αιματηρά γεγονότα του Δεκεμβρίου
του '44 στην επιστολή του πρωτοκαπετάνιου του ΕΛΑΣ Άρη Βελουχιώτη προς τον
αρχηγό του ΕΔΕΣ Ναπολέοντα Ζέρβα.

Γράφει ο Άρης στον «συναγωνιστή της άλλης πλευράς»:

«Στρατηγόν Ζέρβαν Ν.

Καίτοι δεν αποτελώ μέλος της αντιπροσωπείας του Ε.Λ.Α. Σ ήτις διαπραγματεύεται
τα ζωτικότερα της Ελλάδος ζητήματα μεταξύ της υμετέρας αντιπροσωπείας και
εκείνης της φίλης Ε.Κ.Κ.Α. εν τούτοις, προσκληθείς και παρακληθείς από τον κ.
Κομνηνόν Πυρομάγλου, έχω την τιμήν να δηλώσω τα κάτωθι:

α/ Δεν έχω ουδεμίαν αντίρρησιν να συναντηθώμεν προσωπικώς. Τούτο όμως είναι
ζήτημα της Κ.Ε. Ε.Α.Μ.-Ε.Λ.Α. Σ και εξαρτάται απολύτως απ' αυτήν. Δυνατόν,
κατά συνέπειαν, να πραγματοποιηθή μόνον κατόπιν εγκρίσεώς της.

β/ Απαραίτητος προϋπόθεσις και της συναντήσεως αυτής και πάσης άλλης
συζητήσεως και ενεργείας είναι η λήψις, από τας ενταύθα συσκεπτομένας
αντιπροσωπείας, της αποφάσεως περί πλήρους ενοποιήσεως των ενόπλων δυνάμεων
όλων των οργανώσεων (Ε.Λ.Α.Σ-Ε.Δ.Ε.Σ-Ε.Κ.Κ.Α) και της ενιαίας διοικήσεως από
του ανωτάτου ώς του κατωτάτου κλιμακίου μέχρι και της ομάδος μάχης
συμπεριλαμβανομένης, εντός τακτής προθεσμίας, ουχί μεγαλυτέρας των δέκα πέντε
(15) ημερών.

γ/ Ζήτημα "νικητών" και "ηττημένων" δεν υφίσταται. Αι οργανώσεις θα συζητήσουν
και θα ενοποιήσουν απολύτως τας δυνάμεις των ως απολύτως ίσοι, αδελφικώς και
διά το συμφέρον της Πατρίδος και μόνον.

δ/ Τα ζητήματα των διοικήσεων των ενιαίων μονάδων του Ενιαίου Εθνικού μας
Στρατού και τα συμπαρομαρτούντα αυτοίς τεχνικά ζητήματα θα λυθούν εν τη προόδω
των συζητήσεων διά της εξευρέσεως των καταλλήλων προσώπων.

ε/ Τυχόν αποτυχία της καταβαλλομένης προσπαθείας διά των σημερινών
διαπραγματεύσεων είναι φανερόν ότι θα έχει ολεθρίας συνεπείας διά τον όλον
Εθνικόν αγώνα. Όμως μετά τας προτάσεις της Κ.Ε. μας και του Γενικού μας
Στρατηγείου. Μετά τας εδώ συζητήσεις και την αποστολήν του παρόντος εις υμάς
είναι επίσης και ηλίου φαεινότερον ότι η τεραστία ευθύνη απέναντι του Λαού μας
και της ιστορίας διά την αποτυχίαν αυτήν θα βαρύνει απολύτως υμάς.

στ/ Εφορμούμαι υπό αγαθού πνεύματος και πιστεύω ότι είναι πραγματοποιήσιμα τ'
ανωτέρω. Εύχομαι να διέπη και υμάς το αυτό πνεύμα και ο αυτός πόθος.

Μυρόφυλλον 16.11.1944 Πρόθυμος ΑΡΗΣ ΒΕΛΟΥΧΙΩΤΗΣ».

Η παρουσίαση της έκδοσης των Αρχείων της Εθνικής Αντίστασης, του Εμφυλίου και
άλλων ιστορικών εκδόσεων από τη Διεύθυνση Ιστορίας Στρατού έγινε χθες το
απόγευμα στο Πολεμικό Μουσείο. Την εκδήλωση τίμησε με την παρουσία του ο
Πρόεδρος της Δημοκρατίας κ. Κ. Στεφανόπουλος, ενώ την έκδοση των αρχείων
χαιρέτισαν ο υπουργός Άμυνας κ. Α. Τσοχατζόπουλος και ο αρχηγός ΓΕΣ
αντιστράτηγος κ. Μ. Παραγιουδάκης.

Η παρουσίαση των τόμων που αφορούν τον «Μακεδονικό Αγώνα», τον
«Βορειοηπειρωτικό Αγώνα», την «Ελληνική Δύναμη Αλβανίας» και την «Ιστορία του
Ελληνικού Στρατού 1821-1997» έγινε από τους κ.κ. Κ. Βαβούσκο, Β. Κόντη, Στ.
Αλειφαντή και Ι. Μαζαράκη, αντίστοιχα. Για τα Αρχεία της Εθνικής Αντίστασης
μίλησε, κρατώντας αποστάσεις από αμφιλεγόμενα σημεία, ο καθηγητής κ. Κ.
Σβολόπουλος. Αντίθετα, ο καθηγητής κ. Ι. Κολιόπουλος, που αναφέρθηκε στην
περίοδο του Εμφυλίου Πολέμου, έδωσε την αίσθηση ότι αρκετά από τα ερωτήματα
που έθεσε είχαν τουλάχιστον επικριτική διάθεση απέναντι στην τότε ηγεσία του
ΚΚΕ, αν και δεν παρέλειψε να αναφερθεί κριτικά και στην ακραία έκφραση της
άλλης πλευράς.

* Το σύνολο των έργων κυκλοφόρησε σε 31 τόμους (οι 3 στα αγγλικά), καθώς και
σε CD-Rom.

Τον Μάρτιο του 1943 το Αρχηγείο του ΕΛΑΣ «οσμίζεται» επιδημία αρραβώνων και
γάμων στις τάξεις των δυνάμεών του.

Η «γενική Διαταγή» της στρατιωτικής ηγεσίας του ΕΛΑΣ, στρατηγού Στέφανου
Σαράφη και Άρη Βελουχιώτη, ομιλεί από μόνη της:

Ε.Λ.Α.Σ ΓΕΝΙΚΟΝ ΣΤΡΑΤΗΓΕΙΟΝ ΕΠΙΤΕΛ. ΓΡΑΦΕΙΟΝ Ιον ΑΡΙΘΜ. 1959 ΓΕΝΙΚΗ ΔΙΑΤΑΓΗ

Περιήλθεν εις γνώσιν μας ότι τελευταίως στον Ε.Λ.Α.Σ. έχει ενσκήψει μία
επιδημία αρραβώνων και γάμων.

Η ενέργεια αύτη που αποτελεί ένα φυσικό προορισμό του ατόμου σε κάθε άλλη
περίστασι θάτανε δικαιολογημένη, μα τώρα που ο κάθε αγωνιστής ξεκινώντας από
το σπίτι του έταξε στον εαυτό του σαν μοναδικό προορισμό του ένα άλλο σκοπό,
μια άλλη αποστολή ανώτερη και ιερώτερη από κάθε άλλη, η ενέργεια αύτη δεν
είναι αγωνιστική, γιατί ένα μεγάλο μέρος της ζωτικότητος, της σκέψεως και της
ελεύθερης ενέργειας του ατόμου το απορροφά ο ψυχικός αυτός σύνδεσμος του
αρραβώνος και του γάμου και επιδρά σοβαρώς επί των αισθημάτων της γενναιότητος
και της αυτοθυσίας που ζητάει σήμερα ο αγώνας μας τον οποίον ως εντολοδόχοι
του Ελληνικού Λαού είμεθα υποχρεωμένοι και αποφασισμένοι να φέρωμε σε πέρας
οπωσδήποτε εκτοπίζοντες κάθε εμπόδιο.

Απαιτούμεν να σταματήση οριστικά κάθε τέτοια ενέργεια και προς τον σκοπόν
τούτον απαγορεύομεν για την πολεμική περίοδο απολύτως την τέλεσιν αρραβώνων
και γάμων από συναγωνιστές του ενεργού Ε.Λ.Α.Σ.

Αι Μεραρχίαι παρακαλούνται όπως κοινοποιήσουν την παρούσαν μας εις τας μονάδας
των και αναπτύξωσι ταύτην καταλλήλως εις τους συναγωνιστάς.

Σ.Δ. Γεν. Στρατηγείου 20-3-44 Στέφανος Σαράφης Άρης Βελουχιώτης

Ναπολέων Ζέρβας

«Αι κεφαλαί του Βελουχιώτη και Τζαβέλα εξετέθησαν την 18ην Ιουνίου εις κοινήν
θέσιν εις την κεντρικήν πλατείαν των Τρικάλων»

Η Συμφωνία της Βάρκιζας, η αντίδραση του Άρη και η αποκήρυξή του από το ΚΚΕ
οδηγεί τον αρχηγό του ΕΛΑΣ κυνηγημένο από «εχθρούς και φίλους», να αναζητεί
διέξοδο. Χαρακτηριστικό είναι το «ιστορικό σημείωμα περί των περιστάσεων υφ'
ας εξοντώθη ο Στρατηγός Αρχηγός του ΕΛΑΣ Άρης Βελουχιώτης (Αθανάσιος Κλάρας)
την 16ην Ιουνίου 1945» με συντάκτη τον υποστράτηγο Χρυσανθακόπουλο:

«Κατά την 30ήν Απριλίου 1945 είχα παρουσιασθή εις την εν Ιωαννίνοις Ανωτέραν
Στρατ. Διοίκησιν Ηπείρου (...).

Ευθύς από των πρώτων ημερών της αναλήψεως της υπηρεσίας μου ταύτης είχον
πληροφορηθή από όργανα πληροφοριών της πόλεως, αποτελούμενα από εθνικόφρονας
πολίτας υπηρετήσαντας ως επί το πλείστον εις τας μονάδας αντιστάσεως του
Στρατηγού Ζέρβα, άτινα έσπευσαν προθύμως να με συναντήσουν και παράσχουν τας
υπηρεσίας των ότι, καίτοι το ΕΑΜ είχεν υπογράψει την συνθήκην της Βάρκιζας
προετοίμαζεν την ευθέτω χρόνω εκδήλωσιν νέας δράσεως.

(...) Όντως μετά τινάς ημέρας επληροφορήθην ότι ο αρχηγός του ΕΛΑΣ Άρης
Βελουχιώτης είχε σχηματίση συμμορίαν 40-80 ανδρών και ήρχισε την δράσιν του
κατερχόμενος προς Ν. εκ της ορεινής περιοχής της Κονίτσης όπου και αυτός είχε
καταφύγη, κινούμενος παραλλήλως των ορίων της Ηπείρου και της Δ. Μακεδονίας - Θεσσαλίας.

Εν τω μεταξύ τη εισηγήσει μου ανήλθεν επί της ορεινής περιοχής των Τζουμέρκων
διλοχία του εν Άρτη Τάγματος Εθνοφυλακής (206 Τ.Ε. Δ/κτής Ταγ/ρχης Τζινιέρης
ούτινος τον αριθμόν δεν ενθυμούμαι) και ήρξατο να επιβάλλη την τάξιν και τον Νόμον.

Περί την 4ην Ιουνίου επληροφορήθην ότι κάτοικοι της περιοχής Αγνάντων είχον
καταφύγη εις Ιωάννινα περίτρομοι διότι η συμμορία Βελουχιώτη είχεν αναφανή την
2αν Ιουνίου Α. της άνω κωμοπόλεως (...) αλλ' ηννόησα αμέσως ότι η συμμορία θα
κατήρχετο έτι νοτιώτερον ίνα δράση και εις ετέραν περιοχήν της Ηπείρου και
Θεσσαλίας εγγύς του Αχελώου (...).

(...) Διέταξα τον λοχαγόν του Επιτελείου Λιγεράκην Γεώργιον εις ον είχον
απόλυτον εμπιστοσύνην ως αγωνισθέντα κατά του ΕΛΑΣ εις τας τάξεις του ΕΔΕΣ ως
διοικητής τάγματος, ίνα την 5ην Ιουνίου λίαν πρωί επιβή αυτοκινήτου και φθάση
εντός της ημέρας εις το εν Λαρίση επιτελείον της Ανωτ. Στρ. Διοικήσεως
Θεσσαλίας παρουσιασθή εκεί εις τον επιτελάρχην ταύτης Σ/ρχην Πυρ. Πρόκον
Στέφανον τυγχάνοντα φίλον και συμμαθητήν μου και τω επιδόση (...) προσωπικήν
επιστολήν μου εν η εξήγουν την ανάγκην ταχείας αποστολής των δύο λόχων.

Όντως ο λοχαγός Λιγεράκης έφθασεν αυθημερόν εις Λάρισαν και ευρήκε το εν
Λαρίση επιτελείον ευρισκόμενον εν γνώσει των κινήσεων του Βελουχιώτη αλλά
διστάζον να ενεργήση διότι εθεώρει τούτο μάταιον. Τη επιμονή του επείσθη να
ενεργήση και απεστάλη ουλαμός της 8ης Ταξιαρχίας Εθνοφρουράς όστις κατέλαβε
κόμβον συγκοινωνιών αμέσως Ν. Μετσόβου προς αποκοπήν της επιστροφής της
συμμορίας του προς Β. (...).

Κατόπιν των ληφθέντων μέτρων τα γεγονότα εξελίχθησαν περίπου ως είχον προβλέψη.

Η Συμμορία Βελουχιώτη κατερχομένη προς Ν. παραλλήλως του Αχελώου και πιθανώς
πληροφορηθείσα ότι εκινούντο δυνάμεις εκ περιοχής Τρικάλων προς ΝΔ επεχείρησε
να διαβή εις Ήπειρον. Πληροφορηθείσα όμως ότι διέτρεχε κίνδυνον εκ της επί των
Τζουμέρκων δρώσης διλοχίας διέβη πάλιν τον ποταμόν εισελθούσα εις Θεσσαλίαν.

Εν τω μεταξύ ο νοτιότερον κινούμενος λόχος της Στρατιωτικής Διοικήσεως
Τρικάλων πληροφορηθείς ότι η συμμορία είχε κατέλθη νοτιότερον του σημείου
Νεράιδα έσχε την πρωτοβουλίαν να αφήση το καθορισθέν δρομολόγιον και να τεθή
εις καταδίωξίν της, ενισχυθείσα πιθανώς και από εθνικόφρονας χωρικούς.

Ούτως η συμμορία επιχειρήσασα υπό την απειλήν του λόχου τούτου να διέλθη πάλιν
προς Ήπειρον την 16ην Ιουνίου διά της παρά το χωρίον Μεσσόντα μικράς γεφύρας
ευρέθη μεταξύ των πυρών του Λόχου Τρικάλων εις ον είχον ενταχθή και ομάδες
Εδεσιτών της Θεσσαλίας και αφ' ετέρου υπό τα πυρά τμήματος της διλοχίας
Τζουμέρκων και μικράς ομάδος ενόπλων εθνικοφρόνων χωρικών υπό τον οπλαρχηγόν
Βόιδαρον καίτινας άλλους και διελύθη φονευθέντων 4-5 εν οις ο Βελουχιώτης, ο
υπαρχηγός του Τζαβέλας και πνιγέντων 4-5 εντός του ποταμού, συλληφθέντων δε
και τινών αιχμαλώτων, εν οις μία γυνή και ο ως δήμιος της συμμορίας φερόμενος Δράκος.

Αι κεφαλαί του Βελουχιώτη και Τζαβέλα εξετέθησαν την 18ην Ιουνίου εις κοινήν
θέσιν εις την κεντρικήν πλατείαν των Τρικάλων.

Η ανατροπή του Μουσολίνι στην Ιταλία από τον στρατάρχη Μπαντόλιο και η
συνθηκολόγηση της Ιταλίας φέρει σε δύσκολη θέση τα ιταλικά στρατεύματα Κατοχής
στην Ελλάδα. ΕΛΑΣ και ΕΔΕΣ, αλλά και η Αγγλική Αποστολή με τον συνταγματάρχη
Κρις (Γουτχάουζεν) έρχονται σε επαφή με τις Ιταλικές στρατιωτικές Δυνάμεις
στην Ελλάδα και ειδικότερα με τη μεραρχία «Πιναρόλε» και υπογράφεται κοινό
πρωτόκολλο συνεργασίας:

«Σήμερον, ΙΙην Σεπ/βρίου 1943 κατόπιν της γενομένης ανακωχής μεταξύ των
ηνωμένων Εθνών και της Ιταλικής Κυβ/σεως και των Δ/γών του Αρχηγού μέσης
Ανατολής στρατηγού Ουίλσων, περί συνεργασίας μετά των Ιταλικών δυνάμεων, που
επιθυμούν να αναλάβουν μεθ' ημών αγώνα εναντίον των Γερμανών, συνελθόντες το
Κοινόν Γενικόν Στρατηγείον των Ελληνικών Δυνάμεων αφ' ενός και ο Στρατηγός
διοικητής της Μεραρχίας «μινερόλε» αφ' ετέρου, απεφάσισαν τα κάτωθι:

1ον Άπασαι αι Ιταλικαί Δυνάμεις της Μεραρχίας να αποσυρθούν εκ των
χώρων σταθμεύσεώς των και να συγκεντρωθούν εις χώρους υποδειχθησομένους υπό
των Ελληνικών Δυνάμεων περιοχής Θεσσαλίας, υπό την κάλυψιν Ελληνικών δυνάμεων.

2ον Τα Ιταλικά τμήματα άμα τη συγκεντρώσει των θέλουσι κατά μικρά
τμήματα λόχων με τας Διοικήσεις των, αναλάβει υπηρεσίαν ασφαλείας περιοχής,
εντασσόμενα εις Ελληνικάς Μονάδας.

Αι ανώτεραι των Λόχων Ιταλικαί διοικήσεις, θα διατηρήσουν τας Διοικήσεις των,
συνεργαζόμεναι με τας αντιστοίχους Ελληνικάς Διοικήσεις.

Άπαντες οι Αξ/κοί και οπλίται που θα θελήσουν να αναλάβουν αγώνα κατά των
Γερμανών, θα διατηρήσουν τα όπλα των.

3ον Άπαν το μη υπό των Ιταλών φερόμενον υλικόν να μεταφερθή αμέσως
εκτός των φρουρών και εις ασφαλείς χείρας, το δε πλεονάζον να χρησιμοποιηθή
από τα Ελληνικά τμήματα σύμφωνα με τας αποφάσεις 30 και 31.

4ον Όσοι εκ των Ιταλών δεν επιθυμούν να αναλάβουν αγώνα να παραδώσουν
τον οπλισμόν και ιπποσκευάς των και εξαρτύσεις των, πλην του ιματισμού και
υποδύσεως ον θα κρατήσουν προς χρήσιν των. Τα ως άνω υλικά θα χρησιμοποιηθούν
υπό των Ελληνικών Δυνάμεων σύμφωνα με τας αποφάσεις 30 και 31.

5ον Την χρηματοδότησιν προς διατροφήν αναλαμβάνει η Αγγλική υπηρεσία
όπως και την τοιαύτην των Ελλήνων ανταρτών. Λεπτομέρειας να κανονίσουν αι
αρμόδιαι Επιμελητείαι.

6ον Το Κοινόν Γενικό Στρατηγείον αναλαμβάνει την υποχρέωσιν αποστολής
των επιθυμούντων αξ/κών και οπλιτών εις Ιταλίαν, όταν η στρατιωτική κατάστασις
επιτρέψει τούτο.

7ον Όταν η στρατιωτική κατάστασις επιτρέψει και τα Ιταλικά τμήματα
προσαρμοσθούν προς τον διεξαγόμενον ιδιάζοντα πόλεμον εν Ελλάδι, δύναται να
ανατεθή εις τμήματα Ιταλικού Στρατού χωριστός τομεύς ενεργείας».

Η ΑΓΓΛΙΚΗ ΣΤΡΑΤΙΩΤΙΚΗ ΑΠΟΣΤΟΛΗ Ο ΑΝΤΙΠΡΟΣΩΠΟΣ ΤΟΥ ΕΔΕΣ ΟΙ ΑΝΤΙΠΡΟΣΩΠΟΙ ΤΟΥ
ΕΛΑΣ Ο ΣΤΡΑΤΗΓΟΣ ΔΙΟΙΚΗΤΗΣ ΤΗΣ ΜΕΡΑΡΧΙΑΣ «ΠΙΝΑΡΟΛΕ»
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16363N081</ED>
<ID>
ID:20486

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N08&aa=1</URL></REF>


Article

<CATEGORY>vin04</CATEGORY>

 <H5>ΣΟΣΙΑΛΙΣΜΟΣ, ΜΕΤΑΣΧΗΜΑΤΙΣΜΟΣ ΚΑΙ...
</H5><H2></H2><H2>Η Αλίκη στη Χώρα των Θαυμάτων
</H2>
<AUTHOR>ΤΑΣΟΣ ΓΙΑΝΝΙΤΣΗΣ</AUTHOR>

Στη δεκαετία του 1990 εμφανίζονται στο ΠΑΣΟΚ δυνάμεις που αιωρούνται μεταξύ
μιας πρακτικής και μιας ιδεολογικής τραυματικής εμπειρίας. Το «εμπειρικό
τραύμα» είναι απλό στην περιγραφή του. Ένα σημαντικό τμήμα του σοσιαλιστικού
χώρου βρίσκεται στην περίοδο αυτή τραυματισμένο ή σοκαρισμένο από το γεγονός
και τη διαδικασία της ίδιας του της επιτυχίας στην ανατροπή ενός μίζερου
οικονομικού σκηνικού, που για χρόνια κράτησε τη χώρα εγκλωβισμένη στο
ευρωπαϊκό περιθώριο.

Η δημιουργία από την κυβέρνηση του ΠΑΣΟΚ μιας οικονομίας σημαντικά πιο
ανθεκτικής, αναπτυξιακά πιο δυναμικής, κοινωνικά πιο ισορροπημένης σε σχέση με
το παρελθόν, παράλληλα με την εγκατάλειψη των πρακτικών της ελλειμματικής
παροχολογίας, της ατελούς και παροδικής αναδιανομής, και με την υπέρβαση της
αντίληψης ότι ανάπτυξη και μετεξέλιξη μπορούν να επιτευχθούν αναδεικνύοντας το
χτες σε ταμπού, είχαν το αποτέλεσμα ενός σοκ στον πολιτικό χώρο του
κυβερνώντος κόμματος, ενός σοκ που οδηγεί στο σύνδρομο της «φυγής χωρίς πυξίδα».

Ουσιαστικά, τα επιτεύγματα αυτά ισοδυναμούν με μια ριζική αμφισβήτηση
κατεστημένων σοσιαλιστικών αντιλήψεων του τι είναι και πώς επιτυγχάνεται
ανάπτυξη, τι αποτελεί «πρόοδο» και τι όχι στα οικονομικά, πώς ορισμένες
«συντηρητικές» πολιτικές μπορεί να αξιοποιηθούν «σοσιαλιστικά» ή γιατί
ορισμένες «κατ' αρχήν» σοσιαλιστικές επιλογές μπορούν τελικά να οδηγούν έπειτα
από ένα διάστημα σε έντονα συντηρητικά αποτελέσματα και να ενισχύουν την
κοινωνία των 2/3.

Οι 3 άξονες

Τα κεντρικά στοιχεία του «ιδεολογικού τραύματος» που συνδέεται με ερωτηματικά,
συγχύσεις και αντιφάσεις, είχαν τρεις τουλάχιστον άξονες αναφοράς:

* Τα εργαλεία πολιτικής, καθώς ορισμένα εργαλεία που είχαν σηματοδοτηθεί ως
έντονα συντηρητικά, όπως κυρίως οι ιδιωτικοποιήσεις ­ ολικές ή μερικές ­ και η
εισαγωγή του στοιχείου του ανταγωνισμού σε κλειστούς τομείς (απελευθέρωση
αγορών), έγινε δυνατό να ενταχθούν σε μια σοσιαλιστική και κοινωνική λογική,
και να παράγουν ανάπτυξη και κοινωνική συνοχή.

* Τους στόχους της πολιτικής, καθώς οι κυβερνήσεις του ΠΑΣΟΚ της δεκαετίας του
1990 πέτυχαν να ξεπεράσουν το μονότονα επαναλαμβανόμενο τρίλημμα ­
σταθεροποίηση ή ανάπτυξη ή κοινωνική συνοχή ­ και να δείξουν, ότι όχι μόνο
σταθεροποίηση και ανάπτυξη πρέπει και μπορούν να πάνε μαζί, αλλά μπορούν να
συνδυαστούν και με κοινωνικές πολιτικές και να παράγουν πολύ πιο ισχυρά
κοινωνικά αποτελέσματα από τις απλουστευτικές αντιλήψεις περί κοινωνικής πολιτικής.

* Τον χαρακτήρα της πολιτικής. Από την ίδρυσή του και στη διάρκεια όλης της
δεκαετίας του 1980, το ΠΑΣΟΚ συγκρουόταν με διάφορες καταστάσεις και δυνάμεις.
Με τους αντιδημοκρατικούς θεσμούς, το ΝΑΤΟ, την ΕΟΚ, τις μονοπωλιακές δομές
της οικονομίας, την κατανομή του εισοδήματος και των ευκαιριών, και σημαντικά
άλλα. Στη δεκαετία του 1990 τόσο ο Ανδρέας Παπανδρέου όσο και ο Κώστας Σημίτης
κατανόησαν ότι το παιχνίδι δεν μπορούσε παρά να αλλάξει. Ότι έπρεπε να
κεφαλαιοποιηθούν όσα είχαν επιτευχθεί στο παρελθόν, ότι ήταν η ώρα περισσότερο
της συνεργασίας, και λιγότερο της σύγκρουσης. Συνεργασία στην Ευρώπη για να μη
χαθεί ο ισότιμος χαρακτήρας της συμμετοχής μας στους ευρωπαϊκούς θεσμούς,
συνεργασία στο εσωτερικό για να ξεπεραστεί το τέλμα και η μιζέρια, να
οικοδομηθεί η ανάπτυξη, να ανοίξουν νέες προοπτικές, συνεργασία στα Βαλκάνια,
συνεργασία στα διεθνή θέματα.

Τα τραυματικά βιώματα των αλλαγών αυτών έχουν οδηγήσει στη διαμόρφωση ενός
αντιφατικού λόγου, με βάση τον οποίο μάλιστα χαράζονται νοητικές ταξινομήσεις,
ιδεολογικές διαχωριστικές γραμμές, και αναπτύσσεται ισχυρή κριτική. Η αντίφαση
που πρέπει να ξεπεραστεί, αφορά σε μια σειρά ζητήματα, από τα οποία για λόγους
χώρου δεν μπορούν να θιγούν παρά δύο: ο ρόλος του Κράτους και το φορολογικό σύστημα.

Η παγκοσμιοποίηση

Η παγκοσμιοποίηση και η ισχυροποίηση του ρόλου των Αγορών προκειμένου να
υπακούσουν στον κοινωνικό έλεγχο προϋποθέτουν κατ' εξοχήν ένα ισχυρό Κράτος ­
ισχυρό με την έννοια της ικανότητας να υλοποιεί αποτελεσματικά πολιτικές, να
παράγει αποτελέσματα και να νομιμοποιεί έτσι στα μάτια της κοινωνίας τις
ιδεολογικές αξίες στις οποίες προσβλέπει μια σοσιαλιστική κυβέρνηση. Η
«κοινωνική αλληλεγγύη», το «συλλογικό στοιχείο», η άρνηση του «τέλους της
ιστορίας» μπορούν να πετύχουν να ανατρέψουν το «σιδερένιο χέρι της
πραγματικότητας» μόνο μέσα από μια ευρύτατη ανατροπή του αναχρονιστικού
κρατικού κατεστημένου, και τον μετασχηματισμό του κρατικού μηχανισμού σε
εργαλείο που παράγει ανάπτυξη, παραγωγικότητα, κοινωνική πολιτική για την
κοινωνία και όχι (μόνο) για τους λειτουργούς του. Πρακτικά, αυτό σημαίνει μια
επαναστατική αναδιάρθρωση του δημόσιου τομέα με δραματική εξάλειψη φαινομένων,
όπως η διαφθορά, η αναξιοκρατία, η αντίδραση, η αδράνεια, η συντήρηση μιας
αραχνιασμένης τάξης πραγμάτων, που αποτελεί το μεγάλο φρένο οποιασδήποτε
σοσιαλιστικής μεταρρύθμισης.

Οι συντηρητικές δυνάμεις σωστά έχουν εντοπίσει την τεράστια αναντιστοιχία που
συνεπάγεται η «συντηρητική» αναπαραγωγή του δημόσιου τομέα από τις
προοδευτικές δυνάμεις, σε σχέση με το ζητούμενο της κοινωνίας. Γι' αυτό και
μάχονται να κερδίσουν την κοινωνική συναίνεση για τη συρρίκνωση στο ελάχιστο
του επικίνδυνου και άχρηστου γι' αυτές Κράτους. Όσο η αναδιάρθρωση του Κράτους
βαδίζει με ρυθμούς χελώνας και με λυσσαλέα αντίδραση εκείνων που νομίζουν ότι
υπερασπίζονται το προπύργιο του σοσιαλισμού τόσο τα θεμέλια του προπυργίου
αυτού υποσκάπτονται και προετοιμάζουν την πτώση του.

* Το δεύτερο παράδειγμα αφορά το φορολογικό σύστημα που αποτελεί ένα από τα
κυριότερα εργαλεία υλοποίησης του αναπτυξιακού, κοινωνικού, ή παραδοσιακού
ρόλου του κράτους. Και όμως, στις συζητήσεις, στις βερμπαλιστικές αναφορές ή
στις παθιασμένες επικρίσεις σχετικά με τον «σοσιαλιστικό» χαρακτήρα της
πολιτικής, δεν συναντά κανείς πουθενά ­ πουθενά ­ κάποια αναφορά για εμβάθυνση
στην κατεύθυνση αυτή. Ωστόσο, όλες οι προοδευτικές δυνάμεις είναι σε
ανταγωνιστική εγρήγορση να διεκδικήσουν όσο γίνεται υψηλότερα αφορολόγητα ­
που ευνοούν βεβαίως τα ανώτερα στρώματα. Και αυτό σε μια Ελλάδα, όπου ανθεί η
φοροδιαφυγή, και όταν επιπλέον οι κριτικές, από αριστερά, από δεξιά, από
παντού, αφθονούν για το ότι στην Ελλάδα οι δαπάνες για υγεία, παιδεία,
κοινωνική πολιτική, ως ποσοστό του ΑΕΠ είναι οι χαμηλότερες στην Ευρωπαϊκή
Ένωση. Το ηθελημένο όμως κενό σε σχέση με τη χρηματοδοτική πλευρά τής κατά τα
άλλα σωστής αυτής κριτικής, διακωμωδεί τον ίδιο τον προοδευτικό λόγο, γιατί ο
τελευταίος δεν έχει καν την ειλικρίνεια να υποστηρίζει ανοικτά αυτό που κατ'
εξοχήν τον διαφοροποιεί από τον συντηρισμό. Ότι δηλαδή η ενίσχυση του
συλλογικού στοιχείου μιας κοινωνίας, της συνοχής, η ενίσχυση της ανάπτυξης και
της ταλαιπωρημένης έννοιας της πραγματικής σύγκλισης απαιτούν κάποιους πόρους,
που, αν αναζητηθούν είτε από τις διεθνείς κεφαλαιαγορές είτε από τις
μελλοντικές γενεές και όχι τη σημερινή, θα φέρουν την Ελλάδα πίσω, να
αναστενάζει ξανά στα γήπεδα της δεύτερης κατηγορίας της Ευρώπης, και τους
υπαίτιους της κατάστασης αυτής να καταγγέλλουν την έλλειψη πραγματικής σύγκλισης.

Τα ταμπού

Κοινωνική αλληλεγγύη μέσω δαπανών, χωρίς κοινωνική αλληλεγγύη στη φορολογική
συνείδηση και στα έσοδα παραπέμπει όμως ευθέως σε ιδιωτικοποιήσεις και
δανειοδοτική εξάρτηση από τη διεθνή κεφαλαιαγορά, δηλαδή δύο μεγάλα ταμπού της
σοσιαλιστικής ορθοδοξίας. Χωρίς και αυτά, η κοινωνική αλληλεγγύη μετατρέπεται
σε κενό αέρος. Αυτό που είναι βέβαια ζητούμενο, είναι η υιοθέτηση επιτέλους
μιας συνέπειας και ειλικρίνειας ­ όποια κι αν είναι αυτή. Γιατί σε τελευταία
ανάλυση, άρνηση της κοινωνίας των 2/3 σημαίνει ότι κάποιοι πρέπει να πληρώνουν
για την κοινωνία του 1/3 ή μάλλον για την αποτροπή της. Και αυτό πρέπει να
λέγεται πάνω και όχι πίσω από τη σκηνή.

Η μετάβαση σήμερα σε παγκόσμιο επίπεδο, σ' ένα νέο παραγωγικό υπόδειγμα
υποδηλώνει ότι θεσμοί, ρυθμίσεις, κατακτήσεις, απαντήσεις που είχαν δοθεί σε
ένα προηγούμενο υπόδειγμα παραγωγής και ανάπτυξης, πιθανότατα παύουν σήμερα να
παράγουν τα ίδια αποτελέσματα, όπως κάτω από τις συνθήκες που τις είχαν
γεννήσει και έκαναν σκόπιμη τη λειτουργία τους. Η επανεξέτασή τους προβάλλει επιτακτική.

Η αναθεώρηση βασικών παραμέτρων της κοινωνικής και οικονομικής οργάνωσης
προσδιορίζεται από πολλές και ετερογενείς δυνάμεις. Αφενός της δυναμικής που
δημιουργούν όσοι προσβλέπουν στα οφέλη από τη γρήγορη εξάπλωση του νέου
μοντέλου ανάπτυξης. Από την άλλη πλευρά υπάρχει η αντίσταση που προβάλλουν
τρεις ισχυρές κοινωνικές κατηγορίες:

α) Αντίσταση όσων οι αλλαγές φέρνουν στη θέση του «χαμένου», είτε οριστικά
είτε μεταβατικά.

β) Αντίσταση όσων η ίδια η διαδικασία μετάβασης εξαναγκάζει σε διαδικασίες
προσαρμογής, αλλαγής συνηθειών, εκμάθηση νέων γνώσεων και ικανοτήτων, σε
αλλαγή αντίληψης και συμπεριφοράς.

γ) Αντίσταση από πολιτικούς, πολιτικά και συνδικαλιστικά στελέχη, που πρέπει
να κάνουν τον κόπο να κατανοήσουν και να χειρίζονται τους νέους κανόνες του παιχνιδιού.

Ερώτημα-κλειδί, ιδιαίτερα σε σχέση με τον ρόλο του Κράτους ως καθοριστικού
παράγοντα στο αποτέλεσμα αυτής της διαδικασίας είναι οι έννοιες του κόστους,
του χαμένου, της θυσίας. Έννοιες που επαναλαμβάνονται και ηγεμονεύουν στην
πολιτική συζήτηση, σπρώχνοντας στο σκοτάδι μιαν άλλη απλή πραγματικότητα: ότι
αν η αλλαγή συνδέεται με κάποιο κόστος, η μη-αλλαγή, η συντήρηση, συνεπάγονται
ένα κόστος πολύ μεγαλύτερο. Και το κύριο ζητούμενο δεν είναι η μη-προώθηση
αλλαγών που συνεπάγονται θυσίες, αλλά το πώς απεμπλέκεται κανείς από τη
μη-αλλαγή που οδηγεί σε βάλτωμα, σε χάσιμο ευημερίας, θέσεων, ωφελειών που
είχαν κάποτε κατακτηθεί, και μέσα από ποιες επιλογές επιτυγχάνει τις
ισορροπίες που θέλει.

Τελικά, για να δανειστώ κάτι από την Joan Robinson, «ποια είναι τα θεμελιακά ζητούμενα;».

Παλαιότερα, η «συντήρηση» ήταν η εμμονή στο υπάρχον, και το προοδευτικό ήταν
συνυφασμένο με την «αλλαγή». Σήμερα, οι καταστάσεις έχουν αντιστραφεί. Σ' ένα
τέτοιο σκηνικό, οι πραγματικά προοδευτικές πολιτικές δυνάμεις έχουν το βάρος
να διακρίνουν όχι το αν θα προχωρήσουν ή όχι σε αλλαγές, αλλά να επιλέξουν τις
αλλαγές εκείνες που αγκαλιάζουν τα μαζικά αιτήματα, που σταθεροποιούν και
ενισχύουν την κοινωνική δικαιοσύνη, όχι στη φορμαλιστική αλλά στην ουσιαστική
της διάσταση, που περιορίζουν την «εξάρτηση» της ανάπτυξης, και της ευημερίας,
από παράγοντες όπως η παγκοσμοποίηση, η Αγορά, ο νεοφιλελευθερισμός. Γιατί, αν
η φραστική καταγγελία δεν μετουσιώνεται σε πράξη, στην ουσία μετατρέπεται στον
πιο ύπουλο σύμμαχο του «κακού» απέναντι σε όλο εκείνο τον κόσμο που είναι
καταδικασμένος να περιμένει από τις προοδευτικές πολιτικές δυνάμεις και μόνο
το άνοιγμα μιας πιο αξιοπρεπούς προοπτικής.

Ο Τάσος Γιαννίτσης είναι καθηγητής στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16363N101</ED>
<ID>
ID:20480

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N10&aa=1</URL></REF>


Article

<CATEGORY>vin04</CATEGORY>

 <H5>ΕΓΚΥΚΛΙΟΣ ΤΟΥ ΥΦΥΠΟΥΡΓΙΟΥ ΕΣΩΤΕΡΙΚΩΝ ΓΙΩΡΓΟΥ ΦΛΩΡΙΔΗ
</H5><H2>Τα 5 αγκάθια του «Καποδίστρια»
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Τα πέντε σημεία στα οποία χωλαίνει η εφαρμογή του «Καποδίστρια» αναφέρει με
εγκύκλιό του προς του γενικούς γραμματείς των περιφερειών ο υφυπουργός
Εσωτερικών κ. Γιώργος Φλωρίδης. Το υπουργείο Εσωτερικών, παρότι θεωρεί ότι η
μέχρι σήμερα πορεία του Ειδικού Προγράμματος Τοπικής Αυτοδιοίκησης (ΕΠΤΑ), που
είναι το κύριο χρηματοδοτικό εργαλείο για την επίτευξη των στόχων του
«Καποδίστρια», είναι ικανοποιητική, επισημαίνει ότι από την επεξεργασία των
προτάσεων των περιφερειών για τα έργα προκύπτουν ορισμένα σημεία που
χρειάζονται βελτίωση.

1 Ο κ. Φλωρίδης αναφέρει στην εγκύκλιό του ότι στις περισσότερες
περιπτώσεις δεν φαίνεται να ικανοποιείται το κριτήριο της ανάδειξης της
ενότητας του δήμου. Και τονίζει χαρακτηριστικά ότι τα έργα που αφορούν μια
περιοχή καλύπτουν σε κάποιους νομούς το 90% του προϋπολογισμού του συνολικού
προγράμματος, τα περισσότερα από αυτά στην έδρα του δήμου.

2 Στις προτάσεις δεν φαίνεται να λαμβάνεται υπόψη το κριτήριο της
διαδημοτικής συνεργασίας. Με άλλα λόγια, οι δήμοι δεν συνεργάζονται μεταξύ
τους για την δημιουργία έργων. Π.χ. η διαμόρφωση Χώρων Υγειονομικής Ταφής
Απορριμμάτων πρέπει να καλύπτει ανάγκες περισσότερων του ενός δήμων, κάτι όμως
που δεν γίνεται στην πράξη. Η εγκύκλιος αναφέρει ότι ελάχιστα έργα αφορούν
πάνω από έναν δήμο «και αυτό παρά το γεγονός ότι από άποψη ύψους
προϋπολογισμών κυριαρχούν τα έργα άνω των 100.000.000 δραχμών».

3 Τα προτεινόμενα έργα δεν φαίνεται να κατανέμονται σωστά στα επιμέρους
υποπρογράμματα του ΕΠΤΑ. Είναι χαρακτηριστικό ότι οι προτάσεις για ένταξη
έργων στο υποπρόγραμμα που αφορά τα τεχνικά έργα καλύπτει το 75,48% του
συνολικού προϋπολογισμού, την ίδια στιγμή που δεν δίνεται η ίδια βαρύτητα από
τους δήμους στις προτάσεις για το υποπρόγραμμα που αφορά τις κοινωνικές
υποδομές (μόλις 24,29%). Οι προτάσεις για ένταξη έργων στα υπόλοιπα δύο
υποπρογράμματα είναι ελάχιστες (0,23%).

4 Οι προτάσεις δεν φαίνεται να έχουν αξιολογηθεί από τις περιφέρειες με
ομοιόμορφο τρόπο. Ο κ. Φλωρίδης στην εγκύκλιό του αναφέρει ότι η απόκλιση στις
προτάσεις, από άποψη προϋπολογισμού, κυμαίνεται μεταξύ των περιφερειών από
4,3% (Κρήτη) έως 17,1% (Πελοπόννησος). «Η απόκλιση αυτή εκτιμάται ότι δεν
αντιστοιχεί πάντα στις ιδιαιτερότητες και στις πραγματικές ανάγκες των περιφερειών».

5 Τα περισσότερα έργα που προτάθηκαν δεν είναι «ώριμα». Αυτό σημαίνει
ότι δεν πληρούν τις προϋποθέσεις για να ξεκινήσουν (εξασφάλιση γης,
περιβαλλοντική μελέτη κ.λπ.). Με κριτήριο την ύπαρξη μελέτης, το ποσοστό των
ώριμων έργων δεν ξεπερνά το 8%.

Στην εγκύκλιο τονίζεται ότι τα προβλήματα οφείλονται και στο γεγονός ότι
υπήρχαν αντικειμενικές δυσκολίες, όπως η απουσία συγκροτημένων αρχών στους
νέους δήμους, η έλλειψη της συνολικής εικόνας του νέου δήμου από τις παλιές
δημοτικές αρχές, καθώς και αδυναμίες στην αλληλοενημέρωση μεταξύ των διαφόρων
επιπέδων διοίκησης του έργου.

Οι νέες προτάσεις των δήμων πρέπει να υποβληθούν μέχρι τις 28 Φεβρουαρίου 1999
στις Τεχνικές Επιτροπές Νομών και στη συνέχεια (μέχρι τις 15 Μαρτίου) να
αποσταλούν στις περιφέρειες όπου θα αξιολογηθούν. Η απόφαση για προένταξη
έργων, ενεργειών και μελετών στο ΕΠΤΑ θα αποσταλεί μέχρι τις 30 Απριλίου για
επεξεργασία σε ειδική ομάδα που λειτουργεί στο υπουργείο Εσωτερικών, Δημόσιας
Διοίκησης και Αποκέντρωσης.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16363N102</ED>
<ID>
ID:20527

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N10&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Τα καλά και συμφέροντα
</H2>
<AUTHOR>ΓΙΩΡΓΟΣ ΠΑΠΑΧΡΗΣΤΟΣ</AUTHOR>

Η θητεία του Προέδρου της Δημοκρατίας τα τέσσερα αυτά χρόνια της παρουσίας του
στο ύπατο αξίωμα της Πολιτείας, επιβεβαίωσε αυτό που όλοι γνωρίζαμε για τον
πολιτικό Κωστή Στεφανόπουλο: ότι πρόκειται για έναν έντιμο άνθρωπο, με αξίες
και βαθιά πίστη στη λειτουργία των θεσμών και του πολιτεύματος. Ήταν ευτυχής η
επιλογή του από τον Α. Παπανδρέου και απόλυτα δικαιωμένη η ψήφος που του
παρέσχε η Βουλή, το 1995. Θεωρητικά, λοιπόν, όλα τα κόμματα, θα έπρεπε να
επιδοκιμάσουν την πρωτοβουλία του Κ. Σημίτη να προτείνει τον κ. Στεφανόπουλο
για νέα προεδρική θητεία, στη λογική ότι δεν υπάρχει καλύτερος. Αλλά,
δυστυχώς, τα κόμματα έχουν συνηθίσει να υποτάσσουν το συμφέρον της χώρας στο
κομματικό συμφέρον. 
Γιατί πώς αλλιώς μπορεί να εξηγήσει κανείς την απρόκλητη, άδικη και αναίτια
επίθεση που εξαπέλυσε κατά του Κ. Στεφανόπουλου το ΔΗΚΚΙ, με αφορμή την
πρόταση του Κ. Σημίτη; Πάσα εξήγηση δεκτή. Αν υπάρχει...
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16363N103</ED>
<ID>
ID:20566

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N10&aa=3</URL></REF>


Article

<CATEGORY>vin04</CATEGORY>

 <H2>ΔΗΚΚΙ: Νέο σποτ για την Ευρωπαϊκή Ένωση
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Διαύλους επικοινωνίας με «τους νέους, εν δυνάμει ψηφοφόρους» του αναζητεί το
ΔΗΚΚΙ. Γι' αυτό και θα πολλαπλασιάσει, σε πρώτη φάση στο επαρχιακό και
αθηναϊκό ραδιόφωνο ­ κρατικό και ιδιωτικό ­ τα σποτ με συγκεκριμένα μηνύματα,
που θα ανταποκρίνονται στην επικαιρότητα.

Την απόφαση αυτή έχει λάβει η Πολιτική Γραμματεία του κόμματος επειδή οι
θέσεις της, όπως εκτιμούν, δεν καταγράφονται πάντα στα ΜΜΕ και υπάρχει
πρόβλημα «να φτάσει μία απόφαση στη βάση, στον λαό».

Η εκστρατεία αυτού του τύπου ενημέρωσης ξεκίνησε μετά τις γιορτές και θα
ενταθεί όσο πλησιάζουν οι ευρωεκλογές. Το τελευταίο, μάλιστα, σποτ που έχει
εγκριθεί από τον πρόεδρο του ΔΗΚΚΙ Δημήτρη Τσοβόλα και άρχισε να ακούγεται από
χθες, αφορά στην Ευρωπαϊκή Ένωση.

Η επιλογή της σημερινής μέρας δεν έγινε τυχαία από το ΔΗΚΚΙ. Απόψε στη Βουλή
θα μιλήσουν οι πολιτικοί αρχηγοί για τη συμφωνία του Άμστερνταμ και, επομένως,
θέλει το σποτ αυτό, λόγω της ιδιαίτερης επικαιρότητας, να αποδώσει τα μέγιστα.

Στο σποτ αυτό ­ για το ευρώ ­ μεταξύ άλλων τονίζεται: «Όχι στην Ευρώπη της
μιζέριας, των τραπεζιτών, των κερδοσκόπων και της ανεργίας. Ναι στην Ευρώπη
της αλληλεγγύης, της δημιουργίας και του πολιτισμού».

Όλα πάντως τα σποτ που έχουν «παίξει» μέχρι σήμερα ­ για το ευρώ, την υγεία,
τους αγρότες, την παιδεία, την Κύπρο και τους S-300, αλλά και τα τρίχρονα του
ΔΗΚΚΙ ­ συνοδεύονται από το σλόγκαν «αντισταθείτε» ή τη φράση «τα δικαιώματα
δεν χαρίζονται, κατακτιούνται με αγώνες» και επιχειρούν να απευθυνθούν
ταυτόχρονα στη λογική και στο συναίσθημα του ακροατή.

Για την εκστρατεία αυτή έχουν ληφθεί και αποφάσεις που αφορούν στο κόστος της. 
Πρώτον να είναι της τάξης «ελάχιστων εκατομμυρίων» και σε σχέση με αυτό τον
περιορισμό τα σποτ να μην ξεπερνάνε τα 45 δευτερόλεπτα, διότι τότε ανεβαίνουν
πολύ οι τιμές.

Πάντως, οι προσπάθειες του ΔΗΚΚΙ, όπως σημειώνει συνεργάτης του κ. Τσοβόλα,
«δεν είναι να μεταδίδονται απόψεις ή συνθήματα που εκδηλώνουν μόνον άρνηση και
αντίθεση στις κυβερνητικές επιλογές, αλλά να μεταφέρεται και το μήνυμα ότι το
κόμμα έχει ολοκληρωμένες και συγκροτημένες προτάσεις για τα μεγάλα θέματα που
αφορούν στην ελληνική κοινωνία».

Τέλος, μαζί με τα ραδιοφωνικά σποτ το ΔΗΚΚΙ έχει ξεκινήσει και μία εκστρατεία
διάδοσης των θέσεών του με το μοίρασμα ­ κατά χιλιάδες ­ φυλλαδίων και μικρών
τευχών που αφορούν στην παιδεία, στον πολιτισμό, στην οικονομία και στα εθνικά θέματα.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16363N104</ED>
<ID>
ID:20585

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N10&aa=4</URL></REF>


Article

<CATEGORY>vin04</CATEGORY>

 <H5>ΣΚΕΨΕΙΣ ΚΑΙ ΣΥΜΠΕΡΑΣΜΑΤΑ ΑΠΟ ΤΗΝ ΕΙΚΟΣΑΕΤΗ ΠΟΡΕΙΑ
</H5><H2>Υπάρχει αριστερός ευρωπαϊσμός;
</H2>
<AUTHOR>ΜΑΡΙΑ ΔΑΜΑΝΑΚΗ</AUTHOR>

Η ενωμένη Ευρώπη υπήρξε το όραμα δεκαετιών για την πλειοψηφία των πολιτικών
δυνάμεων της ηπείρου. Με αντιθέσεις και συγκρούσεις πολλαπλών συμφερόντων, το
όραμα της Ευρώπης ­ ενιαίας, οικονομικής, πολιτικής, κοινωνικής και
πολιτισμικής οντότητας στον σύγχρονο ανταγωνιστικό κόσμο ­ προχωρά και
εξελίσσεται. Δημιουργεί προσδοκίες αλλά και νέα πεδία αντιπαραθέσεων.

Η κοινοτική Ευρώπη αναμφισβήτητα ανέπτυξε προωθητικά χαρακτηριστικά:

­ Συνέβαλε στην ειρηνική συμβίωση των λαών στην ήπειρό μας, στην ανάπτυξη
κουλτούρας διαλόγου και συνεννόησης, στην άρση του ευρωπαϊκού σχίσματος, στον
τερματισμό της εποχής του Ψυχρού Πολέμου. Έτσι το όραμα της ενωμένης Ευρώπης
από τον Ατλαντικό ως τα Ουράλια, που κάποτε συντηρούσε απλά την ουτοπία,
εμφανίζεται στην αυγή του 21ου αιώνα ως ρεαλιστική προοπτική.

­ Σε συνθήκες ραγδαίας παγκοσμιοποίησης και έντασης του ανταγωνισμού των
ισχυρών οικονομικών δυνάμεων του πλανήτη, η κοινοτική Ευρώπη συνεχίζει να
αποτελεί το προνομιακό πεδίο για την ανάπτυξη των δημοκρατικών λειτουργιών, τη
διεύρυνση των κοινωνικών δικαιωμάτων και την υπεράσπιση των κοινωνικών κεκτημένων.

Στις ευρωπαϊκές εξελίξεις η Ελλάδα συμμετέχει την τελευταία εικοσαετία. Σήμερα
με μια σχετική απόσταση χρόνου και χωρίς τις ένθεν και ένθεν αγκυλώσεις του
παρελθόντος, μπορούμε με ευθύτητα να πούμε: Η Ελλάδα ωφελήθηκε από τη
συμμετοχή της στα ευρωπαϊκά δρώμενα. Δεν ωφελήθηκε όσο θα μπορούσε. Έχασε
χρόνο, έχασε δυνατότητες. Σπατάλησε πόρους και έχασε ευκαιρίες.

Με ευθύνη όσων κυβέρνησαν αυτά τα χρόνια τον τόπο, η Ελλάδα αφέθηκε να
κολυμπήσει στα ευρωπαϊκά νερά, χωρίς κανείς να φροντίσει να την μάθει
συστηματικά μπάνιο, χωρίς σταθερό σημείο εκκίνησης και συγκεκριμένο στόχο
τερματισμού. Την Ευρω-εχθρότητα της δεκαετίας του '70 διαδέχθηκε ένας γενικός
Ευρω-εφησυχασμός της δεκαετίας του '80. Και οι δύο εκδοχές στάθηκαν ανίκανες
να αντιμετωπίσουν τα προβλήματα. Επικαλούμενη τις σοβαρές κυβερνητικές ευθύνες
δεν επιθυμώ να αποκρύψω τις ευθύνες των άλλων πολιτικών και κοινωνικών
δυνάμεων της χώρας, ούτε να παρακάμψω τις ευθύνες μεγάλου μέρους της Αριστεράς
που στάθηκε αρνητικά απέναντι στο ευρωπαϊκό εγχείρημα. Υπάρχουν τμήματα της
Αριστεράς που μέχρι και σήμερα αρνούνται να αντιμετωπίσουν την Ευρώπη ως
πραγματικότητα, ως το σύγχρονο υπερεθνικό πεδίο της κοινωνικής αντιπαράθεσης,
αντιπροτείνοντας ουσιαστικά έναν αδιέξοδο εθνικό απομονωτισμό.

Παρά ταύτα, οφείλω να υπογραμμίσω ότι ο Συνασπισμός από το 1992 είχε με
ευθύτητα διακηρύξει ότι «η Ελλάδα μπορεί», προτείνοντας ταυτόχρονα και ένα
συγκεκριμένο πρόγραμμα σύγκλισης με στόχο την επίτευξη των οικονομικών στόχων
αλλά ταυτόχρονα και την εξασφάλιση όρων κοινωνικής συνοχής.

Δύο προκλήσεις για την Ευρώπη

Σήμερα η Ευρώπη βρίσκεται μπροστά σε νέες σοβαρές προκλήσεις. Δύο από αυτές
οριοθετούν κυρίως το σύγχρονο πεδίο της πολιτικής αντιπαράθεσης.

1 Η διεύρυνση της Ευρωπαϊκής Ένωσης προς τις νέες δημοκρατίες της
Κεντρικής και Ανατολικής Ευρώπης, την Κύπρο και τα Βαλκάνια αποτελεί κεντρική
πολιτική επιλογή. Η Ελλάδα ως η μόνη ευρωπαϊκή χώρα των Βαλκανίων έχει
υποχρέωση αλλά και εθνικό συμφέρον να προωθήσει αυτή την πολιτική, χωρίς
ταλαντεύσεις. Η ευρωπαϊκή Αριστερά οφείλει να αναλάβει εμπράκτως το σχετικό
κόστος. Γιατί η διεύρυνση σηματοδοτεί την προοπτική της Ευρώπης στο σύγχρονο
κόσμο και το αξιακό περιεχόμενο της ευρωπαϊκής ενοποίησης.

Το πρόβλημα της σύγχρονης μετανάστευσης απελπισμένων ανθρώπων εξελίσσεται τα
τελευταία χρόνια σε νέο κέντρο πολιτικο-ιδεολογικών συγκρούσεων. Φαινόμενα
ρατσισμού, ξενοπληξίας και εθνικιστικών παροξυσμών πυροδοτούν συχνά
ανεπίτρεπτες εκρήξεις που παραπέμπουν σ' ένα μαύρο παρελθόν. Η διαμόρφωση μιας
ανοιχτής σχέσης της Ευρώπης με τον υπόλοιπο κόσμο και μιας σοβαρής πολιτικής
για τη μετανάστευση συνιστούν πεδίο δοκιμασίας των διακηρύξεων περί ευρωπαϊκών
ανθρωπιστικών αξιών και των θεμελιωδών αρχών του κοινού ευρωπαϊκού πολιτισμού.

2 Ευρώπη δεν είναι μόνο το ευρώ, τα υπερεθνικά όργανα και οι συνθήκες.
Η Ευρώπη των 20 εκατομμυρίων ανέργων, των 50 εκατομμυρίων φτωχών, των 10
εκατομμυρίων μεταναστών είναι επίσης παρούσα. Οι μέχρι σήμερα πολιτικές είτε
αγνόησαν τα κοινωνικά προβλήματα με τη λογική του αναγκαίου κακού, είτε στην
καλύτερη περίπτωση πήραν κάποια μέτρα για τη μη εξάπλωσή τους.

Έτσι όμως, η Ευρωπαϊκή Ένωση θα βρεθεί σύντομα αδύναμη να εξασφαλίσει τη
συνοχή της, να προωθήσει την όποια αναπτυξιακή της προοπτική, να πείσει τους
Ευρωπαίους και τις Ευρωπαίες ότι το εγχείρημα δεν αφορά μόνο τους σχεδιασμούς
της οικονομικής ολιγαρχίας και της Ευρωπαϊκής Τράπεζας αλλά την ίδια τη ζωή
τους, το επίπεδο διαβίωσής τους και το μέλλον τους.

Η σημερινή πρόκληση για την ενωμένη Ευρώπη είναι οι συγκεκριμένες απαντήσεις
που πρέπει να δοθούν για την ανεργία, τη νέα φτώχεια και την περιθωριοποίηση
σημαντικών τμημάτων Ευρωπαίων πολιτών. Αυτές οι πολιτικές οφείλουν να
συμβαδίσουν με τις πολιτικές της οικονομικής σύγκλισης και της θεσμικής
διεύρυνσης της Ευρώπης, αποκτώντας ρόλο προτεραιοτήτων.

Νέα διλήμματα και διαχωριστικές γραμμές

Η Ευρώπη αποτελεί ένα δημοκρατικό μόρφωμα σε εξέλιξη. Η ίδια η κινητήρια
δύναμη της ευρωπαϊκής ιδέας είναι κυρίως αυτή: η εξέλιξη και η προσαρμογή στα
νέα δεδομένα ενός υπερεθνικού περιβάλλοντος που επηρεάζει και επηρεάζεται.

Σήμερα η Ευρώπη βρίσκεται σε μια κρίσιμη όσο και ενδιαφέρουσα καμπή. Η
Οικονομική και Νομισματική Ένωση (ΟΝΕ) είναι πλέον πραγματικότητα. Μια
πραγματικότητα που θέτει εξ αντικειμένου την πορεία της ευρωπαϊκής ενοποίησης
σε διαφορετική, πιο εξελιγμένη φάση. Η προώθηση της πολιτικής ένωσης
καθίσταται υπόθεση εξαιρετικής σημασίας. 
Από αυτήν εν πολλοίς εξαρτάται η πορεία των πραγμάτων έτσι ώστε η ευρωπαϊκή
ενοποίηση να μην αφυδατωθεί σε ένα μηχανισμό συναλλαγών που θα αφορά
τραπεζίτες και διεθνείς επενδυτές και ελάχιστα τη ζωή των Ευρωπαίων πολιτών.

Τα θέματα της διεύρυνσης, της πολιτικής ολοκλήρωσης, της ΟΝΕ και οι προοπτικές
της κοινωνικής Ευρώπης είναι τα θέματα που κυριαρχούν και διαμορφώνουν τα
σύγχρονα πολιτικά διλήμματα και διακυβεύματα. Ένας σύγχρονος αριστερός
Ευρωπαϊσμός οικοδομείται σ' αυτούς τους άξονες. Σηματοδοτεί το στοίχημα για
την επιστροφή της πολιτικής στο ευρωπαϊκό οικοδόμημα.

Η επίσημη καθιέρωση του ευρώ είναι σημαντικό βήμα αλλά δεν αρκεί. Οι
διαφαινόμενες προοπτικές δεν είναι μονοσήμαντες. Θα είναι θετικές αν τις
εξελίξεις διαχειρισθεί η κοινωνία και η πολιτική και όχι οι ανεξέλεγκτες
δυνάμεις της αγοράς. Αν τους συσχετισμούς δυνάμεων διαμορφώνουν δυνάμεις που
επιμένουν σε διαχρονικές αξίες: στην ισότητα, την αλληλεγγύη, τη δημοκρατία,
την απασχόληση, την αειφορική ανάπτυξη, τη φιλική συνύπαρξη με τη φύση και τον
υπόλοιπο κόσμο.

Εθνικό σχέδιο δράσης για την μετά ΟΝΕ εποχή

Η Ελλάδα βρίσκεται σε απόσταση αναπνοής από την ένταξή της στην ΟΝΕ. Με
δοσμένες τις δυσκολίες, τις καθυστερήσεις και τις ανεπάρκειες, η ένταξη της
Ελλάδας στην ΟΝΕ συνιστά σημαντικό γεγονός. Δεν είναι μονόδρομος αλλά καίρια
πολιτική επιλογή. Επιλογή με κόστος που δεν είναι δυνατόν να καταβάλλεται
μονομερώς. Τα προβλήματα που θα προκύψουν από την ένταξη στο ευρώ απαιτούν
έγκαιρη αντιμετώπιση. Η μετάθεσή τους για το μέλλον, ύστερα από την επίτευξη
του στόχου, απλώς αναπαράγει τα λάθη του παρελθόντος.

*Είναι κοινά αποδεκτό ότι η Ελλάδα μπαίνει στην ΟΝΕ υστερώντας σε
υποδομές, και χωρίς τα αναγκαία επίπεδα επιχειρηματικής κλαδικής και
περιφερειακής ανταγωνιστικότητας. Δημιουργούνται έτσι κίνδυνοι παραγωγικών
αποδιαρθρώσεων. Είναι ανάγκη να ληφθούν άμεσα μέτρα για την προστασία
συγκεκριμένων κλάδων αλλά και την προετοιμασία του παραγωγικού ιστού της χώρας
για ανταγωνιστική λειτουργία.

*Τις εξελίξεις μετά την ΟΝΕ ορισμένα κοινωνικά στρώματα του πληθυσμού
θα βρεθούν ανέτοιμα να τις παρακολουθήσουν (αγρότες, επιστήμονες γενικών
κατευθύνσεων, ανειδίκευτοι νέοι και γυναίκες). Χρειάζεται πρόγραμμα αναγκαίων
προσαρμογών των κοινωνικών αυτών ομάδων, με στόχο την ομαλή ένταξή τους ή τον
επαναπροσανατολισμό τους.

*Ιδιαίτερος σχεδιασμός είναι ανάγκη να υπάρξει στον τομέα της παιδείας
και του πολιτισμού. Σχεδιασμός που οφείλει να περιλαμβάνει ως συστατικό
στοιχείο την ενσωμάτωση και αξιοποίηση των νέων τεχνολογιών και επιτευγμάτων
στους καίριους αυτούς τομείς. Στόχος μας πρέπει να είναι η ανταγωνιστική
παρουσία των ελληνικών γραμμάτων και του ελληνικού πολιτισμού, που αποτελούν
πολύτιμο εθνικό εφόδιο, στο σύγχρονο ευρωπαϊκό γίγνεσθαι.

Με ανάλογες προτεραιότητες χρειάζεται να εκπονήσουμε και να υιοθετήσουμε ένα
εθνικό σχέδιο δράσης που θα εξασφαλίσει την επιβίωση της ελληνικής κοινωνίας
στο νέο κεφάλαιο της ευρωπαϊκής προοπτικής.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16363N121</ED>
<ID>
ID:20481

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N12&aa=1</URL></REF>


Article

<CATEGORY>vin04</CATEGORY>

 <H2>Συνάντηση Σημίτη - Στεφανόπουλου με βολές κατά Ν.Δ.
</H2>
Κοινή συναινέσει ρίχνουν τους τόνους για την προεδρική εκλογή του 2000 οι κ.κ
Κ. Στεφανόπουλος και Κ. Σημίτης, ενώ ο Πρωθυπουργός και στη χθεσινή συνάντησή
του με τον Πρόεδρο της Δημοκρατίας κατηγόρησε τη Νέα Δημοκρατία για αλλαγή
γραμμής στην υπόθεση της εκλογής του Προέδρου της Δημοκρατίας, για
μικροκομματικά οφέλη.

Είναι χαρακτηριστικό ότι ο κ. Κ. Στεφανόπουλος ευχαρίστησε τον κ. Κ. Σημίτη
για τη γνωστή πρόταση επανεκλογής του που διετύπωσε στη συνέντευξή του στο
Mega, αν και κράτησε επιφυλάξεις για τον χρόνο της δημοσιοποίησής της,
αναφέροντας ότι το θέμα ανακινήθηκε «πρόωρα».

Η συνάντηση των δύο ανδρών έγινε σε ιδιαίτερα καλό κλίμα ­ και ο Πρωθυπουργός
ανέφερε στον Πρόεδρο της Δημοκρατίας ότι η Ν.Δ. δεν διατηρεί πλέον τη στάση
που είχε επιδείξει κατά τη συζήτηση της αναθεώρησης του Συντάγματος, οπότε
είχε δείξει διάθεση για αποσύνδεση της εκλογής του ανωτάτου άρχοντος από
πρόωρες εθνικές εκλογές.

Στις δηλώσεις του μετά τη συνάντηση, ο Πρωθυπουργός κάλεσε και πάλι όλα τα
κόμματα να συμφωνήσουν στην επανεκλογή Στεφανόπουλου. Παράλληλα, είπε ότι ο κ.
Στεφανόπουλος επιφυλάχθηκε να απαντήσει όταν ο ίδιος κρίνει, σχετικά με την
πρόταση επανεκλογής του ­ αν και θεωρείται δεδομένη η αποδοχή της.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16363N131</ED>
<ID>
ID:20482

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N13&aa=1</URL></REF>


Article

<CATEGORY>vin04</CATEGORY>

 <H5>ΠΑΡΟΥΣΙΑΣΤΗΚΕ ΤΟ ΒΙΒΛΙΟ ΤΟΥ Ε. ΒΕΝΙΖΕΛΟΥ
</H5><H2>«Να ξεπεράσουμε τα στερεότυπα»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Έμπρακτη συμμετοχή στον προσυνεδριακό διάλογο του 5ου Συνεδρίου του ΠΑΣΟΚ
αποτελεί το βιβλίο «Πολιτική Αναφορά - Συμβολή στον πολιτικό διάλογο που
διεξάγεται στο γύρισμα του αιώνα» του Ευάγγελου Βενιζέλου, που παρουσιάστηκε
χθες στην αίθουσα της Παλαιάς Βουλής, μπροστά σε περίπου 2.000 άτομα, τα οποία
είχαν κατακλύσει κάθε χώρο, εντός και εκτός του κτιρίου.

Η κοσμοσυρροή αυτή, αποτέλεσμα της προσωπικής εμβέλειας του υπουργού
Πολιτισμού, αντιστάθμισε το γεγονός της απουσίας των «πρώτων» ονομάτων της
κυβέρνησης και του ΠΑΣΟΚ. Ήταν όμως παρόντες, πλην του προέδρου της Βουλής Α.
Κακλαμάνη και των αντιπροέδρων Π. Κρητικού και Λ. Αποστολίδη και επτά μελών
του Υπουργικού Συμβουλίου, περί τους 70 βουλευτές του ΠΑΣΟΚ, από όλες τις
τάσεις του Κινήματος, γεγονός που επίσης επιδέχεται πολιτικής ερμηνείας.

Συγκινημένος ο Ε. Βενιζέλος από την υποδοχή που του επιφύλαξαν απλοί πολίτες
και μεσαία στελέχη του ΠΑΣΟΚ, έκανε εκτενή αναφορά στον προβληματισμό του για
το παρόν και το μέλλον του κόμματος, προβληματισμό που τον οδήγησε άλλωστε στη
συγγραφή του βιβλίου που κυκλοφορεί από τις εκδόσεις «Παρατηρητής». Ο υπουργός
Πολιτισμού χαρακτήρισε το επικείμενο Συνέδριο του ΠΑΣΟΚ «μεγάλο πολιτικό και
θεσμικό γεγονός» και τόνισε ότι «δεν πρόκειται για εσωστρεφή διαδικασία».
Αναφερόμενος στην προσωπική του προβληματική, είπε ότι με το βιβλίο επιχειρεί
να απαντήσει σε τρία θεμελιώδη ερωτήματα:

* Πρώτον, αν σήμερα, στην αυγή της 3ης χιλιετίας, υπάρχουν περιθώρια
άσκησης πολιτικής.

* Δεύτερον, αν ο 21ος αιώνας μπορεί να είναι ένας αριστερός αιώνας, με
την σύγχρονη έννοια του όρου Αριστερά - αριστερός.

* Τρίτον, αν μπορεί να υπάρξει πλήρης απασχόληση σε μια νέα αγορά
εργασίας, με νέα κατανομή μεταξύ χρόνου εργασίας και ελεύθερου χρόνου.

Ο κ. Βενιζέλος ανέφερε ότι το μήνυμα του βιβλίου «είναι ένα μήνυμα αισιόδοξο,
αλλά και απαιτητικό. Γιατί μας καλεί να ξεπεράσουμε ορισμένα στερεότυπα. Και
τίποτε δεν είναι πιο επικίνδυνο ή πιο αρνητικό για τον σύγχρονο ευρωπαϊκό
σοσιαλιστικό τρόπο σκέψης, από τη διανοητική οκνηρία. Ο πρώτος αντίπαλος είναι
η διανοητική οκνηρία. Αν πετύχουμε να υπερβούμε το φράγμα αυτό, τότε μπορούμε
να σκεφθούμε με προοδευτικούς και αισιόδοξους όρους για μια Ελλάδα που έχει
ισχυρή θέση στην περιφέρειά της, στην Ευρώπη, στον κόσμο».

Η άσκηση της πολιτικής, η νέα αγορά εργασίας και η Αριστερά, είναι τα τρία
ερωτήματα στα οποία προσπάθησε να δώσει απαντήσεις ο κ. Βενιζέλος

Τον κ. Βενιζέλο προλόγισαν οι διευθυντές της «Ελευθεροτυπίας» Σεραφείμ
Φυντανίδης και των «ΝΕΩΝ» Λέων Καραπαναγιώτης. Ο κ. Φυντανίδης ανέφερε ότι «τα
τελευταία χρόνια έχουμε βαρεθεί να ακούμε ή να διαβάζουμε για το τέλος της
πολιτικής, για την απαξίωση της πολιτικής, για το ότι τα πολιτικά κόμματα και
οι κυβερνήσεις δεν παίζουν κανέναν ρόλο, αλλά όλες οι εντολές έρχονται
άνωθεν». Με το βιβλίο του ­ που είναι ένα «αισιόδοξο βιβλίο» ­ τόνισε ο κ.
Φυντανίδης, ο κ. Βενιζέλος «απαντάει ευθέως ναι· και πολιτική υπάρχει, και
περιθώρια άσκησης πολιτικής υπάρχουν, αρκεί όλα αυτά να τα δούμε με τα
σημερινά δεδομένα, απαγκιστρωμένοι από τις ιδεοληψίες του παρελθόντος, διότι
έχουμε μπει σε μια άλλη εποχή, πολύ πιο σύνθετη».

Ο κ. Λ. Καραπαναγιώτης σημείωσε ότι η σκέψη του υπουργού Πολιτισμού
οικοδομείται σε τρεις άξονες: στην κρίση της πολιτικής, την κρίση της
ιδεολογίας, την κρίση της Αριστεράς. Και πρόσθεσε: «Η διάχυτη και διάσπαρτη
αμφισβήτηση των τριών αυτών εννοιών και λειτουργιών απολήγει και αυτό νομίζω
είναι καίριο στην κρίση αξιοπιστίας της πολιτικής, των πολιτικών και των
κομμάτων, στην οποία επίμονα επανέρχεται ο συγγραφέας, επισημαίνοντας κάτι που
συχνά ξεχνούμε: πως η κρίση αυτή δεν απορρέει, όπως επιπόλαια λέγεται ή
γράφεται, από την προσωπική εντιμότητα ή μη των πολιτικών στελεχών, αλλά από
τα καινούργια πλαίσια μέσα στα οποία λειτουργούν».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16363N132</ED>
<ID>
ID:20528

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N13&aa=2</URL></REF>


Article

<CATEGORY>vin04</CATEGORY>

 <H5>«Γυρολόγος» δεν υπήρξα ποτέ
</H5><H2>30 ΕΡΩΤΗΣΕΙΣ
</H2><H2>ΝΙΚΟΣ ΚΑΚΚΑΛΟΣ
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΑΝΕΞΑΡΤΗΤΟΣ ΒΟΥΛΕΥΤΗΣ

ΓΕΝΝΗΘΗΚΕ: 1952 στο Λιτόχωρο.

ΑΚΟΥΕΙ: Προκλασική μουσική, δημοτική, καλό λαϊκό.

ΑΙΣΘΑΝΕΤΑΙ: Το κακό που έρχεται...

ΔΙΑΒΑΖΕΙ: Αρχαίους κλασικούς, ελληνική ποίηση.

ΤΟΝ ΠΛΗΓΩΝΕΙ: Η αχαριστία.

ΤΟΥ ΔΙΝΕΙ ΧΑΡΑ: Ο καλός λόγος.

ΘΑ ΚΑΛΟΥΣΕ ΣΕ ΓΕΥΜΑ: Ας κρατήσω και κάτι κρυφό.

Στα 47 του χρόνια ο ανεξάρτητος πλέον βουλευτής Νίκος Κάκκαλος δεν
αισθάνεται ότι είναι «έξω από το μαντρί» της Νέας Δημοκρατίας. Για τη Ρηγίλλης
πιστεύει ότι κινείται στο παρασκήνιο, ενώ αντιστρέφει τον χαρακτηρισμό του
«ιδιότυπου», λέγοντας ότι για τέτοια θέματα εάν μιλήσει «θα γελάσει κάθε
πικραμένος». Ο πρώην βουλευτής της Ν.Δ. δηλώνει κατηγορηματικά «φίλος του
Γιώργου Σουφλιά», υποστηρίζει ότι ο Δημήτρης Αβραμόπουλος οργανώνει πλέον το
κόμμα του, ενώ ανάμεσα σε Κώστα Σημίτη και Άκη Τσοχατζόπουλο διαλέγει και τους
δύο. Όμως τονίζει ότι «γυρολόγος» δεν πρόκειται να γίνει.

ΕΡ.: Συνέτισε η ποινή;

ΑΠ.: Πάντα ήμουν υπέρ της πρόληψης.

ΕΡ.: Πώς νιώθετε έξω από το «μαντρί»;

ΑΠ.: Δεν αισθάνθηκα ποτέ ότι είμαι σε «μαντρί».

ΕΡ.: Ο «λύκος» σας γυρόφερνε;

ΑΠ.: Κι αν είναι ο... λύκος του Αρκά;

ΕΡ.: Μόνος;

ΑΠ.: Μοναχικός, ναι. Μόνος, ποτέ.

ΕΡ.: Ρίσκο;

ΑΠ.: Τρόπος ζωής.

ΕΡ.: Στην πολιτική;

ΑΠ.: Υπάρχω, ζω.

ΕΡ.: Είναι φίλος σας ο Γιώργος Σουφλιάς;

ΑΠ.: Αν έλεγα όχι, ποιος θα με πίστευε; Ναι, είναι.

ΕΡ.: Και φίλος τι σημαίνει;

ΑΠ.: Από τον πατέρα μου έμαθα δύο πράγματα: «Φίλο μην πουλάς» και «δύο μέτρα
χώμα θα πάρεις στο τέλος...».

ΕΡ.: Ο Αβραμόπουλος;

ΑΠ.: Θα τον ήθελα φίλο.

ΕΡ.: Θα κάνει κόμμα ο Σουφλιάς;

ΑΠ.: Ρωτήστε τον ίδιο.

ΕΡ.: Ο δήμαρχος Αθηναίων;

ΑΠ.: Μα νομίζω το έχει φτιαγμένο.

ΕΡ.: Διλήμματα στην πολιτική;

ΑΠ.: Δεν θα υπήρχε η πολιτική χωρίς διλήμματα.

ΕΡ.: Τα δικά σας;

ΑΠ.: Πολλά.

ΕΡ.: Τα πιο έντονα;

ΑΠ.: Όχι πού και με ποιους θα περάσω το βράδυ.

ΕΡ.: Σημίτης ή Άκης;

ΑΠ.: Γιατί όχι και οι δύο. Ο ένας Πρωθυπουργός και ο άλλος εγγυητής της
ενότητας του χώρου τους.

ΕΡ.: «Αλληθωρίζουμε» προς τα εκεί;

ΑΠ.: Κατηγορηματικά όχι. «Γυρολόγος» δεν υπήρξα ποτέ.

ΕΡ.: Απαλλάχτηκε η Πιερία από εσάς;

ΑΠ.: Και... «τα δύο μέτρα χώμα» εκεί θα τα πάρω. Ούτε «μετά θάνατον» δεν θα απαλλαγούν.

ΕΡ.: Τα πρώτα μηνύματα;

ΑΠ.: Μέχρι που... «να καβαλήσω το καλάμι».

ΕΡ.: Προσκήνιο στην πολιτική;

ΑΠ.: Τι είναι αυτό;

ΕΡ.: Και παρασκήνιο;

ΑΠ.: Ρωτήστε τη Ρηγίλλης, ξέρουν καλύτερα.

ΕΡ.: Καραμανλής;

ΑΠ.: Κρίμα...

ΕΡ.: Δημόσια ή ιδιωτική παιδεία;

ΑΠ.: Τα παιδιά μου φοιτούν σε δημόσιο.

ΕΡ.: Φροντιστήρια;

ΑΠ.: Για να «ευλογούμε τα γένια μας», συμπληρωματική διδασκαλία.

ΕΡ.: Ταξίδι χωρίς επιστροφή;

ΑΠ.: Αθήνα-Λιτόχωρο.

ΕΡ.: Με ποιους μαζί;

ΑΠ.: Αφήστε να διαλέξω όταν έρθει η ώρα.

ΕΡ.: Αλκιβιάδης ή Τρότσκι;

ΑΠ.: Περικλής.

ΕΡ.: Ιησούς ή Βαραββάς;

ΑΠ.: Μαζί και ο Ιουλιανός, ο τελευταίος Έλληνας.

ΕΡ.: Σας είπαν ιδιότυπο;..

ΑΠ.: Ας μη μιλήσουμε καλύτερα για ιδιοτυπίες και ιδιαιτερότητες. Θα «γελάσει
κάθε πικραμένος».

ΕΡ.: Τελικά τι είστε;

ΑΠ.: Σίγουρα όχι... «φτωχός και μόνος καουμπόι»...
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16363N141</ED>
<ID>
ID:20483

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N14&aa=1</URL></REF>


Article

<CATEGORY>vin06</CATEGORY>

 <H2>Στο σπίτι των ανησυχούντων Χριστιανών </H2>
ΣΕΛ.21
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16363N151</ED>
<ID>
ID:20441

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N15&aa=1</URL></REF>


Article

<CATEGORY>vin06</CATEGORY>

 <H5>ΑΠΕΙΛΗΘΗΚΑΝ ΕΠΕΙΣΟΔΙΑ ΣΤΗ ΔΙΠΛΗ ΣΥΓΚΕΝΤΡΩΣΗ ΤΗΣ ΚΟΥΜΟΥΝΔΟΥΡΟΥ
</H5><H2>Τους χώρισαν ... οι Κούρδοι
</H2>
Σε δυο «στρατόπεδα» χωρίσθηκε χθες η Πειραιώς και αργά το βράδυ απειλήθηκαν
επεισόδια μεταξύ κατοίκων της πλατείας Κουμουνδούρου και ομάδων νεαρών που
συμπαρίστανται στους Κούρδους πρόσφυγες.

Εργαζόμενοι της Εργατικής Αλληλεγγύης και μέλη αντιρατσιστικών οργανώσεων
συγκεντρώθηκαν στην πλατεία Κουμουνδούρου για συμπαράσταση στους Κούρδους πρόσφυγες

Από νωρίς το απόγευμα η ατμόσφαιρα ήταν ηλεκτρισμένη στη λεωφόρο Πειραιώς λόγω
των κινητοποιήσεων για το μεγάλο πρόβλημα των Κούρδων προσφύγων που ζουν κάτω
από απαράδεκτες συνθήκες στην πλατεία Κουμουνδούρου.

Κάτοικοι της περιοχής είχαν συγκεντρωθεί στην πλατεία Αγίου Γεωργίου
προκειμένου να διαμαρτυρηθούν για την άθλια κατάσταση που επικρατεί στον
«καταυλισμό» της Κουμουνδούρου και να ζητήσουν από τους αρμόδιους να πάρουν
μέτρα για την επίλυση του προβλήματος.

Την ίδια ώρα στην πλατεία Κουμουνδούρου αντιρατσιστικές οργανώσεις εργαζομένων
ήταν στο πλευρό των Κούρδων προσφύγων, προκειμένου να τους προστατεύσουν από
τυχόν επιθέσεις ακροδεξιών οι οποίοι θα προσπαθούσαν να εκμεταλλευθούν την
κινητοποίηση των κατοίκων και να προκαλέσουν επεισόδια.

Ένταση επικράτησε το βράδυ μετά τη συγκέντρωση των κατοίκων, όταν ομάδες
νεαρών έκαναν εφόδους σε μπαλκόνια διαμερισμάτων της περιοχής όπου οι ένοικοι
είχαν τοποθετήσει μαύρες σημαίες διαμαρτυρίας. Οι νεαροί κατέβασαν τις σημαίες
και τις έκοψαν. Άλλοι νεαροί επιτέθηκαν σε φαντάρους με πολιτικά οι οποίοι
περνούσαν τυχαία από την πλατεία για να πάρουν το λεωφορείο. Τους είδαν
κοντοκουρεμένους, τους πέρασαν για ακροδεξιούς και τους προπηλάκισαν. Σύμφωνα
με καταγγελίες κατοίκων, νεαροί επιτέθηκαν σε ιδιοκτήτη καταστήματος της
πλατείας Κουμουνδούρου και τον ξυλοκόπησαν άγρια. Εισέβαλαν στη συνέχεια στο
κατάστημά του και τα έκαναν γυαλιά καρφιά.

Οι συγκεντρώσεις

Κάτοικοι της περιοχής συγκεντρώθηκαν στην πλατεία Αγίου Γεωργίου ζητώντας από
τους αρμόδιους μέτρα για το πρόβλημα της Κουμουνδούρου

Αγανακτισμένοι από την αδιαφορία της κυβέρνησης στο θέμα των Κούρδων
προσφύγων, κάτοικοι και ιδιοκτήτες καταστημάτων της περιοχής συγκεντρώθηκαν
στις 4 το απόγευμα στη πλατεία Αγίου Γεωργίου. Είναι ο δεύτερος χειμώνας που
βρίσκει, όπως τόνιζαν, τους δυστυχείς πρόσφυγες στον «καταυλισμό» της πλατείας
Κουμουνδούρου. Σε άθλιες και απαράδεκτες συνθήκες, σε μια κατάσταση
«σταβλισμού» που έχει μετατρέψει την πλατεία σε εστία μόλυνσης και ρύπανσης.
Στο ψήφισμά τους οι κάτοικοι ζητούν την άμεση ευαισθητοποίηση και ενεργοποίηση
των αρμόδιων οργάνων για τη στέγαση των προσφύγων σε μόνιμο χώρο που να
διαθέτει τις στοιχειώδεις παροχές για ανθρώπινη διαβίωση.

Κατά τη διάρκεια της συγκέντρωσης εμφανίσθηκαν περίπου δέκα κοντοκουρεμένοι
νεαροί, οι οποίοι μοίραζαν προκηρύξεις της οργάνωσης «Χρυσή Αυγή» με συνθήματα
εναντίον των μεταναστών. 
Οι κάτοικοι που μετείχαν στη συγκέντρωση, επειδή φοβήθηκαν μήπως παρεισφρήσουν
ακροδεξιοί για να καπηλευθούν τη διαμαρτυρία τους, δεν πραγματοποίησαν την
πορεία που είχαν προγραμματίσει προς το Δημαρχείο. Στην πλατεία Κουμουνδούρου,
την ίδια ώρα συγκεντρώθηκαν εργαζόμενοι της Εργατικής Αλληλεγγύης και μέλη
αντιρατσιστικων οργανώσεων για συμπαράσταση στους Κούρδους πρόσφυγες.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16363N152</ED>
<ID>
ID:20499

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N15&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Με το μυαλό και την ψυχή
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Είναι ένα κομμάτι χαρτιού μέσα σε ασημένιο πλαίσιο, εκεί στο ράφι της
βιβλιοθήκης. Με λίγα χρώματα και εκατομμύρια συναισθήματα. Μια φωτογραφία που
κρατά τις αισθήσεις της στιγμής, τις εκφράσεις, τις σκέψεις και τις αναμνήσεις
ανέπαφα από τον χρόνο και τις περιστάσεις... Τίποτε απ' όλα όσα συνέβησαν δεν
επηρέασαν τη δύναμή της. Δεν αλλοίωσαν στο παραμικρό τα χαμόγελα, δεν έριξαν
σκιές στο φως, στα βλέμματα και τα πρόσωπα.

Είναι μια φωτογραφία που έχει τη δική της ανεξάρτητη υπόσταση στον χώρο και
στον χρόνο... Μια σταθερή εικόνα που κρατά καλά προφυλαγμένα κομμάτια από τα
«νιώθω» μιας ολόκληρης ζωής. Είναι πάντα η ίδια και πάντα εκεί. Μια εικόνα που
συμμετέχει στην καθημερινότητα, με μια απερίγραπτη δυναμική. Που προκαλεί και
δημιουργεί καινούρια συναισθήματα, που βάζει «στάσεις» στο μυαλό που τρέχει,
που «δοκιμάζει» χιλιάδες διαφορετικές εκφράσεις για το «καλημέρα» ή το
«καληνύχτα», που κάθε φορά προσφέρει διαφορετικά ερεθίσματα για αναπολήσεις,
δάκρυα, χαμόγελα, υποσχέσεις και όνειρα... Κάπου εκεί κοντά, στον ίδιο χώρο,
αναζητά τη θέση της και μια άλλη φωτογραφία ­ συνδεδεμένη κι εκείνη με πρόσωπα
και συναισθήματα, που όμως απομονώθηκαν, επεξεργάστηκαν για να «βελτιωθούν»,
ρετουσαρίστηκαν... Ένα λευκό λουλούδι στο πέτο έφυγε, το φόντο άλλαξε χρώμα,
τα υπόλοιπα πρόσωπα «σβήστηκαν» χάρη στις δυνατότητες ενός ισχυρού
ηλεκτρονικού υπολογιστή και τις ικανότητες του χειριστή του. Το βλέμμα και η
οικεία έκφραση του προσώπου δεν άλλαξαν. Παρέμειναν ως είχαν... Όμως, όσο τα
παρατηρώ τόσο περισσότερο μου φαίνεται πως «αιωρούνται», πως δεν έχουν σημείο
αναφοράς, πως λείπει ένας συνδετικός κρίκος, πως είναι αυτά που ήξερα, αλλά
και πάλι δεν είναι... Αναπόφευκτα, κάποια στιγμή κι αυτή η φωτογραφία θα βρει
τη δική της θέση στον χώρο. Δεν θα μπορέσει όμως να βρει μια θέση στην καρδιά
μου, γιατί απλά δεν μπορεί να συμμετάσχει σ' αυτό το καθημερινό παιχνίδι του
μυαλού και της ψυχής.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16363N153</ED>
<ID>
ID:20567

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N15&aa=3</URL></REF>


Article

<CATEGORY>vin06</CATEGORY>

 <H5>ΝΕΕΣ ΑΠΕΡΓΙΕΣ ΤΩΝ ΓΙΑΤΡΩΝ ΣΕ ΑΘΗΝΑ - ΠΕΙΡΑΙΑ - ΘΕΣΣΑΛΟΝΙΚΗ ΠΑΡΑ ΤΙΣ ΥΠΟΣΧΕΣΕΙΣ
ΓΙΑ ΑΜΕΣΗ ΙΚΑΝΟΠΟΙΗΣΗ ΤΩΝ ΟΙΚΟΝΟΜΙΚΩΝ ΑΙΤΗΜΑΤΩΝ ΤΟΥΣ
</H5><H5>Ζητούν την αύξηση αμοιβών
</H5><H5>Επίθεση γιατρών στον υπουργό
</H5><H5>Επέμβαση εισαγγελέα σε Αθήνα - Θεσσαλονίκη
</H5><H2>Φουντώνει η κόντρα και η ταλαιπωρία ασθενών
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

.

Σε «εμπόλεμη» κατάσταση βρίσκονται πλέον τα νοσοκομεία της Αθήνας, του
Πειραιά και της Θεσσαλονίκης μετά την ομόφωνη απόφαση της Ένωσης Νοσοκομειακών
Γιατρών να αρχίσει νέο κύκλο κινητοποιήσεων, παρά τις κυβερνητικές υποσχέσεις
για άμεση επίλυση των οικονομικών αιτημάτων των γιατρών.

Οι επιπτώσεις των κινητοποιήσεων αυτών στους ασθενείς, που είναι τα ακούσια
θύματα της «κόντρας» υπουργείου Υγείας και γιατρών, προκάλεσαν ήδη δύο
εισαγγελικές παρεμβάσεις, μία στην Αθήνα και μία στη Θεσσαλονίκη.

Και ενώ το βασικό αίτημα των κινητοποιήσεων παραμένει η πληρωμή των εφημεριών,
παλαιών και νέων, το συνδικαλιστικό όργανο των γιατρών, κάνοντας ένα
«διπλωματικό ελιγμό» ­ ίσως λόγω και της αυξημένης αγανάκτησης των ασθενών για
την παρατεινόμενη ταλαιπωρία ­ βάζει σαν πρώτο αίτημα «την λήψη άμεσων μέτρων
για την αναβάθμιση του δημόσιου νοσοκομείου, ώστε να πάψει η αθλιότητα».

Από τη Δευτέρα

Το Δ.Σ. της ΕΙΝΑΠ ύστερα από πολύωρη συνεδρίαση αποφάσισε να προκηρύξει 6ωρες
στάσεις εργασίας, από τις 8 π.μ. ως τις 2 μ.μ., σε όλα τα νοσοκομεία και τα
Κέντρα Υγείας του Λεκανοπεδίου για τρεις ημέρες, αρχίζοντας από την ερχόμενη
Δευτέρα. Την Τετάρτη 17 του μηνός θα πραγματοποιηθεί Έκτακτη Γενική Συνέλευση
στο αμφιθέατρο του Λαϊκού, ενώ καλούνται οι νοσοκομειακοί γιατροί να
πραγματοποιήσουν άμεσα Γενικές Συνελεύσεις στα νοσοκομεία τους. Η διοίκηση της
ΕΙΝΑΠ ανακοινώνει ότι θα καλύψει κάθε μορφή απεργιακής κινητοποίησης που θα αποφασιστεί.

«Θα ανασταλούν όλες οι λειτουργίες των νοσοκομείων της Αθήνας και του Πειραιά
και θα γίνονται δεκτά μόνο τα επείγοντα περιστατικά για τα οποία κρίνεται ότι
υπάρχει κίνδυνος για τη ζωή των ασθενών», δήλωσε ο πρόεδρος της ΕΙΝΑΠ κ. Χαρ.
Ζαχαρόγιαννης. Βασικά αιτήματα: Μέτρα για την αναβάθμιση των νοσοκομείων
(προσλήψεις προσωπικού, κυρίως νοσηλευτικού, ενίσχυση της υλικοτεχνικής
υποδομής με σύγχρονα μηχανήματα υψηλής τεχνολογίας, αναβάθμιση του
ξενοδοχειακού εξοπλισμού), άμεση πληρωμή των εφημεριών του '98 με βάση τα
προγράμματα των επιστημονικών οργάνων, ασφαλή προγράμματα εφημεριών για το
'99, σύμφωνα με το πόρισμα της Επιτροπής και τις προτάσεις των επιστημονικών
οργάνων των νοσοκομείων, εξασφάλιση των συνολικών αποδοχών του Δεκεμβρίου '97
σε όλους τους νοσοκομειακούς γιατρούς, καθώς και άμεση ανανέωση των συμβάσεων
όλων των ψυχοθεραπευτών της μονάδας απεξάρτησης 18ΑΝΩ.

Επ' αόριστον Λαϊκό-ΚΑΤ

Επ' αόριστον αποφάσισαν να συνεχίσουν τις κινητοποιήσεις τους και οι γιατροί
του Λαϊκού και του ΚΑΤ ­ νοσοκομεία για τα οποία η σημερινή ημέρα είναι
κρίσιμη, καθώς έχουν και τα δύο γενική εφημερία.

Στο Λαϊκό η Γενική Συνέλευση πήρε ένα χαρακτήρα ιδιαίτερα αγωνιστικό, καθώς
αποφασίστηκε να συνεχιστεί η απεργία ακόμη και αν λυθεί το οικονομικό ζήτημα
μέχρις ότου δοθεί ένα χρονοδιάγραμμα για την αναβάθμιση όλης της υποδομής του
νοσοκομείου. Μάλιστα, αναφέρθηκε χαρακτηριστικά ότι το Λαϊκό αποτελεί «το
προπύργιο της επανάστασης των γιατρών» και γι' αυτό το λόγο η ΕΙΝΑΠ αποφάσισε,
τιμής ένεκεν, να πραγματοποιήσει την Γενική της Συνέλευση σ' αυτόν το χώρο,
χαρακτηρισμός που προκάλεσε την αντίδραση του κ. Φαρμάκη που χαρακτήρισε τους
γιατρούς του Λαϊκού «ψευδοεπαναστάτες» σε συνεντεύξεις του στο ραδιόφωνο.

Κατατέθηκαν χρήματα

Όσον αφορά, πάντως, τη δέσμευση του υπουργείου Υγείας ότι θα καταβληθούν (ως
χθες) τα οφειλόμενα αναδρομικά του προηγούμενου χρόνου, ο επικεφαλής της
πενταμελούς της ΕΙΝΑΠ του νοσοκομείου κ. Αντ. Σταυρουλιας δήλωσε ότι όντως
χθες κατατέθηκαν κάποια χρηματικά ποσά, τα οποία όμως αφορούσαν μόνο
ειδικευμένους, υπήρχαν λάθη, ενώ υπολογίστηκαν βάσει των προγραμμάτων του
Οκτωβρίου και όχι όπως τελικά έγιναν. Στη διάρκεια της συνέλευσης έγινε και
μια καταγγελία για «προβοκάτσια» από τη μεριά του ΕΚΑΒ, που έστειλε
περιστατικά τα οποία δεν μπορούν να αντιμετωπιστούν στο νοσοκομείο.

Στο ΚΑΤ, ο πρόεδρος του νοσοκομείου κ. Π. Βίγλας, ανακοίνωσε στη Γενική
Συνέλευση των εργαζομένων ότι ύστερα από συνάντηση που είχε με τον υφυπουργό
Υγείας κ. Ν. Φαρμάκη, έχει εξουσιοδοτηθεί να υπογράψει για την καταβολή των
εφημεριών του Ιανουαρίου και του Φεβρουαρίου σύμφωνα με το πρόγραμμα των
γιατρών. Οι γιατροί, όμως, δεν θεώρησαν ικανοποιητική αυτή τη ρύθμίση γιατί
δεν τους εξασφαλίζει ότι αυτό θα ισχύσει και για τις εφημερίες όλου του 1999.
Έτσι αποφάσισαν να συνεχίσουν τις κινητοποιήσεις τους.

Και χθες πάντως ελάχιστοι ασθενείς προσήλθαν στο Λαϊκό και στο ΚΑΤ, όπου όμως
πραγματοποιούνται ορισμένες εγχειρήσεις από τα προγραμματισμένα τακτικά
χειρουργεία σε περιπτώσεις που αυτό κρίνεται αναγκαίο.

Και ο Ερυθρός

Στον χορό των κινητοποιήσεων προστέθηκε από χθες και το νοσοκομείου του
Ερυθρού Σταυρού, οι γιατροί του οποίου αποφάσισαν να απέχουν από τα τακτικά
χειρουργεία και τα εργαστήρια ζητώντας να δοθούν τα απαραίτητα κονδύλια για
ασφαλή προγράμματα εφημεριών.

* Να ξεκαθαρίσει τις θέσεις της στο χώρο της Υγείας, ώστε να αποκατασταθεί
αμέσως η εργασιακή ειρήνη, καλεί την κυβέρνηση ο πρόεδρος της ΟΚΕ
Υγείας-Πρόνοιας, βουλευτής της Νέας Δημοκρατίας Ανδρέας Καραγκούνης,
τονίζοντας ότι ο υπουργός Υγείας δεν έχει δικαίωμα να εμπαίζει τον ελληνικό λαό.


Αύξηση των ιατρικών αμοιβών για την παροχή υπηρεσιών προς τους ασφαλισμένους
του Δημοσίου και τους Ασφαλιστικούς Οργανισμούς ζητεί με προσφυγή του στο
Συμβούλιο της Επικρατείας ο Ιατρικός Σύλλογος Αθήνας (ΙΣΑ).

Ο ΙΣΑ προσβάλλει την παράλειψη του υπουργείου Υγείας να προχωρήσει στην έκδοση
νέου προεδρικού διατάγματος για την αναπροσαρμογή των γενικών αμοιβών, οι
οποίες παραμένουν, όπως αναφέρει, καθηλωμένες από το 1991, ενώ με διάταγμα του
1993 αυξήθηκαν μόνον οι αμοιβές για επίσκεψη στο σπίτι του ασθενούς (2.800
δραχμές) ή στο ιατρείο (2.200 δρχ.).


ΘΕΣΣΑΛΟΝΙΚΗ. 
Γραφείο Βόρειας Ελλάδας

Θεαγένειο Θεσσαλονίκης. Ομάδα περίπου πενήντα ειδικευόμενων γιατρών επιτέθηκε
λεκτικά κατά του υπουργού Υγείας και απώθησε τα μέλη της συνοδείας του

Αναπάντεχη εξέλιξη είχε η χθεσινή επίσκεψη του υπουργού Υγείας κ. Λάμπρου
Παπαδήμα, στη Θεσσαλονίκη, όταν ομάδα γιατρών του Θεαγένειου Νοσοκομείου, το
οποίο επισκέφθηκε προκειμένου να εγκαινιάσει τη λειτουργία σύγχρονου γραμμικού
επιταχυντή, τον αποδοκίμασε έντονα προκαλώντας επεισόδια, αλλά και την
επέμβαση της Αστυνομίας. Ο υπουργός χαρακτήρισε την επίθεση των ειδικευόμενων
γιατρών εναντίον του ως «μαύρη παρένθεση που προκάλεσαν ­ δυστυχώς γιατροί ­
μέσα στο λειτουργικό χώρο του νοσοκομείου».

Το επεισόδιο, εξάλλου, που δημιουργήθηκε ανάμεσα σε απεργό γιατρό και σε
καρκινοπαθή ασθενή στο Νοσοκομείο Γ. Γενηματάς, όταν οι γιατροί αρνήθηκαν να
τον υποβάλουν σε θεραπεία, προκάλεσε την επέμβαση της Εισαγγελίας που
σχημάτισε δικογραφία και ζήτησε τη διενέργεια προανάκρισης για την υπόθεση.

Παρά τις εξαγγελίες του υπουργού για πλήρη ικανοποίηση των αιτημάτων των
απεργών νοσοκομειακών γιατρών, η απεργία συνεχίζεται σήμερα και αύριο, ενώ η
εξέλιξη των κινητοποιήσεων θα αποφασισθεί αύριο το βράδυ στη διάρκεια της
γενικής συνέλευσης του κλάδου.

Ύστερα από σειρά επαφών του με τους εκπροσώπους των νοσοκομειακών, των
πανεπιστημιακών γιατρών και του Ιατρικού Συλλόγου Θεσσαλονίκης, ο υπουργός
Υγείας ανακοίνωσε χθες το μεσημέρι στη Θεσσαλονίκη ότι οι νοσοκομειακοί
γιατροί θα πληρωθούν άμεσα τις δεδουλευμένες εφημερίες τους του περασμένου
εξαμήνου, ενώ θα υπάρξει αύξηση 10% στα ποσά των εφημεριών για το 1999.
Σύμφωνα με τον κ. Παπαδήμα, ουδείς γιατρός θα επιστρέψει χρήματα που έχουν
χρεωθεί στα εκκαθαριστικά του του 1998 (εκτός από τις περιπτώσεις που
ξεπερνούν το συνταγματικό πλαφόν).

Ο κ. Παπαδήμας έφθασε χθες το πρωί στη Θεσσαλονίκη όπου είχε αλλεπάλληλες
συναντήσεις με τους εκπροσώπους των απεργών γιατρών, καθώς και με τον υπουργό
Μακεδονίας-Θράκης κ. Γιάννη Μαγκριώτη.

Στο Θεαγένειο Νοσοκομείο όπου μετέβη προκειμένου να εγκαινιάσει τον νέο
υπερσύγχρονο γραμμικό επιταχυντή ομάδα περίπου πενήντα ειδικευόμενων γιατρών
επιτέθηκε λεκτικά εναντίον του γιουχαΐζοντάς τον και απωθώντας τα μέλη της
συνοδείας του.

Αργά το απόγευμα ο κ. Παπαδήμας επισκέφθηκε τις εγκαταστάσεις του Νοσοκομείου
Παπαγεωργίου, όπου συναντήθηκε με μέλη της διοίκησής του.

Απαντώντας το μεσημέρι σε ερώτηση σχετικά με την επικείμενη λειτουργία του
νοσοκομείου, ο κ. Παπαδήμας δήλωσε πως δεν είναι σε θέση να δεσμευθεί για τον
ακριβή χρόνο της έναρξης της λειτουργίας του, αλλά διαβεβαίωσε πως αυτό θα
γίνει μόλις διασφαλιστεί η συναίνεση των εργαζομένων σ' αυτό. Μέχρι το τέλος
του ερχόμενου Μαρτίου, κατά τη διαβεβαίωση του υπουργού, εκπρόσωποι του
Πανεπιστημίου και της διοίκησης του νοσοκομείου θα έχουν συναποφασίσει για το
εργασιακό καθεστώς των εργαζομένων, στο νοσοκομείο, γιατρών. Σε διαφορετική
περίπτωση ­ δήλωσε ο υπουργός ­ θα μετεγκατασταθούν στο Νοσοκομείο
Παπαγεωργίου κλινικές του ΕΣΥ άλλων νοσοκομείων της πόλης, ώστε να επιτευχθεί
η αποσυμφόρησή τους.

«Η Θεσσαλονίκη δεν χρειάζεται αύξηση του αριθμού των νοσοκομειακών κλινών
της», τόνισε ο υπουργός, αλλά αποσυμφόρησή τους και αναβάθμιση των υπηρεσιών
υγείας, ποιοτική και ποσοτική συμπλήρωση της στελέχωσης και του ξενοδοχειακού
τους εξοπλισμού παράλληλα με την αναθάθμιση των νοσοκομείων της επαρχίας.

Για την επίτευξη των στόχων της κυβέρνησης προτάθηκε ήδη η ένταξη των
κονδυλίων για τα παραπάνω στο Γ' Κοινοτικό Πλαίσιο Στήριξης.

Την άμεση επέμβαση της Εισαγγελίας Πρωτοδικών της Αθήνας προκάλεσαν όσα είχαν
τις τελευταίες ημέρες δει το φως της δημοσιότητας για την κατάσταση που
επικρατεί στα νοσοκομεία από τη συνεχιζόμενη αποχή των γιατρών.

Στο μεταξύ, ο εισαγγελέας Ποινικής Δίωξης στη Θεσσαλονίκη κ. Α. Ζήσης
σχημάτισε δικογραφία για την υπόθεση της άρνησης απεργών γιατρών να υποβάλουν
σε θεραπεία καρκινοπαθή ασθενή στο νοσοκομείο «Γ. Γεννηματάς» και ζήτησε από
το Αστυνομικό Τμήμα Πλατείας Δημοκρατίας να διεξαχθεί προανάκριση, προκειμένου
να εντοπιστούν και να παραπεμφθούν σε δίκη οι γιατροί που ­ σύμφωνα με όσα
καταγγέλλονται ­ αρνήθηκαν να κάνουν την ειδική προγραμματισμένη θεραπεία
στους ασθενείς. Παρ' όλ' αυτά, χθες το πρωί στο νοσοκομείο «Γεώργιος
Γεννηματάς» καρκινοπαθείς ­ που είχαν προγραμματισμένα ραντεβού για
χημειοθεραπείες ­ περίμεναν επί τέσσερις ώρες να εξυπηρετηθούν, αλλά τελικά ­
όπως καταγγέλλουν ­ οι γιατροί αρνήθηκαν να τους υποβάλουν σε θεραπεία, επειδή
έκριναν ότι η περίπτωσή τους δεν εντάσσεται στα επείγοντα περιστατικά. Οι
ασθενείς αντέδρασαν έντονα, με αποτέλεσμα να σημειωθούν μέσα στο νοσοκομείο
επεισόδια και αντεγκλήσεις. <REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16363N161</ED>
<ID>
ID:20442

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N16&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Περί ηθικής
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

Στο νοσοκομείο «Γ. Γεννηματάς» της Θεσσαλονίκης έγιναν, λέει, επεισόδια με
καρκι-νοπαθείς. Οι απε-ργούντες γιατροί έκριναν ότι δεν είναι επείγοντα
περι-στατικά και αρνήθηκαν να τους κάνουν τη χημειο-θεραπεία που έχριζε η
πάθησή τους. Δεν γνωρίζω αν έτσι επιβαρύνθηκε ή όχι η υγεία τους. Όπως δεν
γνωρίζω και τα αιτήματα των νοσοκομειακών γιατρών. Αναρωτιέμαι όμως σε ποιον
κώδικα ηθικής υπακούουν γιατροί που αρνούνται τη θεραπεία σε καρκινοπαθείς. Σε
ποιον κώδικα ηθικής υπακούουν λειτουργοί της υγείας που αρνούνται έστω και την
ψυχική ανακούφιση σε ανθρώπους που αντικρύζουν πια τον θάνατο στα μάτια.
Ασφαλώς όχι στον ίδιο κώδικα που εμείς οι πολίτες πιστεύουμε ότι ακολουθούν,
όταν στα χέρια τους εμπιστευόμαστε τη ζωή μας. Τόσο που κάποιοι από εμάς
φτάνουμε να πιστεύουμε ότι τέτοιοι γιατροί δεν είναι ποτέ δυνατόν να στηρίζουν
το ΕΣΥ.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16363N172</ED>
<ID>
ID:20534

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N17&aa=2</URL></REF>


Article

<CATEGORY>vin06</CATEGORY>

 <H5>ΩΝΑΣΕΙΟ
</H5><H2>Αλυσίδα αντιδράσεων στην απόφαση για τους δύο καθηγητές </H2>
Αλυσίδα αντιδράσεων από τον πολιτικό κόσμο έχει προκαλέσει η απόφαση του
Ωνασείου να μην ανανεώσει, με τους ίδιους με σήμερα όρους, τις συμβάσεις των
δύο διαπρεπών καθηγητών της καρδιολογίας Δ. Κρεμαστινού και Δ. Κόκκινου.

Σε ερώτηση που κατέθεσε στη Βουλή ο βουλευτής και πρώην υπουργός Υγείας κ. Γ.
Σούρλας, αποδίδει τα προβλήματα στο Ωνάσειο σε «προσωπικές αντιπαραθέσεις και
κομματικές διενέξεις», υπογραμμίζοντας ότι είναι φανερό πως «προτάσσονται
προσωπικές επιδιώξεις ή άλλες σκοπιμότητες και όχι η εφαρμογή των νόμων, το
συμφέρον του Κέντρου και η εξυπηρέτηση του κοινωνικού συνόλου».

Ο κ. Σούρλας ζητεί από τον υπουργό Υγείας να παρέμβει για να αποκατασταθεί η
εύρυθμη λειτουργία του Κέντρου. Επίσης, την κατάθεση στη Βουλή των εκθέσεων
των δύο ορκωτών λογιστών, καθώς και τα έγγραφα για καταγγελίες περί θανάτων,
απινιδωτών, κ.ά.

Σε δήλωσή του, ο κοινοβουλευτικός εκπρόσωπος της Νέας Δημοκρατίας κ. Δ.
Σιούφας, κατηγορεί τη διοίκηση του Ωνασείου ότι δεν μίλησε για τα αίτια των
προβλημάτων του Κέντρου και τονίζει ότι θα έπρεπε, μαζί με το υπουργείο
Υγείας, να έχει επιχειρησιακό σχέδιο περικοπής δαπανών «εκεί που σπαταλώνται
και όχι εκεί που προσφέρονται υπηρεσίες ζωής. Η Πολιτεία έχει τεράστιο όφελος
από μη διαρροών ασθενών και συναλλάγματος στο εξωτερικό».

Την ίδια ώρα, στη Ρόδο, η Νομαρχιακή Επιτροπή του ΠΑΣΟΚ αντέδρασε εντονότατα
στην είδηση της «απομάκρυνσης του μέλους της Κεντρικής Επιτροπής του κόμματος
και μάλιστα με υποκινητές άτομα από τον ίδιο χώρο», καταγγέλλοντας «τις
μεθοδεύσεις, οι οποίες ­ όπως τονίζει ­ εξυπηρετούν μόνο οικονομικά συμφέροντα
και όχι τους υψηλούς κοινωνικούς στόχους καλύτερης υγείας και καλύτερης
παιδείας που το ΠΑΣΟΚ υπόσχεται». Τα μέλη της Νομαρχιακής ζητούν από τον
Πρωθυπουργό Κ. Σημίτη να παρέμβει ώστε «το διοικητικό συμβούλιο του Ωνασείου
να πάψει να αυθαιρετεί και να παρανομεί, προκείμενου να εξυπηρετήσει
συμφέροντα τρίτων».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16363N173</ED>
<ID>
ID:20541

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N17&aa=3</URL></REF>


Article

<CATEGORY>vin06</CATEGORY>

 <H2>Κεραυνοβόλος μηνιγγίτις </H2>
ΒΟΛΟΣ

Κατερίνα Βαβαλιού. Έφυγε στα 17 της...

Δεκαεπτάχρονη μαθήτρια πέθανε ξαφνικά από σηψαιμικό σοκ που υπέστη από
κεραυνοβόλο μορφή μηνιγγίτιδας. Πρόκειται για την Αικατερίνη-Αργυρούλα
Βαβάλιου, μαθήτρια της Β' τάξης του 6ου Λυκείου Βόλου, που πέθανε χθες το πρωί
στο Νοσοκομείο Βόλου. 
Τα συμπτώματα της ασθένειας εκδηλώθηκαν λίγες ώρες πριν από το μοιραίο και
όταν η άτυχη κοπέλα μεταφέρθηκε στο Νοσοκομείο ήδη βρισκόταν σε προθανάτιο
κατάσταση, όπως διαπίστωσαν οι γιατροί. 
Η κοπέλα γύρισε το βράδυ της Τρίτης από το φροντιστήριο στο σπίτι της γύρω
στις 9.30 το βράδυ. Όπως έγινε γνωστό από το συγγενικό της περιβάλλον, γύρω
στα μεσάνυχτα η 17χρονη ανέβασε υψηλό πυρετό και είχε έντονο πονοκέφαλο. Έκανε
μπάνιο και με αντιπυρετικό κατάφερε να ρίξει τον υψηλό πυρετό. 
Η νύχτα πέρασε, αλλά νωρίς το πρωί η άτυχη μαθήτρια εμφάνισε εξανθήματα στον
λαιμό και άλλα σημεία του σώματός της και ανέβασε πάλι υψηλό πυρετό (40,7).
Γύρω στις 7.30 το πρωί οι γονείς της κάλεσαν το ΕΚΑΒ και ασθενοφόρο μετέφερε
την 17χρονη στο Νοσοκομείο. Από την πρώτη στιγμή οι γιατροί αντελήφθησαν τη
σοβαρότητα της καταστάσεώς της. Μετέφεραν την κοπέλα στην Εντατική, όπου δύο
ώρες αργότερα εξέπνευσε.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16363N181</ED>
<ID>
ID:20443

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N18&aa=1</URL></REF>


Article

<CATEGORY>vin06</CATEGORY>

 <H2>Παράνομες κλήσεις
</H2>
Ανοίγει ο δρόμος για την επιστροφή χρημάτων από τους δήμους για τις παράνομες
κλήσεις των «παρκοεταιρειών», καθώς το Ελεγκτικό Συνέδριο απαντά και στο
τελευταίο... δίλημμα των δήμων, κρίνοντας ότι νομίμως μπορούν να επιστραφούν
τα ­ αχρεωστήτως καταβληθέντα ­ ποσά.

Σύμφωνα με πληροφορίες, η σχετική απόφαση-γνωμοδότηση του Ελεγκτικού
Συνεδρίου αναμένεται να εκδοθεί την προσεχή εβδομάδα και στη συνέχεια θα
μπορεί να ξεκινήσει η διαδικασία επιστροφής των χρημάτων σε όσους δημότες
πλήρωσαν τις παράνομες κλήσεις (σύμφωνα με τη γνωστή απόφαση του Συμβουλίου
της Επικρατείας).

Στο Δήμο της Αθήνας έχει ήδη εγγραφεί κονδύλι 450 εκατ. δραχ. Σε πρώτη φάση
το δημοτικό συμβούλιο έχει πάρει απόφαση για την επιστροφή χρημάτων σε 2.000
δικαιούχους. Πάντως, όπως ανέφεραν στελέχη του δήμου, για την επιστροφή των
ποσών θα πρέπει απαραίτητα να προσκομιστεί η απόδειξη καταβολής των προστίμων.
«Περιμένουμε την απόφαση του Ελεγκτικού Συνεδρίου...», ανέφερε χθες για το
ζήτημα ο δήμαρχος Αθηναίων Δημ. Αβραμόπουλος.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16363N182</ED>
<ID>
ID:20500

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N18&aa=2</URL></REF>


Article

<CATEGORY>vin06</CATEGORY>

 <H5>ΔΡΑΜΑΤΙΚΗ ΕΠΙΣΤΟΛΗ ΤΩΝ ΓΟΝΙΩΝ ΤΟΥ ΜΩΡΟΥ ΠΟΥ ΜΟΛΥΝΘΗΚΕ ΑΠΟ AIDS ΣΤΟ ΜΑΙΕΥΤΗΡΙΟ ΕΛΕΝΑ
</H5><H5>Και μήνυση για ποινικές ευθύνες των γιατρών
</H5><H2>«Είμαι 6 μηνών, αλλά θα πεθάνω»
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Σαν ένα «γράμμα» προς τους λειτουργούς της Δικαιοσύνης μοιάζει η αίτηση των
ασφαλιστικών μέτρων που κατέθεσαν οι γονείς του μωρού που μολύνθηκε με τον ιό
του AIDS τις πρώτες ημέρες της ζωής του από μετάγγιση αίματος στο Μαιευτήριο Έλενα.

Οι γονείς του αβάπτιστου κοριτσιού, που είναι μόλις έξι μηνών, μέσα στον πόνο
τους έχουν μία μόνο επιθυμία: να καταφέρουν να εξασφαλίσουν τις ιδανικότερες
συνθήκες διαβίωσης για το άρρωστο μωρό τους. Φαντάζει τραγικό και έτσι είναι,
γιατί είναι υποχρεωμένοι να προσπαθήσουν να κάνουν λιγότερο εφιαλτική τη ζωή
της μονάκριβης κόρης τους, που ξεκινάει μία πορεία με... πρόωρο τέλος. Μία
πορεία και ένα τέλος που άλλοι έγραψαν, με ενέργειες και παραλείψεις τους,
ερήμην του μωρού και των γονέων του.

Αποζημίωση

Και τώρα οι άνθρωποι αυτοί, που δεν έχουν τα οικονομικά μέσα για να παράσχουν
στο παιδί τους όσα εκείνο έχει ανάγκη για να αντιμετωπίσει την ανίατη ασθένειά
του, επέλεξαν να προσφύγουν στη Δικαιοσύνη ζητώντας τη συνδρομή των εκπροσώπων
της για χάρη του παιδιού τους, που από τους έξι μήνες της ζωής του τις
περισσότερες ημέρες τις έχει περάσει μέσα στα νοσοκομεία.

Με την αίτησή τους, που υπογράφει ο πληρεξούσιος δικηγόρος τους κ. Μάκης
Τσίφρας και έχει κοινοποιηθεί και στον υπουργό Υγείας, στρέφονται κατά του
Μαιευτηρίου Έλενα και ζητούν να τους επιδικάσει το δικαστήριο αποζημίωση
1.426.000 μηνιαίως για να αντιμετωπίσουν τα έξοδα ιατροφαρμακευτικής
περίθαλψης του μωρού τους.

«Θα πεθάνω»

«Είμαι ένα κοριτσάκι έξι μηνών, αλλά δεν πρόκειται να ζήσω. Θα πεθάνω σύντομα,
γιατί στο κρατικό μαιευτήριο που γεννήθηκα γιατροί μου μετάγγισαν αίμα
μολυσμένο με τον ιό τού AIDS, που κατατρώει την άμυνα του οργανισμού και
μετατρέπει τη λίγη ζωή που απομένει σε εφιάλτη». Με τα λόγια αυτά αρχίζουν τη
διήγηση της ιστορίας τους οι γονείς της μικρής, που αναγκάζονται να παίξουν
τον δυσάρεστο ρόλο προφήτη κακών ειδήσεων για το παιδί τους.

Εφιάλτης

Επέλεξαν να ξεκινήσουν με ένα γράμμα, που εκείνοι έγραψαν με τελικό παραλήπτη
τον πρόεδρο του δικαστηρίου που θα δικάσει την αίτησή τους. «Όσο περνά, κύριε
πρόεδρε, από τη φιλεύσπλαχνη κρίση σας θα ήθελα ­ συνεχίζουν ­ να νοιαστείτε,
όση ζωή τέλος πάντων μού μένει, να περάσω εκτός νοσοκομείων, να ζήσω όσο πιο
ανθρώπινη και φυσιολογική, σαν τα υπόλοιπα παιδάκια, δίπλα στους γονείς μου.
Όπως θα ζούσα δηλαδή αν όλα αυτά δεν είχαν συμβεί στην πραγματικότητα, αλλά
ήταν μόνο ένα κακό όνειρο που σε ξυπνά με τρόμο. Όπως.... αν... δεν... ».

Δυστυχώς όμως ο εφιάλτης δεν ταράζει μόνο τις νύχτες της οικογένειας, αλλά
κάθε στιγμή τους, από τις 15 Ιανουαρίου 1999, που οι γιατροί τους ανακοίνωσαν
ότι η κορούλα της είναι φορέας του AIDS.

«Τότε ­ αναφέρουν ­ θυμηθήκαμε ότι 25 ημέρες μετά τη γέννηση, στις 5 Αυγούστου
1998, οι γιατροί μας ενημέρωσαν εκ των υστέρων ότι είχε χρειαστεί να γίνει
μετάγγιση αίματος και μας εξήγησαν ότι δεν μας ενημέρωσαν, γιατί στις
περιπτώσεις μετάγγισης αίματος έτσι γίνεται και δεν είναι αναγκαία η ενημέρωση».

«Παράθυρο»

Χρειάστηκε να υποβληθούν και οι δύο γονείς σε εξετάσεις για να διαπιστωθεί ότι
κανένας από τους δύο δεν είναι ασθενής. Γι' αυτό και χαρακτηρίζουν ψευδείς
τους ισχυρισμούς που είδαν το φως της δημοσιότητας όταν έγινε γνωστό το θέμα,
ότι δήθεν ο αιμοδότης ήταν συγγενικό τους πρόσωπο και ότι διήνυε την περίοδο
του «σιωπηλού παραθύρου» κατά την αιμοληψία και γι' αυτό δεν ανιχνεύθηκε ο
ιός. Δεν παραλείπουν μάλιστα να εκφράσουν την απορία τους, εάν δηλαδή «κάθε
φορά που χορηγείται αίμα από το κράτος σε οποιοδήποτε πολίτη του, κινδυνεύει
αυτός να μολυνθεί από τον ιό του AIDS, αν το αίμα προέρχεται από φορέα του ιού
που δεν έχει εκδηλωθεί». Εξάλλου, οι γονείς διά του δικηγόρου τους κ. Τζίφρα
επικαλούνται την υπογραφή πρόσφατης σύμβασης που υποχρεώνει τα νοσοκομεία να
ενημερώνουν εκ των προτέρων κατάλληλα το ενδιαφερόμενο πρόσωπο για κάθε φύση
επέμβασης και τους πιθανούς επακόλουθους κινδύνους.

Φάρμακα

Οι γονείς τής μικρής ζουν σε μία μονοκατοικία και ο μοναδικός οικονομικός
πόρος είναι ο μισθός του συζύγου, που ανέρχεται σε 180.000 δραχμές τον μήνα.
Τα χρήματα αυτά δεν επαρκούν για να καλύψουν τα έξοδα της ιατροφαρμακευτικής
περίθαλψης για το παιδί τους. Η μικρή χρειάζεται καθημερινά κοκτέιλ φαρμάκων,
να την παρακολουθεί νοσοκόμα, να επισκέπτεται σε τακτά χρονικά διαστήματα τον
γιατρό, να ακολουθεί συγκεκριμένη θεραπεία και τρόπο διαβίωσης. Το ποσό όλων
αυτών των εξόδων το υπολογίζουν σε 1.426.000 δραχμές τον μήνα και αυτό
διεκδικούν ως αποζημίωση από το Μαιευτήριο Έλενα. Η συζήτηση της αίτησης
προσδιορίσθηκε να γίνει την 1η Μαρτίου.

Το Μαιευτήριο

* Από την πλευρά του Μαιευτηρίου Έλενα, ο παθολόγος-αιματολόγος κ.
Μηνάς Αντωνόπουλος, διευθυντής της ιατρικής υπηρεσίας του νοσοκομείου, ανέφερε
στα «ΝΕΑ» σχετικά με την αγωγή της οικογένειας του μωρού, ότι «το ζήτημα θα
απασχολήσει τη νομική υπηρεσία του νοσοκομείου», ενώ επανέλαβε ότι «όλες οι
εξετάσεις στο επίμαχο δείγμα αίματος ήταν αρνητικές, δεδομένου ότι επρόκειτο
περί πρόσφατης λοίμωξης (η σπάνια, δηλαδή, περίπτωση του λεγόμενου στην
ιατρική στορολογία «φαινόμενου παραθύρου», με συχνότητα 1:1.200.000)...».


Μήνυση για τις ποινικές ευθύνες των αρμόδιων γιατρών του μαιευτηρίου «Έλενα»,
καθώς και αγωγή αποζημίωσης λόγω ηθικής βλάβη αναμένεται να καταθέσουν
προσεχώς οι γονείς του μωρού, όπως γνωστοποιεί στα «ΝΕΑ» ο συνήγορός τους
Μάκης Τσίφρας, ο οποίος υπογραμμίζει παράλληλα ότι η υπόθεση «αγγίζει κάθε
ελληνική οικογένεια, αφού ο καθένας μας θα μπορούσε να ήταν ένα ανυποψίαστο
θύμα...». Σημειώνεται ότι για μετάγγιση μολυσμένου με τον ιό του AIDS αίματος,
που οδήγησε στον θάνατο ένα 11χρονο κορίτσι από τη Ρόδο, μόλις τον περασμένο
Ιούνιο, το Συμβούλιο της Επικρατείας είχε επιδικάσει 160 εκατ. δραχμές στην
οικογένεια του κοριτσιού, τη μεγαλύτερη αποζημίωση που έχει επιδικαστεί στα
ελληνικά δικαστικά χρονικά. Η απόφαση ­ που μπορεί να καταγραφεί ως νομικό
προηγούμενο ­ αφορούσε τη μόλυνση (το 1985) και τον θάνατο τελικά (το 1991)
της 11χρονης Κωνσταντίνας Δημακοπούλου από τον Αρχάγγελο Ρόδου. Η άτυχη
Κωνσταντίνα έπασχε από μεσογειακή αναιμία κι έκανε μετάγγιση αίματος δύο φορές
τον μήνα στο νοσοκομείο του νησιού

Σε μια από τις μεταγγίσεις χρησιμοποιήθηκε αίμα ελβετικής προέλευσης που δεν
είχε ελεγχθεί και, σύμφωνα με τις δικαστικές αποφάσεις που ακολούθησαν, αυτή η
μετάγγιση στάθηκε μοιραία για τη ζωή της. Στην απόφαση για την αποζημίωση
(2463/98) το Α' Τμήμα επισήμανε ότι «τα αρμόδια όργανα του νοσοκομείου όφειλαν
να δείξουν ιδιαίτερη επιμέλεια...»
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16363N183</ED>
<ID>
ID:20542

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N18&aa=3</URL></REF>


Article

<CATEGORY>vin06</CATEGORY>

 <H5>ΔΙΑΓΡΑΦΟΝΤΑΙ ΟΙ ΤΟΚΟΙ ΥΠΕΡΗΜΕΡΙΑΣ ­ ΤΟ 50% ΤΩΝ ΔΕΔΟΥΛΕΥΜΕΝΩΝ ΤΟΚΩΝ ­ ΝΕΟ ΦΘΗΝΟ ΔΑΝΕΙΟ
</H5><H2>Τρεις ρυθμίσεις για τα δάνεια
</H2>
<AUTHOR>ΚΩΣΤΑΣ ΑΝΤΩΝΑΚΟΣ</AUTHOR>

Τρεις ρυθμίσεις για την αποπληρωμή των δανείων που έχουν λάβει οι αγρότες,
από την Αγροτική Τράπεζα, ανακοίνωσε χθες ο υπουργός Εθνικής Οικονομίας Γ.
Παπαντωνίου ύστερα από σύσκεψη με τον υπουργό Γεωργίας Γ. Ανωμερίτη και τον
διοικητή της Αγροτικής Τράπεζας κ. Πέτρο Λάμπρου.

Ζητούν συνάντηση. Οι αγρότες της Θεσσαλίας ζητούν να δουν τον υπουργό
Γεωργίας για να τους ενημερώσει για τα νέα μέτρα

Σύμφωνα με τις ανακοινώσεις του υπουργού:

1 Διαγράφονται όλοι οι τόκοι υπερημερίας που έχουν επιβληθεί στα δάνεια
των αγροτών λόγω καθυστερήσεων στην καταβολή των δόσεων.

2 Διαγράφεται το 50% των δεδουλευμένων τόκων.

3 Δίνεται στους αγρότες η δυνατότητα σύναψης νέου δανείου για το ποσό
που θα απομείνει μετά τις διαγραφές των τόκων. Το δάνειο θα είναι δεκαετές και
για τα πρώτα δύο χρόνια της διάρκειάς του το επιτόκιο θα είναι μειωμένο κατά
τέσσερις μονάδες σε σχέση με το ισχύον επιτόκιο της Αγροτικής Τράπεζας.

Μετά την πάροδο της διετίας το επιτόκιο του δανείου θα διαμορφώνεται ανάλογα
με τις συνθήκες στην αγορά (κυμαινόμενο). Οι ρυθμίσεις αυτές ισχύουν και για
τις ληξιπρόθεσμες οφειλές από αγροτικά δάνεια στους Νομούς Καρδίτσας, Πέλλας,
Ημαθίας και Πιερίας που έχουν υποστεί καταστροφές βαμβακοπαραγωγοί, ροδακινοπαραγωγοί.

Ο κ. Παπαντωνίου επεσήμανε ότι οι νέες ρυθμίσεις ισχύουν για τα δάνεια όλων
των αγροτών (αλιείς, κτηνοτρόφοι κ.ά), καθώς και των μικρών αγροτικών
επιχειρήσεων και θερμοκηπίων. Ωστόσο, δεν έδωσε στοιχεία για το ποσό των τόκων
που θα διαγραφούν, καθώς και για τις συγκεκριμένες κατηγορίες δανείων που
περιλαμβάνονται στη ρύθμιση, παραπέμποντας σε ανακοινώσεις του διοικητή της
Αγροτικής Τράπεζας.

Αναγνώρισε ότι τις τελευταίες δεκαετίες οι αγρότες επιβαρύνθηκαν αβάσταχτα από
το υπερβολικό κόστος εξυπηρέτησης των παλαιών δανείων λόγω των υψηλών
επιτοκίων, τονίζοντας ότι η βελτίωση της οικονομίας και η εξυγίανση της ΑΤΕ
επιτρέπουν τώρα τη λήψη αποφάσεων για ευνοϊκές ρυθμίσεις στα δάνεια των αγροτών.

Πάντως, με έμφαση υπογράμμισε ότι από τις ρυθμίσεις δεν θα υπάρξει καμιά
επιβάρυνση στον κρατικό προϋπολογισμό και ότι οι σχετικές αποφάσεις δεν
συνδέονται με τις αγροτικές κινητοποιήσεις, αλλά με την πολιτική
ανασυγκρότησης και ενίσχυσης της ανταγωνιστικότητας του αγροτικού τομέα που
ακολουθεί η κυβέρνηση.

Απέκλεισε όμως το ενδεχόμενο να υπάρξουν πρόσθετα μέτρα για μείωση της
φορολογίας στους αγρότες.

Από την πλευρά του ο υπουργός Γεωργίας Γ. Ανωμερίτης είπε ότι η κυβέρνηση
προχωρεί σε βαθιές τομές στον αγροτικό τομέα και εφαρμόζει πολιτική μείωσης
του κόστους παραγωγής (φυτοφάρμακα, λιπάσματα, ηλεκτρικό ρεύμα), προσθέτοντας
ότι με τις ρυθμίσεις στα αγροτικά δάνεια ικανοποιείται το βασικό αίτημα των
αγροτών και περιορίζεται δραστικά το κόστος δανεισμού τους.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16363N191</ED>
<ID>
ID:20444

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N19&aa=1</URL></REF>


Article

<CATEGORY>vin06</CATEGORY>

 <H2>Περισσότερους από 300.000 αγρότες αφορούν τα μέτρα της κυβέρνησης
</H2>
ΠΕΡΙΣΣΟΤΕΡΟΥΣ από 300.000 αγρότες φαίνεται να αφορούν οι 3 ρυθμίσεις για
αγροτικά χρέη που ανακοίνωσαν χθες οι υπουργοί Εθνικής Οικονομίας κ. Γ.
Παπαντωνίου και Γεωργίας κ. Γ. Ανωμερίτης, χωρίς όμως να διευκρινίζεται
αρμοδίως ποια ακριβώς περίοδο αφορούν, πώς θα εφαρμοσθούν και από πότε ισχύουν.

Κλίμα έντασης

Οι συναρμόδιοι υπουργοί παρέπεμπαν χθες σχετικά στη διοίκηση της ΑΤΕ, που από
την πλευρά της δεν ανακοίνωσε τίποτα, ενώ διάχυτη ήταν η εντύπωση για κλίμα
έντασης μεταξύ υπουργείου Γεωργίας και Τράπεζας.

Η θέση του υπουργείου Γεωργίας ήταν, χθες, μετά τις ανακοινώσεις, ότι
επρόκειτο για γενικευμένη ρύθμιση που δεν αφορούσε μόνο τις (μέχρι 31.12.96)
επισφαλείς απαιτήσεις της ΑΤΕ, λόγω αδυναμίας παραγωγών να ανταποκριθούν.

Από κορυφαία πηγή του υπουργείου δεν αμφισβητείτο ότι προκύπτει έτσι σημαντικό
δημοσιονομικό κόστος. Την επιβάρυνση του προϋπολογισμού, όμως, για να
χειριστεί το ζήτημα η ΑΤΕ, είχε αποκλείσει νωρίτερα ο υπουργός Εθνικής
Οικονομίας, προφανώς και για λόγους που συνδέονται με την Ε.Ε.

Πάντως, έντονος προβληματισμός επικρατεί σε κορυφαία συνεταιριστικά στελέχη
(ΠΑΣΕΓΕΣ, ΓΕΣΑΣΕ, περιφερειακές ενώσεις) για τα τρέχοντα θέματα των αγροτών,
τους χειρισμούς και τη στρατηγική που απαιτούνται αλλά και τις προτεραιότητες
που θα πρέπει να υλοποιηθούν.

Προχθές το βράδυ, σύμφωνα με πληροφορίες, πραγματοποιήθηκε συνάντηση του
Πρωθυπουργού κ. Κ. Σημίτη με τον πρόεδρο της ΠΑΣΕΓΕΣ κ. Λιόλιο, χωρίς να γίνει
γνωστό τι συζητήθηκε.

Σήμερα, εξάλλου, έχει προγραμματισθεί για τα χρέη αλλά και το αγροτικό ζήτημα
συνολικά, συνεδρίαση του διευρυμένου ΚΤΕ Παραγωγής και Εμπορίου στη Βουλή,
σύμφωνα με πρόσκληση του γραμματέα της Κοινοβουλευτικής Ομάδας του ΠΑΣΟΚ κ.
Νικ. Ακριτίδη και του γραμματέα του ΚΤΕ κ. Βαγγ. Αργύρη.

Ιδιαίτερες επισημάνσεις που διατυπώνονται αφορούν τόσο τη στάση αρμοδίων της
ΑΤΕ για τα θέματα των χρεών, αλλά ιδιαίτερα την ανάδειξη σε συνομιλητή από
στελέχη του υπουργείου Γεωργίας της Συντονιστικής Επιτροπής Αγροτών στη
Θεσσαλία, όταν τα συνολικά ζητήματα της υπαίθρου έχουν τεθεί έγκαιρα αρμοδίως
με αξιοποίηση της θεσμικής λειτουργίας των επίσημων οργανώσεων (ΓΕΣΑΣΕ,
ΠΑΣΕΓΕΣ, ΣΥΔΑΣΕ).

Δηλώσεις

Σε χθεσινοβραδινές δηλώσεις του ο πρόεδρος του Συλλόγου Εργαζομένων στην ΑΤΕ
κ. Κων. Αμούντζιας ανέφερε, μεταξύ άλλων, ότι: «Ενημερωνόμαστε για το
περιεχόμενο των αποφάσεων που ελήφθησαν και ακόμη δεν έχουν συμφωνηθεί, μεταξύ
των μερών που συμμετείχαν στη σύσκεψη. Διαφαίνεται ότι για μια ακόμη φορά η
ΑΤΕ χρησιμοποιείται ως μέσον άσκησης πολιτικής και οι πόροι της, που είναι οι
καταθέσεις του ελληνικού λαού, χρησιμοποιούνται για μικροπολιτικές σκοπιμότητες».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16363N192</ED>
<ID>
ID:20501

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N19&aa=2</URL></REF>


Article

<CATEGORY>vin06</CATEGORY>

 <H2>Στη Θεσσαλία δεν έμειναν ικανοποιημένοι από τις εξαγγελίες
</H2>
Τρόπους αντίδρασης συζητούσαν μέχρι αργά χθες το βράδυ οι αγρότες της
Θεσσαλίας, καθώς δεν έμειναν ικανοποιημένοι από τις νέες προτάσεις της
κυβέρνησης. Οι παραγωγοί ­ οι οποίοι άρχισαν τη συνέλευσή τους αργά το βράδυ ­
όπως έλεγαν δεν έμειναν ικανοποιημένοι από τις νέες εξαγγελίες. Μάλιστα,
ορισμένοι από την Καρδίτσα έλεγαν ότι από σήμερα θα κατέβουν και άλλα τρακτέρ
στα μπλόκα. Η ρύθμιση χρεών, υποστηρίζουν, δεν είναι το μόνο αίτημά τους,
καθώς αυτό που τους απασχολεί είναι το «τι θα γίνει αύριο».

Την Παρασκευή ζητούν έκτακτη συνάντηση με τον υπουργό Γεωργίας τα μέλη της
Πανθεσσαλικής Συντονιστικής Επιτροπής, προκειμένου να γίνουν διευκρινίσεις στα
όσα ανακοινώθηκαν χθες από τον υπουργό Εθνικής Οικονομίας και τον υπουργό
Γεωργίας. Ωστόσο, τα τρακτέρ θα παραμείνουν στην εθνική οδό και ίσως
ενισχυθούν και με άλλα.

Αργά χθες το βράδυ, ο υπουργός Γεωργίας, μιλώντας σε τοπικό κανάλι, απέκλεισε
την περίπτωση συνάντησης την Παρασκευή, λόγω ειλημμένων υποχρεώσεων.

Εξάλλου, χθες το βράδυ πραγματοποιήθηκε σύσκεψη της Πανθεσσαλικής για να
εξεταστούν τα όσα ανακοινώθηκαν από τον υπουργό Εθνικής Οικονομίας, τα οποία
προβλημάτισαν τους αγροτοσυνδικαλιστές, εφόσον δεν μπορούσαν να καταλάβουν τα
όσα άκουσαν μόνο από τα ΜΜΕ: «Θεωρούμε ότι η ανακοίνωση είναι ασαφής, μιλά
πάλι για αυστηρά τραπεζικά κριτήρια, για εγγυήσεις 150% του κεφαλαίου κ.λπ.
Δηλαδή, δεν απαντά σε σοβαρότερα προβλήματα, όπως το κόστος παραγωγής, τις
τιμές των προϊόντων, μέτρα για το βαμβάκι. Πώς, λοιπόν, περιμένει παραγωγοί να
μπορέσουν να ξεχρεώσουν την ΑΤΕ χωρίς να λυθούν αυτά τα προβλήματα; Με λίγα
λόγια, φοβάμαι ότι είναι "άνθρακες ο θησαυρός" για μία ακόμη φορά. Εμείς
συνεχίζουμε και καλούμε όλους τους αγρότες που πίστευαν ότι θα δοθούν χθες
λύσεις να έρθουν να ενισχύσουν τον αγώνα μας», δήλωσε ο Βαγγέλης Μπούτας.

Ο Γιάννης Πατάκης δήλωσε πως η ανακοίνωση εντάσσεται στα μέτρα εκφοβισμού και
τρομοκρατίας με την ασάφειά της.

Για σήμερα το απόγευμα στις 6 έχει αποφασιστεί συγκέντρωση στον κόμβο της
Βιοκαρπέτ .

* Σε αποκλεισμό της εθνικής οδού για μισή ώρα το μεσημέρι στον κόμβο
της Βιοκαρπέτ και μισή ώρα το απόγευμα στη διασταύρωση της οδού Σωκράτους, στη
Λάρισα, προχώρησαν οι αγρότες προκειμένου να ενημερωθούν από μέλη της
Πανθεσσαλικής Συντονιστικής Επιτροπής για τις εξελίξεις και τις αποφάσεις από
τη σύσκεψη στο υπουργείο Οικονομικών.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16363N193</ED>
<ID>
ID:20543

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N19&aa=3</URL></REF>


Article

<CATEGORY>vin06</CATEGORY>

 <H5>ΤΟ ΦΟΡΤΗΓΟ ΠΛΟΙΟ «ΑΝΙΤΑ Τ» ΒΡΙΣΚΕΤΑΙ ΣΤΟ ΛΙΜΑΝΙ ΤΟΥ ΙΚΟΝΙΟΥ ΜΕ ΖΗΜΙΕΣ ΣΤΗΝ
ΠΛΩΡΗ ΤΟΥ </H5><H2>Η Μακρόνησος ίσως ρίξει... φως
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Η αυτοψία που ενδέχεται να πραγματοποιήσουν σήμερα ­ καιρού επιτρέποντος ­
οι πραγματογνώμονες και οι λιμενικοί στην ξέρα νοτιοδυτικά της Μακρονήσου,
ίσως ρίξει φως στο θρίλερ με την εξαφάνιση του αλιευτικού σκάφους «Λυμπέριος».

Το υπό σημαία Παναμά φορτηγό πλοίο «ΑΝΙΤΑ Τ» παραμένει στο λιμάνι του
Ικονίου, έχοντας δύο βαθουλώματα και στις δύο πλευρές της πλώρης και
γδαρσίματα μήκους 12,5 μέτρων στα ύφαλά του

Πάντως, από τα έως τώρα στοιχεία, σύμφωνα με τους λιμενικούς δεν προκύπτει ότι
υπήρξε πρόσκρουση του υπό σημαία Παναμά φορτηγού πλοίου «ΑΝΙΤΑ Τ» με κάποιο
άλλο σκάφος, ενώ τα δύο βαθουλώματα ­ και στις δύο πλευρές της πλώρης ­ αλλά
και τα γδαρσίματα, μήκους 12,5 μέτρων στα ύφαλα, οφείλονται προς το παρόν σε
χτυπήματα πάνω σε βράχια.

Από προχθές το βράδυ, το φορτηγό «ΑΝΙΤΑ Τ» βρίσκεται στο λιμάνι του Ικονίου
και οι τέσσερις αξιωματικοί του ανακρίθηκαν χθες όλη μέρα από τους λιμενικούς
του Κεντρικού Λιμεναρχείου Πειραιά, χωρίς, μέχρι στιγμής τουλάχιστον, να έχει
προκύψει κάποιο στοιχείο εις βάρος τους. Οι ίδιοι παραμένουν ελεύθεροι, ενώ
έχει απαγορευθεί ο απόπλους του πλοίου.

Υποψίες

Τα χτυπήματα που φέρει το «ΑΝΙΤΑ Τ», με πλήρωμα έξι Ρώσους και επτά Ουκρανούς
ναυτικούς, κίνησαν τις υποψίες των λιμενικών προχθές το βράδυ. Ο 42χρονος
Ρώσος πλοίαρχος του φορτηγού Σερκέι Μπορίσοφ, ισχυρίστηκε από την πρώτη στιγμή
ότι οφείλονται σε πρόσκρουση που έγινε τα ξημερώματα της 30ής Ιανουαρίου σε
ξέρα νοτιοδυτικά της Μακρονήσου. Δεν έπεισε όμως και οι λιμενικοί τού ζήτησαν
να τους ακολουθήσει στο Κερατσίνι. Στην ανάκριση υπέπεσε σε αντιφάσεις και δεν
εξήγησε γιατί δεν ανέφερε στο ημερολόγιο του πλοίου την πρόσκρουση στα βράχια.

Το σκάφος ήταν αγκυροβολημένο εννέα ημέρες στη Σουβάλα της Αίγινας και όλα τα
στοιχεία έδειχναν ­ βέβαια, όλα τα ενδεχόμενα εξακολουθούν να παραμένουν
ανοιχτά ­ ότι κάτι δεν πάει καλά. Ο πλοίαρχος, σύμφωνα με πληροφορίες, ζήτησε
από ιδιωτικό συνεργείο να επισκευάσει τις βλάβες, επειδή δεν μπορούσε να
εγγυηθεί ότι το πλοίο είναι αξιόπλοο.

Οι έρευνες

Ο υπεύθυνος όμως του συνεργείου ­ πάντα κατά τις ίδιες πληροφορίες ­ του
ζήτησε 22.000 δολάρια. Δεν τα βρήκαν στη τιμή, αλλά ο υπεύθυνος του συνεργείου
ειδοποίησε το 2ο Λιμενικό Τμήμα Κερατσινίου, που διενεργεί και τις έρευνες για
το «Λυμπέριος».

Στην ερώτηση των λιμενικών γιατί έμεινε τόσο πολύ στη Σουβάλα και δεν πήγε στο
Πέραμα για επισκευές, ο πλοίαρχος απάντησε ότι «βρισκόταν σε διαπραγματεύσεις
με ιδιωτικά συνεργεία». Πάντως, λίγο μετά τις οκτώ χθες το βράδυ, ξανακλήθηκε
να καταθέσει στο 2ο Λιμενικό Τμήμα Κερατσινίου.

Οι λιμενικοί τηρούν σιγή ιχθύος. Καμία επίσημη ενημέρωση δεν έχει γίνει.

Από την έως τώρα πορεία της έρευνας έχει προκύψει ότι το «ΑΝΙΤΑ Τ» έφτασε στις
25 Ιανουαρίου στη ράδα του λιμανιού του Πειραιά. Την επόμενη ημέρα ξεφόρτωσε
3.000 τόνους λιπασμάτων στη Δραπετσώνα. Το βράδυ της 29ης Ιανουαρίου απέπλευσε
με προορισμό τα Δαρδανέλια και τα ξημερώματα της 30ής Ιανουαρίου προσέκρουσε
στην ξέρα.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16363N201</ED>
<ID>
ID:20445

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N20&aa=1</URL></REF>


Article

<CATEGORY>vin06</CATEGORY>

 <H5>«ΑΝΗΣΥΧΟΥΝΤΕΣ ΧΡΙΣΤΙΑΝΟΙ»...
</H5><H2>«Δεν πρόκειται να πεθάνουμε»
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

«Είμαστε γεμάτοι από ζωή. Δεν θα ερχόμασταν μαζί με τα παιδιά μας από την
Αμερική για να αυτοκτονήσουμε... Ευχαριστούμε για το ενδιαφέρον σας, αλλά δεν
πρόκειται να πεθάνουμε».

Φωτεινή Βεντούρη: «Η αλήθεια είναι ότι δεν τη βλέπουμε καθημερινά. Είναι πολύ
ήσυχη», λέει η γειτόνισσα της κ. Νταρλίν Νοτς

Με αυτά τα λόγια η Αμερικανίδα Ζανέτ Κούπερ, μέλος της θρησκευτικής οργάνωσης
Concerned Cristians, αναφέρθηκε στον φόβο που διατύπωσαν συγγενείς τους, αλλά
και οι αρχές ασφαλείας της πόλης του Ντένβερ.

Σε συνομιλία που είχε με την κ. Ντίνα Πρασάκη, ιδιοκτήτρια της εξοχικής
κατοικίας στον Νέο Βουτζά, όπου διαμένουν μέλη των «Ανησυχούντων Χριστιανών»,
η κ. Κούπερ, σύζυγος του Τζον Κούπερ, τόνισε χαρακτηριστικά: «Μπορεί να
ανήκουμε σε κάποια θρησκευτική οργάνωση, αλλά δεν έχουμε να απολογηθούμε για
κάτι. Μας αρέσει στην Ελλάδα, έχουμε ξετρελαθεί με την πατρίδα σας».

Την ίδια στιγμή οι ένοικοι της εξοχικής κατοικίας που βρίσκεται στην οδό
Λουντέμη, στον Νέο Βουτζά, παρέμεναν μακριά από τα τηλεοπτικά συνεργεία,
αρνούμενοι να πουν οτιδήποτε για την παρουσία τους στην Ελλάδα.

Χαρακτηριστικό είναι ότι η ενοικίαση του διώροφου σπιτιού έγινε τον Δεκέμβριο
του 1997, πολύ πριν έρθουν στην Ελλάδα τα δεκάδες μέλη της θρησκευτικής
οργάνωσης από το Ντένβερ του Κολοράντο, από τον φόβο της ολικής καταστροφής
της αμερικανικής πολιτείας.

Στη Ραφήνα. Σ' αυτήν την πολυκατοικία μένει η 69χρονη Νταρλίν Νοτς, μέλος της
οργάνωσης «Ανησυχούντες Χριστιανοί»

«Το σπίτι το ενοικίασε στις 15 Δεκεμβρίου 1991 ο κ. Γκάρι Σμιτ», τόνισε στα
«ΝΕΑ» ο κ. Δημήτρης Πρασάκης, ιδιοκτήτης της εξοχικής κατοικίας του Νέου
Βουτζά. «Η σχέση μου μαζί τους είναι καθαρά οικονομική. Δεν έχω κανένα
πρόβλημα μαζί τους και μπορώ να πω ότι στις συναλλαγές τους είναι άψογοι.
Μέχρι σήμερα δεν μας απασχόλησαν για τίποτε». Με τα ίδια λόγια αναφέρθηκαν οι
ένοικοι πολυκατοικίας, που βρίσκεται επί της οδού Κρήτης, στη Ραφήνα, για το
γηραιότερο μέλος της οργάνωσης «Ανησυχούντες Χριστιανοί», την 69χρονη Νταρλίν Νοτς.

«Η αλήθεια είναι ότι δεν τη βλέπουμε καθημερινά. Είναι πολύ ήσυχη. Ούτε
βεβαίως γνωρίζαμε ότι είναι μέλος κάποιας θρησκευτικής αίρεσης», είπε στα
«ΝΕΑ» η κ. Φωτεινή Βεντούρη. Η κ. Νοτς, η οποία διαμένει στον τέταρτο όροφο
της νεόκτιστης πολυκατοικίας, που βρίσκεται στη συμβολή των οδών Κρήτης και
Ρόδου, χθες το μεσημέρι δεν δέχθηκε να μιλήσει για την παρουσία της στην
Ελλάδα και για την απέλαση μελών της οργάνωσης «Ανησυχούντες Χριστιανοί» από
το Ισραήλ στις αρχές του έτους. Την ίδια διακριτική στάση τήρησαν χθες και τα
άλλα μέλη της θρησκευτικής οργάνωσης που το περασμένο φθινόπωρο άφησαν το Ρόκι
Μάουντεν του Κολοράντο για το λιμανάκι της Ραφήνας. Τα 20 μέλη της οργάνωσης
«Ανησυχούντες Χριστιανοί», που εκτιμάται ότι βρίσκονται σε διαμερίσματα της
περιοχής, δεν εργάζονται. Για τις καθημερινές τους μετακινήσεις, τα μέλη της
οργάνωσης φρόντισαν να εφοδιασθούν με τον απαραίτητο αριθμό αυτοκινήτων.
Σύμφωνα με πληροφορίες ο κ. Τζον Κούπερ, ο οποίος φρόντισε τον περασμένο
Αύγουστο να ενοικιάσει διαμερίσματα για τη στέγαση των μελών της οργάνωσης,
μεταξύ άλλων προχώρησε και σε αγορά οκτώ αυτοκινήτων.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16363N211</ED>
<ID>
ID:20446

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N21&aa=1</URL></REF>


Article

<CATEGORY>vin06</CATEGORY>

 <H2>Τα περίπτερα κάνουν λίφτινγκ
</H2>
Δύο καινούργια αθηναϊκά περίπτερα, τα πρώτα ανάμεσα σε 20, που φιλοδοξούν να
συμβάλουν στην αισθητική αναβάθμιση της Αθήνας, εγκαινιάστηκαν χθες στην
Πλατεία Συντάγματος

Από το 1910 τα περίπτερα δεν είχαν αλλάξει μορφή. Χθες, στην Πλατεία
Συντάγματος έγιναν τα αποκαλυπτήρια των δύο καινούργιων αθηναϊκών περιπτέρων,
των πρώτων ανάμεσα σε 20 που φιλοδοξούν να συμβάλουν στην αισθητική αναβάθμιση
της Αθήνας.

Τα νέα περίπτερα σχεδιάστηκαν σε αντικατάσταση των παλαιοτέρων και καλύπτουν
«την αισθητική, την λειτουργικότητα και την ασφάλεια», όπως είπε ο δήμαρχος
Αθηναίων κ. Δημήτρης Αβραμόπουλος. Είναι αυτοματοποιημένα, διαθέτουν
εγκατάσταση για πυρασφάλεια, κλιματισμό και μηχανισμούς ασφαλείας για την
προστασία του περιπτερούχου. «Ακόμα και σε διαδηλώσεις και σε επεισόδια σε 30
δευτερόλεπτα κατεβαίνουν τα ηλεκτρονικά ρολά και ο κάτοχος του περιπτέρου
μπορεί να πάει κάπου να κρυφτεί», είπε ο πρόεδρος της Ένωσης Επαγγελματιών
Καπνοπωλών-Περιπτερούχων Αθήνας κ. Γιώργος Λάμπης.

Ο σχεδιασμός των νέων περιπτέρων έγινε ύστερα από πρόταση και υπό την
επιμέλεια των αρμοδίων υπηρεσιών του Δήμου Αθηναίων. Ο κ. Αβραμόπουλος τόνισε
ότι η πολιτική του δήμου θα συνεχιστεί στο μέλλον, «γιατί την Αθήνα που
προετοιμάζουμε, θέλουμε να την δούμε με ό,τι το ωραιότερο και λειτουργικότερο
έχει ως πόλη».

Ο κ. Λάμπης, τόνισε ότι η χθεσινή ημέρα ήταν ιστορική για τους περιπτερούχους
που παλεύουν 10 χρόνια να κάνουν τα περίπτερα πιο σύγχρονα και πιο
λειτουργικά. «Ο περιπτερούχος απαλλάσσεται από πολλές δυσκολίες που
αντιμετώπιζε και παράλληλα γίνεται η πόλη πιο καλαίσθητη. Σύντομα θα αλλάξουν
όλα τα περίπτερα του Δήμου της Αθήνας, όχι βέβαια μόνο στο κέντρο, αλλά και σε
όλες τις συνοικίες».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16363N221</ED>
<ID>
ID:20447

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N22&aa=1</URL></REF>


Article

<CATEGORY>vin06</CATEGORY>

 <H2>Χριστόδουλος: Όχι στην καύση νεκρών </H2>
Κατά της καύσης των νεκρών τάχθηκε χθες το πρωί ο Αρχιεπίσκοπος Χριστόδουλος
μιλώντας στον ιερό ναό του Αγίου Χαραλάμπους στα Ιλίσια. «Εάν στον τρίτο και
τέταρτο αιώνα οι νεκροί καίγονταν, όπως θέλουν μερικοί, σήμερα δεν θα είχαμε
τα λείψανα αγίων», είπε, αφήνοντας αιχμές εναντίον του Μητροπολίτη Ιωαννίνων
Θεόκλητου ο οποίος είχε μιλήσει για το θέμα. Η αναφορά αυτή του Αρχιεπισκόπου
στην καύση των νεκρών ήρθε λίγες ημέρες μετά την επιστολή που έστειλε στον κ.
Θεόκλητο με την οποία του ζητεί να δώσει εξηγήσεις για τις θέσεις που εξέφρασε δημόσια.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16363N222</ED>
<ID>
ID:20502

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N22&aa=2</URL></REF>


Article

<CATEGORY>vin06</CATEGORY>

 <H2>Από Απρίλιο ξεκινάει η Αρεοπαγίτου </H2>
Μέσα στον Απρίλιο θα εγκατασταθεί ο εργολάβος και θα ξεκινήσουν τα έργα για
την πεζοδρόμηση του πρώτου τμήματος της οδού Διονυσίου Αρεοπαγίτου, έργο που
εντάσσεται στο πρόγραμμα για την ενοποίηση των αρχαιολογικών χώρων της Αθήνας.

Αυτό ανακοίνωσε χθες ο υπουργός ΠΕΧΩΔΕ κ. Κ. Λαλιώτης στη σύσκεψη συμμετείχαν
ο υπουργός Πολιτισμού κ. Ε. Βενιζέλος, ο γενικός γραμματέας του ΥΠΕΧΩΔΕ κ. Ηλ.
Μπεριάτος, ο πρόεδρος της εταιρείας Ενοποίηση των Αρχαιολογικών Χώρων κ. Ι.
Καλαντίδης, ο τεχνικός σύμβουλος του Πρωθυπουργού κ. Β. Μακρυωνίτης και
υπηρεσιακοί παράγοντες. Κύριο αντικείμενο της χθεσινής σχετικής σύσκεψης ήταν
η εξεύρεση τρόπου χρηματοδότησης των έργων καθώς δεν έχει ξεκαθαριστεί ακόμη
τίνος υπουργείου τον προϋπολογισμό θα βαρύνουν οι σχετικές δαπάνες.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16363N223</ED>
<ID>
ID:20544

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N22&aa=3</URL></REF>


Article

<CATEGORY>vin06</CATEGORY>

 <H5>72.000 ΦΟΙΤΗΤΕΣ ΘΑ ΕΙΣΑΧΘΟΥΝ ΣΕ ΠΑΝΕΠΙΣΤΗΜΙΑ ΚΑΙ ΤΕΧΝΟΛΟΓΙΚΑ ΙΔΡΥΜΑΤΑ
</H5><H2>70 νέα Τμήματα σε ΑΕΙ-ΤΕΙ
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Εβδομήντα δύο χιλιάδες περίπου νέοι φοιτητές και σπουδαστές πρόκειται να
εισαχθούν φέτος στα Πανεπιστήμια και στα Τεχνολογικά Εκπαιδευτικά Ιδρύματα (ΤΕΙ).

Χθες ο ειδικός γραμματέας Ανώτατης Εκπαίδευσης κ. Δ. Κλάδης ανακοίνωσε τα 64
νέα τμήματα που θα ιδρυθούν μέσα στην επόμενη διετία, 41 εκ των οποίων θα
λειτουργήσουν από τον ερχόμενο Σεπτέμβριο.

Συνολικά υπεβλήθησαν 170 προτάσεις για ίδρυση νέων τμημάτων, 110 από
Πανεπιστήμια και 60 από Τεχνολογικά Εκπαιδευτικά Ιδρύματα. Από αυτές,
ενεκρίθησαν 64 στην παρούσα φάση και αναμένεται να εγκριθούν τα υπόλοιπα 6
τμήματα μέχρι τον Μάρτιο.

Με την πλήρη λειτουργία των νέων τμημάτων εκτιμάται ότι ο αριθμός των θέσεων
εισακτέων το 2000 θα έχει φθάσει τις 85.000.

Ο κ. Κλάδης τόνισε μεταξύ άλλων ότι «τα νέα τμήματα δεν θα πρέπει σε καμιά
περίπτωση να αποτελούν μιαν απλή αναπαραγωγή της σημερινής κατάστασης ή να
προκύπτουν από έναν μηχανιστικό πολλαπλασιασμό των λειτουργούντων σήμερα
τμημάτων ή να αποσκοπούν στην υπηρέτηση σκοπιμοτήτων που έχουν να κάνουν με
τις εσωτερικές ισορροπίες στον χώρο των ΑΕΙ και των ΤΕΙ. Και αυτές οι αρχές
τηρήθηκαν με συνέπεια κατά την αξιολόγηση των προτάσεων».

Ποιοτικά κριτήρια βάσει των οποίων επελέγησαν τα συγκεκριμένα τμήματα είναι:

* η διεύρυνση των προσφερομένων θέσεων σε ΑΕΙ και ΤΕΙ σε τομείς που
παρουσιάζουν έλλειμμα μεταξύ ζήτησης και προσφοράς.

* η ανάπτυξη γνωστικών αντικειμένων προτεραιότητας και αιχμής που
ανταποκρίνονται στις σύγχρονες ανάγκες της κοινωνίας και της οικονομίας.

* η ενίσχυση περιφερειακών ιδρυμάτων.

* ο εξορθολογισμός της οργάνωσης και λειτουργίας υφισταμένων και ήδη
λειτουργούντων τμημάτων μέσω διαδικασιών κατάτμησης, συγχώνευσης ή μετεξέλιξης.

* η επιτάχυνση των ρυθμών ανάπτυξης των νεώτερων κυρίως ΑΕΙ και ΤΕΙ.

* η εναρμόνιση με τις σύγχρονες διεθνείς τάσεις και αντιλήψεις για ευελιξία
και για διεπιστημονική προσέγγιση των τριτοβάθμιων σπουδών.

Απαντώντας σε ερωτήσεις δημοσιογράφων σχετικά με τις εκκρεμότητες που έχουν
μείνει προς συζήτηση σε ό,τι αφορά την ίδρυση νέων τμημάτων ΑΕΙ και ΤΕΙ, ο κ.
Κλάδης δήλωσε τα εξής:

Το ΥΠΕΠΘ θα συζητήσει με τα Ιδρύματα τις εκκρεμότητες αυτές τις επόμενες
ημέρες, ώστε να γίνει δυνατή η ολοκλήρωση της συμπληρωματικής αυτής
διαδικασίας αξιολόγησης των προτάσεων μέχρι το τέλος Μαρτίου 1999. Από τη
διαδικασία αυτή προβλέπεται να προκύψει η έγκριση 10 περίπου ακόμη νέων τμημάτων.

Ειδικά σε ό,τι αφορά την πρόταση του Παντείου Πανεπιστημίου για ίδρυση
Τμήματος Νομικής, η αξιολόγηση της πρότασης αυτής δεν είναι δυνατό να γίνει
μέσα στα στενά χρονικά περιθώρια που καθορίζονται από το τέλος Μαρτίου 1999. Η
αξιολόγηση αυτής της πρότασης απαιτεί χρόνο, καθώς εντάσσεται στο πλαίσιο μιας
συνολικότερης θεώρησης των νομικών σπουδών στην Ελλάδα. Ακριβώς δε για το
γενικότερο θέμα των νομικών σπουδών, το ΥΠΕΠΘ θα συνεχίσει τον διάλογο με
όλους τους ενδιαφερόμενους φορείς, στους οποίους συμπεριλαμβάνονται όλα τα
Τμήματα Νομικής, οι αντίστοιχοι φοιτητικοί σύλλογοι, η εκπροσώπηση των
δικηγορικών συλλόγων, αλλά και όσα Ιδρύματα έχουν υποβάλει προτάσεις για
ίδρυση Τμημάτων Νομικής, όπως είναι το Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16363N231</ED>
<ID>
ID:20448

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N23&aa=1</URL></REF>


Article

<CATEGORY>vin06</CATEGORY>

 <H2>Άφαντοι οι δύο ληστές στην ορεινή Κορινθία </H2>
ΠΑΤΡΑ

Κανένα ίχνος των δύο ληστών της Αγροτικής Τράπεζας της Κλειτορίας δεν
εντόπισαν ούτε χθες οι αστυνομικοί στην ορεινή Κορινθία.

Οι εναπομείναντες ληστές ύστερα από άγρια καταδίωξη από τις διωκτικές αρχές,
όπου δύο συνεργοί τους βρέθηκαν ύστερα από πυροβολισμούς νεκροί, είναι άφαντοι.

Στην περιοχή της ορεινής Κορινθίας και τα χωριά Καστανιά, Καρτέρι, Λαύκα και
Γκούρα παραμένουν τα μπλόκα των αστυνομικών για όγδοη ημέρα. Τα δρομολόγια των
υπεραστικών λεωφορείων είναι μειωμένα και συνοδεύονται από περιπολικά της
Αστυνομίας. Χθες οι μαθητές βγήκαν από τα σπίτια τους και λειτούργησαν τα σχολεία.

Τα μπλόκα της ΕΚΑΜ είναι παντού και οι κάτοικοι προσπαθούν να μάθουν νέα από
την τηλεόραση.

Πάντως οι κάτοικοι έχουν πάψει να κυκλοφορούν από χωριό σε χωριό, παρότι
βελτιώθηκαν στην περιοχή οι καιρικές συνθήκες.

Οι αστυνομικοί χθες συνέχισαν τις έρευνες παντού στην Καστανιά, δίχως όμως να
εντοπίσουν κάποιο στοιχείο για τους ληστές.

Η εκτίμηση των αστυνομικών είναι ότι ενδέχεται οι δύο ληστές να είναι
παγωμένοι σε κάποια χαράδρα.

Κάτοικοι της περιοχής χθες το βράδυ δεν απέκλειαν το ενδεχόμενο οι
εναπομείναντες ληστές να πήραν τον δρόμο του γυρισμού προς τα Καλύβια.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16363N232</ED>
<ID>
ID:20503

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N23&aa=2</URL></REF>


Article

<CATEGORY>vin06</CATEGORY>

 <H2>Είχαν τύχη οι οκτώ ναυτικοί </H2>
Σε φουσκωτή βάρκα επιβιβάστηκε αργά χθες το βράδυ το οκταμελές πλήρωμα του
φορτηγού πλοίου Βέρα, το οποίο προσάραξε σε ύφαλο κοντά στη Σκιάθο. Το
περιστατικό συνέβη στις 10 το βράδυ. Το πλοίο που μετέφερε 1.200 τόνους
σκουριά, είχε ξεκινήσει απο τη Λάρυμνα. 
Λίγη ώρα μετά την προσάραξή του στον ύφαλο «Λευτέρης» έσπευσαν σε βοήθεια δύο
παραπλέοντα δεξαμενόπλοια, τρία αλιευτικά σκάφη, και ένα ταχύπλοο του
λιμενικού σώματος. Όλοι οι επιβαίνοντας που δεν έπαθαν το παραμικρό,
εγκατέλειψαν το πλοίο τους, που είχε αρχίσει να γεμίζει νερά, και μεταφέρθηκαν
στην Πλατανιά Μαγνησίας.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16363N233</ED>
<ID>
ID:20545

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N23&aa=3</URL></REF>


Article

<CATEGORY>vin06</CATEGORY>

 <H2></H2><H2>Μαθηματικά για Β' Λυκείου </H2>
<REF><SOURCE>ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16363N241</ED>
<ID>
ID:20449

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N24&aa=1</URL></REF>


Article

<CATEGORY>vin07</CATEGORY>

 <H2>Ο Κλίντον θα δεχόταν μόνο μια επίπληξη
</H2>
<H3></H3>ΣΕΛ: 47
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16363N451</ED>
<ID>
ID:20436

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N45&aa=1</URL></REF>


Article

<CATEGORY>vin07</CATEGORY>

 <H5>ΕΠΙΒΑΤΕΣ ΑΕΡΟΠΛΑΝΩΝ ΣΤΑ ΟΡΙΑ ΝΕΥΡΙΚΗΣ ΚΡΙΣΗΣ
</H5><H5>Φταίνε τα άβολα καθίσματα
</H5><H2>Αμόκ στους αιθέρες
</H2>
Μετά το πλούσιο γεύμα και τα κρασιά που τους πρόσφεραν οι αεροσυνοδοί, οι
επιβάτες της πρώτης θέσης της πτήσης 976 της Γιουνάιτεντ Αιρλάινς από το
Μπουένος Άιρες στη Νέα Υόρκη ­ ανάμεσά τους ο πρόεδρος της Πορτογαλίας και ο
υπουργός Εξωτερικών της Αργεντινής ­ υποχρεώθηκαν να παρακολουθήσουν ένα
ασυνήθιστο θέαμα:

«Οργισμένοι επιβάτες». Θα θέλατε να πετάτε μ' ένα συνεπιβάτη σαν αυτόν;

ΕΝΑΣ συνταξιδιώτης τους, τραπεζίτης στο επάγγελμα, ανέβηκε πάνω στο «τρόλεϊ»
με τα φαγητά, κατέβασε το παντελόνι του, αφόδευσε και άρχισε να πετάει τα
αφοδεύματα στα τοιχώματα του αεροπλάνου. Ένιωθε «εξοργισμένος», εξήγησε αργότερα.

Δεν είναι η μοναδική περίπτωση. Τους τρεις τελευταίους μήνες, θυμωμένοι
επιβάτες αεροπλάνων έσπασαν ένα μπουκάλι στο πρόσωπο μιας αεροσυνοδού και
απείλησαν τη ζωή της· «χούφτωσαν» μιαν άλλη· έσπασαν παράθυρο του αεροπλάνου·
προσπάθησαν να ανοίξουν μια πόρτα κινδύνου· και υποχρέωσαν ένα αεροπλάνο να
κάνει αναγκαστική προσγείωση στο Νέο Δελχί και ένα άλλο στη Βιρτζίνια.
Τιμωρήθηκαν με ποινές φυλάκισης από εννέα ημέρες έως δύο χρόνια και κόστισαν
στις αεροπορικές εταιρείες 10 εκατομμύρια δραχμές σε κάθε επεισόδιο.

Οι θεωρίες ωστόσο αφθονούν. Αν επρόκειτο απλώς για πότες που ήπιαν ένα ποτήρι
περισσότερο, το πρόβλημα θα ήταν εύκολο να λυθεί. Όμως δεν είναι έτσι, γιατί
το φαινόμενο δεν περιορίζεται σε μεθυσμένους τουρίστες, επιβάτες πτήσεων τσάρτερ.

Αυξήθηκαν τα επεισόδια

Αυτή την εβδομάδα, οι ειδήμονες της αεροπορικής βιομηχανίας παραδέχθηκαν
τελικά ότι δεν ξέρουν τι συμβαίνει. Δεν ξέρουν γιατί ο αριθμός των επεισοδίων
αυξήθηκε κατά 400% τα τέσσερα τελευταία χρόνια, γιατί επιβάτες της πρώτης
θέσης φαίνεται να είναι πιο επιρρεπείς σε τέτοια επεισόδια, γιατί ένας
τραπεζίτης κατεβάζει το παντελόνι του μπροστά σε ξένους αξιωματούχους.

Η Μπρίτις Αιργουέις, η οποία άρχισε να καταγράφει τέτοια επεισόδια το 1997,
διαπίστωσε ότι καβγάδες για την απαγόρευση του καπνίσματος αφορούν το 65% των
περιπτώσεων και το αλκοόλ το άλλο 23%. Τώρα επιμένει ότι τα πληρώματά της
πρέπει να φορούν σκουλαρίκια μόνο με κλιπ και λαστιχένιες γραβάτες και
εκπαιδεύει τα μέλη τους στην... καθήλωση επιβατών: τέσσερις πιάνουν ο καθένας
από ένα άκρο του «οργισμένου» επιβάτη κι ένας πέμπτος του ρίχνει στο κεφάλι
μια κουβέρτα. Μετά του περνάνε χειροπέδες και δεν τον απελευθερώνουν ως την προσγείωση.

Το φαινόμενο των επιθετικών επιβατών έχει αποκληθεί «air rage», κάτι σαν «αμόκ
των αιθέρων». Ο όρος πρωτοεμφανίσθηκε στον βρετανικό Τύπο τον Μάιο του 1997
και ακολούθως απέκτησε δική του ζωή. Άρχισε να «πιάνει» στους ροκ σταρ: ο Ίαν
Μπράουν, τραγουδιστής των Στόουν Ρόζις, καταδικάσθηκε τον Νοέμβριο σε τέσσερις
μήνες φυλακή επειδή απείλησε να κόψει τα χέρια μιας αεροσυνοδού. Έξι μήνες
νωρίτερα, απαγορεύτηκε διά βίου στους Λίαμ και Νόελ Γκάλαχερ των Όασις να
ταξιδεύουν με την Cathay Pacific επειδή ήταν μεθυσμένοι και θορυβώδεις. Το
«αμόκ των αιθέρων» έγινε της μόδας.

Η δρ Έλεν Μιούιρ, καθηγήτρια αεροδιαστημικής ψυχολογίας του Πανεπιστημίου
Κράνφιλντ, στο Μπέντφορσιρ, έχει ερευνήσει το θέμα και πιστεύει ότι η ευρύτατη
κάλυψη των επεισοδίων αυτών από τα μέσα ενημέρωσης εντείνουν το πρόβλημα:
«Δίνει στους ανθρώπους σχεδόν την άδεια να το κάνουν», λέει στην «Ντέιλι
Τέλεγκραφ». Το γεγονός ότι τα επεισόδια εμφανίζονται περισσότερο στην πρώτη
θέση εξηγείται από εκπρόσωπο της Διεθνούς Ένωσης Αερομεταφορών, της ΙΑΤΑ, ως
εξής: «Οι επιβάτες της πρώτης θέσης έχουν πληρώσει πολλά για το εισιτήριό τους
κι έτσι αισθάνονται ότι μπορούν να ζητήσουν οτιδήποτε. Οι άνθρωποι στο πίσω
μέρος του αεροπλάνου είναι περισσότερο συνηθισμένοι να δέχονται εντολές. Οι
άνθρωποι στο εμπρός είναι περισσότερο συνηθισμένοι να δίνουν».


Η ΙΑΤΑ ανακοίνωσε χθες ότι το «αμόκ των αιθέρων» φαίνεται να προκαλείται εν
μέρει από τα άβολα καθίσματα, τα χαμηλά επίπεδα οξυγόνου στην καμπίνα του
αεροσκάφους και το υπερβολικό ποτό. Οι περιπτώσεις που αφορούν βίαιη ή
ενοχλητική συμπεριφορά υπολογίζονται τώρα σε περίπου 2.000 ετησίως, δήλωσε
χθες σε συμπόσιο στη Μαδρίτη ο πρόεδρος του νομικού συμβουλίου της Ένωσης,
Βιτζάι Πουνουσάμι.

Ο αντιπρόεδρος της Διεθνούς Ένωσης Επιβατών Αεροσκαφών (ΙΑΡΑ) δήλωσε στο ίδιο
συμπόσιο ότι οι αεροπορικές εταιρείες ευθύνονται εν μέρει για τη συμπεριφορά
αυτή των επιβατών λόγω της έλλειψης άνεσης στα αεροσκάφη. «Οι επιβάτες πρέπει
να κάθονται σε καθίσματα που προορίζονται για πυγμαίους», επισήμανε.

Η ΙΑΤΑ εξετάζει το ενδεχόμενο να διεξαγάγει έρευνα για το «αμόκ των αιθέρων»
μαζί με το Πανεπιστήμιο Γκράνφιλντ. Και έκανε γνωστό ότι θα ασκήσει πιέσεις
στα μέλη της, σε κυβερνήσεις και αστυνομικές δυνάμεις, προκειμένου να
αναληφθεί κοινή δράση για τη μείωση των περιστατικών κακής συμπεριφοράς των
επιβατών. «Είναι κάτι παραπάνω από ένα τοπικό πρόβλημα. Η συνθήκη του Τόκιο
καλύπτει συμπεριφορές που εκθέτουν σε κίνδυνο την τάξη σ' ένα αεροσκάφος, αλλά
περιορίζεται στις εγκληματικές συμπεριφορές», τόνισε ο Πουνουσάμι.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16363N452</ED>
<ID>
ID:20494

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N45&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Επιτυχία με εκβιασμούς
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

Δεν πρόκειται απλώς για διπλωματική επιτυχία, αλλά για πραγματικό θρίαμβο.
Ούτε η ίδια η Τουρκία δεν θα μπορούσε να προεξοφλήσει το εύρος της νίκης της,
όταν ξεκίνησε την εκστρατεία της εναντίον του Αμπντουλάχ Οτζαλάν. Ακόμα και
την απειλή του πολέμου επέσεισε εναντίον της Συρίας, για να την αναγκάσει να
εκδιώξει από το έδαφός της τον Κούρδο ηγέτη, για τον οποίο άρχιζε ένας μάταιος
αγώνας εξεύρεσης κατα-φυγίου. Και με τις πιέσεις και τους εκβιασμούς της προς
όλες τις χώρες όπου κατέφυγε στη συνέχεια ο Οτζαλάν, πέτυχε τον στόχο της «να
μη δοθεί πολιτικό άσυλο στον τρομοκράτη». Η τουρκική διπλωματία πέτυχε, όμως,
αυτές τις ημέρες ακόμα μια νίκη. Μεσούσης της προεκλογικής εκστρατείας, όταν
αρχίζουν δικαστικές διαδικασίες για να τεθεί εκτός νόμου το φιλοκουρδικό κόμμα
HADEP κι όταν καραδοκεί ο εισαγγελέας, για «να στριμώξει στη γωνία» το
ισλαμικό Κόμμα της Αρετής, έκθεση του Συμβουλίου της Ευρώπης εξαίρει το έργο
εκδημοκρατισμού της Άγκυρας και καταλήγει στο συμπέρασμα ότι «η Τουρκία είναι
δημοκρατία». Η υπόθεση Οτζαλάν θα ήταν ιδανική ευκαιρία, για να ανοίξει
επιτέλους ο δρόμος της επίλυσης του κουρδικού προβλήματος. Η Ευρώπη, όμως,
προτάσσοντας τα οικονομικά της συμφέροντα, επέλεξε να υποκύψει στην «πειθώ»
τής τουρκικής διπλωματίας και να κλείσει τα μάτια μπροστά στο συνεχιζόμενο
δράμα αυτού του λαού. Χάνοντας έτσι ακόμα μια φορά την ευκαιρία να αποδείξει
ότι είναι σε θέση να παρεμβαίνει δυναμικά και να λαμβάνει πολιτικές
πρωτοβουλίες σε διεθνές επίπεδο παραχωρώντας πάντα τον ρόλο αυτό στις ΗΠΑ.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16363N453</ED>
<ID>
ID:20569

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N45&aa=3</URL></REF>


Article

<CATEGORY>vin07</CATEGORY>

 <H5>ΜΕΤΑ ΤΟΝ ΤΕΡΜΑΤΙΣΜΟ ΤΩΝ ΔΙΑΠΡΑΓΜΑΤΕΥΣΕΩΝ ΣΤΟ ΡΑΜΠΟΥΓΕ
</H5><H5>Ο πρόεδρος της Σερβίας στο Παρίσι
</H5><H2>Διαβαλκανική για το Κόσοβο
</H2>
Την πραγματοποίηση διαβαλκανικής διάσκεψης για το Κοσσυφοπέδιο αμέσως μετά την
ολοκλήρωση της ειρηνευτικής διαδικασίας που διεξάγεται στο Ραμπουγέ εξήγγειλε
ο προεδρεύων του Ευρωπαϊκού Συμβουλίου.

Θρησκευτική ανησυχία. Δύο ορθόδοξοι Σέρβοι ιερείς ανάμεσα στους
δημοσιο-γράφους «μεταφέρουν τη φωνή της Σερβικής Εκκλησίας στο Ραμπουγέ»

Η εξαγγελία από τον προεδρεύοντα Γερμανό υφυπουργό Εξωτερικών Βέρνερ
Φερχόιγκεν έγινε κατά τη διάρκεια συζήτησης στην ολομέλεια του Κοινοβουλίου. 
Ο αρμόδιος για τις εξωτερικές σχέσεις, επίτροπος Χανς Βαν ντεν Μπρουκ, ανέφερε
ότι η Ευρωπαϊκή Επιτροπή προτίθεται σε σύντομο χρονικό διάστημα να διοργανώσει
μία διεθνή διάσκεψη δωρητών για την αποκατάσταση των ζημιών στην περιοχή και
τον επαναπατρισμό των προσφύγων.

Ο υπουργός Εξωτερικών της Γαλλίας Ιμπέρ Βεντρίν χαρακτήρισε χθες «εξαιρετικά
δύσκολες» τις ειρηνευτικές διαπραγματεύσεις για το Κοσσυφοπέδιο.

«Είναι εξαιρετικά δύσκολες, όμως οι διαπραγματευτές εργάζονται με εντατικούς
ρυθμούς και εμείς θα ασκήσουμε μεγαλύτερη πίεση», τόνισε ο κ. Βεντρίν μετά τη
συνάντησή του στο Παρίσι με τον υπουργό Εξωτερικών της ΠΓΔΜ, Αλεξάνταρ
Ντιμιτρόφ. Επίσης, ο Γάλλος υπουργός επιβεβαίωσε ότι θα πάει και πάλι σήμερα
στο Ραμπουγέ μαζί με τον Βρετανό ομόλογό του Ρόμπιν Κουκ «για να ασκήσουν αυτή
την πίεση».


Ο Απελευθερωτικός Στρατός του Κοσόβου (ΑΣΚ), που εκπροσωπείται στις
διαπραγματεύσεις στο Ραμπουγέ, ανακοίνωσε στην Πρίστινα πως δεν θα απαρνηθεί
τις διεκδικήσεις του για ανεξαρτησία της σερβικής επαρχίας. Ο πρόεδρος της
Σερβίας Μίλαν Μιλουτίνοβιτς πηγαίνει σήμερα στη Γαλλία όπου διεξάγονται οι
ειρηνευτικές συνομιλίες.

Ο Μιλουτίνοβιτς αναμένεται να συναντηθεί με τη σερβική αντιπροσωπεία και
πιθανόν με τους υπουργούς Εξωτερικών της Βρετανίας Ρόμπιν Κουκ και της Γαλλίας
Ιμπέρ Βεντρίν, οι οποίοι θα παρευρίσκονται επίσης στις συνομιλίες.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16363N461</ED>
<ID>
ID:20437

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N46&aa=1</URL></REF>


Article

<CATEGORY>vin07</CATEGORY>

 <H2>Πρωτιά της Τουρκίας σε διώξεις και φυλακίσεις δημοσιογράφων
</H2>
Τα δύο τρίτα του παγκόσμιου πληθυσμού ζουν σε συνθήκες έλλειψης σεβασμού των
θεμελιωδών αρχών της ελευθερίας της έκφρασης. Τουλάχιστον 50 δημοσιογράφοι
σκοτώθηκαν και περί τους 100 φυλακίστηκαν το 1998 κατά την άσκηση των
καθηκόντων τους, σύμφωνα με την ετήσια έκθεση του Διεθνούς Ινστιτούτου Τύπου
(ΙΡΙ) που δόθηκε χθες στη δημοσιότητα και την οποία ο διευθυντής του ΙΡΙ
Γιόχαν Φριτς αποκαλεί «βιβλίο του τρόμου». Την πρώτη θέση στις δολοφονίες
κατέχει η Λατινική Αμερική με 21 δολοφονίες και η Τουρκία έχει το ρεκόρ στις
φυλακίσεις με 25 κρατούμενους δημοσιογράφους.

Για την ελευθεροτυπία στην Ελλάδα είναι επίσης επικριτική η έκθεση του ΙΡΙ.
Αναφέρει ότι «οι ελληνικές αρχές χρησιμοποιούν δρακόντειους νόμους περί
συκοφαντίας, για να φιμώσουν επικριτικούς δημοσιογράφους» και ότι «η χώρα
απομονώνεται ταχέως από τους Ευρωπαίους εταίρους της τιμωρώντας δημοσιογράφους
με ποινές φυλάκισης».

Στην Ασία η πραγματική ελευθερία «είναι μόνο μια μακρινή ελπίδα» και «η
λογοκρισία καθώς και η βία» αποτελούν κοινό τόπο. Στην Ευρώπη τα προβλήματα
είναι πιο πολύμορφα: Στη Ρωσία και στην Κεντρική Ευρώπη υπάρχουν πολυάριθμες
παραβιάσεις της ελευθερίας του Τύπου και ο προσφιλέστερος τρόπος απαλλαγής από
τους «ενοχλητικούς» δημοσιογράφους είναι οι δολοφονίες. 
Στη Δυτική Ευρώπη εμφανίζονται μονοπωλιακές τάσεις και συγκέντρωση των ΜΜΕ σε
λίγα χέρια. Μονοπωλιακό φαινόμενο αποτελεί η περίπτωση της αυστριακής
τηλεόρασης ενώ συγκέντρωση των ΜΜΕ στα χέρια λίγων διαπιστώνεται στο Βέλγιο
και στη Γερμανία. Τα ισλαμικά καθεστώτα στο Αφγανιστάν, στη Μιανμάρ (Βιρμανία)
αλλά και στη Μαλαισία ερμηνεύουν τη δυτική αντίληψη για την ελευθερία του
Τύπου «ως ελευθερία για να πεις ψέματα».

Το ΙΡΙ επικρίνει τους περιορισμούς που επιβλήθηκαν στους ξένους ανταποκριτές
στο Κόσοβο, πολλοί από τους οποίους έχουν δεχθεί απειλές ότι θα γίνουν
«στόχοι» της σερβικής αστυνομίας, στην περίπτωση που η Γιουγκοσλαβική
Ομοσπονδία δεχθεί επίθεση. Μη ικανοποιητική χαρακτηρίζεται η κατάσταση στη
Βουλγαρία, στη Ρουμανία και στην Κροατία, όπου οι δημοσιογράφοι τιμωρούνται με
βαριά πρόστιμα και φυλακίσεις για την κριτική στους κυβερνώντες.

Στη Μέση Ανατολή, οι παραβιάσεις της ελευθερίας του Τύπου δεν αναφέρονται καν,
απλώς επειδή η ελευθερία είναι σπανίως απαντώμενο φαινόμενο. 
Στο Ισραήλ, η ευρύτατη λογοκρισία που ασκούν οι αρχές γίνεται στο όνομα της
«εθνικής ασφάλειας» και πολλές ξένες ειδήσεις «πνίγονται» πριν φτάσουν στα
εθνικά ΜΜΕ. Η Σαουδική Αραβία και το Ιράκ «δεν ανέχονται καμία μορφή
αντιπολίτευσης» και εφαρμόζουν «την πολιτική της σιδηράς πυγμής» σε όλα τα
ΜΜΕ, τα οποία βεβαίως είναι κρατικά, ενώ «ο ξένος Τύπος βρίσκεται υπό τη σπάθη
της λογοκρισίας και της απαγόρευσης». Στη Συρία, δεν υπάρχουν ξένες
εφημερίδες. Αντίθετα, στο Μπαχρέιν, στο Κατάρ και στο Ιράν διαπιστώνονται
κάποιες «χαραμάδες» στον κρατικό έλεγχο των ΜΜΕ. Η Λατινική Αμερική έχει την
πρωτιά στις δολοφονίες δημοσιογράφων, με πρώτες των πρώτων την Κολομβία ­ 10
δολοφονίες ­, το Μεξικό ­ πέντε δολοφονίες ­, τη Βραζιλία ­ τέσσερις
δολοφονίες ­, τη Γουατεμάλα με μία δολοφονία και το Περού με μία.

Ο Δ. Ρέππας

Με έντονο ύφος απάντησε σε ερώτηση δημοσιογράφου στη χθεσινή ενημέρωση ο
υπουργός Τύπου κ. Δημήτρης Ρέππας: «Προκαλεί γέλιο ­ και το δηλώνω αυτό με
έμφαση ­ να ισχυρίζεται κάποιος ότι δεν υπάρχει ελευθεροτυπία στην Ελλάδα. Η
ελευθεροτυπία στην Ελλάδα είναι σε υψηλό επίπεδο. Οι ειδήσεις, οι ιδέες,
διακινούνται και διαδίδονται χωρίς κανένα εμπόδιο. Σε πολλές περιπτώσεις τα
ΜΜΕ θα έλεγα ότι λειτουργούν πέραν των ορίων της δεοντολογίας και της καλώς
νοούμενης αντικειμενικής ενημέρωσης. Το ότι ένα Ίδρυμα, το οποίο έχει
πληροφορίες από μια γνωστή ομάδα ανθρώπων εδώ στην Ελλάδα, κάνει αυτές τις
αιχμηρές αναφορές για την Ελλάδα, θα μου επιτρέψετε να πω δεν αλλάζει τίποτα
όσον αφορά την πραγματικότητα, δοθέντος ότι η σημερινή κυβέρνηση είναι η
κυβέρνηση που έχει καταργήσει τον νόμο περί Τύπου».

Η Ένωση Συντακτών

Η ΕΣΗΕΑ, σε ανακοίνωσή της, αναφέρει: «Είναι προφανές ότι διώξεις που
στηρίζονται σε αυτού του είδους νομοθεσίες, τις οποίες προκάλεσε το υπουργείο
Εξωτερικών και έγιναν εναντίον συναδέλφων μας του "Ριζοσπάστη", του "Ελεύθερου
Τύπου", της "Απογευματινής" και τώρα εναντίον της "Βραδυνής", στοιχειοθετούν
αυτή την καταδίκη από το Διεθνές Ινστιτούτο Τύπου και αφήνουν έκθετη διεθνώς
τη χώρα μας». (Σ.σ.: «ΤΑ ΝΕΑ», σεβόμενα το δημοσιογραφικό εμπάργκο,
δημοσιεύουν σήμερα την έκθεση του ΙΡΙ, που είχαν στη διάθεσή τους από χθες. Το
«δημοσιογραφικό ολίσθημα» επισημαίνει σε επιστολή του προς τις εφημερίδες που
δεν τήρησαν το εμπάργκο ο πρόεδρος της ΕΣΗΕΑ Αριστείδης Μανωλάκος).
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16363N462</ED>
<ID>
ID:20495

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N46&aa=2</URL></REF>


Article

<CATEGORY>vin07</CATEGORY>

 <H5>Ο ΚΛΙΝΤΟΝ ΒΕΒΑΙΟΣ ΟΤΙ ΔΕΝ ΔΙΑΤΡΕΧΕΙ ΚΙΝΔΥΝΟ ΚΑΘΑΙΡΕΣΗΣ
</H5><H5>Έρευνα για τον Κένεθ Σταρ
</H5><H2>Η Γερουσία αποφασίζει
</H2>
Ο Αμερικανός πρόεδρος Μπιλ Κλίντον θα εκφράσει δημόσια την αντίδρασή του, μετά
την ψηφοφορία στην αμερικανική Γερουσία για την καθαίρεσή του, δήλωσε χθες ο
εκπρόσωπος του Λευκού Οίκου Τζο Λόκχαρτ.

Μπιλ Κλίντον. Είναι έτοιμος να αποδεχθεί μια επίπληξη από τη Γερουσία 
Η Γερουσία αναμένεται να αποφανθεί σήμερα το βράδυ ή νωρίς την Παρασκευή
σχετικά με την καθαίρεση του Αμερικανού προέδρου.

Ο Κλίντον είναι βέβαιος ότι δεν διατρέχει κίνδυνο καθαίρεσης, η οποία για να
υιοθετηθεί απαιτεί τα δύο τρίτα των ψήφων (67) της Γερουσίας.

Η πλειοψηφία σχεδόν των 45 Δημοκρατικών στη Γερουσία αντιτίθεται στην
καθαίρεσή του, όπως επίσης και μερικοί από τους 55 Ρεπουμπλικανούς.

Ο εκπρόσωπος του Λευκού Οίκου δήλωσε επίσης ότι ο Κλίντον είναι έτοιμος να
αποδεχθεί μια επίπληξη από τη Γερουσία. «Εδώ και πολλούς μήνες, ο πρόεδρος
έχει πει ότι θα δεχθεί μια μομφή. Παραδέχεται ότι έπραξε άσχημα. 
Αλλά η Γερουσία είναι εκείνη που θα αποφασίσει για μιαν επίπληξη και αφήνουμε
αυτή την ευθύνη στη Γερουσία», κατέληξε ο Λόκχαρτ.


Το αμερικανικό υπουργείο Δικαιοσύνης θα αρχίσει έρευνα για την πιθανότητα να
υπήρξε σύγκρουση συμφερόντων στην έρευνα που διεξήγαγε ο ανεξάρτητος
εισαγγελέας Κένεθ Σταρ στην υπόθεση Λιούινσκι, γράφει η εφημερίδα «Νιου Γιορκ Τάιμς».

Σύμφωνα με την εφημερίδα, με την έρευνα αυτή θα εξεταστεί αν το γραφείο του
Σταρ παρέσυρε σε σφάλμα το υπουργείο Δικαιοσύνης, ισχυριζόμενο πριν από ένα
χρόνο ότι δεν είχε καμία επαφή με τους συνηγόρους της Πόλας Τζόουνς, η οποία
είχε κινήσει δικαστική διαδικασία για σεξουαλική παρενόχληση, κατά του
Αμερικανού προέδρου. Όμως, η υπόθεση Λιουίνσκι έχει την προέλευσή της στην
υπόθεση Πόλας Τζόουνς και οι προηγούμενες επαφές μεταξύ των δικηγόρων των δύο
ομάδων μπορεί να αποτελούν σύγκρουση συμφερόντων, σύμφωνα με το δημοσίευμα των
«Νιου Γιορκ Τάιμς». Σύμφωνα με το περιοδικό «Νιούζγουικ», το υπουργείο
Δικαιοσύνης εξετάζει επίσης το ενδεχόμενο να διεξαγάγει έρευνα για τον τρόπο
με τον οποίο οι συνεργάτες του Σταρ φέρθηκαν στη Μόνικα Λιουίνσκι κατά τη
διάρκεια της πρώτης συνάντησής τους.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16363N471</ED>
<ID>
ID:20438

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N47&aa=1</URL></REF>


Article

<CATEGORY>vin07</CATEGORY>

 <H2>Φονική χιονοστιβάδα σάρωσε το Σαμονί
</H2>
Φονική χιονοστιβάδα. Ένα μέλος σωστικού συνεργείου με τον σκύλο του
ετοιμάζεται να αναχωρήσει για το χωριό Τουρ της Γαλλίας, όπου 12 άτομα έχασαν
τη ζωή τους από μια χιονοστιβάδα

Δώδεκα άνθρωποι έχασαν τη ζωή τους, όταν τεράστια χιονοστιβάδα καταπλάκωσε δύο
χωριά στο Λευκό Όρος, στη Γαλλία. Καταστράφηκαν σαλέ και τα συντρίμμια
παρασύρθηκαν εκατοντάδες μέτρα μακριά. Κάτοικοι δήλωσαν ότι ορισμένα σαλέ
παρασύρθηκαν από τη χιονοστιβάδα που κυλούσε στις πλαγιές του βουνού με
ταχύτητα μεγαλύτερη των εκατό χιλιομέτρων την ώρα. Σε ορισμένες περιπτώσεις
έμειναν μόνο θεμέλια, ενώ βλέπει κανείς έπιπλα και στρώματα διασκορπισμένα στο
χιόνι σε μεγάλη ακτίνα. Η χιονοστιβάδα ήταν η μεγαλύτερη που έπληξε την
περιοχή από το 1908, δήλωσε εκπρόσωπος της τοπικής κυβέρνησης.

«Δεν γνωρίζουμε εάν περπατάμε πάνω από θαμμένους ανθρώπους», δήλωσε σε
ραδιοσταθμό ένας κάτοικος της περιοχής, όπου το χιόνι ξεπερνάει σε ύψος τα δύο
μέτρα. Εκπρόσωπος του δημαρχείου του Σαμονί δήλωσε ότι εκκενώθηκαν αρκετά
μικρά σπίτια και περίπου 200 άτομα μεταφέρθηκαν σε ξενοδοχεία και σχολεία,
αφού υπάρχει κίνδυνος νέων κατολισθήσεων.

Ένα άτομο έχασε τη ζωή του εξαιτίας της παγωνιάς, την νύχτα της Δευτέρας προς
Τρίτη στην Βρετανία. 
Πρόκειται για την 34χρονη Ιβόν Ντέιβιντσον, η οποία γλίστρησε ενώ βάδιζε στο
πεζοδρόμιο, έπεσε και έχασε τις αισθήσεις της. Το πτώμα βρέθηκε το πρωί. Πυκνό
χιόνι πέφτει και στη Σκωτία. Επανέκαμψε το κρύο και στην Πολωνία, όπου
αναφέρθηκαν νέα θύματα με αποτέλεσμα να φθάσουν τους 190 οι νεκροί του φετινού
χειμώνα, ανακοινώθηκε από εκπρόσωπο της αστυνομίας. Η αστυνομία ανακάλυψε τα
πτώματα δύο αστέγων, ηλικίας 45 και 41 ετών, στο Γκντανσκ και το πτώμα μιας
50χρονης στο χωριό Οσολίνα (νοτιοδυτικά).
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16363N472</ED>
<ID>
ID:20496

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N47&aa=2</URL></REF>


Article

<CATEGORY>vin07</CATEGORY>

 <H2>Σύγχρονο κράτος πρόνοιας θέλει ο Μπλερ
</H2>
Έτοιμη για τον εκσυγχρονισμό του κράτους πρόνοιας είναι η βρετανική κυβέρνηση,
με ένα πρόγραμμα ανανέωσης του συστήματος παροχών και συντάξεων.

Το σχετικό νομοσχέδιο αποτελεί προϊόν του «συμβολαίου» των Εργατικών με το λαό
και στηρίζεται στα δέκα σημεία του προεκλογικού μανιφέστου τους, με τα οποία ο
Τόνι Μπλερ υποσχόταν να θέσει τα θεμέλια «ενός συγχρόνου κράτους πρόνοιας».
Όμως, η αντιπολίτευση υποστηρίζει ότι το νομοσχέδιο πολύ απέχει από όσα είχαν
υποσχεθεί προεκλογικά οι Εργατικοί. Λένε ότι ο προτεινόμενος νόμος απλώς
αλλάζει το ισχύον σύστημα επί το αυστηρότερον, αφού προβλέπει σχολαστικότερους
ελέγχους για τη χορήγηση επιδομάτων χηρείας και αναπηρίας και αφήνει ανοιχτό
το ενδεχόμενο διακοπής του επιδόματος ανεργίας σε όσους δεν παρουσιάζονται στα
γραφεία εργασίας για να ζητήσουν δουλειά. 
Περίπου 1,7 εκατ. Βρετανοί λαμβάνουν σήμερα επιδόματα αναπηρίας, τριπλάσιοι
από το 1979, παρά τους αυστηρότερους ελέγχους που υιοθετήθηκαν το 1995. Στο
θέμα της αναπηρίας, για να αντιμετωπίσει τη νοοτροπία «όλα ή τίποτα» που
ισχύει σήμερα, η βρετανική κυβέρνηση σκοπεύει να αντικαταστήσει τον έλεγχο της
αναπηρίας με τον έλεγχο της απασχολησιμότητας.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16363N473</ED>
<ID>
ID:20538

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N47&aa=3</URL></REF>


Article

<CATEGORY>vin07</CATEGORY>

 <H2>Χίλια τρακτέρ περικύκλωσαν την Ευρωβουλή
</H2>
Διαμαρτυρόμενοι Γάλλοι και Γερμανοί αγρότες, οδηγώντας περισσότερα από χίλια
τρακτέρ, παρατάχθηκαν έξω από το κτίριο του Ευρωκοινοβουλίου στο Στρασβούργο,
το οποίο είναι περικυκλωμένο από ισχυρές αστυνομικές δυνάμεις, χθες το πρωί.

Οι διαδηλωτές έφθασαν στο κτίριο του Ευρωκοινοβουλίου με επικεφαλής τον γενικό
γραμματέα του Κέντρου Νέων Αγροτών του Κάτω Ρήνου, Ζαν Ολ Μπαστιάν,
διαμαρτυρόμενοι κατά της μεταρρύθμισης της κοινής αγροτικής πολιτικής. Μία από
τις ενέργειές τους ήταν να «σταθμεύσουν» μπροστά στην είσοδο του Μεγάρου της
Ευρώπης τρεις αγελάδες, οι οποίες έφεραν πανό με το σύνθημα «Όχι στη
μεταρρύθμιση». Επεστράτευσαν επίσης στη διαδήλωση και μερικά πρόβατα.

Οι Γερμανοί φέρουν πανό με το σύνθημα «Ατζέντα 2000, δεν υπάρχει μέλλον», ενώ
τεράστιες θεριζοαλωνιστικές μηχανές έχουν κατακλύσει τον χώρο μπροστά στο Ευρωκοινοβούλιο.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16363N474</ED>
<ID>
ID:20571

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N47&aa=4</URL></REF>


Article

<CATEGORY>vin07</CATEGORY>

 <H5>ΡΑΤΖΙΠ ΝΤΟΥΡΑΝ
</H5><H2>ΠΡΟΣΩΠΑ
</H2><H2>Το τρίτο στάδιο της «μύησης»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ως τώρα υπέγραφε τις ανταποκρίσεις του με ψευδώνυμο. Χθες ο Ρατζίπ Ντουράν
υπέγραψε για πρώτη φορά στη «Λιμπερασιόν» με το όνομά του.

Ρατζίπ Ντουράν. «Αναμορφώθηκε», αλλά όχι όπως το εννοούν οι τουρκικές αρχές
(φωτογραφία από την αποφυλάκισή του)

Το θέμα της ανταπόκρισης ήταν οι επτάμισι μήνες που ο Τούρκος δημοσιογράφος
πέρασε στις φυλακές της χώρας του ­ αφέθηκε ελεύθερος στα τέλη Ιανουαρίου ­
επειδή χαρακτήρισε τον Αμπντουλάχ Οτζαλάν «Κούρδο Γαριβάλδη». «Πίστευα», λέει,
«πως δεν μπορείς να διαπράξεις έγκλημα γράφοντας»· αλλά το τουρκικό κράτος
έχει άλλη γνώμη και κρατεί φυλακισμένους 70 δημοσιογράφους και συγγραφείς,
περισσότερους από οποιοδήποτε άλλο στον κόσμο.

«Το δρομολόγιο κάθε Τούρκου περνά σχεδόν υποχρεωτικά από τρία στάδια μύησης»,
γράφει ο Ντουράν. «Περιτομή μεταξύ 7 και 12 χρόνων, στρατιωτική θητεία στα 18
και, συχνά στην ίδια ηλικία, φυλακή». Εκείνος καθυστέρησε το τελευταίο στάδιο
γιατί βρέθηκε στη Γαλλία μετά το πραξικόπημα του 1980, «όταν οι φίλοι και οι
συνάδελφοί μου αναμορφώνονταν στις φυλακές ενός κράτους που, για να ελέγξει
την κατάσταση, δεν ήξερε άλλη μέθοδο από τη φυλάκιση των αντιπάλων του». Και
ήταν μάλιστα τυχερός, διευκρινίζει, επειδή φυλακίστηκε στη μικρή φυλακή του
Σαράι (70 κρατούμενοι, οι δέκα εκ των οποίων πολιτικοί) και όχι στα κολαστήρια
του τουρκικού Κουρδιστάν. Ήταν επίσης τυχερός γιατί μπήκε φυλακή χωρίς να
περάσει από τα αστυνομικά τμήματα: «Έμαθα πολλά από τους συγκρατουμένους μου
για τις μεθόδους βασανισμού στη διάρκεια ατέλειωτων ανακρίσεων...».

Πρώην ανταποκριτής του Γαλλικού Πρακτορείου, χρονογράφος του BBC και πολλών
τουρκικών εφημερίδων και συνεργάτης της «Λιμπερασιόν» εδώ και πέντε χρόνια, ο
44χρονος Ντουράν διδάσκει επίσης δημοσιογραφική δεοντολογία στο Πανεπιστήμιο
του Γαλατασαράι και, στη φυλακή, είχε την ευκαιρία να ελέγξει τις θεωρητικές
γνώσεις του: «Με τους φίλους μου, οργανώσαμε αυθόρμητα μια ομάδα εν θερμώ
κριτικής των μέσων ενημέρωσης ­ αμέσως μετά τις τηλεοπτικές ειδήσεις και μετά
την πρωινή ανάγνωση των εφημερίδων», εξηγεί. «Είμαι ευτυχής ως εκπαιδευτικός,
διότι στο κελί υπάρχουν τώρα φίλοι που ξέρουν να διακρίνουν ανάμεσα στην
πραγματικότητα και σ' αυτό που προτείνουν τα μέσα ενημέρωσης».

Στις 225 μέρες που έμεινε στη φυλακή, ο Ντουράν «αναμορφώθηκε», αλλά όχι όπως
το εννοούν οι τουρκικές αρχές «που θέλουν να μετατρέψουν τους πολιτικούς
κρατουμένους και τους "εγκληματίες γνώμης" σε άτομα υπάκουα και φρόνιμα,
ουδέτερα και σιωπηλά». Έμαθε, λέει, πολλά από την περιπέτειά του, «σε
επαγγελματικό, ανθρώπινο και πολιτικό επίπεδο»· «ξέρω ωστόσο ότι υπάρχουν και
άλλοι τρόποι από τη φυλακή για να τελειοποιηθεί κανείς...», σαρκάζει ο δημοσιογράφος.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16363N501</ED>
<ID>
ID:20439

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N50&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Αποδιοπομπαίοι τράγοι;
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Σκέπτομαι τα θύματα κάθε μέρα», βεβαιώνει ο Λωράν Φαμπιούς. Η Συλβί Ρουί και
άλλοι τέσσερις χιλιάδες Γάλλοι θα ήθελαν, πάντως, κάτι περισσότερο.

Στο υπουργείο. Ο Χάρος έκανε επίσκεψη και ο φρουρός κοιμόταν (του Πλαντύ, από
τη «Μοντ»)

Το θύμΑ. Προχθές το πρωί, λίγο πριν από τις δέκα, ένα ασθενοφόρο μετέφερε στο
δικαστήριο μια κουρασμένη γυναίκα. Δεν ήταν μεγάλη, μόλις 35 ετών.
Κυκλοφορούσε όμως με αναπηρική πολυθρόνα. Και δεν άντεξε στην αίθουσα πάνω από
δύο ώρες. Βγήκε έξω εξαντλημένη, και με δάκρυα στα μάτια, απογοητευμένη από
την άρνηση πολλών μαρτύρων να καταθέσουν. «Ελπίζω πως ο πρόεδρος θα διατάξει
τη βίαιη προσαγωγή τους», είπε. «Τα θύματα θέλουν να μάθουν την αλήθεια».

Φορέας του ιού του AIDS από το 1985 ύστερα από μετάγγιση αίματος που
ακολούθησε τη γέννηση του πρώτου της παιδιού, η Συλβί Ρουί είναι ένα από τα
δύο θύματα ακόμη εν ζωή που θα καταθέσουν στη δίκη του Λωράν Φαμπιούς και των
δύο πρώην υπουργών του. Δεν αισθάνεται μίσος γι' αυτούς. Όπως μάλιστα λέει στη
«Λιμπερασιόν», το 1981 σοσιαλιστές είχε ψηφίσει. Έχει όμως μερικά ερωτήματα να
θέσει. Γιατί δεν δίστασαν αυτοί οι άνθρωποι να ευνοήσουν τη βιομηχανία εις
βάρος της δημόσιας υγείας; Και τι εννοεί ο πρώην πρωθυπουργός όταν λέει πως
δεν μπορεί να κοιτάξει στα μάτια τα παιδιά του λόγω του εξευτελισμού που
υφίσταται; Σκέφτηκε ποτέ τα δικά της παιδιά, που αισθάνονται ένοχα επειδή
ευθύνονται εμμέσως για τη μόλυνση της μητέρας τους;

Η ΦΙΛΟΣΟΦΟΣ. Η Μπλαντίν Κριζέλ είναι πεισμένη ότι οι κατηγορούμενοι είναι
αθώοι. Σ' έναν κόσμο που βρίσκεται αντιμέτωπος με το AIDS ­ διερωτάται στο
βιβλίο της «Το αίμα, η δικαιοσύνη, η πολιτική» (εκδ. Plon) ­ γιατί άραγε η
Γαλλία είναι η μόνη χώρα που οργάνωσε μια τέτοια δίκη; Μήπως επειδή είναι οι
ηγέτες της εγκληματίες; Επειδή οι υπηρεσίες υγείας απέτυχαν στην αποστολή
τους; Επειδή οι γιατροί δεν συνειδητοποίησαν το μέγεθος του προβλήματος;
Επειδή οι δικαστές ανέλαβαν με αποφασιστικό τρόπο τις ευθύνες τους; Όχι,
απαντά η συγγραφέας. «Η τραγική διαδικασία που παρακολουθούμε συνδέεται άμεσα
με το πολιτικό μας σύστημα και την κακή λειτουργία της δημοκρατίας μας.
Αντιμετωπίζουμε την αρρώστια με φόβο και ντροπή και αναζητούμε αποδιοπομπαίους
τράγους αντί να προχωρήσουμε στις αναγκαίες μεταρρυθμίσεις του συστήματος
υγείας, δίνοντας προτεραιότητα στα δικαιώματα των θυμάτων».

Για όλα φταίει η γαλλική κουλτούρα, φιλάνθρωπη και λυτρωτική ταυτόχρονα,
αναφωνεί η ειδικός. Αυτή η κουλτούρα ­ οι επιστήμονες, ο Τύπος, η κοινή γνώμη,
οι οργανώσεις των ομοφυλοφίλων και των αιμοφιλικών ­ εμπόδισε τότε να ληφθούν
τα αναγκαία μέτρα.

Ο ΔΗΜΟΣΙΟΓΡΑΦΟΣ. Αν σ' αυτή την υπόθεση έχουμε περάσει από το δράμα στο
σκάνδαλο, γράφει ο διευθυντής της «Μοντ» Ζαν-Μαρί Κολομπανί, ο λόγος είναι ότι
έχουμε περάσει από την αντιπροσωπευτική δημοκρατία στη δημοκρατία γνώμης. Οι
ισορροπίες αυτής της τελευταίας μένει να καθοριστούν.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16363N502</ED>
<ID>
ID:20497

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N50&aa=2</URL></REF>


Article

<CATEGORY>vin07</CATEGORY>

 <H5>Οι επιδρομές...
</H5><H5>Όταν ένας...
</H5><H5>Η εμπιστοσύνη...
</H5><H5></H5><H5>Η λεόντειος...
</H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... των ξένων κερδοσκόπων υποχρεώνουν τις κυβερνήσεις των αναπτυσσόμενων χωρών
να συμφωνήσουν σε ένα πράγμα: «χέρι που δεν μπορείς να το δαγκώσεις, καλύτερα
να το φιλήσεις». Η Αργεντινή κατάφερε να συγκρατήσει τους ξένους «επενδυτές»
με την απειλή ότι θα εγκαταλείψει το εθνικό της νόμισμα για να υιοθετήσει το
δολάριο. Όμως, ο Τζον Μέιτζορ της Λατινικής Αμερικής, ο πρόεδρος της Βραζιλίας
Φερνάντο Καρντόσο, δεν πρόλαβε να τους τρομάξει. Τον πρόλαβαν εκείνοι και
«έφυγαν» από το βραζιλιανό νόμισμα, που βρέθηκε στα Τάρταρα της υποτίμησης.
Αντί λοιπόν για τη «δολαριοποίηση», ο Καρντόσο κατέφυγε στη «σοροποίηση» της
βραζιλιανής οικονομίας. Γι' αυτό, στο τιμόνι της νομισματικής πολιτικής της
χώρας τοποθέτησε τον Αρμίνιο Φράγκα, δεξί χέρι αυτού του μεγάλου υποκριτή, του
Τζορτζ Σόρος, που με εμβριθή δημοσιεύματα εδώ και εκεί, «ρίχνει» κατά βούληση
τις αγορές στις οποίες δεν έχει προλάβει να τοποθετηθεί. Τουλάχιστον τώρα δεν
θα έχει το κίνητρο να ρίξει μια αγορά που θα έχει όλη δική του.

... Χένρι Κίσινγκερ προειδοποιεί ότι η πολιτική που προωθεί η διεθνής
οικονομική κοινότητα δεν συμβιβάζεται με τη σταθερότητα και τη δημοκρατία,
κάτι δεν πάει καλά με την παγκόσμια οικονομία. Το οικονομικό πρόγραμμα που
εφαρμόζει η διεθνής κοινότητα, είπε ο «μάγος» με την ευκαιρία του Νταβός,
απαιτεί την αντικατάσταση της υπάρχουσας οικονομίας από ένα νέο σύστημα
διεθνοποιημένης βιομηχανίας και κοινωνίας, που υποτάσσεται στους νόμους μιας
αμείλικτης αγοράς. Αυτή η πολιτική αυτομάτως υπονομεύει ή καταστρέφει τις
παραδοσιακές οικονομικές δομές στις λιγότερο ανεπτυγμένες χώρες. Προσελκύει
εργαζόμενους στον διεθνοποιημένο βιομηχανικό τομέα, εις βάρος των εγχώριων
γεωργικών και βιοτεχνικών επιχειρήσεων, καταστρέφοντας τις κοινωνικές αξίες
που είναι συνδεδεμένες με αυτές. Έτσι, αν τα ξένα κεφάλαια κάποια στιγμή
«αποφασίσουν» να αποσυρθούν, αν ο διεθνοποιημένος τομέας καταρρεύσει, τι
πρέπει να κάνουν όσοι εργάζονται σε αυτόν; Δεν μπορούν πια να επιστρέψουν ούτε
στις αραχνιασμένες βιοτεχνίες ούτε στα χωράφια και τα δάση, που έχουν
ξεχερσωθεί για να γίνουν εργοστάσια. Αφήνονται στο έλεος του Θεού. Με
συνέπειες σαν και αυτές που είδαμε στην Ινδονησία. Και που ο Κίσινγκερ
απεύχεται να δούμε και στη Βραζιλία.

... των επενδυτών είναι το άλφα και το ωμέγα για την ανάπτυξη των φτωχών
χωρών. Αυτό έλεγαν πάντα και λένε ακόμη οι Αμερικανοί αξιωματούχοι που θεωρούν
τη Νέα Υόρκη τη Μέκκα των ελεύθερων αγορών. Όμως, στις φτωχές χώρες, το
Διεθνές Νομισματικό Ταμείο έχει ξεγράψει ένα βασικό αξίωμα της οικονομικής
θεωρίας: ότι οι υψηλές αποδόσεις είναι συνδεδεμένες με υψηλούς κινδύνους. Όλη
του η προσπάθεια μοιάζει να εξαντλείται σε μία λεόντειο λογική: στην
εξασφάλιση ανοσίας από τους κινδύνους για τους ξένους επενδυτές. Σε αυτούς
αξίζουν μόνο υψηλές αποδόσεις. Τις συνέπειες από τους κινδύνους πρέπει να τις
πληρώνουν οι αναπτυσσόμενες αγορές.

... μοιρασιά δεν άρεσε ποτέ στον Βασίλι Λεόντιεφ, που δεν είναι πια κοντά μας.
Έφυγε, στη Νέα Υόρκη, ολοκληρώνοντας ένα «ταξίδι» που άρχισε πριν από ενενήντα
τρία χρόνια στην Αγία Πετρούπολη. Ο Ρώσος οικονομολόγος κατόρθωσε να συνδυάσει
τον Μαρξ με τον Βαλράς και να συνδέσει το όνομά του με την ποσοτική ανάλυση
των εισροών και των εκροών μιας οικονομίας, που του χάρισε το Νόμπελ, το 1973.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16363N503</ED>
<ID>
ID:20539

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N50&aa=3</URL></REF>


Article

<CATEGORY>vin08</CATEGORY>

 <H2>Οδύσσεια με τον Κωδικό Αριθμό Δραστηριότητας
</H2>
<H3></H3>σελ. 56
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16363N511</ED>
<ID>
ID:20451

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N51&aa=1</URL></REF>


Article

<CATEGORY>vin08</CATEGORY>

 <H5>ΤΡΑΠΕΖΕΣ ΔΕΝ ΕΦΑΡΜΟΖΟΥΝ ΤΗ ΡΥΘΜΙΣΗ ΓΙΑ ΤΑ ΠΑΝΩΤΟΚΙΑ!
</H5><H5>Από του χρόνου οι ελαφρύνσεις </H5><H2>Υπουργικές βολές
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Βολές στις τράπεζες που δεν εφαρμόζουν τη ρύθμιση για τα πανωτόκια στα
ληξιπρόθεσμα παλαιά δάνεια, με αποτέλεσμα χιλιάδες δανειολήπτες να βρίσκονται
σε αδυναμία να τα εξοφλήσουν, εξαπέλυσε χθες ο κ. Γ. Παπαντωνίου κατά τη
διάρκεια των ανακοινώσεων για τη ρύθμιση των αγροτικών χρεών.

Ο υπουργός Εθνικής Οικονομίας και Οικονομικών, απαντώντας σε σχετική ερώτηση,
απέκλεισε το ενδεχόμενο η ρύθμιση για τους αγρότες να εφαρμοσθεί και στις
άλλες κατηγορίες δανειοληπτών με ληξιπρόθεσμα χρέη, για τους οποίους, όπως
είπε, έχει εκδοθεί η εγκύκλιος για τα πανωτόκια από το 1997. Στο σημείο αυτό
όμως κατηγόρησε εμμέσως πλην σαφώς τις τράπεζες ότι δεν εφαρμόζουν τους όρους
της εγκυκλίου και τις προέτρεψε «επιτέλους» να το κάνουν...

Μόνο συστάσεις

Ο κ. Γ. Παπαντωνίου δήλωσε χαρακτηριστικά ότι: «Έχω πολλές φορές επισημάνει
την ανάγκη στις διοικήσεις των εμπορικών τραπεζών να υλοποιήσουν επιτέλους την
εγκύκλιο που έχω εκδώσει σε σχέση με το θέμα αυτό» και αμέσως μετά πρόσθεσε με
έμφαση ότι «δεν είναι πολύ ευχαριστημένος από την εφαρμογή της». Διευκρίνισε
πάντως ότι η κυβέρνηση δεν μπορεί να κάνει τίποτε περισσότερο από το να
απευθύνει συστάσεις προς τις τράπεζες για το θέμα αυτό. Εξήγησε χαρακτηριστικά
ότι «αυτοβούλως» η καθεμία αποφασίζει για την εφαρμογή των διατάξεων της
εγκυκλίου για τα πανωτόκια στο μέτρο που εκτιμά ότι μπορεί να το κάνει.

Σβήστε απ' τα κιτάπια

Υπενθυμίζεται ότι με τη σχετική εγκύκλιο το υπουργείο Εθνικής Οικονομίας
καλούσε ουσιαστικά τις τράπεζες να σβήσουν από τα κιτάπια τους σημαντικά ποσά
τόκων υπερημερίας από πάσης φύσεως παλαιά μη εξυπηρετούμενα δάνεια,
επιχειρηματικά, προσωπικά, καταναλωτικά, καθώς και πιστωτικές κάρτες.
Ειδικότερα προτρέπονταν οι τράπεζες να εφαρμόσουν την αρχή του εξάμηνου
ανατοκισμού για τη ρύθμιση των ληξιπρόθεσμων δανείων του παρελθόντος και
παράλληλα να διαγράφουν μέρος ή ολόκληρο το ποσό των ανεξόφλητων τόκων
υπερημερίας που είχαν προσδιορισθεί στο παρελθόν εξωλογιστικά. Δηλαδή των
τόκων αυτών που επιβάλουν οι τράπεζες σε οφειλές που είναι ληξιπρόθεσμες πάνω
από έναν χρόνο.

Η εγκύκλιος

Ειδικότερα, η εγκύκλιος προέβλεπε, μεταξύ άλλων, τα ακόλουθα:

* Για τα δάνεια που έχουν ληφθεί στο παρελθόν και βρίσκονται σε εξέλιξη και
για τα οποία δεν υπήρχε συμφωνία των δύο πλευρών για την περίοδο του
ανατοκισμού και ανατοκίζονταν ανά τρίμηνο ή μήνα, θα γίνει αναπροσαρμογή στα
ανεξόφλητα υπόλοιπα με ανατοκισμό ανά εξάμηνο. Η διαφορά αυτή θα είναι σε
όφελος του δανειολήπτη.

* Το ίδιο θα ισχύσει και για τα οφειλόμενα δάνεια που έχουν καταγγελθεί και οι
λογαριασμοί τους έχουν κλείσει και για τα οποία δεν υπήρχε συμφωνία.

* Για τα δάνεια που βρίσκονται σε εξέλιξη και στα οποία υπάρχει συμφωνία για
ανατοκισμό ανά τρίμηνο ή μήνα, εφόσον πρόκειται για στεγαστικά, η συμφωνία
καταργείται ύστερα από ένα χρόνο από σήμερα. Από τότε θα ανατοκίζονται ανά
εξάμηνο. Στην περίπτωση πιστωτικών καρτών ο εξάμηνος ανατοκισμός θα ξεκινήσει
από την πρώτη ανακοίνωσή τους και αφού περάσει ένα εξάμηνο από σήμερα.

* Για τα νέα δάνεια που θα συναφθούν από τώρα και στο εξής θα ισχύει ο
ανατοκισμός των τόκων υπερημερίας ανά εξάμηνο.


Παπαντωνίου - Ανωμερίτης. Χθες κατά τη διάρκεια ανακοινώσεων για τη ρύθμιση
των αγροτικών χρεών

Οι φοροελαφρύνσεις για τους μισθωτούς και τους συνταξιούχους θα ισχύσουν από
το 2000, επεσήμανε χθες ο υπουργός Εθνικής Οικονομίας Γ. Παπαντωνίου,
διευκρινίζοντας ότι στον φετινό προϋπολογισμό δεν υπάρχουν περιθώρια για παροχές.

Ο υπουργός τόνισε ότι στον επόμενο προϋπολογισμό, λόγω της δυναμικής των
δημοσίων εσόδων, θα υπάρξει απόθεμα που θα αποδοθεί στους φορολογουμένους με
τη μορφή ελαφρύνσεων, χωρίς όμως να προσδιορίσει τα μέτρα που θα λάβει η κυβέρνηση.

Υπογράμμισε χαρακτηριστικά ότι η πάταξη της φοροδιαφυγής έχει ως αποτέλεσμα
την ενίσχυση των εσόδων και πρόσθεσε ότι η κυβέρνηση παίρνει χρήματα από τους
φοροφυγάδες και τα δίνει στους μισθωτούς και συνταξιούχους που πληρώνουν
έντιμα τον φόρο».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16363N512</ED>
<ID>
ID:20505

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N51&aa=2</URL></REF>


Article

<CATEGORY>vin08</CATEGORY>

 <H2>«Τσίμπησαν» βενζίνη - πετρέλαιο
</H2>
Ακριβότερα κατά 0,50 δρχ. το λίτρο πωλούνται από τα μεσάνυχτα οι βενζίνες και
κατά 1,40-1,70 δρχ. το πετρέλαιο.

Οι νέες τιμές που διαμορφώνονται στην αγορά γι' αυτή την εβδομάδα είναι για
τις βενζίνες:

* Αττική και Θεσσαλονίκη: 192,70 δρχ. το λίτρο η σούπερ, 176,10 δρχ. αμόλυβδη.

* Υπόλοιπη χώρα: 192,60-202,60 δρχ. το λίτρο η σούπερ και 177-186 δρχ. η αμόλυβδη.

Στο πετρέλαιο θέρμανσης οι τιμές για ποσότητες άνω των 1.000 λίτρων είναι:

* Αττική και Θεσσαλονίκη: 62,90 δρχ. το λίτρο.

* Υπόλοιπη χώρα: 64,90-71,90 δρχ. το λίτρο.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16363N513</ED>
<ID>
ID:20548

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N51&aa=3</URL></REF>


Article

<CATEGORY>vin08</CATEGORY>

 <H2>Στη Μόσχα για το αέριο η Βάσω
</H2>
Στη Μόσχα μεταβαίνει σήμερα η υπουργός Ανάπτυξης κ. Βάσω Παπανδρέου
προκειμένου να έχει συζητήσεις για το πρόβλημα που έχει ανακύψει με τις
ελλιπείς παραδόσεις ρωσικού αερίου στη χώρα μας.

Η κ. Παπανδρέου θα έχει συναντήσεις με τον αντιπρόεδρο κ. Ματιένκο, τον
υπουργό Ενέργειας κ. Γκενάρζοφ και τον πρόεδρο της GAZ PROM κ. Διαχίρεφ.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16363N514</ED>
<ID>
ID:20573

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N51&aa=4</URL></REF>


Article

<CATEGORY>vin08</CATEGORY>

 <H2>Δεν θέλουν γραφεία «εκτός αγοράς»
</H2>
Εικοσιτετράωρη προειδοποιητική απεργία πραγματοποιούν αύριο οι εργαζόμενοι στα
Ελληνικά Πετρέλαια Α.Ε. (πρώην ΔΕΠ). Σε σχετική ανακοίνωση του συλλόγου
(ΣΕΔΕΠ) τονίζεται ότι επιχειρείται η μετεγκατάσταση των κεντρικών γραφείων
(πωλήσεις, εισαγωγή, εμπορία κ.λπ.) της εταιρείας στους χώρους των
Διυλιστηρίων Ασπροπύργου, δηλαδή εκτός αγοράς. Στην ίδια ανακοίνωση τονίζεται
ότι αυτό γίνεται ύστερα από 24 χρόνια λειτουργίας της εταιρείας και με την
απεργία που πραγματοποιούν δεν διεκδικούν οικονομικά αιτήματα.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16363N515</ED>
<ID>
ID:20589

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N51&aa=5</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι υπερβολές για την Ιονική
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

Στη χώρα αυτή των υπερβολών ή της παντελούς έλλειψης μέτρου, δεν θα μπορούσε
να λείψει η υπόθεση της πώλησης της Ιονικής Τράπεζας. Έτσι, από τη
φαρσοκωμωδία του περασμένου Αυγούστου φθάσαμε στην αδικαιολόγητη προχθεσινή
μυστικοπάθεια στη διαδικασία κατάθεσης προσφορών εξαγοράς της Ιονικής Τράπεζας
από «γνωστούς - αγνώστους». Αλλά, έτσι όχι μόνο δεν περιφρουρούνται και δεν
ενισχύονται ευαίσθητοι θεσμοί στη χώρα αυτή, όπως της τραπεζικής πίστης και
της χρηματιστηριακής αγοράς, αλλά κακοποιούνται και συντρίβονται. Διότι, οι
θεσμοί αυτοί χρειάζονται, προπαντός, διαφάνεια και ενημέρωση. Διαφορετικά,
ενισχύονται οι φήμες και οι διαδόσεις, που πάντα έχουν ένα και μοναδικό στόχο,
δηλαδή τη σπέκουλα. Και η σπέκουλα έχει πάντοτε θύματα και θύτες. Μάλιστα,
αυτός ο πέπλος της μυστικοπάθειας, όταν απλώνεται σε μια περίοδο συνεχών
ανοδικών ρεκόρ του Χρηματιστηρίου, γίνεται «σάβανο» για πολλούς αποταμιευτές
που, ανενημέρωτοι, έχουν σπεύσει τον τελευταίο καιρό να «πιάσουν την καλή»
στην οδό Σοφοκλέους.

«Είπαμε του τρελού, αλλά να μην το παρακάνει», θα 'λεγε ο θυμόσοφος λαός σε
όλους αυτούς που είχαν αυτή τη μυστικοπαθή ιδέα για τη διαδικασία πώλησης μιας
μεγάλης κρατικής τράπεζας.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16363N516</ED>
<ID>
ID:20600

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N51&aa=6</URL></REF>


Article

<CATEGORY>vin08</CATEGORY>

 <H5>ΔΕΝ ΘΑ ΠΕΡΙΜΕΝΟΥΝ ΧΡΟΝΙΑ ΟΙ ΑΣΦΑΛΙΣΜΕΝΟΙ ΜΕΧΡΙ ΝΑ ΕΚΔΟΘΕΙ Η ΟΡΙΣΤΙΚΗ ΑΠΟΦΑΣΗ
ΤΟΥ ΤΑΜΕΙΟΥ
</H5><H2>Προσωρινή σύνταξη σε 5 μήνες
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Δέκα μέτρα για τη βελτίωση των σχέσεων των ασφαλισμένων με τα ασφαλιστικά
ταμεία, με κυριότερο την έκδοση προσωρινής σύνταξης, ανακοίνωσε χθες το
υπουργείο Εργασίας και Κοινωνικών Ασφαλίσεων, ενώ σύντομα πρόκειται να αρχίσει
ο διάλογος για το δεύτερο ­ μεγάλο ­ πακέτο για την αναμόρφωση του
κοινωνικοασφαλιστικού συστήματος.

Μετά τη συνάντηση που είχε χθες ο υπουργός Εργασίας και Κοινωνικών Ασφαλίσεων
κ. Μ. Παπαϊωάννου με τους διοικητές των ασφαλιστικών ταμείων, εξήγγειλε πλέγμα
μέτρων για την εξυπηρέτηση του πολίτη και την αναβάθμιση των παρεχομένων
υπηρεσιών. Τα μέτρα αυτά είναι:

* Από την 1.3.1999 τα γραφεία των ασφαλιστικών ταμείων θα είναι ανοικτά για το
κοινό από τις 9 π.μ. έως τη 1 το μεσημέρι.

* Σε όλα τα ασφαλιστικά ταμεία θα λειτουργήσουν γραφεία ενημέρωσης και
εξυπηρέτησης των πολιτών.

* Από 1.5.1999 τα Ταμεία θα πρέπει να εκδίδουν ενημερωτικά έντυπα όσον αφορά
τις προϋποθέσεις σύνταξης ή έκδοσης βιβλιαρίου και γενικά για τις παροχές τους.

* Τα Ταμεία θα πρέπει να αναρτήσουν στα γραφεία τους, για να ενημερώνονται οι
ασφαλισμένοι, κατάλογο των συμβεβλημένων ιατρών.

* Θα καθιερωθεί (στα μεγάλα Ταμεία) τηλεφωνική γραμμή για παροχή πληροφοριών
στους ασφαλισμένους (ως γνωστόν, σήμερα το ΙΚΑ έχει το 184).

* Για την αντιμετώπιση της ουράς αναμονής στα Ταμεία θα τοποθετηθούν
μηχανήματα για τη σειρά προτεραιότητας (όπως γίνεται στα καταστήματα της
Εθνικής Τράπεζας).

* Θα καθιερωθεί η έκδοση προσωρινής σύνταξης μέχρι την οριστική έκδοσή της.
Είπε για το θέμα αυτό ο υπουργός Εργασίας: «Όπου υπάρχουν δυσκολίες σε σχέση
με τις συντάξεις για να εκδοθούν ­ μιλάω για την οριστική σύνταξη ­ μέσα σε
4-5 μήνες, που με τα σημερινά δεδομένα είναι ένα ανεκτό χρονικό όριο, θα
πρέπει να λειτουργήσουν με την αρχή της προσωρινής σύνταξης, χωρίς
καθυστέρηση. Δηλαδή, να βγει η προσωρινή σύνταξη που μπορεί να μην είναι
ακριβής, να είναι συν-πλην κάποιες χιλιάδες δραχμές, 5.000 ή 10.000 δρχ. και
όχι να λένε "αφού η σύνταξη θα βγει ύστερα από 7 μήνες ή 8, ας περιμένει ο ασφαλισμένος".

* Πριν από την έκδοση απορριπτικής απόφασης για τη σύνταξη, πρέπει επί ποινή
ακυρότητας της σχετικής διοικητικής πράξης να καλείται ο ενδιαφερόμενος να
ακουστεί (νόμος 2676/99).

* Ο ασφαλισμένος έχει δικαίωμα πέντε έτη, πριν βγει στη σύνταξη, να λάβει
γνώση διοικητικής πράξης που πρέπει να εκδοθεί και να ενημερωθεί για τα έτη
υπηρεσίας του και το διάστημα που μένει για τη συνταξιοδότηση.

* Καλύτερη αξιοποίηση της ακίνητης περιουσίας των Ταμείων και ανάθεση της
σύνταξης των ισολογισμών τους και άλλων δραστηριοτήτων σε ιδιώτες.

Όσον αφορά το θέμα του διαλόγου για την αναμόρφωση του ασφαλιστικού, ο κ.
Παπαϊωάννου διευκρίνισε ότι στη σημερινή συνάντηση με τον κ. Σημίτη θα
συζητηθεί μόνο το θέμα της οργάνωσης του διαλόγου και όχι το περιεχόμενό του.
Πάντως ο διάλογος αναμένεται να ολοκληρωθεί ύστερα από 1-2 έτη και οι όποιες
αποφάσεις ληφθούν θα ισχύσουν μετά το έτος 2001. 
Οι κυριότερες διαπιστώσεις από τις επιστημονικές μελέτες οι οποίες έχουν στο
παρελθόν καταρτιστεί και θα αποτελέσουν τον άξονα του διαλόγου είναι:

Τίθεται η ανάγκη επιμήκυνσης του εργασιακού βίου με τη σειρά εξέτασης των εξής
μέτρων προς αυτή την κατεύθυνση: Εξάλειψη αντικινήτρων παραμονής στην εργασία,
εξέταση περιπτώσεων συνταξιοδότησης χωρίς όρια ηλικίας, εξέταση ειδικών
περιπτώσεων κλάδων εργαζομένων με χαμηλά όρια ηλικίας. <REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16363N521</ED>
<ID>
ID:20452

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N52&aa=1</URL></REF>


Article

<CATEGORY>vin08</CATEGORY>

 <H5>ΑΙΣΙΟΔΟΞΟΥΝ ΓΙΑ ΤΟ ΧΡΗΜΑΤΙΣΤΗΡΙΟ ΓΚΑΡΓΚΑΝΑΣ, ΕΠΕΝΔΥΤΕΣ, ΧΡΗΜΑΤΙΣΤΕΣ
</H5><H2>Θετικές εξελίξεις
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Αισιόδοξοι είναι η Τράπεζα της Ελλάδος, οι θεσμικοί επενδυτές και οι
χρηματιστές για τις εξελίξεις στο Χρηματιστήριο Αξιών Αθηνών. Οι θετικές αυτές
εκτιμήσεις συνδέονται με τις εξελίξεις στα μεγέθη της ελληνικής οικονομίας και
στην προοπτική ένταξή της στην ΟΝΕ, αλλά και με την κερδοφορία των ελληνικών επιχειρήσεων.

«Η άνοδος του Γενικού Δείκτη Τιμών των μετοχών του Χρηματιστηρίου Αξιών Αθηνών
σε ιστορικά υψηλά επίπεδα οφείλεται στο ότι οι επενδυτές προεξοφλούν τις
αναμενόμενες θετικές εξελίξεις στα θεμελιώδη μεγέθη της ελληνικής οικονομίας
και στο ότι οι αγορές έχουν πεισθεί για την προοπτική ένταξης της Ελλάδος στη
Ζώνη του Ευρώ το 2001», τονίζει ο υποδιοικητής της Τραπέζης της Ελλάδος κ.
Νικόλαος Γκαργκάνας στα «ΝΕΑ» και συμπληρώνει: «Προεξοφλούν, επίσης, ότι η
Ολυμπιάδα το 2004 και το Γ' Κοινοτικό Πλαίσιο Στήριξης θα ενισχύσουν τους
μακροπρόθεσμους ρυθμούς ανάπτυξης της ελληνικής οικονομίας».

«Επομένως», διευκρινίζει, «στον βαθμό που το ΧΑΑ συμβάλλει στην αποτελεσματική
κατανομή των αποταμιεύσεων της ελληνικής οικονομίας και στην ευκαιρία άντλησης
επιχειρηματικών κεφαλαίων με μικρότερο κόστος για την ανάπτυξή τους, οι
εξελίξεις των ελληνικών χρηματιστηριακών μεγεθών είναι ευπρόσδεκτες».

Ο πρόεδρος της Ένωσης Θεσμικών Επενδυτών κ. Αλέξιος Πιλάβιος τονίζει στα «ΝΕΑ»
ότι «η αγορά έχει δυναμική και η μείωση των επιτοκίων την ενισχύει».

* Στις αντιστάσεις του ελληνικού Χρηματιστηρίου στην αρνητική εικόνα των
διεθνών αγορών αναφέρεται ο πρόεδρος των χρηματιστών (ΣΜΕΧΑ) κ. Παναγιώτης
Βοϊλής. «Το Χρηματιστήριο Αξιών Αθηνών εμφανίζει θαυμαστή αντοχή στις πιέσεις
και παρουσιάζει ανεξάρτητη πορεία από τα διεθνή χρηματιστήρια» είπε
χαρακτηριστικά και εξήγησε ότι «οι ειδήσεις, οι ανακοινώσεις και οι προσδοκίες
από το εσωτερικό υπερσκελίζουν τις αρνητικές επιδράσεις στο Χρηματιστήριο από
τις διεθνείς εξελίξεις».

* Ο κ. Γκαργκάνας υπογραμμίζει τους κινδύνους που ελλοχεύουν λέγοντας
χαρακτηριστικά: «Βεβαίως, οι πρόσφατες εξελίξεις δείχνουν ένα στοιχείο
υπερβολής και κερδοσκοπίας. Οι υπερβολικές κερδοσκοπικές αυξήσεις στις τιμές
των μετοχών στο Χρηματιστήριο Αξιών Αθηνών ενέχουν κινδύνους, διότι
ενδεχομένως μπορεί να υπάρξει αναστροφή της αυξητικής πορείας των
χρηματιστηριακών μεγεθών με αρνητικές επιπτώσεις στην ελληνική οικονομία».

Ο κ. Γκαργκάνας συνιστά στους επενδυτές «να κρίνουν τις εξελίξεις στο ΧΑΑ
πάντα σε σχέση με την αποτίμηση των εισηγμένων εταιρειών με βάση τις τιμές
προς τα κέρδη (δείκτης Ρ/Ε)».

* Ο κ. Πιλάβιος προβλέπει ότι «η άνοδος δεν θα είναι ομοιόμορφη και θα
επικεντρωθεί στις επιχειρήσεις που εμφανίζουν καλές προοπτικές».

* Αισιόδοξες είναι και οι προβλέψεις του κ. Βοϊλή, ο οποίος εκτιμά ότι «η
δυναμική του Χρηματιστηρίου Αθηνών μακροπρόθεσμα είναι ανοδική».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16363N531</ED>
<ID>
ID:20453

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N53&aa=1</URL></REF>


Article

<CATEGORY>vin08</CATEGORY>

 <H2>Ανάκαμψη ύστερα από διακυμάνσεις στη Σοφοκλέους
</H2>
Ανέκαμψε χθες η Σοφοκλέους και ο γενικός δείκτης για τις τιμές των μετοχών
έκλεισε με μικρή άνοδο. Σε ποσοστά, η ενίσχυση του γενικού δείκτη έφτασε το
0,14%, για να «κλείσει» τελικά στις 3.224,47 μονάδες. Όμως η συνεδρίαση
χαρακτηρίστηκε από διακυμάνσεις. Ο γενικός δείκτης για τις τιμές των μετοχών
κινήθηκε ανοδικά, στη συνέχεια (και κατά το μεγαλύτερο διάστημα της
συνεδρίασης) «γύρισε» καθοδικά και τελικά «έκλεισε» με μικρή άνοδο. Σύμφωνα με
τις εκτιμήσεις των χρηματιστηριακών αναλυτών, την άνοδο του δείκτη επηρέασε ο
κλάδος των κατασκευαστικών εταιρειών και η ανάκαμψη μετοχών των τραπεζών.
Μεγάλες ήταν οι συναλλαγές και πάλι χθες, αφού έφτασαν τα 129 δισ. δρχ. Οι
μεγαλύτερες συναλλαγές έγιναν χθες με τραπεζικές μετοχές. Τίτλοι της Εθνικής
αξίας 11,3 δισ. δρχ. και της Τράπεζας Πίστεως αξίας 6,9 δισ. δρχ. «άλλαξαν
χέρια». Όμως σε αριθμό τεμαχίων «άλλαξαν χέρια» χθες πολλές μετοχές της εταιρε
ίας Εσκιμό (ηλεκτρικές συσκευές). Περίπου 2,4 εκατομύρια μετοχές αξίας 2,2
δισ. δρχ. που αντιπροσωπεύουν το 20% των μετοχών της επιχείρησης πουλήθηκαν
και αγοράστηκαν χθες. Σύμφωνα με υπολογισμούς χρηματιστηριακών εταιρειών, από
την αρχή του έτους έχουν «αλλάξει χέρια» μετοχές της επιχείρησης με τέτοιο
ρυθμό που ξεπερνούν κατά 1,5 φορά το σύνολο των μετοχών της.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16363N532</ED>
<ID>
ID:20506

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N53&aa=2</URL></REF>


Article

<CATEGORY>vin08</CATEGORY>

 <H5>ΑΥΡΙΟ ΟΙ ΠΡΟΣΦΟΡΕΣ ΓΙΑ ΤΟΝ ΔΙΑΧΕΙΡΙΣΤΗ ΤΗΣ Ο.Α.
</H5><H2>Εταιρεία με όνομα και διεθνές κύρος
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Εκπνέει αύριο η προθεσμία για την εκδήλωση ενδιαφέροντος από ξένους οίκους
που επιθυμούν να αναλάβουν το μάνατζμεντ της Ολυμπιακής Αεροπορίας, ενώ οι
εργαζόμενοι της εταιρείας, που δεν συμφωνούν με την προοπτική αυτή, προχωρούν
σε τρίωρη στάση εργασίας από τις 12 το μεσημέρι ως τις 3 το απόγευμα.

Ο υπουργός Μεταφορών Αναστάσιος Μαντέλης παραδέχτηκε χθες ότι η κυβέρνηση
οδηγήθηκε στην παραχώρηση μόνο του μάνατζμεντ του εθνικού αερομεταφορέα «γιατί
καμία από τις μεγάλες αεροπορικές εταιρείες δεν δέχτηκε να συμμετέχει στο
κεφάλαιο της Ο.Α.».

Η κυβέρνηση, είπε ο κ. Μαντέλης, δεν κάνει πίσω στο θέμα του ξένου μάνατζερ, ο
οποίος ­ εφόσον τελικά επιλεγεί ­ θα είναι «εταιρεία αεροπορικού μάνατζμεντ με
όνομα και κύρος στην αγορά» και θα έρθει να διοικήσει την Ο.Α. με μια ομάδα
περίπου 5-6 εμπείρων στελεχών.

Τις προσφορές των ενδιαφερομένων ξένων οίκων θα παραλάβει, αύριο ως τις 9 το
βράδυ, στο Λονδίνο, η εταιρεία Salomon Smith Barney, η οποία μαζί με την ΕΤΕΒΑ
είναι οι σύμβουλοι της κυβέρνησης στην αναζήτηση του ξένου μάνατζερ για την Ο.Α.

Το τοπίο

Πάντως, ο κ. Μαντέλης δήλωσε χθες ότι εάν στο διαγωνισμό παρουσιαστούν
«άγνωστες εταιρείες», η όλη διαδικασία θα κηρυχθεί άγονη.

Ο υπουργός Μεταφορών, προσπαθώντας να αποσαφηνίσει το τοπίο μέσα στο οποίο θα
λειτουργεί ο ξένος μάνατζερ στην Ο.Α, ανέφερε ότι θα μπορεί να τροποποιήσει το
επιχειρησιακό σχέδιο της εταιρείας, να αναμορφώσει το πρόγραμμα δρομολογίων,
να αναβαθμίσει τα προϊόντα της και να ολοκληρώσει την προσπάθεια εξυγίανσής
της. Όλα αυτά με σκοπό, ύστερα από δύο χρόνια, η Ο.Α. να ενταχθεί σε μία από
τις μεγάλες αεροπορικές συμμαχίες της Ευρώπης.

Εξάλλου, στην ερώτηση «ποια Ολυμπιακή θέλει η κυβέρνηση να διατηρήσει»,
απάντησε: «Αυτή που αποτυπώνεται στο πρόγραμμα εξυγίανσης, με το οποίο
καθορίζεται η περιοχή δράσης της και ο ρόλος της στο νέο αεροδρόμιο των Σπάτων».

* Ωστόσο, ο κ. Μαντέλης σε μια προσπάθεια να μην οξυνθούν περισσότερο τα
πνεύματα στην Ο.Α. ανέφερε ότι δεν θα αλλάξουν οι εργασιακές σχέσεις και τα
συνταξιοδοτικά δικαιώματα των εργαζομένων, δεν θα περικοπεί το δρομολόγιο της
Αυστραλίας και οι παραλαβές των καινούργιων αεροσκαφών θα συνεχιστούν.

Ακόμα, όταν ρωτήθηκε πώς θα διασφαλιστεί η επιτυχία του όλου εγχειρήματος,
καθώς ο ξένος μάνατζερ δεν προβλέπεται να αναλάβει επιχειρηματικό ρίσκο,
απάντησε χαρακτηριστικά: «Θα φροντίσουμε μέσα από ένα συμβόλαιο ­ όσο γίνεται
μέσα από ένα τέτοιο συμβόλαιο ­ να βάλουμε ασφαλιστικές δικλίδες. Πρέπει να
πούμε, όμως, ότι οι νομικές ασφαλιστικές δικλίδες δεν μπορούν να καλύψουν όλες
τις περιπτώσεις».

Επίσης, ο κ. Μαντέλης δήλωσε πως ο ξένος μάνατζερ θα ελέγχεται από το
Διοικητικό Συμβούλιο της Ο.Α, το οποίο θα συνεχίσει να λειτουργεί όπως σήμερα,
«παίρνοντας αυτό όλες τις κρίσιμες αποφάσεις». Επιπλέον, στελέχη της εταιρείας
«θα τοποθετηθούν δίπλα στους ξένους για να παρακολουθούν το έργο τους και να
μαθαίνουν, ώστε στη συνέχεια να αναλάβουν τα ηνία της».

* Οι εργαζόμενοι, από την πλευρά τους, σε συνάντηση που είχαν χθες με τον κ.
Μαντέλη, διατύπωσαν και πάλι την αντίθεσή τους με την είσοδο ξένων στην Ο.Α.

Τρεις μνηστήρες

Στο μεταξύ, ούτε χθες βρέθηκε ο αντικαταστάτης του παραιτηθέντος διευθύνοντος
συμβούλου της Ο.Α., Θ. Τσακιρίδη. Ο υπουργός Μεταφορών αναζητεί λύση από το
εσωτερικό της Ο.Α., διατυπώνοντας σχετικές προτάσεις στα στελέχη της εταιρείας
κ.κ. Μιχάλη Καραλή, Μιλτιάδη Τσαγκαράκη και Αναστάσιο Ζηρίνη.

Σήμερα, ο κ. Μαντέλης αναμένεται να μεταβεί στο αεροδρόμιο του Ελληνικού όπου
θα έχει συνάντηση με στελέχη της εταιρείας, προκειμένου να τους εξηγήσει
λεπτομερώς τα σχέδια της κυβέρνησης.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16363N541</ED>
<ID>
ID:20454

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N54&aa=1</URL></REF>


Article

<CATEGORY>vin08</CATEGORY>

 <H2>Συστάσεις Παπαδήμου για λιγότερα δάνεια
</H2>
Σφιχτή θα είναι η νομισματική πολιτική που θα ακολουθήσει η Τράπεζα της
Ελλάδος το 1999. Στο ίδιο αυστηρό πλαίσιο θα κινούνται και οι στόχοι για τη
χορήγηση νέων δανείων, που θα θέσει η κεντρική τράπεζα.

Τους βασικούς άξονες και τους στόχους του νομισματοπιστωτικού προγράμματος
παρουσίασε χθες το βράδυ στον Πρωθυπουργό κ. Κώστα Σημίτη ο διοικητής της
Τραπέζης της Ελλάδος κ. Λουκάς Παπαδήμος.

Σύμφωνα με πληροφορίες, ο κ. Παπαδήμος ανέφερε στον Πρωθυπουργό ότι η χορήγηση
νέων δανείων να κινηθεί σε περιορισμένο πλαίσιο και η πτώση των επιτοκίων
δανεισμού πρέπει να είναι πολύ προσεκτική, καθώς ακόμη δεν έχει εξασφαλισθεί
με σιγουριά ότι ο πληθωρισμός θα πέσει στο 2% στο τέλος του έτους.

Ο κ. Λ. Παπαδήμος στο νομισματοπιστωτικό πρόγραμμα του 1999, σύμφωνα με
πληροφορίες, θα προειδοποιεί για τους κινδύνους που μπορεί να υπάρξουν στην
πορεία πτώσης του πληθωρισμού από μία ταχύτερη πτώση των τραπεζικών επιτοκίων
δανεισμού σε σχέση μ' αυτήν που επιτρέπουν οι σημερινές συνθήκες.

Παράλληλα, συστάσεις θα απευθύνει προς τις τράπεζες και για τον ρυθμό
χορήγησης δανείων, κυρίως των προσωπικών και καταναλωτικών, καθώς, όπως
σημειώνεται, στο πρόγραμμα υπάρχει ο κίνδυνος υπερχρέωσης των νοικοκυριών από
μία ενδεχόμενη ανεξέλεγκτη χορήγηση παρόμοιων δανείων.

Για τη δραχμή θα διευκρινίζεται ότι η ισοτιμία της θα εξακολουθήσει να
διαμορφώνεται με βάση την προσφορά και τη ζήτηση που θα εκδηλώνεται στην αγορά
μέσα στα όρια που θέτει η κεντρική της ισοτιμία με το ευρώ.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16363N542</ED>
<ID>
ID:20507

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N54&aa=2</URL></REF>


Article

<CATEGORY>vin08</CATEGORY>

 <H5>ΜΕΤΟΧΕΣ ΕΤΑΙΡΕΙΩΝ ΤΟΥ ΙΝΤΕΡΝΕΤ: ΕΝΤΥΠΩΣΙΑΚΗ ΠΤΩΣΗ ΤΙΜΩΝ ΣΤΗ ΓΟΥΩΛ ΣΤΡΗΤ
</H5><H2></H2><H2>Ψηφιακές απώλειες
</H2>
Κερδοσκοπική «φούσκα» ή κότα με το χρυσό αυγό; Αυτόν τον γρίφο προσπαθούν να
λύσουν οι επενδυτές που γοητεύονται από τις μετοχές των εταιρειών του
Ίντερνετ, μετά την πρόσφατη πτώση τους στη Γουώλ Στρητ.

Η πρόσφατη εξαγορά της Netscape από την AOL, της Excite από την @Home και της
GeoCities από τη Yahoo προκάλεσαν έκρηξη των μετοχών του Ίντερνετ στο
Χρηματιστήριο της Νέας Υόρκης. Όμως, μαζί με την έκρηξη ήρθε και η πολεμική.
Πρόκειται, άραγε, αυτές οι μετοχές να γράψουν την ιστορία του 21ου αιώνα ή θα
αποδειχτούν μια κερδοσκοπική «φούσκα» που αργά ή γρήγορα θα σπάσει, όπως
συνέβη με τις μετοχές των ραδιοφωνικών εταιρειών το 1920 και των εταιρειών
βιοτεχνολογίας στη δεκαετία του 1980; 
Σβήνει η φλόγα

Ο πρόεδρος της αμερικανικής κεντρικής τράπεζας Άλαν Γκρίνσπαν και ο πρόεδρος
της Μάικροσοφτ Μπίλι Γκέιτς είναι μεταξύ εκείνων που πιστεύουν ότι η «φλόγα»
των μετοχών του Ίντερνετ δεν θα καίει για πολύ ακόμη. Την ίδια άποψη έχει και
το περιοδικό «Εκόνομιστ», που στις 30 Ιανουαρίου έγραφε: «Γιατί οι μετοχές του
Ίντερνετ θα πέσουν».

Οι προβλέψεις του Γκρίνσπαν, του Γκέιτς και του «Εκόνομιστ» μοιάζουν να
επιβεβαιώνονται από την πρόσφατη πορεία της Γουώλ Στρητ, όπου προχθές οι
μετοχές των εταιρειών υψηλής τεχνολογίας υπέστησαν σημαντικές απώλειες. 
Υπερτιμημένες;

Οι ανησυχίες μήπως οι μετοχές του Ίντερνετ είναι υπερτιμημένες παρέσυραν σε
μεγάλη πτώση το μεγαλύτερο Χρηματιστήριο του κόσμου. Ο δείκτης Nasdaq των
εταιρειών τεχνολογίας σημείωσε πτώση 4%, την τρίτη μεγαλύτερη στην ιστορία
του. Περισσότερα από 1,4 δισ. δολάρια ήταν οι απώλειες για την εταιρεία του
Ίντερνετ Lycos, την οποία «τιμώρησαν» έτσι οι επενδυτές για την απόφασή της να
συγχωνευτεί με τη USA Networks.

Οι μετοχές των ανταγωνιστικών εταιρειών Infoseek και Yahoo έχασαν το ένα
δέκατο της χρηματιστηριακής αξίας τους.

Πολλές εταιρείες του Ίντερνετ ξεπερνούν σε χρηματιστηριακή αξία ακόμη και
μεγάλα «μπλου τσιπ» της Γουώλ Στρητ, μολονότι οι ισολογισμοί τους δεν
παρουσιάζουν ακόμη κέρδη.

Γι' αυτό, μεγάλοι οίκοι αναλύσεων, όπως η Salomon Smith Barney, η Prudential
Securities και η Merill Lynch, εκτιμούν ότι οι μετοχές των εταιρειών του
Ίντερνετ έχουν ανέβει πάρα πολύ ψηλά, σε πάρα πολύ σύντομο χρονικό διάστημα.

Συνεργασίες

Από το «παιχνίδι» με τις εταιρείες του Ίντερνετ δεν θα μπορούσε να λείπει ένας
Ρούπερτ Μέρντοκ. Η εταιρεία News Corp του μεγιστάνα των μέσων ενημέρωσης
σπεύδει να συνεργαστεί με τη Yahoo. Η συνεργασία θα αφορά την προώθηση και το
μάρκετινγκ και θα συνδέει εννέα δραστηριότητες της News Corp με το δίκτυο της
Yahoo στο Ίντερνετ. Η έναρξη της συνεργασίας θα γίνει την προσεχή Κυριακή,
όταν η τηλεόραση της Fox, θυγατρική της News Corp, θα μεταδώσει ένα από τα πιο
δημοφιλή αθλητικά γεγονότα στις ΗΠΑ: τον τελικό του αμερικανικού ποδοσφαίρου
ανάμεσα στην Ντένβερ Μπρόνκος και την Ατλάντα Φάλκονς.

Συμφέροντα

Βέβαια, ο Μέρντοκ δεν είναι ο πρώτος που κυριεύεται από τον πυρετό του
Ίντερνετ. Προηγήθηκε ο Μπέρτελσμαν. Ο μεγαλύτερος εκδοτικός οίκος του κόσμου
έχει ήδη πολλά συμφέροντα στο Ίντερνετ. Συνεργάζεται με τη Lycos σε δέκα χώρες
της Ευρώπης, ενώ έχει εξαγοράσει και το 50% του αμερικανικού βιβλιοπωλείου
Barnes & Noble που δραστηριοποιείται στο Ίντερνετ, με κυριότερο
ανταγωνιστή το Amazon.com
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N55</CAT>
<ED>
Κωδικός άρθρου: A16363N551</ED>
<ID>
ID:20455

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N55&aa=1</URL></REF>


Article

<CATEGORY>vin08</CATEGORY>

 <H5>ΟΥΤΕ Η ΕΓΚΥΚΛΙΟΣ ΤΟΥ ΥΠΟΥΡΓΕΙΟΥ ΛΥΝΕΙ ΤΟΝ ΓΡΙΦΟ ΤΩΝ ΚΩΔΙΚΩΝ ΑΡΙΘΜΩΝ ΔΡΑΣΤΗΡΙΟΤΗΤΑΣ
</H5><H5>Εύγλωττο παράδειγμα
</H5><H2>Η απίστευτη Οδύσσεια του Ε3
</H2>
Τον «γρίφο» με τους Κωδικούς Αριθμούς Δραστηριότητας (ΚΑΔ) που θα
ταλαιπωρήσουν περίπου ένα εκατομμύριο φορολογουμένους επιχειρεί να λύσει το
υπουργείο Οικονομικών με εγκύκλιο, στην οποία δίνονται οδηγίες για τη
συμπλήρωση του ΚΑΔ στο έντυπο Ε3 που θα υποβάλουν ελεύθεροι επαγγελματίες,
επιτηδευματίες και έμποροι και όσοι έχουν Δελτίο Παροχής Υπηρεσιών.

Παρά τις διευκρινίσεις του υπουργείου Οικονομικών, οι φορολογούμενοι δεν
γίνονται σοφότεροι. Όπως προκύπτει από την εγκύκλιο, οι φορολογούμενοι που
έχουν πολλές δραστηριότητες θα πρέπει να αναγράψουν στο Ε3 όλους τους ΚΑΔ που
αντιστοιχούν σε καθεμία δραστηριότητά τους και οι οποίοι μπορεί να είναι
δεκάδες. Υπάρχει και περίπτωση να ψάξουν ορισμένοι ανάμεσα σε 9.600 ΚΑΔ και να
μη βρίσκουν τον δικό τους, αφού, όπως επισημαίνεται, μπορεί να μην
περιλαμβάνονται κάποια επαγγέλματα στις οικονομικές δραστηριότητες που έχουν ΚΑΔ.

Οδηγίες

Με βάση τις οδηγίες του υπουργείου, όσοι υποβάλλουν έντυπο Ε3 θα πρέπει κατ'
αρχάς να βρουν τον ΚΑΔ που αντιστοιχεί στην κύρια δραστηριότητά τους και να
τον αναγράψουν στον κωδικό 705 του εντύπου. Στη συνέχεια, αν τα ακαθάριστα
έσοδά τους προέρχονται από άλλη δραστηριότητα και όχι από την κύρια, πρέπει να
βρουν τον ΚΑΔ που αντιστοιχεί στα έσοδά τους και που είναι διαφορετικός από
τον ΚΑΔ της κύριας δραστηριότητας. Αυτόν τον ΚΑΔ θα αναγράψουν στον κωδικό 761
του εντύπου.

Αν κάποιος επιτηδευματίας έχει περισσότερες από μία δραστηριότητες ή
επιχείρηση και άλλα καταστήματα, τότε θα πρέπει να αναγράψουν στους κωδικούς
763-793 και 764-794 τους ΚΑΔ που αναλογούν στις επιπλέον δραστηριότητες ή στα καταστήματα.

Όμως, η Οδύσσεια δεν σταματά εδώ, αφού, σύμφωνα με την εγκύκλιο, σε άλλους 4
κωδικούς του εντύπου Ε3 (735, 921, 923 και 925) θα πρέπει να αναγραφούν ΚΑΔ
από τους υπόχρεους.

Τα ψηφία

Οι ΚΑΔ είναι τετραψήφιοι, πενταψήφιοι, εξαφήφιοι ή οκταψήφιοι, ανάλογα με το
επάγγελμα και τις δραστηριότητες του φορολογουμένου και το υπουργείο
Οικονομικών διευκρινίζει ότι απαγορεύεται να αναγραφεί στο έντυπο Ε3 τριψήφιος
ΚΑΔ, ενώ σε περίπτωση που δεν υπάρχει οκταψήφιος ΚΑΔ για μια συγκεκριμένη
δραστηριότητα, τότε ο φορολογούμενος θα αναγράψει εξαψήφιο ΚΑΔ.

Επισημαίνεται ακόμη ότι αν η οικονομική δραστηριότητα του υπόχρεου δεν
περιλαμβάνεται στον κατάλογο με τις Οικονομικές Δραστηριότητες και τους ΚΑΔ, ο
φορολογούμενος θα πρέπει να περιγράψει με ακρίβεια το είδος της δραστηριότητάς
του στην τελευταία σελίδα του εντύπου Ε3.

Άλλες αλλαγές

Όμως, εκτός από τον ΚΑΔ, στο Ε3 έχουν γίνει φέτος και άλλες αλλαγές.

Ειδικότερα:

* Υπάρχει ξεχωριστός πίνακας με κωδικούς που πρέπει να συμπληρώσει ο
φορολογούμενος όταν είναι φυσικό ή μη φυσικό πρόσωπο και αφορούν τα στοιχεία του.

* Αν πρόκειται για τη σύζυγο που υποχρεούται να υποβάλει το έντυπο Ε9 στην
Εφορία του συζύγου, θα πρέπει να γράψει τον κωδικό της Εφορίας στην οποία
ανήκει η επιχείρησή της.

* Στον κωδικό για τον ΑΦΜ τα τρία πρώτα πεδία μένουν κενά. Σε περίπτωση που ο
ΑΦΜ είναι οκταψήφιος, θα αναγραφεί μπροστά από το πρώτο ψηφίο το ψηφίο μηδέν (0).

* Αν η ταυτότητα του επιχειρηματία δεν έχει γράμμα ή έχει λιγότερα ψηφία, τότε
τα ψηφία της θα αναγραφούν στα τελευταία τετραγωνίδια και τα κενά θα
συμπληρωθούν με μηδέν (π.χ. Σ000365).

* Για τα υποκαταστήματα και τις λοιπές εγκαταστάσεις που χρησιμοποιούνται από
την επιχείρηση, εφόσον υπάρχουν περισσότερα του ενός, θα συμπληρωθούν στην
ένθετη «Κατάσταση Εγκαταστάσεων Εσωτερικού Επιχείρησης». Η κατάσταση αυτή θα
υποβληθεί σε τόσα αντίτυπα όσα και το έντυπο Ε3.


Οι ενδείξεις στο Ε3 που αφορούν τον Κωδικό Αριθμό Δραστηριότητας που πρέπει
να συμπληρωθεί από τους φορολογουμένους

Για τον λαβύρινθο με τους ΚΑΔ και την ταλαιπωρία που θα υποστούν οι
φορολογούμενοι «μιλάει» εύγλωττα το παράδειγμα του υπουργείου Οικονομικών για
τη συμπλήρωση του εντύπου Ε3:

* Αν η επιχείρηση έχει από την κύρια δραστηριότητά της, που είναι η παραγωγή
τεχνητών κεριών και παρασκευασμένων κεριών (ΚΑΔ 245142), 50 εκατ. δρχ.
ακαθάριστα έσοδα και από τη δευτερεύουσα δραστηριότητά της, που είναι η
παραγωγή στιλβωτικών ουσιών και κρεμών για υποδήματα, έπιπλα, δάπεδα,
αμαξώματα, γυαλιά ή μέταλλο (ΚΑΔ 245143), 60 εκατ. δρχ., στον κωδικό 761 θα
αναγραφεί ο ΚΑΔ 245143. Στον κωδικό όμως 705 θα αναγραφεί ο ΚΑΔ 245142.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16363N561</ED>
<ID>
ID:20456

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N56&aa=1</URL></REF>


Article

<CATEGORY>vin08</CATEGORY>

 <H2>24 μέτρα για την εξυπηρέτηση των φορολογουμένων
</H2>
Ειδικά γραφεία για την εξυπηρέτηση των φορολογουμένων στις Εφορίες,
ενημερωτικά φυλλάδια με πληροφορίες για φορολογικά και τελωνειακά θέματα,
οδηγό φορολογικών διαδικασιών για κάθε τρέχον ζήτημα φορολογίας και άλλες
ανάλογες παρεμβάσεις για τη διευκόλυνση των πολιτών, περιλαμβάνει το Πρόγραμμα
«Ποιότητα για τον Πολίτη», που προωθεί υπουργείο Οικονομικών.Το πρόγραμμα, που
στοχεύει στη βελτίωση των σχέσεων των πολιτών με την Εφορία και τη μείωση της
ταλαιπωρίας που υφίστανται σήμερα, προβλέπει ακόμη την αξιοποίηση της
σύγχρονης τεχνολογίας, καθώς ο φορολογούμενος θα ενημερώνεται μέσω του
Ίντερνετ και άλλων μεθόδων.

Πρόκειται συνολικά για 24 μέτρα που θα ληφθούν στο αμέσως επόμενο διάστημα από
το υπουργείο Οικονομικών. Αυτά καταγράφονται στη σχετική εγκύκλιο που στάλθηκε
σε όλες τις Εφορίες από τον γ.γ. του υπουργείου κ. Χάρη Αλαμάνο. Στην ίδια
εγκύκλιο καλούνται οι προϊστάμενοι των ΔΟΥ να υποβάλουν και νέες προτάσεις που
αφορούν στην καλύτερη εξυπηρέτηση των φορολογουμένων, ενώ επισημαίνεται ότι η
υλοποίηση του προγράμματος αυτού παρακολουθείται με ιδιαίτερο ενδιαφέρον από
το γραφείο του Πρωθυπουργού.

Ειδικότερα, τα 24 μέτρα που περιλαμβάνονται στο πρόγραμμα «Ποιότητα για τον
πολίτη», το οποίο φιλοδοξεί να βελτιώσει το «πρόσωπο» της Εφορίας, είναι τα εξής:

1 Η έκδοση ενημερωτικού φυλλαδίου για βασικά φορολογικά θέματα για
όλους τους Ελληνες κατοίκους του εξωτερικού που έχουν φορολογικές υποχρεώσεις
στην Ελλάδα. 
2 Η έκδοση ενημερωτικού φυλλαδίου σε βασικά τελωνειακά θέματα μέχρι 30
Απριλίου 1999.

3 Η κυκλοφορία ενημερωτικού φυλλαδίου χορήγησης υποτροφιών, βραβείων
και οικονομικών ενισχύσεων από τα Εθνικά Κληροδοτήματα.

4 Η κυκλοφορία ενημερωτικού φυλλαδίου με θέματα Γενικού Χημείου του
Κράτους, το οποίο έχει ήδη εκδοθεί σε 5.000 αντίτυπα.

5 Η δημιουργία καταλόγων τηλεφώνων και FAX των υπηρεσιών του
υπουργείου Οικονομικών για τη διευκόλυνση της τηλεφωνικής επικοινωνίας των
πολιτών με τις αρμόδιες υπηρεσίες.

6 Η έκδοση Οδηγού Φορολογικών Διαδικασιών, ο οποίος θα διανέμεται
δωρεάν στους πολίτες.

7 Η πραγματοποίηση τακτικών ραδιοτηλεοπτικών εκπομπών, καθ' όλη τη
διάρκεια του έτους, σε θέματα αρμοδιότητας του υπουργείου Οικονομικών, με τη
συμμετοχή ανώτερων στελεχών του.

8 Η προώθηση της ενημέρωσης των φορολογουμένων μέσω Ίντερνετ.

9 Η προώθηση της ενημέρωσης μέσω ηλεκτρονικών σημείων εξυπηρέτησης.

10 Η ηλεκτρονική ανταλλαγή δεδομένων που αφορά κυρίως την υποβολή των
δηλώσεων ΦΠΑ μέσω κομπιούτερ.

11 Η τηλεφωνική ενημέρωση των πολιτών από το ΚΕΠΥΟ για την εκκαθάριση
των δηλώσεων φορολογίας εισοδήματος.

12 Η τηλεφωνική ενημέρωση των πολιτών μέσω σύντομων μαγνητοφωνημένων μηνυμάτων.

13 Η λειτουργία γραφείου Επικοινωνίας και Πληροφόρησης πολιτών στην
κεντρικη υπηρεσία του υπουργείου Οικονομικών.

14 Η λειτουργία περιφερειακών γραφείων Επικοινωνίας και Πληροφόρησης
πολιτών στις Εφορίες.

15 Η σύνταξη χάρτας με τα δικαιώματα του πολίτη έναντι των υπηρεσιών
του υπουργείου (Εφορίες, κεντρικές υπηρεσίες, τελωνεία κ.ά.).

16 Η σύνταξη πίνακα με τις βασικές υποχρεώσεις και τους κανόνες καλής
συμπεριφοράς που πρέπει να τηρούν οι υπάλληλοι του υπουργείου Οικονομιών και
των Εφοριών προς τους φορολογούμενους πολίτες (τήρηση σειράς προτεραιότητας,
σεβασμός της προσωπικότητας του φορολογουμένου κ.ά.).

17 Η μελέτη δυνατότητας εφαρμογής Συστήματος Συλλογής και Επεξεργασίας
Παραπόνων και Υποδείξεων των πολιτών σχετικά με την εξυπηρέτησή τους.

18 Η τοποθέτηση καρτοτηλεφώνων σε κοινοχρήστους χώρους των υπηρεσιών
του υπουργείου.

19 Η μετεγκατάσταση των Εφοριών σε καλύτερα κτίρια.

20 Η δημιουργία χώρων υποδοχής του κοινού στις Εφορίες, τα τελωνεία
και άλλες υπηρεσίες του υπουργείου.

21 Η τοποθέτηση ενδεικτικών πινακίδων στα κτίρια στέγασης των
υπηρεσιών του υπουργείου, για την καθοδήγηση των πολιτών.

22 Η έκδοση αποδεικτικού φορολογικής ενημερότητας και ταχύτερες και
απλούστερες διαδικασίες.

23 Η λειτουργία γραφείων διαχείρισης βιβλίων και εντύπων στις Εφορίες.

24 Η εγκατάσταση στις Εφορίες συστήματος σειράς προτεραιότητας.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16363N562</ED>
<ID>
ID:20508

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N56&aa=2</URL></REF>


Article

<CATEGORY>vin08</CATEGORY>

 <H2>Οριακή άνοδος
</H2><H2></H2>
Με μικρή άνοδο έκλεισε τελικά η χθεσινή συνεδρίαση του Χρηματιστηρίου Αξιών
Αθηνών, παρά το γεγονός ότι καθ' όλη σχεδόν την διάρκειά της ο Γενικός Δείκτης
παρουσίαζε έντονες πτωτικές τάσεις. Ο Γενικός Δείκτης Τιμών στην τελευταία ώρα
ανέκαμψε κάπως, κλείνοντας τελικά στις 3.224,47 μονάδες, αυξημένος οριακά κατά
4,56 μονάδες ή ποσοστό 0,14%. Η μεγαλύτερη ενδοσυνεδριακή τιμή σημειώθηκε στις
3.231,21 μονάδες, ενώ η μικρότερη στις 3159,55. Ο FTSE/ΧΑΑ 20 έκλεισε στις
2.046,35 μονάδες, αυξημένος κατά 0,17%. Η Παράλληλη Αγορά έκλεισε στις 286,22
μονάδες, σημειώνοντας άνοδο της τάξεως του 1,40%. Από τους επιμέρους Κλαδικούς
Δείκτες τη μεγαλύτερη άνοδο σημείωσε ο κλάδος των Διαφόρων με ποσοστό 2,71%,
ενώ τη μεγαλύτερη πτώση σημειώσε ο κλάδος των Επενδύσεων με ποσοστό 1,02%. Από
τις 294 μετοχές που πραγματοποίησαν συναλλαγές, 173 σημείωσαν άνοδο, 108
παρουσίασαν πτώση και 13 παρέμειναν σταθερές, ενώ 103 έκλεισαν με αγοραστές
και 136 με πωλητές. Η αξία συναλλαγών διαμορφώθηκε σε 129,047 δισ. δρχ.
(30.158.074 τεμάχια). Αναλυτικά, τα 26.868.523 τεμάχια συνολικής αξίας 119,413
δισ. δρχ. αφορούσαν στην Κύρια Αγορά, ενώ τα 3.289.551 τεμάχια συνολικής αξίας
9,634 δισ. δρχ. την Παράλληλη Αγορά. Τη μεγαλύτερη αξία συναλλαγών παρουσίασαν
οι Τράπεζες με 42,152 δισ. δρχ. (2.445.858 τεμάχια), ενώ ακολούθησαν οι
Μεταλ/κες Επιχειρήσεις με 14,945 δισ. δρχ. (4.397.839 τεμάχια).
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16363N571</ED>
<ID>
ID:20457

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N57&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

280.925 
288.027 
280.783 
288.453 
ΜΑΡΚΟ ΓΕΡΜΑΝΙΑΣ

162.714 
166.827 
162.632 
167.074 
ΦΡΑΓΚΟ ΓΑΛΛΙΑΣ

48.515 
49.742 
48.491 
49.815 
ΛΙΡΑ ΑΓΓΛΙΑΣ

459.351 
470.962 
459.119 
471.659 
ΦΡΑΓΚΟ ΕΛΒΕΤΙΑΣ

199.284 
204.321 
199.183 
204.623 
ΦΡΑΓΚΟ ΒΕΛΓΙΟΥ

7.889 
8.088 
7.885 
8.100 
ΦΙΟΡΙΝΙ ΟΛΛΑΝΔΙΑΣ

144.411 
148.062 
144.338 
148.280 
ΛΙΡΕΤΤΑ ΙΤΑΛ. (ΑΝΑ
100) 
0.164 
0.169 
0.164

0.169 
ΚΟΡΩΝΑ ΔΑΝΙΑΣ

42.804 
43.886 
42.782 
43.951 
ΛΙΡΑ ΙΡΛΑΝΔΙΑΣ

404.082 
414.296 
403.877 
414.909 
ΣΕΛΙΝΙ ΑΥΣΤΡΙΑΣ

23.127 
23.712 
23.116 
23.747 
ΚΟΡΩΝΑ ΣΟΥΗΔΙΑΣ

35.596 
36.496 
35.578 
36.550 
ΚΟΡΩΝΑ ΝΟΡΒΗΓΙΑΣ

36.811 
37.741 
36.792 
37.797 
ΔΟΛΑΡΙΟ ΚΑΝΑΔΑ

187.752 
192.498 
187.657 
192.783 
ΔΟΛΑΡΙΟ ΑΥΣΤΡΑΛΙΑΣ

180.957 
185.532 
180.866 
185.806 
ΓΙΕΝ ΙΑΠΩΝΙΑΣ (ΑΝΑ
100) 
2.438 
2.500 
2.437

2.504 
ΛΙΡΑ ΚΥΠΡΟΥ

547.906 
561.756 
547.629 
562.587 
ΕΥΡΩ 
318.240 
326.285 
318.080 
326.768 
ΠΕΣΕΤΑ ΙΣΠΑΝΙΑΣ

1.913 
1.961 
1.912 
1.964 
ΕΣΚΟΥΔΟ ΠΟΡΤΟΓΑΛΙΑΣ

1.587 
1.628 
1.587 
1.630 
ΜΑΡΚΟ ΦΙΝΛΑΝΔΙΑΣ

53.524 
54.877 
53.498 
54.959


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.930 
Ελισάβετ 1974 και μεταγενέστερα: 19.930 
Παλαιάς κοπής: 19.360 
Πώληση: 21.360 
<REF><SOURCE>ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16363N581</ED>
<ID>
ID:20458

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N58&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Σε μια περίοδο δύσκολης πραγματικότητας
κάντε τις προσπάθειές σας για τη βελτίωση των συνθηκών της ζωής σας ή των
προσωπικών σας σχέσεων. Πέρα από τις καθημερινές σας υποχρεώσεις αφιερώστε
λίγο χρόνο στις φιλίες και στις δημιουργικές δραστηριότητες που θα βοηθήσουν
στην εξέλιξή σας.

ΙΧΘΥΕΣ

(19 Φεβρουαρίου - 20 Μαρτίου). Ανήκετε στα κατ' εξοχήν ευαίσθητα άτομα του
ζωδιακού και η ψυχολογική σας κατάσταση παίζει πολύ σημαντικό ρόλο στην
αντιμετώπιση των επαγγελματικών σας υποχρεώσεων και στη διαχείριση των
οικονομικών σας. Φροντίστε λοιπόν να διατηρήσετε την ηρεμία και την ψυχραιμία
προκειμένου να αντεπεξέλθετε στις δυσκολίες που υπάρχουν.

ΚΡΙΟΣ

(21 Μαρτίου - 19 Απριλίου). Οι καιροί απαιτούν από σας να είστε πιο
διαλλακτικοί και καλοπροαίρετοι, περισσότερο επικοινωνιακοί και έτοιμοι να
αξιοποιήσετε τις σκέψεις και τις ιδέες, προκειμένου να επιτύχετε τους στόχους
σας. Αν σκέφτεστε να μετακινηθείτε, φροντίστε έγκαιρα τις λεπτομέρειες για την
οργάνωση ενός ταξιδιού.

ΤΑΥΡΟΣ

(20 Απριλίου - 20 Μαΐου). Αν δεν είστε έτοιμοι να αναλάβετε το βάρος των
υποχρεώσεων, καλό θα ήταν να αναβάλετε για αργότερα την πώληση ενός ακινήτου,
κάποιες αγορές ή μια μετακόμιση, καθώς και αλλαγές που αφορούν την οικογένεια
και τον επαγγελματικό τομέα.

ΔΙΔΥΜΟΙ

(21 Μαΐου - 21 Ιουνίου). Επωφεληθείτε από την παρουσία της Σελήνης απέναντι
από το ζώδιό σας στον Τοξότη για να αναθεωρήσετε και να επεναξετάσετε τις
σχέσεις σας με το αγαπημένο πρόσωπο ή κάποιο συνεργάτη σας, τα παράπονα και η
γκρίνια σίγουρα οδηγούν στην απομάκρυνση, προσπαθήστε λοιπόν να είστε
περισσότερο αντικειμενικοί στις κρίσεις σας.

ΚΑΡΚΙΝΟΣ

(22 Ιουνίου - 22 Ιουλίου). Η σημερινή ημέρα σάς δίνει τη δυνατότητα να
εκμεταλλευθείτε περιστάσεις που θα βελτιώσουν την οικονομική σας κατάσταση,
ασχοληθείτε λοιπόν με τις δημόσιες σχέσεις και με ό,τι θα μπορούσε να βοηθήσει
στην καλύτερη προώθηση της εργασίας σας.

ΛΕΩΝ

(23 Ιουλίου - 22 Αυγούστου). Καιρός να ακολουθήσετε μια νέα τακτική που θα σας
οδηγήσει στην ψυχική και τη συναισθηματική σας ασφάλεια, προσπαθήστε να
αποφύγετε καταστάσεις και γεγονότα που επηρεάζουν δυσάρεστα τη σκέψη και τη
διάθεσή σας. Οι γονείς μην αμελείτε τις ανάγκες των παιδιών σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Η ατμόσφαιρα στο σπίτι φαίνεται να είναι
αρκετά ηλεκτρισμένη, προσπαθήστε να συγκρατήσετε τα νεύρα σας, δείξτε λίγη
υπομονή και μη δίνετε συμβουλές που θα μπορούσαν να παρανοηθούν από τους
δικούς σας ανθρώπους.

ΖΥΓΟΣ

(24 Σεπτεμβρίου - 23 Οκτωβρίου). Άτομα του συγγενικού περιβάλλοντος ίσως δεν
είναι και τόσο πρόθυμα να συνεργαστούν μαζί σας, καθώς η ανέμελη καμιά φορά
συμπεριφορά σας τους δημιουργεί κάποια ανασφάλεια και φέρνει στην επιφάνεια
γεγονότα του παρελθόντος που είχαν οδηγήσει σε λανθασμένη συμπεριφορά.

ΣΚΟΡΠΙΟΣ

(24 Οκτωβρίου - 22 Νοεμβρίου). Καλό θα ήταν στη διάρκεια της σημερινής ημέρας
να τακτοποιήσετε τα οικονομικά σας, μην αφήνετε εκκρεμότητες που ενδέχεται να
σας δυσκολέψουν τη ζωή αργότερα και κυρίως μη ριψοκινδυνεύετε σε επενδύσεις με
αμφίβολα αποτελέσματα.

ΤΟΞΟΤΗΣ

(23 Νοεμβρίου - 21 Δεκεμβρίου). Η παρουσία της Σελήνης στο ζώδιό σας σήμερα,
σας βοηθά να αναδιοργανωθείτε ψυχικά και πρακτικά προκειμένου να
αντιμετωπίσετε με ασφάλεια τις εξελίξεις ή κάποια αιφνίδια περιστατικά που θα
χρειαστούν άμεση επίλυση.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Μην αφήνετε τις πολλές καθημερινές
υποχρεώσεις να σας αποδιοργανώσουν ψυχικά και σωματικά, φροντίστε με
περισσότερη επιμέλεια την ηρεμία και την ξεκούρασή σας και μην επιτρέψετε στην
κυκλοθυμική σας διάθεση να σας κάνει απαισιόδοξους.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: N67</CAT>
<ED>
Κωδικός άρθρου: A16363N671</ED>
<ID>
ID:20435

</ID><URL>http://ta-nea.dolnet.gr/neaweb/neafile.print_unique?e=A&f=16363&m=N67&aa=1</URL></REF>


Article

<CATEGORY>vin10</CATEGORY>

 <H5>ΕΠΙΚΡΑΤΗΣΕ ΤΟΥ ΟΛΥΜΠΙΑΚΟΥ - ΠΕΡΙΜΕΝΕΙ ΤΟΥΣ ΙΤΑΛΟΥΣ
</H5><H2>Νίκη-σωσίβιο για ΠΑΟΚ
</H2>
Η ΝΙΚΗ του επί του Ολυμπιακού (72-66) διατήρησε τον ΠΑΟΚ σε τροχιά πρόκρισης
αλλά θα πρέπει να ευνοηθεί και από έναν συνδυασμό αποτελεσμάτων αρχής
γενομένης από σήμερα, που θέλει νίκη της Κίντερ Μπολόνια επί της Τίμσυστεμ στο
ιταλικό ντέρμπι. Πάντως, η απουσία του κόσμου από το χθεσινό κρίσιμο ματς
απογοήτευσε τον πρόεδρο του ΠΑΟΚ Απόστολο Αλεξόπουλο.

σελίδα 9
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16363O001</ED>
<ID>
ID:20459

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Δεν άρεσαν οι νέοι </H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16363O002</ED>
<ID>
ID:20509

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O00&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Με επτά αλλαγές κόντρα στην Ξάνθη
</H2>
<H3></H3>σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16363O003</ED>
<ID>
ID:20549

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O00&aa=3</URL></REF>


Article

<CATEGORY>vin10</CATEGORY>

 <H5>ΒΑΣΙΛΑΚΟΠΟΥΛΟΣ
</H5><H2>Το μπάσκετ αιχμάλωτο των μάνατζερ
</H2>
σελίδα 10
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16363O004</ED>
<ID>
ID:20574

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O00&aa=4</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Με κυνηγό κρούσης τον Σιμπνιέφσκι στις Σέρρες
</H2>
<H3></H3>σελίδα 2
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16363O005</ED>
<ID>
ID:20590

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O00&aa=5</URL></REF>


Article

<CATEGORY>vin10</CATEGORY>

 <H5>1-0 ΤΗΝ ΠΡΟΟΔΕΥΤΙΚΗ
</H5><H2>Σκαρφάλωσε στην πέμπτη θέση ο Άρης
</H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16363O006</ED>
<ID>
ID:20596

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O00&aa=6</URL></REF>


Article

<CATEGORY>vin10</CATEGORY>

 <H2>Πλούσιο θέαμα </H2>
15.15 (ΕΤ1): Σέρρες-ΠΑΟ (ποδ.), 
19.00 (ΕΤ1): Ολυμπιακός-Skoda Ξάνθη (ποδ.), 
21.30 (Σκάι): Βαρέζε-ΠΑΟ (μπάσκετ).
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16363O007</ED>
<ID>
ID:20603

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O00&aa=7</URL></REF>


Article

<CATEGORY>vin10</CATEGORY>

 <H5>Τα μεγάλα συμφέροντα καθυστερούν την απόφαση - ασπίδα για τους νέους
</H5><H2>Αιχμάλωτο το μπάσκετ
</H2>
<H3>Βασιλακόπουλος: Οι μάνατζερ στήνουν ακόμα και αγώνες!

</H3>
ΡΕΠΟΡΤΑΖ ΣΕΛ. 10
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16363O011</ED>
<ID>
ID:20460

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O01&aa=1</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ: ΔΕΝ ΗΡΘΑΜΕ ΣΤΙΣ ΣΕΡΡΕΣ ΓΙΑ ΠΕΡΙΠΑΤΟ
</H5><H2>Με πολλές αλλαγές
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ιγκόρ Σιμπνιέφσκι. Θα ξεκινήσει από την αρχή στον αγώνα του ΠΑΟ με τον Πανσερραϊκό

ΜΕ ΝΕΟ πρόσωπο θα εμφανιστεί ο Παναθηναϊκός σήμερα (15.15), στις Σέρρες, για
τον αγώνα Κυπέλλου. Οι απουσίες και οι τραυματισμοί έχουν αποδεκατίσει τους
«πράσινους» και ο Βασίλης Δανιήλ θα παρατάξει την ομάδα με πολλές αλλαγές. Δεν
θα αγωνιστούν οι Ασάνοβιτς, Βαζέχα, Μίκλαντ, Κόλα, Μπασινάς, Αλεξόπουλος.
Αναμένεται να ξεκινήσουν οι Αποστολάκης, Σιμπνιέφσκι, Καραγκούνης, Μιλόγιεβιτς.

Ο προπονητής των «πρασίνων» επανέλαβε χθες ότι ο Πανσερραϊκός είναι πολύ καλή
και επικίνδυνη ομάδα και επισήμανε ότι οι βάσεις της πρόκρισης πρέπει να
τεθούν από σήμερα: «Θα το ξαναπώ: δεν ήρθαμε στις Σέρρες για περίπατο. Το ματς
χρειάζεται προσοχή, διότι ο Πανσερραϊκός διαθέτει γρήγορη, ενθουσιώδη και
νεανική ομάδα», παρατήρησε ο Βασίλης Δανιήλ.

Σύμφωνα με όλες τις ενδείξεις, ο Μακεδόνας τεχνικός αναμένεται να παρατάξει
τον Παναθηναϊκό με τους:

Νικοπολίδη, Λαγωνικάκη, Φύσσα, Μιλόγιεβιτς, Γκούμα, Βόκολο, Αποστολάκη,
Κωνσταντινίδη, Καραγκούνη, Λυμπερόπουλο, Σιμπνιέφσκι.

Αν η εξέλιξη του αγώνα το επιτρέψει, τότε θα χρησιμοποιηθεί και ο νεαρός
ομογενής Ανδρέας Βλάχος.

Ο ΒΑΖΕΧΑ

Στο μεταξύ, ο Κρίστο Βαζέχα παρέμεινε χθες στην Αθήνα και έκανε ατομικό
πρόγραμμα και θεραπεία. Τον παίκτη εξέτασε ο φυσικοθεραπευτής του ΠΑΟ Βασίλης
Οικονομίδης (ο καθηγητής Αργύρης Μήτσου απουσιάζει στην Αμερική), ο οποίος
διαπίστωσε ραγδαία βελτίωση της κατάστασής του. Ως γνωστόν, ο Βαζέχα υποφέρει
από ενοχλήσεις στον προσαγωγό.

Ο Πολωνός κανονιέρης θα προπονηθεί σήμερα μαζί με τον Χούλιο Σέζαρ, υπό τις
οδηγίες του Τάκη Οικονομόπουλου. Πιστεύεται ότι θα παίξει εναντίον της
Προοδευτικής, στην Πάτρα, την προσεχή Δευτέρα.

*** Η πολωνική Κεράμικα νίκησε χθες 2-0 την εφηβική ομάδα του Παναθηναϊκού, σε
φιλικό αγώνα που έγινε στην Παιανία.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16363O021</ED>
<ID>
ID:20464

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Τους εμψυχώνουν εν όψει του ντέρμπι
</H5><H2>1.000 οπαδοί «αγκάλιασαν» τον Χάαν
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΚΑΤΩ από επευφημίες προπονήθηκε χθες ο ΠΑΟΚ. Περίπου 1.000 οπαδοί της ομάδας
της Θεσσαλονίκης πήγαν στην προπόνηση για να αποθεώσουν τον νέο προπονητή Άρι
Χάαν, αλλά και να εμψυχώσουν τους παίκτες του «Δικεφάλου», εν όψει του ντέρμπι
με τον Άρη, την προσεχή Δευτέρα.

«Είμαι ικανοποιημένος από την ανταπόκριση των παικτών. Ο αγώνας με τον Άρη
είναι ντέρμπι γοήτρου, αλλά και βαθμολογικής σημασίας. Πιστεύω ότι οι παίκτες
μου θα βρίσκονται σε καλή κατάσταση» δήλωσε ο Χάαν, ο οποίος ανησυχεί για τον
Μίρκο Τάκολα, που δεν είναι έτοιμος. Αντιθέτως, ο Νίκος Αργυρίου αναμένεται να
ξεκινήσει κανονικά, ενώ ο Αντόλφο Βαλέντσια περιμένει τον αγώνα με την Καβάλα,
στην Τούμπα, για να κάνει το ντεμπούτο του με τα χρώματα του «Δικεφάλου».

*** Ανοιχτή θυρίδα μέχρι αύριο έχει αφήσει ο ΠΑΟΚ. Η ομάδα της Θεσσαλονίκης
περιμένει μέχρι και την τελευταία στιγμή μήπως και προχωρήσει στην απόκτηση
κοινοτικού μέσου.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16363O022</ED>
<ID>
ID:20513

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O02&aa=2</URL></REF>


Article

<CATEGORY>vin10</CATEGORY>

 <H5>ΦΙΛΙΚΑ
</H5><H2>Νίκη 2-0 της Γαλλίας στο Γουέμπλεϊ
</H2>
ΜΕ ΔΥΟ γκολ του Ανελκά (69', 76') η Γαλλία πέρασε ως παγκόσμια πρωταθλήτρια
από το Γουέμπλεϊ, νικώντας σε φιλικό αγώνα την Αγγλία 2-0.

Σε άλλα φιλικά παιχνίδια: σε ισοπαλία χωρίς τέρματα υποχρέωσε η Νορβηγία την
Ιταλία, σε αγώνα που φιλοξενήθηκε στην Πίζα. Από τους κορυφαίους παίκτες των
φιλοξενουμένων ήταν ο Έρικ Μίκλαντ.

Με τον Αλιόσα Ασάνοβιτς στη σύνθεσή της στα πρώτα 45λεπτα, η Κροατία γνώρισε
την ήττα με 1-0 από τη Δανία στο Ζάγκρεμπ.

Επίσης: Πορτογαλία - Ολλανδία 0-0. Ιρλανδία - Παραγουάη 2-0, Αλβανία - FYROM
2-0, Πολωνία - Φινλανδία 1-1.

Για τα προκριματικά του Ευρω 2000: Κύπρος - Σαν Μαρίνο 4-0 (Μελαναρκίτης 18',
Κωνσταντίνου 32', 45', Χριστοδούλου 88'). Μάλτα - Γιουγκοσλαβία 0-3 (Ναντ 22',
55', Μιλόσεβιτς 90').
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16363O023</ED>
<ID>
ID:20553

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O02&aa=3</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Δύο αγώνες
</H2><H2></H2>
ΜΕ ΔΥΟ ενδιαφέροντες αγώνες ολοκληρώνεται σήμερα η πρώτη φάση των
προημιτελικών του ποδοσφαιρικού Κυπέλλου. Στο στάδιο των Σερρών, ο
Παναθηναϊκός φιλοξενείται από τον Πανσερραϊκό, ενώ στο Ολυμπιακό Στάδιο, ο
Ολυμπιακός υποδέχεται τη Skoda Ξάνθη.

Και τα δύο παιχνίδια θα μεταδοθούν απευθείας από το πρώτο κρατικό κανάλι
(ΕΤ1). Το πρώτο στις 15.15 και το δεύτερο στις 19.00.

Οι επαναληπτικοί αγώνες θα διεξαχθούν την προσεχή Τετάρτη 17 Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16363O024</ED>
<ID>
ID:20577

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
Η νικήτρια στήλη είναι: 
1. Αθηναϊκός-Καλαμάτα (Κυπ.) Χ 
2. Ολυμπιακός Π.-Skoda Ξάνθη (Κυπ.) - 
3. Πανσερραϊκός-Παναθηναϊκός (Κυπ.) - 
4. Αιολικός ΕΒΑ-Αγερσανί - 
5. Ατρόμητος Αθ.-Λεβαδειακός Χ 
6. Ναυπα/κός Αστ.-Κερατσίνι 1 
7. Παναιγιάλειος-Ε.Α.Ρ. 1 
8. Αετός Σκ.-Α.Ο. Καρδίτσας 1 
9. Απόλλων Κ. Βρ.-Κοζάνη 2 
10. Καστοριά-Δόξα Δράμας 1 
11. Νάουσα-Αμπελόκηποι Θ. 1 
12. Ολυμπιακός Β.-Πρέβεζα 1 
13. Ποσειδών Ν. Μηχ.-Κιλκισιακός 1 
Σ13 Παναργειακός-Αιγάλεω 2 
* Η νικήτρια στήλη θα συμπληρωθεί
σήμερα. 
<REF><SOURCE>ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16363O025</ED>
<ID>
ID:20592

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O02&aa=5</URL></REF>


Article

<CATEGORY>vin10</CATEGORY>

 <H5>Ένας τυχερός με 360 εκατ. </H5><H2>ΛΟΤΤΟ
</H2>
Ένας υπερτυχερός εξάρης βρέθηκε στον χθεσινό (10/2) διαγωνισμό του ΛΟΤΤΟ, ο
οποίος κερδίζει 358.926.775 δρχ. Οι 110 πεντάρηδες θα πάρουν από 395.895 δρχ.,
οι 6.495 τεσσάρηδες θα εισπράξουν από 5.025 δρχ. και οι 133.644 τριάρηδες
κερδίζουν από 195 δρχ.

Τα νούμερα του ΛΟΤΤΟ είναι: 10, 34, 46, 48, 45, 22.

Στο ΠΡΟΤΟ έγινε τζακ-ποτ (100 εκατ. δρχ.) στην πρώτη κατηγορία. Στις άλλες
κατηγορίες τα κέρδη είναι: Ένας τυχερός στη δεύτερη θα πάρει 1.643.950 δρχ.,
34 στην τρίτη θα εισπράξουν από 482.465 δρχ., 336 στην τέταρτη κερδίζουν από
48.820 δρχ., 3.395 στην πέμπτη θα πάρουν από 4.830 δρχ. και 34.663 στην έκτη
θα εισπράξουν από 400 δρχ.

Ο αριθμός του ΠΡΟΤΟ είναι: 5562119.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16363O026</ED>
<ID>
ID:20597

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O02&aa=6</URL></REF>


Article

<CATEGORY>vin10</CATEGORY>

 <H5>Νέο τζακ ποτ
</H5><H2>ΤΖΟΚΕΡ
</H2>
Τζακ ποτ έγινε στον χθεσινό (10/2) διαγωνισμό του ΤΖΟΚΕΡ, αφού ουδείς βρέθηκε
με 5+1 επιτυχίες. Στις άλλες κατηγορίες τα κέρδη είναι: Τρεις με 5 επιτυχίες
θα πάρουν από 25.920.000 δρχ., 54 με 4+1 επιτ. θα εισπράξουν από 764.745 δρχ.,
1.173 με 4 επιτ. θα μοιραστούν από 13.480 δρχ., 2.572 με 3+1 επιτ. θα πάρουν
από 12.465 δρχ., 52.803 με 3 επιτ. θα εισπράξουν από 585 δρχ., 33.138 με 2+1
επιτ. θα μοιραστούν από 585 δρχ. και 162.546 με 1+1 επιτυχίες θα πάρουν από
285 δρχ.

Τα πέντε νούμερα είναι: 37, 1, 5, 23, 20, ενώ ο αριθμός του ΤΖΟΚΕΡ είναι το 2.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16363O027</ED>
<ID>
ID:20604

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O02&aa=7</URL></REF>


Article

<CATEGORY>vin10</CATEGORY>

 <H5>ΑΡΗΣ: ΝΙΚΗΣΕ ΣΤΟΝ ΒΟΛΟ ΚΑΙ ΠΛΗΣΙΑΣΕ ΤΟΝ ΠΑΟΚ ΣΤΗ ΒΑΘΜΟΛΟΓΙΑ
</H5><H2>Απόσταση βολής
</H2>
<H3>* Ένα γκολ ήταν αρκετό για να δώσει τη νίκη στους κίτρινους που αγωνίστηκαν
καλύτερα στο β' ημίχρονο
</H3>
Ο Κυζερίδης πανηγυρίζει το γκολ στο 6ο λεπτό, το οποίο ήταν αρκετό να δώσει
τη νίκη στον Άρη

Ο ΑΡΗΣ εξέτισε την τιμωρία του χωρίς απώλειες, καθώς νίκησε την Προοδευτική με
1-0, έπειτα από ικανοποιητική απόδοση στο γήπεδο της Νέας Ιωνίας Βόλου. Έτσι
έφθασε σε απόσταση βολής από τον ΠΑΟΚ, και τον υποδέχεται με καλή ψυχολογία τη
Δευτέρα στο Χαριλάου.

Ένα γκολ ήταν αρκετό για να δώσει τη νίκη στους «κίτρινους». Το πέτυχε νωρίς
(6') ο Κυζερίδης, με κεφαλιά ύστερα από σέντρα του Κούτση από τα δεξιά.

Οι τυπικά γηπεδούχοι ήταν καλύτεροι στο πρώτο ημίχρονο. Δημιούργησαν
ευκαιρίες, ενώ πλησίασαν πολύ κοντά στο δεύτερο γκολ στις καθυστερήσεις, όταν
ο Αντριόλι σημάδεψε το δοκάρι της εστίας του Καρασάββα ύστερα από απευθείας
χτύπημα φάουλ.

Στο δεύτερο ημίχρονο η Προοδευτική έκανε πιο αισθητή την παρουσία της στο
γήπεδο, χωρίς όμως να καταφέρει να δημιουργήσει τη μεγάλη ευκαιρία. 
Όλα αυτά μέχρι το 63', οπότε αποβλήθηκε με δεύτερη κίτρινη κάρτα ο Ρουτζιέρης.
Το παιχνίδι ισορρόπησε, αλλά οι «κίτρινοι» δεν μπόρεσαν να κρύψουν αντιδράσεις
που πρόδιδαν άγχος για τη διατήρηση των πολύτιμων βαθμών της νίκης.

ΑΠ' ΤΑ ΙΔΙΑ

Ο Νίκος Αλέφαντος δεν προσήλθε, όπως συνηθίζει, στην κοινή συνέντευξη Τύπου,
ενώ ο Γιώργος Παράσχος παραδέχθηκε τα σημάδια της κούρασης στους παίκτες του,
τονίζοντας ότι «στο δεύτερο ημίχρονο μείναμε από δυνάμεις. Η σκέψη μας τώρα
είναι στο παιχνίδι με τον ΠΑΟΚ».

Ο διαιτητής Ψυχομάνης έδειξε κίτρινες κάρτες στους Κατσιαρό, Μάντζιο,
Προτάσοφ, Αμπελά και Φούσκα. Κόπηκαν 1.258 εισιτήρια και εισπράχθηκαν
1.187.000 δραχμές.

ΑΡΗΣ: Δέλλιος, Γεωργιάδης, Κούτσης, Αντριόλι, Κυζερίδης (69' Έρακ),
Κένεντι, Κολτσίδας, Κατσιαρός, Μάντζιος, Λιολίδης (84' Βλαχούδης), Φλόρες (46' Δαλκίδης).

ΠΡΟΟΔΕΥΤΙΚΗ: Καρασάββας, Πάντος, Αμπελάς, Ντάγκας, Αγγελόπουλος,
Χουζούρης, Αλ. Τζάχερ, Παντελίδης (17' Φούσκας), Αλμανίδης, Προτάσοφ (63'
Πολίτης), Ρουτζιέρης.

*** Με χθεσινή ανακοίνωσή της η ΠΑΕ Προοδευτική διαμαρτύρεται για τη διαιτησία
του κ. Ψυχομάνη και τον καλεί να παραιτηθεί ή να πάρει μέτρα η Ε.Δ. Αντίθετα,
συγχαίρει τους δύο βοηθούς του για τις υποδείξεις τους στο χθεσινό ματς.


<REF><SOURCE>ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16363O031</ED>
<ID>
ID:20465

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O03&aa=1</URL></REF>


Article

<CATEGORY>vin10</CATEGORY>

 <H5>ΓΙΑΝΝΙΝΑ
</H5><H2>Μικρό σκορ
</H2>
ΚΑΛΥΤΕΡΟΣ σε όλη τη διάρκεια του αγώνα ο ΠΑΣ Γιάννινα νίκησε 1-0 την Καρδίτσα.
Το σκορ είναι μικρό σε σχέση με τις ευκαιρίες που έχασαν οι γηπεδούχοι. Το
μοναδικό γκολ πέτυχε στο 40' ο Γήτας. Στην ανάπαυλα του ημιχρόνου αποβλήθηκε ο
Κάκος, που διαπληκτίστηκε με αντίπαλό του στη διάρκεια αψιμαχιών μεταξύ των
παικτών των δύο ομάδων.

ΠΑΣ ΓΙΑΝΝΙΝΑ: Θεοφάνους, Κάκος (35' Κούτουλας), Παπαδόπουλος, Πάττας,
Φουτσίνι, Γήτας, Γιώτσας (74' Κορμαρής), Μπελά, Κατερίνης (64' Κίροφ), Μένταν, Τρούπκος.

ΚΑΡΔΙΤΣΑ: Δ. Κουτσόπουλος, Αλιβάνογλου (78' Στάθης), Ε. Κουτσόπουλος,
Αντωνίου, Μπαντάς, Κατσιούλης, Φλώρος (85' Χατζηρίζος), Ραντόγιεβιτς (47'
Καλυβιώτης), Τζάτζος, Δερμιτζάκης, Εβίντι.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16363O032</ED>
<ID>
ID:20514

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O03&aa=2</URL></REF>


Article

<CATEGORY>vin10</CATEGORY>

 <H5>ΚΑΛΑΜΑΡΙΑ
</H5><H2>Οι πιο πολλοί...
</H2>
Η ΑΠΟΒΟΛΗ στο 56' με δεύτερη κίτρινη κάρτα του Λαμπρόπουλου άνοιξε τον δρόμο
για τη νίκη της Καλαμαριάς με 3-1 επί του Ιάλυσου. 
Για την Καλαμαριά σκόρερ ήταν οι Βαΐτσης (30' και 86'), Μπορμπόκης (77')
και για τον Ιάλυσο ο Τσιφούτης (41').

Καλή η διαιτησία του Κατσίκα από την Ξάνθη.

ΚΑΛΑΜΑΡΙΑ: Μανώλης, Ινεμπολίδης, Μαλιούφας, Σαμόλης, Σαμλίδης (61'
Κεφαλάς), Λάγκα, Μπαλτίδης (83' Νάκου), Τσμφίλογλου (46' Παρμαξίδης), Βαΐτσης,
Μπορμπόκης, Αμπάντα.

ΙΑΛΥΣΟΣ: Αλεξανδρίδης, Τσιτσάκης (46' Λαμπρόπουλος) Καράμπης, Κακλαμάνος,
Πολιάς, Καντιμοίρης (63' Παντελιάδης), Μαλιάκας (53' Παπαδόπουλος), Τσιφούτης,
Μοσχής, Κούτρας, Χατζησταμάτης.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16363O033</ED>
<ID>
ID:20554

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O03&aa=3</URL></REF>


Article

<CATEGORY>vin10</CATEGORY>

 <H5>ΤΡΙΚΑΛΑ
</H5><H2>Στις καθυστερήσεις
</H2>
ΣΤΑ ΤΡΙΚΑΛΑ η τοπική ομάδα στις καθυστερήσεις (94') κατάφερε να πετύχει ένα
γκολ με τον Καραΐσκο και να πάρει τους τρεις πολύτιμους βαθμούς με αντίπαλο
τον Πιερικό. 
Ο προπονητής των Τρικάλων στο τέλος του ματς κατηγόρησε τον τεχνικό του
Πιερικού ότι τον άκουσε να λέει πως θα ζητήσει από τους παίκτες του να παίξουν
«χαλαρά» στα ματς με ΠΑΣ Γιάννινα και Καλλιθέα.

Με λάθη η διαιτησία του Κωττούλα.

ΤΡΙΚΑΛΑ: Ζαφείρης, Μουρατίδης, Πράπας, Γκανάς, Κώτσιος, Τσακμακίδης (63'
Καραΐσκος), Μιρίλοβιτς (46' Βάσιτς), Ε. Αγγελόπουλος, Μπέκας, Χλωρός, Ρόντιτς
(50' Ιορδανίδης).

ΠΙΕΡΙΚΟΣ: Παπαδημητρίου, Τζιώκας, Χασιώτης, Τζήκας, Τσουγγαρής,
Τσουκαλίδης, Ζαρκανέλας Ζαβαντίας, Παπαβασιλείου, Παπαγιαννόπουλος, Ντότσης
(92' Μαξίμοβιτς).


<REF><SOURCE>ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16363O034</ED>
<ID>
ID:20578

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O03&aa=4</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ: ΚΑΚΟΠΟΙΗΘΗΚΕ ΤΟ ΠΟΔΟΣΦΑΙΡΟ
</H5><H2>Μηδέν σε όλα
</H2>
Τρεις φάσεις με ενδιαφέρον σε 90 λεπτά αγώνα. Το ποδόσφαιρο... εκτελέστηκε
στα νταμάρια του Βύρωνα

Ο ΑΘΗΝΑΪΚΟΣ και η Καλαμάτα κακοποίησαν το ποδόσφαιρο, χθες, στο Εθνικό Στάδιο
του Βύρωνα, για την προημιτελική φάση του Κυπέλλου και το τελικό 0-0
αντικατοπτρίζει πλήρως την εικόνα του ματς.

Οι λιγοστοί φίλαθλοι (κόπηκαν 500 εισιτήρια) που πήγαν χθες στο γήπεδο σίγουρα
το μετάνιωσαν και ήδη έχουν ξεχάσει τον αγώνα. Η Καλαμάτα, ύστερα από την
ισοπαλία, απέκτησε προβάδισμα για την πρόκριση που θα κριθεί στον επαναληπτικό
αγώνα, στο γήπεδό της. Στο πρώτο ημίχρονο έγινε μόλις μία (!) φάση, στο 10',
όταν ύστερα από σουτ του Κάμπα η μπάλα έφυγε άουτ. Στο δεύτερο ημίχρονο
δημιουργήθηκε μία φάση παραπάνω (2). Στο 72' ο Καραμάνος αγκάλιασε μέσα στην
περιοχή τον Μικέ, αλλά ο διαιτητής δεν έδωσε πέναλτι, ενώ στο 88' ο Σπίνουλας
με κεφαλιά έστειλε την μπάλα μόλις άουτ.

Με πολλά λάθη ήταν η διαιτησία του Χουλιάρα από τον Βόλο. Έδειξε κίτρινη κάρτα
στους Πουλόπουλο, Μιχαήλ, Σεντεμέντε, Ροτζέριο και Γεωργέα.

ΑΘΗΝΑΪΚΟΣ: Βεζυρίδης, Πουλόπουλος, Θεοδωρίδης (84' Ραφαηλίδης), Τουρέ,
Μιχαήλ, Μίσελιτς, Κάμπας (74' Σπίνουλας), Καραμάνος, Πούλιος, Καρύδης, Γεωργαμλής.

ΚΑΛΑΜΑΤΑ: Κελπέκης, Δρούγας, Μικές, Κωστούλας, Σάντρο, Αλβέρτης (84'
Σοάρες), Τζανετής, Τρούπκος (21' Μπαχράμης), Σεντεμέντες, Ροτζέριο, Γεωργέας.

Και αυτή τη φορά οι δύο προπονητές δεν πήγαν στη συνέντευξη Τύπου, αλλά
μίλησαν χωριστά. Ο Νίκος Καρούλιας δήλωσε: «Το 0-0 μάς δίνει λίγες
πιθανότητες. Είχαμε την κατοχή της μπάλας και δικαιούμασταν ένα γκολ. Το
παιχνίδι δεν είχε σχέση μ' αυτό του πρωταθλήματος. Ρισκάραμε περισσότερο, αλλά
το ρίσκο δεν μας βγήκε».

Ο Γιάτσεκ Γκμοχ τόνισε: «Ο Αθηναϊκός έπαιξε σκληρά. Ο διαιτητής χαρίστηκε
στους παίκτες του. Το αποτέλεσμα είναι θετικό για μας και μας δίνει ένα μικρό
αβαντάζ για την πρόκριση».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16363O041</ED>
<ID>
ID:20466

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O04&aa=1</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Ναυπακτιακός, Κοζάνη πρωταθλητές χειμώνα
</H2>
ΠΡΩΤΑΘΛΗΤΕΣ χειμώνα αναδείχτηκαν οι Ναυπακτιακός (Νότιος Όμιλος) και Κοζάνη
(Βόρειος Όμιλος), μετά τη χθεσινή 11η αγωνιστική του πρωταθλήματος της Γ'
Εθνικής. Πάντως ο άτυπος τίτλος της Κοζάνης (1-2 τον Απόλλωνα Κρύας Βρύσης)
αμφισβητείται από τη Νάουσα (2-1 τους Αμπελόκηπους) που είναι σε απόσταση
αναπνοής από την κορυφή, έχοντας ένα ματς λιγότερο.

Επεισοδιακός ήταν ο αγώνας Ατρομήτου - Λεβαδειακού (1-1), αφού η απόφαση του
διαιτητή Παπαδάκη στο 68' να σφυρίξει φάουλ (ύστερα από υπόδειξη του βοηθού
Χριστοδουλάκη για χέρι) την προσπάθεια του Κούτρα για γκολ προκάλεσε επεισόδια
για περίπου 15 λεπτά στον αγωνιστικό χώρο, από τους γηπεδούχους.

Το παιχνίδι Αιολικού - Αγερσανίου Νάξου αναβλήθηκε, καθώς οι φιλοξενούμενοι
δεν κατάφεραν (λόγω των θυελλωδών ανεμών) να μεταβούν στη Μυτιλήνη.

Η έκπληξη έγινε στο Μαρκόπουλο, όπου η ουραγός Αχαϊκή «έκοψε» βαθμούς (1-1)
από το Μαρκό.


<REF><SOURCE>ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16363O042</ED>
<ID>
ID:20515

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O04&aa=2</URL></REF>


Article

<CATEGORY>vin10</CATEGORY>

 <H5>Δ' ΕΘΝΙΚΗ
</H5><H2>Φινάλε στο νοσοκομείο και σε αστυνομικό τμήμα!
</H2>
ΕΠΕΙΣΟΔΙΑΚΗ ήταν η χθεσινή εξ αναβολής 20ή αγωνιστική του 4ου, του 5ου και του
6ου ομίλου, στο πρωτάθλημα της Δ' Εθνικής.

Στο νοσοκομείο (για προληπτικούς λόγους) και στο αστυνομικό τμήμα (για
μηνύσεις) έστειλαν τέσσερις παίκτες των γηπεδούχων τον διαιτητή του αγώνα
Εύρυτου - Ηρακλή Ροδίτσας (1ος ομ.), που αναγκάστηκε να διακόψει το παιχνίδι
στο 59'.

Το σκορ ήταν εκείνη τη στιγμή 0-1 και η αιτία της επίθεσης ήταν το γκολ που
πέτυχαν οι φιλοξενούμενοι, ενώ επεισόδια δημιουργήθηκαν και σε τέσσερα από τα
εννέα ματς του 6ου ομίλου.

1ος όμιλος: Εύρυτος - Ηρακλής.

2ος όμιλος: Ίκαρος Αγ. Κηρ. - Μάλλια 0-3, Ατσαλένιος - Μύκονος 6-0.

4ος όμιλος: Ολυμπιακός Παν. - Αλμυρός 4-3, Τηλυκράτης - Ηρακλής Σοφ.
0-0, Ακαρνανικός - Ροδοτόπι 4-1, Λύκοι Πινδ. - Μέλισσα 4-0, Ν. Σελεύκεια -
Αχιλλέας Φ. 4-2, Εθνικός Φιλ. - Θεσπρωτός 0-2, Αν. Άρτας - Ν. Καρυές 2-2,
Ελαιόφυτο - Κέρκυρα 0-0, Ερμής Μαυρ. - Θιναλιακός 2-0 α.α.

Η ΒΑΘΜΟΛΟΓΙΑ: Θεσπρωτός 56, Κέρκυρα 41, Ν. Καρυές 38, Λύκοι Πινδ. 38,
Ελαιόφυτο 35, Ακαρνανικός 34, Τηλυκράτης 32, Ηρακλής Σοφ. 29, Αν. Άρτας 29,
Ροδοτόπι 28, Ερμής Μαυρ. 26, Μέλισσα 25, Ολυμπιακός Παν. 25, Αλμυρός 21, Ν.
Σελεύκεια 20, Εθνικός Φιλ. 14, Αχιλλέας Φ. 11, Θιναλιακός 10.

5ος όμιλος: Τύρναβος - Πτολεμαΐδα 3-2, Γιαννιτσά - Αγρ. Αστέρας 2-1,
Αλμωπός Αρ. - Απόλλων Λαρ. 0-1, Κεραυνός Αγ. Γ. - Καρύτσα 1-0, Ηρακλής Χ. - Μ.
Αλεξ. Τρικ. 3-0, Ελλάς Καλ. - Ποσειδών Πορ. 0-2, Εθνικός Κατ. - Κουφάλια 2-1,
Μάνδαλο - Ορεστιάδα Πορ. 0-1, Οδυσσέας Κ. - Άρης Ποντ. 1-1.

Η ΒΑΘΜΟΛΟΓΙΑ: Κουφάλια 44, Αγρ. Αστέρας 44, Ποσειδών Πορ. 44, Εθνικός
Κατ. 44, Απόλλων Λαρ. 40, Ηρακλής Χ. 40, Γιαννιτσά 36, Άρης Ποντ. 31, Μ. Αλεξ.
Τρικ. 30, Αλμωπός Αρ. 28, Ορεστιάδα Πορ. 28, Τύρναβος 24, Μάνδαλο 21,
Πτολεμαΐδα 21, Οδυσσέας Κ. 17, Κεραυνός Αγ. Γ. 9, Καρύτσα 8, Ελλάς Καλ. 3.

6ος όμιλος: Εθνικός Σιδ. - Ν. Κρήνη 5-2, Αστέρας Αιγ. - Αγ. Αθανάσιος
1-2, Πανδραμαϊκός - Πολύκαστρο 1-1, Ορφέας Αλεξ. - Ορέστης Ορ. 1-0, Ορφέας Ξ.
- Ν. Καλλικράτεια 8-0, Αχιλλέας Τρ. - Ακαδ. Ξάνθης 1-0, Ακρίτας Ν.Β. - Ακρίτας
Ν. Κρ. 0-0, Ν. Πετρίτσι - Νεάπολη 0-0, Ορφέας Ελευθ. - Νέστος Χρυσ. 2-2.

Η ΒΑΘΜΟΛΟΓΙΑ: Νεάπολη 52, Ορφέας Αλεξ. 48, Ν. Πετρίτσι 39, Εθνικός Σιδ.
38, Ορφέας Ξ. 37, Ορέστης Ορ. 36, Αχιλλέας Τρ. 36, Πανδραμαϊκός 33, Ορφέας
Ελευθ. 33, Πολύκαστρο 32, Ν. Κρήνη 26, Νέστος Χρυσ. 26, Ακρίτας Ν. Β. 20,
Ακαδ. Ξάνθης 19, Αγ. Αθανάσιος 19, Ακρίτας Ν. Κρ. 10, Ν. Καλλικράτεια 7,
Αστέρας Αιγ. 6.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16363O043</ED>
<ID>
ID:20555

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O04&aa=3</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Γαλήνια (Βασίλης) 385-150. Ίμβρος 100. Τρίτος, Ανδρεάνα. Δίδυμο 3Χ6=127.
Φορκάστ 3Χ6=369. Τρίο 1Χ3Χ6=201. Τρικάστ 3Χ6Χ1=1.127. (Διεγράφησαν οι
ομόσταβλοι 4-9, Γαρδένια και Γη).

* Ο ίππος 7, Καλομοίρα, ανέτρεψε, λίγο πριν από τη στροφή των 400 μέτρων,
τον αναβάτη του, Τσεργά, χωρίς, ευτυχώς, συνέπειες, ενώ τραυματίσθηκε ο ίππος,
ο οποίος σκόνταψε και ανέτρεψε τον τζόκεϊ.

2η: Γουώρλντ Ντίγκνιτι (Σταύρου) 218-137. Ιουλίς 136. Τρίτος και τέταρτος,
Τσαούσα και Σουήτ Μήτση. Δίδυμο 1Χ3=275. Φορκάστ 1Χ3=470. Σύνθετο 3Χ1=839. ΣΔ
3Χ6Χ1Χ3=332. Τρίο 1Χ3Χ8=447. Τρικάστ 1Χ3Χ8=1.279. Τετραπλό 1Χ3Χ8Χ7=3.858.

* Ύστερα από ενστάσεις, για παρενόχληση, που έγιναν δεκτές, η τρίτη,
αρχικά, Ιουλίς, θεωρήθηκε δεύτερη, η 4η Τσαούσα 3η και η 2η Σουήτ Μήτση, 4η.

3η: Ίμπαλς Γουέι (Ν. Βαλακούδουνας) 158-125. Φλάινγκ Έλεν 1.288. Τρίτος και
τέταρτος, Ντον και Γερτρούδη. Δίδυμο 2Χ8=2.735. Φορκάστ 2Χ8=4.824. Σύνθετο
1Χ2=430. ΣΔ 1Χ3Χ2Χ8=15.005. Τρίο 2Χ6Χ8=3.993. Τρικάστ 2Χ8Χ6=25.281. Τετραπλό 2Χ8Χ6Χ1=62.188.

4η: Πρέσιους (Μάριος), ο ίππος έτρεχε εκτός στοιχήματος. Μαριανού (Νίκος)
698-320. Υδράργυρος 518. Τρίτος, Στρονγκ Πόθος. Δίδυμο 5Χ6=4.025. Φορκάστ
5Χ6=10.939. Σύνθετο 2Χ5=2.990. ΣΔ 2Χ8Χ5Χ6=114.571. Τρίο 5Χ6Χ8=4.390. Τρικάστ 5Χ6Χ8=42.170.

* Διεγράφη ο ίππος 4, Λεοντάρι.

5η: Αβιόρ (Βασίλης) 848-400. Πορφύριος 201. Τρίτος και τέταρτος, Ταφ Πρινς
και Μαχαραγιάς. Δίδυμο 1Χ3=2.202. Φορκάστ 1Χ3=5.605. Σύνθετο 5Χ1=7.881. ΣΔ
5Χ6Χ1Χ3=72.095. Τρίο 1Χ3Χ8=4.098. Τρικάστ 1Χ3Χ8=27.089. Τετραπλό 1Χ3Χ8Χ6=511.397.

6η: Έλα Γαύρε μου (Ξυνός) 355-154. Αμέρικαν Πρινς 107. Τρίτος και τέταρτος,
Νόουγουέι και Πονηρούλα. Δίδυμο 1Χ2=266. Φορκάστ 2Χ1=824. Σύνθετο 1Χ2=13.691.
ΣΔ 1Χ3Χ1Χ2=5.532. Τρίο 1Χ2Χ6=452. Τρικάστ 2Χ1Χ6=3.135. Τετραπλό
2Χ1Χ6Χ4=11.573. (Διεγράφη ο ίππος 9, Στρονγκ Γεράσιμος).

7η: Πρίγκηπος (Γεωργίου) 1.038-335. Αδιάφθορος 121. Τρίτος, Ρουαγιάλ
Βίκτορυ. Δίδυμο 1Χ3=506. Φορκάστ 3Χ1=1.977. Σύνθετο 2Χ3=4.685. ΣΔ
1Χ2Χ1Χ3=1.813. Τρίο 1Χ2Χ3=393. Τρικάστ 3Χ1Χ2=4.563.

* Ο ίππος 5, Λήγκαλ Κίνγκτομ, δυστρόπησε, λίγα μέτρα πριν από τον
τερματισμό, και ανέτρεψε τον αναβάτη του, Μανώλη, ο οποίος τραυματίσθηκε στην ωμοπλάτη.

8η: Ιπποτούρ Νοτάμπλ (Χαραλάμπους) 492-285. Μοναδικός 415. Τρίτος,
Έμεραλντ. Δίδυμο 3Χ4=4.559. Φορκάστ 4Χ3=7.505. Σύνθετο 3Χ4=5.278. ΣΔ
1Χ3Χ3Χ4=40.721. Τρίο 2Χ3Χ4=8.744. Τρικάστ 4Χ3Χ2=43.855.

9η: Φρέγια (Σκιαδόπουλος) 544-240 Τσιγγάνα 265. Τρίτος και τέταρτος,
Τακούλης και Καρατάσος. Δίδυμο 4Χ6=1.287. Φορκάστ 6Χ4=2.534. Σύνθετο
4Χ6=3.505. ΣΔ 3Χ4Χ4Χ6=71.602. Τρίο 4Χ6Χ10=4.765. Τρικάστ 6Χ4Χ10=19.272.
Τετραπλό 6Χ4Χ10Χ8=156.631.

* «ΣΚΟΡ-4»: 1.614.000 (βρέθηκε ένα δελτίο).

* «ΣΚΟΡ-6»: ΤΖΑΚ ΠΟΤ και το ποσό των 56.779.200 δρχ. μεταφέρεται στο
«ΣΚΟΡ-6» της μεθαυριανής ιπποδρομιακής συγκέντρωσης.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16363O044</ED>
<ID>
ID:20579

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O04&aa=4</URL></REF>


Article

<CATEGORY>vin10</CATEGORY>

 <H5>ΒΕΝΙΖΕΛΟΣ: ΕΤΟΙΜΗ ΣΕ ΔΥΟ ΜΗΝΕΣ Η ΕΤΑΙΡΕΙΑ ΓΙΑ ΤΑ ΕΡΓΑ
</H5><H2>Μέσα στα όρια
</H2>
Σε δύο μήνες θα είναι έτοιμη η θυγατρική εταιρεία για τα έργα, επισημαίνει σε
χθεσινή του δήλωση ο Ευάγγελος Βενιζέλος, πρόεδρος της διυπουργικής για τους
Ολυμπιακούς του 2004, στην οποία μετέχει και ο υφυπουργός ΠΕΧΩΔΕ Χρήστος Βερελής

Ηρεμία συνιστά ο πρόεδρος της διυπουργικής, υπουργός Πολιτισμού Ευάγγελος
Βενιζέλος, για ότι αφορά την διοργάνωση των Ολυμπιακών Αγώνων το 2004. Σε
χθεσινή του δήλωση επισημάνει πως η θυγατρική εταιρεία θα συσταθεί σε δύο
περίπου μήνες, τα έργα είναι μέσα στο χρονοδιάγραμμα και τέλος ότι η
συνεργασία της διυπουργικής με την Οργανωτική Επιτροπή είναι στενή και
εξαιρετικά αποδοτική.

«Τονίζω για μία ακόμη φορά ­ αναφέρει στην δήλωσή του ο κ. Βενιζέλος ­ ότι τα
ειδικά ολυμπιακά έργα είναι μία από τις πολλές πτυχές της σύνθετης προσπάθειας
που λέγεται 2004. Άλλωστε, ο προϋπολογισμός των έργων είναι εξαιρετικά
μικρός». Και προσθέτει ο υπουργός για το ίδιο θέμα: «Έχω όμως μερικές φορές
την εντύπωση ότι η επίμονη αυτή συζήτηση για τα ολυμπιακά έργα, τις δήθεν
καθυστερήσεις και τη διαφάνεια, τροφοδοτείται από ορισμένους που ενοχλούνται
με την διαπίστωση πως δεν γίνεται δεκτή η λογική μιας "εν πανικώ" προώθησης
έργων με "εκ των ενόντων" διαδικασίες, δήθεν "για να προλάβουμε". Όλοι αυτοί
ας είναι ήρεμοι. Βρισκόμαστε απολύτως μέσα στο χρονοδιάγραμμα που καθορίζει
τις συμβατικές μας υποχρεώσεις προς την ΔΟΕ».

Η ΘΥΓΑΤΡΙΚΗ

Σχετικά με το θέμα τής υπό ίδρυση θυγατρικής εταιρείας για τα ολυμπιακά έργα,
ο πρόεδρος της διυπουργικής σημειώνει: «Η διυπουργική έχει ήδη ανακοινώσει ότι
απόφαση της κυβέρνησης σύμφωνα και με τις προτάσεις του Οργανωτικού Συμβούλου
της "Αθήνα 2004" είναι να συσταθεί ειδική θυγατρική εταιρεία έργων. Απόφασή
μας είναι η θυγατρική εταιρεία να συσταθεί και να λειτουργήσει σε δύο περίπου μήνες».

Για το θέμα της θυγατρικής να σημειώσουμε ότι η ένσταση της Οργανωτικής
Επιτροπής έχει να κάνει με το ποιος θα προβεί στην στελέχωσή της. Η
διυπουργική θέλει τον ρόλο αυτό για την ίδια. 
Μάλιστα, είχε προχωρήσει τις συζητήσεις με πρόσωπα, όπως για παράδειγμα τον κ.
Κανελλόπουλο (πρώην διοικητής της Αγροτικής Τράπεζας), ο οποίος προοριζόταν
για την θέση του προέδρου, τον κ. Τάσιο (καθηγητή του Πολυτεχνείου), τον κ.
Δεσύπρη (άλλοτε διευθυντικό στέλεχος της εταιρείας ΑΣΠΡΟΦΟΣ), ενώ από ένα
μέλος θα υπεδείκνυαν το υπουργείο Πολιτισμού και το υφυπουργείο Αθλητισμού. 
Από την άλλη πλευρά, οι υπεύθυνοι του 2004 υποστηρίζουν πως η στελέχωση της
θυγατρικής πρέπει να γίνει από τους ίδιους, ενώ συγχρόνως προτείνουν ως
εναλλακτική λύση την δημιουργία άλλης, ανεξάρτητης εταιρείας, όπως έκανε και η
Βαρκελώνη. Στην τελευταία περίπτωση, η στελέχωση θα γίνει από την διυπουργική.

Πάντως, ο κ. Βενιζέλος ολοκληρώνοντας την δήλωσή του, επισημαίνει πως «η
διυπουργική έχει καθημερινή, στενή και εξαιρετικά αποδοτική συνεργασία με τον
πρόεδρο τον διευθύνοντα σύμβουλο και τα μέλη της οργανωτικής Επιτροπής».

ΣΥΣΚΕΨΗ

Στο μεταξύ, για αύριο ο κ. Βενιζέλος έχει καλέσει σύσκεψη στο γραφείο του, με
αφορμή την σημερινή συγκυρία στο διεθνές Ολυμπιακό Κίνημα και τις πρωτοβουλίες
που μπορεί να πάρει η Ελλάδα. Στην σύσκεψη έχουν κληθεί τα υπόλοιπα μέλη της
διυπουργικής, ο πρόεδρος και ο διευθύνων σύμβουλος της Οργανωτικής Επιτροπής
κ.κ. Στρατήγης και Μπακούρης, τα μέλη της Ελλάδας στη ΔΟΕ κ.κ. Νικολάου και
Φιλάρετος, ο ΓΓΑ Γιάννης Σγουρός, εκπρόσωποι της ΕΟΑ κ.ά.

Θεωρείται βέβαιο, πως στο πλαίσιο της σύσκεψης θα τεθούν και ζητήματα που
έχουν να κάνουν με τις τελευταίες εξελίξεις στα θέματα των έργων και της θυγατρικής.

Εξάλλου χθες, ο υφυπουργός Αθλητισμού Ανδρέας Φούρας τόνισε πως δεν υπάρχει
καμία καθυστέρηση στα έργα. Πρόσθεσε ακόμη ότι το 1999 είναι χρονιά
απαλλοτριώσεων των χώρων και γι' αυτόν το λόγο έχει ήδη προβλεφθεί στον
κρατικό προϋπολογισμό κονδύλι 18 δισ. δρχ. Και κατέληξε ο υφυπουργός, ότι το
πρόβλημα που έχει προκύψει με την σύσταση της θυγατρικής εταιρείας είναι νομικό.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16363O051</ED>
<ID>
ID:20467

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O05&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΔΑ
</H5><H2>«Όχι» στη μόνιμη τέλεση
</H2>
ΟΙ ΕΥΡΩΠΑΙΟΙ σοσιαλιστές και η Ευρωπαϊκή Αριστερά δεν δέχθηκαν τη συζήτηση
στην Ολομέλεια του Ευρωπαϊκού Κοινοβουλίου της πρότασης ψηφίσματος που
κατέθεσαν οι ευρωβουλευτές της Ν.Δ. και υποστήριξε το Ευρωπαϊκό Λαϊκό Κόμμα,
για μόνιμη τέλεση των Ολυμπιακών Αγώνων στην Ελλάδα.

Προχθές το μεσημέρι, στη συνεδρίαση των προέδρων του Ευρωπαϊκού
Κοινοβουλίου, οι εκπρόσωποι της Σοσιαλιστικής Ομάδας και της Ευρωπαϊκής
Αριστεράς αρνήθηκαν να δεχθούν πρόταση ψηφίσματος που επρόκειτο να συζητηθεί
και να ψηφισθεί χθες το απόγευμα.

Να σημειωθεί, ότι η Αριστερά δεν υποστήριξε ούτε το δικό της ψήφισμα, ενώ
οι ευρωβουλευτές του ΠΑΣΟΚ είχαν καταθέσει γραπτή δήλωση στο προεδρείο για το
ίδιο θέμα.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16363O052</ED>
<ID>
ID:20516

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O05&aa=2</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ: Δόθηκε στη δημοσιότητα το πόρισμα
</H5><H2></H2><H2>Ακόμη 10 «αθάνατοι» αποδέχθηκαν δώρα </H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΣΕ ΝΕΕΣ περιπέτειες μπήκε η Διεθνής Ολυμπιακή Επιτροπή μετά την δημοσιοποίηση
του πορίσματος της ανεξάρτητης Επιτροπής Ηθικής του Σολτ Λέικ, το οποίο
αναφέρει πως δέκα ακόμη μέλη της ΔΟΕ φέρονται να έχουν παραβιάσει τους κανόνες
του ολυμπιακού κινήματος, αποδεχόμενοι δώρα και χρήματα από την Επιτροπή Διεκδίκησης.

Έτσι, οι «αθάνατοι» που εμπλέκονται στην υπόθεση έφθασαν αισίως τους 24,
δηλαδή περίπου το ένα πέμπτο του συνόλου των μελών της ΔΟΕ!

Η Διεθνής Ολυμπιακή Επιτροπή προώθησε το πόρισμα στη δική της Επιτροπή Ηθικής,
που ερευνά το σκάνδαλο και αναμένει την εισήγησή της.

ΤΑ 10 ΜΕΛΗ

Τα δέκα νέα μέλη που εμπλέκονται στο σκάνδαλο είναι οι:

­ Στρατηγός Ανρί Έντμουντ Ολουφέμι Αντεφόπε (Νιγηρία): Η Ολυμπιακή Επιτροπή
των ΗΠΑ προσφέρθηκε να πληρώσει το εισιτήριο της συζύγου τού Αντεφόπε, για να
τον συνοδεύσει σε ένα μίτινγκ στη Νέα Υόρκη.

­ Φίλιπ Κολς (Αυστραλία), Γουίλι Κάλτσμιτ (Γουατεμάλα): Οι οικογένειες των
Κολς και Κάλτσμιτ πραγματοποίησαν τέσσερις επισκέψεις στις Ηνωμένες Πολιτείες,
οι οποίες στοίχισαν 19.991 δολάρια

­ Ασβίβι Κουμάρ (Ινδία): Η Επιτροπή Διεκδίκησης πλήρωσε 5.099 δολάρια για τα
έξοδα μεταβίβασης ενός φίλου του Κουμάρ στη Βουδαπέστη, το 1995, όπου το Σολτ
Λέικ κέρδισε τους Αγώνες.

­ Σαγκνταργιάν Μαγκβάν (Μονγκολία): Η Επιτροπή Διεκδίκησης πλήρωσε 762 δολάρια
για τον γιο του Μπολντ, για να παρακολουθήσει μαθήματα στο Πανεπιστήμιο της Γιούτα.

­ Ανάνι Ματία (Τογκό): Η Επιτροπή Διεκδίκησης πλήρωσε 2.891 δολάρια για να
ταξιδέψει η σύζυγος τού Ματία στη Βουδαπέστη το 1995.

­ Ράμπολ Ραχί (Μαυρίκιος): Η Επιτροπή Διεκδίκησης πλήρωσε 3.459 δολάρια για να
ταξιδέψει η σύζυγος τού Ραχί στη Βουδαπέστη το 1995.

­ Όστιν Σίλι (Μπαρμπάντος): Η Επιτροπή Διεκδίκησης έδινε κάθε μήνα 3.000
δολάρια μέσω μιας εταιρείας σε σύμβουλο τού Σίλι.

­ Σιούλι Πολ Γουόλγουορκ (Δυτική Σαμόα): Ο διευθύνων σύμβουλος της Επιτροπής
Διεκδίκησης, Τομ Γουέλτς έδωσε 30.000 δολάρια (από τον λογαριασμό των παιδιών
του) στη σύζυγο τού Γουόλγουορκ που ζήτησε τα χρήματα για έναν φίλο που
αντιμετώπιζε «σοβαρό πρόβλημα». Ο Γουέλτς υποστήριξε πως τα χρήματα επεστράφησαν.

­ Μοχάμεντ Ζεργκουίνι (Αλγερία): Ο εγγονός τού Ζεργκουίνι έλαβε 14.500 δολάρια
ύστερα από πρόταση του συμβούλου του Τορόντο Μαχμούντ Ελ Φαρναουνί.

Το πόρισμα της Επιτροπής Ηθικής κάνει ιδιαίτερη μνεία στον γιο του μέλους της
ΔΟΕ Αλεξάντρου Σιπέρκο, Αντρέι, ο οποίος αρνήθηκε να κάνει το διδακτορικό του
στην Ιστορία, στο Πανεπιστήμιο της Γιούτα, ύστερα από σχετική πρόταση της
Επιτροπής Διεκδίκησης του Σολτ Λέικ.

ΥΠΟΤΡΟΦΙΕΣ

Η εφημερίδα «Atlanta Constitution» έφερε στο μεταξύ, στο φως της δημοσιότητας
ένα σημειωματάριο το οποίο φέρεται ότι ανήκε στον πρόεδρο της οργανωτικής
επιτροπής της Ατλάντα, Μπίλι Πέιν. Στο σημειωματάριο αυτό αναφέρεται πως στις
20 Αυγούστου του 1990, έναν μήνα πριν επιλεγεί η Ατλάντα για να φιλοξενήσει
τους Αγώνες, ο Πέιν πρότεινε να δοθούν υποτροφίες στην κόρη του μέλους της
Εκτελεστικής Επιτροπής της ΔΟΕ Πατ Σμιτ και δωρεάν ιατρική περίθαλψη στον
Λίβυο Μπασίρ Μοχάμεντ Ατραμπούλσκι.

Στη Σουηδία, η εφημερίδα «Dagens Nyheter» επανήλθε δριμύτερη υποστηρίζοντας
πως σε πέντε περιπτώσεις η Επιτροπή Διεκδίκησης της Στοκχόλμης προσέφερε
δωρεάν ιατρική περίθαλψη σε μέλη της ΔΟΕ (Σιπέρκος, Γκαντίρ) ή σε συγγενείς τους.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16363O053</ED>
<ID>
ID:20556

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O05&aa=3</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΕΤΟΙΜΑΖΕΙ ΕΠΤΑ ΑΛΛΑΓΕΣ ΓΙΑ ΤΟ ΣΗΜΕΡΙΝΟ ΜΑΤΣ ΚΥΠΕΛΛΟΥ ΜΕ ΤΗ SKODA ΞΑΝΘΗ
</H5><H2>Ένας άλλος... Ολυμπιακός
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Τζόρτζεβιτς, Γεωργάτος. Ο ένας στον πάγκο, ο άλλος στη μάχη

ΝΕΟ ΟΛΥΜΠΙΑΚΟ αναμένεται να παρατάξει ο Ντούσαν Μπάγιεβιτς στο σημερινό πρώτο
παιχνίδι με τη SKODA Ξάνθη στο ΟΑΚΑ (19.00) για την προημιτελική φάση του
Κυπέλλου. 
Ο κόουτς των πρωταθλητών ετοιμάζει εφτά αλλαγές στην ενδεκάδα (!), όπως
τουλάχιστον έδειξε στην τελευταία πρόβα στις εγκαταστάσεις του Ρέντη.

Αλλαγές προβλέπονται σ' όλες τις γραμμές, ενώ ο νεαρός Γκανέζος αμυντικός Κόφι
Αμπονσάι θα κάνει εκτός σοβαρού απροόπτου ντεμπούτο στους «ερυθρόλευκους».

Ο Ντούσκο δοκίμασε χθες με τη βασική ομάδα: Τερματοφύλακα τον Ελευθερόπουλο.
Στη δεξιά πλευρά τον Αμπονσάι και στην αριστερή τον Γεωργάτο. Στο κέντρο της
άμυνας τους Αμανατίδη - Άντζα. Σε ρόλο αμυντικού χαφ τον Πουρσανίδη. Στον χώρο
του κέντρου τον Μαυρογενίδη (δεξιά) και τον Λουτσιάνο (αριστερά). Τον
Καραπιάλη στη θέση του επιτελικού μέσου και σε ρόλο κρυφού κυνηγού. Στην
επίθεση αγωνίστηκαν οι Αλεξανδρής, Οφορίκουε.

Αυτό σημαίνει εφτά αλλαγές στην ενδεκάδα σε σχέση με τον προηγούμενο αγώνα με
τον Απόλλωνα στο Ολυμπιακό Στάδιο.

Αμπονσάι, Καραταΐδης. Ντεμπούτο για τον πρώτο, τραυματίας ο δεύτερος

Ο Μπάγιεβιτς καλείται εκ των πραγμάτων να πραγματοποιήσει τρεις αναγκαστικές
αλλαγές: Ο Καραταΐδης έχει τεθεί νόκ άουτ για 10 ημέρες (υπέστη θλάση στον
δικέφαλο στο ματς με τον Απόλλωνα), ο Γκόγκιτς βρίσκεται με την Εθνική ομάδα
της Κύπρου και ο Ανατολάκης σε μονάδα νεοσυλλέκτων του Ναυτικού στον Πόρο. 
Ο Ολυμπιακός δεν εξασφάλισε χθες άδεια στον διεθνή στόπερ και καταβάλλει
προσπάθεια προκειμένου να γίνει σήμερα κάτι τέτοιο. Ωστόσο ο Ανατολάκης δεν
ήταν χθες το βράδυ αισιόδοξος: «Από την Τρίτη βρίσκομαι στον Πόρο. Δεν
αντιμετωπίζω κανένα πρόβλημα στο Ναυτικό. Το πρόβλημά μου είναι ότι δεν
βρίσκομαι στον Ολυμπιακό. Ήθελα να δώσω "παρών" στον αγώνα Κυπέλλου με την
Ξάνθη, αλλά αυτό είναι πολύ δύσκολο. Σήμερα (χθες) έχει απαγορευτεί ο απόπλους».

ΤΟ ΨΑΧΝΕΙ

Οφορίκουε, Ίβιτς. Ο Γκανέζος στη θέση του Σέρβου

Δεν αποκλείεται στο κέντρο της άμυνας να παίξουν οι Άντζας - Αμπονσάι και
δεξιά ο Αμανατίδης. Η δεύτερη επιλογή για τον Μπάγιεβιτς είναι να αγωνιστούν
στόπερ Αμανατίδης - Άντζας και δεξιά ο Αμπονσάι, όπως δοκίμασε στη χθεσινή
προπόνηση. 
ΕΠΙΣΤΡΕΦΟΥΝ

Λουτσιάνο, Γιαννακόπουλος. Ο Βραζιλιάνος επιστρέφει

Στην ενδεκάδα επανέρχονται οι Γεωργάτος, Πουρσανίδης που εξέτισαν την ποινή
τους. Ο «ερυθρόλευκος» τεχνικός σκέφτεται να κρατήσει στον πάγκο τον
Τζόρτζεβιτς που διανύει περίοδο ντεφορμαρίσματος και τους Νινιάδη, Ίβιτς,
Γιαννακόπουλο. Εφόσον γίνει κάτι τέτοιο οι Άντζας, Αμπονσάι, Γεωργάτος,
Πουρσανίδης, Λουτσιάνο, Αλεξανδρής, Οφορίκουε θα πάρουν τις θέσεις των
Καραταΐδη, Ανατολάκη, Τζόρτζεβιτς, Νινιάδη, Γιαννακόπουλου, Γκόγκιτς, Ίβιτς. Ο
Μπάγιεβιτς είναι απογητευμένος από την απόδοση του Ολυμπιακού στον αγώνα με
τον Απόλλωνα (0-0), γι' αυτό προσανατολίζεται να φρεσκάρει την ομάδα. Οι
«ερυθρόλευκοι» πιστεύουν ότι σήμερα θα επιστρέψουν στον δρόμο των επιτυχιών
για να ξεχαστούν οι δύο συνεχόμενες αποτυχίες στα παιχνίδια πρωταθλήματος με
την ΑΕΚ και τον Απόλλωνα.

ΣΚΟΡ ΑΣΦΑΛΕΙΑΣ

Πουρσανίδης, Νινιάδης. Σε ρόλο αμυντικού χαφ ο ένας, ρεζέρβα ο άλλος

Ο Ντούσαν Μπάγιεβιτς επιθυμεί ο Ολυμπιακός να εξασφαλίσει σκορ ασφαλείας στον
πρώτο αγώνα Κυπέλλου και να προσφέρει θέαμα. 
Θα ζητήσει από τους παίκτες του να βάλουν σήμερα τα θεμέλια πρόκρισης στην
ημιτελική φάση της διοργάνωσης, δείχνοντας μεγάλη σοβαρότητα, αυτοσυγκέντρωση,
αλληλοκάλυψη, δύναμη, ταχύτητα, καλά μαρκαρίσματα και οργανωμένες επιθέσεις. Ο
50χρονος τεχνικός έχει αποκλείσει τους Καραταΐδη, Πασσαλή, Γκόγκιτς,
Σφακιανάκη, Πουρσαϊτίδη, Τζενάμο, Καρτερουλιώτη.

Οι φίλοι του Ολυμπιακού δεν είχαν δείξει μεγάλο ενδιαφέρον στο προηγούμενο
ματς με τον Απόλλωνα στο στάδιο «Σπύρος Λούης», καθώς είχαν κοπεί 5.003
εισιτήρια. Οι υπεύθυνοι του Ολυμπιακού αισιοδοξούν ότι στο σημερινό παιχνίδι
θα βρίσκονται στο ΟΑΚΑ πάνω από 7.000 θεατές.

* Την ερχόμενη εβδομάδα θα τεθούν στην κυκλοφορία τα εισιτήρια του αγώνα
ρεβάνς Ολυμπιακού - Γιουβέντους (17 Μαρτίου). Ήδη έχουν διατεθεί 30.000
εισιτήρια στους οργανωμένους Συνδέσμους, ενώ αύριο λήγει η διάθεση των
εισιτηρίων για τους κατόχους των μπλοκ διαρκείας. Εξάλλου έως την ερχόμενη
Δευτέρα ο Ολυμπιακός θα προμηθευτεί τα 5.200 εισιτήρια για τον αγώνα με τη
«Γιούβε» στο Τορίνο (3 Μαρτίου).
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16363O061</ED>
<ID>
ID:20468

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Ηττήθηκε 2-1 στο... ξεχασμένο φιλικό με τη Στεάουα
</H5><H2>Αγγαρεία για τους παίκτες, έφυγαν οι θεατές
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Ρε προσπάθησε, αλλά... τούμπα δεν έκανε

ΕΧΟΥΝ τελικά νόημα τα (δυνατά) φιλικά μεσούσης της αγωνιστικής περιόδου; Για
τον Όλεγκ Μπλαχίν, ίσως, με δεδομένο ότι δοκίμασε διάφορα σχήματα, στους
άλλους τομείς όμως τα πράγματα δεν πήγαν καλά.

Η ΑΕΚ ηττήθηκε (1-2) από την πάλαι ποτέ πρωταθλήτρια Ευρώπης Στεάουα, οι νέοι
ήταν μάλλον «χλομοί» σε απόδοση, τρεις - τέσσερις παίκτες αποχώρησαν με
μικροτραυματισμούς, ο Μιλοβάνοβιτς δεν αγωνίστηκε (διότι, λέει, αισθάνθηκε
ενοχλήσεις στον τετρακέφαλο...), θέλετε κι άλλα; Να μην ξεχάσουμε βέβαια ότι
ούτε εισιτήρια πολλά κόπηκαν. 
Ο κόσμος απογοητευμένος από το χιλιάρικο και το... τριχίλιαρο δεν έδωσε
βροντερό «παρών» και τα 705 κομμάτια δεν φτάνουν... Πόσω μάλλον οι εισπράξεις
τού 1,5 εκατ. Διότι αν αληθεύει η ρήτρα (για τη μεταγραφή του Ντόμπος,
καλοκαίρι '96) των 30.000 δολαρίων, τότε η ΑΕΚ «μπήκε μέσα»...

Ο Μπλαχίν ζήτησε από τους ποδοσφαιριστές το σύστημα με τέσσερις πίσω (Λάκης
Καραγιάννης, Μάρκος, Καψής), δύο ανασταλτικούς (Ζήκος, Γκρέταρσον), δύο
οργανωτές (Μέντελ - Σέμπουε) και δύο προωθημένους (Ρε - Ζουμπούλης). 
Ωστόσο, ο Ουκρανός δεν πρέπει να έβγαλε τα θετικότερα των συμπερασμάτων. Και
λέμε «πρέπει», γιατί προτίμησε να τα κρατήσει για τον εαυτό του, αποφεύγοντας
τις δηλώσεις... Στον αγωνιστικό χώρο, πάντως, είδαμε τρεις «στην ευθεία» στην
άμυνα, με τον Λάκη στα χαφ και τον Μέντεζ να παίρνει πρωτοβουλία. Έπεισε; Θα
δείξει... Ο Ισπανός άρχισε μουδιασμένα, ανέβηκε όμως και πέρασε κάποιες
μπαλιές, δίχως όμως να ξεσηκώσει τους οπαδούς. Από τον Ρε έλειψαν πάσες, γκολ
και... τούμπες, ο Καψής ήταν φιλότιμος και ο Καβάλης δεν μπορεί να κριθεί από
τώρα. Αν οριστικοποιηθεί ο ένας χρόνος αναβολή από τον στρατό, ασφαλώς θα «δουλευτεί».

Η Στεάουα με τον Μπελοντένιτς λίμπερο κλάσης, τον Λάκατους να εμφανίζει τις
γνωστές τεχνικές αρετές του και τον Λούτου θετικό στην οργάνωση, ήταν πιο
ομοιογενής ομάδα. Προηγήθηκε με πέναλτι του Ρόζου (20', ανατροπή Λάκατους από
τον Μιχαηλίδη) και πήρε τη φιλική νίκη με τον Λούτου (72' με την πάσα του
Τσιοκόιου). 
Η ΑΕΚ ισοφάρισε προς στιγμήν με κεφαλιά του Πάσσιου (67'), κατόπιν κόρνερ του
Μάρκου. Γκολ από «στημένη φάση» που είχαμε καιρό να δούμε... Αλλά εδώ που τα
λέμε, ούτε ο Πάσσιος αγωνίζεται, ούτε ο Μάρκος δοκιμάζει τα «καλά» του πόδια
και κόρνερ.

Άρεσαν οι Ζουμπούλης, Ζήκος, Μάρκος (στα χαφ), ασφαλώς και ο Ντέμης, ο
καλύτερος κυνηγός της ΑΕΚ. Με τραυματισμό αποχώρησαν οι Καψής (κράμπα),
Γκρέταρσον (αιμάτωμα στη γάμπα), Ζουμπούλης (γόνατο).

Διαιτήτευσε ο Φασόλης. Μπορούσε να δώσει πέναλτι (53') όταν ο Κατσαβός
«τράβηξε» τον Μιλιτάρου.

ΑΕΚ: Μιχαηλίδης, Λάκης, Καραγιάννης (60' Τσέκολι), Μάρκος, Καψής, Ζήκος
(56' Πάσσιος), Γκρέταρσον (46' Κατσαβός), Σέμπουε (50' Κωστένογλου), Μέντεζ
(50' Κασάπης), Ζουμπούλης (46' Νικολαΐδης), Ρε (61' Καβάζης).

ΣΤΕΑΟΥΑ: Ρίτλι (76' Τένε), Μπατσίου, Μπελοντέντιτσι, Ογκαράρου (46'
Σέκελι), Τρίκα (46' Μιλιτάρου), Λίντσαρ, Ρόζου, Λάκατους (61' Τσιοκόιου),
Λούτου, Νταντσιουλέσκου (80' Λούκα), Μίου.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16363O062</ED>
<ID>
ID:20517

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O06&aa=2</URL></REF>


Article

<CATEGORY>vin10</CATEGORY>

 <H5>ΦΟΥΡΑΣ
</H5><H2>Στέλνει εισαγγελέα ... τον Ορτίθ
</H2>
ΣΤΟΝ ΕΙΣΑΓΓΕΛΕΑ προτίθεται να στείλει ο υφυπουργός Αθλητισμού Ανδρέας Φούρας
τον φάκελο που αφορά την υπόθεση ντόπινγκ με τον Πορτορικανό μπασκετμπολίστα
Χοσέ Πικουλίν Ορτίθ. «Θα ζητήσω να με ενημερώσουν αν αυτή η υπόθεση έχει
διαβιβασθεί στον εισαγγελέα. Αν δεν έχει γίνει κάτι τέτοιο, θα ζητήσω να γίνει
αμέσως», είπε χθες ο υφυπουργός Αθλητισμού, τονίζοντας συγχρόνως ότι: «Αν
κάποια Ομοσπονδία δεν είναι επιμελής ή δεν επιθυμεί τιμωρία, δεν θα μπορεί
πλέον, με την νέα νομοθεσία, να προσφεύγει σε τυπικές παραλείψεις και να
δημιουργεί ατιμωρησία».

Ο υφυπουργός Αθλητισμού αναφέρθηκε στο πρόσφατο Συνέδριο της ΔΟΕ για την
καταπολέμηση του ντόπινγκ, υποστηρίζοντας ότι η σημαντικότερη απόφαση ήταν
αυτή που αφορούσε το «διαβατήριο του αθλητή». Ένα έντυπο από το οποίο θα
πρέπει να αποδεικνύεται ότι ο αθλητής στην διάρκεια του χρόνου έχει υποβληθεί
σε δύο τακτικούς και τρεις έκτακτους ελέγχους ντόπινγκ. Σε διαφορετική
περίπτωση δεν θα επιτρέπεται να λάβει μέρος σε μεγάλες διοργανώσεις. Ο κ.
Φούρας ανακοίνωσε πως οι επιχορηγήσεις των Ομοσπονδιών για το 1999 θα κινηθούν
στα περσινά στάνταρ, ενώ τόνισε πως έχουν εξασφαλισθεί τα χρήματα για την
εγκατάσταση συστημάτων ασφαλείας στο ΟΑΚΑ, την Νέα Φιλαδέλφεια και την Τούμπα.

Τέλος, ο υφυπουργός επεσήμανε πως στην πρόσφατη συνεδρίαση της ΕΟΑ ζήτησε
να παραχωρηθεί στην ΓΓΑ χώρος στο Ολυμπιακό Κέντρο για να κατασκευασθούν
γραφεία που θα φιλοξενήσουν το υφυπουργείο Αθλητισμού, τον ΟΠΑΠ και τις
διάφορες Ομοσπονδίες.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16363O063</ED>
<ID>
ID:20557

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O06&aa=3</URL></REF>


Article

<CATEGORY>vin10</CATEGORY>

 <H5>ΕΛΠΙΔΕΣ
</H5><H2>Υποσχέσεις από νέους
</H2>
ΠΑΙΖΟΝΤΑΣ κατά διαστήματα καλό ποδόσφαιρο, η Εθνική ομάδα των Ελπίδων νίκησε
την αντίστοιχη ομάδα της Πολωνίας με 2-0, σε φιλικό αγώνα που έγινε χθες στο
Μεσολόγγι. Οι νέοι παίκτες που χρησιμοποιήθηκαν, ικανοποίησαν, σε γενικές
γραμμές, τον ομοσπονδιακό προπονητή Γιάννη Κόλλια και άφησαν πολλές υποσχέσεις
για το μέλλον. Το σκορ άνοιξε ο Καφφές στο 60ό λεπτό ύστερα από σέντρα-φάουλ
του Σωτήρη Κωνσταντινίδη και το έκλεισε ο Κωνσταντινίδης στο 88', έπειτα από
σέντρα του Τζανετή.

Η Εθνική μας άρχισε τον αγώνα με τους: Κοτσώλη, Σταυρακάκη, Τζιωρτζόπουλο,
Μοσχογιάννη, Μπερνεάνου, Τζανετή, Γόγολο, Λουμπούτη, Κάφαλη, Σωτ.
Κωνσταντινίδη, Καφφέ.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16363O064</ED>
<ID>
ID:20580

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O06&aa=4</URL></REF>


Article

<CATEGORY>vin10</CATEGORY>

 <H5>Τι Βακουφτσής, τι Μπατιστούτα
</H5><H5></H5><H5>Γερμανός στη Νέα Υόρκη
</H5><H5></H5><H5>Φαρούκ στη Βοσνία
</H5><H5></H5><H5>Αστέρι αξίας τριών δισ.
</H5><H5>Τα παπούτσια στο χέρι...
</H5><H2>Εμπιστευτικά </H2>
* Ο ΜΟΝΑΔΙΚΟΣ επιθετικός της Φιορεντίνα που θυμίζει τον Μπατιστούτα είναι
ο... Γιώργος Βακουφτσής. Αυτό τουλάχιστον υποστηρίζει η «Κοριέρε Ντελο Σπορτ»,
η οποία θεωρεί τον Έλληνα ποδοσφαιριστή ισάξιο, σε φυσικά τουλάχιστον
προσόντα, με τον Αργεντινό σούπερ σταρ.

* ΣΤΗΝ ομάδα Μέτροσταρς της Νέας Υόρκης ίσως συνεχίσει την καριέρα του ο
Λόταρ Ματέους. Όπως αποκάλυψε η «Μπιλντ», ο Γερμανός άσος δέχθηκε πρόταση από
τον Μπόρα Μιλουτίνοβιτς να συνεχίσει την καριέρα του στους Μέτροσταρς όταν θα
λήξει το συμβόλαιό του με την Μπάγερν, το καλοκαίρι του 2000.

* Ο ΦΑΡΟΥΚ Χατζιμπέγκιτς ορίστηκε νέος ομοσπονδιακός προπονητής της
Βοσνίας, όπως τουλάχιστον αναφέρει ο Τύπος της χώρας. Ο Χατζιμπέγκιτς
θεωρείται ένας από τους κορυφαίους ποδοσφαιριστές που ανέδειξε η Βοσνία, ενώ
ήταν αρχηγός της Εθνικής Γιουγκοσλαβίας στο Μουντιάλ του 1990. Από το 1996
βρισκόταν στον πάγκο της Σοσό. Ο Χατζιμπέγκιτς θα αντικαταστήσει τον
Τζεμαλουντίν Μούσοβιτς που παραιτήθηκε την περασμένη εβδομάδα.

* ΤΡΙΑ δισ. δραχμές και τον Χουάν Εσνάιντερ προσφέρει η Γιουβέντους στη
Θέλτα, προκειμένου να την πείσει να της παραχωρήσει το μεγάλο της αστέρι,
Μίτσελ Σαλγάδο. Τον παίκτη διεκδικεί και η Ρεάλ Μαδρίτης, γεγονός που
επιτρέπει στη διοίκηση της Θέλτα να ζητεί ένα δισ. επιπλέον από τη Γιουβέντους.

* Η ΠΤΩΣΗ των πωλήσεων της Nike ανάγκασε την εταιρεία να αποσυρθεί από
σπόνσορας της Εθνικής ομάδας της Ιταλίας, συμφωνία που της κόστιζε 15 εκατ.
δολάρια (4,3 δισ. δραχμές) ετησίως. Η πτώση του τζίρου της Nike οδήγησε την
εταιρεία αθλητικών ειδών στην απόφαση να μειώσει το προσωπικό της και να
μεταφέρει την έδρα της από το Χονγκ Κονγκ στο Μπέβερτον του Όρεγκον.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16363O071</ED>
<ID>
ID:20469

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O07&aa=1</URL></REF>


Article

<CATEGORY>vin10</CATEGORY>

 <H5>ΜΠΑΛΟΓΙΑΝΝΗΣ: ΑΠΟΓΟΗΤΕΥΜΕΝΟΣ ΑΠΟ ΤΗΝ ΠΡΟΣΕΛΕΥΣΗ ΤΟΥ ΚΟΣΜΟΥ
</H5><H5>Είχε κίνητρο για τη νίκη
</H5><H2>Ήταν λίγοι στη γιορτή
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Το Κύπελλο Ελλάδας που κατέκτησε πρόσφατα ο ΠΑΟΚ ήταν στο επίκεντρο του
ενδιαφέροντος χθες στο Αλεξάνδρειο

«ΤΟ ΚΥΠΕΛΛΟ είναι κύπελλο και ο κόσμος έπρεπε να είναι μαζί μας απόψε, άσχετα
αν προερχόμασταν από ήττα στην Καισαριανή κόντρα στη Νήαρ Ηστ». Ο αρχηγός του
ΠΑΟΚ Γιώργος Μπαλογιάννης δεν έκρυψε και αυτός την πίκρα του για την απουσία
του κόσμου σε μία γιορτινή βραδιά όπως η χθεσινή.

Το κύπελλο που πήρε πριν από μία εβδομάδα στον Πειραιά ο ΠΑΟΚ, βρισκόταν στο
γήπεδο. Δόθηκε στους παίκτες, στον νομάρχη Θεσσαλονίκης Κώστα Παπαδόπουλο,
αλλά και στον αντιδήμαρχο Σταύρο Καλαφάτη ο οποίος ήρθε στη θέση του δημάρχου
Βασίλη Παπαγεωργόπουλου που δεν μπόρεσε να παραβρεθεί.

Το κύπελλο πήγε για ένα δεκάλεπτο και στην εξέδρα, όπου οι φίλοι του ΠΑΟΚ το
πανηγύρισαν ανάλογα, ενώ ο πρόεδρος Απόστολος Αλεξόπουλος στο μήνυμα που τους
απηύθυνε τόνισε: «Η Θεσσαλονίκη απέδειξε με αυτό το κύπελλο πως παραμένει η
πηγή του μπάσκετ. Αυτό το τρόπαιο ανήκει στο λαό του, στη Θεσσαλονίκη και σε
όλη την περιφέρειά της».

Στο αγωνιστικό μέρος, ο Κώστας Φλεβαράκης δεν έμεινε ευχαριστημένος από την
εμφάνιση της ομάδας του: «Ένα-δυο λάθη θα έκριναν τον νικητή και σίγουρα δεν
παίξαμε όπως περιμέναμε». Ο Ντούσαν Ίβκοβιτς λόγω οικογενειακού προβλήματος
δεν πήγε στν συνέντευξη Τύπου και ο βοηθός του Κώστας Μπογατσιώτης που πήγε
στη θέση του υπογράμμισε: «Τα τραγικά λάθη στο τέλος μάς στοίχισαν τη νίκη. Η
κατάσταση του Γκόλντγουαϊρ επιδεινώθηκε το πρωί και γι' αυτό κρίναμε σκόπιμο
να μην παίξει, αλλά η υγεία του δεν εμπνέει ανησυχία».

Ο Κλαούντιο Κολντεμπέλα χαρακτήρισε περίεργο το παιχνίδι: «Ο Ολυμπιακός δεν
είχε να χάσει τίποτε, ενώ εμείς είχαμε να κερδίσουμε πολλά και σίγουρα ήταν
ένα περίεργο παιχνίδι. Αν έχουμε και την τύχη με το μέρος μας, μπορούμε να
προκριθούμε» τόνισε ο Ιταλός.

*** Σε αγώνα του Ε' ομίλου στην Ευρωλίγκα, η Τσιμπόνα νίκησε 85-84 τη
Φενερμπαχτσέ και εξασφάλισε την πρόκρισή της στις «16». Στους πρώτους
προημιτελικούς του Κυπέλλου Κόρατς σημειώθηκαν τα εξής αποτελέσματα:
Οστάνδη-Μπεσίκτας 93-65, Σιένα-Μπαρτσελόνα 87-71, Εστουντιάντες-Άρσεναλ Τούλα 77-59.

<H3>ΤΟ ΜΑΤΣ: Ο ΠΑΟΚ κέρδισε, έστω και στις λεπτομέρειες, τον Ολυμπιακό 72-66
</H3>
Η ΜΙΑ ομάδα είχε σοβαρό κίνητρο για τη νίκη, ενώ η άλλη είχε ακόμα το μυαλό
της στην ήττα από το Περιστέρι. Έτσι ο ΠΑΟΚ που ήθελε τους δύο βαθμούς όσο
τίποτε άλλο, κέρδισε έστω στις λεπτομέρειες τον Ολυμπιακό (72-66) και
περιμένει σήμερα ένα δώρο από την Κίντερ (χρειάζεται νίκη της επί της
Τίμσυστεμ), έτσι ώστε να τα παίξει όλα για όλα την τελευταία αγωνιστική στη
Μόσχα με την ΤΣΣΚΑ.

Από την άλλη πλευρά, ο Ολυμπιακός θα πρέπει να κερδίσει την Τίμσυστεμ στο ΣΕΦ
για να ολοκληρώσει το καλό για το ελληνικό μπάσκετ.

Και όμως ο πρόεδρος του ΠΑΟΚ και οι άνθρωποι του «δικεφάλου» έφυγαν
απογοητευμένοι από το γήπεδο παρά την επιτυχία, αλλά και την απονομή του
Κυπέλλου που έκαναν, υποτίθεται μπροστά στο κοινό του συλλόγου αφού το γήπεδο
ήταν άδειο (820 εισιτήρια)!.

«Δεν μπορείς πια να ελπίζεις σε τίποτα με αυτή την κατάσταση. Ποιοι είναι οι
οπαδοί του ΠΑΟΚ, αυτοί οι 600 που ήρθαν σήμερα; Τότε εγώ τι να πω, δεν έχει
νόημα να ασχολείσαι πια και είμαι αηδιασμένος», τόνισε ο Απόστολος Αλεξόπουλος
και δεν είχε και άδικο βλέποντας το γήπεδο άδειο στο πιο κρίσιμο ματς του ΠΑΟΚ
έως τώρα στην Ευρωλίγκα, με αντίπαλο που πάντα τραβάει κόσμο (Ολυμπιακός),
αλλά και με το χάπενινγκ της απονομής του Κυπέλλου Ελλάδας, που είχε
ανακοινωθεί στον κόσμο.

Στο αγωνιστικό μέρος ο ΠΑΟΚ είχε αντίπαλο και το άγχος σε αντίθεση με τον
Ολυμπιακό που βάλθηκε να αποδείξει πως απλά στο Περιστέρι η περιφέρειά του
βρέθηκε σε κακή ημέρα. Έτσι από το 4/22 τρίποντα κόντρα στο Περιστέρι, οι
«ερυθόλευκοι» χθες έσπαγαν τα νεύρα των αντιπάλων τους έχοντας 7/10 στο πρώτο
μέρος και 12/20 συνολικά (!) από την γραμμή των 6.25. Όμως δυστυχώς για τον
Ντούσαν Ίβκοβιτς σε άσχημη ημέρα βρήκαν το... χέρι τους οι παίκτες του.

Οι γηπεδούχοι αν και αιφνιδιάστηκαν (1-10 και 4-13) κατάφεραν να μείνουν κοντά
στο σκορ (35-38 ημίχρονο) και «χτύπησαν» την κατάλληλη στιγμή. Το τρίποντο του
Μπαλογιάννη στα 27 ουσιαστικά έκρινε το παιχνίδι (71-66), αλλά σε αυτό βοήθησε
και η τεχνική ποινή που πήρε χωρίς ιδιαίτερο λόγο ο κόουτς του Ολυμπιακού και
ενώ το σκορ ήταν στο καλάθι (68-66).

Ο ΠΑΟΚ χωρίς να παίξει ιδιαίτερα καλά, εκμεταλλεύτηκε τον απίστευτο αριθμό
λαθών (23) του Ολυμπιακού και μόλις πέρασε μπροστά στο σκορ στο τελευταίο
δεκάλεπτο του παιχνιδιού δεν έχασε το προβάδισμα. Ο Φράνκι Κινγκ ήταν ο
παίκτης-ορχήστρα του «δικεφάλου», αφού πέτυχε 20 πόντους έχοντας παράλληλα 6
ριμπάουντ, 5 κλεψίματα και 5 ασίστ, ενώ σημαντική βοήθεια ιδιαίτερα κάτω από
τα καλάθια έδωσε ο Ουόλτερ Μπέρι.

Από τους Πειραιώτες που έχασαν για τρίτη φορά στην φετινή περίοδο από τον ΠΑΟΚ
(2 φορές στην Ευρωλίγκα και 1 στο Κύπελλο) ο Τόμιτς και ο Κόμαζετς ήταν οι
αιχμές του δόρατος, σημειώνοντας συνολικά 9/13 τρίποντα! Όμως δεν ήταν αρκετά
για να φύγει η ομάδα τους νικήτρια από το γήπεδο.


<REF><SOURCE>ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16363O091</ED>
<ID>
ID:20470

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O09&aa=1</URL></REF>


Article

<CATEGORY>vin10</CATEGORY>

 <H5>ΣΤΟΓΙΑΚΟΒΙΤΣ
</H5><H2>Ηγέτης στο ξέσπασμα των Κινγκς
</H2>
ΜΕ ΗΓΕΤΗ στο δεύτερο 12λεπτο τον Πρέντραγκ Στογιάκοβιτς το Σακραμέντο νίκησε ­
ύστερα από 11 χρόνια ­ τους Σανς στο Φοίνιξ (112-95). Ο «Πέτζα» ήταν...
μπροστάρης στο ξέσπασμα των Κινγκς, με το οποίο αύξησαν την ελάχιστη διαφορά
(έναν πόντο) που είχαν στους 15π, σημειώνοντας οκτώ πόντους (από τους 13π είχε συνολικά).

Στους άλλους αγώνες ξεχώρισε η νίκη των Σέλτικς στο Μαϊαμι (108-101). Ακόμη
σημειώθηκαν τα εξής αποτελέσματα: Φιλαδέλφεια - Ντιτρόιτ 90-86, Τορόντο -
Μιλγουόκι 77-91, Μινεσότα - Σαν Αντόνιο 74-70, Σικάγο - Ατλάντα 71-87, Ντάλας
- Γιούτα 79-90, Σιάτλ - Γκόλντεν Στέιτ 90-71
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16363O092</ED>
<ID>
ID:20518

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: ΜΕΤΑ ΤΟΝ ΚΟΧ ΚΑΙ Ο ΜΠΟΝΤΙΡΟΓΚΑ ΔΕΝ ΠΑΕΙ ΣΤΗΝ ΙΤΑΛΙΑ
</H5><H2>Με δύο εμπόδια
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΤΟ ΡΕΚΟΡ του Παναθηναϊκού θα φθάσει στο 15-0; Αν νικήσει αύριο τη Βαρέζε, ναι.
Θα προκριθεί η ιταλική ομάδα στην επόμενη φάση της Ευρωλίγκα; Αν νικήσει τον
Παναθηναϊκό, ναι.

Το τελευταίο εμπόδιο για να ολοκληρώσει ο Παναθηναϊκός (την επόμενη εβδομάδα
υποδέχεται την Ταουγκρές) αήττητος και τη δεύτερη φάση της Ευρωλίγκα φαινόταν
πως θα είναι το δυσκολότερο λόγω της βαθμολογικής σημασίας που έχει πλέον ο
αγώνας για τη Βαρέζε. Το ιταλικό εμπόδιο... ψήλωσε ακόμη περισσότερο από χθες
καθώς ο Σούμποτιτς εκτός της (αναμενόμενης) απουσίας του Μίχαελ Κοχ, δεν θα
έχει στη διάθεσή του και τον Ντέγιαν Μποντίρογκα.

Ο Σέρβος παρουσίασε νωρίς χθες το πρωί υψηλό πυρετό συνεπεία ίωσης. Έτσι δεν
συμπεριελήφθη στην αποστολή και για να καλυφθεί η θέση του κλήθηκε εσπευσμένα
ο Κώστας Μάγλος. Αντίθετα η πρωτοπόρος του ιταλικού πρωταθλήματος είναι
ενισχυμένη με την επιστροφή του αειθαλούς Βέσκοβι αλλά και την παρουσία του
(πρώτου σκόρερ του πρωταθλήματος) Βέλικο Μρσιτς. Ο Κροάτης ταλαιπωρείται από
ίωση και η συμμετοχή του θεωρείται αμφίβολη. Ωστόσο οι Ιταλοί συνάδελφοι
πιθανολογούσαν χθες ότι η ανάγκη των βαθμών θα... δώσει στον Μρσιτς θέση στον αγώνα.

«Για εμάς κίνητρο είναι πάντα η νίκη και η καλή εμφάνιση. 
Οι απουσίες δίνουν την ευκαιρία σε ορισμένους παίκτες να δείξουν τις
δυνατότητές τους. Η Βαρέζε είναι δύσκολος αντίπαλος και το έδειξε στον αγώνα
του ΟΑΚΑ. Διαθέτει "καυτή" έδρα, είναι πρωτοπόρος στο ιταλικό πρωτάθλημα και
σίγουρα έχει ικανούς παίκτες, όπως οι Ποτσέκο, Μενεγκίν και Μρσιτς. Με τον
Βέσκοβι, απέδειξε ότι μπορεί να περιμένει βοήθεια και από τον πάγκο», δήλωσε ο
Σούμποτιτς, λίγο πριν αναχωρήσει ο πρωταθλητής για την Ιταλία. Εκεί όπου το
κρυφό όνειρο των «πρασίνων» να κατακτήσουν την Ευρωλίγκα αήττητοι,
«δοκιμάζεται» απόψε με αντίπαλο τη Βαρέζε.


<REF><SOURCE>ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16363O101</ED>
<ID>
ID:20461

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O10&aa=1</URL></REF>


Article

<CATEGORY>vin10</CATEGORY>

 <H5>ΒΑΣΙΛΑΚΟΠΟΥΛΟΣ: Μεγάλη η ευθύνη της Πολιτείας
</H5><H2>Οι μάνατζερ «στήνουν» ακόμα και ματς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΕΙΝΑΙ φανερό πως υπάρχουν συμφέροντα που επηρεάζουν τις αποφάσεις, αλλιώς
γιατί τόσο καιρό δεν έχει βγει κάποια απόφαση γι' αυτό το τόσο σημαντικό θέμα;».

Ο πρόεδρος της ΕΟΚ Γιώργος Βασιλακόπουλος ήταν σαφής μιλώντας χθες στην
«ΟΜΑΔΑ» με αφορμή τα νέα κρούσματα νέων παικτών που άφησαν στα κρύα του
λουτρού τις ομάδες τους φεύγοντας στο εξωτερικό, με τη... δικαιολογία πως πάνε
για καριέρα αλλά ουσιαστικά έχουν το δικαίωμα να επιστρέψουν το καλοκαίρι στη
χώρα μας και να συνεχίσουν σε ομάδα της αρεσκείας τους.

«Είχαμε κρούσει τον κώδωνα του κινδύνου από το 1997 και η ευθύνη της πολιτείας
είναι μεγάλη. Ουσιαστικά κάποιοι μεσάζοντες, οι γνωστοί ατζέντηδες ­ για τους
οποίους επίσης είχαμε κάνει πρόταση για την άμεση έγκριση κανονισμού που να
οριοθετεί και να διέπει τη δραστηριότητά τους στο πλαίσιο του ελληνικού
μπάσκετ ­ αλωνίζουν στον χώρο και αποτελούν το μεγαλύτερο πλήγμα, ενώ και στο
εξωτερικό υπάρχει η φήμη πως κανονίζουν κάποιες φορές ακόμα και αποτελέσματα
αγώνων για τα μπουκ», κατέληξε ο Γιώργος Βασιλακόπουλος που όπως είναι φυσικό ανησυχεί.

Να θυμίσουμε εδώ πως η ΕΟΚ με αφορμή την περίπτωση του Γιώργου Καλαϊτζή είχε
στείλει επιστολή στη ΓΓΑ στις 17/2/97 και πρότεινε τροποποίηση της ισχύουσας
υπουργικής απόφασης και την προσθήκη της διάταξης:

«Αθλητής ο οποίος έχει ηλικία μέχρι 21 ετών και μετακινείται σε αθλητική
εταιρεία χώρα-μέλους της Ευρωπαϊκής Ένωσης χωρίς τη συγκατάθεση του σωματείου
του λόγω της κατάρτισης σύμβασης εργασίας, μετά τη λήξη της χρονικής σύμβασης
αυτής και κατά την επάνοδό του στη χώρα μας θα ανήκει αυτόματα στην αθλητική
δύναμη του σωματείου από το οποίο μετακινήθηκε».

Όμως τίποτα δεν άλλαξε και το παράδειγμα πολλών νέων ταλέντων ακολούθησε
πρόσφατα ο Γιάννης Κακιούζης του Ιωνικού Νέας Φιλαδέλφειας αλλά και ο Άκης
Καλλινικίδης του Αιγάλεω. Και οι δύο άφησαν τις ομάδες τους στη μέση της
περιόδου ενώ διεκδικούσε άνοδο σε Α1 και β' εθνική αντίστοιχα για να πάνε στην
Ιταλία και τη Φινλανδία, ενώ το καλοκαίρι θα μπορούν να διαπραγματευτούν τη
μεταγραφή τους ελεύθερα χωρίς το σωματείο που τους ανέδειξε να πάρει δραχμή
αφού οι παίκτες δεν δεσμεύονταν με συμβόλαια.

Σήμερα αναμένεται να βρεθεί στο Μόναχο ο πρόεδρος της ΕΟΚ Γιώργος
Βασιλακόπουλος για να συμμετάσχει στη σύσκεψη την οποία διοργανώνει η ΦΙΜΠΑ
για την επανεξέταση της απόφασης του κεντρικού γραφείου περί ελεύθερης
κυκλοφορίας όλων των αθλητών στις διεθνείς διασυλλογικές διοργανώσεις.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16363O102</ED>
<ID>
ID:20510

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: Βλέπει πρόκριση μετά το 81-60 επί της Ντιζόν
</H5><H2>Σημαντικό προβάδισμα οι 21 πόντοι
</H2>
ΜΙΣΗ... πρόκριση ήταν η χθεσινή νίκη (81-60) του Πανιωνίου επί της Ντιζόν στη
Νέα Σμύρνη. Η διαφορά των 21 πόντων (που ήταν η μεγαλύτερη της συνάντησης)
δίνει σημαντικό προβάδισμα στους «κυανέρυθρους» εν όψει της ρεβάνς στη Γαλλία,
που οδηγεί στις «4» του Κυπέλλου Κόρατς.

Το 1994 ο Πανιώνιος είχε προκριθεί στην ημιτελική φάση της ίδιας διοργάνωσης
και είχε αποκλειστεί από τον ΠΑΟΚ.

Η ομάδα του Αντρέα Μανζόν είχε πάθος, δύναμη και πλουραλισμό στην επίθεση. 
Ο Βασίλης Κικίλιας ήταν ο πρωταγωνιστής της συνάντησης, κερδίζοντας τις
περισσότερες «μονομαχίες» στην άμυνα, ενώ πέτυχε 18 πόντους στην επίθεση, με
απόλυτη ευστοχία στα δίποντα (8/8)!

Ο προπονητής του Πανιωνίου προσπάθησε να κρατήσει... προσγειωμένους τους
παίκτες του και θύμισε το περυσινό πάθημα του Παναθηναϊκού στο Κυπελλούχων:

«Τίποτα δεν τελείωσε ακόμη. Πρέπει να παραμείνουμε σοβαροί. Πέρυσι ο
Παναθηναϊκός νίκησε με 19 πόντους τη Στεφανέλ και ηττήθηκε με 25!».

Στο ημίχρονο ο Πανιώνιος προηγήθηκε με 40-37, αλλά στο δεύτερο 20λεπτο,
έχοντας μεγάλη βοήθεια από τον Σιμς (πέτυχε 12 από τους 15 πόντους του), τον
Σταυρακόπουλο (12 π.) και τον Καράγκουτη (16 π.), έφθασε σε υψηλά επίπεδα απόδοσης.

Καλή η διαιτησία των Φατσίνι (Ιταλία), Γιοβάνοβιτς (Γιουγκοσλαβία).

ΠΑΝΙΩΝΙΟΣ: Κούπερ 4, Σιμς 15, Δρελιώζης 4, Κικίλιας 18, Σταυρακόπουλος
12, Καζόλι 6, Γιέλιτς 12, Καράγκουτης 16.

ΝΤΙΖΟΝ: Ντόχερτι 7, Αμ 7, Λάρσον 10, Καλάμπρια 14, Λορ 26, Ονζάγκου 2.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16363O103</ED>
<ID>
ID:20550

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΟΛΙΤΗΣ
</H5><H2>«Ο χρόνος δεν γυρίζει πίσω...»
</H2>
ΔΥΟ ατού θεωρεί πως έχει ο Κώστας Πολίτης στα χέρια του, σε ό,τι αφορά την
υπόθεση τετράδα στο πρωτάθλημα. Πρώτον, το ευνοϊκό πρόγραμμα (σε σύγκριση με
τον ΠΑΟΚ και τον Άρη) και δεύτερον, την αγωνιστική βελτίωση της ΑΕΚ, αφού
πιστεύει πως η «Ένωση» θα αποτελέσει την έκπληξη στη συνέχεια του
πρωταθλήματος, αλλά και στα πλέι οφ.

«Έχουμε τις δυνατότητες να πάμε χωρίς απώλειες μέχρι το ματς με τον ΠΑΟΚ στο
Αλεξάνδρειο την τελευταία αγωνιστική», θα πει ο προπονητής της ΑΕΚ, που
αισιοδοξεί ότι η ομάδα του θα δείξει ακόμη καλύτερο αγωνιστικό πρόσωπο στη συνέχεια.

«Η μίνι προετοιμασία θα μας βοηθήσει», τόνισε ο ευρωκόουτς, που δεν
αποκλείεται στο διάστημα της διακοπής του πρωταθλήματος (μετά τη Νήαρ Ηστ) να
δώσει κάποιους ειδικούς ρόλους στους παίκτες του.

Ο Πολίτης έχει εντοπίσει τις αδυναμίες της ΑΕΚ (σε ό,τι αφορά τον σχεδιασμό
και την επιλογή των παικτών σε κάθε θέση), αλλά προσπαθεί να τις καλύψει με
σκληρή δουλειά και διάφορα τεχνάσματα. Και όπως έλεγε:

«Ο χρόνος τρέχει, δεν γυρίζει πίσω. Ό,τι έγινε το καλοκαίρι, έγινε. Ακόμη και
τώρα όμως η ΑΕΚ μπορεί να φτάσει ψηλά».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16363O104</ED>
<ID>
ID:20575

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O10&aa=4</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ
</H5><H2>Ανησυχία για Παπαδάτο
</H2>
ΝΟΚ-ΑΟΥΤ τέθηκε ο Αλέξης Παπαδάτος στον Σπόρτιγκ. Ο Κεφαλονίτης πλέι-μέικερ
ένιωσε ενοχλήσεις στον ώμο (παλιό τραύμα) και δεν ακολούθησε το προπονητικό
πρόγραμμα της ομάδας των Πατησίων, κάτι που ανησύχησε τον Κώστα Διαμαντόπουλο.

Ο προπονητής του Σπόρτιγκ υπολογίζει τον Παπαδάτο για τη θέση του βασικού
πλέι-μέικερ στον κρίσιμο αγώνα στα Πατήσια με τον Άρη και έδωσε εντολή στο
ιατρικό τιμ να κάνει ό,τι δυνατόν, προκειμένου να δώσει το «παρών». Ο «Κίτσος»
για κάθε ενδεχόμενο συζήτησε με τον Νάσο Χούμπαυλη που είναι ο δεύτερος
πλέι-μέικερ, και του έδωσε ειδικές εντολές για την αντιμετώπιση του Σιούτη.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16363O105</ED>
<ID>
ID:20591

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O10&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΑΧΤΥΠΗΤΑ ΣΤΗΝ ΕΥΡΩΠΗ ΤΑ ΚΟΡΙΤΣΙΑ ΒΡΙΛΗΣΣΙΩΝ ΚΑΙ ΠΑΟ
</H5><H2>Συνεχίζουν δύο
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Μαρία Γκαραγκούνη ­ στην επίθεση απέναντι στη Βινέτσκα ­ ήταν από τις
πρωταγωνίστριες και της χθεσινής επιτυχίας των Βριλησσίων

ΣΥΝΕΧΙΖΟΥΝ αχτύπητα τα κορίτσια στην Ευρώπη, καθώς τα Βριλήσσια νικώντας την
πολωνική Μπιέλσκο Μπίαλα 3-0 εξασφάλισαν ήδη πρόκριση στο φάιναλ φορ του
Κυπελλούχων βόλεϊ και ο Παναθηναϊκός (Τσάμπιονς Λιγκ) νικώντας στο Σβερίν 3-0,
θέλει άλλη μία νίκη την ερχόμενη Τετάρτη επί της τουρκικής Βακίφμπανκ στη Λεωφόρο.

Αντίθετα, είναι πλέον οριστικά εκτός φάιναλ φορ ­ για πρώτη φορά μετά οκτώ
χρόνια! ­ ο Ολυμπιακός (Τσάμπιονς Λιγκ) που απογοήτευσε κόντρα στη βελγική
Νόλικο (1-3).

*** ΟΛΥΜΠΙΑΚΟΣ - ΝΟΛΙΚΟ ΜΑΖΕΪΚ 1-3 (20-25, 22-25, 25-18, 20-25).

Παίζοντας από την αρχή με νευρικότητα κυρίως στο σερβίς (πολλές απώλειες ή
«εύκολο»), ο Ολυμπιακός υποτάχθηκε σε απλά καλή ομάδα με καλή υποδοχή-άμυνα
και έναν παίκτη που «καθάριζε», τον Βάισμανς (αρ. 7).

Στα δύο πρώτα σετ και στο 4ο ο Ολυμπιακός με απίστευτα «δειλό» ξεκίνημα άφηνε
στη βελγική ομάδα κάποια διαφορά πόντων δίνοντάς της σιγουριά και μεγαλώνοντας
το δικό του άγχος, με αποτέλεσμα να «κυνηγά» το σκορ και να μη φθάνει.

Μόνοι επιπλεύσαντες στο «ναυάγιο» Γκιούρδας (89% υποδ.- 81% επιθ.), Ντράκοβιτς
(66% επιθ.), Χριστοφιδέλης (92% υποδ.- 71% επιθ.). Εκτός τόπου και χρόνου
Βούγεβιτς, Ζελιάσκοφ! 
Απόδειξη παρακμής της ομάδας που γέμιζε το ΣΕΦ και η παρουσία κόσμου (μόνο 400
θεατές), συνέπεια κυρίως της αποτυχημένης επιλογής ως έδρας της Γλυφάδας.

Ο Ζόραν Γκάιτς παραδέχθηκε: «Η Νόλικο είναι η καλύτερη ομάδα του ομίλου. Οι
παίκτες ήταν κουρασμένοι από το Παγκόσμιο Πρωτάθλημα και από 12 Δεκεμβρίου
δώσαμε 17 συνεχόμενους αγώνες Τετάρτη-Σάββατο».

ΟΛΥΜΠΙΑΚΟΣ (Ζ. Γκάιτς): Κουρνέτας 3 πόντοι, Ντράκοβιτς 15,
Γκιούρδας 19, Βούγεβιτς 3, Τσακιρόπουλος 8, Ζελιάσκοφ 4- Χριστοφιδέλης 11,
Μηνούδης (λίμπερο- 76% υποδ.), Θεοδωρίδης 7, Ουτζής 1.

ΝΟΛΙΚΟ (Α. Κρίστιανσον): Χέιμεν 3, Βάισμανς 24, Ρέιμεν 12,
Μπάρνετ 13, Ρουξ 6, Σμιθ 12- Κλοκ (λίμπερο- 80% υποδ.), Σίλι.

*** ΣΒΕΡΙΝΕΡ - ΠΑΝΑΘΗΝΑΪΚΟΣ 0-3 (21-25, 24-26, 25-27).

Τα κορίτσια του ΠΑΟ έδειξαν στο Σβερίν απέναντι στην ισχυρή και διεκδικήτρια
μέχρι χθες της πρόκρισης γερμανική ομάδα ότι «δεν καταλαβαίνουν» από δυνατές έδρες.

Παίζοντας με ψυχή και με όπλο το έξυπνο κοουτσάρισμα του Γιάννη Νικολάκη,
κράτησαν καλά στα δύσκολα σημεία σε δύο αμφίρροπα σετ.

*** ΒΡΙΛΗΣΣΙΑ BMW ΚΟΥΛΟΥΡΗΣ - ΜΠΙΕΛΣΚΟ ΜΠΙΑΛΑ 3-0 (25-13, 25-11, 25-16).

Με ρεσιτάλ μυαλωμένου και «ψυχωμένου» παιχνιδιού τα Βριλήσσια μετέτρεψαν σε
«περίπατο» 47 λεπτών τον καθοριστικό αγώνα με την αξιλόλογη πολωνική ομάδα,
που όπως λέμε «έχασε την μπάλα»!

Μεντβέντεβα, Ντουμιτρέσκου και Μ. Γκαραγκούνη ήταν οι πιο εντυπωσιακές από ένα
σύνολο υψηλών απαιτήσεων.

ΒΡΙΛΗΣΣΙΑ (Δ. Μπαχράμης): Μεμετζή, Μεντβέντεβα, Μ. Γκαραγκούνη,
Ντουμιτρέσκου, Ν. Γκαραγκούνη, Μουρζάκου- Λιχολέτοβα (λίμπερο), Χατζηνικολάου.

*** ΑΡΗΣ - ΕΡΥΘΡΟΣ ΑΣΤΕΡΑΣ ΒΕΛΙΓΡΑΔΙΟΥ 1-3 (19-25, 19-25, 25-22, 14-25).

Χωρίς κίνητρο ο Άρης, αφού έχει ήδη αποκλειστεί, έφτασε μοιρολατρικά στην 5η
ήττα φέτος.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16363O111</ED>
<ID>
ID:20462

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: Τυχερός ο Ολυμπιακός στην κλήρωση του Κυπελλούχων
</H5><H2>Πλώρη για τον τελικό έβαλε η Πάτρα - Λύγισε ο ΝΟΒ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΠΛΩΡΗ ΓΙΑ τον τελικό του Κυπέλλου Συνομοσπονδίας (Λεν Τρόφι) έβαλε από χθες η
Πάτρα. Η ελληνική ομάδα θριάμβευσε επί της Κότορ Πρίμορατς με 9-4 (2-0, 2-1,
3-0, 2-3), προκρίθηκε πανηγυρικά στον ημιτελικό της διοργάνωσης ­ αφού είχε
χάσει 5-4 στην Κροατία ­ και ευνοήθηκε και στην κλήρωση αφού στον ημιτελικό θα
αντιμετωπίσει την πιο αδύναμη από τις τρεις αντιπάλους που είχαν απομείνει,
την ισπανική Ρεάλ Κανόε.

Οι «δαίμονες» πήραν από το πρώτο επτάλεπτο τη διαφορά των 2 γκολ που
χρειάζονταν και δεν την έχασαν σε κανένα σημείο. Οι Λαμπάτος και Μπιτσάκος
ήταν οι πρώτοι σκόρερ της Πάτρας σημειώνοντας από 3 γκολ, ενώ μία φορά
σκόραραν οι Καρδώνας, Λυκούδης και Βασιλόπουλος. Τα γκολ για την Κότορ πέτυχαν
οι Αντρέι (2), Ντανίλοβιτς (1) και Πετσάφοβιτς (1). Ο πρώτος ημιτελικός με την
Ρεάλ θα γίνει στην Ισπανία στις 17/3 και ο επαναληπτικός στην Πάτρα στις 13 ή
14 Απριλίου.

*** Η Βουλιαγμένη δεν τα κατάφερε στο Τσάμπιονς Κάπ και «λύγισε» στη
Γιουγκοσλαβία κόντρα στην πανίσχυρη Μπέτσεϊ (3-3, 5-2, 3-2, 2-2), αν και η
αποστολή των πρωταθλητών έχουν παράπονα από τη διαιτησία. Ο Κρεντέλ σημείωσε 3
γκολ για την ομάδα του Γιάννη Γιαννουρή, οι Λοράντος και Μπουλουγουράς από 2
και οι Αφρουδάκης και Κουτσογιάννης από 1. 
Για τους Γιουγκοσλάβους σκόραραν οι: Σάπιτς (4), Ράσβιτς (3), Μίλιτς (2),
Βίντσε (2), Οσκόκοβιτς (1) και Βούκανιτς (1).

Οι «Μπέμπηδες» πάντως διατηρούν ακόμα ελπίδες για πρόκριση στο φάιναλ φορ.

*** Στο μεταξύ χθες έγινε και η κλήρωση των ημιτελικών του Κυπέλλου
Κυπελλούχων, με τον Ολυμπιακό να στέκεται τυχερός και να αποφεύγει τις πιο
ισχυρές ομάδες (η ουγγρική Φερεντσβάρος και η κροατική Μλάντοστ). Οι
«ερυθρόλευκοι» θα παίξουν με την ιταλική Φλωρεντία, με τον πρώτο ημιτελικό να
γίνεται στον Πειραιά στις 16 ή 17 Μαρτίου και τον επαναληπτικό στις 13 ή 14
Απριλίου στη Φλωρεντία.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16363O112</ED>
<ID>
ID:20511

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O11&aa=2</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Διεθνές γεγονός η εβδομάδα Γιουρολύμπ
</H2>
Η ΦΕΤΙΝΗ Εβδομάδα Γιουρολύμπ Αθηνών (14-18 Φεβρουαρίου) θα είναι η καλύτερη
μέχρι τώρα, βεβαίωσαν οι οργανωτές σε χθεσινή συνέντευξη Τύπου στο Ζάππειο Μέγαρο.

Μιλώντας ως πρόεδρος της Οργανωτικής Επιτροπής, ο δήμαρχος Αθηναίων
Δημήτρης Αβραμόπουλος τόνισε: «Υπάρχουν τεχνικές δυσχέρειες λόγω προολυμπιακής
χρονιάς που δυσκολεύουν γνωστούς αθλητές να έλθουν τώρα στην Αθήνα. Όμως δεν
θα λείψουν μεγάλα αστέρια, αφού η διοργάνωση έχει καθιερωθεί ως σημαντικό γεγονός».

Ο πρόεδρος της ΕΙΟ Αντώνης Δημητρακόπουλος βρήκε ευκαιρία να υπενθυμίσει το
γεγονός ότι «η ελληνική ιστιοπλοΐα παρουσιάζει μεγάλη πρόοδο τα τελευταία
χρόνια, αλλά η πολιτεία εξακολουθεί να της δίνει μικρή επιχορήγηση παρ' ότι το
άθλημα έχει ακριβό υλικό».

Παρόντες επίσης οι πρόεδροι των οργανωτών ομίλων Ι.Ο. Πειραιά (Νίκος
Καραγεωργίου), Ι.Ο. Αθηνών (Γιώργος Ανδρεάδης) και Ν.Ο. Τζιτζιφιών Καλλιθέας
που διαβεβαίωσαν για υψηλή ετοιμότητα. Από πλευράς Ελλήνων ιστιοπλόων δήλωσαν
«πανέτοιμες» οι εκ των κορυφαίων παγκοσμίως στα «470» γυναικών Σοφία
Μπεκατώρου - Αιμιλία Τσουλφά.

Έγινε γνωστό επίσης ότι το κόστος της διοργάνωσης θα ανέλθει σε 20 εκατ.
δραχμές. Τα περισσότερα θα καλυφθούν από χορηγίες με κυριότερη του περιοδικού
«Γιώτινγκ» που καλύπτει το συνολικό χρηματικό έπαθλο, ύψους 15.000 δολαρίων
(4,5 εκατ. δραχμές, περίπου).
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16363O113</ED>
<ID>
ID:20551

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O11&aa=3</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΗ Ι. ΚΑΚΙΟΥΖΗ
</H5><H2>Έμπειρος ο «σύμβουλος»
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΜΕ ΕΚΠΛΗΞΗ ο κόσμος του μπάσκετ παρακολουθεί αυτές τις μέρες τη μετακίνηση του
νεαρού (και ταλαντούχου, όπως ακούγεται) Γιάννη Κακιούζη από τον Ιωνικό Νέας
Φιλαδελφείας στην ιταλική... Μοντεκατίνι.

***Δηλαδή από την Α2 σε ομάδα Α2 Ιταλίας και με ελάχιστη προοπτική να φτάσει
στο... Καμπιονάτο.

***Πού οφείλεται η έκπληξη; Στο γεγονός ότι αυτή η μετακινησούλα διαθέτει
αρκετή πονηριά στο παρασκήνιο και ελάχιστη αθωότητα.

***Μεταφέρω μερικά στοιχεία, όπως μου τα σφύριξε πηγή η οποία γνωρίζει πρόσωπα
και... υποσχέσεις.

***Ο Κακιούζης, ετών 18, αδελφός του γκαρντ της ΑΕΚ και σίγουρα μεγάλο
ταλέντο, είχε δείξει τελευταία πως με τη συμβολή του ο Ιωνικός θα μπορούσε να
προκριθεί στην Α1.

***Με το δείγμα αξίας του (πρέπει να) ενδιαφέρθηκε μεγάλη ΚΑΕ της Αθήνας, τον
ζήτησε αλλά χωρίς να θέλει να πληρώσει, δεδομένου ότι ο μικρός είναι
ερασιτέχνης 100%.

***(Βλέπετε, ο Ιωνικός ΝΦ δεν είναι ΚΑΕ ούτε καν ΤΑΚ...).

***Στο σημείο αυτό γνωστός δικηγόρος επενέβη και συμβούλευσε τον Κακιούζη
τζούνιορ να «πεταχτεί» δύο μήνες στην Ιταλία, οπότε ακολούθως μεταγράφεται σε
ελληνική ομάδα της αρεσκείας του!

***Και μάλιστα χωρίς να δοθούν χρήματα στον σύλλογό του.

***Ο Κακιούζης συμφώνησε. Που σημαίνει ότι βάζει προτεραιότητα στο μέλλον του
και όχι στον σύλλογο που του έδωσε φανέλα και ευκαιρία.

***Βεβαίως, το λάθος του νεαρού (αν το θεωρείτε λάθος) συγχωρείται.

***Άλλωστε, μπορεί να μην είχε συμβεί τίποτε, αν δεν είχε μπερδευτεί ο
«μεταγραφικός σύμβουλος», με εμπειρία στο ίδιο κόλπο, λόγω Καλατζή...

***Να σημειωθεί ότι ο ίδιος ο δικηγόρος δεν δέχεται τον ρόλο που του έχουν
χρεώσει και καλά κάνει.

***Όποιος απορεί, δεν έχει παρά να ερωτήσει τον Πετσάρσκι, τον Μοραΐτοφ και
μερικά ακόμη παιδιά που αυτή τη στιγμή δεν θυμάμαι...

***Τελειώνοντας, να επισημάνω πάλι ότι ο Γιάννης Κακιούζης είναι ταλέντο.

***Από αυτά που πια ψάχνεις με το... λυχνάρι να βρεις στο αθηναϊκό μπάσκετ.

ΜΟΛΙΣ ΧΙΛΙΑ εισιτήρια του αγώνα Πανιωνίου - Λάτσιο έχουν μείνει αδιάθετα,
αριθμός που κάποιους τους βάζει σε πονηρές σκέψεις.

***Εντάξει, πέντε χιλιάδες ζήτησαν και πήραν οι Ιταλοί. Τα υπόλοιπα;

***Είναι δυνατόν... δώδεκα χιλιάδες φίλοι του Πανιωνίου να έσπευσαν να
αγοράσουν εισιτήριο τρεις εβδομάδες και πλέον πριν από το ματς;

***Αλλού βρίσκεται η ενδιαφέρουσα είδηση.

***Ότι κάποια καλόπαιδα πήγαν στον Πανιώνιο και αγόραζαν «δέκα δέκα».

***Φαίνεται οι αγοραστές θα περιμένουν Ιταλούς εκτός προγράμματος.

***Επίσης, έγινε γνωστό ότι 65 εκπρόσωποι των ιταλικών μέσων ενημέρωσης, θα
συνοδεύσουν τη Γιουβέντους στο ΟΑΚΑ για το ντέρμπι με τον Ολυμπιακό.

***Για Γιούβε, και λίγοι θεωρούνται.

ΕΠΕΙΣΟΔΙΑ και ξυλοδαρμοί αναφέρθηκαν χθες από πέντε γήπεδα της περιφέρειας,
όπου διεξάγονταν αγώνες για την «κόλαση» της Δ' Εθνικής.

***Το ματς Εύρυτου Λαγκαδιάς - Ηρακλή Ροδίτσας διεκόπη στο 59'.

***Οι αγώνες Αστέρα Αιγείρου - Αγίου Αθανασίου, Ορφέα Αλεξανδρούπολης - Ορέστη
Ορεστιάδας, Πανδραμαϊκού - Πολύκαστρου και Πετριτσίου - Νεάπολης δεν
διεκόπησαν παρά τις εχθροπραξίες.

***Τον λόγο τώρα έχει η ΕΠΟ, αλλά ό,τι είναι να κάνει ας το φροντίσει σύντομα.

***Δηλαδή πριν από τη μετακόμιση των γραφείων από τη Λεωφόρο Συγγρού σε χώρο
του ΟΑΚΑ.

***Η μεταφορά προγραμματίζεται για το προσεχές θέρος και σημαίνει εκσυγχρονισμός.

***(Και λιγότερο νοίκι...).

Η ΣΤΗΛΗ είχε ασχοληθεί με τους έξι παίκτες από τη Νιγηρία, οι οποίοι ήλθαν και
δοκιμάστηκαν στον Απόλλωνα.

***Όπως θυμάστε, είχαν εγκριθεί από τους Αλαμάνο - Μιχαλόπουλο οι δύο (από
τους έξι), οι οποίοι δεν πήγαν ποτέ να υπογράψουν.

***Τώρα έγινε γνωστό γιατί χάθηκαν.

***Ένας από τους τέσσερις οι οποίοι είχαν απορριφθεί, ήταν ο... αρχηγός της
κομπανίας. Μόλις λοιπόν έμαθε ότι μόνο δύο ήθελε η Ριζούπολη, τους πήρε όλους
και γύρισαν στην Αφρική.

***Αν ήθελαν οι «δύο» ας είχαν αντίρρηση!

***Και τώρα τι γίνεται; Λέγεται ότι το καλοκαίρι ο Αλαμάνος θα στείλει
ονομαστικές προσκλήσεις στο Λάγκος!
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16363O121</ED>
<ID>
ID:20463

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>«Διαβατήριο του αθλητή»
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>Το «διαβατήριο του αθλητή» είναι μία από τις σημαντικότερες αποφάσεις που
πάρθηκαν στο συνέδριο της ΔΟΕ στη Λωζάννη, για την καταπολέμηση του ντόπινγκ.
Πρόκειται για έντυπο, από το οποίο θα αποδεικνύεται ότι ο αθλητής έχει
υποβληθεί σε δύο τακτικούς και τρεις έκτακτους ελέγχους ντόπινγκ. Σε αντίθετη
περίπτωση θα απαγορεύεται η συμμετοχή του σε αγώνες.

Το μέτρο αυτό έγινε γνωστό χθες από τον υφυπουργό Αθλητισμού Ανδρέα Φούρα,
ο οποίος μετείχε και μάλιστα ενεργά στις εργασίες του συνεδρίου. Ο κ. Φούρας
δήλωσε ότι θα στείλει στον εισαγγελέα τον φάκελο με την υπόθεση ντόπινγκ του
Πορτορικανού μπασκετμπολίστα Χοσέ Πικουλίν Ορτίθ, εκφράζοντας την αυστηρή
πολιτική που θα ακολουθηθεί σε θέματα φαρμακοδιέγερσης αθλητών.

Θα πρέπει να σταθεί ολόκληρο το αθλητικό κίνημα της χώρας στο πρόβλημα του
ντόπινγκ, το οποίο είναι τεράστιο και απειλεί ιδιαίτερα έντονα την υγεία,
ακόμα και την ζωή των αθλητών.

Ασφαλώς δεν είχε απλώς επιστημονικό χαρακτήρα το συνέδριο της ΔΟΕ. Εξέφρασε
κυρίως την αγωνία της ΔΟΕ, των αρμοδίων υπουργών των περισσοτέρων χωρών του
κόσμου και ειδικών επιστημόνων για την εξεύρεση λύσης και τη θωράκιση της
αθλούμενης νεολαίας απέναντι στη σοβαρότατη απειλή από τα αναβολικά, την
αυξητική ορμόνη και άλλες επικίνδυνες ουσίες.

Το φαινόμενο του ντόπινγκ είναι εκτεταμένο και αγκαλιάζει ολόκληρο τον
πλανήτη. Η ΔΟΕ, η IAAF, οι ομοσπονδίες, όλοι οι αθλητικοί φορείς, οι
επιστήμονες, οι προπονητές, οι αθλητές και πολλοί φίλαθλοι γνωρίζουν τις
διαστάσεις του προβλήματος. Αρκετά μέλη του παγκόσμιου αθλητικού κινήματος
θέλουν να ξεκαθαρίσει το τοπίο. Άλλοι θέλουν να υπηρετήσουν
πολιτικοοικονομικές σκοπιμότητες και υποκρίνονται ότι δεν υπάρχει πρόβλημα ή
ότι οι διαστάσεις του είναι περιορισμένες.

Να ελπίσουμε σε καθαρότερο αθλητισμό;
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16363O122</ED>
<ID>
ID:20512

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O12&aa=2</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Έχει στυλ ο Μάριο Έλι </H2>
ΑΠΟ τον αγώνα Μινεσότα - Σαν Αντόνιο. Ο γκαρντ του Σαν Αντόνιο Μάριο Έλι
σκοράρει (συνολικά πέτυχε 11 πόντους), όμως η απόδοσή του δεν απεσόβησε την
ήττα (74-70). Τον Μάριο ήθελε ­ όπως θυμάστε ­ η ΑΕΚ, αλλά προτίμησε τον
Ντάνιελς, ο οποίος, μέχρι τώρα, δεν τα πάει κι άσχημα.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16363O123</ED>
<ID>
ID:20552

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O12&aa=3</URL></REF>


Article

<CATEGORY>vin10</CATEGORY>

 <H2>Κλήρωση με παράπονα </H2>
ΕΝΤΟΝΑ παράπονα για τη διαιτησία των Λαϊνιώτη (κυρίως) και Συμεωνίδη στο
ντέρμπι με τον Παναθηναϊκό εξέφρασε χθες η ΑΕΚ στην κλήρωση των διαιτητών μέσω
του μάνατζερ της ομάδας Νίκου Νεσιάδη. Ο μάνατζερ της ΑΕΚ έθεσε δύο ερωτήματα:
πρώτον, γιατί το παιχνίδι ενώ ήταν ντέρμπι αξιολογήθηκε ως τρίτο στην
αγωνιστική (αποτέλεσμα ο ένας διαιτητής να είναι άπειρος) και δεύτερον, γιατί
δεν παραπέμφθηκαν, αφού η διαιτησία τους διαμόρφωσε το αποτέλεσμα. Ο
παρατηρητής διαιτησίας Αντώνης Μάνος έδωσε δίκιο στην ΑΕΚ σε ό,τι αφορά το
πειθαρχικό μέρος, αλλά υποστήριξε ότι η διαιτησία δεν διαμόρφωσε το αποτέλεσμα.

Να σημειώσουμε ότι ο Συμεωνίδης βαθμολογήθηκε με 8 και ο Λαϊνιώτης με 6,7
(με 6,5 παραπέμπεται).
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16363O124</ED>
<ID>
ID:20576

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O12&aa=4</URL></REF>


Article

<CATEGORY>vin10</CATEGORY>

 <H5>Οι ισχυρότεροι νεαροί σκακιστές της Αττικής
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Δόθηκαν στη δημοσιότητα τα τελικά αποτελέσματα των ατομικών νεανικών
πρωταθλημάτων Αττικής στις κατηγορίες αγοριών. Την κατηγορία νέων έως 20 ετών
κέρδισε ο Βαγγέλης Στεργίου του Παπάγου με 6,5 βαθμούς σε 7 αγώνες. Στην
κατηγορία 18 ετών πρώτος σε ισοβαθμία αναδείχθηκε ο Ανέστης Μιχαηλίδης της
Π.Σ. Περιστερίου με 6 βαθμούς. Στην κατηγορία 16 ετών νικητής αναδείχθηκε ο
Κώστας Τσιάμης του Κορυδαλλού με 6,5 βαθμούς. Στην κατηγορία 14 ετών πρώτος σε
ισοβαθμία βγήκε ο Γιώργος Ρίζος του Χαλανδρίου με 6 βαθμούς (ο ισόβαθμός του
Κοτρώτσος είναι επίσης του Χαλανδρίου). Στην κατηγορία 12 ετών πρώτος με
απόλυτο σκορ (7 βαθμοί σε 7 αγώνες) αναδείχθηκε ο Αλέξανδρος Παναγιωτόπουλος
της Κάντζας. Και στην κατηγορία 10 ετών πρώτος αναδείχθηκε, επίσης με απόλυτο
σκορ, ο Γεράσιμος Παναγιωτακόπουλος. Οι κατηγορίες 10, 12 ετών έγιναν στο
εντευκτήριο της Ένωσης Φιλάθλων Εθνικής Τραπέζης. Οι κατηγορίες 14 και 16 ετών
διοργανώθηκαν από τον Πανελλήνιο και οι κατηγορίες 18, 20 ετών από τον
Σύνδεσμο Αιγυπτιωτών. Αναλυτικότερα οι πρώτοι ανά κατηγορία ήταν:

20 ετών: 1) Στεργίου 6,5, 2) Βαλντέν 6, 3) Βελέντζας 5, 4) Κουτσάμπελας 4,5,
5) Κοκόλιας 4,5 βαθμοί. Συμμετείχαν 23 παίκτες.

18 ετών: 1) Μιχαηλίδης 6, 2) Γεωργίου 6, 3) Ευσταθόπουλος 5, 4) Ζουρνατσίδης
5, 5) Θέμελης 4,5, 6) Βασιλείου 4,5 βαθμοί. Συμμετείχαν 24 παίκτες.

16 ετών: 1) Τσιάμης 6,5, 2) Ορ. Παναγιωτόπουλος 5, 3) Ιωαννίδης 5, 4) Αλ.
Κουκουφίκης 5, 6) Κερασιώτης 5 βαθμοί. Συμμετείχαν 36 παίκτες.

14 ετών: 1) Ρίζος 6, 2) Κοτρώτσος 6, 3) Π. Κεραασιώτης 5,5, 4) Κοκκινάκης 5,5,
5) Μύττης 5, 6) Κονδύλης 5 βαθμοί. Συμμετείχαν 36 παίκτες.

12 ετών: 1) Αλ. Παναγιωτόπουλος 7 βαθμοί, 2) Ευσταθόπουλος 5,5, 3) Ρινόπουλος
5,5, 4) Κοκμάδης 5, 5) Αλεβίζος 5, 6) Βασιλειάδης 5, 7) Καραχάλιος 5, 8)
Νικολόπουλος 5 βαθμοί. Συνολικά πήραν μέρος 54 παίκτες.

10 ετών: 1) Παναγιωτακόπουλος 7, 2) Κεκάτος 6, 3) Παπαργυρίου 5,5, 4)
Αγιοργίτης 5,5, 5-10) Σούλης, Σισμάνης, Παναγιωτάκος, Μπίμπιζας, Γιαννόπουλος,
Κοσκινάς 5 βαθμοί.

Για τους τελικούς των αντίστοιχων νεανικών πρωταθλημάτων που θα γίνουν το
Πάσχα στην Πάτρα, προκρίνονται από την Αττική 28 νέοι όλων των κατηγοριών.
Μπορεί, πάντως, να συμμετάσχει ­ αλλά με δικά του έξοδα ­ όποιος παίκτης το
επιθυμεί. Οι προκρινόμενοι επιχορηγούνται από την ΕΣΟ για τη συμμετοχή τους
στα τελικά με το ποσό των 40.000 δρχ. που καλύπτει διατροφή και διανυκτερεύσεις.

* Κλήρωση 3ου γύρου του Κυπέλλου Αττικής: Παράδεισος Αμαρουσίου - ΔΚΠ Α.
Λιοσίων, Φοίβος Πειραιά - Σ.Ο. Αθηνών, Αμπελόκηποι - Φοίνιξ Αγ. Σοφίας,
Ηλιούπολη - Σ.Ο. Περιστερίου, Παπάγου - Αιγάλεω, Κάντζα - Π.Σ. Περιστερίου,
Ζήνων Γλυφάδας - Πανελλήνιος. Ακόμη ο ΠΑΟ Λαρισαϊκός Αγ. Παύλου θα
αντιμετωπίσει γηπεδούχος τον νικητή της συνάντησης Πετρούπολη - Μάτι. Η
συνάντηση αυτή είχε λήξει με σκορ 3-1 υπέρ της Πετρουπολης, ωστόσο υπεβλήθη
ένσταση από το Μάτι που έγινε δεκτή. Η ένσταση αφορά μία παρτίδα κατά την
οποία υπήρξε πτώση σημαίας του αθλητή από το Μάτι, την οποία, ωστόσο,
ανήγγειλε, ως μη όφειλε, θεατής και όχι ο ενδιαφερόμενος παίκτης ή ο
διαιτητής. Η παρτίδα θα επαναληφθεί την Πέμπτη. Σε περίπτωση ήττας του παίκτη
της Πετρούπολης θα προκριθεί το Μάτι που ευνοείται από το 2-2.

* «Ψυχολογία της σκέψης και σκάκι» είναι το ενδιαφέρον θέμα που θα παρουσιάσει
σήμερα στις 18.00 ο Ηλίας Κουρκουνάκης στο σκακιστικό στέκι της οδού Τζαβέλλα
18 στα Εξάρχεια.

* Η καλή συνεργασία Πανελληνίου και Ικαρίας σε σχέση με τις εκδηλώσεις «Ίκαρος
'99» συνεχίζεται. Δύο νέα τουρνουά με τον τίτλο «Κάισσα» (πρόκειται για τη Θεά
του σκακιού) ξεκινούν στο εντευκτήριο του Πανελληνίου, στην οδό Μαυρομματαίων.
Πρόκειται για δύο κλειστά τουρνουά. Το ένα βρίσκεται ήδη στην αφετηρία και
δίνει νόρμα εθνικού μετρ ενώ και ο καλύτερος ΕΜ θα αποκτήσει δικαίωμα
συμμετοχής σε κλειστό τουρνουά νόρμας διεθνούς μετρ. Πραγματοποιείται Δευτέρα
και Παρασκευή και θα ολοκληρωθεί στις 15 Μαρτίου. Συμμετέχουν, κατά σειρά
κλήρωσης, οι Ορ. Στεφανόπουλος, Θ. Καραγιάννης, Σπ. Κοφίδης, Γ. Τρικαλιώτης,
Κ. Νικολαΐδης, Γ. Συμεωνίδης, Α. Μπόγδανος, Α. Κοφίδης, Μ. Αραμπατζής, Γ.
Χαλιαμάνης, Β. Παλαμίδας, Στ. Κούμανης. Το δεύτερο είναι τουρνουά νόρμας
ομοσπονδιακού μετρ ενώ και ο καλύτερος ΟΜ θα αποκτήσει δικαίωμα συμμετοχής σε
τουρνουά νόρμας ΕΜ. Το τουρνουά αυτό ξεκινάει στις 13 Φεβρουαρίου και θα
διεξάγεται κάθε Σάββατο απόγευμα μέχρι τις 3 Απριλίου. Συμμετέχουν, μεταξύ
άλλων, οι Τσομής, Δάγλας, Ευσταθίου, Παναγόπουλος, Μπέης, Παπαδάτος, Βαλέλλης,
Αλ. Κουκουφίκης. Διευθυντής αγώνων και στα δύο τουρνουά είναι ο έφορος σκακιού
του Πανελληνίου Πέτρος Κολυβάς και διαιτητές οι Νίκος Πολίτης, Αλέξης
Κωστούρος και Κοσμάς Κέφαλος.

* Εποχή κοπής πίτας για τους συλλόγους. Ο Ζήνων Γλυφάδας έκοψε την πίτα το
περασμένο Σάββατο παρουσία πλήθους παιδιών που είτε παρακολουθούν τα μαθήματα
της Ακαδημίας Σκακιού του Δήμου Γλυφάδας είτε μετείχαν στους σχολικούς αγώνες
της περιοχής (και οι δύο αυτές δραστηριότητες είναι προϊόν στενής συνεργασίας
δήμου και Ζήνωνα). Παρούσα και η δημοτική αρχή με τις αντιπροέδρους του
Πνευματικού Κέντρου κυρίες Αρβανιτίδη και Παπάζογλου. Το Σάββατο 13/2 και ώρα
11.00 θα γίνει κοπή πίτας στον πάντα πρωταγωνιστή Σ.Ο. Περιστερίου (Κρέσνας
80-82) και τη Δευτέρα 15/2 στις 19.00 θα γίνει ανάλογη εκδήλωση στο
εντευκτήριο τής, με μεγάλη σκακιστική παράδοση, Καλλιθέας (Λυκούργου 50).

* Πίκετ - Τοπάλοβ (Βικ ααν Ζέε '99, 9ος γύρος)

1. δ4 Ιζ6 2. γ4 γ5 3. δ5 β5 4. γ: β5 α6 5. β: α6 η6 6. Ιγ3 Α: α6 7. Ιζ3 Αη7 8.
η3 δ6 9. Αη2 Ιβδ7 10. Πβ1 0-0 11. 0-0 Ιβ6 12. β3 Πα7 13. α4 Βα8 14. Ιθ4 Πβ8
15. Αβ2 Ιβδ7 16. Αα1 Ιε5 17. Βγ2 Παβ7 18. Πζδ1 Βα7 19. Αζ1 Ιε8 20. Ιε4 Πβ6 21.
Ιδ2 Ιδ7 22. Α: η7 Ρ: η7 23. Ιθζ3 Ιεζ6 24. ε4 Πβ4 25. Α: α6 Β: α6 26. Ιγ4 Ιβ6
27. Ιζδ2 Ιζδ7 28. Ια3 Ιζ6 29. Βγ3 Ιβδ7 30. Ιγ2 Π4β7 31. Ιγ4 Ρη8 32. ζ3 Πα8 33.
Πβ2 Ιβ6 34. Ι2ε3 Ι: γ4 35. Ι: γ4 Πβ4 36. ε5 δ: ε5 37. Β: ε5 Ββ7 38. δ6 Β: ζ3
39. Πζ1 Βε4 40. δ: ε7 Β: ε5 41. Ι: ε5 Πε4 42. Πδ2 Πε8 43. Ιγ4 Πε6 44. Π: ζ6 1-0
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: O99</CAT>
<ED>
Κωδικός άρθρου: A16363O991</ED>
<ID>
ID:20471

</ID><URL>http://ta-nea.dolnet.gr/neaweb/neafile.print_unique?e=A&f=16363&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΕΠΙΘΕΤΙΚΟΣ ΚΥΡΙΟΣ ΧΑΡΟΛΝΤ ΠΙΝΤΕΡ ΞΕΣΠΑΘΩΝΕΙ:
</H5><H2></H2><H2>«Με θεωρούν αγκάθι»
</H2>
«Έχω την αίσθηση πως πολλοί άνθρωποι θέλησαν να με χτυπήσουν στο πρόσωπο. Όχι
θεατρικοί κριτικοί, αλλά πολιτικοί, δημοσιογράφοι», λέει ο Χάρολντ Πίντερ

Η επιθετικότητά του είναι πλέον θρυλική. Αν και είναι 68 ετών, μοιάζει για 52.
Ο Χάρολντ Πίντερ έχει μια βαριά φωνή, που σε ορισμένες λέξεις πέφτει σαν βαριά
μπότα. Η συζήτησή του «αλατίζεται» με αισχρολογίες. Αγαπάει τα γεγονότα και
τις έντονες αναμνήσεις. Όταν μιλάει, σπάνια χρησιμοποιεί αφηρημένα ουσιαστικά,
ακριβώς όπως αφαιρεί τα τρυφερά αισθήματα από τα θεατρικά του έργα. Τα οποία
φημίζονται για την έχθρα, την απειλή και την υπολανθάνουσα βία που βρίσκεται
στις οικογένειες, τους γάμους και τα πολιτικά συστήματα. Είναι παράξενο,
λοιπόν, να φανταστεί κανείς ότι αυτός ο ευγενής ειρηνιστής, αυτό το περιστέρι
της ειρήνης, που θα ήθελε να καταγγείλει τον Πρόεδρο Κλίντον για τον
βομβαρδισμό του Χαρτούμ, είναι η προσωποποίηση της σκληρότητας, της πυγμαχίας,
του εκφοβισμού. Κι όμως. Ο Χάρολντ Πίντερ έχει ανακαλύψει την πιθανότητα βίας
που έχει μέσα του.

«Έχω την αίσθηση πως πολλοί άνθρωποι θέλησαν να με χτυπήσουν στο πρόσωπο. Όχι
θεατρικοί κριτικοί, αλλά πολιτικοί, δημοσιογράφοι και άνθρωποι από άλλους
χώρους. Νομίζω ότι με θεωρούν αγκάθι στο δάχτυλό τους».

Η λέξη «επιθετικότητα» παίρνει νέα μορφή και έννοια όταν αυτός βρίσκεται
τριγύρω. Δεν μιλάει για τα έργα του. Ούτε για την προσωπική του ζωή. Ό, τι και
να τον ρωτήσεις πιθανόν θα σε αποπάρει, αφού προηγουμένως σε επιπλήξει επειδή
πήγες διακοπές στην Τουρκία το καλοκαίρι του 1987. Κι όμως, όλα πήγαν καλά. Ο
Χάρολντ Πίντερ μίλησε για τα έργα του, τη ζωή του, τη χρήση της γλώσσας, τη
γνώμη του για τους ποιητές. Κατά παράδοξο τρόπο, οι πολιτικές συζητήσεις
προέκυψαν μόνο όπου ήταν απαραίτητες, ως φυσική προέκταση της συζήτησης.
Κανείς δεν θα μπορούσε να είναι πιο γοητευτικός, πιο ευφυής και (περιέργως)
πιο Βρετανός. Είναι ευγενικός ακόμα και όταν τον προκαλούν.

«Πείτε μου, Σερ Χάρολντ...». Και προτού προλάβει ο δημοσιογράφος να συνεχίσει,
τον διακόπτει: «Δεν είμαι Σερ Χάρολντ. Αρνήθηκα τον τίτλο. Έγραψα στον κύριο
Μέιτζορ μία ευγενική επιστολή, ευχαριστώντας τον κι εξηγώντας πως δεν μπορούσα
να δεχθώ τέτοια τιμή από μια κυβέρνηση συντηρητικών».

Η συζήτηση γύρισε και ήρθε στην υποδοχή από τους κριτικούς της «Προδοσίας»,
που έκανε πρεμιέρα το 1978, στη συνέχεια γυρίστηκε ταινία με τους Μπεν
Κίνγκσλεϊ, Τζέρεμι Άιρονς και Πατρίσια Χοτζ και τώρα παρουσιάζεται στο Εθνικό
Θέατρο του Λονδίνου με τον Άντονι Καλφ, τον Ντάγκλας Χοτζ και την Ίμοτζεν
Σταμπς. Αν και σήμερα θεωρείται ένα από τα καλύτερά του έργα, την εποχή της
πρώτης παρουσίασης η «Προδοσία» είχε δεχθεί αρνητικές κριτικές. «Ποτέ δεν
πληγώνομαι. Μόνο μία φορά, στα 1958, όταν το "Πάρτι Γενεθλίων", η πρώτη μου
επαγγελματική παραγωγή, καταστράφηκε. Βγήκα έξω στις 7.30 το πρωί, αγόρασα
εφημερίδες, πήγα σε ένα καφέ, παρήγγειλα τσάι και τις διάβασα. Η μία ήταν
χειρότερη από την άλλη για την εντύπωση που είχε κάνει το έργο μου. Ήταν μία
κακή εμπειρία εκείνη η πρωινή ανάγνωση των εφημερίδων στο καφέ. Νόμιζα ότι θα
τα παρατούσα και θα άρχιζα να γράφω ένα μυθιστόρημα. Όμως η σύζυγός μου εκείνη
την εποχή, η Βίβιεν Μέρτσαντ, μου θύμισε πως ως ηθοποιός είχα κακές κριτικές
και θα έπρεπε να συμμαζέψω τον εαυτό μου. Και ο Ντόναλντ ΜακΓουίνι, από το
BBC, μου ανέθεσε να γράψω τον "Ασήμαντο Πόνο". Αλλά μου έκανε καλό μια τέτοια
αρχή. Από τότε, ποτέ δεν με πείραξαν οι κριτικοί, ό,τι κι αν έγραψαν για μένα».

Η «Προδοσία» εισέπραξε και ένα σχόλιο που συγκίνησε τον Πίντερ. Ήταν ένα
προσωπικό σημείωμα από τον μεγάλο Σάμιουελ Μπέκετ, ο οποίος υπήρξε φίλος τού
Πίντερ, σύντροφός του στο ποτό, επιστολογράφος και έμπνευση, από την πρώτη
στιγμή που γνωρίστηκαν, το 1962 στο Παρίσι, μέχρι τον θάνατό του, το 1989. Το
σημείωμα αναφερόταν στην τελευταία σκηνή αυτού του έργου, που ξεκινάει από το
παρόν για να φτάσει στο παρελθόν, τότε που ξεκινούσε η σχέση της Έμα και του
Τζέρι: «Αυτή η τελευταία ματιά στις σκιές, ύστερα από όλα αυτά που ήρθαν στο
φως, χτυπάει στην καρδιά». «Αυτό το σημείωμα ήταν καλύτερο κι από όλο το έργο»
είπε ο Πίντερ. «Συνηθίζαμε να συναντιόμαστε όποτε βρισκόταν στο Λονδίνο όποτε
πήγαινα στο Παρίσι. Του έστελνα όλα τα έργα μου. Κάποτε του έστειλα τη
"Σιωπή", που ανέβαινε στο Όλντγουιτς. Μου έγραψε και μου είπε πως του άρεσε
πολύ, εκτός από τον τρίτο μονόλογο στην ενάτη σελίδα. Το έργο βρισκόταν στις
πρόβες. Για μερικές ημέρες είχα απουσιάσει, επέστρεψα και ο Πίτερ (Χολ, ο
σκηνοθέτης) μου τηλεφώνησε, λέγοντάς μου πως όλα πάνε καλά, εκτός από τον
μονόλογο στην αρχή της σελίδας εννιά. Και του είπα να μη συνεχίσει άλλο την
κουβέντα, απλώς να τον κόψει». Δεν είναι εύκολο να φανταστείς τον Πίντερ να
δέχεται υποδείξεις από οποιονδήποτε. Όμως και αυτό συνέβη.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16363P011</ED>
<ID>
ID:20472

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P01&aa=1</URL></REF>


Article

<CATEGORY>vin09</CATEGORY>

 <H2>Σινεμά </H2>
49η Μπερλινάλε: σεξ στα χρόνια του Χίτλερ και ολίγος Σπίλμπεργκ

σελ. 3
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16363P012</ED>
<ID>
ID:20519

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P01&aa=2</URL></REF>


Article

<CATEGORY>vin09</CATEGORY>

 <H2>Αρχαιολογία </H2>
Αστρολογία και ζωδιακοί κύκλοι σε ψηφιδωτό του 5ου αιώνα, που αποκαλύφθηκε στη Θεσσαλονίκη.

σελ. 6
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16363P013</ED>
<ID>
ID:20558

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P01&aa=3</URL></REF>


Article

<CATEGORY>vin09</CATEGORY>

 <H5>ΑΡΒΑΝΙΤΑΚΗ - ΚΟΤΣΙΡΑΣ ΣΤΗΝ «ΙΕΡΑ ΟΔΟ» ­ ΛΙΔΑΚΗΣ - ΠΕΡΙΔΗΣ ΣΤΗ «ΣΦΕΝΤΟΝΑ»
</H5><H5>Πάμε... Ρίο ντε Τζανέιρο
</H5><H5>«ΖΩΝΤΑΝΑ»
</H5><H2>«Παιδί» στον καμβά
</H2>
Έργο του Εδουάρδου Σακαγιάν από την ενότητα «Παιδί» (στην γκαλερί «Ζουμπουλάκη»)

Δεύτερη επίσημη για τον «Ριχάρδο τον Γ'» του Σαίξπηρ απόψε στις 9, στο
«Μοντέρνο Θέατρο» του Γιώργου Μεσσάλα (στην «Αλκυονίδα», Ιουλιανού 42-46, τηλ.
8815.402), που ανεβαίνει σε μετάφραση Ερρίκου Μπελιέ, σκηνοθεσία και κοστούμια
Γιώργου Μεσσάλα, ο οποίος κρατάει και τον πρωταγωνιστικό ρόλο, και σκηνικά
Βασίλη Τσιντσικώφ. Παίζουν οι Όλγα Τουρνάκη, Βίλμα Κύρου, Ντένη Θεμελή,
Σωτήρης Βάγιας, Μαρία Διακουμάκου, Γιάννης Κρανάς, Περικλής Μοσχολιδάκης,
Στέλιος Καλαθάς, Παναγιώτης Σπηλιόπουλος και Γιώργος Προμπονάς.

*** 131 παραστάσεις κλείνει σήμερα το έργο «Βγαλ' τον υπουργό απ' την πρίζα»
του Eric Idle, που παίζεται στο «Θέατρο Πειραιώς 131», σε μετάφραση και
σκηνοθεσία Θανάση Παπαθανασίου και Μιχάλη Ρέππα.

*** Μέχρι και την Κυριακή θα παίζεται στο «Θέατρο Έρευνας» το έργο του
Ρίτσαρσον «Ασωτία και Αθωότητα».

ΕΚΘΕΣΕΙΣ

Έκθεση του Εδουάρδου Σακαγιάν με θέμα το παιδί εγκαινιάζεται το βράδυ στις 8,
στην γκαλερί «Ζουμπουλάκη» (Πλατεία Κολωνακίου 20, τηλ. 3608.278).

*** Έκθεση του Αμερικανού ζωγράφου Mathew Antezzo, του Γερμανού performance
artist John Bock και της Νορβηγίδας φωτογράφου Vibeke Tandberg εγκαινιάζεται
σήμερα, στην γκαλερί «Ελένη Κορωναίου» (Μητσαίων 5-7, τηλ. 9244.271).

*** Εγκαίνια έκθεσης ζωγραφικής της Κατερίνας Αντυαχοπούλου απόψε στις 8, στην
γκαλερί «Αδάμ» (Ν. Βάμβα 5, στην Πλατεία Κολωνακίου, τηλ. 3601.779).

*** Εγκαίνια έκθεσης ζωγραφικής της Πολωνής ζωγράφου Κάτια Χιερόβσκα
Ανδρεσάκη, στη Βίλλα «Στέλλα» (Σοφίας και Γαλήνης, τηλ. 2820.088). Την έκθεση
διοργανώνει το Πολιτιστικό Κέντρο του Δήμου Ηρακλείου Αττικής.

*** Έκθεση ζωγραφικής του Τόνι Μιλάκη λειτουργεί στον «Αστρολάβο» (Ανδρούτσου
140, στον Πειραιά, τηλ. 4128.802).

ΣΥΝΑΥΛΙΑ

Έργα Επτανήσιων συνθετών παρουσιάζει το βράδυ στις 8.30, στην αίθουσα
συναυλιών «Φίλιππος Νάκας» (Ιπποκράτους 41, τηλ. 3634.000), το Κουιντέτο
Χάλκινων Πνευστών «Melos Brass». Συμμετέχουν η σοπράνο Ρόζα Πουλημένου και ο
βαρύτονος Παντελής Κοντός.

ΠΡΟΒΟΛΗ

Η ταινία του Ίστβαν Στσάμπο «Μεφίστο» προβάλλεται το απόγευμα στις 7.30, στο
Ινστιτούτο Γκαίτε (Σίνα 14-16, τηλ. 3608.111), στο πλαίσιο του αφιερώματος «Ο
Φάουστ στον κινηματογράφο», με αφορμή την επέτειο της συμπλήρωσης 250 χρόνων
από τη γέννηση του Γκαίτε.


Πώς γλεντούν στο Ρίο; Την απάντηση ­ εμπράκτως ­ δίνει ο ελληνοβραζιλιάνικος
πολιτιστικός και ψυχαγωγικός σύλλογος Lar Brasileiro που διοργανώνει ­ και
προσκαλεί ­ αύριο (20.00) τον ετήσιο αποκριάτικο χορό του «Carnaval Rio '99»
στο ξενοδοχείο «Divani Caravel», στην αίθουσα «Ολύμπια».

Για τη βραδιά θα δώσουν «τον καλύτερο εαυτό τους» η ορχήστρα του ξενοδοχείου
(υπό τη διεύθυνση του μαέστρου Κ. Βαλσαμάκη), η βραζιλιάνικη μπάντα Banda Som
Brasil (με τους Αλέξανδρο - κιθάρες και καβακίνιο, Αντρέα - τραγούδι και
κρουστά, Ζακό - σούρντο και κρουστά, Σάντρο - μπάσο και τραγούδι, Σπύρο -
κρουστά), το μπαλέτο Brasil Samba Show (υπό τη διεύθυνση του χορογράφου Joe
Williams) και το παιδικό μπαλέτο As Bahianas (υπό τη διεύθυνση της κ. Ροζάκη).

Η αυριανή βραδιά θα είναι αφιερωμένη στο γνωστό καρναβάλι του Rio de Janeiro,
«γεύση» του οποίου ο σύλλογος φιλοδοξεί να δώσει. Περισσότερες πληροφορίες
(και κρατήσεις) στα τηλέφωνα 7754.880, 9610.044, 9616.340, 9838.967, 9831.677,
2827.423 και 6914.537.


Ελευθερία Αρβανιτάκη

Ελευθερία Αρβανιτάκη και Γιάννης Κότσιρας από σήμερα στην «Ιερά Οδό»
(πληροφορίες στο τηλ. 3210.890). Η ενορχήστρωση είναι του Σωτήρη Λεμονίδη και
η σκηνογραφία του Μανώλη Παντελιδάκη.

*** Στη μουσική σκηνή «Αθηνά» (Λεωφ. Ποσειδώνος 3, στο Νέο Φάληρο, τηλ.
4813.605) εμφανίζεται από σήμερα και ως την Κυριακή ο Βασίλης Λέκκας.

*** Ζορζ Πιλαλί και Δημήτρης Πουλικάκος απόψε, στο «Camel club» (Βουλιαγμένης
268, στον Άγιο Δημήτριο).

*** Πάρτι για την Τσικνοπέμπτη το βράδυ στις 11, στο «Ρόδον» (πληροφορίες στο
τηλ. 6849.059), με τους De Traces and Down Town Beat.

*** Grupo Candela το βράδυ στις 11, στο «Hi-Hat cafe» (Κρουσόβου 1, στο
«Χίλτον», τηλ. 7218.171).

Μανόλης Λιδάκης - Ορφέας Περίδης από απόψε στη «Σφεντόνα»

*** Μανόλης Λιδάκης και Ορφέας Περίδης από σήμερα και ως τις 4 Απριλίου, στη
«Σφεντόνα» (Λεωφ. Αλεξάνδρας 22, τηλ. 8253.991).

*** «Στων κεριών το φως» με τη Μελίνα Μποτέλη και τον κιθαρίστα Μιχάλη
Σουρβίνο, το βράδυ στις 10, στο «Athenaeum» (Ανδριανού 3, στο Θησείο, τηλ. 3211.987).

Ευγενία Συριώτη

*** Τραγούδια της παλιάς Αθήνας και αποκριάτικα από την Ευγενία Συριώτη απόψε,
στα «Δυτικά του Φιλοπάππου» (Αιολέων 36, τηλ. 3425.019).

*** Έκτακτη εμφάνιση απόψε στο «Hobo» Χαλανδρίου (Αριστοφάνους 7, τηλ.
6891.670) του λαϊκού κουαρτέτου. Κώστας Παπαδόπουλος (συνθέτης και δεξιοτέχνης
μπουζουκιού), Μαρία (τραγούδι), Νίκος Μοσχολιός (κιθάρα - τραγούδι) και
Αντώνης Γαρίκης (κρουστά).

*** Γλέντι από το πρωί ως το βράδυ ­ όπως κάθε χρόνο την Τσικνοπέμπτη ­
οργανώνει ο Γιώργος Μιχελιουδάκης, μέσα και έξω από τη μουσική σκηνή «Μαρκίζα»
στην οδό Πρόκλου 11 (πλατεία Βαρνάβα) στο Παγκράτι, τηλ. 7525.074. Τραγουδά ο
Νίκος Ανδρουλάκης και το συγκρότημα της «Μαρκίζας». Φαγητά και ποτά δωρεάν.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16363P021</ED>
<ID>
ID:20474

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P02&aa=1</URL></REF>


Article

<CATEGORY>vin09</CATEGORY>

 <H2>Γιεφτουσένκο υπέρ Μαρμάρων
</H2>
<AUTHOR>Κ.Ξ.</AUTHOR>

Γιεβγκένι Γεφτουσένκο

Ακόμα έναν σημαντικό σύμμαχο απέκτησε η Ελλάδα στον αγώνα που κάνει για την
επιστροφή των Μαρμάρων του Παρθενώνα στον φυσικό τους χώρο: πρόκειται για τον
Γιεβγκένι Γεφτουσένκο, έναν από τους σημαντικότερους εν ζωή Ρώσους ποιητές.
Στην επιστολή που έστειλε στη Βρετανική Επιτροπή για την Επιστροφή των
Μαρμάρων του Παρθενώνα, ο Γεφτουσένκο χαρακτηρίζει την Ελλάδα «το λίκνο του
παγκόσμιου πολιτισμού». Και προσθέτει πως «ολόκληρη η ανθρωπότητα έχει
γεννηθεί στην Ελλάδα, ακόμα και οι Ρώσοι, ακόμα και όσοι κατάγονται από τη
Σιβηρία». Γι' αυτό και «πρέπει να γίνουμε όλοι μας οι πνευματικοί κίονες για
την αναγέννηση του Παρθενώνα. Το κάθε θραύσμα από τα ερείπιά του πρέπει να
επιστραφεί στη γη όπου δημιουργήθηκε». Ένας πνευματικός άνθρωπος όπως ο
Γιεβγκένι Γεφτουσένκο, που έχει ταυτίσει τη ζωή και το έργο του με τον αγώνα
υπέρ των ανθρωπίνων δικαιωμάτων, δεν θα μπορούσε παρά να ταχθεί στο πλευρό
μιας χώρας που διεκδικεί την επιστροφή της Ιστορίας της.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16363P022</ED>
<ID>
ID:20521

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P02&aa=2</URL></REF>


Article

<CATEGORY>vin09</CATEGORY>

 <H2>Εικόνες και ευχαρίστηση
</H2>
<AUTHOR>Π.Κ.</AUTHOR>

Δύο βυζαντινές εικόνες του 15ου αιώνα, η μια με την Κοίμηση του Αγίου Νικολάου
και η άλλη της Παναγίας Βρεφοκρατούσας, διεκδίκησαν να αγοράσουν από ιδιώτες
δύο διαφορετικοί υποψήφιοι. Ο ένας ήταν το Βυζαντινό Μουσείο Αθηνών, που
αναζήτησε χορηγούς και κίνησε γη και ουρανό προκειμένου να μη «χάσει» αυτές
τις εικόνες. Ο άλλος ήταν η ιδρύτρια του Μουσείου Κυκλαδικής Τέχνης Ντόλυ
Γουλανδρή. Το Βυζαντινό Μουσείο προσέφερε μέχρι 25 εκατομμύρια δραχμές για
κάθε εικόνα. Η κ. Γουλανδρή πλειοδότησε με σαράντα εκατομμύρια, αντίστοιχα,
και κέρδισε τις εικόνες. Όχι, δεν υπάρχει σχέδιο επέκτασης των συλλογών του
Μουσείου Κυκλαδικής Τέχνης και σε νέα πεδία. Απλώς, η απόκτηση των εικόνων
ήταν θέμα προσωπικό και ευχαρίστησης. Ιδιαίτερα, της εικόνας του Αγίου Νικολάου.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16363P023</ED>
<ID>
ID:20561

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P02&aa=3</URL></REF>


Article

<CATEGORY>vin09</CATEGORY>

 <H2>Δημιουργικό ταξίδι
</H2>
<AUTHOR>Γ.Ε.Δ.</AUTHOR>

«Ένα δημιουργικό ταξίδι με νέα τραγούδια και νέες ποιητικές συλλογές»
ετοιμάζεται να κάνει η τραγουδίστρια Λήδα Χαλκιαδάκη, μετά την επιτυχημένη
εμφάνιση του τελευταίου της CD «1967 - 1976, 10 χρόνια τραγούδια». Έχοντας μια
πλούσια εμπειρία συνεργασίας με τους Διονύση Σαββόπουλο, Γιάννη Μαρκόπουλο,
Νίκο Ξυλούρη, Δόμνα Σαμίου, Θανάση Γκαϊφύλλια, Κώστα Τουρνά, Αργύρη Κουνάδη,
Μίμη Πλέσσα, Βαγγέλη Γερμανό, Μαρίζα Κωχ, Δέσποινα Γλέζου κ.ά., ετοιμάζεται
για μια περιοδεία σε διάφορες πόλεις. Αφετηρία θα είναι η Αθήνα με μια πρώτη
παράσταση στο «Τσάι στη Σαχάρα», την προσεχή Δευτέρα, και θα ακολουθήσουν
συναυλίες, με βάση ένα πρόγραμμα που θα στηρίζεται στην τελευταία συλλογική
μουσική της δουλειά με τίτλο «Λήδα Χαλκιαδάκη ταξιδεύοντας».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16363P024</ED>
<ID>
ID:20582

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P02&aa=4</URL></REF>


Article

<CATEGORY>vin09</CATEGORY>

 <H2>Όχι στο φεγγάρι!
</H2>
<AUTHOR>Π.Κ.</AUTHOR>

Τα αρχαία μνημεία έχουν κάτι νυχτερινό να μας πουν. Είναι εγωιστικό να τα
καταναλώνουμε, να τα εξαντλούμε, ενώ και το φεγγαράκι κάνει τη δουλειά του και
απλώνει στα μνημεία ένα δίχτυ από χλωμό φυσικό φως... Κάπως έτσι σχολίασε ο
αρχαιολόγος Ισίδωρος Κακούρης την πρόταση να ηλεκτροφωτιστεί ο ναός του
Σουνίου ­ όπως αργότερα και ο ναός της Αφαίας, στην Αίγινα. Από την άλλη,
βεβαίως, είναι ελκυστική η ιδέα να διαπλέεις νύχτα τον Σαρωνικό και να
προβάλλει ολόφωτος ο Ναός του Ποσειδώνα, στη χώρα της Αττικής. Έτσι, το
Κεντρικό Αρχαιολογικό Συμβούλιο συμφώνησε τελικά κατά πλειοψηφία να προχωρήσει
η μελέτη ηλεκτροφωτισμού, προϋπολογισμού 90 εκατ. δρχ., αλλά με πολύ πιο ήπια
από την αρχική πρόταση ένταση. Είπε όχι στους πυλώνες, ναι στην υπόγεια
εγκατάσταση των καλωδίων και συνέστησε αποφυγή των δραματικών εφέ, ήπιο
φωτισμό και μαλακές φωτοσκιάσεις σ' όλη την έκταση του βραχώδους λόφου.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16363P025</ED>
<ID>
ID:20594

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P02&aa=5</URL></REF>


Article

<CATEGORY>vin09</CATEGORY>

 <H5></H5><H5>49η ΜΠΕΡΛΙΝΑΛΕ
</H5><H5>Ημέρα 2η
</H5><H2>Ερωτικά σκάνδαλα επί Χίτλερ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Μια παντρεμένη ­ σύζυγος ναζί, μητέρα τεσσάρων τέκνων ­ ερωτεύεται σφόδρα
νεαρά δημοσιογράφο που εργάζεται σε εφημερίδα του Χίτλερ, αλλά κατά βάθος
είναι Εβραία και δουλεύει για την Αντίσταση!
</H3>
Κάπως γκέι άνοιξε χθες το βράδυ ενώπιον υψηλόβαθμων γερμανικών αρχών η 49η
Μπερλινάλε ­ η τελευταία της χιλιετίας μας. «Εμέ και Τζάγκουαρ», γερμανική
ταινία, Γερμανός πρωτοεμφανιζόμενος ο σκηνοθέτης Μαξ Φάρμπερμποκ. Μοντέρνο
θέμα. Της μόδας που λένε και οι δικοί μας αρχοντοχωριάτες. Ενοχικά πλάσματα οι
Γερμανοί. «Πλυντήριο» και Μπερλινάλε πάνε χέρι χέρι. Κάθε χρόνο επιστροφή
στους θαλάμους αερίων. 
Με τέτοιες αντιναζιστικές επιδόσεις και τέτοια μνήμη θα έπρεπε να είχε
εξολοθρευτεί και το τελευταίο ναζιστικό σταγονίδιο. Έλα, όμως, που η γερμανική
πραγματικότητα κουρελιάζει το αντιναζιστικό «θεαθήναι» του Φεστιβάλ!

Από κοντά και ο Στίβεν Σπίλμπεργκ. Καταφθάνει στο χιονισμένο Βερολίνο τού -4
(και βάλε, προς τα κάτω) ως παραγωγός ενός ντοκιμαντέρ με τον τίτλο
«Τελευταίες ημέρες», που σκηνοθέτησε ο προστατευόμενός του Τζέιμς Μολ. 
Προς την εκπνοή του πολέμου (του Δευτέρου φυσικά), ο Χίτλερ εξακολουθούσε να
εξαερίζει (ανθρώπους φυσικά). Κάπου εκεί εξαφανίζει και τα τελευταία
υπολείμματα Ουγγροεβραίων. Το πιο ανατριχιαστικό στην ιστορία των «Τελευταίων
ημερών» είναι η διήγηση Γερμανού επιστήμονα. Τι να κάνει κι αυτός; Περιγράφει
με επιστημονικές λεπτομέρειες τα γεγονότα. «Έτσι κάναμε με τ' αυτιά, με τις
μύτες, με τα παιδιά». Κάπως έτσι...

Εν ολίγοις, η Μπερλινάλε είναι πολιτικοποιημένη μέχρι μυελού οστών. Κι όποιος
σας πληροφορήσει περί του αντιθέτου, δεν ξέρει πού πατάει και πού παν' τα
τέσσερα. Πολιτική πολλών επιπέδων. Ταινίες με πολιτικά θέματα, αλλά και
φεστιβάλ με πολιτική. 
Ο Στίβεν Σπίλμπεργκ καταφθάνει στο Φεστιβάλ Βερολίνου για να τιμηθεί με Χρυσή
Κάμερα ­ το βραβείο καριέρας

Ας πούμε ­ για παράδειγμα ­ πόσοι θα ενδιαφερθούν για σινεμά και φεστιβάλ,
όταν πρέπει ολημερίς και ολονυχτίς να τρέχουν πίσω από τον Σπίλμπεργκ, τον
Γουίλις, τον Νίκολας Κέιτζ, τη Μέριλ Στριπ, τον Νικ Νόλτε και τη Σίρλεϊ Μακ Λέιν;

Χαριτωμένο διάλειμμα ­ μεταξύ θαλάμων αερίων και Χόλιγουντ ­ το μεσογειακό
ταμπεραμέντο του Ισπανού Μανουέλ Γκομέζ Περέιρα, που κατέφθασε στο Βερολίνο με
τον τίτλο «Ανάμεσα στα πόδια». Καταλάβατε; Φυσικά και καταλάβατε. Τι βρίσκεται
ανάμεσα στα πόδια της Βικτόριας Αμπρίλ; Ο Χαβιέρ Μπάρντεμ. 
Ποιος άλλος να βρισκόταν; Γερμανίδα του 1945 που ανακαλύπτει την αληθινή της
κλίση; Αυτό μας έλειπε!

Κι εμείς; Την περίμενα αυτή την ερώτηση. Εμείς, δηλαδή, ο Κωνσταντίνος
Γιάνναρης και η «Άκρη της πόλης» ίσα που χώρεσε στο... υπόλοιπο του
«Πανοράματος». Θα προβληθεί τρεις φορές. 
Αύριο στις 11 το βράδυ (12 μεσάνυχτα στην Ελλάδα) στο μικροσκοπικό υπόγειο
«Ατελιέρ Αμ Τσο», το Σάββατο στις 6.30 και την Κυριακή στις 9.00 το βράδυ στο
«Φιλμπαλάς». Άντε, καλώς τα δεχτήκαμε!

Επικεφαλίδα: Επιστροφή στον θάλαμο αερίων

Έρχεται: Στίβεν Σπίλμπεργκ

Πρεμιέρα: Με τον καγκελάριο

Έρως: Γερμανίδας με Γερμανίδα

Χίτλερ: Μια ιστορία γκέι ήτανε

Κυριαρχία: «Ερωτευμένος Σαίξπηρ»

Ελλάδα: Μόνο Βούλα Γεωργακάκου (προς το παρόν)
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16363P031</ED>
<ID>
ID:20475

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P03&aa=1</URL></REF>


Article

<CATEGORY>vin09</CATEGORY>

 <H2>Απάντηση του διευθυντή της Λυρικής Σκηνής προς το Φεστιβάλ
</H2>
Το θέμα που δημιουργήθηκε μεταξύ Εθνικής Λυρικής Σκηνής και Ελληνικού
Φεστιβάλ, μετά την επιστολή που απηύθυναν οι καλλιτέχνες της στον υπουργό
Πολιτισμού διαμαρτυρόμενοι για τη μη ένταξη της Λυρικής και του Μπαλέτου της
στο πρόγραμμα του Φεστιβάλ Αθηνών και στο οποίο αναφέρθηκε το χθεσινό ρεπορτάζ
των «ΝΕΩΝ», συνεχίζεται με επιστολή που μας έστειλε ο καλλιτεχνικός διευθυντής
της Λυρικής κ. Περικλής Κούκος.

«Με κατάπληξη διάβασα ­ γράφει ο κ. Κούκος ­ τις δηλώσεις του πρώην υπουργού
Πολιτισμού και σημερινού προέδρου της Ανωνύμου Εταιρείας του Φεστιβάλ Αθηνών,
κ. Θάνου Μικρούτσικου, που αφορούν τη συμμετοχή της ΕΛΣ στο Φεστιβάλ Αθηνών.

Η ΕΛΣ είναι ένας οργανισμός από τους παλαιότερους στην Ελλάδα και με μεγάλη
ιστορία. Οι φεστιβαλικές της παραστάσεις που δίδονται από τον πρώτο χρόνο
ίδρυσης του Φεστιβάλ Αθηνών μέχρι σήμερα, έχουν συμβάλει με την ποιότητα και
το κοινό που συγκεντρώνουν στην αναβάθμισή του. Αυτή τη φορά διαπιστώνουμε ότι
η ΕΛΣ δεν περιλαμβάνεται στους σχεδιασμούς του νυν προέδρου του Φεστιβάλ
Αθηνών. Και επιπλέον ο κ. Μικρούτσικος μιλά στον Τύπο με ανακρίβειες όσον
αφορά το θέμα αυτό.

1 Υποστηρίζει ότι, εδώ και πολλά χρόνια, η ΕΛΣ δεν ήταν ενταγμένη στο
Φεστιβάλ Αθηνών. Λάθος! Από το 1955 μέχρι και το 1998 παρουσίασε δεκάδες
παραγωγές όπερας και μπαλέτου. Οι εκδηλώσεις της συμπεριλαμβάνονται σε όλα τα
προγράμματα-βιβλία του Φεστιβάλ Αθηνών, εκτός από το τελευταίο, λόγω
επικείμενης, τότε, αναδιάρθρωσης του παλαιού νομοθετικού πλαισίου και
γενικότερης αναταραχής στις υπηρεσίες του Φεστιβάλ Αθηνών. Το ατόπημα αυτό δεν
πέρασε αδιαμαρτύρητα, όπως ισχυρίζεται, από πλευράς ΕΛΣ.

2 Ο κ. Μικρούτσικος υποστηρίζει ότι έχουμε ζητήσει το Ηρώδειο για 12
ημέρες, προκειμένου να παρουσιαστεί η παραγωγή του Μπαλέτου. Η αλήθεια είναι
ότι το ζητήσαμε για μία εβδομάδα ­ πρόβες και παραστάσεις ­ έχει μείνει δε
ανοιχτό προς συζήτηση το είδος της παραγωγής.

Παρότι δεν έχουμε καταλήξει ακόμα, πληροφορούμαι από τον Τύπο τη ματαίωση της
παρουσίασης της ΕΛΣ στο Φεστιβάλ Αθηνών.

Ο εξοστρακισμός της παραγωγής του Μπαλέτου τον Σεπτέμβριο σημαίνει ουσιαστικά
ακύρωση της παραγωγής για μια σειρά από καλλιτεχνικούς και διοικητικούς
λόγους, τους οποίους γνωρίζει ο κ. Θάνος Μικρούτσικος. Σε μια εποχή όπου κατά
γενική ομολογία η Λυρική περνάει μία από τις καλύτερες περιόδους της,
αντιλαμβάνεστε πόσο βλαπτική συνέπεια για τον Οργανισμό είναι η ένταξη της ΕΛΣ
σε προφεστιβαλικές και μεταφεστιβαλικές αιωρήσεις. Ο αποκλεισμός της ΕΛΣ από
το Φεστιβάλ Αθηνών είναι μία απόφαση που σαφώς μπορεί να πάρει η Ανώνυμος
Εταιρεία. 
Ο αποκλεισμός όμως της ΕΛΣ από το Ηρώδειο και η ματαίωση της Βραδιάς Μπαλέτου
θα ήταν μια πράξη που θα επιδείκνυε έλλειψη σωφροσύνης».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16363P032</ED>
<ID>
ID:20522

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P03&aa=2</URL></REF>


Article

<CATEGORY>vin09</CATEGORY>

 <H5>Παγίδες και θηράματα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Έχει αρχίσει από μέρες τώρα η Ακολουθία του ανυπεράσπιστου πολίτη. Απ' όλες
τις μεριές μάς ενημερώνουν προστατευτικά πώς να αποφύγουμε τις παγίδες της
Εφορίας, λες και είμαστε τα άτυχα θηράματα που οδηγούνται ανύποπτα και
ανυπεράσπιστα προς τον λάκκο που θα μας καταπιεί.

Από την άλλη, όσοι έχουν την ατυχία να κόβουν αποδείξεις με δελτίο παροχής
υπηρεσιών από δύο τρεις δουλειές (ασήμαντα ποσά αλλά που πρέπει φυσικά να
δηλωθούν) έχουν να αντιμετωπίσουν και τα σκέρτσα (ας μείνω μόνο σ' αυτό το
ευγενικό επίθετο) των λογιστών των εταιρειών που, λόγω φόρτου εργασιών λένε,
σου δίνουν το έρημο χαρτάκι μόνο μία ημέρα πριν λήξει η προθεσμία υποβολής της
φορολογικής σου δήλωσης.

Και μετά πρέπει να κυνηγάς τον λογιστή σου από χωρίου εις χωρίον γονατιστός
(γιατί κι αυτός πνίγεται) και την άλλη ημέρα, την τελευταία, να πιάσεις ουρά
στο ταχυδρομείο από τα ξημερώματα για το συσσίτιο.

Τις προάλλες άκουσα κάποιον δίπλα μου μέσα στην Εφορία να μονολογεί
εξαντλημένος και μάλλον οριστικά φευγάτος πια (κρίμα που δεν ήταν κάποιος
θεατρικός κριτικός δίπλα μου να του αναγνωρίσει τουλάχιστον αυθεντικό λυγμό
και άψογη ορθοφωνία) ότι αν χρωστάς, λέει, στην Εφορία 1.000 δραχμές για τον
ΦΠΑ και πληρώσεις εκπρόθεσμα, το πρόστιμο που σου αναλογεί είναι μόνο 50
δραχμούλες. Αν δεν έχεις ΦΠΑ, δεν χρωστάς δηδαλή τίποτα, δεν έχεις κάνει με
δύο λόγια καμία είσπραξη και πας να καταθέσεις το θλιβερό χαρτάκι εκπρόθεσμα
(γιατί κι αυτό το θέλει το κράτος σαν μανιακός συλλέκτης χειρογράφων), τότε
πληρώνεις 20.000 δραχμές πρόστιμο. Είναι τόσο ωραίο και ελληνικό που μάλλον
αληθινό φαίνεται.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16363P033</ED>
<ID>
ID:20562

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P03&aa=3</URL></REF>


Article

<CATEGORY>vin09</CATEGORY>

 <H2>Παλίμψηστα και τυφλή ζωγραφική του Γιώργου Λαζόγκα
</H2>
«Performance Νο 3» (1983) από το λεύκωμα «Λαζόγκας»

Υστερότοκο παιδί της Θεσσαλονίκης Πολιτιστικής Πρωτεύουσας είναι η έκδοση του
καταλόγου «Λαζόγκας» (Lazongas) από την αναδρομική έκθεση ζωγραφικής του
Γιώργου Λαζόγκα, στον Μύλο και την Γκαλερί της Λόλας Νικολάου, που κάλυπτε ένα
τέταρτο του αιώνα 1974-1997.

Κατάλογος και λεύκωμα, το βιβλίο αυτό έχει τίτλο «Παλίμψηστα ­ Τυφλή
ζωγραφική, θραύσματα», έννοιες που συνοψίζουν τα βασικά θέματα της ζωγραφικής
έρευνας του καλλιτέχνη όλα αυτά τα χρόνια. Είναι μια έκδοση-ντοκουμέντο που
έγινε από τις Εκδόσεις Μπάστας-Πλέσσας με τη χορηγία της εργοληπτικής
εταιρείας Άβαξ. Την εισαγωγή έγραψε ο καθηγητής Μίλτος Παπανικολάου, που
επιχειρεί το δύσκολο έργο της ανασύνθεσης της προσωπικότητας του καλλιτέχνη
μέσα από τα έργα, τις εκθέσεις, τα κείμενα και τη δράση του Λαζόγκα, ο οποίος
συμμετείχε ενεργά στη διαμόρφωση του σύγχρονου κλίματος της ζωγραφικής στη Θεσσαλονίκη.

Οι εννοιολογικές τάσεις της τέχνης στη Γαλλία του '70, μια αυξημένη αντίληψη
για τον χώρο, το ενδιαφέρον για τομείς τέχνης με ερευνητικό και πειραματικό
χαρακτήρα, το ενδιαφέρον του Λαζόγκα για τις φιλοσοφικές έννοιες και την
αρχαιότητα, όπως και το ενδιαφέρον του για την αρχιτεκτονική, τον
κινηματογράφο, την φωτογραφία κ.ά.

«Η εικόνα», σημειώνει ο ίδιος ο Λαζόγκα, «σήμερα ζει ένα τρομακτικό δράμα. Όσο
άμεση ή εντυπωσιακή κι αν είναι, τόσο λιγότερο απέχει στο φως της
δημοσιότητας». Γι' αυτό και ο καλλιτέχνης προτιμά τις πιο «σκοτεινές
διαδρομές, τη διάσωση του κρυφού, της συν-κάλυψης, του θραύσματος, της εικόνας
που βλέπει προς τα μέσα, εικόνας τυφλής».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16363P041</ED>
<ID>
ID:20476

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P04&aa=1</URL></REF>


Article

<CATEGORY>vin09</CATEGORY>

 <H2>Μπλοκάρισε η αναδιάρθρωση της Υπηρεσίας Συντήρησης Μνημείων </H2>
Αντισυνταγματική έκρινε το Συμβούλιο της Επικρατείας τη δυνατότητα της
Υπηρεσίας Συντήρησης των Μνημείων της Ακροπόλεως να διαχειρίζεται τις
πιστώσεις της με ιδιωτικοοικονομικά κριτήρια, και μπλόκαρε το σχέδιο
προεδρικού διατάγματος για την αναδιάρθρωσή της.

Στο ΣτΕ (Ε' Τμήμα) αναφέρει ότι δεν μπορεί η Υπηρεσία να εξαιρεθεί από τις
διατάξεις του δημόσιου λογιστικού και, επομένως, οι δαπάνες θα πρέπει να
εξακολουθήσουν να υπάγονται στον προληπτικό και κατασταλτικό έλεγχο του
Ελεγκτικού Συνεδρίου, όπως ορίζει το άρθρο 98 του Συντάγματος.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16363P042</ED>
<ID>
ID:20523

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P04&aa=2</URL></REF>


Article

<CATEGORY>vin09</CATEGORY>

 <H2>Συνέδριο για τη θρησκεία και τη γραφή Κρήτης - Κύπρου </H2>
Ένα ενδιαφέρον επιστημονικό συνέδριο με θέμα «Κρήτη και Κύπρος, Θρησκεία
και Γραφή», πρόκειται να πραγματοποιηθεί από τις 25 έως τις 28 Φεβρουαρίου στο
Όλσταντ της Βαυαρίας. Το Συνέδριο διοργανώνεται με πρωτοβουλία του Συλλόγου
για τη Μελέτη και Διάδοση της Ελληνικής Ιστορίας και την υποστήριξη των
υπουργείων Πολιτισμού της Ελλάδας, της Κύπρου και της Βαυαρίας, καθώς και του
ελληνικού υπουργείου Εξωτερικών. Βασικός επιστημονικός του σκοπός; Η
παρουσίαση και επεξεργασία, από αρχαιολογική, φιλολογική και ιστορική πλευρά,
των διαφόρων θεωριών και στοιχείων όσον αφορά την ιστορική και πολιτιστική
εξέλιξη των δύο νησιών, αλλά και τον ρόλο τους ως κοιτίδες του ευρωπαϊκού πολιτισμού.

Πρόκειται για το τρίτο κατά σειρά Συνέδριο που διοργανώνει στο Όλσταντ ο
Σύλλογος για τη Μελέτη και Διάδοση της Ελληνικής Ιστορίας. Το πρώτο
πραγματοποιήθηκε τον Δεκέμβριο του 1994, με θέμα «Ελληνική
Μυθολογία/Προϊστορία» και το δεύτερο τον Οκτώβριο του 1996, με θέμα «Η Ιστορία
της Ελληνικής Γλώσσας και Γραφής». Μετά τη μεγάλη επιτυχία που γνώρισαν, ο
Σύλλογος φιλοδοξεί τώρα να καθιερώσει την οργάνωση, κάθε δύο χρόνια, ενός
Συνεδρίου με θεματολογία από την Ελληνική Ιστορία και Προϊστορία. Προκειμένου
να συνεισφέρει στην προώθηση της σωστής ελληνικής και κυπριακής ιστορίας και
των ελληνικών και κυπριακών θέσεων στον γερμανικό χώρο. <REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16363P043</ED>
<ID>
ID:20563

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P04&aa=3</URL></REF>


Article

<CATEGORY>vin09</CATEGORY>

 <H5>ΠΡΩΤΟΤΥΠΟ ΠΡΟΓΡΑΜΜΑ ΑΠΟ ΜΑΘΗΤΕΣ ΓΥΜΝΑΣΙΟΥ ΤΗΣ ΘΕΣΣΑΛΟΝΙΚΗΣ
</H5><H2>Τα παιδία παίζει... καρτούν
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

<H3>Ο Μπάτμαν ζει στο Γκόθαμ Σίτι. Ο... Βλάκμαν όμως ζει στην Μπόχα Σίτι, είναι
ερωτευμένος με την άσχημη Ελένη, την οποία χάρη στις φοβερές ικανότητές του
σώζει από τους κακούς που την έχουν κλέψει και φυλακίσει στον Μαύρο Πύργο (ο
Λευκός, σε «άλλη» ανάγνωση).
</H3>
ΘΕΣΣΑΛΟΝΙΚΗ. 
Γραφείο Βόρ. Ελλάδας

Τα παιδιά φτιάχνουν τα δικά τους καρτούν, με ήρωα τον «Βλάκμαν»

Το σενάριο γράφτηκε από τα παιδιά. Οι εικόνες, τα πρόσωπα-πρωταγωνιστές
σχεδιάστηκαν από τα παιδιά, η κίνηση είναι έμπνευση των παιδιών και ο ήχος
επίσης, οι θεατροποιημένες φωνές των παιδιών. Έτσι, δημιουργήθηκε το φιλμάκι
με κινούμενα σχέδια-παραγωγής εξ ολόκληρου των παιδιών.

Βοήθησε βέβαια το «μαγικό κουτί» και μια βιντεοκάμερα. Το «μαγικό κουτί» είναι
ένα παραλληλεπίπεδο με ελεύθερες (ανοικτές) τις δύο πλευρές του και μια τρύπα
στην οροφή, όπου τοποθετείται ο φακός της κάμερας. Τα παιδιά σχεδιάζουν το
φόντο στον πάτο του κουτιού και πάνω του τοποθετούν τις χειροποίητες (κομμένα,
ζωγραφισμένα πολύχρωμα χαρτιά με φιγούρες, κτίρια κ.ά.) εικόνες.
Κινηματογραφούν τη σταθερή εικόνα και στη συνέχεια επανατοποθετούν τις εικόνες
στην άλλη θέση τους (κίνηση). Κινηματογραφούν και πάλι και συνεχίζουν.
Παράλληλα μαγνητοφωνούν τους διαλόγους και τους παράλληλους ήχους.

Τα παιδιά είναι μαθητές της Β' και Γ' Γυμνασίου που μετατράπηκαν σε
σεναριογράφους, παραγωγούς, ηχολήπτες, εικονολήπτες μιας ταινίας κινουμένων σχεδίων.

Οι πρώτες ταινίες είναι ήδη έτοιμες και γυρίστηκαν σε δύο ημέρες η καθεμία.
Μια χοντρή κυρία περιφέρεται φορώντας τουαλέτα με βαθύ ντεκολτέ στους δρόμους.
Συναντά όμορφους νεαρούς και ξαφνικά «καρδούλες» σχηματίζονται στον νου της.
Ερωτεύεται. Πρέπει όμως να γίνει λεπτή, έτσι εισέρχεται σε κτίριο γνωστής
φίρμας κέντρων αδυνατίσματος, ακούγονται θόρυβοι, κάποιοι τη δέρνουν, αυτή
κραυγάζει και ξαφνικά την πετούν έξω κι έχει μείνει μισή («πριν» και «μετά»),
αλλά ούτε και τώρα δεν την προτιμούν οι νεαροί. Τα παιδιά σαρκάζουν τον κόσμο
των μεγάλων.

Τα παιδιά έχουν σχέδια για την κινηματογράφηση και άλλων ταινιών. Τα σενάρια
είναι ήδη έτοιμα. Η φαντασία των μικρών δημιουργών οργιάζει. Και δεν έχουν
ίχνος στοιχείου βίας, χυδαιότητας, σκληρότητας, όπως οι «επαγγελματικές» των
καναλιών. Τα παιδιά σαρκάζουν, γελούν, σνομπάρουν σχεδόν τα πρότυπα των
μεγάλων, την κατάντια των πόλεων, τις διαφημίσεις, τα ινστιτούτα
αδυνατίσματος, τις συνταγές για ερωτική συμπεριφορά...

Οι ταινίες γυρίστηκαν από παιδιά του Γυμνασίου ιδιωτικών εκπαιδευτηρίων στο
πλαίσιο τριήμερου σεμιναρίου που διοργάνωσε η εταιρεία Children Media
Development, η οποία εκπροσωπεί για τη Βόρεια Ελλάδα την προετοιμασία για την
Τρίτη Παγκόσμια Διάσκεψη των Οπτικοακουστικών Μέσων για Παιδιά.

Το σεμινάριο οργανώθηκε και πραγματοποιήθηκε με τη βοήθεια του διευθυντή
προγράμματος οπτικοακουστικής παιδείας της σουηδικής εκπαιδευτικής τηλεόρασης
κ. Έρλιγκ Έρικσον, ευρεσιτεχνία του οποίου είναι το «μαγικό κουτί». Το ίδιο
«μαγικό κουτί» θα περιοδεύσει ανά τη Βόρεια Ελλάδα δίνοντας τη δυνατότητα στα
παιδιά να δημιουργήσουν τα δικά τους κινούμενα σχέδια. Ήδη το «μαγικό κουτί» ­
απλοποιημένο στούντιο τηλεοπτικών παραγωγών ­ έχει χρησιμοποιηθεί για την
παραγωγή τηλεταινιών από παιδιά Δημοτικών σχολείων της Στοκχόλμης (πέρυσι στο
πλαίσιο της Πολιτιστικής Πρωτεύουσας της Ευρώπης) και φέτος στη Βαϊμάρη, όπου
προγραμματίζεται η συνάντηση και προβολή ταινιών των παιδιών από τις χώρες της
Ευρώπης που μετείχαν στο πρόγραμμα.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16363P051</ED>
<ID>
ID:20477

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>«Διαβάζεται ευχάριστα...»
</H2>
<AUTHOR>ΣΠΥΡΟΣ ΤΣΑΚΝΙΑΣ</AUTHOR>

Η σημερινή επιφυλλίδα είναι, κατά κάποιον τρόπο, συνέχεια της προηγούμενης.
Ουδείς αναγνώστης, φυσικά, υποχρεούται να θυμάται τι διάβασε στην εφημερίδα
του πριν από μερικές εβδομάδες. Ο γράφων όμως πιστεύει ότι δικαιούται να
συνεχίζει τον μελαγχολικό του μονόλογο και να εκφράζει τις έμμονες σκέψεις του
πάνω σε προβλήματα του πολιτισμού μας, στη μοίρα της λογοτεχνίας μας, στον
ρόλο της μέσα στις σημερινές κοινωνίες, στην υποδοχή που της επιφυλάσσει το
ευρύ αναγνωστικό κοινό. Μέσα σε αυτό το πλαίσιο εντάσσεται και η δυσφορία μου
για μια φράση-καραμέλα που ακούγεται κατά κόρον τελευταία, από έναν σημαντικό
αριθμό αναγνωστών, πολλοί των οποίων έχουν να επιδείξουν υπολογίσιμους τίτλους
σπουδών: «Διαβάζεται ευχάριστα», αν μιλούμε για κάποιο βιβλίο, ή «βλέπεται»
ευχάριστα», αν ο λόγος είναι για κάποιο θεατρικό ή κινηματογραφικό έργο. Το
«ευχάριστο» έχει αναχθεί σε κανονιστική αισθητική κατηγορία, ενώ συχνά δεν
αποτελεί παρά μια επικίνδυνη έκπτωση, μια ανεύθυνη παραχώρηση στη ρηχότητα και
την ασημαντότητα. Δεν υπερασπίζομαι, φυσικά, μια πουριτανική αντίληψη για τη
λογοτεχνία, που θα συνέδεε εξάπαντος την ανάγνωσή τους με τον μόχθο και την
καταπόνηση. Από την άλλη όμως, θεωρώ ολισθηρή την εξίσωση της απόλαυσης από
την ανάγνωση της λογοτεχνίας με την «ευχαρίστηση» της ψυχαγωγικής περιδιάβασης
σε περιώνυμα μπεστ σέλερ. Υπάρχουν βιβλία των οποίων η ανάγνωση είναι τερπνή,
χωρίς να είναι εύκολη. Υπάρχουν αξιολογότατα βιβλία που ανταμείβουν
πλουσιοπάροχα τον υπομονετικό αναγνώστη, εκείνον που είναι πρόθυμος να
κερδίσει τη βαθιά απόλαυση καταβάλλοντας ανάλογη πνευματική προσπάθεια. Η
«ευχαρίστηση» δεν είναι το μόνο ζητούμενο από τη λογοτεχνία.

Στις αρχές του αιώνα, ο σημαντικός στοχαστής Ζωρζ Σορέλ, συγγραφέας του
περίφημου βιβλίου «Οι ψευδαισθήσεις της προόδου (εκδ. «Γνώση», 1990),
παρατηρούσε: «Το κοινό, όντας περισσότερο φωτισμένο παρά μελετηρό, τίποτε δεν
απεχθάνεται τόσο πολύ όσο τα συγγράμματα που είναι σε θέση να ταράξουν τη
συνηθισμένη του ηρεμία. Αρέσκεται να διαβάζει και να μορφώνεται, υπό την
προϋπόθεση ότι αυτό δεν προκαλεί μεγάλη κόπωση». Στο τέλος πια του αιώνα,
φοβούμαι ότι το κοινό είναι πολύ περισσότερο φωτισμένο αλλά ακόμη λιγότερο
μελετηρό. Και δεν μιλώ για συγγράμματα, για αφηγηματική λογοτεχνία μιλώ, για
μυθιστορήματα, κατά κύριο λόγο. Υπάρχουν σπουδαία έργα της ελληνικής και ξένης
λογοτεχνίας που προκαλούν κόπωση στον σημερινό μαλθακό αναγνώστη, τον κάνουν
να βαριέται, να τα παρατάει μετά τις πρώτες σελίδες, γιατί, λέει, δεν τον
τραβούν, του προξενούν πλήξη ή αδιαφορία και αναζητεί βιβλία που «διαβάζονται
ευχάριστα». Και φυσικά δεν δυσκολεύεται να τα βρει. Γεμάτη η αγορά από
«ευχάριστα» ή «συναρπαστικά» μυθιστορήματα, ελληνικά και ξένα. Και αν ακόμη
δεν τα πάρει το μάτι του, θα τα πάρει το αυτί του, όπου βρεθεί και όπου
σταθεί, αυτά τα βιβλία συζητιούνται, γι' αυτά γίνεται λόγος. Κι αν, από
σατανική σύμπτωση, αναφερθεί ο Προυστ, ο Τζόυς, ο Κάφκα, η Γουλφ, ο Μαν, ο
Φώκνερ, ο νωχελικός αναγνώστης μας θα οχυρωθεί πίσω από το ακλόνητο επιχείρημα
ότι με τόσες ασχολίες και φροντίδες δεν του μένει αρκετός χρόνος για διάβασμα. 
Στη συνέχεια της συζήτησης όμως θα αποδειχθεί ότι ο ελεύθερος χρόνος τού
φθάνει και του περισσεύει ώστε να μη χάνει κανένα σχεδόν από τα θορυβώδη μπεστ
σέλερ, από τις ασημαντότητες του συρμού, από τα μυθιστορήματα που διαγράφουν
μια λαμπρή εμπορική τροχιά για να εξαφανιστούν σε λίγο στη σκοτεινή αφάνεια
της ιστορίας της παραλογοτεχνίας.

Ο χρόνος που διαθέτει ένας εργαζόμενος άνθρωπος είναι όντως περιορισμένος και
είναι κρίμα να τον σπαταλά με την ανάγνωση τερπνών ασημαντοτήτων. Οφείλει ­ το
χρωστάει στον εαυτό του ­ να βεβαιωθεί ότι έχει διαβάσει τον Όμηρο πριν
διαβάσει την Ομηρόλη!

Ο Σπύρος Τσακνιάς είναι κριτικός λογοτεχνίας.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16363P052</ED>
<ID>
ID:20524

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P05&aa=2</URL></REF>


Article

<CATEGORY>vin09</CATEGORY>

 <H5>ΔΑΠΕΔΟ ΤΟΥ 5ου ΑΙΩΝΑ ΜΕ ΑΣΤΡΟΛΟΓΙΚΑ ΣΥΜΒΟΛΑ ΑΠΟΚΑΛΥΦΘΗΚΕ ΣΤΗ ΘΕΣΣΑΛΟΝΙΚΗ
</H5><H2>Ζωδιακό ψηφιδωτό στο φως!
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

<H3>Εξαιρετικής ποιότητας ψηφιδωτό τεραστίων διαστάσεων (περί τα 60 τ.μ.), στο
οποίο απεικονίζεται ο ζωδιακός κύκλος, οι μήνες προσωποποιημένοι και ο ήλιος
στο κέντρο, εντοπίστηκε από την αρχαιολογική σκαπάνη στη διάρκεια σωστικής
ανασκαφής που πραγματοποίησε η 9η Εφορεία Βυζαντινών Αρχαιοτήτων στην Άνω Πόλη
της Θεσσαλονίκης.
</H3>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Απόσπασμα του ψηφιδωτού με τον ζωδιακό κύκλο (διακρίνονται τα σύμβολα των
Ιχθύων και του Κριού)

Τα άστρα και τα ζώδια μπορεί να προκάλεσαν το 1999 τον Αρχιεπίσκοπο
Χριστόδουλο να τα χαρακτηρίσει «σύμβολα του Σατανά», τα ίδια όμως «σατανικά»
σύμβολα είναι παράδοση αιώνων που έχει ενταχθεί στη συνείδηση των Ελλήνων από
την αρχαιότητα και δεν καταργήθηκαν ούτε καν στην εποχή της μεγάλης άνθησης
του χριστιανισμού ­ στα βυζαντινά χρόνια.

Στο ψηφιδωτό δάπεδο απεικονίζονται παραστάσεις προσωποποιημένων μηνών και ο
ζωδιακός κύκλος με εξαιρετική τεχνική αλλά και έντονα χρώματα (μαύρο, λευκό,
κόκκινο, γαλάζιο, ώχρα) τα οποία σώζονται ατόφια. Το σωζόμενο τμήμα είναι
αποσπασματικό και σ' αυτό απεικονίζεται μέρος του ζωδιακού κύκλου (το τμήμα
του με τις παραστάσεις των Ιχθύων, του Κριού και του Ταύρου) και τέσσερις από
τους μήνες (Απρίλιος, Μάιος, Ιούνιος και Ιούλιος) καθώς και ο άνεμος Νοτιάς,
που απεικονίζεται παραστατικά με ιδιαίτερα όμορφο πρόσωπο, ενώ στο στόμα του
κρατά τεράστιο κοχύλι με το οποίο φυσά. Στο κέντρο της σάλας και του ψηφιδωτού
εικονιζόταν ο ήλιος, όμως το δάπεδο είναι κατεστραμμένο.

Το ψηφιδωτό (και η έπαυλη στην οποία βρέθηκε) χρονολογείται στον 5ο μ.Χ.
αιώνα, από ένα νόμισμα που βρέθηκε στο υπόστρωμά του.

Άστρα και ζώδια στον 5ο αιώνα; «Το θέμα με τον ζωδιακό κύκλο και τους μήνες
και τους ανέμους είναι σαφώς πολύ παλαιότερο και ανάγεται στα αρχαϊκά χρόνια.
Τα θέματα όμως αυτά ήταν πλέον εμπεδωμένα στη συνείδηση του κόσμου, είχε μάθει
να ζει μ' αυτά, καθώς είχαν περάσει στην κοινή συνείδηση από την αρχαιότητα
και εξακολουθούσαν να ασκούν πάνω του γοητεία την οποία δεν αρνούνταν ακόμα
και με την επικράτηση του χριστιανισμού», λέει στα «ΝΕΑ» η αρχαιολόγος της 9ης
Εφορείας Βυζαντινών Αρχαιοτήτων κ. Πέπη Μακρή, επικεφαλής της ανασκαφής.

Το ψηφιδωτό εντοπίστηκε τον περασμένο Απρίλιο στη διάρκεια ανασκαφής στην Άνω
Πόλη και το εύρημα θα παρουσιαστεί απόψε στη διάρκεια της πρώτης μέρας της
τριήμερης 12ης ετήσιας επιστημονικής συνάντησης με θέμα το αρχαιολογικό έργο
στη Μακεδονία και τη Θράκη από την κ. Μακρή.

Ο προσωποποιημένος μήνας Ιούλιος

Σύμφωνα με την αρχαιολόγο, η έπαυλη στην οποία βρέθηκε το ψηφιδωτό με τις
απεικονίσεις του ζωδιακού κύκλου ανήκε σε αξιωματούχο υψηλής πνευματικής
στάθμης (πιθανότατα λόγιο) που, αν και είχε βαπτισθεί χριστιανός, διατηρούσε
τα στοιχεία της αρχαϊκής παράδοσης.

Η έπαυλη ήταν χτισμένη πάνω σε φυσικό βράχο ­ σε μια περιοχή που εκείνη την
εποχή (βυζαντινά χρόνια) δεν ήταν δομημένη ­ γεγονός που κάνει τους
αρχαιολόγους να πιστεύουν ότι εκεί έκτιζαν τα σπίτια τους διοικητικοί και
στρατιωτικοί αξιωματούχοι που έρχονταν από άλλες περιοχές και επέλεγαν τις
παρυφές της πόλης για κατοικία τους.

Το ψηφιδωτό που εντοπίστηκε σε οικόπεδο επί της οδού Αιόλου 21 έχει διαστάσεις
9,60 Χ 6,5 (συνολικά έχει εμβαδόν περί τα 60 τ.μ.) και είναι μέρος μόνο του
δαπέδου συνολικής έκτασης περί τα 250 τ.μ. της αίθουσας δεξιώσεων αρχοντικού
της εποχής, το εμβαδόν του οποίου ξεπερνούσε τα 500 τ.μ. Στον υπόλοιπο χώρο
του τεράστιου σπιτιού τα ψηφιδωτά έχουν μόνο γεωμετρικά θέματα.

Το μοναδικό για τη Θεσσαλονίκη ψηφιδωτό με παρόμοιο θέμα ­ και μάλιστα ειδικά
της παλαιοχριστιανικής περιόδου ­ αποκολλήθηκε (χρειάστηκε λεπτομερής εργασία
τεσσάρων περίπου μηνών) και μεταφέρθηκε ήδη στο Βυζαντινό Μουσείο όπου και
προγραμματίζεται η έκθεσή του.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16363P061</ED>
<ID>
ID:20478

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P06&aa=1</URL></REF>


Article

<CATEGORY>vin09</CATEGORY>

 <H2>Σε ημιυπόγεια έμεναν οι αρχαίοι Φρύγες
</H2>
Ημιυπόγειες κατοικίες των αρχαίων Φρυγών (7ος π.Χ. αιώνας) που αποκαλύφθηκαν
στο Καραμπουρνάκι Θεσσαλονίκης

Ημιυπόγειες (υπόσκαφτες) κατοικίες στις οποίες διέμεναν πιθανότατα οι αρχαίοι
Φρύγες στα αρχαϊκά χρόνια (7ος και 6ος π.Χ. αιώνας) έφερε στο φως η
αρχαιολογική σκαπάνη στην περιοχή της αρχαίας Θέρμης ­ του κοσμοπολίτικου
κέντρου της αρχαίας Ελλάδας που αποκαλύφθηκε στην περιοχή του στρατοπέδου
Κόδρα της Θεσσαλονίκης ­ στο σημερινό Καραμπουρνάκι.

Στην ίδια περιοχή οι αρχαιολόγοι, με επικεφαλής τον καθηγητή της Κλασικής
Αρχαιολογίας του ΑΠΘ κ. Μιχάλη Τιβέριο, ανακάλυψαν νέα σημαντικά ευρήματα
(οξυπύθμενους εμπορικούς αμφορείς, μήτρες για την παραγωγή χάλκινων
κοσμημάτων, αλλά και δείγματα κεραμικής πολυτέλειας), που θα παρουσιάσουν
αύριο στη διάρκεια της δεύτερης μέρας των εργασιών της 12ης επιστημονικής
συνάντησης για το αρχαιολογικό έργο στη Μακεδονία και τη Θράκη.

Οι ημιυπόγειες κατοικίες των αρχαίων Φρυγών που αποκαλύφθηκαν στη Θέρμη είναι
ήδη γνωστές ως κατοικίες των τρωγλοδυτών της αρχαιότητας, ενώ αντίστοιχες
έχουν εντοπιστεί και στη βόρεια πλευρά του Εύξεινου Πόντου.

Στον ίδιο αρχαιολογικό χώρο η αρχαιολογική σκαπάνη αποκάλυψε δύο πιθεώνες
(υπόγειες αποθήκες όπου οι αρχαίοι Θερμιώτες φύλαγαν το λάδι και το κρασί),
αλλά και δεκάδες νέους κεραμικούς αμφορείς (στην πλειονότητά τους αττικοί) με
τους οποίους οι Θερμιώτες εξήγαν ­ αλλά και εισήγαν ­ λάδι, κρασί στα μεγάλα
εμπορικά κέντρα της εποχής (τη Χίο, την Αττική, την Κόρινθο, τη Μίλητο, τη
Λέσβο κ.α.).

Αεροφωτογραφίες του στρατού εξάλλου που τραβήχτηκαν πριν από 60 περίπου χρόνια
(όταν τα νερά του Θερμαϊκού ήταν καθαρά και ήταν δυνατό να διακρίνει κάποιος
τον βυθό του) επιβεβαιώνουν την ύπαρξη του αρχαίου λιμανιού της Θέρμης ­ του
ίδιου όπου στρατοπέδευσε ο Ξέρξης στα 480 π.Χ. κατά την εκστρατεία του προς τη
Νότια Ελλάδα.

Τα νέα στοιχεία για τη λειτουργία και την κοινωνική ζωή του αρχαίου οικισμού
της Θέρμης που έφερε στο φως η αρχαιολογική έρευνα, που συνεχίζεται στην
περιοχή, θα παρουσιάσει κατά την εισήγησή του στο αρχαιολογικό συνέδριο ο
καθηγητής κ. Μιχάλης Τιβέριος.

Στον αρχαιολογικό χώρο του στρατοπέδου Κόδρα (αρχαία Θέρμη) όπου συνεχίζονται
οι ανασκαφές, ολοκληρώθηκε ήδη και αρχίζει τη λειτουργία του το μοναδικό στην
Ελλάδα Κέντρο Έρευνας Αρχαίας Ελληνικής Κεραμικής.

Το ινστιτούτο θα εξετάζει τον αρχαίο πηλό και την κεραμική από όλα τα
εργαστήρια του αρχαίου κόσμου.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16363P062</ED>
<ID>
ID:20525

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P06&aa=2</URL></REF>


Article

<CATEGORY>vin09</CATEGORY>

 <H5>ΠΕΡΙΠΕΤΕΙΑ ΕΠΟΧΗΣ ΠΡΩΤΗ ΣΤΙΣ ΠΡΟΤΙΜΗΣΕΙΣ ΤΩΝ ΤΗΛΕΘΕΑΤΩΝ
</H5><H2>Νικητής ένας ιππότης
</H2>
<H3>Ο Σον Κόνερι με τον Ρίτσαρντ Γκιρ στην περιπέτεια εποχής «Λάνσελοτ, ο πρώτος
ιππότης», αλλά και πέντε χιλιοπαιγμένες ελληνικές κωμωδίες έχουν τραβήξει ­
έως σήμερα ­ στην τηλεοπτική σεζόν που διανύουμε τα βλέμματα των περισσότερων τηλεθεατών.
</H3>
Τα κανάλια στηρίζονται στον κινηματογράφο, ελληνικό και ξένο. Και σε
καθημερινή βάση προγραμματίζουν ουκ ολίγες ταινίες. Πάντως από τις αρχές του
περασμένου Οκτωβρίου, που ξεκίνησε η τηλεοπτική σεζόν '98-'99, η περιπέτεια
«Λάνσελοτ, ο πρώτος ιππότης», ένα αγγλοσαξονικό παραμύθι με άφθονες
ξιφομαχίες, έχει έως τώρα τους πιο πολλούς τηλεθεατές (την είδαν 969.000 άτομα).

Στο δεύτερο σκαλοπάτι του Τοπ-10 παρατηρούμε την ελληνική κωμωδία του παλιού
καλού κινηματογράφου «Βίβα Ρένα» (με τη Ρένα Βλαχοπούλου), που παρότι τα
κανάλια την έχουν προβάλει άπειρες φορές, καταφέρνει πάντα να αποτελεί μαγνήτη
για τους τηλεθεατές. Άλλωστε οι 855.000 τηλεθεατές που την είδαν αποδεικνύουν
του λόγου το αληθές.

Μπορεί όμως η περιπέτεια «Λάνσελοτ, ο πρώτος ιππότης» να ήρθε πρώτη στις
προτιμήσεις των σινεφίλ, όμως οι ελληνικές ταινίες κατάφεραν να... κοντράρουν
τις ξένες παραγωγές. Και αυτό φαίνεται στο Τοπ-10, όπου τις πέντε από τις 10
θέσεις έχουν καταλάβει ελληνικές ταινίες και μάλιστα κωμωδίες.

Μία θέση πιο κάτω βρέθηκε η μουσική κωμωδία «Γοργόνες και μάγκες» (με τη Μαίρη
Χρονοπούλου και τον Φαίδωνα Γεωργίτση) χάρη στους 822.000 τηλεθεατές που την
παρακολούθησαν, ενώ 1.000 λιγότεροι τηλεθεατές γέλασαν με την... ψυχή τους
βλέποντας την κωμωδία «Μια τρελή οικογένεια» (με τους Διονύση Παπαγιαννόπουλο,
Τζένη Καρέζη, Αλέκο Αλεξανδράκη). Οι ίδιοι ηθοποιοί πρωταγωνιστούν και στην
αισθηματική κωμωδία «Δεσποινίς διευθυντής», την οποία απόλαυσαν 777.000
τηλεθεατές. Την αισθηματική κωμωδία «Χτυποκάρδια στο θρανίο» (με την Αλίκη
Βουγιουκλάκη και τον Δημήτρη Παπαμιχαήλ) είδαν 10.000 περισσότεροι τηλεθεατές
από αυτούς που παρακολούθησαν την «Τρελή οικογένεια», παρότι σημείωσε
μικρότερη τηλεθέαση. Αυτό οφείλεται στο γεγονός ότι από τις 4 Ιανουαρίου η AGB
αύξησε το δείγμα των νοικοκυριών από 700 σε 800.

Αξίζει να σημειωθεί ότι οι ελληνικές κωμωδίες κατάφεραν να νικήσουν ακόμη και
την εμπορική επιτυχία «Βασικό ένστικτο» (με τον Μάικλ Κέιν και τη Σάρον
Στόουν), καθώς και τις περιπέτειες «Βαρομετρικό χαμηλό» (με Σιλβέστερ
Σταλόνε), «Το νησί των κουρσάρων» (με Τζίνα Ντέιβις), «Πολύ σκληρός για να
πεθάνει» (με Μπρους Γουίλις).
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16363P071</ED>
<ID>
ID:20479

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Κι αν τα «Χτυποκάρδια στο Μπέβερλι Χιλς» σηματοδότησαν τη συμπεριφορά των
σύγχρονων τινέιτζερ εξοπλίζοντάς τους με κινητά τηλέφωνα, ηρεμιστικά χάπια και
υποχρεωτικές επισκέψεις στον ψυχίατρο για να ξεπεράσουν τα αισθηματικά και
οικογενειακά τους προβλήματα, το νέο βρετανικό σίριαλ «Μέρες σαν εκείνες»
επαναπροσδιορίζει τα πρότυπα. Με ποιο τρόπο; Με τη νοσταλγία για τα χρόνια του
'70. Πράγμα που σημαίνει μέρες λιακάδας, ψυχεδελικά χρώματα, πρόσωπα που
αναζητούν απάντηση για τις ανησυχίες τους στο διάστημα (τότε δεν είχε
κυκλοφορήσει το βιβλίο της Λίτσας Πατέρα για να ενημερωθούν) και
παντελόνια καμπάνες. Κι αν υπάρχουν ανακρίβειες στην αναβίωση της εποχής, οι
άνθρωποι στην παραγωγή του σίριαλ υποστηρίζουν πως εκείνο που αναζητούσαν ήταν
να διασκεδάσουν με τις μνήμες τους και όχι να αναπαραστήσουν κοινωνιολογικά τη δεκαετία.

* Αλλαγές στην πρωινή ενημέρωση του Mega. Από την ερχόμενη Δευτέρα, κάθε πρωί
στις 6.30 (μπρρ, λίγο άγρια ακούγεται αυτή η ώρα) ξεκινάει η «Πρώτη έκδοση».
Ένα μεγάλο δελτίο ειδήσεων με τον Γιάννη Πολίτη και τη Σοφία
Τσιλιγιάννη που θα περιλαμβάνει θέματα της ειδησεογραφίας, τίτλους
εφημερίδων, χρηματιστήριο, οικονομική ανάλυση, διεθνείς εξελίξεις, αθλητικά,
μέχρι και λάιφ στάιλ. Επίσης πρόσωπα της πολιτικής, της τέχνης, των γραμμάτων
και του αθλητισμού δίνουν τον δικό τους τόνο στα θέματα της επικαιρότητας.

* Στη δημοσιογραφική «πιάτσα» τον αποκαλούν «πρόεδρο», καθώς έχει στο
ενεργητικό του σαράντα χρόνια προσφοράς στον χώρο. Αλλά ο Γιάννης Καψής
δεν έχει συνάψει σχέσεις μόνο με τη δημοσιογραφία. Η πολιτική και ο αθλητισμός
τον γνωρίζουν καλά. Και γι' αυτά συζητάει με τον Γιώργο Παπαχρήστο
απόψε στο Supersport. Και λέει πως θεωρεί «θεομηνία για την πολιτική αυτούς
που θέλουν να γίνουν πολιτικοί κατ' επάγγελμα».

* Η Κατερίνα Γιατζόγλου μετά τη σημερινή εκπομπή της, πού νομίζετε ότι
θα βρίσκεται; Στην «Παιδούπολη-Αγία Βαρβάρα», όπου θα δώσει βοήθεια στα παιδιά
των φαναριών με την υποστήριξη γνωστής αλυσίδας σούπερ μάρκετ. Με αυτήν την
επίσκεψη οι συντελεστές της εκπομπής επιθυμούν να στρέψουν τη δύναμη της
τηλεόρασης σε προσπάθειες φιλανθρωπικού περιεχομένου, με την ελπίδα να
υπάρξουν μιμητές. Πειράζει που την ιδέα την έχουμε δει σκηνή σε επεισόδιο των
«Δύο Ξένων» από την περασμένη χρονιά, όταν η Μαρίνα μοίραζε γάλα εβαπορέ στα
παιδιά της Αλβανίας;

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16363P072</ED>
<ID>
ID:20526

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P07&aa=2</URL></REF>


Article

<CATEGORY>vin09</CATEGORY>

 <H2>Ταξίδια στην κουλτούρα με το «Εξπρές»
</H2>
Ένα ταξίδι στις υπόγειες διαδρομές της κουλτούρας της κρεβατοκάμαρας από την
Αρχαία Ελλάδα έως τις μέρες μας θα κάνει απόψε στο «Εξπρές του μεσονυχτίου»
(Mega, 00.30) η Λιάνα Κανέλλη, έχοντας ως συνοδηγό τον Ανδρέα Βουτσινά.

Στον πρώτο σταθμό ο έρωτας συναντά την πολιτική. Ο Φρέντυ Γερμανός
περιγράφει γλαφυρά τις μοιραίες αυτές «συναντήσεις» του από τους ήρωες του '21
έως τον Ίωνα Δραγούμη, ενώ αναφέρεται και στη γνωστή σχέση Κλίντον - Λιουίνσκι.

Στον δεύτερο σταθμό το «Χ-Press» συναντά τον Βασίλη Ραφαηλίδη, ο οποίος
μιλά για την κουλτούρα της κρεβατοκάμαρας στον κινηματογράφο, ενώ στον επόμενο
σταθμό ο Κώστας Γεωργουσόπουλος υποστηρίζει ότι στο ελληνικό θεατρικό έργο
«υπάρχει χώρος για τον έρωτα, όχι όμως και για τον ερωτισμό».

Η σκηνοθέτις Βαρβάρα Δούκα μιλά για τον ερωτικό μονόλογο της Πηνελόπης του
Τσόις που καταρρίπτει τον μύθο, ο οποίος θέλει πίσω από τους ισχυρούς άνδρες
ισχυρές γυναίκες. Στον τελευταίο σταθμό ο Γιάγκος Ανδρεάδης επισημαίνει ότι
«... υπάρχουν στιγμές που το κρεβάτι πέρασε με καταπληκτικό τρόπο στη γραφή
και στο τραγούδι».
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16363P073</ED>
<ID>
ID:20564

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P07&aa=3</URL></REF>


Article

<CATEGORY>vin09</CATEGORY>

 <H2>Θα διαγράφονται οι τηλεπειρατές
</H2>
Αντίθετοι στην τηλεπειρατεία είναι οι εκπρόσωποι 101 τηλεοπτικών σταθμών
τοπικής και περιφερειακής εμβέλειας. Και όπως τόνισαν χθες σε συνέντευξη τύπου
τα μέλη του προσωρινού διοικητικού συμβουλίου που επέλεξαν για το νέο σωματείο
τους με τον τίτλο «Τηλεόραση Ελληνικής Περιφέρειας» (Τ.Ε.Π) «θα ελέγχουμε οι
ίδιοι τα κανάλια και όποιος παρανομήσει θα διαγράφεται από την ένωσή μας».

Ο πρόεδρος του προσωρινού Δ.Σ. Αντ. Δημητρίου (Κρήτη TV), o γενικός
γραμματέας Δ. Κωνσταντόπουλος (Star Κεντρικής Ελλάδος), ο αντιπρόεδρος Αν.
Φελούρης (Ελλάδα TV, Σπάρτη) και τα άλλα μέλη, αποφάσισαν ως ένωση να
διεκδικήσουν τα θεσμικά αιτήματά τους (άδειες, κρατικές διαφημίσεις, κ.ά.) και
να προχωρήσουν σύντομα σε γενική συνέλευση και εκλογές.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16363P074</ED>
<ID>
ID:20583

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P07&aa=4</URL></REF>


Article

<CATEGORY>vin15</CATEGORY>

 <H5>Πρόεδρος ΗΠΑ... μαϊμού
</H5><H2>ΤΗΛΕΟΡΑΣΗ ΠΕΜΠΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΧΑΡΙΤΩΜΕΝΗ ΚΩΜΩΔΙΑ ΜΕ ΑΝΑΤΡΕΠΤΙΚΟ ΣΕΝΑΡΙΟ ΣΕ ΡΟΖ ΠΕΡΙΤΥΛΙΓΜΑ
</H3>
Επιτέλους γελάμε! Οι κωμωδίες κυριαρχούν απόψε στα κανάλια και ο Κέβιν Κλάιν
προσφέρει το πιο πολύ γέλιο.

Πείθουν ως προεδρικό ζευγάρι ο Κέβιν Κλάιν και η Σιγκούρνι Γουίβερ στην
κωμωδία «Ντέιβ, πρόεδρος για μια μέρα»

«Ντέιβ, πρόεδρος για μια μέρα» γίνεται ο Κέβιν Κλάιν, στη χαριτωμένη φάρσα ­
'93 ­ του Ίβαν Ράιτμαν, έχοντας δίπλα του τη Σιγκούρνι Γουίβερ, που σπάνια
εμφανίζεται σε κωμωδίες. Αρυτίδωτη παραμένει η κομεντί «Αδάμ και Εύα» ­ '49 ­
του Τζορτζ Κιούκορ, με τους Σπένσερ Τρέισι, Κάθριν Χέπμπορν.

Δεύτερη αποψινή κωμωδία «Η ζωή είναι γλυκιά», του άγνωστου σ' εμάς σκηνοθέτη
Μάικ Λέιχ.

Πιο αναλυτικά, μεταξύ των ταινιών που προγραμματίζουν να δείξουν τα κανάλια,
είναι και οι πιο κάτω:

«Ο κυρ-Γιώργης και οι τρέλες του»

18.00 Star. Από τη «σειρά» των κωμωδιών δεύτερης διαλογής με την
παρουσία του πηγαίου Διονύση Παπαγιαννόπουλου. Του Ορέστη Λάσκου. **

«Σάντα Φε»

21.00 Seven Χ (Santa Fe trial). Αμερικανικός εμφύλιος πόλεμος,
σκηνοθετημένος το '40 από τον βετεράνο Μάικλ Κέρτιζ, με τους Έρολ Φλιν, Ολίβια
ντε Χάβιλαντ. Ο Ρόναλντ Ρέιγκαν στον ρόλο του στρατηγού Κάστερ. (Διάρκεια:
110') **

«Ντέιβ, πρόεδρος για μια μέρα»

22.00 Star (Dave). Ο πρόεδρος των ΗΠΑ το «σκάει» με τη φιλενάδα
του για Σαββατοκύριακο, σε μια «επίμαχη» ερωτική στιγμή παθαίνει εγκεφαλικό
και βγαίνει εκτός μάχης. Και οι «άνθρωποι του προέδρου» βρίσκουν μια... μαϊμού
­ έναν απλό ανθρωπάκο που μοιάζει με τον πρόεδρο σαν δυο σταγόνες νερό ­ και
τον βάζουν να παίξει τον ρόλο του μέχρι να δουν τι θα κάνουν. Και φυσικά ο
Κέβιν Κλάιν είναι απολαυστικός στον «διπλό» ρόλο. Μαζί του η Σιγκούρνι
Γουίβερ, ο Μπεν Κίνγκλεϊ και ο Φρανκ Λουγκέλα. Φάρσα έξυπνα γυρισμένη από τον
Ίβαν Ράιτμαν (Τσεχοσλοβάκος στην καταγωγή, γεννημένος το '46, με σούπερ
εμπορικές επιτυχίες τα φιλμ «Γκοστμπάστερς», «Οι δίδυμοι», «Ο μπάτσος του
θηριοτροφείου», «Τζούνιορ») ***

«Της τύχης τα γραμμένα»

22.00 ΕΤ3. Εγχώρια κωμωδία ­ '57 ­ του Φίλιππου Φυλακτού, σε
σενάριο Κώστα Ασημακόπουλου. Ένας πραματευτής... συζητάει για τη μοίρα των
ανθρώπων με το πουλί του, τον Ιορδάνη, που είναι ο μόνος φίλος του. Με τους
Διονύση Παπαγιαννόπουλο, Ντίνο Ηλιόπουλο, Σάσα Ντάριο, Νίκο Ρίζο, Γκέλυ
Μαυροπούλου, Αντιγόνη Βαλάκου, Κώστα Κακαβά, Μαρίκα Νέζερ. (Διάρκεια: 81') **

«Αδάμ και Εύα»

Ο Σπένσερ Τρέισι και η Κάθριν Χέπμπορν στην κομεντί «Αδάμ και Εύα»

00.35 ΕΤ1. (Adam's Rib). Κομεντί του εξπέρ στο είδος Τζορτζ
Κιούκορ ­ '49 ­ με το αγαπημένο ζευγάρι ­ στη ζωή και στην οθόνη ­ Σπένσερ
Τρέισι, Κάθριν Χπέμπορν. Ένα παντρεμένο ζευγάρι δικηγόρων βρίσκεται αντιμέτωπο
στο δικαστήριο, μια και καθένας υπερασπίζεται αντιμαχόμενους πελάτες, σε μια
υπόθεση δολοφονίας. (Διάρκεια: 97') ****

«Η ζωή είναι γλυκιά»

01.00 ΕΤ3 (Live is sweet). Κρίση ξεσπά στη σχέση ενός
παντρεμένου ζευγαριού που επηρεάζει τις δίδυμες κόρες τους, αλλά τελικά η
σύζυγος με τον δυνατό χαρακτήρα βάζει τα πράγματα στη θέση τους. Άγνωστη σ'
εμάς κωμωδία του Μάικ Λέιχ. Με τους Άλισον Στέντμαν, Τζίνα Μπρόντμεντ.
(Διάρκεια: 102') **

«Έλα να τραγουδήσουμε»

04.30 Antenna (Let's sing again). Προπολεμικό μιούζικαλ ­ '36 ­
του Κουρτ Νόιμαν με τους Μπόμπι Μπρεν, Χένρι Αρμέτα, Τζορτζ Χιούστορ. 
Ένα ορφανό αγόρι δραπετεύει από το ίδρυμα όπου βρίσκεται και ακολουθεί έναν
περιπλανώμενο θίασο. (Διάρκεια: 66') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16363P081</ED>
<ID>
ID:20493

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Πυροτεχνήματα. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ζωντανή μετάδοση: The Truman
show. 6.45-8.55-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Στάλκερ (Κ.).
7.00-10.00 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Έχετε μήνυμα στον υπολογιστή σας. 5.50-8.10-10.30 μ.μ. / Μουλάν.
Σάβ.-Κυρ. ώρα 4.00 μ.μ. μεταγλ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η διακριτική γοητεία των αρσενικών. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. Παρ.-Σάβ.: 6.00-8.30-11.00 μ.μ.
- 01.00 π.μ., Σάβ. και ώρα 3.30 μ.μ. Κυρ.: 5.40-8.10-10.40 μ.μ. Κυρ. και ώρα
3.10 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Μαθήματα
αμερικανικής ιστορίας. Παρ.-Σάβ.: 8.20-10.40-01.00, Κυρ.: 8.00-10.20 μ.μ. /
Αλεξίσφαιροι ντετέκτιβ. Παρ.-Σάβ.: 6.20 μ.μ., Σάβ. και ώρα 4.20 μ.μ., Κυρ.:
4.00-6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Έχετε μήνυμα στον υπολογιστή σας.
5.40-8.10-10.40 μ.μ. Παρ.-Σάβ.: μεταμεσονύκτια ώρα 01.00 π.μ., Παρ.-Κυρ. και
ώρα 3.10 μ.μ.

ΑΘΗΝΑΙΟΝ CINEPOLIS PHILIPS 2. Il Ciclone. Παρ.-Σάβ.: 6.40-8.50-11.00 μ.μ.
Κυρ.: 6.30-8.40-10.50 μ.μ. / Το μαγικό σπαθί: Αναζητώντας το Κάμελοτ.
Σάβ.-Κυρ.: ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 3. Ζωντανή μετάδοση: The Truman show. Παρ.-Σάβ.:
6.30-8.40-10.50 μ.μ. - 01.00 π.μ. Κυρ.: 6.10-8.20-10.30 μ.μ. / Ο πρίγκιπας της
Αιγύπτου. Σάβ.-Κυρ. ώρα 2.40-4.30 μ.μ.

ΑΘΗΝΑΙΟΝ CINEPOLIS PHILIPS 4. Η διακριτική γοητεία των αρσενικών. Παρ.-Σάβ.:
6.10-8.20-10.30 μ.μ. Σάβ. και ώρα 4.00 μ.μ. Κυρ.: 4.20-6.20-8.20-10.20 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Χίλαρι και Τζάκι. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Συμφωνία χαρακτήρων.
6.15-8.30-10.30 μ.μ.

ΑΛΕΞΑΝΔΡΑ (Καλλιθέα ~ 9560.306). Η διακριτική γοητεία των αρσενικών.
7.00-9.00-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Il Ciclone. 6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Από την άκρη της πόλης. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ζωντανή μετάδοση: The Truman show. 6.55-9.05-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.45 μ.μ. μεταγλ.

ΑΝΝΑ ΝΤΟΡ (Γλυφάδα ~ 8946.617). Snake eyes. 7.00-9.00-11.00 μ.μ. / Μουλάν.
Σάβ.-Κυρ. ώρα 5.00 μ.μ

ΑΝΤΑΜΣ 1 (Αιγάλεω ~ 5989.226 Dolby Stereo). Ζωντανή μετάδοση: The Truman show.
6.10-8.20-10.30 μ.μ. / Ο πρίγκιπας της Αιγύπτου. Σάβ.-Κυρ. ώρα 4.20 μ.μ. μεταγλ.

ΑΝΤΑΜΣ 2 (Αιγάλεω ~ 5989.226 Dolby Stereo). Αρμαγεδδών. 5.00-7.30-10.10 μ.μ.
Σάβ.-Κυρ. ώρα 7.30-10.10 μ.μ./ / Μουλάν. Σάβ.-Κυρ. 4.00-5.40 μ.μ. μεταγλ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 6.00-8.20-10.50 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS).
Πυριτιδαποθήκη. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Θα σε
βρω στον παράδεισο. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Elizabeth. 5.10-7.40-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυροτεχνήματα. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo). Η
πολιορκία. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Η
πολιορκία. 6.00-8.30-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η
διακριτική γοητεία των αρσενικών. 6.30-8.30-10.30 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η διακριτική
γοητεία των αρσενικών. 6.30-8.30-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show. 6.10-8.20-10.30μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Η πολιορκία.
5.40-8.00-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Έχετε μήνυμα στον υπολογιστή σας. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Έχετε
μήνυμα στον υπολογιστή σας. 6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ούλοι εμείς εφέντη.
7.00-9.00-11.00 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Η πολιορκία.
5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Έχετε μήνυμα στον υπολογιστή σας. 6.00-8.25-10.45 μ.μ.

CINE CITY ERICSSON 2 (Dolby DTS).Ζωντανή μετάδοση: The Truman show.
6.15-8.25-10.35 μ.μ.

CINE CITY ERICSSON 3 (Dolby DTS). Τα χρυσά μήλα των Εσπερίδων. 6.55-8.55-10.55 μ.μ.

CINE CITY ERICSSON 4 (Dolby DTS). Η πολιορκία. 6.10-8.35-11.00 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Il Ciclone. 7.00-9.00-11.00 μ.μ. / Μουλάν. Κυρ. ώρα 5.15 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. Παρ.-Σάβ.: 12.45-15.30-18.00-20.45-23.15-01.45. Κυρ.: 12.30-15.15-18.00-20.30-23.10-01.30.

VILLAGE CENTRE Αίθουσα 2. Snake eyes. Παρ.-Σάβ.:
12.30-14.45-17.00-19.15-21.30-23.45-02.00. Κυρ.: 14.30-16.45-19.00-21.15-23.30-01.45.

VILLAGE CENTRE Αίθουσα 3. Ζωντανή μετάδοση: The Truman show. Παρ.-Σάβ.:
12.00-14.15-16.45-19.00-21.15-23.45-02.15. Κυρ.-Πέμ.: 11.45-14.15-16.30-18.45-21.00-23.15-01.45.

VILLAGE CENTRE Αίθουσα 4. Studio 54. Παρ.-Σάβ.: 19.45-22.00-00.00-02.15. Κυρ.:
19.15-21.30-23.45-02.00. / Ο πρίγκιπας της Αιγύπτου. Παρ.-Σάβ..:
12.30-15.00-17.30. Κυρ.: 12.30-14.45-17.00.

VILLAGE CENTRE Αίθουσα 5. Μέδουσα. Παρ.-Σάβ.: 16.30-18.45-22.45. Κυρ.:
17.30-19.30-21.45-00.00. / Μουλάν. Παρ.-Σάβ.: 12.15-14.30. Κυρ.:
11.30-13.50-15.30. / Blade. Παρ.-Σάβ.: 01.00.

VILLAGE CENTRE Αίθουσα 6. Η διακριτική γοητεία των αρσενικών. Παρ.-Σάβ.:
13.00-17.45-22.30. Κυρ.: 12.45-17.30-22.10. / Θα σε βρω στον παράδεισο.
Παρ.-Σάβ.: 15.15-20.00-00.45. Κυρ.: 15.00-19.45-00.15.

VILLAGE CENTRE Αίθουσα 7. Dr Dolittle ­ Ο γιατρός τρελάθηκε.
16.15-18.15-20.15-22.15-00.30. / Το μαγικό σπαθί: Αναζητώντας το Κάμελοτ.
Παρ.-Σάβ.: 11.45-14.00. Κυρ.: 12.00-14.00.

VILLAGE CENTRE Αίθουσα 8. Μαθήματα αμερικανικής ιστορίας. Παρ.-Σάβ.:
13.30-16.00-18.30-21.00-23.30-02.00. Κυρ.: 12.15-14.45-17.15-20.00-22.30-01.15.

VILLAGE CENTRE Αίθουσα 9. Η πολιορκία. Παρ.-Σάβ.:
12.00-14.30-17.15-19.30-21.45-00.15-02.30. Κυρ.: 13.00-15.15-17.45-20.15-22.45-01.30.

VILLAGE CENTRE Αίθουσα 10. Αλεξίσφαιροι ντετέκτιβ. Παρ.-Σάβ.:
13.15-15.45-18.15-20.30-23.00-01.30. Κυρ.: 13.45-16.00-18.30-20.45-22.50-01.00.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Snake eyes. 7.00-9.00-11.00 μ.μ. / Μουλάν. Σάβ.-Κυρ. ώρα 5.00 μ.μ.
μεταγλ. Κυρ. και ώρα 11.30 π.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Η
πολιορκία. 6.10-8.35-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Πυριτιδαποθήκη. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Οι Άθλιοι.
5.30-8.00-10.20 μ.μ. Σάβ.-Κυρ. και ώρα 3.00 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Χίλαρι και Τζάκι. 5.40-8.10-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ζωντανή μετάδοση: The Truman show. 6.40-8.55-11.00 μ.μ. / Ο
πρίγκιπας της Αιγύπτου. Σάβ.-Κυρ. ώρα 4.40 μ.μ. μεταγλ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital). Οι
άντρες με τα όπλα. 6.35-8.50-11.00 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ. Σάβ-Κυρ. και
ώρα 4.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Τα χρυσά μήλα
των Εσπερίδων. 6.10-8.20-10.30 μ.μ. Σάββατο μεταμεσονύκτια ώρα 01.00 π.μ.: Τα
χρυσά μήλα των Εσπερίδων.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Τα χρυσά μήλα
των Εσπερίδων. 6.30-8.30-10.30 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Χίλαρι και Τζάκι. 6.00-8.30-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Il Ciclone. 6.10-8.00-10.00 μ.μ. /
Snake eyes. Ώρα 4.15-11.50 μ.μ. / Ο πρίγκιπας της Αιγύπτου. Σάβ.-Κυρ. ώρα 2.30
μ.μ. μεταγλ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
6.30-8.40-10.50 μ.μ. / Έχετε μήνυμα στον υπολογιστή σας. Σάβ. ώρα 00.40 π.μ. /
Μουλάν. Κάθε μέρα ώρα 4.30 μ.μ. Σάβ.-Κυρ. και ώρα 2.40 μ.μ. μεταγλ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.
Σάβ.-Κυρ. και ώρα 4.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo). Η
πολιορκία. 6.20-8.40-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 5.40-8.00-10.30 μ.μ. / Μαθήματα αμερικανικής ιστορίας.
Σάβ. ώρα 00.45.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Il Ciclone.
7.00-9.00-11.00 μ.μ. Σάβ.-Κυρ. και ώρα 5.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η διακριτική γοητεία των
αρσενικών. 6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ. μεταγλ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Il
Ciclone. 6.20-8.20-10.20 μ.μ. / Μουλάν. Σάβ.-Κυρ. ώρα 4.30 μ.μ. μεταγλ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Χίλαρι και
Τζάκι. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ζωντανή μετάδοση:
The Truman show. 5.50-8.05-10.20 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Η πολιορκία.
6.30-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Il Ciclone.
7.00-9.00-11.00 μ.μ. / Μουλάν. Σάβ.-Κυρ. ώρα 5.20 μ.μ. μεταγλ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ. ώρα
11.30 π.μ. - 4.00 μ.μ. μεταγλ.

ΠΑΛΑΣ (Οδός Βουκουρεστίου ~ 3224.434, Dolby Stereo). Ταινιοθήκη της Ελλάδας -
Μουσείο Κινηματογράφου. Παρ.: Η κυρία από τη Σαγκάη, Οργισμένα νιάτα. Σάβ.: Η
δίκη, Γούντστοκ. Κυρ.: Οι καμπάνες του μεσονυχτίου, Το κουρδιστό πορτοκάλι.
Ώρα ενάρξεως: 8.00 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Χίλαρι και Τζάκι. 6.00-8.30-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ζωντανή μετάδοση: The Truman show. 6.10-8.20-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Dr Dolittle - Ο γιατρός
τρελάθηκε. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Il Ciclone. 7.00-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Έχετε μήνυμα στον υπολογιστή σας. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ. / Το μαγικό σπαθί:
Αναζητώντας το Κάμελοτ. Κυρ. ώρα 4.00 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Il Ciclone. 6.15-8.15-10.15 μ.μ. / Μουλάν. Κυρ. ώρα 4.15 μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30-11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Μαθήματα αμερικανικής ιστορίας. 6.20-8.40-11.00 μ.μ. / Ο πρίγκιπας
της Αιγύπτου. Σάβ.-Κυρ. ώρα 4.20 μ.μ. μεταγλ.

ΦΟΙΒΟΣ (Περιστέρι, ~ 5711.105 Dolby Stereo). Έχετε μήνυμα στον υπολογιστή σας.
6.00-8.20-10.40 μ.μ. / Μουλάν. Σάβ.-Κυρ. ώρα 4.00 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Η γυναίκα της διπλανής πόρτας.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Ο γητευτής των αλόγων. 6.50-10.00 μ.μ.
/ Η μικρή γοργόνα. Παρ.-Κυρ. ώρα 5.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo). Μαύρη
γάτα, άσπρος γάτος. 7.00-9.15 μ.μ. Σάβ. μόνο ώρα 11.00 μ.μ. / Θεατρική
παράσταση ώρα 7.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Snake
eyes. 7.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Snake eyes.
6.00-8.00-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η πολιορκία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Dr Dolittle
­ Ο γιατρός τρελάθηκε. 7.30-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Snake eyes. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Ο πρίγκιπας της Αιγύπτου.
5.30-7.30 μ.μ. μεταγλ., 9.30 μ.μ. με υπότ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Elizabeth. 5.30-8.00-10.30 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Απρόσμενος έρωτας. 7.30-9.45 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Η διακριτική γοητεία
των αρσενικών. 6.20-8.20-10.20 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ζωντανή
μετάδοση: The Truman show. 6.00-8.15-10.30 μ.μ. / Ο πρίγκιπας της Αιγύπτου.
Σάβ.-Κυρ. ώρα 4.00 μ.μ. μεταγλ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Οι Άθλιοι. 6.00-8.30-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ο γητευτής των αλόγων. 8.00-10.40 μ.μ., Κυρ. 5.50-8.35-11.10 μ.μ. /
Σαμψών και Σάλι. Σάβ. ώρα 4.00-6.00 μ.μ., Κυρ. ώρα 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.30-7.50-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Il Ciclone.
6.20-8.20-10.20 μ.μ. / Μουλάν. Σάβ.-Κυρ. ώρα 4.20 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.00-8.00-10.00 μ.μ.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16363P101</ED>
<ID>
ID:20491

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΠΥΡΙΤΙΔΑΠΟΘΗΚΗ»: Εμπνευσμένη μεταφορά στο σινεμά του ομώνυμου θεατρικού
έργου του Ντέγιαν Ντακόβσκι, σε σκηνοθεσία Γκόραν Πασκάλιεβιτς. Η σχιζοφρένεια
«απλώνεται» στην καθημερινή ζωή του σημερινού Βελιγραδίου. (Άττικα 1, Όπερα 1, Δαναός).

«Χίλαρι και Τζάκι» με πολλά μυστικά στη φόρα

«ΧΙΛΑΡΙ ΚΑΙ ΤΖΑΚΙ»: Βιογραφία της μεγάλης βιολοντσελίστριας Ζακλίν ντι
Πρε, με «βέλη» από την αδελφή της για «σεξουαλικά σκάνδαλα». Του Άναντ Τάκερ,
με τους: Έμιλι Γουάτσον, Ρέιτσελ Γκρίφιθ, Τσαρλς Ντανς. (Αίγλη, Έμπασσυ,
Καλυψώ, Μπροντγουαίη, Πλάζα).

«IL CICLONE»: Ρομαντική κωμωδία με μια επαρχιακή οικογένεια, που η
άφιξη μιας χορευτικής ομάδας αναστατώνει την καθημερινότητά της. Του Λεονάρντο
Πιερατσόνι. [Αθήναιον Cinepolis 2, Αλεξάνδρα (Πατ.), Άστρον, Cinerama, Κηφισιά
1, Μαργαρίτα 2, Μετροπόλιταν, Όσκαρ, Σπόρτιγκ, Τρία Αστέρια, Χάιλαϊφ].

«ΤΑ ΧΡΥΣΑ ΜΗΛΑ ΤΩΝ ΕΣΠΕΡΙΔΩΝ»: Δροσερή κωμωδία σε μια σημερινή «αυλή
των θαυμάτων». Της Σοφίας Παπαχρήστου. Με τους: Λάζαρο Ανδρέου, Ζαχαρία Ρόχα,
Αφροδίτη Αλ Σαλέχ. [Cine City 3, Ιντεάλ, Ιντεάλ (Μαρούσι)].

«ΜΕΔΟΥΣΑ»: Ο μύθος της Μέδουσας σήμερα σ' ένα φιλμ «φανταστικού
κινηματογράφου». Σκηνοθεσία: Γιώργος Λαζόπουλος, με τους: Ελένη Φιλίνη, Θάνο
Αμοργιανό, Βάνια Ραμπότα. (Αλφαβίλ, Village Centre 5).

«ΜΑΘΗΜΑΤΑ ΑΜΕΡΙΚΑΝΙΚΗΣ ΙΣΤΟΡΙΑΣ»: Περιπέτεια γύρω από το κοινωνικό
πρόβλημα του ρατσισμού. Του Τόνι Κέι, με τους: Έντουαρντ Νόρτον, Έντουαρντ
Φέρλονγκ, Φαϊρούζα Μπαλκ, Στέισι Κιτς, Μπέβερλι ντ' Άντζελο, Έλιοτ Γκουλντ.
(Αθήναιον 2, Απόλλων, Village Centre 8, Μαργαρίτα 3, Φιλίπ).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αελλώ,
Αθήναιον Cinepolis 3, Άνεσις, Άνταμς 1, Άστυ, Cine City 2, Village Centre 3,
Ετουάλ, Κηφισιά 2, Νανά, Πτι Παλαί, Ζέα).

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. (Ααβόρα, Αφαία, Ορφεύς).
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16363P102</ED>
<ID>
ID:20537

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P10&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Η πρεμιέρα» της Ζ.
Μπαλασκό Μ. Παπακωνσταντίνου, Χρυσικάκος.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Βικτόρ ή Τα
παιδιά στην εξουσία» του Ρ. Βιτράκ Σπουδαστές Τρίτου Έτους του Στούντιο
Υποκριτικής Άκη Δαβή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Σολωμός» του Σπ. Ευαγγελάτου
Μαβίδης, Κροντήρης.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). Αργεί.

Σκηνή από τη «Λούλου» του Φρανκ Βέντεκιντ (αφηγητής ο Γιώργος Μαρίνος) που θα
παίζεται 
έως τις 21 Φεβρουαρίου στο «Ανοιχτό Θέατρο» σε σκηνοθεσία Γιώργου Μιχαηλίδη

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Το κτήνος στο φεγγάρι» του Ρ. Καλινόσκι Τάρλοου, Κουλίεβα.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 64.42.772, 68.06.897)
«Οι δίκαιοι» του Αλ. Καμί Ζωγραφίδης, Νιχωρίτη.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Μουσικό αναλόγιο: «Άλμα
Μάλερ» (Τρ.). «Φεντόρα» του Ουμπ. Τζιορντάνο (Τετ., Σάβ.) Φ. Κωνσταντινίδου,
σοπράνο ­ Ν. Γκίνος, κλαρινέτο ­ Φ. Παλαμίδη, πιάνο: συναυλία (Κυρ.) «Η
νυχτερίδα» του Γ. Στράους (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟΝ - Α' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.52.311). Αργεί.

ΕΝΑΣΤΡΟΝ - Β' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.23.933). «Οι τρελοί της εποχής» του Δ. Ψαθά Ανώτερη Σχολή Θεάτρου Μ. Τράγκα.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634). Αργεί.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), Εναλλάξ: «Ηλέκτρα» του
Σοφοκλή ­ «Της ζήλιας τα καμώματα»: «Ζητείται υπηρέτης» του Μπ. Άννινου
­ «Η κυρία Βεράντη» του Δ. Κορομηλά Βοζικιάδου, Κισόγλου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Το υπόγειο» (Ντοστογιέφσκι) της
Μ. Βαμβουνάκη Χρ. Τσάγκας, Βέργου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Τα βότανα του έρωτα» του Π. Γουέλαν Βιδάλη, Λ. Τσάγκας.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΛΥΚΕΙΟ ΝΕΑΣ ΕΡΥΘΡΑΙΑΣ (αμφιθέατρο, Καζαντζάκη 29, Νέα Ερυθραία, ~ 62.00.094,
64.05.705, 097/325894). «Η απαγωγή της Σμαράγδως» του Μ. Κουνελάκη Λαϊκό
Θέατρο Νέας Ερυθραίας.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Grand Prix Μαρία Κάλλας 1999. Όπερα - Ορατόριο - Λιντ.
3ος κύκλος - τελικός (Τρ.). Φεστιβάλ Μουσικής Δωματίου (Β. Α. Μότσαρτ). Έργα
για Ορχήστρα Δωματίου. Μουσικό Σύνολο από την Κρατική Ορχήστρα Θεσσαλονίκης:
συναυλία (Τετ.) Φεστιβάλ Μουσικής Δωματίου (Β. Α. Μότσαρτ). Σονάτες για Βιολί
και Πιάνο. Λεωνίδας Καβάκος, βιολί ­ Πέτερ Νάγκι, πιάνο: συναυλία (Πέμ.)
Κρατική Ορχήστρα Αθηνών: συναυλία (Παρ.) Η Καμεράτα ­ Ορχήστρα των Φίλων της
Μουσικής: συναυλία (Σάβ.) Κυριακή Πρωί στο Μέγαρο. Δημήτρης Σέμσης, βιολί ­
Νίκολας Κίναστον, εκκλησιαστικό όργανο: συναυλία (Κυρ.) Σειρά «Μεγάλοι
Ερμηνευτές». Δημήτρης Σγούρος: ρεσιτάλ πιάνου. Αίθουσα Δημήτρη Μητρόπουλου.
Φεστιβάλ Μουσικής Δωματίου (Β. Α. Μότσαρτ). Δημήτρης Κίτσος, όμποε ­
Τραϊανός Ελευθεριάδης, κόρνο ­ Κονσταντίν Ιστράτε, κόρνο ­ Λεωνίδας Καβάκος,
βιολί ­ Κάθριν Τσο, βιολί ­ Νομπούκο Ιμάι, βιόλα ­ Πολ Πέσθι, βιόλα ­ Μίκλος
Περένιι, βιολοντσέλο ­ Τάκης Καπογιάννης, κόντρα μπάσο: συναυλία (Τρ.)
Ορχήστρα Σύγχρονης Μουσικής ΕΡΤ: συναυλία (Τετ.). Φουαγιέ Ισογείου.
Τετάρτη Απόγευμα στο Μέγαρο. Μιλτιάδης Παπαστάμου, βιολί ­ Μάρκος Αλεξίου,
πιάνο ­ Δημήτρης Παπαθεοδώρου, πιάνο: συναυλία (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Κεντρική Σκηνή.
«Μορφές από το έργο του Βιζυηνού» της Α. Κοκκίνου Α. Κοκκίνου.
Δεύτερη Σκηνή. Ομάδα χορού «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνζα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16363P111</ED>
<ID>
ID:20492

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P11&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Προστάτευε το Ίλιον. 2. Συχνά προβάλλεται σαν πρόφαση.
3. Ξενική προέλευσης λέξη για μια μορφή εισοδήματος. ­ Γάιδαρος...
κολοβός. 4. Οι Βουδίστριες καλόγριες στην Ιαπωνία. ­ Μεγάλος σε έκταση
πλατωνικός διάλογος. 5. Έργο του Μακεδόνα αυτού συνθέτη είναι η
«Πένθιμη συμφωνία». 6. Μυθικός βασιλέας των Θηβών. 7. Δίφθογγος.
­ Δέκατο τρίτο στη σειρά του. ­ Τα αρχικά αθλητικής μας ομοσπονδίας. 8.
Σύντμηση επιστημονικού τίτλου. ­ Περιορισμένη η σημασία τους. 9. Ένας
από τους ελάσσονες προφήτες της Π. Διαθήκης. ­ Προσωπική αντωνυμία.

ΚΑΘΕΤΑ

1. Σημαίνει, μεταφορικά, το κάθε επιμέρους θέμα ενός συνόλου. 2.
Η ανυπακοή του τού στοίχισε ακριβά. ­ Ρήμα που εκφράζει και κατάργηση.
3. Φυτό που μας δίνει μία κλωστική ύλη. 4. Ξενική συντομογραφία
του γεωγραφικού πλάτους. ­ Ηλεκτρικό το φορτίο τους. 5. Πατριάρχης
Αλεξανδρείας του 4ου αιώνα, μία από τις σημαντικότερες μορφές της Ορθοδοξίας.
6. Χρησιμοποιείται αντιθετικά. ­ Βρίσκονται μέσα στη... μόδα. 7.
Έχουν κάτι το κοινό. 8. Παράγεται από τη ζύμωση του γλεύκους (καθ.). ­
Ανήκει στα σταθμά. 9. Είναι αρκετά από τα αρχαία μνημεία του τόπου μας.
­ Αρχαίο τοπικό επίρρημα.

ΛΥΣΗ (10/2/99)

ΟΡΙΖΟΝΤΙΑ: 1. ΑΝΤΑΡΙΑΖΩ 2. ΝΑΥΜΑΧΙΑ 3. ΕΙΝΑΙ-ΓΡΥ
4. ΤΑΚΕ 5. ΝΟΣΟΚΟΜΑ 6. ΩΔΙΝΕΣ 7. ΡΙΑ-ΜΑΓΙΑ
8. ΟΚ-ΚΑΛΑ 9. ΣΑΧΑΛΙΝΗΣ. ΚΑΘΕΤΑ: 1. ΑΝΕΓΝΩΡΟΣ 2.
ΝΑΙ-ΟΔΙΚΑ 3. ΤΥΝΗΣΙΑ 4. ΑΜΑ-ΟΝ-ΚΑ 5. ΡΑΙ-ΚΕΜΑΛ 6.
ΙΧ-ΤΟ ΣΑΛΙ 7. ΜΑΓΙΑ-ΓΑΝ 8. ΖΑΡΚΑΔΙ 9. ΕΥ-ΒΑΛΣ.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16363P112</ED>
<ID>
ID:20533

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P11&aa=2</URL></REF>


Article

<CATEGORY>vin09</CATEGORY>

 <H5>Ιστορικό οδοιπορικό 146 χρόνων
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

ΒΛΑΣΗ Μ. ΒΛΑΓΚΟΠΟΥΛΟΥ: «Συνθήκες, σταθμοί της Ιστορίας».
Οδοιπορικό 1821-1967. Σελίδες 795. Θεσσαλονίκη.
Εκδόσεις «Σάκκουλα».

Οι διεθνείς συνθήκες και τα γεγονότα που έκριναν την τύχη της Ελλάδας ­ από
το 1821 μέχρι το 1967 ­ περιγράφονται και σχολιάζονται στο ιστορικό οδοιπορικό
που επιχειρεί ο συγγραφέας-αντιστράτηγος ε.α., από τη Θεσσαλονίκη, Βλάσης
Βλαγκόπουλος μέσα από τις σελίδες του βιβλίου του «Συνθήκες, σταθμοί της Ιστορίας».

Ο συγγραφέας παρουσιάζει όλες τις διεθνείς συνθήκες, τις διασκέψεις, τα
πρωτόκολλα και τις συμφωνίες που υπογράφηκαν, ενώ ταυτόχρονα προβάλλει και τα
σημαντικά ιστορικά γεγονότα που καθόρισαν την πορεία της νεώτερης Ελλάδας,
αλλά και του υπόλοιπου κόσμου.

Στα 71 κεφάλαια καταγράφονται και αναλύονται με απλό και κατανοητό τρόπο 64
πολιτικοστρατιωτικές συνθήκες και 40 σταθμοί της νεώτερης ιστορίας από την
Ελληνική Επανάσταση του 1821 μέχρι τον Αραβοϊσραηλινό Πόλεμο του 1967. Το
βιβλίο απευθύνεται στο ευρύ κοινό και κυρίως στους νέους φιλοδοξώντας να
καταστήσει κατανοητές τις συνθήκες που υπογράφηκαν πολλές δεκαετίες πριν, αλλά
συνεχίζουν να επηρεάζουν την ιστορική πορεία της χώρας.

Όπως αναφέρει χαρακτηριστικά ο συγγραφέας στον πρόλογο, το επεισόδιο στα
Ίμια και οι συχνές αναφορές που ακολούθησαν γύρω από θέματα διεθνών συνθηκών
από κρατικούς φορείς, μέσα μαζικής ενημέρωσης κ.ά. εμπλεκομένους κατέδειξαν τα
κενά και την έλλειψη ενημέρωσης της κοινής γνώμης, γεγονός που του έδωσε την
αφορμή για τη συγγραφή του βιβλίου.

Με ιστορικές φωτογραφίες και χάρτες παρουσιάζονται οι συνθήκες του Λονδίνου
- Βουκουρεστίου, του 1913, των Βερσαλλιών (1919), των Σεβρών (1920), που
σηματοδότησε τη Μικρασιατική Καταστροφή, της Λωζάννης, που επακολούθησε κ.ά.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16363P113</ED>
<ID>
ID:20559

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P11&aa=3</URL></REF>


Article

<CATEGORY>vin09</CATEGORY>

 <H2>Εναπόθεση προσωπικών αισθημάτων στο πιάνο
</H2>
Ο Δημήτρης Σγούρος

Ξεκίνησε ως παιδί-θαύμα, για να θεωρείται σήμερα διακεκριμένος πιανίστας που
δίνει ρεσιτάλ στις μεγαλύτερες αίθουσες συναυλιών του κόσμου και συνεργάζεται
με τις πιο σημαντικές ορχήστρες και τους πιο καταξιωμένους μαέστρους. Ο λόγος
βέβαια για τον Δημήτρη Σγούρο. Ο οποίος δίνει δύο ρεσιτάλ στο Μέγαρο Μουσικής,
την Κυριακή και την Τρίτη, συμμετέχοντας στη σειρά Μεγάλοι Ερμηνευτές, με έργα
που συντέλεσαν στην καθιέρωση του ρομαντικού κινήματος και στην πιανιστική φιλολογία.

Ένα αναδρομικό ταξίδι στον ρομαντισμό επιχειρεί ο καταξιωμένος καλλιτέχνης με
δύο διαφορετικά προγράμματα, που το ένα αποτελεί συνδετικό κρίκο του άλλου. Με
μία σύνθεση έργων στα οποία ο Δημήτρης Σγούρος θα εναποθέσει τα δικά του
προσωπικά αισθήματα, καθώς έχει συνδυάσει έργα της πρώτης δεκαετίας της
καριέρας του ­ στα χρόνια του '80 ­ με έργα των χρόνων 1989-1990.

Έτσι, στο ρεσιτάλ της Κυριακής θα ερμηνεύσει μόνο συνθέσεις του Μπετόβεν, τις
δεκαπέντε παραλλαγές γνωστές και ως «Eroica», τη σονάτα «του αποχαιρετισμού»,
τις 32 παραλλαγές σε ντο ελάσσονα ­ με τις οποίες ο καλλιτέχνης δήλωσε ότι
νιώθει συναισθηματικά δεμένος ­ και τη σονάτα «Appassionata». Ενώ το δεύτερο
ρεσιτάλ αποτελεί τη συνέχεια της παράδοσης που ξεκίνησε ο Μπέτοβεν, με την
παρουσίαση έργων Γερμανών συνθετών εκπροσώπων του ρομαντισμού, των Φραντζ
Σούμπερτ, Ρόμπερτ Σούμαν και Γιόχαν Μπραμς.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16363P121</ED>
<ID>
ID:20473

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P12&aa=1</URL></REF>


Article

<CATEGORY>vin09</CATEGORY>

 <H5>ΟΙ SONIC YOUTH ΣΤΗΝ ΑΘΗΝΑ
</H5><H2></H2><H2>Ηλεκτρική νεότητα
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Η Κιμ Γκόρντον επί σκηνής. Από τη Φρεαττύδα, που είδαμε τους Sonic Youth,
ξανά στο «Ρόδον»

«Ποτέ δεν έμαθα να παίζω μουσική ούτε ποτέ θέλησα να μπω στον κόσμο του ροκ εν
ρολ. Έγινε τυχαία. Εντελώς τυχαία», έχει δηλώσει επανειλημμένα η Κιμ Γκόρντον,
χωρίς να θέλει να θίξει στο ελάχιστο τους συντρόφους της, τους Sonic Youth. Ο
σύζυγός της, Θέρστον Μουρ, πλάι στις κιθάρες, παίζει δαιμονισμένα. Σαν να
έχουν βγει μόλις από το «Νο Wave» κίνημα του ροκ και ας έχουν περάσει τόσα
χρόνια. Ποιος θα 'λεγε δηλαδή ότι πλησιάζουν δύο δεκαετίες δράσης. Οι Sonic
Youth ­ μια ηλεκτρική νεότητα με θορυβώδεις εξάρσεις.

Στην πορεία ωστόσο οι Sonic Youth, που εγκαταστάθηκαν στο Μανχάταν για μια
καλύτερη οπτική των πραγμάτων, χρησιμοποίησαν τις ιδέες τους για να εδραιώσουν
το ροκ ως μια ασταμάτητη δύναμη συνεχούς επαγρύπνησης. Παράλληλες
δραστηριότητες και επανεκτιμήσεις. Ο Θέρστον Μουρ και η Κιμ Γκόρντον «ξυπνούν»
τους Carpenters στη συνείδηση του κοινού. Το σκληρό ροκ θωπεύει τις τρυφερές,
ευαίσθητες μπαλάντες των σταρ της δεκαετίας του '70, ενώ η κ. Γκόρντον
ανοίγεται σε άλλους χώρους. Το ροκ εν ρολ επομένως συνδυάζεται άψογα με τη
μητρότητα και τις επιχειρησιακές δραστηριότητες της μαμάς Κιμ. Σχεδιάζει ρούχα
(με την ετικέτα της, «Χ-Girl») και γοητεύει τους Γιαπωνέζους που επενδύουν σ'
αυτό. Το συγκρότημα υψώνει τη φωνή του στις συναυλίες για το Θιβέτ, όπου
πρωτοστατούν οι Beastie Boys και στους αγώνες της Greenpeace. Είναι παρόντες
στο Φεστιβάλ Lolapalooza, πλάι στους ράπερ και στις διεκδικήσεις για έναν
καλύτερο κόσμο. Η Γκόρντον στο μεταξύ συμπράττει με την πρώην κιθαρίστρια των
Pussy Galore (του Τζον Σπένσερ) Τζούλια Γκάφριτζ και με το σχήμα Free Kitten
κυκλοφορεί το «Sentimental Education». Το τέλειο τραγούδι είναι πάντα το
κάλεσμα των Sonic Youth. Ακόμη και με τους πιο ανορθόδοξους τρόπους και τις
απρόσμενες τεχνικές. Η Pop Culture στα χέρια τους, με τα θορυβώδη επιχειρήματα
που κινούν τα γρανάζια της φιλοσοφίας τους και του οικοσυστήματος του ροκ.

­ Τι σημαίνει για σας να είστε πρότυπο;

­ «Ίσως είναι κάτι που σε κάνει να νιώθεις πιο υπεύθυνος», απαντάει η Κιμ
Γκόρντον στο Rolling Stone. «Όμως το βλέπω σαν κάτι πιο προσωπικό. Σαν να
μπορώ να δώσω, ας πούμε, μια συμβουλή». Και τι συμβουλή θα δίνατε;

«Να μην αφήνετε τίποτε να σας γίνετε ψύχωση».

Οι Sonic Youth επιστρέφουν στα μέρη μας, με το άλμπουμ Α Thousand Leaves, που
ήταν αφορμή να τους δούμε και το καλοκαίρι στο Rockwave της Φρεαττύδας. Νέο
υλικό μαζί με αυτό ετοιμάζονται να παρουσιάσουν στο «Ρόδον» την Παρασκευή και
το Σαββατο και την Κυριακή στον «Μύλο» της Θεσσαλονίκης. <REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16363P122</ED>
<ID>
ID:20520

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Ταινίες, ταινίες, ταινίες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Νίκος Παναγιωτόπουλος

* Μία κάμερα πάνω από την πόλη. «Τρούμαν σόου»; Κάθε άλλο.

Ο Νίκος Παναγιωτόπουλος δεν λέει κουβέντα. Κουβέντα, σας λέω! Όλα θα τα
πει η ταινία! Στις αίθουσες λύεται η σιωπή. «Αυτή η νύχτα μένει».

* Ελάτε όμως που μαθαίνω εγώ. Έτοιμη την έχει τη μουσική ο Σταμάτης
Κραουνάκης. Την πακετάρισε, την έστειλε. Ακόμη μία φορά σε κέφια ο
Σταμάτης. Καθότι η ταινία έχει να κάνει με σκυλάδικα. Με πολλά
σκυλάδικα και ένα «λαβ στόρι».

* «Love me tender», που έλεγε και ο Έλβις.

Καινούργια τραγούδια - παλιές και ιστορικές φωνές. Τραγουδάει, παρακαλώ, η
Αννούλα Βασιλείου, η γυναίκα του Μανόλη Αγγελόπουλου, αν
θυμάστε. Αλλά και η σταρ του Αιγάλεω, όπως άκουσα να την λένε, Παλόμα.
Τα υπόλοιπα στις αίθουσες!

* Εκτός απ' αυτό. Το «Αυτή η νύχτα μένει» που ακούγεται στην ταινία είναι
καινούργιο τραγούδι. Και το ερμηνεύει η κυρία Δήμητρα Παπίου, που ντουμπλάρει
την πρωταγωνίστρια.

­ Έξω ντέρτια, δηλαδή!
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16363P123</ED>
<ID>
ID:20560

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P12&aa=3</URL></REF>


Article

<CATEGORY>vin09</CATEGORY>

 <H2>Έναν καφέ!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Στο μεταξύ, φανταστείτε αυτό: να πίνεις τον καφέ σου και από δίπλα η
Σαρλότ Ράμπλινγκ να σου ζητάει... μήπως έχετε φωτιά;

* Συνέβη στου «Zonars», όπου γίνονταν προχθές τα γυρίσματα της ταινίας του
Τζόναθαν Νόσιτερ. Τις προάλλες το τιμ είχε «κλείσει» θέση με θέα από
τον Λυκαβηττό. Γιατί όλα τα γυρίσματα θα γίνουν, απ' ό,τι μαθαίνω, στην Αθήνα.
Μόνο κάποιες σκηνές που θέλουν από τις ελβετικές Άλπεις θα γίνουν αλλού. Στην
Ελβετία; Όχι, στην Αμερική.

Επίσης, να το πω! Τα καλύτερα ακούω για τον Νόσιτερ. Διαθέτει, λένε, τον τρόπο
του και πρωτίστως πνεύμα συνεργασίας.

* Και οι λαμπεροί και διάσημοι ­ δείτε Σαρλότ ­ εμπιστεύονται
σκηνοθέτες του «ανεξάρτητου» σινεμά. Καλά κάνουν. Πόσα εισιτήρια, λέτε, έχει
κόψει η «Τελευταία νύχτα του κόσμου» του Ντον Μακ Κέλερ; Σε 4 εβδομάδες
πάνω από 20.000! Έτσι γίνεται το σουξέ. Αθόρυβα και με άποψη (Βραβείο Νεότητας
του Φεστιβάλ των Καννών, επίσης)
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16363P124</ED>
<ID>
ID:20581

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P12&aa=4</URL></REF>


Article

<CATEGORY>vin09</CATEGORY>

 <H2>Από απόψεις, άλλο τίποτε!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Για το πού θα πάνε τα εκατομμύρια του Κέντρου Κινηματογράφου, πολλές!

Ο πρόεδρος του Κέντρου, πάντως, Μάνος Ευστρατιάδης, θέλησε να μας
διευκρινίσει ότι το Συμβούλιο Κρίσης έχει ήδη αποφασίσει ποιες ταινίες θα
χρηματοδοτήσει (και αν δεν πέφτω έξω, Λαζόπουλος,
Τσεμπερόπουλος, Περράκης είναι στα φαβορί).

* Το Δ.Σ. όμως του Κέντρου μπορεί σαν ανώτερο όργανο να επιβάλει τη δική του
γνώμη. Τι χρειάζεται; Να ψηφίσουν 5 στους 7. Δεν είναι δα και απίθανο πράγμα.

Ούτε απίθανο βρίσκω πως για την πρώτη κιόλας εβδομάδα της Ελευθερίας
Αρβανιτάκη και του Γιάννη Κότσιρα στην «Ιερά Οδό», έκλεισαν όλες οι
θέσεις. Ρεζερβέ! Ελευθερία είναι αυτή.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16363P125</ED>
<ID>
ID:20593

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P12&aa=5</URL></REF>


Article

<CATEGORY>vin09</CATEGORY>

 <H2>Κάτι σε έθνικ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Άννα Βίσση

Από το Forum του Λονδίνου (το παλιό ιστορικό «Town and Country» κλαμπ, ροκ
σκηνή με παρελθόν) ξεκινάει την περιοδεία της η Άννα Βίσση. Με έμφαση,
απ' ό,τι μαθαίνω, στο έθνικ στοιχείο, αυτό που δεόντως εκτιμάται στην αλλοδαπή
­ άλλωστε και το ξένο κοινό θέλει να υποδεχτεί και όχι μόνο τους Έλληνες του
Λονδίνου με τους οποίους κρατάει επαφή, αφού εκεί δουλεύει τελευταίως τον
καινούργιο της δίσκο, τον πρώτο που θα είναι όλος στα αγγλικά.

* Έθνικ επιλογές με ηλεκτρονικές μουσικές συνδύασε και η Νατάσα Άτλας
(που είδαμε και το καλοκαίρι στο Φεστιβάλ της Φρεαττύδας) και έκανε σουξέ που
διαρκεί και την οδηγεί όλο και πιο βαθιά στην Ανατολή, αλλά και στο στούντιο
με τη Γλυκερία.

Αλλά δεν θα μείνει στο Λονδίνο η Anna Vissi. Θα συνεχίσει την περιοδεία
της στις ηπείρους. Και μετά την Ευρώπη θα πετάξει Αμερική και μετά για Αφρική,
και μάλιστα με μπαλέτο που θα την πλαισιώνει.
<REF><SOURCE>
ΤΑ ΝΕΑ</SOURCE>
<DATE>, 11-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16363P126</ED>
<ID>
ID:20598

</ID><URL>http://ta-nea.dolnet.gr/neaweb/neafile.print_unique?e=A&f=16363&m=P12&aa=6</URL></REF>


Article

<CATEGORY>vin06</CATEGORY>

 <H5>ΧΩΡΙΣ Ν' ΑΝΑΓΡΑΦΕΤΑΙ ΣΤΗ ΣΥΣΚΕΥΑΣΙΑ
</H5><H2>ΤΡΟΦΙΜΑ μεταλλαγμένα στο πιάτο μας </H2>
Γενετικά μεταλλαγμένα τρόφιμα βρίσκονται ήδη στο πιάτο μας, χωρίς να
αναγράφεται το παραμικρό στις συσκευασίες. Σοκολάτες, μπισκότα και δημητριακά,
που περιέχουν γενετικά τροποποιημένη σόγια ή καλαμπόκι, κυκλοφορούν ευρέως στα
ράφια των καταστημάτων της Ελλάδας και της Ευρώπης. Διαχωρισμός μεταξύ των
γενετικά τροποποιημένων και των φυσικών προϊόντων δεν υπάρχει, ενώ η κοινοτική
νομοθεσία, που επιβάλλει τη σήμανση των προϊόντων αυτών, δεν βρίσκει εφαρμογή.
Καθημερνά, καινούργια προϊόντα που έχουν υποστεί επεμβάσεις στο γενετικό τους
υλικό μπαίνουν στην ελληνική και ευρωπαϊκή αγορά.

σελ
ίδες
12-13
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16364N011</ED>
<ID>
ID:20613

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N01&aa=1</URL></REF>


Article

<CATEGORY>vin06</CATEGORY>

 <H2>Χρήματα βρέθηκαν αλλά η Οδύσσεια ασθενών συνεχίζεται
</H2>
σελίδες 16-17
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16364N012</ED>
<ID>
ID:20670

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N01&aa=2</URL></REF>


Article

<CATEGORY>vin08</CATEGORY>

 <H2>Με ελληνικά κεφάλαια τα ρεκόρ στο Χρηματιστήριο
</H2>
σελ
ίδα
62
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16364N013</ED>
<ID>
ID:20716

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N01&aa=3</URL></REF>


Article

<CATEGORY>vin06</CATEGORY>

 <H2>Το Καρναβάλι είναι εδώ </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16364N014</ED>
<ID>
ID:20742

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N01&aa=4</URL></REF>


Article

<CATEGORY>vin06</CATEGORY>

 <H2>Ένα χωριό αποβάλλει οκτώ Τσιγγανάκια απ' το σχολείο
</H2>
<H3></H3>σελίδα 19
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16364N016</ED>
<ID>
ID:20766

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N01&aa=6</URL></REF>


Article

<CATEGORY>vin08</CATEGORY>

 <H2>Τα πιο φθηνά PC είναι στην Ελλάδα
</H2>
σελίδα 61
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16364N017</ED>
<ID>
ID:20771

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N01&aa=7</URL></REF>


Article

<CATEGORY>vin06</CATEGORY>

 <H2></H2><H2>Ένα ουράνιο τόξο από Ελληνόπουλα </H2>
σελίδα 21
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16364N018</ED>
<ID>
ID:20774

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N01&aa=8</URL></REF>


Article

<CATEGORY>vin06</CATEGORY>

 <H2>Ο Καραπιάλης λύτρωσε τον Ολυμπιακό ­ Έλαμψαν οι νέοι του ΠΑΟ </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16364N019</ED>
<ID>
ID:20777

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N01&aa=9</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΑΡΧΙΕΠΙΣΚΟΠΟΣ Χριστόδουλος όταν ήταν Μητροπολίτης Δημητριάδος
συμβούλευε τους νέους όταν πηγαίνουν βόλτα «να έχουν μαζί τους και κανένα
προφυλακτικό». Πώς είναι δυνατόν τώρα να στρέφεται εναντίον των προγαμιαίων
σχέσεων; Ο Λ. Παπαδόπολος στις «Ματιές». Σελ. 4.

ΤΑ ΕΥΡΩΠΑΪΚΑ Σοσιαλιστικά Κόμματα είναι σήμερα οι πλέον ένθερμοι
υποστηρικτές της ευρωπαϊκής ενοποίησης. Αντίθετα, τα συντηρητικά κόμματα
εμφανίζονται σήμερα να υιοθετούν εντονότερο εθνικιστικό λόγο. Στις χώρες τους,
όμως! Ο Π.Κ. Ιωακειμίδης στους «Προβολείς». Σελ. 6.

ΕΝΑΣ ΠΑΡΑΞΕΝΟΣ «νόμος» φαίνεται να διέπει την πολιτική ζωή των
σύγχρονων δυτικοευρωπαϊκών κοινωνιών. Το Κέντρο είναι ισχυρό μόνον εκεί που
δεν υπάρχει. Η Κεντροαριστερά και η Κεντροδεξιά έχουν περιορίσει δραματικά τον
ενδιάμεσο χώρο. Ο Γεράσιμος Μοσχονάς στην «Τρίτη Άποψη». Σελ. 6.

Τ. ΠΑΠΑΝΤΩΝΗΣ: Το δέκατο τρίτο καρναβάλι στον Δήμο Μοσχάτου και το
καλύτερο. Το φετινό σύνθημα είναι: Μπλόκα στην κακοκεφιά, την γκρίνια και τη
θλίψη. Κέφι και μπρίο μακριά από το Ρίο. Οι απαντήσεις στις «30 Ερωτήσεις» της
Λίτσας Γκούνη στη σελ. 10.

ΤΟ ΝΕΟ σύστημα ελέγχου της εναέριας κυκλοφορίας είναι υπερσύγχρονο και
καλύπτει το FIR Αθηνών και πολύ πιο πέρα. Τέρμα οι καθυστερήσεις στις πτήσεις,
λοιπόν. Όχι, όμως, και αυτές που οφείλονται στην Ολυμπιακή. Ο Κ. Ντελέζος στη
σελ. 22.

ΤΟ ΠΟΔΟΣΦΑΙΡΟ δεν είναι ζήτημα ζωής ή θανάτου. Είναι κάτι περισσότερο.
Αλλά η εμπορευματοποίηση του αθλήματος προκαλεί αντιδράσεις. Και οι
ποδοσφαιριστές ολοένα και περισσότερο στη Βρετανία δεν σπεύδουν στην κοινωνική
εργασία! Από «Le Monde» στη σελ. 55.

ΣΤΗ ΓΑΛΛΙΑ ανώτεροι υπάλληλοι της εταιρείας πετρελαίου ELF κατάφεραν να
καταχραστούν 259 εκατ. δολάρια, όταν ήταν κρατική. Είχαν προσπαθήσει, μάλιστα,
να δωροδοκήσουν και τον τότε υπουργό Εξωτερικών Ρ. Ντιμά... Από «The New York
Times» στη σελ. 57.

Ο ΥΦΥΠΟΥΡΓΟΣ Θ. Κολιοπάνος αναγκάστηκε 
να γίνει... ντετέκτιβ για να απαντήσει σε ερώτηση 
στη Βουλή για το σπίτι του Σβώλου που έγινε πολυδύναμος 
οίκος ανοχής. Ενώ άλλα του έλεγαν υπηρεσιακά 
οι αστυνομικοί! Ο Γ.Ε. Διακογιάννης στη σελ. 11. 
ΦΘΑΝΩ στο σπίτι μου γεμάτη ευγνωμοσύνη ­ 
προς την τύχη, τη μοίρα, το πεπρωμένο και την 
ιστορία, που φρόντισαν να γεννηθώ μερικά βουνά 
πιο νότια. Ή να χάσει ο παππούς μου και οι 
σύντροφοί του τον Εμφύλιο. Η Ειρήνη 
Καρανασοπούλου «Σε πρώτο ενικό» στη σελ. 11.

ΣΤΗΝ ΑΡΧΑΙΑ Αγορά της Θεσσαλονίκης, 
γύρω στο έτος μηδέν, λειτουργούσε κέντρο 
διασκεδάσεως μετά πορνείου πολυτελείας 
για τους άρχοντες και τους επώνυμους πολίτες. 
Στα γυάλινα αγγεία έγραφαν μάλιστα «κέρδος 
και ευφροσύνη εν οινοποσία». «Πανόραμα», σελ. 1

Η ΕΥΡΩΒΟΥΛΗ με επιστολή της στον πρωθυπουργό 
της Βρετανίας Τόνι Μπλερ ζητεί την επιστροφή των 
Μαρμάρων του Παρθενώνα στην Ελλάδα. 
Η επιστολή ήταν συνέπεια της έκκλησης 
που υπέγραψε η πλειοψηφία των ευρωβουλευτών, 
ανάμεσά τους και 20 Βρετανοί. «Πανόραμα», σελ. 3.

Ο ΒΑΝ ΦΛΗΤ στα τέλη Ιουλίου 1948 εκφράζει σκεπτικισμό: «Από το θέρος η μάχη
του Γράμμου θα απολεσθεί αντί να κερδηθεί» και συμβουλεύει αντικατάσταση
στρατηγών και υπαινίσσεται την ανάγκη λογοκρισίας στον Αθηναϊκό Τύπο. Σελ. 8-9.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16364N021</ED>
<ID>
ID:20623

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Σιγά
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Σιγά το ζήτημα, που θέλουν στο Ωνάσειο να διώξουν δύο διακεκριμένους γιατρούς
­ εδώ, στα περισσότερα νοσοκομεία διώχνουν τους αρρώστους.

Με τιμή
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16364N022</ED>
<ID>
ID:20704

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Πτώση θερμοκρασίας. Χιονόνερο ή χιόνι κατά περιόδους, στα βόρεια. Καταιγίδες
στα δυτικά. Στην υπόλοιπη χώρα, σποραδικές βροχές, καταιγίδες στο Αιγαίο και
διαστήματα ηλιοφάνειας. Στα δυτικά, κεντρικά, βόρεια μέτριοι βοριάδες (5
Μπωφόρ), νότιοι στην υπόλοιπη Ελλάδα.


Ίδιες σχεδόν, στην αρχή, καιρικές συνθήκες με της Κυριακής. Σταδιακά όμως τα
φαινόμενα θα εξασθενήσουν. Οι άνεμοι θα πνέουν βόρειοι μέχρι μέτριοι (4-5
Μπωφόρ). Το κρύο θα είναι αισθητό σε όλη τη χώρα.

Article

<CATEGORY>vin01</CATEGORY>

 <H5>ΟΙΚΟΝΟΜΙΚΑ, ΣΤΡΑΤΙΩΤΙΚΑ ΑΛΛΑ ΚΑΙ ΠΟΛΙΤΙΚΑ ΤΑ ΚΡΙΤΗΡΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Διαλέγουν αεροπλάνα
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Σκληρές... αερομαχίες με τη συμμετοχή των πιο σύγχρονων μαχητικών
αεροσκαφών βρίσκονται σε εξέλιξη στον... ουρανό της κυβέρνησης, εν όψει των
αποφάσεων για το νέο εξοπλιστικό πρόγραμμα των Ενόπλων Δυνάμεων.

Το ΚΥΣΕΑ ­ που συνεδριάζει τελικά σήμερα ­ έχει να συζητήσει πάνω σε προτάσεις
και προσφορές για πέντε τύπους αεροσκαφών αμερικανικής, γαλλικής, ρωσικής και
ευρωπαϊκής προέλευσης.

Τα κριτήρια της επιλογής, εκτός από οικονομικά και στρατιωτικά, θα είναι εκ
των πραγμάτων και πολιτικά, γεγονός που καθιστά την απόφαση ιδιαίτερα δύσκολη,
καθώς η Αθήνα θα πρέπει να κρατήσει κάποιες αναγκαίες ισορροπίες.

Όπως προέκυψε από τη χθεσινή προκαταρκτική σύσκεψη υπό τον Πρωθυπουργό, το
οικονομικό κόστος θα επηρεάσει ως έναν βαθμό και τον τύπο του αεροσκάφους (ή
των αεροσκαφών) που θα επιλεγεί. (Σελ. 7).

* «Αερομαχίες» ωστόσο σημειώθηκαν χθες και στο ΠΑΣΟΚ, σχετικά με την
αυθεντικότητα των καταλόγων των μελών του ΠΑΣΟΚ. Τελικά όμως, δεν είχαν την
(προεξοφλούμενη από όλες τις πλευρές) κλιμάκωση, γιατί αποδείχθηκε ότι όλη η
ένταση των τελευταίων ημερών αφορούσε μόνο 2.000 μέλη, αφού οριστικοποιήθηκαν
οι πίνακες 215.000 μελών που θα πάρουν μέρος στις προσυνεδριακές εκλογικές διαδικασίες.

Η λεγόμενη εσωκομματική αντιπολίτευση κατά περίπτωση και ανάλογα από τα
πρόσωπα που την εκπροσωπούσαν, κράτησε κάποιες επιφυλάξεις ή είχε αντιρρήσεις.

Τώρα η μάχη μεταφέρεται στις οργανώσεις για τον έλεγχο των συσχετισμών. (Σελ. 5).

* Την ίδια στιγμή, στην κυβέρνηση επικρατεί συγκρατημένη αισιοδοξία για την
έκβαση των... τρακτερομαχιών στη Θεσσαλία, μετά την εκτίμηση ότι τα πρόσφατα
μέτρα για τη ρύθμιση αγροτικών χρεών θα λειτουργήσουν αποτρεπτικά για την
επέκταση των κινητοποιήσεων.

Η κυβέρνηση εκτιμά παράλληλα ότι οι κινητοποιήσεις έχουν κομματικά και
πολιτικά χαρακτηριστικά και δεν έχουν σχέση με τα πραγματικά συμφέροντα των
αγροτών, σύμφωνα τουλάχιστον με την τοποθέτηση του κυβερνητικού εκπροσώπου.

Ανεξάρτητα πάντως από τα συμβαίνοντα στη Θεσσαλία, στην Αθήνα υπάρχει η
επιπρόσθετη εκτίμηση ότι η «χαλαρή» σε σχέση με το παρελθόν κινητοποίηση,
οφείλεται και στην τακτική που ακολούθησε το υπουργείο Γεωργίας για την
προσέγγιση των αγροτών και την αποφυγή των πολώσεων του παρελθόντος. (Σ
ε λ. 18).

* Από την πλευρά της, η Ν.Δ. αρχίζει την οργανωτική της προετοιμασία για τις
ευρωεκλογές του καλοκαιριού, στις οποίες αποδίδει ιδιαίτερη σημασία για την
αναβάθμιση του πολιτικού της ρόλου.

Το πολιτικό πλαίσιο για την εκλογική αναμέτρηση συζητήθηκε στην Εκτελεστική
Επιτροπή της Ν.Δ., ενώ στη Ρηγίλλης παραμένει ο προβληματισμός για τις
κινήσεις του δημάρχου Αθηναίων.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16364N032</ED>
<ID>
ID:20677

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Άλγος
</H2>
ΔΕΝ θα 'θελε κανείς να ζήσει τον εφιάλτη της οικογενείας με το μωρό που
μολύνθηκε από AIDS στο δημόσιο μαιευτήριο...

ΚΑΙ που ­ σχεδόν προγραμμένο ­ εκτός και αν συμβεί το θαύμα ­ κρατιέται
στη ζωή εδώ και έξι μήνες με φάρμακα και πολυδάπανη ειδική θεραπεία.

ΑΛΛΑ κι εκείνο που επιτείνει το άλγος της τραγωδίας και προκαλεί ακόμη
μεγαλύτερη αγανάκτηση είναι το γεγονός ότι οι γονείς του άρρωστου μωρού...

ΥΠΟΧΡΕΩΘΗΚΑΝ να καταφύγουν στη Δικαιοσύνη για να διεκδικήσουν από το
μαιευτήριο την κάλυψη των δαπανών ως ελάχιστη ­ τούτη την ώρα ­ αποζημίωση.

ΚΑΙ αυτό το απίστευτο συμβαίνει την ώρα που στη Γαλλία πρώην
πρωθυπουργός και πρώην υπουργοί δικάζονται...

ΓΙΑ το μολυσμένο με τον ιό αίμα που προ ετών μεταγγίσθηκε ­ με μοιραίες
συνέπειες ­ σε ασθενείς.

ΣΗΜΕΡΑ, παγκοσμίως ­ τουλάχιστον στις προηγμένες χώρες ­ ουδείς θα
διανοείτο να αποποιηθεί τις ευθύνες του για παρόμοια «ατυχήματα»...

ΓΙ' ΑΥΤΟ και οι ασφαλιστικές δικλίδες ελέγχου του μεταγγιζομένου
αίματος είναι δρακόντειες.

ΣΤΟΝ τόπο μας δυστυχώς κανείς ποτέ δεν είναι υπεύθυνος για ό,τι στραβό
και ανάποδο συμβαίνει κατά τη νοσηλεία ασθενών στα νοσοκομεία...

ΕΞ ου και στο υπεύθυνο για την περίπτωση του μωρού μαιευτήριο «το
ζήτημα θα απασχολήσει τη νομική υπηρεσία του νοσοκομείου»!

ΚΑΙ ποιος αμφιβάλλει πως στο τέλος θα ειπωθεί πως ουδείς ευθύνεται...

ΑΠΛΩΣ το βρέφος... έπεσε στην περίπτωση.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16364N033</ED>
<ID>
ID:20715

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Φραγκλίνος Παπαδέλλης:

(ο βουλευτής Λέσβου, απ' το «Έθνος»)

«Σοσιαλισμός δεν σημαίνει υποχρεωτικά μιζέρια...)».

ΠέτροςΚουναλάκης:

(ο βουλευτής του ΣΥΝ, στη Βουλή, αγανακτισμένος, γιατί
το σπίτι του Σβώλου εξακολουθεί να είναι οίκος ανοχής)

«Αναρωτιέμαι αν η θεωρία του κ. Γιαννόπουλου επεκτείνεται και σε οίκους
ανοχής, δηλαδή ότι όλα αυτά είναι πολιτιστικά κέντρα».

Γιάννος Παπαντωνίου:

(λέει, στον Φλας, τι του προκαλεί το ενδιαφέρον ύστερα από 5
χρόνια στο υπουργείο Εθνικής Οικονομίας)

«Δεν θέλω να μπω στη λογική του δελφίνου (...). Εγώ θέλω ως υπουργός Εθνικής
Οικονομίας να συγκεντρωθώ αποκλειστικά σ' αυτόν τον στόχο, αυτή την τεράστια
ευθύνη που έχω. Δεν κλείνω, βεβαίως, καμία προοπτική, αλλά ο χρόνος θα δείξει».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16364N034</ED>
<ID>
ID:20755

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Μα, πού ζουν;
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Το διάβασα και το ξαναδιάβασα, το άκουσα στην τηλεόραση και το 'γραψα κι εγώ:
ο Αρχιεπίσκοπος Χριστόδουλος, όταν ήταν Μητροπολίτης Δημητριάδος, συμβούλευε
τους νέους, όταν πηγαίνουν βόλτα, «να έχουν μαζί τους και κανένα
προφυλακτικό». Και ρώτησα: πώς είναι δυνατόν, αυτός ο άγιος πατέρας, που
μιλούσε ­ και καλά έκανε ­ για προφυλακτικό, να στρέφεται σήμερα εναντίον των
προγαμιαίων σχέσεων; Σε ποιους απευθυνόταν, ως Μητροπολίτης Δημητριάδος; Στους
έγγαμους; Όχι, βέβαια...

Μεγάλη φασαρία άρχισε και πάλι, με επίκεντρο τον Μητροπολίτη Ζακύνθου, για το
θέμα της αθώωσής του από το συνοδικό δικαστήριο. Δύο επίσκοποι, μάλιστα, ο
Μαρωνείας και ο Καλαβρύτων, ζήτησαν εξηγήσεις από τα μέλη του δικαστηρίου, για
την απόφασή τους! Επιπλέον, στην Ιερά Σύνοδο, έφτασαν επιστολές διαμαρτυρίας
από χριστιανικές οργανώσεις και ένα οργισμένο κείμενο, που το υπογράφουν 114
ιερομόναχοι της Εκκλησίας της Ελλάδος!

Για όλους αυτούς και πολλούς άλλους, που μάλλον θα ξεφυτρώσουν, όπου να 'ναι,
θα παραθέσω μερικούς στίχους από το «Άσμα Ασμάτων» ­ την ιδέα μου την έδωσε
χρονογράφημα του Παντελή Μπουκάλα, στην «Καθημερινή» του Σαββάτου ­ σε δική
μου μετάφραση. Και χρειάζεται να θυμίσω, εδώ, ότι το «Άσμα» δεν είναι ποίημα
που δημοσιεύθηκε στο... «Πεντχάουζ», αλλά βιβλίο που περιλαμβάνεται στην
Παλαιά Διαθήκη! Λοιπόν:

«Πλάγιασε αγαπημένε μου κι ο νάρδος, τ' άρωμά μας/απ' το κορμί μου θα χυθεί
μες στο δικό σου σώμα». «Μυροσακούλα ο αγαπημένος μου έτσι καθώς κοιμάται,
ανάμεσα στα στήθια μου». «Μες στο μεθύσι του έρωτα αφήστε με να μείνω». «Πόσες
νυχτιές σε ζήτησα δίπλα μου στο κρεβάτι/μα δεν σε βρήκα αγάπη μου. Σε φώναξα.
Δεν ήρθες». «Μέλι κερήθρας στάζουνε τα χείλη σου, κυρά μου/ Μέλι και γάλα
αργοκυλούν στη γλώσσα σου αποκάτω». «Παράδεισος από ροδιές το κάθε σου
αυλάκι». «Στον κήπο αυτό τα στήθια μου θα σου τα παραδώσω». «Ο τορνευτός σου
αφαλός κροντήρι είναι γεμάτο/από το πιο γλυκό κρασί». «Τα στήθια σου σαν δυο
μικρά και δίδυμα ζαρκάδια». «Γλυκά είναι τα λόγια του κι όλος μαζί, είν' ο
πόθος» κ.λπ. κ.λπ.

Αυτές τις κουβέντες ­ ερωτικό παραλήρημα ­ που είναι γραμμένες σε ιερό,
επαναλαμβάνω, βιβλίο, τις λένε δύο νέοι, που «ο ένας χύνει το άρωμά του στο
σώμα του άλλου». Κι όλα αυτά συμβαίνουν αρκετούς αιώνες πριν από τη γέννηση
του Χριστού! Κι έρχονται σήμερα, στο 2000 μ.Χ., αρχιερείς και οργανώσεις και
λένε όχι στις προγαμιαίες σχέσεις. Σαν να μη βλέπουν και να μη καταλαβαίνουν,
τι γίνεται γύρω τους!

Ωραίος... εκσυγχρονισμός της Εκκλησίας!
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16364N043</ED>
<ID>
ID:20738

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N04&aa=3</URL></REF>


Article

<CATEGORY>vin05</CATEGORY>

 <H2>Όλες οι «φυλές» στον Υδροχόο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, αν δεν ήταν αντιπρόεδρος της Βουλής, ως και για... υποψήφιο δελφίνο θα
τον κατηγορούσαν τον κ. Λ. Αποστολίδη ­ ο οποίος γιόρτασε (ετεροχρονισμένα)
προχθές το βράδυ, στον «Υδροχόο» της οδού Ακαδημίας.

Η ΚΑΤΑΜΕΤΡΗΣΗ έβγαλε τα εξής: Τέσσερα μέλη του Εκτελεστικού Γραφείου, οκτώ
μέλη της κυβέρνησης, τρεις γενικοί γραμματείς υπουργείων και... 32 βουλευτές
του κυβερνώντος κόμματος έδωσαν το «παρών» στο μαγαζί, για να ευχηθούν στον κ. Αποστολίδη!

Α, ΚΑΙ μη νομίζετε ότι ήταν όλοι «εκσυγχρονιστές». Ίσα - ίσα, που
εκπροσωπήθηκαν επαξίως όλες οι «φυλές» του ΠΑΣΟΚ.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16364N044</ED>
<ID>
ID:20744

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N04&aa=4</URL></REF>


Article

<CATEGORY>vin05</CATEGORY>

 <H2>Η έξοδος στις «Γραμμές»
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΙΓΟΣΤΕΣ είναι οι νυκτερινές έξοδοι της κ. Δάφνης Σημίτη χωρίς τον σύζυγό της
­ και μία από αυτές ήταν η προχθεσινή, στις «Γραμμές», όπου είχε εγκαίνια ο κ.
Λ. Κηλαηδόνης με την Αφροδίτη Μάνου...

Η κ. ΣΗΜΙΤΗ πήγε στο μαγαζί με τα ζεύγη Θέμελη και Βερελή ­ αλλά δεν ήταν η
μοναδική παρέα από τον χώρο του κυβερνώντος κόμματος: Σε άλλο τραπέζι είχαν
καθήσει οι κ.κ. Στ. Σουμάκης και Γ. Πανταγιάς.

ΛΟΙΠΟΝ, όλοι το καταδιασκέδασαν ­ η κ. Σημίτη «συνελήφθη» να σιγοτραγουδά
αρκετά από τα γνωστά τραγούδια των δύο καλλιτεχνών ­ και γενικώς η βραδιά
κύλησε πολύ όμορφα...
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16364N045</ED>
<ID>
ID:20759

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N04&aa=5</URL></REF>


Article

<CATEGORY>vin05</CATEGORY>

 <H2>Περί της «λίστας»...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Όλα ήταν ήσυχα στην ολομέλεια της Βουλής, στη συζήτηση της Συνθήκης του
Άμστερνταμ, όταν ο κ. Γερ. Γιακουμάτος άρχισε να φωνάζει στον προεδρεύοντα κ.
Ν. Κατσαρό: «Τη λίστα, τη λίστα».

Ο άνθρωπος νόμισε προς στιγμήν ότι ο συνάδελφός του ήθελε να ελέγξει τη
σειρά των ομιλητών ­ αλλά αμέσως μετά, ο κ. Γιακουμάτος διευκρίνισε ότι ήθελε
να... υπογράψει για την παρουσία του στη συνεδρίαση για να αποχωρήσει, επειδή
«είναι του Αγίου Χαραλάμπους κι έχουμε και υποχρεώσεις»!

Αποτέλεσμα; Ο κ. Γ. Καψής έβαλε το θέμα ­ ως γενικότερο φαινόμενο ­ στη
διάσκεψη των προέδρων...
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16364N046</ED>
<ID>
ID:20767

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N04&aa=6</URL></REF>


Article

<CATEGORY>vin05</CATEGORY>

 <H2>Φιλολογικά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ώπα! Το Γραφείο Πολιτισμού του ΔΗΚΚΙ διοργανώνει την Κυριακή το πρωί
«μουσικοφιλολογική εκδήλωση» στο σινεμά Ααβόρα ­ με Τσοβόλα, βεβαίως ­ όπου θα
προβληθεί το οπτικοακουστικό έργο «Η Ήπειρος της πε τατονίας».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16364N047</ED>
<ID>
ID:20770

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N04&aa=7</URL></REF>


Article

<CATEGORY>vin05</CATEGORY>

 <H2>Με τους «μεγάλους»
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Μια «πολιτική συμφωνία» μεταξύ Ευρωπαϊκής Ένωσης και Ρωσίας στα ενεργειακά,
πέτυχε ο κ. Χρ. Παπουτσής στη Μόσχα ­ όπου, λόγω του τεράστιου ενδιαφέροντος
της υπόθεσης, πήγε μαζί με εκπροσώπους των μεγαλύτερων εταιρειών: Από τα
Ελληνικά Πετρέλαια έως τη... Ρολς Ρόις!!!
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16364N048</ED>
<ID>
ID:20775

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΙ ΜΕΤΑΛΛΑΓΜΕΝΑ τρόφιμα; Εδώ υπάρχουν καταγγελίες για μεταλλαγμένα κόμματα!

ΚΙ ΑΛΛΟ ΒΙΒΛΙΟ από τον κ. Ν. Σηφουνάκη ­ τίτλος «Τα λιθόστρωτα», από
τις εκδόσεις Καστανιώτη. Θα παρουσιαστεί την ερχόμενη Τετάρτη στο Μουσείο
Μπενάκη, μαζί με το βιβλίο του κ. Ν. Κούνδουρου «Στοπ καρέ».

ΕΝΤΕΙΝΕΙ ΤΙΣ παρεμβάσεις της η Πολιτική Άνοιξη, εν όψει ευρωεκλογών και
όχι μόνον: Ειδικά στα αγροτικά, εντυπωσίασε η θέση του κ. Αντ. Σαμαρά, που δεν
στάθηκε μόνον στα κλασικά αντιπολιτευτικά...

ΠΑΝΤΩΣ, η «ΑΝΟΙΞΗ» έχει κάνει τελευταία κι άλλες τέτοιες παρεμβάσεις ­
χαρακτηριστική η πρόταση του κ. Ν. Κακλαμάνη για επιβολή «ευρωφόρου» στις
χρηματιστηριακές συναλλαγές. Στερνή μου γνώση;

ΠΟΤΕ ΘΑ ΧΤΥΠΗΣΕΙ η Ν.Δ. τον δήμαρχο Αθηναίων κ. Δημ. Αβραμόπουλο; Μετά
τις Απόκριες, όταν... θα έχουν πέσει οι μάσκες!

ΑΚΟΥΓΕΤΑΙ ΚΑΤΙ για φορολογικές ελαφρύνσεις ­ εν ολίγοις, πάλι το χέρι
στην τσέπη θα βάλουμε, αλλά θα 'χει και συναίσθημα!

ΚΑΙ ΤΙ ΚΑΤΑΛΑΒΑΤΕ που τρέχατε βραδιάτικα να τσικνίσετε;
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16364N049</ED>
<ID>
ID:20778

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N04&aa=9</URL></REF>


Article

<CATEGORY>vin04</CATEGORY>

 <H5>Ο ΣΚΑΝΔΑΛΙΔΗΣ ΑΠΟΦΑΣΙΣΜΕΝΟΣ ΝΑ ΚΛΕΙΣΕΙ ΤΟ ΘΕΜΑ ΜΕ ΤΙΣ ΕΓΓΡΑΦΕΣ
</H5><H2>«Να τελειώσει αυτή η ιστορία»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Αυλαία στη γνωστή υπόθεση των παράνομων εγγραφών μελών στο ΠΑΣΟΚ, χθες.

Ο γραμματέας της Κεντρικής Επιτροπής Κώστας Σκανδαλίδης και η πρόεδρος της
Επιτροπής Δεοντολογίας Άννα Διαμαντοπούλου, ανακοίνωσαν σε κοινή συνέντευξη
Τύπου το αποτέλεσμα της εκδίκασης των ενστάσεων, που αφορούσαν 7.800
εγγεγραμμένα μέλη: για 5.000 από αυτά δόθηκε το «καλώς έχειν» για την εγγραφή
τους, ενώ για 2.800 κρίθηκε ότι όντως εγγράφηκαν παράνομα, με στόχο να
αλλοιώσουν τις καταστατικές διαδικασίες εκλογής αντιπροσώπων στο Συνέδριο.

Ούτε γάτα ούτε ζημιά λοιπόν; 
Όχι ακριβώς. Υπάρχουν δύο μεγάλα θέματα που αφορούν: πρώτον, την «καταγγελία»
του Γ. Παναγιωτακόπουλου και της Τ. Αντωνίου για παράνομες εγγραφές περίπου
25.000 μελών, και δεύτερον, την επισημοποίηση της διαίρεσης που έχει επισυμβεί
μεταξύ των υποστηρικτών του Άκη Τσοχατζόπουλου.

Σε ό,τι αφορά το θέμα της «καταγγελίας» Παναγιωτακόπουλου-Αντωνίου, η Επιτροπή
Δεοντολογίας καταδίκασε πολιτικά την ενέργεια των δύο στελεχών, αλλά όπως
ανέφερε ο κ. Σκανδαλίδης «αν υπάρχουν ομάδες μελών που μπορούν να εξεταστούν,
που εμείς πιστεύουμε ότι δεν υπάρχουν, αλλά αν υπάρχουν ομάδες μελών που έχουν
διπλοεγγραφές ή οτιδήποτε άλλο, η Επιτροπή Δεοντολογίας θα τα αφαιρέσει και θα
ξαναγίνει έλεγχος».

Έκκληση

Ωστόσο, σημασία έχει ότι το ΠΑΣΟΚ φέρεται αποφασισμένο να κλείσει άμεσα αυτή
την υπόθεση. Όπως δήλωσε ο κ. Σκανδαλίδης «πρέπει να τελειώσει αυτή η ιστορία
του διασυρμού του ΠΑΣΟΚ, σε μια εποχή τρομακτικά δύσκολη για την πορεία της
χώρας και του Κινήματος». Και απηύθυνε έκκληση «προς όλους τους συντρόφους»
για περισσότερη υπευθυνότητα στην πορεία προς το Συνέδριο. Νωρίτερα, μάλιστα
από τη Ρόδο, είχε καταγγείλει πως «αυτοί που σήμερα καταγγέλλουν τις εγγραφές,
είναι αυτοί που τις δίδαξαν πρώτοι. Και αυτοί που σήμερα καταγγέλλουν τους
μηχανισμούς, είναι αυτοί που έστησαν τους μηχανισμούς πριν από αρκετό καιρό».

Διαίρεση

Σχετικά με την επισημοποίηση της διαίρεσης των υποστηρικτών του υπουργού Εθν.
Άμυνας, αυτή διαπιστώθηκε κατά την συνεδρίαση, πριν από τις ανακοινώσεις της
Επιτροπής Δεοντολογίας. 
Στην συνεδρίαση με την συμμετοχή του Κ. Σκανδαλίδη, οι Γιάννης Σμπώκος και
Γιώργος Αδαμόπουλος, που ανήκουν στους υποστηρικτές του κ. Τσοχατζόπουλου,
αλλά θεωρούνται ότι ανήκουν στη μετριοπαθή πλευρά, συνέβαλαν αποφασιστικά στο
κλίμα ομοψυχίας που διαμορφώθηκε στο εσωτερικό της Επιτροπής. Συγκεκριμένα,
συμφώνησαν με όσες αποφάσεις είχε λάβει η Επιτροπή κατά την απουσία τους και
δεν πρόβαλαν αντιρρήσεις. 
Αντίθετα, ο ανήκων στους «σκληρούς» υποστηρικτές τού κ. Τσοχατζόπουλου, ο Β.
Βασιλακάκης προσκόμισε κείμενο το οποίο υπογράφει μαζί με τον Γ. Βασιλακόπουλο
(απουσίαζε στο Μόναχο) και με το οποίο επικρίνεται η πλειοψηφία της Επιτροπής
Δεοντολογίας, διότι αρνήθηκε να συζητηθούν «ουσιαστικά και καίρια ζητήματα τα
οποία διασφαλίζουν τους όρους διαφάνειας, αξιοπιστίας και κύρους για ένα
Συνέδριο πραγματικής συσπείρωσης, αληθινής ενότητας και ενός νέου ξεκινήματος».

Περισσότεροι

Όσον αφορά τώρα το θέμα των μελών που διαθέτει σήμερα το ΠΑΣΟΚ, ο Κ.
Σκανδαλίδης ανακοίνωσε ότι ανέρχονται σε 214.890 μέλη, περίπου 60.000
περισσότερα από όσα είχαν λάβει μέρος στις διαδικασίες για το 4ο Συνέδριο.

Ο κ. Σκανδαλίδης εξήγησε ότι πρόκειται για «ομαλή εξέλιξη» και την απέδωσε
στο ότι «σε περιόδους που κινδυνεύει η παράταξη, συσπειρώνονται οι
δημοκρατικοί πολίτες». 
Η κ. Διαμαντοπούλου δήλωσε από την πλευρά της ότι «σε όλα τα σοσιαλιστικά
κόμματα παραμονές Συνεδρίου υπάρχει αύξηση μελών 25-30%». γεγονός που
χαρακτήρισε «απόλυτα φυσιολογικό». Ο γραμματέας της Κ.Ε. του ΠΑΣΟΚ αναφέρθηκε
επίσης στο θέμα της πρόσβασης στο ηλεκτρονικό αρχείο του Κινήματος, και δήλωσε
κατηγορηματικά ότι «δισκέτα δεν βγαίνει από το ΠΑΣΟΚ». Όποιος ενδιαφερομένος
το επιθυμεί, είπε, μπορεί να προμηθευτεί καταλόγους μελών από την Επιτροπή Δεοντολογίας.

Οι «αντάρτες»

Τέλος, ξεκαθαρίσθηκε ότι το θέμα της τύχης των στελεχών που είχαν διαγραφεί
από το Εκτελεστικό Γραφείο ως «αντάρτες» στις δημοτικές και νομαρχιακές
εκλογές, θα πρέπει να το επιλύσει το ίδιο το Ε.Γ. διότι η Επιτροπή
Δεοντολογίας είναι αναρμόδια. Για ορισμένους, που υπσοτηρίχθηκαν από την Νέα
Δημοκρατία, όπως οι κ.κ. Σχοινάς και Φωτάκης, δεν τίθεται θέμα επανεξέτασης,
ούτε επιστροφής στο ΠΑΣΟΚ. Αντίθετα, για ορισμένα άλλα στελέχη, όπως οι κ.κ.
Μπέης, Ντηνιακός, Ουζουνίδης, υφίσταται τέτοιο θέμα, αλλά η σχετική απόφαση θα
ληφθεί από το Ε.Γ. σε μια προσεχή συνεδρίαση.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16364N052</ED>
<ID>
ID:20699

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N05&aa=2</URL></REF>


Article

<CATEGORY>vin04</CATEGORY>

 <H5>«Μακιγιάρουν τις δημοσκοπήσεις»
</H5><H5>Ενοχλούν και στην Κρήτη
</H5><H5>«Ναι ή όχι στον Σημίτη» οι ευρωεκλογές
</H5><H2>ΚΑΙ ΤΑ ΛΟΙΠΑ...
</H2>
Η κυβέρνηση, όπως είπε στη Βουλή ο υπουργός Τύπου Δημήτρης Ρέππας, θα
προχωρήσει σε νομοθετικό πλαίσιο για τη λειτουργία των εταιρειών δημοσκόπησης,
εκφράζοντας παράλληλα την ανησυχία της για το πώς δουλεύουν. «Σας αναφέρω
μόνον ένα παράδειγμα, το οποίο δικαιολογεί την ανησυχία μας», σημείωσε ο
υπουργός απαντώντας σε σχετική ερώτηση του βουλευτή της Ν.Δ. Μανώλη
Κεφαλογιάννη. «Σε πρόσφατη δημοσκόπηση, ο Πρωθυπουργός Κώστας Σημίτης φέρεται
να έχει αποδοχή στην Αθήνα 24,8%. Άλλη εταιρεία την ίδια περίοδο διεξάγει
πανελλαδική μέτρηση και ο κ. Σημίτης δείχνει να έχει αποδοχή 39,5%. Για να
συμβεί όμως αυτό θα πρέπει στην υπόλοιπη Ελλάδα, πλην Αθήνας, να έχει αποδοχή
47%. Αλλά τότε κάτι περίεργο συμβαίνει». Ο κ. Ρέππας υποστήριξε ότι εταιρείες
δημοσκοπήσεων «μακιγιάρουν ίσως τις μετρήσεις προκειμένου να δημιουργήσουν
εντυπώσεις σε επίπεδο πολιτικής».

Σε μπαράζ λεκτικών επιθέσεων κατά της Αθήνας προέβη η Άγκυρα, με αφορμή την
απόφαση για εγκατάσταση των ρωσικών πυραύλων S-300 στην Κρήτη. «Η εγκατάσταση
των S-300 στην Κρήτη θα αποτελέσει μια νέα απειλή, στρεφόμενη κατά της
Τουρκίας», υποστηρίζει το τουρκικό υπουργείο Εξωτερικών. «Πιστεύω ότι είναι
αποφασισμένοι να συνεχίσουν την πολιτική της σύγκρουσης αντί της συμφιλίωσης»,
είπε από την πλευρά του ο Ραούφ Ντενκτάς. Το τουρκικό υπουργείο Εξωτερικών σε
ανακοίνωσή του αναφέρει ότι «η Τουρκία δεν θα αφήσει αναπάντητη καμία απειλή».

Μία ημέρα πριν ξεκινήσει τις περιοδείες του σε όλη τη χώρα, ο Κώστας
Καραμανλής κάλεσε σε σύσκεψη την Εκτελεστική Επιτροπή και έδωσε το στίγμα της
πολιτικής που θα ακολουθήσει από τώρα και μέχρι τις ευρωεκλογες. Ο πρόεδρος
της Ν.Δ. εξήγγειλε «γενικευμένη μάχη για ριζική αλλαγή του πολιτικού τοπίου
που έχει διαμορφωθεί από το 1980». Ακόμη είπε ότι το αποτέλεσμα των
ευρωεκλογών θα καθορίσει και τις εθνικές εκλογές, και τον Ιούνιο πρέπει να
δοθεί η απάντηση «ναι ή όχι στην πολιτική Σημίτη». <REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16364N053</ED>
<ID>
ID:20733

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Κέντρο και νέα κόμματα
</H2>
<AUTHOR>ΓΕΡΑΣΙΜΟΣ ΜΟΣΧΟΝΑΣ</AUTHOR>

Η αναζήτηση του «μεσαίου χώρου» γίνεται εκ νέου η συλλογική φαντασίωση της
δημόσιας ζωής στην Ευρώπη; Όλα δείχνουν πως ναι. Η πορεία κατάκτησης του
«κέντρου» φαίνεται να αποτελεί τη χαμένη Ατλαντίδα που κινητοποιεί νέες και
παλαιές κομματικές ηγεσίες.

Εάν όμως όλοι τείνουν προς το κέντρο (μεταξύ των πολλών και η Ν.Δ., ως «κόμμα
του Μεσαίου χώρου») υπάρχουν περιθώρια για τη διαμόρφωση ενός αυτοδύναμου
κέντρου, πολιτική προοπτική που στη χώρα μας εμφανίζεται να διερευνά ο
δήμαρχος της Αθήνας;

Ένας παράξενος «νόμος» φαίνεται να διέπει την πολιτική ζωή των σύγχρονων
δυτικοευρωπαϊκών κοινωνιών: το κέντρο είναι ισχυρό μόνο εκεί που δεν υπάρχει.
Πράγματι, η κεντροαριστερά και η κεντροδεξιά έχουν δραματικά περιορίσει τον
ενδιάμεσο εκείνο χώρο από τον οποίο θα προέκυπτε ένας ισχυρός τρίτος κεντρώος
πόλος. Έτσι, κατά ειρωνικό τρόπο, η κυριαρχία των κεντρώων ιδεών συνεπιφέρει
συνήθως το τέλος του Κέντρου ως αυτοδύναμης ­ και ισχυρής ­ δύναμης. Είναι
ενδεικτικό ότι όλες οι πρόσφατες απόπειρες διαμόρφωσης ενός επιθετικού και
ηγεμονικού κεντρώου κόμματος αργά ή γρήγορα οδηγήθηκαν σε ναυάγιο (Ισπανία,
Αγγλία του '80, μεταδικτατορική Ελλάδα). Εκείνα δε τα κεντρώα κόμματα που
διατηρούν μια σημαντική (αλλά συχνά μικρή) επιρροή συνήθως στηρίζονται σε μια
μακρόχρονη πολιτική παράδοση (Αγγλία, Γερμανία, Γαλλία, η Σκανδιναβία). Στην
Ελλάδα η παράδοση αυτή, δηλαδή οι άνθρωποι, οι ιδέες, τα σύμβολα και οι μνήμες
που της δίνουν σάρκα και οστά, έχει απορροφηθεί από συντεταγμένους και
ισχυρούς πολιτικούς χώρους.

Επίσης, παρά τη γενική τάση άμβλυνσης των ιδεολογικών αποκλίσεων, δεν πρέπει
να παραβλέπει κανείς ότι τα κομματικά συστήματα εξακολουθούν να στηρίζονται σε
δομές που αναδύθηκαν από βαθιές τομές της κοινωνικής και πολιτικής ζωής. Υπ'
αυτή την έννοια, οι αναφορές στο «τέλος του ιστορικού κύκλου των παλαιών
κομμάτων» είναι ανιστόρητου χαρακτήρα. Τα «παλαιά» μεγάλα κόμματα διαθέτουν
δύο μείζονα πλεονεκτήματα απέναντι στους νεότευκτους κομματικούς σχηματισμούς:
το πλεονέκτημα ακριβώς της «παλαιότητας», δηλαδή της ιστορικής ρίζωσης, και το
πλεονέκτημα της «προσαρμοστικότητας», της ικανότητας δηλαδή αλλαγής και
ανανέωσης. Η ιστορία των παλαιών μεγάλων κομμάτων (των «δεινόσαυρων» σύμφωνα
με το λεξιλόγιο ορισμένων αναλυτών) είναι η ιστορία της ανανέωσής τους. Γι'
αυτό άλλωστε παραμένουν μεγάλα. Αυτό είναι το μείζον δίδαγμα που προκύπτει από
τη μελέτη του κομματικού φαινομένου στην Ευρώπη.

Το κλασικό κέντρο είναι, σύμφωνα με τον Μ. Ντιβερζέ, το «άθροισμα των
μετριοπαθών των δύο αντίπαλων μπλοκ» και λειτουργεί ως «σημείο απόσβεσης των
έντονων κραδασμών του πολιτικού συστήματος» (Θ. Διαμαντόπουλος). Απέναντι όμως
στα σύγχρονα κόμματα της Αριστεράς και Δεξιάς, κόμματα ιδεολογικά
αποφορτισμένα που έχουν κάνει σημαία τους τον πραγματισμό, ποιες μεγάλες
διαφορές καλείται ένα κεντρώο κόμμα να λειάνει, ποια μετωπικά συγκρουόμενα
μπλοκ καλείται να εξισορροπήσει; Ποιο δηλαδή ζωτικό κενό ιδεολογίας ή κενό
ταξικής εκπροσώπησης καλείται να πληρώσει; Αναπόφευκτα, ελλείψει ενός
«κεντρώου» κενού, ο δημόσιος λόγος των σημερινών κεντρώων πολιτικών δομείται
στη βάση του «πολιτικού μινιμαλισμού» (Α. Πανταζόπουλος). Ακραία εκδοχή αυτού
του φαινομένου αποτελεί ο λόγος Αβραμόπουλου, μία ακραία εκδοχή ήπιου,
ασαφούς, άνευρου αλλά μοντέρνου και τεχνοκρατικού πολιτικού προφίλ. Κανείς δεν
μπορεί να εκτιμήσει με ακρίβεια, την προοπτική ενός κόμματος που δεν υπάρχει.
Η πολιτική άλλωστε είναι η «τέχνη της επικράτησης στις καθημερινές μάχες».
Μπορεί όμως κανείς να διατυπώσει δύο προβλέψεις. Εάν ο στόχος του Δ.
Αβραμόπουλου θα ήταν, ορμώμενος από το Κέντρο, να συρρικνώσει τη Ν.Δ. σε
τέτοιο βαθμό ώστε να την υποκαταστήσει, ο στόχος αυτός ­ για χίλιους λόγους ­
είναι απλώς μη επιτεύξιμος. Εάν ο στόχος είναι ο διεμβολισμός και των δύο
μεγάλων κομμάτων ώστε να διαμορφωθεί ένα κομματικό σύστημα τριών ισχυρών και
περίπου ισοδύναμων πόλων, ο στόχος αυτός είναι εξίσου μη επιτεύξιμος. Η πιο
σπάνια μορφή κομματικού συστήματος είναι η αμιγώς τρικομματική. Δεν
εμφανίζεται συχνά, όταν δε εμφανίζεται αποσυντίθεται αρκετά γρήγορα.

Εάν αποκλεισθούν αυτά τα δύο ενδεχόμενα, όλα τα άλλα είναι «ανοικτά». Δεν
είναι όμως βέβαιο ότι ανταποκρίνονται στις φιλοδοξίες του σημερινού δημάρχου.

Ο Γεράσιμος Μοσχονάς είναι επίκουρος καθηγητής του Παντείου Πανεπιστημίου.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16364N062</ED>
<ID>
ID:20705

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>«Μανιφέστα» εν όψει των ευρωεκλογών
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

Τα ευρωπαϊκά πολιτικά κόμματα (που συμμετέχουν στο ευρωπαϊκό Κοινοβούλιο)
υιοθέτησαν τις τελευταίες ημέρες τα πολιτικά τους προγράμματα. Το Ευρωπαϊκό
Σοσιαλιστικό Κόμμα (ΕΣΚ - PSE) και το Ευρωπαϊκό Λαϊκό Κόμμα (ΕΛΚ - ΡΡΕ), που
συγκεντρώνουν στους κόλπους τους τα χριστιανοδημοκρατικά και συντηρητικά
κόμματα της Ευρωπαϊκής Ένωσης, υιοθέτησαν τα «μανιφέστα» τους με τις πολιτικές
τους θέσεις για τις ευρωεκλογές την περασμένη εβδομάδα.

Αυτό που προκύπτει από μια πρώτη ανάγνωση των θέσεων αυτών είναι ότι και τα
δύο μεγάλα ευρωπαϊκά πολιτικά κόμματα αποτελούν σταθερούς υποστηρικτές για
βαθύτερη ενοποίηση στον πολιτικό και οικονομικό τομέα. Και τα δύο κόμματα, ενώ
υποστηρίζουν τη νέα διεύρυνση της Ευρωπαϊκής Ένωσης με τις χώρες της
Ανατολικής Ευρώπης και την Κύπρο, θεωρούν ότι πριν από τη διεύρυνση θα πρέπει
να υπάρξει η μεταρρύθμιση του θεσμικού συστήματος και των πολιτικών της Ε.Ε.
Και τα δύο μεγάλα πολιτικά κόμματα, όπως και σχεδόν όλα τα μικρότερα,
στηρίζουν ένθερμα τη διαδικασία της νομισματικής ένωσης και ευρώ, αλλά
αναγνωρίζουν ως κεντρικό θέμα της ευρωπαϊκής κοινωνίας τα απαράδεκτα υψηλά
επίπεδα ανεργίας και κοινωνικής περιθωριοποίησης και προτείνουν στρατηγικές
για την αντιμετώπισή τους. Παρά τα λεγόμενα λοιπόν εμφανίζεται ευρύτατο
πολιτικό consensus σε επίπεδο ευρωπαϊκών πολιτικών κομμάτων για την εμβάθυνση
της ενοποιητικής διαδικασίας.

Ωστόσο, όπως σημείωσε πρόσφατα ο «Economist», στο εθνικό επίπεδο τα
συντηρητικά, δεξιά κόμματα ­ τα οποία στις περισσότερες χώρες βρίσκονται στην
αντιπολίτευση ­ καταφεύγουν ολοένα και περισσότερο σε στενό εθνικιστικό λόγο
και αντι-ευρωπαϊκές θέσεις, σε μια προσπάθεια να διαφοροποιηθούν από τα
σοσιαλδημοκρατικά κόμματα που βρίσκονται στην εξουσία και «κηρύσσουν» τον
πλέον φιλο-ευρωπαϊκό λόγο. Τα ευρωπαϊκά σοσιαλιστικά κόμματα, που παραδοσιακά
ήσαν επιφυλακτικά έως αντίθετα στην ευρωπαϊκή ενοποίηση, είναι σήμερα οι πλέον
ένθερμοι υποστηρικτές της ευρωπαϊκής ενοποίησης. Αντίθετα, τα συντηρητικά
κόμματα που υπήρξαν αρχικά οι πρωταγωνιστές της ενοποίησης, εμφανίζονται
σήμερα στην Ευρώπη να υιοθετούν εντονότερο εθνικιστικό λόγο.

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16364N063</ED>
<ID>
ID:20740

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N06&aa=3</URL></REF>


Article

<CATEGORY>vin04</CATEGORY>

 <H5>«ΑΕΡΟΜΑΧΙΕΣ» ΜΕΤΑΞΥ ΤΩΝ ΕΤΑΙΡΕΙΩΝ ΓΙΑ ΤΗΝ ΑΠΟΚΤΗΣΗ ΤΟΥ «ΠΑΚΕΤΟΥ»
</H5><H2>Στον αέρα τα μαχητικά
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Με συγκεκριμένη εισήγηση για τα αεροσκάφη που πρέπει να προμηθευτεί η
Πολεμική Αεροπορία προσέρχεται στη σημερινή συνεδρίαση του ΚΥΣΕΑ ο υπουργός
Άμυνας, αλλά είναι αμφίβολο αν το Κυβερνητικό Συμβούλιο θα πάρει τελικές αποφάσεις.

Τα ερωτηματικά για την έκβαση της συνεδρίασης έχουν προκύψει, καθώς από
ορισμένες πλευρές, όπως επιβεβαιώθηκε και από τη χθεσινή σύσκεψη με τον
Πρωθυπουργό, έχουν τεθεί με έμφαση πτυχές του προγράμματος που σχετίζονται με
το συνολικό κόστος και την κάλυψή του.

Πηγές του υπουργείου Άμυνας ανέφεραν χθες το βράδυ ότι τα απαραίτητα κονδύλια
καλύπτονται από το τρέχον και τα επόμενα 5ετή εξοπλιστικά προγράμματα, καθώς
το ένα επικαλύπτει το άλλο. Μάλιστα οι ίδιες πηγές ανέφεραν ότι οι εισηγήσεις
που θα γίνουν σήμερα απαντούν και στις απορίες - ερωτήματα που διατυπώθηκαν
στη χθεσινή συνεδρίαση και οι οποίες συνοψίστηκαν από τον οικονομικό σύμβουλο
του Πρωθυπουργού κ. Τ. Γιαννίτση.

Η εισήγηση

Τρεις άξονες περιλαμβάνει, σύμφωνα με αξιόπιστες πηγές, η εισήγηση που
αναμένεται να παρουσιάσει ο κ. Τσοχατζόπουλος με βάση την αξιολόγηση της
αρμόδιας επιτροπής και τις συζητήσεις που έγιναν στο Συμβούλιο Άμυνας (ΣΑΜ):

* Πρώτον, την κάλυψη των βραχυχρόνιων αναγκών με απόκτηση αριθμού F-15Η
τα οποία και βγήκαν πρώτα στην αξιολόγηση της επιχειρησιακής
αποτελεσματικότητας και στα τεχνικά χαρακτηριστικά.

* Δεύτερον, την κάλυψη των απωλειών των υπαρχόντων τύπων Μιράζ 2000 και
F-16, καθώς και την αναβάθμιση των γαλλικών αεροσκαφών σε Μιράζ 2000-5.
Ενδεχόμενη είναι και η πρόταση αναβάθμισης ορισμένων μεταχειρισμένων F-16
(πιθανώς εκείνων που πρόκειται να αγορασθούν από τις ΗΠΑ το επόμενο διάστημα). Και

Τρίτον, την κάλυψη του «μακροχρόνιου σχεδιασμού», όπως είπε χθες ο κ.
Τσοχατζόπουλος, της Αεροπορίας, με συμμετοχή στην ευρωπαϊκή κοινοπραξία που
κατασκευάζει τα «Γιουροφάιτερ-Τυφών». Το αεροσκάφος αυτό θα αρχίσει να
παραδίδεται μετά το 2004..

Κατά ορισμένες εκτιμήσεις το συνολικό αυτό «πακέτο» φτάνει από πλευράς κόστους
το 1 τρισ. δραχμές και η εξεύρεσή του αποτελεί εκ των πραγμάτων «πονοκέφαλο»
για την κυβέρνηση. Στο υπάρχον πρόγραμμα (1996-2000) έχουν προβλεφθεί περίπου
400 δισ. δραχμές για αγορές νέων μαχητικών, ενώ στο υπό κατάρτιση πρόγραμμα
(2000-2005) υπάρχουν τα αναλογούντα ποσά. Το υπουργείο Άμυνας αναμένεται να
επιμείνει στην εισήγηση των αρμοδίων επιτροπών και, όπως έλεγαν πηγές του χθες
το βράδυ, θα ζητήσει ο καθένας να αναλάβει τις ευθύνες του σε τυχόν άλλη
πρόταση είτε για αναβολή είτε για περικοπή.

Τη σημασία πάντως της οικονομικής διάστασης αναγνώρισε και ο υπουργός Άμυνας,
σε δηλώσεις που έκανε μετά τη συνεδρίαση υπό τον Πρωθυπουργό κ. Κ. Σημίτη.
«Όλα τα θέματα είναι σημαντικά, είπε, είναι πολύπλοκα, έχουν πολλές
διαστάσεις, την τεχνική, την επιχειρησιακή, έχουν και την οικονομική. Και όλα
αυτά θα συνεκτιμηθούν». Πάντως, παρά την αισιοδοξία του υπουργείου Άμυνας
άλλες πλευρές εμφανίζονταν σχεδόν σίγουρες ότι απόφαση σήμερα δεν πρόκειται να ληφθεί.

«Αερομαχίες»

Στο θέμα της διαφοράς τιμής που έχει από το F-15Η έχει επικεντρώσει τη μάχη
της τις τελευταίες ημέρες, πάντως, η εταιρεία που κατασκευάζει τα F-16. Και το
επιχείρημα αυτό, μαζί με τη θέση ότι τα αεροσκάφη επιχειρησιακά είναι σχεδόν
ισάξια, προβάλλει τις τελευταίες ημέρες σε ενημερωτικές επαφές που έχει με
κυβερνητικά στελέχη και τον Τύπο. Παράλληλα προβάλλει εμμέσως με «διαρροές»
ότι η γραμμή παραγωγής του F-15 κλείνει και ότι εκθέσεις υπηρεσιών στις ΗΠΑ
εκτιμούν ότι το F-16 υπερίσχυσε του F-15 σε αποτελεσματικότητα στον Πόλεμο του Κόλπου.

Η αντίπαλη εταιρεία στην «επίθεση» της τελευταίας στιγμής απάντησε με
επείγουσες επιστολές που έστειλε στους αρμόδιους στο υπουργείο Άμυνας με τις
οποίες αντικρούει τις αιτιάσεις. Για την τιμή υποστηρίζει ότι το F-15
πρόκειται για άλλου τύπου αεροσκάφος (με δύο κινητήριες κ.λπ.), ενώ για τη
διαθεσιμότητα του αεροσκάφους αναφέρει ότι η USAF θα έχει το F-15Ε στις τάξεις
της μέχρι το 2030. Όσον αφορά δε τον Πόλεμο του Κόλπου υποστηρίζει ότι όλες οι
εκθέσεις διαβάζονται «και έτσι και αλλιώς». Πολύ περισσότερο, αναφέρει η
εταιρεία, που το F-15Ε «καθάριζε» τις δύσκολες αποστολές (νύχτα κ.λπ.) και
ακολουθούσαν τα άλλα.

Και ενώ καλά κρατούν οι «αερομαχίες», το ΚΥΣΕΑ αναμένεται να εξετάσει τα
αποτελέσματα των περαιτέρω διαπραγματεύσεων που έχει πάρει απόφαση να κάνει το
υπουργείο Άμυνας για το εκπαιδευτικό αεροσκάφος Τ-6Α και το αντιαεροπορικό
«Κροτάλ». Κατά τις συζητήσεις που προηγήθηκαν προέκυψαν διαφορές και τεχνικά
προβλήματα που η Γενική Διεύθυνση Εξοπλισμών θεωρεί ότι έχουν αντιμετωπισθεί.
Όπως και το θέμα της τιμής, που αναφέρεται πως έχει μειωθεί αρκετά.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16364N071</ED>
<ID>
ID:20654

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N07&aa=1</URL></REF>


Article

<CATEGORY>vin04</CATEGORY>

 <H2>Ορίστηκε διευθυντής της «Αυγής»
</H2>
Τον Δημήτρη Χατζησωκράτη, μέλος της Πολιτικής Γραμματείας του ΣΥΝ και από τα
επιφανή στελέχη της «γενιάς του Πολυτεχνείου», όρισε νέο διευθυντή της «Αυγής»
το Δ.Σ. της επιχείρησης.

Ο κ. Χατζησωκράτης, σε δήλωσή του, αναφέρει πως πρόθεσή του είναι να
παραιτηθεί από την Πολιτική Γραμματεία του ΣΥΝ και εκφράζει την πεποίθησή του
ότι τα προβλήματα της εφημερίδας «με γόνιμο διάλογο και δημιουργική συμβολή
όλων ανεξαιρέτως των εργαζομένων της "Αυγής" θα τα ξεπεράσουμε».

Υπέρ του Δημήτρη Χατζησωκράτη ψήφισαν επτά μέλη του Δ.Σ., ενώ κατά ψήφισαν
τρία. Επίσης, τρία μέλη ψήφισαν λευκό και ένα απείχε.

Ο εκπρόσωπος των εργαζομένων στην εφημερίδα, Κωστής Νικολακάκος, με
χθεσινοβραδινή του δήλωση αναφέρει ότι ο έτερος υποψήφιος για τη διεύθυνση της
εφημερίδας, ο δημοσιογράφος και πρώτος γραμματέας του «Ρήγα Φεραίου» Μίμης
Μανωλάκος, ανέφερε πως δέχεται να είναι υποψήφιος μόνον εφόσον έχει τη
συναίνεση και της διοίκησης και των εργαζομένων της εφημερίδας.

Ο νέος διευθυντής της εφημερίδας πρόκειται, σύμφωνα με τη δήλωση του κ.
Νικολακάκου, να παρουσιάσει σύντομα τις θέσεις του στη γενική συνέλευση των
εργαζομένων, οι οποίοι και θα αποφανθούν με μυστική ψηφοφορία.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16364N072</ED>
<ID>
ID:20700

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N07&aa=2</URL></REF>


Article

<CATEGORY>vin04</CATEGORY>

 <H2>Τα συμφέροντα μας υπονομεύουν οι προβοκάτσιες
</H2>
Τον κίνδυνο για την Ελλάδα και τα εθνικά μας συμφέροντα από προβοκάτσιες εις
βάρος της Θράκης επεσήμανε χθες στη Βουλή ο αναπληρωτής υπουργός Εξωτερικών
Γιώργος Παπανδρέου, μιλώντας με αφορμή την κύρωση της Συνθήκης του Άμστερνταμ.

«Δεν θα αφήσουμε τη Θράκη να γίνει πεδίο εθνικιστικών αντεγκλήσεων και δράσης
πρακτόρων», τόνισε και σημείωσε ότι η ελληνική κυβέρνηση ήταν αυτή που πρώτη
καταδίκασε την πρόσφατη έκρηξη κοντά στο τουρκικό προξενείο.

Ο αναπληρωτής υπουργός ήταν κατηγορηματικός ως προς τη μουσουλμανική
μειονότητα στη Θράκη. «Η κυβέρνηση», είπε με έμφαση, «είναι σε θέση και έχει
τη βούληση να προστατεύσει τα δικαιώματα των μουσουλμάνων Ελλήνων πολιτών που
ζουν στη Θράκη».

Ο κ. Παπανδρέου διευκρίνισε και ένα άλλο ζήτημα: «Σε ό,τι αφορά το θέμα της
διπλής υπηκοότητας των πολιτών της Ε.Ε. δεν έχουμε καμία αντίρρηση, αφού
αποτελεί και πάγιο αίτημα των ομογενών απόδημων Ελλήνων».

Πάντως, ο υπουργός επεσήμανε ότι «δεν είναι πρόσχημα, αλλά υψίστης σημασίας
θέμα, πως αν η Τουρκία δεν σεβαστεί τα ανθρώπινα δικαιώματα, δεν θα γίνει
μέλος της Ευρωπαϊκής Ένωσης».

Αναφορά στην Τουρκία έκανε ο υπουργός και όταν μίλησε για την ανάγκη να
υπάρξει μία γέφυρα ανάμεσα στην Ελλάδα και στη γειτονική χώρα και «σε αυτό θα
πρέπει να βοηθήσουν οι Τουρκοκύπριοι».

«Οι Τουρκοκύπριοι έχουν μία μεγάλη ευκαιρία. Αν αρνηθούν την ευκαιρία αυτή η
Κύπρος θα προχωρήσει χωρίς αυτούς και θα ενταχθεί στην Ε.Ε. ως Κυπριακή
Δημοκρατία», πρόσθεσε.

Ο Γιώργος Παπανδρέου αναφέρθηκε στο «προηγούμενο» της Γερμανίας, η οποία
εντάχθηκε στην τότε ΕΟΚ και όταν λύθηκε το ζήτημα της διαίρεσής της, το
ανατολικό κομμάτι εντάχθηκε με τις συνθήκες και τους νόμους που είχαν
προσδιοριστεί από τη διαπραγμάτευση.

Η συζήτηση για τη Συνθήκη του Άμστερνταμ θα συνεχισθεί την προσεχή Τρίτη και
Τετάρτη, οπότε αναμένεται να την ψηφίσουν οι βουλευτές του ΠΑΣΟΚ και της ΝΔ.
Το ΚΚΕ και το ΔΗΚΚΙ θα την καταψηφίσουν και οι βουλευτές του ΣΥΝ θα δηλώσουν «παρών».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16364N073</ED>
<ID>
ID:20734

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N07&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Στα... ψιλά της ιστορίας
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Σε πρόσφατες δημοσκοπήσεις οι περισσότεροι από τους ερωτηθέντες δεν γνωρίζουν
το όνομα ούτε ενός ευρωβουλευτή ή τι είναι η Ευρωπαϊκή Ένωση!

Στη Βουλή, τρεις μέρες τώρα που συζητείται η Συνθήκη του Άμστερνταμ, η
κατάσταση είναι χειρότερη. Τα περισσότερα έδρανα είναι κενά. Και πολλοί
βουλευτές δείχνουν να μη γνωρίζουν το αντικείμενο.

Η συζήτηση είναι ανούσια αλλά και ανώφελη, αφού δεν μπορεί σε τίποτα το
ελληνικό Κοινοβούλιο να μεταβάλει έστω και μία διάταξη της Συνθήκης. Και ο
Πρωθυπουργός απουσιάζει τις περισσότερες ώρες της συνεδρίασης από την αίθουσα.
Τις τρεις μέρες συζήτησης ο Κ. Σημίτης έμεινε στην αίθουσα μόνον όταν ήταν ο
ίδιος στο βήμα και όσο μιλούσε ο Χρήστος Ροκόφυλλος. Και όταν μίλησαν η Αλέκα
Παπαρήγα και ο Δημήτρης Τσοβόλας, είχε αποχωρήσει.

Τελικώς, η Συνθήκη του Άμστερνταμ ­ αν και τόσο σημαντικό κείμενο ­ θα περάσει
στα... ψιλά της ιστορίας του ελληνικού Κοινοβουλίου!
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16364N074</ED>
<ID>
ID:20756

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N07&aa=4</URL></REF>


Article

<CATEGORY>vin04</CATEGORY>

 <H5>ΕΓΓΡΑΦΑ ΑΠΟ ΤΑ ΑΡΧΕΙΑ ΤΟΥ ΕΜΦΥΛΙΟΥ ΠΟΛΕΜΟΥ ΑΠΟΚΑΛΥΠΤΟΥΝ ΟΤΙ Ο ΑΜΕΡΙΚΑΝΟΣ
ΣΤΡΑΤΗΓΟΣ ΠΕΡΑΝ ΤΩΝ ΠΑΡΕΜΒΑΣΕΩΝ ΣΕ ΤΑΚΤΙΚΕΣ ΜΑΧΗΣ ΖΗΤΟΥΣΕ ΚΑΙ ΛΟΓΟΚΡΙΣΙΑ ΣΤΟΝ ΤΥΠΟ
</H5><H5>Χαρακτηρίζουν «προπαγάνδα των κομμουνιστών» την «χείρα συμφιλίωσης» του Μάρκου
</H5><H5>«Διετάχθη από την Κόμινφορμ...»
</H5><H2>Ο Βαν Φλητ διοικούσε τον Ελληνικό Στρατό!
</H2>
<AUTHOR>ΘΑΝΑΣΗΣ ΑΝΤΩΝΟΠΟΥΛΟΣ</AUTHOR>

Αν οι συγκρούσεις μεταξύ των Αντιστασιακών Οργανώσεων την περίοδο της
Κατοχής γνωρίζουν κάποια όρια και οι πρωταγωνιστές σε στιγμές ψυχραιμίας και
νηφαλιότητας αναγνωρίζουν ότι «ζήτημα "νικητών" και "ηττημένων" δεν υφίσταται
και οι οργανώσεις θα συζητήσουν και θα ενοποιήσουν απολύτως τις δυνάμεις τους
ως απολύτως ίσοι, αδελφικά για το συμφέρον της Πατρίδος μόνον», στον Εμφύλιο
που επηκολούθησε «η εξόντωση του αντιπάλου καθίσταται αυτοσκοπός».

Η διαδρομή στους 16 τόμους των «Αρχείων του Εμφυλίου Πολέμου», με την απόσταση
μισού αιώνα και την ελλιπή παρουσία στις σελίδες των Αρχείων της «άλλης
πλευράς του λόφου», του Δημοκρατικού Στρατού, αναδύει την «ανθρωποφαγία», είτε
με την επωνυμία του «Συμμοριτισμού», είτε μ' αυτή του «Μοναρχοφασισμού». Θύμα
ο λαός... Η «πολυτέλεια» αυτού του ολιγάριθμου έθνους να θυσιάζει ακόμη μία γενιά...

Παράλληλα η «εθνικοφροσύνη» από ιδιότητα καθίσταται... επάγγελμα. Και οι
«κυνηγοί Κεφαλών» η κυριαρχούσα τάξη!

Το 1948, τα αλλεπάλληλα σχέδια του κυβερνητικού στρατού αποβαίνουν ατελέσφορα
και ο αμερικανικός παράγοντας με τον στρατηγό, Βαν Φλητ, που διακανονίζει τις
τύχες αυτής της χώρας, αξιώνει από την ελληνική στρατηγική ηγεσία η «μάχη του
Γράμμου πρέπει να νικηθή (!) το τρέχον θέρος». «Αι απώλειαι δεν ήσαν
υπερβολικαί καί η κυβέρνηση καί ο λαός τής Ελλάδος πρέπει νά είναι έτοιμοι νά
δεχθούν πολλαπλασίας τών σημερινών απωλειών πρός επίτευξη επιτυχιών εντός τού έτους».

Ο Βαν Φλητ, σε υπόμνημά του, προς τον Αρχηγό του ΓΕΣ, Δ. Γιατζή και μετά από
αίτηση του τελευταίου για παροχή οπλισμού από τις ΗΠΑ, εκφράζει σκεπτικισμό.
«Αυτό τό θέρος (1948) η μάχη τού Γράμμου θά απωλεσθεί αντί νά κερδηθεί», και
«συμβουλεύει» την αντικτάσταση στρατηγών, την προαγωγή άλλων, ασκεί κριτική
στην τακτική «αντιμετώπισης τού Συμμοριτισμού» και παράλληλα «υποδεικνύει» και
τον τύπο του οπλισμού που πρέπει να χρησιμοποιηθεί.

Στο ίδιο υπόμνημα ζητεί να εφαρμοσθεί λογοκρισία στον Αθηναϊκό Τύπο:

* «Μέ απασχολεί η περιττή δημοσιότης εις τόν Αθηναϊκόν Τύπον εν σχέσει μέ τάς
ανάγκας τού Ελληνικού Στρατού είς πρόσσθετα όπλα ίνα συνεχισθούν οι
επιχειρήσεις τού Γράμμου...».

Γράφει ο Βαν Φλητ, στον Α/ΓΕΣ στις 26 Ιουλίου 1948:

«Εγώ εδήλωσα ότι η μάχη του Γράμμου πρέπει να νικηθή το τρέχον θέρος υπό του
παρόντως στρατού και αεροπορίας και διά των υπαρχόντων σήμερον όπλων και μέσων
και των προσεχώς διαθεσίμων. Ετόνισα ότι αι απώλειαι δεν ήσαν υπερβολικαί και
ότι η Κυβέρνησις και ο Λαός της Ελλάδος πρέπει να είναι έτοιμοι να δεχθούν
παλλαπλασίας των σημερινών απωλειών προς επίτευξιν επιτυχιών εντός του έτους.

Μετά προσοχής διεξήλθομεν όλα τα θέματα υπό το πρίσμα της διαθεσιμότητος,
χρόνου παραδώσεως, κόστους και πρακτικής αξίας. Αι κάτωθι παρατηρήσεις,
υποστηριζόμεναι υπό την έμπειρον συμβουλήν της Αμερικανικής Στρατιωτικής
Αποστολής, της Β.Σ.Α. και του ΓΕΣ είναι η καλυτέρα δυνατή απάντησις ήτις
δύναται να δοθή σήμερον εις το Α.Σ.Ε. Αμύνης.

* Βομβαρδιστικά

Ο μόνος τύπος βομβαρδιστικών θεωρουμένων χρησίμων διά την Ελλάδα είναι τα
καθέτου εφορμήσεως, ενίοτε καλούμενα ελαφρά ή μέσα βομβαρδιστικά, ή επιθετικά.
Κατόπιν της συμβουλής αμφοτέρων των Αποστολών επέτυχον κατά τους τελευταίους
μήνας να εξασφαλίσω τον τύπον αυτόν των επιθετικών βομβαρδιστικών ως βελτίωσιν
των Σπίτφαϊρ ήδη εν χρήσει. Το πλέον κατάλληλον διά την εν Ελλάδι χρήσιν είναι
το αμερικανικόν Ρ-47, καλούμενον ΘΑΝΤΕΡΜΠΟΛ.

Ίνα καταστή δυνατή η χρησιμοποίησίς των εντός του 1948 πρέπει να εξασφαλισθή
ένα ελάχιστον όριον 30 από τα εν Γερμανία αποθέματα ή τας Η.Π. προς παράδωσιν
εν Ελλάδι την 1 Σεπ/βρίου. Συντήρησις θα παρασχεθή υπό της αμερικανικής
αεροπορίας τόσον εις ανταλλακτικά όσον και διά της προσωρινής εγκαταστάσεως
αμερικανικής Ομάδος Συντηρήσεως διά την εκπαίδευσιν των Ελλήνων μηχανικών εις
την συντήρησιν του αεροσκάφους και του οπλισμού του. Οι Έλληνες πιλότοι
Σπίτφαϊρ μπορούν να εκπαιδευθούν εις τον χειρισμόν του ΘΑΝΤΕΡΜΠΟΛ εντός ολίγων ημερών.

* Ειδικαί εμπρηστικαί βόμβαι

Βαν Φλητ. «Ο ελληνικός λαός πρέπει να είναι έτοιμος να δεχθεί πολλαπλασίας
των σημερινών απωλειών...». Στη φωτογραφία ενώ επιθεωρεί ελληνικό στρατιωτικό τμήμα

Δεν υπάρχουν σχεδόν στόχοι διά εμπρηστικάς βόμβας εις τα βουνά της Ελλάδος.
Πολυβολεία χρησιμοποιούμενα υπό των υπό κομμουνιστικήν ηγεσίαν ανταρτών είναι
κατασκευασμένα διά λίθων και κορμών δένδρων κεκαλυμένων με χώματα. Είναι
μικροί και μεμονωμένοι στόχοι. NAPALM (μίγμα βενζίνης και θρυματισμένου
ελαστικού) ριπτόμενον ευστόχως επ' αυτών ασφαλώς θα καύσουν την ξυλείαν και θα
καταστρέψουν τον εχθρόν εντός. Πειράματα με μέτρια αποτελέσματα εγένοντο.
Σπίτφαϊρ χρησιμοποιούντα ΝΑΡΟΝ. Μελετάται η συνεχής χρησιμοποίησις διά
βελτιωμένων μεθόδων...

* Φλογοβόλα

Ταύτα είναι μικράς ή ουδεμιάς αξίας διά την Ελλάδα. Εχρησιμοποιήθησαν
αποτελεσματικώς εναντίον Ιαπώνων εντός σπηλαίων και εναντίον των Γερμανών
εντός οχυρών τσιμεντένιων με χαλύβδινα παράθυρα και πόρτες. Δεν είναι χρήσιμα
δι' ανοικτούς χώρους διότι ο οιοσδήποτε πλησιάση τόσον κοντά διά να
χρησιμοποιήση την φλόγα μπορεί να χρησιμοποιήση αποτελεσματικώτερα το
τυφέκιον, την ξιφολόγχη και τας χειροβομβίδας.

* Τεθωρακισμένα οχήματα

Ταύτα απεδείχθησαν πολύ αποτελεσματικά διά την ασφάλειαν των φαλάγγων,
προστασίαν χωρίων, και εις μερικάς περιπτώσεις δι' υποστήριξιν δι' αμέσου
βολής της πρώτης γραμμής. Το πρόγραμμα της ΣΟΗΠΕ και ΒΣΑ είναι η διατήρησις
του σημερινού αριθμού των διά της διαθέσεως χρημάτων δι' αγοράν ανταλλακτικών
και αναγκών συντηρήσεως. Η πρόσθετος παροχή τεθωρακισμένων οχημάτων είναι
δαπανηρά και αδύνατος λόγω άλλων αναγκών...

* Αέρια

Τα αέρια είναι εκτός νόμου ως πολεμικόν όπλον. Η χρησιμοποίησίς των εν Ελλάδι
θα προσκαλούσε την φρίκην του πολιτισμένου κόσμου. Οι υπό κομμουνιστικήν
ηγεσίαν αντάρται και οι υποστηρικταί των θα εδράττοντο της ευκαιρίας ίνα
χρησιμοποιήσουν την προπαγάνδα των εν σχέσει με την χρήσιν των. Δακρυγόνα τα
οποία εχρησιμοποιήθησαν ενίοτε υπό της αστυνομίας κατά ταραχών έχουν μικράν ή
καμμίαν αξίαν εις τον πόλεμον...

* Άλλα μέσα ή όπλα

Πλήρης επισκόπισις των αναγκών του Ελληνικού Στρατού εγένετο και θα συνεχισθή
να γίνονται. Όλαι αι προτάσεις εξετάσθησαν προσεκτικά ως προς την
πρακτικότητα, διαθεσιμότητα και χρηματικήν αξίαν τούτων. Παρεδόθησαν εις την
Ελλάδα κατά την διάρκειαν της ανοίξεως και του θέρους 1948 NAPALM, Μπαζούκας,
χειμερινός ιματισμός, ημίονοι διά τα τάγματα, αλεξίπτωτα διά ρίψεις εφοδίων
και πολλαί άλλαι βελτιώσεις, καθώς επίσης και μεγάλην αύξησιν όπλων και
οχημάτων παντός τύπου...

Με απασχολεί πολύ η περιττή δημοσιότης εις τον Αθηναϊκόν τύπον εν σχέσει με
τας ανάγκας του Ελληνικού Στρατού εις πρόσθετα αυτά όπλα ίνα συνεχισθούν αι
επιχειρήσεις του Γράμμου. Η δημοσιότης αυτή ηλάττωσε το μαχητικόν του στρατού
και εάν ο Τύπος εξακολουθεί να ζητά τα πρόσθετα όπλα, τα αναφερόμενα ανωτέρω,
πιστεύω ότι αυτό το θέρος η μάχη του Γράμμου θα απωλεσθή αντί να κερδηθή.

Η βραδύτης της μάχης του Γράμμου οφείλεται πρωτίστως εις την ανεγγύητον
έλεγχον του Διοικητού του Β' Σώματος Στρατού επί των Μεραρχιών και υφισταμένων
μονάδων. Ώρισε λεπτομερώς περιορισμένους αντικειμενικούς σκοπούς και την
τακτικήν των υφισταμένων μονάδων, συχνάκις και των ταγμάτων. Τεθέντες
περιορισμοί των Μεραρχιών απέτρεψαν την εκμετάλλευσιν εις πολλάς περιπτώσεις.
Αι διαταγαί του είναι μάλλον αμυντικής φύσεως παρά επιθετικής. Επανειλημένως
απέτυχεν εις το να διορθώση την στάσιν αυτήν παρά τας συχνάς οδηγίας του ΓΕΣ.
Έχει αρκετά τμήματα, όπλα και υλικόν διά να επιτύχη μίαν εξαιρετικήν νίκην.
Πρέπει να γίνη το παρόν θέρος, με τα σήμερον υπάρχοντα μέσα. Δεν δυνάμεθα να
δεχόμεθα επί μακρόν μετρίαν επίδειξιν. Ως μερικήν θεραπείαν το ΓΕΣ τη εγκρίσει
των Αμερ. και Βρετ. Αποστολών έθεσεν από της 20 Ιουλίου την περιοχήν Δυτικώς
της κορυφογραμμής Πίνδου, περιλαμβανομένων των VIII, ΙΧ και στοιχείον της Χ
Μεραρχιών υπό το Δ' Σώμα Στρατού με έδραν τα Ιωάννινα. Πάντως η πλήρης
αντικατάστασις του Διοικητού του Β' ΣΣ ενδύκνειται και δέον να συντελεσθή άνευ αργοπορίας.

Ι. Α Βαν-Φλητ Αντιστράτηγος Συνημμένα Υπόμνημα υποβληθέν εις το Συμ.
Εθν. Αμύνης».

Μάρκος. «Είναι καιρός να παύση να χύνεται στην Ελλάδα το αίμα...»

Τα μέσα του 1948 στασιμότητα παρατηρείται στην Εμφύλια σύγκρουση. Οι
κυβερνητικές Δυνάμεις παρά τα αλλεπάλληλα επιχειρησιακά σχέδια, αδυνατούν να
δώσουν το αποφασιστικό χτύπημα στο Δημοκρατικό Στρατό. Ο τελευταίος παρά την
παγίωση των θέσεών του στον ορεινό όγκο του Γράμμου και τις επιχειρήσεις
αντιπερισπασμού στη Ρούμελη, την Ήπειρο και την Πελοπόννησο, βρίσκεται σε
αδυναμία να αναπληρώσει τις απώλειες σε άνδρες, ενώ ο εφοδιασμός από τις
γειτονικές «σοσιαλιστικές χώρες», κυρίως την Γιουγκοσλαβία και Αλβανία και
Βουλγαρία ­ κυρίως ως υγειονομικών σταθμών ­ δεν βλέπει «λύση του προβλήματος
με τα όπλα».

Ο επικεφαλής του Δημοκρατικού Στρατού και της Κυβέρνησης, που είχαν σχηματίσει
οι αντάρτες, προβάλλει «χείρα συμφιλίωσης» και διατυπώνει σειρά προτάσεων για
την ειρήνευση του τόπου.

Μελετητές του Εμφυλίου ­ και όχι Αριστεράς απόκλισης ­ θεωρούν τις προτάσεις
του Μάρκου, σημαντική ευκαιρία για τη λήξη του Εμφυλίου. Αλλά η χειρονομία του
Μάρκου απορρίπτεται ως «προπαγάνδα τών Κομμουνιστών». Και ο αδελφοσκοτωμός συνεχίζεται:

Οι προτάσεις Μάρκου...

«Η προσωρινή Δημοκρατική Κυβέρνηση Ελλάδας είναι έτοιμη να υποστηρίξη
οποιαδήποτε πρωτοβουλία από οποιαδήποτε πλευρά και να προέρχεται που θα
μπορούσε να βοηθήση στο να βρη η Ελλάδα τον εαυτό της και την ησυχία της, με
μια μόνη προϋπόθεση ότι θα εξασφαλίση ανεπιφύλακτα τη Δημ. Ζωή του Λαού, ότι
θα κατοχυρωθεί από οποιαδήποτε ξενική ανάμιξη η εθνική αυτοτέλεια και
ανεξαρτησία του λαού της Ελλάδας, ο οποίος μόνος και λεύτερος θα αποφασίση για
τις τύχες του. Προς την κατεύθυνσιν αυτήν η Π.Δ.Κ. είναι πάντα έτοιμη να κάνη
κάθε υποχώρηση που επιτρέπει το λαϊκο και εθνικό συμφέρον. Είναι καιρός να
παύση να χύνεται στην Ελλάδα το αίμα που αυτό το θέλουν οι ξένοι
ιμπεριαλιστές και οι ντόπιοι πλουτοκράτες. Είναι καιρός να
σταματήσουν οι δολοφονίες και οι σφαγές που διαπράττει ο
μοναρχοφασισμός. Το Λαϊκοδημοκρατικό κίνημα στη χώρα δεν απέβλεψε ούτε και
σήμερα αποβλέπει σε βία και αποκλειστική επικράτηση.

Είναι πάντα έτοιμο να ζητήση κάθε προσπάθεια εις όφελος του λαού και της
Πατρίδας. Ο Δημ. Στρ. της Ελλάδας κρατά πάντα στα χέρια του το όπλο με απόλυτη
πίστη στο δίκαιο ως και πεποίθηση στις δυνάμεις του που πηγάζουν από το Λαό,
και η φροντίδα που εκδηλώνουμε πιο πάνω για να ησυχάση η Ελλάδα δείχνει την
πατριωτική μας προσήλωση στη δύναμή μας. Θα βγουν γελασμένοι οι προδότες
της Αθήνας, αν αυτό το πάρουν σαν αδυναμία μας. Όπως απέτυχαν
στη Ρούμελη έτσι θα σπάσουν τα μούτρα τους και παντού αλλού όπου
αποπειραθούν να κτυπήσουν. Ο Δ.Σ.Ε. είναι φέτος πολλαπλάσια δυνατός από πέρσυ
και ικανός να προχωρήση ακλόνητα στο έργο του της απελευθέρωσης της Ελλάδας.
Φροντίζουμε να σταματήση το αίμα που χύνεται στην Ελλάδα γιατί είναι το αίμα
του λαού, δικό μας αίμα. 
Αν όμως ο Μοναρχοφασισμός και την τελευταία στιγμήν δεν δείξει ότι σταματά το
αιματοκύλισμα της Χώρας έχουμε όλη τη δύναμη να επιβάλουμε ενάντια σ' αυτόν
και τους αμερικανοάγγλους πάτρωνές του το συμφέρον του λαού».

Εμφύλιος: Ερείπια, καταστροφές...

Στην υπ' αριθ. Φ. 8611/6/Α2/1 απόρρητη εγκύκλιο του ΓΕΣ προβάλλεται η
επιχειρηματολογία για την απόρριψη των «προτάσεων Ειρήνης» του Μάρκου.

Διαβάζουμε στην εγκύκλιο του ΓΕΣ:

«(...) Επειδή η προπαγάνδα των κομμουνιστών, κατά τας συγκεντρωθείσας
πληροφορίας, επιδιώκει να εμφανίση την δήλωσιν ταύτην "σαν πατριωτική
χειρονομία της προσωρινής Δημ. Κυβέρνησης η οποία επιδιώκει να βοηθήση την
Ελλάδα να βρη την ησυχία και να σταματήση η αιματοχυσία" και ότι "η ανακοίνωση
του Μάρκου είναι τίμια και υπηγορεύθη από το βαθύ πατριωτικό αίσθημα της
Κυβέρνησης και του Δημ. Στρατού για να βγη η Χώρα από το αδιέξοδο, στο οποίο
την ωδήγησαν οι Έλληνες μοναρχοφασίστες με τους Αμερικανούς αφεντάδες τους"
κ.λπ., παρέχομεν τα κάτωθι στοιχεία προς αντίκρουσίν της.

Κατ' αρχήν το γεγονός μόνον ότι οι καλοπροαίρετοι πεμπτοφαλαγγίται και όλα τα
κομματικά μέλη του ΚΚΕ τα οποία ασκούν κατ' επάγγελμα την προπαγάνδαν,
επιμένουν εις το να εμφανίζουν την ανακοίνωσιν ως ανωτέρω την περιεγράψαμεν,
είναι ενδεικτικό ότι η αλήθεια δέον ν' αναζητηθή αλλαχού.

(α) Η δήλωσις αύτη διετάχθη υπό της Κομινφόρμ και αποτελεί την συνέχειαν και
προέκτασιν της "επιθέσεως ειρήνης" της Ρωσίας. Όπως επίσης διετάχθη υπ' αυτής
και η τελευταία δήλωσις της Βουλγαρικής Κυβερνήσεως δι' αποκατάστασιν ομαλών
διπλωματικών σχέσεων μετά της Ελλάδος. Όλαι όμως αι πληροφορίαι συμπίπτουν εις
το ότι ουδεμία πίστις πρέπει να δίδεται εις την ειλικρίνειαν της επιθέσεως ταύτης.

(β) Οι συμμορίται διέρχονται κρίσιν και μάλιστα κρίσιν δεινήν. Κατά τους
τελευταίους μήνες εδέχθησαν κτυπήματα συγκλονιστικά.

(ι) Το κτύπημα της Ρούμελης.

(ιι) Τα κτυπήματα εις την Βόρειον Ελλάδα.

(ιιι) Η εξάρθωσις των "μετόπισθεν" εις τας Αθήνας ένθα τελευταίως υπέστησαν
σημαντικώτατον κλονισμόν.

(ιυ) Η Μακρόνησος, η οποία τόσον μεγάλην πολιτικήν ζημίαν επέφερεν εις τους συμμορίτας.

(υ) Είναι φυσικόν επομένως να προσπαθήσουν να αποτρέψουν την επιδείνωσιν της
καταστάσεώς των διά παντός τρόπου. Ο Μάρκος, ο Ζαχαριάδης και η Πολιτική
ηγεσία του ΚΚΕ ρίπτοντες το σύνθημα της συνδιαλλαγής διά της δηλώσεως ταύτης
ελπίζουν ότι είναι δυνατόν, παραλλήλως με την εξυπηρέτησιν των Ρωσικών σχεδίων
να δημιουργήσουν εις τον Λαόν και εις τον Στρατόν σύγχυσιν, σκέψεις,
αμφιβολίας, δισταγμούς, προστριβάς κ.λπ. τα οποία θα επέδρων επί των σχεδίων
του Γεν. Επ. Στρατού και της μαχητικότητος των ανδρών (...)».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16364N081</ED>
<ID>
ID:20655

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N08&aa=1</URL></REF>


Article

<CATEGORY>vin04</CATEGORY>

 <H5>Μπλόκα στην γκρίνια και τη θλίψη
</H5><H2>30 ΕΡΩΤΗΣΕΙΣ
</H2><H2>ΤΑΞΙΑΡΧΗΣ ΠΑΠΑΝΤΩΝΗΣ
</H2>
<AUTHOR>ΛΙΤΣΑ ΓΚΟΥΝΗ</AUTHOR>

ΔΗΜΑΡΧΟΣ ΜΟΣΧΑΤΟΥ

ΠΙΣΤΕΥΕΙ: Στη συλλογική δράση και συμμετοχή, αλλά και στη γνώση των τεχνοκρατών.

ΑΠΕΧΘΑΝΕΤΑΙ: Την υπερβολή.

ΝΟΣΤΑΛΓΕΙ: Τη ζωή στη φύση.

ΜΟΥΣΙΚΗ ΠΟΥ ΑΚΟΥΕΙ: Ελληνική και ξένη, συνήθως χαμηλών τόνων που δεν
θίγει την αισθητική μας.

Ο δήμαρχος Μοσχάτου, Ταξιάρχης Παπαντώνης, διοργανώνει για 13η χρονιά
καρναβαλικές εκδηλώσεις στον δήμο του με κεντρικό σύνθημα «μπλόκα στην
κακοκεφιά, την γκρίνια και τη θλίψη». Σημαντική θα είναι η συμμετοχή 7.000
καρναβαλιστών της πόλης του Μοσχάτου, ενώ το κυνήγι του Χαμένου Θησαυρού
γίνεται κίνητρο για κοινωνική προσφορά με την αιμοδοσία για λογαριασμό της
Δημοτικής Τράπεζας Αίματος.

ΕΡ.: Δεκατρία χρόνια καρναβάλι.

ΑΠ.: Δέκατο τρίο και καλύτερο.

ΕΡ.: Το φετινό του σύνθημα.

ΑΠ.: Μπλόκα στην κακοκεφιά, την γκρίνια και τη θλίψη.

ΕΡ.: Το Μοσχάτο λοιπόν στους ρυθμούς του Ρίο.

ΑΠ.: Κέφι και μπρίο μακριά από το Ρίο.

ΕΡ.: Φιλοδοξεί να του μοιάσει;

ΑΠ.: Στον ρυθμό, την ένταση και το πάθος.

ΕΡ.: Κοινά σημεία με το καρναβάλι της Πάτρας.

ΑΠ.: Της Πάτρας είναι πρωτοπόρο, με παράδοση αισθητική και ιδιαίτερη φυσιογνωμία.

ΕΡ.: Βραζιλιάνες καλλονές στο Μοσχάτο.

ΑΠ.: «Το ωραίον» είναι άξιον θαυμασμού ανεξαρτήτως φύλου, χρώματος και εθνικότητας.

ΕΡ.: Οι βραζιλιάνικες μέρες στο Μοσχάτο πώς θα περάσουν;

ΑΠ.: Στη διάρκεια της ημέρας ράβουν τις εντυπωσιακές στολές τους.

ΕΡ.: Και οι βραζιλιάνικες νύχτες;

ΑΠ.: Με χορό, χρώματα, κέφι και ενθουσιασμό.

ΕΡ.: Από την παροικία των Νορβηγών τι θα «πάρετε»;

ΑΠ.: Τον συνδυασμό κεφιού και βορειοευρωπαϊκής ιδιοσυγκρασίας. Πάντως έχουν
αφομοιώσει το μεσογειακό ταμπεραμέντο.

ΕΡ.: Δεν θα λείψει όμως και η πολωνική παροικία.

ΑΠ.: Θα μας χαρίσει βαλς, ταγκό και παραδοσιακούς χορούς.

ΕΡ.: Επιδιώκετε δηλαδή ένα «πολυεθνικό» καρναβάλι;

ΑΠ.: Ένα καρναβάλι που θα συνθέτει τις διαφορετικές παραδόσεις και καταγωγές.

ΕΡ.: Μήπως εμπεριέχει στοιχεία βιομηχανοποίησης;

ΑΠ.: Ευτυχώς παραμένει ακόμη «χειροποίητη» κατάκτηση.

ΕΡ.: Το μεγαλύτερο βάρος δίνεται στην «ελληνικότητα» του καρνάβαλου.

ΑΠ.: Από τις 150 ομάδες που συμμετέχουν, οι 40 παρουσιάζουν τοπικά έθιμα.

ΕΡ.: Θεσμός πανελλήνιας εμβέλειας το καρναβάλι;

ΑΠ.: Με καλλιτεχνική, κοινωνική και οικονομική σημασία για την πόλη και την
ευρύτερη περιοχή.

ΕΡ.: Προσωπικό σας όραμα το πανελλαδικό δίκτυο οργανωμένων πολιτιστικών ανταλλαγών.

ΑΠ.: Με ανταλλαγές μέσα από γνωστά, αλλά και ξεχασμένα έθιμα και παραδόσεις
από τις περισσότερες περιοχές της Ελλάδας.

ΕΡ.: Τι φιλοδοξείτε με αυτό;

ΑΠ.: Τη διαμόρφωση ενός σύγχρονου τρόπου ζωής, που θα διαθέτει μνήμη αλλά
ταυτόχρονα όραμα και προοπτική μέλλοντος.

ΕΡ.: Ο στόχος της «βραδιάς υψηλής ραπτικής»;

ΑΠ.: Μία ακόμα προσφορά σ' ένα πολυποίκιλο πρόγραμμα για όλα τα γούστα.

ΕΡ.: Το κυνήγι του χαμένου θησαυρού κίνητρο και κοινωνική προσφορά;

ΑΠ.: Χώρος συνάντησης των πιο ζωντανών δυνάμεων της πόλης που συνδυάζουν το
κέφι, το παιχνίδι και την κοινωνική δράση, όπως η προσφορά αίματος των
πληρωμάτων στη Δημοτική Τράπεζα Αίματος.

ΕΡ.: Οι επτά χιλιάδες καρναβαλιστές είναι αρκετοί;

ΑΠ.: Σε μία πόλη 30.000 κατοίκων το νούμερο είναι εντυπωσιακό.

ΕΡ.: Στόχος σας η ποιότητα;

ΑΠ.: Στην ποιότητα συμπεριλαμβάνεται το καλό γούστο, η αισθητική και η
διαμόρφωση χαρακτήρα και φυσιογνωμίας.

ΕΡ.: Κοντά όμως και στους βετεράνους θεατρίνους.

ΑΠ.: Ελάχιστη ανταπόδοση στα «ιερά μας τέρατα». Φέτος τιμήσαμε την Άννα Καλουτά.

ΕΡ.: Το οξύτερο πρόβλημα του Μοσχάτου;

ΑΠ.: Μια πόλη που προσπαθεί να αναπνεύσει και τα καταφέρνει μεταξύ μιας
αναξιοποίητης παραλίας χωρίς πρόσβαση, δύο ποταμών και των γραμμών του ΗΣΑΠ.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16364N101</ED>
<ID>
ID:20653

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N10&aa=1</URL></REF>


Article

<CATEGORY>vin06</CATEGORY>

 <H2>«Λυμπέριος»: Ελπίζουν στα κινητά...
</H2>
«ΑΝΙΤΑ Τ». Σήμερα θα γίνει αυτοψία για να διαπιστωθεί αν εμβόλισε το «Λυμπέριος»

Από τους λογαριασμούς των κινητών τηλεφώνων του κυβερνήτη Παντελή Μεσολογγίτη
και του μηχανικού Παναγιώτη Αθανασάκου ελπίζουν να βρουν κάποιο νέο στοιχείο
οι λιμενικοί που διενεργούν τις έρευνες για την εξαφάνιση του αλιευτικού
σκάφους «Λυμπέριος».

Μέχρι στιγμής δεν έχει ξεκαθαριστεί ακόμη ποια πορεία ακολούθησε η
μηχανότρατα. Το μόνο που έχουν στα χέρια τους πάνω σε αυτό το θέμα οι
αξιωματικοί, είναι αλληλοσυγκρουόμενες καταθέσεις, αφού υπάρχει ψαράς που είπε
στους Λιμενικούς ότι είδε το «Λυμπέριος» την Κυριακή 24 Ιανουαρίου να ψαρεύει
στα Χριστιανά, κάτω από τη Σαντορίνη, ενώ ένας άλλος συνάδελφός του, δήλωσε
πως την ίδια μέρα το είδε στ' ανοιχτά του Πατρόκλου, στον Αργοσαρωνικό.

Στο μεταξύ, κανένα νέο στοιχείο δεν έχει προκύψει που να δείχνει ότι το υπό
σημαία Παναμά φορτηγό πλοίο «ΑΝΙΤΑ Τ» εμβόλισε τη μηχανότρατα και όλοι
περιμένουν την αυτοψία που χθες δεν έγινε λόγω δυσμενών καιρικών συνθηκών, στη
ξέρα νοτιοδυτικά της Μακρονήσου.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16364N111</ED>
<ID>
ID:20614

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N11&aa=1</URL></REF>


Article

<CATEGORY>vin06</CATEGORY>

 <H5>ΓΙΑ ΝΑ ΣΩΘΕΙ ΤΟ ΙΣΤΟΡΙΚΟ ΣΠΙΤΙ ΤΟΥ ΑΛΕΞΑΝΔΡΟΥ ΣΒΩΛΟΥ
</H5><H2>Υφυπουργός... ντετέκτιβ έξω από οίκο ανοχής!
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ένας υφυπουργός αναγκάσθηκε να γίνει... ντετέκτιβ, πριν έρθει στη Βουλή για
να απαντήσει σε ερώτηση για το ιστορικό σπίτι του Αλέξανδρου Σβώλου, που έχει
μετατραπεί σε πολυδύναμο οίκο ανοχής!

Οικία Σβώλου. Για «στέγη του φοιτητή» προόριζε ο μεγάλος συνταγματολόγος και
πρόεδρος της κυβέρνησης της Ελεύθερης Ελλάδας στα χρόνια της Εθνικής
Αντίστασης το νεοκλασικό του, Φερών και Φυλής. Όμως, με την ανοχή και άδεια
ορισμένων έγινε... οίκος ανοχής!

Ο υφυπουργός ΠΕΧΩΔΕ Θεόδωρος Κολιοπάνος, όπως απεκάλυψε χθες ο βουλευτής του
ΣΥΝ Πέτρος Κουναλάκης, «μη πιστεύοντας στα αυτιά του ότι παρά τον θόρυβο που
υπήρξε με δεκάδες δημοσιεύματα και την ανάμειξη... τριών υπουργείων και ενός
συμβούλου του Πρωθυπουργού, πήγε έξω από το νεοκλασικό για να διαπιστώσει αν
συνεχίζει, παρά τις κυβερνητικές αποφάσεις, να είναι οίκος ανοχής».

Ο κ. Κολιοπάνος, όπως είπε ο κ. Κουναλάκης, «προέβη σε αυτήν την κίνηση, διότι
όταν είδε την ερώτηση που κατέθεσα στη Βουλή, ανάλογη με αυτές που είχαν
καταθέσει συνάδελφοί μου όλων των κομμάτων, και γνωρίζοντας την απόφαση του κ.
Λαλιώτη να κηρυχθεί διατηρητέο το νεοκλασικό, κατάλαβε ότι κάτι δεν πήγαινε
καλά. Άλλα του έλεγε το υπουργείο Δημόσια Τάξης, ότι δεν λειτουργεί ο οίκος
ανοχής, και άλλα μάθαινε».

Τελικώς, ο κ. Κολιοπάνος αφού αναγκάσθηκε να πάει με το αυτοκίνητό του ­ όχι
το υπουργικό ­ στη γωνία Φυλής και Φερών όπου βρίσκεται το νεοκλασικό και
διαπίστωσε ότι «έχει παραχαραχθεί η εντολή του Σβώλου που έλεγε στη διαθήκη
του το σπίτι αυτό να γίνει μία στέγη του φοιτητή», δήλωσε στη Βουλή: «Είναι
μείζον θέμα που προσβάλλει όλους μας, είναι ντροπή. Εγώ προσωπικά θα ασχοληθώ
με το θέμα και νομίζω σύντομα να τελειώσει αυτή η θλιβερή ιστορία».

Σύμφωνα με τα στοιχεία που κατατέθηκαν χθες στη Βουλή: «Παρά τη ρητή εντολή
από τη διαθήκη του Αλέξανδρου Σβώλου, να αξιοποιηθεί το σπίτι προς όφελος των
φοιτητών, τελικώς πωλήθηκε αντί 30.000.000 το περασμένο καλοκαίρι σε μία κυρία
ονόματι Λάσκου και γρήγορα μετεβλήθη σε πολυδύναμο οίκο ανοχής. Μετά τον
θόρυβο που προεκλήθη, το κτίριο κρίθηκε διατηρητέο από το υπουργείο
Πολιτισμού, ενώ το ΥΠΕΧΩΔΕ με προσωπική παρέμβαση του Κώστα Λαλιώτη πρότεινε
τη λύση της εξαγοράς ή αναγκαστικής απαλλοτρίωσης του νεοκλασικού. Όμως, εδώ
και καιρό και παρά τις διαβεβαιώσεις, το σπίτι συνεχίζει να φιλοξενεί πέραν
του ενός οίκους ανοχής».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16364N112</ED>
<ID>
ID:20671

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N11&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Βαλκανικά μαθήματα
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ο καιρός μού φαίνεται καταπληκτικός ­ μπορεί να φυσά διαολεμένα, αλλά
τουλάχιστον η θερμοκρασία κρατιέται γερά, πολύ γερά, πάνω από το μηδέν. Το
Αεροδρόμιο του Ελληνικού μού φαντάζει το απαύγασμα του πολιτισμού ­ οι
βαλίτσες αργούν να βγουν, βέβαια, αλλά αυτά είναι λεπτομέρειες. Απέχω λίγα
χιλιόμετρα και λίγες ώρες από την πραγματικότητα των Βαλκανίων ­ το Σαράγεβο
της φρίκης, των ξένων στρατευμάτων, των ερειπωμένων κτιρίων, του άθλιου
αεροδρομίου και του ασταμάτητου χιονιού. Το Ζάγκρεμπ της ευρωπαϊκής
φιλοδοξίας, της υπέροχης αισθητικής και του πολιτικού αυταρχισμού. Το
Βελιγράδι της decadence, του εμπάργκο και των σκοτεινών προοπτικών. Την
Ποντγκόριτσα, με την αίσθηση της λησμονιάς και της δεκαετίας του '50. Φθάνω
στο σπίτι μου γεμάτη ευγνωμοσύνη ­ προς την τύχη, τη μοίρα, το πεπρωμένο και
την Ιστορία που φρόντισαν να γεννηθώ μερικά βουνά πιο νότια. Ή να χάσει ο
παππούς μου κι οι σύντροφοί του τον Εμφύλιο. Μπορώ, λοιπόν, να δηλώνω
ανερυθρίαστα ευτυχής ­ που το μωρό μου κοιμάται ήρεμο και ζεστό στο δικό του
κρεβάτι, στο δικό του δωμάτιο, στο δικό του σπίτι, αγκαλιά με τον βάτραχο, τον
Ουίνι το αρκουδάκι και την παρέα τους. Που για να βρω τις πάνες της Αννούλας
μου δεν χρειάζεται να γυρίσω όλη την πόλη ­ μόνο για να διαπιστώσω ότι δεν έχω
χρήματα να τις πάρω. Που μπορώ να γράψω ό,τι θέλω ­ για τον Πρωθυπουργό, την
κυβέρνηση, τους υπουργούς ­ χωρίς να φοβάμαι ότι ένας «νόμος περί Τύπου» θα με
πετάξει άνεργη στον δρόμο. Που ψηφίζω ­ για τον δήμαρχο, την κυβέρνηση, την
Ευρωβουλή, το σωματείο μου ­ ξέροντας ότι από την κάλπη θα βγει ό,τι εγώ κι οι
συμπατριώτες μου ρίξαμε. Που μπορώ να γελάω ­ με την κατάσταση των πραγμάτων,
τον εαυτό μου και τους άλλους. Και, κυρίως, που μπορώ να αγαπάω ­ τον μικρό
μου Αϊνστάιν και τους μάγους, τους ευφυείς και τους ανόητους του καθημερινού
μου βίου, τα βιβλία μου και τα όνειρά μου.

Τη Ζωή.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16364N113</ED>
<ID>
ID:20736

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N11&aa=3</URL></REF>


Article

<CATEGORY>vin06</CATEGORY>

 <H5>ΓΕΜΑΤΑ ΤΑ ΣΟΥΠΕΡ ΜΑΡΚΕΤ ΑΠΟ ΠΡΟΪΟΝΤΑ ΠΟΥ ΠΕΡΙΕΧΟΥΝ ΜΕΤΑΛΛΑΓΜΕΝΑ ΣΥΣΤΑΤΙΚΑ
</H5><H5>Η «αλυσίδα»
</H5><H5>Αιτήσεις στο ΥΠΕΧΩΔΕ για βαμβάκι και τεύτλα
</H5><H5>Οι σοκολάτες
</H5><H5>170 χώρες ετοιμάζουν συνθήκη
</H5><H2>Τρόφιμα χωρίς ταυτότητα από τους σεφ της... Γενετικής
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Δημιουργήθηκαν σε εργαστήρια έπειτα από τολμηρούς, πολλές φορές, πειραματισμούς.

Στο... φαρμακείο. Εκεί βρέθηκε το μοναδικό προϊόν (ένα συμπλήρωμα διατροφής
πλούσιο σε πρωτεΐνες), στη συσκευασία του οποίου αναγράφεται ότι περιέχει
γενετικά μεταλλαγμένη σόγια

Καλλιεργήθηκαν πειραματικά, συζητήθηκαν σε υπουργικά γραφεία, «ταξίδεψαν» σε
διεθνή συνέδρια, βρήκαν «φίλους» και «εχθρούς», για να καταλήξουν τελικά
στο... πιάτο μας. Τα γενετικά μεταλλαγμένα τρόφιμα είναι εδώ, στα ράφια των
σούπερ μάρκετ, χάρη στο πολιτικό και εμπορικό αλαλούμ που επικρατεί όχι μόνο
στην Ελλάδα, αλλά και σε ολόκληρο τον κόσμο, καθώς και στην αδυναμία
αναγνώρισής τους από τους εμπόρους και τους καταναλωτές.

Πριν από λίγο καιρό, κάποιοι εθελοντές της Greenpeace έκαναν μια βόλτα σε
μεγάλα σούπερ μάρκετ της Αθήνας. Ξόδεψαν πολλές ώρες ψάχνοντας να βρουν μια
ένδειξη για προϊόντα «ύποπτα» ­ δηλαδή, που περιέχουν γενετικά μεταλλαγμένα
συστατικά ή παράγωγά τους. Σηματάκι δεν βρήκαν ούτε ένα. Προϊόντα μεγάλων
πολυεθνικών εταιρειών που έχουν κατά καιρούς καταγραφεί σε μαύρες λίστες στην
Ευρώπη βρέθηκαν πολλά...

Χωρίς σήμανση

Παρ' όλο που οι κοινοτικές οδηγίες ορίζουν πως τα τρόφιμα που παράγονται με
τις μεθόδους της γενετικής μηχανικής πρέπει να φέρουν ειδική σήμανση, στην
πράξη κάτι τέτοιο δεν ισχύει. «Η κοινοτική νομοθεσία γύρω από τη σήμανση δεν
εφαρμόζεται στην Ελλάδα», παρατηρεί ο κ. Σταμάτης Αλαχιώτης, πρύτανης του
Πανεπιστημίου Πατρών, ο οποίος, αν και καθηγητής Γενετικής, δηλώνει
επιφυλακτικός απέναντι στην ανεξέλεγκτη αποδοχή των γενετικά μεταλλαγμένων
οργανισμών. «Υπάρχουν σημαντικοί περιορισμοί και πρέπει να γίνει εξαντλητικός
έλεγχος μέχρι να δοθούν σαφείς απαντήσεις».

Σε μια από τις πολλές μαύρες λίστες που έχει καταρτίσει το γαλλικό γραφείο της
Greenpeace αναφέρονται προϊόντα μεγάλων εταιρειών τροφίμων (κυρίως σοκολάτες,
μπισκότα αλλά και δημητριακά) που περιέχουν λεκιθίνη ή λάδι που προέρχονται
από γενετικά μεταλλαγμένη σόγια ή μεταλλαγμένο καλαμπόκι. Στα ράφια των
ελληνικών σούπερ μάρκετ υπάρχουν τα ίδια προϊόντα, φυσικά χωρίς την παραμικρή
σχετική σήμανση. Στους ελέγχους της Greenpeace, βρέθηκε μόνο ένα προϊόν, στη
συσκευασία του οποίου αναγράφεται πως περιέχει γενετικά μεταλλαγμένη σόγια, κι
αυτό όχι σε σούπερ μάρκετ αλλά σε... φαρμακείο. Πρόκειται για ένα συμπλήρωμα
διατροφής («πλούσιο σε βιταμίνες, πρωτεΐνες και θερμίδες»), το οποίο
χορηγείται σε ασθενείς έπειτα από βαριές χειρουργικές επεμβάσεις. Στα
συστατικά του αναφέρεται μεταξύ άλλων και η σόγια με αστερίσκο, ο οποίος
παραπέμπει στην επεξήγηση «γενετικά μεταλλαγμένη».

« Ένα χάος»

«Επικρατεί ένα φοβερό χάος, όχι μόνο στην Ελλάδα, αλλά και στην παγκόσμια
αγορά τροφίμων», σημειώνει ο κ. Νίκος Χαραλαμπίδης, υπεύθυνος εκστρατειών στη
Greenpeace. «Θύμα είναι ο καταναλωτής, από τον οποίο στερούν το αναφαίρετο
δικαίωμά του να γνωρίζει τι τρώει».

Την ανησυχία των περιβαλλοντικών οργανώσεων και των ενώσεων καταναλωτών
συμμερίζεται και η κ. Χριστίνα Παπανικολάου, γενική γραμματέας Καταναλωτή στο
Υπουργείο Ανάπτυξης, η οποία τονίζει, με κάθε ευκαιρία, την ανάγκη «να
ενσωματωθούν στις πολιτικές επιλογές και αποφάσεις οι διαθέσεις και οι
επιφυλάξεις της κοινής γνώμης».

Ούτε η δυσπιστία των καταναλωτών απέναντι στα γενετικά τροποποιημένα τρόφιμα
είναι μόνο ελληνικό φαινόμενο. Σύμφωνα με την κ. Παπανικολάου και στοιχεία από
το Ευρωβαρόμετρο, «η υπ' αριθμόν ένα αγωνία των Ευρωπαίων καταναλωτών αφορά
την ασφάλεια των τροφίμων. Στις ευρωπαϊκές χώρες, οι δημοσκοπήσεις αναφέρουν
όμως ότι τα ποσοστά επιφύλαξης απέναντι στα γενετικά τροποποιημένα τρόφιμα
κυμαίνονται μεταξύ 60% και 80%».
<H3>DNA
</H3>
Ακόμη κι αυτές οι εργαστηριακές αναλύσεις σε «ύποπτα» τρόφιμα, που πιθανόν να
περιέχουν γενετικά μεταλλαγμένα συστατικά, δεν μπορούν να δώσουν σαφείς και
ασφαλείς απαντήσεις. Κι αυτό γιατί, όπως εξηγεί ο κ. Νίκος Χαραλαμπίδης, «οι
αναλύσεις μπορούν να εντοπίσουν την τροποποίηση στο DNA ενός οργανισμού, αρκεί
να μην έχει "σπάσει" η αλυσίδα του DNA. Και η αλυσίδα αυτή "σπάει" από την
επεξεργασία που γίνεται μέχρι να φθάσουμε στα παράγωγα των φυτών».

Χαρακτηριστικό παράδειγμα, και στην περίπτωση αυτή, αποτελεί η σόγια και η
λεκιθίνη που χρησιμοποιούνται στις σοκολάτες. Όταν πριν από ένα χρόνο
εντόπισαν ίχνη γενετικής μετάλλαξης στη λεκιθίνη που υπήρχε στις σοκολάτες
Toblerone, o θόρυβος ήταν μεγάλος ακριβώς γιατί κανείς δεν το περίμενε.


Τρεις νέες αιτήσεις για πειραματική καλλιέργεια γενετικά τροποποιημένου
βαμβακιού και ζαχαρότευτλου εξετάζει ήδη το ΥΠΕΧΩΔΕ. Στο παρασκήνιο, αλλά και
στο... προσκήνιο, οι αντιδράσεις και οι επιφυλάξεις είναι πολλές.

Η εταιρεία Monsanto (στην οποία πέρυσι δόθηκε έγκριση για δοκιμαστική
καλλιέργεια γενετικά τροποποιημένου βαμβακιού) ζητεί φέτος την άδεια για
πειραματική καλλιέργεια μιας ποικιλίας βαμβακιού που υπέστη γενετικές
επεμβάσεις ώστε να είναι ανθεκτικό σε ένα ζιζανιοκτόνο (παραγωγής της ίδιας εταιρείας).

Οι άλλες δύο αιτήσεις αφορούν την καλλιέργεια ζαχαρότευτλων με «πειραγμένα»
γονίδια έτσι ώστε να είναι ανθεκτικά σε φυτοφάρμακα. Προέρχονται από τις
εταιρείες Novartis και AgrEvo (η οποία επίσης παράγει το ένα εκ των δύο
φυτοφαρμάκων στο οποίο θα είναι ανθεκτικά τα ζαχαρότευτλα).

«Στην περίπτωση του βαμβακιού, η επιβάρυνση από το φυτοφάρμακο είναι διπλή»,
αναφέρει ο κ. Φίλιππος Φούντης, από το Δίκτυο για τις Επιπτώσεις της Γενετικής
Μηχανικής του Οργανισμού Ελέγχου και Πιστοποίησης Βιολογικών Προϊόντων «ΔΗΩ».
«Αφενός από ένα ξένο ένζυμο που αναπτύσσεται στα φυτά που έχουν υποστεί
τέτοιου είδους γενετικές αλλοιώσεις και αφετέρου από το ζιζανιοκτόνο που
χρησιμοποιείται κατά τη διάρκεια της βλάστησης».

Την αντίθεσή τους στην πειραματική καλλιέργεια γενετικά μεταλλαγμένου
ζαχαρότευτλου εκφράζουν η Νομαρχία Ημαθίας και το Πανελλήνιο Δίκτυο
Οικολογικών Οργανώσεων, τονίζοντας πως «πρόκειται για προσπάθεια υποβάθμισης
της υγείας των πολιτών, του περιβάλλοντος και της ίδιας της ζωής»..


Όλες ανεξαιρέτως οι σοκολατοβιομηχανίες χρησιμοποιούν ως βασικό
γαλακτωματοποιητή τη λεκιθίνη, η οποία είναι παράγωγο σόγιας. Το αν η λεκιθίνη
προέρχεται από γενετικά μεταλλαγμένη σόγια ή όχι εξαρτάται ως ένα βαθμό από
τις επιλογές της εταιρείας αλλά και σε μεγάλο ποσοστό στην τύχη...

Συχνά, μια μεγάλη σοκολατοβιομηχανία που ζητά τη λεκιθίνη από τους μύλους
σόγιας δεν είναι σε θέση να γνωρίζει αν η σόγια αυτή είναι ή δεν είναι
γενετικά μεταλλαγμένη. Πολλές φορές μάλιστα, ούτε καν εκείνοι που εμπορεύονται
ή προμηθεύουν τη σόγια δεν γνωρίζουν αν το προϊόν τους είναι φυσικό ή αν έχει
υποστεί γενετική τροποποίηση.

«Η σόγια που εισάγεται στην Ελλάδα προέρχεται κυρίως από τις ΗΠΑ και τη Νότιο
Αμερική», εξηγεί ο κ. Νίκος Χαραλαμπίδης, από το ελληνικό γραφείο της
Greenpeace. «Στην Αργεντική, για παράδειγμα, καλλιεργούν γενετικά μεταλλαγμένη
σόγια, ενώ στη Βραζιλία όχι. Διαχωρισμός δεν γίνεται και σήμανση δεν υπάρχει».

Ο μόνος τρόπος για να μπει τάξη στο χάος που επικρατεί στην παγκόσμια αγορά
τροφίμων είναι να υπάρξει, κατ' αρχάς, διαχωρισμός των γενετικά μεταλλαγμένων
οργανισμών από τους φυσικούς σε όλα τα στάδια της ανάπτυξης ενός φυτού και,
κατά δεύτερον, σήμανση των τελικών προϊόντων που περιέχουν μεταλλαγμένους
οργανισμούς ή παράγωγά τους.


Στις ΗΠΑ: Η γενετικά τροποποιημένη σόγια καλλιεργείται σε μεγάλες εκτάσεις
και με υπερσύγχρονα μέσα

Εκατόν εβδομήντα χώρες θα συναντηθούν την ερχόμενη εβδομάδα στην Καρθαγένη της
Κολομβίας, με σκοπό να καταλήξουν σε μια νομικά δεσμευτική συνθήκη που θα
προλαμβάνει και θα αντιμετωπίζει τις επιπτώσεις από την απελευθέρωση
μεταλλαγμένων οργανισμών στο περιβάλλον. Σε σχεσινή συνέντευξη Τύπου στην
Αθήνα, η Greenpeace ζήτησε την άμεση υπογραφή ενός ουσιαστικού Πρωτοκόλλου για
τη Βιοασφάλεια και σημείωσε πως, από ελληνικής πλευράς, το ΥΠΕΧΩΔΕ επιχειρεί
να υποβαθμίσει το Πρωτόκολλο, στάση που χαρακτηρίστηκε ως «ανεξήγηση και επικίνδυνη».

Συγκεκριμένα, όπως δήλωσε ο κ. Νίκος Χαραλαμπίδης, υπεύθυνος Εκστρατειών στο
ελληνικό γραφείο της Greenpeace, «μέχρι σήμερα το ΥΠΕΧΩΔΕ λάμπει διά της
απουσίας του από τις διαπραγματεύσεις. Στις ομάδες εργασίας του συνεδρίου
συμμετέχουν διπλωμάτες από το υπουργείο Εξωτερικών, οι οποίοι δεν έχουν ούτε
ενημέρωση ούτε και πολιτικές οδηγίες από το ΥΠΕΧΩΔΕ. Η πολυδιαφημιζόμενη από
τον υφυπουργό ΠΕΧΩΔΕ "προσεκτική αντιμετώπιση του θέματος" αποδεικνύεται κενή
περιεχομένου και προορίζεται μάλλον για εσωτερική κατανάλωση».

Ο κ. Χαραλαμπίδης αναφέρθηκε στις έντονες πιέσεις που δέχεται η χώρα μας, τόσο
από τις βιομηχανίες αγροχημικών όσο και από αμερικανικής πλευράς, προκειμένου
να δεχθεί άνευ όρων την εισαγωγή μεταλλαγμένων οργανισμών. Η Greenpeace
τόνισε, για μια ακόμη φορά, πως η απελευθέρωση γενετικά μεταλλαγμένων
οργανισμών στο περιβάλλον απειλεί την ανθρώπινη υγεία, τη βιοποικιλότητα, τα
οικοσυστήματα και τις παραδοσιακές καλλιέργειες. «Οι μεταλλαγμένοι οργανισμοί
είναι ζωντανοί οργανισμοί. Έχουν τη δυνατότητα να πολλαπλασιάζονται, να
μεταφέρουν τα γονίδιά τους και να εξαπλώνονται. Δεν πρόκειται να σεβαστούν τα
όρια ενός χωραφιού ή τα σύνορα μιας χώρας», επεσήμανε ο κ. Χαραλαμπίδης.

Στο θέμα του Διεθνούς Πρωτοκόλλου για τη Βιοασφάλεια αναφέρθηκε, σε επίκαιρη
ερώτησή της στη Βουλή, και η βουλευτής του Συνασπισμού, κ. Μαρία Δαμανάκη, η
οποία τόνισε, μεταξύ άλλων, την υιοθέτηση της αρχής της πρόληψης ως βάσης για
κάθε δράση που σχετίζεται με την απελευθέρωση μεταλλαγμένων οργανισμών στο
περιβάλλον. Η κ. Δαμανάκη διερωτάται «με ποιον τρόπο σκοπεύει το ΥΠΕΧΩΔΕ να
διασφαλίσει την υψηλή εκπροσώπηση της χώρας μας στις διαπραγματεύσεις του
Πρωτοκόλλου και ποιες πρωτοβουλίες θα πάρει έτσι ώστε να μην επικρατήσει το
"λόμπι" των χωρών που προωθούν ανεξέλεγκτα τα συμφέροντα των πολυεθνικών
αγροχημικών εταιρειών».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16364N121</ED>
<ID>
ID:20615

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N12&aa=1</URL></REF>


Article

<CATEGORY>vin02</CATEGORY>

 <H2>ΝΑΙ
</H2><H2>Ψύλλοι στ' άχυρα...
</H2>
<AUTHOR>ΧΡΗΣΤΟΣ ΜΕΣΣΗΝΗΣ</AUTHOR>

«Ψύλλους στ' άχυρα» μου φαίνεται ότι ψάχνει η Greenpeace. Δεν με έχει πείσει η
επιχειρηματολογία της κατά των γενετικά τροποποιημένων τροφίμων. (Ήμουν και
υποστηρικτής της ­ είμαι όμως και καπνιστής, άρα δεν κινδυνεύω από κανένα
προϊόν βιοτεχνολογίας!).

Το δικαίωμα να γνωρίζουμε γιά να επιλέγουμε τι τρώμε (ακόμα κι αν πρόκειται να
επιλέξουμε τα «αμαρτωλά» τρόφιμα) καλό είναι να το έχουμε.

Αλλά είναι δυνατόν να το θεωρήσουμε πρώτο και μέγα δικαίωμα; Και τον «αγώνα
για την υπεράσπισή του», σπουδαία προτεραιότητα;

Δεν έχω τις γνώσεις ενός ειδικού, για ν' απαντήσω στα όσα υποστηρίζουν οι
πολέμιοι των εφαρμογών της γενετικής στα τρόφιμα. Απλώς δεν με συγκινεί όλος
αυτός ο θόρυβος. Περισσότερο θα με κινητοποιούσε μια εκστρατεία, λόγου χάριν,
κατά των (πανέμορφων μεν αλλά ολέθριων για την Αθήνα) γυάλινων πύργων που
ορθώνονται με ρυθμούς εξωφρενικούς στην τερατούπολη. Και με ακόμα περισσότερη
θέρμη θα υποστήριζα μια εκστρατεία κατά των ολίγων που απαγορεύουν τη διέλευση
στους πολλούς κλείνοντας δρόμους. Θα μου πείτε: «Ρίχνεις την μπάλα στην
εξέδρα». Ναι ­ ομολογώ. Αλλά έχω τη γνώμη πως υπάρχουν πολλά και σπουδαία
δικαιώματά μας που τσαλακώνονται και δεν αντιδρούμε. Το δικαίωμα «να
γνωρίζουμε τι τρώμε» μας μάρανε;

(Όσοι τσικνίσανε χθες χωρίς... έλεος, με κατανοούν ­ υποθέτω!).
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16364N131</ED>
<ID>
ID:20662

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N13&aa=1</URL></REF>


Article

<CATEGORY>vin02</CATEGORY>

 <H2>ΟΧΙ
</H2><H2>«Κοπτική - ραπτική»
</H2>
<AUTHOR>ΝΙΚΟΣ ΧΑΡΑΛΑΜΠΙΔΗΣ</AUTHOR>

Αυτό που μέχρι χθες έμοιαζε με επιστημονική φαντασία, αποτελεί πλέον
πραγματικότητα. Σε κάθε άκρη του κόσμου επιστήμονες επιδίδονται σε υψηλής
τεχνολογίας πειράματα κοπτικής-ραπτικής, με σκοπό να κατασκευάσουν νέους
οργανισμούς με καινούργια χαρακτηριστικά. Χρηματοδοτούνται από πολυεθνικές,
που δραστηριοποιούνται στον χώρο της γενετικής (ή στις επιστήμες της ζωής
-life sciences) και βιάζονται να καταλάβουν το μέγιστο δυνατόν μέρος της
παγκόσμιας αγοράς. Μιας αγοράς που προβλέπουν να κατακλύζεται από τεχνητά
μεταλλαγμένους οργανισμούς.

Πρόβλεψη και επιδίωξή τους είναι να έχουν το μονοπώλιο της παγκόσμιας αγοράς
τροφίμων, μέσα στην επόμενη δεκαετία, αγνοώντας πως οι μεταλλαγμένοι
οργανισμοί απειλούν οικοσυστήματα που δημιουργήθηκαν μέσα από εξέλιξη χιλιάδων ετών.

Κι ενώ βρισκόμαστε λίγο πριν από την υπογραφή ενός Διεθνούς Πρωτοκόλλου για τη
Βιοασφάλεια, το οποίο θα έχει νομικά δεσμευτικό χαρακτήρα, οι βιομηχανίες
αγροχημικών πιέζουν ώστε οι κανόνες του ελεύθερου εμπορίου να αποτελέσουν τον
μόνο περιορισμό. Αρνούνται να αναλάβουν την ευθύνη για τις όποιες βλάβες
προκύψουν στο περιβάλλον και την υγεία, από την απελευθέρωση των μεταλλαγμένων
οργανισμών στο περιβάλλον. Οι κυβερνήσεις μένει να αποδείξουν ότι η αρχή της
πρόληψης, η ανθρώπινη υγεία και η προστασία των φυσικών οικοσυστημάτων
αποτελούν την πρώτη τους προτεραιότητα. Και εμείς, οι πολίτες/καταναλωτές,
οφείλουμε να διεκδικήσουμε το αυτονόητο: το δικαίωμα να γνωρίζουμε και να
επιλέγουμε τι τρώμε.

Ο Ν. Χαραλαμπίδης είναι υπεύθυνος του Γραφείου Εκστρατειών της Γκρίνπις.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16364N132</ED>
<ID>
ID:20703

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N13&aa=2</URL></REF>


Article

<CATEGORY>vin06</CATEGORY>

 <H5>ΛΙΓΟΙ ΜΑΘΗΤΕΣ ΚΑΙ ΓΙΑ ΛΙΓΗ ΩΡΑ ΑΠΕΚΛΕΙΣΑΝ ΔΡΟΜΟΥΣ ΣΕ ΑΘΗΝΑ ΚΑΙ ΠΕΙΡΑΙΑ
</H5><H5>Έγιναν επεισόδια στην Κέρκυρα
</H5><H2>Μπλόκα με αποκριάτικο χρώμα
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Οι οδηγοί που περνούσαν χθες από τη Λεωφόρο Δημοκρατίας στο Πέραμα,
αντίκρυσαν έκπληκτοι τον... Γεράσιμο Αρσένη αγκαλιά με τον Αρχιεπίσκοπο
Χριστόδουλο να τους κλείνουν με μπλόκο τον δρόμο!

Επρόκειτο βέβαια για μαθητές, που επέλεξαν αυτές τις μάσκες για τις Αποκριές
και έκαναν χθες ­ με χιούμορ που είχε μήνυμα ­ τα τελευταία μπλόκα στους
δρόμους της Αθήνας και του Πειραιά. Αυτή τη φορά πάντως η ταλαιπωρία των
οδηγών ήταν μικρή, καθώς τα 6 χθεσινά μπλόκα κράτησαν ελάχιστη ώρα, παρότι το
Συντονιστικό των μαθητών είχε προαναγγείλει πολλά περισσότερα. Οι συμμαθητές
τους όμως, στις περισσότερες γειτονιές, δεν τους ακολούθησαν και προτίμησαν να
κάνουν μάθημα, εν όψει και της αναπλήρωσης των χαμένων ωρών (οι σχετικές
ανακοινώσεις θα γίνουν τη Δευτέρα), που δεν θέλουν να είναι βαριά.

Έτσι, λίγοι μαθητές από ορισμένα σχολεία απέκλεισαν χθες για χρονικό διάστημα
που δεν ξεπέρασε τη μισή ώρα κεντρικούς δρόμους στους Αμπελοκήπους, το
Μοσχάτο, τη Νίκαια, το Πολύγωνο και το Πέραμα, ενώ συμμαθητές τους απέκλεισαν
το μεσημέρι την οδό Φιλελλήνων και αργότερα τη Μητροπόλεως έξω από το
υπουργείο Παιδείας, επίσης για λίγη ώρα. Άλλοι μαθητές από την Ιωνίδειο Σχολή
του Πειραιά έκαναν πορεία στο κέντρο της πόλης. Οι εντάσεις και τα επεισόδια
που χαρακτήριζαν τα προηγούμενα μπλόκα, είχαν χθες αντικατασταθεί από μια
χαλαρή αποκριάτικη διάθεση.

Μπλόκο όμως στην οδό Σόλωνος για λίγη ώρα έκαναν χθες το απόγευμα και οι
φοιτητές της Νομικής, οι οποίοι διαμαρτύρονται για το ενδεχόμενο δημιουργίας
νέας Νομικής σχολής στο Πάντειο, παρότι δεν περιλαμβάνεται στα νέα τμήματα που
ανακοίνωσε προχθές το υπ. Παιδείας.

Οι φοιτητές της Νομικής (η οποία σημειωτέον είναι μαζί με τη Νομική Θράκης οι
μόνες πανεπιστημιακές σχολές που τελούν ακόμα υπό κατάληψη, καθώς μετά τα
σχολεία έληξαν χθες οι καταλήψεις και σε όλα τα πανεπιστήμια) ζητούν ρητή
δέσμευση για τη μη δημιουργία νέας Νομικής στο Πάντειο, θεωρώντας ότι αν
δημιουργηθεί θα πυροδοτήσει υπερπληθωρισμό στον κλάδο τους και υποβάθμιση των
πτυχίων τους.

Στο θέμα των 70 νέων τμημάτων αναφέρθηκαν χθες με ανακοινώσεις τους οι
φοιτητικές παρατάξεις ΔΑΠ και ΠΚΣ (ΚΝΕ). Η ΔΑΠ δεν κάνει συνολική αρνητική
κριτική στα νέα τμήματα, υποστηρίζει όμως ότι γίνονται χωρίς να λυθούν
προηγουμένως τα ζωτικά προβλήματα των υπαρχόντων τμημάτων, ενώ τα νέα «δεν
έχουν υποδομή και επαφή στην πλειοψηφία τους με τις πραγματικές ανάγκες της
κοινωνίας και της σύγχρονης αγοράς εργασίας». Οι ΠΚΣ κάνουν λόγο για προσήλωση
της κυβέρνησης στις επιταγές της Ε.Ε. και για «στροφή της τριτοβάθμιας
εκπαίδευσης προς την κατάρτιση και στην παροχή γνώσεων μιας χρήσης, που θα
απαξιώνονται γρήγορα».


ΚΕΡΚΥΡΑ

Μικρή ταλαιπωρία. Ολιγόωρα μπλόκα στους δρόμους της Αθήνας και του Πειραιά
από λίγους μαθητές

ΜΙΚΡΟΕΠΕΙΣΟΔΙΑ έγιναν χθες στην Κέρκυρα μετά την πραγματοποίηση πορείας από
μαθητές Γυμνασίων και Λυκείων του νομού.

Μετά τη συγκέντρωση διαμαρτυρίας έξω από τη Νομαρχία της Κέρκυρας ομάδα 100
περίπου μαθητών κατευθύνθηκε προς τα γραφεία της Δ/νσης Δευτεροβάθμιας
Εκπαίδευσης. Εκεί οι μαθητές άρχισαν να φωνάζουν συνθήματα και να πετούν
πέτρες και πορτοκάλια προς το κτίριο.

Οι υπάλληλοι και όσοι βρίσκονταν εκεί φοβήθηκαν και άρχισαν να κλείνουν πόρτες
και παράθυρα, ενώ ειδοποίησαν και την Αστυνομία.

Η εμφάνιση των αστυνομικών προκάλεσε την απομάκρυνση των διαδηλωτών και λίγη
ώρα αργότερα διαλύθηκαν.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16364N141</ED>
<ID>
ID:20616

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N14&aa=1</URL></REF>


Article

<CATEGORY>vin06</CATEGORY>

 <H5>ΠΕΡΙΣΣΟΤΕΡΕΣ ΕΠΙΛΟΓΕΣ ΘΑ ΠΕΡΙΛΑΜΒΑΝΕΙ ΤΟ ΜΗΧΑΝΟΓΡΑΦΙΚΟ ΔΕΛΤΙΟ ΓΙΑ ΤΟΥΣ ΥΠΟΨΗΦΙΟΥΣ
</H5><H2>43 νέα Τμήματα σε ΑΕΙ-ΤΕΙ
</H2>
Σαράντα τρία νέα Τμήματα περιλαμβάνονται στο μηχανογραφικό δελτίο που θα
συμπληρώσουν φέτος οι υποψήφιοι για τα Πανεπιστήμια και τα Τεχνολογικά
Εκπαιδευτικά Ιδρύματα (ΤΕΙ). Τα 26 από αυτά είναι πανεπιστημιακά και τα 17
Τμήματα των ΤΕΙ. Παράλληλα, τέσσερα Τμήματα ­ 3 των ΑΕΙ και 1 των ΤΕΙ μετονομάζονται.

Αναλυτικά τα νέα Τμήματα και τα Τμήματα που μετονομάζονται έχουν ως εξής:

1 Τμήμα Ιταλικής και Ισπανικής Γλώσσας και Φιλολογίας, με έδρα την
Αθήνα, του Εθνικού και Καποδιστριακού Πανεπιστημίου Αθηνών, στην Τρίτη (3η)
Δέσμη με βασικό μάθημα τα Αρχαία Ελληνικά. Το Τμήμα αυτό θα λειτουργήσει με
δύο κατευθύνσεις, η μία είναι της Ιταλικής Γλώσσας και η άλλη της Ισπανικής
Γλώσσας, οι υποψήφιοι για κάθε κατεύθυνση θα εξετάζονται υποχρεωτικά και στην
αντίστοιχη ξένη γλώσσα.

2 Τμήμα Εφαρμοσμένων Μαθηματικών και Φυσικών Επιστημών, με έδρα την
Αθήνα, του Εθνικού Μετσόβιου Πολυτεχνείου, στην πρώτη (1η) Δέσμη με βασικό
μάθημα τα Μαθηματικά.

3 Τμήμα Βαλκανικών Σπουδών, με έδρα τη Φλώρινα, του Αριστοτελείου
Πανεπιστημίου Θεσ/νίκης, στην τρίτη (3η) και στην τέταρτη (4η) Δέσμη με βασικό
μάθημα την Ιστορία.

4 Τμήμα Μηχανικών Διαχείρισης Ενεργειακών Πόρων, με έδρα την Κοζάνη,
του Αριστοτελείου Πανεπιστημίου Θεσ/νίκης, στην πρώτη (1η) Δέσμη και βασικό
μάθημα τα Μαθηματικά.

5 Τμήμα Λογιστικής και Χρηματοοικονομικής, με έδρα την Αθήνα, του
Οικονομικού Πανεπιστημίου Αθηνών, στην τέταρτη (4η) Δέσμη με βασικό μάθημα τα Μαθηματικά.

6 Τμήμα Τεχνολογικής Εκπαίδευσης, με έδρα τον Πειραιά, του
Πανεπιστημίου Πειραιά, στην πρώτη (1η) Δέσμη με βασικό μάθημα τα Μαθηματικά.

7 Τμήμα Διοίκησης Επιχειρήσεων, με έδρα την Πάτρα, του Πανεπιστημίου
Πάτρας, στην τέταρτη (4η) Δέσμη με βασικό μάθημα τα Μαθηματικά.

8 Τμήμα Αρχιτεκτόνων Μηχανικών, με έδρα την Πάτρα, του Πανεπιστημίου
Πάτρας, στην πρώτη (1η) Δέσμη με βασικό μάθημα τα Μαθηματικά.

9 Τμήμα Φιλοσοφίας, με έδρα την Πάτρα, του Πανεπιστημίου Πάτρας, στην
τρίτη (3η) Δέσμη με βασικό μάθημα τα Αρχαία Ελληνικά.

10 Τμήμα Επιστήμης και Τεχνολογίας Υλικών, με έδρα τα Ιωάννινα, του
Πανεπιστημίου Ιωαννίνων, στην πρώτη (1η) Δέσμη με βασικό μάθημα τα Μαθηματικά.

11 Τμήμα Πολιτικής Επιστήμης, με έδρα το Ρέθυμνο, του Πανεπιστημίου
Κρήτης, στην τέταρτη (4η) Δέσμη με βασικό μάθημα την Ιστορία.

12 Τμήμα Εφαρμοσμένων Μαθηματικών, με έδρα το Ηράκλειο, του
Πανεπιστημίου Κρήτης, στην πρώτη (1η) Δέσμη με βασικό μάθημα τα Μαθηματικά.

13 Τμήμα Αρχιτεκτόνων Μηχανικών, με έδρα την Ξάνθη, του Δημοκρίτειου
Πανεπιστημίου Θράκης, στην πρώτη (1η) Δέσμη με βασικό μάθημα τα Μαθηματικά.

14 Τμήμα Διεθνών Οικονομικών Σχέσεων και Ανάπτυξης, με έδρα την
Κομοτηνή, του Δημοκρίτειου Πανεπιστημίου Θράκης, στην τέταρτη (4η) Δέσμη με
βασικό μάθημα τα Μαθηματικά.

15 Τμήμα Δασολογίας και Διαχείρισης Περιβάλλοντος και Φυσικών Πόρων, με
έδρα την Ορεστιάδα, του Δημοκρίτειου Πανεπιστημίου Θράκης, στην πρώτη (1η)
Δέσμη με βασικό μάθημα τα Μαθηματικά.

16 Τμήμα Αγροτικής Ανάπτυξης, με έδρα την Ορεστιάδα, του Δημοκρίτειου
Πανεπιστημίου Θράκης, στην τέταρτη (4η) Δέσμη με βασικό μάθημα τα Μαθηματικά.

17 Τμήμα Επιστημών της Θάλασσας, με έδρα τη Μυτιλήνη, του Πανεπιστημίου
Αιγαίου, στην πρώτη (1η) Δέσμη με βασικό μάθημα τη Χημεία.

18 Τμήμα Κοινωνιολογίας, με έδρα τη Μυτιλήνη, του Πανεπιστημίου
Αιγαίου, στην τέταρτη (4η) Δέσμη με βασικό μάθημα τα Μαθηματικά.

19 Τμήμα Μεσογειακών Σπουδών, με έδρα τη Ρόδο, του Πανεπιστημίου
Αιγαίου, στην τρίτη (3η) και στην τέταρτη (4η) Δέσμη με βασικό μάθημα την Ιστορία.

20 Τμήμα Αρχιτεκτόνων Μηχανικών, με έδρα τον Βόλο, του Πανεπιστημίου
Θεσσαλίας, στην πρώτη (1η) Δέσμη με βασικό μάθημα τα Μαθηματικά.

21 Τμήμα Οικονομικών Επιστημών, με έδρα τον Βόλο, του Πανεπιστημίου
Θεσσαλίας, στην τέταρτη (4η) Δέσμη με βασικό μάθημα τα Μαθηματικά.

22 Τμήμα Φυσικών Επιστημών (κατεύθυνση Φυσικής), του Πανεπιστημίου
Κύπρου, στην πρώτη (1η) Δέσμη με βασικό μάθημα τη Φυσική.

23 Τμήμα Φυσικών Επιστημών (κατεύθυνση Χημείας), του Πανεπιστημίου
Κύπρου, στην πρώτη (1η) Δέσμη με βασικό μάθημα τη Χημεία.

24 Τμήμα Ξένων Γλωσσών και Φιλολογιών (κατεύθυνση Γαλλικής Γλώσσας και
Φιλολογίας), του Πανεπιστημίυ Κύπρου, στην τρίτη (3η) Δέσμη με βασικό μάθημα
τα Αρχαία Ελληνικά. Οι υποψήφιοι για την κατεύθυνση αυτή εξετάζονται
υποχρεωτικά και στο ειδικό μάθημα της Γαλλικής Γλώσσας.

25 Τμήμα Θεωρητικών Σπουδών Τέχνης, με έδρα την Αθήνα, της Ανωτάτης
Σχολής Καλών Τεχνών. Το Τμήμα αυτό δεν εντάσσεται στο σύστημα των Γενικών
Εξετάσεων και η εισαγωγή σ' αυτό θα γίνεται με ειδικές εξετάσεις που θα
διενεργεί το ίδιο το Ίδρυμα.

26 Τμήμα Εφαρμοσμένων Τεχνών, με έδρα την Αθήνα, της Ανωτάτης Σχολής
Καλών Τεχνών. Το Τμήμα αυτό δεν εντάσσεται στο σύστημα των Γενικών Εξετάσεων
και η εισαγωγή σ' αυτό θα γίνεται με ειδικές εξετάσεις που θα διενεργεί το
ίδιο το Ίδρυμα.

27 Τμήμα Σχεδιασμού και Παραγωγής Ενδυμάτων, με έδρα το Κιλκίς, του ΤΕΙ
Θεσ/νίκης, στην πρώτη (1η) και στην τέταρτη (4η) Δέσμη με βασικό μάθημα τα Μαθηματικά.

28 Τμήμα Τεχνολογίας, Πληροφορικής και Τηλεπικοινωνιών, με έδρα τη
Λάρισα του ΤΕΙ Λάρισας, στην πρώτη (1η) Δέσμη με βασικό μάθημα τα Μαθηματικά.

29 Τμήμα Σχεδιασμού και Τεχνολογίας Ξύλου και Επίπλου, με έδρα την
Καρδίτσα του ΤΕΙ Λάρισας, στην πρώτη (1η) Δέσμη με βασικό μάθημα τη Χημεία.

30 Τμήμα Επιχειρηματικού Σχεδιασμού και Πληροφοριακών Συστημάτων, με
έδρα την Πάτρα, του ΤΕΙ Πάτρας, στην τέταρτη (4η) Δέσμη με βασικό μάθημα τα Μαθηματικά.

31 Τμήμα Εφαρμοσμένης Πληροφορικής και Πολυμέσων, με έδρα το Ηράκλειο,
του ΤΕΙ Ηρακλείου, στην πρώτη (1η) Δέσμη με βασικό μάθημα τα Μαθηματικά.

32 Τμήμα Τεχνολογίας Μηχανικών Συστημάτων Διαχείρισης Φυσικών Πόρων, με
έδρα τα Χανιά, του ΤΕΙ Ηρακλείου, στην πρώτη (1η) Δέσμη με βασικό μάθημα τη Φυσική.

33 Τμήμα Μουσικής Τεχνολογίας και Ακουστικής, με έδρα το Ρέθυμνο, του
ΤΕΙ Ηρακλείου, στην πρώτη (1η) Δέσμη με βασικό μάθημα τη Φυσική.

34 Τμήμα Βιομηχανικής Πληροφορικής, με έδρα την Καβάλα, του ΤΕΙ
Καβάλας, στην πρώτη (1η) Δέσμη με βασικό μάθημα τα Μαθηματικά.

35 Τμήμα Δημοσίων Σχέσεων και Επικοινωνιακής Πολιτικής, με έδρα την
Καστοριά, του ΤΕΙ Κοζάνης, στην τέταρτη (4η) Δέσμη με βασικό μάθημα την Ιστορία.

36 Τμήμα Εμπορίας και Ποιοτικού Ελέγχου Αγροτικών Προϊόντων, με έδρα τη
Φλώρινα, του ΤΕΙ Κοζάνης, στην πρώτη (1η) Δέσμη με βασικό μάθημα τη Χημεία.

37Τμήμα Αυτοματισμού, με έδρα τη Χαλκίδα, του ΤΕΙ Χαλκίδας, στην πρώτη
(1η) Δέσμη με βασικό μάθημα τα Μαθηματικά.

38 Τμήμα Εφαρμογών Πληροφορικής στη Διοίκηση και στην Οικονομία, με
έδρα το Μεσολόγγι του ΤΕΙ Μεσολογγίου, στην τέταρτη (4η) Δέσμη με βασικό
μάθημα τα Μαθηματικά.

39 Τμήμα Πληροφορίας και Επικοινωνιών, με έδρα τις Σέρρες, του ΤΕΙ
Σερρών, στην τέταρτη (4η) Δέσμη με βασικό μάθημα τα Μαθηματικά.

40 Τμήμα Ελεγκτικών και Ασφαλιστικών Εργασιών, με έδρα την Καλαμάτα,
του ΤΕΙ Καλαμάτας, στην τέταρτη (4η) Δέσμη με βασικό μάθημα τα Μαθηματικά.

41 Τμήμα Ελεγκτικών και Ασφαλιστικών Εργασιών, με έδρα την Πρέβεζα, του
ΤΕΙ Ηπείρου, στην τέταρτη (4η) Δέσμη με βασικό μάθημα τα Μαθηματικά.

42 Τμήμα Εφαρμογών Ξένων Γλωσσών στη Διοίκηση και στο Εμπόριο, με έδρα
την Ηγουμενίτσα, του ΤΕΙ Ηπείρου, στην τέταρτη (4η) Δέσμη με βασικό μάθημα τα
Μαθηματικά. Οι υποψήφιοι για το Τμήμα αυτό εξετάζονται υποχρεωτικά σε μια από
τις τέσσερις ξένες γλώσσες (Αγγλική, Γαλλική, Γερμανική, Ιταλική).

43 Τμήμα Βιολογικής Γεωργίας, με έδρα το Αργοστόλι, του ΤΕΙ Ηπείρου,
στην πρώτη (1η) Δέσμη με βασικό μάθημα τη Χημεία.

Πανεπιστήμιο Κύπρου

Το Τμήμα Φυσικών Επιστημών (πτυχίο Φυσικής ή Χημείας) διεγράφη από το
μηχανογραφικό δελτίο, αφού χωρίστηκε σε δύο κατευθύνσεις, Φυσικής και Χημείας
αντίστοιχα, με χωριστό αριθμό εισακτέων σε κάθε κατεύθυνση, οι οποίες και
περιελήφθησαν ως νέα Τμήματα.

Μετονομασίες Τμημάτων

1 Το Τμήμα Αστικής και Περιφερειακής Ανάπτυξης του Παντείου
Πανεπιστημίου Κοινωνικών και Πολιτικών Επιστημών μετονομάστηκε σε Τμήμα
Οικονομικής και Περιφερειακής Ανάπτυξης.

2 Το Τμήμα Οικιακής Οικονομίας του Χαροκοπείου ΑΕΙ μετονομάστηκε σε
Τμήμα Οικιακής Οικονομίας και Οικολογίας και είναι ενταγμένο στην πρώτη (1η)
και στην τέταρτη (4η) Δέσμη με βασικό μάθημα τα Μαθηματικά.

3 Το Τμήμα Διαιτολογίας του Χαροκοπείου ΑΕΙ μετονομάστηκε σε Τμήμα Επιστήμης
Διαιτολογίας - Διατροφής.

4 Το Τμήμα Ορυχείων του ΤΕΙ Κοζάνης μετονομάστηκε σε Τμήμα Γεωτεχνολογίας και Περιβάλλοντος.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16364N151</ED>
<ID>
ID:20617

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N15&aa=1</URL></REF>


Article

<CATEGORY>vin06</CATEGORY>

 <H2>Δωρεάν φροντιστήρια για απόρους
</H2>
Δωρεάν φροντιστηριακά μαθήματα για εκατοντάδες άπορους μαθητές έχει
προγραμματίσει η Αρχιεπισκοπή Αθηνών για τουλάχιστον 25 περιοχές.

Η προσπάθεια αυτή, ύστερα από πρόταση του Αρχιεπισκόπου, άρχισε να εφαρμόζεται
μετά το τέλος των καταλήψεων, η οποία αφορά μαθητές Λυκείου σε διάφορες
περιοχές και ήδη έχουν έχουν εκδηλώσει ενδιαφέρον εκατοντάδες παιδιά.

Τα φροντιστήρια γίνονται από εθελοντές καθηγητές και καλύπτουν το σύνολο των
μαθημάτων. Για τον λόγο αυτό έχουν διατεθεί τα Πνευματικά κέντρα ενοριών όπου
οι μαθητές έχουν την ευκαιρία να «καλύψουν τη χαμένη ύλη».

Εκτός από τα μαθήματα που έχουν σχέση με την διδακτέα ύλη, μαθήματα γίνονται
και για κομπιούτερ σε δέκα ενορίες από ειδικούς, οι οποίοι έχουν προσφερθεί να
διδάσκουν δωρεάν. 
Ήδη το Γραφείο Νεότητος της Αρχιεπισκοπής επιχειρεί «ένα νέο άνοιγμα στην
νεολαία» με διάφορες πρωτοβουλίες. 
Όσοι πάντως ενδιαφέρονται να συμμετάσχουν στην προσπάθεια που γίνεται θα
πρέπει να απευθύνονται στο Γραφείο Νεότητος της Αρχιεπισκοπής.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16364N152</ED>
<ID>
ID:20672

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N15&aa=2</URL></REF>


Article

<CATEGORY>vin06</CATEGORY>

 <H5>ΤΑ ΧΡΗΜΑΤΑ ΓΙΑ ΝΑ ΚΑΛΥΦΘΟΥΝ ΟΙ ΕΦΗΜΕΡΙΕΣ ΒΡΕΘΗΚΑΝ, ΑΛΛΑ ΟΙ ΑΠΕΡΓΙΑΚΕΣ
ΚΙΝΗΤΟΠΟΙΗΣΕΙΣ ΤΩΝ ΓΙΑΤΡΩΝ ΣΥΝΕΧΙΖΟΝΤΑΙ
</H5><H5>Περί αντιβιοτικών
</H5><H5>Τους έστελναν σε... κλειστά νοσοκομεία
</H5><H2>Τα 73 δισ. δεν θεράπευσαν την ταλαιπωρία
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Τα χρήματα, τελικά, βρέθηκαν για να καλυφθούν οι εφημερίες των γιατρών των
δημόσιων νοσοκομείων της χώρας ύστερα από έξι σχεδόν μήνες αντεγκλήσεων μεταξύ
υπουργείου Υγείας και γιατρών, αλλά οι απεργιακές κινητοποιήσεις συνεχίζονται
­ το ίδιο και η ταλαιπωρία των ασθενών.

Εκτός από το Λαϊκό και το ΚΑΤ, από σήμερα κλείνει και το Γενικό Κρατικό
Νικαίας, όπως αποφάσισε αργά χθες το βράδυ η γενική συνέλευση των γιατρών του νοσοκομείου.

Χθες το απόγευμα ο υπουργός Υγείας κ. Λάμπρος Παπαδήμας και ο υφυπουργός
Οικονομικών κ. Ν. Χριστοδουλάκης, με κοινή υπουργική απόφαση που υπέγραψαν,
εγκρίνουν συνολικό κονδύλι 73 δισ. για όλα τα νοσοκομεία της χώρας, όταν στον
προϋπολογισμό του 1999 είχε εγκριθεί το ποσό των 66 δισ.. Το κονδύλι αυτό
είναι αυξημένο κατά 9 δισ. σε σχέση με το κονδύλι του 1998 που ήταν 64 δισ.,
ποσό που αναλογεί σε ποσοστιαία αύξηση 14% από την οποία, όμως, το 4%
προορίζεται για την κάλυψη της αναβάθμισης των γιατρών.

Για τα νοσοκομεία της πρώτης ζώνης (στα οποία περιλαμβάνονται όλα τα μεγάλα
νοσοκομεία της Αθήνας και της Θεσσαλονίκης) εγκρίθηκε κονδύλι ύψους 42, 079
δισ. (4,36 δισ. περισσότερο από τον περασμένο Οκτώβριο) που θα καλύψει την
πληρωμή των εφημεριών όλων των γιατρών (ειδικευομένων και ειδικευμένων,
πανεπιστημιακών κ.λπ.) το 1999. Από το ποσό αυτό μεγάλες αυξήσεις, σε σχέση με
τα ποσά που είχαν εγκριθεί τον περασμένο Οκτώβριο, παίρνουν το Λαϊκό (22,8 %
αύξηση), το Οφθαλμιατρείο (31,5%), το Ιπποκράτειο (17,6%) κ.ά.

Ο υπουργός

Το κονδύλι είναι κατά πολύ αυξημένο από αυτό που είχε ανακοινωθεί τον
περασμένο Οκτώβριο αλλά είναι άγνωστο αν θα θεωρηθεί ικανοποιητικό από τα
συνδικαλιστικά όργανα των γιατρών που επιφυλάσσονται να εκφράσουν την άποψή
τους, αφού τα εξετάσουν αναλυτικά.

«Ειμαι σίγουρος ότι η απόφαση θα ικανοποιήσει τους απλούς γιατρούς γιατί οι
κατανομές και οι αυξήσεις ανταποκρίνονται απόλυτα στα αιτήματα των γιατρών»
δήλωσε στα «ΝΕΑ» ο υπουργός Υγείας κ. Λ. Παπαδήμας απαντώντας στην ερώτηση αν
πιστεύει ότι με αυτή την απόφαση θα λυθεί, επιτέλους, το πρόβλημα και θα
τελειώσει η ταλαιπωρία των ασθενών. Για να προσθέσει: «Δεν μπορώ να προβλέψω,
όμως, αν θα ικανοποιεί τους συνδικαλιστές γιατί αυτό εξαρτάται από άλλους
παράγοντες». Σε άλλη ερώτηση για τα σχόλια συνδικαλιστών γιατρών ότι στο
υπουργείο «επικρατεί μπακάλικη λογική, αφού για να πάρεις λεφτά πρέπει να
βγεις στον δρόμο» ο κ. Παπαδήμας απάντησε ψύχραιμα ότι «αυτό δεν ευσταθεί και
ότι στην κατανομή των κονδυλίων κατά νοσοκομείο αυτό που ελήφθη υπόψη ήταν ο
αριθμός του προσωπικού και ο φόρτος εργασίας και αριθμού εφημεριών».

Η ΕΙΝΑΠ

Όπως δήλωσε στα «ΝΕΑ» ο αντιπρόεδρος της ΕΙΝΑΠ κ. Γ. Ελευθερίου, «το Δ.Σ. της
ΕΙΝΑΠ θα συνεδριάσει εντός των προσεχών ημερών σε συνεργασία με τις
πενταμελείς επιτροπές των νοσοκομείων και θα εξετάσει τα πράγματα σε σχέση
πάντα με τα πορίσματα της επιτροπής του υπουργείου Υγείας». Ακόμη, όμως, και
αν κριθούν θετικές οι αποφάσεις των υπουργών, ο αντιπρόεδρος του σωματείου των
γιατρών κατέστησε σαφές ότι το πρόγραμμα των απεργιακών κινητοποιήσεων ισχύει
ώς έχει, αφού άλλωστε πέρα από τα οικονομικά υπάρχουν και θεσμικά αιτήματα
(όπως η αναβάθμιση των νοσοκομείων), για τα οποία θα συνεχίσουν να απεργούν.

Τα μέλη της διοίκησης της ΕΙΝΑΠ θα συναντηθούν σήμερα το απόγευμα με τον
υπουργό Υγείας, ο οποίος χθες το βράδυ συναντήθηκε με τη διοίκηση της
Ομοσπονδίας Νοσοκομειακών Γιατρών (ΟΕΝΓΕ). Αμέσως μετά τη συνάντηση ο πρόεδρος
της ΟΕΝΓΕ κ. Βασ. Λαοπόδης δήλωσε στα «ΝΕΑ»:

«Κατ' αρχάς βρίσκουμε θετικές τις προτάσεις του υπουργείου. Αλλά, στις αρχές
τις ερχόμενης εβδομάδας που θα συνεδριάσει η Εκτελεστική Γραμματεία, θα
εκτιμήσουμε την κατάσταση». Όπως μας είπε ο κ. Λαοπόδης, ο υπουργός τούς
διαβεβαίωσε, επίσης, ότι θα ψηφιστεί η τροπολογία για τον τρίτο τύπο εφημερίας
με διασφάλιση όλων των ειδικοτήτων και θα πληρωθούν οι εφημερίες του '98 με τα
ποσά που είχαν εγκριθεί και αν υπάρξουν διαφορές εις βάρος γιατρών δεν θα
υπάρξουν επιστροφές χρημάτων ­ εκτός αν υπερβαίνουν το συνταγματικό πλαφόν.
Τελος, η ΟΕΝΓΕ εξασφάλισε μέσω του υφυπουργού Οικονομικών την τακτοποίηση της
φορολόγησης των εφημεριών τρίτου τύπου με τον ίδιο τρόπο που ισχύει για τις
ενεργείς εφημερίες.

Συνέλευση

Αλλά και στη Θεσσαλονίκη θεωρείται σήμερα κρίσιμη η μέρα καθώς στη γενική
συνέλευση που συνέρχεται το απόγευμα θα αποφασιστεί αν θα συνεχιστούν επ'
αόριστον ή όχι οι κινητοποιήσεις που έχουν αρχίσει από την περασμένη Δευτέρα
μετά τις δεσμεύσεις για ικανοποίηση των αιτημάτων του κλάδου που έδωσε χθες ο
υπουργός Υγείας κ. Παπαδήμας.

Η συνεδρίαση του Δ.Σ. της Ένωσης Νοσοκομειακών Γιατρών διακόπηκε σήμερα καθώς
οι συνδικαλιστές αναμένουν τη... γραπτή δέσμευση του υπουργού (με fax) για την
ικανοποίηση των αιτημάτων τους που θα οδηγήσει στη λήξη των απεργιακών τους κινητοποιήσεων.

Στο μεταξύ, αναστάτωση προκάλεσε στους κόλπους του Νοσοκομείου «Γ. Γεννηματάς»
η εισαγγελική παρέμβαση για τη διερεύνηση των συνθηκών υπό τις οποίες
σημειώθηκαν μικροεπεισόδια ανάμεσα σε απεργούς γιατρούς και καρκινοπαθείς
ασθενείς, τους οποίους οι απεργοί αρνήθηκαν να υποβάλουν σε θεραπεία. Οι
απεργοί χαρακτηρίζουν την εισαγγελική παρέμβαση «μοχλό πίεσης» για την
αναστολή των κινητοποιήσεών τους.

Η απεργία των νοσοκομειακών γιατρών της Θεσσαλονίκης αλλά και των συναδέλφων
τους πανεπιστημιακών που λήγει σήμερα συνεχίστηκε κανονικά χθες, χωρίς όμως να
δημιουργηθούν σοβαρά προβλήματα στη λειτουργία των νοσοκομείων.

Ενημερωμένοι για την απεργία οι περισσότεροι ασθενείς λόγω και της επίσκεψης
του υπουργού, αλλά και των επεισοδίων που προβλήθηκαν από τα ΜΜΕ, απέφυγαν (με
εξαίρεση βέβαια τα έκτακτα περιστατικά) να επισκεφθούν τα νοσοκομεία της πόλης
ματαιώνοντας ακόμα και τα προγραμματισμένα ραντεβού.


«Πολλοί γιατροί πυροβολούν το σπουργίτι με μπαζούκας», είπε χθες στη Βουλή ο
υφυπουργός Υγείας Νίκος Φαρμάκης και έσπευσε να εξηγήσει: «Χορηγούν τέτοια
αντιβιοτικά εκεί που δεν έπρεπε να δώσουν καθόλου αντιβίωση, εκεί που θα
μπορούσαν να χορηγήσουν απλούστερα φάρμακα».

Ο υφυπουργός επεσήμανε, ακόμη, απαντώντας σε σχετική ερώτηση του βουλευτή του
ΠΑΣΟΚ Ευάγγελου Βλασόπουλου ότι για «γρίπη δίδονται αντιβιοτικά... τρίτης και
τέταρτης γενιάς».

Πάντως, ο κ. Βλασόπουλος αντέτεινε ότι χρειάζεται ένα κεντρικό όργανο που θα
εποπτεύει, θα διαμορφώνει και θα χειρίζεται την πολιτική της χρήσης των
αντιβιοτικών. Και επεσήμανε ότι «χρειάζεται να λειτουργήσει η Κεντρική
Επιτροπή Λοιμώξεων που είναι δυστυχώς αδρανοποιημένη».

«Πρέπει να λειτουργήσει το συντομότερο διότι στα νοσοκομεία, όπως στο Λαϊκό,
υπάρχει πρόβλημα», σημείωσε ο βουλευτής.

Ο κ. Φαρμάκης είπε ακόμη ­ απαντώντας σε ερώτηση του ΚΚΕ ­ ότι στόχος της
κυβέρνησης είναι η καλύτερη λειτουργία των νοσοκομείων και γενικότερα του
Εθνικού Συστήματος Υγείας.


Το ΕΚΑΒ τους έστελνε στο Λαϊκό, ως νοσοκομείο γενικής εφημερίας. Και στο Λαϊκό
έβρισκαν παντού αναρτημένες ανακοινώσεις ότι «το νοσοκομείο δεν λειτουργεί,
γιατί δεν υπάρχει πρόγραμμα εφημεριών...». Ευτυχώς όμως, λίγοι ασθενείς χθες
άκουσαν το ΕΚΑΒ και ακόμη λιγότεροι απευθύνθηκαν στο Λαϊκό. Την ίδια ώρα, στο
«Σωτηρία», γιατροί και νοσηλευτικό προσωπικό έτρεμαν το βράδυ. Μια δύσκολη
νύχτα λόγω των αυξημένων έκτακτων περιστατικών από το ξενύχτι της Τσικνοπέμπτης.

Το αποτέλεσμα των κινητοποιήσεων των νοσοκομειακών γιατρών ήταν να κυριαρχούν
σε όλα τα δημόσια νοσοκομεία της Αττικής, από νωρίς χθες το πρωί, εκνευρισμός
και ταλαιπωρία. Εκνευρισμός στον κόσμο, εκνευρισμός στο προσωπικό, ακόμη και
όταν η κατάσταση δεν είχε διαφορές από οποιαδήποτε άλλη, «φυσιολογική» μέρα.
Στον κατάλογο γενικών εφημεριών του ΕΚΑΒ υπήρχαν χθες τέσσερα νοσοκομεία: ΚΑΤ,
Λαϊκό, Σωτηρία και Γενικό Κρατικό Νικαίας. Και για όποιον καλούσε το «166» δεν
υπήρχε καν η επισήμανση ότι τα δύο πρώτα είχαν βάλει «λουκέτο» στις εφημερίες
ή έστω υπολειτουργούσαν...

Η Κατερίνα Λινάρδου από το Μπραχάμι βρέθηκε στο Λαϊκό με την 20χρονη κόρης της
Κυριακή να ψήνεται στον πυρετό, ύστερα από... οδηγίες του ΕΚΑΒ. Στους
διαδρόμους του Παθολογικού αναζητούσε γιατρό: «Φοβάμαι για μηνιγγίτιδα. Δεν
ξέρουμε αν υπάρχει γιατρός κι αν θα δεχθεί να εξετάσει. Και από το ΕΚΑΒ λένε
ότι το νοσοκομείο εφημερεύει...». Τελικά, έπειτα από μισή ώρα βρέθηκε γιατρός.
Στα εξωτερικά ιατρεία του Σωτηρία επικρατούσε το αδιαχώρητο, αν και για το
προσωπικό αυτήν την εικόνα παρουσιάζει το νοσοκομείο κάθε μέρα γενικής
εφημερίας. Ο εκνευρισμός, όμως, ξεχείλιζε... .

Το μεγάλο πρόβλημα στο Σωτηρία προκλήθηκε μετά τις 3.30 το μεσημέρι. Τα
εξωτερικά ιατρεία γέμισαν ασφυκτικά και δημιουργήθηκε ένταση από ασθενείς που διαμαρτύρονταν.

Μόνο στο Πνευμονολογικό Τμήμα, μέχρι τις 8 το βράδυ είχαν εξετασθεί 130
ασθενείς. Εκεί που δημιουργήθηκε το αδιαχώρητο, ήταν στο Παθολογικό Τμήμα του
νοσοκομείου. Μέχρι τις 8 το βράδυ τα περιστατικά ήταν σχεδόν διπλάσια απ' ό,τι
τις συνήθεις γενικές εφημερίες. Περισσότεροι από 70 ασθενείς πέρασαν από τα
ιατρεία για εξέταση, ενώ στις κανονικές εφημερίες τα περιστατικά δεν ξεπερνούν
τα 40.

Στο ΚΑΤ

Τέσσερις ώρες «όμηροι» μέσα στο ασθενοφόρο του ΕΚΑΒ πέρασαν χθες το απόγευμα
δύο ασθενείς. Διπλά άτυχοι, τραυματίστηκαν σε τροχαίο και έπεσαν στις
κινητοποιήσεις των γιατρών. Παρέμειναν στα ασθενοφόρα που είχαν σταθμεύσει στη
ράμπα έξω από τα εξωτερικά ιατρεία και τελικά στις 7 το απόγευμα έπειτα από
παρέμβαση και του προέδρου του ΚΑΤ, οι γιατροί τούς δέχθηκαν στο νοσοκομείο
για νοσηλεία.

Τη δική τους άποψη για το περιστατικό που καταταλαιπώρησε δύο ασθενείς μάς
είπαν γιατροί του ΚΑΤ, οι οποίοι έριξαν τα βάρη στους υπευθύνους του ΕΚΑΒ.

«Πράγματι μεταφέρθηκαν το μεσημέρι στο νοσοκομείο με ασθενοφόρο του ΕΚΑΒ δύο
τραυματίες, ένας άνδρας και μια γυναίκα», λέει ο γιατρός κ. Σάββας
Σεϊταρίδης». Τους εξετάσαμε στο ασθενοφόρο και διαπιστώσαμε ότι δεν είναι
βαριά περιστατικά, δεν διατρέχει κίνδυνο η υγεία τους και μπορούν να
νοσηλευθούν σε άλλο νοσοκομείο. Ζητήσαμε από τους οδηγούς του ΕΚΑΒ να τους
μεταφέρουν στο Γενικό Κρατικό της Νίκαιας και δώσαμε γραπτή εγγύηση.

Από τους υπευθύνους του ΕΚΑΒ δόθηκαν εντολές στους οδηγούς να παραμείνουν τα
ασθενοφόρα στο νοσοκομείο και αρνήθηκαν να τους μεταφέρουν στο Γενικό Κρατικό
της Νίκαιας. Ο γιατρός κ. Σάββας Σεϊταρίδης παραδέχθηκε ότι οι τραυματίες
παρέμειναν στο ασθενοφόρο μέχρι τις 7 το απόγευμα και στη συνέχεια εισήχθησαν
στο νοσοκομείο με πρωτοβουλία των γιατρών, όπως υποστηρίζει ο ίδιος.

Γιατροί του ΚΑΤ καταγγέλλουν ότι έχουν ενημερώσει το ΕΚΑΒ και έχουν στείλει
σχετική ανακοίνωση ότι δέχονται μόνο άκρως επείγοντα περιστατικά, ασθενείς των
οποίων η ζωή βρίσκεται σε κίνδυνο από καθυστερημένη μεταφορά τους σε αλλά νοσοκομεία.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16364N161</ED>
<ID>
ID:20618

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N16&aa=1</URL></REF>


Article

<CATEGORY>vin06</CATEGORY>

 <H2>Ο εισαγγελέας προτείνει παραπομπή τού αρεοπαγίτη για τη διαθήκη
</H2>
Το εδώλιο του κατηγορουμένου για τον αρεοπαγίτη Κωνσταντίνο Ανδρουτσόπουλο
δείχνει ο εισαγγελέας Εφετών Δημήτρης Μαλακάσης, προτείνοντας την παραπομπή
του σε δίκη για σοβαρότατες κατηγορίες που δεν συνάδουν με την ιδιότητα του
λειτουργού της Θέμιδος, ο οποίος έχει την υποχρέωση να εφαρμόζει και όχι να
παραβιάζει τον νόμο.

Ο αρεοπαγίτης Κωνσταντίνος Ανδρουτσόπουλος, ο οποίος είχε τεθεί σε αργία όταν
αποκαλύφθηκε η υπόθεση, φέρεται ότι με τη συνδρομή τριών ακόμη ατόμων
κατήρτισε πλαστή διαθήκη συγγενικού του προσώπου, καθιστώντας κληρονόμους
περιουσιακών στοιχείων περίπου ενός δισεκατομμυρίου δραχμών, τον εαυτό του και
δύο από τους συγκατηγορουμένους του.

Το Συμβούλιο Εφετών πριν από λίγους μήνες είχε διατάξει την διενέργεια
περαιτέρω κύριας ανάκρισης για την υπόθεση αυτή. Ωστόσο, ο εισαγγελικός
λειτουργός εκτιμά ότι με βάση και τα νεώτερα στοιχεία ο συνάδελφός του πρέπει
να παραπεμφθεί ενώπιον του Τριμελούς Εφετείου Κακουργημάτων και λογοδοτήσει
για την πράξη του.

Το κίνητρο που ώθησε τον ανώτατο δικαστή να παρανομήσει ­ σύμφωνα με την
κατηγορία ­ είναι κατά την άποψη του εισαγγελέα κ. Μαλακάση η μεγάλη περιουσία
ενός μακρινού συγγενή του, του Δημήτρη Παπαστόφα, η αξία της οποία έφτανε το
ένα δισεκατομμύριο δραχμές.

Στη μοιρασιά

«Τη μερίδα του λέοντος αποκόμισε ο αρεοπαγίτης Κων. Ανδρουτσόπουλος, αναφέρει
στην πρότασή του ο εισαγγελέας. Ίσως μάλιστα αυτή η τεράστια μερίδα ήταν η
αιτία που χάλασε η δουλειά και ήρθε η υπόθεση στην επιφάνεια, ενώ αν η
μοιρασιά είχε γίνει ικανοποιητικά για όλους, πιθανότατα η υπόθεση να είχε θαφτεί».

Ο Δημήτρης Παπαστόφας πέθανε στις 6 Μαΐου 1994. Σύμφωνα με την κατηγορία, ο
Κων. Ανδρουτσόπουλος, η Αλίκη Παπαπαύλου, θετή κόρη του Παπαστόφα, και ο
Κωνσταντίνος Φίλης κατήρτισαν την πλαστή διαθήκη. Ο διαθέτης δεν είχε άλλους
στενότερους συγγενείς και υπό κανονικές συνθήκες θα έπρεπε «κληρονόμος» να
ήταν το Ελληνικό Δημόσιο. Οι κατηγορούμενοι μάλιστα φέρονται ότι έπεισαν τον
Κωνσταντίνο Σκούρτη να εμφανιστεί στο Πρωτοδικείο της Αθήνας και να
δημοσιεύσει την πλαστή διαθήκη.

Σημειώνεται, πάντως, ότι οι γραφολόγοι στις πραγματογνωμοσύνες που έχουν
συντάξει διαφωνούν για το κρίσιμο σημείο εάν η επίμαχη διαθήκη είναι ή όχι πλαστή.

Τον λόγο από δω και πέρα έχουν οι δικαστές του Συμβουλίου Εφετών της Αθήνας,
οι οποίο με βούλευμά τους θα αποφασίσουν για την παραπομπή ή μη των κατηγορουμένων
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16364N162</ED>
<ID>
ID:20673

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N16&aa=2</URL></REF>


Article

<CATEGORY>vin06</CATEGORY>

 <H2>Απομακρύνεται ο αντεισαγγελέας
</H2>
Την οριστική απομάκρυνση από το δικαστικό σώμα του αντεισαγγελέα Πρωτοδικών
Αλ. Κατσαντώνη, για αναξιοπρεπή συμπεριφορά, αποφάσισε χθες η πειθαρχική
Ολομέλεια του Αρείου Πάγου, κρίνοντας ότι τα αδικήματα στα οποία είχε υποπέσει
επισύρουν την έσχατη πειθαρχική ποινή.

Ο αντεισαγγελέας Πρωτοδικών, ο οποίος υπηρετούσε στη Χαλκίδα και είχε σε πρώτο
βαθμό τιμωρηθεί με προσωρινή παύση έξι μηνών, απολύθηκε από την Ολομέλεια του
Αρείου Πάγου, καθώς:

* Είχε αναθέσει σε αστυνομικό που επίσης υπηρετούσε στη Χαλκίδα την
επεξεργασία περίπου 250 δικογραφιών, τις οποίες είχε αναλάβει και θα έπρεπε να
χειριστεί. Όπως τονίζεται στο σχετικό κατηγορητήριο, ο αστυνομικός χαρακτήριζε
τα αδικήματα και ενεργούσε εισαγγελικά καθήκοντα, ενώ ο αντεισαγγελέας απλώς
υπέγραφε τα σχετικά έγγραφα!

* Αναμείχθηκε σε υποθέσεις της συζύγου του, η οποία είναι έμπορος,
παρακρατώντας επιταγές δικές της που είχαν σφραγιστεί.

* Είχε δανειστεί χρηματικά ποσά (έως και 500.000 δρχ.) από διάφορους
επαγγελματίες της περιοχής, χωρίς ωστόσο να τα επιστρέψει. Όπως σημειώνεται
στον εις βάρος του πειθαρχικό φάκελο, τα χρήματα τα διέθετε για την κατασκευή
εξοχικής κατοικίας.

Σημειώνεται ότι στην πειθαρχική Ολομέλεια κατέληξε η υπόθεση ύστερα από έφεση
που έκανε ο εισαγγελέας του Αρείου Πάγου Παν. Δημόπουλος κατά της απόφασης του
Πρωτοβάθμιου Πειθαρχικού Συμβουλίου, το οποίο είχε επιβάλει στον αντεισαγγελέα
την ποινή της προσωρινής παύσης.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16364N163</ED>
<ID>
ID:20712

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N16&aa=3</URL></REF>


Article

<CATEGORY>vin06</CATEGORY>

 <H2>Υποστηρίζουν τους συναδέλφους τους για τη λάθος διάγνωση
</H2>
Τις ενέργειες των συναδέλφων τους υπερασπίστηκαν χθες οι γιατροί που κατέθεσαν
στη δίκη για τον θάνατο του 25χρονου φοιτητή Δημήτρη Παπαδάκου, από
περιτονίτιδα, ενώ είχαν διαγνώσει ότι έπασχε από αμυγδαλίτιδα.

Οι γιατροί, με «όπλο» τις εξειδικευμένες γνώσεις τους, προσπάθησαν να πείσουν
τους δικαστές ότι οι κατηγορούμενοι Θεοδόσιος Τυλλής και Δημήτρης Τσανικλίδης
ενήργησαν σύμφωνα με τους κανόνες της ιατρικής επιστήμης.

«Η ατυπία των συμπτωμάτων που εμφάνισε ο ασθενής ήταν τέτοια που δεν οδήγησαν
τη διαγνωστική σκέψη των γιατρών στη σωστή κατεύθυνση. Αν αυτό είναι αμέλεια ή
εσφαλμένη διάγνωση θα το κρίνετε εσείς», είπαν οι μάρτυρες υπεράσπισης που
πέρασαν χθες από την αίθουσα του 5ου Τριμελούς Εφετείου της Αθήνας.

Στο σημείο αυτό ο πρόεδρος του δικαστηρίου κ. Τέντες παρατήρησε απευθυνόμενος
προς τον μάρτυρα κ. Ευάγγελο Παπαευαγγέλου, διευθυντή της χειρουργικής στο
νοσοκομείο του Ερυθρού Σταυρού: «Λάθος διαγνώσεις από τους γιατρούς γίνονται
και θα γίνονται. Δεν οδηγούνται όλοι στο εδώλιο του κατηγορουμένου. Το θέμα
είναι εάν οι συγκεκριμένοι κατηγορούμενοι παραβίασαν κανόνες παραδεκτούς της
ιατρικής, τους οποίος όφειλαν να είχαν εφαρμόσει».

Θνησιμότητα

«Εμείς, κύριε πρόεδρε ­ είπε ο μάρτυρας ­ παίζουμε με τις ανθρώπινες ζωές.
Κάθε χειρουργός έχει το... προσωπικό του νεκροταφείο. Αλλά οι Έλληνες
χειρουργοί έχουν τα χαμηλότερα επίπεδα θνησιμότητας».

Όσον αφορά τον δεύτερο κατηγορούμενο Δημ. Τσανικλίδη, οι συνάδελφοί του
κατέθεσαν στο δικαστήριο ότι όταν εξέτασε τον άτυχο Δημήτρη, ακόμη και αν είχε
διαπιστώσει την αιτία της ασθένειας, το παιδί δεν θα είχε προλάβει να σωθεί.

*Η δίκη θα συνεχιστεί την Τρίτη με τις απολογίες των κατηγορουμένων.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16364N172</ED>
<ID>
ID:20674

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N17&aa=2</URL></REF>


Article

<CATEGORY>vin06</CATEGORY>

 <H5>ΣΗΜΕΡΑ Η ΣΥΝΑΝΤΗΣΗ ΑΝΩΜΕΡΙΤΗ ΚΑΙ ΕΚΠΡΟΣΩΠΩΝ ΤΗΣ ΠΑΝΘΕΣΣΑΛΙΚΗΣ
</H5><H5>Στις παρυφές των δρόμων
</H5><H2>Στο ίδιο τραπέζι με τους αγρότες
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Το μέλλον των αγροτικών μπλόκων κρίνεται πιθανώς σήμερα μετά τη συνάντηση
που προγραμματίστηκε να έχει ο υπουργός Γεωργίας με αντιπροσωπεία της
Πανθεσσαλικής. 
Κόμβος Βιοκαρπέτ. Οι αγρότες έχουν τα τρακτέρ στην άκρη του δρόμου. Η
σημερινή συνάντηση με τον υπουργό θα είναι καθοριστική

Η συνάντηση, όπως εκτιμούν στελέχη του υπουργείου, αποτελεί ένα βήμα για την
εκτόνωση της κρίσης. Και επικαλούνται δηλώσεις στελεχών της Πανθεσσαλικής που
άφηναν ανοιχτό το ενδεχόμενο να αποχωρήσουν από τα μπλόκα εάν προηγουμένως
δουν τον κ. Γιώργο Ανωμερίτη και λάβουν τις απαραίτητες διευκρινίσεις για τις
πρόσφατες εξαγγελίες της κυβέρνησης.

Στα γραφεία του ΠΑΣΟΚ

Το ραντεβού κλείστηκε αργά χθες το βράδυ και θα πραγματοποιηθεί στα γραφεία
του ΠΑΣΟΚ στη Βουλή μετά το τέλος της επερώτησης του ΚΚΕ για τα αγροτικά. Ο
υπουργός δέχθηκε το αίτημα να συζητήσει με τον βουλευτή Καρδίτσας του ΚΚΕ
Βαγγέλη Μπούτα και με άλλα δύο μέλη της Πανθεσσαλικής, πιστεύοντας ότι «ο
ίδιος προχωρά σε μία ακόμη κίνηση για να τελειώσει το "πράγμα" αφού πλέον οι
αγρότες δεν θα έχουν κανένα λόγο να συνεχίσουν να κάθονται στους δρόμους».

Στελέχη της Πανθεσσαλικής σημείωναν ότι μπορεί η συνάντηση να είναι θετική,
όμως τίποτα ακόμη δεν έχει τελειώσει.

«Υπόγειος»

Η τακτική αυτή πάντως του κ. Γιώργου Ανωμερίτη δεν αποτέλεσε έκπληξη για τους
συνεργάτες του. Ο υπουργός Γεωργίας από την αρχή, επέλεξε να ακολουθήσει ένα
«χαμηλών τόνων» προφίλ σε αντίθεση με τον προκάτοχό του Στέφανο Τζουμάκα. Η
διαφορά αυτή μάλιστα έγινε αισθητή και στους αγρότες ενώ χαρακτηριστική είναι
η δήλωση του βουλευτή Καρδίτσας του ΚΚΕ Βαγγέλη Μπούτα, ο οποίος, με χιούμορ,
αναπόλησε τις «παλιές καλές μέρες». «Ο Στέφανος αν και διαφωνούσες μαζί του
ήταν ευθύς. Τούτος μου φαίνεται πως είναι... υπόγειος».

Για τον κ. Γιώργο Ανωμερίτη «τα προβλήματα λύνονται στο τραπέζι» και μόνον
«εκεί όπου γεννιούνται, μαζί με τους αγρότες στην περιφέρεια». Στη βάση αυτή
δεν δίστασε ευθύς εξαρχής να καλέσει σε συζήτηση και τους εκπροσώπους της
Πανθεσσαλικής. Μία κίνηση όμως, που όπως επισημαίνουν συνεργάτες του, ήρθε
τότε αντιμέτωπη με δύο «ακραίες πλευρές»: «Από τη μία τα στελέχη του ΚΚΕ που
επιδιώκουν μετωπική σύγκρουση με την κυβέρνηση και από την άλλη ορισμένους
συνεταιριστές, οι οποίοι δεν επιθυμούν να αναγορευτεί η Πανθεσσαλική σε
θεσμικό όργανο εκπροσώπησης του αγροτικού κινήματος».

«Την ενισχύει»

Ο προβληματισμός πάντως αυτός κορυφαίων συνεταιριστικών στελεχών (ΠΑΣΕΓΕΣ,
ΓΕΣΑΣΕ κ.ά.) μεταφέρθηκε στον κ. Ανωμερίτη και χθες το πρωί από βουλευτές του
ΠΑΣΟΚ κατά τη διάρκεια της συνεδρίασης στη Βουλή του διευρυμένου ΚΤΕ Παραγωγής
και Εμπορίου. Μέλη της Κ.Ο. εξέφρασαν την ένστασή τους για την αντιμετώπιση
της Πανθεσσαλικής λέγοντας χαρακτηριστικά: «Παλαιότερα την πάλευε και τώρα με
το να την καλεί σε διάλογο την ενισχύει».

Στις παρατηρήσεις αυτές ο υπουργός Γεωργίας απαντά ότι ουδέποτε αρνήθηκε τον
διάλογο. Και συμπληρώνει: «Επανειλημμένα είχα μία σειρά επαφών με εκπροσώπους
των επίσημων οργανώσεων ΠΑΣΕΓΕΣ, ΓΕΣΑΣΕ, ΣΥΔΑΣΕ. Και μόνο μία φορά στο γραφείο
μου δέχθηκα αντιπροσωπεία της Πανθεσσαλικής οι οποίοι μου διατύπωσαν γραπτώς
τα αιτήματά τους». 
Οι ίδιοι ωστόσο βουλευτές του ΠΑΣΟΚ σημείωναν αργότερα ότι «ενδεχομένως το
χαμηλό προφίλ του υπουργού Γεωργίας να δημιουργεί μεγάλες προσδοκίες στους
αγρότες ότι μπορούν να λυθούν άμεσα θεσμικά προβλήματα». Και πρόσθεταν με
έμφαση: «Οι αλλαγές πρέπει να είναι ουσιαστικές και να λαμβάνονται υπόψη οι
νόμοι της αγοράς. Καλύτερα θα ήταν να μη γίνουν τώρα ελαφρύνσεις για εκτόνωση
της κατάστασης. Χρειάζεται αποτελεσματική πολιτική και όχι προσωρινές λύσεις».

Για τον κ. Γιώργο Ανωμερίτη αυτή η χαμηλών τόνων συμπεριφορά διευκολύνει τον
διάλογο αν και σημειώνει ότι ο ίδιος και οι συνεργάτες του «όταν πρέπει να
πουν όχι λένε όχι και εάν πρέπει να πουν ναι λένε ναι». Άλλωστε, όπως
επισημαίνει, δεν ανακάλυψε τώρα την... πυρίτιδα, αφού σ' αυτό τον χώρο
βρίσκεται πάνω από 25 χρόνια. Και συμπληρώνει: «Προχωράμε σε βαθιές τομές οι
οποίες χρειάζεται τώρα να λυθούν. Είμαστε εναντίον των ευκαιριακών επιλογών.
Αλλά για ορισμένα θεσμικά κυρίως προβλήματα επιβάλλονται παρεμβάσεις οι οποίες
αντικειμενικά θα έχουν βραχυπρόθεσμο χαρακτήρα».


Συνέχισαν και χθες τις κινητοποιήσεις τους οι αγρότες, οι οποίοι χαρακτήρισαν
ασαφείς τις τελευταίες εξαγγελίες της κυβέρνησης και δήλωναν ότι οι
ανακοινώσεις του υπουργού Γεωργίας δεν ικανοποιούν τα αιτήματά τους. Την ίδια
ώρα, ο υπουργός Τύπου Δημήτρης Ρέππας δήλωνε ότι οι αγροτικές συγκεντρώσεις
πραγματοποιούνται από ομάδες αγροτών και έχουν πολιτικά και κομματικά
χαρακτηριστικά. Τα τρακτέρ πάντως στις περισσότερες περιπτώσεις παρατάχθηκαν
στις παρυφές των δρόμων, ενώ η κυκλοφορία έκλεισε για μία ώρα χθες το απόγευμα
μόνον στον κόμβο της «Βιοκαρπέτ». Σε ανακοίνωση που εξέδωσε η Πανθεσσαλική
τονίστηκε ότι οι ρυθμίσεις που εξαγγέλθηκαν από την κυβέρνηση μπορούσαν να
γίνουν από την ΑΤΕ χωρίς πολιτική απόφαση, ενώ χαρακτηρίστηκε «άνθρακες ο
θησαυρός», δηλαδή τα μέτρα που πήρε το υπουργείο Εθνικής Οικονομίας.

Άλλες δύο συγκεντρώσεις πραγματοποιήθηκαν από αγρότες της Μαγνησίας στους
κόμβους του Αλμυρού και του Βελεστίνου. Αλλά και στην περιφέρεια της
Θεσσαλονίκης αγρότες παρατάχθηκαν με τα τρακτέρ τους χθες το μεσημέρι στο ύψος
της αερογέφυρας της Χαλάστρας και στον κόμβο των Μαλγάρων.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16364N181</ED>
<ID>
ID:20619

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N18&aa=1</URL></REF>


Article

<CATEGORY>vin06</CATEGORY>

 <H2>Ποια χρέη αγροτών ρυθμίζει η Αγροτική και με ποιους όρους
</H2>
Την προοπτική να μπορούν να επωφεληθούν όλοι οι αγρότες από τη μείωση των
επιτοκίων κατά 4 μονάδες στα υφιστάμενα μεσομακροπρόθεσμα δάνεια, επισημαίνει
σε ανακοίνωσή της η Αγροτική Τράπεζα. Ειδικότερα, με εγκύκλιο που πρόκειται να
εκδοθεί, η ΑΤΕ, ­ μετά την προχθεσινή σύσκεψη στο υπουργείο Εθνικής Οικονομίας
­ ανακοίνωσε ότι:

* Ρυθμίζει τα χρέη λήξης μέχρι 31.12.96, διαγράφοντας τους τόκους ποινής και
το 50% των λοιπών δεδουλευμένων τόκων.

* Στη ρύθμιση αυτή περιλαμβάνονται και οι μη πληρωθείσες οφειλές του 1997, που
προήλθαν από κλαδικές κρίσεις ή καταστροφές, ειδικά στους Νομούς Καρδίτσας για
τους βαμβακοπαραγωγούς και στους Νομούς Ημαθίας, Πέλλας και Πιερίας για τους ροδακινοπαραγωγούς.

* Το υπόλοιπο της οφειλής που απομένει, κεφαλαιοποιείται και αποτελεί νέο
δάνειο δεκαετούς διάρκειας, με επιτόκιο το εκάστοτε ισχύον βασικό επιτόκιο των
μεσομακροπρόθεσμων δανείων της ΑΤΕ, μειωμένο κατά τέσσερις εκατοστιαίες
μονάδες για τα δύο πρώτα χρόνια του δανείου.

* Επίσης αναπροσαρμόζονται και επιβαρύνονται με το παραπάνω μειωμένο κατά
τέσσερις μονάδες επιτόκιο, όλα τα υφιστάμενα μεσομακροπρόθεσμα δάνεια των αγροτών.

Από το μέτρο της ρύθμισης των ληξιπρόθεσμων οφειλών υπολογίζεται ότι
επωφελούνται τουλάχιστον πενήντα χιλιάδες αγρότες.

* Δικαιούχοι των παραπάνω ρυθμίσεων είναι οι γεωργοί, οι κτηνοτρόφοι, οι
αλιείς, οι μικρές επιχειρήσεις του γεωργικού, του κτηνοτροφικού και του
αλιευτικού κλάδου, καθώς και οι θερμοκηπιακές μονάδες.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16364N182</ED>
<ID>
ID:20675

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N18&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Το αύριο δεν ρυθμίζεται
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Οι κυβερνητικές εξαγγελίες για ρύθμιση των αγροτικών χρεών είναι όντως
εντυπωσιακές. Απαλύνουν σημαντικά το δυσβάστακτο πρόβλημα χιλιάδων αγροτών ­
αλλά δεν λύνουν το πρόβλημα της ελληνικής γεωργίας. Είναι δε ιδιαίτερα
δυσοίωνο το γεγονός ότι οι εκτός επίσημων συνδικαλιστικών οργανώσεων
αγροτοσυνδικαλιστές ­ που, λογικά, έχουν και μεγαλύτερη πρόσβαση στην αγροτική
«βάση», ως ακτιβιστές ­ δημιουργούν την εντύπωση ότι «όλα είναι στο χέρι της κυβέρνησης».

Η αίσθηση αυτή που δίνουν οι ­ κομματικά καθοδηγούμενοι, ας μην το ξεχνάμε ­
αγροτοσυνδικαλιστές, στην πραγματικότητα ακυρώνει την όποια προσπάθεια
αναδιάρθρωσης της αγροτικής παραγωγής: Οι αγρότες παίρνουν το μήνυμα ότι όλα
μπορούν να φτιάξουν, αρκεί να το θέλει η κυβέρνηση ­ δυστυχώς, σε πολύ μικρό
διάστημα, αυτό δεν θα ισχύει ούτε καν στον βαθμό που ισχύει σήμερα. Το ερώτημα
δεν είναι πόσο θα αυξηθούν οι επιδοτήσεις, αλλά πόσο θα περικοπούν ­ το ίδιο
και οι ποσοστώσεις. Το ερώτημα δεν είναι πόσο θα αυξηθεί το αγροτικό εισόδημα,
αλλά πόσο θα περικοπούν οι αγροτικές δαπάνες του Κοινοτικού Προϋπολογισμού.
Και τα ερωτήματα αυτά ­ όπως και η αδυναμία των αγροτικών χωρών της Ένωσης να
επιβάλουν αποφάσεις ­ είναι γνωστά στους πάντες. 
Η αναδιάρθρωση της παραγωγής και η αύξηση της ανταγωνιστικότητας της ελληνικής
γεωργίας, πέρα από κυβερνητική ευθύνη, είναι και ευθύνη των αγροτών. Και
δυστυχώς, οι αγροτοσυνδικαλιστές δίνουν την αίσθηση ότι τα προβλήματα του
αύριο μπορούν να ρυθμιστούν, όπως τα αγροτικά χρέη.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16364N183</ED>
<ID>
ID:20737

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N18&aa=3</URL></REF>


Article

<CATEGORY>vin06</CATEGORY>

 <H5>ΤΑ ΔΙΩΧΝΟΥΝ ΑΠΟ ΤΟ ΔΗΜΟΤΙΚΟ ΣΧΟΛΕΙΟ ΤΟΥ ΧΩΡΙΟΥ ΘΑΝΑ ΤΗΣ ΤΡΙΠΟΛΗΣ
</H5><H2>Δεν θέλουν Τσιγγανάκια!
</H2>
Η σχολική χρονιά δεν έχει αρχίσει ακόμη για τα οκτώ μικρά Τσιγγανόπουλα που
ζουν στον συνοικισμό Θάνα της Τρίπολης, αν και υπάρχει σχολείο και δάσκαλος,
αφού οι κάτοικοι της περιοχής αντιδρούν.

Παρά την διαβεβαίωση του προϊσταμένου της Πρωτοβάθμιας Εκπαίδευσης ότι θα
είναι ξεχωριστό τμήμα και δεν θα συνυπάρχουν στην τάξη με τα υπόλοιπα παιδιά,
οι κάτοικοι του συνοικισμού αρνούνται να δεχθούν τα Τσιγγανόπουλα και
προτείνουν να πάνε σχολείο στο διπλανό χωριό που απέχει αρκετά χιλιόμετρα.
«Δεν θέλουμε τα Τσιγγανόπουλα στο σχολείο μας», λέει ο πρώην κοινοτάρχης Θάνα
και νυν δημοτικός σύμβουλος Τρίπολης Α. Τυροβολάς. Το σχολείο πρέπει να
παραμείνει κλειστό μέχρι να διαμορφωθεί σε παιδικό σταθμό όπως ορίζει σχετική
δημοτική απόφαση», υποστηρίζει ο κ. Τυροβολάς.

Για το θέμα πάντως ο προϊστάμενος της Πρωτοβάθμιας Εκπαίδευσης Αρκαδίας κ. Σ.
Κοδέλλας λέει: «Από τον Σεπτέμβριο έχουμε καθορίσει σχολείο και έχουμε ορίσει
δάσκαλο για ν' αρχίσουν τα μαθήματα. Οι κάτοικοι όμως δεν επιτρέπουν στον
δάσκαλο και στα παιδιά να μπουν μέσα. Δεν μπορούμε να δικαιολογήσουμε τα έξοδα
για να τα μεταφέρουμε σε άλλο σχολείο».

Από την πλευρά του ο δήμαρχος της Τρίπολης Α. Κοτσιάνης υποστηρίζει ότι «ο
προϊστάμενος της Πρωτοβάθμιας Εκπαίδευσης θα έπρεπε να είχε απευθυνθεί σ'
εμένα και θα είχαμε βρει μια λύση». Και τονίζει ότι «τα παιδιά μπορούν να
ξεκινήσουν τα μαθήματα αύριο κιόλας σε κάποιο άλλο σχολείο της Τρίπολης».

Για το ίδιο θέμα η Δημοτική Επιτροπή Παιδείας έχει την άποψη ότι τα μαθήματα
πρέπει να αρχίσουν σύντομα. 
«Αφού οι κάτοικοι του Θάνα δεν θέλουν τα Τσιγγανόπουλα στο σχολείο τους,
πρέπει να βρεθεί άλλη λύση για ν' αρχίσουν τα μαθήματα», λέει ο δημοτικός
σύμβουλος Β. Ζαραβίνος.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16364N192</ED>
<ID>
ID:20676

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N19&aa=2</URL></REF>


Article

<CATEGORY>vin06</CATEGORY>

 <H2>«Ναι» από την «Ένωση», προσφυγή από την «Ενότητα»
</H2>
<AUTHOR>ΣΤΕΦΑΝΟΣ ΚΡΙΚΚΗΣ - ΣΤΕΦΑΝΟΣ ΔΙΑΝΕΛΛΟΣ</AUTHOR>

Έντονες αντιδράσεις έχει προκαλέσει σε περιπτερούχους η πρόσφατη απόφαση του
Δήμου Αθηναίων για την αντικατάσταση των παλιών περιπτέρων με καινούργια,
μεγαλύτερων διαστάσεων. Ήδη, μάλιστα, το ένα από τα δύο σωματεία περιπτερούχων
της Αθήνας, η «Ενότητα», που αριθμεί περί τα 600 μέλη, ετοιμάζεται να
προσφύγει και στα δικαστήρια καθώς θεωρεί ότι η σχετική δημοτική απόφαση είναι
παράνομη και αντιβαίνει στα όσα ορίζει η υπουργική απόφαση 443.531/3000 του 1969.

Ειδικότερα, όπως εξηγεί στα «ΝΕΑ» ο πρόεδρος του σωματείου «Ενότητα» Νικόλαος
Παλιογιάννης, «υπάρχουν σοβαρά προβλήματα που προκύπτουν από την αύξηση του
εμβαδού των περιπτέρων μας στα 7,55 τετραγωνικά μέτρα. Προβλήματα οικονομικά
αλλά και συνταγματικά, αφού όσα μας λέει ο δήμος να κάνουμε δεν συμβαδίζουν με
το γράμμα του νόμου».

Ο κ. Παλιογιάννης επικαλείται και απαντητικό έγγραφο ­ για το θέμα αυτό ­ που
του απέστειλε η Νομαρχία Αθηνών με ημερομηνία 1-2-99, και στο οποίο μεταξύ
άλλων τονίζεται ότι «σας γνωρίζουμε πως μέχρι και σήμερα για τις επεκτάσεις
των περιπτέρων εφαρμόζεται η υπουργική απόφαση Φ 443.531/3000/17-7/16-6-69 , η
οποία δεν έχει τροποποιηθεί και σε καμία περίπτωση δεν μπορεί να εφαρμοστεί η
υπουργική απόφαση».

Πέραν όμως αυτών, ο κ. Παλιογιάννης προχωρεί ακόμη περισσότερο και κάνει λόγο
για «μεγάλες οικονομικές επιβαρύνσεις» που θα υποστούν οι περιπτερούχοι
εξαιτίας της νέας απόφασης. Στο σημείο αυτό μάλιστα διαχωρίζει τη θέση του
σωματείου του με τις απόψεις του άλλου σωματείου, της Ένωσης Επαγγελματιών
Καπνοπωλών - Περιπτερούχων Αθήνας, το προεδρείο της οποίας παραβρέθηκε στην
προχθεσινή παρουσίαση των δύο νέου τύπου περιπτέρων που έγιναν από τον δήμαρχο
Αθηναίων στο Σύνταγμα.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16364N193</ED>
<ID>
ID:20713

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N19&aa=3</URL></REF>


Article

<CATEGORY>vin06</CATEGORY>

 <H2>Οικοδομική βοήθεια σε νέους αγρότες
</H2>
Σε μειώσεις μέχρι και 50% του κόστους έκδοσης οικοδομικών αδειών για κατασκευή
κτιρίων που καλύπτουν στεγαστικές ή επαγγελματικές ανάγκες νέων αγροτών έχει
προχωρήσει η κυβέρνηση, αλλά ­ όπως αναφέρεται σε χθεσινή ανακοίνωση του
υφυπουργού ΠΕΧΩΔΕ κ. Θ. Κολιοπάνου ­ το μέτρο δεν είναι πολύ γνωστό στους ενδιαφερομένους!

Μάλιστα, το καταπληκτικό είναι ότι ο νόμος ισχύει εδώ και πολύ καιρό, αλλά οι
αγρότες δεν το ξέρουν και εξακολουθούν να πληρώνουν με τις παλιές υψηλότερες
τιμές για να κτίσουν σπίτι ή κάποια αποθήκη, στάβλο, θερμοκήπιο κ.λπ. Για τον
λόγο αυτόν εκδόθηκε και υπουργική απόφαση με βάση την οποία μπορούν να πάρουν
πίσω τα επιπλέον ποσά που πλήρωσαν. Πρόκειται για την απόφαση που δημοσιεύθηκε
στην «Εφημερίδα της Κυβερνήσεως», ΦΕΚ 688, στις 6 Ιουλίου 1998.

Στην ανακοίνωση του κ. Κολιοπάνου αναφέρεται ότι οι μειωμένες τιμές αφορούν
νέους αγρότες, πρωτοεισερχόμενους στον αγροτικό τομέα, ομογενείς και εργάτες
γης σε αγροτικές περιοχές κ.λπ.

Όπως αναφέρεται στην ανακοίνωση του υφυπουργού, εστάλη ήδη σχετική εντολή
στους νομάρχες να ενημερώσουν τους ενδιαφερόμενους για να επωφεληθούν από τις
ρυθμίσεις αυτές. Προφανώς, έπρεπε να υπάρξουν οι γνωστές αγροτικές
κινητοποιήσεις, ώστε να θυμηθεί η κυβέρνηση να ενημερώσει τους αγρότες για
μέτρα που έχει λάβει υπέρ τους...
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16364N194</ED>
<ID>
ID:20743

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N19&aa=4</URL></REF>


Article

<CATEGORY>vin06</CATEGORY>

 <H2>Έρευνες χωρίς αποτέλεσμα
</H2>
<H3></H3>ΚΟΡΙΝΘΙΑ

Κανένα αποτέλεσμα δεν είχαν και χθες οι έρευνες για τον εντοπισμό των
ληστών στην ορεινή Κορινθία. Στην Καστανιά, το Δημοτικό Σχολείο παραμένει
κλειστό, ενώ οι λιγοστοί τουρίστες εγκατέλειψαν το «Ξενία». Στην περιοχή
περιφέρονται μόνο αστυνομικοί και τηλεοπτικά συνεργεία. Σύμφωνα με όλες τις
εκτιμήσεις, οι ληστές ή βρίσκονται κάπου μέσα στο ρουμάνι της Καστανιάς,
νεκροί από το κρύο, ή έχουν διαφύγει.

ΑΘΗΝΑ

Στο νοσοκομείο «Ερυθρός Σταυρός» εξακολουθεί να νοσηλεύεται η
ιδιοκτήτρια περιπτέρου που δέχθηκε προχθές το βράδυ την επίθεση νεαρού ληστή,
ο οποίος την τραυμάτισε με μαχαίρι στον λαιμό για να τη ληστέψει. Ο δράστης,
Παναγιώτης Β. Τζίντζηρας, 31 χρόνων, συνελήφθη ύστερα από καταδίωξη και
κρατείται στο Αστυνομικό Τμήμα Κολωνού.

ΗΡΑΚΛΕΙΟ

Έντονες αντιδράσεις έχει προκαλέσει στο Ηράκλειο ο σχεδιασμός για τη
δημιουργία τεσσάρων νέων βιομηχανικών περιοχών σχεδόν μέσα στα όρια του
οικιστικού συγκροτήματος. Οκτώ πολιτιστικοί και οικολογικοί σύλλογοι
ανακοίνωσαν χθες ότι θα προσφύγουν ακόμη και στο Ευρωπαϊκό Κοινοβούλιο, αλλά
και στα ευρωπαϊκά δικαστήρια, προκειμένου να σταματήσει ο άναρχος σχεδιασμός.

ΑΘΗΝΑ

Κυκλοφοριακό χάος αναμένεται να επικρατήσει το Σαββατοκύριακο στην
περιοχή των κόμβων Δυρραχίου και Λένορμαν, όπου θα ισχύσουν διάφορες
(ολιγόωρες μεν αλλά συνεχείς) κυκλοφοριακές ρυθμίσεις επειδή ολοκληρώνονται τα
έργα για τις νέες γέφυρες που κατασκευάζονται εκεί και οι οποίες θα δοθούν
στην κυκλοφορία το απόγευμα της Κυριακής. Οι δυσκολίες στην κυκλοφορία θα
αρχίσουν από αύριο το πρωί στον κλάδο ανόδου προς Λαμία. 
ΑΘΗΝΑ

Εμφανίζονταν ως αντιπρόσωποι ανύπαρκτου συλλόγου αστυνομικών και
πουλούσαν πλαστά εισιτήρια για θεατρική παράσταση. Πρόκειται για τους
Θεμιστοκλή Καραντζίνη, 49 χρόνων οικοδόμο και Παναγιώτη Σάλτη, 37 χρόνων
άεργο. Συνελήφθησαν χθες το μεσημέρι στην Ακτή Μιαούλη 91, στον Πειραιά,
ενώ... επιτελούσαν το «φιλανθρωπικό τους έργο». Ως αντιπρόσωποι του συλλόγου
«Αναπήρων Ελληνικής Αστυνομίας» με έδρα επί της οδού Ζήνωνος 7-9 στην Αθήνα,
διέθεταν σε διερχόμενους πολίτες πλαστά εισιτήρια για παράσταση του θεάτρου
«Ακάδημος» αντί του ποσού των 5.000 δραχμών το καθένα. Πρόεδρος του «συλλόγου»
φέρεται ο Γεώργιος Κακαράντζας, αγνώστων λοιπών στοιχείων, ο οποίος
αναζητείται από την Αστυνομία. <REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16364N195</ED>
<ID>
ID:20758

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N19&aa=5</URL></REF>


Article

<CATEGORY>vin06</CATEGORY>

 <H2></H2><H2>Δέσμες: Μαθηματικά - Έκθεση
</H2>
<REF><SOURCE>ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16364N201</ED>
<ID>
ID:20620

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N20&aa=1</URL></REF>


Article

<CATEGORY>vin06</CATEGORY>

 <H5>ΣΥΝΕΔΡΙΟ ΑΠΟΔΗΜΩΝ ΝΕΩΝ ΑΣΙΑΣ - ΑΦΡΙΚΗΣ
</H5><H2></H2><H2>Και 'δω Ελλάδα, κι εκεί Ελλάδα
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Η Κατερίνα από το Ισραήλ «έπαθε σοκ» όταν άκουσε πως υπάρχουν Έλληνες στην
Αιθιοπία. Οι εκπρόσωποι της Νοτίου Αφρικής άκουσαν με έκπληξη τον Δημήτρη, από
τη Συρία, να λέει πως στη χώρα του απαγορεύεται το κινητό και το Ίντερνετ. Ο
Δημήτρης από το Ουζμπεκιστάν και ο Κωνσταντίνος από το Καζαχστάν κατέγραψαν
όλες τις εικόνες από το πρώτο Συνέδριο Απόδημων Νέων Ασίας - Αφρικής, που
έγινε στην Αλεξάνδρεια, στις σύγχρονες made in Korea κάμερές τους, ενώ η Γιάε
και η Ντάπο έκλεψαν την παράσταση με το τσιφτετέλι τους το βράδυ που ο γενικός
γραμματέας Απόδημου Ελληνισμού Σταύρος Λαμπρινίδης βρέθηκε να γιορτάζει τα
γενέθλιά του στην Αλεξάνδρεια της Αιγύπτου. Όταν ο Παντελής από τη Ζιμπάμπουε
πάντως χόρεψε ζεϊμπέκικο, ο Στέφανος Ταμβάκης, πρόεδρος του Συμβουλίου
Απόδημου Ελληνισμού Αφρικής δεν άντεξε: έσπασε για χάρη του μια ντουζίνα...
πιάτα. Την άλλη ημέρα οι αντιπροσωπείες από τις άλλες χώρες ζήτησαν δάσκαλο
για εκμάθηση ελληνικών χορών. Όταν δε έφθασε η ώρα του αποχαιρετισμού, όλοι οι
νέοι της Ομογένειας έδωσαν υπόσχεση από την καρδιά τους να ξανασυναντηθούν.

<REF><SOURCE>ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16364N211</ED>
<ID>
ID:20621

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N21&aa=1</URL></REF>


Article

<CATEGORY>vin06</CATEGORY>

 <H5>ΤΕΡΜΑ ΣΤΙΣ ΚΑΘΥΣΤΕΡΗΣΕΙΣ ΤΩΝ ΠΤΗΣΕΩΝ ΜΕ ΤΗ ΛΕΙΤΟΥΡΓΙΑ ΤΟΥ ΝΕΟΥ ΣΥΣΤΗΜΑΤΟΣ ΕΛΕΓΧΟΥ
</H5><H5>Ο πρόεδρος της Ο.Α. αναλαμβάνει και διευθύνων σύμβουλος
</H5><H2>Ασφαλής η εναέρια κυκλοφορία
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Οριστικά τέλος στις καθυστερήσεις των πτήσεων που οφείλονταν στο
απαρχαιωμένο σύστημα ελέγχου του εθνικού εναέριου χώρου μπήκε από χτες, με την
επίσημη λειτουργία του καινούργιου υπερσύγχρονου συστήματος ελέγχου εναέριας κυκλοφορίας.

Έπειτα από αρκετά χρόνια το νέο σύστημα τέθηκε πλέον σε πλήρη επιχειρησιακή
εκμετάλλευση. Ο διοικητής της Υπηρεσίας Πολιτικής Αεροπορίας (ΥΠΑ) Διονύσης
Καλόφωνος ενημέρωσε γι' αυτό όλες τις διεθνείς αεροπορικές οργανώσεις και τις
εταιρείες, με ειδική αγγελία (notam) που εξέδωσε χτες.

Τα εγκαίνια του καινούργιου συστήματος προγραμματίζεται να γίνουν σύντομα από
τον Πρωθυπουργό Κώστα Σημίτη.

Το νέο σύστημα καλύπτει πλήρως όλο το FIR Αθηνών, ενώ η εμβέλεια ελέγχου του
εναέριου χώρου εκτείνεται ώς την Ιταλία, τα Τίρανα, τα Σκόπια, τη Σόφια, την
Άγκυρα, την Κύπρο και το Λιβυκό Πέλαγος.

Σε πρώτη φάση θα αυξηθεί η χωρητικότητα του ελληνικού εναερίου χώρου κατά 15%
και θα μειωθεί η απόσταση ασφαλείας μεταξύ των αεροσκαφών στα 10 μίλια έναντι
των 70 μιλίων που ίσχυε μέχρι τώρα.


Στον πρόεδρο της Ολυμπιακής Αεροπορίας Γεώργιο Ζυγογιάννη ανατίθενται
προσωρινά και τα καθήκοντα του διευθύνοντος συμβούλου μετά την παραίτηση από
τη θέση αυτή του κ. Θεόδωρου Τσακιρίδη, ο οποίος αποχωρεί σήμερα από την
εταιρεία. Στη λύση αυτή κατέληξε χθες ο υπουργός Μεταφορών Αναστάσιος
Μαντέλης. Η προθεσμία εκδήλωσης ενδιαφέροντος από ξένους οίκους, που επιθυμούν
να αναλάβουν το μάνατζμεντ της εταιρείας, εκπνέει αργά το βράδυ, ενώ στις
τρεις το απόγευμα λήγει και η στάση εργασίας των εργαζομένων που ξεκίνησε στις
12 το μεσημέρι.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16364N221</ED>
<ID>
ID:20622

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N22&aa=1</URL></REF>


Article

<CATEGORY>vin07</CATEGORY>

 <H2>Σεξουαλικό, οικονομικό σκάνδαλο στη Γαλλία
</H2>
<H3></H3>ΣΕΛ: 57
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N55</CAT>
<ED>
Κωδικός άρθρου: A16364N551</ED>
<ID>
ID:20608

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N55&aa=1</URL></REF>


Article

<CATEGORY>vin07</CATEGORY>

 <H5>ΦΟΥΝΤΩΝΕΙ Η ΣΥΖΗΤΗΣΗ ΣΤΗΝ ΑΓΓΛΙΑ ΓΙΑ ΤΗΝ ΚΟΙΝΩΝΙΚΗ ΔΡΑΣΗ ΤΩΝ ΠΑΙΚΤΩΝ
</H5><H5>Υποχρεώσεις στον λαό
</H5><H2></H2><H2>Το ποδόσφαιρο έχει και κοινωνικό ρόλο
</H2>
«Το ποδόσφαιρο δεν είναι ζήτημα ζωής ή θανάτου, είναι κάτι ακόμα πιο
σημαντικό από αυτό». Αυτή η αξιομνημόνευτη ρήση του μάνατζερ της Λίβερπουλ,
Μπιλ Σάνκλι, υπήρξε για καιρό το ευαγγέλιο της Αγγλίας του ποδοσφαίρου. Αλλά,
σήμερα, αυτή η φιλοσοφία έχει αρχίσει να αμφισβητείται. Όχι τόσο σε σχέση με
το άθλημα αυτό καθαυτό, αλλά με την εξέλιξή του.

Μάικλ Όουεν. Από τα καινούργια ταλέντα του αγγλικού ποδοσφαίρου, αγωνίζεται
στη Λίβερπουλ

Την ώρα που ισχυρές εταιρείες εποφθαλμιούν τις μεγάλες ομάδες και τα στάδια
της πρώτης κατηγορίας γεμίζουν ασφυκτικά, όλη η χώρα διερωτάται: Μήπως το
ποδόσφαιρο αποκόπηκε από τις ρίζες του; Ξέχασε τις κοινωνικές υποχρεώσεις του
και θυσίασε τις ερασιτεχνικές ομάδες του;

Η συζήτηση δεν περιορίζεται σ' ένα στενό κύκλο νοσταλγών του παρελθόντος. Σε
μια χώρα, όπου το ποδόσφαιρο αποτελεί αναπόσπαστο τμήμα της λαϊκής κουλτούρας,
το θέμα αφορά 92 επαγγελματικούς συλλόγους τεσσάρων κατηγοριών. Θα 'λεγε
κανείς ότι το αγγλικό ποδόσφαιρο, μεθυσμένο από την εμπορική επιτυχία των
ομάδων του, έχει ζαλιστεί.

Λίγους μήνες μετά την άνοδό του στην εξουσία, το 1997, ο πρωθυπουργός Τόνι
Μπλέρ ίδρυσε μία ειδική επιτροπή με αποκλειστικό σκοπό τη διεξαγωγή ερευνών
γύρω από την εξέλιξη του ποδοσφαίρου. Η ειδική αυτή επιτροπή συνέταξε στις 11
Ιανουαρίου έκθεση 55 σελίδων, αφιερωμένη στον κοινωνικό ρόλο των ποδοσφαιρικών
ομάδων και των παικτών τους. «Η εμπορική ανάπτυξη του ποδοσφαίρου έφερε οφέλη,
αλλά προκάλεσε επίσης και δυσφορία σε ορισμένες περιοχές ως προς την
κατεύθυνση που έλαβε. Ορισμένοι εκτιμούν ότι η κοινωνική εργασία στους κόλπους
της κοινότητας περιθωριοποιήθηκε στο μέτρο που επικράτησαν οι εμπορικοί
υπολογισμοί», ήταν το πόρισμα της έκθεσης.

Η κοινωνική εργασία

Στην Αγγλία, η κοινωνική εργασία δεν είναι θεωρητική. Προβλέπεται ρητά στα
συμβόλαια των ποδοσφαιριστών. Είτε παίζει σε ομάδα της πρώτης είτε της τρίτης
κατηγορίας, κάθε επαγγελματίας οφείλει να αφιερώνει τρεις ώρες από τον
εβδομαδιαίο χρόνο του σε εξωτερικές δραστηριότητες: επισκέψεις σε σχολεία ή
νοσοκομεία, εκμάθηση των μυστικών του ποδοσφαίρου σε ομάδες παιδιών. Ο
επιδιωκόμενος στόχος είναι η διατήρηση των σχέσεων με την κοινότητα και η
καταπολέμηση της βίας.

Τα μόνα διαθέσιμα στατιστικά στοιχεία αυτής της δραστηριότητας είναι του 1996.
Τη χρονιά εκείνη, οι ποδοσφαιριστές όλων των κατηγοριών αφιέρωσαν 4.000 ώρες
κοινωνικής εργασίας. Οι πιο διάσημοι δεν ήταν κατ' ανάγκη και οι πλέον
γενναιόδωροι. Το αντίθετο, μάλιστα. «Η κοινωνική προσφορά των ποδοσφαιριστών
των μεγάλων ομάδων στην κοινότητα παρουσιάζει μείωση», επισημαίνει η έκθεση.

Πολλοί ποδοσφαιριστές συμπεριφέρονται όπως οι βεντέτες της σόου μπίζνες,
απρόσιτοι και απόμακροι. Σε αντίθεση με το παρελθόν, το κοινό ταυτίζεται
ολοένα και λιγότερο μ' αυτούς τους λαϊκούς ήρωες, που προέρχονται από χαμηλά
κοινωνικά στρώματα.

Οι επικρίσεις αυτές απευθύνονται κυρίως στις μεγάλες ομάδες, των οποίων
ορισμένοι ποδοσφαιριστές επιδεικνύουν συμπεριφορά μισθοφόρου. Από το 1994
μέχρι το 1996 π.χ. οι ποδοσφαιριστές της Τσέλσι του Λονδίνου πραγματοποίησαν
όλες κι όλες τρεις επισκέψεις στο πλαίσιο του προγράμματος «το ποδόσφαιρο στην κοινότητα».

Αλλά, εκτός από τους παίκτες, ευθύνες επιρρίπτονται και στο σύνολο του
ποδοσφαιρικού κόσμου. Η ειδική επιτροπή υπενθυμίζει ότι οι ποδοσφαιρικές
ομάδες έλαβαν κρατική βοήθεια μετά την τραγωδία του Σέφιλντ, όπου τον Απρίλιο
του 1989 από πτώση της κερκίδας έχασαν τη ζωή τους 96 άτομα. Την εποχή εκείνη,
τα οικονομικά τους έφθιναν και η πολιτεία αναγκάστηκε να συνεισφέρει για την
ανανέωση των γηπέδων με το ποσόν των 35 δισεκατομμυρίων δραχμών.


Σήμερα, η κατάσταση δεν είναι πλέον η ίδια. Χάρη στην τηλεόραση, το χρήμα ρέει
και τρεις ομάδες της πρώτης κατηγορίας συγκαταλέγονται ανάμεσα στις δέκα
πλουσιότερες του κόσμου: η Μάντσεστερ Γιουνάιτεντ (Νο 1), η Νιούκασλ (Νο 8)
και η Λίβερπουλ (Νο 9). Με βάση αυτά τα δεδομένα, η ειδική επιτροπή
υπενθυμίζει σ' αυτούς τους νεόπλουτους τις υποχρεώσεις τους απέναντι στον
πληθυσμό: «Επενδύοντας έξω από τον επαγγελματικό τομέα, το ποδόσφαιρο θα
έδειχνε ότι οι εμπορικές δραστηριότητες δεν είναι ασυμβίβαστες με ενέργειες
που ωφελούν την κοινότητα». Το ερώτημα που τίθεται είναι αν οι ποδοσφαιρικές
ομάδες λάβουν υπόψη τους αυτές τις συστάσεις. Πολλοί αμφιβάλλουν. Εντούτοις,
το στοίχημα είναι μεγάλο, γιατί διακυβεύεται το μέλλον του ποδοσφαίρου και η
θέση του μέσα στην κοινότητα. Αν η σημερινή τάση παγιωθεί, το χάσμα που
χωρίζει τις πλούσιες από τις φτωχές ομάδες θα διευρύνεται, με αποτέλεσμα την
εξαφάνιση των πιο αποδυναμωμένων συλλόγων. Και όμως, σ' όλες τις μεγάλες
πόλεις της Αγγλίας, οι επαγγελματικές ποδοσφαιρικές ομάδες ­ ακόμα και οι πιο
φτωχές ­ αποτελούν αναπόσπαστο τμήμα της κοινωνικής ζωής και η όποια εξαφάνιση
θα έχει τις επιπτώσεις ενός τοπικού δράματος.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N55</CAT>
<ED>
Κωδικός άρθρου: A16364N552</ED>
<ID>
ID:20665

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N55&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>ΝΑΤΟ: Υπαρξιακά προβλήματα
</H2>
<AUTHOR>ΑΘΑΝΑΣΙΟΣ ΠΛΑΤΙΑΣ</AUTHOR>

Το ΝΑΤΟ κλείνει τα 50 και ετοιμάζεται για το γενέθλιο πάρτι στην Ουάσιγκτον,
στις 24 Απριλίου. Με αφορμή την επέτειο έχει ξεκινήσει μια σημαντική συζήτηση
για το μέλλον του ΝΑΤΟ, που κυριαρχείται από τη διάσταση απόψεων μεταξύ ΗΠΑ
και ορισμένων μεγάλων ευρωπαϊκών δυνάμεων στα εξής τέσσερα θέματα: α)
αποστολή, β) πεδίο δράσης, γ) ΟΗΕ και δ) ευρωπαϊκή ασφάλεια. Η πρώτη διάσταση
απόψεων εκδηλώνεται στην αμερικανική πρόταση για διεύρυνση της αποστολής του
ώστε, μεταξύ άλλων, να περιλαμβάνει ζητήματα τρομοκρατίας και διασποράς όπλων
μαζικής καταστροφής. Οι Ευρωπαίοι είναι διστακτικοί, γιατί αυτό στην πράξη
σημαίνει συμμετοχή σε αντιτρομοκρατικές επιθέσεις, όπως αυτές στο Σουδάν και
Αφγανιστάν ή συμμετοχή στην ανάσχεση πυρηνικά φιλόδοξων χωρών όπως το Ιράν ή η
Β. Κορέα. Η δεύτερη διάσταση αφορά τη διεύρυνση του γεωγραφικού πεδίου δράσης
(Μ. Ανατολή, Κ. Ασία, Β. Αφρική). Οι Ευρωπαίοι δεν είναι διατεθειμένοι να
γίνουν όργανα εξυπηρέτησης αμερικανικών συμφερόντων σε περιοχές όπως π.χ. η Μ.
Ανατολή. Ένα τρίτο ζήτημα διαφωνιών αφορά το εάν χρειάζεται εντολή για
επεμβάσεις από τον ΟΗΕ. Οι Αμερικανοί υποστηρίζουν ότι η ανάγκη εντολής τούς
καθιστά «ομήρους» της Ρωσίας ή της Κίνας, που έχουν δικαίωμα veto στο
Συμβούλιο Ασφαλείας. Οι Ευρωπαίοι παρουσιάζονται πιο προσεκτικοί στην
παράκαμψη του ΟΗΕ. Για παράδειγμα, στην κρίση στο Κοσσυφοπέδιο οι ΗΠΑ
υποστηρίζουν μονομερή επέμβαση άσχετα από τις επιθυμίες της Ρωσίας, ενώ οι
Ευρωπαίοι επιζητούν τη ρωσική συναίνεση.

Τέλος, ενώ οι Αμερικανοί θέλουν το ΝΑΤΟ να αποτελεί τον κεντρικό οργανισμό
ευρωπαϊκής ασφάλειας, πολλοί Ευρωπαίοι αναζητούν ευρωπαϊκή αμυντική ταυτότητα
αλλού, π.χ. ΔΕΕ ή μετεξέλιξη της Ε.Ε. Όταν όμως φθάνει η στιγμή της κρίσης, ο
ένας πετάει το μπαλάκι στον άλλον.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N55</CAT>
<ED>
Κωδικός άρθρου: A16364N553</ED>
<ID>
ID:20739

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N55&aa=3</URL></REF>


Article

<CATEGORY>vin07</CATEGORY>

 <H5>ΝΑ ΠΑΨΕΙ ΝΑ ΕΙΝΑΙ ΟΡΜΗΤΗΡΙΟ ΒΟΜΒΑΡΔΙΣΜΩΝ, ΑΠΑΙΤΕΙ ΤΟ ΙΡΑΚ ΑΠΟ ΤΗΝ ΤΟΥΡΚΙΑ
</H5><H2>«Κλείστε τη βάση του Ιντσιρλίκ»
</H2>
Αμερικανικά μαχητικά αεροσκάφη έπληξαν χθες τουλάχιστον πέντε ιρακινούς
στόχους στην απαγορευμένη ζώνη πτήσεων του Βορρά και ανάμεσά τους δύο
εγκαταστάσεις επικοινωνιών, καθώς και συστοιχία αντιαεροπορικών πυραύλων. Το
Ιράκ ανακοίνωσε ότι σκοτώθηκαν δύο πολίτες από τους βομβαρδισμούς.

Τάρεκ Αζίζ: Μιλώντας στους δημοσιογράφους προδιέγραψε τι θα ζητήσει από τους
Τούρκους αξιωματούχους, πηγαίνοντας στην Άγκυρα

Οι νέες αμερικανικές αεροπορικές επιδρομές εναντίον του Ιράκ σημειώνονται τη
στιγμή κατά την οποία ο αντιπρόεδρος της ιρακινής κυβέρνησης Τάρεκ Αζίζ
σχεδιάζει να δημιουργήσει πρόβλημα στους κόλπους της Συμμαχίας του ΝΑΤΟ,
επιδιώκοντας τη ρήξη ανάμεσα στις ΗΠΑ και την Τουρκία.

Όπως πιστεύουν σχολιαστές που παρακολουθούν τις εξελίξεις στην περιοχή, ο Αζίζ
κατά την επίσκεψή του στις αρχές της άλλης εβδομάδας στην Άγκυρα αναμένεται να
ζητήσει από τους Τούρκους ηγέτες την απαγόρευση της χρήσης της αεροπορικής
βάσης του Ιντσιρλίκ ως ορμητήριο για τον βομβαρδισμό του Ιράκ.

Όπως επισημαίνει όμως σχόλιο του Ρώυτερ, η Τουρκία, που δεν γίνεται αποδεκτή
ως μέλος από την Ευρωπαϊκή Ένωση, αντιμετωπίζει ψυχρότητα από τον αραβικό
κόσμο· λόγω της στενής συνεργασίας της με το Ισραήλ δεν είναι έτοιμη να έρθει
αντιμέτωπη με τους κατ' εξοχήν διπλωματικούς υποστηρικτές της στην Ουάσιγκτον.
Σε δηλώσεις του χθες ο Ταρέκ Αζίζ αποκάλυψε πως θα ζητήσει από την τουρκική
ηγεσία να σταματήσει να επιτρέπει τη χρήση της αεροπορικής βάσης του Ιντσιρλίκ
στα αμερικανικά και βρετανικά μαχητικά, που εξορμούν από εκεί και βομβαρδίζουν
ιρακινούς στόχους, επιβάλλοντας την απαγόρευση των πτήσεων στο Βόρειο Ιράκ.

Όπως επισημαίνει ο σχολιαστής μεσανατολικών θεμάτων Ανουσιραβάν Εχτεσαμί, το
Ιράκ θέλει να αποδείξει τα κυριαρχικά του δικαιώματα σε ολόκληρη την έκταση
του ιρακινού χώρου. 
Από την άλλη, ο Τούρκος πρωθυπουργός Μπουλέντ Ετζεβίτ έχει επικρίνει «τους
αμερικανικούς στόχους ως προς το Ιράκ. Περισσότερο ανησυχώντας, φυσικά, για το
ενδεχόμενο δημιουργίας κουρδικού κράτους στο Βόρειο Ιράκ.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16364N561</ED>
<ID>
ID:20609

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N56&aa=1</URL></REF>


Article

<CATEGORY>vin07</CATEGORY>

 <H2>Αποζημίωση - μαμούθ από καπνοβιομηχανία
</H2>
Το κολοσσιαίο ποσόν των 50 εκατομμυρίων δολαρίων οφείλει να καταβάλει, με
δικαστική απόφαση, η μεγαλύτερη καπνοβιομηχανία των Ηνωμένων Πολιτειών, σε
γυναίκα η οποία πάσχει από μη χειρουργήσιμο καρκίνο των πνευμόνων.

Πρόκειται για τη μεγαλύτερη αποζημίωση που επεδίκασε ποτέ αμερικανικό
δικαστήριο σε μόνο ένα άτομο, το οποίο υπέβαλε αγωγή εναντίον καπνοβιομηχανίας.

Το δικαστήριο του Σαν Φρανσίσκο αύξησε κατά τρεις και πλέον φορές το ποσόν των
15 εκατομμυρίων δολαρίων το οποίο απαιτούσε η Πατρίτσια Χένλεϊ από την
καπνοβιομηχανία Φίλιπ Μόρις, η οποία παρασκευάζει τα τσιγάρα Μάρλμπορο.

«Έχω μείνει άφωνη», δήλωσε η 53χρονη μηνύτρια, η οποία καπνίζει από την ηλικία
των 15 χρόνων. «Ήταν μια γενναία απόφαση».

Οι συνήγοροι της εταιρείας Φίλιπ Μόρις, που είδε την τιμή της μετοχής της να
πέφτει μετά την έκδοση της απόφασης, δήλωσαν ότι θα ασκήσουν έφεση.

Η αγωγή της Πατρίτσια Χένλεϊ είναι η πρώτη που εκδικάζεται στην Καλιφόρνια
μετά την ανάκληση νόμου, ο οποίος απαγόρευσε τέτοιες αγωγές με το επιχείρημα
ότι οι κίνδυνοι από το τσιγάρο είναι γνωστοί.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16364N562</ED>
<ID>
ID:20666

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N56&aa=2</URL></REF>


Article

<CATEGORY>vin07</CATEGORY>

 <H2>Ο Αλία σε δεξίωση του Έλληνα πρεσβευτή
</H2>
Ο τελευταίος κομμουνιστής ηγέτης της Αλβανίας, Ραμίζ Αλία, ήταν το πρόσωπο το
οποίο έκλεψε την παράσταση στην προχθεσινή αποχαιρετιστήρια δεξίωση του Έλληνα
πρέσβη στα Τίρανα Κ. Πρεβεδουράκη.

Ο πρώην πρόεδρος της Αλβανίας έκανε την πρώτη δημόσια εμφάνισή του ύστερα από
πολύ καιρό και εκμεταλλευόμενος την ευκαιρία συνομίλησε για αρκετή ώρα με
δεκάδες διπλωμάτες, ακόμα και με στελέχη της κυβέρνησης, και τον Αλβανό
πρωθυπουργό Παντελί Μάικο.

Κάποια στιγμή Αλβανός δημοσιογράφος πλησίασε τον πρώην πρόεδρο και του
εξέφρασε την ικανοποίησή του που τον ξαναβλέπει.

«Και εγώ χαίρομαι ­ απάντησε ο Αλία ­ δυστυχώς όμως ξαναβρισκόμαστε σε
εκδηλώσεις που οργανώνουν ξένοι».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16364N563</ED>
<ID>
ID:20708

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N56&aa=3</URL></REF>


Article

<CATEGORY>vin07</CATEGORY>

 <H2>«Γυναίκα με τζιν δεν μπορεί να βιασθεί»
</H2>
Τζιν κατά των βιασμών. (Σκίτσο από την «Κοριέρε ντέλα Σέρα»)

Μπορεί ποτέ να βιαστεί μια γυναίκα που φοράει τζιν; Όχι, αποφάσισε το Ανώτατο
Δικαστήριο της Ρώμης, «γιατί το παντελόνι δεν μπορεί να βγει χωρίς τη
συνεργασία εκείνης που το φοράει». Με αυτό το απροσδόκητο σκεπτικό, το
δικαστήριο ακύρωσε την πρωτόδικη καταδίκη σε διετή φυλάκιση δασκάλου οδήγησης,
ο οποίος είχε βιάσει δεκαοκτάχρονη μαθήτριά του. Το δικαστήριο κατέληξε στο
συμπέρασμα ότι η κοπέλα συναίνεσε στην πρόταση του δασκάλου της, αφού το
εφαρμοστό τζιν που φορούσε δεν θα μπορούσε να αφαιρεθεί χωρίς τη συγκατάθεσή
της. 
Μέχρι τον βιασμό της, η Ρόζα ήταν παρθένα ­ ώσπου αποφάσισε να πάρει μαθήματα
οδήγησης από τον σαρανταπεντάχρονο Κάρμινε, παντρεμένο και πατέρα δύο παιδιών.

Η πρωτοφανής δικαστική απόφαση εξόργισε, όπως ήταν φυσικό, τις οργανώσεις που
αγωνίζονται για τα δικαιώματα των γυναικών και προκάλεσε σάλο στην Ιταλία. Αν
και μέλος του, η δικαστής Σιμονέτα Σίτζιου κατήγγειλε ότι το Ανώτατο
Δικαστήριο της χώρας βρίσκεται στα χέρια των ανδρών, οι περισσότεροι από τους
οποίους, μάλιστα, έχουν αναχρονιστικές ιδέες. «Καθημερινά δίνω μάχες», είπε,
«αλλά εκεί μέσα υπάρχουν 410 δικαστές και μόνο 10 δικαστίνες».

Σε ένδειξη διαμαρτυρίας για την προκλητική απόφαση του ιταλικού δικαστηρίου,
όλες οι βουλευτίνες του ιταλικού Κοινοβουλίου προσήλθαν χθες στη συνεδρίαση
του Σώματος φορώντας τζιν.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16364N564</ED>
<ID>
ID:20741

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N56&aa=4</URL></REF>


Article

<CATEGORY>vin07</CATEGORY>

 <H2>Ο Κλίντον κερδίζει άλλους τέσσερις Ρεπουμπλικανούς
</H2>
Άλλοι τέσσερις Ρεπουμπλικανοί γερουσιαστές ανακοίνωσαν χθες ότι θα ψηφίσουν
υπέρ της απαλλαγής του προέδρου Κλίντον από τις κατηγορίες σε σχέση με την
υπόθεση Λιουίνσκι, μειώνοντας σημαντικά τις πιθανότητες για καταδικαστική
απόφαση στις ψηφοφορίες που θα διεξαχθούν σήμερα το απόγευμα στη Γερουσία.

Οι Ρεπουμπλικανοί γερουσιαστές Τζιμ Τζέφορντς του Βερμόντ, Άρλεν Σπέκτερ της
Πενσυλαβανίας , Τζον Τσάφι του Ρόουντ Άιλαντ και λίγο αργότερα η Ολύμπια
Σνόουι ανακοίνωσαν ότι θα στηρίξουν τον Αμερικανό πρόεδρο, μαζί με τους 45
Δημοκρατικούς γερουσιαστές που ο Μπιλ Κλίντον θεωρεί βέβαιο ότι θα τον υποστηρίξουν.

Έτσι, τόσο στην ψηφοφορία που αφορά την κατηγορία της ψευδορκίας όσο και σε
εκείνη που αφορά την παρακώλυση δικαιοσύνης, είναι αμφίβολο αν οι
Ρεπουμπλικανοί θα συγκεντρώσουν περισσότερες από τις μισές ψήφους από τις
εκατό συνολικά ψήφους, ενώ για να υπερψηφιστούν και να οδηγήσουν στην
καθαίρεση του προέδρου Κλίντον απαιτείται ειδική πλειοψηφία 67 ψήφων.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16364N565</ED>
<ID>
ID:20757

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N56&aa=5</URL></REF>


Article

<CATEGORY>vin07</CATEGORY>

 <H5>ΣΑΛΟΣ ΣΤΗ ΓΑΛΛΙΑ ­ ΠΡΩΤΑΓΩΝΙΣΤΕΣ Ο ΡΟΛΑΝ ΝΤΙΜΑ ΚΑΙ Η ΠΡΩΗΝ ΕΡΩΜΕΝΗ ΤΟΥ
</H5><H5>Ο Ντιμά δεν εγκαταλείπει τη θέση του
</H5><H2></H2><H2>Σεξοπολιτικοοικονομικό σκάνδαλο
</H2>
Την ώρα που οι Αμερικανοί είναι απασχολημένοι με την υπόθεση Λιουίνσκι, οι
Γάλλοι απολαμβάνουν ένα δικό τους γαργαλιστικό πολιτικό σκάνδαλο.
Πρωταγωνιστές είναι δύο πολύ γνωστά πρόσωπα της δημοσιότητας στη Γαλλία: ο
Ρολάν Ντιμά και η πρώην ερωμένη του, που είχε γίνει γνωστή όταν προωθούσε τα
συμφέροντα της μεγαλύτερης εταιρείας πετρελαίων στη Γαλλία.

Ακριβός έρωτας. Ρολάν Ντιμά και Κριστίν Ντεβιέ-Ζονκούρ την εποχή της στενής
τους σχέσης

Οι λεπτομέρειες για ένα ζευγάρι χειροποίητα υποδήματα του οίκου Μπερλούτι,
αξίας 2.000 δολαρίων, που η γνωστή υπεύθυνη Δημοσίων Σχέσεων Κριστίν
Ντεβιέ-Ζονκούρ λέει πως αγόρασε για τον Ντιμά και οι εντυπώσεις από το μπεστ
σέλερ βιβλίο της «Η Πόρνη της Δημοκρατίας», έχουν δημιουργήσει υπόνοιες ότι το
σκάνδαλο έχει να κάνει αποκλειστικά με χρήματα. Τα χρήματα που της έδινε η
εταιρεία πετρελαίου ELF για να επηρεάζει τον Ντιμά, την περίοδο που ήταν
υπουργός Εξωτερικών.

Το αληθινό σκάνδαλο όμως, σύμφωνα με την άποψη του σημερινού προέδρου της
εταιρείας πετρελαίου ELF Aquitaine S.Α., είναι ο τρόπος με τον οποίο μια ομάδα
ανωτέρων υπαλλήλων, είχαν κατορθώσει να καταχραστούν 259 εκατ. δολάρια από την
όγδοη σε μέγεθος στον κόσμο εταιρεία πετρελαιοειδών, την περίοδο 1989-1993,
όταν η εταιρεία ακόμα ανήκε στο γαλλικό Δημόσιο.

Μυστικοί λογαριασμοί

Όπως είπε ο Ζαφρ, πρόεδρος της ELF, περίπου 10 υπάλληλοι της εταιρείας
χρησιμοποιούσαν μυστικούς τραπεζικούς λογαριασμούς, αλλά και δήθεν μεσολαβητές
ακόμα και εικονικές μεσιτικές εταιρείες για να κρύψουν τις πραγματικές τους δραστηριότητες.

«Οποιαδήποτε στιγμή η ELF παρουσίαζε μεγάλα κέρδη ή πραγματοποιούσε μια
σημαντική επένδυση, την ίδια περίοδο θα συναντούσες και κάποιον μεσολαβητή που
έστελνε έναν λογαριασμό σε κάποιο πρόσωπο, που βρισκόταν πίσω από την απάτη.
Ήταν κλασική περίπτωση διπλών λογιστικών βιβλίων».

Εκείνη την εποχή πρόεδρος της εταιρείας ήταν ο Λικ Λε Φλος-Πριζέντ, που
αργότερα πήγε φυλακή για έξι μήνες και είχε ανακριθεί και πάλι πέρυσι από τους
ανακριτές που ερευνούν την υπόθεση.

Ο Ζαφρ, 55 χρόνων, διαδέχτθκε τον Φλος-Πριζέντ που ήταν στενός συνεργάτης του
προέδρου Μιτεράν, ως πρόεδρος της ELF, αμέσως μετά την ανάληψη της
διακυβέρνησης από την συντηρητική κυβέρνηση το 1993 και επέβλεψε την
ιδιωτικοποίηση της εταιρείας, τον επόμενο χρόνο.


Ο ηλικίας 76 χρόνων Ντιμά, στον οποίο ο πρόεδρος Μιτεράν είχε αναθέσει τη
γαλλική εξωτερική πολιτική από το 1988 ως το 1993, έχει αρνηθεί ότι έχει
υποπέσει σε στραβοπάτημα. Και ενώ συνεχίζεται η ανάκριση, αρνείται να
εγκαταλείψει τη θέση που κατέχει τώρα, του προέδρου του Συνταγματικού
Δικαστηρίου, του μεγαλύτερου Διοικητικού Δικαστηρίου στη Γαλλία. Δεν έχει
αμφισβητήσει πάντως τη στενή προσωπική σχέση του με τη μαντάμ Ντεβιέ -
Ζονκούρ. Η μαντάμ Ζονκούρ, 20 χρόνια νεώτερη του Ντιμά, είχε επίσης φυλακιστεί
για ένα διάστημα, από τον Νοέμβριο του 1997 ως τον Απρίλιο του 1998, ενώ οι
ανακριτές ακόμα διερευνούν τις δραστηριότητές της. Στις 27 Ιανουαρίου, οι δύο
ανακριτές Εύα Ζολί και Λοράν Βιτσνιεφσκί, έδωσαν στους συνηγόρους του Ντιμά
και της μαντάμ Ζονκούρ προθεσμία 20 ημερών για να παραδώσουν το τελικό τους
υπόμνημα. Οι Γάλλοι ανακριτές έχουν βρει τα ίχνη για 170 εκατομμύρια από τις
καταθέσεις που έκαναν ανώτεροι υπάλληλοι της εταιρείας σε διάφορους μυστικούς
τραπεζικούς λογαριασμούς στο Λουξεμβούργο και την Ελβετία. Στο βιβλίο της η
μαντάμ Ζονκούρ γράφει πως παρέλαβε 7,75 εκατομμύρια δολάρια από τον Σιρβέν ­
το δεξί χέρι του Πριζέντ ­ για να μην ανοίξει το στόμα της και αποκαλύψει αυτά
που γνώριζε. Υποστηρίζει όμως ότι τους επέστρεψε τα χρήματα το 1997.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16364N571</ED>
<ID>
ID:20610

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N57&aa=1</URL></REF>


Article

<CATEGORY>vin07</CATEGORY>

 <H2></H2><H2>Ο αρνητής της γενοκτονίας παίρνει τελικά την έδρα
</H2>
Ο Ζιλ Βενστέν, τον οποίο οι αντίπαλοί του στη Γαλλία χαρακτηρίζουν αρνητή της
γενοκτονίας των Αρμενίων, θα καταλάβει τελικώς την έδρα Τουρκικής και
Οθωμανικής Ιστορίας που ιδρύθηκε ειδικά γι' αυτόν στο College de France. Με
απόφασή του, που δημοσιεύθηκε στην Εφημερίδα της Κυβερνήσεως, ο Πρόεδρος της
Δημοκρατίας Ζακ Σιράκ επικύρωσε τον διορισμό του παρά τις αντιδράσεις πολλών
αρμενικών οργανώσεων αλλά και συναδέλφων του.

«Νομίζω πως η επικύρωση του διορισμού ήταν λογική και αναπόφευκτη», δήλωσε ο
ελληνιστής συγγραφέας Πιέρ Βιντάλ-Νακέ, που με άρθρο του στις 3 Φεβρουαρίου
στη «Μοντ» υποστήριξε τον ιστορικό. Ο Βιντάλ-Νακέ δεν έχει καμία αμφιβολία ότι
η σφαγή των Αρμενίων ήταν γενοκτονία και πως η Τουρκία χρησιμοποίησε τους
πανεπιστημιακούς της και κάποιους ξένους ειδικούς για να στηρίξει την
προπαγάνδα της. Πιστεύει όμως ότι ο Βενστέν δεν ανήκει σε αυτή την κατηγορία.
Και ότι το άρθρο του που δημοσιεύθηκε το 1995 στην επιθεώρηση «L' Histoire»,
για το οποίο κυρίως κατηγορείται, δεν στοιχειοθετεί τον χαρακτηρισμό του
αρνητή της γενοκτονίας.

Υπέρ του Βενστέν είχαν ταχθεί τον τελευταίο καιρό αρκετοί ακόμη ερευνητές και
πανεπιστημιακοί. Ένας άλλος μεγάλος ελληνιστής, ο Ζαν-Πιέρ Βερνάν ζήτησε να
αξιοποιηθούν τα οθωμανικά αρχεία εκείνης της περιόδου για να καθοριστούν με
τρόπο αδιαμφισβήτητο οι ευθύνες των εγκλημάτων.

Η υπόθεση, πάντως, δεν έχει κλείσει. Ο βουλευτής του RPR Πατρίκ Ντεβετζιάν,
που έφερε τον περασμένο Μάιο το θέμα στη Βουλή, πιστεύει ότι το θέμα θα φθάσει
στο Συμβούλιο της Επικρατείας και καταγγέλλει τη στάση του διοικητή του
College de France Ζιλμπέρ Νταγκρόν, που υποστήριξε τον Βενστέν μέσω της
κυκλοφορίας μυστικών εγγράφων. Όσο για την αρμενική κοινότητα, ο συντηρητικός
βουλευτής πιστεύει ότι κινητοποιήθηκε πολύ αργά. Χωρίς να αμφισβητούν την
επιστημονική επάρκεια του Βενστέν και χωρίς να υιοθετούν την κατηγορία του
αρνητισμού, ορισμένοι Γάλλοι διανοούμενοι εκφράζουν επίσης την ανησυχία τους
για την αίσθηση που υπάρχει ότι με τον διορισμό του ιστορικού στο College de
France ενδεχομένως να τίθεται υπό αμφισβήτηση η τεκμηριωμένη αλήθεια περί
γενοκτονίας των Αρμενίων.

«Ήττα της Άγκυρας»

Απέτυχε, για την ώρα, η προσπάθεια Τούρκων διπλωματών να κλείσουν τη Μονάδα
Μελετών της Ποντιακής Γενοκτονίας και του Μικρασιατικού Ολοκαυτώματος, που
λειτουργεί στο Πανεπιστήμιο Μακουάρι του Σίδνεϊ.

Τον τελευταίο καιρό Τούρκοι διπλωμάτες κινητοποιήθηκαν έντονα για να κλείσει η
ενοχλητική ­ όπως την αποκαλούν ­ πανεπιστημιακή μονάδα, αλλά χωρίς
αποτέλεσμα. Μάλιστα, ο Τούρκος πρόξενος του Σίδνεϊ είχε φθάσει στο σημείο να
τηλεφωνήσει στον επικεφαλής της Μονάδας Παναγιώτη Διαμαντή και να του
διαμαρτυρηθεί για «αντιτουρκική προπαγάνδα». Καθώς οι απειλές και οι
«παραινέσεις» δεν στέφθηκαν από επιτυχία, η μονάδα αυτή δέχεται τον τελευταίο
καιρό πληθώρα προπαγανδιστικού υλικού από τουρκοκυπριακές οργανώσεις, καθώς
και από το ψευδοκράτος του Ντενκτάς, που συκοφαντούν ασύστολα τον Ελληνισμό
και ­ κυρίως ­ τον κυπριακό Ελληνισμό, τον οποίο κατηγορούν ακόμα και για
«γενοκτονία» εις βάρος των Τουρκοκυπρίων.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16364N572</ED>
<ID>
ID:20667

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N57&aa=2</URL></REF>


Article

<CATEGORY>vin07</CATEGORY>

 <H2>Δήλωση νομιμοφροσύνης του Κουτάν
</H2>
Δήλωση νομιμοφροσύνης έκανε χθες ο ηγέτης του ισλαμικού κόμματος στην Τουρκία.

Ο πρόεδρος του Κόμματος της Αρετής Ρετζάι Κουτάν σε δηλώσεις του στην
εφημερίδα «Ραντικάλ» αρνείται ότι το κόμμα του επιζητεί τη σύγκρουση με τον
Στρατό. «Ουδείς στο κόμμα μας, από την ηγεσία έως τη βάση, έχει τηρήσει
αρνητική στάση απέναντι στον Στρατό», δήλωσε ο Κουτάν στην εφημερίδα. Έμμεσα
έτσι έδωσε απάντηση στις προχθεσινές δηλώσεις του προέδρου της Τουρκίας
Σουλεϊμάν Ντεμιρέλ που προειδοποιούσε τα πολιτικά κόμματα να μη βάζουν στο
στόχαστρο τον Στρατό, ο οποίος έχει πραγματοποιήσει τρία πραξικοπήματα από το 1960.

Σύμφωνα με τις δημοσκοπήσεις, το Κόμμα της Αρετής εξασφαλίζει την πρώτη θέση
στις προτιμήσεις των ψηφοφόρων, αν και η προεκλογική εκστρατεία δεν έχει ακόμη κορυφωθεί.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16364N573</ED>
<ID>
ID:20709

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N57&aa=3</URL></REF>


Article

<CATEGORY>vin07</CATEGORY>

 <H5>ΤΟ ΠΡΩΤΟ ΟΥΣΙΑΣΤΙΚΟ ΒΗΜΑ ΣΤΟ ΡΑΜΠΟΥΓΕ
</H5><H2>Το Βελιγράδι είπε ναι σε 10 σημεία
</H2>
Η γιουγκοσλαβική αντιπροσωπεία στις συνομιλίες του Ραμπουγέ υπέγραψε χθες τα
δέκα βασικά σημεία για την επίλυση της κρίσης, που είχε υποβάλει η εξαεθνής
ομάδα επαφής.

Η υπογραφή που έγινε μονομερώς από τη γιουγκοσλαβική αντιπροσωπεία αποτελεί
και το πρώτο ουσιαστικό βήμα στις διαπραγματεύσεις.

Ο Σέρβος πρόεδρος Μίλαν Μιλουτίνοβιτς επισκέφτηκε την αντιπροσωπεία της χώρας
του κατά τις συνομιλίες, ενώ με τις δύο αντιπροσωπείες είχαν χωριστές
συναντήσεις οι υπουργοί Εξωτερικών της Γαλλίας Ιμπέρ Βεντρίν και της Βρετανίας
Ρόμπιν Κουκ.

Οι υπουργοί Εξωτερικών της Ευρωπαϊκής Ένωσης πρόκειται να συναντηθούν την
Κυριακή στη γαλλική πρωτεύουσα, για να κάνουν μια πρώτη εκτίμηση των
συνεχιζόμενων στο Ραμπουγέ διαπραγματεύσεων για το μέλλον του Κοσσυφοπεδίου.
Κλεισμένοι από το περασμένο Σάββατο στον πύργο του Ραμπουγιέ, σε απόσταση 50
περίπου χιλιομέτρων νοτιοδυτικά του Παρισιού, οι εκπρόσωποι των Σέρβων και των
Αλβανών του Κοσσυφοπεδίου δεν έχουν προχωρήσει μέχρι στιγμής σε απ' ευθείας συνομιλίες.

Οι διαπραγματεύσεις διεξάγονται μέσω τριών μεσολαβητών της Ομάδας Επαφής, του
Αμερικανού διπλωμάτη Κρίστοφερ Χιλ, του Αυστριακού Βόλφγκανγκ Πέτριτς,
απεσταλμένου της Ευρωπαϊκής Ένωσης στο Κοσσυφοπέδιο και του Ρώσου Μπόρις Μαγιόρσκι.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16364N581</ED>
<ID>
ID:20611

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N58&aa=1</URL></REF>


Article

<CATEGORY>vin07</CATEGORY>

 <H2>Στραγγάλισε τη φίλη του, την τεμάχισε και έφαγε από τις σάρκες της
</H2>
Ο Ντέιβιντ Χάρκερ, 24 ετών, καταδικάσθηκε την Τρίτη στο Λονδίνο σε ισόβια. 
Ομολόγησε πως στραγγάλισε τη φίλη του, μια 32χρονη μητέρα τεσσάρων παιδιών,
μετά έκοψε το κεφάλι της, τα πόδια και τα χέρια της και έφαγε για δείπνο φέτες
από τον μηρό της με μακαρόνια και τυρί.

Ο Χάρκερ και η Τζούλι Πάτερσον ήταν εραστές και είχαν μόλις κάνει έρωτα στο
σπίτι του πρώτου. 
«Άρχισα να πλήττω κι έτσι την στραγγάλισα με το καλσόν της», «εξήγησε» ο
Χάρκερ στους ψυχιάτρους. Μετά διαμέλισε το πτώμα χρησιμοποιώντας σιδηροπρίονο
και μαχαίρι. 
Το άφησε όλη τη νύχτα στο σπίτι του και το πρωί το έβαλε σε σακούλες
σκουπιδιών και το πέταξε δύο χιλιόμετρα μακριά. 
Τα λείψανα της Τζούλι Πάτερσον βρέθηκαν ένα μήνα αργότερα, από ένα σκυλί της αστυνομίας.

Ο Χάρκερ, πατέρας ενός τετράχρονου αγοριού, έχει τις λέξεις «διαταραγμένος»
και «υπάνθρωπος» χαραγμένες με τατουάζ στο κεφάλι του και είπε στους
ψυχιάτρους ότι γελούσε κάθε φορά που κοίταζε το ακέφαλο και ακρωτηριασμένο
πτώμα. 
Ωστόσο το δικαστήριο αποφάνθηκε ότι δεν είναι ψυχασθενής και ότι δεν υπάρχει
ιατρική θεραπεία που θα μπορούσε να τον βοηθήσει. 
Μερικοί είπαν ότι διέπραξε το φρικτό του έγκλημα για να μιμηθεί τον κανίβαλο
Άνιμπαλ Λέκτερ της ταινίας «Σιωπή των Αμνών». 
Αλλά ο ίδιος απορρίπτει την εκδοχή αυτή. «Άνθρωποι σαν εμένα», είπε στη «Σαν»,
«δεν γίνονται από ταινίες. Οι ταινίες γίνονται από ανθρώπους σαν εμένα».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16364N582</ED>
<ID>
ID:20668

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N58&aa=2</URL></REF>


Article

<CATEGORY>vin07</CATEGORY>

 <H2>Αφαιρούσαν τις καρδιές από νεκρά μωρά...
</H2>
Πρόκειται για «το μεγαλύτερο ιατρικό σκάνδαλο της δεκαετίας στη Βρετανία»,
σύμφωνα με την «Εξπρές»: σχεδόν 200 μωρά, που είχαν πεθάνει στο Βασιλικό
Νοσοκομείο του Μπρίστολ, δόθηκαν στους γονείς τους για να τα θάψουν αφού
προηγουμένως οι γιατροί τούς είχαν αφαιρέσει την καρδιά χωρίς να τους ενημερώσουν.

Το νοσοκομείο παραδέχθηκε ότι τουλάχιστον 180 καρδιές είχαν κρατηθεί χωρίς τη
συγκατάθεση των συγγενών των νεκρών παιδιών και η υπόθεση αποκάλυψε ένα
«παραθυράκι» στη βρετανική νομοθεσία, εξαιτίας του οποίου χιλιάδες άνθρωποι
θάβονται κάθε χρόνο χωρίς ορισμένα όργανα του σώματός τους, τα οποία τους
αφαιρούνται μετά θάνατον εν αγνοία των συγγενών τους. 
Σύμφωνα με τον νόμο, οι γιατροί δεν υποχρεούνται από τον νόμο να ενημερώσουν
τους συγγενείς όταν αφαιρούν όργανα του νεκρού κατά τις νεκροψίες και τα
νοσοκομεία μπορούν να κρατούν για χρόνια τα όργανα αυτά για ερευνητικούς ή
εκπαιδευτικούς σκοπούς.

Η υπόθεση αποκαλύφθηκε από την Έλεν Ρίκαρντ, η κόρη της οποίας, η Σαμάνθα, 11
μηνών, πέθανε το 1992. 
Η Ρίκαρντ είδε ένα ιατρικό αρχείο όπου αναφερόταν ότι η καρδιά του παιδιού της
είχε κρατηθεί. «Ήταν μεγάλο σοκ», λέει στην «Εξπρές». «Ελπίζω να είναι η
τελευταία προσβολή. Δεν μπορώ να σκεφθώ τίποτε χειρότερο που θα μπορούσε να ακολουθήσει».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16364N583</ED>
<ID>
ID:20710

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N58&aa=3</URL></REF>


Article

<CATEGORY>vin07</CATEGORY>

 <H5>ΑΝΤΟΝΥ ΠΟΡΤΕΡ
</H5><H2>ΠΡΟΣΩΠΑ
</H2><H2>Αθώος στα κελιά των μελλοθανάτων
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Το περασμένο Σαββατοκύριακο ήταν το πρώτο που πέρασε ελεύθερος έπειτα από 17
χρόνια· και το οφείλει σε μια ομάδα φοιτητών δημοσιογραφίας.

Άντονυ Πόρτερ. Μετά την αθώωσή του, οι πολέμιοι της θανατικής ποινής ζητούν
την αναστολή όλων των εκτελέσεων

Ο Άντονυ Πόρτερ, 43 ετών και πατέρας επτά παιδιών, επρόκειτο να εκτελεσθεί τον
περασμένο Σεπτέμβριο. Σαράντα οκτώ ώρες πριν από την εκτέλεση, το Ανώτατο
Δικαστήριο του Ιλινόι έδωσε όμως αναβολή: ο δικηγόρος του είχε προσκομίσει
αποδείξεις ότι το IQ του πελάτη του ήταν 51 (το μισό από το σύνηθες) και άρα
δεν μπορούσε να εκτελεστεί πριν το δικαστήριο εκτιμήσει τη διανοητική του ικανότητα.

Ο Πόρτερ είχε ήδη περάσει 16 χρόνια στη φυλακή, καταδικασμένος το 1982 σε
θάνατο για ένα διπλό φόνο στο Σικάγο. Ο δικηγόρος του ήταν όμως σίγουρος για
την αθωότητά του. Αφού πέτυχε την αναβολή της εκτέλεσης, ήρθε σε επαφή με τον
Ντέηβιντ Πρότες, καθηγητή δημοσιογραφίας στο Πανεπιστήμιο Νορθγουέστερν, και
του ζήτησε βοήθεια. Ήξερε ότι ο καθηγητής ανέθετε κάθε εξάμηνο στους φοιτητές
του να επανεξετάσουν ύποπτες ποινικές υποθέσεις, και του πρότεινε την υπόθεση
του Πόρτερ.

Με τη βοήθεια του καθηγητή τους κι ενός ιδιωτικού ντετέκτιβ, οι φοιτητές
ανακάλυψαν, μεταξύ άλλων, ότι ο Πόρτερ ήταν δεξιόχειρας ενώ οι μάρτυρες είχαν
καταθέσει ότι ο δολοφόνος είχε πυροβολήσει με το αριστερό· ότι, στη διάρκεια
της πολύωρης ανάκρισής της, η βασική μάρτυρας κατηγορίας είχε πιεστεί έντονα
από την αστυνομία να δείξει ως ένοχο τον Πόρτερ· και στο τέλος εντόπισαν τον
48χρονο Ολστόρι Σάιμον, πρώην ντίλερ ναρκωτικών, ο οποίος ομολόγησε πως
εκείνος είχε σκοτώσει το ζευγάρι στο πάρκο του Σικάγου, σ' έναν καβγά για
ναρκωτικά. «Δεν ήθελα να σκοτώσω κανένα», λέει στη μαγνητοσκοπημένη ομολογία
του ο Σάιμον.

Κατόπιν προτάσεως του εισαγγελέα, το δικαστήριο αποφάσισε την αποφυλάκιση του
Πόρτερ, ο οποίος βγήκε την Παρασκευή από τη φυλακή. Τον περίμεναν οι φοιτητές,
τους οποίους αγκάλιασε έναν-έναν. «Είναι υπέροχο να είσαι έξω! Είμαι
ελεύθερος!», αναφώνησε. «Δεν ξέρω πώς θα μπορέσω ποτέ να ξανακερδίσω τα χαμένα
χρόνια, αλλά μου αρκεί που είμαι ακόμη ζωντανός».

Πριν από τρία χρόνια, μια άλλη ομάδα φοιτητών του καθηγητή Πρότες βοήθησε να
απαλλαγούν τέσσερις άλλοι άνθρωποι ­ οι δύο καταδικασμένοι σε θάνατο ­ που
είχαν μείνει στη φυλακή 18 χρόνια ως ένοχοι για διπλό φόνο και ομαδικό βιασμό.
Από το 1976, οπότε η θανατική ποινή αποκαταστάθηκε στις ΗΠΑ, 74 καταδικασμένοι
σε θάνατο αποδείχθηκαν εγκαίρως αθώοι και βγήκαν από τα κελιά των
μελλοθανάτων. Αλλά εδώ και έξι χρόνια, ένας άνθρωπος εκτελείται κάθε εβδομάδα
στις ΗΠΑ, όπου 3.510 κατάδικοι περιμένουν τον θάνατο.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N60</CAT>
<ED>
Κωδικός άρθρου: A16364N601</ED>
<ID>
ID:20612

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N60&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η εκδίκηση του καγκελάριου
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Το κοκκινοπράσινο πείραμα δεν κράτησε ούτε 100 μέρες. Στη Γερμανία κυβερνά
πλέον ο «μεγάλος συνασπισμός».

Διαφορά φάσης. Μήπως ο οδηγός προκάλεσε σκόπιμα το ντεραπάρισμα; (του Πανσό,
από τη «Μοντ»)

Το ένα σενάριο είναι ότι τον Γκέρχαρντ Σρέντερ τον ματιάξανε. Τόσες πολλές
αποτυχίες σε τόσο μικρό χρονικό διάστημα σπανίως έχουν μαζευτεί. Η απόφαση για
το κλείσιμο των πυρηνικών εργοστασίων αναβάλλεται ύστερα από την αντίδραση των
βιομηχάνων. Το νομοσχέδιο για τη χορήγηση διπλής υπηκοότητας σε εκατομμύρια
παιδιά μεταναστών τροποποιείται ύστερα από την αποδοκιμασία των ψηφοφόρων της
Έσσης. Η μεταρρύθμιση του φορολογικού συστήματος παραπέμπεται στις καλένδες
μετά την απώλεια της πλειοψηφίας στη Γερουσία. Τα στατιστικά στοιχεία για τον
Ιανουάριο δείχνουν ότι οι άνεργοι αυξήθηκαν κατά 250.000 μέσα σε ένα μόλις
μήνα: η ανεργία φτάνει τώρα το 11,5% στη Δυτική Γερμανία και το 19% στην
Ανατολική. Οι συνομιλίες με τους μεταλλεργάτες κατέρρευσαν και εκατομμύρια
εργαζόμενοι ετοιμάζονται για απεργία. Σαν το κερασάκι στην τούρτα ήλθε το
σκάνδαλο διαφθοράς στο οποίο εμπλέκεται ένας από τους στενότερους συνεργάτες
του καγκελάριου: ο Μπόντο Χόμπαχ, πρώην υπουργός Οικονομικών της Βόρειας
Ρηνανίας-Βεστφαλίας, που κατηγορείται ότι πριν από 13 χρόνια έλαβε σημαντική
«βοήθεια» από την εταιρεία Veba για να κτίσει την υπερπολυτελή του βίλα έξω
από τη Βόννη.

«Είστε μια κυβέρνηση ανικάνων, στο εξής θα πρέπει να συνεργάζεστε μαζί μας»,
φωνάζει ο αρχηγός των χριστιανοδημοκρατών Βόλφγκανγκ Σόιμπλε που ηγήθηκε μιας
ξενόφοβης εκστρατείας κατά του διπλού διαβατηρίου. Το ανερχόμενο στέλεχος του
κόμματος, όμως, δεν είναι αυτός ­ αλλά ο ακόμη πιο δεξιός πρωθυπουργός της
Βαυαρίας και πρόεδρος του Χριστιανοκοινωνικού Κόμματος Έντμουντ Στόιμπερ. Και
οι μεγάλοι χαμένοι των ημερών είναι βέβαια οι Πράσινοι, που είδαν το ποσοστό
τους να μειώνεται στην Έσση (την εκλογική περιφέρεια του βασικότερου στελέχους
τους και υπουργού Εξωτερικών Γιόσκα Φίσερ) και τις θέσεις τους να διαγράφονται
η μία μετά την άλλη από το «κοινό» κυβερνητικό πρόγραμμα.

Η τελευταία αυτή διαπίστωση οδηγεί σ' ένα δεύτερο, κάπως σουρεαλιστικό και
διεστραμμένο σενάριο: ότι ο Σρέντερ προκάλεσε άμεσα ή έμμεσα τη σημερινή κρίση
για να αποδυναμώσει τους οικολόγους και να τους αναγκάσει να εγκαταλείψουν την
κυβέρνηση. Είναι γνωστό ­ το έχει δηλώσει σε συνεντεύξεις του ­ ότι από τους
απρόβλεπτους και ανώριμους Πράσινους προτιμά να συνεργάζεται με τους
ιδεολογικά πλησιέστερους σ' αυτόν χριστιανοδημοκράτες. Μαζί τους ονειρευόταν
να κτίσει το «νέο κέντρο». Αναγκάστηκε όμως να υποχωρήσει μετά την
«υπερβολικά» μεγάλη εκλογική του νίκη και τις πιέσεις του κομματικού
μηχανισμού. Σήμερα ίσως να παίρνει την εκδίκησή του.

Πρώην υπουργός του Βίλυ Μπραντ και συγγραφέας του βιβλίου «Η επιστροφή της
πολιτικής», ο Έρχαρντ Έπλερ τόνιζε πριν από λίγες εβδομάδες στη «Μοντ» πως οι
πολίτες πρέπει να καταλάβουν ότι έχει διαφορά αν ψηφίζουν το ένα ή το άλλο
κόμμα και ότι η αγορά δεν μπορεί να υποκαταστήσει την πολιτική. Προς το παρόν
συμβαίνει ακριβώς το αντίθετο.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N60</CAT>
<ED>
Κωδικός άρθρου: A16364N602</ED>
<ID>
ID:20669

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N60&aa=2</URL></REF>


Article

<CATEGORY>vin07</CATEGORY>

 <H5>Ο Λόγος...
</H5><H5>Γράφει...
</H5><H5></H5><H5>Δύσκολα...
</H5><H5>Ο θεωρητικός...
</H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... του Ιμμάνουελ Καντ δεν ήταν πάντα Καθαρός. Μπορεί μάλιστα να ήταν και
σκανδαλώδης, αν κρίνει κανείς από την ανέκδοτη «Φυσική Γεωγραφία» του Γερμανού
φιλοσόφου, που μεταφράστηκε στα γαλλικά (εκδ. Aubier). Τετράδια και σκόρπιες
σημειώσεις που προορίζονταν για τους μαθητές του. Το βάθος του φιλοσοφικού του
έργου έρχεται σε αντίθεση με την ανακολουθία αυτών των κειμένων, που
αναφέρονται στον ζωικό κόσμο, την ανθρώπινη φύση και σε άγνωστες ακόμη τότε
περιοχές του κόσμου με έναν τρόπο που εξαντλεί τα όρια του καλού γούστου και
αγγίζει τον ρατσισμό. Φαίνεται απίστευτο ο συγγραφέας της «Κριτικής του
Καθαρού Λόγου», να έπεσε θύμα τόσης ελαφρότητας. Και μπαίνει ένα ερώτημα:
είναι άραγε σωστό να εκδίδονται έργα ενός συγγραφέα, που όσο ζούσε, ο ίδιος
δεν έκρινε άξια να εκδοθούν;

... ο Καντ (φωτ.): «Το πρόβατο της Συρίας έχει αυτιά τόσο μακριά, που
σέρνονται στη γη». «Οι πιο πολλοί ανατολικοί λαοί βρίσκουν τα μεγάλα αυτιά
πολύ ελκυστικά». «Οι κάτοικοι της Νέας Ολλανδίας έχουν μισόκλειστα τα μάτια
και δεν μπορούν να κοιτάξουν μακριά, αν δεν σηκώσουν προς τα πίσω το κεφάλι.
Αυτό συμβαίνει γιατί εκεί έχει πολλές μύγες που τους κάθονται στα μάτια».
«Στις γυναίκες της Βιρμανίας αρέσει πολύ να ζευγαρώνουν με Ευρωπαίους και να
κάνουν μαζί τους παιδιά. Τα ρούχα τους είναι πρόστυχα. Γενικά, οι Βιρμανοί
είναι καλοφτιαγμένοι και καλοκάγαθοι, αλλά δεν είναι γενναίοι». Οι Οτεντότοι
του Ακρωτηρίου της Καλής Ελπίδος είναι «ειλικρινείς και πολύ ντροπαλοί. Είναι
και φιλόξενοι, αλλά η βρωμιά τους είναι απερίγραπτη. Μυρίζουν από μακριά».

... μπορεί κανείς να φανταστεί ότι ο συγγραφέας αυτών των σχολίων έζησε την
εποχή του Διαφωτισμού. «Οι νέγροι γεννιούνται λευκοί, εκτός από τα γεννητικά
όργανα και τον αφαλό που είναι μαύρα. Από αυτές τις περιοχές, το μαύρο χρώμα
εξαπλώνεται σε ολόκληρο το σώμα, στη διάρκεια του πρώτου μήνα της ζωής». «Στον
ποταμό Ζαμβέζη, οι άνθρωποι έχουν πλακουτσή μύτη. Γίνεται έτσι γιατί οι
μανάδες κουβαλούν στην πλάτη τα μωρά τους, όσο αυτές δουλεύουν στα χωράφια».
Στα χρόνια που η αγγλική δημοκρατία και η γαλλική επανάσταση άλλαζαν τον
άνθρωπο και τα δικαιώματά του, ο Καντ δεν έκανε καν τον κόπο να επαληθεύσει
αφορισμούς σαν και αυτόν: «Η ανθρωπότητα φτάνει στην πιο μεγάλη (sic)
τελειότητά της με τη λευκή φυλή. Οι Ινδοί έχουν λιγότερο ταλέντο. Οι νέγροι
τοποθετούνται ακόμη πιο χαμηλά και κάποιες αμερικανικές φυλές ακόμη χαμηλότερα».

... της υπερβατικής διαλεκτικής, ο άνθρωπος που τα πάντα του κινούσαν το
ενδιαφέρον, από τους πονοκεφάλους μέχρι τη μεταφυσική, αυτός που έφερε τη
διδασκαλία της γεωγραφίας στην Ευρώπη, θα ήταν ίσως καλύτερα να μην την είχε
διδάξει ποτέ. Αποδείχτηκε κακός γεωγράφος. Φταίει άραγε που δεν εγκατέλειψε
ποτέ τη μοναχική κατοικία του στο Καίνιξμπεργκ; Ή μήπως όλα αυτά δεν ήταν παρά
ένα παιχνίδι που ο δάσκαλος έπαιζε με τους μαθητές του, απλές καταγραφές
προκαταλήψεων του δέκατου όγδοου αιώνα, υπομνηματισμοί στο περιθώριο ενός
τετραδίου, που οι μαθητές έφερναν σε αντιπαράθεση με το μεγάλο φιλοσοφικό έργο
του δασκάλου; Θα το μάθουμε άραγε ποτέ;
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N60</CAT>
<ED>
Κωδικός άρθρου: A16364N603</ED>
<ID>
ID:20711

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N60&aa=3</URL></REF>


Article

<CATEGORY>vin08</CATEGORY>

 <H2>Είχαν έως και 10 ΑΦΜ
</H2>
<H3></H3>ΣΕΛ. 64
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N61</CAT>
<ED>
Κωδικός άρθρου: A16364N611</ED>
<ID>
ID:20624

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N61&aa=1</URL></REF>


Article

<CATEGORY>vin08</CATEGORY>

 <H5>ΤΑ ΠΙΟ ΦΘΗΝΑ PC ΕΙΝΑΙ ΣΤΗΝ ΕΛΛΑΔΑ
</H5><H2>Στο όριο το κέρδος
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Οι αγοραστές υπολογιστών στην Ελλάδα μπορούν να έχουν το... κεφάλι τους
ήσυχο. Ο έντονος ανταγωνισμός στην ελληνική αγορά πληροφορικής εξασφαλίζει
καλές τιμές στους καταναλωτές ­ φθηνότερες από τον μέσο όρο στις περισσότερες
χώρες της Ευρώπης ­ αφήνοντας στους εμπόρους ένα κέρδος που δεν ξεπερνά συχνά
το 10%.

Οι περισσότεροι υπολογιστές που πωλούνται στη χώρα μας συναρμολογούνται στα
καταστήματα. Ο έμπορος, δηλαδή, αγοράζει τα εξαρτήματα από τις εταιρείες που
τα εισάγουν ­ περίπου 50, από τις οποίες 10 είναι οι μεγάλες ­ και συνθέτει ο
ίδιος το μηχάνημα, ανάλογα με τις απαιτήσεις του αγοραστή. Οι τιμές των
μηχανημάτων αυτών είναι χαμηλότερες από τα «επώνυμα» προϊόντα εταιρειών.

Στον μέσο όρο

«Οι τιμές των υπολογιστών στην Ελλάδα είναι φθηνότερες από ό,τι στην Αγγλία,
στο Βέλγιο, στην Ολλανδία και κυμαίνονται στα ίδια επίπεδα με αυτές στη
Γερμανία», τονίζει ο κ. Γιώργος Διαβιώτης, υπεύθυνος προϊόντων σε εταιρεία
πληροφορικής. «Βρισκόμαστε κάτω από τον μέσο όρο της υπόλοιπης Ευρώπης».

Η... ευπρόσδεκτη αυτή φθήνια οφείλεται στον έντονο ανταγωνισμό της ελληνικής
αγοράς πληροφορικής, που αναγκάζει τους εμπόρους να μειώνουν συνεχώς τις τιμές
τους προς όφελος του καταναλωτή. «Σε αρκετές περιπτώσεις, ο ανταγωνισμός είναι
τόσο έντονος και οι προσφορές τόσο χαμηλές που το κέρδος μηδενίζεται για τους
καταστηματάρχες», εξηγεί ο κ. Διαβιώτης.

Κέρδος 10%

Μερικοί έμποροι, μάλιστα, κάνουν δικές τους εισαγωγές από το εξωτερικό,
παρακάμπτοντας τους αντιπροσώπους, πετυχαίνοντας έτσι ακόμα καλύτερες τιμές
για τους καταναλωτές. Πάντως, το κέρδος για τον έμπορο φθάνει κατά μέσο όρο το
10% από την πώληση ενός υπολογιστή. Στις καλύτερες περιπτώσεις, όταν το
κατάστημα είναι μεγάλο, μπορεί να φθάσει μέχρι το 15%. Η λιανική τιμή ενός
φθηνού μηχανήματος κυμαίνεται περίπου στις 250.000 δρχ. και συνίσταται για
όσους δεν έχουν ιδιαίτερες απαιτήσεις από τον υπολογιστή. Ένα καλό μηχάνημα
κοστίζει περίπου 400.000-450.000 δρχ., ενώ το πιο γρήγορο φθάνει τις 600.000 δρχ.

Προσφορές

Βέβαια, οι τιμές εξαρτώνται από διάφορες παραμέτρους, όπως οι μέθοδοι
παραγωγής και διανομής ή ο τρόπος πληρωμής του διανομέα στον εισαγωγέα ­
όποιος πληρώνει μετρητά, μπορεί να έχει μέχρι και 4% έκπτωση. Σε γενικές
γραμμές όμως, οι τιμές για τα ίδια προϊόντα στην ελληνική αγορά δεν διαφέρουν
ιδιαίτερα από κατάστημα σε κατάστημα και αυτό γιατί ο ένας έμπορος
«παρακολουθεί» τον άλλο και διαμορφώνει ανάλογα τις προσφορές του.

Ασύμφορη η αυτοκατασκευή

Η συναρμολόγηση του μηχανήματος από τον ίδιο τον αγοραστή ­ που θα έχει βέβαια
τις απαιτούμενες γνώσεις ­ δεν ενδείκνυται. 
Και αυτό γιατί, όπως εξηγεί ο κ. Γρηγόρης Φραγκούλης, ιδιοκτήτης καταστήματος
Η/Υ, δεν πρόκειται να πετύχει καλύτερη τιμή. «Κανείς καταστηματάρχης δεν
χρεώνει επιπλέον για τη συναρμολόγηση. Εκτός αυτού, κάποιος που θα φτιάξει το
μηχάνημα μόνος του δεν μπορεί να έχει τεχνική υποστήριξη, την οποία θα
χρειαστεί οπωσδήποτε, αργά ή γρήγορα».

Η αλήθεια είναι πως οι τιμές των ειδών πληροφορικής συνεχώς αλλάζουν και τα
προϊόντα ανανεώνονται πολύ συχνά. Αυτό σημαίνει πως αν ένας επίδοξος αγοραστής
μπορεί να περιμένει μερικούς μήνες θα βρει καλύτερο μηχάνημα με την ίδια τιμή.
«Το μέσο κόστος για τον καταναλωτή δεν διαφοροποιείται, βελτιώνεται όμως το
μηχάνημα που μπορεί να αγοράσει», λέει ο κ. Διαβιώτης.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N61</CAT>
<ED>
Κωδικός άρθρου: A16364N612</ED>
<ID>
ID:20678

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N61&aa=2</URL></REF>


Article

<CATEGORY>vin08</CATEGORY>

 <H2>Θα έρθουν οι Αμερικανοί για τουριστικές επενδύσεις
</H2>
Νίκολας Μπερνς: Πρώτη Διεθνής Διάσκεψη Τουριστικής Υποδομής

Συνέδριο με στόχο να γνωρίσουν οι Αμερικανοί επενδυτές τις ευκαιρίες που
υπάρχουν για τουριστικές επενδύσεις στην Ευρώπη και τη Μέση Ανατολή, οργανώνει
για τον ερχόμενο Απρίλιο στην Ελλάδα το Εμπορικό Τμήμα της αμερικανικής πρεσβείας.

Ο Αμερικανός πρέσβης στην Αθήνα κ. Νίκολας Μπερνς χθες, σε συνέντευξη Τύπου
στο Μέγαρο Μουσικής, ανακοίνωσε ότι στην πρώτη Διεθνή Διάσκεψη Τουριστικής
Υποδομής (ITIC '99) που θα γίνει στη Θεσσαλονίκη, στις 28 και 29 Απριλίου,
εκτός των Ελλήνων και των Αμερικανών θα πάρουν μέρος και εκπρόσωποι άλλων 29 χωρών.

Σύμφωνα με τον κ. Μπερνς, σκοπός της ITIC '99, πέραν της προαγωγής του
τουρισμού μεταξύ Ελλάδας και ΗΠΑ, είναι να γνωρίσουν οι συμμετέχοντες τις
ευκαιρίες που σχετίζονται με την ανάπτυξη, κατασκευή και λειτουργία έργων
τουριστικής υποδομής (ξενοδοχεία, γκολφ, μαρίνες, συνεδριακά κέντρα,
τουριστική υποδομή Ολυμπιακών Αγώνων κ.λπ.).
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N61</CAT>
<ED>
Κωδικός άρθρου: A16364N613</ED>
<ID>
ID:20717

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N61&aa=3</URL></REF>


Article

<CATEGORY>vin08</CATEGORY>

 <H2>Τελευταία ημέρα για σήματα Ι.Χ.
</H2>
Δεν πρόκειται να δοθεί παράταση στην προθεσμία για την προμήθεια του σήματος
για τα τέλη κυκλοφορίας που λήγει σήμερα.

Από αύριο οι αστυνομικές αρχές θα αφαιρούν τις πινακίδες και την άδεια
κυκλοφορίας από τα οχήματα που δεν έχουν σήμα, ενώ σε περίπτωση μη επικόλλησής
του θα επιβάλουν αυτοτελές πρόστιμο 10.000 δρχ.

Επισημαίνεται ότι για να επιστραφούν οι πινακίδες και η άδεια κυκλοφορίας ο
κάτοχος του οχήματος θα πρέπει να πληρώσει πρόστιμο ίσο με την αξία του
σήματος. Το πρόστιμο αυτό θα πληρώσουν και εκείνοι που θα προμηθευτούν το σήμα
από την ερχόμενη Δευτέρα.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N61</CAT>
<ED>
Κωδικός άρθρου: A16364N614</ED>
<ID>
ID:20745

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N61&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>«Με τι και πώς;...»
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Το ξεκαθάρισαν (και σωστά) οι συναρμόδιοι υπουργοί.

Δεν είναι τα τρακτέρ στην Εθνική που φέρανε τα μέτρα για τα χρέη των αγροτών.

Μόνο που χρονικά συμπίπτουν. Το ίδιο και η συνάντηση (του υπουργού Γεωργίας)
με την «Πανθεσσαλική», που έγινε πριν από την εισήγηση.

Αντιδρούν όμως τώρα (ευτυχώς για τους αρμοδίους) οι των τρακτέρ στη
«Βιοκαρπέτ», απορρίπτουν τα μέτρα και ζητούν άλλα...

Την ίδια ώρα οι αγρότες στο σύνολό τους περιμένουν και αγωνιούν για το
«πακέτο» των ρυθμίσεων. Δηλαδή, για το «με τι και το πώς» θα σώσουν το βιος
τους από τον βραχνά της υποθήκης και τα πανωτόκια (της περιόδου '89 - '92).

Αλλά και πώς η ΑΤΕ θα μείνει η τράπεζά τους.

Χρειάζεται λοιπόν να ειπωθούν τα πράγματα με το όνομά τους.

Σήμερα κιόλας...

ΥΓ: 1. Α, ναι, αρχίζει και διάλογος από το υπουργείο.

2. Με ΓΕΣΑΣΕ, ΠΑΣΕΓΕΣ, ΣΥΔΑΣΕ.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N61</CAT>
<ED>
Κωδικός άρθρου: A16364N615</ED>
<ID>
ID:20765

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N61&aa=5</URL></REF>


Article

<CATEGORY>vin08</CATEGORY>

 <H5>ΜΕ ΕΛΛΗΝΙΚΑ ΚΕΦΑΛΑΙΑ ΤΑ ΡΕΚΟΡ ΣΤΟ ΧΡΗΜΑΤΙΣΤΗΡΙΟ
</H5><H2>Πρωταγωνιστές στον τζίρο
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Με ελληνικά κυρίως κεφάλαια γίνεται τις τελευταίες ημέρες ο ημερήσιος
τζίρος στο ελληνικό Χρηματιστήριο. Τα κεφάλαια αυτά συγκρατούν τον γενικό
δείκτη σε υψηλά επίπεδα και τον οδηγούν σε απανωτά ρεκόρ.

Αυτό προκύπτει από εκτιμήσεις χρηματιστών και θεσμικών επενδυτών, οι οποίοι
όμως τονίζουν ότι μπορεί η παρουσία των ξένων επενδυτών στο ελληνικό
Χρηματιστήριο να μην έχει μειωθεί, αλλά έχουν περιορισθεί οι συναλλαγές τους.
Αυτό σημαίνει ότι και τώρα οι ξένοι εξακολουθούν να έχουν το 12%, περίπου, της
αξίας του Χρηματιστηρίου. Οι ειδικοί επισημαίνουν ότι οι ξένοι επενδυτές έχουν
τοποθετηθεί μεσο-μακροπρόθεσμα και για τον λόγο αυτό δεν εμφανίζουν αυξημένη
δραστηριότητα σε ημερήσια βάση.

20 στα 50

Μέχρι σήμερα η συμμετοχή των ξένων στον ημερήσιο τζίρο, σύμφωνα με εκτιμήσεις
στελεχών της αγοράς, κυμαινόταν στο 25%-30%. Αυτό το ποσοστό τις τελευταίες
ημέρες υπολογίζεται όμως ότι έχει μειωθεί.

Όπως τονίζει ο πρόεδρος των Χρηματιστών (ΣΜΕΧΑ) κ. Παναγιώτης Βοϊλής, «όταν,
για παράδειγμα, ο ημερήσιος τζίρος ήταν 50 δισ. δραχμές και τα κεφάλαια των
ξένων ήταν 20 δισ. δραχμές, η συμμετοχή τους ήταν μεγάλη. Σήμερα, ο ημερήσιος
τζίρος διαμορφώνεται σε αρκετά υψηλότερα επίπεδα, με αποτέλεσμα τα κεφάλαια να
φαίνονται λιγότερα στο σύνολο των κεφαλαίων που επενδύονται καθημερινά στο Χρηματιστήριο».

Πάρτι ιδιωτών

Ο κ. Δημήτρης Τζάνας, μέλος του Διοικητικού Συμβουλίου της Ωμέγα
Χρηματιστηριακής, συμφωνεί ότι οι πρωταγωνιστές στην οδό Σοφοκλέους είναι
Έλληνες επενδυτές και λέει χαρακτηριστικά ότι «σήμερα ζούμε το πάρτι των
ιδιωτών». Μάλιστα, ο κ. Τζάνας χωρίζει τους επενδυτές σε δύο, κυρίως, ομάδες:
«Υπάρχουν οι παίκτες, μικροί και μεσαίοι επενδυτές, οι οποίοι υπεραγοράζουν
και αυτοί που επενδύουν και πληρώνουν κανονικά».

Οι ενδείξεις

Σύμφωνα με τον κ. Βοϊλή, οι ενδείξεις για τις περιορισμένες κινήσεις των ξένων
επενδυτών είναι οι εξής:

* Πρώτον, παρατηρείται τελευταίως μικρή πίεση στις λεγόμενες μεγάλες
μετοχές, δηλαδή στα blue chips και αδιαφορία για τραπεζικές μετοχές.

* Δεύτερον, παρατηρείται προτίμηση στις περιφερειακές μετοχές, οι
οποίες συνήθως αγοράζονται από Έλληνες επενδυτές.

* Τρίτον, μετά την κρίση στη Ρωσία παρατηρήθηκε μείωση της παρουσίας
hedge funds, δηλαδή βραχυπρόθεσμων κερδοσκοπικών κεφαλαίων. Διότι είτε
καταστράφηκαν από την κρίση είτε δεν μπορούσαν να βρουν ρευστότητα, καθώς οι
τράπεζες έγιναν πιο «σφικτές» στη χρηματοδότησή τους.

*Τέταρτον, όσο προχωρεί η απολοϋποίηση τόσο «πέφτει ο μανδύας του
οχήματος» των ξένων επενδυτών, αφού τελικά γίνεται πιο εύκολος ο εντοπισμός
του τελικού επενδυτή.

* Πέμπτον, οι περισσότεροι ξένοι επενδυτές έχουν τοποθετηθεί πλέον
μεσο-μακροπρόθεσμα και δεν έχουν σε μεγάλο βαθμό καθημερινή παρουσία στη συναλλαγή.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16364N621</ED>
<ID>
ID:20625

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N62&aa=1</URL></REF>


Article

<CATEGORY>vin08</CATEGORY>

 <H5>Καλύτερο βαθμό μας βάζει η Moody's
</H5><H2>Ξεπέρασε και τις 3.300 μονάδες η Σοφοκλέους
</H2>
Έντονες ανοδικές τάσεις επικράτησαν στο Χρηματιστήριο Αξιών Αθηνών κατά τη
χθεσινή συνεδρίαση, με αποτέλεσμα να «σπάσει» ο γενικός δείκτης ένα ακόμη
ιστορικό ρεκόρ. 
Ο γενικός δείκτης τιμών μετοχών του Χρηματιστηρίου Αξιών Αθηνών έκλεισε χθες
στις 3.323,69 μονάδες, έναντι 3.224,47 μονάδων προχθές, σημειώνοντας αύξηση
κατά 3,08%.

Ο συνολικός τζίρος ανήλθε σε 141,022 δισ. δραχμές και από τις 297 μετοχές που
διακινήθηκαν, οι 276 έκλεισαν με κέρδη και οι 17 με ζημίες. 
Σε 4 μετοχές η τιμή τους παρέμεινε αμετάβλητη, ενώ 106 μετοχές έκλεισαν με νέα
υψηλότερη τιμή. 
Σύμφωνα με στοιχεία οι 10 μετοχές με τη μεγαλύτερη αύξηση στην τιμή τους κατά
τη χθεσινή συνεδρίαση είναι: Κωνσταντινίδης, Μπίτρος, Sato, Σιγάλας,
Πετζετάκης, ΡΕΜΕΚ, Εσκιμό, ΕΣΧΑ, ΕΡΓΑΣ και Τεχνική Ολυμπιακή.

Σύμφωνα με χρηματιστηριακές πηγές, ανοδικές τάσεις και ευφορία επικράτησε στις
περισσότερες μετοχές και σε όλους τους κλάδους, ακόμη και σε εκείνον των
τραπεζών, ο οποίος κατά τις τελευταίες συνεδριάσεις είχε σχετικά
«παραμεληθεί». 
Χθες η μεγαλύτερη άνοδος παρατηρήθηκε στον ειδικό δείκτη των ασφαλιστικών
εταιρειών, ο οποίος έκλεισε στις 1.641 μονάδες (άνοδος κατά 4,96%) και των
τραπεζών, ο οποίος διαμορφώθηκε στις 7.312,96 μονάδες (αύξηση κατά 3,8%). 
Η μικρότερη άνοδος σημειώθηκε στον δείκτη των διαφόρων εταιρειών (+2,1%).


Η κύρια αιτία της χθεσινής κούρσας ανόδου, όπως αναφέρουν χρηματιστηριακές
πηγές, ήταν η ενίσχυση της ευφορίας των επενδυτών από την ανακοίνωση του
διεθνούς οίκου αξιολόγησης Moody's, σύμφωνα με την οποία επίκειται αναβάθμιση
της αξιοπιστίας της ελληνικής οικονομίας. Υπενθυμίζεται ότι η πιστοληπτική
ικανότητα της Ελλάδος βαθμολογείται τώρα με Baa1.

Αναλυτές αναφέρουν ότι η είδηση αυτή από τη Moody's έφτασε στην Ελλάδα τη
στιγμή κατά την οποία είχε «αδυνατίσει» το ενδιαφέρον των επενδυτών για blue
chips, επικρατούσε νευρικότητα και παρατηρούνταν πωλήσεις μετοχών. Η
ανακοίνωση μεταδόθηκε από τη Νέα Υόρκη και αναφέρει τα εξής:

«Η Moody's έχει αλλάξει προς το καλύτερο τον βαθμό Baa1, με τον οποίο έχει
αξιολογήσει την πιστοληπτική ικανότητα της Ελλάδος στο χρέος σε ξένο νόμισμα
και στις καταθέσεις. Ως συνέπεια αυτού, η βαθμολογία Baa1 για τα ομόλογα σε
ξένο νόμισμα και τα έντοκα γραμμάτια που εκδίδονται από το Ελληνικό Δημόσιο
και την Τράπεζα της Ελλάδος πρόκειται να παραμείνει σταθερή ή να αλλάξει προς
το καλύτερο.

Η θετική αυτή άποψη αντανακλά την εκτίμηση της Moody's ότι η Ελλάδα θα είναι
ικανή να ενταχθεί στην ζώνη του ενιαίου νομίσματος της Οικονομικής και
Νομισματικής Ένωσης στα επόμενα χρόνια. Είναι σωστό να αντιμετωπιστεί θετικά η
αξιολόγηση σε Baa1 των εκδόσεων σε ξένο νόμισμα, καθώς το χρέος αποτιμώμενο σε
δραχμές βαθμολογείται με Α2, ώστε να υπάρχει εναρμόνιση με τη μεθοδολογία που
ακολουθεί η Moody's στις αξιολογήσεις για τις χώρες που έχουν τη δυνατότητα να
γίνουν μέλη της ΟΝΕ».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16364N622</ED>
<ID>
ID:20679

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N62&aa=2</URL></REF>


Article

<CATEGORY>vin08</CATEGORY>

 <H2>Και Γραμματεία Περιαστικών Δασών εν όψει...
</H2>
Τις διαδικασίες για την ολοκληρωμένη αναβάθμιση των περιαστικών δασών της
Αθήνας εξέτασε ευρύτατη σύσκεψη που συγκλήθηκε στο υπουργείο Γεωργίας από τον
υπουργό κ. Γιώργο Ανωμερίτη με συμμετοχή του υφυπουργού κ. Π. Φουντά, του γεν.
γραμματέα της Περιφέρειας Αττικής κ. Π. Χαμακιώτη, του γεν. διευθυντή κ. Δ.
Παπανίκου, των δημάρχων 28 όμορων δήμων του Λεκανοπεδίου και των Αναπτυξιακών
Συνδέσμων Ανατολικής και Δυτικής Αττικής

Στη σύσκεψη αποφασίσθηκε να συγκροτηθεί στο υπουργείο Γραμματεία Περιαστικών
Δασών, να καταγραφούν οι επιμέρους μελέτες και προτάσεις για τους ορεινούς
όγκους Υμηττού, Πεντέλης, Πάρνηθας, Ποικίλου και Αιγάλεω, ώστε να συνταχθεί
μια συνολική μελέτη, η οποία να στηρίζει ανθρωποκεντρικά μέτρα προστασίας και
ανάπτυξης των περιαστικών δασών της Αθήνας. Όλοι οι φορείς συμφώνησαν στις
γενικές κατευθύνσεις, θα υποβάλουν δε τις μελέτες, προτάσεις και θα υποδείξουν
τους συντονιστές συμβούλους μέχρι το τέλος Φεβρουαρίου.

Το πρόγραμμα για την προστασία και αναδείξει των περιαστικών δασών αφορά τις
μητροπολιτικές περιοχές της Αθήνας, της Θεσσαλονίκης και εκατό περίπου πόλεις
της χώρας.

* Τη συμβολή της στην αναδάσωση του Υμηττού προσφέρει η εταιρεία ΕΠΟΜ (Ένωση
Ποτοποιών Μυτιλήνης) που παράγει το ούζο Μίνι. Συγκεκριμένα, ανέλαβε τη
μισθοδοσία 5 εργατών οι οποίοι ασχολούνται αποκλειστικά με τις εργασίες
αναδάσωσης του Υμηττού για χρονικό διάστημα 3 μηνών με τη συνεργασία του Δήμου Ηλιούπολης.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N62</CAT>
<ED>
Κωδικός άρθρου: A16364N623</ED>
<ID>
ID:20718

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N62&aa=3</URL></REF>


Article

<CATEGORY>vin08</CATEGORY>

 <H5>ΠΑΡΑΠΕΜΠΟΝΤΑΙ ΣΕ ΒΑΘΟΣ ΧΡΟΝΟΥ ΟΙ ΑΛΛΑΓΕΣ ΣΤΟ ΑΣΦΑΛΙΣΤΙΚΟ
</H5><H2>Επιστροφή στο μέλλον
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Με καθυστέρηση θα αρχίσει ο διάλογος για την αναμόρφωση του
κοινωνικοασφαλιστικού συστήματος. 
Ο Πρωθυπουργός Κ. Σημίτης απέρριψε την εισήγηση του υπουργού Μ. Παπαϊωάννου
(αριστερά του ο υφυπουργός Φ. Ιωαννίδης)

Ο Πρωθυπουργός Κ. Σημίτης απέρριψε, σύμφωνα με πληροφορίες, την εισήγηση του
υπουργού Εργασίας και Κοινωνικών Ασφαλίσεων Μ. Παπαϊωάννου για την έναρξη
διαλόγου και την πρόταση για τον τρόπο της οργάνωσης του διαλόγου,
παραπέμποντας τις αλλαγές στο μέλλον και αφού πρώτα γίνουν μελέτες. 
Στη χθεσινή σύσκεψη υπό την προεδρία του κ. Σημίτη πήραν μέρος, εκτός από τον
κ. Παπαϊωάννου, ο υπουργός Εθν. Οικονομίας Γ. Παπαντωνίου και οι υφυπουργοί
Εργασίας και Κοινωνικών Ασφαλίσεων Χρ. Πρωτόπαπας και Φ. Ιωαννίδης.

Μετά τη σύσκεψη ο κ. Παπαϊωάννου δήλωσε:

«Ύστερα από συζήτηση καταλήξαμε ότι η Γενική Γραμματεία Κοινωνικών Ασφαλίσεων
πρέπει να αναθέσει σε αξιόλογους οίκους την εκπόνηση αξιόπιστων μελετών, να
συγκεντρωθούν όλα τα στοιχεία και όλη η δουλειά που έχει γίνει μέχρι σήμερα
και να τεθούν υπόψη της επιτροπής, η οποία θα καταλήξει στα πορίσματα σε σχέση
με την αναμόρφωση του ασφαλιστικού συστήματος.

Κατά συνέπεια ­ πρόσθεσε ­ πριν την ολοκλήρωση αυτής της διαδικασίας δεν
έχουμε καταλήξει στο σχήμα του κοινωνικού διαλόγου».

Τι είχε πει

Υπενθυμίζεται ότι ο υπουργός Εργασίας και Κοινωνικών Ασφαλίσεων προχθές ­ μετά
τις ανακοινώσεις για τα μέτρα εξυπηρέτησης των πολιτών με τους ασφαλιστικούς
οργανισμούς ­ είχε δηλώσει ότι στη συνάντησή του με τον κ. Σημίτη θα έθετε το
θέμα οργάνωσης του διαλόγου για το ασφαλιστικό, κάτι που είχε θέσει και σε
πρόσφατη συνεδρίαση του Υπουργικού Συμβουλίου. Μάλιστα ο κ. Παπαϊωάννου είχε
δώσει στη δημοσιότητα ένα κείμενο το οποίο αφορούσε το πορτογαλικό πρότυπο
οργάνωσης του διαλόγου για την αναμόρφωση του κοινωνικοασφαλιστικού συστήματος.

Πρόωρο

Ασφαλείς πληροφορίες αναφέρουν ότι οι εισηγήσεις που έγιναν στον κ. Σημίτη
ανέφεραν ότι δεν είναι δυνατόν να αρχίσει τώρα ένας χρονοβόρος διάλογος για
ένα τόσο σημαντικό θέμα όπως είναι το ασφαλιστικό, το οποίο θα θίξει και
ζητήματα ορίων ηλικίας προς συνταξιοδότηση, όταν:

* Δεν έχει ούτε καν αρχίσει η εφαρμογή του Νόμου 2676/99 (το λεγόμενο μίνι
ασφαλιστικό), το οποίο προβλέπει σειρά μέτρων για το «νοικοκύρεμα» των
ασφαλιστικών ταμείων.

* Σε λίγους μήνες θα γίνουν οι ευρωεκλογές και τα θέματα που θα τεθούν στο
τραπέζι του διαλόγου θα θίξουν αναμφιβόλως ορισμένες ομάδες των πολιτών.

Οι ίδιες πληροφορίες αναφέρουν ότι η κυβέρνηση δεν εγκαταλείπει την απόφασή
της για τον διάλογο και τις αναγκαίες αλλαγές στο ασφαλιστικό, αλλά θα
παρατείνει την έναρξη του διαλόγου και τις όποιες αποφάσεις παρθούν.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N63</CAT>
<ED>
Κωδικός άρθρου: A16364N631</ED>
<ID>
ID:20626

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N63&aa=1</URL></REF>


Article

<CATEGORY>vin08</CATEGORY>

 <H5>ΕΙΧΑΝ ΠΟΛΛΑΠΛΟΥΣ ΑΡΙΘΜΟΥΣ ΦΟΡΟΛΟΓΙΚΟΥ ΜΗΤΡΩΟΥ
</H5><H2>Στη φάκα 119.000 φορολογούμενοι
</H2>
<AUTHOR>ΚΩΣΤΑΣ ΑΝΤΩΝΑΚΟΣ</AUTHOR>

Εκατόν είκοσι χιλιάδες φορολογούμενοι με διπλούς, τριπλούς, ακόμα και
δεκαπλούς Αριθμούς Φορολογικού Μητρώου (ΑΦΜ) πιάστηκαν στο δόκανο της Εφορίας
και τώρα απειλούνται με πρόστιμα από 5-10 εκατ. δρχ., καθώς και με αυστηρές
κυρώσεις εφ' όσον διαπιστωθεί ότι χρησιμοποίησαν τους πολλαπλούς ΑΦΜ για φοροδιαφυγή.

Σύμφωνα με πληροφορίες, ύστερα από ελέγχους που διενήργησε το υπουργείο
Οικονομικών μέσω του προγράμματος TAXIS, διαπιστώθηκε ότι 119.000
φορολογούμενοι είχαν πολλούς ΑΦΜ και συνεπώς παρουσιάζονταν στην Εφορία με
διαφορετικές ταυτότητες, πράγμα που σημαίνει ότι δεν ήταν δυνατόν να ελεγχθούν
τα εισοδήματα και οι δραστηριότητές τους.

Και 10 αριθμοί

Όπως έλεγε στα «ΝΕΑ» αρμόδιος παράγοντας του Κέντρου Πληροφορικής, υπάρχουν
περιπτώσεις φορολογουμένων οι οποίοι διαθέτουν ακόμα και δέκα Αριθμούς
Φορολογικού Μητρώου και έτσι έχουν τη δυνατότητα, ανάλογα με τις περιστάσεις,
να αλλάζουν «πρόσωπα» προκειμένου να αποφύγουν τους ελέγχους, να διατηρούν
«διπλά και τριπλά βιβλία ή και να παίρνουν φορολογική ενημερότητα, ακόμα και
αν χρωστούν μεγάλα ποσά στο Δημόσιο.

Το Κέντρο Πληροφορικής συνέταξε κατάσταση με τα ονόματα των φορολογουμένων που
εντοπίσθηκαν να έχουν πολλαπλούς ΑΦΜ, την οποία θα αποστείλουν στις Εφορίες
που με τη σειρά τους θα καλέσουν τους φορολογουμένους να δώσουν εξηγήσεις για
τα πολλά ΑΦΜ και να υποβάλουν δήλωση διαγραφής τους.

Αν διαπιστωθεί ότι ο φορολογούμενος σκόπιμα χρησιμοποιούσε διαφορετικούς ΑΦΜ
στις συναλλαγές του με την Εφορία, θα του επιβληθούν πρόστιμα από 5-10 εκατ.
δρχ. όπως προβλέπει ο νόμος.

Το Κέντρο Πληροφορικής προχωρά σε διασταυρώσεις στοιχείων για να εντοπίσει σε
ποιες περιπτώσεις οι συγκεκριμένοι φορολογούμενοι χρησιμοποίησαν κάθε έναν ΑΦΜ
και αν με αυτό τον τρόπο απέφυγαν την απόδοση φόρων στο Δημόσιο ή παρουσίασαν
πλασματική εικόνα για την εισοδηματική και περιουσιακή τους κατάσταση.

Εφ' όσον από τους ελέγχους προκύψει απόκρυψη φορολογητέου εισοδήματος ή
οικονομικών δραστηριοτήτων, τότε θα επιβληθούν προσαυξήσεις φόρων, ποινικές
κυρώσεις και πρόστιμα για φοροδιαφυγή.

Παλαιός και πρόστιμο

Πάντως με πρόστιμα απειλούνται και όσοι χρησιμοποιούν τους παλαιούς ΑΦΜ,
δηλαδή δεν έχουν προσθέσει το μηδέν ως πρώτο ψηφίο στον παλαιό οκταψήφιο ΑΦΜ.

Σύμφωνα με τις εντολές του υπουργείου Οικονομικών, οι Εφορίες θα κάνουν απλώς
συστάσεις στους φορολογουμένους όταν διαπιστώνουν για πρώτη φορά ότι δεν έχουν
προσθέσει το ψηφίο μηδέν στον ΑΦΜ. Όμως την επόμενη φορά θα πληρώνουν πρόστιμο
40-400.000 δρχ. αν είναι μισθωτοί ή συνταξιούχοι και 100.000-300.000 δρχ. αν
είναι επιτηδευματίες, ανάλογα με την κατηγορία των βιβλίων.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N64</CAT>
<ED>
Κωδικός άρθρου: A16364N641</ED>
<ID>
ID:20627

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N64&aa=1</URL></REF>


Article

<CATEGORY>vin08</CATEGORY>

 <H2>Πότε υποβάλλονται οι δηλώσεις Φόρου Μεγάλης Ακίνητης Περιουσίας
</H2>
Τον Μάιο θα υποβληθούν τελικά οι δηλώσεις του Φόρου Μεγάλης Ακίνητης
Περιουσίας από ιδιοκτήτες ακινήτων και επιχειρήσεις, αφού το υπουργείο
Οικονομικών αποφάσισε να παρατείνει την προθεσμία υποβολής τους.

Επισημαίνεται ότι ο νόμος προβλέπει πως οι δηλώσεις ΦΜΑΠ υποβάλλονται μαζί με
τις δηλώσεις φορολογίας εισοδήματος.

Ειδικότερα, οι νέες προθεσμίες υποβολής των δηλώσεων ΦΜΑΠ είναι οι εξής:

1 Των νομικών προσώπων μέχρι τις 17 Μαΐου 1999.

Εξαιρούνται οι ημεδαπές ανώνυμες εταιρείες για τις οποίες αρμόδιοι για την
υποβολή της δήλωσης φορολογίας εισοδήματος είναι οι προϊστάμενοι των ΔΟΥ ΦΑΒΕ
Αθηνών, ΦΑΕΕ Αθηνών, ΦΑΕ Πειραιά και ΦΑΕ Θεσσαλονίκης.

Οι προθεσμίες υποβολής δηλώσεων ΦΜΑΠ των ανωτέρω εξαιρουμένων ημεδαπών
ανωνύμων εταιρειών ορίζονται ως ακολούθως:

α) Μέχρι την 17 Μαΐου, για τις ημεδαπές Α.Ε., που η επωνυμία ή ο τίτλος τους
αρχίζει από τα γράμματα Α έως και Δ.

β) Μέχρι την 18 Μαΐου, για τις ημεδαπές Α.Ε., που η επωνυμία ή ο τίτλος τους
αρχίζει από τα γράμματα Ε έως και Κ.

γ) Μέχρι την 19 Μαΐου, για τις ημεδαπές Α.Ε., που η επωνυμία ή ο τίτλος τους
αρχίζει από τα γράμματα Λ έως και Π.

δ) Μέχρι την 20 Μαΐου, για τις ημεδαπές Α.Ε., που η επωνυμία ή ο τίτλος τους
αρχίζει από τα γράμματα Ρ έως και Ω.

2 Των φυσικών προσώπων ανάλογα με το γράμμα της ελληνικής αλφαβήτου από
το οποίο αρχίζει το επώνυμο του υπόχρεου και συγκεκριμένα:

α) Μέχρι την 26 Μαΐου 1999, όταν το επώνυμο του υπόχρεου αρχίζει από το γράμμα Α.

β) Μέχρι την 27 Μαΐου 1999, όταν το επώνυμο του υπόχρεου αρχίζει από τα
γράμματα Β ή Γ.

γ) Μέχρι την 28 Μαΐου 1999, όταν το επώνυμο του υπόχρεου αρχίζει από τα
γράμματα Δ ή Ε.

δ) Μέχρι την 1 Ιουνίου 1999, όταν το επώνυμο του υπόχρεου αρχίζει από τα
γράμματα Ζ έως και Ι.

ε) Μέχρι την 2 Ιουνίου 1999, όταν το επώνυμο του υπόχρεου αρχίζει από το
γράμμα Κ.

στ) Μέχρι την 3 Ιουνίου 1999, όταν το επώνυμο του υπόχρεου αρχίζει από τα
γράμματα Λ ή Μ.

ζ) Μέχρι την 4 Ιουνίου 1999, όταν το επώνυμο του υπόχρεου αρχίζει από τα
γράμματα Ν έως και Π.

η) Μέχρι την 7 Ιουνίου 1999, όταν το επώνυμο του υπόχρεου αρχίζει από τα
γράμματα Τ έως και Ω.

Για τους λοιπούς υπόχρεους οι δηλώσεις θα υποβληθούν μέχρι και τις 15 Απριλίου 1999.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N64</CAT>
<ED>
Κωδικός άρθρου: A16364N642</ED>
<ID>
ID:20680

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N64&aa=2</URL></REF>


Article

<CATEGORY>vin08</CATEGORY>

 <H2>«Επαγγελματίες» με ανύπαρκτες διευθύνσεις
</H2>
Από κόσκινο θα περάσουν όλες οι δηλώσεις έναρξης, μεταβολής ή διακοπής
δραστηριότητας που υποβάλλουν οι ελεύθεροι επαγγελματίες, επιτηδευματίες και
έμποροι και θα διενεργηθεί αυτοψία για να διαπιστωθεί αν υπάρχει ή είναι
πλασματική η επαγγελματική εγκατάσταση που δηλώνει ο φορολογούμενους.

Αυτές τις εντολές έδωσε το υπουργείο Οικονομικών στις Εφορίες, επισημαίνοντας
σε σχετική εγκύκλιο ότι οι έλεγχοι αυτοί είναι αναγκαίοι για τον περιορισμό
της φοροδιαφυγής με πλαστά και εικονικά τιμολόγια.

Όπως τόνιζε χαρακτηριστικά παράγοντας του υπουργείου Οικονομικών, υπάρχουν
ενδείξεις ότι κάποιοι υποβάλλουν στην Εφορία δήλωση έναρξης επαγγέλματος με
πλασματική διεύθυνση επαγγελματικής εγκατάστασης. Έτσι θεωρούν τιμολόγια και
άλλα στοιχεία, τα οποία στη συνέχεια χρησιμοποιούν για συναλλαγές χωρίς να
αποδίδουν τον ΦΠΑ και να πληρώνουν φόρο εισοδήματος, αφού η Εφορία δεν βρίσκει
τη διεύθυνσή τους.

Επίσης, με αυτή τη μέθοδο ορισμένοι πωλούν τα τιμολόγια σε άλλους έναντι αδρού
τιμήματος και αυτοί που τα παίρνουν διογκώνουν τις δαπάνες για να γλιτώσουν φόρο.

Παράλληλα στην εγκύκλιο επισημαίνεται ότι θα πρέπει να γίνονται σχολαστικοί
έλεγχοι στους επιτηδευματίες που υποβάλλουν δηλώσεις διακοπής της
δραστηριότητάς τους ή ότι η επιχείρηση είναι σε αδράνεια, γιατί μπορεί αυτές
οι δηλώσεις να είναι πλασματικές και να χρησιμοποιούνται για διάπραξη φοροδιαφυγής.

Ειδικότερα, το υπουργείο Οικονομικών δίνει τις ακόλουθες οδηγίες:

* Ο προϊστάμενος της Εφορίας να διενεργεί αυτοψία μέσα σε τρεις ημέρες από την
υποβολή της δήλωσης έναρξης επαγγέλματος, για να διαπιστωθεί η ύπαρξη της
δηλούμενης επαγγελματικής εγκατάστασης.

* Οι δηλώσεις έναρξης και μεταβολής εργασιών να ελέγχονται και να
επαληθεύονται με σχολαστικότητα.

* Στις περιπτώσεις που επιχείρηση βρίσκεται σε αδράνεια πάνω από ένα έτος, να
ακυρώνονται τα βιβλία και στοιχεία της.

* Θα χορηγείται βεβαίωση έναρξης εργασιών ακόμα κι αν από το μισθωτήριο που
προσκομίζεται δεν παρέχεται δυνατότητα χρησιμοποίησης του ακινήτου ως
επαγγελματικού χώρου.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N64</CAT>
<ED>
Κωδικός άρθρου: A16364N643</ED>
<ID>
ID:20719

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N64&aa=3</URL></REF>


Article

<CATEGORY>vin08</CATEGORY>

 <H2>Μέρισμα 350 δρχ. από την ΕΘΕΕΧ
</H2>
Στα 6,1 δισεκατομμύρια δραχμές ανήλθαν το 1998 τα καθαρά κέρδη της Εθνικής
Εταιρείας Επενδύσεων Χαρτοφυλακίου. Στην πρόσφατη τακτική Γενική Συνέλευση των
μετόχων της εταιρείας αποφασίστηκε η διανομή μερίσματος 350 δραχμών ανά μετοχή
και ο διπλασιασμός του μετοχικού κεφαλαίου με την έκδοση 14.148.000 νέων μετοχών.

Οι νέες μετοχές θα διατεθούν στους υφιστάμενους μετόχους με αναλογία μία νέα
για καθεμία παλαιά και τιμή διάθεσης 1.900 δραχμές η καθεμία.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N64</CAT>
<ED>
Κωδικός άρθρου: A16364N644</ED>
<ID>
ID:20746

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N64&aa=4</URL></REF>


Article

<CATEGORY>vin08</CATEGORY>

 <H5>ΣΤΗ ΒΟΥΛΗ ΟΙ ΑΥΞΗΣΕΙΣ ΣΥΝΤΑΞΕΩΝ ΠΑΝΕΠΙΣΤΗΜΙΑΚΩΝ
</H5><H2>Επιστροφή ποσών
</H2>
Η αναπροσαρμογή συντάξεων των συνταξιούχων μελών του Διδακτικού Ερευνητικού
Προσωπικού (ΔΕΠ), των Ανωτάτων Εκπαιδευτικών Ιδρυμάτων (ΑΕΙ) και του
Εκπαιδευτικού Προσωπικού (ΕΠ) των ΤΕΙ κ.ά., ρυθμίζεται με νομοσχέδιο του
υπουργείου Οικονομικών, το οποίο κατατέθηκε στη Βουλή.

Με το ίδιο νομοσχέδιο ­ το οποίο είχαν παρουσιάσει στο παρελθόν «ΤΑ ΝΕΑ» ­
ρυθμίζονται και διάφορα άλλα συνταξιοδοτικά ζητήματα. 
Μεταξύ άλλων, στο νομοσχέδιο προβλέπονται και τα εξής:

Προθεσμίες

* Οι αιτήσεις των αγωνιστών της Εθνικής Αντίστασης συνταξιούχων του ΟΓΑ, καθώς
και των οικογενειών τους, που είχαν υποβληθεί στην αρμόδια Διεύθυνση Συντάξεων
του Γενικού Λογιστηρίου του Κράτους μέχρι την έναρξη ισχύος του ν. 1976/1991
και για τις οποίες δεν είχε εκδοθεί πράξη ή απόφαση κανονισμού σύνταξης,
κρίνονται σύμφωνα με τις διατάξεις του άρθρου 27 του ν. 1813/1988 και με τις
προϋποθέσεις που ίσχυαν κατά την ημερομηνία υποβολής τους. Η προθεσμία για την
αναγνώριση της ιδιότητας του αγωνιστή της Εθνικής Αντίστασης, παρατείνεται από
τότε που έληξε (31-8-95) μέχρι 31 Δεκεμβρίου 1999. Αιτήσεις για την αναγνώριση
της ιδιότητας του αγωνιστή της Εθνικής Αντίστασης που έχουν υποβληθεί μέχρι
την έναρξη ισχύος του νομοσχεδίου παραμένουν ισχυρές. Η λειτουργία των
Επιτροπών του ν. 2320/1995 παρατείνεται για τρία (3) έτη από τη λήξη της.

Αναγνώριση προϋπηρεσίας

* Ο χρόνος υπηρεσίας των δημοσίων υπαλλήλων που υπέβαλαν αίτηση παραίτησης από
την υπηρεσία μέχρι 31 Ιουλίου 1990, η οποία δεν έγινε δεκτή από τη διοίκηση
εντός τριμήνου από της υποβολής της, λόγω του τηλετυπικού σήματος του
υπουργείου Προεδρίας της Κυβέρνησης αριθ. ΔΙΔΑΔ/Φ. 26/38/25746/23-7-1990,
μέχρι την ημερομηνία της πραγματικής αποχώρησής τους από την υπηρεσία,
λογίζεται ύστερα από αίτηση των ενδιαφερομένων, ως πραγματική δημόσια υπηρεσία
για όλες τις συνέπειες. 
Αν κατά τον χρόνο συνέτρεξε περίπτωση σύγχρονης καταβολής σύνταξης και
αποδοχών, η αναγνώριση τελεί υπό την προϋπόθεση επιστροφής των ποσών
σύνταξης που καταβλήθηκαν στον υπάλληλο, σύμφωνα με τις ισχύουσες
διατάξεις. Ο χρόνος αυτός αναγνωρίζεται και ως χρόνος ασφάλισης στα Ταμεία
Επικουρικής Ασφάλισης και Πρόνοιας με καταβολή των προβλεπόμενων εισφορών από
τους ενδιαφερόμενους, όπου αυτές δεν έχουν καταβληθεί.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N65</CAT>
<ED>
Κωδικός άρθρου: A16364N651</ED>
<ID>
ID:20628

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N65&aa=1</URL></REF>


Article

<CATEGORY>vin08</CATEGORY>

 <H5></H5><H5>Αύξηση τζίρου της «Ευρώπης»
</H5><H5>Σχεδόν διπλασιασμός
</H5><H5>Πάνω 72% τα κέρδη των Επιχ. Αττικής
</H5><H2>ΜΙΚΡΑ ΕΠΙΧΕΙΡΗΜΑΤΙΚΑ
</H2>
ΣΗΜΑΝΤΙΚΗ άνοδο του κύκλου εργασιών της παρουσίασε κατά το 1998 η ασφαλιστική
εταιρεία Ευρώπη ΑΕΓΑ, στο μετοχικό κεφάλαιο της οποίας συμμετέχει με ποσοστό
30% η Εθνική Ασφαλιστική ως στρατηγικός επενδυτής.

Η συνεργασία, τονίζει ο πρόεδρος της εταιρείας κ. Νίκος Μακρόπουλος, με τη
διεθνή ασφαλιστική και αντασφαλιστική αγορά έχει συμβάλει στην επιτυχή
προώθηση εξειδικευμένων ασφαλιστικών προϊόντων στην ελληνική αγορά και, ειδικότερα:

* σε μεγάλα έργα

* σε τεχνικές εταιρείες

* σε έργα φυσικού αερίου.

Ήδη, σε συνεργασία με την Εθνική Ασφαλιστική, διαφαίνονται προοπτικές για
προγράμματα εν όψει των Ολυμπιακών Αγώνων κ.λπ.

Σε 55 δισ. δραχμές προβλέπεται να φθάσει κατά το 1999 ο κύκλος εργασιών της
Π.Ν. Γερολυμάτος ΑΕΒΕ έναντι 30 δισ. δρχ. το 1998, ενώ οι συνολικές πωλήσεις
από συγγενείς εταιρείες υπολογίζονται σε 49 δισ. δραχμές. Οι προοπτικές αυτές
στην εσωτερική αγορά αλλά και τις εξαγωγές, τονίζεται σε σχετική ανακοίνωση,
είναι τα πρώτα εμφανή αποτελέσματα των βιομηχανικών εγκαταστάσεων GLAXO
WELLCOME από την Π.Ν. Γερολυμάτος ΑΕΒΕ.

Αύξηση 72,1% παρουσίασαν τα καθαρά κέρδη των Επιχειρήσεων Αττικής το 1998
έναντι του 1997. Σύμφωνα με σχετική ανακοίνωση της εταιρείας, η αύξηση των
κερδών οφείλεται στην απόδοση των τεσσάρων πλοίων superfast, δύο από τα οποία
παρελήφθησαν και δρομολογήθηκαν στις αρχές του δευτέρου τριμήνου του 1998. 
Η απόδοση της εταιρείας είναι κατά 42% αυξημένη σε σχέση με τις προβλέψεις
που είχαν ανακοινωθεί στους μετόχους τον Μάρτιο του 1998. Σημειώνεται ότι η
εταιρεία δραστηριοποιείται στην επιβατική ναυτιλία, και συγκεκριμένα στις
γραμμές Ελλάδος - Ιταλίας.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N65</CAT>
<ED>
Κωδικός άρθρου: A16364N652</ED>
<ID>
ID:20681

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N65&aa=2</URL></REF>


Article

<CATEGORY>vin08</CATEGORY>

 <H2>Σύλληψη για λαθρεμπόριο τσιγάρων
</H2>
Για λαθραία διακίνηση 36.000 κυτίων τσιγάρων και 24 φιαλών ουίσκι συνελήφθη
από το ΣΔΟΕ ο Πετράκης Αντώνιος ο οποίος παραπέμφθηκε στη δικαιοσύνη. Σύμφωνα
με ανακοίνωση του ΣΔΟΕ, ο Πετράκης, ύστερα από πολυήμερη παρακολούθηση,
συνελήφθη επ' αυτοφώρω στην προβλήτα ΔΕΗ Κερατσινίου να μεταφέρει 7.500 κουτιά
τσιγάρα τα οποία ήσαν προϊόν εικονικών εφοδιασμών πλοίων.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N65</CAT>
<ED>
Κωδικός άρθρου: A16364N653</ED>
<ID>
ID:20720

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N65&aa=3</URL></REF>


Article

<CATEGORY>vin08</CATEGORY>

 <H2>Λαλιώτης: Αντιδρούν αυτοί που θέλουν να ματαιώσουν το Μετρό της Θεσσαλονίκης
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Ιστορική στιγμή για τη Θεσσαλονίκη, χαρακτήρισε ο υπουργός ΠΕΧΩΔΕ, Κώστας
Λαλιώτης, την υπογραφείσα σύμβαση για την κατασκευή του Μετρό, ενώ επισήμανε
ότι όλες οι διαδικασίες για την κατασκευή του έργου έγιναν με απόλυτη
διαφάνεια και νομιμότητα προς όφελος του δημοσίου συμφέροντος.

Ο κ. Λαλιώτης, παρουσιάζοντας χθες και στη Θεσσαλονίκη τη σύμβαση που
υπογράφηκε πρόσφατα ανάμεσα στο ελληνικό Δημόσιο και στην ανώνυμη εταιρεία
«Θεσσαλονίκη Μετρό Α.Ε.», ερωτηθείς να σχολιάσει τις καταγγελίες εκπροσώπων
της ανταγωνιστικής εταιρείας «Μακεδονικό - Μετρό», αλλά και βουλευτών της
Ν.Δ., που κάνουν λόγο για σωρεία αποκλίσεων στη σύμβαση, τις χαρακτήρισε
καταγγελίες και επιχειρήματα απελπισμένων ανθρώπων.

«Αυτά είναι επιχειρήματα απελπισμένων ανθρώπων και κύκλων που θέλουν να
ματαιώσουν το έργο. 
Η κοινοπραξία "Μακεδονικό Μετρό" μετά την απόφαση της ολομέλειας του ΣτΕ είναι
μια κοινοπραξία φάντασμα, δεν έχει νομική υπόσταση», είπε χαρακτηριστικά ο κ. Λαλιώτης.

Ερωτηθείς να σχολιάσει τις καταγγελίες του βουλευτή της Ν.Δ. Θεσσαλονίκης,
Σωτήρη Κούβελα για «70 αποκλίσεις στη σύμβαση του Μετρό», ο κ. Λαλιώτης,
εμφανώς ενοχλημένος, είπε ότι ο κ. Κούβελας έχει 70 τρύπες στο... μυαλό του,
αναφερόμενος έτσι έμμεσα στη σήραγγα του μετρό που διανοίχτηκε επί δημαρχίας
του κ. Κούβελα στη Θεσσαλονίκη.

Στη διάρκεια εκδήλωσης που πραγματοποιήθηκε χθες στη Θεσσαλονίκη με τη
συμμετοχή των υπουργών Κ. Λαλιώτη και Γ. Μαγκριώτη, παρουσία εκπροσώπων της
νομαρχιακής και τοπικής αυτοδιοίκησης και μελών της γαλλικής κατασκευαστικής
εταιρείας «Bouygues», έγινε συνοπτική αναφορά για τον διαγωνισμό, τη σύμβαση,
την κατασκευή και τη λειτουργία του έργου που αναμένεται να ολοκληρωθεί σε
πέντε περίπου χρόνια.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N65</CAT>
<ED>
Κωδικός άρθρου: A16364N654</ED>
<ID>
ID:20747

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N65&aa=4</URL></REF>


Article

<CATEGORY>vin08</CATEGORY>

 <H2>Άρχισε επαφές στη Μόσχα η Βάσω
</H2>
Διήμερη επίσκεψη στη Μόσχα άρχισε χθες η υπουργός Ανάπτυξης Βάσω Παπανδρέου, η
οποία Θα συναντηθεί με την αντιπρόεδρο της ρωσικής κυβέρνησης και πρώην
πρέσβειρα στην Αθήνα Βαλεντίνα Ματβιέγιενκο, τον υπουργό Καυσίμων και
Ενέργειας Σεργκέι Γκενεράλοφ και τον πρόεδρο της εταιρείας GazProm Ρεμ Βιαχίρεφ.

Στο επίκεντρο των συνομιλιών της κ. Παπανδρέου είναι η αντιμετώπιση του
προβλήματος ελλιπών παραδόσεων φυσικού αερίου στην Ελλάδα σύμφωνα με τους
όρους της συμφωνίας που έχουν υπογράψει η GazProm και η ΔΕΠΑ. Στο πρόσφατο
παρελθόν είχαν προκύψει προβλήματα τόσο ως προς την παροχή όσο και ως προς την
ποιότητα του παρεχομένου αερίου που είχαν ως αποτέλεσμα δυσκολίες στη
λειτουργία της μονάδας της ΔΕΗ στο Λαύριο. Η κ. Παπανδρέου συνοδεύεται από
τους προέδρους της ΔΕΠΑ κ. Παπαφιλίππου και των Ελληνικών Πετρελαίων κ.
Τζέλλα, καθώς και από υπηρεσιακούς παράγοντες.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N65</CAT>
<ED>
Κωδικός άρθρου: A16364N655</ED>
<ID>
ID:20760

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N65&aa=5</URL></REF>


Article

<CATEGORY>vin08</CATEGORY>

 <H2>Από Πρωταπριλιά φθηνότερα δάνεια
</H2>
Φθηνότερα θα γίνουν τα δάνεια από 1 Απριλίου. Με τροπολογία που αναμένεται να
κατατεθεί στη Βουλή θα μειωθεί από την ημερομηνία αυτή η εισφορά του Νόμου
128/75 που επιβάλλεται σήμερα «καπέλο» στο βασικό επιτόκιο των δανείων και
ανέρχεται σε 1,2 ποσοστιαίες μονάδες. Σύμφωνα με πληροφορίες, στην τροπολογία
θα προβλέπεται ότι για τα στεγαστικά δάνεια η εισφορά του Νόμου 128/75 θα
περιορισθεί στις 0,12 μονάδες από 1,2 σήμερα. Έτσι, θα ικανοποιηθεί το αίτημα
των εμπορικών τραπεζών, οι οποίες μέχρι σήμερα δεν είχαν το προνόμιο της
μειωμένης εισφοράς (στις 0,12 μονάδες) στα στεγαστικά δάνεια, το οποίο έχει
απαιτήσει ήδη η Εθνική Τράπεζα λόγω της συγχώνευσής της με την Κτηματική, που
είχε ειδικό καθεστώς ως στεγαστική τράπεζα. Για όλες τις άλλες κατηγορίες
δανείων, η τροπολογία προβλέπει τη μείωση της εισφοράς στο μισό. Δηλαδή στις
0,6 ποσοστιαίες μονάδες, με προοπτική να καταργηθούν και αυτές από το 2000.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N65</CAT>
<ED>
Κωδικός άρθρου: A16364N656</ED>
<ID>
ID:20768

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N65&aa=6</URL></REF>


Article

<CATEGORY>vin08</CATEGORY>

 <H2>Πώς θα υπολογίζονται οι υπερωρίες
</H2>
Μόνον οι τακτικές αποδοχές λαμβάνονται υπόψη για τον υπολογισμό της
υπερεργασίας ή υπερωριακής απασχόλησης των εργαζομένων στον ιδιωτικό τομέα και
στις ΔΕΚΟ και όχι το σύνολο των αποδοχών τους. Αυτό κρίνει με χθεσινή απόφασή
της η Ολομέλεια του Αρείου Πάγου, ερμηνεύοντας την ισχύουσα νομοθεσία και
επικυρώνοντας αντίστοιχη απόφαση του Β' Πολιτικού Τμήματος του Ανωτάτου
Δικαστηρίου, το οποίο είχε δεχθεί ότι για τον υπολογισμό του ωρομισθίου
υπερωριακής απασχόλησης δεν υπολογίζονται όσα επιδόματα δεν εντάσσονται στις
τακτικές αποδοχές και πολύ περισσότερο δεν συνυπολογίζονται οι προσαυξήσεις
στους μισθούς από εργασία κατά τις Κυριακές, αργίες και νυκτερινή απασχόληση.
Το Ανώτατο Δικαστήριο απέρριψε με την απόφασή του αγωγή εργαζομένων στα
Ελληνικά Διυλιστήρια (ΕΛΔΑ) που διεκδικούσαν μεγαλύτερες αμοιβές από
υπερωριακή απασχόληση, επισημαίνοντας ότι προσαύξηση πέραν του ωρομισθίου που
προκύπτει από τις τακτικές αποδοχές μπορεί να απαιτηθεί μόνο για υπερωριακή
εργασία κατά τις Κυριακές, αργίες ή νυκτερινή εργασία.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N65</CAT>
<ED>
Κωδικός άρθρου: A16364N657</ED>
<ID>
ID:20772

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N65&aa=7</URL></REF>


Article

<CATEGORY>vin08</CATEGORY>

 <H5>ΕΚΤΑΚΤΑ ΜΕΤΡΑ ΓΙΑ ΝΑ ΔΙΑΣΦΑΛΙΣΤΕΙ ΤΟ ΝΕΟ ΝΟΜΙΣΜΑ
</H5><H2></H2><H2>Το ευρώ, μετά το δολάριο, στο έλεος των παραχαρακτών
</H2>
Οι παραχαράκτες είναι έτοιμοι να εκμεταλλευτούν την κυκλοφορία των
χαρτονομισμάτων του ευρώ. Οι ευρωπαϊκές νομισματικές αρχές επισημαίνουν ότι
χρειάζονται έκτακτα μέτρα για να διασφαλιστεί το νέο νόμισμα.

Ευρώ. Το όνειρο κάθε παραχαράκτη

Το ευρώ ξεκίνησε την καριέρα του με επιτυχία και πολλοί προβλέπουν ότι δεν θα
αργήσει να γίνει βασικό αποθεματικό νόμισμα. Εδώ ακριβώς είναι η ρίζα ενός
σοβαρού προβλήματος: το ευρώ θα βρεθεί στο έλεος των παραχαρακτών.

Για την ώρα, κυριότερος στόχος των παραχαρακτών είναι το δολάριο για μερικούς
προφανείς λόγους: έχει ισχύ σχεδόν παντού, κυκλοφορεί σε υψηλές αξίες και
είναι ένα εξαιρετικά απλό δίχρωμο χαρτονόμισμα. Το FBI έχει αναλάβει το έργο
της δίωξης των παραχαρακτών. Στο εσωτερικό των ΗΠΑ, με επιτυχία. Στο εξωτερικό
είναι μια άλλη ιστορία.

Ανησυχίες

Κάθε χρόνο, 186 νομισματικές αρχές, σε 124 χώρες του κόσμου, εκδίδουν περίπου
80 δισεκατομμύρια χαρτονομίσματα. Έχουν λοιπόν κάθε λόγο να ανησυχούν για την
παραχάραξή τους. Στο κάτω κάτω, το χαρτονόμισμα δεν είναι παρά ένα κομμάτι
χαρτί. Αν έχει κάποια αξία είναι γιατί ο κόσμος πιστεύει σε αυτό. Και έτσι
λειτουργεί το σύστημα. Είναι θέμα εμπιστοσύνης. Γι' αυτό η παραχάραξή του
είναι τόσο ολέθρια. Το 1991, ο πρόεδρος Μομπούτου του Ζαΐρ παρουσίασε ένα νέο
νόμισμα με το οποίο πλήρωσε τους στρατιώτες του. Όμως, αμέσως κυκλοφόρησε η
φήμη ότι ήταν πλαστό, τυπωμένο στη Νότια Αμερική. Τότε οι στρατιώτες άρχισαν
τις λεηλασίες, κατέλαβαν για τρεις ημέρες την Κινσάσα και 300 άνθρωποι έχασαν
την ζωή τους σε εκείνες τις ταραχές. Ο κόσμος πρέπει να έχει εμπιστοσύνη σε
αυτά τα κομματάκια χαρτί Στόχος είναι το ευρώ να αποτελέσει ένα από τα
ασφαλέστερα νομίσματα του κόσμου. Όμως όλες οι τεχνικές ασφαλείας, ακόμη και
στα καλύτερα χαρτονομίσματα, μπορούν να αναπαραχθούν χωρίς ιδιαίτερη δυσκολία
στα κατάλληλα εκτυπωτικά και φωτοαντιγραφικά μηχανήματα. Ακόμη και ολογράμματα
μπορούν σήμερα να γίνουν με θερμική εκτύπωση. Οι τράπεζες διαθέτουν τα
απαραίτητα μηχανήματα για την επισήμανση των πλαστών χαρτονομισμάτων. Όμως
όταν αυτά φτάνουν στον γκισέ, είναι ήδη αργά: έχουν χρησιμοποιηθεί.

Η άμυνα

Το πραγματικό όπλο κατά των παραχαρακτών είναι ο απλός άνθρωπος της «πιάτσας»,
του δρόμου. Αυτά τα εκατομμύρια των ανωνύμων, που σαν από ένστικτο, χωρίς να
μπορούν να εξηγήσουν το γιατί, καταλαβαίνουν, νιώθουν πότε ένα χαρτονόμισμα
είναι πλαστό. Έχουν μάθει με τα χρόνια να το ξεχωρίζουν από το χρώμα και τις
ζάρες, με την αφή, ακόμη και με τη μυρωδιά.

Το πρόβλημα είναι ότι το ευρώ δεν θα έχει αυτό το πλεονέκτημα. Τριακόσια
εκατομμύρια άνθρωποι θα έρθουν για πρώτη φορά σε επαφή με το νέο νόμισμα. Οι
πολίτες της ζώνης του ευρώ θα χρειαστούν ένα δύο χρόνια ώσπου να αναπτύξουν
αυτή την αίσθηση του νέου χαρτονομίσματος. Έως τότε θα είναι ένας παράδεισος
για τους παραχαράκτες.

Ετοιμασίες

Σε μυστικά υπόγεια, στην Τουρκία, τη Ρωσία, την Ευρώπη και τη Λατινική Αμερική
ήδη ετοιμάζουν τα μηχανήματά τους. Πώς μπορεί να τους αντιμετωπίσει η Ευρώπη;

Πρώτον, να εξηγήσει σε όλους τα στοιχεία ασφαλείας που περιλαμβάνονται στο νέο
χαρτονόμισμα. Να ενημερώσει τον κόσμο. Το επιχείρημα ότι θα ενημερωθούν μαζί
και οι παραχαράκτες έχει παλιώσει: αυτοί είναι έτσι και αλλιώς ενημερωμένοι.

Δεύτερον, να ιδρύσει ένα ευρωπαϊκό FBI με τις αρμοδιότητες που έχει το
αμερικανικό για την προστασία του νομίσματος.

Και τρίτον, να περιορίσει τον αριθμό των νομισματοκοπείων όπου θα τυπώνεται το
ευρώ ­ κάτι που βέβαια θα συναντήσει πολιτικές αντιδράσεις. Όμως, η εκτύπωσή
του σε όλες τις χώρες της Ευρωπαϊκής Ένωσης είναι από άποψη ασφαλείας ένας εφιάλτης.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N66</CAT>
<ED>
Κωδικός άρθρου: A16364N661</ED>
<ID>
ID:20629

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N66&aa=1</URL></REF>


Article

<CATEGORY>vin08</CATEGORY>

 <H2>Στα σκαριά η ηλεκτρική «σύνδεση» Ελλάδας - Ιταλίας
</H2>
Στη φάση της υλοποίησης είναι η διασύνδεση των ηλεκτρικών δικτύων Ελλάδας -
Ιταλίας, ενώ από την επόμενη Παρασκευή (19.2.99) εφαρμόζεται υποχρεωτικά στην
Ευρωπαϊκή Ένωση η απελευθέρωση της αγοράς ηλεκτρικής ενέργειας, με εξαίρεση το
Βέλγιο, την Ιρλανδία και την Ελλάδα, όπου η απελευθέρωση θα εφαρμοσθεί στις
19.2.2000 και 19.2.2001, αντίστοιχα. Σχετικές επισημάνσεις έκανε χθες σε
ειδική ημερίδα στο ΤΕΕ ο καθηγητής κ. Δημ. Αγορής, πρόεδρος της CIGRE
(επιτροπή μεγάλων ηλεκτρικών δικτύων υψηλής τάσης) και μέλη της Δ.Ε. του ΤΕΕ.

Στα πλαίσια της ημερίδας αναλύθηκαν σε συζητήσεις στρογγύλης τραπέζης (panels)
και αναπτύχθηκαν τα εξής θέματα:

* Οι νέες απαιτήσεις για τους μελετητές και χειριστές λόγω θεσμικών αλλαγών
των ιδιοκτησιακών καθεστώτων και της οργανωτικής δομής των Επιχειρήσεων Ηλεκτρισμού.

* Καθώς επίσης και οι εξελίξεις στη λειτουργία και στον έλεγχο των δικτύων,
που χάρη σ' αυτές γίνονται και πιο αποδοτικά αλλά και πιο φιλικά προς το περιβάλλον.

* Οι νέες τεχνολογίες στον εξοπλισμό υψηλής τάσης, στα ηλεκτροτεχνικά υλικά
και στους υποσταθμούς.

* Τα θέματα ηλεκτρομαγνητικής συμβατότητας, επίδραση των ηλεκτρομαγνητικών
πεδίων και ποιότητας της παρεχόμενης ισχύος.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N66</CAT>
<ED>
Κωδικός άρθρου: A16364N662</ED>
<ID>
ID:20682

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N66&aa=2</URL></REF>


Article

<CATEGORY>vin08</CATEGORY>

 <H2>Στον «Ήλιο» το Ξενία Λαγονησίου
</H2>
ΤΗΝ ΚΑΤΑΚΥΡΩΣΗ του διαγωνισμού για το Ξενία Λαγονησίου στην Τουριστική
Εταιρεία - Ήλιος, του ομίλου Μαντωνανάκη, εισηγείται στην υπουργό Ανάπτυξης
Βάσω Παπανδρέου το Διοικητικό Συμβούλιο του ΕΟΤ.

Η κ. Παπανδρέου αναμένεται να υπογράψει σύντομα τη σχετική απόφαση, σύμφωνα με
την οποία το Ξενία Λαγονησίου θα περιέλθει για τα επόμενα 40 χρόνια στην
εταιρεία Ήλιος.

Η τελική προσφορά της συγκεκριμένης εταιρείας ­ μετά τις βελτιώσεις που έγιναν
­ περιλαμβάνει αρχικές επενδύσεις ύψους 10,7 δισ. δρχ., ετήσιο μίσθωμα 1,031
δισ. δρχ. και επιπλέον επενδύσεις 2 δισ. δρχ. κάθε 10 χρόνια.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N66</CAT>
<ED>
Κωδικός άρθρου: A16364N663</ED>
<ID>
ID:20721

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N66&aa=3</URL></REF>


Article

<CATEGORY>vin08</CATEGORY>

 <H2>Ξανά στον ανήφορο
</H2><H2></H2>
Εντονες ανοδικές τάσεις επικράτησαν κατά τη χθεσινή συνεδρίαση του
Χρηματιστηρίου Αξιών Αθηνών. Ο Γενικός Δείκτης Τιμών έκλεισε στην ανώτατη
ενδοσυνεδριακή τιμή της ημέρας των 3.323,69 μονάδων, ενισχυμένος κατά 99,22
μονάδες ή ποσοστό 3,08%. Η μικρότερη ενδοσυνεδριακή τιμή σημειώθηκε στις
3.234,95 μονάδες. Ο FTSE/ΧΑΑ 20 έκλεισε στις 2.113,08 μονάδες, αυξημένος κατά
3,26%. Η Παράλληλη Αγορά έκλεισε στις 292,28 μονάδες, σημειώνοντας άνοδο της
τάξεως του 2,12%. Όλοι οι επιμέρους Κλαδικοί Δείκτες κινήθηκαν ανοδικά, με τη
μεγαλύτερη άνοδο να σημειώνουν οι κλάδοι των Ασφαλειών και των Τραπεζών με
ποσοστό 4,96% και 3,80% αντίστοιχα. Από τις 296 μετοχές που πραγματοποίησαν
συναλλαγές, 275 σημείωσαν άνοδο, 17 παρουσίασαν πτώση και 4 παρέμειναν
σταθερές, ενώ 145 έκλεισαν με αγοραστές και 117 με πωλητές. Η αξία συναλλαγών
διαμορφώθηκε σε 141,022 δισ. δρχ. (28.777.856 τεμάχια). Αναλυτικά, τα
24,991,998 τεμάχια συνολικής αξίας 127,980 δισ. δρχ. αφορούσαν στην Κύρια
Αγορά, ενώ τα 3.785.858 τεμάχια συνολικής αξίας 13,041 δισ. δρχ. την Παράλληλη
Αγορά. Τη μεγαλύτερη αξία συναλλαγών παρουσίασαν οι Τράπεζες με 47,074 δισ.
δρχ. (2.999.297 τεμάχια), ενώ ακολούθησαν οι Μεταλ/κες Επιχειρήσεις με 16,416
δισ. δρχ. (3.972.450 τεμάχια).
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N67</CAT>
<ED>
Κωδικός άρθρου: A16364N671</ED>
<ID>
ID:20630

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N67&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

281.420 
288.534 
281.278 
288.961 
ΜΑΡΚΟ ΓΕΡΜΑΝΙΑΣ

162.916 
167.034 
162.834 
167.281 
ΦΡΑΓΚΟ ΓΑΛΛΙΑΣ

48.579 
49.804 
48.551 
49.877 
ΛΙΡΑ ΑΓΓΛΙΑΣ

457.175 
468.732 
456.944 
469.425 
ΦΡΑΓΚΟ ΕΛΒΕΤΙΑΣ

199.486 
204.529 
199.385 
204.831 
ΦΡΑΓΚΟ ΒΕΛΓΙΟΥ

7.899 
8.098 
7.895 
8.110 
ΦΙΟΡΙΝΙ ΟΛΛΑΝΔΙΑΣ

144.591 
146.246 
144.518 
148.465 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.164

0.169 
ΚΟΡΩΝΑ ΔΑΝΙΑΣ

42.653 
43.937 
42.832 
44.002 
ΛΙΡΑ ΙΡΛΑΝΔΙΑΣ

404.584 
414.811 
404.380 
415.425 
ΣΕΛΙΝΙ ΑΥΣΤΡΙΑΣ

23.156 
23.742 
23.145 
23.777 
ΚΟΡΩΝΑ ΣΟΥΗΔΙΑΣ

35.733 
36.836 
35.715 
36.690 
ΚΟΡΩΝΑ ΝΟΡΒΗΓΙΑΣ

36.870 
37.802 
36.851 
37.858 
ΔΟΛΑΡΙΟ ΚΑΝΑΔΑ

188.919 
193.694 
188.823 
193.981 
ΔΟΛΑΡΙΟ ΑΥΣΤΡΑΛΙΑΣ

181.079 
186.272 
181.587 
186.547 
ΓΙΕΝ ΙΑΠΩΝΙΑΣ (ΑΝΑ
100) 
2.466 
2.528 
2.465

2.532 
ΛΙΡΑ ΚΥΠΡΟΥ

547.649 
561.492 
547.372 
562.323 
ΕΥΡΩ 
318.636 
326.691 
318.475 
327.174 
ΠΕΣΕΤΑ ΙΣΠΑΝΙΑΣ

1.915 
1.963 
1.914 
1.966 
ΕΣΚΟΥΔΟ ΠΟΡΤΟΓΑΛΙΑΣ

1.589 
1.630 
1.589 
1.632 
ΜΑΡΚΟ ΦΙΝΛΑΝΔΙΑΣ

53.597 
54.945 
53.564 
55.027


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.930 
Ελισάβετ 1974 και μεταγενέστερα: 19.930 
Παλαιάς κοπής: 19.360 
Πώληση: 21.360 
<REF><SOURCE>ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N68</CAT>
<ED>
Κωδικός άρθρου: A16364N681</ED>
<ID>
ID:20631

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N68&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Ερμής εγκαταλείπει το ζώδιό σας σήμερα και
κάνει την είσοδό του στο ζώδιο των Ιχθύων, δίνοντας έμφαση στον οικονομικό
τομέα. Αντιμετωπίστε λοιπόν με υπευθυνότητα και μεθοδικότητα τα «κεκτημένα»
σας, προκειμένου να αντιμετωπίσετε κάποιες απρόσμενες δυσκολίες.

ΙΧΘΥΕΣ

(19 Φεβρουαρίου - 20 Μαρτίου). Η είσοδος του Ερμή στο ζώδιό σας επιβάλλει να
γίνετε πιο συνεπείς στις υποχρεώσεις σας. Προσπαθήστε λοιπόν να θυμάστε
πρόσωπα και πράγματα, υποσχέσεις που έχετε δώσει ή έχετε πάρει, προκειμένου να
μη βρεθείτε σε δύσκολη θέση με το περιβάλλον σας.

ΚΡΙΟΣ

(21 Μαρτίου - 19 Απριλίου). Αρκετά κουρασμένοι και ανασφαλείς τον τελευταίο
καιρό, προσπαθήστε να μη φορτίζεστε εκ των προτέρων αρνητικά και δημιουργείτε
προβλήματα εκεί που δεν υπάρχουν. Μην επιτρέψετε σε ψυχοσωματικά
«σκαμπανεβάσματα» να σας βγάλουν από την καθημερινή σας πορεία.

ΤΑΥΡΟΣ

(20 Απριλίου - 20 Μαΐου). Επωφεληθείτε από την παρουσία του Ερμή στο ζώδιο των
Ιχθύων, προκειμένου να επεκτείνετε τις γνωριμίες και τον κοινωνικό σας κύκλο
που θα βοηθήσει στην καταξίωσή σας και στην επίτευξη των στόχων σας.

ΔΙΔΥΜΟΙ

(21 Μαΐου - 21 Ιουνίου). Ο Ερμής που κυβερνά το ζώδιό σας κάνει σήμερα την
είσοδό του στο ζώδιο των Ιχθύων, δίνοντας έμφαση σε θέματα του επαγγελματικού
τομέα. Η μεθοδευμένη και επίμονη δουλειά σας λοιπόν, παρά τις δυσκολίες που
υπάρχουν, θα συμβάλει αποφασιστικά στις θετικές εξελίξεις που έρχονται σύντομα.

ΚΑΡΚΙΝΟΣ

(22 Ιουνίου - 22 Ιουλίου). Μην αφήνετε στην τύχη εκκρεμότητες που αφορούν το
Δημόσιο ή νομικά θέματα που χρειάζονται γρήγορη επίλυση, κάποιες επαφές με το
εξωτερικό, έστω και αν δεν έχουν άμεση ανταπόκριση, σύντομα θα δημιουργήσουν
τις προϋποθέσεις για την επίτευξη των στόχων σας.

ΛΕΩΝ

(23 Ιουλίου - 22 Αυγούστου). Ο Ερμής κινείται αυτή την περίοδο στον άξονα του
ωροσκοπίου σας, που αφορά τα οικονομικά, προσωπικά, συνεταιρικά και
κληρονομικά θέματα. Καλό θα ήταν λοιπόν να μην κάνετε παρορμητικές συμφωνίες
για λήψη δανείου, απερίσκεπτα έξοδα ή λανθασμένες αγορές.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο κυβερνήτης του ζωδίου σας, ο Ερμής, κάνει
την είσοδό του στο ζώδιο των Ιχθύων, ενεργοποιώντας τον τομέα των προσωπικών
και επαγγελματικών σχέσεων. Προσπαθήστε λοιπόν να κρατήσετε την ψυχραιμία και
την αυτοπεποίθησή σας, προκειμένου να αντιμετωπίσετε ρεαλιστικά τις
συναισθηματικές σας ανασφάλειες.

ΖΥΓΟΣ

(24 Σεπτεμβρίου - 23 Οκτωβρίου). Με την παρουσία του Ερμή στους Ιχθύες, η
πορεία της δουλειάς σας μπαίνει σε μια νέα αφετηρία, φανείτε λοιπόν
προσεκτικοί και ψύχραιμοι στις υποχρεώσεις σας και μην αφήνετε το άγχος να
μειώσει την υγεία σας και τις επιδόσεις σας, αν σκέφτεστε να διεκδικήσετε μια
προαγωγή ή τη βελτίωση των οικονομικών σας.

ΣΚΟΡΠΙΟΣ

(24 Οκτωβρίου - 22 Νοεμβρίου). Η ενεργητική παρουσία του Ερμή στο φιλικό για
σας ζώδιο των Ιχθύων, σας χαρίζει αισιοδοξία, ανθρωπιά και άνοιγμα μυαλού και
ψυχής, που είναι αναγκαία συστατικά για τρυφερές και σταθερές σχέσεις, παρ'
όλη τη συναισθηματική ανασφάλεια που υπάρχει τον τελευταίο καιρό.

ΤΟΞΟΤΗΣ

(23 Νοεμβρίου - 21 Δεκεμβρίου). Ο επαναπροσδιορισμός των σχέσεων που υπάρχουν
στον οικογενειακό τομέα, ίσως και η πιο δυναμική διεκδίκηση των δικαιωμάτων
σας θα φέρουν νέες ισορροπίες στα μέλη της οικογένειάς σας, η δική σας
κατανόηση θα βελτιώσει τις καθημερινές επαφές μαζί τους.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ήρθε η στιγμή να συνειδητοποιήσετε πως έχετε
ανάγκη προστασίας και φροντίδας από τους συγγενείς και τα αδέλφιά σας, μην
αφήνετε λοιπόν το άγχος και της ανησυχίες σας να σας απομακρύνουν από κοντά
τους, ζητήστε τη βοήθειά τους και θα την έχετε.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: N75</CAT>
<ED>
Κωδικός άρθρου: A16364N751</ED>
<ID>
ID:20607

</ID><URL>http://ta-nea.dolnet.gr/neaweb/neafile.print_unique?e=A&f=16364&m=N75&aa=1</URL></REF>


Article

<CATEGORY>vin10</CATEGORY>

 <H5>Ο ΚΑΡΑΠΙΑΛΗΣ ΕΒΓΑΛΕ ΤΟΝ ΟΛΥΜΠΙΑΚΟ ΑΠΟ ΤΟ ΑΔΙΕΞΟΔΟ
</H5><H2>Τον ξελάσπωσε
</H2>
ΜΕ ΜΕΓΑΛΟ πρωταγωνιστή τον Βασίλη Καραπιάλη, ο Ολυμπιακός νίκησε 3-1 τη SKODA
Ξάνθη και απέκτησε προβάδισμα για την πρόκριση στην ημιτελική φάση του
Κυπέλλου. Ο Λαρισαίος χαφ, άνοιξε το σκορ στο 1', ενώ έβγαλε τους
«ερυθρόλευκους» από τα δύσκολα, παίρνοντας έξυπνα πέναλτι από τον Μπούτσεκ.

σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16364O001</ED>
<ID>
ID:20632

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Φρένο στο αήττητο από τη Βαρέζε
</H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16364O002</ED>
<ID>
ID:20683

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O00&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Οι νέοι του χάρισαν την πρόκριση
</H2>
σελίδα 2
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16364O003</ED>
<ID>
ID:20722

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Σχήμα με Ντέμη, Ρε και Μπατίστα
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16364O004</ED>
<ID>
ID:20748

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O00&aa=4</URL></REF>


Article

<CATEGORY>vin10</CATEGORY>

 <H2>Δύο σπορ </H2>
17.30 (Supersport): Ιωνικός - Δούκας (χάντμπολ), 
19.00 (Supersport): Ηλυσιακός - Έσπερος (μπάσκετ).
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16364O005</ED>
<ID>
ID:20761

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O00&aa=5</URL></REF>


Article

<CATEGORY>vin10</CATEGORY>

 <H5>Ο ΠΑΝΑΘΗΝΑΪΚΟΣ ΣΥΝΕΤΡΙΨΕ ΤΟΝ ΠΑΝΣΕΡΡΑΪΚΟ 3-0
</H5><H2>Άρεσαν οι νέοι
</H2>
<H3>Θεμέλιο πρόκρισης για τους τέσσερις του Κυπέλλου στις Σέρρες

</H3>
ΡΕΠΟΡΤΑΖ ΣΕΛ. 2
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16364O011</ED>
<ID>
ID:20633

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΣΥΝΕΤΡΙΨΕ 3-0 ΤΟΝ ΠΑΝΣΕΡΡΑΪΚΟ
</H5><H5>ΔΑΝΙΗΛ: Παίξαμε καλό ποδόσφαιρο
</H5><H5>Νικήσαμε χάρη στην εμπειρία μας
</H5><H2>Σαν καταιγίδα
</H2>
<AUTHOR>ΔΗΜΗΤΡΗΣ ΜΑΝΤΖΙΡΟΠΟΥΛΟΣ</AUTHOR>

* ΣΕΡΡΕΣ

Πανηγυρισμοί από παίκτες του Παναθηναϊκού. Οι «πράσινοι» έκοψαν κάθε ελπίδα
για πρόκριση στους Σερραίους

ΑΣΟΡΤΙ με τον καιρό, ο Παναθηναϊκός πέρασε σαν καταιγίδα από τις Σέρρες και
διέλυσε 3-0 τον Πανσερραϊκό, στο πρώτο ραντεβού των προημιτελικών του
Κυπέλλου. Οι «πράσινοι», παρά την καταρρακτώδη βροχή και το λασπωμένο τερέν,
«πετούσαν» στον αγωνιστικό χώρο και έχασαν κλασικές ευκαιρίες για διπλάσιο σκορ!

Ο Παναθηναϊκός, χωρίς τα μεγάλα αστέρια του, Βαζέχα, Ασάνοβιτς, Μίκλαντ,
παρουσίασε ομοιογενές, καλογυμνασμένο και αποφασισμένο σύνολο και προκρίθηκε,
ουσιαστικά, στους ημιτελικούς, αφού η ρεβάνς της προσεχούς Πέμπτης στο ΟΑΚΑ
αναμένεται να έχει τυπικό χαρακτήρα.

Οι Αθηναίοι είχαν ένα πολύ καλό πρώτο ημίχρονο όπου κυριάρχησαν και στην
επανάληψη έκαναν συντήρηση δυνάμεων, χωρίς να χάσουν τον έλεγχο του αγώνα. Ο
Πανσερραϊκός από την πλευρά του πάλεψε, δημιούργησε ευκαιρίες, αλλά η απειρία
των παικτών του στις φάσεις των γκολ αποδείχτηκε καθοριστική.

Παρά τις αντίξοες καιρικές και γηπεδικές συνθήκες, οι δύο ομάδες πρόσφεραν
θέαμα στους περίπου 5.000 θεατές. 
Παίχτηκε ανοιχτό ποδόσφαιρο, χωρίς σκοπιμότητες. Οι γηπεδούχοι αιφνιδιάστηκαν
και βρέθηκαν να χάνουν 2-0 πριν συμπληρωθεί το ημίωρο! Στη συνέχεια
προσπάθησαν ν' αντιδράσουν, αλλά ο πολύ καλός επιθετικός Ηπειρώτης δεν βρήκε
τον στόχο στο 43', σουτάροντας άουτ προ του Νικοπολίδη.

Όλες οι γραμμές του ΠΑΟ απέδωσαν πολύ καλά. Σταθερή άμυνα, μαχητικό κέντρο,
δραστήρια επίθεση με τους Λυμπερόπουλο και Σιμπνιέφσκι. Στις «στατικές φάσεις»
οι «πράσινοι» πήραν άριστα και γι' αυτό σκόραραν αμυντικογενείς παίκτες
(Γκούμας, Βόκολος). Πολύ καλός ο Καραγκούνης σε ρόλο οργανωτή, κάλυψε
χιλιόμετρα ο Αποστολάκης, διέπρεψε στη δεξιά πτέρυγα ο Λαγωνικάκης. Κανένας
παίκτης του ΠΑΟ δεν υστέρησε. Αξίζει να σημειωθεί ότι οι νέοι έλαμψαν
αφήνοντας υποσχέσεις για το μέλλον.

Από τον Πανσερραϊκό ο Ηπειρώτης απέδειξε ότι θ' αποτελέσει «μήλον της Έριδος»
στις μεταγραφές του καλοκαιριού. Τεχνίτης και γρήγορος επιθετικός. Πολύ καλός
ο Φράντσεν, επιθετικός μπακ ο Παπαγεωργίου, μαχητής ο Ηλιόπουλος. Έχει μέλλον
η ομάδα των Σερρών, στην οποία φαίνεται ότι γίνεται σωστή δουλειά από τον Αρχοντίδη.

Με επουσιώδη λάθη η διαιτησία του Μπίκα. Κίτρινες είδαν οι Φύσσας, Αποστολάκης
(δεν παίζουν στην Πάτρα τη Δευτέρα, εναντίον της Προοδευτικής), Άγγος.

ΤΑ ΓΚΟΛ

Το σκορ άνοιξε στο 16' ο Γκούμας με πλασέ. Στο 27', ο Μεσέρδης έκανε τραγικό
λάθος, ο Σιμπνιέφσκι του έκλεψε την μπάλα, προχώρησε και με πλάσε βρήκε στόχο (2-0).

*** Στο 86' ο Νικολαΐδης εκτέλεσε φάουλ, ο Βόκολος σούταρε και η μπάλα βρήκε
το δοκάρι, επανήλθε και ο ίδιος παίκτης με πλασέ από κοντά σημείωσε το 3-0.

*** Στο 4' ο Καραγκούνης έβγαλε τετ-α-τετ τον Λυμπερόπουλο, ο οποίος σούταρε
άουτ προ κενής εστίας! Ο ίδιος παίκτης ντρίμπλαρε και τον τερματοφύλακα στο
78', αλλά καθυστέρησε και έχασε την μπάλα.

*** Ο Ηπειρώτης στο 43' έχασε σπουδαία ευκαιρία σουτάροντας άουτ, ενώ στο 44'
σουτ του Παπαγεωργίου πέρασε δίπλα από το δοκάρι του Νικοπολίδη. Τέλος, στο
62' ο Χάβος σούταρε, αλλά δεν βρήκε τον στόχο.

*** Κόπηκαν 2.975 εισιτήρια και εισπράχθηκαν 7.475.000 δραχμές.

Πανσερραϊκός: Καρύπης, Κιοσσές, Παπαγεωργίου (79' Βάλβης), Μεσέρδης,
Χάβος, Πάβλικ (54' Μουτίδης), Φράντσεν, Ηπειρώτης, Ηλιόπουλος, Σουστρ (61'
Τσιμπλίδης), Άγγος.

Παναθηναϊκός: Νικοπολίδης, Λαγωνικάκης, Φύσσας (69' Νικολαΐδης),
Βόκολος, Μιλόγιεβιτς, Γκούμας, Αποστολάκης, Κωνσταντινίδης, Καραγκούνης (69'
Ποδαράς), Λυμπερόπουλος, Σιμπνιέφσκι (87' Ντα Σίλβα).


* ΣΕΡΡΕΣ

ΦΙΛΙΚΟ κλίμα επικράτησε κατά τη διάρκεια της συνέντευξης Τύπου στις Σέρρες
μεταξύ των προπονητών (και φίλων) Βασίλη Δανιήλ και Χρήστου Αρχοντίδη. Οι δύο
τεχνικοί αντάλλαξαν φιλοφρονήσεις και δήλωσαν:

Δανιήλ: «Έγινε μεγάλη προσπάθεια και από τις δύο ομάδες. Παρά το βαρύ τερέν
παίχτηκε πολύ καλό ποδόσφαιρο. Νικήσαμε χάρη στην εμπειρία μας και την
εκμετάλλευση των στατικών φάσεων. Στην επανάληψη, ο Πανσερραϊκός έπαιξε πολύ
καλά και θα μπορούσε να είχε σκοράρει. Εύχομαι καλή επιτυχία στον Πανσερραϊκό
ώστε να πετύχει στους στόχους του».

Αρχοντίδης: «Δεν κλειστήκαμε και παίξαμε ανοιχτά σ' ολόκληρο τον αγώνα. Ο
Παναθηναϊκός παρουσιάστηκε αποφασιστικός και είχε ευκαιρίες πριν από το πρώτο
γκολ. Οι παίκτες μου σε κάποιες φάσεις επέδειξαν πανικό. 
Το δεύτερο γκολ που δεχτήκαμε ήταν αδικαιολόγητο. Ο Παναθηναϊκός παίζει
ρεαλιστικό ποδόσφαιρο. Παρά τις ελλείψεις του φάνηκε η δουλειά που έχει κάνει
ο Δανιήλ».

*** Περίπου 100 οπαδοί του ΠΑΟ συμπαραστάθηκαν στην ομάδα τους καθ' όλη τη
διάρκεια του αγώνα. Στο τέλος του ματς γηπεδούχοι και φιλοξενούμενοι
αντήλλαξαν χειραψίες στα πλαίσια του φερ-πλέι.

ΔΕΝ ΠΑΙΖΟΥΝ

Οι κάρτες που δέχτηκαν οι Φύσσας και Αποστολάκης είναι η 6η και η 3,
αντίστοιχα. Οι δύο παίκτες δεν παίζουν τη Δευτέρα στην Πάτρα εναντίον της
Προοδευτικής, ενώ ο Φύσσας δεν θα παίξει και στη ρεβάνς Κυπέλλου με τον Πανσερραϊκό.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16364O021</ED>
<ID>
ID:20637

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O02&aa=1</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Τρεις έχουν προβάδισμα για τη ρεβάνς
</H2>
Ο ΠΑΝΑΘΗΝΑΪΚΟΣ είναι η δεύτερη ομάδα (ως γνωστόν ο Ηρακλής έχει επικρατήσει
εκτός έδρας με 3-1 των Λύκων) που εξασφάλισε την πρόκριση στην ημιτελική φάση
του Κυπέλλου, μετά το χθεσινό 3-0 επί του Πανσερραϊκού, στις Σέρρες. 
Τον πρώτο λόγο για πρόκριση στις «4» απέκτησε ο Ολυμπιακός, μετά τη χθεσινή
εντός έδρας νίκη (3-1) επί της SKODA Ξάνθης, όπως και η Καλαμάτα με το ισόπαλο
αποτέλεσμα (0-0) στον Βύρωνα, κόντρα στον Αθηναϊκό.

Κύπελλο - Προημιτελική φάση α' αγώνας ρεβάνς:

ΗΛΤΕΞ Λύκοι - Ηρακλής &#0091-3 &#00917/2

Αθηναϊκός - Καλαμάτα &#009 0-0 &#009 17/2

Πανσερραϊκός - ΠΑΟ &#009 0-3 &#009 18/2

Ολυμπιακός - Ξάνθη &#009 3-1 &#009 18/2
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16364O022</ED>
<ID>
ID:20687

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O02&aa=2</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ - ΠΟ
</H2>
Η νικήτρια στήλη του έκτακτου δελτίου ΠΡΟ-ΠΟ
είναι: 
1. Αθηναϊκός-Καλαμάτα (Κυπ.) Χ 
2. Ολυμπιακός Π.-Skoda Ξάνθη (Κυπ.) 1 
3. Πανσερραϊκός-Παναθηναϊκός (Κυπ.) 2 
4. Αιολικός ΕΒΑ-Αγερσανί 1 
5. Ατρόμητος Αθ.-Λεβαδειακός Χ 
6. Ναυπα/κός Αστ.-Κερατσίνι 1 
7. Παναιγιάλειος-Ε.Α.Ρ. 1 
8. Αετός Σκ.-Α.Ο. Καρδίτσας 1 
9. Απόλλων Κ. Βρ.-Κοζάνη 2 
10. Καστοριά-Δόξα Δράμας 1 
11. Νάουσα-Αμπελόκηποι Θ. 1 
12. Ολυμπιακός Β.-Πρέβεζα 1 
13. Ποσειδών Ν. Μηχ.-Κιλκισιακός 1 
Σ13 Παναργειακός-Αιγάλεω 2 
* Μετά τη χθεσινή διαλογή βρέθηκαν: 1.599
Σούπερ 13άρια, που θα πάρουν από 14.600 δραχμές, 5.889 13άρια, που θα πάρουν
από 5.535 δραχμές, 63.731 12άρια, που θα πάρουν από 420 δραχμές. Ενώ λόγω
πληθώρας νικητών (292.985) στα 11άρια το ποσό θα μεταφερθεί στον επόμενο
διαγωνισμό. 
<REF><SOURCE>ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16364O023</ED>
<ID>
ID:20726

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O02&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ: ΑΝΗΣΥΧΟΥΝ ΓΙΑ ΤΑ ΣΧΕΔΙΑ ΤΟΥ ΧΑΑΝ
</H5><H2>Φόβος για το άγνωστο
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

Μπάντοβιτς, Φλόρες. Η ώρα του ντέρμπι της Θεσσαλονίκης πλησίασε

Η λήξη του αγώνα με την Προοδευτική σήμανε στον Άρη την αντίστροφη μέτρηση για
την έναρξη του κλασικού ντέρμπι με τον ΠΑΟΚ. «Μας φοβίζει το άγνωστο που θα
συναντήσουμε μπροστά μας», δήλωσε ο Γιώργος Παράσχος για τις αλλαγές που
ενδέχεται να επιφέρει στον ΠΑΟΚ ο νέος προπονητής του, Άρι Χάαν.

«Δεν ξέρουμε τι θα αλλάξει και αν αλλάξει κάποια πράγματα», συμπλήρωσε ο
προπονητής των «κιτρίνων», που έχει τη μεγάλη ευκαιρία να κερδίσει τις καρδιές
των οπαδών της ομάδας του οδηγώντας σε νίκη τον Άρη στο μεγάλο ντέρμπι της Δευτέρας.

Αυτό που προβληματίζει τον Έλληνα προπονητή είναι η κούραση των παικτών, κάτι
που διαπιστώθηκε στο δεύτερο ημίχρονο του αγώνα με την Προοδευτική.

«Πρέπει να βρούμε τρόπους να την αντιμετωπίσουμε και ελπίζω να τα καταφέρουμε
μέχρι τη Δευτέρα», τόνισε ο Παράσχος.

«Η απόδοσή μας έπεσε εξαιτίας της κούρασης. Μας κούρασαν τα συνεχόμενα
ταξίδια», επεσήμανε ο Νίκος Κυζερίδης, ενώ ο Πάολο Αντριόλι έκανε μία τεχνική
παρατήρηση: «Όταν είμαστε μπροστά στο σκορ πρέπει να κρατάει περισσότερο την μπάλα».

Ο Γιώργος Παράσχος δεν υπολογίζει στους Τσέβες, Μαλλού, Κατεργιαννάκη.

Από χθες μπήκε στο πρόγραμμα των προπονήσεων ο Μάριος Αγαθοκλέους και όπως
φαίνεται θα είναι στην αποστολή των «κιτρίνων».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16364O031</ED>
<ID>
ID:20638

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O03&aa=1</URL></REF>


Article

<CATEGORY>vin10</CATEGORY>

 <H5>ΓΚΕΡΑΡΝΤ: Παράδειγμα στους νέους
</H5><H2>Παίξτε όπως ο Νιόπλιας
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

* ΗΡΑΚΛΕΙΟ

Η ΑΝΤΕΠΙΘΕΣΗ του ΟΦΗ συνεχίζεται αύριο από το Ηράκλειο, όπου «σ' ένα πολύ
δύσκολο και σημαντικό ματς» οι Κρητικοί θα υποδεχθούν τον Ηρακλή. Γι' αυτό το
λόγο άλλωστε, ο Έγκεν Γκέραρντ κάλεσε χθες τους φιλάθλους να βρεθούν στο
γήπεδο και να ενισχύσουν την ομάδα τους. «Το παιχνίδι θα γίνει στις 3, όμως
στις 5 το απόγευμα ελπίζω ότι θα έχουμε τρεις βαθμούς παραπάνω».

Πάντως το φιλικό της περασμένης Τρίτης με τη γερμανική Ούλουμ που κάνει
προετοιμασία στην Κρήτη, ήταν ωφέλιμο, κυρίως για τους νεοαποκτηθέντες
παίκτες. Και ο τεχνικός των Κρητικών διαπίστωσε και πάλι ότι «οι νέοι παίκτες
στον ΟΦΗ θέλουν δουλειά».

Ωστόσο, αν και ο Ολλανδός είναι «απόλυτα ευχαριστημένος από την απόδοση του
κορμού της ομάδας», είπε χθες ότι «στους παίκτες λείπει η αποφασιστικότητα για
γκολ και ίσως αυτό να οφείλεται στο άγχος και στην έλλειψη εμπειρίας από τους
νέους. Και έφερε ως παράδειγμα τον Νίκο Νιόπλια, ο οποίος στο τρίτο γκολ του
ΟΦΗ, λόγω της πείρας του, κέρδισε το πέναλτι από τον τερματοφύλακα του Εθνικού.

Για τον Πάολο Κομίνχες επανέλαβε ότι ο παίκτης «δεν έχει παιχνίδια στα πόδια
του, αλλά το σημαντικότερο είναι πως είναι μέσα στις φάσεις για γκολ», ενώ για
τον Χιλιανό Μιγκέλε Βάργκας είπε ότι «είναι δύσκολο να υπολογίσουμε πότε θα
γυρίσει στους αγωνιστικούς χώρους, αλλά ο παίκτης είναι καταστροφή για μας και
ίσως ελπίζουμε να μπορέσει να παίξει σε μερικά ματς».

Από το αυριανό ματς με τον Ηρακλή θα απουσιάσουν οι τιμωρημένοι Σκέντζος και
Μούχι Ντιάρα και οι τραυματίες Βάργκας και Κουνενάκης.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16364O032</ED>
<ID>
ID:20688

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΛΕΦΑΝΤΟΣ
</H5><H2>Στον δικαστή
</H2>
ΤΗΝ Τετάρτη θα απολογηθεί ενώπιον του αθλητικού δικαστή ο προπονητής της
Προοδευτικής Νίκος Αλέφαντος, για την επεισοδιακή συμπεριφορά του στον αγώνα
με την Καβάλα. Ο Αλέφαντος κατηγορείται, επειδή μπήκε χωρίς άδεια στον
αγωνιστικό χώρο, ενώ όταν του ζητήθηκε να απομακρυνθεί, έπιασε τον τέταρτο
διαιτητή από το στήθος και τον έβρισε.

Την ίδια ημέρα κλήθηκαν να απολογηθούν:

­ Οι ΠΑΕ Παναθηναϊκός και ο Πανηλειακός για την επεισοδιακή συμπεριφορά των
οπαδών τους στο μεταξύ τους παιχνίδι. Εθνικός Αστέρας και Άρης για τα
υβριστικά συνθήματα των οπαδών τους, ο Ολυμπιακός για ρίψη αντικειμένων από
οπαδούς στον αγώνα με τον Απόλλωνα και η Ξανθη για υβριστικά συνθήματα των
οπαδών της.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16364O033</ED>
<ID>
ID:20727

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O03&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ο Ολλανδός μελετάει τον αντίπαλο
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

«ΝΤΕΡ-ΜΠΙ με τα όλα του», χαρακτήρισε τον αγώνα με τον Άρη ο προπονητής του
ΠΑΟΚ Άρι Χάαν. Ο Ολλανδός τεχνικός δήλωσε μετά τη χθεσινή προπόνηση: «Το
παιχνίδι θα κριθεί στο πρώτο ημίωρο. Το ματς θα είναι ντέρμπι με όλα τα
στοιχεία που το συνθέτουν. Πάθος, δύναμη και συγκινήσεις. Ο κόσμος θα
ευχαριστηθεί θέαμα», τόνισε ο Χάαν, ο οποίος βλέπει σε βιντεοκασέτες
προηγούμενα παιχνίδια του ΠΑΟΚ.

Ο προπονητής της ομάδας της Θεσσαλονίκης ανησυχεί για την κατάσταση του
Μίρκο Τάκολα, ο οποίος υπέστη θλάση ελαφράς μορφής στον τετρακέφαλο και θα
αποφασιστεί την τελευταία στιγμή αν θα αγωνιστεί στον αγώνα με τον Άρη.
Ωστόσο, ο Πέρσι Ολιβάρες, που αποχώρησε προληπτικά από την προπόνηση και ο Τζο
Νάγκμπε θα δώσουν κανονικά το «παρών» στο ντέρμπι της προσεχούς Δευτέρας.

Ο ΠΑΟΚ πήρε 5.700 εισιτήρια, που θα διαθέσει τις προσεχείς ημέρες, ενώ οι
οπαδοί του δικεφάλου του Βορρά θα αναχωρήσουν από την Τούμπα, προκειμένου να
πάνε στο Χαριλάου. Να σημειωθεί ότι η θύρα 5 θα μείνει κλειστή για λόγους ασφαλείας.

Στο μεταξύ, λύθηκε χθες κοινή συναινέσει το συμβόλαιο του Κώστα Λαγωνίδη. Ο
Νίκος Βεζυρτζής κάλεσε τον παίκτη στο γραφείο του και τον πληροφόρησε ότι ο
Χάαν δεν τον υπολογίζει στα σχέδιά του. Ο Λαγωνίδης θα πληρώνεται κανονικά
μέχρι το τέλος της περιόδου, ενώ ο ΠΑΟΚ θα τον τιμήσει με πλακέτα σε ειδική
γιορτή, για την πολύχρονη προσφορά του στην ομάδα.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16364O034</ED>
<ID>
ID:20752

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O03&aa=4</URL></REF>


Article

<CATEGORY>vin10</CATEGORY>

 <H5></H5><H5>ΑΠΟΤΕΛΕΣΜΑΤΑ ΤΟΥ 7ου (ΤΕ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Τρεις 40ρηδες, ένας εξάρης
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Για άλλη μία φορά ένας υπερτυχερός πρόβλεψε σωστά την τυχερή εξάδα και κέρδισε
τον υπερκουμπαρά που είχε δημιουργηθεί από 4 συνεχή Jack - Pot. Ο μοναδικός
νικητής της 1ης κατηγορίας από τα Ν. Λιόσια με ένα πλήρες δελτίο 7 επιλεγμένων
αριθμών κέρδισε το ονειρεμένο ποσό των 358.926.775 δρχ. Μοναδικός ήταν και ο
νικητής του ΠΡΟΤΟ αλλά αναδείχτηκε από... την δεύτερη κατηγορία. Στην 1η για
άλλη μία φορά είχαμε Jack - Pot και οι ελπίδες των παικτών ανανεώνονται για
τον επόμενο διαγωνισμό αφού οι τυχεροί της 1ης κατηγορίας θα μοιραστούν 110
εκατ. δρχ. τουλάχιστον. Στη μάχη των δεκάδων η εκπληξη αυτή τη φορά προήλθε
από την δεκάδα του 40. Χρειάστηκε να ολοκληρωθούν 16 διαγωνισμοί για να
σημειώσει ξανά τριπλή εμφάνιση. Όμως παρόλη τη καλή της επίδοση με 819
συνολικές εμφανίσεις παραμένει πολύ πιο πίσω από τους αντιπάλους της. Η δεκάδα
του 1 δεν μας τίμησε με την παρουσία της και με 835 συνολικές εμφανίσεις
παραμένει στην 4η θέση ενώ η δεκάδα του 20 στην τρίτη θέση φτάνει τις 841. Η
δεκάδα του 30 έφτασε τις 868 συνολικές παρουσίες και διατηρεί την πρώτη θέση
για δεύτερη συνεχή φορά ενώ η δεκάδα του 10 μία μονάδα πιο πίσω ακολουθεί από
απόσταση... βολής. Καμία κίνηση δεν σημειώθηκε τόσο από τους αριθμούς με τις
περισσότερες εμφανίσεις ενώ και οι αριθμοί με τις περισσότερες απουσίες
παραμένουν ανέγγιχτοι. Οι Ζυγοί νίκησαν με 5 - 1 αλλά η διαφορά τόσο στο
συνολικό σκορ (2.155Μ - 2.075Ζ) όσο και στο επιμέρους του '99 (40Μ - 32Ζ)
παραμένει μεγάλη. Σε φόρμα οι Μεγάλοι κερδίζουν για δεύτερη συνεχή φορά με 4 -
2 ενώ δεν έχουν ηττηθεί καμία φορά στους τελευταίους 9 διαγωνισμούς. Έτσι, το
συνολικό σκορ διαμορφώνεται σε 2.111μ - 2.119Μ ενώ το επιμέρους σκορ του '99
γίνεται 31μ - 41Μ.

* Κληρώθηκαν οι αριθμοί 10, 22, 34, 45, 46, 48.

* Συμπληρώθηκαν 9.590.512 στήλες.

* Μοιράστηκαν 461.447.431 δρχ.

* Βρέθηκε 1 εξάρι που κερδίζει 358.926.775 δρχ., 110 5άρια που κερδίζουν από
395.895 δρχ., 6.495 4άρια που κερδίζουν από 5.025 δρχ. και 133.444 3άρια που
κερδίζουν από 195 δρχ.

ΠΡΟΤΟ: Κληρώθηκε ο αριθμός 5562119. 
* Συμμετοχές: 1.938.444 
Δεν βρέθηκε νικητής στην 1η κατηγορία.

<H3>Σε 705 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16364O041</ED>
<ID>
ID:20639

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O04&aa=1</URL></REF>


Article

<CATEGORY>vin10</CATEGORY>

 <H5>ΨΗΦΙΑΚΗ: Ο ΜΕΡΝΤΟΚ ΕΤΟΙΜΟΣ ΝΑ ΘΥΣΙΑΣΕΙ ΤΟ 20% ΤΟΥ BSKYB ΓΙΑ ΤΟ ΙΤΑΛΙΚΟ ΠΟΔΟΣΦΑΙΡΟ
</H5><H2>Μυστικές συναντήσεις
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

<H3>* Ο μεγιστάνας του Τύπου προσέγγισε το Canal Plus, που ελέγχει το μεγαλύτερο
συνδρομητικό κανάλι της Ιταλίας
</H3>
Ο Ρούπερτ Μέρντοκ συνεχίζει να φλερτάρει με το ιταλικό ποδόσφαιρο

Η ΜΥΣΤΙΚΗ συνάντηση του Ρούπερτ Μέρντοκ με τον πρόεδρο του Canal Plus Πιερ
Λεσκίρ την περασμένη Παρασκευή στη Νέα Υόρκη προκάλεσε αναστάτωση στα
επιτελεία των ευρωπαϊκών τηλεοπτικών καναλιών, που φλερτάρουν με την ψηφιακή τηλεόραση.

Ο πρόεδρος της News Corporetion (Corp) προσπαθεί να βρει την δίοδο που θα τον
βάλει στην αγορά της ηπειρωτικής Ευρώπης και κυρίως στην Ιταλία. Οι δύο
πλευρές διέψευσαν πως είχαν οποιαδήποτε επαφή, ωστόσο, πληροφορίες των
«Φαϊνάνσιαλ Τάιμς» αναφέρουν πως ο Μέρντοκ βρισκόταν προχθές στο Παρίσι για να
συνεχίσει τις επαφές του με το Canal Plus.

Η Ευρωπαϊκή Επιτροπή παρακολουθεί με ιδιαίτερο ενδιαφέρον τις προσπάθειες να
συνεργαστούν η News Corp που κατέχει το 40% των μετοχών του BSkyB με το
γαλλικό συνδρομητικό κανάλι και τα συμφέροντα του τελευταίου στην Ιταλία, την
Ισπανία, την Πολωνία και τη Σκανδιναβία.

«Πληροφορήθηκα πως το Canal Plus βρίσκεται σε διαπραγματεύσεις με τη News
Corp. Δεν θα μου προκαλέσει καμία έκπληξη αν τελικά συμφωνήσουν να
συνεργαστούν για όλη την ευρωπαϊκή αγορά», δήλωσε ο υπουργός Τηλεπικοινωνιών
της Ιταλίας Σαλβατόρε Καρντινάλε.

Ο Μαρσέλο Σάλας και οι άλλοι παίκτες του Καμπιονάτο αποτελούν μαγνήτη για τον
Ρούπερτ Μέρντοκ

Το Canal Plus ελέγχει το μεγαλύτερο συνδρομητικό σταθμό της Ιταλίας, το
Telepiu, και μέχρι πρόσφατα ήταν ο μεγάλος αντίπαλος του Μέρντοκ, ο οποίος
προσπαθούσε να αποκτήσει το παρακλάδι της Telecom Italia και δεύτερο
μεγαλύτερο συνδρομητικό σταθμό της γείτονος, Stream.

Η πρόταση της ιταλικής κυβέρνησης, τα συνδρομητικά κανάλια να κατέχουν μέχρι
το 60% των δικαιωμάτων για τη μετάδοση των αγώνων του Καμπιονάτο εξόργισε τον
Μέρντοκ που έδωσε εντολή στην πρόεδρο της News Corp Europe Λετίτσια Μοράτι να
παγώσει τις διαπραγματεύσεις για την εξαγορά της Stream.

Όπως αναφέρουν οι «Φαϊνάνσιαλ Τάιμς», η Stream ίσως πουληθεί στο Canal Plus ή
το TF1 το οποίο ελέγχεται από τον βιομηχανικό όμιλο Bouygues. Αν επικρατήσει
το Canal Plus, τότε θα ελέγχει ουσιαστικά όλα τα τηλεοπτικά δικαιώματα του
Καμπιονάτο, αφού ήδη κατέχει το 90% του Telepiu.

Στενός συνεργάτης του Μέρντοκ, που συμμετέχει στις διαπραγματεύσεις με το
Canal Plus, υπογραμμίζει πως δεν πρόκειται να παραβιαστεί κανένας νόμος της
Ευρωπαϊκής Ένωσης, τονίζοντας πως ο επίτροπος Κάρελ Βαν Μίερτ είναι από τους
ανθρώπους που ενθαρρύνουν τον ανταγωνισμό στη συνδρομητική τηλεόραση.

Η News Corp και το Canal Plus ήρθαν σε επαφή μέσω μιας τραπέζης επενδύσεων,
ενώ τις συνδέει ακόμη το γεγονός ότι το γαλλικό συνδρομητικό κανάλι κατέχει
μέσω της εταιρείας Pathe το 17% των μετοχών της BSkyB.

Ο αναλυτής της HSBC Τέρι Πόβι πιστεύει πως πίσω απ' όλες αυτές τις κινήσεις
του Μέρντοκ φαίνεται πόσο πολύ διψά ο πρόεδρος της News Corp για να επεκταθεί
στην ηπειρωτική Ευρώπη, ακόμη κι αν χρειαστεί να πουλήσει το 20% ­ από το
συνολικά 40% ­ των μετοχών που κατέχει στο BSkyB, όπως ορίζει το ευρωπαϊκό Δίκαιο.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16364O051</ED>
<ID>
ID:20640

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O05&aa=1</URL></REF>


Article

<CATEGORY>vin10</CATEGORY>

 <H5>ΙΣΠΑΝΟΙ: Διαχωρίζουν τη θέση τους από τη ΔΟΕ
</H5><H2></H2><H2>Δύσκολοι καιροί για πρίγκιπες
</H2>
Βίλεμ Αλεξάντερ. Ανέστειλε τις δραστηριότητές του στη ΔΟΕ

Οι βασιλικές οικογένειες της Ευρώπης έχουν αρχίσει να διαχωρίζουν τη θέση τους
από τη Διεθνή Ολυμπιακή Επιτροπή

Οι πρίγκιπες της Ισπανίας και της Ολλανδίας γύρισαν την πλάτη τους στο
Ολυμπιακό κίνημα, το οποίο γνωρίζει τη μεγαλύτερη κρίση στην ιστορία του

Ο διάδοχος του ολλανδικού θρόνου πρίγκιπας Βίλεμ Αλεξάντερ ανέστειλε τις
δραστηριότητές του στην Επιτροπή, δηλώνοντας πως θα παραιτηθεί αν ο Χουάν
Αντόνιο Σάμαρανκ δεν πάρει τα σωστά μέτρα για την επίλυση του θέματος

Η ισπανική κυβέρνηση έχει συμβουλεύσει τον διάδοχο του θρόνου πρίγκιπα Φελίπε,
31 ετών, πως τώρα δεν είναι κατάλληλη περίοδος για να προσπαθήσει να γίνει
μέλος της ΔΟΕ

Ο πρίγκιπας Βίλεμ Αλεξάντερ είναι ένα από τα έξι μέλη βασιλικών οικογενειών
που συμμετέχουν στη ΔΟΕ. Η πιο επιφανής είναι η πριγκίπισσα Άννα της Αγγλίας.
Ο πρίγκιπας Αλβέρτος του Μονακό, πρίγκιπες και πριγκίπισσες από το Βέλγιο, το
Λουξεμβούργο και το Λιχτενστάιν είναι επίσης μέλη, όπως επίσης ο πρίγκιπας
Φαϊζάλ της Σαουδικής Αραβίας

Κανένα από τα βασιλικά μέλη της ΔΟΕ δεν έχει αναμειχθεί στο σκάνδαλο, αλλά
υπάρχει η ανησυχία αν είναι σωστό να ανήκεις σε έναν οργανισμό του οποίου το
ένα πέμπτο των μελών του κατηγορείται για δωροληψία ή ανήθικη συμπεριφορά

Ο Ολλανδός πρωθυπουργός Βιμ Κοκ υποστήριξε πως ο πρίγκιπας Βίλεμ Αλεξάντερ
πρέπει να περιμένει τουλάχιστον μέχρι τον Μάρτιο, όταν θα συνέλθει η ολομέλεια
της ΔΟΕ, για να αποφασίσει αν πρέπει να συνεχίσει να προσφέρει τις υπηρεσίες
του στο Ολυμπιακό κίνημα

Ο υπουργός Εξωτερικών της Ισπανίας Άμπελ Ματούτες παραδέχτηκε πως η κυβέρνηση
και η βασιλική οικογένεια έχει μελετήσει την πιθανότητα ο πρίγκιπας Φελίπε να
γίνει μέλος της ΔΟΕ. Αλλά υπογράμμισε πως η κυβέρνηση θεωρεί ακατάλληλη την
περίοδο αυτή για τον πρίγκιπα

Οι ισπανικές εφημερίδες ανέφεραν πως ο Σάμαρανκ, που είναι Ισπανός, πρότεινε
στον πρίγκιπα να γίνει μέλος της ΔΟΕ όταν επισκέφτηκε τον πρωθυπουργό Χοσέ
Μαρία Αθνάρ τον περασμένο μήνα «Θα μπορούσε να είναι ένα δηλητηριώδες δώρο»,
έγραψε χαρακτηριστικά η «El Mundo»
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16364O052</ED>
<ID>
ID:20689

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O05&aa=2</URL></REF>


Article

<CATEGORY>vin10</CATEGORY>

 <H5>Δεν παίζει ο Βακουφτσής
</H5><H5>Στην Αγγλία ο Πανόπουλος
</H5><H2>Εμπιστευτικά
</H2>
* ΑΝΑΒΑΛΛΕΤΑΙ επ' αόριστον το ντεμπούτο του Γιώργου Βακουφτσή στο Καμπιονάτο.
Η «μπλε κάρτα» που περίμενε ο νεαρός άσος δεν έφθασε χθες στη Φλωρεντία και
ούτε αναμένεται εντός των προσεχών δέκα ημερών, γεγονός που απογοήτευσε και
τον προπονητή της Φιορεντίνα Τζιοβάνι Τραπατόνι, αφού τον υπολόγιζε για τον
αγώνα της Κυριακής με την Ουντινέζε

* ΕΝΑΣ ακόμη Έλληνας ποδοσφαιριστής θα γίνει «λεγεωνάριος». Πρόκειται για
τον Μιχάλη Πανόπουλο, ο οποίος αναμένεται να υπογράψει συμβόλαιο με την Νταντί
Γιουνάιτεντ μέχρι το τέλος της περιόδου.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16364O053</ED>
<ID>
ID:20728

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O05&aa=3</URL></REF>


Article

<CATEGORY>vin10</CATEGORY>

 <H5>ΚΑΡΑΠΙΑΛΗΣ: ΕΔΩΣΕ ΛΥΣΗ ΣΤΟ ΑΔΙΕΞΟΔΟ ΤΟΥ ΟΛΥΜΠΙΑΚΟΥ ΣΚΟΡΑΡΟΝΤΑΣ ΚΑΙ ΔΗΜΙΟΥΡΓΩΝΤΑΣ
</H5><H5>ΜΠΑΓΙΕΒΙΤΣ
</H5><H5>Τώρα στην Ξάνθη χρειάζεται προσοχή
</H5><H2>Ο Λαρισαίος έσπασε τα μπλόκα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Καραπιάλης - Αλεξανδρής πανηγυρίζουν. Ο Ολυμπιακός με το ένα πόδι στην 4άδα

ΟΤΑΝ η ομάδα του Ολυμπιακού βρέθηκε εγκλωβισμένη στο μπλόκο της Skoda Ξάνθης,
ένας Λαρισαίος, ο Βασίλης Καραπιάλης, ήταν εκείνος που έδωσε τη λύση.

Ως γνήσιος Θεσσαλός, γνώριζε άριστα τον τρόπο να βρει τα μονοπάτια εκείνα που
οδήγησαν στα γκολ και τη νίκη.

Αποτέλεσμα; Το όχημα της Skoda Ξάνθης έμεινε με ξεφουσκωμένα λάστιχα στο πλάι
του δρόμου που θα οδηγούσε στην 4άδα του Κυπέλλου.

Το αβαντάζ στην υπόθεση της πρόκρισης στην ημιτελική φάση του Κυπέλλου
απέκτησε ο Ολυμπιακός με νίκη 3-1 στο ΟΑΚΑ, παρουσία του κατασκόπου της
Γιουβέντους Φουρίνο.

Ο νέος Ολυμπιακός (ο Ντούσαν Μπάγιεβιτς πραγματοποίησε εφτά αλλαγές!) μπορεί
να μην ικανοποίησε με την απόδοσή του, ωστόσο ο Βασίλης Καραπιάλης φρόντισε να
αποζημιώσει τους 5.000 θεατές καθώς αναδείχτηκε σκόρερ του πρώτου γκολ και
δημιουργός των δύο άλλων. Θετικό ήταν το ντεμπούτο του νεαρού αμυντικού
Γκανέζου Κόφι Αμπονσάι.

Η ομάδα του Γιάννη Μαντζουράκη αποδείχτηκε «σκληρό καρύδι» για τους
πρωταθλητές, παίζοντας μάλιστα με 10 παίκτες για 61 λεπτά, λόγω αποβολής (με
δεύτερη κίτρινη κάρτα) του Μάνγκαν.

Ο Μπάγιεβιτς παρέταξε τον Ολυμπιακό με εφτά αλλαγές, όπως δοκίμασε στην
τελευταία προπόνηση στον Ρέντη. Οι Αμπονσάι, Άντζας, Πουρσανίδης, Γεωργάτος,
Λουτσιάνο, Οφορίκουε, Αλεξανδρής πήραν τις θέσεις των Καραταΐδη (τραυματίας),
Ανατολάκη (στρατευμένος), Νινιάδη, Τζόρτζεβιτς, Γιαννακόπουλου, Ίβιτς, Γκόγκιτς.

Οι πρωταθλητές αιφνιδίασαν την Ξάνθη μόλις στο 1ο λεπτό, όταν ο Πουρσανίδης
έβγαλε μπαλιά στον κενό χώρο στον Καραπιάλη. Ο «ερυθρόλευκος» μέσος που
βρέθηκε σε οριακό σημείο (στην ίδια ευθεία με τους αμυντικούς) προχώρησε και
αφού απέφυγε με έξυπνο τρόπο τον Μπούτσεκ «έγραψε» το 1-0. Οι φιλοξενούμενοι
διαμαρτυρήθηκαν στον επόπτη Μακρόπουλο για οφσάιντ. Πιο έντονα απ' όλους ο
Γιάννης Μαντζουράκης, ο οποίος είχε μάλιστα λογομαχία με τον Ντούσαν Μπάγιεβιτς.

Μετά το γκολ ο επόπτης Μακρόπουλος υπέπεσε σε λαθεμένες υποδείξεις,
σταματώντας με ανύπαρκτα οφσάιντ τους παίκτες του Ολυμπιακού. Οι γηπεδούχοι
είχαν την πρωτοβουλία των κινήσεων και δημιούργησαν αρκετές ευκαιρίες με τους
Οφορίκουε (21', 31'), Λουτσιάνο (22'), Αλεξανδρή (24', 35'), Γεωργάτο (40'),
Αμανατίδη (44') για να ανεβάσουν τον δείκτη του σκορ. Η τελευταία ήταν πιο
κλασική ευκαιρία καθώς σε κεφαλιά του Αμανατίδη η μπάλα βρήκε το κεφάλι του
Μπούτσεκ και στη συνέχεια χτύπησε στο οριζόντιο δοκάρι.

Η Skoda Ξάνθη αγωνίστηκε με καλή οργάνωση στην άμυνα και ξαφνικές αντεπιθέσεις
με τους Μπα, Σόου. Το δίδυμο του Ολυμπιακού στο κέντρο της άμυνας ­ Άντζας,
Αμπονσάι ­ στάθηκε στο ύψος των περιστάσεων.

Στο β' ημίχρονο η ακριτική ομάδα μπήκε δυνατά στο παιχνίδι και στο 50' έπιασε
στον ύπνο την άμυνα του Ολυμπιακού. Ο Γελαδάρης εκτέλεσε φάουλ και ο Ιρανός
Αλί Μασουριάν με κεφαλιά νίκησε τον Ελευθερόπουλο: 1-1.

Οι «ερυθρόλευκοι» φορτώθηκαν με άγχος και βάρυναν τα πόδια τους, παίζοντας με
παίκτη παραπάνω. Τη λύση έδωσε ο Καραπιάλης στο 61'. Μπήκε στην περιοχή της
Ξάνθης και ξεγέλασε τον διαιτητή Αγγελάκη ο οποίος σφύριξε πέναλτι. Ο
Γεωργάτος «σημάδεψε» σωστά από τα 11 μέτρα: 2-1.

Στο 77' ο Καραπιάλης εκμεταλλεύτηκε πάσα-διαβήτη από τον Γεωργάτο και έφυγε
σαν βέλος στην αντίπαλη περιοχή. Ο Λαρισαίος σαν έφηβος απέφυγε τους
Καραγεωργίου, Μπούτσεκ και η μπάλα γύρισε στον Αλεξανδρή. Ο τελευταίος με
διπλή προσπάθεια έστειλε την μπάλα στα δίχτυα.

Ο κόουτς του Ολυμπιακού έριξε στον αγώνα τους Ίβιτς (62'), Τζόρτζεβιτς (64'),
Γιαννακόπουλο (80'), αλλά δεν μπόρεσαν να προσφέρουν τα αναμενόμενα.

Με λάθη ο διαιτητής Αγγελάκης. Με σοβαρά λάθη, επίσης, στην υπόδειξη του
οφσάιντ οι επόπτες Κωστίδης, Μακρόπουλος. Αποβλήθηκε (με δεύτερη κίτρινη
κάρτα) ο Μάνγκαν (29'). Την κίτρινη κάρτα αντίκρυσαν οι Τζόρτζεβιτς,
Παπαδημητρίου, Μπούτσεκ.

ΟΛΥΜΠΙΑΚΟΣ: Ελευθερόπουλος, Αμπονσάι, Άντζας, Αμανατίδης, Μαυρογενίδης,
Πουρσανίδης, Γεωργάτος, Λουτσιάνο (64' Τζόρτζεβιτς), Καραπιάλης, Οφορίκουε
(62' Ίβιτς), Αλεξανδρής (80' Γιαννακόπουλος).

SKODA ΞΑΝΘΗ: Μπούτσεκ, Παπαδημητρίου, Καραγεωργίου, Μπα (85' Δαμιανός),
Σόου (80' Νικολάου), Μασουριάν (67' Κυπαρίσσης), Πατσατζόγλου, Αντωνίου,
Μάνγκαν, Χάβος, Γελαδάρης.


ΙΚΑΝΟΠΟΙΗΜΕΝΟΣ από το σκορ του αγώνα, όχι όμως από την τελική προσπάθεια των
παικτών του, ήταν ο Ντούσαν Μπάγιεβιτς. Τόνισε: «Μετά το ματς της Δευτέρας,
προσπαθήσαμε να πάρουμε σκορ ασφαλείας από την Ξάνθη. Ήταν δύσκολο. Η Ξάνθη
έχει δυνατότητες και παίκτες που μπορεί να σου κάνουν ζημιά. Εμείς αλλάξαμε
αρκετούς παίκτες, για να αγωνιστούν ξεκούραστοι. Αλλάξαμε λίγο το παιχνίδι
μας. Είχαμε ευκαιρίες για μεγαλύτερο σκορ, ώστε να πάμε πιο ήρεμοι στη ρεβάνς.
Τώρα πρέπει να πάμε πιο σοβαροί στην Ξάνθη και να εκμεταλλευθούμε το σκορ για
να πάρουμε την πρόκριση. Έμεινα ικανοποιημένος σε γενικές γραμμές από αυτούς
που αγωνίστηκαν. Το πρόβλημα ήταν ότι δεν τελειώναμε τις φάσεις. Ο Αμπουσάι
έπαιξε σε όλο το παιχνίδι. Ήθελα να τον δω, γιατί απουσίαζαν οι Καραταΐδης, Ανατολάκης».

Ο Γιάννης Μαντζουράκης ήταν κατηγορηματικός: «Ήταν σε καθαρή θέση οφσάιντ ο
Καραπιάλης. Το πέναλτι έγινε απέναντί μου και δεν έχω άποψη. Ο Ολυμπιακός
είναι καλύτερη ομάδα και φαβορί για την πρόκριση. Δεν έχω παράπονα από τους
παίκτες μου. Πάλεψαν όσο μπορούσαν με παίκτη λιγότερο. Θα προσπαθήσουμε να
διατηρήσουμε το πρεστίζ της ομάδας στον αγώνα ρεβάνς».

Ο πρόεδρος της Skoda Ξάνθης Άρης Πιαλόγλου, έλεγε στ' αποδυτήρια: «Ήταν κουτό
πέναλτι του Μπούτσεκ στον Καραπιάλη».

ΠΡΟΤΑΣΗ ΓΙΑ ΓΕΩΡΓΑΤΟ

Πρόταση από τη Μάντσεστερ Γιουνάιτεντ θα φθάσει τις προσεχείς ημέρες στον
Ολυμπιακό για τη μεταγραφή του Γρηγόρη Γεωργάτου, σύμφωνα με δήλωση του
τεχνικού των Ελπίδων της Νορβηγίας Αλ Γκούσταφσον. Ο τελευταίος βρέθηκε
προχθές στο Μεσολόγγι για να κατασκοπεύσει τον αγώνα Ελπίδων Ελλάδας -
Πολωνίας και είπε: «Σκάουτερ της Μάντσεστερ βρέθηκαν στο τουρνουά της Κύπρου
και είδαν τον Γεωργάτο». Ο κ. Γκούσταφσον είπε ότι μίλησε με τους ανθρώπους
των «μπέμπηδων» και αποκάλυψαν ότι θα γίνει πρόταση στον Ολυμπιακό για τη
μεταγραφή του Γεωργάτου.

ΛΟΓΟΜΑΧΗΣΑΝ

Λογομαχία μετά το πρώτο γκολ του Ολυμπιακού είχαν οι Ντούσαν Μπάγιεβιτς,
Γιάννης Μαντζουράκης. Ο κόουτς των «ερυθρολεύκων» πλησίασε προς το μέρος του
συναδέλφου του της Ξάνθης, που βρισκόταν σε έξαλλη κατάσταση κοντά στον
αγωνιστικό χώρο.

­ Μπάγιεβιτς: «Μην μας βρίζεις».

­ Μαντζουράκης: «Εγώ διαμαρτύρομαι για το οφσάιντ. Τα έχω με τους παίκτες μου».

­ Μπάγιεβιτς: «Μην δημιουργείτε προβλήματα».

Ο Γιάννης Μαντζουράκης σηκώθηκε πολλές φορές από τον πάγκο του και
διαμαρτυρήθηκε για τις υποδείξεις των δύο εποπτών.

Ο ΚΑΤΑΣΚΟΠΟΣ

Ο παλιός μπακ της Γιουβέντους, Φουρίνο, που κατασκόπευσε τον Ολυμπιακό χθες
στο ΟΑΚΑ, υπογράμμισε: «Μου άρεσε ο Ολυμπιακός. Πρόκειται για επικίνδυνη ομάδα
που παρουσιάζει ενδιαφέρον. Είναι ομάδα συνόλου. Δεν ξεχώρισα κάποιον
ποδοσφαιριστή. Ο Ολυμπιακός είχε καλή κυκλοφορία της μπάλας και οι παίκτες του
άλλαζαν συνέχεια θέσεις. Δεν μου αρέσει να κάνω προγνωστικά. Πιστεύω ότι θα
γίνουν δύο καλά παιχνίδια από δύο καλές ομάδες».

Ο Φουρίνο δεν ήθελε να σχολιάσει την αλλαγή στην τεχνική ηγεσία της
Γιουβέντους, ούτε τον τραυματισμό του Ντελ Πιέρο.

*** Άτυχος στάθηκε ο Βασίλης Καραπιάλης. Τραυματίστηκε προς το τέλος του αγώνα
(τράβηγμα) και θα χάσει τον αγώνα της Κυριακής στην Ελευσίνα, κόντρα στον Πανελευσινιακό.

Ο γιατρός του Ολυμπιακού Χρήστος Δάρας δήλωσε ότι εκφράζονται φόβοι ο
Καραπιάλης να έχει θλάση. Σήμερα θα διαπιστωθεί η κατάστασή του.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16364O061</ED>
<ID>
ID:20641

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Έμεινε με 14 παίκτες
</H2>
Οι απουσίες έχουν φέρει τον Ρόνι Γουίλαν σε απόγνωση

ΑΠΟΔΕΚΑΤΙΣΤΗΚΕ ο Πανιώνιος. Η ομάδα της Νέας Σμύρνης, μετά τον αγώνα με την
ΑΕΚ, έμεινε με 14! ποδοσφαιριστές. Οι τραυματισμοί και οι τιμωρίες έχουν φέρει
τον Ρόνι Γουίλαν σε απόγνωση.

Το παιχνίδι με την ΑΕΚ «κόστισε» τρεις ακόμη παίκτες στον Ιρλανδό τεχνικό.
Οι Ιωαννίδης, Μπάκερουτ αποβλήθηκαν και δεν θα αγωνιστούν στο ματς με τον
Ιωνικό, ενώ και ο Ρόμπινς κτύπησε και αντικαταστάθηκε. Η διάγνωση του ιατρικού
τιμ αναφέρει ότι ο παίκτης θα είναι έτοιμος σε 10 ημέρες και για τον λόγο αυτό
του δόθηκε και άδεια να φύγει στην Αγγλία.

Σε αυτούς τους τρεις παίκτες πρέπει να προσθέσουμε τους τραυματίες
Σαπουντζή, Κρούσε, Μητσιόπουλο, Κουμπς και Καμίτση, αλλά και τον Μπουγά που
ακόμη οφείλει μία αγωνιστική από την τιμωρία του. Οι Γαζής και Ζάρας είναι
στρατευμένοι και δεν ακολουθούν το πρόγραμμα των προπονήσεων και αυτό φαίνεται
στους αγώνες, αλλά ο Γουίλαν τούς υπολογίζει αναγκαστικά, αφού δεν έχει πολλές
λύσεις. Ο Σαπουντζής και ο Καμίτσης συνέχισαν τη θεραπεία και για να
συντομεύσουν τον χρόνο που θα μείνουν μακριά από τις αγωνιστικές υποχρεώσεις
κάνουν και κάποιες ειδικές ενέσεις. Ο Ιρλανδός τεχνικός γνωρίζει ότι το
παιχνίδι με τον Ιωνικό είναι πολύ δύσκολο και γίνεται δυσκολότερο, αφού ο
αντίπαλος θα έχει πολύ καλή ψυχολογία μετά την ισοπαλία στην Τούμπα με τον
ΠΑΟΚ. Παρ' όλα αυτά προσπαθεί να βοηθήσει ψυχολογικά τους παίκτες του για να
επανέλθει ο Πανιώνιος στις νίκες, αφού έχει τρεις ήττες σε ισάριθμους αγώνες.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16364O062</ED>
<ID>
ID:20690

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O06&aa=2</URL></REF>


Article

<CATEGORY>vin10</CATEGORY>

 <H5>ΜΠΛΑΧΙΝ: Δοκιμάζει τους «κυνηγούς»
</H5><H2>Σχέδια επίθεσης κατά της «Ελαφράς Ταξιαρχίας»
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Πανηγυρισμούς και επί του Απόλλωνα θέλουν στην ΑΕΚ

ΣΧΗΜΑ ΜΕ Νικολαΐδη - Ρε, αλλά και Ντανιέλ Μπατίστα δοκιμάζει ο Όλεγκ Μπλαχίν.
Και επιθυμεί να ρίξει κόντρα στον Απόλλωνα όλα τα επιθετικά του δόρατα, δίχως
όμως να χάσει το παραμικρό από τη μεσαία γραμμή.

Ο τεχνικός της ΑΕΚ δεν έμεινε ικανοποιημένος από την εμφάνιση της ομάδας στο
φιλικό με τη Στεάουα. Ίσως διότι έπαιξαν παίκτες σε διαφορετικές θέσεις από
τις συνηθισμένες τους ή γίνονταν πειραματισμοί. Τι ζητεί τώρα ο Ουκρανός; Να
φεύγει γρήγορα η μπάλα από τους χαφ και τους Ντέμη - Ρε να αγωνιστούν
προωθημένοι, με τον Μπατίστα να βγαίνει από πίσω και στα δεξιά. Αυτή είναι η
μία σκέψη. Επιπλέον, δεν αποκλείεται να παίξει στα αριστερά ο Δώνης και
κλασικός αμυντικός χαφ να μείνει ο Γκρέταρσον (απών ο Ζήκος). Όλα αυτά θα
ξεκαθαρίσουν στη σημερινή προπόνηση, όπου και θα φανεί τι θέση θα δοθεί στον
Αλμπέρτο Μέντεζ και τον Μιχάλη Κασάπη. Ο αριστεροπόδαρος χαφ μπορεί να γυρίσει
πίσω, ώστε να μείνει θέση στα χαφ και για τον Κατσαβό. Για τους τραυματίες, η
κατάσταση είναι σχετικά ευχάριστη. Ο Καψής θα δηλώσει ετοιμοπόλεμος, ο
Μαλαδένης από σήμερα ενδέχεται να μπει σε κανονικό ρυθμό προπονήσεων, το ίδιο
και ο Γκρέταρσον.

Για τον Ισλανδό μέσο, η συνάντηση δεν έγινε χθες και λέγεται ότι μπορεί να
γίνει εντός της σημερινής ημέρας. Με τον Π. Στάθη, όπως τουλάχιστον ειπώθηκε
στον παίκτη. Πάντως, τα νούμερα που ζητεί ο Γκρέταρσον θεωρείται αδύνατον να
τα πάρει. Χθες δεν υπήρξε ούτε και Δ.Σ. Αναμενόμενο, με δεδομένο ότι οι Άγγλοι
δεν εμφανίστηκαν, ενώ δεν θα έδινε το «παρών» και ο ευρισκόμενος στο
εξωτερικό, διευθύνων σύμβουλος της ΠΑΕ. Ο κ. Στάθης μίλησε και με ιθύνοντες
της Άρσεναλ.

Να τονιστεί ότι από σήμερα θα ξαναμπεί στις προπονήσεις ο Μπαμπούνσκι. Ο
λίμπερο έπαιξε στο φιλικό Αλβανίας - Σκοπίων (ένα ημίχρονο ως αμυντικός χαφ!)
και έπαθε τράβηγμα...

*** Λίγες ημέρες είναι στην Ελλάδα ο Μέντεζ, αλλά χθες είχε την πρώτη του
ελληνική περιπέτεια. Ο Ισπανός δοκίμασε το αυτοκίνητο που του έδωσε ήδη η ΠΑΕ
και βρέθηκε στην περιοχή της Βαρυμπόμπης. Εκεί χάθηκε! Πήρε τηλέφωνο την
αστυνομία μια και δεν «έβρισκε άκρη» και με τα πολλά δόθηκε η λύση και πήρε
τον δρόμο για τη Νέα Φιλαδέλφεια. Μετείχε κανονικά στην προπόνηση.

*** Θα λείψουν οι Ρε - Σέμπουε από το ματς της ΑΕΚ στη Βέροια, λόγω
υποχρεώσεων με την Εθνική Λιβερίας.

*** Παρελθόν για την ΑΕΚ ο τοποτηρητής της ENIC, Τζόουνς.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16364O071</ED>
<ID>
ID:20642

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΓΝΩΡΙΣΕ ΤΗΝ ΠΡΩΤΗ ΤΟΥ ΗΤΤΑ ΣΤΗΝ ΕΥΡΩΛΙΓΚΑ ΜΕΤΑ ΤΟ ΣΕΡΙ 14 ΑΓΩΝΩΝ
</H5><H2>Στάση... Βαρέζε
</H2>
Ο Κώστας Παταβούκας πέτυχε χθες 11 πόντους εις βάρος της Βαρέζε

Η ΚΑΤΑΜΕΤΡΗΣΗ, λοιπόν, σταμάτησε στο 14! Ο Παναθηναϊκός γνώρισε χθες στην
Ιταλία την πρώτη του ήττα στην Ευρωλίγκα και το απίστευτο ­ αήττητο ­ ρεκόρ
του ολοκληρώθηκε στο 14-0.

Τέλος στο κρυφό όνειρο των «πρασίνων» να κατακτήσουν αήττητοι τον τίτλο των
πρωταθλητών Ευρώπης έβαλε η Βαρέζε, η οποία νίκησε στο κατάμεστο «Παλαΐνις» με
63-54 και έκανε αποφασιστικό βήμα για την πρόκριση της στις «16».

Η ομάδα του Κάρλο Ρεκαλκάτι εκμεταλλεύτηκε με τον καλύτερο τρόπο τις απουσίες
του Παναθηναϊκού (έμειναν στην Αθήνα ο άρρωστος από ίωση Μποντίρογκα και ο
τραυματίας Κοχ) και χάρη στην (άριστα) προσαρμοσμένη άμυνα στον Ντίνο Ράτζα
επέβαλε γρήγορο ρυθμό και κατόρθωσε να πάρει τη νίκη.

Ο Κροάτης άσος απέναντι στην άμυνα ζώνης των Ιταλών και τις εναλλαγές των
Σαντιάγκο, Φουέντες και Γκαλάντα έμοιαζε να προσπαθεί να περάσει ανάμεσα
από... συμπληγάδες όποτε οι συμπαίκτες του τον τροφοδοτούσαν.

Ο Παναθηναϊκός αντιμέτωπος με τη σφικτή άμυνα της Βαρέζε και αφού οι
διεισδύσεις του Μποντίρογκα έλειπαν και ο Ράτζα ήταν νοκ-άουτ αγωνιστικά, είχε
μόνο μια λύση για να την ανοίξει. Τα τρίποντα και το ρόλο του «ελεύθερου
σκοπευτή» ανέλαβε ο Κώστας Παταβούκας, καθώς οι υπόλοιποι ήταν άστοχοι.

Όσο κρατούσαν οι δυνάμεις του ο αρχηγός κρατούσε όρθιο τον Παναθηναϊκό. Η
κυκλοφορία της μπάλας έγινε καλύτερη, όταν ο Σούμποτιτς χαμήλωσε το σχήμα
(Τζεντίλε, Μπουντούρης, Παταβούκας, Αλβέρτης και Ράτζα) και ο Παταβούκας βρήκε
χώρο για να σκοράρει με τρίποντα (2/2 στην αρχή) και δίποντα.

ΜΕ ΑΙΦΝΙΔΙΑΣΜΟΥΣ

Κάπως έτσι οι Ιταλοί, που είχαν πατήσει γκάζι με τον Ποτσέκο να τρέχει την
ομάδα στον αιφνιδιασμό, έκοψαν ταχύτητα και έχασαν (28-25) τη διαφορά των 11
πόντων που γρήγορα έκτισαν (26-15) εκμεταλλευόμενοι την κακή «πράσινη» άμυνα.

«Ήμασταν πολύ κακοί στο πρώτο ημίχρονο. Ειδικά στην άμυνα. Δεν είχαμε καλά
ποσοστά στα τρίποντα αλλά και δέκα ριμπάουντ λιγότερα» είπε ο Σούμποτιτς μετά
το ματς και συνέχισε: «Στο δεύτερο μέρος βελτιωθήκαμε. Παίξαμε καλύτερα στην
άμυνα και είχαμε την ευκαιρία στο τέλος να διεκδικήσουμε τη νίκη».

ΕΚΝΕΥΡΙΣΜΟΣ

Όντως. Ο Παναθηναϊκός με οκτώ πόντους παθητικό σε 12 λεπτά (!), φόρτωνε με
άγχος τη Βαρέζε και έδειχνε ότι θα δημιουργήσει νέο ρεκόρ. Ακόμη και όταν οι
Ιταλοί δεν ακολούθησαν τα λάθη των «πρασίνων» στην επίθεση και ξέφυγαν με
56-46. Αφού η εξυπνάδα του Τζεντίλε (κέρδισε με αυτή δύο φάουλ και ευστόχησε
σε τέσσερις βολές) που σημείωσε έξι πόντους έφερε ξανά τον ΠΑΟ σε απόσταση
βολή (56-52). Ο Ιταλός όμως έκανε ένα τρίποντο όπως εκείνο στο ΣΕΦ, ο
εκνευρισμένος Ρατζα έχασε τις τελευταίες προσπάθειες και μετά έκανε φάουλ
στους αντιπάλους του και η Βαρέζε πήρε τη νίκη.

«Μπορούσαμε να πάρουμε τη νίκη, αλλά κάναμε λάθη στην περιφέρεια και κοντά στο
καλάθι με τον Ράτζα» επεσήμανε ο Σούμποτιτς, που ήδη σκέφτεται την δύσκολη
αποστολή της ομάδας του στην Κρήτη την Κυριακή με το Ηράκλειο.

Όσο για την Ευρωλίγκα, καθότι το ρεκόρ σταμάτησε, το ενδιαφέρον για το ματς με
την Ταουγκρές μηδενίστηκε και όλο συγκεντρώνεται στην φάση των «16». Εκεί ο
Παναθηναϊκός (εκτός συγκλονιστικού απροόπτου) θα αντιμετωπίσει την Τίμσυστεμ
που νίκησε χθες την Κίντερ. Η αντίπαλος θα αλλάξει αν ο (αδιάφορος) ΠΑΟΚ
νίκησε στην Μόσχα και η Τίμσυστεμ στο Ειρήνης και Φιλίας.


<REF><SOURCE>ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16364O091</ED>
<ID>
ID:20779

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ο Καρνισόβας τον άφησε έξω
</H2>
ΕΝΑ καλάθι του Αρτούρας Καρνισόβας στην εκπνοή «έσβησε» και τις τελευταίες
ελπίδες του ΠΑΟΚ για πρόκριση στα πλέι οφ της Ευρωλίγκα. Η Τιμσίστεμ έχανε με
64-65 μόλις 3'' από τη συμπολίτισσά της Κίντερ και ο ΠΑΟΚ ήταν «ζωντανός».
Εκεί κέρδισε φάουλ ο Μπετς. Ισοφάρισε με την πρώτη βολή (65-65), αλλά έχασε τη
δεύτερη. Ο Καρνισόβας πήρε το ριμπάουντ και πέτυχε το νικητήριο καλάθι (67-65)
που έδωσε στην Τιμσίστεμ την πρόκριση στην επόμενη φάση.

Όσον αφορά την πρόκριση στα πλέι οφ, ξεκαθάρισε στους τρεις από τους τέσσερις ομίλους.


<REF><SOURCE>ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16364O092</ED>
<ID>
ID:20691

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O09&aa=2</URL></REF>


Article

<CATEGORY>vin10</CATEGORY>

 <H5>ΜΠΑΛΟΓΙΑΝΝΗΣ: ΑΣΧΗΜΟ ΓΕΓΟΝΟΣ ΟΙ ΑΔΕΙΕΣ ΕΞΕΔΡΕΣ ΣΤΟ ΑΛΕΞΑΝΔΡΕΙΟ
</H5><H2>Πικραμένοι
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

Γραφείο Βόρειας Ελλάδας

Ούτε το τρόπαιο ούτε η παρουσία του Ολυμπιακού συγκίνησαν τους φιλάθλους του ΠΑΟΚ

«ΗΤΑΝ, ΟΝΤΩΣ, ένα άσχημο γεγονός, αν μάλιστα συγκρίνουμε την παρουσία του
κόσμου στο φάιναλ φορ του Κυπέλλου Ελλάδας» δήλωσε ο Γιώργος Μπαλογιάννης για
τις άδειες εξέδρες του Αλεξάνδρειου προχθές στην πρώτη εμφάνιση του ΠΑΟΚ στην
έδρα του μετά την κατάκτηση του Κυπέλλου.

Η θέα του τροπαίου και η παρουσία του Ολυμπιακού ελάχιστους συγκίνησαν,
γεγονός που προκάλεσε την οργή του μεγαλομετόχου της ΚΑΕ ΠΑΟΚ Απόστολου
Αλεξόπουλου, που δήλωσε «αηδιασμένος». Αιτίες αναζητήθηκαν, αναζητούνται αλλά
καμία δεν φαίνεται επαρκής, καθώς το φαινόμενο δεν είναι τοπικό.

Η δήλωση του Αλεξόπουλου, πάντως, σε συνδυασμό με την αναμονή στο θέμα της
ρύθμισης των χρεών προς το Δημόσιο, τροφοδότησε φημολογία για αποχώρησή του,
χωρίς όμως να στοιχειοθετείται.

Αγωνιστικά, το πιο σημαντικό πρόβλημα για τον Κώστα Φλεβαράκη είναι η διάταση
στον επιγονατιδικό τένοντα στο αριστερό πόδι του Κολντεμπέλα, η οποία θα
ξεπεραστεί οριστικά μετά το παιχνίδι με την ΤΣΣΚΑ Μόσχας. Ο Κολντεμπέλα
χρειάζεται ξεκούραση, αλλά διαθέσιμος χρόνος υπάρχει μετά το τελευταίο
παιχνίδι της δεύτερης φάσης της Ευρωλίγκας.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16364O101</ED>
<ID>
ID:20634

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: Αισιόδοξοι για την Ευρώπη Καράγκουτης και Κικίλιας
</H5><H2>Μπορούμε ακόμα πιο ψηλά
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«ΝΑ Η ευκαιρία στην Ευρώπη για τον Πανιώνιο».

Ο Γιώργος Καράγκουτης και ο Βασίλης Κικίλιας, που ήταν οι πρωταγωνιστές στο
παιχνίδι με την Ντιζόν, υποστηρίζουν ότι ο Πανιώνιος έχει τις δυνατότητες να
φτάσει ψηλά στη διοργάνωση και να κάνει το βήμα... παραπάνω:

«Φτάσαμε κοντά στους τέσσερις της διοργάνωσης, πιο εύκολα από ό,τι το 1994.
Αυτό είναι σημάδι ότι μπορούμε να φτάσουμε πιο ψηλά», θα πει ο Καράγκουτης,
που χαρακτήρισε «επικίνδυνη» την Ντιζόν στην έδρα της:

«Παίζει γρήγορο μπάσκετ στην έδρα της και είναι ικανή να κάνει τη ζημιά.
Χρειάζεται προσοχή στη ρεβάνς».

Ο διεθνής πάουερ φόργουορντ δεν ξέχασε να αναφερθεί στην περιπέτεια της ομάδας
του στο ελληνικό πρωτάθλημα:

«Στην Ευρώπη δείχνουμε άλλο πρόσωπο. Η θέση μας στο ελληνικό πρωτάθλημα είναι
πλασματική. Δεν θα είχαμε φτάσει σ' αυτό το σημείο, αν δεν είχε διακοπεί το
παιχνίδι με την ΑΕΚ».

Ο Βασίλης Κικίλιας που ήταν η έκπληξη στο ματς με τη γαλλική ομάδα έκανε τη
διάγνωσή του ως... γιατρός (φοιτητής της ιατρικής):

«Ο Πανιώνιος κοσμεί την Ευρώπη και λόγω συγκυριών βρίσκεται τόσο χαμηλά στο
πρωτάθλημα. Δεν το πιστεύουμε ούτε εμείς».

Η εμπειρία του Αντρέα Μανζόν είναι ασφαλώς ένας πολύ σημαντικός λόγος της
εξαιρετικής πορείας του Πανιωνίου στο Κύπελλο Κόρατς, αφού ο Ιταλός προπονητής
κατέκτησε πέρυσι το Κύπελλο στη διοργάνωση με τη Βερόνα, ενώ πρόπερσι είχε
φτάσει ως τον τελικό.

Ωστόσο, ο προπονητής του Πανιωνίου ζήτησε από τους παίκτες του στη χθεσινή
προπόνηση να... ξεχάσουν την Ντιζόν και να θυμηθούν το Περιστέρι:

«Πρέπει να νικήσουμε για να μην μπούμε σε μπελάδες ­ μας περιμένει δύσκολο
έργο», παρατήρησε ο Ιταλός.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16364O102</ED>
<ID>
ID:20684

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΓΙΩΤΑΡΑΚΟΣ: Κηδεύτηκε ο σουτέρ δύο 10ετιών
</H5><H2>Έφυγε ο «Θρυλικός Πετράν»
</H2>
ΕΝΑΣ ΑΠΟ τους καλύτερους σουτέρ του ελληνικού μπάσκετ, δεν είναι πια ανάμεσά
μας. Ο Πέτρος Παναγιωταράκος, πατέρας του Παναγιώτη (παίκτης του Αμαρουσίου),
έχασε προχθές βράδυ τη μάχη με τον καρκίνο και κηδεύτηκε χθες στο Κοιμητήριο
του Ζωγράφου.

Ο Πέτρος Παναγιωταράκος ήταν τόσο καλός σουτέρ των δεκαετίων '60, '70, που οι
θιασώτες των ανοικτών γηπέδων τον βάφτισαν «Ο θρυλικός Πετράν». Αγωνίστηκε και
δόξασε τη φανέλα του Παναθηναϊκού. 
Αρχηγός, με το νούμερο 12, κατέκτησε πέντε πρωταθλήματα (δύο πανελλήνια 1961,
'62 και τρία εθνικά 1967-69-72) και έφθασε δύο φορές στα ημιτελικά του
Κυπέλλου Πρωταθλητριών και Κυπελλούχων.

Στην Εθνική ομάδα, με την οποία έκανε ντεμπούτο στις 14/11/1962, ο
Παναγιωταράκος αγωνίσθηκε 54 φορές σημειώνοντας 404 πόντους. 
Το «ύστατο χαίρε» στον «Πανάγαθο», όπως οι ίδιοι αποκαλούσαν, έσπευσαν να πουν
χθες πλήθος φίλοι, συμπαίκτες και αντίπαλοι (Μουρούζης, Πολίτης, Χαϊκάλης,
Ιορδανίδης, Ταβουλάρης, Κυρίτσης, Ζάννος ­ συμπαίκτες στον ΠΑΟ ­ Διακάκης,
Στεφανίδης, Τρόντζος, Χρηστέας, Κοντοβουνήσιος κ.ά.).

*** Η ΕΟΚ με ψήφισμα που εξέδωσε, εξέφρασε τη βαθιά οδύνη της για τον θάνατο
του Πέτρου Παναγιωταράκου και απηύθυνε τα συλλυπητήριά της στην οικογένειά του.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16364O103</ED>
<ID>
ID:20723

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O10&aa=3</URL></REF>


Article

<CATEGORY>vin10</CATEGORY>

 <H5>ΦΙΜΠΑ
</H5><H2>Σύσκεψη κορυφής στο Μόναχο
</H2>
Η ΣΥΣΚΕΨΗ κορυφής με τους προέδρους των ισχυροτέρων ευρωπαϊκών ομοσπονδιών
διεξάγεται σήμερα στο Μόναχο. Πρόκειται για μία συγκέντρωση που έχει
συγκαλέσει ο γενικός γραμματέας της ΦΙΜΠΑ Μπόρισλαβ Στάνκοβιτς για το θέμα της
επανεξέτασης της απόφασης για το άνοιγμα των συνόρων. Από ελληνικής πλευράς
παρών θα είναι ο πρόεδρος της ΕΟΚ Γιώργος Βασιλακόπουλος.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16364O104</ED>
<ID>
ID:20749

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O10&aa=4</URL></REF>


Article

<CATEGORY>vin10</CATEGORY>

 <H5>ΕΟΚ
</H5><H2>Να επέμβει εισαγγελέας
</H2>
Ο ΓΕΝΙΚΟΣ γραμματέας της ΕΟΚ Πέτρος Καπαγέρωφ, με αφορμή τις επισημάνσεις του
υφυπουργού Αθλητισμού για την υπόθεση του Χοσέ Ορτίθ, απάντησε στον Αντρέα
Φούρα με την εξής δήλωση: «Οπωσδήποτε για όσα συνέβησαν και συμβαίνουν στον
ελληνικό αθλητισμό, πρέπει επιτέλους να επέμβει εισαγγελέας. Και τότε θα δούμε
ποιοι θα βρεθούν κατηγορούμενοι».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16364O105</ED>
<ID>
ID:20762

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O10&aa=5</URL></REF>


Article

<CATEGORY>vin10</CATEGORY>

 <H5>ΑΣΕΑΔ
</H5><H2>Σήμερα δύο προσφυγές
</H2>
Η ΠΡΟΣΦΥΓΗ του Απόλλωνα Πατρών και του Αμαρουσίου για μείωση της ποινής των
Νίκου Βετούλα και Πητ Παπαχρόνη αναμένεται να εκδικαστεί σήμερα, αφού η 5μελής
επιτροπή του ΑΣΕΑΔ δεν πρόλαβε χθες να εξετάσει το θέμα. 
*** Σε αναμονή της απόφασης του ΑΣΕΑΔ για το θέμα του Ράντι Ουάιτ, είναι ο
Άρης. Χθες εκδικάστηκε η προσφυγή των «κιτρίνων» κατά της απόφασης της ΕΟΚ,
σύμφωνα με την οποία ο Αμερικανός των «κιτρίνων» οφείλει να εκτίσει την ποινή
(τέσσερις αγωνιστικές) που του επιβλήθηκε στην προηγούμενη θητεία του στο
ελληνικό πρωτάθλημα με τα χρώματα του Περιστερίου.

Απόφαση δεν ελήφθη και προφανώς δεν ανακοινώθηκε, κάτι που ενδεχομένως να
γίνει σήμερα. <REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16364O106</ED>
<ID>
ID:20769

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O10&aa=6</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Πονάει ακόμη ο Γκολντγουάιρ
</H2>
ΜΑΓΝΗΤΙΚΗ τομογραφία θα βγάλει σήμερα ο Άντονι Γκολντγουάιρ στο χέρι,
περισσότερο για προληπτικούς λόγους, επειδή νιώθει ακόμα ενοχλήσεις. Όμως
τουλάχιστον αυτή τη στιγμή δεν τίθεται θέμα να μην παίξει την Κυριακή με τον
Ηρακλή. Στη διάθεση του Ντούσαν Ίβκοβιτς για το συγκεκριμένο παιχνίδι δεν θα
είναι και ο Παναγιώτης Φασούλας που δεν ταξίδεψε στη Θεσσαλονίκη λόγω μόλυνσης
που είχε στο κάτω χείλος.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16364O107</ED>
<ID>
ID:20773

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O10&aa=7</URL></REF>


Article

<CATEGORY>vin10</CATEGORY>

 <H5>ΖΑΚ ΣΑΝΤΕΡ
</H5><H2>Δοκιμάζει το «χέρι» του
</H2>
ΤΙΣ ΙΚΑΝΟΤΗΤΕΣ του στο μπάσκετ αναμένεται να δοκιμάσει ο Ζακ Σαντέρ στις
εγκαταστάσεις του Πανελλήνιου. Ο πρόεδρος της Κομισιόν αποδέχθηκε πρόσκληση
του συλλόγου να επισκεφθεί τις γηπεδικές εγκαταστάσεις του, μαζί με μέλη της
Ε. Ε. και ευρωβουλευτές. Μάλιστα, όπως τόνισε το μέλος του Δ.Σ. του συλλόγου
και υπεύθυνος για το μπάσκετ, Κώστας Σπυρόπουλος, σε εκδήλωση που
πραγματοποιήθηκε προχθές ο κ. Σαντέρ θα τολμήσει να παίξει μπάσκετ. Αυτό θα
συμβεί στις 3 Απριλίου, ημέρα των τελικών τουρνουά «3 on 3», που θα
διοργανώσει ο σύλλογος των «Ολυμπιονικών» και θα ξεκινήσει στις 2/4. Αξίζει να
σημειωθεί ότι οι ομάδες που θα πάρουν μέρος στους αγώνες θα έχουν ονόματα
πόλεων από χώρες της ΕΟΚ.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16364O108</ED>
<ID>
ID:20776

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O10&aa=8</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΑΠΟΚΛΕΙΣΜΟΣ ΠΡΕΠΕΙ ΝΑ ΞΥΠΝΗΣΕΙ ΤΗ ΔΙΟΙΚΗΣΗ ΤΟΥ ΟΛΥΜΠΙΑΚΟΥ
</H5><H2>Μήνυμα παρακμής
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Το πάθος του Γιώργου Ντράκοβιτς δεν ήταν αρκετό κατά της Νόλικο με τον
Ολυμπιακό «χωρίς φτερά»

ΕΚΤΟΣ φάιναλ φορ ευρωπαϊκής διοργάνωσης του βόλεϊ, για πρώτη φορά ύστερα από
επτά χρόνια, έμεινε ο Ολυμπιακός και όσο και αν φαίνεται αποτέλεσμα που θα
μπορούσε να συμβεί σε όμιλο με τις ιδιάζουσες συνθήκες του ενός γύρου, δεν
παύει να δείχνει ότι υπάρχει πρόβλημα.

Ομάδα με προπονητή τον φιναλίστ του Κοσμοβόλεϊ '98 Ζόραν Γκάιτς, με τέσσερις
βασικούς Έλληνες διεθνείς (Γκιούρδας, Τσακιρόπουλος, Κουρνέτας,
Χριστοφιδέλης), έναν ακόμη επιπέδου βασικού (Ντράκοβιτς) και δύο διεθνείς
σταρ, όπως ο Βούλγαρος Ζελιάσκοφ και ο Γιουγκοσλάβος Βούγεβιτς, δεν
δικαιολογείται να παρουσιάζεται τόσο ευάλωτη στα ματς με Φρίντριχσάφεν, Παρί
και Νόλικο.

Όμως, το πρόβλημα είναι βαθύτερο και δείχνει ότι χρειάζεται βελτίωση σε άλλους
τομείς, όπως η οργάνωση. Είναι αδιανόητο ομάδα που αγκάλιασαν οι οπαδοί του
Ολυμπιακού από το 1992 και ύστερα, που γέμιζε το «παλαί» με 15.000 κόσμο σε
προκριματικό όμιλο (και όχι μόνο στο φάιναλ φορ), ομάδα που χάρισε στον
Ολυμπιακό τον πρώτο ευρωπαϊκό τίτλο της ιστορίας του (κυπελλούχων '96), να
παίζει «μόνη» στη Γλυφάδα με 150 και 300 θεατές.

Απλούστατα, οι ιθύνοντες της ομάδας όχι μόνο δεν προσπάθησαν να κρατήσουν τον
κόσμο που ερχόταν σε αγώνες στο «παλαί», αλλά τον έδιωξαν με την επιμονή να
επιλέγουν έδρες ­ ενώ της ταιριάζει μόνο το ΣΕΦ ­ όπως τα «κλειστά γειτονιάς»
Ρέντη και Γλυφάδας. Η ομάδα νιώθει τελευταία υποβαθμισμένη και ασήμαντη με
αποτέλεσμα το βάρος της διάκρισης που έχει κληρονομήσει να είναι δυσανάλογο.

ΜΠΡΟΣΤΑ ΠΑΟ ΚΑΙ ΒΡΙΛΗΣΣΙΑ

Τα άλλα αποτελέσματα των «ελληνικών» ομίλων και οι βαθμολογίες μετά την 5η αγωνιστική:

Τσάμπιονς Λιγκ ανδρών: Φριντριχσάφεν - Μόντενα 3-1, Κέντζερζιν -
Ζεβενχόιζεν 2-3, Παρί- Εσπίνιο 3-0. Νόλικο 10, Φρίντριχσάφεν 9, Μόντενα 8,
Ολυμπιακός, Εσπίνο και Παρί 7, Κέντζερζιν και Ζεβενχόιζεν 4.

Κυπελλούχων ανδρών: Τσερκάζι - Ζουπάνια 3-0, Αρτσελίκ - Τσεστόχοβα 3-1,
Εκατερίνμπουργκ - Καστέλο 3-1. Εκατερίνμπουργκ και Ερ. Αστέρας 10, Τσεστόχοβα
και Αρτσελίκ 8, Καστέλο 7, Τσερκάζι και Ζουπάνια 6, Άρης 5.

Τσάμπιονς Λιγκ γυναικών: Φρένστατ - Τσερκάζι 3-1, Αστερίξ - Μπρατισλάβα
1-3, Βακίφμπανκ - Μπέργκαμο 0-3. Μπέργκαμο (15-0) και Παναθηναϊκός (15-1) 10,
Βακίφμπανκ (12-8) 9, Σβερίνερ και Μπρατισλάβα 7, Φρένστατ και Τσερκάζι 6,
Αστερίξ 5.

Κυπελλούχων γυναικών: Μπέλτσι - Φερτ 0-3, Ρ. Εμίλια - Μαδέιρα 3-0,
Σένιτσα - ΤΣΣΚΑ Μόσχας 2-3. Ρ. Εμίλια (15-1) και Βριλήσσια (15-3) 10, Φερτ και
ΤΣΣΚΑ 8, Μπιέλσκο 7, Σένιτσα 6, Μαδέιρα και Μπέλτσι 4.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16364O111</ED>
<ID>
ID:20635

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O11&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Παπαδιάς, Παναγιωτόπουλος μετέχουν εκτός συναγωνισμού
</H5><H2>Αισιοδοξία στον ΣΕΓΑΣ για τη Βαλκανιάδα
</H2>
Η 4η Ολυμπιονίκης και 2η στο Αθήνα '97 Νίκη Ξάνθου από τους «μαγνήτες» της Βαλκανιάδας

ΓΙΑ ΤΗΝ ξεχωριστή διάσταση των Βαλκανικών Αγώνων Κλειστού Στίβου (αύριο
Σάββατο, στο ΣΕΦ) μίλησε στη χθεσινή συνέντευξη Τύπου ο πρόεδρος του ΣΕΓΑΣ
Βασίλης Σεβαστής τονίζοντας:

«Με τους Αγώνες αυτούς ανοίγει η αυλαία του υψηλού αγωνιστικού ενδιαφέροντος
για τη σεζόν και ο ΣΕΓΑΣ, από την πλευρά του, έκανε ό,τι έπρεπε για να υπάρχει
υψηλό αθλητικό θέαμα, το οποίο σε συνδυασμό με τη συναυλία θα προσελκύσει
πολύν κόσμο...

Συμμεριζόμενοι απόλυτα την απόφαση που πήραν οι υπουργοί Αθλητισμού των
βαλκανικών χωρών στη Ρόδο, αποφασίσαμε να συμβάλουμε και οι εισπράξεις από τα
εισιτήρια θα παραχωρηθούν στη Βαλκανική Ένωση Φιλίας, η οποία εξυπηρετεί
κοινωφελείς σκοπούς. Καλούμε τους Έλληνες φιλάθλους να προσέλθουν στο ΣΕΦ και
να προσφέρουν απολαμβάνοντας αγώνες».

Όπως έγινε επίσης γνωστό, θα πάρουν μέρος στους αγώνες γύρω στους 130 αθλητές
και αθλήτριες από 8 χώρες και πιθανότατα η Σλοβενία που, παρ' ότι είναι χώρα
της πρώην Γιουγκοσλαβίας, δεν έχει μέχρι τώρα εκδηλώσει ενδιαφέρον για τις
βαλκανικές διοργανώσεις.

Επιβεβαιώθηκε επίσης χθες ότι θα εκπροσωπήσουν τα ελληνικά «χρώματα» αθλήτριες
όπως οι Νίκη Ξάνθου, Κατερίνα Κόφφα και Κατερίνα Θάνου ενώ θα μετάσχουν εκτός
συναγωνισμού οι Χάρης Παπαδιάς (60 μ.) και Γιώργος Παναγιωτόπουλος (200 μ.).

Οι αγώνες αρχίζουν ατις 16.30 και αναμένεται να ολοκληρωθούν στις 20.45. Θα
ακολουθήσει η συναυλία της ορχήστρας «Μίκης Θεοδωράκης» με συμμετοχή των
Γεράσιμου Ανδρεάτου, Γιάννη Βαρδή, Μαρίας Δημητριάδη, Κώστα Θωμαΐδη, Κώστα
Μακεδόνα, Ελένης Τσαλιγοπούλου, Μελίνας Κανά κ.ά.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16364O112</ED>
<ID>
ID:20685

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O11&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Ντέρμπι στη Ν. Φιλαδέλφεια
</H2>
ΜΕ ΤΟ ντέρμπι Ιωνικού Ν.Φ. - ΑΣΕ Δούκα του οποίου το αποτέλεσμα θα είναι
καθοριστικό για την κατάταξη της κανονικής περιόδου ξεκινά σήμερα (17.30 -
απευθείας από το SuperSport) η 17η αγωνιστική του Πρωταθλήματος χάντμπολ Α1
ανδρών της οποίας το πρόγραμμα ολοκληρώνεται αύριο.

Κατά την άποψη ενός από τους κορυφαίους προπονητές του ελληνικού χάντμπολ,
του Τάσου Δανήλου, στο σχόλιο που ξεκίνησε στο Ίντερνετ (ηλεκτρονική διεύθυνση
http//WWW. handball.gr), «η έδρα δεν παίζει κανένα ρόλο σε αυτές τις
συναντήσεις και αν ο Δούκας αγωνισθεί κομπλέ με Γιάλα και Πρόκιτς, του δίνω
προτεραιότητα. Ο Ιωνικός πλεονεκτεί σε φυσική κατάσταση, αλλά ο Δούκας είναι
πιο έμπειρη ομάδα».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16364O113</ED>
<ID>
ID:20724

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O11&aa=3</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>Μεγάλα ονόματα στη Σταυρούπολη
</H2>
ΠΡΕΜΙΕΡΑ σήμερα στο διεθνές μίτινγκ άρσης βαρών «Τόφαλος - Κακούσης» στο ΕΑΚ
Σταυρούπολης Θεσσαλονίκης, διοργάνωση που θα ολοκληρωθεί αύριο Σάββατο.

Στους αγώνες μετέχουν 12 χώρες με αρκετά γνωστά ονόματα, κυρίως στην
κατηγορία γυναικών. Μετέχουν αθλητές και αθλήτριες από Αλβανία, Τυνησία,
Μεξικό, Κολομβία, Ισραήλ, Ουγγαρία, Βουλγαρία, Τουρκία, Γαλλία, Άγιο Μαυρίκιο,
Ρουμανία, Ελλάδα.

Από ελληνικής πλευράς μετέχουν νεαροί ταλαντούχοι αθλητές στους άνδρες και
μερικές γνωστές πρωταθλήτριες, όπως οι Α. Στρούμπου, Μ. Τάτση, Ε.
Χατζηαβραμίδου, Στ. Μποντόζη, Θ. Ζαγκλιβέρη και Κοχλιαρίδου.

Το σημερινό πρόγραμμα αρχίζει το πρωί 09.00 με τις κατηγορίες 48, 53, 58
και 63 κιλών επιλέκτων γυναικών και αναμένεται να διαρκέσει μέχρι τις 18.00.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16364O114</ED>
<ID>
ID:20750

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O11&aa=4</URL></REF>


Article

<CATEGORY>vin10</CATEGORY>

 <H5>ΕΤ1
</H5><H2>Ριπλέι για... «Χρυσό Φοίνικα»
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΕΙΝΑΙ κάποιες φορές που παρακολουθώντας ποδοσφαιρικό αγώνα από την κρατική
τηλεόραση, δέχεσαι με συμπάθεια τα λάθη είτε του σκηνοθέτη είτε του σχολιαστή.
Ας πούμε από... συνήθεια.

*** Όμως, το χθεσινό που προέκυψε στα πρώτα λεπτά του αγώνα Ολυμπιακού-Ξάνθης
αν δεν αποτελεί πρόκληση των τηλεθεατών, σίγουρα διαθέτει ανικανότητα (για να
μην πω σκοπιμότητα).

*** Πέτυχε, λοιπόν, γκολ ο Βασίλης Καραπιάλης.

*** Την επόμενη στιγμή, σημασία είχε το ριπλέι, ώστε να διαφωτίσει την
πελατεία της κρατικής τηλεόρασης.

*** Πράγματι, το ριπλέϊ που ακολούθησε θύμισε μακρινά (ποιητικά) πλάνα Θόδωρου
Αγγελόπουλου από το «Μετέωρο βήμα» ή και το «Ταξίδι στα Κύθηρα».

*** Μόνο που ο υπεύθυνος διάλεξε λάθος θέμα (και στιγμή) να κάνει καλλιτεχνική τηλεόραση.

*** Διότι, διακρίνοντας στο βάθος τον Καραπιάλη (και με δεδομένο ότι όσοι τον
κάλυπταν ­ αν τον κάλυπταν ­ φορούσαν λευκή φανέλα), πιο εύκολα αναγνώριζες
τον μακαρίτη Μάνο Κατράκη (στα «Κύθηρα») παρά τον Θεσσαλό μεσοκυνηγό στο τερέν.

*** Αυτά και έντιμη συμβουλή: λίγη προσοχή δεν βλάπτει.

*** Να σημειώσω ότι «καπάκι» μετά το γκολ, βρέθηκε παίκτης της Θράκης σε θέση οφσάιντ.

*** Το ριπλέι με μπόλικο ζουμ στη φάση, έδειξε τα πάντα.

*** Λοιπόν;

*** Πάλι καλά που η κάμερα ακολούθησε τους παίκτες της Ξάνθης όταν έτρεξαν να
διαμαρτυρηθούν στον «αρμόδιο» επόπτη, αλλά και την λογομαχία Μαντζουράκη με Μπάγιεβιτς.

ΤΗΝ ΠΡΟΣΕΧΗ Τετάρτη στην αίθουσα απονομής δικαιοσύνης της ΕΠΑΕ, ο αθλητικός
δικαστής περιμένει Αλέφαντο.

*** Για τα όσα δημιούργησε ο κόουτς στον αγώνα Προοδευτικής-Καβάλας και τα
οποία, έτσι όπως αναφέρθηκαν στο φύλλο αγώνα, δεν τιμούν επαγγελματία προπονητή.

*** Εντύπωση προκαλεί η τελευταία παράγραφος στο κατηγορητήριο:

*** «Μπορείτε να μη παραβρεθείτε, αλλά να στείλετε την κατάθεσή σας εγγράφως».

*** Καλό;

*** Και βέβαια. Διότι όταν έχεις να κάνεις με Αλέφαντο, το γραπτό αντί
παρουσίας επιφυλάσσει ήρεμη συνεδρίαση.

ΣΑΡΑΝΤΑ ΠΕΝΤΕ θέσεις για δημοσιογράφους ζήτησε με φαξ η Λάτσιο από τον
Πανιώνιο και οι Νεοσμυρνιοί ψάχνονται...

*** (Αντί να ψάχνουν για θεσεις στο γήπεδο...).

*** Κατ' αρχήν, για Ιταλούς, ο αριθμός κρίνεται σχετικά ανεπαρκής. Η Γιούβε θα
φέρει «65» συναδέλφους.

*** Πώς θα λυθεί το πρόβλημα; Πιθανώς εκ του προχείρου.

*** Δηλαδή «μέσα» στα δημοσιογραφικά καμαρίνια οι φιλοξενούμενοι ­ απ' έξω» οι
ιθαγενείς εκπρόσωποι του Τύπου.

*** Προσοχή μόνο μην πιάσει κανείς την θέση του... Μπέου.

*** Εκνευρίζεται εύκολα ο Αχιλλέας!

ΧΩΡΙΣ Μίκλαντ, Ασάνοβιτς, Σέζαρ κ.λπ. ο Παναθηναϊκός πήγε στο λασπωμένο γήπεδο
των Σερρών και νίκησε, έχοντας πολύ καλή απόδοση στο πρώτο μέρος.

*** Το ζητούμενο είναι αν η ομαδα του Βαρδινογιάννη και του Δανιήλ θα
εμπιστευτεί και πάλι τους νέους παίκτες, δηλαδή Σιμπνιέφσκι, Καραγκούνη κ.λπ.,
σημαδεύοντας νέες επιτυχίες.

*** Ήδη, το μήνυμα των Σερρών για τους οπαδούς των «πρασίνων» είναι σημαντικό:

*** Απέναντι σε μια καλή ομάδα, ο Παναθηναϊκός πέτυχε την έκτη σερί νίκη του!

*** Δεν είναι λίγο.

ΣΕ ΕΝΕΡΓΕΙΑ καθ' όλα αναμενόμενη προέβη χθες η ΕΠΑΕ.

*** Με αίτημά της προς την ΕΠΟ, ζήτησε να μην αποβάλλονται από τα πρωταθλήματα
εκείνες οι ΠΑΕ οι οποίες χρωστάνε ή δεν εξοφλούν τους ποδοσφαιριστές τους.

*** Η ΕΠΟ ­ κι αυτό αναμενόταν ­ αρνήθηκε να κάνει δεκτό το αίτημα και πλέον
υπάρχει πρόβλημα για την... Δόξα Δράμας.

*** Μόνον η Δόξα αγνόησε εντελώς τις καταγγελίες και τις αποφάσεις της Ομοσπονδίας.

*** Νίκη και Παναιτωλικός ήδη έχουν επιτύχει ρύθμιση χρεών.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16364O121</ED>
<ID>
ID:20636

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Μπροστά στην αδιαφορία
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΗΤΑΝ ΒΡΑΔΙΑ γιορτής για τον ΠΑΟΚ η προχθεσινή στο Αλεξάνδρειο, καθώς
παρουσιαζόταν για πρώτη φορά στη Θεσσαλονίκη το Κύπελλο μπάσκετ που
κατακτήθηκε στον τελικό με την ΑΕΚ. Όμως, ο κόσμος του ΠΑΟΚ δεν ήταν εκεί.
Πικράθηκαν στον ΠΑΟΚ και ο αρχηγός τους ο Γιώργος Μπαλογιάννης το επισήμανε:
«Θέλαμε κοντά μας περισσότερους φίλους της ομάδας. Έστω κι αν στεναχωρήθηκαν
από την ήττα μας στην Καισαριανή από τη Νήαρ Ηστ, έπρεπε να γιορτάσουν μαζί
μας αυτές τις ιστορικές στιγμές».

Αλλά και ο Ολυμπιακός, πρωταθλητής στο ποδόσφαιρο, πρωτοπόρος στο εφετινό
Πρωτάθλημα και με εισιτήριο για την τελική φάση του Τσάμπιονς Λιγκ στα χέρια,
έστω κι αν δεν έχει εκφράσει παράπονα, προβληματίζεται για τη μείωση του
αριθμού των θεατών στους αγώνες του. Τη Δευτέρα κόπηκαν μόνο 5.000 εισιτήρια
στο ματς Πρωταθλήματος με τον Απόλλωνα και χθες 4.000 στην αναμέτρηση Κυπέλλου
με τη Skoda Ξάνθη.

Το κοινό των ομάδων θέλει σταθερή και λογική αγωνιστική πορεία, αλλά και
ανανέωση κατά διαστήματα του θιάσου, ώστε να υπηρετείται θεωρητικά τουλάχιστον
η βιομηχανία του θεάματος.

Το κοινό των ομάδων απαιτεί καλύτερη ποιότητα διοργανώσεων, που δεν
εξασφαλίζεται βέβαια μέσα από την αναξιοπιστία και την έλλειψη εμπιστοσύνης
στους αθλητικούς φορείς.

Είναι και άλλα στοιχεία που απομακρύνουν τον κόσμο. Η επιλεκτική εφαρμογή
των διατάξεων από την αθλητική δικαιοσύνη, η κακή διαιτησία, η βία, η νοθεία,
το αίσθημα της αδικίας των περισσότερων από την περιφέρεια, το φτωχό θέαμα, η
ταλαιπωρία στα γήπεδα. Σήμερα, όμως, ο κόσμος δεν ασχολείται ιδιαίτερα με τα
κοινά. Πολλαπλασιάστηκαν οι φίλαθλοι της πολυθρόνας. Και αν κάποιοι ρομαντικοί
θέλουν να προσφέρουν στον τομέα της παιδείας με συνέδρια, ημερίδες και
πολιτιστικές εκδηλώσεις, εισπράττουν την αδιαφορία και βιώνουν τη μοναξιά.
Σημεία των καιρών. Θα μείνουν ανοικτά τουλάχιστον τα μονοπάτια;
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16364O122</ED>
<ID>
ID:20686

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O12&aa=2</URL></REF>


Article

<CATEGORY>vin10</CATEGORY>

 <H5>ΣΤΗΝ ΠΟΛΗ
</H5><H2>Ο Ντιέγκο σε φουλ επιδείξεις </H2>
Ιδιωτικό τηλεοπτικό κανάλι της Κωνσταντινούπολης κάλεσε σε ψυχαγωγικό
πρόγραμμα τον Μαραντόνα και ο Ντιέγκο πήγε και το διασκέδασε. Μιλάμε για πλήρη
επίδειξη ταλέντου. Από ντρίμπλες και κεφαλιές, μέχρι χορό της κοιλιάς, πλάι
στη γνωστή (στη γειτονική χώρα) Χανούμ Τανιελί. Απολαύστε τους...
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16364O123</ED>
<ID>
ID:20725

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O12&aa=3</URL></REF>


Article

<CATEGORY>vin10</CATEGORY>

 <H2>Άτυχος πάλι ο Πέτρος </H2>
ΑΠΟ ΑΤΥΧΙΑ σε ατυχία ο Πέτρος Ραβούσης, λες και τον έχουν ματιάσει τον φίλο
μας... Αυτήν τη φορά είναι απογοητευμένος από την συμπεριφορά της Βέροιας στο
πρόσωπό του, αλλά καλύτερα διαβάστε τη δήλωσή του. Τα λέει όλα: «Ο πρόεδρος
μίλησε με δικό μου άνθρωπο και του ζήτησε να συμεργαστούμε. Πήγα, συζήτησα με
τον κ. Νούσια και την επομένη, που ήταν να ρυθμίσουμε το οικονομικό, δεν
εμφανίστηκε κανείς. Πιστεύω πως ο τρόπος που λειτουργεί η ΠΑΕ δεν διαφέρει,
όπως άκουσα στην Ημαθία, από τη λογική μιας καφετέριας. Λυπάμαι πολύ για τη συμπεριφορά».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16364O124</ED>
<ID>
ID:20751

</ID><URL>http://ta-nea.dolnet.gr/neaweb/neafile.print_unique?e=A&f=16364&m=O12&aa=4</URL></REF>


Article

<CATEGORY>vin09</CATEGORY>

 <H5>ΛΥΧΝΑΡΙΑ ΜΕ ΕΡΩΤΙΚΕΣ ΣΚΗΝΕΣ ΑΛΛΑ ΚΑΙ... ΔΟΧΕΙΑ ΝΥΚΤΟΣ ΑΠΟΚΑΛΥΨΑΝ ΟΙ ΑΝΑΣΚΑΦΕΣ
ΣΤΗΝ ΑΓΟΡΑ ΤΗΣ ΘΕΣΣΑΛΟΝΙΚΗΣ
</H5><H2>Εξοπλισμένος ήταν ο αρχαίος οίκος ανοχής
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΘΕΣΣΑΛΟΝΙΚΗ. 
Γραφείο Βόρειας Ελλάδας

Ο κυκλικός χώρος των λουτρών του οίκου ανοχής, που έχει αποκαλυφθεί στην
αρχαία αγορά, στη Θεσσαλονίκη

«Ευφραίνου εφ' ω πάρεις» και «Κέρδος και ευφροσύνη εν οινοποσία». Η μετάφραση
είναι μάλλον εύκολη και όλες οι παραφράσεις στη νεοελληνική «δόκιμες».

Οι επιγραφές και η φιλοσοφία, που περικλείουν, χρονολογούνται κοντά στο έτος
μηδέν (1ος αιώνας μ.Χ.) και βρέθηκαν εγχάρακτες σε γυάλινα αγγεία, που
κοσμούσαν τον χώρο της ταβέρνας και του οίκου ανοχής πολυτελείας της αρχαίας
αγοράς, στη Θεσσαλονίκη.

Σειρά νέων ευρημάτων που αποκάλυψε η αρχαιολογική έρευνα στο βόρειο τμήμα της
αρχαίας αγοράς επιβεβαιώνουν περίτρανα τη χρήση του χώρου ως οίκου ανοχής για
τους αξιωματούχους και τους πολίτες υψηλής κοινωνικής, πνευματικής και
οικονομικής στάθμης της εποχής.

Εκατοντάδες περίτεχνα λυχνάρια (ενδεικτικό στοιχείο της χρήσης του κτιρίου
καθ' όλη τη διάρκεια του εικοσιτετραώρου), περί τους 65 οξυπύθμενοι
μακεδονικού τύπου αμφορείς (για τη φύλαξη κρασιού, λαδιού κ.ά.), λεκάνες,
χύτρες, πύραυνα (αρχαία μαγκάλια, φουφούδες για το ψήσιμο του φαγητού),
αρύταινες και λοπάδες (τάσια και τηγανόσχημα σκεύη), αλλά και σειρά από
σκωραμίδες (δοχεία νυκτός), λεκάνες για την προσωπική υγιεινή των θαμώνων, όλα
εξαιρετικής ποιότητας αποτελούσαν την οικοσκευή του βαλανείου. Η αρχαιολογική
σκαπάνη αποκάλυψε επίσης σειρά γυάλινων εκλεπτυσμένων αντικειμένων, που με την
ποιότητα και τον πλούτο τους καταδεικνύουν την πολυτέλεια του χώρου.

Λυχνάρι με ανάγλυφη αναπαράσταση ερωτικής σκηνής

«Δεν επρόκειτο ακριβώς για οίκο ανοχής με την περιθωριακή και "φτηνή" έννοια
του όρου που δίνουμε σήμερα. Η ποιότητα των ευρημάτων και βεβαίως η συνύπαρξη-
συνέχεια του χώρου με τα λουτρά και την ταβέρνα αναδεικνύει μια άλλη διάσταση
των ανθρώπων - θαμώνων αλλά και των παρεχομένων υπηρεσιών. Ο χώρος πέραν των
πρακτικών χρήσεών του είναι φορτισμένος με μια φιλοσοφική αγωνία των θαμώνων ­
και πιθανότατα της εποχής ­ που συνοψίζεται και στις επιγραφές που
αποκαλύφθηκαν», είπε στα «ΝΕΑ» η επικεφαλής της αρχαιολογικής έρευνας στην
περιοχή, κ. Πολυξένη Βελένη.

Τα νέα ευρήματα από τις ανασκαφές του βορείου τμήματος της αρχαίας αγοράς της
Θεσσαλονίκης παρουσιάζονται σήμερα στη διάρκεια της δεύτερης μέρας της 12ης
επιστημονικής συνάντησης για αρχαιολογικό έργο του έτους που πέρασε στη
Μακεδονία και τη Θράκη.

Εντυπωσιακή είναι και η ποικιλία των διακοσμητικών θεμάτων από τον θαλάσσιο
κόσμο (αχηβάδες, δελφίνια). Πτηνά και ζώα, μυθολογικές σκηνές και μυθικά όντα
(πήγασος, μινώταυρος, μέδουσα) αλλά και θεότητες (ο Δίας και η Αθηνά, η
Αφροδίτη που δένει το στροφείον ­ στηθόδεσμο ­ η Σελήνη και ο Έρωτας)
διανθίζουν πέντε λυχνάρια με ανάγλυφα διακοσμητικά θέματα με απεικόνιση
ερωτικών σκηνών. Πολλά από τα θέματα σχετίζονται επίσης με το Θέατρο (σειρά
από προσωπεία στα οποία αναγνωρίζονται οι μορφές της Τραγωδίας και της Νέας
Κωμωδίας). Από τα πλέον χαρακτηριστικά για την ταύτιση και τη λειτουργία του
χώρου ευρήματα είναι ο μικρός φαλλός με κινητό στέλεχος (πρόγονος του
σημερινού δονητή;) και δύο ιθυφαλλικές μορφές δούλων (σάτυροι).

Πολύμυξο (με πολλούς μυκτήρες) πολυτελές λυχνάρι

Η αποκάλυψη των αρχαίων ρωμαϊκών λουτρών, του πυριατηρίου (σάουνα), της
ταβέρνας και του πορνείου, αλλά και της σειράς πολυτελών αντικειμένων (περί τα
4.000 συνολικά) στην αρχαία αγορά αποδεικνύει πως η πόλη υπήρξε η πιο
σημαντική της Ρωμαϊκής Αυτοκρατορίας (μετά την αρχαία Ρώμη), γεγονός που την
προετοίμασε για τη μετεξέλιξη της σε συμβασυλεύουσα στην εποχή της Βυζαντινής Αυτοκρατορίας.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16364P011</ED>
<ID>
ID:20643

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P01&aa=1</URL></REF>


Article

<CATEGORY>vin09</CATEGORY>

 <H2>Σινεμά </H2>
Οι συγκλονιστικές εικόνες του Σπίλμπεργκ στο Βερολίνο, ο... ξεπεσμένος
Ντε Νίρο και ο σαιξπηρικός Ίαν Μακ Κέλεν

σελ.
3-5
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16364P012</ED>
<ID>
ID:20692

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P01&aa=2</URL></REF>


Article

<CATEGORY>vin09</CATEGORY>

 <H2>Θέμα </H2>
Το Ευρωκοινοβούλιο ζήτησε από τον Τόνι Μπλερ την επιστροφή των Μαρμάρων
του Παρθενώνα

σελ. 3
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16364P013</ED>
<ID>
ID:20729

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P01&aa=3</URL></REF>


Article

<CATEGORY>vin09</CATEGORY>

 <H5>«ΜΑΚΜΠΕΘ» ΚΑΙ «ΟΠΕΡΑ ΤΗΣ ΠΕΝΤΑΡΑΣ»
</H5><H5>«ΖΩΝΤΑΝΑ»
</H5><H2>Σαίξπηρ και Μπρεχτ
</H2>
Σκηνή από την «Όπερα της πεντάρας» του Μπρεχτ («Θέατρο της Άνοιξης»). - Το
καστ του σαιξπηρικού «Μακμπέθ» (από το «Θέατρο του Νότου»)

«Μακμπέθ» του Σαίξπηρ, στο θέατρο «Αμόρε» (Πριγκηποννήσων 10, τηλ. 6468.009),
από το «Θέατρο του Νότου», σε μετάφραση Χριστίνας Μπάμπου - Παγκουρέλη και
σκηνοθεσία Γιάννη Χουβαρδά.

*** Η «Όπερα της πεντάρας» των Μπέρτολτ Μπρεχτ και Κουρτ Βάιλ ανεβαίνει το
βράδυ στις 9, στο «Θέατρο της Άνοιξης» (Γερμανικού 20, στο Μεταξουργείο, τηλ.
5238.870), σε μετάφραση Σωτηρίας Ματζίρη και σκηνοθεσία Γιάννη Μαργαρίτη.

*** Τις «Απιστίες» των Νίκου Τσιφόρου και Πολύβιου Βασιλειάδη ανεβάζει σήμερα,
στο Δημοτικό Ωδείο της Λάρισας, το Δημοτικό Περιφερειακό Θέατρο Λάρισας, σε
σκηνοθεσία Παύλου Ζέρβα.

*** «Σκιών καμώματα», σε σκηνοθεσία Ευγένιου Σπαθάρη και Κώστα Κατσουλάκη, το
απόγευμα στις 7, στο Εθνικό Θέατρο της Ρόδου, από το Δημοτικό Περιφερειακό
Θεάτρο Ρόδου, τηλ. (0241) 30668.

*** Τελειώνουν την Κυριακή 21 Φεβρουαρίου οι παραστάσεις του έργου του Χοσέ
Τριάνα «Η νύχτα των δολοφόνων», που παίζεται στη «Σχεδία» (Βουτάδων 34, στο
Γκάζι, τηλ. 3477.448), σε σκηνοθεσία Βασίλη Κανελλόπουλου.

*** Ώς την Κυριακή θα παίζονται στο κτίριο Σπίρερ, στον Βόλο, οι «Δούλες» του
Ζαν Ζενέ, που παρουσιάζει το Δημοτικό Περιφερειακό Θέατρο Βόλου, τηλ. (0421)
32818, σε σκηνοθεσία Θέμη Μουμουλίδη.

*** Μία παράσταση-σύνθεση από θεατρικά έργα των Κ. Μητρόπουλου, Γ. Σκούρτη, Κ.
Μουρσελά, Π. Μάτεσι, Μ. Ποντίκα και Κ. Μουρσελά παρουσιάζει το Δημοτικό Θέατρο
Τρικάλων, τηλ. (0431) 76613, σε σκηνοθεσία Ελένης Καρπέτα.

ΣΥΜΠΟΣΙΟ

Διεθνές συμπόσιο με θέμα «Η προστασία του παρελθόντος» πραγματοποιείται
σήμερα, στο Πανεπιστήμιο Αθηνών (Πανεπιστημίου 30). Στο συμπόσιο, που
διοργανώνουν η Γεννάδειος Βιβλιοθήκη και η Φιλοσοφική Σχολή του Πανεπιστημίου
Αθηνών, συμμετέχουν οι Εμμανουήλ Μικρογιαννάκης, Παύλος Καλλιγάς, Χρήστος
Γιανναράς, Νόρα Σκουτέρη - Διδασκάλου, Δημήτρης Φατούρος, Αριστείδης Ρωμανός,
Ελευθέριος Οικονόμου και Roland Etienne.

ΕΚΔΗΛΩΣΗ

Εκδήλωση με θέμα «Κοινωνία πολιτών και πολιτικά κόμματα» διοργανώνει στις 12
το μεσημέρι, στη Στοά του Βιβλίου (Πεσμαζόγλου 5), η «Ένωση Πολιτών για την
Παρέμβαση» με την ευκαιρία της έκδοσης του περιοδικού «Κοινωνία Πολιτών».
Παίρνουν μέρος οι Γιώργος Πασχαλίδης, Στέφανος Μάνος, Μιχάλης Παπαγιαννάκης,
Αντώνης Μακρυδημήτρης, Νίκος Μουζέλης, Αντώνης Παπαγιαννίδης, Δημήτρης
Σωτηρόπουλος, Περικλής Βασιλόπουλος και Βίκτωρ Παπαζήσης.

ΠΟΙΗΣΗ

Για τον ποιητή Ηλία Γκρη μιλάει το βράδυ στις 8, στο Πολιτιστικό Κέντρο
Τζιτζιφιών (Ελ. Βενιζέλου 337, τηλ. 9428.413), η Μαρία Αμέντα. Συνθέσεις του
σε στίχους του Γκρη θα ερμηνεύσει ο Παναγιώτης Κωνσταντακόπουλος. Θα
τραγουδήσει ο Γιάννης Θωμόπουλος.

ΝΤΟΚΙΜΑΝΤΕΡ

Ντοκιμαντέρ των Φρίντας Λιάππα, Άννας Κεσίσογλου, Μαρίνας Κουνενάκη, Μαρίας
Μαυρίκου, Πανδώρας Μουρίκη και Μαρίας Παπαλιού προβάλλονται το απόγευμα στις
6.15, στο Γαλλικό Ινστιτούτο Αθηνών, στο πλαίσιο του 12ου Φεστιβάλ
Ντοκιμαντέρ, το οποίο έχει θέμα «Κινηματογράφος και πραγματικότητα».

ΕΚΘΕΣΗ

Με έργα του Μιχάλη Κατζουράκη, του Κώστα Πανιάρα, του Παύλου Σάμιου και του
Μανώλη Χάρου γιορτάζει τα τρίτα γενέθλιά της η γκαλερί «Selini» (Κηφισίας 331,
τηλ. 6209.813).

ΚΙΘΑΡΑ

Curitiba, Rodriguez, Brouwer και Ginastera ερμηνεύει το βράδυ στις 8.30, στο
Μέγαρο Μουσικής Αθηνών (τηλ. 7282.333), η Κρατική Ορχήστρα Αθηνών, υπό τη
διεύθυνση του Leo Brouwer. Σολίστ (κιθάρα), ο Κώστας Κοτσιώλης.

ΑΠΟΦΟΙΤΟΙ

Θα κόψουν την πίτα τους και θα κάνουν αρχαιρεσίες για νέο Διοικητικό Συμβούλιο
οι απόφοιτοι του Ελληνικού Εκπαιδευτηρίου Ι. Μ. Παναγιωτόπουλου, τη Δευτέρα (6
μ.μ.) στο Παλαιό Ψυχικό (Ν. Λύτρα 14, τηλ. 6776.010).


Αφροκουβανέζικη τζαζ και salsa από τον Alfredo Rodriguez απόψε, στο «Half
Note» (Τριβωνιανού 17, στο Μετς, τηλ. 9213.310).

*** Με γαλλική φινέτσα στο ανακάτεμα των ρυθμών και μουσικές με στυλ, ο
Dimitri From Paris έρχεται για δεύτερη φορά στην Αθήνα. Και γίνεται ένας από
τους καλούς συνεργάτες της ομάδας Magna (που κρατάει κι αυτόν τον χειμώνα
θερμό στα κλαμπ της πόλης). Απόψε (Παρασκευή) στο «+Soda» με χάουζ, ντίσκο,
φανκ σε ωραιότατους συνδυασμούς με τον... ελληνικής καταγωγής Dimitri From
Paris (Ερμού 161).

*** Βραδιά ροκ με τους Pulp Fiction αρχίζει κατά τις 21.00 στο Winebar
«ΚΕΛΣΟΣ» (Λ. Βουλιαγμένης 63 και Κέλσου 4, τηλ. 9217.951) με κομμάτια που
καλύπτουν τρεις δεκαετίες ('60-'90).

*** Συνθέσεις από την τελευταία δουλειά του «Τζιμπαράν» παρουσιάζει σήμερα και
αύριο, στην «Πινακοθήκη» (Αγίας Θέκλας 5, στου Ψυρή, τηλ. 3247.741), ο Σταύρος Παπασταύρου.

*** Δημήτρης Ζερβουδάκης απόψε και το Σαββατοκύριακο, στη μουσική σκηνή «Δίπλα
στο ποτάμι» (Λάμπρου Κατσώνη 189, στους Αγίους Αναργύρους, τηλ. 2610.444).
Μαζί του η Ελισάβετ Καρατζόλη.

*** Αρόδου, σε μια διαδρομή στο έντεχνο ελληνικό τραγούδι, απόψε, στο «Μακάρι»
(Ζ. Πηγής 125 και Κομνηνών, στα Εξάρχεια, τηλ. 6458.958).

*** Occasional Dream, με νέα τους τραγούδια, το βράδυ, στο «8 Δυτικά» (Λεωφ.
Αθηνών 387, στο Αιγάλεω, τηλ. 5985.775).

*** 2000 GR απόψε και το Σαββατοκύριακο, στο «Κλειδί club» (Στριγγάρη 5 και
Βουλιαγμένης, τηλ. 9700.076).

*** Simos band το βράδυ, στο «Genesis» (7ης Μαρτίου 47, στη Νίκαια, τηλ. 4935.527).

*** Sonic Youth, με εναλλακτικό ροκ, το βράδυ, στο «Ρόδον».
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16364P021</ED>
<ID>
ID:20647

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P02&aa=1</URL></REF>


Article

<CATEGORY>vin09</CATEGORY>

 <H5>... με σύρε κι έλα
</H5><H2>Επιχείρηση Λέοντες...
</H2>
<AUTHOR>Π.Κ.</AUTHOR>

Λέων της Δήλου

Η μετακίνηση των λεόντων της Δήλου από τα βάθρα τους ήταν προγραμματισμένη να
γίνει τον Νοέμβριο, για να μην εκτεθούν τα «λιοντάρια» σε έναν ακόμα χειμώνα
και να μην υποστούν και άλλη απώλεια υλικού από τον άνεμο και το αλάτι που τα
τρώει. Με κάτι καθυστερήσεις να βρεθεί το κλαρκ για τη μεταφορά στο μουσείο,
να βρεθούν τα κατάλληλα υλικά, να μελετηθεί ο σωστός τρόπος κύλισής τους ­ σε
διαδρομή 60 μέτρων από την ταράτσα των λεόντων ­ φτάσαμε στον Φεβρουάριο. Νέα
προβλήματα, όπως η συσκευασία των λεόντων ώστε να μην καταπονηθούν κατά τη
μεταφορά και η μεγάλη κλίση του εδάφους μπροστά στο μουσείο, οδηγούν σε νέα
καθυστέρηση ­ κι έπειτα, σύμφωνα με το αρχικό σχέδιο, θα γίνονταν αντίγραφα
των λεόντων από ειδικό υλικό και με ειδική τεχνική ώστε να μην θρυμματιστεί η
επιφάνεια. Τέτοια όμως δεν έγιναν ακόμα. 
Μήνες τώρα παρακολουθούμε το σύρε κι έλα των ειδικών και των αρμοδίων στη
Δήλο. Μέχρι που χθες μαθαίνουμε ότι το θέμα της μεταφοράς των λεόντων ­
ακριβέστερα του τρόπου μετακίνησής τους ­ αναπέμπεται στο Κεντρικό
Αρχαιολογικό Συμβούλιο. Ο γενικός γραμματέας του υπουργείου Πολιτισμού κ.
Ευγένιος Γιαννακόπουλος, που έχει πάρει προσωπικά το θέμα της Δήλου, υπέγραψε
την απόφαση αναπομπής με την πρόθεση να συζητηθεί άμεσα, επειδή διαπίστωσε ότι
υπάρχει δυστοκία. Θα ζητηθεί να συμπληρωθεί το πρόγραμμα εργασιών και να είναι
ξεκάθαρο το πώς, πού, με τι και πότε θα γίνει η επιχείρηση «Λέοντες». Επειδή
βλέπω ότι περισσεύει η ευαισθησία των αρμοδίων για τα μαρμάρινα λιοντάρια,
προτείνω στους αρμοδίους να ρίξουν μια ματιά και πιο πέρα: στις τοιχογραφίες
της Δήλου που καταστρέφονται τα ψηφιδωτά, που επείγει να συντηρηθούν τα
κονιάματα που πέφτουν. Δουλειά για όλους, δηλαδή.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16364P022</ED>
<ID>
ID:20695

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P02&aa=2</URL></REF>


Article

<CATEGORY>vin09</CATEGORY>

 <H2>Φαραντούρη ιπτάμενη!
</H2>
<AUTHOR>Χ.</AUTHOR>

Στο Στρασβούργο βρέθηκε η Μαρία Φαραντούρη για να εκπροσωπήσει τον Οργανισμό
Συλλογικής Διαχείρισης Δικαιωμάτων των ερμηνευτών «Ερατώ», σε συνέντευξη Τύπου
που δόθηκε σε αίθουσα του Ευρωπαϊκού Κοινοβουλίου. Τη συνέντευξη διοργάνωσε η
Ομοσπονδία Συγγενικών Δικαιωμάτων με έδρα τις Βρυξέλλες Artis και η Διεθνής
Ομοσπονδία Παραγωγών IFPI εν όψει της ψήφισης του νομοσχεδίου για την
«πνευματική ιδιοκτησία και τα συγγενικά δικαιώματα στην κοινωνία των
πληροφοριών» από την Ευρωβουλή. Όμως η Ελληνίδα τραγουδίστρια έδωσε και δύο
συναυλίες στο Λουξεμβούργο και τις Βρυξέλλες με το συγκρότημα Berliner
Instrumentalisten και με τραγούδια από τους δύο τελευταίους δίσκους του Μίκη
Θεοδωράκη «Σερενάτες» και «Άσματα», καθώς και επιλεγμένα τραγούδια του Μάνου
Χατζιδάκι, της Λένας Πλάτωνος, ρεμπέτικα και παραδοσιακά. Ανάμεσα στις δύο
συναυλίες πετάχτηκε δε και έως το Βερολίνο ­ αυτό είναι «σπιντ» όχι αστεία ­
για να επιμεληθεί τον επόμενο δίσκο της, που θα απαρτίζεται από παλιότερα
τραγούδια του Μίκη Θεοδωράκη και πιθανότατα νέες ηχογραφήσεις.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16364P023</ED>
<ID>
ID:20731

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P02&aa=3</URL></REF>


Article

<CATEGORY>vin09</CATEGORY>

 <H2>Τζαζ διέξοδοι
</H2>
<AUTHOR>Χ.Π.</AUTHOR>

Μηνάς Αλεξιάδης

Τέσσερις εξαιρετικοί μουσικοί, οι Μηνάς Αλεξιάδης (πλήκτρα), Ανδρέας Γεωργίου
(ηλεκτρική κιθάρα), Γιώργος Καλογερόπουλος (ντραμς-κρουστά) και ο Φινλανδός
Μάτι Ράιχας (τρομπέτα και φλούγκελχορν) παρουσιάζουν τις συνθέσεις του Μηνά
Αλεξιάδη, τη Δευτέρα 15 και την Τρίτη 16 του μηνός στο κλαμπ «Αλλότριον» (στην
Αγία Παρασκευή). Το περιεχόμενο της συναυλίας περιλαμβάνει έξι κομμάτια από
τον δίσκο του Μηνά Αλεξιάδη «Stories among friends», που κυκλοφόρησε πέρυσι
από τη «Λύρα» και στον οποίο συμμετείχαν οι γνωστοί ανά τον κόσμο της τζαζ
μουσικοί Άριλντ Άντερσεν και Μάρκους Στοκχάουζεν. Τα κομμάτια που θα
παρουσιάσουν κινούνται μουσικά μεταξύ ευρωπαϊκής, new age τζαζ, αλλά και σε
ύφος τζαζ-ροκ. Σιγά-σιγά οι εκπρόσωποι της τζαζ σκηνής στη χώρα μας βρίσκουν
κάποιες διεξόδους για να βγάζουν τη μουσική τους προς τα έξω.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16364P024</ED>
<ID>
ID:20754

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P02&aa=4</URL></REF>


Article

<CATEGORY>vin09</CATEGORY>

 <H5></H5><H5>49η ΜΠΕΡΛΙΝΑΛΕ - ΝΤΟΚΙΜΑΝΤΕΡ ΣΤΙΒΕΝ ΣΠΙΛΜΠΕΡΓΚ
</H5><H5>Ημέρα 3η
</H5><H2>Τους έφερε το Άουσβιτς
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>«Μπορεί να ξαναγίνει; Ναι, μπορεί! Συμβαίνει επί των ημερών μας. Όταν ανοίγεις
την εφημερίδα, διαβάζεις ιστορίες φυλετικών εγκλημάτων και μίσους»
</H3>
Όσοι άντεξαν να δουν μέχρι τέλους το ανατριχιαστικό ντοκιμαντέρ του Τζέιμς Μολ
«Οι τελευταίες ημέρες» θα έχασαν, τουλάχιστον, τον ύπνο τους. «Θεέ μου, πώς
μπόρεσαν;», αναφώνησε ο διπλανός μου, ένας Γερμανός συνάδελφος. Συγκρατήθηκα
για να μην του απαντήσω... δεόντως. Οι αυθεντικές εικόνες από τα κρεματόρια,
τους θαλάμους αερίων και τα στρατόπεδα συγκέντρωσης, κυρίως από το Άουσβιτς,
είναι τόσο συντριπτικές που μπορεί να φορτώσουν με ενοχές ακόμα και οπαδό του Πλεύρη!

Ο Στίβεν Σπίλμπεργκ στο Βερολίνο με τη Χρυσή Κάμερα, που δόθηκε στον «πλέον
επιτυχημένο σκηνοθέτη όλων των εποχών»

Από την πρώτη ώρα της Μπερλινάλε ως χθες το βράδυ, ένα ολόκληρο 24ωρο, ο
Σπίλμπεργκ «κατέλαβε» το Βερολίνο. Όχι μόνο το κινηματογραφικό Φεστιβάλ, όχι
μόνο το Βερολίνο, αλλά ολόκληρη τη... Γερμανία. Τιμητικό, πρώτο πρόσωπο στο
άνοιγμα της Μπερλινάλε. Ο πρώτος συνδαιτυμόνας του Γερμανού καγκελαρίου. Ο
άνθρωπος που «ανάγκασε» την πόλη του Βερολίνου να ανοίξει το ταμείο της για να
πληρώσει 2,5 εκατομμύρια δολάρια. Μόνο; Τίποτα, ελάχιστα. Ούτε μισή τρίχα
νεκρού, αποτεφρωμένου Εβραίου δεν αποζημιώνεται μ' αυτές τις πενταροδεκάρες.

Η ιστορία, πάνω - κάτω, έχει ως εξής: Ο Σπίλμπεργκ, μετά τη «Λίστα του
Σίντλερ», οργάνωσε ίδρυμα για τη συλλογή πάσης φύσης υλικού των ναζιστικών
εγκλημάτων στον Β' Παγκόσμιο Πόλεμο. Πριν από ένα χρόνο συνεργάζεται, ως
παραγωγός, με τον σκηνοθέτη Τζέιμς Μολ, για το γύρισμα ενός ντοκιμαντέρ
(κανονικής διάρκειας) με θέμα τη γενοκτονία των Ουγγροεβραίων, μισό μόλις
χρόνο πριν από τη λήξη του πολέμου.

«Απίστευτο», είπε ο ίδιος, λίγο πριν αναχωρήσει επιστρέφοντας στην Αμερική.
«Ερευνώντας την ιστορία συνειδητοποιήσαμε πως παρόμοιο γεγονός δεν έχει συμβεί
στα χρονικά της ανθρωπότητας. Ο Χίτλερ έχανε τον πόλεμο. Το ήξερε, όλοι το
ήξεραν. Και παρ' όλ' αυτά συγκεντρώνει τις δυνάμεις του, όλη του την ενέργεια
στην υλοποίηση του σχεδίου "Τελική λύση". Οργανώνει την πιο μαζική εξολόθρευση
ανθρώπων που έγινε σε τόσο λίγο διάστημα στη διάρκεια του πολέμου».

Σχεδόν μισό εκατομμύριο Εβραίοι από ολόκληρη την Ουγγαρία στοιβάζονται σε
τρένα και μεταφέρονται στο Άουσβιτς της γειτονικής Πολωνίας. Με συνοπτικές
διαδικασίες καταλήγουν σε θαλάμους αερίων και στη συνέχεια τα πτώματά τους
ρίχνονται σε ομαδικούς τάφους διαμέτρου 10Χ10. «Σε πόσο χρόνο πέθαιναν από
ασφυξία;». Ένας Ελληνοεβραίος, από τους «εκλεκτούς» των ναζί, εντεταλμένος να
φυλάει «σκοπιά» στη διάρκεια της... τελετής, θυμάται: «Δύο με τέσσερα λεπτά
της ώρας. Μια φορά που είδα γνωστούς μου, τους είπα τι πρόκειται να τους
συμβεί και για να τους βοηθήσω τους εξήγησα σε ποιο σημείο να σταθούν για να
πεθάνουν συντομότερα από το αέριο»!

Τα αυθεντικά ντοκουμέντα της ταινίας προέρχονται από σκηνές που είχαν
απαθανατίσει οι ίδιοι οι ναζί με τις μηχανές τους. Χιλιάδες «ζωντανοί
σκελετοί» να περπατάνε στο Άουσβιτς και χιλιάδες πτώματα να ρίχνονται στους
ομαδικούς τάφους! Πέντε Ουγγροεβραίοι επιζώντες από τη γενοκτονία είναι οι
οικοδεσπότες αυτής της επίσκεψης στην Κόλαση. Όμως ένας έκτος μάρτυρας, ένας
Γερμανός επιστήμων (!), προκάλεσε τη μεγάλη ανατριχίλα. Ο δόκτωρ Μουντς!
Εκείνη τη στιγμή κατάλαβα πως η αίθουσα, μαζί με μένα, ήθελε να ορμήσει στην
οθόνη και να την ξεσκίσει. Ο... δόκτωρ, ο οποίος όπως αποκαλύφθηκε είχε
αθωωθεί από τις δίκες των εγκληματιών πολέμου, περιέγραφε, χωρίς ίχνος
συγκίνησης, έστω ακόμα και με υποκρισία, τη διαδικασία των πειραμάτων. Ας
πούμε, έριχναν σταγόνες στα μάτια μικρών παιδιών προκειμένου να αλλάξουν το
χρώμα τους. Ή «έπαιζαν» με το αίμα τους!

«Πιστεύω πως η Γερμανία», είπε ο Σπίλμπεργκ, «θα μπει στην τρίτη χιλιετία με
διαφορετικό πνεύμα. Χωρίς φυλετικό μίσος, με πλουραλιστικές αντιλήψεις και με
δημοκρατικές απόψεις». Παρασκηνιακά έγινε γνωστό πως ο Σπίλμπεργκ προκειμένου
να προσφέρει το ντοκιμαντέρ στην Μπερλινάλε ζήτησε 2,5 εκατομμύρια δολάρια ως
συνεισφορά στο ταμείο του εβραϊκού ιδρύματος Shoah (Σόα).


Τόπος: Άουσβιτς.

Στόχος: Τελική λύση.

Εκτελεστές: Κτήνη.

Τίτλος: Η λίστα του Σπίλμπεργκ.

Ντοκιμαντέρ: «Οι τελευταίες ημέρες».

Πρόσωπο της ημέρας: Ο Σπίλμπεργκ.

Οι άλλοι:... Κανείς.

Σήμερα: «Η λεπτή κόκκινη γραμμή».

Θέμα: Ο πόλεμος... πάλι.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16364P031</ED>
<ID>
ID:20648

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P03&aa=1</URL></REF>


Article

<CATEGORY>vin09</CATEGORY>

 <H2>Ευρωκοινοβούλιο προς Μπλερ: Επιστρέψτε τα Μάρμαρα!
</H2>
Τα γλυπτά του Παρθενώνα, όπως εκτίθενται στο Βρετανικό Μουσείο

Το Ευρωπαϊκό Κοινοβούλιο έστειλε επιστολή στον Βρετανό πρωθυπουργό Τόνι Μπλερ,
με την οποία του ζητείται να επιστραφούν τα Μάρμαρα του Παρθενώνα στην Ελλάδα.
Την είδηση μετέδωσε χθες το πρακτορείο Ρώυτερ από το Στρασβούργο σημειώνοντας
ότι η αποστολή της επιστολής ήταν συνέπεια της επικύρωσης της έκκλησης που
υπέγραψαν περισσότεροι από τους μισούς ευρωβουλευτές ­ ανάμεσά τους και 20 από
τους 60 Βρετανούς ευρωβουλευτές ­ ζητώντας την επιστροφή των κλασικών γλυπτών
που κρατούνται στο Βρετανικό Μουσείο επί σχεδόν δύο αιώνες.

Η έκκληση για την επιστροφή των Μαρμάρων ήταν το αποτέλεσμα μιας καμπάνιας των
Ελλήνων ευρωβουλευτών ­ αναφέρονται ο Αλέκος Αλαβάνος και η Νάνα Μούσχουρη,
ενώ το Ρώυτερ αναφέρεται και στην πρωτοβουλία του Βρετανού ευρωβουλευτή του
Εργατικού Κόμματος Αλφ. Λόμας.

Η Ελλάδα προσπαθεί εδώ και πολλά χρόνια να επανακτήσει τα Μάρμαρα που
αφαιρέθηκαν από τον λόρδο Έλγιν και πουλήθηκαν στο Βρετανικό Μουσείο το 1816.
Η Βρετανία αρνήθηκε επανειλημμένως τα ελληνικά αιτήματα για την επιστροφή
τους, υποστηρίζοντας ότι είναι ασφαλέστερα στο Βρετανικό Μουσείο παρά στον
μολυσμένο αττικό ουρανό. Το Ευρωκοινοβούλιο, όμως, επισημαίνει ότι
δημοσκοπήσεις στη Βρετανία κλίνουν αποφασιστικά υπέρ της επιστροφής τους.

Σε μια άλλη κίνηση των Ελλήνων ευρωβουλευτών, όμως, το Ευρωκοινοβούλιο δεν
υποστήριξε την πρόταση να τελούνται μονίμως οι Ολυμπιακοί Αγώνες στην Ελλάδα,
στον τόπο όπου γεννήθηκαν και ο αρχαίος και ο σύγχρονος Ολυμπισμός.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16364P032</ED>
<ID>
ID:20696

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P03&aa=2</URL></REF>


Article

<CATEGORY>vin09</CATEGORY>

 <H5>Όχι μόνο φως...
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΣΩΜΑΤΕΙΟ ΕΛΛΗΝΩΝ ΗΘΟΠΟΙΩΝ. Ογδόντα χρόνια. 1917-1997. Ιστορική αναδρομή από
ομάδα θεατρολόγων. Έρευνα ­ εποπτεία ­ συντονισμός: Χρυσόθεμις Σταματοπούλου -
Βασιλάκου. Αθήνα, εκδόσεις Κ. και Π. Σμπίλιας, 1999, Σελ. 624.

Δεν σημαίνει μόνο φως... Ο ηθοποιός. Δεν σημαίνει μόνο λειτούργημα.
Σημαίνει και επάγγελμα. Ένα από τα δυσκολότερα... Δύο φορές τον χρόνο, μια
ζωή, να μένεις χωρίς δουλειά, να ψάχνεις για δουλειά, να αισθάνεσαι εκκρεμής
και μετέωρος. Έρμαιο των συνθηκών, του... καιρού, των θεατρικών επιχειρηματιών
και λοιπών εργοδοτών, των ερωτικών ή συζυγικών υποχρεώσεών τους, της
ίντριγκας, της φυσικής σου κατάστασης, της ηλικίας σου, των ρυτίδων που
έκρυψες ή δεν έκρυψες στο πρόσωπό σου, του πληθωρισμού που έχει πέσει στην
πιάτσα, των τυχάρπαστων... Και, επιπλέον, κάθε φορά, να είσαι υποχρεωμένος να
κρίνεσαι δημόσια ­ ο ένας το μακρύ του κι ο άλλος το κοντό του. Από την εποχή
του Θεόδωρου Αλκαίου, του πρώτου αναφερόμενου από τις πηγές σύγχρονου Έλληνα
ηθοποιού, και του Κωνσταντίνου Κυριακού Αριστία, του θεωρούμενου πρώτου
επαγγελματία Έλληνα ηθοποιού, αλλά και του πρώτου που εισήγαγε τον όρο
«ηθοποιός» ­ εκεί στις αρχές του 19ου αιώνα και οι δύο ­ μέχρι σήμερα, την
εποχή της Λήδας Πρωτοψάλτη και της Μιμής Ντενίση, πολλά πράγματα έχουν μείνει
τα ίδια για τους ηθοποιούς ­ η εκμετάλλευσή τους, όσο κι αν έχει περιοριστεί,
συνεχίζεται ­ αλλά και πολλά άλλαξαν. Το προχώρημα οφείλεται στις συνθήκες,
βέβαια, αλλά και, κατά κύριο λόγο, στο Σωματείο Ελλήνων Ηθοποιών, που ιδρύθηκε
το 1917. Το 1997 το ΣΕΗ έκλεισε τα ογδόντα του χρόνια. Και αποφάσισε να
εκδώσει σε βιβλίο την ιστορία του. Το επίπονο έργο ανέλαβε ομάδα θεατρολόγων,
με επικεφαλής τη λέκτορα του Θεατρικού Τμήματος του Πανεπιστημίου Αθηνών, κ.
Χρυσοθέμιδα Σταματοπούλου - Βασιλάκου. Ένας τόμος πολύτιμος για την ιστορία
του ελληνικού θεάτρου.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16364P033</ED>
<ID>
ID:20732

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P03&aa=3</URL></REF>


Article

<CATEGORY>vin09</CATEGORY>

 <H5>Ο Ντε Νίρο σε 4 τροχούς
</H5><H5>Οι βρικόλακες φορούν μαύρα
</H5><H5>Ο εραστής του λόρδου Φρανκενστάιν
</H5><H5>Και κλάαααμα η μαμά
</H5><H5>Τα Όσκαρ της εβδομάδας
</H5><H2>Μπας και είμαστε βαμπίρ και δεν το 'χουμε πάρει χαμπάρι;
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Μπορεί! Να 'μαστε βαμπίρ, μικροί, αόρατοι δολοφόνοι, μαχαιροβγάλτες, ακόμα και
ξεπεσμένοι σαμουράι και να μην το 'χουμε πάρει χαμπάρι.
</H3>
Τα φαινόμενα απατούν... εξ ολοκλήρου. Παράδειγμα οι τίτλοι και τα ονόματα των
πέντε νέων ταινιών. Με το που τα «βλέπω», αισθάνομαι σαν να κολυμπάω στην
κινηματογραφική αφρόκρεμα της υφηλίου. Ρόμπερτ Ντε Νίρο, Ίαν ΜακΚέλεν,
Φρανκενστάιν, Τζέιμς Γουέιλ, Τζούλια Ρόμπερτ, Σούζαν Σάραντον, Εντ Χάρις,
Γουέσλεϊ Σνάιπς. Φθάνει. Δεν αντέχω τέτοιον βομβαρδισμό.

Έλα όμως που, κατά την ταπεινή μου γνώμη, «ταινία της εβδομάδας» είναι το...
μικρό «Very bad things». Στα ελληνικά μεταφρασμένα «Πολύ μεγάλες κακίες».
Μιλάμε για πολύ very bad things. Από αυτά τα things που σε κάνουν να ανατριχιάζεις.

Μου βγάζεις τον χειρότερο εαυτό μου. Το λέμε, δεν το λέμε; Πότε; Όταν βγάζεις
χασαπομάχαιρο για να της κλείσεις την... κρεβατομουρμούρα! Τι να γίνει, φίλοι
μου; Αιωνίως, αενάως και εσαεί, δύο δυνάμεις μάχονται εντός «μας». Ο καλός και
ο κακός. Να πάρτε την περίπτωση των πέντε παιδιών της άγριας, μαύρης, πολύ
μαύρης, ανατριχιαστικής κομεντί που έγραψε και σκηνοθέτησε ο ηθοποιός Πίτερ
Μπεργκ. Πέντε βλαστοί του ένδοξου γιαπισμού. Εις εξ αυτών πρόκειται να
νυμφευθεί την Κάμερον Ντίαζ. Κορίτσι από σπίτι, με τα γαλλικά της, το πιάνο
της και την... καταγωγή της. Πλάσμα πρώτης. Φανταστείτε την αγωνία της. Θα
φτάσουν οι καρέκλες και τα τραπέζια για τον γάμο της; Μα, δεσποινίς Κάμερον, ο
μέλλων σύζυγος «πηδάει» πόρνη εκ της Ασίας! Ε και; Μα, ο σύζυγος μόλις την
σκότωσε! Ε και; Μα, ο σύζυγος τεμαχίζει το πτώμα της! Ε και τι θέλεις να κάνω;
Να ακυρώσω τον γάμο; Ποτέ. Ο κόσμος να χαλάσει.

Σας το 'λεγα δεν σας το 'λεγα; Να δείτε το «Happiness» του Τοντ Σόλονζ. Το...
ταινιάκι που έκανε με τα κρεμμυδάκια απαξάπαντες τους θεσμούς της αγίας
αμερικανικής οικογένειας (μέχρι και υποψηφιότητα Χρυσής Σφαίρας σεναρίου
πήρε). Αλλά δεν ακούγατε. Καταλαβαίνω. Οι καιροί χαλεποί. Θέλουμε γέλιο.
Σκίζει ό,τι μας κάνει να γελάμε. Σωστό. Εξαρτάται, όμως, από το επίπεδο του
γέλιου, του γελοίου και του χιούμορ. Ας πούμε εγώ ξεκαρδίστηκα με την Κάμερον
Ντίαζ που εξέλαβε το σπέρμα ως ζελέ μαλλιών. Πρόστυχο; Καθόλου. Ανατρεπτικό!

Γέλασα και με τα κατορθώματα των... καλών παιδιών τού «Very bad things». Εδώ
να δείτε... πλάκες. Στο τέλος τσιμπιέσαι. Μα είναι δυνατόν να γελάς με το...
πριόνι; Μπας και είμαι σάπιος από την κορυφή μέχρι τα νύχια;

Πέντε παλικάρια της παντρειάς (και του... γιαπισμού) εκδράμουν προς χλιδή,
όργια, πάρτι και Λας Βέγκας, για να εορτάσουν την τελευταία ελεύθερη νύχτα
ενός εξ αυτών. Μπάτσελορ πάρτι εν όψει. Προσοχή, μετά την ταινία, ποτέ μην την
αφήνετε ή τον αφήνετε μόνο. Πάει για πάρτι και «σου» επιστρέφει... σίριαλ
κίλερ. Ποτέ δεν ξέρεις. Τα καλόπαιδα, λοιπόν, εκδράμουν, εγκαθίστανται σε
πολυτελή σουίτα, καταβροχθίζουν κόκα και αλκοόλ, κοινώς τα κάνουν λίμπα και
απολαμβάνουν Ασιάτισσα πολυτελείας να κάνει ιδιωτικό στριπτίζ. Ωραία. Έως εδώ
ακόμα και οπαδός του Χριστόδουλου θα το άντεχε. Κατά διαβολική ατυχία, ο
υποψήφιος γαμπρός σε στιγμή ταύρου, προς επίδειξη των φαλλοκρατικών του
εξορμήσεων, «καρφώνει» το κορίτσι. Κυριολεκτικά. Και το κεφάλι του κοριτσιού
καρφώνεται σε πρόκα (κοίτα να δεις η... σουίτα). Επικρατεί ταραχή, πανικός με
άφθονες ενοχές και τύψεις. Πω πω τι έκανα; Και τώρα; Τώρα;

Killers με Armani! «Πολύ μεγάλες κακίες» υπό την ηγεσία του Κρίστιαν Σλέιτερ

Ψυχραιμία! Εις εκ των πέντε λεβεντόπαιδων συνιστά ψυχραιμία. Cool! Τίποτα δεν
έγινε. Μα πώς δεν έγινε; Και όμως δεν έγινε. Εκείνη την κρίσιμη στιγμή,
εισβάλλει bodyguard της ασφάλειας του ξενοδοχείου. Επικρατεί δεύτερος,
χειρότερος πανικός. Και τώρα; Τώρα ο... ψύχραιμος της παρέας, με χαμόγελο στο
πρόσωπο, ορμάει, μαχαιρώνει τον αδιάκριτο εισβολέα με... τιρμπουσόν (είπαμε...
σουίτα πρώτης) και συνιστά ψυχραιμία. Εκεί, αυτός με τον χαβά του. Μα, είσαι
τρελός; Δύο σκοτώσαμε. Ε και τι μ' αυτό; Μας είδε κανείς; Όχι! Μπορούμε να
τους εξαφανίσουμε; Ναι! Ε, πάρτε κουβάδες, σφουγγαρίστρες, σκούπες και Tide.
Μέσα σε... κλάσματα δευτερολέπτου, ενδεδυμένοι με κίτρινες πλαστικές στολές,
τα παιδιά «γλείφουν» το σύμπαν. Στάλα αίματος δεν μένει. Στη συνέχεια
τεμαχίζουν τα πτώματα, τα πακετάρουν σε πλαστικές σακούλες, τα τοποθετούν σε
βαλίτσες πολυτελείας και φεύγουν από την κεντρική είσοδο του ξενοδοχείου. Με
το κεφάλι ψηλά. Καθαρά πράγματα.

Η συνέχεια προκαλεί ακόμη καλύτερη ανατριχίλα. Διότι, εκτός των άλλων, η
Κάμερον Ντίαζ εξακολουθεί να ψάχνει για καρέκλες. «Να τον αναβάλλουμε»,
προτείνει ο υποψήφιος γαμπρός. «Αδύνατον. Γονείς και συγγενείς περιμένουν.
Over my dead body». Κορίτσι με χαρακτήρα η Ντίαζ (μπράβο της που δέχτηκε να
παίξει έναν τόσο «κόντρα» ρόλο). Ο Πίτερ Μπεργκ (μπράβο, πολλά μπράβο και σ'
αυτόν) εκτοξεύει τους λεβεντόπαιδες στα άκρα. Δεν μένει κολυμπηθρόξυλο ηθικής,
ενοχών, τύψεων, φιλίας. Τα καλά παιδιά κολυμπάνε στο αίμα. Μεταφορικώς ή
κυριολεκτικώς. Βαμμένα κόκκινα κοστούμια.

Αστυνομική περιπέτεια είπατε; Επίδειξη ευρωπαϊκών 4 τροχών θα πω. Audi, BMW,
Pegeaut, Mercedes Benz διασχίζουν με φρενίτιδα τη γαλλική επικράτεια στο
«Ρόνιν» («Ronin») του Τζον Φρανκεχάιμερ.

Η ταινία με τους καλύτερους τροχονόμους, τους καλύτερους ραλίστες και τις
καλύτερες μηχανές. Από turbo, injection και βάλε. Κατά τα άλλα, η ίντριγκα
αρχίζει από τη στιγμή που αποφασισμένη, μυστηριώδης κοπέλα (Νατάσα Μακ Έλον)
μισθώνει μια χούφτα επαγγελματίες πιστολέρο, απ' όλα τα σημεία του...
σύμπαντος και τους αναθέτει αποστολή αρπαγής μυστηριώδους βαλίτσας.

Σαν να λέμε χορταστικά κυνηγητά, χορταστικές σφαίρες και χορταστικός Ρόμπερτ
Ντε Νίρο. Σιγά τώρα που μας... νοιάζει το σενάριο. Δώσ' τους Audi και πάρ'
τους την ψυχή.

Άγρια πράγματα. Πολύ άγρια. Μπας και είσαι βαμπίρ και δεν το ξέρεις; (το
ερώτημα που μας... διασχίζει απ' άκρου εις άκρον). «Blade» ο Γουέσλεϊ Σνάιπς.
Είναι και Βαμπίρ και Άνθρωπος.

Μπροστά στην ανατριχίλα που προκαλεί ο μαύρος Blade, όλα τα κόμικς είναι απλές
οδοντόπαστες. Από Superman, Batman και βάλε. Ο κόσμος ­ εξ ολοκλήρου που λένε
­ είναι κατοικημένος είτε από βαμπίρ είτε από... πρόβατα (λες να είμαστε
πρόβατα και να μην το 'χουμε πάρει χαμπάρι; Πολύ πιθανόν). Μοναδική επίγεια
«πηγή» απόλυτης δύναμης, απόλυτης εξουσίας, το ιερατείο των Βαμπίρ (λες να
είμαστε υπήκοοι αρχι-βαμπίρ και να μην το 'χουμε πάρει χαμπάρι; Κι αυτό
πιθανόν). Πολιτική του ιερατείου «το εφικτό». Σου λένε οι άνθρωποι, να μην τα
κάνουμε όλα αποκαΐδια. Με το μαλακό. Εντός του ιερατείου, όμως, δρα ακραία
φράξια υπό την ηγεσία ενός διαφθαρμένου βαμπίρ, ενός Διάκονος (!) με το
συμβολικό όνομα «Φροστ». Ο... Διάκων του Εωσφόρου είναι η βαμπιρική εκδοχή του
πιο σάπιου γιάπη. Τελικός σκοπός του Φροστ είναι η νεκρανάσταση του Θεού του
Σκότους. Έτσι και τον επαναφέρει στη «ζωή», ο κόσμος θα γίνει δικός του. Για
να τον επαναφέρει εν... ζωή, πρέπει στον βωμό να στραγγίξει και την τελευταία
πολύτιμη ρανίδα αίματος του Blade.

Καλό το... μαύρο, κακό το... άσπρο! «Blade» και μονομαχία βαμπίρ, Γουέσλεϊ
Σνάιπς - Στίβεν Μπέρκοφ

Ο μαύρος, κατάμαυρος, Blade, με την κατάμαυρη δερμάτινη «πανοπλία» του, είναι
ο μοναδικός επίγειος μαχητής του Απόλυτου Λευκού Κακού. Οι βαμπίρ ­ πλέον ­
έχουν τρυπώσει παντού. Ακόμα και στους μπάτσους. Και το χειρότερο; Ο Σταυρός
δεν τους σκοτώνει. Μόνο το ασήμι τους εξανεμίζει. Kill them all! Πώς; Με τον
Blade. Ο οποίος έχει πάρει όλες τα «καλά» των βαμπίρ, χωρίς τα... κακά τους.
Άτρωτος εφορμά και δεν αφήνει ζωντανό ούτε λέπι από βαμπίρ.

Γελάτε εσείς, αλλά φοβούμαι πολύ πως τα κάτω ήρθαν πάνω. Επομένως μην σκύβετε
πολύ. Οι βαμπίρ είναι δίπλα σας. Για προσέξτε λιγάκι.

Οι τελευταίες «ημέρες» του «πατρός» τού Φρανκενστάιν (1931), του Βρετανού
τζέντλεμαν, ζωγράφου και σκηνοθέτη Τζέιμς Γουέιλ, του οποίου το πτώμα βρέθηκε
να κολυμπάει στην πισίνα του, στις 27 Μαΐου του 1957.

Εκεί, γύρω στον Δεκέμβριο, ένας περίεργος τίτλος μικρής εταιρείας παραγωγής
και «ασήμαντου» σκηνοθέτη (του Μπιλ Κόντον) άρχισε να κάνει τον γύρο της
οικουμένης «Θεοί και τέρατα» («Gods and monsters»). Η συνέχεια ήταν ακόμα πιο
ορεκτική. Κερδίζει υποψηφιότητες Χρυσής Σφαίρας (με πρώτον και καλύτερο τον
σαιξπηρικό Ίαν ΜακΚέλεν) και εξασφαλίζει καλές κριτικές. Καλτ εν όψει. Για να δούμε.

Το μείγμα των «υλικών» ιντριγκάρει. Υποθετική βιογραφία των ύστατων «στιγμών»
του σκηνοθέτη που δημιούργησε το αρχετυπικό τέρας Φρανκενστάιν. Το άστρο του
έλαμψε μέσα σε μια πενταετία (από 1931 μέχρι 1936), στη συνέχεια καταδύθηκε
και στο τέλος πνίγηκε στην πισίνα του. Μυστήριο! Πρώτη ανατροπή. Ο δημιουργός
του τέρατος ήταν εύθραυστος (τα ετερόκλητα έλκονται). Δεύτερη ανατροπή. Ο
καλύτερος Φρανκενστάιν του Χόλιγουντ δημιουργήθηκε διά χειρών Βρετανού
τζέντλεμαν, με υψηλές προδιαγραφές εικαστικής κουλτούρας (από Ρέμπραντ και
βάλε). Τρίτη ανατροπή, ο πατήρ του τέρατος ήταν γκέι! Θέλετε κι άλλη;

Ο Φρανκενστάιν και το... πεντάμορφο αγόρι. Ο Ίαν Μακ Κέλεν στην αγκαλιά του
εραστή του

Ε, λοιπόν, ο εύθραυστος αυτός Βρετανός τζέντλεμαν του Λος Άντζελες, σε ηλικία
61 (γεννήθηκε το 1896), συνάπτει φλερτ και «σχέση» με πανέμορφο αρσενικό
«τέρας». Τον... κηπουρό του. Σαν να λέμε ο εραστής του λόρδου Φρανκενστάιν!
Από το σημείο αυτό αρχίζει η... απομυθοποίηση του Τόμας Μαν και του Βισκόντι
στον «Θάνατο της Βενετίας». Ο Ντερκ Μπόγκαρντ (Τόμας Μαν) «βλέπει»,
απολαμβάνει, ορέγεται, αλλά δεν «μπορεί» διότι «πεθαίνει». Ο Τζέιμς Γουέιλ ­
σύμφωνα με τη μυθοπλασία του συγγραφέα Κρίστοφερ Μπραμ που έγραψε το
μυθιστόρημα «Father of Frankenstein» ­ βλέπει, φλερτάρει, «ζει», αλλά και
«φαντασιώνεται». Το τέρας που επινόησε ο Γουέιλ για την οθόνη, εμφανίζεται
στις τελευταίες ημέρες της ζωής του. Η οθόνη του Χόλιγουντ τού «πήρε» την
έμπνευση. Το ζωντανό «τέρας» του Λος Άντζελες τού «πήρε» τη ζωή. Τα άκρα
ενώνονται. Τέχνη και Ζωή. Η ιστορία επαναλαμβάνεται. Όμως μια «ψυχούλα» έλεγε
πως καμιά φορά επαναλαμβάνεται ως φάρσα.

Ακριβώς! Η ταινία του Μπιλ Κόντον είναι σαν φάρσα του Βισκόντι στον «Θάνατο
στη Βενετία». Θάνατος στην πισίνα του Φρανκενστάιν. Πρώτης τάξεως σύλληψη,
πρώτης τάξεως ερμηνεία από τον Ίαν ΜακΚέλεν, αλλά και από το αρσενικό «τέρας»
που ακούει στο όνομα Μπρένταν Φρέιζερ (αυτό θα πει «καστ», μπράβο στην
Ελληνοαμερικανίδα Βασιλική Μάσσαλα και κατά Χόλιγουντ Βάλορι Μασάλας). Πρώτης
τάξεως η οικιακή βοηθός του Φρανκενστάιν, η αγνώριστη Λιν Ρεντγκρέιβ, με
γερμανική προφορά και πρώτης τάξεως χιούμορ. Οπότε προκύπτει. Από 'κεί και
πέρα οι προτιμήσεις ποικίλλουν. Εγώ, το ομολογώ, στο πρώτο σαραντάλεπτο έπληξα.

Δράμα είπατε; Σάραντον είδα, Τζούλια Ρόμπερτς επίσης, παιδιά είδα, μάνα είδα,
μητριά είδα, βόρεια προάστια είδα, δάκρυα είδα, χαρτομάντιλα είδα, δράμα δεν είδα.

«Η ζωή σε δύο πράξεις» (ελληνική απόδοση του απωθητικού stepmom... μητριά), σε
σκηνοθεσία Κρις Κολόμπους. Ο άνθρωπος είχε αναδειχθεί σε εξπέρ της χάρτινης
κωμωδίας. Τώρα λαμβάνει τρόπαιο πρωταθλητή χάρτινου μελοδράματος. Ως εξής:

Η καλή μαμά πεθαίνει από καρκίνο (πάνω κάτω στα εξήντα, τόσο φαίνεται η Σούζαν
Σάραντον και μπράβο της που τολμάει). Η... κακή μητριά αναλαμβάνει (πάνω-κάτω
στα τριάντα της, τόσα κρύβει η Τζούλια Ρόμπερτς). Ενδιαμέσως ο πρώην σύζυγος
της Σάραντον και νυν της Ρόμπερτς, ο πενηντάρης Εντ Χάρις. Πείθουν; Ούτε ως
ελληνική τηλεοπτική χαλκομανία. Διαρκώς ρωτούσα (εαυτόν και άλλους) «μα τι στο
διάολο του βρήκε το κορίτσι η Ρόμπερτς και τραβάει τόσα ζόρια και από τη μαμά
και από το «σκατοκόριτσο»;). Κοίτα να δεις με τι ερωτήματα βασανίζω το μυαλό
μου. Σκηνοθεσία ανύπαρκτη, σενάριο πλήρες. Συνταγών έτσι; Όλοι καλοί. Τι λέω
τώρα; Τέλειοι. Πεντακάθαροι, με τρόπους, με καλά σχολεία, πανάκριβα σπίτια,
περίφημα επαγγέλματα. Όμως η ζωή έχει και τις αναποδιές της. Σου λέει ­ ο
Κολόμπους ­ δεν πιάνουμε τις ζωντοχήρες; Και τις «έπιασε» (εδώ είμαι και εδώ
είστε). Δεν πιάνουμε και τις μητριές; Τις... έπιασε κι αυτές. Δεν πιάνουμε και
τα παιδιά χωρισμένων; Από «τέτοια» πλημμύρισε ο τόπος. Τα 'πιασε, τα μάλαξε
και τα έστυψε. Μέχρις ποταμού δακρύων. Πονηρός ο βλάχος.

Καλύτερης απρόβλεπτης ταινίας: «Πολύ μεγάλες κακίες».

Καλύτερων κακών παιδιών: «Πολύ μεγάλες κακίες».

Οργιαστικότερου μπάτσελορ πάρτι: «Πολύ μεγάλες κακίες».

Ανατριχιαστικού λουτρού αίματος: «Πολύ μεγάλες κακίες» και η Κάμερον
Ντίαζ χτενίζεται.

Καλύτερης ερμηνείας: Ίαν ΜακΚέλεν («Θεοί και τέρατα»).

Απομυθοποίησης: Ο Φρανκενστάιν είναι γκέι («Θεοί και τέρατα»).

Καλύτερου Audi 8: «Ρόνιν».

Καλύτερου ξεπεσμένου σαμουράι: Ρόμπερτ Ντε Νίρο («Ρόνιν»).

Χαρτομάντιλων και δακρύων: «Η ζωή σε δύο πράξεις».

Καλύτερου... Στράντζαλη: «Η ζωή σε δύο πράξεις».

Καλύτερου τίτλου: Μάνα, μητέρα... μητριά («Η ζωή σε δύο πράξεις»).

Καλύτερου μαύρου χρώματος: «Blade: σκοτεινή δύναμη».

Άγριου «κόμικ»: «Blade: σκοτεινή δύναμη».

Απορίας: Μπας και είμαστε βαμπίρ και δεν το 'χουμε πάρει χαμπάρι;
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16364P041</ED>
<ID>
ID:20649

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P04&aa=1</URL></REF>


Article

<CATEGORY>vin09</CATEGORY>

 <H5>Πλούσια σεμνή κατάθεση
</H5><H2>ΤΟ ΠΝΕΥΜΑ του τόνου
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Έφθασαν στα χέρια μου πολυσέλιδα βιβλία του καθηγητή στο Πανεπιστήμιο Αθηνών
κ. Γεωργίου Αντουράκη. Η έκπληξή μου υπήρξε μεγάλη γιατί βρέθηκα μπροστά σ'
ένα γενναίο έργο, πλήρως ενημερωμένο, τεκμηριωμένο και επιστημονικά άρτιο. Ο
Αντουράκης σπούδασε Θεολογία και Αρχαιολογία αλλά και Νομικά· οι μεταπτυχιακές
του σπουδές κάλυψαν θέματα Αρχαιολογίας, Αρχιτεκτονικής, Ζωγραφικής,
Γλυπτικής, Μικροτεχνίας, Επιγραφικής. Σπούδασε Ανασκαφική Τεχνική,
Αποτυπώσεις, Αναστηλώσεις και Συντηρήσεις Μνημείων. Ταξίδεψε και μελέτησε τη
Μεσαιωνική Τέχνη, τη Γοτθική, την Αναγέννηση, το Μπαρόκ. Σήμερα διδάσκει ως
καθηγητής στη Θεολογική Σχολή Αθηνών Βυζαντινή Αρχαιολογία και Επιγραφική.

Τα βιβλία του είναι πολύτιμα και μεθοδικά, το δίτομο «Θέματα αρχαιολογίας
και τέχνης», με σύνολο 2.200 σελίδων, εξαντλεί ποικίλα θέματα αλλά ιδιαίτερα
στον δεύτερο τόμο καταγράφει τα μνημεία της Κρήτης. Το βιβλίο του «Χριστιανική
Τέχνη της Δύσεως» είναι ένα εξαντλητικό κείμενο που περιγράφει τη δυτική
χριστιανική τέχνη των μέσων και νεωτέρων χρόνων με τη συνδρομή εικόνων. Έχω
επίσης στα χέρια μου τον τόμο με την «Ελληνική Χριστιανική Επιγραφική», ένα
έξοχο εργαλείο για την άκρως ειδική αυτή επιστήμη που αξιοποιεί τα γραπτά
χειρόγραφα της βυζαντινής περιόδου.

Ο Αντουράκης είναι ένας σεμνός επιστήμονας που διακονεί τον επιστημονικό
του χώρο με σύνεση, γνώση και αφοσίωση. Χάρηκα τη γλαφυρότητά του, τη σαφήνεια
και την αντικειμενικότητά του.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16364P051</ED>
<ID>
ID:20650

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P05&aa=1</URL></REF>


Article

<CATEGORY>vin09</CATEGORY>

 <H5>ΕΛΛΗΝΙΚΗ ΕΚΔΟΣΗ ΜΕ ΤΑ 60.000 ΚΟΜΜΑΤΙΑ ΠΕΡΓΑΜΗΝΩΝ ΤΗΣ ΙΣΤΟΡΙΚΗΣ ΜΟΝΗΣ
</H5><H2>Τα κρυμμένα «χαρτιά» του Σινά
</H2>
Φύλλα με μεγαλογράμματη γραφή από τον πολύτιμο Κώδικα του Ιωάννη της Κλίμακος
(του 7ου αιώνα)

Στις 25 Μαΐου 1975 ο σκευοφύλακας της Μονής της Αγίας Αικατερίνης του Σινά,
Σωφρόνιος, ανακάλυψε τυχαία στα μπάζα των εργασιών καθαρισμού, κοντά στο
ιουστινιάνειο τείχος, ένα μικρό κομμάτι περγαμηνής. Ακολουθώντας τα ίχνη του
έφθασε σε μια κρύπτη στο εσωτερικό του διπλού τείχους, ίσως στο παλαιό
σκευοφυλάκιο ή χώρο βιβλιοθήκης. Αμέσως ειδοποιήθηκε ο ηγούμενος Δαμιανός και
με άκρα μυστικότητα ξεκίνησε η συγκέντρωση εξήντα χιλιάδων ταλαιπωρημένων
χειρόγραφων φύλλων και σπαραγμάτων ­ από περγαμηνή, πάπυρο και χαρτί.

Ήταν τα νέα χειρόγραφα του Σινά, που συσκευάσθηκαν σε 47 μεγάλα χαρτοκιβώτια.
Το «μυστικό» κρατήθηκε σε στενό κύκλο επί τρία χρόνια.

Είκοσι πέντε χρόνια μετά, σε ειδική εκδήλωση που πραγματοποιήθηκε στο
υπουργείο Πολιτισμού, παρουσιάσθηκε η έκδοση «Τα νέα ευρήματα του Σινά», που
δίνει το χρονικό της ανακάλυψης, επισημαίνει τη σημασία των χειρογράφων από
πλευράς περιεχομένου, υλικού και γραφής, παρουσιάζει συνοπτικά τον κατάλογο
των κωδίκων αι τα βήματα που πρέπει ακόμα να γίνουν για την πλήρη αξιοποίηση
του θησαυρού.

Αυτό τόνισαν τόσο ο Αρχιεπίσκοπος Σινά κ. Δαμιανός, όσο και ο Παναγιώτης
Νικολόπουλος δ.φ. διευθυντής της Εθνικής Βιβλιοθήκης της Ελλάδος, που
ασχολήθηκε με την κατάταξη, αποσυρρίκνωση, καθαρισμό, συντήρηση, αποδελτίωση,
ταύτιση του υλικού ­ μαζί βεβαίως με πολλούς άλλους μοναχούς, συντηρητές και
παλαιογράφους όλ' αυτά τα χρόνια. Στο μεταξύ, η Μονή Σινά απέκτησε εργαστήριο
συντήρησης και φωτογράφισης σε μικροφίλμ του υλικού, το οποίο, όμως,
χρειάζεται ακόμα περισσότερες βελτιώσεις για να ολοκληρωθεί το έργο. Μέχρι
τώρα έχουν ολοκληρωθεί οι εργασίες σε 20.000 φύλλα και έχουν συγκροτηθεί 1.200
κώδικες, εκ των οποίων οι 300 ακέραιοι, ενώ το σύνολο του υλικού υπολογίζεται
σε 60.000 κομμάτια ­ τα χειρόγραφα που βρέθηκαν είναι αποκλειστικώς σχεδόν
θρησκευτικής και λειτουργικής φύσης.

Μετρήθηκαν 36 κομμάτια παπύρων, 36 παλίμψηστα χειρόγραφα κ.ά. Το σημαντικότερο
εύρημα ήταν 12 φύλλα και 14 σπαράγματα που ανήκουν στον Σιναϊτικό Κώδικα του
4ου αι. ­ το μεγαλύτερο μέρος του σήμερα βρίσκεται στη βρετανική βιβλιοθήκη ­
κάποια άλλα φύλλα ανήκουν στο ψαλτήριο Ουσπένσκι και ιδιαίτερη σημασία έχει το
μεγαλογράμματο χειρόγραφο ­ 13 φύλλα του Ιωάννου της Κλίμακος του 7ου αιώνα.

Συνοπτικά στην έκδοση καταγράφηκαν 432 μεγαλογράμματοι χειρόγραφοι κώδικες και
80 ειλητάρια, ενώ υπάρχουν χιλιάδες μεμονωμένα φύλλα.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16364P061</ED>
<ID>
ID:20651

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P06&aa=1</URL></REF>


Article

<CATEGORY>vin09</CATEGORY>

 <H2>Βυζαντινό εργαστήρι κεραμικής στο φως
</H2>
ΘΕΣΣΑΛΟΝΙΚΗ.

Γραφείο Βόρ. Ελλάδας

Κάνθαρος με αμαυρόχρωμη (μυκηναϊκή) διακόσμηση από τάφο της Άνω Κώμης

Βυζαντινό εργαστήριο εφυαλωμένης (με επίχρισμα υάλου) κεραμικής εντόπισε η
αρχαιολογική σκαπάνη στην περιοχή των Σαππών της Θράκης ­ κοντά στον σημερινό
οικισμό Μικρό Πιστό, του Νομού Ροδόπης.

Τα ευρήματα του νέου εργαστηρίου εμπλουτίζουν ιδιαίτερα τις γνώσεις των
αρχαιολόγων για τους τρόπους παραγωγής της βυζαντινής εφυαλωμένης κεραμικής,
αλλά και την τεχνική κατασκευής των αγγείων. Το ενδιαφέρον για τη σωστική
ανασκαφή της Θράκης συνίσταται στους τριποδίσκους που χρησιμοποιούνταν για το
ψήσιμο των αγγείων. Οι ειδικοί αυτοί τριποδίσκοι, που στην πλειονότητά τους
είναι τροχήλατοι, παρεμβάλλονταν ανάμεσα στα αγγεία.

Σύμφωνα με τα στοιχεία που προέκυψαν στη διάρκεια της ανασκαφής και
παρουσιάστηκαν χθες στη 12η συνάντηση για το αρχαιολογικό έργο στη Μακεδονία
και τη Θράκη, που πραγματοποιείται στη Θεσσαλονίκη από τον επικεφαλής της
ανασκαφής αρχαιολόγο κ. Νίκο Ζήκο, για την κατασκευή ενός αγγείου προηγείτο το
πλάσιμο της φόρμας στον κεραμικό τροχό, ακολουθούσε η έκθεση των αγγείων στο
ύπαιθρο για το στέγνωμα και μετά γίνονταν το πρώτο και το δεύτερο ψήσιμο. Όσο
ο πηλός ήταν νωπός, οι εσωτερικές επιφάνειες των αγγείων δέχονταν επίστρωση
επιχρίσματος και χαράσσονταν με διακοσμητικά θέματα. Η προσθήκη της εφυάλωσης
γίνονταν μεταξύ του πρώτου και του δεύτερου ψησίματος.

Κατά τους αρχαιολόγους η εγκατάσταση του εργαστηρίου, που χρονολογείται στον
12ο - 13ο μ.Χ. αιώνα στον άξονα της Εγνατίας οδού, διευκόλυνε την ευχερέστερη
διακίνηση και εμπορία των πήλινων αντικειμένων.

Μυκηναϊκά ευρήματα που μαρτυρούν ότι ο μυκηναϊκός κόσμος εκτεινόταν προς
Βορράν περισσότερο και πρωιμότερα απ' όσο ήταν γνωστό μέχρι πρόσφατα, εντόπισε
η αρχαιολογική σκαπάνη στη διάρκεια των σωστικών ανασκαφών που επέβαλε η
διάνοιξη της Εθνικής οδού Ρυμνίου - Κοζάνης.

Στη θέση Σταυρός της Κοινότητας Άνω Κώμης εντοπίστηκε νεκροταφείο της Ύστερης
Εποχής του Χαλκού (1.200 - 1.100 π.Χ.) από ομάδα αρχαιολόγων με επικεφαλής την
κ. Γεωργία Καραμήτρου.

Όλοι οι τάφοι έφεραν ως κτερίσματα πήλινα αγγεία, καθώς και χάλκινα κοσμήματα,
αλλά και μια χάλκινη αιχμή κι ένα μικρό χάλκινο βέλος, καθώς και αγγεία με
μυκηναϊκά αλάβαστρα.

Τα μυκηναϊκά ευρήματα υποδηλώνουν, σύμφωνα με τους αρχαιολόγους, κάποιας
μορφής εγκατάσταση των Μυκηναίων στην περιοχή.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16364P062</ED>
<ID>
ID:20697

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P06&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H5></H5><H2>Πολυσήμαντα ντοκουμέντα
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Η γνώση, πολυδιάστατη και πολύτιμη όσο η έρευνα και η μνήμη, έλαμψε στο Μέγαρο
Μουσικής. Με τη 2η Διεθνή Συνάντηση Αρχαιολογικής Ταινίας ΑΓΩΝ, και θέμα τη
Μεσόγειο, που οργάνωσε το περιοδικό «Αρχαιολογία και Τέχνες» υπό την αιγίδα
του υπουργού Πολιτισμού και συνεργάτη σπουδαίο την ΕΡΤ. Ενώ προηγουμένως η
εκπομπή «Συν και πλην» μας κατατόπισε γενικά, αναγγέλλοντας, μεταξύ άλλων,
τη... μεγάλη είδηση: Οργανώνεται, επιτέλους, και μπαίνει σε τάξη το πλούσιο
αρχείο του εθνικού τηλεοπτικού φορέα.
</H3>
Από τους συντελεστές της κινηματογραφικής εκδήλωσης στο Μέγαρο Μουσικής, η
σκηνοθέτις Μέμυ Σπυράτου, είχε την αρχική ιδέα που υλοποιήθηκε από την κ. Λένα
Σαββίδη και την κ. Άννα Λαμπράκη, εκδότρια του περιοδικού «Αρχαιολογία και
Τέχνες» ψυχή και πυρήνας της Διετούς Συνάντησης Αρχαιολογικής Ταινίας ΑΓΩΝ, η
οποία ανέλαβε, επιπλέον, και την όλη οργάνωση. Αποτέλεσμα; Έκπληξη, νοητική
απόλαυση και μαγεία!

Μέρες πριν, όμως, πρόθυμη η ΕΡΤ σπεύδει να επισημάνει το ουσιώδες της
εκδήλωσης καθώς έχει προσφέρει πολυσήμαντα φιλμικά ντοκουμέντα. Στην εκπομπή
«Συν και πλην» (ΝΕΤ) οι οικοδεσπότες Μπήλιω Τσουκαλά, Ανδρέας Ροδίτης και Λένα
Αρώνη, έχουν στο στούντιο ένα πάνελ δυναμικών γυναικών. Που όλες πασχίζουν για
το καλύτερο. Αφού η κ. Σαββίδη, με προτροπή της κ. Σπυράτου, πήγε και είδε ­
και έφριξε ­ τα σκουριασμένα κουτιά όπου φυλάγονται φιλμ αρχείου του εθνικού
τηλεοπτικού φορέα!! Έτσι η διευθύντρια του πολύπαθου περιφρονημένου αρχείου κ.
Κυριακή Αρσένη, γνωρίζεται με την κ. Σαββίδη και αποφασίζεται η
καταλογογράφηση των φιλμικών θησαυρών ή και άλλων εγγραφών σε βίντεο, της
αδιάφορης ΕΡΤ. Τώρα πια η ταξινόμηση-διάσωση βρίσκεται στο τέταρτο έτος και
όλα πάνε κατ' ευχήν.

Στην εκπομπή «Συν και πλην» βλέπουμε αποσπάσματα που προέρχονται από το
προφανώς υπέροχο φιλμ της Δεύτερης Διεθνούς Συνάντησης Μεσογειακού Χώρου στο
Ρέθυμνο, με τίτλο «Η δίκη της μούμιας», αιγυπτιακής καταγωγής. Γι' αυτή τη
Συνάντηση μάς μιλάει η αρχαιολόγος κ. Άννα Λαμπράκη τονίζοντας τη σημασία του
Φεστιβάλ και η κ. Λένα Σαββίδη, από την πλευρά της, επισημαίνει ότι «η
Μεσόγειος ενώνει όλες τις χώρες γύρω-γύρω και αυτό φαίνεται».

Συνάντηση

Την Κυριακή, στο Μέγαρο Μουσικής, το λευκό πανί της οθόνης κρέμεται στη μεγάλη
αίθουσα συναυλιών κι έχει δίπλα του μικρό αναλόγιο μ' ένα μπουκέτο λουλούδια.
Η Μέμυ Σπυράτου προλογίζει, τα φώτα σβήνουν και η κατάμεστη αίθουσα σωπαίνει.
Βλέπουμε την ταινία «Πέτρα: μια συνάντηση της Γεωλογίας με την Ιστορία»
γαλλικής παραγωγής. Πρώτη εντύπωση η ποιότητα της εικόνας που δεν...
συγγενεύει μ' εκείνη των τηλεοπτικών ντοκιμαντέρ της ΕΡΤ. Θέμα το νερό που
χάνεται στο πέτρινο έδαφος μιας μαγικής Ανατολής, ενώ είχαν βρει λύση οι
Ναβαταίοι, αρχαίος λαός της Αραβίας, υπό την επίδραση του ελληνικού
πολιτισμού. Αρχαία μνημεία, υπέροχα χρώματα, σπουδαίες πληροφορίες.

Το επόμενο φιλμ, με βραβείο σεναρίου, και τίτλο «Ο θησαυρός του Κροίσου» είναι
τούρκικο και έχει εξαιρετικό ενδιαφέρον. Κυριότερη προσφορά η αντίληψη των
Τούρκων για τα... αρχαία τους που βρίσκονταν στο Μητροπολιτικό Μουσείο της
Νέας Υόρκης φερμένα από τόπους της Λυδίας και κατάφεραν να τα πάρουν πίσω.

Ακολουθούν τα ελληνικά ντοκιμαντέρ «Η Κύπρος στους δρόμους του μεταξιού» του
Σταύρου Παπαγεωργίου και οι «Μπαρουτόμυλοι της Δημητσάνας» του Λάκη Παπαστάθη.
Το πρώτο ξεκινάει από τους μεταξοσκώληκες και φθάνει με συνέπεια και πολύτιμες
πληροφορίες στην άνθηση της παραγωγής μεταξιού στη Μεγαλόνησο, ενώ το δεύτερο
είναι σφραγισμένο από την αγάπη του σκηνοθέτη για την Ελλάδα που, στην
προκειμένη περίπτωση, εντοπίζεται στην ιστορία της Δημητσάνας «άρρηκτα δεμένη
με τον Αγώνα του '21». Άψογη ανάπτυξη, και με πνοή αγάπης, η φιλμική γραφή.

Έκπληξη το «Τσατάλ Χουγιούκ - φωνές από το παρελθόν» γερμανικής παραγωγής, με
συγκλονιστικά ευρήματα ηλικίας... 9.000 ετών, από τη νεολιθική εποχή. Ενώ
γοήτευσε κυριολεκτικά η αγγλική ευρηματική κατάθεση για τα «Μυστικά των
χαμένων αυτοκρατοριών: Το Κολοσσαίο». Χιούμορ, πείσμα, τρελές προσπάθειες μιας
ομάδας ειδικών που προσπαθούν να καλύψουν με... τέντα το ασκεπές Κολοσσαίο της Ρώμης.

Ο ΑΓΩΝ 2, με τα βραβευμένα έργα από τη Διεθνή Συνάντηση Αρχαιολογικής Ταινίας
του Μεσογειακού Χώρου, πρόσφερε ένα ακόμα δείγμα της υψηλής ποιότητας που τον
ορίζει, με τη συμβολή της Ισπανίας «Οι Ρωμανικοί δρόμοι» πάνω στο δράμα
αρπαγής και εμπορίας έργων Τέχνης.

Στο τρίτο μέρος, όμως, της εκδήλωσης παραμόνευε η έκπληξη-σοκ. Καθώς η ύστατη
βραδινή ενότητα λειτούργησε ως αποκάλυψη της ελληνικής Ιστορίας, αποκάλυψη που
κεραύνωσε τον θεατή.

Πρώτη φάση τα «Κινηματογραφικά ντοκουμέντα από την Ιστορία της Κρήτης»
(1913-1945). Όχι, δεν πρόκειται για υπερβολή: Η ταινία που είδαμε είναι ισάξια
του κολοσσιαίου έργου έρευνας και συρραφής «Από τη Νυρεμβέργη στη Νυρεμβέργη»
του Φρεντερίκ Ροσίφ.

Συγχαρητήρια

Το δικό μας φιλμ, δημιούργημα της κ. Κυριακής Αρσένη, από το Μουσείο-Αρχείο
της ΕΡΤ, ειδικά για τον «ΑΓΩΝΑ» δείχνει την πορεία του Βενιζέλου αλλά και τη
Μάχη της Κρήτης και την κατάληψή της από τους Γερμανούς. Οπερατέρ ο τρομερός
Γαζιάδης και ο Μεγαλοοικονόμου, μοντάζ θαυμάσιο, ρυθμός άριστος, εικόνες
μοναδικές, πολύτιμες, παγκοσμίου ενδιαφέροντος. Εύγε και άπειρα συγχαρητήρια.

Η επόμενη ταινία με τίτλο «Από την τραγωδία της σκλαβωμένης Ελλάδας» ανήκει
στον Άγγελο Παπαναστασίου, διπλωμάτη, που με πόνο καρδιάς, έκανε τον οπερατέρ
και σκηνοθέτη για να αποτυπώσει στην κινηματογραφική μεμβράνη τις θηριωδίες
των ναζί. Το ερασιτεχνικό φιλμ κυριολεκτικά συγκλονιστικό, προβλήθηκε στη Δίκη
της Νυρεμβέργης ως αψευδής μαρτυρία των εγκλημάτων πολέμου. Απίστευτες εικόνες
δείχνουν τη φρίκη της ναζιστικής Κατοχής αλλά και την τρομερή ένδεια του
ελληνικού λαού με σκελετωμένους ανθρώπους να πεθαίνουν στους δρόμους, από
πείνα. Μια προβολή-σεισμός για τους απληροφόρητους κατοίκους αυτής της χώρας.

Τέλος, ξάφνιασαν, από άλλη οπτική γωνία, οι «Σφουγγαράδες» του Μάνου Ζαχαρία
με σενάριο Γιώργου Σεβαστίκογλου. Άγνωστη ταινία γυρισμένη στην Κριμαία (1959)
περιγράφει τον έρωτα δύο φτωχών νεαρών υπάρξεων, θυμίζοντας ιταλικό
νεορεαλισμό, χωρίς το φοβερό μελό και τη φθήνια που χαρακτήριζαν ανάλογες
ιστορίες του παλιού ελληνικού σινεμά.

Συμπέρασμα; Μια δίπτυχη ολοήμερη αναφορά στην Εικόνα, ως μέσο καταγραφής και
συντήρησης έργων και μνήμης του κόσμου μας. Με άλλα λόγια: Οι θησαυροί του
Μεγάρου Μουσικής.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16364P071</ED>
<ID>
ID:20652

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Πώς φαντάζεστε τον τέλειο άνδρα; Ό, τι κι αν βάζει ο λογισμός σας, η
τηλεόραση το είχε προχθές βράδυ με πρότυπα ανδρών μέσα από τις ταινίες.
Διαλέγετε και παίρνετε. Πρώτον, άνδρας ευαίσθητος και ερημίτης: αφού ο βαρόνος
Σέρτζιο εισέπραξε την προδοσία της αγάπης της Ναστάζια Κίνσκι,
ένιωσε την ανάγκη να εγκαταλείψει εαυτόν και εγκόσμια και να αναζητήσει την
ουσία της ζωής στην προσευχή και στα βουνά. Ο ερημίτης αφοσιώθηκε στην αγάπη
του Θεού και η ΕΤ3 στους αδελφούς Ταβιάνι με την ταινία «Ο ήλιος ακόμα
και τη νύχτα».

* Όλο το σύμπαν καθρεφτίζεται στο σώμα ενός νεογέννητου μωρού. Γράφει η
Λίτσα Πατέρα. Ναι, ναι, το γράφει και δεν το λέει στον αέρα του
«Πρωινού Καφέ». Στο δίτομο βιβλίο της «Στον ποταμό των ουράνιων εξελίξεων»,
που κυκλοφόρησε από τις εκδόσεις «Λιβάνη». Για το οποίο ουκ ολίγες
φορές έκανε λόγο όταν παρουσίαζε τα ζώδια στην πρωινή εκπομπή του Antenna.
Όμως τον πρόλογο του βιβλίου τον κάνει ο Βασίλης Βασιλικός. Ο οποίος
γοητεύτηκε από το θέμα του βιβλίου, την επίδραση δηλαδή των πρόσφατα
ανακαλυφθέντων πλανητών Ουρανού, Ποσειδώνα και Πλούτωνα πάνω
στον ζωδιακό κύκλο τα τελευταία εκατόν πενήντα χρόνια. Και επισημαίνει πως
όσοι διαβάσουν το βιβλίο θα βγουν εμπλουτισμένοι, επειδή θα έχουν προσθέσει
στην αρμαθιά τους ένα κλειδί ερμηνείας του κόσμου και της κοινωνίας που ζούμε.
Ένα κλειδί με τηλεκοντρόλ, όπως επισημαίνει ο Έλληνας πρέσβης της Ουνέσκο.

* Δεύτερον, άνδρας αγροίκος, μπρατσωμένος με μικρή έφεση στο «λέγειν». Ε, δεν
θέλει και πολλή σκέψη. Για Σιλβέστερ Σταλόνε μιλάμε και «Ράμπο, το
πρώτο αίμα» είδαμε στο Mega. Ποιοι το είδαμε; Όλο και κάποιοι ή κάποιες θα
ξέμειναν χαζεύοντας τα μούσκλια του. Άλλωστε το '82 που είχε γυριστεί η ταινία
ο Σταλόνε ήταν και νέο παιδί.

* Τρίτον, άνδρας με «Α» κεφαλαίο και με τον ανδρισμό του ακέραιο ανά πάσα
περίπτωση. Ο λόγος βέβαια για τον Κλιντ Ίστγουντ, στην ταινία «Βάπτισμα
πυρός» στο Star. Η σκηνή μάλιστα που βρίσκεται όμηρος και χειροδεμένος,
ευάλωτος στις σαδιστικές ερωτικές διαθέσεις της δεσμοφύλακός του, θα μπορούσε
να αποτελεί τμήμα μιας αντι-Βιάγκρα διαφημιστικής εκστρατείας.

* Τέταρτον, άνδρας με χιούμορ, πνεύμα και πολλά πρόσωπα. Δηλαδή Λάκης
Λαζόπουλος και «Δέκα Μικροί Μήτσοι» στο «Μαύρο Κουτί». Οι μετρήσεις
έδειξαν πως έως και 940.000 τηλεθεατές παρακολουθήσαν την εκπομπή. Θα ήταν
υπερβολικό να υποθέσουμε πως οι άνδρες με υψηλό δείκτη ευφυίας έχουν πέραση; Ή
μήπως οφείλεται στην ευχέρεια λόγου που διαθέτει ο χαρισματικός Λαζόπουλος;

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16364P072</ED>
<ID>
ID:20698

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P07&aa=2</URL></REF>


Article

<CATEGORY>vin15</CATEGORY>

 <H5>Ψάχνει την ταυτότητά του
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΣΤΥΝΟΜΙΚΟ ΘΡΙΛΕΡ «ΑΥΤΟΓΝΩΣΙΑΣ» ΣΤΗΝ ΕΤ3
</H3>
Άβυσσος η ψυχή του ανθρώπου και τρεις ταινίες αναλαμβάνουν να εκφράσουν τη
δική τους «γνώμη» πάνω στα ταραγμένα συναισθήματα των ηρώων τους.

Ο Ρενέ Κλεμάν σκιαγραφεί μια «Υπόθεση εκβιασμού» με τη γνωστή μαεστρία του, ο
θεατρικός συγγραφέας και σκηνοθέτης Ντέβιντ Μάμετ ασχολείται με μια
«Ανθρωποκτονία» και η Φρίντα Λιάππα, που έφυγε πρόωρα από την ζωή, διαλέγει
τον γοητευτικό και εκ βαθέων τίτλο «Οι δρόμοι της αγάπης είναι νυχτερινοί» για
να απλωθεί στον κλειστό ψυχισμό δύο αδελφών ­ η Μίρκα Παπακωνσταντίνου έξοχη
σ' έναν δραματικό ρόλο. Αν θέλουμε να γελάσουμε λίγο, υπάρχει ο Μάικλ Τζέι Φοξ
στην κωμωδία του Μπάρι Σόνεφελντ «Για την αγάπη ή το χρήμα», ενώ οι Τσάρλι
Σιν, Ναστάζια Κίνσκι πραγματοποιούν μια «Ελεύθερη πτώση» σκηνοθετημένη από τον
Ντέραν Σαράφιαν.

«Ο γυφτοαριστοκράτης»

18.00 Star. Ευκολίες με τον κακόμοιρο τον Ταμτάκο ­ Μιχάλης
Μόσιος ­ να ταλαιπωρείται από τον Τάκη Βουγιουκλάκη. (Διάρκεια: 82') Τηλεκοντρόλ

«Δύο μοντέρνοι γλεντζέδες»

22.45 ΕΤ1. Ο Νίκος Σταυρίδης ταλαιπωρείται από την
μποέμικη ζωή τού γιου του Αλέκου Τζαννετάκου. Του Γιώργου Παπακώστα. **

«Για την αγάπη ή το χρήμα»

23.00 Star (For love or money). Σάτιρα γύρω από το «αμερικανικό
όνειρο» με έναν υπάλληλο ξενοδοχείου να βρίσκει χρηματοδότη ώστε να ανοίξει
δική του επιχείρηση, αρκεί να κάνει την «μπέιμπι σίτερ» στη νεαρή και όμορφη
ερωμένη του. Του Μπάρι Σόνεφελντ (γεννημένος το '53 και δημιουργός του
απολαυστικού «Οικογένεια Άνταμς»). Η αποψινή είναι η δεύτερη ταινία της
καριέρας του, με τους Μάικλ Τζέι Φοξ, Γκαμπριέλ Ανγουάρ, Άντονι Χίγκινς. ***

«Ελεύθερη πτώση»

23.00 Mega (Terminal velocity). Περιπέτεια δράσης ­'94 ­ με
δυνατές εναέριες λήψεις γύρω από τη ζωή ενός εκπαιδευτή του αθλήματος των
ελευθέρων πτήσεων με αλεξίπτωτο. Του Ντεραν Σαράφιαν με τους Τσάρλι Σιν,
Ναστάζια Κίνσκι, που τα τελευταία χρόνια βρίσκεται όλο και πιο πολύ στη
«σκιά»... (Διάρκεια: 97')**

«Οι δρόμοι της αγάπης είναι νυχτερινοί»

23.00 ΝΕΤ. Δύο μοναχικές μεσήλικες αδελφές έρχονται σε
σύγκρουση, με αφορμή την επιστροφή ενός ζωγράφου εξαδέλφου τους από το Παρίσι.
Ωραία φωτογραφία του Νίκου Σμαραγδή, μουσική του Γιώργου Παπαδάκη και
σκηνοθεσία της Φρίντας Λιάππα που κάνει εδώ ­ '81 ­ την πρώτη μεγάλου μήκους
ταινία της. Πολλά βραβεία στο Φεστιβάλ της Θεσσαλονίκης και καλές ερμηνείες
από τη Μαρία Σκούντζου και τη Μίρκα Παπακωνσταντίνου. Μαζί τους οι Σταμάτης
Φασουλής, Γρηγόρης Ευαγγελάτος. (Διάρκεια: 90')***

«Εν πλω»

01.45 ΕΤ1. Τρεις φίλοι ξεκινούν ένα ταξίδι με ιστιοφόρο,
αναζητώντας έναν θησαυρό από την εποχή της Κατοχής. Η πρώτη ταινία ­ '85 ­ του
Σταύρου Κωνστανταράκου που είχε κάνει καριέρα ως διευθυντής παραγωγής σε
διεθνείς παραγωγές. Μουσική της Ελένης Καραΐνδρου και φωτογραφία του Σταύρου
Χασάπη. Με τους Γιώργο Κιμούλη, Στρατή Τσομπανάκη, Λίλα Καφαντάρη.**

«Υπόθεση εκβιασμού»

24.00 Seven Χ (Baby sitter). Μια μπέιμπι σίτερ αναμειγνύεται
εντελώς τυχαία με τους απαγωγείς του μωρού, το οποίο προσέχει. Ο Ρενέ Κλεμάν
στήνει ένα πανέξυπνο «θρίλερ» ως εξπέρ στο είδος (έζησε από το 1913 μέχρι το
1996, με διάσημες ταινίες του: «Απαγορευμένα παιχνίδια», «Η ταβέρνα», «Γυμνοί
στον ήλιο», «Κάψτε το Παρίσι», «Ο ταξιδιώτης της βροχής», «Το σπίτι κάτω από
τα δένδρα» κ.ά.). (Διάρκεια: 115')***

Ο φωτογράφος»

00.40 Antenna (Wath me). Σοφτ πορνό με μια όμορφη ­ εννοείται...
­ κοπέλα που έχει... ηδονοβλεπτικές τάσεις. Του Τζον Σμιθ, με την Τζένιφερ
Μπάρτον. (Διάρκεια: 86')*

Πέρα από την αστυνομική πλοκή, μια «Ανθρωποκτονία» απασχολεί βαθύτερα τον
Ντέιβιντ Μάμετ

«Ανθρωποκτονία»

01.00 ΕΤ3 (Homicide). Ένας ντετέκτιβ του Τμήματος Ανθρωποκτονίας
αναλαμβάνει να βρει τον δολοφόνο μιας ηλικιωμένης Εβραίας. Του Ντέιβιντ Μάμετ
­ '91 ­ δεν περιορίζεται να κάνει μόνο ένα θρίλερ, αλλά «ψάχνει» τις αληθινές
ταυτότητες στη ζωή μας και όχι αυτά που αναγράφουν οι αστυνομικές... Με τους
Τζο Μαντένια, Γουίλιαμ Χ. Μέισι. (Διάρκεια: 103')***

«Το άγριο ξύπνημα»

02.20 Antenna (Rude awakening). Κωμωδία ­ '89 ­ των Άαρον Ρους,
Ντέιβιντ Γκρίνβαλντ με τον Έρικ Ρόμπερτς που, αν και πολύ καλός ηθοποιός, δεν
κατάφερε να κρατηθεί για πολύ στην πρώτη γραμμή των σταρ («Το τρένο της
μεγάλης φυγής», «Κόκα κόλα κιντ»). Οι περιπέτειες μιας παρέας πρώην...
χίπηδων. (Διάρκεια: 96')**

«Και τι έγινε λοιπόν;»

03.15 Mega (S.F.W.). Κοινωνική σάτιρα ­ '95 ­ με έξυπνο σενάριο
όπου τρεις καταστηματάρχες κρατούνται όμηροι επί 36 ημέρες στο κατάστημά τους
από οπλισμένους τρομοκράτες! Του Τζέφρι Λεβι, με τους Στέφεν Ντορφ, Ρις
Γουίδερσπουν. (Διάρκεια: 90')**

«Τα αστέρια σε συναγερμό»

04.40 Antenna (Stage door cauteen). Παλιό ­ '43 ­ χολιγουντιανό
μιούζικαλ του Φρανκ Μπόρζατζ, με τους Τσέριλ Γουόκερ, Λον Μακάλιστερ.
(Διάρκεια: 132')**.

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16364P081</ED>
<ID>
ID:20664

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P08&aa=1</URL></REF>


Article

<CATEGORY>vin09</CATEGORY>

 <H2>Το γέλιο διατηρεί σταθερά το προβάδισμα
</H2>
Οι κωμικές σειρές διατηρούν το προβάδισμα στις προτιμήσεις των τηλεθεατών, σε
σύγκριση με τις δραματικές. Από τις μεν πρώτες την παράσταση έκλεψε για μια
ακόμη φορά η σειρά «Και οι παντρεμένοι έχουν ψυχή», ενώ τα «Εγκλήματα»
φιγουράρουν πλέον στην τρίτη θέση έχοντας βλέψεις για ακόμη παραπάνω. Στις
δραματικές σειρές ξεχώρισε το «Άγγιγμα ψυχής». Από τις ελληνικές ταινίες τα
περισσότερα βλέμματα (829.000 τηλεθεατές) συγκέντρωσε η αισθηματική κωμωδία
«Χτυποκάρδια στο θρανίο», ενώ στις ξένες επικράτησε η περιπέτεια «Το νησί των
κουρσάρων» που είδαν 805.000 τηλεθεατές. Το «Μαύρο κουτί» με τη συνέντευξη του
Πρωθυπουργού Κώστα Σημίτη ήταν το τοκ σόου που συγκέντρωσε τα περισσότερα
βλέμματα (581.000 τηλεθεατές).

Σε ό,τι αφορά τις αθλητικές μεταδόσεις του επταημέρου, το ενδιαφέρον στράφηκε
κυρίως στα ποδοσφαιρικά ματς της Εθνικής Ελλάδας κόντρα στη Φινλανδία (381.000
τηλεθεατές) και στο Βέλγιο (363.000 τηλεθεατές) αντιστοίχως.

* Στο διάστημα 1 έως 7 Φεβρουαρίου τα μερίδια των καναλιών από την πίτα
τηλεθέασης διαμορφώθηκαν ως εξής: Antenna 24,35%, Mega 21,56%, Skai 16,12%,
Star 13,78%, ΕΤ1 5,73% και ΝΕΤ 4,08%.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16364P101</ED>
<ID>
ID:20644

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P10&aa=1</URL></REF>


Article

<CATEGORY>vin09</CATEGORY>

 <H2>Νουρέγιεφ - Φοντέιν σε «Ρωμαίο και Ιουλιέτα»
</H2>
Ο θάνατος της Ιουλιέτας (Μαργκότ Φοντέιν). Δίπλα ο Ρωμαίος (Ρούντολφ Νουρέγιεφ)

Ήταν μια ιστορική παράσταση. Η πρεμιέρα του «Ρωμαίου και Ιουλιέτας» με το
διάσημο καλλιτεχνικό ζευγάρι Μαργκότ Φοντέιν και Ρούντολφ Νουρέγιεφ, στις
αρχές της δεκαετίας του '60 στο «Κόβεν Γκάρντεν».

Η δίωρη παράσταση σε χορογραφίες Κένεθ Μακ Μίλαν και σκηνικά - κοστούμια του
Έλληνα σκηνογράφου Νίκου Γεωργιάδη (η μουσική φυσικά είναι του Σεργκέι
Προκόφιεφ) θα προβληθεί την Κυριακή το βράδυ (στις 00.15) από τη ΝΕΤ.

Αρχικά στους πρωταγωνιστικούς ρόλους, στον «Ρωμαίο και Ιουλιέτα», επρόκειτο να
χορέψουν η Λιν Σίμορ και ο Κρίστοφερ Γκέιμπλ. Όμως η διοίκηση του Βασιλικού
Θεάτρου του Λονδίνου αποφάσισε στην παγκόσμια πρεμιέρα της παράστασης να
χορέψει το διασημότερο ζευγάρι του χορού, η Μαργκότ Φοντέιν και ο Ρούντολφ Νουρέγιεφ.

Το ενδιαφέρον σ' αυτή τη σημαντική παράσταση ήταν το γεγονός ότι συμμετείχαν
και οι δύο πρώην παρτενέρ της Μαργκότ Φοντέιν, ο Ρούνι Μάικλ Σόουμς στον ρόλο
του πατέρα και ο Ντέιβιντ Μπλέαρ στον ρόλο του Μερκούτιου.

Επίσης, στην ίδια παράσταση «Ρωμαίος και Ιουλιέτα» εμφανίστηκε, νέος τότε, σ'
έναν σχετικά μικρό ρόλο (του Μπενβό), ένας από τους μετέπειτα μεγαλύτερους
Άγγλους χορευτές, ο Άντονι Ντάουελ. Η κινηματογράφηση της παράστασης με το
θρυλικό καλλιτεχνικό ζευγάρι Φοντέιν - Ρούντολφ Νουρέγιεφ έκανε γνωστό το
μπαλέτο σε παγκόσμιο επίπεδο.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16364P102</ED>
<ID>
ID:20693

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P10&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Η ζωή σε δύο πράξεις. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ronin. 6.10-8.40-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ηλιοτρόπιο.
6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η ζωή σε δύο πράξεις. 5.50-8.20-10.50 μ.μ. / Μουλάν. Σάβ.-Κυρ. ώρα 4.00
μ.μ. μεταγλ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η ζωή σε δύο πράξεις. 6.00-8.30-11.00 μ.μ. / Μουλάν. Σάβ.-Κυρ. ώρα
4.15 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. Παρ.-Σάβ.: 6.00-8.30-11.00 μ.μ.
- 01.00 π.μ., Σάβ. και ώρα 3.30 μ.μ. Κυρ.: 5.40-8.10-10.40 μ.μ. Κυρ. και ώρα
3.10 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Blade:
Σκοτεινή δύναμη. Παρ.-Σάβ.: 5.40-8.10-10.40-01.00, Κυρ.: 5.20-7.50-10.20 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ronin. 5.30-8.00-10.30 μ.μ. Παρ.-Σάβ.:
μεταμεσονύκτια ώρα 01.00 π.μ., Παρ.-Κυρ. και ώρα 3.00 μ.μ.

ΑΘΗΝΑΙΟΝ CINEPOLIS PHILIPS 2. Blade: Σκοτεινή δύναμη. Παρ.-Σάβ.:
6.00-8.30-11.00-01.00, Κυρ.: 5.50-8.20-10.50 μ.μ. / Το μαγικό σπαθί:
Αναζητώντας το Κάμελοτ. Σάβ.-Κυρ.: ώρα 4.00 μ.μ.

ΑΘΗΝΑΙΟΝ CINEPOLIS PHILIPS 3. Έχετε μήνυμα στον υπολογιστή σας.
5.40-8.10-10.40 μ.μ. Παρ.-Σάβ. και μεταμεσονύκτια ώρα 01.00, Παρ.-Κυρ. και ώρα
3.10 μ.μ.

ΑΘΗΝΑΙΟΝ CINEPOLIS PHILIPS 4. Ζωντανή μετάδοση: The Truman show. Παρ.-Σάβ.:
6.30-8.40-10.50 μ.μ. Κυρ.: 6.20-8.30-10.40 μ.μ. / Ο πρίγκιπας της Αιγύπτου.
Σάβ.-Κυρ.: 2.40-4.40 μ.μ. μεταγλ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Θα σε βρω στον παράδεισο.
5.40-8.00-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Η ζωή σε δύο πράξεις. 6.00-8.30-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Πυροτεχνήματα. 8.50-11.00 μ.μ. / Il Ciclone. Κάθε μέρα ώρα 6.40 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η διακριτική γοητεία των αρσενικών. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ronin. 6.10-8.40-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Η ζωή σε δύο πράξεις. 6.00-8.30-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Η ζωή σε δύο πράξεις.
5.00-7.30-10.00 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Έχετε μήνυμα στον υπολογιστή σας.
5.40-8.00-10.20 μ.μ. / Ο πρίγκιπας της Αιγύπτου. Σάβ.-Κυρ. ώρα 4.00 μ.μ. μεταγλ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 11.00 μ.μ. / Έχετε μήνυμα στον υπολογιστή σας.
Κάθε μέρα 6.15-8.40 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θεοί
και δαίμονες. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Η
πολιορκία. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Πολύ μεγάλες κακίες. 5.50-8.00-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πολύ μεγάλες κακίες. 5.50-8.00-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Πολύ μεγάλες κακίες. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Πολύ
μεγάλες κακίες. 6.40-8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η ζωή σε
δύο πράξεις. 5.45-8.15-10.45 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η ζωή σε δύο
πράξεις. 5.30-8.00-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show.
6.10-8.20-10.30 μ.μ. / Μαθήματα αμερικανικής ιστορίας. Παρ.-Κυρ.
μεταμεσονύκτια ώρα 12.30 π.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Πολύ μεγάλες κακίες.
6.00-8.10-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η ζωή σε δύο πράξεις. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ronin.
6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ζωντανή μετάδοση: The Truman show.
6.10-8.20-10.30 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Κάτι τρέχει
με τη Μαίρη. 5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Ronin. 6.00-8.30-11.00 μ.μ.

CINE CITY ERICSSON 2 (Dolby DTS). Έχετε μήνυμα στον υπολογιστή σας.
5.40-8.10-10.35 μ.μ.

CINE CITY ERICSSON 3 (Dolby DTS). Blade - Σκοτεινή δύναμη. 5.50-8.20-10.50 μ.μ.

CINE CITY ERICSSON 4 (Dolby DTS). Η ζωή σε δύο πράξεις. 5.30-8.05-10.40 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η ζωή σε δύο πράξεις. 6.00-8.30-11.00 μ.μ. / Ο πρίγκιπας της Αιγύπτου.
Σάβ.-Κυρ. ώρα 4.00 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. Παρ.-Σάβ.: 11.00-13.20-15.45-18.10-22.45-01.30. Κυρ.:
12.30-15.00-17.30-20.00-22.30-01.00. / Μέδουσα. Παρ.-Σάβ.: 20.45.

VILLAGE CENTRE Αίθουσα 2. Η πολιορκία. Παρ.-Σάβ.:
11.30-14.00-16.45-19.15-22.00-00.20-02.40. Κυρ.: 13.00-15.30-18.00-20.30-23.00-01.30.

VILLAGE CENTRE Αίθουσα 3. Dr Dolittle - Ο γιατρός τρελάθηκε. Παρ.-Σάβ.:
12.30-14.30-16.30. Κυρ.: 11.45-13.45-15.45. / Μαθήματα αμερικανικής ιστορίας.
Παρ.-Σάβ.: 18.30-21.00-23.30-02.00, Κυρ.: 17.45-20.15-22.45-01.15.

VILLAGE CENTRE Αίθουσα 4. Αλεξίσφαιροι ντετέκτιβς. Παρ.-Σάβ.:
16.15-18.40-20.45-23.00-01.15. Κυρ.: 15.15-17.30-19.40-22.15-00.45. / Το
μαγικό σπαθί: Αναζητώντας το Κάμελοτ. Παρ.-Σάβ.: 12.00-14.15. Κυρ.: 11.15-13.15.

VILLAGE CENTRE Αίθουσα 5. Πολύ μεγάλες κακίες. Παρ.-Σάβ.:
12.45-15.00-17.15-19.30-21.45-00.00-02.15. Κυρ.: 12.15-14.30-16.45-19.10-21.15-23.45-02.00.

VILLAGE CENTRE Αίθουσα 6. Μουλάν. Παρ.-Σάβ.: 11.45-13.45-15.45. Κυρ.:
12.45-14.45. / Studio 54. Παρ.-Σάβ.: 20.15. Κυρ.: 19.30. / Snake eyes.
Παρ.-Σάβ.: 18.00-22.15-00.45. Κυρ.: 17.00-21.45-00.15.

VILLAGE CENTRE Αίθουσα 7. Ζωντανή μετάδοση: The Truman show. Παρ.-Σάβ.:
17.30-20.00-22.30-01.00. Κυρ.: 16.30-18.45-21.30-00.00. / Ο πρίγκιπας της
Αιγύπτου. Παρ.-Σάβ.: 10.45-13.00-15.15. Κυρ.: 11.30-14.00.

VILLAGE CENTRE Αίθουσα 8. Ronin. Παρ.-Σάβ.:
12.15-15.00-17.45-20.30-23.15-02.00. Κυρ.: 12.00-14.45-17.15-19.50-22.45-01.30.

VILLAGE CENTRE Αίθουσα 9. Blade - Σοκτεινή δύναμη. Παρ.-Σάβ.:
13.30-16.00-18.50-21.30-00.15-02.40. Κυρ.: 13.30-16.00-18.30-21.00-23.30-02.00.

VILLAGE CENTRE Αίθουσα 10. Η ζωή σε δύο πράξεις. Παρ.-Σάβ.:
13.00-15.30-18.15-21.15-23.45-02.30. Κυρ.: 12.15-15.00-17.45-20.40-23.15-01.45.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Η ζωή σε δύο πράξεις. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Πολύ
μεγάλες κακίες. 6.40-8.50-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θεοί και δαίμονες. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η ζωή σε δύο πράξεις.
5.20-7.50-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Θεοί και δαίμονες. 6.10-8.25-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ronin. 6.10-8.40-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Elizabeth. 6.10-8.45-11.15 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η ζωή είναι
ωραία. 5.20-7.50-10.20 μ.μ. Σάββατο μεταμεσονύκτια ώρα 01.00 π.μ.: Η ζωή είναι ωραία.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ronin.
5.40-8.10-10.40 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ronin. 6.00-8.20-10.45 μ.μ. Παρ.-Κυρ.
και ώρα 3.50 μ.μ. / Μουλάν. Σάβ.-Κυρ. ώρα 12.00 μ. μεταγλ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
4.40-6.40 μ.μ. Παρ.-Κυρ. και ώρα 2.50 μ.μ. / Blade - Σκοτεινή δύναμη. Κάθε
μέρα 8.50-11.00 μ.μ. / Ζουζούνια. Σάβ. ώρα 12.00 μ. / Ο πρίγκιπας της
Αιγύπτου. Κυρ. ώρα 12.00 μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.
Σάβ.-Κυρ. και ώρα 4.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Πολύ μεγάλες κακίες. 6.40-8.50-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 6.00-8.25-10.50 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Blade - Η
σκοτεινή δύναμη. 6.00-8.30-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η ζωή σε δύο πράξεις.
5.20-7.50-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
ζωή σε δύο πράξεις. 5.20-7.50-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Blade - Η
σκοτεινή δύναμη. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ronin.
5.30-8.00-10.30 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Πολύ μεγάλες κακίες.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η ζωή σε δύο
πράξεις. 6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ. ώρα
11.30 π.μ. - 4.00 μ.μ. μεταγλ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ζωντανή μετάδοση: The Truman show. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ronin. 5.30-8.00-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ζωντανή μετάδοση: The
Truman show. 6.30-8.30-10.30 μ.μ. / Μουλάν. Παρ.-Κυρ. ώρα 4.45 μ.μ.

ΣΠΟΡΤΙΓΚ (Νέα Σμύρνη ~ 9333.820). Ζωντανή μετάδοση: The Truman show.
6.50-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Blade - Σκοτεινή δύναμη. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ronin. 5.45-8.15-10.45 μ.μ. / Το μαγικό σπαθί: Αναζητώντας το Κάμελοτ. Κυρ.
ώρα 4.00 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ. / Μουλάν. Κυρ. ώρα 4.00
μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30 μ.μ. / Χίλαρι και Τζάκι. 11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ζωντανή μετάδοση: The Truman show. 7.00-9.00-11.00 μ.μ. Σάβ.-Κυρ. ώρα
5.00 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Ronin. 6.00-8.20-10.40 μ.μ. /
Μουλάν. Σάβ.-Κυρ. ώρα 4.00 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Μια γυναίκα δαιμονισμένη.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Έχετε μήνυμα στον υπολογιστή σας.
5.50-8.00-10.10 μ.μ. / Η μικρή γοργόνα. Παρ.-Κυρ. ώρα 4.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo).
Elizabeth. 7.00-9.20 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
πολιορκία. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Έχετε μήνυμα
στον υπολογιστή σας. 5.30-7.45-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η ζωή είναι ωραία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Dr Dolittle
­ Οι εκδικητές. 7.00-10.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ο πρίγκιπας της
Αιγύπτου. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Δίδυμοι μπελάδες. 7.15-9.30 μ.μ.
Σάβ.-Κυρ. και ώρα 5.00 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Πολύ μεγάλες κακίες. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Il Ciclone. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Blade - Σκοτεινή
δύναμη. 5.50-8.10-10.30 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ronin.
5.30-8.00-10.30 μ.μ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Ζωντανή μετάδοση: The Truman show. 6.30-8.45-11.00 μ.μ. / Ο
πρίγκιπας της Αιγύπτου. Σάβ.-Κυρ.: ώρα 4.30 μ.μ. μεταγλ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Κάτι τρέχει με τη Μαίρη. 8.00-10.10 μ.μ., Κυρ. 6.00-8.10-11.20 μ.μ.
/ Ταξίδι στη Μελόνια. Σάβ. 4.00-6.00 μ.μ., Κυρ. 11.00 π.μ. - 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.20-7.50-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η ζωή σε δύο πράξεις.
5.15-7.45-10.15 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.20-8.30-10.40 μ.μ. / Μουλάν. Σάβ.-Κυρ. ώρα 3.30 μ.μ. μεταγλ.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P14</CAT>
<ED>
Κωδικός άρθρου: A16364P141</ED>
<ID>
ID:20663

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΘΕΟΙ ΚΑΙ ΔΑΙΜΟΝΕΣ»: Το μυθιστόρημα του Κρίστοφερ Μπραμ «Ο πατέρας του
Φρανκενστάιν» μετέφερε στο σινεμά ο Μπιλ Κόντον και ο Ίαν Μακ Κέλεν ερμηνεύει
τον ομοφυλόφιλο σκηνοθέτη που «επηρεάζει» έναν ωραίο νεαρό κηπουρό. (Άττικα 1,
Δαναός, Έμπασσυ).

«ΠΟΛΥ ΜΕΓΑΛΕΣ ΚΑΚΙΕΣ»: Άγρια κωμωδία, που είναι της μόδας τα τελευταία
χρόνια που το τελευταίο πάρτι ενός εργένη πριν παντρευτεί θα γίνει μοιραίο για
όλους. Του Πίτερ Μπεργκ, με τους: Κάμερον Ντίαζ, Κρίστιαν Σλέιτερ, Τζον Φεβρό.
[Μαρούσι 2, Όπερα 1, Ράδιο Σίτυ, Τροπικάλ, Ατλαντίς, Village Centre 5,
Γλυφάδα, Κορονέτ, Νιρβάνα, Αττικόν (Πειρ.)].

«Η ΖΩΗ ΣΕ ΔΥΟ ΠΡΑΞΕΙΣ»: Κομεντί με «μονομαχία» Σούζαν Σάραντον -
Τζούλια Ρόμπερτς και... διαιτητή τον Εντ Χάρις. Του Κρις Κολόμπους. [Agora,
Αθηνά (Άγ. Ανάργ.), Αθηνά (Πατ.), Αλεξάνδρα (Καλ.), Άννα Ντορ, Άνταμς 1,
Αστέρια, Άστορ, Άτταλος, Cine City 4, Cinerama, Village Centre 10, Γαλαξίας,
Διάνα, Μετάλλιον, Μετροπόλιταν, Όσκαρ, Χάιλαϊφ].

«RONIN»: Γκανγκστερικό φιλμ του βετεράνου Τζον Φρανκεχάιμερ, με πολύ
βία και καταδίωξη. Με τους Ρόμπερτ Ντε Νίρο, Ζαν Ρενό, Σον Μπιν, Τζόναθαν
Πράις. (Αελλώ, Αθήναιον Cinepolis 1, Άνεσις, Αττικόν, Cine City 1, Village
Centre 8, Ετουάλ, Ιντεάλ Μαρούσι, Κηφισιά 1, Νανά, Πτι Παλαί, Τιτάνια, Φοίβος, Ζέα).

«BLADE: ΣΚΟΤΕΙΝΗ ΔΥΝΑΜΗ»: Θρίλερ δράσης με ήρωα έναν κυνηγό... βαμπίρ.
Του Στίβεν Νόριγκαν, με τους: Γουέσλι Σνάιπς, Κρις Κριστόφερσον, Στίβεν Ντορφ,
Ούντο Κιέρ. [Αθήναιον 2, Αθήναιον Cinepolis 2, Cine City 3, Village Centre 9,
Μαργαρίτα 2, Μπροντγουαίη, Τιτάνια, Ρεξ (Πειρ.).].

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. Η έκπληξη
στις υποψηφιότητες των Όσκαρ. [Αίγλη, Ανδόρα, Ιντεάλ, Καλυψώ, Τριανόν, Παλάς
(Ελευσ.), Όνειρο (Πειρ.)].

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. Έκπληξη με 8 χιλιάδες εισιτήρια από ένα αουτσάιντερ. (Ααβόρα, Ορφεύς).

Ο Τζιμ Κάρεϊ στο έξοχο «Ζωντανή μετάδοση - Truman show» του Πίτερ Γουίαρ

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αθήναιον
Cinepolis 4, Άστυ, Αφαία, Village Centre 7, Κηφισιά 2, Πλάζα, Σοφία, Σπόρτιγκ,
Φιλίπ, Καστέλλα).
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P14</CAT>
<ED>
Κωδικός άρθρου: A16364P142</ED>
<ID>
ID:20706

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P14&aa=2</URL></REF>


Article

<CATEGORY>vin09</CATEGORY>

 <H2></H2><H2>Η επιστροφή του Άρθουρ Μίλερ και του «Εμποράκου» του
</H2>
Μία ευχάριστη έκπληξη επεφύλασσε στο κοινό της η παράσταση «Ο θάνατος του
εμποράκου» στο θέατρο «Ευγένιος Ο'Νηλ» της Νέας Υόρκης. Ο Άρθουρ Μίλερ (στο
κέντρο) σε μια σπάνια εμφάνισή του δίνει στον Μπράιαν Ντένεχι ένα φιλικό
χτύπημα στην πλάτη

Φέρνει νευρικά, επανειλημμένα το δεξί χέρι στο μέτωπό του ­ την πηγή, είναι
σίγουρος, όλου του του πόνου. 
Πιέζει τους κροτάφους του, τραβάει τα μάγουλά του τόσο δυνατά, που είναι να
απορεί κανείς πώς το πρόσωπό του δεν παραμορφώνεται ανεπανόρθωτα.

Ο Γουίλι Λόμαν δίνει την εντύπωση ότι δεν θα δίσταζε να συντρίψει το ίδιο του
το κεφάλι, προκειμένου να καταστρέψει τις εικόνες που κυοφορεί...

Στη σπαρακτική αναβίωση του «Θανάτου του εμποράκου» στο θέατρο «Ευγένιος
Ο'Νηλ» της Νέας Υόρκης, πενήντα χρόνια μετά το θεαματικό ντεμπούτο του στο
Μπρόντγουεϊ, ο θεατής βλέπει κατευθείαν μέσα στο μυαλό του ήρωά του. Τον
υποδύεται ο γνωστός και από τον κινηματογράφο Μπράιαν Ντένεχι. 
Και η ερμηνεία του δεν άφησε κανέναν ασυγκίνητο. Περιλαμβανομένου και του
Άρθουρ Μίλερ, σε μία από τις ιδιαίτερα σπάνιες εμφανίσεις του. Ο μεγάλος
θεατρικός συγγραφέας είχε αρχικά δώσει στο έργο του τον τίτλο «Το εσωτερικό
του κεφαλιού του» («The Inside of his Head»). Και στο παρελθόν είχε δηλώσει
πως κατά τη γνώμη του, το ιδανικό σκηνικό θα έπρεπε ακριβώς να έχει το σχήμα
ενός ανθρώπινου κεφαλιού. Παρόλο που ο σκηνοθέτης της φετινής παράστασης,
Ρόμπερτ Φολς και ο σκηνογράφος, Μαρκ Γουέντλαντ, δεν ακολούθησαν κατά γράμμα
τις υποδείξεις του, το θεατρικό τοπίο που δημιούργησαν στο θέατρο «Ευγένιος
Ο'Νηλ» είναι απολύτως σύμφωνο με το πνεύμα του έργου.

Στην προχθεσινή πρεμιέρα, το κοινό παρακολουθούσε με κομμένη την ανάσα. Δεν
ήταν λίγοι οι θεατές που ξέσπασαν, κάποια στιγμή, σε λυγμούς. Και μετά το
τέλος της παράστασης, ο Άρθουρ Μίλερ έσπευσε να συγχαρεί τον διάσημο
πρωταγωνιστή της.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P15</CAT>
<ED>
Κωδικός άρθρου: A16364P151</ED>
<ID>
ID:20645

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P15&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
Η Ελευθερία Βιδάκη και η Μαρίνα Γαζετά (φωτογραφία) παίζουν στην κωμωδία
«Άνω-κάτω» των ντόπιων Γιώργου Παφίλη και Μιχάλη Πιτένη, που παρουσιάζει το
ΔΗΠΕΘΕ Κοζάνης κατά παραγγελία του

ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Η πρεμιέρα» της Ζ.
Μπαλασκό Μ. Παπακωνσταντίνου, Χρυσικάκος.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Βικτόρ ή Τα
παιδιά στην εξουσία» του Ρ. Βιτράκ Σπουδαστές Τρίτου Έτους του Στούντιο
Υποκριτικής Άκη Δαβή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Μακμπέθ» του
Ουίλλιαμ Σαίξπηρ Χουβαρδάς (σκην.), Γεωργακόπουλος.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Σολωμός» του Σπ. Ευαγγελάτου
Μαβίδης, Κροντήρης.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). «Η όπερα της
πεντάρας» των Μπ. Μπρεχτ - Κ. Βάϊλ Μαργαρίτης (σκηνοθ.), Σιακάρας.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Το κτήνος στο φεγγάρι» του Ρ. Καλινόσκι Τάρλοου, Κουλίεβα.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 64.42.772, 68.06.897)
«Οι δίκαιοι» του Αλ. Καμί Ζωγραφίδης, Νιχωρίτη.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Μουσικό αναλόγιο: «Άλμα
Μάλερ» (Τρ.). «Φεντόρα» του Ουμπ. Τζιορντάνο (Τετ., Σάβ.) Φ. Κωνσταντινίδου,
σοπράνο ­ Ν. Γκίνος, κλαρινέτο ­ Φ. Παλαμίδη, πιάνο: συναυλία (Κυρ.) «Η
νυχτερίδα» του Γ. Στράους (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟΝ - Α' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.52.311). Αργεί.

ΕΝΑΣΤΡΟΝ - Β' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.23.933). «Οι τρελοί της εποχής» του Δ. Ψαθά Ανώτερη Σχολή Θεάτρου Μ. Τράγκα.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634). Αργεί.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), Εναλλάξ: «Ηλέκτρα» του
Σοφοκλή ­ «Της ζήλιας τα καμώματα»: «Ζητείται υπηρέτης» του Μπ. Άννινου
­ «Η κυρία Βεράντη» του Δ. Κορομηλά Βοζικιάδου, Κισόγλου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Το υπόγειο» (Ντοστογιέφσκι) της
Μ. Βαμβουνάκη Χρ. Τσάγκας, Βέργου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Τα βότανα του έρωτα» του Π. Γουέλαν Βιδάλη, Λ. Τσάγκας.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΛΑΪΚΟ ΝΕΑΣ ΕΡΥΘΡΑΙΑΣ (αμφιθέατρο Λυκείου, Καζαντζάκη 29, Νέα Ερυθραία, ~
62.06.190, 80.00.222). «Η απαγωγή της Σμαράγδως» του Μ. Κουνελάκη Λαϊκό
Θέατρο Νέας Ερυθραίας.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Grand Prix Μαρία Κάλλας 1999. Όπερα - Ορατόριο - Λιντ.
3ος κύκλος - τελικός (Τρ.). Φεστιβάλ Μουσικής Δωματίου (Β. Α. Μότσαρτ). Έργα
για Ορχήστρα Δωματίου. Μουσικό Σύνολο από την Κρατική Ορχήστρα Θεσσαλονίκης:
συναυλία (Τετ.) Φεστιβάλ Μουσικής Δωματίου (Β. Α. Μότσαρτ). Σονάτες για Βιολί
και Πιάνο. Λεωνίδας Καβάκος, βιολί ­ Πέτερ Νάγκι, πιάνο: συναυλία (Πέμ.)
Κρατική Ορχήστρα Αθηνών: συναυλία (Παρ.) Η Καμεράτα ­ Ορχήστρα των Φίλων της
Μουσικής: συναυλία (Σάβ.) Κυριακή Πρωί στο Μέγαρο. Δημήτρης Σέμσης, βιολί ­
Νίκολας Κίναστον, εκκλησιαστικό όργανο: συναυλία (Κυρ.) Σειρά «Μεγάλοι
Ερμηνευτές». Δημήτρης Σγούρος: ρεσιτάλ πιάνου. Αίθουσα Δημήτρη Μητρόπουλου.
Φεστιβάλ Μουσικής Δωματίου (Β. Α. Μότσαρτ). Δημήτρης Κίτσος, όμποε ­
Τραϊανός Ελευθεριάδης, κόρνο ­ Κονσταντίν Ιστράτε, κόρνο ­ Λεωνίδας Καβάκος,
βιολί ­ Κάθριν Τσο, βιολί ­ Νομπούκο Ιμάι, βιόλα ­ Πολ Πέσθι, βιόλα ­ Μίκλος
Περένιι, βιολοντσέλο ­ Τάκης Καπογιάννης, κόντρα μπάσο: συναυλία (Τρ.)
Ορχήστρα Σύγχρονης Μουσικής ΕΡΤ: συναυλία (Τετ.). Φουαγιέ Ισογείου.
Τετάρτη Απόγευμα στο Μέγαρο. Μιλτιάδης Παπαστάμου, βιολί ­ Μάρκος Αλεξίου,
πιάνο ­ Δημήτρης Παπαθεοδώρου, πιάνο: συναυλία (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Κεντρική Σκηνή.
«Μορφές από το έργο του Βιζυηνού» της Α. Κοκκίνου Α. Κοκκίνου.
Δεύτερη Σκηνή. Ομάδα χορού «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνζα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P15</CAT>
<ED>
Κωδικός άρθρου: A16364P152</ED>
<ID>
ID:20707

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P15&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Το Πάσχα τα χρησιμοποιούμε. 2. Ανώτερος διοικητικός υπάλληλος
(αιτ.). ­ Διασχίζει το Τυρόλο. 3. Κακός χαρακτηρισμός ανθρώπου. ­ Ο
τίτλος των πρώτων δέκα «Ωδών» του Ανδρέα Κάλβου. 4. Αντίστροφη γραφή
άρθρου. ­ Απόλαυση πολλών. 5. Αψευδείς, για τους αρχαίους. 6.
Γαλλικός νομός. ­ Ασφαλιστικά αρχικά. ­ Ο τελευταίος Κάρολος της Γερμανίας.
7. Αμερικανική πρωτεύουσα. ­ Μ' αυτό τελειώνει η... ζωή. 8.
Τοπικό επίρρημα. ­ Φωτεινό φαινόμενο. 9. Μαύρη η γη της.

ΚΑΘΕΤΑ

1. Το καθορίζει η απόσταση. 2. Λαμβάνεται υπόψη για τις
προαγωγές των αξιωματικών. 3. Αρχαίος σύνδεσμος. ­ Η γενική άρθρου.
4. Είδος επίπλου. 5. Πολλά συναισθήματα εκφράζει. ­ Από το όνομα
της Αυρηλιανής Παρθένου. ­ Από το μισό... μισό. 6. Ηρωίδα του Ναμπόκοφ,
που ενέπνευσε και τον Κιούμπρικ. ­ Ό,τι και το 6α οριζόντια. 7. Το «Θεέ
μου» σε γνωστή φράση του Ιησού. 8. Μικρή ορεινή χώρα της Κεντρικής
Ασίας. 9. Κατάληξη ελληνικών τοπωνυμιών. ­ Άρνηση υπακοής, σύμφωνα με
μία έννοια.

ΛΥΣΗ (11/2/99)

ΟΡΙΖΟΝΤΙΑ: 1. ΠΑΛΛΑΔΙΟΝ 2. ΑΔΙΑΘΕΣΙΑ 3. ΡΑΝΤΑ-ΟΝΟ
4. ΑΜΑ-ΝΟΜΟΙ 5. ΡΙΑΔΗΣ 6. ΛΑΙΟΣ 7. ΑΙ-ΝΙ-ΕΟΚ
8. ΔΡ-ΤΟΠΙΚΑ 9. ΙΩΝΑΣ-ΣΑΣ. ΚΑΘΕΤΑ: 1. ΠΑΡΑΚΛΑΔΙ 2.
ΑΔΑΜ-ΑΙΡΩ 3. ΛΙΝΑΡΙ 4. ΛΑΤ-ΙΟΝΤΑ 5. ΑΘΑΝΑΣΙΟΣ 6.
ΔΕ-ΟΔ 7. ΙΣΟΜΗΚΕΙΣ 8. ΟΙΝΟΣ-ΟΚΑ 9. ΝΑΟΙ-ΕΚΑΣ.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P15</CAT>
<ED>
Κωδικός άρθρου: A16364P153</ED>
<ID>
ID:20735

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P15&aa=3</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΓΙΑ ΚΗΛΑΗΔΟΝΗ ­ ΜΑΝΟΥ ΣΤΙΣ «ΓΡΑΜΜΕΣ»
</H5><H2></H2><H2>Ο καουμπόη, ο Ζορό και η βαμπ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Η κυρία Δάφνη Σημίτη και ο Νίκος Θέμελης, στο πρώτο τραπέζι των «Γραμμών»

Πού: Στις «Γραμμές», το καλόβολο στέκι της οδού Κωνσταντινουπόλεως.

Ποιοι: Οι... αποκριάτικοι Λουκιανός Κηλαηδόνης και Αφροδίτη Μάνου, στο
πρόγραμμα «Μια σερπαντίνα πάνω απ' την Αθήνα».

Πρώτη εντύπωση: Φιλοξενία και αποκριάτικη διάθεση. Όπως παλιά.

Πρεμιέρα: Α, ναι, ήταν και πρεμιέρα. Με πολλές παρουσίες. Την κυρία
Δάφνη Σημίτη, τον Νίκο Θέμελη, τον Αδαμάντιο Πεπελάση, τον Ανδρέα Βουτσινά, τη
Ζωή Λάσκαρη με τον Αλέξανδρο Λυκουρέζο, τον Θύμιο Καρακατσάνη, φυσικά την Άννα
Βαγενά (μετά το θέατρο), τον Μίμη Χρυσομάλλη, τον Αλέξανδρο Αντωνόπουλο, τον
Γιάννη Μηλιώκα κ.ά.

Έναρξη: Γύρω στις 11 και τέταρτο (αλλά θα πρέπει κανείς να βρίσκεται
εκεί από τις 10.30). Με το τραγούδι της Αθήνας σε πρίμο - σεκόντο, υπό την
κορδέλα - σερπαντίνα, που είχε κρεμάσει με τα χεράκια του ο Λουκιανός.

Πρόγραμμα: Κατά βούληση με άξονα την αγάπη του τραγουδιού. Από το
«Φιλντισένιο καραβάκι», τα «Κόκκινα γυαλιά» και το «Γιλεκάκι» έως τον... ύμνο
του Ολυμπιακού!

Διάρκεια: Κάπου δυόμισι ώρες ­ που κυλάνε σαν νερό ­ μαζί με το διάλειμμα.

Παλιά Αθήνα: Ή κάπως έτσι. «Ακόμα ένα ποτηράκι», «Λίγα λουλούδια αν
θέλεις στείλε μου», «Μπαρμπα - Γιάννη», «Ριρίκα» και άλλα συναφή και
διασκεδάσεως (α λα παλαιά) σημαντικά.

Με χαριτωμένες παρεκτροπές προς την οπερέτα. Θεόφραστος Σακελλαρίδης για πάντα!

Ο καουμπόη του τραγουδιού, Λουκιανός Κηλαηδόνης, η Αφροδίτη Μάνου και «Μια
σερπαντίνα πάνω απ' την Αθήνα»

Άλλωστε...: Από την Πέργαμο ως τον Ταύρο είναι ένα τσιγάρο δρόμος ­ όσο
κι από το σήμερα ως το χτες.

Ρετρό, είπατε; Ε, λοιπόν, και; Εκτός κι αν θεωρούμε πια και το
αίσθημα ρετρό...

Ήχος: Ανθρώπινος, στα μέτρα της αίσθησης ­ απόλαυσης.

Φως: Μπορεί να σημαίνει ηθοποιός, αλλά τραγουδιστής δεν σημαίνει πάντα
φωνή, αλλά ψυχή.

Ευαισθησίες: Της ανείπωτης καθημερινότητάς μας. Κυρίες και κύρια, η
Αφροδίτη Μάνου στο μικρόφωνο!

Στο πιάνο: Ο Λουκιανός και οι αναμνήσεις στην... πίστα. Χορός της
εφηβείας που δεν το βάζει κάτω. «Ρίτα», «Τζιν», «Θερινά σινεμά» σε συντονισμό
με τα χτυποκάρδια.

Ορχήστρα: Κουρντισμένη στο αίσθημα.

Η Μαίρη...: Η Παναγιωταρά. Όχι, θα έλειπε. Ρεσιτάλ.

Κλίνονται: Όλα τα ψυχ-αγωγίας σημαντικά.

Συγκίνηση: Πρώτο συστατικό.

Κέφι: Το επόμενο σημαντικό.

Ψυχή: Κυρίως!

Ρεζουμέ: Μήπως νιώθετε ήδη κάτι διαφορετικό σ' αυτές τις Αποκριές;
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16364P161</ED>
<ID>
ID:20646

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P16&aa=1</URL></REF>


Article

<CATEGORY>vin09</CATEGORY>

 <H2></H2><H2>Καζάνια και χορός στη «Μαρκίζα»
</H2>
Αποκριάτικο πανηγύρι, με φαγοπότι, γλέντι, τραγούδι και χορό, στήθηκε χθες
μέσα κι έξω από το κέντρο «Μαρκίζα» την Πλατεία Βαρνάβα στο Παγκράτι. Το
οργάνωσε ­ όπως κάθε χρόνο ­ ένας λάτρης του εθίμου, ο Γιώργος Μιχελιουδάκης
με τον γιο του Γιάννη και τους συνεργάτες τους.

Το γλέντι άρχισε από τις 11 το πρωί της Τσικνοπέμπτης και κράτησε ως τις 5.30
το απόγευμα. Έξω από το μαγαζί, στην οδό Πρόκλου, υπήρχαν πέντε καζάνια. Τα
δύο ήταν γεμάτα πιλάφι (κρητικής συνταγής) και τα άλλα τρία είχαν γίδα βραστή.

Πλάι στα καζάνια υπήρχαν μπουφέδες με σαλάτες, τυριά, διάφορους μεζέδες,
κρασιά και ποτά. Εκατοντάδες άτομα πέρασαν από την «Μαρκίζα», ευχήθηκαν και
ευχαρίστησαν πατέρα και γιο Μιχελιουδάκη για το γλέντι. Μεταξύ των περαστικών
ήταν και πολλοί μεταμφιεσμένοι, ενώ δύο λατερνατζήδες έπαιζαν τραγούδια της
παλιάς Αθήνας. 
Στην πόρτα της «Μαρκίζας» είχαν βγάλει τα μεγάφωνα κι ακούγονταν τα τραγούδια
από το συγκρότημα του μαγαζιού: Νίκος Ανδρουλάκης, Μαρία Σουλτάτου, Κώστας
Κουκουλίκης, Κατερίνα Τσιρίδου. Όταν είχαν ανάψει το κέφι κι ο χορός,
παρουσιάσθηκαν και πλανόδιοι μουσικοί με βιολιά, κιθάρες, κλαρίνα και
ακορντεόν. Έτσι η εκδήλωση της Τσικνοπέμπτης στην «Μαρκίζα» πήρε πανηγυρικό
χαρακτήρα και ακούσθηκαν παραδοσιακά, ρεμπέτικα, σμυρναίικα, λαϊκά, νησιώτικα
και κρητικά.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16364P162</ED>
<ID>
ID:20694

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P16&aa=2</URL></REF>


Article

<CATEGORY>vin09</CATEGORY>

 <H2>Οι χαρές του Στέλιου
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Στέλιος Καζαντζίδης

Χαράς ευαγγέλια προχθές στη Νίκαια. Στο σπιτικό του Στέλιου Καζαντζίδη.
Του Αγίου Χαραλάμπους, βλέπετε, και γιόρταζε ο μικρός του ανιψιός, γιος
του αδελφού του Στάθη. Και, όπως έμαθα, ο Στελάρας δεν έκρυβε τη
χαρά του στη γιορτή του μικρού Χαράλαμπου.

* Όχι, δεν τραγούδησε τη χαρά του αυτή τη φορά ο λαϊκός βάρδος. Αλλά, μαθαίνω
από έγκυρες πηγές, πως θα τραγουδήσει, όπως φαίνεται, τελικά στο στούντιο, που
το απέφευγε τόσον καιρό. Αν και η φωνή του, που την δοκιμάζει κάθε τόσο, είναι
σε άριστη κατάσταση. Ξέρετε, η Φωνή!

Η δεύτερη χαρά, ελπίζουν όλοι, του Στέλιου θα είναι αυτός ο δίσκος, για
τον οποίο ήδη ακούγονται τα ονόματα του Θανάση Πολυκανδριώτη και του
Τάκη Σούκα. Χωρίς όμως να αποκλείονται και εκπλήξεις από αουτσάιντερ.

* Σπεύδω να αποκαλύψω, ο ασυγχώρητος, και την τρίτη χαρά. Είναι το μήνυμα που
πήρε τις προάλλες από δύο φίλους του, από τη Νίκαια. Του είπαν λοιπόν, οι εν
λόγω φίλοι, πως είχαν τηλεφωνήσει στον Οργανισμό Εργατικής Κατοικίας, για
πληροφορίες περί μίας υπόθεσής τους. Και ενώ περίμεναν στο τηλέφωνο της
γραμματείας του προέδρου, η αναμονή τους ­ του είπαν ­ ήταν ευχάριστη. Διότι
άκουγαν στο μαγνητοφωνημένο «μήνυμα» τα μεγάλα σουξέ του φίλου τους του Στέλιου.

Πώς έγινε; Μα ο πρόεδρος του Οργανισμού, Θανάσης Χανακούλας, είναι
δεδηλωμένος και φανατικός οπαδός του Στελάρα και έχει δώσει εντολή στην
αναμονή, στο τηλέφωνο της γραμματείας του, να παίζουν τραγούδια του.

* Ποια είναι τα τοπ; Ο «Κυρ Αντώνης» και το «Πέλαγο» του Μάνου
Χατζιδάκι, ο «Μετανάστης» του Μίκη Θεοδωράκη και το «Δυο πόρτες
έχει η ζωή»...
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16364P163</ED>
<ID>
ID:20730

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P16&aa=3</URL></REF>


Article

<CATEGORY>vin09</CATEGORY>

 <H2>Και λαϊκή... βραδινή
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Άσχετο. Αλλά εγώ, ως ασυγχώρητος, γνώριζα μέχρι σήμερα τη λαϊκή απογευματινή.
Γι' αυτό και μου έκανε κάπως όταν είδα τον νέο τίτλο «λαϊκή βραδινή». Και
εννοώ την χθεσινή (της Τσικνοπέμπτης ­ για να μην ξεχνιόμαστε από τα ήθη και
τα έθιμα) παράσταση στο νεόκοπον θέατρον «Πειραιώς 131».* Όπου βγάζουν
αδιαλείπτως, για δεύτερη χρονιά, «Τον υπουργό απ' την πρίζα». Προς τι η λαϊκή
βραδινή; Απλώς γιόρταζαν τις 250 παραστάσεις τους (από πέρυσι, γιατί φέτος
αριθμούν ήδη 131 συναπτές) και είπαν να κάνουν ένα δωράκι στο κοινό.Έτσι
απέκτησε και λαϊκή βραδινή η πολύφερνος Ντένη των τηλεοπτικών «Δύο
ξένων», κατά κόσμον ­ και κατά θέατρον ­ Ντίνα Κώνστα και τα λοιπά
παιδιά της εν λόγω παραστάσεως.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16364P164</ED>
<ID>
ID:20753

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P16&aa=4</URL></REF>


Article

<CATEGORY>vin09</CATEGORY>

 <H2>Πλατίνα πολλών αστέρων
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μαρινέλλα

Τι έλεγα; Για την Ντένη Μαρκορά; Όχι, πιο πριν. Α, για τον Στέλιο
Καζαντζίδη. Το είπα και θυμήθηκα το ανεπανάληπτο ταίρι του στο πάλκο, την
Μαρινέλλα (και κατά κόσμον Κυριακή Παπαδοπούλου). Τη μεγάλη
Κυρία της σκηνής, εννοώ.

* Θα την πω, λοιπόν, την ιστορία, δεν κρατιέμαι. Φίλη της Κυρίας τής ζήτησε,
τις προάλλες, να πάνε κατά «Πεντελικόν» μεριά για να αποχαιρετήσει τον
απερχόμενο διευθυντή της δισκογραφικής της εταιρείας, BMG (και φίλο της καλό)
Γιώργο Λεβέντη και να γνωρίσει, επισήμως, τον νέο Πάνο Θεοφανέλλη.

«Θα πάμε», της απάντησε η Μαρινέλλα, «αλλά θα φύγουμε νωρίς» (διότι, ως
γνωστόν, δεν θέλει να ξενυχτάει). Και εγένετο. Μόνον που πάνω στη φιλική
κουβεντούλα και το κρασάκι ­ της γνωριμίας και του αποχαιρετισμού αντιστοίχως
­ εκείνοι της είχαν ετοιμάσει την έκπληξη. Που της ήρθε... ταμπλάς!

* Διότι η έκπληξη ήταν ο πλατινένιος δίσκος της (ή μάλλον το πλατινένιο CD)
για το «Η Μαρινέλλα τραγουδά και θυμάται». Το οποίο, σημειωτέον, είναι και διπλό.

Χαρά που έκανε η Κυρία. Και βεβαίως ξέχασε και τον ύπνο της και όλα. Έχει και
καιρό να πάρει πλατινένιο δίσκο, της τον παρουσίασαν και έτσι, πού να
κοιμηθεί. Όλο χαμόγελα ήταν. Καθώς και όλο αυτό ήταν σε στενό, φιλικό, κύκλο
και σεμνό ­ όπως και η ίδια.
<REF><SOURCE>
ΤΑ ΝΕΑ</SOURCE>
<DATE>, 12-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16364P165</ED>
<ID>
ID:20763

</ID><URL>http://ta-nea.dolnet.gr/neaweb/neafile.print_unique?e=A&f=16364&m=P16&aa=5</URL></REF>


Article

<CATEGORY>vin06</CATEGORY>

 <H5>ΑΠΟΛΥΣΗ - ΣΚΑΝΔΑΛΟ ΤΟΥ ΕΡΕΥΝΗΤΗ ΠΟΥ ΤΑ ΚΑΤΗΓΓΕΙΛΕ
</H5><H2>ΔΙΕΘΝΗΣ ΣΑΛΟΣ για τα μεταλλαγμένα τρόφιμα
</H2>
<REF><SOURCE>ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16365N011</ED>
<ID>
ID:20786

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N01&aa=1</URL></REF>


Article

<CATEGORY>vin06</CATEGORY>

 <H2>Ποιοι δρόμοι της Αθήνας θέλουν πιο πολύ φωτισμό για ασφάλεια
</H2>
<H3></H3>σελίδα 25
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16365N012</ED>
<ID>
ID:20851

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N01&aa=2</URL></REF>


Article

<CATEGORY>vin07</CATEGORY>

 <H2></H2><H2>Ηττήθηκε η υποκρισία στις ΗΠΑ
</H2><H2></H2>
Η αμερικανική Γερουσία απήλλαξε τον πρόεδρο Κλίντον και από τις δύο κατηγορίες
με δύο ψηφοφορίες κλείνοντας την υπόθεση Λιουίνσκι.

σελίδα 46
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16365N014</ED>
<ID>
ID:20924

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N01&aa=4</URL></REF>


Article

<CATEGORY>vin06</CATEGORY>

 <H2>Σαββατοκύριακο με πολλά Καρναβάλια
</H2>
σελίδα 43
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16365N015</ED>
<ID>
ID:20939

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N01&aa=5</URL></REF>


Article

<CATEGORY>vin06</CATEGORY>

 <H2>Πρόσωπο με πρόσωπο με τον Δ. Μητροπάνο
</H2>
σελίδες 22-23
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16365N016</ED>
<ID>
ID:20945

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΔΙΟΞΙΝΕΣ ευθύνονται για το 12% των καρκίνων παγκοσμίως. Οι διοξίνες
δεν έχουν εμπορική αξία. Είναι παραπροϊόντα της καθημερινής ζωής. Για την
παραγωγή διοξινών ευθύνονται η καύση σκουπιδιών και νοσοκομειακών
απορριμμάτων, η μεταλλουργία χαλκού κ.λπ. Ο Ηλ. Ευθυμιόπουλος στην «Τρίτη
Άποψη». Σελ. 6.

Π. ΘΑΛΑΣΣΙΝΟΣ: Σαν να προσπαθώ να φτιάξω τον καλό δίσκο. Είμαι στον
δρόμο τον καλό. Θα 'ρθει. Πάνω απ' όλα το ελληνικό τραγούδι. Τα περί
ποιοτικού, εγώ δεν τα «τρώω». Ξέρεις πόσοι ποιοτικοί κάνουν βλακείες και
αντιθέτως; Οι απαντήσεις στις «30 Ερωτήσεις» του Β. Λουμπρίνη, στη σελ. 10.

ΠΡΟΛΑΒΑΙΝΕΤΕ ακόμη τα μαγαζιά. Αρκεί να υπάρχει η διάθεση και φυσικά ο
έρωτας. Κρύψτε κάτω από το κρεβάτι ένα τριαντάφυλλο και το πρωί βάλτε το στο
μαξιλάρι της... Φτιάξτε μόνοι σας το καλάθι των πέντε αισθήσεων. Η Τζώρτζια
Κοντράρου «Σε πρώτο ενικό» στη σελ. 11.

ΟΙ ΕΚΑΤΟ πρώτες μαθητικές εφημερίδες που έφτασαν στα γραφεία των «ΝΕΩΝ»
δεν έχουν ακόμη άρθρα και ρεπορτάζ «εκ των έσω» από το μέτωπο της Παιδείας,
αλλά η προθεσμία παρατάθηκε ακριβώς γι' αυτό. Όμως και τα πριν είναι
σημαντικά. Η Μαρία Νταλιάνη στις σελ. 14-15.

Ο ΦΟΒΟΣ για την πλημμυρίδα προσφύγων που ενδέχεται ν' αναζητήσουν άσυλο
στη Δυτική Ευρώπη δυσχεραίνει την εφαρμογή των κοινών κανόνων που έχουν
υιοθετηθεί στη Συνθήκη του Άμστερνταμ. Ιδίως σκληραίνουν τη στάση τους
Γερμανία και Βρετανία. Σελ. 45.

Ο ΧΟΝΓΚ, που εργάζεται στην Παγκόσμια Τράπεζα, το μόνο που έχει ακούσει
για τη σύγχρονη Ελλάδα ήταν ότι έχει διαφορές με την Τουρκία, λόγω ενός νησιού
που λέγεται Κύπρος και πως διαθέτει υπέροχες παραλίες. Ο Νότης Παπαδόπουλος
από την Ουάσιγκτον, στη σελ. 47.

ΣΤΗ Β. ΙΡΛΑΝΔΙΑ υπάρχει μια επίφαση ομαλότητας τώρα. Αλλά, συνεχίζεται
ένας υπόγειος πόλεμος, με πρωταγωνιστές τα «αποσπάσματα τιμωρίας», που
τρομοκρατούν τόσο τους καθολικούς όσο και τους προτεστάντες. Από την
«Independent» στη σελ. 49.

Η ΣΥΝΘΗΚΗ του Άμστερνταμ νομιμοποιεί 
για πρώτη φορά τα δικαιώματα των καταναλωτών 
στην ενημέρωση, την εκπαίδευση και την εκπροσώπηση 
ως «δικαιώματα», εγκαταλείποντας τον προηγούμενο όρο 
των «συμφερόντων» της Συνθήκης του Μάαστριχτ. 
Η Χριστίνα Παπανικολάου στη σελ. 18.

ΟΙ ΕΝΟΠΛΕΣ Δυνάμεις όλα τα είχαν, ο... φερετζές 
τους έλειπε, δηλαδή η συνδικαλιστική εκπροσώπηση 
των στρατευμένων. Όμως, με αυτή τη λογική, μπορεί 
μακροπρόθεσμα ο φερετζές να γίνει παρακολούθημα της στολής. 
Ο Βασίλης Τζαννετάκος στους «Προβολείς». Σελ. 6.

Θ. ΜΙΚΡΟΥΤΣΙΚΟΣ: Πρέπει, επιτέλους, να φρενάρουμε την κρίση. 
Αν δεν έχει κάποιος να πει κάτι παραπάνω, δεν είναι δυνατόν 
να έρχεται απλώς «από συνήθεια» να παίξει στην Επίδαυρο. 
Η συνέντευξη στον Γ.Δ. Σαρηγιάννη στο «Πανόραμα», σελ. 11.

Ο ΒΩΜΟΣ του Ολυμπίου Διός, στον οποίο 
θυσίαζαν ο Φίλιππος, ο Μ. Αλέξανδρος και οι άλλοι 
Μακεδόνες βασιλείς, ήρθε στο φως, στο Δίον, 
από την αρχαιολογική σκαπάνη. Και μια άλλη, 
έφερε στο φως τις δημόσιες τουαλέτες. 
«Πανόραμα», σελ. 1.

Ο ΑΓΙΟΣ ΒΑΛΕΝΤΙΝΟΣ ­ μεγάλη η χάρη του ­ που γιορτάζει αύριο, είναι πρόσφατη
γνωριμία, μόλις 18 χρόνων. Πριν από 45 χρόνια δεν τον ήξερε κανείς. Αυτό δεν
σημαίνει, βέβαια, ότι έλειπαν οι αγάπες, οι έρωτες και τα άνθη. Ο Π. Γεραμάνης
μάς θυμίζει άλλες εποχές. Σελ. 20-21.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16365N021</ED>
<ID>
ID:20803

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Φυσικό
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Είναι φυσικό αυτή η κυβέρνηση να είναι αρνητική στις μονογονεϊκές οικογένειες:
Βλέπετε, ο εκσυγχρονισμός είναι σαν τη νίκη ­ έχει πολλούς γονείς.

Με τιμή
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16365N022</ED>
<ID>
ID:20889

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Παγετός στα ηπειρωτικά, ισχυρός στα βόρεια. Μέτριοι βοριάδες παντού (4-5
Μπωφόρ). Τα χιόνια στη Βόρεια Ελλάδα, οι βροχές στη δυτική και τα σποραδικά
φαινόμενα της υπόλοιπης χώρας σταδιακά θα εξασθενήσουν. Θερμοκρασίες γενικά χαμηλές.


Παγετός πάλι στα ηπειρωτικά νύχτα και πρωί, ισχυρός κατά τόπους στη Βόρεια
Ελλάδα. Λιγότερο κρύο την ημέρα με ηλιοφάνεια και τοπικές συννεφιές. Άνεμοι
βορειοδυτικοί ασθενείς, στα πελάγη μέχρι μέτριοι (4-5 Μπωφόρ).

Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16365N032</ED>
<ID>
ID:20858

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Εν αγνοία!
</H2>
ΟΥΤΕ πρώιμος ούτε υπερβολικός είναι ο προβληματισμός που «ΤΑ ΝΕΑ»
προκάλεσαν χθες με το αποκαλυπτικό ρεπορτάζ τους για τα γενετικά μεταλλαγμένα προϊόντα...

ΕΥΡΕΙΑΣ κλίμακας ­ και κατανάλωσης ­ όπως αποδεικνύεται...

ΚΑΘΩΣ ακριβώς χθες και δύο μεγάλες βρετανικές εφημερίδες ­ η
«Γκάρντιαν» και η «Ντέιλι Τέλεγκραφ» ­ ανοίγουν εντυπωσιακά το θέμα...

ΜΕ την προβολή έκθεσης ερευνητή ­ που υιοθετούν άλλοι είκοσι δύο
ειδικοί επιστήμονες ­ για τις επιβλαβείς συνέπειες της χορήγησης τέτοιων
προϊόντων σε πειραματόζωα.

ΑΛΛΑ το ζήτημα ειδικά για τους καταναλωτές στη χώρα μας έχει μια ακόμη
σοβαρότερη διάσταση...

ΜΕ δεδομένο ότι στη συσκευασία τέτοιων προϊόντων ουδόλως αναγράφεται
πως συστατικά τους είναι γενετικά μεταλλαγμένα...

ΩΣΤΕ να γνωρίζουν τι αγοράζουν και ακολούθως βάζουν στο τραπέζι τους.

ΚΑΙ κάποιες βιομηχανίες τροφίμων μπορεί να υποστηρίζουν πως αφού
καταναλώνουμε συνθετικές τροφές, τι κακό έχουν τα μεταλλαγμένα...

ΟΜΩΣ, τα μηνύματα που έρχονται από όλες τις πλευρές είναι πως ο
προληπτικός έλεγχος πρέπει να γίνει αυστηρότερος...

ΓΙΑ να διασφαλιστεί ο καταναλωτής που σε κάθε περίπτωση έχει το
δικαίωμα να γνωρίζει.

ΠΟΣΟ μάλλον που ανοίγει διεθνώς μια συζήτηση που αφορά όλους...

ΜΕ αμφισβητήσεις και αντιγνωμίες ­ κάποιοι μιλούν και για «τροφές
Φρανκενστάιν» που το ελληνικό κοινό αγνοεί...

ΟΠΩΣ συμβαίνει να υπάρχουν κοινοτικές οδηγίες με τις οποίες ορίζεται
πως τα παραγόμενα με μεθόδους της γενετικής μηχανικής πρέπει να φέρουν ειδική σήμανση...

ΚΑΙ εν τούτοις προκλητικά στη χώρα μας περιφρονούνται.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16365N033</ED>
<ID>
ID:20899

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ναταλία Δραγούμη:

(η ηθοποιός, στο «Μαξ»)

«Η "γυναικοπαρέα" μού φαίνεται λίγο σαν "μαζευόμαστε για να κλάψουμε τη μοίρα μας"».

Αντώνης Ρέμος:

(ο τραγουδιστής, στο «Playboy»)

«Η ομορφιά σε μια γυναίκα είναι υποκειμενικό θέμα: Η θηλυκότητα ποτέ».

Στέλιος Διονυσίου:

(ο τραγουδιστής, στο «Μαξ»)

«Σε καμιά γυναίκα δεν δίνω το όνομα Διονυσίου. Μόνο στη μητέρα και την αδελφή μου».

Αλέκος Συσσοβίτης:

(ο ηθοποιός, στο «Men»)

«Η "ρετσινιά" του "macho" και του "ζεν πρεμιέ" οφείλεται μάλλον τόσο στο
παρουσιαστικό μου όσο και στην εσωτερική ένταση που κουβαλάω και που
εξωτερικεύεται στη ματιά, τη φωνή και τη διάθεσή μου».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16365N034</ED>
<ID>
ID:20937

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Βασιλιάδες...
</H2>
Ο ΛΟΓΟΣ στους αναγνώστες. Ο Ν. Καψάλης, Σκιάθου 2, Λαμία, γράφει: «Είδα στις
23/11 την "Ώρα της αλήθειας" και θέλω να πω τα εξής: ο ελληνικός λαός
παρακολουθούσε με αγωνία, εκείνες τις μέρες, τις καταστρεπτικές συνέπειες των
θεομηνιών και η εκπομπή ασχολιόταν με τις δημόσιες σχέσεις των εστεμμένων και
μάλιστα του πολυσυζητημένου Καρόλου της Αγγλίας, που βρισκόταν στον τόπο μας.

Στο πάνελ ήσαν τέσσερις άνθρωποι. Οι τρεις από αυτούς, με πάθος και περισσή
άνεση, χάρις στη διακριτική σιωπή και ανοχή του συντονιστή της συζήτησης,
εξωράισαν τις... ύψιστες υπηρεσίες του Παλατιού στην πατρίδα μας.
Υπερασπίσθηκαν το στέμμα τόσο πολύ, που μου θύμισαν το σλόγκαν των Απριλιανών,
ότι έσωσαν την Ελλάδα στο παρά πέντε από τον γκρεμό! Και επίσης, κάποιους
άλλους, που αισθάνονταν ευτυχείς και υπερήφανοι, που οι γονείς τους
συνεργάσθηκαν με τα στρατεύματα Κατοχής.

Η ρότα της εκπομπής κύλησε σ' αυτό το στυλ, γιατί ο κουμανταδόρος της, δεν
αισθάνθηκε την ανάγκη να θέσει, για λογαριασμό της κοινής γνώμης, κάποιες
ερωτήσεις ή απορίες για τον ρόλο του θρόνου, π.χ. στη νίλα του 1897, στη
Μικρασιατική Καταστροφή, στη σαλαμοποίηση της πολιτικής ζωής της χώρας το '65.
Σαλαμοποίηση, που προετοίμασε την εκτροπή του '67, την οποία νομιμοποίησε ο
βασιλιάς, με την ορκωμοσία της κυβέρνησης των επίορκων αξιωματικών.

Υπάρχουν ορισμένοι που νοσταλγούν τη Βασιλεία. Ελάχιστοι, ευτυχώς. Εμείς, στη
Δημοκρατία μας, πρέπει να αρκεσθούμε στα καλώς κείμενα και να μην καλλιεργούμε
φρούδες προσδοκίες και αρρωστημένες προσμονές, εξυπηρετούντες συμφέροντα.

Το παράδειγμα της Αγγλίας (της μητρόπολης της Βασιλείας) που κατήργησε
κληρονομικά δικαιώματα και προνόμια σε λόρδους, κόμητες, δούκες και δεν
συμμαζεύεται, δίνει το μήνυμα ότι νομοτελειακά τα πάντα έχουν κάποιο τέλος.

Τα καυτά προβλήματά μας, εθνικά, οικονομικά, ανεργία, ναρκωτικά, εγκλήματα και
ξένοι μετανάστες δεν νομίζω ότι επιτρέπουν συζητήσεις για βασιλιάδες και
γαλαζοαίματους, γενικώς».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16365N043</ED>
<ID>
ID:20920

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N04&aa=3</URL></REF>


Article

<CATEGORY>vin05</CATEGORY>

 <H2>Σημασία στο συνέδριο
</H2>
ΛΟΙΠΟΝ, φαίνεται ότι μ' αυτά και μ' εκείνα, οι «εκσυγχρονιστές» του ΠΑΣΟΚ
«κατεβαίνουν» στο συνέδριο με εξασφαλισμένη την πλειοψηφία. Θα μπορούσε να πει
κανείς ότι, ύστερα από μία τέτοια εκτίμηση, ο κ. Κ. Σημίτης δεν θα ήθελε να
εμφανιστεί ως ιδιαίτερα ασχολούμενος με το συνέδριο. Κι όμως...

ΣΤΗΝ πραγματικότητα, συμβαίνει ακριβώς το αντίθετο ­ και ο κ. Σημίτης θέλει
και να το καταδείξει: Έτσι, επισπεύδει την επιστροφή του από τη Σύνοδο Κορυφής
της Ευρωπαϊκής Ένωσης στη Βόννη, προκειμένου να μπορέσει να ψηφίσει για την
ανάδειξη συνέδρων, στις 28 του μήνα...
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16365N044</ED>
<ID>
ID:20928

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N04&aa=4</URL></REF>


Article

<CATEGORY>vin05</CATEGORY>

 <H2>Να τα, να τα, τα τσιτάτα
</H2>
ΘΥΜΑΣΤΕ τις προάλλες που σας λέγαμε ότι ο υφυπουργός παρά τω Πρωθυπουργώ, κ.
Γ. Πασχαλίδης, είχε ζητήσει από τις υπηρεσίες του να πέσουν με τα μούτρα στη
μετάφραση του ­ σημαντικού ­ βιβλίου του υπουργού της Καγκελαρίας, του κ.
Hombach, περί του «νέου Κέντρου»;

Ε, ΛΟΙΠΟΝ, άρχισε ήδη τη... χρήση τσιτάτων από το βιβλίο αυτό ο κ. Πασχαλίδης
­ στην Ένωση Πολιτών, είπε ότι «τα κόμματα στον 21ο αιώνα, θα υποχρεωθούν να
θυσιάσουν μέρος της ιδεολογίας τους, για να ενισχύσουν την αποτελεσματικότητά
τους». Πώς; Ε, μην πει κανείς ότι δεν κατάλαβε τι ήθελε να πει ο ποιητής...
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16365N045</ED>
<ID>
ID:20941

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N04&aa=5</URL></REF>


Article

<CATEGORY>vin05</CATEGORY>

 <H5>Όλοι
</H5><H2>Μαζί στο Μιλάνο
</H2>
Πάλι μαζί θα βρεθούν στο εξωτερικό ­ μετά τη Βιέννη ­ σε δύο εβδομάδες, οι
κ.κ Κ. Σημίτης και Α. Τσοχατζόπουλος. Βλέπετε, θα μετάσχουν ­ μαζί με τους
κ.κ. Κ. Σκανδαλίδη, Θ. Πάγκαλο και Γ. Κρανιδιώτη ­ στο συνέδριο του Ευρωπαϊκού
Σοσιαλιστικού Κόμματος, στο Μιλάνο.

Το ενδιαφέρον είναι ότι θα βρεθούν εκεί, μόλις δύο ημέρες μετά την ανάδειξη
των συνέδρων του ΠΑΣΟΚ, οπότε θα έχουν όλοι μια πιο ξεκάθαρη εικόνα για τους
συσχετισμούς που θα έχουν διαμορφωθεί εν όψει του συνεδρίου.

Οπότε, μην αποκλείετε μία τετ α τετ συζήτηση Σημίτη - Τσοχατζόπουλου στο
περιθώριο του συνεδρίου των ευρωσοσιαλιστών. Ίσως και με κάποια ανοικτά χαρτιά...


Α, μη νομίζετε ότι μόνον ο κ. Κ. Σημίτης ξεκινά περιοδείες ­ τα περισσότερα
κορυφαία στελέχη του ΠΑΣΟΚ, αλλά και οι βουλευτές, κάνουν αυτή την περίοδο
ομιλίες, μίνι - περιοδείες και όλα τα σχετικά. Συνέδριο έρχεται...
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16365N046</ED>
<ID>
ID:20947

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N04&aa=6</URL></REF>


Article

<CATEGORY>vin05</CATEGORY>

 <H2>Κάτι κινείται
</H2>
Μάθατε για το πατρικό του Αλέξανδρου Σβώλου, που έχει καταντήσει οίκος ανοχής;
Μάθατε ότι ο υφυπουργός ΠΕΧΩΔΕ αναγκάστηκε να κάνει τόν... ντετέκτιβ,
προκειμένου να διαπιστώσει ότι η Αστυνομία δεν είχε καταλάβει ότι δεν είχε
σταματήσει η λειτουργία του; Ε, ο Οργανισμός Σχολικών Κτιρίων, με απόφαση του
γενικού διευθυντή του, του κ. Γ. Μπαλτά, προχωρεί στην αναγκαστική
απαλλοτρίωση του σπιτιού. Για να δούμε...
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16365N047</ED>
<ID>
ID:20949

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΩΡΑ, ΔΗΛΑΔΗ, να το θεωρήσουμε κομπλιμέντο ότι οι γερουσιαστές κήρυξαν τον
Κλίντον... αθώο;

ΔΙΟΤΙ ΟΥΔΕΙΣ μπορεί να κριθεί ένοχος, πριν από την ανακήρυξη της
αθωότητάς του.

ΩΡΑΙΑ ΕΙΚΟΝΑ αυτή της διαμάχης Κεδίκογλου - Γιαννόπουλου. Αν δεν
νικήσει η αλήθεια ­ και πώς να νικήσει; ­ θα νικήσει σίγουρα η... αισθητική!

ΠΩΣ; ΠΟΤΕ ΘΑ αγοραστούν τα αεροπλάνα της Πολεμικής Αεροπορίας; Γιατί;
Εγώ σας ρωτάω πότε θα βρέξει;

Ο ΛΑΟΣ ΔΕΝ ΞΕΧΝΑ τι σημαίνει Δεξιά ­ αλλά προσοχή, γιατί έχουμε Απόκριες...

ΚΥΡΙΑΚΗ ΤΗΣ ΑΠΟΚΡΙΑΣ αύριο, αλλά ο θρίαμβος της μάσκας είναι διαχρονικός.

ΠΟΣΟ ΘΑ ΑΝΕΒΕΙ ακόμα το Χρηματιστήριο; Με συγχωρείτε, αλλά αν το ήξερα
δεν θα ήμουν εδώ να γράφω σχόλια...

ΠΟΛΥ ΣΚΛΗΡΟΣ ο κ. Κ. Καραμανλής απέναντι στην κυβέρνηση ­ σαν την
καρδιά ενός μαρουλιού...

ΣΙΓΑ ΤΟ ΠΡΑΓΜΑ, που κοτζάμ υφυπουργός αναγκάστηκε να κάνει τον
ντετέκτιβ για να διαπιστώσει αν το σπίτι του Σβώλου λειτουργεί ως οίκος
ανοχής. Η είδηση θα ήταν να έκανε τη διαπίστωση η Αστυνομία...
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16365N048</ED>
<ID>
ID:20951

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N04&aa=8</URL></REF>


Article

<CATEGORY>vin04</CATEGORY>

 <H5>ΔΕΝ ΕΛΗΦΘΗ ΑΠΟΦΑΣΗ ΑΠΟ ΤΟ ΚΥΣΕΑ ΓΙΑ ΤΗΝ ΑΓΟΡΑ ΤΩΝ ΜΑΧΗΤΙΚΩΝ ΑΕΡΟΣΚΑΦΩΝ
</H5><H2>Αναγκαστική... προσγείωση
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Μετέωρο έμεινε το άλμα που επιχείρησε το υπουργείο Άμυνας για την
«ποιοτική, όπως σχεδιάζει, υπεροχή» στο Αιγαίο, μέσω της απόκτησης νέων
μαχητικών, που θα καλύψουν τις άμεσες ανάγκες της Πολεμικής Αεροπορίας. 
Η έγκριση της φιλόδοξης πρότασης της Αεροπορίας που παρουσίασε ο υπουργός
Άμυνας, προσέκρουσε προς το παρόν, όπως υπολογίζεται, σε ερωτήματα οικονομικά
και περιορισμούς που ανέκυψαν κατά τη χθεσινή συνεδρίαση του ΚΥΣΕΑ. Η απόφαση
αναβλήθηκε για «σύντομο διάστημα», όπως ειπώθηκε χαρακτηριστικά.

Γιουροφάιτερ

Ωστόσο, το Κυβερνητικό Συμβούλιο Εξωτερικών και Άμυνας ενέκρινε την ενίσχυση
της Αεροπορίας για μετά το 2005 με 60 έως 80 αεροσκάφη 4ης γενιάς Γιουροφάιτερ
- Τυφών. Το ΚΥΣΕΑ, συγκεκριμένα, αποδέχθηκε την εισήγηση για συμμετοχή της
Ελλάδας στην κοινοπραξία ευρωπαϊκών εταιρειών που κατασκευάζει το αεροσκάφος
αυτό και εξουσιοδότησε το υπουργείο Άμυνας να αρχίσει διαπραγματεύσεις για την
ελληνική συμμετοχή στην παραγωγή του Γιουροφάιτερ.

F-15 Η και Μιράζ 2000-5

Το θέμα, πάντως, που κυριάρχησε στη συνεδρίαση ήταν τα δύο πρώτα σκέλη της
συνολικής πρότασης του υπουργείου Άμυνας και αφορούσαν:

* Πρώτον, την αγορά 36 (συν 4, στο μέλλον) αεροσκαφών F-15 Η. Σύμφωνα
με τον υπουργό Άμυνας, με την αγορά των αεροσκαφών αυτών αποκτάται ποιοτική
υπεροχή έναντι της Τουρκίας και εγκαταλείπεται η λογική της ποσοτικής
παραμέτρου που δεν οδηγεί πουθενά, όπως ειπώθηκε. Ήδη, με τη λογική αυτή η
σχέση Ελλάδας - Τουρκίας σε μαχητικά είναι 4,6:10.

* Δεύτερον, την αγορά συμπληρωματικού αριθμού Μιράζ 2000-5 (10-12) και
F-16 Blook-50 (8-10) για κάλυψη απωλειών από πτώσεις. Επίσης, την αναβάθμιση
των υπαρχόντων Μιράζ σε 2000-5 και πιθανώς αντίστοιχου αριθμού F-16.

Ένα τρισ.

Το οικονομικό θέμα έθεσε ο υπουργός Εθνικής Οικονομίας, καθώς όπως προέβλεπε η
εισήγηση, το κόστος για τα παραπάνω προγράμματα φτάνει το ένα τρισεκατομμύριο
δραχμές. Ο κ. Παπαντωνίου είπε ότι δεν μπορεί με τίποτε να γίνει υπέρβαση του
ποσού των περίπου 400 δισ. δραχμών που προβλέπονται στο τρέχον 5ετές
εξοπλιστικό πρόγραμμα 1996-2000. Και σημείωσε ότι αν πρέπει να ενισχυθεί η
Αεροπορία, πρέπει να κοπούν κονδύλια από αλλού.

Όμως, κατά την εισήγηση του κ. Τσοχατζόπουλου, δεν απαιτούνται πρόσθετα
χρήματα και η διαφορά που προκύπτει καλύπτεται από τα ποσά που έχουν ήδη
προβλεφθεί για το υπό κατάρτιση νέο 5ετές πρόγραμμα 2000-2005. Έτσι, όπως
ανακοίνωσε μετά τη συνεδρίαση ο κ. Τσοχατζόπουλος, τα υπουργεία Άμυνας και
Εθνικής Οικονομίας εξουσιοδοτήθηκαν να διερευνήσουν όλες τις πτυχές και να
φέρουν στο ΚΥΣΕΑ «συνολική πρόταση κάλυψης και της οικονομικής και της
επιχειρησιακής πλευράς της δεδομένης πρότασης».

Σενάρια και για F-16

Πηγές του υπουργείου Άμυνας υποστηρίζουν ότι τα πράγματα δεν αλλάζουν ως προς
τη στρατηγική επιχειρησιακή πρόταση (για τα F-15) και εξέφραζαν την αισιοδοξία
τους ότι η οικονομική πτυχή, που πρέπει να διευθετηθεί, θα αντιμετωπιστεί
θετικά. Εκ των πραγμάτων όμως και σύμφωνα με αναλυτές εκτός του υπουργείου
Άμυνας, τυχόν μη έγκριση του συνόλου των κονδυλίων που το «Πεντάγωνο» θεωρεί
δεδομένα για το 2000-2005, είναι πιθανόν να οδηγήσει «σε οικονομικότερες»
λύσεις. Στο πλαίσιο αυτό και με δεδομένο ότι η Πολεμική Αεροπορία θεωρεί ότι
δεν μπορεί να μειώσει τον αριθμό των F-15 Η σε κάτω από 36, τότε θα αρχίσουν
να συζητούνται «εναλλακτικά» σενάρια, που θα περιέχουν πλέον και το φθηνότερο
F-16 Blook 50. Η άποψη αυτή ενισχύεται και από την επισήμανση που έκανε ο
κυβερνητικός εκπρόσωπος, που δήλωσε μετά ότι πρέπει να συνεκτιμηθούν όλες οι
τεχνικές παράμετροι σε σχέση με το τελικό κόστος. Αξιοσημείωτο, ωστόσο, είναι
ότι, όπως σημείωσε ο κ. Δημ. Ρέππας, όλοι όσοι έλαβαν στη συνέχεια τον λόγο,
διατύπωσαν παραπλήσιες απόψεις με αυτές του κ. Τσοχατζόπουλου, που στηρίχτηκε
στην ανάγκη να υπάρξει ένα συνολικό πρόγραμμα «με ορίζοντα το 2015».

Τα εκπαιδευτικά

* Το ΚΥΣΕΑ ενέκρινε, τέλος, το αποτέλεσμα των διαπραγματεύσεων για
μείωση της τελικής τιμής των προγραμμάτων αγοράς νέου εκπαιδευτικού
αεροσκάφους (45 Τ-6Α) και του αντιαεροπορικού «Κροτάλ». Πηγές του υπουργείου
Άμυνας ανέφεραν ότι οι μειώσεις των τιμών ήταν ικανοποιητικές, ενώ
διευθετήθηκαν και τεχνικά προβλήματα που ανέκυψαν.

«Ίδιο κόστος»

Αργά το βράδυ, ανώτατη πηγή του υπουργείου Άμυνας, ενισχύοντας την
επιχειρηματολογία του «Πενταγώνου», διευκρίνιζε ότι με βάση τις επιχειρησιακές
ανάγκες που υπάρχουν για την ισορροπία στο Αιγαίο, το κόστος όποιας λύσης
επιλεγεί, είναι το ίδιο. Πράγμα που με απλά λόγια σημαίνει ότι θα πρέπει να
αγοραστούν είτε 36 F-15 Η είτε 60 F-16 Blook 50 Plus. Τόνιζαν ακόμα, ότι το
τρέχον 5ετές δεν υφίσταται καμία επιβάρυνση και το όποιο επιπλέον κόστος θα
μετακυλισθεί στα επόμενα χρόνια. Την αναβολή απόφασης επέκρινε με σκληρές
δηλώσεις ο πρώην υπουργός Άμυνας κ. Ι. Βαρβιτσιώτης, που τόνισε ότι με ευθύνη
της κυβέρνησης κινδυνεύει η ισορροπία δυνάμεων Ελλάδας - Τουρκίας και μάλιστα
στις σημερινές κρίσιμες περιστάσεις.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16365N051</ED>
<ID>
ID:20835

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N05&aa=1</URL></REF>


Article

<CATEGORY>vin04</CATEGORY>

 <H2>Ταχεία μεταφορά των κομάντος
</H2>
ΤΑΧΕΙΑ μεταφορά κομάντος. Επίδειξη μιας εντυπωσιακής νέας τεχνικής που
εφαρμόζεται απ' τους Έλληνες καταδρομείς εδώ και λίγον καιρό, σχεδόν
αποκλειστικά σ' όλον τον κόσμο, έγινε χθες ενώπιον του υπουργού Άμυνας κ. Α.
Τσοχατζόπουλου στο Μεγάλο Πεύκο. Το ελικόπτερο Σινούκ προσθαλασσώνει το πίσω
μέρος του και απ' τον καταπέλτη του οι άνδρες της Ζ' ΜΑΚ ­ της μονάδας που
«γέννησε» η κρίση των Ιμίων ­ ρίχνουν το ταχύπλοό τους και πηδούν στη θάλασσα,
έτοιμοι για δράση. Η επίδειξη αυτή, όπως και πολλές άλλες εντυπωσιακές
ασκήσεις απ' όλες τις Ειδικές Δυνάμεις, έγινε με την ευκαιρία της παραλαβής
των πρώτων 18 ταχύπλοων σκαφών με τα οποία εξοπλίζονται οι Μοίρες Αμφίβιων
Καταδρομών. Τα σκάφη (συνολικά 32) κοστίζουν 2 δισ. δρχ., έχουν αυτονομία 400
μιλίων, ταχύτητα 55 κόμβων, φέρουν δύο πολυβόλα και έχουν δυνατότητα μεταφοράς
15 ατόμων με πλήρη φόρτο μάχης και, όπως δήλωσε ο αρχηγός ΓΕΣ αντιστράτηγος
Παραγιουδάκης, αναβαθμίζουν σημαντικά την επιχειρησιακή δυνατότητα των Ειδικών Δυνάμεων.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16365N052</ED>
<ID>
ID:20882

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N05&aa=2</URL></REF>


Article

<CATEGORY>vin02</CATEGORY>

 <H2>ΠΡΟΕΚΤΑΣΕΙΣ
</H2><H2>Σενάρια για την αλλαγή των συνόρων της Γιουγκοσλαβίας
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΑΥΡΙΟ ΤΟ μεσημέρι στο Παρίσι, οι 14 υπουργοί Εξωτερικών της Ευρωπαϊκής Ένωσης
θα πάρουν μέρος στο γεύμα που διοργανώνει ο Γάλλος Ιμπέρ Βεντρίν, με
αποκλειστικό θέμα το Κόσοβο. Κι υπάρχει τουλάχιστον μια σκέψη την οποία θα
έχουν και οι 15 συνδαιτυμόνες αλλά ουδείς θα «βάλει στο τραπέζι»: την αλλαγή
των συνόρων της Γιουγκοσλαβίας και, ενδεχομένως, όχι μόνον αυτής.

Με τις συνομιλίες Σέρβων κι Αλβανών στο Ραμπουγιέ να έχουν «πέσει στα βράχια»
από το πρώτο 24ωρο, έχει γίνει ακόμη σαφέστερο σε όλες τις ευρωπαϊκές
πρωτεύουσες ότι μια αλλαγή των συνόρων ενδεχομένως να μην είναι το χειρότερο
δυνατό σενάριο. 
Όπως λέει χαρακτηριστικά Δυτικός διπλωμάτης, «γιατί οι σφαγές ή οι ΝΑΤΟϊκοί
βομβαρδισμοί είναι καλύτερη μέθοδος από μια ελεγχόμενη αλλαγή, που να χωρίζει
αυτούς που δεν θέλουν να ζουν μαζί;».

Φυσικά, επισήμως ουδείς τολμά να παραδεχθεί ότι η διπλωματία του ασχολείται με
τέτοιου τύπου σενάρια ­ ενδεχομένως και διότι ουδείς μπορεί να ισχυρισθεί ότι
είναι αθώος του αίματος που έχει ρεύσει και συνεχίζει να ρέει στη δυστυχή χώρα
που κάποτε λεγόταν Γιουγκοσλαβία.

Η Αθήνα έχει γίνει δέκτης αυτών των «προβληματισμών» ορισμένων εκ των ισχυρών
εταίρων της Ένωσης και επιμένει να απαντά ότι το θέμα δεν συζητείται καν,
είναι αδιανόητο κι επικίνδυνο. 
Φυσικά, αυτό που την απασχολεί δεν είναι το αν η αλλαγή των συνόρων είναι κάτι
το «σωστό» ή «λάθος» ­ αυτό άλλωστε είναι ένα θέμα «ηθικής» κι όχι πολιτικής.
Αυτό που ενδιαφέρει τη χώρα μας είναι το «επόμενο βήμα» σε περίπτωση που το
Κόσοβο επιφέρει πράγματι αλλαγή των συνόρων: μήπως, δηλαδή, θα ακολουθήσει
ένας διαμελισμός των Σκοπίων ­ κάτι που θα ταράξει άμεσα τα δικά μας νερά.

Ορισμένοι κύκλοι του υπουργείου Εξωτερικών επισημαίνουν ότι «για λόγους αρχής»
ούτε οι Σέρβοι αρνούνται στην πραγματικότητα την αλλαγή ­ απλώς θέλουν άλλα
εδαφικά ανταλλάγματα (για παράδειγμα, την Κράινα). Και προσθέτουν πως εάν τα
εμπλεκόμενα μέρη συμφωνήσουν σε έναν διαμελισμό του Κοσόβου, ουδείς μπορεί
στην πραγματικότητα να αντιδράσει. Εφιστούν, ωστόσο, την προσοχή σε ένα άκρως
επικίνδυνο ενδεχόμενο ­ η όποια αλλαγή να μην επέλθει ελεγχόμενα και ειρηνικά,
αλλά μέσα από ακόμη περισσότερες σφαγές και παρεμβάσεις... μαχητικών
αεροσκαφών. 
Κάτι τέτοιο θα οδηγούσε σε μια εικόνα συνολικής αστάθειας στα Βαλκάνια, με
άμεσες συνέπειες για την πορεία της ελληνικής οικονομίας και τη διεθνή θέση
της χώρας. 
Ως εκ τούτου, λένε, απαιτείται «να μπούμε κι εμείς στα σενάρια και να
προετοιμαζόμαστε για όλα τα ενδεχόμενα»...
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16365N053</ED>
<ID>
ID:20922

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η βόμβα του αιώνα
</H2>
<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

Δισεκατομμύρια άνθρωποι σε ολόκληρο τον κόσμο βρίσκονται εκτεθειμένοι στις
σύγχρονες μορφές ρύπανσης. Σε πολλές περιπτώσεις, τον ακριβή αριθμό των οποίων
δεν γνωρίζουμε, η έκθεση αυτή προκαλεί ανεπανόρθωτες βλάβες στην υγεία και,
συχνά, τον θάνατο.

Είμαστε τα θύματα ενός πολιτισμού και μιας βιομηχανίας που δοκίμασε τις
μεθόδους παραγωγής και τα προϊόντα της σε ανύποπτα πειραματόζωα, όχι βέβαια
γιατί το ήθελε, αλλά γιατί δεν φρόντισε να το αποφύγει. Η αρχή της πρόληψης ­
που αρχίζει να γίνεται αίτημα των πολιτών που έχουν προχωρημένη περιβαλλοντική
συνείδηση ­ μόνο τα τελευταία χρόνια εγγράφεται στις βίβλους των κρατών και
των διεθνών οργανισμών, αλλά σπανίως εφαρμόζεται. Σύμφωνα με την αρχή αυτή,
αυτός που ρυπαίνει οφείλει να αποδείξει ότι το προϊόν ή η διαδικασία που
χρησιμοποιεί είναι ακίνδυνη για τη δημόσια υγεία και όχι το αντίθετο (ο
υφιστάμενος δηλαδή τη ζημιά να προσκομίσει στοιχεία που να τεκμηριώνουν την
ευθύνη του αγνώστου συνήθως κατηγορουμένου). Άλλωστε ποτέ και κανένας μέχρι
τώρα εισαγγελέας δεν προσήγαγε σε δίκη κανέναν υπεύθυνο παραγωγικής ή άλλης
διαδικασίας με την κατηγορία της ανθρωποκτονίας ­ έστω από αμέλεια. Ο λόγος
είναι απλός: δεν μπορείς να αποδείξεις ότι ο συγκεκριμένος ρύπος που σε έβλαψε
προέρχεται από την καμινάδα αυτού ή του άλλου εργοστασίου, από την εξάτμιση
αυτού ή του άλλου αυτοκινήτου. Έτσι ο ρυπαίνων παραμένει στο απυρόβλητο και
μόνον η γενική κατακραυγή μπορεί να αναγκάσει το κράτος να πάρει μέτρα
εναντίον του.

Η αρχή της πρόληψης δεν ίσχυσε βέβαια ούτε για τον δραστικότερο από τους
ρύπους που γνώρισε ο αιώνας μας, τη διοξίνη. Με τον όρο αυτό οι
περιβαλλοντικοί επιστήμονες συνοψίζουν τις συνιστώσες μιας μεγάλης οικογένειας
219 διαφορετικών χημικών ουσιών που βρίσκονται πλέον παντού, από τον αέρα που
αναπνέουμε μέχρι τις τροφές και από το γάλα των παιδιών μέχρι το σώμα των
εμβρύων. Κάθε άτομο στον σύγχρονο βιομηχανικό κόσμο είναι εκτεθειμένο σε
σημαντικές ποσότητες διοξίνης και η λήψη προστατευτικών μέτρων είναι σχεδόν αδύνατη.

Πρόσφατα, σε ένα συνέδριο στην Ελβετία οργανωμένο από την Παγκόσμια Οργάνωση
Υγείας, 40 διεθνούς κύρους επιστήμονες κατέληξαν στο συμπέρασμα ότι οι
διοξίνες ήταν 2 με 10 φορές πιο επικίνδυνες από αυτό που νομίζαμε έως το 1990.
Ένα χρόνο νωρίτερα μία ομάδα Γερμανών ειδικών κατέληξε σε μια ποσοτικοποίηση
της βλάβης: το 12% των καρκίνων παγκοσμίως οφείλονται όχι σε άγνωστους
περιβαλλοντικούς παράγοντες, αλλά συγκεκριμένα στις διοξίνες. Αυτό σημαίνει
ούτε λίγο ούτε πολύ ότι στην Ευρώπη, για παράδειγμα, 150.000 περίπου άτομα
χάνουν κάθε χρόνο τη ζωή τους από την «ασθένεια του αιώνα» που τώρα έχει και ονοματεπώνυμο.

Αν εξαιρέσουμε ορισμένα πειράματα σε εργαστήρια, οι διοξίνες δεν παράγονται
ποτέ από πρόθεση. Δεν έχουν άλλωστε καμιά εμπορική αξία. Είναι το παραπροϊόν
μιας μακράς σειράς διεργασιών και δραστηριοτήτων, πολλές από τις οποίες
εμπίπτουν στη σφαίρα της καθημερινότητας. 
Η καύση των σκουπιδιών, για παράδειγμα, είναι υπεύθυνη για το 36% της εκπομπής
διοξινών στην ατμόσφαιρα. Ακολουθεί η μεταλλουργία του χαλκού με 17% και κατά
πόδας η καύση νοσοκομειακών απορριμμάτων. Με μικρότερα ποσοστά στον κατάλογο
αναφέρονται τα πετροχημικά εργοστάσια, οι βιομηχανίες φυτοφαρμάκων, οι
κινητήρες ντίζελ, η βιομηχανία χαρτιού, οι... δασικές πυρκαγιές και ο καπνός
του τσιγάρου. Τα καλά νέα προέρχονται από τον χώρο του περιβαλλοντικού
κινήματος. Οι πολλαπλές κινητοποιήσεις πολιτών κατά τη διάρκεια των τελευταίων
10 χρόνων έσπρωξαν τις κυβερνήσεις να πάρουν αυστηρότερα μέτρα και σε πολλές
περιπτώσεις να απαγορεύσουν τη λειτουργία μονάδων που βρέθηκαν στη μαύρη λίστα
των δημόσιων κατηγόρων τους. Έτσι, τα επίπεδα διοξίνης στο περιβάλλον έπεσαν
κατά 50% σε σύγκριση με αυτά της προηγούμενης δεκαετίας. Όμως, δυστυχώς, τα
αποτελέσματα της δράσης τους θα συνεχίζουν να παραμένουν αναλλοίωτα για αρκετά
ακόμα χρόνια, αφού τόσο η φύση όσο και ο ανθρώπινος οργανισμός λειτουργούν ως
αποθήκες αμαρτιών του παρελθόντος. Ουδέν καλόν αμιγές κακού που θα έλεγαν και
οι αρχαίοι ημών πρόγονοι.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16365N062</ED>
<ID>
ID:20890

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η Μαριωρή και ο φερετζές της
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Όταν μια χώρα αντιμετωπίζει υπαρκτά προβλήματα και απειλές για την εθνική της
ακεραιότητα και βρίσκεται από το 1974 σε ένα συνεχή ακήρυκτο πόλεμο με την
γείτονα «σύμμαχο», τότε αποτελεί ασυγχώρητη αφέλεια και επιπολαιότητα (ή μήπως
κάτι χειρότερο;) η εισαγωγή στις Ένοπλες Δυνάμεις μεθόδων, ιδεών και
συστημάτων που αναιρούν ουσιαστικά το ρόλο και τη «λογική» του στρατεύματος.

Δεν υπάρχει αμφιβολία ­ και ούτε και αντίρρηση ­ ότι πολλά πράγματα στις
Ένοπλες Δυνάμεις χρειάζονται βελτίωση και αναθεώρηση με στόχο τον εξανθρωπισμό
των συνθηκών και τον εκσυγχρονισμό λογικών και πρακτικών που δεν συμβαδίζουν
με τις σημερινές αντιλήψεις.

Αλλά από το σημείο αυτό μέχρι να στηθούν κάλπες στις μονάδες για την εκλογή...
συνδικαλιστικών εκπροσώπων των στρατιωτών που θα συνδιαλέγονται με τη φυσική
ηγεσία για την προώθηση των «συμφερόντων» των εκλογέων τους η απόσταση είναι
πολύ μεγάλη και οι κίνδυνοι που εμφιλοχωρούν ακόμα μεγαλύτεροι.

Μπορεί το μέτρο να αφορά στο ξεκίνημά του «πρακτικά» προβλήματα διαβίωσης και
ψυχαγωγίας αλλά από τη στιγμή που θα νομιμοποιηθεί ­ και θα μονιμοποιηθεί ­ η
εκλογική διαδικασία στις μονάδες πολλά (αρνητικά) μπορεί να συμβούν. Καθώς η
έλλειψη μέτρου και η προδιάθεση για υπερβολές και καταχρήσεις ­ όπως έχει ήδη
φανεί σε άλλους λιγότερο ευαίσθητους χώρους ­ είναι κάτι που δεν μπορεί
αβασάνιστα να αποκλεισθεί.

Το ότι ενδεχομένως τέτοια συστήματα να ισχύουν ­ ίσως και επιτυχώς ­ σε άλλους
στρατούς δεν μπορεί να αποτελέσει επιχείρημα υπέρ της ανόητης
«προοδευτικότητας» και του ψευδεπίγραφου «εξευρωπαϊσμού» των ελληνικών Ενόπλων
Δυνάμεων οι οποίες έχουν διαφορετική αποστολή απ' ό,τι π.χ. ο στρατός του
Λουξεμβούργου ή της Ολλανδίας.

Οι μονάδες πρέπει να μείνουν έξω από εκλογικές διαδικασίες και τις
αναπόφευκτες αντιπαραθέσεις που αυτές προκαλούν και το υπουργείο Εθνικής
Άμυνας οφείλει να ασχολείται με τα πραγματικά προβλήματα του χώρου και της
χώρας τα οποία δεν είναι και λίγα.

Αλλά φαίνεται ότι υπάρχουν (αν)εγκέφαλοι στο Χολαργό με τη νοοτροπία ότι όλα
τα είχε η Μαριωρή (εν προκειμένω οι Ένοπλες Δυνάμεις) και της έλειπε μόνο
φερετζές, δηλαδή η συνδικαλιστική εκπροσώπηση των στρατευμένων. Όμως μ' αυτή
τη «λογική» μπορεί μακροπρόθεσμα ο φερετζές να γίνει παρακολούθημα της στολής.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16365N063</ED>
<ID>
ID:20923

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N06&aa=3</URL></REF>


Article

<CATEGORY>vin04</CATEGORY>

 <H5>ΒΑΣΙΛΗΣ ΚΕΔΙΚΟΓΛΟΥ
</H5><H2>Κατηγορώ κατά Β. Γιαννόπουλου
</H2>
Ερώτηση προς τον Πρωθυπουργό και τρεις υπουργούς κατέθεσε χθες στη Βουλή για
τη δράση του υπουργού Δικαιοσύνης κ. Ευάγγελου Γιαννόπουλου στη δεκαετία του
'40 ο βουλευτής του ΠΑΣΟΚ και πρώην υπουργός, κ. Βασίλης Κεδίκογλου.

Βασίλης Κεδίκογλου - Ευάγ. Γιαννόπουλος

Ο βουλευτής, ο οποίος κατέθεσε και μια σειρά από φωτοτυπίες εγγράφων,
υποστηρίζει ότι «ο κ. Γιαννόπουλος αναδεικνύεται, από τον ατομικό και
στρατιωτικό του φάκελο, ως τέλειος συνεργάτης τής εκάστοτε κατοχικής εξουσίας
και κυβερνήσεως».

Και καλεί τον Πρωθυπουργό και τους υπουργούς Εθνικής Άμυνας, Οικονομικών και
Δικαιοσύνης «να απαντήσουν ποια μέτρα θα λάβουν και με ποιο τρόπο θα
επισπευσθεί η δίκη για συκοφαντική δυσφήμηση του ερωτώντος, διότι ο λαός έχει
τείνει ευήκοον ους και "οι καιροί ου μενετοί" για την τιμή του πολιτικού κόσμου».

Πάντως, ο κυβερνητικός εκπρόσωπος σε δηλώσεις του χθες τόνισε ότι είναι άδικο
για τον κ. Γιαννόπουλο και για την πολιτική ζωή της χώρας να χρησιμοποιούνται
τέτοιες μέθοδοι που δεν έχουν σχέση με την πολιτική αντιπαράθεση και την
αντιπαράθεση ιδεών. Πρόσθεσε ότι έχει δικαίωμα κάθε βουλευτής να εκφράζει τις
απόψεις του και σημείωσε ότι ο κ. Γιαννόπουλος είναι γνωστό ότι αποτέλεσε
κορυφαίο αντιστασιακό παράγοντα και αυτό έχει αναγνωρισθεί απ' όλους.

Στο πολυσέλιδο κείμενο της ερώτησής του ο κ. Κεδίκογλου υποστηρίζει ότι ο κ.
Γιαννόπουλος στη διάρκεια της κατοχής «ικανοποιήθηκε η αυτόκλητη αίτησή του
εισόδου στον κατοχικό στρατό, τοποθετήθηκε σε καλές θέσεις, π.χ. το Η'
Αστυνομικό Τμήμα Πειραιά και το υπουργείο Εθνικής Άμυνας, αναγνωρίσθηκε
βοηθητικός και προήχθη από την τελευταία κατοχική κυβέρνηση των ταγμάτων ασφαλείας».

Ακόμη, ο κ. Κεδίκογλου υποστηρίζει ότι «ο κ. Γιαννόπουλος διώχθηκε από το
στράτευμα με διάταγμα της δημοκρατικής κυβέρνησης του αρχηγού του Νικολάου Πλαστήρα».

* Από την πλευρά του Ευάγ. Γιαννόπουλου ­ ο οποίος επέστρεψε αργά χθες το
απόγευμα από το Βερολίνο, όπου συνεδρίαζαν οι υπουργοί Δικαιοσύνης της
Ευρωπαϊκής Ένωσης ­ δεν υπήρξε κανένα σχόλιο για την ερώτηση Κεδίκογλου.
Ωστόσο, στενοί συνεργάτες του ανέφεραν ότι «κατά του κ. Κεδίκογλου έχουν
κατατεθεί δύο μηνύσεις για συκοφαντική δυσφήμηση του υπουργού και στο πλαίσιο
αυτό θα εξεταστεί ο ρόλος του...».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16365N071</ED>
<ID>
ID:20836

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N07&aa=1</URL></REF>


Article

<CATEGORY>vin04</CATEGORY>

 <H2>Ο «Καποδίστριας» δεν παραβιάζει το Σύνταγμα
</H2>
ΝΑ ΑΠΟΡΡΙΦΘΟΥΝ οι προσφυγές που έχουν υποβληθεί από καταργηθείσες κοινότητες
κατά του Σχεδίου Καποδίστριας, εισηγήθηκαν χθες στην Ολομέλεια του Συμβουλίου
της Επικρατείας οι σύμβουλοι Γ. Ανεμογιάννης και Ν. Μαρκουλάκης, κρίνοντας ότι
με την αναγκαστική συνένωση δήμων και κοινοτήτων και τις ριζικές αλλαγές που
επήλθαν στον χωροταξικό χάρτη των Οργανισμών Τοπικής Αυτοδιοίκησης (ΟΤΑ), δεν
παραβιάζεται το Σύνταγμα.

Κατά τους εισηγητές, οι προσφυγές είναι κατ' αρχήν απαράδεκτες, γιατί
προσβάλλεται απευθείας ο νόμος 2539/97 με τον οποίο κυρώθηκε η αναγκαστική
συνένωση δήμων και κοινοτήτων και όχι διοικητική πράξη που να σχετίζεται με
τις συνενώσεις.

Αλλά και επί της ουσίας, στην περίπτωση δηλαδή που η Ολομέλεια προχωρήσει σε
συζήτηση για τις βασικές διατάξεις του νόμου, οι εισηγητές τάχθηκαν υπέρ τις
συνταγματικότητά τους, ζητώντας σε αυτό το στάδιο να απορριφθούν οι προσφυγές
ως αβάσιμες.

Όπως τονίστηκε και από τους δύο εισηγητές, το άρθρο 102 του Συντάγματος δεν
κατοχυρώνει τους δήμους και τις κοινότητες ως ξεχωριστές κατηγορίες ΟΤΑ, που
δεν μπορούν να καταργηθούν. Και, συνεπώς, η κατάργηση κοινοτήτων και η υπαγωγή
τους σε μεγαλύτερα οργανωτικά σχήματα τοπικού επιπέδου, ύστερα από την
εκτίμηση του νομοθέτη περί της μη βιωσιμότητά τους και στο πλαίσιο ευρείας
διοικητικής αναδιάρθρωσης, δεν αντίκειται στις συνταγματικές διατάξεις.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16365N072</ED>
<ID>
ID:20883

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N07&aa=2</URL></REF>


Article

<CATEGORY>vin04</CATEGORY>

 <H5>ΜΕΤΑ ΤΙΣ ΚΥΒΕΡΝΗΤΙΚΕΣ ΕΞΑΓΓΕΛΙΕΣ ΓΙΑ ΡΥΘΜΙΣΗ ΤΩΝ ΧΡΕΩΝ
</H5><H2>Όφελος έως και 60% οι αγρότες
</H2>
Μέχρι και 60% των οφειλών τους στην ΑΤΕ μπορούν να γλιτώσουν χιλιάδες αγρότες
με τις νέες κυβερνητικές ρυθμίσεις για τα χρέη των αγροτών.

Συνάντηση μιάμισης ώρας είχαν χθες ο υπουργός Γιώργος Ανωμερίτης και τα μέλη
της Πανθεσσαλικής

Η χθεσινή συνάντηση στη Βουλή εκπροσώπων της Πανθεσσαλικής Επιτροπής δεν είχε
αποτέλεσμα, ενώ 18 δήμαρχοι του νομού Καρδίτσας με κοινή ανακοίνωσή τους
τάσσονται στο πλευρό της συγκεκριμένης συνδικαλιστικής αγροτικής έκφρασης στην
περιοχή τους.

Μετά τη συνάντηση ο κ. Ανωμερίτης αναφέρθηκε και πάλι στις αποφάσεις που
ελήφθησαν και τόνισε ότι με εγκύκλιο της ΑΤΕ την προσεχή εβδομάδα θα
παρέχονται όλες οι απαιτούμενες διευκρινίσεις στους ενδιαφερομένους.

Τα αγροτικά θέματα συνολικά περιλαμβάνονται στην «ατζέντα» του Πρωθυπουργού
κατά την περιοδεία του στη Β. Ελλάδα.

Τη Δευτέρα, σε προγραμματισμένη συνάντηση των παραγωγικών τάξεων στη
Θεσσαλονίκη, συμμετέχει και ο πρόεδρος της ΠΑΣΕΓΕΣ κ. Νικ. Λιόλιος, ενώ στο
κυβερνητικό κλιμάκιο που πλαισιώνει τον Πρωθυπουργό συμμετέχει και ο υπουργός
Γεωργίας κ. Γ. Ανωμερίτης.

Αισιόδοξος για τη σταδιακή μείωση των αγροτικών κινητοποιήσεων εμφανίστηκε
χθες το απόγευμα ο υπουργός Γεωργίας, μετά τη συνάντηση που είχε στη Βουλή με
αντιπροσωπεία της Πανθεσσαλικής.

Ο Γιώργος Ανωμερίτης χαρακτήρισε πολύ θετική την επαφή που είχε με τους
εκπροσώπους των αγροτών, λέγοντας ότι πραγματοποιήθηκε σε καλό και συναινετικό κλίμα.

Αντίθετα, συγκρατημένα και επιφυλακτικά ήταν τα μέλη της Πανθεσσαλικής που
τόνισαν ότι ο αγώνας των αγροτών θα συνεχιστεί και πως θα περιμένουν την
εγκύκλιο της ΑΤΕ ώστε να μάθουν τις συγκεκριμένες ρυθμίσεις που περιλαμβάνουν
οι πρόσφατες κυβερνητικές εξαγγελίες.

Η συνάντηση, που κράτησε περίπου μιάμιση ώρα, έγινε στα γραφεία του ΠΑΣΟΚ στη
Βουλή μετά το τέλος της συζήτησης για τα αγροτικά με αφορμή σχετική επερώτηση
του ΚΚΕ.

Ο υπουργός Γεωργίας δήλωσε αργότερα ότι έδωσε όλες τις διευκρινίσεις που του
ζητήθηκαν σχετικά με τη ρύθμιση των αγροτικών χρεών. Και σημείωσε ότι
πρόκειται για μία «μεγάλη, γενναία και μοναδική ρύθμιση, η οποία προβλέπει τη
μείωση των επιτοκίων κατά 4 ποσοστιαίες μονάδες (από 16% στο 12%) όλων των
μεσοπρόθεσμων και μακροπρόθεσμων αγροτικών δανείων.

Οι διευκρινίσεις αυτές αλλά και οι επικείμενες επαφές του κ. Ανωμερίτη με τους
θεσμικούς φορείς των αγροτών, όπως εκτιμούν στελέχη του υπουργείου, αποτελούν
ένα σημαντικό βήμα για τη σταδιακή αποκλιμάκωση της έντασης.

Την αισιοδοξία όμως του υπουργού δεν συμμερίζονται τα μέλη της Πανθεσσαλικής.
Ο βουλευτής Καρδίτσας του ΚΚΕ Βαγγέλης Μπούτας δήλωσε ότι παραμένουν ασαφείς
οι εξηγήσεις του κ. Ανωμερίτη και ότι οι τελικές διευκρινίσεις θα δοθούν με
την ανακοίνωση της ΑΤΕ, που αναμένεται να ανακοινωθεί τις επόμενες ημέρες.
Αλλά και για την εγκύκλιο της ΑΤΕ εξέφρασε τις επιφυλάξεις του, λέγοντας
χαρακτηριστικά «ας βγει πρώτα η ανακοίνωση και μετά θα δούμε εάν ο αγρότης
μπορεί να έλθει στον υπουργό για να του ζητήσει διευκρινίσεις».

Ο βουλευτής του ΚΚΕ πρόσθεσε ότι η αντιπροσωπεία της Πανθεσσαλικής δεν πήρε
απαντήσεις για τη μείωση του κόστους παραγωγής των προϊόντων τους και των
καυσίμων και τόνισε με έμφαση ότι οι κινητοποιήσεις θα συνεχιστούν «με
καινούργια τρακτέρ στους δρόμους».

Στην επερώτηση πάντως που προηγήθηκε, ο υπουργός Γεωργίας ανακοίνωσε ότι μέσα
στις επόμενες ημέρες θα κατατεθεί νομοσχέδιο στη Βουλή για τη δημιουργία
διεπαγγελματικών ενώσεων ώστε αναλόγως του προϊόντος οι εμπλεκόμενοι φορείς να
ρυθμίζουν τα σχετικά θέματα. Ακόμη, έκανε γνωστό ότι θα θεσπισθεί
αποκεντρωμένο σύστημα πληρωμών προς τους αγρότες, πως θα ιδρυθεί Συμβούλιο
Αγροτικής Πολιτικής και ότι το υπουργείο θα είναι επιτελικό όργανο.

Στη Λάρισα οι αγρότες αναμένεται να συνεδριάσουν σήμερα το μεσημέρι
προκειμένου να αποφασίσουν τι θα γίνει μετά τη συνάντηση που έγινε χθες. Οι
παραγωγοί εμφανίζονται διχασμένοι, καθώς από τη μία οι περισσότεροι δεν είναι
διατεθειμένοι να αποκλείσουν τους δρόμους και από την άλλη εκτιμούν ότι η
μέχρι τώρα τακτική δεν οδηγεί πουθενά.

Χθες οι παραγωγοί της Ηλείας απέκλεισαν επί μία ώρα τον δρόμο Πάτρας-Πύργου
και Γαστούνης.

Όμως και στον Έβρο οι παραγωγοί κινητοποιήθηκαν χθες και όπως ανακοίνωσαν για
σήμερα έχουν προγραμματίσει να αποκλείσουν με τρακτέρ την Ορεστιάδα και το
τελωνείο Ορμενίου.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16365N081</ED>
<ID>
ID:20837

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N08&aa=1</URL></REF>


Article

<CATEGORY>vin02</CATEGORY>

 <H5>ΚΛΙΜΑ ΕΥΦΟΡΙΑΣ ΣΤΟ ΠΑΣΟΚ ΑΠΟ ΤΗ ΒΕΛΤΙΩΣΗ ΤΩΝ ΑΝΤΑΝΑΚΛΑΣΤΙΚΩΝ ΤΗΣ ΚΥΒΕΡΝΗΣΗΣ
</H5><H2>ΠΡΟΕΚΤΑΣΕΙΣ
</H2><H2>Μύρισαν ευρωεκλογές
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η «βελτίωση» των αντανακλαστικών της κυβέρνησης το τελευταίο διάστημα έχει
δημιουργήσει κλίμα ευφορίας στο ΠΑΣΟΚ, καθώς σπάνια είχε παρατηρηθει το
φαινόμενο της έγκαιρης λήψης σημαντικών αποφάσεων. 
Ο τρόπος με τον οποίο αντέδρασε στις κινητοποιήσεις των αγροτών, η λήψη δηλαδή
αποτελεσματικών μέτρων που όχι απλώς ικανοποιούσαν τα αιτήματα των αγροτών,
αλλά ήταν ένα βήμα παρακάτω, δεν ήταν κάτι που χαρακτήριζε έως τώρα την
λειτουργία της κυβέρνησης. Επίσης η άμεση ικανοποίηση των αιτημάτων των
γιατρών, που στην κυβέρνηση ελπίζουν ότι θα αποδυναμώσουν τις κινητοποιήσεις
στα νοσοκομεία, είναι μια ακόμη ένδειξη ότι έχει σημειωθεί σημαντική στροφή
στο πώς αντιμετωπίζει τα θέματα η κυβερνητική μηχανή.

Τι συνέβη και άλλαξε μεθόδους η κυβέρνηση; Μόλις πρόσφατα έληξαν οι μαθητικές
κινητοποιήσεις, που ήταν το άλλο άκρο της σημερινής κυβερνητικής λειτουργίας.
Πλήρης αδυναμία αντιμετώπισης της κατάστασης, δημιουργία εξοργιστικών
καταστάσεων στους δρόμους και τα σχολεία, απουσία κάθε συγκροτημένης πολιτικής
και εναπόθεση όλων των ελπίδων για την λήξη των κινητοποιήσεων στην κόπωση της
εκπαιδευτικής κοινότητας και στην διόγκωση της κοινωνικής αντίδρασης.

Σωστά ρεφλέξ

Έγιναν τα παθήματα, μαθήματα; Μάλλον όχι. Απλώς βρισκόμαστε κάτι λιγότερο από
τέσσερις μήνες πριν από τις ευρωεκλογές, και η κυβέρνηση συμπεριφέρεται όπως
κάθε άλλη κυβέρνηση, όταν «μυρίζουν» εκλογές: με ταχύτητα στη λήψη των
αποφάσεων, με αποτελεσματικότητα και κυρίως με σωστά ρεφλέξ. Σε άλλες εποχές
θα ήταν μάλλον αδύνατον να «δοθούν» για την ικανοποίηση των αιτημάτων των
αγροτών 350 δισεκατομμύρια, στη διάρκεια μάλιστα μιας κυβερνητικής σύσκεψης
υπό τον υπουργό Εθνικής Οικονομίας. Το ίδιο δύσκολο θα ήταν να δοθούν αυξήσεις
11% στις εφημερίες των γιατρών, όταν η κυβερνητική εισοδηματική πολιτική
προβλέπει αυξήσεις γύρω στο 2%.

Μέτρα

Αν σε όλα αυτά προστεθούν μια σειρά από άλλες αποφάσεις, όπως για παράδειγμα:

* η απόφαση για διευκολύνσεις στην παροχή στεγαστικών δανείων

* η απόφαση να «παγώσει» ουσιαστικά το ασφαλιστικό και να πάνε προς τα πίσω οι
όποιες σκληρές πολιτικές πρέπει να εφαρμοσθούν

* η συνεχής επίκληση των φορολογικών ελαφρύνσεων που θα ισχύσουν από τον
επόμενο χρόνο, το συμπέρασμα που προκύπτει είναι ότι η κυβέρνηση Σημίτη
ακολουθεί απλώς την «χρυσή συνταγή»: όχι αποφάσεις που μπορεί να προκαλέσουν
κοινωνικό κόστος, όχι αποφάσεις που μπορεί να δημιουργήσουν αντιδράσεις στην
κοινωνία, όχι σε τελική ανάλυση πολιτικές που είναι δυνατόν να έχουν
επιπτώσεις στην εκλογική απήχηση του κόμματος.

Διπλές;

Πολλοί πιστεύουν οτι εισερχόμαστε σε μία παρατεταμένη προεκλογική περίοδο, η
οποία ως προεκλογική περίοδος μπορεί να σε οδηγήσει... παντού ­ ακόμη και σε
διπλές εκλογές. Η αλήθεια είναι ότι χωρίς να υπάρχει τίποτε σχετικό στον
ορίζοντα (παρά μόνο στα πολιτικά σενάρια), όλα αυτά δημιουργούν την αίσθηση
ότι η κυβέρνηση προσφεύγει σε παροχές προκειμένου να αντιστρέψει το πολιτικό
κλίμα που οι δημοσκοπήσεις καταγράφουν εις βάρος της.

Το θέμα είναι έως πού μπορεί να εξελιχθεί αυτή η πολιτική των παροχών. Κατά
την κυβέρνηση, οι ρυθμίσεις για τους αγρότες, στην ουσία δεν είναι τίποτε
περισσότερο από «λογιστικές ρυθμίσεις» και μάλιστα κλιμακούμενες σε μια
περίοδο 10 ετών, που δεν θα επιβαρύνουν τον προϋπολογισμό. Για τις εφημερίες
των γιατρών, ότι αυτά προέρχονται από το περυσινό πλεόνασμα του προϋπολογισμού
και ότι για τα υπόλοιπα μέτρα που έλαβε ή απέφυγε να λάβει, πως δεν είναι
τίποτε άλλο από αποφάσεις τρέχουσας μορφής. Μπορεί να είναι και έτσι. Ποια
κυβέρνηση έχει, άλλωστε, παραδεχθεί ότι καταφεύγει σε παροχές; Όπως όμως και
να έχει το πράγμα, η ουσία είναι μία: «μύρισαν» εκλογές. Και η απόδειξη
βρίσκεται σε όλα τα προαναφερόμενα...
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16365N091</ED>
<ID>
ID:20841

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N09&aa=1</URL></REF>


Article

<CATEGORY>vin04</CATEGORY>

 <H5></H5><H5>Σε δύο άξονες οι ευρωεκλογές
</H5><H5>Η φαντασία ­ των εφήβων ­ στην εξουσία
</H5><H5>Τσοβόλας: Νέο ευρωπαϊκό σοσιαλιστικό κόμμα
</H5><H2>ΚΑΙ ΤΑ ΛΟΙΠΑ...
</H2>
Σε δύο άξονες θα κινηθεί η προεκλογική καμπάνια των ευρωσοσιαλιστών και σ'
αυτούς θα προσαρμοστεί, με βάση και την ιδιαιτερότητα της ελληνικής πολιτικής
σκηνής, η εκστρατεία του ΠΑΣΟΚ.

Τα προβλήματα της καθημερινότητας και ιδιαίτερα η ανεργία, η
εγκληματικότητα, η ανάπτυξη, η υγεία και η παιδεία και οι λύσεις που
προτείνουν οι σοσιαλιστές είναι ο πρώτος άξονας. Και η ανάδειξη των
διαχωριστικών γραμμών με τη συντηρητική παράταξη, αλλά με θετικό τρόπο, ο
δεύτερος άξονας.

Για την προεκλογική καμπάνια των ευρωσοσιαλιστών και τον συντονισμό μ' αυτή
των αρμόδιων οργάνων του ΠΑΣΟΚ, έγινε χθες σύσκεψη στη Χαριλάου Τρικούπη, στην
οποία παρέστη και το στέλεχος του Ευρωπαϊκού Σοσιαλιστικού Κόμματος κ. Κούτβικ
Μπο. Στη σύσκεψη από το ΠΑΣΟΚ πήραν μέρος οι κ.κ. Θ. Τσουκάτος, Μιχ. Νεονάκης
και Δημ. Καρύδης.

Η συνεργασία των ευρωσοσιαλιστών με τα κόμματα θα επιμεριστεί σε τέσσερις
τομείς, ώστε, όπως ειπώθηκε, να είναι αποτελεσματικότερη η δράση: μανιφέστο,
Τύπος, έρευνες κοινής γνώμης, ανταλλαγή πληροφοριών.

«Η φαντασία στην εξουσία» είναι το σλόγκαν που θα λανσάρει η Βουλή για την Δ'
Συνέλευση των Εφήβων.

Ο πρόεδρός της Απόστολος Κακλαμάνης το ανέφερε χθες παρουσιάζοντας το
πρόγραμμα της Δ' Βουλής των Εφήβων και ανακοίνωσε ότι θα συμμετάσχουν για
πρώτη φορά και μαθητές της Α' Λυκείου (φωτό).

Στην παρουσίαση του φετινού προγράμματος ο λογοτέχνης Αντώνης Σαμαράκης
αναφέρθηκε στο έργο που έγινε τα προηγούμενα χρόνια, αλλά και στις σοβαρές
προτάσεις των παιδιών για τα εθνικά θέματα και την πορεία της οικονομίας, οι
οποίες όμως δεν υιοθετήθηκαν στην πράξη από την πολιτεία.

Η εκδήλωση στην οποία παραδόθηκαν και τα πρακτικά των προηγούμενων χρόνων της
Βουλής των Εφήβων ολοκληρώθηκε με την παρουσίαση των σχετικών διαφημιστικών μηνυμάτων.

«Η εξουσία χρειάζεται λίγη φαντασία... ή και περισσότερη», λέει στο τηλεοπτικό
σποτ ο εκφωνητής, την ώρα που ένα παπιγιόν (η εξουσία) μετατρέπεται σε δεκάδες
πρόσωπα φτιαγμένα από διάφορα υλικά. Υπάρχει κι ένα άλλο ραδιοφωνικό μήνυμα
όπου ακούγεται: «Λένε μερικές φορές ότι η εξουσία δεν έχει φαντασία, γι' αυτό
οι έχοντες δύο να της δώσουν τη μία».

Νέο προοδευτικό σοσιαλιστικό κόμμα ιδρύεται στην Ευρώπη, ανέφερε χθες στην
Πάτρα ο πρόεδρος του ΔΗΚΚΙ Δημήτρης Τσοβόλας.

Μέχρι τις ευρωεκλογές «το νέο προοδευτικό, πραγματικά σοσιαλιστικό κόμμα θα
είναι γεγονός», πρόσθεσε ο κ. Τσοβόλας.

Ο ίδιος έχει αρχίσει επαφές στη Γερμανία, αλλά και με άλλα κινήματα στην
Ευρώπη, «προκειμένου να αντιδράσουμε στην εξαθλίωση που φέρνουν οι σημερινές
συμφωνίες και πολιτικές».

Ο κ. Τσοβόλας, μιλώντας για το αγροτικό, επισήμανε ότι «τα προβλήματα δεν
λύνονται μόνο με ρύθμιση των χρεών, αλλά χρειάζεται να αντιμετωπισθεί το
κόστος παραγωγής που είναι κορυφαίο ζήτημα».

Ο πρόεδρος του ΔΗΚΚΙ ζήτησε να δοθούν στους αγρότες χαμηλότοκα δάνεια και
επισήμανε ότι το αγροτικό πρόβλημα με τη σημερινή πολιτική θα διογκώνεται
«ακόμα περισσότερο».

Σχετικά με το Εθνικό Σύστημα Υγείας, ο κ. Τσοβόλας ανέφερε ότι «η κυβέρνηση
υποβαθμίζει συνεχώς τη δημόσια υγεία στον βωμό του κέρδους». Και κατέληξε: «Το
νέο ΠΑΣΟΚ υπηρετεί τα νέα συμφέροντα».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16365N092</ED>
<ID>
ID:20884

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N09&aa=2</URL></REF>


Article

<CATEGORY>vin04</CATEGORY>

 <H5>Απ' το τραγούδι λείπουν... ακροατές
</H5><H2>30 ΕΡΩΤΗΣΕΙΣ
</H2><H2>ΠΑΝΤΕΛΗΣ ΘΑΛΑΣΣΙΝΟΣ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΤΡΑΓΟΥΔΙΣΤΗΣ

ΓΕΝΝΗΘΗΚΕ: Στις 6 Νοεμβρίου του 1958.

ΟΝΕΙΡΕΥΕΤΑΙ: Τη Δημοκρατία.

ΘΥΜΑΤΑΙ ΜΕ ΝΟΣΤΑΛΓΙΑ: Τη θάλασσα πάνω κάτω.

ΔΕΝ ΑΠΟΧΩΡΙΖΕΤΑΙ ΠΟΤΕ: Το κασετοφωνάκι του.

ΑΞΕΧΑΣΤΟ ΤΑΞΙΔΙ: Ντίσνεϊλαντ - Πάσχα 1998.

Είναι στον δρόμο τον καλό, πιστεύει ο Παντελής Θαλασσινός με την κυκλοφορία
του τρίτου προσωπικού του δίσκου «Ένα κρυμμένο αχ». Αισθάνεται πολύ τυχερός με
την ανταπόκριση του κόσμου, αλλά και με την έως τώρα πορεία του, επειδή
«αρκετοί από καθαρή ατυχία έμειναν στον δρόμο». Αυτή την περίοδο εμφανίζεται
παρέα με τον Γεράσιμο Ανδρεάτο στην «Πανσέληνο» όπου κάθε βράδυ είναι... πανσέληνος.

ΕΡ.: «Λαθρεπιβάτες». Η αρχή είναι το ήμισυ του παντός;

ΑΠ.: Η αρχή είναι μόνο η αρχή. Τίποτα απ' το «πάντα». Το πάντα είναι πάντα.

ΕΡ.: «Ένα κρυμμένο αχ», ο τρίτος προσωπικός σας δίσκος. Πώς αισθάνεστε;

ΑΠ.: Σαν να προσπαθώ να φτιάξω τον καλό δίσκο. Είμαι στον δρόμο τον καλό. Θα 'ρθει.

ΕΡ.: Είστε ικανοποιημένος από την ανταπόκριση του κόσμου;

ΑΠ.: Είμαι ικανοποιημένος παραπάνω απ' αυτό που περίμενα. Αισθάνομαι πολύ
τυχερός γι' αυτό.

ΕΡ.: Πάνω απ' όλα το ποιοτικό ελληνικό τραγούδι;

ΑΠ.: Πάνω απ' όλα το ελληνικό τραγούδι. Τα περί ποιοτικού, εγώ δεν τα «τρώω».
Ξέρεις πόσοι ποιοτικοί κάνουν βλακείες και αντιθέτως;

ΕΡ.: Τι λείπει σήμερα από το τραγούδι;

ΑΠ.: Ακροατές.

ΕΡ.: Το τραγούδι συναδέλφου που θα θέλατε να ήταν δικό σας;

ΑΠ.: Ο «Αύγουστος» του Νίκου Παπάζογλου.

ΕΡ.: Τα αγαθά κόποις κτώνται;

ΑΠ.: Χωρίς κόπο δεν αποκτάς ούτε την ανάσα σου, ούτε τ' όνομά σου.

ΕΡ.: Τι σημαίνει για σας το τραγούδι «Ένα καράβι από τη Χιό»;

ΑΠ.: Ό, τι σημαίνει για όλο τον κόσμο. Πάντως το τραγούδι είναι σαμιώτικο και
όχι χιώτικο.

ΕΡ.: Τα «Καράβια χιώτικα» πώς προέκυψαν;

ΑΠ.: Από τη συνεργασία μας με τον Ηλία Κατσούλη. Ήταν στην αρχή ένας πολύ
ωραίος στίχος του Ηλία.

ΕΡ.: Χίος. Με τρεις λέξεις;

ΑΠ.: Χαίρε - Χίος - Χαριτωμένη.

ΕΡ.: «Μ' ένα εισιτήριο στην τσέπη». Ταξίδι στο όνειρο;

ΑΠ.: Είναι ένα εισιτήριο για να ταξιδεύει η σκέψη.

ΕΡ.: Μια εικόνα ίσον χίλιες λέξεις. Ένα τραγούδι;

ΑΠ.: Χίλιες εικόνες.

ΕΡ.: «Κράτα για το τέλος». Πώς νιώσατε όταν το ακούσατε από τη Χάρη Αλεξίου;

ΑΠ.: Το ίδιο που ένιωσα όταν μου ζήτησε τότε στη «Νεφέλη», στο Θησείο, να πάμε
να το τραγουδήσει με τη φωνή της. Υπέροχα.

ΕΡ.: Κρατάει χρόνια η φιλία με τον Γεράσιμο Ανδρεάτο;

ΑΠ.: Πέντε χρόνια πολύ καλής φιλίας και έξω από το τραγούδι.

ΕΡ.: Με τον Γιάννη Νικολάου;

ΑΠ.: Με τον Γιάννη μάς συνδέουν πολλά πράγματα. Μαζί περάσαμε και καλά και κακά.

ΕΡ.: Οι βραδιές μαζί του στην «Πανσέληνο»;

ΑΠ.: Στην «Πανσέληνο» είναι κάθε βράδυ πανσέληνος λόγω παρέας.

ΕΡ.: Ο άνθρωπος που σας βοήθησε στα πρώτα σας βήματα;

ΑΠ.: Οι άνθρωποι. Κατ' αρχάς ο Γιάννης Νικολάου, ο Ηλίας Μπενέτος, ο Ανδρέας
Καϊάφας και στην αρχή - αρχή ο πατέρας μου και ο αδελφός μου ο Γιάννης.

ΕΡ.: Κοιτάζοντας προς τα πίσω για ποιο πράγμα έχετε μετανιώσει;

ΑΠ.: Για πάρα πολλά, για τα οποία δεν ντρέπομαι κιόλας. Μ' αρέσει να διορθώνω
πράγματα, καταστάσεις, ακόμη και να αναθεωρώ απόψεις.

ΕΡ.: Τι σας ικανοποιεί επάνω στο πάλκο;

ΑΠ.: Η καλή ατμόσφαιρα και η καλή παρέα. Σαν να κάνουμε γλέντι.

ΕΡ.: Και τι σας στενοχωρεί;

ΑΠ.: Το να αναγκάζεσαι να διεκπεραιώνεις.

ΕΡ.: Το επόμενό σας βήμα;

ΑΠ.: Το σκέφτομαι.

ΕΡ.: Πόσο προσεκτικά μελετάτε τις κινήσεις σας;

ΑΠ.: Πάρα πολύ προσεκτικά όταν εκθέτω και άλλους. Όταν είμαι μόνος μου, καθόλου.

ΕΡ.: Είστε ικανοποιημένος από την έως τώρα πορεία σας;

ΑΠ.: Θα έλεγα ναι. Και τυχερός, αν σκεφθώ ότι πολλοί από καθαρή ατυχία έμειναν
στον δρόμο.

ΕΡ.: Τι μετράει για σας περισσότερο στη ζωή;

ΑΠ.: Ό, τι αγαπάμε, ό,τι θυμόμαστε και ό,τι δημιουργούμε για να μείνει.

ΕΡ.: Μια συμβουλή που κρατάτε πάντα ως κόρην οφθαλμού;

ΑΠ.: Να μη συγκρίνω.

ΕΡ.: Εάν δεν ήσασταν τραγουδιστής, τι θα θέλατε να είστε;

ΑΠ.: Ψαράς.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16365N101</ED>
<ID>
ID:20834

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N10&aa=1</URL></REF>


Article

<CATEGORY>vin06</CATEGORY>

 <H2>6ος ΔιαγωνισμόςΜαθητικών Εφημερίδων </H2>
14-15
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16365N111</ED>
<ID>
ID:20787

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N11&aa=1</URL></REF>


Article

<CATEGORY>vin06</CATEGORY>

 <H5>Ο ΕΙΣΑΓΓΕΛΕΑΣ ΓΙΑ ΤΑ ΓΕΓΟΝΟΤΑ ΤΗΣ ΟΔΟΥ ΝΙΟΒΗΣ
</H5><H5>Φ. Πετσάλνικος: Χαίρει της πλήρους εμπιστοσύνης μου
</H5><H2>Ευθύνες στον αρχηγό
</H2>
Πειθαρχικές ευθύνες για τον σημερινό αρχηγό της Ελληνικής Αστυνομίας Δημήτρης
Γεωργακόπουλο, τον προκάτοχό του Αθανάσιο Βασιλόπουλο, καθώς και για τρεις
ακόμη ανώτατους αξιωματικούς που έλαβαν μέρος στην αιματηρή επιχείρηση της
οδού Νιόβης, εντοπίζει στο πόρισμά του ο εισαγγελέας Πρωτοδικών κ. Δημήτρης
Δασούλας, ο οποίος διενήργησε τη σχετική Ένορκη Διοικητική Εξέταση.

Οδός Νιόβης. Πειθαρχικές ευθύνες στον αρχηγό της ΕΛ.ΑΣ. κ. Δημήτρη
Γεωργακόπουλο και στον προκάτοχό του Αθανάσιο Βασιλόπουλο καταλογίζει στο
πόρισμά του ο εισαγγελέας κ. Δημήτρης Δασούλας

Το πόρισμα, που συνέταξε ο εισαγγελικός λειτουργός ύστερα από πολύμηνη έρευνα,
διαβιβάστηκε στον υπουργό Δημόσιας Τάξης κ. Φίλιππο Πετσάλνικο, ο οποίος και
θα αποφασίσει για τις περαιτέρω νόμιμες ενέργειες ή τις ποινές που θα
επιβληθούν σε όσους από τους κατηγορούμενους για πειθαρχικά παραπτώματα δεν
έχουν ακόμη αποστρατευθεί.

Αντίθετα, σε όσους κατηγορούμενους δεν υπηρετούν πλέον στην Ελληνική Αστυνομία
ο υπουργός δεν μπορεί να επιβάλει ­ όπως είναι φυσικό ­ καμία σχετική ποινή.

Αυτό συμβαίνει με τρεις από τους άλλοτε ανώτατους αξιωματικούς της ΕΛ.ΑΣ., οι
οποίοι είναι πια απόστρατοι. 
Πρόκειται για τον πρώην αρχηγό της Αστυνομίας Αθανάσιο Βασιλόπουλο, τον πρώην
αττικάρχη Παναγιώτη Γεωργακόπουλο και τον πρώην διοικητή Ασφαλείας Θεόδωρο
Παπαφίλη, οι οποίοι είχαν λάβει μέρος στην επιχείρηση σύλληψης του
Ελληνορουμάνου κακοποιού Σορίν Ματέι, που στοίχισε τη ζωή στην 25χρονη Αμαλία Γκινάκη.

Όσον αφορά την μεταχείριση σε πειθαρχικό επίπεδο για τον σημερινό αρχηγό της
ΕΛ.ΑΣ. Δημήτρη Γεωγακόπουλο και τον διοικητή των ΕΚΑΜ Π. Μαρίνη, θα αποφανθεί
ο αρμόδιος υπουργός αφού προηγουμένως μελετήσει το εισαγγελικό πόρισμα και τα
στοιχεία της δικογραφίας.

Την εντολή για την διενέργεια της Ένορκης Διοικητικής Εξέτασης είχε δώσει ο
τότε υπουργός Δημόσιας Τάξης κ. Γ. Ρωμαίος, προκειμένου να διαπιστωθεί εάν
προκύπτουν πειθαρχικές ευθύνες για όσους έλαβαν μέρος στην επιχείρηση εκείνο
το βράδυ της 13ης Σεπτεμβρίου 1998. Ήταν μάλιστα η πρώτη φορά που εισαγγελέας
κλήθηκε να διερευνήσει ενδεχόμενες διοικητικές ευθύνες αστυνομικών.

Ο κ. Δασούλας στο πόρισμα, που παρέδωσε στον προϊστάμενο της Εισαγγελίας
Πρωτοδικών της Αθήνας κ. Γ. Κολιοκώστα, αποδίδει πειθαρχικές ευθύνες στους υπό
έλεγχο αστυνομικούς για πράξεις ή παραλείψεις τους που συνιστούν παράβαση του
άρθρου 10 του προεδρικού διατάγματος 22/1996 «περί λειτουργίας της Αστυνομίας».

Συγκεκριμένα, ο εισαγγελέας θεωρεί ως κύριο υπεύθυνο της τραγικής κατάληξης
της επιχείρησης στην οδό Νιόβης τον πρώην αρχηγό της ΕΛ.ΑΣ. Αθανάσιο
Βασιλόπουλο. Ωστόσο, αποδίδει ευθύνες τόσο στον σημερινό αρχηγό του Σώματος
Δημ. Γεωργακόπουλο όσο και στους κ.κ. Παν. Γεωργακόπουλο και Θεοδ. Παπαφίλη,
τους οποίους θεωρεί συνυπεύθυνους. Και αυτό γιατί παρά το γεγονός ότι η
απόφαση ανήκε στον κ. Βασιλόπουλο, κανένας από τους άλλους τρεις δεν είπε ένα
«όχι» για να σταματήσει η επιχείρηση.

Κατά την κρίση του εισαγγελέα, όφειλαν να ενεργήσουν, όπως ενήργησαν λίγες
ημέρες πριν, όταν ο Σορίν Ματέι κρατούσε ως όμηρο έναν συνάδελφό τους
αστυνομικό, από τη στιγμή μάλιστα που δεν είχαν πειστεί ότι η χειροβομβίδα που
κρατούσε στα χέρια του ήταν αληθινή ή ψεύτικη.

Την ευθύνη του Π. Μαρίνη ο εισαγγελέας την εντοπίζει στο πρώτο στάδιο της
επιχείρησης, όταν εντοπίστηκε ο Σορίν Ματέι στο υπόγειο της πολυκατοικίας που
έμενε η άτυχη Αμαλία Γκινάκη και δεν κατάφεραν να τον συλλάβουν, με αποτέλεσμα
εκείνος να ξεφύγει από τους αστυνομικούς. Υπενθυμίζεται ότι όλοι οι πειθαρχικά
ελεγκτέοι πρώην και νυν αξιωματικοί της ΕΛ.ΑΣ. όταν είχαν κληθεί ενώπιον του
εισαγγελέα, είχαν αρνηθεί την ευθύνη που τους είχε αποδώσει. Πάντως,
ανεξάρτητα από την τύχη της ΕΔΕ, όλοι, απόστρατοι και εν ενεργεία, είναι
υπόλογοι και στην ποινική δικαιοσύνη, στο πλαίσιο της κύριας ανάκρισης που
διενεργείται για την υπόθεση αυτή.


«ΣΗΜΕΡΑ το απόγευμα μου παραδόθηκε το πόρισμα, το οποίο και μελετάω. Σε ό,τι
αφορά στον αρχηγό της Ελληνικής Αστυνομίας αντιστράτηγο Δημήτριο
Γεωργακόπουλο, θα πρέπει να πω ότι χαίρει της πλήρους εμπιστοσύνης μου».

Αυτό επεσήμανε αργά χθες το απόγευμα ο υπουργός Δημόσιας Τάξης κ. Φ.
Πετσάλνικος. Σε ό,τι αφορά το περιεχόμενο του πορίσματος, ο κ. Πετσάλνικος
υπογράμμισε: «Κατά την άποψη του κ. εισαγγελέα, για τον αρχηγό της ΕΛ.ΑΣ.
προκύπτουν ευθύνες, για τις οποίες, σύμφωνα με το Πειθαρχικό Δίκαιο της
Ελληνικής Αστυνομίας, επιβάλλεται πρόστιμο ή επίπληξη».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16365N112</ED>
<ID>
ID:20852

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N11&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Δεν είναι γιορτή,είναι ευκαιρία...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Έχετε αρκετό καιρό να σκεφθείτε. Προλαβαίνετε ακόμη και τα μαγαζιά. Αρκεί να
υπάρχει η διάθεση και φυσικά ο έρωτας. Κρύψτε κάτω από το κρεβάτι ένα
τριαντάφυλλο και το πρωί βάλτε το στο μαξιλάρι της. Δανειστείτε το κραγιόν της
και σχηματίστε μία καρδιά στον καθρέφτη του μπάνιου με τα αρχικά σας στο κέντρο.

Αγοράστε ειδικές κούπες για να σερβίρετε τον πρωινό καφέ της Κυριακής και
αφήστε μήνυμα στον τηλεφωνητή του κινητού. Κι αν είσθε παντρεμένοι, με παιδιά,
ειδοποιήστε την μπέιμπι σίτερ για το βράδυ γιατί θα προσφέρετε ένα τρυφερό δείπνο.

Φτιάξτε μόνοι σας το καλάθι των πέντε αισθήσεων: Για την όσφρηση αρκεί το
μαντίλι σας ποτισμένο με το άρωμά σας. Για την όραση κορνιζάρετε την πρώτη
κοινή φωτογραφία σας. Για την ακοή μία μαγνητοφωνημένη προσωπική 
εξομολόγηση.

Για τη γεύση ένα φιλί και για την αφή το καλύτερο χάδι σας. Κι ας τα
επαναλάβατε και χθες. Άλλωστε, η γιορτή της αγάπης για τους ερωτευμένους δεν
εξαντλείται στο αυριανό εικοσιτετράωρο. Αντιμετωπίστε την ημέρα σαν μία ακόμη
ευκαιρία να πείτε με το δικό σας ιδιαίτερο 
τρόπο τι νιώθετε. Κάντε τον (ή την) σύντροφο σας να αισθανθεί μοναδικός. Και
ευχηθείτε σε όσους δεν περιμένουν την αυριανή ημέρα για να πουν «χρόνια πολλά»
να ζουν πάντα το δικό τους όνειρο.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16365N113</ED>
<ID>
ID:20918

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N11&aa=3</URL></REF>


Article

<CATEGORY>vin06</CATEGORY>

 <H5>ΑΥΣΤΡΙΑ - ΦΙΝΛΑΝΔΙΑ - ΓΕΡΜΑΝΙΑ ΚΑΙ ΕΛΛΑΔΑ ΚΑΝΟΥΝ ΟΛΟ ΚΑΙ ΠΙΟ ΛΙΓΑ ΠΑΙΔΙΑ
</H5><H2>Πρωτιά υπογεννητικότητας
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Οι Έλληνες διεκδικούν την πρωτιά στην Ευρωπαϊκή Ένωση στην
υπογεννητικότητα. Η Ελλάδα είναι μέσα στις 4 χώρες της Κοινότητας, στις οποίες
γεννήθηκαν τα λιγότερα παιδιά. Το 1998 ο δείκτης φυσιολογικής αύξησης
(γεννήσεις) ήταν -0,1% όταν ο μέσος κοινοτικός όρος ήταν +0,9.

ΒΡΥΞΕΛΛΕΣ

Συγκεκριμένα σύμφωνα με στοιχεία της Στατιστικής Υπηρεσίας της Κομισιόν, που
δόθηκαν χθες στη δημοσιότητα στις Βρυξέλλες, ο αριθμός των παιδιών που
γεννήθηκαν πέρσι στις 15 χώρες της Ευρωπαϊκής Ένωσης, μειώθηκε περίπου κατά
4,1 εκατομμύρια, δηλαδή κατά το ίδιο ποσοστό με το πιο χαμηλό επίπεδο από τη
μεταπολεμική περίοδο, δηλαδή το 1995.

Το 1997 ο αριθμός των γεννήσεων έφτανε τα 4,5 εκατομμύρια. Η Eurostat
επισημαίνει ότι στο εγγύς μέλλον είναι πιθανόν να αντιμετωπίσουμε μία νέα
μείωση του αριθμού των γεννήσεων.

Ο αριθμός των θανάτων πέρσι έφτασε τα 3.69 εκατομμύρια, ενώ το 1997 ήταν 3.71
εκατ. Η φυσιολογική αύξηση του πληθυσμού (υγιείς γεννήσεις μείον τους
θανάτους) στις 15 χώρες της Ευρωπαϊκής Ένωσης μειώθηκε για να φτάσει από 336
χιλιάδες το '97 στις 320 χιλιάδες πέρσι. Το πιο χαμηλό επίπεδο της
μεταπολεμικής περιόδου ήταν 278.000 το 1995.

Τα στοιχεία επισημαίνουν ότι δεν γνώρισαν την ίδια εξέλιξη όλα τα κράτη-μέλη
το 1998. Στην Αυστρία, τη Φινλανδία, τη Γερμανία και την Ελλάδα η μείωση των
γεννήσεων ήταν ιδιαίτερα σημαντική. Αντίθετα, η Γαλλία και η Ολλανδία γνώρισαν
σημαντική αύξηση. Η Ιρλανδία θα συνεχίσει να έχει το πιο υψηλό μεικτό ποσοστό
γεννητικότητας (περίπου 14,1 για 1.000 κατοίκους. Η Ιταλία (9,2) και η Ισπανία
(9,3) το πιο χαμηλό. Ο μέσος όρος της Ευρωπαϊκής Ένωσης είναι 10,7. Η Eurostat
αναμένει πως σε ό,τι αφορά τον περασμένο χρόνο οι επιπτώσεις που έχουν σχέση
με τη γήρανση του πληθυσμού θα καλυφθούν από μία νέα πτώση του ποσοστού
θνησιμότητας. Η Δανία θα διατηρήσει το υψηλότερο μεικτό ποσοστό θνησιμότητας
(11,0 στους 1.000) εξαιτίας ενός ηλικιωμένου πληθυσμού και ενός λιγότερο
ευνοϊκού προτύπου θνησιμότητας. Η Ιρλανδία μάλλον θα έχει το χαμηλότερο
ποσοστό θνησιμότητας (8,5) και ο μέσος όρος της Ε.Ε. μάλλον θα είναι 9,8.
Ακόμη θα διατηρήσει αυτή η χώρα το πιο υψηλό μεικτό ποσοστό φυσιολογικής
αύξησης του πληθυσμού (5,5 στους 1.000) Ο ίδιος αριθμός επισημαίνεται ότι θα
είναι αρνητικός για την Ελλάδα (-0,1), αλλά και για τη Γερμανία (-0,9), την
Ιταλία (-0,7) και τη Σουηδία (-0,4). Ωστόσο, προσθέτει η έρευνα, αυτές οι
χώρες θα δουν το σύνολο του πληθυσμού τους να αυξάνεται χάρη σε μία σημαντική
είσοδο μεταναστών.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16365N121</ED>
<ID>
ID:20788

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N12&aa=1</URL></REF>


Article

<CATEGORY>vin06</CATEGORY>

 <H2>Αστυνομικός διώκεται για παράβαση καθήκοντος
</H2>
ΤΗΝ ΚΑΤΗΓΟΡΙΑ της παράβασης καθήκοντος αντιμετωπίζει ο αστυνόμος Α. Γιάννης
Ραχωβίτσας, που υπηρετούσε στην Υποδιεύθυνση Δίωξης Ναρκωτικών, και
παραπέμπεται να δικαστεί με βούλευμα του Συμβουλίου Πλημμελειοδικών της Αθήνας.

Σύμφωνα με την κατηγορία, ο Γ. Ραχωβίτσας φέρεται ότι τον Ιανουάριο του 1998
μετά τη σύλληψη του Ευ. Τσακίρη για υπόθεση ναρκωτικών δεν προέβη ­ όπως ήταν
υποχρεωμένος ­ στην κατάσχεση ενός όπλου σε σχήμα μπρελόκ και ενός κουτιού με
σφαίρες. Με την ενέργειά του αυτή παρέβη το καθήκον του, με σκοπό να ωφελήσει
­ κατά τους δικαστές ­ τον συλληφθέντα Ευ. Τσακίρη και να ελαφρύνει τη θέση
του, ώστε να μη διωχθεί ποινικά και για παράβαση του νόμου περί όπλων.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16365N122</ED>
<ID>
ID:20853

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N12&aa=2</URL></REF>


Article

<CATEGORY>vin06</CATEGORY>

 <H2>Να μην ενθαρρύνουμε τις μονογονεϊκές οικογένειες
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ένα πολύ σημαντικό θέμα που συζητείται σε πολλές οικογένειες και αφορά τις
χιλιάδες ανύπαντρες γυναίκες, ήρθε χθες στη Βουλή. Και διαπιστώθηκαν και
διαφωνίες ανάμεσα σε βουλευτές για το πώς πρέπει να λυθεί το πρόβλημα της
έλλειψης προστασίας αυτών των μητέρων.

Πάντως, η κυβέρνηση ξεκαθάρισε ότι, παρά τις πιέσεις που υπάρχουν, δεν
επιθυμεί να ενθαρρύνει τη λογική να υπάρχουν ανύπαντρες μητέρες!

Την άποψη αυτή διατύπωσε χθες στη Βουλή ο υφυπουργός Υγείας Θόδωρος Κοτσώνης,
υποστηρίζοντας ότι «η μονογονεϊκή οικογένεια δεν είναι η οικογένεια η οποία
από επιστημονικούς έγκυρους κύκλους χαρακτηρίζεται ως ιδανική οικογένεια».

Άλλωστε, όπως πρόσθεσε, «η ιδανική οικογένεια, είναι γνωστό σε όλους, πρέπει
να έχει πατέρα, πρέπει να έχει μάνα ώστε τα παιδιά να αναπτύσσονται μέσα σε
ένα φυσιολογικό περιβάλλον με τα συγκεκριμένα πρότυπα». Με τη θέση αυτή
διαφοροποιήθηκε ο βουλευτής του ΠΑΣΟΚ και γιατρός - γυναικολόγος Ευάγγελος
Βλασόπουλος, ο οποίος και επεσήμανε ότι χρειάζεται ούτως ή άλλως ένα
νομοθετικό πλαίσιο στήριξης για τις ανύπαντρες μητέρες και την ίδια άποψη
διατύπωσε και ο προεδρεύων Παναγιώτης Σγουρίδης.

Βεβαίως, ο υφυπουργός ανέφερε ότι «δεν υπάρχει ειδικό νομικό πλαίσιο βάσει του
οποίου προστατεύεται η άγαμη μητέρα» και πρόσθεσε ότι «είναι κάτι που
προγραμματίζουμε και σκεφτόμαστε». Δεν δεσμεύθηκε, ωστόσο, ότι η κυβέρνηση θα
προχωρήσει σε απόφαση για νομοθετική κάλυψη του όλου ζητήματος. Το θέμα είχε
και παλιότερα τεθεί στη Βουλή και η συνισταμένη άποψη πολλών βουλευτών ήταν ­
και είναι ­ ότι η Ελλάδα αφενός μεν θα πρέπει να έχει ένα σοβαρό κράτος
πρόνοιας, κυρίως για όσους έχουν ανάγκη και αφετέρου να ενθαρρύνει τις μητέρες
για να αντιμετωπιστεί σοβαρά και στην πράξη το δημογραφικό πρόβλημα της χώρας.

Στο μεταξύ, ο υφυπουργός πρόβλεψε χθες ότι θα υπάρξει μεγάλη αύξηση των
μονογονεϊκών οικογενειών στο μέλλον και παραδέχθηκε ότι «πράγματι η άγαμη
μητέρα είναι στη μερίδα του κοινωνικού αποκλεισμού».

Στη συζήτηση ο κ. Βλασόπουλος κατέθεσε πολλά στοιχεία που αφορούν τις
ανύπαντρες μητέρες ­ 3.100 είναι επίσημα ­ τονίζοντας ότι «πολλά πρέπει να
γίνουν». «Δεν είναι σωστό οι ανύπαντρες μητέρες να παίρνουν επιδόματα
ελεημοσύνης, δηλαδή 15.000 δραχμές και μάλιστα υπό προϋποθέσεις», τόνισε ο βουλευτής.

Και επεσήμανε ότι «η πολιτεία θα πρέπει να επιδείξει ιδιαίτερη ευαισθησία στην
παράμετρο εργασία των ανύπαντρων μητέρων».

Στη Συνθήκη του Άμστερνταμ, τέλος, που αυτές τις μέρες συζητείται στη Βουλή,
όπως εξήγησε ο κ. Βλασόπουλος, υπάρχουν ρητές διατάξεις που αφορούν την
προστασία των μειονεκτουσών ομάδων ­ και των ανύπαντρων μητέρων. Και επομένως,
όπως σημείωσε ο βουλευτής του ΠΑΣΟΚ, πρέπει να εναρμονισθεί η νομοθεσία μας με
την ξένη.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16365N123</ED>
<ID>
ID:20895

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N12&aa=3</URL></REF>


Article

<CATEGORY>vin06</CATEGORY>

 <H5>Η αυτοψία
</H5><H2>Κατέθετε επί πέντε ώρες στον ανακριτή
</H2>
Η σύζυγος. Κατέθεσε μήνυση κατά του πλοιάρχου του «ΑΝΙΤΑ Τ»

ΕΠΙ ΠΕΝΤΕ ώρες κατέθετε χθες στους αξιωματικούς του 2ου Λιμενικού Τμήματος
Κερατσινίου η σύζυγος του νεκρού κυβερνήτη του αλιευτικού «Λυμπέριος» Αγγελική Μεσολογγίτη.

Οι λιμενικοί που διενεργούν την προανάκριση, σύμφωνα με πληροφορίες, τη
ρώτησαν για την τελευταία επικοινωνία που είχε με τον σύζυγο της, αν της είχε
αναφέρει τίποτε περίεργο, αν της είχε πει για τη ρότα που ακολούθησε το πλοίο κ.ά.

Νωρίτερα, η Αγγελική Μεσολογγίτη υπέβαλε στο 2ο Λιμενικό Τμήμα μηνυτήρια
αναφορά εναντίον του πλοιάρχου και του υπόλοιπου πληρώματος του φορτηγού
πλοίου «ΑΝΙΤΑ Τ», επειδή, όπως χαρακτηριστικά αναφέρει, τούς θεωρεί υπεύθυνους
για τον εμβολισμό της μηχανότρατας «Λυμπέριος».


Στο μεταξύ, κανένα νέο στοιχείο δεν έχει προκύψει που να δείχνει ότι το υπό
σημαία Παναμά φορτηγό πλοίο εμβόλισε τη μηχανότρατα και όλοι περιμένουν την
αυτοψία, που και χθες δεν έγινε λόγω δυσμενών καιρικών συνθηκών, σε ξέρα
νοτιοδυτικά της Μακρονήσου. Ο Ρώσος πλοίαρχος του «ΑΝΙΤΑ Τ» Σεργκέι Μπορίσοφ
ισχυρίζεται ότι προσέκρουσε στην ξέρα την 30ή Ιανουαρίου.

Σύμφωνα με τις ίδιες πληροφορίες, οι δυο πραγματογνώμονες ζήτησαν να
δεξαμενιστεί το φορτηγό πλοίο, που έχει δυο βαθουλώματα ­ και στις δυο πλευρές
της πλώρης ­ και γδαρσίματα μήκους 12,5 μέτρων στα ύφαλα, προκειμένου να έχουν
καλύτερη εικόνα και να συντάξουν με περισσότερα στοιχεία την έκθεση. Το πρωί
πήγε στο λιμεναρχείο ο προϊστάμενος της Εισαγγελίας Πρωτοδικών Πειραιά
Αριστείδης Φραγκιαδάκης, προκειμένου να διαπιστώσει την πορεία των ερευνών. Το
απόγευμα βρέθηκαν στην Τήνο, στην παραλία του Αγίου Ιωάννη, μια ψαροκασέλα από
το «Λυμπέριος» και μια υδατοπαγίδα.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16365N124</ED>
<ID>
ID:20926

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N12&aa=4</URL></REF>


Article

<CATEGORY>vin06</CATEGORY>

 <H5>ΑΠΕΤΥΧΕ Η ΣΥΝΑΝΤΗΣΗ ΓΙΑΤΡΩΝ ΚΑΙ ΥΠΟΥΡΓΟΥ
</H5><H5>Πενθήμερη απεργία οι γιατροί του ΙΚΑ
</H5><H2>Ταλαιπωρίας... συνέχεια
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Η ταλαιπωρία των ασθενών και η αναστάτωση στα νοσοκομεία θα συνεχιστεί ­
και ενδεχομένως θα κλιμακωθεί ­ καθώς απέβη άκαρπη η συνάντηση του υπουργού
Υγείας με τους γιατρούς, οι οποίοι αποφάσισαν να συνεχίσουν τις απεργιακές
τους κινητοποιήσεις. 
Για άλλη μία μέρα η αναστάτωση και η ταλαιπωρία ήταν εμφανείς στα πρόσωπα
των πολιτών

Έτσι, θα πραγματοποιηθούν, όπως ακριβώς είχαν προγραμματιστεί, οι 6ωρες
στάσεις εργασίας σε όλα τα νοσοκομεία Αθήνας - Πειραιά, τη Δευτέρα, Τρίτη και
Τετάρτη, ενώ η ΕΙΝΑΠ θα συνεδριάσει την Τρίτη, μια ημέρα πριν από τη Γενική
Συνέλευση, για να αποφασίσει αν θα κλιμακώσει τις κινητοποιήσεις της.

«Δεν συντρέχει λόγος αναστολής των κινητοποιήσεων», δήλωσε μετά τη συνάντηση ο
αντιπρόεδρος της Ένωσης Νοσοκομειακών Γιατρών Γ. Αντωνίου. «Ο υπουργός Υγείας
δεν εξήγγειλε τίποτα συγκεκριμένο για την υλοποίηση του ταχύρρυθμου
προγράμματος αναβάθμισης των νοσοκομείων σε ό,τι αφορά την ξενοδοχειακή και
υλικοτεχνική υποδομή. Ο υπουργός περιορίστηκε σε γενικόλογες τοποθετήσεις για
ένα 5ετές πρόγραμμα χωρίς να δεσμεύεται για τίποτα συγκεκριμένο στο προσεχές μέλλον».

Οι εκπρόσωποι της ΕΙΝΑΠ δήλωσαν επίσης ότι δεν θεωρούν ασφαλές το πρόγραμμα
εφημεριών όπως προσδιορίζεται από το υπουργείο και θεωρούν ότι δεν
διασφαλίζεται για τους γιατρούς το εισόδημα στο επίπεδο του Δεκεμβρίου 1997.

Ο Λ. Παπαδήμας

Αντίθετες ακριβώς ήταν οι εκτιμήσεις του υπουργού Υγείας κ. Λάμπρου Παπαδήμα
με τον οποίο μιλήσαμε μετά τη συνάντηση. Ο κ. Παπαδήμας εξέφρασε την έκπληξή
του για τις δηλώσεις των συνδικαλιστών της ΕΙΝΑΠ τις οποίες άκουσε από την
τηλεόραση και οι οποίες, όπως είπε, «δεν απηχούσαν ούτε το κλίμα της
συνάντησης ούτε τις τοποθετήσεις εκπροσώπων της ΕΙΝΑΠ».

Στις διευκρινίσεις που ζητήσαμε, ο υπουργός Υγείας μας είπε ότι στις
επεξηγήσεις που δόθηκαν τόσο για τον τρόπο πληρωμής των εφημεριών του '98 όσο
και για τη διαδικασία που αφορά τις εφημερίες του '99, κάποια από τα μέλη της
αντιπροσωπείας φάνηκαν να συμφωνούν, αν και μερικοί άλλοι ήταν επίμονα
προσκολλημένοι στις προτάσεις της Επιτροπής. Όσο για το πρόγραμμα των
εφημεριών που οι συνδικαλιστές ζητούσαν από τον υπουργό να καταρτιστεί από τον
ίδιο, ο κ. Παπαδήμας απάντησε ότι αυτό δεν είναι δουλειά του υπουργού και ότι
από δω και πέρα το πρόγραμμα θα καταρτίζεται από την επιστημονική επιτροπή
κάθε νοσοκομείου και θα εγκρίνεται από το Δ.Σ. Η ρύθμιση αυτή περιλαμβάνεται
στην τροπολογία που πρόκειται να κατατεθεί και αφορά το θέμα της εφημερίας
συγκεκριμένου έργου (τρίτου τύπου).

Η αναβάθμιση

Εκεί, όμως, που υπήρξε διάσταση μεταξύ συνδικαλιστών και υπουργού ήταν στο
θέμα της «αναβάθμισης των νοσοκομείων». «Μου ζητούσαν να δεσμευτώ ότι θα μπουν
πέντε αξονικοί τομογράφοι στα νοσοκομεία και θα προσληφθεί προσωπικό ως τις
ευρωεκλογές, δηλαδή ως τον Ιούνιο. Αλλά αυτό, γνωρίζετε πολύ καλά, ότι δεν
είναι εφικτό, δεν το επιτρέπουν οι διαδικασίες» είπε, μιλώντας στα «ΝΕΑ» ο κ.
Παπαδήμας. Καί συμπλήρωσε:

«Φαίνεται ότι κάποιοι δεν ήθελαν να προχωρήσει ο διάλογος και η προσπάθεια
προσέγγισης που ξεκίνησε. Προτιμούν να συνεχίσει να ταλαιπωρείται ο ελληνικός
λαός, με στόχους που δεν μπορώ να κατονομάσω αυτή τη στιγμή». Πάντως
απαντώντας σε σχετικές ερωτήσεις δημοσιογράφων ο κ. Παπαδήμας τόνισε ότι θα
κάνει ό,τι είναι δυνατόν για να διασφαλίσει την υγεία των ασθενών.

Στη Θεσσαλονίκη

Για μια ακόμη εβδομάδα ­ τουλάχιστον ­ αποφάσισαν να συνεχίσουν τις απεργιακές
κινητοποιήσεις τους και οι νοσοκομειακοί γιατροί της Θεσσαλονίκης ενώ
ετοιμάζουν για την ερχόμενη Δευτέρα «θερμή» υποδοχή στον Πρωθυπουργό κ. Κώστα
Σημίτη που θα εγκαινιάσει νέα αιματολογική μονάδα στο νοσοκομείο «Γ. Παπανικολάου».

Η ταλαιπωρία των ασθενών αναμένεται να ενταθεί ακόμη περισσότερο από την
ερχόμενη Δευτέρα ­ με τη συνέχιση των απεργιακών κινητοποιήσεων των
νοσοκομειακών γιατρών αλλά και την έναρξη των πανελληνίων απεργιακών
κινητοποιήσεων που αποφάσισαν και οι γιατροί του ΙΚΑ.

Στη χθεσινοβραδινή γενική συνέλευση του κλάδου οι νοσοκομειακοί γιατροί
αποφάσισαν ­ παρά την αντίθετη πρόταση της διοίκησης για αναστολή επί ένα μήνα
των κινητοποιήσεων ­ να συνεχίσουν για μια ακόμη εβδομάδα διεκδικώντας με τον
τρόπο αυτό άμεση ικανοποίηση των αιτημάτων τους.

Με ψήφισμά τους εξάλλου που εξέδωσαν χθες το βράδυ στη διάρκεια της γενικής
τους συνέλευσης οι νοσοκομειακοί γιατροί της Θεσσαλονίκης καταδικάζουν τα
επεισόδια στο Θεαγένειο νοσοκομείο εις βάρος του υπουργού Υγείας,
χαρακτηρίζοντάς τα ως «αυθόρμητη αντίδραση αγανακτισμένων γιατρών εναντίον των
συνοδών των δύο υπουργών (Υγείας και Μακεδονίας - Θράκης) που πρώτοι τους επιτέθηκαν».


Πενθήμερη απεργία από τη Δευτέρα αρχίζουν οι γιατροί του ΙΚΑ. 
Η κινητοποίηση οργανώνεται από την Πανελλήνια Ομοσπονδία Προσωπικού ΙΚΑ
(ΠΟΣΕΥΠΙΚΑ). 
Η Ομοσπονδία ανακοίνωσε ότι οι απεργιακές κινητοποιήσεις θα επαναληφθούν στις
15, 16, 17, 18 και 19 Μαρτίου, αν δεν επιλυθούν τα αιτήματα του κλάδου τα
οποία είναι:

­ Μονιμοποίηση όλων των συμβασιούχων γιατρών του ΙΚΑ.

­ Επαναχορήγηση στους γιατρούς των επιδομάτων βιβλιοθήκης, ειδικότητας και
ετοιμότητας (όπως δίνονται στους γιατρούς του ΕΣΥ) κ.ά.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16365N131</ED>
<ID>
ID:20789

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N13&aa=1</URL></REF>


Article

<CATEGORY>vin06</CATEGORY>

 <H2>Κατήγγειλε πρόσωπα υπεράνω υποψίας για τη διακίνηση κοκαΐνης στο Κολωνάκι
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

ΠΡΟΣΩΠΑ υπεράνω πάσης υποψίας έχει κατονομάσει στις δικαστικές αρχές ο πρώην
αστυνομικός της δίωξης ναρκωτικών Μανώλης Μαραγκάκης ως «εγκεφάλους» της
υπόθεσης διακίνησης κοκαΐνης στο Κολωνάκι που αποκαλύφθηκε τον περασμένο Μάρτιο.

Έξι νέα παιδιά, ανάμεσα στους οποίους και ο Συμεών Παπαστράτος, μακρινός
συγγενής της οικογένειας των καπνοβιομηχάνων, κάθισαν χθες στο εδώλιο του
Τριμελούς Εφετείου Κακουργημάτων της Αθήνας, αντιμετωπίζοντας βαρύτατες
κατηγορίες για εμπορία και διακίνηση κοκαΐνης, αντιστρόφως ανάλογες προς το
νεαρόν της ηλικίας τους.

Η δικαστική αίθουσα από νωρίς το πρωί ήταν γεμάτη από συγγενείς και φίλους των
κατηγορουμένων, που έσπευσαν να τους υπερασπιστούν, προσπαθώντας να πείσουν
τους δικαστές ότι είναι χρήστες και καμία σχέση δεν έχουν με εμπορία ναρκωτικών.

εισαγγελέας 
Ο εισαγγελέας της έδρας κ. Παντελής ήταν καταπέλτης, ζητώντας μάλιστα να μην
αναγνωριστεί κανένα ελαφρυντικό τόσο στον Συμεών Παπαστράτο, όσο και στον
συγκατηγορούμενό του Ευάγγελο Βαρβαρίτη, χαρακτηρίζοντάς τους εμπόρους, που
τέλεσαν τις εγκληματικές πράξεις που τους αποδίδονται κατ' επάγγελμα και κατά
συνήθεια. Η πρόταση αυτή του εισαγγελικού λειτουργού ισοδυναμούσε με την ποινή
της ισόβιας κάθειρξης.

Τελικά, οι δικαστές ύστερα από πολύωρη διάσκεψη ομόφωνα κήρυξαν ενόχους τους
τέσσερις κατηγορουμένους, αλλά τους αναγνώρισαν το ελαφρυντικό του προτέρου
εντίμου βίου ή της ειλικρινούς μεταμέλειας. Για τις δύο κοπέλες, που ήταν
κατηγορούμενες, το δικαστήριο έκρινε ότι δεν προέκυπταν εις βάρος τους
στοιχεία ενοχής και τις έκρινε αθώες.

Αντίθετα, καταδίκασαν τους: Συμεών Παπαστράτο, σε κάθειρξη 12 ετών, Ευάγγελο
Βαρβαρίτη, σε κάθειρξη 16 ετών, Κωνσταντίνο Φλώρο, σε κάθειρξη 7 ετών και
Φραντζέσκο Ξιδάκη σε κάθειρξη 6 ετών.

Οι γονείς

Οι γονείς των παιδιών που επέστρεψαν στις φυλακές του Κορυδαλλού, όπου
κρατούνται, άκουσαν με δακρυσμένα μάτια την ετυμηγορία των δικαστών.

Νωρίτερα, είχαν ακούσει τον μοναδικό μάρτυρα κατηγορίας, τον πρώην αστυνομικό
Μανώλη Μαραγκάκη, να καταθέτει για το πώς έφθασε στη σύλληψη των έξι
κατηγορουμένων και ακόμη ενός Ιταλού, ο οποίος δεν εμφανίστηκε στο δικαστήριο
και η εκδίκαση της υπόθεσης διαχωρίστηκε γι' αυτόν.

Πρόεδρος: Ποια είναι η γνώμη σας για τη δράση των κατηγορουμένων;

Μάρτυρας: Εγώ, κύριε πρόεδρε, προσπάθησα να φθάσω στους πραγματικούς εμπόρους.
Γνωρίζω ποιοι είναι αυτοί και έχω καταθέσει τα ονόματά τους στον εισαγγελέα
Πρωτοδικών κ. Γιώργο Γεράκη. Κάποιοι, όμως, με σταμάτησαν και ύστερα από
εκείνη την κατάθεση στον εισαγγελέα αποτάχθηκα από την Αστυνομία.

Πρόεδρος: Ήταν μήπως οι κατηγορούμενοι διακινητές;

Μάρτυρας: Τα παιδιά αυτά, εκτός από τον Παπαστράτο και τον Βαρβαρίτη, πίσω από
τους οποίους κρύβονται οι πραγματικοί ένοχοι, είναι θύματα της... νόμιμης
κοκαΐνης. Δεν μπορώ εγώ να τους «βαφτίσω» εμπόρους. Ήταν τα πρόσωπα που
χρησιμοποιούσαν να πουλάνε τα ναρκωτικά. Ο κ. Παπαστράτος είχε λάβει από την
πλευρά του όλα τα απαραίτητα μέτρα, γιατί διακινούσε κοκαΐνη στην υψηλή
κοινωνία. Στο σπίτι του είχαν συλληφθεί και άλλα άτομα, που αφέθησαν όμως
ελεύθερα. Σε διαφορετική περίπτωση, θα ήταν στο εδώλιο και οι πραγματικοί
έμποροι. Αν δεν είχαν σταματήσει οι έρευνες.

Τώρα πια οι κατηγορούμενοι ελπίζουν στην ευνοϊκότερη ποινική μεταχείρισή τους
όταν η υπόθεσή τους κριθεί σε δεύτερο βαθμό από το πενταμελές Εφετείο.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16365N132</ED>
<ID>
ID:20854

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N13&aa=2</URL></REF>


Article

<CATEGORY>vin06</CATEGORY>

 <H5>ΚΕΙΜΕΝΑ ΓΡΑΜΜΕΝΑ ΜΕ ΘΑΡΡΟΣ, ΑΠΟΨΕΙΣ ΔΙΑΦΟΡΕΤΙΚΕΣ, ΔΗΜΟΣΚΟΠΗΣΕΙΣ, ΕΡΕΥΝΕΣ ΚΑΙ
ΑΦΙΕΡΩΜΑΤΑ ΣΤΗΝ ΥΛΗ ΤΩΝ ΕΦΗΜΕΡΙΔΩΝ
</H5><H5>Μαργαριτάρια ή «κουφώματα»!!!
</H5><H5>Για να... μαθαίνετε και να παθαίνετε!...
</H5><H5>«Να αναβάλουμε τις εξετάσεις!»
</H5><H2>Οι μαθητές κάνουν... κατάληψη στην καρδιά μας
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Δώρο-έκπληξη ένα τετράδιο ήταν η προσφορά που συνόδευε το τρίτο φύλλο του
«Παιδικού Χαμόγελου». Από το 1ο Δημοτικό Σχολείο Λουτρακίου

Έλεγαν οι αρχαίοι «γκλουπ»; Γιατί η «μεγάλη ανατριχίλα» εκφράζει τα
συναισθήματα που έχει ένα πρωτάκι στο Γυμνάσιο; Πώς αποδίδεται η φράση «άφες
με όρθρου βαθέος» εις τη νεοελληνική; Υπάρχει συνταγή για να γίνει κανείς
συμπαθής; Πώς γνώρισε η Ουρανία από το Καρπενήσι την κ. Keiko Yamanaka από το Τόκιο;

Τέσσερις μήνες πριν από την κρίσιμη σύσκεψη της επιτροπής που θα κρίνει και
φέτος τις προσπάθειες χιλιάδων μαθητών απ' όλη τη χώρα, πυκνώνουν τα ερωτήματα
στον σχολικό ορίζοντα όπως αυτός εκφράζεται από τον μαθητικό Τύπο. Μπορεί στις
130 πρώτες εφημερίδες που έφτασαν ήδη στα γραφεία των «ΝΕΩΝ» για να πάρουν
μέρος στον 6ο Πανελλήνιο Διαγωνισμό Μαθητικών Εφημερίδων να μην διαβάσαμε
ακόμα άρθρα και ρεπορτάζ «εκ των έσω» για το μέτωπο της παιδείας και τις
καταλήψεις, ­ όμως γι' αυτό ακριβώς, ειδικά φέτος, δίνεται παράταση ενός μήνα
στην υποβολή των συμμετοχών ­, διαβάσαμε όμως τόσα πολλά καινούργια και
ενδιαφέροντα, που ο Μάιος του '99 θα αποκαλύψει πράγματι την άνοιξη στον
μαθητικό Τύπο.

Μέχρι τις 31 Μαρτίου μπορούν να στείλουν τις εφημερίδες τους οι μαθητές όλων
των σχολείων της χώρας, αλλά και κάθε ελληνικού σχολείου που υπάρχει
οπουδήποτε στον κόσμο, ενώ με ιδιαίτερο ενδιαφέρον αναμένονται οι απόψεις των
ίδιων των μαθητών στις δικές τους εφημερίδες για τις καταλήψεις και τη
μεταρρύθμιση. Τα πρώτα δείγματα πάντως έχουν ήδη φτάσει, σε μεγάλους κίτρινους
φακέλους με ταχυδρομικές σφραγίδες απ' όλη την Ελλάδα ­ και μέχρι στιγμής
άδειο παραμένει το mailbox (mdaliani@dolnet.gr), τι έγινε, κ.κ. των
ηλεκτρονικών εκδόσεων; ­ και το περιεχόμενό τους είναι άκρως ενδιαφέρον.

Κόμικς με πρωταγωνιστές τους αρχαίους, κείμενα υπογεγραμμένα με θάρρος,
απόψεις διαφορετικές, δημοσκοπήσεις και αφιερώματα, έρευνες με αξιόλογο
φωτογραφικό υλικό, ακόμα και συνεντεύξεις με τον υπουργό Παιδείας κ. Γεράσιμο
Αρσένη κατάφεραν να εξασφαλίσουν οι δαιμόνιοι ρεπόρτερ. Και δίπλα στους
σταθερούς και συνεπείς, από την πρώτη μάλιστα χρονιά του διαγωνισμού, όλο και
ξεφυτρώνουν νέες προσπάθειες, καινούργιοι τίτλοι απλώνονται στα μανταλάκια του
μαθητικού Τύπου, σχολεία και πόλεις που δεν είχαν τολμήσει πριν κάνουν φέτος
βουτιά ­ τι βουτιά, κατάδυση! ­ στα δύσκολα και καταθέτουν έκφραση και
νεανικούς προβληματισμούς.

Ιδού ορισμένα δείγματα.

Οι μαθητές του «Πρίσματος» αλίευσαν και αναδημοσιεύουν στην εφημερίδα τους τα
πιο νόστιμα «μαργαριτάρια... ή κουφώματα». Με χιούμορ από το Γενικό Λύκειο Καρπενησίου.

Ερώτηση: Ποια είναι τα οστά της κνήμης;

Απάντηση: Η μεθόνη κε η κωρόνη.

Ερώτηση: Τι ήταν τα ζιγκουράτ;

Απάντηση Ι: Τα ζιγκουράτ ήταν ζώα που ζούσαν σε περιοχές
ακατοίκητες. Ήταν ζώα άγρια και τρέχαν πολύ.

Απάντηση ΙΙ: Τα ζιγκουράτ γνωρίζουμε ότι έχουν
πολλούς κατοίκους και πολλά άλλα πράγματα.

Απάντηση ΙΙΙ: Κυρία, δεν τα θυμάμαι. Γιατί έχω άνχος.

Ερώτηση: Να σχηματίσετε σύνθετες λέξεις με πρώτο συνθετικό τη λέξη ψήφος.

Απάντηση: Ψιψίνα, ψησταριά και ψηφόπιτα.

Ερώτηση: Με ποια επιχειρήματα μπόρεσαν οι στρατηγοί να πείσουν την
Εκκλησία του Δήμου ότι δεν είχαν αδιαφορήσει για την τύχη των ναυαγών;

Μία διαφορετική «ματιά» στον χώρο του μαθητικού Τύπου είναι «Τα μειράκια».
Ένα κόμικ με δημιουργούς μαθητές του 4ου Γυμνασίου Ηρακλείου και πρωταγωνιστές
τους αρχαίους! Σ' αυτό τον κόσμο, λοιπόν, οι αρχαίοι έλεγαν «γκλουπ».

Απάντηση: Τα επιχειρήματα ήταν ότι οι στρατοιγοί όταν έπεσαν στη
θάλασσα έγιναν αντιλιφθεί αμέσως και τους έριξαν σωσίβια και μπίκαν και
μερικοί άλλοι...

Ερώτηση: Τι είναι ολιγαρχία;

Απάντηση Ι: Η ολιγαρχία ήταν ένα πολίτευμα που κυβερνούσε ένας
βασιλιάς μόνος και είσπρατε κάθε μέρα φόρους απός χωριανούς που ζούσανε στο
χωριό και αν κάπιως δεν πλήρωνε τους φόρους του παίρναν τα χωράφια του ή το
σπίτι ητον σκώτοναν αν δεν είχε τίποτα.

Απάντηση ΙΙ: Η ολιγαρχία είναι ένα καλό κράτος που
μέσο εκεί πήγαιναν όλα καλά.

Απάντηση ΙΙΙ: Για την ολιγαρχία γνορίζο ότη είταναι πολίμεγαλί
σαν... που είχαι παρα πολα δωματία κ' πολλούς ηπίρετες, είταν πολή μεγάλο και
το πιο πλουσίο.

Παρελκυστικός: Να φτιάξετε μια φράση.

Απάντηση: Η Μαρία σήμερα ήταν ντυμένη πολύ ωραία δεν ήταν απλώς
ελκυστική αλλά και παρελκυστική (!...).

Ερώτηση: Πώς λέγεται αυτός που προωθεί αλλαγές;

Ταξιδεύοντας σε κάθε γωνιά στο Κερατσίνι με τον «Μικρόκοσμο», το περιοδικό
τού 10ου Δημοτικού Σχολείου

Απάντηση: Αλλαγοποιός (!...).

Ερώτηση: Πώς λέγεται αυτός που αυτοθαυμάζεται;

Απάντηση: Αυτοθαυμάσιος (!...).

Ερώτηση: Τι γνωρίζετε για τη Δημοκρατία; Γιατί θεωρείται το καλύτερο πολίτευμα;

Απάντηση Ι: Για τη δημοκρατία γνωρίζουμε ότι είναι ένα πολίτευμα
που κυβερνούν πολλοί μαζί και δεν πληρώνουν φόρους κάθε μέρα, αλλά κάθε μήνα.
Θεωρούμε τη δημοκρατία ως καλύτερο πολίτευμα γιατί ούτε σκοτώνει ούτε παίρνει
περιουσίες και όταν συζητάνε ένα πράγμα αποφασίσουν όλα «άλλα».

Απάντηση ΙΙ: Η δημοκρατία ήταν μετά που ήταν
τύρανοι και παιδιά αλλά ξαναγύρισαν στην ολιγαρχία και ονομάστηκε «εκκλήσια
δήμος» επειδή είχε νόμους ή δήμος.

Απάντηση ΙΙΙ: Η δημοκρατία ήταν ένα από τα καλύτερα πολιτεύματα
και ήσυχο και πολύ ωραίο θεωρούταν καλίτερο πολύτευμα γιατί αυτό ήταν ήσυχο,
ωραία φτιαγμένο με τοίχο ήχαν πολύ στρατό και ησχιρό και ακόμη ήταν πολύ
δυνατό και πολύ τρομερό.

Ερώτηση: Ποιες ήταν οι σχέσεις μητρόπολης και αποικίας;

Απάντηση Ι: Η μητρόπολη ήταν ένα καλό μαντείο και μέρος ήταν
αναπτυγμένο πολύ.

Απάντηση ΙΙ: Η μητρόπολη ήταν ένα μαντείο που
πήγαιναν άνθρωποι και ζητούσαν πληροφορίες και έψαχναν από τους ναύτες οι από
ανθρώπους και τις περισσότερες φορές έβγαιναν σωστές... «Σ.Σ. Κάτι σαν το
"ρεπορτάζ στην ομίχλη"...».

Ερώτηση: Τι γνωρίζετε για την πόλη-κράτος;

Απάντηση: Η πόλη κράτους ήταν ένα πράγμα σαν σκηνή και το
πηγαίνανε όπου θέλανε αυτοί. Αποτελείταν από ξύλο και πανιά, η ζωή σ' αυτό
ήταν λίγο στενάχωρα γιατί είχε μόνο ένα δωμάτιο όπου εμένε ο αρχηγός.

Ερώτηση: Τι γνωρίζεται για τη μάχη του Μαραθώνα;

Απάντηση: Η μάχη του Μαραθώνα έγινε στις Θερμοπύλες. Αρχηγός
ήταν ο Μαραθώνας. Γινόταν κάθε εφτά χρόνια κι όταν γινόταν απαγορευόταν η σπορά...

Οι «Μαθητικοί Παλμοί» που εκδίδουν οι μαθητές του 1ου Γυμνασίου Χανίων αγαπούν
την τέχνη. Προσέχουν το εξώφυλλο του περιοδικού σαν τα μάτια τους, ρίχνουν
άπλετο φως στην ζωγραφική της νύχτας, δηλαδή τα γκράφιτι, υπενθυμίζουν τις
προσωπικότητες του 20ού αιώνα από την Κρήτη, κάνουν κινηματογραφική κριτική σε
όλες τις ενδιαφέρουσες ταινίες, παίρνουν συνέντευξη από δύο νεαρούς πιανίστες
και, ασφαλώς, καταθέτουν με θάρρος οι ίδιοι τις λογοτεχνικές τους ανησυχίες.
Γιατί ποιος θα μπορούσε να περιγράψει καλύτερα τα βάσανα του μαθητή παρά ένας
μαθητής σε ένα τετράστιχο:

Οι «Παιδικές Ματιές» του 3ου Δημοτικού Σχολείου, στο Μαρούσι, διατίθενται
δωρεάν στους συμμαθητές τους

«Ως πότε παλικάρια

θα ζούμε στα σχολειά

να τρώμε απουσίες

και τεστ στα ξαφνικά».

Πέρυσι κέρδισαν το βραβείο καλύτερης εφημερίδας Λυκείου στον διαγωνισμό των
«ΝΕΩΝ». Φέτος επιστρέφουν δριμύτεροι οι μαθητές του Λυκείου Περάματος

Εξυπνα τρυκ για τα μικρά και μεγάλα βάσανα του σχολείου; Πώς να αντιμετωπίσει
κανείς με αυτοπεποίθεση και σιγουριά τις ευαίσθητες σχέσεις που δημιουργούνται
στον μικρόκοσμο της αίθουσας, πρακτικές και πολύτιμες συμβουλές για την
περίπτωση που είσαι αδιάβαστος, ποια είναι η καλύτερη αντίδραση όταν ο βαθμός
είναι κακός και τι θα μπορούσε να κάνει μια ολόκληρη τάξη για να αποφύγει ένα
ξαφνικό διαγώνισμα.

Οι μαθητές του «Πυρσού», της εφημερίδας που εκδίδει το 3ο Γυμνάσιο Θήβας,
απαντούν και δίνουν λύσεις. Συμπαθής; Λίγη προθυμία δεν βλάπτει, μην ξεχνάτε
το χαμόγελό σας, μην σχολιάζετε και μην παριστάνετε τους πολύξερους!
Αδιάβαστος; Ανοίξτε τα αφτιά σας στις πληροφορίες που έρχονται από τους
συμμαθητές σας, και στη χειρότερη περίπτωση παραδεχτείτε το και ζητήστε από
τον καθηγητή να σας εξετάσει την επόμενη φορά. Αναπάντεχες εξετάσεις; Διώξτε
τον πανικό και καταλήξτε σε ένα κοινό «μέτωπο»: «κ. καθηγητά, έχουμε όλοι μια
ξαφνική αδιαθεσία, δεν το αναβάλλουμε για την άλλη εβδομάδα»;.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16365N141</ED>
<ID>
ID:20790

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N14&aa=1</URL></REF>


Article

<CATEGORY>vin06</CATEGORY>

 <H5>ΟΙ ΦΟΒΟΙ ΓΙΑ ΤΙΣ ΕΠΙΠΤΩΣΕΙΣ ΣΤΗΝ ΥΓΕΙΑ * ΕΙΚΟΣΙ ΕΠΙΣΤΗΜΟΝΕΣ ΔΙΕΘΝΟΥΣ ΚΥΡΟΥΣ
ΥΠΟΣΤΗΡΙΖΟΥΝ ΤΟΝ ΕΡΕΥΝΗΤΗ, ΠΟΥ ΜΕΤΑ ΤΗΝ ΕΡΕΥΝΑ-ΚΑΤΗΓΟΡΩ ΕΞΑΝΑΓΚΑΣΤΗΚΕ ΣΕ ΠΑΡΑΙΤΗΣΗ
</H5><H5>Ζητούν την άμεση παρέμβαση Μπλερ
</H5><H5>* ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ
</H5><H5>* Η ΓΡΑΜΜΑΤΕΙΑ ΚΑΤΑΝΑΛΩΤΩΝ
</H5><H2>Συναγερμός για τα γενετικώς μεταλλαγμένα τρόφιμα
</H2><H2></H2>
Διεθνής σάλος έχει ξεσπάσει μετά την απόλυση-σκάνδαλο ενός Βρετανού επιστήμονα
που ανακοίνωσε τα αποτελέσματα ερευνών του, σύμφωνα με τα οποία τα γενετικώς
μεταλλαγμένα τρόφιμα εγκυμονούν σοβαρούς κινδύνους για την υγεία. Παράλληλα,
επιστημονική έκθεση, την οποία συνέταξαν είκοσι επιστήμονες από 13 χώρες και
δόθηκε για πρώτη φορά, χθες, στη δημοσιότητα επισημαίνει πως κανείς δεν
εγγυάται την ασφάλεια των γενετικά τροποποιημένων τροφίμων και ζητείται να
απαγορευθεί η διάθεσή τους στην αγορά μέχρι να γίνουν νέες μελέτες.

Οι ίδιοι ερευνητές ζητούν την επαγγελματική αποκατάσταση του συναδέλφου
τους, Βρετανού καθηγητή Αρπάντ Πουζτάι, o οποίος εξέφρασε δημόσια τους φόβους
του για την κατανάλωση γενετικά μεταλλαγμένων τροφίμων. Συγκεκριμένα, ο δρ
Πουζτάι ανακοίνωσε τα αποτελέσματα έρευνάς του, σύμφωνα με τα οποία ποντίκια
που είχαν τραφεί με γενετικά μεταλλαγμένες πατάτες είχαν υποστεί σοβαρές
βλάβες στα ζωτικά τους όργανα και στο ανοσοποιητικό τους σύστημα. Την ίδια
στιγμή στην Ελλάδα, τα μεταλλαγμένα τρόφιμα βρίσκονται στα ράφια των σούπερ
μάρκετ, χωρίς την παραμικρή σήμανση και οι ειδικοί επιστήμονες παρατηρούν τις
εξελίξεις στη Γενετική Μηχανική, μοιρασμένοι σε «φίλα προσκείμενους»,
«αντίθετους» και «ιδιαίτερα επιφυλακτικούς».

Είναι γεγονός πάντως, σύμφωνα με την απάντηση που έστειλε το Γενικό Χημείο
του Κράτους, σε σχετική ερώτηση της οργάνωσης καταναλωτών ΕΚΠΟΙΖΩ, πως δεν
έχει ακόμη ληφθεί μέριμνα για της διαδικασίες ελέγχου και τη σήμανση των
γενετικά μεταλλαγμένων προϊόντων, ενώ η ίδια η Γενική Γραμματεία Καταναλωτών
που εδρεύει στο υπουργείο Ανάπτυξης έχει εντοπίσει στην αγορά προϊόντα με
γενετικώς μεταλλαγμένα συστατικά.

Ν. Ορλεάνη, ΗΠΑ. Η Γκρίνπις ελέγχει φορτίο γενετικά μεταλλαγμένης σόγιας

Οι φόβοι για τις επιπτώσεις στην υγεία από τα γενετικά μεταλλαγμένα τρόφιμα
εντάθηκαν, με την υποστήριξη που παρείχαν είκοσι επιστήμονες διεθνούς κύρους
προς συνάδελφό τους, ο οποίος είχε ανακοινώσει έπειτα από έρευνα ότι ποντίκια
τα οποία είχαν τραφεί με γενετικά μεταλλαγμένες πατάτες, είχαν υποστεί βλάβες
σε ζωτικά όργανα και στο ανοσοποιητικό τους σύστημα.

Το Μπι Μπι Σι και οι εφημερίδες «Γκάρντιαν» και «Ντέιλι Τέλεγκραφ» έκαναν
πρωτοσέλιδο το θέμα, που απασχολεί όχι μόνο την κοινή γνώμη αλλά και τον
επιστημονικό κόσμο. Με τίτλο «Το σκάνδαλο των τροφίμων αποκαλύπτεται» η
«Γκάρντιαν» και «Συναγερμός για τα τρόφιμα - Φρανκεστάιν» η «Ντέιλι
Τέλεγκραφ», οι εφημερίδες καταγράφουν τις ανησυχίες των ερευνητών για τη χρήση
των τροφίμων αυτών, αλλά και την αγανάκτησή τους για το «θάψιμο» σημαντικών
ερευνητικών στοιχείων και την αμαύρωση της φήμης ενός επιστήμονα.

Σε έκθεσή τους, που δόθηκε χθες για πρώτη φορά στη δημοσιότητα, είκοσι
επιστήμονες από 13 χώρες εκφράζουν επιφυλάξεις για την ασφάλεια των γενετικά
μεταλλαγμένων τροφίμων και καλούν τη βρετανική κυβέρνηση να απαγορεύσει τη
χρήση τους, μέχρι να γίνουν κι άλλες έρευνες. Ζητούν ακόμα την επαγγελματική
αποκατάσταση του Βρετανού συναδέλφου τους δρος Αρπάντ Πουζτάι, ο οποίος
πραγματοποίησε την έρευνα και εξαναγκάστηκε σε παραίτηση όταν δημοσιοποίησε
τους φόβους του.

Ο δρ Πουζτάι, 68 χρόνων, εξέφρασε δημόσια την αγωνία του τον περασμένο
Αύγουστο, έπειτα από έρευνα που πραγματοποίησε στο Ερευνητικό Ινστιτούτο
Ρόουετ, στο Αμπερντίν της Σκωτίας.

Σε τηλεοπτική συνέντευξή του είπε ότι δεν θα έτρωγε γενετικά μεταλλαγμένα
τρόφιμα και υπογράμμισε ότι είναι «τρομερά άδικο να χρησιμοποιούνται οι
συμπατριώτες μας ως πειραματόζωα».

Μέσα σε 48 ώρες τέθηκε σε διαθεσιμότητα και αργότερα εξαναγκάστηκε να υποβάλει
την παραίτησή του.

Ο δρ Πουζτάι εξέφρασε τους φόβους του μετά τα προκαταρκτικά αποτελέσματα της
έρευνάς του για τις επιπτώσεις των γενετικά μεταλλαγμένων σπόρων στη διατροφή
των ζώων και στο περιβάλλον. Τμήμα της έρευνάς του ήταν και η διατροφή
ποντικών με γενετικά μεταλλαγμένες πατάτες, για να διαπιστωθεί για πρώτη φορά
αν έχουν βλαβερές συνέπειες στον μεταβολισμό τους, το ανοσοποιητικό τους
σύστημα και γενικά στον οργανισμό τους.

Το αποτέλεσμα ήταν απρόσμενο, αφού η έρευνα έδειξε ότι μόνο δέκα μέρες μετά
την έναρξη του πειράματος, το ανοσοποιητικό σύστημα των ποντικών είχε
εξασθενήσει, ενώ ορισμένα ζωτικά όργανά τους, μεταξύ των οποίων ο εγκέφαλος,
τα νεφρά, η σπλήνα, το ήπαρ και τα έντερα, είχαν συρρικνωθεί ή είχαν υποστεί βλάβες.

Την εποχή εκείνη, ο δρ Αρπάντ Πουζτάι δεν είχε δημοσιεύσει το αποτέλεσμα της
έρευνάς του, επειδή έκρινε ότι οι πολιτικές επιπτώσεις θα ήταν πολύ σοβαρές.

Πιο πρόσφατες έρευνες στα ίδια ποντίκια από τον παθολόγο δρα Στάνλεϊ Γιούεν
της Ιατρικής Σχολής του Πανεπιστημίου του Αμπερντίν, επιβεβαιώνουν τα
προκαταρκτικά αποτελέσματα του δρος Πουζτάι και φέρνουν στο φως κι άλλους
κινδύνους για την υγεία.

Ο δρ Γιούεν ανακάλυψε ότι τα ποντίκια, τα οποία διατρέφονταν με τις γενετικά
μεταλλαγμένες πατάτες επί δέκα ημέρες, παρουσίασαν και διόγκωση των τοιχωμάτων
του στομάχου.

Οι 20 επιστήμονες, οι οποίοι επανεξέτασαν την εργασία του δρος Πουζτάι,
υπέγραψαν κοινό υπόμνημα στο οποίο υπογραμμίζουν ότι τα πορίσματά του είναι
αξιόπιστα και ζητούν την άμεση χρηματοδότηση προγράμματος για γίνουν κι άλλες
έρευνες για τις επιπτώσεις των γενετικά μεταλλαγμένων τροφίμων στην υγεία.
Στην ομάδα των 20 μετέχουν τοξικολόγοι, γενετικοί μηχανικοί και γιατροί.

Υπέρ της εφαρμογής αυστηρότερων κανονισμών για την «αντικειμενική ευθύνη» των
εταιρειών που θέλουν να απελευθερώσουν μεταλλαγμένους οργανισμούς στο
περιβάλλον, τάχθηκε χθες το Ευρωπαϊκό Κοινοβούλιο, συμμεριζόμενο την ανησυχία
περιβαλλοντικών και καταναλωτικών οργανώσεων. «Η ψήφος υπέρ της ισχυροποίησης
των κανονισμών που αφορούν τους μεταλλαγμένους οργανισμούς, έρχεται μια ημέρα
πριν από την έναρξη των τελικών διαπραγματεύσεων του Διεθνούς Πρωτοκόλλου για
τη Βιοασφάλεια και στέλνει ένα ισχυρότατο μήνυμα στις κυβερνήσεις των χωρών
που συμμετέχουν στις εργασίες του συνεδρίου στην Κολομβία», τόνισε μεταξύ
άλλων ο κ. Νίκος Χαραλαμπίδης, από το ελληνικό γραφείο της Greenpeace.

Το Ευρωπαϊκό Κοινοβούλιο ζήτησε την απαγόρευση των μεταλλαγμένων οργανισμών
που περιέχουν γονίδια αντοχής στα αντιβιοτικά (όπως είναι το καλαμπόκι) και
την προστασία της γεωργικής παραγωγής (και του περιβάλλοντος, γενικότερα) από
τη μεταφορά γονιδίων, που προέρχονται από μεταλλαγμένους οργανισμούς. Η
υιοθέτηση της απόφασης του Ευρωπαϊκού Κοινοβουλίου από το Συμβούλιο Υπουργών,
αναμένεται εντός των επόμενων ημερών.

Γενετικά μεταλλαγμένα τρόφιμα που κυκλοφορούν στην ελληνική αγορά έχει
εντοπίσει σε ελέγχους της και η Γενική Γραμματεία Καταναλωτών του υπουργείου
Ανάπτυξης. Σε ορισμένα από τα προϊόντα αυτά υπήρχε η ένδειξη για την παρουσία
γενετικά τροποποιημένων συστατικών, μόνο όμως στην αγγλική γλώσσα και όχι στα ελληνικά.

Όπως αναφέρεται σε ανακοίνωση της Γραμματείας, «στις περιπτώσεις αυτές, το
προϊόν δεσμεύτηκε, έως την αποκατάσταση της παραπάνω παράλειψης». Στους ίδιους
ελέγχους διαπιστώθηκε επίσης πως «ενώ υπάρχει σχετική σήμανση στα παραστατικά
έγγραφα ορισμένων πρώτων υλών και στις μεγάλες συσκευασίες "χύμα" τελικών
προϊόντων, αυτή η πληροφορία δεν φτάνει στον τελικό καταναλωτή».

Η Γενική Γραμματεία Καταναλωτών προτίθεται να προχωρήσει σύντομα στη
συμπλήρωση της αγορανομικής διάταξης, σχετικά με τα «χύμα» προϊόντα, ενώ
παράλληλα προγραμματίζει διπλούς, διασταυρούμενους ελέγχους σε όλες τις
κατηγορίες τροφίμων (τόσο σε πρώτες ύλες όσο και σε τελικά προϊόντα) που
περιέχουν τα πιο συνηθισμένα είδη που έχουν υποστεί γενετική μετάλλαξη.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16365N161</ED>
<ID>
ID:20791

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N16&aa=1</URL></REF>


Article

<CATEGORY>vin02</CATEGORY>

 <H2>ΟΧΙ
</H2><H2>Το δικαίωμα στη διατροφή
</H2>
<AUTHOR>ΜΙΧΑΛΗΣ ΚΟΥΛΟΥΡΟΥΔΗΣ</AUTHOR>

Η δυνατότητα και το δικαίωμα του κάθε ανθρώπου στη διατροφή, στην κατανάλωση
ουσιών που του παρείχε η φύση μέσα στους αιώνες, είναι αναφαίρετο.

Ο ανθρώπινος οργανισμός, όπως και κάθε άλλος, είναι καθορισμένος από τους
φυσικούς όρους, το φυσικό εργαστήρι, μέσα στο οποίο εμφανίστηκε και
διαμορφώθηκε. Η κατανάλωση τροφών που προέρχονται από νέους οργανισμούς με
καινούργια χαρακτηριστικά, προϊόντα εργαστηριακής επέμβασης στον γενετικό τους
κώδικα, εγκυμονεί αρκετούς και άγνωστους κινδύνους για το ανθρώπινο είδος και
για τον πλανήτη ως σύνολο.

Η πληθώρα τέτοιων προϊόντων που άρχισαν να κατακλύζουν και την ελληνική αγορά,
χωρίς καν να το αναγράφουν στη συσκευασία τους, δείχνει την περιφρόνηση των
δικαιωμάτων του καταναλωτή από τις εταιρείες που τα παράγουν.

Είμαστε αναγκασμένοι ως καταναλωτές να αντιδράσουμε απαιτώντας να γίνονται
σεβαστά τα δικαιώματά μας. Αλλά και να καταναλώνουμε προϊόντα βιολογικής
γεωργίας που είναι σίγουρα μη γενετικά μεταλλαγμένα.

Ο άνθρωπος δεν θα μπορέσει ποτέ να συλλάβει πλήρως την πολυπλοκότητα της φύσης
και ως εκ τούτου να προχωρήσει στην αναδόμησή της. Είναι λοιπόν υποχρεωμένος
να σεβαστεί τους κανόνες της και να προσαρμοστεί σ' αυτούς.

Ο Μιχάλης Κουλουρούδης είναι πρόεδρος της Ένωσης Επαγγελματιών
Βιοκαλλιεργητών Ελλάδας.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16365N162</ED>
<ID>
ID:20888

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N16&aa=2</URL></REF>


Article

<CATEGORY>vin02</CATEGORY>

 <H2>ΝΑΙ
</H2><H2>Στόχος η βελτίωση των καλλιεργειών
</H2>
<AUTHOR>ΑΘΑΝΑΣΙΟΣ ΤΣΑΥΤΑΡΗΣ</AUTHOR>

Δεν είναι όλα τα προϊόντα της Γενετικής Μηχανικής εξ ορισμού επικίνδυνα, μόνο
και μόνο επειδή δημιουργήθηκαν με αξιοποίηση των συγκεκριμένων μεθοδολογιών.
Σ' ό,τι αφορά τις δοκιμές γενικά τροποποιημένων φυτών σε μικρής κλίμακας
γεωργικά πειράματα, ο σκοπός είναι ερευνητικός. Οι δοκιμές θα πρέπει να
γίνουν, προκειμένου να ελεγχθεί η προσαρμοστικότητα των νέων ποικιλιών στο
συγκεκριμένο περιβάλλον. Αυτό φυσικά δεν σημαίνει ότι θα πρέπει να προχωρούμε
ανεξέλεγκτα στην παραγωγή. Αντιθέτως, στο τέλος των πειραματικών καλλιεργειών
όλη η φυτική ύλη θα πρέπει να προφυλάσσεται και να καταστρέφεται.

Οι στόχοι των βελτιωτικών προγραμμάτων της Γενετικής Μηχανικής, ήταν για
χρόνια και είναι ακόμη σήμερα, στόχοι των προγραμμάτων συμβατικής βελτίωσης
των καλλιεργειών. Πράγματι, για χρόνια οι βελτιωτές των φυτών προσπαθούν
(πολλές φορές με επιτυχία) να φτιάξουν νέες ποικιλίες, πιο παραγωγικές,
ανθεκτικές στην ξηρασία και τις αρρώστιες, νέα άνθη κ.λπ., χωρίς κανείς να
αμφισβητήσει τη σκοπιμότητα αυτών των προσπαθειών.

Η νέα τεχνολογία ενέχει επεμβάσεις και διεργασίες καινούργιες, άγνωστες στο
παρελθόν. Γι' αυτό και το περιβάλλον, το φυσικό και το κοινωνικό, έχουν
σημασία για την αποτίμηση των τυχόν κινδύνων από τα προϊόντα της νέας
τεχνολογίας. Τα πορίσματα από τις περιβαλλοντικές μελέτες για την αξιοποίηση
των προϊόντων αυτών που έγιναν στον Βορρά δεν είναι αυτόματα εν ισχύι για το
περιβάλλον της χώρας μας.

Ο Αθανάσιος Τσαυτάρης είναι καθηγητής Γενετικής στο Αριστοτέλειο
Πανεπιστήμιο Θεσσαλονίκης και πρόεδρος της Ελληνικής Επιτροπής Βιοηθικής.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16365N163</ED>
<ID>
ID:20919

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N16&aa=3</URL></REF>


Article

<CATEGORY>vin06</CATEGORY>

 <H5>ΑΝΑΣΤΑΤΩΣΗ ΚΑΙ ΣΤΗΝ ΕΛΛΑΔΑ
</H5><H2>Κανείς δεν είναι σίγουρος για τις επιπτώσεις
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Η αναστάτωση από την παρουσία τροφίμων με γενετικά μεταλλαγμένα συστατικά στα
ράφια των ελληνικών σούπερ μάρκετ είναι μεγάλη. Η έλλειψη ενημέρωσης των
καταναλωτών γύρω από το θέμα, που αφορά τη διατροφή και την υγεία τους, ακόμη
μεγαλύτερη. «ΤΑ ΝΕΑ» επιχειρούν να εντοπίσουν, μέσα από τις απόψεις Ελλήνων
και ξένων ειδικών επιστημόνων, τα υπέρ και τα κατά, γύρω από τη χρήση της
γενετικής μηχανικής στις αγροτικές καλλιέργειες και στη βιομηχανία τροφίμων.

Ορισμένοι επιστήμονες θεωρούν πως η νέα τεχνολογία έχει στόχο τη βελτίωση της
ποιότητας των τροφίμων, κάποιοι άλλοι εμφανίζονται ιδιαίτερα επιφυλακτικοί ή
τρομαγμένοι. Κανείς, ωστόσο, δεν είναι σε θέση να πει με σιγουριά ποιες είναι
οι πιθανές επιπτώσεις από την κατανάλωση γενετικά μεταλλαγμένων τροφίμων.

«Η έρευνα δεν έχει ακόμη ολοκληρωθεί», λέει χαρακτηριστικά ο κ. Χάρης
Λαζαρίδης, καθηγητής της Μηχανικής Τροφίμων στο Αριστοτέλειο Πανεπιστήμιο
Θεσσαλονίκης και αντιπρόεδρος του Κέντρου Προστασίας Καταναλωτών. «Δεν
γνωρίζουμε ακόμη με βεβαιότητα αν και κατά πόσον τα γενετικά μεταλλαγμένα
συστατικά είναι ταυτόσημα με τα φυσικά ή, αν όχι, πώς μπορούν να επηρεάσουν
τον ανθρώπινο οργανισμό. Ξέρουμε, για παράδειγμα, πως ορισμένα συστατικά τής
γενετικά μεταλλαγμένης σόγιας προκαλούν αλλεργίες. Είναι όμως μόνο αυτό;».

Το πρόβλημα, σύμφωνα με τον κ. Λαζαρίδη, είναι κοινό σε ολόκληρο τον κόσμο,
στη χώρα μας όμως γίνεται εντονότερο «λόγω των υποβαθμισμένων διαδικασιών
ελέγχου». Κι είναι απαραίτητο, τονίζει ο ίδιος, τον έλεγχο και την
περιφρούρηση των καταναλωτών να τον αναλάβει η πολιτεία κι όχι η βιομηχανία,
μιας και «εκεί ο ανταγωνισμός επιβάλλει ταχύτητα. Ρυθμούς ανάπτυξης που δεν
συμβαδίζουν με την ικανότητά μας να ελέγξουμε την κατάσταση».

Ο κ. Λαζαρίδης δεν λέει «σταματήστε», αλλά αναρωτιέται μήπως «τρέχουμε πολύ
γρήγορα». Από την άλλη μεριά, ο κ. Don Grierson, από το Τμήμα Βιολογικών
Επιστημών του Πανεπιστημίου Sutton, της Μ. Βρετανίας, εκτιμά πως «αυτή τη
στιγμή έχουμε στη διάθεσή μας μια σειρά από νέες τεχνικές που έχουν τη
δυνατότητα είτε να υπερτονίσουν τη λειτουργία συγκεκριμένων γονιδίων σε φρούτα
και λαχανικά είτε να αλλάξουν τα βιολογικά και βιοχημικά χαρακτηριστικά τους».
Ως παράδειγμα, ο κ. Grierson, o οποίος βρέθηκε, πριν από λίγον καιρό στην
Αθήνα, συμμετέχοντας σε σχετική ημερίδα που διοργάνωσε το Βρετανικό Συμβούλιο,
αναφέρει τις γενετικά μεταλλαγμένες τομάτες και εξηγεί πως «παρουσιάζουν
συγκεκριμένα πλεονεκτήματα, τόσο ως φρέσκα λαχανικά όσο και ως προϊόντα προς
περαιτέρω επεξεργασία».

Την ίδια στιγμή, ο κ. Γιώργος Σακελάρης, κύριος ερευνητής στο Ινστιτούτο
Βιολογικών Ερευνών και Βιοτεχνολογίας, του Εθνικού Ιδρύματος Ερευνών,
σημειώνει πως «συχνά οι επεμβάσεις της βιοτεχνολογίας κρίνονται απαραίτητες
για την ίδια την προστασία του περιβάλλοντος, όταν για παράδειγμα στόχος είναι
η αποσυμφόρηση περιβαλλοντικών ρυπαντών ή η πρόληψη της εμφάνισής τους. Για
πολλούς από αυτούς τους ρυπαντές, η βιοτεχνολογία έχει να προτείνει λύσεις και
τρόπους αντιμετώπισής τους, ανάλογα με τον τρόπο δράσης τους και τη
συμπεριφορά τους στο περιβάλλον».

Όπως εκτιμά ο κ. Γιάννης Γερόπουλος, από το Πανελλήνιο Δίκτυο Οικολογικών
Οργανώσεων, «στο θέμα της γενετικής μετάλλαξης τροφίμων δεν μπορεί να υπάρξει
ένα "ναι" ή ένα "όχι". Τα ζητήματα είναι πολλά και πολύπλοκα, όμως αν η
γενετική εισβάλλει στη διατροφή μας, σε λίγα χρόνια δεν θα μπορεί κανένας να
βρει φυσική τροφή».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16365N171</ED>
<ID>
ID:20792

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N17&aa=1</URL></REF>


Article

<CATEGORY>vin06</CATEGORY>

 <H2>Πολιτική υπέρ των Ευρωπαίων καταναλωτών
</H2>
<AUTHOR>ΧΡΙΣΤΙΝΑ ΠΑΠΑΝΙΚΟΛΑΟΥ</AUTHOR>

Η διεύρυνση των αγορών, η ενίσχυση του ανταγωνισμού και η ραγδαία εξέλιξη της
τεχνολογίας, επιβάλλουν την οικοδόμηση ενός νέου μοντέλου προστασίας για τους καταναλωτές.

Καθώς προχωρεί η διαδικασία της οικονομικής ολοκλήρωσης της Ευρώπης, γίνεται
εμφανές ότι οι πολίτες της Ένωσης, ως καταναλωτές, πρέπει να έχουν τη
βεβαιότητα ότι τα δικαιώματα και τα συμφέροντά τους προστατεύονται με τρόπο
ισότιμο και αποτελεσματικό μέσα στη νέα, διευρυμένη και χωρίς σύνορα ενιαία αγορά.

Είναι γεγονός ότι η Ευρωπαϊκή Ένωση έχει ενισχύσει την πολιτική της για τους
καταναλωτές σε μεγάλο βαθμό την τελευταία δεκαετία, ιδίως μετά την έναρξη
ισχύος της Συνθήκης για την Ευρωπαϊκή Ένωση.

Μόνο, όμως, στη Συνθήκη του Μάαστριχτ αναγνωρίστηκε πρακτικά και για πρώτη
φορά, η αναγκαιότητα διασφάλισης υψηλού επιπέδου προστασίας των καταναλωτών,
ως αντικειμενικός και συνολικός στόχος ολόκληρης της Ευρωπαϊκής Ένωσης.

Η Συνθήκη του Άμστερνταμ επεκτείνει ακόμη περισσότερο αυτή την πολιτική.
Ενδυναμώνει και διευρύνει τη νομική - υποστηρικτική βάση λήψης μέτρων υπέρ των
καταναλωτών, συνεκτιμώντας τις εξελίξεις σε κοινωνικοοικονομικό επίπεδο και σε
επίπεδο κατοχύρωσης της συνέχειας αυτών των δικαιωμάτων στη νέα εποχή της
τεχνολογίας και της παγκοσμιοποίησης.

Το νέο άρθρο της Συνθήκης (153), νομιμοποιεί, για πρώτη φορά, τα δικαιώματα
των καταναλωτών στην ενημέρωση, την εκπαίδευση και την εκπροσώπηση, ως
«δικαιώματα» (droits, rights) εγκαταλείποντας τον προηγούμενο όρο των
«συμφερόντων» (interests) της Συνθήκης του Μάαστριχτ.

Κατά συνέπεια, η προαγωγή της υγείας, της ασφάλειας και της προστασίας των
οικονομικών συμφερόντων των καταναλωτών, μαζί με τη διασφάλιση των δικαιωμάτων
τους στην ενημέρωση, την εκπαίδευση και την αυτοοργάνωση, αποτελούν πλέον
θεμελιώδεις στόχους για την κοινοτική πολιτική, που δεν περιορίζονται
αποκλειστικά στη διατύπωση του άρθρου 153. Η πολιτική αυτή διαχέεται και
ενσωματώνεται και σε άλλα άρθρα της Συνθήκης, θεσμοθετώντας τα συμφέροντα και
τα δικαιώματα των καταναλωτών ως βασικούς συντελεστές στη λειτουργία της
εσωτερικής αγοράς, που θα πρέπει να λαμβάνονται υπ' όψιν στις επιμέρους
πολιτικές επιλογές των κρατών - μελών, αλλά και στις δραστηριότητες της Ε.Ε.
Ιδιαίτερη έμφαση δίνεται στον συνυπολογισμό των απαιτήσεων των καταναλωτών για
τη διαμόρφωση των άλλων πολιτικών της Κοινότητας, στην αξιοποίηση των
επιστημονικών εξελίξεων για την επίτευξη υψηλού επιπέδου προστασίας τους και
στη διευκόλυνση της προσφυγής στη Δικαιοσύνη.

Ήδη, η αξιοποίηση των σχετικά περιορισμένων δυνατοτήτων της Συνθήκης του
Μάαστριχτ, έχει δημιουργήσει ένα ισχυρό και πολυεπίπεδο νομικό πλαίσιο
προστασίας, που καλύπτει το σύνολο σχεδόν των ευαίσθητων τομέων, από την
ασφάλεια των τροφίμων έως την διαφήμιση, ενώ η εκπροσώπηση και η παρέμβαση των
καταναλωτικών οργανώσεων είναι παρούσα σε όλα σχεδόν τα επίπεδα λήψης των αποφάσεων.

Χωρίς αμφιβολία, η Συνθήκη του Άμστερνταμ δίνει την ώθηση για μια νέα δυναμική
στις πολιτικές επιλογές και δράσεις υπέρ των καταναλωτών.

Για πρώτη ίσως φορά, οι διαθέσεις, οι απόψεις και οι προσδοκίες των Ευρωπαίων
πολιτών στον ρόλο τους ως καταναλωτές, κατοχυρώνονται ως καθοριστικοί
παράγοντες για τη διαμόρφωση επιλογών, που αφορούν τη λειτουργία της
οικονομίας. Ο πολίτης, ως καταναλωτής, ωθείται σε ενεργητική εμπλοκή και
παρέμβαση, τόσο απέναντι στις αποφάσεις των δημοσίων αρχών, όσο και απέναντι
στους τρόπους λειτουργίας των φορέων της αγοράς. Δημιουργούνται, επομένως οι
προϋποθέσεις και οι συνθήκες για κοινωνικές συμφωνίες και συναινέσεις «νέου
τύπου», για την οικοδόμηση ενός νέου μοντέλου ενεργητικής προστασίας των
καταναλωτών, που υπερβαίνει το παραδοσιακό ευρωπαϊκό μοντέλο κρατικού παρεμβατισμού.

Οι δημόσιες αρχές δεν εκχωρούν, ούτε αναστέλλουν την ευθύνη ελέγχου και
εποπτείας της αγοράς, αλλά αντίθετα ενισχύονται και διευκολύνονται από την
εμπλοκή ενεργών και ενημερωμένων πολιτών. Οι διαδικασίες και πρακτικές
κατασταλτικών ελέγχων, μπορούν να αντικαθίστανται σταδιακά από την εποπτεία
τήρησης συμφωνιών «καλής πρακτικής» και προληπτικής προστασίας.

Αυτός ο νέος τύπος κοινωνικού ελέγχου στη λειτουργία της αγοράς, που τα όρια,
η διεισδυτικότητα και η δυναμική του δεν είναι δυνατόν, σήμερα, να
προσδιορισθούν με ακρίβεια, είναι βέβαιο ότι θα ενισχυθεί μέσα από τις
διαδικασίες της ευρωπαϊκής ολοκλήρωσης και την προοπτική ανάπτυξης κοινής
καταναλωτικής συνείδησης στους Ευρωπαίους πολίτες.

Η μετάβαση στο ενιαίο νόμισμα δεν αποτελεί μόνο ένα ιστορικό, οικονομικό
γεγονός. Η δημιουργία της Ενιαίας Ευρωπαϊκής Αγοράς συντελείται σε μια εποχή
ραγδαίων εξελίξεων, ιδίως στον τομέα της βιοτεχνολογίας και της πληροφορικής,
που θα συμπαρασύρει νέες, απρόβλεπτες και ανατρεπτικές ίσως αλλαγές, όχι μόνο
στη λειτουργία της αγοράς αλλά και στην κοινωνική οργάνωση, στην προστασία του
περιβάλλοντος και της δημόσιας υγείας.

- Η εξασφάλιση διαφάνειας στους όρους των οικονομικών συναλλαγών των
καταναλωτών, παίρνει σίγουρα μια άλλη διάσταση με την επιταχυνόμενη ανάπτυξη
της ηλεκτρονικής αγοράς και των πωλήσεων από απόσταση.

- Οι πιέσεις για «πρώιμη» χρήση προϊόντων και υπηρεσιών βιοτεχνολογίας
δημιουργούν την αναγκαιότητα νέων όρων προστασίας της ισορροπίας του
οικοσυστήματος και της δημόσιας υγείας.

- Η σύγχρονη παγκοσμιοποιημένη διαφήμιση, η επιβολή καταναλωτικών στερεοτύπων
και συμπεριφορών υπερκαταναλωτικής ομοιομορφίας, φέρνουν στο προσκήνιο την
ανάγκη διαμόρφωσης μια νέας καταναλωτικής συνείδησης και πρακτικής.

Η Συνθήκη του Άμστερνταμ αναμφισβήτητα αναβαθμίζει τις προοπτικές και τις
δυνατότητες για την εφαρμογή μιας ολοκληρωμένης και σύγχρονης πολιτικής υπέρ
των Ευρωπαίων καταναλωτών. Η αξιοποίηση των προοπτικών και η διεύρυνση των
δυνατοτήτων, ανήκει σε μεγάλο βαθμό, και στους ίδιους τους καταναλωτές. 
Και οι Ευρωπαίοι πολίτες διαθέτουν τις ιστορικές προδιαγραφές και τις
πολιτισμικές προϋποθέσεις για να δημιουργήσουν μια νέα καταναλωτική κουλτούρα,
στα πλαίσια της ενιαίας αγοράς και της αυριανής ευρωπαϊκής κοινωνίας.

Η Χριστίνα Παπανικολάου είναι γενική γραμματέας Καταναλωτή στο υπουργείο Ανάπτυξης.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16365N181</ED>
<ID>
ID:20793

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N18&aa=1</URL></REF>


Article

<CATEGORY>vin06</CATEGORY>

 <H2>Ευθύνες ζητεί η Ιερά Σύνοδος
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

ΝΕΟΣ ΚΥΚΛΟΣ φαίνεται να ανοίγει για τη διαχείριση της εκκλησιαστικής
περιουσίας καθώς ο βασικός κατηγορούμενος Επίσκοπος Κερνίτσης Λεόντιος, όπως
είπε στα «ΝΕΑ», θα καταθέσει μηνύσεις κατά των μητροπολιτών οι οποίοι
διενήργησαν τον έλεγχο. «Εγώ δεν πρόκειται να δεχτώ κάτι το οποίο δεν έκανα.
Εγώ εκτελούσα εντολές και φαίνεται ότι προσπαθούν να τα φορτώσουν σε μένα. Και
μάλιστα με κατηγορίες ανυπόστατες. Με διώκουν για πορνεία, για επιορκία και
αποστολή χρημάτων σε συγγενείς μου. Πού τα είδαν αυτά;», λέει. Ήδη και αυτός
έχει αναθέσει σε δικηγόρο την υπόθεσή του. Ο Κερνίτσης ήταν διευθυντής των
Οικονομικών Υπηρεσιών της Εκκλησίας και κατά τον έλεγχο διαπιστώθηκαν, όπως
αναφέρεται στο πόρισμα, ατασθαλίες. Αρχικά η επιτροπή ελέγχου καταλόγισε
ευθύνες σε όλα τα μέλη της Συνόδου, μεταξύ των οποίων ήταν και ο Μητροπολίτης
Θηβών Ιερώνυμος, ένας από τους βασικούς διεκδικητές του Αρχιεπισκοπικού
Θρόνου, στον Λεόντιο και σε λαϊκά μέλη.

Συγγνώμη

Το έργο της απόδοσης ευθυνών ανέλαβε με εντολή της Ιεράς Συνόδου επιτροπή με
πρόεδρο τον Μητροπολίτη Καρυστίας Σεραφείμ. 
Στη Σύνοδο του περασμένου Σεπτεμβρίου όπου συζητήθηκε το θέμα, η υπόθεση για
τους μητροπολίτες έκλεισε ύστερα από επιμονή του κ. Χριστόδουλου να ζητήσουν
συγγνώμη. 
Για τον επίσκοπο και τους υπόλοιπους η υπόθεση παραπέμφθηκε σε ανακριτή.
Αρχικά ως ανακριτής ορίστηκε ο Μητροπολίτης Σερρών Μάξιμος, ο οποίος στη
συνέχεια παραιτήθηκε. 
Στη θέση του ορίστηκε ο Αττικής Παντελεήμων, ο οποίος τις επόμενες ημέρες θα
παραιτηθεί και εγγράφως, αφού ήδη προφορικά έχει ζητήσει λόγω φόρτου εργασίας
να εξαιρεθεί.

Όπως ισχυρίζεται ο κ. Λεόντιος, θα καταθέσει μηνύσεις κατά των Μητροπολιτών
Καβάλας, Καρυστίας, Πρεβέζης, Αλεξανδρουπόλεως και Ιωαννίνων, αλλά και του
λαϊκού μέλους των επιτροπών ελέγχου κ. Κωνσταντίνου Τράκα, επίτιμου
αντιπρόεδρου του Ελεγκτικού Συνεδρίου.

Τα οικονομικά της Εκκλησίας, εκτός από την αντίδραση του Κερνίτσης, θα
απασχολήσουν σύντομα τους ιεράρχες, αφού η υπόθεση εκκρεμεί στην τακτική Δικαιοσύνη.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16365N182</ED>
<ID>
ID:20855

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N18&aa=2</URL></REF>


Article

<CATEGORY>vin06</CATEGORY>

 <H2>Στον Άρειο Πάγο η αντιδικία Τόλη - Τζούλιας
</H2>
ΚΑΙ ΤΟ Ποινικό Τμήμα του Αρείου Πάγου θα απασχολήσει η μεγάλη αντιδικία
ανάμεσα στον Τόλη Βοσκόπουλο και στην πρώην σύζυγό του Τζούλια Παπαδημητρίου.
Η διαμάχη συνεχίζεται ενώπιον της Δικαιοσύνης, καθώς χθες η Εισαγγελία του
Αρείου Πάγου έκανε δεκτό αίτημα του γνωστού τραγουδιστή και άσκησε αναίρεση
κατά του βουλεύματος του Συμβουλίου Εφετών της Αθήνας που απάλλαξε την Τζούλια
Παπαδημητρίου από τις κατηγορίες που της αποδίδει ο Τόλης Βοσκόπουλος, σχετικά
με τη διαχείριση περιουσιακών στοιχείων του. Ο αντεισαγγελέας του Αρείου Πάγου
Βασ. Παπαδάκης έκρινε ότι το απαλλακτικό βούλευμα δεν είναι «επαρκώς
αιτιολογημένο» και εάν το Ποινικό Τμήμα του ανώτατου δικαστηρίου προχωρήσει
στην αναίρεσή του, τότε το Συμβούλιο Εφετών θα κληθεί να κρίνει εκ νέου τη
βασιμότητα των κατηγοριών που απευθύνει ο τραγουδιστής στην πρώην σύζυγό του.
Υπενθυμίζεται ότι με τη σχετική μήνυσή του ο Τόλης Βοσκόπουλος κατηγορεί την
Τζούλια Παπαδημητρίου και μέλη της οικογένειάς της ότι υπεξαίρεσαν 4 δισ.
δραχμές από την περιουσία του, την οποία διαχειριζόταν η πρώην σύζυγός του,
καθώς και ότι εξαπάτησαν τις αρμόδιες οικονομικές υπηρεσίες του Δημοσίου κατά
τη διαχείριση των χρημάτων. Με το απαλλακτικό βούλευμα του Συμβουλίου Εφετών,
ωστόσο, είχε κριθεί ότι ο τραγουδιστής δεν προσκομίζει κανένα στοιχείο που να
τεκμηριώνει τους ισχυρισμούς του, ενώ από τους ελέγχους του ΣΔΟΕ και της
Εφορίας δεν προέκυψε, όπως αναφέρεται, καμία παρατυπία.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16365N183</ED>
<ID>
ID:20896

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N18&aa=3</URL></REF>


Article

<CATEGORY>vin06</CATEGORY>

 <H5>«Πράσινο φως» για τις χωματερές
</H5><H5></H5><H5>Μελέτες για την υποθαλάσσια αρτηρία
</H5><H5></H5><H5>Κάηκε ο «Λαδάς»
</H5><H5></H5><H5>Δέντρα από παιδιά
</H5><H5></H5><H5>Νιώθουν δικαίωση
</H5><H2>ΚΙ ΑΥΤΑ </H2>
Πηγάδι Παπά, Αυλώνα. Μια από τις τρεις τοποθεσίες όπου θα γίνουν οι χωματερές

Εμπρός για τις νέες χωματερές. Το ΥΠΕΧΩΔΕ μπορεί να προχωρήσει στις
μελέτες για τη χωροθέτηση των νέων χωματερών της Αττικής σε Αυλώνα, Κερατέα
και Γραμματικό, σύμφωνα με απόφαση του Συμβουλίου της Επικρατείας που
δημοσιεύθηκε χθες.

Αυτό ανακοινώθηκε χθες από το υπουργείο Περιβάλλοντος, Χωροταξίας και Δημοσίων
Έργων. Για το συγκεκριμένο έργο έχουν ήδη καταρτιστεί μελέτες προϋπολογισμού
400.000.000 δραχμών και τώρα ανατέθηκαν μελέτες προϋπολογισμού 300.000.000
δραχμών. 
Ο «Λαδάς», από τις παλαιότερες και γνωστότερες ταβέρνες της
Θεσσαλονίκης, καταστράφηκε από πυρκαγιά, χθες τα ξημερώματα. Κτισμένη σε ­
ακόμη ­ ερημική περιοχή κοντά στο Σέιχ Σου, καιγόταν για ώρες πριν ειδοποιηθεί
η Πυροσβεστική.

Τα παιδιά του 13ου Δημοτικού Σχολείου Παγκρατίου φρόντισαν τη
γειτονιά τους. Χθες 70 νέα δεντράκια φυτεύτηκαν στον Λόφο του Αρδηττού.

Νιώθουν δικαίωση οι κάτοικοι των νότιων περιοχών της Πάτρας μετά
την απόφαση του Ταμείου Συνοχής να αναστείλει τη χρηματοδότηση του βιολογικού
καθαρισμού και να συστήσει Εξεταστική Επιτροπή για την έως τώρα πορεία του
έργου. Οι κάτοικοι υποστηρίζουν ότι οι εγκαταστάσεις θα υποβαθμίσουν την
περιοχή τους.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16365N191</ED>
<ID>
ID:20794

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N19&aa=1</URL></REF>


Article

<CATEGORY>vin06</CATEGORY>

 <H5>ΠΑΡΑΜΕΝΟΥΝ ΕΚΤΟΣ ΣΧΟΛΕΙΟΥ ΤΑ ΤΣΙΓΓΑΝΑΚΙΑ
</H5><H2>Νίπτουν τας χείρας...
</H2>
«Βρείτε τρόπο να μάθουν τα παιδιά μας γράμματα», λέει ο πατέρας τού παιδιού
που έμεινε και χθες μακριά από το σχολείο

Ποιος έχει την ευθύνη; Ο δήμαρχος; Ο νομάρχης; Ο περιφερειάρχης; Ο δάσκαλος; Η
άκρη δεν βρέθηκε ­ ούτε ­ χθες και έτσι τα 15 Τσιγγανάκια στο Θάνα, στην
Τρίπολη, παρέμειναν εκτός σχολείου για μία ακόμη ημέρα, λόγω των αντιδράσεων
κατοίκων της περιοχής.

Τρίπολη

Τόσο ο προϊστάμενος της Πρωτοβάθμιας Εκπαίδευσης Σ. Κοδέλας όσο και ο δήμαρχος
της Τρίπολης Α. Κοτσιάνης, έχουν καταλήξει σε διαφορετικούς τρόπους
αντιμετώπισης του θέματος, και μάλιστα καθένας απορρίπτει τη λύση που
προτείνει ο άλλος.

Ο κ. Κοδέλας υποστηρίζει ότι η μόνη λύση είναι να μεταφέρονται καθημερινά τα
παιδιά στην Τρίπολη και να φοιτούν στο 3ο Δημοτικό Σχολείο της πόλης, ενώ το
τμήμα τους θα αναλάβει ο δάσκαλος που έχει οριστεί από τον Σεπτέμβριο.

Ο προϊστάμενος της Πρωτοβάθμιας Εκπαίδευσης θεωρεί αντιπαιδαγωγικό να κάνουν
μάθημα τα Τσιγγανόπουλα στο «κλειστό» σχολείο του χωριού Άγιος Σώστης, όπου
πήγαν και πέρυσι αναγκαστικά όταν τα έδιωξαν από το σχολείο του συνοικισμού
τους οι κάτοικοι του Θάνα, αλλά δεν διασαφήνισε για ποιο λόγο η απόφαση αυτή
δεν εφαρμόστηκε από την αρχή της σχολικής χρονιάς.

Ο νέος δήμαρχος Τρίπολης, Αλέξανδρος Κοτσιάνης, δηλώνει ότι πεποίθησή του
είναι πως θα πρέπει και φέτος να λειτουργήσει το σχολείο του Αγίου Σώστη, για
τις ανάγκες του οποίου έχει εξασφαλισθεί και σχετικό κονδύλι, ενώ επιρρίπτει
ευθύνες στον νομάρχη Αρκαδίας Π. Γιαννόπουλο, καθώς και στον προϊστάμενο της
Πρωτοβάθμιας Εκπαίδευσης για άσκοπη καθυστέρηση στην έναρξη των μαθημάτων.
«Είναι σίγουρο ότι οι Τσιγγάνοι ­ μαθητές της Α' Δημοτικού, μερικοί από τους
οποίους είναι ακόμα και δεκαπέντε χρόνων, δεν μπορούν να συνυπάρχουν στον ίδιο
χώρο με τα εξάχρονα παιδάκια», υποστηρίζει ο δήμαρχος.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16365N192</ED>
<ID>
ID:20856

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N19&aa=2</URL></REF>


Article

<CATEGORY>vin06</CATEGORY>

 <H5>ΛΕΣΒΟΣ
</H5><H2>Στο πλευρό του αστυφύλακα
</H2>
Αρνήθηκε να παραλάβει σήμα από άλλο αστυνομικό τμήμα και από ανώτερό του
αστυνομικό (που αφορούσε αυτόφωρη διαδικασία) και μάλιστα του έκλεισε το
τηλέφωνο! Πριν από δύο χρόνια, ο ίδιος αστυνομικός είχε απειλήσει με το
περίστροφό του προπορευόμενο οδηγό Ι.Χ. και γι' αυτό είχε καταδικαστεί σε
φυλάκιση πέντε μηνών. 
Σε λίγες μέρες έχει κληθεί στο Πειθαρχικό Συμβούλιο της ΕΛ.ΑΣ. με το ερώτημα
της απόταξης.

Όμως, ο αστυφύλακας κ. Νίκος Νανάσος είναι ο πρόεδρος της Ένωσης Αστυνομικών
Λέσβου και πολλοί συνάδελφοί του εκτιμούν ότι διώκεται και για
συνδικαλιστικούς λόγους. Θυμίζουν, μάλιστα, ότι κατά τη διάρκεια συγκέντρωσης
είχε δημόσια καταγγείλει τον αστυνομικό διευθυντή του νησιού, ότι ανάγκαζε
τους αστυνομικούς να εργάζονται εκτός ωραρίου.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16365N193</ED>
<ID>
ID:20897

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N19&aa=3</URL></REF>


Article

<CATEGORY>vin06</CATEGORY>

 <H2>16.000 τροχαία σε ένα χρόνο!
</H2>
Γκρίζος απολογισμός από την Αστυνομική Διεύθυνση Θεσσαλονίκης: Σε ένα χρόνο
σκοτώθηκαν σε τροχαία 149 πολίτες σε 16.000 τροχαία! Κι ακόμη: 1.390 κάτοικοι
της ευρύτερης περιοχής Θεσσαλονίκης οδηγούσαν μεθυσμένοι, έγιναν 239 ληστείες
ενώ κατασχέθηκαν 20 κιλά ηρωίνης, 13 κιλά κοκαΐνης και 420 κιλά χασίς.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16365N194</ED>
<ID>
ID:20927

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N19&aa=4</URL></REF>


Article

<CATEGORY>vin06</CATEGORY>

 <H2>Απόδραση στη λύτρωση
</H2>
Ο Παναγιώτης Τσίνζιρας ολοκλήρωσε την πιο μεγάλη ­ και πιο άγρια ­ διαδρομή
μόλις στα 31 του χρόνια. Βρήκε δύο πετσέτες στις τουαλέτες στα κρατητήρια της
Ασφάλειας και αυτοκτόνησε, αφού δεν άντεχε ­ λένε από την Αστυνομία ­ να μπει
φυλακή για μία ακόμη φορά. Τον βρήκαν στις 5.30 χθες τα ξημερώματα.

Από μικρός στις φυλακές και στην άσπρη σκόνη. Για πρώτη φορά ο Παναγιώτης
Τσίνζιρας είχε συλληφθεί τον Μάιο του 1988 με την βαριά κατηγορία της
ανθρωποκτονίας. Μαζί με τον Μαρίνο Χρ. Καραδήμα είχαν δολοφονήσει με
κυνηγετική καραμπίνα που είχε κλέψει το ίδιο το θύμα στην Αγία Παρασκευή
Φθιώτιδας, τον Βασίλη Σπ. Καραδήμα.

Ο Τσίνζιρας καταδικάσθηκε και αφού εξέτισε την ποινή του στη φυλακή,
αποφυλακίσθηκε στα τέλη του 1993. Τέσσερα χρόνια αργότερα προσήχθη πάλι για
την κλοπή μιας μοτοσυκλέτας.

Τους τελευταίους μήνες διέμενε με την μητέρα του στην επαρχία και στην Αθήνα
ήρθε την περασμένη εβδομάδα. Όποτε είχε χρήματα έμενε σε ξενοδοχείο και όποτε
«ξέμενε», περνούσε τις νύχτες του στα παγκάκια.

Αναζητουσε χρήματα για τη δόση του. Την περασμένη Τρίτη έκλεψε μια μοτοσυκλέτα
και στη συνέχεια έκανε εξόρμηση στην διασταύρωση των οδών Ευφρονίου και Χίου,
στην Καισαριανή. Επιτέθηκε σε μια νεαρή γυναίκα και της άρπαξε την τσάντα της.

Το επόμενο βράδυ επιτέθηκε σε μια ιδιοκτήτρια περιπτέρου και αφού την
τραυμάτισε με μαχαίρι στο κεφάλι αποπειράθηκε να τη ληστέψει. Συνελήφθη λίγο
αργότερα από αστυνομικούς της Άμεσης Δράσης και οδηγήθηκε στην Ασφάλεια.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16365N195</ED>
<ID>
ID:20940

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N19&aa=5</URL></REF>


Article

<CATEGORY>vin06</CATEGORY>

 <H2>Ο Σπυρίδων στην ΕΙΗΕΑ
</H2><H2></H2>
Την Ένωση Ιδιοκτητών Ημερησίων Εφημερίδων Αθηνών επισκέφθηκε χθες ο
Αρχιεπίσκοπος Αμερικής κ. Σπυρίδων. Τον Αρχιεπίσκοπο, που συνοδευόταν από τους
επισκόπους Μελόης κ. Φιλόθεο και Τρωάδος κ. Αλέξιο, καθώς και από τον πρόεδρο
του αρχιεπισκοπικού συμβουλίου κ. Κατσιματίδη, υποδέχθηκαν ο πρόεδρος της
Ενώσεως Ιδιοκτητών κ. Πάνος Καραγιάννης και μέλη του Διοικητικού Συμβουλίου
της. Κατά τη διάρκεια του γεύματος που παρετέθη συζητήθηκαν θέματα
ενδιαφέροντος της ομογένειας.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16365N196</ED>
<ID>
ID:20946

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N19&aa=6</URL></REF>


Article

<CATEGORY>vin06</CATEGORY>

 <H2>Εκδρομή στην Κίνα
</H2><H2></H2>
Στις 5 Μαΐου ξεκινάει η εκδρομή στην Κίνα, που διοργανώνει ο
Ελληνοκινεζικός Σύνδεσμος. Η εκδρομή θα διαρκέσει 19 ημέρες και οι εκδρομείς
θα επισκεφθούν το Πεκίνο, το Ξιάν, τη Σαγκάη, το Χανγκστόου, το Γκουελίν, την
Καντώνα και το Χονγκ Κονγκ. Το αεροπορικό ταξίδι θα γίνει με τη Lufthansa.
Πληροφορίες στα τηλέφωνα 3235.295 και 3646.260.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16365N197</ED>
<ID>
ID:20948

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N19&aa=7</URL></REF>


Article

<CATEGORY>vin06</CATEGORY>

 <H2>Προστατεύονται τ' Αστέρια
</H2><H2></H2>
Ως δασική θα κατοχυρωθεί η έκταση στα Αστέρια της Γλυφάδας, όπως είπε στη
Βουλή ο υφυπουργός Γεωργίας Παρασκευάς Φουντάς. Ο υφυπουργός αποδέχθηκε την
σχετική πρόταση της βουλευτού του ΣΥΝ Μαρίας Δαμανάκη, η οποία και έκανε
ειδική αναφορά «στην ποινική δίωξη από τον αρμόδιο εισαγγελέα του δασάρχη
Πειραιά που έχει χαρακτηρίσει χορτολιβαδική την έκταση».

Ο κ. Φουντάς, πάντως, επεσήμανε ότι θα χρειασθεί, για να χαρακτηρισθεί ως
δασική η έκταση, να παρέμβει και ο περιφερειάρχης.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16365N198</ED>
<ID>
ID:20950

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N19&aa=8</URL></REF>


Article

<CATEGORY>vin06</CATEGORY>

 <H2>ΚΑΒΑΛΑ
</H2><H2>Επεισόδια με απολυμένους </H2>
Επεισόδια έγιναν χτες στην Καβάλα, όταν αστυνομικοί προσπάθησαν
να εμποδίσουν περισσότερους από 150 απολυμένους της Εταιρείας Πετρελαίων
Βορείου Αιγαίου και να επιδώσουν ψήφισμα διαμαρτυρίας. Οι διαμαρτυρόμενοι
κατάφεραν τελικά να μπουν στο κτίριο όπου και παρέμειναν κάνοντας συμβολική
κατάληψη για μία ώρα.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16365N199</ED>
<ID>
ID:20952

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N19&aa=9</URL></REF>


Article

<CATEGORY>vin06</CATEGORY>

 <H5>Ερωτικά χτυποκάρδια πριν από μισό αιώνα
</H5><H2>ΓΙΑ ΘΥΜΗΣΟΥ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΑΙΣΘΗΜΑΤΑ και αγάπες, έρωτες και λουλούδια, μικρές και μεγάλες προκλήσεις με
ημίγυμνες σταρ σε διεγερτικές πόζες στα εξώφυλλα περιοδικών με ερωτικό
περιεχόμενο, μας γυρίζουν 45 χρόνια πίσω, σε μια εποχή ρομαντισμού.

Ερωτικό πάθος και γλυκιά έκφραση. Ένα από τα ωραιότερα εξώφυλλα του
περιοδικού «Χτυποκάρδι» (6ο τεύχος, Μάρτιος 1957)

Ο σύγχρονος (και ξενόφερτος) Άγιος Βαλεντίνος που μπήκε στη ζωή μας τα
τελευταία 18 χρόνια, σαν επίσημη γιορτή των ερωτευμένων, κεντρίζει την σκέψη
μας να θυμηθούμε τους ερωτευμένους νέους της περιόδου 1950-58, που μέσα στα
ειδικά περιοδικά ή σε ειδικές στήλες περιοδικών ποικίλης ύλης εύρισκαν
ερωτικές ιστορίες και γενικά κείμενα και φωτογραφίες με θέματα ερωτικά.

Έγχρωμη γελοιογραφία του νεαρού ­ τότε ­ Κώστα Μητρόπουλου, στο οπισθόφυλλο
του εβδομαδιαίου αισθηματικού περιοδικού «Να η Αθήνα»

Δύο ήταν τα περιοδικά που έκαναν μπαμ (!) στη δεκαετία του 1950. Το «Να η
Αθήνα» και το «Χτυποκάρδι». Τα εξώφυλλά τους, οι γελοιογραφίες, οι φωτογραφίες
και τα κείμενα αποτελούσαν μαγνήτες για τη νεολαία, ενώ παράλληλα η έκδοσή
τους ήταν πρόκληση για την τότε υπερσυντηρητική κοινωνία και φυσικά για τους
μεσαιωνικούς κύκλους της Εκκλησίας.

Σύνθεση του Μιχάλη Γάλλια για το εξώφυλλο του «Θησαυρού» (Απρίλιος 1951).
Στην 3η σελίδα του περιοδικού η λεζάντα αναφέρει: «Έστησε ο έρωτας χορό με τον
ξανθό Απρίλη»

Υπήρχαν και άλλα περιοδικά με αισθηματικό περιεχόμενο και ιστορίες αγάπης
(σεμνές ή προκλητικές) όπως ο «Ζέφυρος», η «Μεμόζα», η «Καρδιά», αλλά χωρίς
προκλητικές φωτογραφίες. Ωστόσο, φωτογραφίες ερωτικές φιλοξενούσαν σε αραιά
διαστήματα, στα εξώφυλλά τους, ο «Θησαυρός», το «Ρομάντσο» και άλλα
εβδομαδιαία περιοδικά ποικίλης ύλης. Ενώ το γνωστό και μεγάλης κυκλοφορίας
«Ντομινό», επί 10 χρόνια (1958-68) στην 3η σελίδα καταχωρούσε επιστολές μικρών
κοριτσιών (μαθητριών κυρίως) που ζητούσαν συμβουλές από την «κυρία Κλάρα» για
το πώς να χειρισθούν τις ερωτικές τους υποθέσεις. Τα κορίτσια που έστελναν τις
επιστολές για τη στήλη «Εγώ και Συ» στο «Ντομινό» χρησιμοποιούσαν ψευδώνυμα
όπως: «Δυστυχισμένη καρδιά», «Τρελή μελαγχολία», «Πικραμένη άνοιξη»,
«Δυστυχισμένο αγριολούλουδο», «Άτυχη αγάπη» και εκατοντάδες άλλα. 
Το εντυπωσιακό στοιχείο στα πιο «τολμηρά» περιοδικά όπως «Να η Αθήνα» και
«Χτυποκάρδι», είναι ότι είχαν συνεργασία με γνωστούς (και διάσημους για την
εποχή) δημοσιογράφους, λογοτέχνες και γελοιογράφους.

Οπισθόφυλλο-πρόκληση με τετράστιχο, στο «Χτυποκάρδι» (Μάιος 1957)

Το περιοδικό «Να η Αθήνα», το 1952, δημοσίευε συνεργασίες των συγγραφέων
Πολύβιου Βασιλειάδη, Χρήστου Γιαννακόπουλου, Νίκου Μολυβδά - Βυζαντινού και
του ακαδημαϊκού Διονυσίου Κόκκινου. Στο οπισθόφυλλο δημοσιεύονταν έγχρωμες οι
καταπληκτικές γελοιογραφίες του νεαρού ­ τότε ­ και ανερχόμενου Κώστα
Μητρόπουλου. Το ίδιο περιοδικό δημοσίευε γνωστά ποιήματα του Κωστή Παλαμά και
της Δώρας Μοάτσου - Βάρναλη.

Προκλητικό σε όλα του ήταν το περιοδικό «Χτυποκάρδι», που κυκλοφορούσε το
1957-58. Εξώφυλλα, οπισθόφυλλα, φωτογραφίες, γελοιογραφίες, κείμενα, όλα είχαν
περιεχόμενο ερωτικό. Ξεφυλλίζοντας, όμως, πολλά από τα τεύχη του, διαπιστώνεις
ότι τα κείμενα ήταν πολύ προσεγμένα, καλογραμμένα.

Μεταξύ των συνεργατών του περιοδικού ήταν ο Νίκος Τσιφόρος, που έγραφε σε
συνέχειες για τη ζωή του Τζιάκομο Καζανόβα, καθώς και άλλα κείμενα. Συνεργάτης
στο «Χτυποκάρδι» και ο Νίκος Μαράκης, αστυνομικός συντάκτης στα «ΝΕΑ» και «Το
Βήμα», που έγραφε σε συνέχειες για τα «Κωλ γκερλς» της Αθήνας. Ο Αρχέλαος και
ο Βασίλης Χριστοδούλου ήταν οι γελοιογράφοι του περιοδικού. Υπήρχαν και
ειδικές σελίδες στο «Χτυποκάρδι», όπως αυτή της «Σίβυλλας» που έδινε
απαντήσεις σε όσους ζητούσαν συμβουλές για ερωτικά ζητήματα.

Λίγο μετά την έκδοση του περιοδικού «Χτυποκάρδι», κυκλοφόρησε και το
«Καρδιοχτύπι» αλλά δεν έπιασε. Στο χώρο των περιοδικών με αισθηματικό ή
ερωτικό περιεχόμενο μεγάλες κυκλοφορίες κράτησαν «Ο Ζέφυρος» και η «Καρδιά».
Μεγάλη εντύπωση έκαναν τότε τα γνωστά ερωτικά σινερομάντζα (φωτογραφίες και
κείμενα) που δημοσίευαν σε συνέχειες το «Ντομινό», το «Χόμπι» και άλλα λαϊκά ή
λαϊκίστικα περιοδικά.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16365N201</ED>
<ID>
ID:20795

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N20&aa=1</URL></REF>


Article

<CATEGORY>vin06</CATEGORY>

 <H5>Ο (ΕΛΛΗΝΙΚΟΣ) ΑΓΙΟΣ ΥΑΚΙΝΘΟΣ ΚΑΙ Ο ΞΕΝΟΦΕΡΤΟΣ ΑΓΙΟΣ ΒΑΛΕΝΤΙΝΟΣ
</H5><H2>Ο γιος του Έρωτα από τα... Ανώγεια
</H2>
<AUTHOR>ΣΤΕΦΑΝΟΣ ΚΡΙΚΚΗΣ - ΕΥΗ ΕΛΕΥΘΕΡΙΑΔΟΥ</AUTHOR>

Ερωτευμένος Άγιος. Ο Βαλεντίνος, τα λείψανα του οποίου φυλάσσονται στην
Ιρλανδία και την Ιταλία, εκτελέστηκε το 270 μ.Χ. στη Ρώμη, επειδή πάντρευε
κρυφά τα ερωτευμένα ζευγάρια, παρά την απαγόρευση του Αυτοκράτορα Κλαύδιου

«Πάντα με πιάνει ο Έρωτας όσο πολύ κι αν τρέχω, γιατί είναι εκείνος φτερωτός
και εγώ φτερά δεν έχω».

Ένας στίχος χαραγμένος σε βράχο πάνω στον Ψηλορείτη. Λίγα μέτρα πιο μακριά από
τον ναό του Αγίου Υακίνθου. Εκεί που πριν από λίγες ημέρες δύο ερωτευμένοι
νέοι πήγαν για να κόψουν την βασιλόπιτά τους. Δεν έκαναν ακριβά δώρα ο ένας
στον άλλον. Απλώς, ένιωσαν την ενέργεια του βουνού που γέννησε τον Δία. Ούτε
ένας χρόνος δεν πέρασε από τότε που ολοκληρώθηκε η κατασκευή του λιτού ναού,
που μέσα της φυλά την εικόνα του Υακίνθου. Έτσι όπως τη φαντάστηκε και την
αποτύπωσε ένας Κρητικός αγιογράφος. Με μορφή λεπτή και ψηλή, λευκή, με μια
ματιά που σαν πέφτει πάνω σου δεν σε γεμίζει ενοχές. Ο ναός είναι από πέτρα,
κρυφός, γιατί κρυφά είναι και τα αισθήματα.

Διαφορές

Ο Υάκινθος είναι διαφορετικός από τον Άγιο Βαλεντίνο. Ούτε καν την ίδια ημέρα
δεν γιορτάζουν. Ο πρώτος, στις 3 Ιουλίου. Ο δεύτερος στις 14 Φεβρουαρίου. Ήταν
νέος ο Υάκινθος όταν πέθανε, το 98 μ.Χ., αφοσιωμένος στην πίστη του, όντας
θαλαμηπόλος στην αυλή του Αυτοκράτορα Τραϊανού. Ήταν νέος και όμορφος ο
Υάκινθος, όταν τον σκότωσε ο Ζέφυρος, για να μην μπλεχτεί στα δίχτυα του
Απόλλωνα που τόσο τον θαύμαζε.

Ο Άγιος Υάκινθος ξεκινάει από τα Ανώγεια της Κρήτης και απλώνει τη χάρη του
σιγά σιγά και στην υπόλοιπη Ελλάδα. «Είναι ο Άγιος του έρωτα, των αγνών
αισθημάτων, της δημιουργίας και της έμπνευσης που τόσο πολύ μας έλειπε», θα
μας πει ο Λουδοβίκος των Ανωγείων που μαζί με μια μικρή ομάδα ανθρώπων στην
αρχή, ξεκίνησαν τη θεμελίωση του ναού στον Ψειλορείτη. Διαφέρει πραγματικά ο
Υάκινθος από τον Βαλεντίνο. Κυρίως στον τρόπο που ο καθένας του θέλει να τον τιμούν.

Ο Υάκινθος είναι διακριτικός, «μιλάει στην ψυχή του ανθρώπου, τον εμπνέει,
υπομειδιά και τον ενθαρρύνει. Τον κάνει να τραγουδήσει, να εκφράσει με ποίηση
τον εσωτερικό του κόσμο, να εξωτερικεύσει τις ευαισθησίες του».

Τον γιόρταζαν και στην αρχαιότητα τον Υάκινθο. Σε ένα χωριό έξω από το
Ηράκλειο, την Τύλισο, αλλά και στη Μεσσηνία. Γιόρταζαν τον θάνατο και την
ανάστασή του, ως θεότητα της βλάστησης. Ήταν τα Υακίνθεια, που αναβίωσαν
πέρυσι το καλοκαίρι, που θα γίνουν και φέτος τον Ιούλιο, με διάφορες
πολιτιστικές εκδηλώσεις. Ο έρωτας όμως έχει πολλά πρόσωπα. Και ένα από αυτά θα
χαμογελάσει και αύριο, του Αγίου Βαλεντίνου.

Παπάς

Έζησε πολύ αργότερα από τον Υάκινθο ο Βαλεντίνος. Τον 3ο αιώνα μ.Χ. στη Ρώμη.
Τα χρόνια που ο Χριστιανισμός προσπαθούσε να ορθώσει το ανάστημά του ενάντια
στους ειδωλολάτρες. Ήταν παπάς, στην πρωτεύουσα της ρωμαϊκής αυτοκρατορίας,
στα χρόνια του Κλαύδιου Β'. Ο τότε αυτοκράτορας λάτρευε τους πολέμους, αλλά
προς μεγάλη του στενοχώρια δεν έβρισκε πρόθυμους νεαρούς Ρωμαίους για να
καταταγούν στον στρατό. Αποφάσισε, λοιπόν, να απαγορεύσει τους γάμους, ώστε
καμιά δέσμευση να μην κρατά τους νέους άντρες μακριά από το καθήκον τους προς
τη «μαμά πατρίδα». Ο Βαλεντίνος άρχισε να κάνει γάμους κρυφά. Σιγά σιγά αυτό
μαθεύτηκε και οι νέοι έσπευδαν στον «φίλο των ερωτευμένων». Ώσπου το έμαθε και
ο Κλαύδιος και φυλάκισε τον αντιδραστικό ιερέα. Όταν ο Βαλεντίνος αρνήθηκε να
αλλαξοπιστήσει, αποφασίστηκε ο θάνατός του με λιθοβολισμό και αποκεφαλισμό. Ο
Βαλεντίνος εκτελέστηκε στις 14 Φεβρουαρίου του 270 μ.Χ.

Μέσα στη φυλακή ερωτεύτηκε μία νεαρή γυναίκα, στην οποία έστειλε ένα σημείωμα
πριν σκοτωθεί. 
Το υπέγραψε: «Με αγάπη από τον Βαλεντίνο σου». Έτσι έμεινε στην ιστορία η
έκφραση. 
Η Καθολική Εκκλησία βρήκε τον ιδανικό εκφραστή της αγνής αγάπης στο πρόσωπο
του Βαλεντίνου και τον ανακήρυξε Άγιο μερικές δεκαετίες αργότερα,
αντικαθιστώντας έτσι ένα παγανιστικό έθιμο, που γινόταν στα μέσα Φεβρουαρίου,
για 800 ολόκληρα χρόνια. Άλλοι συνδέουν αυτή την ημερομηνία με το ζευγάρωμα
των πουλιών.

Η γιορτή

Σιγά σιγά, η φήμη του Αγίου ­ πλέον ­ Βαλεντίνου επεκτάθηκε στη Δυτική Ευρώπη
και τον Μεσαίωνα άρχισε να γιορτάζεται στην Αγγλία και τη Γαλλία. Ήταν η ημέρα
που οι νεαροί προσπαθούσαν να βρουν το ταίρι τους και να φανερώσουν τα
αισθήματά τους προς τις γυναίκες της προτίμησής τους. Ακολουθώντας την
παράδοση του Αγίου, ο Δούκας της Ορλεάνης Κάρολος, έστειλε στην αγαπημένη του
την πρώτη κάρτα του Βαλεντίνου από τη φυλακή το 1415.

Αργότερα, ο εορτασμός επεκτάθηκε στον Νέο Κόσμο, όπου από τις αρχές του
περασμένου αιώνα πήρε σιγά σιγά εμπορικό χαρακτήρα. 
Σήμερα γιορτάζεται ιδιαίτερα στην Αμερική, τη Βρετανία και τη Γαλλία και
λιγότερο στις υπόλοιπες χώρες. 
Στην Ιαπωνία, το έθιμο θέλει τις γυναίκες να προσφέρουν δώρα στους άντρες της
ζωής τους, εραστές ή φίλους, οι οποίοι οφείλουν να τους τα ανταποδώσουν μέσα
ένα μήνα αργότερα.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16365N211</ED>
<ID>
ID:20796

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N21&aa=1</URL></REF>


Article

<CATEGORY>vin06</CATEGORY>

 <H5>ΤΡΙΑΝΤΑ ΠΕΝΤΕ ΧΡΟΝΙΑ ΣΤΟ ΤΡΑΓΟΥΔΙ, ΜΙΑ ΔΙΑΔΡΟΜΗ ΑΠΟ ΤΑ ΤΡΙΚΑΛΑ ΣΤΟ ΑΛΣΟΣ
</H5><H5>Ποτέ δεν έμενα στις τραυματικές εμπειρίες
</H5><H5>Στα τραγούδια είμαι αγύριστο κεφάλι
</H5><H2></H2><H2>Δημήτρης Μητροπάνος
</H2><H2>Το ταξίδι από τη «Μικρή Μόσχα»
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Τριάντα πέντε χρόνια από την ημέρα που πρωτοέπιασε το μικρόφωνο στα χέρια
του, ο Δημήτρης Μητροπάνος έχει κατακτήσει πια αυτό που φαινόταν από τότε πως
του ανήκε δικαιωματικά: να αποτελεί, από μόνος του, μια ειδική κατηγορία στο
ελληνικό τραγούδι. Μια φωνή αντρίκεια, ιδιαίτερη, με τους ιδιότυπους ­
χαρακτηριστικότατους όμως ­ παρατονισμούς. Ένα πρόσωπο που πάλλεται στις νότες
και την εκφορά του λόγου και διοχετεύει, κατά κύματα, την ένταση μέχρι και
στην τελευταία φλέβα των δακτύλων του. Ακόμη και όταν κάθεται, ακίνητος
σχεδόν, μορφή δωρική, στη σκηνή. Ένας τραγουδιστής που η πορεία του θα
μπορούσε να γράψει μία ιστορία του ελληνικού τραγουδιού ­ παράλληλη και
αυτόνομη. Προς εκείνην που έχουν χαράξει στη μνήμη μας οι μουσικές «ομάδες» ή
«κατηγορίες» του. Από εκείνη την ημέρα του 1964, που συνάντησε τον Γιώργο
Ζαμπέτα, έως σήμερα στη σκηνή του νεότοκου «Άλσους».

Ο Δημήτρης Μητροπάνος έχει ένα «κουσούρι»: δεν μιλάει πολύ. Ή, μάλλον, μιλάει
ελάχιστα. Λακωνικός, δωρικός όπως και στη σκηνή, φαίνεται ­ και είναι ­ ένας
άνθρωπος-καλλιτέχνης κλεισμένος στον δικό του κόσμο, καθόλου αγγελικά
πλασμένο, αν κρίνει κανείς από την ιστορία του. Που είναι σχεδόν όλη η ιστορία
του ελληνικού τραγουδιού.

Δεν μιλάει πολύ και ας έχει φιλτράρει στον ηθμό τού μυαλού του και της καρδιάς
του αυτή την ιστορία και την έχει κάνει ενέργεια, που δονεί αυτήν την
ιδιότυπη, παρεκκλίνουσα από τα δυτικά στερεότυπα φωνή του. Κι ας έχει πια
πολλά να πει.

Έχει σχηματισμένη άποψη για τα πράγματα γύρω, εξακολουθεί να διηθεί τις
εμπειρίες της ζωής και της τέχνης του, αλλά κατά κανόνα σιωπά.

Ακόμη κι όταν βρίσκεται πρόσωπο με πρόσωπο με κάποιον, δεν ανοίγεται εύκολα
και, κυρίως, δεν μιλάει για τον... Δημήτρη Μητροπάνο. Προτιμά να χαίρεται
σιωπηλά, με νεύματα, τη συνεύρεση και ας μη γίνεται, εύκολα, συζήτηση.

Στα Τρίκαλα

Ήταν πάντα έτσι, το παραδέχεται. Ακόμη και στις δύσκολες ημέρες, στη συνοικία
Αγία Μονή των Τρικάλων (τη «Μικρή Μόσχα», όπως την έλεγαν, «γιατί όλοι εκεί
ήταν αριστεροί»).

«Οι μισοί ήταν εξορία, τότε», ξεκινά την αναδρομή του μισοκλείνοντας τα μάτια
στις σκέψεις του. «Οι άλλοι μισοί στις φυλακές, ενώ άλλοι ­ όπως ο πατέρας ο
δικός μου ­ είχαν φύγει έξω».

Τα πράγματα δυσκόλευαν και το 1964 ο Δημήτρης Μητροπάνος δεν είχε πια άλλη
λύση: έπρεπε να αφήσει τα Τρίκαλα, την ποδοσφαιρική ομάδα του, τον Άρη Αγίας
Μονής, τη χορωδία του Αγίου Αθανασίου και να κατεβεί στην Αθήνα, στον θείο
του, που είχε βγει κι εκείνος από τη φυλακή. «Ήταν χρόνια στερημένα εκείνα»,
λέει, «αλλά μακάρι και τα δικά μου τα παιδιά να ζούσαν μ' αυτή τη γειτονιά,
την παρέα, την αυλή. Ακόμη έχω φίλους από εκείνες τις στερημένες εποχές. Και
για να πω την αλήθεια, δεν μας φαινόταν και πολύ η στέρηση γιατί όλοι βράζαμε
στο ίδιο καζάνι».

1964, Αθήνα, λοιπόν. «Έπρεπε να δουλέψω για να τα βγάλω πέρα ­ στην αρχή
παράλληλα με το σχολείο». Η ιδιαιτερότητα της φωνής του, που έφθασε ­ η τύχη ­
στα κατάλληλα αυτιά, τον έφερε για ένα δοκιμαστικό στην Columbia. «Δίπλα
ηχογραφούσε ο Γιώργος Ζαμπέτας. Και του είπε ο Λαμπρόπουλος: "Πάρ' τον μαζί
σου για να ψηθεί". Και έτσι βρέθηκα να τραγουδώ μαζί με τον Ζαμπέτα στα
"Ξημερώματα", στο τέρμα Πατησίων ­ που με έδιωχνε τα μεσάνυχτα για να κοιμηθώ
και να πάω την άλλη ημέρα στο σχολείο.

Εκείνη την εποχή ο Μίκης Θεοδωράκης είχε πρόβλημα με τραγουδιστές, με άκουσε,
και Μεγάλη Δευτέρα του 1966, στο "Παλλάς" της Θεσσαλονίκης βρέθηκα να τραγουδώ
"Άξιον Εστί". Και το καλοκαίρι περιοδεία στην Ελλάδα και την Κύπρο ».

Έμελλε να ξανασυνεργαστεί με τον Μίκη Θεοδωράκη και τον Μάνο Χατζιδάκι το
1982-83 σε συναυλίες.

Όμως, στα τέλη του '60, το επόμενο βήμα του ήταν οι μπουάτ. «Οι κανονικές,
χωρίς μικρόφωνα», εξηγεί. «Ήταν, ίσως, η καλύτερη περίοδος. Αλλά μας έτυχε η
επταετία και έμεινε στη μέση... Τότε είχαμε βγάλει και έναν δίσκο με τον
Βασίλη Κουμπή, σε στίχους Ιατρόπουλου. Ένα τραγούδι είχε την ατυχία να λέγεται
"Χαμένη Πασχαλιά" και απαγορεύτηκε.

Η νύχτα

Ξανά με τον Ζαμπέτα. Κι εκεί αρχίζει η κανονική περίοδος της νύχτας. Κάναμε
έναν δίσκο ­ και με τον Χριστοδούλου ­ και δούλεψα δυόμισι χρόνια μαζί του.

Είναι ο άνθρωπος που του χρωστάω πάρα πολλά. Με βοήθησε, μου έδειξε, μου έμαθε
το μικρόφωνο, μου έλεγε... Εκείνη την εποχή όμως ερωτεύθηκα μια κοπελιά στη
Θεσσαλονίκη και άρχισαν τα πέρα δώθε με το αεροπλάνο. Καθυστέρησα δυο τρεις
φορές στο πρόγραμμα, μου έβγαλαν ρεπό ­ κι εγώ πήρα διαρκείας!

Τότε, άρχισε και η συνεργασία μου ­ που κράτησε είκοσι χρόνια ­ με τον Σπύρο
Παπαβασιλείου, ενώ το 1968-69 τραγουδούσαμε με τη Μαρινέλλα στην "Παλιά Αθήνα"
­ "ρεβί πίστας" θεωρούσαν το πρόγραμμα. Έμαθα πολλά από τη Μαρινέλλα. Κατ'
αρχάς τις αναπνοές της κι έπειτα τα σεκόντα της. Δεν νομίζω ότι υπάρχουν
καλύτερα. Αφού με τον Ζαμπέτα κάναμε ένα μάλλον άγνωστο τραγούδι, την
"Ξενιτιά", που όταν μπήκε εκείνη στο σεκόντο το τραγούδι έγινε άλλο!.

Μία σεζόν στο «Φαληρικό», με Δημήτρη Ευσταθίου, Μάνο Παπαδάκη, Λευτέρη
Μυτιληναίο κι έπειτα με τον Ζαμπέτα, τη Μανταλένα και τη Ναυσικά στο «Παλατάκι».

«Είχε έρθει ο καιρός να πάω φαντάρος. Γράφτηκα σε μια σχολή οπερατέρ για να
πάρω αναβολή και ξεκίνησα στα "Ξημερώματα" μαζί με την Ντάλι, τον Στρατή και
τη Λίτσα Σακελλαρίου. Όμως κόπηκε η αναβολή και τον Γενάρη του '71 βρέθηκα
στην Αλεξανδρούπολη. Στις άδειες έκανα τον "Αλή Πασά" με τον Σπύρο
Παπαβασιλείου, το "Φιλί φιλί", το "Κλαίει απόψε η γειτονιά" και την "Κακούργα
πεθερά" με τον Άκη Πάνου.

Ο Δήμος Μούτσης έκανε τότε τον "Άγιο Φεβρουάριο". Ο Μαρκάκης τού είπε να με
βρει για να με δοκιμάσει, αλλά το πρόβλημα ήταν πώς να πάρω άδεια. Ο Γιώργος
Κατσαρός ­ ας είναι καλά ­ το κανόνισε, αλλά όταν γύρισα είχε αρρωστήσει η
αδελφή μου. Ευτυχώς, κανόνισε ο Κατσαρός και για άλλη άδεια και παραμονές
Χριστουγέννων μπήκα και είπα τον "Άγιο Φεβρουάριο". Δεν τον ευχαριστήθηκα όμως
ούτε τον ένιωσα τότε, μπήκα απλώς και τραγούδησα. Μου 'μεινε κληρονομιά, αλλά
τότε δεν έκανε τεράστια επιτυχία. Αργότερα έγινε αυτό που είναι σήμερα. Τότε
με είχαν μάλιστα κατηγορήσει πώς εγώ, λαϊκός τραγουδιστής, κάνω τέτοια
πράγματα. Όταν μετά την απόλυσή μου, το 1973, έκανα και τον "Δρόμο για τα
Κύθηρα", με έβρισαν περισσότερο».

Την ώρα που βγάζει την «Κυρά Ζωή» των Παπαβασιλείου - Μουσαφίρη και τον δίσκο
(με τη Χριστιάνα) «Τα σκόρπια φύλλα» του Καλδάρα, ξεκινά η πορεία της νύχτας:
«Φαντασία» με Γιάννη Καλατζή, Δώρο Γεωργιάδη, Μιχάλη Μενιδιάτη, Κωστή Χρήστου,
«Αιγόκερως» (στην Πλάκα) με Μιχάλη Βιολάρη, Χριστιάνα, Χάρρυ Κλυνν, επιχείρηση
στη Θεσσαλονίκη ­ με καθόλου αίσιο τέλος ­, στου «Μοστρού» με Χριστιάνα, Δάκη,
Μυτιληναίο, Σωτήρη Μουστάκα και «Μικρό Διογένη» με Καλατζή, Χρήστου και Καίτη Αμπάβη.

Επιτυχίες

«Μετά ήρθε ένα από τα καλύτερα πράγματα που έχω κάνει. Στα "Παλιά Δειλινά" με
Μανώλη Μητσιά, Άννα Βίσση, Λιζέτα Νικολάου, Τάνια Τσανακλίδου και Χάρρυ Κλυνν.
Εκεί καθιερώσαμε το ωράριο 10.30-2.30 με σύνθημα "Ανθρώπινες ώρες, ανθρώπινες
τιμές". Και έγινε το έλα να δεις».

Και έπειτα, ξανά «Διογένης» με Γιάννη Πουλόπουλο, Χριστιάνα και Χάρρυ Κλυνν,
«Δειλινά», «Νεράιδα» και «Καν Καν», εναλλάξ, με Μητσιά, Πουλόπουλο, Χριστιάνα,
αλλά και Δούκισσα, Ρίτα Σακελλαρίου και Κατερίνα Στανίση και «Κοσμοδρόμιο» στη
Θεσσαλονίκη με Πασχάλη Τερζή (πολύ καλό του φίλο), αλλά και τη Σόφη Ζανίνου με
τον Ψαρέλλη. Ήρθε η ώρα για το «Ρεξ» με Γλυκερία, Χρήστο Νικολόπουλο, Γιάννη
Μηλιώκα και Ρένα Βλαχοπούλου. «Ήμουν πολύ τυχερός που τραγούδησα μαζί της.
Ήταν από τα πιο σημαντικά πράγματα που μου έχουν συμβεί», παρατηρεί ο Δημήτρης Μητροπάνος.

Και «Δειλινά», ξανά, με τον Γιώργο Μαρίνο και την Ελένη Δήμου, ενώ τα
καλοκαίρια μπαίνει σιγά σιγά στον χορό των συναυλιών, μαζί με τον Γιώργο
Μεράντζα. «Ενδιάμεσα, το 1986-87, αλλάζω δισκογραφική εταιρεία. Ο λόγος; Η
άποψή μου ήταν ­ και είναι ­ πως με βολεύει να είμαι σε μια εταιρεία που έχει
δημιουργούς. Γιατί δεν πιστεύω πως τα κάνουν όλα οι τραγουδιστές. Εκεί, στη
Minos πήγα με το όνειρο να δουλέψω με τον Αχιλλέα Θεοφίλου, αλλά ο Μάτσας μού
εμφάνισε τον Ηλία Μπενέτο, που την πρώτη στιγμή μού έδωσε την αίσθηση του
"φασίστα"! Από την πρώτη δουλειά κατάλαβα όμως πως δεν ήταν καθόλου έτσι.
Τίποτα δεν έγινε, έκτοτε, στην τύχη. Όλα ήταν ψαγμένα, σχεδιασμένα,
προγραμματισμένα από τον Ηλία. Ένα βράδυ μού λέει να πάμε σε μια ταβέρνα, όπου
συναντήσαμε τον Μάριο Τόκα. Χρόνια συζητούσαμε έναν δίσκο, αλλά τότε ήρθε η
ώρα. Και μας προέκυψε "Η εθνική μας μοναξιά", ένας δίσκος που σημαίνει πολλά
για μένα.

Στο μεταξύ είχα κι έναν δίσκο με τον Χρήστο Νικολόπουλο, από τους καλύτερους
που έχω κάνει, ο οποίος όμως δεν πήγε, κι αυτό ακόμη το ψάχνω...».

Ο Μικρούτσικος

Ακολούθησε άλλη μια χρονιά στα «Δειλινά», με Αλέκα Κανελλίδου, Λίτσα Διαμάντη
και Κώστα Μπίγαλη, 40 ημέρες στον «Διογένη» με τον Στέφανο Κορκολή και
γίνεται, με τον Τόκα και πάλι, το «Παρέα μ' έναν ήλιο» και ένα CD με τον
Γιάννη Σπανό.

«Μετά ήρθε το "Zoom", όπου και με άκουσε ζωντανά ο Θάνος Μικρούτσικος (με τον
οποίο είχαμε γνωριστεί παλαιότερα, παραμονές Πρωτοχρονιάς... χαρτοπαικτικώς)».
Και έτσι γεννήθηκε το «Στου αιώνα την παράγκα» και η «Ρόζα», μία από τις
μεγαλύτερες δισκογραφικές επιτυχίες των τελευταίων χρόνων: οι αριθμοί μιλούν
για πωλήσεις της τάξεως των 200.000!

Η συνέχεια της ιστορίας είναι... το παρόν: το CD «Του έρωτα και της φυγής»
κυρίως, με τον Βασίλη Κορακάκη, έναν «αυθεντικό λαϊκό συνθέτη» (χαρακτηρισμός
που αρμόζει και στη φωνή και την παρουσία του Δημήτρη Μητροπάνου) αλλά και με
τους Μάνο Ξυδού, των Πυξ Λαξ, Μίλτο Πασχαλίδη και Γιώργο Μουκίδη ­ και με
στίχους του Πάνου Σταθόγιαννη. Ενώ επί σκηνής του ανανεωμένου «Άλσους» (στην
Ευελπίδων), ο Δημήτρης Μητροπάνος έχει πλέον την ευχέρεια να ξεδιπλώνει κάθε
βράδυ την εμπειρία των 35 αυτών χρόνων, καθορίζοντας και ένα ιδιαίτερο μουσικό
«είδος», του οποίου ίσως είναι ο μοναδικός εκπρόσωπος...


Αν θα ξαναζούσε έτσι αυτήν τη ζωή ­ τη ζωή του ­ ο Δημήτρης Μητροπάνος; Ούτε
συζήτηση. «Σε όλη αυτή τη διαδρομή περάσανε πράγματα ονειρικά, πέρασαν και
τραυματικές εμπειρίες», λέει αργά και το βλέμμα του σοβαρεύει. «Ποτέ δεν έμενα
στις τραυματικές εμπειρίες. Πιο πολύ μετρούσαν και μου έδιναν κουράγιο οι
άνθρωποι που μου ανοίγονταν και με εμπιστεύονταν.

Δεν πέρασα και τόσο τραγικά πράγματα. Τα ανθρώπινα, που περνάμε όλοι, τις
ζήλειες, τις μικροπρέπειες... Απλά τα δικά μας (και εννοεί των τραγουδιστών)
φαίνονται πιο πολύ. Μας κυνηγάνε και τα μέσα ενημέρωσης. Και αυτό μόνον αν το
επιδιώκεις. Έχω μιαν απορία: εμένα γιατί δεν με κυνηγάνε στην προσωπική μου
ζωή; ­ και ξέρω κι άλλους, που σ' αυτόν τον τομέα δεν έδωσαν δικαίωμα: τον
Μητσιά, τον Νταλάρα, τον Πουλόπουλο...

Βγαίνουν κάποιοι και διαμαρτύρονται "έγραψαν τούτο και τ' άλλο". Δεν πιστεύω
ότι, αν δεν θέλεις, θα βγει παραέξω κάτι προσωπικό σου. Εδώ κάποιοι (οι ίδιοι
που διαμαρτύρονται) το έχουν αναγάγει σε σύστημα: Σήμερα θα βγω με κείνον,
αύριο με τον άλλον, για να είμαι την άλλη ημέρα στις εφημερίδες».

Και τους ίδιους δισκογραφικούς δρόμους και τις επί σκηνής (ή πάλκο)
συνεργασίες φαίνεται πως θα ακολουθούσε, αν ξαναζούσε τη ζωή του. «Γιατί έχω
και ένα άλλο κουσούρι: δεν θέλω να επιλέγω το ένα και το άλλο, θέλω να με
επιλέγουν. Πιο πολύ με γοητεύει. Το θέμα είναι για μένα πάντα αν σε θέλει ο
δημιουργός. Με το να τον υποχρεώσεις, έμμεσα ή άμεσα, να σου δώσει δουλειά
του, τι έχεις να κερδίσεις, εν τέλει;».

Σοβαρεύει ξανά και η φωνή του ακολουθεί πιο αργό δρόμο. Μισοκλείνει τα μάτια
σαν να αναπολεί τις στιγμές, τις δικές του στιγμές. «Αν σκεφτούμε ποιος ήμουν
και ποιος είμαι, τι συνέβη στη ζωή μου, θα πρέπει να είμαι πολύ αχάριστος, αν
δεν ήθελα να τα ξαναζήσω»...


Σε έναν τομέα ο Δημήτρης Μητροπάνος δεν διστάζει να βγάλει τις... εμμονές του.
Στα τραγούδια και τις προσωπικές του αδυναμίες σε ένα ρεπερτόριο, που θα
πρέπει να αριθμεί τουλάχιστον 600 μουσικές εκδοχές.

«Σε κάποια τραγούδια είμαι αγύριστο κεφάλι», ξεκαθαρίζει από την αρχή ­ με
έμφαση. «Ας πούμε, το "Πρώτο φθινόπωρο" του Βαγγέλη Κορακάκη (από το νέο του
CD "Του έρωτα και της Φυγής") θα το λέω πάντα, ό,τι και να γίνει. Ή ένα άλλο
παράδειγμα: στον πρώτο δίσκο με τον Μάριο Τόκα το αγαπημένο μου τραγούδι δεν
ήταν το "Σ' αναζητώ στη Σαλονίκη", που έγινε μεγάλη επιτυχία, αλλά το "Μια
στάση εδώ". Στον δίσκο του Θάνου Μικρούτσικου αγαπούσα πιο πολύ τις "Ατάκες",
που δεν έγινε το μεγάλο σουξέ. Όπως μου άρεσαν πολύ και τα τραγούδια στον
δίσκο του Κώστα Στρατηγόπουλου.

Στη δουλειά με τον Θάνο μού έλειψαν κάποια τραγούδια, που δεν μπήκαν τελικά
στον δίσκο μας. Καλά έκανε δε και είπε ο ίδιος το "Σιντάρτα", γιατί δεν είναι
το θέμα της φωνής που απογειώνει πολλές φορές τα τραγούδια, είναι αυτό το κάτι
άλλο... Όχι ότι δεν θα το πω, το "Σιντάρτα", στην επόμενη δουλειά μας. Σιγά
που δεν θα το πω! Όπως θέλω να κάνω και την "Πιρόγα". Να την πω πιο λαϊκά από
τον Μανώλη Μητσιά, που θεωρώ ότι την έχει τραγουδήσει καταπληκτικά».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16365N221</ED>
<ID>
ID:20797

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N22&aa=1</URL></REF>


Article

<CATEGORY>vin06</CATEGORY>

 <H5>ΧΩΡΙΣ ΝΕΡΟ ΕΜΕΙΝΑΝ ΟΙ ΚΑΤΟΙΚΟΙ ΤΗΣ ΛΟΥΤΣΑΣ ­ Η ΕΥΔΑΠ ΠΡΟΕΙΔΟΠΟΙΕΙ ΚΑΙ ΓΙΑ
ΑΛΛΕΣ ΔΙΑΚΟΠΕΣ
</H5><H5>Οι δήμοι παραδέχονται τα χρέη τους
</H5><H2>Άλλος χρωστάει και άλλος... διψάει!
</H2>
Ξεχείλισε χθες το νερό στο ποτήρι της ΕΥΔΑΠ, λόγω των χρεών ορισμένων δήμων
προς την εταιρεία, και τη... νύφη πλήρωσαν οι κάτοικοι της Αρτέμιδας
(Λούτσας), που έμειναν χθες για περίπου επτά ώρες χωρίς νερό.

Χωρίς νερό για επτά περίπου ώρες έμειναν οι κάτοικοι της Αρτέμιδας στη Λούτσα

Και ως φαίνεται, το πράγμα θα έχει συνέχεια, αφού η διοίκηση της εταιρείας
είναι διατεθειμένη να προχωρήσει στη διακοπή της υδροδότησης και άλλων δήμων,
με πρώτο υποψήφιο τον Ασπρόπυργο, του οποίου το χρέος προς την ΕΥΔΑΠ ξεπερνά
το ένα δισεκατομμύριο δραχμές! 
Συνολικά, τα χρέη περίπου 100 δήμων και κοινοτήτων του Νομού Αττικής προς την
ΕΥΔΑΠ ξεπερνούν τα 11 δισεκατομμύρια δραχμές και παρά τις επανειλημμένες
υποσχέσεις και τους διακανονισμούς που έχουν γίνει κατά καιρούς, οι
περισσότεροι δεν πληρώνουν.

Πρωταθλητές στα χρέη προς την ΕΥΔΑΠ, με ποσά που υπερβαίνουν τα 400.000.000
δραχμές ο καθένας, είναι οι Δήμοι Κερατέας, Μαραθώνα, Μαρκοπούλου, Κορωπίου,
Ηλιούπολης, Παιανίας και Άνω Λιοσίων, ενώ λίγο κάτω από 400 εκατομμύρια
δραχμές οφείλουν ο Δήμος Νέας Μάκρης, ο Δήμος Περιστερίου κ.λπ.

Το χρέος

Το χρέος του Δήμου Αρτέμιδας (Λούτσας) έχει φθάσει στο 1.137.133.028 δραχμές,
χωρίς τις προσαυξήσεις και τα πρόστιμα που πρέπει να επιβληθούν. 
Η ΕΥΔΑΠ είχε ειδοποιήσει τη Δημοτική Αρχή ότι αν δεν προχωρήσει στην εξόφληση
του χρέους έστω και μερικώς, θα διέκοπτε την παροχή, αλλά ο δήμος δεν έκανε
καμία ενέργεια. 
Σημειώνεται ότι στον Δήμο Αρτέμιδας, όπως και σε πολλούς άλλους δήμους της
Ανατολικής Αττικής και αλλού, πελάτης της ΕΥΔΑΠ είναι ο δήμος, ο οποίος στη
συνέχεια μεταπωλεί το νερό και μάλιστα, ενώ η ΕΥΔΑΠ το χρεώνει στον δήμο προς
60 δραχμές το κυβικό, οι δήμοι το χρεώνουν στους κατοίκους στην τριπλάσια
τιμή, και αν οι κάτοικοι δεν πληρώσουν, ο δήμος τούς κόβει την παροχή. 
Είναι φανερό δηλαδή ότι οι δήμοι κερδίζουν από την μεταπώληση του νερού, χωρίς
όμως να αποδίδουν στην ΕΥΔΑΠ ούτε το ποσό της αγοράς του. Άλλωστε, κατά την
ΕΥΔΑΠ, αυτός είναι και ο λόγος για τον οποίο οι δήμοι αυτοί αρνούνται να
εκχωρήσουν στην ΕΥΔΑΠ το δίκτυο, ώστε να έχει και την ευθύνη της λειτουργίας
του, όπως συμβαίνει στις υπόλοιπες περιοχές της Αττικής.

Η διακοπή

Το νερό στη Λούτσα κόπηκε γύρω στις 10 το πρωί χθες και ύστερα από
συνεννοήσεις της διοίκησης της ΕΥΔΑΠ με τον δήμαρχο κ. Β. Τυράκη επανήλθε γύρω
στις πέντε το απόγευμα. Συμφωνήθηκε να υποβληθεί από τον δήμο, μέχρι το τέλος
Φεβρουαρίου, συγκεκριμένη πρόταση για την εξόφληση του χρέους, ώστε μέχρι
τέλος Απριλίου να συναφθεί συμφωνία και να λήξει η εκκρεμότητα. Ο δήμαρχος
απέρριψε πρόταση του προέδρου της ΕΥΔΑΠ κ. Γ. Παπαβασιλείου για την παραχώρηση
του δικτύου στην εταιρεία.


Οι περισσότεροι δήμοι παραδέχονται την ύπαρξη των χρεών, όμως τα αποδίδουν
στην προηγούμενη δημοτική αρχή ή στα σχολεία. «Το νερό είναι κοινωνικό αγαθό
και αυτό που έγινε ήταν άδικο. Τι φταίνε οι 30.000 μόνιμοι κάτοικοι της
περιοχής να πληρώνουν τα χρέη της προηγούμενης δημοτικής αρχής;», λέει ο
αντιδήμαρχος Αρτέμιδος κ. Γιώργος Κοσμάτος, που αναφέρει ότι, μαζί με τους
τόκους, τα χρέη του δήμου ανέρχονται σε 3,5 δισ.

Ο δήμαρχος της Αρτέμιδος κ. Βάιος Τυράκης δήλωσε ότι έπειτα από
διαπραγματεύσεις με την ΕΥΔΑΠ επετεύχθη η αποκατάσταση της σύνδεσης εντός της
ημέρας. Παράλληλα, επιτίθεται σε «όλους εκείνους που τυχόν ώθησαν σ' αυτήν την
παγκόσμιας πρωτοτυπίας απόφαση διακοπής νερού σε ανυποψίαστους πολίτες».

Ο δήμαρχος Ασπροπύργου κ. Γιώργος Λιάκος παραδέχεται μια οφειλή, που, όμως,
«περιλαμβάνει υπερβολικές χρεώσεις, κάτι που έχει παραδεχθεί και η ΕΥΔΑΠ».
Σύμφωνα με τον ίδιο, αυτή την περίοδο η δημοτική αρχή βρίσκεται στο στάδιο του
διακανονισμού με την ΕΥΔΑΠ για το θέμα.

Ο δήμαρχος Ηλιούπολης κ. Θεόδωρος Γεωργάκης αναφέρει ότι υπάρχει ένα χρέος 480
εκατομμυρίων δραχμών προς την ΕΥΔΑΠ που προέρχεται από τα 60 σχολεία της
περιοχής. «Είναι γεγονός ότι γίνεται μεγάλη κατανάλωση νερού στα σχολεία»,
λέει. «Το χρέος θα πληρωθεί από τις σχολικές επιτροπές με χρηματοδότηση του
δήμου. Ήδη έχει ρυθμιστεί το θέμα με την ΕΥΔΑΠ και έχει ξεκινήσει η εξόφληση
των οφειλομένων».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16365N241</ED>
<ID>
ID:20798

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N24&aa=1</URL></REF>


Article

<CATEGORY>vin06</CATEGORY>

 <H2>Ο ρατσισμός ένωσε Αρσένη και Τσούλια!
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Θερμή χειραψία είχαν χθες έπειτα από πολύ καιρό Αρσένης - Τσούλιας στο
συνέδριο για την εκπαίδευση κατά του ρατσισμού

Αυτό που δεν κατάφεραν μαθητές, γονείς, καθηγητές και κοινωνία επί τόσους
μήνες, το κατάφερε χθες ο... ρατσισμός! Η ανάγκη της σύγχρονης κοινωνίας για
αντιρατσιστική εκπαίδευση, έφερε σε επαφή και σε αρμονική συνεργασία, για
πρώτη φορά μετά την πρόσφατη κρίση στα σχολεία, τον υπουργό Παιδείας και την ΟΛΜΕ.

Μάλιστα, η πρώτη αυτή θερμή χειραψία και επαφή σε άριστο κλίμα έπειτα από τόσο
καιρό μεταξύ του κ. Αρσένη και του κ. Τσούλια, που έγινε χθες σε συνέδριο για
την εκπαίδευση κατά του ρατσισμού, οργανωμένο από το Κέντρο Μελετών -
Τεκμηρίωσης (ΚΕΜΕΤΕ) της ΟΛΜΕ και το Παιδαγωγικό Ινστιτούτο, άνοιξε την πόρτα
και για μελλοντικές συνεργασίες καθηγητών και υπουργείου σε άλλα θέματα της εκπαίδευσης.

Η πρόταση

Πάντως, χθες, ο υπουργός Παιδείας άκουσε θετικά την πρόταση των προέδρων του
ΚΕΜΕΤΕ κ. Ν. Σκλαβενίτη και του Παιδαγωγικού Ινστιτούτου κ. Θεοδ. Εξαρχάκου να
θεσμοθετηθεί επισήμως η συνεργασία των εκπαιδευτικών ενώσεων, των
συνδικαλιστικών φορέων και των επιστημονικών ενώσεων των καθηγητών με το
Παιδαγωγικό Ινστιτούτο για ζητήματα που αφορούν την εκπαίδευση (όπως αναλυτικά
προγράμματα, βιβλία, κ.λπ.).

Και ο ίδιος στην ομιλία του έδειξε πως υπολογίζει σε αυτή τη συνεργασία,
λέγοντας: «Ελπίζω ότι αυτό θα είναι η αρχή μιας μακρόχρονης συνεργασίας που
μπορεί να εμπλουτιστεί με μια σειρά από θέματα όπου ο ένας φορέας θα
εμπλουτίζει με την εμπειρία και τη γνώση του τον άλλον. Χαιρετίζω αυτό το
στοιχείο ως ιδιαίτερα σημαντικό από την πλευρά του υπουργείου».

Χρήσιμος οδηγός

Το αντικείμενο του συνεδρίου όμως, όσο και αν επισκιάστηκε από την προσέγγιση
ΟΛΜΕ - Αρσένη, είχε επίσης μεγάλο ενδιαφέρον, καθώς παρουσιάστηκε ένας
χρήσιμος οδηγός για αντιρατσιστική εκπαίδευση, που επιμελήθηκε ο καθηγητής
Παιδαγωγικής κ. Γ. Τσιάκαλος. Το πρόγραμμα, με το όνομα «Φιλοξενία», θα
εφαρμοστεί πιλοτικά εφέτος σε 22 Γυμνάσια της χώρας που χαρακτηρίζονται από
πολυπολιτισμικότητα, έχουν δηλαδή μαθητές από διαφορετικές εθνικές ομάδες. Και
ο τρόπος αυτής της εκπαίδευσης, είναι ίσως η καλύτερη απάντηση σε περιπτώσεις
κοινωνικών συμπεριφορών φοβίας κατά του διαφορετικού, όπως αυτή που
εμφανίστηκε πρόσφατα σε χωριό της Τρίπολης, όπου οι κάτοικοι αρνούνται να
δεχθούν 8 Τσιγγανόπουλα στο σχολείο του χωριού τους...

Πολιτισμοί

Πώς θα γίνει η αντιρατσιστική εκπαίδευση; Με ομαδικές εργασίες, συγκρίσεις,
και διδασκαλίες μαθημάτων κάτω από αυτό το πρίσμα. Ακόμα και μέσα από τα...
μαθηματικά, μπορούν οι μαθητές να κατανοήσουν ότι η διαφορετικότητα των
πολιτισμών είναι κάτι που συμβάλει στην εξέλιξη όλης της ανθρωπότητας. Αντί,
λ.χ. να διατυπώνουν οι καθηγητές προβλήματα του τύπου «σε μια επιχείρηση το
μεροκάματο των ανδρών είναι χ, των γυναικών χ-100 και των... Αλβανών χ-1500»,
θα χρησιμοποιήσουν κινεζικά «τάγκραμ», «μαγικά τετράγωνα» και μαθηματικά
σύμβολα από άλλους λαούς. 
Όπως τα αριθμητικά συστήματα των Αιγυπτίων, των Αράβων, των Μάγια κ.λπ., ώστε
τα παιδιά να κατανοήσουν ότι ακόμα και τα μαθηματικά έχουν ιστορία, παρελθόν
και πολιτισμική ταυτότητα. Και ότι μέσα στην κοινωνία η σύνθεση είναι που
δημιουργεί ­ ενώ η διαίρεση αποσυνθέτει.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16365N242</ED>
<ID>
ID:20857

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N24&aa=2</URL></REF>


Article

<CATEGORY>vin06</CATEGORY>

 <H5>ΠΕΡΙΣΣΟΤΕΡΟ ΦΩΣ ΣΤΗΝ ΠΡΩΤΕΥΟΥΣΑ ΖΗΤΕΙ ΑΠΟ ΤΟΝ ΔΗΜΑΡΧΟ Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ
</H5><H2>Εδώ να αλλάξουν τα φώτα
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

«Φως, περισσότερο φως» στην πρωτεύουσα ζητάει ο υπουργός Δημόσιας Τάξης κ.
Φίλιππος Πετσάλνικος. Και απέστειλε στον Δήμο Αθηναίων αναλυτική κατάσταση με
τις οδούς, τα πάρκα και τις πλατείες που παρουσιάζουν ελλιπή ή ανεπαρκή φωτισμό.

Στην επιστολή του ο κ. Πετσάλνικος ζητεί από τον δήμαρχο Αθηναίων κ. Δημήτρη
Αβραμόπουλο να επιδείξει προσωπικό ενδιαφέρον για την αποκατάσταση, την
ενίσχυση και την επέκταση του δικτύου ηλεκτροφωτισμού, εκτιμώντας ότι θα
συμβάλει σημαντικά στην αποτελεσματικότερη αστυνόμευση της πόλης.

Το θέμα του ελλιπούς φωτισμού της πρωτεύουσας είχε θίξει ο υπουργός Δημόσιας
Τάξης σε συνάντηση που είχε με τον δήμαρχο Αθηναίων στις αρχές του έτους. Με
την επισήμανση αυτή είχε συμφωνήσει και ο κ. Αβραμόπουλος.

Οι περιοχές που ο κ. Πετσάλνικος ζητεί να... τους αλλάξουν τα φώτα είναι κατά
κύριο λόγο τα Πετράλωνα, ο Κολωνός, η Νέα Σμύρνη, τα Πατήσια, η Ομόνοια και η
Καλλιθέα, ενώ ακολουθούν οι περιοχές της Ακρόπολης, Αμπελοκήπων, Κυψέλης,
Παγκρατίου, Συντάγματος, Εξαρχείων, Καλλιθέας και Κουκακίου.

Η ηγεσία του υπουργείου Δημόσιας Τάξης προτείνει κατά περίπτωση την
εγκατάσταση δικτύου ηλεκτροδότησης, θεωρώντας ότι είναι ανύπαρκτη, την
ενίσχυση του υπάρχοντος φωτισμού και την εγκατάσταση λαμπτήρων. Στις περιοχές
που θέλουν τη... ΔΕΗ τους, περιλαμβάνονται δρόμοι, πεζόδρομοι, πλατείες,
πάρκα, σχολικά συγκροτήματα και οι σταθμοί των τρένων και των λεωφορείων της πρωτεύουσας.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N25</CAT>
<ED>
Κωδικός άρθρου: A16365N251</ED>
<ID>
ID:20799

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N25&aa=1</URL></REF>


Article

<CATEGORY>vin06</CATEGORY>

 <H5>ΑΦΑΝΤΟΣ ΑΛΛΑ ΤΡΑΥΜΑΤΙΣΜΕΝΟΣ Ο ΤΕΤΑΡΤΟΣ ΤΗΣ ΕΝΟΠΛΗΣ ΕΠΙΘΕΣΗΣ ΣΤΗΝ ΑΓΡΟΤΙΚΗ ΤΗΣ ΚΛΕΙΤΟΡΙΑΣ
</H5><H5>Ζήτησε τις κάμερες για ασφάλεια
</H5><H5>Από 14 ετών στα αναμορφωτήρια
</H5><H2>Παραδόθηκε ο τρίτος ληστής
</H2>
«Γιάννη, είμαι η μητέρα σου, ήρθα να σε πάρω. Είσαι ασφαλής, δεν θα σε
πειράξει κανείς. Μη φοβάσαι, είναι εδώ δημοσιογράφοι και κάμερες, όπως
ζήτησες». Η κ. Ασπασία Καραδήμου κρατούσε μία ντουντούκα και καλούσε τον γιο
της να παραδοθεί.

Σε φορείο. Τραυματισμένος και εξαντλημένος από την αιμορραγία μεταφέρεται ο
Γιάννης Καραδήμος από άνδρες των ΕΚΑΜ

Το πιο έμπιστο και αγαπητό πρόσωπο για τον 24χρονο Γιάννη Καραδήμο,
καταζητούμενο για την ένοπλη ληστεία στην Αργοτική Τράπεζα της Κλειτορίας.
Αυτήν αναζητούσε ακόμη και όταν οι τραυματιοφορείς περιστοιχισμένοι από
ΕΚΑΜίτες τον μετέφεραν με φορείο στο ασθενοφόρο.

Η ώρα ήταν λίγο μετά τις 12 χθες το μεσημέρι. Με ανακούφιση η κ. Καραδήμου
μετά το ολονύχτιο θρίλερ, παρακολουθούσε την μεταφορά του γιου της στο νοσοκομείο.

Η αγωνιώδης περιπέτειά της άρχισε όταν προχθές στις 11.30 το βράδυ χτύπησε το
τηλέφωνο στο σπίτι της στη Λάρισα. Ήταν ο γιος της. Δέκα ημέρες είχε να δώσει
σημεία ζωής και περίμενε με αγωνία τα νέα του. Έκπληκτη τον άκουσε να της λέει
με μισοσβησμένη φωνή: «Ελάτε να με πάρετε. Είμαι ο ένας από τους ληστές που
ψάχνουν οι αστυνομικοί στην Κόρινθο». 
Φοβόταν για τη ζωή του

Ο 24χρονος είπε στη μητέρα του ότι είναι τραυματισμένος και ότι θέλει να
παραδοθεί. Φοβόταν όμως για τη ζωή του. Φοβόταν μήπως γίνει στόχος των
πάνοπλων αστυνομικών. Για την ασφάλειά του ζήτησε κατά την παράδοσή του να
παρευρίσκεται δημοσιογράφος με τηλεοπτική κάμερα. Ζήτησε από τη μητέρα του να
επικοινωνήσει με τον τηλεοπτικό σταθμό Skai για την παράδοσή του.

Στις 4.30 τα ξημερώματα συγγενής της οικογένειας επικοινώνησε με τον
τηλεοπτικό σταθμό Skai, μίλησε με τους υπεύθυνους και τους μετέφερε το αίτημα
του καταζητούμενου Γιάννη Καραδήμου. Την ίδια στιγμή οι γονείς τού Γιάννη
Καραδήμου είχαν πάρει τον δρόμο για την Κόρινθο.

Ειδοποιήθηκε η Αστυνομία και στις 11 το πρωί άρχισε η επιχείρηση για τον
εντοπισμό τού σπιτιού όπου είχε καταφύγει ο 24χρονος. Αποκαμωμένος, σε άθλια
κατάσταση λόγω του τραυματισμού του, δεν ήταν σε θέση να εξηγήσει στη μητέρα
του το ακριβές σημείο του σπιτιού. Για αρκετή ώρα η μητέρα του κρατώντας την
ντουντούκα, περιφερόταν μέσα στο χιόνι στο χωριό Καστανιά. Αναζητούσε με
αγωνία τον γιο της από σπίτι σε σπίτι.

Μέχρι που τον εντόπισε σε ένα διώροφο εξοχικό σπίτι και του φώναξε ότι δεν
κινδυνεύει η ζωή του και πως μπορεί να παραδοθεί.

Είχε καταρρεύσει

Εξαντλημένος ο 24χρονος δεν είχε τη δύναμη να συρθεί μέχρι την πόρτα και να
την ανοίξει. Αστυνομικοί των ΕΚΑΜ μπήκαν από το παράθυρο και άνοιξαν την πόρτα
στους τραυματιοφορείς.

Με φορείο μεταφέρθηκε στο ασθενοφόρο και στη συνέχεια στο Νοσοκομείο Κορίνθου,
όπου νοσηλεύεται.

Σύμφωνα με τους γιατρούς που τον εξέτασαν, έχει διαφύγει τον κίνδυνο.

Για την ταυτότητα του τέταρτου συνεργού του στη ληστεία, ο οποίος εξακολουθεί
να αναζητείται, ο Καραδήμος δεν είπε το παραμικρό. Κράτησε το στόμα του
κλειστό και ισχυρίσθηκε ότι έχει να τον δει τρεις ημέρες. Είπε στους
αστυνομικούς ότι έχει τραυματισθεί και αυτός κατά την συμπλοκή και δεν
αποκλείεται να είναι νεκρός.

Γιάννης Καραδήμος ήταν ο ένας από τους τέσσερις ληστές της ένοπλης επίθεσης
στην Αγροτική Τράπεζα της Κλειτορίας και ίσως ο μοναδικός που κατάφερε να
επιζήσει. Ο ένας από τους δύο για τους οποίους συνεχιζόταν το ανθρωποκυνηγητό
στην επιχείρηση θρίλερ της Αστυνομίας στην ορεινή Κορινθία.

Τις προηγούμενες ημέρες στις σκληρές μάχες με αστυνομικούς των ΕΚΑΜ, δύο
συνεργοί τους τραυματίσθηκαν θανάσιμα και άφησαν την τελευταία τους πνοή στα χιόνια.

Ο Γιάννης Καραδήμος είχε τραυματισθεί και αυτός σοβαρά στη μέση στην ένοπλη
συμπλοκή της περασμένης Κυριακής. Κρυβόταν όλες αυτές τις ημέρες στο βουνό με
την πληγή του να αιμορραγεί. Προχθές το βράδυ κατάφερε να φθάσει έξω από το
χωριό Καστανιά. Αναζήτησε καταφύγιο σε ένα διώροφο εξοχικό σπίτι, το οποίο δεν
κατοικείται τον χειμώνα από τους ιδιοκτήτες του. Παραβίασε την πόρτα και μπήκε
στο σπίτι.

Οι δυνάμεις του τον είχαν εγκαταλείψει. Τόσες ημέρες τραυματισμένος
περιφερόταν νηστικός στην παγωνιά. Κατάλαβε ότι το τέλος πλησίαζε και δεν
ήθελε να έχει την τύχη των δύο συνεργών του, που βρέθηκαν παγωμένοι στα βουνά.

Δεν υπήρχε άλλη λύση από το να διαπραγματευθεί την παράδοσή του. Με το κινητό
του τηλεφώνησε στη μητέρα του και έθεσε τους όρους για την παράδοσή του.

Στην κατοχή του βρέθηκαν δύο πιστόλια, τέσσερις γεμιστήρες, 32 φυσίγγια και
2.000.000 δρχ., το μερίδιό του από τη ληστεία στην Τράπεζα.


Ι. Καραδήμας. Παραδόθηκε, αφού ζήτησε την παρουσία τηλεοπτικών συνεργείων

Είναι η δεύτερη φορά που καταζητούμενος καταφεύγει στον τηλεοπτικό σταθμό Skai
προκείμενου, μέσω του καναλιού, να διαπραγματευθεί την παράδοσή του και να
επιτύχει καλύτερη επικοινωνία με τις Αστυνομικές Αρχές. Για την περίπτωση του
Γιάννη Καραδήμα, ο αναπληρωτής διευθυντής Ειδήσεων κ. Αντώνης Σκυλάκος είπε
ότι στις 4.30 τα ξημερώματα, συγγενής του Καραδήμα ­ δεν αποκλείεται ο ίδιος ο
πατέρας του ­ τηλεφώνησε στον σταθμό και τους είπε τις προθέσεις του φυγά να
παραδοθεί «με την προϋπόθεση συνεργείο του σταθμού να είναι παρόν».

Στον Skai εκτιμούν ότι ο ίδιος άνθρωπος που τηλεφώνησε στο κανάλι του Φαλήρου
ειδοποίησε και την Αστυνομία, η οποία ενημέρωσε και τους ανταποκριτές των
άλλων καναλιών.

Την αρχή για επικοινωνία με το τηλεοπτικό κανάλι έκανε ο Σορίν Ματέι, ο οποίος
είχε ανοιχτή γραμμή με τον Skai. Στελέχη του σταθμού λένε πως οι δύο αυτές
περιπτώσεις είναι μεμονωμένα περιστατικά. 
«Ως πολίτες της χώρας, μάς θλίβει το γεγονός ότι κακοποιοί καταφεύγουν στα ΜΜΕ
επειδή δεν εμπιστεύονται τα επίσημα όργανα του κράτους. 
Αλλά ως εργαζομένους, από την άλλη, μάς ικανοποιεί διότι μας εμπιστεύονται»,
πρόσθεσε ο αναπληρωτής διευθυντής Ειδήσεων του Skai, που εκτιμά πως «αν
κάποιος φοβάται για τη ζωή του, δεν είναι κακό να επικαλεσθεί τη βοήθεια των ΜΜΕ».


Από μικρός είχε βγει στον δρόμο ο Γιάννης Καραδήμος. Από 14 χρόνων
μπαινόβγαινε στα αναμορφωτήρια. Κάποιες μικροκλοπές στην αρχή τού άνοιξαν τον
δρόμο. Από το αναμορφωτήριο «αποφοίτησε» το 1991 και συνέχισε την πορεία του
στην παρανομία. Ειδικότητά του οι κλοπές αυτοκινήτων. Το κλεφτρόνι προμήθευε
με κλεμμένα αυτοκίνητα τις συμμορίες των ληστών για τις μετακινήσεις τους.

Τον Ιούνιο του 1998 έκανε το επόμενο βήμα και μπήκε σε πιο «χοντρές» δουλειές.

Μαζί με τον κακοποιό Γιώργο Π. Κράχτη και άλλο ένα άτομο «χτύπησαν» την Εθνική
Τράπεζα στη Λάρισα. Οπλισμένοι με Καλάσνικοφ και περίστροφο απείλησαν
υπαλλήλους και πελάτες και άρπαξαν 13.536.000 δρχ. Δεν τα κράτησαν στα χέρια
τους για πολύ. Εντόπιστηκαν από αστυνομικούς, καταδιώχθηκαν και αναγκάσθηκαν
να εγκαταλείψουν μέσα στο αυτοκίνητό τους τα χρήματα, τα όπλα τους και τα
αξεσουάρ της ληστείας, γάντια και κουκούλες, για να διαφύγουν.

Δύο μήνες μετά, στάθηκαν και πάλι άτυχοι. Με το κλεμμένο αυτοκίνητο, στο οποίο
επέβαιναν, έπεσαν σε μπλόκο της Αστυνομίας στη Νέα Πέραμο. Ο Καραδήμος
κατάφερε να διαφύγει, ενώ ο συνεργός του Γιώργος Κράχτης συνελήφθη και στην
κατοχή του βρέθηκε ένα πιστόλι των 45 μμ, μία χειροβομβίδα και ένας ασύρματος,
με τον οποίο έπιαναν τις συχνότητες της Αστυνομίας.

Ο Καραδήμος μετά τη σύλληψη του συνεργού του αξιοποίησε τις γνωριμίες του στον
υπόκοσμο και έγινε μέλος της συμμορίας που χτύπησε την περασμένη εβδομάδα την
Αγροτική Τράπεζα στην Κλειτορία.

Πρόσωπο-κλειδί, το τελευταίο κομμάτι του παζλ, είναι ο τέταρτος συνεργός, που
θα τους βοηθήσει να βρουν τις διασυνδέσεις της συμμορίας καθώς και τον αρχηγό της.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16365N261</ED>
<ID>
ID:20800

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N26&aa=1</URL></REF>


Article

<CATEGORY>vin06</CATEGORY>

 <H5>ΟΛΗ Η ΧΩΡΑ ΓΙΟΡΤΑΖΕΙ, ΟΜΩΣ ΚΑΘΕ ΠΕΡΙΟΧΗ ΕΧΕΙ ΤΑ ΔΙΚΑ ΤΗΣ ΞΕΧΩΡΙΣΤΑ ΕΘΙΜΑ
</H5><H5>Γεύση από Βενετία στην Κέρκυρα
</H5><H2>Σε ρυθμούς καρναβαλιού
</H2>
«Φόρα τη μουτσούνα και ξέχνα το πρόσωπό σου». Αυτή η παροιμία έχει δώσει το
στίγμα και την ερμηνεία της στην Αποκριά. Ο βασιλιάς Καρνάβαλος δεν
γιορτάζεται με μεγαλοπρέπεια μόνο στη Πάτρα και στο Μοσχάτο αλλά και σ' άλλους
δήμους της Αττικής και της υπόλοιπης Ελλάδας.

Τα παιδιά. Το καρναβάλι δίνει ξεχωριστή χαρά στους μπόμπιρες

Ο Δήμος Αθηναίων γιορτάζει και φέτος τον Καρνάβαλο σε διάφορα σημεία της
πόλης. Σήμερα στις 8.30 το βράδυ, στο Αθηναϊκό Δημοτικό Θέατρο (Τιμοκρέωντος
6, Άγ. Σώστης) θα παρουσιασθούν τραγούδια και καντάδες από τη Συμφωνική
Ορχήστρα Αθηνών με σολίστ λυρικούς καλλιτέχνες. Την ερχόμενη Τετάρτη, επίσης,
στον ίδιο χώρο θα παρουσιασθούν παλιές επιτυχίες από τον Όμιλο Βετεράνων
Μουσικών με τους Άντζελα Ζήλια, Μάγια Μελάγια, Τάκη Παπασταμάτη κ.ά. Αύριο
επίσης στο Ατενέουμ (Αδριανού 3) θα παρουσιασθεί βραδιά με τζαζ και λάτιν μουσική.

Στον Δήμο Μοσχάτου που πρωτοστατεί τα τελευταία 13 χρόνια στο αποκριάτικο
ξεφάντωμα θα υπάρχει διαγωνισμός «rollers & skatte boards» στη πλατεία
Μεταφορφώσεως και θα δοθούν βραβεία. Το βράδυ στις 7.00 θα γίνει παρουσίαση
αποκριάτικων δρώμενων και εθίμων φιλοξενούμενων πόλεων, ενώ ο θίασος Σκιών
Αθανασίου θα δώσει παράσταση. Στη λεωφόρο Μακρυγιάννη, στις 8.45 θα αρχίσουν
τα καρναβαλικά νυχτοπερπατήματα. Την Κυριακή στις 2.30 το μεσημέρι θ' αρχίσει
η μεγάλη παρέλαση. Το πρόγραμμα παρουσιάζει η Έλντα Πανοπούλου και θα
τραγουδήσει ο Βαλάντης, ενώ στις 6.00 μ.μ. θα τραγουδήσουν τα Παιδιά από την Πάτρα..

Στον Δήμο Αργυρούπολης σήμερα στις 5.30 μ.μ. θα δοθεί παιδικό πάρτι μασκέ με
διαγωνισμό αμφίεσης και πρόγραμμα με κλόουν και ταχυδακτυλουργό, ενώ αύριο
στις 11.00 το πρωί παρέλαση στη λεωφόρο Γερουλάνου.

Κλόουν, ταχυδακτυλουργοί και ομαδικά παιγνίδια για τους μικρούς στον Δήμο
Ζωγράφου σήμερα, ενώ αύριο θα παρισιασθούν σατιρικά δρώμενα από την θεατρική
ομάδα Μπουφόνοι.

Ο Δήμος Γλυφάδας, με το Πνευματικό Πολιτιστικό Κέντρο και την Ένωση Συλλόγων
Γονέων, διοργανώνει για αύριο το Μαθητικό Αποκριάτικο Καρναβάλι που θ' αρχίσει
στις 3.00 το μεσημέρι από το λούνα παρκ.

Εκδηλώσεις διοργανώνει για αύριο και ο Δήμος Ηλιούπολης που θα κορυφωθούν την
Καθαρή Δευτέρα με συμμετοχή παραδοσιακών συγκροτημάτων.

«Απόψε λέω να κάνουμε ένα πάρτι» λέγεται η γιορτή που διοργανώνει γι' αύριο ο
Δήμος Αγίων Αναργύρων, ενώ στον Δήμο Νέο Ψυχικού αύριο στις 11 το πρωί στην
Πλατεία Ελευθερίας θα γίνει γιορτή με μασκαράδες, σκετς, χορό και παρέλαση.

Γιορτές διοργανώνει και ο Δήμος Ελληνικού που θα κορυφωθούν την ερχόμενη
Κυριακή, ενώ την Καθαρή Δευτέρα στο γήπεδο της πρώην αμερικανικής βάσης θα
γιορτασθούν τα κούλουμα.

Στην επαρχία

Αλλά και στην επαρχία πολλές γιορταστικές εκδηλώσεις έχουν προγραμματισθεί για
σήμερα και αύριο, η κορύφωση τους ωστόσο θα γίνει το επόμενο Σαββατοκύριακο.
Πάντως το πιο κοσμοπολίτικο καρναβάλι, το πατρινό, βρίσκεται στην τελική
ευθεία και η παρέλαση του Καρνάβαλου στους κεντρικούς δρόμους της πόλης θα
γίνει την ερχόμενη Κυριακή. Εκτός από το παιχνίδι του κρυμμένου θησαυρού και
τα μπουρμπούλια, το μεγαλύτερο βάρος δίνεται στους χορούς αλλά και στις
παράλληλες εκδηλώσεις των φορέων της πόλης. Φέτος ο Καρνάβαλος θα έχει σχέση
με τον παραμυθά Μινχάουζεν.

Λίγο μετά την ολοκλήρωση της μεγάλης παρέλασης, ο Βασιλιάς Καρνάβαλος θ'
αποχαιρετίσει τους φίλους του κλείνοντας ραντεβού για το 2000. Το ΔΗΠΕΘΕ της
Πάτρας την τελευταία εβδομάδα της Αποκριάς διοργανώνει παραστάσεις θεάτρου
δρόμου με θέμα «Το πλοίο των τρελών». Φέτος, στις αποκριάτικες εκδηλώσεις θα
πάρουν μέρος 40.000 άτομα κάθε ηλικίας Στον Τύρναβο, επίκεντρο των εκδηλώσεων
είναι το Μπουρανί που γιορτάζεται την Καθαρά Δευτέρα, γιορτή στην οποία
τιμάται ο θεός της βλάστησης και της φαλλοκρατίας.

Στη Μαγνησία, η Νέα Ιωνία παίρνει φέτος τη σκυτάλη από τον Βόλο στη διοργάνωση
αποκριάτικων εκδηλώσεων. Οι τοπικοί πολιτιστικοί σύλλογοι αρχίζουν από
μεθαύριο Δευτέρα το «Σεργιάνι» που θα κορυφωθεί την Καθαρή Δευτέρα.

Στη Στερεά Ελλάδα, ο Καρνάβαλος γιορτάζεται με πολλές εκδηλώσεις. Στη Θήβα με
τον «Βλάχικο Γάμο», που προσελκύει πολλούς επισκέπτες κάθε χρόνο. Στη Λαμία,θα
αναβιώσει και πάλι το έθιμο της «Καμήλας».

Στη περιοχή της Παρνασσίδας ξεχωρίζει το καρναβάλι του Γαλαξειδιού με τα
«αλευρομουτζουρώματα» που γίνονται την Καθαρή Δευτέρα, με απαραίτητα εφόδια
μια σακούλα αλεύρι, φούμο, στάχτη και χρώματα.

Στην Άμφισσα αναβιώνει κάθε χρόνο το έθιμο «το στοιχειό της Χάρβενας», ενώ στη
Λιβαδειά το «γαϊτανάκι» καθώς κι άλλες εκδηλώσεις που κρατούν την παράδοση. 
Στον Ορχομενό επίσης ο Βασιλιάς Καρνάβαλος θα γιορτασθεί με πολιτική και
κοινωνική σάτιρα αλλά και στοιχεία της τοπικής παράδοσης και μυθολογίας.

Στον νομό Ιωαννίνων στις γειτονιές της πόλης αναβιώνει κάθε χρόνο το έθιμο την
«τζαμάλας». 
Το απόγευμα της τελευταίας Κυριακής ανάβουν φωτιές στις γειτονιές και οι
καρναβαλιστές χορεύουν γύρω.

Στην Άρτα ξεχωρίζει «το καρναβάλι των γυναικών» που θα γίνει την ερχόμενη
Τετάρτη. Καρναβάλι γυναικών όμως υπάρχει και στην Πρέβεζα όπου η παρέλασή τους
στην παραλία δίνει διαφορετικό χρώμα στις τοπικές εκδηλώσεις.

Στην Κέρκυρα το καρναβάλι έχει επιρροές από αυτό της Βενετίας και γιορτάζεται
με άρματα και παρέες μεταμφιεσμένων σε όλους τους δρόμους της πόλης με
κατάληξη στην πλατεία Σπιανάδα, όπου θα παίζει η ορχήστρα ελαφράς μουσικής της
Φιλαρμονικής Εταιρείας. Στην Άνω Σύρο, το ερχόμενο Σαββατοκύριακο οι
εκδηλώσεις κορυφώνονται με τα «ζεϊμπέκικα» που έχει θέμα την απαγωγή της
αρχιχανούμισσας. Στη Λέσβο το καρναβάλι γιορτάζεται στον Δήμο Μυτιλήνης, στην
Αγιάσο, όπου κυριαρχεί η σάτιρα σε έμμετρη μορφή με τολμηρά κείμενα στην
τοπική διάλεκτο. Ανάλογα παραδοσιακά καρναβάλια γίνονται στον Μετόσοτο, στην
Αγία Παρασκευή, στον Μόλυβο κι άλλες περιοχές. Στην Κρήτη, οι εκδηλώσεις
κορυφώνονται την τελευταία Κυριακή. Ήδη έχουν ξεκινήσει οι τοπικές
διοργανώσεις. Τα πρωτεία διεκδικεί ο ο 
Δήμος Ρεθύμνου όπου την ερχόμενη Κυριακή 2.500 καρναβαλιστές θα συμμετέχουν
στην μεγάλη παρέλαση των αρμάτων. Την ίδια μέρα στον Δήμο Μαλίων 1.700
καρναβαλιστές και ομάδες πεζών θα ξεκινήσουν λίγο μετά το μεσημέρι την πομπή
για να καταλήξουν στην πλατεία του Αγίου Νεκταρίου..

Με πολλές εκδηλώσεις γιορτάζεται ο Καρνάβαλος και στον νομό Χανίων. Στη πόλη,
το βράδυ της τελευταίας Κυριακής θα γίνει αποκριάτικο ξεφάντωμα με χορούς και
συναυλία τοπικών συγκροτημάτων. Ανάλογες εκδηλώσεις θα γίνουν στη Σούδα, στη
Παλαιόχωρα, στον Βατόλακκο κ.ά.

Καρναβάλια όπου αναβιώνουν παλιά έθιμα γίνονται στην Χωριστή Δράμας, στην
Παναγιά Θάσου, στην Ξάνθη και σ' άλλες περιοχές της Αν. Μακεδονίας - Θράκης.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16365N431</ED>
<ID>
ID:20801

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N43&aa=1</URL></REF>


Article

<CATEGORY>vin06</CATEGORY>

 <H2></H2><H2>Αρχαία Ελληνικά και Λατινικά </H2>
<REF><SOURCE>ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16365N441</ED>
<ID>
ID:20802

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N44&aa=1</URL></REF>


Article

<CATEGORY>vin07</CATEGORY>

 <H2>Πανηγυρική αθώωση του Κλίντον
</H2>
<H3></H3>ΣΕΛ: 46
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16365N451</ED>
<ID>
ID:20781

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N45&aa=1</URL></REF>


Article

<CATEGORY>vin07</CATEGORY>

 <H5>Η ΕΥΡΩΠΗ ΑΝΑΖΗΤΕΙ ΚΟΙΝΗ ΣΤΑΣΗ ΣΤΟ ΠΡΟΒΛΗΜΑ ΤΩΝ ΜΕΤΑΝΑΣΤΩΝ
</H5><H5>Να πληρώνουν όλοι
</H5><H2>Διχάζουν οι πρόσφυγες
</H2>
Διχασμένη μπροστά στο πρόβλημα της μετανάστευσης παραμένει η Ευρωπαϊκή Ένωση.
Άκαρπες παραμένουν οι προσπάθειές της να συμφωνήσει σε μια κοινή στάση για την
αντιμετώπιση των προσφύγων που συρρέουν μαζικά στην Ευρώπη.

Ο φόβος για ενδεχόμενη πλημμυρίδα προσφύγων που θα αναζητήσουν άσυλο στη
Δυτική Ευρώπη, δυσχεραίνει την υιοθέτηση των κοινών κανόνων της Συνθήκης του
Άμστερνταμ. 
Η Συνθήκη προβλέπει τη μεταβίβαση των αρμοδιοτήτων που αφορούν στον έλεγχο των
συνόρων, των αιτήσεων παροχής ασύλου, της μετανάστευσης και των προσφύγων από
τις εθνικές στις κοινοτικές αρχές.

Ο αριθμός των αιτήσεων παροχής ασύλου στις δεκαπέντε χώρες της Ευρωπαϊκής
Ένωσης αυξήθηκε τον περασμένο χρόνο κατά 19% και έφτασε τις 299.000. 
Η Γερμανία, που υποδέχεται τόσους πρόσφυγες όσους όλες μαζί οι υπόλοιπες
ευρωπαϊκές χώρες, οδηγείται σε σκλήρυνση της στάσης της. Το ίδιο και η
Βρετανία, όπου οι αιτήσεις παροχής ασύλου έχουν δεκαπλασιαστεί την τελευταία δεκαετία.

Καθένας από τους δεκαπέντε ακολουθεί τη δική του πολιτική. Ασφαλώς, η απόφαση
της Ιταλίας να δώσει άδεια παραμονής σε 250.000 από τους 308.000 πρόσφυγες που
είχαν υποβάλει αίτηση, ήταν εντυπωσιακή. 
Έτσι, η κυβέρνηση Ντ' Αλέμα πενταπλασίασε τις προβλεπόμενες ποσοστώσεις.

Όμως, για πόσο ακόμη οι δεκαπέντε θα συνεχίζουν τους μοναχικούς δρόμους τους
όσον αφορά στη μετανάστευση; 
Η διήμερη σύνοδος των Ευρωπαίων υπουργών Δικαιοσύνης και Εσωτερικών στο
Βερολίνο, δεν κατέληξε σε ουσιαστική σύγκλιση.

Διαφορά συνθηκών

Κυρίως, γιατί οι συνθήκες διαφέρουν από χώρα σε χώρα, γράφει η «Φιγκαρό». Η
Γαλλία έχει παραπάνω από τέσσερα εκατομμύρια μετανάστες. Η Ιταλία ένα.

Μόλις αρχίσει να ισχύει η Συνθήκη του Άμστερνταμ, θα δώσει τη δυνατότητα να
αντιμετωπίζονται τα ζητήματα του ασύλου, της μετανάστευσης και της βίζας εντός
ενός κοινοτικού νομοθετικού πλαισίου. 
Όμως, για να γίνει αυτό, για να εγκριθούν τα κείμενα, θα πρέπει να συμφωνήσουν
και οι δεκαπέντε στην αρχή της ειδικής πλειοψηφίας.

Έως τότε, τα κεκτημένα της Συμφωνίας του Σένγκεν δεν πρόκειται να αλλάξουν τα
βασικά δεδομένα του προβλήματος. Αυτή η συμφωνία δικαστικής και αστυνομικής
συνεργασίας έχει κύριο στόχο την επιτήρηση των εξωτερικών συνόρων της
Ευρωπαϊκής Ένωσης και όχι την εναρμόνιση των πολιτικών μετανάστευσης.

Πάντως, γι' αυτή την εναρμόνιση υπάρχει ήδη ένα «πρόπλασμα»: Οι δεκαπέντε
έχουν συμφωνήσει για τη χορήγηση βίζας διάρκειας μικρότερης των τριών μηνών. 
Και έχουν καθορίσει με ποιους όρους θα εγκαθίστανται οι νομιμοποιημένοι
μετανάστες στο εσωτερικό του «χώρου Σένγκεν».

Είναι μια αρχή. Όμως, πόσο πιο μακριά μπορεί ή είναι διατεθειμένη να
προχωρήσει η Ευρωπαϊκή Ένωση στη μεταβίβαση κυριαρχίας;

Για την ώρα, η προσοχή της είναι στραμμένη στην πρόταση της γερμανικής
προεδρίας για τη δημιουργία ενός μηχανισμού προστασίας από ένα νέο κύμα
προσφύγων από τα Βαλκάνια ή αλλού. 
Η Γερμανία ελπίζει ότι οι εταίροι της θα δεχθούν τελικά να σηκώσουν ένα μέρος
από τα βάρη που έως τώρα σηκώνει μόνο η ίδια.

Βέβαια, ο Γερμανός υπουργός Εσωτερικών Ότο Σίλι δεν αναμένει «ιδανικές
λύσεις». Γνωρίζει ότι η Γαλλία, η Βρετανία και η Ισπανία αντιμετωπίζουν με
σκεπτικισμό μια κοινή πολιτική σε αυτό το θέμα.


Στο Βερολίνο, η Ευρωπαία επίτροπος Ανίτα Γκραντίν προέτρεψε τους υπουργούς να
καταλήξουν σε συμφωνία για την υποδοχή και την περίθαλψη προσφύγων από
εμπόλεμες περιοχές όπως το Κοσσυφοπέδιο. Όμως, ο Ότο Σίλι παραδέχθηκε ότι η
παρατηρούμενη διάσταση απόψεων τον κάνει να αμφιβάλλει αν θα επιτευχθεί
ρύθμιση πριν από το τέλος της γερμανικής προεδρίας, τον Ιούνιο.

Ένα από τα σημαντικότερα θέματα που υπογράμμισε ο Γερμανός υπουργός στη
Σύνοδο του Βερολίνου, ήταν το μοίρασμα του κόστους υποδοχής και περίθαλψης
προσφύγων που σήμερα πληρώνουν μόνο οι χώρες οι οποίες τούς υποδέχονται.

Άλλα σημαντικά ζητήματα που απασχόλησαν τη Σύνοδο, ήταν το σύγχρονο
δουλεμπόριο και η πορνεία, προβλήματα που οξύνθηκαν μετά την πτώση των συνόρων
στην Ανατολική Ευρώπη.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16365N452</ED>
<ID>
ID:20846

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N45&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Μαύρα σύννεφα
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Αγωνίζονται στη Μαδρίτη να αποτρέψουν τη σύνοδο του κουρδικού Κοινοβουλίου στη
χώρα των Βάσκων. Χαίνει η ανοικτή πληγή του αιτήματος των Βάσκων αυτονομιστών
για ανεξαρτησία στην πλευρά της Ισπανίας. Εκεί ταιριάζει με την κυβέρνηση της
Άγκυρας, που δεν αναγνωρίζει το αίτημα των Κούρδων για ανεξα-ρτησία. Και οι
δύο αυτές κυβερνήσεις όμως, συμπλέουν με τις άλλες κυβερνήσεις του ΝΑΤΟ, που
βλέπουν δίκαιο το αίτημα των εθνικιστών αλβανό-φωνων Κοσοβάρων για
ανεξαρτησία. Άλλο Βάσκος, άλλο Κούρδος και άλλο αλβανόφωνος Κοσοβάρος.

Το παιχνίδι όμως με το Κοσσυφοπέδιο, δεν είναι απλό. Επειδή η Βαλκανική κρύβει
παλιές αμαρτίες μειονοτήτων, που κληρονόμησαν τα ανεξάρτητα κράτη που
δημιουργήθηκαν από τη διάλυση της Οθωμανικής Αυτοκρατορίας.

Αν η διάλυση της Γιουγκοσλαβικής Ομοσπονδίας το 1991, κατόρθωσε να γίνει μέσα
στα όρια των συνόρων των ομόσπονδων κρατών της, οποιαδήποτε αποδοχή τάσεων
ανεξαρτησίας στο Κοσσυφοπέδιο δημιουργεί νέα επικίνδυνη κατάσταση. Που
προοιωνίζεται από τη συνεχή ενίσχυση των ΝΑΤΟϊκών δυνάμεων στο έδαφος τού
τεχνητά δημιουργημένου κράτους των Σκοπίων. Έχουν άμεση σχέση με τις ιδέες του
πρώην υπουργού των Εξωτερικών της Βρετανίας Ντέιβιντ Όουεν, που επαναφέρουν
την ιδέα της αναδιάταξης των συνόρων στη Βαλκανική. Αρχίζοντας με την απόδοση
του σερβικού τμήματος της Βοσνίας στη Σερβία, σε αντάλλαγμα με την απόσπαση
του Κοσσυφοπεδίου.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16365N453</ED>
<ID>
ID:20921

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N45&aa=3</URL></REF>


Article

<CATEGORY>vin07</CATEGORY>

 <H5>Η ΥΠΟΚΡΙΣΙΑ ΗΤΤΗΘΗΚΕ ΚΑΤΑ ΚΡΑΤΟΣ ΣΤΗ ΔΙΚΗ ΤΟΥ ΚΛΙΝΤΟΝ
</H5><H5>Κλίντον: Λυπάμαι για όσα είπα και έκανα
</H5><H2>Αθώος και για τις δύο κατηγορίες
</H2>
Έπειτα από 21 ημέρες δίκης και τρεις ημέρες μυστικών διαβουλεύσεων, η Γερουσία
των Ηνωμένων Πολιτειών αθώωσε χθες τον πρόεδρο Μπιλ Κλίντον και για τις δύο
κατηγορίες, για τις οποίες παραπέμφθηκε τον Δεκέμβριο 1998 από τη Βουλή των Αντιπροσώπων.

Η ψηφοφορία χαρακτηρίσθηκε ιστορική από τους παρατηρητές, οι οποίοι
υπογραμμίζουν ότι σήμανε την ήττα της υποκρισίας. Στην πρώτη ψηφοφορία, η
κατηγορία ότι ο Κλίντον ψευδόρκησε καταθέτοντας στις 17 Αυγούστου ενώπιον του
Ειδικού Σώματος των Ενόρκων απορρίφθηκε με 55 ψήφους έναντι 45 ­ με 10
Ρεπουμπλικανούς γερουσιαστές να ψηφίζουν «αθώος» μαζί με τους Δημοκρατικούς. Η
Γερουσία απέρριψε επίσης, με ψήφους 50-50, τη δεύτερη κατηγορία, ότι ο
πρόεδρος παρεμπόδισε τη Δικαιοσύνη προσπαθώντας να συγκαλύψει τη σχέση του με
την Μόνικα Λιουίνσκι ­ σ' αυτή την κατηγορία, 5 Ρεπουμπλικανοί γερουσιαστές
ψήφισαν «αθώος». Για να καταδικασθεί ο πρόεδρος απαιτείτο πλειοψηφία δύο
τρίτων σε καθεμιά από τις δύο κατηγορίες.

Το αποτέλεσμα της ψηφοφορίας σηματοδοτεί πιθανότατα το τέλος του σκανδάλου
Λιουίνσκι, που είχε κατά καιρούς θεωρηθεί ότι ήταν πιθανό να ανατρέψει τον
ισχυρότερο άνθρωπο του κόσμου. Αυτή η ιστορική δίκη σηματοδότησε τη δεύτερη
ανεπιτυχή προσπάθεια ανατροπής προέδρου των Ηνωμένων Πολιτειών: η Γερουσία
είχε αποτύχει να ανατρέψει τον πρόεδρο Άντριου Τζόνσον το 1868.


Ιστορική δίκη. Ο πρόεδρος του Ανωτάτου Δικαστηρίου Ουίλιαμ Ρένκουιστ
ανακοινώνει την αθώωση του προέδρου Κλίντον και από τη δεύτερη εις βάρος του κατηγορία

Μετά την αθώωσή του, ο πρόεδρος Μπιλ Κλίντον εμφανίσθηκε στον Κήπο των Ρόδων
του Λευκού Οίκου και έκανε μια σύντομη δήλωση. Είπε ότι «λυπάται βαθιά» για το
σκάνδαλο Λιουίνσκι και ζήτησε «συμφιλίωση και ανανέωση στην Αμερική, τώρα που
η δοκιμασία τελείωσε».

«Θέλω να πω και πάλι στον αμερικανικό λαό πόσο βαθιά λυπάμαι για όσα είπα και
έκανα για να προκαλέσω αυτά τα γεγονότα και για το μεγάλο βάρος που έφεραν στο
Κογκρέσο και στον αμερικανικό λαό», δήλωσε ο Κλίντον. «Είμαι επίσης πολύ
ευγνώμων για την υποστήριξη και τις προσευχές που έκαναν για μένα εκατομμύρια
Αμερικανοί τον περασμένο χρόνο», πρόσθεσε.

«Τώρα ζητώ απ' όλους τους Αμερικανούς να αφιερωθούμε και πάλι στη δουλειά για
να υπηρετήσουμε το έθνος μας και να οικοδομήσουμε μαζί το μέλλον μας. Μπορεί
να είναι και πρέπει να είναι η εποχή της συμφιλίωσης και της ανανέωσης της
Αμερικής», δήλωσε ο Κλίντον. Ερωτηθείς αν είναι πρόθυμος να συγχωρήσει τους
Ρεπουμπλικανούς που τον παρέπεμψαν, τόνισε: «Πιστεύω ότι όποιος ζητεί
συγχώρεση οφείλει να είναι έτοιμος και να συγχωρήσει».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16365N461</ED>
<ID>
ID:20782

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N46&aa=1</URL></REF>


Article

<CATEGORY>vin07</CATEGORY>

 <H2>Βραβείο φωτογραφίας '98
</H2>
Η Αμερικανίδα φωτογράφος Νταϊάνα Σμιθ της «Ουάσιγκτον Ποστ» είναι η νικήτρια
του βραβείου Φωτογραφίας του Παγκόσμιου Τύπου για το 1998.

Η ασπρόμαυρη φωτογραφία της Σμιθ που της χάρισε το βραβείο, έχει αιχμαλωτίσει
τον πόνο μιας γυναίκας στην κηδεία ενός αυτονομιστή ηγέτη των ανταρτών, στην
επαρχία του Κοσσυφοπεδίου.

Η Σμιθ είναι η δεύτερη γυναίκα που κερδίζει το βραβείο αυτό από τότε που
καθιερώθηκε ο θεσμός, πριν από 42 χρόνια. Η φωτογραφία της, η οποία επελέγη
από διεθνή επιτροπή κριτών μεταξύ 36.836 φωτογραφιών, 3.733 φωτογράφων από 116
χώρες, ανήκει σε μια σειρά φωτογραφιών που είχε τραβήξει η Σμιθ για την
«Ουάσιγκτον Ποστ», αλλά η εφημερίδα είχε επιλέξει να μην τη δημοσιεύσει.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16365N462</ED>
<ID>
ID:20847

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N46&aa=2</URL></REF>


Article

<CATEGORY>vin07</CATEGORY>

 <H2>Το τζιν, άλλοθι του βιασμού
</H2>
Τζιν, άλλοθι. Οι γυναίκες βουλευτές Σιμόνα Πρεστιτζάκομο (αριστερά),
Αλεσάντρα Μουσολίνι (κέντρο) και Κριστίνα Ματράγκα φορούν τζιν και κρατούν
πλακάτ με το σύνθημα: «Το τζιν, άλλοθι του βιασμού» (φωτό του Ρώυτερ)

Με σύμβολο το τζιν, οι Ιταλίδες δίνουν τη μάχη κατά του ανδροκρατούμενου
δικαστικού κατεστημένου, που έδωσε εμφανή δείγματα σκοταδισμού σε ένα
καθημερινό φαινόμενο βίας εναντίον του «άλλου μισού του ουρανού».

Αιτία, η πρωτοφανής απόφαση του Αρείου Πάγου, να ακυρώσει ποινή διετούς
φυλάκισης σε 45χρονο δάσκαλο οδήγησης, ο οποίος είχε καταδικαστεί για τον
βιασμό δεκαοκτάχρονης, με το αιτιολογικό ότι η κοπέλα φορούσε τζιν παντελόνι
που ήταν αδύνατον να βγει χωρίς την συναίνεσή της.

Επικεφαλής αυτού του αγώνα κατά του σκοταδισμού, στο κατώφλι του 21ου αιώνα,
τέθηκαν οι γυναίκες βουλευτές όλων των παρατάξεων, αλλά και άνδρες βουλευτές,
οι οποίοι αισθάνθηκαν να προσβάλλονται από την απόφαση αυτή, που έκανε το τζιν
άλλοθι για τον βιασμό.

Η «απεργία της φούστας» ήταν ιδέα της Αλεσάντρα Μουσολίνι, της Εθνικής
Συμμαχίας και βρήκε σύμφωνες όχι μόνο τις γυναίκες της Βουλής, αλλά και τις
εργαζόμενες που πήγαν όπως κάθε μέρα στη δουλειά τους. Φορώντας τζιν. 
Σήμερα, θα κατέβουν όλες στους δρόμους του Μιλάνου για μία, μετά από χρόνια,
φεμινιστική διαδήλωση, εναντίον μιας απόφασης «τόσο γελοίας, που εγείρει
εύλογα μεγάλη ανησυχία», όπως δήλωσε η υπουργός Ισότητας Λάουρα Μπάλμπο.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16365N463</ED>
<ID>
ID:20892

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N46&aa=3</URL></REF>


Article

<CATEGORY>vin07</CATEGORY>

 <H2>Η Ισπανία δεν θέλει τη σύγκληση του «Κουρδικού Κοινοβουλίου»
</H2>
Νομικά μέσα που θα εμποδίσουν τη σύγκληση του «Κουρδικού Κοινοβουλίου», τον
ερχόμενο Ιούλιο, στη Βασκική Εθνοσυνέλευση, αναζητούν τρία υπουργεία στην
Ισπανία: τα υπουργεία Εσωτερικών, Εξωτερικών και Δημόσιας Διοίκησης. Ο
υπουργός Εξωτερικών Αμπέλ Ματούτες προειδοποίησε ότι η απόφαση των
εθνικιστικών κομμάτων να επιτρέψουν αυτή τη συνεδρίαση θέτει σε κίνδυνο τις
σχέσεις της Ισπανίας με την Τουρκία. Και οι βιομήχανοι ανησυχούν για τα
συμβόλαια που θα χαθούν.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16365N464</ED>
<ID>
ID:20925

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N46&aa=4</URL></REF>


Article

<CATEGORY>vin07</CATEGORY>

 <H5>ΟΙ ΣΕΡΒΟΙ ΕΤΟΙΜΟΙ ΝΑ ΣΥΖΗΤΗΣΟΥΝ ΜΕ ΤΟΥΣ ΑΛΒΑΝΟΦΩΝΟΥΣ
</H5><H2>Πρόσωπο με πρόσωπο
</H2>
Η σερβική αντιπροσωπεία στις συνομιλίες του Κοσσυφοπεδίου ανακοίνωσε χθες πως
είναι έτοιμη να αρχίσει τις συνομιλίες πρόσωπο με πρόσωπο με τους αλβανόφωνους Κοσοβάρους.

Επίμαχο έγγραφο. Ο πρόεδρος της Σερβίας Μίλαν Μιλουτίνοβιτς επιδεικνύει το
έγγραφο των 10 σημείων με την υπογραφή της σερβικής αντιπροσωπείας μόνο

Θέτει όμως ως όρο την υπογραφή και από αυτούς τον κατάλογο των δέκα αρχών,
ανάμεσα στις οποίες είναι η αναγνώριση των σημερινών συνόρων της Γιουγκοσλαβίας.

Την ανακοίνωση έκανε χθες ο πρόεδρος της Σερβίας Μίλαν Μιλουτίνοβιτς,
απορρίπτοντας ταυτόχρονα τις κατηγορίες ότι οι αντιπρόσωποι του Βελιγραδίου
ευθύνονται για το αδιέξοδο στις διαπραγματεύσεις του Ραμπουγέ.

Το έγγραφο αυτό έχουν ήδη υπογράψει οι Σέρβοι. 
Αν το υπογράψουν και οι αλβανόφωνοι, τότε θα σημαίνει πως το ζήτημα της
ανεξαρτησίας του Κοσσυφοπεδίου δεν θα υπάρχει στο τραπέζι των διαπραγματεύσεων.

Ο Μίλαν Μιλουτίνοβιτς σε μια απευθείας βολή εναντίον των διαπραγματευτών, είπε
ότι «παίζουν παιχνίδια» εμποδίζοντας τις δύο αντιπροσωπείες να συναντηθούν
πρόσωπο με πρόσωπο.

«Δυστυχώς εδώ, στο Ραμπουγέ, δεν υπάρχει διάλογος», είπε στους δημοσιογράφους
ο Σέρβος πρόεδρος.

Η υπουργός Εξωτερικών των ΗΠΑ Μαντλίν Ολμπράιτ αναμένεται σήμερα στο Ραμπουγέ,
καθώς οι σύμμαχοι του ΝΑΤΟ προωθούν τα σχέδια για την αποστολή ειρηνευτικής
δύναμης στο Κοσσυφοπέδιο, κάτι που ακόμα δεν δέχονται οι Σέρβοι.

Εκπρόσωπος του αμερικανικού Πενταγώνου αποκάλυψε χθες, πως περίπου 2.220
πεζοναύτες θα σταλούν ως πρώτο στάδιο «στην περίπτωση που απαιτηθεί να γίνει
μία σύντομη κίνηση». 
Όπως έγραψαν οι βρετανικές εφημερίδες, 8.000 Βρετανοί στρατιώτες βρίσκονται σε
συναγερμό για να αναχωρήσουν για το Κοσσυφοπέδιο, «ύστερα από σύντομη ειδοποίηση».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16365N471</ED>
<ID>
ID:20783

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N47&aa=1</URL></REF>


Article

<CATEGORY>vin07</CATEGORY>

 <H2></H2><H2>Οι αετοί επιστρέφουν στη Γερμανία
</H2>
Γερμανικοί αετοί. Ο νέος αετός του σερ Νόρμαν Φόστερ. Πάνω δεξιά, ο μαύρος
αετός του 1890, ο αετός με τη σβάστικα (1937) των ναζί και ο «χοντρός» αετός
του 1950 σε ασήμι και χρυσό

Οι αετοί προσγειώθηκαν και πάλι στη Γερμανία. Έπειτα από μακρύ ταξίδι στον
χρόνο, έπειτα από πολυετή περιπλάνηση σε συνέδρια αποφασιστικά για την τύχη
τους. Η Γερμανία του Γκέρχαρντ Σρέντερ κατέληξε στο εθνικό της σύμβολο.
Ασφαλώς και είναι πάλι αετός. Που θα πετάξει σύντομα από την παλιά πρωτεύουσα
στην καινούργια, μεταλλαγμένος. Στην ουσία πρόκειται για δύο αετούς. Ο ένας,
σχεδιασμένος από τον σερ Νόρμαν Φόστερ, θα αιωρείται πίσω από την έδρα του
προέδρου στο νέο Κοινοβούλιο στο Βερολίνο. Πρόκειται για μια λεπτή έκδοση του
παλιού «χοντρού» θηλυκού αετού που μονοπώλησε τη Βουλή στη Βόννη από το 1952.

Ο δεύτερος αετός είναι το έμβλημα που θα απεικονίζεται στα κυβερνητικά
επιστολόχαρτα, στα υπουργεία και θα αποτελεί τη σφραγίδα της «νέας» Γερμανίας
στα πολιτικά πράγματα. Σχεδιάστηκε από τον Ράγιαν Αμπντάλα, έναν γραφίστα
γεννημένο στο Ιράκ, και θεωρείται λίγο πιο.. «αρρενωπός» από τον αετό του
Φόστερ. Στόχος και των δύο καλλιτεχνών ήταν η δημιουργία ενός πουλιού που στη
μορφή θα είναι καθησυχαστικό αλλά, στην ουσία, καθόλου αδύναμο. Όπως ακριβώς
και το προφίλ της νέας κυβέρνησης. Πράσινο για την ισορροπία αλλά αποφάσεις
τουλάχιστον... δυναμικές.

Ο Αμπντάλα, που εργάζεται για το πρακτορείο Meta Design στο Βερολίνο, πέρασε
μήνες στον Ζωολογικό Κήπο της πόλης μέχρι να συγκεντρώσει εικόνες από τα είδη
των αετών που φιλοξενούνται εκεί. Μελετώντας στο κομπιούτερ του βρήκε 14
αδύναμα σημεία στον μεταπολεμικό αετό της Γερμανίας. Η γλώσσα του ήταν χοντρή,
η πλάτη του καμπουριασμένη, τα νύχια του μακριά... Όπως και ο Νόρμαν, με βάση
την οικοσημολογία, έκανε πλήθος ορνιθολογικές εργασίες μέχρι να καταλήξει στο
«πρόσωπο» του νέου αετού, που είναι όχι μόνο λεπτότερος από την έκδοση του '50
αλλά και περισσότερο ενθουσιώδης...

Ο Νόρμαν αποφάσισε να ξαναδώσει στον αετό του τη χαμένη του ταυτότητα,
παρομοιάζοντας τις προγενέστερες προσπάθειες με... κοράκια, κύκνους και
περιστέρια. «Θα πρέπει να είναι έτοιμος να ανοίξει τα φτερά του, όπως το
Ράιχσταγκ που αναγεννάται από τις στάχτες του». Το εγχείρημα δεν ήταν εύκολο.
Οι συντηρητικοί ήθελαν πιο άγρια νύχια και οι αριστεροί ένα φιλικό πουλί.
Φιλικό με το... περιβάλλον. Όπως τα σχέδια της γερμανικής κυβέρνησης για
σταδιακή απαγόρευση της πυρηνικής ενέργειας. Μόνο που σ' αυτό το θέμα ο
Γκέρχαρντ Σρέντερ φαίνεται να μην «ανοίγει τα φτερά του».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16365N472</ED>
<ID>
ID:20848

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N47&aa=2</URL></REF>


Article

<CATEGORY>vin07</CATEGORY>

 <H2>Το δάσος, και όχι μόνο το δέντρο...
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Ένας από τους γείτονές μου, ο Χονγκ, είναι Αμερικανός γεννημένος στη Μαλαισία
και σπουδαγμένος στο πασίγνωστο Γιέιλ. Δούλευε μάλιστα για καιρό σε ένα από τα
σημαντικά «think tanks» της χώρας και τα τελευταία χρόνια εργάζεται στην
Παγκόσμια Τράπεζα.

Ε, λοιπόν, το μόνο που είχε ακούσει για τη σύγχρονη Ελλάδα ο Χονγκ ήταν ότι
έχει διαφορές με την Τουρκία λόγω ενός νησιού που λέγεται Κύπρος και πως
διαθέτει υπέροχες παραλίες. Δεν ήξερε τίποτα για την οικονομική ή την πολιτική
κατάσταση της χώρας και δεν θυμόταν καν εάν η Ελλάδα είναι μέλος της
Ευρωπαϊκής Ένωσης.

Και η περίπτωση του Χονγκ δεν είναι η εξαίρεση, αλλά ο κανόνας. Από την έως
τώρα παραμονή μου στην Ουάσιγκτον έχω καταλάβει ότι οι διαμορφωτές της κοινής
γνώμης στην αμερικανική πρωτεύουσα (δημοσιογράφοι και πανεπιστημιακοί κυρίως)
και βέβαια όλοι οι πολιτικοί που ασχολούνται με την περιοχή μας ξέρουν πολύ
λίγα πράγματα για την Ελλάδα αυτήν καθεαυτήν πέρα από το ότι είναι κατάλληλη
για διακοπές και ότι έχει προβλήματα με την Τουρκία.

Έτσι, η απόφαση της ελληνικής κυβέρνησης να προχωρήσει σε μία διαφημιστική
καμπάνια ύψους 1,2 δισ. δραχμών στις ΗΠΑ, στη Γερμανία, στην Αγγλία και τη
Γαλλία («ΤΑ ΝΕΑ» 10.2.99) για τη σύγχρονη Ελλάδα είναι ασφαλώς ένα πολύ θετικό
βήμα. Όμως μία μεμονωμένη καμπάνια δεν αρκεί για να αλλάξει την εικόνα που οι
περισσότεροι έχουν για την Ελλάδα.

Απαιτείται η προσπάθεια αυτή που αρχίζει το υπουργείο Τύπου να μην είναι
αποσπασματική ­ όπως υπήρξε στο παρελθόν ­ αλλά να κρατήσει για σειρά ετών.
Και να μη μείνει στο επίπεδο της διαφημιστικής προβολής, αλλά να πετύχει την
ενεργοποίηση και την προβολή των χιλιάδων Ελλήνων επιστημόνων που
σταδιοδρομούν στο εξωτερικό.

Απαιτείται, τέλος, να σταματήσει η γκρίνια. Να πάψει η ελληνική πλευρά να
μιλάει μόνο για τα προβλήματα που μας δημιουργεί η συμπεριφορά της Τουρκίας
και να προβάλει τα επιτεύγματα και τις προοπτικές της σύγχρονης Ελλάδας. Να
αρχίσουμε, δηλαδή, να βλέπουμε το δάσος και όχι μόνο το δέντρο.

Έτσι κι αλλιώς, τα προβλήματα με την Τουρκία θα παραμείνουν για πολλές
ακόμη γενιές. Η ζωή όμως στην Ελλάδα και στον υπόλοιπο κόσμο προχωράει πέρα
και πάνω από αυτά.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16365N473</ED>
<ID>
ID:20893

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N47&aa=3</URL></REF>


Article

<CATEGORY>vin07</CATEGORY>

 <H5>ΕΠΙΤΙΘΕΝΤΑΙ ΚΑΙ ΒΑΣΑΝΙΖΟΥΝ ΚΑΘΟΛΙΚΟΥΣ ΚΑΙ ΠΡΟΤΕΣΤΑΝΤΕΣ ΣΤΗΝ ΙΡΛΑΝΔΙΑ
</H5><H2></H2><H2>Τρόμος τα αποσπάσματα τιμωρίας
</H2>
Τα φυλάκια δεν υπάρχουν πια. Οι περίπολοι έχουν σταματήσει. Τα ελικόπτερα δεν
ακούγονται. Όλοι λένε ότι ο αριθμός των Βρετανών στρατιωτών έχει μειωθεί. Πίσω
απ' αυτή την επίφαση ομαλότητας, όμως, υπάρχει στη Βόρεια Ιρλανδία ένας
πόλεμος «χαμηλής έντασης» με πρωταγωνιστές τα «αποσπάσματα τιμωρίας», που
τρομοκρατούν τόσο τους καθολικούς όσο και τους προτεστάντες.

«Αποσπάσματα τιμωρίας». Ανάμεσα στα όπλα που χρησιμοποιούν, είναι και αυτά τα
ρόπαλα με καρφιά

Είναι γνωστοί ως «players» (παίκτες) και, παρά τις μαύρες κουκούλες τους, η
ταυτότητά τους είναι γνωστή. Κανείς όμως δεν τολμά να αντιδράσει. Ο πληθυσμός
είναι παραλυμένος από τον φόβο. Η μέθοδος της «τιμωρίας», που συνήθως
περιλαμβάνει βασανισμό, ακρωτηριασμό ή ακόμη και φόνο, δεν είναι νέο φαινόμενο
στη Βόρεια Ιρλανδία. Πέρυσι καταγράφηκαν 237 επιθέσεις αυτού του τύπου.
Σήμερα, γίνεται τουλάχιστον μία την ημέρα.

Οι players, καθολικοί και προτεστάντες, είναι αδίστακτοι. Οπλισμένοι με
πιστόλια, λοστούς και ρόπαλα με καρφιά, είναι ως επί το πλείστον νέοι,
γυμνασμένοι και αποφασισμένοι για όλα. Δρουν με το φως της ημέρας ή με την
κάλυψη του σκοταδιού.

Οι «τιμωρίες» άρχισαν ως μέθοδος τρομοκράτησης των εγκληματιών, αλλά σιγά-σιγά
απέκτησαν τον χαρακτήρα κοινωνικού ελέγχου. Στο κενό που έχει αφήσει η απουσία
τάξης και αστυνόμευσης, κάθε παραστρατιωτική οργάνωση συγκροτεί τις δικές της
ομάδες. Σύμφωνα με ανεπίσημες στατιστικές, οι players δεν ξεπερνούν τους
εκατό. Πρόκειται όμως για στοιχεία άκρως επικίνδυνα για την ειρηνευτική
διαδικασία. Ο Τζέρι Άνταμς και ο Μάρτιν ΜακΓκίνες, οι ηγέτες του Σιν Φέιν,
έχουν καταδικάσει τις επιθέσεις και τους ξυλοδαρμούς. Είναι φανερό όμως ότι
ούτε αυτοί ούτε οι ηγέτες των προτεσταντών μπορούν να κάνουν το παραμικρό για
να σταματήσει αυτή η βαρβαρότητα.

Στις περισσότερες περιπτώσεις, το υποψήφιο θύμα έχει προειδοποιηθεί. Και δεν
έχει νόημα να προσπαθήσει να ξεφύγει, γιατί θα τιμωρηθεί η οικογένειά του.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16365N491</ED>
<ID>
ID:20784

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N49&aa=1</URL></REF>


Article

<CATEGORY>vin07</CATEGORY>

 <H2></H2><H2>Διχασμένος δημογραφικά ο πλανήτης μας
</H2>
Τον Οκτώβριο του 1999 ο πληθυσμός του πλανήτη μας αναμένεται να φτάσει τα 6
δισεκατομμύρια. Αυξήθηκε κατά 1 δισεκατομμύριο σε 12 χρόνια και σχεδόν
τετραπλασιάστηκε στη διάρκεια του 20ού αιώνα. Ενώ έως το 2050, ο ρυθμός
αύξησης των κατοίκων της Γης θα μειωθεί αγγίζοντας τα 8,9 δισεκατομμύρια.

Τα στοιχεία αυτά παρουσιάστηκαν στη διάσκεψη των Ηνωμένων Εθνών στη Χάγη, όπου
συμμετέχουν αντιπροσωπείας από 180 χώρες. Στόχος αυτής της διάσκεψης για τον
πληθυσμό είναι η εξεύρεση τρόπου για τη μείωση προοδευτικά του αριθμού των
ανθρώπων που γεννιούνται σε πολλά σημεία του πλανήτη, ενώ απειλούνται με
αφανισμό λόγω των ειδικών συνθηκών που επικρατούν.

Η Γη δεν ήταν ποτέ τόσο διχασμένη δημογραφικά. Στο ένα άκρο, τα εύπορα έθνη
της Δύσης, όπου ο αριθμός των γεννήσεων μειώνεται απειλώντας τις οικονομίες,
με τον σχηματισμό κοινωνιών ηλικιωμένων. Οι γυναίκες είναι πλέον σε θέση να
κάνουν λιγότερα παιδιά και το επιλέγουν. Η διάδοση της αντισύλληψης, το υψηλό
επίπεδο ζωής και οι μεγάλες οικονομικές ανάγκες που δημιουργεί, η μείωση της
παιδικής θνησιμότητας είναι μερικές από τις αιτίες. Στο άλλο άκρο, τα
αναπτυσσόμενα έθνη, που στηρίζονται στην εισαγωγή τροφίμων και μοιάζουν
παγιδευμένα στη φτώχεια, τον αναλφαβητισμό και τους πολέμους. Εκεί η αύξηση
του πληθυσμού είναι ραγδαία, χωρίς να υπάρχουν οι προοπτικές για ευημερία.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16365N492</ED>
<ID>
ID:20849

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N49&aa=2</URL></REF>


Article

<CATEGORY>vin07</CATEGORY>

 <H5>ΓΕΒΓΚΕΝΙ ΠΡΙΜΑΚΟΦ
</H5><H2>ΠΡΟΣΩΠΑ
</H2><H2>Ένας πρωθυπουργός με φιλοδοξίες
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Όσο ο πρόεδρος Μπόρις Γέλτσιν περιθωριοποιείται λόγω υγείας τόσο η επιρροή και
οι προεδρικές φιλοδοξίες του πρωθυπουργού Γεβγκένι Πριμακόφ αυξάνονται.

Γεβγκένι Πριμακόφ. Λέει ότι είναι «πολύ γέρος» για την προεδρία, ωστόσο κάνει
το δικό του παιχνίδι

Έπειτα από δύο εβδομάδες στο νοσοκομείο, ο Γέλτσιν επέστρεψε χθες για τέταρτη
συνεχή ημέρα στο Κρεμλίνο για να συναντηθεί με τον υπουργό του επί των
Εσωτερικών και άλλους ανώτερους αξιωματούχους. Δεν είναι μόνον οι κρατικές
υποθέσεις, σχολιάζουν τα ρωσικά μέσα ενημέρωσης, είναι και ότι θέλει να
περιορίσει την αυξανόμενη επιρροή του Πριμακόφ.

Στους τέσσερις πρώτους μήνες της πρωθυπουργίας του, ο Πριμακόφ ήταν
υποδειγματικά διακριτικός. Έβαζε όμως τους ανθρώπους του σε θέσεις-κλειδιά και
προετοιμαζόταν στη σκιά. Τώρα αρχίζει να δείχνει ένα εντελώς άλλο πρόσωπο ­
ενός υπολογιστή πολιτικού, που έχει δύο στόχους: να ενισχύσει την κρατική αρχή
και να εξασφαλίσει τη δική του εξουσία. Η επίθεσή του κατά του διασημότερου
των Ρώσων «ολιγαρχών», του Μπόρις Μπερεζόφσκι, υπηρετεί και τους δύο αυτούς
στόχους. Ο Μπερεζόφσκι αντιπροσωπεύει για τον Πριμακόφ δύο από τις
σημαντικότερες πληγές της Ρωσίας, τη διαφθορά που φθάνει ώς τα υψηλότερα
κλιμάκια της εξουσίας, και τη διαρκή απειλή μιας αποσταθεροποίησης του
κράτους. Παράλληλα, ο επιχειρηματίας, μάστορας στις ίντριγκες, έχει μεγάλη
επιρροή στο Κρεμλίνο και ο πρωθυπουργός ουδόλως θα ήθελε να απολυθεί ξαφνικά,
όπως συνέβη με τους Τσερνομίρντιν και Κιριγένκο, τους δύο προκατόχους του.

Η επίθεση του Πριμακόφ κατά του Μπερεζόφσκι είναι επίσης ενδεικτική των
μεθόδων του. Για να εξουδετερώσει τον «ολιγάρχη», ο Πριμακόφ χρησιμοποίησε
τους ανθρώπους του στο υπουργείο Εσωτερικών, στην FSB, τη διάδοχο της KGB, το
υπουργείο Άμυνας: όλη την περασμένη εβδομάδα, οι αρχές πολλαπλασίασαν τις
επιδρομές στις εταιρείες του Μπερεζόφσκι. Ο επιχειρηματίας κατήγγειλε την
«πρόκληση» και την «κομμουνιστική λογική» της επίθεσης αυτής και αναμφίβολα
ετοιμάζει αντεπίθεση· αλλά τούτη τη φορά έχει απέναντί του τον «πρωθυπουργό
της συναίνεσης», που υποστηρίζεται από τη Δούμα.

Οι «κρεμλινολόγοι» βάζουν τώρα στοιχήματα για τις προεδρικές φιλοδοξίες του
Πριμακόφ. Ο ίδιος τις διαψεύδει: είναι 69 ετών, ένα χρόνο μεγαλύτερος από τον
Γέλτσιν, «πολύ γέρος», όπως λέει, για την προεδρία. Θυμίζει επίσης ότι
χρειάστηκε να τον πιέσουν για να αναλάβει την πρωθυπουργία. Ωστόσο, οι
σφυγμομετρήσεις τον δίνουν φαβορί σε περίπτωση που διεξάγονταν τώρα προεδρικές
εκλογές. Και οι προσπάθειές του να ελέγξει την ORT, το βασικό τηλεοπτικό
δίκτυο, δείχνουν ότι ο πρωθυπουργός παίζει το δικό του παιχνίδι.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16365N501</ED>
<ID>
ID:20785

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N50&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η εικόνα ήταν ακριβής
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ο πλανητάρχης αθωώθηκε λόγω υψηλής δημοτικότητας. Και η ταλαιπωρία του ίσως
τον καταστήσει τον τελευταίο πρόεδρο που δεν ήταν υπεράνω του νόμου.

Θαύμα στην Ουάσιγκτον. «Ξαναβρήκα τις λειτουργίες μου» (του Πλαντύ, από τη «Μοντ»)

Η πανηγυρική αθώωση του Μπιλ Κλίντον δεν αποτελεί και δικαίωσή του με τη στενή
έννοια του όρου. Η πλειοψηφία των Αμερικανών (4 στους 5, σύμφωνα με τις
τελευταίες δημοσκοπήσεις) πιστεύουν ότι ο πρόεδρος διέπραξε πράγματι τα δύο
αδικήματα για τα οποία κατηγορήθηκε: ψευδορκία και παρακώλυση της δικαιοσύνης.
Παρά ταύτα, δεν ήθελαν την αποπομπή του γιατί θεωρούν πως είναι καλός στη
δουλειά του. Η Γερουσία επικύρωσε ουσιαστικά τη λαϊκή βούληση. Αυτή είναι η
δουλειά της και την έκανε καλά.

Όσο αντιπαθής και πουριτανός κι αν είναι, όσο υποκριτικές κι αν ήταν οι
επεμβάσεις του στην ιδιωτική ζωή του διάσημου κατηγορουμένου με τον οποίο είχε
να κάνει, όσο κι αν απέδειξε ότι μόνο ανεξάρτητος δεν είναι, ο Κένεθ Σταρ
έκανε κι αυτός καλά τη δουλειά του. Οι κατηγορίες που στοιχειοθέτησε και τα
συμπεράσματα που συνήγαγε δεν αμφισβητήθηκαν ούτε καν από τον Λευκό Οίκο. Η
διαδικασία αποπομπής που απασχόλησε την Αμερική και ολόκληρο τον κόσμο για
περισσότερο από ένα χρόνο δεν έπρεπε βέβαια να έχει αρχίσει ποτέ, αφού δεν
αφορούσε παρά τον Κλίντον, τις ερωμένες του και την οικογένειά του. Όπως
επισημαίνει όμως η «Ιντιπέντεντ» η όλη υπόθεση έκανε στο αμερικανικό έθνος κι
ένα καλό: του πρόσφερε έναν καθρέφτη για να δει την εικόνα του. Και η εικόνα
αυτή ήταν ακριβής. Μόνο που τον καθρέφτη τον πλήρωσαν οι Σουδανοί και οι Ιρακινοί...

Ο θρίαμβος του Κλίντον θέτει υπό αμφισβήτηση και την ιστορική απόφαση του
Ανωτάτου Δικαστηρίου που επιτρέπει την κατάθεση αγωγής σε αστικό δικαστήριο
εναντίον ενός εν ενεργεία προέδρου. Η απόφαση εκείνη, από την οποία άρχισαν
όλα, θεμελιώνει την ισότητα του προέδρου με τους υπόλοιπους πολίτες. Δύσκολα
όμως θα εφαρμοστεί ξανά στο μέλλον.

Κατά τα άλλα, το «Μόνικαγκεϊτ» επιβεβαιώνει τον τίτλο που έχει ήδη δοθεί σ'
αυτή τη δεκαετία: αν η δεκαετία του '60 χαρακτηριζόταν από το σύνθημα «Αγάπα
τον πλησίον σου» και οι δύο επόμενες ήταν η «δεκαετία του Εγώ» και η «δεκαετία
της Απληστίας», η τελευταία δεκαετία του αιώνα ανήκει (για τους Αμερικανούς
τουλάχιστον) στο Ανδρικό Όργανο. Επτά επεισόδια το αποδεικνύουν. Η σύλληψη των
αδελφών Μενέντες για τη δολοφονία των γονιών τους που τους κακοποιούσαν
σεξουαλικά. Η παρενόχληση της Ανίτα Χιλ από τον δικαστή Κλάρενς Τόμας. Η
σύλληψη του Ουίλιαμ Κέννεντυ για βιασμό. Ο ευνουχισμός του Τζων Μπόμπιτ από τη
γυναίκα του. Η υπέρμετρη συμπάθεια του Μάικλ Τζάκσον προς τα παιδιά. Οι
έπαινοι του Μπομπ Ντόουλ για το Βιάγκρα. Και οι στοματικοί έρωτες του προέδρου.

Ίσως την επόμενη δεκαετία να πάρουν οι γυναίκες την εκδίκησή τους.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16365N502</ED>
<ID>
ID:20850

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N50&aa=2</URL></REF>


Article

<CATEGORY>vin07</CATEGORY>

 <H5>Η κούκλα...
</H5><H5>«Θέλω...
</H5><H5></H5><H5>Σε αυτήν...
</H5><H5>Τα Λέγκο...
</H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... του πλαστικού ονείρου γιορτάζει τα σαράντα. Τη λένε, αλίμονο, Μπάρμπι.
Σέξι, αλλά με στήθη χωρίς θηλές (το χέρι του δημιουργού τις έχει αφαιρέσει
γιατί παραείναι αισθησιακές), με δανεισμένο πρόσωπο από το Χόλιγουντ, Μέριλιν,
Τζάκι, Ντόρις Ντέι, Γκρέις Κέλι, Μπρουκ Σιλντς και Σπάις Γκερλ, ντύνεται Ντιορ
και Σανέλ. Χωρίς καμιά ρυτίδα στα σαράντα, με κάποιο λίφτινγκ από δεκαετία σε
δεκαετία (το τελευταίο το 1997) για να ταιριάζει κάθε φορά στο θηλυκό ιδεώδες
που αλλάζει. Γίνεται νέγρα, κινέζα, ρωσίδα, ο φορητός της κόσμος μεγαλώνει
ολοένα. Σαν μια χελώνα μεταμοντέρνα κουβαλάει μαζί της αυτοκίνητα, σπίτι,
γκαρνταρόμπα, σέρνει από το χέρι αρραβωνιαστικό, φίλους, αδελφές.

... να γίνω Μπάρμπι. Αυτή η τσούλα τα έχει όλα!» γράφει μια στάμπα σε ένα
φανελάκι που φοράει ένα χαμίνι στο κέντρο του Μανχάταν. Στο Ουόλντορφ Αστόρια,
η Ματέλ γιορτάζει: σαράντα χρόνια κέρδη, σε 140 χώρες του κόσμου, ένα
δισεκατομμύριο «κλώνοι» της ξανθιάς Αμερικάνας. Λανσάρει και το «νιου λουκ»
της Μπάρμπι (φωτ.) που τώρα «μιλάει» για καριέρα και ίσες ευκαιρίες. Το
σύμβολο της γυναικείας υποταγής στην ανδροκρατική κοινωνία μεταλλάσσεται σε
σύμβολο της επιτυχημένης γυναίκας, στα «γκλάμορ» πρότυπα της «Δυναστείας» και
της «Τόλμης και Γοητείας». Το όνειρο μιας ατέρμονης ζωής σε τριανταφυλλένιο
διάκοσμο πουλιέται σαν ζεστό ψωμί. Δύο το δευτερόλεπτο. Με τη βοήθεια της
διάσημης μοδίστρας Βέρα Γουάνγκ και της πρωταθλήτριας Τζάκι Τζόινερ-Κέρσι, που
παρουσίασαν τον νέο κλώνο στη Νέα Υόρκη. Μπάρμπι. Μια γυναίκα του σήμερα. Οι
γονείς της, ο κύριος Έλιοτ και η κυρία Ρουθ Χάντλερ μπορούν να είναι περήφανοι
γι' αυτήν. Το μέλλον της ανήκει, στα σαράντα.

... και στα παιχνίδια που η καρδιά τους χτυπάει ηλεκτρονικά. Ποιος θα σώσει
τον γαλαξία; Ποιος θα κερδίσει τον «Πόλεμο των Άστρων»; Ήρωες με καρδιά από
μικροτσίπ εισβάλλουν στα σπίτια, ολοένα και πιο ηλεκτρονικοί, ολοένα και πιο
εξαρτημένοι από τον κινηματογράφο και την τηλεόραση. Στην Έκθεση Παιχνιδιών
της Νέας Υόρκης, η διαγαλαξιακή βία σβήνει την τρυφεράδα των παλιάτσων, μέσα
σε «πίξελ» και αλγορίθμους, πάνω σε μια οθόνη από κομπιούτερ.

... πνίγονται στον ωκεανό των ψηφιακών τεράτων. Χάνουν τη μάχη που μαίνεται
στο παιδικό δωμάτιο, στο παιδικό μυαλό. Οι εισβολείς από το Διάστημα είναι
ανελέητοι. Κατακτούν συνέχεια νέα εδάφη στη Βρετανία και τη Γαλλία. Μόνο στη
Γερμανία, κάποιοι «πράσινοι γονείς» αντιστέκονται ακόμη με ξύλινα παιχνίδια.
Οι κύβοι, που πριν από πενήντα χρόνια η Λέγκο άρχισε να κατασκευάζει στη
Δανία, κλονίζονται. Αυτοί οι κύβοι που κέντριζαν την επινοητικότητα των
παιδιών, με κατασκευές στον χώρο, στα σύνορα της φαντασίας. Η εταιρεία
ανακοίνωσε χίλιες απολύσεις. Έχει ζημιές. Σηκώνει τα χέρια ψηλά μπροστά στα
«παιχνίδια δράσης». Κυριεύεται και αυτή από τον ψηφιακό πυρετό. Υποκύπτει.
Βάζει στον ίδιο δοκιμαστικό σωλήνα τον Μπίλι Γκέιτς με τον Τζεπέτο. Μπαίνει
στον ανταγωνισμό των μικροτσίπ, μεταλλάσσει τους κύβους της σε ρομπότ. Παντού,
η Πετρούσκα ξανακλείνεται στο κουτί της. Ή μήπως όχι; Τα Χριστούγεννα, στου
Χάμλεϊς, σε αυτόν τον λονδρέζικο παιδικό παράδεισο, το παιχνίδι που έκλεψε την
παράσταση δεν ήταν ούτε σύγχρονο ούτε ηλεκτρονικό, αλλά αρχαιοελληνικό: ένα
ταπεινό γιο-γιο.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16365N503</ED>
<ID>
ID:20894

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N50&aa=3</URL></REF>


Article

<CATEGORY>vin08</CATEGORY>

 <H2>Ραβδί και καρότο από την Εφορία
</H2>
<H3></H3>ΣΕΛ. 52-53
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16365N511</ED>
<ID>
ID:20804

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N51&aa=1</URL></REF>


Article

<CATEGORY>vin08</CATEGORY>

 <H5>ΧΙΛΙΑΔΕΣ ΝΕΟΙ ΕΠΕΝΔΥΤΕΣ ΣΥΡΡΕΟΥΝ ΚΑΘΗΜΕΡΙΝΑ ΣΤΙΣ ΧΡΗΜΑΤΙΣΤΗΡΙΑΚΕΣ ΕΤΑΙΡΕΙΕΣ
</H5><H2>800.000 πολίτες - μέτοχοι
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Το ράλι ανόδου των μετοχών στο Χρηματιστήριο Αξιών Αθηνών φέρνει στην οδό
Σοφοκλέους κάθε μέρα νέους επενδυτές. Υπολογίζεται ότι από την αρχή του χρόνου
μέχρι χθες καθημερινά ανοίγουν 4.500 νέοι κωδικοί. Πρόκειται για τους ειδικούς
αριθμούς που πρέπει να έχει κάθε επενδυτής που αγοράζει ή πουλά μετοχές. 
Η εικόνα επαναλαμβάνεται καθημερινώς. Μικρομέτοχοι που δεν αρκούνται στην
ενημέρωση μέσω των χρηματιστών τους, αλλά «στήνονται» έξω από την κλειστή θύρα
του ναού του χρήματος

Αυτό αποκάλυψε ο γενικός διευθυντής του Αποθετηρίου κ. Λουκάς Ζάγκας, ο οποίος
μιλώντας στα «ΝΕΑ» είπε ότι «σήμερα οι κωδικοί στο Αποθετήριο υπολογίζονται σε
420.000, έναντι 300.000, περίπου, στις αρχές του έτους».

Δηλαδή σε 30, σχεδόν, εργάσιμες ημέρες ανοίχτηκαν 130.000 νέοι κωδικοί, που
αντιστοιχούν σε 4.500 νέους κωδικούς την ημέρα, κατά μέσο όρο. Ωστόσο, πρέπει
να σημειωθεί ότι κάθε νέος κωδικός δεν αντιστοιχεί απαραίτητα σε έναν νέο
πελάτη, καθώς υπάρχει περίπτωση πολλαπλών εγγραφών. Για παράδειγμα, ένας
επενδυτής στο Χρηματιστήριο μπορεί να έχει ανοίξει κωδικούς σε τρεις
διαφορετικές χρηματιστηριακές εταιρείες.

Το λαμπάκι

Βέβαια, οι περισσότεροι κωδικοί είναι μοναδικοί. Από το Αποθετήριο γίνεται
προσπάθεια για έλεγχο των πολλαπλών κωδικών. Στα πλαίσια αυτά, εκτός από την
επάνδρωση του Αποθετηρίου, έχει αναπτυχθεί ένα ειδικό σύστημα (πρόγραμμα), το
οποίο συνεχώς αναβαθμίζεται και ελέγχει τις πολλαπλές μερίδες. Μόλις εντοπίσει
ότι ένας πελάτης έχει διαφορετικούς κωδικούς, τότε «ανάβει λαμπάκι» και
δίνεται ένας κωδικός.

Η αποϋλοποίηση

Με την αποϋλοποίηση των τίτλων, η οποία σήμερα βρίσκεται σε πιλοτικό στάδιο,
θα βοηθήσει σημαντικά στο να «ξεκαθαρίσει» το τοπίο. Υπενθυμίζεται ότι η
αποϋλοποίηση θα ξεκινήσει επισήμως από τις 29 Μαρτίου με 10-15 μετοχές.
Σύμφωνα με πληροφορίες, οι μετοχές αυτές θα είναι κυρίως μικρών εταιρειών,
ώστε να δοθεί η ευκαιρία στο σύστημα να δοκιμαστεί και να μην δημιουργηθούν,
ενδεχομένως, μεγάλα προβλήματα. Αυτό δεν αποκλείει ότι θα πάρουν μέρος ακόμη
και στην αρχική φάση λίγες μετοχές μεγάλων εταιρειών. Πάντως, οι αρμόδιοι
εκτιμούν ότι έως τα τέλη Ιουλίου θα έχει ολοκληρωθεί η αποϋλοποίηση των τίτλων
στο σύνολο των μετοχών.

Υπολογισμοί

Αξίζει, επίσης, να διευκρινιστεί ότι στους 420.000 κωδικούς δεν
συμπεριλαμβάνονται οι επενδυτές που έχουν πάρει μέρος σε αυξήσεις μετοχικών
κεφαλαίων, σε ιδιωτικές τοποθετήσεις και σε νέες εισαγωγές εταιρειών και δεν
έχουν «μετακινήσει» τους τίτλους τους. Έτσι, εκτιμάται ότι ο συνολικός αριθμός
των επενδυτών στο ελληνικό Χρηματιστήριο ξεπερνάει σήμερα τις 800.000.

Για το θέμα της εκκαθάρισης, ο κ. Ζάγκας τονίζει ότι λειτουργεί κανονικά παρά
τη σημαντική αύξηση του όγκου των συναλλαγών. «Ο αριθμός των αποθετηρίων
αυξήθηκε από 2.000, περίπου, σε 25.000 με 27.000 καθημερινώς. Παρά, όμως, την
τεράστια αυτή αύξηση του όγκου των συναλλαγών από την αύξηση των επενδυτικού
ενδιαφέροντος, από split, από αυξήσεις μετοχικών κεφαλαίων κ.λπ., η εκκαθάριση
λειτουργεί κανονικά, χωρίς καμία καθυστέρηση και ανταποκρίνεται στις
απαιτήσεις της αγοράς».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16365N512</ED>
<ID>
ID:20859

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N51&aa=2</URL></REF>


Article

<CATEGORY>vin08</CATEGORY>

 <H2>Οι Τράπεζες έσυραν τον χορό και χθες στο Χρηματιστήριο
</H2>
Νέο ιστορικό ρεκόρ κατέγραψε ο Γενικός Δείκτης τιμών μετοχών στο Χρηματιστήριο
Αξιών Αθηνών κατά τη χθεσινή συνεδρίαση. Ο Γενικός Δείκτης έκλεισε χθες στις
3.392,86 μονάδες σημειώνοντας άνοδο κατά 2,08%. Η συνολική αξία των συναλλαγών
κυμάνθηκε σε υψηλά επίπεδα και διαμορφώθηκε σε 159,2 δισ. δραχμές. Από τις 298
μετοχές που διακινήθηκαν, οι 212 σημείωσαν άνοδο, οι 77 πτώση, ενώ 9
παρέμειναν αμετάβλητες.

Για μια ακόμη συνεδρίαση η άνοδος των μετοχών προήλθε από όλους τους κλάδους
και κυρίως από τις μετοχές των Τραπεζών. Σύμφωνα με πληροφορίες, η ευφορία
στην οδό Σοφοκλέους ενισχύθηκε από την πρόθεση της Moody's να αναβαθμίσει την
πιστοληπτική ικανότητα της Ελλάδας, αλλά και από την καλή προεία των ξένων
χρηματιστηρίων και κυρίως των ευρωπαϊκών.

Όλοι οι επιμέρους δείκτες έκλεισαν με άνοδο, εκτός από εκείνους των εταιρειών
leasing (-0,82%) και των διαφόρων (-0,32%). Επίσης, όλοι οι ειδικοί δείκτες
έκλεισαν με την ένδειξη «αγοραστές», εκτός από εκείνο των επενδύσεων. Και κατά
τη χθεσινή συνεδρίαση ο δείκτης των ασφαλειών παρουσίασε τη μεγαλύτερη αύξηση
(+3,95%) και διαμορφώθηκε στις 1.705,87 μονάδες και ακολούθησε ο δείκτης των
Τραπεζών με αύξηση κατά 2,51% (έκλεισε στις 7.496,24 μονάδες).

Οι δέκα πρώτες μετοχές με τη μεγαλύτερη άνοδο στην τιμή τους κατά τη χθεσινή
συνεδρίαση, είναι: Τεχνική Ολυμπιακή, Ridenco, Προφίλ, Τράπεζα Αθηνών (κοινή
ονομαστική και προνομιούχο), Κεραμία Αλλατίνη, Sysware, Μοσχολιός, Γενικές
Κατασκευές και Τρία Άλφα. Επίσης, μία μετοχή (ΔΙΕΚΑΤ) έκλεισε με limit down (-8%).
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16365N513</ED>
<ID>
ID:20900

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N51&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η βόμβα του ασφαλιστικού
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ουσιαστική αναβολή για μετά τις εκλογές του Μαρτίου 2000 της έναρξης του
κοινωνικού διαλόγου για την αναμόρφωση του ασφαλιστικού συστήματος είναι το
πρώτο και εντυπωσιακό ρήγμα σε μια κυβερνητική γραμμή, που έδειχνε μέχρι τώρα
να προχωρεί αταλάντευτη και χωρίς να υπολογίζει το λεγόμενο πολιτικό κόστος.

Η γραμμή αυτή όμως τώρα διακόπτεται ίσως γιατί η υπερκόπωσή της από τις
αλλεπάλληλες κοινωνικές αντιπαραθέσεις τής στέρησε και τις τελευταίες αντοχές.

Πέραν των πολιτικών διαστάσεων όμως που έχει αυτή η μεταβολή, εγκλείει και
κινδύνους για την οικονομία, αφού το ασφαλιστικό δεν είναι απλώς ένα μείζον
πρόβλημα, αλλά ταυτόχρονα και μια βραδυφλεγής βόμβα στα θεμέλια του όλου
οικονομικού συστήματος. Το 1/3 των δαπανών του προϋπολογισμού διατίθεται για
τη στήριξη του κοινωνικού κράτους, χωρίς παρά ταύτα να εγγυώνται τη
βιωσιμότητα των Ταμείων.

Όσο λοιπόν η κυβέρνηση, τα πολιτικά κόμματα και οικονομικοί φορείς αναβάλλουν
την ώρα ευθύνης για την επίλυση του προβλήματος τόσο τα δεδομένα με τη σταθερή
επιδείνωσή τους θα καταστήσουν τις αυριανές λύσεις κυριολεκτικά εκρηκτικές για
την κοινωνία μας.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16365N514</ED>
<ID>
ID:20938

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N51&aa=4</URL></REF>


Article

<CATEGORY>vin08</CATEGORY>

 <H5>ΘΑ ΜΕΙΩΘΟΥΝ ΤΑ ΕΝΤΥΠΑ ΦΟΡΟΛΟΓΙΚΩΝ ΔΗΛΩΣΕΩΝ ΑΠΟ 11 ΠΟΥ ΕΙΝΑΙ ΣΗΜΕΡΑ ΣΕ 5 *
ΕΠΕΜΒΑΣΕΙΣ ΣΕ ΤΕΚΜΗΡΙΑ, ΣΥΝΤΕΛΕΣΤΕΣ, ΕΚΠΤΩΣΕΙΣ ΔΑΠΑΝΩΝ, ΑΝΤΙΚΕΙΜΕΝΙΚΑ ΚΡΙΤΗΡΙΑ κ.ά.
</H5><H5>Έκκληση του υφυπουργού για έγκαιρη υποβολή φοροδηλώσεων
</H5><H2>Δέκα ελπίδες για τους φορολογουμένους
</H2>
<AUTHOR>ΓΙΑΝΝΗΣ ΣΙΩΤΟΣ - ΣΕΡΑΦΕΙΜ ΠΟΛΙΤΗΣ</AUTHOR>

Με ραβδί και με καρότο...

Καθημερινά το υπουργείο Οικονομικών φροντίζει ώστε οι φορολογούμενοι να
πληροφορούνται με πόση αυστηρότητα θα τους αντιμετωπίσει φέτος και πόση
ευσπλαγχνία πρόκειται να δείξει προς τους ίδιους τον επόμενο χρόνο...

Είναι μια τακτική που επαναλαμβάνεται κάθε χρόνο, την περίοδο Φεβρουαρίου -
Μαρτίου, όταν όλοι τρέχουν για να συμπληρώσουν και να υποβάλουν τις
φορολογικές τους δηλώσεις. Χθες και προχθές, για παράδειγμα, μας ξαναθύμιζαν
την «Οδύσσεια του ΚΑΔ» ­ αλλά και τους 24 τρόπους με τους οποίους «θα μας
διευκολύνουν»· σήμερα μας «φοβερίζουν» με ελέγχους δηλώσεων του '98 (για
εισοδήματα του '97), αλλά μας προσφέρουν προς παραμυθίαν και τις υποσχέσεις
(συγγνώμη, προτάσεις), που θα συζητηθούν για τις αλλαγές στη φορολογία από το
2000. (Άλλωστε, ποιος θα τα θυμάται τον Φεβρουάριο του 2000;).

* Ας τα παρακολουθήσουμε:

Δραστικό περιορισμό στα έντυπα των φορολογικών δηλώσεων, αλλαγές στη δήλωση
φορολογίας εισοδήματος αλλά και επεμβάσεις στη φορολογία εισοδήματος φυσικών
και νομικών προσώπων (τεκμήρια, συντελεστές, εκπτώσεις δαπανών, αντικειμενικά
κριτήρια κ.ά) προωθεί το υπουργείο Οικονομικών στο πλαίσιο των αλλαγών που θα
γίνουν στη φορολογία.

Όλα αυτά από το 2000 κι ύστερα ­ όπως έχει επιμόνως διευκρινισθεί.

Ήδη προωθείται πρόταση μείωσης των εντύπων φορολογικών δηλώσεων από 11 που
είναι σήμερα σε 5. Συγκεκριμένα προβλέπεται ότι θα παραμείνουν μόνο τα έντυπα
Ε1 (βασικό έντυπο της φορολογικής δήλωσης φυσικών προσώπων), Ε2 (έντυπο για
όσους δηλώνουν εισόδημα από ακίνητα), Ε3 (έντυπο που αφορά επιχειρήσεις και
επιτηδευματίες), Ε7 (έντυπο που αφορά επιχειρήσεις που απασχολούν
εργαζομένους), Φ01.010 (έντυπο που αφορά τις δηλώσεις Ανώνυμων Εταιρειών).

Αυτό σημαίνει ότι καταργούνται τα έντυπα Ε5, Ε9, Ε10, Ε11 καθώς και δύο έντυπα
που αφορούν επιχειρήσεις.

Έτσι από τα στοιχεία αυτά προκύπτει ότι ουσιαστικά καταργείται και το έντυπο
Ε9 το οποίο αφορά τους κατόχους ακινήτων.

Πόρισμα επιτροπής

Στο πλαίσιο της αλλαγής της δήλωσης φορολογίας εισοδήματος, έχει συσταθεί
επιτροπή η οποία έχει συντάξει ήδη το πορισμά της το οποίο προβλέπει τη
διαμόρφωση ενός νέου εντύπου Ε1 εντελώς διαφορετικού από το σημερινό, πιο
απλού για τους φορολογουμένους.

Στο πόρισμα αναφέρεται ότι το νέο έντυπο Ε1 θα πρέπει να σχεδιασθεί ώστε να
εξυπηρετεί τη δυνατότητα υποβολής της δήλωσης με ηλεκτρονικό τρόπο. Μάλιστα
προτείνεται να υπάρξει ξεχωρισμό έντυπο για τους μισθωτούς και τους
συνταξιούχους από αυτό για τις άλλες κατηγορίες φορολογουμένων.

Στο μεταξύ ξεκίνησε η αντίστροφη μέτρηση για την έναρξη του διαλόγου της
κυβέρνησης με τους φορείς για τις αλλαγές στη φορολογία εισοδήματος. Στο τέλος
αυτού του μήνα θα σταλούν από το υπουργείο Οικονομικών οι σχετικές
επιστολές-προσκλήσεις προς τους φορείς στις οποίες θα καθορίζεται το πλαίσιο
του διαλόγου.

Όμως στο υπουργείο Οικονομικών έχουν αρχίσει ν καταγράφονται προτάσεις για
αλλαγές σε επιμέρους θέματα που αφορούν τη φορολογία εισοδήματος φυσικών και
νομικών προσώπων.

Οι δέκα προτάσεις

Αναλυτικά οι προτάσεις που έχουν πέσει στο τραπέζι είναι:

1 Αλλαγή του τρόπου καθορισμού των τεκμηρίων για Ι.Χ. αυτοκίνητα,
δηλαδή προτείνεται το τεκμήριο να μην καθορίζεται με βάση τον κυβισμό αλλά με
βάση την τιμή εισαγωγής του αυτοκινήτου. Ανάλογη ρύθμιση είναι πιθανόν να
γίνει και για τις μοτοσυκλέτες και τα σκάφη αναψυχής.

2 Αλλαγή του τρόπου υπολογισμού της έκπτωσης της δαπάνης για πληρωμή
των τόκων στεγαστικού δανείου πρώτης κατοικίας. Συγκεκριμένα υπάρχουν
προτάσεις για κλιμάκωση του ποσού της έκπτωσης της δαπάνης είτε με βάση το
εισόδημα είτε με βάση την οικογενειακή κατάσταση.

3 Αύξηση του αριθμού των κλιμακίων, του αφορολόγητου και των
φορολογικών συντελεστών. Ο αριθμός των κλιμακίων μελετάται να αυξηθεί σε 7 ενώ
παράλληλα να προσδιορισθεί αφορολόγητο ποσό στα 2 εκατ. δρχ. για τους
μισθωτούς και τους συνταξιούχους και 1,7 εκατ. δρχ. για τους υπόλοιπους.
Προτείνεται επίσης να μειωθεί ο ανώτατος φορολογικός συντελεστής στο 42,5% από
45% που είναι σήμερα.

4 Η κατάργηση του αφορολογήτου με αποδείξεις.

5 Αύξηση της μείωσης του φόρου για παιδιά κατά 10.000 δρχ.

6 Ενιαία αντιμετώπιση των εκπτώσεων δαπανών ανά κατηγορία.

7 Κατάργηση του συντελεστή 35% για τις προσωπικές εταιρείες για τις
οποίες θα ισχύσουν νέοι συντελεστές που θα κλιμακώνονται ανάλογα με το ύψος
των κερδών.

8 Κατάργηση των αντικειμενικών κριτηρίων φορολόγησης και καθιέρωση
νέου κατώτατου ορίου εισοδήματος το οποίο θα προκύπτει από τον μέσο όρο του
εισοδήματος που δήλωσε ο κάθε φορολογούμενος τα τρία προηγούμενα χρόνια.
Υπάρχει και άλλη πρόταση η οποία προβλέπει ότι το ύψος του εισοδήματος να
καθορίζεται με βάση τις δαπάνες και τον μοναδικό συντελεστή καθαρού κέρδους.

9 Αλλαγή στον τρόπο υπολογισμού του τεκμαρτού εισοδήματος από
ιδιοκατοίκηση. Δηλαδή να μειωθεί στα 120 τ.μ. το αφορολόγητο όριο και από εκεί
και πάνω να αυξάνεται ανάλογα με τον αριθμό των παιδιών του φορολογουμένου.

10 Αναπροσαρμογές στους μοναδικούς συντελεστές καθαρού κέρδους οι
οποίοι χρησιμοποιούνται για προσδιορισμό του φορολογητέου εισοδήματος
επιτηδευματιών και επιχειρήσεων.


Μέχρι το τέλος της ερχόμενης εβδομάδας θα έχει ολοκληρωθεί η αποστολή των
φορολογικών δηλώσεων σε όλους τους υπόχρεους, σύμφωνα με δηλώσεις του
υφυπουργού Οικονομικών Γ. Δρυ, ο οποίος έκανε έκκληση στους μισθωτούς και τους
συνταξιούχους να υποβάλουν έγκαιρα τις δηλώσεις για να μη δημιουργηθεί
συνωστισμός στις Εφορίες τις τελευταίες ημέρες.

Ο κ. Δρυς είπε ότι μέχρι σήμερα έχουν αποσταλεί 3.700.000 έντυπα φορολογικών
δηλώσεων και απομένουν άλλες 700.000 που θα αποσταλούν την ερχόμενη εβδομάδα.
Επίσης τόνισε ότι έχουν χορηγηθεί οι βεβαιώσεις αποδοχών σε όλους τους
συνταξιούχους του Δημοσίου (360.000) και δεν θα υπάρξει κανένα πρόβλημα στην
υποβολή των δηλώσεών τους.

Εξέφρασε την αισιοδοξία ότι την περίοδο της υποβολής των δηλώσεων δεν θα
υπάρξει ταλαιπωρία και ένταση στις Εφορίες, λέγοντας χαρακτηριστικά ότι «με τα
μέτρα που έχουν ληφθεί φέτος θα είναι η ανετότερη χρονιά».

Πάντως, άφησε ανοικτό το ενδεχόμενο μόνιμης μετάθεσης του χρόνου υποβολής των
δηλώσεων Φόρου Μεγάλης Ακίνητης Περιουσίας, για να διευκολυνθούν οι υπόχρεοι.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16365N521</ED>
<ID>
ID:20805

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N52&aa=1</URL></REF>


Article

<CATEGORY>vin08</CATEGORY>

 <H2>Ψάχνουν όσους απέκρυψαν τεκμήρια διαβίωσης το '98
</H2>
<AUTHOR>ΚΩΣΤΑΣ ΑΝΤΩΝΑΚΟΣ</AUTHOR>

Τσουχτερά πρόστιμα σε 110.000 φορολογουμένους που είχαν πολλαπλούς ΑΦΜ

«Φωτιά» έχουν πάρει οι ηλεκτρονικοί υπολογιστές στο υπουργείο Οικονομικών,
καθώς έχουν ξεκινήσει έλεγχοι στις δηλώσεις του 1998 για να εντοπιστούν
περιπτώσεις απόκρυψης τεκμηρίων διαβίωσης (αυτοκίνητα, σκάφη αναψυχής κ.ά.) ή
αγοράς περιουσιακών στοιχείων μεγάλης αξίας, καθώς και εισοδημάτων από
ενοίκια. Έτσι, γίνονται διασταυρώσεις σε ενοίκια (στοιχεία ιδιοκτητών -
ενοικιαστών), Ι.Χ. (στοιχεία Εφορίας και υπουργείου Μεταφορών), σκάφη αναψυχής
(στοιχεία υπουργείου Οικονομικών και Λιμενικό).

Παράλληλα, διενεργούνται διασταυρώσεις στοιχείων για τις δαπάνες λειτουργίας
επιχειρήσεων και ελεύθερων επαγγελματιών (ΔΕΗ, ΟΤΕ κ.λπ.), ενώ συγκεντρώνονται
στοιχεία για «πλασματικές» δηλώσεις διακοπής επαγγέλματος από επιτηδευματίες,
ώστε να επιβληθούν πρόστιμα.

Αυτά προκύπτουν από χθεσινές δηλώσεις του υφυπουργού Οικονομικών Γ. Δρυ, ο
οποίος ανακοίνωσε ότι το υπουργείο Οικονομικών έχει καταρτίσει και αποστέλλει
στις Εφορίες λίστα με τα ονόματα 110.000 φορολογουμένων με πολλαπλούς ΑΦΜ, που
θα κληθούν να πληρώσουν τσουχτερά πρόστιμα (επιβεβαιώνοντας το χθεσινό
δημοσίευμα των «ΝΕΩΝ»).

Ο κ. Δρυς επισήμανε ότι με το πρόγραμμα TAXIS μπαίνει φραγμός στη φοροδιαφυγή,
λέγοντας ότι «ετοιμάζουμε διασταυρώσεις σε πολλά φορολογικά στοιχεία, για να
εντοπίσουμε περιπτώσεις φοροδιαφυγής».

Οι διακοπές δραστηριότητας

Μάλιστα, όπως ανέφερε ο υφυπουργός, οι Εφορίες έχουν ήδη συγκεντρώσει
στοιχεία, που δείχνουν ότι ελεύθεροι επαγγελματίες, επιτηδευματίες και έμποροι
που υπέβαλαν δηλώσεις διακοπής δραστηριότητας, συνέχιζαν να ασκούν το
επάγγελμα. Έτσι, όταν ολοκληρωθεί ο έλεγχος, θα κληθούν να δώσουν εξηγήσεις
και θα τους επιβληθούν τα προβλεπόμενα από τον νόμο πρόστιμα και οι κυρώσεις.

Τεκμήριο διαβίωσης

Όμως, μέσω του προγράμματος TAXIS, θα ελεγχθούν και οι δαπάνες λειτουργίας των
γραφείων και των επιχειρήσεων, όπως για παράδειγμα οι λογαριασμοί ΟΤΕ, ΔΕΗ
κ.ά., έτσι ώστε να προσδιοριστεί το «τεκμαρτό εισόδημα διαβίωσης» για τη
συγκεκριμένη κατηγορία φορολογουμένων και το ποσοστό των δαπανών αυτών επί του τζίρου.

Αναφερόμενος στο θέμα των πολλαπλών ΑΦΜ, ο κ. Δρυς τόνισε ότι θα γίνει έλεγχος
για να διαπιστωθούν αν οι φορολογούμενοι χρησιμοποίησαν τους ΑΦΜ για να
ξεφύγουν από την Εφορία ή να λάβουν πιστοποιητικά (π.χ. φορολογική
ενημερότητα) χωρίς να πληρούν τις απαραίτητες προϋποθέσεις.

Επισημαίνεται ότι σύμφωνα με τον νόμο, όποιος χρησιμοποιεί περισσότερους από
έναν ΑΦΜ τιμωρείται με αυτοτελές πρόστιμο 10 εκατ. δρχ., ενώ αν αναγράψει ΑΦΜ
άλλου προσώπου, το πρόστιμο είναι 5 εκατ. δρχ.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16365N522</ED>
<ID>
ID:20860

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N52&aa=2</URL></REF>


Article

<CATEGORY>vin08</CATEGORY>

 <H2>124 δισ. το πλεόνασμα του '98
</H2>
Πλεόνασμα 124 δισ. δρχ. παρουσίασε ο προϋπολογισμός του 1998, λόγω της θετικής
πορείας των εσόδων που εμφάνισαν αισθητά υψηλότερους ρυθμούς αύξησης σε σχέση
με τον στόχο.

Αυτό προκύπτει από στοιχεία που έδωσε χθες στη δημοσιότητα ο υφυπουργός
Οικονομικών Γ. Δρυς και σύμφωνα με τα οποία ο ρυθμός αύξησης των εσόδων τον
Ιανουάριο ήταν 13,91% έναντι ετήσιου στόχου στον προϋπολογισμό του 1999 για 8,53%.

Το 1998 τα έσοδα του τακτικού προϋπολογισμού διαμορφώθηκαν στα 9,5 τρισ. δρχ.
από 8,4 τρισ. δρχ. το 1997 σημειώνοντας αύξηση 12,7%, ενώ ο στόχος ήταν
10,74%. Τον Ιανουάριο τα έσοδα από τις ΔΟΥ αυξήθηκαν κατά 15,76%, από τα
τελωνεία κατά 1,49% και από τον ΦΠΑ κατά 1,1%.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16365N523</ED>
<ID>
ID:20901

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N52&aa=3</URL></REF>


Article

<CATEGORY>vin08</CATEGORY>

 <H2>«Ξεψαχνίζουν» 15 «επώνυμους» επαγγελματίες </H2>
Στοιχεία από τους τραπεζικούς λογαριασμούς άλλων 15, περίπου, επώνυμων
ελεύθερων επαγγελματιών έχει ζητήσει το Σώμα Δίωξης Οικονομικού Εγκλήματος
(ΣΔΟΕ) από τις τράπεζες, στο πλαίσιο των ελέγχων που διενεργεί για τους
περιορισμούς της φοροδιαφυγής στον χώρο αυτόν. Πρόκειται για περιπτώσεις στις
οποίες ύστερα από έλεγχο που έκανε το ΣΔΟΕ προέκυψαν ενδείξεις φοροδιαφυγής.
Τα στοιχεία από τους τραπεζικούς λογαριασμούς θα συγκριθούν με τα δηλωθέντα
εισοδήματα των συγκεκριμένων φορολογουμένων για να βρεθεί αν πράγματι έκαναν φοροδιαφυγή.

Σύμφωνα με πληροφορίες, στη λίστα των 15 περιλαμβάνονται επώνυμοι
μεγαλογιατροί και δικηγόροι, καλλιτέχνες και άλλοι ελεύθεροι επαγγελματίες
Υπενθυμίζεται ότι στους νέους ελέγχους του ΣΔΟΕ είχε αναφερθεί ο ειδικός
γραμματέας του Σώματος κ. Γιώργος Κανελλόπουλος, στη συνέντευξή του στα «ΝΕΑ»
όπου είχε αποκαλύψει ότι τον Μάρτιο θα δημοσιοποιηθεί και νέα λίστα με
επωνύμους που βρέθηκαν να αποκρύπτουν εισοδήματα.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16365N524</ED>
<ID>
ID:20929

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N52&aa=4</URL></REF>


Article

<CATEGORY>vin08</CATEGORY>

 <H5>ΠΡΩΤΑΘΛΗΤΕΣ ΕΥΡΩΠΗΣ ΣΤΙΣ ΑΓΟΡΕΣ ΤΡΟΦΙΜΩΝ
</H5><H2>Πού τρώμε τα λεφτά μας
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Τα περισσότερα χρήματα που ξοδεύουν οι Έλληνες στα σούπερ μάρκετ
προορίζονται για αγορές αναψυκτικών, σοκολάτας, γιαουρτιών και καφέ. Το 1997
οι καταναλωτές πλήρωσαν για τις τέσσερις αυτές κατηγορίες προϊόντων 394,8
δισεκατομμύρια δραχμές. Από αυτά τα 117 δισεκατομμύρια ήταν για αναψυκτικά.

Τα στοιχεία αυτά προκύπτουν από έρευνα της εταιρείας ANR-Amer Nielsen
Research, η οποία πραγματοποιήθηκε στα καταστήματα σούπερ μάρκετ και εξέτασε
τις πωλήσεις 30 ειδών τροφίμων (δεν περιελήφθησαν το κρέας, τα ψάρια και το
λάδι). Το 1997 οι Έλληνες κατανάλωσαν 496.662 τόνους αναψυκτικών και πλήρωσαν
117 δισεκατομμύρια δραχμές, έφτιαξαν και ήπιαν 116.063 τόνους καφέ αξίας 56,1
δισεκατομμυρίων δραχμών ενώ από τα ψυγεία των σούπερ Μάρκετ «πέταξαν» 59.280
τόνοι γιαουρτιών που κόστισαν στους καταναλωτές 60,8 δισεκατομμύρια δραχμές.

Γεμάτο τραπέζι

Διεθνώς έχει αποδειχτεί ότι οι Έλληνες φροντίζουν το τραπέζι τους να είναι
γεμάτο. Μάλιστα πολύ περισσότερο από τους άλλους Ευρωπαίους. Πρόσφατη έρευνα
του Eurostat έδειξε ότι το 38,1 % του συνολικού εισοδήματος των ελληνικών
νοικοκυριών καταναλώνεται για την αγορά τροφίμων. Για την προτίμησή τους αυτή
οι Έλληνες κατέχουν την πρώτη θέση αφήνοντας στους υπόλοιπους Ευρωπαίους τις
επόμενες θέσεις. Ξοδεύουν μάλιστα το μεγαλύτερο μέρος των χρημάτων τους,
περίπου το 68% του συνόλου, για γάλα, τυρί, ψάρια και κρέατα.

Τα μερίδια

Το 1997 στις κατσαρόλες των νοικοκυριών έφτασαν επίσης 61.408 τόνοι ζυμαρικών,
5.872 τόνοι ρυζιού, 4.000 τόνοι έτοιμων σαλατών και 20.082 τόνοι αλλαντικών
που μεταφράζονται σε 76,3 δισεκατομμύρια δραχμές. Τα λιγότερα χρήματα τα
δαπάνησαν οι καταναλωτές για έτοιμες σούπες, πουρέ πατάτας και σοκολατούχο
γάλα, συνολικά 3 δισεκατομμύρια δραχμές, ενώ είδη όπως οι μαγιονέζες, τα
αλλαντικά σε κονσέρβες, οι σάλτσες κέτσαπ και τα επιδόρπια ψυγείου (όπως
ρυζόγαλο, κρεμ καραμελέ, μους σοκολάτας κ.λπ.) έκλεψαν μεγαλύτερο μερίδιο από
τα πορτοφόλια των Ελλήνων, 18,4 δισεκατομμύρια δραχμές.

Τα σνακ

Σημαντικό κομμάτι του οικογενειακού εισοδήματος πηγαίνει τα τελευταία χρόνια
και σε προϊόντα σνακ. 
Η ίδια έρευνα της Nilsen δείχνει ότι ξοδεύτηκαν περίπου τα διπλάσια χρήματα το
1997, δηλαδή 30,1 δισεκατομμύρια δραχμές έναντι 18 δισεκατομμυρίων που
δαπανήθηκαν το 1996. Οι αγορές των προϊόντων μετρήθηκαν εκτός από σούπερ
μάρκετ και σε άλλα καταστήματα τροφίμων και σε καταστήματα ψιλικών ειδών και περίπτερα.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16365N541</ED>
<ID>
ID:20806

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N54&aa=1</URL></REF>


Article

<CATEGORY>vin08</CATEGORY>

 <H2>Προβληματικό το ένα στα δύο δημόσια έργα...
</H2>
Το 55% των δημοσίων έργων που ελέγχθηκαν τον Οκτώβριο εμφάνιζαν προβλήματα
(δηλαδή 46 έργα), ενώ σε ένα επιπλέον 2% (2 έργα) βρέθηκαν κακοτεχνίες που δεν διορθώνονται.

Αυτό αναφέρεται σε ανακοίνωση του υφυπουργού Εθνικής Οικονομίας κ. Χρήστου
Πάχτα, στην οποία σημειώνεται ότι ήδη απεστάλη στον αρμόδιο εισαγγελέα το ένα
από τα δύο έργα στα οποία βρέθηκαν κακοτεχνίες, περιπτώσεις στις οποίες είναι
γνωστό ότι επιβάλλονται αυστηρές οικονομικές και ποινικές κυρώσεις. Πρόκειται
για το έργο «Διάνοιξη και οδοστρωσία 8ης επαρχιακής οδού Λούρου - Βρυσούλα -
Σκάδα - Πολυστάφυλος».

Τους ελέγχους πραγματοποιεί ο εξειδικευμένος σύμβουλος Ελέγχου Ποιότητας
(ΕΣΠΕΛ). Όπως αναφέρεται στην ανακοίνωση, από τους ελέγχους που έχουν γίνει
μέχρι τώρα έχουν επιβληθεί στους αναδόχους περικοπές τιμών εργασιών, έχουν
δοθεί εντολές άμεσης συμμόρφωσης των αναδόχων με τις συμβατικές τους
υποχρεώσεις, ενώ έχουν επιβληθεί ποινικές ρήτρες της τάξεως των 100 εκατ. δρχ.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16365N542</ED>
<ID>
ID:20861

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N54&aa=2</URL></REF>


Article

<CATEGORY>vin08</CATEGORY>

 <H2>Εφάπαξ χωρίς πλαφόν
</H2>
Τον δρόμο για την υποβολή σωρείας αγωγών από συνταξιούχους υπαλλήλους ΝΠΔΔ
ανοίγει απόφαση της Ολομελείας του Συμβουλίου της Επικρατείας, με την οποία
κρίθηκε αντισυνταγματικό το ανώτατο όριο (1,5 εκατ. δρχ.) στο εφάπαξ βοήθημα
που έπαιρναν βάσει του νόμου 1384/83, με την αποχώρησή τους από την υπηρεσία.

Το ζήτημα αφορά συνταξιούχους ΝΠΔΔ, τα οποία δεν είχαν Ταμεία Πρόνοιας. Και με
την απόφαση που δημοσιεύτηκε χθες, το ΣτΕ ανάβει «πράσινο φως» για να
διεκδικήσουν μεγαλύτερο εφάπαξ υψηλόμισθοι συνταξιούχοι, αφού το ανώτατο
πλαφόν που είχε θεσπιστεί οδηγούσε σε άνιση μεταχείρισή τους έναντι τον
χαμηλόμισθων συναδέλφων τους.

Το πρόβλημα με τους συγκεκριμένους υπαλλήλους ΝΠΔΔ οφείλεται στο γεγονός ότι
το εφάπαξ βοήθημα τούς καταβλήθηκε από ασφαλιστικό κεφάλαιο, το οποίο
καλυπτόταν αποκλειστικά από κρατήσεις επί των αποδοχών τους και όχι από άλλους
κοινωνικούς πόρους (κρατικές επιχορηγήσεις κ.ά.). Με αποτέλεσμα και
υψηλόμισθοι με μεγάλες κρατήσεις να λαμβάνουν έως 1,5 εκατ. δρχ., την ίδια
στιγμή που σε άλλους υπαλλήλους του δημόσιου τομέα το εφάπαξ βοήθημα
ξεπερνούσε τα 2 εκατ. δρχ.

Αρκετοί από τους θιγόμενους προσέφυγαν στα διοικητικά δικαστήρια διεκδικώντας
τις χρηματικές διαφορές. Και δικαιώνονται οριστικά από το ΣτΕ, που έκρινε ότι
το ανώτατο πλαφόν παραβιάζει τη συνταγματική αρχή της ίσης μεταχείρισης.

* Στο μεταξύ, με άλλη απόφασή του το ΣτΕ έκρινε ότι είναι αντισυνταγματική
διάταξη του νόμου 2217/94 με την οποία είχαν καταργηθεί δίκες που εκκρεμούσαν
ύστερα από προσφυγή συνταξιούχων της ΔΕΗ, οι οποίοι διεκδικούσαν αναπροσαρμογή
των συντάξεών τους.

Η Ολομέλεια του Ανωτάτου Διοικητικού Δικαστηρίου επαναλαμβάνει ότι η
αναδρομική κατάργηση δικών με νόμο είναι αντίθετη και με τη Σύμβαση της Ρώμης,
αφού στερεί το δικαίωμα δικαστικής προστασίας.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16365N543</ED>
<ID>
ID:20902

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N54&aa=3</URL></REF>


Article

<CATEGORY>vin08</CATEGORY>

 <H2>Καταναλωτικά της Eurobank μέσω Autofin
</H2><H2></H2>
Η Eurobank προχωρεί στη δημιουργία εταιρείας χορήγησης καταναλωτικών δανείων
συνεργαζόμενη με την εταιρεία Inchcape Holdings Hellas. Η νέα επιχείρηση θα
φέρει τον τίτλο Autofin.

Σύμφωνα με χθεσινό τηλεγράφημα του Αθηναϊκού Πρακτορείου Ειδήσεων, η Ευρωπαϊκή
Επιτροπή ενέκρινε την ίδρυση της επιχείρησης, αφού διαπίστωσε ότι η δημιουργία
της είναι συμβατή με τις κοινοτικές διατάξεις περί ελεύθερου ανταγωνισμού.

Η Autofin, σύμφωνα με τα στοιχεία που έδωσε στην Κομισιόν, θα δραστηριοποιηθεί
κυρίως στον τομέα παροχής δανείων για την αγορά αυτοκινήτων, μοτοσυκλετών και
σκαφών αναψυχής.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16365N544</ED>
<ID>
ID:20930

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N54&aa=4</URL></REF>


Article

<CATEGORY>vin08</CATEGORY>

 <H2>Λιγοστεύουν οι ακάλυπτοι
</H2>
Μείωση κατά 24,50% σημείωσαν οι απλήρωτες συναλλαγματικές τον Ιανουάριο έναντι
του ίδιου μήνα πέρσι, οι οποίες αντιστοιχούν σε 8,341 δισ. δρχ. (27.855
τεμάχια). Η αντίστοιχη μείωση των ακάλυπτων επιταγών ήταν 9,06% και για το
σύνολο των δύο κατηγοριών σε 1,76%. Το ποσό των ακάλυπτων επιταγών τον
Ιανουάριο ανήλθε σε 25,314 δισ. δρχ., έναντι 22,383 δισ. δρχ. τον ίδιο μήνα πέρσι.

Οι διαταγές πληρωμής αυξήθηκαν κατά 9,32% και ανήλθαν σε 6.884, ενώ οι
πτωχεύσεις μειώθηκαν σε 63 (-53,33%). Οι κηρυχθείσες πτωχεύσεις αυξήθηκαν κατά
1,67 και ανήλθαν σε 61.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16365N545</ED>
<ID>
ID:20942

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N54&aa=5</URL></REF>


Article

<CATEGORY>vin08</CATEGORY>

 <H5>ΕΚΚΛΗΣΗ ΠΑΠΑΝΤΩΝΙΟΥ ΣΕ ΤΡΑΠΕΖΕΣ ΓΙΑ ΜΕΤΑΤΡΟΠΗ ΠΑΛΑΙΩΝ ΔΑΝΕΙΩΝ ΣΕ ΧΑΜΗΛΟΤΟΚΑ
</H5><H5>Νέες μειώσεις επιτοκίων από Ταχ. Ταμιευτήριο και «Δωρική»
</H5><H5>Κατά 120 δισ. θα αυξήσει το μετοχικό της κεφάλαιο η Πειραιώς
</H5><H2>Ελαφρύνσεις για δανειολήπτες
</H2>
Συστάσεις προς τους τραπεζίτες να προχωρήσουν σε αναχρηματοδότηση με νέα
χαμηλότοκα δάνεια όλων των παλαιών δανείων (στεγαστικά, επιχειρηματικά κ.ά.)
που είχαν συναφθεί με υψηλά σταθερά επιτόκια, θα απευθύνει ο υπουργός Εθνικής
Οικονομίας και Οικονομικών κ. Γ. Παπαντωνίου.

Ο υπουργός προτίθεται να παρέμβει με επιστολές είτε καλώντας στο υπουργείο
Εθνικής Οικονομίας τους τραπεζίτες, για να προσαρμόσουν το κόστος εξυπηρέτησης
των δανείων που είχαν συναφθεί στο παρελθόν στα νέα δεδομένα που έχουν
δημιουργηθεί στην τραπεζική αγορά από τη σημαντική πτώση των επιτοκίων χορηγήσεων.

Πάνω από 20%

Ο υπουργός ήδη έχει επισημάνει ότι στις σημερινές συνθήκες το κόστος
εξυπηρέτησης στεγαστικών δανείων που είχαν συναφθεί στο παρελθόν με επιτόκιο
ακόμα και πάνω από 20%, είναι δυσανάλογα μεγάλο σε σχέση με αυτό που πληρώνουν
οι νέοι δανειολήπτες.

Έτσι θα καλέσει τις τράπεζες που δεν έχουν προχωρήσει σε κινήσεις
αναχρηματοδότησης των δανείων αυτών να επιταχύνουν την εφαρμογή προγραμμάτων
αναχρηματοδότησης. 
Σημειώνεται ότι σε αναχρηματοδότηση των παλαιών στεγαστικών δανείων έχουν
προχωρήσει μέχρι τώρα μόνο δύο τράπεζες, η Εθνική και η Eurobank, που
ανακοίνωσαν πρόσφατα ανάλογα προγράμματα για τους δανειολήπτες τους. Οι δύο
τράπεζες έδωσαν τη δυνατότητα στους παλαιούς δανειολήπτες να συνάψουν άλλο
δάνειο με χαμηλότερο επιτόκιο, στα σημερινά επίπεδα, για το υπόλοιπο ποσό του
δανείου. 
Και βολές...

Από την πλευρά των άλλων τραπεζών φαίνεται να υπάρχει κάποια καθυστέρηση.
Πρόκειται για τη δεύτερη «κίνηση» προς τις τράπεζες, καθώς αυτή του κ. Γ.
Παπαντωνίου απηύθυνε βολές προς τις τράπεζες ότι δεν εφαρμόζουν τη σχετική
εγκύκλιο του υπουργείου Εθνικής Οικονομίας με την οποία καλούνταν από το 1997
να ρυθμίσουν τα παλαιά ληξιπρόθεσμα δάνεια, τα οποία έχουν διογκωθεί σημαντικά
από τον υπολογισμό πανωτοκίων. Σε σχετικές δηλώσεις του ο υπουργός κάλεσε τις
τράπεζες «επιτέλους» να ρυθμίσουν τα πανωτόκια που επέβαλαν, χωρίς να το
δικαιούνται, στο παρελθόν στα ληξιπρόθεσμα δάνεια.

Σε μειώσεις επιτοκίων προχώρησαν χθες το Ταχυδρομικό Ταμιευτήριο και η Δωρική Τράπεζα.

* Το Ταχυδρομικό Ταμιευτήριο μείωσε το επιτόκιο προθεσμιακών καταθέσεων για 3
μήνες σε 10,60% και για 6 μήνες σε 10,25%. Το επιτόκιο των προθεσμιακών
καταθέσεων για 12 μήνες με απόδοση των τόκων στη λήξη μειώθηκε σε 9,75% και με
απόδοση των τόκων κάθε μήνα σε 9,3254%. Τα επιτόκια αυτά ισχύουν για ποσό άνω
του 1 εκατ. δρχ.

* Η Δωρική Τράπεζα μείωσε τα επιτόκια καταθέσεων κατά 0,5 της μονάδας και το
βασικό επιτόκιο χορηγήσεων κατά μια μονάδα και διαμορφώνεται στο 16%. Το
επιτόκιο του απλού ταμιευτηρίου διαμορφώνεται σε 8% και του Μέγα Ταμιευτηρίου
σε 8%-10,25%. Το επιτόκιο του ταμιευτηρίου μηνιαίας απόδοσης διαμορφώνεται σε
7,75%-9,75%, των τρεχούμενων λογαριασμών σε 2,75%-7,75% και των καταθέσεων
όψεως (άνω του 1 εκατ. δρχ.) σε 4,75%-8%. Το επιτόκιο καταθέσεων υπό
προειδοποίηση 2 ημερών σε 5,6%-10,1% και εκείνων υπό προειδοποίηση 7 ημερών σε 5,85%-10,5%.

Σε νέες αυξήσεις κεφαλαίου προχωρεί ο Όμιλος της Τράπεζας Πειραιώς. Το
Διοικητικό Συμβούλιο της τράπεζας θα προτείνει στη Γενική Συνέλευση των
μετόχων, στις 11 Μαρτίου, νέα αύξηση του μετοχικού κεφαλαίου κατά 120 δισ. δρχ.

Παράλληλα, αύξηση μετοχικού κεφαλαίου κατά 37 δισ. δρχ. θα προτείνει το
Διοικητικό Συμβούλιο της Xiosbank στη Γενική Συνέλευση των μετόχων, στις 18 Μαρτίου.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16365N561</ED>
<ID>
ID:20807

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N56&aa=1</URL></REF>


Article

<CATEGORY>vin08</CATEGORY>

 <H5>ΝΕΕΣ ΥΠΟΣΧΕΣΕΙΣ («ΔΕΣΜΕΥΣΕΙΣ») ΤΩΝ ΡΩΣΩΝ ΣΤΗ ΒΑΣΩ
</H5><H2>Ανακινούν και ζήτημα τιμής για το φυσικό αέριο...
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Τη δέσμευση να αντιμετωπίσει άμεσα το πρόβλημα με τις ελλιπείς παραδόσεις και
την ποιότητα του φυσικού αερίου ανέλαβε η ρωσική πλευρά κατά τις συνομιλίες
που είχε στη Μόσχα η υπουργός Ανάπτυξης Β. Παπανδρέου με τους αρμοδίους της
ρωσικής κυβέρνησης (τον υπουργό Ενέργειας και τον πρόεδρο της Gaz Prom κ.λπ.).

Σχετικά με το θέμα της τιμής του αερίου που επανέφερε η ρωσική πλευρά υπάρχει
ήδη η επισήμανση ότι το συνολικό πρόγραμμα πώλησης αερίου στην Ελλάδα
περιλαμβάνει τεχνικά έργα, αλλά και κάποιες συμφωνίες για τα αντισταθμιστικά
(ελληνικές εξαγωγές στη Ρωσία).

Τα αντισταθμιστικά

Πρέπει να σημειωθεί ότι σχετικά με την τιμολόγηση αναμένεται να υπάρξουν
συζητήσεις μεταξύ των δύο εταιρειών που χειρίζονται το θέμα στην Ελλάδα, αλλά
και τα αντισταθμιστικά είναι ζήτημα που αναμένεται να συζητηθεί στη
διυπουργική συνάντηση Ρωσίας - Ελλάδας που έχει προγραμματισθεί για τον άλλο μήνα.

Τα θέματα του αντισταθμιστικού εμπορίου, όπως έχουν επισημάνει «ΤΑ ΝΕΑ», είναι
αντικείμενο που χειρίζεται από χρόνια το υπουργείο Εθνικής Οικονομίας και
ειδικότερα η Γενική Γραμματεία Διεθνών Οικονομικών Σχέσεων που σήμερα
εποπτεύεται από τον υφυπουργό κ. Αλ. Μπαλτά, γνώστη των θεμάτων αλλά και του
συγκεκριμένου προβλήματος, λόγω της θητείας του στην ίδια θέση παλιότερα.

Σύμφωνα με τις σχετικές εκτιμήσεις και τις συμβατικές υποχρεώσεις, προκύπτει
ότι μεγάλο μέρος των ποσοτήτων φυσικού αερίου από τη Ρωσία μπορεί να
αποπληρώνεται με εξαγωγές ελληνικών προϊόντων, που μέχρι τώρα δεν έχουν γίνει
στο σύνολό τους, γεγονός για το οποίο έγκαιρα η ΔΕΠΑ έχει στείλει σχετικά
έγγραφα στον αρμόδιο γενικό γραμματέα του υπουργείου Εθνικής Οικονομίας.

Ο αγωγός

Όπως μεταδίδει το ΑΠΕ από τη Μόσχα, τη συμφωνία Ελλάδας και Ρωσίας για τη
σπουδαιότητα της κατασκευής του αγωγού Μπουργκάς - Αλεξανδρούπολης υπογράμμισε
η υπουργός Ανάπτυξης Βάσω Παπανδρέου, μετά τις συνομιλίες που είχε στη Μόσχα
με τον υπουργό Καυσίμων και Ενέργειας της Ρωσίας Σεργκέι Γκενεράλοφ. Η
υπουργός πρόσθεσε ότι σήμερα τα δεδομένα σχετικά με την Κασπία ευνοούν την
κατασκευή του έργου και είπε ότι οι λεπτομέρειές του θα συζητηθούν κατά την
επίσκεψη του Ρώσου υπουργού στην Αθήνα, τον ερχόμενο Μάρτιο. Αναφερόμενη,
εξάλλου, στα προβλήματα με το αέριο, η κ. Παπανδρέου είπε ότι εθίγησαν στη
συζήτηση και εξέφρασε την ελπίδα να επιλυθούν σύντομα, προς όφελος και των δύο χωρών.

Ο κ. Γκενεράλοφ, από την πλευρά του, χαρακτήρισε «πολύ φιλική» τη συζήτηση,
υπογράμμισε και αυτός τη σημασία του αγωγού Μπουργκάς - Αλεξανδρούπολης, ενώ,
αναφερόμενος στα προβλήματα με το αέριο τόνισε ότι, υπαρχούσης της αμοιβαίας
κατανόησης και της θέλησης, θα καταβληθεί κάθε προσπάθεια να ξεπεραστούν το
συντομότερο δυνατό. Πρόσθεσε ότι και η ελληνική και η ρωσική πλευρά δεν έχουν
τηρήσει ορισμένους από τους όρους της συμφωνίας, ενώ αναφέρθηκε σε πιθανότητα
σύναψης νέας συμφωνίας τον ερχόμενο Απρίλιο.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16365N562</ED>
<ID>
ID:20862

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N56&aa=2</URL></REF>


Article

<CATEGORY>vin08</CATEGORY>

 <H5>ΤΡΕΙΣ Ή ΠΕΝΤΕ ΟΙ «ΜΝΗΣΤΗΡΕΣ» ΓΙΑ ΤΟ ΜΑΝΑΤΖΜΕΝΤ ΤΗΣ Ο.Α.
</H5><H2>Μυστικές προσφορές
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Τη Δευτέρα αναμένεται να ξεκαθαρίσει το τοπίο για τον ξένο μάνατζερ που θα
αναλάβει τη διαχείριση της Ολυμπιακής Αεροπορίας, καθώς η κυβέρνηση ώς αργά
χτες το βράδυ που εξέπνευσε η προθεσμία εκδήλωσης ενδιαφέροντος κρατούσε
μυστική τη λίστα των υποψηφίων.

Η επίσημη κοινοποίηση θα γίνει από την εταιρεία συμβούλων Salomon Smith
Barney, η οποία μαζί με την ΕΤΕΒΑ ανέλαβε για λογαριασμό της κυβέρνησης την
αναζήτηση και επιλογή του ξένου μάνατζερ που θα τοποθετηθεί στην Ο.Α. τα
επόμενα δύο χρόνια.

Πιθανολογούνται

Από πληροφορίες αεροπορικών κύκλων, που όμως δεν επιβεβαιώνονταν, οι ξένοι
οίκοι που κατέθεσαν προσφορές για το μάνατζμεντ της Ο.Α. στα γραφεία της
Salomon στο Λονδίνο ήταν κατ' άλλους τρεις και κατ' άλλους πέντε.

Ορισμένες από τις εταιρείες που φέρονται να έδειξαν ενδιαφέρον τις
προηγούμενες ημέρες για την Ο.Α. είναι: η βρετανική Speedwing, θυγατρική της
British Airways, η ελβετική Avicom της Swissair, η γερμανική Lufthansa
Consulting, άλλη μια εταιρεία συμβούλων που δημιουργήθηκε από ομάδα έξι
συνταξιούχων στελεχών της ολλανδικής KLM (με επικεφαλής τον πρώην διευθύνοντα
σύμβουλό της Πίτερ Μπάου), καθώς και μια αμερικανική εταιρεία.

Ματαιώσεις δρομολογίων

Πάντως, οι εργαζόμενοι της Ο.Α., που αντιδρούν στην είσοδο ξένου μάνατζερ στην
εταιρεία, χτες προχώρησαν σε προειδοποιητική στάση εργασίας από τις 12 το
μεσημέρι ώς τις 3 μ.μ., στη διάρκεια της οποίας ματαιώθηκαν πέντε δρομολόγια,
ενώ άλλα δέκα άλλαξαν ώρα αναχώρησης. Συγκεκριμένα, ματαιώθηκαν τα δρομολόγια
προς Μιλάνο, Σάμο, Χίο, Πρέβεζα και Ικαρία.

Επίσης, άλλαξαν ώρα αναχώρησης δύο δρομολόγια προς Θεσσαλονίκη, καθώς και οι
πτήσεις προς Λονδίνο, Λάρνακα, Τίρανα, Ρόδο, Χανιά, Ντύσελντορφ, Ηράκλειο και Ρώμη.

Οι εργαζόμενοι της Ο.Α. θα αποφασίσουν για την περαιτέρω στάση τους την
ερχόμενη Δευτέρα, στη διάρκεια του έκτακτου συνεδρίου που έχει συγκαλέσει η
Ομοσπονδία Σωματείων Πολιτικής Αεροπορίας (ΟΣΠΑ).

Πάντως, χτες, το υπουργείο Μεταφορών προώθησε στην αρμόδια τριμελή επιτροπή
του Υπουργικού Συμβουλίου στις αποφάσεις των διοικητικών συμβουλίων της
Ολυμπιακής Αεροπορίας και της Αεροπλοΐας για προσλήψεις μονίμου και εποχικού προσωπικού.

Ειδικότερα, η Ο.Α. έχει ζητήσει την πρόσληψη 150 εποχικών ιπταμένων συνοδών
και φροντιστών πέραν των 280 μονίμων αεροσυνοδών που ήδη έχει εγκρίνει η κυβέρνηση.

Η Αεροπλοΐα έχει αποφασίσει την πρόσληψη 8 διευθυντικών στελεχών, 25 μονίμων
πιλότων και 14 μονίμων υπαλλήλων διαφόρων ειδικοτήτων. Ακόμα, έχει αποφασίσει
την πρόσληψη 193 εποχικών υπαλλήλων για την ενίσχυση των υπηρεσιών εδάφους
στην Αθήνα, τη Θεσσαλονίκη, την Καλαμάτα, την Πάρο, την Κάρπαθο, τα Κύθηρα, τη
Λέρο και τη Μήλο.

Αεροδρόμιο Μυτιλήνης

Στο μεταξύ, η Ο.Α. ανακοίνωσε ότι από σήμερα λόγω των έργων που εκτελούνται
στο αεροδρόμιο της Μυτιλήνης από την Υπηρεσία Πολιτικής Αεροπορίας τα
δρομολόγια θα εκτελούνται μόνο κατά τη διάρκεια της ημέρας και με μικρά
αεροσκάφη τύπου ATR 50 θέσεων.

Επίσης, για τον ίδιο λόγο διακόπτονται ώς τα τέλη Φεβρουαρίου οι πτήσεις από
Θεσσαλονίκη προς Μυτιλήνη.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16365N571</ED>
<ID>
ID:20808

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N57&aa=1</URL></REF>


Article

<CATEGORY>vin08</CATEGORY>

 <H2>Κοντά στη μονιμοποίηση 30.000 εργαζόμενοι στο Δημόσιο...
</H2>
Μέχρι τις 20 Φεβρουαρίου θα κατατεθεί στη Βουλή το νομοσχέδιο για την
καθιέρωση των ελεύθερων συλλογικών διαπραγματεύσεων στο Δημόσιο, στο οποίο
περιλαμβάνεται ρύθμιση για τη μετατροπή των συμβάσεων ιδιωτικού δικαίου σε
δημοσίου δικαίου αορίστου χρόνου περίπου 30.000 δημοσίων υπαλλήλων.

Διαμαρτύρονται

Η Πανελλήνια Ομοσπονδία Εργαζομένων Ιδιωτικού Δικαίου στο Δημόσιο (ΠΟΕΙΔΔ)
παρατηρεί ότι με το προωθούμενο νομοσχέδιο εξαιρείται από τις μονιμοποιήσεις
το προσωπικό που εργάζεται στον ΕΟΤ και το προσωπικό των επιμελητηρίων που
εποπτεύονται από το υπουργείο Ανάπτυξης. Η Ομοσπονδία επισημαίνει ότι τα
επιμελητήρια είναι οργανισμοί οικονομικά αυτοδύναμοι και η μονιμοποίηση των
υπαλλήλων δεν βαρύνει τον κρατικό προϋπολογισμό. Επίσης δίνει δυνατότητα
επιλογής ασφαλιστικού φορέα στους υπό μονιμοποίηση υπαλλήλους.

Ανασυγκρότηση

Την οργανωτική ανασυγκρότηση του συνδικαλιστικού κινήματος των δημοσίων
υπαλλήλων αποφάσισε χθες το Γενικό Συμβούλιο της ΑΔΕΔΥ. Η ενοποίηση
Ομοσπονδιών, η συγκρότηση νομαρχιακών τμημάτων καθώς και η κοινή συνδιάσκεψη
με τη ΓΣΕΕ στην προοπτική ενοποίησης των τριτοβάθμιων συνδικαλιστικών
οργανώσεων των εργαζομένων είναι τα τρία σημεία που προβλέπει η απόφαση του
Γεν. Συμβουλίου.

Επίσης στη χθεσινή συνεδρίαση αποφασίστηκε το πρόγραμμα δράσης του κλάδου με
αιχμή το εισοδηματικό και τη φορολογική μεταρρύθμιση. Υπενθυμίζεται ότι
εκκρεμεί συνάντηση της ΑΔΕΔΥ με τον υφυπουργό κ. Ν. Χριστοδουλάκη για το θέμα
της φετινής εισοδηματικής πολιτικής.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16365N572</ED>
<ID>
ID:20863

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N57&aa=2</URL></REF>


Article

<CATEGORY>vin08</CATEGORY>

 <H5>ΒΡΑΖΙΛΙΑ, ΙΝΔΟΝΗΣΙΑ, ΦΙΛΙΠΠΙΝΕΣ ΚΑΙ ΤΑΪΛΑΝΔΗ ΑΔΥΝΑΤΟΥΝ ΝΑ ΣΤΗΡΙΞΟΥΝ ΤΑ
ΝΟΜΙΣΜΑΤΑ ΤΟΥΣ
</H5><H2></H2><H2>Στην επικίνδυνη ζώνη 4 χώρες
</H2>
Με προβλήματα ρευστότητας και δυσκολίες να στηρίξουν τα νομίσματά τους
τέσσερις χώρες βρίσκονται στην επικίνδυνη ζώνη, από όπου θεωρείται πιθανό να
βυθιστούν στη δίνη της νομισματικής κρίσης αυτή τη χρονιά: η Βραζιλία, η
Ινδονησία, οι Φιλιππίνες και η Ταϊλάνδη.

Οι οικονομικοί αναλυτές θεωρούν αυτές τις χώρες ιδιαίτερα ευάλωτες, αν
εκδηλωθεί κρίση στις διεθνείς αγορές. Αν οι επενδυτές κυριευτούν ξανά από
πανικό μπροστά στην αίσθηση του κινδύνου, αυτές οι χώρες θα μείνουν χωρίς
κεφάλαια. Αν η Κίνα υποτιμήσει το νόμισμά της, τα ξένα κεφάλαια θα φύγουν πάλι
από αυτές τις τέσσερις χώρες.

Καθεμία τους έχει να πληρώσει φέτος σημαντικά ποσά σε δάνεια και τόκους,
δάνεια τραπεζικά και ομόλογα που έχουν στην κατοχή τους επενδυτές σε όλο τον
κόσμο. Στο επόμενο δωδεκάμηνο, το ληξιπρόθεσμο χρέος της Βραζιλίας είναι 53
δισ. δολάρια, της Ταϊλάνδης 27,8 δισ. δολάρια, της Ινδονησίας 27,7 δισ.
δολάρια και των Φιλιππίνων 10,2 δισ. δολάρια. Αν οι επενδυτές χάσουν ξαφνικά
την εμπιστοσύνη τους, αυτές οι χώρες ίσως δεν θα μπορέσουν να βρουν τους
απαιτούμενους πόρους για να τους καλύψουν.

Στη Βραζιλία, ένα μεγάλο μέρος της υποτιμητικής πίεσης που δέχτηκε το νόμισμά
της, το ρεάλ, προήλθε από τους φόβους μήπως η χώρα βρεθεί σε αδυναμία να
ξεπληρώσει τα εγχώρια και εξωτερικά δάνεια ή μήπως υποχρεωθεί να αναδιαρθρώσει
το χρέος της με τρόπο επιζήμιο για τους επενδυτές.

Τα βραχυπρόθεσμα επιτόκια στη Βραζιλία εκτοξεύτηκαν στο 40%, ενώ τα
μακροπρόθεσμα δεν λένε να κατέβουν από το 15,7%. Οι ανησυχίες για τη Βραζιλία
άσκησαν ανοδικές πιέσεις και στα επιτόκια άλλων χωρών της Λατινικής Αμερικής.
Αυτή την εβδομάδα, η κεντρική κυβέρνηση της Βραζιλίας έσπευσε να καλύψει το
χρέος που η πολιτεία της Μίνα Ζεράις δήλωσε αδυναμία να πληρώσει, 108 δισ.
δολάρια σε ευρωομόλογα.

Εκτός από την ανάγκη να αντλήσουν πόρους από τις κεφαλαιαγορές, και οι
τέσσερις αυτές χώρες έχουν νομίσματα που δύσκολα θα μπορούσαν να τα στηρίξουν
χωρίς να ανεβάσουν σημαντικά τα επιτόκια, αφού δεν διαθέτουν τα απαιτούμενα
γι' αυτό συναλλαγματικά αποθέματα.

Όμως, ούτε η Ινδονησία στέκεται πολύ καλά. Το νόμισμά της κατρακύλησε πιο
χαμηλά από της Ταϊλάνδης και των Φιλιππίνων, μετά την υποτίμηση στη Βραζιλία.
Κάποιες ενδείξεις σταθεροποίησης έρχονται από την Ταϊλάνδη, ενώ η πιστοληπτική
ικανότητα των Φιλιππίνων αναβαθμίστηκε από την S&Ρ, για πρώτη φορά, από
την αρνητική στη θετική περιοχή.

Υπάρχουν και άλλες χώρες που είναι ευάλωτες, αν και δεν διατρέχουν τον ίδιο
κίνδυνο με αυτές τις τέσσερις γιατί δεν συντρέχει σε αυτές ο ίδιος συνδυασμός
νομισματικής αδυναμίας και υψηλού χρέους.

Σε σχετικό πίνακα της ING με τις επικίνδυνες χώρες, εκτός από την Αργεντινή,
που πάντως διαθέτει αρκετά συναλλαγματικά αποθέματα, ξεχωρίζουν η Τουρκία, η
Τσεχία, η Ουγγαρία, η Μαλαισία, το Περού, το Μεξικό, η Ν. Αφρική και η Ν.
Κορέα. Για την κατάταξη στον πίνακα χρησιμοποιήθηκαν στοιχεία από την Τράπεζα
Διεθνών Διακανονισμών.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16365N581</ED>
<ID>
ID:20809

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N58&aa=1</URL></REF>


Article

<CATEGORY>vin08</CATEGORY>

 <H2>Ελκυστικές οι αποδόσεις των ελληνικών τίτλων λέει η «Χέραλντ Τρίμπιουν»
</H2>
«Η Ελλάδα ανταγωνίζεται τις Ηνωμένες Πολιτείες στις αποδόσεις των ομολόγων».
Με αυτό τον τίτλο η εφημερίδα «Χέραλντ εντ Τρίμπιουν» αναφέρεται στις
ελκυστικές αποδόσεις των ελληνικών μακροπρόθεσμων κρατικών τίτλων.

Σύμφωνα με τις εκτιμήσεις χρηματοοικονομικών αναλυτών, αυτή ή την επόμενη
χρονιά οι αποδόσεις των δεκαετών ελληνικών τίτλων θα είναι χαμηλότερες από
αυτές των αντίστοιχων αμερικανικών. Σήμερα, η διαφορά βρίσκεται στη μια
ποσοστιαία μονάδα και μειώνεται συνεχώς.

«Είναι η πιστοληπτική ικανότητα της Ελλάδας καλύτερη από αυτή των Ηνωμένων
Πολιτειών της Αμερικής; Στην Ελλάδα, όπου ένας στους δέκα είναι άνεργος και οι
οι γραφειοκράτες παίρνουν άδεια για να... μαζέψουν ελιές;».

Όχι, απαντά το δημοσίευμα. Απλώς η Ελλάδα είναι ένα αντιπροσωπευτικό
παράδειγμα σύγκλισης. Ενός φαινομένου, δηλαδή, που συνόδευσε την προσπάθεια
για την καθιέρωση του κοινού ευρωπαϊκού νομίσματος και από την οποία οι
επενδυτές μπορούν να κερδίσουν.

Μεταξύ άλλων στο δημοσίευμα αναφέρεται ότι δεν μπορεί κανείς να είναι απόλυτα
σίγουρος για την ένταξη της Ελλάδας στην ΟΝΕ το 2001. Μια αναζωπύρωση του
πληθωρισμού ­ το πιο ακανθώδες πρόβλημα της ελληνικής οικονομίας στο παρελθόν
­ μπορεί να κλείσει την πόρτα της ΟΝΕ, προσωρινά. Ακριβώς για αυτόν το λόγο η
Ελλάδα πληρώνει ακόμη περισσότερα σε σχέση με τις υπόλοιπες ευρωπαϊκές χώρες
για να δανείζεται.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16365N582</ED>
<ID>
ID:20864

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N58&aa=2</URL></REF>


Article

<CATEGORY>vin08</CATEGORY>

 <H2>Σήμερα κι αύριο η εκδήλωση της Φίατ
</H2>
Με την ευκαιρία της παρουσίασης του νέου εξαθέσιου πολυμορφικού αυτοκινήτου
Multipla Fiat, η Fiat Auto Hellas διοργανώνει μια ξεχωριστή καλλιτεχνική
εκδήλωση με είσοδο ελεύθερη για το κοινό, στο Ίδρυμα Μείζονος Ελληνισμού
(Πειραιώς 254).

Το διήμερο 13 και 14 Φεβρουαρίου από τις 12 το μεσημέρι έως τις 10 το βράδυ θα
εκτίθενται δημιουργίες γνωστών ζωγράφων, φωτογραφίες και πρωτότυπα αγάλματα.

Η Τάνια Τσανακλίδου το Σάββατο 13/2 και ο Κώστας Μακεδόνας την Κυριακή θα
πλαισιώσουν την πρωτότυπη πολυμορφική εκδήλωση της Fiat Auto Hellas.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16365N583</ED>
<ID>
ID:20903

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N58&aa=3</URL></REF>


Article

<CATEGORY>vin08</CATEGORY>

 <H2>Άνοδος και πάλι
</H2>
Ανοδικές τάσεις επικράτησαν κατά τη χθεσινή συνεδρίαση του Χρηματιστηρίου
Αξιών Αθηνών. Ο Γενικός Δείκτης Τιμών έκλεισε στις 3.392,86 μονάδες,
ενισχυμένος κατά 69,17 μονάδες ή ποσοστό 2,08%. Η μεγαλύτερη ενδοσυνεδριακή
τιμή σημειώθηκε στις 3.442,34 μονάδες, ενώ η μικρότερη στις 3.339,07. Ο
FTSE/ΧΑΑ 20 έκλεισε στις 2.157,33 μονάδες, αυξημένος κατά 2,09%. Η Παράλληλη
Αγορά έκλεισε στις 298,06 μονάδες, σημειώνοντας άνοδο της τάξεως του 1,98%.
Από τους επιμέρους κλαδικούς δείκτες τη μεγαλύτερη άνοδο σημείωσε ο κλάδος των
Ασφαλειών με ποσοστό 3,93%, ενώ τη μεγαλύτερη πτώση ο κλάδος των εταιρειών
Χρημ/κης Μίσθωσης - Leasing με ποσοστό 0,82%.

Από τις 297 μετοχές που πραγματοποίησαν συναλλαγές, 211 σημείωσαν άνοδο, 77
παρουσίασαν πτώση και 9 παρέμειναν σταθερές, ενώ 123 έκλεισαν με αγοραστές και
133 με πωλητές. Η αξία συναλλαγών διαμορφώθηκε σε 159,191 δισ. δρχ.
(30.568.471 τεμάχια). Αναλυτικά, τα 26.644.591 τεμάχια συνολικής αξίας 145,544
δισ. δρχ. αφορούσαν στην Κύρια Αγορά, ενώ τα 3.923.880 τεμάχια συνολικής αξίας
13,646 δισ. δρχ. την Παράλληλη Αγορά. Τη μεγαλύτερη αξία συναλλαγών
παρουσίασαν οι Τράπεζες με 54,571 δισ. δρχ. (3.345.778 τεμάχια), ενώ
ακολούθησαν οι Μεταλ/κες Επιχειρήσεις με 19,487 δισ. δρχ. (4.569.134 τεμάχια).
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N59</CAT>
<ED>
Κωδικός άρθρου: A16365N591</ED>
<ID>
ID:20810

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N59&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

283.062 
290.217 
282.919 
290.646 
ΜΑΡΚΟ ΓΕΡΜΑΝΙΑΣ

162.835 
166.951 
162.753 
167.198 
ΦΡΑΓΚΟ ΓΑΛΛΙΑΣ

48.552 
49.779 
48.527 
49.853 
ΛΙΡΑ ΑΓΓΛΙΑΣ

460.518 
472.159 
460.285 
472.857 
ΦΡΑΓΚΟ ΕΛΒΕΤΙΑΣ

198.888 
203.915 
198.787 
204.217 
ΦΡΑΓΚΟ ΒΕΛΓΙΟΥ

7.895 
8.094 
7.891 
8.106 
ΦΙΟΡΙΝΙ ΟΛΛΑΝΔΙΑΣ

144.519 
148.172 
144.446 
148.391 
ΛΙΡΕΤΤΑ ΙΤΑΛ. (ΑΝΑ
100) 
0.164 
0.169 
0.164

0.169 
ΚΟΡΩΝΑ ΔΑΝΙΑΣ

42.832 
43.914 
42.810 
43.979 
ΛΙΡΑ ΙΡΛΑΝΔΙΑΣ

404.383 
414.605 
404.179 
415.219 
ΣΕΛΙΝΙ ΑΥΣΤΡΙΑΣ

23.145 
23.730 
23.133 
23.765 
ΚΟΡΩΝΑ ΣΟΥΗΔΙΑΣ

35.655 
36.557 
35.637 
36.611 
ΚΟΡΩΝΑ ΝΟΡΒΗΓΙΑΣ

36.840 
37.772 
36.822 
37.827 
ΔΟΛΑΡΙΟ ΚΑΝΑΔΑ

189.631 
194.424 
189.535 
194.712 
ΔΟΛΑΡΙΟ ΑΥΣΤΡΑΛΙΑΣ

181.773 
186.388 
181.681 
186.644 
ΓΙΕΝ ΙΑΠΩΝΙΑΣ (ΑΝΑ
100) 
2.473 
2.536 
2.472

2.539 
ΛΙΡΑ ΚΥΠΡΟΥ

546.917 
560.742 
546.641 
561.572 
ΕΥΡΩ 
318.478 
326.528 
318.317 
327.011 
ΠΕΣΕΤΑ ΙΣΠΑΝΙΑΣ

1.914 
1.962 
1.913 
1.965 
ΕΣΚΟΥΔΟ ΠΟΡΤΟΓΑΛΙΑΣ

1.589 
1.629 
1.588 
1.631 
ΜΑΡΚΟ ΦΙΝΛΑΝΔΙΑΣ

53.564 
54.918 
53.537 
54.999


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.920 
Ελισάβετ 1974 και μεταγενέστερα: 19.920 
Παλαιάς κοπής: 19.350 
Πώληση: 21.060 
<REF><SOURCE>ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N60</CAT>
<ED>
Κωδικός άρθρου: A16365N601</ED>
<ID>
ID:20811

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N60&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Η είσοδος του Δία στο φιλικό για σας ζώδιό
του Κριού σάς κάνει πιο εγκάρδιους και ενθουσιώδεις με τους συγγενείς και τους
ανθρώπους του περιβάλλοντός σας. Ήρθε η στιγμή να προωθήσετε τους στόχους σας,
διευρύνοντας τον κύκλο των κοινωνικών γνωριμιών σας, προκειμένου να αλλάξετε
την ποιότητα της ζωής σας.

ΙΧΘΥΕΣ

(19 Φεβρουαρίου - 20 Μαρτίου). Ο Δίας από σήμερα κινείται στον άξονα των
οικονομικών, κάνοντάς σας πιο γενναιόδωρους αλλά και με μια ανεξέλεγκτη ίσως
διάθεση για περιττές σπατάλες. Μια μεθοδική λοιπόν οργάνωση των οικονομικών
σας επιβάλλεται, προκειμένου να μην χάσετε τον έλεγχο.

ΚΡΙΟΣ

(21 Μαρτίου - 19 Απριλίου). Μέσα στη δυσκολία των καιρών θεωρείστε από τους
τυχερούς του ζωδιακού, καθώς ο Δίας με την παρουσία του στο ζώδιό σας δίνει τη
δυνατότητα να προχωρήσετε σε θετικές και ουσιαστικές αλλαγές του τρόπου ζωής
σας, η ωριμότητα θα δείξει πως μπορείτε να χρησιμοποιήσετε «τα δώρα» αυτού του πλανήτη.

ΤΑΥΡΟΣ

(20 Απριλίου - 20 Μαΐου). Μην επιτρέπετε στην έμφυτη λογική σας να σας
αυτοπεριορίζει, αφήστε το ένστικτο και την καρδιά να σας οδηγήσουν στις
αλλαγές που έρχονται, με τη βοήθεια του Δία αναγνωρίστε επιτέλους τα
προτερήματά σας και φροντίστε να τα καλλιεργήσετε.

ΔΙΔΥΜΟΙ

(21 Μαΐου - 21 Ιουνίου). Μη φοβηθείτε να δείξετε τον αλτρουισμό, αλλά και τις
ιδεαλιστικές σας σκέψεις. Νιώστε επιτέλους απελευθερωμένοι από τις καθημερινές
υποχρεώσεις και ασχοληθείτε με την πνευματική σας καλλιέργεια. Οι νεώτεροι
προγραμματίστε την εκπαίδευση ή τη μετεκπαίδευσή σας σε χώρα του εξωτερικού.

ΚΑΡΚΙΝΟΣ

(22 Ιουνίου - 22 Ιουλίου). Ήρθε η στιγμή να αρχίσετε να ασχολείστε συστηματικά
με την επίτευξη των επαγγελματικών σας στόχων, εκτός από τη βελτίωση των
οικονομικών σας θα μπορούσατε να σχεδιάσετε μια νέα συνεργασία ή αλλαγή
δουλειάς, καθώς σας δίνεται η ευκαιρία νέων εργασιακών επενδύσεων.

ΛΕΩΝ

(23 Ιουλίου - 22 Αυγούστου). Η είσοδος του Δία στο φιλικό για σας ζώδιο του
Κριού, σας δίνει μιαν ανάσα πνοής στις δυσκολίες που αντιμετωπίζετε
καθημερινά, υπολογίστε στη διακριτική και μόνιμη παρουσία κάποιων φίλων που
μπορούν να σας βοηθήσουν να διακριθείτε, έστω και αν εσείς πρέπει να αναλάβετε
τις ευθύνες σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Δεχθείτε την ευνοϊκή επίδραση του Δία και
αρχίστε να διεκδικείτε την αύξηση που αξίζετε. Διαπραγματευτείτε τις αμοιβές
σας, τα οικονομικά οφέλη, αλλά και τις κληρονομιές που δικαιούστε. Αξιοποιήστε
τα υπάρχοντα ακίνητα ή σκεφτείτε σοβαρά μία νέα αγορά.

ΖΥΓΟΣ

(24 Σεπτεμβρίου - 23 Οκτωβρίου). Ο Δίας κινείται από σήμερα στον τομέα των
προσωπικών και των επαγγελματικών σχέσεων και καθορίζει το ξεκίνημα μιας
ηθικής και συναισθηματικής αποκατάστασης, οι εξελίξεις στον τομέα αυτό
συμβαδίζουν επιτέλους με τις πραγματικές σας ανάγκες.

ΣΚΟΡΠΙΟΣ

(24 Οκτωβρίου - 22 Νοεμβρίου). Με επιτυχία σάς βοηθά ο Δίας από τον Κριό να
αντιμετωπίσετε τους πρακτικούς καθημερινούς τομείς της ζωής σας, που αφορούν
τα οικονομικά και τη δουλειά σας, αλλά και να ισορροπήσετε τις αισθηματικές
δυσκολίες που αντιμετωπίζετε. Προβλήματα υγείας βρίσκουν τη λύση τους και η
φυσική εκτόνωση σάς δίνει μεγάλη ενέργεια.

ΤΟΞΟΤΗΣ

(23 Νοεμβρίου - 21 Δεκεμβρίου). Η αναδιοργάνωση των σχέσεων ανάμεσα στα μέλη
της οικογένειας είναι επιβεβλημένη αυτή την περίοδο, όσον αφορά τις «αξίες»
μην τις κρίνετε μόνο με οικονομικά κριτήρια, αλλά σύμφωνα και με την εσωτερική
σας ανάγκη για αμοιβαία αίσθηση ασφάλειας και συνεννόησης.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Μεγάλη σημασία έχει για σας αυτό το διάστημα
η προσωπική σας ανάπτυξη, μην περιορίζεστε λοιπόν στις απόψεις ατόμων του
περιβάλλοντός σας και προσπαθήστε να ξεπεράσετε τις οποιεσδήποτε προκαταλήψεις
σάς έχουν δημιουργήσει.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: N66</CAT>
<ED>
Κωδικός άρθρου: A16365N661</ED>
<ID>
ID:20780

</ID><URL>http://ta-nea.dolnet.gr/neaweb/neafile.print_unique?e=A&f=16365&m=N66&aa=1</URL></REF>


Article

<CATEGORY>vin10</CATEGORY>

 <H5>ΓΙΑΠΩΝΕΖΟΣ ΚΑΤΑΣΚΟΠΟΣ ΤΟΝ ΕΙΔΕ ΣΤΟ ΣΠΛΙΤ ΚΑΙ ΕΙΧΑΝ ΤΗ ΠΡΩΤΗ ΕΠΑΦΗ
</H5><H2>Θέλουν τον Ασάνοβιτς
</H2>
<REF><SOURCE>ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16365O011</ED>
<ID>
ID:20812

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΟΔΟΣΦΑΙΡΟ
</H5><H2>Δοκιμάζονται εκτός έδρας Ολυμπιακός και ΑΕΚ
</H2>
ΣΕΛ.
2-4
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16365O012</ED>
<ID>
ID:20865

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O01&aa=2</URL></REF>


Article

<CATEGORY>vin10</CATEGORY>

 <H5>ΣΕΦ
</H5><H2>Βαλκανικοί αγώνες στίβου μετά ... μουσικής
</H2>
ΣΕΛ.
11
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16365O013</ED>
<ID>
ID:20904

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O01&aa=3</URL></REF>


Article

<CATEGORY>vin10</CATEGORY>

 <H5>ΑΣΑΝΟΒΙΤΣ: ΤΟΝ ΕΙΔΕ ΚΑΙ ΤΟΝ ΘΕΛΕΙ
</H5><H2>Άρεσε στον Γιαπωνέζο
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ασάνοβιτς - Δανιήλ. Οι Γιαπωνέζοι είδαν τον Κροάτη, τους άρεσε και τον θέλουν
το καλοκαίρι

ΤΙ είδε ο Γιαπωνέζος στο Σπλιτ; Τον Ασάνοβιτς! Και δεν τον είδε απλά, του
μίλησε κιόλας. Και θα τον ζητήσει από τον Παναθηναϊκό για να αγωνιστεί στη
χώρα του Ανατέλλοντος Ηλίου.

Ας πάρουμε τα πράγματα από την αρχή: Στο φιλικό Κροατίας - Δανίας (0-1),
Γιαπωνέζος «κατάσκοπος» εθεάθη στα θεωρεία των επισήμων. Οι Κροάτες
δημοσιογράφοι απόρησαν: «Γιαπωνέζος στο Σπλιτ; Τι να θέλει άραγε;». Και έσκασε
η βόμβα! Ο Γιαπωνέζος εκπροσωπούσε την ομάδα Γιούμπιλο Ιβάτα, μια από τις πιο
πλούσιες της χώρας του, και είχε έρθει να δει τον Ασάνοβιτς!Ο Άσα έπαιξε
αρκετά καλά και ο Γιαπωνέζος κατέβηκε στ' αποδυτήρια, τον περίμενε, μίλησε
μαζί του και έφυγαν μαζί από το γήπεδο. Αργότερα (διότι ο Ασάνοβιτς δεν θέλησε
να πει κουβέντα...) ο Ιάπων είπε το μυστικό: Στην ομάδα του, Γιούμπιλο, παίζει
ο Κάρλος Ντούγκα, 36 ετών, άλλοτε αρχηγός της Εθνικής Βραζιλίας, ο οποίος θα
σταματήσει το καλοκαίρι. Οι Γιαπωνέζοι λοιπόν ψάχνουν τον αντικαταστάτη του,
που πρέπει απαραιτήτως να είναι όνομα και αρκετά γνωστός. Ο Ασάνοβιτς και
όνομα διαθέτει και διάσημος είναι. Ό, τι πρέπει για τη Γιούμπιλο!

Οι συνάδελφοι από την Κροατία μάς ζήτησαν πληροφορίες με το πώς περνάει ο
Ασάνοβιτς στην Αθήνα και εάν είναι ευχαριστημένος.

­ Γιατί τέτοια αγωνία;

«Διότι θα πάει στην Ιαπωνία το καλοκαίρι! Και οι Ιάπωνες πληρώνουν καλά».

Λεπτομέρεια: Ο Άσα δεν γύρισε χθες την προγραμματισμένη ώρα, όπως οι υπόλοιποι
διεθνείς! Αναμενόταν ­ είπαν από τον Παναθηναϊκό ­ τα μεσάνυχτα, λόγω
οικογενειακού προβλήματος. Λεπτομέρεια δεύτερη: Ο Γιαπωνέζος κατάσκοπος δεν
έφυγε ακόμη από την Κροατία!

Στο μεταξύ, ικανοποίηση επικρατεί στην Παιανία από την απόδοση του
Παναθηναϊκού στις Σέρρες. Η ομάδα έπαιξε (επιτέλους!) ωραίο και ουσιαστικό
ποδόσφαιρο και συνέχισε τις αλλεπάλληλες νίκες. Ο Δανιήλ συνεχάρη τους παίκτες
και σε ομιλία του επισήμανε:

«Έτσι σας θέλω! Συνεχίστε μ' αυτόν το ρυθμό, ώστε να παίξετε ακόμη καλύτερα.
Έχετε μεγάλες δυνατότητες και όπως τόνισα ήδη, σε όλους θα δοθούν ευκαιρίες να
αγωνιστούν. Προσέξτε τη ζωή σας».

Τη χαρά για την απόδοση του ΠΑΟ σκίασε ο τραυματισμός του Σιμπνιέφσκι
(τράβηγμα στον προσαγωγό). Ο νεαρός Πολωνός κάνει θεραπεία και δεν θα παίξει
στην Πάτρα. Ο Βαζέχα εξακολουθεί να ακολουθεί ατομικό πρόβλημα, ενώ ο Μπασινάς
ξεπέρασε τη γρίπη και γυμνάστηκε χθες.

*** Συνάντηση προέδρου - προπονητή έγινε χθες. Δεν διέρρευσαν περισσότερες λεπτομέρειες.

*** Συνεχίζεται η διάθεση των εισιτηρίων του αγώνα ΠΑΟ - Προοδευτικής που θα
γίνει τη Δευτέρα στο ουδέτερο της Πάτρας. Σ' αυτό το ματς αναμένεται το
ντεμπούτο του Βραζιλιάνου Χούλιο Σέζαρ.

ΠΕΡΙΠΕΤΕΙΑ

Περιπετειώδες ήταν το ταξίδι της επιστροφής για την αποστολή του ΠΑΟ από τη
Θεσσαλονίκη στην Αθήνα. Οι πολύ κακές καιρικές συνθήκες έκαναν το αεροπλάνο να
μοιάζει... φτερό στον άνεμο. Οι παίκτες και ο προπονητής ησύχασαν μόνον όταν
έγινε ­ μετά βασάνων! ­ η προσγείωση στο Ελληνικό.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16365O021</ED>
<ID>
ID:20816

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Με όλα τα αστέρια της στη Ριζούπολη
</H5><H2>Εντολές για γρήγορο παιχνίδι από τον Μπλαχίν
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΜΙΑ ΩΡΑ δούλευε σε σύστημα με όλα τα αστέρια της ομάδας μέσα στην ενδεκάδα,
χθες το απόγευμα ο Όλεγκ Μπλαχίν. Και ελπίζει να του πιάσει το σχήμα, ώστε η
ΑΕΚ να φύγει με βαθμούς από τη γειτονική Ριζούπολη.

Ο Ουκρανός δεν ρίσκαρε. Έκανε τα... αναμενόμενα. Μέσα ο Ντέμης, ταίρι με τον
Ρε, δεξιότερα ο Μπατίστα και αριστερά ο Μέντεζ. Αμυντικά χαφ οι Μάρκος -
Γκρέταρσον με εντολή άπαντες να παίζουν γρήγορα και να διασπούν με συνεχή
κίνηση την αντίπαλη άμυνα. Ποιον άφησε έξω ο προπονητής; Τον Δώνη. Στην άμυνα
τα γνωστά, με Καλλιτζάκη - Κωστένογλου - Λάκη και τον Κασάπη, ο οποίος όμως
αποχώρησε με τράβηγμα στον μηρό. Είναι σοβαρός ο τραυματισμός; Στην ΑΕΚ έλεγαν
πως όχι, τα ίδια όμως ακούσαμε και άλλες φορές... Για καλό και για κακό
ετοιμάζεται και ο Καραγιάννης. Συνεπώς βρήκε λύση ο Μπλαχίν, με σύστημα που
φέρνει στο 4-2-2-2 και τον Δώνη πάντα να διεκδικεί θέση.

Να σημειωθεί όμως ότι ο Μέντεζ ­ απόλυτα ενήμερος για τα του ελληνικού
πρωταθλήματος ­ έλεγε χθες: «Ο Απόλλων έδειξε στο Ολυμπιακό Στάδιο πόσο καλή
ομάδα έχει. Με την ΑΕΚ δεν έχει να χάσει το παραμικρό, εμείς όμως πολλά.
Παίζουμε κοντά στην έδρα μας και είναι καλό ότι ο κόσμος θα σταθεί κοντά μας».

Τέλος, αξίζει να αναφέρουμε και το εξής: ο τεχνικός της Άρσεναλ Αρσέν Βενγκέρ
και ο αντιπρόεδρος κ. Ντιν έστειλαν επιστολή στον διευθύνοντα σύμβουλο της
ΠΑΕ, με ευχές για καλή επιτυχία στους Μέντεζ - Ρε. Ο κ. Στάθης συναντήθηκε με
τον Αλσατό προπονητή και άκουσε καλά λόγια («ο Ρε όταν προσαρμοστεί και έχει
καλή ψυχολογία θα σας τρελάνει, ο Μέντεζ είναι φοβερό ταλέντο και μην τον
φοβάστε»). Ο Βενγκέρ ζήτησε και το πρόγραμμα των αγώνων της ΑΕΚ, με σκοπό να
έρθει να δει από κοντά τους «κιτρινόμαυρους κανονιέρηδες».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16365O022</ED>
<ID>
ID:20869

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O02&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Αλλαγές και πάλι στην 11άδα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΜΕ ΝΕΟ σχήμα αναμένεται να παραταχθεί αύριο ο πρωτοπόρος Ολυμπιακός στην
Ελευσίνα κόντρα στον Πανελευσινιακό. Οι «ερυθρόλευκοι» με αλλαγές στην
ενδεκάδα θα προσπαθήσουν να επιστρέψουν στις νίκες, ύστερα από τα αποτυχημένα
αποτελέσματα που είχαν στους αγώνες με την ΑΕΚ και τον Απόλλωνα.

Ο Ντούσαν Μπάγιεβιτς προσανατολίζεται να πραγματοποιήσει πέντε αλλαγές. Θα
επαναφέρει σε ρόλο επιτελικού χαφ τον Νινιάδη στη θέση του τραυματία
Καραπιάλη, τον Τζόρτζεβιτς στην αριστερή πλευρά, τον Γιαννακόπουλο στη δεξιά
και στην επίθεση τους Ίβιτς - Γκόγκιτς. Στην αποστολή συμπεριλήφθηκαν 19
ποδοσφαιριστές. Αποκλείστηκαν οι Καραπιάλης, Καραταΐδης, Πασσαλής,
Πουρσαϊτίδης, Τζενάμο, Καρτερουλιώτης. Ο Καραπιάλης έχει θλάση στον δικέφαλο
και θα μείνει δέκα μέρες μακριά από τους αγωνιστικούς χώρους (θα χάσει τους
αγώνες με τον Πανελευσινιακό, τη Skoda Ξάνθη και τη Βέροια). Ο Καραταΐδης
ακολουθεί πρόγραμμα αποθεραπείας και υπολογίζεται ότι θα δώσει το «παρών» στον
αγώνα ρεβάνς του Ολυμπιακού με την Ξάνθη. Ο Γεωργάτος υπέστη διάστρεμμα
ελαφράς μορφής (δεν γυμνάστηκε χθες), αλλά ο γιατρός Χρήστος Δάρας πιστεύει
ότι ο διεθνής μεσοαμυντικός θα είναι έτοιμος για τον αυριανό αγώνα.

Δεν αποκλείεται να ταξιδεύσει αύριο στην Ιταλία ο συνεργάτης του Μπάγιεβιτς
Αντώνης Δρακόπουλος για να κατασκοπεύσει τον αγώνα Πιατσέντσα - Γιουβέντους.

* Στην εθνική ομάδα της Γκάνας κλήθηκαν οι Οφορίκουε, Αμποάγκουε για τη
συνάντηση με την Ερυθραία στις 28 του μήνα. Ο Ολυμπιακός καταβάλλει προσπάθεια
να μη μεταβεί ο Οφορίκουε.

* Ο Ολυμπιακός κλήθηκε σε τουρνουά στη Νέα Υόρκη από 23 ως 25 Ιουλίου. Θα
πάρουν μέρος τρεις από τις Μπάγερν, Μπορούσια Ντόρτμουντ, Μίλαν, Γιουβέντους,
Ρεάλ, Άγιαξ, Πόρτο.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16365O023</ED>
<ID>
ID:20908

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O02&aa=3</URL></REF>


Article

<CATEGORY>vin10</CATEGORY>

 <H5>ΤΙΜΩΡΙΕΣ
</H5><H2>«Γλίτωσαν» με πρόστιμα
</H2>
ΜΕ ΒΑΡΙΑ πρόστιμα «γλίτωσαν» Ολυμπιακός και Παναθηναϊκός, για τα επεισόδια
οπαδών τους.

Στον Παναθηναϊκό επιβλήθηκε πρόστιμο 1.800.000 δρχ. για τα επεισόδια στο
ματς με τον ΟΦΗ.Στον Ολυμπιακό το πρόστιμο ήταν 700.000 δρχ. για τα υβριστικά
συνθήματα και τα αντικείμενα και 2.000.000 δρχ. για τα επεισόδια των οπαδών
του εντός του γηπέδου, στον αγώνα με την ΑΕΚ. Η ΑΕΚ, για υβριστικά συνθήματα
και ρίψη αντικειμένων, τιμωρήθηκε με πρόστιμο 1.000.000 δραχμών.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16365O024</ED>
<ID>
ID:20933

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O02&aa=4</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Ντέρμπι στην Κατερίνη
</H2>
ΤΟ ΝΤΕΡΜΠΙ Πιερικού - Καλλιθέας (15.00) ξεχωρίζει στην αυριανή 20η αγωνιστική
του πρωταθλήματος της Β' Εθνικής. Η πρωτοπόρος Καλαμάτα (ισόβαθμη με την
Καλλιθέα) υποδέχεται (15.00) την Καρδίτσα, ενώ τα Γιάννινα (στην τρίτη θέση
της βαθμολογίας) αντιμετωπίζουν (15.00) στη Θεσσαλονίκη, την Καλαμαριά.

Τα υπόλοιπα παιχνίδια (αύριο, 15.00): Εδεσσαϊκός - ΗΛΤΕΞ Λύκοι,
Παναιτωλικός - Νίκη Βόλου, Παναχαϊκή - Αθηναϊκός, Δόξα Βύρωνα - Άγ. Νικόλαος,
Τρίκαλα - Ιάλυσος (14.00).

Ο αγώνας Λάρισας - Πανσερραϊκού θα διεξαχθεί μεθαύριο (15.00).
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16365O025</ED>
<ID>
ID:20944

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O02&aa=5</URL></REF>


Article

<CATEGORY>vin10</CATEGORY>

 <H5>ΒΕΝΙΖΕΛΟΣ: ΕΡΓΑ ΓΙΑ ΤΟ ΟΛΥΜΠΙΑΚΟ ΧΩΡΙΟ
</H5><H5>ΠΑΣΟΚ
</H5><H5>«Είναι λυπηρό»
</H5><H2>Από το 2001
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

«Η Ελλάδα έχει υποχρέωση να συμβάλει στην επαναπροβολή των Ολυμπιακών
Ιδεωδών», τόνισε ο Ευάγγελος Βενιζέλος στην χθεσινή συνέντευξη Τύπου. Στο
στιγμιότυπο εικονίζονται και οι κ.κ. Μπακούρης, Στρατήγης

ΔΕΝ ΠΡΟΚΕΙΤΑΙ να μπει εργολάβος στους Θρακομακεδόνες πριν από τον Ιούνιο του
2001, το μόνο έργο που θα ξεκινήσει μέσα στο 1999 είναι ο Ιππόδρομος, ενώ στη
θυγατρική εταιρεία για τα έργα όχι μόνο θα μετέχουν εκπρόσωποι της Οργανωτικής
Επιτροπής, αλλά θα είναι και υπόλογη απεναντί της, επεσήμανε ο πρόεδρος της
Διυπουργικής Επιτροπής Ευάγγελος Βενιζέλος, επαναλαμβάνοντας για μία ακόμη
φορά ότι δεν υπάρχει καθυστέρηση στα μεγάλα έργα αθλητικής υποδομής. Η
συνέντευξη Τύπου, στην οποία ήταν παρόντες οι κ.κ. Στρατήγης και Μπακούρης,
περιεστράφη αποκλειστικά γύρω από το θέμα των έργων για τους Ολυμπιακούς
Αγώνες του 2004.

«Τα πάντα, σε ό,τι αφορά τους Ολυμπιακούς Αγώνες, θα γίνουν με πλήρη
διαφάνεια», είπε ο κ. Βενιζέλος. Και πρόσθεσε: «Ορισμένοι κύκλοι καλλιεργούν
τα περί καθυστέρησης των έργων».

Ο κ. Βενιζέλος, που δήλωσε απογοητευμένος από το γεγονός ότι οι συζητήσεις
περιστρέφονται μόνο γύρω από τα έργα (ο προϋπολογισμός τους, όπως τόνισε,
είναι 143 εκατ. δολάρια, όταν αυτός ολόκληρης της διοργάνωσης ανέρχεται σε
1.600 εκατ. δολάρια) επισήμανε ορισμένες άλλες σημαντικές παραμέτρους αυτής
της υπόθεσης, όπως η τηλεόραση, η φιλοξενία, η αξιοποίηση του σήματος και η
αθλητική προετοιμασία.

Ο υπουργός Πολιτισμού επανέλαβε ότι δεν υπάρχουν προβλήματα με την ανώνυμη
εταιρεία που θα αναλάβει τα έργα, ενώ απαντώντας σε σχετική ερώτηση είπε ότι
το μόνο που τον φοβίζει σε όλη αυτή την υπόθεση είναι πως «στην Ελλάδα υπάρχει
μονίμως η διάθεση να επιδιδόμεθα σε εθνική αυτοταπείνωση».

Σχετικά με τα πρόσωπα που θα στελεχώσουν την Α.Ε. για τα έργα, ο κ. Βενιζέλος
δήλωσε πως «συζητήσεις για πρόσωπα θα γίνονται στο διηνεκές», δεύψευσε τα
δημοσιεύματα ότι υπάρχουν διενέξεις μεταξύ Οργανωτικής και Διυπουργικής
Επιτροπής, όπως και σε προσωπικό επίπεδο μεταξύ του κ. Μπακούρη και του
υφυπουργού ΠΕΧΩΔΕ Χρ. Βερελή.

Για το ολυμπιακό λαχείο (στον προϋπολογισμό της Ολυμπιάδας τα έσοδα από την
συγκεκριμένη πηγή ανέρχονται στο 25% του συνόλου), ο κ. Βενιζέλος είπε ότι οι
προδιαγραφές θα είναι έτοιμες μετά το Πάσχα, ενώ στα κέρδη δεν θα μετέχει το
υπουργείο Οικονομικών. Πάντως, στον προϋπολογισμό των Ολυμπιακών Αγώνων
προβλέπονται για το 1999 έσοδα 80 δισ. από το Λαχείο.

Ο κ. Βενιζέλος έκανε γνωστό ότι οι κατασκευαστές του Ολυμπιακού Σταδίου του
Σίδνεϊ, ζήτησαν ένα αρχαιολογικό αντικείμενο από την Αρχαία Ολυμπία για να
ενσωματωθεί στο κτίσμα και να είναι κάτι σαν θεμέλιος λίθος. Η πρόταση της
Ελλάδας είναι να δώσει έναν αρχαίο λίθο, από τα κατάλοιπα της Αρχαίας
Ολυμπίας, που να δείχνει το συμβολικό τόξο μεταξύ της Ελλάδας και της Ωκεανίας.

* Στη σύσκεψη στο υπουργείο Πολιτισμού (μετείχαν οι κ.κ. Στρατήγης, Μπακούρης,
Νικολάου, Σγουρός, Παπαδογιαννάκης) συζητήθηκαν οι τελευταίες εξελίξεις μετά
τις αποκαλύψεις για χρηματισμό μελών της ΔΟΕ. Ο κ. Βενιζέλος τόνισε ότι η
Ελλάδα έχει υποχρέωση να συμβάλει στην επαναπροβολή των Ολυμπιακών Ιδεωδών.
Επίσης, στη διάρκεια της σύσκεψης τέθηκε και το θέμα της μόνιμης τέλεσης των
Ολυμπιακών Αγώνων στην Ελλάδα, για το οποίο αποφασίσθηκε να «περιμένουμε τις
πρωτοβουλίες της ΔΟΕ».


«ΕΙΝΑΙ ΛΥΠΗΡΟ, για ένα τόσο ευαίσθητο εθνικό θέμα, όπως είναι η μόνιμη
τέλεση των Ολυμπιακών Αγώνων στην Ελλάδα, το γραφείο Τύπου των ευρωβουλευτών
της Νέας Δημοκρατίας να επιχειρεί να παραπληροφορήσει τους Έλληνες πολίτες».
Αυτό αναφέρει σε χθεσινό της δελτίο Τύπου η Κοινοβουλευτική Ομάδα του ΠΑΣΟΚ
στο Ευρωπαϊκό Κοινοβούλιο.Στην ίδια ανακοίνωση προστίθεται ότι: Ο Παρασκευάς
Αυγερινός κατέθεσε γραπτή δήλωση υπέρ της μόνιμης τέλεσης ­ για έγκριση από το
Ευρωπαϊκό Κοινοβούλιο.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16365O031</ED>
<ID>
ID:20817

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Νέα κρίση στις σχέσεις με τον Ιορντανέσκου
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΣΕ ΔΟΚΙΜΑΣΙΑ βρίσκονται πάλι οι σχέσεις συνεργασίας της ΕΠΟ με τον
ομοσπονδιακό προπονητή Άνγκελ Ιορντανέσκου. Μεταξύ της ομοσπονδίας και του
Ρουμάνου προπονητή υπάρχει χάσμα επικοινωνίας. Ειδικότερα στον τρόπο εφαρμογής
του οργανωτικού προγράμματος και τις απαιτήσεις που έχουν οι δύο πλευρές.

Η ΕΠΟ μετά τα διαδοχικά, σε ανύποπτο χρόνο, χτυπήματα που δέχθηκε από τον
Ιορντανέσκου παραμονές του αγώνα με την Αλβανία (περίπτωση παράλληλης
συνεργασίας του με την ΑΕΚ) και τη συμμετοχή της Εθνικής στο τουρνουά της
Κύπρου (ο ομοσπονδιακός καταφέρθηκε εναντίον της ΕΠΟ για τη διακοπή του
πρωταθλήματος), έχει βάσιμες υποψίες ότι ο Ρουμάνος προπονητής δεν επιδεικνύει
το ανάλογο ενδιαφέρον ή δεν εκμεταλλεύεται τις διεθνείς σχέσεις του, ώστε να
βοηθήσει την ομοσπονδία για το «κλείσιμο» φιλικών αγώνων με κορυφαίες ομάδες
της Ευρώπης. Και υποστηρίζει ότι ένας σοβαρός λόγος (πέρα από την
αναμφισβήτητη αξία του ως προπονητή) που την οδήγησε να συνεργαστεί μαζί του,
ήταν το κύρος του και οι προσβάσεις του στη διεθνή ποδοσφαιρική κοινότητα.

Από την άλλη πλευρά, ο Ρουμάνος προπονητής έχει πολλά παράπονα από τον
τρόπο λειτουργίας της ομοσπονδίας. Ο Ιορντανέσκου έχει διαπιστώσει ότι η ΕΠΟ
πάσχει στον οργανωτικό τομέα και υστερεί απελπιστικά στις διεθνείς σχέσεις.
Ζήτησε και ζητεί φιλικούς αγώνες για την καλύτερη προετοιμασία του εθνικού
συγκροτήματος, όμως τίποτα δεν γίνεται. Έχει δίκιο, αλλά το θέμα αυτό δεν
είναι εύκολο. Και γίνεται δυσκολότερο όταν οι οικονομικές απαιτήσεις των
ομάδων για διεξαγωγή φιλικών αγώνων είναι τεράστιες και τα «μεγέθη» της
ομοσπονδίας είναι μικρά.

Η ομοσπονδία, πάντως, έκανε ό,τι της ζήτησε. Έκανε προτάσεις στην Αγγλία,
στην Ιταλία, στην Ολλανδία, στη Γερμανία, στην Ισπανία, στη Γαλλία, τώρα
τελευταία στην Ελβετία, την Αυστρία, τη Σουηδία, αλλά όλες απάντησαν αρνητικά. <REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16365O032</ED>
<ID>
ID:20870

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O03&aa=2</URL></REF>


Article

<CATEGORY>vin10</CATEGORY>

 <H5>Η σιγουριά του ΠΑΟ
</H5><H5>Η σωτηρία του Αιγάλεω
</H5><H2>Για θυμήσου...
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΤΡΕΙΣ αγωνιστικές, πριν από τη λήξη του πρωταθλήματος 1961-62, ο Παναθηναϊκός
είχε ουσιαστικά κερδίσει τον τίτλο (για 3η συνεχή χρονιά), αφού προηγείτο με 7
βαθμούς διαφορά. Και φυσικά αυτή η άνεση φαίνεται στην έξυπνη γελοιογραφία του
Κώστα Μητρόπουλου στην «ΟΜΑΔΑ» (Απρίλιος 1962). Ο Παναθηναϊκός ξεκουράζεται
στην 1η θέση και λέει με χαμόγελο στους αντιπάλους (Ολυμπιακό, Απόλλωνα, ΑΕΚ
και ΠΑΟΚ) που τον ακολουθούν: 
­ Δεν πάτε σπιτάκι σας βρε παιδιά!

Μια γελοιογραφία και μια φωτογραφία δίνουν το στίγμα των ποδοσφαιρικών
γεγονότων του 1961-62. Ο ΠΑΟ που βγαίνει άνετα πρωταθλητής και το Αιγάλεω που
παραμένει στην Α' Εθνική

Ήταν βέβαια τόσο μεγάλη η σιγουριά των πράσινων για την κατάκτηση του πρωταθλήματος.


ΤΟ ΑΙΓΑΛΕΩ ήταν κάποτε υπερήφανο για την ποδοσφαιρική του ομάδα, που
διακρινόταν στους αγώνες των πρωταθλημάτων Αθηνών και Α' Εθνικής κατηγορίας,
κυρίως στην 15ετία 1950-1965. Στη φωτογραφία η ενδεκάδα του Α.Ο. Αιγάλεω τον
Μάρτιο 1962, λίγο πριν από την εκπληκτική νίκη με 2-0 επί του Άρη στη
Θεσσαλονίκη (σκόρερ Κουλίδης 3' και Κανελλόπουλος 12'). Αυτός ο θρίαμβος εκτός
έδρας, εξασφάλισε, τότε, στην αθηναϊκή ομάδα την παραμονή της στην Α' Εθνική
κατηγορία για την περίοδο 1962-63. Στη φωτογραφία διακρίνονται, όρθιοι από τ'
αριστερά προς τα δεξιά. Μαραμενίδης, Αντύπας, Διαμαντόπουλος, Ματάκης,
Κανελλόπουλος, Κουλίδης και ο προπονητής Χρήστος Ρίμπας (παλιός διεθνής
τερματοφύλακας της ΑΕΚ). Καθιστοί: Τσάγκος, Καραβοκυράκος, Θεοδωρίδης,
Γιαφάλογλου και Γεωργίου.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16365O033</ED>
<ID>
ID:20909

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O03&aa=3</URL></REF>


Article

<CATEGORY>vin10</CATEGORY>

 <H2>Πλούσιο μενού
</H2>
ΠΛΟΥΣΙΟ είναι το αθλητικό μενού του τηλεοπτικού προγράμματος, το
Σαββατοκύριακο. Αναλυτικά οι αθλητικές μεταδόσεις του διημέρου:

Σήμερα: 14.45 (Κανάλι 5): Πανελλήνιος - Βριλήσσια (γυναικείο βόλεϊ, Α1),
15.00 (Supersport): ΟΦΗ - Ηρακλής (ποδόσφαιρο, Α' Εθνική), 17.00 (Supersport):
Σέφιλντ Γ. - Τσέλσι (αγγλικό ποδόσφαιρο), 17.15 (ΕΤ1): Ολυμπιακός - ΠΑΟΚ
(βόλεϊ, Α1), 18.45 (ΕΤ1): Βαλκανικοί Αγώνες στίβου, 19.00 (Supersport):
Περιστέρι - Πανιώνιος (μπάσκετ, Α1), 21.00 (Supersport): Χαλκίδα - Ολυμπιακός
(πόλο, Α1), 22.15 (Supersport): Παπάγου - Απόλλων Π. (μαγν., μπάσκετ, Α1).

Αύριο: 12.00 (Κανάλι 5): Εσπερίδες - Ολυμπιακός Β. (γυναικείο μπάσκετ, Α1),
17.00 (Supersport): Καβάλα - Εθν. Αστέρας (ποδόσφαιρο, Α' Εθνική), 19.00
(Supersport): Ολυμπιακός - Ηρακλής (μπάσκετ, Α1), 22.15 (Supersport):
Μπαρτσελόνα - Ρεάλ Μαδρ. (μαγν., ισπανικό ποδόσφαιρο), 24.00 (ΕΤ1): Απόλλων -
ΑΕΚ (μαγν., ποδόσφαιρο, Α' Εθνική), 00.30 (Supersport): Λέικερς - Ιντιάνα
(ΝΒΑ), 01.30 (ΕΤ 1): Ολυμπιακός - Ηρακλής (μαγν.).
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16365O041</ED>
<ID>
ID:20818

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O04&aa=1</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ: ΑΥΣΤΗΡΑ ΜΕΤΡΑ ΚΑΤΑ ΤΩΝ ΤΑΡΑΞΙΩΝ ΣΤΑ ΓΗΠΕΔΑ
</H5><H2>Σε μια νύχτα!
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

<H3>* Ο πρωθυπουργός Αθνάρ με συνοπτικές διαδικασίες πέρασε τον νόμο από τη Βουλή
χωρίς να ρωτήσει την Ομοσπονδία
</H3>
Σε αστυνομικό κλοιό τα γήπεδα της Ισπανίας

ΚΑΜΕΡΕΣ συνδεδεμένες με αστυνομικά τμήματα, ομάδες αστυνομικών ειδικά
εκπαιδευμένων για καταστολή βίας στους αθλητικούς χώρους, άγρυπνο μάτι σε 42
στάδια της Α' και Β' Εθνικής κατηγορίας από 4.500 κάμερες, άμεση δράση και
επέμβαση, άμεσες δικαστικές αποφάσεις χωρίς αναστολή.

Ο πρωθυπουργός της Ισπανίας Χοσέ Μαρία Αθνάρ πήρε στα χέρια του την κατάσταση
αφού προηγουμένως διαπίστωσε ότι η ισπανική ποδοσφαιρική ομοσπονδία και κυρίως
οι σύλλογοι, δεν έπαιρναν μέτρα αλλά αντίθετα τροφοδοτούσαν τη βία στα γήπεδα
και πριμοδοτούσαν τους ταραξίες. Με συνοπτικές διαδικασίες πέρασε ο σχετικός
νόμος στην ισπανική Βουλή, βρέθηκαν άμεσα τα οικονομικά μέσα, παρακάμφθηκαν
διαδικασίες που θεωρούνται χρονοβόρες.

Δόθηκε εντολή εφαρμογής των νόμων, χωρίς περιστροφές και χωρίς ανάμιξη των
σωματείων ή της ομοσπονδίας.

«Η βία δεν μπορεί να σταθεί εμπόδιο στο κοινό, την οικογένεια ν' απολαμβάνει
ψυχαγωγικά θεάματα όπως το ποδόσφαιρο ή το μπάσκετ. Δεν είναι δυνατόν οι
πολίτες να πληρώνουν τις ζημιές», είπε ο Χοσέ Μαρία Αθνάρ. Και κατέληξε: «Η
Πολιτεία έχει χρέος να προασπίσει τα συμφέροντα της πλειοψηφίας των πολιτών.
Οι σύλλογοι φοβούνται και αρνούνται ν' αναλάβουν πρωτοβουλίες. 
Το ίδιο και οι υπεύθυνοι των ομοσπονδιών και των άλλων αθλητικών αρχών. Η
κυβέρνηση δεν μπορεί να μείνει απλός παρατηρητής και γι' αυτό, αναλαμβάνω
προσωπικά την επιχείρηση μακριά η βία από τα στάδια, απομόνωση των ολίγων,
καθαρή "πιάτσα" και σκληρά μέτρα εναντίον των ταραξιών».

ΑΜΕΣΩΣ ΠΡΑΞΗ

Τα λόγια του Ισπανού πρωθυπουργού, έγιναν αμέσως πράξη. Δεν είναι σε θέση
ουδείς μεγαλοπαράγοντας ούτε πρόεδρος σωματείου και ομοσπονδίας να έχει
διαφορετική άποψη και θέση. Δεν υπήρξαν από πουθενά αντιδράσεις. 
Ο Αθνάρ ήταν άλλωστε κάθετος και δεν ρώτησε κανέναν παρά μόνο την ειδική
επιτροπή που συνέταξε τον νόμο και πρότεινε τα μέτρα ασφαλείας.

Στα κυριότερα σημεία που περιγράφονται στον σχετικό πίνακα, συμπληρώνουμε
εμείς, η έρευνα της κυβέρνησης απέδειξε πως σε όλα τα γήπεδα Α' και Β'
κατηγορίας, συνολικά 11.132 είναι οι «σκληροπυρηνικοί» που έχουν απασχολήσει
τις αρχές περισσότερες από είκοσι φορές.

«Για έναν τόσο μικρό αριθμό ταραξιών, θα υποφέρουν εκατομμύρια φίλαθλοι σε
ολόκληρη την Ισπανία; Είναι αδύνατον. Όλοι σε στάση προσοχής. Διαφορετικά, ο
νόμος θα είναι αυστηρότατος», ήταν τα λόγια του Ισπανού πρωθυπουργού, όταν η
ερευνητική ομάδα του, τού παρέδωσε τον πίνακα που παρουσιάζουμε σήμερα στην «ΟΜΑΔΑ».

ΑΠΟ ΤΟΝ ΙΑΝΟΥΑΡΙΟ

Από τις 17 Ιανουαρίου 1999, ο νόμος έγινε πράξη και τα επεισόδια όπως και οι
πράξεις βίας, μειώθηκαν στο ελάχιστο. Στους αμετανόητους, μιλούν τα «σίδερα
της φυλακής» και τα μεγάλα πρόστιμα.

«Απορώ, πώς μέχρι σήμερα ουδείς έβαζε τάξη στα πράγματα. Απορώ γιατί ένα τόσο
σημαντικό κομμάτι της δημόσιας ζωής, δεν ήταν δυνατόν να κάνει αντιληπτό, πόσο
διαφορετικά θα ήταν για όλους τα πράγματα, αν μόνοι τους πρόεδροι και
ποδοσφαιρικές αρχές, έπαιρναν δραστικές αποφάσεις. Χρειάζεται τόλμη φυσικά.
Εγώ δεν θα παίξω...». Τα λόγια του Ισπανού πρωθυπουργού, όχι απλώς ήταν
καταπέλτης, αλλά το χτύπημα στο κατεστημένο δεν θ' αργήσει να έρθει και σε
άλλους τομείς του αθλητισμού και των μέσων που υποστηρίζουν συγκεκριμένες καταστάσεις.

Το ποδόσφαιρο είναι η μεγαλύτερη βιομηχανία στον πλανήτη. Οι Ισπανοί
αποφάσισαν τα κέρδη να είναι για πολλούς και οι ζημιές όχι για τους φτωχούς μονάχα.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16365O051</ED>
<ID>
ID:20819

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O05&aa=1</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες, έναρξη 3.00 μ.μ., και τα προγνωστικά μας (Σημ.: Το «ΣΚΟΡ
4» περιλαμβάνει σήμερα τις 4η, 5η, 6η & 7η ιπποδρομίες, ενώ το «ΣΚΟΡ 6»
(μεταφέρθηκαν 56.779.200 δρχ.) τις 3η, 4η, 5η, 6η, 7η και 8η κούρσα):

1η ΙΠΠΟΔΡΟΜΙΑ ΩΡΑ: 3.00 / 1.000 μέτρα

1. ΒΑΛΚΥΡΙΑ 58 Βαλακούδ. Ν.&#0094

2. ΕΛΕΥΘΕΡΙΤΣΑ 58 Νίκος&#0095

3. ΚΥΡΑ ΦΑΝΗ 58 Οικονομίδης&#0096

4. ΜΠΕΣΟΥΛΑ 58 Νικολαΐδης&#0098

5. ΚΑΡΝΑΒΑΛ 57,5 Σωτηρόπουλος&#0092

6. ΣΑΚΤΗ 55,5 Αττίκος&#0091

7. ΓΙΑΝ. ΑΝΘΟΥΛΑ 55,5 Ζευγώλης&#0097

8. ΧΑΛΑΣΤΡΑ 54 Θοδωράκης&#0093

­ Υποδ.: ΒΑΛΚΥΡΙΑ - ΚΥΡΑ ΦΑΝΗ (Σάκτη)

2η ΙΠΠΟΔΡΟΜΙΑ ΩΡΑ: 3.30 / 1.000 μέτρα

1. ΒΙΚΤΩΡΙΑ 58 Χαραλάμπ.&#0099

2. ΤΑΜΑΡΑ 57 Οικονομίδης&#0095

3. ΣΟΥΗΤ ΕΦΗ 56,5 Χατζηγεωργ.&#0094

4. ΓΟΥΩΛ ΣΤΡΗΤ 55 Νίκος&#0098

5. Μ. ΚΑΛΛΟΝΗ 54,5 Καραμάνογ.&#0097

6. ΠΙΚ. ΚΥΡΑΛΕΝΗ 55,5 Μπάμπης&#0096

7. ΧΑΛΑΣΙΑ 52 Μάριος&#0092

8. ΩΡ. ΤΟΥ ΠΕΡΑ 54,5 Γεωργίου&#0093

9. ΜΕΣΣΙΝΑ 56 Θοδωράκης&#0091

* Οι ίπποι 2-9 είναι ομόσταβλοι

­ Υποδ.: ΒΙΚΤΩΡΙΑ - ΤΑΜΑΡΑ (Πικολίνα Κυραλένη)

3η ΙΠΠΟΔΡΟΜΙΑ ΩΡΑ: 4.00 / 1.400 μέτρα

1. Ξ. ΠΕΙΡΑΣΜΟΣ 58 Σωτηρόπουλος&#0094

2. ΒΙΑΣΤΙΚΗ 56 Οικονομίδης&#0092

3. ΒΙΓΚΟΡ ΦΕΪΤ 56 Χατζηγεωργ.&#0095

4. ΘΕΜΙΣΤΩ 56 Γεωργίου&#0093

5. ΒΟΛΤΙΝΤ 55 Νίκος&#0099

6. ΒΕΡΕΝΙΚΗ 52,5 Σκιαδόπουλος&#0096

7. ΣΑΡΑΣ. ΜΙΣΕΛ 52 Αντώνης&#0098

8. ΘΑΜΝΑ 55,5 Μπάκος&#0091

9. ΘΕΣΠΕΣΙΑ 53,5 Νικολαΐδης&#0097

* Οι ίπποι 4-8 και 5-9 είναι ομόσταβλοι

­ Υποδ.: ΘΑΜΝΑ - ΒΟΛΤΙΝΤ (Βιαστική)

4η ΙΠΠΟΔΡΟΜΙΑ ΩΡΑ: 4.30 / 1.400 μέτρα

1. ΕΝΤΕΖ. ΤΟΥ ΦΑΡ 58 Νίκος&#0091

2. ΦΛ. ΓΚΟΡΝΤΟΝ 58 Ζευγώλης&#0092

3. ΧΑΛΑΖΙΑΣ 58 Βασίλης&#0097

4. ΤΖΕΝΟΒΕΖΕ 57,5 Βαλακούδ. Ν.&#0098

5. ΡΕΝΤ ΟΡ ΝΤΕΝΤ 57 Οικονομίδης&#0096

6. ΡΟΥΑΓ. ΝΤΑΝΣΕΡ 57,5 Σωτηρόπουλος&#0093

7. ΤΕΥΚΡΟΣ 55 Ξυνός&#0094

8. ΧΑΡΜΟΝ. ΓΟΥΕΪ 53 Καρακατσ. Κ.&#0095

­ Υποδ.: ΕΝΤΕΖΕΡΤ ΤΟΥ ΦΑΡ - ΤΖΕΝΟΒΕΖΕ (Τεύκρος)

5η ΙΠΠΟΔΡΟΜΙΑ ΩΡΑ: 5.00 / 1.800 μέτρα

1. ΗΛΕΙΑ 62 Σταύρου&#0095

2. ΕΒΕΡΛ. ΓΟΥΕΪ 56,5 Νίκος&#0097

3. ΝΕΦΕΡΤΑΤΗ 54 Σκιαδόπουλος&#0093

4. ΚΟΚΙΝ 53 Τσεργάς&#0092

5. ΝΤΙΛΑΪΤ 51 Γεωργίου&#00912

6. ΑΪΡΟΝ ΚΟΥΗΝ 47,5 Μπαρούτας&#0091

7. ΑΝΙΚΗΤΗ 50,5 Αντώνης&#00913

8. ΜΑΡΑΘ. ΣΠΕΑΡ 50 Δούκας&#0094

9. ΝΤΑΝΣ ΓΚΕΡΛ 47,5 Μάριος&#0099

10. ΥΠΕΡΟΧΗ 50 Δάλαρης&#0098

11. ΚΑΝΤΑΡΑ 47 Σγούρος&#00914

12. ΦΟΡΤΣ. ΓΟΥΕΪ 54 Βαλακούδ. Ν. &#00910

13. ΝΑΠΑΛΜ 50 Χαραλάμπ.&#0096

14. ΗΝΙΟΧΗ 48,5 Γκιγεμέν&#00911

* Οι ίπποι 1-14 και 2-12-13 είναι ομόσταβλοι

­ Υποδ.: ΣΤΑΒΛΟΣ (2-12-13) - ΥΠΕΡΟΧΗ (Άιρον Κουήν)

6η ΙΠΠΟΔΡΟΜΙΑ ΩΡΑ: 5.30 / 1.800 μέτρα

1. ΓΚ. ΔΕ ΓΚΡΕΗΤ 58 Βαλακούδ. Ν.&#0095

2. ΜΙΝΤ ΣΑΜΜΕΡ 57,5 Ξυνός&#0096

3. ΜΑΡ. ΕΛΑΪΑΣ 57,5 Σωτηρόπουλος&#0094

4. ΣΤΡ. ΛΕΥΤΕΡΗΣ 52 Γεωργίου&#0091

5. ΧΡΥΣΤΑΛΕΝΙΟΣ 49,5 Δάλαρης&#0092

6. ΜΑΓ. ΚΟΣΜΟΣ 48 Σγούρος&#0093

7. ΚΑΡΛΑ 48,5 Γκιγεμέν&#0097

­ Υποδ.: ΜΑΡΑΘΩΝ ΕΛΑΪΑΣ - ΜΑΓ. ΚΟΣΜΟΣ (Χρυσταλένιος)

7η ΙΠΠΟΔΡΟΜΙΑ ΩΡΑ: 6.00 / 1.400 μέτρα

1. ΜΑΧΑΙΡΑΣ 58 Σταύρου&#0091

2. ΜΑΡ. ΦΕΪΜΟΥΣ 57,5 Σωτηρόπουλος&#0092

3. ΕΞΟΛΟΘΡΕΥΤΗΣ 56,5 Ξυνός&#0093

4. ΣΤΡ. ΙΣΙΔΩΡΟΣ 56,5 Νικολαΐδης&#0096

5. ΧΡΥΣΟΘΗΡΑΣ 57,5 Βασίλης&#0098

6. ΑΡΙΣΤΟΒΟΥΛΟΣ 54 Γεωργίου&#0095

7. ΗΘΙΚ. ΝΙΚΗΤΗΣ 55 Νίκος&#0094

8. ΤΑΦ ΝΑΤ 54 Σκιαδόπουλος&#0097

­ Υποδ.: ΑΡΙΣΤΟΒΟΥΛΟΣ - ΤΑΦ ΝΑΤ (Μαχαίρας)

8η ΙΠΠΟΔΡΟΜΙΑ ΩΡΑ: 6.30 / 1.400 μέτρα

1. ΘΕΟΦΑΝΗΣ 58 Νίκος&#0097

2. ΧΑΡΟΥΜΕΝΟΣ 57,5 Βασίλης&#0096

3. ΛΥΣΙΑΣ 56,5 Βαλακούδ. Ν.&#0091

4. ΡΟΥΑΓ. ΣΕΒΑΛΙΕ 56 Οικονομίδης&#0093

5. ΜΙΑΟΥΛΗΣ 54 Γεωργίου&#0098

6. ΡΟΓΙΑΛ ΧΙΟΣ 54 Καραμάνογ.&#0095

7. ΣΑΡΩΝ. ΣΟΝΓΚ 54 Ξυνός&#0094

8. Φ. ΕΠΑΜ/ΝΤΑΣ 54 Αντώνης&#0092

­ Υποδ.: ΧΑΡΟΥΜΕΝΟΣ - ΛΥΣΙΑΣ (Θεοφάνης)

9η ΙΠΠΟΔΡΟΜΙΑ ΩΡΑ: 7.00 / 1.400 μέτρα

1. ΕΠΙΚΤΗΤΟΣ 64 Οικονομίδης&#0096

2. ΕΝΔΟΞΟΣ 55 Τσεργάς&#0091

3. ΝΤΕΪΝΤΖ. ΓΟΥΕΪ 54 Βαλακούδ. Ν.&#0095

4. ΜΑΚΗΝΟΣ 49,5 Γκιγεμέν&#0093

5. ΓΟΥΑΝΤΚΑ 46,5 Μπαρούτας&#0094

6. ΤΖΙΝΙΟΥΣ 49,5 Δούκας&#0092

7. ΔΗΜΟΦΙΛΟΣ 47,5 Σγούρος&#0097

­ Υποδ.: ΝΤ. ΓΟΥΕΪ - ΕΠΙΚΤΗΤΟΣ (Ένδοξος)

­ Δύο αουτσάιντερ: ΝΤΑΝΣΕΡ ΓΚΕΡΛ (5η) - ΡΟΥΑΓΙΑΛ ΣΕΒΑΛΙΕ (8η)
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16365O052</ED>
<ID>
ID:20871

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O05&aa=2</URL></REF>


Article

<CATEGORY>vin10</CATEGORY>

 <H5>Δεν μιλάει ο Γιαπωνέζος
</H5><H5>Σκοτεινές υποθέσεις
</H5><H5>Κίτρινη στους ... ηθοποιούς
</H5><H5>Διαμάχη
</H5><H2>Εμπιστευτικά
</H2>
* ΕΝΝΕΑ τουλάχιστον μέλη της ΔΟΕ παραβίασαν τους κανόνες του Ολυμπιακού
Κινήματος κατά τη διάρκεια της διεκδίκησης των Χειμερινών Ολυμπιακών Αγώνων
του 1988 από το Ναγκάνο, έκανε γνωστό ο γενικός γραμματέας της Ολυμπιακής
Επιτροπής της Ιαπωνίας, Γιουσίρο Γιάγκο. Ο Ιάπωνας παράγοντας αρνήθηκε να
αποκαλύψει τα ονόματα όσων εμπλέκονται στην υπόθεση, παραπέμποντας για το θέμα
στη ΔΟΕ, η οποία θα ενημερωθεί επίσημα τη Δευτέρα

* ΤΡΙΑ άτομα συνελήφθησαν από την Σκότλαντ Γιαρντ και οδηγήθηκαν στο
δικαστήριο, το οποίο διέταξε την κράτησή τους για μια εβδομάδα, κατηγορούμενοι
πως προσπάθησαν προκαλέσουν φθορές στις εγκαταστάσεις φωτισμού του γηπέδου της
Τσάρλτον. Πρόκειται για τον Βάι Γιουέν Λίου, 37 ετών από το Χονγκ Κονγκ, Τσι
Κιου Όνγκ 49 ετών και Ένγκ Χβα Λιμ, 25 ετών, από τη Μαλαισία. Η Σκότλαντ
Γιαρντ πιστεύει πως οι τρεις συλληφθέντες έχουν ανάμειξη με συνδικάτο
στοιχημάτων που εδρεύει στη Μαλαισία

* ΟΙ ΠΟΔΟΣΦΑΙΡΙΣΤΕΣ που προσποιούνται τραυματισμό πρέπει να αντικρύζουν την
κίτρινη κάρτα, προτείνει η επιτροπή διαιτησίας της ΦΙΦΑ. Η πρόταση θα
συζητηθεί στις 20 Φεβρουαρίου από τη νομική επιτροπή της διεθνούς ομοσπονδίας.
Η ΦΙΦΑ επίσης έκλεισε και τυπικά το θέμα που προέκυψε με την αγγλική
ομοσπονδία και την προσπάθειά της να επηρεάσει την ουαλική ομοσπονδία, εν όψει
της διεκδίκησης του Μουντιάλ του 2006

Σε διαμάχη βρίσκονται η Κροάσια με τη Σέλτικ για το ποσό της μεταγραφής του
Μαρκ Βιντούκα και η ΦΙΦΑ καλείται να παίξει τον ρόλο του... διαιτητή. Η
Κροάσια ζητεί ένα δισ. δραχμές και η ομάδα της Σκωτίας δέχεται να πληρώσει τα
μισά, αφού, όπως υποστηρίζει, το ποσό δεν ανταποκρίνεται στη συμφωνία.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16365O053</ED>
<ID>
ID:20910

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O05&aa=3</URL></REF>


Article

<CATEGORY>vin10</CATEGORY>

 <H5>Μαρκ Φιλιππούσης: ΕΙΜΑΙ ΕΛΛΗΝΑΣ ΚΑΙ ΕΙΜΑΙ ΠΕΡΗΦΑΝΟΣ ΓΙΑ ΤΗΝ ΚΑΤΑΓΩΓΗ ΜΟΥ ­ ΚΑΙ
ΕΓΩ ΜΕΓΑΛΩΣΑ ΜΙΛΩΝΤΑΣ ΕΛΛΗΝΙΚΑ
</H5><H5>ΕΞΟΜΟΛΟΓΗΣΗ: Πρώτα όμως ένα Γκραν Σλαμ
</H5><H5>Θέλω να γίνω ο κορυφαίος στον κόσμο
</H5><H5>Το πιο δυνατό σερβίς στα κορτ
</H5><H2></H2><H2>Ποτέ δεν ένιωσα Αυστραλός
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

<H3>* Στην Αθήνα δεν θα μπορούσα να ζήσω, ενθουσιάστηκα όμως από τα νησιά μας
</H3><H3>* Δεν μπορούσα να παίξω με τα ελληνικά χρώματα, αφού μεγάλωσα και έμενα στη Μελβούρνη
</H3>
Η κατάκτηση της κορυφής στην παγκόσμια κατάταξη αποτελεί τον μεγάλο στόχο του Μαρκ

ΤΟ ΕΛΛΗΝΙΚΟ στοιχείο είναι γνωστό πως βρίσκεται παντού σε όλα τα μήκη και τα
πλάτη της γης και οι Έλληνες μετανάστες, όπου σταθούν και όπου βρεθούν,
στάζουν μέλι για την αγαπημένη τους πατρίδα.

Ένας από αυτούς είναι και ο Μαρκ Φιλιππούσης, ένας από τους κορυφαίους
τενίστες του κόσμου, που δυστυχώς για μας δεν αγωνίζεται με τα χρώματα της
πατρίδας του αλλά της Αυστραλίας.

Έλληνας από τα γεννοφάσκια του ο Μαρκ (στο σπίτι οι δικοί του τον φωνάζουν
Μάρκο) το έχει τιμή του και καμάρι του και είναι χαρακτηριστικό πως στη
Φλόριντα των ΗΠΑ, όπου και ζει τον περισσότερο καιρό, πριν από λίγα χρόνια
έκανε ένα τατουάζ του Μεγάλου Αλεξάνδρου στο αριστερό του μπράτσο.

«Ήταν ένας μεγάλος ηγέτης και πάνω από όλα ήταν Έλληνας γι' αυτό και αποφάσισα
να κάνω αυτό το τατουάζ», μας είπε ο Μαρκ που επέμενε να μιλήσουμε ελληνικά
όταν τον γνωρίσαμε στη Μελβούρνη, λίγες μέρες πριν αρχίσει τους αγώνες του στο
αυστραλιανό Όπεν.

«Δεν νιώθω απλά Έλληνας, αλλά είμαι Έλληνας και είμαι υπερήφανος για την
καταγωγή μου. Ο πατέρας μου είναι από την Τήνο και εγώ μεγάλωσα μιλώντας
ελληνικά, μία γλώσσα την οποία και αγαπώ ιδιαίτερα», λέει ο μεγάλος τενίστας
που αυτή τη στιγμή είναι νούμερο 15 στην παγκόσμια κατάταξη (είχε φτάσει μέχρι
και 13), με στόχο να φτάσει στην κορυφή.

Ο πατέρας του, Νίκος, είναι από την Τήνο, αν και πέρασε πολλά χρόνια στην
Κωνσταντινούπολη, πριν πάει στις αρχές της δεκαετίας του 1970 στη Μελβούρνη
μαζί με την Ιταλίδα γυναίκα του, Ροζάνα. Το 1976, δέκα χρόνια μετά τη γέννηση
της κόρης τους (που είναι τώρα δασκάλα στο Κουίνσλαντ) φέρνουν στον κόσμο τον Μαρκ.

Ο νεαρός, που μεγαλώνει στην Αυστραλία, παράλληλα με το σχολείο δείχνει από
μικρός την έφεσή του για τον αθλητισμό. Ο πατέρας του μετά τη δουλειά στην
τράπεζα κάθε απόγευμα πάει και παίζει τένις και ο Μαρκ τον ακολουθεί από
ηλικία 6 ετών.

«Πήγαινα μαζί του και συνήθως μάζευα τις μπάλες τόσο τις δικές του όσο και
άλλων. Όταν με ρωτούσαν τι να με κεράσουν για τον κόπο μου, τους ζητούσα να
μου δανείσουν τη ρακέτα τους για λίγες ώρες την άλλη μέρα για να πάω να παίξω.
Έτσι πήγαινα συνήθως με τον πατέρα μου για να παίξω 1-2 ώρες, αλλά συνήθως μας
έπαιρνε το βράδυ και γυρίζαμε σπίτι κατάκοποι. Ήταν η αρχή...», θυμάται ο Μαρκ.

Ο πατέρας του είδε από νωρίς την κλίση του στο τένις και δεν τον άφησε να πάει
χαμένος. Η μητέρα του γκρίνιαζε λίγο που παραμελούσε το σχολείο, αλλά ο Μαρκ
ουσιαστικά είχε επιλέξει.

«Ο πατέρας μου με είχε προειδοποιήσει, όταν βρισκόμασταν στο γήπεδο. "Μαρκ, αν
θέλεις να ασχοληθείς με το τένις θα βγάζεις... αίμα στο γήπεδο και θα φεύγεις
με πόνους από την προπόνηση. Είναι επίπονο άθλημα και δεν είναι παίξε γέλασε
σκέψου το καλά", μου έλεγε αλλά ήμουν αποφασισμένος να αντέξω, αφού έβλεπα πως
το τένις ήταν ό,τι καλύτερο είχα και με έκανε ευτυχισμένο. Επίσης ήμουν
υπερήφανος που είχα για δάσκαλό μου τον πατέρα μου»...

Όταν πήγαν για πρώτη φορά να γραφτεί ο Μαρκ σε έναν σύλλογο στη Μελβούρνη, οι
υπεύθυνοι έκαναν πνεύμα στον πατέρα του.

«Μα εσείς οι Έλληνες δεν φημίζεστε για το τένις που είναι ευγενές άθλημα και
σας ταιριάζουν άλλα σπορ», του είπαν και ο κυρ Νίκος κόντεψε να τους «φάει»
αφού , όπως και ο γιος του, το έχει τιμή του και καμάρι του που είναι Έλληνας.

«Δυστυχώς δεν μπορούσα να παίξω με τα ελληνικά χρώματα, αφού μεγάλωσα και
έμενα στη Μελβούρνη, αλλά ποτέ δεν ένιωσα Αυστραλός», ισχυρίζεται ο Μαρκ που
μάλιστα είχε έρθει σε ρήξη με τον προπονητή της Αυστραλίας πριν από αγώνες για
το Ντέιβις Καπ και είχε αρνηθεί τότε να παίξει.

Στην Ελλάδα είχε έρθει πριν από 8 χρόνια, αλλά μόνο στην Αθήνα, όπου έμεινε
έναν μήνα και κόντεψε... να τρελαθεί βλέποντας το κυκλοφοριακό, αφού τόσο στη
Μελβούρνη όσο και στην Φλόριδα είχε συνηθίσει να κάνει άνετα το χόμπι του, που
είναι η οδήγηση ακριβών αυτοκινήτων.

«Είμαι ερωτευμένος με τα νησιά μας», λέει ο Μαρκ Φιλιππούσης στον συντάκτη
της «ΟΜΑΔΑΣ» Γιάννη Λαμπίρη

«Μου αρέσουν πολύ τα αυτοκίνητα, όπως και οι μηχανές και τον ελεύθερο χρόνο
μου τον περνάω οδηγώντας κυρίως στη Φλόριδα. Στην Αθήνα δεν θα μπορούσα να
ζήσω, αλλά ενθουσιάστηκα από τα νησιά μας. Το περασμένο καλοκαίρι επισκέφθηκα
την Τήνο και τη Ρόδο και ήταν απίστευτα, ιδιαίτερα το νησί του πατέρα μου.
Όμως μου αρέσει πολύ και η Φλόριδα όπου μένω, αλλά και το Μόντε Κάρλο, όπου
έχω ένα διαμέρισμα και όποτε "κλέβω" λίγο χρόνο πάω και ξεκουράζομαι».

Εκτός από το τένις ο Μαρκ έχει και άλλα ενδιαφέροντα. Έτσι όταν δεν ταξιδεύει
για κάποιο τουρνουά της σειράς του γκραν σλαμ, είτε θα πάει για ψάρεμα είτε
στο χιόνι για σνόουμπορντ (έλκηθρο).

«Νιώθω ακόμα παιδί και μου αρέσουν πολύ τα παιχνίδια με συνομηλίκους μου. Έτσι
είχα δεχτεί με ευχαρίστηση να παίξω ποδόσφαιρο στη Χελένικ, μία ομάδα με
πολλούς φίλους και ειλικρινά το διασκέδασα. Παράλληλα πολλές φορές θα βγω με
φίλους να πάμε να φάμε και ένας από τους καλύτερους είναι ένας Έλληνας
ηθοποιός, ο Νικ Γιαννόπουλος, που διακρίνεται κάνοντας καριέρα στην τηλεόραση
της Αυστραλίας παίζοντας σε κάποια σίριαλ».

Φυσικά στα τόσα παιχνίδια που έχει παίξει, ο Μαρκ έχει κάνει φίλους πολλούς
τενίστες και ένας από αυτούς είναι ο Πιτ Σάμπρας. «Είναι καλό φιλαράκι και
πάντα απολαμβάνω τις κόντρες μαζί του. Το θεωρώ ίσως τον κορυφαίο στον κόσμο».

Το τένις είναι για τον Μαρκ όλη του η ζωή και δεν μπορεί να την φανταστεί
χωρίς αυτό.

«Το τένις είναι τα πάντα για μένα. Μου αρέσει να δουλεύω κάθε μέρα όλο και πιο
σκληρά με στόχο να βελτιώνομαι, αλλά τη στιγμή του αγώνα το διασκεδάζω όσο
τίποτε άλλο. Είναι το καλύτερο παιχνίδι και το συνιστώ ανεπιφύλακτα σε όλους».


Οι γονείς του Ροζάνα και Νίκος (που χώρισαν πριν από λίγα χρόνια). Τον έχουν
βοηθήσει όσο κανείς άλλος στη ζωή του

«ΝΑΙ, ΘΕΛΩ να γίνω το νούμερο 1, όχι όμως μόνο στην Αυστραλία, αλλά σε
ολόκληρο τον κόσμο». 
Ο Μαρκ Φιλιππούσης, αν και πριν από λίγους μήνες έκλεισε τα 22 του χρόνια
(έχει γεννηθεί στις 7 Νοεμβρίου του 1976), έχει πολλές φιλοδοξίες που δεν
περιορίζονται στο να ξεπεράσει τον Αυστραλό Πάτρικ Ράφτερ, ο οποίος είναι ο
κορυφαίος τενίστας στην Αυστραλία. Θέλει να γίνει κάποια στιγμή ο κορυφαίος
τενίστας στον κόσμο, αν και ο δρόμος είναι μακρύς και δύσβατος.

Το 1994 ήταν η χρονιά που έγινε επαγγελματίας και στη σύντομη μέχρι τώρα
καριέρα του έχει κατακτήσει πέντε τουρνουά, ποτέ όμως ένα του Γκραν Σλαμ
(Γουίμπλεντον - Αυστραλιανό όπεν - Φλάσινγκ Μέντοου - Ρολάν Γκαρός), αν και
έφτασε κοντά το 1996 στις ΗΠΑ.

«Ήταν η μεγαλύτερη στιγμή της καριέρας μου μέχρι τώρα. 
Ήμουν σε πολύ καλή κατάσταση, δεν είχα καθόλου τραυματισμούς και ύστερα από
καλές εμφανίσεις είχα φτάσει στον τελικό του Φλάσινγκ Μέντοου. Εκεί όμως
βρέθηκα απέναντι στον Ράφτερ και δεν κατάφερα να πάρω το τρόπαιο χάνοντας με 3-1.

Όμως θα ήθελα τον πρώτο μου τίτλο σε Γκραν Σλαμ να τον κατακτήσω στην
Αυστραλία και πίστευα πως μπορούσα εφέτος να τα κατάφερνα. 
Όμως ο Σουηδός Ένγκβιστ (ο οποίος μάλιστα απέκλεισε και τον Ράφτερ, αλλά και
έναν ακόμα Αυστραλό φτάνοντας μέχρι τον τελικό) ήταν πολύ σκληρός αντίπαλος.
Ξεκίνησα άσχημα και έχανα με 2-0, κατάφερα να ισοφαρίσω, αλλά στο τέλος δεν
άντεξα. Θα μπορούσε όπως έδειξε να πάρει και τον τίτλο (τον νίκησε ο Ρώσος
Καφέλνικοφ)», κατέληξε ο Μαρκ Φιλιππούσης.


Το τένις είναι η ζωή του, αλλά αυτό που τον κάνει υπερήφανο είναι η καταγωγή
του. Δεν νιώθει απλά, αλλά είναι Έλληνας, όπως λέει

ΤΟ ΜΕΓΑΛΟ όπλο του Μαρκ Φιλιππούση είναι το σερβίς του. 
Οι ειδικοί λένε πως μαζί με τον Βρετανό Γκρεγκ Ρουζέτσκι έχει το πιο δυνατό
σερβίς στον κόσμο και η ταχύτητα της μπάλας αγγίζει πολλές φορές τα 200
χιλιόμετρα!! «Ο πατέρας μου με είχε βοηθήσει σε αυτό, αφού όποτε έπαιζα μαζί
του προσπαθούσα πάντα να σερβίρω δυνατά για να του πάρω πόντους. Σιγά σιγά το
βελτίωσα και έτσι μπορώ να έχω ένα σημαντικό πλεονέκτημα στους αγώνες μου»,
λέει ο διάσημος τενίστας.

Για χάρη του στο Λονδίνο οι διοργανωτές του τουρνουά Γουίμπλεντον στην
περσινή διοργάνωση είχαν αποφασίσει να αλλάξουν τα μπαλάκια του τένις και να
τα κάνουν πιο μαλακά έτσι, ώστε να γίνει πιο θεαματικό το παιχνίδι. Αφού σε
αντίθετη περίπτωση οι «άσοι» έπεφταν... βροχή από τον Φιλιππούση και δεν
υπήρχαν πολλές εναλλαγές στο παιχνίδι του.

«Δεν αρκεί μόνο το δυνατό σερβίς και γι' αυτό καθημερινά προσπαθώ να
βελτιώνω και άλλα πράγματα έτσι, ώστε να έχω μια καλύτερη εικόνα στο παιχνίδι
μου», λέει ο Φιλιππούσης που πριν απο λίγα χρόνια απέκτησε και ένα παρατσούκλι.

Τον φώναζαν «Σκουντ», όπως δηλαδή λέγονται οι γνωστοί πύραυλοι εξαιτίας της
δύναμης με την οποία φεύγει το μπαλάκι από το σερβίς του.

Επίσης τον φωνάζουν και «Μούλτι-Μαρκ» επειδή είναι πολυσύνθετος και δεν
ασχολείται μόνο με το τένις, αλλά παίζει και πολλά άλλα αθλήματα σε
ερασιτεχνικό όμως επίπεδο, αν και σε κάποια, όπως το ποδόσφαιρο, έχει δείξει
πως θα μπορούσε να πάει καλά.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16365O061</ED>
<ID>
ID:20820

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O06&aa=1</URL></REF>


Article

<CATEGORY>vin10</CATEGORY>

 <H5>Α1: ΝΤΕΡΜΠΙ ΣΤΑ ΠΑΤΗΣΙΑ
</H5><H2>Στο κυνήγι των βαθμών
</H2>
Αμερικανική «μονομαχία» αύριο στη Γλυφάδα, μεταξύ Γκόλντγουαϊρ - Ντίνκινς στο
ματς Ολυμπιακού - Ηρακλή

ΠΛΟΥΣΙΟ ορεκτικό με πέντε παιχνίδια περιλαμβάνει απόψε η 21η αγωνιστική του
πρωταθλήματος της Α1 κατηγορίας, όμως τα δύο αυριανά... κυρίως πιάτα (Ηράκλειο
- Παναθηναϊκός και Ολυμπιακός - Ηρακλής) που συμπληρώνουν το μενού, θα αφήσουν
την τελική γεύση.

Ο Παναθηναϊκός και ο Ολυμπιακός ισοβαθμούν στην πρώτη θέση και δεν έχουν
περιθώρια για στραβοπάτημα, αφού το πρωτάθλημα μπήκε στην τελική ευθεία.

Ο Παναθηναϊκός «δοκιμάζεται» στο Ηράκλειο απέναντι στην κρητική ομάδα που
«καίγεται» για βαθμούς. 
Πέρυσι, στο ίδιο γήπεδο οι «πράσινοι» έβαλαν υποθήκη για την πρώτη θέση. Θα
απουσιάσει ο τραυματίας Κοχ, όμως επιστρέφει ο Μποντίρογκα (είχε ίωση). Πλήρες
είναι το Ηράκλειο, αφού ξεπέρασαν τους τραυματισμούς τους οι Χαρίσης, Μυριούνης.

Ο Ολυμπιακός αντιμετωπίζει τον Ηρακλή στη Γλυφάδα και μετά την ήττα από το
Περιστέρι ο Ίβκοβιτς περιμένει... απάντηση από τους παίκτες του. Παρόντες οι
Γκόλντουαϊρ, Ντίνκινς, που αποτελούν το «μυαλό» των ομάδων στην αμερικανική μονομαχία.

Στα Πατήσια το ντέρμπι Σπόρτιγκ - Άρη υπόσχεται συγκινήσεις. Οι γηπεδούχοι
δίνουν τον αγώνα σωτηρίας και οι φιλοξενούμενοι τη «μάχη» για την τετράδα. Ο
Ράντι Ουάιτ κάνει ντεμπούτο με τον Άρη, επιστρέφοντας στο ελληνικό πρωτάθλημα
(είχε αγωνιστεί τελευταία φορά το 1994).

Υπάρχουν όμως δύο ακόμη ντέρμπι στην «ουρά» της βαθμολογίας: στο γήπεδο του
Παπάγου οι «στρατηγοί» υποδέχονται τον Απόλλωνα Πατρών, που θα αγωνιστεί χωρίς
τον τιμωρημένο Βετούλα. Ο Κώστας Μίσσας επιστρέφει στο «σαλούν» ως αντίπαλος.

Και στο Περιστέρι η ομώνυμη ομάδα αντιμετωπίζει τον Πανιώνιο, που διακρίνεται
στην Ευρώπη, αλλά έχει μπει σε... μπελάδες στο ελληνικό πρωτάθλημα.

Πιο εύκολο δείχνει το έργο της ΑΕΚ (με τη Νήαρ Ήστ) και του ΠΑΟΚ (με το
Μαρούσι). Ο Κλαούντιο Κολντεμπέλα υποφέρει από διάταση τένοντα, αλλά ενδέχεται
να αγωνιστεί.

Το πρόγραμμα:

ΣΗΜΕΡΑ: ΟΑΚΑ (5 μ.μ.): ΑΕΚ - Νήαρ Ήστ: Βορεάδης, Μιναρετζόπουλος, ΕΑΚ Παπάγου
(5 μ.μ.): Παπάγου - Απόλλων Πατρών: Συμεωνίδης, Ζαβλανός, Γήπεδο Σπόρτιγκ (5
μ.μ.): Σπόρτιγκ - Άρης: Κορομηλάς, Μουζάκης, Αλεξάνδρειο (5 μ.μ.): ΠΑΟΚ -
Μαρούσι: Τανατζής, Ταβουλαρέας, Γήπεδο Περιστερίου (7 μ.μ., Σούπερσπορ):
Περιστέρι - Πανιώνιος: Πιτσίλκας, Παπαδημητρίου.

ΑΥΡΙΟ: Γήπεδο Ηρακλείου (5 μ.μ.): Ηράκλειο - Παναθηναϊκός: Κουκουλεκίδης,
Μπακάλης, ΕΑΚ Γλυφάδας (7 μ.μ., Σούπερσπορ): Ολυμπιακός - Ηρακλής: Τσανίδης, Αρβανιτίδης.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16365O081</ED>
<ID>
ID:20821

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O08&aa=1</URL></REF>


Article

<CATEGORY>vin10</CATEGORY>

 <H5>Ο 23 ξεπέρασε... τον εαυτό του
</H5><H5>ΑΠΟΤΕΛΕΣΜΑΤΑ ΤΟΥ 7ου ΤΕ ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Την περασμένη Τετάρτη αποφάσισε τελικά ο κορυφαίος των καθυστερημένων Τζόκερ
να ξανακάνει την εμφάνισή του. Ο 2 επέστρεψε ύστερα από 82 διαγωνισμούς
απουσίας και συμπλήρωσε 5 συνολικές εμφανίσεις! Από την ομάδα των 45 ο
κορυφαίος 23 έφτασε τις 24 συνολικές εμφανίσεις και ξεπέρασε κατά μία μονάδα
τον ίδιο του τον... εαυτό. Οι 5 και 37 ξανακάνουν την παρουσία τους για
δεύτερη συνεχή φορά και ανεβαίνουν στις 14 και 16 συνολικές παρουσίες
αντίστοιχα. Οι Μονοί νίκησαν με 4 - 1 και διατηρούν άνετα το προβάδισμα στο
συνολικό σκορ (351Μ - 294Ζ). Οι Μικροί επικρατούν σταθερά για τρίτη συνεχή
φορά με σκορ 3 - 2 αλλά υπολείπονται στο συνολικό σκορ (312μ - 333Μ). Στην 1η
κατηγορία αυτή τη φορά δεν βρέθηκε νικητής και οι τυχεροί στον επόμενο
διαγωνισμό θα μοιραστούν 425 εκατ. δρχ. τουλάχιστον.

* Κληρώθηκαν οι αριθμοί: 1, 5, 20, 23, 37 (5 από 45).

* Τζόκερ: 2 (1 από 20)

* Συμπληρώθηκαν 8.786.451 στήλες.

* Μοιράστηκαν 264.472.175 δρχ.

* Δεν μοιράστηκαν 300.000.000 δρχ.

* Η διανομή των κερδών έχει ως εξής: 1η κατηγορία: Δεν βρέθηκε επιτυχία
στην 1η κατηγορία 2η κατηγορία: 3 επιτυχίες που κερδίζουν από
25.920.030 δρχ., 3η κατηγορία: 54 επιτυχίες από 764.745 δρχ., 4η
κατηγορία: 1.173 επιτυχίες από 13.480 δρχ., 5η κατηγορία: 2.572
επιτυχίες από 12.465 δρχ., 6η κατηγορία: 52.803 επιτυχίες από 585 δρχ.,
7η κατηγορία: 33.138 επιτυχίες από 585 δρχ. και 8η κατηγορία:
162.546 επιτυχίες από 285 δρχ.

<REF><SOURCE>ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16365O082</ED>
<ID>
ID:20872

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O08&aa=2</URL></REF>


Article

<CATEGORY>vin10</CATEGORY>

 <H5>ΕΥΡΩΠΗ: ΚΛΕΙΣΤΑ ΤΑ ΣΥΝΟΡΑ ΜΕΧΡΙ ΤΕΛΟΥΣ ΤΟΥ 2000
</H5><H2>Ματ στη ΦΙΜΠΑ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

<H3>* «Διπλό κέρδος για τους ενδιαφερομένους αφού όλοι είχαν συνειδητοποιήσει το πρόβλημα»
</H3>
ΔΙΠΛΗ ΝΙΚΗ πέτυχε χθες το ευρωπαϊκό μπάσκετ στο Μόναχο. Η απόφαση της ΦΙΜΠΑ
για ολοκληρωτικό άνοιγμα των συνόρων ανεστάλη μέχρι την 1η Ιουνίου του 2000
ενώ οι επιμέρους ζώνες σε κάθε ήπειρο θα έχουν δικαίωμα να συζητήσουν τις
λεπτομέρειες του θέματος και να διαμορφώσουν ακόμα πιο ευνοϊκά την απόφαση.
Ουσιαστικά με αυτό τον τρόπο κάθε ευρωπαϊκή χώρα θα προστατεύσει όσο μπορεί το
εθνικό της προϊόν.

Πρόκειται για μία δικαίωση του προέδρου της ΕΟΚ Γιώργου Βασιλακόπουλου που από
την πρώτη στιγμή που έγινε γνωστή η απόφαση είχε ξεκινήσει έναν αγώνα για την
ανατροπή της, καταφέρνοντας σε σύντομο χρονικό διάστημα να πάρει με το μέρος
του και τους προέδρους των ισχυρότερων ομοσπονδιών της Ευρώπης.

«Είναι ένα ιδιαίτερα θετικό βήμα, με διπλό κέρδος αφού όλοι είχαν
συνειδητοποιήσει το πρόβλημα που θα δημιουργείτο εάν έμενε η αρχική απόφαση.
Παράλληλα θα ήθελα να σταθώ στην άψογη στάση του Μπόρισλαβ Στάνκοβιτς με τον
οποίο είχα και συνεχίζω να έχω άριστες σχέσεις, κόντρα σε κάποιες φήμες»,
τόνισε ο Γιώργος Βασιλακόπουλος από το Μόναχο..

Στη συνάντηση κορυφής από τη μία πλευρά ήταν τα μέλη της ΦΙΜΠΑ και ο γενικός
της γραμματέας Μπόρισλαβ Στάνκοβιτς και από την άλλη ο Γιώργος Βασιλακόπουλος,
ο Ισπανός Ερνέστο Σεγκούρα Ντελούνα, ο Γερμανός Ρόναλντ Γκέκους και ο Γάλλος
Ζαν Μπόιλ Λεσπιτό. Οι δύο πλευρές αντάλλαξαν απόψεις και τελικά η παγκόσμια
ομοσπονδία αποφάσισε να αναστείλει την αρχική απόφαση.

Τώρα εάν σε κάποια επιμέρους ζώνη (π.χ. στην Ασιατική) αποφασίσουν να ισχύσει
η ελεύθερη μετακίνηση των παικτών στην ήπειρό τους, δεν θα επηρεάσει στο
ελάχιστο την ευρωπαϊκή ζώνη όπου οι πρόεδροι των ομοσπονδιών θα αποφασίσουν
για το τι μέλλει γενέσθαι με δεδομένη την επιθυμία τους να μην ανοίξουν πλήρως
τα σύνορα.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16365O091</ED>
<ID>
ID:20822

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O09&aa=1</URL></REF>


Article

<CATEGORY>vin10</CATEGORY>

 <H5>ΟΥΑΪΤ
</H5><H2>Μειώθηκε η ποινή, παίζει απόψε
</H2>
ΜΕΙΩΘΗΚΕ σε τρεις αγωνιστικές (από έξι) η ποινή του Ράντι Ουάιτ, σύμφωνα με
χθεσινή απόφαση του ΑΣΕΑΔ (Ανώτατο Συμβούλιο Επίλυσης Αθλητικών Διαφορών) και
απόψε κάνει ντεμπούτο κόντρα στον Σπόρτιγκ. Ο Αμερικανός παίκτης του Άρη είχε
εκτίσει τις δύο αγωνιστικές από τότε που αγωνιζόταν με το Περιστέρι και την
τελευταία κόντρα στο Ηράκλειο, την προηγούμενη εβδομάδα.. Ωστόσο, το ΑΣΕΑΔ δεν
εξέδωσε απόφαση για την υπόθεση μείωσης της ποινής των Βετούλα, Παπαχρόνη
(είχαν τιμωρηθεί με τέσσερις αγωνιστικές) και οι δύο παίκτες δεν αγωνίζονται
αύριο. Εκκρεμεί και η υπόθεση προσφυγής του Πανιωνίου για τη διακοπή του αγώνα
με την ΑΕΚ.

* Από 300.000 δραχμές καλούνται να πληρώσουν Περιστέρι και Ολυμπιακός για
τη συμπεριφορά των οπαδών τους στον μεταξύ τους αγώνα την περασμένη Κυριακή,
σύμφωνα με την απόφαση του αθλητικού δικαστή.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16365O092</ED>
<ID>
ID:20873

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: Η ΑΠΟΣΤΟΛΗ ΕΠΕΣΤΡΕΨΕ ΣΕ ΔΥΟ ΔΟΣΕΙΣ ΑΠΟ ΤΗΝ ΙΤΑΛΙΑ
</H5><H5>Φλερτάρουν με τους Ιταλούς
</H5><H2>Ταλαιπωρήθηκαν
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Σε δύο δόσεις επέστρεψε από την Ιταλία ο Παναθηναϊκός, γνωρίζοντας πρωτοφανή περιπέτεια

ΣΕ ΔΥΟ δόσεις αναγκάστηκε να ταξιδεύσει η αποστολή του Παναθηναϊκού,
γνωρίζοντας απίστευτη ταλαιπωρία στην επιστροφή της στην Αθήνα. Οι «πράσινοι»
πλήρωσαν την έλλειψη οργάνωσης στο καινούργιο αεροδρόμιο, αποτέλεσμα της
οποίας ήταν η περιπέτεια που γνώρισαν.

Το αρχικό λάθος έγινε με το σημείο αναμονής. Οι Ιταλοί έδωσαν λανθασμένες
οδηγίες στους «πράσινους» και όταν το αντελήφθησαν, ήταν ήδη αργά. Τα μέλη της
αποστολής του Παναθηναϊκού έσπευσαν στο σωστό για το τσεκάρισμα των εισιτηρίων
τους σημείο. Προέκυψε όμως νέο πρόβλημα. «Μπλόκαρε» το κομπιούτερ και δεν
τσεκάρισαν όλοι τα εισιτήριά τους.

Οι Ιταλοί πρότειναν να ταξιδεύσουν όσοι είχαν χειραποσκευές, αφού όσες
βαλίτσες είχαν περάσει δεν φορτώθηκαν στο αεροπλάνο! Οι διαμαρτυρίες του
Παναθηναϊκού ήταν έντονες και μάλιστα ο Σούμποτιτς απειλήθηκε με σύλληψη. Ο
προπονητής του πρωταθλητή ανησυχούσε ότι το δεύτερο γκρουπ θα έχανε την
προπόνηση εν όψει το κρίσιμου αυριανού αγώνα με το Ηράκλειο και φοβόταν για
την κούραση.

Τζεντίλε, Φώτσης, Μάγλος, Γκέκος, Παπαχατζής, Παπαδόπουλος (μάνατζερ),
Παναγιωταράς (φυσιοθεραπευτής), Γεροντίτης (φροντιστής) έμειναν στο αεροδρόμιο
και για καλή τους τύχη ταξίδευσαν δύο ώρες αργότερα. Και έτσι ο Σούμποτιτς,
που θα ταξιδεύσει αυθημερόν με την ομάδα αύριο για το ματς της Κρήτης, είχε
όλους τους παίκτες στην διάθεσή του στη χθεσινή προπόνηση. Ακόμη και τον
Μποντίρογκα, ο οποίος ξεπέρασε την ίωση που τον ταλάνιζε.

«Ξέχασαμε ήδη την ήττα», είπε ο Σούμποτιτς ­ μετά την περιπέτεια ­ και
συνέχισε: «Δεν κλαίμε που χάσαμε το σερί. Κοιτάμε μπροστά. Έχουμε ένα πολύ
δύσκολο ματς στην Κρήτη. Προέχει αυτό αφού ο αγώνας στην φάση των "16" είναι
ακόμη μακριά».

Αντίθετα, στην Μπολόνια φαίνεται ότι ετοιμάζονται για το νοκ άουτ παιχνίδι με
τον Παναθηναϊκό. «Θα είναι πολύ δύσκολη μάχη. Ο Παναθηναϊκός είναι η καλύτερη
ομάδα στην Ευρώπη. Δεν φοβόμαστε όμως και θεωρώ ότι η πρόκριση είναι ανοικτή
και για τους δύο», είπε ο Καρνισόβας, που ­ όπως όλα δείχνουν ­ θα βρεθεί ξανά
αντίπαλος με τον Παναθηναϊκό.

<H3>ΕΥΡΩΛΙΓΚΑ: ΠΑΟ και Ολυμπιακός φλερτάρουν με Τίμσυστεμ-Βαρέζε
</H3>
ΠΑΝΑΘΗΝΑΪΚΟΣ και Ολυμπιακός εδώ και αρκετό καιρό περιμένουν να τελειώσει η...
αγγαρεία των αγώνων της β' φάσης της Ευρωλίγκας, αφού και οι δύο έχουν
εξασφαλίσει την πρώτη θέση στους ομίλους τους. Έτσι το μοναδικό τους
ενδιαφέρον για την 6η και τελευταία αγωνιστική την ερχόμενη Πέμπτη θα
εστιαστεί στους αντιπάλους τους στην επόμενη φάση της Ευρωλίγκας.

Ο πρωταθλητής Παναθηναϊκός θα «ζευγαρώσει» με την τέταρτη ομάδα του ομίλου του
Ολυμπιακού που μία αγωνιστική πριν από το τέλος δείχνει να είναι η Τίμσυστεμ Μπολόνια.

Οι Ιταλοί ακόμα και με νίκη στο ΣΕΦ επί του Ολυμπιακού την τελευταία
αγωνιστική αναμένεται να μείνουν τέταρτοι, αφού η πρωταθλήτρια Ευρώπης Κίντερ
δεν είναι δυνατόν να χάσει στην Μπολόνια από την αδύναμη Σαμάρα. Η μόνη ελπίδα
της Τίμσυστεμ είναι να νικήσει ο αδιάφορος ΠΑΟΚ στη Μόσχα την ΤΣΣΚΑ και οι
Ιταλοί να περάσουν νικηφόρα από τον Πειραιά. Τότε η ΤΣΣΚΑ θα μείνει 4η και θα
είναι η αντίπαλος του Παναθηναϊκού στην πρώτη φάση των πλέι οφ.

Όσον αφορά τον Ολυμπιακό, η αντίπαλός του θα είναι μία εκ των Βαρέζε, Μακάμπι
ή Ταουγκρές. Η σειρά που αναφέραμε τις ομάδες είναι χαρακτηριστική των
πιθανοτήτων που έχουν να τερματίσουν τέταρτες. Η Βαρέζε παίζει στο Τελ Αβίβ με
την Μακάμπι και με νίκη είναι σίγουρα 3η και οι «ερυθρόλευκοι» θα παίξουν με
την Ταουγκρές. Οι Ισραηλινοί της Μακάμπι προκρίνονται με νίκη επί της Βαρέζε,
έστω και με έναν πόντο αν χάσει η Ταουγκρές στην Αθήνα από τον Παναθηναϊκό
(Ολυμπιακός-Βαρέζε παίζουν τότε), ή με πέντε πόντους αν η Ταουγκρές νικήσει
(Ολυμπιακός-Μακάμπι θα είναι τότε το ζευγάρι). Πάντως, στη φετινή Ευρωλίγκα
είναι η πρώτη φορά που οι τέσσερις πρώτες ομάδες των ομίλων έχουν εξασφαλίσει
την πρωτιά εδώ και καιρό, ενώ στην τελευταία αγωνιστική μόνο σε έναν όμιλο δεν
έχουν ξεχωρίσει οι δύο τελευταίοι που αποκλείονται.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16365O101</ED>
<ID>
ID:20813

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O10&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Κυκλοφορούν τα εισιτήρια
</H2>
ΑΝΑΡΠΑΣΤΑ αναμένεται να γίνουν τα 3.500 εισιτήρια που θα κυκλοφορήσουν τη
Δευτέρα για τον αγώνα της Εθνικής μας με τη Γερμανία, στη Δράμα. Πρόκειται για
τον προτελευταίο αγώνα του εθνικού μας συγκροτήματος στα πλαίσια της
προκριματικής φάσης του Ευρωπαϊκού Πρωταθλήματος που θα γίνει το καλοκαίρι στη
Γαλλία και αν οι διεθνείς μας κερδίσουν με τέσσερις πόντους, τότε θα
εξασφαλίσουν και τη 2η θέση του ομίλου. Το παιχνίδι θα διεξαχθεί στις 24
Φεβρουαρίου στο κλειστό γυμναστήριο «Δημήτριος Κραχτίδης» της Δράμας και το
κοινό της πόλης αναμένεται να κατακλύσει το γήπεδο όπως είχε κάνει άλλωστε και
τον Φεβρουάριο του 1998 στον αγώνα με το Βέλγιο.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16365O102</ED>
<ID>
ID:20866

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O10&aa=2</URL></REF>


Article

<CATEGORY>vin10</CATEGORY>

 <H5>ΦΙΜΠΑ
</H5><H2>Βροχή τα πρόστιμα
</H2>
ΣΧΕΔΟΝ 1.000.000 δραχμές καλούνται να πληρώσουν πέντε ελληνικές ομάδες στην
ΦΙΜΠΑ, για παραπτώματά τους στα Κύπελλα Ευρώπης. Ο δικαστής της ΦΙΜΠΑ Άλφρεντ
Ντροστ επέβαλε πρόστιμο 3.000 γερμανικών μάρκων στον Ολυμπιακό επειδή στον
αγώνα με τον ΠΑΟΚ έπεσαν κέρματα, αναπτήρες και άλλα αντικείμενα. Επίσης
επέβαλε πρόστιμο 1.000 γερμανικών μάρκων στον Απόλλωνα επειδή οι παίκτες του
στο ματς με την Ντιζόν είχαν διαφορετικό χρώμα παπουτσιών, ενώ για το ίδιο
παράπτωμα επέβαλε στον Πανιώνιο πρόστιμο 500 μάρκων για το ματς με την
Ραντνίσκι. Ο ΠΑΟΚ τιμωρήθηκε με 500 μάρκα επειδή στον αγώνα με την Κίντερ είχε
περιορισμένη ένταση ηχητικών σημάτων, ενώ τέλος η γυναικεία ομάδα του
Παναθηναϊκού θα πληρώσει 1.000 μάρκα επειδή στον αγώνα με την Ρουζομπέροκ είχε
στον πάγκο λιγότερες από 10 αθλήτριες.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16365O103</ED>
<ID>
ID:20905

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΛΑΙ: ΡΑΝΤΕΒΟΥ ΑΣΤΕΡΩΝ ΣΤΙΒΟΥ ΚΑΙ ΤΡΑΓΟΥΔΙΟΥ
</H5><H2>Βαλκανιάδα μετά μουσικής
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η ταχύτερη Ελληνίδα όλων των εποχών Κατερίνα Θάνου δοκιμάζει δυνάμεις σήμερα
στη Βαλκανιάδα για πρώτη φορά φέτος

ΒΑΛΚΑΝΙΑΔΑ πολλών αστέρων του στίβου αλλά και του τραγουδιού σήμερα στο Στάδιο
Ειρήνης και Φιλίας, με στόχο εκτός από το αθλητικό αποτέλεσμα και τη σύσφιγξη
των σχέσεων ανάμεσα στις χώρες της Χερσονήσου του Αίμου, καθώς οι εισπράξεις
θα διατεθούν υπέρ των σκοπών της Βαλκανικής Ένωσης Φιλίας.

Στον καθαρά αγωνιστικό τομέα, αναμένεται η μεγαλύτερη μέχρι τώρα στην τρέχουσα
περίοδο του κλειστού στίβου συμμετοχή γνωστών Ελλήνων πρωταθλητών και
Ελληνίδων πρωταθλητριών, καθώς ο ΣΕΓΑΣ έχει καταβάλει μεγάλη προσπάθεια, ώστε
να αποκτήσει διάσταση μεγάλου γεγονότος η 6η Βαλκανιάδα Κλειστού Στίβου.

Πραγματοποιούν πρώτη εμφάνιση για φέτος οι Κατερίνα Θάνου (60 μ.), Κατερίνα
Κόφφα (200 μ.), Κώστας Κεντέρης (400 μ.), Δημήτρης Κοκότης (ύψος) που
εκπροσωπούν την Ελλάδα στη Βαλκανιάδα και ακόμη, εκτός συναγωνισμού, οι Χάρης
Παπαδιάς (60 μ.) και Γιώργος Παναγιωτόπουλος (200 μ.).

Μετέχουν επίσης στη Βαλκανιάδα με στόχο μεγαλύτερη επίδοση από τη μέχρι τώρα
καλύτερη οι ήδη εμφανισθέντες σε αγώνες φέτος Νίκη Ξάνθου (μήκος - 6,41),
Χρήστος Μελέτογλου (τριπλούν - 16,70, πανελλήνιο ρεκόρ), Κώστας Βογιατζάκης
(60 μ. - 6.67), Κώστας Τσαταλός (επί κοντώ - 5,20), Βούλα Τσιαμήτα (τριπλούν - 14,34).

Από πλευράς πρωταθλητών από τις βαλκανικές χώρες είναι άγνωστο ποιοι ακριβώς
θα δώσουν το «παρών», αλλά κάθε χώρα έχει κάνει προσπάθειες να μη λείψουν
μερικά τουλάχιστον από τα καλά της ονόματα.

Οι αγώνες στους οποίους μετέχουν 130 αθλητές και αθλήτριες από 8 χώρες
αρχίζουν στις 16.30 και αναμένεται να ολοκληρωθούν στις 20.25.

Αμέσως μετά θα ξεκινήσει η συναυλία της λαϊκής ορχήστρας «Μίκης Θεοδωράκης»,
την οποία θα πλαισιώσουν γνωστοί τραγουδιστές, όπως οι Γεράσιμος Ανδρεάτος,
Γιάννης Βαρδής, Μαρία Δημητριάδη, Κώστας Θωμαΐδης, Μελίνα Κανά, Σωτηρία
Λεονάρδου, Κώστας Μακεδόνας, Δημήτρης Μπάσης, Μιχάλης Παπαζήσης, Πασχάλης
Τόνιος, Ελένη Τσαλιγοπούλου.

Τα εισιτήρια τιμώνται 2.000 δραχμές και 1.000 για φοιτητές και αθλητές.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16365O111</ED>
<ID>
ID:20814

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O11&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Δύο ντέρμπι στο Λεκανοπέδιο
</H5><H2>Κρίσιμα ραντεβού για τετράδα
</H2>
ΟΛΕΣ σχεδόν οι ομάδες του Πρωταθλήματος Α1 βόλεϊ ανδρών Panafon προσδοκούν για
τις ίδιες διάψευση της γνωστής πρόληψης στη σημερινή 13η αγωνιστική και
μπορούν να το πετύχουν, αφού υπάρχουν αναμετρήσεις «ανοικτές» σε κάθε αποτέλεσμα!

Ξεχωρίζουν βέβαια τα δύο μεγάλα ντέρμπι ομάδων που διεκδικούν θέσεις στην 1η
τετράδα, Ολυμπιακού - ΠΑΟΚ και ΑΕΚ - Ορεστιάδας Diana.

Ο πρωτοπόρος Ολυμπιακός μετά την «προσγείωση» στην ελληνική πραγματικότητα από
τους Βέλγους της Νόλικο υποδέχεται στη Γλυφάδα (17.15, απευθείας από την ΕΤ1)
τον ικανό να τον απειλήσει ΠΑΟΚ των Αμερικανών διεθνών Μάικ Λάμπερτ και Μάικ
Ντιλ και των διεθνών Βασίλη Μητρούδη και Μιχάλη Χριστοφορίδη.

Παράλληλα (17.15 και με απευθείας στιγμιότυπα από την ΕΤ1) στη Νέα Φιλαδέλφεια
η ΑΕΚ, με ατού τούς Ουκρανούς άσους Μουσένκο, Γκουντίμα και τους δικούς μας
Αγγελίδη, Πανούσο, φιλοξενεί τη νικήτρια του Ολυμπιακού, Ορεστιάδα, που έχει
στις τάξεις της τον Ουκρανό Ποπόφ, τον Βόσνιο Κόβατς και τους διεθνείς Μπάεφ,
Μποζίδη, Γραμματικόπουλο.

Αμφίρροπα αναμένονται και τα «ντέρμπι σωτηρίας» Φιλίας Ηλιούπολης - Ηφαίστου
Marabou (19.30) και Α.Ε. Κομοτηνής - Ιωνικού Νικαίας (18.00), ενώ παρουσιάζουν
μεγάλο ενδιαφέρον και οι αναμετρήσεις Ηρακλή Pallini - Παναθηναϊκού (19.00)
και Κτησιφώντα - Άρη (19.0') όσο και αν οι ομάδες της Θεσσαλονίκης έχουν
φανερό προβάδισμα στη νίκη.

ΟΙ ΓΥΝΑΙΚΕΣ

Ίσως και καθοριστική η 18η αγωνιστική της Α1 βόλεϊ γυναικών Panafon για την
κατάταξη στις τέσσερις πρώτες θέσεις, αφού σε δύο ματς συγκρούονται οι
ενδιαφερόμενες ομάδες.

Η πρωτοπόρος ομάδα των Βριλησσίων BMW Κουλούρης και ο δεύτερος Παναθηναϊκός
θέλουν νίκη εκτός έδρας επί των Πανελληνίου Γ.Σ. (Κυψέλη, σήμερα 14.45 -
απευθείας από το Κανάλι 5) και Φιλαθλητικού (Αλεξάνδρειο, αύριο Κυριακή,
12.30) που διεκδικούν την 3η θέση.

Το υπόλοιπο (σημερινό) πρόγραμμα: Νίκη Αλεξ. - Ιωνικός Ν.Φ. (17.00), Άγ.
Σώστης Vitaplus - Ολυμπιακός (19.30), Γ.Σ. Ηλιούπολης - Άρης (17.30), Βύρωνας
- Ε.Α. Λάρισας (17.00).
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16365O112</ED>
<ID>
ID:20867

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O11&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Πλησίασε την κορυφή
</H2>
Ο ΑΣΕ Δούκα με επικεφαλής τους Κροάτες Πρόκιτς (6 γκολ), Γιάλα, εκπόρθησε τη
Νέα Φιλαδέλφεια νικώντας στο χθεσινό «τηλεοπτικό» ντέρμπι της Α1 χάντμπολ
ανδρών τον Ιωνικό (χάι σκόρερ ο Μπόρουτ με 7) 24-20 και μειώνοντας σε 1 βαθμό
την απόσταση από την κορυφή της βαθμολογίας.

Το σημερινό κυρίως μενού της 17ης αγωνιστικής: Πανελλήνιος - Γ.Ε. Βέροιας
(17.00'), Αθηναϊκός Κορέλκο - Αρχέλαος (19.30'), Τρίτων - ΣΑΚΑ (18.00'), ΒΑΟ -
ΙΕΚ Ξυνή (18.30'), Φίλιππος - Κιλκίς Ελβιάλ (17.30').
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16365O113</ED>
<ID>
ID:20906

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Ματς στο Ναύπλιο
</H2>
Αναλυτικά το πρόγραμμα: Πάτρα - Ηλυσιακός (16.45, στο Ναύπλιο, λόγω τιμωρίας
της έδρας των Πατρινών), Παναθηναϊκός - Βουλιαγμένη (Ναύπλιο, 18.00), Γλυφάδα
- Εθνικός (Άγιος Κοσμάς, 19.00), ΟΦΘ - Άρης Νικαίας (Ποσειδώνιο, 20.00), Χίος
- Χανιά (Χίος, 20.00), Χαλκίδα - Ολυμπιακός (Χαλκίδα, 21.00).
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16365O114</ED>
<ID>
ID:20931

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O11&aa=4</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>6 ρεκόρ σε τουρνουά
</H2>
ΜΕ ΕΞΙ πανελλήνια ρεκόρ διαφόρων κατηγοριών άρχισε χθες στη Σταυρούπολη
Θεσσαλονίκης το διεθνές τουρνουά άρσης βαρών «Τόφαλος-Κακούσης».

Στις γυναίκες η Κλειώ Μυλωνά (69κ.) σημείωσε 115 ζετέ και 202,5 σύνολο στις
ελπίδες ο Ι. Ζαρωτιάδης (69κ.) 158 ζετέ, στους εφήβους (62κ.) ο Σπ.
Σταματιάδης 108 αρασέ και ο Κ. Καλατζής (69κ.) 148 ζετέ και στους παίδες ο Ι.
Σίντνικοφ (62κ.) 100 αρασέ.

Οι αγώνες συνεχίζονται και λήγουν σήμερα με ώρα έναρξης πρώτου αγωνίσματος
09.00 και τελευταίου 17.00.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16365O115</ED>
<ID>
ID:20943

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O11&aa=5</URL></REF>


Article

<CATEGORY>vin10</CATEGORY>

 <H5>ΔΥΟ ΜΕΤΡΑ
</H5><H2>Έχει δίκιο η Πάτρα
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΜΙΑ ΠΕΡΙΕΡΓΗ απόφαση βγήκε χθες από το Ανώτατο Συμβούλιο Επίλυσης Αθλητικών
Διαφορών (πενταμελές, παρακαλώ), η οποία ικανοποιεί τα δύο ενδιαφερόμενα μέρη
και έχει «ξεσηκώσει» τρίτη πλευρά.

*** Να γίνω σαφής. Το ΑΣΕΑΔ έκανε δεκτό αίτημα του ΤΑΚ Άρη και «έσβησε» την
ποινή του Αμερικανού Ουάιτ, ο οποίος σήμερα παίζει κανονικά εναντίον του Σπόρτιγκ.

*** Ο Ουάιτ είχε τιμωρηθεί με έξι αγωνιστικές για παράπτωμα στον αγώνα
Περιστερίου - Παγκρατίου, πριν από τρία χρόνια, αλλά δεν εξέτισε ποτέ την
ποινή διότι... έφυγε από την Ελλαδα.

*** Μέχρι εδώ δεν φαίνεται να υπάρχει πρόβλημα. Όμως, η χθεσινή συνεδρίαση του
ΑΣΕΑΔ θα ήταν πολύ πιο δημοκρατική (και σωστή στους... χρόνους της), αν
εξέδιδε ακόμη μία απόφαση για μείωση (ή μη) της ποινής των Βετούλα - Παπαχρόνη.

*** Η απόφαση για τους δύο θα βγει προσεχώς.

*** Που σημαίνει ότι ο Βετούλας δεν μπορεί να αγωνιστεί σήμερα, στον
εξαιρετικά κρίσιμο αγώνα Παπάγου - Απόλλωνα Πάτρας.

*** Οι Πατρινοί έχουν εκνευριστεί ­ και με το δίκιο τους.

*** Κάτι που ίσως δεν είχε προκύψει, αν πρόεδρος του Παπάγου δεν ήταν ο ηγέτης
του ΕΣΑΚΕ Καρατζάς.

*** Περαιτέρω συμπεράσματα δικά σας...

ΝΑ ΜΕΙΝΩ λίγο στο χώρο της αθλητικής δικαιοσύνης και να επισημάνω την περίεργη
προσπάθεια του εφέτη Δημήτρη Σπύρου στην ΕΠΑΕ.

*** Για παράδειγμα, δεν δίστασε να τιμωρήσει με 1,8 εκατ. την ΠΑΕ Παναθηναϊκός
για τον αγώνα με τον ΟΦΗ, ενώ είχαν πέσει καδρόνια στο γήπεδο του Άργους,
οπαδοί είχαν «τετ α τετ» με δυνάμεις της Αστυνομίας κ.λπ.

*** Άλλοτε, ειδικά σε ματς ΠΑΟ - ΟΦΗ, ούτε που αντιλαμβανόμαστε έκτροπα, όμως
αυτή είναι μια άλλη ιστορία.

*** Όμως, τα πρόστιμα εις βάρος του Ολυμπιακού ήταν εντελώς απρόβλεπτα.

*** Και εξηγώ:

*** Με βάση τον ΚΑΠ, το ανώτερο πρόστιμο είναι δύο εκατομμύρια δραχμές.

*** Μετά, «πέφτει» ποινή αγωνιστικής έδρας.

*** Ο κ. Σπύρου, λοιπόν, έκανε το εξής παράδοξο, προφανώς για να «γλιτώσει»
τον Θρύλο:

*** Χρέωσε πρόστιμο 700.000 δραχμών για ρίψη αντικειμένων και υβριστικά
συνθήματα (με ΑΕΚ) και άλλα δύο εκατ. για επεισόδια εντός γηπέδου.

*** Πώς είπατε;

ΜΗ ΝΟΜΙΣΤΕΙ, όμως, ότι ο αθλητικός δικαστής δεν είναι, σε γενικές γραμμές,
αυστηρός. Ήδη κάλεσε τον προπονητή του Πιερικού Αντωνιάδη, την προσεχή Πέμπτη,
ενεργοποιώντας καταγγελία της ΠΑΕ Τρίκαλα.

*** Τι αναφέρει η καταγγελία των Τρικάλων; Ότι ο προπονητής της Κατερίνης
δήλωσε ότι «ο Πιερικός θα πουλήσει τα δύο εντός έδρας παιχνίδια με Καλλιθέα
και Γιάννενα, ώστε να μην ανέβουν κατηγορία τα Τρίκαλα».

*** Να δείτε που δύσκολα θα κλείσει η υπόθεση, λόγω έλλειψης στοιχείων...

*** Επίσης, εκλήθη από το δικαιοδοτικό όργανο ο νομικός σύμβουλος του ΠΑΟΚ
Κρυσταλλίδης για δηλώσεις του εις βάρος των θεσμών και των οργάνων.

*** Και να σκεφθείτε ότι πριν από λίγους μήνες ο Κρυσταλλίδης έπινε νερό στο
όνομα του Βίκτωρα και γενικά της παρέας της οδού Θεμιστοκλέους!

ΜΑΡΚ ΤΖΟΟΥΝΣ, τέλος λοιπόν από την ΠΑΕ ΑΕΚ.

*** Όπως με τους κ. Τυροβολά, Βέεν, Χάντερ, Πατρίκ Κομνηνός κ.λπ.

*** Άπαντες με ημερομηνία λήξης.

*** Η ουσία είναι ότι αυτή τη φορά το Λονδίνο δεν στέλνει τοποτηρητή.

*** Ό, τι είναι να γίνει, θα γίνει εντός και επί τα αυτά.

*** Και με τις ευχές του... αντιπροέδρου της Άρσεναλ, αφού ξαφνικά οι
«κανονιέρηδες» αγάπησαν τη Νέα Φιλαδέλφεια.

*** Είναι κάτι.

Η 18Η ΑΓΩΝΙΣΤΙΚΗ, σε τρεις δόσεις, ξεκινά σήμερα με τον αγώνα ΟΦΗ - Ηρακλή.
Και οι δύο είναι σε θέση να παίξουν καλή μπάλα.

*** Αύριο, στην Ελευσίνα, ο Ολυμπιακός θα προσπαθήσει να επιστρέψει στις νίκες
(πρωταθλήματος) και αν πιστέψουμε τις δηλώσεις του Μπάγιεβιτς στο «Ίντερνετ»
(όπως κάθε Παρασκευή), η Ελευσίνα είναι δύσκολος αντίπαλος και θα χρειαστεί
προσπάθεια και πειθαρχία.

*** Μεταξύ μας, τι άλλο θα μπορούσε να υποστηρίξει;

*** Στον αγώνα του πρώτου γύρου ­ στο ΟΑΚΑ ­ στο 1-1 είχε μείνει ο Θρύλος και
κάποιοι (του λιμανιού) έτριβαν τα μάτια τους με τον Αλέκο Ράντο!

*** Ο Παναθηναϊκός αγωνίζεται μεθαύριο στην Πάτρα και δεν φοβάται τόσο την
Προοδευτική και τον Αλέφαντο, όσο τους δικούς του ταραξίες οπαδούς, οι οποίοι
τον συνοδεύουν στην περιφέρεια.

*** Ήδη, με χθεσινή ανακοίνωση, η Παιανία ενημέρωσε την Αστυνομία Αχαΐας ότι
θέλει αυξημένη περιφρούρηση.

*** Η ανακοίνωση του Παναθηναϊκού, πάντως, διαθέτει και μια ευχάριστη νότα.

*** Σύμφωνα με εντολή του προέδρου Γ. Βαρδινογιάννη, οι μαθητές που δεν θα
προβιβάζονται στην επόμενη τάξη του σχολείου τους δεν θα έχουν δικαίωμα να
συμμετέχουν στις αποστολές, στο εσωτερικό και το εξωτερικό.

*** (Έχει δίκιο ο πρόεδρος!)
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16365O121</ED>
<ID>
ID:20815

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Η ΕΠΟ κοιμάται
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>«ΤΟ ΠΟΔΟΣΦΑΙΡΟ έχει και κοινωνικό ρόλο» είναι ο τίτλος του θέματος που
δημοσιεύτηκε στο χθεσινό φύλλο των «ΝΕΩΝ» (πρώτη σελίδα στα Διεθνή) από τη
«Μοντ». Δεν είναι γνωστό αν οι παντογνώστες της ΕΠΟ και της ΕΠΑΕ είχαν την
ευκαιρία και τον χρόνο να διαβάσουν όσα απασχολούν τους Άγγλους για το
ποδόσφαιρό τους. Βλέπετε, αυτοί που κρατάνε τις τύχες του ελληνικού
ποδοσφαίρου στα χέρια τους, εξαντλούν τη δραστηριότητά τους παρακολουθώντας
από αθέατες εξέδρες την άλωση των γηπέδων από πονηρούς καιροσκόπους.
Σημειώνεται στο κείμενο ότι λίγους μήνες μετά την άνοδό του στην εξουσία, το
1997, ο πρωθυπουργός Τόνι Μπλερ συγκρότησε ειδική επιτροπή με αποκλειστικό
σκοπό την έρευνα για το ποδόσφαιρο. Στις 11 Ιανουαρίου 1999 η επιτροπή
παρέδωσε έκθεση 55 σελίδων, αφιερωμένη στον κοινωνικό ρόλο των ποδοσφαιρικών
εταιρειών και των παικτών τους.

Στην Αγγλία δεν είναι θεωρητική η κοινωνική εργασία των ποδοσφαιριστών,
αλλά προβλέπεται ρητά στο συμβόλαιό τους. 
Κάθε επαγγελματίας οφείλει να αφιερώνει τρεις ώρες την εβδομάδα σε
επισκέψεις σε σχολεία και νοσοκομεία ή για εκμάθηση των μυστικών του
ποδοσφαίρου σε παιδιά. Το 1966 οι ποδοσφαιριστές όλων των κατηγοριών αφιέρωσαν
4.000 ώρες στην κοινωνική εργασία. Στόχος είναι η διατήρηση των σχέσεων με την
κοινότητα και η καταπολέμηση της βίας. 
Πότε ασχολήθηκαν η ΕΠΟ και η ΕΠΑΕ με τέτοια ζητήματα; Επειδή το ποδόσφαιρό
μας δεν επιτρέπεται να είναι αιχμάλωτο παντοτινά, οι αρμόδιοι έχουν χρέος να
φτιάξουν αντίστοιχα συμβόλαια ποδοσφαιριστών με εκείνα που ισχύουν στην Αγγλία.

Να συγκροτήσουν ομάδα πρεσβευτών τού ευ αγωνίζεσθαι και να συνδέσουν τον
κόσμο του ποδοσφαίρου με πρόγραμμα αθλητικής παιδείας στα σχολεία. Ποδόσφαιρο
αποκομμένο από την κοινωνία είναι καταδικασμένο να πεθάνει.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16365O122</ED>
<ID>
ID:20868

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O12&aa=2</URL></REF>


Article

<CATEGORY>vin10</CATEGORY>

 <H5>ΣΕΦ
</H5><H2>Μαγνήτης οι Κατερίνες </H2>
Κατερίνα Κόφφα - Κατερίνα Θάνου και πάλι σήμερα στο κουλουάρ, στο πλαίσιο
της Βαλκανιάδας κλειστού στίβου. Μόνο που, σήμερα, οι δύο πρωταθλήτριες δεν θα
βρεθούν αντιμέτωπες, εκτός αν η Κόφφα θελήσει να δοκιμάσει εκτός συναγωνισμού
και στα 60 μ. (εκτός από τα 200 μ.). Μετά το τέλος των αγώνων θα ακολουθήσει
συναυλία της ορχήστρας «Μ. Θεοδωράκης» με γνωστούς τραγουδιστές.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16365O123</ED>
<ID>
ID:20907

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O12&aa=3</URL></REF>


Article

<CATEGORY>vin10</CATEGORY>

 <H2>Πέφτει πριμ! </H2>
ΕΠ, ΝΑΤΗ η είδηση: μεθαύριο οι ΑΕΚτζήδες ­ όπως τους ανακοινώθηκε ­ θα
εισπράξουν πριμ! Έχουν να δουν το χρώμα τους από τη νίκη με Φερεντσβάρος,
δηλαδή τέλος του περασμένου θέρους! Τι θα εισπράξουν την Δευτέρα; Πριμ προ και
μετά Μηχανιώνας. Καλά, τα «μετά» δεν τα είχε κόψει ο «τίγρης»; Τι έγινε; Τα
επανέφερε με παρέμβαση... Στάθη;
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16365O124</ED>
<ID>
ID:20932

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O12&aa=4</URL></REF>


Article

<CATEGORY>vin10</CATEGORY>

 <H5>Συζητείται η αναδιάρθρωση των εθνικών πρωταθλημάτων
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Συζήτηση και ψηφοφορία για το πολύ σημαντικό θέμα της αναδιάρθρωση των εθνικών
πρωταθλημάτων θα γίνει αύριο Κυριακή, κατά τη διάρκεια προγραμματισμένης
συνεδρίασης του Διοικητικού Συμβουλίου της Ελληνικής Σκακιστικής Ομοσπονδίας.
Η συζήτηση αναμένεται να είναι πολύ έντονη, λόγω του σαρωτικού χαρακτήρα των
προτάσεων του εισηγητή κ. Δρεπανιώτη, αλλά και της εκπεφρασμένης αντίρρησης
κάποιων άλλων συμβούλων, με αποκορύφωμα τη δυναμική αντίδραση του
Θεσσαλονικιού κ. Τσορμπατζόγλου.

Το θέμα συζητείται εδώ και καιρό, ιδίως λόγω της αδυναμίας της ΕΣΟ να καλύψει
τις δαπάνες των πρωταθλημάτων. Η αδυναμία αυτή έχει να κάνει τόσο με το
«πάγωμα» της ετήσιας επιχορήγησης από την πολιτεία όσο και με τη συνεχή
ανάπτυξη του αθλήματος, τουλάχιστον από την άποψη της ίδρυσης νέων συλλόγων.

Οι προτάσεις του κ. Δρεπανιώτη, αν εγκριθούν, θα προκαλέσουν «σεισμό» στο
ελληνικό σκάκι. Θα καταργηθούν όλες οι εθνικές και τοπικές κατηγορίες, πλην
της Α' Εθνικής που μετονομάζεται σε Α1. Εκεί θα μετέχουν 12 ομάδες που θα
διαιρούνται σε δύο ομίλους των 6. Οι τρεις πρώτοι κάθε ομίλου θα συναντώνται
με τους τρεις πρώτους του άλλου ομίλου για την ανάδειξη πρωταθλητή, ενώ οι
υπόλοιποι θα παίζουν για τον υποβιβασμό. Τα άλλα πρωταθλήματα ανατίθενται στις
επιμέρους Ενώσεις και Τοπικές Επιτροπές, οι οποίες μπορούν να τα διεξάγουν με
σύστημα που κατά βούληση θα επιλέγουν. Η πρωταθλήτρια ομάδα καθεμιάς από τις
οκτώ περιφέρειες, η δευτεραθλήτρια της Αττικής και τρεις ακόμη ομάδες που θα
προέρχονται από τις περιφέρειες των ομάδων που υποβιβάζονται από την Α1, θα
«ονομάζονται ομάδες Α2 Εθνικής Κατηγορίας» και θα δίνουν μεταξύ τους αγώνες
για άνοδο στην Α1. Επίσης, το πρώτο 40% των ομάδων της βαθμολογικής κατάταξης
των περιφερειακών πρωταθλημάτων θα θεωρείται ότι ανήκει στη Β' Εθνική, ενώ οι
υπόλοιπες ομάδες στη Γ'. Οι Ενώσεις θα έχουν δικαίωμα συγκρότησης και τοπικών
κατηγοριών, εφόσον ο αριθμός των ομάδων το επιτρέπει.

Αλλαγές προτείνονται και στη συγκρότηση των ομάδων ανά σκακιέρα. «Αντρικές» θα
είναι οι πρώτες έξι σκακιέρες αντί των πρώτων πέντε και η εφηβική κατηγορία
των 20 ετών καταργείται με το σκεπτικό ότι η ηλικία αυτή δεν μπορεί πια να
χαρακτηριστεί αναπτυξιακή. Η έβδομη σκακιέρα είναι γυναικεία, η όγδοη νεάνιδας
μέχρι 20 ετών, η ένατη γίνεται εφηβική μέχρι 18 ετών και η 10η για παιδιά έως
14 ετών.

Μερικές από τις αντιρρήσεις που έχουν ήδη ακουστεί είναι: α) οι περισσότερες
ομάδες, ειδικά της επαρχίας, «καταδικάζονται» να παίζουν μόνο με ομάδες της
περιφέρειάς τους, β) εθνικές κατηγορίες πια δεν υφίστανται και δεν έχει νόημα
να «βαφτίζει» κανείς μια ομάδα σαν ομάδα Β 'ή Γ' Εθνικής αφού δεν υφίσταται
τέτοια κατηγοριοποίηση και κάθε χρόνο μπαίνουν όλες στο ίδιο «τσουβάλι», γ)
μια ομάδα μπορεί μέσα σε ένα χρόνο να ανέλθει στη μεγάλη κατηγορία, απλώς και
μόνο με μερικές καλές μεταγραφές, δ) τα φετινά πρωταθλήματα δεν θα παρέχουν
κανένα κίνητρο ανόδου ή αποφυγής υποβιβασμού αφού, ούτως ή άλλως, του χρόνου
θα ισχύσει άλλο σύστημα.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: O99</CAT>
<ED>
Κωδικός άρθρου: A16365O991</ED>
<ID>
ID:20823

</ID><URL>http://ta-nea.dolnet.gr/neaweb/neafile.print_unique?e=A&f=16365&m=O99&aa=1</URL></REF>


Article

<CATEGORY>vin09</CATEGORY>

 <H5>ΕΡΕΥΝΕΣ ΥΠΟ ΤΟΝ ΚΑΘΗΓΗΤΗ ΔΗΜ. ΠΑΝΤΕΡΜΑΛΗ ΑΠΟΚΑΛΥΨΑΝ ΤΟΝ ΒΩΜΟ ΟΠΟΥ ΘΥΣΙΑΖΕ Ο
ΜΕΓΑΣ ΑΛΕΞΑΝΔΡΟΣ
</H5><H5>Και δημόσιες τουαλέτες του 2ου αιώνα π.Χ.
</H5><H2>Βρέθηκε το Ιερόν του Διός
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΘΕΣΣΑΛΟΝΙΚΗ

Γραφείο Βόρειας Ελλάδας

Αναπαράσταση του Ιερού του Διός. Διακρίνονται οι βάσεις με τους χάλκινους
δακτυλίους (εκατόμβη), ο βωμός, οι μουσικοί και οι πολίτες που παρακολουθούν

Ο βωμός του Ολυμπίου Διός, στον οποίο θυσίαζαν ο Φίλιππος Β', ο Μέγας
Αλέξανδρος και οι άλλοι Μακεδόνες βασιλείς, ήρθε στο φως!

Ο αρχαιολογικός χώρος του Δίου «βγάζει» συνεχώς νέα ευρήματα που σε συνδυασμό
με την αρχαιολογική γνώση επιτρέπουν την ασφαλή αναπαράσταση σχεδόν όλων των
χώρων του μεγαλύτερου ιερού της Μακεδονίας.

Ίχνη του ιερού του Ολυμπίου Διός εντοπίστηκαν το καλοκαίρι. Τα δε ευρήματα
παρουσιάζονται σήμερα στη Θεσσαλονίκη, στη 12η συνάντηση των αρχαιολόγων για
το ανασκαφικό έργο του έτους, από τον επικεφαλής της αρχαιολογικής έρευνας στο
Δίον, καθηγητή Δημήτρη Παντερμαλή.

«Τα ευρήματα που οδηγούν στο ασφαλές συμπέρασμα ότι πρόκειται για το Ιερό του
Διός εντοπίστηκαν στο εκτεταμένο πλάτωμα δίπλα στο ποτάμι, στον ίδιο χώρο όπου
εντοπίσαμε πέρσι επιγραφές του 4ου αιώνα π.Χ.», είπε χθες στα «ΝΕΑ» ο κ.
Παντερμαλής. «Στήσε εν τω τεμένει του Διός του Ολυμπίου» ανέφεραν οι
επιγραφές. Ο μεγάλος όγκος της επίχωσης απομακρύνθηκε και ήρθε στο φως η
στάθμη του εδάφους, όπως ήταν στην αρχαιότητα. Εκεί, εντοπίστηκαν σε τρεις
σειρές (11 σε κάθε σειρά) λίθινες βάσεις, «φυτεμένες» στο χώμα σε απόσταση 4,5
μέτρων μεταξύ τους. Στο πάνω μέρος έφεραν υποδοχή όπου ήταν στερεωμένος με
μολύβι ένας δυνατός χάλκινος δακτύλιος. Εκεί έδεναν τα ζώα για τις μεγάλες
θυσίες. Όλο το σύστημα με τους δακτυλίους, με αξονική σχέση προς τον βωμό,
είχε μήκος 22 μέτρων.

Τα ζώα (τρεις φορές από 33, που «χωρούσε» ο ιερός χώρος ­ συνολικά 99 κι ένα
στο κέντρο εκατό, εξ ου και η «εκατόμβη») οδηγούνταν στον χώρο και δένονταν
στους χάλκινους δακτυλίους των λίθινων βάσεων. Σύμφωνα με την παράδοση της
εποχής, το ζώο πριν από τη σφαγή έβγαζε έναν ήχο (μουγκρητό) που θεωρούνταν
καλός οιωνός. Για να μουγκρίσουν τα ζώα που οδηγούνταν στη σφαγή οι συνοδοί
τους τα ράντιζαν με λίγο νερό κι αυτά ­ ενοχλημένα ­ μούγκριζαν...

Στη συνέχεια αναλάμβανε έργο ο σφαγέας. Το ζώο διαμελιζόταν και συνήθως ο
μηρός επιλεγόταν ως προσφορά στον θεό. Στον βωμό (τραπέζι του θεού)
μεταφερόταν το μέρος του ζώου που καιγόταν προς τιμήν του, ενώ η τσίκνα έφτανε
ψηλά, ως τον τιμώμενο θεό...

Λίθινη βάση, με τον χάλκινο δακτύλιο, στον οποίο δένονταν τα ζώα που
οδηγούνταν σε θυσία

Η στάχτη από το καμένο ζώο συγκεντρωνόταν και με την προσθήκη νερού
στερεοποιούνταν στο σημείο της θυσίας. Η τελετή συνοδευόταν από ήχους μουσικών
οργάνων. Το υπόλοιπο μέρος του ζώου ψηνόταν και μοιραζόταν στους πολίτες, που
ήταν υποχρεωμένοι να το καταναλώσουν στον χώρο του ιερού. Το τελετουργικό δεν
διέφερε από τα σύγχρονα πανηγύρια.

Σύμφωνα με στοιχεία που παραθέτει ο κ. Παντερμαλής, οι τελετές ­ τα Ολύμπια
της Μακεδονίας ­ διοργανώνονταν μία φορά τον χρόνο στις αρχές του σημερινού
μήνα Οκτωβρίου, που ονομαζόταν Δίος (προς τιμή του Δία), ήταν ο πρώτος μήνας
του έτους των αρχαίων κι άρχιζε αμέσως μετά τη φθινοπωρινή ισημερία (22 του ­
σημερινού ­ Σεπτεμβρίου).

Ο βωμός πέραν της θρησκευτικής-λατρευτικής του σημασίας είχε και πολιτική,
καθώς στον χώρο αυτό οι πολιτικοί άρχοντες ορκίζονταν στους θεούς (για
συμφωνίες, λήξη πολέμων κ.ά.).


Από το εσωτερικό του κτιρίου των βεσπασιανών του Δίου

Πολυτελές κτίριο, που εχρησιμοποιείτο ως δημόσιο αφοδευτήριο, εντοπίστηκε από
την αρχαιολογική σκαπάνη στην αρχαία πόλη του Δίου Πιερίας. Η ανασκαφή
αναδεικνύει ένα αυτοτελές κτίριο ιδιαίτερα σημαντικό ­ όπως αποδεικνύεται από
το σύνολο των ευρημάτων ­ για την καθημερινή ζωή στην ιερή πόλη της Μακεδονίας.

Οι αρχαίοι δεν είχαν αναστολές όταν μιλούσαν ­ αλλά και όταν έπρατταν ­
φροντίζοντας την υγιεινή και τη δίαιτά τους. Και ο όρος δίαιτα δεν συνίστατο
στον περιορισμό της τροφής (όπως τον εννοούμε σήμερα) αλλά στο είδος, τον
τρόπο που καταναλωνόταν, που χωνευόταν και ­ κυρίως ­ που αφοδευόταν.

Οι βεσπασιανές ­ τα δημόσια αφοδευτήρια ­ βρίσκονταν σε περίοπτη θέση και ήταν
ιδιαίτερα πολυτελή. Οι δε «θέσεις» για τους επισκέπτες βρίσκονταν σε κοινό
χώρο και λειτουργούσαν μάλλον σαν χώροι συνεύρεσης και συνομιλίας των πολιτών.

Το τεραστίων διαστάσεων κτίριο του 2ου π.Χ. αιώνα, που εντόπισε η αρχαιολογική
σκαπάνη στο Δίον της Πιερίας, παρουσιάζει επίσης ο καθηγητής Δημήτρης Παντερμαλής.

Το τετράγωνο σχεδόν κτίριο έχει στις τέσσερις πλευρές του πάνω σε μαρμάρινο
έδρανο (υπερυψωμένο) θέσεις για σαράντα «επισκέπτες» σε διάταξη εξέδρας.
Μπροστά από τις θέσεις περνούσε κόγχη (αυλάκι) με τρεχούμενο νερό, ενώ στο
κέντρο του κτιρίου ένα αίθριο επέτρεπε τον συνεχή αερισμό του χώρου.

«Φαίνεται πως οι αρχαίοι δεν είχαν αναστολές ­ όπως σήμερα ­ για την αναφορά
τους στη διαδικασία της δίαιτάς τους, η οποία εξάλλου δημιουργούσε ευεξία και
σωματική και πνευματική ισορροπία. Τα "Υγιεινά παραγγέλματα" του Πλουτάρχου
(συμβουλές για την καλύτερη διαδικασία χώνευσης και αφόδευσης των τροφών)
φαίνεται κι εδώ πως έβρισκαν ανταπόκριση στην αστική κοινωνία της εποχής»,
είπε στα «ΝΕΑ» ο καθηγητής κ. Παντερμαλής.

Χαρακτηριστικά είναι και άλλα ευρήματα της αρχαιολογικής έρευνας: Ανάμεσα στα
έδρανα βρέθηκαν αγγεία γεμάτα με απολιθωμένους ξηρούς καρπούς και σύκα, που
κατανάλωναν (για να διευκολυνθούν) οι επισκέπτες των βεσπασιανών ­ οι οποίοι
ονόμαζαν τα κτίρια αυτά «Σωτήρια».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16365P011</ED>
<ID>
ID:20824

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P01&aa=1</URL></REF>


Article

<CATEGORY>vin09</CATEGORY>

 <H2>Εικαστικά </H2>
Η πρώτη μελέτη για τα 1.304 έργα του Γιάννη Τσαρούχη

σελ.3
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16365P012</ED>
<ID>
ID:20874

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P01&aa=2</URL></REF>


Article

<CATEGORY>vin09</CATEGORY>

 <H2>Συνέντευξη </H2>
Ο Θάνος Μικρούτσικος αποκαλύπτει τα σχέδιά του για το Ελληνικό Φεστιβάλ

σελ.11
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16365P013</ED>
<ID>
ID:20911

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P01&aa=3</URL></REF>


Article

<CATEGORY>vin09</CATEGORY>

 <H5>ΚΑΜΕΡΑΤΑ ΚΑΙ ΣΓΟΥΡΟΣ ΣΤΟ ΜΕΓΑΡΟ - ΠΡΕΜΙΕΡΑ ΤΗΣ «ΙΕΖΑΒΕΛ»
</H5><H5>Μνήμη Κάρολου Κουν
</H5><H5>«ΖΩΝΤΑΝΑ»
</H5><H2>«Ειρήνη και Πόλεμος»
</H2>
Δημήτρης Σγούρος

Σειρά συναυλιών με θέμα την Ειρήνη και τον Πόλεμο εγκαινιάζει από σήμερα, στο
Μέγαρο Μουσικής Αθηνών (Βασ. Σοφίας και Κόκκαλη, τηλ. 7282.341), η
Καμεράτα-Ορχήστρα των Φίλων της Μουσικής με έργα Eisler, Klein και Gorecki,
υπό τη διεύθυνση του Αλεξάνδρου Μυράτ και με τη συμμετοχή της σοπράνο Patrizia
Rozario και του βαρύτονου Stephen Varcoe. Αύριο, στον ίδιο χώρο, ρεσιτάλ
πιάνου του Δημήτρη Σγούρου, με έργα που συνέβαλαν στην καθιέρωση του
ρομαντισμού στην πιανιστική φιλολογία.

ΟΠΕΡΕΤΑ

Τη «Νυχτερίδα» του Γιόχαν Στράους παρουσιάζει από αύριο η Εθνική Λυρική Σκηνή,
σε μουσική διεύθυνση Κάρολου Τρικολίδη και Ντέγιαν Σάβιτς και σκηνοθεσία
Σπύρου Ευαγγελάτου (πληροφορίες στο τηλ. 3600.180).

ΣΥΝΑΥΛΙΕΣ

Συναυλία της Συμφωνικής Δημοτικής Ορχήστρας Αθηνών το βράδυ στις 8.30, στο
Αθηναϊκό Δημοτικό Θέατρο (Τιμοκρέοντος 6Α, στον Άγιο Σώστη, τηλ. 9344.131), με
τη συμμετοχή των Λυδίας Αγγελοπούλου, Μαρίας Θωμά και Σταμάτη Μπερή. Διευθύνει
ο Ελευθέριος Καλκάνης. Αύριο, στον ίδιο χώρο, στις 7.30 το απόγευμα, «Μήδεια»
του Μποστ από τη Θεατρική Ομάδα Τρίπολης, σε σκηνοθεσία Γεωργίας Δάλκου.

*** Συναυλία με αποσπάσματα από γνωστές όπερες αύριο το βράδυ στις 8.30, στο
Δημοτικό Θέατρο Βόλου, Πλατεία Ρήγα Φεραίου, τηλ. (0421) 32.818. Παίρνουν
μέρος οι τενόροι Κωνσταντίνος Παλιατσάρας και Σταμάτης Μπερής, οι σοπράνο
Ιουλία Τρούσσα και Μίνα Πολυχρόνου, ο βαρύτονος Λούης Μανίκας και η μέτζο
σοπράνο Μαρίνα Φιδέλη, υπό τη διεύθυνση του Συμεών Κόγκαν.

ΘΕΑΤΡΟ

Σκηνή από την «Ιεζαβέλ» του Ανούιγ (στο θέατρο «Σταθμός»)

Πρεμιέρα απόψε στις 9.15 για το έργο του Ζαν Ανούιγ «Ιεζαβέλ», που ανεβαίνει
στο θέατρο «Σταθμός» (Βίκτωρος Ουγκώ, στην Πλατεία Καραϊσκάκη, τηλ.
52.22.656), σε μετάφραση Ροζίτας Σώκου και Ιρένε Μαραντέι, σκηνοθεσία και
μουσική επιμέλεια Κοραή Δαμάτη και σκηνικά και κοστούμια Μιχάλη Σδούγκου. 
Πρωταγωνιστεί η Τζένη Ρουσσέα. Μαζί της οι Όλγα Πολίτου, Νίκος Κούρος,
Βερόνικα Αργέντζη, Δημήτρης Αλεξανδρής και Τζένη Ιωακειμίδου.

ΣΚΥΛΑΚΙΑ

1.200 καθαρόαιμοι σκύλοι από 100 διαφορετικές ράτσες, σήμερα, στη Διεθνή
Έκθεση Σκύλων, στο ΕΚΕΠ (12ο χλμ. Εθνικής Οδού Αθηνών-Λαμίας, πληροφορίες στο
τηλ. 5228584).


Ήταν και τότε Κυριακή, 14 Φεβρουαρίου, του 1987. Έχουν κιόλας περάσει 12
χρόνια χωρίς τον Κάρολο Κουν. Την Κυριακή, 14 Φεβρουαρίου, στις 11 το πρωί θα
ψαλεί επιμνημόσυνη δέηση στο Α' Νεκροταφείο Αθηνών.

Το Θέατρο Τέχνης που τιμά καθημερινά τη μνήμη του οργανώνει για την 12η
επέτειο μνήμης Κουν ένα καλλιτεχνικό μνημόσυνο δίνοντας παραστάσεις και στις
δύο σκηνές του με δωρεάν είσοδο για το κοινό, με προσκλήσεις που θα
διανέμονται στα ταμεία και των δύο θεάτρων αντίστοιχα το Σάββατο 13-2-99 (ώρες
ταμείου 10-13.00) με σειρά προτεραιότητας.

Τηλεφωνικές κρατήσεις δεν γίνονται. Η πρόσκληση θα ισχύει για δύο άτομα. Το
κοινό θα παρακολουθήσει με ελεύθερη είσοδο την ημέρα της επετείου (14-2-99)
και ώρα 8.00 μ.μ. στο Θέατρο Τέχνης Κάρολου Κουν (Υπόγειο Πεσμαζόγλου 5) το
έργο «Οι τρεις αδελφές» του Άντον Τσέχωφ, σε σκηνοθεσία Γιώργου Λαζάνη.

Θα προλογίσει ο Λυκούργος Καλλέργης. Στο Θέατρο Τέχνης Κάρολος Κουν (Φρυνίχου
14 - Πλάκα) το έργο «Harvest 2010» της Μαντζούλα Παντμανάμπχαν, σε σκηνοθεσία
Μίμη Κουγιουμτζή.


Στον Φιλοτεχνικό Όμιλο της Τρίπολης εμφανίζεται αύριο το βράδυ στις 8 η Μελίνα
Μποτέλη, τραγουδώντας Χατζιδάκι, Θεοδωράκη, Μικρούτσικο, Μαυρουδή, Κυπουργό,
Κουρτ Βάιλ και Νίνο Ρότα. Μαζί της ο κιθαρίστας Μιχάλης Σουρβίνος.

*** Τάνια Τσανακλίδου απόψε, στο ΙΜΕ (Πειραιώς 254, δίπλα στη Σχολή Καλών
Τεχνών). Αύριο, στον ίδιο χώρο, ο Κώστας Μακεδόνας. Τις δυο μουσικές βραδιές
διοργανώνει η Fiat Auto Hellas.

*** Το διήμερο των «Magna» συνεχίζεται στο +Soda της οδού Ερμού (161) με ένα
ακόμη από τα γερά ονόματα του κλάμπινγκ. Ο Ricky Morrison του «Ministry of
Sound» και του «Hard Times» στην Αθήνα, με εμπιστοσύνη στο αμερικανικό χάουζ,
που διέδωσε με αποτελέσματα και στα βρετανικά νησιά.

*** Κυριακή για ερωτευμένους και στο «Kingsize», όπου ειδικά καλεσμένος για τη
βραδιά ο Τζούνιορ Σάντσεζ επιμελείται το πρόγραμμα με μπόλικο ντίσκο χάουζ και
νεοϋορκέζικο στυλ στα πλατό. «Η μουσική πρέπει να κινεί το σώμα, όπως και το
μυαλό», λέει ο Τζούνιορ Σάντσεζ, οργανώνοντας τους ρυθμούς του. Αμερικής 2,
απόψε, στο Σύνταγμα.

*** Fil Barry and Drums of Passion το βράδυ στις 11.30, στην «Ενδοχώρα»
(Ταινάρου 7 και Αρτέμονος, στη Δάφνη, τηλ. 9702.641).

*** Γιώργος Δημητριάδης και Μικροί Ήρωες σήμερα και αύριο, στο «ΑΪΟΝ»
(Κάστορος 92 και Θερμοπυλών, στον Πειραιά, τηλ. 4613.528).

*** «Ενοχές» είναι ο τίτλος του καινούργιου άλμπουμ των Μπλε, που
παρουσιάζεται αύριο στις 11 το βράδυ, στο «Camel club» (Βουλιαγμένης 268, στον
Άγιο Δημήτριο). Μαζί με τον Γιώργο Παπαποστόλου, που γράφει τη μουσική, και
τον Γιώργο Παρώδη, που γράφει τους στίχους, δυο νέες φωνές, η Τζώρτζια και η Μελωδία.

*** Alternative Jazz αύριο στις 10 το βράδυ, στην «Ιλεάνα Τούντα» (Αρματολών
και Κλεφτών 48, τηλ. 6411.082). Τραγούδι Ελένη Καρακάση, πιάνο και τραγούδι
Παναγιώτης Παπαγεωργίου και κιθάρα Στέλιος Κανελλόπουλος.

*** Julie Massino and The Groove Makers, με φανκ και σόουλ, το βράδυ στις 11,
στο «Hit-Hat cafe» (Κρουσόβου 1, στο Χίλτον, τηλ. 7218.171). Αύριο, στον ίδιο
χώρο και την ίδια ώρα, Pulp Fiction, με επιτυχίες για όλα τα γούστα και στυλ.

*** Magic de Spell απόψε στο «Paranoia Live», Αγίου Ανδρέου και Βλασσοπούλου,
στην Πλατεία Τριών Συμμάχων, στην Πάτρα, τηλ. (061) 278505. Αύριο, στον ίδιο
χώρο, Αντώνης Τουρκογιώργης και Off Balance.

*** Αποκριάτικο ξεφάντωμα με τα πιο όμορφα ρεμπέτικα τραγούδια. Τραγουδούν:
Γιώργος Τζώρτζης, Κώστας Τσιατάς, Χαρά Πομώνη στο κέντρο «Σειρήνες»: Λ.
Αλεξάνδρας 89 και Δρόση 1 (έναντι θεάτρου Λαμπέτη), τηλ. 6426.529.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16365P021</ED>
<ID>
ID:20830

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P02&aa=1</URL></REF>


Article

<CATEGORY>vin09</CATEGORY>

 <H2>Δάσκαλοι, όχι ψυχίατροι
</H2>
<AUTHOR>Β.Χ.</AUTHOR>

Άννα Συνοδινού

«Αν είχαμε δασκάλους και παιδαγωγούς να μας εμφυσήσουν οράματα και να
παραμυθιαστούμε, δεν θα 'χαμε ψυχίατρους και ψυχαναλύσεις». Όταν η ίδια
πήγαινε σχολείο, επτά παιδιά είχαν 18 δασκάλους. Σήμερα; Αναρωτιέται μονάχα
και δηλώνει ότι από τις «αναλύσεις», και κυρίως τις «ψυχαναλύσεις», προτιμά τα
γεγονότα. Δηλώνει και άλλα. Ότι απεχθάνεται τη «Βαβυλωνία» της σημερινής
ομιλουμένης, ότι ξέρει μυστικά ­ σαν αυτό της Κοντέσσας Βαλέραινας ­ που δεν
καταλαβαίνουν οι υγιείς, ότι ξεπέρασε έναν καρκίνο, ότι ζει ευτυχισμένη 47
χρόνια συζυγικού βίου, ότι έγινε ηθοποιός, παρότι προοριζόταν για μοδίστρα ή
βιβλιοθηκάριος χάρη στον Θάνο Κωτσόπουλο και πως δεν είχε συγγραφική πρόθεση,
αλλά τελικά «γέννησε» μέσα σε εννέα μήνες ένα βιβλίο 400 σελίδων με
φωτογραφίες, κείμενα, απόψεις, εμπειρίες, γνώση μιας ολόκληρης ζωής. Τα
«Πρόσωπα και προσωπεία» της Άννας Συνοδινού ­ το αυτοβιογραφικό χρονικό της
που κυκλοφορεί από τις εκδόσεις «Αφοί Βλάσση» ­ είναι αυτό ακριβώς που λέει ο
τίτλος του, χωρίς κανένα υπονοούμενο. Πρόσωπα είναι οι άνθρωποι της ζωής της
και προσωπεία οι εκατοντάδες ρόλοι που τίμησε στο θεατρικό σανίδι πάνω από 50
χρόνια. Δηλώνει επίσης ­ παρότι αληθινή σταρ και γυναίκα ­ και την ηλικία της.
Είναι 72 χρόνων. Να τα χιλιάσει...
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16365P022</ED>
<ID>
ID:20878

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P02&aa=2</URL></REF>


Article

<CATEGORY>vin09</CATEGORY>

 <H5>Τα όρια της εικονολατρίας
</H5><H2>Στροφή ελληνική...
</H2>
<AUTHOR>Π.Κ.</AUTHOR>

Στην ελληνική πεζογραφία στρέφονται οι εκδόσεις «Ωκεανίδα» ύστερα από δεκατρία
χρόνια συστηματικής δραστηριοποίησης στον χώρο των μεταφράσεων ξένης
λογοτεχνίας (η «Ασημένια σειρά» κλείνει φέτος δεκαετία). Η νέα σειρά, που θα
επιγράφεται «Έλληνες συγγραφείς», στοχεύει σε πέντε με έξι τίτλους τον χρόνο,
με μοναδικό κριτήριο επιλογής, όπως λένε οι υπεύθυνοι της «Ωκεανίδας», τη
λογοτεχνική ποιότητα και επάρκεια. Το πρώτο βιβλίο της σειράς θα κυκλοφορήσει
στα τέλη Μαρτίου και θα είναι το καινούργιο μυθιστόρημα του Τάκη Θεοδωρόπουλου
«Η δύναμη του σκοτεινού Θεού». Θα ακολουθήσουν οι «Γραικύλοι» του Ρόδη Ρούφου
(ένα μυθιστόρημα που δεν υπάρχει εδώ και πολλά χρόνια στην αγορά), το «Μίλα
μου για τον Μανόλη» του Α. Γλυνού και ο «Φόβος» της Ειρήνης Σπανίδου.


Μόλις έμαθε από τον Τύπο ότι το Βυζαντινό Μουσείο ενδιαφερόταν για τις δύο
μεταβυζαντινές εικόνες που επρόκειτο να αποκτήσει, η κ. Ντόλυ Γουλανδρή με
επιστολή της προς τον υπουργό Πολιτισμού κ. Ευάγγελο Βενιζέλο προσεφέρθη να
αποσύρει την πρότασή της, ώστε να διευκολυνθεί η πώλησή τους προς το Βυζαντινό
Μουσείο Αθηνών.

Επιπλέον, με ανακοίνωση του Ιδρύματος Νικ. Π. Γουλανδρή - Μουσείου Κυκλαδικής
Τέχνης δηλώνεται ότι μέχρι τώρα δεν έχει υλοποιηθεί η συμφωνία για την αγορά
των δύο εικόνων και ότι το τίμημα που αναφέρθηκε από τον Τύπο για την αγορά
αυτή δεν ανταποκρίνεται στην πραγματικότητα.

Ας προστεθεί, πάντως, αυτό που μας έλεγε ο κ. Δημήτρης Κωνστάντιος, ο οποίος
αναλαμβάνει σε λίγες ημέρες καθήκοντα διευθυντού στο Βυζαντινό Μουσείο. Ότι
δηλαδή είκοσι πέντε εκατομμύρια είναι το μάξιμουμ της τιμής που θα μπορούσε να
προσφερθεί για αυτές τις ανυπόγραφες, άλλωστε, εικόνες και μάλιστα από ένα
Μουσείο που έχει ήδη 3.500 εικόνες. Χρειάζεται προγραμματισμός και πολιτική
αγορών με βάση τις συλλογές, τα κενά και το τι θέλει να δείξει το εν λόγω
Μουσείο... Ούτε η εικονολατρία ούτε η εικονομαχία.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16365P023</ED>
<ID>
ID:20915

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P02&aa=3</URL></REF>


Article

<CATEGORY>vin09</CATEGORY>

 <H2>Τα γραπτά μένουν...
</H2>
<AUTHOR>Γ.Δ.Σ.</AUTHOR>

Μια μικρή διόρθωση. Έγραφα στη στήλη της «Βιβλιοπαρουσίασης» για τον δεύτερο
τόμο των «Αστερίσκων» του Κώστα Νίτσου, που προέρχονται από το «Θέατρό» του,
το περιοδικό-σταθμός που εξέδιδε. Ε, λοιπόν, η έκδοση του «Θεάτρου» δεν έγινε
το 1963, όπως έγραψα. Με μπέρδεψαν οι πρώτοι «αστερίσκοι» του τόμου, που
προέρχονται από το τεύχος 31 του 1973 και όπου αναγράφεται ότι «το "Θέατρο"
εμφανίστηκε πριν από δέκα χρόνια...». Η έκδοση, όμως, έγινε τον Δεκέμβριο του
1961. Για την τάξη. Καθότι τα γραπτά μένουν και τα λάθη επαναλαμβάνονται.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16365P024</ED>
<ID>
ID:20936

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P02&aa=4</URL></REF>


Article

<CATEGORY>vin09</CATEGORY>

 <H5>ΚΥΚΛΟΦΟΡΕΙ Η ΠΡΩΤΗ ΟΛΟΚΛΗΡΩΜΕΝΗ ΜΕΛΕΤΗ ΤΗΣ ΖΩΓΡΑΦΙΚΗΣ ΤΟΥ
</H5><H2>1.304 ματιές στον Τσαρούχη
</H2><H2></H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Γέννημα μιας εποχής ­ με διπλό χαρακτήρα του Μεσοπολέμου ­ που ανέδειξε
παράλληλες τάσεις, τον μοντερνισμό και την ελληνικότητα, το ρεμπέτικο και τον
Σκαλκώτα, τον Καραγκιόζη και τον Ροντήρη, τον Μακρυγιάννη και τον Τ. Έλιοτ,
και για να συνοψίσουμε, γέννημα μιας εποχής που είχε ως πρότυπα την παράδοση
και τον κοσμοπολιτισμό, ο ζωγράφος Γιάννης Τσαρούχης υπήρξε ένα χαρακτηριστικό
τέκνο της γενιάς του.
</H3>
Ο Γιάννης Τσαρούχης, το 1973, στο Παρίσι

Ήταν ένας Ακροβάτης «μεταξύ επανάστασης και συντήρησης». Έτσι τον παρουσιάζει
η πρώτη διεξοδική και ολοκληρωμένη μελέτη για τη ζωγραφική και τη ζωή του, που
συνέθεσε η Ειρήνη Φλώρου, διδάκτωρ της Ιστορίας της Τέχνης της Ανωτάτης Σχολής
Καλών Τεχνών, η οποία επιπλέον συνδεόταν με μακρόχρονη οικογενειακή και φιλική
σχέση μαζί του. Το βιβλίο αυτό επιχειρεί ένα δύσκολο έργο. Να βάλει τον μύθο
του Γιάννη Τσαρούχη στο τραπέζι της ανατομίας με όλα τα μέσα και τις μεθόδους
της επιστημονικής έρευνας. Τοποθετεί τα έργα του μέσα στην εποχή, τα γεγονότα
και τους ανθρώπους, στο ιστορικό δηλαδή και πολιτιστικό πλαίσιο που συνέβησαν
ένα προς ένα και από την αρχή μέχρι το τέλος.

Η μελέτη έχει τίτλο «Γιάννης Τσαρούχης, η ζωγραφική και η εποχή του» και τον
δηλωτικό υπότιτλο «Ο Τσαρούχης ζωγράφισε τη μητέρα μου, το 1936». Κυκλοφορεί
από τις Εκδόσεις Λιβάνη - Νέα Σύνορα (334 σελ.) και βασίζεται στη διδακτορική
διατριβή της κ. Φλώρου, που ολοκληρώθηκε στη Γαλλία και κατατέθηκε στη
Φιλοσοφική Σχολή του Πανεπιστημίου Αθηνών το 1989, χρονιά του θανάτου του
Γιάννη Τσαρούχη.

Περιλαμβάνει πλήρη κατάλογο των 1.304 έργων του Γιάννη Τσαρούχη, πλήρη
εργογραφία - βιβλιογραφία και εξαντλητικό κατάλογο των δημοσιευμάτων που
αναφέρονται στον Τσαρούχη ακόμη και από εφημερίδες ­ αποτέλεσμα τεράστιας
ερευνητικής δουλειάς. Φαίνεται πως δεν είναι καθόλου αδικαιολόγητο το γεγονός
ότι ο Τσαρούχης καθιερώθηκε στη συνείδηση του κόσμου με τα θέματα της
ζωγραφικής του: τους λαϊκούς τύπους, τους ναύτες, τους φαντάρους, τα
ζεϊμπέκικα. Από την πρώτη κιόλας έκθεση, το 1938, «η θεματογραφία του Τσαρούχη
λειτούργησε σαν σοκ ­ δεδομένου ότι απαρνιόταν τα παραδοσιακά θέματα, όπως το
τοπίο, τις νεκρές φύσεις, τις γυμνές γυναίκες και την ηθογραφία και προτείνει
αντ' αυτού γυμνούς άνδρες», σημειώνει η Ειρήνη Φλώρου. Το σοκ δεν είχε να
κάνει μόνο με την ομοφυλοφιλία, αλλά και με το γεγονός ότι ζωγράφισε λαϊκά
πρόσωπα και τα ανήγαγε σε τύπους, αναζητώντας την ουσία στη λιτότητα. «Πρώτη
φορά βλέπω ζωγραφισμένη τη σύγχρονη Ελλάδα», έγραφε ο Πικιώνης για το έργο του Τσαρούχη.

Από την παράδοση στην πρώτη μεγάλη περίοδο της ζωγραφικής του Τσαρούχη ­ που
εκτείνεται έως το 1967 ­ όταν πήγε στο Παρίσι, ο Τσαρούχης επηρεάσθηκε από τον
Ματίς και τη Λαϊκή Τέχνη και κατέληξε σ' έναν ανατολίτικο, ελληνικό
εξπρεσιονισμό. Το χρώμα ήταν το κύριο εκφραστικό του μέσον. Στη δεύτερη φάση,
ο Τσαρούχης, αν και επιτυχημένος, έκανε την επανάστασή του, άλλαξε ριζικά το
ζωγραφικό του ύφος, στράφηκε προς τη δυτική, αναγεννησιακή ζωγραφική τεχνική ­
και προσπάθησε να την προσεγγίσει ­ την προσέγγιση του τόνου από το φως στο
σκοτάδι με το ελληνικό ισοδύναμό της, σκιές που ήταν φτιαγμένες από χρώματα με
βάση τη βυζαντινή τεχνική προσπαθώντας, όπως έκανε πάντα, να εξελληνίσει,
αναγάγει την αναγεννησιακή δυτική τεχνική. Η ζωγραφική του έγινε πιο
λεπτομερειακή, προσπάθησε να ελέγξει την τρίτη διάσταση, κοντολογής να εντάξει
την ελαιογραφία και το κλασικό σχέδιο στα πλαίσια μιας ελληνικής, όπως έλεγε ο
ίδιος, ισορροπίας. Στο τέλος, ο επαναστατικός μοντερνικός ζωγράφος, επέστρεψε
στο παρελθόν με έναν άνευ όρων νοσταλγικό τρόπο, χωρίς δηλαδή την απαραίτητη
αποστασιοποίηση και την ειρηνική επεξεργασία που χαρακτηρίζει τα πρώτα του
έργα ­ αλλά και το μεταμοντέρνο κίνημα.

«Γυμνό καθιστό, προφίλ» (1937), από τα άγνωστα πρώιμα έργα του Γιάννη
Τσαρούχη, που πρώτος τόλμησε να ζωγραφίσει ανδρικό γυμνό

Ένα κεφάλαιο της μελέτης συγκρίνει τον Τσαρούχη με τις αρχαιοελληνικές
καταβολές που βλέπει ως πεμπτουσία τον άνδρα την ύπαρξή του, δηλαδή την
ερωτική του υπόσταση, με τον Εγγλέζο και προτεστάντη ζωγράφο Φράνσις Μπέικον.

Και στους δύο, η ανθρώπινη φιγούρα, του άνδρα, ντυμένη ή γυμνή, είναι αυτή που
ενδιαφέρει. Στον Μπέικον, το σώμα είναι εξαρθρωμένο, λιωμένο, η απόλαυση είναι
συνυφασμένη με τις τύψεις, στον Τσαρούχη, αντίθετα, υπάρχει μια αποδοχή κι
ένας σεβασμός του ανθρώπου και των αδυναμιών του.

Ο Τσαρούχης είχε την άποψη του Ματίς για τη ζωγραφική, ότι δηλαδή πρέπει να
είναι ξεκούραστη και αναπαυτική σαν πολυθρόνα. Πίστευε στον κοινωνικό ρόλο της
τέχνης. Η ζωή ήταν γι' αυτόν, πάντα, ανισόρροπη.

Πώς, όμως, αξιολογούσε στο τέλος ο ίδιος ο Τσαρούχης τη μεταστροφή του που τον
έφερε στον χώρο της «συντήρησης» ως προς το εικαστικό αποτέλεσμα; Το συνοψίζει
μια φράση του: «Οι ζωγράφοι γίνονται σήμερα πρωτοπόροι, όπως άλλοτε
ακαδημαϊκοί, για να γίνουν αποδεκτοί από τα μουσεία».

Αυτό, σύμφωνα με την κυρία Φλώρου, συνιστά ένα μεγάλο μάθημα ελευθερίας για
όλους τους καλλιτέχνες και ιδιαίτερα τους νεώτερους αλλά αποτέλεσε και το
πρώτο απαραίτητο βήμα στη διαδικασία απελευθέρωσης της σκέψης προς νέες
κατευθύνσεις, που εγκαινίασαν τη μεταμοντέρνα κριτική άποψη. Η επαναστατική
πρόθεση του Τσαρούχη συνδέεται με το αίτημα μιας κοινωνικής και ηθικής τάξης.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16365P031</ED>
<ID>
ID:20831

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P03&aa=1</URL></REF>


Article

<CATEGORY>vin09</CATEGORY>

 <H5>Τραγούδια που μυρίζουν ... άνοιξη
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«ΜΥΡΙΖΕΙ Ο ΚΟΣΜΟΣ ΓΙΑΣΕΜΙ». Ανθολόγιο δεκαοχτώ τραγουδιών («ΣΕΙΡΙΟΣ - ΕΜΙ»).

Καθαρή διαχωριστική γραμμή που φωτίζει τους μουσικούς δρόμους αποτελεί αυτή
η σπουδαία επιλογή τραγουδιών που είχαν ακουσθεί για πρώτη φορά από έργα και
ολοκληρωμένους κύκλους στον «Σείριο» επί Μάνου Χατζιδάκι. Ο δίσκος «Μυρίζει ο
κόσμος γιασεμί» είναι μια πολύ καλή πρόταση για όσους αγαπούν (ακόμη) και
σέβονται την ελληνική μουσική. Και η απολυτότητα για την ποιότητα αυτών των 18
τραγουδιών λειτουργεί σαν αντίβαρο σε ό,τι μας πλασάρει το σύγχρονο
μάρκετινγκ. Έχει όμως κι ένα άλλο αβαντάζ αυτή η έκδοση του δίσκου. Την
αντιπροσωπευτικότητα. Ο ομώνυμος τίτλος «Μυρίζει ο κόσμος γιασεμί» είναι από
το έργο του Μάνου Χατζιδάκι «Για την Ελένη» σε στίχους Μιχάλη Μπουρμπούλη, με
τη Μαρία Δημητριάδη.

Η υπόμνηση ότι το καλό ελληνικό τραγούδι είναι πάντοτε παρόν στη μουσική
πραγματικότητα ισχύει και για μια ακόμη ποιοτική εργασία του Διονύση
Σαββόπουλου «Ο κύριος Σαββόπουλος ευχαριστεί τον κύριο Χατζιδάκι και θα 'ρθει
οπωσδήποτε» απ' όπου ξεχωρίζει και το κομμάτι «Μια θάλασσα μικρή» που
περιλαμβάνεται 2ο στον δίσκο. Υπάρχουν ακόμη δύο σημαντικές ερμηνείες του
Σπύρου Σακκά: «Η χελώνα» από τον κύκλο «Μελωδονία» και «Φρουτοπία» από τον
δίσκο «Μίλα μου για μήλα». Επίσης «Ο Οδυσσέας στο ποτάμι» με τη Σαβίνα
Γιαννάτου από το ομώνυμο έργο του Μιχάλη Γρηγορίου σε ποίηση Τάκη Σινόπουλου.
Και δύο τραγούδια του Μίκη Θεοδωράκη: «Κλειστά παράθυρα» με την Αλίκη
Καγιαλόγλου από τη «Φαίδρα» και «Η αρκούδα» με τον Θανάση Μωραΐτη από τον
«Διόνυσο». Αλλά και όλα τ' άλλα τραγούδια είναι ένα κι ένα διαλεχτά.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16365P032</ED>
<ID>
ID:20879

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P03&aa=2</URL></REF>


Article

<CATEGORY>vin09</CATEGORY>

 <H5>ΠΕΘΑΝΕ ΣΤΑ 63 ΤΟΥ Ο ΦΡΑΓΚΙΣΚΟΣ ΒΟΥΤΣΙΝΟΣ
</H5><H5>Συνέθετα ειδικά για αυτόν
</H5><H2>Σίγησε ο μπάσος των 4.000 παραστάσεων
</H2>
Ο μπάσος Φραγκίσκος Βουτσίνος στην τελευταία του εμφάνιση σε όπερα, στο
Μέγαρο Μουσικής, στον «Πελέα και Μελισσάνθη» του Ντεμπισί

Δεν το έκρυβε. Είχε χιλιάδες παραστάσεις στο ενεργητικό του. Έως το 1995 ο
ίδιος είχε μετρήσει ­ όπως έλεγε στα «ΝΕΑ» ­ 3.500 παραστάσεις. Και έφθασε
αισίως τις 4.000. Ώσπου η φωνή του διάσημου και στο εξωτερικό μπάσου
Φραγκίσκου Βουτσίνου σίγησε, χθες. Στα 63 του.

Δεν είναι πολλοί, διεθνώς, οι τραγουδιστές της όπερας που έχουν στο ενεργητικό
τους 95 ρόλους. Ο Έλληνας μπάσος Φραγκίσκος Βουτσίνος είχε αυτό το ρεκόρ. Όπως
και τον εντυπωσιακό αριθμό των 4.000 παραστάσεων ­ κυρίως στα λυρικά θέατρα
της Γερμανίας, στα οποία ήταν ιδιαίτερα αγαπητός. «Τραγουδούσα κάθε μέρα»,
έλεγε στα «ΝΕΑ». «Κάποιες φορές, άλλο ρόλο τη μία μέρα και άλλον την επομένη».

Ο υπερδραστήριος τραγουδιστής δεν κατάφερε να αυξήσει το ρεκόρ του. Η καρδιά
του σταμάτησε να χτυπά χθες το πρωί, στο νοσοκομείο «Άγιος Σάββας», όπου
νοσηλευόταν τον τελευταίο καιρό, χτυπημένος ξαφνικά από τον καρκίνο.

Άφησε όμως κληρονομιά τη βαθιά φωνή του σε ηχογραφήσεις ­ και στο εξωτερικό,
αλλά και σε ελληνικές, όπως στο «Κάντο Ολίμπικο» του Μίκη Θεοδωράκη ­ και τη
μεγαλόσχημη παρουσία του σε βίντεο, όπως η παραγωγή του «Ρωμαίου και
Ιουλιέτας» του Γκουνό, στο Παρίσι το 1982, με τον Νιλ Σίκοφ και την Μπάρμπαρα
Χέντρικς, η «Στέψη της Ποππαίας» του Μοντεβέρντι στη Λωζάννη το 1986 και «Οι
Τρώες» του Μπερλιόζ στην Όπερα της Λυών το 1987.

Γεννημένος στην Αθήνα το 1936, ο Φραγκίσκος Βουτσίνος ξεκίνησε με σπουδές στα
Μαθηματικά, αλλά πολύ γρήγορα πέρασε στο Ωδείο Αθηνών (στις τάξεις της
Καλογερά - Μαύτα και της Μαρίκας Καλφοπούλου) και το 1960-63 συνέχισε στην
περίφημη Μουσική Ακαδημία της Βιέννης.

Τον πρώτο κιόλας χρόνο των σπουδών του στην Ακαδημία έκλεισε συμβόλαιο με τη
Φόλκσοπερ (Λαϊκή Όπερα) της Βιέννης, ενώ αργότερα πήρε το Βραβείο Μότσαρτ και
πρώτο βραβείο σε διεθνή διαγωνισμό τραγουδιού στο Βέλγιο. Το 1963-64 ήταν
πρώτος βαθύφωνος της Όπερας του Βούπερταλ, στη Γερμανία, και αμέσως μετά στη
Γερμανική Όπερα του Ρήνου, στο Ντίσελντορφ.

Είχε τραγουδήσει στις μεγαλύτερες όπερες της Ευρώπης και είχε συνεργαστεί με
τους περισσότερους διάσημους μαέστρους της εποχής μας. Ακόμη ήταν από τους
ελάχιστους Έλληνες τραγουδιστές που έχουν συνεργαστεί με τον μεγάλο σκηνοθέτη
Ζαν Πιερ Πονέλ (όπως και η Αγνή Μπάλτσα), αλλά και με τους Λουκίνο Βισκόντι,
Πιερ Λουίτζι Πίτσι, Χάρι Κούπφερ, Κλάους Χέλμουτ Ντρέζε και από ελληνικής
πλευράς με τους Μιχάλη Κακογιάννη και Σπύρο Ευαγγελάτο. Σημαντικές του στιγμές
ήταν όταν τραγούδησε «Ρέκβιεμ» του Βέρντι στην Οζάκα και τη Χιροσίμα, υπό τον
Σέιζι Οζάουα, πρόσφατα (το 1993-94) και στην «Αδριανή Λεκουβρέρ» του Τσιλέα,
με τη Μιρέλα Φρένι και τον Πέτερ Ντβόρσκι, στην Όπερα της Βαστίλλης.

Στο Μέγαρο Μουσικής Αθηνών είχε συμμετάσχει στην πρώτη ­ σε μορφή κονσερτάντε
­ παράσταση του «Μαγικού Αυλού» του Μότσαρτ, το 1991, ως Ρόκκο στον «Φιντέλιο»
του Μπετόβεν το 1995 (με τη Χίλντεγκαρντ Μπέρενς) και πρόσφατα στον «Πελέα και
Μελισσάνθη» του Ντεμπισί (με τη Ζανέτ Πηλού).

Είκοσι από τους 95 ρόλους του τους είχε ερμηνεύσει μέχρι το 1990 στην Εθνική
Λυρική Σκηνή, με την οποία άρχισε να συνεργάζεται το 1974, με πρώτη συμμετοχή
του στην «Καταδίκη του Φάουστ» του Μπερλιόζ (1975) ­ με πρώτη σύμβαση που
όριζε 17 παραστάσεις ετησίως. Ακόμη έχει εμφανιστεί πολλές φορές στο Ηρώδειο.

Ο καλλιτεχνικός διευθυντής της Εθνικής Λυρικής Σκηνής Περικλής Κούκος (στο
«Όνειρο Καλοκαιρινής Νύχτας» του ο Φραγκίσκος Βουτσίνος είχε πρωταγωνιστήσει)
μόλις πληροφορήθηκε το θάνατό του έκανε την ακόλουθη δήλωση: «Ως καλλιτεχνικός
διευθυντής της ΕΛΣ ομολογώ ότι θεωρούσα πάντα ανεκτίμητη τη συμμετοχή του στις
παραστάσεις μας, λόγω της πλούσιας, ζεστής φωνής του, του υποκριτικού του
ταλέντου, αλλά και της πολύτιμης εμπειρίας του από τη θητεία του σε μεγάλα
θέατρα της Ευρώπης και της Αμερικής. Οι εμφανίσεις του στην ΕΛΣ θα μας μείνουν
αξέχαστες, όχι μόνον σε μένα προσωπικά, αλλά και σε όλους τους θεατές και τους
συναδέλφους του, που τον χειροκρότησαν και τις χάρηκαν πραγματικά. Ως συνθέτης
χρωστώ πολλά στην τέχνη του».

Η κηδεία του έχει προγραμματισθεί για την ερχόμενη Τρίτη, στις 3 μ.μ., από το
Α' Νεκροταφείο Αθηνών.


Ο Μίκης Θεοδωράκης δήλωσε όταν πληροφορήθηκε τον θάνατο του διάσημου Έλληνα μπάσου:

«Ο Φραγκίσκος Βουτσίνος δεν ήταν για μένα μόνο ένας ξεχωριστός συνεργάτης,
αλλά και ένας πολύτιμος φίλος. Συνέθετα ειδικά για αυτόν στα λυρικά μου έργα,
με αποκορύφωμα τον ρόλο του Οιδίποδα στη νέα μου όπερα "Αντιγόνη".

Ήταν ένα μέρος της καλλιτεχνικής ζωής μου και δεν μπορώ να το πιστέψω πως ο
Χάρος γονάτισε έναν τέτοιον πελώριο, όμορφο και ατίθασο άντρα. Ο Φραγκίσκος
Βουτσίνος τίμησε την Ελλάδα σε όλο τον κόσμο. Τίμησε τη Μουσική γενικά και την
Ελληνική Μουσική ιδιαίτερα. Του είμαστε ευγνώμονες και θα τον θυμόμαστε πάντα
με αγάπη και συγκίνηση».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16365P041</ED>
<ID>
ID:20832

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P04&aa=1</URL></REF>


Article

<CATEGORY>vin09</CATEGORY>

 <H2>Εισήγηση υπέρ του μουσειακού χαρακτήρα της Ροτόντας
</H2>
Ο ναός Αγίου Γεωργίου (Ροτόντα) της Θεσσαλονίκης

Η Ροτόντα (ιερός ναός Αγίου Γεωργίου) περιλαμβάνεται στους μνημειακούς χώρους
της Θεσσαλονίκης, έχει μουσειακό χαρακτήρα και δεν μπορεί να γίνεται τακτική
λατρευτική χρήση της από την Ιερά Μητρόπολη Θεσσαλονίκης, παρά μόνον αποσπασματική.

Αυτό εισηγήθηκε χθες στην Ολομέλεια του Συμβουλίου της Επικρατείας ο σύμβουλος
Γ. Ανεμογιάνννης, προτείνοντας να γίνει αποδεκτή η προσφυγή του υπουργείου
Πολιτισμού, που ζητεί η Ροτόντα να είναι ανοικτή λίγες ημέρες τον χρόνο στους
πιστούς και στην Εκκλησία για την τέλεση Θείας Λειτουργίας (σ.σ.: έχουν
προταθεί τρεις μέρες τον χρόνο), καθώς προέχει το έργο συντήρησης του ναού και
η προστασία του.

Το υπουργείο ­ το οποίο είχε κερδίσει αντίστοιχη αντιδικία με την Ιερά
Μητρόπολη Θεσσαλονίκης ­ ζητεί τώρα να ακυρωθεί ο Κανονισμός της Ιεράς Συνόδου
της Εκκλησίας της Ελλάδος, με τον οποίο προβλέπεται η τακτική λατρευτική χρήση
του ναού.

Κατά τη χθεσινή συζήτηση της υπόθεσης, ο εισηγητής τάχθηκε με τις θέσεις του
ΥΠΠΟ, σημειώνοντας, μεταξύ άλλων ότι η Ροτόντα «αποτελεί μνημειακό χώρο,
υπαγόμενο στις αρμοδιότητες της Αρχαιολογικής Υπηρεσίας, η οποία ρύθμιζε πάντα
με άδεις τις εκάστοτε χρήσεις του και την αποσπασματική, επίσης κατόπιν
αδείας, λατρευτική χρήση του. Με τον Κανονισμό της Εκκλησίας της Ελλάδος, οι
εκκλησιαστικές αρχές οργανώνουν για πρώτη φορά στον μνημειακό χώρο ένα
καθεστώς συνεχούς χρήσης, που τελεί υπό τον εκκλησιαστικό έλεγχο, χρήση που
έρχεται σε αντίθεση με τις ρυθμίσεις των πολιτειακών πράξεων που αποσκοπούν
στην προστασία του μνημείου...».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16365P042</ED>
<ID>
ID:20880

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P04&aa=2</URL></REF>


Article

<CATEGORY>vin09</CATEGORY>

 <H5>Μια φάρμα αλλιώτικη
</H5><H2>ΒΙΒΛΙΟπαρουσίαση
</H2>
<AUTHOR>ΤΑΚΗΣ ΔΕΣΑΛΕΡΜΟΣ</AUTHOR>

ΒΙΚΤΩΡ ΠΑΠΑΖΗΣΗΣ: «Η φάρμα των Ελλήνων». Δέκα άρθρα. Εκδόσεις Παπαζήση. Αθήνα
1998. Σελίδες 96.

Σε ένα μικρού σχήματος καλαίσθητο βιβλίο, ο εκδότης Βίκτωρ Παπαζήσης
συμπεριέλαβε σειρά άρθρων του που έχουν δημοσιευθεί στον «Οικονομικό
Ταχυδρόμο», από τον Απρίλιο του 1992 ως τα μέσα του 1993, στα οποία σχολιάζει
με αντικειμενικότητα τα ζητήματα του τόπου και προτείνει λύσεις με πρωτότυπες
ιδέες και καθαρή σκέψη. Τα άρθρα αυτά τα χαρακτηρίζει η ποιότητα των κειμένων
με απλό και γλαφυρό ύφος, ενώ το χιούμορ, ο σαρκασμός και ο αυτοσαρκασμός
εναλλάσσονται στις σελίδες του βιβλίου με την πίκρα, την απογοήτευση αλλά και
την αισιοδοξία, σε μια προσέγγιση «τρίτου τύπου» στα κρίσιμα κοινωνικά και
πολιτικά προβλήματα του καιρού μας.

Ο Β. Παπαζήσης δεν πρωτοτυπεί μόνο στο ότι ο συγγραφέας είναι και ο εκδότης
του βιβλίου, αλλά και στη θεματολογία. Μέσα στην ιδιότυπη «φάρμα» του
περικλείει κυβερνήσεις, κόμματα, δελφίνους και κάθε φορά ρίχνει τα αιχμηρά
βέλη του στους στόχους του. Χαρακτηριστικό είναι το σατιρικό σχόλιό του για το
φαινόμενο των καιρών μας, τους πάσης φύσεως χορηγούς: «Είναι ο χορηγός ­
γράφει ­ ο άνθρωπος που θέλει να βοηθήσει το λαό (εμένα) και επειδή δεν μπορεί
να γυρίζει πόρτα - πόρτα να μοιράζει χρήματα, τα προσφέρει στο κόμμα που
εκπροσωπεί το λαό. Μάλιστα πολλές φορές, για να είναι σίγουρος ότι ο τελικός
αποδέκτης (ο λαός) θα τα εισπράξει, τα μοιράζει σε περισσότερα του ενός
κόμματα. Μέχρι που ακούστηκε ότι γνωστός χορηγός εφαρμόζει το ποδοσφαιρικής
έμπνευσης σύστημα 4-3-2. Οι αριθμοί αντιπροσωπεύουν τα ποσοστά της χορηγίας σε
κυβέρνηση, αντιπολίτευση και λοιπούς».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16365P043</ED>
<ID>
ID:20916

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P04&aa=3</URL></REF>


Article

<CATEGORY>vin09</CATEGORY>

 <H5>ΤΡΕΙΣ ΚΩΜΙΚΕΣ ΣΕΙΡΕΣ ΣΤΙΣ ΠΡΩΤΕΣ ΘΕΣΕΙΣ
</H5><H2>Γέλασαν 4 εκατ. τηλεθεατές
</H2>
<H3>Οι αγωνιώδεις προσπάθειες του Ακάλυπτου να μη χάσει τη δύναμή του, το σπέρμα
του, αλλά και οι... φιτιλιές που του βάζει η Αλίκη του, διατήρησαν τη σειρά
«Και οι παντρεμένοι έχουν ψυχή» στην κορυφαία θέση τηλεθέασης.
</H3>
Το επεισόδιο της κωμικής σειράς του Antenna παρακολούθησαν το βράδυ της
προπερασμένης Τρίτης 1.507.000 τηλεθεατές, αναδεικνύοντάς το σε δημοφιλέστερο
πρόγραμμα του περασμένου επταημέρου. Ωστόσο, παρατηρείται μια εντυπωσιακή
κίνηση στις αμέσως επόμενες δύο διαδοχικές θέσεις.

Στη δεύτερη θέση αναρριχήθηκαν οι «Δύο ξένοι» που παρακολούθησαν 1.383.00
τηλεθεατές και στην αμέσως επόμενη φιγουράρει το «Άγγιγμα ψυχής» που είδαν
1.339.000 τηλεθεατές. Εδώ όμως δώστε προσοχή. Διότι τα δύο αυτά σίριαλ
προβάλλονται την ίδια ημέρα και όταν τελειώνουν οι «Δύο ξένοι», στο Mega,
βγαίνει στον αέρα το «Άγγιγμα ψυχής», στον Antenna. Παράλληλα με τη σειρά του
Μανούσου Μανουσάκη, αρχίζει και το σίριαλ «Η ζωή που δεν έζησα», της Μιρέλλας
Παπαοικονόμου, στο Mega.

Όμως, την προπερασμένη Δευτέρα από τη στιγμή που τελείωσαν οι περιπέτειες του
Κωνσταντίνου Μαρκορά με τη Μαρίνα Κουντουράτου, οι τηλεθεατές άλλαξαν
συχνότητα και «μετακινήθηκαν», σχεδόν όλοι, για να προλάβουν να δουν τις
εξελίξεις στο άλλο ερωτικό ζευγάρι της σεζόν, του αρχιμανδρίτη Ιωάννη και της
Δέσποινας. «Μετακίνηση» η οποία προκύπτει από τη συγκριτική μελέτη των
στοιχείων της AGB Hellas για τα δύο σίριαλ του Mega και το άλλο του Antenna.
Άλλωστε, πώς αλλιώς θα μπορούσε να εξηγήσει κάποιος το γεγονός ότι ενώ οι «Δύο
ξένοι» συγκέντρωσαν 1.383.000 ζευγάρια μάτια, το αμέσως επόμενο σίριαλ του
Mega, «Η ζωή που δεν έζησα», συγκέντρωσε 933.000 τηλεθεατές. Κάτι ανάλογο
συμβαίνει και με το επίσης δευτεριάτικο σίριαλ του Antenna «Κωνστατίνου και
Ελένης», που προβάλλεται «αντικριστά» από τους «Δύο ξένους».

Στο μεταξύ, οι «Επιθυμίες» πλασαρίστηκαν στην τέταρτη θέση με 1.075.000
τηλεθεατές και τα «Εγκλήματα» του Λευτέρη Παπαπέτρου φιγουράρουν στην πέμπτη
βαθμίδα με 1.038.000 τηλεθεατές. Με αυτές τις σειρές συμπληρώθηκε η πεντάδα με
τα δημοφιλέστερα προγράμματα του περασμένου επταημέρου, στη διάρκεια του
οποίου επιτεύχθηκε κι ένα ρεκόρ. Για πρώτη φορά, σε διάστημα δύο σεζόν (ήτοι
'97-98 και '98-99), στις πέντε πρώτες θέσεις φιγουράρουν σειρές που
συγκέντρωσαν μπροστά στους τηλεοπτικούς δέκτες πάνω από ένα εκατομμύριο
τηλεθεατές, κάθε μία ξεχωριστά.

Στην προηγούμενη σεζόν, δύο φορές είχαν φιγουράρει στις πρώτες θέσεις τέσσερα
σίριαλ με πάνω από ένα εκατομμύριο τηλεθεατές το καθένα. Η πρώτη ήταν στο
διάστημα 9-15 Φεβρουαρίου 1998, όταν οι «Ψίθυροι καρδιάς» έκαναν ρεκόρ
τηλεθέασης με 32,7% ποσοστό, και η δεύτερη ήταν μεταξύ 23 Φεβρουαρίου και 1η
Μαρτίου 1998.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16365P051</ED>
<ID>
ID:20833

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Το «Ρεπορτάζ χωρίς σύνορα» συμβάλλει στην αυριανή γιορτή του Αγίου
Βαλεντίνου. Ας είναι. Το ντοκιμαντέρ που παρουσιάζει θα είναι
διαφορετικό από τις γλυκερές εκπομπές και τα παιχνίδια της ημέρας. Εδώ έχουμε
την αναπαράσταση μιας «συνωμοσίας αγάπης», του Στράτου, φοιτητή στο
Σαράγεβο πριν από τον γιουγκοσλαβικό πόλεμο, που ερωτεύεται την Ενίσα,
μουσουλμάνα της Βοσνίας. Όταν ξεσπάει ο πόλεμος κανείς δεν μπορεί να βγει από
την πόλη, εκτός κι αν είναι ξένος διπλωμάτης ή πολεμικός ανταποκριτής. Ο
Στράτος αποφασίζει να βγάλει την αγαπημένη του από την πόλη. Στην Αθήνα
βρίσκει μια δημοσιογραφική ταυτότητα, στο Ζάγκρεμπ μια κοπέλα που μοιάζει στην
Ενίσα και... Στη συνέχεια ο Στέλιος Κούλογλου κάνει ρεπορτάζ, η
Δήμητρα Γαλάνη γράφει τη μουσική ειδικά για το ντοκιμαντέρ και
τραγουδάει σε στίχους του Άρη Δαβαράκη. Αύριο στη ΝΕΤ, στις δέκα το βράδυ.

* Συμβόλαιο με την εταιρεία ενός ποτού δεν ήθελε να υπογράψει ο μυστηριώδης
νέος; Το υπέγραψε λοιπόν και περιόρισε τις δυνατότητες των δημόσιων εμφανίσεών
του σε μία και μόνο κίνηση: να περνάει τον αντίχειρά του από το κάτω χείλος
του. Και ταυτόχρονα του απαγορεύεται να αρθρώσει λέξη ή να βγάλει τα γυαλιά
του. Ε αυτήν τη μοναδικότητα (;) στυλ ­ που μάλλον προς καταπίεση φέρνει ­ την
παρουσίαζε το «Κάτσε Καλά». Με επιμονή στη χειρονομία του στο πεντάλεπτης
διάρκειας ρεπορτάζ της εκπομπής. Η αποθέωση της επικαιρότητας τού τίποτα...

* Βέβαια όλα έχουν τη δικαιολογία τους. Γιατί όπως επεσήμανε η άλλη τιμώμενη
τού «Κάτσε Καλά», Κλέλια Χατζηιωάννου αποκαλούμενη και «βασίλισσα των
τάνκερ», έχει παρατηρήσει πως «αυτό που λείπει από την Ελλάδα είναι η
καλλιέργεια». Και εννοούσε πως δεν υπάρχουν καλλιεργημένοι άνθρωποι. Σε καμία
κοινωνική βαθμίδα. Και εκείνη ισχυριζόταν ότι ήταν σε θέση να διαπιστώσει κάτι
τέτοιο, γιατί σχετίζεται με τόσους επώνυμους στη χώρα και στο εξωτερικό και
ξέρει τη διαφορά. Το πρόβλημα όμως είναι ότι αυτές οι δηλώσεις περιωνύμων
κυριών που γίνονται μπροστά στις κάμερες, άνευ δημοσιογραφικής επεξεργασίας
και φιλτραρίσματος, σε κάτι υστερούν. Γιατί λείπει αυτή η ερώτηση «τι
εννοείτε;», με την οποία οι γνώμες τους αντιμετωπίζονται με κριτική διάθεση.

* Τσικνοπέμπτη προχθές και τι σκέφτηκε η ΝΕΤ για τους ηλικιωμένους άνω των
εξήντα; Να τους προσφέρει κάτι από την εποχή τους. Και έτσι προγραμμάτισε την
οπερέτα «Βαφτιστικός». Ναι, αλλά τι ώρα είχε υπολογίσει την προβολή της; Στη
μία και μισή το πρωί. Μα είναι ώρα αυτή για υπερθεάματα του '10; Εκτός βέβαια
αν έλαβαν υπόψη τις γεροντικές αϋπνίες.Το να παίζεις εκκλησιαστικό όργανο δεν
είναι κάτι απλό. Χρειάζεται πειθαρχία και αφοσίωση. Και ο μουσικός να
βρίσκεται σε καλή φυσική κατάσταση και σε συντονισμό των χεριών και των ποδιών
του. Ο Νίκολας Κίνεστον, άριστος χειριστής του εκκλησιαστικού οργάνου,
εκμυστηρεύεται τα μυστικά του στη Λίνα Στεφάνου στο σημερινό «Da Capo»
του Seven Χ, αποκαλύπτοντας πως το αγαπημένο του είναι το όργανο που έπαιζε ο
Μότσαρτ, το οποίο βρίσκεται στην Ολλανδία.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16365P052</ED>
<ID>
ID:20881

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P05&aa=2</URL></REF>


Article

<CATEGORY>vin15</CATEGORY>

 <H5>Έρωτας στη Χιροσίμα
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΑΡΙΣΤΟΥΡΓΗΜΑΤΙΚΟ ΑΝΤΙΠΟΛΕΜΙΚΟ ΨΥΧΟΛΟΓΙΚΟ ΔΡΑΜΑ
</H3><H3>
</H3>ΝΩΡΙΣ

13.45 ΕΤ1 «Το κορίτσι του πόνου». Δραματική κοινωνική περιπέτεια
(του 1964) σε σενάριο και σκηνοθεσία Ρένας Γαλάνη. Με τους Άντζελα Ζήλεια,
Θανάση Μυλωνά, Λαυρέντη Διανέλλο, Βασιλάκη Καΐλα κ.ά.*

15.00 Seven Χ «Κάτι για να τραγουδήσω» (Something to sing
about). Μιούζικαλ του '50 με Τζέιμς Κάγκνεϊ σε ρόλο μουσικού που ψάχνει για
καριέρα στο Χόλιγουντ. (διάρκεια 87').**

15.15 ΝΕΤ «Τέσσερις για το Τέξας» (Four for Texas). Από τις
θρυλικές κομεντί... γουέστερν. Με Σινάτρα, Ντιν Μάρτιν, Τσαρλς Μπρόνσον, Ανίτα
Έκμπεργκ και Τρίο Στούτζες. Διασκεδαστικές καταστάσεις στην Άγρια Δύση σε
σκηνοθεσία Ρόμπερτ Όλντριτς. Του 1963 (διάρκεια 106'). ***

16.00 Mega «Ο μπαμπάς της νύφης» (Father of the bride). Ριμέικ
πασίγνωστης χολιγουντιανής κομεντί. Εδώ ο Στιβ Μάρτιν είναι ο μπαμπάς που δεν
αντέχει να βλέπει την κορούλα του Κίμπερλι Γουίλιαμς νυφούλα. Η Νταϊάν Κίτον
είναι η μαμά. Παίζει και ο πανύψηλος... Μάρτιν Σορτ. Χαριτωμένο του Τσαρλς
Σάγιερ (διάρκεια 101'). **½

16.30 Skai «Διακοπές στην Κωλοπετινίτσα». Πλάκες με Χατζηχρήστο.
Πρωτευουσιάνοι ψάχνουν... χρυσό στην Κωλοπετινίτσα. Με Φωκά, Διαλυνά και
Φωτόπουλο (διάρκεια 90').**

18.10 Antenna «Πατέρα κάτσε φρόνιμα». Κωμωδία του Κώστα
Καραγιάννη με τους Λάμπρο Κωνσταντάρα, Αλέκο Τζαννετάκο, Γιώργο Μούτσιο κ.ά.
(διάρκεια 94').*

18.15 Mega «Τρεις κούκλες κι εγώ». Ο Ντίνος Ηλιόπουλος είναι
υπάλληλος οίκου μόδας και βγαίνει σεργιάνι με μανεκέν προς ανάκαμψη της
εταιρείας. Λίγα πράγματα, με Καραγιάννη, Τριάντη και Μαίρη Λίντα (διάρκεια 77').*

ΑΡΓΑ

21.00 Seven Χ «Το κορίτσι της Παρασκευής» (His girl Friday).
Κλασική κομεντί βασισμένη στην «Πρώτη σελίδα». Η Ροζαλντίν Ράσελ σε ρόλο
δαιμόνιας ρεπόρτερ που επιχειρεί να την κοπανήσει από τον εργασιομανή
αρχισυντάκτη και εραστή της Κάρι Γκραντ. Του Χάουαρντ Χοκς. (διάρκεια 92'). ***

21.05 Antenna «Χαϊλάντερ ΙΙΙ, ο μάγος» (Highlander ΙΙΙ - the
Magician). Πρόκειται για το τρίτο μέρος της τριλογίας «Χαϊλάντερ, ο αθάνατος»
με πρωταγωνιστή τον γοητευτικό Κριστόφ Λαμπέρ στον ρόλο του Κόνορ Μακλάουντ.
Το καστ συμπληρώνουν ο Μάριο Βαν Πιμπλς και η Ντέμπορα Ούνγκερ. (διάρκεια 94').**

21.10 Mega «Γάμος α λα ελληνικά». Κλασική κομεντί του Βασίλη
Γεωργιάδη με το ζεύγος Κωνσταντίνου - Καλογεροπούλου. Γνωριμία, φλερτ, γάμος
και... μπουνιές με πεθερές Στεφανίδου - Διαμαντίδου (οι καλύτερες). Ο νεαρός
που τραγουδάει στο μπάνιο είναι ο Χάρρυ Κλυνν του '64 (διάρκεια 90'). **½

22.00 Star «Η μεγάλη των μπάτσων σχολή Νο2» (Police Academy ΙΙ).
Αμάν, δεν κουράστηκαν; Τα ίδια και τα ίδια (διάρκεια 90'). 
22.30 ΝΕΤ «Ο πρίγκιψ και η χορεύτρια» (The prince and the
showgirl). Φλερτ Μέριλιν Μονρόε με Λόρενς Ολίβιε. Η Μέριλιν είναι χορεύτρια, ο
σερ είναι αντιβασιλέας χώρας των Βαλκανίων. Πολιτική, έρως και παρασκήνιο. Η
σκηνοθεσία είναι του ίδιου του Ολίβιε τού... 1957. (διάρκεια 112'). ***

23.00 ΕΤ3 «Το επόμενο θύμα» (The Arab conspiracy). Περιπέτεια
του Ρίτσαρντ Σαράφιαν. Ο Κόνερι θέλει να συνάψει ειρήνη στις αραβικές χώρες,
αλλά «κακοί» Άραβες επεμβαίνουν και τα κάνουν μπάχαλο. (διάρκεια 107').**

23.10 Antenna «Ο Λαμπρούκος μπαλαντέρ». Η Μάρω Κοντού συνωμοτεί
για να βάλει στεφάνι στον αδιόρθωτο γλεντζέ Λ. Κωνσταντάρα. Γνωστά αλλά και
ψιλοχαριτωμένα (διάρκεια 87').*

23.15 Skai «Το λάθος μιας βραδιάς» (Fatal love). Κανονική
κοπέλα, 22 ετών με... κανονική σεξουαλική ζωή, πάσχει από AIDS! Πώς; (διάρκεια 90').(;)

23.45 Star «Η τέχνη της αποπλάνησης» (Sunset strip). Αισθησιακοί
χοροί σε στριπτιζάδικο, σε σκηνοθεσία Πολ Φολκ, με Μισέλ Φόρμαν. 
Η Εμανουέλα Ρίβα και ο Έτζι Οκάντα στο αριστουργηματικό φιλμ του Άλεν Ρενέ
«Χιροσίμα αγάπη μου» 
23.45 Seven Χ «Χιροσίμα, αγάπη μου» (Hiroshima mon amour).
Αριστούργημα. Στην πρώτη θέση της ερωτικής ανθολογίας. Γαλλίδα ερωτεύεται
Ιάπωνα. Και οι δύο κατακλύζονται από πολεμικές μνήμες. Σώματα με χάδια και
πληγές. Πλαστική ασπρόμαυρη φωτογραφία, αισθητική πρωτοπορία για την εποχή
της. Από τις καλύτερες ταινίες του Αλέν Ρενέ. Η Εμανουέλα Ρίβα θα μείνει
αξέχαστη (διάρκεια 88'). ****

23.50 ΕΤ1 «Η νύχτα με τις μάσκες» (Halloween). Κλασικό τρόμου.
Το πρώτο και το καλύτερο, σε σκηνοθεσία Τζον Κάρπεντερ. Μικρό παιδί σκοτώνει
και ύστερα από δεκαπέντε χρόνια βγαίνει από το άσυλο. Ανατριχιαστικό. Με
Τζέιμι Λι Κέρτις, Ντόναλντ Πλέζανς. ***½

ΠΟΛΥ ΑΡΓΑ

01.00 Mega «Τα καλύτερά μας χρόνια» (The way we were). Κλασικό
αισθηματικό, νοσταλγικό μελό. Η Μπάρμπρα Στρέιζαντ είναι αριστερή και
ιδεαλίστρια. Ο Ρόμπερτ Ρέντφορντ αθλητής και κούκλος. Από τις καλές στιγμές
του Σίντνεϊ Πόλακ («Πέρα από την Αφρική»). Με χαρτομάντιλα (διάρκεια 113'). ***

01.20 ΕΤ1 «Δύσκολη αποστολή» (First light). Η κόρη πρώην αρχηγού
της CIA είναι αιχμάλωτη σε στρατόπεδο Κούρδων. Πράκτωρ σπεύδει να την
ελευθερώσει. Τα γνωστά. Με Μάικλ Παρέ και Τζάνις Λι. (;)

01.30 Skai «Το χρώμα της δικαιοσύνης» (The color of Justice).
Τέσσερις νεαροί μαύροι σκοτώνουν και κλέβουν. Άγνωστο στις οθόνες (διάρκεια 92').(;)

01.30 ΕΤ3 «Ρευστός ουρανός» (Liquid sky). Εξωγήινος κάνει σεξ με
γήινη για να γεμίσει τις μπαταρίες του. Σε σκηνοθεσία Σλαβα Τσούκερμαν με την
Αν Καρλάιλ (διάρκεια 114').**

04.15 Mega «Πέρα από το μαγεμένο βουνό» (Beyond witch mountain).
Παιδική περιπέτεια τα... ξημερώματα! Αν είναι δυνατόν. Δύο παιδιά με μαγικές
ικανότητες βρίσκουν τον χαμένο θείο που έφυγε από το μαγεμένο βουνό. Του
Ρόμπερτ Ντέι (μόλις 45 λεπτά).*

1. «Χιροσίμα αγάπη μου» ­ Κλασικό, ερωτικό και αντιπολεμικό του Αλέν
Ρενέ (Seven Χ, 23.45)

2. «Η νύχτα με τις μάσκες» ­ Η μεγάλη ανατριχίλα του... τρόμου (ΕΤ1, 23.50)

3. «Τα καλύτερά μας χρόνια» ­ Δάκρυα και αισθήματα με Στρέιζαντ -
Ρέντφορντ (Mega, 01.00)

(;) = άπαιχτο στην Ελλάδα, τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16365P061</ED>
<ID>
ID:20844

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P06&aa=1</URL></REF>


Article

<CATEGORY>vin15</CATEGORY>

 <H5>Ιστορία αγάπης και μίσους
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΜΕΛΟ ΜΕ ΚΟΙΝΩΝΙΚΕΣ ΚΑΙ ΠΟΛΙΤΙΚΕΣ ΠΡΟΕΚΤΑΣΕΙΣ
</H3><H3>
</H3>ΝΩΡΙΣ

13.30 ΝΕΤ «Μπαρμπα-Γιάννης κανατάς». Ηθογραφία του '50 με
Αυλωνίτη, τη μικρούλα Χέλμη (τότε), Αλεξανδράκη, Στρατηγού, Παΐζη, Ξενίδη.
Ρομάντζο φτωχών εραστών. *

15.00 Seven Χ «Σκάρλετ Πίμπερνελ» (Scarlet Pimpernel). Ρομαντική
ιστορία προπολεμικής εποχής με Λέσλι Χάουαρντ και Μερλ Όμπερον, σε σκηνοθεσία
Χάρολντ Γιάνγκ (διάρκεια 98'). **

15.45 ΕΤ3 «Αγγίζοντας τον ουρανό» (Reach for the sky). Δεκάχρονο
κορίτσι εκπαιδεύεται να γίνει πρωταθλήτρια χορού. Καναδέζικη παιδική ταινία...
άγνωστη στην οθόνη (διάρκεια 94'). (;)

15.30 Skai «Μια Ιταλίδα στην Ελλάδα». Μια όμορφη Ιταλίδα
αρχαιολόγος έρχεται στην Ελλάδα και πέφτει στα δίχτυα του έρωτα ενός
επιπόλαιου νεαρού, που το μόνο που γνωρίζει είναι να σπαταλάει τα χρήματα του
πλούσιου πατέρα του. Κωμωδία (παραγωγής 1958), σε σκηνοθεσία Ουμπέρτο Λέντσι,
με τους Βαντίζα Γκουίντα, Ανδρέα Μπάρκουλη, Μίμη Φωτόπουλο, Διονύση
Παπαγιαννόπουλο κ.ά. (διάρκεια 100'). **

17.30 ΕΤ1 «Για την τιμή και τον έρωτα». Μελούρα του '69 με το
παιδί του λαού σε ρόλο λιποτάκτη. Την κοπανάει για να μείνει με την αγαπημένη
Σιτζάνη. Παίζει και ο Μπριόλας. *

18.00 Antenna «Ένας μεγάλος έρωτας». Παντρεμένη γυναίκα με παιδί
ερωτεύεται νεαρό με τον οποίο είναι ερωτευμένη η ανιψιά της. Καρέζη,
Κούρκουλος, Καλογεροπούλου, Χρηστίδης σε σενάριο Γκούφα (διάρκεια 101'). * ½

18.15 Mega «Από τ' αλώνια στα σαλόνια». Κόρη φτωχού αγρότη
παίρνει την εκδίκησή της μόλις γίνεται διάσημη τραγουδίστρια. Με
Στυλιανοπούλου και Ρίζο. Ουδέν (διάρκεια 83'). 
20.45 ΕΤ3 «Εφιαλτικός έρωτας» (Dream lover). Νεαρός αρχιτέκτονας
παθιάζεται με αισθησιακή ύπαρξη, χωρίς να ξέρει το παρελθόν της. Η πρώτη
σκηνοθεσία του Νίκολας Καζάν. Με Τζέιμς Σπέιντερ. Περνάει η ώρα (διάρκεια
99'). **

ΑΡΓΑ

21.00 Star «Ο τελευταίος πρόσκοπος» (The last boy scout). Πρώην
πράκτωρ των μυστικών υπηρεσιών βγάζει το ψωμί του ως ιδιωτικός ντετέκτιβ.
Τελευταία του αποστολή η ανεύρεση πρώην παίκτη του ΝΒΑ. Με τον Μπρους Γουίλις
σε ρόλο ντετέκτιβ. Με Ντέιμον Γουάιανς και Τσέλσι Φιλντς. Η σκηνοθεσία είναι
του Τόνι Σκοτ του «Τοπ γκαν» (διάρκεια 101'). ***

21.00 Seven Χ «Βαριετέ». Τρίο στον αέρα σε τσίρκο. Λάνγκαστερ -
Λολομπρίτζιτα και Τόνι Κέρτις. Έρωτας και ακροβατικά. Παλιά επιτυχία του Κάρολ
Ριντ (διάρκεια 105'). **

21.30 Skai «Περάστε την πρώτη του μηνός». Κομεντί της γειτονιάς
με ιδιοκτήτρια που ταλαιπωρείται από τα καθυστερημένα ενοίκια των... πελατών
της. Με Φόνσου, Παπαμιχαήλ, Ξενίδη και Μπέττυ Αρβανίτη (διάρκεια 90').*

22.00 ΝΕΤ «Μια αγάπη γεμάτη λουλούδια» (Bed of roses).
Ρομαντικό, ερωτικό, του Μάικλ Γκόλντεμπεργκ, με Κρίστιαν Σλέιτερ και Μαίρη
Στιούαρτ Μάστερσον. Νεαρός βομβαρδίζει με τριαντάφυλλα εργασιομανή γυναίκα και
αποσπά την... προσοχή της (διάρκεια 84'). **

Το κινηματογραφικό «Σπίτι των πνευμάτων» είναι κατώτερο του βιβλίου της
Ιζαμπέλ Αλιέντε κι ας έχει διάσημες σταρ ως πρωταγωνίστριες (Μέριλ Στριπ,
Γκλεν Κλόουζ)

23.00 Antenna «Το σπίτι των πνευμάτων» (The house of the
spirits). Μελό με κοινωνικές και πολιτικές προεκτάσεις. Από το βιβλίο της
Ιζαμπέλα Αλιέντε. Η πρώτη κόρη αρχοντικής οικογένειας της Χιλής πεθαίνει και η
δεύτερη παντρεύεται τον αρραβωνιαστικό της πρώτης. Όμως ο άντρας της
αποδεικνύεται βάναυσος. Η κόρη τους στη συνέχεια μπαίνει στο κίνημα και τους
αγώνες, παρέα με τον φλογερό Αντόνιο Μπαντέρας. Η σκηνοθεσία είναι του Δανού
Μπιλ Όγκαστ και παίζουν πλήθος γνωστών, από Μέριλ Στριπ, Τζέρεμι Άιρονς και
Γκλεν Κλόουζ μέχρι τη Γουινόνα Ράιντερ. Με δάκρυα και χαρτομάντιλα (διάρκεια
138'). ***

23.15 Star «Ο κύκλος της φωτιάς Νο 2» (Ring of fire ΙΙ).
Αναμέτρηση δύο λεσχών που παίζουν κικ μπόξινγκ σε γειτονιές του Λος Άντζελες.
Με Ντον Γουίλσον και Βινς Μαρντόκο. Ξεχάστε το (διάρκεια 89'). Τηλεκοντρόλ

23.30 Seven Χ «Οι εξομολογήσεις μιας Αμερικάνας νοικοκυράς»
(Indiscretion of an American wife). Μελό του Βιτόριο Ντε Σίκα με Τζένιφερ
Τζόουνς και Μοντγκόμερι Κλιφτ. **

23.30 Mega «Οι λευκοί δεν μπορούν να πηδήξουν» (white men can't
jump). Ένας λευκός κι ένας μαύρος, παρά την αντιπάθειά τους ο ένας για τον
άλλον, συνεργάζονται στο μπάσκετ για να διακριθούν. Κωμωδία του Ρον Σέλτον με
τους Γουέσλι Σνάιπς, Γούντι Χάρελσον (διάρκεια 110'). *

ΠΟΛΥ ΑΡΓΑ

01.00 ΕΤ3 «Η μάχη του Ελ Αλαμέιν» (Battle of El Alamein).
Πολεμική περιπέτεια του 1968 με τον «ωραίο» της εποχής, τον Τζορτζ Χάμιλτον
και τον Φρέντερικ Στάφορντ. Μάχες στην έρημο της Βόρειας Αφρικής. Με Ρόμελ και
Μοντγκόμερι. 
Τα τεθωρακισμένα μουγκρίζουν. Δεν είναι για πέταμα (διάρκεια 96'). **

01.45 Mega «Όρκος αίματος» (Love and Α. 45). Αστυνομική ιστορία
με φλογερό αίσθημα ανάμεσα σε τύπο που κλέβει για χάρη της και σε... τρελή που
σκοτώνει για χάρη του. Με Τζιλ Μπέλοους και Ρενέ Ζελβέγκερ. Σε σκηνοθεσία
Ντάριν Σκοτ. Άγνωστο (διάρκεια 97'). (;)

04.10 Antenna «Έρωτας με δόσεις» (Check and double check).
Κομεντί του 1931 με ζευγάρι μαύρων σε άγρια ταλαιπωρία. Του Μέλβιν Μπράουν με
Έιμος και Άντι. Ουδέν και γερασμένο (διάρκεια 77'). (;)

1.«Το σπίτι των πνευμάτων» ­ Από το μυθιστόρημα της Ιζαμπέλ Αλιέντε με
πλήθος σταρ (Antenna, 23.00).

2.«Ο τελευταίος πρόσκοπος» ­ Ο Μπρους Γουίλις εν δράσει (Star, 21.00).

3.«Εφιαλτικός έρωτας» ­ Αισθηματικό του Νίκολας Καζάν (ΕΤ3, 20.45).

(;) = άπαιχτο στην Ελλάδα, τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16365P081</ED>
<ID>
ID:20845

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P08&aa=1</URL></REF>


Article

<CATEGORY>vin09</CATEGORY>

 <H5>ΣΤΟ ΦΟΥΛ ΤΑ ΓΥΡΙΣΜΑΤΑ ΓΙΑ ΤΑ ΣΙΡΙΑΛ ΤΩΝ ΚΑΝΑΛΙΩΝ
</H5><H2>15 συνεργεία επί ποδός...
</H2>
<H3>Πάνω από 15 τηλεοπτικά συνεργεία εργάζονται πυρετωδώς αυτές τις ημέρες σε
στούντιο και εξωτερικούς χώρους όχι μόνο για τα σίριαλ που ήδη προβάλλονται
αλλά και γι' αυτά που έχουν πάρει τον δρόμο προς τη μικρή οθόνη.
</H3>
Η Βενετία (Αγγελική Δημητρακοπούλου) με τον αγαπημένο της Αλμπέρτο
(Κωνσταντίνο Τζανοκωστάκη) στο σίριαλ «Η συκοφαντία του αίματος», τα γυρίσματα
του οποίου θα γίνουν την επόμενη εβδομάδα στις Σπέτσες

Μία μόνο σκηνή, αυτή του φινάλε, απομένει για να τελειώσει ο σκηνοθέτης Λάμπης
Ζαρουτιάδης τα γυρίσματα στο σίριαλ της Μιρέλας Παπαοικονόμου η «Ζωή που δεν
έζησα». Η κακοκαιρία και κυρίως ο αέρας εμποδίζει το ελικόπτερο που πρόκειται
να εμφανιστεί στο τελευταίο επεισόδιο να πετάξει, με αποτέλεσμα όλοι τους να
αναμένουν την... ηλιόλουστη μέρα.

Σε εξωτερικούς χώρους κάνει αυτές τις ημέρες γυρίσματα (στην περιοχή της
Παιανίας) και ο Αλέξανδρος Ρήγας για τους «Δύο ξένους», ενώ η νέα κωμική σειρά
του Σκάι που σκηνοθετεί ο Παναγιώτης Κούτρας «Υπεράνω όλων η πατρίς» (με τον
Ηλία Λογοθέτη και την Τζέσυ Παπουτσή) γυρίζεται στον Πειραιά. Αντίθετα, η
νεανική παρέα του σίριαλ «Είμαστε στον αέρα» εξακολουθεί να βρίσκεται σε
στούντιο στο Μενίδι (έως τις 7 Μαρτίου που πέφτει η αυλαία).

Αρκετή... φύση περιέχει στα πλάνα του το «Σημάδι του έρωτα» που σκηνοθετεί ο
Δημήτρης Σοφιανόπουλος (με τη Βάνα Μπάρμπα και τον Στράτο Τζώρτζογλου) που ως
γνωστόν γυρίζεται στην Παιανία και στη Θήβα. Πάντως την ερχόμενη εβδομάδα
θα... επισκεφθούν όλοι οι πρωταγωνιστές ένα κλαμπ στο Γαλάτσι.

Όσο για τους πρωταγωνιστές του εύθυμου σίριαλ «Και οι παντρεμένοι έχουν ψυχή»,
τον Αντώνη Καφετζόπουλο, τον Γιώργο Παρτσαλάκη και τις... γυναίκες τους, αυτή
την περίοδο κάνουν διακοπές και θα επανέλθουν στο στούντιο στις 12 Μαρτίου.

Ένα νέο σίριαλ του Λευτέρη Καπώνη με σκηνοθέτη πάλι τον Αντώνη Τέμπο, οι
«Γυναίκες δεν υπάρχουν πια» (με τον Χρήστο Βαλαβανίδη, τον Φίλιππο Σοφιανό,
την Κατερίνα Λέχου και την Άννα Μιχαήλου), ξεκινά την ερχόμενη εβδομάδα από
την Παιανία και προορίζεται για το Mega.

Στο στούντιο ΑΤΑ για μία ακόμη εβδομάδα θα ετοιμάζεται η κωμωδία «Το μικρό
σπίτι στο Παγκράτι» (ΕΤ1), με την Ελένη Γερασιμίδου και την Κατιάνα Μπαλανίκα,
ενώ μια νέα παραγωγή του στούντιο ΑΤΑ που σκηνοθετεί ο Νίκος Κουτελιδάκης «Σαν
αδελφές» με τη Θέμιδα Μπαζάκα και την Ελένη Ζιώγα (ΕΤ1) θα γυρίζεται έως και
τον Μάιο σε εξωτερικούς χώρους.

Εδώ και περίπου δέκα μέρες ετοιμάζονται για λογαριασμό του Mega τα «Θύματα
ειρήνης» που σκηνοθετεί ο Γιάννης Διαμαντόπουλος. Αυτές τις ημέρες, σκηνοθέτης
και πρωταγωνιστές βρίσκονταν στον Περαιά, ενώ από αύριο Κυριακή και για μία
εβδομάδα θα... κυκλοφορούν στο Παρίσι.

Εντατικά γυρίσματα κάνει και ο Κώστας Αριστόπουλος για το σίριαλ «Η συκοφαντία
του αίματος» που ήδη έχει αρχίσει να προβάλλεται από την ΕΤ. Αυτές τις ημέρες
θα βρίσκονται στην ταβέρνα «Κληματαριά» (στην Πλατεία Θεάτρου) ενώ την
ερχόμενη Δευτέρα θα ταξιδέψουν με προορισμό τις Σπέτσες.

Σε καθημερινή βάση κάνουν γυρίσματα η «Απαγορευμένη αγάπη» του Mega και τα δύο
σίριαλ του Νίκου Φώσκολου «Λάμψη» και «Καλημέρα ζωή» (Antenna) ενώ σε στούντιο
βρίσκονται αυτές τις ημέρες τρία σίριαλ του Antenna: «Δεσποινής Μαργαρίτα»,
«Νταντά για όλες τις δουλειές», «Κωνσταντίνου και Ελένης». Όσο για την
«Τρικυμία» (με τον Γιώργο Νινιό και τον Θανάση Ευθυμιάδη) και τις «Επιθυμίες»
(με τον Γιάννη Βούρο και την Αλεξάνδρα Παλαιολόγου), το μεν πρώτο γυρίζεται
στην Κηφισιά, ενώ το δεύτερο σε κάποιο γραφείο στη Βασιλίσσης Σοφίας.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16365P101</ED>
<ID>
ID:20825

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P10&aa=1</URL></REF>


Article

<CATEGORY>vin09</CATEGORY>

 <H2>Τζακ Νίκολσον, Μπρους Λι και Τζον Γκούντμαν
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

«Καλύτερα δεν γίνεται» με τον Τζακ Νίκολσον

Τρία φιλμ για διαφορετικά... είδη σινεφίλ συνυπάρχουν στις σημερινές
βιντεοεπιλογές μας, με πρωταγωνιστές τους Τζακ Νίκολσον, Τζον Γκούντμαν,
Μπρους Λι.

«ΚΑΛΥΤΕΡΑ ΔΕΝ ΓΙΝΕΤΑΙ»: Εύστοχα φέρνει το σλόγκαν «Μια κωμωδία από την
καρδιά που... σας κάθεται στον λαιμό», αυτή η κομεντί του Τζέιμς Μπρουκς
(«Σχέσεις στοργής», «Το κύκλωμα»), καθώς γελάς πολύ συχνά ­ και αυθόρμητα ­
αλλά κατά βάθος λυπάσαι τον Τζακ Νίκολσον, ενώ αναρωτιέσαι «μήπως είμαι κι εγώ
τόσο υποχόνδριος και γεμάτος εμμονές;»! Ο Τζακ Νίκολσον και η Έλεν Χαντ
κέρδισαν Όσκαρ ερμηνείας και η ταινία γνώρισε εμπορική επιτυχία παντού ­ και
στη χώρα μας. ***

«Ο ΑΠΟΛΥΤΟΣ ΜΑΧΗΤΗΣ ΜΠΡΟΥΣ ΛΙ»: Η αληθινή ιστορία της ζωής του
«φαινομένου» Μπρους Λι, που γεννήθηκε στις 27 Νοεμβρίου του '40, το αληθινό
του όνομα ήταν Lee Yuen Kam και στα 32 χρόνια του βρήκε μυστηριώδη θάνατο...
Μέχρι τα 13 του είχε παίξει σε πάνω από είκοσι μικρούς ρόλους σε ταινίες. Στην
εν λόγω κασέτα υπάρχουν βιογραφικά στοιχεία από την ταραχώδη και σύντομη ζωή
του, αποσπάσματα από τις ταινίες του «The big boss», «Fist of fury», «The way
of the dragon», σπάνιες σκηνές από τη φιλμογραφία του, ακυκλοφόρητο υλικό και
χρονικό ολόκληρης της καριέρας του. **

«ΟΙ ΤΡΑΚΑΔΟΡΟΙ»: Ο πληθωρικός Τζον Γκούντμαν έχει αποδείξει πως είναι
ηθοποιός υψηλού υποκριτικού επιπέδου («Μπάρτον Φινκ»), αλλά εδώ παίζει σε μια
απλοϊκή φαρσοκωμωδία με έξυπνα οπτικά εφέ. Ο Ποντ, η Χόμιλι και τα δύο τους
παιδιά είναι οι Τρακαδόροι, μια απίθανη μικροσκοπική οικογένεια, που το ύψος
της δεν ξεπερνά τους 10 πόντους και ζει κάτω από το πάτωμα ενός σπιτιού
κανονικού μεγέθους. Όταν όμως η ιδιοκτήτρια του σπιτιού πεθαίνει και κανείς
δεν μπορεί να βρει τη διαθήκη που έχει αφήσει, ο κακός μεγαλοδικηγόρος Όσιους
Πότερ αποφασίζει να το κατεδαφίσει και να διώξει την καλή οικογένεια που
κατοικεί σε αυτό. Όμως οι Τρακαδόροι παίρνουν την κατάσταση στα χέρια τους και
ξεκινούν έναν δύσκολο και ριψοκίνδυνο αγώνα για να σώσουν το σπίτι τους και
φυσικά την... ίδια τους τη ζωή! Σκηνοθεσία Πίτερ Χίγουιτ. Παίζει ακόμα ο Τζιμ Μπρόουντμπεντ.**
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16365P102</ED>
<ID>
ID:20875

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P10&aa=2</URL></REF>


Article

<CATEGORY>vin09</CATEGORY>

 <H2>Η Δημοκρατία στη μικρή οθόνη
</H2>
«Τηλεόραση και Δημοκρατία» είναι το θέμα με το οποίο καταπιάνεται απόψε η
σειρά ντοκιμαντέρ του Γιάννη Κασπίρη «Άνθρωποι και τηλεόραση» (ΝΕΤ, 21.50).
Τις απόψεις τους καταθέτουν ο Ευάγγελος Βενιζέλος, ο Δημήτρης Ρέππας, ο
Μιχάλης Παπαγιαννάκης και ο Κωνσταντίνος Τσουκαλάς.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16365P103</ED>
<ID>
ID:20912

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P10&aa=3</URL></REF>


Article

<CATEGORY>vin09</CATEGORY>

 <H2>Βλέπουν τρεις ερωτικές σκηνές την ώρα
</H2>
Τρεις ερωτικές σκηνές ανά ώρα βλέπουν, κατά μέσο όρο, οι νεαροί Αμερικανοί στη
μικρή οθόνη. Τα προγράμματα της αμερικανικής τηλεόρασης έχουν, σε μεγάλο
βαθμό, ερωτικό περιεχόμενο χωρίς να υπάρχει η ανάλογη μέριμνα για ενημέρωση σε
ό,τι αφορά τους κινδύνους που κρύβει το σεξ, σημειώνεται μεταξύ άλλων σε
έρευνα του Πανεπιστημίου της Καλιφόρνιας που πραγματοποιήθηκε για λογαριασμό
τού ­ μη κερδοσκοπικού ­ Ιδρύματος Κάιζερ για την Οικογένεια.

Στο μικροσκόπιο βρέθηκαν 1.351 προγράμματα κάθε κατηγορίας (σαπουνόπερες,
δραματικές σειρές, ταινίες, τοκ σόου) και ύστερα από μελέτη διαπιστώθηκε πως
περισσότερες από τις μισές εκπομπές (56%) είχαν σεξουαλικό περιεχόμενο, σκηνές
με φιλιά, φλερτ, συζήτηση περί σεξ, σεξουαλική πράξη ή υπαινιγμούς γύρω από αυτήν.

Η έρευνα έδειξε πως σε ένα από τα δέκα προγράμματα γινόταν αναφορά στους
κινδύνους που αντιμετωπίζουν όσοι κάνουν έρωτα χωρίς προφυλάξεις.

Στον κατάλογο των εκπομπών με σεξουαλικό περιεχόμενο στην κορυφαία θέση
φιγουράρουν οι σαπουνόπερες με ποσοστό 85%, ακολουθούν οι ταινίες (83%), τα
τοκ σόου (78%), οι δραματικές σειρές και οι ενημερωτικές εκπομπές (58% ανά
κατηγορία), οι κωμωδίες (56%) και τα ριάλιτι σόου με σεξουαλικό περιεχόμενο σε
ποσοστό 23%.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16365P104</ED>
<ID>
ID:20934

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P10&aa=4</URL></REF>


Article

<CATEGORY>vin09</CATEGORY>

 <H5>Ο Θ. ΜΙΚΡΟΥΤΣΙΚΟΣ ΕΚΘΕΤΕΙ ΤΑ ΣΧΕΔΙΑ ΤΟΥ ΓΙΑ ΤΟ ΦΕΣΤΙΒΑΛ
</H5><H5>Η ποίηση ανατέλλει τα μεσάνυχτα
</H5><H2>Ριζική ανανέωση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Ο Θάνος Μικρούτσικος, τρεις μόλις ημέρες μετά την ανάληψη των καθηκόντων του
προέδρου, αλλά και του γενικού διευθυντή του νεοσύστατου Ελληνικού Φεστιβάλ,
είναι έτοιμος να ανακοινώσει το φετινό πρόγραμμα, ενώ προχωρεί, με ρυθμούς
καλπάζοντες, στη ριζική αναμόρφωση του φεστιβαλικού θεσμού.
</H3>
«Η ευελιξία είναι το υπ' αριθμόν ένα ζητούμενο», λέει ο Θάνος Μικρούτσικος

«Οι λύσεις που έχουν δοθεί από την υπουργό Ανάπτυξης κ. Βάσω Παπανδρέου, μας
οδηγούν προς τη σωστή κατεύθυνση. Μένει να αποδειχθεί, τους επόμενους μήνες,
κατά πόσο, όντως, κερδίζεται η ευελιξία, που ήταν το υπ' αριθμόν ένα ζητούμενο
στην αλλαγή του παλιού θεσμικού πλαισίου. Εμείς το παλεύουμε. Είμαστε σκληρά
καρύδια. Δεν πρόκειται να παραδώσουμε τα όπλα αμαχητί. Ελπίζω, με τη
συμπαράσταση που έχω από την υπουργό, να πετύχουμε και να μη χρειάζονται παρά
κάποιες, «διορθωτικές» μόνον, κινήσεις, ώστε να έχουμε, από τον Οκτώβριο και
μετά, σε ολοκληρωμένη μορφή, τον θεσμό που απαιτούν οι νέες συνθήκες. Αυτό το
χρόνο τον χρειαζόμαστε. Το Ελληνικό Φεστιβάλ θα δείξει το ολοκληρωμένο πρόσωπό
του από το 2000».

Τον Νοέμβριο μπήκε στα εξαθλιωμένα γραφεία τής έως πρόσφατα Διεύθυνσης
Καλλιτεχνικών Εκδηλώσεων του ΕΟΤ. Με λίγους ανθρώπους γύρω του ­ αυτούς που
«κληρονόμησε» και που φαίνεται να του συμπαραστέκονται και με τους ελάχιστους
που έφερε μαζί του ­ ο Θάνος Μικρούτσικος, τέρας αντοχής και εργατικότητας,
χωρίς να εγκαταλείψει την προσωπική του καριέρα ­ στο Κέντρο Ηχογραφήσεων του
Μεγάρου Μουσικής πηγαινοέρχεται τις ημέρες αυτές για την ηχογράφηση της όπεράς
του «Η επιστροφή της Ελένης», που μόλις πριν από λίγες ημέρες παίχτηκε στο
Μέγαρο ­ έπεσε με τα μούτρα στη δουλειά. Και είναι σχεδόν έτοιμος να δώσει στη
δημοσιότητα, στις 2 Μαρτίου, το πρόγραμμα του πρώτου Ελληνικού Φεστιβάλ ­
Αθηνών και Επιδαύρου. Ταυτόχρονα, όμως, ­ και αυτό είναι το σημαντικότερο ­
έχει έτοιμο προς υπογραφή από τους συναρμόδιους υπουργούς το οργανόγραμμα που
θα «μορφοποιήσει» τις αλλαγές, οι οποίες έχουν ­ επιτέλους! ­ δρομολογηθεί
στον πολυπαθή θεσμό.

Το «στοίχημα» για τον Θάνο Μικρούτσικο, όσον αφορά το 1999 ­ «θα βαρεθείτε να
το ακούτε», λέει, γελώντας και βάζοντας στο στόμα το τσιμπούκι του ­ είναι η
άλλου τύπου οργάνωση. «Το Διοικητικό Συμβούλιο έκανε μια εξαιρετική εργασία.
Σε χρόνο ρεκόρ ετοιμάσαμε ένα καταστατικό λειτουργίας εξαιρετικό, που μένει,
βέβαια, να εγκριθεί από την κ. Παπανδρέου, τον κ. Παπαντωνίου και τον κ.
Παπαδόπουλο, αλλά είμαι σίγουρος ότι θα το εγκρίνουν γιατί είναι ένα πρότυπο
οργανόγραμμα, συνταγμένο σύμφωνα με τα τελευταία δεδομένα σε παγκόσμια κλίμακα».

Οργανόγραμμα

Το οργανόγραμμα προβλέπει πέντε Διευθύνσεις: Διοικητικού-Οικονομικού, Προβολής
και Επικοινωνίας, Καλλιτεχνικού Προγραμματισμού, Χώρων Κοινού και Τεχνική
Διεύθυνση, ενώ παρά τω γενικώ διευθυντή θα υπάρχουν το Νομικό Τμήμα, ένα Τμήμα
Πληροφορικής, που οργανώνεται σε συνεργασία με το Πανεπιστήμιο της Πάτρας, και
οι Ειδικοί Σύμβουλοι. «Εδώ μπορώ να πω για πρώτη φορά ότι το απεδέχθη και, από
τον Μάρτη και μετά, Ειδικός Σύμβουλος θα είναι ο Γιώργος Λούκος, καλλιτεχνικός
διευθυντής του Μπαλέτου της Όπερας της Λυών, ένα από τα σημαντικότερα πρόσωπα
της Ευρώπης και όχι μόνο στον τομέα του χορού, γιατί έχει μια συνολική γνώση
των πραγμάτων».

«Θα έχουμε, δηλαδή», ανακεφαλαιώνει, «έναν νέο μηχανισμό, στον οποίο οι
Διευθύνσεις αυτές θα συνεργάζονται αλλά, ταυτόχρονα, και η καθεμιά θα μπορεί
να παράγει αποτελεσματικό έργο. Αν δεις τα προσόντα που απαιτούνται για τα
άτομα που θα στελεχώσουν τις Διευθύνσεις και την περιγραφή της καθεμιάς, θα
διαπιστώσεις ότι μούχλα τέλος στο Φεστιβάλ».

Το «Ελληνικό Φεστιβάλ» φιλοδοξεί να ανταποκριθεί στον τίτλο του. Και να μη
μείνει ένα φεστιβάλ για την Αθήνα και την Επίδαυρο.

«Για το '99 δεν θα αλλάξουμε κατεύθυνση. Όμως, σε απόλυτη συνεννόηση με την κ.
Βάσω Παπανδρέου, τον Οκτώβριο με Νοέμβριο, μετά από διαβουλεύσεις, θα
οργανώσουμε για το 2000 ένα Δίκτυο Περιφερειακών Φεστιβάλ. Τα κριτήρια για τις
πόλεις που θα ενταχθούν, για μένα, είναι, πρώτον, αν βρίσκονται στην ακριτική
ζώνη και δεύτερον, αν διαθέτουν αρχαία θέατρα».

Φέτος, στην Αθήνα, θα χρησιμοποιηθούν ­ η διάρκεια του Φεστιβάλ Αθηνών θα
είναι από 27 Ιουνίου έως 8 Αυγούστου ­ εκτός από το Ηρώδειο, η Πνύκα, η Στοά
του Ευμένους και ένας χώρος στην οδό Πειραιώς.

«Βάζω στον κάθε χώρο εκδηλώσεις που ταιριάζουν, σύμφωνα με το ένστικτό μου, σ'
αυτόν. Αν δεν δούμε, όμως, στην πράξη τη δυνατότητα κάθε χώρου, δεν μπορούμε
να καταλήξουμε οριστικά. Αυτό το ξέρω από την Πάτρα. Στην πενταετία δοκίμασα
εκεί δέκα χώρους, αλλά "μου κάθησαν" οι πέντε. Με βάση, λοιπόν, σε ποιους
χώρους θα καταλήξουμε, θα εξαρτηθεί αν ο Λυκαβηττός θα ενταχθεί ή θα
παραμείνει χώρος ενοικιαζόμενος. Η προοπτική, για το 2001 πλέον, είναι οι
εκδηλώσεις να διακτινώνονται σε πέντε - έξι χώρους, που θα δημιουργούν, όμως,
μια άλλη αίσθηση πραγμάτων».

Επίδαυρος

Οι παραστάσεις της Επιδαύρου, εννέα πέρυσι, φέτος θα γίνουν οκτώ ­ από 2
Ιουλίου έως 21 Αυγούστου ­ ενώ πρόθεση του Θάνου Μικρούτσικου είναι, σε δύο
χρόνια, να μην ξεπερνούν τις έξι έως επτά, στο μεγάλο θέατρο.

«Πρέπει, επιτέλους, να φρενάρουμε την κρίση. Αν δεν έχει κάποιος να πει κάτι
παραπάνω, δεν είναι δυνατόν να έρχεται απλώς "από συνήθεια" να παίξει στην
Επίδαυρο. Η "εξ αδιαιρέτου ιδιοκτησία", η οποία καθιερώθηκε σε άλλες εποχές,
με άλλες συνθήκες και με άλλες υπογραφές, δεν μπορεί να είναι το κριτήριο ότι
κάποιοι πρέπει να παίζουν στην Επίδαυρο κάθε χρόνο».

Αυτό, όμως, δεν θα έπρεπε να ξεκινήσει από την ριζική αλλαγή της νοοτροπίας
του ίδιου του Φεστιβάλ; Που να προτείνει πλέον και όχι, απλώς, να επιλέγει από
σειρά «αιτήσεων»;

«Οι αλλαγές δεν μπορούν να γίνουν από φέτος. Αλλά από το 2000 θα γίνουν. Θα
γίνει και αυτό ­ να προτείνουμε ­ αλλά και από τις προτάσεις που θα έρθουν θα
κοιτάξουμε να δούμε ποιες είναι πραγματικά οι πιο ενδιαφέρουσες. Θα πρέπει πια
να μην κοιμάται κανένας ήσυχος ­ ότι "έτσι και αλλιώς έχω μια Επίδαυρο στην
τσέπη". Το δηλώνω απερίφραστα.

Και δεν καταλαβαίνω γιατί μπορεί η εικοστή τρίτη, ας πούμε, "Ηλέκτρα", να
είναι πιο ενδιαφέρουσα από ένα διεθνές Μπαλέτο που θα κάνει μια δουλειά πάνω
στο αρχαίο δράμα. Όχι, δεν είναι. Θα εισαχθούν, λοιπόν, στο μεγάλο θέατρο και
κάποιες μεγάλες παραγωγές από άλλους, πλην θεάτρου, χώρους: μουσική, μπαλέτο...

Το τρίτο και σημαντικότερο είναι αυτό που λέω προσωρινά "Εναλλακτική
Επίδαυρος". Από το 2000 θα ξεκινήσει σειρά εκδηλώσεων, μεταξύ 22 Αυγούστου και
5 Σεπτεμβρίου, που θα περιέχει την πρόταση του Φεστιβάλ για το αρχαίο δράμα
μέσα από το θέατρο, την ποίηση, τον χορό και την μουσική και που θα
συμπληρώνεται, ίσως, και από ένα συνέδριο. Σε χώρους πλην του μεγάλου αρχαίου
θεάτρου, που από τώρα αναζητούνται σε μια θαυμάσια συνεργασία της αρμόδιας
Εφορείας Αρχαιοτήτων.

Έτσι πιστεύω ότι θα μπορέσουμε όχι μόνο να "φρενάρουμε" την κρίση αλλά και να
δημιουργήσουμε ένα υψηλότατου επιπέδου, λαμπερό, και όχι μόνο για την Ελλάδα, Φεστιβάλ».

Δεν έχει αποφασίσει ακόμη για τις τιμές των εισιτηρίων, είναι σε θέση, όμως,
ήδη να δηλώσει: «Δεν θα τις ανεβάσω. Ο κόσμος, βέβαια, πρέπει να κατανοήσει,
αν θέλει ένα πολύ καλύτερο επίπεδο στο Φεστιβάλ, ότι ένα μέρος του ποσού που
ξοδεύεται, πρέπει να καλύπτεται από τα εισιτήρια. Δεν θα βρω, όμως, το ποσό
αυτό ανεβάζοντας το εισιτήριο από τις οκτώ χιλιάδες στις δεκαέξι. Θα το βρω αν
καταφέρω να καλύψω όλες τις θέσεις. Θέλω να κρατήσω τα εισιτήρια στην ίδια
λογική. Δεν είναι λαϊκισμός. Είναι ουσία».

Μία από τις καινούργιες προτάσεις του Ελληνικού Φεστιβάλ θα είναι η εισαγωγή
της ποίησης. «Χρόνο με τον χρόνο θα πολλαπλασιάζονται τα γεγονότα γύρω από την
ποίηση», λέει ο Θάνος Μικρούτσικος. Στην «Εναλλακτική Επίδαυρο» σαφέστατα
βλέπω να παρουσιάζονται τα μεγάλα ποιητικά κείμενα του Γιάννη Ρίτσου, από την
«Τέταρτη διάσταση». Όμως η ποίηση πρέπει να παίξει ουσιαστικό ρόλο και στο
Φεστιβάλ Αθηνών. 
Φέτος, λοιπόν, ετοιμάζεται μια μεγάλη, από κάθε άποψη, βραδιά ποίησης, μια και
θα ξεκινήσει τα μεσάνυχτα και θα κρατήσει ώς την ώρα που ανατέλλει ο ήλιος. Θα
είναι η εναρκτήρια εκδήλωση του Φεστιβάλ, τη νύχτα της 26 προς 27 Ιουνίου, θα
γίνει στην Πνύκα και θα έχει τον τίτλο «Η ποίηση ανατέλλει τα μεσάνυχτα».

Καλείται όλο το αθηναϊκό κοινό να 'ρθει γιατί θα συμβούν πολλά περίεργα. Οι
«καταραμένοι» ποιητές και αυτοί που αυτοκτόνησαν θα «εμφανιστούν» γύρω στις
τρεις, οι «ίδιοι» ή τα «φαντάσματά» τους, άριες παράξενες θα ακούγονται σε
απόσταση 50 μέτρων, κάτω από τη φωτισμένη Ακρόπολη, θα προσφέρονται εδέσματα
τύπου «Μπρόκολα Δημουλά» ή «Οίνος Σαχτούρη», οι θεατές θα εφοδιάζονται με
κλεφτοφάναρα για να μην τα χάσουν στον αχανή χώρο της Πνύκας...».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16365P111</ED>
<ID>
ID:20826

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P11&aa=1</URL></REF>


Article

<CATEGORY>vin09</CATEGORY>

 <H2>Για τον Δ.Ι. Αντωνίου
</H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Την περασμένη Δευτέρα, η Εταιρεία Κασιακών Μελετών τίμησε στην Στοά του
Βιβλίου τη μνήμη του καπετάνιου - ποιητή και συμπατριώτη τους Δ.Ι. Αντωνίου,
με διπλή αφορμή: τη συμπλήρωση πέντε χρόνων από τον θάνατό του, και την έκδοση
από τον «Ερμή» μιας ανθολογίας με τα δυσεύρετα σήμερα ποιήματά του. Σ' ένα
σεμνό φιλολογικό μνημόσυνο, χωρίς υπερβολές και αταίριαστες υμνολογίες, οι
ομιλητές αναφέρθηκαν στον ποιητή και στον άνθρωπο Αντωνίου, ενώ διαβάστηκαν
αρκετά από τα γνωστά ή λιγότερα γνωστά ποιήματά του.

Ο Αντωνίου ευτύχησε να συμπορευτεί ισοδύναμα με μεγάλα ονόματα της νεωτερικής
μας ποίησης ­ συνοδοιπορία που του υπαγόρευε και του επέβαλε σοβαρότητα,
πειθαρχία και έλεγχο των εκφραστικών του μέσων. Γι' αυτό και δεν εκμηδένισε
την προσωπική του γραφή, κάτω από το βάρος της σκιάς των ηγετικών φυσιογνωμιών
της γενιάς του, δεν κατάντησε απρόσωπος μιμητής. Το ασκημένο αυτί του
εξοικειωμένου με τη νεωτερική ποίηση σύγχρονου αναγνώστη συλλαμβάνει κάποτε
αντίλαλους της σεφερικής φωνής στα ποιήματά του, αλλά σε τόνους που δηλώνουν
μια σαφώς διακρινόμενη προσωπικότητα. Ταξιδεύοντας για πολλά χρόνια στους
ωκεανούς ή στην κλειστή θάλασσα της Μεσογείου, απέφυγε την εύλογη και εύκολη
γραφικότητα των μακρινών ταξιδιών, αυτό το φανταιζί στοιχείο ­ όπως
επισημαίνει ο Μανόλης Μαυρολέων, που ανθολόγησε τον Αντωνίου ­ αυτή την
κολασμένη αθωότητα που διακρίνουμε (και που συχνά μας γοητεύει) στην ποίηση
του Νίκου Καββαδία.

Ο ανοιχτός ορίζοντας της θαλασσινής του ρότας προσέδωσε στα ποιήματά του μια
διέξοδο από την εσωστρέφεια και από τον κλειστό χώρο που ήταν σχεδόν μόνιμο
σκηνικό στην ποίηση της δεκαετίας του 1920: Η καρυωτακική persona που
παρακολουθεί το ξερό δαφνόφυλλο να πέφτει, παρατηρεί τη ζωή μέσα από το
παράθυρο, έστω γελώντας ήρεμα. Μα και ο Τέλλος Άγρας επικοινωνεί με την
άνοιξη, μέσα από τον φεγγίτη του δικού του δωματίου. Η ανία του βίου, το
taedium vitae, στο ομότιτλο ποίημα του Καίσαρα Εμμανουήλ, φαίνεται να οδηγεί
προς τον θάνατο, μέσα στη χλιδή και την ευωδιαστή ατμόσφαιρα του ερωτικού
δωματίου, το οποίο σκηνοθετείται και χρωματίζεται από τον Λαπαθιώτη με τους
κόκκινους μπερντέδες και με το άσπρο κρεβάτι.

Σε αντίθεση προς όλους όσους ανέφερα πιο πάνω ­ σε μιαν εποχή κατά την οποία ο
Ελύτης «ανακαλύπτει» το Αιγαίο ­ ο Αντωνίου εκφράζει επιγραμματικά την αλλαγή
του σκηνικού που φέρνει στην ποίησή μας η γενιά του '30, μ' ένα ποίημά του που
μπορεί να θεωρηθεί ως ήρεμη και νηφάλια διακήρυξη ολόκληρης της γενιάς αυτής:
«Πέσαν οι τοίχοι της κάμαράς μου κι έμεινα στον κήπο / δίνοντας το εσωτερικό
στο χώρο, σαν άνθος που ανοίγει. / Το φως χιμούσε μπαλσαμωμένο τόσους αιώνες /
του φεγγαριού: με την ορμήν ατίναχτη τόσα χρόνια».

Ολιγογράφος ποιητής, δεν φρόντισε όσο ζούσε να μας παραδώσει σ' έναν ενιαίο
τόμο την παραγωγή του. Το σώμα του έργου του συγκροτείται από μερικά ανάτυπα
(δημοσιεύσεις του στα περιοδικά «Τα Νέα Γράμματα» και «Αγγλοελληνική
Επιθεώρηση»), από τα δύο βιβλία του («Ινδίες» 1967, «Χάι-Κάι και Τάνκα» 1972)
και από σποραδικά μεταγενέστερα ποιήματα. Από την άποψη αυτή, θα πρέπει να
είμαστε ευγνώμονες στον «Ανθολόγο Ερμή» για τον πρόσφατο ανθολογικό τόμο, που
ξαναφέρει στην επικαιρότητα τον Αντωνίου. Δεν πιστεύω ότι η ποίησή του έχει
παραγνωριστεί, όπως ακούστηκε αρκετές φορές την περασμένη Δευτέρα. Άλλο πράγμα
είναι η μεταθανάτια εκδοτική τύχη του έργου του, σημείο στο οποίο δεν έχουν
ευτυχήσει πάμπολλοι ποιητές μας, και άλλο η γραμματολογική τοποθέτηση και
καταξίωση της προσφοράς του. Δεν φαντάζομαι να υπάρχουν πολλοί που να
αμφισβητούν ότι ο Αντωνίου έγραψε μιαν αδρή, λιτή ποίηση, ότι μας κληροδότησε
ορισμένα δημοφιλή ποιήματα (όπως το επιγραφόμενο «Οι κακοί έμποροι») και ένα
μείζον συνθετικό ποίημα («Ινδίες»). Μας άφησε, τέλος, τις λεπτοκοπιές των
άριστα τεχνουργημένων χάι-κάι του ­ είδος που εμφανίζεται στα γράμματά μας
πολύ πριν από τον Σεφέρη και τον Αντωνίου, αλλά που οι δυο τους καθιέρωσαν στη
σύγχρονη λογοτεχνία μας.

Τον γνώρισα προσωπικώς κατά τα τελευταία 15 χρόνια της ζωής του. Αποκόμισα την
εντύπωση ενός στιβαρού, αυστηρού χαρακτήρα. Θυμάμαι πάντα ορισμένα βράδια στις
αγαπημένες του ταβέρνες, με συντροφιά τον φίλο του Αλέξανδρο Μπάρα, στον
οποίον ασκούσε μια τρυφερή τρομοκρατία. Θυμάμαι, ακόμη, το βαθύ, άδολο και
ανυπόκριτο ενδιαφέρον που έδειχνε για τους άλλους φίλους του, τον Σεφέρη, τον
Κατσίμπαλη, τον Λορεντζάτο, τον Καραντώνη. Με συντροφεύει πάντα, ως δίδαγμα
ζωής, ο γνωμικός του στίχος: «Πιάνουν στη γη μας λίγο τόπο τα πολύτιμα».
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16365P121</ED>
<ID>
ID:20827

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P12&aa=1</URL></REF>


Article

<CATEGORY>vin09</CATEGORY>

 <H5>49η ΜΠΕΡΛΙΝΑΛΕ
</H5><H5>Ημέρα 4η
</H5><H2>Υπό την επήρεια αλκοόλ!
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>«Κύριε Νόλτι, πώς σας φάνηκε ο πόλεμος;». Ο σταρ των 15 εκατομμυρίων δολαρίων
τράβηξε τη ρουφηξιά του και μπερδεύοντας τα λόγια του (από το αλκοόλ; ­
μπορεί!) απάντησε σε καμιά τριακοσαριά δημοσιογράφους «Α, στην παραλία όλες οι
Αυστραλέζες κυκλοφορούσαν χωρίς σουτιέν, οι Αμερικανοί έτρεχαν πίσω τους και
αισθανόμασταν περίφημα μπαίνοντας στα ρεστοράν με σαγιονάρες»!
</H3>
Λίγα δευτερόλεπτα πριν από τον Νόλτι, το έτερο μέγιστο όνομα που προσήλθε στην
Μπερλινάλε για το «προμόσιον» του τρίωρου αντιπολεμικού, λυρικού έπους του
Τέρενς Μάλικ «Λεπτή κόκκινη γραμμή», ο Σον Πεν, απαντούσε με το ίδιο... στυλ.
Κρατούσε... όρθιο το κεφάλι του με μεγάλη δυσκολία και οι λέξεις κατρακυλούσαν
από ο στόμα του σαν χαλίκια. «Μεθυσμένοι;», ρώτησα έναν Άγλλο συνάδελφο,
διάσημο πρωταθλητή των παρασκηνίων. «Κάτι μεταξύ μέθης, μαστούρας, αλλά και
περιφρόνησης προς τον Τύπο. Φαντάσου πως συνάδελφος των "Τάιμς" έμεινε με τον
Πεν τρεις μέρες και ζήτημα είναι αν του απέσπασε τρεις κουβέντες όλες κι όλες.
Ο τύπος είναι ένα ατελείωτο "αντί"».

Όλα αυτά τα χρόνια που κάνω αυτή τη δουλειά, τέτοια απομυθοποίηση δεν μου
ξανάτυχε. Η συνέντευξη άρχισε με καθυστέρηση μισής ώρας. «Τα παιδιά φρακάρανε
στο τράφικ του Βερολίνου», ήταν η επίσημη δικαιολογία (στους δρόμους η
κυκλοφορία ήταν κανονική). Τα «παιδιά» ­ δηλαδή Νόλτι, Πεν ­ έφτασαν με ένα
ποτήρι αλκοόλ στο ένα χέρι και αναμμένο τσιγάρο στο άλλο. Το τι επακολούθησε
είναι περιστατικό από μελλοντική ταινία του Γούντι Άλεν.

­ Ποια είναι η εντύπωση που αποκομίσατε δουλεύοντας με τον Μάλικ; (για τους
Αμερικανούς το όνομα Μάλικ είναι μύθος).

Νόλτι: «Είναι ενδιαφέρων τύπος, δεν βγάζει λεφτά από το σινεμά, είναι αγνός
και δεν σου επιτρέπει να τον αμφισβητείς. (μετά το ξανασκέφτεται λιγάκι και
συμπληρώνει): Δεν ξέρω αν τίποτα απ' όλα αυτά που είπα είναι αληθινό».

­ Πώς εξηγείτε ότι το Χόλιγουντ γύρισε τόσες πολλές πολεμικές ταινίες; Είναι μόδα;

Χαμόγελα και κουβέντα μεταξύ Νίκ Νόλτι και Σον Πεν στο Βερολίνο

Σον Πεν: (δεν καταλαβαίνει την ερώτηση, αν και η διατύπωση έγινε σε άψογα
αγγλικά. Προφανώς είναι... αλλού): «Τι με ρώτησες, αν μου αρέσει η μόδα; Όχι
δεν μ' ενδιαφέρει».

­ Εσείς κύριε Νόλτι;

Νόλτι: «Ο πατέρας μου πολέμησε στον πόλεμο» (άσχετο).

­ Και η εμπειρία σας από τα γυρίσματα στο Κουίνσλαντ της Αυστραλίας;

Νόλτι (καπνίζοντας το δεύτερο τσιγάρο): «Οι παραλίες ήταν παραδεισένιες, οι
Αυστραλέζες κυκλοφορούσαν χωρίς το πάνω μέρος του μπικίνι κι εμείς μπαίναμε σε
καλά ρεστοράν με τις σαγιονάρες».

­ Τα επόμενα σχέδιά σας;

Νόλτι: «Σάμπως τα ξέρω; Αλήθεια, σε ποια ταινία είμαι;» (ρωτάει κάποιον παραγωγό).

­ Εσείς τι πιστεύετε, γιατί τόσες πολεμικές ταινίες;

Νόλτι: «Τι να σου πω; Βλέπω όμως ότι σας αρέσει».

Μοναδική σταγόνα σοβαρότητας σ' αυτή την κατάσταση μέθης (μπορεί να την
προκάλεσε κάτι πιο... σκληρό) η απάντηση του Ηλία Κωτέα, όταν ρωτήθηκε για τον
ευαίσθητο χαρακτήρα του ήρωα, ενός λοχαγού, που υποδύεται στην ίδια ταινία:
«Για να διατηρείς την ευαισθησία σου εκείνες τις σκληρές ώρες δοκιμασίας,
χρειάζεται πολύ κουράγιο»!

Όταν λείπει η γάτα χορεύουν τα ποντίκια. Ο Τέρενς Μάλικ δεν ήρθε στη
Μπερλινάλε. Αποφεύγει τη δημοσιότητα, όπως ο διάβολος το λιβάνι. Φανταστείτε
πως έχει απαγορεύσει στην εταιρεία παραγωγής να δημοσιεύει ακόμα και σκιά
φωτογραφίας του! Πρωτοφανές! Αυτό το ζωντανό, μέγιστο πολιτιστικό άλλοθι του
Χόλιγουντ που μέσα σε 23 χρόνια έχει γυρίσει μόλις τρεις ταινίες, μ' αυτή την
απόσταση, την απομάκρυνση και την... καθυστέρηση, διατηρεί το ήθος, την
ελευθερία και την αξιοπρέπειά του!

Η «Λεπτή κόκκινη γραμμή», που σύντομα θα προβληθεί και στην Ελλάδα και μάλιστα
σε αβάν πρεμιέρ του Cine Club των «Νέων», είναι ο πολεμικός, αλλά λυρικός...
αντίποδας του «Στρατιώτη Ράιαν» και του Στίβεν Σπίλμπεργκ. Επί τρεις ώρες ο
θεατής παρακολουθεί τις εσωτερικές υπαρξιακές διακυμάνσεις Αμερικανών φαντάρων
και βαθμοφόρων σε νησί του Ειρηνικού, πολεμώντας Γιαπωνέζους. Μέσα σ' ένα
πανέμορφο ειδυλλιακό τοπίο σπάνιας βλάστησης κυριαρχεί ένα σπάνιο μίγμα. Από
τη μια εικόνες από μνήμες στην πατρίδα με την οικογένεια, την αγαπημένη και
από την άλλη ο πόλεμος στην πιο άγρια μορφή του. Τα γιαπωνέζικα μυδράλια
αποδεκατίζουν και το... ποίμνιο των Αμερικανών καταδύεται στα έγκατα της
ύπαρξής του λίγο πριν από το τέλος.

Για να αντιληφθεί κανείς το μέγεθος του μύθου «Τέρενς Μάλικ», ένα σας λέω. 
Πως ολόκληρο το αρσενικό Χόλιγουντ προσήλθε για να λάβει, έστω και μισή
σελίδα, μια ατάκα ρόλου από τα χέρια του Μάλικ. Όλοι. Κέβιν Κόστνερ, Ίθαν Χοκ,
Μπρατ Πιτ, ακόμα και Ντι Κάπριο (αν και κουρασμένος από τον «Τιτανικό»).
Φανταστείτε ακόμα πως Μπρους Γουίλις, Τζον Τραβόλτα παίζουν ελάχιστα και πως
Νικ Νόλτι, Τζορτζ Κλούνι, Γούντι Χάρελσον, Τζον Κιούζακ υποδύονται δεύτερους
ρόλους και πως οι ατάκες του Μίκι Ρουρκ πετάχτηκαν έξω, επειδή δεν... χώρεσαν!

Μαζί με το «Τρούμαν σόου» και τον «Ράιαν», μέσα στις σπουδαιότερες
αμερικανικές ταινίες της τελευταίας δεκαετίας. Θα κερδίσει τη Χρυσή Αρκούδα;
Θέλει και ρώτημα;


Φαβορί: «Λεπτή κόκκινη γραμμή»

Θρίαμβος: Τέρενς Μάλικ

Απών: Τέρενς Μάλικ

Θέμα: Πόλεμος

Σταρ: Νικ Νόλτι, Σον Πεν, Ελίας Κότιας (Ηλίας Κωτέας)

Κατάσταση: Μέθης

Σήμερα: Μέριλ Στριπ

Αύριο: «Ερωτευμένος Σαίξπηρ»

Άλλο τίποτα; Α ναι, προβλήθηκε η «Άκρη της πόλης»
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P13</CAT>
<ED>
Κωδικός άρθρου: A16365P131</ED>
<ID>
ID:20828

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P13&aa=1</URL></REF>


Article

<CATEGORY>vin09</CATEGORY>

 <H2></H2><H2>Άρωμα και περιπέτεια
</H2>
Να επιβαίνεις σε ένα αυτοκίνητο πολυτελείας και να αναστατώνεις την
πεζοδρομημένη παλιά πόλη της Νίκαιας (της Γαλλίας). Να δοκιμάζεις τα νέα
συστήματα ιντζέκσιον που δίνουν περισσότερη ταχύτητα στο αυτοκίνητό σου. Να
προκαλείς την τύχη σου, την εμπιστοσύνη σου στους συνεργάτες, να δοκιμάζεις
τις αντοχές σου και την ευφυία σου. Κι αν όλα αυτά δεν είναι δυνατόν να τα
κάνεις, μπορείς τουλάχιστον να τα δεις. Όπως τα είδαν οι φίλοι του Cine Club
των «ΝΕΩΝ» στην προχθεσινή αβάν πρεμιέρ της ταινίας του Τζον Φρανκεχάιμερ
«Ρόνιν», που πραγματοποιήθηκε στον κινηματογράφο «Αττικόν» με τη χορηγία του
Ομίλου Παπαέλληνα, αποκλειστικό αντιπρόσωπο των αρωμάτων «Bulgari».

Και σαν ένα είδος... αντιπερισπασμού στο έθιμο της βραδιάς της Τσικνοπέμπτης,
που επιβάλλει την κυριαρχία της μυρωδιάς του ψημένου κρέατος στην ατμόσφαιρα,
η εκδήλωση άρχισε με αρώματα. Γιατί ο κλάδος των αρωμάτων τού οίκου υψηλής
κοσμηματοποιίας «Bulgari», έχει το δικό της μερίδιο παρουσίας σε αυτήν την
ταινία καταδίωξης, έντασης και περιπέτειας. Μινιατούρες του «Black», του
γυναικείου «Parfum Bulgari», του δροσερού και αρωματοθεραπευτικού «Eau de
Bulgari» με βάση το πράσινο τσάι, μοιράστηκαν στους παρευρισκόμενους από τον
χορηγό της εκδήλωσης, για να μπουν στο κλίμα της ταινίας. Κλίμα ευρωπαϊκό,
άκρως γαλλικό ­ επομένως κομψό ­ αλλά και με αποκλίσεις προς την αμερικανική
υπερβολή του εντυπωσιασμού των σκηνών δράσης. Με έναν Ρομπερτ Ντε Νίρο
διαφορετικό από εκείνον του κατόχου Όσκαρ, ο οποίος με το «Ρόνιν» βρήκε θέση
στις προτιμήσεις των νεαρών θεατών της ταινίας. Καθώς στη συνέχεια της
βραδιάς, γύρω από το μπουφέ, σχολίαζαν εντυπωσιασμένοι τις σκηνές καταδίωξης
με το κατέβασμα της ταχύτητας και το τράβηγμα του χειροφρένου.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P13</CAT>
<ED>
Κωδικός άρθρου: A16365P132</ED>
<ID>
ID:20876

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P13&aa=2</URL></REF>


Article

<CATEGORY>vin09</CATEGORY>

 <H2>Και ήρθε ο γάμος
</H2>
Ήρθε η ώρα η καλή, που λένε, για το (εικονιζόμενο στη φωτογραφία) ζεύγος
Κωνσταντίνου Καζάκου και Τάνιας Τρύπη. Σε πολύ στενό φιλικό κύκλο (ο πατέρας
του Κωνσταντίνου απουσίαζε) και με δύο μάρτυρες - κουμπάρους (ο ένας ήταν ο
Σταμάτης Φασουλής) το ζεύγος ένωσε χθες το μεσημέρι τις τύχες του με πολιτικό
γάμο στο δημαρχείο του Ζωγράφου. Για τον Κωνσταντίνο Καζάκο ήταν ο πρώτος του
γάμος, για την Τάνια Τρύπη ο δεύτερος (ήταν παντρεμένη με τον Αλέξη Μάρδα, με
τον οποίο έχει ένα παιδί).
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P13</CAT>
<ED>
Κωδικός άρθρου: A16365P133</ED>
<ID>
ID:20913

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P13&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α΄ ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Η ζωή σε δύο πράξεις. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ronin. 6.10-8.40-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Ηλιοτρόπιο.
6.30-8.30-10.30 μ.μ.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η ζωή σε δύο πράξεις. 5.50-8.20-10.50 μ.μ. / Μουλάν. Σάβ.-Κυρ. ώρα 4.00
μ.μ. μεταγλ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η ζωή σε δύο πράξεις. 6.00-8.30-11.00 μ.μ. / Μουλάν. Σάβ.-Κυρ. ώρα
4.15 μ.μ. μεταγλ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. Παρ.-Σάβ.: 6.00-8.30-11.00 μ.μ.
- 01.00 π.μ., Σάβ. και ώρα 3.30 μ.μ. Κυρ.: 5.40-8.10-10.40 μ.μ. Κυρ. και ώρα
3.10 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Blade:
Σκοτεινή δύναμη. Παρ.-Σάβ.: 5.40-8.10-10.40-01.00, Κυρ.: 5.20-7.50-10.20 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ronin. 5.30-8.00-10.30 μ.μ. Παρ.-Σάβ.:
μεταμεσονύκτια ώρα 01.00 π.μ., Παρ.-Κυρ. και ώρα 3.00 μ.μ.

ΑΘΗΝΑΙΟΝ CINEPOLIS PHILIPS 2. Blade: Σκοτεινή δύναμη. Παρ.-Σάβ.:
6.00-8.30-11.00-01.00, Κυρ.: 5.50-8.20-10.50 μ.μ. / Το μαγικό σπαθί:
Αναζητώντας το Κάμελοτ. Σάβ.-Κυρ.: ώρα 4.00 μ.μ.

ΑΘΗΝΑΙΟΝ CINEPOLIS PHILIPS 3. Έχετε μήνυμα στον υπολογιστή σας.
5.40-8.10-10.40 μ.μ. Παρ.-Σάβ. και μεταμεσονύκτια ώρα 01.00, Παρ.-Κυρ. και ώρα
3.10 μ.μ.

ΑΘΗΝΑΙΟΝ CINEPOLIS PHILIPS 4. Ζωντανή μετάδοση: The Truman show. Παρ.-Σάβ.:
6.30-8.40-10.50 μ.μ. Κυρ.: 6.20-8.30-10.40 μ.μ. / Ο πρίγκιπας της Αιγύπτου.
Σάβ.-Κυρ.: 2.40-4.40 μ.μ. μεταγλ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Θα σε βρω στον παράδεισο.
5.40-8.00-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Η ζωή σε δύο πράξεις. 6.00-8.30-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Πυροτεχνήματα. 8.50-11.00 μ.μ. / Il Ciclone. Κάθε μέρα ώρα 6.40 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η διακριτική γοητεία των αρσενικών. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ronin. 6.10-8.40-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Η ζωή σε δύο πράξεις. 6.00-8.30-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Η ζωή σε δύο πράξεις.
5.00-7.30-10.00 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Έχετε μήνυμα στον υπολογιστή σας.
5.40-8.00-10.20 μ.μ. / Ο πρίγκιπας της Αιγύπτου. Σάβ.-Κυρ. ώρα 4.00 μ.μ. μεταγλ.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 11.00 μ.μ. / Έχετε μήνυμα στον υπολογιστή σας.
Κάθε μέρα 6.15-8.40 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θεοί
και δαίμονες. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Η
πολιορκία. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Πολύ μεγάλες κακίες. 5.50-8.00-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πολύ μεγάλες κακίες. 5.50-8.00-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Πολύ μεγάλες κακίες. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Πολύ
μεγάλες κακίες. 6.40-8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η ζωή σε
δύο πράξεις. 5.45-8.15-10.45 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η ζωή σε δύο
πράξεις. 5.30-8.00-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show.
6.10-8.20-10.30 μ.μ. / Μαθήματα αμερικανικής ιστορίας. Παρ.-Κυρ.
μεταμεσονύκτια ώρα 12.30 π.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Πολύ μεγάλες κακίες.
6.00-8.10-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η ζωή σε δύο πράξεις. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ronin.
6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ζωντανή μετάδοση: The Truman show.
6.10-8.20-10.30 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Κάτι τρέχει
με τη Μαίρη. 5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Ronin. 6.00-8.30-11.00 μ.μ.

CINE CITY ERICSSON 2 (Dolby DTS). Έχετε μήνυμα στον υπολογιστή σας.
5.40-8.10-10.35 μ.μ.

CINE CITY ERICSSON 3 (Dolby DTS). Blade - Σκοτεινή δύναμη. 5.50-8.20-10.50 μ.μ.

CINE CITY ERICSSON 4 (Dolby DTS). Η ζωή σε δύο πράξεις. 5.30-8.05-10.40 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η ζωή σε δύο πράξεις. 6.00-8.30-11.00 μ.μ. / Ο πρίγκιπας της Αιγύπτου.
Σάβ.-Κυρ. ώρα 4.00 μ.μ. μεταγλ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. Παρ.-Σάβ.: 11.00-13.20-15.45-18.10-22.45-01.30. Κυρ.:
12.30-15.00-17.30-20.00-22.30-01.00. / Μέδουσα. Παρ.-Σάβ.: 20.45.

VILLAGE CENTRE Αίθουσα 2. Η πολιορκία. Παρ.-Σάβ.:
11.30-14.00-16.45-19.15-22.00-00.20-02.40. Κυρ.: 13.00-15.30-18.00-20.30-23.00-01.30.

VILLAGE CENTRE Αίθουσα 3. Dr Dolittle - Ο γιατρός τρελάθηκε. Παρ.-Σάβ.:
12.30-14.30-16.30. Κυρ.: 11.45-13.45-15.45. / Μαθήματα αμερικανικής ιστορίας.
Παρ.-Σάβ.: 18.30-21.00-23.30-02.00, Κυρ.: 17.45-20.15-22.45-01.15.

VILLAGE CENTRE Αίθουσα 4. Αλεξίσφαιροι ντετέκτιβς. Παρ.-Σάβ.:
16.15-18.40-20.45-23.00-01.15. Κυρ.: 15.15-17.30-19.40-22.15-00.45. / Το
μαγικό σπαθί: Αναζητώντας το Κάμελοτ. Παρ.-Σάβ.: 12.00-14.15. Κυρ.: 11.15-13.15.

VILLAGE CENTRE Αίθουσα 5. Πολύ μεγάλες κακίες. Παρ.-Σάβ.:
12.45-15.00-17.15-19.30-21.45-00.00-02.15. Κυρ.: 12.15-14.30-16.45-19.10-21.15-23.45-02.00.

VILLAGE CENTRE Αίθουσα 6. Μουλάν. Παρ.-Σάβ.: 11.45-13.45-15.45. Κυρ.:
12.45-14.45. / Studio 54. Παρ.-Σάβ.: 20.15. Κυρ.: 19.30. / Snake eyes.
Παρ.-Σάβ.: 18.00-22.15-00.45. Κυρ.: 17.00-21.45-00.15.

VILLAGE CENTRE Αίθουσα 7. Ζωντανή μετάδοση: The Truman show. Παρ.-Σάβ.:
17.30-20.00-22.30-01.00. Κυρ.: 16.30-18.45-21.30-00.00. / Ο πρίγκιπας της
Αιγύπτου. Παρ.-Σάβ.: 10.45-13.00-15.15. Κυρ.: 11.30-14.00.

VILLAGE CENTRE Αίθουσα 8. Ronin. Παρ.-Σάβ.:
12.15-15.00-17.45-20.30-23.15-02.00. Κυρ.: 12.00-14.45-17.15-19.50-22.45-01.30.

VILLAGE CENTRE Αίθουσα 9. Blade - Σοκτεινή δύναμη. Παρ.-Σάβ.:
13.30-16.00-18.50-21.30-00.15-02.40. Κυρ.: 13.30-16.00-18.30-21.00-23.30-02.00.

VILLAGE CENTRE Αίθουσα 10. Η ζωή σε δύο πράξεις. Παρ.-Σάβ.:
13.00-15.30-18.15-21.15-23.45-02.30. Κυρ.: 12.15-15.00-17.45-20.40-23.15-01.45.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Η ζωή σε δύο πράξεις. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Πολύ
μεγάλες κακίες. 6.40-8.50-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θεοί και δαίμονες. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η ζωή σε δύο πράξεις.
5.20-7.50-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Θεοί και δαίμονες. 6.10-8.25-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ronin. 6.10-8.40-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Elizabeth. 6.10-8.45-11.15 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η ζωή είναι
ωραία. 5.20-7.50-10.20 μ.μ. Σάββατο μεταμεσονύκτια ώρα 01.00 π.μ.: Η ζωή είναι ωραία.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ronin.
5.40-8.10-10.40 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ronin. 6.00-8.20-10.45 μ.μ. Παρ.-Κυρ.
και ώρα 3.50 μ.μ. / Μουλάν. Σάβ.-Κυρ. ώρα 12.00 μ. μεταγλ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
4.40-6.40 μ.μ. Παρ.-Κυρ. και ώρα 2.50 μ.μ. / Blade - Σκοτεινή δύναμη. Κάθε
μέρα 8.50-11.00 μ.μ. / Ζουζούνια. Σάβ. ώρα 12.00 μ. / Ο πρίγκιπας της
Αιγύπτου. Κυρ. ώρα 12.00 μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.
Σάβ.-Κυρ. και ώρα 4.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Πολύ μεγάλες κακίες. 6.40-8.50-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 6.00-8.25-10.50 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Blade - Η
σκοτεινή δύναμη. 6.00-8.30-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η ζωή σε δύο πράξεις.
5.20-7.50-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
ζωή σε δύο πράξεις. 5.20-7.50-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Blade - Η
σκοτεινή δύναμη. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ronin.
5.30-8.00-10.30 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Πολύ μεγάλες κακίες.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η ζωή σε δύο
πράξεις. 6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ. / Το μαγικό σπαθί: Αναζητώντας το Κάμελοτ. Σάβ.-Κυρ. ώρα
11.30 π.μ. - 4.00 μ.μ. μεταγλ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ζωντανή μετάδοση: The Truman show. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ronin. 5.30-8.00-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ζωντανή μετάδοση: The
Truman show. 6.30-8.30-10.30 μ.μ. / Μουλάν. Παρ.-Κυρ. ώρα 4.45 μ.μ.

ΣΠΟΡΤΙΓΚ (Νέα Σμύρνη ~ 9333.820). Ζωντανή μετάδοση: The Truman show.
6.50-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Blade - Σκοτεινή δύναμη. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ronin. 5.45-8.15-10.45 μ.μ. / Το μαγικό σπαθί: Αναζητώντας το Κάμελοτ. Κυρ.
ώρα 4.00 μ.μ. μεταγλ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ. / Μουλάν. Κυρ. ώρα 4.00
μ.μ. μεταγλ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30 μ.μ. / Χίλαρι και Τζάκι. 11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ζωντανή μετάδοση: The Truman show. 7.00-9.00-11.00 μ.μ. Σάβ.-Κυρ. ώρα
5.00 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Ronin. 6.00-8.20-10.40 μ.μ. /
Μουλάν. Σάβ.-Κυρ. ώρα 4.00 μ.μ. μεταγλ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Παρ. ώρα 9.00 μ.μ.: Μια γυναίκα δαιμονισμένη.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Έχετε μήνυμα στον υπολογιστή σας.
5.50-8.00-10.10 μ.μ. / Η μικρή γοργόνα. Παρ.-Κυρ. ώρα 4.00 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo).
Elizabeth. 7.00-9.20 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
πολιορκία. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Έχετε μήνυμα
στον υπολογιστή σας. 5.30-7.45-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η ζωή είναι ωραία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Dr Dolittle
­ Οι εκδικητές. 7.00-10.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ο πρίγκιπας της
Αιγύπτου. 8.30 μ.μ.

*

ΠΕΙΡΑΙΑ

Α΄ ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Δίδυμοι μπελάδες. 7.15-9.30 μ.μ.
Σάβ.-Κυρ. και ώρα 5.00 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Πολύ μεγάλες κακίες. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Il Ciclone. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Blade - Σκοτεινή
δύναμη. 5.50-8.10-10.30 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ronin.
5.30-8.00-10.30 μ.μ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Ζωντανή μετάδοση: The Truman show. 6.30-8.45-11.00 μ.μ. / Ο
πρίγκιπας της Αιγύπτου. Σάβ.-Κυρ.: ώρα 4.30 μ.μ. μεταγλ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Κάτι τρέχει με τη Μαίρη. 8.00-10.10 μ.μ., Κυρ. 6.00-8.10-11.20 μ.μ.
/ Ταξίδι στη Μελόνια. Σάβ. 4.00-6.00 μ.μ., Κυρ. 11.00 π.μ. - 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.20-7.50-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η ζωή σε δύο πράξεις.
5.15-7.45-10.15 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.20-8.30-10.40 μ.μ. / Μουλάν. Σάβ.-Κυρ. ώρα 3.30 μ.μ. μεταγλ.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P14</CAT>
<ED>
Κωδικός άρθρου: A16365P141</ED>
<ID>
ID:20842

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΘΕΟΙ ΚΑΙ ΔΑΙΜΟΝΕΣ»: Το μυθιστόρημα του Κρίστοφερ Μπραμ «Ο πατέρας του
Φρανκενστάιν» μετέφερε στο σινεμά ο Μπιλ Κόντον και ο Ίαν Μακ Κέλεν ερμηνεύει
τον ομοφυλόφιλο σκηνοθέτη που «επηρεάζει» έναν ωραίο νεαρό κηπουρό. (Άττικα 1,
Δαναός, Έμπασσυ).

«ΠΟΛΥ ΜΕΓΑΛΕΣ ΚΑΚΙΕΣ»: Άγρια κωμωδία, που είναι της μόδας τα τελευταία
χρόνια που το τελευταίο πάρτι ενός εργένη πριν παντρευτεί θα γίνει μοιραίο για
όλους. Του Πίτερ Μπεργκ, με τους: Κάμερον Ντίαζ, Κρίστιαν Σλέιτερ, Τζον Φεβρό.
[Μαρούσι 2, Όπερα 1, Ράδιο Σίτυ, Τροπικάλ, Ατλαντίς, Village Centre 5,
Γλυφάδα, Κορονέτ, Νιρβάνα, Αττικόν (Πειρ.)].

«Η ΖΩΗ ΣΕ ΔΥΟ ΠΡΑΞΕΙΣ»: Κομεντί με «μονομαχία» Σούζαν Σάραντον -
Τζούλια Ρόμπερτς και... διαιτητή τον Εντ Χάρις. Του Κρις Κολόμπους. [Agora,
Αθηνά (Άγ. Ανάργ.), Αθηνά (Πατ.), Αλεξάνδρα (Καλ.), Άννα Ντορ, Άνταμς 1,
Αστέρια, Άστορ, Άτταλος, Cine City 4, Cinerama, Village Centre 10, Γαλαξίας,
Διάνα, Μετάλλιον, Μετροπόλιταν, Όσκαρ, Χάιλαϊφ].

Ο Ρόμπερτ Ντε Νίρο στο φιλμ «Ronin» του Τζον Φρανκεχάιμερ

«RONIN»: Γκανγκστερικό φιλμ του βετεράνου Τζον Φρανκεχάιμερ, με πολύ
βία και καταδίωξη. Με τους Ρόμπερτ Ντε Νίρο, Ζαν Ρενό, Σον Μπιν, Τζόναθαν
Πράις. (Αελλώ, Αθήναιον Cinepolis 1, Άνεσις, Αττικόν, Cine City 1, Village
Centre 8, Ετουάλ, Ιντεάλ Μαρούσι, Κηφισιά 1, Νανά, Πτι Παλαί, Τιτάνια, Φοίβος, Ζέα).

«BLADE: ΣΚΟΤΕΙΝΗ ΔΥΝΑΜΗ»: Θρίλερ δράσης με ήρωα έναν κυνηγό... βαμπίρ.
Του Στίβεν Νόριγκαν, με τους: Γουέσλι Σνάιπς, Κρις Κριστόφερσον, Στίβεν Ντορφ,
Ούντο Κιέρ. [Αθήναιον 2, Αθήναιον Cinepolis 2, Cine City 3, Village Centre 9,
Μαργαρίτα 2, Μπροντγουαίη, Τιτάνια, Ρεξ (Πειρ.).].

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. Η έκπληξη
στις υποψηφιότητες των Όσκαρ. [Αίγλη, Ανδόρα, Ιντεάλ, Καλυψώ, Τριανόν, Παλάς
(Ελευσ.), Όνειρο (Πειρ.)].

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. Έκπληξη με 8 χιλιάδες εισιτήρια από ένα αουτσάιντερ. (Ααβόρα, Ορφεύς).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αθήναιον
Cinepolis 4, Άστυ, Αφαία, Village Centre 7, Κηφισιά 2, Πλάζα, Σοφία, Σπόρτιγκ,
Φιλίπ, Καστέλλα).
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P14</CAT>
<ED>
Κωδικός άρθρου: A16365P142</ED>
<ID>
ID:20891

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P14&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Η πρεμιέρα» της Ζ.
Μπαλασκό Μ. Παπακωνσταντίνου, Χρυσικάκος.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Βικτόρ ή Τα
παιδιά στην εξουσία» του Ρ. Βιτράκ Σπουδαστές Τρίτου Έτους του Στούντιο
Υποκριτικής Άκη Δαβή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Μακμπέθ» του Ουίλ.
Σαίξπηρ Χουβαρδάς (σκην.), Γεωργακόπουλος.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Σολωμός» του Σπ. Ευαγγελάτου
Μαβίδης, Κροντήρης.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). «Η όπερα της
πεντάρας» των Μπ. Μπρεχτ - Κ. Βάϊλ Μαργαρίτης (σκηνοθ.), Σιακάρας.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Το κτήνος στο φεγγάρι» του Ρ. Καλινόσκι Τάρλοου, Κουλίεβα.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), «Ιστορίες αιδοίου» της Ι.
Ένσλερ Καστάνη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 64.42.772, 68.06.897)
«Οι δίκαιοι» του Αλ. Καμί Ζωγραφίδης, Νιχωρίτη.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Μουσικό αναλόγιο: «Άλμα
Μάλερ» (Τρ.). «Φεντόρα» του Ουμπ. Τζιορντάνο (Τετ., Σάβ.) Φ. Κωνσταντινίδου,
σοπράνο ­ Ν. Γκίνος, κλαρινέτο ­ Φ. Παλαμίδη, πιάνο: συναυλία (Κυρ.) «Η
νυχτερίδα» του Γ. Στράους (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Μυθική ζώνη»: «Τόπος κλειστός» - «Χαμένοι» - «Πινγκ» του
Σ. Μπέκετ Ανδριώτης, Χρηστίδου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟΝ - Α' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.52.311). Αργεί.

ΕΝΑΣΤΡΟΝ - Β' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.23.933). «Οι τρελοί της εποχής» του Δ. Ψαθά Ανώτερη Σχολή Θεάτρου Μ. Τράγκα.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634). Αργεί.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). «Ασωτία και αθωότητα» (Ρίτσαρσον) του Δ.
Ποταμίτη Ποταμίτης, Α. Κωνσταντινίδου.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), Εναλλάξ: «Ηλέκτρα» του
Σοφοκλή ­ «Της ζήλιας τα καμώματα»: «Ζητείται υπηρέτης» του Μπ. Άννινου
­ «Η κυρία Βεράντη» του Δ. Κορομηλά Βοζικιάδου, Κισόγλου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). «Παντρεμένος και
τρελαμένος» του Κ. Παπαπέτρου Χατζηχρήστος, Λεζές.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Το υπόγειο» (Ντοστογιέφσκι) της
Μ. Βαμβουνάκη Χρ. Τσάγκας, Βέργου.

Ο Νίκος Δαφνής σκηνοθέτησε το έργο του Τζον Στάινμπεκ «Άνθρωποι και ποντίκια»
που παίζεται στο «Θέατρο Κάτω απ' τη Γέφυρα», κρατώντας τον ρόλο του Λένι (φωτογραφία)

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Τα βότανα του έρωτα» του Π. Γουέλαν Βιδάλη, Λ. Τσάγκας.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΛΑΪΚΟ ΝΕΑΣ ΕΡΥΘΡΑΙΑΣ (αμφιθέατρο Λυκείου, Καζαντζάκη 29, Νέα Ερυθραία, ~
62.06.190, 80.00.222). «Η απαγωγή της Σμαράγδως» του Μ. Κουνελάκη Λαϊκό
Θέατρο Νέας Ερυθραίας.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Grand Prix Μαρία Κάλλας 1999. Όπερα - Ορατόριο - Λιντ.
3ος κύκλος - τελικός (Τρ.). Φεστιβάλ Μουσικής Δωματίου (Β. Α. Μότσαρτ). Έργα
για Ορχήστρα Δωματίου. Μουσικό Σύνολο από την Κρατική Ορχήστρα Θεσσαλονίκης:
συναυλία (Τετ.) Φεστιβάλ Μουσικής Δωματίου (Β. Α. Μότσαρτ). Σονάτες για Βιολί
και Πιάνο. Λεωνίδας Καβάκος, βιολί ­ Πέτερ Νάγκι, πιάνο: συναυλία (Πέμ.)
Κρατική Ορχήστρα Αθηνών: συναυλία (Παρ.) Η Καμεράτα ­ Ορχήστρα των Φίλων της
Μουσικής: συναυλία (Σάβ.) Κυριακή Πρωί στο Μέγαρο. Δημήτρης Σέμσης, βιολί ­
Νίκολας Κίναστον, εκκλησιαστικό όργανο: συναυλία (Κυρ.) Σειρά «Μεγάλοι
Ερμηνευτές». Δημήτρης Σγούρος: ρεσιτάλ πιάνου. Αίθουσα Δημήτρη Μητρόπουλου.
Φεστιβάλ Μουσικής Δωματίου (Β. Α. Μότσαρτ). Δημήτρης Κίτσος, όμποε ­
Τραϊανός Ελευθεριάδης, κόρνο ­ Κονσταντίν Ιστράτε, κόρνο ­ Λεωνίδας Καβάκος,
βιολί ­ Κάθριν Τσο, βιολί ­ Νομπούκο Ιμάι, βιόλα ­ Πολ Πέσθι, βιόλα ­ Μίκλος
Περένιι, βιολοντσέλο ­ Τάκης Καπογιάννης, κόντρα μπάσο: συναυλία (Τρ.)
Ορχήστρα Σύγχρονης Μουσικής ΕΡΤ: συναυλία (Τετ.). Φουαγιέ Ισογείου.
Τετάρτη Απόγευμα στο Μέγαρο. Μιλτιάδης Παπαστάμου, βιολί ­ Μάρκος Αλεξίου,
πιάνο ­ Δημήτρης Παπαθεοδώρου, πιάνο: συναυλία (Τετ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Ο πάππος μου ήτο
Ασιάτης»: «Το μάθημα» - «Οι καρέκλες» - «Η φαλακρή τραγουδίστρια» του Ε.
Ιονέσκο Μιχαλακόπουλος, Ηλ. Λογοθέτης.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Το μαγικό δωμάτιο»
του Γ. Χρυσούλη Σεϊρλή, Ραμπαούνης.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΑΘΜΟΣ (Β. Ουγκό 55, παραπλεύρως του «Περοκέ», πλατεία Καραϊσκάκη, ~
52.22.656, 52.23.581). «Ιεζαβέλ» του Ζ. Ανούιγ Ρουσσέα, Πολίτου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Κεντρική Σκηνή.
«Μορφές από το έργο του Βιζυηνού» της Α. Κοκκίνου Α. Κοκκίνου.
Δεύτερη Σκηνή. Ομάδα χορού «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνζα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης.

ΓΙΑ ΠΑΙΔΙΑ

ΑΘΗΝΑ (Δεριγνύ 10 - Πατησίων, ~ 82.37.330, 82.38.698). «Σχολείο για κλόουν»
του Φρ. Κ. Βέχτερ Γ. Χριστοδούλου.

ΑΘΗΝΑ (Αβύδου 93, Άνω Ιλίσια, ~ 77.92.568). Αργεί

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Ο χρουσαϊτός Άτυς και
η βασιλοπούλα Ροδογάλη» του Τ. Ράτζου Ανωγιάτη, Παγιατάκη.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). Εναλλάξ: «Ο
Τοσοδούλης μικρός ήρωας και η Ασημένια» της Μ. Γουμενοπούλου ­ «Η
Κοκκινοσκουφίτσα και ο λύκος τρελογιατρός» του Γ. Γεωργέλλη Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Ο αρχοντοχωριάτης» (Μολιέρος) του Γ.
Καλατζόπουλου Καλατζόπουλος.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ροβινσών Κρούσος»
(Ντεφόε) του Γ. Μεσσάλα Μεσσάλας.

ΑΤΤΙΚΟ (Φωκαίας 4 ­ Αριστοτέλους, πλατεία Βικτωρίας, ~ 82.21.111, 86.74.355).
Εναλλάξ: «Υπηρέτης δύο αφεντάδων» (Γκολντόνι) της Τ. Ζαχαριουδάκη ­ «Ιπτάμενη
παρέα» της Σ. Αλατά Ζαχαριουδάκη.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι, ~ 42.96.414). Πρώτη
Σκηνή. «Η Κοκκινοσκουφίτσα και ο ροζ Πάνθηρας» της Μ. Αναιρούση -
Κουρτζίδου Αναιρούση - Κουρτζίδου. Δεύτερη Σκηνή. «Πινόκιο» του
Β. Αθανασάκη Μαριονέτες Αθανασάκη.

ΑΥΛΩΝΙΤΗ (Βουκουρεστίου 1, ~ 33.13.321). «Η ιστορία της Κοκκινοσκουφίτσας» του
Γ. Κόκκινου Γ. Κόκκινος.

ΒΡΕΤΑΝΙΑ (Πανεπιστημίου 7, ~ 32.21.579). «Επιθεωρητής Τούτου: υπόθεση μαγικό
ραβδί» του Π. Γρυπάρη Σταματίου.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Πινόκιο» (Κολόντι) του Τ.
Γεωργέλη Μολυβιάτης.

ΔΕΣΥΛΛΑ (Ησαΐα Σαλώνων 4, πλατεία Γκύζη, ~ 64.30.739, 64.66.788). Καραγκιόζης Δανέλλης.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Η Αλίκη στη χώρα
των θαυμάτων» (Κάρολ) του Δ. Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (πλατεία Δημοτικού Θεάτρου, ~ 41.94.550, 41.94.503). «Τα
καινούργια ρούχα του βασιλιά» (Άντερσεν) του Γ. Καλατζόπουλου Τσικής.

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920). «Οι ιππότες της τηγανιτής πατάτας» του Ε. Τριβιζά Θεατρική
Ομάδα Δήμου Ταύρου.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42.772). «Μια
φορά... χωρίς καιρό» του Β. Βασιλάκη Β. Βασιλάκης (κουκλοθέατρο).

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881). «Η αγάπη και
τα τρία πορτοκάλια» (Γκότζι) της Β. Σελούρου - Τροβά Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ανδρομέδα» της
Μ. Κυριάκη Τζ. Φωτίου.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Ο Αρλεκίνος»
(Μολιέρος) του Ν. Παροίκου Παροίκος.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Ένα δέντρο που το λένε Νικόλα»
των Δ. Ποταμίτη - Γ. Πιτσούνη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Το παραμύθι της ανέμης»
του Β. Ρώτα Παπασπύρος.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Η Κατερίνα και ο αόρατος» (Λοΐζου) του Λ. Κουρετζή Κουρετζής.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286). «Η χώρα
της κοκκοφοινικιάς» του Γρ. Παπαδογιάννη Αντ. Αντωνίου.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). Εναλλάξ: «Μικρά
θαλασσοπούλια» της Ε. Βοζικιάδου ­ «Η βασίλισσα του χιονιού» (Άντερσεν) της Ε.
Βοζικιάδου Βοζικιάδου.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Ένα αστέρι στη γη» της Μ.
Λιτσοπούλου Κουκλοθέατρο Λιτσοπούλου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Το
μαγικό φίλτρο» (Έντε) του Γ. Οικονομίδη Δαφνής.

ΚΗΦΙΣΙΑ CINEMAX ERICSSON 3 (Δροσίνη 16, πλατεία Κηφισιάς ~ 62.31.601-2).
«Τύμπανο, τρομπέτα και κόκκινα κουφέτα» του Γ. Ξανθούλη Αυγουστάτου.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Ο πρίγκιπας της γομολάστιχας» της Υβ. Μεταξάκη Λ. Τσάγκας.

ΜΙΝΩΑ (Πατησίων 91, ~ 82.10.048, 82.32.578). «Το φάντασμα του Κάντερβιλ»
(Ουάιλντ) της Μ. Σακκά Λιοντής.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Η
πεντάμορφη και το τέρας» του Γ. Λιούμπη Λιούμπης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489). «Ο
Τζιτζιρής» του Γ. Αρμένη Γ. Αρμένης.

ΝΕΟ ΡΙΑΛΤΟ (Κυψέλης 54, - Αγίου Μελετίου, ~ 88.27.000, 82.18.973). «Πίτερ Παν»
(Μπάρι) της Ν. Νικολάου «Θίασος '81».

ΠΑΛΑΙΟΘΟΔΩΡΟΥ (Αργολίδος 92 ­ Δουκίσσης Πλακεντίας, Αμπελόκηποι, ~ 64.35.153,
74.89.811). Καραγκιόζης Παλαιοθόδωρος.

ΠΕΙΡΑΙΩΣ 131 (Πειραιώς 131, ~ 34.50.922). «Όνειρο καλοκαιριάτικης νύχτας»
(Σαίξπηρ) της Κ. Ιγερινού Μπενέκου. 
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «Ιλιάδα» (Όμηρος)
του Α. Παυλίδη Παυλίδης.

ΠΟΡΤΑ (Μεσογείων 59, ~ 77.11.333, 77.80.518). «Μια ιστορία με ιστορίες» του
Τζ. Ροντάρι Ξ. Καλογεροπούλου.

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Με το νι και με το σίγμα»
του Ε. Τριβιζά Πρωτοψάλτη.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Η τρικυμία» (Σαίξπηρ) του
Ν. Καμτσή Καμτσής.

ΦΟΥΡΝΟΣ (Μαυρομιχάλη 168, ~ 64.60.748). Αργεί.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P15</CAT>
<ED>
Κωδικός άρθρου: A16365P151</ED>
<ID>
ID:20843

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P15&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Δημιουργείται από νερό. 2. Τραγωδία του Ευριπίδη. - Είχε
αδελφό και τον Αχαιό. 3. Γαλλική τουριστική πόλη, στη γλώσσα της
(αντίστρ.). - Ανάλογη με στέμμα. 4. Ποιητική συλλογή του Κ. Παλαμά (δύο
λέξεις). - Ακολουθείται από ρήμα. 5. Κυκλοφορούν σε γειτονική μας χώρα.
6. Ενδιαφέρουν γεωγραφικώς (καθ.) - Κοινή ονομασία φρούτου (αντίστρ.).
7. Ένα σύμφωνο. - Συνδέει διαφορετικά επίπεδα (γεν.). 8.
Σχημάτιζε αρχικά μια δωδεκάπολη. - Νησιωτικό βουνό μας. 9. Γυναικείο
όνομα. - Τίτλος ταινίας των αδελφών Ταβιάνι (χωρίς άρθρο).

ΚΑΘΕΤΑ

1. Άγνωστη στον μετριόφρονα. 2. Άλλοτε ευγενικά, άλλοτε ταπεινά
(γεν.). 3. Μέρος του σώματος. - Όμοια γράμματα. 4. Έχει και την
έννοια του «μήπως». - Μουσική νότα. - Ναυτικό κέλευσμα. 5. Αναφέρονται
και τέτοια σχήματα. 6. Η λατρεία της μεταφέρθηκε από την Αίγυπτο στην
Ελλάδα και τη Ρώμη. 7. Ό, τι και το 4 γ κάθετα. - «... Καπιτωλίνα»,
παλιά ονομασία της Ιερουσαλήμ. 8. Γίνονται αντικείμενα ιδιαίτερων
φροντίδων και περιποιήσεων. - Εκβάλλει στην Αδριατική (αιτ.). 9. Στην
παρέα τού... Τάσος.

ΛΥΣΗ (12/2/99)

ΟΡΙΖΟΝΤΙΑ: 1. ΒΕΓΓΑΛΙΚΑ 2. ΕΠΑΡΧΟ-ΙΝ 3. ΛΕΡΑ-ΛΥΡΑ
4. ΤΗ-ΦΑΙ 5. ΝΗΜΕΡΤΕΙΣ 6. ΕΡ-ΙΚΑ-ΣΤ 7. ΚΙΤΟ-ΗΤΑ
8. ΕΔΩ-ΣΕΛΑΣ 9. ΣΑΝΤΟΡΙΝΗ. ΚΑΘΕΤΑ: 1. ΒΕΛΗΝΕΚΕΣ 2.
ΕΠΕΤΗΡΙΔΑ 3. ΓΑΡ-ΤΩΝ 4. ΓΡΑΦΕΙΟ 5. ΑΧ-ΑΡΚ-ΣΟ 6.
ΛΟΛΙΤΑ-ΕΡ 7. ΗΛΙ 8. ΚΙΡΓΙΣΤΑΝ 9. ΑΝΑ-ΣΤΑΣΗ.
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P15</CAT>
<ED>
Κωδικός άρθρου: A16365P152</ED>
<ID>
ID:20887

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P15&aa=2</URL></REF>


Article

<CATEGORY>vin09</CATEGORY>

 <H5>Portishead, «Roseland nyclive» (Polygram)
</H5><H5>The Rolling Stones, «Νο Security» (Virgin)
</H5><H5>The Offspring, «Americana» (Sony)
</H5><H5>Τραγούδια στον αφρό
</H5><H2>Χαρτιά στη σκηνή
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Φανταστείτε πως κόβεται το ρεύμα στη μέση της συναυλίας, πως πέφτει το σκηνικό
κι αρχίζει να βρέχει. Για ποιους θα μένατε έως το τέλος και ποιοι θα
κατάφερναν με όλα αυτά να πουν το τραγούδι ακόμη πιο σπουδαία;

Μαγεία. Με μία λέξη, μαγεία. Από τη μία άκρη στην άλλη. Από το στούντιο έως
την περιοδεία. Το ερώτημα για τους Portishead: τι από τον υγρό, μυστηριώδη,
μελαγχολικό, αέρινο ήχο που έφτιαχναν στο στούντιο, χανόταν στον δρόμο για τα
σταδία, τα κλαμπ, τις αίθουσες συναυλιών; Το ερώτημα απαντήθηκε για μας εδώ,
στην ονειρεμένη εμφάνισή τους στο Φεστιβάλ της Φρεαττύδας. Τίποτε δεν χάθηκε
στον δρόμο, αντίθετα οι Βρετανοί ­ με την Μπεθ Γκίμπονς να ηγείται στη φωνή ­
ενίσχυσαν τα «λάιβ» με την καθαρότητα των συνθέσεων, την ανάλαφρη τζαζ
κληρονομιά τους, τα εξαιρετικά τραγούδια που άφησαν να βγουν στην επιφάνεια
γυμνά, διάφανα και κυρίως με επιχειρήματα. Μετά το δεύτερο άλμπουμ τους βγήκαν
ξανά στους δρόμους να αποδείξουν την αλήθεια. Πως δηλαδή εκεί έξω είναι ένα
μεγάλο σχήμα, σπουδαίων επιδόσεων, από αυτά που έχουν τονώσει πολύ την
καινούργια δισκογραφία. Έπαιξαν λοιπόν στο «Ρόουζλαντ Μπόλρουμ» της Νέας
Υόρκης και «κράτησαν» για τους αντιρρησίες τη συναυλία τους αποτυπωμένη στο
CD. Μαζί με αυτά το «Sour times» και το «Roads» από το Σαν Φρανσίσκο και το
Κουάρτ Φέστιβαλ της Νορβηγίας. Καινούργιες εκτελέσεις των τραγουδιών, μεγάλες
ορχήστρες, πνευστά και μπόλικα έγχορδα ­ η μαγεία που λέγαμε ­ ενώ οι
Portishead ψάχνουν τώρα άλλα μονοπάτια για τον υπόγειο ρυθμό τους. Στο μεταξύ
κάνουν ριμίξ (σαν αυτό στο «Wild Wood» του Γουέλερ) υποδειγματικής τεχνικής.

Όχι μόνο δεν το βάζουν κάτω, αλλά όποτε τους δίνεται η ευκαιρία βάζουν τα
γυαλιά σε νεώτερους, φιλόδοξους, επίδοξους σταρ και ρόκερ. Οι Rolling Stones
είναι εδώ προετοιμάζοντας ακόμη ένα κομμάτι τής Bridges Το Babylon τουρνέ τους
και ­ για να μην ξεχνιόμαστε ­ δίνοντας στην κατανάλωση ένα αστραφτερό «λάιβ»
άλμπουμ. Γιατί δεν ξεκινούν από τις συναυλίες και μετά να μπουν στο στούντιο;
Λογικό! Όταν ρίχνουν κάρβουνα στη φωτιά που καίει τέσσερις δεκαετίες τώρα, σαν
το «Out of control» ή το «Exile on main street»... ανακατεύοντας την ιστορία
τους, σαν τράπουλα που βγάζει πάντα τα καλύτερα χαρτιά. Στοιχειώδες: τα
σπουδαία τραγούδια έτσι όπως ακούστηκαν στα στάδια. Stones 100% για όσους
έχασαν ή είδαν τη συναυλία της δεκαετίας ­ η συλλογή (μια και τους αρέσει να
κάνουν ανασκοπήσεις) που θίγει άμεσα το ζήτημα. Θα ακούμε Stones και μετά το
2000; Δεν ξέρω για σας, εγώ έως τώρα δεν έχω αντίθετο λόγο.

Offspring... καλιφορνέζικο όνειρο για τα άγουρα χρόνια

Η σκηνή δίνει την πρώτη κίνηση ­ εκεί το ροκ ηχεί φρέσκο, ανανεωμένο,
σφραγισμένο με το σήμα των 90ς ­ εκεί έδωσαν τον πιο καλό τους εαυτό οι
Καλιφορνέζοι Offspring. Μετά πανκ ­ ταχύ, άλλοτε ευρηματικό, άλλοτε απλώς
επαναλαμβανόμενο, αλλά τόσο ισχυρό στη συνείδηση του γκρουπ, που δεν κάνει
βήμα από τις αρχικές του φόρμες. Εναλλακτικοί τόνοι για ένα νεαρό κοινό, που
δεν πρόλαβε τους Clash και βαρέθηκε νωρίς τους Nirvana. «Νο Brakes», «The Kids
aren't allright», «Americana»... κομμάτια σαν από μια πίτσα που δοκιμάζονται
όλες οι γεύσεις πάνω στην ίδια βασική συνταγή. Η φρεσκάδα απέναντι στην
επανάληψη των κλισέ τους κρατάει στον δρόμο και στις δύσκολες απαιτήσεις,
αυτού που λέμε «ροκ του μέλλοντός μας».


* «Talk about the blues»... σε ωραιότατο πορτοκαλί βινύλιο, το καινούργιο
σινγκλ του Τζον Σπέσνερ.

* Ο Ίγγι Ποπ κάνει τζαζ. Και ηχογραφεί το «Willow weep for me». Έρχονται συγκινήσεις.

* «Who can you trust» από τους Morcheeba. Επειδή αρχίσαμε με Portishead,
έπρεπε να κλείσουμε ανάλογα!
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16365P161</ED>
<ID>
ID:20829

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P16&aa=1</URL></REF>


Article

<CATEGORY>vin09</CATEGORY>

 <H2>Κολλάει όμως η τσίχλα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ελένη Ράντου

Είναι μερικά νόστιμα που συμβαίνουν στα παρασκήνια των θεάτρων, αλλά σ' αυτό
το συγκεκριμένο, που έφθασε στ' αυτιά μου εσχάτως δεν μπόρεσα να αντισταθώ ­
το ομολογώ. Και το παραθέτω, όπως ακριβώς το άκουσα. Η πρωταγωνίστριά μας
είναι η Ελένη Ράντου, με γκεστ σταρ τη Δήμητρα Παπαδοπούλου και
τον θίασο του «Με δύναμη από την Κηφισιά», που παίζεται στο θέατρο «Διονύσια».

* Για να μην παρεξηγηθώ, σπεύδω να διευκρινίσω πως τούτη είναι η διανομή στο
εν λόγω χαριτωμένο περιστατικό και ουχί επί σκηνής (τουλάχιστον με αυτή τη σειρά).

Εν ώρα πανικού λοιπόν στα παρασκήνια και ενώ το τρίτο κουδούνι έχει ηχήσει
ήδη, η Δήμητρα Παπαδοπούλου τρέχει, με την τσίχλα που μασούσε στο χέρι,
με σκοπό να την πετάξει σε κάποιον κάλαθο αχρήστων. Στη βιασύνη της όμως της
φεύγει από το χέρι και κολλάει σε καναπεδάκι, στις κουίντες.

* Ασθμαίνουσα εμφανίζεται η Ελένη Ράντου και κάθεται, να ξαποστάσει
λίγο, στο καναπεδάκι. Κολλάει η τσίχλα στο φουστάνι της και μένει εκεί
κολλημένη ­ και ολίγον απλωμένη! ­ την ώρα που βγαίνει στη σκηνή. Το πρώτο
πνιχτό γελάκι ανεβαίνει στα χείλια της Μαρίας Καβογιάννη και ακολουθούν
και οι άλλες του θιάσου ­ οι οποίες, σημειωτέον, δεν μπορούν να ξεσπάσουν σε
γέλια ούτε να πουν κάτι στην απορημένη Ελένη, για να μην καταστρέψουν την παράσταση.

Έως το διάλειμμα αυτό. Δεν χρειάζεται να σας περιγράψω δε τι έγινε στα
καμαρίνια. Μέχρι και στο δεύτερο μέρος γελούσαν. Αφήστε τι τράβηξε η Ελένη για
να ξεκολλήσει τον άσπρο «λεκέ».

* Η δύναμη της τσίχλας!
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16365P162</ED>
<ID>
ID:20877

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P16&aa=2</URL></REF>


Article

<CATEGORY>vin09</CATEGORY>

 <H2>Κολλάει και το στρας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και μια και μιλούσα για «κολλήματα», περνώ, πάραυτα, σε κάτι άλλο πιο
πικάντικο. 
Που με ανησύχησε και λίγο, διότι διαπίστωσα ότι πρέπει να το πάρω απόφαση:
τέρμα όλα αυτά τα κρυστάλλινα ζωάκια Σβαρόφσκι. 
Περνούν στην ιστορία.

* Γιατί το λέω αυτό, θα μου πείτε. Διότι βρέθηκα στη νέα παρουσίαση του οίκου
Σβαρόφσκι, σε κεντρικό αθηναϊκό ξενοδοχείο της Αθήνας, και ενημερώθηκα ­ τι το
'θελα; ­ περί της νέας μόδας που θα λανσάρει.Σημειώσατε: τα κρυσταλλάκια
Σβαρόφσκι, λέει, θα πρέπει πλέον να τα φορούν ­ ναι, να τα φορούν ­ οι κυρίες,
με δύο τρόπους. Είτε εν σειρά στο ένα μόνον φρύδι (για να είναι μισή η λάμψη)
είτε εν σειρά και πάλι γύρω από τα εσώρουχα, κατευθύνοντας με μιαν αστραφτερή
«γραμμή» το βλέμμα προς τα επίμαχα σημεία!

* Το Τριώδιο άνοιξε, εμπρός βήμα ταχύ...
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16365P163</ED>
<ID>
ID:20914

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P16&aa=3</URL></REF>


Article

<CATEGORY>vin09</CATEGORY>

 <H2>Κολλητικό «Άγγιγμα»
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μιχάλης Χατζηγιάννης

Είναι να μην κολλήσει κανείς σε κάτι. Είτε στα στρας είτε στους δίσκους. Και
το λέω, διότι έμαθα ότι τον τελευταίο καιρό είναι κάτι σε «κολλητική» η μανία
περί του νέου δίσκου του Γιώργου Χατζηνάσιου και της μουσικής που έχει
γράψει για το τηλεοπτικό «Άγγιγμα Ψυχής» (αλήθεια, ο Αρχιεπίσκοπος
Χριστόδουλος βλέπει τις ερωτικές περιπέτειες του τηλεοπτικού
«ιερωμένου» Σταύρου Ζαλμά, ήθελα να ξέρω).* Απόδειξη; Ο δίσκος είναι
στην πρώτη θέση των πωλήσεων, όπως μαθαίνω τις τελευταίες εβδομάδες, στο Τοπ
50 της IFPI. Το δε τραγούδι των τίτλων, με τον νεαρότατο Μιχάλη
Χατζηγιάννη έχει, όπως φαίνεται, «γκελ». Διότι σε όποιον ραδιοφωνικό
σταθμό και να γυρίσω το εν λόγω τραγούδι ακούω.

Τώρα, να μη σας γελάσω, αλλά οι πληροφορίες που μου έφθασαν από τη Γερμανία
λένε πως άλλα τραγούδια του Μίκη Θεοδωράκη, με την Αλέξια
(Βασιλείου, αν δεν το ξέρατε), ακούγονται επίσης πολύ σε ραδιοφωνικούς
σταθμούς. Της Γερμανίας, όμως.

* Μια και ο δίσκος έχει κυκλοφορήσει και σε γερμανική «κοπή» στο εξωτερικό ­
και κυρίως στη Γερμανία. Όπου ακούνε, λέει, πολύ...
<REF><SOURCE>
ΤΑ ΝΕΑ</SOURCE>
<DATE>, 13-02-1999</DATE>
<CAT>, Σελ.: P16</CAT>
<ED>
Κωδικός άρθρου: A16365P164</ED>
<ID>
ID:20935

</ID><URL>http://ta-nea.dolnet.gr/neaweb/neafile.print_unique?e=A&f=16365&m=P16&aa=4</URL></REF>


Article

<CATEGORY>vin07</CATEGORY>

 <H5>ΑΜΕΡΙΚΑΝΙΚΟ ΣΧΕΔΙΟ ΓΙΑ ΤΟ ΚΟΣΟΒΟ
</H5><H2>ΡΑΧ AMERICANA με 4.000 στρατιώτες μέσω Θεσσαλονίκης
</H2>
Ο ΠΡΟΕΔΡΟΣ των ΗΠΑ υπέγραψε το Σάββατο το διάταγμα για την αποστολή 4.000
Αμερικανών στρατιωτών που θα μεταβούν μέσω Θεσσαλονίκης και FYROM στο
Κοσσυφοπέδιο, στο πλαίσιο ΝΑΤΟϊκής δύναμης 28.000 ανδρών. Η «Ουάσιγκτον Ποστ»
δημοσιεύει τον χάρτη της πορείας των αμερικανικών δυνάμεων που θα διαθέτουν
«αμερικανικό τομέα» ελέγχου. Ταυτόχρονα, ο Βρετανός πρωθυπουργός ανακοίνωνε
ότι αναχωρούν σήμερα για Ελλάδα άρματα μάχης και οχήματα, τα οποία θα
χρησιμοποιήσουν τα βρετανικά στρατεύματα που θα συμμετάσχουν στη ΝΑΤΟϊκή
δύναμη στο Κοσσυφοπέδιο.

σελ
ίδα
42
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16366N011</ED>
<ID>
ID:20954

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N01&aa=1</URL></REF>


Article

<CATEGORY>vin06</CATEGORY>

 <H2>100.000 έκαναν Ρίο το Μοσχάτο </H2>
σελίδα 38
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16366N013</ED>
<ID>
ID:21076

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N01&aa=3</URL></REF>


Article

<CATEGORY>vin06</CATEGORY>

 <H5>ΣΕ ΠΟΔΟΣΦΑΙΡΟ ΚΑΙ ΜΠΑΣΚΕΤ
</H5><H2>ΑΕΚ, ΠΑΟ έχασαν χρυσούς βαθμούς </H2>
σ τ
ο έ
ν
θ ε
τ ο
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16366N014</ED>
<ID>
ID:21105

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N01&aa=4</URL></REF>


Article

<CATEGORY>vin06</CATEGORY>

 <H2>Τα μεταλλαγμένα στο μικροσκόπιο </H2>
σελίδες
20-21
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16366N015</ED>
<ID>
ID:21118

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N01&aa=5</URL></REF>


Article

<CATEGORY>vin04</CATEGORY>

 <H2>Ανωμερίτης στα «ΝΕΑ» για τους αγρότες </H2>
σελίδες 10-11
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16366N016</ED>
<ID>
ID:21131

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N01&aa=6</URL></REF>


Article

<CATEGORY>vin06</CATEGORY>

 <H2>28 ΣΕΛΙΔΕΣ με θέσεις εργασίας </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16366N017</ED>
<ID>
ID:21132

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΠΟΙΟΙ είναι εκείνοι στην κυβέρνηση που προσπαθούν «να φάνε» από το
Ωνάσειο, τους καθηγητές Δημ. Κρεμαστινό και Διον. Κόκκινο; Συζητιέται ευρέως
ένα όνομα. Το όνομα ενός υφυπουργού που «έχει μεγάλη δύναμη». Ο Λ.
Παπαδόπουλος στις «Ματιές». Σελ. 4.

Η ΑΠΟΨΗ που βλέπει το κράτος δικαίου σαν μια αστική ανακάλυψη για να
υποταγούν οι λαϊκές δυνάμεις δεν είναι μόνο αφελής, αλλά κι επικίνδυνη. Η αρχή
της ισότητας απέναντι στον νόμο έχει στοιχίσει πόνο και αίμα για να
κατακτηθεί. Ο Π. Καψής στους «Προβολείς». Σελ. 6.

ΟΙ ΑΡΧΗΓΟΙ των κομμάτων βιάστηκαν να ντυθούν στα προεκλογικά χρώματα.
Μα ήταν φανερό πως ρητορεύοντας βιαίως ο ένας εναντίον του άλλου, οι δύο
αρχηγοί αδιαφορούσαν στ' αλήθεια ο ένας για τον άλλον. Ο καθένας το δικό του
βάσανο σκεφτόταν. Ο Π. Τσίμας στην «Τρίτη Άποψη». Σελ. 6.

Π. ΒΟΪΛΗΣ: Χρηματιστής σημαίνει να είσαι βέβαιος ότι συμβουλεύεις
κάποιον πελάτη σου με βάση την πραγματικότητα και τα πιστεύω σου εκείνη τη
στιγμή προς μεγιστοποίηση της απόδοσης της επένδυσής του. Και όχι αυτό που
συμφέρει άλλους. Οι απαντήσεις στις «30 Ερωτήσεις» του Λ. Στεργίου, στη σελ. 14.

ΚΑΘΟΜΟΥΝ τις προάλλες ανάμεσα στη Νίκη και στον Κώστα. Δεν μ' ένοιαζε
τίποτε, ήμουν πλήρης, με το αίσθημα της γαλήνης εγκατεστημένο βασιλικά στη
μέση του στέρνου, εκεί όπου συχνά φωλιάζει απρόσκλητο ένα στενάχωρο σφίξιμο. Η
Λίνα Αλεξίου «Σε Πρώτο Ενικό», στη σελ. 15.

ΤΟ ΜΠΛΟΥΤΖΙΝ χάνει τη λάμψη του και παρακμάζει. Το σύμβολο του 20ού
αιώνα δεν είναι πια ελκτικό για τους νέους, οι οποίοι του γυρίζουν την πλάτη,
χλευάζοντας με τον τρόπο αυτό τους γονείς τους ­ αν όχι και τους παππούδες
τους. Από τη «Monde», στη σελ. 41.

ΠΡΟΣΛΗΨΕΙΣ ειδικών κατηγοριών στον δημόσιο τομέα και μάλιστα με
πριμοδότηση των παλαιών υποψηφίων με μόρια αναλόγως του χρόνου αναμονής στον
«προθάλαμο». Αφορά πολυτέκνους και τα παιδιά τους, παιδιά αντιστασιακών,
ειδικών αναγκών. Ο Η. Γεωργάκης στη σελ. 48-49.

Η ΑΛΚΗΣΤΗ ΠΡΩΤΟΨΑΛΤΗ σε μια παράσταση 
«Σαν ηφαίστειο που ξυπνά» στο Δημοτικό Θέατρο

Πειραιά. Είναι αφιερωμένη (προσφορά) στους

φίλους του Cine Club. Η Έλενα Δ. Χατζηιωάννου

στο «Πανόραμα», σελ. 1.

ΟΙ ΜΕΓΑΛΟΙ εμπορικοί δρόμοι πεθαίνουν για τις μικρομεσαίες επιχειρήσεις. Οι
οδοί Ερμού, Μητροπόλεως, Σταδίου και Ακαδημίας σιγά σιγά χάνουν τα καταστήματα
που φιλοξενούσαν παλιά. Και τη θέση τους καταλαμβάνουν οι «μεγάλοι» του
εμπορίου. Η Δήμητρα Σκούφου στη σελ. 50.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16366N021</ED>
<ID>
ID:20970

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Πρόβα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Για να μην παρεξηγηθώ, αυτό που έκαναν οι κύριοι Σημίτης και Καραμανλής στη
Μακεδονία δεν ήταν «πρόβα νυφικού», αλλά πρόβα «παραβάν»!

Με τιμή
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16366N022</ED>
<ID>
ID:21067

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Παγετός το πρωί στα ηπειρωτικά. Πρόσκαιρη συννεφιά στα ανατολικά και νότια.
Ίσως βρέξει το πρωί στη Νότια Ελλάδα. Στην υπόλοιπη χώρα λιακάδα. Άνεμοι
ασθενείς (3 Μπωφόρ).


Συννεφιά και τοπικές βροχές. Πρόσκαιρες χιονοπτώσεις στα ορεινά. Προοδευτική
επικράτηση βοριάδων που θα ενισχυθούν σε ισχυρούς (5-6 Μπωφόρ), ωστόσο
πρόσκαιρα. Μικρή πτώση της θερμοκρασίας σε όλη τη χώρα.

Article

<CATEGORY>vin01</CATEGORY>

 <H5>ΠΡΟΕΚΛΟΓΙΚΟ ΣΚΗΝΙΚΟ ΣΤΗΝ ΚΕΝΤΡΙΚΗ ΜΑΚΕΔΟΝΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Με σημαίες και με λουλούδια
</H2>
<AUTHOR>ΓΙΩΡΓΟΣ ΠΑΠΑΧΡΗΣΤΟΣ</AUTHOR>

Μμμμ, κάτι μυρίζει, κάτι μυρίζει, τι μυρίζει; Εκλογές! Προεκλογικό σκηνικό
θύμιζε χθες ο συνωστισμός στην Κεντρική Μακεδονία κυβέρνησης και αξιωματικής αντιπολίτευσης.

Ανοιχτές συγκεντρώσεις, όχι βέβαια «παλιού» καιρού, αλλά ανοιχτές με μεγάφωνα,
μουσικές, αυθόρμητα προσελθόντες οπαδούς, μικρά παιδιά να προσφέρουν
ανθοδέσμες ή κατά περίπτωση να ραίνουν με άνθη τους αρχηγούς, και βεβαίως
λόγοι. Ο Πρωθυπουργός Κώστας Σημίτης φρόντισε να προσδιορίσει από τώρα το
πλαίσιο της πολιτικής που θα ακολουθήσει το ΠΑΣΟΚ από εδώ και πέρα, και
προφανώς ως τον Ιούνιο: σκληρή στάση έναντι της αντιπολίτευσης και ειδικά κατά
Ν.Δ. και ΚΚΕ. Οι αφορμές υπάρχουν: οι κινητοποιήσεις των αγροτών και των
γιατρών και η τακτική που τηρούν απέναντί τους τα δύο συγκεκριμένα κόμματα. (Σελ. 5).

Ο Κώστας Καραμανλής έκανε μια εφ΄ όλης της ύλης επίθεση κατά της κυβέρνησης,
μίλησε για την πανστρατιά της παράταξης για να φύγει η κυβέρνηση από την
εξουσία, και δεν παρέλειψε να αναφερθεί στο σταθερό άγχος της Ρηγίλλης: στον
Δημήτρη Αβραμόπουλο. Εμμέσως φυσικά, και ανωνύμως. (Σελ. 7).

Κάποιοι τώρα, από το περιβάλλον του Πρωθυπουργού, σκέφτονται ότι μήπως θα ήταν
καλύτερα τον Ιούνιο να οδηγούμαστε σε διπλές εκλογές ­ αντί να τρέχουμε στις
κάλπες την άνοιξη του 2000, δηλαδή δύο φορές μέσα σε μερικούς μήνες. Ο
Πρωθυπουργός Κώστας Σημίτης, που δεσμεύθηκε και χθες ότι οι εθνικές εκλογές θα
πραγματοποιηθούν το 2000, δεν φαίνεται να υιοθετεί αυτές τις απόψεις. Αν και
τον Ιούνιο του 1996 είχε δεσμευθεί το ίδιο κατηγορηματικά, αλλά αυτό δεν τον
εμπόδισε να πάει σε πρόωρες εκλογές τον Σεπτέμβριο. (Σελ. 5).

Συμπαθείς οι Κούρδοι, συμπαθής και ο αρχηγός τους ο Οτσαλάν, αλλά όλα έχουν
ένα όριο. Το οποίο φαίνεται να το ξεπέρασε ο κύριος Οτσαλάν, ο οποίος με
δηλώσεις του επιτίθεται στην Ελλάδα, διότι δεν του χορήγησε πολιτικό άσυλο.
Καλά λένε ότι ουδείς ασφαλέστερος εχθρός του ευεργετηθέντος. (Σελ. 9).

Δεν συμφωνεί με τις θέσεις του κυβερνητικού εκπροσώπου ότι οι κινητοποιήσεις
των αγροτών είναι κατευθυνόμενες ο υπουργός Γεωργίας Γιώργος Ανωμερίτης. Όπως
δεν συμφωνεί και με τις δηλώσεις Πάγκαλου περί εκατομμυριούχων κομμουνιστών
αγροτών. Στη συνέντευξη που παραχώρησε στα «ΝΕΑ», εκτός από τα συγκεκριμένα
θέματα, ο κ. Ανωμερίτης αναφέρεται στη ρύθμιση των αγροτικών χρεών, και
βεβαίως στα εσωκομματικά του ΠΑΣΟΚ. Για τα οποία τονίζει ότι ουδείς αμφισβητεί
τον Κ. Σημίτη και ότι στο Συνέδριο κανένα από τα ιστορικά στελέχη του ΠΑΣΟΚ
δεν θα θέσει υποψηφιότητα. Απο τα ιστορικά στελέχη, γιατί από τους άλλους...
(Σελ. 10-11).

Κατά τα λοιπά, το καλό που σας θέλουμε είναι να μην αρρωστήσετε σήμερα. Οι
κινητοποιήσεις των γιατρών συνεχίζονται, και επιπλέον υπάρχει η σπουδαία
απόφαση του Ιατρικού Συλλόγου Αθηνών να κλείσουν επί διήμερο και τα ιδιωτικά
ιατρεία. (Σελ. 18-19).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16366N032</ED>
<ID>
ID:21034

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Με φοβέρες...
</H2>
* ΟΣΟ εύλογες ήταν οι αντιδράσεις του κοινού για τις απεργιακές
κινητοποιήσεις στα νοσοκομεία...

* ΟΣΟ ο τρόπος που ­ ορισμένοι τουλάχιστον ­ γιατροί επέλεξαν για να
διεκδικήσουν τα εργασιακά τους δικαιώματα...

ΝΑ συγκρούεται με την αντίληψη που επικρατεί στην κοινή γνώμη για τη
δεοντολογία που διέπει το ιατρικό επάγγελμα και τις σχέσεις των γιατρών με
τους ασθενείς...

* ΚΑΙ όσο πρέπει να προβληματίσει τη συνδικαλιστική ηγεσία των γιατρών
η προσφυγή σε όπλα που απολήγουν...

ΕΙΤΕ στη διακοπή της θεραπείας καρκινοπαθών είτε και στη γενικευμένη
ταλαιπωρία ασθενών, οι οποίοι μάλιστα προέρχονται ­ κατά τεκμήριο ­ από τα
ασθενέστερα τμήματα του πληθυσμού...

ΑΥΤΑ όλα αποτελούν τη μία μόνο όψη του προβλήματος.

ΓΙΑΤΙ τι θα έπρεπε τότε να πει κανείς και για το υπουργείο Υγείας...

ΠΟΥ περίμενε πρώτα να προκληθεί η αναταραχή αυτή και να βρει ­ μόνο
μετά και ω του θαύματος ­ τα απαραίτητα κονδύλια για τις εφημερίες.

ΚΑΙ δεν θα έπρεπε η πολιτική του ηγεσία πρώτα τον εαυτό της να μέμφεται
για τις απεργιακές κινητοποιήσεις και για το αδιέξοδο που δημιουργείται στην υγεία...

ΟΤΑΝ για να πράξει και αυτά ακόμα τα αυτονόητα, χρειάσθηκε πρώτα ­ και
δυστυχώς ­ η «φοβέρα»;

ΓΙΑ να μην πούμε για όσα άλλα χρονίζουν, για τις τεράστιες δηλαδή
ελλείψεις στα νοσοκομεία, οι οποίες κάθε χρόνο που περνά γίνονται όλο και πιο επείγουσες...

ΥΠΟΒΑΘΜΙΖΟΝΤΑΣ όλο και περισσότερο την περίθαλψη που παρέχεται στους πολίτες.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16366N033</ED>
<ID>
ID:21081

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Αντώνης Βγόντζας:

(ο δικηγόρος και πρώην γ.γ. υπουργείου, στο «Crash»)

«Η λέξη "σύντροφος" χρησιμοποιείται σήμερα στο ΠΑΣΟΚ με οργή. Περίπου σαν ονειδισμός...».

Παύλος Τσίμας:

(ο δημοσιογράφος, στην εφημερίδα «Τα Μέσα», για τον Ανδρέα Παπανδρέου)

«Υπήρχε σύγκρουση, αλλά παρ' όλα αυτά μού έκανε εντύπωση ότι, ενώ είναι
ενδεχόμενο σε εκείνο το περίφημο ντιμπέιτ να υπερέβην τα όρια της ευγένειας
απέναντί του, την επόμενη φορά που συναντηθήκαμε ήταν ευγενής, προσηνής,
ζεστός, σαν να μην είχε συμβεί τίποτε μεταξύ μας».

Μαρίνος Παράβαλος:

(ο επιχειρηματίας του «Κωτσόβολου», στο «Max» για τις διευκολύνσεις που δίνουν
τα καταστήματά του)

«Ε, καλά, Αγία Θεοδώρα (των φτωχών) μπορεί να μην είναι, αλλά προσφέρουμε
κοινωνικό έργο».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16366N034</ED>
<ID>
ID:21115

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Ωνάσειο
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Ποιοι είναι εκείνοι, από την κυβέρνηση, που προσπαθούν «να φάνε» από το
Ωνάσειο τους καθηγητές Δημ. Κρεμαστινό και Διον. Κόκκινο; Συζητιέται ευρέως
ένα όνομα. Το όνομα ενός υφυπουργού, που «έχει μεγάλη δύναμη». Δεν θα μπω στον
πειρασμό να το αποκαλύψω. Δεν έχω, άλλωστε, στοιχεία. Στοιχεία έχω για άλλα
πράγματα. Που αποδεικνύουν ότι οι δύο διακεκριμένοι καρδιολόγοι βρίσκονται,
όντως, σε διωγμό.

Εν πρώτοις: Κόκκινος και Κρεμαστινός είναι επιφανείς γιατροί, με σπουδαίο
επιστημονικό έργο. Με ανακοινώσεις πρωτοποριακές σε διεθνή συνέδρια και
«δημοσιεύσεις» στα σημαντικότερα ιατρικά περιοδικά του κόσμου. Στα λίγα χρόνια
που προσφέρουν τις υπηρεσίες τους στο Ωνάσειο, το νοσοκομείο κέρδισε από τη
φήμη τους. Όχι μόνο σε ακτινοβολία. Αλλά και σε κύρος: στους «πελάτες» του
περιλαμβάνονται εκατοντάδες ασθενείς από το εξωτερικό.

Δεν κέρδισε, όμως, μόνο σε ακτινοβολία, το Ωνάσειο, από τον Κρεμαστινό και τον
Κόκκινο. Κερδίζει και πάρα πολλά εκατομμύρια. Γιατί οι ασθενείς των δύο
γιατρών, στο Ωνάσειο θα χειρουργηθούν, αν αυτό χρειασθεί να γίνει, στο Ωνάσειο
θα νοσηλευθούν, για κάποιο έκτακτο περιστατικό, στο Ωνάσειο θα κάνουν
στεφανιογραφία, μπαλόνι, τεστ κοπώσεως κ.λπ. Και για όλα αυτά θα πληρώσουν
πολλά χρήματα. Στο Ωνάσειο. Όχι στον Κόκκινο και τον Κρεμαστινό.

Ένα προσωπικό παράδειγμα: το 1992 έπαθα έμφραγμα. Έκτοτε, με παρακολουθούν ο
Δ. Κρεμαστινός και οι συνεργάτες του Θ. Λιβάνης και Α. Αντωνιάδης. Κάθε τόσο,
πηγαίνω στο νοσοκομείο, για διάφορες εξετάσεις. Και πληρώνω γι' αυτές. Στο
Ωνάσειο, επαναλαμβάνω. Δεν πληρώνω τον Κρεμαστινό. Που θα τον πλήρωνα αν
πήγαινα στο ιδιωτικό του ιατρείο. Ιατρείο, που δικαιούται να έχει, σύμφωνα με
τον νόμο.

Από τους ασθενείς του Κόκκινου και του Κρεμαστινού το Ωνάσειο εισπράττει, με
τσιγκούνικους υπολογισμούς, 30-40 εκατομμύρια τον μήνα! Αυτά τα λεφτά θα τα
'ριχναν στις τσέπες τους οι δυο γιατροί, αν είχαν δικά τους «μαγαζιά». Δεν
έχουν «μαγαζιά». Δουλεύουν στο Ωνάσειο. Στο οποίο, είπαμε, δίνουν κύρος και
χρήμα. Κι όμως, αυτούς τους λαμπρούς επιστήμονες, που σώζουν χιλιάδες
ανθρώπους, η διοίκηση του Ωνασείου επιχείρησε να τους κάνει... ρόμπες, με όσα
ισχυρίσθηκε, για τις αμοιβές τους, σε συνέντευξη Τύπου!

Υπάρχει υπουργός Υγείας σ' αυτό τον τόπο. Γιατί δεν αντιδρά; Πώς επιτρέπει την
ηθική μείωση δύο κορυφαίων επιστημόνων; Πώς επιτρέπει στη διοίκηση του
Ωνασείου να μην ανανεώνει, παρά τον νόμο, τις συμβάσεις Κρεμαστινού και
Κόκκινου; Θα του άρεσε να δει αύριο τους διαπρεπείς αυτούς καρδιολόγους να
εργάζονται σε ιδιωτικά νοσοκομεία;
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16366N043</ED>
<ID>
ID:21098

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N04&aa=3</URL></REF>


Article

<CATEGORY>vin05</CATEGORY>

 <H2>Η σύγκρουση απεφεύχθη...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΠΟΡΕΙ στις Σέρρες οι αγρότες-βαμβακοπαραγωγοί να περίμεναν με ανθοδέσμες τον
Πρωθυπουργό Κώστα Σημίτη ή στη Γουμένισσα να του δώρισαν ένα στιλό
συνοδευόμενο με την ευχή για «καλές υπογραφές», αλλά στο Κιλκίς κάποιοι τού
την είχαν... στημένη και μάλιστα χωρίς λουλούδια!

ΔΕΝ ΤΟΥ έκλεισαν τον δρόμο, αλλά οι αγρότες του χωριού Μεταλλικό είχαν
παρατάξει 15 τρακτέρ στην άκρη του δρόμου. Η ασφάλεια όμως φοβήθηκε, μήπως
κάποιο τρακτέρ κλείσει τον δρόμο, και μετέφερε την αγωνία της στον κ. Κ.
Σημίτη. Τελικώς, αποφασίστηκε να υπάρξει μια μικρή παράκαμψη και να αλλάξει η
πορεία της πρωθυπουργικής αυτοκινητοπομπής.

ΠΡΟΒΛΗΜΑ λοιπόν δεν υπήρξε με τους αγρότες, αλλά παρ' ολίγον να υπάρξει με
τους δημοσιογράφους... Ένα λάθος περιπολικού της Αστυνομίας έφερε αντιμέτωπα
τα πούλμαν που μετέφεραν τον Πρωθυπουργό και τους δημοσιογράφους. Ευτυχώς, η
σύγκρουση απεφεύχθη...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16366N044</ED>
<ID>
ID:21107

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N04&aa=4</URL></REF>


Article

<CATEGORY>vin05</CATEGORY>

 <H2>«Καραμανλίδικα» στον «Ταρζάν»...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟ ΠΡΟΓΡΑΜΜΑ για τον Πρωθυπουργό περιελάμβανε να γευματίσουν, στη διάρκεια της
περιοδείας του, στο καλό εστιατόριο της Νέας Ζίχνης Σερρών, «Το στέκι». Όμως,
και εδώ ο κ. Κ. Σημίτης άλλαξε πορεία... Προτίμησε το καφέ-ουζερί «Ο Ταρζάν»,
όπου γεύθηκε νοστιμότατα σουβλάκια και τη σπεσιαλιτέ του καταστήματος
«καραμανλίδικα», που είναι μικρά λουκάνικα με σκόρδο.

ΤΗ ΜΕΘΟΔΟ της... παράκαμψης ακολούθησε όμως και ο υπουργός Εθνικής Άμυνας Άκης
Τσοχατζόπουλος, ο οποίος βρήκε τον χρόνο και «πετάχτηκε» για να εγκαινιάσει τα
ιδιόκτητα γραφεία της Νομαρχιακής Επιτροπής Σερρών του ΠΑΣΟΚ.

ΛΙΓΟ αργότερα, σε μία πρωτότυπη εκδήλωση του Εργατικού Κέντρου της
Θεσσαλονίκης, στο διάλειμμα της προβολής της ταινίας «Τρέινσποτιν» του Μπόιλ,
μίλησε για τα ναρκωτικά και τη νεολαία. Και χειροκροτήθηκε θερμά...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16366N045</ED>
<ID>
ID:21120

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N04&aa=5</URL></REF>


Article

<CATEGORY>vin05</CATEGORY>

 <H2>Παρουσία με νόημα...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Μαθαίνω ότι οι σχέσεις του προέδρου του ΔΗΚΚΙ Δημήτρη Τσοβόλα με τον πρώην
Πρόεδρο της Δημοκρατίας Χρήστο Σαρτζετάκη είναι πολύ καλές. Προ καιρού
δείπνησαν μαζί με τις γυναίκες τους. Και, χθες το πρωί, ο κ. Σαρτζετάκης πήγε
και στη μουσική εκδήλωση που διοργάνωσε το ΔΗΚΚΙ με το έργο «Η Ήπειρος της
Πεντατονίας». Τους δύο άνδρες τούς συνδέει και ο συγγραφικός οίστρος... Ο
πρώην Πρόεδρος της Δημοκρατίας, όπως ενημερώθηκαν προ καιρού οι αναγνώστες του
Μικροπολιτικού, ετοιμάζει ένα βιβλίο για την υπόθεση Λαμπράκη. Και ο πρόεδρος
του ΔΗΚΚΙ σχεδιάζει ένα βιβλίο για το '89 με πολλά ­ και για πολλούς ­ στοιχεία...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16366N046</ED>
<ID>
ID:21128

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N04&aa=6</URL></REF>


Article

<CATEGORY>vin05</CATEGORY>

 <H2>Ψηφοδέλτιο Αχαΐας
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Μην ακούτε όλα αυτά τα σενάρια ότι θα αλλάξει και πολύ το ψηφοδέλτιο του ΠΑΣΟΚ
στην Αχαΐα... Ορισμένοι, μάλιστα, θέλουν να μετακινούνται κάποιοι βουλευτές
στη Β' Αθήνας. Ε, λοιπόν, ο Δημήτρης Κουτσόγιωργας θα είναι ­ σίγουρα ­ και
πάλι στο ψηφοδέλτιο της Αχαΐας. Και ίσως υπάρξουν και δύο... εκπλήξεις. Δύο
γυναίκες διεκδικούν θέσεις: η ειδική γραμματέας του υπουργείου Εθνικής Άμυνας,
Μαρία Κυριακοπούλου, και η πρώτη σε ψήφους νομαρχιακή σύμβουλος, Κατερίνα Γρ.
Σολωμού. Για να δούμε...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16366N047</ED>
<ID>
ID:21134

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N04&aa=7</URL></REF>


Article

<CATEGORY>vin05</CATEGORY>

 <H2>Πρεμιέρα...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Η... πρεμιέρα έγινε. Το όνειρο του βουλευτή του ΠΑΣΟΚ Μανόλη Σκουλάκη για τη
συγχώνευση των γεωργικών ενώσεων στα Χανιά γίνεται πραγματικότητα με τη
βοήθεια του υπουργού Γεωργίας Γιώργου Ανωμερίτη. Και έπεται συνέχεια για τους
υπόλοιπους νομούς της Κρήτης...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16366N048</ED>
<ID>
ID:21138

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΑΜΕ ΜΠΑΛΚΟΝΙ είναι πλέον η γραμμή του δημάρχου της Αθήνας Δημήτρη
Αβραμόπουλου... Μετά την Πλατεία Κοτζιά, βρέθηκε στον δημαρχιακό εξώστη της
Βαρκελώνης, πλάι στον ομόλογό του Χουάν Κλος.

ΤΟ ΒΡΑΒΕΙΟ είχε προηγηθεί. Ο Ισπανός δήμαρχος τού έδωσε την ανώτατη
τιμητική διάκριση της πόλης. Και στη συνέχεια τον έβγαλε στο μπαλκόνι του
γοτθικού μοναστηριού «Πεντράλμπες»...

ΜΕΓΑΛΕΙΑ Ο ΔΗΜΑΡΧΟΣ. Κάτω από τον εξώστη ήταν ένα ουλαμός εφίππων, που
απέδιδε τιμές...

ΟΣΟ ΓΙΑ ΤΟ... ΚΟΜΜΑ που τον τραβά από το μανίκι, συνεχίζει τις επαφές
του, χωρίς να ξανοίγεται ιδιαίτερα. Όταν μάλιστα συνεργάτης του τον ρώτησε τι
θα κάνει, απάντησε με νόημα: «Πάμε για μια ωραία περιπέτεια»...

ΣΤΗΝ ΑΘΗΝΑ στο κέντρο και παρά το κρύο η πρώην βουλευτής των Οικολόγων
Αναστασία Ανδρεαδάκη ετοιμάζεται να στήσει αντίσκηνο! Θα διαμαρτυρηθεί, γιατί
συνεχίζεται η κρατική επιχορήγηση σε ανύπαρκτο, όπως λέει, πλέον κόμμα που την
είχε αναδείξει ­ όπως και τη Μαρίνα Δίζη ­ σε βουλευτή.

ΣΥΜΠΑΡΑΣΤΑΤΗ θα έχει και τον πρόεδρο του ΣΥΝ Νίκο Κωνσταντόπουλο, ο
οποίος θα καθήσει μαζί της ­ «στηρίζοντας τον αγώνα της» ­ για λίγη ώρα.

ΕΠΕΤΑΙ ΣΥΝΕΧΕΙΑ όμως από τον ΣΥΝ, όπως μαθαίνω. Θέλει να ξεκαθαρίσει το
τοπίο των κρατικών επιχορηγήσεων. Δεν είναι και μικρή υπόθεση...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16366N049</ED>
<ID>
ID:21141

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N04&aa=9</URL></REF>


Article

<CATEGORY>vin04</CATEGORY>

 <H5>Ο ΠΡΩΘΥΠΟΥΡΓΟΣ ΣΕ ΟΜΙΛΙΕΣ ΤΟΥ ΣΤΗΝ ΚΕΝΤΡΙΚΗ ΜΑΚΕΔΟΝΙΑ ΕΠΙΤΕΘΗΚΕ ΚΑΤΑ ΤΗΣ ΑΝΤΙΠΟΛΙΤΕΥΣΗΣ
</H5><H2>Ο Σημίτης τους πέταξε το γάντι
</H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

Δριμεία επίθεση κατά της αντιπολίτευσης εξαπέλυσε ο Πρωθυπουργός Κώστας
Σημίτης στη διάρκεια της περιοδείας του σε περιοχές της Κεντρικής Μακεδονίας,
με την οποία άνοιξε ανεπίσημα την αυλαία της προεκλογικής περιόδου για τις
ευρωεκλογές του καλοκαιριού.

ΣΕΡΡΕΣ - ΚΙΛΚΙΣ

Ανοιχτή συγκέντρωση. Ο Πρωθυπουργός μιλά στον λαό του Κιλκίς και ανοίγει
ανεπίσημα την αυλαία της προεκλογικής περιόδου

Οπρωθυπουργός συνοδευόμενος από πολυμελές κλιμάκιο υπουργών, σε ανοιχτές
πολιτικές ομιλίες που έκανε στις Σέρρες και το Κιλκίς κατηγόρησε τη Νέα
Δημοκρατία και το ΚΚΕ ότι συντάσσονται πλήρως στα μέτωπα των κινητοποιήσεων
και έκανε λόγο για ακραία και υποκριτική αντιπολιτευτική τακτική. Με τη σκληρή
και εφ' όλης της ύλης κριτική του στα κόμματα της αντιπολίτευσης, και ιδίως
την Ν.Δ. και το ΚΚΕ, ο κ. Κ. Σημίτης επιχειρεί, όπως λένε συνεργάτες του, να
ανεβάσει το πολιτικό θερμόμετρο εν όψει των ευρωεκλογών.

Με την κίνηση αυτή ο Πρωθυπουργός, λένε οι συνεργάτες του, πέταξε το γάντι σε
όσους πιστεύουν ότι με αφορμή διάφορες δημοσκοπήσεις μπορούν να δρομολογήσουν
εξελίξεις ερήμην του ΠΑΣΟΚ.

Διαχωριστικές γραμμές

Εστιάζοντας τα πυρά του στις ηγεσίες των δύο κομμάτων, ο κ. Κ. Σημίτης τις
κατηγόρησε ότι παροτρύνουν και υποκινούν τις απεργιακές κινητοποιήσεις
παρασκηνιακά ενώ, όπως υπογράμμισε, την ίδια ώρα υποστηρίζουν ότι είναι
αντίθετες με καταλήψεις δρόμων και άλλες δυναμικές ενέργειες. «Λένε ότι δεν
συμμετέχουν στις δυναμικές απεργιακές κινητοποιήσεις, ότι δεν συμφωνούν, αλλά
τις υποστηρίζουν και τις υποκινούν, και όλα αυτά τη στιγμή που η Ελλάδα έχει
μπει σε μια πορεία που την φέρνει πιο κοντά στις άλλες χώρες της Ευρωπαϊκής
Ένωσης», τόνισε ο Πρωθυπουργός. Ο κ. Σημίτης επανέλαβε πολλές φορές ότι
υπάρχουν διαχωριστικές γραμμές ανάμεσα στο ΠΑΣΟΚ και τη Νέα Δημοκρατία και
επεσήμανε ότι το ΠΑΣΟΚ έχει ως επίκεντρο της πολιτικής τον άνθρωπο και τη
βελτίωση των οικονομικών και κοινωνικών δομών στη χώρα.

Στη διάρκεια της τριήμερης περιοδείας του στην Κεντρική Μακεδονία, που
ολοκληρώνεται σήμερα με την επίσκεψή του στη Θεσσαλονίκη, ο Πρωθυπουργός
τόνισε ότι το κυβερνητικό έργο θα προχωρήσει χωρίς ταλαντεύσεις και
πισωγυρίσματα και χωρίς η κυβέρνηση να υπολογίσει το πολιτικό κόστος. Στις
εκλογές του 2000, είπε, οι πολίτες θα εκτιμήσουν αυτούς που δεν χαϊδεύουν
αυτιά, που κυβερνούν τη χώρα με ευθύνη. Οι εκφραστές της δήθεν λαϊκής
απόρριψης της κυβέρνησης θα διαψευστούν. Και την πρώτη γεύση, πρόσθεσε, θα την
πάρουν στις ευρωεκλογές.

Με το σπαθί μας στην ΟΝΕ

Αναφερόμενος εξάλλου στις ενταξιακές διαδικασίες για την ΟΝΕ είπε ότι η Νέα
Δημοκρατία δεν πίστευε αρχικά ότι η κυβέρνηση θα τα καταφέρει ενώ, όπως είπε,
τώρα διατείνεται ότι ο στόχος ήταν πολύ εύκολος και ανέφερε τη λαϊκή ρήση «Όσα
δεν φτάνει η αλεπού τα κάνει κρεμαστάρια». «Στην ΟΝΕ θα μπούμε με το σπαθί
μας, με τις θυσίες του ελληνικού λαού, κανείς δεν μας το χάρισε, εμείς το
κερδίσαμε», είπε.

Για την κοινωνική πολιτική, ο κ. Σημίτης παραδέχτηκε ότι υπάρχουν προβλήματα
και ελλείψεις, αλλά υποστήριξε ότι με τον περιορισμό των ελλειμμάτων και τη
συνεχιζόμενη μείωση των χρεών από δανεισμούς θα περισσέψουν χρήματα για
κοινωνική πολιτική. Και επανέλαβε ότι το '99 θα υπάρξει αναδιάρθρωση του
φορολογικού συστήματος, με στόχο την ελάφρυνση όσων συνεισφέρουν με δυσανάλογο τρόπο.

Με 22 δημάρχους

Στην πρώτη επίσημη επίσκεψη που έκανε ο Πρωθυπουργός σε νεοσύστατο
καποδιστρικό δήμο της χώρας, στη Νέα Ζίχνη Σερρών, στη διάρκεια ομιλίας του
στην πλατεία της περιοχής αναφέρθηκε αναλυτικά στην αναγκαιότητα της εφαρμογής
του Σχεδίου Καποδίστρια και στις προοπτικές που διανοίγονται για την ελληνική
ύπαιθρο, κυρίως μέσω της αξιοποίησης κονδυλίων από το Γ' κοινοτικό πλαίσιο
στήριξης. Το βράδυ του Σαββάτου σε αίθουσα της νομαρχίας Σερρών συναντήθηκε
και με τους 22 δημάρχους του νομού.

Ο κ. Σημίτης απαντώντας έμμεσα στα προβλήματα των αγροτών δεσμεύτηκε ότι η
ελληνική κυβέρνηση, στο πλαίσιο των διαπραγματεύσεων για την Ατζέντα 2000, θα
δώσει σκληρή μάχη, σε θέματα κυρίως επιδοτήσεων.

Στο νοσοκομείο

Έμμεση απάντηση στις κινητοποιήσεις των γιατρών ήταν και η επίσκεψη του
κυβερνητικού κλιμακίου στον χώρο του νεοανεγειρόμενου υπερσύγχρονου
Νομαρχιακού Νοσοκομείου Σερρών, όπου στη διάρκεια ομιλίας του ο Πρωθυπουργός
υπογράμμισε ότι η κυβέρνηση θα ενισχύσει τον θεσμό του ΕΣΥ και της δημόσιας
περίθαλψης με έργα και μηχανολογικό εξοπλισμό.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16366N051</ED>
<ID>
ID:21014

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N05&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Σε μια ζαριά;
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Πολλούς αποδέκτες ­ και εντός του ΠΑΣΟΚ ­ φαίνεται ότι είχε η μετ' επιτάσεως
διακήρυξη του Πρωθυπουργού από τις Σέρρες και το Κιλκίς, ότι οι εθνικές
εκλογές θα γίνουν το 2000. Και αυτό διότι σε κύκλους και σε στελέχη του ΠΑΣΟΚ
­ αλλά και πιο κοντά του, στο Μέγαρο Μαξίμου ­ έχει αρχίσει να ζυμώνεται και
πάλι μια φιλολογία για διπλές εκλογές τον Ιούνιο. Με το επιχείρημα ότι το
πολιτικό σκηνικό που αναμένεται να διαμορφωθεί (με την παρουσία και του κ. Δ.
Αβραμόπουλου) θα είναι ευνοϊκό για το ΠΑΣΟΚ. Ιδιαίτερα, όπως υποστηρίζουν, αν
όλα αυτά δρομολογηθούν αιφνιδιαστικά. Όμως ένα τέτοιο σενάριο έρχεται σε
αντίθεση με τους στόχους της κυβέρνησης ­ τουλάχιστον τους διακηρυγμένους. Η
κυβέρνηση θέλει σταθερότητα και χρόνο, ώστε να αποδώσουν και οι θυσίες των
τελευταίων ετών και να μπει η χώρα στην ΟΝΕ την 1-1-2001. Βέβαια, θα πει
κανείς, ότι και το '96 εξίσου έντονες ήταν οι διαβεβαιώσεις κατά των πρόωρων
εκλογών, που τελικά έγιναν ­ στο όνομα μάλιστα της ΟΝΕ! Το προηγούμενο αυτό,
αλλά και το έντονα προεκλογικό κλίμα που έχει αρχίσει να διαμορφώνεται είναι
που κάνουν κάποια στελέχη του ΠΑΣΟΚ να διατηρούν αμφιβολίες για τη σταθερότητα
των απόψεων κατά των διπλών εκλογών. 
Όμως τα οικονομικά μεγέθη ­ και τα κρινόμενα σ' αυτήν τη φάση ­ δεν είναι
ίδια. Τυχόν διπλές κάλπες, λένε αντικρούοντας όσους τις εισηγούνται, θα ήταν
σαν να παιζόταν «στα ζάρια» η είσοδος της χώρας στην ΟΝΕ. Θα δεχόταν κανείς να
τα τινάξει όλα στον αέρα;
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16366N052</ED>
<ID>
ID:21068

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Οι παράξενες εκλογές
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Μας χωρίζουν τέσσερις ολόκληροι μήνες από τις ευρωεκλογές, αλλά η προεκλογική
περίοδος άνοιξε ήδη, με τις περιοδείες του Σαββατοκύριακου - του κ. Σημίτη
στις Σέρρες και του κ. Καραμανλή στη Χαλκιδική ­ με τους συνήθεις πολεμικούς
λόγους, περί της κοσμοϊστορικής σημασίας των εκλογών που έρχονται, και με τις
συνήθεις, αλλά τόσο κωμικές πια, συγκεντρώσεις ενθουσιασμένων οπαδών.

Βιάστηκαν οι αρχηγοί να ντυθούν στα προεκλογικά χρώματα και να λάβουν θέση στο
μπαλκόνι, ο ένας απέναντι στον άλλον. Μα ήταν φανερό πως, ρητορεύοντας βιαίως
ο ένας εναντίον του άλλου, οι δύο αρχηγοί αδιαφορούσαν στ' αλήθεια ο ένας για
τον άλλον. Και πως ο καθένας το δικό του βάσανο σκεφτόταν. Άλλωστε, ούτε του
κ. Σημίτη ο πονοκέφαλος αυτήν την ώρα ονομάζεται Καραμανλής, ούτε του κ.
Καραμανλή ο αληθινός εχθρός ονομάζεται Σημίτης. Ούτε ήταν η σκιά του αντιπάλου
ο λόγος που έκανε και τους δύο να δώσουν πρόωρα το εναρκτήριο λάκτισμα αυτού
του παράξενου εκλογικού αγώνα.

Ο μεν κ. Σημίτης, με ένα πρώιμο προεκλογικό ταρατατζούμ, βγάζει οφσάιντ την
εσωκομματική του αντιπολίτευση, στο συνέδριο του ερχόμενου μήνα. Ο δε κ.
Καραμανλής, άλλο δεν θέλει παρά να γεμίσει εγκαίρως το γήπεδο με προεκλογικά
πανό και φανατισμένους για εκλογικό ντέρμπι κομματικούς φιλάθλους, έτοιμους να
φωνάξουν «πουλημένε», μόλις ο κ. Δημήτρης Αβραμόπουλος αποφασίσει ­ αν
αποφασίσει ­ να φορέσει κι αυτός την εκλογική του στολή.

Οι ευρωεκλογές του Ιουνίου, λοιπόν, το έδειξαν από την πρώτη και πρώιμη
προεκλογική τους ημέρα, πως μάλλον δεν θα μοιάζουν και πολύ με τις άλλες
εκλογές που ως τώρα έχουμε ζήσει.

Κι όχι μόνον επειδή ­ ό,τι κι αν λένε τώρα ­ είναι πάντα ενδεχόμενο να μας
προκύψει δίδυμη η κάλπη που επωάζεται. Μα κυρίως επειδή αυτές οι εκλογές
μπορεί να είναι οι πρώτες, όπου το αληθινό ενδιαφέρον δεν θα βρίσκεται στο
σκορ της αναμέτρησης ανάμεσα στα δύο μεγάλα κόμματα αλλά στην έκβαση των
άλλων, των δευτερευουσών αναμετρήσεων, εντός και πέριξ των κομμάτων αυτών.

Είναι, από τη μια, η αναμέτρηση στο εσωτερικό ενός κουρασμένου και φθαρμένου
από τη μακρά παραμονή του στην εξουσία κυβερνώντος κόμματος. Αναμέτρηση
βαρόνων και δελφίνων, παλαιών παθών και νέων φιλοδοξιών, που πίσω τους μόλις
που διακρίνεται το ουσιαστικό περιεχόμενό της: Μια αναμέτρηση, ανάμεσα στην
κυρίαρχη μεν αλλά ανασφαλή εκσυγχρονιστική-φιλελεύθερη πτέρυγά του και την εν
συγχύσει βοναπαρτική-παπανδρεϊκή αντιπολίτευσή του. Ανάμεσα στη φιλελεύθερη,
ευρωπαϊκή εκδοχή της Κεντροαριστεράς α λα Μπλερ, και την παραδοσιακότερη,
κρατικιστικότερη και «εθνικότερη» εκδοχή της, α λα Ζοσπέν ­ Si licet parva
componere magnis, που έλεγαν και οι Ρωμαίοι...

Είναι, από την άλλη, η αναμέτρηση στο εσωτερικό της αξιωματικής αντιπολίτευσης
­ αμήχανης, ανάμεσα σε μια μειοψηφική αλλά ισχυρή «εθνική-λαϊκή δεξιά» της
εποχής Έβερτ και μια φιλελεύθερη-κεντρώα, που δυσκολεύεται να βρει το διακριτό
της στίγμα και το αντιπολιτευτικό της raison d' etre σε σχέση με την τρέχουσα
διαχείριση της κυβέρνησης Σημίτη.

Κι είναι, τέλος, η αναμέτρηση και των δύο κομμάτων εξουσίας με την ανασφάλεια
των πολιτών, που μοιάζει να είναι το κυρίαρχο κοινωνικό κλίμα τα τελευταία
χρόνια ­ αυτήν την ανασφάλεια που παράγει εντάσεις στα κοινωνικά πεδία,
απογοητεύσεις στο πεδίο της πολιτικής αντιπροσώπευσης και νοσταλγία ενός
παρηγορητικού-ψιμυθιωμένου πολιτικού λόγου, προφήτης του οποίου παρίσταται
προς στιγμήν ο Δημήτρης Αβραμόπουλος.

Το στοίχημα του Δημήτρη Αβραμόπουλου μοιάζει να είναι και η μεγάλη ατραξιόν
αυτών των παράξενων εκλογών του Ιουνίου. Μα πιστεύει κανείς πως η ποπ ρομφαία
του θα κόψει στ' αλήθεια τους κόμπους που κρατούν δεμένο το πολιτικό μας
σύστημα, στην παράξενη αυτή και ρευστή εποχή της μετάβασης, την εποχή της ανασφάλειας;
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16366N062</ED>
<ID>
ID:21069

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η νομιμότητα και η Αριστερά
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

«Κύριε εισαγγελεύ - συγγνώμη κύριε δημοσιογράφε». Η προσφώνηση του αναγνώστη
ήταν άκρως σαρκαστική. Ο λόγος της διαμαρτυρίας του ένα σχόλιο για τα μαθητικά
μπλόκα και την «ανομία» στην οποία εθίζονταν οι καταληψίες. Ο νόμος ­
ισχυριζόταν ο αναγνώστης ­ υπάρχει «από καταβολής κόσμου» για να εξυπηρετεί
«τα συμφέροντα των ισχυρών». Κι εμείς οι δημοσιογράφοι λοιπόν ­ όσοι εν πάση
περιπτώσει εκφράζουμε τέτοιες απόψεις ­ υπηρετούμε, φυσικά όχι με το αζημίωτο,
το συμφέροντα της ολιγαρχίας. Το επανέλαβε με πιο πολιτικό τρόπο λίγες ημέρες
αργότερα το στέλεχος του ΚΚΕ κ. Δημήτρης Γόντικας. Η «ελληνική δημοκρατία ­
υποστήριξε αυτός ­ είναι μόνον για λίγους». Οι εργαζόμενοι κατά συνέπεια έχουν
«νόμιμο δικαίωμα» να αμφισβητούν «αυτή τη νομιμότητα, αυτή τη δημοκρατία».

Κατά μία ειρωνεία της τύχης, την επομένη ακριβώς η «νομιμότητα» λειτούργησε
υπέρ του «Ριζοσπάστη». Το δικαστήριο έκρινε ότι τα άκρως ειρωνικά του σχόλια
εις βάρος του κ. Θ. Πάγκαλου εντάσσονται στο δικαίωμα κριτικής των δημοσίων
προσώπων, απορρίπτοντας τη σχετική μήνυση του υπουργού των Εξωτερικών. Αυτή η
σύμπτωση όμως ενδεχομένως να κρύβει και ένα μάθημα. Γιατί βέβαια κανείς, αν
δεν είναι σκόπιμα αφελής, δεν μπορεί να αρνηθεί ότι στις σημερινές δημοκρατίες
οι πολίτες πράγματι δεν είναι πάντοτε ίσοι απέναντι στον νόμο. Όπως δεν μπορεί
να αρνηθεί ότι υπάρχουν πάμπολλες περιπτώσεις καταχρηστικής άσκησης της
εξουσίας από την πλευρά των πλουσίων και των ισχυρών. Από το σημείο αυτό όμως
έως την αμφισβήτηση της νομιμότητας η απόσταση είναι μεγάλη.

Η άποψη που βλέπει το κράτος δικαίου σαν μία αστική ανακάλυψη για να υποταγούν
οι λαϊκές δυνάμεις, δεν είναι μόνο αφελής αλλά και επικίνδυνη. Ιστορικά έχει
συμβεί ακριβώς το αντίθετο: η αποδοχή της αρχής της ισότητας απέναντι στον
νόμο έχει κοστίσει πόνο και αίμα για να κατακτηθεί. Θα περίμενε λοιπόν κανείς
ότι στόχος των «λαϊκών δυνάμεων», όταν διαπιστώνουν φαλκίδευση της
νομιμότητας, θα ήταν η κατοχύρωσή της και όχι η αμφισβήτησή της. Υπάρχει όμως
και ένας δεύτερος εξίσου σημαντικός λόγος. Όταν η μία πλευρά αρχίζει να
αμφισβητεί τη νομιμότητα ­ και τέτοια φαινόμενα έχουν αρχίσει να εμφανίζονται
τα τελευταία χρόνια ­ τότε δεν αργεί η στιγμή που και η άλλη πλευρά θα την
αμφισβητήσει. Και όλοι γνωρίζουμε σε μια τέτοια περίπτωση ποιος θα είναι
τελικώς ο χαμένος...

Kapsis@dolnet.gr
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16366N063</ED>
<ID>
ID:21100

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N06&aa=3</URL></REF>


Article

<CATEGORY>vin04</CATEGORY>

 <H5>ΚΑΡΑΜΑΝΛΗΣ ΠΡΟΣ ΑΒΡΑΜΟΠΟΥΛΟ
</H5><H2>Προειδοποίηση νούμερο τέσσερα
</H2>
Την τέταρτη κατά σειράν προειδοποίηση εναντίον του Δημήτρη Αβραμόπουλου να μην
προχωρήσει στην ίδρυση κόμματος, απηύθυνε ο κ. Κ. Καραμανλής χωρίς και πάλι να
τον κατονομάσει.

Αρναία Χαλκιδικής. Θερμή υποδοχή τού Κ. Καραμανλή, ο οποίος εμφανίστηκε
βέβαιος πως η Ν.Δ. θα είναι νικήτρια στις ευρωεκλογές

Συγχρόνως, επιτέθηκε με δριμύτητα εναντίον του Πρωθυπουργού και κατηγόρησε την
κυβέρνηση ότι «οδηγεί τη χώρα στη μιζέρια και την παρακμή», ενώ το κράτος ­
όπως είπε ­ «εμφανίζει εικόνα τριτοκοσμικής χώρας».

Μιλώντας στο δημαρχείο Ν. Μουδανιών, στη Χαλκιδική, τόνισε ότι «η χώρα δεν
έχει ανάγκη από σωτήρες». Και πρόσθεσε δηκτικά ότι «οι αυτόκλητοι σωτήρες
είναι επικίνδυνοι, διότι έχουν την ορμή του νεοφώτιστου».

«Νίκη Ν.Δ.»

Ο πρόεδρος της Ν.Δ., οποίος ολοκλήρωσε χθες την τριήμερη περιοδεία του στην
Μακεδονία, εμφανίστηκε βέβαιος ότι το κόμμα του θα είναι ο νικητής και των
ευρωεκλογών και των εθνικών εκλογών και υποστήριξε πως με την νίκη της Ν.Δ.
«δεν θα αλλάξουν τα πράσινα κοστούμια και θα έρθουν τα μπλε, αλλά θα
σχηματισθεί μία κυβέρνηση που θα οδηγήσει τη χώρα σε εθνική αναγέννηση». 
Επίσης αφού κατηγόρησε τον κ. Κ. Σημίτη ότι ετοιμάζεται για παροχές εν όψει
ευρωεκλογών, τόνισε: «Είναι βαθιά νυχτωμένος ο Πρωθυπουργός εάν νομίζει ότι θα
εξαπατήσει τους πολίτες προσκολλημένος στην νοοτροπία του χθες». Σε πολλούς
σταθμούς της περιοδείας του οπαδοί του τον υποδέχθηκαν θερμά και τον έραιναν
με ροδοπέταλα.

Άνοιγμα

Παράλληλα, προχώρησε σε άνοιγμα προς τους ψηφοφόρους των άλλων κομμάτων,
υπογραμμίζοντας ότι στο νέο ξεκίνημα μπορούν να συμμετάσχουν όλοι οι Έλληνες
που αγωνιούν για το αύριο της χώρας, ανεξάρτητα από το τι ψήφιζαν στο
παρελθόν. 
Εκτός προγράμματος της περιοδείας του ο κ. Καραμανλής επισκέφθηκε το
συγκρότημα του Πόρτο Καρράς, το οποίο έχουν καταλάβει οι πρώην εργαζόμενοι
διεκδικώντας επαναπρόσληψή τους από τη νέα διοίκηση.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16366N071</ED>
<ID>
ID:21015

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N07&aa=1</URL></REF>


Article

<CATEGORY>vin04</CATEGORY>

 <H5>ΖΗΤΕΙ ΠΟΛΙΤΙΚΟ ΑΣΥΛΟ ΑΠ' ΤΗΝ ΕΛΛΑΔΑ ΕΝΩ ΤΟ ΡΚΚ ΠΡΟΕΙΔΟΠΟΙΕΙ
</H5><H2>«Επιστροφή» Οτζαλάν
</H2>
Επανήλθε χθες στην απαίτησή του για χορήγηση πολιτικού ασύλου ο ηγέτης του ΡΚΚ
Αμπντουλάχ Οτζαλάν, καθιστώντας μάλιστα υπεύθυνες για την προσωπική του
ασφάλεια τις χώρες ­ μεταξύ των οποίων και την Ελλάδα ­ που, όπως υποστηρίζει,
έχουν γίνει αποδέκτες του αιτήματός του.

Αμπντουλάχ Οτζαλάν. Ζητεί και διασφάλιση της ζωής του...

Ταυτοχρόνως, η Κεντρική Επιτροπή του ΡΚΚ, με ανακοίνωσή της, προειδοποιεί την
Ελλάδα «να μην παραιτηθεί από τη μέχρι σήμερα φιλική συμπεριφορά της, διότι
διαφορετικά θα ανοίξει τον δρόμο σε επικίνδυνες εξελίξεις που θα τη βαρύνουν
στην πορεία της ιστορίας της». Και, επιπλέον, προσθέτει ότι «χωρίς καμία
υποχώρηση σε απειλές αναμένουμε να κάνει νέα βήματα ανταποκρινόμενη στα
καθήκοντά της προς τον κουρδικό λαό στο πρόσωπο του προέδρου μας Αμπντουλάχ Οτζαλάν».

Κυβερνητικές πηγές, σχολιάζοντας τη δήλωση του Οτζαλάν, έλεγαν ότι δεν έχει
υποβληθεί κανένα αίτημα για χορήγηση πολιτικού ασύλου ­ κι επισήμαιναν πως
«δεν είναι χρήσιμη» η επιμονή του ΡΚΚ να υποβαθμίζει τον κουρδικό αγώνα σε
παράμετρο των ελληνοτουρκικών σχέσεων.

Στη δήλωσή του ο Αμπντουλάχ Οτζαλάν καταγγέλλει τη ρωσική κυβέρνηση που «δεν
αποδέχθηκε τις πρωτοβουλίες της ρωσικής Δούμας» να του χορηγηθεί πολιτικό
άσυλο και ανανεώνει το αίτημά του. Ζητεί ακόμη «από την ελληνική κυβέρνηση να
μην είναι ασαφής και να εξετάσει το αίτημά μου περί χορήγησης πολιτικού ασύλου
και έως ότου ολοκληρωθεί η διαδικασία ολοκλήρωσης σχετικά με το αίτημά μου
ζητώ να διασφαλισθεί η ζωή μου».

Ο ηγέτης του ΡΚΚ απευθύνεται ακόμη στη Γερμανία και στη Γαλλία «που μας
ποινικοποίησαν στην Ευρώπη», καλώντας τες «να επανεξετάσουν τη θέση τους και
να πάρουν τις ευθύνες τους για την κατάσταση στην οποία βρίσκομαι». Και
προσθέτει ότι «εάν πρόκειται να μας δικάσουν, αυτό θα πρέπει να γίνει με βάση
τους κανόνες του διεθνούς δικαίου».

Τέλος, ο Οτζαλάν τονίζει πως «αυτή τη στιγμή, αυτό που επείγει είναι η
ασφάλειά μας και το αίτημά μας για χορήγηση πολιτικού ασύλου» και καλεί τον
ελληνικό και ιταλικό λαό «να συνεχίσουν τις προσπάθειές τους έως ότου
ολοκληρωθούν όλες οι προσπάθειές μας αποφέροντας θετικό αποτέλεσμα».

Διπλωματικές πηγές ερμήνευσαν τη δήλωση του Κούρδου ηγέτη, καθώς και την
ανακοίνωση του κόμματός του, ως ένα μήνυμα πολιτικό, αλλά και αγωνίας για την
ασφάλειά του. Κι εκτιμούσαν ότι το πιθανότερο είναι να βρίσκεται σε κάποια
χώρα όπου το διεθνές δίκαιο και η προστασία του κάθε άλλο παρά διασφαλισμένα
είναι ­ κι ως εκ τούτου, επιχειρεί να βρεθεί πάση θυσία σε ευρωπαϊκό έδαφος.
Γι' αυτό ­ προσθέτουν οι ίδιες πηγές ­ ζητεί και τη διεξαγωγή της δίκης του.

Σε χθεσινή του δήλωση, το μέλος της Κεντρικής Επιτροπής του ΠΑΣΟΚ Μιχάλης
Χαραλαμπίδης ζητεί «η άλλη Ελλάδα να αποτρέψει την προσβολή ­ να εγγυηθεί τη
ζωή του Κούρδου ηγέτη», ενώ ο πρόεδρος του ΔΗΚΚΙ Δημ. Τσοβόλας με δήλωσή του
ζητεί από την κυβέρνηση να δοθεί άσυλο στον Οτζαλάν.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16366N091</ED>
<ID>
ID:21016

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N09&aa=1</URL></REF>


Article

<CATEGORY>vin04</CATEGORY>

 <H2>Η γιορτή του ΔΗΚΚΙ
</H2>
Τραγούδησε χθες το ΔΗΚΚΙ στο πλαίσιο του γιορτασμού τριών χρόνων από την
ίδρυσή του. Σε εκδήλωση που διοργάνωσε στον κινηματογράφο «Ααβόρα», παρουσίασε
το οπτικοακουστικό έργο «Η Ήπειρος της Πεντατονίας» με τον Άκη Γκολφίδη, τον
Βαγγέλη Κώτσο και την Ελένη Δήμου. Το έργο αυτό, όπως ανακοίνωσε ο κ.
Τσοβόλας, απευθύνοντας ένα σύντομο χαιρετισμό, θα το «ταξιδέψει» σε όλη την
Ελλάδα. «Εκφράζει όσο λίγα έργα την Ήπειρο και τις ομορφιές της», είπε.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16366N092</ED>
<ID>
ID:21062

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N09&aa=2</URL></REF>


Article

<CATEGORY>vin04</CATEGORY>

 <H5></H5><H5>Ποτέ συνομοσπονδία... </H5><H5>«Ναι» Άκη στο 35ωρο
</H5><H5>«Να προτείνει ο λαός»
</H5><H5>Γιαννόπουλος: Κακοήθειες
</H5><H2>ΚΑΙ ΤΑ ΛΟΙΠΑ...
</H2>
Το μήνυμα αυτό προσπαθεί να στείλει προς όλες τις κατευθύνσεις η κυπριακή
κυβέρνηση. Ο ίδιος ο κ. Κληρίδης μάλιστα κάλεσε χθες Αμερικανούς, Άγγλους,
Γάλλους και Ισπανούς να ακούσουν την κατηγορηματική απόρριψη της
συνομοσπονδίας από ελληνοκυπριακής πλευράς.

Είναι σαφές ότι Λευκωσία και Αθήνα ανησυχούν από το γεγονός ότι διαμεσολαβητές
και μη στις επαφές τους θίγουν, υπό τύπον βολιδοσκοπήσεως, το θέμα της
συνομοσπονδίας. Ο υπουργός Εξωτερικών Γ. Κασουλίδης, στις επικείμενες
συναντήσεις του με την Μ. Ολμπράιτ και τον Κόφι Ανάν, έχει οδηγίες να τονίσει
πως η ελληνοκυπριακή πλευρά δεν πρόκειται να μπει σε οποιαδήποτε συζήτηση, αν
διατυπωθούν θέσεις ή προτάσεις συνομοσπονδιακής μορφής.

«Ναι» στο 35ωρο, αλλά με όρους που να διασφαλίζουν τους εργαζομένους, ώστε να
μη γίνουν όμηροι μιας τέτοιας εξέλιξης.

Τη θέση αυτή διατύπωσε χθες ο κ. Α. Τσοχατζόπουλος, μιλώντας στην ΠΑΣΚΕ
Θεσσαλονίκης και τόνισε με έμφαση: «Διότι όποιος πει "ναι" στο 35ωρο, πρέπει
συγχρόνως να πει "ναι" στη μερική εργασία. Και για να πει σε αυτά "ναι",
πρέπει να υπάρξουν πολιτικές εξασφάλισης του εργαζομένου, που δεν θα τον
οδηγήσουν σε ομηρεία».

Την επιλογή των υποψήφιων ευρωβουλευτών απευθείας από τον λαό ζήτησε χθες και
πάλι ο κ. Γ. Παπανδρέου, σε συνέντευξη Τύπου, στα Χανιά, τονίζοντας ότι αυτό
«θα ενδυναμώσει και την αξιοπιστία της Ευρωβουλής και την ελληνική φωνή».

Η διαδικασία που προτείνει ο αναπληρωτής υπουργός Εξωτερικών είναι να στηθούν
κάλπες στις οργανώσεις και να ψηφίζουν ελεύθερα οι πολίτες που το επιθυμούν
για τα πρόσωπα τα οποία θα στελεχώσουν το ευρωψηφοδέλτιο του ΠΑΣΟΚ.

Για «κακοήθειες και γελοιότητες» έκανε λόγο ο υπουργός Δικαιοσύνης Ευαγ.
Γιαννόπουλος, απαντώντας στις καταγγελίες (με ερώτηση στη Βουλή) του βουλευτή
Βασ. Κεδίκογλου, σχετικά με την αντιστασιακή του δράση και την πορεία του στα
χρόνια της γερμανικής κατοχής.

Ο κ. Γιαννόπουλος γνωστοποιεί με δήλωσή του ότι θα δώσει «απάντηση στη
Βουλή, ως ερωτώμενος υπουργός».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16366N093</ED>
<ID>
ID:21097

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N09&aa=3</URL></REF>


Article

<CATEGORY>vin04</CATEGORY>

 <H5>Ο ΥΠΟΥΡΓΟΣ ΓΕΩΡΓΙΑΣ ΑΝΑΛΥΕΙ ΣΤΑ «ΝΕΑ» ΤΟΥΣ 4 ΑΞΟΝΕΣ ΤΗΣ ΑΓΡΟΤΙΚΗΣ ΠΟΛΙΤΙΚΗΣ
ΚΑΙ ΑΝΑΓΓΕΛΛΕΙ ΤΕΧΝΟΛΟΓΙΚΗ ΕΠΑΝΑΣΤΑΣΗ ΓΙΑ ΤΗΝ ΕΝΗΜΕΡΩΣΗ ΤΟΥ ΑΓΡΟΤΙΚΟΥ ΚΟΣΜΟΥ
</H5><H5>Οι κινητοποιήσεις δεν έχουν κομματικές αιτίες. Είμαι όμως βέβαιος ότι
υπάρχει κομματικό καπέλωμα
</H5><H5>Γιατί ήμουν αντίθετος με την πραγματοποίηση του συνεδρίου του ΠΑΣΟΚ πριν
από τις ευρωεκλογές
</H5><H2>ΓΙΩΡΓΟΣ ΑΝΩΜΕΡΙΤΗΣ
</H2><H2>Πράξη δικαιοσύνης η ρύθμιση των αγροτικών χρεών
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ανέλαβε υπουργός Γεωργίας στον τελευταίο ανασχηματισμό ­ πριν από
τρεισήμισι μήνες. Πήγε στο κτίριο της οδού Αχαρνών, παρέλαβε από τον προκάτοχό
του, και μετά... χάθηκε! Όταν δεν βρισκόταν στις Βρυξέλλες, «όργωνε» την
ελληνική επαρχία. Σήμερα, ο Γιώργος Ανωμερίτης, με τα κλέη της ουσιαστικής
εκτόνωσης των αγροτικών κινητοποιήσεων νωπά ακόμη, έχει να λέει πως όλο αυτό
το διάστημα «δέχθηκε, επισκέφθηκε και συνομίλησε με 225 φορείς και οργανώσεις
των αγροτών σε 10 περιφέρειες της Ελλάδας». Τι κατάλαβε; Πως «το πιο σημαντικό
θέμα το οποίο αντιμετωπίζει ο αγροτικός κόσμος, είναι η υπερχρέωση των
αγροτικών νοικοκυριών». Και το δεύτερο πιο σημαντικό, ότι «η ενημέρωση των
αγροτών είναι χαμηλού επιπέδου». Για το πώς μπορεί να γίνει αυτή η ενημέρωση,
εξετάζει λύσεις, που αν τελικά υιοθετηθούν θα πρόκειται για πραγματική
τεχνολογική επανάσταση στον αγροτικό κόσμο: διάθεση σε όλα τα αγροτικά
νοικοκυριά δορυφορικού τηλεοπτικού, προγράμματος και παροχή μέσω της μετάδοσης
αυτής πληροφοριών για όλα: από τον καιρό μέχρι τραπεζικές πληροφορίες και
μέχρι ειδήσεις που αφορούν τις καλλιέργειες, τις ασθένειες φυτών και ζώων και
τρόπους για την αντιμετώπισή τους. Φιλόδοξο ακούγεται, ίσως και πρακτικά
ανεφάρμοστο, αλλά ο ίδιος είναι πολύ αισιόδοξος: «Μπορεί να γίνει», δηλώνει.
«Αλλιώς δεν πρόκειται να σπάσει το φράγμα της απομόνωσης του αγρότη». Η
υπουργοποίησή του στον τελευταίο ανασχηματισμό ήταν μια έκπληξη για όσους δεν
τον γνωρίζουν, καθώς ήταν ένα από τα σημαντικότερα στελέχη της εσωκομματικής
αντιπολίτευσης, το τελευταίο που θα ανέμενε κανείς θα ήταν να τον δει υπουργό.
Όμως ο Γιώργος Ανωμερίτης έχει μια μακρά θητεία στο αγροτοσυνεταιριστικό
κίνημα ως μέλος του συνεταιριστικού του ΠΑΣΟΚ. Γνωρίζει τα αγροτικά θέματα όσο
λίγοι σ΄ αυτό τον τόπο. Έχει διατελέσει για πολλά χρόνια στέλεχος της
Διεύθυνσης Μελετών και Προγραμματισμού της Αγροτικής Τράπεζας και για τέσσερα
χρόνια (1981-85) διευθύνων σύμβουλος της Αγροτικής Ασφαλιστικής. Με αυτά τα
προσόντα και με δεδομένη την κατάσταση που επικρατούσε στη γεωργία εκείνη την
περίοδο, ο Κώστας Σημίτης έδειξε να αδιαφορεί για το γεγονός ότι ο Γ.
Ανωμερίτης ήταν από τους «απέναντι». Τον έχρισε υπουργό Γεωργίας, κόντρα ακόμη
και σε εισηγήσεις συνεργατών του. ­ Χάσατε φίλους αφ΄ ότου μπήκατε στην
κυβέρνηση; ερωτάται. ­ Οι φίλοι μου είναι οι ίδιοι, ήταν και είναι οι ίδιοι.
Κατά καιρούς έχουν πολλές ταμπέλες. ­ Και τώρα που δεν είσαστε στην
εσωκομματική αντιπολίτευση, πως κρίνετε απ΄ έξω τις κινήσεις της; η νέα
ερώτηση ­ Επειδή εγώ διαχρονικά στο ΠΑΣΟΚ όλο σε εσωκομματικές αντιπολιτεύσεις
ήμουν, ανήκω πάντα σε εκείνη τη μεγάλη, αδέσμευτη ομάδα των ανθρώπων που δεν
υπηρέτησαν καμία αυλή. Ακόμη και σήμερα επιμένει ότι το Συνέδριο του ΠΑΣΟΚ δεν
θα έπρεπε να επισπευσθεί, αλλά να πραγματοποιηθεί μετά τον Ιούνιο, πάντα όμως
μέσα στο 1999. Από την στιγμή όμως που αποφασίσθηκε η πραγματοποίησή του,
δεσμεύεται ότι θα βοηθήσει με όλες μου τις δυνάμεις στην επιτυχία του. Θεωρεί
επίσης αδιαμφισβήτητη την ηγεσία του Κώστα Σημίτη και τονίζει με έμφαση και
νόημα, ότι κανένα από τα ιστορικά στελέχη του ΠΑΣΟΚ δεν θα θέσει υποψηφιότητα
για τη θέση του προέδρου στο Συνέδριο. Έχει ενδιαφέρον ότι αποστασιοποιείται
τόσο από τις θέσεις του κυβερνητικού εκπροσώπου για τα περί κατευθυνόμενων
κινητοποιήσεων ­ από το ΚΚΕ ­ όσο και από τις δηλώσεις του Θεόδωρου Πάγκαλου
για τα περί «εκατομμυριούχων κομμουνιστών» αγροτών. «Υπάρχουν, δηλώνει, και
εκατομμυριούχοι αγρότες και εκατομμυριούχοι πιθανόν κομμουνιστές. Αλλά η
συντριπτική πλειοψηφία των αγροτών είναι μεσαίοι αγρότες, είναι μικροί αγρότες
και αυτούς θέλουμε να στηρίξουμε».

Πράξη κοινωνικής δικαιοσύνης θεωρεί ο Γιώργος Ανωμερίτης τη ρύθμιση των
αγροτικών χρεών και υπεραμύνεται της κυβερνητικής απόφασης και της
σκοπιμότητάς της, αφού με αυτήν εγκαινιάζεται μια καινούργια περίοδος στη
σχέση των αγροτών με την αγροτική πίστη.

Αποδίδει την υπερχρέωση των αγροτών σε δύο γεγονότα: «Το πρώτο είναι ότι
έχουμε προϊόντα υψηλού κινδύνου. Το δεύτερο είναι ότι έχουμε προϊόντα που
αρχίζουν και τελειώνουν μέσα σε ένα συγκεκριμένο χρονικό διάστημα, πολύ σύντομο».

Προσθέτει σ' αυτό και το γεγονός ότι από το '90 και μετά είχαμε υψηλά
επιτόκια, και οδηγείται στο συμπέρασμα ότι «με γενναίες και τολμηρές αποφάσεις
προχωρήσαμε στη ριζική αντιμετώπισή τους».

­ Τι σας κάνει να πιστεύετε ότι μετά τη ρύθμιση αυτή που κόστισε 350 δισ.,
ο αγρότης δεν θα είναι και πάλι όμηρος των καταστάσεων που τον οδήγησαν
στην υπερχρέωση;

«Εάν αυτή η ρύθμιση δεν στηριχθεί με βαθιές τομές στο συνεταιριστικό κίνημα,
τότε πράγματι δεν θα έχουμε κάνει τίποτα. Εμείς όμως συνδέουμε αυτή την
εξυγίανση αλλού με νέους θεσμούς και αλλού με τη λειτουργία με ανασυγκροτημένη
πορεία των ίδιων θεσμών για το συνεταιριστικό κίνημα πλέον».

Ο κ. Ανωμερίτης θεωρεί ότι οι συνεταιρισμοί με τη σημερινή τους μορφή
ολοκλήρωσαν ιστορικά τον ρόλο τους και εξαγγέλλει τέσσερις άξονες πολιτικής:

1 Κίνητρα για συνένωση των συνεταιριστικών οργανώσεων, ώστε να πάψει
αυτή η πανσπερμία των 7.000 πρωτοβάθμιων και των 200 δευτεροβάθμιων.

2 Να διαχωριστεί η αιρετή διοίκηση από το μάνατζμεντ και ν' αποκτήσουν
επαγγελματικό μάνατζμεντ οι συνεταιρισμοί.

3 Να αλλάξουν οι λογικές που συνδέουν τον συνεταιρισμό με τους
συνεταιριστές, τους μεριδιούχους.

4 Ελεγκτικά όργανα εξωγενή, άρα θα έχουμε δύο ειδών ελεγκτικά όργανα.
Ένα εσωτερικού ελέγχου, με συγκεκριμένο λογιστικό σύστημα, και ένα εξωτερικού
ελέγχου, που θα είναι οι ελεγκτικές εταιρείες, οι οποίες ελέγχουν και όλες τις
λοιπές εταιρείες και μεγάλες μονάδες του τόπου».

«Δεν χαρίσαμε»

Ο υπουργός Γεωργίας υπεραμύνεται της μεθόδου που υιοθέτησε η κυβέρνηση για τα
χρέη των αγροτών και υποστηρίζει: «Δεν πρόκειται για χάρισμα κλασικών μεθόδων
που ακολουθήσαμε στο παρελθόν. Πρόκειται για τραπεζικού χαρακτήρα
αναχρηματοδότηση του νυν αρρωστημένου χαρτοφυλακίου, το οποίο μέσα από αυτή τη
ρύθμιση ­ γιατί, προσέξτε, δεν χαρίζουμε ­ δημιουργούμε νέα δάνεια,
εξαλείφουμε τα μη λογιστικοποιημένα και επισφαλή σημεία, αυτά δηλαδή που δεν
πρόκειται ποτέ να εισπραχθούν, και από το υπόλοιπο, αφού αφαιρέσουμε κι ένα
ποσοστό των λογιστικοποιημένων τόκων για να βοηθήσουμε, δημιουργούμε ένα νέο
δάνειο το οποίο θα εξοφληθεί σε 10 χρόνια».

­ Και από πού συνάγεται ότι οι αγρότες με αυτά τα δάνεια θα πληρώσουν
τις στοιχειώδεις οφειλές τους;

«Πρέπει να ξεκαθαρίσω δύο πράγματα, τα οποία πρέπει κανείς να τα λέει. Οι
καλύτεροι καλοπληρωτές του ελληνικού πιστωτικού συστήματος είναι οι αγρότες.
Τα απλά νοικοκυριά είναι καλοπληρωτές. Τα μεγάλη χρέη της Αγροτικής Τράπεζας
έχουν προέλθει είτε από τις μεγάλες συνεταιριστικές οργανώσεις είτε από τις
μεγάλες γεωργικές βιομηχανίες. 
Και το πρόβλημα γι' αυτούς είναι εκεί. Για τα νοικοκυριά και τους μικρούς
συνεταιρισμούς, αυτή ήταν μια κίνηση δικαιοσύνης, θα έλεγα, διότι έχουν
υποστεί και τη μεγαλύτερη οικονομική ζημιά σε σχέση με τους μεγάλους πελάτες
της τράπεζας. 
Επομένως, αυτή η κίνηση δεν είναι μια κίνηση που χαρίζει κάποιος λεφτά, γι'
αυτό και δεν καλύπτει το Δημόσιο με ομόλογα ή με άλλο τρόπο αυτό το οποίο
έγινε με τους συνεταιρισμούς».

Τα μέτρα που έλαβε η κυβέρνηση δεν απευθύνονται μόνο στον Θεσσαλικό Κάμπο, και
τα αγροτικά χρέη δεν είναι πρόβλημα της Θεσσαλίας, δηλώνει ο κ. Ανωμερίτης.
Πιστεύει ότι τα μεγάλα προβλήματα για τα οποία πρέπει να γίνει συζήτηση σε
εθνικό επίπεδο αφορούν την Ατζέντα 2000. Ο ίδιος είναι αποφασισμένος να κάνει
αυτό τον διάλογο και καλεί τους αγρότες ­ τους φορείς τους δηλαδή.

Σε ό,τι αφορά τις τελευταίες κινητοποιήσεις, αρνείται ότι η κυβέρνηση έδειξε
αδικαιολόγητη σπουδή να εκφράσει μια πολιτική πυγμής έναντι των αγροτών. Όταν
όμως ερωτάται για το αν συμφωνεί με τη θέση του κυβερνητικού εκπροσώπου, ότι
οι κινητοποιήσεις κατευθύνονται από το ΚΚΕ, αιφνιδιάζει:

«Εγώ έχω δηλώσει ότι οι κινητοποιήσεις των αγροτών δεν έχουν κομματικές
αιτίες, υπάρχουν όμως κομματικές εκμεταλλεύσεις ορισμένων πραγματικών
γεγονότων. Από εκεί και πέρα εγώ πίστευα και πιστεύω σ' ένα συνεταιριστικό και
σ' ένα συνδικαλιστικό κίνημα, το οποίο οφείλει και πρέπει να έχει θέσεις και
τη δική του δυναμική.

Είναι συνταγματικό δικαίωμά τους να κινητοποιούνται και να πιέζουν, φυσικά
μέσα στα πλαίσια των νόμων του κράτους, αλλά σίγουρα δεν ξεκινάω από την άποψη
ότι υπάρχει κομματική σκοπιμότητα. Είμαι όμως βέβαιος ότι υπάρχει κομματική
εκμετάλλευση ή, στη συνδικαλιστική γλώσσα, κομματικό καπέλωμα».

Το δικαίωμα να εκφράζει τις δικές του απόψεις για το ΠΑΣΟΚ διατηρεί ο Γιώργος
Ανωμερίτης, παρά το γεγονός ότι μετέχει στην κυβέρνηση. «Έχω αυξημένη
συνείδηση όσον αφορά την ενότητα της παράταξης» δηλώνει και προσθέτει ότι «οι
απόψεις μου κατ' ανάγκη δεν πρέπει να συστοιχίζονται με πρόσωπα ή με ρεύματα».

Σε ό,τι αφορά το πολιτικό του στίγμα, τονίζει:

«Ανήκω σε ένα συγκεκριμένο πολιτικό ρεύμα και αυτό το συγκεκριμένο πολιτικό
ρεύμα είναι αυτό που έχω διαμορφώσει και υπηρετώ ως ιδεολογικό πλαίσιο και ως
πολιτικούς στόχους και αυτό το έχω διαμορφώσει μέσα από τα χρόνια της
δικτατορίας και μετά.

Αλλά κανείς δεν θα μου επιτρέψει ή δεν θα με αποτρέψει να συνεργάζομαι με τον
Α ή τον Β, γιατί όταν έχεις τόσα χρόνια μέσα στους αγώνες και την πολιτική,
έχεις φίλους. Πέρα από συντρόφους έχεις φίλους. Και αυτούς τους φίλους,
ανεξάρτητα από τις συγκυρίες, ούτε να τους αρνηθείς μπορείς, αλλά ούτε και εγώ θέλω».

­ Έχει πρόβλημα ιδεολογικού προσανατολισμού το ΠΑΣΟΚ;

«Πιστεύω ότι όλοι στο ΠΑΣΟΚ, με ελάχιστες εξαιρέσεις ένθεν κακείθεν, υπηρετούν
και έχουν μια αγωνία να προωθήσουμε το πολιτικό μας έργο, να στηρίξουμε τις
πολιτικές μας, να στηρίξουμε το ΠΑΣΟΚ. Και πρέπει να σημειώσω ότι μέσα στο
ΠΑΣΟΚ δεν υπάρχει ιδεολογικό πρόβλημα.

Υπάρχουν ευρύτατες συγκλίσεις. Υπάρχει για μένα πρόβλημα στην εφαρμογή κάποιων
πολιτικών. Και εκεί είναι το πρόβλημά μας όχι τώρα σαν ΠΑΣΟΚ, πάντα ήταν σαν
ΠΑΣΟΚ, γιατί πολλά σωστά αποφασίζαμε, αλλά διαχρονικά ελάχιστα πραγματοποιούσαμε».

­ Είστε αισιόδοξος με το συνέδριο που έρχεται; Για το οποίο τόσα ακούγονται.

«Γνωρίζετε ότι ήμουν αντίθετος με την πραγματοποίηση του συνεδρίου και το είχα
πει πολλές φορές, και πριν γίνω υπουργός και μετά που έγινα, στην Κ.Ε.».

­ Έχετε αλλάξει γνώμη;

«Όχι, γιατί εγώ πιστεύω ότι αυτή η φάση είναι η φάση της μεγάλης εξωστρέφειας
και όχι της μικρής εσωστρέφειας».

­ Ένα συνέδριο είναι εσωστρεφής διαδικασία;

«Ένα συνέδριο είναι και εξωστρεφής και εσωστρεφής διαδικασία. Αλλά σε μία
περίοδο που το μυαλό όλων πρέπει να είναι στην τελική πορεία σύγκλισης, δεν
είναι δυνατόν να ασχολείται κανείς και με τα επιμέρους ζητήματα.

Δεν λέω να μη γίνει το συνέδριο, εγώ ήμουν υπέρ της πραγματοποιήσεως του
συνεδρίου εντός του 1999. Αλλά θα μπορούσε να πάει αργότερα από τον Ιούνιο που
έπρεπε να γίνει και όχι νωρίτερα. Αλλά, παρ' όλ' αυτά, από τη στιγμή που
αποφασίστηκε σαφώς και εγώ και όλοι προσπαθούμε να βοηθήσουμε στην
πραγματοποίησή του».

­ Υπάρχει θέμα προέδρου του ΠΑΣΟΚ;

«Έχω απαντήσει ακριβώς πάλι πριν από ένα χρόνο και είχα πει ότι δεν έχουμε
πρόεδρο στην κλασική πια πολιτική θέση, ότι δεν αλλάζεις έναν πρόεδρο όταν
αυτόν τον πρόεδρο μεταξύ του προηγούμενου συνεδρίου και του τωρινού τον έχει
εκλέξει ο λαός ως Πρωθυπουργό.

Δεν είναι δηλαδή όργανο του κόμματος, είναι το ανώτατο όργανο του κράτους. Μ'
αυτή τη λογική πιστεύω ότι δεν τίθεται θέμα προέδρου. Φυσικά είναι ελεύθερος ο
καθένας με τις πολιτικές του λογικές και αναλύσεις να θέσει υποψηφιότητα».

­ Βλέπετε κάποιον από την εσωκομματική αντιπολίτευση να θέτει
υποψηφιότητα για πρόεδρος;

«Δεν νομίζω ότι θα θέσει κανείς υποψηφιότητα. Ιστορικά πρόσωπα του χώρου μας,
τα οποία όλα τα στελέχη και τα μέλη του ΠΑΣΟΚ σέβονται, νομίζω ότι δεν θα
είναι υποψήφιοι. Είναι οι μόνοι που θα μπορούσαν να είναι και δεν θα είναι
υποψήφιοι, γιατί έχουν βαθιά συνείδηση της ενότητας της παράταξης πέρα από την
ενότητα του ΠΑΣΟΚ».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16366N101</ED>
<ID>
ID:21010

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N10&aa=1</URL></REF>


Article

<CATEGORY>vin04</CATEGORY>

 <H2>Προβληματισμός στη Θεσσαλία για τη συνέχιση των κινητοποιήσεων
</H2>
Διχασμένοι εμφανίζονται στη Θεσσαλία οι αγρότες ως προς την πορεία των
κινητοποιήσεων μετά τις εξαγγελίες της κυβέρνησης. Στη Λάρισα, ένα από τα
στελέχη της Πανθεσσαλικής και πρόεδρος τως αγροτικών συλλόγων που πρόσκεινται
στη Ν.Δ., ο κ. Χρήστος Παπαδημητρίου παραιτήθηκε από την συντονιστική
επιτροπή, υποστηρίζοντας ότι «στην παρούσα φάση η αναδίπλωση είναι η καλύτερη λύση».

Την ίδια στιγμή οι συνάδελφοί του επιμένουν σε κλιμάκωση των κινητοποιήσεων,
είναι όμως φανερό ότι υπάρχει έντονος προβληματισμός από το γεγονός ότι η
συμμετοχή των αγροτών δεν είναι αυτή που περίμεναν. 
Για αύριο οι παραγωγοί έχουν προγραμματίσει στη Λάρισα σύσκεψη με τη συμμετοχή
εκπροσώπων των φορέων της περιοχής και την Τετάρτη συλλαλητήριο στην Καρδίτσα.

Αποκλεισμός Χθες το μεσημέρι έφθασαν με πούλμαν από την Καρδίτσα οι γυναίκες
και τα παιδιά των αγροτών, οι οποίοι παραμένουν στον κόμβο της ΒΙΟΚΑΡΠΕΤ. 
Για τρεις ώρες έκλεισε ο δρόμος, χωρίς ωστόσο να δημιουργηθούν σοβαρά
προβλήματα στην κυκλοφορία των αυτοκινήτων. 
Παρά τη μικρή συμμετοχή των παραγωγών, υπάρχουν διάφορες προτάσεις για την
συνέχιση των κινητοποιήσεων.

Μία από αυτές είναι η κάθοδός τους με τρακτέρ στην Αθήνα, μία πρόταση η οποία
δεν βρίσκει και πολλούς υποστηρικτές. 
Από τις εξαγγελίες του υπουργού Γεωργίας δεν έχουν μείνει ικανοποιημένοι και
παραγωγοί της Βορείου Ελλάδος, οι οποίοι συνεδριάζουν για να αποφασίσουν τον
τρόπο αντίδρασης. 
Ως πρώτο βήμα έχουν προγραμματίσει για σήμερα συγκεντρώσεις με τρακτέρ στις
πλατείες των χωριών.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16366N111</ED>
<ID>
ID:21011

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N11&aa=1</URL></REF>


Article

<CATEGORY>vin04</CATEGORY>

 <H5>ΜΕΤΑ ΤΙΣ ΠΛΥΜΜΥΡΕΣ ΤΟΥ '94 ΟΙ ΕΙΔΙΚΟΙ ΠΡΟΣΠΑΘΟΥΝ ΝΑ ΣΥΝΤΗΡΗΣΟΥΝ ΚΑΙ ΝΑ
ΤΑΞΙΝΟΜΗΣΟΥΝ ΤΑ 5 ΕΚΑΤΟΜΜΥΡΙΑ ΣΕΛΙΔΕΣ ΤΩΝ ΑΡΧΕΙΩΝ ΤΟΥ ΚΟΜΜΟΥΝΙΣΤΙΚΟΥ ΚΟΜΜΑΤΟΣ
</H5><H5>Χειρόγραφος «Αντιφασίστας»
</H5><H5>(Εικόνα μεγέθους : 49590 bytes)
</H5><H5>Από κρατουμένους στη Γαύδο
</H5><H5>(Εικόνα μεγέθους : 16731 bytes)
</H5><H5>Η απόφαση του Δεκέμβρη 1944
</H5><H5>Σπάνια εικόνα.
</H5><H5>(Εικόνα μεγέθους : 43654 bytes)
</H5><H5>Εφημερίδα του 1918
</H5><H5>(Εικόνα μεγέθους : 10268 bytes)
</H5><H5>Πέντε χρόνια και 25.000 εθελοντές για να σωθούν τα αρχεία
</H5><H2>Αγώνας του ΚΚΕ για να διασωθεί ιστορία 100 χρόνων
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Η εφημερίδα, «όργανο της ομάδας συμβίωσης των εξόριστων της Ανάφης»,
γραμμένη στο χέρι, έχει πάρει σειρά για να «σωθεί». Οι συντηρητές στον έκτο
όροφο των γραφείων του ΚΚΕ στον Περισσό εκτελούν με επιστημονικό τρόπο τις
απαραίτητες εργασίες.

Από το 1994, όταν πλημμύρισε η περιοχή, κάθε μέρα προσπαθούν να ταξινομήσουν
και να διασώσουν ιστορία 100 χρόνων. Μια ιστορία γραμμένη μέσα από το πρίσμα
μιας συγκεκριμένης ιδεολογίας και από ανθρώπους που τη βίωσαν στις φυλακές,
τις εξορίες, τους πολέμους, τους αγώνες τους.

5 εκατ. σελίδες

Από τις αρχές του αιώνα και έως τις μέρες μας εκατομμύρια σελίδες (τις
υπολογίζουν περισσότερες από πέντε) σε γυρνούν στο 1918 και την πρώτη
εφημερίδα του ΣΕΚΕ, τον «Σοσιαλιστή», τον «Αντιφασίστα» που έγραφαν οι
εξόριστοι, την «Αλλαγή», τη «Μόρφωση» των εξόριστων της Γαύδου, τις αποφάσεις
της Κεντρικής Επιτροπής τρεις μέρες πριν από «τον Δεκέμβρη του 1944», τις
πρώτες απεργίες, τις πορείες, τη μεταπολεμική ιστορία της Ελλάδας.

Ψάχνοντας τις εφημερίδες ανακαλύπτεις κείμενα που άνετα θα γράφονταν και
σήμερα στα έντυπα του κόμματος: «Συνεχίζοντας την αντιλαϊκή της πολιτική η
κυβέρνηση δεν μπορούσε παρά να βάλει χέρι και στην παιδεία», γράφουν οι
εξόριστοι, το 1939. Στο δωμάτιο - ψυγείο, το οποίο έχει διαμορφωθεί κατάλληλα
για να συντηρούνται τα τμήματα του αρχείου (αν και ακόμη η πρόσβαση είναι
δύσκολη καθώς δεν έχει ολοκληρωθεί η συντήρηση), εκατοντάδες οι στοιβαγμένοι φάκελοι.

Σ' αυτούς, όπως λέει ο 84χρονος Νίκος Καραθάνος που ασχολείται με το αρχείο,
υπάρχουν επίσημα κείμενα του Κόμματος που αναφέρονται «στην ιστορία του
ελληνικού λαού και του εργαζόμενου λαού που δεν υπάρχουν πουθενά». Αν θα
μπορούσαν να χωριστούν σε περιόδους, αυτές είναι: πριν από την ίδρυση του ΚΚΕ,
το αγροτικό κίνημα, η Μικρασιατική καταστροφή και τα κινήματα των απομάχων, η
περίοδος πριν από τη δικτατορία του Μεταξά, το κίνημα της Μέσης Ανατολής, η
Κατοχή, ο Εμφύλιος, η περίοδος μέχρι τη δικτατορία των συνταγματαρχών και η μεταπολίτευση.

Θα πάρει χρόνια

Για κάθε περίοδο υπάρχουν χιλιάδες κείμενα και η επεξεργασία τους θα πάρει
χρόνια. Ένα από τα σημαντικότερα τμήματα είναι οι αποφάσεις του ΚΚΕ, οι
επιστολές που έχουν ανταλλαγεί με πρόσωπα και φορείς, πολλά πρακτικά
συνεδριάσεων των οργανώσεων και οι ανακοινώσεις με την ευκαιρία επετείων.

Οι εφημερίδες

Ένα από τα αξιολογότερα τμήματα του αρχείου είναι οι παράνομες εφημερίδες και
κυρίως αυτές των εξορίστων που γράφονταν με το χέρι και διανέμονταν με τους
παράνομους μηχανισμούς. Σ' αυτές υπάρχουν ακόμη και έγχρωμα σκίτσα με βαφές
που έφτιαχναν από παπαρούνες και άλλα φυτά. Η γλώσσα που χρησιμοποιούσαν οι
εξόριστοι ήταν ανάλογη με το πνεύμα της εποχής. Σε ένα από τα επετειακά φύλλα
του «Αντιφασίστα», με αφορμή τη συμπλήρωση των 25 χρόνων από την Οχτωβριανή
Επανάσταση το 1942, ο «άγνωστος εξόριστος δημοσιογράφος» έγραφε: «Πριν από 25
χρόνια με τιτάνια ένωση της δουλείας και του μίσους γονιμοποιήθηκε η μέχρι
τότε στέρφα γης κι απ' τα τρίσβαθα της πληγωμένης μήτρας το πιο φωτοβόλο
δημιούργημα των μαζών. Η Ρουσικη προλεταριακή επανάσταση».

Ιστορική αξία

Η «ρούσικη επανάσταση», η πορεία της Κίνας, η μόρφωση είναι από τα θέματα στα
οποία αφιερώνονται πολλές σελίδες. Πολλοί από τους συγγραφεις τους παραμένουν
άγνωστοι. Η ταυτότητά τους δύσκολα θα εντοπισθεί στην πορεία αφού τα κείμενα
δεν έφεραν υπογραφές. Παρ' όλα αυτά, όχι μόνο στο ΚΚΕ αλλά και στους άλλους
πολιτικούς χώρους εκτιμούν ότι τα αρχεία περιέχουν πολλά στοιχεία που η
δημοσιοποίησή τους θα φέρει στο φως για τη δράση του κόμματος από το 1900 και
μετά. «Είναι σημαντικά όχι μόνο για μας αλλά και για όλους τους Έλληνες. Η
αξία τους είναι ιστορική και σίγουρα θα βοηθήσουν στην αποκατάσταση της
αλήθειας για πολλά θέματα. Δυστυχώς όμως μετά τις πλημμύρες θα χρειαστεί
αρκετός χρόνος ώστε να αξιοποιηθεί αυτός ο θησαυρός», είπε στα «ΝΕΑ» ο
εκπρόσωπος Τύπου της Κ.Ε. του ΚΚΕ κ. Μάκης Κοψίδης.


Η «ομάδα συμβίωσης πολιτικών εξορίστων Ανάφης» είχε φτιάξει στο χέρι το δικό
της όργανο, τον «Αντιφασίστα». Στο φύλλο του 1939 διαμαρτύρονται γιατί
παραμένουν εξόριστοι, ενώ θα μπορούσαν να ήταν χρήσιμοι στην πατρίδα, ενώ σ'
αυτό του 1942 υπάρχει εκτενές αφιέρωμα με αφορμή τη συμπλήρωση 25 χρόνων από
τη «ρούσικη επανάσταση». Το φύλλο αυτό έχει και έγχρωμο σκίτσο. Τα χρώματα τα
έφτιαχναν οι ίδιοι οι κρατούμενοι από παπαρούνα και άλλα φυτά. Θεωρείται από
τα πιο σημαντικά ντοκουμέντα στην ιστορία του παράνομου Τύπου της Αριστεράς.


«Η Μόρφωσή μας» είναι μια από τις πολλές εφημερίδες που κυκλοφορούσαν παράνομα
οι κρατούμενοι. Το συγκεκριμένο φύλλο κυκλοφόρησε με ευθύνη των εξορίστων στη
Γαύδο, γραμμένο στο χέρι, με πένα. Στο κέντρο της μοναδικής σελίδας ο Λένιν,
ζωγραφισμένος από εξόριστο, το όνομα του οποίου είναι άγνωστο.


Την 1η του Δεκέμβρη 1944 η Κεντρική Επιτροπή του ΚΚΕ δίνει στη δημοσιότητα την
απόφασή της. Πρόκειται για ένα ιστορικό κείμενο, το οποίο οι συντηρητές τού
αρχείου βρήκαν και πλέον είναι ένα χρήσιμο ντοκουμέντο για τους ιστορικούς του
μέλλοντος. Για να επανέλθει στην αρχική του μορφή, φοδραρίστηκε με γιαπωνέζικο χαρτί.


Γυναίκες με τα παιδιά στην αγκαλιά θρηνούν μπροστά στο κατεστραμμένο σπίτι. Η
φωτογραφία σώθηκε από τις λάσπες, κανείς όμως δεν γνωρίζει σε ποιο μέρος έχει τραβηχτεί


«Σοσιαλισμός»: η πρώτη εφημερίδα του ΣΕΚΕ (Σοσιαλιστικού Εργατικού Κόμματος
Ελλάδος) που εκδόθηκε το 1918, στοίχιζε 10 λεπτά, διευθυνόταν από συντακτική
επιτροπή και εμφανιζόταν ως εφημερίδα των εργατών. Σήμερα ελάχιστα φύλλα
σώζονται στο αρχείο του ΚΚΕ και η συντήρησή τους είναι ιδιαίτερα δύσκολη,
καθώς το χαρτί δεν ήταν καλής ποιότητας.


Η συντήρηση. Σε ειδικά διαμορφωμένο χώρο στον 6ο όροφο των γραφείων του ΚΚΕ
ειδικοί τεχνίτες προσπαθούν να συντηρήσουν και να ταξινομήσουν σελίδες-
ντοκουμέντα. Ο κ. Μάκης Κοψίδης, εκπρόσωπος Τύπου του ΚΚΕ, εκτιμά «ότι
πρόκειται για ένα σημαντικό κεφάλαιο για την ιστορία του τόπου»

Με τις πλημμύρες του 1994, εκτός των άλλων καταστροφών στην περιοχή, θάφτηκε
μέσα στις λάσπες το αρχείο του ΚΚΕ. Τότε χιλιάδες άνθρωποι εθελοντικά
προσφέρθηκαν να βοηθήσουν. Συνολικά εκείνη την περίοδο εργάστηκαν περίπου
25.000 εθελοντές. Πρώτο μέλημα η συγκέντρωση του υλικού. Από τότε, σχεδόν
πέντε χρόνια μετά, εκατομμύρια σελίδες έχουν συγκεντρωθεί, έχουν πλυθεί, και
τώρα είναι στη διαδικασία της συντήρησης και της ταξινόμησης.

Την όλη ευθύνη την έχει ο κ. Πάνος Μαυραντώνης που είναι και ο υπεύθυνος για
τη συντήρηση - αποκατάσταση του ιστορικού αρχείου του ΚΚΕ. Όπως λέει, η
προσπάθεια που γίνεται είναι ιδιαίτερα δύσκολη. «Σκοπός μας ήταν και είναι να
προστατεύσουμε το υλικό. Ακολουθούμε την πλέον σύγχρονη μέθοδο, η οποία
εφαρμόζεται για πρώτη φορά στην Ελλάδα. Στην αρχή καταφέραμε με τη βοήθεια των
εθελοντών να στεγνώσουμε και να καθαρίσουμε από τις λάσπες τα έντυπα. Στη
συνέχεια προχωρήσαμε στην απολύμανση ώστε να μην υπάρχει ανάπτυξη μυκήτων οι
οποίοι καταστρέφουν το χαρτί». Ο 90χρονος Γιάννης Καλοπίσης ήταν αυτός που
συντόνισε την όλη προσπάθεια, ένας από τους πλέον ειδικούς..

Σε χαρτί γιαπωνέζικο

Μετά την πρώτη επεξεργασία το χαρτί πλένεται και στη συνέχεια επί ένα τέταρτο
μπαίνει σε υδροξείδιο του ασβεστίου. Με τον τρόπο αυτό το χαρτί συντηρείται
για πολλές δεκαετίες. Για τα σχισμένα έντυπα χρησιμοποιείται γιαπωνέζικο χαρτί
το οποίο κοστίζει 4.500 δραχμές η σελίδα. Αυτό ανεβάζει το κόστος καθώς
χιλιάδες σελίδες χρειάζονται «φοδράρισμα» με το συγκεκριμένο χαρτί. Εκτός του
χρόνου που χρειάζεται για τη σωστή επεξεργασία, πολύ υψηλό είναι το κόστος.
Σύμφωνα με τους πρώτους υπολογισμούς, κάθε σελίδα στοιχίζει 100 δραχμές. 
Για τη συντήρηση του αρχείου εργάζονται, εκτός του κ. Μαυραντώνη, άλλα δέκα
άτομα. Κάθε μέρα 2.500 σελίδες αποκαθίστανται. Για την καλύτερη διατήρηση στον
ειδικό θάλαμο που φυλάσσονται έχουν τοποθετηθεί συσκευές ώστε να ελέγχεται η
ανάπτυξη μυκήτων.

Το μεγάλο πρόβλημα για τους συντηρητές είναι το γεγονός ότι λόγω των πλημμυρών
χιλιάδες σελίδες έχουν τοποθετηθεί σε λάθος φακέλους, με αποτέλεσμα να
απαιτείται πολύς χρόνος για να να βρεθούν τα κείμενα στα οποία αντιστοιχούν.
Έτσι πολλά ντοκουμέντα παραμένουν άγνωστα ακόμη και σε αυτούς που εργάζονται
στον «θάλαμο της συντήρησης»..

Λιγοστές φωτογραφίες

Εκτός των κειμένων, ενδιαφέρον έχουν και οι λιγοστές φωτογραφίες που έχουν
διασωθεί. Ο Ρώσος πολεμιστής, οι γυναίκες με τα παιδιά μπροστά στα χαλάσματα,
άλλες από μάχες και από εθελοντική εργασία σε κάποια περιοχή της πρώην
Σοβιετικής Ένωσης βρίσκονται σε καλή κατάσταση. Έτσι για να θυμίζουν «εκείνες
τις εποχές όπου ο αγώνας για μια καλύτερη ζωή κορυφωνόταν»...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16366N121</ED>
<ID>
ID:21012

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N12&aa=1</URL></REF>


Article

<CATEGORY>vin04</CATEGORY>

 <H5>Όσοι ακούνε «παπαγάλους», κλαίνε...
</H5><H2>30 ΕΡΩΤΗΣΕΙΣ
</H2><H2>ΠΑΝΑΓΙΩΤΗΣ ΒΟΪΛΗΣ
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

ΠΡΟΕΔΡΟΣ ΧΡΗΜΑΤΙΣΤΩΝ

ΓΕΝΝΗΘΗΚΕ: Στην Αθήνα.

ΑΓΑΠΑΕΙ: Τη μάθηση.

ΦΟΒΑΤΑΙ: Το ψέμα και την ημιμάθεια.

ΘΥΜΑΤΑΙ: Τα παιδικά χρόνια της δεκαετίας του '50.

ΑΚΟΥΕΙ: Ελαφρά ελληνική και ξένη μουσική.

Από το Πολυτεχνείο στην οδό Σοφοκλέους, από το 1981. Σήμερα ο κ. Παναγιώτης
Βοϊλής είναι πρόεδρος των χρηματιστών, αυτών που συμβουλεύουν και επενδύουν
καθημερινά τα χρήματα χιλιάδων Ελλήνων και ξένων επενδυτών. Είναι αισιόδοξος
για την πορεία του γενικού δείκτη και αφήνει τους άλλους να ανακαλύψουν τον
τροχό για ένα καλύτερο χρηματιστήριο.

ΕΡ.: Από το Πολυτεχνείο στην οδό Σοφοκλέους;

ΑΠ.: Ναι. Από την εκπαίδευση στη μαθηματική ανάλυση του προβλήματος και στη
λύση του, στην ανάλυση και λύση των οικονομικών προβλημάτων.

ΕΡ.: Πώς;

ΑΠ.: Ο πατέρας μου ήταν χρηματιστής και μου έδωσε την ευκαιρία.

ΕΡ.: Χρηματιστής σημαίνει...

ΑΠ.: Να είσαι βέβαιος ότι συμβουλεύεις κάποιον πελάτη σου την πραγματικότητα
και τα «πιστεύω» σου εκείνη τη στιγμή, προς μεγιστοποίηση της απόδοσης της
επένδυσής του. Και όχι αυτό που συμφέρει άλλους.

ΕΡ.: Εισακούεται από τους επενδυτές;

ΑΠ.: Όχι πάντα.

ΕΡ.: Το προφίλ του Έλληνα επενδυτή;

ΑΠ.: Μεσογειακό ταμπεραμέντο, συναισθηματικός και πιστεύει ότι σε ελάχιστο
χρόνο θα αποκτήσει τεράστιο κέρδος, διότι είναι καλύτερος από τους υπόλοιπους.

ΕΡ.: Το προφίλ του ξένου επενδυτή;

ΑΠ.: Ενημερωμένος, οικονομικά εύρωστος, τακτικιστής και ψυχρός εκτελεστής.

ΕΡ.: Ποιους προτιμάτε;

ΑΠ.: Τους Έλληνες.

ΕΡ.: Ελληνικό χρηματιστήριο: ναός ή τζόγος;

ΑΠ.: Αγορά.

ΕΡ.: Βαθύ ή ρηχό;

ΑΠ.: Βαθαίνει.

ΕΡ.: Νοσταλγείτε το παλιό με το «κάγκελο»;

ΑΠ.: Ναι, διότι εκεί παίζει ρόλο η ικανότητα, η ευστροφία και τα γρήγορα
αντανακλαστικά του εκτελεστή.

ΕΡ.: Πώς καταρρίπτονται τα ρεκόρ στο χρηματιστήριο;

ΑΠ.: Όπως καταρρίπτονται τα ρεκόρ στην πτώση των επιτοκίων.

ΕΡ.: Πώς, όμως, καταρρίπτεται το χρηματιστήριο;

ΑΠ.: Το χρηματιστήριο δεν καταρρίπτεται. Αρρωσταίνει, δεν πεθαίνει.

ΕΡ.: Φυσάει «αέρας» στην οδό Σοφοκλέους;

ΑΠ.: Όσο εκσυγχρονίζονται και θεσμοθετούνται κανόνες τόσο λιγότερο θα φυσάει.
Μετά την έναρξη της αποϋλοποίησης και του Χρηματιστηρίου Παραγώγων δεν θα
φυσάει καθόλου.

ΕΡ.: Τι λένε τα «παπαγαλάκια» στην οδό Σοφοκλέους;

ΑΠ.: Όσα οι «παπαγάλοι» τους τροφοδοτούν.

ΕΡ.: Ποιοι τα ακούνε;

ΑΠ.: Αυτοί που επιδιώκουν το γρήγορο «κέρδος» από τη δήθεν πληροφορία.

ΕΡ.: Ποιοι γελάνε;

ΑΠ.: Αυτοί που πιστεύουν ότι το κέρδος της επένδυσής τους θα προκύψει από τη
μελετημένη επιλογή τους.

ΕΡ.: Ποιοι κλαίνε;

ΑΠ.: Αυτοί που τους άκουσαν.

ΕΡ.: Να μπει κανείς ή να μην μπει τώρα στη Σοφοκλέους;

ΑΠ.: Να μπει, αλλά όχι ως οπαδός των «παπαγάλων».

ΕΡ.: Να φύγει τώρα ή να μην φύγει κανείς από το χρηματιστήριο;

ΑΠ.: Να μην φύγει.

ΕΡ.: Επενδύετε στο χρηματιστήριο;

ΑΠ.: Βεβαίως.

ΕΡ.: Έχετε χάσει;

ΑΠ.: Ναι.

ΕΡ.: Από πού είναι οι περισσότεροι επενδυτές;

ΑΠ.: Από όλη την ελληνική επικράτεια.

ΕΡ.: Ποιας εισοδηματικής τάξης;

ΑΠ.: Μέσης.

ΕΡ.: Κάτι «κουφό» που σας έχουν ζητήσει;

ΑΠ.: Επενδυτής από την Αγγλία μου έστειλε γράμμα και μου ζητούσε να διαφημίζω
στις συνεντεύξεις μου τις μετοχές της εταιρείας που έχει επενδύσει.

ΕΡ.: Συνεργάζεστε με άλλους συναδέλφους;

ΑΠ.: Ανταλλάσσω απόψεις μόνο.

ΕΡ.: Ποιες άλλες επενδύσεις ανταγωνίζονται τις μετοχές;

ΑΠ.: Σταθερού εισοδήματος και ακίνητα.

ΕΡ.: Τι προτείνετε για ένα καλύτερο χρηματιστήριο;

ΑΠ.: Να υπάρχουν θεσμοί που να προλαβαίνουν τα γεγονότα. Ο τροχός έχει
ανακαλυφθεί από άλλους.

ΕΡ.: Πόσοι δανείζονται για να επενδύσουν στο χρηματιστήριο;

ΑΠ.: Μικρό ποσοστό.

ΕΡ.: Πού θα φτάσει ο γενικός δείκτης στο τέλος του έτους;

ΑΠ.: Αν δεν υπάρξουν εξωτερικές «κρίσεις» στις κεφαλαιαγορές, σε υψηλότερα επίπεδα.

ΕΡ.: Είναι «φουσκωμένο» το χρηματιστήριο;

ΑΠ.: Όχι στις περισσότερες μετοχές.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16366N141</ED>
<ID>
ID:21013

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N14&aa=1</URL></REF>


Article

<CATEGORY>vin06</CATEGORY>

 <H2>Οι δικηγόροι στις κάλπες </H2>
ΣΕΛ. 23
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16366N151</ED>
<ID>
ID:20960

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N15&aa=1</URL></REF>


Article

<CATEGORY>vin06</CATEGORY>

 <H5>ΟΙ ΔΥΟ ΣΥΛΛΗΦΘΕΝΤΕΣ ΔΕΝ ΜΙΛΟΥΝ ΓΙΑ ΤΗ ΛΗΣΤΕΙΑ ΣΤΗΝ ΚΛΕΙΤΟΡΙΑ
</H5><H2>Τρία ερωτηματικά
</H2>
Με τη σύλληψη του τέταρτου δράστη της ένοπλης ληστείας στο υποκατάστημα της
Αγροτικής Τράπεζας στην Κλειτορία Καλαβρύτων προχθές το πρωί, ολοκληρώθηκε η
πολυήμερη αιματηρή αστυνομική επιχείρηση στα βουνά της ορεινής Κορινθίας. Ο
απολογισμός του αστυνομικού θρίλερ ήταν δύο νεκροί από τις σφαίρες των
κομάντος των ΕΚΑΜ και δύο τραυματίες.

Διονύσης Ντούρος. Ο τέταρτος ληστής της Αγροτικής Τράπεζας της Κλειτορίας
συνελήφθη, δεν άνοιξε όμως το στόμα του

Ο φάκελος της υπόθεσης μετά τη σύλληψη και του τελευταίου ληστή δεν έχει
κλείσει για τις Αστυνομικές Αρχές. Ακόμα δεν έχει ξεκαθαρισθεί ποιος ήταν ο
αρχηγός της συμμορίας, ποιος οργάνωσε την επιχείρηση. Αν οι δράστες «δούλευαν»
και για λογαριασμό τρίτου. Και τέλος αν η ομάδα έχει διαπράξει και άλλες επιθέσεις.

Οι έρευνες για να ξεκαθαρισθεί η υπόθεση συνεχίζονται με δυσκολία. Άλλωστε
μετά τη σύλληψη των δύο δραστών, οι οποίοι νοσηλεύονται στο Νοσοκομείο
Κορίνθου, κανένα καινούργιο στοιχείο δεν έχει προστεθεί στην υπόθεση.

«Οι δυο από τους βασικούς πρωταγωνιστές της ιστορίας, ο Τεμπερεκίδης και ο
Φραντζής, είναι νεκροί ενώ οι άλλοι δύο κρατούν το στόμα τους κλειστό και δεν
έχουν αποκαλύψει το παραμικρό», έλεγε χαρακτηριστικά αστυνομικός της Ασφάλειας.

Ο τελευταίος καταζητούμενος για την ένοπλη ληστεία στο υποκατάστημα της
Αγροτικής Τράπεζας συνελήφθη προχθές στις 7 το πρωί, σε μια ακόμα
«εκκαθαριστική» επιχείρηση κομάντος των ΕΚΑΜ στα χιονισμένα βουνά της Κορινθίας.

Ο 32χρονος Διονύσης Ντούρος εντοπίστηκε στη σπηλιά όπου κρυβόταν τις
τελευταίες ημέρες ανάμεσα στα ορεινά χωριά Καστανιά και Καρτέρι. Στις σκληρές
μάχες με την Αστυνομία που είχαν δοθεί τις προηγούμενες ημέρες στα βουνά είχε
πέσει και είχε χτυπήσει. Εξουθενωμένος από τις κακουχίες, όταν είδε τους
αστυνομικούς να πλησιάζουν κατέρρευσε. Ήθελε να δώσει ένα τέλος στη φοβερή
αυτή ιστορία και παραδόθηκε. Όταν βρέθηκε στην σπηλιά ήταν άοπλος και είχε
πάνω του μόνο φυσίγγια, ένα κινητό τηλέφωνο και 320.000 δρχ., μέρος όπως
φαίνεται από το μερίδιό του στη ληστεία.

Μεταφέρθηκε με φορείο στο Νοσοκομείο Κορίνθου, όπου νοσηλεύεται φρουρούμενος.
Όπως και ο 24χρονος συνεργός του Γιάννης Δ. Καραδήμος, ο οποίος νοσηλεύεται
στο ίδιο νοσοκομείο, δεν άνοιξε το στόμα του στους αστυνομικούς.

Σεσημασμένος κακοποιός ο Διονύσης Ντούρος, τον Δεκέμβριο του 1997 πυροβόλησε
και τραυμάτισε για προσωπικές διαφορές δυο νεαρούς. Στις χοντρές «μπίζνες» με
ναρκωτικά μπήκε αργότερα. Τον Μάιο του 1998 μαζί με τον πρώην αστυνομικό
Δημήτρη Μαχαίρα εντοπίσθηκαν στην περιοχή της Άμφισσας. Όταν οι αστυνομικοί
προσπάθησαν να ελέγξουν το αυτοκίνητό τους, οι δράστες έφυγαν και πυροβόλησαν
εναντίον τους.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16366N152</ED>
<ID>
ID:21029

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N15&aa=2</URL></REF>


Article

<CATEGORY>vin06</CATEGORY>

 <H2>Μάχη αστυνομικών - κακοποιών στο Ρίο
</H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

ΠΑΤΡΑ

Μάχη μεταξύ αστυνομικών και Αλβανών κακοποιών έγινε τη νύχτα στην αποβάθρα του
Ρίου μπροστά στα μάτια δεκάδων ανυποψίαστων επιβατών που κινδύνεψαν από την
ανταλλαγή πυροβολισμών και την έκρηξη χειροβομβίδας.

Ένας Αλβανός σκοτώθηκε και πέντε άτομα (τέσσερις αστυνομικοί και ένας ακόμη
Αλβανός), μεταφέρθηκαν τραυματισμένοι στο Πανεπιστημιακό Νοσοκομείο της Πάτρας.

Πανικόβλητοι δεκάδες επιβάτες του πορθμείου, «Ελένη Β», κατήγγειλαν την
επιχείρηση της αστυνομίας, η οποία έστησε μπλόκο στην αποβάθρα του Ρίου
προκειμένου να συλλάβει τους Αλβανούς κακοποιούς.

Όλα ξεκίνησαν περίπου μισή ώρα μετά τα μεσάνυχτα. Στους αστυνομικούς της
ασφάλειας Πατρών είχαν φτάσει πληροφορίες για μεταφορά ναρκωτικών από την Αλβανία.

Έτσι αποφάσισαν να στήσουν μπλόκο στην προβλήτα που προσεγγίζουν τα πορθμεία,
ελέγχοντας την διέλευση των επιβατών και των οχημάτων. Από το «Ελένη Β»
εξήλθαν δύο αυτοκίνητα με αλβανικές πινακίδες. Οι αστυνομικοί ζήτησαν να
κάνουν έλεγχο αλλά οι οδηγοί τους άρχισαν να πυροβολούν εναντίον τους. Αυτοί
απάντησαν στα πυρά.

Ένας από τους κακοποιούς στην προσπάθειά του να ανοίξει το δρόμο ανάμεσα από
το μπλόκο πέταξε μία χειροβομβίδα. Από τα θραύσματά της τραυματίστηκαν ελαφρά
οι αστυνομικοί: Ιωάννης Βάρδος, Βασίλης Ψυχογιός, Σταμάτης Γαλανός, Χρήστος
Βουκογιάννης. Ο Αλβανός που πέταξε τη χειροβομβίδα έπεσε νεκρός από τις
σφαίρες των αστυνομικών.

Στα δύο αυτοκίνητα βρέθηκαν περίπου 50 κιλά χασίς κι ένα Καλάσνικοφ.
Συνελήφθησαν 6 Αλβανοί και ένας Έλληνας. 
Για την επιχείρηση, σύμφωνα με πληροφορίες, δεν ενημερώθηκε το Λιμενικό.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16366N153</ED>
<ID>
ID:21077

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N15&aa=3</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Αεράκι ευφορίας
</H2>
<AUTHOR>ΛΙΝΑ ΑΛΕΞΙΟΥ</AUTHOR>

ΚΑΘΟΜΟΥΝ τις προάλλες ανάμεσα στη Νίκη και τον Κώστα, για την ακρίβεια είχα
βουλιάξει στο κάθισμα του «Αττικόν», βραδιά του Σινέ Κλαμπ των «ΝΕΩΝ» ήταν.
Δεν μ' ένοιαζε τίποτε, ήμουν πλήρης, με το αίσθημα της γαλήνης εγκατεστημένο
βασιλικά στη μέση του στέρνου, εκεί που συχνά φωλιάζει απρόσκλητο ένα
στενάχωρο σφίξιμο.

Κανένα εξαιρετικό γεγονός, κανένα αναπάντεχο χαρμόσυνο άγγελμα δεν εξηγούσε
την ευφορία που απολάμβανα, σα να λουζόμουν σε μιαν εξαίσια, διακριτικά
αναζωογονητική, αύρα. 
Το βαρύ πανωφόρι αναπαύθηκε πανάλαφρο στα πόδια μου, έδωσα το πρόγραμμα στον
Κώστα που αντάλλασσε με τη Νίκη τα πρώτα λόγια γνωριμίας και χαιρόμουν που οι
δυο τους επικοινωνούσαν με οικειότητα, σα να γνωρίζονταν χρόνια.

Τα φώτα έσβησαν, η δράση στην οθόνη όρμησε καταιγιστική στην αίθουσα,
παρακολουθούσα τα διαδραματιζόμενα σαν ταξιδιώτης χωρίς αποσκευές, ξέροντας
πως ανά πάσα στιγμή μπορούσα ν' ακουμπήσω το κεφάλι μου στον ώμο του Κώστα ή
ν' αναζητήσω το μπράτσο της Νίκης, χωρίς να τους ξαφνιάσω. 
Πέρασε η ώρα, ήταν μία και τέταρτο μετά τα μεσάνυχτα όταν τα φώτα ξανάναψαν,
κοιταχθήκαμε και χαμογελάσαμε και μετάνιωσα που δεν τους είπα πόση ευγνωμοσύνη
με γεμίζει η φιλία, αυτό το μοναδικά γενναιόδωρο αίσθημα ζεστασιάς και
αλληλοπαραδοχής, που δεν έχει σχέση με την συγκατάβαση, ούτε βέβαια με την
ανοχή και τις κρυμμένες «γωνίες» της.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16366N154</ED>
<ID>
ID:21116

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N15&aa=4</URL></REF>


Article

<CATEGORY>vin06</CATEGORY>

 <H5>ΜΕΘΑΥΡΙΟ ΤΑ ΜΕΤΡΑ ΓΙΑ ΤΑ ΧΑΜΕΝΑ ΜΑΘΗΜΑΤΑ
</H5><H2>Ανακατάληψη ωρών
</H2>
ΜΕΘΑΥΡΙΟ ΤΕΤΑΡΤΗ, αντί για σήμερα, θα ανακοινώσει ­ πιθανότατα ­ το υπουργείο
Παιδείας τα τελικά μέτρα αναπλήρωσης των διδακτικών ωρών που χάθηκαν εξαιτίας
των καταλήψεων, καθώς σε πολλά σχολικά συγκροτήματα οι σύλλογοι καθηγητών δεν
πρόφτασαν να υποβάλουν τις προτάσεις τους έως τη λήξη της προθεσμίας που είχε
δοθεί (10 Φεβρουαρίου) και ζήτησαν ολιγοήμερη παράταση.

Η αναπλήρωση θα γίνει με άλλους τρόπους στα σχολεία που είχαν πολύμηνες
καταλήψεις και με ηπιότερους σε όσα έχασαν μόνο λίγες ημέρες. 
Οι προτάσεις των συλλόγων

Οι περισσότερες προτάσεις των συλλόγων καθηγητών ­ που έγιναν σε συνεργασία με
τα μαθητικά συμβούλια ­ αναφέρονται σε επιμήκυνση του ημερησίου σχολικού
προγράμματος με μείωση κατά 5-10 λεπτά της κάθε διδακτικής ώρας, περικοπή
εξεταστέας ύλης, πασχαλινών διακοπών και ημερήσιων εκδρομών και αντικατάσταση
μαθημάτων, όπως π.χ. η Γυμναστική, με μαθήματα που πρέπει να αναπληρωθούν. 
Οι 5ήμερες εκδρομές

Ορισμένοι σύλλογοι ζητούν ακόμα και μαθήματα τα Σάββατα μαζί με παράταση του
διδακτικού έτους κατά μία εβδομάδα, όμως ακόμα και αν αυτό συμβεί δεν είναι
σίγουρο ότι θα επηρεάσει την ημερομηνία διεξαγωγής των Γενικών Εξετάσεων (21
Ιουνίου), καθώς παλαιότερα ο κ. Αρσένης είχε αποκλείσει τη μεταθεσή τους.
Σχεδόν βέβαιο θεωρείται, πάντως, ότι δεν θα υπάρξει περικοπή των 5ήμερων
εκδρομών της Γ' Λυκείου.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16366N161</ED>
<ID>
ID:20961

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N16&aa=1</URL></REF>


Article

<CATEGORY>vin06</CATEGORY>

 <H2>Νέο Δ.Σ. στους διοικητικούς δικαστές
</H2>
Χωρίς αλλαγή ηγεσίας θεωρείται βέβαιο ότι θα προχωρήσει και στην επόμενη
διετία η Ένωση Διοικητικών Δικαστών, ύστερα από τα αποτελέσματα των χθεσινών
εκλογών. Το νέο επταμελές διοικητικό συμβούλιο της ΕΔΔ θα συγκροτηθεί σε Σώμα
τις προσεχείς ημέρες, αλλά τη θέση του προέδρου αναμένεται να καταλάβει εκ
νέου ο εφέτης Λάμπρος Γεωργακόπουλος και τη θέση της γενικής γραμματέως η
πρωτοδίκης Αγγελική Παπαπαναγιώτου-Λέζα.

Η κ. Παπαπαναγιώτου-Λέζα εξελέγη πρώτη σε ψήφους (288), ενώ ακολούθησε ο κ.
Γεωργακόπουλος (262). Στο Δ. Σ. εξελέγησαν ακόμη οι Νικ. Ξηνταρόπουλος (190),
Άννα-Μαρία Βενετιάδου (177), Βασ. Χριστοφίλης (164), Θεοδ. Τζάκος (123) και
Ισιδώρα Παπαφράγκου (104).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16366N162</ED>
<ID>
ID:21030

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N16&aa=2</URL></REF>


Article

<CATEGORY>vin06</CATEGORY>

 <H2>Αιματολογικό Κέντρο στη Θεσσαλονίκη
</H2>
Ένα από τα πλέον σύγχρονα Αιματολογικά Κέντρα ­ περιλαμβάνει κλινική, μονάδα
μεταμόσχευσης μυελού οστών, εξωτερικά ιατρεία και εργαστήρια ­ εγκαινιάζει
σήμερα το πρωί στη Θεσσαλονίκη ο Πρωθυπουργός κ. Κώστας Σημίτης.

Το νέο Κέντρο στοίχισε 1 δισεκατομμύριο δραχμές και χρηματοδοτήθηκε από τον
Σύλλογο Καρκινοπαθών Παίδων «Στοργή».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16366N163</ED>
<ID>
ID:21078

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N16&aa=3</URL></REF>


Article

<CATEGORY>vin06</CATEGORY>

 <H2>Ελληνικό πλοίο έπεσε σε ένα από τα Επτά Θαύματα του κόσμου!
</H2>
ΣΕ ΕΛΛΗΝΙΚΟ πλοίο ξέσπασε χθες φωτιά λίγο πριν εισέλθει στο λιμάνι της
Αλεξανδρείας, με συνέπεια να μείνει ακυβέρνητο. Κοντά του έσπευσε ρυμουλκό για
να το απομακρύνει. 
Όμως κατά τη διάρκεια της πρόσδεσης έσπασε ένας κάβος, με αποτέλεσμα το σκάφος
να μείνει και πάλι ακυβέρνητο και να προσκρούσει τελικά στον φάρο.

Προκλήθηκαν ζημιές στη βάση του φάρου, σε 12 ηλιακούς συλλέκτες και στο
ηλεκτρικό σύστημα ύψους τριών εκατομμυρίων δολαρίων.

Δεν υπάρχουν πληροφορίες για τραυματίες, ούτε έγινε γνωστό το όνομα του
ελληνικού σκάφους.

Από τις ελληνικές αρχές εκφράζεται η άποψη ότι πιθανόν να πρόκειται για
παλαιότερη υπόθεση που έρχεται τώρα στη δημοσιότητα. Κι αυτό γιατί ανάλογο
συμβάν είχε γίνει στις 7 Ιανουαρίου όταν πλοίο με σημαία Αγίου Βικεντίου που
ανήκε έως τις 10.12.98 στο ελληνικό Νηολόγιο, προσέκρουσε στον ίδιο φάρο
προκαλώντας ζημιές 3 εκατ. δολ. Άλλωστε, ο Έλληνας γενικός πρόξενος στην
Αλεξάνδρεια δεν γνώριζε τίποτε για το χθεσινό συμβάν.

(Σ.σ.: στην αρχαιότητα, ο τότε φάρος της Αλεξανδρείας, εθεωρείτο ένα από τα
Επτά Θαύματα του κόσμου και βρισκόταν στο παλαιό λιμάνι της πόλης).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16366N164</ED>
<ID>
ID:21106

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N16&aa=4</URL></REF>


Article

<CATEGORY>vin06</CATEGORY>

 <H2>Στον αέρα ο έλεγχος των έργων
</H2>
ΣΤΟΝ ΑΕΡΑ βρίσκεται και πάλι ο μηχανισμός ελέγχου και έγκρισης των μελετών
περιβαλλοντικών επιπτώσεων των διαφόρων δημόσιων και ιδιωτικών έργων και ο
κίνδυνος νέων καθυστερήσεων σε πολλά από τα έργα αυτά είναι ορατός.

Αιτία αυτήν τη φορά είναι η αποχώρηση από την αρμόδια υπηρεσία του υπουργείου
Περιβάλλοντος ­ Χωροταξίας και Δημοσίων Έργων, των επιστημόνων που είχαν
προσληφθεί με οκτάμηνες συμβάσεις για να ελέγχουν τις μελέτες. 
Θυμίζουμε ότι και πριν από ενάμιση χρόνο είχε δημιουργηθεί μείζον πρόβλημα με
τις εγκρίσεις των μελετών περιβαλλοντικών επιπτώσεων των έργων και είχε
δημιουργηθεί και ένταση μεταξύ υπουργών.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16366N165</ED>
<ID>
ID:21119

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N16&aa=5</URL></REF>


Article

<CATEGORY>vin06</CATEGORY>

 <H2>Αποζημιώσεις γιατρών
</H2>
Τον δρόμο για να διεκδικήσουν αποζημιώσεις γιατροί που είχαν απολυθεί το 1986,
μετά την εφαρμογή του ΕΣΥ, ανοίγει εισήγηση στο Ανώτατο Ειδικό Δικαστήριο,
σύμφωνα με την οποία ο χρόνος παραγραφής των σχετικών αξιώσεων υπολογίστηκε
εσφαλμένα από τον Άρειο Πάγο που είχε απορρίψει τις αγωγές τους.

Το ΑΕΔ καλείται να επιλύσει τη νομική αντιδικία που υπάρχει ανάμεσα στον Άρειο
Πάγο και στο Συμβούλιο της Επικρατείας. 
Ο Άρειος Πάγος έχει κρίνει ότι οι απαιτήσεις των απολυθέντων γιατρών
παραγράφονται σε μία διετία, ενώ το ΣτΕ υποστηρίζει ότι αυτό γίνεται στην πενταετία.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16366N166</ED>
<ID>
ID:21127

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N16&aa=6</URL></REF>


Article

<CATEGORY>vin06</CATEGORY>

 <H2>Η απάντηση στην ξέρα
</H2>
Απάντηση σε ένα από τα ερωτήματα για τη βύθιση τού «Λυμπέριος» περιμένουν
σήμερα οι λιμενικοί. Εφόσον ο καιρός το επιτρέψει, δύτες θα κάνουν έρευνες σε
ξέρα κοντά στη Μακρόνησο για να διαπιστώσουν την αλήθεια των ισχυρισμών του
Ρώσου πλοιάρχου τού «ΑΝΙΤΑ Τ». Πάντως, επειδή δεν έχουν βρεθεί άλλα στοιχεία,
δεν έχει ασκηθεί δίωξη στον Ρώσο πλοίαρχο.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16366N167</ED>
<ID>
ID:21133

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N16&aa=7</URL></REF>


Article

<CATEGORY>vin06</CATEGORY>

 <H2>Σπυρίδων για Κλίντον
</H2>
Ιδιαίτερα ικανοποιημένος για την αθώωση του Αμερικανού προέδρου Μπιλ
Κλίντον δήλωσε από την Αθήνα όπου βρίσκεται για επίσημη επίσκεψη, ο
Αρχιεπίσκοπος Σπυρίδων. Ο κ. Σπυρίδων, μετά την απόφαση της Γερουσίας, έστειλε
επιστολή στον Αμερικανό πρόεδρο, στην οποία μεταξύ άλλων αναφέρει: «Αν και η
περίοδος αυτή υπήρξε σίγουρα δύσκολη και βασανιστική, είμαι πεπεισμένος ότι
ζητώντας συγγνώμη και προσφέροντας συγχώρεση σε άλλους, θα επιτύχετε να
επιφέρετε επούλωση των πληγών στην οικογένειά σας και στο Έθνος».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16366N168</ED>
<ID>
ID:21137

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N16&aa=8</URL></REF>


Article

<CATEGORY>vin06</CATEGORY>

 <H5>Έδειρε νεαρό γιατί έγραφε συνθήματα στο Ι.Χ. του
</H5><H5>Φονικό χτύπημα από αγελάδα!
</H5><H2>ΚΙ' ΑΥΤΑ...
</H2>
ΑΣΤΥΝΟΜΙΚΟΣ ξυλοκόπησε νεαρό το βράδυ του Σαββάτου, όταν διαπίστωσε ότι
αυτός και η παρέα του έγραψαν συνθήματα με σπρέι στο αυτοκίνητό του που το
είχε παρκαρισμένο έξω από το σπίτι του. 
Ο 36χρονος αστυνομικός Νίκος Ιατρού οδήγησε τον νεαρό στο Αστυνομικό Τμήμα
Πετρούπολης, όπου έγιναν μηνύσεις. Ο Ιατρού μήνυσε το παιδί, οι γονείς μήνυσαν
τον αστυνομικό, τελικά ο εισαγγελέας άσκησε δίωξη και κατά των γονέων για
παραμέληση εποπτείας ανηλίκου.

ΤΗΝ ΩΡΑ που τάιζε τις αγελάδες του στο Καρυδοχώρι Σερρών, μία από αυτές
τον χτύπησε με τα κέρατα στο κεφάλι. Ο 53χρονος κτηνοτρόφος Στέλιος
Αθανασιάδης βρέθηκε από τους συγγενείς του λίγη ώρα αργότερα νεκρός. Οι
γιατροί του νοσοκομείου Σερρών διαπίστωσαν ότι από το χτύπημα έσπασε ο αυχένας
του άτυχου κτηνοτρόφου.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16366N169</ED>
<ID>
ID:21140

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N16&aa=9</URL></REF>


Article

<CATEGORY>vin06</CATEGORY>

 <H5>ΜΟΝΟ ΤΑ ΕΠΕΙΓΟΝΤΑ ΠΕΡΙΣΤΑΤΙΚΑ ΘΑ ΕΞΥΠΗΡΕΤΟΥΝΤΑΙ ΣΤΑ ΝΟΣΟΚΟΜΕΙΑ ΚΑΙ ΤΑ ΚΕΝΤΡΑ
ΥΓΕΙΑΣ ΤΟΥ ΛΕΚΑΝΟΠΕΔΙΟΥ ΚΑΙ ΤΗΣ ΘΕΣΣΑΛΟΝΙΚΗΣ
</H5><H2>Ούτε και ιδιώτες γιατρούς θα βρίσκουν οι ασθενείς
</H2>
Μόνο τα επείγοντα περιστατικά θα εξυπηρετούνται σήμερα, αύριο και μεθαύριο,
στα νοσοκομεία και τα Κέντρα Υγείας του Λεκανοπεδίου, αλλά και της
Θεσσαλονίκης, ενώ ούτε τα ιατρεία του ΙΚΑ, σε όλη την Ελλαδα, θα λειτουργούν
και ενδέχεται να μη βρίσκονται και ιδιώτες γιατροί, καθώς:

Γνώριμη εικόνα. Την πινακίδα της περασμένης εβδομάδας έξω από το «Λαϊκό»
θ' αντικρύσουν και σήμερα όσοι προστρέξουν για βοήθεια στο νοσοκομείο

* Η ΕΙΝΑΠ έχει προκηρύξει, από σήμερα και έως την Τετάρτη, 6ωρες
στάσεις εργασίας (8 π.μ.-2 μ.μ.).

*** Εξάωρες στάσεις εργασίας, από σήμερα έως την Τετάρτη, έχουν
εξαγγείλει και οι ειδικευόμενοι γιατροί, που παράλληλα έχουν αποφασίσει επ'
αόριστον αποχή από όλες τις παραϊατρικές πράξεις και την υπογραφή
πιστοποιητικών, βεβαιώσεων, συνταγών κ.λπ. Το Σωματείο των Ειδικευομένων έχει,
επίσης, αποφασίσει να καταθέσει μηνύσεις στα Δ.Σ. των νοσοκομείων.

* ΟΙ γιατροί του ΙΚΑ αρχίζουν από σήμερα και μέχρι την Παρασκευή
πενθήμερη απεργία που προκήρυξε η Πανελλήνια Ομοσπονδία Συλλόγων Επιστημονικού
Προσωπικού ΙΚΑ (ΠΟΣΕΥΠΙΚΑ), η οποία θα επαναληφθεί, αν δεν ικανοποιηθούν τα
αιτήματα του κλάδου, που είναι: μονιμοποίηση όλων των συμβασιούχων και
επαναχορήγηση σε όλους τους γιατρούς του ΙΚΑ των επιδομάτων που δίνονται στους
γιατρούς του ΕΣΥ.

* Ο Ιατρικός Σύλλογος Αθηνών καλεί τους ιδιώτες γιατρούς να απέχουν από
τα ιατρεία τους σήμερα και αύριο, σε ένδειξη συμπαράστασης προς τους
νοσοκομειακούς γιατρούς αλλά και διαμαρτυρίας για την κατάσταση στον χώρο της υγείας.

*Οι γιατροί του ΚΑΤ συνεχίζουν την αποχή από τα τακτικά εξωτερικά
ιατρεία και χειρουργεία, αλλά αποφάσισαν να πραγματοποιούν κανονικά τις
εφημερίες τους.

*Οί γιατροί του «Λαϊκού» συνεχίζουν την πλήρη αποχή τους από τακτικά
εξωτερικά ιατρεία, χειρουργεία και εργαστήρια, αλλά και από τις εφημερίες.
Μάλιστα, δηλώνουν αποφασισμένοι να συνεχίσουν και απευθύνουν ανοιχτή πρόσκληση
προς τους αρχηγούς των πολιτικών κομμάτων, αύριο Τρίτη στις 10.30 το πρωί,
προκειμένου να τους ξεναγήσουν στους χώρους του νοσοκομείου και να τους ενημερώσουν.

Αύριο, επίσης, θα συνεδριάσει το διοικητικό συμβούλιο της ΕΙΝΑΠ, προκειμένου
να συζητήσει τις αποφάσεις του υπουργού Υγείας για τις εφημερίες του '99 και
τα οφειλόμενα από το '98 και να κάνει τις δικές του προτάσεις για αναστολή ή
συνέχιση των κινητοποιήσεων προς τη Γενική Συνέλευση που θα πραγματοποιηθεί
την Τετάρτη στο «Λαϊκό». Παράλληλα με τα οικονομικά αιτήματα οι νοσοκομειακοί
γιατροί επιμένουν και σε θεσμικά αιτήματα, όπως η αναβάθμιση των δημόσιων
νοσοκομείων, προσλήψεις προσωπικού κ.λπ., για τα οποία θεωρούν ότι δεν πήραν
ικανοποιητικές υποσχέσεις από τον υπουργό Υγείας στη συνάντηση που είχαν μαζί
του το βράδυ της Παρασκευής.

Θεσσαλονίκη

Στη Θεσσαλονίκη, τα πνεύματα παραμένουν οξυμμένα και οι νοσοκομειακοί γιατροί
αποφάσισαν στη Γενική τους Συνέλευση να απορρίψουν την πρόταση της Διοίκησης
του Σωματείου τους, που ζητούσε αναστολή των κινητοποιήσεων επί έναν μήνα και
αποφάσισαν να συνεχίσουν την αποχή για μία ακόμη εβδομάδα διεκδικώντας μ' αυτό
τον τρόπο άμεση ικανοποίηση των αιτημάτων τους.

Στο μεταξύ, συγκέντρωση διαμαρτυρίας προετοίμασαν οι νοσοκομειακοί γιατροί για
σήμερα το πρωί στο νοσοκομείο «Γ. Παπανικολάου», όπου θα μεταβεί ο
Πρωθυπουργός, προκειμένου να εγκαινιάσει υπερσύγχρονη μονάδα μεταμόσχευσης
μυελού των οστών στο νέο αιματολογικό κέντρο του Συλλόγου Φίλων Καρκινοπαθών
Παιδιών «Στοργή».

Η Γενική Συνέλευση των γιατρών διεκδικεί νέα συνάντηση με τον υπουργό Υγείας,
καθώς δεν τους ικανοποίησε η αύξηση των κονδυλίων που δίνει η κυβέρνηση για τα
νοσοκομεία, ενώ διεκδικούν άμεση εξόφληση των δεδουλευμένων εφημεριών τους και
όχι στο χρονοδιάγραμμα (μέχρι και τον ερχόμενο Ιούνιο) που όρισε η κυβέρνηση.

Με ψήφισμά τους, εξάλλου, που εξέδωσαν χθες το βράδυ στη διάρκεια της Γενικής
τους Συνέλευσης, οι νοσοκομειακοί γιατροί της Θεσσαλονίκης καταδικάζουν τα
επεισόδια στο «Θεαγένειο» νοσοκομείο εις βάρος του υπουργού Υγείας
χαρακτηρίζοντάς τα ως «αυθόρμητη αντίδραση αγανακτισμένων γιατρών εναντίον των
συνοδών των δύο υπουργών (Υγείας και Μακεδονίας - Θράκης), που πρώτοι τούς επιτέθηκαν».

«Το γλυκό κομμάτι του εαυτού μας το κρατάμε για τους ασθενείς και το οργισμένο
για τους υπονομευτές της Δημόσιας Υγείας», τονίζεται χαρακτηριστικά στην
καταγγελία-ψήφισμα της Ένωσης Νοσοκομειακών Γιατρών Θεσσαλονίκης, με αφορμή τα
γεγονότα του «Θεαγένειου» την περασμένη εβδομάδα.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16366N181</ED>
<ID>
ID:20962

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N18&aa=1</URL></REF>


Article

<CATEGORY>vin06</CATEGORY>

 <H2>ΔΙΑΛΟΓΟΣ
</H2><H2>Πώς θα βελτιωθούν οι νοσηλευτικές υπηρεσίες στην Αττική
</H2>
<AUTHOR>ΚΩΝΣΤΑΝΤΙΝΟΣ ΔΗΜΟΠΟΥΛΟΣ</AUTHOR>

ΜΕ ΑΙΣΘΗΜΑΤΑ ανάμικτα από οδύνη, πικρία και αμηχανία παρακολουθεί ο ελληνικός
λαός αυτά που συμβαίνουν τον τελευταίο καιρό στον τομέα της υγείας και που
θυμίζουν καταστάσεις ανάλογες με εκείνες που συνέβησαν στον χώρο της παιδείας.
Και δικαιολογημένα ο απλός Έλληνας πολίτης διερωτάται γιατί, ενώ θα έπρεπε να
έχει μια καλή και ανθρώπινη υγειονομική περίθαλψη, την περίθαλψη αυτή δυστυχώς
δεν την έχει και δεν την βλέπει μπροστά του. Κι ενώ απ' όλους ομολογείται ότι
η υγεία είναι το πιο ασφαλές θεμέλιο της κοινωνικής ζωής αλλά και πρωταρχική
προϋπόθεση για μια χαρούμενη, ευτυχισμένη και δημιουργική ζωή, εντούτοις και
εκείνοι που διακονούν την υγεία και εκείνοι που αναγκάζονται να περάσουν τις
πύλες των νοσοκομείων με λύπη τους διαπιστώνουν ότι οι συνθήκες κάτω απ' τις
οποίες νοσηλεύονται στα δημόσια νοσοκομεία οι Έλληνες ασθενείς είναι και
απαράδεκτες και μερικές φορές ευτελιστικές της ανθρώπινης αξιοπρέπειας.

Οι Έλληνες γιατροί, μπροστά σ' αυτή την κατάσταση, πραγματικά αγωνιούν και
θλίβονται, γιατί με λύπη τους διαπιστώνουν ότι λειτουργούν κάτω από αντίξοες
συνθήκες και βρίσκονται στο στόχαστρο των δοκιμαζόμενων ασθενών, των οποίων
όχι λίγες φορές αντιμετωπίζουν τα παράπονα και ενίοτε την οργή.

Τα προβλήματα είναι πιο πιεστικά και οξέα ιδιαίτερα στην Αττική και τούτο
γιατί η Αττική είναι σε πληθυσμό η μισή Ελλάδα, αλλά και γιατί, σε αντίθεση με
την περιφέρεια, κανένα σύγχρονο νοσοκομειακό ίδρυμα δεν έχει κατασκευαστεί σ'
αυτήν. Η Πανεπιστημιακή Σύγκλητος έπειτα από διεξοδική συζήτηση έχει κάνει
συγκεκριμένες προτάσεις στα αρμόδια υπουργεία και έχει προτείνει συγκεκριμένες
λύσεις, που είναι:

­ Η αποκέντρωση των δημοσίων νοσοκομείων από τον άξονα Κηφισίας και Μεσογείων
με την κατάργηση, ανακαίνιση των παμπάλαιων δημοσίων νοσοκομείων και
μετακίνηση κλινικών από το κέντρο σε δύο νοσοκομειακά συγκροτήματα, το ένα στη
Δυτική Αττική και στον Πειραιά, με πυρήνα το κατασκευαζόμενο Νοσοκομείο
Χαϊδαρίου, και το άλλο στα βόρεια προάστια με επίκεντρο το Σισμανόγλειο.

­ Τα υπάρχοντα κεντρικά νοσοκομεία (Λαϊκό - Ιπποκράτειο - Αρεταίειο ­
Αιγινήτειο), που έχουν κατασκευαστεί τουλάχιστον εκατό χρόνια πριν και πολλά
απ' αυτά δεν προορίζονταν για νοσοκομεία, να αποσυμφορηθούν, ώστε να υπάρχει
χώρος για ανθρώπινη νοσηλεία των αρρώστων, αλλά και παροχή ερευνητικού και
κλινικού έργου.

­ Τα τρία νοσοκομειακά συγκροτήματα, δηλαδή βορείων προαστίων, κέντρου,
Δυτικής Αττικής και Πειραιά, να λειτουργήσουν πιλοτικά, κατά τρόπο δηλαδή που
λειτουργούν όλα τα δημόσια νοσοκομεία σε όλο τον κόσμο.

Και συγκεκριμένα:

­ Όλοι οι εργαζόμενοι στο νοσοκομείο με οποιαδήποτε ιδιότητα, ιατρικό,
νοσηλευτικό και διοικητικό προσωπικό θα παραμένουν στο νοσοκομείο από το πρωί
μέχρι αργά το απόγευμα. Να σταματήσει δηλαδή το απαράδεκτο γεγονός να
λειτουργούν τα νοσοκομεία μας, όπως συμβαίνει σήμερα, μερικές πρωινές ώρες και
στη συνέχεια να μεταβάλλονται σε πολυέξοδα πανδοχεία.

­ Όλες οι απαραίτητες εξετάσεις θα γίνονται στα εξωτερικά ιατρεία και έτσι θα
αποφεύγεται η άσκοπη και πολυδάπανη εισαγωγή στο νοσοκομείο.

Οι άρρωστοι, που έχουν ανάγκη χειρουργείου θα χειρουργούνται την επόμενη ή
ακόμη και την ίδια ημέρα και θα αποφεύγεται έτσι το θλιβερό γεγονός να
περιμένουν μέχρι και δέκα ημέρες μέσα στο νοσοκομείο για να χειρουργηθούν. Η
γρήγορη διακίνηση των ασθενών θα μειώσει αισθητά τον μέσο χρόνο νοσηλείας και
το συνεπακόλουθο κόστος.

Το εργασιακό καθεστώς όλων των εργαζομένων σε αυτά τα νοσοκομεία ιατρών θα
είναι το ίδιο, δηλαδή, πέρα από τον βασικό ικανοποιητικό μισθό, θα δίνεται η
δυνατότητα σε κάθε εργαζόμενο για ιδιαίτερη αμοιβή με βάση την παραγωγικότητά
του. Στους ιατρούς θα επιτρέπεται μερική ενδονοσοκομειακή επαγγελματική
δραστηριότητα, η οποία θα παρέχεται με επισημότητα και αξιοπρέπεια.

­ Σε καθένα από τα τρία αυτά νοσοκομειακά συγκροτήματα θα εγκατασταθεί ένα
ανεξάρτητο ιατρικό τμήμα της Ιατρικής Σχολής (μια ιατρική σχολή με τρία
τμήματα, που θα δίνουν ισότιμα πτυχία χωρίς αύξηση του αριθμού των φοιτητών).
Με αυτό τον τρόπο θα αναβαθμισθούν νοσηλευτικά, αλλά και πολιτιστικά
υποβαθμισμένες περιοχές της Αττικής, θα σταματήσει η καθημερινή μετακίνηση των
φοιτητών από νοσοκομείο σε νοσοκομείο για την κλινική τους άσκηση και θα
δημιουργηθούν τρία ευέλικτα ιατρικά τμήματα στη θέση της σημερινής
υδροκεφαλικής και δυσλειτουργικής Ιατρικής Σχολής. Πρόθεση δηλαδή είναι οι
πανεπιστημιακοί δάσκαλοι να έχουν τις δυνατότητες και τις προϋποθέσεις να
προσφέρουν, όπως γίνεται σε όλα τα νοσοκομεία του κόσμου, το κλινικό,
διδακτικό και ερευνητικό έργο στον χώρο όπου εργάζονται, αλλά και να έχουν
στον ίδιο χώρο μερική επαγγελματική δραστηριότητα.

Οι προτάσεις αυτές της Συγκλήτου έχουν υποβληθεί κατ' επανάληψη και στο
υπουργείο Παιδείας και στο υπουργείο Υγείας και είναι έτοιμη η χωροταξική αλλά
και οικονομοτεχνική μελέτη για την ολοκλήρωση των κατασκευαστικών έργων των
τριών αυτών πανεπιστημιακών νοσηλευτικών ιδρυμάτων. Το Πανεπιστήμιο Αθηνών
έχει διαβεβαιώσει ότι θα αναλάβει ένα μεγάλο μέρος από το κόστος που
απαιτείται για αυτά τα έργα, ενώ η ιδιωτική πρωτοβουλία, όπως το Ίδρυμα
«Σταύρος Νιάρχος», έχει δείξει έντονο ενδιαφέρον για να ενισχύσει οικονομικά
αυτή την προσπάθεια.

Θέλουμε να πιστεύουμε ότι η Πολιτεία θα ενστερνισθεί την πρόταση της Συγκλήτου
και της Ιατρικής Σχολής, θα αποδεχθεί την αναγκαιότητα, χρησιμότητα και
σκοπιμότητα μιας τέτοιας αναμόρφωσης στα νοσοκομεία της Αττικής και θα θελήσει
να υλοποιήσει την πρότασή μας, που είναι βέβαιο ότι θα βελτιώσει σημαντικά την
παροχή των ιατρικών υπηρεσιών αλλά και της ιατρικής παιδείας στη χώρα μας.

Ο Κωνσταντίνος Δημόπουλος είναι πρύτανης του Πανεπιστημίου Αθηνών
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16366N182</ED>
<ID>
ID:21031

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N18&aa=2</URL></REF>


Article

<CATEGORY>vin06</CATEGORY>

 <H5>ΦΩΣ ΑΠΟ ΕΛΛΗΝΕΣ ΚΑΙ ΞΕΝΟΥΣ ΕΠΙΣΤΗΜΟΝΕΣ ΜΕΤΑ ΤΟΝ ΣΑΛΟ ΠΟΥ ΕΧΕΙ ΞΕΣΠΑΣΕΙ ΚΑΙ
ΣΤΗΝ ΕΥΡΩΠΗ * ΠΙΕΣΕΙΣ ΤΩΝ ΕΤΑΙΡΕΙΩΝ ΠΡΟΣ ΤΗ ΒΡΕΤΑΝΙΚΗ ΚΥΒΕΡΝΗΣΗ ΝΑ ΜΗΝ
ΠΡΟΧΩΡΗΣΕΙ ΣΕ ΑΠΑΓΟΡΕΥΣΗ
</H5><H5>Ο Μπλερ απέκλεισε απαγόρευση
</H5><H2>10 ερωτήσεις-απαντήσεις για τα μεταλλαγμένα τρόφιμα
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Καταιγίδα με πολιτικές και οικονομικές προεκτάσεις έχει ξεσπάσει γύρω από
τους γενετικά μεταλλαγμένους οργανισμούς στην Ελλάδα, τη Βρετανία αλλά και
ολόκληρη την Ευρώπη.

Γειά! Είμαστε χορτοφάγοι. (Από τους «Times»)

Μετά τη σκανδαλώδη απόλυση του Βρετανού ερευνητή Πουζτάι, ο οποίος
«τιμωρήθηκε» επειδή τόλμησε να δημοσιοποιήσει αποτελέσματα ερευνών του σύμφωνα
με τα οποία τα γενετικά τροποποιημένα προϊόντα εγκυμονούν σοβαρούς κινδύνους
για την υγεία, η κυβέρνηση της Μεγάλης Βρετανίας και ο Βρετανός πρωθυπουργός
Τόνι Μπλερ δήλωσε πως δεν προτίθεται να απαγορεύσει την κυκλοφορία στην αγορά
γενετικά μεταλλαγμένων προϊόντων, παρά τις πιέσεις περιβαλλοντικών οργανώσεων
και ενώσεων καταναλωτών.

«Δέχεται πιέσεις»

Δημοσιεύματα βρετανικών εφημερίδων αναφέρουν πως «η βρετανική κυβέρνηση
δέχεται πολύ ισχυρότερες πιέσεις από τη βιομηχανία αγροχημικών και από
κολοσσούς στο χώρο της γενετικής μηχανικής τροφίμων, όπως η Monsanto και η Du
Pont, στις οποίες απαντά με φορολογικές απαλλαγές και διευκολύνσεις, έτσι ώστε
να επεκτείνουν τις δραστηριότητές τους στη Μ. Βρετανία».

Το «λόμπι της βιοτεχνολογίας» που έχει την έδρα του στις ΗΠΑ είναι εξαιρετικά
ισχυρό, καθώς στηρίζεται πια σε μονοπώλια και τζίρο εκατοντάδων
δισεκατομμυρίων δολαρίων, ενώ οι πιέσεις φτάνουν μέχρι τον πρόεδρο των ΗΠΑ και
πολλές ακόμη κυβερνήσεις ευρωπαϊκών χωρών. Η δύναμή του αντικατοπτρίζεται και
στους συσχετισμούς δυνάμεων και στις θέσεις που θα κρατήσουν τα 170 κράτη που
συμμετέχουν στις διαπραγματεύσεις για το Διεθνές Πρωτόκολλο Βιοασφάλειας, στην Κολομβία.

Μακριά από τις οικονομικές και επιστημονικές διαμάχες στον χώρο της
βιοτεχνολογίας τροφίμων, οι καταναλωτές παραμένουν μπερδεμένοι, στερούμενοι
ακόμη και αυτό το δικαίωμα της επιλογής τού τι τρώνε. Την ίδια στιγμή την
ανάγκη δημιουργίας και στη χώρα μας Εθνικού Οργανισμου Τροφίμων και Φαρμάκων
υπογράμμισε σε χθεσινή δήλωσή του ο κοινοβουλευτικός εκπρόσωπος της Ν.
Δημοκρατίας κ. Δ. Σιούφας με αφορμή της πρόσφατες, σοβαρές, αποκαλύψεις για
κυκλοφορία γενετικά μεταλλαγμένων τροφίμων.

Ρίχνουν φως

«Είναι ασφαλή»; Κυκλοφόρησαν πρώτα στην αγορά και τώρα οι ειδικοί
φωνάζουν για τους κινδύνους, αναφέρουν οι Sunday Times - Για «καταστήματα
που φοβούνται τα γενετικά μεταλλαγμένα» μιλά η εφημερίδα The Express,η
Guardian φωνάζει «Σταματήστε» ενώ η Sunday Mirror κάνει λόγο για
«φαγητό του Φρανκενστάιν» 
«ΤΑ ΝΕΑ», με τη βοήθεια ειδικών επιστημόνων όπως ο κ. Σταμάτης Αλαχιώτης,
καθηγητής Γενετικής και πρύτανης του Πανεπιστημίου Πατρών, ο κ. Χάρης
Λαζαρίδης, καθηγητής Μηχανικής Τροφίμων στο Αριστοτέλειο Πανεπιστήμιο
Θεσσαλονίκης και αντιπρόεδρος του Κέντρου Προστασίας Καταναλωτών και ο Dr John
Fagan, καθηγητής Μοριακής Βιολογίας, από την Αϊόβα των ΗΠΑ και ένας εκ των
πρωτοστατών του διεθνούς κινήματος ενάντια στα γενετικά μεταλλαγμένα τρόφιμα,
παρουσιάζουν σήμερα 10 ερωτήσεις και απαντήσεις που ρίχνουν «φως» στο
πολυσυζητημένο θέμα των γενετικά μεταλλαγμένων τροφίμων.

1 Τι είναι τα γενετικά τροποποιημένα τρόφιμα;

«Ο επιστημονικός όρος για τα προϊόντα αυτά είναι "νεοφανή τρόφιμα" (novel
food), τρόφιμα που παράγονται από γενετικά μεταλλαγμένους οργανισμούς. Οι
οργανισμοί αυτοί μπορεί να είναι φυτά ή ζώα, στο γενετικό υλικό των οποίων
έχουν προστεθεί νέα γονίδια, προκειμένου να τους προσδώσουν νέα χαρακτηριστικά
(καλύτερη γεύση ή χρώμα) ή να τα κάνουν περισσότερο ανθεκτικά σε φυτοφάρμακα ή
σε συγκεκριμένα έντομα».

2 Κυκλοφορούν γενετικά μεταλλαγμένα τρόφιμα στην Ελλάδα;

«Σε περιστασιακούς έλεγχους που έχουν γίνει από τη Γραμματεία Καταναλωτών του
υπουργείου Ανάπτυξης έχουν εντοπισθεί τρόφιμα με γενετικά μεταλλαγμένα
συστατικά, που πωλούνται είτε "τυποποιημένα" είτε "χύμα". Επίσης, προϊόντα
μεγάλων πολυεθνικών εταιρειών που έχουν καταγραφεί σε σχετικές "μαύρες λίστες"
της διεθνούς περιβαλλοντικής οργάνωσης Greenpeace, κυκλοφορούν ευρέως και στην
ελληνική αγορά, χωρίς την παραμικρή σήμανση».

3 Υπάρχουν κίνδυνοι για την υγεία από την κατανάλωση γενετικά μεταλλαγμένων τροφίμων;

«Πρόκειται για μια πολύ καινούργια τεχνολογία και μέχρι στιγμής δεν υπάρχουν
συγκεκριμένες αποδείξεις, παρά μόνο υποψίες και φόβοι, πως η κατανάλωση
γενετικά τροποποιημένων τροφίμων μπορεί να προκαλέσει αλλεργίες, τοξικές
αντιδράσεις αλλά και άλλου είδους ανεπανόρθωτες βλάβες στον ανθρώπινο οργανισμό».

4 Μπορεί κανείς να αποφύγει την κατανάλωση γενετικά μεταλλαγμένων τροφίμων;

«Κάτι τέτοιο είναι εξαιρετικά δύσκολο, πρώτον γιατί δεν υπάρχει σήμανση στα
προϊόντα που περιέχουν γενετικά τροποποιημένα συστατικά, δεύτερον γιατί οι
έλεγχοι που γίνονται (τόσο στην Ελλάδα όσο και σε ολόκληρη την Ευρώπη) είναι
ανεπαρκείς και τρίτον, γιατί πολλές φορές δεν μπορούν να εντοπισθούν ίχνη
γενετικής μετάλλαξης σε προϊόντα που έχουν υποστεί επεξεργασία».

5 Τι ακριβώς έδειξαν οι έρευνες του Βρετανού καθηγητή Πουζτάι, στο
Ερευνητικό Ινστιτούτο Rowett της Σκωτίας;

«Ο ερευνητής, που τάισε τα ποντίκια του εργαστηρίου του με γενετικά
μεταλλαγμένες πατάτες, παρατήρησε πως ο εγκέφαλός τους συρρικνώθηκε και το
ανοσοποιητικό τους σύστημα καταστράφηκε. Ωστόσο, οι πατάτες που
χρησιμοποιήθηκαν δεν κυκλοφορούν στην αγορά, αλλά κατασκευάστηκαν με τις ίδιες
μεθόδους της γενετικής μηχανικής στο εργαστήριο».

6 Τους ίδιους κινδύνους για τον άνθρωπο εγκυμονούν και όλα τα νεοφανή
τρόφιμα που κυκλοφορούν στην αγορά;

«Ο Δρ Πουζτάι δεν είπε ευθέως πως η κατανάλωση γενετικά μεταλλαγμένων τροφίμων
μπορεί να κάνει κακό στους ανθρώπους, αλλά εξέφρασε τους φόβους και την
ανησυχία που προκάλεσαν στον ίδιο τα αποτελέσματα των ερευνών του. Δήλωσε
άγνοια για το ποιες μπορεί να είναι οι συνέπειες από την κατανάλωση των
γενετικά τροποποιημένων τροφίμων που κυκλοφορούν στην αγορά».

7 Γιατί κυκλοφόρησαν στην αγορά τα νεοφανή τρόφιμα πριν ολοκληρωθούν όλοι
οι απαραίτητοι έλεγχοι και πριν δοθούν συγκεκριμένες απαντήσεις για τις
επιπτώσεις από την κατανάλωσή τους;

«Γιατί τον "πρώτο λόγο" στην ανάπτυξη αυτής της νέας τεχνολογίας έχει η
βιομηχανία αγροχημικών, η οποία επενδύει κάθε χρόνο εκατοντάδες δισεκατομμύρια
δολάρια σε πειράματα γύρω από τη βιοτεχνολογία σε τρόφιμα και γεωργικές
καλλιέργειες, απαιτεί άμεση απόδοση στα χρήματα που επενδύει, ενώ ο μεταξύ των
εταιρειών ανταγωνισμός δεν επιτρέπει καθυστερήσεις για έρευνα και έλεγχο».

8 Γιατί οι περισσότερες ευρωπαϊκές κυβερνήσεις δεν απαγορεύουν την
κυκλοφορία των γενετικά τροποποιημένων τροφίμων;

«Γιατί θεωρούν πως δεν υπάρχουν ισχυρές αποδείξεις, ικανές να στηρίξουν και να
δικαιολογήσουν μια τέτοια απαγόρευση. Επιπλέον, μια πιθανή απαγόρευση στις
εισαγωγές γενετικά τροποποιημένων προϊόντων θα μπορούσε να θεωρηθεί ως
παραβίαση των όρων που έχουν τεθεί στα πλαίσια του Παγκόσμιου Οργανισμού Εμπορίου».

9 Υπάρχουν άλλοι κίνδυνοι από τη χρήση των μεθόδων της γενετικής μηχανικής
στα τρόφιμα και τις γεωργικές καλλιέργειες;

«Ένας από τους πιο σοβαρούς φόβους των ειδικών αφορά των υποβάθμιση της
βιοποικιλότητας και την "πτώχευση" της φύσης που θα προκαλέσει η απελευθέρωση
γενετικά μεταλλαγμένων οργανισμών στο περιβάλλον».

10 Ποια είναι η πιο ορθολογική στάση απέναντι στη νέα τεχνολογία;

«Όλοι οι ειδικοί συμφωνούν πως δεν χρειάζεται μεγάλη βιασύνη και πως πριν
απελευθερωθούν όλοι οι γενετικά τροποποιημένοι οργανισμοί στη φύση θα πρέπει
να γίνει εξαντλητικός έλεγχος και να ελαχιστοποιηθούν οι πιθανότητες
παρενεργειών». 
Ο Αρπάντ Πουζτάι (φωτογραφία), ο Βρετανός επιστήμονας από το
Ερευνητικό Ινστιτούτο Rowett της Σκωτίας, ο άνθρωπος που «τάραξε τα νερά» με
την ανακοίνωσή του για τις βλαβερές συνέπειες από την κατανάλωση γενετικά
μεταλλαγμένων τροφίμων και απελύθη ευθύς αμέσως, ενώ του απαγορεύτηκε
οποιαδήποτε ανακοίνωση, χαρακτηρίζεται από το σύνολο του βρετανικού Τύπου ως
«ένας εκκεντρικός ή οραματιστής επιστήμονας».

Ο ΒΡΕΤΑΝΟΣ πρωθυπουργός Τόνι Μπλερ απέκλεισε το ενδεχόμενο να απαγορεύσει τα
γενετικώς μεταλλαγμένα τρόφιμα μετά τις αποκαλύψεις ότι από εργαστηριακά
πειράματα προκύπτει πως κρύβουν κινδύνους για την υγεία.

Η βρετανική κυβέρνηση προσπάθησε να υποβαθμίσει τις ανησυχίες, οι οποίες
αυξάνονται μεταξύ των επιστημόνων, των βουλευτών και των οργανώσεων
καταναλωτών. Κατέστησε έτσι σαφές ότι η Βρετανία θα τηρήσει μια στάση υπέρ των
γενετικώς μεταλλαγμένων τροφίμων κατά τη διάσκεψη που αρχίζει σήμερα στην
Καρταχένα της Κολομβίας με συμμετοχή 170 κυβερνήσεων και θέμα τη σύναψη
διεθνών συμφωνιών για τη διακίνηση, διά μέσου των εθνικών συνόρων,
μεταλλαγμένων ζωντανών οργανισμών. Ο υπουργός Τζακ Κάνιγχαμ υπογράμμισε
επανειλημμένα ότι τα γενετικώς μεταλλαγμένα τρόφιμα είναι ασφαλή. Η
«Γκάρντιαν» δημοσίευσε όμως το Σάββατο στοιχεία ­ φωτογραφίες από τα τοιχώματα
του στομάχου ενός ποντικού που είχε τραφεί με γενετικώς μεταλλαγμένες πατάτες
­ τα οποία δείχνουν ότι οι διαβεβαιώσεις αυτές είναι πρόωρες. Η μεταλλαγμένη
τροφή είχε προσβάλει το ανοσοποιητικό σύστημα των ποντικών και, αν κάνει το
ίδιο και στους ανθρώπους, τα κρούσματα καρκίνου πιθανότατα θα αυξηθούν.

Αλλά ο Μπλερ επέμεινε ότι δεν υπάρχει επιστημονική δικαιολογία για μια
απαγόρευση των τροφών αυτών. Οι Βρετανοί ωστόσο, με πρόσφατο τον πανικό που
τους είχε προκαλέσει η νόσος των «τρελών αγελάδων», θέλουν κάτι περισσότερο
για να πεισθούν. Η εταιρεία Mark's & Spencer ανακοίνωσε την Παρασκευή ότι
αναζητεί εναλλακτικές επιλογές για όλα τα γενετικώς μεταλλαγμένα συστατικά που
χρησιμοποιεί στα τρόφιμα που παράγει.

*Η αρμόδια επιτροπή της Ευρωπαϊκής Ένωσης απαγόρευσε την πώληση ή την
καλλιέργεια δύο γενετικώς μεταλλαγμένων βαμβακιών. Οι δύο ποικιλίες παράγονται
από τον αμερικανικό όμιλο Monsanto και διαφημίζονται ότι προσφέρουν
μεγαλύτερες σοδειές και απαιτούν λιγότερα εντομοκτόνα. <REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16366N201</ED>
<ID>
ID:20963

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N20&aa=1</URL></REF>


Article

<CATEGORY>vin06</CATEGORY>

 <H2></H2><H2>Χρέος των πολιτικών
</H2>
Η ΠΟΛΙΤΙΚΗ και η επιστήμη δεν τα πάνε καλά μεταξύ τους. Αυτό που ξεκίνησε ως
μια επιστημονική και εργασιακή διαφορά αναφορικά με τις δοκιμές τροφίμων από
τον Αρπάντ Πουσζτάι μετατράπηκε σε πολιτική... Η αρχή της πρόληψης είναι
θαυμάσια. Αλλά δεν πρέπει να εμφανίζεται ως γενικός συναγερμός για «τροφές
Φρανκενστάιν». Μια εργαστηριακή δοκιμή, ό,τι κι αν αποκαλύπτει, δεν ακυρώνει
έναν ολόκληρο επιστημονικό κλάδο... Η γενετική μηχανική μπορεί εν δυνάμει να
προσφέρει τεράστια οφέλη όχι μόνο στους αγρότες και στους καταναλωτές, αλλά
και στο περιβάλλον, δημιουργώντας σοδειές που να μη χρειάζονται χημικά
λιπάσματα ή φυτά που να μπορούν να παράγουν βιοδιαλυτά πλαστικά... Το
μεγαλύτερο σφάλμα της κυβέρνησης δεν έγκειται στο ότι είναι έτοιμη να
διερευνήσει αυτόν τον κλάδο της γενετικής, αλλά η αποτυχία της να εξασφαλίσει
ότι οι καταναλωτές θα μπορούν να επιλέξουν. Αν οι πολιτικοί δεν καθησυχάσουν
το κοινό, η πίεση για μια απαγόρευση μπορεί να γίνει αφόρητη. Και αυτό μπορεί
τελικά να μην είναι προς το συμφέρον της ανθρωπότητας.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16366N211</ED>
<ID>
ID:20964

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N21&aa=1</URL></REF>


Article

<CATEGORY>vin06</CATEGORY>

 <H5>ΤΙ ΕΤΟΙΜΑΖΕΙ ΤΟ ΥΠΟΥΡΓΕΙΟ ΕΣΩΤΕΡΙΚΩΝ
</H5><H5>Φαξ και Ε-mail κατά γραφειοκρατείας </H5>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Από την 1η Μαρτίου θα μπορούν οι πολίτες, αλλά και οι δημόσιες υπηρεσίες να
χρησιμοποιούν για τις μεταξύ τους συναλλαγές, τις συσκευές φαξ και το
ηλεκτρονικό ταχυδρομείο (e-mail).

Ο νέος αυτός τρόπος επικοινωνίας διαθέτει πλέον νομική ισχύ και αναμένεται να
«γλιτώσει» τόσο τους πολίτες όσο και τις εμπλεκόμενες υπηρεσίες από τον
γραφειοκρατικό λαβύρινθο.

Ήδη το υπουργείο Εσωτερικών έχει αποστείλει εγκύκλιο σε σημαντικό αριθμό
δημόσιων υπηρεσιών, αλλά και Νομικών Προσώπων Δημοσίου Δικαίου, ώστε να
αναρτήσουν στις κτιριακές τους εγκαταστάσεις συγκεκριμένους πίνακες, στους
οποίους θα αναγράφονται οι αριθμοί των συσκευών φαξ που διαθέτουν, αλλά και η
διεύθυνση του e-mail τους για να μπορούν να τους πληροφορηθούν οι πολίτες.

Πίνακες

Με την ίδια εγκύκλιο, το υπουργείο Εσωτερικών έχει συστήσει στις υπηρεσίες
αυτές να μεριμνήσουν, ώστε οι πίνακες να αναρτηθούν έως τις 20 Φεβρουαρίου. 
Αυτό θα γίνει σε όλα τα υπουργεία, σε 13 περιφέρειες, σε 53 νομαρχίες, σε 19
επαρχεία, σε γενικές γραμματείες, σε Νομικά Πρόσωπα Δημοσίου Δικαίου, σε
ανεξάρτητες διοικητικές αρχές όπως στον Συνήγορο του Πολίτη, στους
σημαντικότερους δήμους κ.λπ.

Μάλιστα η εγκύκλιος προβλέπει ότι όσες υπηρεσίες δεν διαθέτουν συσκευές φαξ ή
ηλεκτρονικούς υπολογιστές με e-mail «θα πρέπει να φροντίσουν να εξασφαλίσουν
κονδύλια, ώστε να αποκτήσουν αυτόν τον εξοπλισμό, αλλά και να μεριμνήσουν για
την εκπαίδευση των υπαλλήλων που θα τα χειρίζονται», όπως λέει η κ. Ευαγγελία
Βασιλείου, προϊσταμένη της Διεύθυνσης Απλούστευσης Διαδικασιών και
Παραγωγικότητας του υπουργείου Εσωτερικών. 
Και προσθέτει: «Πρέπει να καταλάβουμε ότι οι δύο αυτές μέθοδοι αποτελούν
αναπόσπαστο κομμάτι του καθημερινού μας τρόπου επικοινωνίας και, συνεπώς, όλοι
πρέπει να προσαρμοστούμε σ' αυτά τα δεδομένα».

Ίντερνετ

Εκτός όμως από τους ανηρτημένους πίνακες, οι πολίτες θα μπορούν να αντλήσουν
τα ίδια στοιχεία είτε μέσα από το Ίντερνετ, στη διεύθυνση του υπουργείου
Εσωτερικών (www.gspa.gr), είτε καλώντας το κέντρο διοικητικών πληροφοριών στον
αριθμό 177. 
Αργότερα πάντως αναμένεται να εκδοθεί από τον ΟΤΕ ειδικός τόμος που θα
περιλαμβάνει όλα αυτά τα στοιχεία. Ειδικότερα λοιπόν τα έγγραφα τα οποία θα
διακινούνται μεταξύ των δημόσιων υπηρεσιών, αλλά και μεταξύ αυτών και των
πολιτών θα αφορούν σχεδόν όλες τις κατηγορίες εγγράφων των δημόσιων υπηρεσιών,
όπως αποφάσεις, γνωμοδοτήσεις, εγκυκλίους, ερωτήματα, απαντήσεις κ.λπ. 
Από την άλλη πλευρά, τα μηνύματα που θα αποστέλλονται με e-mail μεταξύ των
δημόσιων υπηρεσιών και των Νομικών Προσώπων Δημοσίου Δικαίου θα αφορούν
γνωμοδοτήσεις, στατιστικά στοιχεία, υπηρεσιακά σημειώματα, ερωτήματα,
απαντήσεις, αιτήσεις, εγκυκλίους, έγγραφες εισηγήσεις, εκθέσεις, μελέτες,
πρακτικά. 
Όταν όμως η επικοινωνία αυτή γίνεται μεταξύ πολιτών, δημόσιων υπηρεσιών και
Νομικών Προσώπων Ιδιωτικού Δικαίου, το περιεχόμενό της ­ σε πρώτη φάση ­ θα
αρκείται μόνο σε αιτήσεις παροχής πληροφοριών και σχετικές απαντήσεις.

Εξαιρέσεις

Βάβαια υπάρχουν και οι εξαιρέσεις. Έγγραφα απόρρητα, ευαίσθητα δεδομένα
προσωπικού χαρακτήρα του πολίτη, οι αιτήσεις συμμετοχής σε διαδικασία
πρόσληψης ή σε δημόσιο διαγωνισμό, τα έγγραφα για τα οποία η ισχύουσα
νομοθεσία προβλέπει την υποβολή τους μόνο σε πρωτότυπα ή επικυρωμένα
αντίγραφα, τα έγγραφα που χρησιμοποιούνται ως δικαιολογητικά για την εξόφληση
τίτλων πληρωμής, αλλά και τα αποδεικτικά είσπραξης δεν θα διακινούνται ούτε με
φαξ ούτε με e-mail.

Και απάντηση

Οι πολίτες που θα επικοινωνούν με κάποια υπηρεσία, με έναν από τους δύο
παραπάνω τρόπους, θα πρέπει να γνωστοποιούν τα στοιχεία τους, τη διεύθυνσή
τους και τα τηλέφωνά τους. 
Και εφόσον το επιθυμούν, η απάντηση που θα λαμβάνουν μπορεί να τους
αποστέλλεται κατά τον ίδιο τρόπο με τον οποίο γνωστοποίησαν στην υπηρεσία το
ερώτημά τους. 
Η εγκύκλιος του υπουργείου Εσωτερικών αποσαφηνίζει ότι όλα τα έγγραφα που θα
αποστέλλονται με φαξ θα πρωτοκολλούνται, ενώ για την αποστολή τους δεν θα
χρειάζεται και η επικόλληση χαρτοσήμου.

Ήδη τις επόμενες ημέρες το υπουργείο θα προχωρήσει στην έκδοση φυλλαδίων που
θα διανέμονται δωρεάν, ώστε οι ενδιαφερόμενοι να γνωρίζουν λεπτομερώς τον
τρόπο λειτουργίας του νέου μέτρου.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16366N221</ED>
<ID>
ID:20965

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N22&aa=1</URL></REF>


Article

<CATEGORY>vin06</CATEGORY>

 <H5>ΤΟ ΠΡΟΣΩΠΟ: Ο ΥΠΟΥΡΓΟΣ ΔΙΚΑΙΟΣΥΝΗΣ ΔΕΝ ΞΕΧΝΑ ΤΗΝ ΠΡΟΕΔΡΙΚΗ ΤΟΥ ΘΗΤΕΙΑ ΣΤΟΝ ΔΣΑ
</H5><H5>ΤΟ ΘΕΜΑ: Η χρονοχρέωση νομικών συμβουλών
</H5><H2></H2><H2>«Κρίνεται το κύρος μας»
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Η αντίστροφη μέτρηση προς τις δικηγορικές κάλπες (28/2, α' γύρος) έχει αρχίσει
και όλα πλέον στους μεγάλους δικηγορικούς συλλόγους της χώρας ­ και ιδίως στον
Δικηγορικό Σύλλογο Αθήνας που αριθμεί περίπου 16.000 μέλη ­ κινούνται στον
ρυθμό των εκλογών, έστω και αν το προεκλογικό κλίμα παραμένει υποτονικό. Από
σήμερα στα «ΝΕΑ» υποψήφιοι πρόεδροι, υποψήφιοι σύμβουλοι, αλλά και παλαιότεροι
πρόεδροι του ΔΣΑ δίνουν το «στίγμα» τους και παίρνουν θέση για ζητήματα που
κυριαρχούν στον προεκλογικό αγώνα και απασχολούν τους πολίτες. Την αυλαία
ανοίγει ο Ευάγγ. Γιαννόπουλος, ενώ υποψήφιοι σύμβουλοι βρίσκονται αντιμέπωποι
με την χρονοχρέωση των νομικών συμβουλών...

Η ΦΩΤΟΓΡΑΦΙΑ: 19/2/1981. Ο Ευάγγ. Γιαννόπουλος στη μάχη των εκλογών
του ΔΣΑ (σ.σ. που είχε κερδίσει οριακά ο Ευάγγ. Μαχαίρας). Δύο θέσεις δεξιά
στη φωτό, ο Αρ. Οικονομίδης, ο υποψήφιος που στηρίζουν σήμερα οι δικηγόροι του ΠΑΣΟΚ.

Ο Ευάγ. Γιαννόπουλος κατέχει ένα ρεκόρ: Είναι, μεταπολιτευτικά, ο μοναδικός
υποψήφιος που κέρδισε δύο συνεχείς εκλογικές μάχες για την προεδρία του
Δικηγορικού Συλλόγου Αθήνας. Το 1976 (ύστερα από την παραίτηση του αείμνηστου
Αλ. Σακελλαρόπουλου, επικεφαλής της Δημοκρατικής Συμπαράταξης) και το 1978 ­
και τις δύο φορές με αντίπαλο τον Αν. Παπαστεφάνου (Ν.Δ.).

Και ποτέ δεν έπαψε να είναι «ένας μαχητής δικηγόρος», όπως λέει στα «ΝΕΑ»,
έστω κι αν από το 1981 πέρασε στο στίβο της πολιτικής και σε υπουργικούς
θώκους. Έτσι, δεν θα μπορούσε να μην έχει στραμμένο το βλέμμα στις επικείμενες
εκλογές του ΔΣΑ. Για τα πεπραγμένα της δικής του θητείας δηλώνει «περήφανος».
«Στα περίπου πέντε χρόνια της προεδρίας μου ­ σημειώνει ­ λύσαμε όλα τα
προβλήματα που είχε ο προεκλογικός κατάλογος. Με κυρίαρχο θέμα τη λειτουργία
του Ταμείου Συνεργασίας. Το βασικό, όμως, ήταν η άνοδος του κύρους του
δικηγορικού σώματος. Μιλούσε ο ΔΣΑ τότε και είχαμε κρίση...»

Τι κρίνεται στις επερχόμενες εκλογές για τον υπουργό Δικαιοσύνης; «Πρώτα απ'
όλα το κύρος του δικηγορικού σώματος. Έχει εκπέσει. Κανείς δεν λογαριάζει
σήμερα τους δικηγόρους και τους συλλόγους τους. Χρειάζεται εκκαθάριση των
μητρώων, να κλείσει ο δρόμος της δικηγορίας για τους συνταξιούχους που
προέρχονται από άλλα σώματα και να καθορίσουν οι σύλλογοι τον αριθμό των
δικηγόρων, ώστε να ξέρει ένας απόφοιτος της Νομικής ότι από τη σχολή θα έχει
μόνον ένα πτυχίο. Είναι μια πρόταση που έχω κάνει από παλιά. Εάν το δικηγορικό
σώμα πάρει απόφαση, η κυβέρνηση θα την κάνει νόμο». Όσο για την επιλογή των
δικηγόρων του ΠΑΣΟΚ να στηρίξουν τον ποινικολόγο Αρ. Οικονομίδη,
«συμπαρατάσσεται και επικροτεί». «Ο Αρ. Οικονομίδης δεν είναι πλιατσικολόγος,
αλλά δικηγόρος. Η προεδρία του ΔΣΑ πρέπει να επανέλθει στην επιστήμη, στο
κύρος και στο ήθος. Οι πρόεδροι των δικηγορικών συλλόγων να λειτουργήσουν ως
εκφραστές του δικηγορικού σώματος. Έτσι έκανα εγώ...»


Η ΔΙΟΙΚΗΣΗ του ΔΣΑ αποφάσισε πρόσφατα χρονοχρέωση των νομικών συμβουλών,
καθορίζοντας και ελάχιστη αμοιβή τις 20.000 δρχ. την ώρα. Μία απόφαση που
προκαλεί την έντονη αντίδραση των περισσοτέρων υποψηφίων συμβούλων του Συλλόγου...

* Για τον Νικ. Κανελλόπουλο (συνδυασμός Αρ. Οικονομίδη) «η χρονοχρέωση,
ύστερα από σφαιρική προσέγγιση του θέματος, θα έπρεπε να επιβληθεί και για
λόγους επαγγελματικής αξιοπρέπειας, αλλά τελικώς θα οδηγηθούμε στην αδράνεια
και αυτής της συνθηματικής ευχολογίας του ΔΣΑ...».

* «Απαράδεκτο μέσο προεκλογικής εκμετάλλευσης» θεωρεί την απόφαση ο
Θοδ. Μπριάννης (συνδυασμός Δημ. Παξινού), προσθέτοντας ότι με τον τρόπο που
προβλήθηκε «δεν εξυπηρετεί κανένα, βρίσκει ανέτοιμο τον δικηγόρο, κλονίζει τον
πελάτη και κινδυνεύει να διαστρεβλωθεί από την κοινή γνώμη».

* Αντίθετα, για τον Θοδ. Σχινά (συνδυασμός Αντ. Ρουπακιώτη) η
χρονοχρέωση «υπήρξε μία από τις σημαντικότερες αποφάσεις» και με την καθιέρωση
του συστήματος «συνειδητοποιεί η κοινωνία το χρέος της προς τον δικηγόρο,
ενισχύεται η συμβουλευτική δικηγορία και ενδυναμώνετε η ποιοτική σχέση
δικηγόρου- πολίτη».

* Για τον Φαν. Αρχιμανδρίτη (συνδυασμός Βασ. Δημόπουλου) το μέτρο
«ανακοινώθηκε σαν πανάκεια και για αποπροσανατολισμό σε μια περίοδο πλήρους
απραξίας του ΔΣΑ, ενώ θα ωφεληθούν μόνον τα δικηγορικά γραφεία-επιχειρήσεις...».

* Ο Κων. Κούτρας (συνδυασμός Παν. Γαλετσέλλη) επισημαίνει ότι το μέτρο
«προβλεπόταν ήδη στον Κώδικα Δικηγόρων, αλλά ήταν ανεφάρμοστο». Και τώρα
«χρησιμοποιήθηκε ως προεκλογικό εφεύρημα» και «αποδοκιμάζεται από τον πολίτη»,
ενώ ενδέχεται «να ανοίξει την κερκόπορτα για την Εφορία, εις βάρος των νέων δικηγόρων».

* Λόγο για «προεκλογικό πυροτέχνημα» κάνει και ο Κων. Παπαδάκης
(Εναλλακτική Παρέμβαση), ενώ θεωρεί τη χρονοχρέωση «ισοπεδωτική, καθώς
επιβαρύνει με τον ίδιο τρόπο διαφορετικές κοινωνικές και οικονομικές
κατηγορίες πελατών και υποθέσεων».

* Για την Αΐντα Κολοβού-Τζαβέλλα (Κίνηση Ενεργών Δικηγόρων) «η
χρονοχρέωση αντιμετωπίζεται μάλλον σαν ανέκδοτο, παρά ως σοβαρό μέτρο», ενώ
«δημιουργεί χωρίς λόγο μεγαλύτερη δυσπιστία και διαταράσσει αναίτια τις
σχέσεις εμπιστοσύνης πολίτη-δικηγόρου».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16366N231</ED>
<ID>
ID:20966

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N23&aa=1</URL></REF>


Article

<CATEGORY>vin11</CATEGORY>

 <H2>Η γ' θέση για τους ασφαλισμένους στο ΙΚΑ
</H2>
Από τον τ. διοικητή του ΙΚΑ Γρ. Σολωμό, πήραμε την ακόλουθη επιστολή:

«Η πρόταση του συνεργάτη σας κ. Γ. Παπαχρήστου για κατάργηση επιτέλους της Γ'
θέσης νοσηλείας των ασφαλισμένων του ΙΚΑ, με βρίσκει απόλυτα σύμφωνο.

Και προσπάθησα πολλές φορές να την συζητήσω κατά τη διάρκεια της θητείας μου
μέσα στο ΙΚΑ, αλλά ήσαν έτοιμοι όλοι να μου πετάξουν λάσπη. Χαίρομαι γιατί
ξεκινήσατε πρώτος δημόσια το θέμα.

Γιατί είναι απαράδεκτο να στοιβάζονται σε θαλάμους των 8 και 10 κρεβατιών
ασθενείς που πληρώνουν τις μεγαλύτερες εισφορές απ' όλους τους εργαζόμενους
και πρόσφεραν τόσα πολλά στην ανάπτυξη και την εθνική οικονομία της πατρίδας
μας. 
Έτσι αναγκάζεται να πληρώνει από το υστέρημά του αναζητώντας λίγη ησυχία σ'
ένα δίκλινο δωμάτιο στις δύσκολες ώρες της αρρώστιας του.

Αυτό φυσικά βολεύει τις ιδιωτικές κλινικές, γιατί με το πρόσχημα της
βελτιωμένης θέσης εισπράττουν πρόσθετα νοσήλια από την τσέπη του αρρώστου. Και
ακόμη, εξυπηρετεί τα συμφέροντα των ιδιωτικών ασφαλιστικών εταιρειών, στις
οποίες προσφεύγουν οι ταλαίπωροι ασθενείς του ΙΚΑ για λόγους καθαρά
ξενοδοχειακούς. Στη δεύτερη πρότασή σας για την κάλυψη της δαπάνης από το ΙΚΑ
της αποκλειστικής αδελφής, δεν συμφωνώ. 
Γιατί και η λογική και οι κείμενες διατάξεις τονίζουν ότι μέσα στο νοσήλιο που
καταβάλλει ο ασφαλιστικός φορέας περιλαμβάνεται κάθε ιατρική και νοσηλευτική
συνδρομή. Επομένως, είναι υποχρέωση της Πολιτείας να διαθέτει αρκετό
νοσηλευτικό προσωπικό στα νοσοκομεία για την παρακολούθηση των ασθενών.
Άλλωστε, ο θεσμός της αποκλειστικής αδελφής είναι εφεύρεση καθαρά ελληνική και
δεν απαντάται σε άλλη χώρα».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16366N241</ED>
<ID>
ID:20959

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N24&aa=1</URL></REF>


Article

<CATEGORY>vin11</CATEGORY>

 <H2>Τα αρχεία της Αντίστασης
</H2>
Ο κ. Δ. ΠΑΠΠΑΣ (Κρίσης 60, Κυψέλη, Αθήνα) αναφερόμενος στα «Αρχεία της Εθνικής
Αντίστασης», που δόθηκαν στη δημοσιότητα από το ΓΕΣ (Διεύθυνση Ιστορίας
Στρατού), παρατηρεί ως προς τη χρονολόγηση της επιστολής του Άρη Βελουχιώτη
στον Ναπολέοντα Ζέρβα:

«1. Ο Άρης Βελουχιώτης δεν έγραψε το γράμμα προς τον ΝΑΠΟΛ. ΖΕΡΒΑ "λίγες μόλις
μέρες πριν από τα αιματηρά γεγονότα του Δεκεμβρίου του '44" ήτοι την 16-11-44,
όπως ισχυρίζεται ο κ. Θανάσης Αντωνόπουλος, αλλά οκτώ μήνες γρηγορότερα, κατά
τη διάρκεια της γνωστής Συσκέψεως, μεταξύ αντιπροσώπων των αντιστασιακών
οργανώσεων ΕΑΜ - ΕΔΕΣ - ΕΚΚΑ, στο ΜΥΡΟΦΥΛΛΟ - ΠΛΑΚΑ.

Τούτο φαίνεται ολοκάθαρα από το περιεχόμενο της επιστολής του Α.Β., αλλά και
από την απάντηση του ΝΑΠ. ΖΕΡΒΑ προς τον Βελουχιώτη, η οποία δεν κρίθηκε
σκόπιμο να δημοσιευθεί για την πλήρη ενημέρωση των αναγνωστών σας.

2. Η Γενική Διαταγή του Στρατηγείου του ΕΛΑΣ, για την "επιδημία αρραβώνων και
γάμων που είχε ενσκήψει στις τάξεις των δυνάμεών του" δεν εκδόθηκε "τον Μάρτιο
1943". Τον μήνα εκείνο ο Στεφ. Σαράφης, που υπογράφει την διαταγή αυτήν, όδευε
αιχμάλωτος του ΕΛΑΣ από το ΒΟΥΝΕΣΙ Καρδίτσας προς την ΚΟΛΟΚΥΘΙΑ Ρούμελης,
δεχόμενος τους εμπτυσμούς και τις ύβρεις ως... συνεργάτης των Ιταλών Τρικάλων.

3. Όσον αφορά για το "πρωτόκολλο συνεργασίας" μεταξύ της Στρατιωτικής Αγγλικής
Αποστολής, των αντιπροσώπων του ΕΔΕΣ, του ΕΛΑΣ και του στρατηγού Διοικητού της
Ιταλικής Μεραρχίας "ΠΙΝΑΡΟΛΕ", το οποίο τόσο βάναυσα, ανήθικα και χωρίς αφορμή
παραβιάσθηκε από το ΕΑΜ - ΚΚΕ, εις βάρος των Ιταλών, δεν θα ήθελα να προβώ σε
κανένα σχόλιο, για τη σκοπιμότητα παραθέσεώς του».


Σημείωση του συντάκτη: Εάν υπάρχει λάθος στη χρονολόγηση της επιστολής
του Άρη Βελουχιώτη προς τον Ναπολέοντα Ζέρβα, αυτό ας αναζητηθεί στον
επιμελητή των «Αρχείων», δηλαδή το ΓΕΣ. Στο CD-ROM, όπου έχουν εναποθηκευθεί
τα αρχεία, η ημερομηνία είναι ευκρινής και αναφέρεται στις 16-11-44.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16366N242</ED>
<ID>
ID:21028

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N24&aa=2</URL></REF>


Article

<CATEGORY>vin11</CATEGORY>

 <H2>Σύνδεση οικισμών με λεωφορείο
</H2>
ΤΗ ΔΡΟΜΟΛΟΓΗΣΗ λεωφορειακής γραμμής, που να συνδέει επί ημερησίας βάσεως την
Πύλο με την Καλαμάτα μέσω των οικισμών τους ζητούν με έγγραφό τους, το οποίο
απευθύνουν σε όλες τις αρμόδιες αρχές, οι Κοινότητες της Μεσσηνίας: Αραπόλακα,
Καλλιθέα, Χωματάδα, Πήδασος, Μεσοχώρι και Παλιό Νερό. Εννέα βουλευτές,
σημειώνει ο Μορφωτικός Σύλλογος Αραπολακαίων Πυλαίας «Η Υπαπαντή του Σωτήρος»,
έχουν θέσει κατ' επανάληψιν ερώτηση για το θέμα στη Βουλή, αλλά ουδείς έχει
μέχρι σήμερα ανταποκριθεί.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16366N243</ED>
<ID>
ID:21075

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N24&aa=3</URL></REF>


Article

<CATEGORY>vin11</CATEGORY>

 <H2>Το παζάρι του Πειραιά
</H2>
Ο ΝΕΟΕΚΛΕΓΕΙΣ δήμαρχος Πειραιά κ. Αγραπίδης έκλεισε το παζάρι της πόλης,
σημειώνει ο κ. Ι.Γ.Δ. Γκορατζαγιάννης: «Έκλεισε το παζάρι της πόλης του
Πειραιά, στερώντας έτσι τον φτωχό λαό της πόλης του ­ αλλά και όλης της
περιφέρειας πρωτευούσης ­ τη δυνατότητα να αγοράσουν φθηνά, έστω και ενίοτε
ελαττωματικά, ρούχα. 
Ένα πανταλόνι τώρα θα πρέπει να το πληρώνουμε είκοσι χιλιάδες δραχμές και όχι
δύο που μπορούσε να το βρει κανείς στο εν λόγω παζάρι».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16366N244</ED>
<ID>
ID:21104

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N24&aa=4</URL></REF>


Article

<CATEGORY>vin06</CATEGORY>

 <H2>Χειρόφρενο από τις 5 το πρωί έβαλαν τα ταξί της Αθήνας
</H2>
Ακινητοποιημένα παραμένουν σήμερα από τις 5 το πρωί τα ταξί της Αθήνας, λόγω
της 24ωρης απεργίας που αποφάσισε το Συνδικάτο Αυτοκινητιστών Ταξί Αττικής
(ΣΑΤΑ), ζητώντας να απομακρυνθούν από τους δρόμους της πρωτεύουσας τα ταξί-«μαϊμούδες».

Σύμφωνα με το ΣΑΤΑ, η απεργία γίνεται «για την ανεξήγητη κωλυσιεργία του
αρμόδιου υπουργείου Μεταφορών να συγκροτήσει νέο αξιόπιστο μητρώο για τα
νόμιμα ταξί». Το σημερινό μητρώο, λέει το ΣΑΤΑ, «διευκολύνει τα παράνομα
κυκλώματα ταξί και τους αετονύχηδες που δρουν ανεξέλεγκτοι».

Συγκεκριμένα, στην περιοχή της Αττικής το σύνολο των αδειών ταξί ­ μαζί με τις
«μισές» ­ φτάνει τις 24.000, ενώ ως ιδιοκτήτες ταξί εμφανίζονται περίπου
42.000 άτομα!

Η κατάσταση αυτή οφείλεται κυρίως στο γεγονός ότι στο μητρώο ταξί ενώ
καταχωρίζονται κανονικά τα νέα αυτοκίνητα, δεν διαγράφονται αυτά που
αποσύρονται από την κυκλοφορία (αυτό διευκολύνει την κυκλοφορία των «μαϊμούδων»).

Με την εκκαθάριση του μητρώου, αναφέρει το ΣΑΤΑ, θα εντοπιστούν και άδειες που
πιθανόν να έχουν δοθεί «κάτω από το τραπέζι» μετά το 1984 (επισήμως η έκδοση
νέων αδειών έχει σταματήσει από το 1984).

Επίσης, το ΣΑΤΑ διαφωνεί με το μέτρο της αναδρομικής φορολόγησης των
μεταβιβάσεων των αδειών ταξί που έθεσε σε εφαρμογή το υπουργείο Οικονομικών.

Σύμφωνα με τον πρόεδρο του ΣΑΤΑ κ. Ευθύμιο Λυμπερόπουλο, «από 1-1-1997 το
τέλος μεταβίβασης των αδειών ταξί έχει καθοριστεί στο ύψος του ενός
εκατομμυρίου δραχμών».

Όμως το υπουργείο Οικονομικών, λέει ο κ. Λυμπερόπουλος, «δεν αρκείται σε αυτό
και ζητεί αναδρομικά περίπου ένα εκατομμύριο δρχ. για όλες τις άδειες που
άλλαξαν χέρια από το 1988 και μετά».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N37</CAT>
<ED>
Κωδικός άρθρου: A16366N371</ED>
<ID>
ID:20967

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N37&aa=1</URL></REF>


Article

<CATEGORY>vin06</CATEGORY>

 <H2>Ικανοποίηση για το νέο πρακτορείο </H2>
Την ικανοποίησή τους για την ίδρυση του Πρακτορείου Διανομής Τύπου «Άργος»
εκφράζουν με ανακοινώσεις τους η Ένωση Εφημεριδοπωλών Πειραιώς και ο Σύνδεσμος
Εφημεριδοπωλών Θεσσαλονίκης. Η Ένωση Εφημεριδοπωλών Πειραιώς αναφέρει ότι θα
σταθεί αρωγός στη νέα προσπάθεια με «όλες της τις δυνάμεις», ενώ ο Σύνδεσμος
Εφημεριδοπωλών Θεσσαλονίκης σημειώνει ότι θα προσφέρει τη βοήθειά του
οποτεδήποτε του ζητηθεί. Ανακοίνωση για την ίδρυση του καινούργιου πρακτορείου
εξέδωσε και η Ένωσις Προσωπικού Πρακτορείων Εφημερίδων Αθηνών, που θεωρεί
θετική την αναφορά της εταιρείας «Άργος» στο ζήτημα της κατοχύρωσης των
δικαιωμάτων των εργαζομένων στα πρακτορεία εφημερίδων. Όπως εξάλλου
σημειώνεται στην ίδια ανακοίνωση, η Ένωσις Προσωπικού θα επιδιώξει ουσιαστικό
διάλογο με τη διοίκηση της «Άργος» για όλα τα θέματα που απασχολούν τον κλάδο,
αποσκοπώντας στην καλύτερη διακίνηση του Τύπου.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N37</CAT>
<ED>
Κωδικός άρθρου: A16366N372</ED>
<ID>
ID:21032

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N37&aa=2</URL></REF>


Article

<CATEGORY>vin06</CATEGORY>

 <H2>Καλούνται από τα ΚΤΕΟ </H2>
Τα αυτοκίνητα με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτή την εβδομάδα:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
6001 μέχρι ΥΧΑ 6500.

Την εβδομάδα από 23 Φεβρουαρίου μέχρι 26 Φεβρουαρίου θα περάσουν από ΚΤΕΟ τα
αυτοκίνητα με τους αριθμούς:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΧΑ
6501 μέχρι ΥΧΑ 7000.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N37</CAT>
<ED>
Κωδικός άρθρου: A16366N373</ED>
<ID>
ID:21079

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N37&aa=3</URL></REF>


Article

<CATEGORY>vin06</CATEGORY>

 <H5>ΠΕΡΙΣΣΟΤΕΡΑ ΑΠΟ 100.000 ΑΤΟΜΑ ΣΥΜΜΕΤΕΙΧΑΝ ΣΤΟ ΑΠΟΚΡΙΑΤΙΚΟ ΠΑΝΗΓΥΡΙ
</H5><H2>Έκαναν Ρίο το Μοσχάτο
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Από τη μία ήταν οι 40 Βραζιλιάνες χορεύτριες. Από την άλλη το γεγονός ότι η
προσέλευση του κόσμου έσπασε φέτος κάθε ρεκόρ ­ περίπου 100.000 άνθρωποι κάθε
ηλικίας αποφάσισαν να περάσουν το κυριακάτικο μεσημέρι τους χορεύοντας και
τραγουδώντας αποκριάτικα.

Το μεγάλο ξεφάντωμα.Μπαλέτα, μασκαράτες, μαζορέτες, φιλαρμονικές και γύρω
στους 7.600 μεταμφιεσμέ-νους ξεφάντωναν επί 4 ώρες στους δρόμους του Μοσχάτου

Έτσι, για τέσσερις ώρες χθες το μεσημέρι το Μοσχάτο θύμιζε... Ρίο και το
καρναβάλι του δήμου, που διοργανώθηκε φέτος για 13η συνεχή φορά, απέδειξε ότι
οι Απόκριες συνεχίζουν ακόμα να συγκινούν.

Ήταν ένα Σαββατοκύριακο γεμάτο ξεφάντωμα, κέφι και χορό σε όλη την Ελλάδα. Σε
αυτό βοήθησε ο καλός καιρός, αλλά και η χθεσινή γιορτή του Αγίου Βαλεντίνου
που έκανε το φετινό καρναβάλι διαφορετικό.

Χιλιάδες άνθρωποι σε όλη την χώρα βγήκαν στους δρόμους, ντυμένοι αποκριάτικα,
χορεύοντας και τραγουδώντας σε ρυθμούς καρναβαλιού. Και μην ξεχνάμε ότι το
καρναβάλι ακόμα δεν τελείωσε...

Στο Μοσχάτο, ο κόσμος ήταν τόσος πολύ που τα τρένα δεν μπορούσαν να
σταματήσουν από τις 2 μ.μ. στον σταθμό λόγω του μεγάλου συνωστισμού.

Μπορεί ο δήμαρχος Μοσχάτου κ. Ταξιάρχης Παπαντώνης να δηλώνει υπερήφανος που
διοργανώνει το «μεγαλύτερο καρναβάλι της Αθήνας», όμως την χθεσινή προσέλευση
του κόσμου δεν μπορούσε να την προβλέψει.

Μπαλέτα, μασκαράτες, μαζορέτες, φιλαρμονικές και γύρω στους 7.600
μεταμφιεσμένους ξεφάντωναν επί 4 ώρες στους δρόμους του Μοσχάτου παίρνοντας
μέρος στη μεγάλη παρέλαση. Αντιπροσωπείες από 45 πόλεις όλης της χώρας
συμμετείχαν στο γλέντι, καθώς και οι παροικίες της Βραζιλίας (με 40 χορεύτριες
και 3 άρματα), της Πολωνίας και της Νορβηγίας. Αρκετοί εκπρόσωποι της
κυβέρνησης, της Βουλής και της Τοπικής Αυτοδιοίκησης βρέθηκαν στο Μοσχάτο για
την παρέλαση.

Το γλέντι στην περιοχή είχε ξεκινήσει από το Σάββατο το βράδυ, όταν για πρώτη
φορά διοργανώθηκε νυχτερινή παρέλαση με την συμμετοχή αρμάτων, μεταμφιεσμένων,
ενώ τον δικό τους τόνο στην εκδήλωση έδωσαν τα αυτοκίνητα-αντίκες. Οι δάδες,
τα πυροτεχνήματα και οι λαμπαδηφορίες έκαναν τη νύχτα-μέρα, ενώ και το Σάββατο
η προσέλευση του κόσμου ήταν μεγάλη ­ 20-25 χιλιάδες άνθρωποι, σύμφωνα με τους
διοργανωτές. Αλλά και στην υπόλοιπη Αθήνα το κέφι ήταν στην ημερήσια διάταξη.
Στο Νέο Ψυχικό, στον Άγιο Δημήτριο, στην Πλάκα, στο Ελληνικό, στους Αγίους
Αναργύρους, στην Ηλιούπολη, στην Γλυφάδα, στο Κερατσίνι, στου Ζωγράφου, στην
Αργυρούπολη, στο Μαρούσι, στον Ταύρο, στο Χαλάνδρι και σε άλλους δήμους της
Αθήνας διοργανώθηκαν αποκριάτικες παρελάσεις, πάρτι και χάπενινγκ για όλες τις
ηλικίες. Και στην επαρχία το καρναβάλι ήταν στο επίκεντρο το Σαββατοκύριακο
που πέρασε, όμως οι περισσότεροι δήμοι ετοιμάζονται για τις εκδηλώσεις που
έχουν προγραμματίσει γι' αυτή την εβδομάδα και έχουν ως επίκεντρο το τριήμερο
της Καθαράς Δευτέρας. Τα βλέμματα, κυρίως, είναι στραμμένα στην Πάτρα, όπου
την Κυριακή πραγματοποιείται η καθιερωμένη μεγάλη παρέλαση. Όλη την εβδομάδα
θα πραγματοποιηθούν εκδηλώσεις στην αχαϊκή πρωτεύουσα.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N38</CAT>
<ED>
Κωδικός άρθρου: A16366N381</ED>
<ID>
ID:20968

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N38&aa=1</URL></REF>


Article

<CATEGORY>vin06</CATEGORY>

 <H2>Αλβανοί εκμεταλλεύονταν τα παιδιά τους
</H2>
Δέκα χιλιάδες δραχμές την ώρα είχε κοστολογήσει ο 56χρονος Αλβανός Μέλεγκ
Μουσλιμάιγ τον ανάπηρο 14χρονο γιο του. Ένας άλλος πατέρας, ο 29χρονος
Λεονίντα Βουχάνο, δεν πρόλαβε να δει τι πιάνει ο δικός του γιος, μόλις 5
χρόνων, αφού δεν είχε καιρό που τον έβγαλε στη ζητιανιά. Και οι δύο
συνελήφθησαν, ο πρώτος στην Αθήνα, ο δεύτερος στη Θεσσαλονίκη, ενώ ακόμη δεν
έχει διευκρινιστεί τι θα απογίνουν τα δύο παιδιά. Το πρώτο, ένα 14χρονο
παλικαράκι που έχει χάσει το ένα του μάτι και τα δύο του χέρια από έκρηξη
χειροβομβίδας στην Αλβανία. Ο έφηβος αναγκαζόταν να περιφέρεται στις λαϊκές
και στους σταθμούς τρένων και λεωφορείων και να επιδεικνύει την αναπηρία του.
Ο πατέρας του ­ λένε οι αξιωματικοί της Ασφάλειας ­ δεν επέτρεπε τζίρο
κατώτερο των 10.000 δραχμών την ώρα! Είχε και άλλα δύο παιδιά στη «δούλεψή
του», που αρχικά υποστήριξε ότι ήταν δικά του, αλλά μετά ομολόγησε πως το ένα
το... είχε βρει!

Τώρα οι υπηρεσίες Πρόνοιας ψάχνουν να δουν τι μπορεί να γίνει με τον 14χρονο
ανάπηρο, αλλά και με τον 5χρονο που ζητιάνευε σε φανάρια δρόμων στη
Θεσσαλονίκη κατ' εντολήν του πατέρα του.

* Μια άλλη δραματική ιστορία, αυτή τη φορά μιας ανήλικης Βουλγάρας,
αποκαλύφθηκε στην έφοδο που έκαναν αστυνομικοί σε οίκο ανοχής στην οδό Κολωνού 32.

Δεν έχει συμπληρώσει τα 17 η κοπέλα από τη Βουλγαρία, ήδη έχει αλλάξει πολλά
χέρια μαστροπών και έχει γνωρίσει παράνομα στέκια της Αθήνας και της Θεσσαλονίκης.

Πριν από τρεις μήνες, κύκλωμα αλλοδαπών μαστροπών την είχε φέρει στη Θεσσαλονίκη.

Προσελήφθη από τον Αλβανό μαστροπό Άλεκ Κόκα, ο οποίος τη μετέφερε στην
Αθήνα. Την εγκατέστησε στον οίκο ανοχής της οδού Κολωνού. Τα χρήματα που
κέρδιζε η ανήλικη τα παρέδιδε στον «προστάτη» της Άλεκ Κόκα και στον συνεργό
του Αρτάν Σουίτι, ο οποίος συνελήφθη κατά την έφοδο της Αστυνομίας στον οίκο ανοχής.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N38</CAT>
<ED>
Κωδικός άρθρου: A16366N382</ED>
<ID>
ID:21033

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N38&aa=2</URL></REF>


Article

<CATEGORY>vin06</CATEGORY>

 <H2></H2><H2>Αρχαία για Β' Λυκείου </H2>
<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16366N401</ED>
<ID>
ID:20969

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N40&aa=1</URL></REF>


Article

<CATEGORY>vin07</CATEGORY>

 <H2>Ξεφτίζει το αμερικανικό όνειρο
</H2>
<H3></H3>ΣΕΛ. 44
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16366N411</ED>
<ID>
ID:20955

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N41&aa=1</URL></REF>


Article

<CATEGORY>vin07</CATEGORY>

 <H5>ΧΑΝΕΙ ΠΙΑ ΤΗ ΛΑΜΨΗ ΤΟΥ ΚΑΙ ΤΗΝ ΑΙΓΛΗ ΣΤΟΥΣ ΝΕΟΥΣ
</H5><H5>Η απομυθοποίηση των γουέστερν και η ταύτιση με το γιούνισεξ
</H5><H2></H2><H2>Το τζιν... πάλιωσε
</H2>
Ένα σύμβολο κλονίζεται: το ένδυμα του εικοστού αιώνα, όπως το αποκάλεσαν. Οι
νέοι στρέφουν την πλάτη στο τζιν και με τον τρόπο αυτό χλευάζουν τους γονείς
τους, αν όχι τους παππούδες τους.

Φθίνουσα πορεία. Το τζιν εξακολουθεί να είναι πανταχού παρόν, αλλά έχει
αρχίσει να χάνει τη λάμψη και την αίγλη του στους νέους

Δεν το έχουμε συνειδητοποιήσει ακόμα, άλλα ένα σύμβολο κλονίζεται. Το
μπλουτζίν χάνει τη λάμψη του. Είναι ακόμα, βέβαια, πανταχού παρόν, αλλά δεν
είναι πια εκείνο που ξέραμε. Εδώ και δύο τρία χρόνια, το παραδοσιακό τζιν με
τις πέντε τσέπες (η πέμπτη, η πιο μικρή, είναι η «τσέπη του αναπτήρα») χάνει
έδαφος. Και μαζί του, η Νο1 εταιρεία παραγωγής τζιν στον κόσμο, η Levi
Strauss, που προσπαθεί να περιορίσει τη ζημιά της, κλείνοντας 11 από τα 27
αμερικανικά εργοστάσιά της.

Του δρόμου...

Στην Ευρώπη, όπου οι πωλήσεις μειώθηκαν κατά 8% το 1998, πρέπει να κλείσουν
τέσσερις μονάδες παραγωγής. Η παρακμή του τζιν είναι αισθητή στην Γερμανία και
ακόμα περισσότερο στην Βρετανία, όπου η βιομηχανία του τζιν έχασε έξι
εκατομμύρια παντελόνια σε ένα χρόνο. Στη Γαλλία, οι πωλήσεις παραμένουν
σταθερές, εφ' όσον το 1998 πουλήθηκαν 40 εκατομμύρια τζιν. Οι άλλες εταιρείες,
όπως π.χ. η Lee Cooper, οι οποίες είναι λιγότερο εξαρτημένες από τα «κλασικά»
μοντέλα (το 501 αντιπροσωπεύει περίπου το ένα τρίτο των πωλήσεων της Levi
Strauss), προσαρμόστηκαν πιο εύκολα στην νέα τάση, ρίχνοντας στην αγορά
μοντέλα που ταιριάζουν περισσότερο στην αισθητική «του δρόμου».

Δεν αντέχει...

Ολοένα και πιο συχνά, το τζιν φοριέται σήμερα στην έκδοση του μπάγκι και του
στρετς. Τι ειρωνεία αλήθεια: για να επιβιώσει, το τζιν οφείλει να ακολουθήσει
τη μόδα τη στιγμή που έκτισε τον μύθο του περιφρονώντας τις επιταγές της. Οι
μεγάλοι μόδιστροι το οικειοποιήθηκαν και στις μπουτίκ της μόδας το Ντένιμ
εξακολουθεί να γοητεύει. Όμως το «ένδυμα του εικοστού αιώνα», όπως αποκάλεσαν
το τζιν, φαίνεται ότι δύσκολα θα αντέξει το πέρασμα στην επόμενη χιλιετία ­
τουλάχιστον στην ιστορική μορφή του.

Έχουν περάσει πολλά χρόνια, λέει ο Ξαβιέ, 38 χρόνων, από την εποχή που
«φορούσαμε το μπλουτζίν, κυρίως επειδή αντιδρούσαν οι γονείς μας. Ήταν ένα
σύμβολο εξέγερσης εναντίον τους».

«Το τζιν είναι κάτι το τετριμμένο», διαπιστώνει ο Πσκάλ Ντ' Αλιίν, γενικός
διευθυντής της Lee Cooper Γαλλίας. «Για τους νέους δεν είναι πια το λάβαρο
κατά του κατεστημένου. Οι κάτω των 25 χρόνων δεν αντιπροσωπεύουν πλέον παρά το
20% των αγοραστών τζιν».

Κόντρα στους γονείς

Ένα ακόμα άσχημο μαντάτο για όσους ήταν 20 χρόνων το διάστημα από το 1960
μέχρι το 1980 και έβλεπαν τους γονείς τους να δυσανασχετούν όταν φορούσαν
τζιν. Η γενιά του μπέιμπι-μπουμ, που διαπιστώνει με λύπη ότι το ροκ εντ ρολ
δεν είναι πια αυτό που ήταν, θα πρέπει να συμβιβαστεί με κάτι ακόμα πιο
οδυνηρό: η κρίση του τζιν δεν είναι παρά η χλεύη των νεώτερων γενεών προς το
πρόσωπό τους. «Η εικόνα που ταυτίζεται με το κλασικό τζιν, είναι η αντανάκλαση
μιας παρωχημένης εποχής», λέει ο Πατρίκ Γκιγιοτέν, υπεύθυνος της ανδρικής
κολεξιόν μεγάλου οίκου μόδας. 
«Οι έφηβοι αποτελούν την ομάδα αναφοράς για την βιομηχανία ενδύματος. Και δεν
θέλουν με κανέναν τρόπο να ντύνονται όπως οι γονείς τους και κυρίως όπως ο
παππούδες τους. 
Γι' αυτόν το λόγο είναι πρόθυμοι να φορέσουν παντελόνια που κατεβαίνουν τόσο
χαμηλά από τη μέση, ώστε τους δυσκολεύουν ακόμα και να περπατήσουν». Με δυο
λόγια, το να φορά σήμερα ένας δεκαεξάρης το γνήσιο ξεβαμμένο Levis είναι
«ντροπή». Ο tempora! o mores!...


Μήπως, όμως, και η απομυθοποίηση των γουέστερν παίζει ρόλο στο ξέφτισμα της
γοητείας του μπλουτζίν; Η εικόνα του Τζέιμς Ντιν κατέληξε να συγχέεται με του
Ρόναλντ Ρήγκαν, με τζιν και καουμπόικο καπέλο. Εικόνα κάθε άλλο παρά νεανική
και μοντέρνα. Άλλοι πάλι διερωτώνται μήπως θα πρέπει να ενοχοποιηθεί και η
ταύτιση του τζιν με το γιούνισεξ. Και αμφιβάλλουν αν, αφού εξυπηρέτησε τις
φεμινιστικές διεκδικήσεις, εκφράζει τις προσδοκίες των σύγχρονων γυναικών, για
τις οποίες η θηλυκότητα δεν είναι πλέον συνώνυμη με την συνθηκολόγηση με τον
ανδρικό σωβινισμό.

«Στολή» κατά την δεκαετία του 1970, το τζιν απορρίπτεται ή στην καλύτερη
περίπτωση παραμερίζεται από τους πιο νέους. «Η ομοιομορφία ολοκλήρωσε τον
κύκλο της», λέει ο Ντινιέ Σενάβ, διευθυντής μάρκετινγκ υφαντουργικής
εταιρείας. «Οι νέοι ζητούν ρούχα που θα εκφράζουν τους ίδιους. Με την
ενδυμασία τους δεν θέλουν να διακηρύξουν ότι ανήκουν σε μία ευρεία κατηγορία.
Επιδικώκουν να δημιουργήσουν την δική τους πανοπλία σε μικρές ομάδες. Με το
τζιν επήλθε κορεσμός. Αλλά, στον χώρο της μόδας, όπου τα πάντα είναι ρευστά,
πρέπει να είμαστε επιφυλακτικοί: τίποτα δεν μας λέει ότι αύριο το τζιν δεν θα
κάνει μια θεαματική επανεμφάνιση».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16366N412</ED>
<ID>
ID:21023

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N41&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Μονομερής επίδοση
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

Η κυβέρνηση Σημίτη «έδωσε περίπου όλα» στην προσπάθεια να επιτύχει είσοδο της
χώρας στην ΟΝΕ. Τούτο οφείλεται κυρίως στην εντυπωσιακή θεληματικότητα και
συνέπεια στη γραμμή του προσωπικώς του πρωθυπουργού και στον επίμοχθο ζήλο των
κύριων συνεργατών του.

* Αλλά έπρεπε ο ελληνικός λαός να υποστεί τέτοια συρρίκνωση εισοδήματος χάριν
του στόχου της ΟΝΕ; Η απάντηση που εγώ τουλάχιστον δίνω ως «ανειδίκευτος»
πολίτης προκύπτει, εμμέσως, καταφατική: παρακολουθώντας τις συζητήσεις στα
μέσα ενημέρωσης και, κυρίως, στη Βουλή δεν άκουσα καμιά ουσιαστική αντίρρηση·
καμιά υπαλλακτική πρόταση οικονομικής πολιτικής. Οι επικριτές διατύπωσαν
σοβαρά επιχειρήματα ιδίως για τις συνέπειες μετά την ένταξη. Όμως ουδείς
πρότεινε αξιόπιστα διαφορετική πολιτική. Ούτε το ΚΚΕ που ήταν απαρχής
απορριπτικό. Μομφές μόνον κατά της πολιτικής της Ένωσης ως αντικοινωνικής,
κεφαλαιοκρατικής και ανάλογα, παραβλεπόμενου συστηματικά τού γεγονότος ότι
εμείς επισπεύδουμε την ολοκλήρωση της ένταξής μας και ότι σπαταλήσαμε πολύτιμο
χρόνο για την εναρμόνισή μας. Και παγίως παραγνωρίζουμε ότι κανείς δεν θα μας
συμπεριφερθεί καλύτερα απ' ό,τι δικαιολογεί το ειδικό πολιτικό βάρος της χώρας...

* Ωστόσο η πολιτική του Πρωθυπουργού σκιάζεται βαρύτατα, διότι η κυβέρνηση
παραμέλησε καθοριστικά ποιοτική αναβάθμιση των Ενόπλων Δυνάμεων στο βαθμό του
μεγέθους της απειλής. Στο θέμα αυτό ο Πρωθυπουργός δεν εξετίμησε τις δύο
προτεραιότητες ως τουλάχιστον ισοδύναμες, επιβάλλουσες σύμμετρη ­ εφικτή ­
ικανοποίηση: Έτσι το περιλάλητο ΚΥΣΕΑ ανέβαλε την παραγγελία περίτεχνων νέας
γενιάς αεροσκαφών για μια επταετία! Και τα λίγα, προς αντικατάσταση απωλειών
«αργότερα»! Παραμένουμε, λοιπόν, «ασφαλισμένοι» στις ΗΠΑ με βαρύ ασφάλιστρο
και αμφίβολο ασφάλισμα.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16366N413</ED>
<ID>
ID:21099

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N41&aa=3</URL></REF>


Article

<CATEGORY>vin07</CATEGORY>

 <H5>ΡΑΧ AMERICANA ΣΤΟ ΚΟΣΟΒΟ: Ο ΚΛΙΝΤΟΝ ΣΤΕΛΝΕΙ 4.000 ΣΤΡΑΤΙΩΤΕΣ ΜΕΣΩ ΘΕΣΣΑΛΟΝΙΚΗΣ
</H5><H2></H2><H2>Ολμπράϊτ: Συμφωνία ή καταστροφή
</H2>
Βάσει προαποφασισμένου ειρηνευτικού σχεδίου ο πρόεδρος Κλίντον υπέγραψε το
Σάββατο το διάταγμα για την αποστολή μέσω Θεσσαλονίκης και FYROM των 4.000
Αμερικανών στρατιωτών που θα συμμετάσχουν στη δύναμη 28.000 ΝΑΤΟϊκών
στρατιωτών η οποία θα σταλεί στο Κοσσυφοπέδιο για «την προάσπιση εθνικών
συμφερόντων » των ΗΠΑ.

Αντλώντας μαθήματα από τον Β' Παγκόσμιο Πόλεμο έως τον πόλεμο της Βοσνίας, ο
πρόεδρος Κλίντον είπε πως «χωρίς την αμερικανική εμπλοκή ο πόλεμος θα μπορούσε
να αιματοκυλήσει ολόκληρη τη Βαλκανική πέρα από τα σύνορα του Κοσσυφοπεδίου
και να εξαπλωθεί στην Αλβανία, τη ΠΓΔΜ, την Ελλάδα, την Τουρκία και ακόμα να
αναζωπυρώσει τη διαμάχη στη Βοσνία».

«Οι Ηνωμένες Πολιτείες έχουν εθνικό συμφέρον για την επίτευξη της ειρήνης»,
είπε ο πρόεδρος Κλίντον. «Αν η διαμάχη παρατείνεται, υπάρχει φόβος για μεγάλες
απώλειες και δημιουργία κύματος προσφύγων στην Ευρώπη».

Έως τώρα οι δύο αντιμαχόμενες πλευρές έχουν πραγματοποιήσει μικρή πρόοδο στις
ειρηνευτικές συνομιλίες, παρά την πίεση που δέχονται από το ΝΑΤΟ να φθάσουν σε διακανονισμό.

Εν όψει όμως συμφωνίας, η αμερικανική κυβέρνηση και οι Ευρωπαίοι σύμμαχοί της
επιθυμούν να υπάρχει έτοιμη δύναμη η οποία θα κινηθεί σε σύντομο χρονικό
διάστημα στην κρίσιμη περιοχή, το πρώην αυτόνομο κομμάτι της Σερβίας, στα
σύνορα με την Αλβανία.

Η ανακοίνωση

Την απόφασή του ανακοίνωσε ο Αμερικανός πρόεδρος στον εβδομαδιαίο ραδιοφωνικό
λόγο του, που ήταν αφιερωμένος αποκλειστικά στο Κοσσυφοπέδιο. Είπε ακόμα πως
στην απόφασή του αυτή κατέληξε ύστερα από πολλών εβδομάδων προετοιμασία. Η
ανακοίνωση του προέδρου των ΗΠΑ είχε έναν πρόσθετο στόχο: να ενισχύσει την
υπουργό Εξωτερικών των ΗΠΑ Μαντλίν Ολμπράιτ που πήγε το Σαββατοκύριακο στο Παρίσι.

Στο ραδιοφωνικό του μήνυμα ο Κλίντον είπε πως η προοπτική της αμερικανικής
συμμετοχής «θα δώσει και στις δύο πλευρές μια σιγουριά για να αφήσουν τα όπλα».

Επέμεινε ακόμα ότι η αποστολή του ΝΑΤΟ «είναι προκαθορισμένη, με ξεκάθαρη και
ρεαλιστική στρατηγική που θα μας επιτρέψει να φέρουμε πίσω τις δυνάμεις μας
όταν ολοκληρωθεί η αποστολή τους». 
Τα όρια της αποστολής

Αμερικανός αξιωματούχος είπε πως αποστολή της ΝΑΤΟϊκής δύναμης θα είναι να
παρακολουθεί και να επιβάλει τις στρατιωτικές εκφάνσεις της ειρηνευτικής
συμφωνίας και πρωταρχικά την αποχώρηση των σερβικών δυνάμεων ασφαλείας από το
Κοσσυφοπέδιο και τον αφοπλισμό του Απελευθερωτικού Στρατού Κοσσυφοπεδίου.

«Τρία χρόνια αργότερα και αφού έχουν ξοδευτεί περισσότερα από 20 εκατομμύρια
δολάρια, δύναμη 6.000 Αμερικανών στρατιωτών εξακολουθεί να βρίσκεται στη
Βοσνία», είπε ο Ρεπουμπλικανός βουλευτής του Τέξας Σαμ Τζόνσον. Για να
συμπληρώσει: «Ο πρόεδρος θα πρέπει να διευκρινίσει τα όρια της αποστολής, τους
στόχους και την καταληκτική ημερομηνία της πριν σταλούν τα στρατεύματά μας σε
άλλη μία αναταραχή».

Η Ολμπράιτ στο Ραμπουγέ

Η Υπουργός Εξωτερικών των ΗΠΑ κατάφερε χθες να φέρει για πρώτη φορά σε μια
«πρόσωπο με πρόσωπο» συνάντηση τις αντιπροσωπείες των Σέρβων και Αλβανοφώνων.
Λίγο νωρίτερα είχε ανακοινωθεί πως η προθεσμία τερματισμού των
διαπραγματεύσεων πήρε μιας βδομάδας παράταση.

Η Ολμπράιτ, που έμεινε επί 3 1/2 ώρες στο Ραμπουγέ, δήλωσε στους
δημοσιογράφους ότι έδωσε και στις δύο αντιπροσωπείες το μήνυμα πως «έχουν να
επιλέξουν ανάμεσα στη συμφωνία ή την καταστροφή».

«Αν οι διαπραγματεύσεις αποτύχουν, η απειλή των αεροπορικών επιδρομών του ΝΑΤΟ
παραμένει πραγματικότητα», είπε η Ολμπράιτ.

Οι υπουργοί Εξωτερικών των χωρών που μετέχουν στην Ομάδα Επαφής συναντήθηκαν
στο Παρίσι, στο πλαίσιο προσπάθειας να ασκήσουν περισσότερη πίεση στα
εμπλεκόμενα στην κρίση του Κοσσυφοπεδίου μέρη, για να καταλήξουν σε μια
συμφωνία ειρήνευσης, ανακοίνωσαν Γάλλοι αξιωματούχοι.

«Καλούμε και τις δύο πλευρές να οδηγήσουν τις συνομιλίες σε ένα επιτυχημένο
τέλος. Και οι δύο πλευρές πρέπει να λάβουν υπόψη τους τις αρνητικές συνέπειες
που θα έχει πιθανή αποτυχία των συνομιλιών», δήλωσε ο Γερμανός υπουργός
Εξωτερικών Γιόσκα Φίσερ, ο οποίος παρίστατο και στις δύο συναντήσεις.

Πάντως, ο Σέρβος πρόεδρος Μίλαν Μιλουτίνοβιτς επανέλαβε χθες, μετά τις
συνομιλίες που είχε με Δυτικούς υπουργούς Εξωτερικών, ότι το Βελιγράδι δεν
θεωρεί αναγκαία την ανάπτυξη ΝΑΤΟϊκών χερσαίων δυνάμεων για την επιτήρηση της
ενδεχόμενης ειρηνευτικής συμφωνίας στο Κοσσυφοπέδιο.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16366N421</ED>
<ID>
ID:20956

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N42&aa=1</URL></REF>


Article

<CATEGORY>vin07</CATEGORY>

 <H2></H2><H2>«Δεν θέλουμε νέα Βοσνία»
</H2>
<AUTHOR>ΤΟΝΙ ΜΠΛΕΡ</AUTHOR>

Όσο οι ειρηνευτικές συνομιλίες για το Κοσσυφοπέδιο συνεχίζονται, ο βρετανικός
στρατός ετοιμάζεται να στείλει εξοπλισμό στα Βαλκάνια, στο πλαίσιο του
σχεδιασμού του. Άρματα μάχης, πυροβόλα και στρατιωτικά οχήματα θα ξεκινήσουν
αύριο (σήμερα) το ταξίδι τους προς την Ελλάδα. Αν οι δύο πλευρές επιλέξουν την
ειρήνη, αυτές οι μονάδες θα αποτελέσουν τη ραχοκοκαλιά της διεθνούς
στρατιωτικής δύναμης που θα απαιτηθεί για να τη στηρίξει. Μερικοί λένε ότι το
Κοσσυφοπέδιο είναι πολύ μακρινό και ότι δεν ενδιαφέρει ιδιαίτερα τη Βρετανία.
Γιατί να εμπλακούμε; Γιατί εκεί; Σε αυτούς έχω να πω ότι δεν θα αγνοήσω τον
πόλεμο και την αστάθεια στην Ευρώπη. Ο πόλεμος στη Βοσνία από το 1991 έδειξε
ότι δεν μπορούμε να αντιμετωπίζουμε την ήπειρό μας επιπόλαια. Οι ευθύνες μας
δεν σταματούν στο κανάλι της Μάγχης. Αν μπορούμε να προλάβουμε τον πόλεμο,
πρέπει να αγωνιστούμε γι' αυτό. Περισσότεροι από 200.000 άνθρωποι σκοτώθηκαν
στη Βοσνία και περίπου 2 εκατομμύρια υποχρεώθηκαν να εγκαταλείψουν τα σπίτια
τους. Στην προσπάθειά τους να αποφύγουν τις εθνικές εκκαθαρίσεις και την
καταστροφή στην πατρίδα τους, πολλοί κατέληξαν πρόσφυγες στην Ευρώπη και στη
Βρετανία. Δεν θέλουμε να επαναληφθεί αυτό στο Κοσσυφοπέδιο.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16366N422</ED>
<ID>
ID:21024

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N42&aa=2</URL></REF>


Article

<CATEGORY>vin07</CATEGORY>

 <H2>Γ. Παπανδρέου: Δεν λύνεται το πρόβλημα με σενάρια αλλαγής συνόρων
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Μεγάλη προσπάθεια καταβάλλουν οι αξιωματούχοι της Ευρωπαϊκής Ένωσης, για να
αποτρέψουν τον κίνδυνο πραγματοποίησης βομβαρδισμών, που προβλέπει το
αμερικανικής έμπνευσης σχέδιο του ΝΑΤΟ.

Υπάρχουν περιθώρια διαπραγματευτικών κινήσεων για να αποφευχθεί η στρατιωτική
επέμβαση στο Κόσοβο, δήλωσε ο αναπληρωτής υπουργός Εξωτερικών Γιώργος Α.
Παπανδρέου, μετά την άτυπη συνάντηση των υπουργών Εξωτερικών της Ευρωπαϊκής
Ένωσης που πραγματοποιήθηκε χθες στη γαλλική πρωτεύουσα με πρωτοβουλία της
γερμανικής προεδρίας. Ο Γιώργος Παπανδρέου, σε τηλεφωνική επικοινωνία που είχε
με «ΤΑ ΝΕΑ», αφού χαρακτήρισε «πολύ χρήσιμη την πρωτοβουλία της γερμανικής
προεδρίας», πρόσθεσε πως «θα συνεχισθούν οι πιέσεις και προς τις δύο πλευρές
των ενδιαφερομένων στο Κοσσυφοπέδιο, για να υπάρξει ειρηνική συμφωνία».
Επισήμανε, πάντως, ότι «η διαπραγματευτική διαδικασία βρίσκεται σε δύσκολο
σημείο και ότι καταβάλλεται μεγάλη προσπάθεια να βρεθεί λύση».

Κατά την άποψη του Γιώργου Παπανδρέου, εάν επιτέλους οι αντιμαχόμενες
αντιπροσωπείες «καθήσουν στο ίδιο τραπέζι», τότε θα πρέπει να εξετασθεί και το
ενδεχόμενο άρσης του εμπάργκο.

Σε ερώτηση αν τίθεται ζήτημα «αλλαγής συνόρων στη Σερβία με βάση τις σκέψεις
τού πρώην υπουργού Εξωτερικών της Βρετανίας και διαπραγματευτή της Ένωσης μια
εποχή στη Βοσνία, Ντέιβιντ Όουεν», ο κ. Παπανδρέου απάντησε: «Εδώ και αρκετό
καιρό ακούγονται πολλά σενάρια. Αλλά δεν νομίζω πως με αυτό τον τρόπο (την
απόδοση εδαφών της Σερβικής Δημοκρατίας της Βοσνίας στη Σερβία με αντάλλαγμα
ανεξαρτησία στο Κοσσυφοπέδιο) θα επιλυθεί το πρόβλημα. Υπάρχει πεδίο με λογική
διαπραγμάτευση, που θα πείσει και τις δύο πλευρές να λύσουν το πρόβλημα».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16366N423</ED>
<ID>
ID:21071

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N42&aa=3</URL></REF>


Article

<CATEGORY>vin07</CATEGORY>

 <H5>ΜΟΛΙΣ ΤΟ 17% ΤΩΝ ΝΕΩΝ ΘΑ ΗΘΕΛΕ ΝΑ ΚΥΒΕΡΝΗΣΕΙ ΤΗ ΧΩΡΑ
</H5><H2>Το αμερικανικό όνειρο χωλαίνει
</H2>
Ο Μπιλ Κλίντον επιστρέφει στο έργο του ­ το προεδρικό ­ για να ολοκληρώσει τη
δεύτερη και τελευταία θητεία του ως 42ος πρόεδρος των ΗΠΑ, χωρίς την απειλή
της καθαίρεσης να επικρέμαται πια στο κεφάλι του.

Σε μία σύντομη ομιλία του στον Λευκό Οίκο, ο Αμερικανός πρόεδρος εξέφρασε την
επιθυμία του να κοιτάξει από εδώ και πέρα μπροστά, τώρα που ήρθε η ώρα της
συμφιλίωσης και της ανανέωσης. Όταν ακόμη ο Μπιλ Κλίντον ήταν παιδί, μπορεί να
ονειρευόταν ότι κάποτε θα γινόταν πρόεδρος των ΗΠΑ. Δυστυχώς ­ ή ευτυχώς ­ οι
σημερινοί νεαροί Αμερικανοί δεν θα επέλεγαν τον δικό του δρόμο. Αυτό δείχνει
δημοσκόπηση που διενεργήθηκε για λογαριασμό του τηλεοπτικού δικτύου ABC, με
την ευκαιρία της σημερινής «Ημέρας των Προέδρων». Το αμερικανικό όνειρο
μοιάζει να έχει ξεφτίσει. 
Το 62% των νέων ηλικίας 12-17 ετών δήλωσαν ότι, αν ήθελαν, θα μπορούσαν να
γίνουν οι μελλοντικοί ένοικοι του Λευκού Οίκου, όμως μόλις το 17% από αυτούς
εκδήλωσε ενδιαφέρον να κυβερνήσει τη χώρα.

Πάντως, το γεγονός ότι μέχρι σήμερα δεν υπήρξε καμιά γυναίκα πρόεδρος των ΗΠΑ
δεν φαίνεται να έχει μειώσει τον ενθουσιασμό των κοριτσιών που, σε ποσοστό
64%, δήλωσαν ότι, όταν μεγαλώσουν, έχουν πιθανότητες να γίνουν πρόεδροι.
Παρόμοια είναι και τα σχέδια της Χίλαρι Κλίντον, τώρα που η δικαστική
περιπέτεια του συζύγου της έχει πια τελειώσει. Σύμφωνα με τον προσωπάρχη του
Λευκού Οίκου Τζον Ποντέστα, η κυρία Κλίντον θα σκεφθεί αν θα θέσει
υποψηφιότητα στην Πολιτεία της Νέας Υόρκης για μία θέση στη Γερουσία. Ο
Ποντέστα εξέφρασε τη βεβαιότητα ότι αν υποψήφια του Δημοκρατικού Κόμματος
είναι η Χίλαρι Κλίντον θα μπορέσει να νικήσει τον ρεπουμπλικανό δήμαρχο Τζουλιάνι.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16366N442</ED>
<ID>
ID:21025

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N44&aa=2</URL></REF>


Article

<CATEGORY>vin07</CATEGORY>

 <H2>2,6 εκατ. πρόσφυγες θύματα του εμφυλίου στο Αφγανιστάν
</H2>
Δέκα χρόνια μετά την αποχώρηση και του τελευταίου Σοβιετικού στρατιώτη από το
Αφγανιστάν, 2,6 εκατομμύρια Αφγανοί εξακολουθούν να ζουν στην εξορία, από το
Ιράν και το Πακιστάν έως τη Φρανκφούρτη, το Παρίσι και το Λονδίνο.

Οι Αφγανοί είναι ο λαός με τους περισσότερους πρόσφυγες στον κόσμο, ανακοίνωσε
ο ΟΗΕ με την ευκαιρία της δέκατης επετείου από την αποχώρηση των Σοβιετικών. Ο
αδιάκοπος εμφύλιος πόλεμος ανάμεσα στις αντιμαχόμενες πολιτικές παρατάξεις, οι
παραβιάσεις των ανθρωπίνων δικαιωμάτων από το θεοκρατικό καθεστώς των Ταλεμπάν
και η κατεστραμμένη οικονομία της χώρας δεν επιτρέπουν την επιστροφή των
προσφύγων στην πατρίδα τους.

Η εισβολή της Σοβιετικής Ένωσης στο Αφγανιστάν, στις 27 Δεκεμβρίου 1979, ήταν
ένα «πολιτικό λάθος», δήλωσε χθες ο Ρώσος στρατηγός Μπορίς Γκρομόφ, ο οποίος
ήταν επικεφαλής των σοβιετικών στρατευμάτων κατά την εισβολή. «Αυτός ο πόλεμος
συνέβαλε στην καταστροφή της σοβιετικής οικονομίας και στην κατάρρευση της
μεγάλης μας χώρας», είπε ο στρατηγός σε συνέντευξη Τύπου για τη δέκατη επέτειο
από την αποχώρηση των Σοβιετικών από το Αφγανιστάν.

Ο στρατηγός Γκρομόφ ηγείται σήμερα οργάνωσης βετεράνων πολεμιστών που μετέχει
στο κόμμα του δημάρχου της Μόσχας Γιούρι Λουζκόφ.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16366N443</ED>
<ID>
ID:21072

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N44&aa=3</URL></REF>


Article

<CATEGORY>vin07</CATEGORY>

 <H2>Οι Ταλεμπάν ελέγχουν τις κινήσεις του Λάντεν
</H2><H2></H2>
Ελάχιστα πιθανό θεωρεί ο υφυπουργός Εξωτερικών της Βρετανίας, Ντέρεκ Φάτσετ,
να έχουν χάσει οι Αφγανοί Ταλεμπάν τα ίχνη του φερόμενου ως τρομοκράτη
Σαουδάραβα πολυεκατομμυριούχου Οσάμα Μπιν Λάντεν.

«Δεν πιστεύω ότι ο Μπιν Λάντεν μπορούσε να εξαφανιστεί αιφνιδιαστικά, κάτω από
τη μύτη των Ταλεμπάν», είπε ο Φάτσετ μιλώντας στο BBC. «Οι Ταλεμπάν ελέγχουν
επακριβώς ό,τι κάνει. Δεν δέχομαι την ιδέα σύμφωνα με την οποία θα μπορούσε να
περιφέρεται στο Αφγανιστάν κάνοντας ό,τι θέλει», κατέληξε ο Βρετανός
υφυπουργός. Εκπρόσωπος του κινήματος των Ταλεμπάν, το οποίο έχει υπό τον
έλεγχό του το 80% του Αφγανιστάν, υποστήριξε ότι ο Μπιν Λάντεν έχει
εξαφανιστεί από την Παρασκευή και ότι κανείς δεν γνωρίζει πού βρίσκεται. Οι
ΗΠΑ από την πλευρά τους ανακοίνωσαν ότι δεν είναι σε θέση να το βεβαιώσουν.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16366N444</ED>
<ID>
ID:21102

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N44&aa=4</URL></REF>


Article

<CATEGORY>vin07</CATEGORY>

 <H5>ΧΑΡΗ ΣΤΗ ΒΙΟΤΕΧΝΟΛΟΓΙΑ ΘΑ ΕΚΤΙΝΑΧΘΕΙ Ο ΜΕΣΟΣ ΟΡΟΣ ΖΩΗΣ ΤΟΝ 21ο ΑΙΩΝΑ
</H5><H2>Θα ζουν έως τα 130 τους
</H2>
Η πρόοδος της επιστήμης θα επιτρέψει στα παιδιά που γεννιούνται σήμερα, να
ζήσουν μέχρι τα 130 τους χρόνια. Για πρώτη φορά, οι επιστήμονες υπολόγισαν τα
επιπλέον χρόνια ζωής που η επανάσταση της βιοτεχνολογίας θα χαρίσει στην πρώτη
γενιά του 21ου αιώνα.

Οι επιστήμονες πιστεύουν ότι μέχρι το 2050 η επιστημονική πρόοδος θα προσθέσει
άλλα 50 χρόνια ζωής στον σημερινό μέσο όρο των 75 χρόνων για τους άνδρες και
των 79 χρόνων για τις γυναίκες, επιφέροντας ριζικές αλλαγές στον τρόπο ζωής.

Ο Μίκιο Κάκου, φυσικός στο Πανεπιστήμιο της Νέας Υόρκης, εκτιμά ότι ο μέσος
όρος ζωής μπορεί να εκτιναχθεί στα 130 χρόνια, χάρη στις εξελίξεις της
βιοτεχνολογίας. «Δεν πρόκειται για επιστημονική φαντασία ούτε για εικασία.
Είναι γεγονός ότι ο άνθρωπος θα ζει πολύ περισσότερο», τονίζει ο Μίκιο Κάκου. 
Ο Αμερικανός ερευνητής κατέληξε σ' αυτό το συμπέρασμα, αφού συνομίλησε με 150
διακεκριμένους επιστήμονες, στο πλαίσιο της έρευνας που πραγματοποίησε, για να
συγγράψει το βιβλίο του «Οράματα», με θέμα την τεχνολογία του μέλλοντος.

Οι έρευνες

Η αύξηση του ορίου ζωής θα προέλθει από τις έρευνες που ήδη έχουν ξεκινήσει οι
ερευνητές σε διάφορους τομείς, μεταξύ των οποίων είναι και οι ακόλουθες:

* Η αποκρυπτογράφηση του γενετικού κώδικα θα οδηγήσει σε νέες θεραπείες για
τις παθήσεις της καρδιάς και τον καρκίνο, με αποτέλεσμα να προστεθούν μέχρι
και 15 χρόνια ζωής.

* Οι μέθοδοι για την εκμετάλλευση των αναζωογονητικών ιδιοτήτων των ορμονών,
αλλά και για την αποτροπή των βλαβερών καρκινογόνων παρενεργειών τους, θα
προσθέσουν άλλα 10 χρόνια ζωής.

* Η χρήση κλωνοποιημένων κυττάρων θα οδηγήσει στην εργαστηριακή παραγωγή
μοσχευμάτων, προσφέροντας απεριόριστα αποθέματα οργάνων για μεταμοσχεύσεις και
προσθέτοντας άλλα 10 χρόνια ζωής.

* Ο εντοπισμός των γονιδίων που ευθύνονται για το γήρας, θα οδηγήσει στην
ανακάλυψη μεθόδων για την επιβράδυνση της βιολογίας του ίδιου του γήρατος.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16366N451</ED>
<ID>
ID:20957

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N45&aa=1</URL></REF>


Article

<CATEGORY>vin07</CATEGORY>

 <H2>Η Ελλάδα στη μέση του πίνακα των «χωρών της διαφθοράς»
</H2>
Το Καμερούν ήταν κατά το 1998 η πιο διεφθαρμένη χώρα του κόσμου, ακολουθούμενο
από την Παραγουάη και την Ονδούρα. Αυτό προκύπτει από την κατάταξη που
ανακοίνωσε η μη κυβερνητική οργάνωση «Διεθνής Διαφάνεια», όπου η Ελλάδα
εμφανίζεται λίγο πάνω από τη μέση.

Συνολικά 85 χώρες περιλαμβάνονται στον «Κατάλογο της Διαφθοράς», ο οποίος
συντάσσεται βάσει σφυγμομετρήσεων που γίνονται σε ομάδες παρατηρητών
(επιχειρηματίες, ειδικούς, κοινή γνώμη κ.λπ.).

Τα κράτη κατατάσσονται βάσει της εικόνας που παρουσιάζουν στο θέμα της
διαφθοράς και όχι βάσει επιστημονικών κριτηρίων. Ο κατάλογος κλιμακώνεται από
τη χώρα που θεωρείται η λιγότερο διεφθαρμένη (1η) ως εκείνη που θεωρείται η
πιο διεφθαρμένη (85η).

Το Καμερούν εκθρόνισε πέρυσι τη Νιγηρία, η οποία είχε βρεθεί δύο φορές στη
θέση της πιο διεφθαρμένης χώρας. Η Νιγηρία βρίσκεται τώρα στην 4η θέση, μαζί
με την Τανζανία και μπροστά από την Ινδονησία, τρεις χώρες της Λατινικής
Αμερικής (Κολομβία, Βενεζουέλα και Ισημερινός) και τη Ρωσία.

Στο άλλο άκρο του καταλόγου, η Δανία θεωρείται η λιγότερο διεφθαρμένη χώρα,
ακολουθούμενη από τη Φινλανδία και τη Σουηδία. Η Γερμανία έρχεται στη 15η
θέση, οι Ηνωμένες Πολιτείες στη 17η και η Γαλλία στην 21η θέση των λιγότερο
διεφθαρμένων. Η Ελλάδα, με «βαθμό» 4,9, βρίσκεται στη μέση του πίνακα.

Η βαθμολογία κλιμακώνεται από το 10 (χώρα πολύ «καθαρή») ως το 0 (χώρα πολύ
διεφθαρμένη). Πολλές χώρες δεν περιελήφθησαν πάντως στον κατάλογο επειδή δεν
υπήρχαν διαθέσιμα αξιόπιστα στοιχεία.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16366N452</ED>
<ID>
ID:21026

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N45&aa=2</URL></REF>


Article

<CATEGORY>vin07</CATEGORY>

 <H2>Τεχνητά σπερματοζωάρια θα χαρίζουν παιδιά σε στείρους άνδρες
</H2>
Τεχνητά σπερματοζωάρια που έχουν παραχθεί σε δοκιμαστικό σωλήνα, με σκοπό να
χαρίσουν παιδιά σε στείρους άνδρες χωρίς την προσφυγή σε τεχνητή γονιμοποίηση
με σπέρμα ξένου δότη: η ανακάλυψη αυτή, που ανοίγει νέους δρόμους στις
τεχνικές της τεχνητής γονιμοποίησης, είναι προϊόν κοινών ερευνών από Ιταλούς,
Γάλλους και Τούρκους επιστήμονες. Τα αποτελέσματα αυτών των ερευνών
δημοσιεύονται στο τελευταίο τεύχος της ιατρικής επιθεώρησης «Λάνσετ» και
δείχνουν ότι η παντελής απουσία σπερματοζωαρίων στο σπερματικό υγρό (που
ευθύνεται για το 15-25% των κρουσμάτων ανδρικής στειρότητας) δεν αποκλείει
πλέον την πιθανότητα τεκνοποιίας. «Για να αποκτήσουν παιδιά», επισημαίνει ο
Ιταλός καθηγητής Ερμάνο Γκρέκο, «οι γονείς που παρουσιάζουν αυτές τις
διαταραχές ήταν αναγκασμένοι μέχρι τώρα να προσφεύγουν στην ετερόλογη
γονιμοποίηση». Οι επιστήμονες έφεραν σε επαφή, σε δοκιμαστικό σωλήνα, τμήματα
του ιστού από τους όρχεις του ασθενούς με ουσίες που καθορίζουν την παραγωγή
σπέρματος. Τα κύτταρα που ελέγχουν την παραγωγή σπερματοζωαρίων κατόρθωσαν
τότε να προχωρήσουν στην αναγκαία «ωρίμαση», μια διαδικασία που είχε διακοπεί.
Χάρη στην τεχνική αυτή κατέστη δυνατό να γεννηθούν τον περασμένο Νοέμβριο δύο
κορίτσια στην Τουρκία, μια χώρα όπου απαγορεύεται η γονιμοποίηση με σπέρμα
ξένου δότη.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16366N453</ED>
<ID>
ID:21073

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N45&aa=3</URL></REF>


Article

<CATEGORY>vin07</CATEGORY>

 <H2>Τρόφιμα μολύνονται από χημικές ουσίες των ανακυκλώσιμων υλικών
</H2>
Τρόφιμα όπως η πίτσα, τα λαζάνια και τα κορν φλέικς μολύνονται από χημικές
ουσίες που περιέχονται στα ανακυκλώσιμα υλικά της συσκευασίας.

Όπως αναφέρει έκθεση του βρετανικού υπουργείου Γεωργίας, τα τρόφιμα αυτά
μολύνθηκαν παρ' όλο που προστατεύονταν από ένα στρώμα πλαστικού.

Η έκθεση αναφέρει ότι δεν έχει διαπιστωθεί κίνδυνος για την υγεία, αλλά
προτείνει να χρησιμοποιείται όσο το δυνατόν λιγότερο στη συσκευασία η ένωση
DIPN (διισοπροπυλναφθαλένιο). Η ένωση αυτή άρχισε να χρησιμοποιείται τη
δεκαετία του '70, για την παραγωγή χαρτιού απαλλαγμένου από άνθρακα.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16366N454</ED>
<ID>
ID:21103

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N45&aa=4</URL></REF>


Article

<CATEGORY>vin07</CATEGORY>

 <H2>18 νεκροί από δριμύ ψύχος στην Ουγγαρία
</H2>
Η σφοδρότερη κακοκαιρία που έχει πλήξει την Ουγγαρία τις τελευταίες δεκαετίες
έχει προκαλέσει τον θάνατο 18 ανθρώπων, αλλά σύμφωνα με τις προβλέψεις της
Μετεωρολογικής Υπηρεσίας οι καιρικές συνθήκες θα βελτιωθούν καθώς τα μέλη των
συνεργείων διάσωσης μεταφέρουν εφόδια και τρόφιμα σε όλα τα αποκλεισμένα από
το χιόνι χωριά.

Χιλιάδες αστυνομικοί, στρατιώτες και πολιτοφύλακες αγωνίζονται από την Τετάρτη
να καθαρίσουν τους δρόμους, να βοηθήσουν οδηγούς που έχουν παγιδευτεί και να
μεταφέρουν εφόδια με θωρακισμένα οχήματα και ελικόπτερα.

Όπως ανακοίνωσε η Μετεωρολογική Υπηρεσία πρόκειται για τις σφοδρότερες και
μεγαλύτερης διάρκειας χιονοπτώσεις που έχουν σημειωθεί τον τελευταίο αιώνα
στην Ουγγαρία.

«Τις επόμενες δύο ημέρες δεν προβλέπονται νέες χιονοπτώσεις και οι άνεμοι θα
εξασθενήσουν, έτσι ώστε τα αποκλεισμένα χωριά θα ανακουφισθούν, δήλωσε ένας μετεωρολόγος.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16366N455</ED>
<ID>
ID:21117

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N45&aa=5</URL></REF>


Article

<CATEGORY>vin07</CATEGORY>

 <H2>Σεισμός τεσσάρων Ρίχτερ στην Ελβετία
</H2>
Μέτριας ισχύος σεισμική δόνηση σημειώθηκε χθες στη Δυτική Ελβετία. Η σεισμική
δόνηση, μεγέθους 4 βαθμών της κλίμακας Ρίχτερ, διήρκεσε δύο με τρία
δευτερόλεπτα. Το επίκεντρο του σεισμού ορίζεται πέντε χιλιόμετρα
νοτιοανατολικά της πόλης Φρίμπουργκ.

Η σεισμολογική υπηρεσία ανακοίνωσε ότι από τον σεισμό αυξάνονται οι κίνδυνοι
χιονοστιβάδων, αλλά μέχρι στιγμής δεν υπάρχουν πληροφορίες από κανένα σημείο
της Ελβετίας για τέτοιου είδους δραστηριότητα
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16366N456</ED>
<ID>
ID:21126

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N45&aa=6</URL></REF>


Article

<CATEGORY>vin07</CATEGORY>

 <H5>ΣΑΝΑΝΑ ΓΚΟΥΣΜΑΟ
</H5><H2>ΠΡΟΣΩΠΑ
</H2><H2>«Να θυμόμαστε τα όνειρά μας...»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ποιητής και ήρωας της αντίστασης του Ανατολικού Τιμόρ, ο Σανάνα Γκουσμάο βγήκε
την περασμένη Πέμπτη από τις ινδονησιακές φυλακές.

Σανάνα Γκουσμάο. Ο ηγέτης του απελευθερωτικού κινήματος του Ανατολικού Τιμόρ
βγαίνοντας από τη φυλακή

Ο Γκουσμάο μεταφέρθηκε και φρουρείται σε «ιδιωτική κατοικία» στο κέντρο της
Τζακάρτας. Οι ινδονησιακές αρχές έσπευσαν να δηλώσουν ότι η φυλάκισή του
συνεχίζεται, ότι ο ηγέτης της αντίστασης του Τιμόρ εξακολουθεί να εκτίει την
ποινή 20ετούς κάθειρξης που του επιβλήθηκε το 1992. Αλλά στην «ιδιωτική
κατοικία», οι αρχές θα μπορούν πιο άνετα να συζητήσουν μαζί του το μέλλον του
Ανατολικού Τιμόρ ­ ένα κομμάτι νησιού που άφησε η Πορτογαλία μετά την
Επανάσταση των Γαρυφάλλων (1974), κατέλαβε η Ινδονησία του Σουχάρτο το 1975
και μετά το προσάρτησε, το 1976, ως «27η επαρχία» της. Πραγματοποιώντας στροφή
180 μοιρών, ο νέος πρόεδρος της Ινδονησίας Χαμπίμπι δήλωσε πρόσφατα ότι το
ζήτημα του Ανατολικού Τιμόρ (ζήτημα εισβολής και κατοχής κυρίαρχου κράτους, με
πολλές ομοιότητες με το Κυπριακό) πρέπει να έχει επιλυθεί ως το τέλος του
χρόνου. Και ο Σανάνα Γκουσμάο, τον οποίο η Τζακάρτα χαρακτηρίζει «εγκληματία
του κοινού ποινικού δικαίου», δέχθηκε τις τελευταίες εβδομάδες στο κελί του
μια αντιπροσωπεία του ΟΗΕ, έναν ηγέτη της ινδονησιακής αντιπολίτευσης, μέλη
του αμερικανικού Κογκρέσου. Η κλίση του Γκουσμάο δεν ήταν το αντάρτικο, αλλά η
ποίηση ­ στη διάρκεια της κράτησής του έγραψε μια ποιητική συλλογή που
εκδόθηκε πέρυσι στην Πορτογαλία. Γεννήθηκε στις 20 Ιουνίου του 1946 στο Μάνο
Λούτο, στο ανατολικό τμήμα του Τιμόρ, ο μικρότερος από εννέα αδέλφια. Σπούδασε
τέσσερα χρόνια σε ιερατική σχολή Ιησουιτών και υπηρέτησε στον πορτογαλικό
αποικιακό στρατό. Έμεινε λίγο καιρό στην Αυστραλία και επέστρεψε στο Τιμόρ το
Νοέμβριο του 1975, μία εβδομάδα πριν από την εισβολή των ινδονησιακών
στρατευμάτων ­ η σύζυγος και τα παιδιά του έμειναν στην Αυστραλία κι έχει να
τους δει από τότε. Ενώ οι στρατιώτες του Σουχάρτο βομβάρδιζαν τους αμάχους, ο
Γκουσμάο βγήκε στο αντάρτικο και από το 1978 ήταν ο διοικητής της στρατιωτικής
πτέρυγας της οργάνωσης Fretilin. Το 1983 διαπραγματεύθηκε όμως μια κατάπαυση
του πυρός που προκάλεσε τη διάσπαση της Fretilin, οι δυνάμεις της οποίας
περιορίσθηκαν σε μερικές εκατοντάδες κακά εξοπλισμένους άνδρες. Ο Γκουσμάο
συνελήφθη το 1992. Η δίκη του στην Τζακάρτα ήταν παρωδία ­ μάρτυρες κατηγορίας
άρχισαν ξαφνικά να φωνάζουν συνθήματα υπέρ του... Καταδικάσθηκε σε ισόβια,
αλλά η ποινή του μετατράπηκε το 1993 σε 20ετή κάθειρξη. Στον πρόλογο της
ποιητικής συλλογής του, η Μοζαμβικανή συγγραφέας Μία Κούτο γράφει: «Η εποχή
μας μοιάζει να έχει εγκαταλείψει το όνειρο. Κάθε μέρα ξυπνάμε χωρίς να
θυμόμαστε τα όνειρά μας. Το Τιμόρ μοιάζει να είναι μια εξαίρεση σ' αυτό τον κανόνα».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16366N461</ED>
<ID>
ID:20958

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N46&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>«Βαλκανοποιούμαστε!»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Πού βρίσκεται η ουσία της βαλκανικής πραγματικότητας; Στον πύργο του Ραμπουγιέ
ή στα στενά του Οτράντο;

Άρμα «Τσάλεντζερ». Ο Βρετανός στρατιώτης που ποζάρει στην κάμερα είναι
έτοιμος για το Κοσσυφοπέδιο

Το ένα είδος εμπορίου αφορά τους ανθρώπους. Τα δρομολόγια γίνονται κάθε νύχτα,
οργανώνονται από τις Μαφίες της Αλβανίας και της Ιταλίας, και το ταξίδι
κοστίζει 1.000 δολάρια το κεφάλι. One way, βέβαια, επιστροφή δεν προβλέπεται.
Οι περισσότεροι πρόσφυγες που διασχίζουν τα στενά του Οτράντο είναι Αλβανοί,
υπάρχουν όμως και Κούρδοι και Αφρικανοί. Και το κράτος; Τι κάνει το κράτος;
«Συνηθίσαμε να λέμε ότι όπου δρα η Μαφία, το κράτος είναι απόν», λέει στη
«Μοντ» ο Ραφαέλε Ντε Τζόρτζι, καθηγητής κοινωνιολογίας στο Πανεπιστήμιο του
Λέτσε. «Καθώς δεν είναι έτοιμο να αντιμετωπίσει με στρατιωτικό τρόπο τη Μαφία,
το ιταλικό κράτος προτιμά να κλείνει τα μάτια».

Στο κέντρο της Σαν Φόκα υποδέχεται τους μετανάστες η Τόνια, μέλος της
χριστιανικής οργάνωσης Caritas. Πρώτα τους μετράει, κι έπειτα πολεμά να τους
βρει κρεβάτι. Μέχρι τότε, οι νεοφερμένοι κοιμούνται στον διάδρομο. Τι να
ονειρεύεται άραγε κάποιος που κοιμάται στο πάτωμα, εξαντλημένος από την
κούραση και την προσδοκία; Τίποτα, απαντά ο μαροκινός συγγραφέας Ταχάρ Μπεν
Τζελλούν που επισκέφθηκε αυτές τις ακτές απέναντι από την Αλβανία. Οι φυγάδες
δεν ονειρεύονται: απουσιάζουν. Λίγο πεθαίνουν. Όλοι έχουν να αφηγηθούν το
προσωπικό τους δράμα. Όλοι ελπίζουν.

Κι όλοι τρομοκρατούν την Ευρώπη. «Βαλκανοποιούμαστε!» αναφωνεί η
«Ρεπούμπλικα». Ο μεγαλύτερος κίνδυνος από τον πόλεμο στο Κοσσυφοπέδιο δεν έχει
να κάνει με τη Μεγάλη Αλβανία ή τη Μεγάλη Σερβία, αλλά με τη Μεγάλη υπερεθνική
Μαφία των φυγάδων, των όπλων και των ναρκωτικών. Οι άνθρωποι που συζητούν
αυτές τις μέρες στο Ραμπουγιέ δεν εκπροσωπούν μόνο τα έθνη τους, αλλά και τις
συμμορίες που ανθούν στα Βαλκάνια και την Αδριατική. Η «βαλκανοποίηση» για την
οποία γίνεται τόση κουβέντα δεν αφορά τόσο την ανάπτυξη των εθνικισμών, όσο
την εμφάνιση κρατών που ελέγχονται από τις Μαφίες και απλώνουν τα πλοκάμια
τους στην Ιταλία, τη Γερμανία, την Ελβετία, την Ελλάδα.

Σύμφωνα με στοιχεία του Γεωπολιτικού Παρατηρητηρίου για τα Ναρκωτικά που
εδρεύει στο Παρίσι, το μεγαλύτερο μέρος του λαθρεμπορίου μέσω της Σερβίας
ελέγχεται από το ίδιο το καθεστώς, και συγκεκριμένα τις υπηρεσίες
αντικατασκοπίας των υπουργείων Εσωτερικών, Εξωτερικών και Αμύνης. Κεντρικό
ρόλο παίζει ο διαβόητος Αρκάν, που έχει υπογράψει συμφωνία με τους πολέμαρχους
του Κοσσυφοπεδίου για κοινή εκμετάλλευση του εμπορίου όπλων και ναρκωτικών,
ενώ συνεργάζεται και με στελέχη του κόμματος του Φράνιο Τούτζμαν για την
ανακύκλωση βρώμικου χρήματος μέσω μιας «υπερπόντιας» εταιρείας στη Λευκωσία.
Όσο για τους αντάρτες του UCK (ή μάλλον των διαφόρων UCK), αγοράζουν όπλα
πουλώντας ηρωίνη στην Ευρώπη.

Αυτό το εμπόριο, οι 30.000 άνδρες του ΝΑΤΟ δεν μπορούν να το σταματήσουν.
Αντίθετα, θα μπορούσαν ίσως να το εμπλουτίσουν.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16366N462</ED>
<ID>
ID:21027

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N46&aa=2</URL></REF>


Article

<CATEGORY>vin07</CATEGORY>

 <H5>«Και είπεν...
</H5><H5>Οι πολυεθνικές...
</H5><H5>Η Δύση...
</H5><H5></H5><H5>«Κοντοστάθηκε...
</H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... ο Θεός, βλαστησάτω η γη βοτάνην χόρτου σπείρον σπέρμα κατά γένος και καθ'
ομοιότητα». Έκτοτε, πολλές φορές ο άνθρωπος θέλησε να παίξει τον Θεό. Και
επιδόθηκε σε έναν απηνή διωγμό όσων θέλησαν να του χαλάσουν αυτό το ματαιόδοξο
παιχνίδι. Τέτοιο διωγμό υφίστανται σήμερα από τις εταιρείες βιοτεχνολογίας
όσοι επιστήμονες ­ ο Αρπάντ Πουζτάι, ο Βαντάνα Σίβα, η Μέι-Γουάν Χο ­ θέλουν
να δείξουν ότι η γενετική τροποποίηση των τροφίμων δεν είναι όνειρο αλλά εφιάλτης.

... εταιρείες τροφίμων παίζουν εδώ και χρόνια τον Θεό στον κήπο της αυλής μας.
Τότε γιατί δεν έλυσαν το πρόβλημα της πείνας; Γιατί 800 εκατομμύρια άνθρωποι
σε όλο τον κόσμο πεινούν ακόμη; Γιατί η παιδική θνησιμότητα ανεβαίνει; Γιατί
υποσιτίζεται το 85% των παιδιών της Ινδίας; Γιατί 36 χώρες που μαστίζονται από
την πείνα εξάγουν τρόφιμα στις ΗΠΑ; Επειδή ο πολυετής αποικιακός ζυγός που
έφερε την πείνα στον Τρίτο Κόσμο μεταλλάχθηκε σε δικτατορία της γενετικής. Με
την «Πράσινη Επανάσταση» του 1970, επέβαλε στις αναπτυσσόμενες χώρες γενετικές
μονοκαλλιέργειες που εξυπηρετούν τις ανάγκες των μητροπόλεων, των πολυεθνικών
επιχειρήσεων που κάνουν τις επενδύσεις και των τοπικών ελίτ που πλουτίζουν εις
βάρος των απλών ανθρώπων. Οι γενετικά ομοιόμορφες μονοκαλλιέργειες κατέστρεψαν
την ποικιλία των οικοσυστημάτων.

... δρέπει τώρα τους καρπούς της καταστροφής που η ίδια έσπειρε. Η γενετική
τροποποίηση για την αντιμετώπιση ασθενειών και ζιζανίων «γεννά» νέους
παθογόνους οργανισμούς, λένε οι βιολόγοι τους οποίους οι εταιρείες τροφίμων
προσπαθούν να φιμώσουν. Οι ξενιστές που χρησιμοποιούνται για τη γενετική
μετάλλαξη των ποικιλιών προέρχονται από ρετροϊούς που προκαλούν καρκίνο και
άλλες ασθένειες. Ο ξενιστής του λευχαιμικού ιού που χρησιμοποιείται για τον
εμπλουτισμό των ψαριών μπορεί να προσβάλει τα κύτταρα όλων των θηλαστικών.
Περιέχει επίσης τον ιό της κυστοειδούς στοματίτιδας, που προκαλεί στοματικές
εξελκώσεις σε ανθρώπους και ζώα. Πολλοί ξενιστές που μεταφέρουν το γονιδιακό
υλικό ενός είδους στο γονίδιο ενός άλλου είδους ενισχύουν την αντίσταση των
παθογόνων οργανισμών στα αντιβιοτικά, εκθέτοντας σε σοβαρό κίνδυνο τη δημόσια
υγεία. Η εμπορευματοποίηση της επιστήμης έκανε τον άνθρωπο να πιστέψει ότι από
όλα τα θαυμαστά πράγματα της Δημιουργίας μπορεί να απομονώσει ένα γονίδιο, να
το κατοχυρώσει με μία πατέντα, να πιστέψει ότι μόνο του θα έχει την ίδια
συμπεριφορά, τα ίδια χαρακτηριστικά που είχε και μέσα στο σύνολο. Η παλιά
αντίθεση ανάμεσα στη μηχανιστική και τη διαλεκτική σκέψη επιστρέφει. Για να
πάρει την εκδίκησή της;

... κοιτάζοντάς με με απορία. Μα πάλι, σαν να ξέχασε κιόλας την παρουσία μου,
γύρισε στο άψυχο κορμί του δημιουργού του και όλη του η μορφή, κάθε του
κίνηση, έμοιαζε να υπακούει στο πιο άγριο ξέσπασμα ενός ασυγκράτητου πάθους.
"Έπεσε κι αυτός θύμα μου! " φώναξε. "Στον φόνο του ολοκληρώνονται τα εγκλήματά
μου. Η άθλιά μου ύπαρξη φτάνει στο τέλος της! Ω Φρανκενστάιν, ευγενικό και
αφοσιωμένο πλάσμα, τι κι αν σου ζητώ τώρα να με συγχωρέσεις, εμένα, που
κατέστρεψα όλα όσα αγάπησες! Αλίμονο, είναι κρύος, δεν μπορεί να μου απαντήσει..."».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16366N463</ED>
<ID>
ID:21074

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N46&aa=3</URL></REF>


Article

<CATEGORY>vin08</CATEGORY>

 <H2>Από Μάιο Χρηματιστήριο παραγώγων
</H2>
<H3></H3>ΣΕΛ. 48
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16366N471</ED>
<ID>
ID:20971

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N47&aa=1</URL></REF>


Article

<CATEGORY>vin08</CATEGORY>

 <H5>ΜΕΛΕΤΗ ΕΠΙΣΗΜΑΙΝΕΙ ΤΟΝ ΚΙΝΔΥΝΟ ΝΑ ΞΕΦΥΓΕΙ Ο ΠΛΗΘΩΡΙΣΜΟΣ
</H5><H5>Ενδεχόμενες παρεμβάσεις της Τραπέζης της Ελλάδος για τα επιτόκια
</H5><H2>Πιθανό φούντωμα
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Τον κίνδυνο για αναζωπύρωση του πληθωρισμού από τον Οκτώβριο επισημαίνει η
διεύθυνση οικονομικών μελετών της Alpha Τράπεζα Πίστεως.

Η αύξηση του πληθωρισμού «θα προκύψει από την έξοδο από τον δείκτη των
επιπτώσεων από τις περικοπές της έμμεσης φορολογίας το 1998 (περίπου 0,95
ποσοστιαίες μονάδες), καθώς και από ενδεχόμενη διολίσθηση της δραχμής στην
πορεία προσαρμογής προς την κεντρική της ισοτιμία», τονίζεται χαρακτηριστικά
στη σχετική μελέτη.

Μέχρι τον Σεπτέμβριο, σύμφωνα με την ίδια μελέτη, ο πληθωρισμός θα έχει πέσει
στο 1,9%.

Συγκεκριμένα, το χρονοδιάγραμμα πτώσης του πληθωρισμού θα είναι 2,4% τον
Απρίλιο και 1,9% τον Σεπτέμβριο, ενώ σε μέσα επίπεδα (δηλαδή ο μέσος όρος του
πληθωρισμού ολόκληρη τη χρονιά) θα είναι 2,6% για το 1999 και 2,3% για το
δωδεκάμηνο Μαρτίου 1999 - Μαρτίου 2000

Αγώνας δρόμου

Από την πλευρά του υπουργείου Εθνικής Οικονομίας, αν και επισημαίνουν ότι ο
κίνδυνος αναζωπύρωσης των τιμών το φθινόπωρο του 1999 είναι μια προοπτική που
δεν θα πρέπει να αποκλειστεί, εντούτοις υποστηρίζουν ότι δεν υπάρχει κανένας
λόγος ανησυχίας για το κριτήριο σύγκλισης. «Εκεί όπου θα υπάρξει πραγματικό
πρόβλημα, είναι στην περίπτωση που ο μέσος όρος του πληθωρισμού των τριών
χωρών της ΟΝΕ με τον χαμηλότερο πληθωρισμό πέσει ακόμα περισσότερο. Στην
περίπτωση αυτή θα χρειαστεί να γίνει "αγώνας δρόμου", ώστε να μείνουμε μέσα
στο παιχνίδι της ΟΝΕ», έλεγε χαρακτηριστικά στα «ΝΕΑ» κορυφαίος παράγων του
υπουργείου Εθνικής Οικονομίας, υπόψη του οποίου τέθηκαν οι συγκεκριμένες
επισημάνσεις για τον κίνδυνο αναζωπύρωσης του πληθωρισμού.

Η αποκλιμάκωση επιτοκίων

Ένα ακόμα στοιχείο που τροφοδοτεί την ευφορία των στελεχών του υπουργείου
Εθνικής Οικονομίας είναι η αποκλιμάκωση των επιτοκίων, που μπορεί να
περιορίσει το χρηματοοικονομικό κόστος των επιχειρήσεων και ως εκ τούτου τις
τιμές στις οποίες πωλούν αγαθά και υπηρεσίες.

Στο θέμα της αποκλιμάκωσης των επιτοκίων, όμως, η Τράπεζα της Ελλάδος
εμφανίζεται ιδιαίτερα συγκρατημένη. Στελέχη της θεωρούν ότι η γρήγορη
αποκλιμάκωση των επιτοκίων καταναλωτικής πίστης, αλλά και καταθέσεων
ταμιευτηρίου, μπορεί να τροφοδοτήσει πληθωριστικές πιέσεις εξαιτίας της
αύξησης της ζήτησης.


Η Τράπεζα Ελλάδος εμφανίζεται ιδιαίτερα επιφυλακτική στην προοπτική μιας
γρήγορης και ανεξάρτητης από τους στόχους της νομισματικής πολιτικής πτώσης
των επιτοκίων τόσο σε δάνεια όσο και σε καταθέσεις. Η θέση αυτή άλλωστε είναι
συνεπής και με τις ανεπίσημες απόψεις που διατυπώνουν κορυφαία στελέχη της
κεντρικής τράπεζας, τα οποία δεν αποκλείουν το ενδεχόμενο να ληφθούν και
πρόσθετα μέτρα στην περίπτωση που διαπιστωθεί μεγάλη αύξηση στις χορηγήσεις
δανείων καταναλωτικής πίστης.

Άλλα στελέχη, πάλι, λένε ότι θα πρέπει να εξεταστεί ακόμα και το ενδεχόμενο
παρέμβασης στα επιτόκια καταθέσεων ταμιευτηρίου, όταν διαπιστωθεί ότι πέφτουν
με ταχύτητα που δεν ανταποκρίνεται στον ρυθμό αποκλιμάκωσης του πληθωρισμού.
Σε σχετική ερώτηση όμως των «Νέων» για το αν η άποψη αυτή σημαίνει την
καθιέρωση κατώτατου ορίου στα επιτόκια ταμιευτηρίου, η απάντηση ήταν αρνητική.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16366N472</ED>
<ID>
ID:21035

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N47&aa=2</URL></REF>


Article

<CATEGORY>vin08</CATEGORY>

 <H2>Ενημερώνονται οι «μνηστήρες» της Ιονικής
</H2>
Στη δεύτερη φάση εισέρχονται αυτή την εβδομάδα οι διαδικασίες για την πώληση
του 51% των μετοχών της Ιονικής Τράπεζας, καθώς η J.Ρ. Morgan θα ανακοινώσει
στους τρεις ενδιαφερομένους, δηλαδή την Alpha Πίστεως, τον όμιλο Eurobank -
Εργασίας και την Τράπεζα Πειραιώς το χρονοδιάγραμμα για την κατάθεση των
δεσμευτικών προσφορών για την αγορά της Ιονικής.

Η J.Ρ. Morgan θα ενημερώσει τους ενδιαφερομένους για τις διαδικασίες που θα
ακολουθηθούν μέχρι την υποβολή των δεσμευτικών προσφορών και θα θέσει στη
διάθεσή τους το λεγόμενο data room στο πλαίσιο του οποίου οι ενδιαφερόμενοι θα
αναζητήσουν οι ίδιοι στοιχεία για την οικονομική κατάσταση της Ιονικής.

Με βάση τα στοιχεία αυτά θα διαμορφώσουν τις τελικές τους προσφορές για την
αγορά της τράπεζας, διαδικασία που αναμένεται να ολοκληρωθεί περί τα μέσα
Μαρτίου. Μετά την υποβολή των τελικών προσφορών η J.Ρ. Morgan θα ξεκινήσει
διαπραγματεύσεις με τον κάθε ενδιαφερόμενο χωριστά με στόχο να βελτιώσει τις
προσφορές και το επιχειρησιακό σχέδιο.

Επισημαίνεται ότι οι ενδιαφερόμενοι έχουν τη δυνατότητα να υποβάλουν
διαφοροποιημένες προσφορές και να προτείνουν νέους όρους όσον αφορά το τίμημα
και τον τρόπο καταβολής του, το ποσοστό των μετοχών προς εξαγορά, ακόμα και
θέματα προσωπικού και ανασυγκρότησης του δικτύου της τράπεζας.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16366N473</ED>
<ID>
ID:21082

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N47&aa=3</URL></REF>


Article

<CATEGORY>vin08</CATEGORY>

 <H2>Θα μάθουμε και τους «μνηστήρες» της Ολυμπιακής
</H2>
Σήμερα αναμένεται να γίνει γνωστό το αποτέλεσμα του πρόσφατου διαγωνισμού για
την παραχώρηση του μάνατζμεντ της Ολυμπιακής Αεροπορίας, τουλάχιστον όσον
αφορά τους ξένους οίκους που τελικά εκδήλωσαν ενδιαφέρον.

Η εταιρεία Salomon Smith Barney, στην οποία ανέθεσε η κυβέρνηση το έργο της
εξεύρεσης ξένου μάνατζερ για την Ο.Α., αναμένεται να ανακοινώσει είτε τον
αριθμό και την ταυτότητα όλων των εταιρειών που υπέβαλαν αίτηση εκδήλωσης
ενδιαφέροντος είτε τις εταιρείες που θεωρήθηκαν ικανές να ενταχθούν σε λίστα
προεπιλογής (short list).

Ωστόσο, το τελικό αποτέλεσμα για την τύχη του ξένου μάνατζερ αναμένεται να
ανακοινωθεί αργότερα (τουλάχιστον μετά μία εβδομάδα).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16366N474</ED>
<ID>
ID:21108

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N47&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Τα αυριανά της γεωργίας
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Αυτή η ετήσια φιέστα των «αγροτικών κινητοποιήσεων» φαίνεται πως έληξε προτού
καν αρχίσει· ευτυχώς, για να επισημανθεί μόνο το παρανοϊκό στοιχείο. Το
«αγροτικό» πρόβλημα δεν είναι οικονομικό, είναι πέρα για πέρα πολιτικό. Έως
τώρα και για δύο δεκαετίες δεν εφαρμόσθηκε καμιά αγροτική πολιτική με
φαντασία, μια πολιτική με προσανατολισμό προς το μέλλον. Ό, τι λίγο άλλαζε,
ήταν μόνον εκ των υστέρων και κάτω από την πίεση καταστάσεων έξω από τον
έλεγχο και του παραγωγού και της Πολιτείας, συνθηκών, που ενώ ήσαν προβλέψιμες
δεν είχαν οδηγήσει σε αναπροσαρμογές συμπεριφοράς ­ πολιτικής και οικονομικής.

Από το 1962 έως σήμερα, θυμάμαι, κάθε χρόνο, κάθε προεκλογική περίοδο, κάθε
κυβέρνηση, να καταφεύγει, και μάλιστα εθελουσίως, στη ρύθμιση του αγροτικού,
με τη ρύθμιση χρεών προς την ΑΤΕ.

Δεν υποτιμώ τις εγγενείς δυσκολίες για την στήριξη και ανάπτυξη των αγροτικών
δραστηριοτήτων. Σκέπτομαι, ως ένα από τα τόσα παραδείγματα, τι θα μπορούσε και
πώς θα πρωτοπορούσε η αγροτική μας οικονομία αν, ας πούμε, είχαμε αρχίσει να
εφαρμόζουμε την σύγχρονη οικολογική βιοτεχνολογία για νέους τύπους
δραστηριότητας και ποιότητας στον αγροτικό χώρο. Αυτά όμως, και άλλα,
προϋποθέτουν κάποιο σχεδιασμό και προ πάντων καθαρή ενημέρωση των πολιτών για
το πού βρισκόμαστε και πού οι συνθήκες μάς οδηγούν. Προϋποθέτουν
προσανατολισμό μακράς διάρκειας, πολιτική ειλικρίνεια και γνώση. Να σταματήσει
τώρα αυτό το άλλοθι τής ΟΝΕ. Ωραία, φτάσαμε σχεδόν εκεί και μπράβο μας. Αλλά
τι γίνεται με όλα τα άλλα που είναι γνωστά στον πολίτη με άλλο όνομα; Ο νέος
υπουργός Γεωργίας με την ήρεμη κατάληξη των «διεκδικήσεων» έχει και τη γνώση
και την ευκαιρία να στραφεί προς τα άλλα ­ τα δύσκολα και τα σημαντικά, δηλαδή
τα αυριανά της γεωργίας.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16366N475</ED>
<ID>
ID:21125

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N47&aa=5</URL></REF>


Article

<CATEGORY>vin08</CATEGORY>

 <H5>ΑΡΧΙΖΟΥΝ ΟΙ ΠΡΟΣΛΗΨΕΙΣ ΕΙΔΙΚΩΝ ΚΑΤΗΓΟΡΙΩΝ ΚΑΙ ΣΤΟ ΔΗΜΟΣΙΟ
</H5><H5>Τα μόρια για πρόσληψη προστατευομένων προσώπων
</H5><H2>Τα μόρια, «διαβατήριο» για μια θέση </H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Εντός των προσεχών εβδομάδων πρόκειται να τεθεί σε εφαρμογή ο νέος νόμος
2643/98, ο οποίος αφορά την πρόσληψη στο Δημόσιο, στις ΔΕΚΟ και στον ιδιωτικό
τομέα προσώπων ειδικών κατηγοριών (πολύτεκνοι, παιδιά πολυτέκνων, άτομα με
ειδικές ανάγκες, παιδιά αντιστασιακών κ.ά.

Η διαφάνεια και η αντικειμενικό-τητα του νέου συστήματος στηρίζεται στη
δημοσιοποίηση όλων των θέσεων που θα πληρωθούν

Πρόκειται για τον νόμο, ο οποίος αντικατέστησε τον νόμο 1648/86 και στηρίζεται
στο σύστημα των μορίων, ενώ καθιερώνει σημαντικές αλλαγές στη διαδικασία
πρόσληψης προσώπων ειδικών κατηγοριών. Συγκεκριμένα, εντός του Μαρτίου
πρόκειται να γίνει η πρώτη προκήρυξη για θέσεις στον δημόσιο τομέα (μέσω ΑΣΕΠ).

Με τον νέο νόμο αναμένεται να τεθεί ένα τέρμα στην αναξιοκρατική διαδικασία
στις προσλήψεις αυτής της κατηγορίας, αφού ουδείς γνώριζε πότε συνεδριάζουν οι
επιτροπές, δεν γινόταν προκήρυξη των θέσεων και υπήρχε καθαρά ρουσφετολογική
τακτική στην επιλογή των προσώπων που καταλάμβαναν τις θέσεις. Επιπροσθέτως,
είχαν σημειωθεί εκατοντάδες κρούσματα με πλαστά πιστοποιητικά αναπηρίας, με
αποτέλεσμα να γεμίσουν το Δημόσιο και οι ΔΕΚΟ με αναπήρους-«μαϊμούδες».

Όπως μας ενημέρωσε ο υποδιοικητής του ΟΑΕΔ κ. Γιώργος Λαντζουράκης, οι
ενδιαφερόμενοι που υπάγονται στην κατηγορία των προσώπων που προστατεύονται
από τον νόμο 2643/98, θα πρέπει να γνωρίζουν τα εξής:

* Περίπου 40.000 άτομα που είχαν υποβάλει αίτηση για πρόσληψη στον ΟΑΕΔ (με
βάση τον νόμο 1648/86) ­ εκ των οποίων οι 20.000 είναι στην περιοχή της
Αττικής ­ θα πρέπει να υποβάλουν νέα αίτηση. Ο φάκελός τους πρόκειται σύντομα
να τους επιστραφεί στα σπίτια τους. Η κατηγορία αυτή των δικαιούχων θα πάρει
επιπρόσθετα μόρια (50 μόρια ανά κάθε ακέραιο χρόνο εκκρεμότητας της αίτησης,
ενώ διάστημα εκκρεμότητας της αίτησης μεγαλύτερο των 6 μηνών λογίζεται ως ένα έτος).

* Με απόφαση του υπουργού Εργασίας - Κοινωνικών Ασφαλίσεων κ. Μ. Παπαϊωάννου,
συγκροτήθηκαν δύο δευτεροβάθμιες επιτροπές του νέου νόμου. Οι δευτεροβάθμιες
επιτροπές θα λειτουργούν στην κεντρική υπηρεσία του υπουργείου Εργασίας και θα
εξετάσουν όλες τις υποβληθείσες ενστάσεις γύρω από την τοποθέτηση ατόμων
ειδικών κατηγοριών από τις πρωτοβάθμιες επιτροπές του νόμου 1648/86, των
οποίων η θητεία έληξε.

* Με άλλη απόφαση του αρμοδίου υπουργού ορίστηκαν οι έδρες των 10 περιφερειών,
στις οποίες θα συγκροτηθούν οι πρωτοβάθμιες επιτροπές του νέου νόμου. Αυτές οι
επιτροπές θα έχουν έδρα τις υπηρεσίες του ΟΑΕΔ σε Αθήνα, Πειραιά, Θεσσαλονίκη,
Κοζάνη, Πάτρα, Τρίπολη, Ιωάννινα, Λάρισα, Καβάλα και Ηράκλειο.

* Τα άτομα που πρόκειται να προσληφθούν με βάση τον νόμο 2643/98 είναι τα εξής:

1 Οι πολύτεκνοι γονείς με 4 παιδιά και άνω, ένα από τα τέκνα
πολύτεκνης οικογένειας και ο επιζών ή ο άγαμος γονέας τριών ανήλικων τέκνων.
Ως πολύτεκνη οικογένεια θεωρείται αυτή που έχει τουλάχιστον 4 ζώντα τέκνα.

2 Τα άτομα με ποσοστό αναπηρίας 50%, τουλάχιστον, που έχουν
περιορισμένες δυνατότητες για επαγγελματική απασχόληση εξαιτίας οποιασδήποτε
χρόνιας σωματικής ή πνευματικής ή ψυχικής πάθησης ή βλάβης (άτομα με ειδικές
ανάγκες), εφ' όσον είναι γραμμένα στα μητρώα ανέργων αναπήρων του ΟΑΕΔ.
Επίσης, προστατεύονται όσοι έχουν τέκνο ή αδελφό ή σύζυγο με ποσοστό αναπηρίας
67% και άνω εξαιτίας βαριών ψυχικών και σωματικών προβλημάτων.

3 Όσοι έλαβαν μέρος στην Εθνική Αντίσταση και τα τέκνα τους.

* Οι ενδιαφερόμενοι θα πληροφορούνται από τα Μέσα Μαζικής Ενημέρωσης τον
αριθμό των προσλήψεων που θα γίνουν κατά επιχείρηση, ώστε στη συνέχεια να
υποβάλουν αίτηση.

* Μεταξύ των αλλαγών που καθιερώνει το νέο σύστημα προσλήψεων είναι η αύξηση
του ποσοστού αναπηρίας (από 40% σε 50%), η βεβαίωση από πανεπιστημιακές
κλινικές για το ποσό της αναπηρίας, καθώς και η μείωση του ορίου ηλικίας για
την πρόσληψη (δικαίωμα υποβολής αίτησης θα έχουν όσοι είναι από 21 έως 45 ετών).

* Η διαφάνεια και η αντικειμενικότητα του νέου συστήματος στηρίζεται στη
δημοσιοποίηση όλων των θέσεων που θα πληρωθούν. Ειδικότερα, προβλέπεται ότι η
προκήρυξη των θέσεων για κάθε Νομαρχιακή Αυτοδιοίκηση γίνεται τον Μάρτιο κάθε
έτους και θα τοιχοκολλάται στα καταστήματα που θα έχει την έδρα της η
πρωτοβάθμια επιτροπή. Ακόμη η προκήρυξη θα πρέπει υποχρεωτικά να δημοσιεύεται
σε δύο ημερήσιες εφημερίδες των Αθηνών και σε μία τοπική εφημερίδα ή
εβδομαδιαία. Ανακοίνωση σχετικά με την προκήρυξη θα μεταδίδεται και από τα
κρατικά ραδιοτηλεοπτικά μέσα. Επίσης, προβλέπεται η ανάρτηση των πινάκων των
υποψηφίων μαζί με τα μόρια που θα συγκεντρώσουν.


Μεταξύ των αλλαγών που καθιερώνει το νέο σύστημα προσλήψεων είναι η αύξηση
του ποσοστού αναπηρίας (από 40% σε 50%), η βεβαίωση από πανεπιστημιακές
κλινικές για το ποσοστό της αναπηρίας, καθώς και η μείωση του ορίου ηλικίας
για την πρόσληψη

Για τον καθορισμό της σειράς τοποθέτησης, πρόσληψης ή διορισμού των
προστατευομένων προσώπων (άτομα με ειδικές ανάγκες, πολύτεκνοι, παιδιά
πολυτέκνων, αντιστασιακοί κ.ά.) θα λαμβάνεται εφεξής υπόψη το σύνολο των
μορίων, τα οποία συγκεντρώνει ο ενδιαφερόμενος με βάση τα κριτήρια και τον
αριθμό των μορίων που αντιστοιχεί ­ κατά περίπτωση ­ σε κάθε κριτήριο. Τα
κριτήρια αυτά είναι: η ηλικία του προστατευόμενου, τα τυπικά προσόντα, το
ποσοστό αναπηρίας του (εφ' όσον πρόκειται για άτομα με ειδικές ανάγκες), η
οικογενειακή του κατάσταση και, τέλος, η οικονομική του κατάσταση. Όπως
προβλέπεται από τον νόμο 2643/98, τα μόρια κατά κατηγορία έχουν ως εξής:

* Ο αριθμός των μορίων με βάση το κριτήριο της ηλικίας, καθορίζεται με βάση
τον ακέραιο αριθμό των ετών ηλικίας, προσαυξανόμενο για άτομα ηλικίας από 21
έως 30 ετών κατά δεκαπέντε (15) μόρια, από 31 έως 40 ετών κατά είκοσι πέντε
(25) μόρια και από 41 έως 45 ετών κατά τριάντα (30 μόρια).

* Ο αριθμός των μορίων με βάση το κριτήριο των τυπικών προσόντων καθορίζεται
ως εξής:

α) Για απολυτήριο τίτλο Πρωτοβάθμιας Εκπαίδευσης δέκα (10) μόρια.

β) Για απολυτήριο τίτλο Δευτεροβάθμιας Εκπαίδευσης είκοσι (20 μόρια).

γ) Για πτυχιούχους Ινστιτούτου Επαγγελματικής Εκπαίδευσης (ΙΕΚ) τριάντα
(30) μόρια.

δ) Για πτυχιούχους Τεχνολογικού Εκπαιδευτικού Ιδρύματος (ΤΕΙ) πενήντα
(50) μόρια.

ε) Για πτυχιούχους Ανώτατου Εκπαιδευτικού Ιδρύματος (ΑΕΙ) εβδομήντα
(70) μόρια.

στ) Για κατόχους μεταπτυχιακού τίτλου σπουδών ενένηντα (90) μόρια.

ζ) Για κατόχους διαδακτορικού τίτλου σπουδών εκατόν δέκα (110) μόρια.

Οι κάτοχοι αναγνωρισμένου πτυχίου ξένης γλώσσας λαμβάνουν είκοσι (20) επιπλέον
μόρια για κάθε γλώσσα.

* Ο αριθμός των μορίων, με βάση το κριτήριο της αναπηρίας για τα άτομα με
ειδικές ανάγκες, καθορίζεται, με βάση τον ακέραιο αριθμό, στον οποίο ανέρχεται
το ποσοστό αναπηρίας τους, πολλαπλασιαζόμενο με συντελεστή 7.

Για τα άτομα που έχουν τέκνα ή αδελφούς ή σύζυγο με ποσοστό αναπηρίας 67% και
άνω, εξαιτίας βαριών ψυχικών και σωματικών προβλημάτων, ο αριθμός των μορίων
καθορίζεται με βάση τον ακέραιο αριθμό, στον οποίο ανέρχεται το ποσοστό της
αναπηρίας, πολλαπλασιαζόμενο με συντελεστή 7.

* Ο αριθμός των μορίων με βάση το κριτήριο της οικογενειακής κατάστασης για
όλες τις κατηγορίες των προστατευομένων (εκτός από τους πολύτεκνους)
καθορίζεται ως εξής:

α) Για τον άγαμο (20) μόρια.

β) Για τον έγγαμο χωρίς τέκνα, σαράντα (40) μόρια.

γ) Για τον έγγαμο με ένα τέκνο, εξήντα (60) μόρια.

δ) Για τον έγγαμο με δύο τέκνα, ογδόντα (80) μόρια.

ε) Για τον έγγαμο με τρία τέκνα, εκατό (100) μόρια.

στ) Για τον διαζευγμένο ή τον άγαμο που έχει την επιμέλεια ενός ή
περισσοτέρων τέκνων υπολογίζονται, κατά περίπτωση, τα αντίστοιχα μόρια του
εγγάμου με τέκνα.

Αν ο άλλος σύζυγος δεν εργάζεται, τα πιο πάνω μόρια προσαυξάνονται κατά είκοσι (20).

Αν στην οικογένεια υπάρχει τέκνο ή σύζυγος που είναι άτομο με ειδικές ανάγκες
ή τέκνο ορφανό από έναν γονέα ηλικίας μέχρι 25 ετών, ο αριθμός μορίων που
προκύπτει κατά τα ανωτέρω προσαυξάνεται με εκατό (100) επιπλέον μόρια. Αν ο
υποψήφιος είναι τέκνο ορφανό και από τους δύο γονείς, ο αριθμός αυτός
προσαυξάνεται με διακόσια (200) επιπλέον μόρια.

* Ο αριθμός των μορίων για τους πολύτεκνους γονείς, με βάση το κριτήριο της
οικογενειακής κατάστασης, καθορίζεται ως εξής:

Για γονέα με τέσσερα τέκνα τετρακόσια (400) μόρια, τα οποία προσαυξάνονται
κατά πενήντα (50) ανά ένα επιπλέον τέκνο. Αν υπάρχουν ανήλικα τέκνα,
προστίθενται πενήντα (50) επιπλέον μόρια για κάθε ανήλικο τέκνο. Στην
περίπτωση που ο ένας από τους συζύγους δεν εργάζεται, προστίθενται πενήντα
(50) μόρια.

Ο διαζευγμένος ή ο επιζών ή ο άγαμος γονέας, που έχει την επιμέλεια των
τέκνων, λαμβάνει πενήντα (50) επιπλέον μόρια.

Για τον επιζώντα ή τον άγαμο γονέα τριών ανήλικων τέκνων υπολογίζονται
τετρακόσια (400) μόρια.

* Ο αριθμός των μορίων για τα τέκνα πολύτεκνης οικογένειας, με βάση το
κριτήριο της οικογενειακής κατάστασης, καθορίζεται ως εξής:

Για πολύτεκνη οικογένεια με τέσσερα τέκνα, τριακόσια (300) μόρια, τα οποία
προσαυξάνονται κατά πενήντα (50) για κάθε επιπλέον τέκνο. Αν μεταξύ αυτών
υπάρχουν ανήλικα τέκνα, προστίθενται πενήντα (50) επιπλέον μόρια για κάθε
ανήλικο τέκνο.

* Ο αριθμός των μορίων, με βάση το κριτήριο της οικονομικής κατάστασης του
προστατευόμενου, καθορίζεται σε εκατό (100) μόρια, εφ' όσον έχει ετήσιο
ατομικό εισόδημα μέχρι το εκάστοτε αφορολόγητο ποσό ή οικογενειακό εισόδημα το
διπλάσιο του ατομικού. Για κάθε αύξηση του ατομικού εισοδήματος κατά
πεντακόσιες χιλιάδες (500.000) δραχμές ή του οικογενειακού κατά ένα
εκατομμύριο (1.000.000) δραχμές, μειώνεται ο αριθμός των μορίων κατά είκοσι (20).

Ως οικογενειακό εισόδημα του προστατευόμενου προσώπου νοείται αυτό που
περιλαμβάνει το ετήσιο καθαρό εισόδημα και των δύο συζύγων, καθώς και το
ετήσιο καθαρό εισόδημα των τυχόν ανηλίκων τέκνων τους.

* Αν περισσότερα πρόσωπα συγκεντρώνουν ίσο αριθμό μορίων, η μεταξύ τους σειρά
προτεραιότητας καθορίζεται με κλήρωση.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16366N481</ED>
<ID>
ID:20972

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N48&aa=1</URL></REF>


Article

<CATEGORY>vin08</CATEGORY>

 <H2>Σε τελική ευθεία μπαίνουν τα παράγωγα
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Μετά τις μετοχές που έχουν μπει για τα καλά στη ζωή των επενδυτών, έρχονται
τώρα και τα παράγωγα προϊόντα που αποτελούν ένα είδος χρηματιστηριακής
πρόβλεψης. Το Χρηματιστήριο Παραγώγων (προϊόντων) θα κάνει, εκτός απροόπτου,
πρεμιέρα τον Μάιο, με τα συμβόλαια υποχρεωτικής επαναγοράς ή επαναπώλησης, που
θα αφορούν την μελλοντική πορεία ­ πιθανότατα ­ του επιτοκίου Athibor ή της
ομάδας των 20 μετοχών του Δείκτη FTSE/ASE 20.

Τα παράγωγα, προκύπτουν από τα πρωτογενή προϊόντα, όπως είναι οι μετοχές, τα
ομόλογα κ.λπ.

Στα παράγωγα, ο ένας επενδυτής συμφωνεί να αγοράσει ένα συμβόλαιο που αφορά
τον δείκτη για τις 20 μετοχές (που βρίσκεται τώρα π.χ. στις 1.000 μονάδες) και
να πουλήσει πάλι το συμβόλαιο μέσα σε συγκεκριμένο χρονικό διάστημα.

Επειδή ο δείκτης κατά την ημερομηνία εκείνη (της επαναπώλησης που
«εκπληρώνεται» το συμβόλαιο) είναι υψηλότερα ή χαμηλότερα, ο ένας από τους δύο
επενδυτές είναι κερδισμένος και ο άλλος χαμένος.

ΣΜΕ ή Futures

Το πρώτο προϊόν με το οποίο ξεκινά το Χρηματιστήριο Παραγώγων είναι τα
Συμβόλαια Μελλοντικής Εκπλήρωσης (ΣΜΕ) ή futures.

Στα Συμβόλαια Μελλοντικής Εκπλήρωσης (ΣΜΕ), με παράγωγο τον δείκτη τιμών FTSE/ASE-20.

Κάθε μονάδα του δείκτη, όπως εξηγούν στελέχη του Χρηματιστηρίου Παραγώγων, «θα
τιμολογείται για παράδειγμα 2.000 δρχ. Αυτό σημαίνει κάθε διαφορά στον δείκτη
θα κοστίζει 2.000 που θα είναι το κέρδος ή η ζημία, επί του αντίστοιχου ποσού
του συμβολαίου».

Όταν «ανοίγει θέση» σε ΣΜΕ για ένα ποσόν ο επενδυτής (δηλαδή «αγοράζει»
συμβόλαια μελλοντικής εκπλήρωσης για ένα ποσόν), δεν είναι υποχρεωμένος να
καταβάλει άμεσα το ποσόν. 
Καταβολές ποσών

«Πρέπει όμως να έχει ανοίξει λογαριασμό σε Τράπεζα, η οποία θα συνεργάζεται με
την Εταιρεία Εκκαθάρισης Συναλλαγών επί των Παραγώγων. Για να ξεκινήσει μία
απλή συναλλαγή, πρέπει να καταβάλει ποσόν 20 εκατομμυρίων δρχ. Για να κάνει
μία πράξη και κάθε φορά που θα "ανοίγει ή θα κλείνει μία θέση", θα πρέπει να
καταβάλει ένα ποσοστό της συναλλαγής που αποτελεί το περιθώριο ασφαλείας. Στη
συνέχεια, θα καταβληθεί το ποσόν της διαφοράς».

Ένα παράδειγμα

Ενα παράδειγμα που δίνουν στελέχη του Χρηματιστηρίου Παραγώγων με Συμβόλαιο
Μελλοντικής Εκπλήρωσης στον Δείκτη FTSE/ASE-20, είναι το εξής:

«Την 1η Ιουλίου, οι διαχειριστές ενός Αμοιβαίου Κεφαλαίου περιμένουν να
ειπράξουν σε έναν ακριβώς μήνα, 45 εκατομμύρια δρχ. Παράλληλα, πιστεύουν ότι
οι μετοχές του Δείκτη FTSE/ASE-20 θα σημειώσουν άνοδο από τις 1.500 μονάδες
που βρίσκεται. Έτσι λοιπόν ποντάρουν στην άνοδο και «αγοράζουν» (ανοίγουν
θέση) Συμβόλαια Μελλοντικής Εκπλήρωσης συνολικής αξίας 45 εκατομμυρίων δρχ.

Την 1η Αυγούστου, ο Δείκτης έχει φθάσει από τις 1.500 μονάδες στις 1.700
μονάδες. Ταυτόχρονα το Αμοιβαίο Κεφάλαιο έχει εισπράξει τα 45 εκατομμύρια δρχ.
Πουλάει, λοιπόν, τα Συμβόλαια Μελλοντικής Εκπλήρωσης και «κλείνει την θέση
του» με κέρδος 2.000 δρχ. για κάθε μονάδα του Δείκτη, με το συνολικό κέρδος 6
εκατομμυρίων δρχ.

Περίπλοκη λειτουργία

Αν το παράγωγο είναι Συμβόλαιο Μελλοντικής Εκπλήρωσης πάνω στο επιτόκιο
Athibor, η λειτουργία του είναι πιο περίπλοκη. Το πιθανότερο είναι, κάθε
συμβόλαιο να έχει αξία 100 δρχ. Οι επενδυτές εδώ θα στοιχηματίζουν πάνω στο
ύψος των επιτοκίων. Ανάλογα με την αύξηση ή την μείωση των επιτοκίων Athibor,
ο ένας επενδυτής κερδίζει και ο άλλος χάνει.

Εδώ τα ΣΜΕ «λειτουργούν σαν τα ομόλογα», λένε στελέχη του Χρηματιστηρίου
Παραγώγων. «Η αγορά ή καλύτερα το άνοιγμα θέσης ενός συμβολαίου, ισοδυναμεί με
το να δανείζει κανείς χρήματα όπως όταν δανείζει π.χ. το Δημόσιο αγοράζοντας
ένα ομόλογο. Αν τα επιτόκια πέσουν (και το επιτόκιο Athibor), ο αγοραστής
κερδίζει. Όπως όταν ανεβαίνει η τιμή των παλαιών ομολόγων που προσφέρουν
υψηλότερα επιτόκια.

Τι είναι το Athibor

Το επιτόκιο Athibor είναι το τριμηνιαίο επιτόκιο που κυμαίνεται με βάση το
τριμηνιαίο διατραπεζικό επιτόκιο προσφοράς, δηλαδή το επιτόκιο που προσφέρει
μία Τράπεζα σε μία άλλη όταν η δεύτερη θέλει να δανειστεί χρήματα.

«Αν το επιτόκιο είναι για παράδειγμα στο 11% και ανοίξω θέση (αγοράσω) για 100
εκατομμύρια δρχ.», λένε τα τα στελέχη του Χρηματιστηρίου Παραγώγων,
«ισοδυναμεί με κλείδωμα στο επιτόκιο κατάθεσης του ποσού αυτού, αφού προβλέπω
ότι το επιτόκιο αυτό είναι υψηλό σε σχέση με το επιτόκιο στην λήξη του
συμβολαίου, όταν θα πρέπει να εξοφλήσω».

Για τον Μάιο

Η έναρξη του Χρηματιστηρίου Παραγώγων συνδέεται με την αποϋλοποίηση όλων των
μετοχών. Επειδή η αποϋλοποίηση ξεκινά πιλοτικά από το τέλος Μαρτίου και θα
ολοκληρωθεί μέχρι το τέλος Ιουλίου, ενώ η λειτουργία των Παραγώγων
προγραμματίζεται για την άνοιξη (Μάιο), φαίνεται ότι η πιθανότερη εκδοχή για
την έναρξη της νέας αγοράς είναι τα Συμβόλαια Μελλοντικής Εκπλήρωσης με το
επιτόκιο Athibor.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16366N482</ED>
<ID>
ID:21036

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N48&aa=2</URL></REF>


Article

<CATEGORY>vin08</CATEGORY>

 <H5>ΟΙ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ «ΕΚΔΙΩΚΟΝΤΑΙ» ΑΠΟ ΤΟΥΣ ΜΕΓΑΛΟΥΣ ΕΜΠΟΡΙΚΟΥΣ ΔΡΟΜΟΥΣ
</H5><H2>Η επέλαση των «μεγάλων»
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Οι μεγάλοι εμπορικοί δρόμοι «πεθαίνουν» για τις μικρομεσαίες επιχειρήσεις.
Η οδός Ερμού, η Μητροπόλεως, η Ακαδημίας, η Σταδίου έσβησαν για τα μικρά
καταστήματα και οι χώροι, που άλλοτε φιλοξενούσαν οικογενειακές επιχειρήσεις,
τα τελευταία χρόνια περνούν στα χέρια των «μεγάλων» του εμπορίου.

Το 1997, οι μικρομεσαίες επιχειρήσεις (Ο.Ε. και Ε.Ε) που έκαναν έναρξη ήταν
συνολικά 4.676 ενώ αυτές που έκλεισαν ήταν 7.417

Οι μεγάλες αλυσίδες, που το τελευταίο διάστημα καταλαμβάνουν όλο και
περισσότερο χώρο στους δρόμους αυτούς, κάνουν και τους τελευταίους επίμονους
μικρούς εμπόρους να παραδώσουν τα όπλα τους και να κατεβάσουν τα ρολά των
μαγαζιών τους.

«Ο ανταγωνισμός είναι μεγάλος. Παλιότερα η οδός Ερμού, ένας από τους
εμπορικότερους δρόμους του κέντρου, είχε τα περισσότερα εμπορικά καταστήματα.
Κυρίως οικογενειακές επιχειρήσεις αρκετά ανθηρές», λέει ο κ. Βασίλης
Οικονόμου, γενικός διευθυντής του Εμπορικού Συλλόγου Αθηνών. «Σήμερα η εικόνα
έχει αλλάξει. Παραμένει φυσικά ένας από του χρυσούς δρόμους του κέντρου, όμως
το μεγαλύτερο κομμάτι του καταλαμβάνουν καταστήματα μεγάλων αλυσίδων, αρκετά
από τα οποία έχουν περισσότερα από ένα καταστήματα στον ίδιο δρόμο», προσθέτει.

Πόλοι έλξης

Όμως δεν είναι μονάχα η οδός Ερμού που έχει αλλάξει μορφή. Η Σταδίου στην αρχή
της, από την πλευρά της Ομόνοιας και ψηλά στο Σύνταγμα, η Πανεπιστημίου προς
το Σύνταγμα και στην αρχή στο ύψος της Ομόνοιας έχουν και αυτοί οι δρόμοι, τα
τελευταία δυο χρόνια, γίνει πόλοι έλξης των μεγάλων καταστημάτων. Αλυσίδες
όπως το Zara, η Anna Riska, το Virgin, το ΜΕΤΡΟΠΟΛΙΣ, το Glou καταλαμβάνουν
τις θέσεις που βρίσκονται διαθέσιμες. 
Υπάρχει μεγάλη ζήτηση και μικρή προσφορά», λένε οι μεσίτες και σπεύδουν να
προσθέσουν ότι οι χρυσοί δρόμοι του κέντρου της Αθήνας παραμένουν η Ερμού, οι
κεντρικοί δρόμοι του Κολωνακίου (Πατριάρχου Ιωακείμ - Τσακάλωφ - Σκουφά), η
Σταδίου και η Πανεπιστημίου.

Αντίθετα, η Ακαδημίας που άλλοτε αποτελούσε επίσης αγορά σιγά - σιγά σβήνει.
Τα μαγαζιά που κλείνουν τα αντικαθιστούν αλυσίδες γρήγορου φαγητού, όπως και
σ' άλλους δρόμους γύρω από το Σύνταγμα.

Άλλες δυνατότητες

Τα μεγάλα καταστήματα έχουν διαμορφώσει τους χώρους τους με τέτοιον τρόπο που
δελεάζουν τους πελάτες να τα προτιμήσουν

Σύμφωνα με στοιχεία του ΚΕΠΥΟ το 1997, οι μικρομεσαίες επιχειρήσεις (Ο.Ε. και
Ε.Ε) που έκαναν έναρξη ήταν συνολικά 4.676 ενώ αυτές που έκλεισαν ήταν 7.417. 
«Παλιά στην οδό Ακαδημίας και στην αρχή της Σταδίου στο Σύνταγμα βρισκόταν η
αγορά των ανδρικών ρούχων. Κάθε μέρα που περνάει όμως όλο και λιγότερα
καταστήματα μένουν και τις θέσεις τους παίρνουν τα παραρτήματα των μεγάλων
αλυσίδων. Βλέπετε η δουλειά μειώνεται και τα ενοίκια ακριβαίνουν. Ακόμα και
γι' αυτούς που έχουν ιδιόκτητα καταστήματα πολλές φορές συμφέρει να κλείσουν
την επιχείρηση και να νοικιάσουν το ακίνητό τους παρά να περιμένουν τους
πελάτες. 
Τα μεγάλα καταστήματα έχουν διαμορφώσει τους χώρους τους με τέτοιον τρόπο που
δελεάζουν τους πελάτες να τα προτιμήσουν. Ο ανταγωνισμός είναι ποια σε όλα τα
επίπεδα και οι μικροί με δυσκολία αντέχουν», λέει ο κ. Παναγιώτης Μαρτίνης,
υπάλληλος σε κατατάστημα ανδρικών ενδυμάτων στην οδό Σταδίου.

Στην κορυφή της ζήτησης

Τα ενοίκια στους «χρυσούς δρόμους» του εμπορικού κέντρου διαμορφώνονται από
25.000 έως και 50.000 το τετραγωνικό και σταθερά οι δρόμοι αυτοί παραμένουν
στην κορυφή της ζήτησης. Όπως λένε οι έμποροι, οι επιχειρήσεις που κλείνουν
στο κέντρο της Αθήνας, κλείνουν οριστικά και όχι για να μετακομίσουν στην
περιφέρεια. 
«Σε πολύ μικρό ποσοστό όσοι κλείνουν ανοίγουν κάπου αλλού. Και η εμπειρία
δείχνει ότι μόλις κάποιος αφήσει το μαγαζί του, ενοικιάζεται αμέσως. Δεν είναι
άλλωστε τυχαίο το γεγονός ότι περπατώντας στους δρόμους αυτούς ακόμα και εάν
δεις άδεια καταστήματα δεν θα δεις ποτέ ενοικιαστήριο.

Η ζήτηση είναι μεγάλη και η προσφορά μικρή. Ο δυνατός και αυτή τη φορά το
αποκτά», λένε από τον Εμπορικό Σύλλογο της Αθήνας.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16366N501</ED>
<ID>
ID:20973

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N50&aa=1</URL></REF>


Article

<CATEGORY>vin08</CATEGORY>

 <H5>Περιορισμοί από τον Εμπορικό σύλλογο
</H5><H2>Το κρύο ευνόησε τις πωλήσεις στις εκπτώσεις
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Αυξημένος κατά 20% είναι ο τζίρος των καταστημάτων την περίοδο των εκπτώσεων
σε σύγκριση με πέρυσι. Το κρύο, όπως λένε οι έμποροι, ήταν ο σύμμαχος για την
αύξηση του τζίρου, που σημειώθηκε κυρίως στα είδη ένδυσης και υπόδησης.
Πιστεύουν μάλιστα ότι, στις σχεδόν 15 ημέρες που υπολείπονται για να πέσει η
αυλαία και των φετινών χειμερινών εκπτώσεων, «τα πράγματα θα πάνε ακόμα καλύτερα».

Αύξηση 15% - 20%

«Έχουμε μπροστά μας ακόμα αρκετές ημέρες μέχρι και τυπικά να λήξουν οι φετινές
εκπτώσεις. Από όσα γνωρίζουμε μέχρι τώρα, παρατηρείται μια αύξηση από 15% έως
20% στις πωλήσεις σε σχέση με την αντίστοιχη περσινή χειμερινή περίοδο», λέει
ο κ. Βασίλης Οικονόμου, γενικός διευθυντής του Εμπορικού Συλλόγου Αθηνών.

Όπως εξηγεί, ο κυριότερος παράγοντας που οδήγησε σε αύξηση των πωλήσεων ήταν
ο άσχημος καιρός και το κρύο. «Ο καταναλωτής θεωρεί πιο λογικό να ψωνίσει ένα
χειμερινό ρούχο όταν ο καιρός τον προδιαθέτει. Δεν ψωνίζει πάντα ο Έλληνας
καταναλωτής με βάση τις ανάγκες του ή τις ευκαιρίες που μπορεί να βρει.
Άλλωστε, τα τελευταία χρόνια θα έλεγα ότι ο θεσμός των εκπτώσεων έχει
διαβρωθεί, αφού από την πρώτη έως και την τελευταία ημέρα του χρόνου μπορεί
κανείς να βρει εκπτώσεις», συνεχίζει ο κ. Οικονόμου.

Δόσεις - εκπτώσεις

Οι άτοκες δόσεις και τα μεγάλα ποσοστά εκπτώσεων που φτάνουν μέχρι και το 60%,
βοήθησαν για μια ακόμα φορά τους καταναλωτές να πραγματοποιήσουν τις αγορές
τους, ακόμα και στα επώνυμα είδη. «Για πρώτη φορά εφέτος κάναμε σημαντικές
προσφορές και σε επώνυμα είδη. Αυτό, σε συνδυασμό με τις άτοκες δόσεις στις
αγορές μέσω πιστωτικών καρτών, βοήθησε αρκετά. Υπολογίζουμε ότι το ποσοστό της
αύξησης των πωλήσεών μας για τις φετινές εκπτώσεις πλησιάζει το 15%»,
συμπληρώνει ο κ. Θεμιστοκλής Λαζάρου, διευθυντής γνωστού πολυκαταστήματος της Αθήνας.

«Η κίνηση ήταν ικανοποιητική. Οι καταναλωτές είχαν στόχο τους ακριβά είδη, των
οποίων οι τιμές είναι αυξημένες», τονίζει η Μαρία Παλαιολόγου υπεύθυνη
καταστήματος στην περιοχή του Κολωνακίου. «Πάντως, οι φετινές εκπτώσεις ήταν καλές.

Σε ορισμένα είδη όπως τα δερμάτινα αξεσουάρ είχαμε αύξηση της τάξης του 25% σε
σχέση με τα άλλα μας είδη. Αν κρατήσει και ο χειμωνιάτικος καιρός, τα πράγματα
θα είναι πιο εύκολα», λέει χαρακτηριστικά.


Όπως λένε από τον Εμπορικό Σύλλογο Αθηνών, έχει κατατεθεί σχέδιο νόμου που
αφορά τις εκπτώσεις. «Η θέση μας είναι ότι εκπτώσεις θα πρέπει να γίνονται δύο
φορές τον χρόνο. 
Οι παρατεταμένες εκπτώσεις τελικά δεν βοηθούν κανέναν. Ούτε τους εμπόρους αλλά
ούτε και τους καταναλωτές. Σε άλλες χώρες της Ευρώπης, οι εκπτώσεις γίνονται
μονάχα σε συγκεκριμένα χρονικά διαστήματα και δεν είναι παράλογο που
παρατηρείται το φαινόμενο να περιμένουν οι καταναλωτές από τη νύχτα έξω από
μεγάλα καταστήματα για να βρουν τις καλύτερες πρόσφορες».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16366N502</ED>
<ID>
ID:21037

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N50&aa=2</URL></REF>


Article

<CATEGORY>vin08</CATEGORY>

 <H5>ΜΠΟΡΙΣ ΜΠΕΡΕΖΟΦΣΚΙ: Ο ΡΑΣΠΟΥΤΙΝ ΤΟΥ ΡΩΣΙΚΟΥ ΚΑΠΙΤΑΛΙΣΜΟΥ
</H5><H2></H2><H2>Πόλεμος κασετών στη Μόσχα
</H2>
Ο Μπόρις Μπερεζόφσκι ήταν πάντα ο πιο παράτολμος, ο πιο πλούσιος και ο πιο
ισχυρός άνδρας της ρωσικής ολιγαρχίας. Την Παρασκευή, οι Ρώσοι έμαθαν γιατί,
όταν εφημερίδα της Μόσχας δημομοσίευσε μαγνητοφωνημένη συνομιλία του με την
Τατιάνα, την κόρη του προέδρου Γιέλτσιν.

Τατιάνα Γιέλτσιν. Η κόρη του προέδρου, έμπιστη του Μπόρις Μπερεζόφσκι

Οι μαγνητοφωνημένες τηλεφωνικές συνομιλίες δημοσιεύτηκαν στην «Μοσκόφσκι
Κομσομόλετς» στο πλαίσιο μιας εκστρατείας που έχει εξαπολύσει η εφημερίδα κατά
του Μπερεζόφσκι. Έτσι αποκαλύπτονται οι κρυφές σκέψεις του 53χρονου μάγου της
ίντριγκας, καθώς προσπαθεί να πείσει την 33χρονη κόρη του προέδρου να του
εξασφαλίσει φορολογική αμνηστία.

Τις τελευταίες εβδομάδες, οι Ρώσοι, που είναι συνήθως καθηλωμένοι στις
τηλεοράσεις τους, παρακολουθούν μία σαπουνόπερα που ρίχνει φως στις συνωμοσίες
στα ανώτατα κλιμάκια της εξουσίας: ο γαμπρός του προέδρου Γιέλτσιν, που
διευθύνει την Αεροφλότ, έχει κηρύξει πόλεμο κατά του αλλοτινού ευεργέτη του
Μπερεζόφσκι και της κόρης τού προέδρου, που είναι έμπιστη του πάμπλουτου Ρώσου.

Κασέτες κατά βίντεο...

Μπόρις Μπερεζόφσκι. Γνήσιο προϊόν του «αδίστακτου καπιταλισμού» της Ρωσίας

Μία εβδομάδα πριν από τη δημοσίευση των μαγνητοφωνημένων συνδιαλέξεων,
πράκτορες του υπουργείου Εσωτερικών εισέβαλαν στα γραφεία των πολυάριθμων
επιχειρήσεων του Μπερεζόφσκι, αναζητώντας κασέτες με τις οποίες, ενδεχομένως,
προσπάθησε να ενοχοποιήσει συνεργάτες του, αντιπάλους του και μέλη της
οικογένειας Γιέλτσιν. Με δήλωσή του στο πρακτορείο Ιντερφάξ, ο Μπερεζόφσκι
χαρακτήρισε αυτή την ιστορία «καλοστημένη προβοκάτσια από τις μυστικές υπηρεσίες».

Πριν από μερικούς μήνες, ο Μπερεζόφσκι είχε δώσει στη δημοσιότητα
βιντεοκασέτες που έδειχναν υποτιθέμενους πράκτορες των μυστικών υπηρεσιών να
λένε ότι είχαν λάβει εντολές να τον σκοτώσουν. Πολλοί μιλούν από τότε για μία
οργανωμένη προσπάθεια του Μπερεζόφσκι να κερδίσει τη λαϊκή συμπάθεια.

Ο Πριμακόφ

Όσο για τον πρωθυπουργό Γεβγκένι Πριμακόφ, δεν κρύβει την αντιπάθειά του για
τον Μπερεζόφσκι. Είναι ο κυριότερος αντίπαλός του στην πάλη για επιρροή στον
Ρώσο πρόεδρο και στον στενό του κύκλο. Η κλονισμένη υγεία του Γιέλτσιν έχει
φέρει τις οικογενειακές του υποθέσεις στο προσκήνιο της ρωσικής πολιτικής. Οι
φήμες δίνουν και παίρνουν για την επιρροή που ασκεί ο Μπερεζόφσκι στη Νίνα,
σύζυγο του προέδρου και στις δύο του κόρες, τόσο ως οικονομικός τους σύμβουλος
όσο και ως γνώστης των οικονομικών μυστικών τους.

Αυτός ο σύγχρονος Ρασπούτιν, ο άνθρωπος του παρασκηνίου που ξέρει να
μετατρέπει τους ευεργέτες του σε υποτακτικούς του, είναι το σύμβολο του
αδίστακτου καπιταλισμού της Ρωσίας.

Η καριέρα του

Ο Μπερεζόφσκι άρχισε την καριέρα του ως αναλυτής συστημάτων, ώσπου στις αρχές
της δεκαετίας του 1990, έβγαλε εύκολα και γρήγορα χρήματα πουλώντας στην
εγχώρια αγορά αυτοκίνητα που προορίζονταν για εξαγωγές. Η αυτοκρατορία του
επεκτάθηκε με το ORT, το μεγαλύτερο τηλεοπτικό κανάλι, την Αεροφλότ, την
εταιρεία πετρελαίου Σίμπνεφτ και άλλες επιχειρήσεις.

Με κομψά κοστούμια και λιμουζίνες, ο Μπερεζόφσκι, Εβραίος που πρόσφατα
βαφτίστηκε ορθόδοξος χριστιανός, συγκεντρώνει την μήνι των Ρώσων αντισημιτών,
που τον θεωρούν χαρακτηριστικό δείγμα της εβραϊκής επιρροής στην οικονομία, τα
μέσα ενημέρωσης και την πολιτική στη μετακομμουνιστική Ρωσία.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16366N511</ED>
<ID>
ID:20974

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N51&aa=1</URL></REF>


Article

<CATEGORY>vin08</CATEGORY>

 <H2>Μειώνει επιτόκια
</H2>
Μείωση των επιτοκίων κατά 1,6 ποσοστιαίες μονάδες στα στεγαστικά δάνεια
ανακοίνωσε η τράπεζα ΑΒΝ AMRO, η οποία παράλληλα προσφέρει και στεγαστικά
δάνεια σε ευρώ με επιτόκια που κυμαίνονται από 5,25% έως 5,75%.

Σύμφωνα με την ανακοίνωση της τράπεζας, το σταθερό επιτόκιο στο στεγαστικό
δάνειο για τα 5 πρώτα χρόνια διαμορφώνεται σε 7,50%, για τα 3 χρόνια σε 8,65%
και για τα 2 πρώτα χρόνια σε 9,85%.

Στα στεγαστικά δάνεια σε ευρώ το κυμαινόμενο επιτόκιο είναι 5,25%, το σταθερό
για 3 χρόνια 5,55% και για 5 χρόνια 5,75%.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16366N512</ED>
<ID>
ID:21038

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N51&aa=2</URL></REF>


Article

<CATEGORY>vin08</CATEGORY>

 <H2>Πιο γρήγορα ο αγωγός
</H2>
Επιτάχυνση των έργων για την κατασκευή του πετρελαιαγωγού Μπουργκάς -
Αλεξανδρούπολης και ανάπτυξη των εμπορικών συναλλαγών και της συνεργασίας στον
τομέα των τηλεπικοινωνιών προβλέπει το πρωτόκολλο συνεργασίας ανάμεσα στην
Ελλάδα και τη Βουλγαρία, που υπέγραψαν ο υπουργός Εθνικής Οικονομίας Γ.
Παπαντωνίου και ο αντιπρόεδρος της βουλγαρικής κυβέρνησης Ε. Μπακαρτσίεφ.

Ο κ. Παπαντωνίου επεσήμανε ότι με την υπογραφή του πρωτοκόλλου διαγράφονται
θετικές εξελίξεις για όλους τους τομείς της οικονομικής συνεργασίας ανάμεσα
στις δύο χώρες, όπως το διμερές εμπόριο, η ανάληψη κοινών πρωτοβουλιών για
επενδύσεις και το πλαίσιο του σχεδίου για την πραγματοποίηση του αγωγού
Μπουργκάς - Αλεξανδρούπολης.

Στη διάρκεια των επαφών η βουλγαρική πλευρά ζήτησε τη συμμετοχή των Ελλήνων
στρατηγικών επενδυτών σε επιχειρήσεις υπό ιδιωτικοποίηση.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16366N513</ED>
<ID>
ID:21083

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N51&aa=3</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Μία πολύ σημαντική εβδομάδα ξεκινά για σας,
καθώς η Σελήνη βρίσκεται στο ζώδιό σας σε σύνοδο με τον Ουρανό, φέρνοντας
απρόοπτες αλλαγές στη ζωή σας, τις οποίες οφείλετε να θέσετε υπό έλεγχο, χωρίς
απαραιτήτως να τις περιορίσετε.

ΙΧΘΥΕΣ

(19 Φεβρουαρίου - 20 Μαρτίου). Με την έμφυτη διαισθητική ικανότητα που έχετε
αλά και την εξυπνάδα σας προσπαθήστε να ψυχολογήσετε ανθρώπους και γεγονότα,
γιατί μέσα από «αποκαλύψεις» που ενδέχεται να σας γίνουν, αλλάζουν θετικά τα
«πιστεύω» σας τόσο για την προσωπική σας ζωή όσο και για τις σχέσεις σας.

ΚΡΙΟΣ

(21 Μαρτίου - 19 Απριλίου). Βρίσκεστε σε μια περίοδο γενικής αναδιοργάνωσης
της ζωής σας. Αξιοποιήστε λοιπόν με τον καλύτερο δυνατόν τρόπο τις φιλικές και
κοινωνικές γνωριμίες σας προκειμένου να διαμορφώσετε σωστά τον
αναπρογραμματισμό που θα σας οδηγήσει στην επίτευξη των στόχων σας.

ΤΑΥΡΟΣ

(20 Απριλίου - 20 Μαΐου). Σημαντικές αλλαγές φαίνεται να προκύπτουν στον
επαγγελματικό τομέα που σας βγάζουν έξω από τις συνήθειές σας, ξεχάστε λοιπόν
τις «μεθόδους» του παρελθόντος και αντιμετωπίστε με ρεαλιστικό τρόπο τις
απρόβλεπτες εξελίξεις που έρχονται.

ΔΙΔΥΜΟΙ

(21 Μαΐου - 21 Ιουνίου). Καθώς το ενδιαφέρον σας στρέφεται όλο και περισσότερο
στην ικανοποίηση των επαγγελματικών και των κοινωνικών φιλοδοξιών σας, ελάτε
σε επαφή με άτομα κύρους που βρίσκονται στο εξωτερικό ή προγραμματίστε ένα
ταξίδι που θα μπορούσε να φέρει μια νέα πνοή στη ζωή σας.

ΚΑΡΚΙΝΟΣ

(22 Ιουνίου - 22 Ιουλίου). Όσο και αν αυτό σας φαίνεται δύσκολο, οργανώστε με
επιμέλεια τις υποχρεώσεις και τις οφειλές προς τρίτους, καθώς και την
διεκπεραίωση περιουσιακών και κληρονομικών θεμάτων, γιατί κάποια απρόοπτα
γεγονότα θα σας «στοιχίσουν» ακριβά.

ΛΕΩΝ

(23 Ιουλίου - 22 Αυγούστου). Μην αντιμετωπίζετε με επιπολαιότητα κάποιες
παρατηρήσεις του συντρόφου ή κάποιου συνεργάτη σας και κυρίως μην επιτρέψετε
στην εριστική διάθεση των ημερών να σας απομακρύνει από τις σχέσεις σας με
άτομα που παίζουν ουσιαστικό ρόλο στη ζωή σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Η ανάγκη να βρείτε λύσεις στα καθημερινά
προβλήματα του εργασιακού σας χώρου σάς εκνευρίζει, αντιμετωπίστε όμως με
σύνεση και λογική τις συντηρητικές απόψεις που επικρατούν, γιατί η εκρηκτική
κατάσταση που επικρατεί θα σας απομονώσει από το περιβάλλον.

ΖΥΓΟΣ

(24 Σεπτεμβρίου - 23 Οκτωβρίου). Οι βιαστικές αποφάσεις σε συναισθηματικά
θέματα δεν είναι ό,τι το καλύτερο αυτή την εποχή. Φροντίστε να αναζωογονηθείτε
και γιατί όχι να διασκεδάσετε λίγο, αλλά με άτομα που γνωρίζετε και
επικοινωνείτε ουσιαστικά μαζί τους, διαφορετικά θα ανατρέψετε κάποιες
«ισορροπίες» και δεν σας συμφέρει.

ΣΚΟΡΠΙΟΣ

(24 Οκτωβρίου - 22 Νοεμβρίου). Μην επιτρέψετε σε άτομα του οικογενειακού σας
περιβάλλοντος, να αναμειχθούν στις προσωπικές σας υποθέσεις, γιατί ενδέχεται
να προκύψουν αρκετές διαφωνίες που θα μπορούσαν να οδηγήσουν σε κάθε άλλο παρά
ευχάριστες καταστάσεις.

ΤΟΞΟΤΗΣ

(23 Νοεμβρίου - 21 Δεκεμβρίου). Η μεσολάβηση ατόμων του συγγενικού σας
περιβάλλοντος θα δώσει ένα διαφορετικό χρώμα και ύφος στις καθημερινές σας
συναλλαγές. Απομονώστε λοιπόν κάποια αρνητικά στοιχεία που ενδέχεται να
υπάρχουν και ανακαλύψετε τους συναισθηματικούς δεσμούς που σας συνδέουν.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Έστω και αν τα οικονομικά σας χρειάζονται
γενική αναδιοργάνωση δεν είναι ανάγκη να το κάνετε βιαστικά και με
επαναστατικό τρόπο, χρησιμοποιήστε τη διπλωματία σας και περιμένετε τις
καλύτερες μέρες που δεν αργούν να έρθουν.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16366N521</ED>
<ID>
ID:20953

</ID><URL>http://ta-nea.dolnet.gr/neaweb/neafile.print_unique?e=A&f=16366&m=N52&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΝΑΥΑΓΗΣΕ ΚΑΙ ΣΤΗ ΡΙΖΟΥΠΟΛΗ
</H5><H2>Απέκτησε κακή συνήθεια
</H2>
ΝΕΟΥΣ βαθμούς έχασε μακριά από την έδρα της η ΑΕΚ. Και αυτή τη φορά στην όχι
μακρινή Ριζούπολη. Το 1-1 με τον Απόλλωνα και κυρίως η απόδοση των
ποδοσφαιριστών της ΑΕΚ έφερε γκρίνια και αποδοκιμασίες.

σελίδες
14-15
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16366O001</ED>
<ID>
ID:20975

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ο Χαρίσης εκτέλεσε τον ΠΑΟ </H2>
σελίδα 17
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16366O002</ED>
<ID>
ID:21039

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O00&aa=2</URL></REF>


Article

<CATEGORY>vin10</CATEGORY>

 <H2>Αλλαγές Ντούσκο και... περίπατος </H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16366O003</ED>
<ID>
ID:21084

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O00&aa=3</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Έκανε ό,τι ήθελε στη Νέα Σμύρνη </H2>
σελίδα
9
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16366O004</ED>
<ID>
ID:21109

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O00&aa=4</URL></REF>


Article

<CATEGORY>vin10</CATEGORY>

 <H5>ΠΑΤΡΑ
</H5><H2>Πρεμιέρα για Σέζαρ </H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16366O005</ED>
<ID>
ID:21121

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O00&aa=5</URL></REF>


Article

<CATEGORY>vin10</CATEGORY>

 <H5>ΑΡΗΣ - ΠΑΟΚ
</H5><H2>Συναγερμός για το ντέρμπι </H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16366O006</ED>
<ID>
ID:21129

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O00&aa=6</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ
</H5><H2>«Καμπάνες» για τρεις στην ΑΕΚ </H2>
σελίδες 18-19
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16366O007</ED>
<ID>
ID:21135

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O00&aa=7</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Βολίδα η Θάνου στη Βαλκανιάδα </H2>
σελίδα 26
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16366O008</ED>
<ID>
ID:21139

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O00&aa=8</URL></REF>


Article

<CATEGORY>vin10</CATEGORY>

 <H2>Ποδόσφαιρο </H2>
17.15 (Supersport): Άρης - ΠΑΟΚ, 
19.15 (Supersport): ΠΑΟ - Προοδευτική (μαγν.),

21.30 (Supersport): Ελευσίνα - Ολυμπιακός (μαγν.),

23.15 (Supersport): Απόλλων - ΑΕΚ (μαγν.).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16366O009</ED>
<ID>
ID:21142

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O00&aa=9</URL></REF>


Article

<CATEGORY>vin10</CATEGORY>

 <H5>Ο ΧΑΡΙΣΗΣ «ΓΚΡΕΜΙΣΕ» ΤΟΝ ΠΑΝΑΘΗΝΑΪΚΟ ΑΠΟ ΤΗΝ ΚΟΡΥΦΗ
</H5><H2>STOP στο Ηράκλειο
</H2>
<H3>Ο νεαρός πλέι μέικερ κρυφός άσος του Αλεξανδρή

</H3>
ΡΕΠΟΡΤΑΖ ΣΕΛ. 17
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16366O011</ED>
<ID>
ID:20976

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O01&aa=1</URL></REF>


Article

<CATEGORY>vin10</CATEGORY>

 <H2></H2><H2>Η ζωή είναι αλλού
</H2>
<AUTHOR>ΦΙΛΑΘΛΕΩΝ</AUTHOR>

* ΜΙΑ ΕΙΚΟΝΑ ταιριάζει γάντι στην πορεία της ποδοσφαιρικής ομάδας της
ΑΕΚ τα τελευταία χρόνια: ενός νεαρού και χαμογελαστού πλουσιοκόριτσου με
παρελθόν, προσόντα και όνειρα, που ξυπνά κάθε πρωί ακούγοντας από τους ίδιους
πάντα αυλοκόλακες «ήρθε επιτέλους η ώρα σου», μόνο για να χάνει σιγά - σιγά τα
νιάτα και το χαμόγελό της μένοντας με την απορία γιατί τίποτα απ' όσα της
υπόσχονται δεν πραγματοποιείται.

* Δεν ξέρω αν έχει ενδιαφερθεί ποτέ κανείς για τη βουβή και
συσσωρευμένη πίκρα του καλομαθημένου ως πρόσφατα ­ και γι' αυτό απαιτητικού
αλλά και δίκαιου με την ομάδα του ­ φιλάθλου της ΑΕΚ, μπροστά στην αδυναμία
της όχι τόσο να κατακτήσει αλλά να χτίσει κάτι στέρεο. Μιλώ για τους
πραγματικούς ΑΕΚτζήδες κι όχι για τους υποκινούμενους κλικαδόρους του εκάστοτε
προέδρου, τους υβριστές του Μαχλά, τους έτοιμους να προπηλακίσουν τον
προπονητή που τους χάρισε δόξα.

* Τι λογαριασμό δίνουν άραγε σε αυτούς τους φιλάθλους οι διαδοχικές,
βγαλμένες από το ίδιο καλούπι, διοικήσεις της ομάδας, οι αναμφισβήτητα πρώτες
υπεύθυνες της καθοδικής πορείας; Πώς εξηγούν την πώληση σε ποδοσφαιρικώς
άσχετους ή αδιάφορους, τη φυλλορροή των παικτών που απάρτιζαν την ομάδα -
μοντέλο, το βαλς των γραφικών έως αβοήθητων προπονητών, την απώλεια κάθε
αγωνιστικής ταυτότητας;

* Η απάντηση, όπως εξάλλου και η συνταγή των απανταχού Ελλήνων χαμένων,
είναι δυστυχώς απλή. Βασίζεται σε έναν αλάθητο συνδυασμό μετατόπισης των
ευθυνών και διαρκούς αντιπερισπασμού. «Δεν φταίμε ποτέ εμείς», φωνάζουν οι
παράγοντες της ομάδας που κερδίζει τα ντέρμπι και χάνει τα πρωταθλήματα, που
αποκλείεται από τη Μηχανιώνα, που φέρνει ισοπαλία με το «Απολλωνάκι» των εννέα
παικτών. Πάντα φταίει η διαιτησία, το κατεστημένο, η ΕΠΟ, η κυβέρνηση, η παγκοσμιοποίηση.

* Και για να γίνουν πειστικότερα αυτά τα κροκοδείλια δάκρυα, πάρτε και
ολίγην έξαρσην του τύπου «γίναμε πλέον αχτύπητοι», «χτίζεται η ΑΕΚ του 21ου
αιώνα», επ' ευκαιρία της αφίξεως, μεσούσης της περιόδου, μιας πληθώρας
αδοκίμαστων, και γι' αυτό ακόμα πιο αβανταδόρικων, μεταγραφικών «αποκτημάτων».
Αν τύχει δε και τα αποκτήματα είναι καλά στις τούμπες, ξεχνιούνται γρήγορα και
η παρατεταμένη ξηρασία και, ιδίως, η έλλειψη στοιχειώδους υποδομής.

* Αν η ΑΕΚ δεν καταλάβει ότι οι ομάδες φτιάχνονται μόνο με υπομονή και
δουλειά, δεν θα είναι μόνο ο Απόλλωνας που θα φύγει από το γήπεδο με το
χαμόγελο του Δαβίδ που βρήκε τον Γολιάθ ανάξιο της φήμης του. Επειδή οι
δυνατότητες υπάρχουν, αλλά και γιατί το ελληνικό ποδόσφαιρο δεν μπορεί να
στερηθεί μια από τις ιστορικές ομάδες του, ως φίλαθλοι ελπίζουμε ν' αλλάξει η
κιτρινόμαυρη ρότα, πριν καταντήσει σαν τη χώρα του μεγάλου αφεντικού, που όλο
υπόσχεται αναγέννηση και όλο διασύρεται μέσα στο Γουέμπλεϊ από τον κάθε Ανελκά.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16366O021</ED>
<ID>
ID:20985

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΦΗ: ΟΙ ΚΡΗΤΙΚΟΙ ΚΡΑΤΟΥΣΑΝ ΤΑ... ΡΟΠΑΛΑ
</H5><H2>Ευρωπαίος
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

<H3>* Ο Ηρακλής αν και προηγήθηκε από νωρίς δεν μπόρεσε να ανακόψει την ταχύτητα
των γηπεδούχων
</H3>
* ΗΡΑΚΛΕΙΟ

ΣΤΗΝ ΚΡΗΤΗ το... ρόπαλο το κρατούσε ο ΟΦΗ και σε συναρπαστικό ματς κυριάρχησε
προχθές του Ηρακλή με 3-1. Ήταν η συνέχεια της αντεπίθεσης που σήμανε ο
Γκέραρντ στον δεύτερο γύρο, με στόχο η κριτική ομάδα να φτάσει στην πεντάδα
και να πάρει το εισιτήριο για το ΟΥΕΦΑ.

Οι 2.500 φίλαθλοι απόλαυσαν τον νικητή που ξεδίπλωσε τις αγωνιστικές τους
αρετές, κυρίως στο πρώτο μέρος, και είδαν μία ομάδα που έχει πολλές
δυνατότητες να χτυπήσει και φέτος την πόρτα της Ευρώπης.

Οι κριτικοί είχαν σπουδαία μεσαία γραμμή με νικητήριο μοχλό και πάλι τον Νίκο
Νιόπλια, που παρά τα... χρονάκια του στέκεται σαν έφηβος στους αγωνιστικούς
χώρους. Είδαν και πάλι τον νεαρό διεθνή Νίκο Ιορδανίδη να σκοράρει και να
προκαλεί κάποιες φορές αναστάτωση στην αντίπαλη περιοχή. Και ακόμη απόλαυσαν
τις περίτεχνες ενέργειες του Άινερ Ντάνιελσον και χειροκροτούσαν τις δυναμικές
και εντυπωσιακές επεμβάσεις του Νίκου Παπαδόπουλου στην άμυνα.

Οι Θεσσαλονικείς, αν και προηγήθηκαν στο σκορ από στημένη φάση, νωρίς-νωρίς,
δεν μπόρεσαν στη συνέχεια να ανακόψουν την ορμή του ΟΦΗ.

Βέβαια στάθηκαν άτυχοι στις δύο κεφαλιές του Κωνσταντίνου που βρήκαν το
οριζόντιο δοκάρι του Μπεκιάι. Όπως δεν είχαν την τύχη με το μέρος και οι
παίκτες του Γκέραρντ που αστόχησαν από ευνοϊκές θέσεις. Ωστόσο, τις καλές
εντυπώσεις στην Κρήτη άφησαν οι Στολτίδης, Κωνσταντίνου και Χάγκαν.

Ο τεχνικός των φιλοξενουμένων Μ. Γίνγκμπλαντ παραδέχθηκε ότι οι γηπεδούχοι
κέρδισαν δίκαια και η ομάδα του «είχε αμυντικά προβλήματα. Πάντως, η υπόθεση
Ευρώπη δεν έχει κλείσει με την ήττα αυτή, αν και είχαμε ελλείψεις και μας
επηρέασαν. Ωστόσο, ένα ματς δεν κρίνει τον στόχο μας. Έχουμε ευκαιρίες και στο
Κύπελλο και στο Πρωτάθλημα».

Το μεγάλο μέρος των δηλώσεων του Έγκεν Γκέραρντ στάθηκε «στα δύο προβλήματα
που έχει». Το ένα πρόβλημα αφορά τους παίκτες του που έχουν κληθεί σε Εθνικές
ομάδες και κάποιες φορές είναι μακριά από τον ΟΦΗ, και το άλλο πρόβλημα για το
οποίο μίλησε οργισμένα, είναι οι μάνατζερ που έρχονται πολύ συχνά τελευταία
και βλέπουν παίκτες της κρητικής ομάδας.

«Ένας καλός μάνατζερ», είπε, «κάνει τη δουλειά του κρυφά. Αν έχει πολύ
μπλα-μπλα και τηλεφωνεί στους δημοσιογράφους για να γράψουν ότι έρχεται με
"κατασκόπους" για κάποιους παίκτες, αυτό τότε είναι καφενείο».

Και έχει δίκιο σ' αυτό, επειδή τελευταία στο στόχαστρο των «κατασκόπων» είναι
ο Μανώλης Δερμιζάκης, που προχθές, έχοντας και πάλι στο μυαλό του ότι τον
παρακολουθούν, δεν είχε την αναμενόμενη απόδοση. «Αν μπορώ να έδιωχνα τους
μάνατζερ, θα τους έδιωχνα», είπε εκνευρισμένος. Πάντως, το προχθεσινό ματς στο
Ηράκλειο παρακολούθησε εκπρόσωπος του Ολυμπιακού που την μεθεπόμενη αγωνιστική
φιλοξενείται στην Κρήτη.


<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16366O022</ED>
<ID>
ID:21044

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O02&aa=2</URL></REF>


Article

<CATEGORY>vin10</CATEGORY>

 <H5>σε Γουίλαν, Κένταλ
</H5><H2></H2><H2>Τσάι στην Ελλάδα...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3>* Οι δύο Βρετανοί κάνουν τη δουλειά τους και αν «κάτσει», «έκατσε»·
διαφορετικά, δεν χαλούν το στομάχι τους
</H3><H3>ΑΣΤΟΧΕΣ ΟΙ ΕΠΙΛΟΓΕΣ ΤΟΥ ΓΟΥΪΛΑΝ ΣΤΗ ΝΕΑ ΣΜΥΡΝΗ
</H3><H3>Η ΟΜΑΔΑ ΤΟΥ ΚΕΝΤΑΛ, Η ΧΕΙΡΟΤΕΡΗ ΤΗΣ ΕΥΡΩΠΗΣ
</H3><H3>
</H3>Κένταλ, Γουίλαν. Οι ομάδες τους κολυμπούν απεγνωσμένα στα βαθιά του
πρωταθλήματος με άμεσο κίνδυνο πνιγμού, ενώ εκείνοι απολαμβάνουν το τσάι τους...

ΣΚΕΦΤΕΣΤΕ τι θα είχε προκύψει στην καριέρα τού (συμπαθούς κατά τα άλλα) Ρόνι
Γουίλαν, αν εργαζόταν στη Μίντλεσμπρο ή στη Γουέστ Χαμ και είχε επιλέξει να
φέρει στην ομάδα του κάποιον Ρόμπερτς ή έναν Τισντέιλ; Και με τους δύο γέλασαν
πικρά χθες οι οπαδοί του Πανιωνίου, στο άτυχο παιγνίδι με τον Ιωνικό. Όμως, οι
εντελώς άστοχες επιλογές του Ρόνι δεν είναι οι μόνες στο πρωτάθλημα πρώτης
εθνικής. Υπάρχει και άλλος Βρετανός, ο Χάουαρντ Κένταλ του Εθνικού, με μπόλικη
πείρα αυτός, αλλά εξαιρετικά άστοχος στη σημερινή του ομάδα. Πέντε
ποδοσφαιριστές από τη Βρετανία έφερε ο Χάουαρντ στον Εθνικό, προφανώς
ποντάροντας σε... ευρωπαϊκή έξοδο. Πράγματι, αν πιστέψουμε τις επίσημες
μετρήσεις της ΟΥΕΦΑ, ο Εθνικός ήταν η χειρότερη ομάδα σε ολόκληρη την Ευρώπη
τον μήνα Ιανουάριο. Χειρότερη ακόμη και από κάτι απίθανα άγνωστες ομαδούλες
της Αλβανίας ή της Λευκορωσίας, οι οποίες επιθυμούμε να πέσουν με τους
«μεγάλους» μας στις κληρώσεις των ευρωπαϊκών Κυπέλλων.

ΑΝΤΕΔΡΑΣΑΝ

Η ειρωνεία είναι που οι ταλαιπωρημένοι οπαδοί του Πανιωνίου αντέδρασαν χθες ­
κάτι που αναμενόταν, γιατί πονάνε την ομάδα τους ­ αφού μετράνε τους βαθμούς
και βρίσκουν μόνο μία νίκη στα τελευταία οκτώ ματς! Όμως, η αντίδρασή τους δεν
περιελάμβανε τον προπονητή. Αρκέστηκαν σε «λαϊκή δίκη» εις βάρος της
διοίκησης. Πράγματι, στο «γαϊτανάκι» που δημιουργήθηκε αμέσως μετά τη λήξη του
αγώνα, οι αγανακτισμένοι «πάνθηρες» ήταν εκεί, η αντίδραση επίσης, έλειπε όμως
σχεδόν εντελώς η διοίκηση! Με πρώτο και καλύτερο απόντα τον βασικό θαυμαστή
του Γουίλαν, πρόεδρο Λ. Σιότροπο. Πώς και γιατί, τα παράπονα στον δήμαρχο...

Στο Καραϊσκάκη, επίσης, η αντίδραση ήταν παρούσα, αλλά στο μενού δεν υπήρχε
Κένταλ. Οι φουκαράδες οι «τριακόσιοι» τα έχουν από την αρχή της περιόδου με
τον πρόεδρό τους Β. Τσιαμάκη. Δηλαδή τον «εκπρόσωπο» του «θεού» στην ομάδα
τους. Οι οπαδοί γνωρίζουν καλά ότι δεν φταίει για το κατάντημα της ομάδας τους
μόνο ο Άγγλος προπονητής. Αυτός τη δουλειά του κάνει και το είχε δηλώσει
άλλωστε στην επίσημη παρουσία του: «Ήρθα στην Ελλάδα, διότι βαρέθηκα να παίζω
γκολφ στο Λίβερπουλ»! Ευτυτχώς, διότι η Αθήνα δεν διαθέτει γήπεδο κρίκετ...
Δυστυχώς, στον Πειραιά κάποιοι τον είδαν τον Χάουαρντ ως «λυτρωτή». Τον
πίστεψαν, διατήρησαν την ψυχραιμία τους όταν επέλεξε τους πέντε
ποδοσφαιριστάκους από την πατρίδα του και τώρα πέφτει γέλιο μέχρι δακρύων. Ο
σχολιαστής του αγώνα από το Καραϊσκάκη ανέφερε χθες ότι κάποιος Ριντ είναι
εντελώς απαράδεκτος. Κρίμα το όνομα. Κάποιος ηθοποιός Όλιβερ Ριντ υπήρξε
πρωταγωνιστής σε φιλμ αγωνίας και τρόμου...

ΜΕΛΛΟΝ ΣΚΟΤΕΙΝΟ

Είναι σαφές ­ όπως ήδη σημειώθηκε ­ ότι οι δύο Βρετανοί κόουτς του
πρωταθλήματος «τη δουλειά τους κάνουν». Αν «κάτσει», «έκατσε». Αν όχι σιγά, μη
χαλάσουν το στομάχι τους. Και το τσάι τους θα πιουν στους σωστούς βαθμούς, και
το ουϊσκάκι τους μετά τη δύση του Ηλίου. Όσο για τους μετριότατους
ποδοσφαιριστές τους οποίους έφεραν, και αυτοί κάποια στιγμή θα πάρουν το
αεροπλάνο για την επιστροφή στις πατρίδες τους. Το ζητούμενο είναι ύστερα από
δύο μήνες πού θα βρίσκονται οι δύο ιστορικές ομάδες. Σχετικά με τον Εθνικό, η
πρόβλεψη είναι σαφώς εύκολη: στη δεύτερη κατηγορία, όπου είναι πολύ πιθανό ο
«θεός» να δώσει εντολή για εμπιστοσύνη σε νέους και Έλληνες παίκτες. Όμως, για
τον Πανιώνιο, πιθανή βαθμολογική «κατρακύλα» θα σημαίνει καταστροφή. Μην
ξεχνάμε, η ομάδα συνεχίζει στις «8» του Κυπέλλου Κυπελλούχων Ευρώπης και δεν
θέλει πολύ ο Μαρσέλο Σάλας ή ο Κριστιάν Βιέρι να μετατρέψουν το δράμα σε
κωμωδία. Εδώ χθες η ομάδα του Πανιωνίου «υπέφερε» από... Μουτσοντρίγκο και
μόνο. Και αν δεν ήταν «παρών» σε άφθονα τετ α τετ ο Φώτης Στρακόσα, ίσως η Νέα
Σμύρνη ζούσε ένα από τα χειρότερα αποτελέσματα στην ποδοσφαιρική της ιστορία.

Εξυπακούεται ότι οι αντικειμενικοί παρατηρητές του πρωταθλήματος παρακολουθούν
την πορεία Πανιωνίου και Εθνικού με ενδιαφέρον και έτσι πρέπει. Πρόκειται για
δύο ομάδες που έχουν αναδείξει σπουδαίους ποδοσφαιριστές από τη δεκαετία του
'20 μέχρι τώρα. Ε, δεν μπορεί να εξευτελίζονται από κάποιον Ρόμπερτς ή
Τισντέιλ, Ριντ, Καρ Λόουτον, Σμιθ, Ρόμπινς και... με το συμπάθιο αν ξεχάστηκε
κάποιο ακόμη «κελεπούρι».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16366O031</ED>
<ID>
ID:20994

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ: ΕΜΕΙΝΕ ΜΑΚΡΙΑ ΑΠΟ ΤΗ ΓΕΥΣΗ ΤΗΣ ΝΙΚΗΣ ΚΑΙ ΧΘΕΣ
</H5><H2>Άλλο ένα «Χ»
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

<H3>* Κακό θέαμα στο Φάληρο παρά τις σκληρές μονομαχίες στον χώρο του κέντρου
</H3>
ΘΕΛΕΙ, προσπαθεί, αλλα δεν μπορεί να νικήσει ο Εθνικός. Χθες, στο Φάληρο
παραχώρησε την 6η ισοπαλία ως γηπεδούχος, αυτήν τη φορά στον Πανηλειακό (1-1)
και φυσικά άρχισαν να τον ζώνουν τα... μαύρα φίδια. Η ομάδα του Πειραιά, που
δεν εχει γευθεί ακόμη τη χαρά της νίκης, δεν ηταν κακή. Πάλεψε, έτρεξε πολύ,
πίεσε όσο μπορούσε τον Πανηλειακό, ωστόσο όλα τα «καλά» ήταν μέχρι τη μεγάλη
περιοχή του αντιπάλου της. Από εκεί και μέσα, οι παίκτες της ή εχαναν το μυαλό
τους ή επεφταν σε... τοίχο.

Την ίδια περίπου εικόνα παρουσίασε και ο Πανηλειακός, ο οποίος μάλιστα
ευτύχησε να προηγηθεί στο σκορ, αλλά δεν στάθηκε ικανός να το κρατήσει. Το
αποτέλεσμα δεν τον αδικεί, αλλά στο δεύτερο ημίχρονο κουράστηκε αρκετά για να
φύγει αήττητος από το Καραϊσκάκη. 
Στο διάστημα αυτό, η ομάδα του Πειραιά τα έδωσε όλα για την ισοφάριση και στη
συνέχεια για τη νίκη. Πέτυχε στον πρώτο στόχο της, απέτυχε, όμως, στον
δεύτερο. Και απέτυχε, γιατί με μια ευκαιρία δύο γκολ δεν γίνονται.

Από θέαμα το παιχνίδι, ούτε λόγος να γίνεται. Ευκαιρίες δεν δημιουργήθηκαν,
σουτ της προκοπής δεν έγιναν, κρύωσαν οι τερματοφύλακες κάτω απο τα δοκάρια
τους. 
Μπίβερς και Τασιόπουλος. Παρά τις δυνατές κόντρες τους δεν ευτύχησαν να
πανηγυρίσουν νίκη. Εθνικός και Πανηλειακός έμειναν στον... αέρα

Οι αντίπλαοι μονομάχησαν σκληρά στον χώρο του κέντρου και το ασφυκτικό
πρέσινγκ δεν τους επέτρεψε να παίξουν καλό ποδόσφαιρο. 
Μπλοκαρίστηκαν και τα ατού των ομάδων, να τα λάθη, να τα νεύρα, να το άγχος,
πάλι καλά που μπήκαν και δύο γκόλ. Και αυτά από στημένες φάσεις. Από κόρνερ
και κεφαλιά (Ροζάλες) του Πανηλειακού (39') από φάουλ, κεφαλιά-πάσα και
γυριστικό σουτ του Εθνικού (φοβερό γκολ του Κόντη) στο 58'. Αυτές και μόνον
αυτές οι δύο φάσεις ήταν όλο το παιχνίδι.

Από τον Εθνικό κορυφαίος ήταν ο Άντο, ενώ στους διακριθέντες ανήκουν και οι
Κόντης, Κομιώτης, Τσάνας, Μαχαίρας. Από τον Πανηλειακό, που ατύχησε όταν
έχασε, λόγω τραυματισμού, τον σκόρερ του Ροζάλες, αλλά πήρε αυτό που ήθελε,
ξεχώρισαν οι Σαρούν, Τασιόπουλος, Νεμπεγλέρας.

Αρίστευσε η διαιτησία του Γιώργου Ψυχομάνη. Δεν του ξέφυγε καμία φάση.

ΟΙ ΠΡΟΠΟΝΗΤΕΣ

Για την καλυτέρευση της εικόνας και της απόδοσης του Εθνικού μίλησε ο Χάουαρντ
Κένταλ, ενώ ο Μπάμπης Τεννές δεν έμεινε ικανοποιημένος από την ισοπαλία του
Πανηλειακού. Μετά τον αγώνα δήλωσαν:

ΚΕΝΤΑΛ: Νομίζω ότι μετά το απογοητευτικό αποτέλεσμα με τον ΟΦΗ,
καλυτερεύσαμε την εικόνα μας και την απόδοσή μας. Στο πρώτο ημίχρονο δεχθήκαμε
ένα γκολ από απροσεξία της άμυνας, ενώ στο δεύτερο είχαμε την υπεροχή, αλλά
καταφέραμε μόνο να ισοφαρίσουμε. Ο Άντο σήμερα ήταν καταπληκτικός.

ΤΕΝΝΕΣ: Πήραμε έναν βαθμό, αλλά για μας είναι αποτυχία. Θέλαμε του
τρεις βαθμούς της νίκης για να δούμε αν μπορούμε να χαράξουμε άλλον στόχο. 
Η νίκη, όμως, δεν θα ήταν δίκαιη. Πρώτη φορά κάνουμε τόσες λίγες ευκαιρίες.
Μπορούμε να παίξουμε καλύτερα.


<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16366O041</ED>
<ID>
ID:20995

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O04&aa=1</URL></REF>


Article

<CATEGORY>vin10</CATEGORY>

 <H5>ΣΥΛΛΗΨΕΙΣ
</H5><H2>Παράνομο στοίχημα στην Κάρπαθο
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

* ΡΟΔΟΣ 
Κύκλωμα που διενεργούσε παράνομα στοιχήματα εξαρθρώθηκε στην Κάρπαθο. Οι
αστυνομικοί συνέλαβαν τον ιδιοκτήτη χαρτοπαικτικής λέσχης που οργάνωνε το
παιχνίδι, όπως επίσης και έξι άτομα την ώρα που έπαιζαν, αλλά οι εγκέφαλοι
(σύμφωνα με τις εκτιμήσεις των αστυνομικών) πρέπει να βρίσκονται στην Αθήνα ή
την Κύπρο. Η εξάρθρωση του κυκλώματος έγινε από ομάδα αστυνομικών που μετέβη
στην Κάρπαθο πριν από δέκα ημέρες και τα μέλη της εμφανιζόμενα ως πωλητές
κατόρθωσαν να αποκτήσουν την εμπιστοσύνη του ιδιοκτήτη της λέσχης Παύλου
Λουλούδη, 28 χρόνων, και έπαιζαν παράνομα στοιχήματα. Όπως διαπιστώθηκε, ο
Λουλούδης εφοδίαζε τους παίκτες με δελτία στοιχημάτων της εταιρείας KOSMOS
SPORTS BETTING στα οποία περιλαμβάνονταν αγώνες ποδοσφαίρου και μπάσκετ όχι
μόνο από τα ελληνικά πρωταθλήματα, αλλά και από τα πρωταθλήματα άλλων
ευρωπαϊκών χωρών (Αγγλίας, Ιταλίας, Ισπανίας και Πορτογαλίας).

ΜΕ ΦΑΞ

Τα δελτία με τους αγώνες παρελάμβανε με φαξ από γραφείο της εταιρείας και
στη συνέχεια ο Λουλούδης οργάνωνε το παιχνίδι στην Κάρπαθο και μοίραζε
αναλόγως τα κέρδη στους νικητές. Τα παράνομα παιχνίδια γίνονταν κάθε Τετάρτη
και Σαββατοκύριακο.

Το βράδυ του Σαββάτου και μόλις ολοκληρώθηκαν οι αγώνες του ποδοσφαίρου και
του μπάσκετ, οι αστυνομικοί της Υποδιεύθυνσης Ασφαλείας Ρόδου μπήκαν στη λέσχη
και συνέλαβαν τον ιδιοκτήτη της όπως επίσης και έξι παίκτες που είχαν στην
κατοχή τους δελτία των παράνομων παιχνιδιών. Κατασχέθηκαν ακόμη 158.000 δρχ.,
ενώ την ώρα της εφόδου των αστυνομικών άλλα άτομα έπαιζαν ζάρια μέσα στη
λέσχη. Οι συλληφθέντες για τα παράνομα στοιχήματα είναι οι: Αλέξανδρος
Καρατζάς 29 χρόνων, Νικόλαος Πατσουράκης, 39 χρόνων, Πολυχρόνης Πολυχρόνης, 41
χρόνων, Κωνστ. Πατσουράκης, 39 χρόνων, Ιωάννης Φουντής, 36 χρόνων, και
Γεώργιος Εμίρης, 29 χρόνων.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16366O042</ED>
<ID>
ID:21052

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΤΟ ΠΟΥΛΜΑΝ ΜΕ ΤΗΝ ΟΜΑΔΑ ΑΝΤΕΞΕ ΜΕΧΡΙ ΤΗΝ ΑΚΡΑΤΑ!
</H5><H2>Έμεινε από όχημα
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Το γέρικο όχημα του Παναθηναϊκού οδηγείται από περιπέτεια σε περιπέτεια. Προ
δύο εβδομάδων είχε δεχθεί επίθεση οπαδών, χθες προδόθηκε από το βεντιλατέρ

Ο ΠΑΝΑΘΗΝΑΪΚΟΣ «πετάει» στο πρωτάθλημα, στοχεύει σήμερα (15.15) την έκτη σερί
νίκη στην Πάτρα εναντίον της Προοδευτικής, αλλά το... πούλμαν της ομάδας ρετάρει!

Χθες, λίγο έξω από την Πάτρα, στην Ακράτα, το γέρικο όχημα έπαθε βλάβη, κόπηκε
το λουρί του βεντιλατέρ, και χρειάστηκε να κληθεί άλλο πούλμαν για να
μεταφέρει τους παίκτες στην όμορφη πόλη της Αχαΐας. Αποτέλεσμα; Ένα ταξίδι, το
πολύ δυόμισι ωρών, η αποστολή του ΠΑΟ το έκανε σε περίπου 4,5 ώρες!

ΕΝΑ ΜΙΚΡΟ ΚΑΡΑΒΙ

Οι παίκτες, που περίμεναν το άλλο πούλμαν να έρθει από το Αίγιο πάνω από μισή
ώρα, αντιμετώπισαν με χιούμορ το γεγονός και τραγουδούσαν το γνωστό παιδικό
άσμα: «Είμαστε ένα μικρό καράβι που πάει, α, α, αταξίδευτο, οέ, οέ, οέ»!

Ο Χούλιο Σέζαρ, που συμμετείχε για πρώτη φορά στην αποστολή, χαμογελούσε (και
απορούσε) με τα τεκταινόμενα. Δεν γνώριζε, προφανώς, ότι το ίδιο πούλμαν,
ηλικίας 19 ετών, έχει μείνει στο δρόμο κι άλλες φορές, αφού η μηχανή έχει
«κάνει τα χιλιόμετρά της!

Εν πάση περιπτώσει, σήμερα στην Πάτρα, ο Χούλιο Σέζαρ θα κάνει ντεμπούτο με
τον Παναθηναϊκό. Η παρουσία του Βραζιλιάνου άσου αναμένεται με μεγάλο
ενδιαφέρον, αφού θα διαπιστωθεί σε ποια κατάσταση βρίσκεται. Στον αντίποδα δεν
θα αγωνιστούν οι τιμωρημένοι Φύσσας, Μίκλαντ, Αποστολάκης και ο τραυματίας
Σιμπνιέφσκι. Οι υπόλοιποι παίκτες είναι ετοιμοπόλεμοι.

Πιθανή σύνθεση: Νικοπολίδης, Μπασινάς, Λαγωνικάκης, Γκούμας, Βόκολος, Σέζαρ,
Κωνσταντινίδης, Ασάνοβιτς, Βαζέχα, Λυμπερόπουλος, Καραγκούνης.

Το ματς θα διευθύνει ο Τεβεκέλης από τη Θεσσαλονίκη.

Ο ΑΣΑΝΟΒΙΤΣ

*** Σχεδόν σίγουρη θεωρούν τη μεταγραφή του Αλιόσα Ασάνοβιτς στην Γιούμπιλο
Ιβάτα οι Κροάτες δημοσιογράφοι. Προχθές, όλες οι εφημερίδες της Κροατίας
έγραψαν την είδηση της συνάντησης και συνομιλίας του Άλιο με τον Ιάπωνα
κατάσκοπο και επισήμαναν ότι ο Γιαπωνέζος έχει έτοιμη πρόταση για τον
Παναθηναϊκό, προκειμένου να αποκτήσει τον παίκτη το καλοκαίρι. Η Γιούμπιλο
Ιβάτα θέλει τον Ασάνοβιτς για αντικαταστάτη τού Κάρλος Ντούγκα.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16366O051</ED>
<ID>
ID:20996

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O05&aa=1</URL></REF>


Article

<CATEGORY>vin10</CATEGORY>

 <H5>ΧΑΡΙΛΑΟΥ: Άρης - ΠΑΟΚ έτοιμοι για μάχη
</H5><H2>Με 1.500 αστυνομικούς το ντέρμπι
</H2>
* ΘΕΣΣΑΛΟΝΙΚΗ

Παράσχος και Χάαν διασταυρώνουν σήμερα τα ξίφη τους

ΣΤΟΝ παλμό του σημερινού ντέρμπι Άρη-ΠΑΟΚ (17.00) ζει η Θεσσαλονίκη. Οι οπαδοί
των δύο ομάδων περιμένουν με ανυπομονησία το σημερινό παιχνίδι, το οποίο έχει
ψυχολογική όσο και βαθμολογική σημασία, αφού μόνο τρεις βαθμοί χωρίζουν τους
«αιώνιους» της Θεσσαλονίκης. Περισσότεροι από 1.500 αστυνομικοί θα βρίσκονται
στο γήπεδο Χαριλάου για την αποφυγή επεισοδίων.

Ήρεμο είναι το κλίμα στον Άρη ενόψει του κρίσιμου αγώνα. Η χθεσινή προπόνηση
των «κιτρινόμαυρων» της Θεσσαλονίκης έγινε κεκλεισμένων των θυρών, ενώ ο
Γιώργος Παράσχος επιμένει σε όσα είχε πει πρόσφατα. «Όποιος πετύχει πρώτος
γκολ θα είναι το φαβορί για τη νίκη. Σε τέτοια ματς, πολύ δύσκολα αλλάζει η
εικόνα των πρώτων λεπτών».

Ο κ. Παράσχος δεν κράτησε τους παίκτες του στο ξενοδοχείο, ενώ σήμερα λίγο
πριν από την έναρξη του αγώνα θα αποφασίσει την 18άδα και την βασική 11άδα.
Εκτός από τους τραυματίες Τσέβες-Κατεργιαννάκη και τον τιμωρημένο Μαλλούς, ο
τεχνικός του Άρη δεν αντιμετωπίζει προβλήματα. Η καλή πορεία του έχει
δημιουργήσει κλίμα εφορίας στις τάξεις των οπαδών των «κιτρινόμαυρων», αφού τα
εισιτήρια έχουν εξαντληθεί.

Ο ΧΑΑΝ

Στο στρατόπεδο του ΠΑΟΚ, ο Άρι Χάαν προπόνησε χθες τους παίκτες του στο γήπεδο
της Νέας Ευκαρπίας, ενώ δήλωσε: «Είναι ντέρμπι με τα όλα του. Πρέπει να
είμαστε προσεκτικοί, συγκεντρωμένοι και να έχουμε καθαρό μυαλό. Το παιχνίδι θα
κριθεί στο πρώτο ημίωρο». Ο Ολλανδός τεχνικός δεν θα έχει στη διάθεσή του τους
τραυματίες Βαλέντσια, Κολομπούρδα, Κουλακιώτη, καθώς και τον τιμωρημένο
Κωνσταντινίδη. Αμφίβολη είναι η συμμετοχή του Μίρκο Τάκολα.

Περίπου 6.000 οπαδοί του ΠΑΟΚ θα ακολουθήσουν την ομάδα τους στο Χαριλάου με
πορεία, η οποία θα ξεκινήσει από την Τούμπα. Εκατοντάδες αστυνομικοί θα
βρίσκονται στους γύρω δρόμους προς αποφυγήν επεισοδίων κατά τη διάρκεια της
πορείας των οπαδών του Δικεφάλου του Βορρά.

Το παιχνίδι θα διευθύνει ο κ. Κουτσογιάννης (Αιτωλοακαρνανίας).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16366O052</ED>
<ID>
ID:21053

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O05&aa=2</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ
</H5><H2>Περιμένοντας τη Skoda
</H2>
ΗΡΕΜΙΑ ζητεί από τους παίκτες του ο Γιώργος Χατζάρας, εν όψει της σημερινής
δύσκολης αναμέτρησης με αντίπαλο τη SKODA Ξάνθη (15.00). Ο προπονητής Βέροιας,
ύστερα από τον θόρυβο που δημιουργήθηκε με τη μη αποδοχή της παραίτησης του
Νούσια από τον πρόεδρο της ΠΑΕ, Βασίλη Τσιαμήτρο, και θέλοντας να χαμηλώσει
τους τόνους, δήλωσε: «Εκείνο που προέχει είναι η ηρεμία και να σκεφτούμε τη
νίκη στον αγώνα με την Ξάνθη, που είναι πολύ καλή ομάδα. Αν είμαστε
προσεκτικοί και σοβαροί, θα έχουμε πολλές πιθανότητες να πετύχουμε τον στόχο
μας, ο οποίος θα σημάνει νέο ξεκίνημα». Ο Χατζάρας δεν αντιμετωπίζει
προβλήματα απουσιών εκτός από τον τιμωρημένο Μουλιέτ. Στο αντίπαλο στρατόπεδο,
ο Γιάννης Μαντζουράκης συμβουλεύει τους παίκτες του να ξεχάσουν το ματς
Κυπέλλου με τον Ολυμπιακό και να συγκεντρωθούν στο δύσκολο παιχνίδι στη
Βέροια. Ο προπονητής της SKODA Ξάνθη δεν θα έχει στη διάθεσή του τον τραυματία
Κεχαγιά, καθώς και τον τιμωρημένο Μάγκαν.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16366O053</ED>
<ID>
ID:21092

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O05&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΤΖΟΡΤΖΕΒΙΤΣ, ΛΟΥΤΣΙΑΝΟ ΕΔΩΣΑΝ ΡΥΘΜΟ ΣΤΟΝ ΑΓΩΝΑ ΜΕ ΤΟΝ ΠΑΝΕΛΕΥΣΙΝΙΑΚΟ
</H5><H5>ΜΠΑΓΙΕΒΙΤΣ
</H5><H5>Στο ημίωρο έφυγε το άγχος
</H5><H5>ΤΡΑΥΜΑΤΙΑΣ
</H5><H5>Εκτός μάχης ο Νινιάδης
</H5><H2>Οι αλλαγές της νίκης
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΔΥΟ αλλαγές του Ντούσαν Μπάγιεβιτς, ο Πρέντραγκ Τζόρτζεβιτς και ο Λουτσιάνο
Ντε Σόουζα άλλαξαν τον ρυθμό του παιχνιδιού και δημιούργησαν τις κατάλληλες
προϋποθέσεις για να γείρει η πλάστιγγα της νίκης υπέρ του Ολυμπιακού. 
Οι πρωταθλητές σε ρυθμό προπόνησης επικράτησαν χθες του Πανελευσινιακού στην
Ελευσίνα με 2-0 και διατηρήθηκαν στην κορυφαία θέση της βαθμολογίας.

Στα αξιοσημείωτα του αγώνα η πολύ καλή απόδοση των Γεωργάτου, Αμπονσάι,
Μαυρογενίδη και Αμανατίδη. Ο τελευταίος μάλιστα άνοιξε το σκορ στο 29',
διώχνοντας το άγχος των «ερυθρολεύκων». Δημιουργός και των δύο γκολ ο Γρηγόρης
Γεωργάτος, ο οποίος είχε σουτ στο κάθετο δοκάρι της εστίας του Ράντου.
Εντυπωσιακό σε εκτέλεση ήταν το γκολ του Τζόρτζεβιτς, ο Μαυρογενίδης
διακρίθηκε στη δεξιά πλευρά της μεσαίας γραμμής, ενώ κέρδισε πόντους ο
21χρονος Γκανέζος Κόφι Αμπονσάι με την πληθωρική παρουσία του στην άμυνα του Ολυμπιακού.

Ο Τζόρτζεβιτς πήρε τη θέση του τραυματία Νινιάδη στο 46', αναλαμβάνοντας τον
ρόλο επιτελικού χαφ (απουσίασε ο τραυματίας Καραπιάλης). 
Γεωργάτος, Αμανατίδης. Δημιουργός και σκόρερ πανηγυρίζουν

Ο Σέρβος θυμήθηκε την παλιά του τέχνη και έκανε τους 1.500 οπαδούς του
Ολυμπιακού να φωνάξουν ρυθμικά: «Είναι τρελός ο καραφλός». Ο «Τζόλε» έδωσε
προσωπικότητα στο χώρο του κέντρου. Με το γεμάτο ουσία παιχνίδι οδήγησε εκ του
ασφαλούς τον Ολυμπιακό.

Σημαντική προσφορά είχε ο Λουτσιάνο. Ο Βραζιλιάνος πήρε τη θέση του Ίβιτς (δεν
προσέφερε τα αναμενόμενα) στο 62' και ο Ολυμπιακός κέρδισε κατά κράτος τη μάχη
του κέντρου.

Ο Μπάγιεβιτς πραγματοποίησε για άλλη μια φορά αλλαγές στην ενδεκάδα. Επανέφερε
στη θέση του στόπερ τον Ανατολάκη (εξασφάλισε άδεια από το Ναυτικό), ο
Νινιάδης πήρε τη θέση του Καραπιάλη, ενώ άλλαξε την επίθεση. Οι Ίβιτς,
Γκόγκιτς πήραν τις θέσεις των Οφορίκουε, Αλεξανδρή και ο Γιαννακόπουλος τη
θέση του Λουτσιάνο. Οι «ερυθρόλευκοι» παρατάχθηκαν με το σύστημα «3-4-3» και
από την αρχή του αγώνα ανέλαβαν την εδαφική υπεροχή. Το γκολ του Αμανατίδη
ανέβασε την ψυχολογία των φιλοξενούμενων, ενώ το γκολ του Τζόρτζεβιτς έδωσε τη
χαριστική βολή στην ομάδα του Γιώργου Φοιρού. Ο τεχνικός του Πανελευσινιακού
πραγματοποίησε με αρκετή καθυστέρηση τις αλλαγές και κάτω από την πίεση της εξέδρας.

Ο Πανελευσινιακός ήταν επιθετικά ανύπαρκτος. Το δίδυμο Κακλαμάνου - Ανδρεάδη
παγιδεύτηκε από τους Ανατολάκη, Αμανατίδη, Αμπονσάι και τη μοναδική επικίνδυνη
φάση μπροστά στην «ερυθρόλευκη» εστία δημιούργησε ο Τζιβελέκης (51').

Σε ρόλο αρχηγού ο Ίλια Ίβιτς δεν απέδωσε τα αναμενόμενα

Στο β' ημίχρονο ο Ολυμπιακός έπαιξε στο μισό γήπεδο την ομάδα της Ελευσίνας
και έχασε σπουδαίες ευκαιρίες για να ανεβάσει τον δείκτη του σκορ. Ο Ράντος
και ο Ρούσσος (προσωπικός φρουρός του Γκόγκιτς) ήταν οι πρωταγωνιστές των γηπεδούχων.

Ο Πανελευσινιακός είχε μεγάλο πρόβλημα από την αριστερή πλευρά, καθώς ο Σέρβος
Σάραμπα δεν μπορούσε να εξουδετερώσει τον ταχύτατο Γιαννακόπουλο.

Ο Πειραιώτης διαιτητής Παύλος Κωνσταντινίδης απέτυχε στον πειθαρχικό έλεγχο.
Στο 6' χαρίστηκε στον Ανατολάκη (ανέτρεψε με αντικανονικό τρόπο τον
Τζιβελέκη). 
Ο στόπερ του Ολυμπιακού αντίκρυσε την κίτρινη κάρτα στο 48', όταν χτύπησε
εκτός φάσης τον Κακλαμάνο (στη φάση αυτή θα έπρεπε να αποβληθεί).


Ο Μπάγιεβιτς εμπιστεύθηκε ξανά τον Τζόρτζεβιτς και ο τελευταίος τον δικαίωσε

«ΠΙΣΤΕΥΩ ότι δίκαια κατακτήσαμε τη νίκη και διατηρηθήκαμε στην κορυφή», τόνισε
ο Ντούσαν Μπάγιεβιτς. Και πρόσθεσε: «Προσπαθήσαμε να παίξουμε όσο το δυνατόν
καλύτερα. Όσο μας επέτρεπε ο αγωνιστικός χώρος και ο αντίπαλος. Χάσαμε πολλές
ευκαιρίες για να πετύχουμε μεγαλύτερο σκορ. Ιδιαίτερα στο β' ημίχρονο.

Συγχαρητήρια στα παιδιά. Κάνουμε προσπάθεια για να βρεθούμε εκεί που ήμασταν
πρώτα και για να μπουν ορισμένα πράγματα στη θέση τους».

Όταν ο κόουτς του Ολυμπιακού ρωτήθηκε να γίνει πιο συγκεκριμένος απάντησε:
«Αυτά τα πράγματα που γράφετε εσείς».

Για το άγχος των παικτών του, ο Ντούσκο είπε: «Αποβάλαμε το άγχος μετά την
επιτυχία του πρώτου γκολ. Είναι διαφορετικά όταν δεν έχεις πετύχει γκολ και
διαφορετικά όταν έχεις σκοράρει».

Ο Μπάγιεβιτς αναφερόμενος στη συμμετοχή του Καραταΐδη (μπήκε αλλαγή στο 90')
δήλωσε: «Είναι τραυματίας και θέλαμε να δεχθεί την κίτρινη κάρτα για να
εκτίσει την ποινή του στον αγώνα με την Ξάνθη».

Ο προπονητής του Πανελευσινιακού Γιώργος Φοιρός υπογράμμισε: «Η ομάδα μου
στάθηκε αξιοπρεπώς για 20-25 λεπτά. Μετά το πρώτο γκολ αποδιοργανωθήκαμε.
Χάσαμε τον ρυθμό μας και δεν είχαμε σωστές τοποθετήσεις. Μπορώ να πω ότι
μπήκαμε με αέρα στο β'ημίχρονο, αλλά είχαμε την ατυχία να δεχθούμε γρήγορα το
δεύτερο γκολ. 
Εκεί τελείωσε το παιχνίδι. Ήταν πολύ δύσκολο να αντιδράσουμε. Παρουσιάσαμε
κακή εικόνα. 
Το χειρότερο για εμάς είναι ότι δεν είχαμε πειθαρχία. Θα το συζητήσω με τους
παίκτες μου και θα προσπαθήσουμε να διορθωθούμε».


Ο ΑΝΔΡΕΑΣ Νινιάδης υπέστη τράβηγμα στον δικέφαλο και αντικαταστάθηκε στο β'
ημίχρονο. Ο μέσος του Ολυμπιακού δεν θα μπορέσει να προσφέρει τις υπηρεσίες
του στον επαναληπτικό αγώνα Κυπέλλου με τη SKODA Ξάνθη την ερχόμενη Πέμπτη.

Ο Αλεξανδρής έπαθε δηλητηρίαση και αποκλείστηκε από την αποστολή του
Ολυμπιακού, παραμονή του αγώνα. Τη θέση του πήρε ο Καραταΐδης.

Ο αρχηγός του Ολυμπιακού συμπλήρωσε τρεις κίτρινες κάρτες, ενώ ο Ανατολάκης
έξι. Ο τελευταίος θα απουσιάσει από τους αγώνες με την Ξάνθη και τη Βέροια.
Στη διάθεση του Μπάγιεβιτς για τη θέση του στόπερ είναι οι Αμανατίδης, Άντζας, Αμπονσάι.


<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16366O061</ED>
<ID>
ID:20997

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O06&aa=1</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>Τα γκολ μπήκαν στην ώρα τους
</H2>
<AUTHOR>Κ. ΚΟΥΓΙΟΥΜΤΖΟΓΛΟΥ</AUTHOR>

* ΚΑΒΑΛΑ 
(Του ανταποκριτή μας)

ΕΝΑ ΓΚΟΛ στο ξεκίνημα του αγώνα και το δεύτερο στις καθυστερήσεις του
ημιχρόνου, έδωσαν στην Καβάλα το (σημαντικό) προβάδισμα στο σκορ και στο τέλος
τη νίκη (3-0) εις βάρος του Εθνικού Αστέρα, σε μέτριο ποιοτικά παιχνίδι.

Οι γηπεδούχοι ευτύχησαν να πετύχουν γκολ (με τη σημαντική... βοήθεια των
αντιπάλων τους) σε δύο καθοριστικά σημεία του αγώνα και να «κόψουν» τις όποιες
φιλοδοξίες των παικτών του Αστέρα.

Μόλις στο 3ο λεπτό ο Μάλλιος έκανε σέντρα σουτ από δεξιά και ο Χοσάδας από
λάθος υπολογισμό έστειλε την μπάλα στα δίχτυα της ομάδας του.

Παρά την άτυχη στιγμή και το αναπάντεχο γκολ, οι φιλοξενούμενοι κατάφεραν να
ισορροπήσουν το παιχνίδι και να «βγουν» στην επίθεση. Όμως ο Γιακόβλεβιτς ήταν
αργός, ο Ναλιτζής μακριά από τις φάσεις και μοιραία δεν μπόρεσαν να
δημιουργήσουν επικίνδυνες καταστάσεις για την εστία του Λογαρά.

Καραδήμος και Μπασινάς μονομαχούν. Η Καβάλα πήρε νίκη και βαθμούς

Και ενώ όλα έδειχαν πως το 1-0 θα ήταν το σκορ του ημιχρόνου, ήρθε ένα κόρνερ
του Πις στις καθυστερήσεις, ο Σταματούκος στην προσπάθειά του να «διώξει»
έδωσε πάσα στον Κεφαλά και ο τελευταίος δεν είπε όχι στο δώρο του αντιπάλου
του (2-0).

Στην επανάληψη ο Λιβαθηνός προσπάθησε να αλλάξει την εις βάρος της ομάδας του
κατάσταση. Έβαλε τον Κόγιογλου αντί του Δημόπουλου, στο 65' «πέρασε» έναν
επιθετικό (Ντράγκας) αντί του (αμυντικού) Σταματούκου, όμως όλα ήταν μάταια.
Και αυτό γιατί ο Γιακόβλεβιτς στο 50' και ο Ναλιτζής στο 87' βρέθηκαν τετ α
τετ με τον Λογαρά, αλλά απέτυχαν να σημειώσουν γκολ. Βεβαίως και ο γκολκίπερ
της Καβάλας έδειξε σε ετοιμότητα, όμως πάνω απ' όλα ήταν η... ανικανότητα των
επιθετικών του Αστέρα.

Ο Γιώργος Νασιόπουλος ταλαιπώρησε τους αμυντικούς και έβαλε το «κερασάκι στην
τούρτα» με το 3ο γκολ στο 84', ο Καραδήμος ήταν η «ψυχή» των γηπεδούχων στη
μεσαία γραμμή, ενώ 
Οι Καβαλιώτες διαμαρτυρήθηκαν ζητώντας πέναλτι στο 42', όταν ο Νασιόπουλος
μπήκε στην περιοχή και δέχθηκε το μαρκάρισμα του Ξάνθη.

Γκουλής: Το γκολ από τα αποδυτήρια είχε σημαντικό ρόλο στη δίκαιη νίκη μας.
Είμαι ευχαριστημένος από τους παίκτες μου. Αν στο δεύτερο ημίχρονο ήμασταν πιο
προσεκτικοί στην τελική πάσα θα μπορούσαμε να πετύχουμε και άλλα γκολ.

Λιβαθηνός: Το άσχημο ξεκίνημα μάς επηρέασε. Στη συνέχεια, είχαμε κάποιες
ευκαιρίες, αλλά έπρεπε να κυνηγάμε την Καβάλα στο σκορ, κάτι που δεν ήταν στα
σχέδιά μας, αφού θέλαμε το μηδέν στην άμυνα και ένα γκολ στις αντεπιθέσεις.
Στην επανάληψη ρισκάραμε, αλλά το γκολ δεν ήρθε.


<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16366O071</ED>
<ID>
ID:20998

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O07&aa=1</URL></REF>


Article

<CATEGORY>vin10</CATEGORY>

 <H5></H5><H5>ΑΠΟΤΕΛΕΣΜΑΤΑ ΤΟΥ 7ου (ΣΑ) ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν έως τώρα
</H5><H5>Τι λένε οι αριθμοί
</H5><H2>Μειώθηκαν οι καθυστερημένοι
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Επέστρεψαν στο διαγωνισμό του περασμένου Σαββάτου δύο αριθμοί με το μεγαλύτερο
χρόνο απουσίας. Οι 11 και 15 ξανακάνουν την εμφάνισή τους ύστερα από 28 και 25
διαγωνισμούς απουσίας ενώ συμπληρώνουν 81 και 90 συνολικές εμφανίσεις
αντίστοιχα. Έτσι, η ομάδα των καθυστερημένων μειώνεται. Ο 42 με 25 συνολικές
εμφανίσεις περνάει στην κορυφή των καθυστερημένων ενώ είναι ο μοναδικός που
έχει, περάσει το φράγμα των 20 απουσιών. Καμία κίνηση δεν σημειώθηκε τόσο από
τους αριθμούς με τις περισσότερες εμφανίσεις όσο και από τους αριθμούς της...
ουράς. Σκληρή η αναμέτρηση των δεκάδων για την κατάκτηση της 1ης θέσης. Η
δεκάδα του 10 δεν άντεξε για πολύ τη 2η θέση. Στον περασμένο διαγωνισμό
σημείωσε διπλή παρουσία και με 869 συνολικές εμφανίσεις ισοφαρίζει την δεκάδα
του 30 στην 1η θέση! Σημαντική και η επίδοση της δεκάδας του 40 αφού ύστερα
από τριπλή εμφάνιση στην προηγούμενη κλήρωση αυτή τη φορά έφερε διπλή. Όμως με
821 συνολικές εμφανίσεις παραμένει στην ουρά. Η δεκάδα του 20 απουσίασε ύστερα
από 5 συνεχείς εμφανίσεις και από απόσταση ακολουθεί τους δύο μονομάχους στην
κορυφή. Τέλος, στην τρίτη θέση βρίσκεται η δεκάδα του 1 με 836 συνολικές
παρουσίες. Οι Μεγάλοι ισοφάρισαν ύστερα από δύο συνεχείς νίκες και
επωφελούνται αφού έτσι διατηρούν το προβάδισμα στα τελικά αποτελέσματα. Το
συνολικό σκορ διαμορφώνεται σε 2.114μ - 2.122Μ ενώ το επιμέρους σκορ γίνεται
34μ - 44Μ. Ο λήγοντας σε 1 επέστρεψε με διπλή εμφάνιση ύστερα από δυο απουσίες
και διατηρεί την 3η θέση με 442 συνολικά εμφανίσεις. Οι λήγοντες σε 1 και σε 7
ισοβαθμούν στην 3η θέση με 442 παρουσίες ενώ ισοπαλία σημειώνεται και από τους
λήγοντες σε 3 και σε 9 στην 4η θέση με 435.

* Κληρώθηκαν οι αριθμοί 3, 11, 15, 31, 46, 47.

* Συμπληρώθηκαν 7.715.590 στήλες.

* Μοιράστηκαν 82.478.114 δρχ.

* Μοιράστηκαν 63.500.849 δρχ.

* Δεν βρέθηκε εξάρι, ενώ βρέθηκαν 76 5άρια που κερδίζουν από 460.985 δρχ.,
5.358 4άρια που κερδίζουν από 4.900 δρχ. και 114.534 3άρια που κερδίζουν από
180 δρχ.

ΠΡΟΤΟ: Κληρώθηκε ο αριθμός 5770324. 
* Συμμετοχές: 1.781.246 
Δεν βρέθηκε νικητής στην 1η κατηγορία.

<H3>Σε 706 διαγωνισμούς

</H3>
<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16366O081</ED>
<ID>
ID:20999

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O08&aa=1</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ: ΕΥΧΑΡΙΣΤΟΣ ΠΕΡΙΠΑΤΟΣ ΣΤΗ ΝΕΑ ΣΜΥΡΝΗ
</H5><H5>ΟΠΑΔΟΙ: Μέχρι τον Κατσιαμπή θυμήθηκαν!
</H5><H5>Φωνές διαμαρτυρίας έξω από το σπίτι του προέδρου
</H5><H2>Σαν γηπεδούχος
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΣΕ ρυθμό προπόνησης ο Ιωνικός νίκησε εκτός έδρας τον Πανιώνιο 2-0 και
παρέμεινε στο κυνήγι για μία από τις θέσεις που οδηγούν στο Κύπελλο ΟΥΕΦΑ.

Οι φιλοξενούμενοι εμφανίστηκαν τουλάχιστον δύο κλάσεις καλύτεροι από τον
Πανιώνιο. 
Ομάδα σοβαρή, με στόχους και παίκτες με προσωπικότητα, ήταν χθες ο Ιωνικός,
αντίθετα ο Πανιώνιος όχι μόνο δεν είχε σύνολο, αλλά εκτός από τον Στρακόσια
(και τον Ζαχόπουλο), όλοι οι άλλοι ήταν για λύπηση. Αν ο Πανιώνιος δεν είχε
τον Στρακόσια (για πολλοστή φορά εφέτος), τότε σίγουρα θα μιλούσαμε για
αστρονομικό σκορ, όσο κι αν αυτό φαντάζει περίεργο.

Οκτώ(!) φορές ο γκολκίπερ των κυπελλούχων είπε «όχι» στα ανεπανάληπτα τετ α
τετ των ποδοσφαιριστών του Ιωνικού. 
Αφάς και Φρούσος πανηγυρίζουν. Ο Ιωνικός έφυγε νικητής από τη Νέα Σμύρνη

Και η ομάδα της Νέας Σμύρνης μετρά μόλις μία νίκη και επτά ήττες στα τελευταία
οκτώ παιχνίδια. Την ίδια στιγμή που οι υπεύθυνοι του συλλόγου τύπωναν τις
αφίσες για το μεγάλο ματς με τη Λάτσιο, η ομάδα δείχνει να παραπαίει και να
βρίσκεται μπροστά σε μία επικίνδυνη καμπή. Οι παίκτες (κοινοτικοί και ξένοι)
που ήρθαν δεν φαίνονται ικανοί να αντικαταστήσουν τους Σαπουντζή, Μητσιόπουλο,
Ιωαννίδη, Μπουγά, Καμίτση αλλά και τον Κρούσε. Παίκτες αμφίβολης αξίας, αλλά
και χωρίς πείρα. Από την ομάδα που σημείωσε τέσσερις νίκες σε ισάριθμους
αγώνες στο Κύπελλο Κυπελλούχων, μόνο οι Στρακόσια, Χέιλοκ και Ζαχόπουλος
έπαιξαν χθες, αλλά κι αυτοί που αντικατέστησαν τους απόντες δεν έδειξαν ότι
αξίζουν την εμπιστοσύνη του Γουίλαν. 
Δίκαια στο τέλος ο Ιρλανδός είχε παράπονα, αλλά και αυτός έχει μερίδιο
ευθύνης, αφού οι παίκτες που ήρθαν δεν πέρασαν από τον «έλεγχο» που έπρεπε.

Ο Ιωνικός είναι σοβαρή ομάδα. Σημείωσε δύο γκολ (και λίγα ήταν), ενώ έχασε
πολλές ευκαιρίες. 
Με παίκτες που, αν μη τι άλλο, έχουν προσωπικότητα. Αμυντικοί χαφ σαν τον
Ροντρίγκεζ δεν υπάρχουν πολλοί στη χώρα μας. Αθόρυβος, με μυαλό και πάνω απ'
όλα «τσαγανό» και αδιάκοπο τρέξιμο. 
Κρίμα που δεν ήρθε ο Μουτσοντρίγκο νωρίτερα στην Ελλάδα, ακόμα και οι οπαδοί
του Πανιωνίου τον χειροκρότησαν. Ο δε Φρούσος δείχνει ότι έχει βρει τον εαυτό
του (πέτυχε το δεύτερο γκολ στο 69', το πρώτο ο Κλάεβιτς στο 34') αλλά και οι
υπόλοιποι παίκτες του Ιωνικού δεν υστέρησαν. Αν μάλιστα οι φιλοξενούμενοι ήταν
πιο σοβαροί και έλειπε ο Στρακόσια τότε το σκορ θα ήταν διαφορετικό.

Ο διαιτητής Μπριάκος ήταν πολύ καλός. Κοντά στις φάσεις, είχε εύκολο έργο,
αλλά σ'αυτό τον βοήθησαν και οι ποδοσφαιριστές των δύο ομάδων.


ΤΟ ΛΑΪΚΟ δικαστήριο που έστησαν οι οπαδοί του Πανιωνίου, μετά το τέλος του
χθεσινού αγώνα, φαίνεται ότι πήρε... αναβολή, κι αυτό γιατί απουσίασαν οι
«κατηγορούμενοι». Μόνο ο Θόδωρος Τρουπάκης ήταν στο γήπεδο, ενώ ούτε ο
δήμαρχος Γιώργος Κουτελάκης πήγε να παρακολουθήσει το ματς.

Οι οπαδοί του Πανιωνίου έριξαν τα βάρη στη διοίκηση για τις επιλογές στις
μεταγραφές, αλλά και την παραχώρηση του Τάκη Φύσσα. Ακόμα και τον Τάσο
Κατσιαμπή θυμήθηκαν οι οπαδοί του Πανιωνίου, είκοσι από τους οποίους πήγαν
αργότερα έξω από το σπίτι του Λουκά Σιότροπου για να διαμαρτυρηθούν, αλλά τους
απομάκρυνε αστυνομική δύναμη, που έσπευσε εκεί.

Για πρώτη φορά εφέτος ο Ρόνι Γουίλαν ήταν τόσο απογοητευμένος: «Ήταν η
χειρότερη εμφάνιση του Πανιωνίου από τότε που ανέλαβα», είπε ο τεχνικός του
Πανιωνίου και συνέχισε: «Στο ημίχρονο ζήτησα από τους παίκτες μου να
αποδείξουν ότι δεν πρέπει να τους βγάλω από την ομάδα, αλλά έδειξαν το
αντίθετο. Δυστυχώς δεν είχαν τη θέληση που έπρεπε. Οι φίλαθλοι είναι κοντά
τους και έχουν δίκιο να ζητούν κάτι καλύτερο. Εύχομαι να γυρίσουν γρήγορα οι
παίκτες που απουσιάζουν λόγω τραυματισμού».

Ο Σέρτζιο Μαρκαριάν ήταν βέβαια ευχαριστημένος από τη νίκη, αλλά
προβληματισμένος από τις ευκαιρίες που έχασαν οι παίκτες του: «Χάσαμε πολλά
γκολ και σ' αυτόν τον τομέα πρέπει να δουλέψουμε. Παίξαμε σοβαρά και δυνατά
τόσο στην άμυνα όσο και στην επίθεση. Συνεχίζουμε την προσπάθεια για να
είμαστε μέσα στο στόχο μας, που είναι η έξοδος στην Ευρώπη».


<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16366O091</ED>
<ID>
ID:21000

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ - ΠΡΟΟΔΕΥΤΙΚΗ
</H5><H5>ΑΡΗΣ - ΠΑΟΚ
</H5><H5>ΒΕΡΟΙΑ - SKODA ΞΑΝΘΗ
</H5><H5>Επικρατεί πάντα στην Ελευσίνα
</H5><H5>Γκολ με παράδοση
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ
</H2><H2></H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

<H3>ΣΤΑΔΙΟ ΠΑΝΑΧΑΪΚΗΣ
</H3>
Το ματς Παναθηναϊκού - Προοδευτικής θα γίνει σήμερα στις 15.00 και θα
μεταδοθεί σε μαγνητοσκόπηση στις 19.15 από το Supersport.

<H3>ΓΗΠΕΔΟ ΧΑΡΙΛΑΟΥ
</H3>
Το ντέρμπι Άρη - ΠΑΟΚ θα διεξαχθεί απόψε στις 17.15 και θα μεταδοθεί από το Supersport.

<H3>ΓΗΠΕΔΟ ΒΕΡΟΙΑΣ
</H3>
Ο αγώνας Βέροιας - Skoda Ξάνθη θα διεξαχθεί σήμερα στις 15.00.

Ο Γιώργος Αμανατίδης (δεξιά) νίκησε τον Αλέκο Ράντο και ο Ολυμπιακός με 2-0
την Ελευσίνα

Ο ΟΛΥΜΠΙΑΚΟΣ, όταν φιλοξενείται από τον Πανελευσινιακό, όχι μόνο επικρατεί,
αλλά και δεν δέχεται γκολ: 4.2.1962 (Καραϊσκάκη) 0-4, 9.6.1968 (Ελευσίνα) 0-2
και 14.2.1999 (Ελευσίνα) 0-2.

*** Πρώτη ήττα του Φοιρού από τότε που κάθησε στον πάγκο της Ελευσίνας.

*** Ο Πρέντραγκ Τζόρτζεβιτς έφτασε τους 100 αγώνες στην Α' Εθνική (31
Πανηλειακός και 69 Ολυμπιακός) και τους γιόρτασε σκοράροντας!

*** Πρώτη ισοπαλία Εθνικού και Πανηλειακού στο Καραϊσκάκη στη «μεγάλη» κατηγορία.

*** Πρώτο γκολ του Βαγγέλη Κεφαλά με τα χρώματα της Καβάλας. Ο παίκτης είχε να
σκοράρει από τις 10.2.1997 (Απόλλων-Βέροια 3-2).

*** Αήττητος ο Ιωνικός από τότε που έφυγε ο Πάολο Αντριόλι!

*** Ο Εθνικός, που είναι ακόμη χωρίς νίκη στο πρωτάθλημα, δέχτηκε για δέκατη
συνεχή αγωνιστική γκολ, ενώ αξιοπρόσεκτο ήταν το ότι κατά τις έξι τελευταίες
αγωνιστικές σκοράρει και δέχεται γκολ. Τέλος, μόνον ο Παναθηναϊκός δεν μπόρεσε
να παραβιάσει την εστία του.

*** Τους 100 αγώνες στην Α' Εθνική έφτασε ο Αλέκος Δέδες (57 Καλαμάτα και 43 ΟΦΗ).

*** Ύστερα από τρεις αγωνιστικές χωρίς γκολ, παραβιάστηκε η εστία του Ηρακλή
και μάλιστα 3 φορές. Έτσι ο «γηραιός» ισοφάρισε το εφετινό αρνητικό του ρεκόρ
(21.11.1998 με Παναθηναϊκό 2-3 εκτός).

<H3>19η ΑΓΩΝΙΣΤΙΚΗ
</H3>
ΟΤΑΝ Ο διεθνής παίκτης του ΟΦΗ Πέτρος Μαρινάκης σημειώνει 2 γκολ σ' έναν
αγώνα, η ομάδα της Κρήτης σημειώνει πάντα 3 γκολ και παραμένει αήττητη
(28.11.1993 με Παναχαϊκή 3-3*, 4.10.1997 με Καβάλα 3-3*, 7.12.1993 με Βέροια
3-0, 15.2.1998 με Καβάλα 3-0 και 13.2.1998 με Ηρακλή 3-1 ­ πρώτη φορά φέτος. *
= Εκτός έδρας). Έτσι, σε 228 αγώνες σημείωσε 31 γκολ, φορώντας τις φανέλες των
ΟΦΗ (192 αγώνες - 26 γκολ) και Ολυμπιακού (36 - 5). Μεσολάβησε ένα μικρό
διάστημα, κατά το οποίο έπαιξε στην ισπανική Σεβίλλη.


12. ΣΤΡΑΚΟΣΑ (Πανιωνίου)

23. ΚΟΝΤΗΣ (Εθνικού)

2. ΔΑΜΙΓΟΣ (Απόλλωνα)

25. ΚΕΦΑΛΑΣ (Καβάλας)

2. ΣΑΡΟΥΝ (Πανηλειακού)

5. ΑΜΑΝΑΤΙΔΗΣ (Ολυμπιακού)

6. ΜΑΡΙΝΑΚΗΣ (ΟΦΗ)

29. ΜΟΥΤΣΟΝΤΡΙΓΚΟ (Ιωνικού)

27. ΙΟΡΔΑΝΙΔΗΣ (ΟΦΗ)

22. ΧΑΓΚΑΝ (Ηρακλή)

21. ΓΕΩΡΓΑΤΟΣ (Ολυμπιακού)

<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16366O101</ED>
<ID>
ID:20977

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O10&aa=1</URL></REF>


Article

<CATEGORY>vin10</CATEGORY>

 <H2>Σιγουριά για τον Απόλλωνα
</H2><H2></H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

ΦΑΣΟΥΛΙ το φασούλι γεμίζει το σακούλι. Και να σκεφτεί κανείς ότι οι
τελευταίοι βαθμοί του Απόλλωνα μαζεύτηκαν από Ξάνθη (2-1), Ολυμπιακό (0-0) και
ΑΕΚ (1-1). Ακόμη, η αθηναϊκή ομάδα παρουσιάζει μια σιγουριά, κάτι που της
έλειπε στο πρωτάθλημα. Η επιτυχία της προηγούμενης Δευτέρας απέναντι στον
Ολυμπιακό ήταν «μεγάλη», αλλά ο Απόλλων πού και πού παίρνει κάτι θετικό από
τους «ερυθρόλευκους». Η χθεσινή όμως ισοπαλία και σε σχέση με τη θέση των δύο
ομάδων αλλά και ως προς την παράδοση, αποτελεί άθλο. Στις 20.5.1990 οι
«Σμυρνιοί» πήραν τον τελευταίο τους βαθμό στη Ριζούπολη από την ΑΕΚ (0-0).
Ακολούθησαν οκτώ συνεχείς νίκες της ΑΕΚ εκεί για να έλθει η χθεσινή δέκατη ισοπαλία!


<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16366O102</ED>
<ID>
ID:21040

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O10&aa=2</URL></REF>


Article

<CATEGORY>vin10</CATEGORY>

 <H5></H5><H5>ΤΟ ΕΚΤΑΚΤΟ
</H5><H2>ΤΟ ΠΡΟ-ΠΟ
</H2>
<H3>Η νικήτρια στήλη

</H3>
Η νικήτρια στήλη του χθεσινού δελτίου ΠΡΟ-ΠΟ
είναι: 
1. Απόλλων Αθ.-ΑΕΚ Χ 
2. Άρης Θ.-ΠΑΟΚ -- 
3. Βέροια-Skoda Ξάνθη -- 
4. Εθνικός Π.-Πανηλειακός Χ 
5. Καβάλα-Εθνικός Αστ. 1 
6. Παναθηναϊκός-Προοδευτική -- 
7. Πανελευσινιακός-Ολυμπιακός 2 
8. Πανιώνιος-Ιωνικός 2 
9. Απόλλων Θ.-Γιάννινα Χ 
10. Παναχαϊκή-Αθηναϊκός 1 
11. Πιερικός-Καλλιθέα 1 
12. Κάλιαρι-Λάτσιο Χ 
13. Περούτζια-Ίντερ 1 
Σ13 Ουντινέζε - Φιορεντίνα 1 
* Η νικήτρια στήλη θα συμπληρωθεί απόψε, όπως
και η νικήτρια στήλη στο δελτίο ΠΡΟ-ΠΟγκόλ.


<H3>36 Σούπερ 13άρια

</H3>
Η νικήτρια στήλη του δελτίου ΠΡΟ-ΠΟ του
Σαββάτου, είναι: 
1. ΟΦΗ-Ηρακλής 1 
2. Άρσεναλ-Σέφιλντ Γιουν. (Κύπ.) 1 
3. Έβερτον-Κόβεντρι (Κύπ.) 1 
4. Λιντς-Τότεναμ (Κύπ.) Χ 
5. Μπάρνσλεϊ-Μπρίστολ Ροβ. (Κύπ.) 1 
6. Σέφιλντ Γουέντ.-Τσέλσι (Κύπ.) 2 
7. Χάντερσφιλντ-Ντέρμπι Κ. Χ 
8. Γουέστ Χαμ-Νότιγχαμ 1 
9. Τσάρλτον-Λίβερπουλ 1 
10. Μπράντφορντ-Ίπσουιτς Χ 
11. Μπρίστολ Σίτι-Σάντερλαντ 2 
12. Στόκπορτ-Μπέρμινγχαμ 1 
13. Τρανμίρ-ΚΠΡ 1 
Σ13 Μπόλτον-Μπρόμγουιτς 1 
Βρέθηκαν 36 Σούπερ 13άρια, που κερδίζουν από
1.278.815 δρχ., 47 13άρια, που θα εισπράξουν από 809.250 δρχ., 1.472 12άρια
(μερίδιο 21.315 δρχ.) και 17.073 11άρια (από 1.500 δρχ.). 
<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16366O103</ED>
<ID>
ID:21085

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O10&aa=3</URL></REF>


Article

<CATEGORY>vin10</CATEGORY>

 <H5>600 εκατ. δρχ. στον «κουμπαρά»
</H5><H2>Τζόκερ
</H2>
ΤΖΑΚ-ΠΟΤ (600 εκατ. δρχ.) έγινε στον χθεσινό (14/2) διαγωνισμό του Τζόκερ,
αφού ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι: 15
τυχεροί με 5 επιτυχίες θα πάρουν από 6.665.660 δρχ., 59 με 4+1 επιτ. θα
εισπράξουν από 899.985 δρχ., 1.588 με 4 επιτ. θα μοιραστούν από 15.160 δρχ.,
2.473 με 3+1 επιτ. θα πάρουν από 15.160 δρχ., 62.621 με 3 επιτ. θα εισπράξουν
από 645 δρχ., 37.485 με 2+1 επιτ. θα μοιραστούν από 645 δρχ. και 187.704 με
1+1 επιτυχίες θα πάρουν από 320 δρχ.

Τα πέντε νούμερα είναι: 31, 26, 19, 14, 44, ενώ ο αριθμός του Τζόκερ είναι το 3.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16366O111</ED>
<ID>
ID:20978

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O11&aa=1</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟγκόλ
</H2>
Η ΝΙΚΗΤΡΙΑ 8άδα στο ΠΡΟ-ΠΟγκόλ θα ανακοινωθεί απόψε.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16366O112</ED>
<ID>
ID:21041

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O11&aa=2</URL></REF>


Article

<CATEGORY>vin10</CATEGORY>

 <H5>Έπεσε από την κορυφή
</H5><H2>ΤΟ ΠΑΝΟΡΑΜΑ ΤΗΣ Β' ΕΘΝΙΚΗΣ
</H2>
ΓΙΑ ΠΡΩΤΗ φορά η Καλλιθέα έχασε την πρωτοπορία. Η Καλαμάτα, παρά την ισοπαλία,
πέρασε μόνη πρώτη!

*** Τις 100 ισοπαλίες στις 11 συμμετοχές και σε 312 αγώνες στη Β' Εθνική
συμπλήρωσε η Καλαμάτα.

*** Εκπληκτική είναι η επίδοση του «γερόλυκου» Στέφανου Μπορμπόκη. Ο
πεπειραμένος διεθνής άσσος, επιστρέφοντας εφέτος από Άρη στην Καλαμαριά
(πέρασε απ' όλες τις μεγάλες ομάδες της Θεσσαλονίκης έχοντας μεγάλη προσφορά),
σκόραρε για τρίτη συνεχή αγωνιστική!

*** Έτσι ο Απόλλων Θ. κράτησε το αήττητο που έχει στην έδρα του από την
ομάδα των Ιωαννίνων, σε όποια Κατηγορία κι αν τη φιλοξένησε. Σημειώστε πως στη
Β' Εθνική σκόραραν πάντα και οι δύο ομάδες εκεί!

*** Μεγάλη νίκη των ΗΛΤΕΞ Λύκων στη Β' Εθνική. Η αντεπίθεση προς τη σωτηρία
συνεχίστηκε και χθες. Ο Σίμο Κρούνιτς συμπλήρωσε τους 50 αγώνες στη Β' Εθνική
(31 Λάρισα + 19 ΗΛΤΕΞ Λύκοι) και τους γιόρτασε σκοράροντας!

<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16366O121</ED>
<ID>
ID:20979

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O12&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Μόνη πρώτη η Καλαμάτα
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

«ΦΩΤΙΑ» έχει πάρει το πρωτάθλημα της Β' Εθνικής κατηγορίας, καθώς πέντε
ομάδες διεκδικούν τις τρεις πρώτες προνομιούχες θέσεις που οδηγούν στην Α'
Εθνική. Η Καλαμάτα παρά την απροσδόκητη ισοπαλία (2-2) που έφερε στην έδρα της
με την Αναγέννηση Καρδίτσας, έμεινε πρώτη στον βαθμολογικό πίνακα, καθώς η
μέχρι χθες συγκάτοικός της Καλλιθέα γνώρισε την ήττα στην Κατερίνη με 2-1 από
τον Πιερικό.

Στην τρίτη θέση πέρασε η Παναχαϊκή, που νίκησε 1-0 τον Αθηναϊκό, ενώ στην
τέταρτη ισοβαθμούν ο ΠΑΣ Γιάννινα και τα Τρίκαλα. Η ομάδα της Ηπείρου ήλθε
ισόπαλη 1-1 εκτός έδρας με την Καλαμαριά, ενώ τα Τρίκαλα επιβλήθηκαν εύκολα
3-0 του Ιάλυσου.

Στο Αγρίνιο ο Παναιτωλικός, σε παιχνίδι για γερά νεύρα, επικράτησε με 3-2
της Νίκης Βόλου, ενώ στον Βύρωνα ο Άγιος Νικόλαος πέτυχε την έκπληξη, καθώς
νίκησε 1-0 τη Δόξα. 
Τέλος εντυπωσιακοί οι Λύκοι επικράτησαν εύκολα 3-0 εκτός έδρας του
Εδεσσαϊκού και ελπίζουν στην παραμονή τους στην κατηγορία. Σήμερα στις 3 μ.μ.
θα γίνει το παιχνίδι Λάρισα - Πανσερραϊκός.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O13</CAT>
<ED>
Κωδικός άρθρου: A16366O131</ED>
<ID>
ID:20980

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O13&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: ΠΕΤΥΧΕ ΔΥΣΚΟΛΗ ΝΙΚΗ ΕΠΙ ΤΟΥ ΑΘΗΝΑΪΚΟΥ
</H5><H2>Ανεβαίνει η Πάτρα
</H2>
Ο Παφλιάς, σκόρερ της Παναχαϊκής στο ματς με τον Αθηναϊκό, προσπαθεί να
ξεφύγει από τον αντίπαλό του

ΔΥΣΚΟΛΗ νίκη με 1-0 επί του Αθηναϊκού πέτυχε χθες η Παναχαϊκή και πέρασε στην
τρίτη θέση του βαθμολογικού πίνακα. Οι γηπεδούχοι ήταν καλύτεροι στο πρώτο
ημίχρονο, όπου εκτός από το γκολ πού πέτυχαν είχαν και δοκάρι στο 44' με τον
Λιγνό. Οι φιλοξενούμενοι στο δεύτερο ημίχρονο επέβαλαν το ρυθμό που ήθελαν,
χωρίς όμως να απειλήσουν σοβαρά την εστία του Αμπαδιωτάκη.

ΚΑΛΑΜΑΤΑ-ΚΑΡΔΙΤΣΑ 2-2

«Σοκ» χθες στην Καλαμάτα, όπου η τοπική ομάδα, αν και προηγήθηκε 2-0, τελικά
παραχώρησε ισοπαλία 2-2 στην Καρδίτσα. Οι γηπεδούχοι τα έχουν με τον διαιτητή
Κάπρο, τον οποίο κατηγορούν ότι αδίκησε σε καίριες φάσεις την ομάδα της
Μεσσηνίας. Εκτός από τα δύο γκολ, η Καλαμάτα είχε και δύο δοκάρια με τους
Σοάρεζ και Κωστούλα. Η Καρδίτσα έπαιξε δυνατά και πήρε πολύτιμο εκτός έδρας βαθμό.

ΠΙΕΡΙΚΟΣ-ΚΑΛΛΙΘΕΑ 2-1

Ανώτερος σε όλη τη διάρκεια του αγώνα ο Πιερικός νίκησε 2-1 την Καλλιθέα. Το
τελικό σκορ αδικεί τους γηπεδούχους, που επικράτησαν σε όλους τους τομείς,
είχαν πολλές ευκαιρίες για γκολ και ένα δοκάρι στο 19' με τον Μαξίμοβιτς. Η
ομάδα της Καλλιθέας, μακριά από τον καλό της εαυτό, το μόνο που κατάφερε ήταν
να μειώσει τρία λεπτά πριν από τη λήξη του αγώνα.

ΚΑΛΑΜΑΡΙΑ-ΠΑΣ ΓΙΑΝΝΙΝΑ 1-1

Στις καθυστερήσεις του αγώνα ο Στέφανος Μπορμπόκης λύτρωσε την Καλαμαριά και
με σουτ ισοφάρισε το γκολ που είχε πετύχει για τον ΠΑΣ Γιάννινα στο 16' ο
Μανώλης Παπαδόπουλος. Το τελικό αποτέλεσμα κρίνεται δίκαιο, ενώ οι γηπεδούχοι
διαμαρτύρονται για μια φάση στο 35' όταν ο Τρούπκος ανέτρεψε τον Βαΐτση, αλλά
ο διαιτητής Χρονόπουλος έδειξε να συνεχιστεί το παιχνίδι.

ΤΡΙΚΑΛΑ-ΙΑΛΥΣΟΣ 3-0

Παράσταση για ένα ρόλο χθες στα Τρίκαλα, όπου η τοπική ομάδα νίκησε εύκολα 3-0
τον Ιάλυσο και διεκδικεί πλέον με αξιώσεις την άνοδό της στην Α' Εθνική. Η
νίκη αυτή των Τρικάλων ήταν η 13η συνεχόμενη. Ο Ιάλυσος προσπάθησε για το
καλύτερο, χωρίς όμως να απειλήσει την εστία των γηπεδούχων.

ΠΑΝΑΙΤΩΛΙΚΟΣ-ΝΙΚΗ Β. 3-2

Παιχνίδι που τα είχε όλα στο Αγρίνιο. Γκολ, πέναλτι, αποβολές, δοκάρι και στο
τέλος τον Παναιτωλικό να παίρνει τους τρεις βαθμούς με 3-2 επί της Νίκης
Βόλου. Οι γηπεδούχοι ήταν καλύτεροι στο μεγαλύτερο διάστημα του αγώνα, ενώ η
Νίκη Βόλου απλά αιφνιδίασε δύο φορές τον αντίπαλό της. Χαμένο πέναλτι είχε στο
37' ο Παπαχρήστου και δοκάρι στο 41' ο Μπάρκογλου.

ΔΟΞΑ ΒΥΡ.-ΑΓ. ΝΙΚΟΛΑΟΣ 0-1

Την έκπληξη χθες στον Βύρωνα πέτυχε ο Άγιος Νικόλαος που νίκησε 1-0 τη Δόξα.
Μια νίκη πέρα για πέρα δίκαιη, αφού οι φιλοξενούμενοι στάθηκαν καλύτερα στον
αγωνιστικό χώρο και στο 73' είχαν δοκάρι με τον Καρβέλα. Οι γηπεδούχοι δεν
μπόρεσαν να απειλήσουν την εστία του Μπαρτζώκα.

ΕΔΕΣΣΑΪΚΟΣ-ΗΛΤΕΞ ΛΥΚΟΙ 0-3

Στις καθυστερήσεις του αγώνα διαμορφώθηκε το τελικό 3-0 εκτός έδρας των Λύκων
επί του Εδεσσαϊκού. Οι φιλοξενούμενοι προηγήθηκαν γρήγορα στο σκορ, όμως οι
γηπεδούχοι αντέδρασαν και πίεσαν για να ισοφαρίσουν. Τελικά σε ένα λεπτό στις
καθυστερήσεις του αγώνα, οι Λύκοι πέτυχαν ακόμη δύο γκολ και πήραν τους τρεις
πολύτιμους βαθμούς.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O13</CAT>
<ED>
Κωδικός άρθρου: A16366O132</ED>
<ID>
ID:21042

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O13&aa=2</URL></REF>


Article

<CATEGORY>vin10</CATEGORY>

 <H5>Δ' ΕΘΝΙΚΗ: Το Λεωνίδιο επανήλθε στις νίκες
</H5><H2>Οι πρωτοπόροι παρέμειναν στην κορυφή των ομίλων τους
</H2>
«ΕΡΩΤΕΥΜΕΝΟΙ» με την κορυφή δήλωσαν οι πρωτοπόροι, αφού παρέμειναν στην πρώτη
θέση των ομίλων τους, μετά τη χθεσινή 22η αγωνιστική του πρωταθλήματος της Δ'
Εθνικής. Ο Αχαρναϊκός (1ος όμιλος) νίκησε με 5-2 τη Δόξα Προκοπίου και
διατήρησε την απόσταση των έξι βαθμών από τον Ακράτητο (4-0 τον Παμβαγιακό). Η
Χαλκηδόνα (2ος όμιλος) επικράτησε (0-3) του Ηρακλή Μαρ., ενώ το Λεωνίδιο (3ος
όμιλος) επανήλθε στις νίκες (5-0 τον Μεσσηνιακό).

Ο Θεσπρωτός (4ος όμιλος) παρά την ισοπαλία (1-1) με τον Τηλυκράτη, νιώθει
ασφαλής με τη διαφορά των 16 βαθμών που έχει από τους διώκτες του. Τα
Κουφάλια, ο Αγροτικός Αστέρας και ο Εθνικός Κατερίνης επιβλήθηκαν των
αντιπάλων τους και παρέμειναν στο ρετιρέ του 5ου ομίλου. Η Νεάπολη φιγουράρει
στην κορυφή, αφού ήρθε ισόπαλη (1-1) με τον Ορφέα Αλεξ/πολης, στο ντέρμπι του
6ου ομίλου.

Τα αποτελέσματα της 22ης αγωνιστικής και οι βαθμολογίες των ομίλων:

1ος όμιλος: Αχαρναϊκός - Δόξα Προκ. 5-2, Ηρακλής Ροδ. - Φωκικός 1-0,
Άρης Πετρ. - Χαϊδάρι 1-1, Εύρυτος - Θρασύβουλος αναβλήθηκε, Αγ. Ελεούσα -
Αήττητος Σπ. 4-0, Αστέρας Ζ. - Βελούχι 4-1, Ακράτητος - Παμβαγιακός 4-0,
Χαλκίδα - Λαμία 2-1, Αστέρας Ιτ. - Ολυμπιακός Λ. 1-0.

Η ΒΑΘΜΟΛΟΓΙΑ: Αχαρναϊκός 55, Ακράτητος 49, Χαϊδάρι 42, Λαμία 41,
Χαλκίδα 38, Αγ. Ελεούσα 38, Άρης Πετρ. 36, Αστέρας Ζωγρ. 36, Θρασύβουλος 34,
Ηρακλής Ροδ. 30, Ολυμπιακός Λ. 25, Δόξα Προκ. 25, Φωκικός 24, Παμβαγιακός 22,
Αήττητος Σπ. 21, Αστέρας Ιτ. 18, Βελούχι 13, Εύρυτος 0.

2ος όμιλος: Φωστήρας - Πόντιοι 2-0 α.α., Ασπρόπυργος - Ίκαρος Αγ. Κηρ.
αναβλήθηκε, Ηρακλής Μαρ. - Χαλκηδόνα 0-3, Εργοτέλης - Αετός Λουτρ. αναβλήθηκε,
Χανιά - Μύκονος 2-0, Αστέρας Ρεθ. - Ατσαλένιος 0-1, Ηρακλής Θυμ. - Σύρος 0-7,
Μανδραϊκός - Βύζας 1-1, Μάλια - Ιεράπετρα 3-0.

Η ΒΑΘΜΟΛΟΓΙΑ: Χαλκηδόνα 52, Ατσαλένιος 51, Φωστήρας 48, Χανιά 46,
Εργοτέλης 42, Μανδραϊκός 42, Μάλλια 42, Βύζας 39, Αστέρας Ρεθ. 38, Σύρος 29,
Ηρακλής Μαρ. 27, Μύκονος 22, Ασπρόπυργος 22, Αετός Λουτρ. 14, Ιεράπετρα 13,
Ηρακλής Θυμ. 9, Ίκαρος Αγ. Κηρ. 1.

* Ο Αετός Λουτρ. έχει ένα μηδενισμό και -3 βαθμούς, ενώ οι Φωστήρας και
Ιεράπετρα από ένα μηδενισμό και -1 βαθμό.

3ος όμιλος: Πάτρα - ΑΕΚ Πύργου 2-0, Λεωνίδιο - Μεσσηνιακός 5-0,
Μολαϊκός - Παναυπλιακός 0-0, Ζάκυνθος - Κόρινθος 0-0, Εθνικός Σαγ. - Πάμισος
1-4, Εύγερος - Δόξα Λιθ. 2-0, Παγκορινθιακός - Δαφνί 4-0, Πύργος -
Πανθυρεατικός 0-2 α.α., Απόλλων Καλ. - Αστέρας Βλ. 0-0.

Η ΒΑΘΜΟΛΟΓΙΑ: Λεωνίδιο 60, Πάμισος 50, Παγκορινθιακός 46, Αστέρας Βλ.
43, Πάτρα 43, Ζάκυνθος 42, Κόρινθος 40, Απόλλων Καλ. 38, Πανθυρεατικός 37, ΑΕΚ
Πύργου 31, Μολαϊκός 27, Δόξα Λιθ. 25, Μεσσηνιακός 23, Παναυπλιακός 23, Εθνικός
Σαγ. 17, Εύγερος 10, Δαφνί 9.

* Ο Εύγερος έχει ένα μηδενισμό και -3 βαθμούς.

4ος όμιλος: Ροδοτόπι - Αλμυρός 1-0, Ηρακλής Σοφ. - Μέλισσα 2-1,
Ολυμπιακός Π. - Αχιλλέας Φ. 3-1, Τηλυκράτης - Θεσπρωτός 1-1, Ακαρνανικός - Ν.
Καρυές 1-1, Λύκοι Πινδ. - Κέρκυρα 3-1, Ν. Σελεύκεια - Θιναλιακός 5-0, Εθνικός
Φιλ. - Ερμής Μαυρ. 2-3, Αν. Άρτας - Ελαιόφυτο 3-0.

Η ΒΑΘΜΟΛΟΓΙΑ: Θεσπρωτός 57, Κέρκυρα 41, Λύκοι Πινδ. 41, Ν. Καρυές 39,
Ελαιόφυτο 35, Ακαρνανικός 35, Τηλυκράτης 33, Ηρακλής Σοφ. 32, Αν. Άρτας 32,
Ροδοτόπι 31, Ερμής Μαυρ. 29, Ολυμπιακός Παν. 28, Μέλισσα 25, Ν. Σελεύκεια 23,
Αλμυρός 21, Εθνικός Φιλ. 14, Αχιλλέας Φ. 11, Θιναλιακός 10.

* Ο Ολυμπιακός Παν. και ο Ερμής Μαυρ. έχουν από ένα μηδενισμό και -1 βαθμό.

5ος όμιλος: Απόλλων Λαρ. - Πτολεμαΐδα 2-0, Αγρ. Αστέρας - Καρύτσα 8-1,
Τύρναβος - Μ. Αλέξ. Τρικ. 3-1, Γιαννιτσά - Ποσειδών Ν.Π. 3-2, Αλμωπός Αρ. -
Κουφάλια 1-2, Κεραυνός Αγ. Γ. - Ορεστιάδα Π. 1-2, Ηρακλής Χ. - Άρης Ποντ. 4-1,
Ελλάς Καλ. - Οδυσσέας Κ. 1-6, Εθνικός Κατ. - Μάνδαλο 4-0.

Η ΒΑΘΜΟΛΟΓΙΑ: Κουφάλια 47, Αγροτικός Αστ. 47, Εθνικός Κατ. 47, Ποσειδών
Π. 44, Απόλλων Λαρ. 43, Ηρακλής Χ. 43, Γιαννιτσά 39, Άρης Ποντ. 31, Ορεστιάδα
Π. 31, Μ. Αλεξ. Τρικ. 30, Αλμωπός Αρ. 28, Τύρναβος 27, Πτολεμαΐδα 21, Μάνδαλο
21, Οδυσσέας Κ. 20, Κεραυνός Αγ. Γ. 9, Καρύτσα 8, Ελλάς Καλ. 3.

6ος όμιλος: Πολύκαστρο - Ν. Κρήνη 1-0, Αγ. Αθανάσιος - Ορέστης Ορ. 3-1,
Εθνικός Σιδ. - Ν. Καλλικράτεια 4-0, Αστέρας Αιγ. - Ακαδ. Ξάνθης 1-1,
Πανδραμαϊκός - Ακρίτας Ν. Κρ. 0-1, Ορφέας Αλεξ. - Νεάπολη 1-1, Ορφέας Ξ. -
Νέστος Χρυσ. 0-0, Αχιλλέας Τρ. - Ορφέας Ελευθ. 3-2, Ακρίτας Ν.Β. - Ν. Πετρίτσι 2-3.

Η ΒΑΘΜΟΛΟΓΙΑ: Νεάπολη 53, Ορφέας Αλεξ. 49, Ν. Πετρίτσι 42, Εθνικός Σιδ.
41, Αχιλλέας Τρ. 39, Ορφέας Ξ. 38, Ορέστης Ορ. 36, Πολύκαστρο 35, Πανδραϊκός
33, Ορφέας Ελευθ. 33, Νέστος Χρ. 27, Ν. Κρήνη 26, Αγ. Αθανάσιος 22, Ακρίτας
Ν.Β. 20, Ακαδ. Ξάνθης 20, Ακρίτας Ν. Κρ. 13, Ν. Καλλικράτεια 7, Αστέρας Αιγ. 7.

* Ο Άγιος Αθανάσιος και η Νέα Κρήνη έχουν από ένα μηδενισμό και -1 βαθμό.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O13</CAT>
<ED>
Κωδικός άρθρου: A16366O133</ED>
<ID>
ID:21086

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O13&aa=3</URL></REF>


Article

<CATEGORY>vin10</CATEGORY>

 <H5>ΑΕΚ: ΠΑΡΑ ΤΙΣ ΕΛΛΕΙΨΕΙΣ ΔΕΝ ΚΑΤΑΦΕΡΕ ΝΑ ΠΑΡΕΙ ΤΟΥΣ ΒΑΘΜΟΥΣ ΤΗΣ ΝΙΚΗΣ ΣΕ ΕΔΡΑ
ΜΙΑ ΑΝΑΣΑ ΑΠΟ ΤΗ ΦΙΛΑΔΕΛΦΕΙΑ
</H5><H5>ΜΠΛΑΧΙΝ
</H5><H5>Μόνον ο Ρε από τους ξένους με ικανοποίησε
</H5><H5>ΟΠΑΔΟΙ: Είστε δημόσιοι υπάλληλοι...
</H5><H5>Γκρίνια για τους τρεις πρώην του ΠΑΟ
</H5><H5></H5><H5>ΣΤΑΥΡΟΣ ΛΑΜΠΡΙΑΚΟΣ
</H5><H5>Ο αμυντικός που έγινε σκόρερ
</H5><H2>Ερωτευμένη με τα... λάθη
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

<H3>* Ο Απόλλωνας εξέπληξε με την απόδοσή του, ήταν άριστα στημένος στον
αγωνιστικό χώρο και δεν φοβήθηκε ούτε στιγμή
</H3>
ΟΚΤΩ ΧΡΟΝΙΑ σερί νικούσε τον Απόλλωνα στη Ριζούπολη η ΑΕΚ. Και έμεινε χθες
στην ισοπαλία (1-1), απογοητεύοντας τον κόσμο της και πετώντας στα...
σκουπίδια το αριθμητικό της πλεονέκτημα (ένας ή δύο παίκτες παραπάνω!) στο
τελευταίο εικοσάλεπτο του αγώνα.

Το 1-1 αποτελεί έκπληξη μόνο για όσους δεν ήταν στο γήπεδο. Ή ­ ενδεχομένως ­
για εκείνους που δεν θέλουν να δουν κατάματα την αλήθεια. Ανήμερα του Αγίου
Βαλεντίνου, οι ποδοσφαιριστές ήταν ερωτευμένοι με τα... λάθη, τη νωθρότητα,
την έλλειψη πάθους και πίστης στην επιτυχία. Τι κι αν απουσίαζαν οι Σαβέβσκι -
Ατματσίδης - Κασάπης - Κοπιτσής - Ζήκος και αποχώρησαν τραυματισμένοι οι
Καραγιάννης - Μπατίστα; Η ΑΕΚ δεν (πρέπει να) χρειάζεται υπερ-άσους
προκειμένου να παίρνει τους βαθμούς σε έδρα «μια ανάσα» από τη Νέα
Φιλαδέλφεια. Άλλωστε, ο εκ των ουραγών Απόλλωνας, ναι μεν βελτιώθηκε με τις
μεταγραφές, αλλά δεν απέκτησε και τους παίκτες - φόβητρο!

ΑΠΟ ΠΟΥ Η ΖΗΜΙΑ

Η ζημιά έγινε από τον άγνωστο Νταλίπι, τον μαχητή Δαμίγο, τον υψηλόσωμο
Λαμπριάκο και τον («μαύρο πρόβατο» για τον κόσμο) Κολιτσιδάκη. Επιτέλους, ας
γίνει κατανοητό το εξής: το... τρένο φεύγει διότι χάνονται βαθμοί με τον
Απόλλωνα, την Ξάνθη, την Καβάλα, τον Ηρακλή. Και το «παραμύθι» με τις νίκες
στα ντέρμπι, κάποτε ας σταματήσει. Τι να κάνεις τέτοιες νίκες και τις
«εβδομαδιαίες γιορτές», όταν μετά έρχεται η καταστροφή; Τα ανωτέρω φαίνονται
σκληρά, είναι όμως απτή πραγματικότητα. Οι οπαδοί αποχωρούσαν γκρινιάζοντας
για το θέαμα που είδαν και, κυρίως, αντικρύζοντας ξανά το γνωστό σύνδρομο των
εκτός έδρας αγώνων. Το σπουδαιότερο; Πώς θα καταφέρουν στη Νέα Φιλαδέλφεια να
(ξανα)μαζέψουν τον κόσμο κοντά τους;

ΠΑΛΙ... ΔΟΥΛΕΙΑ

Ο Κρίστοφερ Ρε προσπαθεί να σταθεί όρθιος ανάμεσα στους Δαμίγο και Νταλίπι.
Μόνο ο λιβεριανός άσος της ΑΕΚ, ικανοποιεί μέχρι στιγμής τον Όλεγκ Μπλαχίν από
τους ξένους που ήρθαν στην ομάδα. Αριστερά ο Ντέμης Νικολαΐδης δέχθηκε σκληρό
χτύπημα από τον Κολιτσιδάκη και αναγκάστηκε από το 47' να παίζει με πόνους στη μέση

Όσο για τον Όλεγκ Μπλαχίν, ατύχησε με τους τραυματίες και με το γεγονός ότι
από το 45λεπτο «έχασε» και τις τρεις αλλαγές, ωστόσο δεν είναι άμοιρος
ευθυνών. Το μόνιμο σλόγκαν του είναι «δουλειά-δουλειά» και δεν αντιλέγουμε ότι
εργάζεται σκληρά. Ίσως μάλιστα δουλεύει επίπονα για να βρει θέση σε όλα μαζί
τα αστέρια της επίθεσης, αφαιρώντας δύναμη από το κέντρο (το σύστημα αυτό
δίνει έναν παίκτη λιγότερο...) και τηρώντας ισορροπίες.

ΚΑΛΑ ΣΤΗΜΕΝΟΣ

Ο Απόλλων εξέπληξε με την απόδοσή του. Στημένος στον αγωνιστικό χώρο άριστα
από τον «μετρ» Ανδρέα Μιχαλόπουλο, δεν φοβήθηκε στιγμή. Λίγες ημέρες μετά το
0-0 στο ΟΑΚΑ, πήρε νέα ισοπαλία και άρα ουδείς δικαιούται να εκφράσει
παράπονα. Ο Χαλκιάς με τα «δύο μέτρα μπόι» γεμίζει την περιοχή, ο Κολιτσιδάκης
μπορεί να ανοίγει διάλογο με την εξέδρα και δείχνει εριστικός, αλλά εκπροσωπεί
την εμπειρία, και ο Λαμπριάκος έκανε αλματώδη πρόοδο. Ο Παπαδημητρίου «έμβολο»
στα δεξιά και ο Ντικουμέ σκόρπισε πανικό στο κέντρο άμυνας της ΑΕΚ. Μόνο όμως
στο πρώτο ημίχρονο και σωστά ο Μιχαλόπουλος αναζήτησε άλλη λύση, κάνοντας τον
Ντικουμέ να φύγει κατευθείαν, με λάθος δηλαδή συμπεριφορά, στα αποδυτήρια.

ΣΗΜΕΙΟ-ΚΛΕΙΔΙ

Ίσως σημείο-κλειδί στην εξέλιξη του ματς να ήταν το φάουλ (με το γόνατο και
πάνω στη μέση!) του Κολιτσιδάκη στον Νικολαΐδη. Νωρίς στο δεύτερο 45λεπτο
(47') ανάγκασε τον Ντέμη να παίζει με πόνους και χωλαίνοντας έως τη λήξη του
αγώνα. Και με τον Ντέμη να μην είναι... Νικολαΐδης, τον Μπατίστα εκτός, τον Ρε
να αναλώνεται στα χαφ, η ΑΕΚ δεν είχε τύχη μεγάλη. Άσχετα αν ο Λιβεριανός
έδειξε να θέλει πολύ τη νίκη και προσπάθησε όσο ελάχιστοι στο τερέν...

Περίπου, όσο και ο Χρυσόστομος Μιχαηλίδης. 
Ο νεαρός κίπερ με σωστές τοποθετήσεις είδε την μπάλα να έρχεται πάντοτε «πάνω
του» και αυτό ήταν στα συν του. Πάλι καλά για την ΑΕΚ, γιατί στο πρώτο ημίωρο
οι γηπεδούχοι έκαναν το παιχνίδι τους «άνευ αντιπάλου»... Προηγήθηκαν μάλιστα
με κεφαλιά του Λαμπριάκου, αλλά στην εκπνοή του ημιχρόνου ο Μαλαδένης
ισοφάρισε δίνοντας προς στιγμήν ελπίδες, οι οποίες στην πορεία αποδείχθηκαν
φρούδες. Η ΑΕΚ δεν τα κατάφερε ακόμη και όταν ο Απόλλων έμεινε μέσα σε τρία
λεπτά (66', 69') με εννέα παίκτες. Οι Ιωάννου-Λαχανάς είδαν δεύτερες κίτρινες
για σκληρά φάουλ, λίγο αργότερα όμως τους μιμήθηκε ο Καλλιτζάκης (75') και
έτσι το «9-10» έμοιαζε με ισοπαλία. Είπαμε, το πάθος ήταν με τους «γαλάζιους».

Ο διαιτητής Τσαγκαράκης θέλησε να μην αδικήσει κανέναν. Νομίζουμε ότι το κατάφερε.


ΔΕΝ ΗΤΑΝ ευχαριστημένος από την απόδοση των ποδοσφαιριστών του ο Όλεγκ
Μπλαχίν. Και το έδειξε, «φωτογραφίζοντας» μάλιστα τους ξένους παίκτες και
ειδικά τον Αλμπέρτο Μέντεζ. Είπε ο Ουκρανός προπονητής της ΑΕΚ:

«Δεν κάναμε τίποτα. Νικήσαμε τον Ολυμπιακό και τώρα χάσαμε τους βαθμούς.
Αρχίζουμε από το μηδέν! Μετά τη νίκη με τον Πανιώνιο είπα ότι δεν θα πάμε
Ευρώπη, αλλά στο Νευροκόπι. Αποδείχθηκε ότι είχα δίκιο. Η ομάδα θέλει δουλειά.
Από τους ξένους δεν μπορώ να είμαι ικανοποιημένος. Και εξαιρώ τον Ρε. Οι άλλοι
θέλουν δουλειά. Αν κάποιοι νομίζουν ότι ήρθαν για διακοπές, κάνουν λάθος!
Πρέπει να μιλήσω με ορισμένους ποδοσφαιριστές. Ξεχωριστά. Ο Απόλλων θα
μπορούσε να καθαρίσει από νωρίς τον αγώνα. Στην άμυνα γινόταν... χαλασμός και
στο κέντρο δεν μάρκαρε κανείς. Δεν γίνεται. Ο Μπατίστα ήθελε μόνος να παίξει
καθώς ήταν τραυματίας. Στο ημίχρονο ζήτησε αλλαγή. Του Μέντεζ η αντικατάσταση
βγήκε. Δεν μπορούσαμε να πάρουμε τους βαθμούς με αυτόν τον τρόπο παιχνιδιού
μας. Επικρίνετε τον Μπλαχίν. Όχι όμως τους παίκτες και τη διοίκηση. Δεν μπορώ
να ξέρω πότε θα αποδώσουμε καλό ποδόσφαιρο». Στον αντίποδα, ο Ανδρέας
Μιχαλόπουλος τόνισε: «Τους χρειαζόμασταν αυτούς τους βαθμούς στα μεγάλα
παιχνίδια γιατί είναι χαμένα. Δεν ήταν στο πρόγραμμα οι βαθμοί με Ολυμπιακό
και ΑΕΚ. Δείξαμε ότι μπορούσαμε να πάρουμε τη νίκη, αν φυσικά αξιοποιούσαμε
τις ευκαιρίες που μας δόθηκαν. Μετά το γκολ που δεχθήκαμε, φοβηθήκαμε και η
είσοδος του Μαλαδένη μας δημιούργησε πρόβλημα. Πρέπει τώρα να συνεχίσουμε στον
ίδιο ρυθμό».


Ο ΚΟΣΜΟΣ περίμενε έξω από το γήπεδο της Ριζούπολης. Κοντά στα 50-60 άτομα,
φίλοι της ΑΕΚ, είχαν μόνο ένα στόχο. Να αποδοκιμάσουν, να γκρινιάξουν, να
φωνάξουν υπέρ όσων δεν θεωρούν υπεύθυνους για το χθεσινό 1-1 κόντρα στον Απόλλωνα.

Ο Μπατίστα, τραυματίας από το Σάββατο με τράβηγμα στη γάμπα, χειροκροτήθηκε.
Αρκετοί, που δεν γνώριζαν πως έπαιξε με δική του επιθυμία, ρωτούσαν γιατί
βγήκε στο ημίχρονο... Δυνατό χειροκρότημα έπεσε και στην έξοδο του Ρε. Οι
περισσότεροι παίκτες όμως στο δρόμο για το πούλμαν άκουγαν έντονη γκρίνια
(«είστε κότες, δημόσιοι υπάλληλοι...»). Ο Γκρέταρσον, πάντως, όχι ­ καθ' όσον
θεωρείται συμπαθής. Με ποιους τα είχαν κυρίως; Με τους τρεις πρώην του
Παναθηναϊκού. Τον Δώνη, τον Μάρκο, τον Καλλιτζάκη. Το μήνυμα πρώτος το έλαβε ο
Βασίλης Δημητριάδης. Με το που ξεπρόβαλε στην πόρτα που οδηγεί στα αποδυτήρια,
άκουσε το εξής: «Βασίλη, δεν τους θέλουμε στην ΑΕΚ τους βάζελους»! Όταν δε
βγήκαν όλοι μαζί οι «τρεις» (παρέα με τον Βασίλη Καραγιάννη) με κατεύθυνση
προς το πούλμαν, η ένταση κορυφώθηκε. Και μπροστά στους αστυνομικούς, είπαν
αρκετά, θεωρώντας τους προφανώς υπαίτιους για όλα. Άσχετα αν ο Δώνης έπαιξε
μόνο 45', ή αν ο Μάρκος δεν ήταν ο χειρότερος... Ωστόσο, έμειναν στις
αποδοκιμασίες, τα «μισθοφόροι», «επαγγελματίες» και τα σχετικά... Να τονιστεί
ότι τα άκουσε και ο Μπλαχίν. Ένας εκ των οπαδών τού είπε «λείπουν τα χάφ, δεν
το βλέπεις, να το έλεγες στις μεταγραφές» και ο προπονητής απάντησε ως εξής:
«Φταίω; Ναι, φταίω. Φταίει ο Μπλαχίν. Να σου πω όμως...». Εκεί, ο Δημητριάδης,
κρίνοντας ότι ο διάλογος δεν κάνει καλό, φρόντισε να σταματήσει τον Μπλαχίν
και να τον οδηγήσει στο λεωφορείο. Και όταν έφυγε το πούλμαν, ο κόσμος
ασχολήθηκε με τον κ. Ανδριά και τις ευθύνες της ΕΠΟ για το ότι δεν πήγε στη
Νέα Φιλαδέλφεια ο Ιορντανέσκου. Λίγο μετά, αποχώρησε και ο Ντέμης Νικολαΐδης.
Καλά-καλά μην μπορώντας να περπατήσει! Οι πόνοι στη μέση έδειχναν αφόρητοι και
όλοι κάνουν λόγο για σοβαρό τραυματισμό. Ο Ντέμης έφυγε με το αυτοκίνητο του
Δημητριάδη. Τραυματίας βγήκε και ο Καραγιάννης (η ρήξη μηνίσκου μπορεί να τον
οδηγήσει στο χειρουργείο). Όσο για τον Δ. Μελισσανίδη, αποχώρησε άνετα και
άλλωστε μόνο «κάτι» για το πόσο θα βοηθήσει η μεταγραφή του Τσέκολι άκουσε...
Στο ημίχρονο, ο παράγοντας θέλησε να εμψυχώσει τους παίκτες και μετά το τέλος
του αγώνα, στην ΑΕΚ μιλούσαν για «αδιαφορία μεγάλη που δεν γιατρεύεται στην
παρούσα φάση» και πρόσθεταν «πρέπει να πάρουμε μέτρα». Να τα δούμε. Ο Μπλαχίν
θα δει το βίντεο και σήμερα θα μιλήσει στους παίκτες. Να τονιστεί ότι η ΑΕΚ
έκανε προθέρμανση με 12 παίκτες και ο Κατσαβός θα έπαιρνε τη θέση του Μπατίστα
αν ο επιθετικός έλεγε «δεν μπορώ».

* Μετά το 1-1, ο Θανάσης Κολιτσιδάκης είπε: «Ήταν η γιορτή του Αγίου
Βαλεντίνου και κάναμε δώρο ένα βαθμό στην ΑΕΚ».


ΓΕΝΝΗΜΑ-θρέμμα αρειανός ο Σταύρος Λαμπριάκος, είναι το πρόσωπο του χθεσινού
αγώνα Απόλλωνα - ΑΕΚ. Όχι μόνο για το γκολ που πέτυχε, αλλά για την εν γένει
απόδοσή του και στα 90' του αγώνα. Ο Λαμπριάκος γεννήθηκε στις 30-11-75 και
έκανε ντεμπούτο με τη φανέλα του Άρη απέναντι στον Ολυμπιακό. Δεν είναι όμως
άγνωστος στην ΑΕΚ, ούτε οι φίλοι της ομάδας τον γνώρισαν χθες. Τον Ιανουάριο
του '94, δηλαδή σε ηλικία 19 ετών, «άνοιξε το σκορ» στο 2-0 του Άρη επί της
ΑΕΚ και όλοι μιλούσαν με καλά λόγια για τον ψηλόλιγνο επιθετικό. Η συνέχεια
όμως δεν ήταν ανάλογη. Γρήγορα όσοι τον πίστεψαν τον εγκατέλειψαν και με την
έλευση στο Χαριλάου των Μιλόγιεβιτς - Λόντσαρ, ο Λαμπριάκος έμεινε εκτός
πλάνων. Η μεταγραφή (ελεύθερη) ήταν θέμα χρόνου και ο Απόλλων τον απέκτησε το
'95. Ο Λαμπριάκος δεν έκανε τη μεγάλη καριέρα και σύντομα, από σέντερ-φορ,
βρέθηκε να δίνει μάχες στην άμυνα! Είτε ως στόπερ, είτε για να ψηλώσει την
ομάδα και να προσπαθεί στο αέρα, όπου είναι ακαταμάχητος. 
Αμυντικό τον έχρισε ο Λίμπρεχτς, έφυγε ο Ολλανδός, εγκατέλειψε την άμυνα και ο
Λαμπριάκος. Με τον Μιχαλόπουλο, (ξανα)παίζει στην επίθεση. Δεν είναι αυτό που
λέμε «κλασικός σκόρερ», τους αντιπάλους όμως τους απασχολεί και με το
παραπάνω. Χθες έβαλε γκολ χωρίς δυσκολία και απείλησε τον Μιχαηλίδη. Στα 24
του χρόνια και έχοντας περάσει ­ όχι όμως κάνοντας τη... διαφορά ­ από την
Εθνική Ελπίδων, δικαιούται να κάνει όνειρα για το μέλλον. Όπως και η... ΑΕΚ.
Συνδυάζοντας, ας πούμε, τα δύο γκολ του επιθετικού. Και ελπίζοντας ότι όπως
συνέβη το '94, έτσι και τώρα θα έρθει ο τίτλος στη Νέα Φιλαδέλφεια. Γίνεται
όμως αυτό;


<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O14</CAT>
<ED>
Κωδικός άρθρου: A16366O141</ED>
<ID>
ID:20981

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O14&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ: Ο ΧΑΡΙΣΗΣ ΣΤΑΜΑΤΗΣΕ ΤΟΝ ΠΑΟ
</H5><H5>«Βούτηξε» στην εξέδρα
</H5><H5>Ντροπιαστική εμφάνιση
</H5><H5>Χρειαζόμασταν αυτή τη νίκη
</H5><H2>Δεν του χαρίστηκε
</H2>
* ΗΡΑΚΛΕΙΟ 
«ΛΑΒΩΜΕΝΟΣ» βγήκε ο Παναθηναϊκός από τη... μάχη της Κρήτης, ενώ το Ηράκλειο
έμεινε ζωντανό στο κυνήγι της παραμονής στην Α1. Η ομάδα του Βαγγέλη
Αλεξανδρή, ύστερα από συναρπαστικό σε εξέλιξη παιχνίδι, νίκησε τον πρωταθλητή
με 55-53 και τον γκρέμισε από την κορυφή της βαθμολογίας.

Οι «πράσινοι» χθες πέταξαν το δώρο που τους έκανε το Περιστέρι την προηγούμενη
αγωνιστική (νίκη επί του Ολυμπιακού) και βρέθηκαν πέντε «στροφές» πριν από το
φίνις ­ της κανονικής περιόδου ­ να βλέπουν ξανά την πλάτη των «ερυθρολεύκων».

Η ομάδα του Λευτέρη Σούμποτιτς δεν απέδωσε μπάσκετ αντάξιο των δυνατοτήτων της
και οι γηπεδούχοι δεν της... χαρίστηκαν. Για την ακρίβεια ο Χρήστος Χαρίσης,
που αποδείχθηκε για τον Αλεξανδρή «κρυφό χαρτί» στη σκληρή παρτίδα του «Λίντο».

Ο νεαρός πλέι μέικερ δημιούργησε πολλά προβλήματα στην άμυνα του Παναθηναϊκού,
που απόντος του Μίχαελ Κοχ έδειξε ξανά (όπως στο Βαρέζε με τον Ποτσέκο) ότι
δεν μπορεί να βρει λύση για γρήγορους περιφερειακούς παίκτες.

Ο Χαρίσης μπήκε στον αγώνα όταν ο προπονητής του Ηρακλείου έβλεπε το σκορ να
ξεφεύγει από τον έλεγχο της ομάδας του (12-22 έφθασε στο 12') και από τότε δεν
βγήκε ποτέ. 
Ο Χρήστος Χαρίσης πανηγύρισε με τους οπαδούς του Ηρακλείου τη σπουδαία
απόδοσή του και τη νίκη της ομάδας του

Και αν η χρησιμοποίηση του Χαρίση έμοιαζε με... άσο στα χέρια του Αλεξανδρή, η
αλλαγή της άμυνας σε ζώνη ήταν ο... μπαλαντέρ.

Ο Παναθηναϊκός, όπως συχνά συμβαίνει σε εκτός έδρας αγώνες, δεν βρήκε τις
λύσεις από την περιφέρεια (4/16 τρ.!) που συχνά και σε αυτή την περίπτωση τις
δίνει ο Κοχ με σουτ ή με διεισδύσεις και πάσες στην περιφέρεια για ελεύθερα σουτ.

Το Ηράκλειο με χαμηλό σχήμα (δύο πόιντ γκαρντ) έτρεξε στην επίθεση (5/5
αιφνιδιασμούς) και σε συνδυασμό με τον επιθετικό αποπροσανατολισμό των
φιλοξενουμένων τρόχισε τη διαφορά (25-25 λίγο πριν από το 25-27 του
ημιχρόνου), μετατρέποντας το δεύτερο μέρος σε σκληρό ντέρμπι.

Ο Χαρίσης συνέχισε να σκοράρει (18 π.), αλλά το κυριότερο να μαζεύει (πέντε
τον αριθμό) επιθετικά ριμπάουντ και να δείχνει στους συμπαίκτες του τον δρόμο
για την έβδομη νίκη. Ο Παναθηναϊκός έμενε στη διεκδίκηση της νίκης χάρη στον
Ράτζα, που με 20 πόντους ήταν ο πρώτος σκόρερ του πρωταθλητή. Τους
κρισιμότερους όμως πόντους για τον ΠΑΟ τούς σημείωσε ο Αλβέρτης, όταν με
τρίποντο ισοφάρισε (53-53) για την ομάδα του. Οι πιο καθοριστικοί όμως για τον
αγώνα ήρθαν πάντως από τον Χάρβεϊ, όταν τρία δευτερόλεπτα πριν από τη λήξη
ανάγκασε τον Ράτζα να τον στείλει στις βολές, προκειμένου να σταματήσει
κάρφωμά του. 
Ο Αμερικανός είχε 0/2 βολές, αλλά δεν το επανέλαβε. Στόχευσε σωστά και τις δύο
φορές (μάλιστα πριν από τη δεύτερη ρώτησε τον Αλεξανδρή αν πρέπει να στείλει
την μπάλα στο σίδερο για να κυλήσει ο χρόνος) κάνοντας το 55-53, με το οποίο
πήρε το Ηράκλειο την πολύτιμη νίκη.

ΜΕ ΜΙΑ βουτιά στην εξέδρα πανηγύρισε τη νίκη επί του Παναθηναϊκού ο Χρήστος
Χαρίσης. Ο ταλαντούχος πλέι-μέικερ προτίμησε να... βουτήξει στο πλήθος και να
«πνιγεί» στις αγκαλιές των οπαδών της ομάδας του, όταν οι συμπαίκτες του
πανηγύριζαν στο κέντρο του γηπέδου. «Ήταν η καλύτερή μου εμφάνιση από τότε που
ήρθα στο Ηράκλειο. Όμως, όλα τα παιδιά έπαιξαν εκπληκτικά», είπε ο Χαρίσης,
που δικαιωματικά πήρε μία θέση δίπλα στους προπονητές στη συνέντευξη Τύπου.
«Δεν κάναμε καλό ξεκίνημα. Όμως, μείναμε συγκεντρωμένοι στο παιχνίδι, φανήκαμε
λίγο τυχεροί στο τέλος και πήραμε τη νίκη», είπε ακόμη ο παίκτης του Ηρακλείου.
<H3>ΣΟΥΜΠΟΤΙΤΣ
</H3>
ΑΠΟΓΟΗΤΕΥΜΕΝΟΣ περισσότερο από την απόδοση των παικτών του και όχι τόσο από
την ήττα ήταν ο Λευτέρης Σούμποτιτς, που χαρακτήρισε ντροπιαστική τη χθεσινή
εμφάνιση της ομάδας του.

«Ντρέπομαι γι' αυτή την εμφάνιση. Δεν ήταν απόδοση αυτή. Προσπάθησαν τα
παιδιά, αλλά δεν έπαιξαν με μυαλό», είπε ο προπονητής των πρωταθλητών, που
απέφυγε να κάνει προγνωστικά για την πρώτη θέση. «Υπάρχουν άλλα πέντε ματς
μέχρι το τέλος της κανονικής περιόδου».

Εξηγώντας τα αίτια της ήττας ο Σούμποτιτς τόνισε: «Δεν τολμήσαμε να κάνουμε
διεισδύσεις, οι οποίες είναι απαραίτητες για να ανοίξεις άμυνα ζώνης. Έτσι
"κολλήσαμε", όπως και στο ματς με τη Βαρέζε. Μετά τον τραυματισμό του Κοχ, που
ήταν σημαντική απώλεια για εμάς, δεν έχουμε τις ανάλογες λύσεις από την
περιφέρεια. Η διαφορά των δύο ομάδων, όμως, είναι μεγάλη και γι' αυτό λέω ότι
ντρέπομαι για την ήττα. Πρέπει, όμως, να συγχαρώ το Ηράκλειο, γιατί σήμερα
(χθες) άξιζε τη νίκη. Έπαιξε με πάθος σ' όλη τη διάρκεια του αγώνα».

<H3>ΑΛΕΞΑΝΔΡΗΣ
</H3>
ΜΠΟΡΕΙ η νίκη να ήταν βαθιά βαθμολογική ανάσα για το Ηράκλειο, όμως ο
πανευτυχής Βαγγέλης Αλεξανδρής στάθηκε στη δίκαιη επικράτηση της ομάδας του.
«Ήταν μια νίκη δίκαιη και πέρα για πέρα καθαρή. Τονίζω το καθαρή, γιατί όσο
πλησιάζει το τέλος της κανονικής περιόδου, τόσο θα ακούγονται και θα γράφονται
περισσότερα υπονοούμενα. Σήμερα, οι διαιτητές ήταν ακριβοδίκαιοι και θα έλεγα
ότι έδωσαν διαιτητικό ρεσιτάλ», είπε ο προπονητής της κρητικής ομάδας που
επεσήμανε ακόμη:

«Δεν είχαμε περιθώρια για την ήττα μετά τα αποτελέσματα του Σαββάτου.
Βρισκόμαστε σε άριστη κατάσταση. Το βλέπω στις προπονήσεις. Χρειαζόμασταν όμως
μια μεγάλη νίκη, για να ανέβει η ψυχολογία μας. Να πιστέψουμε στις δυνατότητές μας».

Ο Αλεξανδρής, αφού έδωσε συγχαρητήρια σε όλους τους παίκτες, αναφέρθηκε σ'
έναν εξ αυτών ονομαστικά. Φυσικά, στον Χαρίση: «Στον Χαρίση αξίζουν τα
περισσότερα. Ήταν εκπληκτικός σήμερα και από τους συντελεστές της νίκης. Όπως
και η άμυνα ζώνης. Παίξαμε καταπληκτική άμυνα, περιορίσαμε το περιφερειακό
σουτ των αντιπάλων μας και μαζέψαμε τα ριμπάουντ. Η νίκη ανήκει στα παιδιά».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O17</CAT>
<ED>
Κωδικός άρθρου: A16366O171</ED>
<ID>
ID:20982

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O17&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΣΥΣΚΕΨΗ ΚΟΡΥΦΗΣ ΓΙΑ ΤΟΥΣ «ΑΔΙΑΦΟΡΟΥΣ» ΠΡΕΛΕΒΙΤΣ, ΠΑΠΑΔΟΠΟΥΛΟ, ΚΟΡΩΝΙΟ
</H5><H5>ΝΗΑΡ ΗΣΤ: Νίκησε τις φανέλες της ΑΕΚ
</H5><H5>Στην Ευρώπη μέσω... Αυστραλίας!
</H5><H5></H5><H5>ΣΕΪΝ ΧΙΛ: Μπούμερανγκ στον Πολίτη
</H5><H5>Έχει τη στόφα του ηγέτη
</H5><H2>Για τρεις χτυπά η καμπάνα
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Η ΗΤΤΑ - ΣΟΚ της ΑΕΚ από τη Νήαρ Ήστ στο ΟΑΚΑ ξεχείλισε το ποτήρι και η
διοίκηση της «Ένωσης», μαζί με τον Κώστα Πολίτη, πρόκειται να λάβουν δραστικά
μέτρα (είχαν χθες σύσκεψη). Στο στόχαστρο βρίσκονται οι Κορωνιός, Πρέλεβιτς,
Παπαδόπουλος για διάφορους λόγους. Οι δύο πρώτοι επειδή δείχνουν αδιαφορία και
δεν προσπαθούν και ο τρίτος επειδή... γελούσε, μετά το κάζο από την ομάδα της Καισαριανής.

Πιο σοβαρή φαίνεται η περίπτωση του Μπάνε Πρέλεβιτς. Με τον «τίγρη» υπάρχουν
οικονομικές διαφορές (ήταν μεγάλο το συμβόλαιό του, ο παίκτης δεν δέχτηκε
μεγάλη μείωση και η ΑΕΚ ­ όπως είχε αποκαλύψει η «ΟΜΑΔΑ» ­ τον είχε αφήσει
απλήρωτο) και δεν αποκλείεται η κόντρα να φτάσει μέχρι και διακοπή συμβολαίου.

Ο Δημήτρης Παπαδόπουλος, που έχει ελάχιστη προσφορά τα τελευταία χρόνια στην
ΑΕΚ, παρότι αμείβεται αδρά, έδειξε ότι νοιάζεται πιο πολύ για τον εαυτό του
(ήταν εκτός 12άδας). Αυτό ήταν που ενόχλησε τον προπονητή του, όσο και τη
διοίκηση και αναμένεται βαριά καμπάνα. 
Ιδιάζουσα είναι η περίπτωση του Άγγελου Κορωνιού. Είναι η πιο ακριβοπληρωμένη
μεταγραφή της ΑΕΚ και δεν αγωνίζεται σύμφωνα με τις δυνατότητές του. Ευκαιρίες
τού έχουν δοθεί, όμως η κατάσταση δεν αλλάζει. Οι σχέσεις του με τον κόσμο
χάλασαν (υπάρχει πρόβλημα και με τους συμπαίκτες του) και σε αυτό έχει μεγάλο
μερίδιο ευθύνης ο ίδιος, αφού όχι μόνο δεν προσπαθεί, αλλά συνεχίζει να
αντιμετωπίζει τις καταστάσεις με... τουπέ!


Οι παίκτες της ΑΕΚ δεν μπορούσαν να πιστέψουν την τροπή που πήρε ο αγώνας για
την ομάδα τους

ΑΛΜΑ για την Ευρώπη με τη βοήθεια ενός... καγκουρό (Χιλ) έκανε η Νήαρ Ηστ,
μετά τον νέο θρίαμβο (89-82) επί της ΑΕΚ στο ΟΑΚΑ. Πρωταγωνιστής ο Σέιν Χιλ, ο
παίκτης που λίγο έλειψε να γίνει μοιραίος στο προηγούμενο παιχνίδι με τον
ΠΑΟΚ. Ο Αυστραλός ήταν ο ηγέτης της ομάδας της Καισαριανής, ταλαιπώρησε όσους
αντιπάλους βρέθηκαν απέναντί του (Κορωνιό, Παπανικολόπουλο, Νικολαΐδη,
Ντάνιελς) και με 32 πόντους σφράγισε την επιτυχία της ομάδας του. Άξιοι
συμπαραστάτες οι Βον, Πανταζόπουλος, Τσάρτσαρης.

Οι αμυντικοί της ΑΕΚ πιάστηκαν αδιάβαστοι στον τρόπο παιχνιδιού του πλέι
μέικερ της Νήαρ Ηστ και δεν ήταν λίγες οι φορές που υπέπεσαν σε φάουλ όταν
επιχειρούσε σουτ τριών πόντων χωρίς φόρα.

Η δήλωση του βοηθού του Κώστα Πολίτη (ο Καισαριανιώτης προπονητής δεν ήταν σε
καλή κατάσταση και δεν προσήλθε για δηλώσεις) Φώτη Κατσικάρη δείχνει την
εικόνα της ΑΕΚ:.

«Έπαιζαν μόνο οι φανέλες! Και μόνο με αυτές δεν μπορείς να νικήσεις κανέναν
αντίπαλο στην Α1 κατηγορία. Βασικοί παίκτες της ομάδας ήταν σαν να μην υπήρχαν
στο γήπεδο. Δεν είναι δυνατόν τη μια εβδομάδα να διεκδικείς τη νίκη από τον
Παναθηναϊκό εκτός έδρας και την άλλη να χάνεις από τη Νήαρ Ηστ χωρίς να
παλεύεις. Μπράβο στη Νήαρ Ηστ που αποτελεί παράδειγμα προς μίμηση».

Ο κόσμος της ΑΕΚ αποδοκίμασε έντονα τον Άγγελο Κορωνιό και τη διοίκηση της ΑΕΚ
για την απαράδεκτη εμφάνιση της ομάδας. Όμως ο διεθνής πλέι μέικερ δεν ήταν ο
μόνος υπαίτιος. Ο Μπάνε Πρέλεβιτς και ο Νίκος Χατζής, οι δύο περιφερειακοί
παίκτες, πέτυχαν συνολικά 2 πόντους (!), αφήνοντας τους Ντάνιελς (33π),
Αρλάουκας (21π) να τα κάνουν όλα σχεδόν μόνοι τους.

Η ΑΕΚ βρέθηκε να χάνει ακόμη και με 13 πόντους διαφορά, μείωσε στους τέσσερις
(73-77)στο 38', αλλά η αστοχία των Κορωνιού (έχασε μια βολή και ένα τρίποντο)
και Ντάνιελς (είχε κουραστεί) στο σημείο εκείνο της κόστισε ακριβά

Ο Γιώργος Ζευγώλης, που κοουτσάρισε με 39 πυρετό, δεν έκρυψε την έκπληξή του
για την εμφάνιση της ομάδας του:

«Κάναμε εκπληκτικό παιχνίδι ­ ούτε που το φανταζόμουν, γιατί η προετοιμασία
μας δεν ήταν καλή. Παίξαμε σαν ομάδα και αυτό μας βοήθησε να ξεπεράσουμε την
εξαιρετική εμφάνιση του Ντάνιελς» τόνισε ο προπονητής της Νήαρ Ηστ.


Ο Σέιν Χιλ σε μια μαγευτική πιρουέτα ανάμεσα σε Τσακαλίδη - Αρλάουκας

ΔΙΚΙΟ που είχε ο Πολίτης όταν έδινε το «ΟΚ» για τη μεταγραφή του Σέιν Χιλ στη
Νήαρ Ηστ, το προηγούμενο καλοκαίρι... Το κακό για τον ευρωκόουτς είναι ότι
έτσι όπως ήρθαν τα πράγματα (έφυγε από τη Νήαρ Ηστ πριν αρχίσει το πρωτάθλημα
και ανέλαβε μεσούσης της περιόδου την ΑΕΚ) η επιλογή του Αυστραλού πλέι μέικερ
γύρισε... μπούμερανγκ.

Ο ξανθομάλλης Αυστραλός, που ήταν ο ηγέτης του θριάμβου της Νήαρ Ηστ στο ΟΑΚΑ,
έδωσε τα διαπιστευτήριά του το καλοκαίρι φορώντας τη φανέλα της Εθνικής ομάδας
της χώρας του (κορυφαίος πασέρ του Μουντομπάσκετ, πρώτος στα τρίποντα... 29 σε
οκτώ ματς και τρίτος σκόρερ με 17π μ.ο.). Χρειάστηκε μόνο λίγες αγωνιστικές
για να προσαρμοστεί και μετά τη συντριβή της Νήαρ Ηστ από το Μαρούσι (είχε
καβγά με τον Ζευγώλη: «Πάρε το σακάκι μου να κάνεις εσύ τον προπονητή»)
αγαπήθηκε από τους οπαδούς της ομάδας του, όσο κανείς! 
ΟΥΤΕ ΠΡΟΠΟΝΗΣΗ

Δέθηκε με την ομάδα της Καισαριανής και δεν έχασε ούτε μία προπόνηση! Σχεδόν
όλο τον πρώτο γύρο έπαιξε με σπασμένο δάχτυλο, ενώ πριν από τον αγώνα με τον
Πανιώνιο πήγε στην προπόνηση με 39 πυρετό, λέγοντας στον προπονητή του:
«Κόουτς, πρέπει να νικήσουμε οπωσδήποτε τον Πανιώνιο. Θα προπονηθώ με δική μου ευθύνη».

Οι σχέσεις του πλέον με τον προπονητή του είναι μέλι-γάλα και ο Ζευγώλης τον
έχει χρίσει ανεπίσημα... ασίσταντ. Βοηθάει τους νέους συμπαίκτες του στην
προπόνηση και πολλές φορές τους δίνει οδηγίες μέσα στο παιχνίδι. Το ίδιο έκανε
και με την ΑΕΚ, που κατηύθυνε με μαεστρία την ομάδα μέχρι το τελευταίο δευτερόλεπτο.

ΦΑΝΑΤΙΖΕΤΑΙ

Ο 28χρονος παίκτης, που έχει γεννηθεί στη Μελβούρνη και έχει δύο παιδιά,
φανατίζεται όταν βλέπει τη σημαία της Αυστραλίας στην εξέδρα του γηπέδου της
Νήαρ Ηστ. Θεωρείται το νέο αστέρι της γενιάς του αυστραλέζικου μπάσκετ, ενώ
απέκτησε εμπειρίες από τη μίνι θητεία του στο ΝΒΑ (είχε παίξει 43 παιχνίδια με
τη Μινεσότα).

Λάτρεψε την Ελλάδα (και τον καιρό της, που του θυμίζει τη χώρα του, όπως λέει
ο ίδιος) από την πρώτη στιγμή και τα Χριστούγεννα εκδήλωσε την επιθυμία του να
συνεχίσει την καριέρα του στη Νήαρ Ηστ. Η διοίκηση της ομάδας μάλιστα εντός
των ημερών πρόκειται να του προτείνει ανανέωση συμβολαίου για την επόμενη
περίοδο. Και φυσικά το συμβόλαιό του θα είναι υψηλότερο οικονομικά.

Τα μεγαλύτερα πλεονεκτήματά του είναι η ταχύτητα και το γρήγορο σουτ. Ρωτήστε
και τους τέσσερις αμυντικούς της ΑΕΚ που ανέλαβαν την επιτήρησή του, όσο και
τον Νίκο Βετούλα (είχε πετύχει 46 πόντους κόντρα στον Απόλλωνα στην Πάτρα)!
Πλέον, προσπαθεί να βάλει τις διεισδύσεις στο παιχνίδι του.

Είναι πλέι μέικερ με την ικανότητα του σούτινγκ γκαρντ και αν τον υποτιμήσεις
μπορεί να σε... στείλει γρήγορα στον πάγκο. Δεν είναι τυχαία πρώτος στα
τρίποντα στο ελληνικό πρωτάθλημα. 
Ο Λόιντ Ντάνιελς, που έχει μεγάλη εμπειρία σε ΝΒΑ και Ευρώπη, μονολογούσε
προχθές έξω από τα αποδυτήρια: «Αλίμονό σου αν είσαι... μαλακός στην άμυνα
απέναντί του. Πρέπει να του δώσεις ξύλο, να τον παίξεις σκληρά για να
καταλάβει την επόμενη φορά με ποιον έχει να κάνει».

Νοικιάζει σπίτι στη Γλυφάδα και με την οικογένειά του συνηθίζει να κάνει
εκδρομές με την πανάκριβη BMW όταν έχει ρεπό. Ο εγωισμός του πολλές φορές τον
βοηθά στο παιχνίδι του, άλλοτε όχι. Στο ματς με την ΑΕΚ του βγήκε σε καλό,
αφού είχε υποσχεθεί στον εαυτό του να καλύψει το λάθος του (δύο άστοχες βολές
στα τελευταία δευτερόλεπτα) από την προηγούμενη αγωνιστική με τον ΠΑΟΚ.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16366O181</ED>
<ID>
ID:20983

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O18&aa=1</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ: Με ρεσιτάλ άμυνας «σκόρπισε» τον Άρη
</H5><H2>Έπαιξαν και για τον Διαμαντόπουλο
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΕΙΝΑΙ από τις λίγες φορές που ο Κώστας Διαμαντόπουλος πριν από έναν αγώνα
ζήτησε από τους παίκτες του να παίξουν γι' αυτόν. Το πόσο τον αγαπάνε φάνηκε
στο γήπεδο, αφού ο Σπόρτιγκ σε μία από τις καλύτερες εφετινές του εμφανίσεις
«σκόρπισε» τον Άρη (84-69) και ουσιαστικά ανανέωσε την παραμονή του στην Α1,
αν και μαθηματικά χρειάζεται ακόμα δύο νίκες.

Έτσι, αύριο ο «Κίτσος» θα μπει ήρεμος για 13η φορά στο χειρουργείο για διπλή
επέμβαση στα ταλαιπωρημένα του (από την εποχή που έπαιζε) γόνατα και δεν
μπορούσε να μην ευχαριστήσει τα... παιδιά του.

«Αυτή η νίκη ήταν όλη μας η ζωή, η ύπαρξή μας, όλη η χρονιά μας και θεωρώ πως
ήταν η αποθέωση της θέλησης. Τα παιδιά τα έδωσαν όλα, αφού τους είχα πει πως
θα πεθάνουμε στο γήπεδο και θα βγούμε από αυτό μόνο νικητές», τόνισε ο
τεχνικός του Σπόρτιγκ. «Δεν ξεχνώ και απλώς με ενδιέφερε η νίκη και όχι να
διασύρουμε τον Άρη. Επίσης ήθελα να δώσω ευκαιρία σε όλους τους παίκτες μου»,
είπε ο τεχνικός των γηπεδούχων που είδε τον Σπόρτιγκ να δίνει ρεσιτάλ στην
άμυνα και να κρατά τον Άρη (πότε με ζώνη, πότε με μαν του μαν) στους 44
πόντους ύστερα από 36 λεπτά παιχνιδιού (65-44!). Βέβαια έβαλαν το... χεράκι
τους και οι Θεσσαλονικείς που έβλεπαν με το... μικροσκόπιο το καλάθι, αλλά
επέμεναν να «πυροβολούν» απέξω. Τα μισά από τα τρίποντά του ο Άρης τα πέτυχε
όταν είχε κριθεί το παιχνίδι, ενώ αποδείχτηκε πλεονέκτημα για τον Σπόρτιγκ που
ο Ουάιτ έκανε το ντεμπούτο του παίζοντας ως... περιφερειακός (αλήθεια, γιατί
κόπηκε ο Μιχαήλοφ;).

Ο Φορντ ήταν ασταμάτητος και στο τέλος παραδέχτηκε πως κουράστηκε και είχε
όρεξη και για χιούμορ: «Θέλω επειγόντως ξεκούραση. Δεν ξέρω, ίσως του χρόνου
να παίξω και εγώ γκολφ, όπως έκανε ο Τζόρνταν, για να αλλάξω παραστάσεις»,
είπε ο Αλφόνσο που έκανε άνω - κάτω την άμυνα του Άρη.

«Πρέπει να βρούμε γρήγορα λύσεις και δεν θα σηκώσουμε τα χέρια ψηλά, αφού
έχουμε και τα πλέι οφ», είπε απογοητευμένος ο Σβι Σερφ.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16366O182</ED>
<ID>
ID:21043

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O18&aa=2</URL></REF>


Article

<CATEGORY>vin10</CATEGORY>

 <H5>Α2
</H5><H2>Κατηγορία «πειραματόζωο»
</H2>
ΜΕΓΑΛΗ νίκη επί του Ιωνικού Νέας Φιλαδέλφειας πέτυχε ο Μίλωνας και πήρε βαθιά
ανάσα στην Α2, ενώ παράλληλα έδωσε την ευκαιρία στη Δάφνη να αποσπαστεί κατά
τρεις βαθμούς από τους διώκτες της. Στον Υμηττό ο Αμύντας νίκησε την Ολύμπια
Λάρισας αλλά οι πέντε τεχνικές ποινές που δέχτηκαν οι φιλοξενούμενοι σε
συνδυασμό με την παρακράτηση από τους διαιτητές των δελτίων των Λαλάκη και
Γιάσαρη έκαναν τον τεχνικό της Ολύμπια Νίκο Αμπατζά να δηλώσει: «Το πρωτάθλημα
της Α2 είναι το πειραματόζωο του μπάσκετ». Αναλυτικά τα αποτελέσματα της 15ης αγωνιστικής:

Φίλιππος-Μακεδονικός 84-71, Μίλωνας-Ιωνικός Ν.Φ. 64-61, Λάρισα-ΜΕΝΤ 60-54,
Αμύντας-Ολύμπια 80-60, Δάφνη-Πειραϊκός 83-62, Αρίωνας-Παλαιό Φάληρο 80-70,
Ηλυσιακός-Έσπερος 60-75. Η βαθμολογία (σε 15 αγώνες): Δάφνη 28, Έσπερος και
Ιωνικός Ν.Φ. 25, Λάρισα 24, Αρίωνας, Π. Φάληρο και Μακεδονικός 23, Ολύμπια και
Μίλωνας 22, ΜΕΝΤ 21, Πειραϊκός, Φίλιππος και Αμύντας 20, Ηλυσιακός 19.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16366O183</ED>
<ID>
ID:21087

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O18&aa=3</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Θρίαμβος του ΠΑΟ
</H2>
Ο ΠΑΝΑΘΗΝΑΪΚΟΣ θριάμβευσε στο ντέρμπι της Θεσσαλονίκης επί της ΜΕΝΤ με 51-47,
και έμεινε πλέον μόνος (βάση προγράμματος αλλά και ισοβαθμιών) στο κυνήγι του
Σπόρτιγκ, ο οποίος πέρασε από την Καλαμαριά. Αναλυτικά τα αποτελέσματα της
16ης αγωνιστικής: Καλαμαριά - Σπόρτιγκ 33-52, Θρίαμβος - Ηρακλής 87-66, ΑΕΚ
Τρίπολης - Μέγας Αλέξανδρος 54-51, Εσπερίδες - Ολυμπιακός Βόλου 78-50, Απόλλων
Πτολεμαΐδας - Ακαδημία 62-60, ΜΕΝΤ - Παναθηναϊκός 47-51. Στη βαθμολογία
προηγείται ο Σπόρτιγκ με 30 βαθμούς και ακολουθούν η ΜΕΝΤ και ο Παναθηναϊκός
με 29.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O18</CAT>
<ED>
Κωδικός άρθρου: A16366O184</ED>
<ID>
ID:21110

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O18&aa=4</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ: Νίκη με απώλειες
</H5><H2>Βρήκε... εισιτήριο για την παραμονή
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΜΕ ΑΝΟΙΧΤΕΣ πόρτες (τα εισιτήρια κλάπηκαν το μεσημέρι της Παρασκευής από το
αυτοκίνητο του Δημήτρη Παγίδα) έγινε το ματς Παπάγου - Απόλλωνα Πάτρας και
όσοι πιστοί των «στρατηγών» βρέθηκαν στο «σαλούν» το απόγευμα του Σαββάτου,
είδαν την ομάδα τους να πετυχαίνει νίκη-οξυγόνο για την παραμονή της, με
71-66. Η άμυνα ζώνης που γύρισε ο Παπάγου στα μέσα του δεύτερου μέρους ήταν το
«κλειδί» της νίκης για τους γηπεδούχους.

ΒΙΑΣΤΙΚΟΙ

Οι «στρατηγοί» δεν ήταν σταθεροί στο παιχνίδι τους. Έχτιζαν διαφορά (19-8 στο
5') και την έχαναν μέσα σε λίγο χρονικό διάστημα (29-26 στο 14'). Το ίδιο
συνέβη και στο δεύτερο ημίχρονο (59-49 στο 35', 62-58 στο 38'). Οι
φιλοξενούμενοι ήταν βιαστικοί στις επιθέσεις τους και αυτό τους στοίχισε.
Επίσης, δέχτηκαν πολλούς αιφνιδιασμούς (8/10).

Ο Άντονι Πελ, μάζεψε τα δύο τελευταία κρίσιμα ριμπάουντ και ο Παπάγου νίκησε
τον Απόλλωνα

Ο Άντονι Πελ ήταν ο άνθρωπος της τελευταίας στιγμής για τον Παπάγου. Μάζεψε
δύο αποφασιστικά ριμπάουντ στο τελευταίο δίλεπτο και έδωσε την ευκαιρία στην
ομάδα του να ανεβάσει τη διαφορά. Ο Στίβεν Χάουαρντ πραγματοποίησε εκπληκτικό
παιχνίδι (30π., 12/15 διπ.), όμως ήταν μόνος του. Οι γηπεδούχοι ήταν ανώτεροι
και δεν έχασαν ούτε λεπτό το προβάδισμα.

ΑΠΟΧΗ

Άτυχος στάθηκε ο Γιώργος Διαμαντόπουλος σε μία ανύποπτη φάση. Ο νεαρός
φόργουορντ του Παπάγου υπέστη διάστρεμμα στον δεξιό αστράγαλο και η συμμετοχή
του στο ματς της Εθνικής με τη Γερμανία είναι αμφίβολη. «Μπλέχτηκε το πόδι του
Αργυρόπουλου στο δικό μου, καθώς έβγαινα στον αιφνιδιασμό. Δεν ήταν κάτι
σκόπιμο. Αν δεν αγωνιζόμουν στο δεύτερο μέρος, ίσως να μη χειροτέρευε η
κατάστασή μου», τόνισε ο Διαμαντόπουλος, ο οποίος είχε να πει κάτι και για τη
διοίκηση της ομάδας του.

ΑΠΟΧΗ

«Θα κάνουμε αποχή τις τρεις εβδομάδες της διακοπής, αν δεν πληρωθούμε τη
Δευτέρα. Γνωρίζαμε τη σημασία του αγώνα με τον Απόλλωνα, γι' αυτό και
γυμναστήκαμε κανονικά ολόκληρη την εβδομάδα. Δείξαμε κάτι παραπάνω από καλή
θέληση. Τώρα, η διοίκηση θα πρέπει να κάνει την κίνησή της».

Ο ΚΟΡΩΝΑΙΟΣ

Ο προπονητής του Παπάγου, Τάκης Κορωναίος, υπογράμμισε: «Είχαμε μεγαλύτερο
άγχος από τον Απόλλωνα. Ξεφεύγαμε 5-7 πόντους μπροστά και το παιχνίδι
ξαναγύριζε στους δύο. Ο Χάουαρντ βρισκόταν σε μεγάλη ημέρα και γι' αυτό
γυρίσαμε στη ζώνη. Δεν καταφέραμε να ανατρέψουμε τη διαφορά του πρώτου αγώνα,
όμως δεν νομίζω ότι θα παίξει ρόλο».

Ο ΜΙΣΣΑΣ

Δίκαιη χαρακτήρισε τη νίκη των «στρατηγών» ο κόουτς του Απόλλωνα, Κώστας
Μίσσας. «Δυστυχώς, δεν απαλλαγήκαμε από κάποια σύνδρομα. Κάναμε 18 λάθη, που
είναι πάρα πολλά για εκτός έδρας αγώνα. Επίσης, δεχτήκαμε 16 πόντους από
αιφνιδιασμούς. Στη ζώνη πρέπει να σουτάρεις και να έχεις καρδιά. Μας περιμένει
σκληρή δουλειά».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O19</CAT>
<ED>
Κωδικός άρθρου: A16366O191</ED>
<ID>
ID:20984

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O19&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Ο ΟΜΠΕΡΤΟ «ΜΠΛΟΚΑΡΕ» ΤΟΝ ΤΖΟΝΣΟΝ
</H5><H2>Έδωσε λύσεις
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«Η ΗΤΤΑ του Παναθηναϊκού στο Ηράκλειο δεν αλλάζει την κατάσταση. Μην ξεχνάτε
πως την περασμένη εβδομάδα χάσαμε ένα παιχνίδι που είχαμε στα χέρια μας και ο
Παναθηναϊκός κέρδισε ένα άλλο που ο αντίπαλός του είχε τον τελευταίο λόγο. Άρα
θα μπορούσαμε, με αυτά τα δεδομένα, απόψε να ήμασταν τρεις νίκες μπροστά. Όμως
και πάλι δεν θα άλλαζε τίποτα».

Τη μοναξιά της κορυφής απολαμβάνει και πάλι από χθες ο Ολυμπιακός (76-59 τον
Ηρακλή στη Γλυφάδα), αλλά ο προπονητής του Ντούσαν Ίβκοβιτς έδειξε πως αυτό
είναι το τελευταίο που τον απασχολεί. «Η μία νίκη παραπάνω απλά θα δώσει στους
παίκτες περισσότερη αυτοσυγκέντρωση και ίσως βοηθήσει συνολικά την ομάδα σε
αυτόν τον τομέα. Όμως ακολουθούν δύσκολα παιχνίδια και αυτό που χρειάζεται
είναι να είμαστε υγιείς και έτοιμοι για να αντεπεξέλθουμε», τόνισε ο κόουτς
των «ερυθρολεύκων», που είδε την ομάδα του ιδιαίτερα αγχωμένη στο πρώτο μέρος.
Τότε που ο Ηρακλής με τον Μπακ Τζόνσον να κάνει ό,τι θέλει με αντίπαλο τον
Ρότζερς προηγήθηκε 20-12 στο 11' (11 π. ο Τζόνσον σε εκείνο το σημείο).

Ο Φαμπρίτσιο Ομπέρτο βοήθησε τον Ολυμπιακό να ξεπεράσει την αντίσταση του Ηρακλή

Ο Ίβκοβιτς έβαλε αμέσως πάνω του τον Ομπέρτο (με βοήθειες από τον Τάρλατς) και
αυτό έφερε αποτέλεσμα. Ο Τζόνσον στα υπόλοιπα εννέα λεπτά του πρώτου μέρους
σημείωσε πέντε πόντους και όλους-όλους άλλους τέσσερις στο δεύτερο ημίχρονο.

Η είσοδος του Παναγιώτη Φασούλα «φρέσκαρε» τον Ολυμπιακό και τον βοήθησε να
βρει πιο εύκολα το ρυθμό του, ενώ η «συμπαγής» άμυνα στο ξεκίνημα του δεύτερου
εικοσάλεπτου άφησε τον «Γηραιό» για επτά λεπτά χωρίς πόντο. Έτσι το 37-36 (με
τρίποντο του Γιαννουζάκου στο 21') μετατράπηκε με ένα σερί 14-0 σε 51-36 (28')
και ουσιαστικά το παιχνίδι τελείωσε. Οι «ερυθρόλευκοι» ευτύχησαν να έχουν και
μία... κόμπρα στη σύνθεσή τους στην επανάληψη. Ο Τόμιτς (άποντος στο πρώτο
εικοσάλεπτο) γυρνούσε με υπομονή την μπάλα και «χτύπαγε» την κατάλληλη στιγμή
από μακριά με απολογισμό 16 πόντων!

«Στο δεύτερο ημίχρονο πιάσαμε έναν καλό ρυθμό, ενώ μας βοήθησε πολύ η είσοδος
του Φασούλα. Ξέραμε πως πρέπει πάση θυσία να κερδίσουμε κόντρα σε μια ομάδα
που ξέρει να ελέγχει το ρυθμό. Η ομάδα μας παρουσίασε σίγουρα μια κοιλιά που
είναι φυσιολογική για όλες που παίζουν και στην Ευρώπη», τόνισε ο Ντούσαν
Ίβκοβιτς, ενώ ο Ντράγκαν Σάκοτα παραδέχθηκε: «Χρειαζόμασταν περισσότερες
λύσεις για να κερδίσουμε μία ομάδα σαν τον Ολυμπιακό, που προερχόταν μάλιστα
από δύο ήττες. Αντέξαμε 20 λεπτά, αλλά δεν μπορούσαμε περισσότερο».

Ο Φαμπρίτσιο Ομπέρτο, που έδωσε πολλές λύσεις στον Ολυμπιακό σε επίθεση και
άμυνα, δεν έδειξε να έχει άγχος πριν από το παιχνίδι, κάτι που παραδέχθηκε και
μετά: «Είχαμε μάθει την ήττα του Παναθηναϊκού, αλλά εμείς παίζουμε πάντα για
μας και δεν μας ενδιαφέρει τι κάνουν οι άλλοι», είπε ο Αργεντίνος, ενώ ο
Άντονι Γκόλντγουαϊρ που έπαιξε με ειδικό νάρθηκα στο χέρι (για το δάχτυλό του)
τόνισε: «Πονάω λίγο και γι' αυτό δεν έχω βρει ακόμα το ρυθμό μου. Η διακοπή
δεν θα μας βοηθήσει, απλά θα μας δώσει το δικαίωμα να ξεκουραστούμε».

Από την πλευρά του ο Μπάιρον Ντίνκινς, που έπαιξε κόντρα στον... αντικαταστάτη
του (Γκόλντγουαϊρ), τόνισε πως γενικά δεν τον ήξερε σαν παίκτη, αλλά
συμπλήρωσε πως δεν επιχείρησε να αποδείξει τίποτα και πως έπαιξε όπως πάντα.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O21</CAT>
<ED>
Κωδικός άρθρου: A16366O211</ED>
<ID>
ID:20986

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O21&aa=1</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Μπεσούλα (Νικολαΐδης) 2.508-572. Βαλκυρία 183. Τρίτος και τέταρτος.
Σάκτη και Γιανγκ Ανθούλα. Δίδυμο 1Χ4=2.589. Φορκάστ 4Χ1=8.886. Trio
1Χ4Χ6=11.586. Tri-Cast: 4Χ1Χ6=115.285. Τετραπλό 4Χ1Χ6Χ7=845.640.

2η: Πικ. Κυραλένη (Μπάμπης) 403-102. Σουίτ Έφη 2.143. Τρίτος και
τέταρτος, Χαλασιά, Βικτωρία. Δίδυμο 3Χ6=10.183. Φορκάστ 6Χ3=17.888. Σύνθετο
4Χ6=18.278. ΣΔ 1Χ4Χ3Χ6=1.331.266. Trio 3Χ6Χ7=28.659. Tri-Cast 6Χ3Χ7=238.510.
Τετραπλό 6Χ3Χ7Χ1=1.170.131.

3η: Θάμνα (Μπάκος) 241-139. Βιαστική 337. Τρίτος, Θεσπέσια. Δίδυμο
2Χ4=574. Φορκάστ 4Χ2=864. Σύνθετο 8Χ4= 1.115. ΣΔ. 3Χ8Χ2Χ4=442.434. Trio
2Χ4Χ5=888. Tri-Cast 4Χ2Χ5=3.058.

4η: Ε ντέζ. του φαρ (Νίκος) 217-144. Χαλαζίας 498. Τρίτος και τέταρτος,
Ρουαγιάλ Ντάνσερ, Χαρμόνιους Γουέι. Δίδυμο 1Χ3=1.555. Φορκάστ 1Χ3=2.504.
Σύνθετο 4Χ1=714. ΣΔ 2Χ4Χ1Χ3=10.027. Trio 1Χ3Χ6=3.788. Tri-Cast 1Χ3Χ6=12.101.
Τετραπλό 1Χ3Χ6Χ8=44.088.

5η: Υπεροχή (Δάλαρης) 2.211-645. Ηλεία 595. Τρίτος και τέταρτος,
Νεφερτάτη, Κοκίν. Δίδυμο 1Χ10=7.119. Φορκάστ 10Χ1=22.672. Σύνθετο 1Χ10=8.886.
ΣΔ 1Χ3Χ1Χ10=147.110. Trio 1Χ3Χ10=7.244. Tri-Cast 10Χ1Χ3=88.180. Τετραπλό 10Χ1Χ3Χ4=19.191.780.

6η: Χρυσταλλένιος (Δάλαρης) 360-205. Μιντ Σάμμερ 266. Τρίτος, Μαραθών
Ελάιας. Δίδυμο 2Χ5=667. Φορκάστ 5Χ2=1.455. Σύνθετο 10Χ5=12.592. ΣΔ
1Χ10Χ2Χ5=52.227. Trio 2Χ3Χ5=644. Tri-Cast 5Χ2Χ3=4.292.

7η: Εξολοθρευτής (Ξυνός) 374-233. Ταφ Νατ 278. Τρίτος και τέταρτος,
Χρυσοθήρας και Στρονγκ Ισίδωρος. Δίδυμο 3Χ8=1.419. Φορκάστ 3Χ8=1.787. Σύνθετο
5Χ3=1.955. ΣΔ 2Χ5Χ3Χ8=2.913. Trio 3Χ5Χ8=14.100. Tri-Cast 3Χ8Χ5=55.054.
Τετραπλό 3Χ8Χ5Χ4=277.598.

8η: Λυσίας (Ν. Βαλακούδουνας) 308-166. Φον Επαμεινώντας 354. Τρίτος και
τέταρτος, Χαρούμενος και Ρουαγιάλ Σεβαλιέ. Δίδυμο 3Χ8=3.267. Φορκάστ
3Χ8=3.639. Σύνθετο 3Χ3=936. ΣΔ 3Χ8Χ3Χ8=50.254. Trio 2Χ3Χ8=3.530. Tri-Cast
3Χ8Χ2=12.749. Τετραπλό 3Χ8Χ2Χ4=61.816.

9η: Τζίνιους (Δούκας) 1.157-401. Ένδοξος 108. Τρίτος, Ντέιντζερους
Γουέι. Δίδυμο 2Χ6=1.289. Φορκάστ 6Χ2=3.162. Σύνθετο 3Χ6=4.083. ΣΔ
3Χ8Χ2Χ6=53.719. Trio 2Χ3Χ6=528. Tri-Cast 6Χ2Χ3=8.338.

* ΣΚΟΡ ΓΚΑΝΙΑΝ 4: 1.764.553.

* ΣΚΟΡ ΓΚΑΝΙΑΝ 6: 31.250.666.

<H3>ΤΟ «ΣΚΟΡ ΓΚΑΝΙΑΝ 4» περιλαμβάνει σήμερα την 3η, 4η, 5η, & 6η ιπποδρομία,
ενώ το «ΣΚΟΡ ΓΚΑΝΙΑΝ 6» περιλαμβάνει την 3η, 4η, 5η, 6η, 7η και 8η κούρσα.
</H3>
1η ΙΠΠΟΔΡΟΜΙΑ ΩΡΑ: 3.00 / 1.000 μέτρα

1. ΑΓΡΑΦ. ΝΟΜΟΣ 58 Σταύρου&#0095

2. ΑΔΡΙΑΝΟΣ 58 Νίκος&#0091

3. ΙΑΣΩΝ ΦΟΥΣΚ 58 Βαλακούδ. Ν.&#0092

4. ΡΩΜΙΟΣ 58 Οικονομίδης&#0094

5. ΣΠΕΪΣ ΣΤΑΡ 58 Σωτηρόπ/λος&#0096

6. ΨΥΧΡΟΣ 58 Βασίλης&#0093

7. ΜΟΥΚΤΑΑΛ 58 Μπάμπης&#0097

* Οι ίπποι 2-7 είναι ομόσταβλοι

­ Υποδ.: ΜΟΥΚΤΑΑΛ-ΡΩΜΙΟΣ (Σπέις Σταρ)

2η ΙΠΠΟΔΡΟΜΙΑ ΩΡΑ: 3.30 / 1.000 μέτρα

1. ΑΙΣΩΝΑΣ 58 Πακίδης&#0098

2. ΑΚΑΡΔΟΣ ΤΕΡΖ 57 Νίκος&#0094

3. ΓΙΑΓΚΟΣ 57 Σκιαδόπ/λος&#0095

4. ΓΚΟΛΝΤΕΝ ΤΖ. 57 Νικολαΐδης&#0096

5. ΛΕΤ ΙΤ ΡΑΪΝΤ 57 Χατζηγεωργ.&#0097

6. ΒΡΙΛΗΣΣΟΣ 56,5 Βαλακούδ. Ν.&#0091

7. ΛΗΓΚΑΛ ΛΑΪΟΝ 55 Αττίκος&#0092

8. ΦΕΙΔΙΠΠΙΔΗΣ 56,5 Σίντλερ&#0093

­ Υποδ.: ΦΕΙΔΙΠΠΙΔΗΣ-ΓΙΑΓΚΟΣ (Άκαρδος Τερζ)

3η ΙΠΠΟΔΡΟΜΙΑ ΩΡΑ: 4.00 / 1.000 μέτρα

1. ΓΚΟΛΝΤ ΓΚΕΪΜ 58 Χατζηγεωργ.&#0096

2. ΜΑΡΑΘ. ΦΑΪΤΕΡ 58 Νικολαΐδης&#0091

3. ΡΟΒΕΡ 58 Ζευγώλης&#0097

4. ΣΚΑΫ ΜΠΕΡΝΤ 58 Ξυνός&#0093

5. ΤΖΙΛΝΤΟ 58 Σταύρου&#0094

6. ΦΛΑΣ ΡΑΝΝΕΡ 58 Σωτηρόπ/λος&#0095

7. ΓΚΡΕΓΚΟΡΥ 56,5 Πακίδης&#0099

8. ΒΕΒΑΙΟΣ 55 Φίλιππος&#0092

9. ΡΑΟΥΛ ΣΑΛΑΝ 55 Τριανταφύλ.&#0098

­ Υποδ.: ΓΚΡΕΓΚΟΡΥ-ΜΑΡ. ΦΕΪΜ (Ραούλ Σαλάν)

4η ΙΠΠΟΔΡΟΜΙΑ ΩΡΑ: 4.30 / 1.400 μέτρα

1. ΤΖΟΥΠΙΤΕΡ 58 Ξυνός&#0094

2. ΣΕΡ ΤΖΩΡΤΖ 57,5 Σωτηρόπ/λος&#0097

3. ΠΟΛΕΜΙΣΤΗΣ 56,5 Μπάκος&#0095

4. ΑΝΕΜΗ 55 Φίλιππος&#0093

5. ΚΙΝ. ΣΤΟΧΟΣ 55 Νίκος&#0092

6. ΝΤΑΜΟΥΡ 54 Βαλακούδ. Ν.&#0096

7. ΑΥΤΟΛΥΚΟΣ 53,5 Γεωργίου&#0091

8. ΔΗΜΗΤΣΑΝΑ 53,5 Σαμοθρακίτ.&#0098

­ Υποδ.: ΠΟΛΕΜΙΣΤΗΣ-ΣΕΡ ΤΖΩΡΤΖ (Τζούπιτερ)

5η ΙΠΠΟΔΡΟΜΙΑ ΩΡΑ: 5.00 / 1.400 μέτρα

1. ΒΑΣΙΣ 58 Φίλιππος&#0092

2. ΝΑΝΣΥ ΓΚΕΡΛ 58 Σταύρου&#0093

3. ΔΙΠΛΟΠΕΝΙΑ 56,5 Νίκος&#0098

4. ΘΕΛΞΙΝΟΗ 56,5 Ξυνός&#0097

5. ΧΟΡΕΥΤΡΙΑ 56 Βαλακούδ. Ν.&#0091

6. ΣΕΛΕΜΠΡΙΤΥ 56 Οικονομίδης&#0096

7. ΦΟΡΝΤ ΝΤΟΤΖ 55,5 Σκιαδόπ/λος&#0094

8. ΦΩΤΕΙΝΗ 55 Τριανταφύλ.&#0095

­ Υποδ.: ΝΑΝΣΥ ΓΚΕΡΛ-ΔΙΠΛΟΠΕΝΙΑ (Σελέμπριτυ)

6η ΙΠΠΟΔΡΟΜΙΑ ΩΡΑ: 5.30 / 1.400 μέτρα

1. ΗΠΙΤΗΣ 58 Γεωργίου&#0091

2. ΦΑΣΙΟΝ. ΓΟΥΕΪ 56,5 Φίλιππος&#0093

3. ΠΑΥΣΙΛΥΠΟΣ 56 Μπάκος&#0092

4. ΗΡΩΔΗΣ 56 Οικονομίδης&#0095

5. ΟΛΓ. ΤΟΤΝΑΜ 53 Μάριος&#0096

6. ΠΡΑΣ. ΘΥΕΛΛΑ 54,5 Ζευγώλης&#0098

7. ΗΛΙΟΜΟΡΦΗ 54 Τσεργάς&#0099

8. ΑΝΤΡΙΑΝΑ 53,5 Σαμοθρακίτ.&#0094

9. ΕΜΠΝΕΥΣΗ 52,5 Αντώνης&#0097

­ ΝΤΙΣΕΝΤ 53,5 Νικολαΐδης&#00910

* Ο ίππος ΝΤΙΣΕΝΤ τρέχει εκτός στοιχήματος

­ Υποδ.: ΟΛΓ. ΤΟΤΝΑΜ-ΦΑΣ. ΓΟΥΕΪ (Παυσίλυπος)

7η ΙΠΠΟΔΡΟΜΙΑ ΩΡΑ: 6.00 / 1.400 μέτρα

1. ΓΕΝΝΑΙΟΣ 58 Σταύρου&#0093

2. ΚΕΦΑΛΟΣ 58 Ξυνός&#0094

3. ΚΛΕΒΕΡ ΜΠΟΫ 58 Οικονομίδης&#0091

4. ΜΕΣΕΡΣΜΙΘ 58 Σωτηρόπ/λος&#0098

5. ΜΟΪΚΑΝΟΣ 58 Χατζηγεωργ.&#0099

6. ΡΟΥΚΟΥΝΑΣ 58 Ζευγώλης&#0092

7. Φ. ΕΝ. ΝΤΑΝΣΕΡ 58 Νικολαΐδης&#0097

8. ΨΥΧΡΑΙΜΟΣ 58 Βασίλης&#0095

9. ΙΝΤΕΛΛ. ΓΟΥΕΪ 58 Φίλιππος&#0096

* Οι ίπποι 1-9 είναι ομόσταβλοι

­ Υποδ.: ΨΥΧΡΑΙΜΟΣ-ΣΤΑΒΛΟΣ (Κέφαλος)

8η ΙΠΠΟΔΡΟΜΙΑ ΩΡΑ: 6.30 / 1.400 μέτρα

1. ΚΟΒΑΤΣ 58 Αντώνης&#0097

2. ΠΡΙΝΖ 55,5 Ξυνός&#0094

3. ΗΓΗΣΙΠΥΛΗ 51,5 Καρακατσ. Κ.&#0093

4. ΚΟΥΗΝ ΕΛΕΝ 52,5 Σκιαδόπ/λος&#0096

5. ΣΑΙΝΤ ΜΟΡΙΤΖ 52,5 Γεωργίου&#0091

6. ΤΖΕΪΝΟΡ 50 Μπαρούτας&#0098

7. ΚΡΙΣ ΤΡΕΪΝΕΡ 52,5 Τριανταφύλ.&#0092

8. ΜΑΡΙΛΙΖΑ 53 Καραμάνογ.&#0099

9. ΝΟΥΝΟΥΚΑ 48 Μ. Καμούτση&#0095

­ Υποδ.: ΚΟΒΑΤΣ-ΣΑΙΝΤ ΜΟΡΙΤΖ (Ηγησιπύλη)

9η ΙΠΠΟΔΡΟΜΙΑ ΩΡΑ: 7.00 / 1.400 μέτρα

1. ΜΙΚΡΗ ΗΡΩ 58,5 Νίκος&#0091

2. ΚΙΤΡΙΑ 56 Πακίδης&#0094

3. ΛΑΪΟΝ ΧΑΡΤ 56 Ξυνός&#0099

4. ΜΙΚΡΟΣ ΦΩΤΗΣ 56 Βαλακούδ. Ν.&#0097

5. ΩΡΑΙΑ ΜΕΛΙΝΑ 55,5 Αχιλλέας&#0093

6. ΛΕΪΝ ΦΙΛΙΠΠΑ 54 Ζευγώλης&#0092

7. ΑΝΤΑΡΣΙΑ 52 Σκιαδόπ/λος&#0098

8. ΣΑΝΤΟ ΑΝΟΙΞΗ 50,5 Δούκας&#0095

9. ΤΑΚΑΡΟΣ 49 Γεωργία&#0096

­ Υποδ.: ΜΙΚΡΟΣ ΦΩΤΗΣ-ΛΑΪΟΝ ΧΑΡΤ (Σάντο Άνοιξη)

­ Δύο αουτσάιντερ: ΜΕΣΕΡΣΜΙΘ (7η) - ΚΟΥΗΝ ΕΛΕΝ (8η)
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O21</CAT>
<ED>
Κωδικός άρθρου: A16366O212</ED>
<ID>
ID:21045

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O21&aa=2</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Ισοβάθμησαν στην κορυφή
</H2>
Ο ΔΑΣΑΛ επικράτησε στη 17η αγωνιστική της Ηλιούπολης με 59-48 και ισοβάθμησε
στην κορυφή της βαθμολογίας της Β' Εθνικής με τον ΚΑΟ Δράμας (ηττήθηκε εκτός
έδρας από τον Αίαντα Ευόσμου με 79-66).

Τα υπόλοιπα αποτελέσματα:

Κομοτηνή-Μαντουλίδης 61-64, Άλιμος-Καβάλα 91-61, Δαναός-ΒΑΟ 60-74,
ΟΦΗ-Αμπελόκηποι 59-49, Αστέρας Εξ.-Ιωνικός 70-89.

Η βαθμολογία: ΚΑΟΔ 30, ΔΑΣΑΛ 30, Ιωνικός 29, Άλιμος 29, ΟΦΗ 29.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O21</CAT>
<ED>
Κωδικός άρθρου: A16366O213</ED>
<ID>
ID:21088

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O21&aa=3</URL></REF>


Article

<CATEGORY>vin10</CATEGORY>

 <H5>Ασταμάτητος ο Σέιν Χιλ
</H5><H5>Η ΕΠΟΜΕΝΗ ΑΓΩΝΙΣΤΙΚΗ (12η)
</H5><H5>Η ΚΑΛΥΤΕΡΗ ΠΕΝΤΑΔΑ
</H5><H2>ΤΟ ΠΑΝΟΡΑΜΑ ΤΟΥ ΜΠΑΣΚΕΤ </H2>
<H3>ΤΟ ΠΡΟΣΩΠΟ
</H3>
Ο ΣΕΪΝ ΧΙΛ διέπρεψε σε ρόλο οργανωτή και εκτελεστή προχθές στο ΟΑΚΑ και
οδήγησε την Νήαρ Ήστ στον θρίαμβο επί της ΑΕΚ. Ο Αυστραλός παίκτης ήταν
ασταμάτητος (32 π. με 6/10 τρίπ.) και βγήκε νικητής στις «μονομαχίες» του με
τέσσερις παίκτες της ΑΕΚ, που τον αντιμετώπισαν.

ΣΑΒΒΑΤΟ 6/3:

Ηρακλής-Παπάγου (17.00),

Νήαρ Ηστ-Ηράκλειο (17.00),

Παναθηναϊκός-Σπόρτιγκ (17.00),

Απόλλων Πάτρας-ΠΑΟΚ (17.00), Άρης-Περιστέρι (17.00),

Μαρούσι-ΑΕΚ (19.00 - TV).

ΚΥΡΙΑΚΗ 7/3:

Πανιώνιος-Ολυμπιακός (20.00 - TV).


1. Χαρίσης (Κούπερ)

2. Χιλ

3. Φορντ

4. Ομπέρτο

5. Πελ

<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O22</CAT>
<ED>
Κωδικός άρθρου: A16366O221</ED>
<ID>
ID:20987

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O22&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: ΝΙΚΗ «ΧΡΥΣΑΦΙ» ΓΙΑ ΤΗΝ ΠΑΡΑΜΟΝΗ ΣΤΗΝ ΚΑΤΗΓΟΡΙΑ
</H5><H2>Ήταν πάνθηρας
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

<H3>* Ο Κούπερ ήταν ο παίκτης-κλειδί για την ομάδα του Αντρέα Ματζόν
</H3>
ΤΗΝ ΠΙΟ πολύτιμη φετινή του νίκη σημείωσε το Σάββατο στο Περιστέρι ο
Πανιώνιος. Πολυτιμότερη ίσως και από πιθανή νίκη στον τελικό του Κόρατς, που
ονειρεύονται όλοι στην Νέα Σμύρνη, όπως φάνηκε και στο γήπεδο των δυτικών προαστίων.

Και αυτό γιατί μετά τα προχθεσινά (απογευματινά) αποτελέσματα ο Πανιώνιος στις
7 μ.μ. ήταν με το ένα πόδι στο τζάμπολ του αγώνα και με το άλλο στην... Α2. Το
71-67 έδωσε τέλος στο «κυανέρυθρο» μετέωρο βήμα, έκανε τους παίκτες τού (πολύ
καλού) Αντρέα Ματζόν να πατούν πλέον γερά στα πόδια τους και τους πενήντα
οπαδούς να παραληρούν στις εξέδρες στη θέα του Ιταλού προπονητή, απαιτώντας
την κατάκτηση του Κόρατς.

Την ίδια ώρα οι οπαδοί του Περιστερίου, μετά τον θρίαμβο της ομάδας τους επί
του Ολυμπιακού, δεν μπορούσαν να πιστέψουν ότι ο Πανιώνιος θα ήταν ανώτερος
και θα έφτανε τόσο εύκολα στη νίκη. Οι «κραυγές και οι ψίθυροι» έξω από τα
αποδυτήρια των γηπεδούχων εκδηλώθηκαν κυρίως εις βάρος του Κικίλια, το πάθος
του οποίου δεν συγχωρήθηκε από τους οπαδούς του Περιστερίου. «Σας το δώσανε το
ματσάκι... Το σύστημα σάς θέλει στην Α1», έλεγαν οι οπαδοί στον παίκτη του
Πανιωνίου που πολιορκήθηκε από οργισμένους Περιστεριώτες.

Ντουέιν Κούπερ. Σκόραρε, μοίρασε ασίστ, έτρεξε τους συμπαίκτες του στον
αιφνιδιασμό, μάζεψε και ριμπάουντ, στην πολύτιμη νίκη του Πανιωνίου στο Περιστέρι

«Ευχαριστώ τους φιλάθλους μας. Καταλαβαίνουν ότι κάνουμε καλή δουλειά και
έρχονται στα εκτός έδρας παιχνίδια για να μας βοηθήσουν. 
Τους αφιερώνουμε τη νίκη» είπε πλέοντας σε πελάγη ευτυχίας ο Ματζόν, που
πανηγύρισε έξαλλα τη νίκη μπροστά στους «πάνθηρες». «Στον ημιτελικό θέλω το
γήπεδο να είναι κόλαση» τους ζήτησε περνώντας για την αίθουσα Τύπου, όπου είπε
ακόμη: «Ήμασταν νευρικοί και χάσαμε πολλές βολές. Το κλειδί για τη νίκη ήταν
ότι στο δεύτερο ημίχρονο υποπέσαμε σε τέσσερα λάθη αντί 11 που κάναμε στο πρώτο».

Αυτό οφείλεται στο άριστο «κουμαντάρισμα» της ομάδας από τον Ντουέιν Κούπερ. Ο
Αμερικανός έτρεξε τους συμπαίκτες του σε 13 αιφνιδιασμούς, σημείωσε 18 πόντους
και αν ήταν εύστοχος στις βολές (5/10) θα έπαιρνε άριστα. Ο Σιμς, με
εκπληκτική απόδοση στο πρώτο μέρος και πολύτιμη συνεισφορά στο δεύτερο,
οδηγούσε την ομάδα στο σκοράρισμα, όπου βοήθεια πρόσφερε ο Καράγκουτης.

Ωστόσο το ματς κρίθηκε στην άμυνα του φιλοξενουμένων. Προσαρμοσμένη στον
Μάξεϊ, μπλόκαρε το Περιστέρι αν και ο Γέλιτς δεν μπορούσε να παίξει
περισσότερο από 18 λεπτά λόγω της ίωσης που τον ταλαιπωρούσε. Το πάθος και η
δύναμη του Κατζόλι «κάλυψαν» την απουσία του ελληνοποιημένου σέντερ. 
Ο Μάξεϊ εκνευρίστηκε (μάλιστα έδωσε ­ αν και ξαπλωμένος ­ μπουνιά στον Ιταλό
και τιμωρήθηκε με τεχνική ποινή) και το Περιστέρι έψαχνε λύσεις με τον Ντάιαλ,
που όμως ήταν απίστευτα άστοχος από τα 6μ25 (0/5).

Από τη γραμμή του τρίποντου πέτυχαν τους μοναδικούς τους πόντους οι Κρητικός,
Παπαμακάριος, δίνοντας ελπίδες στην ομάδα τους (57-57 από 43-54). Ο Κούπερ
όμως «χτύπησε». Τρίποντο, ένας αιφνιδιασμός (με Καράγκουτη), δίποντο και το
0-7 αύξησε τον εκνευρισμό των γηπεδούχων, που προκλήθηκε μετά την ­
υπερβολικής αυστηρότητας ­ τεχνική ποινή (54-55 το σκορ) που έδωσε ο
Παπαδημητρίου στον Ντάιαλ για διαμαρτυρία (χτύπησε διαφημιστική πινακίδα!).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O23</CAT>
<ED>
Κωδικός άρθρου: A16366O231</ED>
<ID>
ID:20988

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O23&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Ξύπνησε στο δεύτερο ημίχρονο
</H5><H2>Πρώτα νίκησε τον Μικ
</H2>
ΜΕ ΔΥΟ πρόσωπα παρουσιάστηκε ο ΠΑΟΚ στον αγώνα με το Μαρούσι, το οποίο νίκησε
με 87-60. Η βελτίωση που έδειξαν οι παίκτες του «δικεφάλου» στο δεύτερο μέρος,
σε σύγκριση με τα λάθη του πρώτου ημιχρόνου, ήταν αρκετή για να τους δώσει το
ροζ φύλλο.

Οι φιλοξενούμενοι μπήκαν δυνατά, ήλεγχαν το παιχνίδι και πήραν προβάδισμα στο
6' με 12-7. Επίσης, ο Έρικ Μικ ήταν ο «κυρίαρχος» των αιθέρων (15 ριμπ.), αφού
οι Γιαννούλης - Μοράλες αδυνατούσαν να τον περιορίσουν, ενώ ο Κόρφας άντεξε
στην πίεση των Νικολαΐδη - Κολντεμπέλα. Το Μαρούσι πήγε στα αποδυτήρια με
διαφορά τριών πόντων (33-36).

Στο δεύτερο μέρος, ο ΠΑΟΚ «μεταμορφώθηκε» και η εικόνα του αγώνα αντιστράφηκε.
Ο Κόρφας κουράστηκε, ο Μικ με τον Ρόμπινσον λύγισαν στην άμυνα των Γιαννούλη -
Μοράλες και οι γηπεδούχοι με το «καλημέρα» πέτυχαν δύο τρίποντα. Ο «δικέφαλος»
προηγήθηκε με 50-40 στο 26', ενώ η διαφορά στην υπόλοιπη διάρκεια του αγώνα
ολοένα και ανέβαινε.

Ο Φράνκι Κινγκ (στη φωτό με τον Μανωλόπουλο) πήρε «μπρος» στο δεύτερο ημίχρονο

«Ο σημερινός αγώνας ήταν σαν δύο παιχνίδια», τόνισε ο προπονητής του ΠΑΟΚ
Κώστας Φλεβαράκης και συνέχισε: «Κάναμε πολλά λάθη στο πρώτο μέρος, που
εκμεταλλεύθηκε το Μαρούσι. Στη συνέχεια παίξαμε καλή άμυνα πάνω στους Κόρφα -
Μικ και είχαμε ομαδικότητα».

Ο ομόλογός του, Κώστας Πετρόπουλος, σημείωσε: «Η ομάδα μου είχε δύο πρόσωπα.
Οι παίκτες μου πρέπει να ντρέπονται για την απόδοσή τους στο δεύτερο μέρος.
Είναι φανερό ότι έχουμε πρόβλημα στη θέση του οργανωτή. Ο Παντελιάδης έχει
μεγάλη ευθύνη για τους αιφνιδιασμούς που δεχθήκαμε».

Στην υπόθεση Ορτίθ αναφέρθηκε ο μεγαλομέτοχος της ΚΑΕ Λάκης Αλεξόπουλος. «Ο
Ορτίθ θα έρθει στον ΠΑΟΚ θέλει δεν θέλει. Δεν έχω ζητήσει 500.000 δολάρια από
τον παίκτη κι αν δεν επιστρέψει θα το πληρώσει ακριβά».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O23</CAT>
<ED>
Κωδικός άρθρου: A16366O232</ED>
<ID>
ID:21046

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O23&aa=2</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ: Η ΑΡΣΕΝΑΛ ΠΡΟΚΡΙΘΗΚΕ ΕΙΣ ΒΑΡΟΣ ΤΗΣ ΣΕΦΙΛΝΤ ΓΙΟΥΝΑΪΤΕΝΤ ΑΛΛΑ Ο
ΠΡΟΠΟΝΗΤΗΣ ΤΗΣ... </H5><H5></H5><H5>ΒΕΝΓΚΕΡ: Πάνω απ' όλα τζέντλεμαν
</H5><H5>Ο νόμος του Αλσατού
</H5><H2>Ζήτησε επανάληψη!
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΑΡΣΕΝ ΒΕΝΓΚΕΡ. Ο μοναδικός προπονητής ποδοσφαίρου που δεν δίστασε να
παραδεχτεί πως η νίκη της ομάδας του (σε αγώνα, μάλιστα, νοκ άουτ) δεν ήταν
δίκαιη και ο αγώνας πρέπει να επαναληφθεί σε ένδειξη σεβασμού προς το ευ αγωνίζεσθαι!

Και η αγγλική ομοσπονδία, με μία άνευ προηγουμένου απόφαση, αποδέχτηκε την
πρόταση του Αλσατού μάνατζερ εξαίροντας παράλληλα το ήθος του. Η ιστορία αυτή
δεν ανήκει στη σφαίρα της φαντασίας. Συνέβη Σάββατο απόγευμα στο Λονδίνο και
σίγουρα θα αποτελέσει σημείο αναφοράς για τις επόμενες γενιές. Το δράμα
εκτυλίχτηκε στο Χάιμπουρι, κατά τη διάρκεια του αγώνα Κυπέλλου (πέμπτος γύρος)
ανάμεσα στην Άρσεναλ και τη Σέφιλντ Γιουνάιτεντ. Το παιχνίδι ήταν συναρπαστικό
με τους γηπεδούχους να ανοίγουν το σκορ στο 28' (Βιεϊρά) και τη Σέφιλντ να
ισοφαρίσει στο 48' (Μαρτσέλο).

Στο 75ο λεπτό, ο μέσος των φιλοξενουμένων Λι Μόρις ανατρέπεται από τον
Γκριμάντι στη μεγάλη περιοχή της Άρσεναλ. Οι παίκτες της Σέφιλντ
διαμαρτύρονται για πέναλτι, ενώ το παιχνίδι συνεχίζεται. Ο Μόρις παραμένει
πεσμένος στον αγωνιστικό χώρο σφαδάζοντας από τους πόνους.

Ο κίπερ της Σέφιλντ Άλαν Κέλι πετάει την μπάλα πλάγιο άουτ για να παρασχεθούν
οι πρώτες βοήθειες στον συμπαίκτη του. Στην επαναφορά, ο Πάρλουρ προσπαθεί να
επιστρέψει την μπάλα στον Κέλι, όπως ορίζει το ευ αγωνίζεσθαι.

Ο νεοαποκτηθείς άσος της Άρσεναλ Κανού παρεμβάλλεται ωστόσο, κερδίζει την
μπάλα, δίνει πάσα στον Όβερμαρς, ο οποίος πετυχαίνει το δεύτερο γκολ των
γηπεδούχων σε κενή εστία.

Ακολούθησε πανδαιμόνιο. Ο μάνατζερ της Σέφιλντ Στιβ Μπρους διαμαρτύρεται για
τουλάχιστον πέντε λεπτά στον διαιτητή, ο οποίος προηγουμένως έχει δείξει «σέντρα».

Στα αποδυτήρια, ο Αρσέν Βενγκέρ, αν και νικητής δεν διστάζει να ζητήσει
συγγνώμη από τους αντιπάλους του και την επανάληψη του αγώνα, γιατί «η Άρσεναλ
δεν νίκησε όπως θα έπρεπε». Οι δημοσιογράφοι «πάγωσαν», ενώ ο Στιβ Μπρους δεν
ήξερε αν ο Αλσατός μιλούσε σοβαρά ή αστειευόταν.

«Ήταν ένα ατυχές συμβάν. Δεν θέλαμε να εξαπατήσουμε κανέναν. Δυστυχώς πετύχαμε
ένα γκολ που δεν ήταν σωστό. Ο Κανού δεν ήθελε να εξαπατήσει κανέναν. Απλά δεν
κατάλαβε γιατί ο τερματοφύλακας πέταξε την μπάλα έξω. Ο ποδοσφαιριστής είναι
αναστατωμένος, όπως αναστατωμένοι είμαστε όλοι μας, γιατί δεν κερδίσαμε το
παιχνίδι όπως εμείς θα θέλαμε. Το παιχνίδι πρέπει να επαναληφθεί», ήταν τα...
ιστορικά λόγια του Βενγκέρ.

Ο Μπρους όταν κατάλαβε επιτέλους πως ο Γάλλος μιλούσε σοβαρά, έσπευσε να τον
ευχαριστήσει και να εκφράσει και πάλι την απορία του, γιατί ο διαιτητής
κατακύρωσε το γκολ, δείχνοντας να αγνοεί τους κανονισμούς του αθλήματος που υπηρετεί.

Μία ώρα μετά τη συνέντευξη Τύπου, ο διευθύνων σύμβουλος της ομοσπονδίας
Ντέιβιντ Ντέιβις και ο πρόεδρος της επιτροπής Κυπέλλων Τέρι Άναμπλ, έκαναν
αποδεχτή την πρόταση του Βενγκέρ και όρισαν την 23η Φεβρουαρίου ως ημέρα που
θα επαναληφθεί ο αγώνας, στο Χάιμπουρι. «Είναι προφανές πως πρόκειται για μία
άνευ προηγουμένου περίπτωση, την οποία όμως δεν μπορούμε να αγνοήσουμε. Όλοι
όσοι υπηρετούν το ποδόσφαιρο θα καλωσορίσουν την πρόταση του Βενγκέρ και θα
πρέπει να τον συγχαρούν», ήταν η θέση της ομοσπονδίας διά στόματος του
εκπροσώπου της Στιβ Νταμπλ.

ΤΑ ΑΠΟΤΕΛΕΣΜΑΤΑ:

Πέμπτος γύρος Κυπέλλου: Μπάρνσλεϊ - Μπρίστολ 4-1 (Χίγκνετ 38', 44', 71',
Ντάιερ 63' - Ρόμπερτς 83'). Έβερτον - Κόβεντρι 2-1 (Τζέφερς 20', Όστερ 77' -
ΜακΚάλιστερ 84'). Χάντερσφιλντ - Ντέρμπι 2-2 (Μπιτς 42', Στιούαρτ 71' -
Μπάρτον 55', Ντορίγκο 59'). Λιντς - Τότεναμ 1-1 (Χαρτ 73' - Σέργουντ 52').
Σέφιλντ Γουένζντεϊ - Τσέλσι 0-1 (Ντι Ματέο 85'). Μάντσεστερ - Φούλαμ 1-0
(Κόουλ 26'). Νιουκάστλ - Μπλάκμπερν 0-0.

Πρέμιερ Λιγκ: Τσάρλτον - Λίβερπουλ 1-0 (Τζόουνς 70'). Γουέστ Χαμ - Νότιγχαμ
Φόρεστ 2-1 (Πιρς 35', Λαμπάρντ 39' - Χιέλντε 84').


Οι απόψεις για την αξία του στην αρχή ήταν αντικρουόμενες. Τώρα όλοι του
βγάζουν το καπέλο και αντιγράφουν τις μεθόδους του

ΟΤΑΝ ΤΟΝ αποκάλεσαν «προπονητή του 21ου αιώνα», πολλοί δυστρόπησαν. Όταν τον
χαρακτήρισαν «γκουρού του ποδοσφαίρου», αρκετοί συνάδελφοί του αντέδρασαν. Τώρα...

Χωρίς να προσπαθεί ιδιαίτερα, ο Βενγκέρ καταφέρνει να διατηρεί μόνιμα
πρωταγωνιστικό ρόλο στο αγγλικό ποδόσφαιρο. Το γεγονός ότι είναι ο μοναδικός
ξένος προπονητής που έχει κατακτήσει τον τίτλο του πρωταθλητή στα 110 χρόνια
ιστορίας του αγγλικού πρωταθλήματος, είναι από μόνο του αρκετό ώστε να ανοίξει
στον Βενγκέρ διάπλατα τις πύλες της ιστορίας στη χώρα που γεννήθηκε το ποδόσφαιρο.

Η 28η Σεπτεμβρίου του 1996 είναι η ημερομηνία που ο Αλσατός αποφάσισε να
συνεχίσει την καριέρα του στην Άρσεναλ.

Στο Χάιμπουρι τον καλωσόρισε η δυσπιστία και η αμφισβήτηση. Θεωρήθηκαν
βλέπετε, επαναστατικές οι θεωρίες του για τη διατροφή και εκγύμναση των ποδοσφαιριστών

Δεν είναι δα τόσο εύκολο να πείσεις 30χρονους ποδοσφαιριστές να «κόψουν» τις
μπίρες, να σταματήσουν να τρώνε κρέας με πατάτες πριν από αγώνες και να
συμπεριλάβουν στο διαιτολόγιό τους λαχανικά.

Στις πρώτες προπονήσεις του Βενγκέρ, οι ποδοσφαιριστές της Άρσεναλ δεν
μπορούσαν να συγκρατήσουν τα γέλια τους, καθώς θεωρούσαν... γελοίες τις νέες ασκήσεις.

Με τον καιρό, οι ίδιοι παίκτες που γελούσαν έγιναν οι καλύτεροι διαφημιστές
του προπονητή τους. Το νέο διαιτολόγιο το ακολουθούν ακόμη και στις διακοπές
τους, όχι γιατί έτσι πρέπει, αλλά γιατί τους αρέσει.

Τις... γελοίες μεθόδους γυμναστικής τις αντέγραψε πρώτος ο Ρούουντ Γκούλιτ και
στη συνέχεια ο Ρόι Χόντζον. Τώρα, σχεδόν όλες οι ομάδες γυμνάζονται «α λα Βενγκέρ».

Ο Γάλλος κόουτς διατηρεί έναν χαρακτηριστικό ίματζ, εντελώς απόμακρο από τα
ποδοσφαιρικά πρότυπα. Για τον λόγο αυτό, άλλωστε, πολλοί τον αποκαλούν φιλόσοφο.

Το μεγάλο πλεονέκτημα του Βενγκέρ είναι η ιώβειος υπομονή του και η ψυχραιμία του.

Οι αλλαγές που πραγματοποιεί δεν γίνονται με δραματικούς ρυθμούς. Για τον
Βενγκέρ, αυτό που έχει σημασία είναι η αφομοίωση ανεξάρτητα από τον χρόνο που
θα χρειαστεί για να επιτευχθεί.

Όταν ρώτησαν τους παίκτες του, πώς είναι ο Βενγκέρ πριν από κάθε σπουδαίο
αγώνα, αυτοί είχαν απαντήσει:

«Είναι ήρεμος. Τόσο, που νομίζουμε πως πηγαίνουμε εκδρομή αντί για να
διεκδικήσουμε για παράδειγμα το πρωτάθλημα ή το κύπελλο. Αυτό είναι πολύ
σημαντικό για τους παίκτες. Νιώθουν αυτοπεποίθηση και ξέρουν πως ότι κι αν
γίνει θα έχουν τη συμπαράσταση του προπονητή τους».

Ο Βενγκέρ, μετά την πρότασή του να επαναληφθεί ο αγώνας της Άρσεναλ με τη
Σέφιλντ Γιουνάιτεντ, γιατί δεν τηρήθηκαν οι (άγραφοι) κανόνες του «ευ
αγωνίζεσθαι», ίσως προκαλέσει και θέμα τροποποίησης ορισμένων κανόνων του ποδοσφαίρου.

Συγκεκριμένα, η αγγλική ομοσπονδία θα προτείνει το Σάββατο, στη συνεδρίαση της
ΦΙΦΑ στο Κάρντιφ, την επανεξέταση ορισμένων κανόνων του ποδοσφαίρου που
εμφανίζονται διάτρητοι σε περιπτώσεις όπως αυτή του αγώνα στο Χάιμπουρι.

Μετά την απόφαση για την υπόθεση Μπόσμαν, ίσως έχουν σύντομα και κανόνα Βενγκέρ.


<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16366O241</ED>
<ID>
ID:20989

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O24&aa=1</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ: Ήττα για Φιορεντίνα
</H5><H2>Στην κορυφή πάτησε η Λάτσιο
</H2>
Ο Κριστιάν Βιέρι γνώρισε την ήττα από τον προσωπικό του αντίπαλο Τζιανλούκα
Γκρασαντόνια (Κάλιαρι - Λάτσιο 0-0)

ΕΙΚΟΣΙ τέσσερα χρόνια περίμενε η Λάτσιο τη χθεσινή ημέρα για να πανηγυρίσει
την κατάκτηση ­ έστω και προσωρινή ­ της πρώτης θέσης της βαθμολογίας του Καμπιονάτο.

Η αντίπαλος του Πανιωνίου στο Κύπελλο Κυπελλούχων, υποχρεώθηκε σε ισοπαλία
χωρίς τέρματα από την Κάλιαρι, ωστόσο ο ένας βαθμός ήταν αρκετός για να την
ωθήσει στην πρώτη θέση. Οι παίκτες της ομάδας της Ρώμης, δεν εμφανίστηκαν όμως
ικανοποιημένοι, καθώς δεν κατάφεραν να ισοφαρίσουν το ρεκόρ της Γιουβέντους
(από την περίοδο 1931-32) των δέκα συνεχόμενων νικών στο Καμπιονάτο.

Στις νίκες επέστρεψε η Γιουβέντους, έχοντας στον πάγκο της για πρώτη φορά τον
Κάρλο Αντσελότι.

Οι «μπιανκονέρι» επικράτησαν της Πιασέντζα 2-0 εκτός έδρας, με γκολ που
σημειώθηκαν στις καθυστερήσεις. Ο Μίρκοβιτς «χτύπησε» στο πρώτο λεπτό
καθυστέρησης του πρώτου ημιχρόνου και ο Μπιριντέλι στο πέμπτο λεπτό
καθυστερήσεων του αγώνα.

Χωρίς τον τραυματισμένο Μπατιστούτα και τον Εντμούντο στο Ρίο να διασκεδάζει
με το καρναβάλι, η Φιορεντίνα παρέδωσε τα όπλα στην Ουντινέζε (1-0), η οποία
συμπλήρωσε επτά αγώνες χωρίς ήττα.

Νέο «χαστούκι» δέχτηκε η Ίντερ, αυτή τη φορά από την Περούτζια (2-1), η οποία
επικράτησε κατά κράτος της αντιπάλου της. Δεν αγωνίστηκαν και πάλι οι
Ρονάλντο, Ρομπέρτο Μπάτζιο λόγω τραυματισμού.

ΤΑ ΑΠΟΤΕΛΕΣΜΑΤΑ:

Μπάρι - Βιτσέντσα 0-0. Κάλιαρι - Λάτσιο 0-0. Έμπολι - Σαλερνιτάνα 2-3
(Τσαρμπόνε 30', Μπονόμι 90' πεν. - Ντι Βάιο 32', 67', 82'). Μίλαν - Βενέτσια
2-1 (Τζούλι 39', Γκαντζ 53' - Τούτα 70'). Περούτζια - Ίντερ 2-1 (Καβιέδες 18',
Ράπαϊτς 70' - Τζορκάεφ 90' πεν.). Πιασέντζα - Γιουβέντους 0-2 (Μίρκοβιτς 45',
Μπιριντέλι 90'). Ρόμα - Σαμπντόρια 3-1 (Τζούνιορ 11', Πάολο Σέρτζιο 85', 88' -
Λασίσι 16'). Ουντινέζε - Φιορεντίνα 1-0 (Σόσα 70').


<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16366O242</ED>
<ID>
ID:21047

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O24&aa=2</URL></REF>


Article

<CATEGORY>vin10</CATEGORY>

 <H5>Σκόραρε ο Τσάρτας
</H5><H5>Ρεκόρ από τη Σάμπο
</H5><H5></H5><H5>Έσπασε πάλι τα κοντέρ
</H5><H5></H5><H5>Σε φόρμα ο Γκριν
</H5><H5></H5><H5>Πιέσεις για την πριγκίπισσα
</H5><H5></H5><H5>Μεγαλώνει η λίστα
</H5><H2>Εμπιστευτικά </H2>
* Ο ΒΑΣΙΛΗΣ Τσάρτας σκόραρε και πάλι. Ο διεθνής μέσος πέτυχε το δεύτερο
γκολ της Σεβίλλης (στο 46') στην εκτός έδρας αναμέτρηση με τη Μέριδα (3-3).

* ΤΟ ΠΡΩΤΟ παγκόσμιο ρεκόρ κλειστού στίβου της φετινής περιόδου σημείωσε η
Γκαμπριέλα Σάμπο. Η Ρουμάνα πρωταθλήτρια κατέρριψε το παγκόσμιο ρεκόρ στα
5.000 μέτρα με χρόνο 14.47.36 δεύτερα σε διεθνές μίτινγκ στο Ντόρτμουντ. Το
προηγούμενο ρεκόρ κατείχε η ΜακΚόλγκαν με 15.03.17 από τον Φεβρουάριο του 1992.

* ΝΕΟ ΠΑΓΚΟΣΜΙΟ ρεκόρ στα 5.000 μέτρα κλειστού στίβου πέτυχε ο Χαϊλέ
Γκεμπρεσιλασιέ κατά τη διάρκεια διεθνούς μίτινγκ στο Μπέρμιγχαμ. Ο Αιθίοπας
αθλητής σημείωσε χρόνο 12.50.38 βελτιώνοντας κατά 1.10 δεύτερα το ρεκόρ που
κατείχε ο Κενυάτης Κόμεν.

* ΣΠΟΥΔΑΙΑ επίδοση όμως πέτυχε και ο Μόρις Γκριν. Ο Αμερικανός σπρίντερ
ισοφάρισε το παγκόσμιο ρεκόρ στα 50 μέτρα σημειώνοντας χρόνο 5.56, κατά τη
διάρκεια μίτινγκ στο Λος Άντζελες. Την ίδια επίδοση έχει πετύχει και ο
Ντόνοβαν Μπέιλι στις 9 Φεβρουαρίου του 1996, στη Νεβάδα.

* Η πριγκίπισσα Άννα αρνήθηκε να καταθέσει ενώπιον Κοινοβουλευτικής
Επιτροπής που ερευνά το σκάνδαλο που συγκλονίζει το ολυμπιακό κίνημα,
αποκάλυψε η εφημερίδα «Ομπζέρβερ». Στην ίδια εφημερίδα σημειώνεται, πως η
πριγκίπισσα δέχεται πιέσεις από τη βρετανική κυβέρνηση να παραιτηθεί από μέλος
της ΔΟΕ, όπως συνέβη με τον διάδοχο του ολλανδικού θρόνου, πρίγκιπα Βίλεμ Αλεξάντερ.

* ΚΑΙ ο Βορειοϊρλανδός Μάρτιν Ο'Νηλ συμπεριλήφθηκε στη λίστα των υποψήφιων
ομοσπονδιακών προπονητών της Αγγλίας. Φαβορί για τη θέση παραμένουν ωστόσο ο
Κέβιν Κίγκαν και ο Χάουαρντ Γουίλκινσον.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O24</CAT>
<ED>
Κωδικός άρθρου: A16366O243</ED>
<ID>
ID:21089

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O24&aa=3</URL></REF>


Article

<CATEGORY>vin10</CATEGORY>

 <H5>ΒΡΑΖΙΛΙΑ: Στο σκαμνί τον Μάιο ο Έντιλσον
</H5><H2>Κατηγορούμενος ο γιος του Πελέ
</H2>
Ο Έντιλσον Τσόλμπι ντο Νασιμέντο, γιος του διάσημου Πελέ θα βρεθεί
αντιμέτωπος με τη βραζιλιάνικη δικαιοσύνη

Ο ΓΙΟΣ του Πελέ και ένα ακόμη άτομο αντιμετωπίζουν την κατηγορία της πρόκλησης
τροχαίου δυστυχήματος και σε περίπτωση που κριθούν ένοχοι, η ποινή που θα τους
επιβληθεί είναι μεταξύ έξι και είκοσι ετών κάθειρξης.

Ο Έντιλσον Τσόλμπι ντο Νασιμέντο (γιος του Πελέ) και ο Μαρσίλιο Χοσέ Μαρίνιο
ντε Μέλο κατηγορούνται πως προκάλεσαν τον θάνατο μοτοσυκλετιστή τον Οκτώβριο
του 1992, στο λιμάνι Σάντος, όταν συναγωνίζονταν με τα αυτοκίνητά τους.

Ο δικηγόρος του Ντο Νασιμέντο υποστηρίζει πως ο πελάτης του πέρασε από τον
τόπο του δυστυχήματος λίγα λεπτά μετά την πρόκλησή του και απλά προσφέρθηκε να
βοηθήσει τον άτυχο μοτοσυκλετιστή.

Η δίκη των Ντο Νασιμέντο και Ντε Μέλο αναμένεται να διεξαχθεί τον Μάιο.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O25</CAT>
<ED>
Κωδικός άρθρου: A16366O251</ED>
<ID>
ID:20990

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O25&aa=1</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ: Δεν ήταν ντέρμπι
</H5><H2>Θρίαμβος της Μπάρτσα
</H2>
ΜΕΓΑΛΗ νίκη πέτυχε η Μπαρτσελόνα επί της Ρεάλ Μαδρίτης (3-0) στο κλασικό
ισπανικό ντέρμπι, εδραιώνοντας τη θέση της στην κορυφή της βαθμολογίας. Η νέα
ήττα της Ατλέτικο Μαδρίτης (2-1 από την Εσπανιόλ) δρομολογεί εξελίξεις στην
τεχνική ηγεσία, καθώς θεωρείται σχεδόν βέβαιη η απομάκρυνση του Αρίγκο Σάκι

ΤΑ ΑΠΟΤΕΛΕΣΜΑΤΑ:

Μαγιόρκα - Ρεάλ Σοσιεδάδ 1-0 (Μπιατζίνι 68'). Ντεπορτίβο - Σαλαμάνκα 1-0
(Φλόρες 51'). Ατλέτικο Μαδρίτης - Εσπανιόλ 1-2 (Μάρι 21' - Αρτεάγκα 38', Σίλβα
83'). Μπαρτσελόνα - Ρεάλ Μαδρίτης 3-0 (Λουίς Ενρίκε 4', 36', Ριβάλντο 78').
Σαραγόσα - Αλάβες 1-1 (Ιγκνάσιο 4' - Ζεράρ 41'). Μπέτις - Ρασίνγκ 1-1
(Ντένιλσον 65' - Μουνίτις 16'). Ατλέτικο Μπιλμπάο - Εξτρεμαδούρα 0-0.
Βαγιαδολίδ - Θέλτα 2-1 (Καμινέρο 27', Αλμπέρτο 78' - Ρεβίβο 60').

Η βαθμολογία: Μπαρτσελόνα 43, Μαγιόρκα 38, Θέλτα, Βαλένθια, Ρεάλ Μαδρίτης
και Ντεπορτίβο 37.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O25</CAT>
<ED>
Κωδικός άρθρου: A16366O252</ED>
<ID>
ID:21048

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O25&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: 5.000 ΘΕΑΤΕΣ ΠΑΡΑΚΟΛΟΥΘΗΣΑΝ ΤΗΝ 6η ΒΑΛΚΑΝΙΑΔΑ
</H5><H2>Θέαμα και ρεκόρ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Κώστας Κεντέρης καλπάζοντας προς το ρεκόρ στα 400 μ. 
ΣΠΟΥΔΑΙΟ ΘΕΑΜΑ, πανελλήνια ρεκόρ στα 400 μ. ανδρών (Κεντέρης 46.36 - 1ος) και
γυναικών (Πανάγου 53.85 - 2η), μεγάλες επιδόσεις (7.16 Θάνου στα 60 μ., 6.61
Ξάνθου στο μήκος, 6.58 Θεοδωρίδης στα 60 μ., 4.25 η Ρουμάνα Μιχαλτσέα στο επί
κοντώ, 14.70 η Βουλγάρα Μαρίνοβα στο τριπλούν) στην 6η Βαλκανιάδα Κλειστού
Στίβου με περίπου 5.000 θεατές.

Κοινό ικανοποιητικό για Βαλκανικούς, αλλά όχι σε συνδυασμό με την ενδιαφέρουσα
συναυλία της ορχήστρας «Μίκης Θεοδωράκης» και πλειάδας αξιόλογων τραγουδιστών.
Χρειαζόταν προφανώς καλύτερη προετοιμασία (προπώληση εισιτηρίων από τριμήνου
και όχι «τρέξιμο» το τελευταίο 15ήμερο).

Αρνητικό γεγονός και η αναστάτωση λόγω δύο άκυρων εκκινήσεων στα 60 μ. ανδρών
εκτός συναγωνισμού που καταλογίστηκαν στον Χάρη Παπαδιά με αποτέλεσμα να
εφαρμοστεί το γράμμα του κανονισμού και να μη δοθεί η ευκαιρία στον παγκόσμιο
πρωταθλητή κλειστού '96 να δοκιμάσει για πρώτη φορά φέτος τις δυνάμεις του.

Ο Παπαδιάς και ο προπονητής του Χρήστος Τζέκος διαμαρτυρήθηκαν έντονα ­ χωρίς
ακρότητες ­ καθώς το ηλεκτρονικό χρονόμετρο έδειξε αντίδραση στις δύο
εκκινήσεις 120 χιλιοστά του δευτερολέπτου και 129, αντίστοιχα, με ελάχιστο
κανονικό όριο το 100 ­ αν και έχουν θεωρηθεί έγκυρες και εκκινήσεις με
χαμηλότερη ένδειξη!

«Είναι ιδιότροπος ο συγκεκριμένος αφέτης, μας έχει δημιουργήσει πρόβλημα
πολλές φορές και πρέπει να του αλλάξουν πόστο», έλεγε ο Χρήστος Τζέκος φανερά στενοχωρημένος.

Επρώτευσαν επίσης από ελληνικής πλευράς με ελπιδοφόρες επιδόσεις οι Κώστας
Βογιατζάκης (6.66 - ατομικό ρεκόρ στα 60 μ.), Παναγιώτης Παπούλιας (1.500 μ. - 3.44.78).

Αξιόλογη εμφάνιση πραγματοποίησαν και οι Κυρίτσης (μήκος - 3ος με 7.53), Μάγος
(60 μ. εμπ. - 2ος με 7.86), Σαρρής (200 μ. - 2ος με 21.32), Τίγκας (σφαίρα -
2ος με 18.79), Αντώνης Παπαντώνης (3.000 μ. - 3ος με 8.11.35), Λιάπης (ύψος -
2.23), Μελέτογλου (τριπλούν - 16.60), Τσιαμήτα (τριπλούν - 2η με 14.29),
Ουζούνη (σφαίρα - 2η με 17.38), Σκούρτη (1.550 μ. - 2η με 4.31.22), Ρεντούμη
(60 μ. εμπ. - 3η με 8.35), Τσιλιγκίρη (επί κοντώ - 2η με 4.10) και Βολπάνου
πανελλήνιο νεανίδων (3.70).

Στη βαθμολογία 1η η Ελλάδα στους άνδρες με 95 βαθμούς έναντι 73 της Βουλγαρίας
και 71 της Ρουμανίας, 2η στις γυναίκες με 82 (1η Ρουμανία με 83).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O26</CAT>
<ED>
Κωδικός άρθρου: A16366O261</ED>
<ID>
ID:20991

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O26&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: Με κορυφαίο τον Χατζή που πέτυχε τρία γκολ
</H5><H2>Ο Ολυμπιακός υποψήφιος για τη 2η θέση
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΕ ΚΟΡΥΦΑΙΟ τον Θέμη Χατζή (3 γκολ) ο Ολυμπιακός πέτυχε τη νίκη της 17ης
αγωνιστικής στο πρωτάθλημα πόλο, αφού επικράτησε εκτός έδρας της Χαλκίδας
(9-6) και έβαλε σοβαρή υποψηφιότητα για τη 2η θέση στην κανονική περίοδο. Η
πρώτη καπαρώθηκε και τυπικά από τη Βουλιαγμένη η οποία με γκολ του Τόνι
Κουτσογιάννη στα 7" νίκησε στο ουδέτερο Ναύπλιο τον τιμωρημένο Παναθηναϊκό
(13-12). Η Πάτρα στο Ναύπλιο και τα Χανιά εκτός έδρας δεν είχαν πρόβλημα
κόντρα σε Ηλυσιακό και Χανιά, ενώ Γλυφάδα και Εθνικός, σε ντέρμπι από τα
παλιά, μοιράστηκαν τους βαθμούς. Τέλος ο ΟΦΘ στο ντέρμπι ουραγών με ξέσπασμα
στο τρίτο εννιάλεπτο νίκησε τον Άρη Νικαίας και συνεχίζει να ελπίζει στην
παραμονή, σε αντίθεση με τους Νικαιώτες που αποχαιρέτησαν ουσιαστικά την Α1.
Αναλυτικά οι αγώνες:

** ΧΑΛΚΙΔΑ - ΟΛΥΜΠΙΑΚΟΣ 6-9 
(3-4, 2-4, 1-0, 0-1).

Χαλκίδα: Παλαιολόγος 2, Ψύχος 1, Χάμπερτ 1, Ορφανάκος 1, Καϊάφας 1.

Ολυμπιακός: Χατζής 3, Πλατανίτης 2, Κραβαρίτης 2, Βλοντάκης 1, Αρόγιο 1.

** ΧΙΟΣ - ΧΑΝΙΑ 8-13 (2-2, 1-3, 2-3, 3-5)..

Χίος: Τέττερης 3, Παππάς 2, Μονιούδης 1, Ντούλος 1, Καρακόζης 1.

Χανιά: Νικολαντωνάκης 4, Κοπ 3, Μπόρος 3, Σκουνάκης 2, Βλαζάκης 1.

** ΓΛΥΦΑΔΑ - ΕΘΝΙΚΟΣ 6-6 
(3-1, 1-3, 2-1, 0-1)..

Γλυφάδα: Δάνδολος 4, Φαναριώτογλου 1, Λαζαρίδης 1.

Εθνικός: Κοκκινάκης 2, Καλακόνας 2, Στελάτος 1, Στεργιόπουλος 1.

** ΒΟΥΛΙΑΓΜΕΝΗ - ΠΑΝΑΘΗΝΑΪΚΟΣ 12-13 (3-2, 3-3, 3-4, 3-4).

Παναθηναϊκός: Απανασένκο 5, Παπαναστασίου 3, Σταύρου 2, Λούδης 1,
Κρητικός 1.

Βουλιαγμένη: Αφρουδάκης 4, Κουτσογιάννης 4, Κρέντελ 2, Μάζης 1,
Μπουλουγουράς 1, Μαυρωτάς 1.

** ΠΑΤΡΑ - ΗΛΥΣΙΑΚΟΣ 13-8 
(2-0, 3-1, 5-3, 3-4).

Πάτρα: Καρδόνας 4, Λαμπάτος 3, Ζουράβλε 2, Μπιτσάκος 2, Ντ. Γεωργαράς
1, Χριστοφής.

Ηλυσιακός: Χρ. Δήμου 4, Τσόκας 1, Ηλιόπουλος 1, Ζαγουράκης 1, Μπουφέσης 1.

** ΟΦΘ - Άρης Νικαίας 14-8 (2-3, 2-2, 7-1, 3-2).

ΟΦΘ: Ποπόφσκι 3, Τάχης 1, Αποστόλου 4, Μπαλασιώρης 1, Βογιατζόγλου 1,
Καλόπουλος 1, Παυλίδης 3.

Άρης Νικαίας: Μουστακαρίας 2, Δασκαλόπουλος 2, Στρατάκης 1, Καραγιάννης
1, Χατζάκης 1, Δερμιτζάκης 1.

Βαθμολογία (σε 17 αγώνες): Βουλιαγμένη 29, Ολυμπιακός και Χαλκίδα 26, Χανιά
24, Παναθηναϊκός 23, Πάτρα 19, Εθνικός 18, Γλυφάδα 14, Ηλυσιακός 11, Χίος 6,
ΟΦΘ 4, Άρης Νικαίας 2.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O26</CAT>
<ED>
Κωδικός άρθρου: A16366O262</ED>
<ID>
ID:21049

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O26&aa=2</URL></REF>


Article

<CATEGORY>vin10</CATEGORY>

 <H5>ΚΟΛΥΜΒΗΣΗ
</H5><H2>Χρυσό στη Γλασκώβη ο Μαγγανάς
</H2>
Χρυσό μετάλλιο στα 400 μέτρα ελεύθερο κατέκτησε προχθές ο Δημήτρης Μαγγανάς,
στο πρώτο μίτινγκ της εφετινής σειράς του Παγκοσμίου Κυπέλλου Κολύμβησης σε
μικρή πισίνα (25 μ.), στη Γλασκώβη. Ο Έλληνας πρωταθλητής κάλυψε την απόσταση
σε χρόνο 3.49.44, ενώ δεύτερος κατετάγη ο Γερμανός Τόμας Λόφνικ (3.50.65) και
τρίτος ο Αυστραλός Τοντ Πίρσον (3.50.99). Στον χθεσινό τελικό των 200 μέτρων
ελεύθερο, ο Μαγγανάς κατετάγη όγδοος με χρόνο 1.51.16, ενώ ο Οικονόμου στη
μεικτή ατομική πήρε την έκτη θέση (4.28.98).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O26</CAT>
<ED>
Κωδικός άρθρου: A16366O263</ED>
<ID>
ID:21090

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O26&aa=3</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Στην αβεβαιότητα
</H2>
ΞΑΝΑ στην αβεβαιότητα του ενός βαθμού ο Ιωνικός Νέας Φιλαδέλφειας από δύο
ομάδες που ακολουθούν στη 2η θέση της Α1 χάντμπολ ανδρών αφού μετά τον νικητή
του στο «τηλεοπτικό» ντέρμπι ΑΣΕ Δούκα, νίκησε και ο Πανελλήνιος τη Γ.Ε.
Βέροιας με 29-16.

Τα άλλα προχθεσινά αποτελέσματα της 17ης αγωνιστικής: ΒΑΟ - ΙΕΚ Ξυνή 23-21,
Αθηναϊκός ΚΟΡΕΛΚΟ - Αρχέλαος 25-25, Φίλιππος - Κιλκίς ΕΛΒΙΑΛ 21-21, Τρίτων -
ΣΑΚΑ 24-22.

Βαθμολογία (17 αγ.): Ιωνικός 28, Δούκας και Πανελλήνιος 27, Κιλκίς 22,
Αρχέλαος 20, Αθηναϊκός 18, Φίλιππος 16, ΒΑΟ 14, Ξυνή 11, Γ.Ε. Βέροιας 10, ΣΑΚΑ
5, Τρίτων 4.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O26</CAT>
<ED>
Κωδικός άρθρου: A16366O264</ED>
<ID>
ID:21111

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O26&aa=4</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Πρεμιέρα
</H2>
ΠΡΕΜΙΕΡΑ σήμερα των ιστιοδρομιών της Εβδομάδας Γιουρολύμπ Αθηνών στην οποία
μετέχουν πληρώματα από 10 χώρες και θα ολοκληρωθεί την Πέμπτη 18 Φεβρουαρίου.

Οι αγώνες διεξάγονται στον Φαληρικό όρμο με τη συμμετοχή της αφρόκρεμας των
Ελλήνων και αρκετών σπουδαίων ξένων ιστιοπλόων και με οργανωτές ομίλους Ι.Ο.
Πειραιά, Ν.Ο. Αθηνών και Ν.Ο. Τζιτζιφιών Καλλιθέας.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O26</CAT>
<ED>
Κωδικός άρθρου: A16366O265</ED>
<ID>
ID:21122

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O26&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΤΕΤΑΡΤΗ ΝΙΚΗ ΣΕ 5 ΑΓΩΝΕΣ ΜΕΤΑ ΤΗΝ ΕΠΙΣΤΡΟΦΗ ΠΡΟΣΑΛΙΚΑ
</H5><H5>ΔΗΜ. ΑΝΔΡΕΟΠΟΥΛΟΣ
</H5><H5>«Μίλησε» κλάση και η εμπειρία
</H5><H2>Ροπαλιά από ΠΑΟ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Θόδωρος Μποζίδης και Θόδωρος Μπάεφ πανηγύρισαν στο «Γ. Μόσχος» παρά τις
άσχημες συνθήκες αγώνα

Σε μεγάλη άνοδο ο Παναθηναϊκός (4 νίκες σε 5 αγώνες μετά την επιστροφή
Προσαλίκα) «χτύπησε» 3-2 τον Ηρακλή στη Θεσσαλονίκη, ενώ σημαντικές νίκες
σημείωσαν επίσης Ορεστιάδα (3-1 εκτός την ΑΕΚ) και Ολυμπιακός (3-1 τον ΠΑΟΚ)
στη 13η αγωνιστική της Α1 βόλεϊ ανδρών PANAFON, που στιγματίστηκε από βία σε
Φιλαδέλφεια - Γλυφάδα.

* ΟΛΥΜΠΙΑΚΟΣ - ΠΑΟΚ 3-1 (25-22, 25-17, 23-25, 25-23)

Με «σούπερ» Γκιούρδα (73% υποδ. - 83% επιθ. με 19/24 προσπ. - 2 διπ.) ο
Ολυμπιακός ξεπέρασε τις κακοτοπιές στις οποίες τον έβαλε το καλό ξεκίνημα
(9-15) του ΠΑΟΚ, που ξαναγύρισε μετά το 2ο σετ και απείλησε για 2-2 με
καλύτερους Χριστοφορίδη (62% επιθ. - 2 διπ.), Μητρούδη (88% επιθ. - 3 μπλοκ).

Πάλι με 200 θεατές έπαιξε ο Ολυμπιακός στη Γλυφάδα. Όμως, ήταν αρκετοί 50
«σκληροπυρηνικοί» για να πετάξουν πέτρες στο πούλμαν του ΠΑΟΚ και να
περιλούσουν τους φιλοξενούμενους παίκτες και ιθύνοντες με πτύελα και τα γνωστά
ανθελληνικά συνθήματα. Ο α' διαιτητής Καραμπέτσος αναγκάστηκε να απειλήσει με
διακοπή αγώνα (όπως είχε κάνει και στη συνάντηση Παναθηναϊκού - ΑΕΚ).

Ο προπονητής των νικητών Ζόραν Γκάιτς (που ξάφνιασε αφήνοντας έξω τους ξένους
Βούγεβιτς - Ζελιάσκοφ) συνέστησε «να πάψει ο Τύπος να ασχολείται τόσο με τον
Ολυμπιακό» (!), ενώ ο Χρήστος Πάτρας παρατήρησε: «Πρέπει κάτι να γίνει,
χρειαζόμαστε μπάνιο και άλλα ρούχα με τόσα σάλια».

ΟΛΥΜΠΙΑΚΟΣ (Ζ. Γκάιτς): Κουρνέτας 1 πόντο, Ντράκοβιτς 14,
ΓΚΙΟΥΡΔΑΣ 24, Χριστοφιδέλης 12, Τσακιρόπουλος 8, Θεοδωρίδης 6.

ΠΑΟΚ (Χ. Πάτρας): Καλμαζίδης 3, Ντιλ 11, Φλώρος 2, Λάμπερτ 15,
ΜΗΤΡΟΥΔΗΣ 8, ΧΡΙΣΤΟΦΟΡΙΔΗΣ 15 - Τσιγγίδης 9, Προύσαλης, Γεωργιάδης.

* ΑΕΚ - ΟΡΕΣΤΙΑΔΑ DIANA 1-3 (21-25, 25-19, 20-25, 22-25)

Καλύτερη η Ορεστιάδα (όπως παραδέχθηκε ο πάντα ειλικρινής Στέφανος Πολύζος)
πέρασε νικηφόρα από «κόλαση» που δημιούργησαν 300 οπαδοί της ΑΕΚ στο «Γ.
Μόσχος»... αξιοποιώντας την απουσία ΜΑΤ και παρουσία μόνο 6 αστυνομικών!

Στο τέλος οπαδοί της γηπεδούχου έριξαν στον αγωνιστικό χώρο αντικείμενα και
κέρμα κτύπησε στο κεφάλι τον προπονητή της ΑΕΚ).

ΟΡΕΣΤΙΑΔΑ (Ντ. Μιχαήλοβιτς): ΜΠΟΖΙΔΗΣ 4, ΓΡΑΜΜΑΤΙΚΟΠΟΥΛΟΣ 16,
Μπάεφ 16, ΠΟΠΟΦ 14, ΚΕΜΑΝΕΤΖΗΣ 15, ΚΟΒΑΤΣ 11 - Θεοχαρίδης 1, ΑΜΑΞΟΠΟΥΛΟΣ
(λίμπερο - 78% υποδ.).

ΑΕΚ (Σ. Πολύζος): Κωνσταντινίδης 1, Μουσένκο 24, Πανούσος 8,
Αγγελίδης 9, Κλήμος 5, Γκουντίμα 6 - Τσιακμάκης 1, Κυριακάκης, Αδάμ 3,
Χατζηπροδρόμου, Φάκας 1.

* ΗΡΑΚΛΗΣ PALLINI - ΠΑΝΑΘΗΝΑΪΚΟΣ 2-3 (22-25, 25-17,
25-15, 15-25, 11-15)

Σε ματς με μεγάλες «μεταμορφώσεις» παικτών και ομάδων ο Παναθηναϊκός
αποδείχθηκε ψυχραιμότερος και εμπειρότερος. Με καλύτερους Ανδρεόπουλο (3
διπ.), Ορλένκο (73% επιθ.), Πανταλέων (64% επιθ. - 3 μπλοκ) υπέταξε έναν
ανώτερο σε μπλοκ (14 πόντοι έναντι 8) Ηρακλή.

ΠΑΝΑΘΗΝΑΪΚΟΣ (Σ. Προσαλίκας): ΑΝΔΡΕΟΠΟΥΛΟΣ 7, Α. Κοβάτσεφ 15,
Μαυράκης 8, Πεσλ 14, ΠΑΝΤΑΛΕΩΝ 10, ΟΡΛΕΝΚΟ 13 - Σιδηρόπουλος, Σ. ΚΟΒΑΤΣΕΦ 3, Φωτόπουλος.

ΗΡΑΚΛΗΣ (Α. Λεώνης): Μέλκας 2, Κατζ 22, ΚΥΡΙΑΖΗΣ 12, ΜΠΡΟΥΚΣ 27,
Χατζηαντωνίου 9, Δεσλής 6 - Ιωαννίδης, Μπελουμπέκοφ, Ρουσάκης.

* ΚΤΗΣΙΦΩΝΤΑΣ - ΑΡΗΣ 1-3 (23-25, 25-27, 25-16, 20-25)

ΑΡΗΣ (Κ. Χαριτωνίδης): Δούκας 2, ΤΖΟΥΡΙΤΣ 28, Παπακοσμάς 6,
ΝΑΪΝΤΕΝΟΦ 13, ΑΛΕΞΑΝΔΡΟΠΟΥΛΟΣ 11, Μήττας 5 - Μούχλιας, Ι. Χαριτωνίδης,
ΚΟΥΤΣΟΝΙΚΑΣ (λίμπερο - 85%), Χατζηαντωνίου.

ΚΤΗΣΙΦΩΝΤΑΣ (Δ. Κωτσαράς): Λιάσκος 3, Χάργκερ 8, Φλέσσας 9,
ΚΟΥΡΟΥΠΗΣ 18, ΚΑΤΣΑΝΕΒΑΚΗΣ 12, ΧΟΦ 23 - Σιώλας (λίμπερο - 73%).

* Α.Ε. ΚΟΜΟΤΗΝΗΣ - ΙΩΝΙΚΟΣ ΝΙΚΑΙΑΣ 0-3 (23-25, 11-25, 13-25)

ΙΩΝΙΚΟΣ (Γ. Λυκούδης): Παπαθανασίου 2, ΜΠΑΡΜΠΟΥΔΗΣ 14,
ΔΗΜΗΤΡΑΚΑΚΟΣ 9, ΓΙΟΚΙΝΕΝ 23, Τσούμαρης 8, Παπαδόπουλος 1 - Αμαριανάκης 5.

ΚΟΜΟΤΗΝΗ (Α. Μασσιάς): Σ. Μασσιάς, ΑΡΣΟΦ 13, Μελάς 8, Μπεκιάρης
8, Γκιρτζίκης 3, Γκορτσανιούκ 5 - Λιάπης 1, Μέτγιαζης, Καρχιαδάκης.

* ΦΙΛΙΑ ΗΛΙΟΥΠΟΛΗΣ - ΗΦΑΙΣΤΟΣ MARABOU 3-1 (25-17, 21-25,
25-16, 25-21)

ΦΙΛΙΑ (Π. Μπακοδήμος): Τσέργας 3, ΜΠΑΤΙΣΤΑΤΟΣ 23, ΟΙΚΟΝΟΜΟΥ 22,
Μίχελσονς 11, ΠΙΣΙΜΙΣΗΣ 9, Πλεσάκοφ 9 - Χατζηκάλφας.

ΗΦΑΙΣΤΟΣ (Τ. Φλώρος): Μοσχοφίδης, Μίλιτς 17, ΜΗΤΡΑΚΑΣ 15,
Χρυσόπουλος 8, Τερζής 1, Ντίας 8 - Δ. Τελλίδης 1, Ραβίκαλης, Ηλιόπουλος, Α.
Τελλίδης 2.


Ο ΠΑΝΑΘΗΝΑΪΚΟΣ έκανε τη νίκη - έκπληξη της 13ης αγωνιστικής επί του Ηρακλή
εκπορθώντας το «Κατσάνειο» και πρωταγωνιστής στην επιτυχία ήταν ο Δημήτρης
Ανδρεόπουλος. Ο 34χρονος (γεννήθηκε στις 26 Οκτωβρίου 1964) και ύψους 1,87
πασέρ βοήθησε με την κλάση και την εμπειρία του στην ανατροπή του 2-1 σετ υπέρ
του Ηρακλή. Επιπλέον πρωταγωνίστησε στο καθοριστικό 1ο σετ κερδίζοντας τρία
συνεχόμενα δίποντα. Για την εντυπωσιακή άνοδο του Παναθηναϊκού (4 νίκες στους
5 τελευταίους αγώνες) ο Ανδρεόπουλος τόνισε στην «ΟΜΑΔΑ»: «Τελευταία δείχνουμε
τις πραγματικές μας δυνατότητες, αφού η προπονητική φιλοσοφία του Στέλιου
Προσαλίκα ταιριάζει στο στυλ μας». Ο Ανδρεόπουλος ξεκίνησε το βόλεϊ από τον
Παλαίμονα Κορίνθου το 1980. Στον Παναθηναϊκό αγωνίζεται από το 1983 και έχει
210 συμμετοχές στην Εθνική ομάδα.


<REF><SOURCE>ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O27</CAT>
<ED>
Κωδικός άρθρου: A16366O271</ED>
<ID>
ID:20992

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O27&aa=1</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>«Καρφί» από Φιλαθλητικό
</H2>
Ο ΦΙΛΑΘΛΗΤΙΚΟΣ υπενθύμισε ότι είναι μεγάλη ομάδα νικώντας τον Παναθηναϊκό στο
Αλεξάνδρειο 3-1 (25-20, 25-20, 15-25, 25-19) και κρίνοντας ουσιαστικά την
κατάταξη των δύο πρώτων θέσεων της κανονικής περιόδου της Α1 βόλεϊ γυναικών
PANAFON υπέρ των Βριλησσίων BMW ΚΟΥΛΟΥΡΗΣ που νίκησαν 3-0 (15-25, 12-25,
23-25) εκτός από τον Πανελλήνιο. Τα άλλα αποτελέσματα της 18ης αγωνιστικής:
Βύρωνας- Ε.Α. Λάρισας 1-3 (16-25, 22-25, 31-29, 22-25). Νίκη Αλεξ. - Ιωνικός
Ν.Φ. 3-2 (25-23, 15-25, 25-12, 15-25, 15-4). Γ.Σ. Ηλιούπολη - Άρης Θεσσ. 1-3
(18-25, 25-18, 18-25, 20-25). Άγ. Σώστης VITAPLUS - Ολυμπιακός 3-1. Βαθμολογία
(18 αγ.): Βριλήσσια 35, Παναθηναϊκός 33, Φιλαθλητικός 31, Πανελλήνιος 30, Άγ.
Σώστης 29, Λάρισα 28, Άρης 27, Νίκη 26, Ηλιούπολη 24, Βύρωνας 23, Ολυμπιακός
20, Ιωνικός 18.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O27</CAT>
<ED>
Κωδικός άρθρου: A16366O272</ED>
<ID>
ID:21050

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O27&aa=2</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Δεν βάζουν μυαλό
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΠΑΛΙΕΣ... καλές ημέρες θύμισε η διαιτησία χθες στον αγώνα
Ελευσίνας-Ολυμπιακού. Ο Πειραιώτης Κωνσταντινίδης ήταν εξαιρετικά προβλέψιμος
στον έλεγχο της πειθαρχίας, μόνο όμως για τους «απείθαρχους» του Πανελευσινιακού.

*** Ο γνωστός δυναμικός στόπερ Γιώργος Ανατολάκης, για παράδειγμα, την γλίτωσε
την κόκκινη, αν και έπρεπε να είχε βρεθεί νωρίς στο αποδυτήριο.

*** Αλλά το πόσο κακός διαιτητής (όχι βέβαια για τον Ολυμπιακό, χθες) ήταν ο
Κωνσταντινίδης, φάνηκε καθαρά στο 90ό λεπτό της αναμέτρησης.

*** Ο Μπάγιεβιτς γνώριζε πολύ καλά ότι δεν μπορούσε να χρησιμοποιήσει τον
Καραταΐδη λόγω τραυματισμού.

*** Το ότι είχε μαζί του στον πάγκο τον Κούλη, ήταν ενέργεια ­ όπως
αποδείχθηκε ­ μέσα στο πλάνο της τακτικής.

*** Στο 90', λοιπόν, ρίχτηκε στη μάχη ο 33χρονος αμυντικός και κωλυσιεργούσε
σε χτύπημα φάουλ από τους Ελευσίνιους.

*** Κοντά στην μπάλα κ.λπ.

*** Ο διαιτητής, λες και είχε γνώση της «τακτικής» Μπάγιεβιτς, έβγαλε την
κάρτα, ο Καραταΐδης την δέχθηκε και όλοι (οι «ερυθρόλευκοι») ηρέμησαν!

*** Έτσι, εκτός απροόπτου, όταν ο Κυριάκος πάψει να ταλαιπωρείται από τον
τραυματισμό, θα έχει εκτίσει την ποινή από κάρτες και όλα θα είναι μέλι-γάλα
για τον πρωτοπόρο.

*** Αυτού του είδους οι γελοιότητες (από την πλευρά της διαιτησίας) κάποτε
πρέπει να σταματήσουν.

*** Και μη νομίσετε ότι ενδεχομένως θα υπάρξει πρόβλημα παραμονής τους στη
λίστα πρώτης εθνικής για το εν λόγω «πταίσμα».

*** Αν θέλει ο Νικάκης να τους «κόψει», έχει αιτίες πολύ σοβαρότερες.

*** Αρκεί να τολμήσει.

Ο ΟΛΥΜΠΙΑΚΟΣ, σαφώς ανώτερος, πέρασε εύκολα από το Θριάσιο, απομακρύνθηκε
κάπως από την ΑΕΚ και περιμένει σήμερα να δει αν ο... Αλέφαντος θα πάει στη
συνέντευξη Τύπου και θα καθήσει δίπλα στον Βασίλη Δανιήλ.

*** Έχει γούστο να το δούμε κι αυτό...

*** Χθες, πάντως, οι παίκτες (και συνοδοί) του Παναθηναϊκού έζησαν γεγονός
μάλλον προβλέψιμο.

*** Είκοσι χρόνια συνεχούς λειτουργίας του ίδιου πούλμαν, κάποτε θα το
πρόδιδαν οι... ιμάντες του.

*** Για την Πάτρα κίνησαν να πάνε οι «πράσινοι» ­ έξω από την Ακράτα
αναγκάστηκαν να ξεμουδιάσουν, λόγω κοπής του λουριού της μηχανής!

*** Νομίζω ότι η Παιανία «ρεζιλεύτηκε» στα μάτια του Χούλιο Σέζαρ.

*** Ξέρεις τι σημαίνει ύστερα από δύο Παγκόσμια Κύπελλα, να ξεκινάς την
ελληνική καριέρα σου με παρ' ολίγον... οτοστόπ;

ΔΥΝΑΤΕΣ συγκινήσεις προέκυψαν στο πρωτάθλημα μπάσκετ.

*** Η ΑΕΚ, γηπεδούχος, έχασε από τη Νήαρ Ηστ, ομάδα που πέρυσι θεωρούνταν
ανεπίσημα «θυγατρική» του Φιλίππου και του Γρανίτσα.

*** Και που με προπονητή τον Κώστα Πολίτη είχε κερδίσει την άνοδό της.

*** Άρα, οι οπαδοί ας μην κρατάνε κακία στον Καλαφατάκη!

*** Ο Κορωνιός ήταν και πάλι αυτός που δεν θέλουν να βλέπουν στο τερέν οι υποστηρικτές.

*** Και ο Παναθηναϊκός έχασε, αυτός στο Ηράκλειο από την ομάδα του φοβερού Παπακαλιάτη...

*** Όσο για το Περιστέρι, μία εβδομάδα μετά τον θρίαμβο επί του Ολυμπιακού,
ιδού που ταπεινώθηκε εντός έδρας από τον Πανιώνιο.

*** Είναι ωραίο και συναρπαστικό πρωτάθλημα, δεν λέω...

ΤΟ ΜΕΓΑΛΟ παιχνίδι θα γίνει σήμερα στο γήπεδο Χαριλάου.

*** Εννοείται ότι πρόκειται για αναμέτρηση βαθμολογικού ενδιαφέροντος αλλά και γοήτρου.

*** Οι δύο ομάδες, έχοντας ήδη εκτίσει τιμωρία γηπέδου, θα είναι κρίμα να
κριθούν υπότροπες και αυτό ας το έχουν υπόψη τους οι θερμοί οπαδοί.

*** Στο κάτω κάτω, ένα ματς.

*** Ό, τι κι αν συμβεί στον αγωνιστικό χώρο δεν θα σημαίνει τίποτε απολύτως,
αφού υπάρχουν μπροστά μας δεκαπέντε ακόμη αγωνιστικές.

*** Τις στιγμές που θα «βράζει το αίμα», οι ζωηροί να θυμούνται ότι «και η
ήττα έχει τη θέση της στο ποδόσφαιρο».

*** Εδώ έχασε χθες κοτζάμ Ίντερ με Ρονάνλντο από την Περούτζια!

*** Εντελώς συμπτωματικά, στην Ιταλία όταν μία ομάδα αλλάζει προπονητή, νικάει!

*** Η Περοούτζια ήταν που είχε νέο κόουτς στον πάγκο...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O28</CAT>
<ED>
Κωδικός άρθρου: A16366O281</ED>
<ID>
ID:20993

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O28&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ας μιμηθούν τον Βενγκέρ
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>Ο ΓΑΛΛΟΣ προπονητής της Άρσεναλ Αρσέν Βενγκέρ γράφει ιστορία στα γήπεδα της
Αγγλίας. Όχι μόνο γιατί είναι ο μοναδικός ξένος τεχνικός που κατέκτησε τίτλο
στα 110 χρόνια ιστορίας του αγγλικού πρωταθλήματος, αλλά γιατί τάραξε τα νερά
με τις πρωτοποριακές συνταγές του για τη διατροφή των ποδοσφαιριστών, αλλά και
τον νέο τρόπο εκγύμνασής τους.

Προχθές ο Βενγκέρ ξάφνιασε τους Άγγλους ποδοσφαιρόφιλους, καθώς αμφισβήτησε
το κύρος της νίκης της ομάδας του Άρσεναλ επί της Σέφιλντ Γιουνάιτεντ (μάλιστα
σε ματς νοκ άουτ για το Κύπελλο), αφού παραβιάστηκε ο άγραφος νόμος του ευ αγωνίζεσθαι.

Δεν έμεινε ο Βενγκέρ στη διατύπωση κάποιων σκέψεων φιλολογικού χαρακτήρα,
αλλά ζήτησε την επανάληψη του αγώνα, αφού υποστήριξε ότι η νίκη της Άρσεναλ
σημειώθηκε με ανορθόδοξο τρόπο.

Ούτε λίγο ούτε πολύ, στο 75ο λεπτό ο τερματοφύλακας της Σέφιλντ Άλαν Κέλι
πέταξε την μπάλα πλάγια για να προσφερθούν οι πρώτες βοήθειες στον συμπαίκτη
του Λι Μόρις, αλλά κατά την επαναφορά της ο νεοαποκτηθείς άσος της Άρσεναλ
Κανού την έκλεψε και έδωσε την ευκαιρία στον Όβερμαρς να πετύχει το νικητήριο
γκολ (2-1).

Είναι γνωστό παγκοσμίως ότι η μπάλα επιστρέφεται στην ομάδα που διευκόλυνε
την παροχή πρώτων βοηθειών σε ποδοσφαιριστή. Ο Κανού, είτε γιατί δεν κατάλαβε
είτε από υπερβάλλοντα ζήλο, κατήργησε αυτόν τον άγραφο κανόνα.

Το αίτημα του Βενγκέρ για επανάληψη του αγώνα εξετάστηκε από τη σοβαρή
αγγλική ομοσπονδία μία ώρα μετά τη διατύπωσή του, έγινε αποδεκτό και ορίστηκε
η 23η Φεβρουαρίου ως ημέρα διεξαγωγής της νέας αναμέτρησης στο Χάιμπουρι.

Δεν αποκλείεται ο άγραφος νόμος του ευ αγωνίζεσθαι να γίνει γραπτός από τη
FIFA. Πάντως ο Αλσατός Αρσέν Βενγκέρ με το υποδειγματικό του ήθος άνοιξε δρόμο
για ποδόσφαιρο αρχών. Ζητούνται μιμητές.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O28</CAT>
<ED>
Κωδικός άρθρου: A16366O282</ED>
<ID>
ID:21051

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O28&aa=2</URL></REF>


Article

<CATEGORY>vin10</CATEGORY>

 <H5>ΡΙΖΟΥΠΟΛΗ
</H5><H2>Σήκω Ρε, δεν πειράζει... </H2>
Ο ΚΥΝΗΓΟΣ της ΑΕΚ Κρίστοφερ Ρε εκφράζει γονατιστός τη στενοχώρια του για τη
χθεσινή δυστοκία της ομάδας του στη Ριζούπολη. Πολλοί περίμεναν γκολ και
τούμπα, αλλά δεν του προέκυψαν. Δεν πειράζει, το πρωτάθλημα συνεχίζεται...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O28</CAT>
<ED>
Κωδικός άρθρου: A16366O283</ED>
<ID>
ID:21091

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O28&aa=3</URL></REF>


Article

<CATEGORY>vin10</CATEGORY>

 <H2>Άντεξε η θυρίδα </H2>
ΜΕΤΑΓΡΑΦΗ... 14 Φεβρουαρίου ανακοίνωσε χθες η Προοδευτική! Του Σέρβου Τάρκο
Τέσοβιτς. Επίσημα, ανακοινώθηκε ότι άργησε κάπως η συμφωνία λόγω διαδικαστικού
προβλήματος στο Βελιγράδι. Λογικά, ο Τέσοβιτς δεν προλαβαίνει να παίξει σήμερα
στην Πάτρα, αλλά δεν χάλασε ο κόσμος για... μια δυό μέρες αναμονή! Αθάνατη Ελλάδα...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: O28</CAT>
<ED>
Κωδικός άρθρου: A16366O284</ED>
<ID>
ID:21112

</ID><URL>http://ta-nea.dolnet.gr/neaweb/neafile.print_unique?e=A&f=16366&m=O28&aa=4</URL></REF>


Article

<CATEGORY>vin09</CATEGORY>

 <H5>ΤΟ «ΗΦΑΙΣΤΕΙΟ» ΤΗΣ ΑΛΚΗΣΤΗΣ ΠΡΩΤΟΨΑΛΤΗ ΣΤΟ CINE CLUB ΤΩΝ «ΝΕΩΝ»
</H5><H2></H2><H2>Εκρήξεις εκτός συνόρων
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Μια παράσταση «Σαν ηφαίστειο που ξυπνά», στο Δημοτικό Θέατρο Πειραιά, αύριο
(στις 10 μ.μ.), προσφέρει 
Είναι μια από τις πιο δυναμικές, σοβαρές και αγαπημένες τραγουδίστριες της
Ελλάδας. Από τους ελάχιστους καλλιτέχνες αυτής της χώρας, που ανανεώνεται
ανεβάζοντας διαρκώς τον πήχυ. Ένα πλάσμα με εκρηκτική ενέργεια και αθλητικό
πνεύμα. Μια γυναίκα που τραγουδάει τον έρωτα με ένταση και φέρει την αλήθεια
της αθόρυβα, γιατί τη βιώνει. Μια ξεχωριστή περσόνα της μουσικής σκηνής, που
μας πρόσφερε την πιο ενδιαφέρουσα μουσική παράσταση.

Η ωραία συνεργασία της με τον Δημήτρη Παπαϊωάννου στη σκηνοθεσία, με τη Λίνα
Νικολακοπούλου στο σενάριο και τον Νίκο Αντύπα στη μουσική δημιούργησαν την
παράσταση-πρόταση με τίτλο «Σαν ηφαίστειο που ξυπνά».

Πρωτοπαρουσιάστηκε πέρυσι στο Δημοτικό Θέατρο Πειραιά, περιόδευσε σε 47 πόλεις
και επαναλαμβάνεται φέτος στο Δημοτικό Πειραιά (από την Πρωτοχρονιά).

Η αυριανή της παράσταση είναι αφιερωμένη (προσφορά) στους φίλους του Cine Club
των «ΝΕΩΝ». Τετρακόσιες πενήντα προσκλήσεις θα διανεμηθούν με σειρά
προτεραιότητας σε όσους συμπληρώσουν το κουπόνι (που δημοσιεύεται στη σελίδα
11 του «Πανοράματος»).

Στις 28 Φεβρουαρίου οι εκρήξεις εντός Ελλάδος τελειώνουν. Το «Ηφαίστειο»
ξεκινάει την ευρωπαϊκή περιοδεία του. Τρεις παραστάσεις στο Ισραήλ (από 9 έως
14 Μαρτίου), πέντε στη Γερμανία και μία στη Δανία (Βερολίνο 19/3, Νυρεμβέργη
20/3, Φρανκφούρτη 21/3, Άμστερνταμ 24/3, Αμβούργο 26/3 και Κοπεγχάγη 27/3).

Σε αυτές τις συναυλίες το σόου προχωρεί σ' έναν μινιμαλισμό, που δίνει και τον
τίτλο «Volcano minimal». Η Άλκηστη Πρωτοψάλτη μάς δίνει τις πληροφορίες και το
υλικό, για να παρακολουθήσουμε τη σκέψη και τη δουλειά της: «Οι συναυλίες στη
Γερμανία θα δοθούν σε καθεδρικούς ναούς, χωρίς μικρόφωνα, με δύο όργανα και
φωνή. Από τη δεκαμελή ορχήστρα προχωράμε σε μια καινούργια, μινιμαλιστική
άποψη. Θα τραγουδήσω έχοντας μόνον μια κλασική κιθάρα και κρουστά. Ο Νίκος
Αντύπας στα κρουστά και ο Βαγγέλης Μπουντούνης στην κιθάρα. Πάντα με μάγευε ο
ήχος στις εκκλησίες. Τώρα, λοιπόν, προχωράμε σ' αυτή την πρόκληση. Στην
ομορφιά της φυσικότητας του ήχου.

Έχουμε αρχίσει πρόβες και μέσα από αυτές ανακαλύπτουμε τη μαγεία αυτής φόρμας.
Το συναίσθημα είναι πολύ ωραίο. Θα παρουσιάσουμε μ' αυτό τον σχεδόν "γυμνό"
τρόπο το "Ηφαίστειο" και τραγούδια του Κραουνάκη, του Χατζιδάκι, του
Θεοδωράκη. Είναι ο πιο όμορφος επίλογος αυτής της παράστασης, που αγάπησα τόσο
πολύ, της δόθηκα με τον πιο απόλυτο τρόπο και δέθηκα μαζί της».

Το «Ηφαίστειο» που άρχισε τον Αύγουστο του 1997, με πολύωρες επίπονες τρίμηνες
πρόβες και έδωσε 210 παραστάσεις, κλείνει τον κύκλο του τον Μάρτιο του 1999.
Συγκινημένη η Άλκηστη εξομολογείται:

«Είναι ό,τι πιο τολμηρό, πιο κουραστικό, πιο επικίνδυνο και πιο μαγικό έχω
κάνει. Δεν θα πάψω ποτέ να λέω πόσο δέθηκα με τους ανθρώπους που γέννησαν αυτή
την παράσταση.

Θα 'χω πάντα μέσα μου την αφοσίωση και την αγάπη της Λίνας, το δόσιμο και τις
ατέλειωτες ώρες πρόβας του Νίκου, το ταλέντο και τη σκληρή δουλειά του Δημήτρη.

Κλείνω τα μάτια κι έχω μπροστά μου τις υπέροχες ώρες "συνομιλίας σπρωξίματος"
του Παπαϊωάννου, τον ιδρώτα και την αγωνία του Αντύπα, τα αμέτρητα τσιγάρα και
τη σπίθα στα μάτια της Λίνας, τους τεχνικούς που κινούσαν τα νήματα, τους
φωτιστές που κρέμονταν σε ύψος 9 μέτρων και όλους αυτούς που δουλέψαμε κι
αγαπήσαμε αυτή την ιστορία. Δεν θα μπορούσα να φανταστώ καλύτερη παρουσίαση
αυτών των τραγουδιών».

Η Άλκηστη μιλάει για τους συνεργάτες της περισσότερο απ' όσο για τον εαυτό
της. Τους έχει πάντα δίπλα της και όταν ο δρόμος ανοίγει για να προχωρήσει
μόνη της. Και έτσι δεν κινδυνεύει από τον ναρκισσισμό του καλλιτέχνη που μόνος
στο βάθρο «εισπράττει» δόξα και αγάπη.

«Το να 'ναι μόνος ο καλλιτέχνης είναι κάτι εύκολο, αλλά δεν με αφορά. Το
"μαζί" να μοιραζόμαστε με γεμίζει. Οι φίλοι μου, οι συνεργάτες μου είναι η
οικογένειά μου. Η πορεία μαζί τους είναι μια γοητευτική περιπέτεια. Μέσα από
πάρα πολλές δυσκολίες, μέσα από κόντρες έχουμε δεθεί σε μιαν ουσία μοναδική».

Με τη Λίνα Νικολακοπούλου και τον Νίκο Αντύπα θα ξεκινήσουν και για την
επόμενη περιπέτεια. Έναν νέο κύκλο τραγουδιών. Πρώτα όμως θα κλείσουν τον
κύκλο του «Ηφαιστείου», με τις συναυλίες στην Ευρώπη και έναν live δίσκο από
τις καλύτερες στιγμές του «Ηφαιστείου».

«Αυτός ο υπέροχος κύκλος κλείνει όπως του άξιζε. Μέσα από αυτό το δύσκολο
θέαμα, όπου παρέσυρα και παρασύρθηκα, κατάλαβα ότι αξίζει τον κόπο να είσαι
καλλιτέχνης. Θα θυμάμαι πάντα μάτια, χαμόγελα ανθρώπων ευχαριστημένων και θα
νιώθω το αεράκι που ανάσαινε στην πλάτη μου, καθώς άνοιγε η αυλαία, αυτού του
υπέροχου θεάτρου που τόσο αγάπησα».

Και ο νέος δίσκος; «Τώρα μόλις ανοίγουμε την πρώτη σελίδα. Μόλις γράφουμε τα
ονοματεπώνυμά μας σε αυτήν, όπως τα παιδιά στο σχολειό. Πριν αρχίσουν να
γράφουν στο καινούργιο τετράδιο».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16366P011</ED>
<ID>
ID:21001

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P01&aa=1</URL></REF>


Article

<CATEGORY>vin09</CATEGORY>

 <H2>Συνέντευξη </H2>
Η Μέριλ Στριπ και τα... χρεωστούμενα στη μύτη της!

σελ. 5
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16366P012</ED>
<ID>
ID:21054

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P01&aa=2</URL></REF>


Article

<CATEGORY>vin09</CATEGORY>

 <H2>Τηλεκριτική </H2>
Για ένα γελαστό φλας μπακ γράφει η Μαρία Παπαδοπούλου

σελ. 7
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16366P013</ED>
<ID>
ID:21093

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P01&aa=3</URL></REF>


Article

<CATEGORY>vin09</CATEGORY>

 <H5>ΝΤΟΚΙΜΑΝΤΕΡ ΓΙΑ ΤΟΝ Μ. ΚΑΤΣΑΡΟ ­ ΑΦΙΕΡΩΜΑ ΣΤΟΝ ΘΟΔΩΡΟ ΑΓΓΕΛΟΠΟΥΛΟ
</H5><H5>Η αθέατη συμβολή της γυναίκας στον «Κοινό λόγο»
</H5><H2>«Σκοτεινός συνωμότης»
</H2>
Με τίτλο «Σκοτεινός συνωμότης, Μιχάλης Κατσαρός» προβάλλεται απόψε στις 8.30,
στο Γαλλικό Ινστιτούτο Αθηνών (Σίνα 31, τηλ. 3624.301), το ντοκιμαντέρ του
Λευτέρη Ξανθόπουλου για τον ποιητή, που είναι παραγωγή της «Cinetic». Μετά την
προβολή θα ακολουθήσει συζήτηση για τον Κατσαρό, με την παρουσία τού σκηνοθέτη
και εισηγητές τους ποιητές Γιώργο Κακουλίδη, Γιώργο Μαρκόπουλο και Γιώργο Χρονά.

ΤΙΜΗΤΙΚΗ

Τιμητική εκδήλωση για τον Θόδωρο Αγγελόπουλο οργανώνεται απόψε στις 8.30, στην
αίθουσα «Πλειάδες» του Πολιτιστικού Κέντρου του Δήμου Κορυδαλλού (Γρ. Λαμπράκη
και Ταξιαρχών, τηλ. 4970.475). Για την τριαντάχρονη κινηματογραφική δημιουργία
του σκηνοθέτη θα μιλήσουν οι Νίκος Κολοβός, Μαρία Κομνηνού, Πέτρος Μάρκαρης,
Lino Micciche και Βασίλης Ραφαηλίδης. Τη συζήτηση θα συντονίσει η Ειρήνη Στάθη
και την εκδήλωση θα παρουσιάσουν η Εύα Κοταμανίδου και ο Στράτος Τζώρτζογλου.
Τιμητική πλακέτα στον Θ. Αγγελόπουλο θα απονείμει ο δήμαρχος Κορυδαλλού
Στέφανος Χρήστου, ενώ η Ελένη Καραΐνδρου θα παίξει ζωντανά συνθέσεις της από
τις ταινίες του. Η σκηνοθεσία είναι του Αλέξανδρου Λαμπρίδη.

ΣΥΝΑΥΛΙΑ

Με τη «Λωξάντρα» της Μαρίας Ιορδανίδου «συνομιλεί» το βράδυ στις 8.30, στο
Ίδρυμα Μελίνα Μερκούρη, η Ορχήστρα των Χρωμάτων (Αλεξάνδρου Σούτσου 18, στο
Κολωνάκι, τηλ. 3628.589). Μικρασιατικά τραγούδια θα ερμηνεύσουν η Αναστασία
Έδεν και ο Ζαχαρίας Καρούνης. Προσκεκλημένη της βραδιάς, μια σύγχρονη
Λωξάντρα, η μελετητήρια της ελληνικής κουζίνας και μαγείρισσα Εύη Βουτσινά.

ΟΠΕΡΑ

Σκηνή από την όπερα «Ο Φαρμακοτρίφτης» του Χάιντν, (θέατρο Κολλεγίου Αθηνών)

Την τρίπρακτη κωμική όπερα του Χάιντν «Ο Φαρμακοτρίφτης» παρουσιάζει το βράδυ
στις 8.30, στο Θέατρο του Κολλεγίου Αθηνών (Στεφάνου Δέλτα 15, στο Παλαιό
Ψυχικό, τηλ. 6717.523), η καλλιτεχνική εταιρεία «Πολύμνια», σε μουσική
διεύθυνση Γιώργου Αραβίδη. Ερμηνεύουν οι τενόροι Αντώνης Κορωναίος και Νίκος
Στεφάνου, η σοπράνο Μαρία Κόκα και η μέτζο σοπράνο Βάγια Κωφού.

ΧΟΡΟΣ

Τα χοροδράματα «Ορέστης» και «Τρωάδες» παρουσιάζει το βράδυ στις 9.30, στο
θέατρο «Κνωσός», η «Θεατροκίνηση» (Λασκάρεως 2, τηλ. 6469.634), σε χορογραφία
Ισίδωρου Σιδέρη και Κυριάκου Κοσμίδη και διδασκαλία Χριστίνας Βασιλοπούλου.

*** Σε ήχους Σούμπερτ χορεύει απόψε, στο θέατρο «Σφενδόνη» (Μακρή 4, στου
Μακρυγιάννη, τηλ. 9235.296), η «Σχεδία» Ομάδα Χορού.

ΘΕΑΤΡΟ

Μια σειρά μονοπράκτων του Δημήτρη Ψαθά με γενικό τίτλο «Οι τρελοί της εποχής»
παρουσιάζει από σήμερα, στο θέατρο «Έναστρον» (Μπουμπουλίνας και Δεληγιάννη
19, τηλ. 8223.933), η Ανώτερη Σχολή Θεάτρου Μαίρης Βογιατζή Τράγκα, σε
σκηνοθεσία Βασίλη Ρίτσου. Την επίσημη πρώτη θα προλογίσουν ο Γιώργος Τράγκας,
ο Γιάννης Μόρτζος και η Μαρία Ψαθά.

*** «Ταξίδι στο Μπράιντγουντ» του Βασίλη Αργυρόπουλου το απόγευμα στις 7, στο
θέατρο «Εμπρός» (Ρήγα Παλαμίδη 2, στου Ψυρή), με πρωταγωνίστρια τη Ράνια
Οικονομίδου και με τη συμμετοχή της Εύης Μανιδάκη. Την παράσταση θα
ακολουθήσει συζήτηση με θέμα «Θέατρο και ρατσισμός», στην οποία θα λάβουν
μέρος οι Ιάκωβος Καμπανέλλης, Δηώ Καγκελλάρη, Βασίλης Παπαβασιλείου και
Σταύρος Ζουμπουλάκης.

*** Ο «Νεκρός» του Ζορζ Μπατάιγ ανεβαίνει το βράδυ στις 9.30, στο θέατρο «Νέο
Ριάλτο» (Κυψέλης 54 και Αγίου Μελετίου, τηλ. 8827.000), σε μετάφραση Αγγελικής
Πετρά, σκηνοθεσία Millas και σκηνικά και κοστούμια Κοσμά Πανωρίδη και Μαρίας
Καραθάνου. Παίζουν οι Μαρίνα Κράλλη, Έλενα Γιαννακοπούλου και Παναγιώτης Κρητικός.

*** Η παράσταση «Pres-sure points», βασισμένη σε επτά έργα του Μπέρτολτ
Μπρεχτ, παρουσιάζεται από σήμερα, στη δεύτερη σκηνή του Θεάτρου «Μουσούρη»
(Πλατεία Καρύτση 6. τηλ. 3310.916), σε απόδοση κειμένων και στίχους Παναγιώτη
Μέντη, σενάριο και σκηνοθεσία Αναστάσιου Βασιλείου, σκηνικά και κοστούμια
Παναγιώτη Πασχίδη, κίνηση Αντιγόνης Γύρα και φωτισμούς Παντελή Πετράκη και
Αναστάσιου Βασιλείου. Παίζουν οι Δήμητρα Χατούπη, Θανάσης Νικόπουλος, Εύη
Στοΐδου και Δημήτρης Γιαννακόπουλος.

*** Για τη διηγηματογραφία του Δημοσθένη Βουτυρά και του Μιχαήλ Μητσάκη μιλούν
το βράδυ στις 8, στο «Θέατρο της οδού Κεφαλληνίας» (Κεφαλληνίας 16, τηλ.
8838.727) η Πέγκυ Κουνενάκη και ο Δημήτρης Τσατσούλης, στο πλαίσιο του
αφιερώματος στο ελληνικό διήγημα, που διοργανώνει η θεατρική εταιρεία «Πράξη».

ΟΜΙΛΙΑ

Με θέμα «Παραστάσεις πλοίων από την Αμοργό» μιλάει το απόγευμα στις 7, στο
Μουσείο Κυκλαδικής Τέχνης (Νεοφύτου Δούκα 4), η καθηγήτρια της Κλασικής
Αρχαιολογίας στο Πανεπιστήμιο Ιωαννίνων, Λίλα Μαραγκού.

ΦΩΤΟΓΡΑΦΙΑ

«Ελλάδα - Αλβανία: μια αιωνιότητα και μια ημέρα» είναι ο τίτλος της έκθεσης
φωτογραφίας του Δημήτρη Σοφικίτη, που εγκαινιάζεται το βράδυ στις 8, στην
αίθουσα τέχνης «Αλέξανδρος Γαρδέλης» (Λεωφ. Κηφισίας 207).

ΑΠΟΦΟΙΤΟΙ

Θα κόψουν την πίτα τους και θα κάνουν αρχαιρεσίες για νέο Διοικητικό Συμβούλιο
οι απόφοιτοι του Ελληνικού Εκπαιδευτηρίου Ι.Μ. Παναγιωτόπουλου απόψε (6 μ.μ.)
στο Παλαιό Ψυχικό (Ν. Λύτρα 14, τηλ. 6776.010).


«Μία καταγραφή της νεώτερης ελληνικής ιστορίας μέσα από τον ανώνυμο γυναικείο
λόγο: η αθέατη συμβολή της γυναίκας στη σύγχρονη ιστορία». Αυτό είναι το θέμα
της εκδήλωσης, που οργανώνει η ευρωβουλευτής Αγγέλα Κοκκόλα. Στο πλαίσιο της
εκδήλωσης που θα πραγματοποιηθεί απόψε στο θέατρο του Νέου Κόσμου (Αντισθένους
7 και Θαρύπου, Φιξ, πληρ. 3312.055), θα παρουσιαστεί και ένα έργο που μιλάει
με τον πιο «ζωντανό» τρόπο γι' αυτό το θέμα.

Πρόκειται για τον «Κοινό λόγο» της Έλλης Παπαδημητρίου, που θεατροποίησε ο
Βαγγέλης Θεοδωρόπουλος.

Ο «Κοινός λόγος» είναι αφηγήσεις ανωνύμων, καταγραμμένες από την Έλλη
Παπαδημητρίου (1906-1993), που χρονικά καλύπτουν το διάστημα από τις ειρηνικές
μέρες στη Μικρά Ασία, πριν από την Καταστροφή, έως τον Εμφύλιο και τα κατοπινά
δύσκολα χρόνια. Οι αφηγήσεις αυτές έχουν ως κοινό εφόδιο τον λόγο των κοινών
ανθρώπων, που συναρμολογεί σωστά την εποχή τους, το πάθος και το κλίμα της,
τον ταπεινό και τον κορυφωμένο ηρωισμό. Όπως γράφει η Έλλη Παπαδημητρίου (τα
κείμενα αυτά έχουν εκδοθεί σε 4 τόμους) «συμπυκνώνουν την πολύ στέρεη, αθάνατη
τέχνη του προφορικού λόγου, εκπληρώνουν από την πρώτη, άγραφτη μορφή τον σκοπό
τους, σκοπό και κάθε τέχνης: τη μετάδοση. Ο ρυθμός είναι γοργός, όπως σε καλή
ρεαλιστική ταινία. Η σύνθεση αυτοσχέδια, μα πειστική όσο και η πραγματικότητα.
Δεν βαραίνει με πλάγιες επιδιώξεις φιλολογικές, διδακτικές (...)».

Στην παράσταση που οργάνωσε ο Βαγγέλης Θεοδωρόπουλος επέλεξε αποσπάσματα από
γυναικεία κείμενα, τα οποία ερμηνεύουν με βαθιά συγκίνηση και αλήθεια η Σούλα
Αθανασιάδου, η Ανθή Ανδρεοπούλου, η Γιάννα Ανδρεοπούλου, η Όλγα Δαμάνη, η
Μαρία Κατσανδρή και η Τζένη Παπαδοπούλου.

Η παράσταση πρωτοπαρουσιάστηκε το καλοκαίρι του 1997 στην αυλή του θεάτρου του
Νέου Κόσμου, σε σκηνικά και κοστούμια Αντώνη Δαγκλίδη, μουσική Κώστα Βόμβολου
και φωτισμούς Βασίλη Καψούρου.

Η παράσταση του «Κοινού λόγου» επελέγη για να παρουσιαστεί στην εκδήλωση της
Κοινοβουλευτικής Ομάδας του ΠΑΣΟΚ στο Ευρωπαϊκό Κοινοβούλιο, για να
μνημονευθούν τρεις σημαντικοί σταθμοί της νεώτερης ιστορίας μας.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16366P021</ED>
<ID>
ID:21004

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P02&aa=1</URL></REF>


Article

<CATEGORY>vin09</CATEGORY>

 <H2>19 σελίδες, μια ζωή...
</H2>
<AUTHOR>Ε.Φ.</AUTHOR>

Νίκος Γκάτσος

Οι ποιητικές συλλογές έχουν δικαίωμα στις λεπτές, μικρές εκδόσεις. Λεπτά
βιβλία, για επίλεκτες λέξεις. Οι ποιητές διαλέγουν πιο προσεκτικά τις λέξεις
που χρησιμοποιούν από ό,τι οι άλλοι λογοτέχνες. Αυτό το αξίωμα ενίοτε παύει να
ισχύει, όπως επισημαίνει η «Ντέιλι Τέλεγκραφ». Όμως η επανεκτύπωση της
«Αμοργού» του Νίκου Γκάτσου από τις εκδόσεις Anvil, για να τιμήσει τη
μεταφράστριά του, Σάλι Πέρσελ, που χάθηκε την περασμένη χρονιά, δίνουν νόημα
στο αξίωμα του ποιητικού λόγου. Δύσκολο να κρατήσεις το ύφος του ποιητή στην
αγγλική γλώσσα. Όμως η δουλειά της Πέρσελ πάνω στο κείμενο κρατάει το
σουρεαλιστικό φάσμα σε αναβρασμό, ανάλογο του Ρεμπό. Ο Γκάτσος αφιέρωσε τη
μακρόχρονη ποιητική ζωή του σε αυτό το έργο, που απλώνεται σε 19 μόλις
σελίδες. Επομένως γιατί να μην αξίζουν οι οκτώ λίρες για την απόκτησή του;
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16366P022</ED>
<ID>
ID:21056

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P02&aa=2</URL></REF>


Article

<CATEGORY>vin09</CATEGORY>

 <H2>«Σκίζει» η έκθεση κοσμήματος
</H2>
<AUTHOR>Π.Κ.</AUTHOR>

Ξεπέρασαν τις 155.000 οι επισκέπτες του Μουσείου Πούσκιν της Μόσχας που είδαν
την έκθεση «Ηλίας Λαλαούνης». Σύγχρονο κόσμημα 1957-1997, με τετρακόσια ένα
εκθέματα από τις συλλογές του Μουσείου Λαλαούνη στην Αθήνα. Ήταν τέτοια η
επιτυχία της έκθεσης, που πήρε παράταση, μέχρι τις 24 Ιανουαρίου. Το Μουσείο
Λαλαούνη δεν προλαβαίνει να απαντά σε προσκλήσεις. Το πρόγραμμά του
περιλαμβάνει περιοδεία των ελληνικών κοσμημάτων σε μουσεία της Γερμανίας, της
Ισπανίας, της Ινδίας, των ΗΠΑ κ.ά.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16366P023</ED>
<ID>
ID:21095

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P02&aa=3</URL></REF>


Article

<CATEGORY>vin09</CATEGORY>

 <H2>Funky Βεργίνα!
</H2>
<AUTHOR>Χ.Π.</AUTHOR>

«Αγαπημένε μου Θοδωρή, θα απορείς βέβαια που σου γράφω ενώ προχθές ήσουν
εδώ...». Δεν θα πήγαινε ποτέ ο νου σας, αλλά αυτό είναι ένα κομμάτι τζαζ. Ναι,
μάλιστα, το γράμμα της Ασημίνας Ρέλλου προς τον γιο της, τον Θοδωρή. Ο Θοδωρής
τι δουλειά κάνει; Σωστή η ερώτηση. Λοιπόν ο Θοδωρής Ρέλλος παίζει σαξόφωνο και
είναι μέλος του γκρουπ Mode Plagal που μόλις πριν από λίγο καιρό κυκλοφόρησε
τον δεύτερο προσωπικό του δίσκο (από τη Λύρα). Όσοι παρακολουθούν την ελληνική
τζαζ σκηνή γνωρίζουν τι εστί Mode Plagal ­ γκρουπ που υπάρχει από το 1990 και
το οποίο έχει συνδυάσει την τεχνοτροπία της τζαζ με παραδοσιακή μουσική και
πάμπολλα άλλα μουσικά στοιχεία. Αυτή η δεύτερη δουλειά τους όμως είναι
ανεπανάληπτη σε φαντασία, σε κέφι και κυρίως σε χιούμορ. Καλαματιανό τζαζ; Και
όμως γίνεται. Κάλαντα τζαζ; Και αυτό γίνεται ­ εδώ έγινε το γράμμα της μαμάς
Ρέλλου. Επιτέλους ένας δίσκος με χιούμορ φτιαγμένος από δεξιοτέχνες μουσικούς.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16366P024</ED>
<ID>
ID:21114

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P02&aa=4</URL></REF>


Article

<CATEGORY>vin09</CATEGORY>

 <H2>Στις γειτονιές του κόσμου
</H2>
<AUTHOR>Π.Θ.Κ.</AUTHOR>

Εικόνες από τις γειτονιές του κόσμου θα κυριαρχήσουν στο Φεστιβάλ Ντοκιμαντέρ
Θεσσαλονίκης, που αρχίζει σήμερα και θα διαρκέσει μία εβδομάδα με προβολές
περισσότερων από 80 ταινιών απ' όλες τις μεριές της Γης. Το Φεστιβάλ θα
περιλαμβάνει τις εξής ενότητες: «Όψεις του κόσμου», με φιλμ που αφορούν
σύγχρονα θέματα κοινωνικού και ιστορικού περιεχομένου. «Πορτρέτα - Ανθρώπινες
διαδρομές», με την καθημερινότητα σε πρώτο πλάνο. «Η καταγραφή της μνήμης»
γύρω από γεγονότα που διαμόρφωσαν μια νέα αντίληψη για την πραγματικότητα.
«Ανθολογία - ελληνικά ντοκιμαντέρ», με επιλογή από ντοκιμαντέρ Ελλήνων
δημιουργών. Και την πραγματοποίηση δύο αφιερωμάτων στον διάσημο
ντοκιμαντερίστα Γιόρις Ίβενς και τον Δημήτρη Μαυρίκιο.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16366P025</ED>
<ID>
ID:21124

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P02&aa=5</URL></REF>


Article

<CATEGORY>vin09</CATEGORY>

 <H5></H5><H5>ΥΠΟΘΕΣΗ ΠΛΑΣΤΟΓΡΑΦΙΑΣ ΕΡΓΩΝ ΤΕΧΝΗΣ ΣΥΓΚΛΟΝΙΖΕΙ ΤΗ ΒΡΕΤΑΝΙΑ
</H5><H2>Πλημμύρισε η αγορά με πλαστά
</H2>
<H3>«Πρωταρχικό του κίνητρο υπήρξε το κέρδος», ισχυρίστηκε ο δημόσιος κατήγορος.
Υπόθεση Τζον Ντριου. Ή αλλιώς, πώς ένας πραγματικά ευφυής Βρετανός κατάφερε να
στήσει ­ και να συντηρήσει επί δέκα συναπτά έτη ­ τη μεγαλύτερη επιχείρηση
διακίνησης πλαστών ζωγραφικών έργων. Χωρίς κανείς να αντιληφθεί το παραμικρό.
</H3>
«Η Σταύρωση» του Γκράχαμ Σάδερλαντ, έτσι όπως τη συνέλαβε και την...
αντέγραψε ο Τζον Μάιατ υπό τις εντολές του εγκεφάλου της πλαστογραφίας Τζον
Ντριου (άνω δεξιά)

Ο Τζον Ντριου ξεκίνησε την καριέρα του στον χώρο της τέχνης πριν από μία
δεκαετία. Αφορμή στάθηκε μια αγγελία που είδε στο έντυπο «Private Eye»:
«Αναζητώ εργασία ως ζωγράφος αυθεντικών αντιγράφων». Έκκληση ενός ταλαντούχου
άλλα άσημου ­ και κατά συνέπεια άφραγκου ­ καλλιτέχνη: του Τζον Μάιατ. Και ο
Ντριου αποφάσισε να του δώσει μία ευκαιρία. Τον προσέλαβε, με μισθό 250
αγγλικές λίρες (περίπου 150.0000 δρχ.) το κομμάτι, για να παράγει πίνακες
αφηρημένου ύφους, αντίγραφα έργων διάσημων ζωγράφων, όπως των Ζαν Ντουμπουφέ,
Νικολά ντε Σταλ, Μαρκ Σαγκάλ, Γκράχαμ Σάδερλαντ, Μπεν Νίκολσον και Αλμπέρτο
Τζιακομέτι. Στη συνέχεια, προσέφερε ως δωρεά 20.000 αγγλικές λίρες (περίπου 9
εκατ. δρχ.) στην Τέιτ Γκάλερι του Λονδίνου. Ο λόγος; Προκειμένου να αποκτήσει
πρόσβαση στα αρχεία της και παραποιώντας τα, να περνάει τα αντίγραφα που είχε
στα χέρια του για αυθεντικά, προτού τα πουλήσει έναντι αδράς αμοιβής σε
μεσάζοντες του Λονδίνου ή του εξωτερικού.

Με δείκτη ευφυΐας 165 και μία αξιοζήλευτη ικανότητα να «ιδιοποιείται» πολλές
διαφορετικές προσωπικότητες, ο Ντριου κατάφερνε πάντα να πείθει τους
επαγγελματίες για την ακεραιότητά του και να τους εντυπωσιάζει με τις γνώσεις
του γύρω από την τέχνη. Το θράσος του ήταν τόσο μεγάλο που δεν δίστασε να
γράψει στους συγγενείς κάποιων καλλιτεχνών προκειμένου να τους ζητήσει να
πιστοποιήσουν την αυθεντικότητα των αντιγράφων! Είχε όμως αποκτήσει και
ικανότατους συνεργούς: μέχρι και ένα τάγμα καθολικών ιερέων κατάφερε να πείσει
να του χορηγεί πλαστά πιστοποιητικά αυθεντικότητας..

Σύμφωνα με τον Τζόναθαν Σιρλ, έναν από τους ντετέκτιβ που είχαν αναλάβει την
εξιχνίαση της υπόθεσης, η συμπεριφορά του Ντριου υποδηλώνει βαθιά περιφρόνηση
απέναντι σε κάθε μορφή εξουσίας: «Νιώθει την ανάγκη να αποδείξει ότι ακόμα και
στον δικό τους τομέα είναι ικανότερος και εξυπνότερος». Και από ό,τι φαινόταν
τόσο καιρό, τα κατάφερε μια χαρά. Όπως είχε καταφέρει στα 22 του χρόνια να
πείσει τον διευθυντή ενός σχολείου ότι ήταν πτυχιούχος Φυσικής και επρόκειτο
να ξεκινήσει το διδακτορική του στην Οξφόρδη: αν δεν τον είχε αναγνωρίσει ένας
παλιός γνωστός του, θα είχε πιθανόν συνεχίσει ανενόχλητος την καριέρα του ως
εκπαιδευτικός. Για να καταλήξει να γίνει ένας «αξιοσέβαστος» έμπορος έργων τέχνης.

Η αποκάλυψη της κομπίνας που είχε σκηνοθετήσει είχε καταστροφικές συνέπειες:
πέρα από το ότι αμαύρωσε τη φήμη κάποιων από τους μεγαλύτερους καλλιτέχνες του
αιώνα, έφερε και σε πολύ δύσκολη θέση πολλές γκαλερί ­ αλλά και αρκετές
εταιρείες πλειστηριασμών. Περιλαμβανομένων των Σόθμπις και Κρίστις, που
προσπαθούν τώρα, μάταια, να διασκεδάσουν τις εντυπώσεις.

Η βρετανική αστυνομία έχει καταφέρει να εντοπίσει μέχρι σήμερα εξήντα πλαστούς
πίνακες ­ αλλά πιστεύει ότι τουλάχιστον 140 ακόμα βρίσκονται στην αγορά. Η
άποψη ενός ειδικού; «Ο άνθρωπος αυτός κατάφερε να πλημμυρίσει τόσο την
ευρωπαϊκή όσο και την αμερικανική αγορά με δεκάδες πλαστούς πίνακες. Και είναι
δεδομένο ότι θα σημειωθεί ­ σημειώνεται ήδη ­ μια σημαντική πτώση των τιμών
μέχρι να ξεκαθαριστούν όλα».

Ο Ντριου αντιμετωπίζει τώρα ποινή φυλάκισης έως και 12 έτη για συνωμοσία με
σκοπό την εξαπάτηση και για παραχάραξη έργων τέχνης. Και αν αναρωτιέστε πώς
αυτός ο τόσο ευφυής άνθρωπος έπεσε στα δίχτυα της βρετανικής δικαιοσύνης μετά
δέκα χρόνια επιτυχιών, η απάντηση ακούσει στο όνομα Βησθαβεέ Γκούντσμιντ.
Ήτοι, η πρώην σύζυγος τού εν λόγω κυρίου, μητέρα των δύο παιδιών του και ένας
από τους βασικότερους μάρτυρες κατηγορίας. Διότι όταν ο Ντριου την εγκατέλειψε
για χάρη μιας άλλης, η εβραϊκής καταγωγής Γκούντσμιντ αποφάσισε, ούτε λίγο
ούτε πολύ, να τον καταστρέψει. Υποτίθεται, βέβαια, ότι δεν γνώριζε τις
παράνομες δραστηριότητες του συζύγου της. Μέχρι τη στιγμή ­ μετά τον χωρισμό
τους ­ που ανακάλυψε ανάμεσα στα χαρτιά του κάποια ενοχοποιητικά γράμματα του
Τζον Μάιατ. Κατά πώς φαίνεται όμως, το μεγαλύτερο σφάλμα του Ντριου δεν ήταν
ότι ξέχασε σπίτι του τα γράμματα. Ήταν ότι υποτίμησε το σθένος της επιθυμίας
για εκδίκηση μιας προδομένης γυναίκας.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16366P031</ED>
<ID>
ID:21005

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P03&aa=1</URL></REF>


Article

<CATEGORY>vin09</CATEGORY>

 <H2>Κλοπή στο σπίτι-μουσείο του Αλέξανδρου Παπαδιαμάντη </H2>
ΒΟΛΟΣ

Άγνωστος δράστης έκλεψε από το σπίτι-μουσείο του Αλέξανδρου Παπαδιαμάντη, στη
Σκιάθο, ανυπολόγιστης ιστορικής αξίας αντικείμενα. Η κλοπή πρέπει να έγινε την
περασμένη εβδομάδα και ο δράστης πήρε προσωπικά αντικείμενα του Παπαδιαμάντη
που υπήρχαν εκεί ως εκθέματα, και τα οποία είναι από τα ελάχιστα που έχουν
απομείνει. Τα μόνα στοιχεία που έχουν οι αστυνομικές αρχές στη διάθεσή τους
είναι ένα μπουκάλι βότκα που βρέθηκε μέσα στο σπίτι, καθώς και μερικές κηλίδες
αίματος ­ ο δράστης μάλλον τραυματίστηκε όταν έσπασε τη βιτρίνα, πάνω στην
οποία υπάρχουν αποτυπώματά του.

Σύμφωνα με την Αστυνομία, ο δράστης αφαίρεσε δύο αμμοδοχεία, ένα κομπολόι, μία
πλεκτή καπνοσακούλα, μία σφραγίδα, προσωπικά αντικείμενα, τρία πιάτα
πορσελάνης, ενώ προξένησε και φθορές. Τη διάρρηξη κατήγγειλε στην Αστυνομία
χθες η υπεύθυνη του μουσείου Αθηνά Επιφ. Παπαγεωργίου, σύμφωνα με την οποία η
κλοπή διεπράχθη από 6 έως 11 Φεβρουαρίου.

Η είδηση της διάρρηξης συντάραξε τη μικρή κοινωνία της Σκιάθου. Για όλους,
αλλά ιδιαίτερα για τους Σκιαθίτες, η απώλεια αυτή ισοδυναμεί με την απώλεια
ενός αγαπημένου προσώπου, με βεβήλωση της μνήμης και της προσφοράς του μεγάλου
συμπατριώτη τους.

Για τον λόγο αυτό και για την περίπτωση που ο δράστης δεν γνωρίζει την
ιστορική και εθνική σημασία των αντικειμένων που έκλεψε, όλοι οι κάτοικοι της
Σκιάθου του απευθύνουν έκκληση να τα επιστρέψει. Όπως είπε στα «ΝΕΑ» αργά χθες
βράδυ η υπεύθυνη για το σπίτι του Παπαδιαμάντη κ. Αθηνά Παπαγεωργίου, ο
δράστης θα πρέπει να είναι νεαρός ο οποίος δεν γνώριζε τι έκανε. Εκτός από τα
πράγματα που πήρε, είχε ρίξει στο πάτωμα τα βιβλία, τα οποία μάλιστα
ποδοπάτησε, χωρίς ωστόσο να τα καταστρέψει, ενώ είχε ανοίξει και τα συρτάρια.
Ο δράστης όταν έσπασε την προθήκη τραυματίστηκε στο χέρι και άφησε ίχνη
αίματος σε διάφορα στοιχεία. Παρά τις έρευνες της Αστυνομίας δεν έχει εντοπιστεί.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16366P032</ED>
<ID>
ID:21057

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P03&aa=2</URL></REF>


Article

<CATEGORY>vin09</CATEGORY>

 <H5>49η ΜΠΕΡΛΙΝΑΛΕ
</H5><H5>Ημέρα 6η
</H5><H2>Σαίξπηρ, ο πρώτος σόου μπίζνεσμαν
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Τα αίματα άναψαν για τα καλά. Από τη μια Τέρενς Μάλικ με «Λεπτή κόκκινη
γραμμή» πολέμου. Από την άλλη «Ερωτευμένος Σαίξπηρ». Και ενδιαμέσως η μικρή
Δανία με το «Δόγμα» του Λαρς φον Τρίερ!
</H3>
Να δούμε τώρα τι θα προκύψει από την Κριτική Επιτροπή, υπό την ηγεσία της
σινιόρας Μολίνα. Αν και μόλις διανύουμε το μέσον της διαδρομής, οι μνηστήρες
της Χρυσής Αρκούδας «φωνάζουν» από μίλια μακριά!

Ο «Ερωτευμένος Σαίξπηρ» με τις 13 (!) υποψηφιότητες είναι ο μεγάλος αντίπαλος
του τρίωρου πολεμικού έπους του Τέρενς Μάλικ. Το Βερολίνο φέτος κρατάει καλά
χαρτιά. Φουλ του άσου! Θα με θυμηθείτε όταν... τα δείτε συντόμως στην Αθήνα.
Ας τα πάρουμε κατά αλφαβητική σειρά:

Αμερική: Σε ρόλο one man show. Όχι μόνη της. Με τους Αγγλοσάξονες...
συνοδοιπόρους της!

Μπρους Γουίλις: Ήρθε για την ταινία «Το πρωινό των πρωταθλητών» του Άλαν
Ρούντολφ. Προκάλεσε αναμενόμενο πανικό, αλλά δεν «είπε» τίποτα, εκτός «είμαι
τυχερός που παίζω και σε υπερ-παραγωγές του Χόλιγουντ και σε ανεξάρτητες».

Γερμανία: Πολύ καλή εμφάνιση με την τρυφερή ταινία του Αντρέας Ντρέσεν «Καθώς
πέφτει η νύχτα».

Δανία: Μικρή, αλλά με μια ταινία να μετά συγχωρήσεως, Μιφούνε τιτλοφορείται,
είναι παραγωγής «Δόγμα 95» του Λαρς φον Τρίερ, σε σκηνοθεσία του νεαρού Σέρεν
Κραγκ Γιάκομπσον. Ένα σας λέω. Μετά την προβολή δημιουργήθηκε το αδιαχώρητο
στα γραφεία της Δανίας! Ποτέ άλλοτε ­ έγραψαν οι Γερμανοί ­ δεν συνέβη
παρόμοιο γεγονός. Πέντε Γάλλοι, τέσσερις Αμερικανοί και δύο Βρετανοί διανομείς
πλειοδοτούσαν για τον Δανό... Μιφούνε. Στοιχηματίζουν πως θα πάει καλύτερα στα
ταμεία από την «Οικογενειακή γιορτή» του Βίντεμπεργκ.

Ελληνικό Κέντρο Κινηματογράφου: Με πολλές αθηναϊκές αφίξεις. Λόγω ονόματος και
κεκτημένης ταχύτητας βρίσκεται ακόμα στις Κάννες, στον Φοίνικα και στην «Αιωνιότητα».

Άκι Καουρισμάκι: Μάγκας! Έκανε «βουβή» ταινία. Ένα ρομαντικό μελόδραμα με το
όνομα «Γιούχα» από μυθιστόρημα του Φινλανδού Γιουχάνι Άχο (1911). Λιτό,
συγκινητικό, εξαιρετικό. Είχε και το... θράσος να την πάει στο «Φόρουμ» κόντρα
στο επίσημο πρόγραμμα.

Μπεν Κίνγκσλεϊ: Έλεγε πως μόνο το 0,7% των Αμερικανών θεατών βλέπει ευρωπαϊκό
κινηματογράφο. Για ακόμα καλύτερες ισότιμες σχέσεις.

Νικ Νόλτι: Σχεδόν Βερολινέζος. Ξέμεινε λόγω «Πρωινού πρωταθλητών». Όμως είναι
δεύτερος και καταϊδρωμένος. Μπρους Γουίλις είναι αυτός. Για να καταλάβεις τι
λέει, χρειάζεσαι μεταφραστή. Σαν να μιλάει το αλκοόλ και το τσιγάρο. Πάντως
«τα 'ρίξε» στο Χόλιγουντ. Όταν πατάνε το πόδι τους στην Ευρώπη, θυμούνται την κουλτούρα.

Ο «Ερωτευμένος Σαίξπηρ» φέρνει τα πάνω κάτω και στο Βερολίνο, όπως και στα Όσκαρ

Άλαν Ρούντολφ: Από τους πιο υπερτιμημένους σκηνοθέτες. Το «Πρωινό των
πρωταθλητών» θα πάει... άπατο στα ταμεία. Μπρους Γουίλις - Νικ Νόλτι - Άλμπερτ
Φίνεϊ σε αλλεπάλληλες θεατρικές μούτες!

Σαίξπηρ: Τελικά ο «Ερωτευμένος Σαίξπηρ» ποιανού είναι; Των Αμερικανών ή των
Βρετανών; Τα λεφτά της παραγωγής είναι δολάρια. Η σύλληψη, το πρώτο σενάριο,
είναι του Αμερικανού Μαρκ Νόρμαν (στη συνέχεια ο Τομ Στόπαρντ το «ξεσκόνισε»)
και η απούσα ­ στο Βερολίνο ­ Γκουίνεθ Πάλτροου είναι Αμερικανίδα. Όλοι οι
άλλοι και όλα τα άλλα είναι βρετανικά. Το αμερικανο-βρετανικό μίγμα έσκισε.
«Τι ήταν ο Σαίξπηρ;» ρώτησε τον Μαρκ Νόρμαν, ιθύνοντα νου του θριάμβου. «Ο
πρώτος μπίζνεσμαν, ο πρώτος καθαρόαιμος "μπουρζουάς" του σοουμπίζνες». Όταν
απολαύσετε την ταινία στην Ελλάδα θα τον θυμηθείτε (άντε να το δει και όλο το
απαράτ του Εθνικού, μπας και βγάλει τον... Γουίλ από το μουσείο και τον ρίξει
στο πεζοδρόμιο).

Ρένος Χαραλαμπίδης: Ξυπόλυτος στ' αγκάθια. Βρέθηκε ­ ακουσίως επειδή το
«Κέντρο» τον διάλεξε ­ ανάμεσα σε άλλους 17 νέους, πολύ, μα πολύ υποσχόμενους
Ευρωπαίους σταρ. Ο Έλλην υποσχόμενος σταρ της Ευρώπης. Όλοι οι άλλοι είχαν από
δύο διεθνείς αναγνωρίσεις. 
Ο Ρένος «κατέβηκε» ως πρωταγωνιστής της κωμωδίας του Περράκη. Και γιατί αυτός;
(ρώτησα άνθρωπο του «Κέντρου»). «Επειδή τα τρία πρώτα κορίτσια της λίστας δεν
μπορούσαν να πάνε Βερολίνο λόγω θεατρικών υποχρεώσεων». Τουλάχιστον δεν
στέλνανε τον Στάθη Παπαδόπουλο ή τη Θεοδώρα Τζίμου, τα παιδιά της «Άκρης της
πόλης» που μετέχει και στο «Πανόραμα»; Τι είχες «Κέντρο»; Τι είχε πάντα!

Μονομαχία: Πόλεμος εναντίον Σαίξπηρ

Αουτσάιντερ: Δανία

Shooting star: Ρένος Χαραλαμπίδης!

Ονόματα: Μέριλ Στριπ, Μπρους Γουίλις, Νικ Νόλτι

Απούσα: Η Ιουλιέτα, Γκουίνεθ Πάλτροου

Θερμοκρασία (εντός αιθούσης): Καλή

Εκτός: Βελτιώνεται προς το... μηδέν

«Γιούχα»: Είναι τίτλος ταινίας Άκι Καουρισμάκι

Ρομαντισμός: «Γιούχα», η πιο αθώα ταινία της δεκαετίας

Έλληνες: Κυκλοφορούν στους δρόμους
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16366P041</ED>
<ID>
ID:21006

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P04&aa=1</URL></REF>


Article

<CATEGORY>vin09</CATEGORY>

 <H2>380 εκατομμύρια για έξι ελληνικές ταινίες
</H2>
Νίκος Περάκης, Λάκης Λαζόπουλος, Γιώργος Τσεμπερόπουλος, Ανδρέας Πάντζης,
Βασίλης Μαζωμένος και Βασίλης Ελευθερίου είναι οι τυχεροί σκηνοθέτες που το
Ελληνικό Κέντρο Κινηματογράφου ανακοίνωσε χθες ότι χρηματοδοτεί τις νέες τους
ταινίες, επαληθεύοντας το δημοσίευμα των «ΝΕΩΝ» ­ 10/2/99 ­, με συνολικό ποσό
380.000.000 δραχμών.

«Το τάμα» του Ανδρέα Πάντζη χρηματοδοτείται με 80.000.000 δρχ., «Η πίσω πόρτα»
του Γιώργου Τσεμπερόπουλου με το ίδιο ποσό, το «Άντρον υπάνδρων» του Νίκου
Περάκη με 70.000.000 δρχ., «Ο ύπνος» του Βασίλη Μαζωμένου με 55.000.000 δρχ.,
και «Η κοιλιά της μέλισσας» με το ίδιο ποσό.

Όσον αφορά το «Φοβού τους Έλληνες», τη νέα δουλειά του Λάκη Λαζόπουλου
(σκηνοθέτης ο Ελληνοαυστραλός Τζον Τατούλης, ενώ ως σεναριογράφος φέρεται στην
πρόταση του ΕΚΚ ο Τομ Γκάλμπρεθ), το ποσό χρηματοδότησης καθορίστηκε στα
40.000.000 δρχ. ­ προκαταβολή επί των εσόδων ­ κι έγινε ύστερα από σχετικό
αίτημα της παραγωγού εταιρείας που θα είναι υπεύθυνη και για τη διανομή της.

«Η δημιουργική προοπτική, χωρίς να παραβλέπεται και η δυνατότητα απήχησής τους
στο κοινό» είναι το σκεπτικό με το οποίο πήρε η νέα διοίκηση του ΕΚΚ τις
παραπάνω αποφάσεις για τις νέες παραγωγές.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16366P042</ED>
<ID>
ID:21058

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P04&aa=2</URL></REF>


Article

<CATEGORY>vin09</CATEGORY>

 <H5>Το ταξίδι του Ιάσονα
</H5><H2>ΒΙΒΛΙΟπαρουσίαση
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΣΟΦΙΑ ΖΑΡΑΜΠΟΥΚΑ. «Η αργοναυτική εκστρατεία». Εκδόσεις
«Κέδρος», 1998. Σελ. 60.

Είναι το 38ο βιβλίο της Σοφίας Ζαραμπούκα, η γνωστή από τη μυθολογία
«Αργοναυτική εκστρατεία». Ένα βιβλίο αρκετά προσεγμένο και πλαισιωμένο με
εντυπωσιακές εικόνες που καλύπτουν 27 ολόκληρες σελίδες, ώστε να είναι
ευχάριστο και προσιτό στα παιδιά στα οποία και απευθύνεται.

Η ιστορία της Αργοναυτικής Εκστρατείας είναι λίγο πολύ γνωστή. Ο Ιάσονας
μεγάλωσε κοντά στον Κένταυρο Χείρωνα, στις καταπράσινες πλαγιές του Πηλίου.
Εκεί τον είχε στείλει ο πατέρας του, ο Αίσονας, για να τον κρύψει από τον θείο
του, Πελία, που άρπαξε με το έτσι θέλω τον θρόνο στην Ιωλκό. Την περίφημη
Αργοναυτική Εκστρατεία ξεκίνησε για να φέρει πίσω το χρυσόμαλλο δέρας από την
Κολχίδα, ώστε να καταφέρει να γίνει βασιλιάς στην Ιωλκό όπου ο θείος του είχε
καταλάβει τον θρόνο με το ζόρι. Ο πονηρός Πελίας ήταν σίγουρος ότι ο Ιάσονας
δεν θα επέστρεφε ζωντανός από αυτή την περιπέτεια. Όμως ο Ιάσονας τα κατάφερε.
Πραγματοποίησε αυτό το ταξίδι στην Κολχίδα και αφού πέρασε από πολλές
περιπέτειες και δυσκολίες, επέστρεψε στην Ιωλκό με το χρυσόμαλλο δέρας. Η
ιστορία αυτή παρουσιάζεται από την συγγραφέα ­ σε συνδυασμό με τις εικόνες ­
σαν παραμύθι.

Η Σοφία Ζαραμπούκα ασχολείται εξ ολοκλήρου με την παιδική λογοτεχνία,
γράφει και εικονογραφεί παιδικά βιβλία. Ακόμη διασκευάζει για παιδιά αρχαίους
Έλληνες κλασικούς, όπως Αριστοφάνη, Όμηρο και ελληνική μυθολογία.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16366P043</ED>
<ID>
ID:21096

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P04&aa=3</URL></REF>


Article

<CATEGORY>vin09</CATEGORY>

 <H5></H5><H5>ΜΕΡΙΛ ΣΤΡΙΠ
</H5><H2>«Όλα τα οφείλω στη μύτη μου»
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Πώς ξεχωρίζεις τον μεγάλο από τον ασήμαντο σταρ; Από τις μεταμορφώσεις του,
από τι άλλο; Να, ας πούμε η Μέριλ Στριπ. Στην οθόνη χαρωπή νοικοκυρούλα με τα
κιλάκια της, αλλά σε κατάσταση πλήρους κατάρρευσης. Ο καρκίνος τής έχει
κατασπαράξει τις σάρκες και τα μαλλιά. Θεέ μου, πόσο λαίμαργος είναι! Στην
πραγματικότητα ­ απέναντί σου ­ η... Μέριλ (μάλιστα, με το μικρό της όνομα)
λάμπει από υγεία. Με την πολυεπίπεδη σημασία της λέξεως.
</H3>
Η Μέριλ Στριπ ευχαριστεί για όλα τη... μύτη της, που την έστειλε σε καλούς
σκηνοθέτες και σεναριογράφους!

Πενηντάρα; Αυτό το κοριτσόπουλο; Τύφλα να 'χουν οι τριαντάρες!

­ Το τολμήσατε;

«Τι πράγμα;».

­ Τη σκηνή με τη γυμνή πλάτη και τα κόκαλα. Χωρίς μαλλιά. Από τον καρκίνο.

«Είχα εμπιστοσύνη στον Καρλ (εννοεί τον μαύρο σκηνοθέτη Καρλ Φράνκλιν). Ήμουν
σίγουρη πως θα απέδιδε εντελώς ρεαλιστικά τη σκηνή της κατάρρευσης. Έπρεπε να
αποκαλυφθεί στον θεατή το μεγάλο μυστικό του σώματός μου. Το στούντιο είχε τις
αντιρρήσεις του».

­ Δηλαδή;

«Φοβήθηκαν πως θα κατέστρεφε την εικόνα μου και πως οι θεατές δεν θα άντεχαν
τόση αποκρουστική... αντιεμπορική αλήθεια».

Η Μέριλ Στριπ ­ η μεγαλύτερη εν πλήρει δράσει ερμηνεύτρια, αλλά και σταρ του
Χόλιγουντ (το μεγάλο τους «επιχείρημα) ­ συνεχίζει το σερί των επιτυχιών της.
Με το οικογενειακό δράμα «Ένα αληθινό πράγμα» (one true thing) κερδίζει τη...
χιλιοστή της υποψηφιότητα Όσκαρ! Και με την ίδια ταινία διεκδικεί βραβείο
ερμηνείας στην Μπερλινάλε. Μαζί της, φεύγοντας από το Βερολίνο, μεταφέρει ένα
ακόμα τιμητικό βραβείο. Τη «Χρυσή Κάμερα» της Μπερλινάλε, Another class όπως
λένε οι Αγγλοσάξονες. Ουδεμία σχέση με τον «απόμακρο» Σον Πεν. Με τον Νικ
Νόλτι, που όταν μιλάει νομίζεις πως από το στόμα του κατρακυλάνε χαλίκια. Με
τον... κουτούτσικο Μπρους Γουίλις. Και τους τρεις να τους στύψεις, μισή Μέριλ
δεν βγάζεις. Ο πιο οργανωμένος θηλυκός εγκέφαλος του Χόλιγουντ. Ούτε απρόσιτη
ούτε.. βαριά ούτε σοβαροφανής ούτε λιγομίλητη. Και καθόλου κλαίουσα (δεν
υπάρχει ταινία που να μην έχει χύσει ένα ποτήρι δάκρυα).

­ Τι είναι τέλος πάντων η Μέριλ Στριπ. Σπουδές, παιδεία, οικογένεια, καταγωγή, ταλέντο;

«Όλα τα οφείλω στη μύτη μου (και τη χαϊδεύει εξ... αποστάσεως!). Αυτή η μύτη
με έστειλε σε καλούς σκηνοθέτες, σε καλούς σεναριογράφους και σε εξαιρετικούς
συναδέλφους ηθοποιούς. Thank God! Χωρις καλές ταινίες, δεν υπάρχουν καλές ερμηνείες».

­ Ένας καλός συνάδελφος;

«Μα φυσικά ο Ρόμπερτ» (εννοεί τον Ντε Νίρο). «Αν και προερχόμαστε από
διαφορετικές "σχολές". Εκείνος είναι της "μεθόδου" του "Άκτορς στούντιο". Εγώ όχι».

­ Ποια είναι η διαφορά;

«Το πιστεύετε; Πραγματικά δεν ξέρω. Κανείς δεν ξέρει τι είναι στο βάθος η
ερμηνεία. Ακόμα και εγώ όταν βλέπω συναδέλφους να παίζουν εξαιρετικά, νομίζω
πως βλέπω θαύμα. Μπορεί κανείς να εξηγήσει τι είναι αυτό που προκαλεί το...
θαύμα; Για παράδειγμα η Ρενέ (εννοεί τη νεαρή συμπρωταγωνίστριά της Ρενέ
Ζελβέγκερ) παίζει θαύμα. Καλύτερα από μένα. Όλη η ταινία πάνω της στηρίζεται.
Κι όμως δεν πήρε υποψηφιότητα. Κρίμα».

­ Εσείς όμως είστε «συλλέκτης» υποψηφιοτήτων και Όσκαρ.

«Ευτυχώς κέρδισα λίγη... αναγνώριση».

Στο τέλος κάθε φράσης γελάει. Σαν να είναι η απέναντι συνάδελφος με την οποία
μοιράζεσαι ένα καπουτσίνο για να περάσει το διάλειμμα μεταξύ δύο προβολών.
«Πρόχειρα»... καλοντυμένη, αλλά όχι επιτηδευμένη. «Πρόχειρα» καλοχτενισμένη με
αλογοουρά νεαρής μητέρας. Και «πρόχειρα» καλομακιγιαρισμένη. Μια ζωντανή,
ευχάριστη, λευκή, ξανθή πινελιά στο γκρίζο Βερολίνο.

­ Για να παίξει ένας ηθοποιός τον ρόλο του, εσείς για παράδειγμα, πρέπει να
έχει ανάλογες εμπειρίες;

«Θέλετε να πείτε αν είχα εμπειρία θανάτου; Ακριβώς... όχι. Στα γυρίσματα την
απέκτησα. Κάθε μέρα, πηγαινοερχόμουν με ελικόπτερο. Από το Κονέκτικατ που
μένω, στο Νιού Τζέρσεϊ όπου έγιναν τα γυρίσματα. Κάθε μέρα με διαφορετικό
πιλότο. Έλεγα λοιπόν στον εαυτό μου "Μέριλ, ίσως σήμερα... γίνει". Μια μέρα ο
νεαρός πιλότος μού ζήτησε μια δεκάρα. "Δεκάρα; Τι να την κάνεις;". Εκείνος
επέμενε και τελικά του την έδωσα. Άντε να δούμε τι θα κάνει. Την πήρε και
βγάζοντας έξω το χέρι του, την έχωσε ανάμεσα στους έλικες για να ακούσει τον
θόρυβο που κάνουν όταν βρίσκουν εμπόδιο. Ωραίο σπορ, έτσι; Τρόμαξα και του
είπα χωρίς περιστροφές "Εγώ φεύγω για να κάνω μερικά τηλεφωνήματα σε φίλους"»!

­ Τουλάχιστον έχετε εμπειρία από τη σχέση μητέρας - κόρης (στην ταινία, η
νεαρή, φιλόδοξη κόρη επιστρέφει στο οικογενειακό σπίτι για να... νταντέψει τη
μανούλα της που πεθαίνει από καρκίνο).

«Αν έχω; Φανταστείτε πως η δική μου μανούλα είχε στείλει στα γυρίσματα
μαξιλαράκια. Πάνω σ' αυτά είχε κεντήσει διάφορες... συμβουλές».

­ Τι έγραφαν;

«Σε ένα απ' αυτά είχε κεντήσει την εξής φράση "Δεν μ' ενδιαφέρει τι ξέρει ο
κόσμος για σένα, αρκεί να μην το ξέρω εγώ" (στα νεοελληνικά μπορεί ­ περίπου ­
να παραφραστεί ως εξής: "Ο κόσμος το 'χει τούμπανο κι εμείς κρυφό καμάρι")».

­ Όλες οι μανάδες του κόσμου ίδιες είναι...

«Στα σοβαρά τώρα. Υπάρχουν μανάδες που θυσίασαν την ζωή τους για να μας
βγάλουν "έξω", στον κόσμο».

­ Γι' αυτό τελευταία υποδύεστε μητέρες και μικροαστές νοικοκυρές;

«Τρελαινόμουν στην ιδέα να παίξω την κόρη, αλλά κανείς δεν θα μ' έπαιρνε στα σοβαρά».

­ Άλλωστε σας ανακήρυξαν «Μητέρα της χρονιάς».

«Ύστερα απ' αυτό μπορώ να ξαναπαίξω την κόρη; Ποτέ. Αλλά για να μην
παρεξηγηθώ, ένα θα σας πω. Η "οικογένεια" δεν είναι μόνο enjoy (ευχαρίστηση),
είναι και evil (κακό)»!
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16366P051</ED>
<ID>
ID:21007

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P05&aa=1</URL></REF>


Article

<CATEGORY>vin09</CATEGORY>

 <H5>Βραβεία Ωνάση
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

(Παρεμβαίνω, γιατί γίνεται μια σοβαρή παρεξήγηση ­ ελπίζω από έλλειψη
πληροφόρησης κι όχι από πονηρή σκοπιμότητα).

Ήμουνα ο πρώτος ­ σ' αυτήν εδώ τη στήλη και, μάλιστα, αρκετές φορές ­ που
βγήκε και ξεφώνισε την Τριτοβάθμια Επιτροπή κρίσης των θεατρικών έργων του
διαγωνισμού. Αλλά, γιατί τώρα γίνεται επίθεση ενάντια στο Ίδρυμα; Σε τι
έφταιξε το Ίδρυμα; Θέσπισε έναν σπουδαίο διεθνή διαγωνισμό με μεγάλα χρηματικά
βραβεία ­ κάτι που ίσως θα έπρεπε να είχε κάνει το υπουργείο Πολιτισμού. Στη
συνέχεια επέλεξε τους κριτές όλων των επιτροπών μέσα από τον χώρο μας,
διακεκριμένους θεατρανθρώπους. (Κι αυτοί πληρώθηκαν χοντρά...). Δηλαδή, ποιος
θα είχε αντίρρηση ­ αν το μάθαινε πριν απ' το φιάσκο της τελικής τους κρίσης ­
για τον Γιώργο Λαζάνη, τον Νίκο Κούρκουλο, τον Κ. Ασημακόπουλο, τον Μιχ.
Κακογιάννη ­ και άλλους πολλούς, υποτίθεται άξιους να κρίνουν ένα έργο; Κι
όμως ­ και πολύ σωστά ­ έγραψε προχθές ο Μηνάς Χρηστίδης «τα μέλη των
επιτροπών δεν είχαν ούτε μυαλό, ούτε κρίση να ξεχωρίσουν το μαύρο από το
άσπρο...». Σε τι όμως φταίει το Ίδρυμα που εμπιστεύτηκε το κύρος του
διαγωνισμού σε επιφανείς Έλληνες και χρόνια στο κουρμπέτι του θεατρικού λόγου;
Το βάρος όλο αυτής της τερατογένεσης των τριών βραβείων το κουβαλάει μόνο η
Τριτοβάθμια Επιτροπή. Μέχρι την τελευταία στιγμή το Ίδρυμα επέμενε
«ξαναδιαβάστε, παρακαλώ, τα ελληνικά έργα». Κι αυτοί μας συμπεριφέρθηκαν
μισερά και περιφρονητικά. Άσχετα με το αν είχαν τις πνευματικές ικανότητες να
κρίνουν τα έργα μας, δεν μας ήθελαν, δεν μας γούσταραν. Ας κοιταχτούνε τώρα
στον καθρέφτη. Και οι μούντζες δικές τους... (Κι αν τους ρωτήσετε ξέρετε τι
απαντούν; Εγώ; Εγώ δεν τα ψήφισα!).

ΥΓ: Τώρα, γιατί τ' ανέβασε ο Μίμης Κουγιουμτζής; Όταν 16 (;) δικοί μας
θεατράνθρωποι του δίνουν το πρώτο βραβείο, δέχομαι ότι ίσως να αμβλύνθηκε η
κρίση του. Αλλά όχι ότι «τα πήρε»! Σύμφωνα με τους όρους του διαγωνισμού το
Ίδρυμα υποχρεούται να συμμετάσχει στο κόστος της πανάκριβης παραγωγής ­
ψίχουλα λέμε. (Αλλά είμαι σίγουρος ότι ο Μίμης Κουγιουμτζής θα βγει να τους τα
σούρει ο ίδιος...).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16366P052</ED>
<ID>
ID:21059

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P05&aa=2</URL></REF>


Article

<CATEGORY>vin09</CATEGORY>

 <H2>Τα σωσίβια του ναυαγίου
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3>Όσο περνούν τα χρόνια σχηματίζω τη γνώμη πως ο Τενεσί Ουίλιαμς έγραψε τρία
αριστουργήματα, τον «Γυάλινο κόσμο», το «Λεωφορείον ο πόθος» και το «Ξαφνικά
πέρσι το καλοκαίρι».
</H3>
Τα δύο πρώτα (που παίζονται επίσης αυτήν την εποχή στην Αθήνα) είναι
ηθογραφίες, με την έννοια που προσπάθησα πρόσφατα από άλλη στήλη της
εφημερίδας να προσδιορίσω· μια καταγραφή ηθών και συμπεριφορών μέσα σ' ένα
συγκεκριμένο περιβάλλον μια συγκεκριμένη εποχή. Κι αν συμβαίνει τα έργα αυτά
να μας αφορούν εμμέσως, είναι γιατί οι καταστάσεις που περιγράφουν είναι
αναγνωρίσιμες σε μιαν εποχή κοινόχρηστων ιδεών, αξιών και συμβόλων.

Το «Ξαφνικά πέρσι το καλοκαίρι» είναι τραγωδία, μια σύγχρονη τραγωδία σίγουρα,
αλλά με έντονα τα σημάδια της κλασικής. Το κεντρικό πρόσωπο είναι παρόν διά
της απουσίας του σε όλη τη διάρκεια του έργου, όπως ο Πολυνείκης στην
«Αντιγόνη» και στους «Επτά επί Θήβας», όπως ο Νεοπτόλεμος στην «Ανδρομάχη» του Ευριπίδη.

Το κεντρικό αυτό πρόσωπο, ένας ποιητής που έχει κάνει ποίηση την ίδια του τη
«ζωή» αναζητεί τον Θεό και τον αναγνωρίζει μέσα στην άγρια φυσική νομοτέλεια,
στο πιο αποτρόπαιο στοιχείο και συστατικό του φυσικού νόμου, την ανελέητη πάλη
για επιβίωση. Οι δύο «αγγελικές» ρήσεις του έργου, όπου η πρώτη αποτελεί το
κριτήριο της αλήθειας της δεύτερης, το μακελειό των χελωνών στα νησιά
Γκαλαμπάγκος από τα άγρια όρνια, και ο σπαραγμός του ποιητή από πεινασμένα
παιδιά στο Μεξικό είναι από τα συνταρακτικότερα ποιητικά θεατρικά κείμενα του
μεταπολεμικού θεάτρου. Αλλά η ίδια η «θυσία», ο ωμοφάγος σπαραγμός του Πενθέα
- ποιητή μέσα σε γενικευμένο, οργασμικό πανηγύρι διονυσιασμού με μαινάδες -
πεινασμένους επιβήτορες αποτελούν τεκμήρια ότι το έργο αυτό ανήκει στο τραγικό ιδίωμα.

Η Νέλλη Αγγελίδου και η Μαρία Ναυπλιώτου στο «Ξαφνικά πέρσι το καλοκαίρι»

Ο Κοραής Δαμάτης, που το σκηνοθέτησε στη Νέα Σκηνή του Εθνικού, δεν θέλησε να
δει την τραγική του φλέβα ή δεν μπόρεσε να φθάσει έως τις ρίζες της
διονυσιακής τελετής.

Έστησε, δυστυχώς, στη σκηνή μια ηθογραφία και μάλιστα ξεχειλωμένη τοποθετώντας
τα πρόσωπα σ' έναν δρομικό σκηνικό χώρο και βάζοντας να συνομιλούν εκ του
μακρόθεν και απέναντι.

Ο σκηνικός χώρος που κατασκεύασε ο Σαραντόπουλος μου φάνηκε ευφυής, αφού έβαλε
και το κοινό μέσα στην τροπική βλάστηση της σέρας του Σεμπάστιαν· αφήνοντας
όμως γυμνό τον διάδρομο της δράσης εμπόδισε την κίνηση των προσώπων μέσα στα
σαρκοβόρα φυτά, των οποίων τη φύση και τη λαιμαργία μιμούνται οι άνθρωποι.

Ο Μπελιές, πάντως, φιλοτέχνησε μιαν θαυμάσια μετάφραση, με οίστρο και
δραματικό παλμό.

Η έλλειψη σκηνοθετικής άποψης, η αμηχανία περί το είδος του έργου και η αραιή
δράση στέρησαν την παράσταση από ενότητα. Η αναπηρία αυτή έβλαψε περισσότερο
τους δεύτερους ρόλους που ακαθοδήγητοι και χωρίς περιθώρια να διασωθούν μόνοι
τους μουτζούρωσαν τη γενική εικόνα. Η έξοχη ηθοποιός, π.χ., Ειρήνη Ιγγλέση και
ο νεαρός Σπανός αλλά και δύο πρωταγωνίστριες που παίζουν αντιστρόφως εναλλάξ
τη δίδα Φόξχιλ έφτιαξαν καρικατούρες χωρίς λόγο, έπαιξαν σπασμωδικά και
δημιούργησαν μεγαλύτερο υφολογικό χάσμα.

Προσωπικά βρήκα θαυμάσια τη δουλειά του Κ. Κωνσταντόπουλου. Ο καλός αυτός
ηθοποιός έφερε στη σκηνή άποψη για τον ψυχίατρο, φιλοτεχνώντας ένα πορτρέτο
μιας νηφάλιας, διεισδυτικής, υπνωτιστικής, υποδόριας στην επιρροή της
προσωπικότητας. Έμεινε όμως και αυτός ακοινώνητος σκηνικά γιατί τα άλλα
πρόσωπα έπαιζαν σε άλλα πενταγράμματα.

Βρήκα έξοχη, για μιαν άλλη παράσταση, τη Μητέρα της Ν. Αγγελίδου. Δυναμική και
τραγική, πείσμων και τυραννική, εκκεντρική και απελπισμένη έφθασε στο φινάλε
σε πραγματικά τραγικές επιτεύξεις, ταυτίζοντας το τραγικό προσωπείο που έπλασε
με την κραυγή του ζώου που χάνει τα παιδιά του.

Είδα και τις δύο νέες πρωταγωνίστριες που παίζουν την Κάθριν. Είναι ένα
σημαντικό κέρδος και οι δύο για το θέατρό μας. Η Μαρία Ναυπλιώτου, ένα
πανέμορφο, όλο υγεία, κορίτσι έγειρε την πλάστιγγα προς την πλευρά της
παγιδευμένης γυναίκας που γίνεται μάρτυρας μιας καταστροφής. Με μέσα λιτά, με
εξαίσια κίνηση (είναι εξάλλου φτασμένη χορεύτρια) και πλησμονή συναισθήματος
άπλωσε το ταλέντο της και χωρίς έξωθεν βοήθεια έπλασε πλήρη ρόλο. Η Θάλεια
Προκοπίου έγειρε την πλάστιγγα προς την υστερία, στοιχείο που σαφώς ενυπάρχει
στον ρόλο. Τα προσόντα της, ένα εύπλαστο πρόσωπο, η μελετημένη αστάθεια στην
κίνηση και ένα καλά δομημένο αρρωστημένο πάθος την καθοδήγησαν να δημιουργήσει
μια πιο εύθραυστη Κάθριν εξίσου πειστική με της Ναυπλιώτου.

Τα δύο αυτά ταλαντούχα παιδιά, η σοβαρότητα του Κωνσταντόπουλου και η τεράστια
πείρα της Αγγελίδου έσωσαν το όλο πράγμα, αφού ο Δαμάτης για λόγους άγνωστους,
καθώς είναι δεδομένη τουλάχιστον η ευαισθησία του, δεν τόλμησε να μπει στον
πυρήνα του αριστουργήματος αυτού από το ναυάγιο και πρέπει να πω πως το
κείμενο έφτασε στην πλατεία χυμώδες, συνταρακτικό και ποιητικά φτερωμένο.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16366P061</ED>
<ID>
ID:21008

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P06&aa=1</URL></REF>


Article

<CATEGORY>vin09</CATEGORY>

 <H2></H2><H2>Το τάμα
</H2><H2></H2>
<AUTHOR>ΕΒΗ ΤΟΥΛΟΥΠΑ</AUTHOR>

Αντιγράφω από τη «Γενική Εφημερίδα της Ελλάδος» της 10ης Οκτωβρίου 1828, που
εκδιδόταν στην Αίγινα:

«Μεταξύ των διαφόρων δημοσίων έργων, τα οποία επιχειρίσθησαν από της αφίξεως
του Κυβερνήτου, και εις τα οποία η Α.Ε. αφιέρωσε μέρος των αδιαλείπτων
φροντίδων της διά το διττόν συμφέρον, του τε δηλαδή πολιτισμού και της
θεραπείας των πολυαρίθμων ενδεών, διαπρέπει μάλιστα η ενταύθα ανεγειρομένη
οικοδομή του Ορφανοτροφείου, ήτις και μετ' ου πολύ αποπερατούται.

Το λαμπρόν τούτο κτίριον θέλει περιέχει εν εαυτώ και ναόν ανάλογον, του οποίου
προχθές κατεβλήθησαν τα θεμέλια με την πρέπουσαν τελετήν. Περί την 7ην 10 ώραν
συνήλθον εις τον Ορφανοτροφείον οι Αρχιερείς, ο Έκτακτος Επίτροπος του
Τμήματος των Δυτ. Σποράδων, ο επί της Οικονομίας Πρόβουλος του Πανελληνίου, ο
στρατηγός Κολοκοτρώνης, ο προσωρινός Διοικητής της Αιγίνης, οι Δημογέροντες
και πλήθος λαού. Γενομένης δε της συνήθους ιεροπραξίας και αγιασθέντων των
θεμελίων, ετέθη ο πρώτος λίθος φέρων την εξής επιγραφήν:

Εκ μέρους του Ελληνικού Έθνους ο Κυβερνήτης της Ελλάδος καθιερώνει τον ναόν
τούτον εις τον Σωτήρα της Ελλάδος Θεόν.

Η δημόσιος αύτη τελετή γενομένη την 8-20 Οκτωβρίου μάς αναμιμνήσκει την
λαμπράν ημέραν καθ' ην οι χριστιανικοί στόλοι κατέθραυσαν τας ναυτικάς
Οθωμανικάς δυνάμεις εις το Νεόκαστρον και διεγείρει εις όλων των Ελλήνων τας
ψυχάς αισθήματα βαθείας ευγνωμοσύνης προς τους τρεις Συμμάχους Βασιλείς,
οίτινες αξιοπρεπώς ένευσαν να υπάρξη η Ελλάς».

Είναι σαφές ότι με αυτή την πράξη το τάμα του ελληνικού έθνους εκπληρώθηκε και
δεν χρειάζονται περισσότερα σχόλια. Αξίζει όμως να εξετασθεί σε ποια κατάσταση
βρίσκονται σήμερα τα κτίρια στον χώρο αυτό που στέγασε διάφορες τεχνικές
σχολές για τη μόρφωση των ορφανών της Επαναστάσεως, και διέθετε και χώρους για
αρχαιολογικό μουσείο, βιβλιοθήκη, τυπογραφείο κ.ά. Άλλαξε πολλές φορές χρήση
και στέγασε ακόμη τις γνωστές σε όλους φυλακές. Η συντήρηση των κτιρίων όλα
αυτά τα χρόνια ήταν η στοιχειώδης. Από τότε που μεταφέρθηκε και ο τελευταίος
κρατούμενος ­ εδώ και 12 χρόνια ­ το πρώτο δημόσιο κτίριο της ελεύθερης
Ελλάδος εγκαταλείφθηκε στην τύχη του. Προγραμματίσθηκε να γίνει το μεγάλο
διαχρονικό Μουσείο της Αίγινας, εγκρίθηκαν τα σχέδια από το Αρχαιολογικό
Συμβούλιο και τα χρήματα από την Ε.Ε. Τα πράγματα δεν προχώρησαν και κανείς
δεν γνωρίζει γιατί, ενώ πολλοί το συνδυάζουν με την απομάκρυνση του κέντρου
περίθαλψης των πουλιών. Το κτίριο εν τω μεταξύ καταρρέει...

Ο ναός του Σωτήρος δεν καταρρέει, χάρις τις φροντίδες κάποιων καλών γυναικών
της γειτονιάς. Χρειάζεται όμως άλλου είδους συντήρηση, που θα πρέπει να γίνει
από ειδικούς και με τη βοήθεια της Εκκλησίας. Πρόκειται για έναν μικρό ναό και
απορεί κανείς γιατί ο αρθρογράφος της εφημερίδας λέει ότι είναι «ανάλογος»
προς το Ορφανοτροφείο. Μήπως υπονοεί ότι τα 800 ορφανά του πολέμου είχαν
ανάγκη από ένα μεγάλο κτίριο, ενώ ο Θεός Σωτήρ της Ελλάδος δεν χρειαζόταν
μεγάλο περικαλλή ναό για να τιμηθεί;

Η Έβη Τουλούπα είναι αρχαιολόγος.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16366P062</ED>
<ID>
ID:21060

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P06&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Ανάγκη εξέλιξης των Μήτσων
</H2><H2></H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Το «Μαύρο κουτί», μέσα στην «τρελή Αποκριά», παραμονή Τσικνοπέμπτης, φιλοξενεί
τον Λάκη Λαζόπουλο για να αποκαλύψει το άλλο πρόσωπο των «Δέκα Μικρών Μήτσων».
Εκείνο της αρχικής σύλληψης και γέννησης των τύπων που σιγά σιγά, μέσω της
εξέλιξής τους, ολοκληρώθηκαν σε συγκεκριμένες καρικατούρες, γελοιογραφώντας
αληθινές υπάρξεις του ελληνικού κόσμου, σαν μεταμοντέρνες κατασκευές στη θέση
παλαιών κτισμάτων.
</H3>
Είναι αλήθεια ότι όλα αλλάζουν με ορμή. Και σήμερα οι Νεοέλληνες έχουν δοθεί
σε μια μετάπλαση ή ανακατασκευή, με αμερικανικά δομικά υλικά έτσι ώστε να μην
έχουν παρά μόνον μακρινές εκλεκτικές συγγένειες με την αλλοτινή ελληνική
κουλτούρα. Αλλά πώς να γίνει διαφορετικά όταν η αλλοτρίωση θριαμβεύει καθώς
γύρω σου δεν βλέπεις πια παρά μόνον την αυθάδεια των μαύρων γυάλινων κτισμάτων
κάτω από τον γαλανό ουρανό.

Γενικά βεβαίως τίποτα δεν είναι αμιγές, ολοκάθαρο, παρθενικό. Και ο Ουμπέρτο
Έκο, λέει, ότι ολόκληρη η Ευρώπη, εξαιτίας των μεταναστών, θα γίνει μια μεικτή
σαλάτα με λογής λογής φυλές ανθρώπων πεινασμένων όπως είπε πρώτος και ο
μεγάλος Γκαλμπρέιθ.

Ψωμί πολύσπορο και η τέχνη και ιδιαίτερα η λαϊκή θεατρική τέχνη, μετά το
αρχαιοελληνικό θαύμα, διέσχισε τους αιώνες. Όργωσε χώρες και χωριά ως
μπουλούκι, έγινε περιπλανώμενη ως «Κομέντια ντελ' άρτε» και όντας προϊόν οργής
και ιστορικής εξελίξεως της παλιάς ύπαρξης του γελωτοποιού, πέρασε στις
πλατείες για να δώσει κέφι στο λαό. Με σταθερές ορισμένων τύπων (σ.σ.: όπως
λένε οι πηγές μας ειδικών συγγραμμάτων) και με κάθε ηθοποιό να ειδικεύεται
στην απόδοση ενός μόνο κωμικού ρόλου.

Επίδραση

Η «Κομέντια ντελ' άρτε» ταξίδεψε σ' όλο τον κόσμο και επηρέασε ιδιαιτέρως τη
Γαλλία. Έτσι τα στοιχεία της πέρασαν στο σύγχρονο θέαμα, όρισαν τους κλόουν
του τσίρκου αλλά και ορισμένους ηθοποιούς της επιθεώρησης. Λέγεται μάλιστα ότι
η επίδρασή της έφθασε και στον Μαριβό (1688-1763) προκαλώντας τον όρο
«Μαριβοντάζ» που του έδωσαν οι κριτικοί ως μειωτικό χαρακτηρισμό. Ανάμεσά τους
και ο αγαπημένος μας Σεντ Μπεβ που είπε το υπέροχο: «Στο είδος του είναι
καλός. Το είδος του, όμως, είναι απαίσιο»!!!

Ωστόσο, η παράδοση των σταθερών κωμικών τύπων με γελαστή ή αγέλαστη
κλοουνίστικη φάτσα πέρασε στον κινηματογράφο όπου θριάμβευσε ο μέγιστος
Μπάστερ Κίτον, ο Τσάρλι Τσάπλιν ως Σαρλό, ο Φάτι, ο τωρινός Ιταλός Ρομπέρτο Μπενίνι.

Στη μικρή οθόνη, οι σταθεροί τύποι των «Δέκα Μικρών Μήτσων» εξήγησαν την
προέλευσή τους μέσω του Λάκη Λαζόπουλου που ενσαρκώνει τους περισσότερους αλλά
ουδείς, ούτε ο δημοσιογράφος Παύλος Τσίμας ούτε ο δημιουργός, έθιξε το
πρόβλημα της επιβίωσης ενός ολόκληρου θιάσου υπαρκτών μοντέλων της
νεοελληνικής πραγματικότητας. Τι αντιπροσωπεύουν τώρα οι Μήτσοι; Εόρτασαν στο
«Μαύρο κουτί» τα γενέθλιά τους (σ.σ.: η εκπομπή συμπλήρωσε επτά χρόνια ζωής)
και έκαναν ένα ωραίο γελαστικό φλας-μπακ. Χωρίς ανησυχητικές υποψίες.

Ο δημιουργός, στον οποίο οφείλεται «το ωραιότερο λαϊκό θέαμα στην ιστορία της
ελληνικής τηλεόρασης», όπως ειπώθηκε στο «Μαύρο κουτί» διηγήθηκε πώς γεννήθηκε
η αρχική ιδέα αλλά τίποτα άλλο, ούτε ένα νουμεράκι καινούργιο είδαμε ούτε
σχόλια της καλπάζουσας πραγματικότητας ακούσαμε με την έννοια της επίκρισης
γεγονότων ή πράξεων.

Μικρή εξαίρεση, σχεδόν μηδαμινή, ο Λαζόπουλος ως παρουσιαστής σε τηλεοπτικό
παράθυρο να παριστάνει τον κ. Τράγκα. Έπειτα άρχισε να εξηγεί πως συνέλαβε την
ιδέα του ταξιτζή Μήτσου και του μούτσου, τονίζοντας εν συνεχεία τις δυσκολίες
που αντιμετώπισε για να ενσαρκώσει τη Μισέλ, δηλαδή ένα κορίτσι 23 ετών.

Ακολουθεί η περιγραφή δημιουργίας της σνομπ Γρουμπουλάκη και η ενδιαφέρουσα
αποκάλυψη ότι ο υπαλληλάκος Μήτσος, σχεδόν ολόιδιος, βρέθηκε κοντά στον
δημιουργό σ' ένα γήπεδο, μιλώντας δειλά και σιγά ανάμεσα σε ωρυόμενους
φιλάθλους. Όσο για την εκπληκτική πράγματι μάνα-Μήτση, είπε ότι υπήρχε
ανέκαθεν στο μυαλό του, ενώ ο Τζίμης τού «πάμε πλατεία» εκφράζει την «απόγνωση
της ευκολίας». 
Εύστοχα

Για τον αστυνόμο Φευγουλέα, ο δημιουργός εστιάζει το ενδιαφέρον του στα
γεγονότα της οδού Νιόβης προκειμένου να τονίσει, εύστοχα, ότι όπως σ' αυτό το
δράμα δεν μπορούσε κανείς να κάνει τίποτα, έτσι και ο συγκεκριμένος ήρωάς του
έχει την ίδια αίσθηση ανημπόριας που είναι αδύνατον να καταπιεί. Ενδιαφέρουσα
λεπτομέρεια: Στον Φευγουλέα ο Λαζόπουλος έχει περάσει το τικ του Μητσοτάκη.

Στη μικρή οθόνη εμφανίζονται ακόμα αποσπάσματα από τους φτωχούς επαρχιώτες
Μήτσους, ­ Λάκης-Γερασιμίδου ­ και ακόμα σκηνές από το επεισόδιο με την
τουρκική τηλεόραση και άλλα από τους Γέρους, για να φθάσουμε στην καίρια
ερώτηση του Παύλου Τσίμα: «Ποιο είναι το μέλλον των Μήτσων;». Η απάντηση
αναμενόμενη: «Σκέφθηκα να τους εξελίξω λίγο λίγο. Κάποια στιγμή θα τους σταματήσω».

Προς το παρόν, όμως, πριν εξελίξει τους ήρωες (σ.σ.: είναι επιτακτική ανάγκη)
υπάρχει, λέει, ένας νέος τύπος. Εκείνος που παίζει στο χρηματιστήριο, είναι
ΠΑΣΟΚ αλλά δεν θέλει να ομολογήσει ότι είναι δεξιός. Ποιος θα ενσαρκώσει τη
σοσιαλιστική κεντροδεξιά με όνειρα Σοφοκλέους; Ο υπαλληλάκος, σταθερός
Μικρομήτσος και τώρα ζογκλέρ της αλλοτριωμένης Ελλάδας;
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16366P071</ED>
<ID>
ID:21009

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Χωρίς ορμόνες, χημικές ενώσεις και τη συμμετοχή του εγκεφάλου, κυρίες και
κύριοι, κεραυνοβόλος έρωτας και ερωτικά πάθη δεν μπορούν να υπάρξουν. Κι αυτά
τα σοκολατάκια σε σχήμα καρδιάς, τα κόκκινα τριαντάφυλλα και τις κάρτες με τα
σαχλά στιχάκια δεν υπάρχει λόγος να τα επικαλείστε για να δηλώσετε ερωτευμένοι
και να γιορτάσετε την ημέρα του Αγίου Βαλεντίνου. Οι ερωτευμένοι
φαίνονται από την ανάλυση της βιοχημείας τους, είπε το χθεσινό ντοκιμαντέρ
γαλλικής παραγωγής στη ΝΕΤ. Η βιοχημική αποκρυπτογράφηση των αισθημάτων μας
λέει την αλήθεια.

* Από σήμερα η «Τόλμη και γοητεία» βγαίνει από τα στούντιο της αμερικανικής
τηλεόρασης και τα επεισόδια που θα προβάλλονται στο Star δείχνουν Ιταλία. Πιο
συγκεκριμένα, τη Λίμνη Κόμο και τη Βίλα Ντ' Έστε που έχει μετατραπεί σε
ξενοδοχείο. Στα επεισόδια αυτά, μάλιστα, συμμετέχουν και διάφοροι φαν της
σειράς από όλο τον κόσμο. Οι οποίοι ένιωσαν μια καταξίωση όταν επελέγησαν μέσα
από έναν διαγωνισμό για να συμμετάσχουν στα γυρίσματα. Ανάμεσά τους και δύο
Έλληνες οι οποίοι αισθάνθηκαν τουλάχιστον ευτυχισμένοι, που κατόρθωσαν να
ενταχθούν στην πιο δημοφιλή καθημερινή σειρά του κόσμου, σύμφωνα με το βιβλίο
ρεκόρ Γκίνες.

* Χάρης και Πάνος Κατσιμίχας καλεσμένοι του Νάσου
Αθανασίου στην «Εκπομπή» του Mega. Μια συζήτηση με αφετηρία τα θέματα
επικαιρότητας, που στην πορεία άλλαξε κατεύθυνση σε προσωπικές εκτιμήσεις. Και
ο Χάρης Κατσιμίχας έλεγε για την απόφασή του να παραμείνει στο Βερολίνο,
επειδή εκεί δεν τον έσπρωχναν στο λεωφορείο και δεν του έπαιρναν τη σειρά στο
σούπερ μάρκετ. Η συνήθεια όμως των μέσων συγκοινωνίας τον ακολουθεί και εδώ.
Μπορεί να τον πετύχετε σε καμία στάση λεωφορείου.

* Ενώ ο Πάνος Κατσιμίχας μιλούσε για τον τρόπο που του βγαίνουν τα
τραγούδια. Όπως μια φορά στην Καβάλα, που είδε γύρω στα πενήντα παιδιά ντυμένα
στα μαύρα με δερμάτινα μπουφάν που φαίνονταν να είναι φίλοι μεταξύ τους,
κάπνιζαν μανιωδώς και κοίταζαν στο πουθενά. «Υπήρχε μια σιωπή απόλυτη και μια
φυγή με το μυαλό. Κι έτσι έγραψα το τραγούδι "Γουρούνια, θα αντέξω, θα
περιμένω άλλες μέρες"».

* Αν είναι όμως να μιλήσουμε για αντοχές, τότε δεν γίνεται να μην αναφερθούμε
στις «Ατομικές προσκλήσεις» της ΝΕΤ. Γιατί ανθεκτικός ­ ή μήπως όχι; ­ πρέπει
να είναι ο υπουργός Δικαιοσύνης Ευάγγελος Γιαννόπουλος, αφού κατορθώνει
να έχει τουλάχιστον μία τηλεοπτική εμφάνιση κάθε εβδομάδα. Ανθεκτική δείχνει
να είναι η Νίνα Βλάχου ­ ή μήπως επιβλητική; ­ αφού επιμένει να
αποστομώνει τους συνομιλητές της με αυταρχικό τόνο «τώρα εγώ μιλάω». Ανθεκτική
και η γραφολόγος της εκπομπής, η οποία ψάχνει σε κάθε γράμμα του αλφαβήτου να
βρει κάποια κρυφή πτυχή της προσωπικότητας του καλεσμένου. Κάππα μεγάλο,
επομένως προστατευτικό, γάμα τσαχπίνικο, άρα ερωτικό και όποιος θεατής
παρακολουθήσει μέχρι το τέλος, τότε θα έχει αντοχή να ακούει οικοδεσπότες και
καλεσμένους να τραγουδάνε γύρω από το πιάνο.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16366P072</ED>
<ID>
ID:21061

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P07&aa=2</URL></REF>


Article

<CATEGORY>vin15</CATEGORY>

 <H5>Αυτοκράτορας των Όσκαρ
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΡΙΣΤΟΥΡΓΗΜΑΤΙΚΗ ΤΑΙΝΙΑ ΤΟΥ ΜΠΕΡΝΑΡΝΤΟ ΜΠΕΡΤΟΛΟΥΤΣΙ ΣΤΗ ΝΕΤ
</H3>
Εννέα Όσκαρ και ουρές στα ταμεία έκαναν τον «Τελευταίο αυτοκράτορα» από τα πιο
συζητημένα φιλμ στα τέλη της προηγούμενης δεκαετίας.

Η άνοδος σε ηλικία τριών ετών και η πτώση του «Τελευταίου αυτοκράτορα της
χώρας» με τον μισό πληθυσμό της γης,σε ένα επικό-ιστορικό φιλμ

Ο Μπερνάρντο Μπερτολούτσι καταφέρνει με τον «Τελευταίο αυτοκράτορα» να περάσει
στη δημιουργία των επικών ταινιών ­ τα ερωτικά, υπαρξιακά και
κοινωνικοπολιτικά δράματα κυριαρχούσαν μέχρι τότε στη θεματολογία των ταινιών
του ­ και το σπουδαιότερο να κάνει ένα φιλμ που να μη μοιάζει με τα αντίστοιχα
χολιγουντιανά στα οποία κυριαρχεί το θέαμα δίχως εμβάθυνση στους χαρακτήρες
των ηρώων. 
Από τα υπόλοιπα φιλμ της ημέρας μόνο το θρίλερ «Φόνος σε νεκρό χρόνο» του
Γκρέιμ Κλίφορντ με τον Σκοτ Γκλεν έχει κάποιο ενδιαφέρον.

Πιο αναλυτικά, μεταξύ των ταινιών που προγραμματίζουν να παίξουν σήμερα τα
κανάλια, είναι και οι παρακάτω:

«Φουσκοθαλασσιές»

18.00 Star. Η Μαίρη Αρώνη σε μια από τις ελάχιστες
κινηματογραφικές εμφανίσεις της είναι χάρμα ως καπάτσα καπετάνισσα, που έχει
βάλει σκοπό της ζωής της να παντρέψει τις κόρες της. 
Του Ορέστη Λάσκου. 
Δίπλα στην Αρώνη οι Διονύσης Παπαγιαννόπουλος, Ανδρέας Ντούζος, Ρίτα Άντλερ,
Γιώργος Γαβριηλίδης. (Διάρκεια: 81') **

«Ο τελευταίος αυτοκράτορας»

22.00 ΝΕΤ (The last emperor). Ένα αγόρι τριών χρόνων στέφεται
αυτοκράτορας στην απαγορευμένη πόλη της Κίνας, το 1908, ζει τη θύελλα της
κινεζικής κομμουνιστικής επανάστασης, κλείνεται στη φυλακή ως προδότης,
γίνεται απλός κηπουρός για να «αναμορφωθεί» στα χρόνια της πολιτιστικής
επανάστασης και να πεθάνει το 1967. Ο Μπερνάρντο Μπερτολούτσι φτιάχνει ένα
φιλμ με τον «σπαραγμό της πτώσης» ενός αυτοκράτορα που γίνεται κηπουρός και τη
σπαρακτική παράνοια της αριστεράς ότι ακόμη και ο αυτοκράτορας μπορεί να
αποκτήσει προλεταριακή συνείδηση! Εννέα Όσκαρ, έξοχη φωτογραφία του Βιτόριο
Στοράρο, μουσική των Ρουίτσι Σακαμότο, Ντέιβιντ Μπάιρν, Κονγκ Σου. Με τους
Τζον Λον, Τζόαν Τσεν, Πίτερ Ο'Τουλ. (Διάρκεια: 160') *****

«Ειδική ομάδα κρούσης»

22.45 Skai (Τ-Force). Ανόητη περιπέτεια δράσης με τρομοκράτες να
καταλαμβάνουν αμερικανική πρεσβεία και σούπερ δολοφόνους να αναλαμβάνουν
δράση. Του Ρίτσαρντ Ρέπιν. Με τον Τζακ Σκάλια. (Διάρκεια: 96') Τηλεκοντρόλ

«Η κόλαση έρχεται μαζί μου»

23.00 Star (Judgment night). Μια λάθος στροφή σ' έναν
αυτοκινητόδρομο οδηγεί μια παρέα τεσσάρων φίλων σ' έναν σκοτεινό και
επικίνδυνο τομέα της πόλης, όπου φυσικά θα ζήσουν έναν εφιάλτη, αφού πρόκειται
για θρίλερ με «ατού» την παρουσία του Εμίλιο Εστεβέζ. Σκηνοθεσία Στίβεν
Χόπκινς, παραγωγή του '93. (Διάρκεια: 109') **

«Ζήτημα ζωής και θανάτου»

23.35 ΕΤ1. Αστυνομική περιπέτεια ­ '73 ­ του Βαγγέλη Σερντάρη
την εποχή που είχε «βουτηχτεί» στο εμπορικό κύκλωμα της παραγωγής ­ είχε
«ξεχάσει» την πρώτη και έξοχη ταινία του «Ληστεία στην Αθήνα» ­ και μόλις
πρόπερσι με τη «Βασιλική» απέδειξε πως δεν αποτελεί παρελθόν... Εδώ μια
γυναίκα εφοπλιστή απάγεται από μια συμμορία. Με τους Κώστα Καζάκο, Άγγελο
Αντωνόπουλο, Έλενα Ναθαναήλ. **

«Σαπουνόπετρα»

01.00 ΕΤ3. Σάτιρα της ελληνικής πραγματικότητας της δεκαετίας
του '90 από τον Νίκο Ζερβό, σε σενάριο Μάρκου Σεφερλή, με τους Σπύρο
Παπαδόπουλο, Βερόνικα Αργέντζη, Γιάννη Ζουγανέλη, Σπύρο Φωκά, Παύλο
Ευαγγελόπουλο, Αλέκο Τζαννετάκο, Λευτέρη Πανταζή, Ηλία Λογοθέτη. (Διάρκεια:
100') **

«Φόνος σε νεκρό χρόνο»

01.15 Antenna (Past tense). Θρίλερ μυστηρίου ­ '94 ­ μ' έναν
βετεράνο αστυνομικό που ασχολείται πια με τη συγγραφή αστυνομικών
μυθιστορημάτων και γνωρίζει μια γυναίκα, η οποία του εμπιστεύεται ότι στάθηκε
μάρτυρας ενός φόνου... Του Γκρέιμ Κλίφορντ που καταφέρνει να κάνει ένα φιλμ το
οποίο να ξεφεύγει από τα συνηθισμένα. Με τους Σκοτ Γκλεν, Άντονι Λα Πάλια,
Λάρα Φλιν Μπόιλ. (Διάρκεια: 85') ***

«Μονάχα ένα βράδυ»

03.20 Antenna (Something to sing about). Εύθυμο, δροσερό
μιούζικαλ ­ έστω κι ένα ζάπινγκ ό,τι καλύτερο πριν κοιμηθούμε... ­ του Βίκτορ
Σέρτζινγκερ ('37) με τους Τζέιμς Κάγκνεϊ, Έβελιν Ντόου. 
Ένας μουσικός από τη Νέα Υόρκη αποφασίζει να δοκιμάσει την τύχη του στο
Χόλιγουντ. (Διάρκεια: 87') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16366P081</ED>
<ID>
ID:21022

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Η ζωή σε δύο πράξεις. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ronin. 6.10-8.40-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Η απόγνωση.
6.30-8.30-10.30 μ.μ. / Τετ.: Η γοητεία της αμαρτίας.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η ζωή σε δύο πράξεις. 5.50-8.20-10.50 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η ζωή σε δύο πράξεις. 6.00-8.30-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. 5.40-8.10-10.40 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Blade:
Σκοτεινή. 5.20-7.50-10.20 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ronin. 5.30-8.00-10.30 μ.μ.

ΑΘΗΝΑΙΟΝ CINEPOLIS PHILIPS 2. Blade: Σκοτεινή δύναμη. 5.50-8.20-10.50 μ.μ.

ΑΘΗΝΑΙΟΝ CINEPOLIS PHILIPS 3. Έχετε μήνυμα στον υπολογιστή σας.
5.40-8.10-10.40 μ.μ.

ΑΘΗΝΑΙΟΝ CINEPOLIS PHILIPS 4. Ζωντανή μετάδοση: The Truman show.
6.20-8.30-10.40 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Θα σε βρω στον παράδεισο.
5.40-8.00-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Η ζωή σε δύο πράξεις. 6.00-8.30-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Πυροτεχνήματα - Hana-Bi. 8.50-11.00 μ.μ. / Il Ciclone. Κάθε
μέρα ώρα 6.40 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η διακριτική γοητεία των αρσενικών. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ronin. 6.10-8.40-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Η ζωή σε δύο πράξεις. 6.00-8.30-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Η ζωή σε δύο πράξεις.
5.00-7.30-10.00 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Έχετε μήνυμα στον υπολογιστή σας. 5.40-8.00-10.20.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 11.00 μ.μ. / Έχετε μήνυμα στον υπολογιστή σας.
Κάθε μέρα 6.15-8.40 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θεοί
και δαίμονες. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Η
πολιορκία. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Πολύ μεγάλες κακίες. 5.50-8.00-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πολύ μεγάλες κακίες. 5.50-8.00-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Πολύ μεγάλες κακίες. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Πολύ
μεγάλες κακίες. 6.40-8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η ζωή σε
δύο πράξεις. 5.45-8.15-10.45 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η ζωή σε δύο
πράξεις. 5.30-8.00-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show.
6.10-8.20-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Πολύ μεγάλες κακίες.
6.00-8.10-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η ζωή σε δύο πράξεις. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ronin.
6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ζωντανή μετάδοση: The Truman show.
6.10-8.20-10.30 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Κάτι τρέχει
με τη Μαίρη. 5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Ronin. 6.00-8.30-11.00 μ.μ.

CINE CITY ERICSSON 2 (Dolby DTS). Έχετε μήνυμα στον υπολογιστή σας.
5.40-8.10-10.35 μ.μ.

CINE CITY ERICSSON 3 (Dolby DTS). Blade - Σκοτεινή δύναμη. 5.50-8.20-10.50 μ.μ.

CINE CITY ERICSSON 4 (Dolby DTS). Η ζωή σε δύο πράξεις. 5.30-8.05-10.40 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η ζωή σε δύο πράξεις. 6.00-8.30-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. 12.30-15.00-17.30-20.00-22.30-01.00.

VILLAGE CENTRE Αίθουσα 2. Η πολιορκία. 13.00-15.30-18.00-20.30-23.00-01.30.

VILLAGE CENTRE Αίθουσα 3. Dr Dolittle - Ο γιατρός τρελάθηκε.
11.45-13.45-15.45. / Μαθήματα αμερικανικής ιστορίας. 17.45-20.15-22.45-01.15.

VILLAGE CENTRE Αίθουσα 4. Αλεξίσφαιροι ντετέκτιβς.
15.15-17.30-19.40-22.15-00.45. / Το μαγικό σπαθί: Αναζητώντας το Κάμελοτ. 11.15-13.15.

VILLAGE CENTRE Αίθουσα 5. Πολύ μεγάλες κακίες. 12.15-14.30-16.45-19.10-21.15-23.45-02.00.

VILLAGE CENTRE Αίθουσα 6. Μουλάν. 12.45-14.45. / Studio 54. 19.30. / Snake
eyes. 17.00-21.45-00.15.

VILLAGE CENTRE Αίθουσα 7. Ζωντανή μετάδοση: The Truman show.
16.30-18.45-21.30-00.00. / Ο πρίγκιπας της Αιγύπτου. 11.30-14.00.

VILLAGE CENTRE Αίθουσα 8. Ronin. 12.00-14.45-17.15-19.50-22.45-01.30.

VILLAGE CENTRE Αίθουσα 9. Blade - Σκοτεινή δύναμη. 13.30-16.00-18.30-21.00-23.30-02.00.

VILLAGE CENTRE Αίθουσα 10. Η ζωή σε δύο πράξεις. 12.15-15.00-17.45-20.40-23.15-01.45.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Η ζωή σε δύο πράξεις. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Πολύ
μεγάλες κακίες. 6.40-8.50-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θεοί και δαίμονες. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η ζωή σε δύο πράξεις.
5.20-7.50-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Θεοί και δαίμονες. 6.10-8.25-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ronin. 6.10-8.40-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Elizabeth. 6.10-8.45-11.15 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η ζωή είναι
ωραία. 5.20-7.50-10.20 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ronin.
5.40-8.10-10.40 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ronin. 6.00-8.20-10.45 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
4.40-6.40 μ.μ. / Blade - Σκοτεινή δύναμη. Κάθε μέρα 8.50-11.10 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Πολύ μεγάλες κακίες. 6.40-8.50-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 6.00-8.25-10.50 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Blade - Η
σκοτεινή δύναμη. 6.00-8.30-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η ζωή σε δύο πράξεις.
5.20-7.50-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
ζωή σε δύο πράξεις. 5.20-7.50-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Blade - Η
σκοτεινή δύναμη. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ronin.
5.30-8.00-10.30 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Πολύ μεγάλες κακίες.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η ζωή σε δύο
πράξεις. 6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ζωντανή μετάδοση: The Truman show. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ronin. 5.30-8.00-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ζωντανή μετάδοση: The
Truman show. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Ζωντανή μετάδοση: The Truman show.
6.50-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Blade - Σκοτεινή δύναμη. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ronin. 5.45-8.15-10.45 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30 μ.μ. / Χίλαρι και Τζάκι. 11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ζωντανή μετάδοση: The Truman show. 7.00-9.00-11.00 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Ronin. 6.00-8.20-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρίτη: ώρα 9.00 μ.μ. Σένσο. Παρ.: 9.00 μ.μ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Έχετε μήνυμα στον υπολογιστή σας.
5.50-8.00-10.10 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo).
Elizabeth. 8.45 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
πολιορκία. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Έχετε μήνυμα
στον υπολογιστή σας. 5.30-7.45-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η ζωή είναι ωραία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.:
Χαμένοι στο Διάστημα. 7.00-10.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ο πρίγκιπας της
Αιγύπτου. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Πολύ μεγάλες κακίες. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Il Ciclone. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Blade - Σκοτεινή
δύναμη. 5.50-8.10-10.30 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ronin.
5.30-8.00-10.30 μ.μ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Ζωντανή μετάδοση: The Truman show. 6.30-8.45-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δευτ.: Τιμητική βραδιά στον Θ. Αγγελόπουλο. Τετ.: Οι γέφυρες του
Μάντισον ώα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο, ~ 9416.669, 4816.276).
Διάφορες εκδηλώσεις.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.20-7.50-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η ζωή σε δύο πράξεις.
5.15-7.45-10.15 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.20-8.30-10.40 μ.μ.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16366P101</ED>
<ID>
ID:21021

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Ο Ίαν Μακ Κέλεν και ο Μπρένταν Φρέιζερ στο φιλμ «Θεοί και δαίμονες»

«ΘΕΟΙ ΚΑΙ ΔΑΙΜΟΝΕΣ»: Το μυθιστόρημα του Κρίστοφερ Μπραμ «Ο πατέρας του
Φρανκενστάιν» μετέφερε στο σινεμά ο Μπιλ Κόντον και ο Ίαν Μακ Κέλεν ερμηνεύει
τον ομοφυλόφιλο σκηνοθέτη που «επηρεάζει» έναν ωραίο νεαρό κηπουρό. (Άττικα 1,
Δαναός, Έμπασσυ).

«ΠΟΛΥ ΜΕΓΑΛΕΣ ΚΑΚΙΕΣ»: Άγρια κωμωδία, που είναι της μόδας τα τελευταία
χρόνια που το τελευταίο πάρτι ενός εργένη πριν παντρευτεί θα γίνει μοιραίο για
όλους. Του Πίτερ Μπεργκ, με τους: Κάμερον Ντίαζ, Κρίστιαν Σλέιτερ, Τζον Φεβρό.
[Μαρούσι 2, Όπερα 1, Ράδιο Σίτυ, Τροπικάλ, Ατλαντίς, Village Centre 5,
Γλυφάδα, Κορονέτ, Νιρβάνα, Αττικόν (Πειρ.)].

«Η ΖΩΗ ΣΕ ΔΥΟ ΠΡΑΞΕΙΣ»: Κομεντί με «μονομαχία» Σούζαν Σάραντον -
Τζούλια Ρόμπερτς και... διαιτητή τον Εντ Χάρις. Του Κρις Κολόμπους. [Agora,
Αθηνά (Άγ. Ανάργ.), Αθηνά (Πατ.), Αλεξάνδρα (Καλ.), Άννα Ντορ, Άνταμς 1,
Αστέρια, Άστορ, Άτταλος, Cine City 4, Cinerama, Village Centre 10, Γαλαξίας,
Διάνα, Μετάλλιον, Μετροπόλιταν, Όσκαρ, Χάιλαϊφ].

«RONIN»: Γκανγκστερικό φιλμ του βετεράνου Τζον Φρανκεχάιμερ, με πολύ
βία και καταδίωξη. Με τους Ρόμπερτ Ντε Νίρο, Ζαν Ρενό, Σον Μπιν, Τζόναθαν
Πράις. (Αελλώ, Αθήναιον Cinepolis 1, Άνεσις, Αττικόν, Cine City 1, Village
Centre 8, Ετουάλ, Ιντεάλ Μαρούσι, Κηφισιά 1, Νανά, Πτι Παλαί, Τιτάνια, Φοίβος, Ζέα).

«BLADE: ΣΚΟΤΕΙΝΗ ΔΥΝΑΜΗ»: Θρίλερ δράσης με ήρωα έναν κυνηγό... βαμπίρ.
Του Στίβεν Νόριγκαν, με τους: Γουέσλι Σνάιπς, Κρις Κριστόφερσον, Στίβεν Ντορφ,
Ούντο Κιέρ. [Αθήναιον 2, Αθήναιον Cinepolis 2, Cine City 3, Village Centre 9,
Μαργαρίτα 2, Μπροντγουαίη, Τιτάνια, Ρεξ (Πειρ.).].

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. Η έκπληξη
στις υποψηφιότητες των Όσκαρ. [Αίγλη, Ανδόρα, Ιντεάλ, Καλυψώ, Τριανόν, Παλάς
(Ελευσ.), Όνειρο (Πειρ.)].

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. Έκπληξη με 8 χιλιάδες εισιτήρια από ένα αουτσάιντερ. (Ααβόρα, Ορφεύς).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αθήναιον
Cinepolis 4, Άστυ, Αφαία, Village Centre 7, Κηφισιά 2, Πλάζα, Σοφία, Σπόρτιγκ,
Φιλίπ, Καστέλλα).
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16366P102</ED>
<ID>
ID:21070

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P10&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι ~ 34.28.853). «Βικτόρ ή Τα
παιδιά στην εξουσία» του Ρ. Βιτράκ Σπουδαστές τρίτου έτους του Στούντιο
Υποκριτικής Άκη Δαβή.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής, ~ 85.61.168).
«Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΜΕΛΙΝΑ (Βουκουρεστίου 3, ~ 32.44.480). «Μόλις χώρισα» του Group Β
Μυριανθόπουλος (σκηνοθ.), Σαουσοπούλου.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). «Pressure points»
(Μπρεχτ) του Τ. Βασιλείου Χατούπη, Νικολόπουλος.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231). «Κάσπαρ»
του Π. Χάντκε Α. Καρακατσάνη, Αγγελίδης.

ΝΕΟ ΡΙΑΛΤΟ (Κυψέλης 54, Αγίου Μελετίου, ~ 88.27.000, 82.18.373). «Ο νεκρός»
του Α. Μπατάιγ Μίρρας (σκηνοθ.), Μ. Κράλλη.

ΣΟΥΙΤΑ 57 (Κολοκοτρώνη 57, άνωθεν «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Ομάδα χορού Σχεδία».

ΦΟΥΡΝΟΣ (Μαυρομιχάλη 168, ~ 64.60.748). «Sex, drugs, rock n' roll» του Ε.
Μπογκοσιάν Σκότη (σκηνοθ.), Γ. Νταλιάνης.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16366P103</ED>
<ID>
ID:21101

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P10&aa=3</URL></REF>


Article

<CATEGORY>vin09</CATEGORY>

 <H2>Θυμούνται τον Κάρολο
</H2>
Δώδεκα χρόνια πέρασαν από τον θάνατο του μεγάλου δασκάλου και ιδρυτή του
Θεάτρου Τέχνης Κάρολου Κουν. Και οι μαθητές, οι συνεργάτες και οι συνεχιστές
του συγκεντρώθηκαν χθες το πρωί στο Α' Νεκροταφείο Αθηνών, όπου έγινε η
επιμνημόσυνη δέηση. Ανάμεσά τους ο Μίμης Κουγιουμτζής, ο Γιώργος Λαζάνης, η
Ρένη Πιττακή, η Άννα Βαρβαρέσου, συγκεντρώθηκαν στον τάφο του δασκάλου τους
τιμώντας τη μνήμη του.

Αφιερωμένη στον Κάρολο Κουν θα είναι και η αποψινή εκδήλωση του Θεάτρου Τέχνης
της οδού Φρυνίχου 14, στην Πλάκα (8 μ.μ., τηλ. 3222.464). Κατά τη διάρκεια της
οποίας η Ρένη Πιττακή, η Κάτια Γέρου, ο Μίμης Κουγιουμτζής, ο Περικλής
Καρακωνσταντόγλου, ο Παντελής Παπαδόπουλος θα διαβάσουν ποιήματα του Καρόλου
Κουν. Για να ακολουθήσει η προβολή του ντοκιμαντέρ του Μίμη Κουγιουμτζή υπό
τον τίτλο «Μόνος φέρω φορτίο βαρύ», για την ψυχή του Θεάτρου Τέχνης.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16366P111</ED>
<ID>
ID:21002

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P11&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Σχετίζεται με μία θρησκευτική διαδοχή. 2. Έλληνας ζωγράφος
(με άρθρο). 3. Τίτλος ποιήματος του Καρυωτάκη. ­ Ο πληθυντικός άρθρου.
4. «Θέλει μάτια», σύμφωνα με γνωστή παροιμία μας. 5. Η σουρβιά,
στην καθαρεύουσα. ­ Γίνονται βραστή σαλάτα. 6. Ο ιδρυτής των χιτλερικών
ταγμάτων εφόδου. ­ Προορισμός των Αργοναυτών. 7. Ένας από τους
ελάσσονες προφήτες της Π. Διαθήκης (με άρθρο). 8. Συνηθισμένο σε
τηλεφωνήματα (αντίστρ.). ­ Έρημος ανάμεσα στην Ινδία και το Πακιστάν, δύο
φορές μεγαλύτερη από την Ελλάδα. 9. Μία από τις οκτώ ομάδες που
διεκδικούν το Κύπελλο Ελλάδας στο ποδόσφαιρο.

ΚΑΘΕΤΑ

1. Υπονοεί και τη διαδοχική σειρά πολλών όμοιων ή συναφών πράξεων ή
γεγονότων. 2. Κράτη που έχουν κάτι... κοινό (καθ.). ­ Πρόθεμα ξενικών
ονομάτων. 3. Μυστηρίου πρωταγωνίστρια. ­ Η επιστημονική ονομασία του
βατράχου. 4. Φυσιογνωμία της αγγλικής ιστορίας, που ενέπνευσε τον Β.
Ουγκώ. 5. Παράγεται από το διαπασών. ­ Σημαίνουν και τις απότομες
αυξήσεις. 6. Το χλώριο βασικό συστατικό του. ­ Τον καταράστηκε ο Νώε.
7. Μισό... βήμα. ­ Ήταν και του Επίκουρου το Λεόντιον. 8.
Κωμόπολη της Εύβοιας. 9. Όμοια γράμματα. ­ Επίκληση της Αθηνάς στη Λακωνία.

ΛΥΣΗ (13/2/99)

ΟΡΙΖΟΝΤΙΑ: 1. ΚΕΛΑΡΥΣΜΑ 2. ΕΛΕΝΗ­ΙΩΝ 3. ΚΑΝ­ΤΙΑΡΑ
4. Ο ΤΑΦΟΣ­ΑΣ 5. ΔΗΝΑΡΙΑ 6. ΟΡΗ­ΑΠΙΔΙ 7. ΞΙ­ΣΚΑΛΑΣ
8. ΙΩΝΙΑ­ΙΔΗ 9. ΑΝΝΑ­ΧΑΟΣ. ΚΑΘΕΤΑ: 1. ΚΕΝΟΔΟΞΙΑ 2.
ΕΛΑΤΗΡΙΩΝ 3. ΛΕΚΑΝΗ­ΝΝ 4. ΑΝ­ΦΑ­ΣΙΑ 5. ΡΗΤΟΡΙΚΑ 6.
ΙΣΙΔΑ 7. ΣΙΑ­ΑΙΛΙΑ 8. ΜΩΡΑ­ΠΑΔΟ 9. ΑΝΑΣΤΑΣΗΣ.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16366P112</ED>
<ID>
ID:21066

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P11&aa=2</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟ «ΜΕΤΡΟ» ΓΙΑ ΤΟΝ ΣΩΚΡΑΤΗ ΜΑΛΑΜΑ
</H5><H2></H2><H2>Ψυχοθεραπεία μετά μουσικής
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Εσωστρεφείς μπαλάντες προτιμά και αυτή τη φορά ο Σωκράτης Μάλαμας

Πού: Στο «Μετρό» (Γκύζη και Κάλβου), στο γνωστό κλαμπ (ή μουσική σκηνή ή όπως
αλλιώς επιθυμείτε) που από πέρυσι ξεκίνησε μια νέα περίοδο, προσαρμόζοντας το
εσωτερικό του σε μια πιο σύγχρονη αισθητική αντίληψη.

Στη σκηνή: Ο Σωκράτης Μάλαμας και η Μαρία Παπανικολάου συνοδευόμενοι μόνο από
έγχορδα ­ βιολί, μπουζούκι, μπαγλαμά, κιθάρα, κοντραμπάσο, τζουρά.

Η πρώτη έκπληξη (πριν χαμηλώσουν τα φώτα): Μα, καλά, πού βρήκαν να παρκάρουν
όλοι αυτοί;

Και η ερώτηση (στον διπλανό μας): Έχεις δει ποτέ το «Μετρό» πιο γεμάτο;

Η ερώτηση (στον εαυτό μας): Μήπως πρόκειται για ένα «φαινόμενο» στο ελληνικό
τραγούδι που δεν το έχω εκτιμήσει δεόντως; (Ήξερα ότι ο Μάλαμας έχει σταθερό
κοινό, αλλά αυτό το κακό δεν το φανταζόμουν με τίποτα).

Η ερώτηση στο γκαρσόνι: Δηλαδή σ' αυτό το τραπέζι θα χωρέσουν έξι άτομα;

Έναρξη: Τα όργανα επί σκηνής και ο Σωκράτης Μάλαμας όρθιος, με την κιθάρα του
ανά χείρας, στο κέντρο.

Ατμόσφαιρα: Μπορεί η μελαγχολία να είναι ταυτόχρονα ανάλαφρη και βαριά σαν
τους πρώτους έρωτες στην εφηβεία;

Μμμ, πολύ δήθεν ποιητικό αυτό ­ δεν εκφράζει απολύτως τον Μάλαμα.

Δεύτερη προσπάθεια: Μετά τα τρία πρώτα σφηνάκια σαν να βούρκωσα, όταν άκουσα
τον στίχο «Τα φτερά μου ανοίγω στον αέρα / ό,τι απομένει στη ζωή είναι μια
μέρα...» (μάλλον καλύτερα).

Κοιτώντας τον Μάλαμα: Θα μπορούσε άνετα να διαπρέψει και ως τζόκεϊ.

Ακούγοντας τη φωνή του: Ένας άνδρας (επιτέλους!) που δεν το παίζει νταής,
πολλά βαρύς, «μάτσο» (με την τρέχουσα έννοια του όρου). Κάποιος που δεν τα
χάνει με τις ευαισθησίες του· αντίθετα, τολμάει και τις εκθέτει, με όποιες
συνέπειες έχει αυτό. (Ναι, όλα αυτά είναι συνειρμοί που δημιουργούνται από τη
χροιά της φωνής του).

Αν ήμουν μουσικοκριτικός: Υπάρχουν πολλές, πολύ καλύτερες φωνές (αλλά δεν
είμαι μουσικοκριτικός).

Και τα ίδια τα τραγούδια; Μπαλάντες με εσωστρεφείς (λίαν ενδιαφέροντες)
στίχους, τραγούδια «χειμωνιάτικα» (όπως τα είχε χαρακτηρίσει ο ίδιος κάποτε),
τραγούδια που έχουν γραφτεί από μιαν ευαίσθητη ποιητική ψυχή.

Ατάκα από το κοινό: «Μας έχεις κάνει χάλια».

Ερώτηση προς το κοινό (από τον καλλιτέχνη): Μα, καλά, διασκεδάζετε με αυτά τα τραγούδια;

Απάντηση (μια φωνή από την πλατεία): Δεν διασκεδάζουμε. Τη βρίσκουμε! Και τι
το ιδιαίτερο έχει ως performer ο Μάλαμας; Εμ, εδώ σας θέλω. Τίποτα. Απλώς
είναι αυτός που είναι. Και το δείχνει.

Και ποιος είναι; Κατά τη γνώμη μου ένας από τους ελάχιστους καλλιτέχνες αυτή
τη στιγμή που «καίγεται» κάθε φορά που τραγουδάει. Επίσης, κάποιος που δεν τον
ενδιαφέρει να σκηνοθετήσει την παραμικρή του κίνηση επί σκηνής, που έχει μιαν
απίστευτη απλότητα και γι' αυτό αμεσότητα στη σχέση του με το κοινό.

Τι είναι αυτό που βλέπει ο θεατής; Έναν καλλιτέχνη που δεν είναι ψεύτης. Που
ό,τι λέει με τους στίχους του το εννοεί ­ λίγο είναι αυτό;

Και η Μαρία Παπανικολάου; Πρώτη φορά άκουσα τα «μεταξωτά» της Μελίνας Κανά από
άλλη τραγουδίστρια ­ και τα χάρηκα εξίσου.

Καθώς και: τις συνθέσεις του Κώστα Θεοδώρου (το κοντραμπάσο της ορχήστρας) ­
από την ίδια τραγουδίστρια.

Γενικά: Παρ' όλο που δεν ανήκω στον φανατικό πυρήνα των «οπαδών» του, χάρηκα
που ήμουν εκεί. Πρώτον, γιατί διαπίστωσα ιδίοις όμμασι ότι το δισκογραφικό
μάρκετινγκ μπορεί ακόμη και σήμερα να σηκώσει τα χέρια ψηλά ­ σίγουρα κάποιοι
τεχνοκράτες του χώρου θα έχουν ανοίξει τα βιβλία τους και θα ψάχνουν στις
παραπομπές και στους αστερίσκους. Δεύτερον, τελικά η μελαγχολία του Μάλαμα
μπορεί να έχει και ψυχοθεραπευτικό αποτέλεσμα. Αρκεί να αφεθείς σ' αυτό, να
πας μαζί του. Relax and enjoy it (χαλάρωσε κι απόλαυσέ το) που λέει και ο
λαός. Μόνο να μη σου γίνει συνήθεια...
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16366P121</ED>
<ID>
ID:21003

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P12&aa=1</URL></REF>


Article

<CATEGORY>vin09</CATEGORY>

 <H2></H2><H2>Όπως στο παλιό λαϊκό πάλκο
</H2>
Αγαπούν και τραγουδούν τα παλιά και τα σύγχρονα τα παιδιά της ορχήστρας που
παίζουν κάθε βράδυ στο «Ντουζένι» της οδού Μακρυγιάννη 8. Λειτουργούν όλοι με
επιτυχία σαν σύνολο, αλλά το ίδιο θαυμάσια ο καθένας μόνος όταν έρχεται η
σειρά του, μπροστά στο μικρόφωνο. Το πρώτο όνομα, ο Βαγγέλης Κορακάκης, σολίστ
και τραγουδιστής, ανοίγει το πρόγραμμα, με συνθέσεις δικές του, αλλά και με
παλιά ρεμπέτικα και περισσότερα λαϊκά. Το ρεπερτόριο όμως του 5ωρου
προγράμματος, μαζί με τον Κορακάκη, μοιράζονται η Γεωργία Γρηγοριάδη, η
Αντιγόνη Μπούνα, ο Άλκης Μαύρος, που παίζει μπαγλαμά και εντυπωσιάζει με τα
σιγόντα που κάνει στον Κορακάκη και στις δύο τραγουδίστριες, ενώ πολύ καλή
απόδοση έχουν στο τραγούδι ο Κοσμάς Κοκκόλης και ο Μιχάλης Νικόπουλος, που
διακρίνονται ως σολίστες του μπουζουκιού. Εντυπωσιάζει σε ζεϊμπέκικα και
χασάπικα ένας άλλος λαϊκός τραγουδιστής, ο Γιώργος Τάμπαρης. Ξεχωριστό κέφι
δημιουργούν ο πιανίστας Αλέξης Βάκης και ο ακορντεονίστας Αλέκος Βασαρανάκης.
Το πρόγραμμα στο «Ντουζένι» είναι μοιρασμένο με ρεμπέτικα, λαϊκά, επιλεγμένα
έντεχνα ­ κυρίως Θεοδωράκη και Ξαρχάκο ­ αλλά και με λαϊκά της περιόδου
1970-1980. Η παρουσία, πάντως, του Βαγγέλη Κορακάκη δίνει την εικόνα του
παλιού πάλκου, αλλά ικανοποιεί και με τις ερμηνείες σημερινών τραγουδιών του.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16366P122</ED>
<ID>
ID:21055

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P12&aa=2</URL></REF>


Article

<CATEGORY>vin09</CATEGORY>

 <H2>Είμαι στο σωστό μέρος;
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Λάκης Λαζόπουλος

Ο Λάκης Λαζόπουλος, για παράδειγμα, είναι του πιο τρέντι. Εθεάθη ήδη στο
«Κρέας» που σερβίρει νέα αισθητική και κρεατικά. Αντεδείκνυται σε χορτοφάγους.
Το μάτι του ασυγχώρητου είναι παντού και παρακολουθεί κινήσεις. Όπως, ας
πούμε, αυτή του Χάρη Χριστόπουλου, τον οποίον γνωρίζουμε από τη «Βιτρίνα».

* Εκεί που «έδεσε» με τον Χρύσανθο, ο οποίος είχε στη Σαντορίνη την «Τομάτα»,
πληροφορούμαι από τους καλοφαγάδες που μου είπαν επίσης πως οι δυο της
«Βιτρίνας» χώρισαν, ο Χάρης έφτιαξε το νεώτατο «Κρέας», απέναντι όμως έρχεται
ο Χρύσανθος να ανοίξει, μαθαίνω, το «Αριστεραδεξιά» με διακόσμηση που
αναλαμβάνει ο γνωστός για τις τολμηρές περί του στυλ απόψεις του Κρίτων.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16366P123</ED>
<ID>
ID:21094

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P12&aa=3</URL></REF>


Article

<CATEGORY>vin09</CATEGORY>

 <H2>Μοδάτη διαδρομή: Γκάζι - Ρούφ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κάπου εκεί, αριστερά, δεξιά θα σας γελάσω, ο κύριος Κρίτων, ο οποίος στην
περιοχή του Θησείου έχει πολλές καλλιτεχνικές δραστηριότητες (στην γκαλερί
του, αλλά και στο «Lobby», πολυώροφο κλαμπ της Ερμού με ρεστοράν μουλτι-έθνικ,
όπως είχε ξεκινήσει), θα βρει τον τρόπο και θα τοποθετήσει εντός και Exit
Gallery. Με ύφος εναλλακτικό και σχέδια ακόμη και για βιβλιοφάγους ­ με μια
γκαλερί για βιβλία και σελίδες παντού.

* Εντοπίζω Δήμητρα Γαλάνη. Συχνά πυκνά, στο «Mamacas» του Βασίλη Τσεκούρα και
του Κώστα Ηλιόπουλου, όπου έχει γίνει φανατική του μενού (μαγειρεύουν οι
μαμάδες τους) και μένει και εκεί δίπλα.Η ανάπλαση του κέντρου (όπως και ο
έρωτας) περνάει από το στομάχι.

* Πόσα σοκολατάκια φάγατε χθες (του Αγίου Βαλεντίνου);
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16366P124</ED>
<ID>
ID:21113

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Ατάκες!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

* «Είμαι ένα ευτυχισμένο ντόνατ» - «Είμαι μια πυρηνική νοικοκυρά». «Ι Am». Η
Χριστίνα Δάρρα παρουσιάζει την έκθεσή της με αυτό τον τίτλο. Χιούμορ.
Αυτοσαρκασμός. Χρώματα. Παρουσία με δύναμη. Όπως και το «τρέντι» σημείο των
νοτίων προαστίων που φιλοξενεί την έκθεση. Η γκαλερί της Όλγας Γεωργαντέα.
Συνεπής σταθμός που επιμένει στην αποκέντρωση. Από τη Βούλα.

* Οι τέχνες παίρνουν τους δρόμους.Εναγωνίως, οι διοργανωτές συναυλιών
περιμένουν τη Μαντόνα. Να ανακοινώσει πρόγραμμα που θα τη βγάλει έξω σε
γήπεδα, στάδια και άλλους συναυλιακούς τόπους. Εκείνη... λέει, απλώς, τις
προτιμήσεις της.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16366P125</ED>
<ID>
ID:21123

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P12&aa=5</URL></REF>


Article

<CATEGORY>vin09</CATEGORY>

 <H2>Τι ψηφίζει η Μαντόνα;
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Η Μαντόνα ψηφίζει Λορίν Χιλ. Η Λορίν Χιλ από το γκέτο ετοιμάζεται να σαρώσει
τα Γκράμις. Γλυκιά, επιτυχημένη και μαμά του μικρού Μάρλεϊ. Αφού παντρεύτηκε
τον υιό τού Μπομπ Μάρλεϊ και μπήκε έτσι στη μεγάλη τζαμαϊκανή οικογένεια.
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16366P126</ED>
<ID>
ID:21130

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P12&aa=6</URL></REF>


Article

<CATEGORY>vin09</CATEGORY>

 <H2>Όλοι στον δρόμο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πασχάλης Τερζής

Και ο Πασχάλης Τερζής που διατυμπανίζει τον καινούργιο δίσκο, με τίτλο «Ο
δικός μου δρόμος». Οπότε κατεβαίνει για τις ανάγκες του έργου από τη Θεσσαλονίκη.

* Μπορεί, δηλαδή, ο Νίκος Παπάζογλου να μην κατέβηκε στις «Γραμμές», οι Τρύπες
να έρχονται αργότερα στο «Ρόδον», αλλά ο Πασχάλης Τερζής θα είναι εκεί, στις
«Γραμμές» και αυτός σήμερα που σας μιλάω. Και με την ευκαιρία, κι άλλη πλατίνα
για το σουξέ του.

* Σου λένε μετά για τον «Παλιόκαιρο».
<REF><SOURCE>
ΤΑ ΝΕΑ</SOURCE>
<DATE>, 15-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16366P127</ED>
<ID>
ID:21136

</ID><URL>http://ta-nea.dolnet.gr/neaweb/neafile.print_unique?e=A&f=16366&m=P12&aa=7</URL></REF>


Article

<CATEGORY>vin06</CATEGORY>

 <H5>ΕΜΕΝΕ ΣΤΗΝ ΠΡΕΣΒΕΙΑ ΜΑΣ ΑΠ' ΟΠΟΥ ΕΦΥΓΕ ΧΘΕΣ
</H5><H2>ΚΡΥΒΑΜΕ τον Οτζαλάν 15 μέρες στην Κένυα
</H2>
<H3>Αθλιότητες στην επιχείρηση μεταφοράς των Κούρδων

</H3>
σελ
ίδες
16
- 19
και
ΡΙΠΕΣ: Οι «Άθλιοι» (σελ. 3)
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16367N011</ED>
<ID>
ID:21151

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N01&aa=1</URL></REF>


Article

<CATEGORY>vin06</CATEGORY>

 <H2>Ο άγνωστος πόλεμος των λεξικών
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16367N013</ED>
<ID>
ID:21248

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N01&aa=3</URL></REF>


Article

<CATEGORY>vin06</CATEGORY>

 <H2>Το «χου ιζ χου» των μεταλλαγμένων </H2>
σελίδα 14 <REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16367N014</ED>
<ID>
ID:21274

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N01&aa=4</URL></REF>


Article

<CATEGORY>vin08</CATEGORY>

 <H2>Αν το ΑΦΜ λήγει σε 3 ...περάστε από την Εφορία </H2>
σελίδες 46-47
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16367N015</ED>
<ID>
ID:21289

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N01&aa=5</URL></REF>


Article

<CATEGORY>vin06</CATEGORY>

 <H2>32 ΣΕΛΙΔΕΣ </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16367N016</ED>
<ID>
ID:21297

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

«ΕΠΡΕΠΕ» να γίνει οίκος ανοχής το σπίτι του, για ν' αρχίσουν να ρωτάνε
ορισμένοι: Ποιος ήταν ο Αλέξανδρος Σβώλος; Πρόεδρος της κυβέρνησης του βουνού
στα χρόνια της Εθνικής Αντίστασης. Ποιου βουνού και ποιας Αντίστασης; Ο Γ.Ε.
Διακογιάννης στους «Προβολείς». Σελ. 6.

ΣΤ. ΚΕΜΑΝΕΤΖΗΣ: Αν φτάσουμε (η Ορεστιάδα) ξανά στον τελικό των πλέι οφ
του βόλεϊ, γιατί όχι και για τίτλο; Η περυσινή απώλεια, πίκρα και όνειρο που
έγινε εφιάλτης. Οι απαντήσεις στις «30 Ερωτήσεις» του Γ. Ρουσάκη στη σελ. 10.

ΕΚΕΙΝΟ που περισσότερο «ξενοφάνηκε» στους ξένους ήταν οι αερομαχίες
ελληνικών και τουρκικών αεροσκαφών. Οι άνθρωποι δεν είχαν ποτέ διανοηθεί ότι
αναχαιτίζουμε σε καθημερινή σχεδόν βάση παραβιάσεις του εναέριου χώρου μας. Ο
Β. Βασιλικός στη
σελ. 11.

ΟΙ ΦΟΙΤΗΤΕΣ των ΑΕΙ και ΤΕΙ θα ξεπεράσουν φέτος τις 200.000, αφού στα
41 νέα Τμήματα θα εγγραφούν περισσότεροι από 7.000 πρωτοετείς. Οι δαπάνες όμως
για την Ανώτερη και Ανώτατη Εκπαίδευση είναι στάσιμες. Ο Χρ. Κάτσικας στη σελ. 20.

ΣΤΗ ΛΩΡΙΔΑ ταχείας κυκλοφορίας του ευρωπαϊκού Ίντερνετ μπήκε πλέον η
Ελλάδα. Ιδιαίτερα η ακαδημαϊκή κι ερευνητική κοινότητα θα μπορεί πια να
αξιοποιεί κάθε είδους προηγμένες υπηρεσίες τηλεματικής. Το «Δικαίωμα στο
Αύριο» σελ. 24 και 37.

ΟΙ ΑΜΕΡΙΚΑΝΟΙ, με πλειοψηφία δύο στους τρεις, εγκρίνουν την απόφαση της
Γερουσίας να μην καθαιρέσει τον πρόεδρο Κλίντον. Στο μεταξύ, οι πιέσεις των
ΗΠΑ ανάγκασαν τον πρωθυπουργό της Τουρκίας να υπεραμυνθεί των αμερικανικών
επιδρομών κατά του Ιράκ, μπροστά στον Ιρακινό αντιπρόεδρο. Σελ. 39
, 40.

ΣΤΟ ΧΡΗΜΑΤΙΣΤΗΡΙΟ Αθηνών ο Γενικός Δείκτης έκανε ακόμη ένα ιστορικό
ρεκόρ, προσεγγίζοντας τις 3.500 μονάδες. Το πιο αξιοσημείωτο όμως είναι ότι το
40% των επενδύσεων σε μετοχές προέρχεται από την περιφέρεια. Σελ. 47
και 50.

ΕΝΑΣ ΠΙΛΟΤΟΣ της American Airlines εργάζεται περίπου 14 ημέρες το μήνα
και μπορεί να κερδίσει περισσότερα από 200.000 δολάρια (πάνω από 60 εκατ.
δραχμές) το χρόνο. Παρ' όλ' αυτά, οι πιλότοι της εταιρείας απεργούν. Γιατί
άραγε; Από τους «New York Times» στη σελ. 49

ΠΡΕΠΕΙ ευθύς να αφαιρεθούν από τα 
σχολικά εγχειρίδια όλες οι αναφορές που 
υπάρχουν στο έργο του Σολωμού και ιδίως 
στον πατριδοκαπηλικό «Ύμνον εις την Ελευθερίαν» 
στις έννοιες πατρίδα και έθνος. Ο Κώστας 
Γεωργουσόπουλος στην «Τρίτη Άποψη». Σελ. 6.

ΤΑ ΘΕΜΑΤΑ εξωτερικής πολιτικής 
επηρεάζουν το οικονομικό περιβάλλον. 
Ως εκ τούτου, αν η Αθήνα ενδιαφέρεται 
για τις επιδόσεις της οικονομίας της, 
οφείλει να μην αδιαφορεί για τις εξελίξεις 
στην Τουρκία και στο Κόσοβο. Η Ειρήνη 
Δ. Καρανασοπούλου «Εκτός Συνόρων». Σελ. 39.

ΑΠΟΨΕ που έλαβα το πρώτο αντίγραφο 
τραπεζικού λογαριασμού με το ισόποσο 
των καταθέσεών μου σε ευρώ, κατάλαβα 
πόσο αόριστα έχω αντιληφθεί την είσοδο 
της δραχμής στον κόσμο του κοινού ευρωπαϊκού νομίσματος.

Η Έλενα Δ. Χατζηιωάννου «Σε Πρώτο Ενικό». Σελ. 11.

ΤΑ ΨΑΡΙΑ σκότωσαν τον Μπετόβεν.

Αυτό που αγαπάς σε σκοτώνει.

Ο μεγάλος μουσουργός αγαπούσε τα ψάρια.

Αλλά έτρωγε μολυσμένα από μόλυβδο κι αυτά,

σύμφωνα με τις ενδείξεις μιας έρευνας,

τον έστειλαν στον άλλο κόσμο. Πανόραμα, σελ. 1.

ΟΙ ΓΙΑΤΡΟΙ, συνηθισμένοι και συνεργοί επί χρόνια στις πλασματικές εφημερίες,
αναζητούν τρόπους για συνεχή αύξηση των αποδοχών, χωρίς να ενδιαφέρονται για
το έργο που παράγουν. Οι «Αιχμές» δώδεκα γιατρών και το ρεπορτάζ στη 
σελ.
15.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16367N021</ED>
<ID>
ID:21164

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Μεταφοραί... </H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Άλλη μια τέτοια επιχείρηση στέγασης των Κούρδων προσφύγων και νομίζω ότι δεν
θα πρέπει να ανησυχούμε ότι θα ζητήσει άσυλο στην Ελλάδα ο κ. Οτζαλάν.

Με τιμή
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16367N022</ED>
<ID>
ID:21240

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Στη δυτική, κεντρική και βόρεια χώρα βροχές, χιόνια στα ορεινά, καταιγίδες στη
θάλασσα. Σταδιακά και στην υπόλοιπη Ελλάδα. Ισχυροί, στα πελάγη πολύ ισχυροί
νοτιάδες (6-7 Μπωφόρ), τρεπόμενοι το απόγευμα στα δυτικά και βόρεια σε
βοριάδες. Πτώση της θερμοκρασίας.


Ήλιος στη Δυτική και Βόρεια Ελλάδα, βροχές ή χιονόνερο στην ανατολική και
νότια, χιόνια στα ορεινά με σταδιακή βελτίωση. Μέτριοι έως ισχυροί βοριάδες
(5-6 Μπωφόρ), στο Αιγαίο πολύ ισχυροί (7 Μπωφόρ) εξασθενούντες. Χαμηλές
θερμοκρασίες σε όλη τη χώρα.

Article

<CATEGORY>vin01</CATEGORY>

 <H5>ΣΤΗΝ ΑΝΤΙΜΕΤΩΠΙΣΗ ΤΩΝ ΚΟΥΡΔΩΝ ΠΡΟΣΦΥΓΩΝ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Λάθη επί λαθών...
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Πριν προλάβουν στην κυβέρνηση να πουν «δόξα τω Θεώ», με το κλείσιμο του
αγροτικού μετώπου στον θεσσαλικό κάμπο, λένε πάλι «βοήθα Παναγιά» με τις
απρόβλεπτες διαστάσεις που πήρε το θέμα των Κούρδων προσφύγων.

Μία ειρηνική διαμαρτυρία μέσα σε λίγα λεπτά μετατράπηκε σε σύρραξη. Η
Βασιλίσσης Σοφίας έξω από τη Βουλή έδινε την εικόνα πεδίου μάχης, καθώς για
μια ακόμη φορά η Αστυνομία δεν κατάφερε να αποφύγει τα λάθη. Μόνο που χθες την
ξεπέρασε το υπουργείο Υγείας με την άθλια επιχείρηση που οργάνωσε για μεταφορά
των προσφύγων από την Πλατεία Κουμουνδούρου στην Αγία Βαρβάρα. (Σ
ε λ.
17 -
19).

Πέραν της κοινωνικής διάστασης του προβλήματος των Κούρδων προσφύγων που ζουν
στη χώρα μας υπάρχει και η πολιτική διάσταση, μετά την νέα πιεστική απαίτηση
του ΡΚΚ για χορήγηση ασύλου στον Αμπντουλάχ Οτζαλάν. Η κυβέρνηση διά του
εκπροσώπου της ανέβασε τους τόνους και επανέλαβε με κατηγορηματικό τρόπο την
πάγια ελληνική θέση ότι μια τέτοια ενέργεια κάθε άλλο παρά θα βοηθήσει τον
αγώνα των Κούρδων. (Σελ. 16).

Οι αγρότες της Θεσσαλίας μπορεί να απέσυραν τα τρακτέρ από την εθνική οδό, η
ένταση στον χώρο της Υγείας όμως καλά κρατεί. Η κρίσιμη ημέρα είναι η
σημερινή, καθώς η ΕΙΝΑΠ στη γενική της συνέλευση θα αποφασίσει εάν θα
κλιμακωθούν ή όχι οι κινητοποιήσεις των γιατρών. (Σελ. 15).

Όλα αυτά πάντως δεν επηρέασαν καθόλου τη Σοφοκλέους η οποία τράβηξε και χθες
την ανηφόρα σημειώνοντας νέο ρεκόρ ανόδου της τάξης του 2,18%. Και πώς θα
μπορούσε να γίνει αλλιώς αφού κάθε ημέρα που περνάει χιλιάδες μικροεπενδυτές
μπαίνουν στο χορό, ενώ όπως δείχνουν τα πράγματα όλοι οι δρόμοι πια από την
επαρχία καταλήγουν στη Σοφοκλέους. Το 40% των κεφαλαίων που κινούνται στο
Χρηματιστήριο είναι από επενδυτές που δεν κατοικούν στην Αθήνα. (Σελ.
47).

Αντίθετη πορεία από αυτή του Χρηματιστηρίου ακολουθούν τα επιτόκια. Ο δείκτης
της Σοφοκλέους ανεβαίνει και τα επιτόκια κατεβαίνουν. Σύντομα η Τράπεζα της
Ελλάδος ετοιμάζεται να ανακοινώσει και νέα μείωση που δεν θα είναι η μόνη
μέχρι το τέλος του χρόνου. Χαράς ευαγγέλια λοιπόν για όσους ετοιμάζονται να
αποκτήσουν «δικό τους κεραμίδι» αλλά και για όσους έχουν ήδη πάρει στεγαστικά
δάνεια και σε λίγο καιρό η δόση του δανείου θα είναι μικρότερη από το ενοίκιο
σε ένα αντίστοιχο σπίτι. (Σελ. 45)
.

Τέτοια καλά νέα βλέπουν και ακούνε πολλοί στην κυβέρνηση και στο ΠΑΣΟΚ και
αρχίζουν να φλερτάρουν με την ιδέα των πρόωρων εκλογών. Ο Πρωθυπουργός πάντως
­ προς το παρόν τουλάχιστον ­ με κάθε ευκαιρία δηλώνει σε όλους τους τόνους
ότι οι εκλογές θα γίνουν το 2000. (Σελ. 9).

Όσο για την Ν.Δ., ηγεσία, βουλευτές και στελέχη της σήκωσαν από χθες ­ και
επισήμως ­ τα εκλογικά λάβαρα και ετοιμάζονται για την αναμέτρηση του Ιουνίου.
Σύνθημά τους; «Νυν υπέρ πάντων αγών». Κύριος αντίπαλός τους; Ο Σημίτης λένε
και εννοούν ο Δημήτρης Αβραμόπουλος. (Σελ. 8).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16367N032</ED>
<ID>
ID:21213

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Οι «Άθλιοι»
</H2>
ΚΑΙ η μεν Πλατεία Κουμουνδούρου «καθάρισε» από τους επτακόσιους Κούρδους πρόσφυγες...

ΜΕ μια αστραπιαία ­ τα ξημερώματα ­ αστυνομική «επιχείρηση σκούπα»...

ΟΣΑ όμως ακολούθησαν μόνο ντροπή προκαλούν...

ΑΠΟ τη μία για την αναλγησία της Πολιτείας...

ΑΠΟ την άλλη για την ανεκδιήγητη απουσία πρόνοιας για τη στέγαση των
επί τριετία εγκαταλελειμμένων «Αθλίων».

ΓΙΑΤΙ αποδείχθηκε πως κανένα σχέδιο δεν είχε εκπονηθεί πέραν της
«εκκαθάρισης» της Πλατείας...

ΟΥΔΕΙΣ είχε σοβαρά ασχοληθεί με την προετοιμασία εγκατάστασης των
προσφύγων ­ με τη συναίνεσή τους ­ σε κάποιο χώρο κατάλληλο και ανθρώπινο...

ΠΑΡΑ με περισσή επιπολαιότητα ο αρμόδιος υφυπουργός τους εξαπέστειλε με
τις κλούβες στο πρώην Λοιμωδών της υποβαθμισμένης Δυτικής Αττικής...

ΓΙΑ να βρεθούν αντιμέτωποι με την άρνηση των ­ αιφνιδιασμένων και αυτών
­ γύρω Δήμων να τους δεχτούν.

ΚΑΙ το αποτέλεσμα ήταν οι στοιβαγμένοι στις κλούβες πρόσφυγες να
παραμείνουν έγκλειστοι ­ ώρες ατέλειωτες ­ ως άγνωστου προορισμού «θήρα»...

ΟΙ δε αρμόδιοι να συσκέπτονται ­ κατόπιν εορτής ­ περί του δέοντος...

ΔΙΧΩΣ τη στοιχειώδη μέριμνα για τροφή και νερό στους ταλαίπωρους που
μάταια ψέλλιζαν πως έχουν ανάγκες.

ΑΛΛΑ το πρόβλημα των Κούρδων της Κουμουνδούρου δεν ανέκυψε χθες...

ΕΠΙ χρόνια δίδονταν υποσχέσεις τακτοποίησής τους...

ΤΟΣΟΝ καιρό υπομόνεψαν και οι ίδιοι και οι κάτοικοι της περιοχής για να
βρεθεί η λύση...

ΚΑΙ τώρα πια η απουσία και σοβαρού σχεδιασμού και ειλικρινούς
ενδιαφέροντος αποκαλύπτεται γυμνή και απεχθής.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16367N033</ED>
<ID>
ID:21252

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιώργος Ρωμαίος:

(ο πρώην υπουργός λέει στο «Έψιλον» της «Ελευθεροτυπίας» πού πάσχει το ΠΑΣΟΚ)

«Όχι στην ηγεσία. Πάσχει από συνοχή και αλληλεγγύη. Μπορεί να καταργήσαμε την
επετηρίδα στους καθηγητές, αλλά τη διατηρήσαμε στο κόμμα!».

Νίκος Φαρμάκης:

(ο υφυπουργός Υγείας για την κατάσταση στα νοσοκομεία ­ από την «Απογευματινή»)

«Όποιος κατηγορεί τα νοσοκομεία στρέφεται κατά της δημόσιας υγείας...».

Χάρης Κατσιμίχας:

(ο τραγουδιστής, στην «Εκπομπή» του Mega)

«... Ξέρετε γιατί έμεινα οκτώ χρόνια εκτός Ελλάδος, στο Βερολίνο; Γιατί δεν με
έσπρωχναν στο λεωφορείο... Δεν μου έπαιρναν τη σειρά στο σούπερ μάρκετ... Όχι,
γι' αυτά δεν είμαι Έλληνας, είμαι Έλληνας όμως όταν ακούω το "Άξιον εστί",
όταν βλέπω μια εκκλησία στη Μάνη...».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16367N034</ED>
<ID>
ID:21286

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Χριστόδουλος
</H2>
Ο λόγος στους αναγνώστες. Ο Π. Τζανουλίνος, Παρασκευοπούλου 109, Αθήνα, γράφει:

«Μας χαροποιεί και μας φέρνει κοντά του η απλότητα, η καλοσύνη, του νέου μας
Αρχιεπισκόπου Χριστόδουλου. Μέχρι σήμερα, το θεωρούσαμε αδιανόητο να
πλησιάσουμε έναν Αρχιεπίσκοπο και να μιλήσουμε μαζί του. Αλλά εκείνο που μου
έκανε ιδιαίτερη εντύπωση και δεν το είχα ξανακούσει ποτέ ήτανε αυτό που σε μία
ομιλία του προς τους πιστούς είπε ο κ. Χριστόδουλος, χαρακτηρίζοντας τον
Χριστό σαν τον πρώτο αναρχικό, ο οποίος θέλησε να φέρει μία νέα τάξη πραγμάτων
στην κοινωνία.

Δηλαδή, με άλλα λόγια, είπε ότι ο Χριστός ήτανε ο πρώτος σοσιαλιστής της
εποχής του, ως οπαδούς του είχε τη φτωχολογιά και δίδασκε την ισότητα και ότι
όλοι οι άνθρωποι είχανε τα ίδια δικαιώματα. Και γι' αυτόν ακριβώς τον λόγο, η
τότε άρχουσα τάξη, βλέποντας ότι με τη διδασκαλία του Χριστού κινδυνεύανε τα
συμφέροντά της, και ότι υπήρχε κίνδυνος να ξεσηκωθούνε οι δούλοι, διέταξε τη
σύλληψή Του ως αναρχικού και διέταξε τη μετέπειτα σταύρωσή Του.

Είμαι βέβαιος ότι ο κ. Χριστόδουλος θα προχωρήσει ακόμα περισσότερο, εκεί που
δεν τόλμησαν μέχρι σήμερα οι προγενέστεροί του. Είμαι βέβαιος ότι ο κ.
Χριστόδουλος και νοσοκομεία για τους άπορους θα φτιάξει, ότι θα στεγάσει όλους
τους άστεγους και θα δώσει τροφή σ' αυτούς που έχουνε ανάγκη. Φυσικά, θα είναι
σε θέση να πραγματοποιήσει τα τόσο χριστιανικά αυτά οράματά του, εφόσον βάλει
χέρι στην τεράστια εκκλησιαστική περιουσία που συσσωρεύεται καθημερινά είτε σε
χρήμα, είτε σε αφιερώματα και προπάντων σε τεράστια ακίνητη περιουσία, για την
οποία μάλιστα οι προκάτοχοί του έδωσαν μάχη με την Πολιτεία για να μη
διανεμηθεί στους ακτήμονες και τους άστεγους, τελείως άπορους συνανθρώπους τους».

Ο Π. Σαμαρτζής, Μενεκράτους 24, Αθήνα, γράφει:

«Μετά από τόσα ωραία (πράγματι) λόγια του Αρχιεπισκόπου προς τους νέους, με
σωστές θέσεις, αλλά και υπονοούμενα (δυστυχώς), περιμέναμε όλοι να δούμε τον
Αρχιεπίσκοπο με πολλούς Μητροπολίτες ­ όπως ακριβώς επισκέπτεται άλλες πόλεις
και μητροπόλεις ­ περιμέναμε να πάει και στο Πολυτεχνείο με ένα στεφάνι...
όπως περιμέναμε 25 χρόνια τώρα κι άλλους. Το σχολίασαν πάρα πολλοί και το
περίμεναν. Ματαίως, όμως. Γιατί, Μακαριώτατε;».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16367N043</ED>
<ID>
ID:21270

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N04&aa=3</URL></REF>


Article

<CATEGORY>vin05</CATEGORY>

 <H2>Φρέσκο ψάρι στη Βιέννη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΝΤΥΠΩΣΙΑΣΕ χθες στη Βιέννη ο Πρόεδρος της Αυστρίας Τόμας Κλέστιλ στο επίσημο
γεύμα προς τιμήν του Έλληνα Προέδρου Κωστή Στεφανόπουλου. Πρώτα απ' όλα
πρόσφερε σ' αυτόν και τον αναπληρωτή υπουργό Εξωτερικών Γιώργο Παπανδρέου, ο
οποίος έφθασε χθες στη Βιέννη από το Παρίσι, φρεσκότατο ψάρι!

ΚΑΙ δεύτερον ­ αλλά πιο σημαντικό ­ πρόσφερε ένα θαυμάσιο κρασί από μία
περιοχή της Πολωνίας, που, όπως εξήγησε ο Αυστριακός υπουργός Εξωτερικών
Βόλφγκανγκ Σιούσελ, είχε αντισταθεί στους Τούρκους όταν τον 15ο αιώνα αυτοί
επεχείρησαν να καταλάβουν τη Βιέννη.

ΤΟ... άνοιγμα προς την Ελλάδα ήταν φυσικά ευπρόσδεκτο και η ελληνική
αντιπροσωπεία πρόκειται να ανταποδώσει απόψε, παρακολουθώντας στην Όπερα της
Βιέννης το αγαπημένο έργο των Αυστριακών «Η εύθυμη χήρα» του Λέχαρ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16367N044</ED>
<ID>
ID:21277

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N04&aa=4</URL></REF>


Article

<CATEGORY>vin05</CATEGORY>

 <H2>Ήταν όλοι εκεί...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕΓΑΛΟΣ... συνωστισμός χθες στο Εμπορικό και Βιομηχανικό Επιμελητήριο της
Αθήνας στην ομιλία του γραμματέα του ΠΑΣΟΚ Κώστα Σκανδαλίδη.

ΤΟ «ΠΑΡΩΝ» έδωσαν οι περισσότεροι μεγάλοι επιχειρηματίες και τραπεζίτες της
χώρας. Ο γραμματέας του ΠΑΣΟΚ, ο οποίος σκοπεύει να κατέλθει στην Α' Αθήνας
παίρνοντας μεταγραφή από τα Δωδεκάνησα, κατάφερε να συσπειρώσει ακόμα και
τους... αντιπάλους του. Αν και Ολυμπιακός ο ίδιος, στην ομιλία του πήγε και ο
πρόεδρος του Παναθηναϊκού Παύλος Γιαννακόπουλος, ο οποίος μάλιστα τον συνεχάρη
για τις θέσεις που εξέθεσε.

Ο ΠΡΟΕΔΡΟΣ του ΕΒΕΑ κ. Γ. Παπαθανασίου ήταν πιο ζεστός. Έπλεξε το εγκώμιο του
κ. Σκανδαλίδη και σημείωσε ότι το Επιμελητήριο ανοίγει τις θύρες σε έναν κύκλο
συζητήσεων με τον πολιτικό κόσμο, κάνοντας αρχή με τον γραμματέα του ΠΑΣΟΚ.
Καλή αρχή!
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16367N045</ED>
<ID>
ID:21288

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N04&aa=5</URL></REF>


Article

<CATEGORY>vin05</CATEGORY>

 <H2>Πυρετός στη Ν.Δ...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ο αρχηγός της Ν.Δ. ετοιμάζεται να απαντήσει και με φυλλάδιο σε περίπτωση που
τελικώς ο δήμαρχος της Αθήνας Δημήτρης Αβραμόπουλος αποφασίσει να κατέλθει
στις εκλογές. Έχει δώσει εντολή να κωδικοποιηθούν έως το τέλος Φεβρουαρίου
όλες οι θέσεις του κόμματος για όλα τα ζητήματα (π.χ. οι θέσεις της Ν.Δ. για
την Υγεία και την Παιδεία). Η σκέψη που επικρατεί, όπως με πληροφορούν από τη
Ρηγίλλης, είναι εάν ο κ. Αβραμόπουλος κάνει κόμμα, τότε ένα από τα φυλλάδια
της Ν.Δ. που θα κυκλοφορήσουν προεκλογικά να έχει ως θέμα ­ λένε ­ «την
απουσία θέσεών του». Τι έχουν να δουν τα μάτια μας...
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16367N046</ED>
<ID>
ID:21298

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N04&aa=6</URL></REF>


Article

<CATEGORY>vin05</CATEGORY>

 <H2>Στο κομπιούτερ...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Θυμάσθε τον πρώην βουλευτή της Ν.Δ. Λευτέρη Παπαδημητρίου που τραυμάτισε η
«17Ν»; Ο αρχηγός του κόμματος Κώστας Καραμανλής τού έχει αναθέσει την Επιτροπή
για τους ετεροδημότες. Και αυτός τρέχει και δεν φτάνει. Η εντολή είναι να
επεξεργασθεί όλα τα στοιχεία στο κομπιούτερ διότι, όπως του έχει διαμηνυθεί,
«ανά πάσα στιγμή μπορεί να γίνουν εκλογές και μάλιστα διπλές τον Ιούνιο»...
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16367N047</ED>
<ID>
ID:21304

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΕΞΩ ΑΠΟ ΤΗ ΒΟΥΛΗ. Όταν τα ματ επιτέθηκαν χθες το απόγευμα στους Κούρδους
που ήταν συγκεντρωμένοι για να διαμαρτυρηθούν για την επιχείρηση απομάκρυνσης
ομοεθνών τους από την Κουμουνδούρου και τον Οτζαλάν, ο εν αποστρατεία
υποναύαρχος Αντώνης Ναξάκης προσπάθησε να ηρεμήσει τον επικεφαλής της
αστυνομικής δύναμης...

«ΑΦΗΣΤΕ ΜΑΣ, ΝΑΥΑΡΧΕ, να κάνουμε τη δουλειά μας», ήρθε η απάντηση. Αλλά
ο κ. Ναξάκης έκανε πως δεν κατάλαβε. Συνέχισε να μαζεύει ­ για να μη χαθούν ­
τα ρούχα των Κούρδων που έριχναν κάτω οι αστυνομικοί. «Σα να 'σαστε Τούρκοι
κάνετε», σχολίασε ο κ. Ναξάκης...

ΕΠΙΤΡΟΠΗ ΑΠΟΡΡΗΤΩΝ. Άλλη μία φορά η αρμόδια Εθνική Επιτροπή προστασίας
του απορρήτου των επικοινωνιών θα δώσει στη δημοσιότητα το πόρισμά της.

ΜΙΑ ΑΠΟ ΤΑ ΙΔΙΑ, λοιπόν, αναμένεται και σήμερα... Γίνονται υποκλοπές,
αλλά δύσκολο να βρεθούν οι δράστες, λένε οι υπεύθυνοι...

Ο ΤΕΛΕΥΤΑΙΟΣ ΛΟΓΟΣ. Τελευταίος θέλει πάλι να μιλήσει ο πρώην
πρωθυπουργός Κωνσταντίνος Μητσοτάκης, αυτήν τη φορά στη συζήτηση για τη
Συνθήκη του Άμστερνταμ. Το ίδιο έκανε και με τον προϋπολογισμό. Έξυπνη τακτική...

ΚΑΛΗ ΚΙΝΗΣΗ. Η βουλευτής του ΣΥΝ Μαρία Δαμανάκη μπορεί να πίκρανε
ορισμένους ­ στο ΠΑΣΟΚ ­ με τη στάση της το '89 και άλλους, το '91, με τη
στάση της στη διάσπαση του ΚΚΕ, όμως είναι η πλέον οργανωμένη βουλευτής και
πάντα επίκαιρη.

ΣΧΕΔΟΝ ΞΗΜΕΡΩΜΑΤΑ χθες κατέθεσε στη Βουλή ερώτηση για τα επεισόδια με
τους Κούρδους!
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16367N048</ED>
<ID>
ID:21306

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N04&aa=8</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Μάθημα σε όλους
</H2>
<AUTHOR>ΑΡΙΣΤΕΙΔΗΣ ΚΑΜΑΡΑΣ</AUTHOR>

ΑΝΕΞΑΡΤΗΤΑ αν προέρχεται από ένα Γάλλο η συγκεκριμένη κίνηση, η Μεγάλη
Βρετανία απέδειξε ότι δίκαια κατέχει τον τίτλο της μητροπόλεως του
ποδοσφαίρου, αλλά κυρίως και πάνω από όλα του «ευαγωνί-ζεσθαι». Η δήλωση του
Αρσέν Βενγκέρ είναι συγκλονιστική. Κι αυτό γιατί έρχεται σε μία κρίσιμη ώρα
για το παγκόσμιο ποδόσφαιρο και αποδεικνύει ότι η εμπορευ-ματοποίηση του
αθλητισμού δεν μπορεί να εκτρέψει προς άλλη κατεύθυνση την πορεία του
πραγμα-τικού αθλητισμού.

Όσο δύσκολο κι αν είναι στην πράξη, η ενέργεια αυτή, το σημαντικό αυτό
επεισόδιο, θα πρέπει να δώσει ένα πολύ μεγάλο και σοβαρό μάθημα σε όσους
ασχολούνται με το ποδόσφαιρο, όπου γης. Ιδιαίτερα στην πατρίδα μας, όπου τόσο
δοκιμάζονται οι θεσμοί, θα ήθελα αυτό να αποτελούσε ένα αστροπελέκι που να
καταυγάσει το νου και τις καρδιές όλων των ανθρώπων του ελληνικού ποδοσφαίρου
και του αθλητισμού γενικότερα, γιατί αυτό που έγινε στην Αγγλία αποτελούσε
κάποτε (στους κλασικούς χρόνους) την πεμπτουσία του αθλητικού ιδεώδους.

Θλίβεται, δυστυχώς, όποιος γνωρίζει τα ποδοσφαιρικά πράγματα του τόπου
αυτού, γιατί μεγάλες πράξεις σαν αυτή του Βενγκέρ κινδυνεύουν να
αντιμετωπιστούν με την τόσο προσφιλή ­ στον τόπο αυτό ­ χλεύη.

Ο Αριστείδης Καμάρας είναι δικηγόρος, παλιός διεθνής ποδοσφαιριστής.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16367N059</ED>
<ID>
ID:21307

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N05&aa=9</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ζήτω τα γιούχα
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Η κ. Άννα Φραγκουδάκη στο άρθρο της, στα «ΝΕΑ» του προπερασμένου Σαββάτου,
έκρουσε τον κώδωνα του κινδύνου. Θύμωσε μάλιστα πολύ διαβάζοντας πως ο
σοσιαλιστής πρωθυπουργός της Γαλλίας Ζοσπέν επικαλείται την ιδέα της πατρίδας
και προτρέπει τους Γάλλους να προσέλθουν στην Ευρωπαϊκή Ένωση με τις ακμαίες
παραδόσεις του έθνους τους. 
Η κ. Φραγκουδάκη θεωρεί πως κάθε αναφορά σε πατρίδα, πατριωτισμό και έθνος
είναι συντηρητική, δεξιά και, σχεδόν, φασιστική πολιτική.

Επειδή η ορθή αντιμετώπιση ανάλογων κινδύνων και στον τόπο μας έχει ανάγκη από
τέτοιες επισημάνσεις και επειδή η πρόληψη είναι η αρίστη μέθοδος, κάνω έκκληση
στους υπεύθυνους πολιτικούς, κρατικούς, δημοτικούς φορείς και στα κέντρα
αποφάσεων να σπεύσουν να προλάβουν κάθε ενέργεια, κίνηση, συνωμοσία που
σκοπεύει στην πατριωτική και εθνική έξαρση που μπορεί στα ξαφνικά να μας προκύψει.

Έτσι, καλό θα είναι να απαλειφθούν από τα σχολικά βιβλία όλα τα ποιήματα, τα
διηγήματα και τα δοκίμια που αναφέρουν με θετικούς χαρακτηρισμούς τις έννοιες
«πατρίδα» και «έθνος». Έτσι θα χρειαστεί να σβήσουν από τους «Πέρσες» του
Αισχύλου οι στίχοι από τον παιάνα της Σαλαμίνας «Ίτε παίδες Ελλήνων,
ελευθερούτε πατρίδα... κτλ.». Η μελέτη τέτοιων φανατικών ιδεοληψιών είναι
δυνατόν να οδηγήσει τους ανώριμους μαθητές σε τίποτε κουτουράδες, και να
θολώσει το μυαλό τους και να αρρωστήσουν από την ασθένεια του πατριωτισμού.

Πρέπει ευθύς να αφαιρεθούν από τα σχολικά εγχειρίδια όλες οι αναφορές που
υπάρχουν στο έργο του Σολωμού και ιδίως στον πατριδοκαπηλικό «Ύμνον εις την
Ελευθερίαν» στις έννοιες Πατρίδα και Έθνος. Είναι αυτονόητο ότι θα πρέπει
πάραυτα ο Ζακύνθιος ποιητής να μην προσφωνείται Εθνικός. Αν δεν γίνεται
αλλιώς, να καταχωνιαστεί η «Ιστορία του ελληνικού έθνους» του Παπαρρηγόπουλου,
καλό θα είναι να καεί.

Οπωσδήποτε όμως θα πρέπει να καεί και, μάλιστα δημοσίως, το φασιστικό
μυθιστόρημα της Πηνελόπης Δέλτα «Για την Πατρίδα». Να εξοβελιστούν τα
δεκατετράστιχα του Παλαμά «Πατρίδες», εκτός αν τον παμπόνηρο αυτόν γέροντα τον
σώσει η κραυγή του Γύφτου του «Γιούχα και πάλι γιούχα των πατρίδων».

Η κ. Φραγκουδάκη δεν είναι ούτε μόνη ούτε πρώτη. Έχουν ήδη προηγηθεί δύο άλλοι
επίσης πανεπιστημιακοί, οι οποίοι σε βιβλία και άρθρα τους χαρακτηρίζουν
φασίστες τον Ελύτη, τον Εγγονόπουλο και τον Εμπειρίκο γιατί μιλούν για πατρίδα
και ελληνική γλώσσα και εθνικιστή τον Σεφέρη!

Επειδή όμως η λέξη έθνος, αυτή η βόμβα στα θεμέλια του Λαού, υπάρχει,
δυστυχώς, στο πρώτο άρθρο του Συντάγματος θα πρέπει, νομίζω, να προβλεφθεί η
εξάλειψή του κατά την προσεχή αναθεώρηση του θεμελιώδους Νόμου της Πολιτείας.

Εντός σύντομης προθεσμίας πρέπει να αλλάξουν όνομα η ποδοσφαιρική ομάδα
«Εθνικός», το «Εθνικό Θέατρο», η εφημερίδα «Έθνος», το «Πατριωτικό Ίδρυμα», το
«Εθνικό Ίδρυμα Ερευνών», το υπουργείο Εθνικής Αμύνης και το υπουργείο Εθνικής
Παιδείας και Θρησκευμάτων, η Εθνική Λυρική Σκηνή και για να προληφθούν
παγκόσμια δεινά ο «Οργανισμός Ηνωμένων Εθνών»!

Αλλά και οι φίλοι μας Γάλλοι, αν πληροφορηθούν την οργή της κ. Φραγκουδάκη,
οφείλουν αμέσως να διορθώσουν τον πρώτο στίχο του «Εθνικού» τους Ύμνου, που
ένας φανατικός επαναστάτης και φασίστας εθνικιστής συνέθεσε μέσα στα
χαρακώματα της Γαλλικής Επανάστασης: «Αλόνζανφαν ντε λα πατρί»!

Οι προειδοποιήσεις της κ. Φραγκουδάκη θα πρέπει να φθάσουν και στα αυτιά
ορισμένων παρασυρμένων αριστερών και σοσιαλιστών, οι οποίοι συμπαραστέκονται
στους Κούρδους και τους Παλαιστίνιους οι οποίοι, θύματα εθνικιστικών
φανατισμών, επιμένουν να διεκδικούν μια πατρίδα εν ονόματι της εθνικής τους ιδιαιτερότητας.

Πάντως, η κ. Φραγκουδάκη θα πρέπει με συνεχή τεκμηριωμένα άρθρα να ενημερώσει
τους παραπλανημένους Γάλλους, Γερμανούς, Άγγλους, Ιταλούς κ.ά. σοσιαλιστές που
κυβερνούν στη χώρα τους πως δεν φθάνει να μην επικαλούνται πατρίδες, έθνη και
άλλα ηχηρά παρόμοια, όσο συνεχίζουν να μιλούν και να γράφουν τη γλώσσα τους
και να έχουν όνομα. Είναι άκρως επικίνδυνο να είναι κανείς Γάλλος, Γερμανός,
Έλληνας, Ισπανός, γιατί και μόνο η εκφώνηση του ονόματος προκαλεί εθνικά ρίγη.
Οφείλω, πάντως, να ομολογήσω πως διαπιστώνω και κάποιες αντιφάσεις στα
πολιτικώς ορθά άρθρα της κ. Φραγκουδάκη. Ενώ κόπτεται, εν ονόματι του
δικαιώματος κάθε λαού να επιλέγει ελεύθερα το όνομά του, να ονομάζονται
Μακεδόνες οι Σκοπιανοί και Τούρκοι οι Μουσουλμάνοι της Θράκης, αρνείται στον
Γάλλο πρωθυπουργό να ονομάζει έθνος τη χώρα του και πατρίδα την επικράτειά του.

Πληροφορούμαι, εξάλλου, πως η κ. Φραγκουδάκη επιδοτείται με 1 δισ. 750 εκατ.
δρχ. για να εκπονήσει μαζί με τους συνεργάτες της πρόγραμμα εκμαθήσεως της
ελληνικής γλώσσας για τους Μουσουλμάνους της Θράκης. Αυτό που ομοϊδεάτες της
κ. Φραγκουδάκη, όταν έγινε για τους σλαβόφωνους της Μακεδονίας, το ονόμαζαν
εκστρατεία εξελληνισμού των μειονοτήτων.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16367N062</ED>
<ID>
ID:21241

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Τα ψεύτικα τα λόγια τα μεγάλα...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«Έπρεπε» να γίνει οίκος ανοχής το σπίτι του για να αρχίσουν να ρωτάνε
ορισμένοι. Ποιος ήταν ο Αλέξανδρος Σβώλος; Πρόεδρος της ελεύθερης κυβέρνησης
του βουνού στα χρόνια της Εθνικής Αντίστασης; Ποιου βουνού και ποιας Εθνικής
Αντίστασης; Ήταν συνταγματολόγος; Τον έδιωξε από το Πανεπιστήμιο η δικτατορία
Μεταξά; Και η γυναίκα του η Μαρία ήταν βουλευτής της ΕΔΑ; Ποιας ΕΔΑ; Γιατί να
χαρίσει το σπίτι του; Γιατί επέμενε να γίνει φοιτητική στέγη;

Το θέμα γνωρίζουν ­ προσωπικά ­ εδώ και πολλούς μήνες ο Πρόεδρος της
Δημοκρατίας, ο Πρωθυπουργός και οι αρχηγοί των κομμάτων, ο πρόεδρος της
Βουλής, οι αρμόδιοι υπουργοί και οι αρμόδιοι σύμβουλοι του Πρωθυπουργού, ο
λεγόμενος Συνήγορος του Πολίτη, βουλευτές, ο δήμαρχος της Αθήνας, όλοι οι
υποψήφιοι δήμαρχοι στις τελευταίες δημοτικές εκλογές και ο αρχηγός της Αστυνομίας.

Έγιναν πολλές ερωτήσεις στη Βουλή από βουλευτές όλων των κομμάτων, μέχρι που
αναγκάσθηκε ένας υφυπουργός να γίνει ντετέκτιβ για να διαπιστώσει, τελικώς,
ότι άλλο υπουργείο, απ' αυτό στο οποίο εργάζεται, του έλεγε... ψέματα. Οι
εφημερίδες, οι τηλεοράσεις «έπαιξαν» πολλές φορές το θέμα, παρουσιάζοντας
παράλληλα την απίστευτη υποβάθμιση μιας μεγάλης περιοχής της Αθήνας. Και κάθε
φορά, οι επίσημοι διαβεβαίωναν ότι τακτοποιήθηκε το ζήτημα.

Αλλά, το σπίτι του Σβώλου συνεχίζει, ακόμη και σήμερα, να λειτουργεί ως...
πολυδύναμος οίκος ανοχής. Γιατί; Διότι απλούστατα καμία από τις υποσχέσεις δεν υλοποιήθηκε.

Οι μόνοι συνεπείς στην «ιστορία» είναι οι νέοι ιδιοκτήτες! Βρήκαν μία ευκαιρία
και αγόρασαν φτηνά ένα νεοκλασικό, που φυσικά δεν ήξεραν ότι ήταν του Σβώλου ­
άλλωστε κανείς δεν μιλάει στον λαό γι' αυτόν... ­ για να στήσουν, όπως τους
επιτρέπουν οι διάφοροι «συναρμόδιοι», μία ακόμη επιχείρηση οίκου ανοχής.

Επιπλέον, δεν έχουν λόγο να ντρέπονται. Η ντροπή είναι για άλλους.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16367N063</ED>
<ID>
ID:21272

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N06&aa=3</URL></REF>


Article

<CATEGORY>vin04</CATEGORY>

 <H5>ΜΕ ΨΗΦΟΥΣ 3-2 ΕΠΙΚΥΡΩΘΗΚΕ ΤΟ ΑΠΟΤΕΛΕΣΜΑ
</H5><H2>Εκλογές - θρίλερ στη Νομαρχιακή Αυτοδιοίκηση
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Σε θρίλερ, που κράτησε μέχρι τα ξημερώματα, εξελίχθηκε η εκλογή τού νέου
Διοικητικού Συμβουλίου της Ένωσης Νομαρχιακών Αυτοδιοικήσεων Ελλάδος (ΕΝΑΕ).

Τα αποτελέσματα έδωσαν την πλειοψηφία του 21μελούς συμβουλίου στο ψηφοδέλτιο
του υπερνομάρχη Αθηνών-Πειραιώς κ. Θεόδωρου Κατριβάνου, που υποστηρίχθηκε από
τη Ν.Δ. Όμως η διαφωνία που εκδηλώθηκε στην εφορευτική επιτροπή για τον τρόπο
υπολογισμού του εκλογικού μέτρου αφήνει ανοικτό το ενδεχόμενο υποβολής
ένστασης από το ΠΑΣΟΚ.

Σύμφωνα με τα τελικά αποτελέσματα που επικύρωσε η εφορευτική επιτροπή με
ψήφους 3-2, ο συνδυασμός Αληθινή Αυτοδιοίκηση του κ. Κατριβάνου (Ν.Δ.) έλαβε
125 ψήφους (ποσοστό 49,80% και 11 έδρες), ο συνδυασμός Νομαρχιακή
Αυτοδιοίκηση-Περιφερειακή Ανάπτυξη-Συλλογική Δράση του απερχόμενου προέδρου
της ΕΝΑΕ κ. Ευάγγελου Κουλουμπή (ΠΑΣΟΚ) 112 ψήφους (ποσοστό 44,62% και 9
έδρες) και η Αυτοδιοίκηση-Προοπτική του νομάρχη Μαγνησίας κ. Πάνου Σκοτινιώτη
(ΣΥΝ) 14 (5,58% και 1 έδρα). Από την πλευρά των συμβούλων τού ΠΑΣΟΚ, αργά το
βράδυ, δινόταν ως εξήγηση για το τελικό αποτέλεσμα η διαρροή 3 ψηφοδελτίων
προς την πλευρά της Ν.Δ. Ερωτηματικά προκάλεσε και η στάση που τήρησαν οι
σύνεδροι που πρόσκεινται στο ΚΚΕ, οι οποίοι παρά την διαβεβαίωση του κόμματος
ότι θα ψηφίσουν λευκό, επέλεξαν τελικά το άκυρο, γεγονός που ερμηνευόταν από
ανθρώπους που γνωρίζουν καλά τα νομαρχιακά πράγματα ως «χείρα βοηθείας» προς
το εκλογικό μέτρο που επεδίωκε η Ν.Δ..

Στο συνέδριο, που έγινε σε κεντρικό ξενοδοχείο της Αθήνας, έλαβαν μέρος οι 57
πρόεδροι των Νομαρχιακών Αυτοδιοικήσεων και 198 νομαρχιακοί σύμβουλοι που
έχουν εκλεγεί ως εκπρόσωποι των νομαρχιακών συμβουλίων. Οι εργασίες ξεκίνησαν
το πρωί με ομιλίες των εκπροσώπων της Τοπικής Αυτοδιοίκησης και των πολιτικών κομμάτων.

Ο νομάρχης Πέλλας κ. Γ. Πέτσος, ο οποίος εξελέγη ως ανεξάρτητος στις εκλογές
του Οκτωβρίου, ήταν υποψήφιος με το ψηφοδέλτιο που υποστήριξε η Ν.Δ. Οι
πληροφορίες λένε ότι προορίζεται για την θέση του γενικού γραμματέα, εφ' όσον
εκλεγεί. Εξάλλου, η νομάρχης Αθηνών κ. Ελένη Μπεσμπέα, που προέρχεται από την
Πολιτική Άνοιξη, δεν συμπεριελήφθη τελικά στο ψηφοδέλτιο υπό τον κ. Κατριβάνο,
γεγονός που μεγάλωσε τις φήμες που κάνουν λόγο για προβλήματα στη μεταξύ τους συνεργασία.

Το νεοεκλεγέν Διοικητικό Συμβούλιο της ΕΝΑΕ θα συνεδριάσει μέσα στις επόμενες
10 ημέρες για να εκλέξει πρόεδρο και προεδρείο. Πιθανότερος πρόεδρος είναι ο
κ. Κατριβάνος, παρότι ο νομάρχης Αρκαδίας κ. Π. Γιαννόπουλος δεν έκρυβε χθες
την πρόθεσή του να διεκδικήσει την θέση αυτή.

Ποιοι εξελέγησαν

Σύμφωνα με τα τελικά αποτελέσματα, που έγιναν γνωστά αργά τη νύχτα, από το
ψηφοδέλτιο που υποστηρίχθηκε από τη Ν.Δ. εξελέγησαν ο υπερνομάρχης Αττικής -
Πειραιά Θ. Κατριβάνος (89 ψήφοι), οι νομάρχες Πέλλας Γ. Πέτσος (56), Λακωνίας
Γρηγ. Αποστολάκος (53), Αρκαδίας Π. Γιαννόπουλος (48), Σερρών Αναστ. Καρυπίδης
(47), Βοιωτίας Ν. Στάμος (43) και Ημαθίας Ιωάννης Στάφτσης (42), καθώς και οι
εκπρόσωποι των Ν.Α. Αργολίδας Δ. Σαραβάκος (56), Πέλλας Πρ. Σιβένας (55),
Αθήνας Ιωάννης Δρούτσης (50) και Ξάνθης Θεοδοσία Ιακωβίδου (49). Από το
ψηφοδέλτιο που υποστηρίχθηκε από το ΠΑΣΟΚ εκλέγονται στο συμβούλιο της ΕΝΑΕ οι
νομάρχες Θεσσαλονίκης Κ. Παπαδόπουλος (69), Ρεθύμνου Εμμ. Λίτινας (67),
Κοζάνης Πασχ. Μητλιάγκας (65), Ιωαννίνων Ν. Ζάρμπαλας (63) και Λασιθίου
Ιωάννης Παπατσάκωνας (60). Επίσης, οι εκπρόσωποι των Ν.Α. Ηρακλείου Ευρ.
Κουκιαδάκης (80), Αττικής - Πειραιά Ευάγ. Κουλουμπής (76), Αιτωλοακαρνανίας
Ιωάννης Βαϊνάς (58) και Σερρών Α. Καρυδα (45). Από το ψηφοδέλτιο του ΣΥΝ
εξελέγη ο νομάρχης Μαγνησίας Π. Σκοτινιώτης (13).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16367N071</ED>
<ID>
ID:21195

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N07&aa=1</URL></REF>


Article

<CATEGORY>vin04</CATEGORY>

 <H5>Η ΕΛΛΑΔΑ ΘΑ ΕΠΙΤΡΕΨΕΙ ΤΗ ΔΙΕΛΕΥΣΗ ΤΩΝ ΣΤΡΑΤΙΩΤΙΚΩΝ ΔΥΝΑΜΕΩΝ ΠΡΟΣ ΤΟ ΚΟΣΟΒΟ
</H5><H2>Διευκόλυνση στο ΝΑΤΟ
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Η Ελλάδα είναι έτοιμη να παράσχει κάθε δυνατή βοήθεια για την έλευση από το
έδαφός της, των δυνάμεων του ΝΑΤΟ με προορισμό το Κόσοβο.

Αυτό κατέστησε σαφές ο Πρόεδρος της Δημοκρατίας Κωστής Στεφανόπουλος, ο οποίος
από χθες πραγματοποιεί τριήμερη επίσημη επίσκεψη στην Αυστρία προσκεκλημένος
του Αυστριακού ομολόγου του Τόμας Κλέστιλ.

Λίγο μετά την πρώτη συνάντηση των δύο Προέδρων, ο κ. Στεφανόπουλος κατά τη
διάρκεια της καθιερωμένης συνέντευξης Τύπου, δήλωσε ότι η χώρα μας στηρίζει
την πρωτοβουλία της Ομάδας Επαφής. Και εξέφρασε την ελπίδα ότι σύντομα θα
βρεθούν λύσεις για το Κόσοβο, ώστε η ευρύτερη περιοχή να ζήσει ειρηνικά,
ελεύθερα και με σεβασμό στα ανθρώπινα δικαιώματα.

Επίσκεψη Στεφανόπουλου. Το στρατιωτικό άγημα αποδίδει τιμές στον Έλληνα
Πρόεδρο παρουσία του Αυστριακού ομολόγου του Τόμας Κλέστιλ

Ο Πρόεδρος της Δημοκρατίας απαντώντας σε διευκρινιστικές ερωτήσεις ­ κυρίως
Αυστριακών ­ δημοσιογράφων σημείωσε χαρακτηριστικά ότι η Ελλάδα κι αν ακόμη
δεν συμμετάσχει η ίδια «πράγμα που δεν το γνωρίζω», όπως είπε, οπωσδήποτε θα
διευκολύνει τις δυνάμεις του ΝΑΤΟ. Για να προσθέσει ακολούθως, με στωικό ύφος,
ότι είχε αμφιβολίες κατά πόσον θα ήταν χρήσιμη μια στρατιωτική επέμβαση και
είχε την εντύπωση ότι δεν θα ήταν (σ.σ.: χρήσιμη).

Η δήλωση αυτή του Προέδρου της Δημοκρατίας έγινε δεκτή με ικανοποίηση από τον
Αυστριακό Πρόεδρο, ο οποίος έσπευσε να εξάρει τον σημαντικό ρυθμιστικό ρόλο
που κατέχει η Ελλάδα στα Βαλκάνια, τονίζοντας ότι η κατάσταση στο Κοσσυφοπέδιο
είναι ένα από τα βασικά θέματα που περιλαμβάνονται στην «ατζέντα» των επαφών
των δύο αντιπροσωπειών.

Ο Αυστριακός πρόεδρος πάντως δήλωσε ότι τάσσεται υπέρ ενός πολιτικού διαλόγου
Ελλάδας - Τουρκίας για την αναζήτηση και επίτευξη θετικών λύσεων. Και σημείωσε
ότι η Αυστρία υποστηρίζει ανεπιφύλακτα τις ενταξιακές διαπραγματεύσεις τής
Κύπρου με την Ευρωπαϊκή Ένωση, πιστεύοντας ότι θα οδηγήσουν στην πολιτική λύση
του Κυπριακού.

Το Κυπριακό και τα ελληνοτουρκικά, όπως έλεγαν αργά το βράδυ συνεργάτες τού κ.
Στεφανόπουλου, ανάλωσαν τον μεγαλύτερο χρόνο στις μεταξύ τους συναντήσεις.

Την ανησυχία του για την κατάσταση με την Τουρκία μετέφερε στον Αυστριακό
ομόλογό του ο Πρόεδρος της Δημοκρατίας κάνοντας παράλληλα λόγο για
«απαράδεκτες και αβάσιμες αξιώσεις» που εγείρονται από την Τουρκία.

Ο κ. Στεφανόπουλος, κατά την αντιφώνησή του στη διάρκεια του επίσημου χθεσινού
δείπνου, κατηγόρησε την Τουρκία ότι καταφεύγει σε αναχρονιστικές και αντίθετες
προς τον Χάρτη των Ηνωμένων Εθνών τακτικές, ενώ πρόσθεσε ότι οι παράλογες
αξιώσεις της, συνοδευόμενες από απειλές πολέμου, φθάνουν μέχρι αμφισβητήσεως
της εδαφικής ακεραιότητας της Ελλάδας.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16367N081</ED>
<ID>
ID:21196

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N08&aa=1</URL></REF>


Article

<CATEGORY>vin04</CATEGORY>

 <H5>Προειδοποίηση Σκανδαλίδη για το Χρηματιστήριο
</H5><H5>Το ΚΚΕ για τους μαθητές
</H5><H5>Αυλαία Καραμανλή για τις ευρωεκλογές
</H5><H5>50% γυναίκες στα ψηφοδέλτια
</H5><H5>Υπογράφεται η σύμβαση για τη συμπαραγωγή
</H5><H5>Ενεργό συμβόλαιο για τους S-300
</H5><H2>ΚΑΙ ΤΑ ΛΟΙΠΑ...
</H2>
ΠΡΟΕΙΔΟΠΟΙΗΣΗ ότι η υπερβολική θριαμβολογία για την άνοδο του Χρηματιστηρίου
μπορεί να εξελιχθεί σε μπούμερανγκ, απηύθυνε χθες ο κ. Κ. Σκανδαλίδης.

Μιλώντας σε μεγάλη συγκέντρωση εκπροσώπων του επιχειρηματικού κόσμου, στο
Εμπορικό και Βιομηχανικό Επιμελητήριο της Αθήνας, ο γραμματέας του ΠΑΣΟΚ
έκρουσε τον κώδωνα του κινδύνου ότι λόγω της φύσεως της αγοράς του
Χρηματιστηρίου «μια ανάσα μπορεί να αντιστρέψει ένα σκηνικό ευφορίας σε
απόγνωση». Και απέδωσε τον κίνδυνο αυτό στην ελεύθερη εισροή και εκροή του
«κερδοσκοπικού κεφαλαίου», αλλά και στην τάση να αναγάγεται η υψηλού αυτού
ρίσκου αγορά «σε παράγοντα σταθερότητας».

Αναφερόμενος, εξάλλου, στα φορολογικά ζήτησε να διασφαλίσει η κυβέρνηση ένα
δίκαιο και αναπτυξιακό φορολογικό σύστημα με διάρκεια και σταθερότητα, καθώς
και κατάργηση των αντικειμενικών κριτηρίων πριν από την ένταξη στο ευρώ. Για
τις επιχειρήσεις είπε: «Ελέγξτε τες αντικειμενικά, αλλά μην τις φορολογείτε
δυσβάστακτα. Φορολογήστε τον πλούτο και όχι το παραγωγικό κεφάλαιο».

«ΓΙΑ ΤΟΥΣ μαθητές, τη φτωχή λαϊκή οικογένεια, τους εργαζόμενους, τους
ανέργους, τα λαϊκά στρώματα της πόλης και της υπαίθρου, παρά τις δυσκολίες και
τα εμπόδια, μονόδρομος είναι η πάλη τους για τις ανάγκες και τα δικαιώματά
τους». Αυτό υπογραμμίζει το ΚΚΕ σε ανακοίνωση της Κεντρικής του Επιτροπής για
τους μαθητικούς αγώνες.

Στην ίδια ανακοίνωση προστίθεται ότι «είναι η πλατιά λαϊκή συμπαράταξη που,
μαζί με την αναδιοργάνωση της Παιδείας, θα διεκδικεί την αναγκαία νέα οργάνωση
όλης της κοινωνίας, σε σύγκρουση με την πολιτική και την εξουσία των μονοπωλίων».

ΑΝΟΙΞΕ και επισήμως την προεκλογική αυλαία του κόμματός του για τις
ευρωεκλογές κ. Κ. Καραμανλής. Συγκάλεσε την Επιτροπή Εκλογικού Αγώνα και
ζήτησε να τεθεί ο μηχανισμός σε θέση μάχης.

Ο πρόεδρος της Ν.Δ. προεξόφλησε ότι η Ν.Δ. θα είναι ο νικητής και των
εκλογών του Ιουνίου, αλλά και των εθνικών εκλογών, και άφησε να εννοηθεί ότι
όποιος τολμήσει να δημιουργήσει νέο κόμμα από τον χώρο της παράταξής του, δεν
θα έχει τύχη στις εκλογές. «Σε αυτές τις εκλογές πρέπει να δοθεί χαρακτήρας
δημοψηφίσματος», είπε χαρακτηριστικά ο κ. Κ. Καραμανλής.

Ενδεικτική του κλίματος που επικράτησε στη συνεδρίαση ήταν και η δήλωση του
εκπρόσωπου του κόμματος, κ. Αρ. Σπηλιωτόπουλου, ο οποίος όταν ρωτήθηκε τι
πρόκειται να συμβεί εάν ο δήμαρχος ιδρύσει κόμμα, απάντησε: «Η Ν.Δ. αυτή τη
στιγμή προηγείται πάνω από 10 μονάδες. Αυτή είναι η καλύτερη απάντηση. Από
εκεί και πέρα, με υποθέσεις εργασίας πολιτική δεν γίνεται».

Η Επιτροπή Εκλογικού Αγώνα θα είναι ίδια με εκείνη των δημοτικών εκλογών,
με πρόεδρο πάντα τον κ. Άγγ. Μπρατάκο.

ΜΟΙΡΑΣΜΑ των υποψηφιοτήτων στα ψηφοδέλτια που αφορούν δημόσια αξιώματα 50%-50%
μεταξύ ανδρών και γυναικών, ζήτησε ο Τομέας Γυναικών του ΠΑΣΟΚ, που
πραγματοποιεί σήμερα Συνδιάσκεψη εν όψει του Συνεδρίου του κόμματος.

Οι εκπρόσωποι του Τομέα κ.κ. Άννα Καραμάνου και Έφη Μπέκιου τόνισαν ότι
υπάρχει «πολιτικό έλλειμμα» σε ό,τι αφορά την εκπροσώπηση των γυναικών, που
αποτελούν το 51% του εκλογικού σώματος. Όσον αφορά τη συμμετοχή γυναικών στις
οργανώσεις του ΠΑΣΟΚ, ανέφεραν ότι εν όψει του Συνεδρίου ο αριθμός έχει
διπλασιαστεί και αναμένουν να εκλέξουν 1.500 συνέδρους (επί 5.000).

Ειδικά για τα ευρωψηφοδέλτια, οι γυναίκες του ΠΑΣΟΚ, όπως και ο Πολιτικός
Σύνδεσμος Γυναικών, ζητούν να εναλλάσσονται άνδρες και γυναίκες σε ίσο αριθμό.
«Θα μπορούσε να έχει τα μονά στους άνδρες, τα ζυγά στις γυναίκες και να μην
είναι μονά - ζυγά δικά τους, στους άνδρες», είπε χαρακτηριστικά η
ευρωβουλευτής κ. Άννα Καραμάνου.

ΤΗΝ ΕΡΧΟΜΕΝΗ εβδομάδα θα υπογραφεί η συμφωνία με την εταιρεία Reython, για
τη συμπαραγωγή πολεμικού υλικού, είπε χθες στη Βουλή ο υπουργός Εθνικής Άμυνας
Άκης Τσοχατζόπουλος, απαντώντας σε επερώτηση της Ν.Δ. για την ΕΒΟ και την
ΠΥΡΚΑΛ. Και πρόσθεσε ότι από το ένα δισεκατομμύριο δολάρια της συμφωνίας, τα
300 εκατομμύρια θα αφορούν σε παραγωγή αμυντικού υλικού στην Ελλάδα. «Ας μην
ξεχάσουμε ότι πριν από 20 χρόνια μόνον το 4% του συνολικού αμυντικού υλικού
κατασκευαζόταν στην Ελλάδα» παρατήρησε ο υπουργός και πρόσθεσε: «Σήμερα αυτό
το ποσοστό έφτασε το 31%». Στη συζήτηση που έγινε, οι βουλευτές της Ν.Δ.
επέκριναν την κυβέρνηση για την πολιτική που ακολουθεί στα εξοπλιστικά
προγράμματα. Ο κ. Γ. Βουλγαράκης έκανε λόγο για «ανικανότητα και συνεχή λάθη»
και ο κ. Π. Καμμένος ζήτησε να ξεκαθαρίσει η κυβέρνηση «τι έχει γίνει με τον
επιχειρηματία κ. Τζ. Χάλακ».

«ΕΝΕΡΓΟ» Χαρακτήρισε το συμβόλαιο για τους S-300 o πρόεδρος της ρωσικής
εταιρείας που εξάγει τα οπλικά συστήματα της Ρωσίας, ο οποίος συμμετέχει στις
συζητήσεις με τους Έλληνες και Κύπριους αξιωματούχους για την αλλαγή
εγκατάστασης των πυραύλων. Ο κ. Γκ. Ραπότα τόνισε ότι δεν βλέπει προβλήματα
από την αλλαγή του συμβολαίου ώστε οι πύραυλοι να εγκατασταθούν στην Κρήτη
αντί της Κύπρου, ούτε να προκύπτουν οικονομικές απώλειες από την αλλαγή αυτή.

Οι τριμερείς συνομιλίες που γίνονται στη Μόσχα ολοκληρώνονται σήμερα ή
αύριο, οπότε και θα υπογραφεί η σχετική συμφωνία Στις συζητήσεις παίρνουν
μέρος από κυπριακής πλευράς ο υπουργός Άμυνας κ. Γ. Χρυσοστομής επικεφαλής
αντιπροσωπείας, από ελληνικής ο γενικός διευθυντής εξοπλισμών κ. Γ. Σμπώκος
και από ρωσικής ο πρόεδρος της εταιρείας εξαγωγής όπλων «Ροσβαρουζένιε».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16367N082</ED>
<ID>
ID:21233

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N08&aa=2</URL></REF>


Article

<CATEGORY>vin02</CATEGORY>

 <H5>ΠΟΙΟΙ ΘΕΛΟΥΝ ΚΑΙ ΠΟΙΟΙ ΟΧΙ ΔΙΠΛΕΣ ΕΚΛΟΓΕΣ
</H5><H5>7 ΕΠΙΧΕΙΡΗΜΑΤΑ ΚΑΤΑ ΤΩΝ ΔΙΠΛΩΝ ΕΚΛΟΓΩΝ
</H5><H5>7 ΕΠΙΧΕΙΡΗΜΑΤΑ ΥΠΕΡ ΤΩΝ ΔΙΠΛΩΝ ΕΚΛΟΓΩΝ
</H5><H2>ΠΡΟΕΚΤΑΣΕΙΣ
</H2><H2>Στον Ιούνιο λέμε...
</H2>
<AUTHOR>ΕΙΡΗΝΗ Δ.ΚΑΡΑΝΑΣΟΠΟΥΛΟΥ</AUTHOR>

Την... κολοκυθιά παίζουν στην κυβέρνηση και το ΠΑΣΟΚ για την ημερομηνία
διεξαγωγής των εθνικών εκλογών, καθώς το κάθε επιχείρημα υπέρ της διπλής
κάλπης ανατρέπεται από κάποιο άλλο εναντίον ­ και αντιστρόφως. Φυσικά, η
σχετική ζύμωση είναι στην πραγματικότητα άνευ αντικειμένου ­ με την έννοια ότι
ο μόνος που αποφασίζει για το θέμα είναι ο Πρωθυπουργός. Αυτό, πάντως, δεν
εμποδίζει μια σειρά από στελέχη, κυβερνητικά και κομματικά, να «ρίχνουν» τις
απόψεις τους, είτε επωνύμως είτε ως διαρροή. Κοινό χαρακτηριστικό όλων
ανεξαιρέτως είναι ότι τάσσονται υπέρ ή κατά, ανάλογα με την προσωπική τους
στρατηγική και το βαθμό εξυπηρέτησής της. Πάντως, σε γενικές γραμμές μπορεί
κανείς να βγάλει ορισμένα κατ' αρχήν συμπεράσματα ­ όπως, για παράδειγμα, ότι
όλα τα στελέχη της εσωκομματικής αντιπολίτευσης, από τα πλέον επιφανή έως τα
«μικρότερου βεληνεκούς», είναι εναντίον των πρόωρων εκλογών. Οι λόγοι είναι
αρκετοί ­ υπάρχει, λόγου χάρη, η αγωνία του σταυρού, καθώς οι περισσότεροι
βουλευτές που θεωρούν ότι δεν μετέχουν στην «πίτα» της εξουσίας πιστεύουν ότι
περιορίζεται και η πρόσβασή τους στο εκλογικό σώμα. Υπάρχει ο ανομολόγητος
φόβος ότι εάν ο Πρωθυπουργός κάνει αιφνιδιαστικά εκλογές και τις κερδίσει, θα
επιβεβαιώσει περαιτέρω ότι είναι ο κυρίαρχος του παιχνιδιού εντός του
κόμματος. Και υπάρχει ακόμη η ­ επίσης ανομολόγητη ­ προσδοκία μιας ήττας στις
ευρωεκλογές, που θα οδηγούσε τον Κώστα Σημίτη ­ όπως λένε ­ σε κάποια
«συνδιαλλαγή» με την αντιπολίτευση του κόμματός του. Υπέρ των διπλών εκλογών
φέρονται να είναι αρκετά από τα «εκσυγχρονιστικά» στελέχη της Χαριλάου
Τρικούπη που δεν μετέχουν στην κυβέρνηση. Υποστηρίζουν ότι εάν τα διλήμματα
τεθούν πιεστικά ­ και, κυρίως, εάν υπάρξει ο παράγων Αβραμόπουλος ­ τότε ο
Ιούνιος είναι «ο καλύτερος μήνας». Επισημαίνουν, επίσης, ότι η ευρωκάλπη
μπορεί να λειτουργήσει ως «αμορτισέρ» ­ όποιος θέλει να εκφράσει δυσαρέσκεια,
μπορεί να το κάνει χωρίς... κόστος. Πάντως, οι... άσπονδοι φίλοι αυτών των
στελεχών τα κατηγορούν ότι επιθυμούν τις διπλές εκλογές διότι «μόνον έτσι
αποκτούν ρόλο». Κατά των διπλών εκλογών είναι σύσσωμο το οικονομικό επιτελείο
της κυβέρνησης. Επισημαίνουν τα στελέχη αυτά πως τα οφέλη που θα έχει το ΠΑΣΟΚ
με την ένταξη της δραχμής στο ευρώ δεν μπορούν να συγκριθούν με κανένα άλλο
πλεονέκτημα. «Είναι το μεγάλο μας χαρτί ­ θα ήταν ανοησία μας να το κάψουμε», τονίζουν.


1 Η αξιοπιστία του Πρωθυπουργού. Δεδομένου του κατηγορηματικού τρόπου με
τον οποίο ο Κώστας Σημίτης αποκλείει το ενδεχόμενο της ταυτόχρονης διεξαγωγής
εθνικών εκλογών και ευρωεκλογών, θα βρισκόταν προσωπικά εκτεθειμένος ­ και με
τη ρετσινιά του αναξιόπιστου. Κι αυτό ενώ οι δημοσκοπήσεις εξακολουθούν να
δείχνουν ότι ο κ. Σημίτης έχει απήχηση μεγαλύτερη από αυτήν που έχει το κόμμα του.

2 Η ένταξη στην ΟΝΕ. Το πράσινο φως για την ένταξη της δραχμής στο ευρώ
δεν μπορεί να δοθεί νωρίτερα από τον Μάρτιο του 2000, οπότε θα ανακοινωθούν
επισήμως οι επιδόσεις της ελληνικής οικονομίας για το 1999 ­ κι από τις οποίες
θα συνάγεται η επίτευξη των κριτηρίων του Μάαστριχτ. Πέρα από τα θετικά
οικονομικά δεδομένα που συνεπάγεται η ΟΝΕ για την Ελλάδα (περαιτέρω μείωση
επιτοκίων, μηδαμινός πληθωρισμός, οικονομική σταθερότητα), η ένταξη της χώρας
λειτουργεί και ως «ψυχολογικός παράγοντας» ­ «ο λαός θα νιώσει ένα αίσθημα
σιγουριάς και θα συνειδητοποιήσει ότι τηρούμε τα υπεσχημένα», λένε οι...
άνθρωποι της ΟΝΕ.

3 Τα ανοικτά μέτωπα. Εάν ο Πρωθυπουργός αποφασίσει διπλές εκλογές τον
Ιούνιο, στη συλλογική συνείδηση θα είναι πολύ πρόσφατα ­ ή και τρέχοντα ­ τα
μέτωπα της κυβέρνησης ­ από την Παιδεία μέχρι τους γιατρούς. Όπως λέει
χαρακτηριστικά επώνυμο στέλεχος, «τον Ιούνιο θα δίνουν εξετάσεις οι μαθητές ­
και οι γονείς τους μπορεί να έχουν μεγάλη όρεξη να τιμωρήσουν κάποιους για το
ζόρι που τραβάνε».

4 Η απόδοση του κράτους. Αυτή τη στιγμή δεν υπάρχει σχεδόν κανένα
στέλεχος της κυβέρνησης που να μην παραδέχεται ότι εκεί που κυρίως χωλαίνει η
κυβέρνηση είναι στη λειτουργία του κράτους ­ τα δημόσια νοσοκομεία, οι
συγκοινωνίες, η εγκληματικότητα είναι μερικοί μόνο από τους τομείς όπου η
κυβέρνηση νοσεί. Ως εκ τούτου, λένε οι υπέρμαχοι της αποφυγής των διπλών
εκλογών, χρειάζεται χρόνος για να βελτιωθεί κάπως η κατάσταση.

5 Το μετασυνεδριακό τοπίο. Εάν ο Πρωθυπουργός «στήσει κάλπες» τον
Ιούνιο, έχοντας πίσω του ένα «τραυματικό» συνέδριο, θα εμφανιστεί να
λειτουργεί «υπό την πίεση των πραγμάτων» ­ και κινδυνεύει να χαρακτηριστεί «εκβιαστής».

6 Η υλοποίηση των έργων. Χάρη στο περίφημο Πακέτο Ντελόρ ΙΙ ­ και το
επερχόμενο Πακέτο Σαντέρ ­ μια σειρά από μεγάλα έργα θα ολοκληρωθούν,
ταυτόχρονα, το ερχόμενο έτος ­ ενώ σήμερα όλα αυτά είναι σε εξέλιξη και η
«κοσμογονία» δεν γίνεται αντιληπτή.

7 Οι Ευρωπαίοι κριτές. Για την ένταξη στην ΟΝΕ και την ευρωπαϊκή πορεία
της χώρας υπάρχει ένα «αφανές κριτήριο» ­ αυτό της πολιτικής σταθερότητας. Οι
πρόωρες εκλογές μπορεί να οδηγήσουν σε ένα ρευστό τοπίο, το οποίο με τη σειρά
του ενδέχεται να υποθηκεύσει την ένταξη.

1 Η εκτόνωση. Εάν στηθούν διπλές κάλπες, ένα τμήμα του εκλογικού
σώματος που είναι δυσαρεστημένο από την κυβέρνηση μπορεί να την «τιμωρήσει»
στις εκλογές για το Ευρωκοινοβούλιο, δίδοντας έτσι το «μήνυμα», χωρίς να
διακινδυνεύσει η ίδια η κυβέρνηση.

2 Ο παράγων Αβραμόπουλος. Εάν, όπως όλα δείχνουν, ο δήμαρχος Αθηναίων
κάνει το δικό του κόμμα, απομακρύνεται οριστικά η πιθανότητα να αναλάβει την
εξουσία η Ν.Δ. ­ άρα, είναι ευκαιρία για την κυβέρνηση να το διασφαλίσει.

3 Η οικονομική ευφορία. Η άνοδος του Χρηματιστηρίου, η μείωση των
επιτοκίων και η πτώση του πληθωρισμού ­ με τα τελευταία δύο στοιχεία να
αναμένεται να σημειώσουν ακόμη καλύτερες επιδόσεις γύρω στον Μάιο με Ιούνιο ­
δημιουργούν «πρόσφορες συνθήκες» για μια... κεφαλαιοποίηση. Επιπλέον, λένε οι
εισηγητές των διπλών εκλογών, δεν ξέρουμε εάν η ευφορία αυτή θα κρατήσει
οπωσδήποτε μέχρι το 2000, καθώς παίζουν ρόλο και άλλοι παράγοντες.

4 Το «ξεκαθάρισμα» του εσωκομματικού τοπίου. Εάν ο Πρωθυπουργός
αναδειχθεί νικητής των εθνικών εκλογών σε τρεις μήνες από το συνέδριο, μπαίνει
στη γωνία η εσωκομματική αντιπολίτευση και αποκτά άνεση κινήσεων.

5 Το πλεονέκτημα του αιφνιδιασμού. Το κλασικό επιχείρημα κάθε συνεπούς
με τον εαυτό του «τακτικιστή» ­ και στην περίπτωση της σημερινής κυβέρνησης
αυτό αφορά μεν κυρίως τη Ν.Δ. και τα άλλα κόμματα της αντιπολίτευσης, αλλά
αφορά και την εσωκομματική αντιπολίτευση.

6 Η δυνατότητα των παροχών. Η καλή πορεία της οικονομίας, σε συνδυασμό
με κάποιες προβλέψεις του προϋπολογισμού για 400 δισ. ως ασφαλιστική δικλίδα,
επιτρέπουν, σύμφωνα με τους θιασώτες της κάλπης, μια... συγκρατημένη πολιτική παροχών.

7 Η σύντομη προεκλογική περίοδος. Εάν οι εκλογές προκηρυχθούν
αιφνιδιαστικά, η οικονομική και πολιτική ζωή του τόπου δεν θα υποστεί το
«κόστος» που είθισται να έχουν οι μακρές προεκλογικές περίοδοι.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16367N091</ED>
<ID>
ID:21200

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N09&aa=1</URL></REF>


Article

<CATEGORY>vin04</CATEGORY>

 <H5>Από τον Έβρο με πάθος και όραμα
</H5><H2>30 ΕΡΩΤΗΣΕΙΣ
</H2><H2>ΣΤΕΛΙΟΣ ΚΕΜΑΝΕΤΖΗΣ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΒΟΛΕΪΜΠΟΛΙΣΤΑΣ ΤΗΣ ΟΡΕΣΤΙΑΔΑΣ

ΓΕΝΝΗΘΗΚΕ: Θεσσαλονίκη, 23 Ιουνίου 1973, από γονείς Εβρίτες (Ρίζια Ορεστιάδας).

ΣΠΟΥΔΕΣ: Πτυχιούχος ΤΕΦΑΑ.

ΟΝΕΙΡΟ: Καλοκαίρι και υποβρύχιο ψάρεμα.

ΝΟΣΤΑΛΓΕΙ: Τα πρώτα βήματα στο βόλεϊ.

ΕΝΘΟΥΣΙΑΖΕΤΑΙ: Με το δημιουργικό πάθος.

ΑΠΟΓΟΗΤΕΥΕΤΑΙ: Με τις ανούσιες αναλύσεις.

Ο Στέλιος Κεμανετζής είναι ένας γνήσιος ακρίτας του αθλητισμού, αφού ζει
στην Ορεστιάδα και αγωνίζεται στην ομάδα που πρωταγωνιστεί στο ελληνικό βόλεϊ
εδώ και δέκα τουλάχιστον χρόνια. Αν και έγινε μόλις αυτή την περίοδο βασικός
στην ομάδα της Ορεστιάδας, αναδείχθηκε σε πρωταγωνιστή των δύο πρόσφατων
μεγάλων επιτυχιών της, με 3-0 επί του Ολυμπιακού και 3-1 επί της ΑΕΚ. Ο
25χρονος παίκτης, ύψους 1.95, ήταν στέλεχος της εθνικής ομάδας Νέων που
κατετάγη 5η στην Ευρώπη το 1993.

ΕΡ.: Πρωταγωνιστής ύστερα από 11 χρόνια καριέρα;

ΑΠ.: Αξιοποίησα την ευκαιρία.

ΕΡ.: Από εδώ και πέρα τι;

ΑΠ.: Συνέχεια σκληρής δουλειάς, με στόχο τη σταθεροποίηση και την καθιέρωση.

ΕΡ.: Η Ορεστιάδα μπορεί να πάρει τίτλο φέτος;

ΑΠ.: Αν φτάσουμε ξανά στον τελικό των πλέι οφ, γιατί όχι;

ΕΡ.: Η περυσινή απώλεια στον 5ο αγώνα των πλέι οφ;

ΑΠ.: Πίκρα και όνειρο που έγινε εφιάλτης.

ΕΡ.: Γιατί χάθηκε η καθοριστική μάχη με τον Ολυμπιακό;

ΑΠ.: Λεπτομέρειες και υπερβάλλων ζήλος για επιτυχία.

ΕΡ.: Συγκρίνονται σαν δυνάμεις Ορεστιάδα και Ολυμπιακός;

ΑΠ.: Δαβίδ με Γολιάθ.

ΕΡ.: Πώς έγινε πρωταγωνίστρια μια μικρή ακριτική πόλη;

ΑΠ.: Από το πάθος για βόλεϊ και το όραμα κάποιων ανθρώπων.

ΕΡ.: Το μήνυμα μιας τέτοιας δύναμης;

ΑΠ.: Με υπομονή, αγωνιστικότητα και προγραμματισμό όλοι μπορούν να πετύχουν.

ΕΡ.: Η μεγάλη διάρκεια πού οφείλεται;

ΑΠ.: Αγάπη του κόσμου, φυτώριο και προγραμματισμός.

ΕΡ.: Το μερίδιο που αναλογεί στον κόσμο;

ΑΠ.: Οικονομικά δεν γνωρίζω ακριβώς, ηθικά τεράστιο.

ΕΡ.: Ο ρόλος του ταλέντου του Νίκου Σαμαρά;

ΑΠ.: Καθοριστικός, αφού υπήρξε το είδωλο και το πρότυπο όλων μας.

ΕΡ.: Πάνος Ζερίτης;

ΑΠ.: Η κινητήρια δύναμη οικονομικά και όχι μόνο.

ΕΡ.: Τι χρειάζεται για ψηλότερα;

ΑΠ.: Ακόμη καλύτερα οικονομικά, οργάνωση σε ιταλικά επίπεδα.

ΕΡ.: Νιώθουν επαγγελματίες οι παίκτες της Ορεστιάδας;

ΑΠ.: Ακόμη και νεαρότεροι της ομάδας, πιστεύω ναι.

ΕΡ.: Το ελληνικό βόλεϊ έχει φτάσει στον επαγγελματισμό;

ΑΠ.: Στην Α1 υπάρχει αυτή η αίσθηση, αλλά με πολλές ελλείψεις.

ΕΡ.: Οι δυνατότητες της εθνικής ομάδας είναι αυτές που είδαμε στο Κοσμοβόλεϊ
της Ιαπωνίας;

ΑΠ.: Πολύ μεγαλύτερες.

ΕΡ.: Υπάρχουν παίκτες που κακώς δεν κλήθηκαν;

ΑΠ.: Θα βοηθούσε ο Σαμαράς και ίσως άλλοι που δεν δοκιμάστηκαν.

ΕΡ.: Υστερούν τεχνικά οι Έλληνες παίκτες από εκείνους των κορυφαίων σχολών;

ΑΠ.: Σε προσόντα όχι, σε υποδομή και συγκρότηση ναι.

ΕΡ.: Τι κυρίως έλειψε από την Εθνική στην Ιαπωνία;

ΑΠ.: Πάνω απ' όλα η αυτοπεποίθηση ίσως και λόγω μη δυνατών φιλικών αγώνων προετοιμασίας.

ΕΡ.: Από το ελληνικό βόλεϊ;

ΑΠ.: Γενικά η οργάνωση, σε ομοσπονδία, σωματεία, αθλητές.

ΕΡ.: Μια πρόβλεψη για το 2000 και το 2004;

ΑΠ.: Υπάρχει χρόνος και για τα δύο και, αν θέλουμε, προλαβαίνουμε.

ΕΡ.: Το βόλεϊ στην Ελλάδα έχει τη θέση που του ανήκει σαν άθλημα;

ΑΠ.: Θα μπορούσε να είναι πολύ ψηλότερα.

ΕΡ.: Δυνατός συνολικά ο ελληνικός αθλητισμός;

ΑΠ.: Αξιόλογος και με περιθώρια για περισσότερες διακρίσεις.

ΕΡ.: Το επίπεδο του φίλαθλου πνεύματος;

ΑΠ.: Συνολικά καλό, αλλά καπελώνεται από τις αρνητικές εξαιρέσεις.

ΕΡ.: Τι φταίει για τα σκηνικά ντροπής στα γήπεδα;

ΑΠ.: Μερίδιο ευθύνης έχουν αθλητές, σωματεία, διαιτητές, συμφέροντα, Τύπος.

ΕΡ.: Φθοροποιό το χρήμα στον αθλητισμό;

ΑΠ.: Αναγκαίο κακό.

ΕΡ.: Κινδυνεύει ο Ολυμπισμός από τα σκάνδαλα των «αθανάτων» της ΔΟΕ;

ΑΠ.: Μειώνεται το κύρος του.

ΕΡ.: Από την εξάπλωση του ντόπινγκ;

ΑΠ.: Εξίσου.

ΕΡ.: Στο ελληνικό βόλεϊ υπάρχει τέτοιο πρόβλημα;

ΑΠ.: Απ' ό,τι ξέρω σε μας υπάρχει μόνο ψυχολογικό ντοπάρισμα.

ΕΡ.: Θετική η εκπαιδευτική μεταρρύθμιση στην Ελλάδα;

ΑΠ.: Δεν αρκούν οι όποιες καλές προθέσεις, όταν όλα γίνονται στο πόδι.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16367N101</ED>
<ID>
ID:21194

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N10&aa=1</URL></REF>


Article

<CATEGORY>vin06</CATEGORY>

 <H2>Οι δικηγόροι στις κάλπες </H2>
ΣΕΛ. 23
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16367N111</ED>
<ID>
ID:21152

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N11&aa=1</URL></REF>


Article

<CATEGORY>vin06</CATEGORY>

 <H5>ΓΑΛΛΙΚΑ ΚΑΝΑΛΙΑ ΕΝΘΟΥΣΙΑΣΤΗΚΑΝ ΑΠΟ ΕΛΛΗΝΙΚΗ ΤΑΙΝΙΑ
</H5><H2>Ποιος μισεί την αγάπη;
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Στο Παρίσι συμβαίνουν πολλά «γεγονότα» επιφανείας, που τα γνωρίζουν όλοι, και
μερικά, ελάχιστα, υποδόρια που δεν τα μαθαίνει κανείς.

Ένα από τα τελευταία ήταν και η ιδιωτική προβολή, για τους διανομείς κι
αγοραστές των καναλιών, της πολυβραβευμένης στο πρόσφατο Φεστιβάλ Θεσσαλονίκης
κινηματογραφικής ταινίας του Μενέλαου Καραμαγγιώλη «Black out, p.s. Red Out».

Στη μικρή ιδιωτική αίθουσα προβολής της οδού Λίνκολν, παρόδου των Ηλισίων
Πεδίων, είχαν κληθεί επιλεγμένοι διανομείς τόσο των εταιρειών όσο και των δύο
σπουδαιότερων καναλιών, Arte και Canal+.

Η ταινία υπήρχε σε δύο εκδοχές: η πρώτη των δύο ωρών και σαράντα λεπτών και η
δεύτερη των δύο ωρών και δέκα λεπτών. Οι διανομείς στις κινηματογραφικές
αίθουσες επικεντρώθηκαν μόνο στη «συντετμημένη» μορφή της. Αντίθετα οι
καναλάρχες προτίμησαν την αυθεντική, δηλαδή όχι αυτή των δύο ωρών και σαράντα
αλλά την τετράωρη, που δεν παίχτηκε ούτε καν στην Ελλάδα. Τώρα τι σημαίνουν
όλα αυτά; Τίποτα παραπάνω από το ότι μια ταινία είναι ένα «αγαθό» που
πουλιέται όπως όλα τα «προϊόντα», ανάλογα με τις διακυμάνσεις της ελεύθερης αγοράς.

Και το γεγονός ότι το «Μπλακ άουτ» τιμήθηκε με έξι βραβεία, έναντι των επτά
του Θόδωρου Αγγελόπουλου, που είχε προηγουμένως πάρει τον Χρυσό Φοίνικα στις
Κάννες, αποτελούσε ένα επιπλέον ερέθισμα για τους αγοραστές, για να
διαπιστώσουν με τα ίδια τους τα μάτια ποια ήταν επιτέλους η ταινία αυτή που
«διεξεδίκησε» τα πρωτεία από τον πάπα της ελληνικής κινηματογραφίας, αν και το
θρήσκευμα ορθόδοξο, «Τεό».

Μήπως, αναρωτήθηκαν, το αρχαίο «Μενέλαος» (από τη Θήβα κιόλας, όπως έγραφε το
βιογραφικό του) έπαιρνε τη «ρεβάνς» από τον «βυζαντινό» απόγονό του;

Τυχαίως παρευρεθείς στις προβολές αυτές, διαπίστωσα ότι εκείνο που περισσότερο
«ξενοφάνηκε» στους ξένους, ήταν οι αερομαχίες ελληνικών και τουρκικών
αεροσκαφών. 
Οι άνθρωποι δεν είχαν ποτέ διανοηθεί ότι αναχαιτίζουμε σε καθημερινή σχεδόν
βάση παραβιάσεις του εναέριου χώρου μας. Κι ότι το μεγαλύτερο μέρος του
κρατικού προϋπολογισμού καταναλώνεται στις αμυντικές, λεγόμενες, δαπάνες.

Έτσι, ενώ οι αερομαχίες ελληνικών και τουρκικών αεροσκαφών δεν καλύπτουν παρά
το ένα εκατοστό της ταινίας, το «Μπλακ άουτ» αποτελεί, εξαιτίας αυτού, την πιο
πειστική έκθεση των προβλημάτων που αντιμετωπίζουμε όχι πεθαίνοντας, αλλά
προσπαθώντας να ζήσουμε ως χώρα.

Διότι μέσω της «τριγωνικής» ερωτικής ιστορίας ο πρωταγωνιστής, (που τον
υποδύεται πειστικότατα ο συμπαθέστατος Άλκης Κούρκουλος) ποτέ δεν θα πάθαινε
αυτήν τη ζημιά, αν δεν ήταν υποχρεωμένος καθημερινά ν' απογειώνεται, για να
«αναχαιτίσει» τον εναέριο εχθρό.

Οι Γάλλοι διανομείς στάθηκαν ιδιαίτερα ευαίσθητοι στον «σατανισμό», που όπως
λέγεται σε κάποια στιγμή της ταινίας, τον πιστεύουν το 37% των ομοεθνών τους.

Ενώ οι Αγγλοσάξωνες «τσίμπησαν» περισσότερο στην περίεργη δυαδική σχέση των
αντρών ως προς το κοινό αντικείμενο του πόθου τους: τη Μυρτώ Αλικάκη. (Πρώτο
βραβείο γυναικείας ερμηνείας στη Θεσσαλονίκη). Μήπως υπάρχει μεταξύ των αντρών
κάποιο ομοφυλοφιλικό σύνδρομο;

Δύο ημέρες μόλις μετά τον Άγιο Βαλεντίνο και τα σιρόπια του, εμείς
διαπιστώσαμε στην ταινία τον έρωτα ως εξουσία (δηλαδή ως τρομοκρατία) στις
σχέσεις των ανθρώπων. «Σ' αγαπώ επειδή σε θέλω ή επειδή σε φοβάμαι;». (Το
βαθύτερο ερωτηματικό του «Μπλακ άουτ»).

Για να 'ρθει η απάντηση του «red out»: «Σε φοβάμαι, επειδή σ' αγαπώ».

Ένας «άλλος εαυτός» (alter ego) του πρωταγωνιστή τον παρασύρει προς τον χαμό
του. Μα η αγάπη είναι μία. Αγάπη, για τον νεαρό Άλκη Κούρκουλο, είναι μόνο η
Μυρτώ. Όταν ο «διάβολος-φωτογράφος» μπει στη ζωή του μέσα από ένα σατανικό
σύστημα bio-feed-back (δηλαδή μέσα από οθόνες βίντεο που αναπαράγουν οθόνες,
φωτογραφίες που αυτοφωτογραφίζονται, καθρέφτες που αντικατοπτρίζονται),
φτάνουμε στην πλήρη σύγχυση αισθημάτων και νομισμάτων (αυτά που νομίζουμε για
αισθήματα), φτάνουμε δηλαδή στο «αισθημάτων νομίσματα». Μα ποιος είναι ο κακός
και γιατί προσπαθεί να καταστρέψει μιαν αγάπη; Ποιος μισεί την αγάπη; Ποιος,
για λόγους ιδιοτελείς, εμποδίζει ένα παρθένο πρόσωπο να πορευτεί στη ζωή κατά
πώς το θέλει το ίδιο;

Οι ξένοι διανομείς και καναλάρχες στάθηκαν ιδιαίτερα ευαίσθητοι στο θέμα της
σχέσης φωτογραφίας - κινούμενης εικόνας - βίντεο που εξισορροπείται με την
τριαδική σχέση: καλού - κακού - κάκαλου. (Το τελευταίο σημαίνει καλό και κακό,
δηλαδή: βίντεο). Το «Μπλακ άουτ» αυτή τη στιγμή, εξ όσων γνωρίζω, είναι μήλον
της έριδος μεταξύ Arte και Canal+. Τα λεφτά είναι περίπου τα ίδια. (Το Canal+
δίνει μερικές δεκάδες εκατομμύρια δραχμές περισσότερο, που όμως τα
ξανά-απορροφά υποχρεώνοντας τον παραγωγό να μεταγλωττίσει ιδίοις εξόδοις στα
γαλλικά την ταινία του).

Το Ελληνικό Κέντρο Κινηματογράφου, ως πρώτος συμπαραγωγός, θα αποφασίσει τι το
συμφέρει. 
Μα το σημαντικό είναι άλλο: ότι όλοι οι ξένοι διανομείς δίνουν πια εν λευκώ
συμβόλαια στον σκηνοθέτη Μενέλαο Καραμαγγιώλη για την επόμενη ταινία του, με
όποιο θέμα αυτός επιλέξει. Α star is born! (Ένα αστέρι γεννιέται). Ας το χαιρετίσουμε!
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16367N112</ED>
<ID>
ID:21209

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N11&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Κατ' οίκον εργασία...
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Απόψε που έλαβα το πρώτο αντίγραφο τραπεζικού λογαριασμού με το ισότιμο των
καταθέσεών μου σε ευρώ, κατάλαβα πόσο αόριστα έχω αντιληφθεί την είσοδο της
δραχμής στον κόσμο του κοινού ευρωπαϊκού νομίσματος.

Φιλοτιμήθηκα και άρχισα να μελετάω τις πορτοκαλί σελίδες: 1 ευρώ=1,9 μάρκα=
6,5 φράγκα=166,3 πεσέτες=200,4 εσκούδα κ.λπ.

Στον κατάλογο των 11 χωρών της Ζώνης με το ενιαίο νόμισμα η Ελλάδα προβλέπεται
να μπει από 1-1-2001, οπότε και θα προσδιορισθεί ο σταθερός συντελεστής της.

Η δραχμή, δηλαδή, θα σταθεροποιηθεί όταν πάψει να υφίσταται ως σταθερό
νόμισμα; Τρέλα!

Τώρα, πάντως, 1 ευρώ είναι 321 δραχμές. Όσο αποστήθιζα το «μάθημα» τόσο
αναγνώριζα το ταλέντο των αριθμών να περιγράφουν το απερίγραπτο.

Αποφάσισα να επιμείνω στην κατανόηση του αγνώστου μου θέματος.

Η ένταξη της δραχμής στον μηχανισμό ισοτιμιών επιτρέπει τη διακύμανσή της σε
ποσοστό ±15%. Μπορεί δηλαδή η ισοτιμία της έναντι του ευρώ να πέσει μέχρι τις
406 ή να ανέλθει στις 300 δραχμές.

Καθησυχαστικό είναι το συμπέρασμα, ότι το ευρώ είναι ένα ήρεμο λιμάνι για
ήσυχους ανθρώπους.

Ωστόσο, συμβουλευτικά αναφέρεται, ότι οι καταθέσεις σε ευρώ δεν είναι η
ενδεδειγμένη λύση και δεν βγάζεις άκρη, αν συμφέρει ή όχι ένα στεγαστικό
δάνειο με ευρώ.

Το πάρτι συνεχίζεται και κάποιοι ανεπίδεκτοι πιεζόμαστε να μάθουμε ένα
τραγούδι που δεν θα αγαπήσουμε ποτέ. Έτσι κι αλλιώς όμως, θα το χορέψουμε.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16367N113</ED>
<ID>
ID:21268

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N11&aa=3</URL></REF>


Article

<CATEGORY>vin06</CATEGORY>

 <H5>ΤΟ ΑΣΤΕΙΟ ΜΕ ΤΟ ΑΠΟΚΡΙΑΤΙΚΟ ΣΠΡΕΪ ΑΝΑΣΤΑΤΩΣΕ ΔΥΟ ΟΙΚΟΓΕΝΕΙΕΣ
</H5><H2>Όλοι οι εμπλεκόμενοι θα καθίσουν στο εδώλιο
</H2>
Αντιμέτωποι στα δικαστήρια βρέθηκαν χθες οι γονείς του 14χρονου και ο
αστυνομικός που ξυλοκόπησε τον ανήλικο γιο τους, όταν διαπίστωσε ότι αυτός και
η παρέα του έγραψαν συνθήματα με σπρέι στο αυτοκίνητό του που το είχε
παρκαρισμένο έξω από το σπίτι του.

Οι γονείς. Για παραμέληση εποπτείας ανηλίκου, απειλή και εξύβριση
κατηγορούνται οι γονείς του 14χρονου

Οι γονείς του 14χρονου αγοριού όταν πληροφορήθηκαν το γεγονός υπέβαλαν μήνυση
εναντίον του, όπως έκανε με τη σειρά του και ο 36χρονος αστυνομικός Νίκος
Ιατρού. Έτσι ο εισαγγελέας Πρωτοδικών άσκησε ποινική δίωξη εις βάρος όλων των
εμπλεκομένων προσώπων στην ιστορία.

Συγκεκριμένα, ο αστυνομικός κατηγορείται για επικίνδυνη σωματική βλάβη και
εξύβριση, οι γονείς του παιδιού για παραμέληση εποπτείας ανηλίκου, απειλή και
εξύβριση, ενώ για τον 14χρονο, που θα δικαστεί από δικαστήριο ανηλίκων,
ασκήθηκε ποινική δίωξη για φθορά ξένης ιδιοκτησίας και εξύβριση.

Ο 14χρονος, (ο οποίος εξετάστηκε από ιατροδικαστή, προέκυψε ότι) έφερε
εκδορές, εκχυμώσεις και κακώσεις στο χέρι, γι' αυτό και του συνέστησε ο
γιατρός 8ήμερη νοσηλεία.

Η σύζυγος του αστυνομικού, Δήμητρα Ιατρού υποστήριξε ότι εκείνη και η μητέρα
της μόλις αντελήφθησαν τι είχε συμβεί έσπευσαν να προσφέρουν στο παιδί τις
πρώτες βοήθειες. Και πρόσθεσε πως κατά την άποψή της το θέμα έλαβε μεγαλύτερη
έκταση από την πραγματική του διάσταση λόγω της ιδιότητας του συζύγου της, που
είναι αστυνομικός.

Από την πλευρά της η μητέρα του ανηλίκου είπε πως αρχικά το παιδί της φοβήθηκε
μήπως το μαλώσει και της απέκρυψε την αλήθεια, όταν το είδε κτυπημένο. Στη
συνέχεια όμως της περιέγραψε τι είχε συμβεί, λέγοντάς της πως ο αστυνομικός,
στου οποίου το αυτοκίνητο έριξε σπρέι, τον κτύπησε σε διάφορα σημεία του
σώματός του.

Μετά την άσκηση ποινικής δίωξης οι γονείς του 14χρονου και ο αστυνομικός
παραπέμφθηκαν να δικαστούν στο Τριμελές Πλημμελειοδικείο της Αθήνας, αλλά
ζήτησαν και πήραν προθεσμία και το δικαστήριο τους άφησε ελεύθερους.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16367N121</ED>
<ID>
ID:21153

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N12&aa=1</URL></REF>


Article

<CATEGORY>vin06</CATEGORY>

 <H2>Κίνδυνος και από τις κεραίες των τηλεοράσεων
</H2>
ΚΙΝΔΥΝΕΥΟΥΜΕ από τα ηλεκτρομαγνητικά πεδία των κεραιών εκπομπής αλλά και λήψης
των τηλεοράσεων. Μπορούμε όμως να ελπίζουμε, ακόμα και με τα... πάρκα
κεραιών... Σύντομα, όπως ανακοίνωσε στη Βουλή ο υφυπουργός Μεταφορών Νίκος
Σαλαγιάννης, απαντώντας σε ερώτηση του βουλευτή του ΠΑΣΟΚ Ευάγγελου
Βλασόπουλου, θα εκδοθεί υπουργική απόφαση που θα καθορίζει τις προδιαγραφές,
τα επιτρεπόμενα όρια έκθεσης του πληθυσμού, τους απαραίτητους ελέγχους και
βέβαια τις ανάλογες κυρώσεις.

Όπως είπε ο υφυπουργός, προωθείται και απόφαση με την οποία προβλέπεται η
οριοθέτηση των χώρων για τα 42 κέντρα εκπομπής σε όλη τη χώρα (πάρκα κεραιών).
Και ελπίζεται ότι με τον τρόπο αυτό θα επιλυθούν τα ζητήματα που αφορούν στην
ασφάλεια των πτήσεων, στην προστασία της υγείας των κατοίκων και στην
προστασία του περιβάλλοντος.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16367N122</ED>
<ID>
ID:21210

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N12&aa=2</URL></REF>


Article

<CATEGORY>vin06</CATEGORY>

 <H2>Κάθειρξη 12 ετών σε 20χρονο
</H2>
ΟΙ ΤΡΕΙΣ νεαροί φίλοι, που ήταν τοξικομανείς, έδωσαν ραντεβού στην Ομόνοια με
σκοπό να πάνε σε συγκεκριμένο σημείο να αγοράσουν τη δόση τους.

Κατηγορήθηκαν ότι επειδή δεν είχαν τα απαραίτητα χρήματα αποφάσισαν να
ληστέψουν ένα κεντρικό κοσμηματοπωλείο, στην οδό Σταδίου. Και ενώ σε πρώτο
βαθμό οι τρεις νεαροί είχαν κριθεί ένοχοι για το αδίκημα της απόπειρας
ληστείας, στο Εφετείο αθωώθηκαν και μόνον ο ένας από αυτούς, ο 20χρονος Ζήσης-
Δημήτρης Μούλιος, καταδικάστηκε σε κάθειρξη 12 ετών για θανατηφόρο σωματική
βλάβη εις βάρος του υπαλλήλου του καταστήματος Γιώργου Ντεκελέ.

Όλα έγιναν το απόγευμα της 13ης Ιανουαρίου 1996. Οι τρεις φίλοι ­ σύμφωνα με
τα στοιχεία του παραπεμπτικού βουλεύματος ­ για να εξασφαλίσουν τα απαραίτητα
χρήματα αποφάσισαν να ληστέψουν το κοσμηματοπωλείο που βρίκσεται στην οδό
Σταδίου 48. Ο υπάλληλος όμως, μόλις κατάλαβε ότι δεν είχε να κάνει με πελάτες,
αλλά με επίδοξους ληστές, αντιστάθηκε και κατόρθωσε μάλιστα να συλλάβει τον
έναν από αυτούς. Τον οδήγησε έξω από το κατάστημα, στο πεζοδρόμιο και περίμενε
να έρθει η Αστυνομία, που στο μεταξύ είχε ειδοποιηθεί.

Ο Μούλιος βλέποντας τη σκηνή αυτή πήγε σε μία κοντινή οικοδομή και επέστρεψε
κρατώντας ένα καδρόνι, με το οποίο προσπάθησε να απελευθερώσει τον φίλο του.
Για να επιτύχει τον σκοπό του ­ κατά την κατηγορία πάντα ­ χτύπησε στο κεφάλι
τον Ντεκελέ προκαλώντας του θανατηφόρο τραύμα.

Ο νεαρός κατηγορούμενος απολογούμενος χθες ενώπιον των δικαστών ομολόγησε πως
έκανε το λάθος να χτυπήσει τον άτυχο υπάλληλο, πράξη για την οποία υποστήριξε
πως έχει τώρα μετανιώσει. Και πρόσθεσε ότι έκανε αυτό το... λάθος και
επιτέθηκε εναντίον του, γιατί περνώντας τυχαία από την οδό Σταδίου τον είδε να
κρατάει τον φίλο του.

Τόσο ο Μούλιος όσο και οι συγκατηγορούμενοί του Ν. Κομιώτης και Χαρ.
Σακελλαρίδης, οι οποίοι τελικά αθωώθηκαν από το δικαστήριο, αρνήθηκαν ότι
προσπάθησαν να ληστέψουν το κοσμηματοπωλείο. Παραδέχθηκαν ότι πολλές φορές η
εξάρτησή τους από τα ναρκωτικά τούς είχε ωθήσει στην επαιτεία, αλλά ποτέ δεν
πέρασε από το μυαλό τους να διαπράξουν ληστεία.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16367N123</ED>
<ID>
ID:21249

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N12&aa=3</URL></REF>


Article

<CATEGORY>vin06</CATEGORY>

 <H2>Προσέφυγαν κατά του Δήμου Βουλιαγμένης
</H2>
Ο ΔΗΜΟΣ Βουλιαγμένης επέβαλε στα καταστήματα αναψυχής και εστίασης (καφέ μπαρ,
ζαχαροπλαστεία, ταβέρνες κ.ά.) που λειτουργούν εντός των ορίων του τέλος 3%
επί των ακαθάριστων εσόδων τους για την κάλυψη δαπανών πυροπροστασίας του
δήμου, προκαλώντας αντιδράσεις και μια προσφυγή στο Συμβούλιο της Επικρατείας
από την ένωση των καταστηματαρχών που χαρακτηρίζουν τη δημοτική απόφαση
παράνομη και αντισυνταγματική.

Στην προσφυγή αναφέρεται ότι η επιβολή του επίμαχου τέλους δεν μπορεί να γίνει
με απόφαση του δημοτικού συμβουλίου, αλλά με νομοθετική διάταξη. Επιπλέον,
υποστηρίζεται ότι οδηγεί και σε άνιση μεταχείριση γιατί δεν επιβάλλεται σε
όλους τους κατοίκους της Βουλιαγμένης, ενώ έρχεται και σε αντίθεση με τον
πρόσφατο νόμο 2612/98, με τον οποίο η καταστολή των πυρκαγιών, δασικών και μη,
ανατέθηκε αποκλειστικά στο Πυροσβεστικό Σώμα.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16367N124</ED>
<ID>
ID:21275

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N12&aa=4</URL></REF>


Article

<CATEGORY>vin06</CATEGORY>

 <H5>Η ROUNDUP ΕΦΤΙΑΞΕ ΣΟΓΙΑ ΠΟΥ ΝΑ ΑΝΤΕΧΕΙ ΣΤΟ ΖΙΖΑΝΙΟΚΤΟΝΟ ΤΗΣ * ΑΛΛΕΣ
ΕΤΑΙΡΕΙΕΣ ΕΔΩΣΑΝ ΧΡΩΜΑ...
</H5><H5>Με απειλές προωθούν δύο ποιότητες βαμβακιού
</H5><H5>Πιέσεις δέχεται η κυβέρνηση Μπλερ για σύσταση επιτροπής
</H5><H2>Η ταυτότητα των μεταλλαγμένων
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Το... «who is who» των γενετικά μεταλλαγμένων τροφίμων είναι γεμάτο από
επιστημονικούς όρους και λατινικές ονομασίες βακτηρίων, ιών και τοξινών ενώ,
όπου αναφέρεται η διαδικασία επέμβασης στο γενετικό τους υλικό, εμφανίζονται
διάφορα ένζυμα, κωδικοποιημένα με αριθμούς.

Σε καθένα από τα γενετικά τροποποιημένα φυτά αντιστοιχεί και ένας αριθμός
πατέντας, ο οποίος ανήκει στην εταιρεία που τα κατασκεύασε.

Με απλά λόγια όμως, η γενετικά τροποποιημένη σόγια, που κυκλοφορεί ευρύτατα
και χωρίς σήμανση στην ευρωπαϊκή και ελληνική αγορά, ανήκει σε μια και
μοναδική ποικιλία. Είναι η σόγια με την ονομασία Roundup Ready της εταιρείας
Monsanto, το γενετικό υλικό της οποίας «σχεδιάστηκε» εκ νέου, προκειμένου το
φυτό να είναι ανθεκτικό στο ζιζανιοκτόνο Roundup, που κατασκευάζει η ίδια η εταιρεία.

Στην παγκόσμια αγορά δεν κυκλοφορεί άλλη γενετικά μεταλλαγμένη ποικιλία
σόγιας. Η συγκεκριμένη ποικιλία η οποία, σύμφωνα με τον κ. Χάρη Λαζαρίδη,
καθηγητή Μηχανικής Τροφίμων στο ΑΠΘ και αντιπρόεδρο του Κέντρου Προστασίας
Καταναλωτών, καλύπτει το 30% των καλλιεργειών σόγιας στις ΗΠΑ, δημιουργήθηκε
όταν στο φυτό της σόγιας προστέθηκαν σειρές γονιδίων από έναν ιό από
κουνουπίδι, μία πετούνια κι ένα βακτήριο (του είδους agrobacterium).

«Είναι η γονιδιακή αλυσίδα από τα βακτήρια, που κάνει τη γενετικά μεταλλαγμένη
σόγια ανθεκτική στο ζιζανιοκτόνο Roundup της Monsanto», εξηγεί ο κ. Νίκος
Χαραλαμπίδης, από το ελληνικό γραφείο της Greenpeace. «Τα άλλα γονίδια έχουν
στόχο να περιορίσουν τα γονίδια του φυτού, που πλήττονται από τη δράση του ζιζανιοκτόνου».

Η σόγια δεν αποτελεί το μοναδικό παράδειγμα φυτού, όπου η επέμβαση στο
γενετικό του υλικό δεν είχε ως στόχο τη βελτίωση της ποικιλίας ή της γεύσης,
αλλά την αύξηση της ανθεκτικότητάς του σε συγκεκριμένα φυτοφάρμακα,
ζιζανιοκτόνα ή έντομα. Σύμφωνα με την έκθεση της διεθνούς περιβαλλοντικής
οργάνωσης RAFI, για το 1998, στο 71% των περιπτώσεων γενετικής τροποποίησης
φυτών στόχος ήταν οι νέες ποικιλίες να είναι ανθεκτικές σε φυτοφάρμακα, ενώ
για το 28% των περιπτώσεων το γενετικό υλικό των φυτών τροποποιήθηκε,
προκειμένου να είναι ανθεκτικά σε έντομα ή να λειτουργούν τα ίδια ως
εντομοκτόνα και ζιζανιοκτόνα.

Τα ίδια στοιχεία αναφέρουν πως οι περιπτώσεις όπου η γενετική μετάλλαξη των
φυτών είχε ως στόχο τη βελτίωση της ποιότητάς τους, αφορούν μόνο το 0,1% του
συνόλου των πειραματικών καλλιεργειών γενετικά τροποποιημένων φυτών που
πραγματοποιήθηκαν μέσα στο 1998, στις ΗΠΑ και την Ευρώπη. Στο μικρό αυτό
ποσοστό ανήκουν κυρίως οι γενετικά τροποποιημένες ντομάτες, τα πεπόνια και τα αγγούρια.

Συγκεκριμένα, σε ό,τι αφορά τις ντομάτες, οι γενετικά τροποποιημένες ποικιλίες
είναι αρκετές. Διαφέρουν μόνοι οι «συνδυασμοί γονιδίων», ανάλογα με την
εταιρεία που διαθέτει την κάθε «πατέντα». Στις ντομάτες της εταιρείας Zeneca,
για παράδειγμα, έχουν τοποθετηθεί γονίδια από βακτήρια και ιούς, με στόχο να
αργούν να σαπίζουν και να είναι ανθεκτικές στα αντιβιοτικά. Στις ντομάτες της
εταιρείας Monsanto έχουν προστεθεί, ως ρυθμιστές, γονίδια από ιούς, βακτήρια
και πετούνιες και γονίδια από άλλη ποικιλία ντομάτας, προκειμένου να αργούν να ωριμάσουν.


ΔΥΟ ΝΕΕΣ ποικιλίες γενετικά τροποποιημένου βαμβακιού διεκδικούν την είσοδό
τους στην ελληνική αγορά, παρ' όλο που οι μέχρι στιγμής γνωματεύσεις, τόσο από
τις ειδικές επιτροπές της χώρας μας όσο και από την Ευρωπαϊκή Επιτροπή, ήταν
αρνητικές. Πρόκειται για το γενετικά τροποποιημένο βαμβάκι τύπου Bollgard,
κατασκευής της εταιρείας Monstanto και την ποικιλία Roundup Ready, κατασκευής
της ίδιας εταιρείας.

Για να δημιουργηθεί το Bollgard μετέφεραν το γενετικό υλικό ενός βακτηρίου, το
οποίο παράγει μια πρωτεΐνη (ονομάζεται ενδοτοξίνη) τοξική για τα έντομα που
προσβάλλουν τις καλλιέργειες, όπως το ρόδινο και πράσινο σκουλήκι. Αποτέλεσμα
είναι όλα τα κύτταρα του βαμβακιού να παράγουν αυτή την τοξική ουσία, η οποία,
μετά την επεξεργασία που δέχθηκε το γενετικό της υλικό, είναι πολύ πιο ισχυρή
από τη φυσική πρωτοτοξίνη του βακίλου.

Η σημαντικότερη ένσταση απέναντι στο Bollgard έρχεται από την αρμόδια υπηρεσία
της Γενικής Γραμματείας Καταναλωτή, του υπουργείου Ανάπτυξης, η οποία
αναφέρει, μεταξύ άλλων, στη σχετική έκθεσή της πως «το φυτό συμπεριφέρεται το
ίδιο πια ως εντομοκτόνο, (...), κινδυνεύει να μολύνει γειτονικές μη γενετικά
τροποποιημένες βαμβακοκαλλιέργειες (...), ενώ υπάρχει κίνδυνος να αναπτυχθούν
υπερανθεκτικά έντομα στη συγκεκριμένη τοξική ουσία».

Η άλλη ποικιλία βαμβακιού, το Roundup Ready της Monsanto, δημιουργήθηκε για να
είναι ανθεκτική στα οργανοφωσφορικά φυτοφάρμακα, όπως είναι το φυτοφάρμακο
Roundup, που παράγει επίσης η Monsanto. Για να γίνει αυτό, μεταφέρθηκε στο
φυτό ένα γονίδιο από μία πρωτεΐνη. Σύμφωνα πάλι με τις σχετικές επιστημονικές
εκθέσεις, «είναι σχεδόν σίγουρο πως οι γειτονικές καλλιέργειες θα επηρεαστούν.
Ενδέχεται να αναπτυχθούν νέα ζιζάνια, υπερανθεκτικά στο εντομοκτόνο Roundup,
ενώ είναι δεδομένη η είσοδος του τελικού προϊόντος στη διατροφική αλυσίδα».

Όπως χαρακτηριστικά ανέφεραν στελέχη του ΥΠΕΧΩΔΕ και άλλων συναρμόδιων
υπουργείων, οι πιέσεις προς τη χώρα μας για να δεχθούν τις δύο αυτές ποικιλίες
βαμβακιού, είναι πολύ μεγάλες. «Έφθασαν μέχρι το σημείο να μας απειλήσουν πως
θα δώσουν τις ποικιλίες αυτές στην Τουρκία και πως εκείνοι θα παράγουν πιο
φτηνό βαμβάκι...». Την ίδια στιγμή, ελληνικός εμπορικός όμιλος, με έδρα τη
Θεσσαλονίκη, έχει εκφράσει, σε επίσημη αλληλογραφία του με τα αρμόδια
υπουργεία, την πρόθεσή του να διακινήσει στην ελληνική αγορά γενετικά
μεταλλαγμένο βαμβάκι και αναμένει απάντηση.

Η Ευρωπαϊκή Επιτροπή, πάντως, απέρριψε και τις δύο αιτήσεις της Monsanto,
ύστερα από αρνητικές ψήφους, όχι μόνο από την Ελλάδα και την Ισπανία (τις
χώρες που αποτελούν τον κατ' εξοχήν εμπορικό στόχο της εταιρείας), αλλά και
από την πλειοψηφία των κρατών-μελών της Ε.Ε.


ΈΝΤΟΝΕΣ ΠΙΕΣΕΙΣ και από υπουργούς της δέχεται η κυβέρνηση του Τόνι Μπλερ να
συστήσει ανεξάρτητη επιτροπή βιοηθικής για τα γενετικά μεταλλαγμένα τρόφιμα.
Και ενώ η αγωνία της κοινής γνώμης για την ασφάλεια των γενετικά μεταλλαγμένων
τροφίμων κορυφώνεται, αυξάνονται και οι ενδείξεις ότι το θέμα έχει προκαλέσει
βαθιές ρωγμές στην κυβερνητική συνοχή.

Οι βρετανικές εφημερίδες αντιμετωπίζουν με σκεπτικισμό τις διαβεβαιώσεις της
κυβέρνησης, ότι τα γενετικά μεταλλαγμένα προϊόντα που κυκλοφορούν στην αγορά
είναι ακίνδυνα.

Όπως γράφει η εφημερίδα «Γκάρντιαν», ορισμένα μέλη του υπουργικού συμβουλίου
έχουν υποβάλει πρόταση για την σύσταση νέου ειδικού ισχυρού οργάνου, στα
πρότυπα της επιτροπής για την εμβρυολογία, της οποίας οι οδηγίες για την
κλωνοποίηση και τις έρευνες στα έμβρυα απετέλεσαν τη βάση για τον νόμο περί
ανθρώπινης γονιμοποίησης και εμβρυολογίας του 1990. Μια παρόμοια επιτροπή για
τα γενετικά μεταλλαγμένα τρόφιμα θα έχει απόλυτη εξουσία να εξετάζει και να
ελέγχει λεπτομερώς όλα τα προτεινόμενα πειράματα γύρω από τα γενετικά
μεταλλαγμένα τρόφιμα, να κάνει συστάσεις και κυρίως να αποκαταστήσει την
εμπιστοσύνη του κόσμου, ότι η κυβέρνηση ακούει όλα τα επιχειρήματα σχετικά με
αυτό το αμφιλεγόμενο θέμα. Όπως τονίζει η «Γκάρντιαν», πολλοί υπουργοί, με
πρώτο τον υπουργό Περιβάλλοντος Μάικλ Μίτσερ, ασκούν πιέσεις στη Ντάουνινγκ
Στριτ, ώστε να συσταθεί αυτή η επιτροπή, καθώς ούτε οι ίδιοι δεν έχουν πεισθεί
ότι τα νέα αυτά προϊόντα είναι ακίνδυνα.

Η «Ιντιπέντεντ», επισημαίνοντας ότι ούτε η επιχειρηματολογία του αρμόδιου
υπουργού Τζακ Κάνιγκαμ δεν κρίνεται επαρκής, γράφει ότι ο Τόνι Μπλερ εξετάζει
την αντικατάστασή του με την υπουργό Βορείου Ιρλανδίας, Μο Μόουλαμ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16367N141</ED>
<ID>
ID:21154

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N14&aa=1</URL></REF>


Article

<CATEGORY>vin06</CATEGORY>

 <H5>ΕΡΕΥΝΑ ΓΙΑ ΤΟ ΑΝ ΣΥΝΕΤΑΧΘΗ ΤΟ ΠΡΟΓΡΑΜΜΑ ΕΦΗΜΕΡΙΩΝ ΤΟΝ ΦΕΒΡΟΥΑΡΙΟ
</H5><H5>Σημίτης: Η κυβέρνηση θα στηρίξει το ΕΣΥ
</H5><H2>Παρέμβαση εισαγγελέα στο Λαϊκό
</H2>
Την παρέμβαση της Εισαγγελίας Εφετών Αθηνών προκάλεσε η κατάσταση που
επικρατεί στο Λαϊκό Νοσοκομείο, ενώ δύο γιατροί συνελήφθησαν στην Θεσσαλονίκη
ως ύποπτοι προκλήσεως επεισοδίων κατά την επίσκεψη του Πρωθυπουργού στο
Νοσοκομείο Γ. Παπανικολάου. 
Την ίδια στιγμή, οι γιατροί των νοσοκομείων της Αθήνας και της Θεσσαλονίκης,
αλλά και οι γιατροί του ΙΚΑ συνεχίζουν τις κινητοποιήσεις τους, με επακόλουθο
την αφάνταστη ταλαιπωρία των ασθενών. Επείγουσα ενημέρωση για το «αν οι
αρμόδιοι κατά τον Νόμο συνέταξαν πρόγραμμα εφημεριών για τον μήνα Φεβρουάριο
1999» ζήτησε χθες ο προϊστάμενος της Εισαγγελίας Εφετών κ. Λάμπρος Καράμπελας
από τον πρόεδρο του Λαϊκού κ. Γιάννη Παπαδόπουλο. Σε περίπτωση, μάλιστα, που
δεν έχει καταρτισθεί τέτοιο πρόγραμμα, ζήτησε να μάθει «ποιοι παρέλειψαν το
καθήκον τους να συντάξουν το πρόγραμμα», «κατά ποιο τρόπο αντιμετωπίσθηκε η
παράλειψη αυτή και εάν μπορεί να προκύψει κίνδυνος για τη ζωή ασθενών». Ο κ.
Παπαδόπουλος ανέφερε στον εισαγγελέα ότι η διοίκηση ανέλαβε την ευθύνη να
καταρτίσει μόνη της πρόγραμμα εφημεριών, το οποίο και υπέβαλε στους διευθυντές
προς τήρησιν, την Παρασκευή 5 Φεβρουαρίου. «Ξεκαθάρισα επίσης ότι κίνδυνος για
την ζωή των ασθενών θα υπήρχε μόνον εάν οι γιατροί δεν έκαναν τις εφημερίες
τους ­ κάτι το οποίο, πάντως, δεν έχει συμβεί έως σήμερα, παρά τα όσα
διατείνονται οι γιατροί. Ανέφερα, τέλος, στον κ. εισαγγελέα ότι σύμφωνα με τον
Νόμο η εφημερία για τον νοσοκομειακό γιατρό είναι υποχρεωτική, και ότι δεν
είναι στο χέρι κανενός να την αρνηθεί».

Στη χθεσινή τους γενική συνέλευση, πάντως, οι γιατροί του Λαϊκού αποφάσισαν να
συνεχίσουν τις κινητοποιήσεις τους.

Εν τω μεταξύ, η χθεσινή ημέρα ­ η πρώτη των κινητοποιήσεων που έχει εξαγγείλει
η Ένωση Ιατρών Νοσοκομείων Αθηνών-Πειραιώς γι' αυτή την εβδομάδα ­ κύλησε
μάλλον ομαλά στα περισσότερα νοσοκομεία, καθώς εξυπηρετήθηκαν τα επείγοντα
περιστατικά. Αντιθέτως, μεγάλη ταλαιπωρία περίμενε τους ασθενείς που ήταν
προγραμματισμένο να υποβληθούν σε κάποιες επεμβάσεις, εξετάσεις ή άλλες
ιατρικές πράξεις. Το διοικητικό συμβούλιο της ΕΙΝΑΠ συνεδριάζει απόψε για να
εξετάσει εκ νέου την όλη κατάσταση, ενώ αύριο θα γίνει η γενική συνέλευση του
κλάδου. 
* Τα επεισόδια που απειλούνταν κατά την επίσκεψη του Πρωθυπουργού κ.
Σημίτη χθες το πρωί στο Νοσοκομείο Γ. Παπανικολάου, όπου οι απεργοί γιατροί
προγραμμάτισαν συγκέντρωση διαμαρτυρίας, αποφεύχθηκαν καθώς ο συγκεντρωθέντες
κρατήθηκαν από την Αστυνομία μακριά από τον χώρο της νέας αιματολογικής
μονάδας που εγκαινίασε ο Πρωθυπουργός και περιόρισαν τη διαμαρτυρία τους στην
ανάρτηση ενός πανό που έγραφε: «Όχι στη διάλυση του ΕΣΥ».

Συλλήψεις

Τα ισχυρά μέτρα αστυνόμευσης είχαν ως αποτέλεσμα τη σύλληψη δύο νοσοκομειακών
γιατρών που κινούνταν στον περίβολο του κτιρίου όπου βρισκόταν ο Πρωθυπουργός
και θεωρήθηκαν ύποπτοι πρόκλησης επεισοδίων καθώς κρατούσαν στα χέρια τους...
κέρματα, τα οποία οι αστυνομικοί έκριναν πως είχαν σκοπό να ρίξουν εναντίον
του Πρωθυπουργού και της συνοδείας του. 
Οι δύο γιατροί, Δημήτριος Βουτυράκης και Κωνσταντίνος Τσακιρίδης, παρά τις
έντονες αντιδράσεις τους συνελήφθησαν και οδηγήθηκαν στο αστυνομικό τμήμα
Νεάπολης όπου κρατήθηκαν μέχρι νωρίς το απόγευμα, όταν ο εισαγγελέας Ποινικής
Δίωξης Π. Ραφτόπουλος έδωσε εντολή να αφεθούν ελεύθεροι και μόλις ολοκληρωθεί
η εις βάρος τους δικογραφία να ορισθεί τακτή δικάσιμος. Στο 40%, τέλος,
κινήθηκε το ποσοστό συμμετοχής των γιατρών του ΙΚΑ, στη χθεσινή ­ πρώτη ­
ημέρα της πανελλαδικής απεργίας του κλάδου.

Ο εκσυγχρονισμός στην Υγεία

Με ενδιαφέρον αναμένεται η αποψινή (στις 7) εκδήλωση που διοργανώνουν ο Όμιλος
Προβληματισμού για τον Εκσυγχρονισμό της Κοινωνίας και η Πρωτοβουλία για τον
Εκσυγχρονισμό στην Υγεία (Αμφιθέατρο του υπουργείου Εξωτερικών, Ακαδημίας 1).
Θα μιλήσουν ο υπουργός Υγείας Λ. Παπαδήμας, η βουλευτής Μ. Γιαννάκου -
Κουτσίκου και οι καθηγητές Α. Λοβέρδος και Α. Σισούρας με το επίκαιρο θέμα
«Δικαιώματα στην Υγεία και Δημόσια Νοσοκομεία».


ΘΕΣΣΑΛΟΝΙΚΗ. ΓΡΑΦΕΙΟ ΒΟΡ. ΕΛΛΑΔΑΣ

Αιματολογική Μονάδα. Ο Πρωθυπουργός εγκαινίασε τη νέα μονάδα στο
Νοσοκομείο Γ. Παπανικολάου της Θεσσαλονίκης

ΤΗ ΔΙΑΒΕΒΑΙΩΣΗ του ότι η κυβέρνηση είναι αποφασισμένη να στηρίξει και να
βελτιώσει το ΕΣΥ παρά τα όσα προβλήματα και ελλείψεις υπάρχουν προκειμένου ο
πολίτης να αισθάνεται ασφάλεια ότι το σύστημα υγείας του προσφέρει την
περίθαλψη και την ποιότητα που θέλει έστειλε από τη Θεσσαλονίκη ο Πρωθυπουργός
κ. Κώστας Σημίτης, εγκαινιάζοντας στις εγκαταστάσεις του νοσοκομείου «Γ.
Παπανικολάου» νέο αιματολογικό κέντρο.

Το υψηλών προδιαγραφών αιματολογικό κέντρο είναι μοναδικό στην Ελλάδα και τα
Βαλκάνια. Το τριώροφο κτίριο που ανηγέρθη με έξοδα του Συλλόγου Φίλων
Καρκινοπαθών Παίδων «Στοργή» (στοίχισε ένα δισεκατομμύριο δραχμές)
περιλαμβάνει κλινική με 31 θαλάμους και 54 συνολικά κρεβάτια, μονάδα
μεταμόσχευσης μυελού των οστών, εξωτερικά ιατρεία και εργαστήρια.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16367N151</ED>
<ID>
ID:21155

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N15&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Οι γιατροί έχουν γίνει μέρος της κρίσης
</H2>
ΕΙΝΑΙ ΓΕΓΟΝΟΣ αναμφισβήτητο ότι η δημόσια περίθαλψη βρίσκεται εδώ και πολύ
καιρό σε βαθιά κρίση. Η ποιότητα των υπηρεσιών δεν μπορεί παρά να θλίβει όλους
τους Έλληνες πολίτες, που άλλωστε δείχνουν τη δυσαρέσκειά τους με κάθε
ευκαιρία (Ευροβαρόμετρο 1998). Παραλείψεις, αγκυλώσεις, ατολμίες και αδυναμία
παρακολούθησης των διεθνών εξελίξεων έχουν οδηγήσει στο σημερινό τέλμα.

Τον τελευταίο όμως καιρό γινόμαστε μάρτυρες πρωτόγνωρων καταστάσεων. Αυτά που
ζουν οι πολίτες οι οποίοι καταφεύγουν στα δημόσια νοσοκομεία και οι εικόνες
που φθάνουν στο κάθε σπίτι, είναι πράγματι εξοργιστικές. Άρρωστοι
προπηλακίζονται, καρκινοπαθείς δεν μπορούν να εξασφαλίσουν τη συνέχεια της
θεραπείας τους, επείγοντα δεν αντιμετωπίζονται.

Γιατροί μαινόμενοι επιτίθενται σε υπουργούς, αρνούνται να εφημερεύσουν,
εγκαταλείπουν τα τμήματά τους και τα ιατρεία των νοσοκομείων, υπερασπιζόμενοι,
λένε, τη δημόσια περίθαλψη, επιτυγχάνοντας ακριβώς το αντίθετο.

Η εικόνα γιατρού του ΚΑΤ που μπροστά στις κάμερες ταξινομούσε τους αρρώστους
σε «... του θανατά» για να δικαιούνται αντιμετώπισης, είναι το τελευταίο σκαλί
της κατάπτωσης. Και όλα αυτά γιατί συνηθισμένοι, και συνεργοί επί χρόνια στις
πλασματικές εφημερίες, αναζητούν τρόπους για συνεχή αύξηση των αποδοχών, χωρίς
να ενδιαφέρονται για το έργο που παράγουν, δέσμιοι της λογικής ότι ο
εργαζόμενος έχει πάντα δίκιο. Οι γιατροί έχουν γίνει μέρος της κρίσης και όχι
αποδέκτες των συνεπειών της.

Υπάρχουν πράγματι προβλήματα. Η δημοσιοϋπαλληλοποίηση, η κακή εκπαίδευση, η μη
αξιολόγηση, και η ανάγκη για τον επαναπροσδιορισμό τού ρόλου τού γιατρού στις
καινούργιες συνθήκες που διαμορφώνονται στην επιστήμη και στην οργάνωση των
υπηρεσιών, είναι μερικά από αυτά. Όμως το πρόβλημα για τα συνδικάτα και τους
φωνασκούντες είναι οι εφημερίες και πολύ πρόσφατα με περισσή υποκρισία, ο
εξοπλισμός των νοσοκομείων, χωρίς να λένε την αλήθεια, πως εκεί που υπάρχει υποχρησιμοποιείται.

Η διεκδίκηση είναι βασικό στοιχείο του δημοκρατικού πολιτεύματος. Αυτό όμως
που ζούμε τις μέρες αυτές, θέτει σε κίνδυνο τη θεραπευτική σχέση αρρώστου -
γιατρού, απαραίτητη για την άσκηση της δουλειάς μας. Ας το λάβουν αυτό όλοι
υπόψη πριν είναι πολύ αργά. Μαζί και οι διερχόμενοι από τα αμφιθέατρα
πολιτικοί, που προς δόξαν του λαϊκισμού συντελούν στη διατήρηση των συγχύσεων
εις βάρος των πολιτών.

Οι ευθύνες της Πολιτείας είναι μεγάλες. Απέτυχε να διαγνώσει τις αιτίες της
κρίσης, αδιαφόρησε για τις λύσεις που προτάθηκαν, κατασπατάλησε πολύτιμους
πόρους, νομοθέτησε χωρίς στόχους και αφήνοντας το σύστημα ακυβέρνητο, το
οδήγησε στη σημερινή κατάσταση. Το υγειονομικό μας σύστημα έχει ανάγκη από μια
γενναία μεταρρύθμιση για να επιβιώσει. Το πρόβλημα των εφημεριών είναι
ασήμαντο για να μπορεί να παρουσιάζεται ως το μοναδικό θέμα που μας απασχολεί
τα τελευταία δύο χρόνια. Ο υπουργός Υγείας πρέπει να απαλλαγεί από το σύνδρομο
άσκησης συνδικαλισμού των προκατόχων του και να εφαρμόσει μια θαρραλέα
πολιτική εκσυγχρονισμού του. Και τέλος ο Πρωθυπουργός της χώρας πρέπει να
αντιληφθεί πως η γιγάντια προσπάθεια για την ουσιαστική ένταξη της χώρας στην
Ευρώπη, θα υπονομευθεί αν το υγειονομικό μας σύστημα συνεχίσει να κλείνει τα
μάτια στις αλλαγές που συντελούνται σε όλες τις χώρες της Ένωσης.

Όσοι επιθυμούμε να εργαστούμε και να ασκήσουμε το θεραπευτικό, εκπαιδευτικό
και ερευνητικό μας έργο, ταλαιπωρούμαστε από αυτή την κατάσταση. 
Και δεν είμαστε λίγοι. Απλώς έχουμε μια διαφορετική αντίληψη για το έργο και
τον προορισμό μας και γι' αυτό δεν είμαστε ενδιαφέρον υλικό για το τηλεοπτικό θέαμα.

Οι γιατροί του ΕΣΥ:
Αναγνωστόπουλος Αχ. διευθυντής αιματολόγος Θεσσαλονίκη, Δατσέρης Γιάννης,
επιμ. Πυρηνικής Ιατρικής, Δερβένης Χρήστος, χειρουργός, Καρατζάς Στέλιος, αν.
δ/ντής ΜΕΘ, Κατελανή Μαρία, δ/ντρια Αιμοδοσίας, Κωνσταντόπουλος Θανάσης,
δ/ντής ψυχίατρος, Μαρουδιάς Νίκος διευθυντής ΩΡΛ, Μιχαήλ - Μέριανου Μπέσση
δ/ντρια Αιμοδοσίας, Παπαστρατής Γιώργος δ/ντής χειρουργός, Σαμαντάς Νώντας
επιμ. ογκολόγος, Σόμπολος Κ. διευθυντής νεφρολόγος Θεσσαλονίκη, Χατζηθεόκλητος
Μάκης Επιμ. χειρουργός Θεσσαλονίκη
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16367N152</ED>
<ID>
ID:21238

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N15&aa=2</URL></REF>


Article

<CATEGORY>vin06</CATEGORY>

 <H5>ΥΣΤΕΡΑ ΑΠΟ 15 ΗΜΕΡΩΝ ΦΙΛΟΞΕΝΙΑ Ο ΚΟΥΡΔΟΣ ΗΓΕΤΗΣ ΕΦΥΓΕ ΧΘΕΣ ΑΠΟ ΤΟ ΝΑΪΡΟΜΠΙ
ΚΑΙ... ΕΞΑΦΑΝΙΣΤΗΚΕ ΚΑΘ' ΟΔΟΝ ΠΡΟΣ ΤΟ ΑΕΡΟΔΡΟΜΙΟ
</H5><H5>ΡΚΚ: Στα χέρια της Αστυνομίας
</H5><H5>«Αμφιβάλλουν» οι Τούρκοι
</H5><H2>Κρύβαμε τον Οτζαλάν στην πρεσβεία μας στην Κένυα
</H2>
<AUTHOR>Λ. ΔΗΜΑΚΑΣ - Ε. Δ. ΚΑΡΑΝΑΣΟΠΟΥΛΟΥ - Γ. ΤΣΑΛΑΚΟΣ - Σ. ΔΙΑΝΕΛΛΟΣ</AUTHOR>

Στην πρεσβεία μας στην Κένυα έκρυβε η ελληνική κυβέρνηση τον Α. Οτζαλάν για
περίπου15 ημέρες, απ' όπου αναχώρησε χθες το απόγευμα για άγνωστη κατεύθυνση
και αγνοείται η τύχη του.

Στην Κένυα ο Κούρδος ηγέτης έφθασε πιθανότατα κατ' ευθείαν από την Ελλάδα όταν
η ελληνική κυβέρνηση του αρνήθηκε για δεύτερη φορά πολιτικό άσυλο στις αρχές
Φεβρουαρίου. Την παραχώρηση ελληνικού χώρου για παραμονή του Α. Οτζαλάν
επιβεβαίωσε η κυβέρνηση με ανακοίνωση που εξέδωσε μετά τα μεσάνυκτα,
απαντώντας σε σχετικό ερώτημα των «ΝΕΩΝ». Ανακοίνωση όμως που αφήνει
ερωτηματικά για την τύχη του ηγέτη των Κούρδων, του οποίου τα ίχνη χάθηκαν ενώ
πήγαινε με συνοδεία προς το αεροδρόμιο. Φήμες μάλιστα ήθελαν κάποιους
«λευκούς» να παρεισέφρυσαν στην πομπή των αυτοκινήτων...

Με προτροπή Αθήνας

Το νέο επεισόδιο στο θρίλερ με τις περιπλανήσεις του Α. Οτζαλάν άρχισε να
εκτυλίσσεται όταν ο ηγέτης του ΡΚΚ εμφανίστηκε στην ελληνική πρεσβεία στο
Ναϊρόμπι και ζήτησε βοήθεια και φιλοξενία. Εκεί είχε φθάσει ύστερα από
προτροπή της Αθήνας, στο πλαίσιο των διαπραγματεύσεων που είχε μαζί του η
κυβέρνηση, προκειμένου, όπως ανέφεραν κυβερνητικές πηγές, να απεμπλακεί από
την υπόθεση και να βρεθεί μια λύση στο πρόβλημα του Οτζαλάν.

«Πράσινο φως»

Η ελληνική πρεσβεία στο Ναϊρόμπι είχε ήδη πάρει από το υπουργείο Εξωτερικών το
«πράσινο φως» για τη φιλοξενία του. Κατά ορισμένες κυβερνητικές πηγές, η
φιλοξενία του Α. Οτζαλάν, που όπως τονιζόταν ήταν πλήρης, έγινε τελικά στην
κατοικία του Έλληνα πρέσβη κ. Γιώργου Κωστούλα και με ελληνική φρουρά. Η
παραμονή του ήταν 12-15 ημέρες.

Κατά την διάρκειά της και σύμφωνα με κυβερνητικές πηγές, η Αθήνα του πρότεινε
ορισμένες χώρες που είχαν, διά της διπλωματικής οδού, συμφωνήσει να τον
δεχθούν και να του παράσχουν άσυλο. Ο Κούρδος ηγέτης ήταν αρνητικός διότι
καμία από αυτές δεν ήταν ευρωπαϊκή όπως ήθελε. Στο πλαίσιο αυτό εντάσσεται και
η προχθεσινή του δήλωση (καθώς και η ανακοίνωση του κόμματός του) με την
οποία, όπως εκτιμούσαν διπλωματικές πηγές, επιχειρούσε να στείλει ένα πολιτικό
μήνυμα, αλλά και να εκφράσει την αγωνία για την ασφάλειά του. 
Η Ολλανδία ήταν η μόνη χώρα που ο Α. Οτζαλάν ζητούσε επίμονα, από τους Έλληνες
διπλωμάτες, να μεταβεί. Η Αθήνα είχε κινηθεί και προς ευρωπαϊκές πρωτεύουσες
διακριτικά, αλλά δεν είχε διαπιστώσει πρόσφορο έδαφος.

Ο ίδιος ο Α. Οτζαλάν όσο βρισκόταν υπό φρούρηση στην ελληνική πρεσβεία (ή στο
σπίτι του πρέσβη) είχε πολλές επαφές και όπως ανάφεραν διπλωματικές πηγές δεν
λάμβανε ιδιαίτερα μέτρα ασφαλείας. Μάλιστα, εδώ και 3-4 ημέρες είχε γίνει
αντιληπτός από Αμερικανούς και Τούρκους, τουλάχιστον, που είχαν αρχίσει να
«τριγυρνούν» κοντά στον χώρο φιλοξενίας.

Χθες το πρωί (ή κατ' άλλους προχθές) ζήτησε από την ελληνική πρεσβεία να
διαπραγματευθεί απ' ευθείας με τις αρχές της Δημοκρατίας της Κένυας, κάτι που
έγινε. Με αυτούς συμφώνησε ότι θα σταλεί στην Ολλανδία και έτσι αποφασίστηκε η
αναχώρησή του στις 4 μ.μ. χθες. Η πομπή με αυτοκίνητα της Δημοκρατίας της
Κένυας δεν έφθασε όμως ποτέ στο αεροδρόμιο, όπως διαπίστωσαν οι ελληνικές
διπλωματικές υπηρεσίες.

Για το τι έγινε, η Αθήνα δηλώνει άγνοια και, όπως άφηναν να εννοηθεί
κυβερνητικές πηγές, δεν αποκλειόταν να είχε περάσει στα χέρια Αμερικανών ή άλλων...

Η πρεσβεία, μόλις διαπίστωσε ότι το αεροπλάνο που προοριζόταν για τον Α.
Οτζαλάν δεν έφυγε, απευθύνθηκε στην κυβέρνηση της Κένυας, που είχε εγγυηθεί
την ασφάλεια του Κούρδου. Στην αρχή, πάντα σύμφωνα με κυβερνητικές πηγές, οι
Κενυάτες «τα μάσαγαν» και μετά δήλωναν άγνοια. Η στάση αυτή ανάγκασε την Αθήνα
να κινηθεί και διά της διπλωματικής οδού και να ζητήσει αργά τη νύχτα επίσημη
ενημέρωση. Μέχρι τις 2.30 μετά τα μεσάνυχτα δεν είχε δοθεί, πάντως, καμία
επίσημη εξήγηση στην Αθήνα, όπως διαβεβαίωναν κυβερνητικές πηγές.

Το ενδεχόμενο να έχει απαχθεί ο Α. Οτζαλάν από Τούρκους ή Αμερικανούς άλλες
κυβερνητικές πηγές το απέκλειαν, άλλες όμως έλεγαν ότι όλα είναι πιθανά σε μια
τέτοια χώρα. Όπως πιθανόν θεωρούσαν και το ενδεχόμενο να κράτησαν τον Οτσαλάν
οι Κενυάτες προκειμένου να προχωρήσουν σε διαπραγματεύσεις με κάποιους από
τους ενδιαφερόμενους γι' αυτόν...

Η ανακοίνωση

Μετά τα μεσάνυχτα και απαντώντας σε σχετική ερώτηση των «ΝΕΩΝ» ο υπουργός
Τύπου και κυβερνητικός εκπρόσωπος κ. Δ. Ρέππας δήλωσε τα εξής:

«Η ελληνική κυβέρνηση για να διευκολύνει την αναζήτηση και εξεύρεση σε
ευρωπαϊκό επίπεδο μιας λύσης του προβλήματος του Αμπντουλάχ Οτζαλάν του
παραχώρησε χώρο για να διαμείνει στην Κένυα, όπου αυτός είχε μεταβεί μετά τις
προσπάθειές του να αποκτήσει άδεια παραμονής σε διάφορες ευρωπαϊκές χώρες.

Ύστερα από συνεννόηση του ιδίου απευθείας με τις αρχές της Δημοκρατίας της
Κένυας ο Αμπντουλάχ Οτζαλάν απεχώρησε σήμερα (σ.σ.: χθες) το απόγευμα (ώρα
16:00) από το χώρο της διαμονής του. Από την ώρα εκείνη οι ελληνικές αρχές δεν
έχουν καμιά πληροφορία από τις αρχές της Κένυας για το πού βρίσκεται ο
Αμπντουλάχ Οτζαλάν. Η ελληνική κυβέρνηση διά των διπλωματικών αρχών ζητεί από
την κυβέρνηση της Κένυας να της παρασχεθούν σχετικές πληροφορίες. Παράλληλα,
όπως είναι γνωστό, έχουν γίνει ενέργειες για την ουσιαστική συζήτηση του
Κουρδικού ζητήματος σε διεθνές επίπεδο».


«Η κατάσταση αυτή είναι αρκετά ασαφής και επικίνδυνη και ακριβώς γι' αυτόν το
λόγο οι κυβερνήσεις της Ελλάδας και της Κένυας οφείλουν να δώσουν τις
απαιτούμενες εξηγήσεις». Αυτό αναφέρει, μεταξύ άλλων, η Κεντρική Επιτροπή του
ΡΚΚ σε ανακοίνωση που έστειλε στα «ΝΕΑ», στις 5 τα ξημερώματα.

Επίσης, σημειώνεται: «Σήμερα (χθες) το απόγευμα ο πρόεδρος Άπο, που βρισκόταν
στην ελληνική πρεσβεία της Κένυας, πάρθηκε από την Αστυνομία της χώρας αυτής».

Και συμπληρώνει: «Του ζήτησαν (οι αστυνομικοί) να τους ακολουθήσει μόνος του
και δεν επέτρεψαν σε κανέναν από τους συντρόφους του να είναι μαζί του».

Η ανακοίνωση δεν αναφέρει τίποτα για την τύχη του Αμπντουλάχ Οτζαλάν μετά την
αναχώρησή του από την ελληνική πρεσβεία.

*Το ιταλικό πρακτορείο ειδήσεων ANSA μετέδωσε σήμερα ότι ο Οτζαλάν παραδόθηκε
στις κενυατικές αρχές από αξιωματούχους της ελληνικής πρεσβείας στο Ναϊρόμπι.
Την είδηση επιβεβαίωσε ένας από τους Ιταλούς δικηγόρους του Οτζαλάν.


Αμφιβολίες για το αν ο Αμπντουλάχ Οτζαλάν βρέθηκε στην Κένυα εκφράζει η
τουρκική πλευρά στην Κένυα. «ΤΑ ΝΕΑ» επικοινώνησαν με την τουρκική πρεσβεία
στο Ναϊρόμπι αργά χθες τη νύχτα. 
Μέλη της πρεσβείας έλεγαν ότι έμαθαν μόλις χθες για την παρουσία του ηγέτη των
Κούρδων στην κενυατική πρωτεύουσα, διεξάγουν έρευνες για τον εντοπισμό του
ύστερα από εντολή της τουρκικής κυβέρνησης, όμως εκφράζουν αμφιβολίες για το
αν πραγματικά έμεινε το Ναϊρόμπι.

Στο μεταξύ, καμία πληροφορία για την τύχη του Οτζαλάν δεν έδιναν μέχρι αργά τη
νύχτα τα μέλη της ελληνικής πρεσβείας στην Κένυα με τους οποίους επικοινώνησαν
«ΤΑ ΝΕΑ». Παρά τη δημοσιοποίηση του θέματος στην Αθήνα από την ελληνική
κυβέρνηση, τα μέλη της πρεσβείας κρατούσαν τα στόματά τους κλειστά για την
15ήμερη παραμονή του ηγέτη των Κούρδων σε ελληνικό έδαφος.

Το σπίτι του Έλληνα πρέσβη στο Ναϊρόμπι κ. Γιώργου Κωστούλα βρίσκεται στο
προάστιο Μουρθέγκα, μία ώρα απόσταση από το κτίριο της πρεσβείας στο κέντρο
της πόλης. 
Το τηλέφωνο του Έλληνα πρέσβη όλη τη νύχτα απάντησε μόνο μια φορά, όμως ο κ.
Κωστούλας μιλούσε σε κάποια άλλη γραμμή, όπως ειπώθηκε στα «ΝΕΑ», και έτσι δεν
κατέστη δυνατή η επικοινωνία μαζί του.

Εντύπωση, πάντως, προκαλεί το γεγονός ότι παρά το προχωρημένο της ώρας στο
κτίριο της πρεσβείας απαντούσαν οι φύλακες, οι οποίοι όμως δεν ήθελαν να
δώσουν καμία πληροφορία για το θέμα.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16367N161</ED>
<ID>
ID:21156

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N16&aa=1</URL></REF>


Article

<CATEGORY>vin06</CATEGORY>

 <H5>Πέντε Κούρδοι έχασαν τη ζωή τους
</H5><H2>Αυτοπυρπολήθηκε για τον Οτζαλάν
</H2>
<AUTHOR>ΛΙΑ ΝΕΣΦΥΓΕ</AUTHOR>

Αυτοπυρπολήθηκε για να δηλώσει τη συμπαράστασή του στο αίτημα Οτζαλάν για άσυλο

Εκτός κινδύνου νοσηλεύεται στο ΚΑΤ ο 33χρονος Κούρδος Αγκάρ Σερχάντ, που χθες
στις 4 το απόγευμα αποπειράθηκε να αυτοπυρποληθεί μπροστά στη Βουλή, όταν
ομάδα των ΜΑΤ περικύκλωσε τους συγκεντρωμένους Κούρδους διαδηλωτές με σκοπό να
τους διαλύσει.

Σκηνές φρίκης διαδραματίστηκαν την ώρα της εφόδου αστυνομικών των ΜΑΤ. Ένας
Κούρδος διαδηλωτής περιέλουσε τα ρούχα του με βενζίνη και αυτοπυρπολήθηκε, ενώ
αστυνομικοί των ΜΑΤ χτυπούσαν και έσερναν τους συντρόφους του στις κλούβες.

Πανικός επικράτησε στους διαδηλωτές, όταν είδαν τον σύντροφό τους να
λαμπαδιάζει. Ο 33χρονος Κούρδος Αγκάρ Σερχάντ έπεσε στο έδαφος σχηματίζοντας
το σήμα της νίκης. Οι σύντροφοί του προσπάθησαν να τον βοηθήσουν. 
Ένας έπαθε εγκαύματα, ενώ ένας άλλος από τα χτυπήματα των αστυνομικών έπαθε
επιληπτική κρίση και σωριάσθηκε στον δρόμο. Με ασθενοφόρο ο Σερχάντ, πατέρας
δύο ανήλικων παιδιών, μεταφέρθηκε στο νοσοκομείο ΚΑΤ όπου νοσηλεύεται στη
μονάδα πλαστικής χειρουργικής. Συμφωνα με τους γιατρούς έχει εγκαύματα
δεύτερου και τρίτου βαθμού στο πρόσωπο και στα χέρια.

Από τις 11 το πρωί, η ατμόσφαιρα ήταν ηλεκτρισμένη στη Λεωφόρο Βασιλίσσης
Σοφίας. Περισσότεροι από 150 Κούρδοι, ανάμεσά τους και γυναίκες με τα μωρά
τους, συγκεντρώθηκαν έξω από τη Βουλή προκειμένου να ζητήσουν πολιτικό άσυλο
για τον ηγέτη τους Αμπντουλάχ Οτζαλάν.

Αντιπροσωπεία τους επέδωσε ψήφισμα, ενώ οι υπόλοιποι ήταν αποφασισμένοι να
παραμείνουν και κάποιοι από αυτούς να πραγματοποιήσουν απεργία πείνας.

Αρχικά είχαν κλείσει τη μια λωρίδα της λεωφόρου κοντά στην είσοδο της Βουλής.
Οι επικεφαλής της αστυνομικής δύναμης τούς προειδοποίησαν να απομακρυνθούν
μετά την επίδοση των ψηφισμάτων τους. Εκείνοι αρνήθηκαν και γύρω στις 2 το
μεσημέρι δέχθηκαν την πρώτη επίθεση από αστυνομικούς των ΜΑΤ, οι οποίοι τους
χτύπησαν και τους απώθησαν λίγα μέτρα μετά τα φανάρια.

Οι Κούρδοι διαδηλωτές επέμεναν να συνεχίσουν την διαμαρτυρία τους, παρά τις
προειδοποιήσεις της Αστυνομίας.

Μέλη οργανώσεων αλληλεγγύης προς τους Κούρδους είχαν προειδοποιήσει και τους
επικεφαλής της αστυνομικής δύναμης αλλά και ανώτατους αξιωματικούς για τον
κίνδυνο να φθάσουν τα πράγματα στα άκρα.

Στις 4 αποφασίσθηκε η τελική επέμβαση αστυνομικών των ΜΑΤ για να διαλύσουν τη
συγκέντρωση. Δυο κλειστά φορτηγά της Αστυνομίας και μια κλούβα περικύκλωσαν
τους συγκεντρωμένους. Αιφνιδιαστικά οι αστυνομικοί των ΜΑΤ όρμησαν και άρχισαν
να σέρνουν τους Κούρδους στις κλούβες. Τότε ο 33χρονος Σερχάντ περιέλουσε τα
ρούχα του με βενζίνη και τυλίχθηκε στις φλόγες.

Στην Κρατική Ασφάλεια οδηγήθηκαν 83 Κούρδοι οι οποίοι παρέμειναν κρατούμενοι
μέχρι να ελεγθχούν τα χαρτιά τους.


Τους τελευταίους πέντε μήνες πέντε Κούρδοι έχασαν τη ζωή τους, ενώ άλλοι οκτώ
διακομίστηκαν σε νοσοκομεία με σοβαρά εγκαύματα. Όλοι αυτοπυρπολήθηκαν σε μια
προσπάθεια να ευαισθητοποιήσουν τη διεθνή κοινή γνώμη για τη χορήγηση ασύλου
στον ηγέτη τους. Τον περασμένο Οκτώβριο στις φυλακές του Ντιγιαρμπακίρ δέκα
Κούρδοι κρατούμενοι αυτοπυρπολήθηκαν, τέσσερις από τους οποίους έχασαν τη ζωή
τους, ενώ οι υπόλοιποι τραυματίστηκαν σοβαρά. Ένα μήνα αργότερα, σε μια
προσπάθεια να ευαισθητοποιηθεί η διεθνής κοινή γνώμη, δύο Κούρδοι
αυτοπυρπολήθηκαν μπροστά στο ρωσικό Κοινοβούλιο. Την ίδια ημέρα, μια γυναίκα
τύλιξε γύρω από τη μέση της εκρηκτικά και επιτέθηκε στο Αρχηγείο Χωροφυλακής,
με αποτέλεσμα να χάσει τη ζωή της...
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16367N171</ED>
<ID>
ID:21157

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N17&aa=1</URL></REF>


Article

<CATEGORY>vin06</CATEGORY>

 <H2>Άδειασε πάνω του τη βενζίνη και έβαλε φωτιά
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Ο Σερχάντ κουβαλούσε από χθες το πρωί μαζί του το μικρό μπιτονάκι με τη
βενζίνη. Όταν οι αστυνομικοί έσφιξαν τον κλοιό, ο 34χρονος άντρας που ζει εδώ
και ενάμιση χρόνο στην Κρήτη, υπεύθυνος του τοπικού παραρτήματος του Εθνικού
Κουρδικού Απελευθερωτικού Μετώπου, άδειασε επάνω του τη βενζίνη, έβαλε φωτιά
με τον αναπτήρα και έριξε στα πόδια του το μισογεμάτο ακόμα μπιτόνι. Ο
Σερντάρ, ο Αλιζέρ, ο Ροζάτ και ο Ρεζάν έτρεξαν πάνω του την ώρα που τον
τύλιγαν οι φλόγες.

«Εκείνη τη στιγμή έπεσαν πάνω μας οι αστυνομικοί και μας χτύπαγαν. 
Γίνονταν συλλήψεις και δεν μπορούσαμε ούτε να βοηθήσουμε να σβήσει η φωτιά.
Μας χτύπαγαν συνέχεια, πρώτη φορά μας χτύπησαν τόσο πολύ».

Τρεις ώρες μετά τα επεισόδια έξω από τη Βουλή, όσοι Κούρδοι δεν συνελήφθησαν
κατέφυγαν στον οικείο χώρο πίσω από το Μουσείο, εκεί όπου μοιράζονται το
συσσίτιο ύστερα από κάθε διαδήλωση, εκεί όπου φιλοξενούνται προσωρινά οι
άστεγοι Κούρδοι, μέλη του ERNK και δίνονται οι πρώτες βοήθειες όταν χρειαστεί
στο πρόχειρο ιατρείο που λειτουργεί με ελάχιστους εθελοντές γιατρούς.

Σ' αυτό το τριώροφο παλιό σπίτι φιλοξενούσαν και τον Σερχάντ, που ήρθε εδώ και
δέκα ημέρες από το Ηράκλειο στην Αθήνα για να ενισχύσει τις κινητοποιήσεις των
Κούρδων που συμπαραστέκονται με αυτό τον τρόπο στο αίτημα του προέδρου τους,
Αμπντουλάχ Οτζαλάν, για πολιτικό άσυλο. «Ο Σερχάντ πολεμούσε σε οργανώσεις
πόλεων κυρίως στην Άγκυρα, ήταν αντάρτης. Τα δυο του αδέλφια εξακολουθούν να
πολεμάνε στο βουνό, κι ο ίδιος είχε συλληφθεί και τον έχουν βασανίσει οι Τούρκοι.

Γι' αυτό έχει πρόβλημα με τη μέση του, περπατάει σκυμμένος, το κορμί του δεν
ισιώνει» λέει ο Σερντάρ, ένας από τους φίλους του στην Αθήνα. Όλοι οι Κούρδοι
που είναι οργανωμένοι στο κόμμα του ERNK γνωρίζουν τον Σερχάντ, ο οποίος ζει
μόνος του στην Ελλάδα. Μάλιστα τελευταία σκόπευε να αφήσει την Κρήτη και να
έρθει στην Αθήνα. «Σαν αυτό που έκανε ο Σερχάντ θα γίνουν κι άλλα. Εμείς δεν
θέλαμε να αυτοπυρποληθούμε σε μια φίλη χώρα όπως η Ελλάδα, να γίνονται
φασαρίες και επεισόδια. Όμως δυστυχώς όλοι είδαμε πως μας χτύπησαν σήμερα». <REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16367N172</ED>
<ID>
ID:21211

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N17&aa=2</URL></REF>


Article

<CATEGORY>vin06</CATEGORY>

 <H5>ΑΘΛΟΙ ΤΟΥ ΥΠΟΥΡΓΕΙΟΥ ΥΓΕΙΑΣ ΚΑΙ ΑΘΛΙΟΤΗΤΕΣ ΣΤΗΝ ΕΠΙΧΕΙΡΗΣΗ ΜΕΤΑΦΟΡΑΣ ΤΩΝ
ΚΟΥΡΔΩΝ * ΞΕΣΗΚΩΘΗΚΑΝ ΟΙ ΚΑΤΟΙΚΟΙ ΤΡΙΩΝ ΔΗΜΩΝ ΤΗΣ ΔΥΤΙΚΗΣ ΑΘΗΝΑΣ
</H5><H5>Ταλαιπωρία για όλους το «σχέδιο» Κοτσώνη
</H5><H2>Ανθρώπινη «πραμάτεια» στοιβάχτηκε 16 ώρες στις κλούβες
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Ξημερώματα, μέσα στον βαθύτερό τους ύπνο, την ώρα που ονειρεύονταν κι είχαν
ξεχάσει ότι ήταν σκεπασμένοι με χαρτόκουτα οι «φτωχότεροι» και μέσα σε σκηνές
οι «πλουσιότεροι», τους κύκλωσαν από παντού...

Το μπλόκο ­ της Αστυνομίας ­ είχε φυσικά επιτυχία. Ελάχιστοι «διέφυγαν». Κι
όλοι οι υπόλοιποι, στοιβάχτηκαν σαν πρόβατα επί σφαγήν, μέσα στις δεκάδες
κλούβες που είχαν παραταχθεί στα γύρω στενά, αποκλείοντας κάθε διέξοδο.
Γρήγορα, με δυνατές φωνές, που άλλοτε απαιτούσαν τη συναίνεσή τους κι άλλοτε
ηχούσαν σαν αλλεπάλληλα χαστούκια, οι Κούρδοι της Πλατείας Κουμουνδούρου
«συμμορφώθηκαν» στη «σκούπα εκκαθάρισης» της Αστυνομίας. Κι έχασαν γι' άλλη
μια φορά το «σπίτι» τους...

Η Πλατεία έμεινε ξαφνικά άδεια από ζωή και γεμάτη από τόνους «σκουπίδια». Όλα
έμειναν εκεί ­ σκηνές, κουβέρτες, σλίπινγκ μπαγκ, φαγητά και αποφάγια,
προσωπικά είδη, φωτογραφίες και ενθύμια μιας χαμένης πατρίδας, εκατοντάδες
χαρτόκουτα, αναρίθμητες προμήθειες για τις κρύες νύχτες, ακόμη κι οι παντόφλες
και τα τσιγάρα τους. Τους υποσχέθηκαν (οι αρμόδιοι) βέβαια ότι πρώτα θα
στεγαστούν κάπου πιο ανθρώπινα εκείνοι και μετά θα μεταφέρουν και τα πράγματά
τους. Λίγη ώρα αργότερα, τα απορριμματοφόρα του Δήμου Αθηναίων επιδόθηκαν με
περισσό ζήλο στη συγκομιδή των «σκουπιδιών». Κι ήταν όλα ανεξαιρέτως
«σκουπίδια» ­ για τις χωματερές... Τόνοι «σκουπίδια» που χρειάστηκαν πολλές
εργατοώρες και πολλά απορριμματοφόρα για να «καθαριστεί» η Πλατεία και να
αποδοθεί στους κατοίκους της...

Πού τους πάνε;

«Πού πάνε τους Κούρδους;». Αιωρούμενη η ερώτηση των περιοίκων, που έτριβαν τα
χέρια τους από χαρά ­ έκαναν σχεδόν ενάμιση χρόνο μέχρι να τους «ξεφορτωθούν».
Δεν περίμεναν άλλωστε απάντηση: «Όπου θέλουν ας τους πάνε. Μόνο εδώ να μην ξανάρθουν».

Οι Κούρδοι είχαν πάρει τον δρόμο τους. Η λύση στο τραγικό πρόβλημα στέγασής
τους είχε βρεθεί. Κάποια παλαιά κτίρια, εδώ και χρόνια «ακατοίκητα», στο
Γενικό Νοσοκομείο Αττικής ­ πρώην Λοιμωδών ­ θα ήταν, λέει, «ανθρώπινο
καταφύγιο», με στοιχειώδεις όρους στέγασης, για άνδρες, γυναίκες και παιδιά.
Κάτι έλαμψε στο βάθος των ματιών λιγοστών Κούρδων. Οι περισσότεροι παρέμειναν
κατηφείς. Ήξεραν... Η διαδρομή ήταν μικρή. Μέσα σε δέκα λεπτά βρέθηκαν «κοντά»
στο νοσοκομείο. Δεν είχε ξημερώσει ακόμη κι ούτε που φαντάζονταν αυτό που τους
περίμενε. Στην αρχή είδαν τα απορριμματοφόρα. Δεν γνωρίζουν ελληνικά οι
Κούρδοι κι έτσι δεν μπορούσαν να διαβάσουν ότι το πρώτο μεγάλο ανήκε στον Δήμο
Αγίας Βαρβάρας, το παραδίπλα στον Δήμο Αιγάλεω, το τρίτο στον Δήμο Χαϊδαρίου.
Όπως και να 'χε, απορριμματοφόρα ήταν και τους έκλειναν τον δρόμο... Οι
κλούβες με την ανθρώπινη «πραμάτεια» ακινητοποιήθηκαν η μια πίσω από την άλλη.
Οι Κούρδοι έγιναν ξαφνικά όμηροι. Να περιμένουν, σαν κατάδικοι, δίχως ευτυχώς
χειροπέδες, πίσω από τα σιδερόφρακτα παράθυρα, να «συμφωνήσει» η Αστυνομία με
τους εργαζομένους του νοσοκομείου, με τις δημοτικές αρχές των τριών Δήμων, με
τους αγουροξυπνημένους και καθόλου φιλικούς κατοίκους.

Όλα όσα συνέβησαν από τις 6.30 τα ξημερώματα έως και αργά το απόγευμα, με τους
Κούρδους πάντα στις κλούβες, δίχως ψωμί, δίχως νερό, δίχως προσωπικές ανάγκες,
δεν θα μπορούσε να επινοήσει και η νοσηρότερη ανθρώπινη φαντασία...

Στις ώρες που «έτρεξαν» με βραδύτητα έως τις 3 το μεσημέρι, υπήρξαν άνθρωποι
που πήγαν κάτω από τα παράθυρα και έδωσαν μπουκάλια με νερό, λίγο ψωμί ή
μπισκότα στα παιδιά. Κάποιοι άνθρωποι. Μέριμνα της πολιτείας δεν υπήρξε.
Καμία... Οι Κούρδοι άλλωστε αντέχουν!

Στις ώρες που «έτρεχαν» με ιλιγγιώδεις συσκέψεις και παρασυσκέψεις, με γενική
συνέλευση του Συλλόγου των εργαζομένων στο νοσοκομείο, με επαφές των δημάρχων
με τον υφυπουργό κ. Κοτσώνη και πάλι συσκέψεις, διαβουλεύσεις, παρασυσκέψεις,
οι Κούρδοι ­ οι «τυχεροί» με κρεμασμένα κεφάλια έξω από τις κλούβες που δεν
είχαν... σίδερα στα παράθυρα, οι «άτυχοι» εντελώς αποκομμένοι από τα
συμβαίνοντα ­ ανέμεναν με καρτερικότητα, αξιοπρέπεια και στωικότητα να
αποφασίσει ο λαός που τους «φιλοξενεί» για την τύχη τους. Νηστικοί,
καταπονημένοι, αδάκρυτοι, περήφανοι...

Για 16 ώρες

Κάποιοι από τους Κούρδους δεν άντεξαν και «δραπέτευσαν» από τις κλούβες.
Χωρίς όμως αποτέλεσμα...

Μια ώρα, δυο, τρεις, πέντε, έξι, εφτά, εννιά και τελικά 16 ώρες! Οι Κούρδοι
φυλακισμένοι στις κλούβες, καμία ανθρώπινη προσπέλαση προς το νοσοκομείο, που
ας σημειωθεί ότι... εφημέρευε, αλλά κανένα έκτακτο περιστατικό δεν πέρασε τις
πύλες του! Γι' αυτό και οι εργαζόμενοι, στη γενική τους συνέλευση, αποφάσισαν
εκτός από την εξάωρη απεργία τους και επίσχεση εργασίας...

Περίεργο, όλος ο πόνος ­ και οι κινητοποιήσεις ­ ήταν για τους Κούρδους! Και
το καλό τους, δηλαδή... Όσοι κράτησαν το μικρόφωνο στα χέρια τους κι
ενημέρωναν πολίτες και δημοσιογράφους στην ουσία έλεγαν το ίδιο πράγμα. Δεν
ενημερώθηκαν οι τοπικές αρχές από την Αστυνομία ­ κι αυτό είναι αλήθεια.
Προσπάθησαν να τους πιάσουν στον ύπνο ­ δεύτερη αλήθεια. Οι χώροι που
προόριζαν για τους Κούρδους ήταν χοιροστάσια ­ τρίτη αλήθεια, αλλά, παρ' όλ'
αυτά, καλύτερο «χοιροστάσιο» από την Πλατεία.

Ο γ.γ. του Δ.Σ. του Συλλόγου εργαζομένων του νοσοκομείου διατράνωσε την άποψη
ότι «το πρόβλημα των προσφύγων λύνεται με βάση ειδικές διεθνείς συνθήκες και
κατάλληλους χώρους υποδοχής και όχι με δημιουργία νέων γκέτο» και στην πορεία
μάς εξήγησαν ότι δεν είναι δυνατόν να συμβιβαστεί η λειτουργία του νοσοκομείου
με την παρουσία Κούρδων προσφύγων στον ίδιο χώρο κι ότι αποφάσισαν να
παραμείνει κλειστό το νοσοκομείο μέχρι να μεταφερθούν αλλού οι πρόσφυγες και
όχι να λύσει το πρόβλημά του το υπουργείο Υγείας, «μεταφέροντας την Πλατεία
Κουμουνδούρου στο νοσοκομείο μας»!

Τα χειροκροτήματα των κατοίκων της περιοχής, που όσο περνούσε η ώρα αραίωναν,
αφού τους είχαν ξυπνήσει χαράματα οι καμπάνες της εκκλησίας της Αγίας Ελεούσας
για να αποτρέψουν το κακό πριν ριζώσει, ήταν πάντοτε θερμά ­ όσον αφορά την
αμετακίνητη θέση των τριών δημάρχων, των γιατρών και των εργαζομένων.

Οι περίπου πεντακόσιοι κάτοικοι που ξύπνησαν από τις καμπάνες και έσπευσαν
πριν και από τις 6 τα ξημερώματα έγιναν πριν μεσημεριάσει τριακόσιοι και
ύστερα διακόσιοι. Όσοι παρέμεναν όμως ήταν ανυποχώρητοι. Και στα στιγμιαία
«πηγαδάκια» άκουγες τις μεγαλύτερες αλήθειες, απογυμνωμένες από τον «επίσημο»
πόνο για τους Κούρδους και ειπωμένες με τον πιο απλό τρόπο.

Απλές αλήθειες

Εκατοντάδες κάτοικοι τριών δήμων της Δυτικής Αττικής απέκλεισαν το Νοσοκομείο
Λοιμωδών και τελικά πέτυχαν να μην εγκατασταθούν εκεί οι Κούρδοι

­ «Τόσα χρόνια οι λεπροί (σ.σ.: οι χανσενικοί που ζούσαν στα ίδια κτίρια που
χρόνια τώρα είναι αχρησιμοποίητα) δεν μας ενόχλησαν, αλλά νισάφι πια,
Τσιγγάνοι, Αλβανοί, Ινδοί και Πακιστανοί, όλοι στη Δυτική Αττική που είναι το
"χωνί" για κάθε καταφρονεμένο και ταλαιπωρημένο...».

­ «Η Ελλάδα είναι σταυροδρόμι για όλες τις φυλές. Δέχονται τους ανθρώπους,
τους δίνουν άσυλο και μετά ψάχνουν να βρουν πού θα τους κρύψουν... Γιατί δεν
τους πάνε στην Εκάλη ή στην Κηφισιά;».

­ «Γιατί σώνει και καλά οι Κούρδοι πρέπει να στεγαστούν μέσα στην Αθήνα; Γιατί
δεν φτιάχνουν έναν ανθρώπινο καταυλισμό έξω από την πόλη, όπου θα τους
παρέχεται αξιοπρεπής διαβίωση;».

­ «Ας τους μοιράσουν, στην ανάγκη, πενήντα εδώ, πενήντα στο Αιγάλεω, πενήντα
στο Χαϊδάρι, αλλά και πενήντα στη Γλυφάδα, πενήντα στο Μαρούσι, πενήντα στην
Κηφισιά. Έτσι δεν θα επωμισθεί το πρόβλημα μόνο μια περιοχή που υποβαθμίζεται
με την παρουσία τόσων προσφύγων...».

­ «Αν ήταν κάποια καταπονημένη κοινωνική ομάδα που θα την "υιοθετούσε" και
χρηματοδοτούσε η ΕΟΚ, να δείτε που θα σκοτώνονταν μεταξύ τους οι δήμαρχοι της
Αττικής ποιος θα τους περιμάζευε πρώτος. Κι αν είχαμε καμία "αδελφοποίηση"
πόλεων, η Αθήνα θα γινόταν ξενοδοχείο μεταναστών!».

­ «Ξεσηκώθηκαν οι Αθηναίοι, πίεσε ο δήμαρχός τους, τους "μάζεψαν" και πάνε
τώρα να τους "φορτώσουν" σε μας. Άνθρωποι είναι, όχι πρόβατα... Μπορεί να
'χουν δίκιο οι Κούρδοι, αλλά και εμείς δίκιο έχουμε...».

Σαν κατάδικοι

Οι Κούρδοι πάντα, σαν κατάδικοι, πίσω από τα σιδερόφρακτα παράθυρα. Να
εστιάζουν το φλογερό τους βλέμμα πότε στις διπλανές κλούβες, πότε στις
ανθρώπινες αλυσίδες των πολιτών ή στις παραταγμένες διμοιρίες των αστυνομικών
και πότε στα απορριμματοφόρα που χθες δεν μάζευαν σκουπίδια από τις γειτονιές
των τριών δήμων ­ προείχε η μη προσπέλαση των Κούρδων στα λεγόμενα απ' όλους
χοιροστάσια... Και μέχρι αργά το μεσημέρι που κάποιοι απ' το νοσοκομείο και
κάποιοι από τον δήμο ντράπηκαν και φρόντισαν να σιτιστούν όπως όπως, πολλοί
δεν είχαν πιει ούτε νερό. Όσο για τις σωματικές τους ανάγκες, ούτε λόγος!
Άλλωστε και οι εκπρόσωποι του Ερυθρού Σταυρού που πήραν εντολή από τον
υφυπουργό κ. Κοτσώνη να πάνε επιτόπου, διαπίστωσαν ότι κάποια στιγμή οι
εγκλωβισμένοι άνθρωποι έφαγαν κάτι...

3.30 το απόγευμα. Η τελευταία σύσκεψη των τοπικών αρχών απέδωσε την ίδια
εμμονή και άρνηση. Ο υφυπουργός κ. Κοτσώνης, στην επικοινωνία του με τους
δημάρχους της περιοχής, σηκώνει τα χέρια ψηλά και αποδέχεται και την άρνησή
τους ­ να «φιλοξενήσουν» τους Κούρδους ­ και την πρότασή τους να ψάξουν να
βρουν καταλύμματα σε ξενοδοχεία! Αργά το απόγευμα, μιλώντας με τον δήμαρχο της
Αγίας Βαρβάρας Λάμπρο Μίχο που βρισκόταν ακόμη στον τόπο του... εγκλωβισμού,
δήλωσε ότι «πράγματι οι τρεις δήμαρχοι δεσμευτήκαμε να ψάξουμε να βρούμε
ξενοδοχεία να μεταφέρουμε τους ανθρώπους για ύπνο, αλλά ελπίζουμε ότι θα
πράξει ανάλογα και το υπουργείο Υγείας και Πρόνοιας». Οι Κούρδοι πρόσφυγες
συνέχιζαν να είναι εγκλωβισμένοι στις κλούβες, οι περίοικοι και οι δήμαρχοι
εγκλωβισμένοι ανάμεσα στα απορριμματοφόρα, καμία λύση πρόχειρη και η νύχτα
καταφθάνει απειλητικά. «Φοβάμαι» είπε ο κ. Μίχος «πώς μπορούν να αντιδράσουν
οι ίδιοι αυτοί άνθρωποι που μέχρι τώρα είναι τόσο καρτερικοί, όταν νυχτώσει
για τα καλά. Πόσο θα αντέξουν μέσα στις κλούβες....».

Πόσοι είναι τελικά οι Κούρδοι που «περιμαζεύτηκαν»; Σε 250 τους υπολογίζει το
υπουργείο Υγείας και Πρόνοιας. Σε 300 - 350 η Αστυνομία. Σε 800 τουλάχιστον οι
δήμαρχοι και οι εργαζόμενοι του νοσοκομείου που τους καταμέτρησαν... Αν ισχύει
το τελευταίο νούμερο, οι αρμόδιοι πάσης αρχής φρόντισαν να «κλέψουν» και στο
μέγεθος του προβλήματος!


Ψίχουλα ανθρωπιάς για τη μικρή, η οποία «απολαμβάνει», με βλέμμα γεμάτο
στωικότητα και απορία, ένα σάντουιτς που της έδωσε κάποιος από τους κατοίκους.
Γιατί μέριμνα της πολιτείας δεν υπήρξε

Θέλησε να ξαφνιάσει αλλά... ξαφνιάστηκε χθες ο υφυπουργός Υγείας κ. Θ.
Κοτσώνης. Η επιχείρηση «επιβολής» των Κούρδων προσφύγων στη Δ. Αθήνα στράφηκε
ως μπούμερανγκ εναντίον του!

Από... διαρροή το έμαθαν οι δήμαρχοι Χαϊδαρίου, Αιγάλεω και Αγίας Βαρβάρας που
είχαν μαύρα μεσάνυχτα έως προχθές τη νύχτα, αλλά πρόλαβαν και πήραν τα μέτρα
τους. Χτύπησαν πρωί-πρωί τις καμπάνες, ενημέρωσαν τον κόσμο και τον κατέβασαν
μαζί με τα απορριμματοφόρα στο Λοιμωδών. «Η Δυτική Αττική δεν κοιμάται»
αστειεύτηκε διευθυντής του γραφείου ενός εκ των τριών δημάρχων.

«Ε, όχι και έτσι, επιχείρηση ξημερώματα και μάλιστα χωρίς να υπάρχει
ενημέρωση!». Στη φράση αυτή του δημάρχου Χαϊδαρίου Κυριάκου Ντηνιακού
συνοψίζεται όλη η αθλιότητα της επιχείρησης του υφυπουργού Υγείας...

Η ενδιάμεση λύση που δεν ήταν... λύση έπρεπε να παραμένει μυστική ­ το
παραδέχτηκε ο κ. Κοτσώνης γιατί, όπως είπε, «αν θέταμε το θέμα σε συζήτηση,
δεν θα το αποδέχονταν οι δήμοι στην περιοχή των οποίων βρίσκεται το νοσοκομείο
και έτσι θα είχαμε μεγαλύτερα προβλήματα...».

Τελικά προκάλεσε μεγαλύτερα προβλήματα ο κ. Κοτσώνης! Δεν έπιασε τους
δημάρχους στον ύπνο ­ όπως ήλπιζε. Το χειρότερο, ταλαιπώρησε αφάνταστα ήδη
ταλαιπωρημένους ανθρώπους που παρέμειναν όμηροι έξω από το Λοιμωδών από τις 6
τα ξημερώματα έως τις 8.45 το βράδυ και κατόπιν ανωτέρας εντολής αναχώρησαν με
τις... κλούβες τους για την εγκαταλελειμμένη αμερικανική βάση, που σήμερα
ανήκει στην Αεροπορία, στο όρος Πατέρα. Εκεί κατέληξαν αργά χθες το βράδυ
ύστερα από 16 ώρες ταλαιπωρίας. 
Σύμφωνα με κυβερνητικές πηγές η λύση αυτή είναι προσωρινή, αλλά αναγκαία έτσι
όπως εξελίχθηκαν τα πράγματα. Αργά τη νύχτα επρόκειτο να σταλούν κουβέρτες από
το Στρατό, ενώ ο Ερυθρός Σταυρός θα έστελνε 400 μερίδες φαγητό. Οι Ένοπλες
Δυνάμεις έστειλαν επίσης φανούς θυέλλης, ενώ στάλθηκε και βυτίο με νερό.

* Οι Κούρδοι ήταν ενήμεροι για τη μετακίνησή τους στο Γενικό Νοσοκομείο
Δυτικής Αττικής και η μεταφορά τους στους χώρους του έγινε με τη θέλησή τους,
δήλωσε χθες ο κυβερνητικός εκπρόσωπος κ. Δημήτρης Ρέππας, προσθέτοντας ότι η
«κατάσταση στην πλατεία Κουμουνδούρου απαξίωνε τον πολιτισμό μας και τη χώρα μας».

Ο τρόπος, ωστόσο, της μεταφοράς των Κούρδων από την Κουμουνδούρου στην Αγία
Βαρβάρα πυροδότησε τις αντιδράσεις των κομμάτων. Το ΚΚΕ έκανε λόγο για
«γκανγκστερική απαγωγή», ενώ ο Συνασπισμός κατήγγειλε τους «σπασμωδικούς
χειρισμούς της κυβέρνησης».

Επίκαιρη ερώτηση για το θέμα προς τον υπουργό Παιδείας κατέθεσε η Μαρία
Δαμανάκη, ενώ η Πανελλλήνια Ομοσπονδία Εργαζομένων στα Δημόσια Νοσοκομεία
χαρακτήρισε τη λύση της πολιτείας στο Θέμα των Κούρδων «πρόχειρη και επιδερμική».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16367N181</ED>
<ID>
ID:21158

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N18&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Άτιμη κοινωνία
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

«Δεν υπάρχει αυτό το πράγμα που ονομάζουμε κοινωνία. Υπάρχουν μόνο οι άνθρωποι
και οι οικογέ-νειές τους». Η περιβόητη φράση της Μάργκαρετ Θάτσερ μού ήρθε
χθες στο νου παρακολουθώντας την νέα οδύσσεια των Κούρδων της Αθήνας. Όχι ότι
δεν κατανοώ τις αντιδράσεις των κατοίκων, των δημάρχων και των συνδικαλιστών.
Όμως να ζητάμε ­ όλοι εμείς ­ να φύγουν οι Κούρδοι από την αυλή μας και την
ίδια στιγμή να καλούμε το κράτος να αναλάβει τις... ευθύνες του μου φαίνεται
άκρως υποκριτικό. Κι είναι απολύτως βέβαιο ότι όποια λύση και αν δοθεί, τις
ίδιες αντιδράσεις θα προκαλεί. Γιατί βέβαια, σε τελευταία ανάλυση, το κράτος
είμαστε εμείς...
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16367N182</ED>
<ID>
ID:21239

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N18&aa=2</URL></REF>


Article

<CATEGORY>vin06</CATEGORY>

 <H5>Η ΕΞΕΛΙΞΗ ΤΟΥ ΦΟΙΤΗΤΙΚΟΥ ΠΛΗΘΥΣΜΟΥ ΚΑΙ Η ΧΡΗΜΑΤΟΔΟΤΗΣΗ ΤΗΣ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ
</H5><H5>Δημόσιες δαπάνες: άλμα προς τα πίσω!
</H5><H2>Η «αναντιστοιχία»... μιας σχέσης
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Σύμφωνα με τις εξαγγελίες του υπουργείου Παιδείας μέχρι το 2000 ο αριθμός των
προσφερόμενων θέσεων στην Τριτοβάθμια Εκπαίδευση θα προσεγγίσει τις 85.000.
Στον πίνακα 1, μπορούμε να δούμε την εξέλιξη του αριθμού των εισακτέων στην
Τριτοβάθμια Εκπαίδευση στο β' μισό της δεκαετίας του '90.

Συγκεκριμένα, στο χρονοδιάγραμμα του ΥΠΕΠΘ, όπως αυτό αποτυπώνεται στο επίσημο
κείμενο «Εκπαίδευση 2000 ­ Για μια Παιδεία Ανοικτών Οριζόντων», προβλέπεται η
σταδιακή αύξηση των εισακτέων με στόχο, οι 55.000 προσφερόμενες θέσεις το 1997
να γίνουν 85.000 στη «στροφή» του αιώνα, με τη δημιουργία 70 νέων Τμημάτων
Τριτοβάθμιας Εκπαίδευσης (18.500 θέσεις) και με τη διεύρυνση των ήδη
υφιστάμενων Τμημάτων (11.500 θέσεις). Το «άνοιγμα» αυτό της Τριτοβάθμιας
Εκπαίδευσης στη χώρα μας παρουσιάζεται, σε μια «ειρηνική συναυλία» προβολής
του, σαν ικανοποίηση ενός χρόνιου αιτήματος της ελληνικής κοινωνίας, σαν
αναδρομικός θρίαμβος των φιλοδοξιών κυρίως των νέων από τα μη προνομιούχα στρώματα.

Παράλληλα, παράγεται, διαχέεται και εγχαράσσεται ένας κυρίαρχος λόγος που
υπονοεί ότι η διεύρυνση της Τριτοβάθμιας Εκπαίδευσης θα λειτουργήσει ως
φαρμακευτική αγωγή αφενός για την αναχαίτιση της φοιτητικής μετανάστευσης
(αφού θα μπορούν να σπουδάζουν όλοι δεν θα υπάρχει λόγος να καταφεύγουν στα
Πανεπιστήμια εξωτερικού), αφετέρου ως ισχυρό αντίδοτο για το «ξεθύμασμα» των
κάθε λογής ιδιωτικών μεταλυκειακών «Κέντρων Ελευθέρων Σπουδών», «Κολεγίων»,
«Πανεπιστημίων», στα οποία, χρόνια τώρα, καταφεύγουν οι «εξοστρακισμένοι» των
εξετάσεων εισαγωγής στην Τριτοβάθμια Εκπαίδευση με το γνωστό τίμημα (δίδακτρα
από 700.000-2.000.000 δρχ. ετησίως).

Ωστόσο, η θετική αυτή εξέλιξη της διεύρυνσης της Τριτοβάθμιας Εκπαίδευσης στη
χώρα μας, «μπουκωμένη» με την «επιδεξιότητα των αριθμών», φαίνεται να
στηρίζεται σε «χάρτινα» υποστυλώματα, καθώς είναι ναρκοθετημένη στα θεμέλια
και στην προοπτική της.

Η ιδιωτικοποίηση... του Δημοσίου

Όμως, στα πλαίσια αυτά, υπάρχουν ακόμη πιο δυσοίωνα προγνωστικά.

Πόσο η μόνιμη και χρόνια υποχρηματοδότηση μπορεί να λειτουργήσει σαν τη μικρή,
συστηματική σταγόνα που αποδεικνύεται αρκετή κάποια στιγμή για να «διαβρώσει»
ολόκληρο το «δημόσιο» οικοδόμημα των Πανεπιστημίων;

Ένα είδος ξανακοιτάγματος της Τριτοβάθμιας Εκπαίδευσης στον καθρέφτη του
πρόσφατου παρελθόντος, μια ματιά στις συντεταγμένες που ορίζουν ήδη μια πλευρά
της, μπορεί να «φωτίσει» τις απαντήσεις στα παραπάνω ερωτήματα, μπορεί να
γίνει ο «ξεναγός» ενός μέλλοντος που ήδη κυοφορείται.

Η εμπειρία των μεταπτυχιακών

Το 1996-97, οι πτυχιούχοι οι οποίοι παρακολουθούσαν μεταπτυχιακές σπουδές σε
διάφορες σχολές των ΑΕΙ ξεπέρασαν τους 12.000, αριθμός που αντιπροσωπεύει
περίπου το 10% του φοιτητικού πληθυσμού των ΑΕΙ. Σύμφωνα με τον πανεπιστημιακό
Παναγιώτη Γετίμη στο διάστημα 1990-1995 εγκρίθηκαν 120 προγράμματα
μεταπτυχιακών σπουδών χωρίς, όμως, ουσιαστική χρηματοδότηση. Συγκεκριμένα οι
δημόσιες δαπάνες ανά μεταπτυχιακό φοιτητή δεν ξεπερνούσαν τις 12.000 δρχ.
ετησίως. Στα πλαίσια αυτά εξ αρχής τέθηκε το ζήτημα της «αναζήτησης νέων
μορφών χρηματοδότησης».

Σύμφωνα με τον Νόμο 2083/92, στο πανεπιστημιακό ίδρυμα παραχωρείται το
δικαίωμα επιβολής διδάκτρων, εφόσον αυτό θεωρηθεί «αναγκαίο για την αναβάθμιση
του εκπαιδευτικού και του ερευνητικού έργου». Αποτέλεσμα;

Μια ενδεικτική μόνο παρουσίαση των ­ μετά πληρωμής ­ μεταπτυχιακών μπορεί να
«ξεκλειδώσει» τις προθέσεις για το μέλλον που προοιωνίζεται στην Τριτοβάθμια Εκπαίδευση.

Στα 2.000.000 ανέρχονται τα δίδακτρα για την παρακολούθηση μεταπτυχιακών
Χρηματοοικονομικής - Τραπεζικής Διοικητικής και Οργάνωσης - Διοίκησης
Επιχειρήσεων στο Πανεπιστήμιο Πειραιώς, το ίδιο ισχύει και στο Πανεπιστήμιο
Μακεδονίας για τα μεταπτυχιακά προγράμματα σπουδών στη Διοίκηση Επιχειρήσεων
και τα Πληροφορικά Συστήματα, όπως επίσης και για τις Νέες Τεχνολογίες στις
Διοικητικές και τις Κοινωνικές Επιστήμες, ενώ στο Οικονομικό Πανεπιστήμιο
Αθηνών (ΑΣΟΕΕ) οι τιμές κυμαίνονται από 1.000.000 έως 2.400.000 δρχ. για την
ολοκλήρωση ενός προγράμματος.


Η ΠΟΛΙΤΙΚΗ της αύξησης των Πανεπιστημιακών Τμημάτων δεν αποτελεί, βέβαια, νέα
πρακτική. Ήδη, κατά τη δεκαετία του '80 πραγματοποιήθηκε αύξηση του αριθμού
των Πανεπιστημιακών Τμημάτων (από 60 σε 180), η οποία δεν συνοδεύτηκε από
αντίστοιχη αύξηση του διδακτικού προσωπικού και της υποδομής των Πανεπιστημίων.

Αν εξετάσει κανείς την εξέλιξη του φοιτητικού πληθυσμού σε σχέση με την
εξέλιξη των δημοσίων δαπανών για την Τριτοβάθμια Εκπαίδευση θα διαπιστώσει
πολύ εύκολα ότι η «διεύρυνση» που έλαβε χώρα στα ΑΕΙ και τα ΤΕΙ τα τελευταία
χρόνια ουσιαστικά δεν χρηματοδοτήθηκε. Οι φοιτητές αυξάνονται, αλλά οι
δημόσιες δαπάνες για κάθε φοιτητή της Ανωτάτης Εκπαίδευσης μειώνονται.

Σύμφωνα με την «Επισκόπηση του Ελληνικού Εκπαιδευτικού Συστήματος - Έκθεση για
τον ΟΟΣΑ» οι σπουδαστές ΑΕΙ-ΤΕΙ από 179.000 φθάνουν τους 200.000 ανάμεσα στο
1984-85 και 1990-91, αυξάνονται, δηλαδή, σε ποσοστό 12% περίπου την ίδια
περίοδο. Όπως αποδεικνύει πρόσφατη έρευνα στα «Οικονομικά της Εκπαίδευσης» που
διεξάγεται στο Πάντειο Πανεπιστήμιο (Ν. Τάτσος, Π. Γετίμης, Ν. Πετραλιάς), οι
δημόσιες λειτουργικές δαπάνες ανά φοιτητή στην Τριτοβάθμια Εκπαίδευση στην
Ελλάδα στο διάστημα '85-'91 αντί να αυξάνονται μειώνονται κατά 27,8% (απόλυτες
αποπληθωρισμένες τιμές 1985). Αντίθετα, στο ίδιο διάστημα, σε άλλες ευρωπαϊκές
χώρες έχουμε σημαντικές αυξήσεις (π.χ. Ισπανία 82,86%, Γερμανία 38,65%,
Πορτογαλία 40,7%), γεγονός που επιβεβαιώνει την υποχρηματοδότηση της
Τριτοβάθμιας Εκπαίδευσης στη χώρα μας.

Ας σημειωθεί ότι όταν το 1991 στο Ελληνικό Δημόσιο ο κάθε φοιτητής στοίχιζε
κατά μέσο όρο 100.000 δρχ., στη Δανία στοίχιζε 1 εκατ. δρχ., στην Αγγλία 1,1
εκατ. δρχ., στη Γερμανία 900.000 δρχ., στην Πορτογαλία 384.000 δρχ. (απόλυτες
αποπληθωρισμένες τιμές 1985).

Παράλληλα, οι δημόσιες δαπάνες για την προμήθεια συγγραμμάτων και τα φοιτητικά
συσσίτια βρίσκονται σε τέλεια αναντιστοιχία με τον αυξημένο αριθμό των
φοιτητών, παρουσιάζοντας μείωση τα τελευταία χρόνια.

Για παράδειγμα, οι δαπάνες για σίτιση τη δεκαετία που εξετάστηκε (1983-1994),
σύμφωνα με την έρευνα του Παντείου, παρουσιάζουν μείωση της τάξεως του 56,5%.
Η Ελλάδα, λοιπόν, είναι μία από τις λίγες χώρες του ΟΟΣΑ (μαζί με την Ισλανδία
και την Ιταλία) που χρηματοδοτούν την Τριτοβάθμια Εκπαίδευση με λιγότερο από
το 1% του ΑΕΠ.

Μήπως, όμως, η πολιτική της υποχρηματοδότησης είναι μια «προηγούμενη ιστορία»
και σήμερα, που προχωρούμε με ταχύτατους ρυθμούς στη δημιουργία δεκάδων νέων
τμημάτων Τριτοβάθμιας Εκπαίδευσης, τα πράγματα έχουν αλλάξει;

Μια ματιά μόνο στους «προϋπολογισμούς» της Τριτοβάθμιας Εκπαίδευσης των
τελευταίων χρόνων μπορεί να φωτίσει την απάντηση (πίνακες 2 και 3).

Όπως βλέπουμε, ενώ ο αριθμός των εισακτέων αυξάνει κάθε χρόνο, οι δημόσιες
δαπάνες για τα ΑΕΙ-ΤΕΙ μένουν στάσιμες. Η μεταβολή της τάξεως του 4% ή 5%
ανάμεσα στα έτη 1998 και 1999 δεν καλύπτει ούτε τον ετήσιο πληθωρισμό. Είναι
φανερό ότι η διεύρυνση της πρόσβασης στην Τριτοβάθμια Εκπαίδευση
πραγματοποιείται κάτω από συνθήκες ουσιαστικής αοό-χρηματοδότησής της, γεγονός
που φαίνεται να «πριμοδοτεί» την ολοένα διογκούμενη επιμήκυνση του χρόνου
φοίτησης χιλιάδων σπουδαστών, αλλά ακόμη και τη διακοπή των πανεπιστημιακών
σπουδών κυρίως από εκείνους τους φοιτητές που δεν μπορούν να καλύψουν τα έξοδα
φοίτησης από δικές τους πηγές.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16367N201</ED>
<ID>
ID:21159

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N20&aa=1</URL></REF>


Article

<CATEGORY>vin06</CATEGORY>

 <H5>ΕΒΑΛΕ ΣΕ ΚΙΝΔΥΝΟ ΤΟΥΣ ΕΠΙΒΑΤΕΣ Η ΕΠΙΧΕΙΡΗΣΗ ΤΗΣ ΑΣΤΥΝΟΜΙΑΣ ΣΤΟ ΡΙΟ
</H5><H2>Βρέθηκαν ανάμεσα σε διασταυρούμενα πυρά
</H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

Σοβαρές είναι οι ευθύνες που καταλογίζονται στην Αστυνομία, για την
αιματηρή επιχείρηση μέσα στο πλοίο, προχθές τη νύχτα, στην προβλήτα του Ρίου.

ΠΑΤΡΑ

Τα ευρήματα. Όπλα, πυρομαχικά και ναρκωτικά βρέθηκαν στο αυτοκίνητο των κακοποιών

Δεκάδες επιβάτες, ανάμεσά τους και παιδιά, κινδύνευσαν, όταν βρέθηκαν ανάμεσα
σε διασταυρούμενα πυρά και πανικόβλητοι προσπαθούσαν να φτάσουν στη στεριά.

Οι αστυνομικοί, μόλις το φέρι μπόουτ «Ελένη Β» προσέγγισε στην προβλήτα,
εισέβαλαν και κάλεσαν τους κακοποιούς να παραδοθούν.

Τότε ένας κακοποιός απασφάλισε μια χειροβομβίδα και την πέταξε κατά των
αστυνομικών που τον «γάζωσαν» ταυτόχρονα με τα πυρά τους.

Ακολούθησε μακελειό, αφού εξερράγη η χειροβομβίδα, ενώ τέσσερις αστυνομικοί
και ένας ταξιδιώτης τραυματίστηκαν από τα θραύσματα.

Έντρομοι οι επιβάτες που δεν είχαν προλάβει να αποβιβαστούν έτρεχαν στη γέφυρα
του πλοίου για να προφυλαχθούν.

«Είναι θαύμα που δεν είχαμε θύματα» λέει ο 66χρονος επιβάτης Γιώργος Μανταγός
και πρόσθεσε: «Εγκλωβιστήκαμε στο πλοίο και κινδύνευσαν τόσοι άνθρωποι». Ο
εκπαιδευτικός Μαρίνος Λώμης, ο πολίτης που τραυματίστηκε ελαφρά και
μεταφέρθηκε στο νοσοκομείο, ανέφερε πως «ήταν λάθος η επιχείρηση και μας
εξέπληξε η αδιαφορία για την τύχη τόσων ανθρώπων, αφού γνώριζαν ότι οι
κακοποιοί είναι αδίστακτοι».

Ο τρόπος που εξελίχθηκε η αστυνομική επιχείρηση προκάλεσε έντονες αντιδράσεις
από πολλούς επιβάτες.

Ωστόσο, ο αστυνομικός διευθυντής Αχαΐας Ευάγγελος Κουσκουρής χαρακτήρισε χθες
«επιτυχημένη την επιχείρηση, παρά το γεγονός του τραυματισμού των αστυνομικών».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16367N211</ED>
<ID>
ID:21160

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N21&aa=1</URL></REF>


Article

<CATEGORY>vin06</CATEGORY>

 <H2>Άφησαν την εθνική οι αγρότες
</H2>
Οι αγρότες έφυγαν από τον κόμβο της Βιοκαρπέτ ύστερα από επτά ημέρες

ΛΑΡΙΣΑ

Αποχώρησαν χθες από την εθνική οδό οι αγρότες της Θεσσαλίας ύστερα από επτά
ημέρες κινητοποιήσεων «με το κεφάλι ψηλά, νικητές», όπως δήλωσε ο Βαγγέλης
Μπούτας κατά την αναχώρηση των τρακτέρ από τον κόμβο της Βιοκαρπέτ και από τον
κόμβο της οδού Σωκράτους.

Μετά το αδιέξοδο στο οποίο βρέθηκαν τα μέλη της Πανθεσσαλικής Συντονιστικής
Επιτροπής για τη συνέχιση ή όχι των κινητοποιήσεών τους και των πιέσεων που
δέχονταν από αγρότες οι οποίοι ήθελαν να αποχωρήσουν, αποφασίσθηκε η λήξη των
κινητοποιήσεων. Όπως δήλωσε ο Βαγγέλης Μπούτας οι αγρότες φεύγουν με το κεφάλι
ψηλά, νικητές και πως η κυβέρνηση θα τους βρει και πάλι μπροστά της με νέους
αγώνες, εφόσον ήδη έχει αποφασισθεί συλλαλητήριο την Τετάρτη στην Καρδίτσα,
ακολουθεί το Κιλελέρ και υπάρχει σκέψη καθόδου στην Αθήνα. Όμως, όπως έλεγαν
οι παραγωγοί χθες το βράδυ, εξετάζεται σοβαρά το ενδεχόμενο ματαίωσης του
συλλαλητηρίου στην Καρδίτσα.

Η αποχώρηση προχθές του Χρήστου Παπαδημητρίου, προέδρου της ΟΔΑΣ, από την
Πανθεσσαλική Συντονιστική Επιτροπή έπαιξε ίσως καταλυτικό ρόλο στο να ληφθεί η
απόφαση για αποχώρηση.

Και ενώ στη Θεσσαλία υπάρχει έντονος προβληματισμός για το τι θα γίνει από εδώ
και πέρα, στα Χανιά χθες αγρότες επιχείρησαν να αποκλείσουν με αυτοκίνητα την
εθνική οδό Χανίων - Ρεθύμνου. Τελικά ο αποκλεισμός δεν έγινε.

Σε δηλώσεις του χθες το βράδυ ο βουλευτής του ΚΚΕ Βαγγέλης Μπούτας, εκτός από
την κυβέρνηση κατηγόρησε και την ηγεσία της Ν.Δ., ενώ έκανε λόγο και για άλλες
πολιτικές δυνάμεις οι οποίες έκαναν ό,τι μπορούσαν για να υπονομεύσουν τον
δίκαιο αγώνα των αγροτών. Όπως είπε «οι αγρότες ξέρουν το δίκιο τους,
μαθαίνουν κάθε μέρα τους καλύτερους και τους υπεύθυνους. Στις ευρωεκλογές θα
δώσουν την απάντησή τους και με την ψήφο τους».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16367N212</ED>
<ID>
ID:21212

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N21&aa=2</URL></REF>


Article

<CATEGORY>vin06</CATEGORY>

 <H2>Πρόσβαση στο Άγιον Όρος ζήτησαν οι γυναίκες
</H2>
ΠΡΟΣΒΑΣΗ στο Άγιον Όρος των γυναικών, αλλά και το δικαίωμά τους να μπορούν να
γίνονται ιερείς ζήτησαν χθες από τον Αρχιεπίσκοπο κ. Χριστόδουλο τα μέλη του
τομέα γυναικών του ΠΑΣΟΚ.

Σε συνάντηση που έγινε χθες συζητήθηκαν επίσης θέματα που αφορούν τη
δημοκρατική λειτουργία της οικογένειας και τις ίσες ευκαιρίες πρόσβασης ανδρών
και γυναικών σε όλους τους τομείς της οικονομικής, πολιτικής, κοινωνικής και
πολιτιστικής ζωής.

Για την πρόσβαση στο Άγιον Όρος και την ιεροσύνη ο κ. Χριστόδουλος ήταν
αρνητικός επικαλούμενος την παράδοση, ενώ για τα άλλα θέματα συμφώνησε να
υπάρχει συνεργασία.

Πέραν αυτών συζητήθηκαν επίσης και θέματα όπως η καύση των νεκρών, ο
διαχωρισμός Εκκλησίας - Κράτους, οι προγαμιαίες σχέσεις, η μη αναφορά του
θρησκεύματος στις ταυτότητες και η κοινή ημερομηνία για τον εορτασμό του Πάσχα
από όλους τους χριστιανούς.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16367N213</ED>
<ID>
ID:21250

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N21&aa=3</URL></REF>


Article

<CATEGORY>vin06</CATEGORY>

 <H5>Εγκλωβισμένοι επί 2 χρόνια σε πλοίο 12 Ουκρανοί ναυτικοί
</H5><H5>Εξωθούσαν σε επαιτεία 10χρονο
</H5><H5>Δεν αποφυλακίζουν τον Β. Ρωχάμη
</H5><H2>ΚΑΙ ΑΥΤΑ </H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Την επέμβαση των λιμενικών αρχών στη Θεσσαλονίκη προκάλεσε χθες η περιπέτεια
δώδεκα ναυτικών από την Ουκρανία, που ζουν εδώ και δύο ολόκληρα χρόνια στα
όρια της πείνας και της εξαθλίωσης, εγκλωβισμένοι μέσα σε ένα φορτηγό πλοίο
που βρίσκεται αγκυροβολημένο στο λιμάνι της πόλης, περιμένοντας να εισπράξουν
τα χρήματα που δικαιούνται.

Οι άτυχοι ναυτικοί ζουν στα όρια της φτώχειας και χάρη στη φιλανθρωπία
συγγενών τους ­ που τους στέλνουν από την Ουκρανία χρήματα ­, αλλά και από τη
φιλανθρωπία ορισμένων συμπατριωτών τους, που βρίσκονται μόνιμα εγκατεστημένοι
στη Θεσσαλονίκη.

Όπως δήλωσε στα «ΝΕΑ» ο διοικητής της Λιμενικής Αστυνομίας Θεσσαλονίκης κ. Δ.
Σκάλκος, οι 12 ναυτικοί μπορούν να εγκαταλείψουν το πλοίο και να φύγουν από
την Ελλάδα όποτε θελήσουν, αλλά ­ όπως είπε ­ στην περίπτωση αυτή δεν θα
εισπράξουν τα χρήματα που δικαιούνται.

ΗΡΑΚΛΕΙΟ

Ποινή φυλάκισης 4 μηνών επέβαλε χθες το Αυτόφωρο Μονομελές Πλημμελειοδικείο
Ηρακλείου στις δύο Αλβανίδες, μητέρα και κουνιάδα, που εξωθούσαν στην επαιτεία
10χρονο ανάπηρο αγόρι.

Το δικαστήριο αθώωσε το αγόρι αλλά και τον 12χρονο που συνελήφθη μαζί με τις
δύο γυναίκες.

Σύμφωνα με την Αστυνομία η 32χρονη Σανίτζε Σουλεσμάνι, μητέρα του 10χρονου
αγοριού, μαζί με την κουνιάδα της Λουλέτα Κιουερίμ, 25 χρόνων, και τον 12χρονο
αδελφό της τελευταίας μετέφεραν καθημερινά το ανάπηρο παιδί σε κεντρικούς
δρόμους του Ηρακλείου για να ζητιανεύει.

Το άτυχο αγόρι ακρωτηριάστηκε στο δεξί του πόδι πριν από 3 χρόνια από τρένο
στην Αλβανία. Η μητέρα του όταν ήρθε στην Ελλάδα αποφάσισε να το εκμεταλλευτεί
και έβαζε το παιδί της να ζητιανεύει στο Ηράκλειο.

Από τα χρήματα που συγκέντρωσε καθημερινά ο μικρός Αλβανός, ζούσαν ο ίδιος και
τα υπόλοιπα μέλη της «παρέας».

Με χθεσινό βούλευμα το Συμβούλιο Πλημμελειοδικών Πειραιά απέρριψε την 3η κατά
σειρά αίτηση για αποφυλάκιση που υπέβαλε ο βαρυποινίτης Βαγγέλης Ρωχάμης.

Το σκεπτικό της απόρριψης είναι ότι «ο Βαγγέλης Ρωχάμης αν αποφυλακιστεί
μπορεί να υποπέσει σε νέες αξιόποινες πράξεις και ότι η καλή διαγωγή που
έδειξε είναι προσποιητή για να αποκομίσει καλές εντυπώσεις και να εξασφαλίσει
τα προνόμια των πειθαρχημένων καταδίκων που αποφυλακίζονται». Η συνήγορος του
βαρυποινίτη Φωτεινή Βερνέζη, μιλώντας στα «ΝΕΑ», είπε ότι θα ασκήσει έφεση
κατά του βουλεύματος.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N21</CAT>
<ED>
Κωδικός άρθρου: A16367N214</ED>
<ID>
ID:21276

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N21&aa=4</URL></REF>


Article

<CATEGORY>vin06</CATEGORY>

 <H2></H2><H2>Φυσική Γενικής Παιδείας Β'Λυκείου </H2>
<REF><SOURCE>ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16367N221</ED>
<ID>
ID:21161

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N22&aa=1</URL></REF>


Article

<CATEGORY>vin06</CATEGORY>

 <H5>Μάχη και στο Ίντερνετ
</H5><H5>Διχάζει η εξώδικη επίλυση διαφορών
</H5><H2></H2><H2>Περνάμε ηθική κρίση
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

<H3>Ο ΠΡΩΗΝ ΠΡΟΕΔΡΟΣ ΤΟΥ ΔΣΑ ΕΥΑΓΓΕΛΟΣ ΜΑΧΑΙΡΑΣ:
</H3>
Με καθημερινές επισκέψεις σε δικηγορικά γραφεία, αλλά και με συνεστιάσεις
και χοροεσπερίδες ­ ακολουθώντας τη... μόδα των τελευταίων ετών ­ υποψήφιοι
πρόεδροι και σύμβουλοι στις δικηγορικές εκλογές εντείνουν τον προεκλογικό τους
αγώνα, ενώ χθες στη μάχη των εκλογών του ΔΣΑ επιστρατεύτηκε και το Ίντερνετ,
μέσω του οποίου μεταδόθηκε ανοικτή συζήτηση των υποψηφίων συμβούλων Νικ.
Κανελλόπουλου (συνδυασμός Αρ. Οικονομίδη) και Μιχ. Ζαφειρόπουλου (συνδυασμός
Δημ. Παξινού). 
Αμέσως μετά ο αντιπρόεδρος Ευάγ. Μαχαίρας πήρε τον λόγο από τον Ευάγ.
Γιαννόπουλο, και την επόμενη χρονιά (1981) και την προεδρία...

Σήμερα στα «ΝΕΑ» δίνει το «στίγμα» του για τις εκλογές ο πρώην πρόεδρος του
ΔΣΑ Ευαγ. Μαχαίρας.

Αντιπρόεδρος επί προεδρίας Γιαννόπουλου, βρέθηκε το 1981 απέναντι στον νυν
υπουργό Δικαιοσύνης και κέρδισε (με 50,5%). Στον α' γύρο των εκλογών είχε
στηριχθεί από τους δικηγόρους του ΚΚΕ, αλλά στον δεύτερο ψηφίστηκε και από
συντηρητικούς δικηγόρους. 
Σήμερα κρατάει αποστάσεις από τα συνδικαλιστικά ζητήματα του κλάδου, αλλά και
από τη δικηγορία. Αποστάσεις κρατάει και από τις επερχόμενες εκλογές του ΔΣΑ
και τους υποψηφίους. Μία εξήγηση γι' αυτό κρύβεται ίσως στη θέση του ότι το
δικηγορικό σώμα «βρίσκεται σε μια σοβαρή οικονομική και ηθική κρίση, που έχει
αρχίσει από το 1985 και κάθε χρόνο βαθαίνει πιο πολύ».

Αναγνωρίζει ότι πολλά προβλήματα του κλάδου οφείλονται στον λεγόμενο
«δικηγορικό υπερπληθωρισμό», αλλά από την άλλη πλευρά θεωρεί ότι οργανωτικά η
δικηγορία έχει μείνει στο παρελθόν. «Πρέπει να υπάρξει καλύτερη επαγγελματική
οργάνωση», σημειώνει. «Τα ατομικά δικηγορικά γραφεία δεν ανταποκρίνονται στις
σημερινές συνθήκες. Οι δικηγόροι πρέπει να οργανωθούν σε εταιρείες ή
συνεργατικές επιχειρήσεις...». 
Όσο για την ηθική κρίση του κλάδου, που μειώνει το κύρος της δικηγορίας και
την εμπιστοσύνη του πολίτη για τον δικηγόρο, δεν κρύβει τα λόγια του και
τονίζει ότι είναι αποτέλεσμα «και των αντιλήψεων για τον εύκολο και πολλές
φορές αθέμιτο πλουτισμό». Πώς αντιμετωπίζεται αυτή η κρίση; «Με ριζική
εκκαθάριση των μητρώων και αυστηρή, γρήγορη και αποτελεσματική εφαρμογή του
Κώδικα Δεοντολογίας και του Πειθαρχικού Δικαίου...».


Η εξώδικη επίλυση αστικών διαφορών ­ θεσμός με ιδιαίτερη επιτυχία σε αρκετές
ευρωπαϊκές χώρες ­ νομοθετήθηκε στη χώρα μας το 1995, αλλά η εφαρμογή της έχει
αναβληθεί τουλάχιστον έως τον προσεχή Σεπτέμβριο γιατί οι δικηγόροι
εμφανίζονται διχασμένοι, όπως προκύπτει και από τις θέσεις υποψηφίων συμβούλων.

*Ο Δημ. Βερβεσός (συνδυασμός Αρ. Οικονομίδη) τάσσεται ανεπιφύλακτα υπέρ του
θεσμού. «Θα διευρύνει σταδιακά τη δικηγορική ύλη και θα απαλλάξει τους πολίτες
από μακρόχρονη ταλαιπωρία» σημειώνει, ενώ προσθέτει ότι «η αναβολή της
εφαρμογής του από την ηγεσία του ΔΣΑ δεν απεδείχθη μία τιμητική επιλογή...».

*Για τον Αντ. Βασιλόπουλο (συνδυασμός Δημ. Παξινού) «η θεωρητική προσέγγιση
μέσα από τον νόμο είναι θετική». Αλλά «σε καμία περίπτωση δεν εξασφαλίζονται
τα δικαιώματα των δικηγόρων, οι οποίοι σε μια αστική διαφορά, αξίας αρκετών
εκατ. δρχ., ενδέχεται να μπουν σε διλήμματα...».

*Ο θεσμός αντανακλά πνεύμα πολιτισμού και θα λειτουργήσει παιδευτικά...»,
τονίζει η Φρόσω Δημάκου-Κιάου (συνδυασμός Αντ. Ρουπακιώτη), προσθέτοντας ότι
«ενισχύεται ο κοινωνικός ρόλος του δικηγόρου, ο οποίος συμβάλλει στη
διαδικασία αυτή με τις επιστημονικές του γνώσεις...».

*Η Μαρία Λαγουβάρδου (συνδυασμός Βασ. Δημόπουλου) αναφέρει ότι «ανεπίσημα
εξώδικος συμβιβασμός γίνεται ήδη με επιτυχία», αλλά δηλώνει αντίθετη στη
θεσμοθέτησή του γιατί «απουσιάζει η υλικοτεχνική υποδομή από τα δικηγορικά
γραφεία, ενώ απαιτείται υψηλό αίσθημα δικαιοσύνης από δικηγόρους και διαδίκους...».

*Καταρχήν θετικός εμφανίζεται και ο Γεώργ. Κανάκης (συνδυασμός Παν.
Γελετσέλλη), αλλά τονίζει ότι «ο θεσμός είναι αναγκαίο να αποκτήσει ουσία και
περιεχόμενο, ώστε να μην αποτελέσει μία ακόμη διαδικαστική λεπτομέρεια
προκειμένου να φτάσει μία υπόθεση στο ακροατήριο...».

*Η Φωτεινή Βερνέζη (συνδυασμός Ανδ. Δημητρόπουλου) δηλώνει «υπέρ της εξώδικης
επίλυσης ακόμη και ορισμένων ποινικών υποθέσεων», καθώς «είναι ένας τρόπος να
αντιμετωπιστεί η δικομανία της φυλής...».

*Αντίθετα, ο Δημ. Μπελαντής (Εναλλακτική Παρέμβαση) θεωρεί ότι ο θεσμός «δεν
οδηγεί πραγματικά στην αποφόρτιση των δικαστηρίων, που συνδέεται κυρίως με την
ποινικοποίηση αστικών υποθέσεων, ενώ δημιουργεί ένα αναποτελεσματικό στάδιο
απλήρωτης δικηγορικής εργασίας και πρόσθετης ταλαιπωρίας για τους διαδίκους».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16367N231</ED>
<ID>
ID:21162

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N23&aa=1</URL></REF>


Article

<CATEGORY>vin06</CATEGORY>

 <H5>Η ΕΛΛΗΝΙΚΗ ΑΚΑΔΗΜΑΪΚΗ ΚΑΙ ΕΡΕΥΝΗΤΙΚΗ ΚΟΙΝΟΤΗΤΑ ΕΝΤΑΣΣΕΤΑΙ ΣΤΗΝ ΠΑΓΚΟΣΜΙΑ
ΚΟΙΝΩΝΙΑ ΤΩΝ ΠΛΗΡΟΦΟΡΙΩΝ ΜΕΣΩ ΤΟΥ ΙΝΤΕΡΝΕΤ
</H5><H5>Ένα τηλέφωνο αλλιώτικο από τα άλλα
</H5><H5>Αρχή του τέλους με μία... υπογραφή
</H5><H5>Τα παιχνίδια του μέλλοντος θα είναι και εκπαιδευτικά
</H5><H2></H2><H2>Ταχύτερα τρέχει τώρα η Ελλάδα στο Ίντερνετ
</H2>
<AUTHOR>ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Στη λωρίδα ταχείας κυκλοφορίας του... ευρωπαϊκού Ίντερνετ μπήκε πλέον η
Ελλάδα. Τριπλασιάστηκε η ταχύτητα της διεθνούς διασύνδεσης του Εθνικού Δικτύου
Έρευνας και Τεχνολογίας (ΕΔΕΤ), το οποίο ενώνει όλα τα ακαδημαϊκά και
ερευνητικά ιδρύματα της χώρας, εξασφαλίζοντας έτσι την πρόσβαση στο ταχύτερο
κομμάτι του Ίντερνετ στην Ευρώπη.

Συγκεκριμένα, εδώ και λίγες ημέρες, η ταχύτητα ­ και χωρητικότητα ­ της
γραμμής με το ευρωπαϊκό τμήμα του Ίντερνετ, μέσω Άμστερνταμ, έφτασε στα 34Mbps
αντί για 10Mbps που ήταν μέχρι τον περασμένο μήνα. Παράλληλα, η σύνδεση με τις
ΗΠΑ, μέσω Νέας Υόρκης, αναβαθμίστηκε στα 17Mbps.

Έτσι, «η ελληνική ακαδημαϊκή και ερευνητική κοινότητα εντάσσεται δυναμικά στην
παγκόσμια κοινωνία των πληροφοριών και θα μπορεί πλέον να αξιοποιεί μέσα από
την ταχύτατη πρόσβαση στο διεθνές Ίντερνετ κάθε είδους προηγμένες υπηρεσίες
τηλεματικής, όπως επικοινωνίες πολυμέσων και εφαρμογές σε πραγματικό χρόνο
(π.χ. τηλε-εκπαίδευση κ.λπ.)», εξηγεί ο κ. Β. Μάγκλαρης, καθηγητής στο Εθνικό
Μετσόβιο Πολυτεχνείο και πρόεδρος του Διοικητικού Συμβουλίου του ΕΔΕΤ.

Το δίκτυο Ten-155 είναι η ευρωπαϊκή απάντηση στο Ίντερνετ 2, που σχεδιάζουν οι
Αμερικανοί για τα δικά τους ερευνητικά και ακαδημαϊκά ιδρύματα. 
Πρόκειται για τον πιο εξελιγμένο ευρωπαϊκό δικτυακό κορμό που συνδέει τα
εθνικά ερευνητικά δίκτυα των χωρών της Ευρωπαϊκής Ένωσης με ταχύτητες που
φθάνουν τα 155Mbps.

Δραματική αύξηση χρηστών

Η ανάγκη για τη δημιουργία αυτών των δικτύων, τόσο στην Αμερική όσο και στην
Ευρώπη, δημιουργήθηκε από την δραματική αύξηση των χρηστών του Ίντερνετ. 
Τις δεκαετίες του '70 και του '80, το δίκτυο εξυπηρετούσε κυρίως ερευνητικούς
σκοπούς. Αργότερα όμως, η μεγάλη του δημοτικότητα μείωσε δραστικά την ταχύτητα
πρόσβασης και τον όγκο των δεδομένων που διακινούνται, δυσχεραίνοντας το έργο
των επιστημόνων. 
Η διασύνδεση του αμερικανικού και του ευρωπαϊκού δικτύου μεταξύ τους είναι στα
μελλοντικά σχέδια των διαχειριστών τους.

Ο συντονισμός του Ten-155 γίνεται από την εταιρεία Dante, μη κερδοσκοπικού
χαρακτήρα με έδρα το Κέμπριτζ της Βρετανίας, η οποία συγκροτήθηκε από τα
εθνικά ευρωπαϊκά ερευνητικά δίκτυα για παροχή δικτυακών υπηρεσιών υψηλού
επιπέδου για ερευνητικούς σκοπούς (www. dante. com).

Μοχλός ανάπτυξης

Το ΕΔΕΤ (www. grnet.gr) δημιουργήθηκε από τη Γενική Γραμματεία Έρευνας και
Τεχνολογίας ως μοχλός ανάπτυξης της Ελληνικής Κοινωνίας των Πληροφοριών, με
σκοπό την προσφορά υψηλού επιπέδου δικτυακές υπηρεσίες στην ερευνητική και
ακαδημαϊκή κοινότητα της χώρας. 
Μεταξύ άλλων, παρέχει υπηρεσίες εθνικής και διεθνούς μετάδοσης δεδομένων στα
18 ΑΕΙ και 14 ΤΕΙ της χώρας στα πλαίσια του διαπανεπιστημιακού δικτύου GUnet
και στα ερευνητικά κέντρα του υπουργείου Ανάπτυξης, καθώς και την υπηρεσία
εθνικής διασύνδεσης μεταξύ των φορέων που παρέχουν υπηρεσίες Ίντερνετ (Athens
Internet Exchange).

Την καθημερινή τεχνική διαχείριση του δικτύου έχει αναλάβει το Κέντρο
Διαχείρισης Δικτύων του Πολυτεχνείου. Η αναβάθμιση έγινε σε στενή συνεργασία
με τον ΟΤΕ. 
Στα άμεσα σχέδια των αρμοδίων βρίσκεται η περιφερειακή διασύνδεση με
αντίστοιχα δίκτυα της Μεσογείου, των Βαλκανίων και των παρευξείνιων χωρών.
Έτσι η Ελλάδα μπορεί να γίνει πύλη πρόσβασης στο Ίντερνετ για τα γειτονικά κράτη.

Όσκαρ... σχεδιασμού και λειτουργικότητας πήρε η νέα επαναστατική συσκευή της
Alcatel, που σκοπεύει να κάνει το Ίντερνετ πιο προσιτό στους... αδαείς. 
Το Internet screenphone είναι ένα τηλέφωνο που συνδυάζει έγχρωμη VGA οθόνη
αφής, πληκτρολόγιο, e-mail και φωνητική επικοινωνία. 
Στην Ελλάδα πρόκειται να έρθει μέχρι τον Μάιο, αλλά δεν έχει γίνει ακόμα
γνωστή η τιμή του. 
Η συσκευή έχει βραβευτεί για την καινοτομία, τη χρηστικότητα, την αισθητική
και την συμβολή του στην ποιότητα ζωής. Θεωρείται το καλύτερο και πιο
πρωτοποριακό προϊόν επικοινωνίας.

Αν και χρησιμοποιείται ως καλλωπιστικό δέντρο στα μεγάλα πάρκα, ολόκληρου του
κόσμου, στην Ελλάδα η αριά συναντιέται πλέον σπάνια. Κι όμως, μαζί με το
πουρνάρι, είναι οι μόνες αειθαλείς δρύες στη χώρα μας, δέντρα που κυριαρχούσαν
στα ιερά άλση της Αρχαίας Ελλάδας, και που όταν τους δοθεί... χρόνος (πάνω από
150 χρόνια) γίνονται επιβλητικά, με διάμετρο κορμού μεγαλύτερη από ένα μέτρο.

Τα δέντρα, η ηλικία των οποίων μπορεί να φτάσει ακόμη και τα 900 χρόνια, τα
συναντάμε σήμερα μόνον ως μικρούς θάμνους και δενδρύλλια. Κάποια, ελάχιστα,
μεγάλα δέντρα βρίσκονται στον Εθνικό Κήπο της Αθήνας και στο δάσος του
Τατοΐου, στον δρόμο προς τη Μαλακάσα. 
Ένα τέτοιο, μεγάλο σε ηλικία, δέντρο, με διάμετρο κορμού ενός μέτρου, επέλεξε
κάποιος περαστικός για να αφήσει επάνω στον κορμό του την... υπογραφή του.
Σκάλισε τα αρχικά γράμματα του ονόματός του (Π.Μ.Ι.), βαθιά στον φλοιό του
δέντρου, χρησιμοποιώντας ένα τσεκούρι και σηματοδοτώντας την αρχή του τέλους
για το δέντρο που έζησε για περισσότερα από 200 χρόνια.

Τα παιχνίδια του μέλλοντος παρουσιάστηκαν στη Διεθνή Έκθεση Παιχνιδιών της
Νέας Υόρκης την περασμένη εβδομάδα. Κούκλες με τσιπάκια και μικροσκόπια που
«συνδυάζουν την ισχύ των υπολογιστών με τη μαγεία των παιχνιδιών». Στόχος των
κατασκευαστών να δημιουργήσουν μία νέα γενιά interactive παιχνιδιών για τα
παιδιά που μεγαλώνουν στην εποχή των κομπιούτερ.

Οι εταιρείες Intel και Mattel συνεργάστηκαν για την κατασκευή των δύο πρώτων
αμφίδρομων παιχνιδιών, το μικροσκόπιο Intel Play Χ3 και η κάμερα Intel Play
Me2Cam, τα οποία θα είναι διαθέσιμα το ερχόμενο φθινόπωρο στην Αμερική και την
Ευρώπη. Η τιμή τους υπολογίζεται στα 100 δολάρια (29.000 δρχ.).

«Τα παιχνίδια αυτά θα φέρουν επανάσταση στον τρόπο που παίζουν και μαθαίνουν
τα παιδιά. Χρησιμοποιούν την τεχνολογία με δημιουργικούς τρόπους μετατρέποντας
τους υπολογιστές σε κεντρικό σημείο μάθησης και ψυχαγωγίας», δηλώνουν οι
κατασκευαστές τους. Αντί να χρησιμοποιήσουν την τεχνολογία για να προσθέσουν
επιπλέον χαρακτηριστικά σε ένα παραδοσιακό παιχνίδι, δίνουν στα παιδιά τον
έλεγχο της ισχύος του υπολογιστή επιτρέποντάς τους να παίξουν, να μάθουν και
να δημιουργήσουν με νέους τρόπους.

Με το μικροσκόπιο, τα παιδιά μπορούν να μεγεθύνουν και να εμφανίσουν
αντικείμενα στην οθόνη του κομπιούτερ και να τις επεξεργαστούν. Το παιχνίδι
περιλαμβάνει λογισμικό για τη χρήση φωτογραφιών και εικόνων από ταινίες, καθώς
και τη δημιουργία ταινιών που μπορούν να εκτυπώσουν, να στείλουν με e-mail και
να προβάλλουν στην οθόνη. Η Me2Cam επιτρέπει στα παιδιά να βλέπουν τον εαυτό
τους στην οθόνη και να χρησιμοποιούν το σώμα τους για να ταξιδεύσουν σε έναν
εικονικό κόσμο. Το σύστημα περιλαμβάνει μία ψηφιακή βιντεοκάμερα και λογισμικό
σε CD-ROM.

Πρωτοποριακή τεχνολογία όμως, λανσάρεται και στις κούκλες της καινούργιας
ταινίας «Πόλεμος των Άστρων: Επεισόδιο πρώτο», που θα προβληθεί τον Μάιο. Η
εταιρεία Hasbro δημιούργησε ένα σύστημα με μικροτσίπ που εμφυτεύεται στην
κούκλα και της δίνει τη δυνατότητα ομιλίας και αναπαράστασης σκηνών από το
έργο. Το σύστημα ονομάζεται Commtalk και θα κυκλοφορήσει μαζί με τις κούκλες
σε Αμερική και Ευρώπη όταν βγει η ταινία.

*** Πάρτι για τα πουλιά διοργανώνει απόψε η Ελληνική Ορνιθολογική
Εταιρεία, γιορτάζοντας 17 χρόνια δράσης. Η είσοδος κοστίζει 3.500 δρχ. και τα
έσοδα θα διατεθούν για την προστασία των απειλούμενων ειδών (Μουσική σκηνή
«Γραμμές», Κωνσταντινουπόλεως 111, 9 μ.μ.).

*** Για να καθορίσουν το πλαίσιο λειτουργίας κέντρων περίθαλψης άγριας
πανίδας, που αποφάσισε το υπουργείου Γεωργίας, φροντίζουν εκπρόσωποι του
υπουργείου, του Αριστοτέλειου Πανεπιστημίου Θεσσαλονίκης και πολλών
περιβαλλοντικών οργανώσεων από όλη την Ελλάδα.

Περισσότερα από 300.000 άτομα έκαναν αίτηση για τους 10.000 δωρεάν υπολογιστές
με σύνδεση Ίντερνετ, που θα χαρίσει η εταιρεία Free-PC. com στην Καλιφόρνια.
Οι τυχεροί, που θα επιλεγούν σύμφωνα με τα κριτήρια των διαφημιστών, θα είναι
υποχρεωμένοι να παρακολουθούν διαφημίσεις σε ένα τμήμα της οθόνης τους όποτε
χρησιμοποιούν τον υπολογιστή.

Φόρουμ για το Ηλεκτρονικό Εμπόριο στο Ίντερνετ διοργανώνουν η Ελληνική
Εταιρεία Διοίκησης Επιχειρήσεων, το Ελληνικό Ινστιτούτο Πληροφορικής και το
Ελληνικό Κέντρο EDI με χορηγό τη Forthnet στις 23 και 24 του μήνα (συνεδριακό
κέντρο ΕΕΔΕ, Λ. Ιωνίας 200, Κάτω Πατήσια, τηλ. 2112.000-9).

Ξενάγηση στον σημαντικότερο παράκτιο βιότοπο της Αττικής διοργανώνει στις 28
Φεβρουαρίου το WWF Ελλάς με τον ορνιθολόγο Κώστα Μισιακό. Στις 6 και 7 Μαρτίου
διοργανώνεται εκδρομή στο Δάσος της Δαδιάς με εκπαιδευμένους ξεναγούς. Δηλώστε
συμμετοχή στο τηλ. 3314.893 (κ. Ι. Στράτου).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16367N241</ED>
<ID>
ID:21163

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N24&aa=1</URL></REF>


Article

<CATEGORY>vin11</CATEGORY>

 <H2>Η δύναμη των αριθμών
</H2>
ΜΕ ΑΦΟΡΜΗ πρόσφατη συζήτηση του Πρωθυπουργού με δημοσιογράφους στην τηλεόραση
για το σύνολο της κυβερνητικής πολιτικής, ο κ. Στέφανος Μ. Φίλος, από τον
Καρέα, αναφέρεται στη φορολογία εισοδήματος με βάση το προσωπικό του
παράδειγμα: «Από τα εκκαθαριστικά της Εφορίας προκύπτει ότι πλήρωσα τους εξής
φόρους την περίοδο αυτή, χωρίς να έχει επέλθει καμία οικογενειακή μεταβολή.
1993: δηλωθέν εισόδημα 3.085.547, φόρος 277.974, ποσοστό 9%. 1998: δηλωθέν
εισόδημα 4.713.256, φόρος 296.889, ποσοστό 6,2%.

1987: δηλωθέν εισόδημα 1.815.207, φόρος 340.230, ποσοστό 18,7% Η δύναμη των
αριθμών είναι καταλυτική και κανέναν δεν παραπλανά. Οι αναγνώστες ας βγάλουν
τα συμπεράσματά τους. Ο δε κ. Τσοβόλας ας κάνει την αυτοκριτική του για το
1987 και να ψαλιδίσει λίγο τα λόγια του στο θέμα της φορολογίας».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N38</CAT>
<ED>
Κωδικός άρθρου: A16367N381</ED>
<ID>
ID:21150

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N38&aa=1</URL></REF>


Article

<CATEGORY>vin11</CATEGORY>

 <H2>Μάρτυρες μιας νέας βεβήλωσης
</H2>
Βεβηλώθηκε για άλλη μια φορά το νεοκλασικό κτίριο του Πανεπιστημίου Αθηνών.
Γράφει ο πρύτανης του Πανεπιστημίου κ. Κωνσταντίνος Α. Δημόπουλος:

«Για μια ακόμη φορά η πανεπιστημιακή κοινότητα και ο λαός μας έγιναν μάρτυρες
μιας νέας βεβήλωσης του νεοκλασικού κτιρίου του Πανεπιστημίου Αθηνών και των
ανδριάντων και προτομών που υπάρχουν στον αύλιο χώρο του. Τα θαυμάσια αυτά
έργα, που ενσαρκώνουν τα ιερά και τα όσια του Έθνους και αποτυπώνουν την
πολιτιστική συνέχεια και παράδοσή του, για μια ακόμη φορά δοκίμασαν την
καταστροφική μανία και τα εγκληματικά αισθήματα ανεγκέφαλων κακοποιών και
βανδάλων, οι οποίοι, χωρίς λύπη, χωρίς περίσκεψη και χωρίς αιδώ, εβεβήλωσαν
και πάλι τους ίδιους εκείνους καλλιτεχνικούς θησαυρούς, που μόλις τελευταία
είχαν ευπρεπιστεί και καθαριστεί από προηγούμενες βεβηλώσεις και καταστροφές.
Θα πρέπει όμως κάποτε όλοι μας σ' αυτό τον τόπο ν' αντιληφθούμε ότι οι
καλλιτεχνικοί θησαυροί του δεν πρέπει να συγκεντρώνουν πάνω τους τη μήνι και
την οργή μας, αλλά και το σεβασμό και την αγάπη μας, γιατί εκφράζουν την
ιστορία και τον πολιτισμό του Έθνους μας, στο οποίο και ανήκουν, και υπάρχουν
για τον κάθε πολίτη και άνθρωπο, ο οποίος δικαιούται να τους επισκέπτεται, να
τους θαυμάζει και να τους χαίρεται ως στοιχεία της πνευματικής και
καλλιτεχνικής ζωής και της πολιτισμικής προσφοράς αυτού του τόπου.

Μπροστά σ' αυτήν την κατάσταση, να καταστρέφονται δηλαδή καλλιτεχνικά έργα και
να παραμορφώνονται και να χλευάζονται ιερά κειμήλια ­ και μάλιστα κάτω από τα
βλέμματα της Αστυνομίας, η οποία θεάται, τρόπον τινά, απαθώς τα συμβαίνοντα,
επειδή είναι αδύνατος η παρέμβασή της σύμφωνα με την κείμενη νομοθεσία, μια
και ο κατακερματισμός και η βεβήλωση ιερών κειμηλίων θεωρείται πλημμέλημα και
όχι κακούργημα, οπότε θα ήταν δυνατή η άμεση παρέμβασή της ­, το Πανεπιστήμιο
Αθηνών υψώνει φωνή διαμαρτυρίας και καλεί την Πολιτεία, αλλά και τον κάθε
πολίτη αυτής της χώρας να πάρουν σαφή και υπεύθυνη θέση, ώστε όχι μόνο να
προστατευθούν τα πνευματικά ιδρύματα και οι θησαυροί τους από παρόμοιες
καταστροφές, αλλά να σταματήσει και ο διασυρμός και ο εξευτελισμός τους».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N38</CAT>
<ED>
Κωδικός άρθρου: A16367N382</ED>
<ID>
ID:21208

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N38&aa=2</URL></REF>


Article

<CATEGORY>vin11</CATEGORY>

 <H2>Διαμαρτυρία για κατασκευασμένη έκθεση
</H2>
Σε άρθρο του περιοδικού «Scientific American», που βάζει την Ελλάδα σε ίση
μοίρα με την Τουρκία ως προς τα ανθρώπινα δικαιώματα, σχολιάζουν οι Νικόλαος
Ανδρεόπουλος, Ουρανία Βασιλοπούλου, Γαβριήλ Δουκέλης, Νικόλαος
Παπακωστόπουλος, Φίλιππας Τρουποσκιάδης και Εμμανουήλ Τσοπανάκης:

«Στο πρώτο τεύχος του περιοδικού "Scientific American", στο άρθρο "Ανθρώπινα
Δικαιώματα σε όλη την έκταση της γης" (σελ. 19) δημοσιεύτηκε χάρτης με
στατιστικά στοιχεία για την κατάσταση των ανθρώπινων δικαιωμάτων, σύμφωνα με
τον οποίο η Ελλάδα συγκαταλέγεται στην ίδια κατηγορία με την Τουρκία (!) με
τον χαρακτηρισμό "ενδιάμεσα". Ταυτιζόμαστε με μία χώρα όπου, σύμφωνα με τις
εκθέσεις της Διεθνούς Αμνηστίας, στις φυλακές της βασανίζονται απάνθρωπα και
πεθαίνουν χιλιάδες Κούρδοι και ολόκληρη η χώρα αστυνομοκρατείται. Το
σημαντικότερο όμως είναι ότι ένας από τους κύριους λόγους για τον οποίο δεν
συμπεριελήφθη στις υποψήφιες χώρες για την ένταξη στην Ε.Ε. είναι η καταπάτηση
των ανθρωπίνων δικαιωμάτων.

Γνωρίζουμε πολύ καλά την προστατευτική πολιτική των Αμερικανών έναντι των
Τούρκων μέσω των ΜΜΕ τους, αλλά δεν περιμέναμε ότι και εμείς θα "παίζαμε" το
δικό τους παιχνίδι. Και αυτό γιατί περιμέναμε ότι δίπλα σε αυτή την
κατασκευασμένη έκθεση που παραποιεί την αλήθεια, θα υπήρχε ένα άρθρο, ή έστω
μία σημείωση του περιοδικού, που θα κατέκρινε αυτή την προσπάθεια αμαύρωσης
της Ελλάδος».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N38</CAT>
<ED>
Κωδικός άρθρου: A16367N383</ED>
<ID>
ID:21247

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N38&aa=3</URL></REF>


Article

<CATEGORY>vin07</CATEGORY>

 <H2>Το σοβιετικό... βιετναμικό Αφγανιστάν
</H2>
<H3></H3>ΣΕΛ.43
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16367N391</ED>
<ID>
ID:21145

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N39&aa=1</URL></REF>


Article

<CATEGORY>vin07</CATEGORY>

 <H5>ΠΟΤΕ ΔΕΝ ΗΤΑΝ ΠΙΟ ΔΗΜΟΦΙΛΗΣ ΣΤΟΝ ΛΑΟ Ο ΚΛΙΝΤΟΝ
</H5><H5>Η Μόνικα στο βιβλίο της
</H5><H2></H2><H2>«Ναι» λένε 2 στους 3
</H2>
Οι δύο στους τρεις Αμερικανούς εγκρίνουν την απόφαση της Γερουσίας να μην
καθαιρέσει τον πρόεδρο Κλίντον, αλλά σχεδόν το 50% εξακολουθεί να επικρίνει
τον Αμερικανό πρόεδρο για τη στάση του στην υπόθεση Λιουίνσκι, σύμφωνα με τα
αποτελέσματα δημοσκόπησης της εφημερίδας «Ουάσιγκτον Ποστ».

Προεδρική οικογένεια. Το σκάνδαλο Λιουίνσκι είναι πια εν πολλοίς πίσω τους...

Η δημοσκόπηση της έγκυρης αμερικανικής εφημερίδας έδειξε ότι, έπειτα από ένα
χρόνο κατά τον οποίο κυριάρχησε το σεξουαλικό σκάνδαλο που οδήγησε στην
παραπομπή και τη δίκη του, ο Κλίντον ουδέποτε ήταν πιο δημοφιλής στον
αμερικανικό λαό. Το 64% των ερωτηθέντων δήλωσαν ότι εγκρίνουν την απόφαση της
Γερουσίας να απαλλάξει τον Κλίντον και από τις δύο κατηγορίες που τον βάρυναν
­ ψευδορκία και παρεμπόδιση Δικαιοσύνης. Η πλειοψηφία είπε επίσης ότι η
Γερουσία θα πρέπει να σταματήσει τις προσπάθειες να επιβάλει μομφή ή επίπληξη
στον Κλίντον. Ωστόσο σχεδόν οι μισοί Αμερικανοί πιστεύουν επίσης ότι ο
πρόεδρος θα πρέπει ενδεχομένως να αντιμετωπίσει ποινικές κατηγορίες για
ψευδορκία ή παρεμπόδιση Δικαιοσύνης, είτε ενόσω βρίσκεται ακόμη στην εξουσία
είτε αφού φύγει από την προεδρία, τον Ιανουάριο του 2001.

Σε κάθε περίπτωση, το δράμα της παραπομπής έχει τελειώσει. Τι γίνεται όμως με
τους πρωταγωνιστές του; 
Ο Μπιλ Κλίντον έχει δύο χρόνια στη διάθεσή του για να προσπαθήσει να πείσει
την Ιστορία ότι η ερωτική σχέση του με τη νεαρή ασκουμένη στον Λευκό Οίκο δεν
είναι η διαρκέστερη κληρονομιά του. Ο Κεν Σταρ φαίνεται ότι θα συνεχίσει σαν
να μην συνέβη τίποτε, ενώ η Χίλαρι Κλίντον προαλείφεται για τη Γερουσία.

Πίσω στην εργασία

Με τη συγγνώμη του προς το έθνος μετά την αθώωσή του στη δίκη, ο Μπιλ Κλίντον
ελπίζει ότι έκλεισε οριστικά ένα πολύ ζημιογόνο κεφάλαιο της πολιτικής
σταδιοδρομίας του. 
Έχει πει ότι θέλει να επιστρέψει στη δουλειά του για το λαό και να συνεργαστεί
με το ελεγχόμενο από τους Ρεπουμπλικανούς Κογκρέσο για να περάσει νομοθετικές
μεταρρυθμίσεις «τρίτου δρόμου». Αλλά η πικρία που περισσεύει από την περυσινή
μάχη θα τον δυσκολέψει. 
Θα πρέπει να πείσει τους αντιπάλους του ότι δεν θέλει να εκδικηθεί τους Ρεπουμπλικανούς.

Η πρώτη κυρία είναι η μόνη που βγήκε αλώβητη από το σκάνδαλο στα μάτια της
κοινής γνώμης.

Η δημοτικότητά της έχει αυξηθεί και υπάρχουν πληροφορίες ότι σκέφτεται σοβαρά
να θέσει υποψηφιότητα για τη Γερουσία. 
Ο Δημοκρατικός γερουσιαστής Ντάνιελ Πάτρικ Μόινιχαν αφήνει την έδρα της Νέας
Υόρκης και τελευταίες σφυγμομετρήσεις δείχνουν ότι η Χίλαρι θα νικούσε και
τους δύο Ρεπουμπλικανούς πιθανούς αντιπάλους της για την έδρα αυτή στη
Γερουσία ­ τον δήμαρχο της Νέας Υόρκης Ρούντολφ Τζουλιάνι και τον πρώην
γερουσιαστή Αλφόνς Ντ' Αμάτο. 
Οι υποστηρικτές της πιστεύουν ότι θα μπορούσε στο μέλλον να θέσει υποψηφιότητα
ακόμη και για πρόεδρος ­ οι σφυγμομετρήσεις δείχνουν ότι η αμερικανική κοινή
γνώμη θα είναι έτοιμη για μια γυναίκα πρόεδρο κάποια στιγμή στην επόμενη δεκαετία.

Ο «κακός» Κένεθ Σταρ

Ο κακός, για πολλούς, στο προεδρικό δράμα ήταν ο ειδικός εισαγγελέας Κένεθ
Σταρ και τη δημοτικότητά του δεν πρόκειται να βοηθήσουν τα δημοσιεύματα ότι
σκέφτεται τώρα να διώξει ποινικά τον Κλίντον. 
Μπορεί μάλιστα να βρεθεί και ο ίδιος υπό δικαστική διερεύνηση: αν αποδειχθεί
ότι το γραφείο του άφησε να διαρρεύσει στη δημοσιότητα η κατάθεση στο ειδικό
σώμα των ενόρκων, αυτό μπορεί να οδηγήσει στη διαγραφή του από το δικηγορικό σύλλογο.

Ρεπουμπλικανοί

Εν όψει των εκλογών του ερχόμενου έτους, οι Ρεπουμπλικανοί θα πρέπει να δουν
πώς θα διορθώσουν την πολιτική ζημιά που υπέστησαν με την ανεπιτυχή παραπομπή
του Κλίντον. 
Θα πρέπει επίσης να αποδείξουν ότι μπορούν ακόμη να αφουγκραστούν την
πλειοψηφία των μέσων Αμερικανών.


Για τη Μόνικα Λιουίνσκι ξεκίνησε ένα είδος αποκατάστασης με τη βιντεοσκοπημένη
κατάθεσή της στη δίκη του Κλίντον. Οι σχολιαστές εντυπωσιάσθηκαν απ' αυτό που
χαρακτήρισαν ώριμη και ήρεμη παρουσία της ­ καμιά σχέση με τις προηγούμενες
εμφανίσεις της. Τώρα είναι σε θέση να γυρίσει 
την περυσινή δοκιμασία προς όφελός της. Ένα βιβλίο με την ιστορία της υπόθεσής
της («Η ιστορία της Μόνικας») κυκλοφορεί σύντομα, γραμμένο από τον Άντριου
Μόρτον, ο οποίος έχει γράψει και μια αμφιλεγόμενη βιογραφία της πριγκίπισσας
Νταϊάνας. Θα δώσει επίσης συνέντευξη στην 
Μπάρμπαρα Ουώλτερς του ABC. Πέρυσι προσπαθούσε να μην εμφανίζεται πολύ, αλλά
αν κρίνει κανείς από την κατάθεσή της στη Γερουσία, φαίνεται ότι θα μπορέσει
να χειριστεί τη δημοσιότητα και ίσως τελικά και να επωφεληθεί από την υπόθεση
στην οποία ο κόσμος έδωσε το όνομά της.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16367N392</ED>
<ID>
ID:21203

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N39&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Εξωτερική πολιτική και οικονομία
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Η ΕΛΛΗΝΙΚΗ κυβέρνηση έχει κάνει σαφές, με τον τρόπο της, πως απόλυτη
προτεραιότητά της είναι η επίτευξη των στόχων για την είσοδο της χώρας στην
τρίτη φάση της ΟΝΕ ­ και των προϋποθέσεων που απαιτούνται για την «επόμενη
ημέρα» του ευρώ. Με την έννοια αυτή ακολουθεί μια πολιτική «συντήρησης» στην
εξωτερική πολιτική.

Όμως, τα θέματα της εξωτερικής πολιτικής, ασχέτως προθέσεων, επηρεάζουν το
οικονομικό περιβάλλον ­ κι ως εκ τούτου, αν η Αθήνα ενδιαφέρεται πράγματι για
τις επιδόσεις της οικονομίας της, οφείλει να μην αδιαφορεί. Δύο παραδείγματα:

α) Οι σχέσεις με την Τουρκία. Μια ένταση με τη γείτονα θα μπορούσε να
«τρομάξει» τους επενδυτές και να δημιουργήσει συνθήκες αστάθειας ­ που δεν θα
άφηναν αδιάφορους τους κριτές εταίρους. Άρα, στόχος της Αθήνας πρέπει να είναι
ο περιορισμός των συνθηκών δημιουργίας έντασης ­ και τα Μέτρα Οικοδόμησης
Εμπιστοσύνης του κ. Σολάνα είναι μια, τουλάχιστον, ενδιαφέρουσα ιδέα.

β) Οι εξελίξεις στο Κόσοβο. Μια ανάφλεξη στα Βαλκάνια θα είχε επίσης αρνητικές
συνέπειες για την οικονομία. Άρα, επιδίωξη της Αθήνας δεν θα έπρεπε να είναι
καταλογισμός ευθυνών στη μία ή την άλλη πλευρά, αλλά η ενίσχυση των δυνάμεων
εκείνων που προωθούν μια κατά το δυνατόν ήρεμη διευθέτηση της κρίσης ­ ακόμη
κι αν αυτή θίγει κάποιες από τις αγκυλώσεις και φοβίες της...
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N39</CAT>
<ED>
Κωδικός άρθρου: A16367N393</ED>
<ID>
ID:21269

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N39&aa=3</URL></REF>


Article

<CATEGORY>vin07</CATEGORY>

 <H5>ΟΙ ΗΠΑ ΧΤΥΠΗΣΑΝ ΣΤΟ ΙΡΑΚ ΕΝΩ Ο ΑΝΤΙΠΡΟΕΔΡΟΣ ΗΤΑΝ ΣΤΗΝ ΑΓΚΥΡΑ
</H5><H2>Βόμβες στην επίσκεψη Αζίζ
</H2>
Αμερικανικές πιέσεις υποχρέωσαν χθες τον Τούρκο πρωθυπουργό Μπουλέντ Ετζεβίτ
να υπεραμυνθεί των αμερικανικών αεροπορικών επιδρομών εναντίον ιρακινών
στόχων, ενώπιον του Ιρακινού αντιπροέδρου Ταρέκ Αζίζ.

Η συνάντηση. Ο Ιρακινός αντιπρόεδρος Ταρέκ Αζίζ (αριστερά) δεν μπόρεσε να
πείσει τον Τούρκο πρωθυπουργό Μπουλέντ Ετζεβίτ (δεξιά) να απαγορεύσει τη χρήση
της βάσης του Ιντσιρλίκ από αμερικανοβρετανικά αεροσκάφη για επιθέσεις κατά
του Ιράκ

Πέντε άνθρωποι έχασαν τη ζωή τους και είκοσι δύο τραυματίστηκαν στη διάρκεια
αεροπορικών επιδρομών που εξαπέλυσαν χθες μαχητικά αεροσκάφη της δυτικής
συμμαχίας εναντίον στρατιωτικών και πολιτικών στόχων στο Ιράκ.

Ιρακινός εκπρόσωπος ανακοίνωσε ότι η ιρακινή αντιαεροπορική άμυνα έβαλε κατά
των ξένων αεροσκαφών που προέρχονταν από το Κουβέιτ και τη Σαουδική Αραβία και
πετούσαν σε 21 σχηματισμούς, με την υποστήριξη AWACS και E2C, στο Νότιο Ιράκ.
Αμερικανικά πολεμικά αεροπλάνα, που απογειώθηκαν από την τουρκική βάση του
Ιντσιρλίκ την ώρα που ο Ιρακινός αντιπρόεδρος βρισκόταν στην Αγκυρα,
επιτέθηκαν εναντίον στόχων στο Βόρειο Ιράκ. «Οι πιλότοι των αμερικανικών
αεροσκαφών βρίσκονταν σε θέση άμυνας όταν άνοιξαν πυρ», χθες, στο Βόρειο Ιράκ,
είπε ο Ετζεβίτ, μετά τη συνάντησή του με τον αντιπρόεδρο της ιρακινής
κυβέρνησης Ταρέκ Αζίζ. Σκοπός της επίσκεψης Αζίζ είναι να πείσει την Τουρκία
να αποσύρει την άδεια χρήσης της βάσης του Ιντσιρλίκ από αμερικανικά αεροπλάνα
για περιπολίες στη ζώνη απαγόρευσης πτήσεων στο Βόρειο Ιράκ. Ο Μπουλέντ
Ετζεβίτ, που πάντα εξέφραζε αμφιβολίες για τη σκοπιμότητα των ζωνών
απαγόρευσης πτήσεων, είπε χθες στον Ταρέκ Αζίζ ότι το Ιράκ πρέπει να τις
σεβαστεί. Η επίσκεψη του Ιρακινού αντιπροέδρου φέρνει σε δύσκολη θέση την
Τουρκία, αφού συμπίπτει με μία περίοδο που οι ΗΠΑ καταβάλλουν ιδιαίτερες
προσπάθειες να απομονώσουν ή και να ανατρέψουν τον Σαντάμ Χουσεΐν. Το ταξίδι
Αζίζ στην Άγκυρα έχει εξοργίσει τις ΗΠΑ, όπως διαφαίνεται και από σχετικές
ανακοινώσεις του Στέιτ Ντιπάρτμεντ. Ο Ετζεβίτ ανήκει σε εκείνους που πάντα
φοβόταν ότι η αμερικανική τακτική στο Ιράκ θα οδηγήσει αναπόφευκτα στη διάλυσή
του και στη δημιουργία κουρδικού κράτους στα βόρεια της χώρας. Ήταν από τους
λίγους ξένους ηγέτες που επισκέφθηκαν τη Βαγδάτη και συναντήθηκαν με τον
Σαντάμ τις παραμονές της συμμαχικής επίθεσης κατά του Ιράκ, το 1991.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16367N401</ED>
<ID>
ID:21146

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N40&aa=1</URL></REF>


Article

<CATEGORY>vin07</CATEGORY>

 <H2></H2><H2>Θανάσιμη κληρονομιά της Χιροσίμα στις ΗΠΑ
</H2>
Περιοχή Πυρηνικών. Εδώ, σε συνθήκες άκρας μυστικότητας, είχε παραχθεί το
πλουτώνιο που διοχετεύθηκε στις βόμβες του Ναγκασάκι και της Χιροσίμα

Σε απομονωμένη περιοχή της Ανατολικής Ουάσιγκτον βρίσκεται η Φυλασσόμενη
Περιοχή Πυρηνικών Χάνφορντ. Εκεί, σε συνθήκες άκρας μυστικότητας, είχε
παραχθεί το πλουτώνιο που διοχετεύθηκε στις βόμβες του Ναγκασάκι και της Χιροσίμα.

Στην ευρύτερη περιοχή μεγάλωσε και η Τρίσα Πρίτικιν.

Ο πατέρας της, πρώην μηχανικός στο πυρηνικό εργοστάσιο, πέθανε πριν από τρία
χρόνια από καρκίνο του θυρεοειδούς. Από την ίδια ασθένεια πάσχει σήμερα η
μητέρα της, ενώ η ίδια υποφέρει από υποθυρεοειδή.

Σε μιαν άλλη δεκαμελή οικογένεια, έξι άτομα έχουν παρόμοια προβλήματα υγείας.
Οι κάτοικοι της περιοχής είναι κατηγορηματικοί: η έκλυση ραδιενεργών ουσιών
έβλαψε ανεπανόρθωτα την υγεία του τοπικού πληθυσμού, δηλητηρίασε την
ατμόσφαιρα και το έδαφος, μόλυνε τα ζώα και τον γειτονικό ποταμό Κολούμπια.

Το ποτήρι ξεχείλισε, όταν το Ομοσπονδιακό Κέντρο για τον Έλεγχο των Ασθενειών
δημοσίευσε τα πρώτα αποτελέσματα μιας μακρόχρονης έρευνας. Σύμφωνα με αυτά,
για τα αυξημένα κρούσματα εμφάνισης ασθενειών που σχετίζονται με τον θυρεοειδή
δεν ευθύνεται η παρατεταμένη έκθεση σε ραδιενεργό ιώδιο ­ το οποίο διέρρευσε
στην ατμόσφαιρα από το εργοστάσιο.

Η έρευνα διήρκεσε 10 χρόνια και κόστισε 18 εκατομμύρια δολάρια. Η Τρίσα
Πρίτικιν τη χαρακτηρίζει «γελοία» και διαπιστώνει «στατιστικά λάθη». 
Στο ίδιο συμπέρασμα καταλήγει και ο Τιμ Κόνορ, περιβαλλοντολόγος.

Το 1986 το υπουργείο Ενέργειας αποκάλυψε ότι επικίνδυνα ραδιενεργά υλικά είχαν
παρασκευαστεί στο Χάνφορντ που είχαν διαρρεύσει και στη γύρω περιοχή.

Μεταξύ 1944 - 1960 περισσότερα από 740.000 κιουρί ραδιενεργού ιωδίου - 131
(περίπου το ένα δέκατο της ποσότητας που διέρρευσε από το Τσερνόμπιλ) μόλυναν
περιοχές της Ουάσιγκτον, του Όρεγκον, του Άινταχο, της Μοντάνας και του
Καναδά. Οι διαρροές αυτές οφείλονταν είτε σε ατυχήματα είτε στα ελλιπή μέτρα
ασφάλειας. Έγιναν όμως και εσκεμμένα, για να διαπιστωθεί αν οι μυστικές
υπηρεσίες ήταν σε θέση να το αντιληφθούν.

Δύο εκατομμύρια άνθρωποι είχαν πληγεί τότε.

Από τότε που άνοιξε το πυρηνικό εργοστάσιο του Χάνφορντ, το 1944, η επίσημη
γραμμή ήταν ότι ήταν ασφαλές και... «άκακο». 
Το ψυχροπολεμικό κληροδότημα των Ηνωμένων Πολιτειών όμως ενισχύει την άποψη
περί... «σκοτεινής πλευράς». Μελέτη του Εθνικού Ινστιτούτου για τον Καρκίνο
μετά την πυρηνική δοκιμή στην έρημο της Νεβάδας αποκαλύφθηκε 14 χρόνια μετά
την ολοκλήρωσή της.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16367N402</ED>
<ID>
ID:21204

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N40&aa=2</URL></REF>


Article

<CATEGORY>vin07</CATEGORY>

 <H2>Ο Κύπριος υπουργός Άμυνας έχασε τη βαλίτσα του στη Μόσχα
</H2>
Ο δαίμων... του αεροδρομίου δεν λογάριασε ότι ήταν υπουργός Άμυνας και τον
αντιμετώπισε σαν έναν οποιοδήποτε ταξιδιώτη. Ο Γιαννάκης Χρισοστομής, υπουργός
Άμυνας της Κύπρου, έχασε στο αεροδρόμιο της Μόσχας μια από τις βαλίτσες του.

Ο Κύπριος υπουργός Άμυνας, που έφτασε χθες στη ρωσική πρωτεύουσα για επίσημη
επίσκεψη, περίμενε δύο ώρες μετά την άφιξή του στο αεροδρόμιο Σερεμέτιεβο
μήπως εντοπίσει την βαλίτσα του, που δεν βρέθηκε ποτέ, σύμφωνα με τηλεγράφημα
του πρακτορείου ειδήσεων Ιντερφάξ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16367N403</ED>
<ID>
ID:21244

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N40&aa=3</URL></REF>


Article

<CATEGORY>vin07</CATEGORY>

 <H2>Χιλιάδες Αλβανίδες σε δίκτυα πορνείας σε Ελλάδα, Ιταλία
</H2>
Τριάντα χιλιάδες «σκλάβες» από την Αλβανία πλημμυρίζουν την Ιταλία και την
Ελλάδα, όπου συνήθως καταλήγουν στο πεζοδρόμιο, σύμφωνα με στοιχεία του ΟΗΕ.
Γι' αυτές τις γυναίκες, οι δρόμοι της Ευρώπης δεν είναι δρόμοι ελπίδας αλλά
απόγνωσης. Ακόμη και οι ελάχιστες που κατορθώνουν κάποτε να επιστρέψουν κρυφά
στα Τίρανα, δεν ξεφεύγουν από τα νύχια της αλβανικής μαφίας, γράφει η
«Στάμπα». Τα Ηνωμένα Έθνη υπολογίζουν σε τριάντα χιλιάδες τις γυναίκες από την
Αλβανία που πέφτουν στα δίχτυα της πορνείας, κυρίως στην Ελλάδα και την
Ιταλία, όπου τις εκμεταλλεύονται Αλβανοί κακοποιοί που έχουν αποκαταστήσει
στενούς και επικερδείς δεσμούς με τις τοπικές συμμορίες. Η μοίρα ενός
κοριτσιού από την Αλβανία που έχει καταλήξει σε ένα πεζοδρόμιο του Μιλάνο, του
Τορίνο, της Αθήνας, δεν μπορεί να αλλάξει παρά μόνο αν πληρώσει λύτρα στους
προαγωγούς του, γράφει η ιταλική εφημερίδα. Η ταρίφα είναι συνήθως δέκα έως
δώδεκα εκατομμύρια δραχμές.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16367N404</ED>
<ID>
ID:21273

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N40&aa=4</URL></REF>


Article

<CATEGORY>vin07</CATEGORY>

 <H2>4 Τούρκοι σχεδίαζαν να μεταφέρουν ουράνιο στην Ελλάδα
</H2>
Τέσσερα άτομα παραπέμφθηκαν στο Δικαστήριο Κρατικής Ασφάλειας της
Κωνσταντινούπολης με την κατηγορία ότι προσπάθησαν να μεταφέρουν στην Ελλάδα
πυρηνικό υλικό, μεταδίδει το πρακτορείο Ανατολή.

Οι Ορχάν Καχραμάν, Χαλίοκ και Ιμπραχίμ Ασλαντάς και ο 17χρονος Γ.Κ. ομολόγησαν
ότι σχεδίαζαν να πωλήσουν στην Ελλάδα το ουράνιο που έφεραν από το
Αζερμπαϊτζάν, μεταδίδει το τουρκικό πρακτορείο από την Αδριανούπολη.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N40</CAT>
<ED>
Κωδικός άρθρου: A16367N405</ED>
<ID>
ID:21287

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N40&aa=5</URL></REF>


Article

<CATEGORY>vin07</CATEGORY>

 <H5>Η ΣΕΡΒΙΑ ΠΑΡΑΧΩΡΕΙ ΑΥΤΟΝΟΜΙΑ ΣΤΟΥΣ ΑΛΒΑΝΟΦΩΝΟΥΣ ΑΛΛΑ ΑΝΤΙΤΙΘΕΤΑΙ ΣΤΗΝ ΑΝΑΠΤΥΞΗ
ΝΑΤΟΪΚΗΣ ΔΥΝΑΜΗΣ
</H5><H5>Ετοιμασίες για την αποστολή της δύναμης
</H5><H2>Ελπίδες για οριστική συμφωνία
</H2>
Την αισιοδοξία του ότι οι Σέρβοι και οι αλβανόφωνοι θα καταλήξουν σε συμφωνία
για το Κοσσυφοπέδιο πριν από την προθεσμία του Σαββάτου, εξέφρασε χθες ο Ρώσος
υπουργός Εξωτερικών, ο οποίος έφθασε και αυτός στο Ραμπουγέ.

Φορτώθηκαν τα άρματα. Βρετανοί στρατιώτες επιβλέπουν τη φόρτωση αρμάτων μάχης
για την ειρηνευτική δύναμη του ΝΑΤΟ σε μεταγωγικό του βρετανικού στόλου, στο
λιμάνι Έμπεν της Γερμανίας

Ο Ιγκόρ Ιβανόφ όμως είπε, αφού συναντήθηκε και με τις δύο αντιπροσωπείες, ότι
το Βελιγράδι θα πρέπει να δώσει την έγκρισή του για την ανάπτυξη ΝΑΤΟϊκών
δυνάμεων στο Κοσσυφοπέδιο.

Η Σερβία είναι διατεθειμένη να κάνει σημαντικές υποχωρήσεις δίνοντας στους
Κοσοβάρους αλβανόφωνους εκτεταμένη αυτονομία, αλλά σταθερά αντιτίθεται στην
ιδέα να αναλάβει την περιφρούρηση της συμφωνίας, που θα προκύψει από τις
ειρηνευτικές συνομιλίες, ΝΑΤΟΪκή δύναμη.

«Στην περίπτωση που χρησιμοποιηθούν βομβαρδισμοί και ΝΑΤΟΪκές δυνάμεις χωρίς
συμφωνία, θα έχουμε να κάνουμε με ξεκάθαρη επιθετική ενέργεια και εγκλήματα
πολέμου», είπε κατά τη διάρκεια συνέντευξης Τύπου ο Σέρβος πρόεδρος Μίλαν Μιλουτίνοβιτς.

Σε διευκρινιστική ερώτηση, αν η προτεινόμενη ανάπτυξη της ΝΑΤΟϊκής δύναμης
είναι το μεγάλο ακανθώδες πρόβλημα και τα υπόλοιπα είναι διαπραγματεύσιμα, ο
Μιλουτίνοβιτς απάντησε: «Μάλιστα, έτσι είναι». Και διευκρίνισε πως η ανάπτυξη
ΝΑΤΟϊκών στρατευμάτων «παραβιάζει κατάφωρα την εδαφική μας ακεραιότητα».

Ο πρόεδρος Μιλουτίνοβιτς υποστήριξε ότι οι αεροπορικοί βομβαρδισμοί, με τους
οποίους απειλεί η Δύση εάν το Βελιγράδι εμποδίσει μια ενδεχόμενη ειρηνευτική
συμφωνία, «δεν θα επιλύσουν κανένα πρόβλημα».

Ένα άλλο μεγάλο αγκάθι εξακολουθεί να παραμένει και ο αφοπλισμός των
αλβανόφωνων ανταρτών του Απελευθρωτικού Στρατού Κοσσυφοπεδίου. Προς το παρόν,
είναι κάτι που δεν εξετάζεται στους κόλπους του Απελευθερωτικού Στρατού του
Κοσόβου, ακόμα και αν υπάρξει απόφαση για σεβασμό των όσων αποφασιστούν,
δήλωνε χθες στο Γαλλικό Πρακτορείο Ειδήσεων ανώτερος στρατιωτικός αξιωματούχος
των ανταρτών, διοικητής της μιας εκ των δύο κύριων επιχειρησιακών ζωνών στο
δυτικό τμήμα του Κοσσυφοπεδίου.

«Εκείνο που θα αποδεχθούμε είναι να στεγάσουμε τους άνδρες μας σε στρατόπεδα
ύστερα από την αναχώρηση των σερβικών δυνάμεων από την περιοχή μας και να
παραδώσουμε τα όπλα μας σε αποθήκη υπό τον έλεγχο των στρατιωτών της ΝΑΤΟϊκής
δύναμης, αλλά δεν τίθεται θέμα να διαλυθούμε».

Σε άρθρο του στην αλβανόφωνη εφημερίδα της Πρίστινα «Κόχα Ντιτόρε» που
πρόσκειται στους αυτονομιστές, ο Ισμέτ Τσακιτσί, αξιωματούχος του
Απελευθερωτικού Στρατού του Κοσόβου, γράφει ότι είναι «τελείως παράλογο να μας
ζητήσουν να παραδώσουμε τα όπλα μας».


Με αποφασιστικά βήματα προετοιμάζεται η αποστολή των στρατιωτικών δυνάμεων που
θα αποτελέσουν την ΝΑΤΟϊκή ειρηνευτική δύναμη, παρά τις αντιδράσεις που
εκφράζονται από τους Σέρβους.

Χθες επίσης, ανακοινώθηκε ότι ο επικεφαλής της Αποστολής Επαλήθευσης
Αμερικανός πρεσβευτής Γουίλιαμ Γουόκερ, θα είναι ο τοποτηρητής των δυτικών
συμφερόντων στο Κοσσυφοπέδιο, μετά την υπογραφή της συμφωνίας.

«Χρησιμοποιούμε το μοντέλο της Βοσνίας στην καθοδήγηση τού τι πρέπει να
κάνουμε και τι όχι», δήλωσε Δυτικός διπλωμάτης στο Ρώυτερ.

Ως πρόεδρος της Κοινής Επιτροπής, ο Γουόκερ θα έχει τη δύναμη να επιβλέπει τη
συνολική εφαρμογή της συμφωνίας και την τελική εξουσία για την επίλυση των κρίσεων.

Θα είναι εκείνος που θα κατευθύνει τις δραστηριότητες των 2.500 Σέρβων
αστυνομικών. Επίσης, θα έχει την εξουσία να ελέγχει τις κινήσεις των 1.500
στρατιωτών του Γιουγκοσλαβικού Στρατού που θα παραμείνουν για να περιπολούν τη
μεθόριο με την Αλβανία.

Ο Γουόκερ θα είναι επίσης εκείνος που θα καθορίσει τους όρους για τη διάλυση
του Απελευθερωτικού Στρατού Κοσσυφοπεδίου. Τέλος, ο Γουόκερ θα είναι ο
αρμόδιος να καλέσει την ειρηνευτική δύναμη των 28.000 στρατιωτών του ΝΑΤΟ να
επέμβουν, για να υποχρεώσουν την εφαρμογή των όρων της συμφωνίας ­ αν χρειαστεί.

Στην Αθήνα

Το «πράσινο φως» για την αποστολή ΝΑΤΟϊκής ειρηνευτικής δύναμης έχει δώσει ο
Οργανισμός για την Ασφάλεια και Σταθερότητα στην Ευρώπη, ΟΑΣΕ, δήλωσε χθες ο
κυβερνητικός εκπρόσωπος, απαντώντας σε δημοσιογραφική ερώτηση.

«Από κει και πέρα, στο πλαίσιο των κινήσεων των δυνάμεων του ΝΑΤΟ, η Ελλάδα
προσφέρει αυτή τη διευκόλυνση, χωρίς να συμμετέχουμε εμείς με δικά μας
στρατεύματα. Έχουμε δηλώσει ότι θα λάβουμε μέρος στις επιχειρήσεις οι οποίες
έχουν στόχο τον απεγκλωβισμό, από τη συγκεκριμένη περιοχή, πολιτών που θέλουν
να την εγκαταλείψουν. Και βεβαίως, θα είμαστε παρόντες εκεί, εφόσον όλες οι
πλευρές επιθυμούν την παρουσία μας. Από κει και πέρα, οι διπλωματικές
συζητήσεις οι οποίες γίνονται στη Γαλλία, ελπίζουμε να ολοκληρωθούν».

Ο κυβερνητικός εκπρόσωπος διαβεβαίωσε ότι η κυβέρνηση είναι ενήμερη για τις
συνομιλίες στο Ραμπουγέ.

«Γνωρίζετε ότι ο αναπληρωτής υπουργός Εξωτερικών κ. Παπανδρέου συμμετείχε σε
διάσκεψη που συγκάλεσε ο προεδρεύων υπουργός Εξωτερικών της Γερμανίας κ.
Φίσερ. Η Ελλάδα, ασφαλώς, παρακολουθεί από πολύ κοντά τις εξελίξεις, δοθέντος
ότι είναι από τις πρώτες χώρες που έχει διατυπώσει ένα αναλυτικό πλαίσιο για
την αντιμετώπιση της κρίσης στο Κοσσυφοπέδιο».

Σε συνέντευξή του σε τηλεοπτικό σταθμό της Θεσσαλονίκης, ο υπουργός Άμυνας
Άκης Τσοχατζόπουλος, απαντώντας σε ερώτηση για την ανάπτυξη ΝΑΤΟϊκής δύναμης
στο Κοσσυφοπέδιο, διευκρίνισε:

«Στο πλαίσιο του ΟΑΣΕ και των συνομιλιών του Ραμπουγέ, προβλέπεται από την
πλευρά του ΝΑΤΟ η αποστολή ­ όπως και στη Βοσνία ­, ενός σημαντικού αριθμού
στρατιωτών. Προβλέπονται διάφορα κλιμάκια στρατιωτών που θα πάνε εκεί, για να
μπορέσουν να στηρίξουν την εφαρμογή αυτής της συμφωνίας. Κάτι ανάλογο, δηλαδή,
με αυτό που έγινε στη Βοσνία. 
Μόνο που θα είναι συμφωνία από όλα τα μέρη και από τους Σέρβους και από τους
Αλβανούς, τη Διεθνή Κοινότητα, τον ΟΑΣΕ, για να υποστηριχθεί αυτό το
μεταβατικό στάδιο ειρήνευσης. Εκεί μέσα προβλέπεται να πάνε και αμερικανικά
στρατεύματα, θα πάμε και εμείς όπως έχουμε δηλώσει, να συμμετάσχουμε, ­ όπως
συμμετέχουμε και στη Βοσνία, μαζί με άλλες χώρες ­, ώστε να μπορέσουμε να
βοηθήσουμε και αυτή η κρίση στο Κοσσυφοπέδιο, να μπορέσει να βρει μια σταθερή
ειρηνική διαδικασία αντιμετώπισης».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16367N411</ED>
<ID>
ID:21147

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N41&aa=1</URL></REF>


Article

<CATEGORY>vin07</CATEGORY>

 <H2>Χειρότερα γίνονται εις βάρος αμάχων Κούρδων στην Τουρκία
</H2>
Έντονη ανησυχία προκάλεσαν στην Άγκυρα οι δηλώσεις του βουλευτή της Καλιφόρνια
Μπραντ Σέρμαν, ο οποίος, μιλώντας σε συνεδρίαση της Βουλής των Αντιπροσώπων,
τόνισε ότι οι θάνατοι αμάχων στο Κουρδιστάν είναι πολύ περισσότεροι απ' αυτούς
στο Κοσσυφοπέδιο και παρατήρησε ότι επιβάλλεται η προστασία τους.

«Στην Τουρκία γίνονται πολύ περισσότερα εις βάρος της κουρδικής μειονότητας
από τα τεκταινόμενα στο Κοσσυφοπέδιο και χιλιάδες άμαχοι σκοτώνονται»,
επισήμανε ο Αμερικανός βουλευτής, προσθέτοντας ότι εάν απαιτηθεί πρέπει οι ΗΠΑ
να χρησιμοποιήσουν στρατιωτική δύναμη. Όπως γράφει η χθεσινή «Τζουμχουριέτ», η
τουρκική πρεσβεία στην Ουάσιγκτον διαμαρτυρήθηκε προφορικώς στο Στέιτ
Ντιπάρτμεντ για τις δηλώσεις του βουλευτή.

«Κατά τον ρουν της Ιστορίας, κυβερνήσεις δολοφόνησαν αμάχους και αυτό έχει
συμβεί πρόσφατα σε διάφορα μέρη, όπως είναι το Ανατολικό Τιμόρ και όπου η
Αμερική δεν έχει, στην πραγματικότητα, εκφράσει ούτε καν σκέψη για να
αποστείλει στρατιωτικές δυνάμεις ή να απειλήσει με ανάληψη στρατιωτικής
δράσης», τόνισε ο Σέρμαν.

«Αναρωτιέμαι, γιατί μερικές δεκάδες ωμές δολοφονίες στο Κοσσυφοπέδιο
δημιούργησαν τέτοιες αντιδράσεις και προκάλεσαν τέτοιας μεγάλης έκτασης
εκδήλωση αμερικανικών ανησυχιών και την απειλή ανάληψης στρατιωτικής δράσης,
ενώ αντίθετα εκατοντάδες χιλιάδες νεκροί, μεταξύ του αμάχου πληθυσμού, θύματα
καταπίεσης, και δολοφονίες σε πολύ μεγαλύτερη κλίμακα στο Κουρδιστάν, δεν
έχουν προκαλέσει τέτοιες αντιδράσεις;».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16367N412</ED>
<ID>
ID:21205

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N41&aa=2</URL></REF>


Article

<CATEGORY>vin07</CATEGORY>

 <H5>ΔΕΚΑ ΧΡΟΝΙΑ ΑΠΟ ΤΗΝ ΤΑΠΕΙΝΩΤΙΚΗ ΑΠΟΧΩΡΗΣΗ ΑΠΟ ΤΟ ΑΦΓΑΝΙΣΤΑΝ
</H5><H2>Ήταν το σοβιετικό... Βιετνάμ
</H2>
Ήταν μία απρόσμενη στρατιωτική ήττα, που καταρράκωσε το ηθικό του άλλοτε
περήφανου και πανίσχυρου Κόκκινου Στρατού. Για τους Σοβιετικούς, η ταπείνωση
που υπέστησαν στο Αφγανιστάν ισοδυναμούσε με την πανωλεθρία που έπαθαν οι
Αμερικανοί στο Βιετνάμ.

10 χρόνια. Ουκρανοί στρατιώτες καταθέτουν στεφάνι στο μνημείο των πεσόντων,
στη μνήμη των 15.000 Σοβιετικών που σκοτώθηκαν στον πόλεμο του Αφγανιστάν
(φωτό του Ρώυτερ)

Ένα στεφάνι κατέθεσε χθες ο Ρώσος πρωθυπουργός Γεβγκένι Πριμακόφ στο Μνημείο
του Αγνώστου Στρατιώτη, έξω από το Κρεμλίνο, στη μνήμη των πεσόντων, με την
ευκαιρία της συμπλήρωσης δέκα χρόνων από την ταπεινωτική αποχώρηση των
σοβιετικών δυνάμεων από το Αφγανιστάν. Στην τελετή ήταν παρών και ο Ρώσος
πρόεδρος Μπόρις Γιέλτσιν.

Ανάλογες εκδηλώσεις πραγματοποιήθηκαν και και άλλες πρώην σοβιετικές
δημοκρατίες, σε αντίθεση με το Αφγανιστάν όπου η επέτειος πέρασε απαρατήρητη.

Τα σοβιετικά στρατεύματα εισέβαλαν στο Αφγανιστάν στις 27 Δεκεμβρίου του 1979,
για να υποστηρίξουν τους πραξικοπηματίες, αλλά βρέθηκαν αντιμέτωπα με τους
μουσουλμάνους μουτζαχεντίν. Υποτίθεται ότι θα ήταν ένα σύντομος νικηφόρος
πόλεμος εναντίον των υποστηριζόμενων από τη Δύση μουσουλμάνων ανταρτών. Συνέβη
ακριβώς το αντίθετο. 
Δέκα χρόνια κράτησε ο πόλεμος, στη διάρκεια του οποίου σκοτώθηκαν περίπου
15.000 Σοβιετικοί στρατιώτες και 1,2 εκατομμύρια Αφγανοί. 
Οι Σοβιετικοί αποχώρησαν ταπεινωμένοι από το Αφγανιστάν στις 15 Φεβρουαρίου
του 1989.

Ο Γκορμπατσώφ

Ο τελευταίος διοικητής των σοβιετικών δυνάμεων, Μπόρις Γκρομόφ δήλωσε, ότι ο
πόλεμος του Αφγανιστάν συνέβαλε στην κατάρρευση της Σοβιετικής Ένωσης, το 1991
και πρόσθεσε ότι η στρατιωτική εμπλοκή της Ρωσίας στην Τσετσενία, πέντε χρόνια
αργότερα, απέδειξε ότι η ηγεσία της χώρας δεν διδάχτηκε τίποτα από εκείνο τον
δεκάχρονο πόλεμο.

Ο Μιχαήλ Γκορμπατσώφ, τελευταίος ηγέτης της Σοβιετικής Ένωσης, που έδωσε την
εντολή για την αποχώρηση των σοβιετικών δυνάμεων, εξέφρασε την ίδια άποψη,
τονίζοντας ότι κανείς στη Ρωσία, αλλά και στον υπόλοιπο κόσμο, δεν πήρε κάποιο
μάθημα από το Αφγανιστάν. Και αυτό αποδεικνύεται, συμπλήρωσε, από τους
πολέμους που ακολούθησαν.

Στο ίδιο το Αφγανιστάν, η αποχώρηση των σοβιετικών δυνάμεων προκάλεσε
ενθουσιασμό, αλλά η ευφορία δεν κράτησε για πολύ. Αντιμαχόμενες ομάδες
πολεμάρχων άρχισαν να αλληλοσφάζονται για μία ακόμα δεκαετία και αν και οι
φανατικοί ισλαμιστές Ταλεμπάν επικράτησαν και έχουν υπό τον έλεγχό τους όλη
σχεδόν τη χώρα, η ειρήνη παραμένει ακόμα άπιαστο όνειρο.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16367N431</ED>
<ID>
ID:21148

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N43&aa=1</URL></REF>


Article

<CATEGORY>vin07</CATEGORY>

 <H2>Από χοίρους θεραπεία του Πάρκινσον
</H2>
Θεραπεία Πάρκινσον: Μπορεί οι χοίροι να είναι η απάντηση στη νόσο του
Πάρκινσον, αλλά πολλοί επιστήμονες φοβούνται τη μετάδοση ιών από το ζώο στον άνθρωπο

Πειράματα για την αντιμετώπιση της νόσου του Πάρκινσον με τη μεταμόσχευση στον
εγκέφαλο των πασχόντων κυττάρων από χοίρους, έχουν ήδη αρχίσει στις Ηνωμένες
Πολιτείες και πρόκειται να επεκταθούν και στη Βρετανία.

Όπως γράφει η εφημερίδα «Γκάρντιαν», η αμερικανική βιοτεχνολογική εταιρεία
«Genzyme», η οποία πραγματοποιεί τα πειράματα αυτά, υπέβαλε αίτηση στις
βρετανικές αρχές για να λάβει άδεια ώστε να ξεκινήσει παρόμοιο πρόγραμμα και
στη Βρετανία.

Στόχος της «Genzyme» είναι η αποκατάσταση της λειτουργίας του εγκεφάλου των
πασχόντων από Πάρκινσον με τη μεταμόσχευση εγκεφαλικών κυττάρων από έμβρυα
χοίρων. Ο εγκέφαλος των ασθενών από Πάρκισνον δεν παράγει ντοπαμίνη ­ μια
ουσία που διεγείρει την εγκεφαλική δραστηριότητα. Οι επιστήμονες της
αμερικανικής βιοτεχνολογικής εταιρείας ανακοίνωσαν τα πρώτα αποτελέσματα των
πειραμάτων τους, σύμφωνα με τα οποία οι πάσχοντες παρουσίασαν κλινική βελτίωση
12 μήνες μετά τη μεταμόσχευση κυττάρων χοίρου.

Όμως η θεραπευτική αυτή μέθοδος ακόμα κι αν αποδειχθεί αποτελεσματική,
περικλείει κινδύνους. Πολλοί επιστήμονες εκφράζουν αντιρρήσεις στη χρήση της,
από φόβο μήπως οι ιοί που προσβάλλουν τους χοίρους μεταδοθούν και στον
άνθρωπο. 
Και υπενθυμίζουν ότι η μετάδοση ενός ιού από χιμπατζή στον άνθρωπο προκάλεσε
την επιδημία του AIDS.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16367N432</ED>
<ID>
ID:21206

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N43&aa=2</URL></REF>


Article

<CATEGORY>vin07</CATEGORY>

 <H2>Το «Ίδε ο Άνθρωπος» στη σουηδική Βουλή
</H2>
Η αμφιλεγόμενη παράσταση «Ίδε ο Άνθρωπος», που έχει διαταράξει τις σχέσεις της
σουηδικής Εκκλησίας με το Βατικανό και έχει προκαλέσει θύελλα αντιδράσεων στο
εσωτερικό της χώρας, θα παρουσιαστεί στο σουηδικό Κοινοβούλιο, παρά την
αντίθεση των αρχηγών δύο συντηρητικών πολιτικών κομμάτων.

Πρόκειται για παράσταση πολυμέσων με φωτεινές διαφάνειες, ηχητικά εφέ και
κείμενα της Αγίας Γραφής, της φωτογράφου Ελίζαμπεθ Ούλσον, η οποία προβάλλει
την «ομοφυλοφιλική πλευρά του Ιησού».

Το έργο θα παρουσιαστεί στο σουηδικό Κοινοβούλιο, με απόφαση της προέδρου του
Μπριγκίτα Νταλ, για να διαφορφώσουν οι βουλευτές προσωπική άποψη για το
πολυσυζητημένο θέμα, το οποίο εντούτοις, σύμφωνα με τις εκτιμήσεις των
ειδικών, συνιστά εξύβριση συμβόλων.

Παρ' όλα αυτά, όμως, από το καλοκαίρι που πρωτοπαρουσιάστηκε το έργο έως
σήμερα, έχουν καταγραφεί πλήθος αντιδράσεων, κυρίως μεταξύ των Εκκλησιών των
διαμαρτυρομένων και των καθολικών.

Οι αντιδράσεις εξελίχτηκαν σε διαμάχη και τον περασμένο Σεπτέμβριο πήραν
μεγάλη διάσταση, όταν ο αρχιεπίσκοπος Σουηδίας Καρλ Γκούσταβ Χάμαρ ανακοίνωσε
ότι ματαιώθηκε η προγραμματισμένη επίσκεψή του στο Βατικανό.

Οι καθολικοί κατηγόρησαν τον Καρλ Γκούσταβ Χάμαρ για τις ριζοσπαστικές
αντιλήψεις του και τη σταγόνα που ξεχείλισε το ποτήρι αποτέλεσε η άδεια, την
οποία έδωσε ο αρχιεπίσκοπος, να προβληθεί μέσα στον καθεδρικό ναό στην Ουψάλα
η παράσταση «Ίδε ο Άνθρωπος».

Στη Σουηδία, εκτός από την έμμεση αποδοχή ομοφυλοφίλων και γυναικών ιερέων,
υπάρχουν σήμερα και δύο γυναίκες επίσκοποι.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16367N433</ED>
<ID>
ID:21245

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N43&aa=3</URL></REF>


Article

<CATEGORY>vin07</CATEGORY>

 <H5>ΑΛΕΞ ΟΛΙΒΕΪΡΑ ΣΙΛΒΑ ­ ΝΤΑΝΙΕΛ ΕΡΝΤΥ ΝΤΟΣ ΣΑΝΤΟΣ
</H5><H2>ΠΡΟΣΩΠΑ
</H2><H2>Το μεγαλύτερο πάρτι του κόσμου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Το μεγαλύτερο πάρτι του κόσμου γίνεται αυτές τις μέρες στο Ρίο ντε Τζανέιρο. Ο
Άλεξ Ολιβέιρα Σίλβα και η Ντανιέλ Ερντύ ντος Σάντος είναι ο βασιλιάς και η
βασίλισσά του.

Βασιλική οικογένεια. Η βασίλισσα (αριστερά), ο βισιλιάς Μώμος και οι δύο
πριγκίπισσες του καρναβαλιού του Ρίο

Η οικονομική κρίση που διέρχεται η Βραζιλία και η ύφεση που φαίνεται να
πλησιάζει ουδόλως απασχολούν το πιο διασκεδαστικό βασιλικό ζεύγος, τον βασιλιά
και τη βασίλισσα του καρναβαλιού του Ρίο. Εκείνος ζυγίζει 190 κιλά, φοράει
σκουλαρίκι κι έχει αφήσει μόνο μια μικρή τούφα μαλλιά στο ξυρισμένο κεφάλι
του. Εκείνη είναι μια ωραία 18χρονη μουλάτα που αρχίζει να χορεύει με την
πρώτη νότα που ακούγεται. Από το βράδυ του Σαββάτου, όταν ο δήμαρχος παρέδωσε
στον βασιλιά το κλειδί της πόλης, ως αύριο, που το καρναβάλι τελειώνει, το Ρίο
ντε Τζανέιρο τελεί υπό την εξουσία αυτού του βασιλικού ζεύγους.

Η παράδοση θέλει τον βασιλιά να είναι ο πιο εύσωμος άνδρας της πόλης. Τον
αποκαλούν Ρέι Μόμο ­ από τον Μώμο, τον θεό των αρχαίων Ελλήνων που
προσωποποιούσε τη χλεύη και την κατάκριση και κατά τη μυθολογία έσκασε γιατί
δεν κατόρθωσε να βρει κάποια ατέλεια στην Αφροδίτη. «Είναι η μοναδική περίοδος
του χρόνου που μπορώ να είμαι υπερήφανος για τα κιλά μου», λέει ο 27χρονος
φετινός βασιλιάς, ο Άλεξ Ολιβέιρα Σίλβα. Ως το 1995, η εκλογή του βασιλιά του
καρναβαλιού περιλάμβανε διαγωνισμό φαγητού μέχρι σκασμού: όποιος άντεχε
περισσότερο εστέφετο βασιλιάς. Αλλά το 1995, ο βασιλιάς των βασιλέων, ο εννέα
φορές πρωταθλητής Ρεϋνάλντο «Μπάλα» ντε Καρβάλιο, έφτασε τα 318 κιλά και στον
διαγωνισμό έσκασε κυριολεκτικά. Έκτοτε οι κανονισμοί άλλαξαν: οι βασιλιάδες
πρέπει απλώς να είναι βαρύτεροι από 110 κιλά και να αποδείξουν τις ικανότητές
τους στη σάμπα.

Βασιλιάς για τρίτη διαδοχική χρονιά, ο Άλεξ είναι αδύνατο να μειώσει τα κιλά
του. «Στο πάρτι για τα 20ά γενέθλια των ΜακΝτόναλντ'ς, την περασμένη εβδομάδα,
με κέρασαν έξι χάμπουργκερ, έξι μερίδες πατάτες, ένα λίτρο κόκα και δύο
μιλκ-σέικ», λέει στον Άλεξ Μπέλλος της «Γκάρντιαν». Τα έφαγε όλα; «Φυσικά»,
αναστενάζει. «Τι να έκανα;». Η βασιλική αυλή περιλαμβάνει επίσης τη μαμά της
βασίλισσας, που δεν χάνει ευκαιρία για πάρτι, και δύο πριγκίπισσες, τη δεύτερη
και την τρίτη των καλλιστείων για τη βασίλισσα του καρναβαλιού. Περιδιαβάζουν
το Ρίο μ' ένα σαραβαλιασμένο πορτοκαλί βαν ­ ένα φύλλο χαρτί κολλημένο στο
παράθυρό του αναγγέλλει στον κόσμο τους υψηλούς επιβάτες του. Και παρά την
οικονομική κρίση, οι Καριόκας, οι κάτοικοι του Ρίο, ξεφαντώνουν στην άφιξη της
βασιλικής οικογένειας, ακόμη και στις φτωχότερες παραγκογειτονιές της μεγαλούπολης.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16367N441</ED>
<ID>
ID:21149

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N44&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Οφθαλμόν αντί οφθαλμού
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Οι νέοι έχουν πάντα δίκιο, έτσι δεν λένε; Κι όταν παραφέρονται, δεν φταίνε
αυτοί. Την κυρίαρχη κουλτούρα αντανακλούν.

Μαθητική διαδήλωση. Αυτές οι κεφάτες Ιταλίδες να είναι άραγε υπέρ της ποινής
του θανάτου;

Είναι ντυμένοι στα μαύρα. Τους λένε Πάολα, Λία, Φάμπιο, Ρομπέρτο. Δεν έχουν
κλείσει ακόμη τα 20 χρόνια τους. Κι είναι ένθερμοι υποστηρικτές της ποινής του
θανάτου. Όποιος εκτελεί, λένε, πρέπει να εκτελείται. Όποιος βιάζει και στη
συνέχεια δολοφονεί το θύμα του πρέπει να υποβάλλεται με τη σειρά του σε
βασανισμό και να τιμωρείται με αργό θάνατο. Οι περισσότεροι από τους μαθητές
εκείνου του σχολείου του Τορίνο που μίλησαν την περασμένη εβδομάδα στο πλαίσιο
της εκπομπής του σταθμού Radiotre με τίτλο «Εφημερίδες στην τάξη» είναι
κατηγορηματικοί: η Ιταλία πρέπει να γίνει σαν τις Ηνωμένες Πολιτείες, να
αποδίδει δικαιοσύνη με ηλεκτρική καρέκλα και θανατηφόρες ενέσεις.

Τη Δευτέρα διάβασαν την υπόθεση ενός πρώην βουδιστή μοναχού που στραγγάλισε
δύο άτομα στην Καλιφόρνια, καταδικάστηκε σε θάνατο και περιμένει εδώ και 16
χρόνια την εκτέλεσή του. Την Τρίτη τον «δίκασαν». Την Τετάρτη τον καταδίκασαν
στην εσχάτη των ποινών. Μερικοί είχαν επιφυλάξεις. Ο Αντρέα, για παράδειγμα,
συμφωνεί με την ποινή του θανάτου μόνον όταν είναι βέβαιο ότι το συγκεκριμένο
άτομο δεν έχει τίποτα να προσφέρει στην κοινωνία. Ο Ρομπέρτο θα εκτελούσε μόνο
εκείνους που τεμαχίζουν τα πτώματα και τα βάζουν στο ψυγείο ή τα τρώνε. Οι
περισσότεροι, όμως, δεν είναι τόσο επιεικείς. «Δικαιοσύνη σημαίνει: οφθαλμόν
αντί οφθαλμού και οδόντα αντί οδόντος», λένε η Ελίζα και η Λουάνα. «Όποιος
σκοτώνει πρέπει να τον κάνουν να υποφέρει, και αργά», υποστηρίζουν ο
Γκαμπριέλε και η Αντονέλλα. «Είναι αλήθεια ότι μπορεί να την πληρώσουν και
αθώοι», παραδέχεται η Πάολα. «Πώς να είμαστε βέβαιοι όμως κάθε φορά ποιος
είναι αθώος και ποιος ένοχος;».

Ο δημοσιογράφος της «Στάμπα» που ήταν παρών δεν μπορούσε να πιστέψει στ' αυτιά
του. Η πρώτη του σκέψη ήταν: θα μεγαλώσουν, θα ωριμάσουν, θα μάθουν. Αλλά
εκείνοι είναι ήδη μεγάλοι. Και το μόνο που επιθυμούν είναι να τιμωρήσουν. Η
«ωριμότητα», γι' αυτούς, ισοδυναμεί με το να περάσουν τις εξετάσεις. Μήπως,
όμως, αποτελούν την εξαίρεση; Μήπως η υπόλοιπη Ιταλία είναι πιο ήπια; Η
απάντηση της Βίβι Τσίτσο, της υπεύθυνης της εκπομπής που έχει επισκεφθεί ήδη
15 σχολεία και έχει μιλήσει με περισσότερα από 300 παιδιά, είναι αρνητική.
«Όλοι έχουν την ίδια άποψη για την ποινή του θανάτου. Οι δολοφόνοι και οι
παιδεραστές πρέπει να εκτελούνται. Όσο για τους βιαστές παιδιών, πρέπει πρώτα
να υποβάλλονται σε βασανιστήρια».

Πριν από λίγες μέρες, η Ροσάνα Ροσάντα έγραφε στο «Μανιφέστο» ότι η Αριστερά
στην Ιταλία έχει πεθάνει ­ ή έχει πέσει σε βαθύ κώμα. Η ηγεμονία της
φιλελεύθερης κουλτούρας αντανακλάται στη γενικευμένη απάθεια της κοινωνίας,
σημείωνε. Αλλά δεν αναφερόταν στις απόψεις των μαθητών του Τορίνο.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16367N442</ED>
<ID>
ID:21207

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N44&aa=2</URL></REF>


Article

<CATEGORY>vin07</CATEGORY>

 <H5>Το χρέος...
</H5><H5>Η αρρώστια...
</H5><H5>Πίστευαν...
</H5><H5>Ο βάκιλος...
</H5><H5></H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... του γιατρού είναι να κάνει περισσότερο καλό παρά κακό. Μα όσο πιο μπροστά
βαδίζει η επιστήμη, τόσο πιο δύσκολο γίνεται να το τιμήσει. Βήματα αργά και
αβέβαια, που κάθε τόσο πάνω σε κάτι σκοντάφτουν, για να ξεκινήσουν πάλι, πότε
σε σωστό και πότε σε στραβό δρόμο. Εβδομήντα χρόνια από τότε που η Μαρία
Πολυδούρη έβηξε για τελευταία φορά πάνω στο μαξιλάρι της, η φυματίωση αψηφάει
πάλι την επιστήμη, σαν να μη σέβεται καθόλου τους νόμους της.

... που έμοιαζε να έχει νικηθεί, επιστρέφει για να πάρει την εκδίκησή της.
Μέχρι το 2020, εβδομήντα εκατομμύρια άνθρωποι θα πεθάνουν και άλλο ένα
δισεκατομμύριο θα μολυνθούν από αυτήν. Τρία εκατομμύρια άνθρωποι χάνουν κάθε
χρόνο τη ζωή τους και ένας μολύνεται σε κάθε δευτερόλεπτο. Το ένα τρίτο του
παγκόσμιου πληθυσμού έχει την αρρώστια, λέει η Παγκόσμια Οργάνωση Υγείας. Οι
ελπίδες της δεκαετίας του 1940, η ισονιαζίδη και η στρεπτομυκίνη,
αποδεικνύονται ανίσχυρες, το ίδιο και τα φάρμακα της νεώτερης γενιάς. Τα νέα
στελέχη του βακίλου αντέχουν σε αυτά. Το AIDS διευκολύνει την αρρώστια. Όμως
δεν αναζητάει μόνο εκεί τα θύματά της. Ούτε δείχνει πια προτίμηση μόνο στους φτωχούς.

... πως η φυματίωση είναι αρρώστια των μολυσμένων μεγαλουπόλεων, εκεί που σε
μικρά και ανήλιαγα σπιτάκια στριμώχνονται μια και δυο και τρεις οικογένειες,
κάνοντας ακόμη πιο εύκολη τη μετάδοσή της. Ώσπου αποδείχτηκε πως, στον δέκατο
ένατο αιώνα και στο μεγαλύτερο μέρος του εικοστού, η αγροτική Ουαλία και η
Νορβηγία είχαν τα περισσότερα κρούσματα στην Ευρώπη, γράφει ο Τόμας Νόρμαντι
στο βιβλίο του «Ο Λευκός Θάνατος» (εκδ. Hambledon).

Η υψηλότερη θνησιμότητα δεν παρατηρείται πια στους εργάτες της φυλής Μπαντού,
στο Γιοχάνεσμπουργκ, όπως στον περασμένο αιώνα. Κοινωνικά, οικονομικά και
ανοσολογικά αίτια συνθέτουν ένα νέο πρόσφορο έδαφος που πάνω του θεριεύει πάλι
ο βάκιλος του Κωχ, σε κάθε τάξη, σε κάθε κοινωνία. Ύστερα από δεκαετίες
χορήγησης των πιο παράξενων φαρμάκων, πολλές φορές θανατηφόρων (αφαίμαξη,
ενέσεις χρυσού, υποχρεωτική κατάκλιση), για άλλη μια φορά οι γιατροί δεν έχουν
πολλές επιλογές.

... του Κωχ είναι ωραίος (φωτ). Στο μικροσκόπιο παίρνει ένα χρώμα διάφανο
γαλάζιο, κάπως ψυχρό βέβαια, μπροστά στο άλικο κόκκινο του αίματος. Αλλά
μαθαίνει κανείς να ζει μαζί του, να τον τρέφει από το πιάτο του, να κοιμάται
και να ξυπνάει αγκαλιά του, να τον πιάνει στον σφυγμό του, να τον συναντά στον
πυρετό του, να τον σκουπίζει στον ιδρώτα του. Κάθε αρρώστια έχει τη δική της
προσωπικότητα που δεν επηρεάζει μόνο τα θύματά της. Η φυματίωση επηρέασε
ολόκληρο τον πολιτισμό. Όχι μόνο αυτούς που τον δημιούργησαν (Σοπέν, αδελφές
Μπροντέ, Κητς, Κάφκα, Μοντιλιάνι, Στήβενσον, Λώρενς, Τσέχωφ, Όργουελ), αλλά
και την υπόλοιπη «υγιή» κοινωνία, με όλες τις προκαταλήψεις της για την
αρρώστια. Γι' αυτό, η φυματίωση δεν ανήκει μόνο στην ιατρική. Δεν είναι μόνο
ένας φονιάς (τέτοιοι έτσι και αλλιώς υπάρχουν πολλοί). Είναι και ένας
«αναμορφωτής» της κοινωνίας. Ο πόλεμος εναντίον της δεν έχει τελειώσει. Ο Homo
Sapiens έχει πολλές μάχες να δώσει, αν θέλει να νικήσει το Mycobacterium tuberculosis.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N44</CAT>
<ED>
Κωδικός άρθρου: A16367N443</ED>
<ID>
ID:21246

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N44&aa=3</URL></REF>


Article

<CATEGORY>vin08</CATEGORY>

 <H2>7 τρόποι για να αποφύγετε τις παγίδες των τεκμηρίων
</H2>
<H3></H3>ΣΕΛ. 46 - 47
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16367N451</ED>
<ID>
ID:21165

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N45&aa=1</URL></REF>


Article

<CATEGORY>vin08</CATEGORY>

 <H5>ΒΛΕΠΟΥΝ ΤΟΝ ΠΛΗΘΩΡΙΣΜΟ ΝΑ ΚΑΝΕΙ ΒΟΥΤΙΑ ­ ΚΑΙ ΤΟ ΚΟΣΤΟΣ ΤΟΥ ΧΡΗΜΑΤΟΣ ΝΑ ΑΚΟΛΟΥΘΕΙ...
</H5><H5>Να μειωθούν τα επιτόκια στεγαστικών ζητεί η ΑΔΕΔΥ
</H5><H2>Ακόμα φθηνότερα δάνεια
</H2>
<AUTHOR>ΣΕΡΑΦΕΙΜ ΠΟΛΙΤΗΣ - ΗΛΙΑΣ ΓΕΩΡΓΑΚΗΣ</AUTHOR>

Νέα μεγάλη μείωση στα επιτόκια των δανείων στο τέλος Μαρτίου βλέπουν τώρα
οι τραπεζίτες. Η μείωση αυτή θα είναι αποτέλεσμα της σημαντικής πτώσης που
αναμένεται ότι θα σημειώσει ο πληθωρισμός στο διάστημα αυτό. Ανάλογη θα είναι
και η πορεία των επιτοκίων καταθέσεων, η οποία όμως θα είναι πιο συγκρατημένη.

Κορυφαία τραπεζικά στελέχη κρατικών αλλά και ιδιωτικών τραπεζών προβλέπουν ότι
προς το τέλος του επόμενου μήνα θα ξεκινήσει ένας νέος γύρος μείωσης των
επιτοκίων που θα αφορά τόσο τα δάνεια όσο και τις καταθέσεις. Το «χαλί» για τη
νέα αυτή μείωση θα «στρώσει» ο πληθωρισμός, ο οποίος, σύμφωνα με όλες τις
προβλέψεις, θα κάνει «βουτιά» τον Μάρτιο και τον Απρίλιο. Η πτωτική πορεία των
τιμών αποδίδεται στο γεγονός ότι πέρυσι τους αντίστοιχους μήνες είχαν
σημειώσει σημαντική άνοδο εξαιτίας της υποτίμησης της δραχμής.

Πάντως το «σύνθημα» προς τις τράπεζες για να ξεκινήσουν το νέο «γύρο»
προβλέπεται ότι θα δώσει η Τράπεζα της Ελλάδος, η οποία, σύμφωνα με
πληροφορίες, προγραμματίζει να μειώσει ­ λόγω πληθωρισμού ­ τα επιτόκια
παρέμβασής της στη διατραπεζική αγορά.

Σύμφωνα με τις πληροφορίες, η μεγάλη μάχη των επιτοκίων θα επικεντρωθεί πάλι
στον τομέα των στεγαστικών δανείων και της καταναλωτικής πίστης (καταναλωτικά
και προσωπικά δάνεια) αφού σ' αυτά επικεντρώνεται η προσπάθεια των τραπεζών
ώστε να κερδίσουν τις εντυπώσεις και το «έδαφος» στο νέο τραπεζικό τοπίο. Σε
ό,τι αφορά τα επιτόκια των στεγαστικών δανείων και ειδικότερα των δανείων
15ετούς διάρκειας με σταθερό επιτόκιο, από τα επίπεδα του 7,25%-7,5% που είναι
σήμερα, προβλέπεται ότι θα πέσουν για πρώτη φορά κάτω από το 7%.

Εκτιμάται ωστόσο ότι η επερχόμενη πτώση των επιτοκίων σε ορισμένες κατηγορίες
δανείων θα προσεγγίζει τις δύο μονάδες και ίσως να τις ξεπερνά.

Στις καταθέσεις, σύμφωνα με όλες τις ενδείξεις, η πολιτική των τραπεζών θα
είναι πιο συντηρητική, καθώς αφενός δεν υπάρχουν πολλά περιθώρια για περαιτέρω
μεγάλη μείωσή τους, αφετέρου δεν αφήνει περιθώρια το επίπεδο του ανταγωνισμού.

Σύμφωνα με τις προβλέψεις των αρμόδιων τραπεζικών παραγόντων, πρόκειται για
την τελευταία μεγάλη μείωση των επιτοκίων εντός του 1999 σε ορισμένες
κατηγορίες δανείων. Εξηγούν ειδικότερα ότι από τον Ιούνιο και μετά η πορεία
των επιτοκίων, όπως π.χ. στα στεγαστικά δάνεια, θα είναι ομαλή, αν και θα
παραμείνει πτωτική. 
Σημίτης: 2,5%, τέλη του '99

Την εκτίμησή του ότι ο πληθωρισμός θα συνεχίσει να αποκλιμακώνεται για να
φθάσει στο 2,5%, μέχρι το τέλος του χρόνου, εξέφρασε από τη Θεσσαλονίκη ο
Πρωθυπουργός Κώστας Σημίτης, που ζήτησε από τους εκπροσώπους των παραγωγικών
τάξεων να συμβάλουν στην προσπάθεια δραστικής μείωσης του πληθωρισμού.

Ο κ. Σημίτης και οι συνεργάτες του συναντήθηκαν χθες στη Θεσσαλονίκη με την
επιτροπή φορέων της πόλης που τη συγκροτούν εκπρόσωποι από τη νομαρχιακή και
τοπική αυτοδιοίκηση και τις παραγωγικές τάξεις.


Την ανάγκη μείωσης των επιτοκίων των στεγαστικών δανείων που χορηγούνται στους
δημοσίους υπαλλήλους τόνισε η ηγεσία της ΑΔΕΔΥ στον υφυπουργό Οικονομικών Ν.
Χριστοδουλάκη, στη χτεσινή τους συνάντηση.

Ειδικά στη συνάντηση τέθηκε το θέμα της μείωσης των επιτοκίων των στεγαστικών
δανείων που χορηγεί το Ταμείο Παρακαταθηκών και Δανείων στους δημοσίους
υπαλλήλους. Οι εκπρόσωποι της ΑΔΕΔΥ τόνισαν στον κ. Χριστοδουλάκη ότι στο
πλαίσιο της κοινωνικής πολιτικής που επιτελεί το Ταμείο Παρακαταθηκών και
Δανείων πρέπει να υπάρξει μείωση των επιτοκίων, αλλά και σημαντική μείωση του
χρόνου αποπληρωμής, αφού για ορισμένους υπαλλήλους η διάρκεια εξόφλησης του
δανείου φθάνει και τα 30 έτη. Μάλιστα αναφέρθηκε, με παραδείγματα, ότι τα
πακέτα για στεγαστικά δάνεια που προσφέρουν σήμερα οι εμπορικές τράπεζες είναι
δελεαστικά για τους δημοσίους υπαλλήλους, ενώ στο Ταμείο Παρακαταθηκών και
Δανείων τα επιτόκια είναι τριπλάσια από τον πληθωρισμό.

Κατά τη συζήτηση τέθηκε και η πρόταση να προσφέρει και το Ταμείο Παρακαταθηκών
και Δανείων «πακέτα» για στεγαστικά δάνεια. 
Συμφωνήθηκε να γίνει νέα συνάντηση στις 23 Φεβρουαρίου, κατά την οποία ο κ.
Χριστοδουλάκης θα απαντήσει στην πρόταση της ΑΔΕΔΥ για την ανάγκη χάραξης
στεγαστικής πολιτικής με κοινωνικά χαρακτηριστικά.

Από τη 1.1.1999 υπήρξε μείωση των επιτοκίων των στεγαστικών δανείων που
χορηγούν τόσο το Ταμείο Παρακαταθηκών και Δανείων όσο και το Ταχυδρομικό
Ταμιευτήριο στους δημοσίους υπαλλήλους (Βλέπε πίνακα).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16367N452</ED>
<ID>
ID:21214

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N45&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Πληθωρισμός: Ψυχραιμία...
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Επειδή πολλά λέγονται και γράφονται για τον πληθωρισμό. Υπαρκτά και ανύπαρκτα.
Επειδή τους πανηγυρισμούς διαδέχονται αιφνιδίως οι ανησυχίες. Δηλαδή
μεταπτώσεις που κάθε άλλο παρά σοβαρότητα αποδεικνύουν. Ίσως είναι απαραίτητο
λοιπόν οι αρμόδιοι, δηλαδή το ΥΠΕΘΟ και η Τράπεζα της Ελλάδος, να ενημερώνουν
τακτικά τους πολίτες, ώστε να αποφεύγεται η παραπληροφόρηση για τυχόν
διαφωνίες τους ή αν υπάρχουν να προβάλλονται υπεύθυνα.

Για παράδειγμα, θα έπρεπε να εξηγηθεί στους πολίτες ότι εκείνο που μετρά είναι
η τάση του πληθωρισμού και όχι οι διακυμάνσεις του από μήνα σε μήνα, και
συγκεκριμένα το κρίσιμο μέγεθος είναι η συμπεριφορά των βασικών παραγόντων που
επηρεάζουν την πορεία του πληθωρισμού σε μεσοπρόθεσμη βάση.

Αντίθετα οι βραχυπρόθεσμες διακυμάνσεις είναι παραπλανητικές διότι
επηρεάζονται από συγκυριακούς λόγους ή έχουν σχέση με την ίδια τη μέθοδο που
μετράται ο πληθωρισμός. Για παράδειγμα, τον Απρίλιο ο πληθωρισμός θα πέσει
κάτω από το 3% και ίσως να φτάσει στο 2,2%. Γιατί; Διότι τον μήνα αυτό θα
έχουν εξαλειφθεί πλήρως οι συνέπειες από την υποτίμηση. Τον Σεπτέμβριο θα
αρχίσει να ανεβαίνει πάλι γιατί θα έχει χαθεί η ευεργετική επίδραση από τη
μείωση της τιμής των καυσίμων! Ούτε πανηγυρισμοί λοιπόν τον Απρίλιο ούτε
καταστροφολογία τον Σεπτέμβριο.

Εκείνο που έχει σημασία και θα κρίνει την ένταξή μας στην ΟΝΕ είναι πώς θα
κλείσει ο πληθωρισμός για όλο το έτος. Και η ίδια η Κομισιόν πιστεύει ότι θα
είναι 2,4%, στα όρια δηλαδή της σύγκλισης.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16367N453</ED>
<ID>
ID:21271

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N45&aa=3</URL></REF>


Article

<CATEGORY>vin08</CATEGORY>

 <H5>ΕΠΤΑ ΤΡΟΠΟΙ ΓΙΑ ΝΑ ΑΠΟΦΥΓΕΤΕ ΤΙΣ ΠΑΓΙΔΕΣ ΤΗΣ ΕΦΟΡΙΑΣ
</H5><H5>Τι θα δηλώσουν οι φορτηγατζήδες
</H5><H5></H5><H2>Γλιτώστε χρήματα από τα τεκμήρια
</H2>
Υπάρχουν επτά τρόποι για να αποφύγετε την παγίδα της Εφορίας με τα «τεκμήρια»
και έτσι να γλιτώσετε επιπλέον φόρο από εκείνον που αναλογεί στο εισόδημα που δηλώσατε.

Η Εφορία με τα τεκμήρια ελέγχει κάθε χρόνο αν το άθροισμα των τεκμηρίων
διαβίωσης και απόκτησης περιουσιακών στοιχείων (αγορά και κατοχή αυτοκινήτου
και σκάφους αναψυχής, δαπάνη για απόκτηση ακινήτου, εξόφληση δανείων και
πιστωτικών καρτών κ.ά.) ξεπερνά το εισόδημα που απέκτησε ο φορολογούμενος μέσα
στο 1998. Στην περίπτωση αυτή θα υπολογίσει το φόρο με βάση το συνολικό ποσό
των τεκμηρίων και όχι με βάση το εισόδημα.

Μάλιστα σε μια τέτοια περίπτωση εκτός από τον επιπλέον φόρο θα πρέπει να
πληρώσετε και προκαταβολή φόρου 55% επί του ποσού που προκύπτει από τη φετινή
σας δήλωση για τον επόμενο χρόνο.

Δικαιολογητικά

Όμως, μπορείτε να επικαλεστείτε διάφορα ποσά, προσκομίζοντας τα αντίστοιχα
δικαιολογητικά, που θα καλύπτουν τη διαφορά εισοδήματος τεκμηρίων και έτσι να
αποφύγετε την καταβολή αυξημένου φόρου. Τα ποσά αυτά μπορεί να προέρχονται από:

1 Πώληση περιουσιακών στοιχείων, όπως είναι τα σπίτια, διαμερίσματα,
οικόπεδα, πώληση ψιλής κυριότητας, εταιρικών μεριδίων, σήματος προϊόντος ή
επιχείρησης, κ.λπ. 
Για να λάβει υπόψη της η Εφορία τα έσοδα που είχατε από την πώληση
περιουσιακών στοιχείων θα πρέπει να υποβάλετε τα εξής δικαιολογητικά ανάλογα
με την περίπτωση:

* για πώληση ακινήτου επικυρωμένο αντίγραφο συμβολαίου ή προσυμφώνου ή
βεβαίωση από τον συμβολαιογράφο από την οποία να φαίνονται πόσα χρήματα
εισπράχθηκαν μέσα στο 1998.

* για πώληση αυτοκινήτου σε ιδιώτη υπεύθυνες δηλώσεις του αγοραστή, αλλά και
του πωλητή, στις οποίες θα δηλώνεται η ημερομηνία αγοραπωλησίας, το ποσό που
καταβλήθηκε ή εισπράχθηκε αντίστοιχα και αν υπάρχει κάποιο υπόλοιπο για
καταβολή τα επόμενα χρόνια.

2 Εισαγωγή συναλλάγματος από πώληση περιουσιακών στοιχείων στο
εξωτερικό, ή κέρδη από επιχείρηση στο εξωτερικό. 
Σε κάθε περίπτωση πρέπει να δικαιολογηθεί η απόκτηση συναλλάγματος και να
υποβληθεί βεβαίωση από την τράπεζα ή τον αρμόδιο φορέα μέσω του οποίου έχει
εισαχθεί το συνάλλαγμα στην Ελλάδα.

3 Δάνεια από τράπεζες, ιδιώτες ή επιχειρήσεις, που όμως θα πρέπει να
αποδεικνύονται από έγγραφα ή συμφωνητικά. Το δάνειο θα πρέπει να έχει ληφθεί
μέχρι την ημερομηνία της αγοράς, γιατί διαφορετικά δεν λαμβάνεται υπόψη από
την Εφορία.

4 Δωρεές, γονικές παροχές χρηματικών ποσών. Για να αναγνωρισθούν τα
ποσά αυτά πρέπει η δήλωση για το φόρο δωρεάς ή γονικής παροχής να έχει
υποβληθεί στην αρμόδια Εφορία μέχρι 31.12.1998. Χρειάζεται βεβαίωση του
προϊσταμένου της Εφορίας από την οποία φαίνεται η ημερομηνία υποβολής της
δήλωσης του φόρου δωρεάς ή γονικής παροχής ή επικυρωμένο φωτοαντίγραφο της δήλωσης.

Επισημαίνεται ότι οι δωρεές από συγγενικά πρόσωπα ανάλογα με το βαθμό
συγγένειας απαλλάσσονται από το φόρο και συνεπώς σε μια τέτοια περίπτωση
απαιτείται υπεύθυνη δήλωση.

5 Κέρδη από λαχεία, ΠΡΟ-ΠΟ, ΛΟΤΤΟ, ΤΖΟΚΕΡ και άλλα τυχερά παιχνίδια. Θα
πρέπει να υποβληθεί βεβαίωση του αρμόδιου φορέα που έδωσε τα χρήματα στον φορολογούμενο.

6 Χρήματα αποζημιώσεων από ασφαλιστικές εταιρείες, από εφάπαξ
ασφαλιστικών οργανισμών και γενικά εισοδήματα που δεν φορολογούνται.

7 Απόθεμα από εισοδήματα των προηγουμένων 10 έως 15 ετών τα οποία
έχουν φορολογηθεί ή απαλλάχθηκαν από το φόρο νόμιμα. 
Πρέπει να υπάρχουν στοιχεία που να αποδεικνύουν το περίσσευμα εισοδήματος από
τα προηγούμενα χρόνια (αντίγραφα φορολογικών δηλώσεων κ.λπ.) και να
επισυναφθεί αναλυτική κατάσταση όπου να αναφέρεται από ποιες χρονιές
προέρχεται το εισόδημα.

Πώς υπολογίζεται

Για να βρεθεί το εισόδημα που περισσεύει από τα προηγούμενα χρόνια η Εφορία
αφαιρεί το ποσό εκείνο που αναλογεί στα τεκμήρια του φορολογουμένου κι αν δεν
υπάρχουν αφαιρεί για κάθε χρόνο ποσό 1 εκατ. δρχ. από το δηλωθέν εισόδημα.

Υπενθυμίζεται ότι τα τεκμήρια δεν εφαρμόζονται όταν η διαφορά τους με το
δηλωθέν εισόδημα είναι μικρότερη από 20%, ενώ για κάθε ένα τεκμήριο διαβίωσης
(αυτοκίνητο, σκάφος κ.λπ.), πέρα από το δεύτερο, το ποσό της δαπάνης
προσαυξάνεται κατά 10%.


Με απόφαση του υφυπουργού Οικονομικών Γ. Δρυ αναπροσαρμόζεται το κατώτατο
καθαρό ποσό εισοδήματος που πρέπει να δηλώσουν φέτος στην Εφορία οι
επιχειρήσεις που εκμεταλλεύονται φορτηγά αυτοκίνητα δημόσιας χρήσης.

Το καθαρό εισόδημα, ανάλογα με τον οδηγό και το ωφέλιμο φορτίο του
αυτοκινήτου, καθορίζεται ως ακολούθως:

Τα ποσά αυτά μειώνονται κατά 20% αν η επιχείρηση που εκμεταλλεύεται το φορτηγό
αυτοκίνητο δημόσιας χρήσης έχει την έδρα της σε πόλη με πληθυσμό κάτω από
200.000 κατοίκους.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16367N461</ED>
<ID>
ID:21166

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N46&aa=1</URL></REF>


Article

<CATEGORY>vin08</CATEGORY>

 <H2>Βαριά πρόστιμα για μη υποβολή δήλωσης ΦΜΑΠ
</H2>
Πρόστιμο μέχρι 1 εκατ. δρχ. και προσαυξήσεις φόρου κατά 150% θα πληρώσουν όσοι
δεν υπέβαλαν δήλωση Φόρου Μεγάλης Ακίνητης Περιουσίας το 1998 αν και ήταν
υπόχρεοι. Το υπουργείο Οικονομικών με εγκύκλιο που απέστειλε στις Εφορίες
ζητεί απ' αυτές να διασταυρώσουν τα στοιχεία ανάμεσα στις προσκλήσεις για
υποβολή δήλωσης ΦΜΑΠ που έλαβαν οι υπόχρεοι και στις δηλώσεις. Στη συνέχεια να
προχωρήσουν άμεσα στην επιβολή προστίμων και προσαυξήσεων σε όσους δεν
ανταποκρίθηκαν στις υποχρεώσεις τους.

Στην εγκύκλιο επισημαίνεται μάλιστα ότι αρκετοί φορολογούμενοι δεν έχουν
προσέλθει μέχρι σήμερα να υποβάλουν δήλωση ΦΜΑΠ αν και παρέλαβαν την σχετική
πρόσκληση το 1998. 
Οι οδηγίες

Για τις περιπτώσεις αυτές δίνονται οι εξής οδηγίες:

* Μετά την παρέλευση 30 ημερών από την ημερομηνία επίδοσης στον φορολογούμενο
της σχετικής πρόσκλησης του προϊσταμένου της Εφορίας, η υποβολή της δήλωσης
ΦΜΑΠ θεωρείται εκπρόθεσμη και επιβάλλεται πρόσθετος φόρος 5% για κάθε μήνα
καθυστέρησης, καθώς και πρόστιμο μέχρι 1 εκατ. δρχ. που δεν μπορεί να υπερβεί
το διπλάσιο του προκύπτοντος φόρου με βάση την αξία της ακίνητης περιουσίας.

* Σε περίπτωση παράλειψης υποβολής δήλωσης επιβάλλεται πρόσθετος φόρος 150%
επί του φόρου, την πληρωμή του οποίου θα απέφευγε ο υπόχρεος λόγω της μη
υποβολής της δήλωσης και καταλογίζεται με την πράξη.

Καμιά μεταβίβαση

Διευκρινίζεται ότι απαγορεύεται να συνταχθεί συμβόλαιο για μεταβίβαση ακινήτου
αν δεν επισυναφθεί από τον συμβολαιογράφο στο συμβόλαιο που συντάσσει
πιστοποιητικό του αρμόδιου εφόρου από το οποίο να προκύπτει ότι αυτός που
μεταβιβάζει το ακίνητο υπέβαλε δήλωση για την ακίνητη περιουσία του που
βρίσκεται στην Ελλάδα κατά την 1η Ιανουαρίου του έτους που γίνεται η
μεταβίβαση και ότι καταβλήθηκε ολόκληρος ο φόρος. Αν αυτός που μεταβιβάζει
ακίνητο δεν έχει υποχρέωση να υποβάλει δήλωση ΦΜΑΠ, υποβάλλει στην Εφορία
υπεύθυνη δήλωση στην οποία θα βεβαιώνεται ότι δεν έχει υποχρέωση να υποβάλει.

Ο φόρος που αναλογεί με βάση τη δήλωση ΦΜΑΠ καταβάλλεται σε τρεις ίσες
διμηνιαίες δόσεις, από τις οποίες η πρώτη καταβάλλεται με την υποβολή της
δήλωσης, οι δε υπόλοιπες την τελευταία εργάσιμη για τις δημόσιες υπηρεσίες
ημέρα των διμήνων που ακολουθούν.

Σε περίπτωση εκπρόθεσμης υποβολής της δήλωσης θα καταβάλλονται με την υποβολή
της οι ληξιπρόθεσμες κατά την ημερομηνία αυτή δόσεις, καθώς και ολόκληρο το
ποσό του πρόσθετου φόρου, που είναι 1,5% για κάθε μήνα καθυστέρησης επί του
συνολικού φόρου που προκύπτει με βάση την αξία της ακίνητης περιουσίας.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16367N462</ED>
<ID>
ID:21215

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N46&aa=2</URL></REF>


Article

<CATEGORY>vin08</CATEGORY>

 <H2>Αν ο ΑΦΜ σας λήγει σε 3... περάστε από την Εφορία για έλεγχο
</H2>
<AUTHOR>ΚΩΣΤΑΣ ΑΝΤΩΝΑΚΟΣ</AUTHOR>

Η μπίλια της Εφορίας αυτήν τη φορά στάθηκε στο 3 και αν είσθε ελεύθερος
επαγγελματίας, επιτηδευματίας ή έμπορος και ο αριθμός φορολογικού σας μητρώου
(ΑΦΜ) λήγει στο 3, τότε είσθε στη «μαύρη λίστα» της Εφορίας με τους υποψήφιους
για έλεγχο μέσα στο πρώτο εξάμηνο του έτους.

Με κατεπείγουσα εγκύκλιο ο υφυπουργός Οικονομικών Γ. Δρυς δίνει εντολή στις
Εφορίες να «επιλέξουν» για έλεγχο τις ανέλεγκτες φορολογικές υποθέσεις των
επιτηδευματιών που ο αριθμός φορολογικού μητρώου λήγει στο 3.

Επισημαίνει ακόμα ότι σε περίπτωση που ο αριθμός των υποθέσεων αυτών ανά
Εφορία είναι μεγαλύτερος του 10% των ελεγχόμενων συνολικά υποθέσεων κατά το
ίδιο διάστημα (από 1.1.99 έως 30.6.99), τότε θα επιλέγονται για έλεγχο οι
εκκρεμείς υποθέσεις με τα μεγαλύτερα ακαθάριστα έσοδα στη χρήση 1997.

Το ισχύον καθεστώς για περαίωση των ανέλεγκτων χρήσεων της τελευταίας
δεκαετίας με διαδικασίες συνοπτικού ελέγχου, προβλέπει ότι κατά προτεραιότητα
ελέγχονται οι υποθέσεις με μεγάλο φορολογικό ενδιαφέρον, ενώ ένα ποσοστό
5%-10% των επιλεγομένων για έλεγχο υποθέσεων επιλέγεται από τυχαίο δείγμα με
βάση το τελευταίο ψηφίο του ΑΦΜ των φορολογουμένων.

Οι περιπτώσεις των επιτηδευματιών και επιχειρήσεων που θα ελεγχθούν κατά
προτεραιότητα είναι οι ακόλουθες:

* δεν έχουν υποβληθεί δηλώσεις εισοδήματος ή ΦΠΑ ή άλλων φορολογικών στοιχείων

* υπάρχουν διαπιστωμένες παραβάσεις του Κώδικα Βιβλίων και Στοιχείων ή
πληροφορίες για φοροδιαφυγή

* παρουσιάζουν μεγάλα πιστωτικά υπόλοιπα ΦΠΑ που δεν δικαιολογούνται από το
είδος της δραστηριότητας

* στο παρελθόν έχουν κατασχεθεί βιβλία ή στοιχεία για παραβάσεις ή έχουν
δηλωθεί απώλειες των βιβλίων και στοιχείων

* έχουν δηλωθεί μεγάλα ποσά δαπανών από επιχειρήσεις παροχής υπηρεσιών ή
ελεύθερων επαγγελματιών

* τα καθαρά κέρδη δεν έχουν προκύψει με τη χρησιμοποίηση του προβλεπόμενου
συντελεστή καθαρού κέρδους

* υπάρχει διαφορά ανάμεσα στις δηλώσεις εισοδήματος και ΦΠΑ

* δεν υπάρχει συνάφεια μεταξύ των εμφανιζόμενων αριθμητικών και οικονομικών
μεγεθών της επιχείρησης ή του επιτηδευματία

* από τις δηλώσεις που υποβλήθηκαν προκύπτει χαμηλός συντελεστής μεικτού και
καθαρού κέρδους

* έχουν δηλωθεί μεγάλα εισοδήματα και οι υποθέσεις αυτές βρίσκονται στο όριο
της παραγραφής

* έχουν χορηγηθεί επιδοτήσεις και φοροαπαλλαγές με βάση τα κίνητρα του
αναπτυξιακού νόμου για πραγματοποίηση επενδύσεων.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16367N463</ED>
<ID>
ID:21253

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N46&aa=3</URL></REF>


Article

<CATEGORY>vin08</CATEGORY>

 <H5>ΘΕΣΣΑΛΟΝΙΚΗ, ΚΡΗΤΗ, ΛΑΡΙΣΑ «ΑΙΜΟΔΟΤΕΣ» ΤΟΥ ΧΡΗΜΑΤΙΣΤΗΡΙΟΥ
</H5><H2>Η περιφέρεια παίζει...
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Οι επενδυτές εκτός Αθηνών όχι μόνο συμμετέχουν στον επενδυτικό «πυρετό» που
έχει ξεσπάσει από τις αρχές του χρόνου στο Χρηματιστήριο Αξιών Αθηνών, αλλά
πολλές φορές τον διαμορφώνουν, καθώς υπολογίζεται ότι καλύπτουν το 40% περίπου
των κεφαλαίων που τοποθετούνται στην οδό Σοφοκλέους. 
Από τα 2 τρισ. δραχμές στα οποία ανήλθε ο συνολικός τζίρος τον Ιανουάριο, τα
800 δισ. δραχμές προήλθαν από επενδυτές εκτός των τειχών. Τα συμπεράσματα αυτά
προκύπτουν από εκτιμήσεις χρηματιστών στην Αθήνα και στην επαρχία, αλλά και
από Εταιρείες Λήψης και Διαβίβασης Εντολών (ΕΛΔΕ) στην επαρχία.

Το ποσοστό συμμετοχής των κεφαλαίων από μεγάλες πόλεις εκτός της Αθήνας στην
αγορά του Χρηματιστηρίου Αξιών Αθηνών αυξήθηκε σημαντικά τον Ιανουάριο, ενώ
εκτιμάται ότι θα αυξηθεί περαιτέρω στο επόμενο διάστημα. Οι αναλυτές στηρίζουν
αυτή την εκτίμηση στην αποκλιμάκωση των επιτοκίων και στην αναζήτηση πρόσθετου
εισοδήματος από τις επενδύσεις. Σύμφωνα με τις ίδιες πηγές, τα περισσότερα
κεφάλαια από τα μεγάλα αστικά κέντρα εκτός της πρωτεύουσας προέρχονται από
καταθέσεις και ένα πολύ μικρό ποσοστό από δανεικά.

Ο κ. Αναστάσιος Σιαφάκας, αντιπρόεδρος της αθηναϊκής χρηματιστηριακής
εταιρείας Κερδώος Ερμής, εκτιμά ότι οι επενδυτές αυτοί σήμερα συμμετέχουν σε
μεγαλύτερο βαθμό στο Χρηματιστήριο Αθηνών. 
«Τα χρήματα που επενδύονται κατά το τελευταίο διάστημα στο χρηματιστήριο
προέρχονται, κυρίως, από περιοχές εκτός Αθηνών», λέει χαρακτηριστικά και συμπληρώνει:

«Το μεγαλύτερο μέρος των χρημάτων αυτών προέρχεται από καταθέσεις, καθώς
σήμερα αναζητείται πρόσθετο εισόδημα, λόγω της μείωσης των επιτοκίων».

Το μεγαλύτερο μέρος των κεφαλαίων αυτών προέρχεται από τη Θεσσαλονίκη, την
Κρήτη και τη Λάρισα. Ενδεικτικά αναφέρονται μερικές περιοχές και τα αντίστοιχα
κεφάλαια που επενδύονται στο χρηματιστήριο.

* Θεσσαλονίκη: Ο υπεύθυνος του υποκαταστήματος της Contalexis Financial
Services στη Θεσσαλονίκη κ. Κωνσταντίνος Αντωνίου τονίζει στα «ΝΕΑ» ότι «ο
τζίρος της εταιρείας στη Θεσσαλονίκη τον Ιανουάριο ανήλθε σε 17 δισ. δραχμές».
Ο κ. Παναγιώτης Κονταλέξης της ομώνυμης εταιρείας στην Αθήνα διατύπωσε την
εκτίμηση ότι τα κεφάλαια που έχουν επενδυθεί στο χρηματιστήριο από τη
Θεσσαλονίκη εκτιμώνται σε 150 δισ. δραχμές περίπου.

* Λάρισα: Από την ΕΞΕΛ Επενδυτική ο πρόεδρος της εταιρείας κ. Ααρών
Φελλούς τονίζει ότι ο τζίρος της εταιρείας του τον Ιανουάριο ήταν 1,4 δισ.
δραχμές και εκτιμά ότι το σύνολο των κεφαλαίων από την περιοχή της Λάρισας
ανέρχεται σε 100 δισ. δραχμές, περίπου.

* Κρήτη: Από την Alpha Χρηματιστηριακή ο κ. Ορφανουδάκης εκτιμά ότι ο
μηνιαίος τζίρος που γίνεται στο χρηματιστήριο από κεφάλαια που προέρχονται από
το νησί ανέρχεται σε 50 δισ. δραχμές περίπου. Όμως υπάρχουν και άλλες
εκτιμήσεις για το ύψος των κεφαλαίων, οι οποίες «μιλούν» για επενδύσεις που
φτάνουν τα 140 δισ. δραχμές τον μήνα.

* Καστοριά: Ο κ. Βασίλειος Βασιλείου, πρόεδρος και διευθύνων σύμβουλος
της West Capital Επενδυτική ΑΕΛΔΕ, διατύπωσε την εκτίμηση ότι το σύνολο των
κεφαλαίων από την περιοχή που έχουν επενδυθεί στην οδό Σοφοκλέους ανέρχονται
σε περίπου 6 δισ. δραχμές.

* Καρδίτσα: Ο κ. Ηλίας Γεωργίου της First Capital ΑΕΛΔΕ διατυπώνει την
εκτίμηση ότι σε όλη την περιοχή έχουν επενδυθεί στο χρηματιστήριο 2 δισ. δραχμές.

* Κατερίνη: Ανάπτυξη ΑΕΛΔΕ. Ο κ. Αθανασάκης από την Ανάπτυξη ΑΕΛΔΕ
αναφέρει ότι τα επενδυμένα κεφάλαια στο Χρηματιστήριο Αξιών Αθηνών τον
Ιανουάριο ανέρχονται σε 15 δισ. δραχμές.

* Τρίπολη: Από τη ΝΟΥΣ ΑΕΛΔΕ ο κ. Ιωάννης Μάνος υπολογίζει ότι από την
περιοχή του προήλθαν τον Ιανουάριο 15 δισ. δραχμές περίπου.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16367N471</ED>
<ID>
ID:21167

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N47&aa=1</URL></REF>


Article

<CATEGORY>vin08</CATEGORY>

 <H5>Συγκράτησαν νέα άνοδο της δραχμής
</H5><H2>Έβαλε πλώρη για τις 3.500 μονάδες το Χρηματιστήριο!
</H2>
Ένα ακόμη φράγμα έσπασε χθες ο Γενικός Δείκτης τιμών μετοχών του
Χρηματιστηρίου Αξιών Αθηνών. Από τα πρώτα λεπτά της χθεσινής συνεδρίασης ο
Γενικός Δείκτης «έσπασε» το φράγμα των 3.400 μονάδων. Τελικά έκλεισε στις
3.466,95 μονάδες, σημειώνοντας αύξηση κατά 2,18%. Ο συνολικός τζίρος κυμάνθηκε
σε υψηλά επίπεδα και διαμορφώθηκε στα 160,7 δισ. δραχμές.

Ανοδικές τάσεις επικράτησαν σε όλη την αγορά, αφού όλοι οι επιμέρους δείκτες
έκλεισαν με άνοδο και με την ένδειξη «αγοραστές». Όμως με οριακή μείωση
(-0,6%) και με την ένδειξη «πωλητές» έκλεισε μόνον ο δείκτης των ασφαλιστικών
εταιρειών. Σύμφωνα με χρηματιστηριακές πηγές, η μείωση του δείκτη των
ασφαλειών οφείλεται στη ρευστοποίηση κερδών της περασμένης εβδομάδας, όταν ο
εν λόγω δείκτης είχε αυξηθεί κατά 7,31%.

Κατά τη χθεσινή συνεδρίαση, τη μεγαλύτερη αύξηση παρουσίασε ο δείκτης των
βιομηχανικών επιχειρήσεων (+5,05%) και των κατασκευαστικών εταιρειών (+4,51%).
Σχετικά υποτονικός ήταν χθες ο κλάδος των Τραπεζών, των οποίων ο δείκτης
αυξήθηκε κατά 1,02% και διαμορφώθηκε στις 7.537,07 μονάδες.

Χρηματιστές μάς ανέφεραν ότι η χθεσινή άνοδος προήλθε κυρίως από ιδιώτες
επενδυτές. Η παρουσία των θεσμικών επενδυτών δεν ήταν έντονη, ενώ μερικοί
προχώρησαν σε ρευστοποιήσεις.

Στον πίνακα με τις δέκα πρώτες μετοχές με τη μεγαλύτερη αύξηση στην τιμή τους
κατά τη χθεσινή συνεδρίαση ήταν οι μετοχές των εταιρειών Νίκος Γκάλης,
Πλαστικά Μεκεδονίας, Παντεχνική, Σωληνουργία Κορίνθου, Πουλιάδης,
Σαραντόπουλος, Δέλτα, Τσιμέντα Χάλυψ, Intracom και Hellas Can. Με limit down
(-8%) έκλεισε η μετοχή της ΑΛΚΕΡ ΑΕΜΕΤ.


Εισροές ξένων κεφαλαίων ποσού 100-110 εκατ. ευρώ πραγματοποιήθηκαν χθες. Η
Τράπεζα της Ελλάδος παρενέβη στην αγορά συναλλάγματος και αγόρασε το
συνάλλαγμα. Όπως τόνισαν στα «ΝΕΑ» τραπεζικά στελέχη, η Τράπεζα της Ελλάδος
αγόρασε το συνάλλαγμα σε υψηλή τιμή, δηλαδή στις 322,80 δραχμές ανά ευρώ.

Σύμφωνα με τις ίδιες πηγές, αυτή η κίνηση της Τραπέζης της Ελλάδος έγινε για
να συγκρατήσει την ενίσχυση της ισοτιμίας της δραχμής. Έτσι, παρά τις εισροές
των 100 εκατ. ευρώ περίπου, η τιμή fixing της δραχμής έναντι του ευρώ
διαμορφώθηκε χθες στις 321,95 δραχμές έναντι 322,02 δραχμών την περασμένη Παρασκευή.

Στη διατραπεζική αγορά δραχμών επικρατούν πτωτικές τάσεις στα επιτόκια,
κυρίως, λόγω της υψηλής ρευστότητας που υπάρχει στο σύστημα και της πεποίθησης
της αγοράς ότι η Τράπεζα της Ελλάδος θα μειώσει τα επιτόκιά της.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N47</CAT>
<ED>
Κωδικός άρθρου: A16367N472</ED>
<ID>
ID:21216

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N47&aa=2</URL></REF>


Article

<CATEGORY>vin08</CATEGORY>

 <H5>ΕΞΙ ΑΛΛΑΓΕΣ ΣΤΗΝ ΑΣΦΑΛΙΣΗ ΤΩΝ ΑΓΡΟΤΩΝ
</H5><H5>Θα ζητήσουν βοηθητική σύνταξη
</H5><H2>Από τα 18 στον ΟΓΑ
</H2>
Έξι διατάξεις του νέου ασφαλιστικού νόμου 2676/99, που αφορούν την ασφάλιση
των αγροτών, τέθηκαν σε ισχύ από τον ΟΓΑ. Οι νέες ρυθμίσεις προβλέπουν τα εξής:

Στην ασφάλιση του ΟΓΑ μπορούν να υπάγονται οι αγρότες που έχουν συμπληρώσει το
18ο έτος της ηλικίας τους, αντί του 21ου έτους που ίσχυε μέχρι σήμερα.

* Από τις 2-9-98 ασφαλίζονται στον ΟΓΑ οι εργάτες γης που ήταν ασφαλισμένοι
στο ΙΚΑ. Επίσης ασφαλίζονται προαιρετικά στον Κλάδο Κύριας Ασφάλισης Αγροτών
οι απασχολούμενοι σε αγροτικές εργασίες οι οποίοι είναι και συνταξιούχοι, από
έμμεσο δικαίωμα, από άλλο φορέα.

* Τη σύνταξη του ανασφάλιστου υπερήλικα που χορηγείται από τον ΟΓΑ δικαιούνται
κατ' εξαίρεση τα ανασφάλιστα άτομα που παίρνουν βοήθημα ή σύνταξη, ίδια ή
μικρότερη της σύνταξης του ΟΓΑ του Ν. 4169/61. Στην περίπτωση ζευγαριού ισχύει
αν παίρνει ο ένας ή και οι δύο σύζυγοι σύνταξη ή βοήθημα, από οποιαδήποτε
πηγή, μικρότερο της σύνταξης του ΟΓΑ.

* Οι ανταποκριτές του ΟΓΑ παίρνουν την εφάπαξ αποζημίωσή τους κατά τον χρόνο
που απαλλάσσονται από τα καθήκοντά τους, ενώ για τον πλεονάζοντα χρόνο
υπηρεσίας, πέραν της τετραετίας, καταβάλλεται ανάλογο ποσοστό αποζημίωσης.

* Από τις διατάξεις του άρθρου 62 του Ν. 2676/99 σχετικά με τη σύνταξη
εξαιτίας θανάτου, εξαιρούνται οι ασφαλισμένοι και συνταξιούχοι του ΟΓΑ.

* Τα βιβλιάρια υγείας του ΟΓΑ, που κατέχουν οι εν ενεργεία ασφαλισμένοι καθώς
και τα προστατευόμενα μέλη αυτών, θα ισχύουν χωρίς θεώρηση μέχρι τις 31/3/99.


Την καταβολή βοηθητικής σύνταξης ύψους 250.000 δρχ. ζητούν οι
εκπρόσωποι των συνταξιούχων με αφορμή τη συνάντηση που θα έχουν την Πέμπτη
στις 10 π.μ. εκπρόσωποί τους με τον Πρωθυπουργό κ. Κ. Σημίτη. Στη συνάντηση
αυτή θα ανακοινωθούν τα μέτρα που παίρνει η κυβέρνηση για την ανακούφιση των
χαμηλοσυνταξιούχων (επίδομα, μείωση στο κόστος των φαρμάκων κ.ά.).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16367N481</ED>
<ID>
ID:21168

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N48&aa=1</URL></REF>


Article

<CATEGORY>vin08</CATEGORY>

 <H2>Νέες μειώσεις επιτοκίων από 2 τράπεζες
</H2>
Σε μειώσεις επιτοκίων προχώρησαν η Xiosbank και η Τράπεζα Κύπρου. Η
Xiosbank μείωσε το επιτόκιο του καταθετικού λογαριασμού Χiosαλμα σε 8,75% από
9%. Αμετάβλητο παρέμεινε το Βασικό Επιτόκιο Επιχειρηματικής Πίστης, στο 17%. Η
Τράπεζα Κύπρου μείωσε τα επιτόκια των στεγαστικών δανείων σε ευρώ και σε
δραχμές. Το επιτόκιο του δραχμικού στεγαστικού δανείου διαμορφώθηκε σε 12,75%
(κυμαινόμενο), του στεγαστικού δανείου με σταθερό επιτόκιο για τα πρώτα 3 έτη
στο 8,75% και για τα πρώτα 5 έτη στο 8%. Το βασικό επιτόκιο χορήγησης για
στεγαστικό δάνειο σε ευρώ μειώθηκε σε 4,25%. <REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16367N482</ED>
<ID>
ID:21217

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N48&aa=2</URL></REF>


Article

<CATEGORY>vin08</CATEGORY>

 <H2>Κάτι κινείται για να πληρωθούν οι φαρμακοποιοί από το Δημόσιο...
</H2>
Αποφάσεις για λύση του προβλήματος των χρεών προς τους φαρμακοποιούς ­ από
συνταγές ασφαλισμένων του Δημοσίου ­ ελήφθησαν χθες σε σύσκεψη που έγινε υπό
την προεδρία του κ. Ν. Χριστοδουλάκη και με τη συμμετοχή της ΑΔΕΔΥ, του
υφυπουργού Υγείας - Πρόνοιας κ. Ν. Φαρμάκη και της νομάρχου Αθηνών κ. Μ. Μπεσμπέα.

Ειδικότερα κατά τη σύσκεψη αποφασίστηκαν τα εξής:

* Η κύρια καθυστέρηση οφείλεται στη μεγάλη διάρκεια των ιατρικών και
υγειονομικών ελέγχων που διενεργούνται πριν υποβληθούν για πληρωμή στις
υπηρεσίες του υπουργείου Οικονομικών. Για τη σύντμηση του χρόνου αυτού θα
υπάρξει νέος τύπος επιλεκτικών ελέγχων που θα πραγματοποιούν οι Διευθύνσεις
Υγιεινής των Νομαρχιών.

Συγκεκριμένα, ο έλεγχος των συνταγών θα γίνεται δειγματοληπτικά για κάθε
φαρμακείο και όχι στο σύνολο των συνταγών, όπως γίνεται έως σήμερα.

* Θα συντομευθεί ο χρόνος διάθεσης των κονδυλίων από το υπουργείο Οικονομικών
προς τις Νομαρχίες σε εκείνες τις περιπτώσεις που εμφανίζουν σήμερα μία
στενότητα πληρωμών.

* Το ακριβές περιεχόμενο και το είδος των συμβάσεων μεταξύ Δημοσίου και
φαρμακείων θα το εξετάσει ο δημιουργούμενος Οργανισμός Περίθαλψης Ασφαλισμένων
του Δημοσίου.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16367N483</ED>
<ID>
ID:21254

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N48&aa=3</URL></REF>


Article

<CATEGORY>vin08</CATEGORY>

 <H2>Οι μηχανικοί «καταλαμβάνουν» αύριο το κέντρο
</H2>
Εικοσιτετράωρη πανελλαδική απεργία έχουν εξαγγείλει για αύριο Τετάρτη οι
περίπου 7.000 διπλωματούχοι μηχανικοί που εργάζονται στο Δημόσιο, την Τοπική
Αυτοδιοίκηση και τα ΝΠΔΔ. Οι μηχανικοί, που θα συγκεντρωθούν έξω από το
υπουργείο Περιβάλλοντος - Χωροταξίας και Δημοσίων Έργων, στην οδό Χαρ.
Τρικούπη 182, για να κάνουν πορεία μέχρι την Πλατεία Συντάγματος στο υπουργείο
Εθνικής Οικονομίας, ζητούν να τους καταβληθούν δεδουλευμένες αποδοχές 1997 και
1998. Επίσης τον εκσυγχρονισμό των τεχνικών υπηρεσιών της χώρας και να
σταματήσει η κατασκευή των δημοσίων έργων με τη μέθοδο της δημιουργίας
ανωνύμων εταιρειών από το Δημόσιο.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16367N484</ED>
<ID>
ID:21278

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N48&aa=4</URL></REF>


Article

<CATEGORY>vin08</CATEGORY>

 <H2>Κέρδη και βραβεία στη Γενική - ΑΕΔΑΚ
</H2>
Τα 148,7 δισεκατομμύρια δραχμές έφτασαν στο τέλος του 1998 τα υπό διαχείριση
κεφάλαια της Γενικής Ανώνυμης Εταιρείας Διαχείρισης Αμοιβαίων Κεφαλαίων
(ΑΕΔΑΚ), ενώ τα κέρδη της ξεπέρασαν τα 340 εκατομμύρια Τα αποτελέσματα
ανακοινώθηκαν σε εκδήλωση που πραγματοποίησε η Γενική Τράπεζα, κατά τη
διάρκεια της οποίας βραβεύτηκαν οι πωλητές αμοιβαίων κεφαλαίων που διακρίθηκαν
το 1998.

Ο πρόεδρος του ομίλου της Γενικής Τράπεζας κ. Γ. Δασκαλάκη αναφέρθηκε στην
αύξηση κεφαλαίου που ετοιμάζεται για τους επόμενους μήνες, για τη
χρηματιστηριακή εταιρεία που θα λειτουργήσει μέσα στο επόμενο δίμηνο και την
τεχνική εταιρεία που θα λειτουργήσει τον Μάρτιο.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16367N485</ED>
<ID>
ID:21290

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N48&aa=5</URL></REF>


Article

<CATEGORY>vin08</CATEGORY>

 <H2>Η Βόλβο φλερτάρει τα φορτηγά της Νέιβισταρ
</H2>
Η σουηδική αυτοκινητοβιομηχανία Βόλβο εξετάζει το ενδεχόμενο να αγοράσει την
αμερικανική Νέιβισταρ, που αποτελεί τον μεγαλύτερο ανταγωνιστή της στην
αμερικανική αγορά φορτηγών αυτοκινήτων, μετέδωσε χθες η σουηδική κρατική τηλεόραση.

Επικαλούμενη ρεπορτάζ των «Φαϊνάνσιαλ Τάιμς», η κρατική τηλεόραση στη
Στοκχόλμη ανέφερε ότι η Βόλβο προτίθεται να διαθέσει περίπου τρία
δισεκατομμύρια δολάρια για την εξαγορά της Νέιβισταρ που εκτός από φορτηγά
κατασκευάζει και λεωφορεία.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16367N486</ED>
<ID>
ID:21299

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N48&aa=6</URL></REF>


Article

<CATEGORY>vin08</CATEGORY>

 <H5>Λαθραία τσιγάρα σε φορτίο με πορτοκάλια
</H5><H5>Φιλίππου αντί Νεκταρίου
</H5><H2>ΚΑΙ ΑΥΤΑ...
</H2><H2></H2>
<H3></H3>Νέο φορτίο με λαθραία τσιγάρα εντόπισε σε φορτηγό το ΣΔΟΕ στο λιμάνι της
Πάτρας, τη στιγμή που αυτό ετοιμαζόταν να επιβιβαστεί σε οχηματαγωγό με τελικό
προορισμό την Ολλανδία. Όπως αναφέρεται σε ανακοίνωση του ΣΔΟΕ, αυτή τη φορά
(πριν από τέσσερις ημέρες εντοπίστηκε αντίστοιχο φορτίο στο λιμάνι του
Πειραιά) οι λαθρέμποροι χρησιμοποίησαν νέα μεθοδολογία και έκρυψαν τα τσιγάρα
μέσα σε φορτίο με πορτοκάλια.

Το φορτηγό είχε γερμανικές πινακίδες (SB-ΡΡ-118/SB-ΡΡ-119) με οδηγό τον Sven
Mafred Rfund και συνοδηγό τον γιο του. Συνολικά κατασχέθηκαν 400.000 πακέτα
τσιγάρα Regal αγγλικής προέλευσης τα οποία εκτιμάται ότι είχαν φτάσει στην
Ελλάδα προφανώς μέσω τρίτης χώρας. Τελικός προορισμός ήταν η αγορά της Ολλανδίας.

Οι δασμοί που αναλογούν και θα χάνονταν αν γινόταν λαθραία η διάθεση
ανέρχονται στο ποσό των διακοσίων πενήντα εκατομμυρίων (250.000.000) περίπου.
Κατά το διάστημα Οκτωβρίου 1998 έως σήμερα το ΣΔΟΕ έχει κατασχέσει περισσότερα
από 3.500.000 πακέτα τσιγάρων που προορίζονταν για την ελληνική και κοινοτική
αγορά με αναλογούντες δασμούς 1.800.000.000 δρχ. περίπου.

Ο Κ. Φιλίππου, νέος γενικός διευθυντής της Εθνικής Ασφαλιστικής

Νέος γενικός διευθυντής της Εθνικής Ασφαλιστικής ανέλαβε χθες με απόφαση του
Δ.Σ. της εταιρείας ο Κων. Φιλίππου, μέχρι πρότινος αναπληρωτής γενικός
διευθυντής, ο οποίος διαδέχεται τον κ. Μιλτ. Νεκτάριο που αναλαμβάνει τη
διοίκηση του ΙΚΑ.

Ο κ. Φιλίππου είναι πτυχιούχος της ΑΣΟΕΕ και μέλος επί 23 χρόνια της μεγάλης
ασφαλιστικής οικογένειας του Ομίλου της Εθνικής Τράπεζας. Έπαιξε μεταξύ άλλων
πρωταγωνιστικό ρόλο στη συγχώνευση Εθνικής Ασφαλιστικής - Αστέρα από τη θέση
του γενικού διευθυντή και διευθύνοντος συμβούλου του Αστέρα την οποία ανέλαβε
το 1997. Διατελεί μεταξύ άλλων πρόεδρος της Διαχειριστικής Επιτροπής του
Επικουρικού Κεφαλαίου. Ακόμη, κατέχει τις θέσεις του μέλους του Δ.Σ. της
Audatex Hellas και της Επιτροπής Ατυχημάτων της ΕΑΕΕ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16367N487</ED>
<ID>
ID:21305

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N48&aa=7</URL></REF>


Article

<CATEGORY>vin08</CATEGORY>

 <H5>ΕΚΑΤΟΝΤΑΔΕΣ ΠΙΛΟΤΟΙ ΤΗΣ AMERICAN AIRLINES «ΔΗΛΩΣΑΝ ΑΣΘΕΝΕΙΣ»
</H5><H2></H2><H2>Οι αλαζόνες δεν πετούν
</H2>
Ένας πιλότος της American Airlines εργάζεται περίπου 14 ημέρες το μήνα και
μπορεί να κερδίσει περισσότερα από 200.000 δολάρια (60 εκατομμύρια δραχμές) το
χρόνο. 
Η απεργία. Επιβάτες καθηλωμένοι στο διεθνές αεροδρόμιο του Σικάγου από την
απεργία των πιλότων της American Airlines

Υποχρεωμένος από την αμερικανική νομοθεσία, αποσύρεται από την ενεργό δράση
στα εξήντα του, παίρνει ισόβια σύνταξη και εφάπαξ που σε μερικές περιπτώσεις
φτάνει τα 3 εκατομμύρια δολάρια. Παρ' όλ' αυτά, εκατοντάδες πιλότοι της
εταιρείας «δήλωσαν ασθενείς» την περασμένη εβδομάδα, προκαλώντας χιλιάδες
ματαιώσεις πτήσεων και προβλήματα σε χιλιάδες επιβάτες.

Η κινητοποίηση των πιλότων δεν είναι κάτι ασυνήθιστο. Τον περασμένο
Σεπτέμβριο, πιλότοι που απεργούσαν καθήλωσαν στο έδαφος για τρεις εβδομάδες τα
αεροπλάνα της Northwest.

Η ελίτ των πιλότων

Όμως, τι είναι αυτό που κάνει μια τάξη από τις πιο καλοπληρωμένες και σεβαστές
στην Αμερική να είναι τόσο μαχητική; Μερικές απαντήσεις μπορεί να αναζητηθούν
στον κρίσιμο ρόλο των πιλότων στην αεροπορική βιομηχανία και σε παλιότερες
συγκρούσεις με την εργοδοσία που άφησε στους πιλότους ένα βαθύ αίσθημα
δυσπιστίας για τη διοίκηση των εταιρειών. Πάντως, χρήσιμο είναι να ρίξει
κανείς μια ματιά στα ιδιαίτερα χαρακτηριστικά των ίδιων των πιλότων. Μέλη μιας
εξαιρετικά εξειδικευμένης ελίτ, οι πιλότοι, τόσο ως άτομα όσο και ως σύνολο,
συχνά επιδεικνύουν μιαν αυτοπεποίθηση που τα διοικητικά στελέχη των
αεροπορικών εταιρειών πιστεύουν ότι δεν απέχει πολύ από την αλαζονεία.
«Νομίζουν πως είναι το κέντρο του Σύμπαντος», λέει διοικητικό στέλεχος
εταιρείας που διαπραγματεύεται με απεργούς πιλότους. «Είναι άνθρωποι που
εκπαιδεύτηκαν να σκέφτονται μόνο το σωστό και το λάθος, το μαύρο και το άσπρο.
Δεν μπορούν να ανεχτούν τίποτα άλλο ανάμεσα σε αυτά τα δύο».

Δικαστική απόφαση

Πολλοί πιλότοι της American Airlines επέστρεψαν στα κόκπιτ την Κυριακή, όταν
δικαστήριο τους κάλεσε να τερματίσουν την απεργία τους και καταδίκασε το
σωματείο τους σε αποζημίωση 10 εκατομμυρίων δολαρίων προς την εταιρεία.

Σωματείο και εταιρεία επρόκειτο να συνεχίσουν χθες τις διαπραγματεύσεις για να
γεφυρώσουν τη βασική διαφορά τους: τις συνθήκες εργασίας που θα προκύψουν μετά
τη συγχώνευση της American με τη Reno Air. Από τον περασμένο Δεκέμβριο που
έγινε η εξαγορά, η American κρατάει τους 300 πιλότους της Reno με χαμηλότερους
μισθούς από αυτούς που πληρώνει στους δικούς της πιλότους. Οι πιλότοι της Reno
πληρώνονται τα μισά. Και οι συνάδελφοί τους της American φοβούνται ότι αυτό
είναι ένα κακό προηγούμενο, που θα μπορούσε να οδηγήσει και στη διάβρωση των
δικών τους αποδοχών.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16367N491</ED>
<ID>
ID:21169

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N49&aa=1</URL></REF>


Article

<CATEGORY>vin08</CATEGORY>

 <H2>Στη φάση των δεσμευτικών προσφορών ο διαγωνισμός για την Ολυμπιακή
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Το ενδιαφέρον «ικανού αριθμού» ξένων εταιρειών που επιθυμούν να αναλάβουν το
μάνατζμεντ της Ολυμπιακής Αεροπορίας προκάλεσε, σύμφωνα με κυβερνητικές πηγές,
ο πρόσφατος διεθνής διαγωνισμός που προκήρυξαν ­ μέσω συμβούλου ­ τα
συναρμόδια υπουργεία Μεταφορών και Εθνικής Οικονομίας.

Ύστερα από αυτό η όλη διαδικασία επιλογής του ξένου μάνατζερ, στον οποίο θα
ανατεθεί η διαχείριση της Ο.Α. για τα επόμενα δύο χρόνια, περνάει πλέον στην
επόμενη φάση.

Οι ίδιες κυβερνητικές πηγές χθες έκαναν λόγο «για ευχάριστες παρουσίες και
εκπλήξεις στον διαγωνισμό», χωρίς ωστόσο να αποκαλύπτουν τον αριθμό και τα
ονόματα των ξένων εταιρειών που εκδήλωσαν ενδιαφέρον.

Πάντως, αεροπορικοί κύκλοι ανέφεραν ότι μεταξύ των εταιρειών που έχουν
καταθέσει προσφορές βρίσκονται: η βρετανική Speedwing, θυγατρική της British
Airways, η γερμανική Lufthansa Consulting, η ελβετική Avicom της Swissair,
άλλη μία εταιρεία συμβούλων συνταξιούχων στελεχών της ολλανδικής KLM, η
American Airlines, καθώς και ένας οίκος συμβούλων από το Ισραήλ.

Η εταιρεία Salomon Smith Barney, που μαζί με την ΕΤΕΒΑ έχουν αναλάβει για
λογαριασμό της κυβέρνησης την αξιολόγηση των προσφορών, προχωρούν ήδη στην
προεπιλογή των ενδιαφερομένων, με βασικό κριτήριο τη φερεγγυότητά τους.

Στη συνέχεια, οι υποψήφιοι που θα επιλεγούν, αφού υπογράφουν συμφωνητικό
τήρησης εμπιστευτικότητας της διαδικασίας, θα κληθούν να καταθέσουν πλέον
δεσμευτική προσφορά για την Ο.Α., η οποία θα περιλαμβάνει λεπτομέρειες και
χρονοδιαγράμματα υλοποίησής της, καθώς και ένα πρώτο σχέδιο σύμβασης διαχείρισης.

Μετά την υποβολή των δεσμευτικών προσφορών θα ξεκινήσει σύντομη περίοδος
διευκρινίσεων και συνεντεύξεων, στη διάρκεια της οποίας θα αναδειχτεί ο ξένος
μάνατζερ που θα αναλάβει το μάνατζμεντ της Ο.Α.

Οι εργαζόμενοι της Ο.Α. από την πλευρά τους, παρότι δεν επιθυμούν την είσοδο
ξένου μάνατζερ στην εταιρεία, δεν δείχνουν διατεθειμένοι να τραβήξουν στα
άκρα, καθώς στις δύο μεγαλύτερες συνδικαλιστικές παρατάξεις (ΠΑΣΚΕ και ΔΑΚΕ)
υπάρχουν αλληλοσυγκρουόμενες απόψεις.

Χθες, στο έκτακτο συνέδριο της Ομοσπονδίας Σωματείων Πολιτικής Αεροπορίας
(ΟΣΠΑ) αποφασίστηκε η διοργάνωση μιας ανοιχτής συγκέντρωσης διαμαρτυρίας στο
γήπεδο του Μίλωνα (Νέα Σμύρνη), την 1η Μαρτίου. Ακόμα, αποφασίστηκε, στις 3
Μαρτίου να γίνει δεύτερη συγκέντρωση έξω από τα κεντρικά γραφεία της Ο.Α. στη
Λεωφόρο Συγγρού και να ακολουθήσει πορεία έως το Μέγαρο Μαξίμου.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16367N492</ED>
<ID>
ID:21218

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N49&aa=2</URL></REF>


Article

<CATEGORY>vin08</CATEGORY>

 <H2>Πάει για 3.500 μονάδες!
</H2><H2></H2>
Συνεχίσηκε η άνοδος των τιμών των μετοχών του Χρηματιστηρίου Αξιών Αθηνών κατά
τη χθεσινή συνεδρίαση. Ο Γενικός Δείκτης Τιμών έκλεισε στην ανώτατη
ενδοσυνεδριακή τιμή των 3.466,95 μονάδων, ενισχυμένος κατά 74,09 μονάδες ή
ποσοστό 2,18%, ενώ η μικρότερη ενδοσυνεδριακή τιμή σημειώθηκε στις 3.347,62
μονάδες. Ο FTSE/ΧΑΑ 20 έκλεισε στις 2.183,48 μονάδες, αυξημένος κατά 1,21%. Η
Παράλληλη Αγορά έκλεισε στις 310,22 μονάδες, σημειώνοντας άνοδο της τάξεως του
4,08%. Από τους επιμέρους Κλαδικούς Δείκτες την μεγαλύτερη άνοδο σημείωσε ο
κλάδος των Συμμετοχών με ποσοστό 6,41% ενώ πτώση σημείωσε μόνο ο κλάδος των
Ασφαλειών με ποσοστό 0,6%. Από τις 294 μετοχές που πραγματοποίησαν συναλλαγές,
213 σημείωσαν άνοδο, 70 παρουσίασαν πτώση και 11 παρέμειναν σταθερές, ενώ 133
έκλεισαν με αγοραστές και 117 με πωλητές. Η αξία συναλλαγών διαμορφώθηκε σε
160,535 δισ. δρχ. (30.971.461 τεμάχια). Αναλυτικά, τα 27.712.521 τεμάχια
συνολικής αξίας 149,175 δισ. δρχ. αφορούσαν στην Κύρια Αγορά, ενώ τα 3.258.940
τεμάχια συνολικής αξίας 11,360 δισ. δρχ. την Παράλληλη Αγορά. Τη μεγαλύτερη
αξία συναλλαγών παρουσίασαν οι Τράπεζες με 57,353 δισ. δρχ. (3.548.082
τεμάχια), ενώ ακολούθησαν οι Μεταλ/κες Επιχειρήσεις με 19,275 δισ. δρχ.
(3.648.095 τεμάχια).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16367N501</ED>
<ID>
ID:21170

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N50&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

282.706 
289.852 
282.563 
290.281 
ΜΑΡΚΟ ΓΕΡΜΑΝΙΑΣ

162.800 
166.915 
162.717 
167.161 
ΦΡΑΓΚΟ ΓΑΛΛΙΑΣ

48.541 
49.768 
48.517 
49.842 
ΛΙΡΑ ΑΓΓΛΙΑΣ

460.993 
472.646 
460.760 
473.345 
ΦΡΑΓΚΟ ΕΛΒΕΤΙΑΣ

199.506 
204.549 
199.405 
204.852 
ΦΡΑΓΚΟ ΒΕΛΓΙΟΥ

7.893 
8.093 
7.889 
8.105 
ΦΙΟΡΙΝΙ ΟΛΛΑΝΔΙΑΣ

144.488 
148.140 
144.415 
148.359 
ΛΙΡΕΤΤΑ ΙΤΑΛ. (ΑΝΑ
100) 
0.164 
0.169 
0.164

0.169 
ΚΟΡΩΝΑ ΔΑΝΙΑΣ

42.834 
43.916 
42.812 
43.981 
ΛΙΡΑ ΙΡΛΑΝΔΙΑΣ

404.295 
414.515 
404.091 
415.128 
ΣΕΛΙΝΙ ΑΥΣΤΡΙΑΣ

23.140 
23.725 
23.128 
23.760 
ΚΟΡΩΝΑ ΣΟΥΗΔΙΑΣ

35.837 
36.743 
35.819 
36.798 
ΚΟΡΩΝΑ ΝΟΡΒΗΓΙΑΣ

37.050 
37.986 
37.031 
38.043 
ΔΟΛΑΡΙΟ ΚΑΝΑΔΑ

189.354 
194.140 
189.258 
194.428 
ΔΟΛΑΡΙΟ ΑΥΣΤΡΑΛΙΑΣ

183.361 
187.996 
183.268 
188.274 
ΓΙΕΝ ΙΑΠΩΝΙΑΣ (ΑΝΑ
100) 
2.467 
2.530 
2.466

2.533 
ΛΙΡΑ ΚΥΠΡΟΥ

549.291 
563.176 
549.013 
564.009 
ΕΥΡΩ 
318.409 
326.457 
318.248 
326.940 
ΠΕΣΕΤΑ ΙΣΠΑΝΙΑΣ

1.914 
1.962 
1.913 
1.965 
ΕΣΚΟΥΔΟ ΠΟΡΤΟΓΑΛΙΑΣ

1.588 
1.528 
1.588 
1.631 
ΜΑΡΚΟ ΦΙΝΛΑΝΔΙΑΣ

53.552 
54.906 
53.525 
54.987


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.920 
Ελισάβετ 1974 και μεταγενέστερα: 19.920 
Παλαιάς κοπής: 19.350 
Πώληση: 21.060 
<REF><SOURCE>ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16367N511</ED>
<ID>
ID:21171

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Νέα Σελήνη που πραγματοποιείται σήμερα στο
ζώδιό σας και κάτω από την εκρηκτική επιρροή της έκλειψης ενδέχεται να
ανατρέψει τα μέχρι σήμερα «δεδομένα» της προσωπικής σας ζωής, φροντίστε λοιπόν
να αντιμετωπίσετε με ψυχραιμία τις αλλαγές που έρχονται.

ΙΧΘΥΕΣ

(19 Φεβρουαρίου - 20 Μαρτίου). Αφήστε το ένστικτό σας να οδηγήσει σε νέες
πρωτότυπες και ενδιαφέρουσες αλλαγές που ξεκινούν στη ζωή σας με τη σημερινή
Νέα Σελήνη και μην επιτρέψετε στον εαυτό σας να χαθεί μέσα σε σκέψεις
ηττοπάθειας, χρειάζεστε χαλάρωση και φυσική εκτόνωση αυτή την περίοδο.

ΚΡΙΟΣ

(21 Μαρτίου - 19 Απριλίου). Η Νέα Σελήνη πραγματοποιείται σήμερα στον άξονα
των προσδοκιών σας και σας οδηγεί στο να καταστρώσετε νέα πρωτοποριακά σχέδια
για την επίτευξή τους. Μην αφήσετε λοιπόν την επίδραση της σημερινής έκλειψης
να σας κρατά δέσμιους σε παλιές ιδέες και προκαταλήψεις που δεν οδηγούν πουθενά.

ΤΑΥΡΟΣ

(20 Απριλίου - 20 Μαΐου). Καθώς η Νέα Σελήνη σήμερα αλλά και η επίδραση της
έκλειψης Ηλίου ενδέχεται να φέρει επαναστατικές αλλαγές στον επαγγελματικό
τομέα, χειριστείτε με ψυχραιμία τα θέματα που προκύπτουν και αφήστε για
αργότερα την πραγματοποίηση της ανεξαρτητοποίησης που σας απασχολεί τελευταίως.

ΔΙΔΥΜΟΙ

(21 Μαΐου - 21 Ιουνίου). Καθώς η Σελήνη στρέφει όλο τον δυναμισμό σας προς την
ικανοποίηση των επαγγελματικών και κοινωνικών φιλοδοξιών σας, μην αφεθείτε
στην επίδραση που θα μπορούσε να φέρει η έκλειψη Ηλίου και αντιμετωπίσετε με
επιπολαιότητα κάποιες παρατηρήσεις ή αντιδράσεις υψηλά ιστάμενων προσώπων.

ΚΑΡΚΙΝΟΣ

(22 Ιουνίου - 22 Ιουλίου). Κάτω από την επίδραση της Νέας Σελήνης νιώθετε την
ανάγκη να ξεκαθαρίσετε υπάρχουσες εκκρεμότητες σε περιουσιακά και κληρονομικά
θέματα, οι λύσεις όμως έρχονται λίγο αργότερα. Προς το παρόν φροντίστε να
φανείτε ψύχραιμοι απέναντι στην αντίδραση που φέρνουν άτομα με συντηρητικές απόψεις.

ΛΕΩΝ

(23 Ιουλίου - 22 Αυγούστου). Η Νέα Σελήνη του μήνα, που συνοδεύεται από την
έκλειψη Ηλίου, φέρνει στο προσκήνιο διαφορές που υπάρχουν στις σχέσεις σας με
το αγαπημένο πρόσωπο ή κάποιο συνεργάτη σας, όμως δεν είναι η κατάλληλη στιγμή
να τεθούν θέματα κυριαρχίας καθώς οι ευθύνες βαραίνουν και τα δύο μέρη.

ΠΑΡΘΕΝΟΣ

(23 Αυγούστου - 23 Σεπτεμβρίου). Καθώς η Νέα Σελήνη του μήνα επηρεάζει τον
εργασιακό σας χώρο και τις ευθύνες της καθημερινότητας, αποφύγετε ενέργειες
που θα ωθήσουν σε διαμάχες. Τυχόν προβλήματα υγείας πρέπει να αντιμετωπιστούν
με ιδιαίτερη προσοχή.

ΖΥΓΟΣ

(24 Σεπτεμβρίου - 23 Οκτωβρίου). Χωρίς βεβαίως να παραμελείτε τις υποχρεώσεις
σας, η Νέα Σελήνη σάς δίνει τη δυνατότητα να ασχοληθείτε με κάποιο σπορ, με τη
γυμναστική ή γενικότερα με δημιουργικές ασχολίες που θα σας αναζωογονήσουν. Οι
γονείς πλησιάστε τα παιδιά σας με άμεσο, ειλικρινή και φιλικό τρόπο.

ΣΚΟΡΠΙΟΣ

(24 Οκτωβρίου - 22 Νοεμβρίου). Όσο και αν ενοχλείστε από την κατάσταση που
επικρατεί στο σπίτι και στις σχέσεις σας με τους δικούς σας ανθρώπους, κάτω
από τη Νέα Σελήνη που επηρεάζεται από την έκλειψη Ηλίου, σίγουρα δεν είναι η
κατάλληλη στιγμή να θίξετε τα κακώς κείμενα.

ΤΟΞΟΤΗΣ

(23 Νοεμβρίου - 21 Δεκεμβρίου). Επωφεληθείτε από την επίδραση της Νέας Σελήνης
του μήνα που πραγματοποιείται στο ζώδιο του Υδροχόου, για να βελτιώσετε την
ποιότητα των σχέσεών σας με τα αδέλφια και τους συγγενείς σας, με αμεσότητα
και ζωντάνια και μην επιτρέψετε σε πικρίες του παρελθόντος να σας απομακρύνουν
από τα αγαπημένα σας πρόσωπα.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Καθώς η Νέα Σελήνη δίνει έμφαση στον τομέα
των οικονομικών, ελέγξτε με προσοχή τις συμφωνίες, τους όρους και τις
λεπτομέρειες των υποθέσεών σας, γιατί υπάρχει κάποιος κίνδυνος ανατροπής των
ισορροπιών που υπάρχουν κάτω από την επίδραση της έκλειψης Ηλίου.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16367N521</ED>
<ID>
ID:21144

</ID><URL>http://ta-nea.dolnet.gr/neaweb/neafile.print_unique?e=A&f=16367&m=N52&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: ΑΠΟ ΤΗΝ Β' ΕΘΝΙΚΗ ΣΤΟ ΚΑΡΕ ΚΟΡΥΦΗΣ
</H5><H2>Πορεία θριάμβου
</H2>
ΣΟΥΠΕΡ Άρης! Με σκόρερ τους Γεωργιάδη και Ναγκόλι, νίκησε χθες (για δεύτερη
φορά) τον συμπολίτη ΠΑΟΚ με 2-0, και έφθασε στην τέταρτη θέση της βαθμολογίας
(ισοβαθμεί με τον ΠΑΟΚ αλλά έχει το πλεονέκτημα). Η επιστροφή του Άρη από τη
Β' Εθνική στη μεγάλη κατηγορία είναι εντυπωσιακή και τώρα βρίσκεται πολύ κοντά
στη συμμετοχή του σε ευρωπαϊκή διοργάνωση.

σελίδες
6-7
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16367O001</ED>
<ID>
ID:21172

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O00&aa=1</URL></REF>


Article

<CATEGORY>vin10</CATEGORY>

 <H5>ΡΕΠΟΡΤΑΖ
</H5><H2>Ακραία αλλά δίκαιη η αντίδραση του Βενγκέρ </H2>
σελίδα
5
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16367O002</ED>
<ID>
ID:21219

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O00&aa=2</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Και νέα κόντρα με Ιορντανέσκου </H2>
σελίδα 6
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16367O003</ED>
<ID>
ID:21255

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O00&aa=3</URL></REF>


Article

<CATEGORY>vin10</CATEGORY>

 <H5>1-0 ΤΗΝ ΠΡΟΟΔΕΥΤΙΚΗ
</H5><H2>Το τρένο του ΠΑΟ πέρασε και από Πάτρα </H2>
σελίδες 1, 2
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16367O004</ED>
<ID>
ID:21279

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O00&aa=4</URL></REF>


Article

<CATEGORY>vin10</CATEGORY>

 <H5>ΠΑΡΑΣΧΟΣ
</H5><H2>Το σκορ μπορούσε να ήταν μεγαλύτερο </H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16367O005</ED>
<ID>
ID:21291

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O00&aa=5</URL></REF>


Article

<CATEGORY>vin10</CATEGORY>

 <H2>Τρία σπορ </H2>
18.15 (Σκάι): Άρης - Βέντσπιλς (μπάσκετ),

20.20 (Supersport): Αγώνες Γιουρολύμπ (ιστιοπλοΐα) 
22.00 (ΕΤ3): Γουΐμπλεντον - Τότεναμ (ποδ.).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16367O006</ED>
<ID>
ID:21300

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΠΑΝΑΘΗΝΑΪΚΟΣ ΧΩΡΙΣ ΝΑ ΙΚΑΝΟΠΟΙΗΣΕΙ, ΛΥΓΙΣΕ 1-0 ΤΗΝ ΠΡΟΟΔΕΥΤΙΚΗ
</H5><H2>Νίκη και στην Πάτρα
</H2>
<H3>Το γκολ ο Λυμπερόπουλος, κορυφαίος ο Ασάνοβιτς, θέλει δουλειά ο Σέζαρ

</H3>
ΡΕΠΟΡΤΑΖ: Σελ 2
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16367O011</ED>
<ID>
ID:21173

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΕΚΤΗ ΣΕΡΙ ΕΠΙΤΥΧΙΑ ΣΤΟ ΠΡΩΤΑΘΛΗΜΑ ΧΩΡΙΣ ΟΜΩΣ ΝΑ ΙΚΑΝΟΠΟΙΗΣΕΙ
</H5><H5>Θα παίξω καλύτερα
</H5><H2>Και πάλι νικητής
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

* ΠΑΤΡΑ

ΣΤΟ ΙΔΙΟ μοτίβο ο Παναθηναϊκός, συνέχισε τις αλλεπάλληλες νίκες με άγχος, κόπο
και δυσκολία. Χθες, στο ουδέτερο γήπεδο της Παναχαϊκής, οι «πράσινοι» νίκησαν
την Προοδευτική με πέναλτι του Νίκου Λυμπερόπουλου (στο 69') και παρέμειναν σε
απόσταση αναπνοής από τον Ολυμπιακό.

Περίπου 5.000 θεατές παρακολούθησαν το ματς, που έγινε υπό συνεχή βροχή. Το
ντεμπούτο του Χούλιο Σέζαρ δεν ήταν κάτι το ιδιαίτερο, αφού ο Βραζιλιάνος
άσος, σε θέση λίμπερο, δεν είχε μεγάλη συμμετοχή στο παιχνίδι και φάνηκε
προσεκτικός στις δύσκολες φάσεις.

Παράστημα, τεχνική, άνεση, δυο πόδια. Ο Σέζαρ είναι προφανές ότι έχει
επηρεαστεί από την πολυήμερη αποχή του από τα γήπεδα. Αν δεν πάρει
πρωτοβουλίες δεν θα βοηθήσει την ομάδα του όσο επιθυμούν οι φίλοι, η διοίκηση
και ο προπονητής του Παναθηναϊκού.

Ο Παναθηναϊκός είχε πρόβλημα στην ανάπτυξη, αλλά παρ' όλα αυτά δημιούργησε
ευκαιρίες. Ο Ασάνοβιτς επέστρεψε στις καλές εμφανίσεις και ήταν ο καλύτερος
παίκτης του ΠΑΟ. Εντυπωσιακός ο Λαγωνικάκης. Διακρίθηκαν επίσης οι Γκούμας,
Καραγκούνης, Βαζέχα.

Η Προοδευτική αποδείχτηκε σκληρό καρύδι. Πάλεψε, αμύνθηκε οργανωμένα,
προσπάθησε να βγει στην κόντρα. Η ομάδα του Κορυδαλλού διαμαρτύρεται για το
εις βάρος της πέναλτι και ο βοηθός του Αλέφαντου, Νικολακάκος είπε ότι οι
διαιτητές κυνηγούν συστηματικά την Προοδευτική.

ΤΟ ΠΕΝΑΛΤΙ

Ο Νίκος Λυμπερόπουλος νίκησε από τα 11 βήματα τον Καρασσάβα και χάρισε στον
Παναθηναϊκό τους τρεις βαθμούς

Η επίμαχη φάση έγινε στο 69'. Ασάνοβιτς και Βαζέχα έπαιξαν το «1-2», ο Βαζέχα
μπήκε με δύναμη στην περιοχή και ο Πολίτης φάνηκε να του βρίσκει το πόδι. Ο
Τεβεκέλης έδειξε αμέσως το σημείο του πέναλτι και τιμώρησε με δεύτερη κίτρινη
(κόκκινη) τον Πολίτη, ο οποίος αποβλήθηκε.

Μετά το τέλος του ματς ο Πολίτης ορκιζόταν ότι δεν ακούμπησε το Βαζέχα, ενώ ο
Πολωνός φορ ήταν κατηγορηματικός ότι του βρήκε το πόδι!

Αυτή ήταν η έκτη σερί νίκη των «πρασίνων» στο πρωτάθλημα. Αλλά αν εξαιρέσουμε
το ματς με τον Πανσερραϊκό (για το Κύπελλο), ο ΠΑΟ ακόμη δεν έφτασε στο σημείο
απόδοσης που αρμόζει σε ομάδα κορυφής. Ελαφρυντικό οι συνεχείς μετακινήσεις
στην περιφέρεια. 
*** Με λάθη η διαιτησία του Τεβεκέλη. Στη φάση του πέναλτι, πάντως, δεν
ταλαντεύτηκε καθόλου...

Έδειξε κίτρινες στους: Μπασινά, Αγγελόπουλο, Παντελίδη, Ασάνοβιτς, Ντα Σίλβα.
Στο 69' απέβαλε με δεύτερη κίτρινη (κόκκινη) τον Πολίτη.

ΠΑΝΑΘΗΝΑΪΚΟΣ: Νικοπολίδης 8, Σέζαρ 6, Ασάνοβιτς 8, Γκούμας 7, Βαζέχα 7,
Βόκολος 6 (62' Κόλα), Μπασινάς 6, Κωνσταντινίδης 6 (46' Ντα Σίλβα 6),
Λυμπερόπουλος 6, Καραγκούνης 7 (76' Κιάσσος), Λαγωνικάκης 8.

ΠΡΟΟΔΕΥΤΙΚΗ: Καρασάββας 7, Πάντος 7, Πολίτης 6, Αγγελόπουλος 6,
Χουζούρης 7, Ντάγκας 7, Παντελίδης 6, Αλ Τζάχερ 6, Αλμανίδης 6, Προτάσοφ 6
(58' Ζαΐμι 88', Φούσκας), Ανδράλας 6.

<H3>ΣΕΖΑΡ: Υπόσχεση
</H3>
Ούτε ο ίδιος ο Χούλιο Σέζαρ δεν ήταν ικανοποιημένος από την απόδοσή του χθες

ΠΕΡΙΠΟΥ 5.000 φίλαθλοι, παρά τη συνεχή βροχή, παρακολούθησαν το ντεμπούτο του
Βραζιλιάνου άσου Χούλιο Σέζαρ στον χθεσινό αγώνα. Στο τέλος του ματς, ο Σέζαρ
δήλωσε: «Δεν είμαι πολύ ευχαριστημένος από την απόδοσή μου. Ασφαλώς μπορώ, και
θα παίξω καλύτερα στο άμεσο μέλλον. Περιμένω να επιστρέψει η ομάδα μας στο
Ολυμπιακό Στάδιο, όπου οι γηπεδικές συνθήκες είναι καλές για ποδόσφαιρο. Θέλω
να ευχαριστήσω τον Παναθηναϊκό που μου έδωσε την ευκαιρία να αγωνιστώ στην
ομάδα. Ο αγωνιστικός χώρος ήταν πολύ κακός, αλλά το σημαντικότερο είναι ότι ο
Παναθηναϊκός πήρε τους τρεις βαθμούς. Το πρώτο ματς είναι πάντα δύσκολο».

Πολίτης και Βαζέχα υπήρξαν πρωταγωνιστές της μοναδικής φάσης, που συζητήθηκε
και θα συζητηθεί. Μιλάμε για τη φάση του πέναλτι, όπου οι δύο παίκτες
εξέφρασαν διαφορετική άποψη. Είπε ο Πολίτης: «Δεν βρήκα καθόλου τον Βαζέχα.
Ούτε καν τον ακούμπησα. Αυτή όμως είναι η μοίρα των μικρών ομάδων».

Από την άλλη ο Βαζέχα επισήμανε: «Δεν το συζητώ, μου βρήκε καθαρά το πόδι και
καθόλου την μπάλα. Ήταν πέναλτι».

ΟΙ ΠΡΟΠΟΝΗΤΕΣ

Ο Βασίλης Δανιήλ δήλωσε: «Ήταν μια δύσκολη αναμέτρηση, η οποία έγινε
δυσκολότερη από τη στιγμή που δεν σκοράραμε γρήγορα. Ασκήσαμε πίεση, αλλά
αντιμετωπίσαμε μία μεθοδική άμυνα και μία ομάδα με γρήγορους παίκτες στις
αντεπιθέσεις. Ο Αλέφαντος έχει κάνει καλή δουλειά στην Προοδευτική, αλλά η
ομάδα του είχε και τύχη. Νικήσαμε δίκαια, αν και το παιχνίδι πήρε δραματική
μορφή. Παίζουμε πολλά ματς εκτός έδρας και σε ακατάλληλα γήπεδα. Συγχαρητήρια
στους παίκτες μου για την προσπάθεια». Σε ερώτηση για το ντεμπούτο του Σέζαρ
απάντησε: «Θα τον κρίνετε εσείς. Έχω πολύ καλή εικόνα για τον παίκτη, αφού τον
βλέπω στις προπονήσεις. Ο Σέζαρ συνέβαλε στη νίκη και θα συμβάλει στο μέλλον».

Ο βοηθός του Αλέφαντου, Σταύρος Νικολακάκος, τόνισε: «Είναι η δεύτερη
συνεχόμενη αγωνιστική, που έχουμε το ίδιο πρόβλημα. Χάσαμε και πάλι από τον
διαιτητή. Δεν χρειάζεται ο Παναθηναϊκός τέτοια μέσα για να νικήσει, είναι
μεγάλη ομάδα. Ο Αλέφαντος είχε στήσει πολύ καλά την Προοδευτική και αν ο
διαιτητής δεν σφύριζε το πέναλτι, θα παίρναμε την ισοπαλία. Θα πολεμήσουμε για
να μείνουμε στην κατηγορία. Ελπίζω να σταματήσει αυτό το κακό με τους διαιτητές».

*** Η κάρτα που πήρε ο Άγγελος Μπασινάς είναι η έκτη και δεν θα αγωνιστεί στο
ματς με τον Πανσερραϊκό στο Κύπελλο και τον Εθνικό Αστέρα στην Καισαριανή.

Εισιτήρια: 3.765 εισπράξεις - 10.600.200 δρχ.


<REF><SOURCE>ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16367O021</ED>
<ID>
ID:21177

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O02&aa=1</URL></REF>


Article

<CATEGORY>vin10</CATEGORY>

 <H5>ΜΠΛΑΧΙΝ: ΑΝ ΕΧΕΤΕ ΠΡΟΒΛΗΜΑΤΑ ΜΑΖΙ ΜΟΥ ΝΑ ΤΟ ΠΕΙΤΕ
</H5><H2>«Σοβαρευτείτε»
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Κατά τον Μπλαχίν, οι παίκτες της ΑΕΚ έχουν πρόβλημα σχέσεων

ΤΟ ΣΥΝΗΘΕΣ σκηνικό και χθες στη Νέα Φιλαδέλφεια. Αυτό δηλαδή που βλέπουμε μετά
τις εκτός έδρας αποτυχίες της ΑΕΚ. Τον Όλεγκ Μπλαχίν και τους (βασικούς)
παίκτες να αναζητούν το τι έφταιξε και τελικά, να μη βρίσκουν άκρη...

Άσχετα αν και χθες μίλησαν κοντά μία ώρα. Ίσως και παραπάνω! Όσοι έπαιξαν στη
Ριζούπολη, εκτός του Μέντεζ (αγωνίστηκε ελάχιστα και τι να πει...) και του
Νικολαΐδη. Ο Ντέμης απουσίασε λόγω βράβευσης στην Πάτρα, ενώ και η εκτίμηση
για το τραύμα του αναφέρει ότι πρόκειται για κάτι μυϊκό. Άρα, όχι ιδιαίτερα
σοβαρό. Να δούμε. Τι ειπώθηκε χθες; Ο Ουκρανός προπονητής ζήτησε πάλι από τους
παίκτες να πουν τι φταίει για την εμφάνιση κόντρα στον Απόλλωνα. Θεωρεί ότι
υπάρχει πρόβλημα στις μεταξύ τους σχέσεις και θέλει να τα βρουν. Μίλησε για
τις «γκέλες» με τις μικρές ομάδες και τις νίκες στα ντέρμπι. «Γιατί να έχουμε
εκεί μόνο πάθος; Ωραία, νικάμε πάμε για διασκέδαση. Αν έχετε πρόβλημα μαζί μου
να το πείτε. Δεν πάει άλλο, σοβαρευτείτε. Δεν πίστευα την απαράδεκτη εμφάνιση.
Χάλια». Οι ποδοσφαιριστές άκουσαν και είναι αλήθεια ότι έχουν παράπονα και από
τον προπονητή, ενώ και οι σχέσεις τους δεν βρίσκονται στο άριστα. Καταλογίζουν
ότι δεν τους «φτιάχνει» και θυμούνται ότι στο ημίχρονο του προχθεσινού ματς
όταν μπήκε ο Δ. Μελισσανίδης και είπε «παιδιά το πρωτάθλημα» και άλλα για
ανεβάσει το ηθικό, ο Μπλαχίν απάντησε «αν παίζουν έτσι, όχι πρωτάθλημα δεν
βλέπουμε, αλλά...». Αξίζει επίσης να τονιστεί το μεγάλο παράπονο των
Καλλιτζάκη-Μάρκου-Δώνη. Κοινό σημείο το παρελθόν τους στον Παναθηναϊκό, που
τους ρίχνει «με τη μια» βορά σε όσους θέλουν να αποδοκιμάζουν τους παίκτες.
«Προστατέψτε μας. Δεν γίνεται να φταίμε μόνον εμείς ή να χάνουμε μόνον εμείς.
Όλοι παίζουν και νικούν ή χάνουν. Δεν μπορεί να είμαστε μόνοι μας». Αυτό είναι
το μήνυμα προς όλους. Ο Μπλαχίν πιστεύει ότι πρέπει να παίξουν καλά για να
κερδίσουν ξανά τον κόσμο και λέει «παντού έτσι συμβαίνει». Σωστά, αλλά ας δει
με τη διοίκηση πώς θα καλυφθούν οι παίκτες που δεν ήταν οι μόνοι υπαίτιοι για
την ισοπαλία. Με τον Απόλλωνα η ΑΕΚ είχε πολλούς υστερήσαντες.

ΚΑΙ Ο ΡΕ

Χθες, μίλησε και ο Ρε. Ανάλογες καταστάσεις με τα άτυχα αποτελέσματα έρχονται
και στην Αγγλία, αλλά τόνισε ότι τα πάντα παίζονται. Κάτι ανάλογο δήλωσε
φεύγοντας από το γήπεδο: «Η διαφορά των τεσσάρων βαθμών είναι μικρή και μπορεί
να καλυφθεί σε έναν γύρο». Κέφι για κουβέντα είχε και ο Μπλαχίν. 
Σταμάτησε το αυτοκίνητο και έλεγε «είμαστε νοσοκομείο, να βλέπετε και πόσους
τραυματίες έχουμε ή ότι δεν κατεβάζω σε δεύτερο παιχνίδι την ίδια ενδεκάδα». Ο
Ουκρανός είχε και μάλλον πικρό χαμόγελο και όταν ρωτήθηκε, εξήγησε «να δούμε
ποιος θα γελάσει τελευταίος, γιατί όχι η ΑΕΚ. Αν παίζαμε με τον Ολυμπιακό κάθε
Κυριακή θα ήταν εύκολα. 
Το έχω ξαναπεί. Μακάρι να γινόταν. Με τους παίκτες μιλούσα δύο ώρες! Ατομική
κριτική δεν έκανα. Θα δούμε το βίντεο και θα τα πούμε». Όντως, αύριο
προβλέπεται προβολή αγώνα και συνέντευξη Τύπου.

Ο ΣΑΒΕΒΣΚΙ

Στα ευχάριστα της χθεσινής ημέρας η επιστροφή του Σαβέβσκι. Και έτρεξε και
έκανε σέντρες ή σουτ. Αναμένεται (επιτέλους) επιστροφή τού αναντικατάστατου
μέσου. 
Ο Λάκης θα φανεί πότε ακριβώς θα παίξει σε μια δύο ημέρες (εξάρθρωση
ωμοπλάτης), ο Μπατίστα έφυγε κουτσαίνοντας με πόνους στη γάμπα, ο Καραγιάννης
τελικά έχει κάκωση μηνίσκου και μερική ρήξη έσω πλαγίου συνδέσμου. Το οποίο
σημαίνει περί τον ένα μήνα εκτός δράσης.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16367O031</ED>
<ID>
ID:21178

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O03&aa=1</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004: Τρεις αξιωματούχοι της ΔΟΕ την Πέμπτη στη χώρα μας
</H5><H2></H2><H2>Συναντήσεις με τα κόμματα για την Ολυμπιάδα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΤΗΝ ΠΡΩΤΗ τους επαφή με τους αρχηγούς και εκπροσώπους των κομμάτων της
αντιπολίτευσης θα έχουν την Πέμπτη στην Αθήνα τα τρία μέλη της ΔΟΕ που θα
επισκεφθούν την χώρα μας.

Οι συναντήσεις αυτές είχαν αποφασισθεί εδώ και αρκετό καιρό από τους ανθρώπους
της ΔΟΕ, προκειμένου να έχουν σφαιρική άποψη για την αντιμετώπιση του
εγχειρήματος των Ολυμπιακών Αγώνων του 2004 από όλο τον πολιτικό κόσμο της Ελλάδος.

Παράλληλα, οι εκπρόσωποι της Διεθνούς Ολυμπιακής Επιτροπής (Ζακ Ρογκ, πρόεδρος
της Συντονιστικής Επιτροπής, Φρανσουά Καρράρ γενικός διευθυντής της ΔΟΕ και
Ζιλμπέρ Φελλί διευθυντής Αθλημάτων και Σχέσεων με τις Διεθνείς Ομοσπονδίες) θα
έχουν την ευκαιρία να συνομιλήσουν με τον δήμαρχο Αθηναίων Δημήτρη Αβραμόπουλο
ενώ θα κλείσουν τον κύκλο των επαφών τους με την συνάντηση με τον πρόεδρο της
διυπουργικής, υπουργό Πολιτισμού Ευάγγελο Βενιζέλο.

Το πρόγραμμα των συναντήσεων έχει ως εξής: 9.30 Ν.Δ., 11.00 ΔΙΚΚΗ, 12.30
Συνασπισμός, 13.30 δήμαρχος Αθηναίων, 16.30 ΚΚΕ και 18.30 υπουργός Πολιτισμού.

ΕΠΙΣΤΟΛΕΣ

Τη διαδικασία αποστολής δέκα επιστολών σε αντίχοιχα μέλη της ΔΟΕ κίνησε χθες η
επιτροπή ηθικής της Διεθνούς Ολυμπιακής Επιτροπής, με τις οποίες ζητά
εξηγήσεις για την ανάμιξή τους στο σκάνδαλο δωροδοκίας του Σολτ Λέικ.

Τα μέλη της ΔΟΕ από τα οποία θα ζητηθούν εξηγήσεις είναι οι:

Αντεφόπε (Νιγηρία), Κόουλς (Αυστραλία), Κάλτσμιτ (Γουατεμάλα), Κουμάρ (Ινδία),
Μαγκουάν (Μογγολία), Ματία (Τόνγκο), Ραχί (Μαυρίκιος), Σίλι (Μπαρμπάντος),
Γουόλγουρκ (Δυτική Σαμόα) και Ζεργκουίνι (Αλγερία).

Οι δέκα έχουν περιθώριο να απαντήσουν μέχρι την τελευταία εβδομάδα του μήνα,
ενώ αρχές Μαρτίου θα αποφασιστεί η τύχη τους.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16367O032</ED>
<ID>
ID:21223

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O03&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Τώρα αρχίζουν τα δύσκολα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο ΟΛΥΜΠΙΑΚΟΣ επέστρεψε στις επιτυχίες στο πρωτάθλημα και περισσότερο
δικαιωμένος αισθάνεται ο Ντούσαν Μπάγιεβιτς. Ο τεχνικός του Ολυμπιακού, ύστερα
από τις δύο συνεχόμενες νίκες της ομάδας του επί της SKODA Ξάνθη στο Κύπελλο
και επί του Πανελευσινιακού, υπογράμμισε: «Φανήκαμε δυνατοί σε μία δύσκολη
εποχή. Θα έχει αξία να συνεχίσουμε με τον ίδιο ρυθμό. Τώρα αρχίζουν τα
δύσκολα. Το πρόγραμμα του Ολυμπιακού είναι φορτωμένο, ενώ αντιμετωπίζουμε
προβλήματα τραυματισμών. Οι δύο συνεχόμενες νίκες θα μας βοηθήσουν ψυχολογικά».

Ο σκόρερ Πρέντραγκ Τζόρτζεβιτς, που βοήθησε τα μέγιστα τον Ολυμπιακό (στο
β' ημίχρονο) στον αγώνα με τον Πανελευσινιακό σε ρόλο επιτελικού μέσου, είπε:
«Είμαι ευχαριστημένος από την απόδοσή μου. Νιώθω πολύ καλά. Δεν αντιμετωπίζω
κανένα πρόβλημα».

Ο σκόρερ του πρώτου γκολ Γιώργος Αμανατίδης δήλωσε: «Η ομάδα έπαιξε πολύ
καλό ποδόσφαιρο και το σκορ θα μπορούσε να ήταν 5-0. Είχαμε άγχος γιατί δεν
υπήρχαν περιθώρια για απώλεια βαθμών».

*** Ο Νινιάδης, που έχει τράβηγμα στο δικέφαλο, θα μείνει μακριά από τους
αγωνιστικούς χώρους για δέκα ημέρες. Ο Μπάγιεβιτς δεν υπολογίζει στον
μεθαυριανό αγώνα ρεβάνς με τη SKODA Ξάνθη τους τραυματίες Καραπιάλη, Καραταϊδη
και τον τιμωρημένο Ανατολάκη.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16367O033</ED>
<ID>
ID:21259

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O03&aa=3</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ: ΝΙΚΗΣΕ ΤΗΝ ΚΟΥΡΑΣΜΕΝΗ SKODA
</H5><H2>Ανέβασε στροφές
</H2>
<AUTHOR>ΒΑΣΙΛΗΣ ΒΩΛΚΟΣ</AUTHOR>

* ΒΕΡΟΙΑ 
(Του ανταποκριτή μας)

ΝΕΟ ΞΕΚΙΝΗΜΑ χθες για τη Βέροια, που νίκησε 2-0 τη SKODA Ξάνθη και ανανέωσε
τις ελπίδες της για παραμονή στη μεγάλη κατηγορία. Η ομάδα της Ημαθίας από την
αρχή του αγώνα πίστεψε στην επικράτησή της και δίκαια έφτασε στην κατάκτηση
των τριών πολύτιμων βαθμών.

Το γρήγορο γκολ που πέτυχε η Βέροια μόλις στο 6', επέδρασε ευεργετικά στους
παίκτες της. Χωρίς άγχος, με καλή κυκλοφορία της μπάλας, φαντασία, ταχύτητα
σκέψης και αποτελεσματικότητα δημιουργούσε συνεχώς προβλήματα στην αμυντική
γραμμή των φιλοξενουμένων. Αντίθετα, η ακριτική ομάδα φάνηκε κουρασμένη, με
τους παίκτες της να κάνουν εύκολα το λάθος.

Βασικοί άξονες της καλής απόδοσης της Βέροιας οι Χουαμάν και Νατσούρας στην
άμυνα, ο Μπασομπρίο στη μεσαία γραμμή και ο Γιάννης Θωμαΐδης ως επιθετική
αιχμή ήταν ο παίκτης που μετέτρεψε σε γκολ δύο από τις ευκαιρίες που
δημιούργησε η ομάδα του.

«Στο παιχνίδι αυτό παιζόταν όλη η χρονιά για την ομάδα μου», τόνισε ο
προπονητής της Βέροιας Γιώργος Χατζάρας. Και πρόσθεσε: «Το τελευταίο διάστημα
περάσαμε μία κρίση (διαμάχη Χατζάρα - Νούσια), που ευτυχώς δεν άγγιξε τους
παίκτες μου. Σήμερα (χθες) παίχτηκε η προπονητική μου αξιοπρέπεια. Θα
παλέψουμε μέχρι τέλος για τη σωτηρία μας».

Από την πλευρά του ο Γιάννης Μαντζουράκης χαρακτήρισε «ρομαντική» την ομάδα
του και τόνισε πως δίκαια νίκησε η Βέροια.

Καλή η διαιτησία του Δούρου (Κορίνθου) που έδειξε κίτρινες κάρτες στους
Φασίδη, Βενετίδη, Σόου, Χουαμάν, Καραγεωργίου.

ΒΕΡΟΙΑ: Κωτσιόπουλος 6, Χουαμάν 7, Μπασομπρίο 7, Τσαλουχίδης 6,
Θωμαΐδης 7, Δεμιρτζόγλου 6, Νατσούρας 7, Σακελλαρίδης 6, Φασίδης 6 (67'
Σιδηρόπουλος), Προβίδας 7 (76' Φαρφάν), Μπαλαζάρ 6 (52' Χαντζίδης).

SKODA ΞΑΝΘΗ: Μπούτσεκ 6, Παπαδημητρίου 6, Βενετίδης 6, Καραγεωργίου 5,
Μπα 5 (46' Δαμιανός 5), Κυπαρίσσης 6, Μανσουριάν 5 (46' Ζαπρόπουλος 6),
Πατσατζόγλου 6 (56' Βιλανάκης), Σόου 6, Αντωνίου 5, Χάβος 6.


<REF><SOURCE>ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16367O041</ED>
<ID>
ID:21179

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O04&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: Η Λάρισα 2-1
</H5><H2>Χρυσή αλλαγή ο Τσακμακίδης
</H2>
ΧΡΥΣΗ αλλαγή αποδείχτηκε για τον Νίκο Αργυρούλη ο Δημήτρης Τσακμακίδης, αφού
πέτυχε το νικητήριο γκολ (2-1) της Λάρισας στον χθεσινό αγώνα με τον Πανσερραϊκό.

Στο 47' οι γηπεδούχοι με σουτ του Ζιάγκα άνοιξαν το σκορ (1-0). Η ομάδα των
Σερρών κατάφερε να ισοφαρίσει (1-1) στο 61' με κεφαλιά του Ηλιόπουλου και ο
Τσακμακίδης στο 77' με σουτ, διαμόρφωσε το τελικό αποτέλεσμα (2-1). Σε μέτρια
επίπεδα κυμάνθηκε η διαιτησία του Καστρινού.

Στη βαθμολογία:

1. Καλαμάτα 39, 2. Καλλιθέα 38, 3. Παναχαϊκή 37, 4. Γιάννινα 36, 5. Τρίκαλα
36, 6. Πιερικός 32, 7. Αγ. Νικόλαος 31, 8. Λάρισα 28, 9. Πανσερραϊκός 27, 10.
Αθηναϊκός 24, 11. Καλαμαριά 24, 12. Ιάλυσος 23, 13. Δόξα Βύρωνα 22, 14.
Παναιτωλικός 21, 15. ΗΛΤΕΞ Λύκοι 20, 16. Αν. Καρδίτσας 20, 17. Νίκη Βόλου 17,
18. Εδεσσαϊκός 15.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16367O042</ED>
<ID>
ID:21224

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O04&aa=2</URL></REF>


Article

<CATEGORY>vin10</CATEGORY>

 <H5>Ο 43 αναλαμβάνει διπλό ρόλο
</H5><H5>ΑΠΟΤΕΛΕΣΜΑΤΑ ΤΟΥ 7ου ΚΥ ΔΙΑΓΩΝΙΣΜΟΥ 1999
</H5><H5>Πόσες φορές εμφανίστηκαν ώς τώρα οι αριθμοί α' μέρους (1 - 45)
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Μεγάλη κινητικότητα παρουσιάζουν οι κορυφαίοι των καθυστερημένων στους
τελευταίους διαγωνισμούς. Ύστερα από την επιστροφή του 2 στον προηγούμενο
διαγωνισμό άλλοι δύο αριθμοί από τους πιο καθυστερημένους έκαναν την εμφάνισή
τους την περασμένη Κυριακή. Οι 44 και 19 ξανακάνουν την εμφάνισή τους ύστερα
από 33 και 30 διαγωνισμούς απουσίας αντίστοιχα. Έτσι, ο 43 αναλαμβάνει διπλό
ρόλο. Με 31 συνολικές απουσίες περνάει στην κορυφή των καθυστερημένων ενώ με 7
συνολικές εμφανίσεις παραμένει και ουραγός παρέα με τους 8 και 33. Οι Μεγάλοι
ύστερα από τρεις συνεχείς ήττες επικράτησαν αυτή τη φορά με 3 - 2 και το
συνολικό σκορ γίνεται 314μ - 336Μ. Με το ίδιο σκορ νίκησαν και οι Μονοί
διαμορφώνοντας το συνολικό σκορ σε 353Μ - 297Ζ. Στην 1η κατηγορία δεν βρέθηκε
νικητής και οι τυχεροί στον επόμενο διαγωνισμό θα μοιραστούν τουλάχιστον 425
εκατ. δρχ.

* Κληρώθηκαν οι αριθμοί: 14, 19, 26, 31, 44 (5 από 45).

* Τζόκερ: 3 (1 από 20)

* Συμπληρώθηκαν 11.297.733 στήλες.

* Μοιράστηκαν 340.061.763 δρχ.

* Δεν μοιράστηκαν 425.000.000 δρχ.

* Η διανομή των κερδών έχει ως εξής: 1η κατηγορία: Δεν βρέθηκε επιτυχία
στην 1η κατηγορία 2η κατηγορία: 15 επιτυχίες που κερδίζουν από
6.665.660 δρχ., 3η κατηγορία: 59 επιτυχίες από 899.985 δρχ., 4η
κατηγορία: 1.588 επιτυχίες από 15.160 δρχ., 5η κατηγορία: 2.473
επιτυχίες από 15.160 δρχ., 6η κατηγορία: 62.621 επιτυχίες από 645 δρχ.,
7η κατηγορία: 37.485 επιτυχίες από 645 δρχ. και 8η κατηγορία:
187.704 επιτυχίες από 320 δρχ.

<REF><SOURCE>ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16367O043</ED>
<ID>
ID:21260

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O04&aa=3</URL></REF>


Article

<CATEGORY>vin10</CATEGORY>

 <H5>ΦΙΦΑ: «ΝΑΙ» ΣΤΗΝ ΕΠΑΝΑΛΗΨΗ ΤΟΥ ΑΓΩΝΑ
</H5><H5>Παράδειγμα προς μίμηση
</H5><H5>Ακραίαη πρόταση του Βενγκέρ
</H5><H2>Υποστηρίζουν τους Άγγλους
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Η επίμαχη φάση και οι πρωταγωνιστές της, που προκαλούν συζητήσεις για το φερ πλέι

Η ΔΙΕΘΝΗΣ Ομοσπονδία Ποδοσφαίρου (ΦΙΦΑ) έδωσε τη συγκατάθεσή της για την
επανάληψη του αγώνα Άρσεναλ - Σέφιλντ Γιουνάιτεντ, υπογραμμίζοντας ωστόσο πως
δεν τίθεται θέμα τροποποίησης κανονισμών για να αποφευχθούν στο μέλλον
παρόμοια περιστατικά.

Την υποστήριξη στην αγγλική ομοσπονδία εξέφρασε και η ΟΥΕΦΑ, εξαίροντας
παράλληλα το ήθος του Βενγκέρ, ο οποίος θεωρείται σχεδόν βέβαιο πως θα τιμηθεί
με το αντίστοιχο βραβείο του «ευ αγωνίζεσθαι».

Αξιομνημόνευτη είναι και η στάση που διατήρησαν οι ποδοσφαιριστές της Άρσεναλ
απέναντι στον προπονητή τους, αλλά και στους αντιπάλους τους.

«Η επανάληψη του αγώνα είναι η καλύτερη λύση. Έγινε ένα λάθος και τώρα δίνεται
η ευκαιρία να κάνουμε κάτι γι' αυτό», είναι τα λόγια του σκόρερ του
αμφιλεγόμενου τέρματος, Μαρκ Όβερμαρς.

Ο αμυντικός της λονδρέζικης ομάδας Μάρτιν Κίον τονίζει πως όλοι οι παίκτες
υποστηρίζουν την πρόταση του Αρσέν Βενγκέρ και εύχεται «οι φίλαθλοι να
πιστέψουν πως το παιχνίδι θα επαναληφθεί γιατί έτσι το υπαγορεύει η συνείδησή
τους και όχι για να κάνουν δημόσιες σχέσεις».

Τις αντιρρήσεις του για την απόφαση της ομοσπονδίας να επαναληφθεί ο αγώνας
εξέφρασε ο εκπρόσωπος της επιτροπής διαιτησίας της Πρέμιερ Λιγκ, Φίλιπ Ντον:

«Ανεξάρτητα με το αν αυτό που συνέβη ήταν σωστό ή λάθος, κανένας κανονισμός
του ποδοσφαίρου δεν παραβιάστηκε και το γκολ είναι έγκυρο».

Κατά σύμπτωση η Άρσεναλ είχε πέσει θύμα της παραβίασης του «ευ αγωνίζεσθαι»
πριν από δύο περιόδους, στον αγώνα με την Μπλάκμπερν. Σε μια φάση όμοια με
αυτή που προηγήθηκε της επίτευξης του δεύτερου γκολ της Άρσεναλ εναντίον της
Σέφιλντ Γιουνάιτεντ, η Μπλάκμπερν πέτυχε την ισοφάριση στερώντας από τα
«κανόνια» την κατάκτηση της δεύτερης θέσης και της εξόδου στο Τσάμπιονς Λιγκ.

Αξίζει να σημειωθεί πως τα εισιτήρια του επαναληπτικού αγώνα της Άρσεναλ με τη
Σέφιλντ Γιουνάιτεντ θα πουληθούν στη μισή τιμή, ενώ τα έσοδα θα διατεθούν σε
φιλανθρωπικά ιδρύματα, ύστερα από σχετική απόφαση της λονδρέζικης ομάδας.

<H3>ΠΡΟΠΟΝΗΤΕΣ: Άλλη νοοτροπία
</H3>
ΜΠΑΜΠΗΣ ΤΕΝΝΕΣ (Πανηλειακός). «Η ενέργεια του Βενγκέρ και της αγγλικής
ομοσπονδίας είναι παράδειγμα προς μίμηση. Εδώ δεν είμαστε έτοιμοι για μια
τέτοια κίνηση».

ΓΙΩΡΓΟΣ ΦΟΙΡΟΣ (Ελευσίνα). «Η νοοτροπία μας είναι εντελώς διαφορετική
από την αγγλική, άσχετα αν η ενέργεια έγινε από Γάλλο προπονητή. Αυτό είναι
αδύνατο να συμβεί εδώ. Η ΕΠΑΕ δεν θα έκανε δεκτό το αίτημα για επανάληψη του
αγώνα. Χωρίς τέτοιες ενέργειες δεν θα ζήσουμε την εξέλιξη του ποδοσφαίρου. Η
αντίληψη του Βενγκέρ είναι πάνω απ' όλα τίμια».

ΣΠΥΡΟΣ ΛΙΒΑΘΗΝΟΣ (Εθνικός Αστέρας). «Αυτό δεν μπορεί να γίνει στα
ελληνικά γήπεδα. Στην Αγγλία υπάρχει άλλη κουλτούρα και άλλο επίπεδο».

ΑΝΔΡΕΑΣ ΜΙΧΑΛΟΠΟΥΛΟΣ (Απόλλων Αθηνών). «Πρόκειται για θέμα νοοτροπίας.
Το ποδόσφαιρο χρειάζεται τέτοιες κινήσεις. Ωστόσο, είναι και κάτι ακραίο. Δεν
είναι σωστό να γίνεται επανάληψη αγώνα από μια κακή στιγμή».

<H3>ΟΙ ΕΥΡΩΠΑΙΟΙ
</H3>
«ΑΣΥΝΗΘΙΣΤΗ» και «ακραία» χαρακτηρίζουν οι Έλληνες «λεγεωνάριοι» την πρόταση
του Αρσέν Βενγκέρ να επαναληφθεί ο αγώνας της Άρσεναλ με τη Σέφιλντ
Γιουνάιτεντ, ενώ τονίζουν πως το «ευ αγωνίζεσθαι» εφαρμόζεται και στη χώρα
μας, σε κόντρα όσων πιστεύουν το αντίθετο.

ΝΙΚΟΣ ΜΑΧΛΑΣ (Βίτεσε Άρνεμ)

«Η πρόταση του Βενγκέρ είναι ασυνήθιστη. Προσωπικά δεν αποκλείω να κρύβεται το
κίνητρο της υστεροβουλίας πίσω από την πρόταση αυτή. Στον Βενγκέρ πάντα άρεσε
να ξεχωρίζει. Το πιο σημαντικό για μένα είναι, τι θα έκανε ο προπονητής της
Άρσεναλ, σε περίπτωση που η ομάδα του κινδύνευε να υποβιβαστεί και κέρδιζε
ανάλογο παιχνίδι. Σε γενικές γραμμές πάντως, το "ευ αγωνίζεσθαι" εφαρμόζεται
τόσο στην Ολλανδία όσο και στην Ελλάδα».

ΝΙΚΟΣ ΝΤΑΜΠΙΖΑΣ (Νιουκάστλ)

«Ο Βενγκέρ έδειξε πως πάνω απ' όλα είναι άνθρωπος και όχι επαγγελματίας. Δεν
ξέρω βέβαια αν θα πρότεινε την επανάληψη του αγώνα, αν ο αντίπαλος ήταν
διαφορετικός ή αν θα κρινόταν η παραμονή της Άρσεναλ στην κατηγορία. Στην
Αγγλία προσπαθούν να διαφυλάξουν τους "άγραφους νόμους" ως κόρη οφθαλμού, γι'
αυτό η πρόταση του Βενγκέρ, αν και ακραία, βρήκε πρόσφορο έδαφος. Θα ήταν
πάντως λάθος να πούμε πως στην Ελλάδα δεν τηρείται το "ευ αγωνίζεσθαι"».

ΓΙΩΡΓΟΣ ΓΕΩΡΓΙΑΔΗΣ (Νιουκάστλ)

«Στην Αγγλία δεν τους αρέσει το θέατρο και το κλέψιμο. Το γκολ που πέτυχε η
Άρσεναλ είναι κάτι που δεν βλέπουμε συχνά και η πρόταση του Βενγκέρ μπορεί να
είναι ακραία, για μένα όμως ήταν αναμενόμενη. Ειδικά αυτός ο προπονητής έχει
δείξει και σε άλλες περιπτώσεις πως διαθέτει ήθος».

ΤΑΚΗΣ ΓΚΩΝΙΑΣ (Σπόρτινγκ Χιχόν)

«Μερικοί άγραφοι νόμοι είναι πιο σημαντικοί από τους κανόνες του αθλήματος. Με
τη συμπεριφορά του αυτή ο Βενγκέρ έκανε ακόμη πιο αξιόπιστο το αγγλικό
ποδόσφαιρο. Βέβαια, αν στην Ελλάδα γινόταν ανάλογη πρόταση, κανένας παράγοντας
δεν θα είχε την ευθιξία ή ακόμη και την τόλμη να διατάξει την επανάληψη του αγώνα».

ΓΙΑΝΝΗΣ ΑΝΑΣΤΑΣΙΟΥ (Άντερλεχτ)

«Οι Άγγλοι ανέκαθεν φημίζονταν για το "ευ αγωνίζεσθαι". Η πρόταση του Βενγκέρ
τιμά τον ίδιο, αλλά και την ομάδα του. Τέτοιες κινήσεις αναβαθμίζουν το
ποδόσφαιρο γενικότερα και δίνουν το παράδειγμα και σε άλλες χώρες. Στην Ελλάδα
τα δύο-τρία τελευταία χρόνια έχουν γίνει σημαντικά βήματα προόδου».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16367O051</ED>
<ID>
ID:21180

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O05&aa=1</URL></REF>


Article

<CATEGORY>vin10</CATEGORY>

 <H5>ΧΑΡΙΛΑΟΥ: ΝΙΚΗΣΕ ΤΟΝ ΠΑΟΚ ΚΑΙ ΠΑΤΗΣΕ ΣΤΗΝ ΤΕΤΑΡΤΗ ΘΕΣΗ ΤΗΣ ΒΑΘΜΟΛΟΓΙΑΣ
</H5><H2>Ο Άρης γνώριζε από μάχες
</H2>
* ΘΕΣΣΑΛΟΝΙΚΗ

ΠΙΟ ΨΗΛΑ από τον «δικέφαλο αετό» πέταξε ο Άρης και νίκησε τον ΠΑΟΚ με 2-0 στο
Χαριλάου. Οι γηπεδούχοι, οι οποίοι είχαν τον πρώτο λόγο σε όλη τη διάρκεια του
αγώνα, πέτυχαν τη δεύτερη νίκη τους ­ στη φετινή περίοδο ­ επί του «αιωνίου»
αντιπάλου τους και τον «έπιασαν» στην τέταρτη θέση της βαθμολογίας (και οι δύο
ομάδες έχουν από 36 βαθμούς, με τον Άρη να υπερτερεί). Η μάχη για το Κύπελλο
ΟΥΕΦΑ αναμένεται συναρπαστική, με τον ΟΦΗ να παραμονεύει μόλις τέσσερις
βαθμούς πιο πίσω.

Η ομάδα του Γιώργου Παράσχου ήταν σαφώς ανώτερη, πιο οργανωμένη επιθετικά και
αμυντικά. Με παίκτες που γνώριζαν πολύ καλά την αποστολή τους. Ο Βραζιλιάνος
Πάολο Αντριόλι ήταν ο κεντρικός «μοχλός» των γηπεδούχων, ιδιαίτερα στο δεύτερο
μέρος. Μάρκαρε, έκοβε, ενώ «τάιζε» με μπαλιές - τρύπες τους επιθετικούς. Η
δημιουργία (αλλά και η εκτέλεση) του δεύτερου γκολ που πέτυχε ο Ναγκόλι ήταν
«χάρμα ιδέσθαι».

Θετικός στις επεμβάσεις του στην άμυνα ο Κολτσίδας, εξίσου δυναμικός στις
προσπάθειές του στο κέντρο ο Κατσιαρός. «Αλώνισε» στη δεξιά πτέρυγα ο
Γεωργιάδης, εξαιρετικός ­ με βάση την ηλικία του και την κρισιμότητα του αγώνα
­ ο Κούτσης. Όσον αφορά τον Ναγκόλι, ο Νοτιοαφρικανός άσος του Άρη «έλαμψε»
και χθες. Έκοβε τους παίκτες του ΠΑΟΚ στο χώρο του κέντρου και έφευγε σαν
«βέλος» στην επίθεση. Ταχύτατος και τεχνίτης. Στο δεύτερο γκολ έδειξε τη
μεγάλη αξία του.

ΧΛΩΜΟΣ ΞΑΝΑ

Πανηγυρισμοί από τους παίκτες του Άρη. Η δεύτερη νίκη την ίδια χρονιά επί του
ΠΑΟΚ γιορτάστηκε ανάλογα

Από την άλλη πλευρά, ο ΠΑΟΚ δεν έδειξε κάτι διαφορετικό από τις τελευταίες
«χλωμές» εμφανίσεις του. Και έχασε ­ σχεδόν αμαχητί ­ από τον Άρη,
απογοητεύοντας για ακόμη μία φορά τους οπαδούς του, που ήλπιζαν σε μια νέα
αρχή. Και, βέβαια, ευθύνες δεν μπορούν να καταλογιστούν αυτή τη φορά στον
προπονητή. Ο Άρι Χάαν ανέλαβε την ομάδα παραμονές του μεγάλου αγώνα. Θαύματα
δεν γίνονται από μέρα σε μέρα.

Ο Πέρσι Ολιβάρες αγωνίστηκε ­ για πρώτη φορά φέτος ­ στη δεξιά πτέρυγα και
οπωσδήποτε δεν απέδωσε τα αναμενόμενα. Ο 18χρονος Βαγγέλης Νάστος υπέπεσε σε
αρκετά λάθη στην άμυνα, αλλά έχει το άλλοθι της απειρίας του. Οι «παλαιότεροι»
ήταν αυτοί που αποδείχθηκαν για ακόμη μία φορά «λίγοι» στις απαιτήσεις τέτοιου
αγώνα. Οι Βρύζας, Νάγμπε, Τουρσουνίδης «χάζευαν» τις γεμάτες εξέδρες του
Χαριλάου, ενώ ο Φραντζέσκος, πέρα από κάποιες εκτελέσεις φάουλ, ήταν αδύνατο
να απειλήσει την εστία του Δέλλιου. Ούτε ο νεοαποκτηθείς Μπόμπαν Κρισμάρεβιτς
κατάφερε να ξεφύγει από τη μετριότητα. Συμπέρασμα; Το έργο του Άρη δεν ήταν
τελικά και τόσο δύσκολο όσο αναμενόταν. Όλα ήρθαν φυσιολογικά.

ΑΠΟΤΥΧΙΑ

Ο Ναγκόλι προσπερνά και τον τελευταίο αμυντικό. Ο δρόμος για το 2-0 ορθάνοιχτος

Απέτυχε στον πειθαρχικό έλεγχο ο διαιτητής Κουτσογιάννης (Αιτωλοακαρνανίας).
Θα πρέπει να γνωρίζει ότι η δουλειά του δεν είναι να συμβουλεύει και να κάνει
συστάσεις, αλλά να τιμωρεί τους παίκτες ανάλογα με το παράπτωμα που έχουν
υποπέσει. Παρατήρησε με κίτρινη κάρτα τους Κρισμάρεβιτς, Κολτσίδα, Ολιβάρες,
Κατσιαρό, Τουρσουνίδη, Ζαφειρίου, Μητσόπουλο, Καπετανόπουλο, ενώ απέβαλε με
δεύτερη κίτρινη τους Κυζερίδη (80') και Κυριακίδη (90').

ΑΡΗΣ: Δέλλιος 7, Κολτσίδας 7, Μάντζιος 7, Λιολίδης 6 (46' Σιγκούκερσον
71' Δαλκίδης), Μητσόπουλος 6, Αντριόλι 8, Κούτσης 8 (80' Βακιρτζής), Κατσιαρός
8, Ναγκόλι 9, Κυζερίδης 7, Γεωργιάδης 8.

ΠΑΟΚ: Αργυρίου, Ολιβάρες, Ζαφειρίου, Νάστος, Τουρσουνίδης (77'
Μπάντοβιτς), Κατσαμπής, Κρισμάρεβιτς, Καπετανόπουλος, Φραντζέσκος, Βρύζας (79'
Καφφές), Νάγκμπε.

<REF><SOURCE>ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16367O061</ED>
<ID>
ID:21181

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O06&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Η ΕΠΟ «άδειασε» τον Ιορντανέσκου
</H2>
Η σύγκρουση του Ιορντανέσκου με την Ομοσπονδία προβλέπεται σφοδρή

ΑΝΑΠΟΦΕΥΚΤΗ προβλέπεται ότι θα είναι η σύγκρουση της ΕΠΟ με τον ομοσπονδιακό
προπονητή Άνγκελ Ιορντανέσκου, καθώς διαπιστώνεται διάσταση απόψεων ως προς
τον προγραμματισμό φιλικών αγώνων, για την αρτιότερη προετοιμασία του εθνικού
συγκροτήματος. Και ειδικότερα τον σχεδιασμό της Εθνικής, εν όψει των κρίσιμων
αναμετρήσεων της προκριματικής φάσης του «EURO 2000» με τη Νορβηγία, στις 27
Μαρτίου και ακολούθως με τη Λετονία, στις 31 του ίδιου μήνα.

Χθες η ομοσπονδία με ανακοίνωσή της, «άδειασε» τον Ρουμάνο προπονητή.
Απαντώντας σε δημοσιεύματα αναφορικά με την απώλεια ελεύθερης ημερομηνίας (10
Φεβρουαρίου) για φιλικό παιχνίδι, στο οποίο θα μπορούσαν να συμμετάσχουν,
σύμφωνα με «νότα» της UEFA και οι ξενιτεμένοι ποδοσφαιριστές, αλλά και της
αδυναμίας διοργάνωσης φιλικού αγώνα για τις 10 Μαρτίου (δεν προβλέπεται στο
καλεντάρι της UEFA) επισημαίνει ότι ο Ρουμάνος προπονητής γνώριζε το θέμα από
το καλοκαίρι, οπότε έπρεπε να είχε πάρει τα μέτρα του.

Για την ΕΠΟ, ο Ιορντανέσκου προτίμησε να συμμετάσχει η Εθνική στο τουρνουά της
Κύπρου (1-6 Φεβρουαρίου), ωστόσο δεν πρέπει να διαφεύγει το γεγονός ότι για
τις 10 του μηνός είχε προγραμματίσει αγώνες της προημιτελικής φάσης του
Κυπέλλου. Όσον αφορά την πρόταση της ομοσπονδίας, στη Σουηδία, για φιλικό
παιχνίδι στις 10 Μαρτίου, οι Σουηδοί απάντησαν χθες αρνητικά, ενώ και στο
ενδεχόμενο διεξαγωγής αγώνα προετοιμασίας με άλλον αντίπαλο, οι ξενιτεμένοι
διεθνείς μας θα είναι και πάλι απόντες.

Ο Ιορντανέσκου, πάντως, συμφώνησε χθες για την οργάνωση διεθνούς τουρνουά στην
Αθήνα, για το διάστημα 14-18 Αυγούστου 1999 και στάλθηκαν προτάσεις προς την
Αργεντινή, τη Γιουγκοσλαβία, τη Σουηδία και την Τσεχία.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16367O062</ED>
<ID>
ID:21225

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O06&aa=2</URL></REF>


Article

<CATEGORY>vin10</CATEGORY>

 <H5>Αποσύρεται ο Αρίγκο Σάκι
</H5><H5></H5><H5></H5><H5>Το ψάχνει ο επίτροπος
</H5><H5></H5><H5></H5><H2>Εμπιστευτικά </H2>
* ΕΝΑΣ από τους πιο επιτυχημένους προπονητές του ιταλικού ποδοσφαίρου, ο
Αρίγκο Σάκι, αποφάσισε να αποσυρθεί από το άθλημα μετά την απόλυσή του από την
Ατλέτικο Μαδρίτης. Ο Σάκι με μια λιτή ανακοίνωση έκανε γνωστό πως «αποσύρεται
από το ποδόσφαιρο» και πως νιώθει «εξαντλημένος». Προσωρινός αντικαταστάτης
του Σάκι θα είναι ο Κάρλος Αγκουϊάρ, μέχρι πρότινος προπονητής της δεύτερης
ομάδας της Ατλέτικο.

* ΤΗ διενέργεια προκαταρκτικής εξέτασης διέταξε ο επίτροπος για θέματα
ανταγωνισμού, Κάρελ Βαν Μίερτ, μετά τις καταγγελίες της Media Partners πως η
ΟΥΕΦΑ και η Πρέμιερ Λιγκ ασκούν πιέσεις στις αγγλικές ομάδες για να αποδεχθούν
το νέο στυλ των Κυπέλλων Ευρώπης.

Ο Λίπι στον εισαγγελέα

* ΤΟΝ εισαγγελέα του Τορίνο Ραφαέλε Γκουαρινιέλο επισκέφθηκε ο Μαρσέλο Λίπι
προκειμένου να καταθέσει ό,τι γνωρίζει σχετικά με το ντόπινγκ στο ιταλικό
ποδόσφαιρο. Ο πρώην προπονητής της Γιουβέντους δεν θέλησε να κάνει οποιαδήποτε
δήλωση στους δημοσιογράφους.

Την πλήρωσαν οι υπάλληλοι

* Τρεις υπάλληλοι του δημοτικού σταδίου της Τουλούζης τραυματίστηκαν κατά
τη διάρκεια του αγώνα της τοπικής ομάδας με τη Μαρσέιγ για το γαλλικό
πρωτάθλημα. Η Τουλούζ έκανε την έκπληξη νικώντας 1-0 τη Μαρσέιγ, γεγονός που
δεν... άρεσε στους οπαδούς της πρώην πρωταθλήτριας Ευρώπης, που άρχισαν να
πετούν πέτρες και άλλα αντικείμενα στον αγωνιστικό χώρο.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16367O063</ED>
<ID>
ID:21261

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O06&aa=3</URL></REF>


Article

<CATEGORY>vin10</CATEGORY>

 <H2>ΠΑΡΑΣΧΟΣ
</H2><H2>Η κάρτα του Κυζερίδη μας έκοψε τη φόρα </H2>
«ΝΙΚΗΣΑΜΕ δίκαια έναν αγώνα με όλα τα χαρακτηριστικά του ντέρμπι. Πάθος,
δύναμη, πολύ κόσμο και ωραία ατμόσφαιρα», τόνισε ο προπονητής του Άρη Γιώργος
Παράσχος. Συνεχίζοντας δήλωσε: «Ελέγξαμε τα νεύρα και τον ρυθμό του αγώνα. Στο
πρώτο μέρος οι ευκαιρίες ήταν μοιρασμένες. Σταθήκαμε τυχεροί στην επίτευξη του
πρώτου τέρματος. Όμως, αν δεν έβγαινε ο Κυζερίδης με κόκκινη κάρτα, το σκορ θα
μπορούσε να ήταν μεγαλύτερο. Το πρόβλημά μας είναι ότι φτάνουμε ικανοποιητικά
στην αντίπαλη περιοχή, αλλά δεν μπορούμε να πετύχουμε περισσότερα από δύο
γκολ. Οι στόχοι μας παραμένουν ίδιοι».

Ο ομόλογός του, Άρι Χάαν, σημείωσε: «Οι καλοί παίκτες δεν κάνουν την καλή
ομάδα. Χρειαζόμασταν τη νίκη, έχουμε το ταλέντο, δεν παίξαμε όμως όπως πρέπει.
Ο τρόπος που πέτυχε το πρώτο γκολ ο Άρης ήταν κρίσιμος για την εξέλιξη του
αγώνα. Δεν πρόκειται να πανικοβληθούμε ή να φοβηθούμε. Στόχος μας παραμένει η
δεύτερη θέση. Οφείλουμε να κερδίζουμε παιχνίδια όπως αυτό. Δεν μπορώ να αλλάξω
τη νοοτροπία κάθε παίκτη από τη μια μέρα στην άλλη».

Κόπηκαν 17.147 εισιτήρια και εισπράχθηκαν 41.288.500 δραχμές.

ΣΥΛΛΗΨΕΙΣ

Δεκαέξι νεαροί οπαδοί του Άρη και του ΠΑΟΚ συνελήφθησαν και οδηγήθηκαν στην
Αστυνομική Διεύθυνση της Θεσσαλονίκης. Οι συλλήψεις έγιναν πριν, στη διάρκεια
και μετά το τέλος του ντέρμπι Άρη-ΠΑΟΚ. Οι νεαροί κατηγορούνται ότι είχαν στην
κατοχή τους κροτίδες και βεγγαλικά που έθεταν σε κίνδυνο τη ζωή των φιλάθλων
που πήγαν να παρακολουθήσουν τον αγώνα. Μετά το τέλος του αγώνα, πρώτα
αποχώρησαν οι οπαδοί του Άρη και στη συνέχεια του ΠΑΟΚ, χωρίς να σημειωθούν
επεισόδια μεταξύ τους.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16367O071</ED>
<ID>
ID:21182

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: ΠΑΡΑΤΗΡΗΣΕΙΣ ΑΠΟ ΤΟΝ ΣΟΥΜΠΟΤΙΤΣ ΓΙΑ ΤΗΝ ΗΤΤΑ
</H5><H2>Χτύπησε καμπανάκι
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Έντονες παρατηρήσεις για την απόδοσή τους στο Ηράκλειο έκανε χθες στους
παίκτες του ο Σούμποτιτς

Σε σκληρή γλώσσα μίλησε στους παίκτες του χθες ο Λευτέρης Σούμποτιτς. Ο
προπονητής των πρωταθλητών έκρουσε τον κώδωνα του κινδύνου, χαρακτηρίζοντας
απαράδεκτη την απόδοσή τους στο Ηράκλειο.

Ο Σούμποτιτς μετά την (ελαφρά) προπόνηση συγκέντρωσε τους παίκτες και τους
μίλησε για περίπου 20 λεπτά. Στην ομιλία του ο προπονητής των «πρασίνων» έκανε
έντονες παρατηρήσεις στους παίκτες. Πού εστίασε τις επισημάνσεις του; Στις
λανθασμένες επιλογές στην επίθεση και στην έλλειψη αυτοσυγκέντρωσης, που
κατέστρεψε τα «πράσινα» αμυντικά σχέδια.

Σύμφωνα με τον κόουτς οι επιπόλαιες ενέργειες είχαν σαν αποτέλεσμα να χάσει η
ομάδα την αυτοσυγκέντρωσή της στην άμυνα και να επιτρέψουν στο Ηράκλειο να
έχει υψηλά ποσοστά στο δεύτερο ημίχρονο. Είναι χαρακτηριστικό ότι οι παίκτες
του Αλεξανδρή είχαν 36% ευστοχία στο πρώτο μέρος και τελείωσαν τον αγώνα με
44%. Που μεταφράζεται σε 52% στο δεύτερο ημίχρονο.

Ο Παναθηναϊκός μάλιστα έχει δείξει και στο (πρόσφατο) παρελθόν αδυναμία να
κρατήσει σε υψηλό επίπεδο την αμυντική προσπάθειά του όταν δεν βρίσκει λύσεις
στην επίθεση. Δεν μπορεί να είναι τυχαίο άλλωστε ότι τις τέσσερις από τις
πέντε εφετινές ήττες του τις έχει γνωρίσει όταν πέρασε μετά... βίας τους 50
πόντους (53 π. με τον Ολυμπιακό και στο Ηράκλειο, 54 π. με Βαρέζε και ΠΑΟΚ).

Κλείνοντας την ομιλία του ο Σούμποτιτς τόνισε ότι η κατάκτηση της πρώτης θέσης
εξακολουθεί να βρίσκεται σε «πράσινα» χέρια, αφού ο Παναθηναϊκός αν μείνει
αήττητος μέχρι το τέλος και νικήσει τον Ολυμπιακό με +10π θα κόψει το νήμα.

*** Στη χθεσινή προπόνηση ­ στην οποία δεν συμμετείχε ο άρρωστος Γιώργος
Καλαϊτζής ­ έδωσαν το παρών πλήθος διοικούντων, στην προσπάθειά τους να
δείξουν ότι βρίσκονται στο πλευρό της ομάδας. Εκτός του αντιπροέδρου Θ.
Γιαννακόπουλου στο ΟΑΚΑ πήγαν ο προεδρεύων Κ. Παναγούλιας αλλά και ο γιος του
μεγαλομετόχου της ΚΑΕ, Παύλου Γιαννακόπουλου, Δημήτρης.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16367O091</ED>
<ID>
ID:21183

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O09&aa=1</URL></REF>


Article

<CATEGORY>vin10</CATEGORY>

 <H5>ΧΑΡΙΣΗΣ: Έχω δεθεί με τον κόσμο
</H5><H2>Σέβομαι τον αντίπαλο, αλλά δεν φοβάμαι
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«ΕΤΡΕΞΑ στον κόσμο για να πω ευχαριστώ».

Ο 22χρονος πλέι-μέικερ του Ηρακλείου Χρήστος Χαρίσης κολύμπησε στα βαθιά όταν
χρειάστηκε κόντρα στον Παναθηναϊκό. Μπήκε στο παιχνίδι όταν έχανε η ομάδα του
και βγήκε νικητής. Μόλις το ματς τελείωσε, έφυγε από τον αγωνιστικό χώρο και
πνίγηκε στην αγκαλιά των οπαδών της κρητικής ομάδας.

«Ήταν αυθόρμητη η κίνηση μου ­ έχω δεθεί με τον κόσμο του Ηρακλείου και πονάω
την ομάδα. Το Ηράκλειο δεν αξίζει να υποβιβαστεί και το αποδείξαμε με τη νίκη
μας επί του πρωτοπόρου Παναθηναϊκού».

Πριν από δύο μήνες ο Βαγγέλης Αλεξανδρής είχε προτείνει στον Παναγιώτη
Γιαννάκη να καλέσει τον Χαρίση στην Εθνική ομάδα. Ο νεαρός, που ήταν επιλογή
του Γιώργου Καλαφατάκη από τον Αρίωνα(πριν από δύο χρόνια) ξεχωρίζει για το
πάθος, την ταχύτητά και την τεχνική του:

«Είμαι θρασύς στον αγωνιστικό χώρο και δεν φοβάμαι. Αν φοβάσαι στο μπάσκετ,
δεν μπορείς να καταφέρεις τίποτα. Σεβομαι τον αντίπαλο, όμως δεν
καταλαμβάνομαι από ηττοπάθεια. Πίστεψα ότι μπορούμε να τα καταφέρουμε».

Όσο για τη συνέχεια;

«Δεν τελείωσε τίποτα. Ο αγώνας συνεχίζεται, αφού όλες οι ομάδες στη ζώνη του
υποβιβασμού νίκησαν. Πρέπει να κυνηγήσουμε τη νίκη και εκτός έδρας (το
Ηράκλειο δεν έχει νίκη εκτός ακόμη) και να είμαστε πιο προσεκτικοί. Φτάνουμε
στην πηγή και δεν πίνουμε νερό».

*** Ρεπό μέχρι την Πέμπτη έδωσε ο Βαγγέλης Αλεξανδρής στους παίκτες του ως
δώρο για τη νίκη επί του Παναθηναϊκού, αλλά και για να ξεκουραστούν.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16367O092</ED>
<ID>
ID:21226

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O09&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Με μικρούς εναντίον της Τίμσυστεμ
</H5><H2>Ευκαιρία για δοκιμές
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΤΟ ΑΥΡΙΑΝΟ παιχνίδι με την Τίμσυστεμ Μπολόνια στον Πειραιά είναι ουσιαστικά το
τελευταίο αδιάφορο ματς για τον Ολυμπιακό, αφού από εκεί και πέρα κάθε ήττα θα
μετράει ίσως και διπλή. Οι «ερυθρόλευκοι», μετά και τον μαθηματικό αποκλεισμό
του ΠΑΟΚ, δεν «καίγονται» για τη νίκη επί των Ιταλών. Αυτό δεν σημαίνει πως
δεν ενδιαφέρονται να κερδίσουν, απλά ο Ντούσαν Ίβκοβιτς θα έχει την ευκαιρία
να ξεκουράσει κάποιους παίκτες του αλλά και να δώσει αρκετό χρόνο συμμετοχής
στους νεώτερους, δοκιμάζοντας ίσως κάποια σχήματα.

Το πρόσωπο που έδειξε η ομάδα με τον Ηρακλή είχε δύο όψεις. Ένα κακό στο πρώτο
ημίχρονο, με βεβιασμένες και λανθασμένες επιλογές, και ένα σαφώς βελτιωμένο
στο δεύτερο μέρος με περισσότερη φαντασία, ρυθμό και ομαδικότητα.

Όμως, όπως φαίνεται, ο Ολυμπιακός ακόμα δεν έχει συνέλθει απόλυτα από μία
φυσιολογική κοιλιά που έχει κάνει και ουσιαστικά στη διακοπή που μεσολαβεί
λόγω Εθνικής και μέχρι το πρώτο παιχνίδι των πλέι οφ της Ευρωλίγκα (στις 2
Μαρτίου στο ΣΕΦ με πιθανότερο αντίπαλο τη Βαρέζε) ο Ντούσαν Ίβκοβιτς θα έχει
πολλή δουλειά στην προσπάθειά του να «φρεσκάρει» την ομάδα του.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16367O093</ED>
<ID>
ID:21262

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Εξώδικο σε Ορτίθ
</H2>
ΜΕ ΔΙΑΚΟΠΗ συμβολαίου απειλεί ο ΠΑΟΚ στον Χοσέ Ορτίθ, σε περίπτωση που δεν
παρουσιαστεί την Παρασκευή ενώπιον του Δ.Σ. της ΚΑΕ για να απολογηθεί. Η
διοίκηση του ΠΑΟΚ απέστειλε χθες ­ μέσω του μάνατζερ του παίκτη ­ εξώδικο στον
Πορτορικανό, με το οποίο τον καλεί σε απολογία για τις 19/2. «Απέφυγε να
απαντήσει όποτε τον αναζητήσαμε και ανέφερε σε συνεντεύξεις που έδινε ότι
θέλει να σπάσει το συμβόλαιό του με την ομάδα μας. Μάλιστα πληροφορηθήκαμε ότι
προπονείται τον τελευταίο καιρό με την ομάδα των Φοίνιξ Σανς», αναφέρουν οι
παράγοντες του ΠΑΟΚ επιχειρηματολογώντας την κλήτευση του παίκτη σε απολογία.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16367O094</ED>
<ID>
ID:21283

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O09&aa=4</URL></REF>


Article

<CATEGORY>vin10</CATEGORY>

 <H5>ΤΟ ΕΚΤΑΚΤΟ
</H5><H2>ΠΡΟ-ΠΟ </H2>
Η νικήτρια στήλη του δελτίου ΠΡΟ-ΠΟ
είναι: 
1. Απόλλων-ΑΕΚ Χ 
2. Άρης Θ.-ΠΑΟΚ 1 
3. Βέροια-Skoda Ξάνθη 1 
4. Εθνικός Π.-Πανηλειακός Χ 
5. Καβάλα-Εθνικός Αστ.. 1 
6. Παναθηναϊκός-Προοδευτική 1 
7. Πανελευσινιακός-Ολυμπιακός Π. 2 
8. Πανιώνιος-Ιωνικός 2 
9. Απόλλων Θ.-Γιάννινα Χ 
10. Παναχαϊκή-Αθηναϊκός 1 
11. Πιερικός-Καλλιθέα 1 
12. Κάλιαρι-Λάτσιο Χ 
13. Περούτζια-Ίντερ 1 
Σ13. Ουντινέζε-Φιορεντίνα 1 
Βρέθηκαν 27 Σούπερ-13άρια που κερδίζουν από
6.688.520 δρχ., 69 13άρια που θα εισπράξουν από 2.064.665 δρχ., 2.415 12άρια
(μερίδιο 48.665 δρχ.) και 29.595 11άρια (από 3.245 δρχ.).


Με αγώνες ελληνικού και ιταλικού Κυπέλλου,
ολλανδικού πρωταθλήματος και ματς τρίτης εθνικής συμπληρώθηκε το αυριανό
έκτακτο δελτίο ΠΡΟ-ΠΟ. 
ΠΡΟΓΝΩΣΤΙΚΑ 
1. Ηρακλής Θ.-ΗΛΤΕΞ Λύκοι (κύπ.) 1Χ 
2. Καλαμάτα-Αθηναϊκός » 1Χ2 
3. Παναθηναϊκός-Πανσερραϊκός » 1 
4. Skoda Ξάνθη-Ολυμπιακός Π. » 1Χ2 
5. Ίντερ-Πάρμα » 1 
6. Μπολόνια-Φιορεντίνα » 1 
7. Βίτεσε-Μπρέντα (πρωτ.) 1 
8. Χεέρενβεν-Άγιαξ » 12 
9. Αιγάλεω-Αιολικός ΕΒΑ 1 
10. Αχαϊκή-Λεβαδειακός Χ2 
11. Κερατσίνι-Μαρκό 1 
12. Παναιγιάλειος-Ναυπ/κός Αστ. 1Χ 
13. Παναργειακός-Ε.Α.Ρ. 1Χ 
Σ13 Αγερσανί-Ατρόμητος Αθ. Χ 
* Η κατάθεση των δελτίων λήγει
απόψε. 
<REF><SOURCE>ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16367O095</ED>
<ID>
ID:21294

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O09&aa=5</URL></REF>


Article

<CATEGORY>vin10</CATEGORY>

 <H5>Τζακ ποτ
</H5><H2>ΠΡΟΠΟΓΚΟΛ
</H2>
ΣΤΟ ΠΡΟΠΟγκόλ κερδίζουν οι αριθμοί: 12, 18, 11, 26, 27, 10, 14, 15.

Στην πρώτη κατηγορία είχαμε τζακ ποτ. Βρέθηκαν 10 7άρια που θα εισπράξουν
από 857.210 δρχ. και 640 6άρια που θα πάρουν από 10.960 δρχ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16367O096</ED>
<ID>
ID:21302

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O09&aa=6</URL></REF>


Article

<CATEGORY>vin10</CATEGORY>

 <H5>Α1: ΑΛΛΑΞΑΝ ΟΙ ΙΣΟΡΡΟΠΙΕΣ ΣΤΟ ΦΕΤΙΝΟ ΠΡΩΤΑΘΛΗΜΑ
</H5><H2>Σωτηρία οι 10 νίκες
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Η Νήαρ Ηστ και ο Ντέιβιντ Βον αισθάνονται πολύ πιο άνετα με τις εννέα νίκες
τους, από τον Απόλλωνα Πάτρας και τον Στίβεν Χάουαρντ που έχουν μείνει στις έξι

Οι μικροί... μεγάλωσαν και οι ισορροπίες έχουν αλλάξει σημαντικά στο 7ο
πρωτάθλημα του ΕΣΑΚΕ, προς τέρψιν των θεατών που δεν προλαβαίνουν να βλέπουν
τη μία έκπληξη να διαδέχεται την άλλη. Αυτό αποτελεί και μία τονωτική ένεση
για την αξιοπιστία του πρωταθλήματος, αφού όλα τα αποτελέσματα είναι ανοιχτά
και ανά πάσα στιγμή ακόμα και η τελευταία ομάδα μπορεί να κερδίσει την πρώτη,
όπως έγινε προχθές στο Ηράκλειο.

Είναι χαρακτηριστικό ρίχνοντας μια γρήγορη ματιά στα προηγούμενα πρωταθλήματα
του ΕΣΑΚΕ, πως είναι η πρώτη φορά (όπως δείχνουν οι αριθμοί) που οι οκτώ νίκες
δεν διασφαλίζουν τη σωτηρία, αλλά και πως δεν έχει ακόμα ξεχωρίσει τουλάχιστον
η μία ομάδα που υποβιβάζεται..

Παλαιότερα οι οκτώ νίκες αρκούσαν, ενώ συνήθως οι ομάδες παρέμεναν στην
κατηγορία ακόμα και με έξι νίκες (!) και μόνο δύο χρονιές χρειάστηκε ο μαγικός
αριθμός «8», ενώ αν πάμε ακόμα παλαιότερα τότε θα ανακαλύψουμε ομάδες να
σώζονται ακόμα και με 4 νίκες (!).

Έτσι λοιπόν ο Σπόρτιγκ για παράδειγμα με τη νίκη του επί του Άρη το Σάββατο
έφθασε τις οκτώ, αλλά ο Κώστας Διαμαντόπουλος θέλει άλλες δύο για να σωθεί η
ομάδα σίγουρα, όταν πέρυσι του χρειάστηκαν επτά συνολικά (για να σωθεί).

Και όμως, υπό προϋποθέσεις ακόμα και οι εννέα νίκες ίσως να μην εξασφαλίζουν
100% μια ομάδα σε περίπτωση ισοβαθμίας όπου θα μετρήσουν τα μεταξύ τους
αποτελέσματα. 
Οι δέκα νίκες εξασφαλίζουν οριστικά φέτος τη σωτηρία, ενώ λογικά και οι εννέα
θα είναι αρκετές. Αριθμός πρωτοφανής στην ιστορία της Α1, κάτι που δείχνει το
πόσο δυνατό έχει γίνει το πρωτάθλημα.

Ας θυμηθούμε στα προηγούμενα πρωταθλήματα της ΕΣΑΚΕ το όριο σωτηρίας:

1ο πρωτάθλημα 1992-93: Υποβιβάζονται ο Πειραϊκός (2 νίκες) και ο Σπόρτιγκ (6
νίκες), ενώ στην ισοβαθμία σώθηκε η Λάρισα με 6 νίκες.

2ο πρωτάθλημα 1993-94: Υποβιβάζονται ο Μίλωνας (4 νίκες) και ο Παπάγου (6
νίκες), ενώ στην ισοβαθμία σώθηκε η Δάφνη με 6 νίκες.

3ο πρωτάθλημα 1994-95: Υποβιβάζονται η Δάφνη (4 νίκες) και το Παγκράτι (6
νίκες), ενώ οι Αμπελόκηποι κάνουν εντυπωσιακό ρεκόρ για νεοφώτιστο σωματείο
φτάνοντας τις 9 νίκες αν και τους αρκούσαν μόλις οι επτά.

4ο πρωτάθλημα 1995-96: Υποβιβάζονται οι Αμπελόκηποι (3 νίκες) και το Ηράκλειο
(8 νίκες), ενώ στην ισοβαθμία με 8 νίκες σώζεται η Λάρισα.

5ο πρωτάθλημα 1996-97: Υποβιβάζονται ο ΒΑΟ (3 νίκες) και ο Πειραϊκός (7 νίκες)
και σώζονται με 8 νίκες ο Ηρακλής και η Λάρισα.

6ο πρωτάθλημα 1997-98: Υποβιβάζονται η Λάρισα (3 νίκες) και η Δάφνη (6 νίκες),
ενώ σώζονται με 7 νίκες ο Παπάγου και ο Σπόρτιγκ.

Όσον αφορά την κορυφή όπως φαίνεται η πρώτη θέση θα κριθεί όπως και στα δύο
τελευταία χρόνια στις 5 ήττες το περισσότερο.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16367O101</ED>
<ID>
ID:21174

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O10&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Ο Κορωνιός έπεσε στα μαλακά
</H5><H2>Μπάνε και Παπαδόπουλος κλήθηκαν σε απολογία
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΑ ΛΟΥΡΙΑ σφίγγουν στην ΑΕΚ και χθες η διοίκηση της ΑΕΚ αποφάσισε να καλέσει
σε απολογία τους Μπάνε Πρέλεβιτς και Δημήτρη Παπαδόπουλο, λόγω της αδιαφορίας
που δείχνουν εντός και εκτός αγωνιστικού χώρου.

Και οι δύο απειλούνται με βαριές «καμπάνες», ενώ ο τρίτος της... παρέας
Αγγελος Κορωνιός απ' ό,τι φαίνεται θα πέσει στα μαλακά, αφού τόσο η διοίκηση
όσο και ο προπονητής πιστεύουν ότι ένα γερό μάθημα (ίσως μπει σε καραντίνα για
κάποιο διάστημα) θα του κάνει καλό.

Και η διοίκηση, όμως, δεν είναι άμοιρη ευθυνών, αφού στην περίπτωση αυτή
φαίνεται καθαρά πως κάνει... διάκριση. Και να γιατί:

Αυτό που έχει προβληματίσει τον Κώστα Πολίτη, αλλά και τους ιθύνοντες της
«Ένωσης», είναι η συμπεριφορά του διεθνούς πλέι μέικερ. Ο εγωκεντρισμός που
δείχνει τόσο στους αγώνες όσο και στις προπονήσεις τον έχει φέρει σε
αντιπαράθεση με τον νυν προπονητή του (όπως και τον... πρώην), τους συμπαίκτες
του και τον κόσμο. Πρόσφατα ο Αρλάουκας είχε αναφερθεί στην περίπτωση
Κορωνιού, μετά τον αγώνα με τον Παναθηναϊκό, ενώ στο ματς με την Νήαρ Ηστ,
όταν οι οπαδοί της ομάδας τον αποδοκίμασαν, γύρισε και τους «απάντησε» με ύβρεις!.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16367O102</ED>
<ID>
ID:21220

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Θέλει νίκη με 9 πόντους
</H2>
ΠΡΟΚΡΙΣΗ-εξιλέωση ψάχνει σήμερα (18.15-Skai) στο Αλεξάνδρειο ο Άρης κόντρα στη
λετονική Βέντσπιλς. Οι «κίτρινοι» προέρχονται από βαριά ήττα στην Αθήνα από
τον Σπόρτιγκ και το κλίμα στην ομάδα είναι βαρύ. Έτσι, ο σημερινός
επαναληπτικός προημιτελικός με τους Λετονούς για το κύπελλο Σαπόρτα είναι η
χρυσή ευκαιρία για να επανέλθει η ηρεμία στην ομάδα.

«Για μας είναι μεγάλο κίνητρο η Ευρώπη όπου μπορούμε να διακριθούμε. Αν
καταφέρουμε να προκριθούμε στον επόμενο γύρο, θα έχουμε τη βοήθεια και του
Γκραντ που θα έχει αποθεραπευτεί» τόνισε ο Μιχαήλ Μιχαήλοφ, που θα είναι στη
διάθεση του Σερφ απόψε, όπως και ο Γιώργος Σιγάλας, που δεν έπαιξε στα Πατήσια
λόγω τιμωρίας.

Ο Άρης χρειάζεται νίκη με εννέα πόντους διαφορά για να καλύψει την ήττα του
(73-65) στη Λετονία και ο Σβι Σερφ επισήμανε στους παίκτες να δείξουν υπομονή
και να μην αγχωθούν από νωρίς για τη διαφορά. Παράλληλα έκανε, όπως και οι
άνθρωποι του Άρη, έκκληση στον κόσμο να πάει στο γήπεδο και να ενισχύσει την
ομάδα σε αυτό το δύσκολο παιχνίδι.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16367O103</ED>
<ID>
ID:21256

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ
</H5><H2>Έκαναν πράξη τις απειλές τους
</H2>
Οι περισσότεροι παίκτες ήταν έτσι κι αλλιώς τραυματίες. Όμως έκαναν πράξη τις
απειλές τους και χθες δεν πήγαν στο γήπεδο για προπόνηση. Ο λόγος για τους
παίκτες του Παπάγου που από χθες άρχισαν την αποχή τους αφού παραμένουν εδώ
και πολύ καιρό απλήρωτοι. Ο Γιώργος Διαμαντόπουλος πήγε στο γήπεδο απλά για
θεραπεία, ενώ ο Κώστας Ζέρβας και ο Γιώργος Μποσγανάς, που βρίσκονται ένα βήμα
πριν από την προσφυγή, πήγαν για να κάνουν από μόνοι τους κάποια σουτ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16367O104</ED>
<ID>
ID:21280

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O10&aa=4</URL></REF>


Article

<CATEGORY>vin10</CATEGORY>

 <H5>ΙΠΠΟΔΡΟΜΟΣ
</H5><H2>Τα χθεσινά αποτελέσματα
</H2>
1η: Ρωμιός (Οικονομίδης) 341-158. Σπέις Σταρ 480. Δίδυμο 4Χ5=2.333 Φορκάστ 4Χ5=3.506.

2η: Γιάγκος (Σκιαδόπουλος) 265-138. Βριλησσός 415. Τρίτος και τέταρτος, Λήγκαλ
Λάιον και Γκόλντεν Τζούνιορ. Δίδυμο 3Χ6=655. Φορκάστ 3Χ6=872. Σύνθετο 4Χ3=754.
Σ.Δ. 4Χ5Χ3Χ6=17.996. ΤΡΙΟ 3Χ6Χ7=2.739. ΤΡΙΚΑΣΤ 3Χ6Χ7=6.044. ΤΕΤΡΑΠΛΟ 3Χ6Χ7Χ4=2.984.

3η: Μαραθών Φάιτερ (Νικολαΐδης) 490-337. Ραούλ Σαλάν 429. Τρίτος, Γκρέγκορι
και τέταρτος, Τζίλντο. Δίδυμο 2Χ9=4.608. Φορκάστ 2Χ9=10.998. Σύνθετο
3Χ2=2.295. Σ.Δ. 3Χ6Χ2Χ9=60.252. ΤΡΙΟ 2Χ7Χ9=6.900. ΤΡΙΚΑΣΤ 2Χ9Χ7=45.723.
ΤΕΤΡΑΠΛΟ 2Χ9Χ7Χ5=144.301.

4η: Κινούμενος Στόχος (Νίκος) 966-339. Νταμούρ 385. Τρίτος και τέταρτος,
Πολεμιστής και Τζούπιτερ. Δίδυμο 5Χ6=3.358. Φορκάστ 5Χ6=5.300. Σύνθετο
2Χ5=6.894. Σ.Δ. 2Χ9Χ5Χ6=227.653. ΤΡΙΟ 3Χ5Χ6=3.236. ΤΡΙΚΑΣΤ 5Χ6Χ3=22.113.
ΤΕΤΡΑΠΛΟ 5Χ6Χ3Χ1=46.751.

5η: Νάνσυ Γκερλ (Σταύρου) 201-200. Φορντ Ντοτζ 604. Τρίτος και τέταρτος, Βάσις
και Σελέμπριτυ. Δίδυμο 2Χ7=1.785. Φορκάστ 2Χ7=2.519. Σύνθετο 5Χ2=1.169. Σ.Δ.
5Χ6Χ2Χ7=42.480. ΤΡΙΟ 1Χ2Χ7=3.700. ΤΡΙΚΑΣΤ 2Χ7Χ1=11.831. ΤΕΤΡΑΠΛΟ 2Χ7Χ1Χ6=32.402.

6η: Όλγουεϊς Τότναμ (Μάριος) 251-156. Παυσίλυπος 396. Τρίτος και τέταρτος,
Ηρώδης και Ηπίτης. Δίδυμο 3Χ5=1.081. Φορκάστ 5Χ3=1.451. Σύνθετο 2Χ5=473. Σ.Δ.
2Χ7Χ3Χ5=15.847. ΤΡΙΟ 3Χ4Χ5=909. ΤΡΙΚΑΣΤ 5Χ3Χ4=3.721. ΤΕΤΡΑΠΛΟ 5Χ3Χ4Χ1=7.839.
(Διεγράφη ο ίππος 8, Αντριάνα).

7η: Ιντέλλιτζεντ Γουέι (Φίλιππος) 295-344. Γενναίος (ομόσταβλος του νικητή).
281. Τρίτος και τέταρτος, Κέφαλος και Ψύχραιμος. Δίδυμο 1Χ2=330. Φορκάστ
1Χ2=794. Σύνθετο 5Χ1=1.329. Σ.Δ. 3Χ5Χ1Χ2=3.042. ΤΡΙΟ 1Χ2Χ8=274. ΤΡΙΚΑΣΤ
1Χ2Χ8=1.966. (Διεγράφη, λόγω δυστροπίας, ο ίππος 6, Ρούκουνας).

8η: Κρις Τρέινερ (Τριανταφύλλου) 789-421. Πρινζ 311. Τρίτος και τέταρτος,
Σαιντ Μόριτζ και Κόβατς. Δίδυμο 2Χ7=3.829. Φορκάστ 7Χ2=9.833. Σύνθετο
1Χ7=2.631. Σ.Δ. 1Χ2Χ2Χ7=19.760. ΤΡΙΟ 2Χ5Χ7=4.493. ΤΡΙΚΑΣΤ 7Χ2Χ5=43.524.
ΤΕΤΡΑΠΛΟ 7Χ2Χ5Χ1=69.137.

9η: Λάιον Χαρτ (Ξυνός) 183-148. Μικρός Φώτης 645. Τρίτος και τέταρτος, Λέιντυ
Φιλίππα και Μικρή Ηρώ. Δίδυμο 3Χ4=492. Φορκάστ 3Χ4=665. Σύνθετο 7Χ3=1.168.
Σ.Δ. 2Χ7Χ3Χ4=40.172. ΤΡΙΟ 3Χ4Χ6=1.456. ΤΡΙΚΑΣΤ 3Χ4Χ6=4.525. ΤΕΤΡΑΠΛΟ
3Χ4Χ6Χ1=32.519. (Διεγράφη, λόγω δυστροπίας, ο ίππος 9, Τάκαρος).

* «ΣΚΟΡ-4»: 407.066.

* «ΣΚΟΡ-6»: 4.828.800.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16367O105</ED>
<ID>
ID:21292

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O10&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΜΕ ΠΡΟΒΛΗΜΑΤΑ ΠΡΟΠΟΝΗΘΗΚΑΝ ΤΑ ΚΟΡΙΤΣΙΑ ΤΟΥ ΠΑΟ
</H5><H2>Νίκη-πρόκριση
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΠΕΝΤΕ νίκες σε ισάριθμους αγώνες έχει στον ημιτελικό όμιλο του Τσάμπιονς Λιγκ
η ομάδα βόλεϊ γυναικών του Παναθηναϊκού, αλλά χρειάζεται οπωσδήποτε άλλη μία
κατά της τουρκικής Βακίφμπανκ, αύριο Τετάρτη (17.00) στη «Λεωφόρο», για να
περάσει στο Φάιναλ Φορ (Αλμερία, Ισπανία, 13-14 Μαρτίου).

Με προβλήματα προπονήθηκε χθες η ομάδα του «Τριφυλλιού» που μετά την
εκπληκτική νίκη στο Σβερίν 3-0 «προσγειώθηκε» στη Θεσσαλονίκη από τον
Φιλαθλητικό (ήττα 1-3 σε εχθρικό περιβάλλον ­ όπως καταγγέλλουν τα μέλη της
ομάδας). Απουσίασαν από την προπόνηση η ασθενής Πέπη Μάσσου και η τραυματίας
Φίφη Σαπαρέφσκα, των οποίων η συμμετοχή κατά της Βακίφμπανκ είναι αμφίβολη.

Όμως ο προπονητής Γιάννης Νικολάκης δηλώνει αισιόδοξος: «Παρά την κούραση, την
κακή υποδοχή και ήττα στη Θεσσαλονίκη, τις δύο απουσίες, το οικονομικό
πρόβλημα, τα κορίτσια προπονήθηκαν με φοβερή διάθεση και πιστεύω ότι θα
είμαστε σε θέση, αύριο, να πάρουμε τη νίκη και να προκριθούμε».

* Ο Μάριος Γκιούρδας αναδείχθηκε πολυτιμότερος παίκτης της 13ης αγωνιστικής
του Πρωταθλήματος Α1 βόλεϊ ανδρών Panafon. Ο διεθνής άσος του Ολυμπιακού
σημείωσε στο 3-1 επί του ΠΑΟΚ 24 πόντους με 83% επιθ. (19/24 προσπ.), 1 μπλοκ
και 2 δίποντα, ενώ πήγε καλά και στην υποδοχή με 73%.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16367O111</ED>
<ID>
ID:21175

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O11&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Έδωσαν υποσχέσεις
</H2>
Ο «αέρινος» Κώστας Βογιατζάκης στην αφετηρία για επιδόσεις υψηλού διεθνούς
επιπέδου στα σπριντ

ΜΠΟΡΕΙ στην 6η Βαλκανιάδα κλειστού στίβου να έκαναν αίσθηση τα πανελλήνια
ρεκόρ του Κώστα Κεντέρη και της Χριστίνας Πανάγου στα 400 μ. (46.36 και 53.85
αντίστοιχα) και οι σπουδαίες επιδόσεις των Γιώργου Θεοδωρίδη (60 μ. - 6.58),
Κατερίνας Θάνου (60 μ. - 7.16), Νίκης Ξάνθου (μήκος 6.65), αλλά το κέρδος του
ελληνικού στίβου ήταν μεγάλο και λόγω της «αποκάλυψης» νέων αθλητών με πολλές υποσχέσεις.

Ανάμεσα στις σημαντικές επιδόσεις από νέα παιδιά ξεχώρισαν τα 6.65 του
21χρονου Κώστα Βογιατζάκη (Γ.Σ. Κερατσινίου) στα 60 μ., τα 47.03 του 19χρονου
Περικλή Ιακωβάκη (Α.Ε. Λεχαινών) στα 400 μ., τα 7.53 του 20χρονου Χρήστου
Κυρίτση (Ολυμπία Καρδίτσας) στο μήκος, το 1.81 της επίσης 21χρονης Ελένης
Συροπούλου (Πανελευσινιακός) στο ύψος, τα 8.35 της 22χρονης Φλώρας Ρεντούμη
(Πανελευσινιακός στα 60 μ. εμπ.), τα 3.70 (πανελλήνιο ρεκόρ νεανίδων) της
18χρονης Ιωάννας Βολπάνου (Πανιώνιος) στο επί κοντώ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16367O112</ED>
<ID>
ID:21221

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΙΝΓΚ ΠΟΝΓΚ
</H5><H2>Χάλκινο για Κρεάνκα
</H2>
Εντυπωσιακή εμφάνιση πραγμα-τοποίησε στο ευρωπαϊκό Τοπ 12 του πινγκ πονγκ, στο
Σπλιτ, ο Καλλίνικος Κρεάνκα (Νο 10 στον κόσμο) κατακτώντας το χάλκινο μετάλλιο.

Ο Κρεάνκα στα ημιτελικά ηττήθηκε από τον Γάλλο Κριστόφ Λεγκού 2-3 (17-21,
20-22, 21-13, 21-14, 16-21) και έμεινε στην 3η θέση μαζί με τον επίσης Γάλλο
Ζαν Φιλίπ Γκατιάν, που ηττήθηκε 1-3 από τον Λευκορώσο Βλαντίμιρ Σαμσόνοφ,
νικητή του τελικού με 3-0.

Μεγαλύτερες από τις 5 νίκες του Κρεάνκα στα προκριματικά, επί του Σουηδού
Βάλντνερ (Νο 5 στον κόσμο) και του Κροάτη Πρίμορατς (Νο 6).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16367O113</ED>
<ID>
ID:21257

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Ο Παναθηναϊκός προτιμά το Ηράκλειο
</H2>
ΣΤΟ ΗΡΑΚΛΕΙΟ θα διεξαχθεί αύριο ο επαναληπτικός προημιτελικός του κυπέλλου
πόλο μεταξύ του Παναθηναϊκού και των Χανίων. Οι «πράσινοι» ζήτησαν να εκτίσουν
εκεί τη δεύτερη αγωνιστική της ποινής τους, αφού γνωρίζουν πως στο Ηράκλειο
έχουν πολλούς φίλους που θα σταθούν κοντά στην ομάδα τους.

*** Ο εξ αναβολής αγώνας πρωταθλήματος μεταξύ του ΟΦΘ και της Βουλιαγμένης
πρόκειται να διεξαχθεί κατά πάσα πιθανότητα την άλλη εβδομάδα.

*** Δεν πρόκειται να υπάρξει απόφαση τις επόμενες ημέρες για την ένσταση του
Παναθηναϊκού στον αγώνα με τα Χανιά. Αντίθετα, ίσως υπάρξει απόφαση για την
τύχη του αγώνα Βουλιαγμένης - Χαλκίδας, αφού είναι ματς του πρώτου γύρου.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16367O114</ED>
<ID>
ID:21281

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O11&aa=4</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Επτά μήνες φυλάκιση
</H2>
ΣΕ ΕΠΤΑΜΗΝΗ φυλάκιση καταδικάστηκε από το Α' Τριμελές Πλημμελιοδικείο Αθηνών ο
πρώην πρόεδρος της ΟΧΕ Γιώργος Αλικάκος για συκοφαντική δυσφήμηση διά του
Τύπου του προέδρου της Τ.Ε. Χάντμπολ Αττικής και πρώην συμβούλου ΟΧΕ Νίκου Αρβανίτη.

* Στις κορυφαίες σκόρερ της Ευρώπης είναι η Βασιλική Σκάρα με τα 46 γκολ
που πέτυχε στον 3ο όμιλο του Τσάμπιονς Λιγκ με την Αναγέννηση Άρτας. Η Σκάρα
είναι 6η στην κατάταξη, στην οποία προηγείται η Νατάλια Ντερεπάσκο της Ελέκτρα
Λιουμπλιάνα, με 60 γκολ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16367O115</ED>
<ID>
ID:21293

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O11&aa=5</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Προβάδισμα για τα ελληνικά πληρώματα
</H2>
ΣΕ ΕΠΤΑ από τις 10 κατηγορίες σκαφών προηγούνται ελληνικά πληρώματα στην
ιστιοπλοϊκή εβδομάδα Γιουρολύμπ, που άρχισε χθες στον Φαληρικό Όρμο με
συμμετοχή 160 αθλητών Ελλήνων και ξένων.

Προηγούνται ύστερα από δύο ιστιοδρομίες στα «470» ανδρών Κοσματόπουλος /
Τριγκώνης, στα «470» γυναικών Μπεκατώρου / Τσουλφά, στα 49ερ Παχούμης/
Πορτοσάλτε, στα «Μιστράλ» ανδρών Χρυσοχού, στα «Μιστράλ» γυναικών Σενσίνι
(Ιταλία), στα «Λέιζερ» Μαρμαρινός, στα «Γιούροπ» Οικονομοπούλου, στα «Φιν»
Παπαθανασίου, στα «Σταρ» Μπεναμάτι/Λούκα (Ιταλία), στα «Σόλινγκ» Πιτσούγκιν-
Κορότκοφ, Τιμίσοφ (Ουκρανία).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16367O116</ED>
<ID>
ID:21301

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O11&aa=6</URL></REF>


Article

<CATEGORY>vin10</CATEGORY>

 <H5>ΚΑΙ ΑΒΟΗΘΗΤΟΣ...
</H5><H2>Αδιάβαστος ο Άρι Χάαν
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΕΞΙ ΜΗΝΕΣ προσπάθησε ο νέος ιδιοκτήτης του Άρη να φτιάξει ομάδα, ξόδεψε βέβαια
κάποια χρήματα και ιδού που τα κατάφερε.

*** Χθες βράδυ, τους οπαδούς του Άρη δεν τους ενδιέφερε τόσο η... Ευρώπη όσο η
νίκη επί του ΠΑΟΚ. Γι' αυτή ανέπνεαν που λέει ο λόγος.

*** Από την άλλη, η διοίκηση Μπατατούδη (με όποιον προεδρεύοντα και αν είναι
αυτός) δύο χρόνια παλεύει να δημιουργήσει ισχυρό σχήμα, έχει ξοδέψει σαφώς
περισσότερα από τον Κοντομηνά και χθες βράδυ η ομάδα του «δικεφάλου» δεν βλεπόταν.

*** Μήπως κάποιοι (αλλοδαποί κυρίως) έχουν κάψει τα λάδια;

*** Μήπως η παρατεταμένη γκίνια του Φραντζέσκου στα χτυπήματα φάουλ τον έχει
ερωτευθεί για τα καλά;

*** Υπήρχε στο γήπεδο και ο Ολλανδός Άρι Χάαν. Ο άνθρωπος έβαλε δεξί μπακ τον
καλοχτενισμένο Ολιβάρες, αριστερό χαφ τον Βρύζα (!) και κεντρικό αμυντικό τον
νεαρό Νάστο...

*** Ο Σαράφης και ο Μιχαηλίδης που ξέρουν καλύτερα την ομάδα τους δεν είχαν άποψη;

*** Όταν βέβαια μπήκαν στο τερέν ο χρήσιμος Μπάντοβιτς και ο ταλαντούχος
Καφφές ήταν αργά.

*** Τότε, είχε αρχίσει να χαμογελάει το μουστάκι του Παράσχου, δικαίως.

*** Αυτά από το γήπεδο Χαριλάου, όπου το πάθος ήταν εκεί, χωρίς ευτυχώς (στις
εξέδρες) να χυθεί αίμα.

*** Ίσως επειδή δεν υπήρξε αμφισβήτηση...

ΝΩΡΙΤΕΡΑ, ο Παναθηναϊκός αντιμετώπισε την Προοδευτική και τη νίκησε με το
προσφιλές του εφέτος 1-0.

*** Σκεφθείτε να μην αγαπούσε το επιθετικό σύστημα ο Δανιήλ, πού θα είχε
φτάσει το σκορ...

*** Πάντως, για να μην αδικώ τον κυρ Βασίλη, θυμίζω το ωραίο σερί του. Με τη
χθεσινή μετράει εννιά συνεχείς νίκες.

*** Έξι πρωτάθλημα - τρεις Κύπελλο Ελλάδας.

*** Αν μη τι άλλο, είναι «νοικοκυριό».

*** Οι προοδευτικάνοι αμφισβήτησαν το πέναλτι το οποίο χρεώθηκαν και που έδωσε
τη νίκη στον Παναθηναϊκό.

*** Πλάκα είχαν οι πρωταγωνιστές της φάσης. Ο Πολίτης ορκιζόταν ότι δεν βρήκε
το πόδι του Βαζέχα, ο Πολωνός δήλωσε ότι «του το πήρε».

*** Σύνηθες.

*** Όσο για τον Βραζιλιάνο σταρ Σέζαρ, και βέβαια αγωνίστηκε, αλλά δεν
«πιέστηκε» ως λίμπερο.

*** Προσεχώς θα τον μετρήσουμε, διότι το πρωτάθλημα συνεχίζεται.

*** Με εκείνο το γηρασμένο πούλμαν τι θα γίνει;

*** Ο νέος ιμάντας μπορεί να αντέξει χρόνια, όμως ένα νέο μοντελάκι θα
έφτιαχνε κάπως το προφίλ της Παιανίας. Έτσι δεν είναι;

*** Για τσάμπιονς λιγκ πάει η ομάδα, πρόεδρε...

*** Είναι να «σπρώχνει» λεωφορεία;

ΤΟ ΑΛΑΛΟΥΜ στην ΕΠΟ, γενικώς, συνεχίζεται.

*** Τον αγώνα Άρη-ΠΑΟΚ είχε προγραμματίσει το τεχνικό τιμ να παρακολουθήσει ο
Χρήστος Ζιάκος ­ τελικά μετάνιωσε ο Ιορντανέσκου και αποφάσισε να πάει
εκείνος, αυτοπροσώπως.

*** Άτυχος της ιστορίας ένας υπάλληλος ο οποίος έψαχνε όλο το πρωί τρόπο να
αλλάξει τα εισιτήρια της πτήσης.

*** Είναι αλήθεια ότι ο ομοσπονδιακός ψάχνει με μεγάλη αγωνία να βρει παίκτες
ικανούς να λύσουν προβλήματα στην Εθνική μας.

*** Ζήτησε μέχρι κασέτες ­ πολλές κασέτες ­ από Ιταλία μεριά, προκειμένου να
παρακολουθήσει (και «ζυγίσει») τον Λάμπρο Χούτο της Ρόμα.

*** Θυμάστε, ήταν ο νεαρός των Ελπίδων που είχε σημειώσει τα τέσσερα γκολ επί
της Αλβανίας στο 5-0 των Τιράνων.

*** Έτσι κι αλλιώς, αφού φιλικά δεν προβλέπεται να γίνουν, καλή είναι η έρευνα
μέσω του βίντεο.

ΜΕ ΤΡΕΙΣ αγωνιστικές στην έδρα της έχει τιμωρηθεί, όπως είναι γνωστό, η ομάδα
πόλο του Παναθηναϊκού.

*** Ήδη την πρώτη εξέτισε στο Ναύπλιο κόντρα στη Βουλιαγμένη για το πρωτάθλημα
και τη δεύτερη πρόκειται να εκτίσει αύριο, στον αγώνα Κυπέλλου με τα Χανιά.

*** Πού ζήτησε ο ΠΑΟ να γίνει το ματς;

*** Στο Ηράκλειο της Κρήτης!

*** Μη νομισθεί ότι οι Χανιώτες είχαν αντίρρηση.

*** Κι ας γνώριζαν το σκεπτικό των «πρασίνων», ότι δηλαδή στο Ηράκλειο ο
Παναθηναϊκός διαθέτει και συντηρεί πανίσχυρο Σύνδεσμο οπαδών του.

*** Γερά!

*** Μεταξύ μας: για ΠΑΟ, καλύτερα Ηράκλειο παρά Πειραιάς ή Νίκαια (που είχε
δικαίωμα να επιλέξει).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16367O121</ED>
<ID>
ID:21176

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Μας δίνουν συνταγές
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΑΝ ΠΡΟΒΛΗΘΟΥΝ διαδοχικά εικόνες αγγλικών ή γερμανικών ή ιταλικών ή ολλανδικών
ή ισπανικών γηπέδων και ελληνικών, θα νιώσουμε πικρία.

Αν προχωρήσουμε σε σύγκριση της ποιότητας του θεάματος, θα απογοητευτούμε.
Για οργάνωση, μέσα και νοοτροπία, καλύτερα ας αποφύγουμε κάθε αναφορά.

Γιατί υπάρχει αυτή η απόσταση; Και το σπουδαιότερο, γιατί δεν μειώνεται με
την πάροδο του χρόνου; Η εξήγηση δίνεται μέσα από την έλλειψη βούλησης για να
μετατραπεί το ξέφραγο αμπέλι σε οργανωμένο χώρο. Υπάρχουν κάποια προβλήματα,
που ταλαιπωρούν τον αθλητισμό σε όλους τους τόπους. Η βία στα γήπεδα είναι
αγκάθι διαχρονικό και παγκόσμιο. Σε κάποιες χώρες τα κρούσματα βίας
αντιμετωπίζονται περιστασιακά και γι' αυτό το πρόβλημα δεν επιλύεται. Στην
Αγγλία μελέτησαν όλα τα στοιχεία του προβλήματος και χτύπησαν αποτελεσματικά
τους χούλιγκαν. Στην Ισπανία πρόσφατα ο πρωθυπουργός Χοσέ Μαρία Αθνάρ άφησε
στην άκρη τις ομοσπονδίες και τους συλλόγους και προώθησε σκληρά μέτρα για
καταστολή της βίας. «Η Πολιτεία έχει χρέος να προασπίσει τα συμφέροντα της
πλειοψηφίας των πολιτών. Οι σύλλογοι φοβούνται και αρνούνται ν' αναλάβουν
πρωτοβουλίες. Το ίδιο ισχύει και με τους υπευθύνους των ομοσπονδιών. Γι' αυτό
αναλαμβάνω προσωπικά την επιχείρηση "μακριά η βία από τα στάδια"», τόνισε ο
Αθνάρ, πέρασε άμεσα από τη Βουλή νόμο και συνέβαλε στη μείωση των επεισοδίων
από την πρώτη κιόλας Κυριακή (17 Ιανουαρίου) εφαρμογής των μέτρων.

Εμείς δεν επιτρέπεται να παραμένουμε μόνιμα θεατές ασχημιών στα γήπεδα, να
καταγράφουμε τους τραυματισμούς και τις φθορές στα γήπεδα και να εκφράζουμε
ευχές για επίλυση του προβλήματος.

Στην Ιταλία ετοιμάζουν νομοσχέδιο με ποινές φυλάκισης έως δέκα χρόνια για
όσους ευθύνονται για το ντόπινγκ αθλητών. Σκληρά μέτρα για να χτυπηθεί η
κατάρα του ντόπινγκ. Ας παραδειγματιστούμε.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16367O122</ED>
<ID>
ID:21222

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O12&aa=2</URL></REF>


Article

<CATEGORY>vin10</CATEGORY>

 <H2>Αδύνατον να χάσει καρναβάλι </H2>
Ο εκκεντρικός Βραζιλιάνος κυνηγός της Φιορεντίνα Εντμούντο, απολαμβάνει εδώ
θαυμάστριές του στο πλαίσιο του καρναβαλιού στο Ρίο, όπου βρίσκεται για
διασκέδαση. Θα επιστρέψει στη Φλωρεντία αύριο και θα αντιμετωπίσει μάλλον τον
θυμό του προπονητή του Τζοβάνι Τραπατόνι, ο οποίος ­ σύμφωνα με τα
τηλεγραφήματα ­ δεν είναι καθόλου ευχαριστημένος από τα καμώματα του κυνηγού του.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16367O123</ED>
<ID>
ID:21258

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O12&aa=3</URL></REF>


Article

<CATEGORY>vin10</CATEGORY>

 <H2>Ταξίδεψε στην Πάτρα </H2>
Ο ΝΤΕΜΗΣ Νικολαΐδης, αρχηγός της ΑΕΚ, μπορεί να μην άρεσε ιδιαίτερα στο
κυριακάτικο ντέρμπι της Ριζούπολης, εντούτοις ούτε που στενοχωρήθηκε.

*** Αντί προπόνησης, χθες, ο διεθνής κυνηγός ταξίδεψε στην Πάτρα, όχι για
να δει τους «πράσινους» και τον Αλέφαντο, αλλά για τη γνωστή ετήσια γιορτή
απονομής διακρίσεων, τοπικής εφημερίδας.

*** Και του χρόνου.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16367O124</ED>
<ID>
ID:21282

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O12&aa=4</URL></REF>


Article

<CATEGORY>vin10</CATEGORY>

 <H5>Δύο ανοιχτά τουρνουά ξεκινούν στην Αθήνα
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Δύο ανοιχτά τουρνουά ξεκινούν σήμερα και αύριο σε Καλλιθέα και Αμπελοκήπους. Αναλυτικότερα:

Ανοιχτό τουρνουά εντασσόμενο στις εκδηλώσεις «Ίκαρος '99» ξεκινάει σήμερα
Τρίτη στο εντευκτήριο του Φάρου Τυφλών στην Καλλιθέα (Αθηνάς 17). Το τουρνουά
συνδιοργανώνεται με το περιοδικό «ΣΑΧ» (δεύτερη φάση κυπέλλου «ΣΑΧ»). Το
παράβολο συμμετοχής είναι συμβολικό (1.000 δρχ. και 500 για νέους), ενώ και ο
χώρος είναι μεγάλος. Υπάρχουν χρηματικά έπαθλα και επιπλέον παρέχονται
προκρίσεις σε πολλά κλειστά τουρνουά. Αναμένονται λοιπόν πολλές συμμετοχές. Οι
αγώνες θα γίνονται Τρίτη και Πέμπτη από τις 17.00 μέχρι τις 21.00. Τα
λεωφορεία που εξυπηρετούν είναι: 910 από Ομήρου, 450, 550 από Κηφισίας, επίσης
τα τρόλεϊ της Θησέως και το τοπικό λεωφορείο από τον σταθμό ΗΣΑΠ. Πληροφορίες
- δηλώσεις συμμετοχής στα τηλ. 9562.803 (Ανδρέας Κοφίδης), 9234.342 (Ρωμύλος
Χριστόπουλος, εργάσιμες ώρες).

* Ανοιχτό τουρνουά διοργανώνει και ο Σ.Ο. Αμπελοκήπων από τις 17/2 μέχρι τις
10/3. Πρόκειται για ελβετικό τουρνουά 7 γύρων που θα πραγματοποιηθεί στο
εντευκτήριο του ΣΟΑ, Μακρυνίτσας 12-14, με αγωνιστικές ημέρες την Τετάρτη και
το Σάββατο. Οι παρτίδες θα είναι εξάωρες. Το παράβολο συμμετοχής είναι 6.000
δρχ. (3.000 για εφήβους και μέλη του συλλόγου). Δηλώσεις συμμετοχής στα τηλ.
6774.415 (Γιάννης Σταματόπουλος), 6724.858 (Βασίλης Βλαχόπουλος), 6456.378
(Στέφανος Τζιρίτης), καθώς και στον αυτόματο τηλεφωνητή του συλλόγου (6433.584)

* Το τουρνουά όμως που ξεκινάει στο Φάρο Τυλφών είναι ένα μόνο από μια μεγάλη
σειρά ανοιχτών και κλειστών, εθνικών και διεθνών τουρνουά του φετινού Ικάρου.
Τα περισσότερα συνδιοργανώνονται από τον Σ.Ο. Ικαρίας, τον Πανελλήνιο, τον
Κότινο αλλά και τα Σκακιστικά Κέντρα «Κάισσα» που δίνουν και το όνομά τους
στους αγώνες. Ας δούμε μερικές από τις πρόσφατα ολοκληρωθείσες ή μέλλουσες
αγωνιστικές δραστηριότητες: σπουδαία εμφάνιση έκανε η Μάγια Πετράκη και
αναδείχθηκε πρώτη με 1,5 βαθμό διαφορά από τον δεύτερο, στο τουρνουά
ομοσπονδιακών μετρ «Κάισσα». Η Πετράκη έκανε 6 νίκες και τρεις ισοπαλίες. Η
τελική βαθμολογία έχει ως εξής: 1) Πετράκη 7,5 βαθμοί σε 9 αγώνες, 2) Σπ.
Κοφίδης 6, 3) Τσεκούρας 5,5, 4) Ζαμίτ 5, 5) Κουράντ 4,5, 6) Μπαμπανιώτης 4,5,
7) Βαζελάκης 4,5, 8) Ποτέας 4, 9) Ευθυμίου 3, Βέιλ μισός βαθμός.

Αυτές τις μέρες ξεκινούν δύο ακόμη κλειστά τουρνουά: το 2ο ΟΜ και το 3ο ΥΜ.
Τον άλλο μήνα θα πραγματοποιηθούν δύο κλειστά διεθνή τουρνουά. Το ένα θα είναι
σεβενίγκεν ανδρών - γυναικών που θα δίνει νόρμα διεθνούς και γκραν μετρ
γυναικών και το άλλο θα είναι πουλ και θα δίνει νόρμα διεθνούς μετρ ανδρών.
Όλα τα παραπάνω τουρνουά εντάσσονται στις εκδηλώσεις «Ίκαρος '99».

Στον πρώτο γύρο του κλειστού τουρνουά ομοσπονδιακών μετρ σημειώθηκαν τα εξής
αποτελέσματα: Παναγόπουλος - Παϊδούσης 0-1, Σκιαδάς - Αναγνώστου 1-0, Τσομής -
Ευσταθίου 1-0, Βαλέλλης - Αλ. Κουκουφίκης 0,5-0,5, Φουρναράκος - Σιαμίδης 0-1.

* Αλλά και οι Αμπελόκηποι διοργανώνουν ένα περίπου ανοιχτό τουρνουά κάθε 40
ημέρες. Το προηγούμενο κερδήθηκε από τον Αλβανό Ρόμπερτ Ντράτσι με 6 βαθμούς
σε 7 αγώνες. Η τελική βαθμολογία έχει, αναλυτικότερα, ως εξής:

1) Ντράτσι 6 βαθμοί, 2-4) Παναγόπουλος, Μανάι, Κονιστής 5,5, 5-7) Κολάνι,
Σιαμίδης, Πιπιλιώτης 5, 8-11) Μαυρογιάννης, Μαριαννίδης, Παρασκευαΐδης,
Κυριαζής 4,5, 12-18) Ι. Κουκουφίκης, Μπόλης, Αγγουράς, Μπαμπανιώτης, Σίδερης,
Καραμαλής, Τράντας 4 βαθμοί, 19-26) Κακκανάς, Ντάτσης, Ευκαρπίδης, Οράν,
Καραμαγκιόλας, Κ. Σιδέρης, Θεοχάρης 3,5 βαθμοί. Συνολικά πήραν μέρος 50
περίπου σκακιστές.

Από τον τελευταίο γύρο είναι οι παρτίδες που ακολουθούν:

Κολάνι - Ντράτσι

1. δ4 Ιζ6 2. Αη5 ε6 3. Ιζ3 Αε7 4. Ιβδ2 δ5 5. ε3 0-0 6. γ3 Ιβδ7 7. β4 β6 8. α4
γ5 9. Ββ1 γ: β4 10. γ: β4 Αβ7 11. Αε2 Ιε4 12. Ι: ε4 δ: ε4 13. Α: ε7 Β: ε7 14.
Ιδ2 ζ5 15. 0-0 Ιζ6 16. α5 Ιδ5 17. Αγ4 Ρθ8 18. α6 Αγ6 19. β5 Αδ7 20. Ββ3 Βδ6
21. η3 Παγ8 22. Πζγ1 θ6 23. Πγ2 Πγ7 24. Παγ1 Πζγ8 25. ζ3 Ιζ6 26. ζ: ε4 ζ: ε4
27. Αζ1 ε5 28. Π: γ7 Π: γ7 29. Π: γ7 Β: γ7 30. δ: ε5 Β: ε5 31. Βγ4 Βη5 32. Βδ4
Βζ5 33. Βγ4 Ιη4 34. Ι: ε4 Ι: ε3 35. Ιδ6 Β: ζ1+ 36. Β: ζ1 Ι: ζ1 37. Ρ: ζ1 Ρη8
38. Ρζ2 Ρζ8 39. η4 Ρε7 40. Ιε4 Α: β5 41. Ιγ3 Α: α6 42. θ4 Αβ7 43. Ρε3 Αγ6 44.
Ρδ4 Ρε6 45. Ιε2 θ5 46. Ιζ4+ Ρζ6 47. Ι: θ5+ Ρζ7 48. Ιη3 η6 49. Ρε5 α5 0-1

Σιαμίδης (2.135) - Καραμαλής (1.870)

1. ε4 γ5 2. Ιγ3 Ιγ6 3. η3 η6 4. Αη2 Αη7 5. δ3 δ6 6. ζ4 ε6 7. Ιζ3 Ιηε7 8. 0-0
0-0 9. Αε3 Ιδ4 10. ε5 Ιεγ6 11. ε: δ6 ζ5 12. Ια4 Β: δ6 13. γ3 Ι: ζ3+ 14. Β: ζ3
Β: δ3 15. Ι: γ5 Βδ8 16. Παδ1 Βγ7 17. Πδ2 Πβ8 18. Πζδ1 Πδ8 19. Ια6 1-0

Παναγόπουλος (2.310) - Μανάι (2.220)

1. ε4 γ6 2. γ4 δ5 3. γ: δ5 γ: δ5 4. ε: δ5 Ιζ6 5. Ιγ3 η6 6. Αγ4 Αη7 7. δ4 0-0
8. Ιηε2 Ιβδ7 9. Ιζ4 Ιε8 10. 0-0 Ιδ6 11. Αβ3 β5 12. Πε1 α6 13. α4 β4 14. Ιε4 Ι:
ε4 15. Π: ε4 Ιζ6 16. Πε1 Αβ7 17. α5 Ι: δ5 18. Ι: δ5 Α: δ5 19. Αη5 Α: β3 20. Β:
β3 Β: δ4 21. Α: ε7 Πζε8 22. Β: β4 Β: β2 23. Παβ1 Βα2 24. Αγ5 Βγ2 25. Πεγ1 Βζ5
26. Αβ6 Παγ8 27. Π: γ8 Π: γ8 28. θ3 Αζ8 29. Ββ3 Αδ6 30. Πδ1 Βε5 31. η3 Αζ8 32.
Βδ3 Βε6 33. Β: α6 Β: θ3 34. Βε2 Αγ5 35. Α: γ5 Π: γ5 36. α6 Βγ8 37. α7 Πγ7 38.
Πα1 Βα8 39. Βα6 Πβ7 40. Β: β7 1-0
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: O99</CAT>
<ED>
Κωδικός άρθρου: A16367O991</ED>
<ID>
ID:21184

</ID><URL>http://ta-nea.dolnet.gr/neaweb/neafile.print_unique?e=A&f=16367&m=O99&aa=1</URL></REF>


Article

<CATEGORY>vin09</CATEGORY>

 <H5>Η ΕΞΕΤΑΣΗ ΜΙΑΣ ΤΟΥΦΑΣ ΑΠΟ ΤΑ ΜΑΛΛΙΑ ΤΟΥ ΔΙΝΕΙ ΣΤΟΙΧΕΙΑ ΓΙΑ ΤΟΝ ΘΑΝΑΤΟ ΤΟΥ ΜΟΥΣΟΥΡΓΟΥ
</H5><H2>Ψάρια σκότωσαν τον Μπετόβεν!
</H2>
Το αγαπημένο του έδεσμα, τα ψάρια (από μολυσμένα ποτάμια, με υψηλά επίπεδα
μολύβδου) φαίνεται πως προκάλεσαν τον θάνατο του Λούντβιχ βαν Μπετόβεν, όπως
αποδεικνύουν οι εξετάσεις σε μιά τούφα από τα μαλλιά του (κάτω)

Αυτό που αγαπάς σε σκοτώνει ­ είναι μια παλιά ρήση. Και όπως φαίνεται από τα
πρώτα στοιχεία μακρόχρονων εργαστηριακών ερευνών, ισχύει στην περίπτωση του
μεγαλύτερου των κλασικών συνθετών Λούντβιχ βαν Μπετόβεν. Το αγαπημένο του
έδεσμα, τα ψάρια, τα οποία κατανάλωνε σε μεγάλες ποσότητες τα τελευταία χρόνια
της ζωής του, προκάλεσαν ­ κατά τις πρώτες ενδείξεις ­ τον θάνατό του, τις
συνθήκες του οποίου μέχρι σήμερα κάλυπτε μυστήριο.

Η επίσημη εκδοχή για την αιτία του θανάτου του Μπετόβεν, στα 56 του χρόνια,
στη Βιέννη, τον Μάρτιο του 1827, ήταν ύδρωψ, μια φλεγμονή (οίδημα) του ήπατος.
Τα ιατρικά αρχεία κάηκαν υπό μυστηριώδεις συνθήκες, λίγο μετά την
ιατροδικαστική εξέταση. Οι σύγχρονοι ειδικοί θεωρούσαν πάντα τον όρο «ύδρωψ»
σε σχέση με τον θάνατο του Μπετόβεν ως περιγράφοντα μάλλον τα συμπτώματα της
πάθησής του, παρά τη διάγνωση.

Μέχρι σήμερα δε, Αμερικανοί ειδικοί είχαν καταφέρει να καταρρίψουν, με βάση τα
επιστημονικά ευρήματα, τους ισχυρισμούς του γραμματέα και φίλου του Μπετόβεν
Άντον Σίντλερ, πως οδηγήθηκε στον θάνατο εξαιτίας φαρμακευτικής δηλητηριάσεως
(από αρσενικό και μορφίνη).

Πριν από πέντε μόλις χρόνια, τον Δεκέμβριο του 1994, στον οίκο δημοπρασιών
Σόθμπις του Λονδίνου, μια τούφα από τα μαλλιά του μουσουργού πουλήθηκε προς
4.200 λίρες Αγγλίας (λιγότερο από 3 εκατ. δρχ.), στον Αμερικανό μουσικολόγο
και συλλέκτη Άιρα Μπρίλιαντ και στον γιατρό (ουρολόγο) Δρα Αλφρέντο Γκεβάρα,
μέλη της Αμερικανικής Εταιρείας Μπετόβεν, από την Αριζόνα των Ηνωμένων
Πολιτειών. Η τούφα αυτή, αποτελούμενη από 582 τρίχες, έχει τη δική της ιστορία
(από τη στιγμή που ένας θαυμαστής του Μπετόβεν την έκοψε από την κόμη του
συνθέτη, ενώ εκείνος ψυχορραγούσε). Όμως θα είναι, όπως φαίνεται, και η λύση
του μυστηρίου του θανάτου του, καθώς κατά τους επιστήμονες φέρει την ιατρική
«ταυτότητα» του Μπετόβεν τους τελευταίους έξι μήνες της ζωής του!

Τρία χρόνια τώρα, οι τρίχες (της τούφας) υποβάλλονται, χάρη στην Αμερικανική
Εταιρεία Μπετόβεν, σε δεκάδες τεστ ­ βομβαρδισμό με νετρόνια, έλεγχο του
ανοσοποιητικού «κώδικα» κ.λπ. ­ σε Ινστιτούτο Έρευνας Υγείας έξω από το
Σικάγο. Με βάση τις πρώτες έρευνες καταρρίφθηκαν οι ισχυρισμοί του Άντον
Σίντλερ περί δηλητηριάσεως από μορφίνη (δεν βρέθηκε ούτε ίχνος) ή αρσενικού. 
Πάντως, στα χρόνια του Μπετόβεν η μορφίνη δινόταν συχνά, με ιατρικές συνταγές,
ως ισχυρό αναλγητικό, ενώ ίχνη αρσενικού υπήρχαν στο στερεωτικό των
ταπετσαριών τοίχου. Η δηλητηρίαση δε και από τις δύο ουσίες ήταν συχνή αιτία
θανάτου τα χρόνια εκείνα ­ αλλά δεν αφορούν την υπόθεση Μπετόβεν.

Ο έλεγχος της τούφας για ίχνη βαρέων μετάλλων, σε πυρηνικό αντιδραστήρα, στο
Ινστιτούτο Ερευνών Υγείας, δίνει όμως τώρα αποτελέσματα. Διαπιστώθηκαν δηλαδή
υψηλά επίπεδα μολύβδου στις τρίχες.

«Είναι πολύ μεγάλες οι πιθανότητες, τους τελευταίους μήνες της ζωής του, ο
Μπετόβεν να είχε υποστεί δηλητηρίαση από μόλυβδο που, όπως και στην περίπτωση
του υδραργύρου, σε χρόνια μορφή μπορεί να οδηγήσει στον ­ επώδυνο ­ θάνατο.
Ίσως δε σε αυτή τη χρόνια δηλητηρίαση να οφείλεται και η κώφωσή του», δήλωνε
πηγή του Ινστιτούτου.

Ο μόλυβδος ήταν βαρύ μέταλλο αρκετά κοινής χρήσης, στην Αυστρία του 19ου
αιώνα, παρατηρεί ο ιστορικός του Μουσείου της Πόλης της Βιέννης, Δρ Άντελμπερε
Σούσερ. «Η Βιέννη ήταν ήδη πόλη με βιομηχανική ανάπτυξη και αρκετές
βιομηχανίες παραγωγής μολύβδου βρίσκονταν στις όχθες του Δούναβη και των
παραποτάμων του Ρήνου. Ο Μπετόβεν φαίνεται πως λάτρευε τα ψάρια από αυτές τις
περιοχές, που θα πρέπει να είχαν αυξημένα επίπεδα μολύβδου. Θα μπορούσε όμως
το βαρύ μέταλλο να προέρχεται και από τα πιάτα και τα ποτήρια, που είχαν βαφές
με μόλυβδο, ο οποίος χρησιμοποιείτο και στα χρώματα (βαφής) της εποχής και στα
κρασιά, που επίσης αγαπούσε ο συνθέτης».

Τα τελικά αποτελέσματα των αναλύσεων του DNA στις τρίχες του μουσουργού
προγραμματίζεται να ανακοινωθούν του χρόνου από τον συγγραφέα Ράσελ Μάρτιν,
από το Κολοράντο, ο οποίος προτίθεται να εκδώσει και ένα βιβλίο με την ιστορία
της τούφας.

Στο πίσω μέρος της θήκης, μέσα στην οποία βρέθηκαν οι τρίχες, γράφει: «Αυτή η
τούφα μαλλιών κόπηκε από την κεφαλή του Μπετόβεν από τον πατέρα μου, Δρα
Φέρντιναντ φον Χίλερ, την ημέρα του θανάτου του συνθέτη, ήτοι στις 27 Μαρτίου
1827 και μου δόθηκε ως δώρο γενεθλίων την 1η Μαΐου του 1883. Πάουλ Χίλερ». 
Ο Φέρντιναντ Χίλερ ήταν Γερμανός μαέστρος και μουσικοπαιδαγωγός, που ταξίδεψε
στη Βιέννη το 1827, σε ηλικία 15 ετών, για να επισκεφθεί τον Μπετόβεν στο
κρεβάτι του πόνου. 
Όταν, όπως αναφέρεται στα γραπτά του, ο συνθέτης του είχε πει «νομίζω ότι
πρέπει να ετοιμάζομαι για το μεγάλο ταξίδι».

Η θήκη με τα μαλλιά έμεινε στην οικογένεια Χίλερ μέχρι τα μέσα του 20ού αιώνα
και το 1943 βρέθηκε στα χέρια του Δανού γιατρού Κέι Αλεξάντερ Φλέμινγκ, ως
αντάλλαγμα για τις ιατρικές υπηρεσίες του σε Εβραίους, που προσπαθούσαν να
ξεφύγουν από τους ναζί. Από δε την οικογένεια Φλέμινγκ έφτασε στη δημοπρασία
των Σόθμπις.

Τούφες του Μπετόβεν βρίσκονται σήμερα και στη Βιβλιοθήκη του Κογκρέσου, στην
Ουάσιγκτον, στη Βρετανική Βιβλιοθήκη του Λονδίνου, στο σπίτι του Μπετόβεν στη
Βόννη, στο Πανεπιστήμιο του Χάρτφορντ, στο Κονέκτικατ των ΗΠΑ και στον Σύλλογο
των Φίλων Μουσικής της Βιέννης.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16367P011</ED>
<ID>
ID:21185

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P01&aa=1</URL></REF>


Article

<CATEGORY>vin09</CATEGORY>

 <H2>Θεσσαλονίκη </H2>
Το Μέγαρο Μουσικής, που θα εγκαινιαστεί την Πρωτοχρονιά του 2000,
επισκέφθηκε ο Πρωθυπουργός

σελ.3
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16367P012</ED>
<ID>
ID:21227

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P01&aa=2</URL></REF>


Article

<CATEGORY>vin09</CATEGORY>

 <H2>Το θέμα </H2>
Λεξικά: Ο άγνωστος πόλεμος της γλώσσας και της γνώσης

σελ. 4-5
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16367P013</ED>
<ID>
ID:21263

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P01&aa=3</URL></REF>


Article

<CATEGORY>vin09</CATEGORY>

 <H5>ΡΕΣΙΤΑΛ ΔΗΜΗΤΡΗ ΣΓΟΥΡΟΥ ΣΤΟ ΜΕΓΑΡΟ ΜΟΥΣΙΚΗΣ
</H5><H2>«Στην κοιλιά του ψύλλου»
</H2>
Σούμπερτ, Σούμαν και Μπραμς περιλαμβάνει το ρεσιτάλ πιάνου που δίνει απόψε
στις 8.30, στο Μέγαρο Μουσικής Αθηνών, ο Δημήτρης Σγούρος, στο πλαίσιο του
αφιερώματος στη γέννηση του ρομαντικού πιάνου στη Γερμανία και στη σειρά
«Μεγάλοι ερμηνευτές».

ΘΕΑΤΡΟ

Ο Χρήστος Παγκαλιάς και η Διώνη Κουρτάκη «Στην κοιλιά του ψύλλου»

Πρεμιέρα για το έργο της Ναόμι Γουάλας «Στην κοιλιά του ψύλλου» απόψε, στο
Θέατρο «Αυλωνίτη» (Βουκουρεστίου 1, τηλ. 3313.323), σε μετάφραση Γιώργου
Δεπάστα, σκηνοθεσία Ιωσήφ Βαρδάκη, σκηνικά Εύας Νάθενα, κοστούμια Loucas,
μουσική Δημήτρη Κουρτάκη και φωτισμούς Σταμάτη Γιαννούλη. Παίζουν Ευαγγελία
Ανδρεαδάκη, Διώνη Κουρτάκη, Αλέκος Κολλιόπουλος, Χρήστος Παγκαλιάς και Μάνος Σταλάκης.

*** Ο «Ψεύτης» του Κ. Γκολντόνι, με τους Γιώργο Ματαράγκα, Βασίλη Ανδρεόπουλο,
Μαίρη Βλουτή, Μπάμπη Κλαλιώτη και Γιάννη Κατσάμπα παρουσιάζεται σήμερα και
αύριο το βράδυ στις 9.30, στο θέατρο «Καλιφόρνια» (Παλαμήδου 33, στην Αγία
Σοφία, στον Πειραιά, τηλ. 4618.348).

«ΖΩΝΤΑΝΑ»

Μια τρυφερή βραδιά με ερωτικά τραγούδια Ελλήνων συνθετών μπορείτε να
μοιραστείτε απόψε με τη Λυδία Κονιόρδου. Στο καφέ-μπαρ «Πράξις» (Βεΐκου 33,
Κουκάκι, τηλ. 9213.127) η Λυδία Κονιόρδου θα τραγουδήσει αγαπημένα τραγούδια
και ο Τάκης Φαραζής στο πιάνο με τον Κώστα Θεοδώρου (κόντρα μπάσο) θα την
συνοδεύσουν σε ένα δίωρο πρόγραμμα. Ώρα έναρξης 8 μ.μ.

*** Occasional Dream το βράδυ στις 11, στο «Cafe Asante» (Δαμάρεως 78, τηλ. 7260.102).

ΠΑΛΑΙΑ

Έκθεση παλαιών και σπάνιων βιβλίων, από τη συλλογή του Ε.Π. Τσακπουνίδη,
εγκαινιάζεται σήμερα, στο Πολιτιστικό Κέντρο «Μελίνα Μερκούρη» (Ηρακλειδών 66
και Θεσσαλονίκης, στο Θησείο, τηλ. 3277.077), με πρωτοβουλία του University of
Indianapolis και του Δήμου Αθηναίων.

ΒΙΒΛΙΟ

Το βιβλίο του Γιώργου Ζευγώλη «Έποικοι Κρητικοί Στ' Απεράθου της Νάξου»
παρουσιάζεται το απόγευμα στις 7.30, στη Στοά του Βιβλίου (Πεσμαζόγλου 5). Θα
μιλήσουν ο καθηγητής της Φιλοσοφικής Σχολής του Πανεπιστημίου Αθηνών Ιωάννης
Προμπονάς και η διευθύντρια του Ιστορικού Λεξικού της Ακαδημίας Αθηνών
Ελευθερία Γιακουμάκη.

ΕΚΘΕΣΕΙΣ

Έκθεση ζωγραφικής της Δήμητρας Γούναρη λειτουργεί στην γκαλερί «Bosch»
(Κηφισίας 68 Παράδεισος Αμαρουσίου). Θα διαρκέσει μέχρι τις 2 Μαρτίου. Η
ζωγράφος χρησιμοποιεί το σχέδιο στις μεγάλες και μικρές ζωγραφικές συνθέσεις
της, σε εξπρεσιονιστική γραμμή.

*** Έκθεση με ζωγραφικούς πίνακες και τρισδιάστατες κατασκευές του Νίκου
Αλεξίου, με τίτλο «Μεγάλος λαβύρινθος», εγκαινιάζεται το βράδυ στις 8, στην
«Galerie 3» (Φωκυλίδου 5, στο Κολωνάκι).

*** Αναδρομική έκθεση ζωγραφικής της Αλίκης Νάσρα - Μαδουροπούλου
εγκαινιάζεται το απόγευμα στις 7, στον «Παρνασσό» (Καρύτση 8).

*** «Η ανάσα της πόλης» είναι ο τίτλος της έκθεσης φωτογραφίας του Τάσου
Σχίζα, που εγκαινιάζεται το βράδυ στις 8, στο Φωτογραφικό Κέντρο Αθηνών (Σίνα
52, τηλ. 3608.825).

ΕΚΔΗΛΩΣΗ

«Κοινωνική Δικαιοσύνη: το Συναλλάττεσθαι και το Ευημερείν στο Βυζάντιο». Αυτό
είναι το θέμα που θα αναπτύξει στις 7 το απόγευμα, στην Ακαδημία Αθηνών, το
νέο μέλος της, Αγγελική Λαΐου, τακτική καθηγήτρια της Βυζαντινής Ιστορίας στο
Πανεπιστήμιο του Χάρβαρντ. Θα προηγηθεί χαιρετισμός του προέδρου της Ακαδημίας
Γεωργίου Μητσόπουλου και προσφώνηση από τον ακαδημαϊκό Μιχάλη Σακελλαρίου.

ΟΜΙΛΙΑ

«Η Φραγκοκρατία και το Δεσποτάτο του Μορέως» είναι το θέμα της ομιλίας που
δίνει το απόγευμα στις 7.30, στο Εθνικό Ίδρυμα Ερευνών (Λεωφ. Βασ.
Κωνσταντίνου 48, τηλ. 7273.700), η Αγγελική Πανοπούλου.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16367P021</ED>
<ID>
ID:21188

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P02&aa=1</URL></REF>


Article

<CATEGORY>vin09</CATEGORY>

 <H2></H2><H2>­ Πώς τον λένε τον Ροδόλφο;
</H2><H2>­ Βαλεντίνο, Βαλεντίνο...
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

<H3></H3>Την Κυριακή πήρα ταξί ν' ανέβω σπίτι, και πέτυχα τον ταξιτζή με το τηλέφωνο
στ' αυτί. Μίλαγε κι έλεγε σ' όλη τη διαδρομή για την ερωτική του μέρα, την
ερωτική του την Κυριακή...

­ Κι αυτός ο Βαλεντίνος, πολύ σοκολατάκι ρε πούστη, αλλά εγώ εντάξει, έκανα
τον Γερμανό, σιγά τώρα που θα κωλώσουμε με την κυρία. Θες Βαλεντίνο άγιο φρου
- φρου κι αρώματα; Θα τον έχεις μανταμίτσα. ­ Σιγά ρε γιατρέ, πώς σταματάς
έτσι απότομα γαμώ την απεργία σου γαμώ; ­ Πήγα και της πήρα κάτι σαν
σοκολατάκια σε καρδιά, μέσα βελούδο και τα ρέστα κορδελάκια, και της τα χώνω
με το που τη βλέπω «χρόνια πολλά μαντάμ, ό,τι επιθυμείτε», εν τω μεταξύ αυτή
είχε πει στον δικό της (πολύ ματσό ο άντρας της, αλλά ρούχλας. Δύο μπουκάλια
τη μέρα θέλει ο πούστης να στανιάρει). Του λέει «θα βγω με μια συμμαθήτριά μου
που ήρθε απ' το Παρίσι». Του κώλου, εγώ ήμουν η συμμαθήτρια... ­ ρε γιατρέ,
πράσινο ρε γιατρέ ξεκίνα, α ρε, σας δίνουνε τα διπλώματα... Της χώνω που λες
τα φοντανάκια, «Απ' τον προσωπικό σας Βαλεντίνο κυρία μου της λέω», παραμύθι
τώρα κι έτσι, και την κάνουμε στου Γιώργου την καβάτζα στην Καλλιθέα... Όχι,
αυτός τώρα δουλεύει Θεσσαλονίκη σε μια εταιρεία οδηγός και του κρατάω το
κλειδί, πληρώνω και κάνα φως, κάνα κοινόχρηστο και τη δουλεύω και εγώ την
γκαρσονιέρα αναλόγως. «­ Να, αυτά μου κάνεις ρε», μου λέει, «και με συγκινείς,
και στα κάνω μετά όλα τα χατίρια». «Είδες μανάρι μου», της λέω, «είδες κορίτσι μου».

­ Όχι, μη στρίβεις, ίσια σου είπα. Ίσια. Όπου βγάζει ο δρόμος.

­ Ναι, συγγνώμη παρασύρθηκα κύριε... άκου Θανάση, έλα, ακούς, θα κάνουμε
πλούσιους την κινητή ρε, έλα ναι, τι σου 'λεγα, ναι... την πάω που λες στην
Καλλιθέα... όχι, η δικιά μου πήγε στη μάνα της... ναι το 'χε κανονίσει
μέρες... ε, τώρα μιλάνε, ξέρω γω; σάμπως ρώτησα. Με συνέφερε και μένα. Έκανα
τον μαλάκα. Τι να της έλεγα, «ποια μάνα σου αφού έχετε μαλώσει;», άσε ρε. Ναι,
και πάμε στο υπόγειο και να και τούτη να κι η άλλη να και τούτος να και
'κείνος, να κι ο Άγιος Βαλεντίνος... Ναι... ναι, έπαιξε πολύ φάση.

­ Πάλι στρίβεις. Μη στρίβεις. Ίσια. Ίσια ρε φίλε γραμμή, πώς το λένε. Ευθεία.
Γραμμή. Όπου βγάζει ο δρόμος, ξαναφώναξα στον οδηγό του αγοραίου, και χθεσινό
εορτάζοντα τον έρωτα.

­ Ναι, συγγνώμη, εντάξει, παρασύρθηκα. Ίσια θα πάω, κύριε καλλιτέχνη, είπαμε
ίσια. Όπου βγάζει ο δρόμος.

Κι ενώ μένω τόσα χρόνια πια σ' αυτό το σπίτι, ακόμα δεν μπορώ να πω με
σιγουριά πού βγάζει αυτός ο δρόμος.

Πού βγάζει αυτός ο δρόμος;
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16367P022</ED>
<ID>
ID:21229

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P02&aa=2</URL></REF>


Article

<CATEGORY>vin09</CATEGORY>

 <H2>«Στόχος το χρήμα»!
</H2>
<AUTHOR>Κ.Ξ.</AUTHOR>

Για να δει κανείς την έκθεση πρέπει να καταβάλει εννέα αγγλικές λίρες, ήτοι
περίπου τέσσερις χιλιάδες δραχμές. Μικρό, θα πείτε, το τίμημα όταν πρόκειται
για μία έκθεση με 80 πίνακες του Μονέ. Πρέπει όμως και να οπλιστεί με ιώβεια
υπομονή ­ τόσο για να καταφέρει να εισέλθει στη Βασιλική Ακαδημία όσο και για
να μπορέσει να αποκτήσει μία στοιχειώδη οπτική επαφή με τους πίνακες. Διότι
την αυτή επιθυμία έχουν συγχρόνως χιλιάδες άλλοι Λονδρέζοι. Δεν είναι όμως
ούτε η τιμή του εισιτηρίου ούτε οι... δύσκολες συνθήκες πρόσβασης στην έκθεση
«Ο Μονέ στον 20ό αιώνα», που έκαναν την εφημερίδα «The Independent» να
αναφωνήσει: «Μα είναι αυτός τρόπος συμπεριφοράς απέναντι σε έναν τόσο μεγάλο
ιμπρεσιονιστή ζωγράφο;». Περισσότερο φαίνεται ότι ενοχλεί η προσπάθεια των
διοργανωτών να κερδίσουν όσο το δυνατόν περισσότερα χρήματα: τα σουβενίρ που
μπορεί να πάρει μαζί του ο επισκέπτης φεύγοντας, δεν περιορίζονται στις
παραδοσιακές αφίσες και καρτ-ποστάλ. Περιλαμβάνουν κούπες, πετσέτες, κολιέ,
ταπέτα, εσάρπες, κεραμικά... Η εμπορική εκμετάλλευση της τέχνης στο απόγειό της.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16367P023</ED>
<ID>
ID:21265

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P02&aa=3</URL></REF>


Article

<CATEGORY>vin09</CATEGORY>

 <H2>Σχεδόν μισό αιώνα
</H2>
<AUTHOR>Π.Κ.</AUTHOR>

Για πρώτη φορά, η εταιρεία τσιμέντων ΑΓΕΤ - Ηρακλής ανέθεσε σε γυναίκα
ζωγράφο, τη Μαρία Πωπ, τη φιλοτέχνηση πινάκων για το ετήσιο καλλιτεχνικό
ημερολόγιο Ηρακλής το έτος 1984. Τη δεύτερη φορά, το 1990, στη Φωτεινή
Ισιδώρου. Την τρίτη φορά, το 1998, στη Χρύσα Βέργη. Για τέταρτη φορά φέτος,
μέσα στα σαράντα έξι χρόνια συνεχούς έκδοσης των ημερολογίων, η ανάδοχος είναι
πάλι γυναίκα ζωγράφος. Η Μαρία Φιλοπούλου, που μας οδηγεί στις καταγάλανες
ακτές και τις θάλασσες της Νότιας Πελοποννήσου. Εκεί που ο ουρανός ενώνεται με
τη θάλασσα, στα διάφανα δροσερά και ολόφωτα τοπία του καλοκαιριού.
Συνεχίζονται έτσι τα εικαστικά οδοιπορικά χαρτογράφησης της χώρας μας, μέσα
από τα πρωτότυπα έργα, που αποτελούν σταθερό στόχο αυτών των εκδόσεων και
έχουν δώσει στα ημερολόγια του Ηρακλή μια συλλεκτική αξία.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16367P024</ED>
<ID>
ID:21285

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P02&aa=4</URL></REF>


Article

<CATEGORY>vin09</CATEGORY>

 <H5>... και οι «ταμπέλες»
</H5><H2>Το Χάρισμα...
</H2>
<AUTHOR>Γ.Δ.Σ.</AUTHOR>

Σάκης Ρουβάς

Πήγα και είδα ­ για πρώτη φορά στη σκηνή ­ τον Σάκη Ρουβά. Στο «Χάος». Και θα
την πω τη γνώμη μου. Ψύχραιμα. Και ας θεωρηθώ βλάσφημος. Και ας καταφτάσουν οι
ανώνυμες επιστολές ­ ο Κώστας Γεωργουσόπουλος, με πείρα μακράν στην παραλαβή
τους, ως φαίνεται, έγραψε προ ημερών για το προσφιλές σπορ αυτών των
«τετραπόδων»... Θα την πω, αφήνοντας κατά μέρος όλο αυτό το «πλέγμα» που
καλύπτει τον χώρο του νυκτερινού θεάματος και όλη αυτή την ατμόσφαιρα που είδα
γύρω μου και που δεν με αφορά. Το παιδί, ναι, είναι «σταρ». Τι θα πει «σταρ»;
Ότι δεν είναι απλά ένα πολύ όμορφο αγόρι που χτυπιούνται από κάτω για πάρτη
του τα κοριτσάκια. Αλλά ότι έχει Χάρισμα. Ότι λάμπει και αστράφτει και
βροντάει και σπαρταράει πάνω στη σκηνή, ότι δίνεται σ' αυτό που κάνει. Με μια
κίνηση και μια σκηνική παρουσία μοναδικές. Τα τραγούδια που λέει; Και βέβαια
δεν έχουν μεγάλη σχέση μ' αυτό που λέμε «σύγχρονο ελληνικό τραγούδι». Αλλά
επειδή ακριβώς δεν έχουν σχέση, η ικανότητά του να τα κάνει θέαμα ­ αυτό το
θέαμα που κάνει ­ προβάλλεται ακόμη περισσότερο.


Ο Σάκης Ρουβάς, επανειλημμένα και κατά τον ρατσιστικότερο τρόπο
διαπομπευμένος, «κραγμένος» θα ήταν το σωστότερο ­ ε, δεν ήταν και δύσκολο
αυτό, εύκολη η «λεία»... ­ αντέχει εντούτοις εδώ και οκτώ χρόνια. Δεν είναι
τυχαίο. Και δεν πιστεύω ότι αποτελεί μόνο «προϊόν» της αγοράς. Αντίθετα είμαι
σίγουρος ότι απλώς περιμένει ­ θέμα χρόνου είναι ­ τους ανθρώπους που θα
αναδείξουν το Χάρισμα που διαθέτει. Γιατί, ναι, διαθέτει Χάρισμα! Και να δείτε
που θα βρεθούν οι άνθρωποι αυτοί. Και ότι μετά κάποια χρόνια θα μιλάμε για τον
Ρουβά με άλλο ύφος. Να θυμίσω μόνο τι έλεγαν στη δεκαετία του '60 για τον
Στέλιο Καζαντζίδη ­ ε, όχι βέβαια, θα ήταν εντελώς βλακώδες να κάνω
συγκρίσεις... ­ που σήμερα θεωρούμε τη φωνή του εθνικό κεφάλαιο ή τι λέγαμε
πριν από καμιά δεκαριά χρόνια, όταν πήγε να κάνει τους «Δαίμονες», για την
Άννα Βίσση, που σήμερα θεωρούμε ανεπανάληπτη σόου γούμαν. Ναι, ξέρω να
ξεχωρίζω τα τραγούδια του Χατζιδάκι και του Θεοδωράκη από το σκουπιδαριό και
ξέρω να ξεχωρίζω τα κείμενα του Σαίξπηρ και του Μπέκετ από τις ελληνικές
σαβουρο-φάρσες, αλλά εμένα με γέμισαν και η Παξινού και η Ρένα Ντορ και με
γεμίζουν και η Κάλλας και η Πιάφ και ο Μπρούκνερ και ο Κραουνάκης και η
Φαραντούρη και η Βίσση και ο Ίαν Μακ Κέλεν και ο Αυλωνίτης και ο Νταλάρας και
ο Ζακ Μπρελ και ο Σαίξπηρ και ο Φεντό... Τα μεγέθη δεν συγκρίνονται, αλλά ούτε
το Χάρισμα θάβεται. Όσο για το «Ήθος» που, υποτίθεται, συνοδεύει την αφοσίωση
στα «μεγάλα και στα αληθινά», ε, εκεί επιτρέψτε μου πια να έχω αμφιβολίες.
Ισχυρές. Η πραγματικότητα με έχει διαψεύσει τόσες φορές... Οικτρά. Γιατί,
λοιπόν, να σπεύδουμε τόσο εύκολα να γίνουμε τιμητές και τόσο εύκολα να
καρφώσουμε με «ταμπέλες». Οι καιροί μάς διαψεύδουν.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16367P025</ED>
<ID>
ID:21296

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P02&aa=5</URL></REF>


Article

<CATEGORY>vin09</CATEGORY>

 <H5>Ο ΠΡΩΘΥΠΟΥΡΓΟΣ ΣΤΟ ΜΕΓΑΡΟ ΜΟΥΣΙΚΗΣ ΘΕΣΣΑΛΟΝΙΚΗΣ
</H5><H2>Επιστέγασμα πολιτιστικής ανάπτυξης
</H2>
<H3>Επιστέγασμα όλων των προσπαθειών πολιτιστικής ανάπτυξης της Βορείου Ελλάδος,
ώστε να καταστεί πόλος πολιτισμού όχι μόνον της χώρας, αλλά και της ευρύτερης
περιοχής των Βαλκανίων, είναι το Μέγαρο Μουσικής Θεσσαλονίκης, που θα
εγκαινιάσει τη λειτουργία του την Πρωτοχρονιά του 2000.
</H3>
ΘΕΣΣΑΛΟΝΙΚΗ. 
Γραφείο Βορ. Ελλάδος

Ο Πρωθυπουργός κ. Κώστας Σημίτης ανάμεσα στον υπουργό Πολιτισμού κ. Ευάγγελο
Βενιζέλο και τον πρόεδρο του Οργανισμού Μεγάρου Μουσικής Θεσσαλονίκης κ.
Αλέξανδρο Μπακατσέλο, κατά τη χθεσινή επίσκεψή του στον χώρο των εργασιών του Μεγάρου

Εφάμιλλο και συγκρίσιμο με το Μέγαρο Μουσικής Αθηνών, αλλά και η απαρχή ενός
δικτύου Μεγάρων Μουσικής ανά την Ελλάδα θα είναι το Μέγαρο Μουσικής
Θεσσαλονίκης. Οι εργασίες ανέγερσής του ολοκληρώνονται τους επόμενους μήνες,
σύμφωνα με το χρονοδιάγραμμα, και θα εγκαινιάσει τη λειτουργία του την
Πρωτοχρονιά του 2000, ώστε να υποδεχθεί τη νέα χιλιετία, αλλά κυρίως το ευρύ
κοινό της Θεσσαλονίκης.

Ενθουσιασμένοι από την πορεία των εργασιών, αλλά κυρίως από το μέγεθος και τις
προοπτικές του μεγάλου πολιτιστικού έργου στη Θεσσαλονίκη, δήλωναν χθες ο
Πρωθυπουργός και το πολυμελές κυβερνητικό κλιμάκιο που τον συνόδευε, μετά την
επίσκεψή τους στο εργοτάξιο του Μεγάρου Μουσικής Θεσσαλονίκης.

«Στόχος μας είναι να αναδείξουμε το Μέγαρο Μουσικής σε κέντρο καλλιτεχνικής
δημιουργίας, η επιρροή του οποίου θα επεκτείνεται και πέραν αυτής της πόλης»,
τόνισε, παρουσιάζοντας στον Πρωθυπουργό την πορεία εργασιών, αλλά και τους
στόχους του Μεγάρου με την επικείμενη λειτουργία του ο πρόεδρος του Οργανισμού
Μεγάρου Μουσικής Θεσσαλονίκης κ. Αλέξανδρος Μπακατσέλος.

Στο συνολικό έργο πολιτιστικής υποδομής στη Θεσσαλονίκη, που ολοκληρώνεται με
την ανέγερση και επικείμενη λειτουργία του Μεγάρου Μουσικής, αναφέρθηκε ο
υπουργός Πολιτισμού κ. Ευάγγελος Βενιζέλος.

«Το Μέγαρο Μουσικής Θεσσαλονίκης μπορεί να συμβάλλει σε μια διαφορετική
ποιότητα ζωής, στην ανάδειξη αξιών, σε διαφορετικό περιεχόμενο της κοινής μας
προσπάθειας», τόνισε χαρακτηριστικά ο Πρωθυπουργός, επιβραβεύοντας όσους
εργάστηκαν για την ανέγερση και λειτουργία του Μεγάρου.

Παρόντες στην επίσκεψη του Πρωθυπουργού στο εργοτάξιο του Μεγάρου Μουσικής
Θεσσαλονίκης (οι εργασίες έχουν προχωρήσει εντυπωσιακά και απομένουν τα
επιχρίσματα και η τοποθέτηση ηλεκτρικών και άλλων εγκαταστάσεων) ήταν ο
πρόεδρος του Μεγάρου Μουσικής Αθηνών και μέλος του Δ.Σ. του Οργανισμού Μεγάρου
Μουσικής Θεσσαλονίκης κ. Χρήστος Δ. Λαμπράκης, σύσσωμο το Δ.Σ. του ΟΜΜΘ και
του Συλλόγου των Φίλων της Μουσικής Θεσσαλονίκης και οι τεχνικοί προϊστάμενοι
του έργου, που ενημέρωσαν νωρίτερα τον Πρωθυπουργό.

Ο συνολικός προϋπολογισμός κατασκευής του Μεγάρου Μουσικής Θεσσαλονίκης
αναμένεται να φτάσει τα 14,5 δισεκατομμύρια δραχμές. 
Από τον αρχικό προϋπολογισμό των 9,6 δισεκατομμυρίων, που εξασφαλίσθηκαν από
το υποπρόγραμμα Πολιτισμός του Β' Κοινοτικού Πλαισίου Στήριξης έχουν ήδη
απορροφηθεί περισσότερα από 6 δισ., ενώ η απορρόφηση προχωρεί με ταχύτατους ρυθμούς.

Για την ολοκλήρωση του Μεγάρου Μουσικής Θεσσαλονίκης προβλέπεται επίσης η
αισθητική αναβάθμισή του, ενώ πρόσφατα ο υπουργός ΠΕΧΩΔΕ κ. Κώστας Λαλιώτης
υποσχέθηκε χρηματοδότηση πολεοδομικής μελέτης της ευρύτερης περιοχής γύρω από
τις εγκαταστάσεις του Μεγάρου, στην οποία προβλέπεται η αντιμετώπιση του
κυκλοφοριακού προβλήματος, καθώς και οι δυνατότητες χερσαίας, οδικής και
θαλάσσιας πρόσβασης στο Μέγαρο Μουσικής.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16367P031</ED>
<ID>
ID:21189

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Η... κοστολόγηση των καταλήψεων
</H2><H2></H2>
<AUTHOR>ΚΟΥΛΑ ΚΑΣΙΜΑΤΗ</AUTHOR>

«Ο συνένοχος είναι παντού κι ακουμπάς μ'ευτέλεια πάνω του»

Τάσος Λειβαδίτης*

Οι πρόσφατες κινητοποιήσεις των μαθητών με στόχο την κατάργηση της
επιχειρούμενης εκπαιδευτικής μεταρρύθμισης, κινητοποιήσεις που κράτησαν τους
μαθητές για μήνες έξω από το σχολείο και έδειξαν τη βαθιά κρίση που ταλαιπωρεί
το εκπαιδευτικό μας σύστημα, αξιολογήθηκαν και... κοστολογήθηκαν από δύο
συγκεκριμένες πλευρές: από την πλευρά των χαμένων ημερών και ωρών διδασκαλίας
που ενδεχομένως να οδηγήσουν τα σχολεία και τους μαθητές «καταληψίες» στην
απώλεια της σχολικής χρονιάς, αν η αναπλήρωση δεν είναι εφικτή, και από τη
μεριά των υλικών ζημιών που προκλήθηκαν στα σχολεία, κυρίως από εξωσχολικά
στοιχεία. Αυτές οι πλευρές, ως συνέπειες των καταλήψεων σχολιάστηκαν και
προβλήθηκαν υπέρμετρα τόσο από την κυβέρνηση όσο και από τα ΜΜΕ, τονίζοντας
την αντικοινωνική συμπεριφορά των καταληψιών και προκαλώντας έτσι τα αρνητικά
συναισθήματα μερίδας πολιτών απέναντι στα νεαρά άτομα.

Αν, ωστόσο, αυτά αποτελούν τις ορατές εκφάνσεις των καταλήψεων σήμερα, άλλα
περισσότερο σημαντικά και με μακροχρόνιες συνέπειες στοιχεία θα 'πρεπε να μας
απασχολήσουν ιδιαιτέρως, γιατί στις υπόγειες διεργασίες τους μορφοποιούν μια
γενιά που αυτές οι εμπειρίες σίγουρα δεν θα την αφήσουν ανεπηρέαστη.

Δεν θα σχολιάσω εδώ αν οι μαθητές είχαν δίκιο ή άδικο όταν σθεναρά διαδήλωναν
την αντίθεσή τους στην εκπαιδευτική μεταρρύθμιση, ούτε αν οι αντιδράσεις τους
ήταν αυτόνομες ή υποκινούμενες από άλλες δυνάμεις, γιατί οι απαντήσεις δεν
είναι απλές και μονοσήμαντες. Θα σταθώ, όμως, σε ένα σημείο και θα θέσω ένα ερώτημα:

Οι συνέπειες των καταλήψεων και των κινητοποιήσεων με τη μορφή που πήραν
περιορίζονται, άραγε, στις υλικές φθορές του σχολείου και στις χαμένες ώρες
διδασκαλίας ή μήπως εκτείνονται πολύ πιο πέρα σε άλλους χώρους;

Μήπως οι εμπειρίες που απέκτησαν οι μαθητές σ' αυτό το διάστημα θα τους
σημαδέψουν σ' όλη τους τη ζωή και θα χρωματίσουν την κοινωνία μας στο μέλλον;
Μήπως πιο ώριμοι και με διαφορετικό μάτι μπορούν να αντικρύσουν τον κόσμο μας;

Τι αλήθεια αποκόμισαν από την προ ημερησίας διατάξεως συζήτηση στη Βουλή για
τους νόμους και την εκπαιδευτική πολιτική της κυβέρνησης; Δεν γεύτηκαν τη
διγλωσσία και την υποκρισία αλλά και την άκριτη υποστήριξη ακόμη και των
παράνομων πράξεών τους όταν όλοι περίπου κατέληγαν στην επωδό: «τα παιδιά
έχουν δίκιο· άλλοι φταίνε»; ­ Κι εμείς συμφωνούμε ότι όντως άλλοι ή και όλοι
εμείς φταίμε ­ όμως τις ευθύνες τους δεν τις ανέλαβαν εκείνοι που από τα
κάστρα εξουσίας που βρίσκονται θα μπορούσαν να σκύψουν με στοργή και φροντίδα
στους νέους και με την πολιτική τους να μην τους οδηγούν στα αδιέξοδα. Η
κυβέρνηση θεωρούσε υπεύθυνη την αντιπολίτευση και τους καθηγητές με τις
συνδικαλιστικές πρακτικές που ακολούθησαν. Η αντιπολίτευση πάλι κατηγορούσε
τον υπουργό Παιδείας και την κυβέρνηση γιατί χωρίς ενημέρωση, δίχως διάλογο
και χωρίς υποδομή και κατάλληλες συνθήκες εφαρμογής προσπάθησε να «περάσει»
ένα τόσο σημαντικό ζήτημα για το οποίο θα 'πρεπε να 'χει τη συναίνεση όλων των
κοινωνικών εταίρων. Οι καθηγητές, από την άλλη μεριά, με παλινδρομήσεις και
αμφιταλαντεύσεις δεν μπορούσαν να συμφωνήσουν σε μια κοινή γραμμή και να
βοηθήσουν για την έξοδο από την κρίση. Στο παιχνίδι μπήκαν και οι γονείς,
άλλοι συμπαραστάτες του αγώνα των παιδιών κι άλλοι πολέμιοι των καταλήψεων, ως
οπαδοί της τάξης και της πειθαρχίας.

Οι μαθητές, θεατές αυτής της αλλοπρόσαλλης και ρευστής κατάστασης ασφαλώς
συνειδητοποίησαν τη θέση τους· βίωσαν έναν κόσμο αντιφατικό και υποκριτικό,
μια κοινωνία βαθιά διχασμένη, όπου οι δικές τους «αμαρτίες» είναι λιγότερες
και μικρότερες από τις ανομίες των μεγάλων. Η κοινωνική πραγματικότητα, που
συχνά τους άγγιξε άγαρμπα, τους ενεργοποίησε και τους ωρίμασε και κατάλαβαν
ότι τα κίβδηλα πρότυπα δεν τα χρειάζονται· ίσως αυτές οι εμπειρίες να
αποδειχθούν τελικά πιο σημαντικές για τη ζωή· ας μη μείνουμε λοιπόν, στις
χαμένες ώρες του σχολείου.

*Από το «Οι τρεις» 1975

Η Κούλα Κασιμάτη είναι καθηγήτρια Κοινωνιολογίας στο Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16367P032</ED>
<ID>
ID:21230

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P03&aa=2</URL></REF>


Article

<CATEGORY>vin09</CATEGORY>

 <H5>ΠΟΣΑ ΑΝΤΙΤΥΠΑ ΜΕ ΠΟΙΟΝ ΡΥΘΜΟ ΚΑΙ ΣΕ ΠΟΙΟΥΣ ΠΟΥΛΑΝΕ ΤΑ ΝΕΑ ΠΛΟΥΣΙΑ ΒΟΗΘΗΜΑΤΑ
ΤΗΣ ΓΛΩΣΣΑΣ ΜΑΣ
</H5><H5>Σε επαφή με τη λογοτεχνική παράδοση
</H5><H5>Μπεστ σέλερ στους τρεις πρώτους μήνες
</H5><H5>«Αντιλεξικόν»: Μια εργασία 24 ετών
</H5><H5>Λήμματα και στο κομπιούτερ
</H5><H2>Λεξικά στο λήμμα «Πόλεμος»
</H2>
<AUTHOR>ΧΑΡΗΣ ΠΟΝΤΙΔΑΣ - ΒΙΚΥ ΧΑΡΙΣΟΠΟΥΛΟΥ</AUTHOR>

<H3>Στα εργαστήρια της γλώσσας και της γνώσης και στις προθήκες και το εσωτερικό
των βιβλιοπωλείων, σοβεί ένας άγνωστος «πόλεμος». Είναι ο «πόλεμος» των
πλούσιων βοηθημάτων της γλώσσας μας, των λεξικών, που αναζωπυρώθηκε τώρα με
την κυκλοφορία δύο νέων εργασιών, του Λεξικού της Νέας Ελληνικής Γλώσσας του
καθηγητή Γ. Μπαμπινιώτη και του Λεξικού της Κοινής Νεοελληνικής του ­ εν
Θεσσαλονίκη ­ Ιδρύματος Μ. Τριανταφυλλίδη. Πόσα αντίτυπα πουλάνε τα λεξικά, σε
ποιους και με τι ρυθμό είναι τα ερωτήματα για τα οποία έψαξαν απαντήσεις «ΤΑ
ΝΕΑ», σε μια προσπάθεια να εντοπίσουν τις παραμέτρους του άγνωστου αυτού «πολέμου».
</H3>
Ο καθηγητής Γ. Μπαμπινιώτης με το Λεξικό της Νέας Ελληνικής Γλώσσας

Όλα δείχνουν ότι το Λεξικό της Νέας Ελληνικής Γλώσσας του καθηγητή Γ.
Μπαμπινιώτη έρχεται πρώτο στις προτιμήσεις του αγοραστικού κοινού. Πριν ακόμη
συμπληρωθούν δέκα μήνες από την πρώτη ημέρα κυκλοφορίας του, ετοιμάζεται ήδη η
τρίτη έκδοση.

Χαρακτηριστικό είναι ότι τα πρώτα 14.500 αντίτυπα εξαντλήθηκαν τις πρώτες 20
ημέρες της κυκλοφορίας του. «Πηγαίνει καταπληκτικά», είναι η χαρακτηριστική
απάντηση των πωλητών βιβλιοπωλείων, στους οποίους απευθυνθήκαμε, στο κέντρο
της Αθήνας.

ΠΟΙΟΙ

Ποιοι το αγοράζουν; «Εκπαιδευτικοί, μαθητές, φοιτητές, επαγγελματίες
(δημοσιογράφοι, δημόσιοι υπάλληλοι, υπηρεσίες δημόσιες και ιδιωτικές),
επιστήμονες σε όλες τις μεγάλες πόλεις της Ελλάδας, στην Κύπρο και στο
εξωτερικό», απαντάει στα «ΝΕΑ» ο κ. Μπαμπινιώτης, που αυτή την εποχή
προετοιμάζει την τρίτη έκδοση του λεξικού, συμπληρώνοντας με νέα λήμματα τις
σελίδες του.

ΑΛΛΑΓΕΣ

Θα άλλαζε κάτι σήμερα στο λεξικό βλέποντας ίσως με πιο ψύχραιμο μάτι τη
δουλειά του; «Όχι», απαντάει. «Απλά, ένα λεξικό πρέπει να ενημερώνεται
διαρκώς, γιατί η γλώσσα είναι ζωντανή και εξελίσσεται. Υπάρχει λοιπόν πάντα
κάτι να προσθέσεις. Αυτή η ιστορία δεν έχει τέλος».

ΑΤΟΥ

Δεν τον εκπλήσσει η εμπορική επιτυχία του έργου του. Θεωρεί τη δουλειά του
αρκούντως ολοκληρωμένη, τη μέθοδο που ακολούθησε επιστημονική. Εκτός όμως από
τη μεθοδολογία σύγχρονης διεθνούς λεξικογραφίας που ακολούθησε, απέφυγε, όπως
λέει στα «ΝΕΑ», τους καθωσπρεπισμούς και «τα κουκουλώματα για να μην
ενοχληθούν κάποιοι»· τόλμησε να συμπεριλάβει λέξεις της σύγχρονης ζωής,
κοινωνικών ομάδων, λέξεις κακόφημες, ξένες...

«Σκοπός μου ήταν να μπορεί ο χρήστης να λύσει προβλήματα», λέει. «Να, μπορεί,
ας πούμε, να καταλάβει γιατί είναι σωστό το "απαθανατίζω" και όχι το
"αποθανατίζω", πότε να χρησιμοποιεί το "διαπραγματεύομαι" αντί το
"πραγματεύομαι", τι διαφορά έχει η "επιρροή" από την "επίδραση". Σχόλια για τη
σωστή χρήση των λέξεων μπαίνουν για πρώτη φορά σε ένα λεξικό» συνεχίζει, «όπως
και οι φράσεις που χρησιμοποιούν τις συγκεκριμένες λέξεις. Αν πάτε στο λήμμα
"χέρι", θα βρείτε γύρω στις 40 ή 50 φράσεις, "με το σταυρό στο χέρι", "απλώνω
χέρι", "με δεμένα τα χέρια"»...

Στα προτερήματα του Λεξικού της Νέας Ελληνικής Γλώσσας συγκαταλέγει και τον
τρόπο με τον οποίο προβάλλεται η πληροφορία, έτσι ώστε με το που φτάνει ο
αναγνώστης στο λήμμα που τον ενδιαφέρει, να έχει μπροστά του, αμέσως, τη
«ραχοκοκαλιά» της λέξης και των ερμηνειών της.


Το «Λεξικό της Σύγχρονης Δημοτικής Γλώσσας» του καθηγητή Εμμ. Κριαρά
κυκλοφορεί από το 1995 στην αγορά και θεωρείται ένα από τα μπεστ σέλερ στο
είδος του. Αυτή την περίοδο είναι εξαντλημένο στα βιβλιοπωλεία. «Μπορεί να μην
έχει γίνει μέχρι στιγμής δεύτερη έκδοση», μας είπε ο κ. Γιάννης Μπαστιάς από
την «Εκδοτική Αθηνών», «όμως έχουμε κάνει ήδη δύο ανατυπώσεις».

Από τον κ. Κριαρά μάθαμε ότι υπάρχουν ήδη στα χαρτιά του πολλά ανεπεξέργαστα
λήμματα, που κάποτε θα βρουν την θέση τους στη δεύτερη έκδοση του λεξικού του.

Αριθμός αντιτύπων που έχουν κυκλοφορήσει μέχρι στιγμής; Αυτή είναι μια ερώτηση
που δεν πρέπει να τίθεται στους εκδότες (γιατί δεν παίρνεις ποτέ την
απάντηση). «Απλά πάει πολύ καλά, έχει πουλήσει περισσότερα από 10.000
αντίτυπα», λέει μόνον ο κ. Μπαστιάς. Συγκριτικό πλεονέκτημα έναντι των άλλων
λεξικών; 
«Το πλούσιο λημματολόγιο, που έχει σχέση με τη λογοτεχνική παράδοση της χώρας
μας. Από τον μεσοπόλεμο κι έπειτα...», είναι η γνώμη του κ. Μπαστιά.


Θεσσαλονίκη

Γραφείο Βόρ. Ελλάδας

Ο καθηγητής-πρόεδρος του Ιδρύματος Μανόλη Τριανταφυλλίδη, Γιώργος Παράσογλου,
με το επίτομο Λεξικό

Μπεστ σέλερ έγινε στη Θεσσαλονίκη, μόλις τρεις μήνες μετά την κυκλοφορία του
το, Λεξικό της Κοινής Νεοελληνικής Γλώσσας του Ιδρύματος Μανόλη Τριανταφυλλίδη.

Για μία εβδομάδα φιγουράρισε πρώτο στις πωλήσεις κεντρικού βιβλιοπωλείου της
πόλης και για αρκετές ακόμη στα πρώτα δέκα βιβλία σε πωλήσεις, ανάμεσα σε
πολυδιαφημισμένα νεοελληνικά μυθιστορήματα και άλλες εκδόσεις με χρωματιστά εξώφυλλα.

Τα 6.500 αντίτυπα της πρώτης έκδοσης (κυκλοφόρησε στις 10 Δεκεμβρίου) έχουν
ήδη εξαντληθεί και στην επόμενη εβδομάδα ετοιμάζεται η δεύτερη ανατύπωση,
επίσης σε 6.500 αντίτυπα. Τη διακίνηση του επίτομου Λεξικού για ολόκληρη την
Ελλάδα ανέλαβε ο εκδοτικός οίκος «Πατάκη».

Μεγάλο μέρος των αντιτύπων αγοράστηκε μαζικά (από ιδρύματα και συλλόγους), ενώ
τα δύο πρώτα μεγάλα πακέτα (350 και 500 αντιτύπων αντίστοιχα) τα αγόρασαν η
Βουλή των Ελλήνων (την απόφαση για τη διανομή του στα μέλη του ελληνικού
Κοινοβουλίου την ανακοίνωσε με μήνυμά του κατά την πανηγυρική τελετή
παρουσίασης του Λεξικού ο πρόεδρός της Απόστολος Κακλαμάνης) και η Ένωση
Συντακτών Ημερήσιων Εφημερίδων Μακεδονίας και Θράκης (αγόρασε αντίτυπα και τα
πρόσφερε ως χριστουγεννιάτικο δώρο στα μέλη της).

Η μεμονωμένη ζήτηση του Λεξικού στα βιβλιοπωλεία ήταν «απόλυτη». Οι υποψήφιοι
αγοραστές δεν αναζητούσαν γενικά ένα λεξικό και ο βιβλιοπώλης τούς συνιστούσε
το συγκεκριμένο, αλλά το ζητούσαν οι ίδιοι.

«Είναι σαν τη διαφήμιση του ούζου που ο αγοραστής ζητάει... "Α... αυτό"», λέει
χαρακτηριστικά στα «ΝΕΑ» ο πρόεδρος του Ιδρύματος Μανόλη Τριανταφυλλίδη
καθηγητής Γιώργος Παράσογλου που, παρά την ικανοποίησή του για την αγοραστική
ζήτηση του Λεξικού και την άποψή του πως «το δικό μας έχει πιθανόν λιγότερα
λάθη από άλλα», συνιστά στους αγοραστές να αγοράζουν τουλάχιστον δύο λεξικά.

Όσο για το «αντίπαλο», πολυσυζητημένο Λεξικό του κ. Μπαμπινιώτη; Ο κ.
Παράσογλου προτιμά να μην ενδώσει στην πρόταση-πρόκληση για συγκρίσεις...

Το Λεξικό της Κοινής Νεοελληνικής Γλώσσας του Ιδρύματος Μ. Τριανταφυλλίδη
αγοράζεται κυρίως ­ σύμφωνα με τους βιβλιοπώλες και τον εκδοτικό οίκο που
ανέλαβε τη διακίνησή του ­ από φοιτητές της Φιλολογίας, φιλολόγους,
μεταφραστές και γενικότερα «ειδικούς».

Η πλειονότητα των αγοραστών του Λεξικού της Κοινής Νεοελληνικής Γλώσσας είναι
κάτοικοι της Θεσσαλονίκης και της Αθήνας. Η επαρχία ακολουθεί και μεγάλη
ζήτηση σημειώνεται κυρίως στην Ανατολική Μακεδονία. Σύμφωνα με τον εκδοτικό
οίκο που ανέλαβε τη διακίνηση, τη μεγαλύτερη ζήτηση (σε επαρχιακές πόλεις)
έχει το Λεξικό στην Κομοτηνή, στη Δράμα, στην Κατερίνη και στη Βέροια.

Ο κ. Παράσογλου υποστηρίζει ότι «ένα λεξικό το χρειάζονται όσοι μπορούν να
ξεχωρίσουν το Α και το Β, όσοι δηλαδή γνωρίζουν ανάγνωση και γραφή» και
υπενθυμίζει ότι «μεγάλοι συγγραφείς έχουν δηλώσει πως απολαμβάνουν την...
αυτόνομη ανάγνωση (και όχι απλώς συμβουλευτική) των λεξικών».

Η δεύτερη εκτύπωση του επίτομου Λεξικού των 1.532 σελίδων θα κυκλοφορήσει
χωρίς καμία αλλαγή, ενώ στην περίπτωση που γίνουν κάποιες διορθώσεις ή
προστεθούν και νέα λήμματα που πιθανόν κριθεί ότι έλειπαν μελετάται το σπάσιμό
του σε δύο τόμους ­ αν και αυτό θεωρείται πως θα το καταστήσει περισσότερο δύσχρηστο.

Το Ίδρυμα μελετά ήδη την κυκλοφορία νέου επίτομου, αμιγώς ορθογραφικού
λεξικού, σε ιδιαίτερα εύχρηστη μορφή (μικρό μέγεθος και λίγες σελίδες).


Το Λεξικό της Κοινής Νεοελληνικής Γλώσσας, στις προθήκες βιβλιοπωλείων της Θεσσαλονίκης

Το «Αντιλεξικόν ή Ονομαστικόν της Νέας Ελληνικής Γλώσσης» του Θεολ.
Βοσταντζόγλου είναι μια σταθερή αξία στον κόσμο των ελληνικών λεξικών. Παρά το
γεγονός ότι εκδόθηκε το 1952 και ο συγγραφέας και εκδότης του, Θεολόγος
Βοσταντζόγλου, δεν πρόλαβε να το συμπληρώσει με νέα λήμματα, είναι ένα από τα
πρώτα σε πωλήσεις λεξικά στην αγορά. Ο εκδότης και ιδιοκτήτης βιβλιοπωλείου κ.
Γιάννης Χιωτέλης, που έχει αναλάβει πλέον τη διακίνησή του, υπολογίζει ότι το
«Αντιλεξικόν» έχει πουλήσει έως σήμερα πάνω από 50.000 αντίτυπα.
«Δημοσιογράφοι, καθηγητές, ηθοποιοί, συγγραφείς, όλοι όσοι έχουν κάποια σχέση
με τη γλώσσα το έχουν ως εργαλείο για τη δουλειά τους», λέει. Κατα τη γνώμη
του, δικαίως. «Γιατί έχει χρόνων εργασία μέσα του. Δεκαετιών».

­ Δηλαδή;

«Ο συγγραφέας του, ο Βοσταντζόγλου, το δούλευε 24 χρόνια». Από πλούσια
οικογένεια ο Θεολόγος Βοσταντζόγλου, βιομήχανος στο επάγγελμα, «είχε τρέλα με
τις γλώσσες. Μιλούσε επτά γλώσσες ­ μεταξύ των οποίων και κινέζικα!».

Κάποτε λοιπόν αποφάσισε να παρατήσει τη δουλειά του και να αφιερωθεί στη
συγγραφή του Λεξικού. Το οποίο δεν ήταν το μόνο που έκανε. «Είναι όμως το μόνο
που έχει αυτή τη δύναμη στην αγορά. Τα άλλα δύο (το "Εικονόγραπτο" με εικόνες
­ το οποίο πουλάει περισσότερο σε ξένους που θέλουν να μάθουν τη γλώσσα ­ και
το "Αναλυτικό και Ορθογραφικό Λεξικό") δεν έχουν την ίδια εμβέλεια με το
"Αντιλεξικόν"», καταλήγει ο κ. Χιωτέλης.


Η τεχνολογία δεν θα μπορούσε να λείπει από τον χώρο των λεξικών. Ήδη
κυκλοφορούν δύο λεξικά και με CD ROM ­ ανάσα πραγματική για όσους
χρησιμοποιούν υπολογιστή. Το μπεστ σέλερ, επίσης, «Μείζον Ελληνικό Λεξικό» των
Τεγόπουλου - Φυτράκη και το «Λεξικό της Νέας Ελληνικής Γλώσσας» από τις
εκδόσεις Πελεκάνος διαβάζονται και στον ηλεκτρονικό υπολογιστή.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16367P041</ED>
<ID>
ID:21190

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P04&aa=1</URL></REF>


Article

<CATEGORY>vin09</CATEGORY>

 <H5>Ποιήματα: «μύρο και βάλσαμο»
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Μέρες γεμάτες ποίηση. Μέρες ευλογημένες!

Η εβδομάδα άρχισε με τον βραβευμένο φέτος Γιάννη Κοντό, την Τρίτη στο Νέο
Θέατρο του Γιώργου Αρμένη, με μια υπέροχη συντροφιά και συνεχίστηκε κατά μόνας
με τις «Ωσάν λέξεις» της Ζέφης Δαράκη, το «Μη σκεπάζεις το ποτάμι» του Γιώργου
Μαρκόπουλου, για να κλείσει με το «Στο βάθος του χρώματος» του Θανάση
Κωσταβάρα. Ποιήματα, δώρα πολύτιμα των εορτών γεμάτα λυρισμό και
αισθαντικότητα, μελαγχολία, θλίψη και μοναξιά, θάνατο, έρωτα, σιωπή, ζωή
κομματιασμένη. «Ανάμεσα σε ρεύματα πέρασε η ζωή μου», «... Βάλε τα δυνατά σου
μη μιλήσεις άλλο σιωπή...», «... Έρημες λέξεις / φαντάσματα αλήθειας...», «...
θυμάμαι λέξεις αγριολούλουδα / λέξεις ποτάμια...», σιγοψιθυρίζει η Ζ. Δαράκη
κυνηγώντας απελπισμένα τη χαμένη αγάπη. Και ο Γ. Μαρκόπουλος ομολογεί με άφατο
πόνο: «... μήπως ακόμη ότι ένα αγγείο σπασμένο δεν γνώριζες / τα μέσα του
στήθους μου ήταν...», για να αναφωνήσει με υπόγεια απόγνωση «... ω ζωή κομμένη
στη μέση...», και ακόμη «... ένα σκούρο η ζωή μου, μπλε του θανάτου...». Ο Θ.
Κωσταβάρας μιλάει με τις σκιές, τους λησμονημένους, τους πικραμένους, τους
ανέλπιδους «... και μια λύπη απλώνεται πάνω σ' όλα τα πρόσωπα...».

Και ωστόσο επικοινωνώντας με ποιητές μιας άλλης «ήττας», η ψυχή σου δεν
σκυθρωπιάζει, δεν μαραίνεται «... γιατί το ποίημα μπορεί να φέρνει / πολλή
λύπη μέσα του / μπορεί να 'ρχεται μέσα απ' το φόβο / όμως έχει πολύ πάθος για
ζωή, πολύ μεράκι απάνω του. Δεν είναι φαρμάκι, δεν είναι βοτάνι της νύχτας το
ποίημα / είναι μύρο και βάλσαμο...».
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16367P051</ED>
<ID>
ID:21191

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P05&aa=1</URL></REF>


Article

<CATEGORY>vin09</CATEGORY>

 <H5>49η ΜΠΕΡΛΙΝΑΛΕ
</H5><H5></H5><H5>Ημέρα 7η
</H5><H2>Κολλήσαμε στο '40
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Τι στην ευχή έχουν πάθει με τον πόλεμο, τον φασισμό και το '40; Φαβορί για
«Χρυσή Αρκούδα» της Μπερινάλε η πολεμική «Λεπτή κόκκινη γραμμή» και
αουτσάιντερ η ισπανο-γερμανική αντιχιτλερική σάτιρα «Το κορίτσι των ονείρων μου»!
</H3>
Οι πολλές συμπτώσεις καταντάνε... ύποπτες. Πώς συμβαίνει με τα ρούχα, όπου
αίφνης, όλοι οι διάσημοι μόδιστροι πλασάρουν για τη φετινή καλοκαιρινή
κολεξιόν το ασημί χρώμα και εσύ ο ανυποψίαστος αναρωτιέσαι, πώς στο καλό
μαθαίνουν ο ένας για τον άλλον; Ε, το ίδιο συμβαίνει και στο σινεμά «σόου
μπίζνες». Σε όλα τα πλάτη και τα μήκη της κινηματογραφικής υδρογείου.

Οι παμπόνηροι Ισπανοί

Μετά τον θρίαμβο του λιλλιπούτειου Ρομπέρτο Μπενίνι, νάσου και η
ισπανο-γερμανική εκδοχή του «La vita e bella». Με την ισπανική ονομασία «Το
κορίτσι των ονείρων μου» (La Nina de tus ojos) σε σκηνοθεσία Φερνάρντο
Τρουέμπα. Το βαρύ πυροβολικό των παμπόνηρων Ισπανών που τα τελευταία χρόνια
επιδίδονται, με εξαιρετικά αποτελέσματα, στο σπορ των δημοσίων σχέσεων ανά την
υφήλιο. Φανταστείτε πως ο διευθυντής του Φεστιβάλ «τοποθέτησε» ως πρόεδρο της
Κριτικής Επιτροπής την Ισπανίδα σταρ Άντζελα Μολίνα. Στοίχημα, λοιπόν, πως οι
«κομπανιέροθ» θα φύγουν από το Βερολίνο με κάποια Αρκούδα.

Η δεύτερη, φετινή, πολεμική... υπερπαραγωγή του Χόλιγουντ, «Η λεπτή κόκκινη
γραμμή» (δεξιά, ο Γούντι Χάρελσον και ο Σον Πεν) είναι φαβορί στο Βερολίνο

Η συνταγή του Τρουέμπα είναι άκρως πονηρή (ας την λάβουν υπόψη τους οι δικοί
μας... κομπανιέροθ). 
Το 1938, μεσούντων Φράνκο και Χίτλερ, ένα «τσούρμο» Ισπανών κινηματογραφιστών
και ηθοποιών μετακομίζει στα γερμανικά στούντιο για το γύρισμα... διπλής
κινηματογραφικής παραγωγής. Οι Ισπανοί θα παίξουν στην ισπανική και οι
Γερμανοί λεβέντες του Γκέμπελς θα παίξουν στη γερμανική εκδοχή. Επακολουθούν
φάρσες, κωμικά επεισόδια (σας βεβαιώ, όχι ανώτερα απ' αυτά που σκηνοθέτησε ο
Κατσουρίδης με τον Βέγγο) και ολίγον μελό. Ανάμεσα στα καλύτερα «στιγμιότυπα»
κατεδάφισης του ναζισμού, το φλερτ του Γκέμπελς με σαγηνευτική Ισπανίδα
πρωταγωνίστρια (Πενέλοπι Κρουζ). Καθώς και ευσταλής, πανύψηλος Γερμαναράς
πρωταγωνιστής, πρότυπο Αρείας φυλής, που τα ρίχνει σε μικροσκοπικό, μαυριδερό Ισπανό!.

Μη βιάζεστε. Η καλλιτεχνική αξία αυτής της ισπανο-γερμανικής συνεργασίας δεν
πρόκειται να μας απασχολήσει. Όμως «απασχόλησε» τη φερμανο-ισπανική
«οικογένεια» και άρεσε όσο καμιά άλλη μέχρι σήμερα!

Ονόματα βαρέων βαρών

Το δεύτερο ενδιαφέρον «επεισόδιο» της χθεσινής ημέρας είναι η «εξαφάνιση»
καμιά δεκαριά ονομάτων βαρέων βαρών, από Φώσκολο αμερικανικής υπηκοότητας με
το όνομα Γουίλαρντ Κάρολ. Εδώ να δείτε κατάπτωση και πτώση. Σον Κόνερι
(μάλιστα, ο Κόνερι), Τζίνα Ρόουλαντς (μάλιστα η Ρόουλαντς), Μαντλίν Στόου,
Ντένις Κουέιντ, Γκίλιαν Άρμοστρονγκ σε σαπουνόπερα του στυλ «Σ' αγαπώ, αλλά σε
φοβάμαι». Καμιά δεκαριά ονόματα περιφέρονται σε πολυτελή μέρη του Λος Άντζελες
αναζητώντας το ταίρι τους. «Playing by heart» τιτλοφορείται η σοβαροφανής αυτή
αμερικανική φωσκολειάδα. Χωρίς τα ονόματα ουδείς θα πάταγε το πόδι του!

Το τρίτο «επεισόδιο» είναι παραγωγής Χάρβεϊ Καϊτέλ και Βιετνάμ. Πρόκειται για
τις «Τρεις εποχές» του Τόνι Μπιούι, μια «μικρή» αμερικανο-βιετναμέζικη
συμπαραγωγή, που... μόλις κέρδισε το πρώτο βραβείο του «Σαντάνς» φεστιβάλ
(ανεξάρτητου, αμερικανικού κινηματογράφου) και που από χθες έβαλε υποψηφιότητα
για «κάποια» αναγνώριση και από την Μπερλινάλε. Ο Καϊτέλ είναι ένας εκ των
πρωταγωνιστών, «περικυκλωμένος» από φτωχούς Βιετναμέζους.

Λυρισμός και αφοπλιστική αθωότητα

Ποίηση, λυρισμός και αφοπλιστική αθωότητα που μπορεί να προκαλέσει δύο
αντιδράσεις. Να σε αιχμαλωτίσει ή να σε απωθήσει (να πω την αμαρτία μου,
εγώ... ταλαντεύτηκα ανάμεσα και στις δύο).

Το τέταρτο «επεισόδιο» μπορεί να τιτλοφορηθεί ως εξής: Και τώρα χωρίς big, big
stars τι κάνουμε; Υπομονή. Σήμερα η Τζένιφερ Τζέισον Λι, την Πέμπτη η Μακ Λέιν
και την Παρασκευή ο Νίκολας Κέιτζ. Αμ τι νομίζατε, πως ένα φεστιβάλ
καθιερώνεται κυρίως από τις ταινίες του; Σας γελάσανε!


Σταρ: Χάρβεϊ Καϊτέλ, Πενέλοπι Κρουζ

Συνεργασία: Ισπανία - Γερμανία

Ταινία: «Το κορίτσι των ονείρων μου»

Χρόνος: Κολλήσαμε στο '40

Πρόταση: Δεν κάνουμε κι εμείς ταινία για τη Βέμπο;

Προσγείωση (απότομη): Κόνερι, Ρόουλαντς, Στόου, Κουέιντ

Σήμερα: Κρόνεμπεργκ «ExistenZ»

Έρχονται: Σίρλεϊ Μακ Λέιν, Βιμ Βέντερς, Τζένιφερ Τζέισον Λι

Φαβορί: Μάλικ, Σαίξπηρ

Αουτσάιντερ: Δανία, Ισπανία, Βιετνάμ

Τουρκία: Μέσα στο διαγωνιστικό πρόγραμμα
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16367P061</ED>
<ID>
ID:21192

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P06&aa=1</URL></REF>


Article

<CATEGORY>vin09</CATEGORY>

 <H5>Τι να κάνουμε στην Ευρωπαϊκή Ένωση
</H5><H2>ΒΙΒΛΙΟπαρουσίαση
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΜΑΝΩΛΗΣ ΔΡΕΤΤΑΚΗΣ: Από το Μάαστριχτ στο Άμστερνταμ και στο ευρώ. Αθήνα, 1999,
σελ. 142

Ο πρώην υπουργός και πρώην βουλευτής του ΠΑΣΟΚ και του ΣΥΝ Μανώλης
Δρεττάκης προσθέτει άλλο ένα βιβλίο στη σειρά του για την Ευρωπαϊκή Ένωση.

Τα δύο προηγούμενα αφορούσαν τη Συνθήκη του Μάαστριχτ και την Ελλάδα. 
Σ' αυτό που κυκλοφορεί αυτές τις μέρες παραθέτει σειρά άρθρων του στον
Τύπο, κυρίως αναλύσεις για το τι μας περιμένει και προπάντων τι πρέπει να
κάνουμε στα πλαίσια της Ε.Ε.

Με την εμπειρία του καθηγητή και του υπουργού Οικονομικών, ο Μανώλης
Δρεττάκης απευθύνεται στην κυβέρνηση και ζητάει να επικεντρώσει την προσοχή
της σε τρία ζητήματα.

Πρώτον, στην, μέσα στα πλαίσια της κοινής εξωτερικής πολιτικής, ουσιαστική
και όχι μόνον στα λόγια, όπως προβλέπει η Συνθήκη του Άμστερνταμ, προστασία
των συνόρων μας από τη διαρκή επιβολή της Τουρκίας.

Δεύτερον, να επιδιώξει την ένταξη της Κύπρου πριν από κάθε άλλη από τις έξι
χώρες με τις οποίες έχουν αρχίσει διαπραγματεύσεις.

Και, τρίτον, να παλέψει για να εξασφαλίσει καθαρή εισροή πόρων με το Πακέτο
Σαντέρ, ύψους, ως ποσοστού του ΑΕΠ, ανάλογου με εκείνο του 2ου Πακέτου Ντελόρ,
ώστε να προωθηθεί η πραγματική σύγκλιση.

Ο κ. Δρεττάκης πιστεύει, όπως τονίζει στο βιβλίο του, ότι και στα τρία αυτά
θέματα η Ελλάδα θα πρέπει να καταβάλει σύντονες προσπάθειες επιδιώκοντας τη
συμπαράσταση του μεγαλύτερου δυνατού αριθμού κρατών - μελών της Ε.Ε.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16367P062</ED>
<ID>
ID:21231

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P06&aa=2</URL></REF>


Article

<CATEGORY>vin09</CATEGORY>

 <H5>ΑΡΧΙΖΟΥΝ ΤΑ ΓΥΡΙΣΜΑΤΑ ΝΕΑΣ ΚΩΜΙΚΗΣ ΣΕΙΡΑΣ
</H5><H2>Αταίριαστα ζευγάρια
</H2>
<H3>Το alter ego της αποκτά η κωμική σειρά «Και οι παντρεμένοι έχουν ψυχή» του
Λευτέρη Καπώνη. Ο ίδιος υπογράφει το σενάριο της νέας κωμικής σειράς «Οι
άντρες δεν υπάρχουν πια» που θα βγει στον αέρα, από τις συχνότητες του Mega,
μάλλον σύντομα, αφού τα γυρίσματα θα αρχίσουν τις επόμενες ημέρες.
</H3>
Οι «Άντρες δεν υπάρχουν πια» στη νέα σειρά του Λευτέρη Καπώνη παρά τις
προσπάθειες του Χρήστου Βαλαβανίδη (αριστερά) και του Φίλιππα Σοφιανού (δεξιά)
να επικρατήσουν της Άννας Μιχαήλου (μέση) και των φιλενάδων της

Η νέα κωμική σειρά του σεναριογράφου θα μπορούσε να θεωρηθεί πως είναι η άλλη
όψη του νομίσματος σε ό,τι αφορά τις σχέσεις ανδρών-γυναικών σε τηλεοπτικό
επίπεδο. Διότι, αντίθετα από τη σειρά «Και οι παντρεμένοι έχουν ψυχή», όπου οι
αρσενικοί είναι οι περιπετειώδεις τύποι της ιστορίας που ασκούν ακαταμάχητη
έλξη στο «ασθενές» φύλο και εμφανίζονται «ανεβασμένοι» συγκριτικά με τις
γυναίκες, στην κωμωδία «Οι άντρες δεν υπάρχουν πια» τα πράγματα
αντιστρέφονται. Άλλωστε το μήνυμα είναι σαφές και από τον τίτλο. Στην
προκειμένη περίπτωση τον έλεγχο του παιχνιδιού έχουν και διατηρούν οι κυρίες.

Τι θα δει όμως ο τηλεθεατής σε πρώτο επίπεδο; Μικρές «μάχες» μεταξύ ανδρών και
γυναικών στην προσπάθεια να επικρατήσουν οι μεν των δε, παρά το γεγονός ότι
είναι ερωτευμένοι και επιθυμούν την συνύπαρξή τους.

Ο Λευτέρης Καπώνης αυτή τη φορά επιχειρεί να... ρίξει το φως στα αταίριαστα ­
φαινομενικά ­ ζευγάρια. Άλλωστε και για τον ίδιο η νέα αυτή δουλειά του είναι
«περισσότερο ένα σχόλιο πάνω στον παραλογισμό των σχέσεων, ανάμεσα σε
ανθρώπους που δεν μπορεί να διανοηθεί κάποιος με ποιον τρόπο μπορεί να
ταιριάξουν, όμως το συναίσθημα επικρατεί της λογικής και γι' αυτό θα τους
δούμε να τα φτιάχνουν μεταξύ τους, να ερωτεύονται και μάλιστα με πάθος».

Αντίπαλοι στο πεδίο της «μάχης», αλλά μαζί στο τηλεοπτικό πλατό, θα βρεθούν ο
Χρήστος Βαλαβανίδης, ο Φίλιππος Σοφιανός, η Κατερίνα Λέχου και η Άννα
Μιχαήλου. Η σκηνοθεσία θα είναι του Αντώνη Τέμπου και η παραγωγή του Γιώργου Καραγιάννη.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16367P071</ED>
<ID>
ID:21193

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P07&aa=1</URL></REF>


Article

<CATEGORY>vin09</CATEGORY>

 <H2>Με νέο όνομα και προφίλ το Κανάλι 5
</H2>
Η Μαλβίνα Χαριτοπούλου θα ενημερώνει τους τηλεθεατές του καναλιού Alter 5 ­
όπως θα μετονομαστεί το Κανάλι 5 ­ μέσα από το κεντρικό δελτίο ειδήσεων του
σταθμού που θ' αρχίσει να εκπέμπει το πρόγραμμά του από την ερχόμενη Τετάρτη,
24 Φεβρουαρίου.

Κάθε βράδυ στις 21.30 (εκτός Σαββατοκύριακου) στο πλατό των ειδήσεων θα
βρίσκεται η Μαλβίνα Χαριτοπούλου για να παρουσιάζει την επικαιρότητα της
ημέρας με τον δικό της ξεχωριστό τρόπο, ενώ πλάι της θα είναι και ο Κώστας
Ζουράρις. Μαζί θα κάνουν τον σχολιασμό της ειδησεογραφίας η οποία θα
συγκεντρώνει και τα σατιρικά βέλη της παρουσιάστριας του δελτίου.

Η ανανέωση του καναλιού γίνεται «μέσα από μια προσπάθεια παρέας ανθρώπων»,
είπε η Μαλβίνα Χαριτοπούλου, «επειδή τα ρολά ανεβαίνουν μόνον μέσα από τις
παρέες», τόνισε. Τα μέλη της παρέα αυτής είναι, εκτός από την ίδια και τον
Κώστα Ζουράρι, ο Πάνος Παναγιωτόπουλος, ο Γιώργος Τράγκας, η Πηνελόπη Γαβρά, η
Νανά Παλαιτσάκη, ο Γρηγόρης Βαλιανάτος, ο Αλέξανδρος Λυκουρέζος, ο Θάνος
Αλεξανδρής, ο Θάνος Αναγνωστόπουλος κ.ά..

Παράλληλα από την προσπάθεια αυτή «επιδιώκουμε να φτιάξουμε ένα κανάλι δυνατό,
ανεξάρτητο, με ελευθερία στην έκφραση», σημείωσε ο πρόεδρος του τηλεοπτικού
σταθμού Γιώργος Κουρής, που θα έχει «πολιτικούς προσανατολισμούς, αλλά θα
τηρεί τακτική ίσων αποστάσεων από όλα τα κόμματα και τους πολιτικούς»,
συμπλήρωσε ο διευθυντής προγράμματος του Alter 5, Τάσος Παπαδόπουλος,
διευκρινίζοντας πως «το κανάλι δεν θα μπει σε καλούπια».

Όταν δεν θα παρουσιάζει το κεντρικό δελτίο ειδήσεων του σταθμού θα είναι
οικοδέσποινα της Κυριακάτικης μεσημεριανής (14.35) εκπομπής «Φαμφατάλ», από
την οποία θα ενημερώνει για ό,τι αφορά συνταγές μαγειρικής και ψησίματος γενικότερα!
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16367P072</ED>
<ID>
ID:21232

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P07&aa=2</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Μάκης Πουνέντης και μια εξαίρεση λόγω Κυριακής των ερωτευμένων ­ ουφ
πια αυτή η γιορτή ­ την έκανε προτείνοντας να βοηθήσει η εκπομπή του τους
διστακτικούς και άτολμους να εκδηλώσουν το ενδιαφέρον τους. Και μεταξύ
αλήθειας και τεχνητής πραγματικότητας προέκυψε το σκηνικό νέου που
ειδοποιείται να επικοινωνήσει τηλεφωνικά με το κανάλι, επειδή τον περιμένει
μια ευχάριστη έκπληξη. Όταν δείχνει να διστάζει, ο παρουσιαστής τον
προειδοποιεί: «Ο τηλεοπτικός χρόνος είναι ακριβός. Στη διάθεσή σου έχεις πέντε
λεπτά καιρό να το σκεφτείς και μισή ώρα μέχρι να έρθεις στο στούντιο». Και ο
νέος που το σκέφτηκε πήγε στο στούντιο. Γιατί πείστηκε για το κόστος του
χρόνου και τις ικανοποιητικές για τη ματαιοδοξία του συνέπειες. Που μάλλον δεν
ήταν συναισθηματική η προέλευσή τους, ότι κάποια ύπαρξη ενδιαφέρεται για την
περίπτωσή του, αλλά προσωπική. Να αποσπάσει η οντότητά του ένα τμήμα αυτής της
τηλεοπτικής πολυτέλειας.

* Σε άλλες συχνότητες αναζητάς το περίεργο και σε άλλα κανάλια το βρίσκεις.
Ποιος να το περίμενε λοιπόν ότι ο 902, το κανάλι της Αριστεράς, θα είχε το
προβάδισμα και θα έκανε την έκπληξη; Γιατί τα αποσπάσματα από τις διάφορες
ομιλίες της Αλέκας Παπαρήγα που μετέδιδε το κανάλι «έσπαγαν» με
διαλείμματα από βίντεο περασμένων δεκαετιών σε μουσική υπόκρουση Νικόλα
Άσιμου! Αυτή τη ρευστότητα και αποδοχή ιδεών από έναν τέτοιο χώρο κανείς
μάνατζερ μεγάλου καναλιού δεν θα την είχε φανταστεί. Ο 902 όμως έχει
περισσότερες πιθανότητες να αντεπεξέλθει στις προκλήσεις του 2000.

* Κι όμως, μετά την πολιτική υπάρχει ζωή. Ολοζώντανο παράδειγμα εμφανίστηκε
χθες στην πρωινή ενημέρωση του Mega ο άλλοτε βουλευτής της Νέας Δημοκρατίας
Ανδρέας Ανδριανόπουλος. Ο οποίος, αφού αποχώρησε από τα έδρανα
της Βουλής και από τις κομματικές συνελεύσεις και από όλα αυτά τέλος πάντων
που κατατρώνε τον άνθρωπο, βρήκε το νόημα στα ταξίδια. Και στην Κίνα πήγε και
στο Ουζμπεκιστάν και την Ινδία ταξίδεψε και βιβλίο έγραψε με τις εντυπώσεις
του. Και έχει αναπτύξει και πανεπιστημιακή καριέρα. Αλλά το πιο εντυπωσιακό
είναι ότι άλλαξε και η γλώσσα του. Από άκαμπτη, με αποχρώσεις παγερού λευκού
νορβηγικού ξύλου, ακουγόταν πλέον ως κανονικού ανθρώπου.

* Ο βίος του Δημήτρη Μάρκου στον Skai έχει διάρκεια μόλις μίας
εβδομάδας. Αυτή η έντονη απόχρωση του κροκί κίτρινου που είχαν οι
ανθρωπιστικές εκπομπές του, ολοκλήρωσαν τον κύκλο τους στο κανάλι. Το οποίο
έχει αποφασίσει να βάλει σε εφαρμογή τη διαδικασία αποχρωματισμού του με πιο
λευκαντικές εκπομπές. Βέβαια, μια κάποια απόχρωση ώχρας διατηρεί στο προφίλ
του προγράμματός του χάρη στη συμβολή του «Κίτρινου Τύπου» και του κεντρικού
του δελτίου. Άλλωστε, η ώχρα είναι χρώμα παραδοσιακό. Μέχρι και από τις
διευθύνσεις Πολεοδομίας είναι προτεινόμενη για κουφώματα, παράθυρα και
εξωτερικές προσόψεις.

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P07</CAT>
<ED>
Κωδικός άρθρου: A16367P073</ED>
<ID>
ID:21266

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P07&aa=3</URL></REF>


Article

<CATEGORY>vin15</CATEGORY>

 <H5>Η παράνοια των Βαλκανίων
</H5><H2>ΤΗΛΕΟΡΑΣΗ ΤΡΙΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΠΟΛΙΤΙΚΗ ΚΑΙ ΚΟΙΝΩΝΙΚΗ ΑΛΛΗΓΟΡΙΑ ΤΟΥ ΚΟΥΣΤΟΥΡΙΤΣΑ ΜΕ ΜΟΥΣΙΚΗ ΜΠΡΕΓΚΟΒΙΤΣ
</H3>
Μπορεί το «Αντεργκράουντ» του Εμίρ Κουστουρίτσα να τραβάει πιο πολλούς
σινεφίλ, μα υπάρχουν και άλλες σημαντικές ταινίες σήμερα στα κανάλια.

«Αντεργκράουντ» ή η βαλκανική παράνοια διά χειρός Κουστουρίτσα - Μπρέγκοβιτς
με τους Μίκι Μανόλοβιτς, Λάζαρ Ριτσόφσκι

Το γνωστό δίδυμο Εμίρ Κουστουρίτσα - Γκόραν Μπρέγκοβιτς... ξανακτυπά με το
πληθωρικό και «γραφικό» «Αντεργκράουντ» που, αν μη τι άλλο, μοιάζει με την
παράνοια που βασιλεύει σε κάποια μέρη των Βαλκανίων... Η κοινωνική σάτιρα του
Γίρι Μέντζελ «Παγιδευμένοι κορυδαλλοί» ('90) έχει κερδίσει τη Χρυσή Άρκτο στο
Φεστιβάλ του Βερολίνου· «Η Τόνκα» είναι μια ταινία γύρω από το περιθώριο του
Ζαν Ινγκ Άνκλαντ με τον ίδιο και την Πάμελα Σου ­ πρώτη τηλεοπτική μετάδοση·
«Ο Αφρικανός» είναι κωμική περιπέτεια του Φιλίπ Ντε Μπροκά με τους Κατρίν
Ντενέβ και Φιλίπ Νουαρέ, ενώ οι «Ώρες εγκλήματος» είναι ένα θρίλερ ('97) του
Τζορτζ Σλούιζερ με τον Στιβ Μπόλντουιν.

Πιο αναλυτικά, μεταξύ των ταινιών που προγραμματίζουν να δείξουν σήμερα τα
κανάλια, είναι και οι παρακάτω:

«Παγιδευμένοι κορυδαλλοί»

23.45 ΕΤ3. Κοινωνική, αλληγορική σάτιρα, στην οποία μια αποθήκη
με παλιοσίδερα χρησιμεύει στα χρόνια του '50 ως τόπος... αναμόρφωσης παλιών
μπουρζουάδων. Σαρκασμός του παλιού πολιτικού μοντέλου που εφαρμόστηκε στην
Τσεχοσλοβακία και πολύ όμως απείχε από τον σοσιαλισμό, όπως αυτόν τον
οραματίστηκαν οι θεωρητικοί του. Χρυσή Άρκτος στο Φεστιβάλ του Βερολίνο το '90
και επιδέξια σκηνοθεσία από τον Γίρι Μέντζελ, που κατορθώνει να μας δώσει μια
«επιθετική», μα και «πικρή», σάτιρα, με τρυφερότητα και μελαγχολία, στοιχεία
που χαρακτηρίζουν και τις άλλες ταινίες του. (Διάρκεια: 91') ****

«Σε επικίνδυνο έδαφος»

21.45 Skai (On deadly, ground). Ο μυώδης Στίβεν Σίγκαλ «περνάει»
στη σκηνοθεσία ­ γιατί, τι έχει άραγε να χάσει, αρκεί που «πουλάει»... ­ και
φυσικά κρατάει το πρώτο μέρος ως πυροσβέστης, άσος στις πολεμικές τέχνες!
(Διάρκεια: 100') *

«Αντεργκράουντ»

21.10 ΕΤ1 (Underground). Χρυσός Φοίνικας στο Φεστιβάλ των Καννών
το '95 ­ τότε που ο «δικός» μας Θόδωρος Αγγελόπουλος είχε κερδίσει το μεγάλο
ειδικό βραβείο με το «Βλέμμα του Οδυσσέα» ­ από τον «ατίθασο» Εμίρ
Κουστουρίτσα, που έχει... κουραστεί να μαζεύει βραβεία στα διάφορα φεστιβάλ.
Σχιζοφρενική τοιχογραφία της γιουγκοσλαβικής εθνικής περιπέτειας. Έξυπνη
σεναριακή σύλληψη με «υπόγεια» διαβίωση ενός ολόκληρου έθνους, αλλά και
σουρεαλιστικές ευκολίες στο όνομα της «ποιητικής απογείωσης» του δημιουργού.
Δαιμονική, βαλκανική και ολίγον οριεντάλ η μουσική του Γκόραν Μπρέγκοβιτς. Με
τους απολαυστικούς Μίκι Μανόλοβιτς, Λάζαρ Ριτσόβσκι. ****

«Ο Αφρικανός»

00.25 ΕΤ1 (L' Afticain). Κέφι και χιούμορ ('82) του Φιλίπ Ντε
Μπροκά με έναν Παριζιάνο να γυρίζει την πλάτη στη μεγαλούπολη και τα συζυγικά
του καθήκοντα και να διαφεύγει στην Κεντρική Αφρική, όπου ζει σ' ένα πλωτό
σπίτι εντελώς ανέμελα και αλήτικα... Όλα αυτά μέχρι να εμφανιστεί η γυναίκα
του, η οποία αποφασίζει να δημιουργήσει εκεί ένα χωριό διακοπών για...
Γαλλάκια. Κατρίν Ντενέβ, Φιλίπ Νουαρέ και καλογυρισμένες εξυπνάδες από έναν
«βετεράνο». ***

«Η Τόνκα»

00.30 ΝΕΤ (Tonka). Η φλογερή και «τυφλή» σχέση ενός ζευγαριού.
Εκείνη είναι μια χαριτωμένη και γεμάτη ζωντάνια μικροαπατεώνισσα που αλητεύει
γύρω από το αεροδρόμιο «Ντε Γκωλ» και αυτός ένας «φευγάτος» δρομέας που από...
μωρό ασχολείται με τη βελτίωση των επιδόσεων στους αγώνες ταχύτητας... Τη
συνάντηση αυτού του ταιριαστού ζευγαριού σκηνοθετεί ο ηθοποιός Ζαν Ινγκ
Άνκλαντ («Μπέτυ Μπλου»), που παίζει κιόλας με την Πάμελα Σου. (Διάρκεια: 108')***

«Ο νικητής»

23.40 Skai. Παλιό εγχώριο μελό ('65) της πρώτης Ελληνίδας
σκηνοθέτιδος, Μαρίας Πλυτά, με τον έρωτα ενός φτωχού νέου μ' ένα
πλουσιοκόριτσο. Με τους Παπαμιχαήλ, Κουνελάκη, Λυβικού, Καλλέργη, Σταθοπούλου.
(Διάρκεια: 98')**

«Ώρα εγκλήματος»

00.30 Mega (Zimetime). Θρίλερ που θέλει να σατιρίσει την
υπερβολική χρήση βίας από την TV. Έξυπνη σεναριακή ιδέα με έναν αποτυχημένο
ηθοποιό που γίνεται ξαφνικά διάσημος, όταν επιλέγεται να παίξει τον ρόλο του
δολοφόνου κατά συρροή, στην πολύ επιτυχημένη τηλεοπτική εκπομπή «Ώρα
εγκλήματος» με θέμα της την αναπαράσταση εγκλημάτων! Του Τζορτζ Σλούιζερ, με
τον Στίβεν Μπόλντουιν. (Διάρκεια: 120') **

«Το Νο 1 όπλο»

01.40 Antenna (Number one gun). Εύθυμη περιπέτεια που σατιρίζει
τις ταινίες κατασκοπείας α λα Τζέιμς Μποντ. Του Λίντσεϊ Κρεγκ Σόντεφ, με τους
Μάικλ Χάοου, Γκάρι Χόουπ. (Διάρκεια: 89') *

«Ηλιοβασίλεμα»

03.45 Antenna (Sundown). Μαύρη κωμωδία ('90) με τον τηλεοπτικό
«Κουνγκ Φου» Ντέιβιντ Καραντάιν. Μια ομάδα βρικολάκων... εφορμά στην πόλη της
Αριζόνας. Του Άντονι Χίκοξ. (Διάρκεια: 91')**

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16367P081</ED>
<ID>
ID:21202

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Η ζωή σε δύο πράξεις. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ronin. 6.10-8.40-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Η απόγνωση.
6.30-8.30-10.30 μ.μ. / Τετ.: Η γοητεία της αμαρτίας.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η ζωή σε δύο πράξεις. 5.50-8.20-10.50 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η ζωή σε δύο πράξεις. 6.00-8.30-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. 5.40-8.10-10.40 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Blade:
Σκοτεινή. 5.20-7.50-10.20 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ronin. 5.30-8.00-10.30 μ.μ.

ΑΘΗΝΑΙΟΝ CINEPOLIS PHILIPS 2. Blade: Σκοτεινή δύναμη. 5.50-8.20-10.50 μ.μ.

ΑΘΗΝΑΙΟΝ CINEPOLIS PHILIPS 3. Έχετε μήνυμα στον υπολογιστή σας.
5.40-8.10-10.40 μ.μ.

ΑΘΗΝΑΙΟΝ CINEPOLIS PHILIPS 4. Ζωντανή μετάδοση: The Truman show.
6.20-8.30-10.40 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Θα σε βρω στον παράδεισο.
5.40-8.00-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Η ζωή σε δύο πράξεις. 6.00-8.30-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Πυροτεχνήματα - Hana-Bi. 8.50-11.00 μ.μ. / Il Ciclone. Κάθε
μέρα ώρα 6.40 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η διακριτική γοητεία των αρσενικών. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ronin. 6.10-8.40-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Η ζωή σε δύο πράξεις. 6.00-8.30-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Η ζωή σε δύο πράξεις.
5.00-7.30-10.00 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Έχετε μήνυμα στον υπολογιστή σας. 5.40-8.00-10.20.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 11.00 μ.μ. / Έχετε μήνυμα στον υπολογιστή σας.
Κάθε μέρα 6.15-8.40 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θεοί
και δαίμονες. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Η
πολιορκία. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Πολύ μεγάλες κακίες. 5.50-8.00-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πολύ μεγάλες κακίες. 5.50-8.00-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Πολύ μεγάλες κακίες. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Πολύ
μεγάλες κακίες. 6.40-8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η ζωή σε
δύο πράξεις. 5.45-8.15-10.45 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η ζωή σε δύο
πράξεις. 5.30-8.00-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show.
6.10-8.20-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Πολύ μεγάλες κακίες.
6.00-8.10-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η ζωή σε δύο πράξεις. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ronin.
6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ζωντανή μετάδοση: The Truman show.
6.10-8.20-10.30 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Κάτι τρέχει
με τη Μαίρη. 5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Ronin. 6.00-8.30-11.00 μ.μ.

CINE CITY ERICSSON 2 (Dolby DTS). Έχετε μήνυμα στον υπολογιστή σας.
5.40-8.10-10.35 μ.μ.

CINE CITY ERICSSON 3 (Dolby DTS). Blade - Σκοτεινή δύναμη. 5.50-8.20-10.50 μ.μ.

CINE CITY ERICSSON 4 (Dolby DTS). Η ζωή σε δύο πράξεις. 5.30-8.05-10.40 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η ζωή σε δύο πράξεις. 6.00-8.30-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. 12.30-15.00-17.30-20.00-22.30-01.00.

VILLAGE CENTRE Αίθουσα 2. Η πολιορκία. 13.00-15.30-18.00-20.30-23.00-01.30.

VILLAGE CENTRE Αίθουσα 3. Dr Dolittle - Ο γιατρός τρελάθηκε.
11.45-13.45-15.45. / Μαθήματα αμερικανικής ιστορίας. 17.45-20.15-22.45-01.15.

VILLAGE CENTRE Αίθουσα 4. Αλεξίσφαιροι ντετέκτιβς.
15.15-17.30-19.40-22.15-00.45. / Το μαγικό σπαθί: Αναζητώντας το Κάμελοτ. 11.15-13.15.

VILLAGE CENTRE Αίθουσα 5. Πολύ μεγάλες κακίες. 12.15-14.30-16.45-19.10-21.15-23.45-02.00.

VILLAGE CENTRE Αίθουσα 6. Μουλάν. 12.45-14.45. / Studio 54. 19.30. / Snake
eyes. 17.00-21.45-00.15.

VILLAGE CENTRE Αίθουσα 7. Ζωντανή μετάδοση: The Truman show.
16.30-18.45-21.30-00.00. / Ο πρίγκιπας της Αιγύπτου. 11.30-14.00.

VILLAGE CENTRE Αίθουσα 8. Ronin. 12.00-14.45-17.15-19.50-22.45-01.30.

VILLAGE CENTRE Αίθουσα 9. Blade - Σκοτεινή δύναμη. 13.30-16.00-18.30-21.00-23.30-02.00.

VILLAGE CENTRE Αίθουσα 10. Η ζωή σε δύο πράξεις. 12.15-15.00-17.45-20.40-23.15-01.45.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Η ζωή σε δύο πράξεις. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Πολύ
μεγάλες κακίες. 6.40-8.50-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θεοί και δαίμονες. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η ζωή σε δύο πράξεις.
5.20-7.50-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Θεοί και δαίμονες. 6.10-8.25-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ronin. 6.10-8.40-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Elizabeth. 6.10-8.45-11.15 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η ζωή είναι
ωραία. 5.20-7.50-10.20 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ronin.
5.40-8.10-10.40 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ronin. 6.00-8.20-10.45 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
4.40-6.40 μ.μ. / Blade - Σκοτεινή δύναμη. Κάθε μέρα 8.50-11.10 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Πολύ μεγάλες κακίες. 6.40-8.50-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 6.00-8.25-10.50 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Blade - Η
σκοτεινή δύναμη. 6.00-8.30-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η ζωή σε δύο πράξεις.
5.20-7.50-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
ζωή σε δύο πράξεις. 5.20-7.50-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Blade - Η
σκοτεινή δύναμη. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ronin.
5.30-8.00-10.30 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Πολύ μεγάλες κακίες.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η ζωή σε δύο
πράξεις. 6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ζωντανή μετάδοση: The Truman show. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ronin. 5.30-8.00-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ζωντανή μετάδοση: The
Truman show. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Ζωντανή μετάδοση: The Truman show.
6.50-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Blade - Σκοτεινή δύναμη. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ronin. 5.45-8.15-10.45 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30 μ.μ. / Χίλαρι και Τζάκι. 11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ζωντανή μετάδοση: The Truman show. 7.00-9.00-11.00 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Ronin. 6.00-8.20-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρίτη: ώρα 9.00 μ.μ. Σένσο. Παρ.: 9.00 μ.μ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Έχετε μήνυμα στον υπολογιστή σας.
5.50-8.00-10.10 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo).
Elizabeth. 8.45 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
πολιορκία. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Έχετε μήνυμα
στον υπολογιστή σας. 5.30-7.45-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η ζωή είναι ωραία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.:
Χαμένοι στο Διάστημα. 7.00-10.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ο πρίγκιπας της
Αιγύπτου. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Πολύ μεγάλες κακίες. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Il Ciclone. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Blade - Σκοτεινή
δύναμη. 5.50-8.10-10.30 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ronin.
5.30-8.00-10.30 μ.μ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Ζωντανή μετάδοση: The Truman show. 6.30-8.45-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δευτ.: Τιμητική βραδιά στον Θ. Αγγελόπουλο. Τετ.: Οι γέφυρες του
Μάντισον ώα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο, ~ 9416.669, 4816.276).
Διάφορες εκδηλώσεις.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.20-7.50-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η ζωή σε δύο πράξεις.
5.15-7.45-10.15 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.20-8.30-10.40 μ.μ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16367P101</ED>
<ID>
ID:21201

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΘΕΟΙ ΚΑΙ ΔΑΙΜΟΝΕΣ»: Το μυθιστόρημα του Κρίστοφερ Μπραμ «Ο πατέρας του
Φρανκενστάιν» μετέφερε στο σινεμά ο Μπιλ Κόντον και ο Ίαν Μακ Κέλεν ερμηνεύει
τον ομοφυλόφιλο σκηνοθέτη που «επηρεάζει» έναν ωραίο νεαρό κηπουρό. (Άττικα 1,
Δαναός, Έμπασσυ).

«ΠΟΛΥ ΜΕΓΑΛΕΣ ΚΑΚΙΕΣ»: Άγρια κωμωδία, που είναι της μόδας τα τελευταία
χρόνια που το τελευταίο πάρτι ενός εργένη πριν παντρευτεί θα γίνει μοιραίο για
όλους. Του Πίτερ Μπεργκ, με τους: Κάμερον Ντίαζ, Κρίστιαν Σλέιτερ, Τζον Φεβρό.
[Μαρούσι 2, Όπερα 1, Ράδιο Σίτυ, Τροπικάλ, Ατλαντίς, Village Centre 5,
Γλυφάδα, Κορονέτ, Νιρβάνα, Αττικόν (Πειρ.)].

Τζούλια Ρόμπερτς, Σούζαν Σάραντον στο φιλμ «Η ζωή σε δύο πράξεις»

«Η ΖΩΗ ΣΕ ΔΥΟ ΠΡΑΞΕΙΣ»: Κομεντί με «μονομαχία» Σούζαν Σάραντον -
Τζούλια Ρόμπερτς και... διαιτητή τον Εντ Χάρις. Του Κρις Κολόμπους. [Agora,
Αθηνά (Άγ. Ανάργ.), Αθηνά (Πατ.), Αλεξάνδρα (Καλ.), Άννα Ντορ, Άνταμς 1,
Αστέρια, Άστορ, Άτταλος, Cine City 4, Cinerama, Village Centre 10, Γαλαξίας,
Διάνα, Μετάλλιον, Μετροπόλιταν, Όσκαρ, Χάιλαϊφ].

«RONIN»: Γκανγκστερικό φιλμ του βετεράνου Τζον Φρανκεχάιμερ, με πολύ
βία και καταδίωξη. Με τους Ρόμπερτ Ντε Νίρο, Ζαν Ρενό, Σον Μπιν, Τζόναθαν
Πράις. (Αελλώ, Αθήναιον Cinepolis 1, Άνεσις, Αττικόν, Cine City 1, Village
Centre 8, Ετουάλ, Ιντεάλ Μαρούσι, Κηφισιά 1, Νανά, Πτι Παλαί, Τιτάνια, Φοίβος, Ζέα).

«BLADE: ΣΚΟΤΕΙΝΗ ΔΥΝΑΜΗ»: Θρίλερ δράσης με ήρωα έναν κυνηγό... βαμπίρ.
Του Στίβεν Νόριγκαν, με τους: Γουέσλι Σνάιπς, Κρις Κριστόφερσον, Στίβεν Ντορφ,
Ούντο Κιέρ. [Αθήναιον 2, Αθήναιον Cinepolis 2, Cine City 3, Village Centre 9,
Μαργαρίτα 2, Μπροντγουαίη, Τιτάνια, Ρεξ (Πειρ.).].

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. Η έκπληξη
στις υποψηφιότητες των Όσκαρ. [Αίγλη, Ανδόρα, Ιντεάλ, Καλυψώ, Τριανόν, Παλάς
(Ελευσ.), Όνειρο (Πειρ.)].

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. Έκπληξη με 8 χιλιάδες εισιτήρια από ένα αουτσάιντερ. (Ααβόρα, Ορφεύς).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αθήναιον
Cinepolis 4, Άστυ, Αφαία, Village Centre 7, Κηφισιά 2, Πλάζα, Σοφία, Σπόρτιγκ,
Φιλίπ, Καστέλλα).
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16367P102</ED>
<ID>
ID:21242

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P10&aa=2</URL></REF>


Article

<CATEGORY>vin09</CATEGORY>

 <H2>Νέοι, μοντέρνοι και εκτός συνόρων
</H2>
«Συναντήσεις Π». Το έργο (από ανοξείδωτο χάλυβα) του Μιχάλη Κατζουράκη, σε
κεντρική πλατεία του Βερολίνου

Σε νέους και σε «μοντέρνους» καλλιτέχνες ποντάρει η Ελλάδα, όταν πρόκειται για
την προβολή των εικαστικών της πραγμάτων στο εξωτερικό.

Στη Βαϊμάρη - Πολιτιστική Πρωτεύουσα της Ευρώπης 1999, ο Αλέξανδρος Ψυχούλης,
βραβευμένος στη διάρκεια της τελευταίας Μπιενάλε Βενετίας, συμμετέχει στην
έκθεση «Η Ευρώπη σ' ένα Κουτί» εκπροσωπώντας την Αθήνα, ενώ τη Θεσσαλονίκη -
Πολιτιστική Πρωτεύουσα εκπροσωπεί ο Γιώργος Τσακίρης. Η έκθεση με 15
καλλιτέχνες-εκπροσώπους των πόλεων που διατέλεσαν πολιτιστικές πρωτεύουσες της
Ευρώπης πρόκειται να εγκαινιαστεί στις 16 Απριλίου, στη Βαϊμάρη, και το 2000
θα ταξιδέψει σ' όλες τις πρωτεύουσες. Άλλοι δύο καλλιτέχνες, ο φωτογράφος
Δημήτρης Αντωνίτσης και η Σοφία Κοσμάογλου, φιλοξενούνται στη Βαϊμάρη, στο
πλαίσιο του προγράμματος Ευρωπαϊκά Στούντιο που διοργανώνει ο δήμος της πόλης,
για να δουλέψουν με θέμα την ιδέα «κοντά στο δέρμα» και να διερευνήσουν τη
σχέση δέρματος - σώματος, με έμφαση στο ερωτικό και φετιχιστικό στοιχείο.

Στη μεγάλη ετήσια εικαστική φουάρ Άρκο που πραγματοποιείται στη Μαδρίτη με τις
εικαστικές προτάσεις των γκαλερί απ' όλον τον κόσμο, συμμετέχουν με δική τους
δαπάνη δύο ελληνικές γκαλερί: το «Επίκεντρο» με τον Νίκο Ναυρίδη ­ στον τομέα
των ατομικών εκθέσεων νέων ανερχόμενων καλλιτεχνών που προτείνονται από ξένους
θεωρητικούς ­ και το Κέντρο Σύγχρονης Τέχνης «Ιλεάνα Τούντα» που προτείνει στο
περίπτερό της τη Σοφία Κοσμάογλου, τον Τζέιμς Λέιν, τη Μάρω Μιχαλακοπούλου και
τον Κώστα Μπασάνο.

Σε διεθνές συμπόσιο που πραγματοποιείται πάντα στο πλαίσιο της Άρκο, με τη
συμμετοχή 58 διευθυντών, επιμελητών και κριτικών, συμμετέχει από ελληνικής
πλευράς η Κατερίνα Γρέγου, διευθύντρια του Κέντρου Σύγχρονης Τέχνης του
Ιδρύματος ΔΕΣΤΕ.

Σε μιαν από τις 19 ιστορικής σημασίας γκαλερί του Παρισιού, την γκαλερί
«Ντενίζ Ρενέ», στο Μαρέ, εκθέτει ως τις 11 Μαρτίου έργα των τελευταίων δέκα
χρόνων ο Μιχάλης Κατζουράκης ­ γλυπτά και κατασκευές από απλά υλικά, ξύλο,
μέταλλο, χαρτόνι κ.ά.

Ας σημειωθεί ότι ο Μιχάλης Κατζουράκης και ο Γιώργος Ζογγολόπουλος είναι
καλλιτέχνες που εκθέτουν συχνά στην γκαλερί της Ντενίζ Ρενέ. Στο κέντρο του
Βερολίνου, εξάλλου, με πρωτοβουλία του Ιδρύματος Ελληνικού Πολιτισμού,
παρατάθηκε για τέσσερις μήνες η έκθεση γλυπτών των δύο καλλιτεχνών στην
Πλατεία Βίτενμπεργκ, ύστερα από αίτηση του Δήμου του Βερολίνου.

Σε άλλο παράρτημα του ίδιου Ιδρύματος, στη Νέα Υόρκη, φιλοξενείται ως τις 28
Φεβρουαρίου έκθεση δεκατριών σύγχρονων Ελλήνων φωτογράφων, με τίτλο «Αιγαίο -
Φωτογραφικές Διαδρομές», όπου προβάλλονται λιγότερο γνωστές όψεις της Ελλάδας.
Την επιμέλεια της έκθεσης έχει ο Νίκος Δήμου και συμμετέχουν οι Στράτος
Καλαφάτης, Ηλίας Μπουργιώτης, Πάνος Βαρδόπουλος, Γιάγκος Αθανασόπουλος,
Περικλής Αλκίδης, Νατάσα Μαρκίδου, Κώστας Ορδόλης, Στέλιος Ευσταθόπουλος,
Τάκης Ροϊδάκης, Γιάννης Ζαφείρης, Κώστας Αντωνιάδης, Ανδρέας Σχοινάς και Όλγα Καλούση.

* Στη Λευκωσία της Κύπρου παρουσιάστηκε η έκθεση ζωγραφικής της
Ελληνοαυστριακής Μπριγκίτας Σεέλυ - Αντωνοπούλου, στην αίθουσα «Μελίνα
Μερκούρη», στην Πύλη της Αμμοχώστου.

Στο Λονδίνο, ετοιμάζεται να κάνει έκθεση η δεκαεπτάχρονη Φαννή Γρυπάρη, με
δροσερά έργα και κολάζ που θα παρουσιαστούν στο Ελληνικό Κέντρο στο Πάντιγκτον
από τις 8 Μαρτίου ως τις 2 Απριλίου.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16367P111</ED>
<ID>
ID:21186

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P11&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Η πρεμιέρα» της Ζ.
Μπαλασκό Μ. Παπακωνσταντίνου, Χρυσικάκος.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Βικτόρ ή Τα
παιδιά στην εξουσία» του Ρ. Βιτράκ Σπουδαστές Τρίτου Έτους του Στούντιο
Υποκριτικής Άκη Δαβή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Μακμπέθ» του Ουίλ.
Σαίξπηρ Γεωργακόπουλος, Λ. Φωτοπούλου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Σολωμός» του Σπ. Ευαγγελάτου
Μαβίδης, Κροντήρης.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). «Η όπερα της
πεντάρας» των Μπ. Μπρεχτ - Κ. Βάϊλ Μαργαρίτης (σκηνοθ.), Σιακάρας.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Το κτήνος στο φεγγάρι» του Ρ. Καλινόσκι Τάρλοου, Κουλίεβα.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), Κεντρική Σκηνή.
«Ιστορίες αιδοίου» της Ι. Ένσλερ Καστάνη, Αν. Παπαθανασίου.
Δεύτερη Σκηνή. «Στην κοιλιά του ψύλλου» της Ν. Γουάλας
Ανδρεαδάκη, Κουρτάκη.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 64.42.772, 68.06.897)
«Οι δίκαιοι» του Αλ. Καμί Ζωγραφίδης, Νιχωρίτη.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Μουσικό αναλόγιο: «Άλμα
Μάλερ» (Τρ.) «Η νυχτερίδα» του Γ. Στράους (Τρ., Πέμ., Παρ., Κυρ.) «Φεντόρα»
του Ουμπ. Τζιορντάνο (Τετ., Σάβ.) «Ανήσυχοι θεατρίνοι»: «Ο τσιγκούνης μένει
πάντα μόνος» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). Αργεί.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟΝ - Α' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.52.311). Αργεί.

ΕΝΑΣΤΡΟΝ - Β' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.23.933). «Οι τρελοί της εποχής» του Δ. Ψαθά Ανώτερη Σχολή Θεάτρου Μ. Τράγκα.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634). Αργεί.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). Αργεί.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), Εναλλάξ: «Ηλέκτρα» του
Σοφοκλή ­ «Της ζήλιας τα καμώματα»: «Ζητείται υπηρέτης» του Μπ. Άννινου
­ «Η κυρία Βεράντη» του Δ. Κορομηλά Βοζικιάδου, Κισόγλου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). Κεντρική Σκηνή.
«Παντρεμένος και τρελαμένος» του Κ. Παπαπέτρου Χατζηχρήστος, Λεζές.
Νέα Σκηνή. «Ο ψεύτης» του Κ. Γκολντόνι Ματαράγκας, Β. Ανδρεόπουλος.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Το υπόγειο» (Ντοστογιέφσκι) της
Μ. Βαμβουνάκη Χρ. Τσάγκας, Βέργου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Τα βότανα του έρωτα» του Π. Γουέλαν Βιδάλη, Λ. Τσάγκας.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΛΑΪΚΟ ΝΕΑΣ ΕΡΥΘΡΑΙΑΣ (αμφιθέατρο Λυκείου, Καζαντζάκη 29, Νέα Ερυθραία, ~
62.06.190, 80.00.222). «Η απαγωγή της Σμαράγδως» του Μ. Κουνελάκη Λαϊκό
Θέατρο Νέας Ερυθραίας.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Σειρά «Μεγάλοι Ερμηνευτές». Δημήτρης Σγούρος, β'
ρεσιτάλ πιάνου (Τρ.) Σειρά Γέφυρες. Εκατό χρόνια τάνγκο. Χορευτικό Σύνολο
«Τάνγκο Πασιόν» (Παρ., Σάβ., Κυρ.). Αίθουσα Δημήτρη Μητρόπουλου.
Τετάρτη Απόγευμα στο Μέγαρο. Συγκρότημα «Mode Πλαγκάλ» Σειρά «Rising
Stars». Γκουλντ Πιάνο Τρίο (Πέμ.). Αίθουσα Συνεδριακού 1. «Η Ψαλτική
Τέχνη». Γρηγόριος Στάθης: β' διάλεξη «Ελληνική Σημειογραφία της ψαλτικής
τέχνης στη βυζαντινή και νεώτερη ελληνική μελοποιία - Μέρος Β': Εξέλιξη» (Τρ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). Μουσούρη 1. «Ο
πάππος μου ήτο Ασιάτης»: «Το μάθημα» - «Οι καρέκλες» - «Η φαλακρή
τραγουδίστρια» του Ε. Ιονέσκο Μιχαλακόπουλος, Ηλ. Λογοθέτης.
Μουσούρης. «Pressure points» (Μπρεχτ) του Τ. Βασιλείου Χατούπη, Νικολόπουλος.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΝΕΟ ΡΙΑΛΤΟ (Κυψέλης 54, Αγίου Μελετίου, ~ 88.27.000, 82.18.373) «Ο νεκρός» του
Ζ. Μπατάιγ Millas (σκηνοθ.), Μ. Κράλλη.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΑΘΜΟΣ (Β. Ουγκό 55, παραπλεύρως του «Περοκέ», πλατεία Καραϊσκάκη, ~
52.22.656, 52.23.581). «Ιεζαβέλ» του Ζ. Ανούιγ Ρουσσέα, Πολίτου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Κεντρική Σκηνή.
«Μορφές από το έργο του Βιζυηνού» της Α. Κοκκίνου Α. Κοκκίνου.
Δεύτερη Σκηνή. Ομάδα χορού «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνζα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16367P112</ED>
<ID>
ID:21243

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P11&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Βουνό της ο Πάρνων. 2. Ένα «κύμα» μυθιστορήματος του
Έρενμπουργκ. ­ Συνηθισμένη η «κτηνοτροφική». 3. Ήταν και ο Καιάδας.
4. Σχετικά με αγροτικό προϊόν μας αρχικά. ­ Ο πατέρας του Αίαντα του
Λοκρού (αιτ.). 5. Πολλούς τους απασχολεί ιδιαίτερα. 6. Άρθρο. ­
Επίθετο της Αρτέμιδος. 7. Η έλλειψη μέτρου τη χαρακτηρίζει (γεν.).
8. Τίτλος ποιήματος του Καβάφη, χωρίς άρθρο (αντίστρ.). ­ Μας δίνει
πολύτιμες πληροφορίες. 9. Μορφή της και η δακτυλοσκοπία (γεν.).

ΚΑΘΕΤΑ

1. Αρωματικό φυτό (γεν.). 2. Δίνει το σύνθημα για... φιλιά
(καθ.). 3. Είναι και η σούστα (γεν.). ­ Τον νόμο της αφθαρσίας της
διατύπωσε ο Λαβουαζιέ. 4. Σημαντική λειτουργία εκτελούν (καθ.). ­ Από
πολλούς ακολουθείται, στη γενική (αντίστρ.). 5. Υπονοούν και τους
πλαστούς, τους κίβδηλους. ­ Ερημώνει το... κέντρο (αντίστρ.). 6.
Σχετίζεται με τον παραδοσιακό στίχο (γεν.). 7. Γίνεται ενώπιον
δικαστηρίου (γεν.). 8. Μορφή συναρμογής. 9. Ο ποιητής του «Τάκη-Πλούμα».

ΛΥΣΗ (15/2/99)

ΟΡΙΖΟΝΤΙΑ: 1. ΚΟΝΚΛΑΒΙΟ 2. Ο ΜΟΡΑΛΗΣ 3. ΜΟΝΟ ­ ΤΑ
4. ΠΡΑΜΑΤΕΙΑ 5. ΟΑ ­ ΒΛΙΤΑ 6. ΡΕΜ ­ ΑΙΑ 7. Ο
ΜΑΛΑΧΙΑΣ 8. ΝΑΙ ­ ΤΑΡ 9. ΚΑΛΑΜΑΤΑ. ΚΑΘΕΤΑ: 1. ΚΟΜΠΟΛΟΙ
2. ΟΜΟΡΑ ­ ΜΑΚ 3. ΝΟΝΑ ­ ΡΑΝΑ 4. ΚΡΟΜΒΕΛ 5. ΛΑ ­
ΑΛΜΑΤΑ 6. ΑΛΑΤΙ ­ ΧΑΜ 7. ΒΗ ­ ΕΤΑΙΡΑ 8. ΙΣΤΙΑΙΑ 9.
ΑΑ ­ ΑΣΙΑ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16367P113</ED>
<ID>
ID:21267

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P11&aa=3</URL></REF>


Article

<CATEGORY>vin09</CATEGORY>

 <H2>Βιεννέζικη βραδιά αγάπης
</H2>
Οι Βιρτουόζοι της Βιέννης παίζουν μουσική για τα άτομα με νεανικό διαβήτη

Βραδιά βιεννέζικης αγάπης προσφέρει η εκδήλωση του Ιδρύματος Λίλιαν Βουδούρη
στα άτομα που πάσχουν από νεανικό διαβήτη. Στις 25 Φεβρουαρίου η Ορχήστρα
Δωματίου Βιρτουόζοι της Βιέννης και η μεσόφωνος Γκαμπριέλε Ζίμα συμπράττουν
στο Μέγαρο Μουσικής σε μια συναυλία στη μνήμη των ιδρυτών του Ιδρύματος Λίλιαν
και Άρη Βουδούρη, τα έσοδα της οποίας θα διατεθούν στο Ελληνικό Τμήμα του
Διεθνούς Ιδρύματος Νεανικού Διαβήτη.

Μερικά από τα νεώτερα μέλη της Φιλαρμονικής Ορχήστρας της Βιέννης που
απαρτίζουν τους Βιρτουόζους της Βιέννης θα ερμηνεύσουν ένα πρόγραμμα με έργα
Σούμπερτ, Στράους, Μότσαρτ, Λέχαρ και Στολτζ παρουσιάζοντας μέρος από την
ποικιλία του ρεπερτορίου που τους διακρίνει και το οποίο καλύπτει την κλασική
και ρομαντική περίοδο και φτάνει μέχρι έργα συνθετών του 20ού αιώνα. Η μέτζο
σοπράνο Γκαμπριέλε Ζίμα που συμμετέχει στην εκδήλωση άρχισε να μελετά τραγούδι
από τα δεκατέσσερά της χρόνια και το 1979 κέρδισε το πρώτο βραβείο στον
Διαγωνισμό «Μαρία Κάλλας» στην Αθήνα. Έχει συμμετάσχει σε περισσότερες από 22
πρεμιέρες στην Κρατική Όπερα της Βιέννης κι έχει εμφανιστεί σε σημαντικά
φεστιβάλ όπως του Ζάλτσμπουργκ, τη Σουμπερτιάδα του Φέλντκιρχ και τις
Φεστιβαλικές Εβδομάδες της Βιέννης.

Και σε αυτήν την εκδήλωση με την οποία μνημονεύονται οι δραστηριότητες εννέα
χρόνων προσφοράς στον πολιτισμό, στα γράμματα, στις τέχνες και στην κοινωνία
του Ιδρύματος Λίλιαν Βουδούρη ­ με σημαντικότερο τη χρηματοδότηση για τη
σύσταση της Μεγάλης Μουσικής Βιβλιοθήκης Λίλιαν Βουδούρη ­ το πρόγραμμα
ανοίγει με τους «Δέκα γερμανικούς χορούς» του Σούμπερτ. Ακολουθούν η αριέτα
του Κερουμπίνο από τους «Γάμους του Φίγκαρο», το αυτοκρατορικό βαλς,
αποσπάσματα από την οπερέτα «Η νυχτερίδα» του Γιόχαν Στράους. Το δεύτερο μέρος
ξεκινάει με βαλς του Γιόχαν Στράους, με άρια από την οπερέτα «Τζουντίτα» του
Φραντς Λέχαρ, συνεχίζεται με πόλκες του Στράους, με άρια από την οπερέτα «Ο
ευνοούμενος» του Ρόμπερτ Στολτζ και κλείνει με το «Γκαλόπ του Γκρατς» του
Φραντς Σούμπερτ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16367P121</ED>
<ID>
ID:21187

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P12&aa=1</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΤΟΥ ΧΕΡΜΑΝ ΜΠΛΑΟΥΤ ΣΤΗ ΘΕΣΣΑΛΟΝΙΚΗ
</H5><H2></H2><H2>Από χρώμα κι όνειρο
</H2>
«Πολιτείες» (1998), διά χειρός Χέρμαν Μπλάουτ

Έλλην στην υπηκοότητα πλέον, ο Γερμανός ζωγράφος Χέρμαν Μπλάουτ παρουσιάζει
από απόψε, στη Θεσσαλονίκη, στην πόλη όπου έκανε το 1981 την πρώτη έκθεσή του,
την καινούργια δουλειά του, με τίτλο «Πολιτείες». 
Χώρος, μια νέα αίθουσα τέχνης, η «Μεταμόρφωσις» (Τσιμισκή 128), και θέμα οι
γνωστοί ξύλινοι κύβοι των παιδικών παιχνιδιών, με τους οποίους ο Χέρμαν
Μπλάουτ χτίζει ολόκληρες έρημες πολιτείες, πύργους, δρόμους και ψηλές
κατοικίες, κόσμους ονειρικούς, όπως θα τους ήθελε η φαντασία ενός παιδιού,
αλλά χωρίς ανοίγματα. 
Πίνακες που ωστόσο έχουν όλα τα χρώματα της αισιοδοξίας: το ροδί, το θαλασσί,
το κίτρινο ­ και πάντα ένα μικρό κατακόκκινο κομματάκι, σαν σταγόνα αίματος.
Πλησιάζοντας τα έργα βλέπεις ότι η επιφάνεια μοιάζει με την υφή του ξύλου.
Πρόκειται όμως για ζωγραφική· ο Μπλάουτ παραμένει αταλάντευτος χρήστης και
μάστορας του πινέλου. Οι ακμές των κτιρίων είναι αποτυπωμένες με ακρίβεια που
θυμίζει αρχιτεκτονικό σχέδιο και η συνολική εντύπωση μοιάζει μ' ένα πικρό
σχόλιο πάνω στη δήθεν ευτυχισμένη κι αισιόδοξη παιδική ηλικία. Πόσο
ευτυχισμένο είναι ένα παιδάκι που φτιάχνει μόνο του ολόκληρες πολιτείες,
καθισμένο με τους κύβους στο πάτωμα της κάμαρας; 
Σπίτι και πόλεις που προστατεύουν, αλλά και απομονώνουν, ενώ ο έρημος δρόμος
φαίνεται να οδηγεί κάπου αλλού. 
Καθόλου τυχαία, η επόμενη δουλειά του Μπλάουτ έχει κεντρικό θέμα τα παλιά
παράθυρα, τα κατεστραμμένα από τον χρόνο, τα οποία ο ζωγράφος αποκαθαίρει κι
αποκαθιστά με τη ζωγραφική του.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16367P122</ED>
<ID>
ID:21228

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P12&aa=2</URL></REF>


Article

<CATEGORY>vin09</CATEGORY>

 <H2>Δηλώσεις αγάπης
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Έχω κλάψει...», που έλεγε παλιά ο Χρήστος Κυριαζής. Σε τόνο λαϊκό,
ανάλογο του κλάματος.

* Πώς θα ακουγόταν αυτό ας πούμε σε χιπ χοπ; Τρελαθήκαμε τώρα;

Να μη σας πω, γιατί δεν ξέρω. Ξέρω όμως πώς θα ακούγεται το «Αύριο» του
Χρήστου Κυριαζή, μια και αυτό είναι που διάλεξαν να διασκευάσουν
­ σε χιπ χοπ εκδοχή ­ οι Χ-Attack.

* Επίθεση. Γνωστόν και από τον Φέρεντς Πούσκας (του Παναθηναϊκού και
του Γουέμπλεϊ) πως αυτή (η επίθεση) είναι και η καλύτερη άμυνα. Ισχύει ενίοτε
και περί τα μουσικά. Προσέξτε: Νίκος Αλεξίου, Θάνος Καλεντίνης,
Δήμος Παπαγρηγορίου και Μάριος Χαβιεράς (ο παραγωγός).
Μόλις μάθατε ποιοι είναι οι Χ-Attack και ποια η σχέση τους με τον Χρήστο
Κυριαζή. Ίσως να κάνουν και αυτοί διακοπές στη Μύκονο. Όσο νωρίς κι αν είναι.*
Ο Φλεβάρης κι αν φλεβίσει... λένε στη Μύκονο και ετοιμάζουν τα Κούλουμα.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16367P123</ED>
<ID>
ID:21264

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P12&aa=3</URL></REF>


Article

<CATEGORY>vin09</CATEGORY>

 <H2>Ροκ εμπειρίες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιάννης Αγγελάκας

Μαντέψτε: Ποιο συγκρότημα θα κλείσει τη σεζόν φέτος στο «Ρόδον»; Μα οι
Τρύπες, φυσικά στις 30 Μαΐου. Μετά πια πιάνουν οι ζέστες. Και ο
Γιάννης Αγγελάκας έχει δουλειές. Αφού θα θέλει να μας παρουσιάσει τις
καινούργιες του παραγωγές. Δικές του και των άλλων που έχει αναλάβει με το
δικαίωμα που του δίνει η δική του ετικέτα και η περί τα ροκ εμπειρία του.

* «Όσο μεγαλώνουν, ιερά τέρατα γίνονται!»

Κάτι ξέρει ο άνθρωπος (και μάλιστα θεατράνθρωπος) ιδιαίτερα αγαπητός σε
συναδέλφους και κοινό ο Κώστας Ρηγόπουλος στο φουαγιέ του θεάτρου
«Αθηνά» σε μία από τις επίσημες πρεμιέρες που έκαναν για το «Ερωτικό
Ημερολόγιο» η Αντιγόνη Βαλάκου και ο Πέτρος Φυσσούν. Καλά λόγια
και με χιούμορ.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16367P124</ED>
<ID>
ID:21284

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P12&aa=4</URL></REF>


Article

<CATEGORY>vin09</CATEGORY>

 <H2>Φουλ η πλατεία!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γεμάτες αίθουσες, δηλαδή ­ Και τα σουξέ καλά κρατούν. Απ' τη μια ο
Μάλαμας στο «Μετρό», απ' την άλλη ο Μανώλης Λιδάκης και ο
Ορφέας Περίδης στη «Σφεντόνα», απ' την τρίτη Ελευθερία
Αρβανιτάκη, Γιάννης Κότσιρας στην «Ιερά Οδό».* Κρίση της νύχτας
είπατε; Ποια κρίση;

Τώρα κατάλαβα. Σου λέει η Σεζάρια Εβόρα, με την Αρβανιτάκη από
την «Ιερά Οδό» ως το Γόμαντ ­ το φεστιβάλ που εμπνεύστηκε ο Πίτερ
Γκάμπριελ. 
Και λένε, λοιπόν, πως σκίζει η Ελευθερία, πως πετάει ο Κότσιρας
και πως το πρόγραμμα εξελίσσεται σαν από τα καλύτερα της σεζόν. Τότε, μου
λέει, και φίλος που πέρασε από εκεί το Σαββατοκύριακο, γιατί να μη φροντίζουν
να μην ταλαιπωρείται και ο κόσμος στην είσοδο.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16367P125</ED>
<ID>
ID:21295

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P12&aa=5</URL></REF>


Article

<CATEGORY>vin09</CATEGORY>

 <H2>«Βρες θέση και πάρκαρε»
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Dimitri from Paris

Μισή ώρα όρθιοι και σε στενό μαρκάρισμα από τους δίπλα στο διάδρομο να
περιμένουν τον μετρ να τους οδηγήσει στο τραπέζι. Ναι, σωστά καταλάβατε. Έναν
μετρ για τόσα τραπέζια. Γιατί όσοι δεν είχαν τραπέζι έμπαιναν πιο γρήγορα.

* Και όλα αυτά μετά την περιπέτεια «Βρες Θέση και Πάρκαρε» στο φουλαρισμένο
αυτοσχέδιο πάρκινγκ της Ιεράς Οδού και των παρόδων αυτής..

Επίσης, να σας ενημερώσω (και από τους χώρους του κλάμπινγκ) πως και ο
Dimitri from Paris (εκ Παρισίων) έσπευσε κοντά στις ρίζες του.
Οι γονείς του διάσημου ντιτζέι Έλληνες και εκείνος μεγαλωμένος στη
Βουλιαγμένη. Με θέα τη θάλασσα. Πιο συγκεκριμένα λοιπόν, Dimitri from
Vouliagmeni. Έμαθα μάλιστα ότι μετά την επιτυχία (εις διπλούν) του +Soda
εκδήλωσε την επιθυμία να μένει στην Ελλάδα περισσότερο καιρό.

* Γιατί όχι;

Όχι, πάντως, από τον Πασχάλη Τερζή που σας έλεγα χθες. Γιατί ιώσεις
κυκλοφορούν και τον χτύπησαν. Φαρυγγίτιδα, διέγνωσε ο γιατρός. Και πώς να βγει
να τραγουδήσει στις «Γραμμές»; Θα βγει όταν γίνει καλά, λένε, μετά την Καθαρή
Δευτέρα. Παλιόκαιρος, βλέπετε.
<REF><SOURCE>
ΤΑ ΝΕΑ</SOURCE>
<DATE>, 16-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16367P126</ED>
<ID>
ID:21303

</ID><URL>http://ta-nea.dolnet.gr/neaweb/neafile.print_unique?e=A&f=16367&m=P12&aa=6</URL></REF>


Article

<CATEGORY>vin04</CATEGORY>

 <H5>Το ΡΚΚ κατηγορεί την Ελλάδα
</H5><H5>Ο Λευκός Οίκος δείχνει την Κένυα
</H5><H5>Σημίτης: Έφυγε μόνος του
</H5><H2>ΣΕ ΚΥΚΛΩΝΑ η Ελλάδα μετά το φιάσκο Οτζαλάν </H2>
σ
ε
λ
ί
δ
ε
ς
5
, 7
- 2
1 κ
α
ι Ρ
Ι
Π
Ε
Σ
(
σ
ε
λ
. 3
)
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16368N011</ED>
<ID>
ID:21351

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N01&aa=1</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΑΝΘΡΩΠΟΣ του οποίου η τιμή αποκαταστάθηκε μετά θάνατον, αλίμονο,
είναι ο Γρηγόρης Στακτόπουλος. Ο δημοσιογράφος που από αδίστακτους συνωμότες
μπλέχτηκε με την υπόθεση Πολκ, βασανίστηκε, καταδικάστηκε, φυλακίστηκε χωρίς
να έχει κάνει τίποτα. Ο Λ. Παπαδόπουλος στις «Ματιές». Σελ. 4.

ΑΣ ΣΚΕΦΤΟΥΝ τι θα συμβεί αν οι «αποφασισμένοι για όλα αστυνομικοί»
προκαλέσουν μάχη στο κέντρο μιας μεγάλης πόλης, έτσι, χωρίς σχέδιο και
εναλλακτικές επιλογές δράσης. Ο Πάνος Μπαΐλης στους «Προβολείς». Σελ. 6.

Β. ΜΠΟΥΤΟΣ: Ήθελα να γράψω μια ιστορία που να διαδραματίζεται στην
Κέρκυρα που λατρεύω. Ανακάλυψα τον διωγμό της εβραϊκής κοινότητας από τα Ες Ες
και την εξολόθρευσή της στο Άουσβιτς και προσπάθησα να φωτίσω το γεγονός. Οι
απαντήσεις στις «30 Ερωτήσεις» του Χρ. Ιερείδη, στη σελ. 22.

ΔΕΚΑ άνθρωποι που πάσχουν από καρκίνο πήγαν στο Ογκολογικό Τμήμα του
Ιπποκράτειου Νοσοκομείου για να υποβληθούν σε προγραμματισμένη χημειοθεραπεία,
αλλά βρήκαν τις πόρτες κλειστές. Οι γιατροί λένε ότι δεν υπήρχε δυνατότητα. Σελ.
24 -
25.

ΟΙ ΒΡΑΖΙΛΙΑΝΟΙ της Αθήνας βγήκαν πάλι στους δρόμους με την ευκαιρία του
καρναβαλιού. Αλλά, βέβαια, ζουν και εργάζονται δίπλα μας και τις υπόλοιπες
ημέρες του χρόνου. Σελ. 42.

Ο Τ. ΜΠΛΕΡ, δίνοντας την ευλογία του στα μεταλλαγμένα τρόφιμα, δήλωσε
ότι και ο ίδιος καταναλώνει γενετικώς μεταλλαγμένα τρόφιμα, τα οποία θεωρεί
πιο εύγευστα και πιο φθηνά. Μάλλον δεν φοβάται τη μετάλλαξή του. Σελ. 43.

ΕΥΡΩΠΑΙΟΙ διπλωμάτες πνέουν μένεα κατά της Αμερικανίδας υπουργού
Εξωτερικών Μαντλίν Ολμπράιτ, την οποία κατηγορούν ότι δεν έχει κατανοήσει
πλήρως το πρόβλημα του Κοσσυφοπεδίου. Από τους «Times», στη σελ. 45.

ΓΙΟΧ. ΡΑΟΥ: Παρακολουθούμε με ιδιαίτερη 
ικανοποίηση την οικονομική πρόοδο 
που παρουσιάζει η Ελλάδα και τη θετική 
πορεία της για την ένταξη στο ευρώ. 
Ο υποψήφιος πρόεδρος της Γερμανίας 
στον Βάσο Μαθιόπουλο. Σελ. 46.

ΝΙΩΘΩ ότι έχουμε ξεχάσει τη ματωμένη 
ιστορία της χώρας μας, τα βάσανα του λαού μας. 
Αλλιώς δεν εξηγούνται όσα έγιναν εδώ εις βάρος 
των Κούρδων, με τη σύμπραξη των «αρμόδιων αρχών» 
αλλά και του... υπουργείου Υγείας και Πρόνοιας. 
Η Νανά Νταουντάκη «Σε Πρώτο Ενικό» στη σελ. 23.

Η ΤΗΛΕΟΡΑΣΗ δεν αγαπά τη βία. 
Αγαπά την κατασκευασμένη βία. 
Δεν θέλει να μας ανησυχήσει με τη βία, 
δεν θέλει να μας κάνει να προφυλαχθούμε, 
να αμυνθούμε, να φοβηθούμε. Να μας 
καθησυχάσει θέλει. Η Φωτεινή Τσαλίκογλου 
στην «Τρίτη Άποψη». Σελ. 6.

Ο «ΦΟΒΟΣ της σκηνής» συνέχει κάθε 
ηθοποιό που ανεβαίνει στο σανίδι του θεάτρου ­ 
νέος ή με μεγάλη πείρα, διάσημος ή άγνωστος. 
Το έπαθαν ο Ίαν Χολμ και η Βανέσα Ρεντγκρέιβ, 
αλλά και ο Κ. Ρηγόπουλος και η Ελένη Κούρκουλα. 
Από τους «Times» στο «Πανόραμα», σελ. 1.

«ΜΠΗΚΑ φέτα και βγήκα τρίμματα». Ξέρετε τι σημαίνει; Αν δεν ξέρετε, ρίξτε μια
ματιά στο Λεξικό του καλού μοτοσυκλετιστή, που περιλαμβάνεται στο AutoNEA,
σελ. 1, 4, 5. Στην ίδια ειδική έκδοση και συγκριτικό τεστ για 4 μίνι βαν. Σελ.
8, 9, 10.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16368N021</ED>
<ID>
ID:21320

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Κόκαλο
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

...!

Με τιμή
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16368N022</ED>
<ID>
ID:21411

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Ήλιος με τοπικές συννεφιές μόνο στα ανατολικά. Έντονο, ωστόσο, το κρύο.
Βοριάδες στα δυτικά έως ισχυροί (5-6 Μπωφόρ), στα ανατολικά πολύ ισχυροί (7
Μπωφόρ), στο Αιγαίο θυελλώδεις 8 Μπωφόρ.


Μόνο αρνητικό στοιχείο από το αποκριάτικο Σαββατοκύριακο το κρύο, που είναι
άλλωστε αναμενόμενο για την εποχή. Λιακάδα σε όλη τη χώρα και ασθενείς μέχρι
μέτριοι βοριάδες (4 Μπωφόρ).

Article

<CATEGORY>vin01</CATEGORY>

 <H5>ΧΙΟΝΟΣΤΙΒΑΔΑ ΟΙ ΑΝΤΙΔΡΑΣΕΙΣ ΓΙΑ ΤΗΝ ΥΠΟΘΕΣΗ ΟΤΖΑΛΑΝ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Σε πλήρη σύγχυση
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Χαρακτήρα χιονοστιβάδας έχουν λάβει οι αντιδράσεις στην Ελλάδα και το
εξωτερικό για την υπόθεση της σύλληψης του ηγέτη του ΡΚΚ Αμπντουλάχ Οτζαλάν
από τις τουρκικές μυστικές υπηρεσίες.

Ανακοίνωση του στρατιωτικού σκέλους του ΡΚΚ συμπεριλαμβάνει την Ελλάδα στους
εχθρούς των Κούρδων, ενώ από πολλές πλευρές επικρίνεται η κυβέρνηση για τους
χειρισμούς της στην υπόθεση Οτζαλάν. Ενδεικτικό τής πλήρους συγχύσεως που
επικρατεί είναι και το γεγονός ότι ο Λευκός Οίκος απέδωσε την ευθύνη της
παράδοσης του Οτζαλάν στους Τούρκους στην Κένυα, η χώρα αυτή όμως απαίτησε από
την Ελλάδα την ανάκληση του πρέσβη μας στο Ναϊρόμπι.

Στην Αθήνα, οκτώ βουλευτές του ΠΑΣΟΚ ζήτησαν την άμεση παραίτηση του υπουργού
Εξωτερικών. Στελέχη του ΠΑΣΟΚ, όπως ο Μ. Χαραλαμπίδης, εισηγούνται την σύσταση
στη Βουλή Εξεταστικής των Πραγμάτων Επιτροπής, σήμερα συνεδριάζει εκτάκτως για
το θέμα η Επιτροπή Εξωτερικών και Άμυνας της Βουλής, και το παζλ συμπληρώνεται
με την χθεσινοβραδινή συζήτηση στο Κοινοβούλιο, που διεξήχθη μέσα σε κλίμα
έντασης. Τα κόμματα της αντιπολίτευσης επιτέθηκαν με εξαιρετική δριμύτητα κατά
της κυβέρνησης ­ όχι θα άφηναν την ευκαιρία χαμένη.

Στην Ευρώπη, οργισμένοι οπαδοί του ΡΚΚ κατέλαβαν και κατέστρεψαν σε πολλές
περιπτώσεις ελληνικές πρεσβείες και προξενεία, δίνοντας μια πρώτη (;) εικόνα
τού τι είναι διατεθειμένοι να κάνουν εις βάρος μας. Σε ορισμένες από αυτές
κρατούν μάλιστα και ομήρους Έλληνες διπλωματικούς υπαλλήλους καθώς και μέλη
οικογενειών πρέσβεων. Οι Κούρδοι δαγκώνουν το χέρι που τους στάθηκε, αλλά αυτό
είναι μια άλλη ιστορία.

Το κεντρικό πρόσωπο της τραγωδίας, ο Αμπντουλάχ Οτζαλάν, βρίσκεται ήδη
κρατούμενος στην Τουρκία, σε φυλακές κοντά στην Σμύρνη, όπως μεταδίδουν τα
τουρκικά μέσα ενημέρωσης. Όμως εκείνο που συγκλόνισε ήταν οι εικόνες των
ατέλειωτων πανηγυρισμών στους δρόμους των τουρκικών πόλεων για την σύλληψη του
Κούρδου ηγέτη. Θεωρούν ότι πέτυχαν μια μεγάλη νίκη ­ γιατί να μη βγουν στους δρόμους;

Ο Πρωθυπουργός Κώστας Σημίτης, ασθενεί. Αυτός είναι ο λόγος που κατά την
κυβέρνηση δεν μετείχε στις έκτακτες συσκέψεις που έγιναν στην Αθήνα, και
προφανώς δεν θα μετάσχει ούτε στις σημερινές. Όμως τα ερωτηματικά παραμένουν,
ένα πλήθος, που δεν έχει επί του παρόντος επαρκείς απαντήσεις. Ίσως τις
επόμενες ημέρες μάθουμε. Αν όχι όλη την αλήθεια, τουλάχιστον μερικές πτυχές
της. (Σελ. 7-21).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16368N032</ED>
<ID>
ID:21378

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Αλήθειες
</H2>
ΟΣΟ αδιευκρίνιστες κι αν παραμένουν ακόμα κρίσιμες πτυχές της σύλληψης του Οτζαλάν...

ΥΠΑΡΧΟΥΝ κάποιες αλήθειες που μπορεί ­ και πρέπει ­ να ειπωθούν ­ όσο
δυσάρεστες και αν είναι:

* ΠΡΩΤΟΝ πως η ελληνική κυβέρνηση ενήργησε πέρα από τις δυνατότητές της...

ΑΠΟ την ώρα που, φανερά ή συγκεκαλυμμένα, είχε στηθεί δίκτυο
πεπειραμένων σε τέτοιες επιχειρήσεις πολλών μυστικών υπηρεσιών με στόχο την
παγίδευση του Κούρδου ηγέτη.

* ΔΕΥΤΕΡΟΝ, πως μοιάζει απίθανο ο ίδιος ο Οτζαλάν να μην αντιλαμβανόταν
ότι η προσφυγή του σε ελληνική βοήθεια...

ΔΕΝ μπορούσε να καρποφορήσει με δεδομένη την ένταση στις
ελληνοτουρκικές σχέσεις και τη γνωστή μομφή της Τουρκίας ότι η Ελλάδα
υποθάλπει την κουρδική τρομοκρατία.

ΜΙΑ υπόθεση δύσκολη και συνάμα τραγική αν ληφθεί υπόψη ότι ουδείς ήθελε
να γνωρίζει γι' αυτήν...

ΚΑΙ εδώ ασφαλώς η διεθνής υποκρισία στο θέμα των ανθρωπίνων δικαιωμάτων
είναι κατάφωρη...

ΚΑΤΕΛΗΞΕ με χαμένους από όλες τις πλευρές:

* ΚΑΙ την ελληνική κυβέρνηση που δεν μπόρεσε να σταθμίσει τη
διακινδύνευση που περιείχε το εγχείρημά της...

* ΚΑΙ την ελληνική διπλωματία με την εξέλιξη της φυγής του Οτζαλάν στην Κένυα...

* ΚΑΙ τον Κούρδο ηγέτη που βρίσκεται πια στις τουρκικές φυλακές με
άδηλο το μέλλον του.

ΚΟΝΤΑ σε όλα και το απροσδόκητο ­ και απαράδεκτο ­ της κατάληψης ­ και
με ομήρους ­ ελληνικών πρεσβειών από Κούρδους...

ΣΕ πλήρη σύγχυση ­ και παρεξήγηση ­ για όσα διαδραματίστηκαν.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16368N033</ED>
<ID>
ID:21419

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
<H3></H3>Σταύρος Μπένος:

(ο υφυπουργός Εσωτερικών στην «Απογευματινή»)

«Υπάρχει έλλειμμα ελπίδας στον κόσμο. Η κόρη μου και ο γιος μου, φοιτητές και
οι δύο, μου μεταφέρουν το μήνυμα πόσο μακριά είναι τα παιδιά από την πολιτική.
Δεν μας εμπιστεύονται. Δεν περιμένουν πράγματα από τους πολιτικούς. Είναι πολύ
γκρίζο αυτό».

Βάσω Παπανδρέου:

(η υπουργός Ανάπτυξης, στη Συνδιάσκεψη Γυναικών του ΠΑΣΟΚ)

«Χαρακτηριστικό παράδειγμα του ελλείμματος δημοκρατίας των σύγχρονων κοινωνιών
και κομμάτων είναι ότι το τρίγωνο γυναίκες - πολιτική - εξουσία και κόμματα
είναι έννοιες που δεν συναντούνται πολλές φορές».

Μιχάλης Χαραλαμπίδης:

(το μέλος της Κ.Ε. του ΠΑΣΟΚ, για τους κ.κ. Κ. Σημίτη, Θ. Πάγκαλο, Αλ.
Παπαδόπουλο και Φ. Πετσάλνικο μ' αφορμή την υπόθεση Οτζαλάν)

«Αυτοί οι μικροί άνθρωποι έκαναν τους Έλληνες λαγωνικά ξένων συμφερόντων».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16368N034</ED>
<ID>
ID:21457

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Επιτέλους
</H2>
<AUTHOR>ΛΕΥΤΕΡΗΣ ΠΑΠΑΔΟΠΟΥΛΟΣ</AUTHOR>

Η αποκατάσταση της τιμής ενός ανθρώπου είναι ένα σημαντικό γεγονός, έστω και
αν δεν ασχολείται με αυτό η τηλεόραση ή το περνάει ξώφαλτσα, μ' ένα
ειδησεογραφικό μονόστηλο, ο Τύπος. Και, κάποτε, πρέπει ν' αρχίσουμε να
ασχολούμαστε με τέτοια γεγονότα. Για ν' αποκτήσει λίγο βάθος η επίπεδη,
δυστυχώς, ζωή μας...

Ο άνθρωπος του οποίου η τιμή αποκαταστάθηκε, μετά θάνατον, αλίμονο, είναι ο
Γρηγόρης Στακτόπουλος. Ο δημοσιογράφος, που από αδίστακτους συνωμότες,
μπλέχτηκε με την υπόθεση Πολκ, βασανίσθηκε, καταδικάσθηκε και φυλακίσθηκε για
πολλά χρόνια, χωρίς να έχει κάνει τίποτα! Αυτό αποφάσισαν οι μυστικές
υπηρεσίες των Άγγλων και των Αμερικανών, μαζί με τα τσιράκια τους, στην
εμφυλιοπολεμική Ελλάδα και αυτό έπραξαν!

Ο Στακτόπουλος ανήκε στην Ένωση Συντακτών Ημερησίων Εφημερίδων Μακεδονίας -
Θράκης (ΕΣΗΕΜΘ). Μετά το «έγκλημά» του, διεγράφη (17/10/1948). Κάποια στιγμή,
όμως, διαπιστώθηκε ότι ήταν αθώος. (Όπως αθώοι ήταν και οι άλλοι δύο
καταδικασθέντες για τη δολοφονία του Πολκ, Α. Μουζενίδης και Β. Βασβανάς). Οι
δημοσιογράφοι της Μακεδονίας και της Θράκης αντιλήφθηκαν ότι είχαν αδικήσει
κατάφωρα τον συνάδελφό τους και όφειλαν να επανορθώσουν. Τα διοικητικά
συμβούλια, όμως, της ΕΣΗΕΜΘ, δεν προχώρησαν στην πράξη αποκατάστασης.

Αυτή η πράξη έγινε τώρα. Στις 3 Φεβρουαρίου 1999. Με πρόεδρο της ΕΣΗΕΜΘ τον
φίλο μου Δημήτρη Γουσίδη. Να το ­ έξοχο ­ σκεπτικό της σχετικής απόφασης: «Το
Δ.Σ. αναζητώντας τον καλύτερο τρόπο αποκατάστασης, όχι μόνο της τιμής και της
μνήμης του Γ. Στακτόπουλου, αλλά και την ιστορική τιμή και συνείδηση της
ΕΣΗΕΜΘ, αποφάσισε ομόφωνα να ανακαλέσει και να κηρύξει άκυρη και ηθικά
ανυπόστατη την απόφαση διαγραφής, να διακηρύξει δε ότι τόσο η απόφαση αυτή όσο
και οι συμπαρομαρτούσες εγγραφές στο Μητρώο και τα λοιπά βιβλία της ΕΣΗΕΜΘ
είναι αντίθετες με την πραγματικότητα και ως εκ τούτου θεωρούνται ως μη
γενόμενες. Έστω και αν τυπικά η ανάκληση της διαγραφής δεν επιφέρει πλέον τη
νομική συνέπεια της αδιατάρακτης και συνεχούς εγγραφής, το Δ.Σ. της ΕΣΗΕΜΘ
διακηρύσσει ότι ηθικά ο Γ. Στακτόπουλος ουδέποτε διεγράφη, αποτελεί δε τιμή
για την ΕΣΗΕΜΘ, το ότι το όνομά του συμπεριλαμβάνεται στον ιστορικό κατάλογο
των μελών της».

Η τιμή του Στακτόπουλου αποκαταστάθηκε. Μένει να αποκατασταθεί η τιμή και των
Β. Βασβανά και Α. Μουζενίδη (αδελφός του πεθερού μου) που καταδικάσθηκαν σε
θάνατο, χωρίς να 'χουν καμία σχέση με την υπόθεση Πολκ! Να δούμε...
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16368N043</ED>
<ID>
ID:21442

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N04&aa=3</URL></REF>


Article

<CATEGORY>vin05</CATEGORY>

 <H2>... Όχι στην «Εύθυμη χήρα»
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΛΟ το πρόγραμμα του ταξιδιού του Προέδρου της Δημοκρατίας Κωστή Στεφανόπουλου
στη Βιέννη, πήγε περίπατο... Το γεύμα που είχαν κανονίσει οι Αυστριακοί
επίσημοι για τις συζύγους των υπουργών που συνοδεύουν τον κ. Στεφανόπουλο
ματαιώθηκε την τελευταία στιγμή. Και την ίδια ώρα, η αυστριακή αστυνομία
«επέβαλε» να συνοδεύονται, στις εξόδους τους από το ξενοδοχείο, από αστυνομικούς.

ΕΚΤΟΣ από την ακύρωση της επίσκεψης στο Γρκατς όμως, που ήταν κανονισμένη για
σήμερα, ο κ. Στεφανόπουλος παρεκάλεσε τους Αυστριακούς να ματαιωθεί και η
επίσκεψή τους στην Όπερα της Βιέννης, όπου θα παρακολουθούσαν το έργο του
Λέχαρ «Η εύθυμη χήρα».

ΜΑΘΑΙΝΩ, μάλιστα, ότι ο Πρόεδρος της Δημοκρατίας ήταν διπλά θλιμμένος. Και για
την περιπέτεια των Ελλήνων διπλωματών, αλλά και για τις νέες δοκιμασίες του
κουρδικού λαού.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16368N044</ED>
<ID>
ID:21447

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N04&aa=4</URL></REF>


Article

<CATEGORY>vin05</CATEGORY>

 <H2>Ο αγώνας της Μαρίας...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Η ΙΣΤΟΡΙΑ των Κούρδων της Πλατείας Κουμουνδούρου είχε και την αθέατη πλευρά
της. Η βουλευτής του ΣΥΝ Μαρία Δαμανάκη με στενό συνεργάτη και συμπαραστάτη
στην προσπάθειά της αυτή τον Αντώνη Καρά, παλιό στέλεχος του ΠΑΣΟΚ, ξεκίνησε
μια εκστρατεία εδώ και καιρό να βρει στέγη στους Κούρδους της πλατείας που
βρίσκονταν στα αντίσκηνα.

ΠΡΟΣΠΑΘΗΣΕ πολύ... Αλλά συνάντησε πολλές αρνήσεις ή την αδιαφορία από
υπουργεία, αλλά και από ορισμένους δήμους. Τελικώς, και πολύ πριν γίνει η
επιχείρηση της Αστυνομίας στην Πλατεία Κουμουνδούρου, η κ. Δαμανάκη πέτυχε να
βρει μία λύση σε συνεργασία με τον δήμαρχο Νέων Λιοσίων ­ του Ιλίου ­ Βασίλη
Κουκουβίνο, ο οποίος και αποδέχθηκε να φιλοξενήσει εκεί τους Κούρδους.

ΤΕΛΙΚΩΣ, κάποιοι... αρμόδιοι της πρόβαλαν και πάλι δυσκολίες. Και από ό,τι
μαθαίνω, είναι αποφασισμένη να φέρει το θέμα στη Βουλή. Καλά ξεμπερδέματα για μερικούς...
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16368N045</ED>
<ID>
ID:21461

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N04&aa=5</URL></REF>


Article

<CATEGORY>vin05</CATEGORY>

 <H2>Γυρίσματα του καιρού...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΧΘΕΣ στην είσοδο της Βουλής ­ και ενώ τα γεγονότα με τις καταλήψεις πρεσβειών
από Κούρδους «έτρεχαν» ­ δύο βουλευτές του ΠΑΣΟΚ, ο Στέλιος Παπεθεμελής και ο
Αλέκος Δαμιανίδης, έστησαν πηγαδάκι... Διαβάστε, λοιπόν, τι ειπώθηκε και
βγάλτε μόνοι σας συμπέρασμα. «Βρε Αλέκο, τόσο επηρεασμένος είμαι με τον
Πάγκαλο και τα βλέπω όλα στραβά;» ρώτησε ο κ. Παπαθεμελής. «Εσύ Αλέκο, τι
γνώμη έχεις;». Ο κ. Δαμιανίδης πήρε μια ανάσα, σκέφθηκε και του αποκρίθηκε:
«Τι να σου πω, βρε Στέλιο... Εγώ θυμάμαι που παλιά... σκοτωνόμασταν με τον
Πάγκαλο ποιος θα πρωτοπάει να εκπροσωπήσει το ΠΑΣΟΚ στο Πολισάριο και στα
διάφορα απελευθερωτικά κινήματα... Τέτοια γυρίσματα του καιρού...».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16368N046</ED>
<ID>
ID:21466

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N04&aa=6</URL></REF>


Article

<CATEGORY>vin05</CATEGORY>

 <H2>Ματαίωση...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΑ ΓΕΓΟΝΟΤΑ με τους Κούρδους προκάλεσαν χθες και αλλαγή του προγράμματος της
Βουλής. Ακόμη και η πολυδιαφημισμένη έκθεση της Εθνικής Επιτροπής Απορρήτου
δεν δόθηκε στη δημοσιότητα, ενώ οι επιτροπές συνεδρίασαν με καθυστέρηση...
Κινητικότητα υπήρχε και στα γραφεία των συμβούλων του Πρωθυπουργού. Οι καφέδες
πηγαινοέρχονταν... Και οι βουλευτές τού ΠΑΣΟΚ μπαινόβγαιναν, ο καθένας για να
καταθέσει την άποψή του, που, απ' ό,τι μαθαίνω, είχαν όλες ενδιαφέρον...
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16368N047</ED>
<ID>
ID:21470

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΧΑΜΗΛΟΙ τόνοι στην αρχή. Όταν ο αρχηγός της Ν.Δ. Κώστας Καραμανλής έμαθε
χθες τα ξημερώματα για τη σύλληψη του Οτζαλάν, έγινε έξαλλος...

ΣΥΝΕΣΤΗΣΕ όμως αμέσως στους συνεργάτες του, σε ό,τι δηλώνουν να έχουν
χαμηλούς τόνους και να είναι προσεκτικοί μέχρι να μιλήσει ο ίδιος στη Βουλή,
όπου και αποφάσισε να τα ρίξει χοντρά...

ΤΟ ΙΔΙΟ. Ανάλογη τακτική ακολούθησε και ο πρόεδρος του ΔΗΚΚΙ Δημήτρης
Τσοβόλας, ο οποίος ήταν ιδιαίτερα προσεκτικός στην πρώτη του πρωινή δήλωση,
περιμένοντας και αυτός να κάνει παρέμβαση στη Βουλή, η οποία και θα ακουγόταν,
αφού υπήρχε απευθείας μετάδοση μέσω ΝΕΤ...

ΣΥΝΕΔΡΙΑΣΗ. Ο πρόεδρος του ΣΥΝ Νίκος Κωνσταντόπουλος προτίμησε να
καλέσει την Κοινοβουλευτική του Ομάδα. Ήταν απογοητευμένος, λένε συνεργάτες
του, με την τακτική του υπουργού Εξωτερικών Πάγκαλου και ήθελε να συλλέξουν οι
βουλευτές του όλες τις δηλώσεις του υπουργού...

ΣΥΣΚΕΨΗ. Στο ΚΚΕ αποφάσισαν χθες να κάνει μία σύντομη παρέμβαση για το
Κουρδικό στη Βουλή η γενική γραμματέας του κόμματος Αλέκα Παπαρήγα, ενώ
συγκέντρωναν στοιχεία όλο το απόγευμα για «δράση υπηρεσιών εις βάρος Ελλήνων
και Κούρδων»...

ΣΥΖΗΤΗΣΕΙΣ. Τα... πηγαδάκια όμως τα κέρδισε το ΠΑΣΟΚ στα γραφεία του.
Οι βουλευτές του κυβερνώντος κόμματος πήγαιναν και έρχονταν. Και αποκλειστικό
θέμα συζήτησης ήταν πώς θα αντιδράσουν...
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16368N048</ED>
<ID>
ID:21473

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N04&aa=8</URL></REF>


Article

<CATEGORY>vin04</CATEGORY>

 <H2>Στεφανόπουλος: «Χωρίς υπαιτιότητα της Ελλάδος»
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΤΗΝ ΕΝΤΟΝΗ ανησυχία του για την κατάσταση που έχει δημιουργηθεί με την υπόθεση
Οτζαλάν εξέφρασε ο Πρόεδρος της Δημοκρατίας κ. Κ. Στεφανόπουλος από τη Βιέννη,
όπου βρισκόταν σε επίσημη επίσκεψη. Και δήλωσε με τρόπο κατηγορηματικό ότι
«αυτή η κατάσταση εξελίσσεται χωρίς την υπαιτιότητα της Ελλάδος».

Το κλίμα σε όλα τα μέλη της ελληνικής αντιπροσωπείας που συνόδευσε στην
πρωτεύουσα της Αυστρίας τον Κ. Στεφανόπουλο ήταν ιδιαίτερα βαρύ, αφού ο
αρχηγός του κράτους επισκεπτόταν μια χώρα την ώρα που η ελληνική πρεσβεία ήταν κατειλημμένη.

Είναι χαρακτηριστικό ότι ο Πρόεδρος της Δημοκρατίας, μόλις πληροφορήθηκε τα
γεγονότα, αποφάσισε να ματαιώσει τις περισσότερες από τις προγραμματισμένες
επισκέψεις του και να επισπεύσει την επιστροφή του στην Αθήνα.

Η δυσάρεστη ατμόσφαιρα επισκίασε όλες τις συναντήσεις των Ελλήνων επισήμων με
τους Αυστριακούς ομολόγους τους, καθώς στο επίκεντρο των συζητήσεών τους
κυριάρχησε ο τρόπος της άμεσης και αναίμακτης εκκένωσης του κτιρίου της πρεσβείας.

Τους άφησαν ελεύθερους

Μετά τα μεσάνυχτα έγινε γνωστό ότι οι Κούρδοι άφησαν ελεύθερους τον Έλληνα
πρέσβη κ. Γεννηματά και την οικογένειά του και αποχώρησαν από την πρεσβεία.

Νωρίτερα, ο Πρόεδρος της Δημοκρατίας κ. Κ. Στεφανόπουλος είχε τηλεφωνήσει στον
Αυστριακό ομόλογό του και του ζήτησε να παρέμβει στον υπουργό Δικαιοσύνης,
ώστε να αποσπάσει τη διαβεβαίωσή του ότι οι Κούρδοι που έχουν καταλάβει την
ελληνική πρεσβεία δεν θα διωχθούν ποινικά, εφόσον απελευθερώσουν τους ομήρους
και φύγουν.

Ο πρόεδρος της Αυστρίας τηλεφώνησε λίγο αργότερα στον κ. Στεφανόπουλο και του
είπε ότι έλαβε τη σχετική υπόσχεση του υπουργού Δικαιοσύνης. Αξίζει να
σημειωθεί ότι τον όρο αυτό τον είχαν θέσει νωρίτερα οι Κούρδοι καταληψίες.

Οι εξελίξεις πάντως αιφνιδίασαν την ελληνική αποστολή καθώς τα «κακά νέα»
έγιναν γνωστά με σημαντική καθυστέρηση.

Είναι αξιοσημείωτο το γεγονός ότι, ο κ. Κωστής Στεφανόπουλος ενημερώθηκε χθες
το πρωί για τα γεγονότα αλλά και για την κατάληψη της πρεσβείας μας στη Βιέννη.

Αλλά και ο αναπληρωτής υπουργός Εξωτερικών Γιώργος Παπανδρέου δεν
πληροφορήθηκε από την πρώτη στιγμή το αποτέλεσμα του «θρίλερ Οτζαλάν».
Μάλιστα, συνεργάτες του έλεγαν χθες ότι ο ίδιος είναι δυσαρεστημένος για τον
τρόπο με τον οποίο εκτυλίχθηκε η υπόθεση του Κούρδου ηγέτη αλλά και γιατί δεν
τον ενημέρωσαν αμέσως οι αρμόδιες υπηρεσίες του υπουργείου Εξωτερικών. Όπως
έγινε γνωστό, έμαθε το γεγονός από τηλεφώνημα δημοσιογράφου από την Αθήνα,
αργά το βράδυ της Δευτέρας!

Ο αναπληρωτής υπουργός Εξωτερικών Γιώργος Παπανδρέου δήλωσε ότι η Ευρωπαϊκή
Ένωση πρέπει να αναλάβει μια διττή πρωτοβουλία. Αφενός για να διασφαλιστεί η
ακεραιότητα του Οτζαλάν, να παρακολουθήσουν διεθνείς παρατηρητές τη δίκη του
και να εξασφαλιστεί ότι δεν θα του επιβληθεί η θανατική ποινή. Και αφετέρου να
υπάρξει μία συνολική αντιμετώπιση του κουρδικού προβλήματος.

Ήδη μετά από συνεννόηση με τον Πρωθυπουργό Κώστα Σημίτη, μεταβαίνει σήμερα από
τη Βιέννη στη Βόννη προκειμένου να έχει συνομιλίες γι' αυτά τα ζητήματα αλλά
και διμερή θέματα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16368N051</ED>
<ID>
ID:21362

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Τηλεοπτική βία στο φως των κεριών
</H2>
<AUTHOR>ΦΩΤΕΙΝΗ ΤΣΑΛΙΚΟΓΛΟΥ</AUTHOR>

Υπάρχει μια ιστορία σχετικά με έναν δάσκαλο που ρωτάει τους μαθητές του για
τον εφευρέτη του ηλεκτρικού λαμπτήρα «Παιδιά, ποιος θα μπορούσε να μας πει, τι
χρωστάει ο αιώνας μας στον Τόμας Έντισον;». 
Οι περισσότεροι ξεπληρώνουν /με την κοινοτοπία το επιπλέον αίμα που οραματίσθηκαν

Ε.Μ. Σιοράν

Ένας από τους μαθητές παίρνει τον λόγο «Δάσκαλε, εγώ μπορώ να απαντήσω. Χωρίς
αυτόν τον κύριο Έντισον θα βλέπαμε τηλεόραση στο φως των κεριών»! Φευ! Ο
κίνδυνος απετράπη! Δεν βλέπουμε τηλεόραση στο φως των κεριών. Βλέπουμε
τηλεόραση στο φως της τηλεόρασης. Είναι η καθοδηγητική μας πυξίδα. Όλες οι
έρευνες το πιστοποιούν. Η μικρή οθόνη είναι ο πιο ισχυρός ανώνυμος παιδαγωγός.
Μοναδική πηγή πληροφόρησης για το σύνολο σχεδόν των θεμάτων που αφορούν την
ζωή και την επιβίωσή μας. Η τηλεόραση μάς εκπαιδεύει, μας χειραγωγεί, μας
εκπλήσσει, μας κλέβει την καρδιά, τον χρόνο, τη σκέψη μας. Πάνω από όλα η
τηλεόραση μάς μιλά.

Ένα από τα αγαπημένα θέματά της είναι η βία. Η τηλεόραση αρέσκεται να μας μιλά
για τη βία. Πώς εξελίσσεται αυτή η παράδοξη ομιλία; Κάτω από ποιους όρους
γίνεται; Το ότι η βία κατακλύζει τη μικρή οθόνη είναι μια κοινότοπη διαπίστωση
που ενεργοποιεί εύκολους αναθεματισμούς. Η τηλεόραση είναι σαν να αγωνιά να
προτάξει τη βία. Ακόμα και εκεί που δεν χρειάζεται. Ακόμα και σε ένα δελτίο
ειδήσεων που στοχεύει στην ενημέρωση και όχι στον εντυπωσιασμό, στην
πληροφόρηση και όχι στην ηδονική ανατριχίλα της βίας.

Η ενασχόληση και το ερευνητικό ενδιαφέρον των ειδικών επικεντρώνεται συνήθως
στην ποσοτική αποτίμηση της βίας. Πόσο αίμα ρέει, πόσες σκηνές βίας ανά δευτερόλεπτο.

Εκείνο που αξίζει όμως πολύ περισσότερο να διερευνηθεί είναι όχι τόσο η
ποσότητα, αλλά η ποιότητα της τηλεοπτικής βίας. Ποιος είναι και πώς προβάλλει
ο βίαιος σε σχέση με το θύμα.

Αποκαλυπτικές είναι οι έρευνες που εδώ και 35 χρόνια εκπονεί στην Αμερική ο
Gerbner. Έρευνες γνωστές ως Cultural Indicator Project.

Από την ανάλυση του περιεχομένου του συνόλου των τηλεοπτικών προγραμμάτων της
τελευταίας δεκαετίας προκύπτει ότι:

­ Οι χαρακτήρες των υψηλών τάξεων και οι γυναίκες εμφανίζονται πολύ πιο συχνά
ως αθώα θύματα. Αντίθετα οι χαρακτήρες των χαμηλότερων τάξεων εμφανίζονται
περισσότερο ως βίαιοι δράστες παρά ως θύματα. Στην περίπτωση που δέχονται βία
την αξίζουν επειδή είναι αμιγώς κακοί. Υπάρχουν δύο βασικά θέματα που
υφίστανται ένα είδος «συμβολικής εκμηδένισης».

1ο) Η απουσία των μειονοτήτων.

Σχεδόν το ένα τρίτο του πληθυσμού μας, οι λιγότερο εύποροι καταναλωτές, οι
φτωχοί άνθρωποι, ενσαρκώνονται στην τηλεόραση από το 1,2% των ρόλων. Στην
ουσία, όπως λέει ο Gerbner, είναι αόρατοι. Δεν μπορούμε να συνδεθούμε μαζί
τους. Δεν μπορούμε να συνδεθούμε με τα προβλήματά τους. Γιατί εάν και όταν
απεικονίζεται αυτό το τμήμα του πληθυσμού, έχει έως και διπλάσιες πιθανότητες
να συνδεθεί η απεικόνισή του με βίαιες εικόνες, με εγκλήματα, με ναρκωτικά, με
μηνύματα που γεννούν φόβο. Ένα δεύτερο θέμα που εκμηδενίζεται είναι η
ενδο-οικογενειακή βία. Η βία μεταξύ συγγενικών προσώπων στα τηλεοπτικά
προγράμματα εμφανίζεται σε ένα ποσοστό μόλις 7%. Ενώ το 43% των κρουσμάτων
βίας αφορά εντελώς άγνωστα μεταξύ τους άτομα. Εντούτοις τα επίσημα στοιχεία
μάς δείχνουν ότι κρούσματα βίας σημειώνονται τουλάχιστον στις μισές
αμερικανικές οικογένειες. Τι συμπεράσματα θα μπορούσε να συναγάγει κανείς από
μια τόσο επιλεκτική αναπαράσταση της βίας Η τηλεόραση δεν αγαπά τη βία. Αγαπά
την κατασκευασμένη βία. 
Η τηλεόραση δεν θέλει να μας ανησυχήσει με τη βία, δεν θέλει να μας κάνει να
προφυλαχθούμε, να αμυνθούμε, να φοβηθούμε. Να μας καθησυχάσει τελικά θέλει. Να
μας νανουρίσει λέγοντάς μας «Κοιμήσου καλέ μου άνθρωπε ήσυχος». Κοιμήσου
ήσυχος με όνειρα γλυκά. Η βία είναι πάντα αλλότρια, ξένη. Δεν είναι η δικιά
σου βία. Είναι πάντα η βία των άλλων. Η ακραία βία του δράστη που πρέπει ­
σώνει και καλά ­ να τον βαφτίσουμε σχιζοφρενή. 
Η βία των κατώτερων στρωμάτων, η βία των περιθωριακών που πρέπει ­ σώνει και
καλά ­ να τους διατηρήσουμε στο περιθώριο, υπακούοντας στην παλαιά εξίσωση
«classes laborieuses, classes dangereuses». Η βία του «διαφορετικού» που
οφείλει ­ σώνει και καλά ­ ως «διαφορετικός» να ενσαρκώνει το Κακό, και αδίκως
πάντα να επιτίθεται, ακόμα και αν υπάρχουν φορές όπου η βία που ασκεί δεν
είναι παρά μία απάντηση στη βία που δέχεται. Αυτό ίσως τελικά να είναι το
ζητούμενο με την τηλεόραση. Να μείνουνε όλα ως έχουν. Να μην διαταραχθεί η
υπάρχουσα τάξη των πραγμάτων. Ακόμα και αν ορισμένες φορές αυτή είναι πιο
βίαιη και τρομακτική απ' ό,τι οι επιλεκτικά διαλεγμένες και κατασκευασμένες
βίαιες τηλεοπτικές σκηνές.

Η Φωτεινή Τσαλίκογλου είναι καθηγήτρια στο Τμήμα Ψυχολογίας του Παντείου Πανεπιστημίου.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16368N062</ED>
<ID>
ID:21412

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Επικίνδυνες «επιχειρήσεις»
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Νύχτα στο Ρίο. Αστυνομικοί φθάνουν στην προβλήτα. Και εκεί που σχεδίαζαν να
αιφνιδιάσουν τους τέσσερις Αλβανούς κακοποιούς, τους αιφνιδίασαν αυτοί. Και
τότε οι εγκέφαλοι της επιχείρησης όρμησαν στο φέριμποτ. Πυροβολισμοί,
χειροβομβίδα, πανικός στους ανύποπτους επιβάτες (οι σφαίρες περνούσαν δίπλα
τους), ένας νεκρός κακοποιός και τέσσερις τραυματίες αστυνομικοί ο απολογισμός.

Και αντί το γεγονός να προβληματίσει, βγήκε ο αστυνομικός διευθυντής Αχαΐας
και δήλωσε ευχαριστημένος εκ του αποτελέσματος. Και καλά για τους τραυματίες
αστυνομικούς, ας πούμε ότι εκτελούσαν το καθήκον τους. (Έχουν και αυτοί
οικογένειες όμως και θα πρέπει οι επιχειρήσεις να σχεδιάζονται με όσο το
δυνατόν λιγότερες πιθανότητες απωλειών). Εκείνοι οι ανύποπτοι επιβάτες όμως,
οι οποίοι κινδύνεψαν άμεσα, τι έφταιξαν; Καθε φορά που η Αστυνομία θα παθαίνει
κι ένα φιάσκο (Νιόβης, ορεινή Κορινθία, όπου οι αστυνομικοί αποχώρησαν και εκ
των υστέρων επέστρεψαν αφού οι ληστές πυροβόλησαν ένα αυτοκίνητο) θα βγαίνουν
βόλτα αστυνομικοί στα τυφλά και όποιον πάρει ο χάρος; Δεν σκέφτηκαν (υπάρχει
περίπτωση και να αδιαφόρησαν;) ότι θα μπορούσαν να σκοτωθούν αθώοι ή να
πιαστούν όμηροι;

Όμως το επικίνδυνο δεν είναι μόνο αυτό. Το επικίνδυνο είναι ότι
αυτοεπαινούνται. Δεν προβληματίζονται από το γεγονός ότι καθημερινά
δυσκολεύονται στη μάχη κατά του εγκλήματος. Ότι στην προσπάθεια ανάκτησης της
χαμένης τιμής (Σορίν Ματέι) κινδυνεύουν αθώοι. Και θα κινδυνέψουν πολλοί ακόμη
όσο η ηγεσία της Αστυνομίας επιμένει να κινείται αυτοσχεδιάζοντας κατά περίπτωση.

Και όμως, όλα αυτά θα είχαν αποφευχθεί εάν η επιχείρηση είχε σχεδιαστεί να
γίνει μακριά από την προβλήτα. Το αυτοκίνητο από την Κακαβιά έκανε τουλάχιστον
200 χιλιόμετρα στον εθνικό δρόμο και θα έκανε άλλα τόσα ώς την Αθήνα. Υπάρχουν
πολλά σημεία για μπλόκα. Όπως βέβαια θα μπορούσαν οι αστυνομικοί να
επιβιβαστούν στο ίδιο φέριμποτ και να γίνει η σύλληψη με την πρώτη ευκαιρία.
Αυτά δεν έγιναν. Δυστυχώς έπειτα από ανάλογες επιχειρήσεις διαπιστώνουν όλοι
λάθη στις λεπτομέρειες. Ας σκεφτούν όμως τι θα συμβεί αν οι «αποφασισμένοι για
όλα αστυνομικοί» προκαλέσουν μάχη στο κέντρο μιας μεγάλης πόλης, έτσι χωρίς
σχέδιο και εναλλακτικές επιλογές δράσης...
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16368N063</ED>
<ID>
ID:21444

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N06&aa=3</URL></REF>


Article

<CATEGORY>vin04</CATEGORY>

 <H5>ΑΤΥΧΕΙΣ ΧΕΙΡΙΣΜΟΙ Ή ΑΡΝΗΤΙΚΕΣ ΣΥΓΚΥΡΙΕΣ ΣΤΗ ΣΥΛΛΗΨΗ ΟΤΖΑΛΑΝ
</H5><H5>Ανακρίνεται στη Σμύρνη ο Οτζαλάν
</H5><H2></H2><H2>Ξέσπασε θύελλα μετά το φιάσκο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Θύελλα ξέσπασε χθες για την ελληνική κυβέρνηση, με διεθνείς, εσωτερικές,
αλλά και εσωκομματικές διαστάσεις μετά τη σύλληψη του Α. Οτζαλάν.

Ο Κούρδος ηγέτης βρίσκεται ήδη στις τουρκικές φυλακές, ενώ ακόμη οι συνθήκες
κάτω από τις οποίες συνελήφθη κατά τη μεταφορά του από την ελληνική πρεσβεία
στο Ναϊρόμπι στο αεροδρόμιο της πόλης αφήνουν ανοικτά πολλά ερωτηματικά.

Η Αθήνα, που τους τελευταίους μήνες με κάθε τρόπο ήθελε να αποφύγει το
πρόβλημα Οτζαλάν, κατέληξε ύστερα από μια σειρά ατυχών χειρισμών της ή
αρνητικών συγκυριών να βρεθεί στη χειρότερη δυνατή θέση.

Ζητήματα που «καίνε»

Κι αυτό καθώς η κυβέρνηση έχει να αντιμετωπίσει μια σειρά ζητημάτων:

* Πρώτον, ένα οξύτατο πρόβλημα αξιοπιστίας της απέναντι στους εταίρους
και συμμάχους της, προς τους οποίους είχε παράσχει διαβεβαιώσεις ότι
αντιμετώπιζε αρνητικά την υπόθεση Οτζαλάν και ότι δεν επρόκειτο να δεχθεί και
να βοηθήσει τον Κούρδο ηγέτη. «Έτριβαν τα μάτια τους», έλεγε εμφανώς
απογοητευμένος υπουργός για την ενόχληση και τις (όχι δημόσιες) αντιδράσεις
Ευρωπαίων και Αμερικανών, όταν έμαθαν ότι η κυβέρνηση φιλοξενούσε σχεδόν δύο
εβδομάδες τον Κούρδο ηγέτη στην ελληνική πρεσβεία στο Ναϊρόμπι.

* Δεύτερον, τις έντονες αντιδράσεις των Κούρδων που κατέλαβαν 15
πρεσβείες ή προξενεία της Ελλάδας, σε όλη την Ευρώπη ­ και κράτησαν αρκετούς
Έλληνες διπλωμάτες ως ομήρους. Αλλά και τους χιλιάδες αγανακτισμένους Κούρδους
πρόσφυγες στην Αθήνα, που σε μια νύχτα κουμπώθηκαν απέναντι στους Έλληνες.

* Τρίτον, το μούδιασμα της κοινής γνώμης στο εσωτερικό της χώρας από
την κατάληξη του Α. Οτζαλάν στα χέρια των Τούρκων και τους
(αναποτελεσματικούς) ελληνικούς χειρισμούς. Κλίμα που επιτείνει η ιδιαίτερα
σκληρή κριτική από τα κόμματα της αντιπολίτευσης και κυρίως τη Ν.Δ.

* Τέταρτον, ακόμα ένα ανοιχτό μέτωπο στο εσωτερικό της κυβερνητικής
παράταξης, με την κριτική που της ασκήθηκε από τη λεγόμενη εσωκομματική
αντιπολίτευση και μάλιστα μόλις ένα μήνα πριν από το συνέδριο του ΠΑΣΟΚ.

Αναπάντητα ερωτήματα

Το κλίμα αυτό επιβαρύνεται, τουλάχιστον στο εσωτερικό της χώρας, από τα
ερωτήματα που έχουν μείνει αναπάντητα, όσον αφορά την εξέλιξη της υπόθεσης
Οτζαλάν. Ιδιαίτερα από τις αλληλοσυγκρουόμενες πληροφορίες ως προς το ποιος
παρέδωσε τον Κούρδο ηγέτη στους Τούρκους. Οι διευκρινίσεις από τις ΗΠΑ ότι η
παράδοση έγινε από τους Κενυάτες, όπως και αντίστοιχη του Γερμανού δικηγόρου
του κ. Οτζαλάν, έγιναν δεκτές με ανακούφιση στην Αθήνα. Και αυτό, καθώς από
νωρίς είχαν αρχίσει να δημιουργούνται ερωτηματικά για τη στάση της Ελλάδας από
τις δηλώσεις του Κενυάτη υπουργού Εξωτερικών που αρνούνταν κάθε ανάμειξη της
χώρας του. Τόσο ο υπουργός Εξωτερικών Θ. Πάγκαλος, πάντως, όσο και ο
κυβερνητικός εκπρόσωπος ήταν κατηγορηματικοί ότι οι αρχές της Κένυας
υποσχέθηκαν στον Οτζαλάν να τον μεταφέρουν στο αεροδρόμιο απ' όπου θα
αναχωρούσε για χώρα της Ευρώπης. Επέρριψαν μάλιστα αποκλειστικά στον Οτζαλάν
τις ευθύνες για την εξέλιξη της υπόθεσης και την κατάληξή του, τελικά, στα
χέρια των Τούρκων.

Κλίμα ανησυχίας

Οι διαστάσεις του προβλήματος έχουν δημιουργήσει κλίμα ανησυχίας στην
κυβέρνηση. Και είναι ενδεικτικό ότι η Αστυνομία και άλλες δυνάμεις ασφαλείας
έχουν αυξήσει τα μέτρα φρούρησης σε πιθανούς στόχους (διπλωματικούς κ.λπ.),
στην Αθήνα και στη Θεσσαλονίκη. Όσον αφορά τις στρατιωτικές μονάδες, πηγές του
ΥΕΘΑ ανέφεραν ότι εφαρμόζονται τα «συνήθη» μέτρα ασφαλείας.

* Προβληματισμός έχει αρχίσει να αναπτύσσεται και στο εσωτερικό της
κυβέρνησης, καθώς ασκείται κριτική μεταξύ υπουργών, κυρίως για την αρχική
επιλογή της ηγεσίας του υπουργείου Εξωτερικών να στείλει τον Α. Οτζαλάν στην Κένυα.

«Ίσως δεν έπρεπε να ασχοληθεί καθόλου η κυβέρνηση με την παροχή βοήθειας και
φιλοξενίας στον Οτζαλάν», σχολίαζε χθες υπουργός που έχει τακτικότατη
επικοινωνία με το Μέγαρο Μαξίμου.

Ο Πρωθυπουργός αναγνωρίζει και ο ίδιος τη δεινή θέση στην οποία έχει περιέλθει
η κυβέρνηση και ζήτησε από τους συνεργάτες του να υπάρξει κάθε προσπάθεια για
ενημέρωση τόσο στο εσωτερικό όσο και στο εξωτερικό, για να φωτισθεί επαρκώς η
ελληνική στάση.

Δήλωση Σημίτη

Μάλιστα ήθελε να παρέμβει και ο ίδιος, με τηλεοπτικό του μήνυμα, χθες το
βράδυ, αλλά η κατάσταση της υγείας του (ήταν κρυωμένος), σύμφωνα με
κυβερνητική πηγή, δεν επέτρεψε τελικά τη βιντεοσκόπηση και ο Πρωθυπουργός
περιορίστηκε σε γραπτή δήλωση. Πάντως η πρόθεσή του να στείλει στους
τηλεοπτικούς σταθμούς μήνυμα ενώ δεν παρέστη στη Βουλή, λόγω του υψηλού
πυρετού που είχε, προκάλεσε την οξεία κριτική του Ν. Κωνσταντόπουλου, που
χαρακτήρισε προσπάθεια μονολόγου ένα τέτοιο ενδεχόμενο.

Ως προς την εσωκομματική πτυχή, το όλο θέμα αναμένεται να έχει συνέχεια. Τόσο
ο υπουργός Εξωτερικών στην πρωινή του συνέντευξη όσο και ο κυβερνητικός
εκπρόσωπος επέκριναν όσους «καπηλεύονται», όπως είπε χαρακτηριστικά ο Θ.
Πάγκαλος, τον πατριωτισμό προκειμένου να αποκομίσουν «ίδια οφέλη». Ο κ.
Ρέππας, αποφεύγοντας και αυτός να κατονομάσει, αλλά φωτογραφίζοντας στελέχη
του ΠΑΣΟΚ, τόνισε ότι κάποιοι ίσως δημιούργησαν ψευδαισθήσεις στον Οτζαλάν
σχετικά με το τι θα γινόταν στην περίπτωση που θα ζητούσε πολιτικό άσυλο. Άλλα
κυβερνητικά στελέχη προχωρούσαν ακόμα ένα βήμα και έλεγαν ότι όλα αυτά μπορεί
να εντάσσονται στα προεκλογικά του συνεδρίου...


Στην περιοχή της Σμύρνης βρίσκεται ο Οτζαλάν για να ανακριθεί, τονίζει από
τη Γενεύη σε ανακοίνωσή του ο ειδικός εισηγητής του ΟΗΕ για τα ανθρώπινα
δικαιώματα σερ Νάιτζελ Ρόντλεϊ, ο οποίος δεν αποκλείει το ενδεχόμενο να
υποβάλλεται σε βασανιστήρια.

«Σύμφωνα με πληροφορίες που λάβαμε, ο Οτζαλάν μεταφέρθηκε αρχικά στην
Κωνσταντινούπολη, πριν οδηγηθεί σε άγνωστο προορισμό έξω από τη Σμύρνη, όπου
τώρα ανακρίνεται», είπε ο σερ Νάιτζελ Ρόντλεϊ και πρόσθεσε ότι ήδη έχουν
εκφραστεί φόβοι για το ότι ο Κούρδος ηγέτης μπορεί να υποβληθεί σε βασανιστήρια.

Ο ειδικός εισηγητής του ΟΗΕ «κάλεσε τις τουρκικές αρχές να αποσαφηνίσουν
τις συνθήκες κράτησης του Οτζαλάν, ώστε να διασφαλιστεί η σωματική και
πνευματική ακεραιότητά του».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N07</CAT>
<ED>
Κωδικός άρθρου: A16368N072</ED>
<ID>
ID:21404

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N07&aa=2</URL></REF>


Article

<CATEGORY>vin04</CATEGORY>

 <H5>ΓΙΑΤΙ ΟΙ ΦΙΛΟΙ ΤΟΥ ΟΤΖΑΛΑΝ ΣΤΗΝ ΕΛΛΑΔΑ ΠΙΣΤΕΥΑΝ ΟΤΙ ΤΑ «ΕΡΕΙΣΜΑΤΑ» ΤΟΥ ΘΑ
ΥΠΟΧΡΕΩΝΑΝ ΤΗΝ ΑΘΗΝΑ ΝΑ ΤΟΝ ΔΕΧΘΕΙ ΚΑΙ ΠΟΙΟΙ ΚΑΙ ΠΩΣ ΠΙΕΖΑΝ ΜΕΧΡΙ ΝΑ ΒΡΕΘΕΙ
ΣΤΑ ΧΕΡΙΑ ΤΟΥ ΕΤΖΕΒΙΤ
</H5><H5>12 ανοικτά ερωτήματα
</H5><H2></H2><H2>Στην Κέρκυρα άρχισε η αντίστροφη μέτρηση
</H2>
<AUTHOR>ΕΙΡΗΝΗ ΚΑΡΑΝΑΣΟΠΟΥΛΟΥ</AUTHOR>

Η αντίστροφη μέτρηση για το «φιάσκο Οτζαλάν» και την κατάληξη του ηγέτη του
ΡΚΚ στα χέρια της Τουρκίας άρχισε την 1η Φεβρουαρίου ­ όταν κάποιοι εντόπισαν
στο αεροδρόμιο της Κέρκυρας έναν «ευτραφή και μελαψό» κύριο.

Ο κύριος αυτός έφθασε νύχτα με ένα μικρό αεροσκάφος ­ και απομακρύνθηκε
πάραυτα από άνδρες της Ασφάλειας με πολιτικά, ενώ στην Αθήνα η κυβέρνηση
επιμένει πως ο Οτζαλάν ουδέποτε ήρθε στην Ελλάδα.

Φυσικά, οι πληροφορίες ­ που τώρα πια επιβεβαιώθηκαν ­ είχαν αρχίσει ήδη να
κυκλοφορούν. Και έκαναν λόγο για τη δεύτερη άφιξη του Κούρδου ηγέτη στην
Ελλάδα. Άφιξη που είχε προκληθεί από την άρνηση της Ολλανδίας να τον δεχθεί
και που τον οδήγησε στην απόφασή του να επανέλθει με την προτροπή και των εν
Ελλάδι φίλων, οι οποίοι προφανώς πίστευαν ότι τα «ερείσματά» του θα υποχρέωναν
την Αθήνα να τον δεχθεί.

Ανένδοτη

Το αίτημα του Οτζαλάν όμως να μείνει στην Ελλάδα δεν ικανοποιείται. Η ελληνική
κυβέρνηση παραμένει ανένδοτη: το μικρό αεροσκάφος θα ανεφοδιασθεί και θα
αναχωρήσει αμέσως. Ναι, αλλά πού να πάει; Η Αθήνα προτείνει στον Κούρδο ηγέτη
να μεταβεί στην Κένυα και να φιλοξενηθεί, για μερικά 24ωρα, στην πρεσβευτική
κατοικία στο Ναϊρόμπι, μέχρις ότου ολοκληρωθούν και κάποιες βολιδοσκοπήσεις
της Ελλάδας προς άλλες χώρες, για να υπάρξει διευθέτηση του θέματος.

Για κάποιες ώρες ο Αμπντουλάχ Οτζαλάν το «σκέφτεται» ­ και τελικώς συναινεί,
αφού δεν έχει άλλη επιλογή. Στο μεταξύ, όμως, η Αθήνα γίνεται δέκτης
ασφυκτικών πιέσεων από τους Αμερικανούς ­ οι οποίοι δεν ζητούν απλώς την
παράδοση του Οτζαλάν στην Τουρκία, αλλά, εμμέσως πλην σαφώς, «εξηγούν» πως η
θέση της Αθήνας θα καθίστατο εξαιρετικά δυσχερής εάν δεν ακολουθήσει τις «συμβουλές».

Την Τρίτη, 2 Φεβρουαρίου κι ενώ ο Οτζαλάν ετοιμάζεται να αναχωρήσει για το
Ναϊρόμπι, ο Αμερικανός πρέσβης Νίκολας Μπερνς επισκέπτεται τον Θόδωρο Πάγκαλο
στο υπουργείο Εξωτερικών κι ενημερώνεται από τον υπουργό για την ελληνική θέση.

Από τις 3 Φεβρουαρίου, ο Αμπντουλάχ Οτζαλάν, με ολιγάριθμους συνεργάτες του,
βρίσκεται στην πρεσβευτική κατοικία στο Ναϊρόμπι. Σύμφωνα με τον κ. Πάγκαλο,
ενήμεροι γι' αυτό ήταν μόνο ο ίδιος ο Οτζαλάν «και η ηγεσία του υπουργείου
Εξωτερικών». Στη συνέχεια, διευκρινίζεται ότι ενήμερος ήταν και ο
Πρωθυπουργός, ενώ διπλωματικές πηγές κάνουν σαφές ότι στη λέξη «ηγεσία» δεν
περιλαμβάνεται ούτε ο αναπληρωτής υπουργός ούτε ο υφυπουργός, αλλά μόνον ο υπουργός.

Όμως, οι μέρες περνούν κι ο Οτζαλάν δεν δείχνει καμία διάθεση να εγκαταλείψει
την κατοικία του πρέσβη κ. Κωστούλα. Η Αθήνα επιδίδεται σε έναν μαραθώνιο
διαμεσολαβήσεων: κατ' αρχήν, ζητά από τις πρωτεύουσες των εταίρων της
Ευρωπαϊκής Ένωσης να δοθεί μια «ευρωπαϊκή λύση» στο θέμα ­ και... απευθύνεται
σε ώτα μη ακουόντων. Εν συνεχεία, διαμεσολαβεί σε τρεις γειτονικές με την
Κένυα χώρες ­ ανάμεσά τους η Νότιος Αφρική ­ και, όπως είπε ο κ. Πάγκαλος,
σχεδόν ολοκληρώνει μια συμφωνία για άσυλο. Στο σημείο αυτό τα πράγματα
αρχίζουν να περιπλέκονται. Ο υπουργός Εξωτερικών υποστηρίζει πως ο Αμπντουλάχ
Οτζαλάν αρνείται να ακολουθήσει τη συμβουλή της Αθήνας και επιλέγει απευθείας
να συνεννοηθεί με τους Κενυάτες, «ακολουθώντας τις συμβουλές εξωελλαδικών
παραγόντων». Πείθεται ότι θα μεταφερθεί στην Ολλανδία και ακολουθεί
οικειοθελώς τους Κενυάτες, εγκαταλείποντας την πρεσβευτική κατοικία μέσα σε
αυτοκίνητο, το οποίο μαζί με άλλα τρία σχηματίζει πομπή για το αεροδρόμιο. Η
πομπή ­ πάντα κατά τον κ. Πάγκαλο ­ κατευθύνθηκε προς το αεροδρόμιο,
ακολουθούμενη από ένα αυτοκίνητο της ελληνικής πρεσβείας. Στη διαδρομή, ένα
αυτοκίνητο παρεξέκλινε της πορείας του κι έκτοτε τα ίχνη του Οτζαλάν
εξαφανίσθηκαν ­ μέχρις ότου βέβαια κάνει τις δηλώσεις του ο μεγάλος
κερδισμένος, ο Μπουλέντ Ετσεβίτ.

Προειδοποίηση

Έχει προηγηθεί μια ασφυκτική πίεση προς την ελληνική κυβέρνηση ­ και τον
Οτζαλάν. Κυβερνητικές πηγές λένε ότι η Αθήνα είχε προειδοποιήσει τον Κούρδο
ηγέτη πως τα ίχνη του έχουν πλέον εντοπισθεί ­ από τη ΜΙΤ, τη CIA και κύριος
οίδε ποιον άλλον. Του προτείνεται ­ για να χαθούν τα ίχνη του ­ να πάει σε
κάποιο αγρόκτημα, στην εξοχή της Κένυας ή σε κάποια ελληνική εκκλησία. Ο
Οτζαλάν εμφανίζεται κάτι παραπάνω από απρόθυμος και οι ελληνικές αρχές
υποχρεώνονται να του δώσουν τελεσίγραφο: μέχρι την Κυριακή, 14 Φεβρουαρίου,
πρέπει να αποχωρήσει από την πρεσβευτική κατοικία.

Μια άλλη εκδοχή, η οποία διαρρέει από ελληνικές πηγές στο Ναϊρόμπι, εμφανίζει
μια εντελώς διαφορετική εικόνα: ότι στο Ναϊρόμπι έσπευσαν άνθρωποι των
ελληνικών μυστικών υπηρεσιών, οι οποίοι ήταν σε στενή συνεργασία με άλλες
μυστικές υπηρεσίες. Και οι άνθρωποι αυτοί έδιωξαν τον Οτζαλάν από την
πρεσβευτική κατοικία, παραδίδοντάς τον σε άνδρες που εφέροντο να είναι
Κενυάτες, αλλά υπάρχουν βάσιμες υπόνοιες πως περιελάμβαναν και... άλλες
εθνικότητες ­ για παράδειγμα, Αμερικανούς ή Ισραηλινούς.

Διπλωματικές πηγές παραδέχονται ότι πριν από την προχθεσινή εξέλιξη, το
Ναϊρόμπι είχε γίνει «κέντρο πρακτόρων» και ότι ο Οτζαλάν είχε πλέον εντοπισθεί
από την τουρκική ΜΙΤ και, βέβαια, από την αμερικανική CIA. Δεδομένου ότι η
κυβέρνηση της Κένυας θεωρείται άκρως ελεγχόμενη από την Ουάσιγκτον, δεν
προξενεί ­ λένε ­ έκπληξη το ενδεχόμενο στις δυνάμεις της Κένυας να
«παρεισέφρησαν» άλλοι πράκτορες.

Φυσικά, το μέγα ερώτημα είναι εάν ο Οτζαλάν παραδόθηκε από τις ελληνικές
αρχές, εάν παραδόθηκε μόνος του ή, τέλος, εάν τον πήραν ­ χωρίς τη δική του
θέληση ή τη θέληση της Αθήνας.

Η Κένυα υποστηρίζει ότι δεν είναι αυτή που παρέδωσε τον Οτζαλάν στους Τούρκους
και ότι η Αθήνα γνώριζε τον τελικό προορισμό του Οτζαλάν. Η Αθήνα το διαψεύδει
κατηγορηματικά και η Ουάσιγκτον έμμεσα. Αυτή που δεν μιλά καθόλου είναι η
Άγκυρα ­ η μεγάλη κερδισμένη ­ πυροδοτώντας εικασίες των Τούρκων αναλυτών περί
«συνεργασίας Ελλάδας και Τουρκίας μέσω τρίτου»...

Πάντως, καλά πληροφορημένες διπλωματικές πηγές, στις οποίες ετέθη το ερώτημα,
απάντησαν ενοχλημένες πως «η Ελλάδα όφειλε να απαλλαγεί από την ωρολογιακή
βόμβα που λέγεται Οτζαλάν και η οποία θα μπορούσε να μας οδηγήσει σε πόλεμο με
την Τουρκία, γι' αυτό να μην έχουμε καμία αμφιβολία. Από τη στιγμή που κάποιοι
ανεύθυνοι τον έφεραν, εμείς έπρεπε να τον βγάλουμε από τα χέρια μας χωρίς
περαιτέρω απώλειες. Μήπως προτιμούσε κανείς κάποια επιχείρηση της ΜΙΤ και της
CIA, με τις κάμερες και τα φώτα, σε κάποια πρεσβευτική κατοικία ελληνική ­
έστω και στην Αφρική;»...

1 Γιατί η Κένυα; Μια χώρα της Αφρικής, με δεδομένες τις στενές σχέσεις
της με τις ΗΠΑ ­ που επιθυμούσαν την έκδοση Οτζαλάν στην Τουρκία ­, συστήνεται
από την Ελλάδα στον Οτζαλάν ως χώρος στον οποίο θα μπορούσε να είναι ασφαλής
για μερικά 24ωρα.

2 Πώς τον συνέλαβαν οι Τούρκοι; Επισήμως, η Αθήνα υποστηρίζει ότι ο
Οτζαλάν αναχώρησε με τους Κενυάτες οικειοθελώς ­ άρα οι υπεύθυνοι είναι αυτοί.
Η Κένυα λέει ότι δεν τον έδωσε.

3 Η μυστηριώδης αυτοκινητοπομπή. Ο Θόδωρος Πάγκαλος μιλά για τέσσερα
αυτοκίνητα, εκ των οποίων το ένα παρεξέκλινε. Διπλωματικές πηγές λένε ότι
εξαφανίστηκαν και τα τέσσερα. Ελληνικές πηγές στο Ναϊρόμπι λένε ότι δεν υπήρξε
καν αυτοκινητοπομπή ­ αλλά κανονική απαγωγή ή «τον πετάξαμε με τις κλωτσιές».

4 Ποιος ο ρόλος της ΕΥΠ; Άνθρωποι του Οτζαλάν λένε για έναν μόνον
πράκτορα της Υπηρεσίας, που έπαιζε τον ρόλο του σωματοφύλακα. Κυβερνητικοί
κύκλοι λένε ότι κλιμάκιο της ΕΥΠ πήγε στο Ναϊρόμπι, αλλά δεν έφτασε ως την
πρεσβευτική κατοικία, διότι αυτή ήταν ήδη αποκλεισμένη από τους πράκτορες των
άλλων ξένων υπηρεσιών. Και κάποιες ελληνικές πηγές στο Ναϊρόμπι υποστηρίζουν
πως όλο το κουμάντο το έκαναν οι άνδρες της ΕΥΠ, οι οποίοι και πέταξαν τον
Οτζαλάν με τις κλωτσιές.

5 Ποιοι έφεραν τον Οτζαλάν στην Ελλάδα; Ο «Ναξάκης και η παρέα του»,
λένε στο υπουργείο Εξωτερικών ­ σπεύδοντας να χαρακτηρίσουν την... ομήγυρη
«ανεύθυνους και ύποπτους». Προκύπτει όμως το ερώτημα: Πώς μπορεί μια «παρέα»
να επιβάλει τη θέλησή της σε μια κυβέρνηση;

6 Τι ήξεραν οι Αμερικανοί; Οι ΗΠΑ δεν είχαν κρύψει την επιθυμία τους
για παράδοση του Οτζαλάν στην Τουρκία. Η Ελλάδα αρνήθηκε και τον οδήγησε στην
Κένυα. Εκεί πάντως γρήγορα τον ανακάλυψαν οι μυστικές υπηρεσίες πολλών χωρών...

7 Υπήρξε συνεργασία ΜΙΤ - Ελλάδας; Κατηγορηματικά όχι, λέει η Αθήνα.
Όχι και δεν θέλω να σχολιάσω, απαντά ο Ετζεβίτ. Ναι, αλλά μέσω τρίτου, λένε
Τούρκοι αναλυτές.

8 Πιέστηκε η Ελλάδα; Ναι, αλλά δεν ενέδωσε, λένε στο υπουργείο
Εξωτερικών. Οι Αμερικανοί πάντως είχαν... επιχειρήματα, όπως είναι η αναταραχή
στα Βαλκάνια, αφήνουν να εννοηθεί κυβερνητικές πηγές.

9 Υπήρχε τελεσίγραφο; Ναι, λένε κυβερνητικές πηγές, διότι πια όλοι
ήξεραν πού ήταν ο Οτζαλάν. Το υπουργείο Εξωτερικών επισήμως δεν παραδέχεται
κάτι τέτοιο. Η συνεργάτρια του Οτζαλάν πάντως φέρεται να απείλησε πως θα αυτοπυροβοληθεί.

10 Ζήτησε άσυλο ο Οτζαλάν; Ποτέ, λέει το υπουργείο Εξωτερικών ­ διότι
με βάση το ευρωπαϊκό δίκαιο δεν μπορεί, αφού εκκρεμεί τέτοιο αίτημα σε άλλη
χώρα της Ένωσης ­ κι άρα κάθε αίτηση αναπέμπεται στην πρώτη χώρα. Υπεβλήθη,
λένε οι άνθρωποι του Οτζαλάν, στο Ναϊρόμπι ­ και διπλωματικές πηγές το
επιβεβαιώνουν. Νομικά όμως, ανταπαντά το υπουργείο, η αίτηση πρέπει να
υποβληθεί σε ελληνικό έδαφος.

11 Κινδύνευσε η Ελλάδα με πόλεμο με την Τουρκία; Ναι, λένε
διπλωματικές πηγές ­ η Άγκυρα είχε κάνει σαφές ότι θα επρόκειτο για casus
belli, εάν παρασχόταν «ασφαλές καταφύγιο» στον Κούρδο ηγέτη. Πρόκειται για
πρόσχημα, υποστηρίζουν οι φίλα προσκείμενοι στον Οτζαλάν ­ η Αθήνα, λένε,
ήθελε να κάνει τη χάρη στους Αμερικανούς.

12 Γιατί πιάστηκαν στον ύπνο οι ελληνικές πρεσβείες; Λόγω της
μυστικότητας, που τελικά για τους Κούρδους του ΡΚΚ δεν... υπήρχε, λένε στο
υπουργείο Εξωτερικών. Λόγω αμέλειας, υποστηρίζει η αντιπολίτευση.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16368N082</ED>
<ID>
ID:21405

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N08&aa=2</URL></REF>


Article

<CATEGORY>vin04</CATEGORY>

 <H2></H2><H2>Τα τρία κατά... συνθήκην ψεύδη
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Μεταξύ σφύρας και άκμονος βρέθηκε από την πρώτη στιγμή η κυβέρνηση στην
υπόθεση Οτζαλάν.

Από τη μια, δεν ήθελε να αναμειχθεί στην υπόθεση και να παραχωρήσει άσυλο στον
Κούρδο ηγέτη με το εύλογο επιχείρημα ότι έτσι θα μετέτρεπε το Κουρδικό σε
ελληνοτουρκική διαφορά. Από την άλλη, το τετελεσμένο της παρουσίας του Α.
Οτζαλάν στην Ελλάδα και μάλιστα με «κλειστές» τις πόρτες της Ευρώπης γι'
αυτόν, αύξησε τα ανθρωπιστικού χαρακτήρα αντανακλαστικά της κυβέρνησης και του
χορήγησε χώρο διαμονής στο Ναϊρόμπι.

Στην προσπάθεια αυτή «ισορροπίας» σε μία υπόθεση που η μυστική διπλωματία, η
κατασκοπεία και οι μυστικές υπηρεσίες είχαν τον πρώτο λόγο, η Αθήνα
αναγκάστηκε πολλές φορές να κινηθεί με ανάλογους τρόπους. Σε τρεις τουλάχιστον
περιπτώσεις αναγκάστηκε να διαψεύσει ή να αποκρύψει γεγονότα:

1 Διέψευσε ότι ο Κούρδος ηγέτης έφθασε στο αεροδρόμιο του Ελληνικού,
διαπραγματεύθηκε μαζί του και του αρνήθηκε πολιτικό άσυλο στις 9 Οκτωβρίου.
«Και φωτογραφία του να δημοσιεύσετε με φόντο την Ακρόπολη, πάλι θα το
διαψεύδουμε», ήταν η μόνιμη επωδός αρμοδίων κυβερνητικών στελεχών σε φιλικές
συζητήσεις. Όπως μόνιμη ήταν και η διάψευση της άφιξης στις επίσημες δηλώσεις.

2 Στην ίδια λογική κινήθηκε επισήμως η Αθήνα και στη δεύτερη άφιξη του
Α. Οτζαλάν στις 29 Ιανουαρίου. Στην περίπτωση αυτή, ωστόσο, ορισμένα
κυβερνητικά στελέχη άφησαν να διαφανεί ένα ίχνος αλήθειας όταν, μετά την
προγραμματισμένη αναχώρηση του Κούρδου ηγέτη, άφηναν να εννοηθεί ότι ήρθε,
λέγοντας πως «τώρα δεν είναι εδώ». Κάτι που επιβεβαίωσαν λίγο αργότερα, με την
ίδια περίπου έκφραση και οι ΗΠΑ.

3 Εμμονή σ' ένα ψέμα, που όμως επιχειρεί να ντύσει νομικά, δείχνει η
κυβέρνηση και στο θέμα της υποβολής αιτήσεως χορήγησης ασύλου. Ακόμα και μετά
την αποκάλυψη της υπόθεσης, η κυβέρνηση ισχυρίζεται ότι αίτηση δεν υποβλήθηκε
συμπληρώνοντας πως ο κ. Οτζαλάν δικαιούται να υποβάλει μόνο μία αίτηση στον
χώρο της Ευρωπαϊκής Ένωσης ­ και αυτό ήδη το έκανε στην Ιταλία. Ο ίδιος ο
Κούρδος ηγέτης, ωστόσο, επιμένει ότι υπέβαλε αίτηση ασύλου ­ αξιόπιστες πηγές
εξάλλου αναφέρουν ότι η υποβολή της αίτησης που έγινε στην Κένυα,
γνωστοποιήθηκε και στην Αθήνα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16368N083</ED>
<ID>
ID:21439

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N08&aa=3</URL></REF>


Article

<CATEGORY>vin04</CATEGORY>

 <H2></H2><H2>Σημίτης: Έφυγε με δική του ευθύνη από την πρεσβεία
</H2>
Με δική του ευθύνη έφυγε ο Α. Οτζαλάν από την ελληνική πρεσβεία στο Ναϊρόμπι,
δήλωσε κατηγορηματικά, αργά χθες το βράδυ ο Πρωθυπουργός. Με 4σέλιδη γραπτή
δήλωση ο κ. Κ. Σημίτης ξεκαθάρισε τη στάση και τους χειρισμούς που έκανε η
Ελλάδα προκειμένου να βρεθεί χώρα που να δώσει πολιτικό άσυλο στον Οτζαλάν.
Άφησε ακόμα αιχμές για την ανάμειξη και άλλων, τρίτων, παραγόντων στην υπόθεση.

Παράλληλα, ο Πρωθυπουργός επέρριψε ευθύνες για την κατάληξη της υπόθεσης στην
Κένυα, ενώ κάλεσε την Ευρωπαϊκή Ένωση να διαφυλάξει την τύχη του Οτζαλάν. Και
επέκρινε όσους στην Ελλάδα, κόντρα στα «ζωτικά συμφέροντα» της χώρας,
επιχειρούν να «κουρδοποιήσουν» την ελληνική εξωτερική πολιτική.

Ανθρωπιστικά

Ο κ. Κ. Σημίτης τόνισε, επίσης, ότι «η μετατροπή του κουρδικού ζητήματος, που
είναι ένα διεθνές πρόβλημα ανθρωπίνων δικαιωμάτων και ένα εσωτερικό πρόβλημα
της Τουρκίας, σε ελληνοτουρκική διένεξη θα ήταν στρατηγικό σφάλμα για τα
ελληνικά εθνικά συμφέροντα, αλλά και την ίδια την υπόθεση του κουρδικού λαού.
Σ' αυτό το πλαίσιο, συνέχισε, είχαμε καταστήσει εξ αρχής και σε απολύτως
ανύποπτο χρόνο σαφές ότι η Ελλάδα δεν έκρινε ούτε σκόπιμο ούτε χρήσιμο να
ζητήσει ο Οτζαλάν άσυλο στη χώρα μας».

Στη γραπτή δήλωσή του αναφέρθηκε στην τελευταία φάση της υπόθεσης του Κούρδου ηγέτη:

«Πριν 15 ημέρες, ο Αμπντουλάχ Οτζαλάν χρειάστηκε την ανθρωπιστική μας
συνδρομή», επισημαίνει ο κ. Κ. Σημίτης και συνέχισε: «Δώσαμε, λοιπόν, τη
συνδρομή μας και προστατεύσαμε αποτελεσματικά τη ζωή του, όλο το διάστημα που
ο Οτζαλάν εμπιστεύθηκε τον εαυτό του στην ελληνική κυβέρνηση και στις
ελληνικές υπηρεσίες.

Θέλω να τονίσω κατηγορηματικά ότι είχαμε διασφαλίσει τη σίγουρη μετάβαση του
Οτζαλάν σε χώρες, όπου εξασφαλιζόταν η προστασία του και η παροχή ασύλου»,
υπογράμμισε ο Πρωθυπουργός.

«Αλλά ­ συνέχισε ­ ο Οτζαλάν επέλεξε, σε συνεννόηση με τρίτους παράγοντες, να
προχωρήσει σε μονομερείς συνομιλίες με την κυβέρνηση της Κένυας και να
προχωρήσει σε δικές του επιλογές κινήσεων.

Είναι ευθύνη της κυβέρνησης της Κένυας και όσων εμπλέκονται στην υπόθεση αυτή
να εξηγήσουν και να λογοδοτήσουν πώς ο Οτζαλάν ­ αντί από το αεροδρόμιο όπου
κατευθυνόταν, για να καταλήξει, όπως σκόπευε, στην Ολλανδία ­ παγιδεύτηκε και
μεταφέρθηκε στην Τουρκία. Αλλά, τονίζω και επαναλαμβάνω κατηγορηματικά πως ο
Οτζαλάν ούτε μας ενημέρωσε ούτε μας ανέφερε τη φύση των συνεννοήσεών του με
τους Κενυάτες ή όσους μεσολάβησαν, ώστε να αποφασίσει με απόλυτα δική του
ευθύνη τη μετακίνησή του».

Πλήρης προστασία

«Ο υπουργός Εξωτερικών κ. Πάγκαλος εξήγησε αναλυτικά γιατί την ίδια στιγμή που
προστατεύαμε τον Οτζαλάν, δεν μεταβάλαμε τη θέση μας, ότι δηλαδή η εγκατάστασή
του στην Ελλάδα δεν ήταν ούτε χρήσιμη ούτε σκόπιμη.

Θεωρούμε, όμως, στάση τιμής και αξιοπρέπειας για μας ότι παρείχαμε κάθε
ανθρωπιστική αρωγή και πλήρη προστασία στον Οτζαλάν για όσο διάστημα ζήτησε
από μας να έχουμε την ευθύνη των κινήσεών του. Αυτή είναι η μόνη και πλήρης
αλήθεια για την υπόθεση Οτζαλάν όσον αφορά τη δική μας πλευρά.

Πιστεύω ­ συνέχισε ­ ότι χρειάζεται από όλους, πολιτικούς, κόμματα, αλλά και
από τον κάθε Έλληνα πολίτη στάση ευθύνης και περισυλλογής».

Και υπογράμμισε: «Δεν διστάζω να πω ότι αυτή η ιστορία έχει μεγάλα κενά και
πιθανόν κρύβει πολλές παγίδες τόσο για τους ίδιους τους Κούρδους όσο και για
την Ελλάδα. Ας αποφύγουμε όλοι σενάρια και εύκολες καταγγελίες».

Στη δήλωσή του ο Πρωθυπουργός σε δύο τουλάχιστον σημεία αφήνει αιχμές για τον
ρόλο που μπορεί να έπαιξαν τρίτοι. Εκτός από τις ευθύνες της κυβέρνησης της
Κένυας, ο κ. Σημίτης τονίζει ότι πρέπει να λογοδοτήσουν «και όσοι εμπλέκονται
στην υπόθεση», ενώ σε άλλο σημείο αναφέρει ότι ο Κούρδος ηγέτης συνεννοήθηκε
«με τρίτους παράγοντες» για τις κινήσεις που θα έκανε. Είναι χαρακτηριστικό,
ότι ο κ. Σημίτης επιρρίπτει στην Κένυα και σ' όσους εμπλέκονται ευθύνες ότι
«παγίδευσαν» τον Οτζαλάν και τον οδήγησαν στην Τουρκία.

Αναφερόμενος στο Κουρδικό, ο κ. Κ. Σημίτης τονίζει ότι είναι εσωτερικό
πρόβλημα της Τουρκίας και όχι ελληνοτουρκικό και επισημαίνει ότι οι Τούρκοι
«θα θερίσουν όσα έσπειραν». Το ζήτημα, υπογραμμίζει «θα το πληρώσει η Τουρκία,
όχι η Ελλάδα».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16368N091</ED>
<ID>
ID:21363

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N09&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Ελληνικές παρανομίες
</H2>
<AUTHOR>ΘΕΜΟΣ ΣΤΟΦΟΡΟΠΟΥΛΟΣ</AUTHOR>

Ανεξάρτητα από τις τυχόν ελληνικές ευθύνες για την παράδοση του Αμπντουλάχ
Οτζαλάν στο Ναϊρόμπι, το τραγικό αυτό γεγονός είναι αποτέλεσμα τουλάχιστον δύο
ελληνικών παρανομιών.

Πρώτον, της παράλειψης να αρχίσει ­ όπως έπρεπε σύμφωνα με τη Σύμβαση της
Γενεύης του 1951 περί προσφύγων ­ η διαδικασία χορήγησης ασύλου, όταν ο
Κούρδος ηγέτης κατέφυγε, για πρώτη φορά, στη χώρα μας στις 9 Οκτωβρίου του
παρελθόντος έτους, αφού είχε φύγει από τη Δαμασκό και πριν μεταβεί στη Ρώμη. Ο
Άπο συγκέντρωνε και τις δύο προϋποθέσεις που τίθενται διεθνώς για να
αναγνωρισθεί ως ζητών άσυλο: και κινδύνευε λόγω εθνικότητας και πολιτικών
πεποιθήσεων, αν πήγαινε στη χώρα της ιθαγενείας τους, και ήθελε να παραμείνει
στην Ελλάδα.

Η άλλη παρανομία συνίσταται στη δεύτερη άρνηση των ελληνικών αρχών, όταν
ξαναήρθε ο Οτζαλάν, να τον αναγνωρίσουν ως υποψήφιο πολιτικό φυγάδα. Και να
τον στείλουν ασφαλώς στην Ιταλία, όπου εκκρεμούσε η εξέταση του αιτήματός του,
αν, όπως λένε, πίστευαν πως αυτό ήταν το σωστό.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N09</CAT>
<ED>
Κωδικός άρθρου: A16368N092</ED>
<ID>
ID:21413

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N09&aa=2</URL></REF>


Article

<CATEGORY>vin04</CATEGORY>

 <H5>ΟΚΤΩ ΒΟΥΛΕΥΤΕΣ ΤΟΥ ΠΑΣΟΚ ΜΕ ΚΟΙΝΗ ΔΗΛΩΣΗ ΤΟΥΣ
</H5><H2></H2><H2>Ζητούν παραίτηση Πάγκαλου
</H2>
Μείζον εσωκομματικό πρόβλημα για το ίδιο το ΠΑΣΟΚ έχουν προκαλέσει οι
χειρισμοί της κυβέρνησης και κυρίως η κατάληξη της υπόθεσης Οτζαλάν.

Οκτώ βουλευτές του κόμματος με κοινή δήλωση ζήτησαν ήδη την παραίτηση του
υπουργού Εξωτερικών Θεόδωρου Πάγκαλου. Τον κατηγορούν ότι οι χειρισμοί του
υπουργείου Εξωτερικών «και όσων συνεργάσθηκαν σ' αυτούς, καθώς και οι δηλώσεις
με τις οποίες επιχειρήθηκε η συγκάλυψη της αλήθειας και η παραπληροφόρηση,
προσβάλλουν βάναυσα την νοημοσύνη του ελληνικού λαού». Οι οκτώ βουλευτές ­
πρόκειται για τους Σ. Βαλυράκη, Λ. Βερυβάκη, Χ. Κηπουρό, Σ. Παπαθεμελή, Α.
Πεπονή, Αλ. Χρυσανθακόπουλο, Γ. Καψή, Κ. Μπαντουβά ­ υποστηρίζουν επίσης στη
δήλωσή τους, ότι «η Ελλάδα εμφανίζεται σήμερα ως συνεργός της "επιτυχίας" της
Άγκυρας να οδηγήσει στα κελιά των φυλακών έναν ηγέτη του κουρδικού λαού».

«Ήπιο» για Οικονόμου - Κατσέλη

Το κείμενο δεν συνυπέγραψαν οι Παντελής Οικονόμου και Νόρα Κατσέλη, με το
σκεπτικό ότι ήταν «ήπιο» σε σχέση με τις ευθύνες του υπουργείου Εξωτερικών,
αλλά ενδεχομένως και άλλων κυβερνητικών στελεχών. Αντίθετα, δεν ζητήθηκε η
υπογραφή του κειμένου από τον Γιάννη Χαραλαμπόπουλο. Ο Παντελής Οικονόμου, με
ξεχωριστή πρωτοβουλία, είχε ζητήσει νωρίτερα την άμεση σύγκληση του
Εκτελεστικού Γραφείου, προκειμένου να ασχοληθεί με το θέμα Οτζαλάν. Ο Γιάννης
Καψής είχε ζητήσει επίσης νωρίτερα την έκτακτη σύγκληση της Επιτροπής
Εξωτερικών και Άμυνας της Βουλής, προκειμένου να συζητηθεί το θέμα Οτζαλάν,
πρόταση που έγινε δεκτή αργά το βράδυ, και η Επιτροπή πρόκειται να συγκληθεί σήμερα.

«Ανάξιοι κυβερνήτες»

Την σύσταση Εξεταστικής των Πραγμάτων Επιτροπής στη Βουλή πρότεινε, εξάλλου, ο
Μ. Χαραλαμπίδης για να διερευνηθούν οι ευθύνες που τυχόν υπάρχουν για την
κατάληξη της υπόθεσης του Κούρδου ηγέτη. Ο κ. Χαραλαμπίδης χαρακτηρίζει τους
κ.κ. Σημίτη, Πάγκαλο, Παπαδόπουλο και Πετσάλνικο «ανάξιους κυβερνήτες αυτής
της χώρας» και προσθέτει ότι «ο λαός πρέπει να τους τιμωρήσει, να τους
αποπέμψει για να ξεπλύνει την ντροπή».

Αγνοούσε ο Άκης...

Ωστόσο, και ανεξάρτητα από όλα αυτά, το μεγάλο πρόβλημα για το ΠΑΣΟΚ είναι
αυτό που αφορά τις σχέσεις στο εσωτερικό της κυβέρνησης μεταξύ των κορυφαίων υπουργών.

Όπως έγινε γνωστό, ο υπουργός Εθνικής Άμυνας Άκης Τσοχατζόπουλος αγνοούσε επί
12 ημέρες ότι ο Οτζαλάν βρισκόταν στην ελληνική πρεσβεία στην Κένυα και
πληροφορήθηκε λίγο πριν γίνει και επίσημα γνωστή την είδηση της απαγωγής του
από Τούρκους πράκτορες. 
Η ενημέρωση του κ. Τσοχατζόπουλου έγινε από δημοσιογράφο. Πάντως, συνεργάτης
του υπουργού Εθν. Άμυνας όταν ρωτήθηκε αν ο κ. Τσοχατζόπουλος είναι οργισμένος
με την μη ενημέρωσή του, απάντησε με τη φράση «ουδέν σχόλιον».

Ο κυβερνητικός εκπρόσωπος Δημ. Ρέππας είχε δηλώσει κατά την ενημέρωση των
δημοσιογράφων ότι οι χειρισμοί εκφράζουν το σύνολο της κυβέρνησης... Αργά το
βράδυ, όταν έγινε γνωστό ότι η μη ενημέρωση του κ. Τσοχατζόπουλου έχει
διαρρεύσει, κυβερνητικοί κύκλοι υποστήριζαν πως ο Πρωθυπουργός Κ. Σημίτης είχε
αναφέρει στον υπουργό Εθν. Άμυνας κατά την συναντησή τους στη Βιέννη στο τέλος
Ιανουαρίου, ότι «έχουμε σοβαρό πρόβλημα με τον Οτζαλάν», και πως «μπορεί να
υπάρξουν ανεξέλεγκτες καταστάσεις».

... και ο Γιώργος Παπανδρέου

Τις εξελίξεις αγνοούσε και ο δεύτερος τη τάξει στο υπουργείο Εξωτερικών, ο
αναπληρωτής υπουργός Γιώργος Παπανδρέου! Ο κ. Παπανδρέου πληροφορήθηκε επίσης
από τους δημοσιογράφους τις εξελίξεις που του τηλεφώνησαν για να μάθουν τι
ακριβώς συμβαίνει.

Όπως έγινε γνωστό, ο κ. Παπανδρέου έκανε γνωστή ήδη την δυσαρέσκειά του, όπως
και για το γεγονός ότι γνώριζε τις εξελίξεις ο υφυπουργός Γιάννος Κρανιδιώτης,
αλλά όχι ο ίδιος.

* Σε πλήρη άγνοια βρίσκονταν σχεδόν όλα τα μέλη της Κυβερνητικής Επιτροπής και
της Πολιτικής Γραμματείας του ΠΑΣΟΚ. Τα δύο όργανα είχαν συνεδριάσει την
περασμένη εβδομάδα υπό την προεδρία του Πρωθυπουργού Κώστα Σημίτη, και όπως
ανέφεραν στα «ΝΕΑ» δύο μέλη τους που μετείχαν, «ο Πρωθυπουργός δεν έκανε την
παραμικρή νύξη για το πρόβλημα, ενώ την ίδια ώρα ο Οτζαλάν βρισκόταν στην
πρεσβεία στην Κένυα».

ΕΥΠ: εγκλωβίστηκε το κλιμάκιο!

Στο μεταξύ μέτωπο φαίνεται να ανοίγει μεταξύ των υπουργείων Εξωτερικών και
Εσωτερικών, Δημόσιας Διοίκησης και Αποκέντρωσης, καθώς από κύκλους δεύτερου
υπουργείου στο οποίο υπάγεται η ΕΥΠ, αναφέρεται ότι «η ΕΥΠ έμεινε έξω από τους
χειρισμούς της υπόθεσης την Κυριακή, που ήταν η πιο κρίσιμη ημέρα». 
Όπως ανέφεραν οι ίδιες πηγές, το κλιμάκιο της ΕΥΠ που πήγε στο Ναϊρόμπι,
«εγκλωβίστηκε» στο ξενοδοχείο που είχε καταλύσει και όλες τις διαπραγματεύσεις
και τους χειρισμούς τους έκαναν ο πρέσβης μας στην Κένυα με εντολές από την
Αθήνα, από το υπουργείο Εξωτερικών. Υποστηρίζουν ότι «εμείς δεν είχαμε καθόλου
εικόνα για το τι συνέβη στο Ναϊρόμπι ­ το μάθαμε από τα ξένα πρακτορεία»...
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16368N102</ED>
<ID>
ID:21400

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N10&aa=2</URL></REF>


Article

<CATEGORY>vin04</CATEGORY>

 <H2></H2><H2>Ευθύνες στους Κενυάτες, από τον Γερμανό δικηγόρο του - Εμπόδια στους συνηγόρους
</H2>
Στις κενυατικές αρχές επιρρίπτει τις περισσότερες ευθύνες για τη σύλληψη του
Αμπντουλάχ Οτζαλάν ο Γερμανός συνήγορός του Έμπερχαρντ Σουλτζ. «Οι κενυατικές
αρχές διαβεβαίωσαν τον πρόεδρο ότι θα έμπαινε στο αεροπλάνο και θα έφτανε
ασφαλής στην Ολλανδία». «Αυτό βέβαια δεν σημαίνει ότι οι ελληνικές αρχές είναι
άμοιρες ευθυνών», λέει ο κ. Σουλτζ, καταλήγοντας ότι «και οι δύο πλευρές είναι
υπεύθυνες». Όσο για το χρονικό της σύλληψης, ο Γερμανός συνήγορος παρ' όλο που
δέχεται την εκδοχή, ότι «κάποια στιγμή εξαφανίστηκε το αυτοκίνητο του προέδρου
από την αυτοκινητοπομπή», δεν αρνείται και το ενδεχόμενο η σύλληψη να έγινε
και μέσα στην ίδια την πρεσβευτική κατοικία. Σύμφωνα με χθεσινό τηλεγράφημα
του πρακτορείου Ρώυτερ, ο Έμπερχαρντ Σουλτζ φέρεται να δήλωσε ότι «ο Κούρδος
ηγέτης απήχθη από τις κενυατικές αρχές και ξεγελάστηκε για να συμφωνήσει να
παραδοθεί από την ελληνική πρεσβεία στο Ναϊρόμπι, στις αρχές της Κένυας». 
*Στο μεταξύ, η Γερμανίδα δικηγόρος του Οτζαλάν, Μπριτ Μπέχλερ και δύο Ολλανδοί
συνάδελφοί της, που έφτασαν στην Κωνσταντινούπολη από την Ολλανδία, συνάντησαν
προβλήματα από τις τουρκικές αρχές ασφαλείας.

Σύμφωνα με την ίδια, τους οδήγησαν στο αστυνομικό τμήμα, τους πήραν τα
διαβατήρια και ως τις πρώτες πρωινές ώρες παρέμεναν στην αίθουσα τράνζιτ του
αεροδρομίου. Υπήρχαν πληροφορίες, ότι επρόκειτο να τους επιβιβάσουν στην πρώτη
πτήση για επιστροφή στο Άμστερνταμ.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16368N103</ED>
<ID>
ID:21437

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N10&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Δυστυχής! Παρηγορία...
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Έχω δικαίωμα να μάθω γιατί στο σχολείο με γαλούχησαν μιλώντας μου για τον
Λεωνίδα, τον Ρήγα, την Αντίσταση και σήμερα υιοθετούν πρακτικές Εφιάλτη,
Μέτερνιχ, Κουίσλιγκ.

Έχω δικαίωμα να μάθω γιατί επί 20 χρόνια συμμετείχα σε πορείες, σε
συλλαλητήρια, σε εκδηλώσεις για την απελευθέρωση των λαών, για την
αυτοδιάθεση, για τα δίκαια των μικρών και καταπιεσμένων και σήμερα μου ζητούν
να δεχθώ ως νομοτελειακή και αναπόφευκτη την εξουσία της Αυτοκρατορίας των
παγκοσ-μιοποιημένων συμφερόντων.

Έχω δικαίωμα να μάθω γιατί με κορόιδευαν ότι η χώρα μου είναι ελεύθερη και
ανεξάρτητη, ανυποχώρητη και περήφανη και σήμερα σιγομουρμουρίζουν επιχειρήματα
υπέρ της (τακτικής) υποχώρησης, της (άτολμης) σύνεσης και της (άκριτης)
υπακοής. Έχω δικαίωμα να μάθω γιατί οι κυβερνώντες αυτόν τον τόπο φοβούνται τ'
αστέρια, την ημισέληνο ή τα veto. Εκπροσωπούν έναν ταπεινωμένο λαό ή εκφράζουν
τη δική τους ηττοπάθεια; Έχω δικαίωμα να μάθω αν στο μέλλον τα παιδιά μου θα
μιλάνε μόνο με Ευρωπαίους και Αμερικανούς ή θα ζήσουν μαζί και με τους
Ιρακινούς, τους Κούρδους, τους Αφρικανούς. Έχω δικαίωμα να μάθω αν θα μπω στον
21ο αιώνα ως νεοραγιάς «που τον σκιάζει η φοβέρα». Είτε «μας πήραν» τον
Οτζαλάν, είτε «τον χάσαμε», είτε τον «καρφώσαμε», το αποτέλεσμα είναι το ίδιο.
Νιώσαμε όλοι μας λιγότερο ευτυχείς, λιγότερο ανθρώπινοι, λιγότερο Έλληνες.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N10</CAT>
<ED>
Κωδικός άρθρου: A16368N104</ED>
<ID>
ID:21459

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N10&aa=4</URL></REF>


Article

<CATEGORY>vin04</CATEGORY>

 <H5>ΜΕΤΑΞΥ ΠΑΓΚΑΛΟΥ ΚΑΙ ΑΝΤΙΠΟΛΙΤΕΥΣΗΣ ΓΙΑ ΤΟΝ ΟΤΖΑΛΑΝ
</H5><H2></H2><H2>Βαριές κουβέντες στη Βουλή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η ελληνική Βουλή δεν διαλεύκανε τελικώς πώς ο Οτζαλάν βρέθηκε στα χέρια της
Τουρκίας. Η ομιλία του υπουργού Εξωτερικών δεν έδωσε απάντηση στο ερώτημα που
έθεσαν με επιμονή όλα τα κόμματα της αντιπολίτευσης.

Αντιθέτως, οι βαριές κατηγορίες που αντηλλάγησαν, κυρίως ανάμεσα στον υπουργό
Εξωτερικών Θεόδωρο Πάγκαλο και τον αρχηγό της Ν.Δ. Κώστα Καραμανλή, αλλά και
τους προέδρους των μικρότερων κομμάτων, κυριάρχησαν, επεσκίασαν και χρωμάτισαν
τη συνεδρίαση.

Στο μόνο θέμα που φάνηκε να πέφτει λίγο φως ­ αν και αμφισβητήθηκε με
επιχειρήματα από όλη την αντιπολίτευση ­ ήταν για «την απόφαση του Οτζαλάν να
επανέλθει στην Ευρώπη».

«Δεν είμαστε διαχειριστές του Οτζαλάν», είπε ο κ. Πάγκαλος, αποκαλώντας τους
βουλευτές της Ν.Δ. «Κενυάτες του Κοινοβουλίου»

«Δεν ήταν πακέτο»

«Δεν ήταν πακέτο», πρόσθεσε. «Είχαμε σχέδιο να του χορηγηθεί πολιτικό άσυλο
και ταξιδιωτικό έγγραφο. Επέλεξε ο ίδιος να επανέλθει στην Ευρώπη.
Εμπιστεύθηκε δικούς του συνεργάτες. Νόμιζε ότι έφευγε για την Ολλανδία με τη
συνδρομή της Κένυας. Του εκφράσαμε τη δυσπιστία μας. Πώς να τον αποτρέπαμε; Η
συμπεριφορά των Κενυατών ήταν ύποπτα πρόθυμη. Δεν είμαι Τζέιμς Μποντ και δεν
μπορώ να διεισδύσω στα άδυτα μυστικών υπηρεσιών για να καταλάβω πώς άλλαξαν
την πορεία του αυτοκινήτου. Εμείς μόλις το μάθαμε το κοινοποιήσαμε για να τους
σώσουμε τη ζωή. Και ασκήσαμε οξύτατες πιέσεις στην κυβέρνηση της Κένυας, ενώ
το μεσημέρι αποσύραμε τον πρεσβευτή μας κ. Κωστούλα από το Ναϊρόμπι».

Ο αρχηγός της Ν.Δ. όμως ήταν κατηγορηματικός. Σε ήρεμο ύφος ­ και
χειροκροτούμενος θερμά από όλους τους βουλευτές του, ακόμη και από τον κ. Κ.
Μητσοτάκη ­ μίλησε για «κακούς χειρισμούς» και αναρωτήθηκε «αν συνέπραξε η
ελληνική κυβέρνηση στην παράδοση του Οτζαλάν».

«Εθνική ντροπή»

«Αν ισχύει το δεύτερο», τόνισε, «είναι εθνική ντροπή. Μας είναι αδιανόητο η
Ελλάδα να συνέπραξε σε μία ατιμία τέτοιου μεγέθους. Και επιτέλους πρέπει να
έλθει στη Βουλή ­ και όχι να απουσιάζει ­ ο Πρωθυπουργός και να απολογηθεί».

Ο κ. Καραμανλής μίλησε ακόμη για «διεθνή διασυρμό», για «κωμικοτραγωδία και
απόλυτο ναυάγιο», για «αβάσταχτη ελαφρότητα», αλλά και «για απόκρυψη για 15
ημέρες του Οτζαλάν».

Η συζήτηση χθες ­ στην ημερήσια διάταξη έγραφε πως ήταν για τη Συνθήκη του
Άμστερνταμ, αλλά τα γεγονότα την εξέτρεψαν ­ είχε πολλές εξάρσεις. Οι
διαξιφισμοί του κ. Πάγκαλου με τους αρχηγούς των μικρότερων κομμάτων ήταν συνεχείς.

«Κρύβεται»

«Θα σας αδειάσουν οι "σύμμαχοί" σας», προέβλεψε η γενική γραμματέας του ΚΚΕ
Αλέκα Παπαρήγα και αναρωτήθηκε ­ όπως και ο βουλευτής Ορέστης Κολοζώφ ­ «γιατί
κρύβεται ο Πρωθυπουργός και η κυβέρνηση».

«Τα αισθήματα που νιώθουμε... Παραδώσατε τον Οτζαλάν στην Τουρκία, μέσω
Αμερικής. Και δεν ντρέπεστε», είπαν οι ομιλητές του ΚΚΕ, ζητώντας, όπως και ο
κ. Καραμανλής και ο κ. Κωνσταντόπουλος, προ ημερησίας διατάξεως συζήτηση για
την εξωτερική πολιτική.

«Αυτό που είπατε», υποστήριξε ο κ. Πάγκαλος παρεμβαίνοντας, «είναι η αθλιότερη
και πιο ποταπή συκοφαντία. Αλλά ευτυχώς που είναι από σας».

Ο υπουργός Εξωτερικών φαινόταν πάντως χθες ιδιαίτερα φορτισμένος, έχοντας
αναλάβει να στηρίξει τον Πρωθυπουργό και όλη την κυβέρνηση στην υπόθεση.

«Κενυάτες»

Και πολλές φορές ­ για να ξεφύγει από το βάρος αυτής της υπόθεσης ­ μίλησε
ειρωνικά προς την αντιπολίτευση. «Δεν έχετε παιδεία», είπε κάποια στιγμή προς
τη Ν.Δ. «Και δεν θα μου δώσετε εσείς μαθήματα αλληλεγγύης στον κουρδικό λαό.
Είστε οι Κενυάτες της Βουλής... Αλλά ο κ. Καραμανλής δεν μπόρεσε να αποφύγει
τα ένστικτά του».

Ο πρόεδρος του ΣΥΝ Νίκος Κωνσταντόπουλος, ο οποίος ζήτησε να γίνει και
Εξεταστική Επιτροπή για «το εθνικό φιάσκο», έκανε λόγο για «απέραντη ντροπή
και κατάθλιψη».

Και ο πρόεδρος του ΔΗΚΚΙ Δημήτρης Τσοβόλας μίλησε για «τη μεγάλη ντροπή που
αισθάνεται ο Ελληνισμός», αλλά και για «τις ευθύνες της ανώτατης πολιτειακής
ηγεσίας, που πρέπει να καταλάβει ότι δεν αρκεί να κρατάει κάποιος τις
καρέκλες, αλλά να παίρνει θέση για τα μεγάλα προβλήματα».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16368N111</ED>
<ID>
ID:21352

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N11&aa=1</URL></REF>


Article

<CATEGORY>vin04</CATEGORY>

 <H2></H2><H2>«Δεν μιλάμε σε Έλληνες», λένε Κούρδοι καταληψίες
</H2>
«Πείτε στον Πρόεδρό σας να μας πει πού είναι ο Οτζαλάν και να μας το γράψει
σωστά. Δεν μιλάμε σε Έλληνες!». Αυτή ήταν η απάντηση τής υπό κατάληψη
κενυατικής πρεσβείας στη Βιέννη, κατά τη διάρκεια τηλεφωνικής συνομιλίας για
την περιγραφή του χθεσινού σκηνικού σε ολόκληρη την Ευρώπη. Στη διάρκεια της
ημέρας, ελληνικές πρεσβείες σε δεκαπέντε από τις μεγαλύτερες πόλεις της
Ευρώπης «πέρασαν» στα χέρια Κούρδων διαδηλωτών που αντέδρασαν ενάντια στις
τελευταίες εξελίξεις σχετικά με τη σύλληψη του Αμπντουλάχ Οτζαλάν.

Τελεσίγραφο

Ο Θόδωρος Πάγκαλος κατήγγειλε χθες το πρωί το γεγονός, προειδοποιώντας ότι
μέχρι τις 12.00 πρέπει να απομακρυνθούν, διότι διαφορετικά θα επέμβουν οι
αστυνομικές δυνάμεις των χωρών. Το τελεσίγραφο του υπουργού δεν ετηρήθη, καθώς
οι αρχές των χωρών δεν δέχθηκαν να επέμβουν εφόσον κρατούνται όμηροι.

«Περιμένουμε εντολή από την οργάνωση για να δούμε τι θα κάνουμε. Δεν ξέρω να
σας πω τίποτα». Αυτά έλεγε στο τηλέφωνο, και σε αρκετά καλά ελληνικά, ο
εκπρόσωπος των 150 Κούρδων που κατέλαβαν από τις 6.00 χθες το πρωί την
ελληνική πρεσβεία στο Λονδίνο κρατώντας ως όμηρο τον υπάλληλο κ. Μπάμπη Πατσούρη.

Αποχώρησαν από την ελληνική πρεσβεία της Βιέννης, στη μία μετά τα μεσάνυχτα,
ύστερα από παρέμβαση του Προέδρου της Δημοκρατίας Κωστή Στεφανόπουλου, οι 30
Κούρδοι που κρατούσαν ως ομήρους τον Έλληνα πρέσβη κ. Γ. Γεννηματά και τη
σύζυγό του Λιάνα, τον σύμβουλο Α' κ. Γ. Ριζόπουλο, τη γραμματέα κ. Δανάη
Σιαφάκα καθώς και τρία μέλη υπηρετικού προσωπικού, οι οποίοι δεν είναι Έλληνες
υπήκοοι. 
Η κατάληψη στην πρεσβεία έγινε λίγο πριν από τις 5.00 χθες το πρωί. Σύμφωνα με
πληροφορίες, οι Κούρδοι καταληψίες γνώριζαν ότι το κτίριο της πρεσβείας μένει
τα βράδια χωρίς φύλακα και με τη βοήθεια λοστών παραβίασαν την εξωτερική
ξύλινη πόρτα και κατέλαβαν τους εσωτερικούς χώρους. Με τον Έλληνα πρέσβη ήταν
σε συνεχή επικοινωνία και ο Πρόεδρος της Δημοκρατίας κ. Κ. Στεφανόπουλος που
βρισκόταν χθες στην αυστριακή πρωτεύουσα.

Κούρδοι κατέλαβαν και τα προξενεία στο Βανκούβερ και στο Μόντρεαλ ­ στο
κτίριο όπου στεγάζεται και η Εθνική Τράπεζα. Δεν έλειψαν όμως και τα
επεισόδια. Πέντε Κούρδοι διαδηλωτές αυτοπυρπολήθηκαν έξω από τις ελληνικές
πρεσβείες του Λονδίνου, του Βερολίνου, της Βέρνης, του Χέσινγκεν της Γερμανίας
και της Κοπεγχάγης, ενώ τουλάχιστον άλλοι τρεις αστυνομικοί τραυματίστηκαν
στην προσπάθειά τους να απωθήσουν τους Κούρδους που επιχειρούσαν να εισβάλουν
κι αυτοί στις ελληνικές πρεσβείες.

Και 8χρονο

Ο 8χρονος γιος, η σύζυγος του Έλληνα πρέσβη κ. Π. Αγγελάκη, καθώς και μια
οικιακή βοηθός κρατούνταν όμηροι από τις 2.00 τα ξημερώματα και μέχρι αργά
χθες το βράδυ στο κτίριο της πρεσβείας της Χάγης το οποίο κατέλαβαν οι
Κούρδοι. Τα έπιπλα και είδη ρουχισμού καταστράφηκαν ενώ στη συμπλοκή με την
αστυνομία τρεις Κούρδοι συνελήφθησαν και μια διαδηλώτρια μεταφέρθηκε στο
νοσοκομείο με σοβαρά εγκαύματα. Στις 4 τα ξημερώματα ελευθέρωσαν τους ομήρους
και παραδόθηκαν στην Αστυνομία.

Σταμάτησαν

Σε ήρεμους τόνους τερματίστηκαν οι καταλήψεις στη Μόσχα, το Μιλάνο, τη
Στοκχόλμη αλλά και στη Μασσαλία, το Στρασβούργο, τη Βόννη, το Παρίσι, την
Κοπεγχάγη και τις Βρυξέλλες. Σαράντα άτομα εισέβαλαν στη 1.30 περίπου το
μεσημέρι στην ελληνική πρεσβεία της ρωσικής πρωτεύουσας αφού παραβίασαν την
εξώπορτα και έσπασαν τα τζάμια. Ύστερα από συνάντηση που είχαν εκπρόσωποι των
Κούρδων με τον Έλληνα πρέσβη εκφράζοντας την ανησυχία τους για τον Οτζαλάν, η
κατάληψη λύθηκε και στη συνέχεια ο πρέσβης επικοινώνησε με το υπουργείο
Εξωτερικών για να ενημερώσει για τις εξελίξεις.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N11</CAT>
<ED>
Κωδικός άρθρου: A16368N112</ED>
<ID>
ID:21401

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N11&aa=2</URL></REF>


Article

<CATEGORY>vin04</CATEGORY>

 <H5>ΣΕ ΠΡΩΤΟΦΑΝΗ ΚΙΝΗΤΟΠΟΙΗΣΗ Η ΕΛΛΗΝΙΚΗ ΑΣΤΥΝΟΜΙΑ
</H5><H5>Διαδήλωση αλληλεγγύης στον κουρδικό λαό
</H5><H2></H2><H2>Μαζικές συλλήψεις Κούρδων
</H2>
Σε πρωτοφανή κινητοποίηση βρίσκεται η Ελληνική Αστυνομία. Από τα ξημερώματα
στο υπουργείο Δημόσιας Τάξης και στο αστυνομικό μέγαρο της Λεωφόρου Αλεξάνδρας
σήμανε συναγερμός για τη λήψη έκτακτων μέτρων φύλαξης πρεσβειών, δημόσιων
υπηρεσιών, υπουργείων, επιχειρήσεων και προσώπων που μπορεί να αποτελέσουν
πιθανούς στόχους τρομοκρατικών ενεργειών.

Καθώς η είδηση για τη σύλληψη του Αμπντουλάχ Οτζαλάν, στο Ναϊρόμπι,
συνοδευόταν από κύμα καταλήψεων πρεσβειών της χώρας μας στο εξωτερικό, στο
υπουργείο Δημόσιας Τάξης η μία σύσκεψη διαδεχόταν την άλλη. Κύριο μέλημα η
αποτροπή ενδεχόμενων τρομοκρατικών ενεργειών στην Αθήνα.

Έφοδοι

Για τον λόγο αυτό, παράλληλα με τη λήψη μέτρων ασφαλείας, η Αστυνομία υπό τις
οδηγίες του αρχηγού της ΕΛ.ΑΣ. κ. Γιάννη Γεωργακόπουλου, έθεσε σε ισχύ ένα
πρωτόγνωρο σχέδιο εντοπισμού όλων των μελών του ΡΚΚ που ζουν στην Αθήνα.

Με αιφνιδιαστικούς εφόδους σε στέκια των Κούρδων, αλλά ακόμη και κατ' οίκον
έρευνες, άνδρες της Κρατικής Ασφάλειας συνέχισαν τις αθρόες συλλήψεις.

Αποτέλεσμα της επιχείρησης-σκούπα που άρχισε από τη Δευτέρα η ΕΛ.ΑΣ. ήταν να
γεμίσουν από Κούρδους οι διάδρομοι και τα γραφεία στο κτίριο της Γενικής
Αστυνομικής Διεύθυνσης Αττικής (ΓΑΔΑ).

Κατά κύματα

Μέλη του ΡΚΚ συλλαμβάνονταν καθ' όλη τη διάρκεια της χθεσινής ημέρας και
οδηγούντο στην Κρατική Ασφάλεια, όπου, σε συνεργασία με το Τμήμα Αλλοδαπών,
γινόταν εξονυχιστικός έλεγχος στα χαρτιά τους, προκειμένου να εξακριβωθεί κατά
πόσον βρίσκονταν νόμιμα στην Ελλάδα.

Μετά τις 83 προσαγωγές που έγιναν τη Δευτέρα, έξω από τη Βουλή, χθες οι άντρες
της Κρατικής Ασφάλειας επιδόθηκαν σε ένα πρωτόγνωρο κυνηγητό. Ούτε λίγο ούτε
πολύ, όποιος Κούρδος κυκλοφορούσε στην Αθήνα κατέληγε στην Αλεξάνδρας. Μέχρι
χθες το μεσημέρι είχαν προσαχθεί συνολικά 104 Κούρδοι. Ήταν τέτοιο το
αδιαχώρητο που δημιουργήθηκε στο Μέγαρο της Αλεξάνδρας, που ανάγκασε την
ηγεσία της Αστυνομίας να... διασκορπίσει τους Κούρδους στα κατά τόπους
Αστυνομικά Τμήματα.

«Άτυπη ομηρεία»

Αν και ένας πολύ μικρός αριθμός Κούρδων αφέθηκε ελεύθερος, οι υπόλοιποι
εξακολουθούσαν να κρατούνται με το δικαιολογητικό ότι δεν βρίσκονται νόμιμα
στην Ελλάδα. Συγκεκριμένα, από τους 104, μόνον οι 15 κρίθηκαν ότι πληρούσαν
τις προϋποθέσεις παραμονής στη χώρα μας. Παρ' όλα αυτά και οι 15 Κούρδοι
παρέμεναν κρατούμενοι. Υψηλόβαθμα στελέχη της ΕΛ.ΑΣ. άφηναν να εννοηθεί ότι η
κράτηση των Κούρδων θα συνεχισθεί για αρκετές ημέρες, λέγοντας χαρακτηριστικά:
«Εφ' όσον συνεχίζουν τις καταλήψεις πρεσβειών μας στο εξωτερικό, είμαστε
αναγκασμένοι να συνεχίσουμε την "άτυπη ομηρεία" τους»

Φύλαξη

Την ίδια στιγμή, περισσότεροι από 2.000 αστυνομικοί από όλες τις υπηρεσίες της
ΕΛ.ΑΣ. βρίσκονταν επί ποδός για την φύλαξη ευαίσθητων στόχων στην Αττική. Όλο
το υπάρχον δυναμικό της ΕΛ.ΑΣ. πήρε θέσεις... μάχης για την αποφυγή κάθε
ενδεχομένου, ακόμη και τρομοκρατικού χτυπήματος. Αστυνομικοί είχαν ζώσει από
νωρίς κάθε «ευαίσθητο κτίριο», ελέγχοντας κάθε κίνηση, ενώ σε κινητοποίηση
είχε τεθεί και ο μηχανισμός της Αντιτρομοκρατικής Υπηρεσίας. Στην ομπρέλα
προστασίας της Αστυνομίας περιλαμβάνονται, μεταξύ άλλων, η Βουλή, το υπουργείο
Εξωτερικών και οι πρεσβείες των ΗΠΑ, της Αγγλίας, της Ολλανδίας, της
Γερμανίας, της Ιταλίας και άλλων χωρών της Ευρώπης.

Η πρώτη επιχείρηση συλλήψεων έγινε νωρίς το πρωί έξω από τη Βουλή, όπου
παρέμεναν 14 Κούρδοι διαδηλωτές και δύο Ελληνίδες. Προσήχθησαν όλοι στην
Ασφάλεια, όπου άρχισε το ξεσκόνισμα των χαρτιών τους. Οι δύο Ελληνίδες
αφέθηκαν ελεύθερες, σε αντίθεση με τους Κούρδους.

Άλλες δύο επιδρομές έγιναν στο Πολιτιστικό Κέντρο των Κούρδων, που στεγάζεται
στην οδό Οικονόμου 27, στα Εξάρχεια, και στα γραφεία της Κουρδικής Ερυθράς
Ημισελήνου, στην οδό Σαριπόλου, όπου και συνελήφθησαν 16 Κούρδοι.

Πορεία συμπαράστασης. Διαδηλωτές εξέφρασαν χθες το βράδυ στην Αθήνα και στη
Θεσσαλονίκη τη συμπαράστασή τους στον Αμπντουλάχ Οτζαλάν

Συγκεντρώσεις και πορείες διαμαρτυρίας για το θέμα του Οτζαλάν και για τις
αθρόες συλλήψεις Κούρδων στη μεγάλη επιχείρηση της ΕΛ.ΑΣ. πραγματοποιήθηκαν
χθες στην Αθήνα και στη Θεσσαλονίκη.

Την αλληλεγγύη τους στον κουρδικό λαό εξέφρασαν χθες, στις 6.30 το απόγευμα,
περίπου 600 διαδηλωτές που μετείχαν στη συγκέντρωση διαμαρτυρίας που οργάνωσαν
στην Πλατεία Κάνιγγος επιτροπές αλληλεγγύης, το Νέο Αριστερό Ρεύμα και άλλες
αριστερές οργανώσεις.

Με συνθήματα «Λευτεριά στο Κουρδιστάν», «Αλληλεγγύη στον κουρδικό λαό» καθώς
και αντικυβερνητικά συνθήματα, οι διαδηλωτές πραγματοποίησαν στη συνέχεια
πορεία στη Βουλή.

Δύο κλούβες των ΜΑΤ έκοβαν στη μέση, στο ύψος της Βουλής, τη Βασιλίσσης Σοφίας
και δεκάδες αστυνομικοί των ΜΑΤ και των μέτρων τάξης φρουρούσαν το Κοινοβούλιο
και τους γύρω δρόμους, για τον φόβο των επεισοδίων.

Οι διαδηλωτές παρέμειναν για μισή ώρα έξω από τη Βουλή, φωνάζοντας συνθήματα
διαμαρτυρίας και στη συνέχεια απομακρύνθηκαν.

Την ίδια ώρα, στην Πλατεία Κοτζιά πραγματοποιήθηκε συγκέντρωση διαμαρτυρίας,
την οποία οργάνωσε το ΚΚΕ, για τις δραματικές εξελίξεις στο θέμα του Οτζαλάν
και για τη Συνθήκη του Άμστερνταμ. Οι διαδηλωτές πραγματοποίησαν και αυτοί
πορεία προς τη Βουλή.

Στη Θεσσαλονίκη

Στο μεταξύ, συγκέντρωση διαμαρτυρίας πραγματοποιήθηκε το βράδυ στο κέντρο της
Θεσσαλονίκης, σε ένδειξη διαμαρτυρίας για τη σύλληψη και τη μεταφορά του
Οτζαλάν στην Τουρκία, υπό τη διακριτική παρουσία ισχυρών αστυνομικών δυνάμεων.
Οι Κούρδοι, πάντως, διαδηλωτές που πραγματοποιούσαν απεργία πείνας τις δύο
τελευταίες ημέρες έξω από το υπουργείο Μακεδονίας και Θράκης διέκοψαν χθες τη
διαμαρτυρία τους, δηλώνοντας, ωστόσο, ότι θα προχωρήσουν τις προσεχείς ημέρες
σε άλλες μορφές κινητοποιήσεων.

Οι περίπου 20 απεργοί πείνας έφυγαν από τον χώρο μπροστά από την είσοδο του
υπουργείου, αφού ­ όπως ανακοίνωσαν ­ η απεργία πείνας ξεκίνησε το μεσημέρι
της Δευτέρας με αίτημα τη χορήγηση ασύλου στον Οτζαλάν, αλλά μετά τα γεγονότα
της Κένυας που επακολούθησαν δεν είχε πλέον νόημα να συνεχιστεί.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16368N121</ED>
<ID>
ID:21353

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N12&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Στρατηγική πυγμής
</H2>
<AUTHOR>ΑΘΑΝΑΣΙΟΣ ΠΛΑΤΙΑΣ</AUTHOR>

Η Τουρκία χρησιμοποιεί το τελευταίο διάστημα «στρατηγική πυγμής» για να
παραγάγει εξαιρετικά γι' αυτήν πολιτικά αποτελέσματα. Η τελική φάση της
υπόθεσης Οτζαλάν ουσιαστικά ξεκίνησε τον Οκτώβριο, όταν η Τουρκία απείλησε με
πόλεμο τη Συρία αν δεν σταματούσε την υποστήριξη του ΡΚΚ. 
Όπως αποδείχτηκε, ήταν μια «κίνηση ματ». Η εκβιαστική στρατηγική της Τουρκίας
έφερε, προς έκπληξη πολλών αναλυτών, άμεσα αποτελέσματα, αφού η Δαμασκός
αναγκάσθηκε να υποχωρήσει άτακτα. 
Αμέσως ο Οτζαλάν φυγαδεύθηκε στη Ρωσία. Αυτή τη φορά άρχισε η Μόσχα να δέχεται
απειλές οικονομικού κυρίως χαρακτήρα (π.χ. πιέσεις για άμεση αποπληρωμή χρεών,
απειλή για διακοπή της δραστηριότητας εκατοντάδων τουρκικών επιχειρήσεων που
δραστηριοποιούνται στη Ρωσία κ.λπ.). 
Κατά τα φαινόμενα, η Μόσχα υποχώρησε. Αμέσως ο Οτζαλάν κατέφυγε στην Ιταλία.
Είναι ακόμη νωπές οι ιταμές απειλές που εκτόξευσε η Τουρκία ενάντια στην
Ιταλία και η ενεργοποίηση οικονομικών πιέσεων, όπως π.χ. εμπάργκο στα ιταλικά
προϊόντα, ματαίωση συμβολαίων κ.λπ. Μόλις ο Οτζαλάν αποχώρησε από την Ιταλία,
η Τουρκία άρχισε να πιέζει 29 χώρες, μεταξύ αυτών και την Ελλάδα, για τις
οποίες υπέθετε ότι ίσως παραχωρούσαν άσυλο ή έστω εχρησιμοποιούντο ως
μεταβατικός σταθμός για τον Οτζαλάν.

Τα γεγονότα δείχνουν ότι η Τουρκία συμπεριφέρεται ως μια μεγάλη δύναμη που
έχει τον τρόπο να επιβάλει τη θέλησή της και σε συνδυασμό με την ελληνική
αδυναμία θα αυξήσει την προκλητικότητά της.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16368N122</ED>
<ID>
ID:21409

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N12&aa=2</URL></REF>


Article

<CATEGORY>vin04</CATEGORY>

 <H2></H2><H2>Οι Κενυάτες ζήτησαν ανάκληση του πρέσβη μας
</H2>
Μπονάγια Γκοντάνα. Ο Κενυάτης υπουργός Εξωτερικών δήλωσε στους δημοσιογράφους
ότι η χώρα του «δεν έπαιξε κανένα ρόλο σ' αυτήν την υπόθεση»

Την ανάκληση της Έλληνα πρεσβευτή στο Ναϊρόμπι Γιώργου Κωστούλα ζήτησε χθες η
κενυατική κυβέρνηση. Είχε, προηγηθεί, πάντως, σύμφωνα με το ελληνικό υπουργείο
Εξωτερικών, ελληνική εντολή ανάκλησης προς τον πρεσβευτή. Σε συνέντευξη Τύπου
ο υπουργός Εξωτερικών της Κένυας Μπονάγια Γκοντάνα είπε ότι ο Αμπντουλάχ
Οτζαλάν έφθασε στην Κένυα με ιδιωτικό αεροπλάνο, στις 2 Φεβρουαρίου, με ομάδα
οπαδών του, χωρίς να περάσει τον έλεγχο των διαβατηρίων, ενώ στις αρχές της
Κένυας δόθηκαν ψεύτικα ονόματα.

* Η κυβέρνηση της Κένυας ανακοίνωσε ότι δεν ευθύνεται για το γεγονός ότι ο
ηγέτης των Κούρδων βρίσκεται στην Τουρκία. «Θέλουμε να πούμε σε όλους τους
ενδιαφερομένους, συμπεριλαμβανομένων των Κούρδων, ότι δεν παίξαμε κανένα ρόλο
σ' αυτήν την υπόθεση», είπε ο υπουργός Εξωτερικών της Κένυας που υποστήριξε
ότι αρχικά ο Έλληνας πρεσβευτής «αρνήθηκε κατηγορηματικά» ότι είχε στην
κατοικία του τον Οτζαλάν, όταν ρωτήθηκε από τις κενυατικές αρχές ­ γεγονός
που, όπως είπε, δημιούργησε αμφιβολίες στην κενυατική κυβέρνηση για την
αξιοπιστία του. Οι αρχές της Κένυας ανακοίνωσε ότι το μόνο που έκαναν ήταν να
διατάξουν τις ελληνικές αρχές να τον φυγαδεύσουν με αεροπλάνο έξω από την
Κένυα και δεν φέρει καμία ευθύνη για την κατάληξη του Κούρδου ηγέτη στην Τουρκία.

* Τηλεοπτικοί και ραδιοφωνικοί σταθμοί, τόσο στην Κένυα όσο και σε γειτονικές
της χώρες, όπως στο Μπουρούντι, μετέδιδαν συνεχώς πληροφορίες αναφορικά με τα
προχθεσινά γεγονότα. Όμως ο Έλληνας πρεσβευτής Γιώργος Κωστούλας, στην
κατοικία του οποίου διέμενε τις τελευταίες ημέρες ο Κούρδος ηγέτης, ήταν
αδύνατο να εντοπιστεί.

* Σύμφωνα με το υπουργείο Εξωτερικών, ο κ. Κωστούλας παρέμενε χθες στο
Ναϊρόμπι. «ΤΑ ΝΕΑ» επικοινώνησαν τόσο με την ελληνική πρεσβεία στο Ναϊρόμπι
όσο και με την κατοικία του πρεσβευτή. Στην πρώτη περίπτωση, απαντούσαν οι
φύλακες και έλεγαν ότι ο Γ. Κωστούλας βρισκόταν όλο το πρωί στο υπουργείο
Εξωτερικών της Κένυας και πως είναι καλά στην υγεία του, ενώ στη δεύτερη
περίπτωση κανείς δεν σήκωνε το τηλέφωνο.

* Χθες το μεσημέρι, η μητέρα του Γ. Κωστούλα, όπως η ίδια ανέφερε στα «ΝΕΑ»,
δέχτηκε ένα τηλεφώνημα από τον προσωπάρχη του ελληνικού υπουργείου Εξωτερικών.
«Είχα να μιλήσω με τον γιο μου από τη Δευτέρα το απόγευμα και από το υπουργείο
μού είπαν να μην ανησυχώ, ότι ο γιος μου βρίσκεται στην Κένυα, είναι καλά στην
υγεία του και πως σύντομα θα επικοινωνήσει μαζί μου». Ο κ. Κωστούλας, που
κατάγεται από τη Μαδαγασκάρη, είχε διατελέσει γενικός πρόξενος στο Λονδίνο.
Έχει δύο παιδιά και η οικογένειά του μένει στην Ελλάδα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16368N131</ED>
<ID>
ID:21354

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N13&aa=1</URL></REF>


Article

<CATEGORY>vin04</CATEGORY>

 <H5>ΤΕΣΣΕΡΙΣ ΜΗΝΕΣ ΣΤΟΝ ΑΕΡΑ ΜΕΧΡΙ ΝΑ ΠΕΣΕΙ ΣΤΑ ΧΕΡΙΑ ΤΩΝ ΤΟΥΡΚΩΝ ΠΟΥ ΑΠΟ ΤΟΝ
ΠΕΡΑΣΜΕΝΟ ΟΚΤΩΒΡΙΟ ΠΙΕΖΟΝΤΑΣ ΤΗ ΣΥΡΙΑ ΤΟΝ ΕΙΧΑΝ ΑΝΑΓΚΑΣΕΙ ΝΑ ΤΗΝ ΕΓΚΑΤΑΛΕΙΨΕΙ
</H5><H5></H5><H5>Πώς φτάσαμε στις καταλήψεις
</H5><H2></H2><H2>Η οδύσσεια Οτζαλάν από τη Δαμασκό στο Ναϊρόμπι
</H2>
<AUTHOR>Λ. ΝΕΣΦΥΓΕ - Π. ΜΠΑΙΛΗΣ - Σ. ΚΡΙΚΚΗΣ - Σ. ΔΙΑΝΕΛΛΟΣ</AUTHOR>

Κούρδος διαδηλωτής, κρατώντας την κουρδική σημαία, περιλούζεται με βενζίνη
στην ταράτσα της ελληνικής πρεσβείας στην Ελβετία

Από τον περασμένο Οκτώβριο οι Τούρκοι πίεζαν τη Συρία για τον Οτζαλάν. Οι
πιέσεις απέδωσαν, καθώς ο ηγέτης των Κούρδων εγκαταλείπει τη Δαμασκό. 
Από τη στιγμή εκείνη η διεθνής κοινότητα βρίσκεται πρόσωπο με πρόσωπο με το
Κουρδικό. 
Αρνούνται τη χορήγηση πολιτικού ασύλου, ώσπου ο Οτζαλάν καταλήγει στην
Ιταλία. Οι Τούρκοι ζητούν την έκδοσή του. Εκβιάζουν. Οι ιταλικές αρχές
(πολιτικές, συνδικαλιστικές) αρνούνται την έκδοσή του. Από διάφορες χώρες
ακούγονται φωνές υπέρ δίκαιης δίκης. Στην πορεία ο Κούρδος ηγέτης ίπταται
μεταξύ Ρωσίας και χωρών της Ευρωπαϊκής Ένωσης, για να καταλήξει στην Ελλάδα.
Παρά τον αρχικό αιφνιδιασμό, συνοδεία αξιωματικού της ΕΥΠ φθάνει (χωρίς τη
θέλησή του, λένε οι συνήγοροί του) στην Κένυα. Το δρομολόγιο έχει γίνει
γνωστό. Όπως γνωστός πλέον είναι και ο τόπος διαμονής. Η κατοικία του Έλληνα
πρέσβη. Στην προσπάθεια για να μεταφερθεί σε άλλη χώρα, συλλαμβάνεται. Οι
Κούρδοι αντιδρούν με καταλήψεις των πρεσβειών της Ελλάδας στις ευρωπαϊκές
χώρες. Κρατούν ομήρους, ενώ την ίδια στιγμή στελέχη του ΡΚΚ συνιστούν
ψυχραιμία. Θεωρούν, όμως, ότι η Ελλάδα πλέον έχει περάσει στην αντίπερα όχθη
και απειλούν με αντίποινα, παρά τις συστάσεις, όμως, για δημοκρατική
συμπεριφορά, έως αργά χθες το βράδυ οι καταλήψεις δεν είχαν λήξει.


<REF><SOURCE>ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16368N141</ED>
<ID>
ID:21355

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N14&aa=1</URL></REF>


Article

<CATEGORY>vin04</CATEGORY>

 <H5>ΑΝΑΚΟΙΝΩΣΕ Ο ΙΔΙΟΣ ΤΗ ΣΥΛΛΗΨΗ ΤΟΥ ΟΤΖΑΛΑΝ - ΧΩΡΙΣ ΛΕΠΤΟΜΕΡΕΙΕΣ...
</H5><H2></H2><H2>Θριαμβολογίες Ετζεβίτ
</H2>
Με τη φράση «από τις τρεις το πρωί ο Οτζαλάν βρίσκεται στην Τουρκία», άρχισε
θριαμβευτικά τη σύντομη συνέντευξη Τύπου χθες στις 11 το πρωί στην Άγκυρα ο
Τούρκος πρωθυπουργός Μπουλέντ Ετζεβίτ.

Μπουλέντ Ετζεβίτ. Ο Τούρκος πρωθυπουργός, με τον αρχηγό των μυστικών
υπηρεσιών, ανακοινώνει τη σύλληψη του Κούρδου ηγέτη

Το τουρκικό τηλεοπτικό δίκτυο NTV μετέδωσε ότι ένα ιδιωτικό αεροσκάφος που
πιθανώς μετέφερε τον Αμπντουλάχ Οτζαλάν και προερχόταν από την Κένυα
προσγειώθηκε τα ξημερώματα στην Μπαντίρμα, 120 χιλιόμετρα νότια της
Κωνσταντινούπολης. Κατόπιν, το αεροσκάφος απογειώθηκε με προορισμό την Άγκυρα.

Ο Τούρκος πρωθυπουργός δεν διευκρίνισε πού κρατείται ο Οτζαλάν. Με κοφτές
φράσεις, χωρίς να δώσει λεπτομέρειες για τον τρόπο με τον οποίο
πραγματοποιήθηκε η σύλληψη, είπε πως η «σύλληψη έγινε αναίμακτα» και ότι ο
συλληφθείς θα δώσει λόγο στην ανεξάρτητη τουρκική Δικαιοσύνη»..

Απαντώντας σε ερώτηση σχετικά με την παραμονή του Οτζαλάν στην πρεσβευτική
κατοικία στην Κένυα, ο Μπ. Ετζεβίτ υποστήριξε ότι «όλα αυτά δείχνουν σε πόσο
γελοία θέση έχει περιπέσει η Ελάδα, εξαιτίας της υποστήριξης που παρέχει στο ΡΚΚ».

Ο πρωθυπουργός της Τουρκίας είπε πως «το θέμα αυτό δεν πρόκειται να επηρεάσει
άμεσα τις ελληνοτουρκικές σχέσεις» και ότι «δεν φταίει ο ελληνικός λαός αλλά
είναι ξεκάθαρο πως κάποιοι Έλληνες πολιτικοί έχουν μεγάλη ευθύνη».

Σύμφωνα με τους κανόνες του κράτους δικαίου θα δικαστεί από την τουρκική
Δικαιοσύνη ο Κούρδος ηγέτης Αμπντουλάχ Οτζαλάν, δήλωσε ο Τούρκος κυβερνητικός
εκπρόσωπος Σουκρού Σινά Γκιουρέλ μετά το τέλος του υπουργικού συμβουλίου.

Οι δηλώσεις του Γκιουρέλ έγιναν, επειδή η ελβετική και η γαλλική κυβέρνηση
ζήτησαν να έχει «τίμια δίκη» στην Τουρκία ο Κούρδος ηγέτης.

Η δίκη του Οτζαλάν έχει αρχίσει ­ ερήμην ­ εδώ και χρόνια στο δικαστήριο
κρατικής ασφάλειας της Άγκυρας με την κατηγορία της προδοσίας. Ο εισαγγελέας
έχει ζητήσει να καταδικαστεί σε θάνατο με την κατηγορία της προδοσίας και την
τέλεση πράξεων εναντίον της εδαφικής ακεραιότητας της Τουρκίας. Η δικογραφία
ξεπερνά τις 400 σελίδες, στις οποίες περιλαμβάνονται σχεδόν όλες οι ενέργειες
του ΡΚΚ, με πρώτη την επίθεση της 15ης Αυγούστου 1984 στις επαρχίες Ερούχ και Σεμντίνλι.

Σύμφωνα με τα επίσημα στοιχεία, κατά τις ενέργειες του ΡΚΚ αλλά και τις
επιχειρήσεις των τουρκικών δυνάμεων ασφαλείας από το 1984 μέχρι σήμερα έχουν
σκοτωθεί συνολικά 21.899 αντάρτες του ΡΚΚ, 3.489 Τούρκοι στρατιώτες, 180
αστυνομικοί και 144 πολιτοφύλακες, ενώ από τον Αύγουστο του 1984 έως σήμερα το
ΡΚΚ έχει πραγματοποιήσει συνολικά 17.179 επιθέσεις.

Ανάμεικτα αισθήματα προκάλεσε στην Τουρκία η είδηση της σύλληψης και μεταφοράς
του «Άπο». Ομάδες εθνικιστών Τούρκων σχημάτισαν διαδηλώσεις φωνάζοντας
συνθήματα εναντίον των Κούρδων αυτονομιστών. Διαδήλωση στο κέντρο του
Ντιγιαρμπακίρ αποπειράθηκε να πραγματοποιήσει μικρή ομάδα Κούρδων, που
διαλύθηκε αμέσως από τις τουρκικές αστυνομικές δυνάμεις οι οποίες συνέλαβαν 20 άτομα.

Στις τουρκικές φυλακές όπου κρατούνται χιλιάδες Κούρδοι επικρατούσε αναταραχή.
Ήδη ένας Κούρδος στις φυλακές του Ντιγιαρμπακίρ υπέκυψε στα εγκαύματά του όταν
αυτοπυρπολήθηκε χθες σε ένδειξη διαμαρτυρίας για τη σύλληψη του Οτζαλάν, ενώ
ένας συγκρατούμενός του τραυματίστηκε σοβαρά, σε παρόμοιο απονενοημένο
εγχείρημα. Πολλοί άλλοι Κούρδοι κρατούμενοι άρχισαν απεργία πείνας.

Κατακλυσμό τηλεφωνημάτων δεχόταν χθες το γραφείο Τύπου της ελληνικής πρεσβείας
στην Άγκυρα, όπως μας είπε ο υπεύθυνός του κ. Νίκος Παπακωνσταντίνου.

Πρόβλημα για τους Δυτικούς θα είναι η παρουσία στρατιωτικού επιτρόπου, που
είναι υποχρεωτική στις συνθέσεις των τουρκικών δικαστηρίων.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16368N161</ED>
<ID>
ID:21356

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N16&aa=1</URL></REF>


Article

<CATEGORY>vin04</CATEGORY>

 <H5>Ίδρυσε το ΡΚΚ με συμφοιτητές του το 1978
</H5><H2></H2><H2>Από το 1920 τούς υπόσχονται...
</H2>
Η ΙΣΤΟΡΙΑ των Κούρδων, ενός λαού διεσπαρμένου ανάμεσα στην Τουρκία, το Ιράν,
το Ιράκ, την Αρμενία και τη Συρία, είναι γεμάτη με καταπατημένες υποσχέσεις,
συμφωνίες που δεν τηρήθηκαν και βίαιη καταστολή.

Υπολογίζονται σε 15 με 20 εκατομμύρια ψυχές, είναι στην πλειοψηφία τους
σουνίτες μουσουλμάνοι και μιλούν μια γλώσσα που μοιάζει με τα περσικά.
Πρωτοαναφέρθηκαν από τον Ξενοφώντα γύρω στα 400 π.Χ.

Υποταγμένοι

Στο μεγαλύτερο μέρος της ζωής τους, οι Κούρδοι ήταν ένας υποταγμένος λαός. Με
βάση τη Συνθήκη των Σεβρών, που υπεγράφη το 1920, επρόκειτο να αποκτήσουν την
ανεξαρτησία τους. Τρία χρόνια αργότερα, όμως, ο Κεμάλ Ατατούρκ κατήργησε τη
συμφωνία. 
Οι κουρδικές εξεγέρσεις κατά τις δεκαετίες του '20 και του '30 κατεστάλησαν
από τις τουρκικές δυνάμεις. Και έπρεπε να έλθει το 1984 για να ιδρυθεί το ΡΚΚ
και να πάρουν τα όπλα οι Κούρδοι υπό τον Αμπντουλάχ Οτζαλάν.

Η Τουρκία απαγορεύει την εκπαίδευση στην κουρδική γλώσσα, τη λειτουργία
κουρδικών ραδιοτηλεοπτικών σταθμών και την έκδοση κουρδικών εντύπων. Το 1991
ήρθη η απαγόρευση που τους είχε επιβληθεί να μιλούν τη γλώσσα τους δημοσίως.

Οι Κούρδοι δεν τα έχουν όμως καταφέρει καλύτερα και από την άλλη πλευρά των
συνόρων, στο Βόρειο Ιράκ, όπου οι εξεγέρσεις τους το 1919, το 1923 και το 1932
κατεστάλησαν με βίαιο τρόπο. Υπό την ηγεσία του Μουσταφά Μπαρζανί, οι Κούρδοι
του Ιράκ εξαπέλυσαν πόλεμο κατά της Βαγδάτης μετά τον Β' Παγκόσμιο Πόλεμο. Το
1970, η κυβέρνηση της Βαγδάτης αναγνώρισε την αυτοδιάθεση και τα πολιτιστικά
δικαιώματα των Κούρδων στις κουρδικές περιοχές. 
Στο Ιράν

Το 1974 ξέσπασε και πάλι ανοιχτός πόλεμος και η κυβερνητική επίθεση υποχρέωσε
130.000 Κούρδους να καταφύγουν στο Ιράν. 
Η εξέγερσή τους κατέρρευσε τον επόμενο χρόνο, όταν το Ιράν απέσυρε τη βοήθεια
που τους χορηγούσε ύστερα από παραχωρήσεις του Ιράκ στον υδάτινο δίαυλο Σατ αλ Αράμπ.

Η επανάσταση του 1979 επέτρεψε στους Κούρδους να εγκαθιδρύσουν ζώνες όπου τα
κυβερνητικά στρατεύματα δεν μπορούσαν να εισέλθουν. Η «ανταρσία» αυτή, όμως,
δεν διήρκεσε πολύ.

Το 1988

Το κουρδικό θέμα ήλθε ξανά στην επικαιρότητα τον Μάρτιο του 1988, όταν 5.000
Κούρδοι του Ιράκ σκοτώθηκαν σε επίθεση των ιρακινών στρατευμάτων με
δηλητηριώδη αέρια στην πόλη Χαλάμπζα. 
Το Βόρειο Ιράκ «γλίστρησε» από τον έλεγχο της Βαγδάτης μετά τον Πόλεμο στον
Κόλπο, το 1991, και μια αεροπορική δύναμη υπό αμερικανική ηγεσία που εδρεύει
στην Τουρκία προστατεύει τις κουρδικές περιοχές.

Δύο κουρδικές οργανώσεις, υπό την ηγεσία του Μπαρζανί και του Ταλαμπανί,
υπέγραψαν τον περασμένο μήνα συμφωνία υπό την αιγίδα της αμερικανικής
κυβέρνησης, η οποία απέχει πολύ από το όνειρο των Κούρδων για ένα ανεξάρτητο
κράτος ­ κάτι στο οποίο αντιδρούν έντονα όλες οι κυβερνήσεις της περιοχής.


Η ΑΓΚΥΡΑ αποκαλεί τον Αμπντουλάχ Οτζαλάν «αιματοβαμμένο φονιά» και την
οργάνωσή του «τρομοκρατική». Ο ηγέτης του αυτονομιστικού Εργατικού Κόμματος
του Κουρδιστάν (ΡΚΚ) είναι μισητός στους περισσότερους Τούρκους, παραμένει
όμως ένας χαρισματικός ηγέτης για τους Κούρδους οπαδούς του.

Ο Οτζαλάν είναι ο βασικός αρχιτέκτονας του ένοπλου κουρδικού εθνικισμού στην
Τουρκία και καταζητείται από την Άγκυρα εδώ και δύο δεκαετίες. Γνωστός και ως
«Άπο», γεννήθηκε σε μια φτωχή αγροτική οικογένεια στο χωριό Ομερλί της
Νοτιοανατολικής Τουρκίας, κοντά στα σύνορα με τη Συρία. Δραστηριοποιήθηκε
πολιτικά στο πανεπιστήμιο της Άγκυρας, όπου σπούδασε πολιτικές επιστήμες. Το
1978 ίδρυσε μαζί με μια ομάδα συμφοιτητών του το ΡΚΚ, μια οργάνωση βασισμένη
στον μαρξισμό-λενινισμό. Έκτοτε, το ΡΚΚ διεξάγει ένοπλο αγώνα για τη
δημιουργία ενός ανεξάρτητου κουρδικού κράτους στην ορεινή Νοτιοανατολική
Τουρκία, που να περιλάβει τους Κούρδους της Τουρκίας, της Συρίας, του Ιράν και
του Ιράκ. Τουλάχιστον 29.000 αντάρτες, άμαχοι και μέλη των τουρκικών δυνάμεων
ασφαλείας, έχουν σκοτωθεί σε σκληρές μάχες στην περιοχή. 
Ο Κούρδος ηγέτης διέφυγε από την Τουρκία πριν από το στρατιωτικό πραξικόπημα
του 1980 και από το 1981 ζει εξόριστος, κυρίως στη Δαμασκό ή στις υπό συριακό
έλεγχο πεδιάδες του Λιβάνου, όπου εγκαθίδρυσε το αρχηγείο του και ένα
στρατόπεδο εκπαίδευσης. Αλλά η σκληρή καταστολή που ασκούν οι Τούρκοι εις
βάρος των Κούρδων ανάγκασε σταδιακά τον Οτζαλάν να παραιτηθεί από το αίτημα
της ανεξαρτησίας και να δηλώσει ότι ο πόλεμος θα τελειώσει αν η Τουρκία
παραχωρήσει στους Κούρδους αυτονομία ή πολιτιστικά και γλωσσικά δικαιώματα.
Αλλά η τουρκική κυβέρνηση απέρριψε οποιεσδήποτε συνομιλίες, ακόμη κι αν το ΡΚΚ
κατέθετε τα όπλα του.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16368N162</ED>
<ID>
ID:21402

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N16&aa=2</URL></REF>


Article

<CATEGORY>vin04</CATEGORY>

 <H5>ΓΙΑ ΤΗΝ ΠΑΡΑΔΟΣΗ ΤΟΥ ΚΟΥΡΔΟΥ ΗΓΕΤΗ ΣΤΟΥΣ ΤΟΥΡΚΟΥΣ
</H5><H2></H2><H2>Οι ΗΠΑ «δείχνουν» Κένυα...
</H2>
Την έμμεση ανάμειξή τους στη σύλληψη του Αμπντουλάχ Οτζαλάν στην Κένυα
ομολόγησαν χθες οι Αμερικανοί, ενώ δηλώνουν ότι η παράδοση στους Τούρκους
έγινε από την κενυατική κυβέρνηση. Την ίδια στιγμή, το Ισραήλ διέψευσε το
γερμανικό πρακτορείο ειδήσεων DPA, το οποίο μετέδωσε πως ήταν αποφασιστική η
βοήθεια της Μοσάντ στις τουρκικές μυστικές υπηρεσίες.

Η ελληνική πρεσβεία στην Κένυα έμεινε χθες κλειστή, μετά την εξέλιξη στην
υπόθεση Οτζαλάν

Ο εκπρόσωπος του Στέιτ Ντιπάρτμεντ Τζέιμς Φόλεϊ δήλωσε ότι στη σύλληψη και
μεταφορά του κ. Οτζαλάν στην Τουρκία δεν υπήρξε άμεση ανάμειξη αμερικανικού
προσωπικού. Όταν όμως ρωτήθηκε για το εάν οι αμερικανικές υπηρεσίες
συνεργάστηκαν στο επίπεδο παροχής πληροφοριών για τον εντοπισμό και τη σύλληψη
του Κούρδου ηγέτη, είπε ότι η αμερικανική πλευρά όλους τους τελευταίους μήνες
βρισκόταν σε συχνή επικοινωνία και συνεννόηση με όλες τις ενδιαφερόμενες
κυβερνήσεις, συμπεριλαμβανομένων της Ελλάδας και της Τουρκίας, με στόχο την
προσαγωγή του κ. Οτζαλάν σε δίκη. Ο κ. Φόλεϊ δεν θέλησε να επεκταθεί σε
λεπτομέρειες, επικαλούμενος θέματα κρατικής ασφάλειας.

Στο ίδιο πλαίσιο, ο εκπρόσωπος του Λευκού Οίκου Τζο Λόκχαρντ μίλησε για μη
άμεση ανάμειξη της αμερικανικής πλευράς στη σύλληψη του Οτζαλάν. Ταυτόχρονα ο
κ. Λόκχαρντ τόνισε πως «σε ό,τι αφορά την παράδοση, αυτή έγινε από την
κενυατική στην τουρκική», ενώ για τις λεπτομέρειες, όπως είπε, παρέπεμψε στις
κυβερνήσεις αυτές. 
Πάντως και οι δύο Αμερικανοί αξιωματούχοι καταδίκασαν τις καταλήψεις ελληνικών
πρεσβειών και ζήτησαν οι ενέργειες αυτές να σταματήσουν αμέσως.

Τέλος, ο εκπρόσωπος του Στέιτ Ντιπάρτμεντ εξέφρασε την ελπίδα ότι ο Οτζαλάν θα
έχει μια δίκαιη δίκη, ενώ επανέλαβε πως είναι προς το συμφέρον της Άγκυρας μια
μακρόπνοη βιώσιμη λύση στο Κουρδικό.

Το Ισραήλ

Αποφασιστική ήταν η βοήθεια που παρέσχε η ισραηλινή Μοσάντ στις τουρκικές
μυστικές υπηρεσίες, προκειμένου να φτάσουν στα ίχνη του Αμπντουλάχ Οτζαλάν,
στην Κένυα.

Επικαλούμενο «κύκλους των δυτικών μυστικών υπηρεσιών», το γερμανικό πρακτορείο
DPA μετέδωσε ότι ο εντοπισμός του Κούρδου ηγέτη ήταν αποτέλεσμα συνεργασίας
των ισραηλινών και των τουρκικών μυστικών υπηρεσιών. Το Ισραήλ και η Τουρκία
έχουν ευρεία στρατιωτική συνεργασία, η οποία ενισχύθηκε με την υπογραφή
αμυντικής συμφωνίας, το 1996.

Πάντως το Ισραήλ διέψευσε χθες τις πληροφορίες για συμμετοχή της Μοσάντ στη
σύλληψη του Οτζαλάν. «Ύστερα από έρευνα σε βάθος, μπορώ να διαβεβαιώσω κατά
τον πιο επίσημο τρόπο ότι το Ισραήλ κατ' ουδέναν τρόπο αναμείχτηκε στη σύλληψη
του Οτζαλάν», δήλωσε χθες ο Νταβίντ Μπαρ-Ιλάν, σύμβουλος του Ισραηλινού
πρωθυπουργού Βενιαμίν Νετανιάχου.

«Κατοχή» ΗΠΑ

Η Κένυα πάντως από το περασμένο καλοκαίρι έχει γίνει άντρο των αμερικανικών υπηρεσιών.

Μετά την πολύνεκρη βομβιστική επίθεση στην αμερικανική πρεσβεία στο Ναϊρόμπι,
τον περασμένο Αύγουστο, η οποία είχε αποδοθεί στον Σαουδάραβα Μπιν Λάντεν,
Αμερικανοί πεζοναύτες και πράκτορες του FBI και της CIA έχουν κάνει «κατοχή»
στην Κένυα.

Από τον περασμένο Αύγουστο, η Κένυα αμερικανοκρατείται, αφού παραμένουν εκεί
«λαγωνικά» του FBI, με ειδίκευση στην εξιχνίαση τρομοκρατικών ενεργειών, που
εστάλησαν με απόφαση του προέδρου Κλίντον, λίγο μετά την έκρηξη στην πρεσβεία
της Κένυας, η οποία κόστισε τη ζωή 78 ανθρώπων. Έκτοτε οι Αμερικανοί πράκτορες
συνεργάζονται στενά με τις τοπικές αρχές, με κύριο στόχο τούς κύκλους των
ισλαμιστών. Τους Αμερικανούς πράκτορες συνεπικουρούν και στελέχη των γαλλικών
και ισραηλινών μυστικών υπηρεσιών.

Ένταση δράσης

Η Ένωση των Κούρδων Διανοουμένων, που εδρεύει στη Σαουδική Αραβία, υποσχέθηκε
χθες το βράδυ να εντείνει τις επιθέσεις εναντίον στόχων στην Τουρκία.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16368N171</ED>
<ID>
ID:21357

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N17&aa=1</URL></REF>


Article

<CATEGORY>vin04</CATEGORY>

 <H2></H2><H2>Οι Κούρδοι επιρρίπτουν ευθύνες στις ΗΠΑ για τις κλειστές δυτικές πόρτες
</H2>
Πολλοί στην κουρδική Ανατολία επιρρίπτουν στις ΗΠΑ την ευθύνη που ο Οτζαλάν
δεν μπόρεσε να βρει καταφύγιο στη Δύση. Οι Ηνωμένες Πολιτείες παρέμεναν πάντα
ένας ένθερμος υποστηρικτής του τουρκικού αιτήματος να μη δεχθεί καμία χώρα στο
έδαφός της έναν άνθρωπο που και η αμερικανική και η τουρκική κυβέρνηση θεωρούν τρομοκράτη.

Αυτό που εξοργίζει περισσότερο τους Κούρδους, είναι η ανοιχτή υποστήριξη της
Ουάσιγκτον προς κουρδικές οργανώσεις στο Βόρειο Ιράκ που αντιτίθενται στον
Σαντάμ και που ταυτόχρονα πολεμούν στο πλευρό των τουρκικών δυνάμεων κατά του ΡΚΚ.

Αμερικανοί αξιωματούχοι λένε ότι όσο το ΡΚΚ εξακολουθεί να ενθαρρύνει την
τρομοκρατία δεν πρόκειται να υπάρξει μεταστροφή της αμερικανικής στάσης. «Ο
Οτζαλάν πρέπει να δικαστεί και να τιμωρηθεί», δήλωσε Αμερικανός αξιωματούχος
στο Ντιγιαρμπακίρ.

Όμως, η σκληρή στάση του τουρκικού στρατού, με την καταστροφή 3.000 κουρδικών
χωριών και την απομάκρυνση 2 εκατομμυρίων Κούρδων από τις νοτιανατολικές
περιοχές της χώρας, ενισχύει την υποστήριξη προς τους Κούρδους αντάρτες και
εντείνει τη δυσαρέσκεια προς το τουρκικό κράτος.

Πάντως, οι περισσότεροι Κούρδοι στο Ντιγιαρμπακίρ θα προτιμούσαν να δουν το
κουρδικό ζήτημα να λύνεται με ειρηνικά μέσα. «Αν το τουρκικό κράτος επέτρεπε
σε οργανώσεις που δεν προσφεύγουν στη βία να υπερασπιστούν τα κουρδικά
δικαιώματα, κανείς δεν θα υποστήριζε το ΡΚΚ», λέει ο Σεζγκίν Τανρίκουλου,
υπερασπιστής των ανθρωπίνων δικαιωμάτων. «Αυτό που θέλουν όλοι εδώ είναι πρώτα
να βρουν μια δουλειά και ύστερα να αναγνωριστεί η εθνική ταυτότητα και η
γλώσσα τους».

Οι ελπίδες για επίλυση του προβλήματος έσβησαν τον περασμένο μήνα, όταν η
Εισαγγελία της Τουρκίας ζήτησε να απαγορευτεί η λειτουργία του Λαϊκού
Δημοκρατικού Κόμματος (HADEP), με την κατηγορία ότι δρα ως «μετωπική οργάνωση»
του ΡΚΚ. Τρεις μήνες πριν από τις γενικές εκλογές, η κίνηση αυτή αποδόθηκε σε
πολιτικές σκοπιμότητες. Μπορεί το HADEP να μην είχε ελπίδες να ξεπεράσει το
όριο του 10%, αλλά αναμενόταν να αποσπάσει εκατοντάδες δήμους στις δημοτικές
εκλογές, που θα διεξαχθούν ταυτόχρονα με τις βουλευτικές εκλογές, στις 18 Απριλίου.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16368N172</ED>
<ID>
ID:21403

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N17&aa=2</URL></REF>


Article

<CATEGORY>vin04</CATEGORY>

 <H2></H2><H2>Λανγκ: Παράνομη η σύλληψη ­ Ντίνι: Όχι σε θάνατο
</H2>
Ο πρόεδρος της Επιτροπής Εξωτερικών Υποθέσεων της γαλλικής Εθνοσυνέλευσης Τζακ
Λανγκ δήλωσε χτες ότι «η παράνομη σύλληψη» του Κούρδου ηγέτη Αμπντουλάχ
Οτζαλάν «θα συμβάλει δυστυχώς στην επιδείνωση της κατάστασης των Κούρδων της
Τουρκίας και θα θέσει σε κίνδυνο τις πιθανότητες ενός διαλόγου για ειρήνη».
«Το ωμό πείσμα των τουρκικών αρχών να αγνοούν την πολιτιστική και ανθρώπινη
κουρδική πραγματικότητα αποτελεί αιτία εξέγερσης», προσθέτει σε ανακοίνωσή του
ο σοσιαλιστής πρώην υπουργός Πολιτισμού.

Η Γερμανία

Ο υπουργός Εσωτερικών της Γερμανίας Ότο Σίλι δήλωσε ότι φοβάται πως θα
συνεχιστούν τα επεισόδια βίας από το Εργατικό Κόμμα του Κουρδιστάν (ΡΚΚ) στη
Γερμανία μετά τη σύλληψη του Κούρδου ηγέτη. Όπως διευκρίνισε στους
δημοσιογράφους, οι κενυατικές αρχές ασφαλείας ήταν αυτές που συνέλαβαν τον
Αμπντουλάχ Οτζαλάν στο Ναϊρόμπι.

«Υπάρχουν δύο στοιχεία από την πληροφόρηση που έχουμε, το πρώτο είναι ότι ο
Οτζαλάν βρισκόταν στην ελληνική πρεσβεία και το δεύτερο ότι συνελήφθη από τις
κενυατικές αρχές ασφαλείας», είπε ο Σίλι, τονίζοντας ότι δεν έχει αποδείξεις
εάν η σύλληψη έγινε στην ελληνική πρεσβεία.

Η Ιταλία

Η Ιταλία κάλεσε χθες την Τουρκία να οργανώσει μια έντιμη δίκη για τον Κούρδο
ηγέτη Αμπντουλάχ Οτζαλάν και όποιο κι αν είναι το αποτέλεσμά της, να μην τον
καταδικάσει σε θάνατο.

Ο Ιταλός υπουργός Εξωτερικών Λαμπέρτο Ντίνι υπενθύμισε επίσης στην Τουρκία ότι
συμπεριφερόμενη με βάση τους ευρωπαϊκούς κανόνες όσον αφορά τα θεμελιώδη
ανθρώπινα δικαιώματα, θα μπορέσει να προωθήσει αποτελεσματικότερα τις
φιλοδοξίες της για την ένταξή της στην Ευρωπαϊκή Ένωση. Υπενθύμισε ότι μετά τη
σύλληψή του στη Ρώμη τον Νοέμβριο η ιταλική κυβέρνηση είχε αρνηθεί να τον
παραδώσει στην Τουρκία γιατί το ιταλικό Σύνταγμα απαγορεύει την έκδοση υπόπτου
σε χώρες όπου κινδυνεύει να καταδικασθεί σε θάνατο.

Για τους ομήρους

Την άμεση απελευθέρωση όλων των ομήρων ζητούν από τους Κούρδους ο πρόεδρος της
Κοινοβουλευτικής Συνέλευσης του Συμβουλίου της Ευρώπης λόρδος Ράσελ-Τζόνστον
και ο γενικός γραμματέας Χανς Κρίστιαν Κρούγκερ. 
Παράλληλα οι δύο αξιωματούχοι καλούν τις τουρκικές αρχές να αποσαφηνίσουν κάτω
από ποιες συνθήκες ο Οτζαλάν συνελήφθη και οδηγήθηκε στην Τουρκία και να
εγγυηθούν ότι θα οδηγηθεί στη Δικαιοσύνη όπως ορίζουν οι συμβάσεις.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N17</CAT>
<ED>
Κωδικός άρθρου: A16368N173</ED>
<ID>
ID:21438

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N17&aa=3</URL></REF>


Article

<CATEGORY>vin04</CATEGORY>

 <H5>Ο ΔΙΚΗΓΟΡΟΣ ΤΟΥ ΚΟΥΡΔΟΥ ΗΓΕΤΗ ΑΠΟΚΑΛΥΠΤΕΙ ΣΚΗΝΕΣ ΤΩΝ ΤΕΛΕΥΤΑΙΩΝ ΩΡΩΝ
</H5><H2></H2><H2>Οι τέσσερις όροι του «Άπο»
</H2>
Τέσσερις όρους έθεσε ο Αμπντουλάχ Οτζαλάν στην ελληνική κυβέρνηση,
απορρίπτοντας παράλληλα τα σχέδια που κατέστρωναν το υπουργείο Εξωτερικών και
οι ελληνικές μυστικές υπηρεσίες για τη διαφυγή του από την κατοικία του Έλληνα
πρέσβη στην Κένυα.

Η εξουσιοδότηση. Ο Έλληνας δικηγόρος του Α. Οτζαλάν εξουσιοδοτείται να
χειριστεί τη χορήγηση πολιτικού ασύλου

Το αδιέξοδο στη συνεννόηση των δύο πλευρών ολοκληρώθηκε το περασμένο Σάββατο,
με την Ντιλάν, τη γραμματέα του Κούρδου ηγέτη, να απειλεί με περίστροφο ότι θα
αυτοκτονήσει μέσα στην πρεσβευτική κατοικία!

Τις κρίσιμες ώρες του Σαββάτου, με τον πυρετό των διαβουλεύσεων να έχει φτάσει
στο αποκορύφωμα, ο 33χρονος δικηγόρος Φαΐλος (Γαρουφαήλ) Κρανιδιώτης βρέθηκε
στην Κένυα και στην πρεσβευτική κατοικία στο Ναϊρόμπι. Με αποστολή προκειμένου
να λάβει έγγραφη εξουσιοδότηση από τον Οτζαλάν, ώστε να χειριστεί τα νομικά
ζητήματα για το αίτημα χορήγησης ασύλου που είχε υποβάλει ο Κούρδος ηγέτης
στην ελληνική κυβέρνηση από τις 5 Φεβρουαρίου.

Ο κ. Κρανιδιώτης υποστηρίζει, με δηλώσεις του στα «ΝΕΑ», ότι το ελληνικό
υπουργείο Εξωτερικών «είχε δώσει στον Οτζαλάν τελεσίγραφο να αποχωρήσει από
την πρεσβευτική κατοικία την (περασμένη) Κυριακή, διαφορετικά άνδρες της ΕΥΠ
θα εκκένωναν το κτίριο, αν χρειαζόταν και βιαίως...».

Το σχέδιο διαφυγής

Σε αυτό το σημείο η κατάσταση άρχισε να οδηγείται σε αδιέξοδο. «Ο πρόεδρος
Οτζαλάν μού ανέφερε ότι είχε ρητές εγγυήσεις από την ελληνική κυβέρνηση για
την ασφάλειά του, αλλά δεν θεωρούσε ότι τα σχέδια διαφυγής ήταν ασφαλή...»,
υποστηρίζει ο Έλληνας δικηγόρος. «Η ελληνική πλευρά επέμενε ότι πρέπει να
εγκαταλείψει την κατοικία του πρέσβη, γιατί η διαμονή του εκεί ήταν πλέον
γνωστή σε άλλες μυστικές υπηρεσίες και υπήρχε κίνδυνος για την ασφάλειά του.
Και το σχέδιο που του παρουσίασαν, προέβλεπε τη μεταφορά του σε αγροικία στην
Κένυα ή στην μοναδική ορθόδοξη εκκλησία της χώρας για λίγες ημέρες. Για να
μεταφερθεί από εκεί οδικώς και με ελληνική συνοδεία ασφαλείας, σε κάποια
γειτονική χώρα από την οποία θα μπορούσε να διαφύγει αεροπορικώς σε όποια χώρα
θα είχε δεχθεί να του χορηγήσει άσυλο...».

Όλα όμως έπρεπε να γίνουν έως την Κυριακή (σ.σ.: τελικά ο Οτζαλάν παρέμεινε
ακόμη 24 ώρες στην πρεσβευτική κατοικία) και το ελληνικό «τελεσίγραφο» οδήγησε
σε στιγμές έντασης στο σπίτι του πρέσβη. «Ο πρόεδρος ­ λέει ο κ. Κρανιδιώτης ­
έδειχνε φοβερή αυτοκυριαρχία και ψυχραιμία που με εντυπωσίασε, αλλά τα μέλη
της συνοδείας του, τρεις γυναίκες και ένας συνεργάτης του, ήταν έξαλλοι και
απελπισμένοι. Η γραμματέας του, η Ντιλάν, έβγαλε ένα περίστροφο από την τσάντα
της, το έφερε στο λαιμό και απείλησε να αυτοκτονήσει... Στην ελληνική πλευρά η
ύπαρξη του όπλου προκάλεσε έκπληξη και υπήρξαν έντονες αντιδράσεις. Ο
πρόεδρος, τελικά, απέρριψε το σχέδιο διαφυγής, θεωρώντας ότι από τη στιγμή που
έπρεπε να φύγει από το σπίτι του πρέσβη για λόγους ασφαλείας, η ασφάλειά του
δεν εξασφαλιζόταν με την οδική μεταφορά σε γειτονική χώρα...».

Έθεσε μάλιστα τέσσερα αιτήματα, μερικά από οποία είχαν τεθεί και τις
προηγούμενες ημέρες. Όπως αναφέρει στα «ΝΕΑ» ο 33χρονος δικηγόρος, ο Κούρδος
ηγέτης ζήτησε από τη χώρα μας:

1 «Να εξεταστεί το αίτημά του για χορήγηση ασύλου και αν απορριφθεί
αυτό να γίνει εγγράφως και με νόμιμο τρόπο».

2 «Εάν απορριφθεί το αίτημα, τότε να απελαθεί από την Κένυα σε τρίτη
χώρα, με ελληνικές εγγυήσεις για την ασφάλειά του».

3 «Να του εξασφαλίσει η Ελλάδα διπλωματικό διαβατήριο». Και

4 «Να υπάρχει συνοδεία ανώτερου Έλληνα αξιωματούχου κατά τη διαφυγή
του από την Κένυα, ο οποίος να μπορεί να εγγυηθεί την ασφάλειά του».

Σύμφωνα με τον κ. Κρανιδιώτη, το αίτημα ασύλου που υπέβαλε ο Οτζαλάν στις 5/2
στον Έλληνα πρέσβη Γ. Κωστούλα, χαρακτηρίστηκε «αθλιότητα» από την πλευρά του
υπουργείου Εξωτερικών και απορρίφθηκε προφορικώς, «γιατί έπρεπε να υποβληθεί
σε ελληνικό έδαφος και η πρεσβευτική κατοικία δεν θεωρείται, τυπικώς, ελληνικό έδαφος...».

Σε θρίλερ, εξάλλου, εξελίχθηκε η αποχώρηση του δικηγόρου από το Ναϊρόμπι το
βράδυ του περασμένου Σαββάτου. Όπως λέει, Κενυάτες πράκτορες τον σταμάτησαν
στο αεροδρόμιο, τον ανέκριναν και του κατάσχεσαν προσωπικά έγγραφα, την
εξουσιοδότηση του Οτζαλάν, δύο κασέτες με ομιλίες του προς τους Κούρδους και
μία επιστολή που θα μετέφερε σε συνεργάτη του. «Τελικά μού επέστρεψαν
αντίγραφο της εξουσιοδότησης, ενώ γνώριζαν κάθε κίνησή μου στο Ναϊρόμπι. Ήταν
σίγουρα ντόπιοι και δεν ήταν απειλητικοί...». Στην Αθήνα επέστρεψε το απόγευμα
της Κυριακής, μέσω Βρυξελλών, ακολουθώντας αντίστροφα την πορεία του «μυστικού
ταξιδιού» που είχε ξεκινήσει το απόγευμα της Πέμπτης.

Πώς βρέθηκε στο Ναϊρόμπι ο 33χρονος δικηγόρος; Ο ίδιος λέει ότι «η Ροσερίν, η
γραμματέας που ακολούθησε τον πρόεδρο από την Μόσχα στη Ρώμη, του ζήτησε την
προηγούμενη Κυριακή να πάει στις Βρυξέλλες, όπου σύνδεσμος του ΕΑΜ Κουρδιστάν
θα τον ενημέρωνε για την συνέχεια του ταξιδιού». Το ταξίδι έγινε τελικά την
Πέμπτη. «Όταν έμαθα ότι ο Οτζαλάν ήταν στην ελληνική πρεσβεία στο Ναϊρόμπι και
πήγαινα εκεί, έπεσα από τα σύννεφα...», λέει. Αργά το απόγευμα της Κυριακής,
με τον ποινικολόγο Αλ. Λυκουρέζο συνάντησε τον διοικητή της ΕΥΠ κ. Σταυρακάκη
σε κεντρικό ξενοδοχείο, όπου και ανέφερε όσα προηγήθηκαν, ενώ προειδοποίησε
για τις οξύτατες αντιδράσεις των Κούρδων, χωρίς όμως ουσιαστικό αποτέλεσμα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16368N181</ED>
<ID>
ID:21358

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N18&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Οι έξι όψεις μιας ιλαροτραγωδίας
</H2>
<AUTHOR>ΓΙΑΝΝΗΣ ΚΑΨΗΣ</AUTHOR>

Εμείς ευχαριστούμε τους Αμερικανούς (για τα Ίμια), οι Αμερικανοί ευχαριστούν
τους Τούρκους (για το Ίντσιρλικ), οι Τούρκοι ευχαριστούν την Ελλάδα (για τον
Οτζαλάν). Είμαστε ­ όπως θα έλεγε και ο Ντίνος Ηλιόπουλος ­ μια...
ευχαριστημένη οικογένεια. Αυτά αν είχαμε μια κωμωδία. Αλλά έχουμε μια
ιλαροτραγωδία που, εντός των προσεχών ωρών, θα χάσει το στοιχείο της
ιλαρότητος και θα παραμείνει μια σκέτη, αποκρουστική, ευτελιστική τραγωδία.
Και ίσως αιματηρή τραγωδία.

Τα τραγικά στοιχεία:

1 Στρέψαμε ­ μέσα σε λίγες ώρες ­ ένα φιλικό λαό (τον κουρδικό) και
ένα καταλυτικό όπλο πίεσης προς την Άγκυρα (την κουρδική εξέγερση) εναντίον
της χώρας μας και των συμφερόντων της. Αιφνιδίως γινήκαμε ο υπ' αρ. 2 εχθρός
(μετά την Τουρκία) του κουρδικού κινήματος.

2 Διαλύσαμε κάθε ίχνος αξιοπιστίας μας, και συνεπώς κάθε δυνατότητα
παρέμβασης στις βαλκανικές υποθέσεις, αλλά και στην διαμόρφωση κοινής
ευρωπαϊκής πολιτικής, από την στιγμή που διαχειρισθήκαμε το ζήτημα Οτζαλάν όχι
με όρους διεθνούς πολιτικής, αλλά με χαρακτηριστικά συνωμοσιών και σκοτεινών
διευθετήσεων των μυστικών υπηρεσιών.

3 Τινάξαμε στον αέρα την πλεονεκτική θέση μας στα πολιτικά δρώμενα της
Μ. Ανατολής ­ μια θέση που αποκτήθηκε με προσπάθειες και θυσίες ετών ­ από την
στιγμή που γίναμε μέρος του κουρδικού προβλήματος.

Τα στοιχεία της ιλαρότητος (φιάσκου) είναι:

1Περίπου 12 ώρες πριν από την σύλληψη του Οτζαλάν άλλαξε η
«ανθρωπιστική» μας στάση απέναντι στους Κούρδους της Κουμουνδούρου και τους
μαντρώσαμε δίκην... υπηκόων εχθρικής Δύναμης. Κάποιος κάτι ήξερε;

2 Την ίδια στιγμή δεν λάβαμε μέτρα ασφαλείας
για τις πρεσβείες μας, και ιδιαίτερα εκείνες που ήσαν περισσότερο
εκτεθειμένες. Γιατί; Οι διπλωμάτες μας είναι αναλώσιμοι;

3 Υποτίθεται ότι οι Αρχές της Κένυας έδωσαν
εγγυήσεις στον πρεσβευτή μας για την ασφαλή μεταφορά του Οτζαλάν στο
αεροδρόμιο. Θα αντιδράσουμε στον διπλωματικό αυτόν ευτελισμό μας; Ή μήπως...
τραβάτε με κι ας κλαίω;

Η αγανάκτηση στην Ελλάδα ­ απότοκη ενός συναισθήματος ταπείνωσης και
ευτελισμού ­ είναι αντιστρόφως ανάλογη με τον ενθουσιασμό των Τούρκων και του
περιβόητου Ετζεβίτ. Κι όμως... ενώ η πικρή γεύση της ταπείνωσης δεν θα
διαλυθεί γρήγορα, ο ενθουσιασμός των Τούρκων όχι μόνον αδικαιολόγητος είναι,
αλλά και γρήγορα θα δώσει την θέση του στην απογοήτευση και την αγωνία. Ο
Οτζαλάν έχει ήδη κερδίσει τον πόλεμο, προσφέροντας στους Κούρδους την εθνική
τους αυτοσυνείδηση. Και με την σύλληψή του μπήκε στο ίδιο μονοπάτι που
ακολούθησαν κι άλλοι «τρομοκράτες» ­ ο Μακάριος, ο Ουόμο Κενυάτα, ο Μαντέλα...
­ αυτοί που οδήγησαν τους λαούς τους στην εθνική ανεξαρτησία.

Ασφαλώς δεν είμαστε στην αρχή του τέλους, αλλά σίγουρα στο τέλος της αρχής,
της δεύτερης και τελικής φάσης κατάλυσης της Οθωμανικής Αυτοκρατορίας.

Ο Γ. Καψής είναι βουλευτής του ΠΑΣΟΚ και πρώην αναπληρωτής υπουργός Εξωτερικών.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N18</CAT>
<ED>
Κωδικός άρθρου: A16368N182</ED>
<ID>
ID:21410

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N18&aa=2</URL></REF>


Article

<CATEGORY>vin04</CATEGORY>

 <H5>Ο ΑΡΧΙΠΛΟΙΑΡΧΟΣ Ε.Α. ΑΝΤ. ΝΑΞΑΚΗΣ ΠΕΡΙΓΡΑΦΕΙ ΠΩΣ ΦΙΛΟΞΕΝΗΣΕ ΤΟΝ ΟΤΖΑΛΑΝ
</H5><H5>«Ήταν σαν να έβλεπα τον Βελουχιώτη»
</H5><H2></H2><H2>Πώς ήρθε στην Ελλάδα
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

«Μπορείτε να το φανταστείτε; Ήμασταν στο σπίτι μου το Σάββατο το απόγευμα
της 30 Γενάρη, εγώ προσωπικά μίλησα με τον Πάγκαλο για να συνεννοηθούμε ως
προς το τι θα γίνει κι εκεί που περιμέναμε να έρθει εκπρόσωπος του υπουργείου
Εξωτερικών ήρθε ο αρχηγός της ΕΥΠ, ο Σταυρακάκης, μαζί με συνεργάτες του.
Ζήτησαν πιεστικά από τον Οτζαλάν να βρει πού θα πάει. Και ο Οτζαλάν με τη
Ροζερίν δεν πίστευαν αυτό που γινόταν».

Αντώνης Ναξάκης. «Τον φέραμε μυστικά από το Μινσκ στη Νέα Μάκρη γιατί μας
υποσχέθηκαν ότι θα βρεθεί λύση»

Ο αρχιπλοίαρχος εν αποστρατεία Αντώνης Ναξάκης γνωρίζει προσωπικά τον
Αμπντουλάχ Οτζαλάν από το 1988 και είναι ένας από τους ανθρώπους που, όχι
απλώς συνομιλούσαν, αλλά γνώριζαν επακριβώς όλες τις κινήσεις Οτζαλάν τους
τελευταίους μήνες στην Ευρώπη. Ο Αντώνης Ναξάκης ήταν αυτός που πέταξε με το
ιδιωτικό λίαρ τζετ για να μεταφέρουν τον Οτζαλάν στην Ελλάδα από τη Ρωσία
«επειδή εκεί κινδύνευε να τον ξεπουλήσει η ρωσική μαφία στους Τούρκους», ήταν
αυτός που σκέφθηκε τη λύση για το σπίτι της Βούλας Δαμιανάκου προκειμένου να
καλυφθούν τα ίχνη ακόμα και από τις ελληνικές μυστικές υπηρεσίες, ο
άνθρωπος-κλειδί, αυτός που από χθες, μετά την τροπή που πήραν τα γεγονότα,
«θεωρεί τον εαυτό του ένοχο για προδοσία, αφού από το σπίτι του έφυγαν οι
άνδρες της ΕΥΠ με τον Οτζαλάν, ενώ εκείνος πίστευε πως αυτό γινόταν για την
ασφάλειά του».

Αγωνία

Το σπίτι της οικογένειας Ναξάκη βρίσκεται σε μια ειδυλλιακή τοποθεσία στον Νέο
Βουτζά Ραφήνας. Όμως όταν έφθασε εκεί ο Οτζαλάν το βράδυ του Σαββάτου στις 30
Ιανουαρίου κανείς δεν πρόσεχε τη θέα. «Κι ενώ περιμέναμε άλλους, ήρθαν από την
ΕΥΠ. Και ο Οτζαλάν με τη Ροζερίν κλείστηκαν από τις 8 το βράδυ μέχρι τα
ξημερώματα στην κουζίνα με το τηλέφωνο, ψάχνοντας απεγνωσμένα να βρουν πού θα
μπορούσε να πάει. Και τελικά έφυγαν. 
Ο Οτζαλάν πέταξε μέχρι Ολλανδία, αλλά εκεί δεν τον άφησαν να προσγειωθεί.
Αναγκαστικά κατευθύνθηκε στη Ρωσία και οι Ρώσοι ρώτησαν "από πού έρχεσαι;",
είπε από "Ελλάδα" και του είπαν να ξαναγυρίσει στην Ελλάδα. Μάλιστα, του
υπέδειξαν να προσγειωθεί στη Σόφια για ανεφοδιασμό, κάτι που δεν έγινε για
λόγους ασφαλείας».

Επαφές

Ο Αντώνης Ναξάκης επισκέφθηκε δύο φορές τον Οτζαλάν όσο αυτός βρισκόταν υπό
την προστασία των ιταλικών αρχών. Τον είχε επισκεφθεί το 1988 στην Κοιλάδα
Μπεκάα, το περασμένο καλοκαίρι και στη Συρία, τον είχε συναντήσει στην Αθήνα
στις 9 Οκτωβρίου, πριν από την Ιταλία, τον είδε στη Ρωσία «σε θερμοκρασία
μείον 17 βαθμούς, μαζί με τον Μαχίρ, τον εκεί υπεύθυνο του ERNK», γνώριζε για
την Κένυα, «για τις πιέσεις και την εντολή από την πρώτη στιγμή να φύγει από
εκεί». Ο αρχιπλοίαρχος υποστηρίζει ότι «αυτή ήταν η στάση της κυβέρνησης από
την πρώτη στιγμή, όταν εκείνο το βράδυ στο σπίτι μου του έλεγαν να τον αφήσουν
κοντά στις ακτές της Λιβύης, λες και είναι κανένα κιβώτιο με εμπόρευμα». Σε
ό,τι αφορά τους χειρισμούς του υπουργού Εξωτερικών, όμως, «με τον οποίο μας
συνέδεε φιλία δεκαετίας και υπήρχε σχέση αμοιβαίας εμπιστοσύνης, ενώ στην αρχή
έκανε προσπάθειες για εξεύρεση λύσης, και οι κινήσεις ήταν ρεαλιστικές, από
εκείνο το βράδυ που έστειλε σπίτι μου τον αρχηγό της ΕΥΠ όλα άλλαξαν» λέει ο
Αντώνης Ναξάκης.

Χωρίς έλεγχο

«Είχαμε προσγειωθεί στο Ανατολικό Αεροδρόμιο, ο Οτζαλάν πέρασε από το VIP
χωρίς έλεγχο διαβατηρίων και αλλάξαμε δύο αυτοκίνητα για να τους μπερδέψουμε.
Έτσι φθάσαμε Νέα Μάκρη. Μετά τα ξέρετε. Ολλανδία, και ξανά Ελλάδα μέσω Μινσκ.
Περιπλάνηση σε διάφορα ρωσικά αεροδρόμια, ανεφοδιασμός στην Κέρκυρα και μετά
Κένυα. Δεκατέσσερις ημέρες έμεινε στο σπίτι του Έλληνα πρέσβη εκεί. Και πριν
από τρεις ημέρες έστειλαν τέσσερις Έλληνες ειδικής μονάδας της Αστυνομίας κάτω
στην Κένυα (σ.σ. πληροφορία η οποία δεν επιβεβαιώνεται από την Ελληνική
Αστυνομία), για να τον βγάλουν με το ζόρι έξω. Οι τουρκικές μυστικές υπηρεσίες
είχαν μάθει μέσω των Γερμανών, κι αυτοί μέσω των Ελλήνων, πού βρίσκεται και οι
πιέσεις για να εγκαταλείψει την ελληνική πρεσβεία εντείνονταν. Θα τον είχαν
ήδη συλλάβει οι Κενυάτες αν η Ντιλάν, μία από τις τρεις γυναίκες -
σωματοφύλακες που είχε μαζί του, δεν απειλούσε να αυτοκτονήσει».

Η τύχη της Ντιλάν, της Νουλάν, της Νασά και του Ιμπραήμ αγνοείται από τη
στιγμή της φυγάδευσης του Οτζαλάν. «Όταν τον έβγαλαν έξω ήταν μόνος του, γιατί
οι τρεις γυναίκες, απ' όσο γνωρίζω, έχουν αντιστοίχως βελγικό, γερμανικό και
ολλανδικό διαβατήριο».

Βούλα Δαμιανάκου. «Ξέρω τι σημαίνει να είσαι κυνηγημένος, κι αν θέλετε ως
μέλος του ΚΚΕ, κι επειδή έχουμε περάσει τόσα βάσανα στην ζωή μας, είχαμε πάντα
μια ευαισθησία σ' αυτά τα θέματα»

Παρασκευή 29 Ιανουαρίου. Λίγο μετά τις επτά το απόγευμα χτυπάει η πόρτα της κ.
Βούλας Δαμιανάκου στη Νέα Μάκρη. «Άνοιξα και έμεινα άφωνη. Μπροστά μου ήταν ο
Αμπντουλάχ Οτζαλάν! Ήταν σαν να έβλεπα τον Βελουχιώτη».

Εκείνο το βράδυ, το σπίτι της συντρόφου του Βασίλη Ρώτα έγινε κατάλυμα και
καταφύγιο για τον κυνηγημένο ηγέτη των Κούρδων. Με ένα ιδιωτικό λίαρ τζετ,
ιδιοκτησίας Έλληνα επιχειρηματία, ο Οτζαλάν είχε προσγειωθεί λίγες ώρες
νωρίτερα στο ανατολικό αεροδρόμιο και ύστερα από ιδιαίτερα προσεκτικές
κινήσεις ο Κούρδος ηγέτης μεταφέρθηκε στο σπίτι της Νέας Μάκρης. 
Ήταν οι ημέρες που όλοι οι τίτλοι και οι επίσημες ανακοινώσεις της ελληνικής
κυβέρνησης μιλούσαν για το «ιπτάμενο θρίλερ» Οτζαλάν. Τότε που άνδρες μυστικών
υπηρεσιών διάφορων χωρών παρακολουθούσαν τα σπίτια ανθρώπων, όπως ο βουλευτής
Κώστας Μπαντουβάς, οι οποίοι είχαν απευθείας επικοινωνία με τον Κούρδο ηγέτη.

Το σοκ της εμφάνισης του Αμπντουλάχ Οτζαλάν μπροστά στην πόρτα της γρήγορα
έδωσε τη θέση του σε άλλα συναισθήματα για τη συγγραφέα. «Ξαφνιάστηκα, αλλά
συγκινήθηκα παρά πολύ. Ξαφνιάστηκα, αλλά άνοιξα το σπίτι μου στον Οτζαλάν».

Μαζί του ήταν η Ροζερίν, ο Αντώνης Ναξάκης, ο οποίος είχε και την ιδέα της
φιλοξενίας του Οτζαλάν στο σπίτι της Βούλας Δαμιανάκου, «επειδή κανείς δεν θα
μπορούσε να την σκεφτεί και να ψάξει εκεί». Λίγο αργότερα ήρθαν και δύο
Κούρδοι, ο Πύρρος και ο Ασάτ, «που δεν έκλεισαν μάτι όλο το βράδυ γιατί
πρόσεχαν τον πρόεδρο».

Έμεινε στο σπίτι της Νέας Μάκρης μέχρι το απόγευμα της επομένης. «Φαινόταν
καταβεβλημένος από την κούραση, αλλά ένιωθε πως ήταν ανάμεσα σε φίλους, σε μια
χώρα φιλική, που είχε εμπιστοσύνη. Πίστευε ότι όλα ήταν σε καλό δρόμο, προς
επίλυση. Όταν άκουσα το πρωί αυτό που έγινε, μου φάνηκε απίστευτο».

Το δείπνο έγινε σε ευχάριστη ατμόσφαιρα. Για τη Βούλα Δαμιανάκου και την κόρη
της, την ζωγράφο Ελένη Βασιλοπούλου, το βράδυ της 29ης Ιανουαρίου δεν θα
σβήσει ποτέ από τη μνήμη. «Ο Οτζαλάν αγαπάει πολύ την Ελλάδα. Μιλούσαμε για
τον Αχιλλέα, τον Αισχύλο, για τον Μέγα Αλέξανδρο, αλλά και για Σαίξπηρ, για το
πλάσμα του σκότους, τον Καλιμπάν από την "Τρικυμία". Μιλήσαμε και για την
ελληνική κυβέρνηση. Του είπα, αν ήταν ο Ανδρέας Παπανδρέου δεν θα φτάναμε σε
αυτό το σημείο».

Ο Οτζαλάν ξύπνησε την άλλη μέρα λίγο πριν από τις 12 το μεσημέρι. Ήταν
κατάκοπος. «Ετοιμάσαμε φαγητό, και το απόγευμα ήρθαν και τον πήραν. Μου έταξε
όμως να μου στείλει μια φωτογραφία του για να ζωγραφίσει το πορτραίτο του η Ελένη».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N19</CAT>
<ED>
Κωδικός άρθρου: A16368N191</ED>
<ID>
ID:21359

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N19&aa=1</URL></REF>


Article

<CATEGORY>vin04</CATEGORY>

 <H5>ΜΕΤΑ 38 ΩΡΕΣ ΤΑΛΑΙΠΩΡΙΑΣ ΟΙ 23 ΚΟΥΡΔΟΙ ΠΟΥ ΠΑΡΕΜΕΙΝΑΝ ΣΤΟ ΟΡΟΣ ΠΑΤΕΡΑΣ
ΜΕΤΑΦΕΡΘΗΚΑΝ ΣΕ ΚΑΤΑΣΚΗΝΩΣΗ ΕΝΩ ΟΙ ΥΠΟΛΟΙΠΟΙ 327 ΕΙΧΑΝ ΦΥΓΕΙ...
</H5><H5>Υφυπουργός Υγείας: Δεν γνώριζα τις συνθήκες στη βάση της Αεροπορίας
</H5><H2></H2><H2>Τους... άφησαν να δραπετεύσουν από τη δυστυχία τους
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Ήταν τελικά μια παρωδία. Λύση για τους κατατρεγμένους Κούρδους βρέθηκε μετά
38 ώρες απίστευτης ταλαιπωρίας. Προσωρινή και αυτή. Οι είκοσι τρεις (!)
εναπομείναντες από τους 350 που «εξοστρακίστηκαν» στην κορυφή του όρους
Πατέρας, μεταφέρθηκαν αργά χθες το απόγευμα στην κατασκήνωση του Ερυθρού
Σταυρού στη Ν. Μάκρη. Μια κατασκήνωση που ήδη φιλοξενεί άλλους 100 Κούρδους...

Η απόδραση και η κατάβαση από το όρος των παθών... Μπουλούκια Κούρδων
επέλαυναν προς την ελευθερία...

Με την απόδραση των υπολοίπων... 327 Κούρδων από το χιλιοτρυπημένο
συρματόπλεγμα της εγκαταλελειμμένης βάσης της Πολεμικής Αεροπορίας ­ με τη
βοήθεια μιας ξύλινης σκάλας για την αναρρίχηση του εμποδίου μιας μάντρας, αλλά
και των φρουρών αστυνομικών που απλώς επέβλεπαν την κεντρική πύλη και τους
άφηναν να φεύγουν από τις χαραμάδες ­ εξέλιπε ένας από τους πολλούς
πονοκεφάλους της κυβέρνησης. Το 92% των Κούρδων της πλατείας Κουμουνδούρου
σκορπίσανε στους «πέντε ανέμους», μέσα στην πρώτη άγρια νύχτα που τους
περίμενε στο όρος Πατέρας, αλλά και στη διάρκεια ολόκληρης της χθεσινής μέρας!
Οι 23 τελευταίοι ­ των... Μοϊκανών ­ ήταν ίσως λιγότερο τολμηροί ή περισσότερο
έξυπνοι, αφού άντεξαν έως το τέλος την περιπέτειά τους, άγρυπνοι και νηστικοί
όλο το 24ωρο ­ διαμαρτυρόμενοι για την κράτησή τους πίσω από συρματοπλέγματα.
Και είναι ακόμη άγνωστος ο αριθμός των Κούρδων που δεν έχουν φτάσει ακόμη σε
κατοικημένες περιοχές και κρύβονται, φοβισμένοι και πεινασμένοι, στις χαράδρες
του όρους Πατέρας...

Χάρη στη «σωτήρια» ­ για το υπουργείο Υγείας ­ παρέμβαση (και αποδοχή των
απόκληρων) εκ μέρους του Ερυθρού Σταυρού, μια μακρά νύχτα έδειξε να τελειώνει
και οι τρισάθλιες εγκαταστάσεις της παλαιάς βάσης απέμειναν ξανά μόνες στην
κορυφή του βουνού. Αλλά η ντροπή μάς σημάδεψε ανεξίτηλα και παραμένει...

Ανθρώπινες σκιές

Οκτώ ώρες νωρίτερα. Φιδίσιος, στενός και όλο απρόβλεπτα ο δρόμος που «φεύγει»
μέσα από το κέντρο της Μάνδρας Αττικής για το όρος Πατέρας. Ίσα που προλάβαμε
να δούμε τους πρώτους δύο Κούρδους ρακένδυτους με το χαμένο βλέμμα.
Κατηφόριζαν το βουνό άπνοοι και χλωμοί, αλλά με βήμα ταχύ. Και ούτε που
κοίταξαν κατά τη μεριά μας. Εκατό μέτρα πιο πάνω και ύστερα σε άλλα τόσα και
άλλα τόσα, σε κάθε απότομη στροφή, ανθρώπινες σκιές σαλτάριζαν με σβελτάδα από
τη δημοσιά και εξαφανίζονταν πίσω από τους θάμνους της χαράδρας. 
Το αυτοκίνητο προσπερνούσε, οι άνθρωποι ξετρύπωναν και συνέχιζαν τη μοναχική
τους πορεία. Λίγο παραπάνω, «σκοντάψαμε» πάνω σε ένα φορτηγό που είχε
σταματήσει καταμεσής του δρόμου. 
Περιτριγυρισμένο από 15 Κούρδους που ικέτευαν με τα ελάχιστά τους ελληνικά τον
οδηγό να τους βοηθήσει στη δύσκολη κατάβαση. Εκείνος έβαλε μπροστά... Κάποιοι
άρχισαν να τρέχουν ξοπίσω του, οι περισσότεροι μένουν απαθείς. Το φορτηγό δεν ξανασταμάτησε...

Το περιπολικό που προπορευόταν, λίγα μέτρα μακριά μας, ερχόταν από την Αθήνα,
είχε τέσσερις αστυνομικούς πλήρωμα και έναν νεαρό Κούρδο κρατούμενο, με εντολή
να τον μεταφέρουν στο όρος Πατέρας! Τραγέλαφος. 
«Δραπέτες»

Οι αστυνομικοί συνοδεύουν έναν Κούρδο που πρέπει να παραδώσουν. Και απλώς
παρατηρούν ή τρομάζουν με την ηχηρή τους κόρνα τους Κούρδους «δραπέτες», που
από την κορυφή του όρους Πατέρας επελαύνουν προς την ελευθερία.

Όλα μοιάζουν με κακοστημένη και κακοπαιγμένη φάρσα. Φτάνοντας στο βουνό
γνώριζα ήδη ότι οι φυλακισμένοι Κούρδοι δεν θα ήταν πια 350. Ίσως οι μισοί,
ίσως κάτι λιγότερο. Η επιβεβαίωση δεν άργησε... Στο προαύλιο των
εγκαταστάσεων, πίσω από το συρματόπλεγμα, με μια ξύλινη πόρτα πρόχειρα να
κλείνει το «ρήγμα» της μιας γωνίας ­ εκείνης προς τη... χαράδρα ­ καμία 80αριά
Κούρδοι. Και μπροστά από το συρματόπλεγμα, οι φύλακές τους, καμιά 20αριά
αστυνομικοί με τον επικεφαλής τους και, όπως ήταν αναμενόμενο, περισσότερες...
κάμερες, συνεργεία και δημοσιογράφοι!

Οι Κούρδοι μπορούσαν να «φεύγουν» από τις τρύπες. Οι δημοσιογράφοι δεν
μπορούσαν να μιλήσουν με τους Κούρδους ούτε φυσικά να περάσουν πίσω από το
συρματόπλεγμα. Γιατί η περιγραφή των χώρων όπου οι άνθρωποι αυτοί
«στεγάστηκαν» θα έφερνε ακόμη μεγαλύτερη ντροπή...

Με το συρματόπλεγμα να μας χωρίζει, ο 23χρονος Αράμ με τα κουρελιασμένα ρούχα
και το περήφανο βλέμμα, που έχει πέντε μήνες στην Ελλάδα, περιγράφει με μισά
αγγλικά και μισά ελληνικά μια ανείπωτη τραγωδία: «Κρύα νύχτα, κανείς
κοιμήθηκε, δεν έχει φαί, δεν έχει νερό, δεν έχει ρεύμα, δεν έχει μπάνιο, δεν
έχει ανθρωπιά... Κούρδοι, φυλακή!». Έρχεται κοντά μου ύστερα ο 25χρονος Ναζάρ,
που έζησε λίγο καιρό στην Καλαμάτα και ξεχειμώνιασε στην πλατεία
Κουμουνδούρου, για να ξεστομίσει μέσα από τα μελανιασμένα του χείλη: «Τουρκία
φυλακή, Ελλάδα φυλακή. Μικρά παιδιά φυλακή. Γυναίκες φυλακή...».

Χωρίς φαγητό

Πίσω από το συρματόπλεγμα ο Αράμ, ο Ναζάρ και ο Αγκίπ. «Κούρδοι, φυλακή»!

Δεν τους τρομάζει η απουσία φαγητού. Μπορούν, μου εξηγούν, να αντέξουν μέρες,
δίχως μπουκιά να φάνε. Αυτό που δεν αντέχουν είναι τα σίδερα, ο περιορισμός, η
στέρηση ελευθερίας. «Για αυτήν την ελευθερία ταξιδέψαμε τόσο μακριά και
βασανιστήκαμε τόσο πολύ», μου απαντά ο 19χρονος Αρίμ, ένα λιγνό αμούστακο
ακόμη αγόρι.

Αποφάσισαν λοιπόν να μην φάνε τίποτα όσο καιρό τους κρατούσαν στη στρατιωτική
βάση. Το Εργατικό Κέντρο Ελευσίνας με δύο εκπροσώπους του φέρνει στο βουνό ένα
φορτηγάκι τρόφιμα. Ιδιώτες αφήνουν μπροστά στο συρματόπλεγμα φρέσκο μυρωδάτο
ψωμί, κονσέρβες με ψάρι και φασόλια, μπουκάλια με νερό, γάλα... Ευχαριστούν
ευγενικά όλους, αλλά τίποτα δεν αποδέχονται! Και όταν έρχονται οι άνθρωποι του
Ερυθρού Σταυρού με προμήθειες, τρόφιμα και φάρμακα, μονάχα τα τελευταία
δέχονται ­ για όσους είχαν ανάγκη. Και νερό. Θα έμεναν, δηλώνουν, ξανά
νηστικοί. Λίγο αργότερα, πλάι στο μαύρο σημάδι του SOS και τη μαύρη τους
σημαία, υψώθηκε ένα ακόμη σύνθημα: «Δεν θέλουμε φαγητό. Λύση θέλουμε...».

Λίγο νωρίτερα, στη 1.30 το μεσημέρι, ένας θερμόαιμος Κούρδος ανέβηκε στη βάση
της κεραίας, έβγαλε το πουκάμισό του, το ανέμισε και απειλούσε να πέσει να
πεθάνει. Έτρεξαν δύο-τρεις «συνοδοιπόροι» του στην αγωνία, προσπάθησαν να τον
μεταπείσουν, οι αστυνομικοί κάλεσαν την Πυροσβεστική, ένα μεγάλο όχημα και ένα
μικρότερο κατέφτασαν λίγο αργότερα από το αεροδρόμιο της Ελευσίνας, ο Κούρδος
είχε ήδη μεταπειστεί, είχε κατέβει και έκλαιγε με κόμπους από δάκρια...

Στο πορτ-μπαγκάζ

Είχε προηγηθεί το πρωί ένα άλλο περιστατικό που έφερε έξαψη και αναστάτωση
στους εγκλεισμένους. Έχασε τις αισθήσεις του ένας Κούρδος και με τίποτα δεν
μπορούσαν να τον συνεφέρουν. Τον έβαλαν σε μια στρατιωτική κουβέρτα και τον
μετέφεραν έως την πύλη. Οι αστυνομικοί στάθμισαν για λίγο την κατάσταση και
ύστερα άνοιξαν την πύλη και με τη βοήθεια δύο Κούρδων τον μετέφεραν, λιπόθυμο
πάντα, σε ένα αυτοκίνητο με συμβατικές πινακίδες (ΥΑΑ 1797). Άνοιξαν το
πορτ-μπαγκάζ και τον... έβαλαν μέσα. Τυλιγμένο στην κουβέρτα του... Και όταν
ζητήθηκε εξήγηση από τους εμβρόντητους δημοσιογράφους, ο επικεφαλής απάντησε:
«Είναι πιο ευρύχωρα στο πορτ-μπαγκάζ...». Έτσι ταξίδεψε ο λιπόθυμος Κούρδος
για το νοσοκομείο!

Ο δήμαρχος

Ενδιάμεσα ανέβηκε στο βουνό ο δήμαρχος της Μάνδρας κ. Αλέξης Μαραγκός που
κατήγγειλε ως ρατσιστές εκείνους «που αποφάσισαν να φέρουν αυτούς τους
ανθρώπους σε αυτό το Νταχάου» και όχι τους δήμους που δεν έχουν την υποδομή να
φιλοξενήσουν τόσες ψυχές: «Είναι εξαγριωμένοι και έχουν δίκαιο», είπε... Οι
διαπραγματεύσεις να δεχτούν τροφή οι Κούρδοι έπεσαν στο κενό. 
Παρόντες εκπρόσωποι της οργάνωσης Γιατροί Χωρίς Σύνορα και Γιατροί του Κόσμου,
που προσπαθούν να βοηθήσουν. Άρνηση και πάλι άρνηση. Μέρος των τροφίμων
ξαφνικά περνούν στα χέρια των φρουρούντων. Αστυνομικοί, πυροσβέστες, άνθρωποι
που περίμεναν μπροστά από τα συρματοπλέγματα, κατανικούν την πείνα τους με το
φαγητό που προοριζόταν για πεινασμένους. Και έδειχνε τόσο «φυσικό». Μόνο που
οι Κούρδοι δεν κοιτούσαν...

Από τις 4 το μεσημέρι έως τις 6.30 το βράδυ που κατέφτασαν τα αυτοκίνητα του
Ερυθρού Σταυρού, από τους 80 Κούρδους είχαν απομείνει 23. Έδειχνε πολύ
βολικό... Είκοσι τρεις Κούρδους μπορεί κανείς να τους στεγάσει!


Το φορτηγό δεν τους πήρε... Οι αστυνομικοί του περιπολικού που συνόδευαν...
Κούρδο κρατούμενο, τους έδειξαν τον δρόμο!

Δεν αποδέχεται λάθη στον σχεδιασμό της επιχείρησης απομάκρυνσης των Κούρδων
προσφύγων από την Πλατεία Κουμουνδούρου, ο υφυπουργός Υγείας και Πρόνοιας κ.
Θ. Κοτσώνης.

«Είναι τραγικό να προσπαθείς να τοποθετήσεις κάπου καλύτερα 350 ανθρώπους και
να μην τους θέλει κανείς», δήλωσε χθες το απόγευμα στα «ΝΕΑ». «Αναζήτησα με
μεγάλη αγωνία διάφορους χώρους, προσπάθησα να συζητήσω με δημοτικούς άρχοντες,
αλλά δυστυχώς όλοι απέρριπταν οποιαδήποτε πρόταση εν τη γενέσει της. 
Γιατί δεν ενημέρωσε

Κανείς δεν ήθελε να έχει δίπλα ή απέναντί του τους Κούρδους της Πλατείας
Κουμουνδούρου». Αυτός ήταν, εξηγεί, ο λόγος που δεν ενημέρωσε τους δημάρχους
Χαϊδαρίου, Αγίας Βαρβάρας και Αιγάλεω. Τα ακατοίκητα κτίρια του πρώην
Λοιμωδών, ήταν «μια αξιοπρεπής απάντηση στο πρόβλημα στέγασης των Κούρδων.
Κάναμε βελτιώσεις και θα κάναμε ακόμα περισσότερες...».

Διαψεύδει... συνειρμούς

Η αστυνομική «μετακίνηση» των Κούρδων, τα ξημερώματα της Δευτέρας, δεν έχει
καμιά σχέση με το καυτό θέμα Οτζαλάν που προέκυψε χθες, κατά τον κ. Κοτσώνη:
«Ξέρω ότι υπάρχει μια χρονική σύμπτωση που προκαλεί συνειρμούς. Αλλά
πραγματικά, εγώ προσωπικά, δεν είχα ιδέα...». Η χρήση απορριμματοφόρων, ως
εμπόδια στην μεταφορά ανθρώπων, ξένισε τον κ. Κοτσώνη: «Προφανώς οι δήμαρχοι
και οι κάτοικοι εμπόδιζαν ανθρώπους που θεωρούσαν σκουπίδια...». Ο ίδιος
παραδέχεται ότι δεν είχε προβλέψει αυτή την... πρώιμη αντίδραση, «ούτε είχα
εναλλακτική λύση και αυτό είναι κάτι που κανείς μπορεί να μου προσάψει... Αλλά
δεν ήταν καθόλου εύκολο να έχω! Τρόμαξα να βρω, μία υποφερτή...».

«Μία νύχτα τραγική»

Τόσο ό ίδιος όσο και οι συνεργάτες του βρέθηκαν «σε απελπιστική θέση» το
επίμαχο 24ωρο. «Η λύση να μεταφερθούν για λίγο οι Κούρδοι στο όρος Πατέρας μού
φάνηκε πρόσφορη. Αν γνώριζα τις συνθήκες που επικρατούσαν στη βάση, δεν θα
έδινα την έγκρισή μου. Ήταν μια νύχτα τραγική όχι μόνο για τους Κούρδους, για
όλους μας... Νιώθω ανακούφιση που τελείωσε...».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N20</CAT>
<ED>
Κωδικός άρθρου: A16368N201</ED>
<ID>
ID:21360

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N20&aa=1</URL></REF>


Article

<CATEGORY>vin04</CATEGORY>

 <H5>Η μνήμη δεν πρέπει να σβήσει
</H5><H2>30 ΕΡΩΤΗΣΕΙΣ
</H2><H2>ΒΑΣΙΛΗΣ ΜΠΟΥΤΟΣ
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Συγγραφέας

ΓΕΝΝΗΘΗΚΕ: Στο Μακρυχώρι Λάρισας στις 8.3.1959.

ΣΥΓΓΡΑΦΕΑ ΠΟΥ ΠΡΟΤΙΜΑ: Τον ποιητή Κ.Π. Καβάφη.

ΜΟΥΣΙΚΗ ΠΟΥ ΤΟΝ ΞΕΚΟΥΡΑΖΕΙ: Κλασική.

ΣΤΟΝ ΕΛΕΥΘΕΡΟ ΧΡΟΝΟ ΤΟΥ ΑΣΧΟΛΕΙΤΑΙ ΜΕ...: Την κόρη του.

ΒΙΒΛΙΟ ΠΟΥ ΔΙΑΒΑΖΕΙ: Τις «Επιστολές» του Λόρδου Μπάυρον, Εκδόσεις Ιδεόγραμμα.

Χρειάστηκε δέκα χρόνια έρευνας και συγκέντρωσης στοιχείων και άλλα τέσσερα
χρόνια ο Βασίλης Μπούτος για να δώσει σάρκα και οστά στο βιβλίο του «Η
συκοφαντία του αίματος», που προβάλλεται ως σειρά από την ΕΤ1. Για τον
συγγραφέα όλα άρχισαν από την επιθυμία του να γράψει κάτι σχετικό με την
Κέρκυρα που λατρεύει, ενώ αφορμή στάθηκαν τα αποκαλυπτήρια μνημείου για τους
Εβραίους μάρτυρες της Κατοχής, στη Λάρισα το 1987, τα οποία κάλυψε ως ρεπόρτερ
της εφημερίδας «Ελευθερία».

ΕΡ.: Με ποια αφορμή ασχοληθήκατε με τον διωγμό της εβραϊκής κοινότητας από
τους ναζί;

ΑΠ.: Ένα ρεπορτάζ που έκανα για την εφημερίδα «Ελευθερία» της Λάρισας με
αφορμή τα αποκαλυπτήρια του μνημείου Εβραίων μαρτύρων της Κατοχής, το '87, με
έφερε για πρώτη φορά σε επαφή με το γιγαντιαίο αυτό θέμα που με συντάραξε.

ΕΡ.: Πώς αντιλαμβάνεστε τις αντιδράσεις που προκλήθηκαν από το βιβλίο «Η
συκοφαντία του αίματος» και την ομώνυμη τηλεοπτική σειρά;

ΑΠ.: Τις βρίσκω αδικαιολόγητες. Όταν παγκοσμίως είναι σε εξέλιξη διάλογος γύρω
από το Ολοκαύτωμα, δεν καταλαβαίνω γιατί εμείς να κρατούμε τα πράγματα στη
σιωπή και τη λήθη.

ΕΡ.: Γιατί εστιάσατε το ενδιαφέρον σας σε συγκεκριμένη εβραϊκή κοινότητα;

ΑΠ.: Ήθελα να γράψω μια ιστορία που να διαδραματίζεται στην Κέρκυρα, που
λατρεύω. Ανακάλυψα τον διωγμό της εβραϊκής κοινότητας από τα Ες Ες και την
μετέπειτα εξολόθρευσή της στο Άουσβίτς και προσπάθησα να φωτίσω το γεγονός.

ΕΡ.: Περιμένατε πως το βιβλίο σας θα γινόταν τηλεοπτική σειρά;

ΑΠ.: Όχι. Όταν ο Κώστας Αριστόπουλος και ο Βίλη Ανδρέου μού πρότειναν να το
καταθέσουμε στην ΕΤ1, δεν πίστευα ότι είχαμε ελπίδες.

ΕΡ.: Ποιος ήταν ο λόγος για τον οποίο ο σκηνοθέτης Κώστας Αριστόπουλος ήθελε
τη μεταφορά του βιβλίου στη μικρή οθόνη;

ΑΠ.: Θεωρώ πως συγκινήθηκε από το θέμα και τον τρόπο με τον οποίο το χειρίστηκα.

ΕΡ.: Τι σας είπε και σας έπεισε;

ΑΠ.: Δεν μου είπε τίποτα. Η ποιότητα της μέχρι τώρα δουλειάς του ήταν εγγύηση
και μεγάλη τιμή για μένα.

ΕΡ.: Γιατί ασχοληθήκατε και με τη διασκευή του σεναρίου;

ΑΠ.: Ήταν «απαίτηση» του ίδιου του σκηνοθέτη.

ΕΡ.: Η συγγραφή του βιβλίου ή η διασκευή του σεναρίου σάς δυσκόλεψε πιο πολύ;

ΑΠ.: Αναμφισβήτητα η συγγραφή του βιβλίου. Άλλωστε, το σενάριο στηρίχθηκε στο
υπάρχον υλικό.

ΕΡ.: Τι σας συγκίνησε από την τραγική αυτή ιστορία;

ΑΠ.: Ο ξεκληρισμός τόσων αθώων, που ουσιαστικά ήταν θύματα της εσχάτης, καθώς
ο πόλεμος τελείωνε, αλλά και η ανθρωπιά των Κερκυραίων απέναντι στους Εβραίους
συμπολίτες τους.

ΕΡ.: Γιατί πρέπει να δει κάποιος τη «Συκοφαντία του αίματος»;

ΑΠ.: Επειδή δεν πρέπει να σβήσει η μνήμη.

ΕΡ.: Η τηλεοπτική μεταφορά του βιβλίου είναι αφορμή για να ασχοληθείτε
επαγγελματικά με το σενάριο;

ΑΠ.: Ναι.

ΕΡ.: Πιστεύετε πως το βιβλίο θα βγει... κερδισμένο από το σίριαλ;

ΑΠ.: Ο χρόνος θα δείξει.

ΕΡ.: Και εσείς;

ΑΠ.: Κέρδισα ήδη από τη στιγμή που ξεκίνησα να μαζεύω στοιχεία για τη συγγραφή
του βιβλίου μου, γνωρίζοντας ανθρώπους που βίωσαν τα γεγονότα.

ΕΡ.: Με τη δουλειά σας προσθέτετε ένα λιθαράκι στην ποιοτική τηλεόραση;

ΑΠ.: Νομίζω πως ναι. Σκηνοθέτης και παραγωγός συντελούν στην αναβάθμιση του
τηλεοπτικού προϊόντος επειδή το αντιμετώπισαν από την αρχή με τον πρέποντα σεβασμό.

ΕΡ.: Σας απασχολούν τα ποσοστά τηλεθέασης;

ΑΠ.: Με απασχολεί τι θα απομείνει στις ψυχές των ανθρώπων, όταν τελειώσει η σειρά.

ΕΡ.: Τι σας προκαλεί απέχθεια στη μικρή οθόνη;

ΑΠ.: Ο εκχυδαϊσμός στην αντιμετώπιση προσωπικών στιγμών.

ΕΡ.: Πιστεύετε πως ωφελούνται οι τηλεθεατές από τη μεταφορά βιβλίων στην TV;

ΑΠ.: Αναμφισβήτητα ναι.

ΕΡ.: Ποιο είναι το άγχος σας σχετικά με το σίριαλ;

ΑΠ.: Να ανταποκρίνεται συνεχώς η εικόνα σ' αυτό που εγώ είχα στο μυαλό μου,
όταν έγραφα το βιβλίο.

ΕΡ.: Πώς σας φαίνεται ο... θαυμαστός κόσμος της τηλεόρασης;

ΑΠ.: Σε αντίθεση με τη μοναχική διαδικασία της συγγραφής, σου δίνει τη χαρά
της συλλογικότητας.

ΕΡ.: Θα κάνετε και θεατρική απόπειρα;

ΑΠ.: Ούτε στα όνειρά μου δεν τολμώ να αποπειραθώ.

ΕΡ.: Ποιο θέμα σας ιντριγκάρει;

ΑΠ.: Το πόσο ανίσχυρος είναι ο άνθρωπος απέναντι στην Ιστορία.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N22</CAT>
<ED>
Κωδικός άρθρου: A16368N221</ED>
<ID>
ID:21361

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N22&aa=1</URL></REF>


Article

<CATEGORY>vin06</CATEGORY>

 <H2>Οι δικηγόροι στις κάλπες </H2>
ΣΕΛ. 26
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16368N231</ED>
<ID>
ID:21313

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N23&aa=1</URL></REF>


Article

<CATEGORY>vin06</CATEGORY>

 <H5>ΕΙΧΕ ΔΙΑΓΝΩΣΕΙ ΑΜΥΓΔΑΛΕΣ ΑΝΤΙ ΠΕΡΙΤΟΝΙΤΙΔΑΣ
</H5><H2>20 μήνες στον γιατρό για τον χαμό του φοιτητή
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

«Ο κατηγορούμενος γιατρός Θεοδόσιος Τυλλής θα καταδικαστεί σε μια ποινή με
αναστολή και θα γυρίσει στο σπίτι του, ενώ τον 25χρονο φοιτητή Δημήτρη
Παπαδάκο θα τον έχει φάει το χώμα...». 
Η μητέρα του Δημήτρη Παπαδάκου, Ερασμία, λύγισε: «Ακούς Δημήτρη μου;
Είκοσι μήνες. Τόσο εκτίμησαν τη ζωή σου!»

Μιλάει από έδρας του Τριμελούς Εφετείου της Αθήνας ο εισαγγελέας κ. Μαύρος, ο
οποίος μέσα σε λίγες λέξεις προσπαθεί να... χωρέσει την ποινική ευθύνη του
γιατρού, την τιμωρία του γιατί έγινε η αιτία, έστω και άθελά του, να χαθεί μια
ανθρώπινη ζωή, και τον πόνο που προκάλεσε στους συγγενείς τού θύματος η
απώλειά του. Προσπάθησε όλα αυτά να τα ζυγίσει και να αποδώσει δικαιοσύνη. Και
ήρθαν λίγη ώρα αργότερα οι δικαστές με την απόφασή τους να κρίνουν «τον ένοχο»
και «τον αθώο» από τους δύο κατηγορούμενους γιατρούς. Με βάση, λοιπόν, τα
στοιχεία από την πολυήμερη ακροαματική διαδικασία καταδίκασαν σε φυλάκιση 20
μηνών με τριετή αναστολή για ανθρωποκτονία από αμέλεια τον παθολόγο του
Νοσοκομείου Ερυθρός Σταυρός, ο οποίος πρωτόδικα είχε καταδικαστεί σε φυλάκιση
3 ετών. Έκριναν δε ομόφωνα αθώο τον συνάδελφό του Δημήτρη Τσανικλίδη, ο οποίος
σε πρώτο βαθμό είχε κριθεί ένοχος και του είχε επιβληθεί 20μηνη φυλάκιση με
αναστολή. 
Δυσφορία συγγενών

Η ετυμηγορία των δικαστών δεν ικανοποίησε τους συγγενείς του άτυχου φοιτητή,
για τον οποίο οι γιατροί είχαν διαγνώσει αμυγδαλές, ενώ εκείνος πέθανε από περιτονίτιδα.

Η μητέρα του Δημήτρη Παπαδάκου, Ερασμία, μόλις άκουσε την απόφαση λύγισε.
«Ακούς Δημήτρη μου; Είκοσι μήνες. Τόσο εκτίμησαν τη ζωή σου!», μονολογούσε
μέσα στα αναφιλητά της. Δίπλα της η κόρη της Ράνια, συγγενείς και φίλοι του
Δημήτρη που τη συνόδευσαν υποβασταζόμενη μέχρι την έξοδο του Εφετείου.

Κανένας δεν ήθελε και δεν μπορούσε να μιλήσει.

Η ιστορία εξάλλου είχε μόλις τελειώσει, καθώς οι δικαστές με την απόφασή τους
είχαν γράψει τον επίλογο αυτής της υπόθεσης ως οι μόνοι αρμόδιοι.

Νωρίτερα, οι δύο κατηγορούμενοι γιατροί απολογούμενοι, αφού εξέφρασαν τη λύπη
τους για την απώλεια ενός νέου ανθρώπου και την ευχή να μπορούσαν να τον είχαν
σώσει, αρνήθηκαν ότι ευθύνονται για τον θάνατό του.

Η απολογία του γιατρού

«Δεν υπήρξα ποτέ μου αμελής γιατρός και αδιάφορος με τους ασθενείς μου»,
υποστήριξε ο Θ. Τυλλής. Και πρόσθεσε: «Η οξεία σκωληκοειδίτιδα είναι απλή
ασθένεια, αλλά η διάγνωσή της είναι δύσκολη. Λυπάμαι πολύ γι' αυτό που συνέβη,
αλλά επρόκειτο για μία άτυπη εικόνα της ασθένειας».

Τη σκυτάλη της απολογίας παρέλαβε ο συγκατηγορούμενός του Δημ. Τσανικλίδης, ο
οποίος είπε: «Δεν νομίζω ότι αμέλησα κάτι. Ούτε αισθάνομαι να έχω προκαλέσει
τον θάνατο ενός ανθρώπου. 
Κατά την άποψή μου δεν φταίω καθόλου. Τόσα χρόνια αισθάνομαι το βάρος της
ψυχολογικής πίεσης, γιατί σύρομαι στα δικαστήρια».

Η αγόρευση του εισαγγελέα

Ο εισαγγελέας της έδρας κ. Μαύρος αγορεύοντας επισήμανε ότι ο κ. Τυλλής θα
έπρεπε να είχε ζητήσει να γίνει στον ασθενή μία εξέταση αίματος ή να τον είχε
παραπέμψει σε χειρουργό.

Ο εισαγγελικός λειτουργός στηλίτευσε κατά την διάρκεια της αγόρευσή του τη
συμπεριφορά ορισμένων γιατρών στα δημόσια νοσοκομεία που κάθε άλλο παρά
ενδεδειγμένη μπορεί να θεωρηθεί λειτουργώντας εις βάρος της δημόσιας υγείας:
«Θα πρέπει να αλλάξουν συμπεριφορά οι γιατροί.

Εάν τον κατηγορούμενο τον έπαιρνε τηλέφωνο ο διευθυντή του νοσοκομείου και
του έλεγε ότι ο ασθενής ήταν δικός του άνθρωπος, τι λέτε; Δεν θα τον κρατούσε
για νοσηλεία; Όλοι έχουμε εμπειρία. Και τώρα ο κατηγορούμενος θα καταδικαστεί
σε μία ποινή με αναστολή, ενώ τον άλλον (σ.σ. το θύμα) θα τον έχει φάει το χώμα...».

Με το σκεπτικό αυτό ο εισαγγελέας πρότεινε την ενοχή του Θ. Τυλλή, ενώ
εισηγήθηκε την απαλλαγή του Δ. Τσανικλίδη γιατί, όπως είπε, ακόμη και εάν
έκανε τη σωστή διάγνωση, η κατάσταση του ασθενούς δεν ήταν πια αναστρέψιμη.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16368N232</ED>
<ID>
ID:21375

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N23&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ξεχάσαμε
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Μια χώρα πεθαίνει όταν χάσει τη μνήμη της, όταν ξεχάσει την ιστορία της. Και
πεθαίνει με ένα θάνατο ατιμωτικό, ένα θάνατο χωρίς αξιοπρέπεια. Μπροστά σε
αυτή την απειλή αισθάνομαι ότι βρισκόμαστε αυτή τη στιγμή. Νιώθω ­ και μαζί με
μένα πολλοί άλλοι ­ ότι έχουμε ξεχάσει την ματωμένη ιστορία της δικής μας
χώρας, τα βάσανα του λαού μας. Αλλιώς δεν εξηγούνται αυτά που έγιναν χτες σε
αυτά εδώ τα χώματα, όπου, έτσι νομίζαμε, «κακιά σκουριά δεν πιάνει», εις βάρος
των Κούρδων ­ με τη σύμπραξη όχι μόνο των «αρμόδιων αρχών», αλλά και... του
υπουργείου Υγείας και Πρόνοιας.

Ξεχάσαμε τους Μικρασιάτες πρόσφυγες που γέμιζαν τα καράβια της σωτηρίας,
ταλαιπωρημένοι, βρώμικοι και πεινασμένοι, προσπαθώντας να ξεφύγουν, να σωθούν.
Όπως τώρα οι Κούρδοι.

Και δεν βλέπω πια τους Έλληνες που, τότε, άνοιγαν τις πόρτες των σπιτιών τους
και μοιράζονταν μαζί τους το φαΐ και τις κουβέρτες τους. Η εποχή τής
Σοφοκλέους, που ακολούθησε την εποχή της αντιπαροχής, φαίνεται ότι θόλωσε τους
στόχους και τις προτεραιότητές μας.

Ξεχάσαμε και τους πολιτικούς εξόριστους της χούντας που ζητούσαν τη
συμπαράσταση 
των ξένων λαών όταν περιπλανιόνταν στις πρωτεύουσες της Ευρώπης. Όπως τώρα οι Κούρδοι.

Και παίξαμε τώρα εμείς ­ τι απίστευτη αντιστροφή της Ιστορίας ­ το ρόλο της
Αυστρίας όταν παρέδιδε τον ­ τότε «τρομοκράτη» ­ Ρήγα Φεραίο στους Τούρκους
που τον σκότωσαν.

ΥΓ: Ευτυχώς, λίγο πριν τελειώσει αυτό το κείμενο, τα συνθήματα της διαδήλωσης
στην οδό

Σταδίου έφτασαν σαν βάλσαμο στην οργισμένη ψυχή μου. «... Ο μόνος δρόμος
είναι αντίσταση και πάλη».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N23</CAT>
<ED>
Κωδικός άρθρου: A16368N233</ED>
<ID>
ID:21441

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N23&aa=3</URL></REF>


Article

<CATEGORY>vin06</CATEGORY>

 <H5>Η ΠΕΡΙΠΕΤΕΙΑ ΤΟΥΣ ΟΦΕΙΛΕΤΑΙ ΣΤΗ ΔΙΑΜΑΧΗ ΕΝΟΣ ΓΙΑΤΡΟΥ ΤΟΥ ΕΣΥ ΚΑΙ ΕΝΟΣ ΑΜΙΣΘΟΥ
ΕΠΙΚΟΥΡΟΥ ΚΑΘΗΓΗΤΗ
</H5><H5>Υπολειτουργεί το «18 Άνω»
</H5><H2>Καρκινοπαθείς βρήκαν τις πόρτες κλειστές στο Ιπποκράτειο
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

Ένταση επικράτησε χθες το πρωί στο Ιπποκράτειο Νοσοκομείο Αθηνών, όταν
δεκάδες πάσχοντες από καρκίνο που πήγαν στην Ογκολογική Μονάδα για να
υποβληθούν σε προγραμματισμένη χημειοθεραπεία, βρήκαν τις πόρτες κλειστές.

Στο Γενικό. Η απεργία της ΕΙΝΑΠ έχει δημιουργήσει πρόβλημα στη λειτουργία του νοσοκομείου

Οι ασθενείς στην αρχή υπέθεσαν ότι η άρνηση του προσωπικού να τους
εξυπηρετήσει οφειλόταν στην απεργία της ΕΙΝΑΠ, αλλά σύντομα διαπίστωσαν ότι η
πραγματική αιτία ήταν η άρνηση ενός γιατρού να επιτρέψει την εξυπηρέτηση
ασθενών ενός άλλου γιατρού! Την ίδια στιγμή, οι εκπρόσωποι της ΕΙΝΑΠ του
νοσοκομείου υποστήριζαν ότι η αδυναμία εξυπηρέτησης των ασθενών οφειλόταν
στις... τεράστιες ελλείψεις που έχει το συγκεκριμένο τμήμα σε γιατρούς και
νοσηλευτικό προσωπικό.

Σύμφωνα με πληροφορίες των «ΝΕΩΝ», οι απίστευτες σκηνές που διαδραματίσθηκαν
χθες το πρωί στο Ιπποκράτειο, οφείλονται στην διαμάχη που υπάρχει μεταξύ ενός
γιατρού του ΕΣΥ, ο οποίος εκτελεί χρέη αναπληρωτή διευθυντή στην Ογκολογική
Μονάδα του Ιπποκρατείου, και ενός άμισθου επίκουρου καθηγητή που εδώ και 15
χρόνια είναι ο διευθυντής του Εξωτερικού Ογκολογικού Ιατρείου του
Ιπποκρατείου. Αιτία της διαμάχης μεταξύ των δύο γιατρών είναι το γεγονός ότι
το Ιατρείο τύποις δεν υφίσταται, διότι δεν προβλέπεται από τον οργανισμό
λειτουργίας του νοσοκομείου.

Η διαμάχη μεταξύ των δύο γιατρών, σύμφωνα με τις ίδιες πληροφορίες, έχει
αρχίσει από πέρυσι, όταν ο γιατρός του ΕΣΥ ολοκλήρωσε την ειδικότητά του
(μαθήτευσε δίπλα στον... άμισθο επίκουρο καθηγητή!) και ανέλαβε την Μονάδα. Το
όλο θέμα, μάλιστα, έχει φθάσει στα δικαστήρια, τα οποία καλούνται να
αποφασίσουν αν και κατά πόσον είναι νόμιμη η λειτουργία του Εξωτερικού
Ογκολογικού Ιατρείου. Το θέμα έχει από τη Δευτέρα περιέλθει σε γνώση και του
υπουργείου Υγείας, έπειτα από σχετικό ερώτημα της διοίκησης του Ιπποκρατείου,
η οποία αποτάθηκε στη γενική γραμματέα του υπουργείου διαβλέποντας την
επερχόμενη όξυνση της καταστάσεως.

Η απίστευτη ταλαιπωρία των ασθενών άρχισε στις 7 χθες το πρωί, όταν σιγά-σιγά
άρχισαν να καταφθάνουν στο παράρτημα του Ιπποκρατείου επί της οδού Βασ. Σοφίας
(στο Ιπποκράτειο πήγαν 40 ασθενείς περίπου). Όπως κατήγγειλαν οι ασθενείς σε
υπόμνημά τους στο υπουργείο Υγείας, το προσωπικό της Μονάδας αρνήθηκε να
δεχθεί όσους από αυτούς είναι ασθενείς του επίκουρου καθηγητή, προβάλλοντας ως
επιχείρημα ότι είχε τέτοιες εντολές από τον συγκεκριμένο γιατρό του ΕΣΥ. Οι
σκηνές που ακολούθησαν ήσαν απερίγραπτες, με τους ασθενείς ­ στην πλειονότητά
τους ηλικιωμένους ανθρώπους ­ να κλαίνε, να φωνάζουν και να διαμαρτύρονται. Οι
αλλεπάλληλες συναντήσεις που είχαν οι ασθενείς και οι συγγενείς τους με τη
διοίκηση του νοσοκομείου απέβησαν άκαρπες, καθώς η μοναδική λύση ήταν να
δεχθούν να... αλλάξουν επιτόπου γιατρό και να υποβληθούν πλέον κανονικά στη
θεραπεία τους.

Τελικά, οι περισσότεροι ασθενείς αποχώρησαν από το νοσοκομείο, χωρίς να κάνουν
χημειοθεραπεία, ενώ πιστεύουν ότι είναι αμφίβολο να την κάνουν σήμερα.

Πολιτικοί στο Λαϊκό

Κατά τα άλλα, η χθεσινή (δεύτερη) μέρα των κινητοποιήσεων των νοσοκομειακών
γιατρών της Αθήνας και του Πειραιά, κύλησε μάλλον ομαλά. Στο Λαϊκό, οι γιατροί
του οποίου πρωτοστατούν στις κινητοποιήσεις, μετέβησαν χθες το πρωί εκπρόσωποι
των κομμάτων, οι οποίοι ενημερώθηκαν από τους γιατρούς για τα προβλήματα του
νοσοκομείου και επισκέφθηκαν τους χώρους του.

Οι γιατροί ξενάγησαν, μεταξύ άλλων, τους πολιτικούς στον χώρο όπου
κατασκευάζονται οι τρεις νέες χειρουργικές αίθουσες του νοσοκομείου και τους
ενημέρωσαν ότι ενώ οι εργασίες έπρεπε να έχουν ολοκληρωθεί εδώ και 18 μήνες,
είναι έτοιμο μόλις το 10% της κατασκευής.

Στην πρόσκληση των γιατρών του Λαϊκού, που είχε γίνει προς τα πολιτικά κόμματα
την περασμένη εβδομάδα, ανταποκρίθηκαν ο αντιδήμαρχος Αθηναίων κ. Γ.
Πιερρουτσάκος, η βουλευτής της Ν.Δ. κ. Μαριέττα Γιαννάκου, ο ανεξάρτητος
βουλευτής κ. Στ. Μάνος, το μέλος του πολιτικού γραφείου του ΚΚΕ κ. Σπ.
Χαλβατζής και ο εκπρόσωπος του ΔΗΚΚΙ κ. Θ. Καραμπάτσος. Παρών ήταν επίσης ο
πρόεδρος του Ιατρικού Συλλόγου Αθηνών κ. Κων. Οικονόμου.

Οι ελλείψεις

Χθες, εξάλλου, η Ένωση Ιατρών Νοσοκομείων Αθηνών - Πειραιώς (ΕΙΝΑΠ) σε
συνέντευξη Τύπου που έδωσε παρουσίασε στοιχεία για τις τεράστιες ελλείψεις που
υπάρχουν στα νοσοκομεία. Ενδεικτικό της όλης κατάστασης είναι το γεγονός ότι
στο Ψυχιατρικό Νοσοκομείο Αττικής ένας ψυχολόγος πρέπει να φροντίζει 200
ασθενείς, ενώ στον Ευαγγελισμό είναι κενές 500 θέσεις νοσηλευτών. Για να
καλυφθούν πανελλαδικά οι ελλείψεις σε προσωπικό, πρέπει να γίνουν 20.000
προσλήψεις νοσηλευτών και 2.000 γιατρών.

Όπως είπε ο πρόεδρος της ΕΙΝΑΠ κ. Χάρης Ζαχαρόγιαννης, για να καλυφθούν οι
στοιχειώδεις ανάγκες των ασθενών του λεκανοπεδίου σε εξετάσεις υψηλής
τεχνολογίας, είναι απαραίτητο να εγκατασταθούν άμεσα τέσσερις αξονικοί
τομογράφοι (στο Μεταξά, το Σωτηρία, το Λαϊκό και το ΚΑΤ), δύο μαγνητικοί (στο
Ασκληπιείο Βούλας και τον Ευαγγελισμό) και δύο αγγειογράφοι (στο Λαϊκό και στο ΚΑΤ).

Το μεγαλύτερο, πάντως, πρόβλημα των δημόσιων νοσοκομείων είναι η έλλειψη
νοσηλευτικού προσωπικού, επισήμανε ο κ. Ζαχαρόγιαννης.


Από την πλευρά της, η κ. Κατερίνα Μάτσα, εκπρόσωπος της θεραπευτικής ομάδας
της Μονάδας Απεξάρτησης «18 Άνω» του Ψυχιατρικού Νοσοκομείου Αττικής (ΨΝΑ),
κατήγγειλε ότι «στον χώρο της ψυχικής υγείας επικρατούν πλέον συνθήκες
βαρβαρότητας, καθώς το υπουργείο έχει ουσιαστικά καταργήσει τη διεύθυνση
Ψυχικής Υγείας και έχει εγκαταλείψει στη μοίρα τους τους ψυχικά ασθενείς και
τα νοσοκομεία». Ενδεικτικό της όλης κατάστασης είναι, κατά την κ. Μάτσα, το
γεγονός ότι τους 1.800 ασθενείς που νοσηλεύονται στο ΨΝΑ φροντίζουν 160
συνολικώς διπλωματούχοι νοσηλευτές. «Οι συνθήκες είναι πραγματικά βάρβαρες,
κυρίως το απόγευμα και το βράδυ, όταν ένας ή δύο νοσηλευτές καλούνται να
επιβλέπουν 80 αρρώστους», πρόσθεσε. Η κ. Μάτσα υπενθύμισε ότι το κέντρο
απεξάρτησης «18 Άνω» υπολειτουργεί εδώ και δύο εβδομάδες, ενώ ο συμβουλευτικός
σταθμός παραμένει κλειστός. Η κάλυψη των ελλείψεων στα δημόσια νοσοκομεία
αποτελεί το κύριο αίτημα των κινητοποιήσεων της ΕΙΝΑΠ, οι οποίες συνεχίζονται
τουλάχιστον έως και σήμερα. Για το μέλλον των κινητοποιήσεων θα αποφασίσει
σήμερα η γενική συνέλευση της Ένωσης, η οποία θα πραγματοποιηθεί στη 1 το
μεσημέρι στο Λαϊκό Νοσοκομείο. Χθες το βράδυ, το Διοικητικό Συμβούλιο της
ΕΙΝΑΠ αποφάσισε να εισηγηθεί στην γενική συνέλευση κλιμάκωση των
κινητοποιήσεων. Υπενθυμίζεται ότι οι νοσοκομειακοί γιατροί της ΑΘήνας και του
Πειραιά πραγματοποιούν και σήμερα εξάωρη στάση εργασίας, από τις 8 το πρωί έως
τις 2 το μεσημέρι.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N24</CAT>
<ED>
Κωδικός άρθρου: A16368N241</ED>
<ID>
ID:21314

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N24&aa=1</URL></REF>


Article

<CATEGORY>vin06</CATEGORY>

 <H2></H2><H2>Υπέρ Ιατρικής και ιατρών
</H2>
<AUTHOR>ΓΙΑΝΝΗΣ ΚΥΡΙΟΠΟΥΛΟΣ</AUTHOR>

Η κρίση της ιατρικής περίθαλψης, ως αποτέλεσμα του υψηλού κόστους των
φροντίδων υγείας και της σχετικά χαμηλής αποτελεσματικότητας, κινητοποίησε ­
πλην της ανάγκης μεταρρυθμίσεων ­ προς την κατεύθυνση ανάδυσης «νέων
ιδεολογιών», για την ιατρική επιστήμη και το ιατρικό σώμα και στην ανάδειξη
νέων επιστημονικών πεδίων στην υγεία και την ιατρική φροντίδα.

Εκ παραλλήλου, τα φαινόμενα αυτά αποτέλεσαν την αφορμή για την προσπάθεια
ελέγχου του υγειονομικού τομέα, ο οποίος θεωρήθηκε αφενός ως οικονομική
δραστηριότητα μεγάλης εμβέλειας, με μεγάλες δυνατότητες νέων επενδύσεων και
θέσεων απασχόλησης και αφετέρου ως πεδίο εφαρμογής εκτεταμένων δημόσιων
πολιτικών δημοσιονομικής πειθαρχίας, διευρυμένης αναπαραγωγής του κεφαλαίου
και κυρίως ενίσχυσης των μηχανισμών συναίνεσης, νομιμοποίησης και απόκρυψης
του κοινωνικού χαρακτήρα της υγείας και της αρρώστιας.

Η επίτευξη αυτών των επιδιώξεων βασίσθηκε στην υποστήριξη και ευρεία διάχυση
δύο μεγάλων «ιδεολογικών ρευμάτων». 
Με το πρώτο επιχειρήθηκε ­ μέσω του μηχανισμού «ενοχοποίησης του θύματος» ­ η
μεταφορά της ευθύνης στους πολίτες, με το επιχείρημα ότι χρησιμοποιούν την
«ελεύθερη βούλησή τους» με την υιοθέτηση βλαπτικών συνηθειών και τρόπου ζωής
μη συμβατού με την καλή υγεία. 
Με το δεύτερο, επιχειρήθηκε επίσης, η ενοχοποίηση του ιατρικού σώματος ­ μέσω
του μηχανισμού της «ιατρογένεσης» ­ με τη μεταφορά της ευθύνης στους γιατρούς,
οι οποίοι με τις αποφάσεις τους προκαλούν αυξημένη νοσηρότητα και με την
πρακτική τους αυξάνουν το κόστος για την υγεία με δαπανηρές τεχνικές και μη
αποδοτική χρήση των πόρων. 
Στη διατύπωση αυτή, εδράζεται η επίθεση κατά του ιατρικού σώματος από τα μέσα
της δεκαετίας του '70, αλλά και αργότερα, η οποία αποτέλεσε τον «πολιορκητικό
κριό» για την κατεδάφιση των εθνικών συστημάτων υγείας, από τη νεοφιλελεύθερη «επανάσταση».

Η κυριαρχία του ιατρικού σώματος, υπήρξε το εμπόδιο ανασυγκρότησης του
υγειονομικού τομέα σε πολλές χώρες, υπό την κηδεμονία του μονοπωλιακού
κεφαλαίου, της ιδιωτικής ασφάλισης και της υψηλής βιοϊατρικής τεχνολογίας.
Αξίζει όμως να σημειωθεί, ότι η άσκηση ελέγχου του υγειονομικού τομέα, από το
ιατρικό σώμα και η αντίσταση σε μεταρρυθμίσεις μετάβασης, από φθίνουσες σε
αύξουσες αποδόσεις, αποτέλεσε ταυτοχρόνως το έρεισμα για το «ευάλωτο» του
ιατρικού σώματος, στην απόπειρα υπονόμευσης του κύρους του.

Οι λόγοι της έκθεσης

Ο Vicente Navarro στην περίφημη μονογραφία του «Η Ιατρική στον Καπιταλισμό»,
διατυπώνει τη θέση, ότι οι επιθέσεις εναντίον του ιατρικού σώματος προηγούνται
της προσπάθειας άλωσης του υγειονομικού τομέα από τη διεθνή οικονομική τάξη
και επίσης της συρρίκνωσης των κοινωνικών δαπανών.

Οι ευρύτερες επιπτώσεις της «αντιιατρικής» επίθεσης, συνίστανται στην
αμφισβήτηση της επιστημονικής ιατρικής από τη «νέα ιδεολογία» της υγείας και
διάνοιξη της δυνατότητας για ανάπτυξη της λαϊκής παραδοσιακής ιατρικής και
εναλλακτικών ιατρικών σχολών επιστημονικοφανούς χαρακτήρα σε μερικές δυτικές
βιομηχανικές χώρες.

Η ενσωμάτωση νέων δεδομένων

Η μετωπική επίθεση εναντίον της ιατρικής και του ιατρικού σώματος «από τα
έξω», υπήρξε μεν άκαρπη, αλλά έδωσε τη δυνατότητα ορθολογικοποίησης της
κλινικής πρακτικής και επανακαθορισμού του επιστημολογικού πεδίου της ιατρικής
επιστήμης, με ενσωμάτωση «νέων δεδομένων» και τροποποίησης «από τα μέσα».

Στα πλαίσια αυτά η συμβολή του Thomas McKewan για τον κοινωνικοοικολογικό
χαρακτήρα της υγείας και την ανάγκη παρέμβασης στο περιβάλλον και τον τρόπο
ζωής, στο βιβλίο του «Ο ρόλος της Ιατρικής: 
Όνειρο, Θαύμα ή Νέμεσις;» διεύρυνε τους ορίζοντες των ιατρικών πρακτικών και
έδωσε νέα ώθηση στην Ιατρική με την προαγωγή της δημόσιας υγείας και της
κοινωνικής ιατρικής. Στην πραγματικότητα, ο McKewan συνέβαλε στην τροποποίηση
της κατεύθυνσης της ιατρικής επιστήμης. 
Από την άλλη πλευρά, η συμβολή του Archibald Cochrane με τη μονογραφία του
«Αποδοτικότητα και 
Αποτελεσματικότητα στη Φροντίδα Υγείας», απήλλαξε την Ιατρική από τον
«επιστημονικό δογματισμό» και μέσω της έρευνας και της αξιολόγησης των
υπηρεσιών υγείας και της «τεκμηριωμένης ιατρικής φροντίδας» αποκατέστησε τη
μεθοδολογία και επιστημονική αξιοπιστία της, με μια νέα ισορροπία ανάμεσα στη
φροντίδα υγείας και τη θεραπεία της αρρώστιας.

Οι εξελίξεις αυτές στην ιατρική επιστήμη και το ιατρικό σώμα και κυρίως οι
μεθοδολογικές αλλαγές παραπέμπουν στη ρήση του Marcel Proust ότι «από το
πλήθος των σφαλμάτων θα αναδυθούν πολλές αλήθειες». 
Εξάλλου, αυτός είναι και ο πυρήνας της επιστημονικής προόδου, υπό την έννοια
ότι κάθε επιστημολογικό παράδειγμα έχει περιορισμένο προσδόκιμο επιβίωσης.

Η επμισήμανση αυτή δεν αποσκοπεί στην αναίρεση ενδεχόμενων ευθυνών του
ιατρικού σώματος στην άσκηση της κλινικής ιατρικής ή στην επίδραση πολιτικών
και διοικητικών αποφάσεων, σχετικών με την πορεία του υγειονομικού τομέα. 
Αντιθέτως, επιχειρεί να συμβάλει στην ακύρωση των άδικων και αντιεπιστημονικών
επιθέσεων κατά του ιατρικού σώματος και της επιστημονικής ιατρικής, οι οποίες
συνηθέστατα αποτελούν προπέτασμα για τον περιορισμό της δημόσιας εμπλοκής στον
υγειονομικό τομέα και την εισαγωγή μέτρων συρρίκνωσης των κοινωνικών εξόδων
αναπαραγωγής του ανθρώπινου κεφαλαίου.

Ο Γιάννης Κυριόπουλος είναι καθηγητής Οικονομικών της Υγείας και κοσμήτωρ
της Εθνικής Σχολής Δημόσιας Υγείας.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N25</CAT>
<ED>
Κωδικός άρθρου: A16368N251</ED>
<ID>
ID:21315

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N25&aa=1</URL></REF>


Article

<CATEGORY>vin06</CATEGORY>

 <H2>Οι γιατροί του ΙΚΑ μπήκαν στον χορό των κινητοποιήσεων
</H2>
ΘΕΣΣΑΛΟΝΙΚΗ. 
Γραφείο Βρειας Ελλάδας

Με προσωπικό ασφαλείας εξακολουθούν να λειτουργούν για δεύτερη συνεχή εβδομάδα
τα νοσοκομεία της Θεσσαλονίκης, καθώς οι γιατροί συνεχίζουν την απεργία τους,
ενώ στον χορό των κινητοποιήσεων έχουν εισέλθει πανελληνίως και οι γιατροί του
ΙΚΑ. 
Στο μεταξύ, μετά την πενταήμερη (της προηγούμενης εβδομάδας) απεργία τους, οι
πανεπιστημιακοί γιατροί προγραμματίζουν πλήρη αποχή από το νοσηλευτικό τους
έργο, αλλά και τα τακτικά εξωτερικά ιατρεία, τις επιτροπές και τις διοικητικές
πράξεις, για την επόμενη εβδομάδα.

Σε χθεσινή ανακοίνωσή τους, οι πανεπιστημιακοί γιατροί διαδηλώνουν την
απαισιοδοξία τους σχετικά με την επίλυση των προβλημάτων υγείας, καθώς ­ όπως
χαρακτηριστικά τονίζουν ­ διαπίστωσαν ότι «το υπουργείο δεν έχει καμία διάθεση
να ασχοληθεί με τα θέματα υγείας», ενώ χαρακτηρίζουν αποτυχημένη την επαφή
τους με το υπουργείο Υγείας.

Στο μεταξύ, χωρίς προβλήματα και εντάσεις με τους ασθενείς ­ η πλειονότητα των
οποίων όντας ενημερωμένη για τη συνέχιση της απεργίας αποφεύγει την επίσκεψη
νοσοκομείων ­ συνεχίζεται η απεργία των νοσοκομειακών γιατρών.

* Ελεύθεροι αφέθηκαν με εντολή του εισαγγελέα Ποινικής Δίωξης κ. Ραπτόπουλου
οι δύο νοσοκομειακοί γιατροί του «Γ. Παπανικολάου» που είχαν συλληφθεί προχθές
το πρωί στο προαύλιο του νοσοκομείου, την ώρα της επίσκεψης του Πρωθυπουργού
Κ. Σημίτη, ως ύποπτοι επίθεσης εναντίον του Πρωθυπουργού, επειδή κρατούσαν στα
χέρια τους κέρματα. 
Οι δύο γιατροί κρατήθηκαν στο αστυνομικό τμήμα της περιοχής επί τρεις περίπου
ώρες και αφέθηκαν ελεύθεροι έως ότου σχηματιστεί από την Αστυνομία δικογραφία
εις βάρος τους και ορισθεί τακτή δικάσιμος.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N25</CAT>
<ED>
Κωδικός άρθρου: A16368N252</ED>
<ID>
ID:21376

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N25&aa=2</URL></REF>


Article

<CATEGORY>vin06</CATEGORY>

 <H5>Ο ΕΠ. ΖΑΦΕΙΡΟΠΟΥΛΟΣ ΓΙΑ ΤΙΣ ΕΚΛΟΓΕΣ
</H5><H5>Να παρίστανται στα συμβόλαια
</H5><H2></H2><H2>«Όχι άλλες δημόσιες σχέσεις»
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Με επισκέψεις σε δικαστήρια και νομικά τμήματα τραπεζών και οργανισμών
συνεχίζεται ο προεκλογικός αγώνας των υποψηφίων προέδρων του Δικηγορικού
Συλλόγου Αθήνας, ενώ ο πρώην πρόεδρος του ΔΣΑ, βουλευτής της Ν.Δ. Επαμ.
Ζαφειρόπουλος, δίνοντας το «στίγμα» του για τις εκλογές, αναφέρει σήμερα στα
«ΝΕΑ» ότι «ο πρόεδρος του συλλόγου πρέπει να είναι συντονιστής ενός έργου που
θα περάσει από δύσκολους αγώνες, να είναι δηλαδή ένας αγωνιστής με διοικητικές ικανότητες...».

Επ. Ζαφειρόπουλος. Πρόεδρος ΔΣΑ 1984-1987

Ουσιαστικά, ο νικητής των εκλογών του 1984 (απέναντι στον Ευάγγ. Μαχαίρα)
φωτογραφίζει τον Δημ. Παξινό, τον υποψήφιο που στηρίζει η Ν.Δ.. «Δεν μπορώ να
διαγράψω άλλους υποψηφίους ­ λέει ­ αλλά ο Δημ. Παξινός έχει πείρα στα
δικηγορικά ζητήματα και πιστεύω ότι μπορεί να συμβάλει στον εκσυγχρονισμό του
δικηγορικού λειτουργήματος, με τον συνδυασμό που τον στηρίζει...».

Συμπαρατάσσεται και αυτός με όσους θεωρούν ότι «το κύρος του ΔΣΑ έχει τρωθεί
τα τελευταία χρόνια», ενώ για την απερχόμενη διοίκηση του Αντ. Ρουπακιώτη
αρκείται να αναφέρει, ότι «ο σύλλογος πλέον δεν πάσχει από δημόσιες σχέσεις,
αλλά θέλει ουσιαστικό έργο».

Όσο για την δική του θητεία, μνημονεύει την πρώτη μεγάλη απεργιακή
κινητοποίηση του κλάδου (3,5 μήνες αποχή) για θεσμικά ζητήματα και θεωρεί
μεγαλύτερα επιτεύγματα την υποχρεωτική παράσταση των δικηγόρων στα διοικητικά
δικαστήρια και την θέσπιση νομοθετικού πλαισίου για τη δημιουργία δικηγορικών
εταιρειών «που, δυστυχώς, δεν αξιοποίησαν οι επόμενες διοικήσεις...».


Αρκετοί πολίτες αναρωτιούνται γιατί απαιτείται η μεσολάβηση δικηγόρου σε μια
απλή αγοραπωλησία ενός ακινήτου (αξίας άνω των 5 εκατ. δρχ.), που μπορεί να
χειριστεί αποκλειστικά ο συμβολαιογράφος (με αποτέλεσμα να είναι λιγότερα τα
έξοδα μεταβίβασης)... Οι υποψήφιοι σύμβουλοι του ΔΣΑ, όμως, θεωρούν την
δικηγορική παρουσία σε όλα τα συμβόλαια απαραίτητη και δικαιολογημένη...

*Για τη Ρόη Παυλέα (συνδυασμός Αρ. Οικονομίδη) η παράσταση δικηγόρου στην
κατάρτιση συμβολαίων «διασφαλίζει τους συμβαλλομένους από τον κίνδυνο να
υποστούν βλάβη τα οικονομικά τους συμφέροντα», καθώς «κάθε σύμβαση εμπεριέχει
και ζητήματα νομικής φύσεως...».

*Ο Μιχ. Ζαφειρόπουλος (συνδυασμός Δημ. Παξινού) επικαλείται την «ασφάλεια των
συναλλαγών» με δεδομένη και την έλλειψη Κτηματολογίου, ενώ σημειώνει ότι η
δικηγορική παρουσία στα συμβόλαια «εξασφαλίζει στο Δημόσιο φορολογικά έσοδα
και κατοχυρώνει πόρους για τα ασφαλιστικά ταμεία του κλάδου».

*Λόγο για «αναγκαία παρέμβαση» κάνει και ο Κυρ. Μακαρώνας (συνδυασμός Αντ.
Ρουπακιώτη) επικαλούμενος «την πολυπλοκότητα των συναλλαγών και τον λαβύρινθο
των σχετικών νομοθετικών ρυθμίσεων».

*«Ο συμβολαιογράφος απλώς καταγράφει τη βούληση των συμβαλλομένων», αναφέρει ο
Αντ. Αντανασιώτης (συνδυασμός Βασ. Δημόπουλου) και προτείνει επέκταση του
μέτρου και σε άλλες περιπτώσεις, όπως συμβάσεις του Δημοσίου, αγοραπωλησίες
πλοίων κ.ά.

*Ο Μαν. Κοκκινάκης (συνδυασμός Παν. Γελετσέλλη) θεωρεί «λαϊκίστικο σύνθημα»
τις αντιρρήσεις για την υποχρεωτική παράσταση δικηγόρου στα συμβόλαια και
αναφέρει ότι, μέσω του Ταμείου Συνεργασίας, η συγκεκριμένη παράσταση «στηρίζει
τους νέους κυρίως δικηγόρους».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N26</CAT>
<ED>
Κωδικός άρθρου: A16368N261</ED>
<ID>
ID:21316

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N26&aa=1</URL></REF>


Article

<CATEGORY>vin06</CATEGORY>

 <H2></H2><H2>Μαθηματικά για Β' Λυκείου </H2>
<REF><SOURCE>ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N28</CAT>
<ED>
Κωδικός άρθρου: A16368N281</ED>
<ID>
ID:21317

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N28&aa=1</URL></REF>


Article

<CATEGORY>vin06</CATEGORY>

 <H5>«ΕΣΠΑΣΕ» Ο 33ΧΡΟΝΟΣ ΒΙΑΣΤΗΣ ΝΙΚΟΛΑΟΣ ΛΙΤΣΑΣ
</H5><H2>30 επιθέσεις μέσα σε 4 χρόνια
</H2>
Για τέσσερα χρόνια ήταν ο φόβος και ο τρόμος ανυπεράσπιστων γυναικών. Ο
33χρονος ταπητοκαθαριστής Νικόλαος Λίτσας καραδοκούσε έξω από τα σπίτια τους
και την ώρα που άνοιγαν την πόρτα τις ακολουθούσε στο ασανσέρ, όπου προέβαινε
σε ασελγείς πράξεις επιδεικνύοντας τα γεννητικά του όργανα!

Στον εισαγγελέα Πειραιά οδηγήθηκε χθες ο βιαστής Ν. Λίτσας

Προχθές το βράδυ, συνελήφθη μέσα στο σπίτι του, στην οδό Σουλίου 21 στη
Νίκαια, και χθες το πρωί οδηγήθηκε στον εισαγγελέα Πειραιά, ο οποίος άσκησε
εναντίον του ποινική δίωξη για βιασμό κατά συρροή, για απόπειρα βιασμού, για
πρόκληση σκανδάλου με άσεμνες πράξεις, για παράνομη κατακράτηση και για χρήση
κατά εξακολούθηση τοξικών ουσιών.

Τελευταία του θύματα, μια 22χρονη μητέρα και η μόλις δύο χρόνων ανήλικη κόρη
της! Ο δράστης, στις 12 Φεβρουαρίου, τις ακολούθησε στην πολυκατοικία που
μένουν, στην οδό Κουντουριώτη 21, στον Κορυδαλλό, και μπήκε μαζί τους στο
ασανσέρ. Εκεί τις απείλησε και προέβη σε ασελγείς πράξεις εις βάρος τους.

Η νεαρή γυναίκα κατήγγειλε την επίθεση στο Πολυδύναμο Αστυνομικό Τμήμα Νικαίας.

Η ανάκριση

Οι αστυνομικοί αρχικώς πήγαν στο σπίτι του και του ζήτησαν να τους ακολουθήσει
στο Τμήμα, επειδή είχε απλήρωτες κλήσεις. Εκεί, όμως, διαπιστώθηκε ότι είναι ο
υπεύθυνος των επιθέσεων και άρχισε η ανάκριση. 
Ο 33χρονος «έσπασε» και αποκάλυψε στους αστυνομικούς ότι τα τελευταία τέσσερα
χρόνια προέβη σε 30 επιθέσεις εναντίον κυρίως ανήλικων γυναικών, στην Αθήνα,
στην περιοχή Αχαρναί και στη Νίκαια, όπου μετακόμισε πριν από τέσσερις μήνες.
Όμως οι αστυνομικοί μέχρι στιγμής έχουν στα χέρια τους καταγγελίες για
τέσσερις επιθέσεις.

Στον εισαγγελέα που οδηγήθηκε χθες είπε ότι είναι τοξικομανής και επικαλέστηκε
ψυχολογικά προβλήματα προσπαθώντας να δικαιολογήσει τις πράξεις του.
Παραπέμφθηκε σε ανακριτή, όπου ζήτησε και πήρε προθεσμία προκειμένου να
απολογηθεί στις 23 Φεβρουαρίου. Στο μεταξύ κρατείται.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16368N411</ED>
<ID>
ID:21318

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N41&aa=1</URL></REF>


Article

<CATEGORY>vin06</CATEGORY>

 <H2>Βρέθηκε το πτώμα του άτυχου δόκιμου Θ. Δαφερέρα
</H2>
ΤΟ ΠΤΩΜΑ του άτυχου δόκιμου πλοιάρχου Θεόδωρου Δαφερέρα, που έπεσε την 1η
Φεβρουάριου, κάτω από αδιευκρίνιστες μέχρι στιγμής συνθήκες, από τον καταπέλτη
του επιβατηγού-οχηματαγωγού πλοίου «Εξπρές Απόλλων», ανασύρθηκε χθες το πρωί,
από την ακτή Ξαβερίου του Πειραιά, από λιμενικούς του Κεντρικού Λιμεναρχείου.
Η σορός του μεταφέρθηκε στο νεκροτομείο του Πειραιά και σήμερα πρόκειται να
γίνει νεκροψία-νεκροτομή.

Ο δόκιμος πλοίαρχος στεκόταν στον καταπέλτη του «Εξπρές Απόλλων», την ώρα που
το επιβατηγό-οχηματαγωγό πλοίο έμπαινε στο λιμάνι του Πειραιά. Δίπλα του ήταν
ο ύπαρχος του πλοίου Δημήτρης Αντωνάκος και ο λοστρόμος Γιάννης Γιαβρίδης.
Σύμφωνα με τα όσα είπαν οι ίδιοι στις καταθέσεις τους, γύρω στα «20 μέτρα από
την προβλήτα πήρε φορά και έπεσε με τα πόδια στη θάλασσα, με αποτέλεσμα να
βρει τραγικό θάνατο».

Οι λιμενικοί όμως εξετάζουν όλα τα ενδεχόμενα, αφού, σύμφωνα με μαρτυρίες δύο
επιβατών, ο άτυχος νέος λίγο πριν δέσει το πλοίο κρατούσε στα χέρια του τη
«στρωμάτσα» και κάποια στιγμή κόπηκαν τα σχοινιά, με αποτέλεσμα να χάσει την
ισορροπία του και να πέσει στη θάλασσα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16368N412</ED>
<ID>
ID:21377

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N41&aa=2</URL></REF>


Article

<CATEGORY>vin06</CATEGORY>

 <H5>Πρωτοβουλία Βάσως για γυναίκες ΠΑΣΟΚ
</H5><H5>Ο δολοφόνος έμενε στην ίδια πολυκατοικία
</H5><H5>Ρύθμιση ζητούν οι εργαζόμενοι στη διανομή Τύπου
</H5><H2>ΚΙ ΑΥΤΑ...
</H2>
ΝΑ ΚΑΤΟΧΥΡΩΘΕΙ καταστατικά από το 5ο Συνέδριο του ΠΑΣΟΚ η ποσόστωση των
γυναικών στα κέντρα λήψης αποφάσεων, ώστε να γίνει πολιτική πράξη στις
ευρωεκλογές και στις εθνικές εκλογές, πρότεινε χθες η υπουργός Ανάπτυξης Βάσω
Παπανδρέου, στην Πανελλήνια Συνδιάσκεψη του Τομέα Γυναικών του ΠΑΣΟΚ.

Η κ. Παπανδρέου πρότεινε τη δημιουργία ενός Πανελλήνιου Δικτύου Γυναικών, με
στόχο τον συντονισμό του συνόλου των γυναικείων στελεχών που σήμερα
συμμετέχουν στα κοινά της χώρας.

Η ευρωβουλευτής και γραμματέας του Τομέα Γυναικών του ΠΑΣΟΚ Άννα Καραμάνου,
παρουσίασε τον απολογισμό της δραστηριότητας κατά τη διάρκεια της τριετίας που
μεσολάβησε από το 4ο μέχρι το 5ο Συνέδριο και ανέφερε ότι το ποσοστό
συμμετοχής των γυναικών στο ΠΑΣΟΚ αυξήθηκε σε 30%, γεγονός που δημιουργεί και
ελπίδες για μαζικότερη ανάδειξή τους στα όργανα του κόμματος.

ΕΝΟΙΚΟΣ ΤΗΣ ίδιας πολυκατοικίας ήταν ο 20χρονος δράστης της άγριας
δολοφονίας του 82χρονου Ανδρέα Ζ. Γιαννίρη, προχθές το βράδυ, στο διαμέρισμα
του θύματος στον πρώτο όροφο πολυκατοικίας στη λεωφόρο Ιωνίας 129 στα Κάτω Πατήσια.

Ο δράστης Γιώργος Δ. Τζίτζικας συνελήφθη και ομολόγησε το έγκλημα.

Όπως προέκυψε, ο 82χρονος Ανδρέας Γιαννίρης, ο οποίος εργαζόταν ως ταμίας της
Πανελλήνιας Ένωσης Αγωνιστών Εθνικής Αντίστασης, στο παρελθόν είχε προσλάβει
για υπάλληλο τον Τζίτζικα. Οι προστριβές μεταξύ τους άρχισαν όταν το θύμα τον
κατηγόρησε ότι κατ' επανάληψη είχε διαρρήξει τα γραφεία και είχε αφαιρέσει
χρηματικά ποσά.

Προχθές το βράδυ ο Γιαννίρης κάλεσε στο διαμέρισμά του τον Τζίτζικα για να
εξηγηθούν. Διαπληκτίσθηκαν και ο δράστης τον γρονθοκόπησε. Ο ηλικιωμένος
κλονίσθηκε, έπεσε στο πάτωμα και τότε ο Τζίτζικας τον αποτελείωσε χτυπώντας
τον στο κεφάλι.

ΝΑ ΒΡΕΘΕΙ τρόπος καταβολής ή μεταφοράς των αποζημιώσεων για τους
εργαζομένους που θα απασχοληθούν στα καινούργια πρακτορεία διανομής Τύπου,
ζητεί η Ένωση Προσωπικού Πρακτορείων Εφημερίδων Αθηνών, προσθέτοντας ότι όλοι
οι εργαζόμενοι θα πρέπει να ασφαλίζονται στο ΤΣΕΥΠ και η εργοδοτική εισφορά να
συνεχίσει να καταβάλλεται στο Ταμείο Αλληλοβοήθειας.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N41</CAT>
<ED>
Κωδικός άρθρου: A16368N413</ED>
<ID>
ID:21417

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N41&aa=3</URL></REF>


Article

<CATEGORY>vin06</CATEGORY>

 <H5>ΤΟ ΚΑΡΝΑΒΑΛΙ ΦΕΡΝΕΙ ΚΟΝΤΑ ΤΟΥΣ ΒΡΑΖΙΛΙΑΝΟΥΣ
</H5><H2>«Γεννήθηκα στο Ρίο, ζω στην Ελλάδα»
</H2>
Το καρναβάλι είναι μια ευκαιρία για τους Βραζιλιάνους που ζουν στην Ελλάδα να
έρθουν πιο κοντά και να γιορτάσουν με τα δικά τους έθιμα. Και όλοι περιμένουν
με λαχτάρα τις ημέρες της Αποκριάς για να βγουν στους δρόμους και να χορέψουν.

«Τις Απόκριες μάς δίνεται η ευκαιρία να έρθουμε σε επαφή», λέει η
Βαλτερέζ Ροζάκη, πρόεδρος της Βραζιλιάνικης Εστίας Ελλάδας. «Όχι μόνο στο
καρναβάλι, αλλά και σε δικές μας συνεστιάσεις και χορούς», συμπληρώνει

Η συμμετοχή της βραζιλιάνικης παροικίας έδωσε και φέτος έναν εξωτικό τόνο στο
καρναβάλι του Μοσχάτου. Εντυπωσιακές Βραζιλιάνες χόρεψαν με ταμπεραμέντο στους
ρυθμούς της σάμπα και του τσα-τσα, ενώ τα άρματά τους, που οι ίδιοι
κατασκεύασαν με αλευρόκολλα, εφημερίδες και ξύλο, καταχειροκροτήθηκαν. Η
βραζιλιάνικη βραδιά ήταν από τις πιο επιτυχημένες εκδηλώσεις του δήμου. Όμως
τις υπόλοιπες ημέρες του χρόνου η παρουσία των Βραζιλιάνων στην ελληνική
κοινωνία είναι διακριτική. Οι ίδιοι προσπαθούν με κάθε ευκαιρία να συναντώνται
και να κρατάνε τους δεσμούς τους, όσο δύσκολο και αν είναι αυτό.

«Το καρναβάλι μάς δίνει την ευκαιρία, το ερέθισμα, να ενωθούμε, να έρθουμε σε
επαφή. Να γίνουμε ξανά "ένα". Να γιορτάσουμε με βάση τα δικά μας έθιμα, την
δική μας ιδιοσυγκρασία, τη δική μας κουλτούρα. Δεν συμμετέχουμε για τα λεφτά.
Άλλωστε, μην ξεχνάτε ότι στην πατρίδα μου γίνονται τα πιο φαντασματαγορικά
καρναβάλια», λέει η Βαλτερέζ Ροζάκη, επίτιμος πρόεδρος του συλλόγου της
βραζιλιάνικης παροικίας στην Ελλάδα «Βραζιλιάνικη Εστία». «Με λαχτάρα
περιμέναμε αυτές τις ημέρες. Χωρίς να λογαριάζουμε προσωπική δουλειά και κόπο
ετοιμάζαμε τα άρματα με μόνη επιβράβευση το δικό μας κέφι», συμπληρώνει ο Μαξ
Μίλερ, νεαρός Βραζιλιάνος που συμμετείχε ενεργά στη προετοιμασία του καρναβαλιού.

Οι γειτονιές

Οι γειτονιές στις οποίες πιο εύκολα μπορεί κανείς να ακούσει πορτογαλικά, τη
γλώσσα των Βραζιλιάνων, είναι ο Πειραιάς, το Παλαιό Φάληρο, η Γλυφάδα, η
Καλλιθέα. «Προτιμούμε τις παραθαλάσσιες περιοχές. Το Ρίο, η Μπαΐα, η
Μαρανιάουμ, το Σάο Πάολο είναι μέσα στην αλμύρα. Μεγαλώσαμε στην θάλασσα και
την αγαπάμε. Όμως και στην Κρήτη, τη Ρόδο, την Άνδρο υπάρχουν συμπατριώτες
μου», εξηγεί η Βαλτερέζ. Και προσθέτει: «Στην Αθήνα, πάλι, υπάρχουν
περισσότερες από 1.000 Βραζιλιάνες παντρεμένες, συνήθως με Έλληνα
επιχειρηματία ή ναυτικό, ενώ ο συνολικός αριθμός τους στην Ελλάδα τείνει να
διπλασιαστεί σε σχέση με το νούμερο στο οποίο βρισκόταν αρχικά».

Οι συναντήσεις

Στη χώρα μας δεν υπάρχει βραζιλιάνικη εφημερίδα, δεν αναμεταδίδεται δορυφορικά
κανένα λατινοαμερικάνικο κανάλι, δεν λειτουργεί σχολείο της παροικίας, ενώ
τρία στέκια που υπήρχαν μέχρι πρόσφατα με βιβλιοθήκη, αίθουσες πινγκ πονγκ,
δισκοθήκη, δεν λειτουργούν πλέον. «Μόνοι τρόποι επαφής εκτός του καρναβαλιού
με την πατρίδα είναι το Ίντερνετ και οι συναντήσεις μας. Μαζευόμαστε κάθε φορά
σε διαφορετικό σπίτι, μαγειρεύουμε, χορεύουμε και περνάμε πολύ καλά. Φυσικά,
νοσταλγούμε την πατρίδα μας. Όσοι έχουν την οικονομική δυνατότητα κάθε δύο
χρόνια επισκεπτόμαστε τη Βραζιλία, παρ' όλο που δεν υπάρχει πια απευθείας
πτήση», τονίζει η Βαλτερέζ.

«Όταν θέλουμε να βγούμε έξω, συνήθως διαλέγουμε ένα από τα τρία βραζιλιάνικα
εστιατόρια της Αθήνας και απολαμβάνουμε τα αγαπημένα μας φασόλια καριόκα.
Τετάρτες συνήθως πηγαίνουμε σε ένα μπαράκι πίσω από το "Χίλτον", που οργανώνει
βραζιλιάνικες βραδιές».

Οι δουλειές

Τι δουλειά κάνει ένας Βραζιλιάνος στην Ελλάδα; «Είναι θέμα τύχης. Θα μείνουμε
εδώ μέχρι τους Ολυμπιακούς και ελπίζουμε κάθε ημέρα να πάνε τα πράγματα
καλύτερα», ελπίζει ο Μαξ Μίλερ. «Οι γυναίκες συνήθως δεν εργάζονται και
αφοσιώνονται στα παιδιά και τις οικογένειές τους. Άλλωστε, το να βρεις δουλειά
είναι δύσκολο για τους Έλληνες, πολύ περισσότερο για μια ξένη», συμπληρώνει η
Βαλτερέζ. Οι Βραζιλιάνες εργάζονται ως χορεύτριες σε μπαλέτα, ως οικιακές
βοηθοί, ενώ ξεχωρίζει η παρουσία Βραζιλιάνων ποδοσφαιριστών σε ελληνικές
ομάδες. «Ο Χούλιο Σεζάρ μάς έχει κάνει υπερήφανους», λέει ο Μαξ.

Όνειρο πάντως είναι η επιστροφή στην πατρίδα. «Αγαπάμε την Ελλάδα», λέει η
Βαλτερέζ, «την πατρίδα των συζύγων πολλών από εμάς. Αλλά μέσα στην καρδιά μας
είναι πάντα η Βραζιλία...».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N42</CAT>
<ED>
Κωδικός άρθρου: A16368N421</ED>
<ID>
ID:21319

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N42&aa=1</URL></REF>


Article

<CATEGORY>vin07</CATEGORY>

 <H2>Ο Γιοχάνες Ράου επαινεί τις οικονομικές επιδόσεις μας
</H2>
<H3></H3>ΣΕΛ. 46
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16368N431</ED>
<ID>
ID:21309

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N43&aa=1</URL></REF>


Article

<CATEGORY>vin07</CATEGORY>

 <H5>«ΤΡΩΩ ΚΑΙ ΕΓΩ ΜΕΤΑΛΛΑΓΜΕΝΑ», ΛΕΕΙ * ΜΕΓΑΛΑ ΣΥΜΦΕΡΟΝΤΑ ΕΧΕΙ ΥΠΟΥΡΓΟΣ ΤΟΥ
</H5><H5>Σήμανση στα γενετικά μεταλλαγμένα προϊόντα
</H5><H2>Τα «ευλογεί» ο Μπλερ
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

Η αποκάλυψη ότι μέλος του Υπουργικού Συμβουλίου έχει προσωπικά συμφέροντα
στον τομέα των γενετικά μεταλλαγμένων τροφίμων και ότι οι Εργατικοί έδωσαν
κίνητρα στον κλάδο για επέκταση των επιχειρήσεών του στο βρετανικό έδαφος,
ενισχύουν την κατηγορία ότι η κυβέρνηση του Τόνι Μπλερ θέτει τα συμφέροντα των
μεγάλων επιχειρήσεων υπεράνω της δημόσιας υγείας.

Λόρδος Σέινσμπερι. Δεν είναι μόνο μέλος της κυβέρνησης, αλλά και ιδιοκτήτης
εταιρείας που έχει την πατέντα ενός από τα κυριότερα γονίδια, τα οποία
χρησιμοποι-ούνται στην καλλιέργεια των γενετικά μεταλλαγμένων οργανισμών

Σε μια προσπάθεια να καθησυχάσει την ανάστατη κοινή γνώμη, ο πρωθυπουργός της
Βρετανίας παρενέβη προσωπικά στο αμφιλεγόμενο αυτό ζήτημα, δίνοντας την
ευλογία του στα γενετικά μεταλλαγμένα τρόφιμα. Με ανακοίνωσή του, κατέστησε
σαφές ότι και ο ίδιος καταναλώνει γενετικά μεταλλαγμένα προϊόντα, τα οποία
θεωρεί πιο εύγευστα και πιο φθηνά. Ο τρόπος που επέλεξε ο Τόνι Μπλέρ για να
διαβεβαιώσει ότι τα τρόφιμα αυτά είναι ασφαλή, θυμίζει τη στάση του πρώην
υπουργού των Τόρις, Τζον Γκάμερ, ο οποίος, όταν ο σάλος για τη νόσο των τρελών
αγελάδων βρισκόταν στο απόγειο του, δήλωνε ότι επιτρέπει στην κόρη του να
τρώει χάμπουργκερ! Είναι αμφίβολο, πάντως, αν οι δηλώσεις του Βρετανού
πρωθυπουργού θα καθησυχάσουν το καταναλωτικό κοινό, που δυσπιστεί απέναντι
στους κυβερνητικούς χειρισμούς, ιδίως μετά τις αποκαλύψεις ότι υπάρχουν
διασυνδέσεις ανάμεσα στην κυβέρνηση και τη βιομηχανία γενετικά μεταλλαγμένων
τροφίμων. 
Προσωπικά συμφέροντα

Η δημοσιογραφική έρευνα έφερε στο φως ότι η κυβέρνηση προσέφερε στις εταιρείες
γενετικής μηχανικής κίνητρα εκατομμυρίων δολαρίων για να επεκτείνουν τις
δραστηριότητές τους στο βρετανικό έδαφος. 
Το ενδιαφέρον της μάλιστα ήταν τόσο μεγάλο, που κυβερνητικοί αξιωματούχοι
συναντήθηκαν με εκπροσώπους της βιομηχανίας γενετικά μεταλλαγμένων τροφίμων 81
φορές από τον Μάιο του 1997, που οι Εργατικοί κέρδισαν τις εκλογές και
επανήλθαν στην κυβέρνηση.

Αλλά η χαριστική βολή ήταν η αποκάλυψη ότι ο υφυπουργός Επιστημών, λόρδος
Ντέιβιντ Σέινσμπερι, μεγαλοεπιχειρηματίας και κληρονόμος μιας από τις
μεγαλύτερες αλυσίδες σούπερ μάρκετ, έχει προσωπικό οικονομικό συμφέρον στον
τομέα των γενετικά μεταλλαγμένων τροφίμων. Όπως αποκάλυψαν οι βρετανικές
εφημερίδες, ο λόρδος Σέινσμπερι είναι εδώ και 11 χρόνια ιδιοκτήτης μιας
εταιρείας, που έχει την πατέντα ενός από τα κυριότερα γονίδια που
χρησιμοποιούνται στην καλλιέργεια των γενετικά μεταλλαγμένων οργανισμών.

Ως υφυπουργός Επιστημών στο υπουργείο Εμπορίου και Βιομηχανίας και μέλος της
Κυβερνητικής Επιτροπής Βιοτεχνολογίας, ο λόρδος Σέινσμπερι κατηγορείται για
σύγκρουση συμφερόντων, εφόσον προωθεί ένα προϊόν το οποίο παράγει η εταιρεία του.

Επιφυλάξεις ερευνητών

Μετά τους 20 διεθνούς φήμης επιστήμονες που υιοθέτησαν την έκθεση του Βρετανού
συναδέλφου τους δρος Άρπαντ Πουζτάι για τις βλαβερές συνέπειες της χορήγησης
γενετικά μεταλλαγμένων προϊόντων σε πειραματόζωα, και άλλοι διακεκριμένοι
ερευνητές εκφράζουν επιφυλάξεις για την ασφάλειά τους και υποστηρίζουν ότι
πρέπει να απαγορευτούν μέχρι να γίνουν και άλλες έρευνες. 
Πιο αρνητικός απ' όλους εμφανίζεται ο καθηγητής Σεμίρ Ζέκι του πανεπιστημίου
του Λονδίνου, ο οποίος τόνισε: «Μετά τις διαβεβαιώσεις για το βοδινό κρέας,
μόνο ένας τρελός θα μπορούσε να πιστέψει όσα ισχυρίζεται η κυβέρνηση».

Παρά το γεγονός ότι δεν τάσσεται υπέρ της απαγόρευσης των γενετικά
μεταλλαγμένων τροφίμων, ο καθηγητής Στιβ Τζονς, γενετιστής στο ίδιο
πανεπιστήμιο, συνιστά προσοχή: «Θα πρέπει να εξεταστεί η ουσία του ζητήματος,
που είναι: Τι θα συμβεί αν αυτά τα γονίδια επεκταθούν και σε άλλα είδη και
ποια μπορεί να είναι η αντίστασή τους στα αντιβιοτικά».

Αν και κατά της απαγόρευσης, ο καθηγητής Κρίστοφερ Πόλοκ, διευθυντής του
Ινστιτούτου Περιβαλλοντικών Ερευνών, υπογραμμίζει την «ανάγκη να μελετηθούν
προσεκτικά οι συνέπειες της γενικευμένης εφαρμογής της επέμβασης στο γενετικό
υλικό των φυτών στο περιβάλλον».


Μετά το σάλο για τα τρόφιμα-Φράνκενσταϊν, η βρετανική κυβέρνηση υποσχέθηκε να
υπάρχει σήμανση στα προϊόντα που περιέχουν γενετικά τροποποιημένα συστατικά
και κυκλοφορούν στην αγορά. Κατά την κυβέρνηση, τέτοια συστατικά υπάρχουν μόνο
στον τοματοπελτέ, σε ορισμένα τυριά, στο καλαμπόκι και τη σόγια. Γενετικά
μεταλλαγμένη σόγια βρέθηκε και στα αλλαντικά και τον κιμά για χορτοφάγους της
εταιρείας Λίντα Μακάρτνεϊ ­ της συζύγου του Πολ Μακάρτνεϊ, η οποία πέθανε τον
περασμένο χρόνο από καρκίνο ­ παρά το γεγονός ότι η εταιρεία διαβεβαίωνε ότι
δεν χρησιμοποιεί γενετικά τροποποιημένα συστατικά. «Αν βρέθηκαν τέτοια
συστατικά, το πρόβλημα θα προέκυψε από το γεγονός ότι ορισμένοι παραγωγοί
αναμειγνύουν γενετικά μεταλλαγμένη σόγια με αγνή σόγια», ανακοίνωσε ο Πολ
Μακάρτνεϊ και πρόσθεσε: «Δεν υπάρχει περίπτωση η οικογένεια Μακάρτνεϊ να
κρύψει γενετικά τροποποιημένους οργανισμούς μέσα στα τρόφιμά της».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16368N432</ED>
<ID>
ID:21372

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N43&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Τουρκικές απειλές
</H2>
<AUTHOR>Γ. Ε. ΣΕΚΕΡΗΣ</AUTHOR>

Η Άγκυρα εξακολουθεί να πυραυλολογεί, εκμεταλλευόμενη τα συνεχιζόμενα σφάλματά
μας περί τους S-300. Βέβαια, η εγκατάσταση των τελευταίων αυτών σε ελλαδικό
έδαφος αποτελεί αυτονόητο δικαίωμά μας. Πόσο μάλλον που εμείς ουδέποτε
αμφισβητήσαμε τη νομιμότητα των πολεμικών παρασκευών της Τουρκίας εντός του
εθνικού της χώρου, παρ' όλον ότι οι τουρκικοί υπερεξοπλισμοί ­ μαζί δυστυχώς
με την ελληνική εξοπλιστική αδράνεια ­ έχουν μεταβάλει επικινδύνως εις βάρος
μας το ισοζύγιο ισχύος. Και συνεπώς η κρητική επιλογή είναι νομικά και
πολιτικά ανεπίληπτη. Συνδέοντάς την, όμως, δημόσια με το Κυπριακό διαπράξαμε
λάθος μεθόδευσης. Τη στιγμή που και ο πιο ανίδεος περί τα στρατιωτικά
αντιλαμβάνεται ότι από την Κρήτη το συγκεκριμένο οπλικό σύστημα αποκλείεται,
λόγω απόστασης, να παράσχει άμεση στήριξη στην κυπριακή άμυνα, προς τι οι περί
του αντιθέτου θορυβώδεις υπουργικές δηλώσεις και η προσχηματική διατήρηση των
πυραύλων υπό κυπριακή ιδιοκτησία; Άραγε για να συγκαλυφθεί η άδοξη τύχη των
αρχικών εξαγγελιών; Αλλά επιτρέπεται να προσφέρεται έτσι στην τουρκική
διπλωματία ένα, σαθρό μεν, πλην προπαγανδιστικά εκμεταλλεύσιμο, επιχείρημα;

Αν οι S-300 εξυπηρετούν πράγματι στρατιωτικές μας ανάγκες, να τους εντάξουμε
στο ελληνικό εξοπλιστικό πρόγραμμα ­ αναπτύσσοντάς τους στην Κρήτη ή
οπουδήποτε αλλού στην επικράτεια κριθεί σκόπιμο. Χωρίς τυμπανοκρουσίες ή
ψευδοστρατηγική φιλολογία.

Κατ' απομίμηση της επιτυχούς τουρκικής πρακτικής. Και αντιπαρερχόμενοι,
φυσικά, τις αυθαίρετες απειλές ­ επικράτηση των οποίων θα σήμαινε έμπρακτη εκ
μέρους μας αποδοχή της τουρκικής επικυριαρχίας.

Κατά τα λοιπά, τα περί δήθεν ασυμβάτου μεταξύ προμήθειας ρωσικού υλικού και
ΝΑΤΟϊκών μας δεσμεύσεων είναι αβάσιμο επινόημα της γείτονος.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N43</CAT>
<ED>
Κωδικός άρθρου: A16368N433</ED>
<ID>
ID:21443

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N43&aa=3</URL></REF>


Article

<CATEGORY>vin07</CATEGORY>

 <H5>ΟΙ ΕΥΡΩΠΑΙΟΙ ΤΗΝ ΚΑΤΑΓΓΕΛΛΟΥΝ ΟΤΙ ΔΕΝ ΓΝΩΡΙΖΕΙ ΤΟ ΠΡΟΒΛΗΜΑ ΤΟΥ ΚΟΣΣΥΦΟΠΕΔΙΟΥ
</H5><H5>Ο μεσολαβητής Κρ. Χιλ στο Βελιγράδι
</H5><H2></H2><H2>Οργή εναντίον Ολμπράιτ
</H2>
Ευρωπαίοι διπλωμάτες πνέουν μένεα κατά της Αμερικανίδας υπουργού Εξωτερικών
Μαντλίν Ολμπράιτ, την οποία κατηγορούν ότι δεν έχει πλήρως κατανοήσει το
πρόβλημα του Κοσσυφοπεδίου.

Ευρωπαϊκό ξέσπασμα. Οι παραινέσεις της Μαντλίν Ολμπράιτ προς τους αντάρτες
του ΑΣΚ προκάλεσαν δυσφορία στους Ευρωπαίους

Αιτία της δυσφορίας τους ήταν η συμβουλή της Μαντλίν Ολμπράιτ προς Κοσοβάρο
διαπραγματευτή να ακολουθήσει το παράδειγμα του Τζέρι Άνταμς, ηγέτη του Σιν Φέιν.

Αμερικανοί αξιωματούχοι έσπευσαν να εκτονώσουν την κατάσταση, αλλά οι
συμβουλές της Αμερικανίδας υπουργού προς την αλβανόφωνη αντιπροσωπεία έδωσαν
το πρόσχημα στους Ευρωπαίους να εκφράσουν τη δυσαρέσκειά τους για τον
πρωταγωνιστικό ρόλο των Αμερικανών.

«Ειλικρινά το λέω, δεν γνωρίζει τις λεπτομέρειες», δήλωσε κοινοτικός
αξιωματούχος, μετά τις συναντήσεις της Μαντλίν Ολμπράιτ με τους υπουργούς
Εξωτερικών της Ε.Ε. και της Ομάδας Επαφής στο Ραμπουγέ, το Σαββατοκύριακο.

Είναι σαφές ότι δεν γνωρίζει τις λεπτομέρειες του σχεδίου που βρίσκεται υπό
συζήτηση και διαπραγμάτευση, αλλά εν τούτοις έχει κύρος. Είναι εκείνη η οποία
μπορεί να πει στους Σέρβους: «Υπογράψτε αυτό ή θα σας βομβαρδίσουμε!».

Η οργή κατά της Ολμπράιτ ξέσπασε μετά την ενημέρωση που έκανε στους
δημοσιογράφους, μετά τη συνέντευξη τύπου της Ομάδας Επαφής. Περιέγραψε τον
τρόπο με τον οποίο πήρε παράμερα τον Χασίμ Τατσί, 29 χρόνων, επικεφαλής της
αντιπροσωπείας του Απελευθερωτικού Στρατού του Κοσσυφοπεδίου, για να του πει
ότι η μεταμόρφωση του Τζέρι Άνταμς, από υπέρμαχο της ένοπλης πάλης σε ένθερμο
υποστηρικτή του ειρηνικού διαλόγου, αποτελεί ένα παράδειγμα προς μίμηση.

Η συμβουλή της Ολμπράιτ δεν εξόργισε μόνο τους Ευρωπαίους, που δεν βρίσκουν
ομοιότητες ανάμεσα στο βορειοϊρλανδικό και στο πρόβλημα του Κοσσυφοπεδίου,
αλλά έπεσε και στο κενό, αφού οι αντάρτες του ΑΣΚ δεν έχουν καμία διάθεση να αφοπλιστούν.


Χθες η Μαντλίν Ολμπράιτ δήλωσε ότι η άρνηση της σερβικής κυβέρνησης να
επιτρέψει στην ειρηνευτική δύναμη του ΝΑΤΟ να επιτηρήσει μια συμφωνία στο
Κοσσυφοπέδιο θα μπορούσε να οδηγήσει σε αποτυχία τις διαπραγματεύσεις στο Παρίσι.

«Η άρνηση στη δύναμη του ΝΑΤΟ κατά την άποψή μας υπονομεύει τη συμφωνία. Αν
δεν υπάρξει συμφωνία, τότε οι Σέρβοι θα πρέπει να ξέρουν αυτό που έχουμε πει
και νωρίτερα: οποιαδήποτε πλευρά εμποδίσει τις διαπραγματεύσεις θα θεωρηθεί
υπεύθυνη. Στην περίπτωση των Σέρβων αυτό σημαίνει ότι θα επακολουθήσουν
βομβαρδισμοί του ΝΑΤΟ», δήλωσε η Ολμπράιτ.

Ο Κρίστοφερ Χιλ, ο επικεφαλής μεσολαβητής στις ειρηνευτικές συνομιλίες για το
Κοσσυφοπέδιο, αναχώρησε για το Βελιγράδι για να ενημερώσει τον Γιουγκοσλάβο
πρόεδρο Σλόμπονταν Μιλόσεβιτς για την κατάσταση στην οποία βρίσκονται οι
διαπραγματεύσεις στο Ραμπουγέ, δήλωσε ο εκπρόσωπος του Αμερικανού μεσολαβητή
Φιλ Ρίκερ.

Ο κ. Ρίκερ δεν ανέφερε πότε αναμένεται πίσω στο Ραμπουγέ ο κ. Χιλ όπου, μετά
την παράταση της μιας εβδομάδας που έδωσε η εξαεθνής Ομάδα Επαφής,
συνεχίζονται οι συνομιλίες των Σέρβων και των Αλβανών Κοσοβάρων.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16368N451</ED>
<ID>
ID:21310

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N45&aa=1</URL></REF>


Article

<CATEGORY>vin07</CATEGORY>

 <H2>Κινέζοι πειρατές δολοφονούν πληρώματα πλοίων
</H2>
Σύγχρονος πειρατής. Η πειρατεία ανθεί στη θάλασσα της Νότιας Κίνας

Οι ψαράδες στα ανοιχτά του Σαντού, λιμανιού της Νότιας Κίνας, θυμούνται με
φρίκη το θέαμα που αντίκρυσαν πριν από λίγο καιρό. Έξι πτώματα κακοποιημένα
άγρια έπλεαν ανάμεσα σε ψάρια στην επιφάνεια της θάλασσας.

Οι νεκροί ήταν το μοναδικό στοιχείο που είχε απομείνει από τη μυστηριώδη
εξαφάνιση του φορτηγού πλοίου «MV Cheung Son». Οι πειρατείες δεν είναι σπάνιο
φαινόμενο στη Θάλασσα της Νότιας Κίνας, γεγονός που την καθιστά μία από τις
πλέον επικίνδυνες.

Δυτικές κυβερνήσεις, ωστόσο, καθώς και υπηρεσίες ασφαλείας αναρωτιούνται γιατί
οι πειρατές προέβησαν σε άγριες δολοφονίες, σφαγιάζοντας ακόμη και ολόκληρα τα
πληρώματα πριν μετατρέψουν τα σκάφη σε πλοία-φαντάσματα.

Μία εξήγηση είναι ότι τα πλοία καταλαμβάνονται όχι για τα φορτία τους αλλά για
να χρησιμοποιηθούν στο λαθρεμπόριο όπλων και ευαίσθητων οπλικών συστημάτων από
τα λιμάνια της Βόρειας Κορέας και της Κίνας προς τη Μέση Ανατολή. Το τελευταίο
σήμα που εξέπεμψε το «Cheung Son» πριν εξαφανιστεί ήταν στις 16 Νοεμβρίου του
περασμένου χρόνου και προερχόταν από τη Θάλασσα της Νότιας Κίνας, καθώς
απέπλεε από τη Σαγκάη με 23 άτομα πλήρωμα και φορτίο κατάλοιπα φούρνων.

Η πλοιοκτήτρια εταιρεία στο Χονγκ Κονγκ αδυνατούσε να βρει οποιοδήποτε
στοιχείο. Λίγο αργότερα έγινε γνωστό από την κινεζική αστυνομία ότι άνδρας που
συνελήφθη φέρεται ότι ομολόγησε πως ήταν μέλος μιας συμμορίας η οποία κατέλαβε
το «Cheung Son» και, αφού έδεσε τους άνδρες του πληρώματος, τους δολοφόνησε.
Από τότε συνελήφθησαν άλλοι έξι ύποπτοι για πειρατεία.

Σε μιαν άλλη περίπτωση, Κινέζοι αξιωματούχοι αφού κατέσχεσαν το υπό μαλαισιανή
σημαία τάνκερ «Petro Ranger» που είχε καταληφθεί από πειρατές, το ξαναέβαψαν,
του άλλαξαν το όνομα και το χρησιμοποίησαν για να μεταφέρουν πετρέλαιο στους
φάρους. Στη συνέχεια, κρατώντας μακριά τον ιδιοκτήτη του πλοίου, επαναπάτρισαν
τους Ινδονήσιους πειρατές και ρίχνοντας την ευθύνη στο πλήρωμα, τους
κατηγόρησαν ότι επιχείρησαν να προβούν σε λαθρεμπόριο. Η έλλειψη κεντρικού
ελέγχου στο Πεκίνο ανησυχεί τους Δυτικούς για το ενδεχόμενο ταχείας εξάπλωσης
των πυρηνικών. Εστιάζουν την προσοχή τους στα φορτία που διοχετεύονται από τη
Βόρεια Κορέα και την Κίνα στον Περσικό Κόλπο.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16368N452</ED>
<ID>
ID:21373

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N45&aa=2</URL></REF>


Article

<CATEGORY>vin07</CATEGORY>

 <H2>Απόπειρα κατά του Ουζμπέκου προέδρου
</H2>
Ο ουζμπέκος πρόεδρος Ισλάμ Καρίμοφ διέφυγε απόπειρας δολοφονίας του, η οποία
εκδηλώθηκε με μια σειρά βομβιστικών επιθέσεων στο κέντρο της Τασκένδης, από
τις οποίες σκοτώθηκαν 9 άνθρωποι και τραυματίστηκαν τουλάχιστον 30.

Ο Καρίμοφ επέζησε επειδή ματαίωσε τη μετάβασή του σε κυβερνητικά κτίρια στο
κέντρο της πόλης, λίγο πριν από τις επιθέσεις, μετέδωσε η τηλεόραση.

«Αυτή η καλά προετοιμασμένη πράξη τρομοκρατίας είχε ως πρώτο στόχο την
ανεξάρτητη πολιτική μας και την ανεξαρτησία του κράτους μας», δήλωσε ο Καρίμοφ.

Έξι βόμβες εξερράγησαν στο κέντρο της Τασκένδης, σύμφωνα με το πρακτορείο
ειδήσεων Ίταρ-Τας. Οι εκρήξεις προκάλεσαν σημαντικές ζημιές στα γύρω κτίρια,
συμπεριλαμβανομένου του κτιρίου το οποίο προγραμματιζόταν να επισκεφθεί ο Καρίμοφ.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16368N453</ED>
<ID>
ID:21415

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N45&aa=3</URL></REF>


Article

<CATEGORY>vin07</CATEGORY>

 <H2>Παχύσαρκοι κατά κέντρου γυμναστικής
</H2>
Περίπου 25 υπέρβαροι Αμερικανοί, άνδρες και γυναίκες, πραγματοποίησαν
συγκέντρωση διαμαρτυρίας έξω από ένα κέντρο γυμναστικής και ομορφιάς του Σαν
Φρανσίσκο, το οποίο σε διαφήμισή του αναφέρει πως όταν οι εξωγήινοι έλθουν στη
Γη «θα φάνε πρώτα τους χοντρούς».

«Δεν μπορώ να πιστέψω ότι ένα γυμναστήριο θα ενδιαφερόταν τόσο λίγο για την
υγεία των ανθρώπων», δήλωσε η Μέριλιν Ουάν, επικεφαλής των διαδηλωτών και
συγγραφέας του βιβλίου «Πάχος. Ε και!».

«Εκπροσωπώ 97 εκατομμύρια Αμερικανών που είναι παχύσαρκοι. Αποτελούμε το 55%
του συνολικού πληθυσμού και ειλικρινά δεν είναι ασφαλές να μας αποξενώνουν
γιατί μπορεί να θυμώσουμε και να κάτσουμε πάνω σε κάποιον», δήλωσε η Ουάν στον
ραδιοσταθμό KCBS.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N45</CAT>
<ED>
Κωδικός άρθρου: A16368N454</ED>
<ID>
ID:21446

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N45&aa=4</URL></REF>


Article

<CATEGORY>vin07</CATEGORY>

 <H5>Ο ΓΙΟΧΑΝΕΣ ΡΑΟΥ ΜΙΛΑΕΙ ΣΤΑ «ΝΕΑ» ΚΑΙ ΕΞΑΙΡΕΙ ΤΗΝ ΟΙΚΟΝΟΜΙΚΗ ΣΤΑΘΕΡΟΤΗΤΑ ΤΗΣ ΕΛΛΑΔΑΣ
</H5><H5>Στα σχέδιά μου να επισκεφθώ την Ελλάδα
</H5><H5>Στο κατώφλι της προεδρίας
</H5><H2>Σωστή η πορεία προς το ευρώ
</H2>
<AUTHOR>ΒΑΣΟΣ ΜΑΘΙΟΠΟΥΛΟΣ</AUTHOR>

Είκοσι χρόνια πρωθυπουργός στο μεγαλύτερο ομόσπονδο κρατίδιο της Ρηνανίας -
Βεστφαλίας ­ 17 εκατομμύρια κάτοικοι ­, ο Γιοχάνες Ράου είναι ο υποψήφιος
σοσιαλδημοκράτης πρόεδρος της Γερμανικής Δημοκρατίας στις 23 Μαΐου εφέτος.
Πενήντα ακριβώς χρόνια από την ίδρυση τής τότε Δυτικής Γερμανίας (1949), ο
Ράου υποστηρίζεται από τα δύο κυβερνητικά κόμματα: του καγκελαρίου Σρέντερ και
των Πρασίνων, αλλά και ενδεχομένως από μεμονωμένους βουλευτές: φιλελεύθερους
και αριστερούς σοσιαλιστές, εφόσον η ψηφοφορία είναι μυστική. Δεν είναι η
δημοτικότητά του που προοιωνίζεται την εκλογή του ως όγδοου αρχηγού του
μεταπολεμικού γερμανικού κράτους. 
Αλλά η εξαίρεση, που αποτελεί η δική του πολιτική σταδιοδρομία και η
πολυεπίπεδη και συμπυκνωμένη εμπειρία του.

Ο Γιοχάνες Ράου απάντησε στα ερωτήματα των «ΝΕΩΝ»:

«ΤΑ ΝΕΑ»: Ενώ μπαίνουμε στον 21ο αιώνα και στην τρίτη χιλιετία, η
παγκοσμιοποίηση απειλεί ήδη να ανατρέψει σύρριζα όχι μόνο τις
κοινωνικές ισορροπίες, που διαμορφώθηκαν με αδιάκοπους
κοινωνικούς αγώνες τα τελευταία διακόσια χρόνια, αλλά με μια
οιονεί αντεπανάσταση από τους σύγχρονους «βαρόνους» του πλούτου
και τις ανθρώπινες σχέσεις «από τα πάνω προς τα κάτω» με απροσδιόριστες
συνέπειες. Πώς αντιμετωπίζετε εσείς με τη μακρά πείρα σας στον
ευρωπαϊκό δημόσιο βίο την εξέλιξη αυτή;

Γιοχάνες Ράου. Εξαίρει την οικονομική πρόοδο της Ελλάδας

ΡΑΟΥ: Με προβληματίζει έντονα η βιαιότητα, μπορώ να ισχυριστώ, των μεγάλων
πολυεθνικών εταιρειών, που ο κεντρικός, αν όχι και αποκλειστικός, στόχος τους
είναι το κέρδος. Χωρίς να υπολογίζουν, κυρίως με τις συγχωνεύσεις τους, τα
εκατομμύρια ανέργων που προκαλούν. Η αναταραχή που έχει δημιουργηθεί και
διαρκώς επεκτείνεται τείνει να καλύψει επίπεδο υφηλίου. Θα περίμενε κανείς
μετά τον τερματισμό του διπολισμού και την αποφυγή πυρηνικού ολέθρου ότι ο
κόσμος θα έμπαινε σε περίοδο ειρηνικής προόδου και κοινωνικής προκοπής.

Και τώρα ζούμε τα καυτά προβλήματα ανεργίας, υποαπασχόλησης και έλλειψης
ασφάλειας στη ζωή: οικογενειακή και ατομική του πολίτη.

Το φαινόμενο αυτό κατά τη γνώμη μου μπόρεσε να βλαστήσει, να ζωογονηθεί και να
φουντώσει στην περίοδο του μονεταρισμού των συντηρητικών κυβερνήσεων, που
βάσταξε περίπου μια εικοσαετία. Το σύνθημά τους τα χρόνια αυτά ήταν ο
«κοινωνικός φθόνος των σοσιαλιστών» που δήθεν αγωνίζονται για κοινωνική
δικαιοσύνη, ενώ στην πραγματικότητα «ζηλεύουν την ευημερία» των όσων
υπερκαρπούνται άνισα τα αγαθά που προσφέρει σε κάθε χώρα το ετήσιο κοινωνικό
προϊόν τους.

Όμως τώρα ήρθε η αντίστροφη μέτρηση με την άνοδο των σοσιαλιστών και
σοσιαλδημοκρατών στις 13 από τις 15 χώρες της Ευρωπαϊκής Ένωσης. Οι
κυβερνήσεις αυτές δεν πρόκειται βέβαια με κοινή δική τους κοινωνική πολιτική
να καταστήσουν τους κατέχοντες πλουσιότερους όχι μόνο προγραμματικά, αλλά στην
πράξη. 
Αλλά και η ιστορία, στην εποχή μας τουλάχιστον, έχει αποδείξει ότι η ίδια η
ανθρώπινη φύση νικάει τελικά άδικα και απάνθρωπα συστήματα, όπως είναι και ο
νεοκαπιταλισμός, που φαίνεται να κυριαρχεί τώρα.

«ΤΑ ΝΕΑ»: Μέχρι την 1η Ιουλίου η Γερμανία θα προεδρεύει στην Ευρωπαϊκή
Ένωση. Η Κύπρος ανήκει στην πρώτη ομάδα των κρατών που έχουν
εγκριθεί για να ενταχθούν σ' αυτή, που έτσι θα διευρυνθεί.
Ενώ όμως οι διαπραγματεύσεις για την ένταξη με τα κράτη αυτά
αρχίζουν, μερικά κράτη και ορισμένοι παράγοντες της Κομισιόν
δηλώνουν ότι θα πρέπει πρώτα να λυθεί το Κυπριακό και μετά να
ενταχθεί η Κύπρος στην Ε.Ε. Χωρίς ωστόσο να εισηγούνται
και οποιοδήποτε σχέδιο επίλυσης του προβλήματος.
Συμμερίζεσθε την άποψη αυτή;

ΡΑΟΥ: Αφού οι παράγοντες που αναφέρατε ενδιαφέρονται πρώτα για τη λύση του
Κυπριακού, θα γνωρίζουν τουλάχιστον την πρακτική διαδικασία επίλυσής του.
Γιατί δεν την προτείνουν; Εφόσον η Κομισιόν έκρινε ότι η Κύπρος έχει όλες τις
προϋποθέσεις για να γίνει πλήρες μέλος της Ε.Ε., οι διαπραγματεύσεις θα πρέπει
να συνεχιστούν μέχρι την ένταξή της. 
Η άποψη να αναμείνει η Κύπρος τη λύση του προβλήματός της δεν μπορεί να
στηριχτεί. 
Όπως θα ήταν εξίσου αβάσιμη προβολή του ίδιου επιχειρήματος στα 1957 όταν η
Γερμανία εκλήθη ως ιδρυτικό μέλος τής τότε ΕΟΚ να ενταχθεί στην Κοινότητα. Να
έπρεπε δηλαδή να περιμένει πρώτα τη λύση του γερμανικού προβλήματος, που ήταν
η ενοποίηση, και ύστερα να ενταχθεί στην ΕΟΚ. Θα περιμέναμε τριάντα τρία
χρόνια: ως τα 1990!

«ΤΑ ΝΕΑ»: Οι σύμμαχοι στο ΝΑΤΟ και οι εταίροι στην Ευρωπαϊκή Ένωση
γνωρίζουν ότι η Ελλάδα και η Τουρκία, ενώ εκπληρώνουν στο
ακέραιο τις υποχρεώσεις τους στο ΝΑΤΟ, αναγκάζονται να
δαπανούν δισεκατομμύρια δολάρια για να υπερεξοπλίζονται.
Κι αυτό επειδή η Άγκυρα την τελευταία τριετία απειλεί το
Αιγαίο και την Κύπρο. Οι εταίροι είναι εκείνοι που πουλάνε
όπλα και στις δύο χώρες, ενώ γνωρίζουν ότι θα μπορούσαν
να χρησιμοποιήσουν τα τεράστια αυτά κονδύλια για κοινωνική πολιτική
και περαιτέρω αύξηση του κοινωνικού τους προϊόντος. Πώς
κρίνετε αυτήν την πολιτική;

ΡΑΟΥ: Είναι απαράδεκτο αυτό. Ιδιαίτερα το γεγονός ότι παρακολουθούν με
αδράνεια την κατάσταση που επικρατεί στην Ανατολική Μεσόγειο. Αντιπαρέρχονται
τη δυνατότητα κινδύνων στη νευραλγική αυτή περιοχή.

Παρακολουθούμε με ιδιαίτερη ικανοποίηση την οικονομική πρόοδο που παρουσιάζει
η Ελλάδα και τη θετική πορεία της για την ένταξη στο ευρώ. Και βέβαια θα
μπορούσαν η Αθήνα και η Άγκυρα να αξιοποιήσουν τα υπέρογκα ποσά που διαθέτουν
για υπερεξοπλισμούς, ώστε να αντιμετωπίσουν ευρύτερη οικονομική και κοινωνική ανάπτυξη.

Πιστεύω ότι η Ευρώπη έχει χρέος και από το Καταστατικό της και από τις
παραδόσεις της να συμβάλει με κάθε ειρηνικό μέσο για τερματισμό κάθε εστίας
που εγκυμονεί κινδύνους αναταραχής. Και φυσικά και στην περιοχή που αναφέρατε,
ώστε να τερματιστεί και η απορρόφηση δαπανών που θα μπορέσουν να διατεθούν για
ειρηνικούς κοινωνικούς σκοπούς και να αυξήσουν το κατά κεφαλήν εισόδημα των
λαών που είναι σύμμαχοί μας.


«ΤΑ ΝΕΑ»: Οι δεσμοί σας με την Ελλάδα είναι πολλαπλοί. Στη
δικτατορία συμπαρασταθήκατε ενεργά στους Έλληνες δημοκράτες στη
Γερμανία. Και με δική σας μεσολάβηση στα 1981 προσκλήθηκε ο
Α. Παπανδρέου από τον Χέλμουτ Σμιτ. Αντιμετωπίζετε προσεχή
επίσκεψή σας στην Αθήνα;

ΡΑΟΥ: Από τους πρώτους στόχους μου είναι ένα ταξίδι στην Ελλάδα. Έχω πολλούς
φίλους και μεταξύ των πολλών χιλιάδων εργαζομένων, που συνέβαλαν κατά τις
δεκαετίες του εξήντα και του εβδομήντα κυρίως, με την εργασία και το ήθος
τους, ­ που και τα δύο εκτιμώνται ποιοτικά στη Γερμανία ­ στην οικονομική
ανάπτυξη του ομόσπονδου κρατιδίου της Ρηνανίας - Βεστφαλίας. Και τώρα πολλοί
βρίσκονται πάλι στην πατρίδα τους και σε μας θα είναι πάντα ευπρόσδεκτοι σε
κάθε επίσκεψή τους. Η αλληλεγγύη μου στους Έλληνες δημοκράτες κατά τη
δικτατορία ήταν μόνο το καθήκον μου ως δημοκράτη και σοσιαλιστή. Οι Έλληνες
κέρδισαν τη βαθύτατη εκτίμησή μας γιατί κατέλυσαν μόνοι τους τη στρατιωτική
δικτατορία και εδραίωσαν μια ζωντανή δημοκρατία με σοσιαλιστική προέκταση στη
χώρα τους. Όπως θυμάστε, όταν αποκαταστήσατε τη δημοκρατία στην Ελλάδα άρχισε
και επικοινωνία με το ΠΑΣΟΚ και με το γερμανικό σοσιαλδημοκρατικό κόμμα, που
στα χρόνια της δικτατορίας συνεργαζόταν με το ΠΑΚ του Ανδρέα Παπανδρέου. Οι
σχέσεις του με το κόμμα ήταν φιλικές. Δεν συνέβαινε όμως το ίδιο με τον τότε
καγκελάριο του Ες Πε Ντε, Χέλμουτ Σμιτ (1974-1982). Στα 1981 το καλοκαίρι,
πριν από τις εκλογές σας του Οκτωβρίου, μεσολάβησα και ο Χ. Σμιτ προσκάλεσε
τον Α. Παπανδρέου στη Βόννη, από όπου τον υποδέχτηκα επίσημα και στο
Ντύσελντορφ ως πρωθυπουργός. Οι σχέσεις των δύο κομμάτων συνεχίστηκαν και
μετά, που έγινε κυβέρνηση το ΠΑΣΟΚ και τώρα φυσικά, που οι δύο χώρες μας έχουν
σοσιαλδημοκρατική κυβέρνηση. Βέβαια στην επίσκεψή μου στην Ελλάδα θα συναντήσω
και τους πολιτικούς φίλους μου, που συνδέομαι μαζί τους πολλές δεκαετίες.


Ο Ράου ξεκίνησε απλός εργαζόμενος και παράλληλα σπούδαζε. Χωρίς εύπορη
καταγωγή και ακαδημαϊκούς τίτλους δημοσιογράφησε σε σοσιαλδημοκρατικά έντυπα,
ενώ ακολούθησε πολιτικά τον πρώτο σοσιαλδημοκράτη Γερμανό πρόεδρο Γκούσταβ
Χάινεμαν (1969-1974) και στο SPD. Από το 1968 μέλος του προεδρείου του Ές Πε
Ντέ, είναι ο μόνος πολιτικός που κυβέρνησε συνεχώς επί είκοσι χρόνια στη
Ρηνανία ­ μέχρι πέρσι ­ χωρίς ανάλογη περίπτωση σε άλλο κρατίδιο.

Ασυμβίβαστος στην υποστήριξη εργατικών αιτημάτων ακριβώς στην πιο βιομηχανική
περιοχή του Ρουρ, κέρδισε την εκτίμηση όχι μόνο των κομματικών φίλων του αλλά,
και με την ανιδιοτέλεια, την ανθρωπιά, την κοινοβουλευτική ευγλωττία και το
ήθος του, επιβλήθηκε ευρύτερα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N46</CAT>
<ED>
Κωδικός άρθρου: A16368N461</ED>
<ID>
ID:21311

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N46&aa=1</URL></REF>


Article

<CATEGORY>vin07</CATEGORY>

 <H5>ΟΥΪΛΙΑΜ ΚΙΝΓΚ
</H5><H2>ΠΡΟΣΩΠΑ
</H2><H2>«Λευκός και υπερήφανος» δολοφόνος
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η δίκη του άρχισε χθες στο Τζάσπερ του Τέξας· ο Ουΐλιαμ Κινγκ κατηγορείται για
ένα από τα πιο φρικτά ρατσιστικά εγκλήματα που έγιναν ποτέ.

Ουΐλιαμ Κινγκ. Δικάζεται για ένα φρικτό φόνο με ρατσιστικά κίνητρα στο «ήσυχο
και φιλόξενο» Τζάσπερ

Στις 7 του περασμένου Ιουνίου, ο 24χρονος Τζων Ουΐλιαμ «Μπιλ» Κινγκ αποφάσισε
να «διασκεδάσει» με τους φίλους του, τον Σων Μπέρυ, 23 χρόνων, και τον Λόρανς
Μπρούερ, 31 χρόνων ­ θα δικασθούν και οι δύο αργότερα φέτος. Ήταν 2.30 μετά τα
μεσάνυκτα, οδηγούσαν ένα ημιφορτηγό και βρήκαν στον δρόμο τους τον Τζέημς
Μπερντ, ένα 49χρονο άνεργο μαύρο επιληπτικό που επέστρεφε στο σπίτι του. Τον
ξυλοκόπησαν, έβαψαν το πρόσωπό του με μαύρη μπογιά, τον αλυσόδεσαν από τους
αστραγάλους πίσω από το ημιφορτηγό και πάτησαν γκάζι. Ο Μπερντ, είπε ο
εισαγγελέας, «όχι μόνον ήταν ζωντανός, αλλά είχε και τις αισθήσεις του,
χρησιμοποιούσε τους αγκώνες και το σώμα του όπως μπορούσε για να μη χτυπάνε το
κεφάλι και οι ώμοι του στο οδόστρωμα». Τον έσερναν στην άσφαλτο για πέντε
χιλιόμετρα κι εκείνος ήταν ακόμη ζωντανός, μέχρι που το σώμα του
αποκεφαλίστηκε χτυπώντας σ' έναν οχετό. Άφησαν το λείψανό του μπροστά στο
κοιμητήριο των μαύρων, «σαν μήνυμα». Στο Τέξας ισχύει η θανατική ποινή και η
συντριπτική πλειοψηφία των 8.000 κατοίκων του Τζάσπερ ζητούν για τον Κινγκ και
τους φίλους του την ποινή του θανάτου. Άλλωστε ο κατηγορούμενος δεν δείχνει
ίχνος μεταμέλειας. «Δεν καταλαβαίνω γιατί θέλετε να με καταδικάσετε», έγραψε
σε επιστολή του σε τοπική εφημερίδα. «Είμαι απλώς θύμα μιας δικαστικής
συνωμοσίας και του προσωπικού μίσους του εισαγγελέα για ένα μη Χριστιανό
(έχει, λέει, ασπαστεί τον Οντινισμό, μια διαδεδομένη στους ακροδεξιούς
παγανιστική λατρεία της σκανδιναβικής θεότητας του πολέμου Όντιν), πρώην
κατάδικο (έχει κάνει φυλακή για κλοπή) με δέρμα διακοσμημένο με τέχνη ηπίως
προσβλητική για τις θρησκευτικές πεποιθήσεις του εισαγγελέα και των κατοίκων
του Τζάσπερ» (εννοεί τα τατουάζ του που αναπαριστούν σύμβολα της Κου Κλουξ
Κλαν, τη σβάστικα, ένα μαύρο κρεμασμένο από ένα δένδρο...). Εξακολουθεί,
προσθέτει, να είναι «λευκός και υπερήφανος».

Τουλάχιστον οι κάτοικοι του Τζάσπερ δεν δηλώνουν υπερήφανοι. Το έγκλημά του
τους ανάγκασε, λένε, να παραδεχθούν λάθη και να επιδιώξουν τη φυλετική
συμφιλίωση. «Μολονότι λυπούμαστε βαθιά για τις συνθήκες που σας φέρνουν στην
πόλη μας», γράφει φυλλάδιο που άρχισαν να διανέμουν οι ντόπιοι καταστηματάρχες
πριν από την έναρξη της δίκης του Κινγκ, «σας καλωσορίζουμε και πιστεύουμε ότι
θα βρείτε το Τζάσπερ ζεστό και φιλόξενο». Στα τέλη του περασμένου μήνα έριξαν
μάλιστα τον σιδερένιο φράχτη που χώριζε στο κοιμητήριο τους μαύρους από τους
λευκούς. Ουδείς έκρινε σκόπιμο να εξηγήσει γιατί ο φράχτης αυτός έστεκε ως τον
περασμένο μήνα...
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16368N481</ED>
<ID>
ID:21312

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N48&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ένας «ανεπιθύμητος αλλοδαπός»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Εν μέσω του δράματος, κάποιες δηλώσεις ξεχωρίζουν για την ειλικρίνεια ή τον
κυνισμό τους. Άλλες προκαλούν γέλιο, άλλες οργή. Και οι περισσότερες φέρνουν μελαγχολία.

Αμπντουλάχ Οτζαλάν. Κατά δήλωση του Λευκού Οίκου, οι κενυατικές αρχές τον
παρέδωσαν στην Τουρκία

«Είχαμε υποσχεθεί ότι το κράτος θα τον συλλάβει και τηρήσαμε την υπόσχεσή μας.
Θα πληρώσει για τις πράξεις του στα ανεξάρτητα τουρκικά δικαστήρια» (Μπουλέντ Ετζεβίτ).

«Ζητούμε από την Τουρκία να εξασφαλίσει στον Αμπντουλάχ Οτζαλάν μια τίμια δίκη
και να μην τον καταδικάσει σε θάνατο» (Λαμπέρτο Ντίνι, υπουργός Εξωτερικών της
Ιταλίας). «Οι δημοκράτες της δεκάρας που έχουμε στη χώρα μας δεν χρειάζεται να
ανησυχούν: όλα τα δικαιώματα του Οτζαλάν θα γίνουν σεβαστά. Και η καταδίκη του
σε θάνατο αποκλείεται. Το πολύ να φάει είκοσι χρόνια» (Αουγκούστο Σινάγκρα, ο
Ιταλός νομικός σύμβουλος της Τουρκίας στην υπόθεση Οτζαλάν).

«Η ιταλική κυβέρνηση αρνήθηκε την έκδοση του Οτζαλάν στην Τουρκία για
ανθρωπιστικούς λόγους» (Βάλτερ Βελτρόνι, γραμματέας των Δημοκρατών της Αριστεράς).

«Η ιταλική κυβέρνηση φέρει βαριές ευθύνες γιατί αντί να δώσει πολιτικό άσυλο
στον Κούρδο ηγέτη και να συμβάλει στην ειρηνική επίλυση του Κουρδικού,
προτίμησε να υπακούσει στις πιέσεις των Αμερικανών και του Μπερλουσκόνι»
(Ραμόν Μαντοβάνι, ο βουλευτής της Κομμουνιστικής Επανίδρυσης που συνόδευσε τον
Οτζαλάν από τη Μόσχα στη Ρώμη). «Ο Οτζαλάν είναι ένας ανεπιθύμητος αλλοδαπός.
Του απαγορεύσαμε την είσοδο στην Ολλανδία και το ίδιο θα πράξουμε και στο
μέλλον» (Μπενκ Κορτάλς, υπουργός Δικαιοσύνης της Ολλανδίας).

«Ο Οτζαλάν δεν είναι τρομοκράτης, αλλά ένας άνθρωπος που εδώ και τρία χρόνια
αγωνίζεται για την ειρήνη. Η Ευρώπη πρέπει να μιλήσει με μια φωνή υπέρ της
επίλυσης του Κουρδικού ζητήματος» (Ντανιέλ Μιτεράν).

«Η Ευρωπαϊκή Επιτροπή δεν είναι αρμόδια να παρέμβει στο πρόβλημα που
δημιουργήθηκε με τις καταλήψεις των πρεσβειών από τους Κούρδους. Το θέμα
εμπίπτει στην αρμοδιότητα των κρατών-μελών» (Χανς Βαν ντεν Μπρουκ, επίτροπος
αρμόδιος για τις εξωτερικές σχέσεις).

«Δεν πρόκειται να υπαναχωρήσουμε από την απόφασή μας να προσφέρουμε στο
εξόριστο κουρδικό Κοινοβούλιο τον χώρο της βασκικής εθνοσυνέλευσης τον
ερχόμενο Ιούλιο» (Χουαν Μαρία Ατούτσα, πρόεδρος του βασκικού Κοινοβουλίου).

«Οι Ηνωμένες Πολιτείες δεν είχαν άμεση ανάμειξη στην παράδοση του Οτζαλάν»
(εκπρόσωπος του Λευκού Οίκου).

«Θέλουμε να πούμε σε όλα τα ενεχόμενα μέρη, των Κούρδων συμπεριλαμβανομένων,
ότι δεν είχαμε καμιά ανάμειξη σ' αυτή την υπόθεση» (ανακοίνωση της κενυατικής κυβέρνησης).

«Τρεις άνδρες απομακρύνθηκαν με τη βία από την ελληνική πρεσβεία το βράδυ της
Δευτέρας από Κενυάτες που οδηγούσαν οχήματα με επίσημα κυβερνητικά διακριτικά»
(ένας Κενυάτης φρουρός της πρεσβείας).

«Ο αρχηγός του ΡΚΚ συνελήφθη στην Κένυα από τις μυστικές υπηρεσίες της
Άγκυρας, σε συνεργασία με την τοπική αστυνομία, στο έδαφος της ελληνικής
διπλωματικής αντιπροσωπείας» (τίτλος της ηλεκτρονικής έκδοσης της «Κοριέρε
ντέλα Σέρα»).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16368N482</ED>
<ID>
ID:21374

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N48&aa=2</URL></REF>


Article

<CATEGORY>vin07</CATEGORY>

 <H5>Το καρναβάλι...
</H5><H5>Η μάσκα...
</H5><H5>Οι γιορτές...
</H5><H5>Το Μπαϊρόιτ...
</H5><H5></H5><H2>ΔΡΟΜΟΙ </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... στη Γερμανία δεν είναι βέβαια Ρίο. Είτε στην Κολωνία είτε στη Βόννη, η
γερμανική μελαγχολία έρχεται σε χτυπητή αντίθεση με τη βραζιλιάνικη
ελαφρότητα. Το Ρίο ξέρει να πνίγει την οικονομική κρίση στη λήθη της σάμπας.
Όμως, ο γερμανικός ορθολογισμός δεν αφήνει τη Βόννη να ξεχάσει ότι το φετινό
καρναβάλι είναι το τελευταίο που θα κάνει ως πρωτεύουσα της χώρας. Μοιραία,
είναι, λοιπόν, φορτισμένο με πολιτικά μηνύματα. Και πολιτικά ανέκδοτα: «Το
καλό με τον Ρούντολφ Σάρπινγκ στο υπουργείο Άμυνας είναι ότι δεν θα κάνουμε
ποτέ "μπλίτσκριγκ"». Από σε άκρη σε άκρη της Ρηνανίας υπάρχει μια διάχυτη
πικρία για τους Πρώσους που κλέβουν την πρωτεύουσα από τη Βόννη. Αν οι Ρηνανοί
μοιάζουν να χορεύουν σε αυτό το καρναβάλι, είναι γιατί νιώθουν το έδαφος να
χάνεται κάτω από τα πόδια τους, καθώς το κέντρο βάρους μετατοπίζεται στο Βερολίνο.

... που φορούν φέτος οι Γερμανοί δεν κρύβει τίποτα. Πίσω από το απολιτικό ή
αντιπολιτικό προσωπείο διακρίνονται σοβαρές πολιτικές νύξεις. Στην Κολωνία ο
Καρνάβαλος είναι ένας πλαδαρός επιχειρηματίας, αλλά στη Βόννη είναι ένας
Τραγέλαφος: η κυβέρνηση του Γκέρχαρντ Σρέντερ, που αμφιταλαντεύεται πότε στην
«κόκκινη» και πότε στην «πράσινη» γραμμή, κλείνοντας ταυτόχρονα το μάτι στους
Ελεύθερους Δημοκράτες και αφήνοντας πάντα ανοιχτό το παράθυρο στους
χριστιανοδημοκράτες για μια «μεγάλη συμμαχία».

... στη Βαϊμάρη, που έγινε φέτος πολιτιστική πρωτεύουσα της Ευρώπης,
συμπίπτουν με τα διακόσια πενήντα χρόνια από τη γέννηση του Γκαίτε. Τα
ραντεβού είναι εκατοντάδες: εκθέσεις, κοντσέρτα, διαλέξεις, προβολές,
θεατρικές παραστάσεις, συνέδρια. Στους δρόμους της πόλης βρίσκει κανείς ακόμη
τα ίχνη από τους πιο μεγάλους Ευρωπαίους: Μπαχ, Λιστ, Στράους, Νίτσε, Σίλερ,
Γκρόπιους. Και τις αναμνήσεις από τη βραχύβια δημοκρατία, την τελευταία πριν
από τη ναζιστική τραγωδία. Η απολλώνια πνευματικότητα της Βαϊμάρης έρχεται σε
αντίθεση με τις διονυσιακές γιορτές της Κολωνίας και της Βόννης και με τις
τεχνοκρατικές προετοιμασίες του Βερολίνου για να γίνει η πρωτεύουσα της νέας Γερμανίας.

... δεν έχει κανένα λόγο για να γιορτάζει. Έκπτωση του Βάγκνερ (φωτ.) από τον
«ναό» του; Αυτό φοβούνται οι πιστοί του αθανάτου, μετά την απόφαση της
κυβέρνησης Σρέντερ να κόψει τη μισή επιχορήγηση προς το φεστιβάλ του Μπαϊρόιτ.
Βάρβαρη επίθεση, θυμίζει την αμερικανική βόμβα που το 1945 κατέστρεψε το
Φεστσπιλχάους, χωρίς όμως να βάλει τέλος σε μια ιστορία που άρχισε το 1876. Ο
γερμανικός Τύπος μιλάει για «πολιτιστική προδοσία». Οι φίλοι του Βάγκνερ
υπενθυμίζουν οργισμένοι ότι τα θέατρα, τα μουσεία και τα φεστιβάλ της Βόννης
και του Βερολίνου εξακολουθούν να συντηρούνται με τις κρατικές επιχορηγήσεις.
Βέβαια, το φεστιβάλ του Μπαϊρόιτ είναι κάπως ιδιόμορφο, αφού το διαχειρίζεται
ακόμη η οικογένεια του συνθέτη και ο ανιψιός του Βόλφγκανγκ Βάγκνερ, με
ενοχλητική αυτονομία. Όμως είναι επικίνδυνο να αγγίζει κανείς τις πιο
ευαίσθητες χορδές της γερμανικής πολιτιστικής κληρονομιάς. Οι Βαλκυρίες δεν θα
πάψουν να καλπάζουν πάνω από το Μπαϊρόιτ. Και οι έξι. Χωρίς εκπτώσεις.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N48</CAT>
<ED>
Κωδικός άρθρου: A16368N483</ED>
<ID>
ID:21416

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N48&aa=3</URL></REF>


Article

<CATEGORY>vin08</CATEGORY>

 <H2>Υποχώρηση τιμών
</H2>
ΣΕΛ. 50
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16368N491</ED>
<ID>
ID:21321

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N49&aa=1</URL></REF>


Article

<CATEGORY>vin08</CATEGORY>

 <H5>ΤΙ ΘΑ ΚΟΙΤΑΞΟΥΝ ΟΙ ΕΦΟΡΙΑΚΟΙ ΣΤΙΣ ΔΗΛΩΣΕΙΣ * ΘΑ ΚΑΘΥΣΤΕΡΗΣΕΙ Η ΕΚΚΑΘΑΡΙΣΗ
</H5><H5>Ισχυροποιείται το οπλοστάσιο κατά της φοροδιαφυγής
</H5><H2>Πρόσθετοι έλεγχοι επί τόπου
</H2>
Σε έξι περιπτώσεις η Εφορία θα διενεργήσει πρόσθετους ελέγχους στις
φορολογικές δηλώσεις που θα υποβληθούν τον Μάρτιο, πράγμα που σημαίνει ότι θα
καθυστερήσει η εκκαθάριση και οι φορολογούμενοι θα ταλαιπωρηθούν.

Σύμφωνα με τις οδηγίες του υπουργείου Οικονομικών για την επεξεργασία των
εντύπων Ε1, Ε10 και Ε11 που θα υποβάλουν οι μισθωτοί, ελεύθεροι επαγγελματίες
και έμποροι θα πρέπει οι υπάλληλοι των Εφοριών να προβούν σε επιπλέον ελέγχους
και να κάνουν οι ίδιοι την εκκαθάριση στις ακόλουθες περιπτώσεις:

1 Στις χειρόγραφες δηλώσεις ο ΑΦΜ του φορολογουμένου θα γραφεί ή θα
επαληθευθεί με βάση τα στοιχεία από τις καταστάσεις που στέλνει το ΚΕΠΥΟ στις
Εφορίες για τους ΑΦΜ των φορολογουμένων.

Θα καλούνται οι φορολογούμενοι

2 Οι χειρόγραφες δηλώσεις των νέων φορολογούμενων επαγγελματιών με
ατομική επιχείρηση, στις οποίες οι φορολογούμενοι δεν έχουν αναγράψει τον ΑΦΜ
που τους χορηγήθηκε όταν έκαναν έναρξη επαγγέλματος, δεν θα στέλνονται στο
ΚΕΠΥΟ για εκκαθάριση. Θα καλείται ο φορολογούμενος να αναγράψει τον ΑΦΜ και
στη συνέχεια η δήλωση θα προωθείται για εκκαθάριση.

3 Αν ο φορολογούμενος δηλώσει αλλαγή κύριας ιδιόκτητης κατοικίας,
δηλαδή χρησιμοποιήσει πλέον της μιας κύριας κατοικίας και εφόσον το άθροισμα
της νέας κατοικίας και της πρώτης δευτερεύουσας υπερβαίνει τα 150 τ.μ., τότε η
δήλωση δεν θα στέλνεται στο ΚΕΠΥΟ για μηχανογραφική εκκαθάριση αλλά θα
κρατιέται στην Εφορία για χειρόγραφη εκκαθάριση. Το ίδιο θα συμβεί όταν
αναγράφονται μήνες ιδιοκατοίκησης λιγότεροι από 12 ή υπάρχει μεταβολή στο
ποσοστό συνιδιοκτησίας.

4 Όταν οι δύο σύζυγοι που υποχρεούνται να υποβάλουν έντυπα Ε10 και Ε11
δεν έχουν αναγράψει σε ξεχωριστό έντυπο ο καθένας τα στοιχεία για τα
αντικειμενικά κριτήρια φορολόγησης.

Ειλικρίνεια - συσχετισμοί

5 Οι Εφορίες θα ελέγχουν την ειλικρίνεια των δηλώσεων στις οποίες οι
επιχειρήσεις επικαλούνται «αδράνεια» ή ζητούν εξαίρεση από το σύστημα
αντικειμενικού προσδιορισμού του εισοδήματος. Οι δηλώσεις αυτές δεν θα
στέλνονται στο ΚΕΠΥΟ.

6 Οι δηλώσεις που έχουν έστω και μία μεταβολή στα στοιχεία της πρώτης
σελίδας (αλλαγή διεύθυνσης κατοικίας, ΑΦΜ κ.λπ.) ή στα ποσά της προκαταβολής
φόρου και της εισφοράς ΟΓΑ θα συσχετισθούν με τους ατομικούς φακέλους των
φορολογουμένων για να γίνει σχετικός έλεγχος και να συμπληρωθούν οι ενδείξεις
του πίνακα «στοιχεία από τον φάκελο του φορολογουμένου».

Εγκύκλιος προς... λογιστές - φορολογούμενους

Παράλληλα στη σχετική εγκύκλιο του υπουργείου Οικονομικών εφιστάται η προσοχή
των φορολογουμένων στη συμπλήρωση των κωδικών που αφορούν το ποσό του
εισοδήματος και των παρακρατούμενων φόρων, τα αντικειμενικά κριτήρια καθώς και
τον αριθμό κυκλοφορίας του αυτοκινήτου. Ειδικότερα τονίζεται ότι:

* Δεν θα πρέπει στα ποσά του εισοδήματος και του φόρου να περιλαμβάνονται
δεκαδικά ψηφία, γιατί προκαλούν σοβαρά λάθη κατά την εκκαθάριση των δηλώσεων
από τις χειρίστριες των μηχανημάτων του ΚΕΠΥΟ.

* Ο συντελεστής εμπορικότητας και απόδοσης, που αποτελούν δύο από τα
αντικειμενικά κριτήρια φορολόγησης των επιχειρήσεων, πρέπει να αναγράφεται με
δεκαδικό αριθμό με δύο δεκαδικά ψηφία γιατί αλλιώς η εκκαθάριση της δήλωσης θα
είναι λανθασμένη.

* Τα ψηφία του αριθμού κυκλοφορίας του αυτοκινήτου πρέπει να αναγράφονται όπως
ακριβώς είναι στην άδεια κυκλοφορίας.


Γιάννος Παπαντωνίου: Αποτελεσμα-τικότεροι οι έλεγχοι στις επιχειρήσεις

Η πάταξη της φοροδιαφυγής και η δικαιότερη κατανομή των φορολογικών βαρών
αποτελούν κεντρικό στόχο της οικονομικής πολιτικής της κυβέρνησης, επεσήμανε ο
υπουργός Εθνικής Οικονομίας Γ. Παπαντωνίου στα εγκαίνια του Περιφερειακού
Ελεγκτικού Κέντρου της Αθήνας.

Ο υπουργός τόνισε ακόμη ότι με τα Περιφερειακά Ελεγκτικά Κέντρα ισχυροποιείται
το οπλοστάσιο για τον περιορισμό της φοροδιαφυγής, σημειώνοντας ότι η συνεχής
επικοινωνία που θα έχουν τα ΠΕΚ με το υπουργείο Οικονομικών και τις Εφορίες θα
καταστήσει αποτελεσματικότερους τους ελέγχους στις επιχειρήσεις για τη σύλληψη
της φορολογητέας ύλης.

Επισημαίνεται ότι τα Περιφερειακά Ελεγκτικά Κέντρα θα διενεργούν ελέγχους σε
επιχειρήσεις που ο τζίρος τους κυμαίνεται από 300 εκατ. δρχ. έως 2 δισ. δρχ.
τον χρόνο.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16368N492</ED>
<ID>
ID:21379

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N49&aa=2</URL></REF>


Article

<CATEGORY>vin08</CATEGORY>

 <H2>Στα καταναλωτικά δάνεια η μάχη
</H2>
Στα καταναλωτικά δάνεια προσανατολίζονται οι Τράπεζες να δώσουν τις επόμενες
μάχες τους στα πλαίσια του σκληρού ανταγωνισμού που έχει ξεσμπάσει μεταξύ
τους, για την προσέλκυση μεγαλύτερου μεριδίου της συνολικής πίττας των χορηγήσεων.

* Εν τω μεταξύ , σύμφωνα με υπολογισμούς, περισσότερο χρεωμένοι εείναι με
κααταναλωτικά δάνεια οι Έλληνες, παρά με στεγαστικά... (Αναλυτικά στη σελίδα 53).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16368N493</ED>
<ID>
ID:21420

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N49&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η πίτα στους μεγάλους
</H2>
<AUTHOR>ΓΙΑΝΝΗΣ ΣΙΩΤΟΥ</AUTHOR>

Επικεφαλής μεγάλης αμερικανικής τράπεζας, μιλώντας και περιγράφοντας τους
μεσοπρόθεσμους στόχους της, επισήμανε ότι η προσπάθεια που γίνεται στοχεύει
στο να αυξήσει τους πελάτες που έχει σ' όλο τον κόσμο από 100.000.000 που
είναι σήμερα σε 1.000.000.000 σε 5 χρόνια. Αυτό αρχικά μπορεί να ακούγεται από
υπερβολικά φιλόδοξο μέχρι και υπερφίαλο, αλλά αποκαλύπτει τη δυναμική της
παγκόσμιας οικονομίας. Στο πλαίσιο των δεδομένων που διαμορφώνονται στην
παγκόσμια οικονομική σκηνή, οι ήδη ισχυροί, εκμεταλλευόμενοι την πρόσβαση σε
κεφάλαια και τεχνολογία, ουσιαστικά φιλοδοξούν να ελέγξουν όσο το δυνατό
μεγαλύτερο κομμάτι από μια πίτα που μεγαλώνει με αργούς ρυθμούς.

Ο δεκαπλασιασμός του μεριδίου της αμερικανικής τράπεζας στην παγκόσμια αγορά
ουσιαστικά δεν θα προέλθει από καινούργιους πελάτες, αλλά από πελάτες που θα
πάρει από άλλα μικρότερα πιστωτικά ιδρύματα. Αυτή η τάση δεν αφορά μόνο τις
τράπεζες, αλλά και τη βιομηχανία, τον τουρισμό, τη ναυτιλία και όλες τις
οικονομικές δραστηριότητες. Το πρόβλημα όμως είναι πως η δυναμική αυτή έχει ως
αποτέλεσμα ότι το «δίκαιο του ισχυρού» θα γίνει status σ' όλες τις ανθρώπινες δραστηριότητες.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N49</CAT>
<ED>
Κωδικός άρθρου: A16368N494</ED>
<ID>
ID:21460

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N49&aa=4</URL></REF>


Article

<CATEGORY>vin08</CATEGORY>

 <H5>ΣΕ ΠΟΙΕΣ ΜΕΤΟΧΕΣ ΠΡΟΤΙΜΟΥΝ ΝΑ ΕΠΕΝΔΥΟΥΝ ΤΑ ΜΕΤΟΧΙΚΑ ΑΜΟΙΒΑΙΑ ΚΕΦΑΛΑΙΑ
</H5><H2>Τραπεζικές - μεταλλουργικές
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Οι μετοχές των τραπεζών μπορεί να θεωρηθούν οι «αγαπημένες» επενδύσεις των
αμοιβαίων κεφαλαίων που επενδύουν κυρίως στην οδό Σοφοκλέους. Στο «πακέτο» των
επενδύσεων που έχουν κάνει τα μετοχικά αμοιβαία κεφάλαια, το 22-35% αφορά
τραπεζικές μετοχές.

Σημειώνεται ότι τα μετοχικά αμοιβαία κεφάλαια είναι τα πιο «δημοφιλή» αμοιβαία
ύστερα από εκείνα που επενδύουν στη χρηματαγορά (αμοιβαία διαχείρισης
διαθεσίμων), αφού οι συνολικές τους επενδύσεις ανέρχονται σε 690 δισ. δραχμές.

Τα περισσότερα από τα κεφάλαια αυτά έχουν τοποθετηθεί στην οδό Σοφοκλέους. Σ'
αυτά, το ποσοστό επένδυσης σε μετοχές κυμαίνεται στις περισσότερες εταιρείες
αμοιβαίων κεφαλαίων μεταξύ 85% και 90%. Το υπόλοιπο ποσοστό διατηρείται σε ρευστό.

Τρίτη προτίμηση τα τρόφιμα

Αυτό προκύπτει από τη διάρθρωση των χαρτοφυλακίων των μετοχικών αμοιβαίων
κεφαλαίων. Από τα ίδια στοιχεία προκύπτει ότι οι «αγαπημένες» μετοχές των
θεσμικών επενδυτών είναι κυρίως οι τραπεζικές (το ποσοστό συμμετοχής τους στο
σύνολο των επενδύσεων κυμαίνεται μεταξύ 22% και 35%). Στην επόμενη θέση
βρίσκονται οι μετοχές των μεταλλουργικών επιχειρήσεων. Αυτές καλύπτουν ποσοστό
που κυμαίνεται από 9,99% μέχρι και 19% στο σύνολο των επενδεδυμένων κεφαλαίων. 
Το ποσοστό σε μετοχές του κλάδου τροφίμων κυμαίνεται μεταξύ 7% και 11% ενώ σε
μετοχές πληροφορικής (κύριας και παράλληλης αγοράς) έχει επενδυθεί από 7% και
11% του επενδεδυμένου κεφαλαίου.

Διαφορετική πολιτική

Αξίζει να σημειωθεί ότι εκτός από την «προτίμηση» στις τραπεζικές μετοχές, τα
ποσοστά επενδύσεων στους υπόλοιπους κλάδους εμφανίζουν σημαντικές διαφορές από
αμοιβαίο σε αμοιβαίο κεφάλαιο. Αυτό οφείλεται στην επενδυτική πολιτική κάθε εταιρείας.

Τα μεικτά αμοιβαία

Στο ποσό όμως των 690 δισ. δραχμών θα πρέπει να ληφθεί υπόψη και το ενεργητικό
των μεικτών αμοιβαίων κεφαλαίων, τα οποία επενδύουν, επίσης, και σε μετοχές.
Το ενεργητικό των μεικτών αμοιβαίων κεφαλαίων εσωτερικού ανέρχεται σε περίπου
802 δισ. δραχμές. 
Υπενθυμίζεται ότι σύμφωνα με τον κανονισμό πρέπει τα μετοχικά αμοιβαία
κεφάλαια εσωτερικού να επενδύουν περισσότερο από το 65% του ενεργητικού τους
σε μετοχές του Χρηματιστηρίου Αξιών Αθηνών. 
Πρέπει να σημειωθεί ότι και στις υπόλοιπες κατηγορίες αμοιβαίων κεφαλαίων
(ομολογιακά κ.λπ.) μπορεί να είναι επενδεδυμένα μικρά ποσά και σε μετοχές. Το
συνολικό, πάντως, ενεργητικό των αμοιβαίων κεφαλαίων στις 12 Φεβρουαρίου ήταν
9,2 τρισ. δραχμές.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16368N501</ED>
<ID>
ID:21322

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N50&aa=1</URL></REF>


Article

<CATEGORY>vin08</CATEGORY>

 <H5>ALPHA ΕΠΕΝΔΥΣΕΩΝ
</H5><H2>Μέρισμα 500 δρχ. και αύξηση μετοχικού κεφαλαίου
</H2>
Σε αύξηση μετοχικού κεφαλαίου και σε καταβολή μερίσματος 500 δραχμών ανά
μετοχή θα προχωρήσει η Alpha Επενδύσεων. 
Η εταιρεία θα εκδώσει 20.000.000 νέες ανώνυμες μετοχές με τιμή διάθεσης 2.200
δραχμών η μία. Η αναλογία θα είναι μία νέα μετοχή για κάθε 1 παλαιά. Εκτιμάται
ότι οι διαδικασίες θα ολοκληρωθούν εντός δεκαπέντε ημερών και η αύξηση του
μετοχικού κεφαλαίου θα αρχίσει την πρώτη εβδομάδα του Μαρτίου. Μετά την
αύξηση, η Alpha Επενδύσεων θα έχει ίδια κεφάλαια, τα οποία θα υπερβαίνουν τα
22 δισ. δραχμές και ενεργητικό 130 δισ. δραχμών.

Στο μεταξύ, ανακοινώθηκε ότι τα κέρδη της εταιρείας το 1998 ανήλθαν σε 22 δισ.
δραχμές και η υπεραξία 14 δισ. δρχ.

Παράλληλα, το Διοικητικό Συμβούλιο της Alpha Leasing αποφάσισε να προτείνει
στη Γενική Συνέλευση τη διανομή μερίσματος 250 δραχμών ανά μετοχή. 
Επίσης, αποφάσισε να προτείνει την αύξηση του μετοχικού κεφαλαίου με διανομή
δωρεάν μετοχών από κεφαλαιοποίηση αποθεματικών από έκδοση μετοχών υπέρ το άρτιο.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16368N502</ED>
<ID>
ID:21380

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N50&aa=2</URL></REF>


Article

<CATEGORY>vin08</CATEGORY>

 <H2>Στο 5,94% το επιτόκιο κρατικών τίτλων
</H2>
Βουτιά περίπου 2,5 ποσοστιαίες μονάδες έκαναν τα επιτόκια των κρατικών τίτλων
στη δημοπρασία των ομολόγων επταετούς διάρκειας, που πραγματοποιήθηκε χθες.

Το μέσο σταθμικό επιτόκιο της δημοπρασίας έπεσε στο 5,94% από 8,25% που ήταν
στην προηγούμενη δημοπρασία. 
Οι προσφορές που υποβλήθηκαν ανήλθαν στα 930,2 δισ. δρχ. και ξεπέρασαν περίπου
τρεις φορές το δημοπρατούμενο ποσό, που ήταν 320 δισ. δρχ.

Η νέα πτώση των επιτοκίων φέρνει πιο κοντά τη χώρα στο σχετικό κριτήριο της
συνθήκης του Μάαστριχτ και δείχνει το θετικό κλίμα που υπάρχει στην αγορά όσον
αφορά τις προοπτικές ένταξης της χώρας στην ΟΝΕ.

Οικονομικοί αναλυτές εκτιμούν ότι στον βαθμό που συνεχιστεί η πτώση του
πληθωρισμού, και η πορεία των επιτοκίων θα εξακολουθήσει να είναι πτωτική.

Σύμφωνα με όλες τις ενδείξεις η επόμενη μεγάλη μείωση στα επιτόκια των
κρατικών τίτλων πρόκειται να γίνει στα τέλη Μαρτίου - αρχές Απριλίου, όπου ο
πληθωρισμός θα κάνει βουτιά στα επίπεδα κάτω του 3%.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16368N503</ED>
<ID>
ID:21421

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N50&aa=3</URL></REF>


Article

<CATEGORY>vin08</CATEGORY>

 <H2>Υποχώρηση τιμών λόγω ρευστοποιήσεων ­ τζίρος 171 δισ.!
</H2>
Ο Γενικός Δείκτης, ύστερα από μικρές διακυμάνσεις στην αρχή της συνεδρίασης,
έκλεισε στις 3.396,85 μονάδες, έναντι 3.466,95 μονάδων προχθές

Οι εκτεταμένες ρευστοποιήσεις μετοχών από όλους τους κλάδους είχε ως
αποτέλεσμα χθες ο Γενικός Δείκτης του Χρηματιστηρίου Αξιών Αθηνών να σημειώσει
πτώση κατά 2,02%. Ο Γενικός Δείκτης, ύστερα από μικρές διακυμάνσεις στην αρχή
της συνεδρίασης, έκλεισε στις 3.396,85 μονάδες, έναντι 3.466,95 μονάδων προχθές.

Η χθεσινή πτώση των τιμών, σύμφωνα με χρηματιστηριακές πηγές, συνδέεται με τις
επιπτώσεις που μπορεί να έχει η υπόθεση του Αμπντουλάχ Οτζαλάν. 
Εισέπραξαν κέρδη

Ωστόσο, άλλες πηγές ανέφεραν ότι τα γεγονότα αυτά ήταν αφορμή για μερικούς
επενδυτές για ρευστοποιήσεις κερδών. Μάλιστα, οι ίδιοι τονίζουν ότι αυτή η
διόρθωση των τιμών ίσως ήταν αναγκαία, ύστερα από ένα συνεχές ράλι ανόδου.

Ο συνολικός τζίρος κυμάνθηκε σε υψηλά επίπεδα και διαμορφώθηκε σε 171 δισ.
δραχμές. Χρηματιστηριακοί κύκλοι τόνιζαν ότι ο τζίρος διαμορφώθηκε σε υψηλά
επίπεδα, διότι τη στιγμή που παρατηρούνταν ρευστοποιήσεις μετοχών από όλους
τους κλάδους ­ και από τον τραπεζικό, όπου οι μετοχές έχουν υψηλή τιμή ­ άλλοι
επενδυτές αγόραζαν. 
Μείωση - άνοδος

Με τη μεγαλύτερη μείωση έκλεισε ο δείκτης των κατασκευαστικών εταιρειών
(-4,53%) και των τραπεζών (-3,05%).

Πάντως χθες επτά μετοχές έκλεισαν με άνοδο 8%. Αυτές είναι οι μετοχές των
εταιρειών: ΑΝΕΚ, Τράπεζα της Ελλάδος, Πουλιάδης, Λαμπρόπουλος, Τρία Άλφα,
Κλωστήρια Ναούσης και Σαραντόπουλος. Από τις 293 μετοχές που διακινήθηκαν, οι
70 έκλεισαν με άνοδο, οι 214 με πτώση και 9 παρέμειναν αμετάβλητες.

Το ευρώ στις 322,5 δρχ.

Μολονότι δεν παρατηρήθηκαν εκροές συναλλάγματος από την ελληνική αγορά, η
δραχμή χθες σημείωσε μικρή διολίσθηση έναντι του ευρώ κατά μισή δραχμή
περίπου. Η τιμή fixing της δραχμής έναντι του ευρώ έκλεισε στις 322,52 δραχμές
έναντι 321,95 δραχμών προχθές. 
Σύμφωνα με πληροφορίες, η μικρή διόρθωση της ισοτιμίας της δραχμής έναντι του
ευρώ οφείλεται στην πώληση 40 εκατ. ευρώ από ελληνική εμπορική τράπεζα, τα
οποία αγόρασαν άλλες τράπεζες.

Στην αγορά ομολόγων παρατηρήθηκαν στην αρχή περιορισμένες ρευστοποιήσεις, αλλά
στη συνέχεια επικρατησαν σταθεροποιητικές τάσεις και οι τιμές των ομολόγων
διαμορφώθηκαν σχεδόν στα προχθεσινά επίπεδα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N50</CAT>
<ED>
Κωδικός άρθρου: A16368N504</ED>
<ID>
ID:21448

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N50&aa=4</URL></REF>


Article

<CATEGORY>vin08</CATEGORY>

 <H2>Έως τις 26 Μαρτίου οι δεσμευτικές προσφορές για την Ιονική
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Και οι τρεις «μνηστήρες» της Ιονικής, δηλαδή ο όμιλος της Alpha Τράπεζα
Πίστεως, ο όμιλος Λάτση και ο όμιλος της Τράπεζας Πειραιώς, θα περιλαμβάνονται
στη λίστα

«Φουλάρουν οι μηχανές» για την ιδιωτικοποίηση του 51% της Ιονικής Τράπεζας,
καθώς και για την πώληση των Καταστημάτων Αφορολογήτων Ειδών (ΚΑΕ) σε ιδιώτες,
που εισέρχονται πλέον στην τελική ευθεία..

Σύμφωνα με τη νέα προκήρυξη που δημοσιεύεται σήμερα, για την υποβολή
δεσμευτικών προσφορών για την απόκτηση της πλειοψηφίας του μετοχικού κεφαλαίου
της Ιονικής, καταληκτική ημερομηνία για την υποβολή τους ορίζεται η 26η
Μαρτίου. Επίσης στην προκήρυξη προσδιορίζονται και οι διαδικασίες που θα
ακολουθηθούν για την πληρέστερη ενημέρωση των ενδιαφερομένων σε ό,τι αφορά την
οικονομική κατάσταση της Ιονικής. Εκτιμάται ότι η υπόθεση θα έχει ολοκληρωθεί
μέχρι τέλος Μαρτίου.

Τι προβλέπεται

Σχετικά με τη δεύτερη φάση της διαδικασίας ιδιωτικοποίησης της Ιονικής
Τράπεζας που ξεκινά τις επόμενες ημέρες, προβλέπονται τα παρακάτω βήματα:

* Η JP Morgan που είναι ο σύμβουλος της Εμπορικής, στην πώληση της Ιονικής θα
καταρτίσει Short List (λίστα). Ως γνωστό, αυτή θα συνταχθεί με βάση τις μη
δεσμευτικές προσφορές και θα περιλαμβάνει τους ενδιαφερόμενους που οι
προσφορές τους κρίνονται ικανοποιητικές για τη συμμετοχή στην τελική φάση. Η
εκτίμηση είναι ότι και οι τρεις «μνηστήρες», δηλαδή ο όμιλος της Alpha Τράπεζα
Πίστεως, ο όμιλος Λάτση και ο όμιλος της Τράπεζας Πειραιώς, θα περιλαμβάνονται
στη λίστα.

* Στους τρεις ενδιαφερόμενους θα δοθεί φάκελος με όλες τις πληροφορίες για την
οικονομική κατάσταση της Ιονικής. Παράλληλα θα προσφέρεται κοινό υλικό από το
οποίο θα μπορούν να αντλούν πληροφορίες, ενώ η JP Morgan θα απαντά σε κάθε
ερώτημα που θα υποβάλλεται σχετικό με οικονομικά στοιχεία της τράπεζας.

* Τις δεσμευτικές προσφορές θα ανοίξει η JP Morgan, όπως έκανε και στην πρώτη
φάση, η οποία θα έχει το δικαίωμα να ζητήσει από τον ενδιαφερόμενο που θα
αναδειχθεί δεύτερος να βελτιώσει την προσφορά του. Αν δεν το κάνει, τότε στην
εισήγησή της προς την Εμπορική θα προτείνεται η κατακύρωση του πρώτου ως
πλειοδότη για την αγορά του πλειοψηφικού πακέτου μετοχών της Ιονικής. Αν ο
δεύτερος δεχτεί τελικά να αυξήσει την προσφορά του σε επίπεδα μεγαλύτερα από
τον πρώτο, τότε θα ζητηθεί από τον πρώτο να αυξήσει και αυτός το ύψος του
προσφερόμενου τιμήματος σε υψηλότερα επίπεδα. Στην περίπτωση που δεχτεί,
οριστικά ο πρώτος θα είναι ο κερδισμένος του διαγωνισμού. Υπενθυμίζεται ότι οι
φήμες τοποθετούν τις προσφορές που υπέβαλαν οι τρεις «μνηστήρες» κατά την
πρώτη μη δεσμευτική φάση μεταξύ 135-155 δισ. δρχ. Προσφορές, οι οποίες όμως
επειδή δεν είναι δεσμευτικές, δεν αποκαλύπτουν τις πραγματικές προθέσεις των συμμετεχόντων.

Σημειώνεται ότι οι προσφορές που θα υποβληθούν πρέπει να συνοδεύονται από
εγγυητική επιστολή ύψους 5 δισ. δρχ.

Τα ντιούτι φρι

Παράλληλα, μέχρι το τέλος Φεβρουαρίου πρόκειται να δημοσιοποιηθεί και η
προκήρυξη για την πώληση του πλειοψηφικού πακέτου των μετοχών των ΚΑΕ. Το
οικονομικό επιτελείο έκρινε ότι έχουν δημιουργηθεί πλέον οι κατάλληλες
συνθήκες για την τρίτη προσπάθεια ιδιωτικοποίησης της επιχείρησης. Στην
προκήρυξη θα ορίζονται οι διαδικασίες που θα ακολουθηθούν, καθώς και η
ημερομηνία υποβολής των προσφορών, η οποία θα τοποθετείται χρονικά περίπου
έναν μήνα μετά.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N51</CAT>
<ED>
Κωδικός άρθρου: A16368N511</ED>
<ID>
ID:21323

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N51&aa=1</URL></REF>


Article

<CATEGORY>vin08</CATEGORY>

 <H5>ΠΩΣ ΘΑ ΕΞΟΦΛΗΣΟΥΝ ΚΑΘΥΣΤΕΡΟΥΜΕΝΕΣ ΑΣΦΑΛΙΣΤΙΚΕΣ ΕΙΣΦΟΡΕΣ ΜΕ ΤΗΝ ΕΥΝΟΪΚΗ ΡΥΘΜΙΣΗ
</H5><H2>Σε 36 μηνιαίες δόσεις
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Σε 100 και πλέον ασφαλιστικά ταμεία (πλην του ΙΚΑ) οι οφειλέτες έχουν τη
δυνατότητα ευνοϊκής ρύθμισης των χρεών τους. Το νέο σύστημα εξόφλησης των
καθυστερούμενων ασφαλιστικών εισφορών για όλους τους ασφαλιστικούς οργανισμούς
(πλην του ΙΚΑ) τέθηκε σε ισχύ.

Το υπουργείο Εργασίας - Κοινωνικών Ασφαλίσεων σε χθεσινή αναλυτική εγκύκλιο
που έστειλε σε όλα τα ασφαλιστικά ταμεία (πλην ΙΚΑ) παραθέτει οδηγίες για την
εφαρμογή του νέου συστήματος εξόφλησης χρεών, το οποίο αφορά 100 και πλέον
ασφαλιστικά ταμεία και δεκάδες χιλιάδες εργοδότες. Πρόκειται για ερμηνεία του
νόμου 2676/99 (οργανωτική και λειτουργική αναδιάρθρωση των φορέων κοινωνικής ασφάλισης).

Υπενθυμίζεται ότι ειδικά για το ΙΚΑ προβλέπεται ρύθμιση χρεών από τον ίδιο
νόμο και πρόσφατα εκδόθηκε από το υπουργείο σχετική ερμηνευτική εγκύκλιος.

Σύμφωνα με την εγκύκλιο:

* Παρέχεται η ευχέρεια κατόπιν πλήρως αιτιολογημένων αποφάσεων των Δ.Σ. των
φορέων, εξόφλησης σε 36 μηνιαίες δόσεις κατ' ανώτατο όριο, των καθυστερούμενων
ασφαλιστικών εισφορών μετά των πρόσθετων επιβαρύνσεων.

Απαραίτητη προϋπόθεση για την εξόφληση των καθυστερούμενων εισφορών σε δόσεις
είναι η καταβολή από τον οφειλέτη των τρεχουσών εισφορών.

Επί της κεφαλαιοποιούμενης συνολικής οφειλής προκαταβάλλεται: για οφειλή μέχρι
1.000.000 δρχ. ποσό που αντιστοιχεί σε ποσοστό 20% ­ για οφειλή από 1.000.001
και μέχρι 3.500.000 δρχ. ποσό που αντιστοιχεί σε ποσοστό 15% ­ για ποσό
οφειλής από 3.500.001 δρχ. και άνω ποσό που αντιστοιχεί σε ποσοστό 10%.

* Εάν ο οφειλέτης χάσει για πρώτη φορά το δικαίωμα τμηματικής εξόφλησης,
μπορεί να υποβάλει νέα αίτηση ύστερα από έξι (6) μήνες από την έκδοση της
αρχικής απόφασης για τη ρύθμιση των οφειλών του. Στην περίπτωση αυτή ισχύουν
μεν οι προϋποθέσεις που ίσχυαν και επί της αρχικής ρύθμισης, αλλά η
προκαταβολή ορίζεται στο διπλάσιο δηλαδή, για ποσό οφειλής μέχρι 1.000.000
δρχ. 40%, για ποσό οφειλής από 1.000.001 - 3.500.000 δρχ. 30% και για ποσό από
3.500.001 δρχ. και άνω 20%.

Στη συνέχεια, εάν ο οφειλέτης χάσει για δεύτερη φορά το δικαίωμα τμηματικής
εξόφλησης, του παρέχεται η δυνατότητα να επανέλθει, χωρίς χρονικό περιορισμό
(όπως απαιτείται για τη δεύτερη αίτηση), με νέα αίτηση για τρίτη και τελευταία
φορά. Η προκαταβολή στην περίπτωση αυτή ορίζεται στο 40% της συνολικής οφειλής.

* Παρέχεται δικαίωμα έκπτωσης επί των πρόσθετων τελών από 10-20%, ανάλογα με
τον τρόπο εξόφλησης της οφειλής.

* Επισημαίνεται ότι μπορεί να υποβληθεί αίτημα από τους οφειλέτες εργοδότες ή
ασφαλισμένους ρύθμισης εξόφλησης οφειλών σε δόσεις, αλλά η δυνατότητα αυτή δεν
αποτελεί δικαίωμα για τον οφειλέτη και δεσμευτική υποχρέωση για τον
ασφαλιστικό φορέα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16368N521</ED>
<ID>
ID:21324

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N52&aa=1</URL></REF>


Article

<CATEGORY>vin08</CATEGORY>

 <H2>Πέντε πρώτα βήματα «σωτηρίας» του ΙΚΑ
</H2>
Πέντε μέτρα για τη λειτουργική και οργανωτική ανασυγκρότηση του ΙΚΑ θα
προωθήσει ο νέος διοικητής του, κ. Μιλτιάδης Νεκτάριος, ο οποίος ανέλαβε χθες
τα καθήκοντά του. Ο απερχόμενος διοικητής του ΙΚΑ κ. Γρηγόρης Σολωμός
παρουσίασε τον νέο διοικητή στα στελέχη του Ιδρύματος.

Ο κ. Νεκτάριος επισήμανε ότι στο ΙΚΑ, με την εισαγωγή νέων συστημάτων
οργάνωσης και αυτοματοποίησης θα επιδιωχθεί:

1 Η διασφάλιση των συμφερόντων των ασφαλισμένων με τη μηχανογραφική
παρακολούθηση του ιστορικού ασφάλισης (κατάργηση ενσήμων).

2 Η μείωση της εισφοροδιαφυγής με τη διασταύρωση των αρχείων
επιχειρήσεων ­ εργοδοτών με τα αντίστοιχα της Εφορίας και άλλων δημόσιων υπηρεσιών.

3 Η βελτίωση των παρεχόμενων υπηρεσιών και πληροφοριών προς τους
ασφαλισμένους, τους εργοδότες και τους άλλους συναλλασσόμενους με το ΙΚΑ.

4 Η δραστική βελτίωση των παρεχόμενων υπηρεσιών πρόληψης - διάγνωσης -
πρωτοβάθμιας και δευτεροβάθμιας περίθαλψης.

5 Ο περιορισμός των δαπανών.

* Άρχισαν σήμερα σε κεντρικό ξενοδοχείο της Αθήνας οι εργασίες του 12ου
τακτικού εκλογοαπολογιστικού συνεδρίου της Πανελλήνιου Ομοσπονδίας Συλλόγων
Εργαζομένων ΙΚΑ (ΠΟΣΕ-ΙΚΑ).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16368N522</ED>
<ID>
ID:21381

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N52&aa=2</URL></REF>


Article

<CATEGORY>vin08</CATEGORY>

 <H2>37 δισ. για κατάρτιση προσωπικού
</H2>
Τα κριτήρια πιστοποίησης των επιχειρήσεων που διαθέτουν οργανωμένες εξωτερικές
δομές κατάρτισης ορίζονται με απόφαση του υπουργού Εργασίας - Κοιν. Ασφαλίσεων
κ. Μ. Παπαϊωάννου.

Η απόφαση αφορά επιχειρήσεις του ιδιωτικού και ευρύτερου δημόσιου τομέα με
προσωπικό άνω των 100 ατόμων, οι οποίες διαθέτουν δομές για την κατάρτιση του
προσωπικού τους. Το πρόγραμμα ενδοεπιχειρησιακής κατάρτισης του υπουργείου
Εργασίας και Κοινωνικών Ασφαλίσεων προβλέπει την ενδοεπιχειρησιακή κατάρτιση
μέσα στο 1999, 45.000 εργαζομένων. Το κόστος του προγράμματος προβλέπεται να
φθάσει τα 37 δισ. δρχ., εκ των οποίων η συμμετοχή του Ευρωπαϊκού Κοινωνικού
Ταμείου θα είναι 11 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N52</CAT>
<ED>
Κωδικός άρθρου: A16368N523</ED>
<ID>
ID:21422

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N52&aa=3</URL></REF>


Article

<CATEGORY>vin08</CATEGORY>

 <H5>ΣΤΑ ΚΑΤΑΝΑΛΩΤΙΚΑ ΔΑΝΕΙΑ Η ΜΕΓΑΛΗ ΜΑΧΗ ΤΩΝ ΠΙΣΤΩΤΙΚΩΝ ΙΔΡΥΜΑΤΩΝ
</H5><H5>Περισσότερο χρεωμένοι με προσωπικά παρά με στεγαστικά δάνεια οι Έλληνες
</H5><H2>Τράπεζες... σούπερ μάρκετ
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Με νέα προϊόντα και χαμηλότερα επιτόκια θα προσπαθήσουν οι Τράπεζες να
αυξήσουν το «μερίδιό» τους στην αγορά καταναλωτικών δάνειων, τα οποία για το
1999 υπολογίζεται ότι ξεπεράσουν τα 400 δισ. δραχμές.

Ωστόσο, τα τραπεζικά στελέχη εκτιμούν ότι η «μάχη» στα καταναλωτικά δάνεια δεν
θα κερδηθεί μόνο με νέα προϊόντα, καθώς αυτά γρήγορα αντιγράφονται από την
αγορά και το συγκριτικό πλεονέκτημα χάνεται μέσα σε λίγους μήνες. Για τον λόγο
αυτό θα δοθεί έμφαση στην ποιότητα των υπηρεσιών και στους τρόπους προσέλκυσης
των πελατών.

Σε αυτά τα πλαίσια, οι Τράπεζες προσανατολίζονται στη δημιουργία μικρών,
ευέλικτων και ολιγομελών υποκαταστημάτων, όπου θα υπάρχουν πόστα πώλησης,
κυρίως, ετοιμοπαράδοτων προϊόντων. Βάρος, επίσης, θα δοθεί στην αξιολόγηση των
πελατών με ειδικά συστήματα, τα οποία θα αντλούν πληροφορίες για τον πελάτη
από το σύστημα «Τειρεσίας» της Ένωσης Ελληνικών Τραπεζών και την προσωπική επαφή.

Όσον αφορά τα προϊόντα, μεγάλη βαρύτητα θα δοθεί στον οικιακό εξοπλισμό, εκτός
από τις σπουδές και τις διακοπές, ενώ ταυτόχρονα με τα προσωπικά και τα
καταναλωτικά δάνεια θα χορηγούνται και στεγαστικά. Σε «εγγυημένους» και
μεγάλους, κυρίως, πελάτες οι Τράπεζες θα προσπαθήσουν να πουλήσουν
ολοκληρωμένα τραπεζικά και ασφαλιστικά πακέτα με ευνοϊκούς όρους. Μαζί, για
παράδειγμα, με το καταναλωτικό δάνειο, θα δίνεται και μία πιστωτική κάρτα, ένα
στεγαστικό δάνειο και μία ασφάλεια ζωής.

Μεγάλα, επίσης, περιθώρια αύξησης στο μερίδιο των καταναλωτικών δανείων
εκτιμούν οι Τράπεζες ότι υπάρχουν στα δάνεια για αγορά αυτοκινήτου, αφού για
φέτος προβλέπεται ότι θα πουληθούν 200.000 νέα αυτοκίνητα.

Τα υποκαταστήματα των Τραπεζών θα μοιάζουν, σιγά σιγά, με σούπερ μάρκετ, από
όπου ο πελάτης θα αγοράζει το προϊόν που του ταιριάζει. Παράλληλα, πρόκειται
να παρέχονται και προσφορές σε μερικά προϊόντα.

Για παράδειγμα, θα ανακοινώνεται ότι σήμερα προσφέρεται καταναλωτικό δάνειο
1,5 εκατ. δραχμών για αγορά ψυγείου, τηλεόρασης και κουζίνας με το
συγκεκριμένο χαμηλό επιτόκιο και με ευκολίες πληρωμής. Αργότερα, οι Τράπεζες
σκέφτονται να δημιουργήσουν καταναλωτικά και προσωπικά δάνεια σε ευρώ, όπως
έχει ήδη συμβεί στα στεγαστικά δάνεια.

Πάντως, όλες οι Τράπεζες έχουν θέσει υψηλούς στόχους για φέτος
εκμεταλλευόμενες, κυρίως, τη μείωση των επιτοκίων και την προσδοκία των
καταναλωτών για περαιτέρω αποκλιμάκωσή τους και την αναμενόμενη αύξηση της αγοράς.

Σύμφωνα με εκτιμήσεις τραπεζικών στελεχών, τα καταναλωτικά και τα προσωπικά
δάνεια που θα χορηγηθούν από τις Τράπεζες θα ξεπεράσουν τα 400 δισ. δραχμές,
έναντι 250 δισ. δραχμών, περίπου, το 1998. Υπολογίζεται δηλαδή ότι φέτος θα
αυξηθούν τα καταναλωτικά δάνεια κατά 50%, περίπου.

Ωστόσο, ο «χάρτης» των «πρωταγωνιστών» στη χορήγηση καταναλωτικών δανείων δεν
φαίνεται να αλλάζει, σε σύγκριση με πέρυσι.

Έτσι, το μεγαλύτερο «κομμάτι» των καταναλωτικών δανείων θα δοθεί φέτος από
πέντε μεγάλες Τράπεζες (Εθνική, Alpha Πίστεως, Εμπορική, Πειραιώς και
Eurobank). Το ποσό των καταναλωτικών δανείων που θα χορηγηθεί φέτος από αυτές
τις Τράπεζες εκτιμάται ότι θα ανέλθει σε 370 δισ. δραχμές, περίπου. Το
αντίστοιχο ποσό πέρυσι ήταν 220 δισ. δραχμών, περίπου.

Τα ποσά που χρωστούσαν οι Έλληνες στα τέλη του 1998 από καταναλωτικά δάνεια
υπολογίζονται σε περίπου 881 δισ. δραχμές, έναντι 688 δισ. δραχμών στα τέλη
του 1997. Στα τέλη του 1999 προβλέπεται ότι το ποσό αυτό θα έχει ξεπεράσει το
ένα τρισ. δραχμές. Αξίζει να σημειωθεί ότι οι Έλληνες, με βάση αυτά που
χρωστούσαν στα τέλη του 1998, είναι περισσότερο χρεωμένοι με καταναλωτικά
δάνεια, παρά με στεγαστικά. Συγκεκριμένα, στα τέλη του 1998 το ποσό που
χρωστούσαν τα ελληνικά νοικοκυριά για στεγαστικά δάνεια ανέρχονταν σε 620 δισ.
δραχμές, έναντι 881 δισ. δραχμών για καταναλωτικά δάνεια.

Αν και η Τράπεζα της Ελλάδος δεν έχει θέσει φέτος στόχο για τη χορήγηση
δανείων, η προβλεπόμενη αύξηση και κυρίως των καταναλωτικών δανείων την
ανησυχεί. Διότι αποτελούν μία από τις αιτίες που μπορούν να «φουντώσουν» τον πληθωρισμό.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16368N531</ED>
<ID>
ID:21325

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N53&aa=1</URL></REF>


Article

<CATEGORY>vin08</CATEGORY>

 <H2>Στα σκαριά ο Ενιαίος Φορέας Ελέγχου Τροφίμων
</H2>
Σύντομα θα λειτουργήσει ο Ενιαίος Φορέας Ελέγχου Τροφίμων για τον άμεσο και
αποτελεσματικό έλεγχο της αγοράς με σκοπό την προστασία του καταναλωτή. Αυτό
υπογράμμισε, μεταξύ άλλων, η υπουργός Ανάπτυξης κ. Βάσω Παπανδρέου σε χθεσινή
ημερίδα με θέμα «ποιότητα και καταναλωτής», επισημαίνοντας ακόμη:

* Την καθιέρωση χάρτη δικαιωμάτων των πολιτών για τις υπηρεσίες που προσφέρουν
οι ΔΕΚΟ και τα δικαιώματα των πολιτών.

* Την ανοιχτή γραμμή «1720» της γενικής γραμματείας καταναλωτή για την
πληροφόρηση του κοινού και την επίλυση καταναλωτικών διαφορών.

* Τη λειτουργία των 36 γραφείων πληροφόρησης και επίλυσης διαφορών και τις
επιτροπές φιλικών διακανονισμών των νομαρχιών.

Στη δραστηριότητα της γενικής γραμματείας καταναλωτή, παρουσιάζοντας όσα έχουν
γίνει στο εξάμηνο της λειτουργίας των συγκεκριμένων υπηρεσιών, αναφέρθηκε στην
ομιλία της η γενική γραμματέας καταναλωτή κ. Χριστίνα Παπανικολάου,
επισημαίνοντας, μεταξύ άλλων, ότι:

«Η εποπτεία των όρων λειτουργίας της αγοράς, ο έλεγχος των στρεβλώσεων του
ανταγωνισμού, αποτελούν διαρκείς ευθύνες καθημερινής παρέμβασης για την
πρόληψη παροχής υπηρεσιών κακής ποιότητας και την αντιμετώπιση της διακίνησης
υποβαθμισμένων προϊόντων».

Μεταξύ των ομιλητών ήταν ο πρόεδρος του ΙΝΚΑ και ΓΟΚ κ. Χάρης Κουρής και ο
πρόεδρος του ΚΕΠΚΑ κ. Γ. Μαγουλάς.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16368N532</ED>
<ID>
ID:21382

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N53&aa=2</URL></REF>


Article

<CATEGORY>vin08</CATEGORY>

 <H2>Από 8 δισ. έως 30 δισ. η ζημιά της Ολυμπιακής το 1998
</H2>
Με ζημιές αναμένεται να κλείσει και το 1998 η οικονομική χρήση για την
Ολυμπιακή Αεροπορία, που μπαίνει πλέον και πάλι σε ελλειμματική τροχιά μετά
τις διαγραφές των παλαιών χρεών της. Όπως ανακοίνωσε χτες η διοίκηση της
Ομοσπονδίας Σωματείων Πολιτικής Αεροπορίας (ΟΣΠΑ), «οι ανεξάρτητοι σύμβουλοι
της κυβέρνησης Salomon Smith Barney και ΕΜΙ, που παρακολουθούν την πορεία
εξυγίανσης της Ο.Α., εκτιμούν ότι το έλλειμμα της εταιρείας για το 1998 θα
κυμανθεί μεταξύ 8 δισ. δρχ. (καλό σενάριο) και 30 δισ. δρχ. (άσχημο σενάριο)».

Κι αυτό σε αντίθεση με το περιεχόμενο του δεύτερου προγράμματος εξυγίανσης της
Ο.Α., που προέβλεπε ότι η εταιρεία το 1998 θα παρουσίαζε κέρδη ύψους 5,1 δισ. δρχ.

Ένα μεγάλο μέρος του ελλείμματος, σύμφωνα με την ΟΣΠΑ, οφείλεται στην απώλεια
631.000 επιβατών μέσα στο 1998 (376.000 στο δίκτυο εσωτερικού και 255.000 στο
δίκτυο εξωτερικού), που είχε ως αποτέλεσμα να μειωθούν τα έσοδα της Ο.Α. κατά
30 δισ. δρχ. Υπενθυμίζεται ότι με ζημιές 39 δισ. δρχ. έκλεισε πρόσφατα και ο
ισολογισμός του 1997.

Εκτός αυτού, όπως ανέφερε η διοίκηση της ΟΣΠΑ, η Ο.Α. κινδυνεύει να χάσει και
σημαντικό μερίδιο από την προσοδοφόρα πίτα των υπηρεσιών επίγειας εξυπηρέτησης
των αεροσκαφών (χάντλινγκ).

Η Ο.Α., σύμφωνα με την ΟΣΠΑ, «δείχνει ανέτοιμη να αντιμετωπίσει αποτελεσματικά
τον ανταγωνισμό που θα βρει μπροστά της στους διεθνείς διαγωνισμούς που θα
γίνουν σε ένα μήνα για το χάντλινγκ των αεροδρομίων της Αθήνας, της
Θεσσαλονίκης και του Ηρακλείου».

Οι εργαζόμενοι της Ο.Α. υποστηρίζουν ότι «τα μεγάλα προβλήματα της εταιρείας
δεν λύνονται με ξένους μάνατζερ και ουρανοκατέβατους σωτήρες» και προτείνουν
«να τοποθετηθεί στην κορυφή του εθνικού αερομεταφορέα νέα διοίκηση που θα έχει
την έγκριση των 2/3 της Βουλής και θα ελέγχεται από διακομματική επιτροπή».

Μια τέτοια διοίκηση, όπως ανέφεραν, «είναι διατεθειμένοι να τη στηρίζουν όλοι
οι εργαζόμενοι του εθνικού αερομεταφορέα».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N53</CAT>
<ED>
Κωδικός άρθρου: A16368N533</ED>
<ID>
ID:21423

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N53&aa=3</URL></REF>


Article

<CATEGORY>vin08</CATEGORY>

 <H5>ΕΥΘΥΝΕΣ ΗΠΑ ΣΤΗΝ ΚΡΙΣΗ ΤΩΝ ΧΡΗΜΑΤΑΓΟΡΩΝ
</H5><H2></H2><H2>Το θαύμα είχε παρενέργειες
</H2>
Οι άνθρωποι που συναντήθηκαν εκείνο το βράδυ με τον νεαρό κυβερνήτη του
Αρκάνσας Μπιλ Κλίντον ήταν σοβαροί, καλοντυμένοι, καλοστεκούμενοι. Εκεί, στο
Κλαμπ 21, στη Νέα Υόρκη, τον Ιούνιο του 1991, ο Μπιλ Κλίντον δήλωσε αιώνια
πίστη στις ελεύθερες αγορές.

Κλίντον - Ρούμπιν. Ο πρόεδρος τον διόρισε υπουργό Οικονομικών των ΗΠΑ το
1995. Προηγουμένως, ο Ρόμπερτ Ρούμπιν ήταν επικεφαλής της Γκόλντμαν Σακς

Σκυμμένοι πάνω από τις μπριζόλες τους, οι κορυφαίοι παράγοντες των
Δημοκρατικών στη Γουώλ Στρητ βομβάρδιζαν με βροχή από ερωτήσεις τον
γλυκομίλητο πολιτικό που είχαν απέναντί τους. Και διαπίστωσαν ότι είχε
απάντηση για όλες. Μα πιο πολύ από όλα τους εντυπωσίασε η προθυμία του να
ασπαστεί την ελευθερία του εμπορίου και των αγορών.

«Εκείνο που συζητήθηκε τότε ήταν η ανάγκη να περάσει το Δημοκρατικό Κόμμα σε
μία νέα οικονομική πολιτική», λέει ο Ρότζερ Όλτμαν, επικεφαλής τράπεζας
επενδύσεων και οργανωτής εκείνης της συνεστίασης. «Το Δημοκρατικό Κόμμα έπρεπε
να μπει στη νέα οικονομική πραγματικότητα».

Με τον Ρούμπιν

Εκείνη η βραδιά ήταν ένα σημαντικό βήμα στην «οικονομική επιμόρφωση» του Μπιλ
Κλίντον, ο οποίος έμαθε καλά το μάθημά του και ιδιαίτερα αυτό που αφορούσε την
απομάκρυνση από τον προστατευτισμό και το άνοιγμα των αγορών στην Ασία και τον
υπόλοιπο κόσμο. Τότε, επίσης, ο Κλίντον γνώρισε για πρώτη φορά τον Ρόμπερτ
Ρούμπιν, που ήταν επικεφαλής της Γκόλντμαν Σακς. Μολονότι η πρώτη τους
γνωριμία ήταν ψυχρή, οι δύο άνδρες συνδέθηκαν αργότερα με μία στενή φιλία που
άφησε τη σφραγίδα της στην παγκόσμια οικονομία.

Κλίντον και Ρούμπιν, που έγινε υπουργός Οικονομικών το 1995, εμπνευσμένοι από
το αμερικανικό πάθος για ελευθερία του εμπορίου, προχώρησαν ακόμη παραπέρα
πιέζοντας για ελεύθερη κυκλοφορία των κεφαλαίων. Ήταν κάτι που συμβιβαζόταν με
τις απαιτήσεις των αμερικανικών τραπεζικών, χρηματιστηριακών και ασφαλιστικών εταιρειών.

Και οι αδυναμίες

Αυτή η ώθηση για την απελευθέρωση της κυκλοφορίας κεφαλαίων και αγαθών ήταν
ένας από τους παράγοντες που οδήγησαν στη μακροχρόνια άνθηση των
χρηματοπιστωτικών αγορών σε όλο τον κόσμο. Όμως, αυτή η πολιτική της
Ουάσιγκτον ανέδειξε και αδυναμίες, που αποτέλεσαν το υπόβαθρο για τις
οικονομικές κρίσεις που άρχισαν στην Ταϊλάνδη το 1997, πέρασαν την Ασία για να
φτάσουν έως τη Ρωσία και κλονίζουν ακόμη τη Βραζιλία και τη Λατινική Αμερική.

Χώρες όπως η Ταϊλάνδη, η Ρωσία και η Βραζιλία έχουν προβλήματα σήμερα, κυρίως
για εσωτερικούς λόγους, στους οποίους περιλαμβάνονται οι τραπεζικές αδυναμίες
και η ανεξέλεγκτη κερδοσκοπία.

Πιέσεις ΗΠΑ

Όμως, μερικοί οικονομολόγοι ισχυρίζονται ότι αν αυτές οι χώρες έχουν σαθρό
υπόβαθρο συνετέλεσε σε αυτό και η πολιτική που ακολούθησε η Ουάσιγκτον.
Υποστηρίζουν ότι η κυβέρνηση Κλίντον ζήτησε πολύ πιεστικά τη χρηματοπιστωτική
απελευθέρωση και την ελεύθερη κυκλοφορία κεφαλαίων, επιτρέποντας στο ξένο
χρήμα να εισρεύσει σε αυτές τις χώρες και να εκτοπίσει το εγχώριο χρήμα. Οι
χώρες άνοιγαν τις αγορές τους ευχαρίστως, γιατί πίστευαν ότι αυτός ήταν ο
συντομότερος δρόμος προς την ανάπτυξη. Όμως, αργότερα φάνηκε ότι η υπερβολική
βιασύνη για απελευθέρωση μπορεί να οδηγήσει σε τραπεζικό χάος και
χρηματοπιστωτικές κρίσεις.

Κατανομή ευθυνών

Ακόμη και Αμερικανοί αξιωματούχοι παραδέχονται ότι το πράγμα παρατράβηξε. Ο
πρώην υπουργός Εμπορίου Μίκι Κάντορ λέει σήμερα ότι οι ΗΠΑ δεν είχαν επίγνωση
του χάους που μπορεί να προκαλέσει η χρηματοπιστωτική απελευθέρωση.

Αυτό δεν σημαίνει ότι μόνον οι Αμερικανοί έχουν την ευθύνη για την κρίση. Αυτή
θα πρέπει να καταλογιστεί και στους πολιτικούς και τραπεζίτες των αναδυόμενων
αγορών και στους δυτικούς αξιωματούχους που εξύμνησαν την ελεύθερη κυκλοφορία
κεφαλαίων χωρίς να φροντίσουν να την κάνουν πιο ασφαλή και οι δυτικοί
οικονομικοί επιστήμονες και δημοσιογράφοι που έγραφαν διθυράμβους για τις
αναδυόμενες αγορές και το θαύμα των ασιατικών «τίγρεων».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16368N541</ED>
<ID>
ID:21326

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N54&aa=1</URL></REF>


Article

<CATEGORY>vin08</CATEGORY>

 <H2>Σε ιδιώτες η διαχείριση των δικτύων αερίου
</H2>
Ιδιώτες επενδυτές θα μπορούν να έχουν το μάνατζμεντ στις 3 εταιρείες παροχής
αερίου (ΕΠΑ) στην Αθήνα, στη Θεσσαλονίκη και στη Θεσσαλία που η μετοχική στους
σύνθεση προβλέπει το 51% να ανήκει στη ΔΕΠΑ και το 49% στους ιδιώτες μετόχους.

Ήδη ως τα τέλη Απριλίου αναμένεται να έχουν επιλεγεί οι 3 κοινοπραξίες που θα
διαχειριστούν τα δίκτυα πόλης φυσικού αερίου για τα επόμενα χρόνια, σύμφωνα με
το έντονο ενδιαφέρον ξένων επενδυτών που πήραν μέρος στη διαδικασία υποβολής
παρατηρήσεων και προτάσεων για τους όρους του διαγωνισμού.

Σύμφωνα με πληροφορίες, δέκα ξένοι οίκοι, από τους 12 που είχαν προεπιλεγεί,
υπέβαλαν παρατηρήσεις και προτάσεις, προκειμένου στη συνέχεια να προχωρήσουν
και σε οικονομική προσφορά.

Η αρμόδια επιτροπή θα μελετήσει, όπως έγινε γνωστό, τις απόψεις των ξένων
επενδυτών και η τελική προκήρυξη αναμένεται να εκδοθεί στα τέλη Μαρτίου.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N54</CAT>
<ED>
Κωδικός άρθρου: A16368N542</ED>
<ID>
ID:21383

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N54&aa=2</URL></REF>


Article

<CATEGORY>vin08</CATEGORY>

 <H2>Ρευστοποιήσεις και πτώση
</H2>
Πτωτικά κινήθηκαν κατά τη χθεσινή συνεδρίαση οι τιμές των μετοχών του
Χρηματιστηρίου Αξιών Αθηνών. Ο Γενικός Δείκτης Τιμών έκλεισε στις 3.396,85
μονάδες, μειωμένος κατά 70,10 μονάδες ή ποσοστό 2,02%. Η μεγαλύτερη
ενδοσυνεδριακή τιμή σημειώθηκε στις 3.483,91 μονάδες ενώ η μικρότερη στις
3.364,34 μονάδες. Ο FTSE/ΧΑΑ 20 έκλεισε στις 2.126,45 μονάδες, μειωμένος κατά
2,61%. Η Παράλληλη Αγορά έκλεισε στις 312,58 μονάδες, σημειώνοντας άνοδο της
τάξεως τού 0,76%. Όλοι οι επιμέρους κλαδικοί δείκτες κινήθηκαν πτωτικά με την
μεγαλύτερη πτώση να σημειώνουν οι κλάδοι των Κατασκευαστικών και των Διαφόρων
εταιρειών με ποσοστό 4,53% και 3,75% αντίστοιχα. Από τις 292 μετοχές που
πραγματοποίησαν συναλλαγές, 70 σημείωσαν άνοδο, 213 παρουσίασαν πτώση και 9
παρέμειναν σταθερές, ενώ 67 έκλεισαν με αγοραστές και 172 με πωλητές. Η αξία
συναλλαγών διαμορφώθηκε σε 171,052 δισ. δρχ. (39.819.132 τεμάχια). Αναλυτικά,
τα 33.832.634 τεμάχια συνολικής αξίας 155,743 δισ. δρχ. αφορούσαν στην Κύρια
Αγορά, ενώ τα 5.986.498 τεμάχια συνολικής αξίας 15,309 δισ. δρχ. την Παράλληλη
Αγορά.Τη μεγαλύτερη αξία συναλλαγών παρουσίασαν οι Τράπεζες με 51,997 δισ.
δρχ. (3.068.343 τεμάχια), ενώ ακολούθησαν οι Μεταλ/κες Επιχειρήσεις με 23,132
δισ. δρχ. (4.192.205 τεμάχια).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N56</CAT>
<ED>
Κωδικός άρθρου: A16368N561</ED>
<ID>
ID:21327

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N56&aa=1</URL></REF>


Article

<CATEGORY>vin08</CATEGORY>

 <H5>ΧΡΥΣΗ ΛΙΡΑ
</H5><H2>ΣΥΝΑΛΛΑΓΜΑ
</H2>
ALIGN="CENTER">
<H3>(για ταξίδια, σπουδές, υγεία)

</H3>
ΝΟΜΙΣΜΑ ΕΘΝΙΚΗ
ΠΙΣΤΕΩΣ 
Αγορά Πώληση Αγορά Πώληση 
ΔΟΛΑΡΙΟ ΗΠΑ

284.990 
292.194 
284.846 
292.626 
ΜΑΡΚΟ ΓΕΡΜΑΝΙΑΣ

163.087 
167.210 
163.006 
167.458 
ΦΡΑΓΚΟ ΓΑΛΛΙΑΣ

48.620 
49.650 
48.603 
49.930 
ΛΙΡΑ ΑΓΓΛΙΑΣ

465.997 
477.776 
465.761 
478.483 
ΦΡΑΓΚΟ ΕΛΒΕΤΙΑΣ

199.461 
204.503 
199.361 
204.806 
ΦΡΑΓΚΟ ΒΕΛΓΙΟΥ

7.907 
8.106 
7.903 
8.119 
ΦΙΟΡΙΝΙ ΟΛΛΑΝΔΙΑΣ

144.740 
148.402 
144.670 
148.621 
ΛΙΡΕΤΤΑ ΙΤΑΛ. (ΑΝΑ
100) 
0.165 
0.169 
0.165

0.169 
ΚΟΡΩΝΑ ΔΑΝΙΑΣ

42.904 
43.989 
42.883 
44.054 
ΛΙΡΑ ΙΡΛΑΝΔΙΑΣ

405.011 
415.240 
404.807 
415.863 
ΣΕΛΙΝΙ ΑΥΣΤΡΙΑΣ

23.180 
23.766 
23.168 
23.801 
ΚΟΡΩΝΑ ΣΟΥΗΔΙΑΣ

35.969 
36.879 
35.952 
36.934 
ΚΟΡΩΝΑ ΝΟΡΒΗΓΙΑΣ

36.940 
37.883 
36.930 
37.939 
ΔΟΛΑΡΙΟ ΚΑΝΑΔΑ

188.956 
193.735 
188.863 
194.021 
ΔΟΛΑΡΙΟ ΑΥΣΤΡΑΛΙΑΣ

182.796 
187.417 
182.704 
187.695 
ΓΙΕΝ ΙΑΠΩΝΙΑΣ (ΑΝΑ
100) 
2.423 
2.485 
2.423

2.489 
ΛΙΡΑ ΚΥΠΡΟΥ

548.895 
562.770 
548.618 
563.603 
ΕΥΡΩ 
318.970 
327.035 
318.811 
327.519 
ΠΕΣΕΤΑ ΙΣΠΑΝΙΑΣ

1.917 
1.985 
1.916 
1.968 
ΕΣΚΟΥΔΟ ΠΟΡΤΟΓΑΛΙΑΣ

1.591 
1.631 
1.591 
1.634 
ΜΑΡΚΟ ΦΙΝΛΑΝΔΙΑΣ

53.647 
55.003 
53.620 
55.085


<H3>Τιμή αγοράς Τραπέζης της Ελλάδος

</H3>
Ελισάβετ 1973 και προγενέστερα: 19.920 
Ελισάβετ 1974 και μεταγενέστερα: 19.920 
Παλαιάς κοπής: 19.350 
Πώληση: 21.060 
<REF><SOURCE>ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N57</CAT>
<ED>
Κωδικός άρθρου: A16368N571</ED>
<ID>
ID:21328

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N57&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΥΔΡΟΧΟΟΣ

(20 Ιανουαρίου - 18 Φεβρουαρίου). Η βελτίωση των οικονομικών σας φαίνεται να
έχει μπει σε σωστό δρόμο. Προσέξτε όμως τις κινήσεις σας και μη βιάζεστε να
δείτε τα αποτελέσματα, από σας απαιτείται μια μακροχρόνια και ευσυνείδητη
καλλιέργεια προκειμένου να επιτύχετε τους στόχους σας.

ΙΧΘΥΕΣ

(19 Φεβρουαρίου - 20 Μαρτίου). Η παρουσία της Σελήνης στο ζώδιό σας σε
αρμονική όψη με τον Άρη σάς βοηθούν να πραγματοποιήσετε τις προσωπικές σας
ανάγκες. Μην επιτρέψετε λοιπόν σε παλιές συνήθειες να επανεμφανιστούν και να
σας προκαλέσουν φόβους, ανασφάλειες και αδικαιολόγητες αρνητικές σκέψεις

ΚΡΙΟΣ

(21 Μαρτίου - 19 Απριλίου). Βιάζεστε, όπως πάντα, να πραγματοποιήσετε τα
όνειρα και τους στόχους σας και προς χάριν κάποιων «κρυφών πόθων» ίσως να το
παρακάνετε, η σημερινή ημέρα όμως μάλλον ενδείκνυται για αυτοσυγκέντρωση και περισυλλογή

ΤΑΥΡΟΣ

(20 Απριλίου - 20 Μαΐου). Κάποιες ενδιαφέρουσες γνωριμίες θα μπορούσαν να
φανούν πολύ ενθαρρυντικές σε θέματα προσωπικής και επαγγελματικής καταξίωσης.
Προς το παρόν όμως μη βασίζεστε σε καινούργιες σχέσεις, φερθείτε με την
απαραίτητη τυπικότητα

ΔΙΔΥΜΟΙ

(21 Μαΐου - 21 Ιουνίου). Πιεστικά επαγγελματικά θέματα αρχίζουν, σιγά σιγά, να
βρίσκουν τη λύση τους, έτσι ανοίγει ο δρόμος για να τακτοποιηθούν καταστάσεις
που η φαντασία αλλά και η υπερένταση του τελευταίου καιρού έχουν διογκώσει υπερβολικά.

ΚΑΡΚΙΝΟΣ

(22 Ιουνίου - 22 Ιουλίου). Ήρθε η στιγμή να ενεργοποιηθείτε γύρω από
οικονομικά θέματα που αφορούν κάποιο δάνειο ή την επίλυση περιουσιακών ή
νομικών υποθέσεων, ενεργήστε με σύνεση και προσοχή για να αποφύγετε αντιθέσεις
με το Δημόσιο ή άτομα κύρους.

ΛΕΩΝ

(23 Ιουλίου - 22 Αυγούστου). Η διαχείριση κοινών οικονομικών πόρων, καθώς και
η διαπραγμάτευση περιουσιακών στοιχείων, θα μπορούσε να αποτελέσει σημείο
διαμάχης με τους δικούς σας ανθρώπους, καλό θα ήταν να βρεθούν κάποιες
εναλλακτικές λύσεις που δεν θα θίξουν τις σχέσεις σας προς το παρόν.

ΠΑΡΘΕΝΟΣ

(23 Αυγούστου - 23 Σεπτεμβρίου). Η παρουσία της Σελήνης στο ζώδιο των Ιχθύων
επηρεάζει τον τομέα των σχέσεων σήμερα και η έκφραση των βαθύτερων
συναισθημάτων σας, χωρίς αναστολές και φόβους, θα δημιουργήσει ένα κλίμα
εμπιστοσύνης και κατανόησης με το σύντροφο ή τους συνεργάτες σας.

ΖΥΓΟΣ

(24 Σεπτεμβρίου - 23 Οκτωβρίου). Δεν θα λείψουν κάποιες εντάσεις στον
εργασιακό χώρο σήμερα, καθώς φαίνεται να επικρατεί ένας εκνευρισμός. Μόνο μέσα
από καλοπροαίρετη συζήτηση μεταξύ συναδέλφων θα μπορούσε να βρεθεί μια λύση σε
προβλήματα που υπάρχουν και συσσωρεύονται εδώ και αρκετό καιρό.

ΣΚΟΡΠΙΟΣ

(24 Οκτωβρίου - 22 Νοεμβρίου). Η παρουσία του Άρη στο ζώδιό σας, σε θετική όψη
με τη Σελήνη, σας βοηθά να ενεργοποιήσετε τις σχέσεις σας με παλιές ζωηρές
συντροφιές ή να κάνετε αξιόλογες γνωριμίες και να πραγματοποιήσετε μια μικρή
απόδραση που ίσως γίνει για σας μια αξέχαστη εμπειρία.

ΤΟΞΟΤΗΣ

(23 Νοεμβρίου - 21 Δεκεμβρίου). Θέματα προς επίλυση που υπάρχουν στον
οικογενειακό τομέα οδηγούν σε αντίθεση με τους δικούς σας ανθρώπους. Το θέμα
είναι να βρεθεί ένας τρόπος συμβιβασμού, έστω και αν δεν βολεύει πλήρως όλα τα
μέλη της οικογένειας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ένα νέο είδος συνεννόησης με τα αδέλφια και
τους συγγενείς σας εμφανίζεται στο προσκήνιο, κυρίως ως προς τα θέματα που
αφορούν τις αξίες που θέτει ο καθένας στη ζωή του, υπερασπιστείτε τις απόψεις
σας χωρίς να έρθετε απαραίτητα σε αντίθεση με τους δικούς σας ανθρώπους.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: N58</CAT>
<ED>
Κωδικός άρθρου: A16368N581</ED>
<ID>
ID:21308

</ID><URL>http://ta-nea.dolnet.gr/neaweb/neafile.print_unique?e=A&f=16368&m=N58&aa=1</URL></REF>


Article

<CATEGORY>vin10</CATEGORY>

 <H5>ΗΓΕΤΗΣ ΜΕ ΤΡΕΙΣ ΛΕΞΕΙΣ
</H5><H2>Η συνταγή του Σέζαρ
</H2>
ΜΠΟΡΕΙ ακόμη να αντιμετωπίζει το πρόβλημα της επικοινωνίας, ωστόσο ο Χούλιο
Σέζαρ άρχισε να δίνει κατευθύνσεις στους συμπαίκτες του. Στο πρώτο του ματς με
τη φανέλα του Παναθηναϊκού (με την Προοδευτική, στην Πάτρα) ο Σέζαρ κατάφερε
να γίνει ο ηγέτης των «πρασίνων» χρησιμοποιώντας τρεις αγγλικές λέξεις.

σελίδες
6-7
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16368O001</ED>
<ID>
ID:21329

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ριπλέι του Μπλαχίν για τα λάθη
</H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16368O002</ED>
<ID>
ID:21384

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O00&aa=2</URL></REF>


Article

<CATEGORY>vin10</CATEGORY>

 <H5></H5><H2>Ζητούν να παραιτηθεί ο Σάμαρανκ
</H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16368O003</ED>
<ID>
ID:21424

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O00&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Έκτακτα μέτρα στη Λεωφόρο
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16368O004</ED>
<ID>
ID:21449

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O00&aa=4</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Στο στόχαστρο ξανά οι παίκτες
</H2>
σελίδα 5
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16368O005</ED>
<ID>
ID:21462

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Καλπάζει και στο μπάσκετ
</H2>
σελίδα 8
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16368O006</ED>
<ID>
ID:21467

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O00&aa=6</URL></REF>


Article

<CATEGORY>vin10</CATEGORY>

 <H2>Πλούσιο μενού </H2>
Σπορ για όλα τα γούστα έχει το αθλητικό μενού του σημερινού τηλεοπτικού
προγράμματος. 
Σελ. 3
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O00</CAT>
<ED>
Κωδικός άρθρου: A16368O007</ED>
<ID>
ID:21471

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O00&aa=7</URL></REF>


Article

<CATEGORY>vin10</CATEGORY>

 <H5>ΤΟ ΒΙΝΤΕΟ ΤΟΥ ΜΑΤΣ ΜΕ ΤΟΝ ΑΠΟΛΛΩΝΑ ΘΑ ΔΟΥΝ ΣΤΗΝ ΑΕΚ
</H5><H2>Τα λάθη σε ριπλέι
</H2>
<H3>Ο Μπλαχίν θα κάνει εκτεταμένη ανάλυση του αγώνα της Ριζούπολης

</H3>
ΡΕΠΟΡΤΑΖ ΣΕΛ. 6-7
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O01</CAT>
<ED>
Κωδικός άρθρου: A16368O011</ED>
<ID>
ID:21330

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O01&aa=1</URL></REF>


Article

<CATEGORY>vin10</CATEGORY>

 <H5>Ο Βαν Μιρτ «στριμώχνει» την ΟΥΕΦΑ
</H5><H5>Δεν δίνει λογαριασμό σε κανέναν
</H5><H5>Ο αντιπρόεδρος της Άρσεναλ στην Αθήνα
</H5><H5>Επαφές με Γερμανό καναλάρχη
</H5><H5>Το περιοδικό της ΕΠΑΕ
</H5><H2></H2><H2>Δεν είναι μόνο ο Βενγκέρ τζέντλεμαν
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

Ο Αρσέν Βενγκέρ έκανε όλη την ποδοσφαιρική υφήλιο να ασχολείται μαζί του

ΠΑΓΚΟΣΜΙΑ αίσθηση προκάλεσε η πρόταση του Γάλλου προπονητή της Άρσεναλ Αρσέν
Βενγκέρ να επαναληφθεί ο αγώνας της ομάδας του με τη Σέφιλντ, αν και οι
Λονδρεζοι νίκησαν με 2-1, επειδή το δεύτερο γκολ σημειώθηκε κατά παράβαση των
άγραφων κανόνων του φερ πλέι. 
Η ποδοσφαιρική ομοσπονδία της Αγγλίας έκανε αμέσως δεκτή την πρόταση του
Γάλλου και ο βρετανικός Τύπος μιλούσε για μια πρωτοφανή χειρονομία «ευ αγωνίζεσθαι».

Το περιστατικό σίγουρα τιμά τον Βενγκέρ, αλλά η αλήθεια είναι ότι υπάρχουν και
άλλα τέτοια, αν και σπάνια, για τα οποία δεν μάθαμε ποτέ επειδή δεν συνέβησαν
σε χώρες όπως η Αγγλία και σε ομάδες όπως η Άρσεναλ, που συγκεντρώνουν τα φώτα
της δημοσιότητας.

Πριν από 31 χρόνια, λοιπόν, στην ενωμένη Γιουγκοσλαβία, η Βελέζ του Μόσταρ
έπαιζε με τη Σουκερτά του Μαυροβουνίου για το πρωτάθλημα της Α' Κατηγορίας.
Ενας 19χρονος ταλαντούχος σέντερ φορ με ένα σουτ-κεραυνό έστειλε την μπάλα
στην εξωτερική πλευρά των διχτυών, τα οποία όμως δεν ήταν καλά στερεωμένα στο
έδαφος. 
Ο Ντούσαν Μπάγιεβιτς εκτός από μεγάλος ποδοσφαιριστής ήταν έντιμος ποδοσφαιριστής

Η μπάλα πέρασε από κάτω και ο διαιτητής είδε γκολ. Ακολούθησε πανδαιμόνιο. 
Ο τερματοφύλακας της ομάδας που δέχτηκε το «γκολ» ξεσήκωσε τους συμπαίκτες
του, ενώ οι αντίπαλοι και οι οπαδοί τους ήταν σίγουροι ότι η μπάλα μπήκε
κανονικά στα δίχτυα. Ο πρωταγωνιστής της υπόθεσης, 19 ετών τότε, έτρεξε στην
ομάδα των παικτών, που αντιδικούσαν με τον διαιτητή και όλοι πίστεψαν ότι
θέλει να υπερασπιστεί το γκολ του. Προς γενική κατάπληξη, όμως, ο νεαρός
διαβεβαίωσε τον διαιτητή ότι ο αντίπαλος τερματοφύλακας είχε δίκιο. 
Το γκολ δεν μέτρησε και ο νεαρός είδε για πρώτη φορά το όνομά του πρωτοσέλιδο
στις γιουγκοσλαβικές εφημερίδες. 
Το όνομά του ήταν Ντούσαν Μπάγιεβιτς.

ΓΡΑΨΑΜΕ την περασμένη εβδομάδα για τους φόβους της ΟΥΕΦΑ περί ίδρυσης της
Σουπερλίγκα ή ενός κοινοτικού ευρωπαϊκού πρωταθλήματος που δεν θα βρίσκεται
στην αρμοδιότητά της. Αποκαλύψαμε επίσης για τις απόρρητες επιστολές που
έστειλε ο κοινοτικός επίτροπος Βαν Μιρτ στους 16 ιδρυτικούς συλλόγους. 
Ιδού τώρα νεώτερες λεπτομέρειες για το θέμα: οι επιστολές του Βαν Μιρτ
περιέχουν πολύ σοβαρές, αλλά και έξυπνες, ερωτήσεις που ζητούν τη γνώμη των
συλλόγων για το ενδεχόμενο ίδρυσης ενός ευρωπαϊκού πρωταθλήματος ­ ιδιωτικού ή
κοινοτικού. 
Προσπαθεί να εκμαιεύσει ότι η ΟΥΕΦΑ φόβιζε τις ιδρύτριες ομάδες της
Σουπερλίγκα με κακές διαιτησίες και ρωτούσε ευθέως στις επιστολές αυτές αν
παρατήρησαν τέτοια φαινόμενα στη σχέση του με την ΟΥΕΦΑ και αν η ευρωπαϊκή
ομοσπονδία τους είχε επιτρέψει, ως όφειλε, να διαπραγματευτούν με κάποιον άλλο
οργανισμό ένα διαφορετικό ευρωπαϊκό πρωτάθλημα.. 1 Είναι ακόμη άγνωστο τι
απαντήσεις πήρε ο Βαν Μιρτ. 
Το μόνο βέβαιο είναι ότι ο Ολλανδός επίτροπος σε θέματα ανταγωνισμού της Ε.Ε.,
λάτρης του μη μονοπωλίου και εχθρός της ΟΥΕΦΑ και της ΦΙΦΑ, συνεχίζει και με
παράλληλους τρόπους τις έρευνές του, οι οποίες ίσως καταλήξουν στα ευρωπαϊκά
δικαστήρια για να προστατευτεί η ελεύθερη βούληση του Ευρωπαίου να εργάζεται
και να επιχειρεί κατά βούληση.

«ΚΑΡΦΩΣΑΝ» 
Είναι πολύ πιθανό πάντως οι τρεις αγγλικές ομάδες ­ ιδρυτικά μέλη της
Σουπερλίγκα ­ να «κάρφωσαν» την Premier League στον επίτροπο. Η αγγλική λίγκα
είχε φτάσει στο σημείο να καλέσει εκπροσώπους της Μάντσεστερ Γ., της Άρσεναλ
και της Λίβερπουλ να συζητήσουν για το θέμα της Σουπερλίγκα και να τους
εμφανίσει στο ραντεβού τον γενικό γραμματέα της ΟΥΕΦΑ κ. Αϊγκνερ!

Η ΟΥΕΦΑ δίνει πια πολύ μεγάλη σημασία στην προσεχή συνάντηση εκπροσώπων των
ευρωπαϊκών ομάδων με τα στελέχη της Team, στις 25 και 26 Φεβρουαρίου, και
αρκεί να διαβάσετε τα ονόματα των προσκεκλημένων για να καταλάβετε ότι η
συνάντηση κάθε άλλο παρά τυπική είναι: Πίντο Κόστα (Πόρτο), Μπέτεγκα
(Γιουβέντους), Κάλμουντ (Μπάγερν), Μάιερ (Ντόρτμουντ), Μοντρόνι (Ίντερ) κ.ά.
Από τις ελληνικές ομάδες θα εκπροσωπήσουν τον Ολυμπιακό ο Πέτρος Κόκκαλης, που
διατηρεί καλές σχέσεις με την ΟΥΕΦΑ και τον Παναθηναϊκό ο Μάνος
Μαυροκουκουλάκης, που έχει καλές σχέσεις με την ΟΥΕΦΑ, αλλά και με τη Media Partners!

ΔΕΝ ΕΧΕΙ μόνο ο Άνχελ Ιορντανέσκου παράπονα από τους υπευθύνους της ΕΠΟ. Είναι
και τα στελέχη της ομοσπονδίας που πολύ θορυβημένα από τις κινήσεις του
ομοσπονδιακού προπονητή, που δεν δίνει λογαριασμό σε κανέναν για το πού
βρίσκεται, για τα ταξίδια του, για τα σχέδια του. Όπως έλεγε χαρακτηριστικά
στη στήλη υψηλόβαθμο στέλεχος της ΕΠΟ, η ομοσπονδία έφτιαξε γραφείο για τον
Ιορντανέσκου, όπως ακριβώς εκείνος το ζήτησε, αλλά μετά την επίσκεψη της
Εθνικής στην Κύπρο για το φιλικό τουρνουά μόνο μία ώρα εμφανίστηκε στη Λεωφόρο
Συγγρού ο Ρουμάνος. Πήγε στην Ιταλία, στη Θεσσαλονίκη και οι παράγοντες της
ΕΠΟ μαθαίνουν τις μετακινήσεις του από τις εφημερίδες.

ΦΑΙΝΕΤΑΙ ότι οι μεταγραφές του Ρε και του Μέντεζ από την Άρσεναλ στην ΑΕΚ ήταν
μόνο η αρχή μιας ευρύτερης συνεργασίας των «κανονιέρηδων» με την ελληνική ΠΑΕ.
Το προσεχές Σαββατοκύριακο θα φιλοξενηθεί στην Αθήνα από τον διευθύνοντα
σύμβουλο της ΠΑΕ Πέτρο Στάθη ο αντιπρόεδρος της Άρσεναλ Ντέιβιντ Ντιν και οι
δύο άνδρες θα συζητήσουν για όλα τα περιθώρια συνεργασίας των ομάδων τους.

ΕΝΑΣ ΑΠΟ τους τρεις μεγιστάνες των ευρωπαϊκών ΜΜΕ, ο Γερμανός Λέο Κιρχ,
βρίσκεται σε τακτική επικοινωνία με τον Όμιλο Βαρδινογιάννη και το θέμα των
συζητήσεων είναι η συνεργασία τους σε ποδοσφαιρικά θέματα. Από ελληνικής
πλευράς δεν έχει διαρρεύσει το παραμικρό από την οικογένεια Βαρδινογιάννη,
αλλά μάλλον θα πρέπει να αναμένουμε συγκεκριμένες προτάσεις από τον Γερμανό καναλάρχη.

ΥΣΤΕΡΑ από μία μικρή διακοπή της κυκλοφορίας του ετοιμάζεται να ξαναβγεί το
περιοδικό της ΕΠΑΕ. Ήδη αναζητεί την εκδοτική εταιρεία, η οποία θα αναλάβει
την εκτύπωσή του και η παρουσία του ­ υποστηρίζουν στην ΕΠΑΕ ­ θα είναι αναβαθμισμένη.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O02</CAT>
<ED>
Κωδικός άρθρου: A16368O021</ED>
<ID>
ID:21334

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O02&aa=1</URL></REF>


Article

<CATEGORY>vin10</CATEGORY>

 <H5></H5><H5>ΧΟΡΗΓΟΙ: ΑΝΕΠΙΘΥΜΗΤΟΣ Ο ΠΡΟΕΔΡΟΣ ΤΗΣ ΔΟΕ
</H5><H2>Να φύγει ο Σάμαρανκ
</H2>
<H3>*Μυστική συνάντηση πέντε εκπροσώπων μεγάλων εταιρειών στη Νέα Υόρκη
</H3>
Χορηγοί των Ολυμπιακών Αγώνων θεωρούν «ανεπιθύμητο πρόσωπο» τον Χουάν Αντόνιο Σάμαρανκ

Οι μεγαλύτεροι χορηγοί των Ολυμπιακών Αγώνων επιθυμούν να παραιτηθεί ο Χουάν
Αντόνιο Σάμαρανκ από πρόεδρος της Διεθνούς Ολυμπιακής Επιτροπής, λόγω του
σκανδάλου που πλήττει το ολυμπιακό κίνημα με την εξαγορά των ψήφων.

Σε μυστική συνάντηση που είχαν στη Νέα Υόρκη την περασμένη εβδομάδα
τουλάχιστον πέντε χορηγοί, οι οποίοι συνεισφέρουν 70 δισ. δραχμές στο
ολυμπιακό κίνημα, απαιτούν «μία εντυπωσιακή, μία ουσιαστική αλλαγή». Πιστεύουν
πως κάτι τέτοιο μπορεί καλύτερα να το πετύχει ο Ισπανός πρώην διπλωμάτης με
την παραίτησή του από την προεδρία της ΔΟΕ, στην οποία βρίσκεται από το 1980.

Πηγή που παρακολούθησε τη συνάντηση δήλωσε: «Κανένας δεν σηκώθηκε και δεν
απαίτησε να φύγει ο Σάμαρανκ, αλλά η τάση που επικράτησε στη συνάντηση ήταν
πως οι χορηγοί νιώθουν ότι πρέπει να φύγει».

Παράγοντες του ολυμπιακού κινήματος παρουσιάστηκαν για να ακούσουν τις απόψεις
των σημαντικότερων υποστηρικτών τους. Η Xerox, η Kodak, η Coca Cola, η
McDonalds, η UPS και η εταιρεία John Hancock, ήταν όλοι εκεί

Ένας άλλος χορηγός, που θέλησε να διατηρήσει την ανωνυμία του, υποστήριξε:
«Όλοι είναι τρομαγμένοι. Όλοι επιθυμούν να πάρουν μέτρα τώρα. Δεν θα υπάρχει
κανένα κέρδος να δημοσιοποιήσουμε κάτι τέτοιο αυτή τη στιγμή, αλλά η υπομονή
των χορηγών κοντεύει να εξαντληθεί».

Οι χορηγοί διαφωνούν για το αν πρέπει να επέλθουν οι αλλαγές στη ΔΟΕ αυτή την
εβδομάδα ή στην ολομέλεια, που θα συνέλθει τον Μάρτιο στην Ελβετία.

*** Την υποστήριξή τους προς τον Χουάν Αντόνιο Σάμαρανκ εξέφρασαν οι πρόεδροι
των διεθνών ομοσπονδιών των θερινών αθλημάτων, των οποίων ηγείται ο Πρίμο Νεμπιόλο.

Σε ανακοίνωσή της το συμβούλιο της Ένωσης Διεθνών Ομοσπονδιών Θερινής
Ολυμπιάδας χαρακτηρίζει τον Σάμαρανκ άτομο με «μοναδική ικανότητα, που μπορεί
να οδηγήσει τη ΔΟΕ μακριά από την τρικυμία».

*** Στη Χιλή, ο γενικός γραμματέας της Ολυμπιακής Επιτροπής της χώρας,
Κρίστιαν Ροντρίγκες, υπέβαλε την παραίτησή του, μετά την εμπλοκή του στο
σκάνδαλο δωροδοκίας του Σολτ Λέικ. Συγκεκριμένα, ο Ροντρίγκες κατηγορείται πως
έπαιξε τον ρόλο του «διαμεσολαβητή» στον χρηματισμό του προέδρου της
Ολυμπιακής Επιτροπής της Χιλής, Σέρτζιο Σανταντέρ, από την επιτροπή
διεκδίκησης του Σολτ Λέικ.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16368O031</ED>
<ID>
ID:21335

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O03&aa=1</URL></REF>


Article

<CATEGORY>vin10</CATEGORY>

 <H5>ΤΥΧΕΡΑ ΠΑΙΧΝΙΔΙΑ: Επισπεύδονται οι διαδικασίες
</H5><H2>Σύσκεψη για το Ολυμπιακό Λαχείο
</H2>
ΤΟ ΟΛΥΜΠΙΑΚΟ Λαχείο, για το οποίο στόχος είναι να επισπευσθούν οι διαδικασίες
και να λειτουργήσει μέσα στον χρόνο ώστε να αρχίσουν να εισρέουν έσοδα για
τους Ολυμπιακούς Αγώνες του 2004, ήταν το αντικείμενο σύσκεψης που
πραγματοποιήθηκε χθες το πρωί στο γραφείο του υπουργού Πολιτισμού Ευάγγελου
Βενιζέλου, με την συμμετοχή του υφυπουργού Αθλητισμού Ανδρέα Φούρα, του
προέδρου του ΟΠΑΠ Σωτήρη Αλημίση και του διευθυντή του Οργανισμού Χρήστου Σαλαλέ.

Στη διάρκεια της συνάντησης συζητήθηκε όλο το θέμα που αφορά τα νέα παιχνίδια
που προγραμματίζει ο ΟΠΑΠ. Και συγκεκριμένα το ποδοσφαιρικό στοίχημα, το ΚΙΝΟ
και το Ολυμπιακό Λαχείο.

Όπως προέκυψε από τις συζητήσεις, ο ΟΠΑΠ έχει «ον λάιν» σύνδεση με 1.000
πρακτορεία αυτή την στιγμή και είναι έτοιμος, από πλευράς υλικοτεχνικής
υποδομής, να προχωρήσει στο ποδοσφαιρικό στοίχημα και το ΚΙΝΟ. Από τους
υπευθύνους του Οργανισμού κρίνεται απαραίτητο να λειτουργήσει πρώτα το
στοίχημα και στη συνέχεια το ΚΙΝΟ, αφού για το δεύτερο απαιτείται η προμήθεια
(σύντομα θα ανακοινωθεί διεθνής διαγωνισμός) του απαραίτητου τεχνολογικού
εξοπλισμού (κομπιούτερ, οθόνες τηλεοράσεων κ.λπ).

Σε ό,τι αφορά το Ολυμπιακό Λαχείο, έγινε γνωστό ότι αυτό το παιχνίδι δεν θα
έχει καμία απολύτως σχέση με τον υπάρχοντα μηχανογραφικό εξοπλισμό του
Οργανισμού. Αντίθετα, θα απαιτηθεί νέος εξοπλισμός, τόσο για τον ΟΠΑΠ όσο και
για τα πρακτορεία.

Το παιχνίδι θα είναι ηλεκτρονικό, ήπιας μορφής, με τεχνικά παιχνίδια και
ερωτήσεις γνώσεων. Στην διάρκεια της σύσκεψης τέθηκε εκ νέου το ζήτημα των
«κουλοχέρηδων» (προβλεπόταν αρχικά να υποστηρίξουν το παιχνίδι στα πρακτορεία
ΠΡΟ-ΠΟ), αλλά απορρίφθηκε.

*** Στην εκδήλωση της κοπής της πίτας των υπαλλήλων του ΟΠΑΠ έδωσε το «παρών»
ο συντονιστής διευθυντής του Οργανισμού, Χρήστος Σαλαλές. Μεταξύ άλλων τόνισε:

«Το '97 ο ΟΠΑΠ ήταν στην κατηγορία των κερδοφόρων δημοσίων επιχειρήσεων πίσω
από τον ΟΤΕ και τη ΔΕΗ. Το '98, ο ΟΠΑΠ πέρασε δεύτερος με τρίτη τη ΔΕΗ. Τώρα,
με την είσοδο των τριών νέων παιχνιδιών, του Ολυμπιακού Λαχείου, του ΚΙΝΟ και
του Στοιχήματος, ελπίζω να είναι πρώτος. Σε μια διετία το αργότερο θα μπουν τα
νέα παιχνίδια».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16368O032</ED>
<ID>
ID:21388

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O03&aa=2</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Αρχή με δύο μάχες
</H2>
ΜΕ ΔΥΟ από τους τέσσερις επαναληπτικούς αγώνες της προημιτελικής φάσης
συνεχίζεται σήμερα η δραστηριότητα στο ποδοσφαιρικό κύπελλο. Στην Καλαμάτα,
στις 15.00, η τοπική ομάδα αντιμετωπίζει τον Αθηναϊκό, ενώ στο Καυταντζόγλειο,
στις 18.00, ο Ηρακλής υποδέχεται τους Λύκους. Αυριο παίζουν Παναθηναϊκός -
Πανσερραϊκός και SKODA Ξάνθη - Ολυμπιακός.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16368O033</ED>
<ID>
ID:21428

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O03&aa=3</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Ντέρμπι στο Αίγιο
</H2>
ΤΟ ΝΤΕΡΜΠΙ κορυφής Παναιγιάλειου - Ναυπακτιακού δεσπόζει στη σημερινή 12η
αγωνιστική του Νότιου Ομίλου, στο πρωτάθλημα της Γ' Εθνικής. Τα υπόλοιπα
παιχνίδια (σήμερα, 15.00): Παναργειακός - ΕΑΡ, Αιγάλεω - Αιολικός, Κερατσίνι -
Μαρκό, Αγερσανί Νάξου - Ατρόμητος Αθ. (γηπ. Νήαρ Ηστ), Αχαϊκή - Λεβαδειακός.
Για τον Βόρειο Όμιλο θα διεξαχθεί σήμερα (15.00) ο εξ αναβολής αγώνας
Καρδίτσας - Νάουσας.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16368O034</ED>
<ID>
ID:21452

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O03&aa=4</URL></REF>


Article

<CATEGORY>vin10</CATEGORY>

 <H5>SKODA ΞΑΝΘΗ
</H5><H2>Έχασε και τον Καραγεωργίου
</H2>
ΔΕΝ ΗΤΑΝ μόνο η ήττα από τη Βέροια για τη SKODA Ξάνθη, αλλά και ο τραυματισμός
του Νίκου Καραγεωργίου. Ο έμπειρος αμυντικός έπαθε υποτροπή στο γαστροκνήμιο
και σύμφωνα με τις χθεσινές ιατρικές εξετάσεις δεν πρόκειται να ξαναπαίξει
ποδόσφαιρο έως το τέλος της αγωνιστικής περιόδου.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16368O035</ED>
<ID>
ID:21464

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O03&aa=5</URL></REF>


Article

<CATEGORY>vin10</CATEGORY>

 <H2>Πλούσιο μενού
</H2>
ΠΛΟΥΣΙΟ είναι το αθλητικό μενού του σημερινού τηλεοπτικού προγράμματος. 15.00
(ΕΤ1): Καλαμάτα - Αθηναϊκός (ποδόσφαιρο, Κύπελλο), 17.30 (Supersport): Δούκας
- Πανελλήνιος (χάντμπολ, Α1), 18.00 (Star): ΤΣΣΚΑ Μόσχας - ΠΑΟΚ (μπάσκετ,
Ευρωλίγκα), 19.00 (Supersport): Αγώνες Γιουρολίμπ (ιστιοπλοΐα), 21.15 (Star):
Ολυμπιακός - Τιμσύστεμ Μπολόνια (μπάσκετ, Ευρωλίγκα), 21.45 (ΕΤ 3): Λέστερ -
Σάντερλαντ (αγγλικό ποδόσφαιρο), 22.00 (Supersport): Μάντσεστερ Γ. - Άρσεναλ
(αγγλικό ποδόσφαιρο), 24.00 (Supersport): Ίντερ - Πάρμα (μαγν., ιταλικό ποδόσφαιρο).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O03</CAT>
<ED>
Κωδικός άρθρου: A16368O036</ED>
<ID>
ID:21469

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O03&aa=6</URL></REF>


Article

<CATEGORY>vin10</CATEGORY>

 <H5>ΠΡΟ-ΠΟ: ΜΟΝΟΝ Η ΑΕΚ ΠΡΟΣΦΕΡΕΙ ΣΤΑΝΤΑΡ
</H5><H2>Δελτίο - φωτιά
</H2>
ΔΥΣΚΟΛΟΥΣ στην πρόβλεψη αγώνες περιλαμβάνει το δελτίο της Κυριακής. Μόνον η
ΑΕΚ προσφέρει στάνταρ. Κατά τα άλλα, οι γηπεδούχοι δεν πρέπει να αισθάνονται
σίγουροι για την επικράτησή τους.

* Μια ματιά στην ετοιμασία των ομάδων:

1. ΑΕΚ - ΠΑΝΕΛΕΥΣΙΝΙΑΚΟΣ: Ο Ζήκος επανέρχεται στην ΑΕΚ. Θα απουσιάσουν
οι Κοπιτσής (τιμωρημένος), Β. Καραγιάννης (τραυματίας). Οι φιλοξενούμενοι θα
αγωνιστούν χωρίς τους τιμωρημένους Σάραμπα, Ζελίνιτσα. Επιστρέφει ο Θεοδωρίδης
(εξέτισε την ποινή του).

Δαμίγος και Σαπουντζής αναμένεται να βρεθούν αντιμέτωποι στον αγώνα Απόλλωνα
- Πανιωνίου

2. ΑΠΟΛΛΩΝ - ΠΑΝΙΩΝΙΟΣ: Τα προβλήματα του Απόλλωνα είναι οι τιμωρημένοι
Αλέξης, Λαχανάς, Ιωάννου. Ο Πανιώνιος θα ενισχυθεί με τους Ιωαννίδη, Μπουγά, Μπάκερουτ.

3. ΕΘΝΙΚΟΣ ΑΣΤ. - ΠΑΝΑΘΗΝΑΪΚΟΣ: Στους γηπεδούχους επανέρχεται ο
Κοντόπουλος και στον Παναθηναϊκό ο Μίκαλντ.

4. ΗΡΑΚΛΗΣ - ΠΑΝΗΛΕΙΑΚΟΣ: Στον Ηρακλή αναμένεται να αγωνιστεί για πρώτη
φορά ο νεαρός Τζιωρτζόπουλος. Τραυματίες είναι οι Σαπάνης, Κυριαζής, Καρατζόφ,
Κιτόντα. Από τον Πανηλειακό θα απουσιάσει ο τιμωρημένος Τόγιας.

5. ΠΑΟΚ - ΚΑΒΑΛΑ: Ο Κωνσταντινίδης επανεμφανίζεται στον ΠΑΟΚ. Το
μοναδικό πρόβλημα της Καβάλας είναι ο τιμωρημένος Διγκόζης.

6. ΠΡΟΟΔΕΥΤΙΚΗ - ΕΘΝΙΚΟΣ: Νοκ άουτ είναι ο τραυματίας Ζαΐμι. Στην
Προοδευτική επανέρχεται ο Γιαννόπουλος και στον Εθνικό οι Δαμίγος, Ντερτινής.

7. SKODA ΞΑΝΘΗ - ΟΦΗ: Στους γηπεδούχους επιστρέφει ο Κεχαγιάς και στον
ΟΦΗ ο Ντιάρα.

8. ΑΓ. ΝΙΚΟΛΑΟΣ - ΤΡΙΚΑΛΑ: Ο Μακράκης επανεμφανίζεται στον Άγ. Νικόλαο.
Τα Τρίκαλα θα ενισχυθούν με τους Αγγελόπουλο, Καραπέτσα.

9. ΑΝ. ΚΑΡΔΙΤΣΑΣ - ΠΑΝΑΧΑΪΚΗ: Στους γηπεδούχους επανέρχεται ο
Ντραγκίσεβιτς. Από την Παναχαϊκή θα απουσιάσουν οι τιμωρημένοι Ιωάννου, Νατροσβίλι.

10. ΚΑΛΑΜΑΡΙΑ - ΛΑΡΙΣΑ: Στην Καλαμαριά επιστρέφει ο Γρηγοριάδης και στη
Λάρισα ο Ταξιάρχης.

11. ΛΑΤΣΙΟ - ΙΝΤΕΡ: Στη Λάτσιο τραυματίες είναι Μπόκσιτς, Ντελαπένια
και στην Ίντερ οι Ζαμοράνο, Μοριέρο, Π. Σόουζα.

12. ΣΑΛΕΡΝΙΤΑΝΑ - ΠΑΡΜΑ: Στους γηπεδούχους θα επιστρέψουν οι Γκατούζο,
Τζανπάολο. Στην Πάρμα αμφίβολη θεωρείται η συμμετοχή του επιθετικού Ασπρίγια.

13. ΦΙΟΡΕΝΤΙΝΑ - ΡΟΜΑ: Στην Φιορεντίνα επανέρχεται ο Βραζιλιάνος
επιθετικός Εντμούντο. Τραυματίας είναι ο Μπατιστούτα. Στη Ρόμα επανεμφανίζεται
ο Ντι Μπάτζιο. Τραυματίες είναι οι Κόντι, Τόμιτς, Γουόμε.

Σ13. ΣΑΜΠΝΤΟΡΙΑ - ΠΙΑΝΤΣΕΝΤΣΑ: Η Σαμπντόρια θα ενισυχθεί με τους
Ορτέγκα, Φραντσεσκέτι και η Πιατσέντσα με τους Πιοβάνι, Ντελικάρι.

<REF><SOURCE>ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O04</CAT>
<ED>
Κωδικός άρθρου: A16368O041</ED>
<ID>
ID:21336

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: ΟΙ ΟΠΑΔΟΙ ΑΠΟΔΟΚΙΜΑΣΑΝ ΞΑΝΑ ΤΟΥΣ ΠΑΙΚΤΕΣ
</H5><H2>Πάλι γκρίνια
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Οι περίπου 100 οπαδοί αποδοκίμασαν τους παίκτες του ΠΑΟΚ για την κακή τους
απόδοση. Στο άλλο στρατόπεδο οι παίκτες του Άρη βλέπουν την Ευρώπη να πλησιάζει

Η επομένη της ήττας του ΠΑΟΚ από τον Άρη βρήκε και πάλι περίπου 100 οπαδούς
του «δικεφάλου» του Βορρά να έχουν συγκεντρωθεί στο γήπεδο της Νέας Ευκαρπίας
και να τα «ψάλλουν» στους παίκτες της ομάδας τους, όχι όμως και στον
προπονητή, Άρι Χάαν. Τους αποκάλεσαν «δημόσιους υπάλληλους» και «φοβισμένους»,
ενώ χειροκρότησαν τον Αντόλφο Βαλέντσια, ο οποίος θα κάνει ντεμπούτο στον
αγώνα με τον Παναθηναϊκό στο ΟΑΚΑ.

Ο Άρι Χάαν, που μίλησε σαράντα λεπτά στους παίκτες του, επισήμανε ότι κάτι
λείπει από την ομάδα, ενώ τόνισε: «Χρειάζεται υπομονή. Δεν έχουμε τη νοοτροπία
του νικητή. Κανένας δεν είναι αναντικατάστατος και αυτό θα πρέπει να το
καταλάβουν όλοι. Πρέπει να δουλέψουμε συνολικά», υπογράμμισε ο Ολλανδός
τεχνικός, ο οποίος δεν θα έχει πέντε παίκτες στη διάθεσή του στον αγώνα με την
Καβάλα. Ωστόσο, επιστρέφουν ο Μίρκο Τάκολα και ο Παντελής Κωνσταντινίδης.

Στο μεταξύ, στο «στρατόπεδο» του ΠΑΟΚ, είναι όλοι πυρ και μανία με την
διαιτησία του Κουτσογιάννη, υποστηρίζοντας ότι ο ρέφερι από την
Αιτωλοακαρνανία παρατήρησε με πολλές κάρτες τους παίκτες του «δικεφάλου», ενώ
αμφισβήτησαν το πέναλτι με το οποίο προηγήθηκε ο Άρης.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16368O051</ED>
<ID>
ID:21337

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O05&aa=1</URL></REF>


Article

<CATEGORY>vin10</CATEGORY>

 <H5>ΓΟΥΙΛΑΝ: Όταν επιστρέψουν οι τραυματίες θα είμαστε διαφορετικοί
</H5><H2>Δεν εγκαταλείπω τώρα την ομάδα
</H2>
ΣΤΙΣ ΠΟΛΛΕΣ απουσίες βασικών παικτών απέδωσε την κάμψη του Πανιωνίου ο
τεχνικός του Ρόνι Γουίλαν, ενώ παράλληλα διέψευσε κατηγορηματικά ότι υπάρχει
θέμα παραίτησής του.

Στη χθεσινή συνέντευξη Τύπου, ο Ρόνι Γουίλαν τόνισε πώς «... έχουμε μάχες
μπροστά μας και δεν είμαι διατεθειμένος να εγκαταλείψω την ομάδα. Θα
προσπαθήσουμε για το καλύτερο δυνατόν και είμαι βέβαιος πως όταν επανέλθουν οι
τραυματίες, τότε θα δείτε έναν διαφορετικό Πανιώνιο».

Ακόμα ο τεχνικός της ομάδας της Νέας Σμύρνης δεν έκρυψε τη δυσαρέσκειά του για
την εμφάνιση της ομάδας στον αγώνα με τον Ιωνικό και τόνισε πως κάποιοι
παίκτες έδειξαν ότι δεν είναι έτοιμοι για να παίζουν βασικοί. 
Τέλος, διέψευσε κατηγορηματικά ότι οι σχέσεις του με τους Άγγλους
ποδοσφαιριστές είναι κακές και ακόμα ότι όταν έδωσε το Ο.Κ. για την παραχώρηση
του Ναλιτζή, δεν υπήρχαν προβλήματα τραυματισμών επιθετικών παικτών.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16368O052</ED>
<ID>
ID:21389

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O05&aa=2</URL></REF>


Article

<CATEGORY>vin10</CATEGORY>

 <H5>ΕΠΟ: Φουντώνει η «βεντέτα» Χανίων - Χαλκηδόνας
</H5><H2>Καταγγελίες για στημένες διαιτησίες
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΜΙΑ ακόμη καταγγελία για στημένες διαιτησίες έρχεται στη δημοσιότητα από
επίσημα χείλη και μάλιστα από μέλος της ΕΠΟ. Αφορμή η διαμάχη των
Ποδοσφαιρικών Ενώσεων Πειραιά - Χανίων, που άρχισε πριν από ένα μήνα για τη
διαιτησία του αγώνα Α.Ε. Χανίων - Χαλκηδόνας και συνεχίζεται στα πολιτικά
δικαστήρια (εντός των ημερών η δίκη). Ο πόλεμος μεταφέρθηκε χθες στα γραφεία
της ΕΠΟ και συγκεκριμένα κατά τη συνεδρίαση του Δ.Σ., στη διάρκεια της οποίας
οι εκπρόσωποι των Ενώσεων κ.κ. Ανασόπουλος (Πειραιά) και Βούρβαχης (Χανίων)
επανέφεραν το θέμα ενώπιον της ολομέλειας. Αποτέλεσμα της κόντρας; Η δημόσια
θέση του κ. Βούρβαχη ότι «ο πρόεδρος της Χαλκηδόνας Μιχάλης Σπανός έχει στήσει
όλη τη διαιτησία», ενώ απευθυνόμενος προς τον κ. Ανασόπουλο τον κατηγόρησε
λέγοντας: «Εσύ γνωρίζεις πολύ καλά τι συμβαίνει, αλλά υποθάλπεις την
κατάσταση. Σε προκαλώ να έλθεις στη δίκη που θα γίνει στα Χανιά, για ν'
ακούσεις τι θα πω».

Το ερέθισμα προς τον κ. Βούρβαχη είχε δώσει προηγουμένως ο κ. Ανασόπουλος, ο
οποίος στην προσπάθειά του να επαναφέρει σε συζήτηση αυτή την υπόθεση, για την
οποία ο κ. Βούρβαχης είχε δεχθεί επίθεση από τον κ. Σπανό, την ώρα που
συνεδρίαζε το Δ.Σ. (πριν από ένα μήνα), είπε ότι «κανείς δεν ενδιαφέρεται να
μάθει την αλήθεια και τι αναφέρεται στο φύλλο αγώνα γι' αυτό το παιχνίδι.
Έγιναν φοβερά πράγματα, στα οποία περιγράφεται η συμμετοχή του προέδρου της
Ε.Π.Σ. Χανίων».

Η συζήτηση δεν συνεχίστηκε με επέμβαση του προέδρου της ομοσπονδίας κ. Αλημίση
και επικεντρώθηκε σε δύο άλλα θέματα. Στο χαστούκι που έδωσε ο κ. Μελισσανίδης
σε υπάλληλο της ομοσπονδίας και στον τρόπο λειτουργίας της Δικαστικής
Επιτροπής. Για το πρώτο θέμα το Δ.Σ. της ΕΠΟ αποφάσισε ότι αν οι εκπρόσωποι
της ΑΕΚ δεν ανακαλέσουν τα όσα κατήγγειλαν για τον κ. Μπεθάνη, δηλαδή πως έχει
συμμετοχή σε... παιχνίδια διαιτησίας εις βάρος της ΑΕΚ, θα παραπεμφθούν στην
Πειθαρχική Επιτροπή (ο κ. Μελισσανίδης, πάντως, έχει κληθεί να απολογηθεί
σήμερα), ενώ για τη Δικαστική Επιτροπή ο κ. Αλημίσης ζήτησε την αντικατάστασή
της, επειδή όπως τόνισε «παίρνει επικίνδυνες και τρελές αποφάσεις». Μία από
τις αιτίες που οδήγησαν τον πρόεδρο της ΕΠΟ να ζητήσει την απομάκρυνση των
μελών της επιτροπής ήταν η αθώωση του Στράτου Αποστολάκη για δηλώσεις του εις
βάρος της ομοσπονδίας. Σχετική απόφαση θα παρθεί την άλλη εβδομάδα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16368O053</ED>
<ID>
ID:21429

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O05&aa=3</URL></REF>


Article

<CATEGORY>vin10</CATEGORY>

 <H5>ΠΑΡΑΣΧΟΣ
</H5><H2>Ακόμα δεν πετύχαμε τίποτα
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΛΟΝΙΚΗ 
Γραφείο Βόρειας Ελλάδας

ΠΡΟΣΓΕΙΩΜΕΝΟΙ στις γήινες δυσκολίες του πρωταθλήματος παραμένουν οι...
αρειανοί εισβολείς των κορυφαίων θέσεων της βαθμολογίας, μολονότι η νίκη επί
του ΠΑΟΚ και η απόδοσή τους προκάλεσε μεγάλο ενθουσιασμό στις τάξεις των
οπαδών τους.

«Δεν πετύχαμε τίποτε ακόμη. Έχουμε πάντα ως στόχο την έξοδό μας στο κύπελλο
ΟΥΕΦΑ. Πρέπει να μείνουμε προσγειωμένοι ως το τέλος του πρωταθλήματος», δήλωσε
ο Γιώργος Παράσχος, που κρατά χαμηλούς τούς τόνους παρά την ειδική σημασία της
δεύτερης φέτος νίκης των «κιτρίνων» επί των συμπολιτών. Ενδεικτικό της
τακτικής του είναι ότι απαγόρευσε τη μεταμεσονύχτια έξοδο στους παίκτες του
και το μόνο που επέτρεψε ήταν η δίωρη παράταση του ωραρίου.

«Πήρα ρίσκο σε πολλά θέματα», συμπλήρωσε ο Έλληνας προπονητής για τις οδηγίες
που έδωσε στους παίκτες του. «Είχαμε προετοιμαστεί για διάφορες περιπτώσεις.
Αν χάναμε όλα θα ήταν διαφορετικά. Τώρα λένε ότι δικαιώθηκα. Στη συνέχεια θέλω
να έχουμε διάρκεια», κατέληξε ο προπονητής του Άρη, που πονοκεφαλιάζει για τα
προβλήματα που συσσωρεύτηκαν. Τιμωρημένοι είναι οι Μητσόπουλος, Κατσιαρός,
Κυζερίδης, Κούτσης, ενώ νοκ άουτ είναι οι τραυματίες Τσέβες και Βακιρτζής.
Ερωτηματικά αποτελούν οι Σιούρκεϊρσον και ο Κατεργιαννάκης, ο οποίος μόλις
χθες άρχισε προπονήσεις. «Χθες (προχθές) κατάλαβα ότι έκανα τη σωστή επιλογή,
γιατί οι φίλοι μού τηλεφωνούσαν πριν ολοκληρωθεί η μεταγραφή λέγοντας ότι δεν
πάω σε μεγάλη ομάδα», δήλωσε από την πλευρά του, ενθουσιασμένος, ο Πάολο Αντριόλι.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O05</CAT>
<ED>
Κωδικός άρθρου: A16368O054</ED>
<ID>
ID:21453

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O05&aa=4</URL></REF>


Article

<CATEGORY>vin10</CATEGORY>

 <H5>ΧΟΥΛΙΟ ΣΕΖΑΡ: ΦΩΝΑΖΟΝΤΑΣ ΣΤΑ ΑΓΓΛΙΚΑ, ΕΔΙΝΕ ΕΝΤΟΛΕΣ ΣΤΟΥΣ ΣΥΜΠΑΙΚΤΕΣ ΤΟΥ
</H5><H5>ΔΑΝΙΗΛ: Γιατί όχι δέκα στα δέκα
</H5><H5>Σε κάθε αγώνα παίζουμε το πρωτάθλημα
</H5><H2>Σε ρόλο ηγέτη, με τρεις λέξεις
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Χούλιο Σέζαρ σε μια προσπάθειά του. Ο Βραζιλιάνος δήλωσε ότι αντιμετώπισε
πρόβλημα με τον αγωνιστικό χώρο

ΜΕ ΤΑ καλύτερα λόγια μιλάνε οι παίκτες του ΠΑΟ για την πρώτη παρουσία του
Χούλιο Σέζαρ με την πράσινη φανέλα. 
Έχουν να λένε για το απλό παιχνίδι του Βραζιλιάνου και την ικανότητά του να
τους βγάζει γρήγορα έξω από την περιοχή, αλλά και να τους διευκολύνει με τις
προτροπές του στις επιστροφές. Κι όλα αυτά με λίγες αγγλικές λέξεις: «Let's
go» και «Back»!

Ο Σέζαρ, μιλώντας για το ντεμπούτο του, προχθές στην Πάτρα, δήλωσε:

«Σας είπα ότι δεν είμαι ικανοποιημένος από το πρώτο μου παιχνίδι. Οι καιρικές
συνθήκες και το κακό τερέν δεν επέτρεψαν στην ομάδα να παίξει καλύτερα.
Περιμένω να αγωνιστούμε σε πιο κατάλληλους αγωνιστικούς χώρους, για να
βγάλουμε ασφαλή συμπεράσματα. Χαίρομαι που οι νέοι συμπαίκτες μου είδαν θετικά
την παρουσία μου. Συνεργαστήκαμε καλά στο πρώτο παιχνίδι και όλη η ιστορία
έγινε με δυο αγγλικές λέξεις: "Let's go" και "Back". Είμαι πεπεισμένος ότι όλα
θα πάνε καλύτερα στο μέλλον».

Ο Σέζαρ βρήκε σπίτι στην περιοχή της Ραφήνας.


Υπάρχει ανοδική πορεία, δήλωσε ο Δανιήλ

«ΕΞΙ στα έξι» ο Παναθηναϊκός στο πρωτάθλημα και υπάρχει προοπτική για το...
«δέκα στα δέκα»! Οι «πράσινοι» δεν πρόκειται να φύγουν μακριά από την Αθήνα
για έναν τουλάχιστον μήνα, αφού αντιμετωπίζουν διαδοχικά τον Εθνικό Αστέρα
(στην Καισαριανή), τον ΠΑΟΚ (στο Ολυμπιακό Στάδιο), τον Ιωνικό (στη Νίκαια)
και τον Άρη (στο Ολυμπιακό Στάδιο). Υπάρχει και η αυριανή «παρένθεση» με τη
ρεβάνς κυπέλλου, κόντρα στον Πανσερραϊκό, στο ΟΑΚΑ.

Τέρμα τα ταξίδια και η ταλαιπωρία. Ο Βασίλης Δανιήλ δεν θέλει να ακούει
κουβέντα για όλα αυτά («κοιτάζουμε πάντοτε το επόμενο παιχνίδι», δήλωσε
πρόσφατα) και χθες, μιλώντας στους παίκτες, σκιαγράφησε την κατάσταση. Είπε ο
Μακεδόνας τεχνικός:

«Σε κάθε ματς παίζουμε το πρωτάθλημα! Δεν έχουμε περιθώρια απώλειας βαθμών.
Καταλαβαίνετε, λοιπόν, ότι πρέπει να τα δίνετε όλα. Υπάρχει ανοδική πορεία
στην ομάδα και χαίρομαι που βελτιώνεται η απόδοσή σας από αγώνα σε αγώνα. Το
ευχάριστο είναι ότι κάνετε πολλά σουτ από μέση απόσταση και δημιουργείτε
ρήγματα από τις πτέρυγες, με αποτέλεσμα να γίνονται ευκαιρίες. Αύριο θέλω την
ίδια σοβαρότητα και στον αγώνα με τον Πανσερραϊκό για το κύπελλο. Μην
επαναπαυθείτε στο 3-0 του πρώτου αγώνα».

Χθες ο Δανιήλ ξεκούρασε δυο βασικούς παίκτες που είναι υπερβολικά
«φορτωμένοι». Δεν προπονήθηκαν οι Λυμπερόπουλος, Κωνσταντινίδης και ο Κόλα, ο
οποίος είναι άρρωστος.

*** Σε αγώνα προπόνησης που έγινε χθες στην Παιανία, η πολωνική Κεράμικα
νίκησε ομάδα του ΠΑΟ (έπαιξαν μόνον οι Νικολαΐδης, Σίμος, Ποδαράς, Βλάχος και
Κοτσόλης από τους επαγγελματίες), με 2-1.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16368O061</ED>
<ID>
ID:21338

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Μελετούν τα λάθη
</H5><H2>Φροντιστήριο με βίντεο
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Μπλαχίν θα τα πει σήμερα με τους παίκτες του, αλλά και με δημοσιογράφους

ΣΕ ΠΡΟΒΟΛΗ βίντεο θα προχωρήσει σήμερα ο Όλεγκ Μπλαχίν. Και ελπίζει ότι οι
παίκτες θα καταλάβουν τα λάθη τους στο παιχνίδι, αλλά και ο ίδιος θα
διαπιστώσει γιατί δεν τηρούνται όσα ζητεί κατά τη διάρκεια της θεωρίας.

Ο Ουκρανός προπονητής προβλέπεται να κάνει εκτεταμένη ανάλυση και θα ακούσει
τις απόψεις των ποδοσφαιριστών του. Δεν αποκλείεται να γίνουν και τετ α τετ με
ορισμένους παίκτες, όπου ίσως ακουστούν και τα παράπονα ορισμένων. Διότι είναι
πραγματικότητα ότι κάποιοι παίκτες δεν αντιλαμβάνονται επαρκώς τις οδηγίες του
τεχνικού ή θεωρούν πως δεν βγαίνουν απόλυτα προετοιμασμένοι στον αγωνιστικό
χώρο. Για παράδειγμα, οι Ρε-Μέντεζ ακόμη δεν νιώθουν απόλυτα προσαρμοσμένοι
στο αγωνιστικό στυλ της ΑΕΚ και επίσης νομίζουν πως σε άλλες θέσεις μπορούν να
αποδώσουν καλύτερα. Ο Μπλαχίν μίλησε και χθες ελάχιστα στους παίκτες. Πριν από
το βίντεο, αναμένεται με ενδιαφέρον η συνέντευξη Τύπου. Ποιος ξέρει... Μπορεί
να εκφράσει τη δυσαρέσκειά του για όσα ακούγονται σχετικά με το πρόσωπό του ή
τη δυσφορία του για αυτά που διέρρευσαν από την προχθεσινή του συνάντηση με
τους ποδοσφαιριστές. Γιατί ο Μπλαχίν πιστεύει ότι αρκετά πράγματα βγήκαν όχι
ακριβώς όπως ειπώθηκαν. Μάλιστα, δείχνει να αδιαφορεί για όσα λέγονται ή
γράφονται και αυτό θέλει να κάνουν και οι παίκτες του. Να μη δίνουν σημασία ή
να μην επηρεάζονται.

Αγωνιστικά, ο Ντέμης Νικολαΐδης επέστρεψε χθες και μετείχε στο γκρουπ όσων
έκαναν ελαφρά προπόνηση. Εικάζεται ότι με την Ελευσίνα θα δώσει κανονικά το
«παρών». Σε κανονικούς ρυθμούς γυμνάστηκε ο Μιλοβάνοβιτς. Λέτε, επιτέλους, να
δούμε τι είδους μεταγραφή είναι ο Σέρβος μέσος;

Και κάτι για τη διοίκηση. Με ενδιαφέρον περιμένουμε τον τρόπο που θα στηρίξει
τους «τρεις» ποδοσφαιριστές που άκουσαν τα περισσότερα μετά το 1-1 με τον
Απόλλωνα. Η αντίδραση άργησε, αλλά μάλλον ο κ. Μελισσανίδης δεν θέλησε άμεσα
να μιλήσει με προπονητή ή παίκτες. Μπορεί να γίνει μέχρι το τέλος της εβδομάδας.

Τέλος, ας αναφερθεί ότι η ΑΕΚ κάνει προσπάθεια να παίξει ο Ρε με τη Βέροια και
να λείψει στην Εθνική Λιβερίας ο Σέμπουε. Δύσκολο όμως να το πετύχει.

Ο ΔΩΝΗΣ

Θέμα Δώνη «ανατέλλει» ξανά στην ΑΕΚ. Ο επιθετικός εμφανίζεται τουλάχιστον
προβληματισμένος από τις αποδοκιμασίες των οπαδών και δεν αποκλείεται να
ζητήσει ο ίδιος ακρόαση από τον Όλεγκ Μπλαχίν. Τι θα πει; Ίσως και να μην τον
υπολογίζει στη συνέχεια. Αν συμβεί αυτό, καμιά έκπληξη για πιθανή συνάντηση
Δώνη με τη διοίκηση προκειμένου να βρεθεί λύση που μπορεί να είναι και το
πρόωρο τέλος της συνεργασίας των δύο πλευρών.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16368O062</ED>
<ID>
ID:21390

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O06&aa=2</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Από τώρα αξιολόγηση διαιτητών
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΝΩΡΙΣ-νωρίς φαίνεται να αρχίζει αυτή την αγωνιστική σεζόν η αξιολόγηση των
παιχνιδιών. Ο προγραμματισμένος για χθες ορισμός των διαιτητών για τους αγώνες
Α', Β' και Γ' εθνικής αναβλήθηκε για σήμερα και θα πραγματοποιηθεί μετά τη
συνεδρίαση του Διοικητικού Συμβουλίου της διοργανώτριας, που θα επιληφθεί του θέματος.

Ο πρόεδρος της ΕΠΑΕ Κώστας Αλαμάνος φέρεται αποφασισμένος να θέσει το θέμα
προς συζήτηση. «Το πρωτάθλημα παρουσιάζει μεγάλο ενδιαφέρον αυτή τη χρονική
στιγμή και είναι φυσικό οι ομάδες να θέλουν τους κατά τεκμήριο καλύτερους
διαιτητές στους αγώνες τους», επισήμανε χθες ο κ. Αλαμάνος.

Να σημειώσουμε, πως η πρακτική που ακολουθείτο τα προηγούμενα χρόνια, ήταν
να γίνεται αξιολόγηση τις τελευταίες πέντε αγωνιστικές, σε μία περίοδο όπου το
ενδιαφέρον τόσο στην κορυφή όσο και στην ουρά του βαθμολογικού πίνακα είχε
φθάσει στο ανώτατο σημείο.

Σύμφωνα με όλες τις εκτιμήσεις, εφόσον στη σημερινή του συνεδρίαση το Δ.Σ.
της ΕΠΑΕ προχωρήσει στην απόφαση για αξιολόγηση αγώνων, για την Κυριακή θα
αξιολογηθούν οι συναντήσεις: Απόλλων - Πανιώνιος, Ιωνικός - Άρης, Προοδευτική
- Εθνικός και Ηρακλής - Πανηλειακός.

ΕΝΑ ΤΟΥΒΛΟ!

Ένα τούβλο ήταν η... πέτρα του σκανδάλου στο Χαριλάου. Ένα τούβλο το οποίο
πετάχτηκε κατά του Αργυρίου μέσα στην περιοχή του ΠΑΟΚ, ήταν η αιτία που ο
γκολκίπερ του ΠΑΟΚ έχασε τον έλεγχο της μπάλας (άλλαξε πορεία μετά την
πρόσκρουσή της στο τούβλο), με αποτέλεσμα να προκύψει η φάση του πέναλτι. Δεν
πρόκειται για ένα αυθαίρετο συμπέρασμα, αλλά για τη θέση του παρατηρητή του
ντέρμπι κ. Αθανασόπουλου, έτσι όπως αναγράφεται στο φύλλο αγώνα. Ακόμη ο
παρατηρητής σημειώνει, πως οι οπαδοί των δύο ομάδων κατάφεραν να εισαγάγουν
στην εξέδρα ψαλίδια που κόβουν σίδερα, με αποτέλεσμα να προκαλέσουν σοβαρές
ζημιές στα κιγκλιδώματα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O06</CAT>
<ED>
Κωδικός άρθρου: A16368O063</ED>
<ID>
ID:21430

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O06&aa=3</URL></REF>


Article

<CATEGORY>vin10</CATEGORY>

 <H5>ΚΟΚΚΑΛΗΣ: ΣΤΟ CNN
</H5><H2>Ο Ολυμπιακός είναι η καλύτερη ομάδα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΣΥΝΕΝΤΕΥΞΗ στο CNN παραχώρησε χθες ο Σωκράτης Κόκκαλης, ως επιτυχημένος
επιχειρηματίας και πρόεδρος της ομάδας (ποδοσφαίρου-μπάσκετ) του Ολυμπιακού. 
Ο ηγέτης των «ερυθρολεύκων» βρέθηκε στις εγκαταστάσεις του Ρέντη, ήταν
ευδιάθετος και έκανε χιούμορ με τους ποδοσφαιριστές. Για τις ανάγκες της
συνέντευξης (θα προβληθεί στο CNN στις 7 Μαρτίου), οι ποδοσφαιριστές
συγκεντρώθηκαν στον χώρο του κέντρου του γηπέδου και τραβήχτηκαν πλάνα μαζί με
τον κ. Κόκκαλη. 
Ο πρόεδρος του Ολυμπιακού βρήκε την ευκαιρία να πει στους παίκτες ότι «ο
Ολυμπιακός είναι η καλύτερη ομάδα και θα πρέπει να το αποδεικνύει στο γήπεδο».

Στο μεταξύ, αλλαγές στον αυριανό αγώνα ρεβάνς με την SKODA Ξάνθη ετοιμάζει ο
Ντούσαν Μπάγιεβιτς. 
Στο οικογενειακό δίτερμα χρησιμοποίησε στην επίθεση τους Αλεξανδρή (πιο
προωθημένο), Γιαννακόπουλο (δεξιά), Λουτσιάνο (αριστερά), αφήνοντας με τους
αναπληρωματικούς τούς Ίβιτς, Γκόγκιτς. 
Ο Τζόρτζεβιτς ανέλαβε χρέη επιτελικού μέσου, ενώ τη θέση του τιμωρημένου
Ανατολάκη κάλυψε ο Άντζας.

Με τους βασικούς αγωνίστηκαν οι Ελευθερόπουλος, Αμπονσάι, Άντζας, Αμανατίδης,
Γεωργάτος, Πουρσανίδης, Μαυρογενίδης, Λουτσιάνο, Αλεξανδρής, Τζόρτζεβιτς,
Γιαννακόπουλος. Ως αλλαγές έπαιξαν οι Οφορίκουε, Αμποάγκουε στις θέσεις των
Αλεξανδρή, Λουτσιάνο.

Ο κόουτς των πρωταθλητών επέλεξε 18 ποδοσφαιριστές για τον αυριανό αγώνα.
Αποκλείστηκαν οι Καραταΐδης, Καραπιάλης, Ανατολάκης, Νινιάδης, Πασσαλής,
Τζενάμο, Καρτερουλιώτης. Ο Καραταΐδης γυμνάστηκε χθες κανονικά και αναμένεται
να τεθεί στη διάθεση του Μπάγιεβιτς για τον αγώνα με τη Βέροια, την Καθαρή
Δευτέρα. Ο Καραπιάλης πρόκειται να μπει στους ρυθμούς της ομάδας την
Παρασκευή, ενώ ο Νινιάδης συνεχίζει το πρόγραμμα της αποθεραπείας.

Ο Ντούσκο επιθυμεί οι παίκτες του να ξεχάσουν το 3-1 της πρώτης συνάντησης στο
ΟΑΚΑ και να δώσουν τον καλύτερό τους εαυτό με στόχο να εξασφαλίσουν ­ με
δεύτερη νίκη ­ την πρόκριση στην ημιτελική φάση του Κυπέλλου.

*** Ο Ολυμπιακός προμηθεύτηκε χθες τα 5.200 εισιτήρια για τον αγώνα με τη
Γιουβέντους στις 3 Μαρτίου στο «Ντέλε Άλπι». Τιμώνται 60.000 λιρέτες (11.000
δρχ.). Περίπου 2.500 θα διατεθούν στους οργανωμένους Συνδέσμους.

*** Ο Ολυμπιακός απάντησε αρνητικά στην πρόταση που του έγινε πρόσφατα,
προκειμένου να πάρει μέρος στο τουρνουά της Ν. Υόρκης από 25-27 Ιουλίου.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O07</CAT>
<ED>
Κωδικός άρθρου: A16368O071</ED>
<ID>
ID:21339

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: ΝΙΚΗΣΕ ΠΡΩΤΑ ΤΟΝ ΚΑΚΟ ΤΟΥ ΕΑΥΤΟ
</H5><H2>Ξύπνησε νωρίς
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ

«ΒΡΙΣΚΟΜΑΙ στον Άρη 25 ημέρες και σ' αυτό το χρονικό διάστημα δείξαμε 20.000
διαφορετικά πρόσωπα κατά τη διάρκεια των αγώνων» ήταν η διαπίστωση που έκανε ο
Σβι Σερφ μετά τη νίκη-πρόκριση (79-64) των «κίτρινων» επί της Βέντσπιλς, η
οποία άφησε πολύ καλές εντυπώσεις προβάλλοντας σθεναρή αντίσταση.

Τουλάχιστον δύο από τα... χιλιάδες πρόσωπά του παρουσίασε χθες στο Αλεξάνδρειο
ο Άρης, προβληματίζοντας ακόμη μία φορά τους φίλους του. Ασύνδετος, με κακή
κυκλοφορία, λάθη, άσχημες επιλογές ήταν τα στοιχεία, που συνέθεσαν την εικόνα
του στο πρώτο ημίχρονο. Ό, τι έπρεπε δηλαδή για τους φιλοξενούμενους, που
κρατούσαν σφιχτά το 73-65 του πρώτου αγώνα. Ανάγκασαν μάλιστα τον Άρη να
προσπαθεί να καλύψει συνολικά διαφορά 16 πόντων, καθώς προηγήθηκαν και με +8
(8':5-13, 12'.30'':14-22, 16'20'':16-24, 20':25-29).

Σκληρές μάχες έδωσαν με τους ψηλούς της Βέντσπιλς οι Αγγελίδης και Μιχαήλοφ

Σκληρή άμυνα, ασφαλές αμυντικό ριμπάουντ, καλό τρέξιμο στον αιφνιδιασμό ήταν
τα συστατικά του άλλου προσώπου του Άρη στο δεύτερο ημίχρονο, χάρη στο οποίο
έκανε σερί 23-0 και το σκορ 54-33 από 31-33 σε διάστημα (7'30'' (22'-29'30'').

«Κάποια στιγμή είπαμε να σοβαρευτούμε. Είναι κρίμα να πέφτει τόσο "ξύλο" στην
προπόνηση, να παίζουμε τόσο καλά και να μην το δείχνουμε στους αγώνες» δήλωσε
ο Γιώργος Σιγάλας για την πολυπρόσωπη ομάδα του, ενώ ο Σβι Σερφ τόνισε ότι ο
Νάσος Γαλακτερός έκανε το καλύτερο φετινό παιχνίδι του στον Άρη.

«Δεν είδαν κάποια φάουλ στο δεύτερο ημίχρονο. Δεν είμαστε συνηθισμένοι σε
τέτοια κατάσταση» γκρίνιαξε ο προπονητής της Βέντσπιλς Άρμαντ Κραούλινς για
τους διαιτητές Τόλα και Πουκέλ.

ΑΡΗΣ (20/43 διπ., 6/17 τρ., 21/39β., 28-14 ριμπ.): Λιαδέλης 16,
Χρυσανθόπουλος 4(1), Σιγάλας 8(1), Σιούτης 15(1), Γαλακτερός 13(3/4 τρ.),
Αγγελίδης 2, Μιχαήλοφ 21 (5-6 ριμπ.).

Βέντσπιλς (13/31 διπ., 8/24 τρ. 14/17 β., 29-8 ριμπ.): Σιμς 20(3),
Βίτολς 12(2), Μούιζνιεκς (10(2), Μπούσκεβιτς 2, Λάκσα Γ. 3(1), Λάκσας Μ.,
Βαλέικο, Τζέφρις 14, Ζέιντακς 3.

***Έντονη διαφωνία με τον Σβι Σέρφ είχε στα αποδυτήρια μετά το τέλος του αγώνα
ο Μιχαλήλ Μιχαήλοφ, εξαιτίας του αιτήματος του Ρώσου σέντερ να μην συμμετάσχει
στην αποστολή του Άρη για φιλικά παιχνίδια στο Ισραήλ. <REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16368O081</ED>
<ID>
ID:21340

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O08&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Με Μπερκ και Φώτση εναντίον της Ταουγκρές
</H2>
ΠΕΡΙΟΔΟ «μίνι προετοιμασίας» αποτελεί για τον Παναθηναϊκό ­ όπως και πέρυσι
τέτοιαν εποχή ­ το διάστημα που ακολουθεί μέχρι τέλους του μήνα. Οι
«πράσινοι», οι οποίοι προέρχονται από το στραπάτσο της Κρήτης (το οποίο
ακολούθησε τις ήττες σε Αλεξάνδρειο, Βαρέζε και τη νίκη επί της ΑΕΚ στην
παράταση), αντιμετωπίζουν αύριο την Ταουγκρές σε αγώνα άνευ σημασίας και
καλούνται να είναι έτοιμοι στις 2 Μαρτίου, ημερομηνία έναρξης των αγώνων νοκ
άουτ της Ευρωλίγκας, όπου πιθανότατα ο αντίπαλος θα είναι η Τίμσυστεμ. Ο
Σούμποτιτς, βλέποντας ότι βασικά ατού της ομάδας δεν βρίσκονται σε καλή
αγωνιστική κατάσταση, ετοιμάζεται να ενεργοποιήσει παίκτες που ως τώρα έμεναν
στον πάγκο. Έτσι, δεν αποκλείεται να χρησιμοποιήσει αύριο για μεγάλο χρονικό
διάστημα τον Πατ Μπερκ, τον Αντώνη Φώτση, αλλά και να βγάλει από τη
«ναφθαλίνη» τούς Χούπμαν (πέρυσι είχε καθοριστική συμμετοχή στην κατάκτηση του
τίτλου) και Μάγλο. Ο Μπερκ μάλιστα ίσως να ξεκινήσει κόντρα στην προηγούμενη
ομάδα του, πρώτη φορά στη βασική πεντάδα. «Κάναμε δύο ήττες, όμως αυτή στο
Ηράκλειο ήταν σκληρή για την ομάδα. Είμαι έτοιμος να βοηθήσω» είπε χθες ο Πατ
Μπερκ. Αξίζει να σημειωθεί ότι ο Σούμποτιτς έχει από χθες ακόμη ένα ατού στα
χέρια του, καθώς ο Μίχαελ Κοχ επέστρεψε στις προπονήσεις.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16368O082</ED>
<ID>
ID:21391

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O08&aa=2</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ
</H5><H2>Διαζύγιο με Μίσσα
</H2>
ΚΕΡΑΥΝΟΣ εν αιθρία χθες στην Πάτρα, αφού ο Κώστας Μίσσας έλυσε κοινή
συναινέσει το συμβόλαιό του με τον Απόλλωνα στην πιο κρίσιμη καμπή του
πρωταθλήματος και ενώ η ομάδα βρίσκεται σε μεγάλο κίνδυνο όσον αφορά τον
υποβιβασμό. Η ήττα από τον Παπάγου και η γενικά άσχημη πορεία του Απόλλωνα
έκαναν τις δύο πλευρές να λύσουν τη συνεργασία τους. Αν και υπήρχε η σκέψη
ακόμα και να γίνει πρόταση σε κάποιους προπονητές, προτιμήθηκε η λύση του
συνεργάτη τού Μίσσα, Αλέκου Πολυδωρόπουλου.

** Ο Μάκης Δενδρινός απέσυρε τη μήνυση που είχε κάνει στον πρόεδρο του ΠΑΟΚ
Λάκη Αλεξόπουλο με αφορμή τις δηλώσεις του τελευταίου μετά τα περσινά
επεισόδια στον αγώνα Πανιωνίου - ΠΑΟΚ, που είχε χαρακτηρίσει ηθικό αυτουργό
τον Δενδρινό. Ο κ. Αλεξόπουλος παραδέχτηκε πως έκανε λανθασμένη εκτίμηση.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16368O083</ED>
<ID>
ID:21431

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O08&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: Ο Σωτήρης Νικολαΐδης εκλεκτός του Γιαννάκη
</H5><H2>«Κέρδισα το στοίχημα»
</H2>
«Η ΕΘΝΙΚΗ είναι μια πόρτα ανοιχτή και προς τις δύο κατευθύνσεις για όλους τους
παίκτες. Οι ευκαιρίες παρέχονται προς όλους». Η δήλωση του Παναγιώτη Γιαννάκη
έστειλε το μήνυμα προς όλους τους παίκτες που μπορούν να είναι στο μέλλον στη
θέση του Σωτήρη Νικολαΐδη, ο οποίος είναι από χθες το νέο πρόσωπο στην εθνική ομάδα.

«Είναι περιττό να πω πόσο ευτυχισμένος νιώθω από αυτή την επιλογή που την
περίμενα από την αρχή της χρονιάς. Για μένα, πέρα από δικαίωση για τις
προσπάθειες και την αφοσίωσή μου στο μπάσκετ, αυτή η πρόσκληση είναι μια
αφορμή για να τα δώσω όλα. Είναι ένα στοίχημα που το κέρδισα προς το παρόν,
αλλά θα πρέπει να προσπαθήσω πολύ για να μην είμαι περαστικός από την Εθνική»
τόνισε ο άσος του ΠΑΟΚ που μέχρι στιγμής είχε συμμετοχές μόνο στις «μικρές»
εθνικές ομάδες (15 στην Παίδων, 5 στη Νέων και 16 στην Ελπίδων).

Ο ομοσπονδιακός τεχνικός Παναγιώτης Γιαννάκης θα περιμένει τους διεθνείς στην
πρώτη συγκέντρωση στο ΟΑΚΑ, την Παρασκευή, το βράδυ. Θα προπονηθούν εκεί ως
και τη Δευτέρα, ενώ στη συνέχεια θα πάνε στη Δράμα όπου την Τετάρτη θα
υποδεχτούν τη Γερμανία. Την Κυριακή θα δοθεί και φιλικός αγώνας με την Εθνική Εφήβων/Ελπίδων

«Ο τρόπος με τον οποίο χάσαμε στη Στουτγάρδη είναι μια καλή αφορμή και μας
έχει πεισμώσει για να παίξουμε όσο καλύτερα μπορούμε στη Δράμα. Άλλωστε ο
αγώνας είναι καθοριστικός για την οριστική εξασφάλιση της πρόκρισης» τόνισε ο
Γιαννάκης που μίλησε και για την επιλογή του Νικολαΐδη, αλλά και γενικότερα
για την Εθνική.

«Ο παίκτης έχει μια σταθερή απόδοση και έχει αποκομίσει πολλές εμπειρίες με
τον ΠΑΟΚ στην Ευρωλίγκα. Είναι στο χέρι του να σταδιοδρομήσει στην Εθνική, η
οποία πάντα είναι ανοιχτή για όλους τους παίκτες που θα πρέπει να βρίσκονται
συνέχεια σε εγρήγορση και να έχουν έντονη την επιθυμία της διάκρισης. 
Η ομάδα αυτή τη στιγμή έχει μια συγκεκριμένη αποστολή, αλλά ταυτόχρονα βάζει
τις βάσεις για την καλύτερη δυνατή εμφάνιση στην τελική φάση. Οφείλουμε όχι
μόνο να σταθούμε αντάξιοι της κληρονομιάς, αλλά και να ικανοποιήσουμε τις
φιλοδοξίες μας και τις απαιτήσεις του κόσμου».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O08</CAT>
<ED>
Κωδικός άρθρου: A16368O084</ED>
<ID>
ID:21454

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O08&aa=4</URL></REF>


Article

<CATEGORY>vin10</CATEGORY>

 <H5>ΑΕΚ: Η ΔΙΟΙΚΗΣΗ «ΤΕΛΕΙΩΝΕΙ» ΠΡΕΛΕΒΙΤΣ ΚΑΙ ΠΑΠΑΔΟΠΟΥΛΟ
</H5><H2>Άδεια με το... ζόρι
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

<H3>* Ο Κορωνιός πέφτει στα μαλακά παρά το διπλό παράπτωμα
</H3><H3>* «Θα δούμε τι θα γίνει στη συνέχεια», λέει ο Γρανίτσας
</H3>
Άδοξα τελειώνει η θητεία του Μπάνε Πρέλεβιτς στην ΑΕΚ

ΣΕ... ΧΕΙΜΕΡΙΝΕΣ διακοπές υποχρεώνει η ΑΕΚ τους Μπάνε Πρέλεβιτς και Δημήτρη
Παπαδόπουλο. Η διοίκηση της «Ένωσης» στην προσπάθεια να επιφέρει πειθαρχία και
ηρεμία στο τμήμα έδωσε υποχρεωτική άδεια στον 33χρονο γκαρντ, ενώ το ίδιο
αναμένεται να γίνει σήμερα και με τον Δημήτρη Παπαδόπουλο.

Ο «τίγρης» απολογήθηκε χθες και ο αντιπρόεδρος της ΑΕΚ Γιάννης Γρανίτσας του
έδωσε άδεια με το... ζόρι, θέτοντάς τον ουσιαστικά εκτός ομάδας, αφού δεν θα
συμμετέχει στις προπονήσεις. Σήμερα είναι η σειρά του Δημήτρη Παπαδόπουλου,
που αναμένεται να έχει την ίδια τύχη.

«Τους δώσαμε άδεια για μερικές ημέρες. Θα δούμε τι θα γίνει στη συνέχεια»
τόνισε ο αντιπρόεδρος της «Ένωσης», που επισήμανε πως ακόμη δεν έχουν ληφθεί
οριστικές αποφάσεις.

Ωστόσο, το γεγονός ότι η ΑΕΚ δεν τους θέλει «ετοιμοπόλεμους», αφού δεν θα
προπονούνται με την ομάδα, δείχνει ότι δεν τους υπολογίζει. Άλλωστε, ο Πολίτης
περίμενε τη μίνι προετοιμασία για να δουλέψει με τους παίκτες, βλέποντας ότι
υπάρχουν πολλά στοιχεία, που πρέπει να διορθωθούν στην ομάδα. Σε ό,τι αφορά τη
σχέση διοίκησης - παικτών, θα εξαρτηθεί από το κατά πόσο θα τηρηθεί το
οικονομικό μέρος του συμβολαίου. Δεν αποκλείεται η ΑΕΚ να ψάξει τρόπο στη
συνέχεια που θα μειώσει το... κόστος του συμβολαίου τους και να καταλήξουν στα δικαστήρια.

Ο ΚΟΡΩΝΙΟΣ

Το θέμα που δημιουργείται πλέον στην ομάδα είναι ότι υπάρχει διαχωρισμός σε
πληβείους και πατρικίους, κάτι που συζητούσαν οι παίκτες μεταξύ τους! Η
διοίκηση της ΑΕΚ και ο Κώστας Πολίτης (ενδεχομένως) θα πρέπει να τους...
εξηγήσουν γιατί εξαιρέθηκε ο Άγγελος Κορωνιός, που υπέπεσε σε διπλό πειθαρχικό
παράπτωμα (αντιμίλησε στον προπονητή του και έβρισε τους οπαδούς της ομάδας,
ενώ συνεχίζει να έχει κακή απόδοση).

Δεν αποκλείεται βέβαια ο ευρωκόουτς να επιχειρήσει να κρατήσει τα προσχήματα,
τοποθετώντας σε καραντίνα τον Κορωνιό για κάποιο διάστημα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O09</CAT>
<ED>
Κωδικός άρθρου: A16368O091</ED>
<ID>
ID:21341

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O09&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ: ΦΙΝΑΛΕ ΜΕ ΔΙΑΦΟΡΕΤΙΚΑ ΣΥΝΑΙΣΘΗΜΑΤΑ ΓΙΑ ΔΥΟ
</H5><H2>Χωρίς άγχος
</H2>
<AUTHOR>ΓΙΑΝΝΗΣ ΛΑΜΠΙΡΗΣ - ΑΛΕΞΗΣ ΤΣΑΤΣΟΥΛΗΣ</AUTHOR>

Ο Ντούσαν Ίβκοβιτς (εδώ με τον Τάρλατς) θεωρεί το σημερινό ματς ως ευκαιρία
για τους ψηλούς του

ΑΔΙΑΦΟΡΑ βαθμολογικά είναι τα σημερινά τελευταία (στη δεύτερη φάση) παιχνίδια
του Ολυμπιακού και του ΠΑΟΚ στην Ευρωλίγκα για διαφορετικό λόγο. 
Οι «ερυθρόλευκοι» που φιλοξενούν την Τίμσυστεμ Μπολόνια εδώ και δύο
αγωνιστικές έχουν εξασφαλίσει την πρώτη θέση στον όμιλό τους, ενώ ο ΠΑΟΚ από
την περασμένη αγωνιστική έχει χάσει και την παραμικρή ελπίδα για πρόκριση στην
επόμενη φάση, ακόμα και αν κερδίσει στη Μόσχα την ΤΣΣΚΑ.

Φινάλε χωρίς άγχος απόψε για Ολυμιακό και Τίμσυστεμ στο ΣΕΦ (21.14, Star) με
τους «ερυθρόλευκους» να έχουν το μυαλό τους στον επόμενο αντίπαλό τους που θα
γίνει γνωστός αύριο και την ομάδα της Μπολόνια να σκέφτεται την επόμενη
επίσκεψή της στην Αθήνα, σε δέκα μέρες, για τους αγώνες με τον Παναθηναϊκό.

Οι Ιταλοί έχουν μόνο μία ελπίδα να αποφύγουν τους «πράσινους», εάν νικήσουν
σήμερα και παράλληλα χάσουν στην έδρα τους είτε η Κίντερ από τη Σαμάρα (!)
είτε η ΤΣΣΚΑ από τον αδιάφορο ΠΑΟΚ. Άλλωστε και ο Πέταρ Σκάνσι, χθες, κατά την
άφιξη της ομάδας, παραδέχτηκε πως η θέση της ομάδας του δεν μπορεί να αλλάξει.

Από την πλευρά του, ο Ντούσαν Ίβκοβιτς θεωρεί ως ευκαιρία το σημερινό ματς για
να βρει η ομάδα του τον ρυθμό της, πριν από τη διακοπή.

«Χρειαζόμαστε ένα καλό παιχνίδι και μία μεγάλη νίκη για τον κόσμο μας, άσχετα
εάν το παιχνίδι είναι αδιάφορο βαθμολογικά. 
Για μας είναι το τελευταίο τεστ πριν από τα κρίσιμα παιχνίδια μας σε Ευρωλίγκα
και ελληνικό πρωτάθλημα και θέλαμε να βρούμε έναν καλό ρυθμό εν όψει των
συγκεκριμένων αγώνων» τόνισε ο «Ντούντα» που όπως και οι συνάδελφοί του φάνηκε
προβληματισμένος από τη μεγάλη διακοπή και λόγω των εθνικών ομάδων.

«Δεν είναι τυχαίο που αλλάζει το σύστημα, αφού μόνο προβλήματα δημιουργεί. Και
εμείς έχουμε μόνο έναν παίκτη που θα φύγει για υποχρεώσεις εθνικής ομάδας. Τι
να πουν οι άλλες ομάδες που έχουν 3 και 4 παίκτες;».

Ο Ντούσαν Ίβκοβιτς θεωρεί το σημερινό παιχνίδι μια ευκαιρία και για τους
ψηλούς της ομάδας και δεν το κρύβει: «Είχαμε μία κρίση με τους ψηλούς στα
τελευταία παιχνίδια, αλλά θα βελτιωθούμε και μπορούμε να το κάνουμε από το
ματς με τους Ιταλούς. Σίγουρα η ομάδα έκανε μια κοιλιά, όμως υπήρξαν και
κάποιοι τραυματισμοί που δεν μας επέτρεψαν να δείξουμε ένα καλύτερο πρόσωπο.
Ελπίζω πως μετά τη διακοπή θα είμαστε πανέτοιμοι, όπως για παράδειγμα ο
Κόμαζετς που πλέον θα είναι έτοιμος να αγωνιστεί όπως και πριν από τον
τραυματισμό του. Η ομάδα έχει περιθώριο για μεγάλη βελτίωση και αυτό είναι το
ευχάριστο. Ο απολογισμός δεν θα γίνει τώρα, αλλά σε 3-4 μήνες» κατέληξε ο
τεχνικός του Ολυμπιακού.

***Ένα τράβηγμα που ένοιωσε χθες λίγο πριν την προπόνηση δεν επέτρεψε στον
Δημήτρη Παπανικολάου να προπονηθεί. Ο Ντούσαν Ιβκοβιτς θα αποφασίσει σήμερα αν
θα τον χρησιμοποιήσει στο ματς αφού βαθμολογικά είναι αδιάφορο και ίσως
προτιμήσει να μην ρισκάρει.

Ο ΠΑΟΚ

Με μοναδικό κίνητρο το γόητρό του παίζει ο ΠΑΟΚ κατά της ΤΣΣΚΑ στη Μόσχα χωρίς
τους Αμερικανούς του, ενώ ο Κώστας Φλεβαράκης προτίθεται να δώσει ευκαιρίες σε
παίκτες που δεν τις είχαν μέχρι τώρα.

«Είναι ένα παιχνίδι αδιάφορο βαθμολογικά, αλλά ο ΠΑΟΚ είναι υποχρεωμένος να
παίξει για το όνομά του. Πρέπει να το δούμε όπως όλα τα άλλα παιχνίδια» δήλωσε
ο προπονητής του ΠΑΟΚ για την τελευταία παρουσία του «Δικεφάλου» στον θεσμό
της Ευρωλίγκας φέτος.

Οι κυπελλούχοι Ελλάδας θα παίξουν χωρίς το δίδυμο των ξένων (Μπέρι - Κινγκ),
καθώς έγινε δεκτό το αίτημά τους για ολιγοήμερη άδεια. «Ήταν μια δύσκολη απόφαση.

Αναγκαστήκαμε να την πάρουμε. Έχει ένα βάρος αυτή η απόφαση και το
αναλαμβάνουμε» τόνισε ο προπονητής του ΠΑΟΚ και συμπλήρωσε ότι θα δώσει
ευκαιρίες σε παίκτες που δεν τις είχαν ακόμη «για να παλέψουν για να κερδίσουν
χρόνο συμμετοχής». 
Ο Φλεβαράκης δεν έχει στη διάθεσή του ούτε τον τραυματία Λευτέρη Κακιούση.

Η αποστολή του ΠΑΟΚ ταξίδεψε προς τη Μόσχα μέσω Σόφιας. Το παιχνίδι αρχίζει
στις 6 μ.μ. Το διαιτητεύουν οι Ντοριζόν και Ζακάρα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16368O101</ED>
<ID>
ID:21331

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: Νίκη και στη Γαλλία ζητεί ο Μανζόν
</H5><H2>Η Ντιζόν στην έδρα της αγριεύει
</H2>
«Ξεχάστε τη διαφορά (21 πόντοι) του πρώτου αγώνα με την Ντιζόν και αγωνιστείτε
για τη νίκη».

Ο Αντρέα Μανζόν εξήγησε στους παίκτες του τον τρόπο με τον οποίο θα πάρουν
απόψε στη Γαλλία το εισιτήριο για την πρόκριση στην ημιτελική φάση του
Κυπέλλου Κόρατς. Ο Ιταλός προπονητής τόνισε πως ο Πανιώνιος είναι πολύ κοντά
και πολύ... μακριά απο την πρόκριση και επισήμανε πως η γαλλική ομάδα στην
έδρα της «αγριεύει»:

«Μόνον αν παίξετε με δύναμη και μυαλό μέχρι το τελευταίο δευτερόλεπτο θα
προκριθείτε. Μη σκέπτεστε ότι οι 21 πόντοι φτάνουν για να δώσουν την πρόκριση
­ θα είναι μεγάλο λάθος. 
Η Ντιζόν δεν αστειεύεται στο σπίτι της».

Το θετικό για τον Πανιώνιο είναι η καλή ψυχολογία που υπάρχει πλέον στην ομάδα
της Νέας Σμύρνης, μετά την πολύτιμη νίκη στο πρωτάθλημα επί του Περιστερίου.

Τα μόνα προβλήματα που αντιμετωπίζει ο Ιταλός προπονητής είναι οι Δρελιώζης,
Καμαριώτης, που είχαν χθες 38 πυρετό, αλλά συμπεριελήφθησαν στην αποστολή.

Διαιτητές του αγώνα (9.30 μ.μ.), που δεν θα μεταδοθεί τηλεοπτικά είναι ο
Λιθουανός Μπραζάουσκας και ο Άγγλος Στόουκς.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16368O102</ED>
<ID>
ID:21385

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O10&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «ΣΚΟΡ ΓΚΑΝΙΑΝ 4» περιλαμβάνει σήμερα την 4η, 5η, 6η & 7η ιπποδρομία,
ενώ το «ΣΚΟΡ ΓΚΑΝΙΑΝ 6» περιλαμβάνει την 3η, 4η, 5η, 6η, 7η & 8η ιπποδρομία.

ΠΡΩΤΗ ΙΠΠΟΔΡΟΜΙΑ ΩΡΑ: 3.00 / 1.400 μέτρα

1. ΤΖΙΜΟΥΛΑ 58 Νάκος&#0093

2. ΔΑΝΑΗ 57,5 Νικολαΐδης&#0092

3. ΛΕΪΝΤΥ ΝΤΡΟΓΚΑΝ 56,5 Ντίνος&#0097

4. ΘΑΥΜΑΤΟΥΡΓΗ 57,5 Σωτηρόπουλος&#0098

5. ΑΝΝΑ ΤΖΟΥΛΙΑ 55,5 Αχιλλέας&#0096

6. ΜΕΣΟΥΑ 54 Ξυνός&#0091

7. ΕΞΙΠΕΡΥ 54 Καραμάνογλου&#0095

8. ΦΕΡΟΥΛΑ 54 Μπάκος&#0094

* Οι ίπποι 5-7-8 είναι ομόσταβλοι

­ Υποδ.: ΔΑΝΑΗ - ΘΑΥΜΑΤΟΥΡΓΗ (Εξιπερύ)

ΔΕΥΤΕΡΗ ΙΠΠΟΔΡΟΜΙΑ ΩΡΑ: 3.30 / 1.400 μέτρα

1. ΓΚΑΛΑΝΤΙΕΛ 58 Φίλιππος&#00910

2. ΓΟΥΩΡΛΝΤ ΠΡΑΪΝΤ 58 Νικολαΐδης&#0095

3. ΙΟΥΛΙΣ 58 Ξυνός&#0096

4. ΜΑΡΟΥΑ 58 Σωτηρόπουλος&#0094

5. ΜΙΣ ΛΟΥΛΟΥ 58 Νίκος&#0092

6. ΝΑΤΑΣΣΑΚΙ 58 Ν. Βαλακούδουνας&#0091

7. ΟΜΟΡΦΙΤΑ 58 Γεωργίου&#0099

8. ΡΟΜΑΝΤΖΑ 58 Οικονομίδης&#0097

9. ΣΕΛΙΤΣΑ 58 Δούκας&#0093

10. ΧΑΝΟΥΜΙΣΣΑ 58 Τριανταφύλλου&#0098

­ Υποδ.: ΝΑΤΑΣΣΑΚΙ - ΟΜΟΡΦΙΤΑ (Γ. Πράιντ)

ΤΡΙΤΗ ΙΠΠΟΔΡΟΜΙΑ ΩΡΑ: 4.00 / 1.400 μέτρα

1. ΑΔΙΑΦΘΟΡΟΣ 58 Φίλιππος&#0092

2. ΓΚΟΛΝΤΕΝ ΟΝΤΥΣΣΥ 57 Σταύρου&#0094

3. ΕΪΝΤΖΕΛ 55,5 Σκιαδόπουλος&#0093

4. ΠΡΕΣΤΙΖ 54,5 Ν. Βαλακούδουνας&#0096

5. ΡΟΥΑΓΙΑΛ ΒΙΚΤΟΡΥ 56 Οικονομίδης&#0095

6. ΕΛΑ ΛΙΝΑ ΜΟΥ 51,5 Αντώνης&#0097

7. ΑΒΡΩΤΗ 50 Γεωργίου&#0091

8. ΝΤΟΚΤΟΡ ΔΕ ΜΠΕΣΤ 49,5 Δούκας&#0098

­ Υποδ.: ΕΪΝΤΖΕΛ - ΠΡΕΣΤΙΖ (Αδιάφθορος)

ΤΕΤΑΡΤΗ ΙΠΠΟΔΡΟΜΙΑ ΩΡΑ: 4.30 / 1.400 μέτρα

1. ΑΛΠΙΝΙΣΤΗΣ 59,5 Αντώνης&#0094

2. ΝΑΪΤ ΟΦ ΓΚΛΑΝΤΝΕΣ 59,5 Κ. Καρακατσάνης&#0096

3. ΕΛΑ ΓΑΥΡΕ ΜΟΥ 57,5 Σταύρου&#0092

4. ΦΟΝ ΚΩΣΤΑΣ 57,5 Ζευγώλης&#0098

5. ΥΔΡΑΡΓΥΡΟΣ 57 Ξυνός&#0097

6. ΕΞΠΛΟΖΙΟΥΡ 53,5 Καραμάνογλου&#0091

7. ΞΑΝΘΕΙΑ ΜΟΥ 51 Γεωργίου&#0093

8. ΓΚΕΛΛΥ ΦΟΥΣΚ 47,5 Μπαρούτας&#0095

­ Υποδ.: ΑΛΠΙΝΙΣΤΗΣ - Ν. ΟΦ ΓΚΛΑΝΤΝΕΣ (Ξανθειά Μου)

ΠΕΜΠΤΗ ΙΠΠΟΔΡΟΜΙΑ ΩΡΑ: 5.00 / 1.400 μέτρα

1. ΒΙΟΝΙΚΗ 58 Σταύρου&#0093

2. ΙΣΙΔΩΡΟΣ 57,5 Ντίνος&#0096

3. ΡΙΜΠΕΛΛΕ 55,5 Φίλιππος&#0092

4. ΑΚΡΑΤΗΤΗ 54 Γεωργίου&#0098

5. ΣΤΡΟΝΓΚ ΓΡΗΓΟΡΗΣ 51,5 Δούκας&#0097

6. ΖΙΡΕΣ 51 Σκιαδόπουλος&#0095

7. ΝΙΟΥ ΤΡΑΝΤΙΣΙΟΝ 50,5 Χαραλάμπους&#0091

8. ΣΤΑΛΟΣ 51 Αντώνης&#0094

­ Υποδ.: ΙΣΙΔΩΡΟΣ - ΒΙΟΝΙΚΗ (Ακράτητη)

ΕΚΤΗ ΙΠΠΟΔΡΟΜΙΑ ΩΡΑ: 5.30 / 1.400 μέτρα

1. ΑΘΕΑΤΗ 58 Ν. Βαλακούδουνας&#0093

2. ΓΚΡΑΝΤ ΓΚΑΣ 57,5 Σκιαδόπουλος&#0096

3. ΤΟΤΝΑΜ ΦΟΡΕΒΕΡ 53 Ξυνός&#0097

4. ΣΤΑΜΜΕΡ 52,5 Μάριος&#0092

5. ΜΕΡΙΤ 51 Γεωργίου&#0098

6. ΝΙΝΟΣ 50,5 Τσεργάς&#0094

7. ΒΑΪΟΛΕΤ 49,5 Δούκας&#0095

8. ΑΝΤΑΙΟΣ 50 Χαραλάμπους&#0099

9. ΦΛΥΑΡΙΑ 49,5 Μπαρούτας&#0091

* Οι ίπποι 1-8 και 5-9 είναι ομόσταβλοι

­ Υποδ.: ΓΚΡΑΝΤ ΓΚΑΣ - ΑΘΕΑΤΗ (Στάμμερ)

ΕΒΔΟΜΗ ΙΠΠΟΔΡΟΜΙΑ ΩΡΑ: 6.00 / 1.400 μέτρα

1. ΑΧΑΛΙΝΩΤΟΣ 58 Σταύρου&#0097

2. ΖΑΦΕΙΡΕΝΙΟΣ 50,5 Αντώνης&#0099

3. ΖΩΟΦΙΛΗ 47 Μπαρούτας&#0093

4. ΛΕΪΝΤΥ ΑΛΙΣ 50,5 Τσεργάς&#0094

5. ΜΕΛΧΙΣΕΔΕΚ 51,5 Ντίνος&#0091

6. ΜΟΝΑΔΙΚΟΣ 50,5 Δούκας&#0095

7. ΥΕΤΙΟΣ 50,5 Γεωργίου&#0096

8. ΑΡΗΣ 51 Σκιαδόπουλος&#0098

9. ΙΠΠΟΤΟΥΡ ΝΕΜΠΟΥΛΟΥΣ 50 Χαραλάμπους&#0092

­ Υποδ.: ΑΧΑΛΙΝΩΤΟΣ - ΖΩΟΦΙΛΗ (Ιπποτ. Νέμπουλους)

ΟΓΔΟΗ ΙΠΠΟΔΡΟΜΙΑ ΩΡΑ: 6.30 / 1.800 μέτρα

1. ΛΕΪΝΤΥ ΒΙΡΓΙΝΙΑ 58 Νίκος&#0095

2. ΛΗΘΗ 55 Αττίκος&#0094

3. ΜΙΑ ΚΟΥΚΛΑ 56 Οικονομίδης&#0096

4. ΠΟΝΗΡΟΥΛΑ 52 Αντώνης&#0092

5. ΝΟΟΥ ΓΟΥΕΪ 51,5 Χαραλάμπους&#0098

6. ΦΡΙΝΤΑ 51 Καμούτση&#0093

7. ΤΑΚΟΥΛΗΣ 49,5 Δούκας&#0097

8. ΜΑΝΙΦΙΚΟ 49 Γκιγεμέν&#0091

­ Υποδ.: ΛΗΘΗ - ΜΙΑ ΚΟΥΚΛΑ (Λ. Βιργινία)

ΕΝΑΤΗ ΙΠΠΟΔΡΟΜΙΑ ΩΡΑ: 7.00 / 1.400 μέτρα

1. ΜΕΝΧΙΡ 58 Σταύρου&#0095

2. ΑΓΓΕΛΑ ΜΟΥ 57,5 Σωτηρόπουλος&#0094

3. ΑΚΡΙΒΟΣ 57 Δρόσος&#0091

4. ΧΑΡΑΥΓΙΑΚΟΣ 56,5 Σκιαδόπουλος&#0093

5. ΧΟΠ ΓΚΑΫ 56,5 Μπάκος&#0097

6. ΛΕΪΝΤΥ ΔΗΜΗΤΡΑ 55,5 Ν. Βαλακούδουνας&#0096

7. ΜΑΡΛΕΝΑ 55 Ξυνός&#0092

8. ΦΩΦΑΚΙ 56 Οικονομίδης&#0098

­ ΠΡΕΣΙΟΥΣ 58 Μάριος&#0099

* Ο ίππος ΠΡΕΣΙΟΥΣ τρέχει εκτός στοιχήματος

­ Υποδ.: ΜΕΝΧΙΡ - ΧΟΠ ΓΚΑΫ (Φωφάκι)

­ Δύο αουτσάιντερ: ΜΕΛΧΙΣΕΔΕΚ (7η) - ΑΚΡΙΒΟΣ (9η)
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O10</CAT>
<ED>
Κωδικός άρθρου: A16368O103</ED>
<ID>
ID:21425

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O10&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΔΥΣΚΟΛΟ ΜΑΤΣ ΑΠΟ ΚΑΘΕ ΑΠΟΨΗ ΚΑΙ ΧΡΕΙΑΖΕΤΑΙ ΨΥΧΡΑΙΜΙΑ
</H5><H2>Έκτακτα μέτρα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Από την κατάσταση Μάσσου - Σαπαρέφσκα (στο μπλοκ) θα εξαρτηθούν πολλά για τον
Παναθηναϊκό απόψε κατά της Βακίφμπανκ

Εμελλε στα κορίτσια του Παναθηναϊκού να δώσουν τον αποφασιστικό αγώνα για
πρόκριση στο φάιναλ φορ του Τσάμπιονς Λιγκ στο βόλεϊ απέναντι στην τουρκική
Βακίφμπανκ (σήμερα, 17.00 στη «Λεωφόρο») σε κλίμα έντασης λόγω της υπόθεσης
Οτζαλάν, αλλά και με προβλήματα σύνθεσης.

Ο Παναθηναϊκός με 5 νίκες σε ισάριθμους αγώνες κινδυνεύει να μην παίξει πλήρης
απέναντι στην τουρκική ομάδα. Και χθες δεν προπονήθηκαν η ασθενής Πέπη Μάσσου
και η τραυματίας Φίφη Σαπαρέφσκα, των οποίων η συμμετοχή είναι αμφίβολη.
Ιδιαίτερα μεγάλο πρόβλημα θα υπάρξει αν δεν αγωνιστεί η Μάσσου που και χθες
είχε 38 πυρετό, αφού δεν υπάρχει αναπληρωματική κεντρική στην ομάδα.

Η Βακίφμπανκ που έχει ηττηθεί στον όμιλο μόνο από την ιταλική Μπέργκαμο εντός
με 0-3, είναι δυνατό σύνολο. 
Ασφαλώς δύσκολο ματς από κάθε άποψη και χρειάζεται ψυχραιμία σε αγωνιστικό
χώρο και εξέδρα ­ αναμένεται πολύς κόσμος ­ αν και έχουν ληφθεί έκτακτα μέτρα ασφαλείας.

Επίσης σήμερα αγωνίζεται ο Άρης (Κυπελλούχων ανδρών) στην Πολωνία με την
Τσεστόχοβα, ενώ τα Βριλήσσια BMW ΚΟΥΛΟΥΡΗΣ (Κυπελλούχων γυναικών) θα
περιμένουν μέχρι αύριο Πέμπτη για να ανοίξουν σαμπάνιες πρόκρισης, αφού
καθυστέρησε η άφιξη της αδύναμης μολδαβικής Μπέλτσι. Αύριο αγωνίζεται και ο
Ολυμπιακός (Τσάμπιονς Λίγκα) με Εσπίνιο στην Πορτογαλία.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16368O111</ED>
<ID>
ID:21332

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: Ολυμπιακός - Χαλκίδα για το Κύπελλο
</H5><H2>Το μεγάλο ντέρμπι στον Πειραιά
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΤΟ ΝΤΕΡΜΠΙ Ολυμπιακού - Χαλκίδας δεσπόζει σήμερα στους επαναληπτικούς
προημιτελικούς του Κυπέλλου Ελλάδας, αφού θεωρητικά είναι το μόνο ζευγάρι που
είναι τόσο ανοιχτή η πρόκριση παρά τη νίκη της Χαλκίδας με τρία γκολ στο πρώτο
παιχνίδι. Στα άλλα τρία ματς οι φιλοξενούμενοι έχουν σοβαρό προβάδισμα βάσει
του σκορ των πρώτων αγώνων.

Στον Πειραιά λοιπόν «χτυπά» η καρδιά του Κυπέλλου, όπου ο κάτοχος του τίτλου
Ολυμπιακός θα προσπαθήσει να κερδίσει τη Χαλκίδα με τέσσερα γκολ διαφορά ώστε
να ανατρέψει το 9-12 που είχε χάσει εκτός έδρας. Η ψυχολογία είναι με το μέρος
των «ερυθρολεύκων» που το Σάββατο πέρασαν νικηφόρα (9-6) από την Χαλκίδα για
το πρωτάθλημα.

Την ίδια ώρα σε μία κρητική πόλη, στο Ηράκλειο, ο Παναθηναϊκός θα... υποδεχτεί
τα Χανιά, αφού η έδρα του είναι τιμωρημένη. Όμως και οι Χανιώτες ίσως να
έβρισκαν πιο φιλική αντιμετώπιση στην Αθήνα παρά στη συγκεκριμένη πόλη της
Κρήτης. Οι Κρήτες έχουν σαφές προβάδισμα μετά τη νίκη τους με πέντε γκολ
(10-5) στο πρώτο ματς.

Στη Χίο η τοπική ομάδα υποδέχεται τον Εθνικό, αλλά έχει το μυαλό της
περισσότερο στο ματς πρωταθλήματος με τους Πειραιώτες, αφού ο στόχος της είναι
η σωτηρία. Έτσι το 8-5 με το οποίο ο Εθνικός είχε κερδίσει στον Πειραιά
αναμένεται να είναι αρκετό για να του δώσει την πρόκριση.

Τέλος στην Πάτρα η ομώνυμη ομάδα θα προσπαθήσει να ανατρέψει το 9-5 με το
οποίο είχε χάσει στην Αθήνα από τη Βουλιαγμένη, αλλά το έργο της είναι πολύ
δύσκολο κόντρα στους πρωταθλητές που βρίσκονται σε πολύ καλή κατάσταση. Οι
ομάδες που θα προκριθούν απόψε θα παίξουν στο φάιναλ φορ του Κυπέλλου που θα
γίνει στην Κέρκυρα στις 2 και 3 Μαΐου. Αναλυτικά το αποψινό πρόγραμμα (στην
παρένθεση το σκορ του πρώτου αγώνα): Κολ. Ηρακλείου 19.00: Παναθηναϊκός -
Χανιά, κολ. Πειραιά 19.00: Ολυμπιακός - Χαλκίδα , κολ. Ιωνικό Χίου 20.00: Χίος
- Εθνικός, κολ. Πάτρας 20.00: Πάτρα - Βουλιαγμένη.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16368O112</ED>
<ID>
ID:21386

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O11&aa=2</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Στην Πορτογαλία για προετοιμασία
</H2>
ΣΤΟ ΕΞΩΤΕΡΙΚΟ αναχωρούν σήμερα σε διαφορετικούς προορισμούς η Εθνική ομάδα
ανσάμπλ γυναικών και ο πρόεδρος της ΕΓΟ Δημήτρης Δημητρόπουλος. Τα κορίτσια
(Αινδιλή, Πολλάτου, Χριστοδούλου, Γεωργακοπούλου, Γεωργάτου, Καρυάμη) με
προπονήτριες τις Μαρίνα Φατέγεβα, Ελένη Πολυχρονίδου, πηγαίνουν στη Μαδέιρα
Πορτογαλίας για προετοιμασία και συμμετοχή στο μίτινγκ που διεξάγεται εκεί
26-28 Φεβρουαρίου. Ο πρόεδρος μεταβαίνει στη Λωζάννη όπου συνεδριάζει από
αύριο μέχρι Σάββατο 20 Φεβρουαρίου η Εκτελεστική Επιτροπή της Ευρωπαϊκής
Ομοσπονδίας (UEG) της οποίας είναι μέλος.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16368O113</ED>
<ID>
ID:21426

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O11&aa=3</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Υπόσχονται μεγάλες συγκινήσεις
</H2>
Μεγάλες συγκινήσεις σε χρονικό διάστημα μικρότερο από 7'' υπόσχεται το διεθνές
μίτινγκ κλειστού στίβου ΑΘΗΝΑ '99, που οργανώνει ο ΣΕΓΑΣ στο Στάδιο Ειρήνης
και Φιλίας την Τετάρτη 24 Φεβρουαρίου, αφού έρχονται μεγάλα ονόματα των σπριντ
με επικεφαλής τους Μέρλιν Ότι (Τζαμάικα) και Τιμ Μοντγκόμερι (ΗΠΑ). Η περίφημη
Μέρλιν Ότι στα 39 της χρόνια παραμένει μεγάλη αθλήτρια, αφού έτρεξε πριν από
λίγες μέρες τα 60 μ. σε 7.06 και θα έχει αντιπάλους τις μεγάλες Κατερίνες ­
Θάνου (7.16 στη Βαλκανιάδα) και Κόφφα ­ και ακόμη τη Ρωσίδα Σβετλάνα
Γκοτσαρένκο (πρωταθλήτρια Ευρώπης πέρυσι στα 200 μ. - 7.16 στα 60 μ.), τις
Βουλγάρες Πέτια Πεντάρεβα (7.12 φέτος) και Νόρα Ιβάνοβα (7.23), καθώς και την
Τζαμαϊκανή Τζούλιετ Κάμπελ. Στα 60 μ. ανδρών θα αναμετρηθούν με τον Τιμ
Μοντγκόμερι (3ος στο ΑΘΗΝΑ '97 στα 100 μ.) οι Νιγηριανοί Ογκουνκόγια και
Ασόνζε, ο Βρετανός πρωταθλητής Ευρώπης 92 Λίβινγκστον (6.51) και βέβαια οι
Έλληνες Χάρης Παπαδιάς (ατομικό ρεκόρ 6.50), Γιώργος Θεοδωρίδης (6.58 φέτος),
Κώστας Βογιατζάκης (6.66) και Αλέξανδρος Τερζιάν (6.67 φέτος).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16368O114</ED>
<ID>
ID:21450

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΑΛΗ
</H5><H2>Βολές από Γαλακτόπουλο </H2>
Η ΟΜΟΣΠΟΝΔΙΑ Πάλης άρχισε ήδη να γίνεται πεδίο μάχης ανάμεσα στον «μόνιμο» από
το 1982 πρόεδρο Θόδωρο Χαμάκο και τους επιγόνους που θεωρούν ότι έχει οδηγήσει
σε αδιέξοδο το άλλοτε κορυφαίο σε επιτυχίες ελληνικό ατομικό άθλημα. Σε
ανακοίνωση της Κίνησης Για την Αναβίωση της Πάλης, που υπογράφει ο
Ολυμπιονίκης Πέτρος Γαλακτόπουλος, αφού αναφέρεται ότι ο κ. Χαμάκος «σε
προεκλογική συγκέντρωση μίλησε στους "πιστούς" των "επιτυχιών" του για "Κίνηση
Πάχτα..."», τονίζεται:

«... Η κίνηση δεν είναι ούτε του Πάχτα ούτε του Γαλακτόπουλου αλλά του
συνόλου των Ολυμπιονικών και άλλων προσωπικοτήτων του αθλήματος και των
αθλητικών επιστημόνων τους οποίους ο μεγάλος "παντογνώστης" της πάλης αγνοεί επιδεικτικά».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16368O115</ED>
<ID>
ID:21463

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O11&aa=5</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Στο β' γύρο η Παπαδάκη
</H2>
Με σημαντική νίκη 6-2, 6-2 επί της Αργεντινής Φλορένσια Λαμπάτ (Νο 67 στον
κόσμο) πέρασε στον β' γύρο του ισχυρού διεθνούς τουρνουά τένις 140.000
δολαρίων της Μπογκοτά η πρωταθλήτριά μας Χριστίνα Παπαδάκη (Νο 121).

Η Παπαδάκη στη συνέχεια αντιμετωπίζει τη νικήτρια του αγώνα Τσερβάνοβα
(Σλοβακία) - Μαρούσκα (Αυστρία), ενώ μετέχει και στο διπλό με παρτενέρ την
Ολλανδέζα Σέντα Νορλάντερ.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16368O116</ED>
<ID>
ID:21468

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O11&aa=6</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Ισοβαθμούν στην 1η θέση
</H2>
Η ΜΕΓΑΛΗ μάχη στα «Φιν» ανάμεσα στον Αιμίλιο Παπαθανασίου και τον έμπειρο
Ουκρανό (τεχνικό σύμβουλο ΕΙΟ!) Γιούρι Τοκοβόι «κλέβει την παράσταση» στη
Διεθνή Ιστιοπλοϊκή Εβδομάδα Γιουρολίμπ στον Φαληρικό όρμο, με οργανωτές ΙΟΠ
ΝΟΑ και ΝΟΤΚ.

Οι δύο μεγάλοι φινίστες ισοβαθμούν στην 1η θέση ύστερα από 2 ιστιοδρομίες,
ενώ χθες ανέβηκαν στην 3η θέση Μπουντούρης - Στυλιανός στα «Σταρ», κράτησαν
την πρωτοπορία Κοσματόπουλος - Τριγκώνης και Μπεκατώρου - Τσουλφά στα «470»
και Παχούμας - Πορτοσάλτε στα 49ερ και δίνουν μάχη Σκαρλάτου («Μιστράλ»
γυναικών), Σ. Αλευράς - Δ. Μπούκης, Π. Αλευράς («Σόλινγκ»).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16368O117</ED>
<ID>
ID:21472

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O11&aa=7</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Πρώτο ματς
</H2>
ΤΟΝ ΠΡΩΤΟ της αγώνα με αντίπαλο τη Βουλγαρία δίνει σήμερα (18.30') η Εθνική
μας ομάδα χάντμπολ γυναικών στις Φέρες Έβρου στο πλαίσιο της προκριματικής
φάσης του Παγκοσμίου Πρωταθλήματος '99.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O11</CAT>
<ED>
Κωδικός άρθρου: A16368O118</ED>
<ID>
ID:21474

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O11&aa=8</URL></REF>


Article

<CATEGORY>vin10</CATEGORY>

 <H5>ΕΞΙΧΝΙΑΣΗ
</H5><H2>Πέναλτι από... τούβλο!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>ΕΝΑ ΤΟΥΒΛΟ φταίει για το πέναλτι στο Χαριλάου! *** Δηλαδή «πολεμάμε και
χτίζουμε», για να θυμηθώ το σύνθημα κάτω από τον λογότυπο, τα πρώτα χρόνια της
«ΟΜΑΔΑΣ». Αν είναι δυνατόν...

*** Ο Αργυρίου, λέει, προσπάθησε να διώξει, βρήκε περισσότερο τούβλο και
λιγότερο μπάλα και έτσι υπέπεσε σε πέναλτι.

*** Το τούβλο, πέρα από τον αγωνιστικό χώρο, υπάρχει ήδη και στο φύλλο αγώνα
του προχθεσινού ντέρμπι.

*** Παρατηρητής: Αθανασόπουλος και μπράβο του.

*** Αφού μπόρεσε ο άνθρωπος και διέκρινε τόσο καλά τι έπεσε από την εξέδρα
στην περιοχή του τερματοφύλακα του ΠΑΟΚ, σημαίνει ότι πήγε στο γήπεδο
αποφασισμένος και έτοιμος για όλα.

*** Προτείνεται, τώρα που αναμένεται να αξιολογούνται ­ πριν οριστούν ­ οι
διαιτητές σε κρίσιμα ματς, να γίνει κάτι αντίστοιχο στους παρατηρητές.

*** Και όλα θα πάνε καλά!

*** Επισημαίνεται ότι στη σημερινή συνεδρίαση του Δ.Σ. της ΕΠΑΕ, ο πρόεδρος
Αλαμάνος είναι αποφασισμένος να φέρει το θέμα αξιολόγησης διαιτητών, και ας
είναι νωρίς.

*** Το σκεπτικό του είναι πως εφέτος τα πρωταθλήματα παρουσιάζουν ενδιαφέρον.

*** Αν την άποψή του συμμερίζονται οι τρεις «μεγάλοι», θα το γνωρίζουμε νωρίς
το απόγευμα ή το αργότερο το βραδάκι.

*** Πάντως, η χθεσινή διαδικασία ορισμού διαιτητών ανεβλήθη γι' αυτόν ακριβώς
τον λόγο.

ΚΑΙΡΟ έχει η στήλη να «ασχοληθεί» με το κανάλι των συνδρομητών.

*** Τώρα υπάρχει λόγος.

*** Πρώτον, εκείνο το ριπλέι του πέναλτι (;) στον αγώνα Παναθηναϊκού -
Προοδευτικής ήταν τόσο διαφωτιστικό, που ακόμη και οι προσεκτικοί ρεπόρτερ
(στην Πάτρα) απέφυγαν να πάρουν θέση.

*** Ήταν πέναλτι ή δεν ήταν;

*** Με κάλυψη μόνο από μία πλευρά και αυτήν από... τη σέντρα σίγουρα δεν
διαμορφώνεις άποψη στον τηλεθεατή.

*** Αυτά, έτσι για να μην υπάρχουν παράπονα μόνο από την Αγία Παρασκευή ­
βοήθειά μας.

ΕΠΙΣΗΣ: χθεσινό τηλεφώνημα στη στήλη από τον αναγνώστη κ. Χρήστο Δεληγιάννη
(Αθήνα) έθιξε ένα θέμα κατά τη γνώμη του πολύ σοβαρό.

*** Ο άνθρωπος αγαπά και παρακολουθεί από το κανάλι των συνδρομητών το χόκεϊ
επί πάγου.

*** Η Κατεχάκη το προβάλλει περίεργες ώρες, αλλά το κάνει τρεις ­ σταθερά ­
φορές την εβδομάδα.

*** Που σημαίνει ότι κάνει κάποιον προγραμματισμό και υπολογίζει στην
τηλεθέαση του αθλήματος.

*** Ερωτά, λοιπόν, ο κ. Δεληγιάννης: «Γιατί δεν χρησιμοποιείται στον σχολιασμό
κάποιος ο οποίος να γνωρίζει κανονισμούς;».

*** Όπως αποκάλυψε ο συνάδελφος, με το που αρχίζει το ματς λέει τα κλασικά,
δηλαδή ποιες ομάδες παίζουν, πού κ.λπ. και ακολούθως «το ρίχνει στην πλάκα»!

*** Σημειώνω ότι το χόκεϊ στον πάγο υπάρχει εδώ και καιρό στη χώρα μας, έχει
πρόεδρο (τον Χρήστο Χατζηαθανασίου) και στο τέλος του μήνα θα σταλεί η ομάδα
μας των Νέων στη Βουλγαρία για αναμέτρηση.

ΚΑΤΙ δεν πάει καλά τις τελευταίες μέρες στο ποδοσφαιρικό τμήμα της ΑΕΚ.

*** Ο Μπλαχίν δεν είναι... τρελός που βγαίνει και δηλώνει «όσοι παίκτες δεν με
θέλουν να μου το πουν».

*** Φαίνεται, ο Ουκρανός αντέχει τις δυνατές συγκινήσεις και όχι το «κρυφτούλι».

*** Πράγματι, ακούγεται όλο και πιο έντονα τις τελευταίες μέρες, ότι οι
περισσότεροι μαχητές της Νέας Φιλαδέλφειας δεν τον γουστάρουν τον προπονητή τους.

*** Όχι τόσο για τη σκληρή προπόνηση όσο για τις ανοιχτές θέσεις που παίρνει
στις δηλώσεις του για τον καθένα.

*** Για να ηρεμήσουν μερικοί μερικοί...

*** Να θυμούνται ότι ο Μπλαχίν δεν είναι... Στεπάνοβιτς.

ΠΡΟΒΛΗΜΑ με τον Γουίλαν. Φαίνεται, ο Ιρλανδός δεν αντέχει να βλέπει την ομάδα
του να χάνει επτά φορές στις οκτώ τελευταίες και «ψάχνεται».

*** Προχθές αργά, έως τις τρεις τα ξημερώματα, πρωτοκλασάτα στελέχη της
διοίκησης προσπάθησαν να τον πείσουν να μην φύγει από την Ελλάδα και κάτι κατάφεραν.

*** Το σκεπτικό του Γουίλαν; Δεν μπορεί να ετοιμάζεται η ομάδα για μάχη στους
οκτώ του Κυπέλλου Κυπελλούχων Ευρώπης, και από την άλλη να μην μπορεί να
αλλάξει μία πάσα.

*** Βέβαια, αν οι οπαδοί του Πανιωνίου θέλουν αντικειμενική εικόνα της ομάδας
τους σήμερα, θα πρέπει να σταθούν στη φυσική της κατάσταση.

*** Ο Πανιώνιος της τελευταίας αγωνιστικής ήταν ίσως η πιο αργή ομάδα στο πρωτάθλημα.

*** Δηλαδή αγύμναστη εντελώς.

*** Τα υπόλοιπα, δηλαδή μπόλικες απουσίες από τραυματισμούς κ.λπ., αποτελούν
εφήμερη δικαιολογία.

*** Λες και οι 17 ομάδες της Α' Εθνικής παίζουν κάθε εβδομάδα «πλήρεις».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16368O121</ED>
<ID>
ID:21333

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Δεν ιδρώνει το αυτί τους
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>«ΔΕΝ είμαι ιδιαίτερα ευχαριστημένος από την απόδοσή μου. Ασφαλώς μπορώ και θα
παίξω καλύτερα στο άμεσο μέλλον. Περιμένω να επιστρέψει η ομάδα μας στο
Ολυμπιακό Στάδιο, όπου οι γηπεδικές συνθήκες είναι καλές για ποδόσφαιρο», ήταν
τα πρώτα λόγια του Χούλιο Σέζαρ μετά τον αγώνα του Παναθηναϊκού με την
Προοδευτική, στην Πάτρα.

Δευτερόλεπτα αργότερα είπε ότι «ο αγωνιστικός χώρος ήταν πολύ κακός». Η
πρώτη εμπειρία του Βραζιλιάνου άσου σε ελληνικό γήπεδο ήταν αρνητική. Με τις
πρώτες κουβέντες του κατέγραψε το πρόβλημα. Δεν είναι ασυνήθιστες τέτοιες
δηλώσεις από προπονητές και ποδοσφαιριστές. Χρόνια τώρα επισημαίνεται από τους
ειδικούς η κακή κατάσταση των αγωνιστικών χώρων στα γήπεδά μας. Δεν ιδρώνει
όμως το αυτί των αρμοδίων. Έτσι συνεχίζεται το ποδόσφαιρο των χωραφιών.

Πώς να έρθουν, λοιπόν, στη χώρα μας λαμπερά αστέρια, αφού θα έχουν πρόβλημα
να κοντρολάρουν την μπάλα, να δώσουν πάσες ακριβείας, να ξεδιπλώσουν πτυχές
του ταλέντου τους και να διατηρήσουν σε υψηλό επίπεδο το κασέ τους;

Για ποιο επαγγελματικό ποδόσφαιρο μιλάμε, όταν οι περισσότερες ομάδες δεν
έχουν βοηθητικό γήπεδο και αναζητούν καθημερινά χώρο για προπόνηση των παικτών τους;

Η ΕΠΟ και η ΕΠΑΕ θεωρούν ασήμαντο το θέμα; Έχουν κάνει χαρτογράφηση των
γηπέδων; Μπορούν να προτείνουν εφικτή λύση; Επιτέλους, ποιος είναι ο ρόλος
τους; Επιθυμούν ένα ποδόσφαιρο οργανωμένο και αξιόπιστο ή αδιαφορούν για την
κατάντια του;

Ας θυμίσουν στους Έλληνες φιλάθλους η ΕΠΟ και η ΕΠΑΕ, τι μέτρα έχουν πάρει
τα τελευταία χρόνια για την αναβάθμιση του ποδοσφαίρου. Αποφεύγουν τέτοια
κίνηση, αφού το χαρτί δημιουργικής δραστηριότητας είναι λευκό. Έως πότε θα
ανεχόμαστε να μας στερούν ποδοσφαιρικό θέαμα ποιότητας και να μας προσφέρουν
περίεργα παιχνίδια σε διάτρητες διοργανώσεις;
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16368O122</ED>
<ID>
ID:21387

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O12&aa=2</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Αντέχει η αγάπη στον Βαζέχα </H2>
Η ικανοποίηση του αγωνιστή μετά τη νίκη. Ο αρχηγός του Παναθηναϊκού Βαζέχα
δέχεται την αγάπη νεαρών οπαδών του Παναθηναϊκού στο γήπεδο της Πάτρας.
Βλέπετε, ήταν αυτός που κέρδισε το πέναλτι, ανεξάρτητα αν ήταν ή δεν ήταν...
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16368O123</ED>
<ID>
ID:21427

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O12&aa=3</URL></REF>


Article

<CATEGORY>vin10</CATEGORY>

 <H2>2004, κυριολεκτικά! </H2>
ΔΥΟ χιλιάδες τέσσερις (2004) ημέρες μάς χωρίζουν από την έναρξη των
Ολυμπιακών Αγώνων της Αθήνας (έχει προγραμματιστεί για τις 13 Αυγούστου του
2004) και αυτή την ξεχωριστή (σημερινή) ημέρα η ηγεσία της οργανωτικής
επιτροπής με τη συμμετοχή του προσωπικού θα προβεί στον απολογισμό του μέχρι
τώρα έργου, ενώ θα θέσει και τους μελλοντικούς στόχους. Τα διευθυντικά στελέχη
θα παρουσιάσουν στη διάρκεια της εκδήλωσης τις δραστηριότητες του τομέα τους
και ο διευθύνων σύμβουλος Κ. Μπακούρης θα αναφερθεί στο γενικό έργο.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: O12</CAT>
<ED>
Κωδικός άρθρου: A16368O124</ED>
<ID>
ID:21451

</ID><URL>http://ta-nea.dolnet.gr/neaweb/neafile.print_unique?e=A&f=16368&m=O12&aa=4</URL></REF>


Article

<CATEGORY>vin09</CATEGORY>

 <H5>ΔΙΑΣΗΜΟΙ ΗΘΟΠΟΙΟΙ ΑΠΕΧΟΥΝ ΑΠΟ ΤΗ ΣΚΗΝΗ ΓΙΑ ΜΕΓΑΛΑ ΧΡΟΝΙΚΑ ΔΙΑΣΤΗΜΑΤΑ ΕΞΑΙΤΙΑΣ ΑΓΧΟΥΣ
</H5><H5>Ρηγόπουλος: Φοβόμουν να παίξω για τρία χρόνια
</H5><H2></H2><H2>Ο φόβος του ηθοποιού μπροστά στην αυλαία
</H2>
Τρία χρόνια αποφεύγει τη σκηνή του θεάτρου η Ούμα Θέρμαν εξαιτίας ενός
ξεσπάσματος άγχους ­ και φόβου της σκηνής ­ το 1996 στο Μπρόντγουεϊ

Το άγχος και το τρακ είναι δεδομένο. Όσα χρόνια καριέρας και αν έχει στις
αποσκευές του ένας ηθοποιός, όση πείρα και αν έχει αποκτήσει, κάθε ζωντανή
εμφάνιση στο θέατρο προκαλεί μία κάποια ψυχολογική ένταση: πρόκειται για τον
περίφημο «φόβο της σκηνής». Κάποιοι τον εκμεταλλεύονται δημιουργικά. Μαθαίνουν
να ζουν μαζί του. Άλλοι όμως αδυνατούν να τον καταπολεμήσουν. Και γυρίζουν
οριστικά την πλάτη τους στο θέατρο, προκειμένου να διαφυλάξουν την... ψυχική
τους ηρεμία. Πιο πρόσφατος «αποστάτης» ο Βρετανός Πολ Μακ Γκαν. Θύματα όμως
του άγχους τους έχουν πέσει κατά καιρούς πολλοί διάσημοι ηθοποιοί.
Περιλαμβανομένων των Ίαν Χολμ, της Ούμα Θέρμαν και της Βανέσα Ρεντγκρέιβ.

Το 1976, ο νεαρός τότε Ίαν Χολμ είχε αναλάβει τον πρωταγωνιστικό ρόλο στο έργο
του Ευγένιου Ο'Νιλ, «Ο παγοπώλης έρχεται». Το βράδυ της πρεμιέρας, όλα φάνηκαν
να πηγαίνουν κατ' ευχήν. Την επομένη όμως, ο ηθοποιός εγκατέλειψε ξαφνικά τη
σκηνή στα μισά της παράστασης. Έτρεξε στο καμαρίνι του, σωριάστηκε στο πάτωμα
και άρχισε να κλαίει σαν μωρό παιδί. Είχε αφιερώσει τόσες πολλές ώρες, είπε,
για να μάθει των διάρκειας τεσσάρων ωρών ρόλο του, που δεν μπορούσε πλέον να
τον παίξει. Ο Ίαν Χολμ επέστρεψε στο θέατρο μόλις πριν από έναν χρόνο, για να
θριαμβεύσει στην παράσταση τού «Βασιλιά Ληρ».

Παρόμοιοι αιφνίδιοι... «νευρικοί κλονισμοί» είναι μάλλον σύνηθες φαινόμενο
στους καλλιτεχνικούς κύκλους. Μόλις την περασμένη εβδομάδα, η Ούμα Θέρμαν
απεκάλυψε ότι ο λόγος που απέφευγε το θέατρο τα τελευταία τρία χρόνια ήταν ένα
ξέσπασμα σε λυγμούς, στο οποίο... υπέπεσε κατά τη διάρκεια μιας παράστασης στο
Μπρόντγουεϊ, το 1996.

Όσο για τη Βανέσα Ρεντγκρέιβ, τη στιγμή που επρόκειτο να ανέβει στη σκηνή ως
«Μις Ζαν Μπροντί», έπαθε τέτοια κρίση πανικού που δεν μπορούσε να θυμηθεί ούτε
μία λέξη από τον ρόλο. Αποτέλεσμα; Αρνιόταν να εμφανιστεί στο θέατρο επί έξι
συναπτά έτη. Ο «φόβος της σκηνής» έχει χτυπήσει κατά καιρούς και άλλους
γνωστούς ηθοποιούς. Όπως ο Ντέρεκ Τζάκομπι και ο Στίβεν Φράι.


Στο «Αγάπη μου Ουάουα»... μπλοκάρισε ο Κώστας Ρηγόπουλος, στον «Γυάλινο
κόσμο» η Κάκια Αναλυτή

Στην εξαιρετικά δυσάρεστη θέση να ξεχάσει τα λόγια του στο μέσον του έργου,
ενώ ερμήνευε τον ίδιο ρόλο επί τρία συναπτά έτη ­ στη μεγάλη επιτυχία της
εποχής «Αγάπη μου Ουάουα» ­ βρέθηκε στη δεκαετία του '70 ο Κώστας Ρηγόπουλος.
«Ήταν το 1971, νομίζω», μας είπε ο κ. Ρηγόπουλος, «ύστερα από τρία χρόνια
συνεχείς παραστάσεις της "Ουάουα", που έσκιζε. Είχαμε κάθε ημέρα κόσμο.
Ξαφνικά έπαθα μια φοβία με τη σκηνή, κάτι που δεν μπορούσα να ελέγξω. Ήταν
υπερκόπωση. Δεν το καταλάβαινα όμως. Μάλλον ήταν το υποσυνείδητό μου, που μου
έδινε το "σήμα" να σταματήσω».

Τελικά, ο Κώστας Ρηγόπουλος σταμάτησε να παίζει τον ρόλο και το έργο
συνεχίστηκε με τον Ανδρέα Μπάρκουλη. «Όμως εγώ δεν ήθελα να παίξω αλλού, γιατί
συνέχιζε η Κάκια στην "Ουάουα". Πέρασαν δύο-τρία χρόνια μέχρι να ξαναπαίξω».
Από τον ρόλο αυτό όμως δεν ξέφυγε εύκολα. «Τον ξαναέπαιξα στον κινηματογράφο,
αλλά εκεί δεν είναι το ίδιο. Απλά επαναλαμβάνεις τη σκηνή».

Όμως και η σύντροφός του, Κάκια Αναλυτή (η Ουάουα της παράστασης) απέφευγε για
καιρό τη σκηνή εξαιτίας του σοκ που υπέστη από τον θάνατο του νεαρού ηθοποιού
Βασίλη Στογιαννίδη, στη διάρκεια των παραστάσεων του «Γυάλινου κόσμου» του
Τενεσί Ουίλιαμς, σε σκηνοθεσία Μίνωα Βολανάκη, στο θέατρο «Αναλυτή». 
Εκτός από το λεγόμενο ­ στην ορολογία του θεάτρου ­ «σεντόνι», ήτοι το «μπλακ
άουτ» λόγω άγχους ή υπερβολικού τρακ την ώρα της παράστασης (όταν ο ηθοποιός
δεν θυμάται τα λόγια του), οι φόβοι των ηθοποιών επεκτείνονται και αλλού. Δεν
είναι κρυφό πως ο Λάκης Λαζόπουλος διέκοψε εσπευσμένα τις παραστάσεις του στο
θέατρο «Βεάκη», λόγω του άγχους που του προκαλούσε το «κλειστοφοβικό» καμαρίνι του.

Η δε Ελένη Κούρκουλα άφησε στη μέση τις πρόβες για «Το σώσε» στο θέατρο
«Αθήναιον», εξαιτίας του άγχους που της προκαλούσε η ανάβαση σε μία σκάλα και
την οποία απαιτούσε ο ρόλος της (είχε υψοφοβία).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16368P011</ED>
<ID>
ID:21342

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα </H2>
Μετέωρη και ακέφαλη έμεινε η Ακρόπολη και τα έργα της

σελ. 3
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16368P012</ED>
<ID>
ID:21392

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P01&aa=2</URL></REF>


Article

<CATEGORY>vin09</CATEGORY>

 <H2>Θέατρο </H2>
Ο Λευτέρης Βογιατζής θα σκηνοθετήσει «Πέρσες» για το Εθνικό στην Επίδαυρο

σελ. 9
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P01</CAT>
<ED>
Κωδικός άρθρου: A16368P013</ED>
<ID>
ID:21432

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P01&aa=3</URL></REF>


Article

<CATEGORY>vin09</CATEGORY>

 <H5>ΑΠΟΚΡΙΑΤΙΚΟ ΓΛΕΝΤΙ ΣΤΗΝ ΠΛΑΚΑ ΑΠΟ ΤΗ ΜΑΝΤΟΛΙΝΑΤΑ ΤΟΥ Φ. ΑΛΕΠΟΡΟΥ
</H5><H5>«ΖΩΝΤΑΝΑ»
</H5><H2>Πέντε λεπτά διάσημος
</H2>
Σοφία Παυλίδου, Αφροδίτη Τζοβάνη, Βασίλης Βλάχος και Αλίνα Φωτέτσου στο
στιγμιότυπο «Ο δολοφόνος των Αγγέλων» του Χρ. Χριστοφή, από την παράσταση
«Πέντε λεπτά διάσημος»

Στιγμιότυπα 11 σύγχρονων Ελλήνων συγγραφέων (των Στάθη Βαλούκου, Κώστα
Γκάτζιου, Πάνου Κοκκίδη, Παναγιώτη Μέντη, Λένας Μερίκα, Παντελή Πασχαλίδη,
Σπύρου Σκούρτη, Βίλης Σωτηροπούλου, Μάκη Τσίτα, Λένου Χριστίδη και Χριστόφορου
Χριστοφή) υπό τον τίτλο «Πέντε λεπτά διάσημος» παρουσιάζονται, από απόψε, στο
«Θέατρο των καιρών» (Τσέλιου 10, στους Αμπελοκήπους, τηλ. 6454.407), σε
σκηνοθεσία Έρσης Βασιλικιώτη, σκηνικά και κοστούμια Γιάννη Λεκκού και Ανθής
Σοφοκλέους, μουσική επιμέλεια Δημήτρη Καζάκου και φωτισμούς Γιάννη Βαλασάκου.
Παίζουν οι Βασίλης Βλάχος, Γιάννης Καραμπίνης, Αλέκος Μάνδυλας, Κώστας
Μεσάρης, Σοφία Παυλίδου, Θάνος Σαμαράς, Αφροδίτη Τζοβάνη και Αλίνα Φωτέτσου.

*** Ξεκινούν εκ νέου, απόψε, στην Πειραματική Σκηνή του Εθνικού Θεάτρου, οι
παραστάσεις του «Πεθαίνω σαν χώρα» του Δημήτρη Δημητριάδη, σε σκηνοθεσία Θ.
Εσπιρίτου, σκηνικά και κοστούμια Κλεοπάτρας Δίγκα, μουσική Γιάννη Μεταλλινού,
κινηματογραφική επιμέλεια Βάλλυς Κωνσταντοπούλου, φωτισμούς Μαρίας Δεμερτζάκη
και μουσική διδασκαλία Ολυμπίας Κυριακάκη. Παίζουν οι Ιουλία Βατικιώτη,
Αλεξάνδρα Διαμαντοπούλου, Γιώργος Κάφκας, Χριστίνα Κουλουμπή και Νίκος Σαρρόπουλος.

*** Το θέατρο «Στοά» ενισχύει το ανθρωπιστικό έργο των Γιατρών του Κόσμου
διαθέτοντας τα έσοδα της αποψινής παράστασης του Παναγιώτη Μέντη «La
Cumparsita» για τα προγράμματα της οργάνωσης. Στις 9.30, με πρωταγωνιστές τούς
Θανάση Παπαγεωργίου και Λήδα Πρωτοψάλτη. Εισιτήρια προπωλούνται: στα γραφεία
των Γιατρών του Κόσμου (Σταδίου 5, Σύνταγμα, 10562, τηλ. 3243.344,
3314.572-3), στο Ανοιχτό Πολυϊατρείο Αθηνών (Μιχ. Μόδα 15, Πλ. Βάθης, τηλ.
8233.653) και στο θέατρο «Στοά» (Μπισκίνη 55, 3η Στάση Ζωγράφου, τηλ.
7770.145, 7702.830).

ΕΚΘΕΣΕΙΣ

Έργο του Άλκη Αστρά (στο Πολιτιστικό Κέντρο του Δήμου Αθηναίων «Μελίνα Μερκούρη»)

Έκθεση ζωγραφικής του Άλκη Αστρά εγκαινιάζεται, το βράδυ, στις 8, στο
Πολιτιστικό Κέντρο του Δήμου Αθηναίων «Μελίνα Μερκούρη» (Ηρακλειδών 66 και
Θεσσαλονίκης, στο Θησείο, πληροφορίες στο τηλ. 3644.449).

*** Λινοτυπίες του παρουσιάζει από σήμερα, στην Ελληνοαμερικανική Ένωση
(Μασσαλίας 22, τηλ. 3629.886), ο Αμερικανός καλλιτέχνης Jim Jacob.

*** Έκθεση ζωγραφικής του Απόστολου Γεωργίου εγκαινιάζεται σήμερα, στην
γκαλερί «Ρεβέκκα Μ. Καμχή» (Σοφοκλέους 32, τηλ. 3210.448).

*** Συνεχίζεται στην Πάτρα η έκθεση «Βενετία - Καρναβάλι χωρίς προσωπείο» του
Περικλή Μπούτου, με φωτογραφίες από το ομότιτλο βιβλίο του, που κυκλοφορεί από
τον εκδοτικό οίκο του Μιλάνου «Charta». Την έκθεση διοργανώνει το Καρναβαλικό
Κομιτάτο Πάτρας.

*** Συνεχίζεται στο Πολιτιστικό Κέντρο «Στυλιανός Νικολαΐδης» (Γρ. Λαμπράκη
187 και Αθηναγόρου 2, στην Άνω Τούμπα, στη Θεσσαλονίκη) η έκθεση ζωγραφικής
και αγιογραφίας της Ειρήνης Σουλούνια.

ΨΥΧΟΛΟΓΙΑ

Μεγάλη δημόσια εκδήλωση, με ομιλία της ψυχολόγου, επίτιμου προέδρου του
Τμήματος Ψυχολογίας του Πανεπιστημίου Κρήτης Μαρίας Χουρδάκη διοργανώνει
απόψε, στις 7, στην Εστία Νέας Σμύρνης (Παλαιολόγου 1, τηλ. 9333.702), ο
επιμορφωτικός πολιτιστικός σύλλογος «Ανθρώπινη Επικοινωνία». Θα πάρουν μέρος
και οι ψυχολόγοι, συνεργάτιδες των Σχολών Γονέων Πέπη Μαζαράκη, Έφη Κεχαγιά,
Κατερίνα Μπεχράκη, Κική Χειλά, Νούλη Ιωαννίδου. Το θέμα της ομιλίας θα είναι
«Ο ρόλος της οικογένειας στην πρόληψη και αντιμετώπιση της παραβατικής
συμπεριφοράς των ανηλίκων». Είσοδος ελεύθερη.

ΒΙΒΛΙΟ

Τα βιβλία των Νίκου Κούνδουρου «Stop carre» και Νίκου Σηφουνάκη «Τα
λιθόστρωτα», που κυκλοφορούν από τις Εκδόσεις Καστανιώτη, παρουσιάζουν το
μεσημέρι, στις 12, στο Μουσείο Μπενάκη (Κουμπάρη 1, τηλ. 3612.694), ο
Ευάγγελος Βενιζέλος, ο Κώστας Λαλιώτης, ο Μίμης Ανδρουλάκης, ο Άγγελος
Δεληβορριάς και ο διευθυντής των «ΝΕΩΝ» Λέων Καραπαναγιώτης.

*** Το βιβλίο «Ελληνική δημιουργική κουζίνα», που κυκλοφορεί από τις Εκδόσεις
«Νέα Σύνορα» - Α.Α. Λιβάνη, παρουσιάζουν στις 7 το απόγευμα, στη Στοά του
Βιβλίου (Πεσμαζόγλου 5), ο Γιάννης Κακουλίδης, ο Κώστας Παναγόπουλος και ο Απίκιος.

ΠΡΟΒΟΛΗ

Οι «Εκλεκτικές συγγένειες» των Πάολο και Βιτόριο Ταβιάνι προβάλλονται το
βράδυ, στις 8, στο Ινστιτούτο Γκαίτε (Ομήρου 14-16, τηλ. 3608.111), στο
πλαίσιο του αφιερώματος στα 250 χρόνια από τη γέννηση του Γκαίτε (η ταινία
βασίζεται στο ομώνυμο μυθιστόρημά του).


Αποκριάτικο γλέντι με μουσική και τραγούδια από τη Μαντολινάτα του Φ.
Αλέπορου, το βράδυ, στις 8, στην Πλάκα. Πληροφορίες στο τηλ. 3235.593.

*** Η «Χαονία» εμφανίζεται απόψε, στις 10.30, στην «Πινακοθήκη» (Αγ. Θέκλας 5,
Ψυρή, τηλ. 3247.741).

*** Καρναβάλι '99 απόψε, στο «Bel Air» (Υμηττού 105, στο Παγκράτι).

*** Αναβάλλεται η εκδήλωση υπό τον τίτλο «Ερωτική Μεσόγειος» που θα
πραγματοποιούνταν, στις 8.30, στο Ωδείο Φίλιππος Νάκας (Ιπποκράτους 41, τηλ.
3634.000), με τη σοπράνο Μαριέττα Δελώτη και τον πιανίστα Φρίξο - Διονύσιο Μόρτζο

*** Βαλκανική, τσιγγάνικη μουσική και παραδοσιακά τραγούδια από τη Σερβία θα
παρουσιάσει απόψε σερβικό συγκρότημα (από τους Nebojsa Jasarevic), στο
«Εναλλάξ» (Μαυρομιχάλη 139 και Βατάτζη, τηλ. 6437.416)
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16368P021</ED>
<ID>
ID:21345

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P02&aa=1</URL></REF>


Article

<CATEGORY>vin09</CATEGORY>

 <H5>... και τιμή και καμάρι
</H5><H2>«Φτου, κακά»...
</H2>
<AUTHOR>Γ.Δ.Σ.</AUTHOR>

Κωνσταντίνος Μαρκουλάκης

Έχω ξαναγράψει στο παρελθόν ότι διαφωνώ ριζικά με την έκφραση «παίζει
τηλεοπτικά», που αρκετά συχνά χρησιμοποιείται επιτιμητικά για ηθοποιούς που
κάνουν θέατρο. Και βέβαια ξέρω ότι η προχειρότητα έχει τον πρώτο ρόλο στην
τηλεόραση. Και βέβαια ξέρω ότι το υποκριτικό αποτέλεσμα στην τηλεόραση δεν
εξαρτάται μόνον από τον ηθοποιό και τον σκηνοθέτη. Όμως, δεν υπάρχουν οι
εξαιρέσεις; Όλα στο ίδιο τσουβάλι; Όπου τηλεόραση, «φτου, κακά»; Γιατί να
ταυτίζουμε το εύκολο και το αβαθές της σκηνικής αντιμετώπισης ενός ρόλου ντε
και καλά με την τηλεόραση; Δεν είναι πιο «εύκολη» η τηλεόραση ­ όταν γίνεται
με σοβαρότητα. Απλώς διαφορετική είναι. Λίγες παραστάσεις ανεβαίνουν με
προχειρότητα μεγαλύτερη και από το χειρότερο σίριαλ; Και λίγους ηθοποιούς που
δεν κάνουν τηλεόραση, βλέπω να παίζουν με τον πιο αβασάνιστο και επιπόλαιο
τρόπο; Αφήστε που πέφτω, αντίθετα, στην τηλεόραση σε ερμηνείες που ­ ναι! ­ με
καθηλώνουν. Βλέπω, ας πούμε, την καλή σειρά «Η ζωή που δεν έζησα» της Μιρέλλας
Παπαοικονόμου και του Λάμπη Ζαρουτιάδη. Και δεν μπορώ να αγνοήσω πόσο σωστά
παίζουν η Ταμίλα Κουλίεβα, η Νένα Μεντή και ο Αιμίλιος Χειλάκης ­ από τα
τάλαντα της γενιάς του.


Κυρίως, όμως, βλέπω και θαυμάζω τον τρόπο που κλιμάκωσε και κορυφώνει τον ρόλο
του ­ ένα παιδί με οιδιπόδειο, που η ψυχή του ξεσκίζεται καθώς βλέπει τη
χωρισμένη μάνα του να είναι ερωτευμένη, και μάλιστα με έναν νεαρό της ηλικίας
του ­ ο Κωνσταντίνος Μαρκουλάκης. Ένας ηθοποιός που τον παρακολουθώ προσεκτικά
αφότου ξεκίνησε με έναν μικρό ρόλο στη «Σαλώμη» του Ουάιλντ, που είχε ανεβάσει
ο Δημήτρης Μαυρίκιος στο «Αμόρε» ­ φυτώριο το «Θέατρο του Νότου»! Και που
παρακολουθώ πόσο προσεκτικά και καθόλου «τηλεοπτικά» δουλεύει στο θέατρο και
πόσο συστηματικά προχωράει ­ έτοιμος είναι να κάνει το «μπαμ». Και
αναρωτιέμαι, γιατί πλάι στους θεατρικούς ρόλους που έκανε έως τώρα να μην
έχει, από εδώ και πέρα, τιμή και καμάρι του τον τηλεοπτικό Σωκράτη. Άρα ­
συμπέρασμα ­ τι «τηλεοπτικό παίξιμο» και κουραφέξαλα... Εγώ καλές και κακές
ερμηνείες σε διαφορετικά είδη ξεχωρίζω.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16368P022</ED>
<ID>
ID:21395

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P02&aa=2</URL></REF>


Article

<CATEGORY>vin09</CATEGORY>

 <H2>Λίγοι, αλλά καλοί
</H2>
<AUTHOR>Π.Κ.</AUTHOR>

Είναι να χαίρεσαι ή είναι να λυπάσαι, όταν διαβάζεις ότι από τους δύο χιλιάδες
τριακόσιους επιστήμονες όλων των κλάδων και καλλιτέχνες που έχουν υπάρξει
υπότροφοι του Ιδρύματος Ωνάση τα τελευταία είκοσι χρόνια, μονάχα οι είκοσι
ένας ήταν εικαστικοί. Ας το δούμε θετικά ­ πόσο μάλλον αφού ακριβώς αυτό τον
καιρό, στο Κέντρο Τεχνών του Δήμου Αθηναίων παρουσιάζεται η έκθεση με έργα
αυτών ακριβώς των καλλιτεχνών με τίτλο «Δεσμοί Τέχνης». Όπως φαίνεται από τον
κατάλογο οι πρώτες υποτροφίες σε νέους πάντα εικαστικούς δόθηακν το 1989. Το
δεύτερο που φαίνεται είναι ότι οι καλλιτέχνες αυτοί ­ στην πλειοψηφία τους
διακρίθηκαν με βραβεία διεθνή, έκαναν ή κάνουν διεθνή ακαδημαϊκή καριέρα, η
ερευνητική δουλειά. Με δύο λόγια ξεχώρισαν ­ πράγμα που σημαίνει ότι και οι
επολογές των καλλιτεχνών ήταν σωστές και ότι οι υποτροφίες έπιασαν τόπο.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16368P023</ED>
<ID>
ID:21434

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P02&aa=3</URL></REF>


Article

<CATEGORY>vin09</CATEGORY>

 <H2>Μέθης αφιέρωμα
</H2>
<AUTHOR>Χ.Π.</AUTHOR>

Ο Έντγκαρ Άλαν Πόε, η Σιμόν Σινιορέ, η Καμίλ Κλοντέλ, ο Λουίς Μπουνιουέλ, ο
Νίκος Εγγονόπουλος... ­ τι σχέση έχουν μεταξύ τους; «Δώρο του Διονύσου η λήθη
του θανάτου» έλεγε ο Αλεξανδρινός ποιητής Παλλαδάς και εννοούσε βεβαίως τη
μέθη. Στη μέθη είναι αφιερωμένο το τελευταίο τεύχος του περιοδικού «Νέο
Επίπεδο» (που εκδίδει ο ζωγράφος Γιάννης Στεφανάκις), θέμα που έχει
συγκεντρώσει το ενδιαφέρον γνωστών συγγραφέων, κριτικών τέχνης, ποιητών.
Ανάμεσα στα κείμενα θα βρείτε τις υπογραφές των Ν. Καρούζου, Μ. Μουντέ, Γ.
Σκούρτη, Γ. Κ. Καραβασίλη, Ν. Μπακουνάκη, Α. Μαραγκόπουλου, Μ. Στεφανίδη, Γ.
Τζιρτζιλάκη κ.ά. Στο ίδιο τεύχος υπάρχει ένα ενδιαφέρον αφιέρωμα στη Ρέα
Γαλανάκη με 15 ανέκδοτα ποιήματά της και κείμενα των Αλέξη Ζήρα και Τζίνας
Πολίτη, καθώς και μια εκ βαθέων συζήτηση εφ' όλης της ύλης του τεχνοκριτικού
Χάρη Καμπουρίδη με τον Γιάννη Στεφανάκι.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P02</CAT>
<ED>
Κωδικός άρθρου: A16368P024</ED>
<ID>
ID:21456

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P02&aa=4</URL></REF>


Article

<CATEGORY>vin09</CATEGORY>

 <H2>Δύσκολες ώρες για τα έργα συντήρησης της Ακροπόλεως
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Μετέωρο παραμένει πλέον το αναστηλωτικό έργο της Ακροπόλεως μετά τη χθεσινή
παραίτηση του «πιο γερού μυαλού», του βραβευμένου πολιτικού μηχανικού Κώστα
Ζάμπα, που είχε τοποθετηθεί επικεφαλής του εργοταξίου για την αναστήλωση της
κιονοστοιχίας του Παρθενώνα και είχε ατύπως χρισθεί γενικός συντονιστής των εργοταξίων.

Ο Κώστας Ζάμπας υπέβαλε την παραίτησή του στο Ταμείο Διαχείρισης Πιστώσεων
Αρχαιολογικών Έργων και, εξηγώντας στα «ΝΕΑ» τους λόγους του, ύστερα από 25
ολόκληρα χρόνια, είπε: «Είναι μια δύσκολη απόφαση, αλλά είναι αμετάκλητη.
Ουδείς αναντικατάστατος. Σε μια οργανωμένη κοινωνία πρέπει πάντα να υπάρχουν
διέξοδοι. Αισθάνομαι ότι έκανα στο ακέραιο το καθήκον μου, αλλά φοβάμαι ότι η
κρίση, η πολυετής, που μας ταλαιπωρεί στην Ακρόπολη δεν οδηγεί πουθενά. Το
μεγάλο πρόβλημα με τα έργα είναι ότι έχουν καθυστερήσει αφάνταστα. Το
χρονοδιάγραμμα που κατατέθηκε πέρσι προβλέπει ολοκλήρωση των έργων το 2006.
Προέβλεπε, με εντατικοποίηση των ρυθμών των έργων, νέες προσλήψεις εργατικού
και επιστημονικού προσωπικού, βεβαίως και με την απαραίτητη χρηματοδότηση.

Κάναμε όλες τις μελέτες και όλες τις προτάσεις. Όλα αυτά τα χρόνια
προσπαθούμε. Όμως τα μάρμαρα δεν μπορούν να περιμένουν. Όταν βλέπεις
καθημερινά τα παλιά σίδερα που φουσκώνουν και σπάνε τα μάρμαρα, ενώ εμείς δεν
μπορούμε να λύσουμε τα οργανωτικά προβλήματα, αυτό βαραίνει πολύ. Η αίσθηση
του χρέους σε κάνει πολλές φορές να ταυτίζεσαι με τα πράγματα, μπορεί να
δημιουργήσει και μονομανίες. Η χρόνια κρίση που περνά το έργο της αναστήλωσης
με οδήγησε μερικές φορές να τα πω έξω από τα δόντια, όσο πιο σεμνά και
διακριτικά, αλλά και με την επίγνωση ότι η κρίση στα μνημεία μπορεί και να
δίνει επιχειρήματα σε ξένα συμφέροντα. Προσπάθησα μέχρι τέλους να βρω κάποια
διέξοδο. Μέχρι ποιο σημείο όμως ν' αντέξω την πίεση από τα σπασμένα μάρμαρα.
Οι ευθύνες κλιμακώνονται. Κανονικά έπρεπε η οργανωμένη πολιτεία να έχει
φροντίσει από καιρό να προσλάβει νέους επιστήμονες και τεχνίτες, να ανανεώσει
το δυναμικό της, τα σχήματα, τις ιδέες, τον ενθουσιασμό, όπως έκανε κάποτε με μας».

Αυτή τη στιγμή, πάντως, κανείς δεν ασκεί έλεγχο και εποπτεία στα έργα της
Ακροπόλεως, αφού η παράταση που είχε δοθεί στη θητεία της Επιτροπής Συντήρησης
Μνημείων Ακροπόλεως έληξε (στο τέλος του περασμένου χρόνου) χωρίς να έχει
ανανεωθεί. Όπως εξάλλου είναι γνωστό, η Έφορος Ακροπόλεως κ. Ισμήνη Τριάντη
έχει απομακρυνθεί από την άσκηση των καθηκόντων της με απόφαση του υπουργού
Πολιτισμού Ευάγγελου Βενιζέλου, ενόσω διαρκεί η Ένορκη Διοικητική Εξέταση, για
το απροειδοποίητο κλείσιμο του Μουσείου της Αρχαίας Αγοράς. Ως μεγάλη απώλεια
για τα έργα της Ακροπόλεως μετρά και η αποχώρηση, λόγω συνταξιοδότησης, του
αρχιτεχνίτη, μαρμαρά-εργοδηγού κ. Γιάννη Αρμπιλιά. Αρκεί να σημειωθεί ότι στο
διάστημα της θητείας του, παρά τις μνημειώδεις μετακινήσεις όγκων μαρμάρου,
δεν σημειώθηκε κανένα ατύχημα σε έμψυχο ή άψυχο υλικό. Αφορμή της παραίτησης
του Κώστα Ζάμπα είναι η απόρριψη από το Συμβούλιο της Επικρατείας του
προεδρικού διατάγματος με το οποίο θα δινόταν η ευχέρεια στον επικεφαλής του
εργοταξίου να κάνει προσλήψεις προσωπικού, να πληρώνει παραπάνω μεροκάματα και
μισθούς και υπερωρίες τους απασχολουμένους, να παραγγέλνει υλικά, να μετακινεί
προσωπικό και γενικά να συντονίζει και να οργανώνει τις εργασίες χωρίς να
απαιτούνται διπλοί έλεγχοι και εγκρίσεις ανά πάσα στιγμή. Ένας λόγος είναι η
έλλειψη μαρματοτεχνιτών. Την εποχή της διάλυσης και αναστήλωσης του Ερεχθείου
δούλευαν στο εργοτάξιο του Ερεχθείου τριάντα τρεις μαρμαροτεχνίτες. Σήμερα, σε
όλα τα εργοτάξια που λειτουργούν στην Ακρόπολη απασχολούνται μόνον 25 μαρμαράδες.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16368P031</ED>
<ID>
ID:21346

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P03&aa=1</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΜΕ ΤΑ ΒΡΑΒΕΥΜΕΝΑ ΣΧΕΔΙΑ ΑΝΑΜΟΡΦΩΣΗΣ ΟΜΟΝΟΙΑΣ, ΚΟΥΜΟΥΝΔΟΥΡΟΥ ΚΑΙ ΜΟΝΑΣΤΗΡΑΚΙΟΥ
</H5><H2>Αλλάζουν τρεις πλατείες
</H2>
Προσχέδιο για την Πλατεία Μοναστηρακίου

Εικόνες από τις πλατείες της Αθήνας τού αύριο, όπως τις σχεδίασαν οι
αρχιτέκτονες του σήμερα, προτάσεις απλές και επαναστατικές, όπως ο
τετραγωνισμός της Πλατείας Ομονοίας, το στρώσιμο της Πλατείας Μοναστηρακίου με
πολύχρωμο ψηφιδωτό δάπεδο και η ανάδυση του αρχαίου τείχους της Αθήνας από το
υπέδαφος της Πλατείας Κουμουνδούρου, παρουσιάζονται σε έκθεση που
εγκαινιάσθηκε χθες από τον υπουργό ΠΕΧΩΔΕ Κώστα Λαλιώτη στο Εργοστάσιο της
Ανωτάτης Σχολής Καλών Τεχνών (Πειραιώς 256). Τον Μάιο από την Ομόνοια ξεκινά η
υλοποίηση αυτών των προτάσεων. Το Ολυμπιακό Μετρό, που είχε αναλάβει να
παραδώσει την Ομόνοια όπως ήταν, θα αναλάβει τώρα να την κάνει αγνώριστη.
Βεβαίως, η βασική διαφορά είναι το σπάσιμο της κυκλικής κυκλοφορίας, γύρω από
την πλατεία, που δεν ήταν πρόταση των τεσσάρων βραβευμένων αρχιτεκτόνων (της
Ελένης-Μαρίας Κατσίκα, της Αριάδνης Βοζάνη, του Γρηγόρη Δεσύλα και του Θόδωρου
Τσιατά). Εκείνοι όμως, εκμεταλλεύθηκαν το ρυθμιστικό για να επιστρέψει η
πλατεία στους πεζούς, να είναι προσπελάσιμη από τη μια άκρη έως την άλλη και
να μπορούν να στηθούν σ' έναν μικρό αμφιθεατρικό χώρο με θέα προς την Ακρόπολη.

Γράφημα που δείχνει πώς θα είναι σε λίγους μήνες η Πλατεία Ομονοίας - Μακέτα
του... αύριο της Πλατείας Κουμουνδούρου (Ελευθερίας)

Οι επισκέπτες της έκθεσης μπορούν ακόμα να δουν όλες τις άλλες προτάσεις που
διακρίθηκαν στους αρχιτεκτονικούς διαγωνισμούς, που προκήρυξε η εταιρεία
ενοποίησης των αρχαιολογικών χώρων της Αθήνας. Οι δε ειδικοί καλούνται σε
τρεις ανοιχτές συζητήσεις στις 24, 25 και 26 Φεβρουαρίου στον ίδιο χώρο.
Περισσότερο ένας ακανόνιστος χώρος, παρά πλατεία, το Μοναστηράκι, κέντρο λαϊκό
και εμπορικό, τόπος διέλευσης, κόμβος συγκοινωνιακός από την εποχή ακόμα που
ήταν η πλατεία των αμαξάδων, αλλά και πύλη προς την Πλάκα, «θα κατέβει», σε
σχέση με το επίπεδο της οδού Ερμού, και θα αποκτήσει πολύχρωμο μωσαϊκό δάπεδο.
Το άλλο χαρακτηριστικό είναι ότι οι απολήξεις των μεγάλων φρεάτων του μετρό θα
μετατραπούν σε ένα είδος γλυπτών κατασκευών. Η ομάδα μελέτης (Νίκος Καζερός,
Ζηνοβία Κωτσοπούλη, Βασιλεία Μανιδάκη, Χριστίνα Παρακεντέ, Ελένη Τζιρτζιλάκη),
πρότεινε να τοποθετηθεί ειδική τέντα πάνω από τα καταστήματα και μια διαφανής
επιφάνεια μπροστά από κάποια αταίριαστα κτίρια στη δυτική πλευρά της πλατείας.

Στην Πλατεία Κουμουνδούρου (Ελευθερίας), που σχεδιάσθηκε από τους αρχιτέκτονες
Κλεάνθη, Σάουμπερτ και Κλέντσε, η βασική ιδέα είναι να τονισθεί η αντίθεση των
νεοκλασικών κτιρίων και των διάσπαρτων αρχαιοτήτων αυτών, που υπάρχουν ήδη
πίσω από τη Δημοτική Πινακοθήκη και αυτών που θα ανασκαφούν προς την οδό
Διπύλου. 
Μάλιστα, η πρόταση προβλέπει την πεζοδρόμηση τμήματος της οδού Διπύλου, με
στόχο την σύνδεση της πλατείας με τον αρχαιολογικό χώρο του Κεραμεικού.
Πάντως, οι αρχιτέκτονες Ελευθέριος Παυλίδης, Πατρίτσια Παυλίδη, Σοφία
Παυλίδου, ο τοπογράφος Σταύρος Δρακόπουλος και ο Ευάγγελος Ευαγγελινός
προτείνουν να εγκατασταθεί στο μέσον της πλατείας ένας συμμετρικός άξονας με
νερά, γεφυράκι και χρήση της πλατείας για συνεύρεση, εκθέσεις και χάπενινγκ.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P03</CAT>
<ED>
Κωδικός άρθρου: A16368P032</ED>
<ID>
ID:21396

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P03&aa=2</URL></REF>


Article

<CATEGORY>vin09</CATEGORY>

 <H5></H5><H2>Όλες οι τέχνες, μ' ένα «κλικ»;
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>Γλυπτά - εφευρέσεις, τηλεοπτικά χαρακτικά, ζωγραφική από κομπιούτερ, θέατρο
και Καραγκιόζης με εικαστικά θέματα, γκαλερί με τεχνοκριτικούς συνεκθέτες. Οι
τέχνες «σερφάρουν» η μια στα χωράφια της άλλης, σαν να θέλουν να γίνουν ένα.
Και τα «κλικ» στις διασυνδέσεις του Ίντερνετ εθίζουν τον φιλότεχνο να
συναρμολογεί το ιδανικό multimedia - interactive έργο.
</H3>
Τι περιμένει να δει κανείς στις γκαλερί, στο θέατρο ή σ' ένα κατάστημα
ηλεκτρικών συσκευών; Στις ημέρες μας η απάντηση δεν είναι αυτονόητη.
Παιχνιδιάρικες και επινοητικές συναρμολογήσεις γλυπτικής με ηλεκτρονικές
συσκευές είδαμε στη «Μέδουσα» από τον Π. Λιναρδάκη. Χαρακτικά του Μ. Αρφαρά,
με συνδυασμένες εικόνες κάθε λογής, παρελαύνουν σε μια τηλεόραση, ως
κινηματογραφικό κολάζ, στο Σπίτι της Κύπρου. Οι διερευνητικές φωτογραφίες του
Στ. Σκοπελίτη («Γκαλερί 7») συσχετίζουν υπαινικτικά τις ρεαλιστικές φόρμες με
εικονογραφικά στερεότυπα. Στη θεατρική παράσταση «Μποζό» του Β. Ζιώγα (θέατρο
Μ. Ριάλδη), η σκηνογραφία περιλάμβανε αυτούσια εικαστικά έργα (Γ. Παρμακέλλη,
Κ. Πανιάρα), ενώ στο «Art» κύριο θέμα είναι ένας ζωγραφικός πίνακας. Στο
Μέγαρο Μουσικής, θυμηθήκαμε την αισθητική αλληλοδιαπίδυση ζωγραφικής και
σκηνογραφίας τριών μεγάλων της νεοελληνικής τέχνης (Γ. Μόραλης, Γ. Τσαρούχης,
Ν. Χατζηκυριάκος-Γκίκας). Στην γκαλερί «Καππάτος» τέσσαρες τεχνοκριτικοί (Κ.
Γρέγου, Κ. Κοσκινά, Ε. Στρούζα, Μ. Φωκίδη) συνεκθέτουν με αντίστοιχους
ζωγράφους (Λ. Θεοδώρου, Α. Χαρωνιτάκις, Ρ. Κριθαρά, Κ. Πηγαδάς) εικαστικά έργα
και ερμηνείες για τα τεχνολογικά ενδιάμεσα (βίντεο, φωτογραφία, υπολογιστές).
Ο «Τζάκσον Πόλοκ» του Απ. Δοξιάδη ­ που σχολιάσαμε ήδη εκτενώς ­ συνδυάζει τον
Καραγκιόζη, τα μιούζικαλ, το έμμετρο έπος και τη ζωγραφική. Και στο «High
Tech» διαβάζουμε ότι σε λίγο οικιακές συσκευές και υπολογιστές γίνονται ένα.
Έχουν άραγε όλα αυτά κάποια σχέση μεταξύ τους; Είναι μια σχέση με προοπτική;

Ηλεκτρονικό μοντάζ του Α. Χαρωνιτάκη («Καππάτος») που δείχνει τον επίκαιρο
επαμφοτερισμό (ο λόγιος Τζέκιλ και ο άγριος Χάιντ), στην εποχή τού «κάντε κλικ εδώ»

Αν τυχόν η παραπάνω αλληλεπίδραση τεχνών, τεχνολογίας και ζωής μοιάζει
συμπτωματική, μια βόλτα στις σελίδες του Ίντερνετ δείχνει τον αυριανό κανόνα.
Το Διαδίκτυο είναι ένας παγκόσμιος ηλεκτρονικός «εκκλησιασμός» (= συγκέντρωση)
και το κουτί των multimedia υπολογιστή ένας σύγχρονος ναός με παντοδύναμα
«τέμπλα» (τα στερεότυπα εικονίδια), με φωνές και μουσική (από τα μεγάφωνα), με
κείμενα από κάθε γωνιά της γης (και της Ιστορίας) και μ' ένα τέτοιο
σφιχταγκάλιασμα όλων των περιεχομένων, που όταν το ζούμε ­ καβαλώντας σαν κύμα
τις διασυνδέσεις τους, με τα «κλικ» του «ποντικιού» ­ αισθανόμαστε όπως οι
προσωκρατικοί φιλόσοφοι: τον κόσμο ολόκληρο ενιαίο και τις τέχνες ή τις
επιστήμες σε αλληλεξάρτηση.

Αυτό το ατομικό οπτικοακουστικό αφήγημα που μάθαμε να κατασκευάζουμε
ιδιοχείρως ο καθένας ­ πριν από το Ίντερνετ, ήταν και η συσκευή του
τηλεκοντρόλ, στην τηλεόραση ­ ίσως μοιάζει ακόμη με συναρμολογημένο
δημιούργημα του δρος Φρανκενστάιν, όμως είναι γοητευτικό γιατί δεν φτιάχνεται
από γραφειοκρατικές επιτροπές, αλλά από εμάς τους ίδιους. Με ενστικτώδη, όσο
και εξασκημένα, πατήματα στο ποντίκι, καθορίζουμε την «αστική κοινωνία του
κυβερνοχώρου» και, εμμέσως, τα νέα αισθητικά μέτρα. Γίναμε έμπειροι και
δημιουργικοί «συνδιαμορφωτές» των τεχνών. Είναι η εποχή τού «κάντε κλικ εδώ»,
κι εμείς σαν λόγιοι - άγριοι, με δυναμικά ηλεκτρονικά βέλη, καταθέτουμε
δισεκατομμύρια «κλικ» στον υπολογιστή κάθε ημέρα και εκφράζουμε τις βαθύτερες
επιθυμίες μας. Αντικρύζοντας κατόπιν τον χειροπιαστό κόσμο, όλα μοιάζουν σαν
παράσταση των ρόλων που προετοιμάσαμε ήδη, ασυνείδητα, στα ηλεκτρονικά αρχεία,
με τα «κλικ», στα προγράμματα γκαλερί - μουσείων, βιβλιοπωλείων, θεάτρων, αλλά
και χρηματιστηρίων ή τραπεζικών λογαριασμών.

Multimedia (= πολλών μέσων) και interactive (= αμφίδρομη) λοιπόν γίνεται η
τέχνη; Υιοθετώντας καθένας τις τεχνικές ή τα θέματα του άλλου, οι καλλιτέχνες
(εικαστικοί, θεατρικοί, λογοτέχνες, κινηματογραφιστές) κυνηγούν το μεγάλο
κοινό, όπως η δημοσιογραφία και η διαφήμιση. Αυτό δείχνει η εναγώνια
συμβατότητα που αναζητούν μεταξύ τους. Όμως η αμφίδρομη τέχνη καθυστερεί στην
Ελλάδα, ιδίως όσο ορισμένοι παραμένουν δέσμιοι στον μοντερνισμό του 1960 και
επιχειρούν να σνομπάρουν τον φιλότεχνο, αντί να αντλήσουν από τον εσωτερικό
του κόσμο την κρυμμένη του βούληση. Το «κλικ» στην καρδιά του σύγχρονου
«χρήστη» απαιτεί έρευνα και αγάπη. Και προηγείται από το «κλικ» του ποντικιού
ή του βλέμματος (ή και του πορτοφολιού) πάνω στο έργο τέχνης.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16368P041</ED>
<ID>
ID:21347

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Με αφορμή τον φόνο της Τζούλι Σκάλι
</H2>
<AUTHOR>ΒΑΓΓΕΛΗΣ ΡΑΠΤΟΠΟΥΛΟΣ</AUTHOR>

<H3></H3>Η είδηση, στην οποία αναφέρεται ο τίτλος, είναι σε όλους γνωστή.
Στις αρχές Ιανουαρίου, ο 24χρονος συμπατριώτης μας Γιώργος Σκιαδόπουλος, αφού
στραγγάλισε την 30χρονη Αμερικανίδα φίλη του, επιχείρησε να κάψει το πτώμα της
και μετά το αποκεφάλισε, ώστε να το εξαφανίσει ευκολότερα.

Το γεγονός γεννάει τον αποτροπιασμό, φυσικά. Αυτό είναι το πρώτο που νιώθεις
διαβάζοντας τα δημοσιεύματα ή βλέποντας τα σχετικά ρεπορτάζ στην τηλεόραση.
Στη συνέχεια, όμως, άρχισα να αναρωτιέμαι γιατί, ενώ στη ζωή κάθε παρόμοιο
γεγονός μάς απωθεί, όταν το συναντάμε σ' ένα μυθιστόρημα ή σε μια
κινηματογραφική ταινία φθάνουμε στο σημείο να συμπάσχουμε με τον
φονιά-πρωταγωνιστή; Η λέξη «συμπάσχουμε» ίσως να μην είναι εντελώς ακριβής.
Παρ' όλα αυτά είναι αναμφισβήτητο ότι δεν αντιμετωπίζουμε με τον ίδιο τρόπο
τον Σκιαδόπουλο και τη Μήδεια. Ή τον Ρασκόλνικοφ στο ντοστογιεφσκικό «Έγκλημα
και Τιμωρία». Ή τη «Φόνισσα» του Παπαδιαμάντη. Ή τον Χάνιμπαλ Λέκτερ της
«Σιωπής των Αμνών».

Οι ήρωες των έργων που προανέφερα (και τόσων άλλων) δεν διαπράττουν, βεβαίως,
απλά εγκλήματα πάθους. Τα κίνητρά τους είναι πολύ πιο περίπλοκα και βαθιά, και
πίσω από τους φόνους που περιέχουν τα έργα τέχνης κρύβονται συνήθως
φιλοσοφικοί προβληματισμοί. Και στις δύο περιπτώσεις, όμως, η αφαίρεση της
ζωής ενός ανθρώπου είναι αυτό που κυριαρχεί. Για ποιο λόγο, λοιπόν, υπάρχουν
δύο μέτρα και δύο σταθμά;

Αναρωτιόμουν, επίσης, τι είναι αυτό που μας έλκει τόσο κάθε φορά που περνάμε
μπροστά από τα συντρίμμια ενός τροχαίου, ώστε να σταματάμε και να προσπαθούμε
να διακρίνουμε το αίμα ή τα πτώματα. Ενώ πρόκειται για κάτι που απευχόμαστε να
μας συμβεί. Τι είδους αντίφαση φωλιάζει μέσα μας; Γι' αυτό, λοιπόν, ο γραπτός
και ηλεκτρονικός Τύπος αφιερώνουν τόση έκταση σε παρόμοια συμβάντα; Γι' αυτό
τα παρακολουθεί το κοινό με τέτοια δίψα και περιέργεια; Γι' αυτό προσφέρονται
σε τέτοιο βαθμό για εμπορευματοποίηση;

Θυμάμαι ένα ξένο άρθρο, όπου γινόταν λόγος για δύο διαμετρικά αντίθετες
στάσεις απέναντι στους φονιάδες και στο έγκλημα. Σύμφωνα με αυτό, οι
Αμερικανοί πιστεύουν ότι οι εγκληματίες είναι τέτοιοι εκ γενετής («γεννημένοι
δολοφόνοι»), ενώ στη Μεσόγειο, παραδείγματος χάριν, βασιλεύει η πεποίθηση ότι
για όλα φταίει «η κακιά στιγμή» και ότι είμαστε όλοι εν δυνάμει δολοφόνοι. Να
είναι, άραγε, η τελευταία αυτή άποψη η αιτία που προκαλούν τέτοια έλξη πάνω
μας τα εγκλήματα και οι φονιάδες; Η τρομερή υποψία ότι υπό τις κατάλληλες
περιστάσεις θα μπορούσαμε να βρισκόμαστε κι εμείς στη θέση τους;

Και τέλος, αναρωτιόμουν κατά πόσο τα σκέφτονται πολλοί όλα αυτά. Ή μήπως
πρόκειται για ένα είδος δικής μου, «επαγγελματικής» διαστροφής; Μήπως οι
συγγραφείς συνηθίζουν να σκέφτονται έτσι, επειδή έχουν μάθει να μπαίνουν στη
θέση ακραίων χαρακτήρων ώστε να τους ζωντανεύουν στα έργα τους πειστικά; Μήπως
ο μέσος άνθρωπος νιώθει απλώς αποτροπιασμό και τίποτε παραπάνω; Τότε, όμως,
γιατί πληρώνει για να δει τους φόνους στον κινηματογράφο ή να διαβάσει γι'
αυτούς στα μυθιστορήματα;

Το μόνο σίγουρο είναι ότι ο φόνος είναι το μεγαλύτερο θέμα της τέχνης, καλής ή
κακής. Και της ζωής.

Ο Βαγγέλης Ραπτόπουλος είναι συγγραφέας.

Ε-mail: paihnidi@hotmail.com.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16368P042</ED>
<ID>
ID:21397

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P04&aa=2</URL></REF>


Article

<CATEGORY>vin09</CATEGORY>

 <H5>Πληροφορίες για σπουδές σε όλο τον κόσμο
</H5><H2>ΒΙΒΛΙΟπαρουσίαση
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

ΣΤΕΛΙΟΣ ΑΠΟΣΤΟΛΑΚΗΣ: «Σπουδές σε όλο τον κόσμο», 1ος τόμος,
αγγλόφωνες χώρες. Σελ. 326. Εκδόσεις «Δίαυλος» 1999.

Έστω ότι νεαρός απόφοιτος Λυκείου, προσκολλημένος στο Ίντερνετ, αποφασίζει
να σπουδάσει σοβαρά κάπου στην Ευρώπη τη δικτυακή τεχνολογία για να ασχοληθεί
επαγγελματικά, αλλά δεν ξέρει πού και πώς. Ανοίγοντας τότε ένα μόνο βιβλίο, θα
ανακαλύψει ότι υπάρχουν μόνο δύο Πανεπιστήμια, στην Αγγλία, που προσφέρουν τη
νέα ειδικότητα της «δικτυακής μηχανικής».

Ψάχνοντας περισσότερο στο ίδιο βιβλίο, θα εντοπίσει αν τα Πανεπιστήμια αυτά
είναι αναγνωρισμένα από το ΔΙΚΑΤΣΑ και πόσους φοιτητές έχουν, αλλά θα βρει και
αξιολόγησή τους ­ όπως και άλλων βρετανικών ΑΕΙ ­ που έχει γίνει από τους
εκπαιδευτικούς φορείς της χώρας. Επίσης, θα βρει πληροφορίες για ελληνικά
κολέγια που συνεργάζονται μαζί τους, θα ανακαλύψει διευθύνσεις και τηλέφωνα,
πρακτικές πληροφορίες για το κόστος και τον τρόπο ζωής, πληροφορίες για τη
στέγαση, την ιατρική περίθαλψη, τους φορείς υποτροφιών, τα δίδακτρα, τα
μεταπτυχιακά, τη διαδικασία εγγραφής, τους τρόπους εισαγωγής. Και βέβαια,
όλους τους άλλους κλάδους σπουδών ­ μήπως και αλλάξει γνώμη.

Το βιβλίο αυτό υπάρχει πλέον και ο πρώτος του τόμος, που αφορά τις
αγγλόφωνες χώρες (Βρετανία, ΗΠΑ, Ιρλανδία, Καναδά και Αυστραλία) και αποτελεί
καρπό πολύχρονης έρευνας του κ. Στέλιου Αποστολάκη, κυκλοφορεί εδώ και λίγες
ημέρες. Είναι αξιοσημείωτο ότι χορηγοί στην επιμελημένη έκδοση είναι το
Γραφείο Διασύνδεσης του Πανεπιστημίου Αθηνών και το Β' Κοινοτικό Πλαίσιο
Στήριξης. Το έργο θα ολοκληρωθεί με την έκδοση δύο ακόμη τόμων, έναν για τα
Πανεπιστήμια της Ελλάδας και έναν για τα εκπαιδευτικά ιδρύματα στον υπόλοιπο κόσμο.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P04</CAT>
<ED>
Κωδικός άρθρου: A16368P043</ED>
<ID>
ID:21435

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>Η «καυτή πατάτα»
</H2><H2></H2>
<AUTHOR>ΛΙΝΑ ΑΛΕΞΙΟΥ</AUTHOR>

<H3>Καταιγιστικά τα γεγονότα μετά τη σύλληψη του Κούρδου ηγέτη Αμπντουλάχ Οτζαλάν
«κατέλαβαν» από χθες το πρωί όλα τα ελληνικά κανάλια, όπως, άλλωστε, έγινε και
προχθές με τις συγκλονιστικές απόπειρες αυτοπυρπόλησης Κούρδων προσφύγων έξω
από τη Βουλή και την αιφνιδιαστική «εκκαθάριση» της Πλατείας Κουμουνδούρου από
τους εκατοντάδες άστεγους ­ και διαβιούντες επί τριετία εν αθλιότητι ­
ομοεθνείς τους.
</H3>
«Ομοεθνείς»; Μα ουδείς εν τοις πράγμασι τούς αναγνωρίζει ως αυτόνομη εθνότητα
και ας αριθμούν ­ οι «απάτριδες» ­ εκατομμύρια και στο τουρκικό Κουρδιστάν και
στη διασπορά. Η χθεσινή σύλληψη του Οτζαλάν στην Κένυα και η μεταφορά του στην
Τουρκία υπήρξε ­ ποιος το αμφισβητεί; ­ «επίτευγμα» που «δοξάζει» τη
συνεργασία των τουρκικών μυστικών υπηρεσιών με άλλες ­ απείρως ικανότερες ­
μυστικές υπηρεσίες πολύ ισχυρότερων χωρών ­ το αμερικανικό CNN δεν το
υπαινίχθηκε απλώς, αλλά σχεδόν το βεβαίωσε.

Θρίλερ

Ο υπ' αριθμόν ένα καταζητούμενος «τρομοκράτης» πρωταγωνιστεί αφανής ­ μετά την
«εξαφάνισή» του καθ' οδόν προς το αεροδρόμιο του Ναϊρόμπι ­ σ' ένα πρωτοφανές
θρίλερ, με μαραθώνιες τηλεοπτικές μεταδόσεις από τα διεθνή δίκτυα και φυσικά
από τα ελληνικά που αγωνιωδώς μετέδιδαν ολημερίς τα μαύρα μαντάτα από τις
καταλήψεις πρεσβειών και προξενείων μας στην Ευρώπη, μαζί με τις δηλώσεις του
Έλληνα υπουργού Εξωτερικών από τη μία για την «ανθρωπιστική αντιμετώπιση του
προβλήματος Οτζαλάν» και από την άλλη για την «απεχθή κτηνωδία» των Κούρδων
καταληψιών που κρατούν ομήρους.

Και πώς, μέσα σε όλη τη σύγχυση, να μην προβάλλει ως εσχάτη ειρωνεία η
συμπόρευση όλων με την «ηθική» της μοναδικής υπερδύναμης που αλλιώς κρίνει πως
πρέπει να παρέμβει στο Κόσοβο και αλλιώς ­ διαμετρικά αντίθετα ­ στο
Κουρδικό... Και ενώ όλοι ενημερώνουν ­ από τηλεοράσεως ­ ότι ο «Άπο» βαρύνεται
με την κατηγορία του φόνου χιλιάδων Τούρκων, αιφνιδίως λησμονείται κάθε
προηγούμενη αναφορά στη γενοκτονία των Κούρδων από τους Τούρκους ­ έστω στις
σφαγές των αμάχων που έχουν, σε άλλες περιπτώσεις, κάνει τον γύρο του κόσμου,
με φρικτές εικόνες αποκεφαλισμού και ακρωτηριασμού τους.

Είναι νωρίς για σχολιασμό, προφανέστατα, όμως, η διεθνοποίηση του Κουρδικού
παίρνει έναν δρόμο στραβό ­ και με ευθύνη των απελπισμένων Κούρδων που
αντιδρούν όπως ακριβώς βολεύει τους υποστηρικτές του χαρακτηρισμού τους ως
τρομοκρατών. Και χάνεται, μέσα στη χλαπαταγή μιας σειράς άστοχων ενεργειών
κατά ελληνικών διπλωματικών υπηρεσιών, η μόνη αλήθεια που ήδη από τον
περασμένο Νοέμβριο είχε διαφανεί στην Ιταλία: πως για όλους, μα για όλους, το
Κουρδικό και ο Οτζαλάν είναι η «καυτή πατάτα» που κανένας δεν θέλει να
κρατήσει και αντιθέτως όλοι εύχονται να την πιάσει, επιτέλους, κάποιος για να
απαλλαγούν ­ ανακουφισμένοι ­ οι υπόλοιποι.

Η τηλεόραση ωστόσο ­ και πρέπει να ειπωθεί ­ μετέφερε στο πανελλήνιο όλη την
πληροφόρηση που μπορούσε να συλλεγεί από ­ και κατά ­ τα διαδραματιζόμενα,
ακόμη και την παραδοχή της κυβέρνησης της Κένυας ότι πίεζε την ελληνική
πρεσβεία να μην κρατήσει άλλο τον Κούρδο ηγέτη, αλλά και την πληροφορία από τη
Γερμανία ότι η ισραηλινή Μοσάντ έπαιξε αποφασιστικό ρόλο στη σύλληψή του.

Αποκάλυψη

Και βέβαια αποσβολωτική για τους Έλληνες τηλεθεατές υπήρξε η αποκάλυψη
επιπόλαιων χειρισμών από τους ίδιους τους αναμειχθέντες στη «διακίνηση» του
Οτζαλάν από χώρα σε χώρα ­ και το εύρος των ανθρώπων που γνώριζαν τις κινήσεις τους...

Δεν χωρεί πάντως η παραμικρή αμφιβολία πως στα επόμενα εικοσιτετράωρα, τα
τηλεοπτικά δίκτυα με τη μετάδοση των εξελίξεων θα είναι ο μαγνήτης ακόμα και
για τους φανατικούς αρνητές της μικρής οθόνης, που επιβεβαίωσε μεν τη δύναμή
της ως μέσου άμεσης ενημέρωσης για τα γεγονότα που τρέχουν, αλλά και τον
αυτοεγκλωβισμό της στην εξαντλημένη εικόνα, όταν τα κενά που μεσολαβούν δίδουν
την ευκαιρία για σχολιασμό και διεισδυτικό ρεπορτάζ, πέρα από την αμήχανη
περιπλάνηση της κάμερας στο ελεύθερο πεδίο που της παραχωρούν.

Και ας αντιληφθούν κάποια φορά τα κρατικά κανάλια ­ ΕΤ1 και ΝΕΤ ­ πως σε
περιπτώσεις όπως η χθεσινή δεν μπορεί να μην στέκονται «στο νύχι» και να
χάνουν τη μεσημβρινή μετάδοση της συνέντευξης του κυβερνητικού εκπροσώπου ­
που βεβαίως τα ιδιωτικά μετέδιδαν ­ για να συνεχίζουν αμέριμνα το κανονικό
τους πρόγραμμα. Ευτυχώς, την τιμή της κρατικής τηλεόρασης έσωσε η ΕΤ3 που
μπόρεσε να κάνει αυτή τη σύνδεση.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16368P051</ED>
<ID>
ID:21348

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Πόση δύναμη μπορεί να έχουν τα άτομα με τις μεταφυσικές ικανότητες. Το
βλέπουμε καθημερινά στις πρωινές εκπομπές στα πρόσωπα των αστρολόγων και των
συναφών επαγγελματιών. Τη μια μέρα ο αστρολόγος στον Skai παρουσιάζει το
ερωτικό προφίλ των ζωδίων και επισημαίνει τα χαρακτηριστικά της ερωτικής τους
συμπεριφοράς. Αλλά πόσο μπορεί κανείς να διαφοροποιήσει και ταυτόχρονα να
ομαδοποιήσει τους ανθρώπους από το ζώδιό τους; Όχι και πολύ, αφού ούτε ο
αστρολόγος δεν κατάφερε να κάνει σαφή τη διαφορά. Γιατί εννοούσε το ίδιο
πράγμα με άλλα λόγια.

* Έτσι και η καλεσμένη στον «Πρωινό Καφέ» που έβλεπε τον δήμαρχο Αθηναίων σε
πλάνα από διάφορες εκδηλώσεις, κατέστρωνε τη μελλοντική του πορεία στην
πολιτική με αφετηρία το προσωπικό του ωροσκόπιο. Φταίει ο Ουρανός για το ένα,
οφείλεται στην είσοδο του Πλούτωνα το άλλο και ευτυχώς που υπάρχουν οι
χαρισματικοί αυτοί διορατικοί άνθρωποι που ψυχολογούν τους διάσημους και
προβλέπουν τις κινήσεις τους. Τόσο απλό.

* Επειδή οι γιατροί έχουν χαθεί από την πραγματικότητα, παραμείνατε
συντονισμένοι στο «Στην Εντατική». Και δώστε μεγαλύτερη προσοχή στα έκτακτα
περιστατικά και στον τρόπο με τον οποίο τα αντιμετωπίζουν, γιατί μπορεί να σας
φανούν χρήσιμες οι απόψεις των τηλεοπτικών γιατρών. Κανείς δεν ξέρει πότε τα
ελληνικά νοσοκομεία θα βγουν από την εικονική τους πραγματικότητα.

* Αμερικανός πρόεδρος μεγάλου πρακτορείου ταξιδιών δήλωσε φαν της «Λάμψης» και
του «Καλημέρα ζωή». Και μάλιστα παρακολουθώντας τις σειρές από το δορυφορικό
πρόγραμμα του Antenna άρχισε να αναπτύσσει μια αγάπη για την Ελλάδα. Κι έτσι
προτείνει σε περισσότερους Αμερικανούς τουρίστες ελληνικά θέρετρα για τις
διακοπές τους. Αυτό πια κι αν αποτελεί συμβολή του Νίκου Φώσκολου στην
οικονομία της χώρας. Σωτήρας του τουρισμού. Ο Αμερικανός ταξιδιωτικός
πράκτορας Ρίτσαρντ Κρίγκερ πρόκειται να ταξιδέψει στην Αθήνα.

* Κι επειδή ο Ρίτσαρντ Κρίγκερ εντυπωσιάστηκε από την καταχώρηση της
περίπτωσης Νίκου Φώσκολου στην ελληνική έκδοση του βιβλίου ρεκόρ
Γκίνες, για τη μακροβιότητα των δύο σειρών, επιθυμεί να γνωρίσει τον
δημιουργό τους, να γνωρίσει τους συντελεστές, τους ηθοποιούς και να τους
φωτογραφίσει. Γιατί σκοπεύει να δώσει στους πελάτες του «μια σφαιρική εικόνα
για ό,τι αποτελεί τη σύγχρονη ελληνική πραγματικότητα». Τα ξέρει αυτά ο ΕΟΤ
που επιμένει να στηρίζει τις καμπάνιες του στο πλούσιο παρελθόν της
Αρχαιότητας και στους αιγιαλούς των Κυκλάδων;

e-mail : falida@dolnet.gr
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16368P052</ED>
<ID>
ID:21398

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P05&aa=2</URL></REF>


Article

<CATEGORY>vin09</CATEGORY>

 <H2>Σήματα... SOS για ακατάλληλες εκπομπές
</H2>
Το γαλλικό σύστημα σήμανσης τηλεοπτικών προγραμμάτων υιοθετεί ο κώδικας

Το γαλλικό μοντέλο σήμανσης τηλεοπτικών προγραμμάτων (έγχρωμα γεωμετρικά
σύμβολα ­ ένας κύκλος, ένα τρίγωνο και ένα τετράγωνο ­ «δείχνουν» την
καταλληλότητα των εκπομπών), ενστερνίζεται ο κώδικας αυτορρύθμισης των
ραδιοτηλεοπτικών σε θέματα προστασίας ανηλίκων, που εκπόνησε το τμήμα ΜΜΕ του
Πανεπιστημίου Αθηνών.

Αφορμή για την πρωτοβουλία αυτή της Γενικής Γραμματείας Νέας Γενιάς
στάθηκαν στοιχεία από έρευνες με θέμα «Παιδί και τηλεόραση», που έγιναν σε
Ελλάδα και εξωτερικό. «Εννέα στα δέκα παιδιά, στις ΗΠΑ, πιστεύουν πως αυτό που
βλέπουν στην τηλεόραση είναι αληθινό και άρα εφικτό για τα ίδια, κάπου 25.000
ελληνόπουλα μένουν ξάγρυπνα μεταξύ 1 με 3 τη νύχτα βλέποντας τηλεόραση,
σύμφωνα με στοιχεία της AGB, ενώ από την παιδική ζώνη προγραμμάτων (7-10 π.μ.)
«περνούν» 411 σκηνές βίας κατά μέσο όρο», ανέφερε ο γ.γ. Νέας Γενιάς Πέτρος Σφηκάκης.

Ο κώδικας αποτελείται από πέντε κεφάλαια ­ συνολικά 18 άρθρα (τα δέκα
αφορούν σε τηλεοπτικά προγράμματα και μόνον ένα τα ραδιοφωνικά). Το πρώτο
κεφάλαιο αφορά στην προστασία των ανήλικων τηλεθεατών από ειδησεογραφικές και
ψυχαγωγικές εκπομπές, το δεύτερο μεριμνά για τον τρόπο παρουσίασης ανηλίκων
από τηλεοπτικές εκπομπές, το τρίτο ορίζει τις προϋποθέσεις εκείνες για
συμμετοχή ανηλίκων σε προγράμματα της μικρής οθόνης, το τέταρτο κεφάλαιο αφορά
τις ραδιοφωνικές εκπομπές και το πέμπτο (απαρτίζεται από επτά άρθρα)
αναφέρεται στον έλεγχο συμμόρφωσης, όπου γίνεται λόγος για 7μελή Επιτροπή
Ελέγχου της Προστασίας των Ανηλίκων, αλλά και για τον τρόπο λειτουργίας της.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P05</CAT>
<ED>
Κωδικός άρθρου: A16368P053</ED>
<ID>
ID:21436

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P05&aa=3</URL></REF>


Article

<CATEGORY>vin15</CATEGORY>

 <H5>Περήφανη Κινέζα, αφελής Ισπανίδα
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΥΟ ΔΙΑΦΟΡΕΤΙΚΕΣ ΓΥΝΑΙΚΕΣ ΣΤΙΣ ΚΑΛΥΤΕΡΕΣ ΤΑΙΝΙΕΣ ΑΠΟΨΕ
</H3>
Δύο γυναίκες και όλα τα πρωινά του κόσμου μέσα από τη ζωή τους αφηγούνται οι
καλύτερες σημερινές ταινίες στα κανάλια.

Η ωραία και περήφανη Γκονγκ Λι ­ και μούσα, κάποτε, του Ζαν Γιμού ­ στο φιλμ
«Κιου Ζου, μια γυναίκα της Κίνας»

Η ωραία Γκονγκ Λι είναι η «Κιου Ζου, μια γυναίκα της Κίνας» στο πανέμορφο φιλμ
του Ζαν Γιμού και η «Κίκα» είναι η καλτ, κιτς ­ και διάφορα άλλα... θελκτικά
για τους σινεφίλ ­ ηρωίδα της λαϊκής σάτιρας του Πέντρο Αλμοντοβάρ. Και μέσα
σ' αυτή τη γυναικοθύελλα, να και ο Κλιντ Ίστγουντ που κυνηγάει τον Τζον
Μάλκοβιτς στη «Δεύτερη ευκαιρία» του Βόλφανγκ Πέτερσεν...

Πιο αναλυτικά, μεταξύ των ταινιών που θα μας δείξουν σήμερα τα κανάλια, είναι
και οι παρακάτω:

«Ένας τρελός, τρελός αεροπειρατής»

21.05 Antenna. Φαρσοκωμωδία με τα μπλεξίματα δύο αεροσυνοδών που
κρατούν κρυφό τον γάμο τους. Από τη θεατρική κωμωδία των Ασημάκη Γιαλαμά -
Κώστα Πρετεντέρη που μετέφερε το '73 στο σινεμά ο Κώστας Καραγιάννης. Με τους
Κώστα Βουτσά, Καίτη Παπανίκα. (Διάρκεια: 98')**

«Η δεύτερη ευκαιρία»

22.30 Mega (In the line of fire). Έξυπνο σενάριο μιας
περιπέτειας, πλατιάς δράσης, με τον Κλιντ Ίστγουντ ως βετεράνο μυστικό
πράκτορα που ανήκε στη φρουρά του Τζων Κέννεντυ και ύστερα από 30 χρόνια θα
ξαναζήσει το ίδιο «παιχνίδι νεύρων» με στόχο αυτή τη φορά τον νυν πρόεδρο των
ΗΠΑ. Μαζί του ή μάλλον αντίπαλός του ο Τζον Μάλκοβιτς. Του Βόλφανγκ Πέτερσεν.
(Διάρκεια: 125')***

«Σκληρή δικαιοσύνη»

23.00 Star (Hard Justice). Ο Γκρεγκ Γαϊτάνης ­ μάλλον
συμπατριώτης... ­ σκηνοθετεί μια περιπέτεια πλατιάς κατανάλωσης και λίγου
ενδιαφέροντος μ' έναν πράκτορα των μυστικών υπηρεσιών να μπαίνει ως
κρατούμενος στις φυλακές για να διαλευκάνει τη δολοφονία ενός συνεργάτη του.
Με τους Ντέιβιντ Μπράντλεϊ, Τσαρλς Πέπιερ. (Διάρκεια: 97')**

«Κίκα»

Η αφελής αισθητικός Βικτόρια Αμπρίλ (αριστερά) και η Ρόσι Ντε Πάλμα στη
σατιρική «Κίκα»

23.15 Antenna (Kika). Ο λάτρης τού κιτς Πέντρο Αλμοντοβάρ σε μια
από τις καλές λαϊκές σάτιρές του, όπου στήνει στον τοίχο τα ριάλιτι σόου και
τον κιτρινισμό του Τύπου. Ηρωίδα μία αφελής και σέξι αισθητικός που διατηρεί
σχέσεις με έναν φωτογράφο αλλά και με τον πατριό του! Με τους Βερόνικα Φορκέ,
Βικτόρια Αμπρίλ, Πίτερ Κόγιοτ. (Διάρκεια: 109')***

«Κιου Ζου, μια γυναίκα της Κίνας»

23.30 ΕΤ3 (Qiu Ju guan Si). Χρυσό Λέοντα στο Β' Φεστιβάλ της
Βενετίας το '92, με την επίσης βραβευμένη Γκονγκ Λι στον ρόλο μιας περήφανης
Κινέζας εγκυμονούσας, που απαιτεί αποζημίωση από την κινεζική γραφειοκρατία,
γιατί ο αρχηγός του χωριού χτύπησε τον άνδρα της. Από τον Ζαν Γιμού που μας
έχει δώσει και άλλα καλά φιλμ («Σήκωσε τα κόκκινα φανάρια», «Κόκκινοι αγροί»,
«Ζου Ντου, σιωπηλοί εραστές») κι ας είναι, σήμερα, 49 χρόνων. (Διάρκεια: 97')****

«Ο δραπέτης»

00.20 Skai (Chase morran). Φανταστική περιπέτεια δράσης ­ '95 ­
του Γκίλμπερτ Πο που μας πηγαίνει τέσσερις αιώνες μπροστά από το σήμερα για να
παρακολουθήσουμε τη μάχη μεταξύ «καλού» και «κακού», λες και δεν μπορούμε να
τη... δούμε και στο σήμερα. (Διάρκεια: 95')*

«Χιούι Λονγκ: Μια αμφιλεγόμενη προσωπικότητα»

01.00 Mega (King fish). Ο Τζον Γκούντμαν ερμηνεύει άψογα τον
ρόλο του αμφιλεγόμενου Χιούι Λονγκ, που στα χρόνια του Μεσοπολέμου έγινε
γερουσιαστής στην Αμερική και την άνοδό 
του φρενάρισαν οι βρώμικες 
επαφές του. Του Τόμας Σλάμι. (Διάρκεια: 93')**

«Θανάσιμο μυστικό»

02.40 Antenna (Secret). Ερωτικό θρίλερ μυστηρίου ­ '90 ­ του
Τζέισον Χάμοντ, με τον Τζο Έστεβεζ, Τρέισι Σπόλντινγκ. Κεντρικός ήρωας ένας
πετυχημένος κτηματομεσίτης που δέχεται τον εκβιασμό ενός αγνώστου, σχετικά μ'
ένα έγκλημα που διέπραξε πριν από είκοσι χρόνια. (Διάρκεια: 92')**

(;) = άπαιχτο στην Ελλάδα τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P06</CAT>
<ED>
Κωδικός άρθρου: A16368P061</ED>
<ID>
ID:21371

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P06&aa=1</URL></REF>


Article

<CATEGORY>vin09</CATEGORY>

 <H5></H5><H5>49η ΜΠΕΡΛΙΝΑΛΕ
</H5><H5>Ημέρα 8η
</H5><H2>Ο Κρόνενμπεργκ και τα σπλάγχνα
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Τι σύμπτωση! Ακριβώς τη «στιγμή» του γενικού χαμού με τον ηγέτη των Κούρδων, η
μεγάλη αίθουσα της Μπερλινάλε δάκρυσε με μια συγκινητική φιλία που είχαμε να
δούμε από τον καιρό του μακαρίτη Γιλμάζ Γκιουνέι.
</H3>
Μάλιστα. Η Τουρκία πάει για βραβείο. Και καλά θα κάνουν να δώσουν, σ' αυτό το
«άγνωστο», ταλαντούχο πλάσμα που ακούει στο όνομα Γιεσμίν Ουστάογλου
τουλάχιστον την Αργυρή Αρκούδα. Και όταν λέω «Τουρκία» δεν εννοώ την επίσημη,
την κρατική, αλλά την «άλλη». Την «υπόγεια», την τολμηρή, την ανθρώπινη, την
απαγορευμένη που μας πλημμύρισε με αυθεντική συγκίνηση. Το «ταξίδι στον ήλιο»
της Γιεσμίν... έλιωσε τους πάγους του Βερολίνου. Μια συγκινητική, αυθεντική
ιστορία ανάμεσα σ' έναν φτωχό νεαρό Τούρκο και σε παράνομο Κούρδο με φόντο την
«κατεχόμενη» από στρατό και αστυνομία, Τουρκία!

Ιταλικός νεορεαλισμός

Αυτό το σπάνιο μείγμα ιταλικού νεορεαλισμού με καρδιά Γκιουνέι, είναι ό,τι
καλύτερο είδα μέχρι σήμερα στην Μπερλινάλε. Ξέρετε γιατί; Ο «Σαίξπηρ» είναι...
Σαίξπηρ. Είναι παράδοση, είναι «ονόματα», είναι Στόπαρντ, είναι το απαύγασμα
κουλτούρας πέντε αιώνων. Η «Λεπτή κόκκινη γραμμή» είναι η «ανάποδη» πλευρά
ενός θηριώδους Χόλιγουντ. Η Γιεσμίν όμως τι είναι; Το... τίποτα! Κι όμως εδώ
στην Μπερλινάλε, για μια ακόμα φορά, συνειδητοποίησα πως ο καλός, σπουδαίος
κινηματογράφος προκύπτει από δυο δυνάμεις. Είτε από την οργανωμένη βιομηχανία
είτε από καλλιτέχνες που εξακολουθούν να φλέγονται από πίστη και αισθήματα!

Τεχνητές συγκινήσεις

Ο Τζουντ Λο στην «ExistenZ» του «πολύ» κυρίου Ντέιβιντ Κρόνενμπεργκ

Μεγάλη η καρδιά της Γιεσμίν, μεγάλο το στομάχι του Ντέιβιντ Κρόνενμπεργκ!
Είναι ζήτημα διαφορετικών χωρών και επιπέδων... ανάπτυξης! Ο Καναδός μιλάει με
τα... εντόσθια. Το 'χετε ξαναδεί; Εγώ ναι, στο «ExistenZ», το τελευταίο
«παιχνίδι» του... χειρουργού Κρόνενμπεργκ. Το μεγάλο καλλιτεχνικό, περιθωριακό
και «καλτ», πολύ «καλτ» χαρτί της Μπερλινάλε. Μεγάλο γεγονός. Στα χαρτιά όμως.
Στα χαρτιά και στα ονόματα: Τζένιφερ Τζέισον Λι, Τζουντ Λο και Γουίλεμ Νταφό
(ίσα που εμφανίζεται για δέκα λεπτά το παλικάρι). Να το περιγράψω;
Πρωταθλήτρια σχεδιάστρια «παιχνιδιών» τεχνητών συγκινήσεων, επινοεί νέο
«παίγνιο» που, μορφολογικά, μοιάζει με «σάκο» από... εντόσθια. Πώς το λένε. 
Η... κοιλιακή χώρα. Η ζωή της απειλείται από τρομοκράτες και το κορίτσι (η
Τζένιφερ Τζέισον Λι) την κοπανάει με τον σωματοφύλακά της και στη συνέχεια
παίζει μαζί του το «ExistenZ»!

Σχηματικό, «δήθεν», απωθητικό, ρητορικό και κακοπαιγμένο. Φιλμ non exist! Δεν
πρόκειται ακριβώς για ταινία, αλλά για μάθημα ανατομίας με πλαστικά όργανα!

Ο Κρόνενμπεργκ στο Βερολίνο, μαζί με τις βαλίτσες του, έφερε και... φιλοσοφική
ερμηνεία του «παιχνιδιού» του, η οποία με τα δικά του λόγια συμπυκνώνεται ως
εξής: «Όλο και περισσότερο ζούμε σε τεχνητό περιβάλλον. Όλο και περισσότερο
επεμβαίνουμε στο σώμα μας. Σε λίγο τα όργανα της τεχνολογίας που
χρησιμοποιούμε θα μοιάζουν με όργανα του σώματός μας. "Αλλάζοντας" το σώμα
μας, μεταβάλλουμε τη φύση μας. Πιστεύω πως τα σπλάγχνα μας είναι όμορφα. Αν
μπορούσα θα έκανα μια "έκθεση ομορφιάς" μ' αυτά»!


Αποκάλυψη: Γιεσμίν Ουστάογλου

Προέλευση: Τουρκία

Απογοήτευση: Ντέιβιντ Κρόνεμπεργκ

Τίτλος: ExistenZ

Θέμα: Τα σπλάγχνα μας είναι ωραία!

Άφιξη: Σίρλεϊ Μακ Λέιν και Θόδωρου Αγγελόπουλου

Δεξίωση: Ελληνικού Κέντρου Κινηματογράφου

Φαβορί: Σαίξπηρ

Αουτσάιντερ: Τουρκία!
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P08</CAT>
<ED>
Κωδικός άρθρου: A16368P081</ED>
<ID>
ID:21349

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P08&aa=1</URL></REF>


Article

<CATEGORY>vin09</CATEGORY>

 <H5>ΑΝΕΒΑΖΕΙ «ΠΕΡΣΕΣ» ΓΙΑ ΤΟ ΕΘΝΙΚΟ ΘΕΑΤΡΟ
</H5><H2>Ο Λευτέρης Βογιατζής στην Επίδαυρο
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Ο Λευτέρης Βογιατζής σκηνοθετεί το καλοκαίρι, στο Εθνικό Θέατρο, τους «Πέρσες»
του Αισχύλου για την Επίδαυρο.
</H3>
Ο σκηνοθέτης Λευτέρης Βογιατζής βγαίνει από το «Θέατρο της Οδού Κεφαλληνίας»
στην Επίδαυρο

Πρόκειται για την πρώτη «έξοδο» από τη «Νέα Σκηνή» του (με τη σκηνοθετική του
ιδιότητα, γιατί το 1997 συνεργάστηκε και με το «Θέατρο του Νότου» στην «Ελένη»
του Γιάννη Χουβαρδά, αλλά ως ηθοποιός) του διακεκριμένου Έλληνα σκηνοθέτη, που
έχει ταράξει, τα τελευταία χρόνια, τα νερά του ελληνικού θεάτρου με τις
παραστάσεις του και την πρώτη, βέβαια, συνεργασία του με το Εθνικό Θέατρο,
συνεργασία που προσμετράται ως μεγάλη επιτυχία στο ενεργητικό του
καλλιτεχνικού διευθυντή του Εθνικού, Νίκου Κούρκουλου.

Οι συζητήσεις με τον Νίκο Κούρκουλο, μετά την πρόταση που έκανε στον Λευτέρη
Βογιατζή, άρχισαν πριν από μερικές εβδομάδες. Βασικό πρόβλημα, δεδομένου ότι
παρεσχέθη στον σκηνοθέτη κάθε ευκολία και η εν λευκώ δυνατότητα επιλογής των
συνεργατών του, ήταν ο χρόνος που είχε στη διάθεσή του για την προετοιμασία,
σε συνάρτηση με τη μετάφραση που θα χρησιμοποιούσε.

Ακροάσεις

Τελικά ο Λευτέρης Βογιατζής είπε το «ναι», αφού εξασφάλισε ότι ο Παναγιώτης
Μουλλάς θα ξαναδουλέψει με σημερινούς «όρους» την έξοχη μετάφραση που είχε
κάνει το 1965 για την ιστορική παράσταση των «Περσών» του Κάρολου Κουν. Οι
πρώτες βολιδοσκοπήσεις για τη διανομή έχουν ήδη γίνει, ενώ σύντομα θα
πραγματοποιηθούν ακροάσεις για τον Χορό.

Ο Λευτέρης Βογιατζής έχει καταπιαστεί έως τώρα, ως σκηνοθέτης, μία και μόνο
φορά με το αρχαίο δράμα. Όταν ανέβασε, το 1992, στο «Θέατρο της Οδού
Κυκλάδων», με ομάδα ταλαντούχων νέων ηθοποιών που είχε προετοιμάσει στο
Εργαστήριο Αρχαίου Δράματος, το οποίο είχε δημιουργήσει, την «Αντιγόνη» του
Σοφοκλή. Η παράσταση, που πολύ συζητήθηκε και που έγινε δεκτή με κάποιες
αντιρρήσεις αλλά και με πολλούς επαίνους και εκ μέρους ξένων κριτικών ­ ξένα
θεατρικά περιοδικά, μάλιστα, της έκαναν ολόκληρα αφιερώματα ­ παίχτηκε με
επιτυχία και στο εξωτερικό: στο Λονδίνο, στο Φράιμπουργκ της Ελβετίας και στη Βενετία.

Τέσσερα ανεβάσματα

Οι «Πέρσες» έχουν παρουσιαστεί από το Εθνικό Θέατρο στα εξήντα επτά χρόνια της
λειτουργίας του σε τέσσερα ανεβάσματα: το 1934, από τον Φώτο Πολίτη στο
χειμερινό θέατρο της Αγίου Κωνσταντίνου, το 1939 από τον Δημήτρη Ροντήρη στο
Ηρώδειο και δύο φορές στην Επίδαυρο· το 1971 από τον Τάκη Μουζενίδη (ήταν η
πρώτη παρουσίαση αυτής της τραγωδίας του Αισχύλου στην Επίδαυρο, παράσταση που
επαναλήφθηκε και στα Επιδαύρια του 1972) και το 1990 από τον Κώστα Μπάκα, με
Άτασσα τη Μαρία Σκούντζου, Αγγελιαφόρο τον Νίκο Μπουσδούκο, Φάντασμα του
Δαρείου τον Νίκο Γαλιάτσο και Ξέρξη τον Κώστα Κλεφτόγιαννη.

Η ίδια τραγωδία ανεβάστηκε, βέβαια, και από άλλους θιάσους σε άλλες
σκηνοθεσίες. Ανάμεσά τους, οι ιστορικές παραστάσεις του Δημήτρη Ροντήρη με το
«Πειραϊκό Θέατρό» του, πια, το 1958 και το 1967, και του Καρόλου Κουν, το
1965, με το «Θέατρο Τέχνης» (παράσταση που παίχτηκε στην Επίδαυρο το 1976 και
ως αναβίωση, μετά τον θάνατο του σκηνοθέτη της, το 1987 και το 1988), αλλά και
οι παραστάσεις του Σπύρου Ευαγγελάτου το 1978 με το Κρατικό Θέατρο Βορείου
Ελλάδος (παίχτηκε και στην Επίδαυρο), του Αλέξη Μινωτή, το 1984, στην Επίδαυρο
και η πολύ μοντέρνας γραμμής του Θόδωρου Τερζόπουλου, το 1990, με τον θίασό
του «Άττις».

Στην Επίδαυρο η τραγωδία παρουσιάστηκε για έκτη (και αν υπολογιστούν οι
επαναλήψεις όγδοη) και τελευταία φορά το 1995, από τον Θεατρικό Οργανισμό
Κύπρου, σε σκηνοθεσία Νίκου Χαραλάμπους, με τους Δέσποινα Μπεμπεδέλη, Ευτύχιο
Πουλλαΐδη, Βαρνάβα Κυριαζή και Στέλιο Καυκαρίδη.

Το 1995

Το 1995 ήταν και η τελευταία έως τώρα χρονιά που οι «Πέρσες» παίχτηκαν στον
ελληνικό χώρο, καθώς το ίδιο καλοκαίρι την τραγωδία παρουσίασε και ο
πειραματικός θίασος «Cyber Scene» σε σκηνοθεσία Στέλλας Αρκέντη - Λεωνή στον Λυκαβηττό.

Το Εθνικό Θέατρο θα συμμετάσχει στο φετινό Φεστιβάλ Επιδαύρου και με τους
«Όρνιθες» του Αριστοφάνη, που θα ανεβάσει ο Κώστας Τσιάνος, με πρωταγωνιστή
τον Πέτρο Φιλιππίδη. Η πρεμιέρα των «Περσών» θα γίνει, όπως το Εθνικό
συνηθίζει τα τελευταία χρόνια, εκτός Επιδαύρου στα τέλη Ιουλίου και θα
ακολουθήσει το θέατρο του Πολυκλείτου, τον Αύγουστο.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P09</CAT>
<ED>
Κωδικός άρθρου: A16368P091</ED>
<ID>
ID:21350

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P09&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Βιβλικός Χέντελ, ρομαντικό βιολοντσέλο, ένας «άγνωστος» μετρ και ο βασιλιάς
του αργεντίνικου τάνγκο.

Γκέοργκ Φρίντριχ Χέντελ, «Σαούλ». Junge Kantorei, Ορχήστρα
Μπαρόκ της Φρανκφούρτης, υπό τον Γιόαχιμ Κάρλος Μαρτίνι (NAXOS).

Ο Χέντελ, «ο μεγαλύτερος συνθέτης που έζησε ποτέ, στον τάφο του οποίου
γονατίζω ταπεινά», όπως έλεγε ο Μπετόβεν το 1824, έγραψε το αγγλικό ορατόριο
σε τρεις πράξεις (εδώ και σε τρία CD) στο πλαίσιο της προσπάθειάς του να
προσελκύσει νέο κοινό, ύστερα από την ­ οικονομική επίσης ­ αποτυχία του με
τις όπερες. Η επιτυχία του πρώτου ορατορίου του, «Εσθήρ», τον οδήγησε το 1740
να γράψει τον «Σαούλ» και το «Ισραήλ στην Αίγυπτο» ­ πάντα με βιβλικά θέματα,
όπως και σε προηγούμενα έργα του (και οπερατικά). Με αποκορύφωμα τον «Μεσσία»
του, το 1741, που πρωτοπαρουσιάστηκε στο Δουβλίνο.

Καμίγ Σαιν-Σανς. Κοντσέρτο για βιολοντσέλο αρ. 1, Σονάτα για
βιολοντσέλο αρ. 1. Μίσα Μάισκι, βιολοντσέλο, Ορχήστρα
Δωματίου Orpheus, υπό την Ντάρια Χοβόρα (DEUTSCHE GRAMMOPHON).

Την ίδια χρονιά, το 1872, έγραψε ο Γάλλος Καμίγ Σαιν-Σανς το Κοντσέρτο αρ. 1
και τη Σονάτα αρ. 1 για βιολοντσέλο, λίγο μετά την πρώτη επίσκεψή του στην
Αγγλία, όπου έπαιξε εκκλησιαστικό όργανο στο περίφημο Άλμπερτ Χολ του
Λονδίνου, με μεγάλη επιτυχία. Δεινός πιανίστας και οργανίστας έδειξε από πολύ
νωρίς τη μουσική του κλίση και έφτασε να συγκριθεί ως «παιδί-θαύμα» με τον
Μότσαρτ. Τα έργα (μαζί με τον πολύ γνωστό «Κύκνο» του) αποδίδει ο Ρώσος
βιολοντσελίστας Μίσα Μάισκι, τον οποίο έχουμε ακούσει και στο Μέγαρο Μουσικής Αθηνών.

Εβαρίστο Φελίτσε Νταλ Άμπακο, Κοντσέρτα. Concerto Koeln (TELDEC).

Ο Ιταλός συνθέτης (1675-1742), δεξιοτέχνης του βιολοντσέλου και του βιολιού,
δούλεψε κυρίως στην Αυλή της Βαυαρίας, στις Κάτω Χώρες και τη Γαλλία. Τα
ελάχιστα έργα του, που έχουν εκδοθεί, έχουν τα χαρακτηριστικά της galant
(«Ευγενούς») μουσικής και έχουν θεωρηθεί ως αρκετά ευρηματικά από τους
μουσικολόγους. Τα κοντσέρτα του (για έγχορδα) που περιλαμβάνονται στην παρούσα
έκδοση ­ της σειράς Das Alte Werk ­ γράφτηκαν μετά το 1719 και ανήκαν σε μία
σειρά τριών «σετ». Αποδίδονται δε από το γερμανικό μουσικό σύνολο, οπαδό του
κινήματος του «αυθεντικού» ήχου Concerto Koeln, που ιδρύθηκε το 1985 και
ειδικεύεται στο ορχηστρικό και οπερατικό ρεπερτόριο του 17ου και 18ου αιώνα.

Κάρλος Γκαρντέλ, «Ο Βασιλιάς του Τάνγκο», Τόμος Ι. «Prima Voce» (NIMBUS).

Πέρασαν περίπου 64 χρόνια, από το μοιραίο απόγευμα της 24ης Ιουνίου του 1935,
όταν όλα τα ραδιόφωνα στη Λατινική Αμερική μετέδιδαν την είδηση του θανάτου ­
σε αεροπορικό δυστύχημα στην Κολομβία ­ του «Βασιλιά» Κάρλος Γκαρντέλ. Όμως ο
μύθος του ζει ακόμη ­ όχι μόνον στη Λατινική Αμερική ­ όπως εκείνος του
«Βασιλιά» Έλβις. Γιατί ο (κατά κόσμον) Κάρλος Ρομονάλντο Γκαρδές, που ξεκίνησε
ως λαϊκός τραγουδιστής, είχε ήδη γίνει τραγουδιστής - έμβλημα του γεμάτου
πάθους αργεντίνικου τάνγκο. Παιδί του δρόμου και των φτωχών συνοικιών του
Μπουένος Άιρες, ο Γκαρντέλ έμαθε να τραγουδά μιμούμενος τους τενόρους στην
Όπερα, όπου η μητέρα του δούλευε ως καθαρίστρια. Ένα δείγμα του έργου του ­
και από τις εμφανίσεις του, ως Αργεντινού «Ροντόλφο Βαλεντίνο», στο σινεμά ­
προσφέρει η έκδοση της Nimbus. Και αποκαλύπτει και το θαυμαστό συνθετικό
ταλέντο του, μαζί με τον φίλο και συνεργάτη του Χοσέ Ρατσάνο ­ όπως το
«Αγαπημένο Μπουένος Άιρες» ή το «Θλιμμένη μου νύχτα».
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P09</CAT>
<ED>
Κωδικός άρθρου: A16368P092</ED>
<ID>
ID:21399

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους, ~ 6423.271 - 6462.253 Dolby Stereo Air
Condition). Ούλοι εμείς εφέντη. 6.30-8.45-11.00 μ.μ.

AGORA (Κηφισίας 10-12 - Μαρούσι, ~ 6825.414 - 6825.977 Dolby Stereo Air
Condition). Η ζωή σε δύο πράξεις. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ronin. 6.10-8.40-11.00 μ.μ.

ΑΘΗΝΑ (Αβύδου 93, Άνω Ιλίσια, ~ 7792.568 Dolby Stereo). Η απόγνωση.
6.30-8.30-10.30 μ.μ. / Τετ.: Η γοητεία της αμαρτίας.

ΑΘΗΝΑ (Σοφοκλή Βενιζέλου 48, Άγ. Ανάργυροι ~ 2618.290 Dolby Stereo Digital
SR). Η ζωή σε δύο πράξεις. 5.50-8.20-10.50 μ.μ.

ΑΘΗΝΑ (Πατησίων Στάση Αγγελόπουλου, ~ 8233.149 Γκαράζ Επτανήσου 10 Dolby
Stereo). Η ζωή σε δύο πράξεις. 6.00-8.30-11.00 μ.μ.

ΑΘΗΝΑΙΟΝ NESCAFE (Τέρμα Αμπελοκήπων, ~ 7782.122, Dolby Stereo Digital Air
Condition). Έχετε μήνυμα στον υπολογιστή σας. 5.40-8.10-10.40 μ.μ.

ΑΘΗΝΑΙΟΝ 2 NESCAFE (Τέρμα Αμπελοκήπων, ~ 7782.122, Dolby Stereo). Blade:
Σκοτεινή. 5.20-7.50-10.20 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Air Condit). Ronin. 5.30-8.00-10.30 μ.μ.

ΑΘΗΝΑΙΟΝ CINEPOLIS PHILIPS 2. Blade: Σκοτεινή δύναμη. 5.50-8.20-10.50 μ.μ.

ΑΘΗΝΑΙΟΝ CINEPOLIS PHILIPS 3. Έχετε μήνυμα στον υπολογιστή σας.
5.40-8.10-10.40 μ.μ.

ΑΘΗΝΑΙΟΝ CINEPOLIS PHILIPS 4. Ζωντανή μετάδοση: The Truman show.
6.20-8.30-10.40 μ.μ.

ΑΙΓΛΗ (Οδός Κύπρου 57, Πλ. Εσπερίδων Γλυφάδα ~ 8982.929 Dolby Stereo SR Air
Condition). Η ζωή είναι ωραία. 6.00-8.30-11.00 μ.μ.

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Θα σε βρω στον παράδεισο.
5.40-8.00-10.20 μ.μ.

ΑΛΕΞΑΝΔΡΑ (Καλλιθέα ~ 9560.306). Η ζωή σε δύο πράξεις. 6.00-8.30-11.00 μ.μ.

ΑΛΕΞΑΝΔΡΑ - NESCAFE (Πατησίων 77-72, ~ 8219.298 - 8832.666 Dolby Stereo Air
Condition SR). Πυροτεχνήματα - Hana-Bi. 8.50-11.00 μ.μ. / Il Ciclone. Κάθε
μέρα ώρα 6.40 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978 - 2237.660 Dolby Stereo).
Η διακριτική γοητεία των αρσενικών. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Μέδουσα.
7.00-9.00-11.00 μ.μ.

ΑΜΠΕΣΕ (Οδός Βουλιαγμένης, ~ 9011.063 Dolby Stereo). Έχετε μήνυμα στον
υπολογιστή σας. 5.40-8.00-10.20 μ.μ.

ΑΝΔΟΡΑ (Σεβαστουπόλεως 117 πλησ. Ερ. Σταυρού ~ 6480.796-6498.631, Dolby Stereo
SR). Η ζωή είναι ωραία. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~ 7782.316 - 7785.449 Dolby Stereo Digital Air
Condition). Ronin. 6.10-8.40-11.00 μ.μ.

ΑΝΝΑ ΝΤΟΡ (Γλυφάδα ~ 8946.617). Η ζωή σε δύο πράξεις. 6.00-8.30-11.00 μ.μ.

ΑΝΤΑΜΣ 1 (Αιγάλεω ~ 5989.226 Dolby Stereo). Η ζωή σε δύο πράξεις.
5.00-7.30-10.00 μ.μ.

ΑΝΤΑΜΣ 2 (Αιγάλεω ~ 5989.226 Dolby Stereo). Έχετε μήνυμα στον υπολογιστή σας. 5.40-8.00-10.20.

ΑΠΟΛΛΩΝ RENAULT (Οδ. Σταδίου, ~ 3236.811 Dolby Digital Air Condition).
Μαθήματα αμερικανικής ιστορίας. 11.00 μ.μ. / Έχετε μήνυμα στον υπολογιστή σας.
Κάθε μέρα 6.15-8.40 μ.μ.

ΑΡΤ STUDIO CINEMA (Πλατεία Αμερικής ~ 8653.300 - 8679.267). Η τελευταία νύχτα
του κόσμου. 7.10-9.10-11.10 μ.μ.

ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η τελευταία νύχτα του κόσμου. 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 - Dolby Stereo RS). Θεοί
και δαίμονες. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 - Dolby Stereo). Η
πολιορκία. 5.45-8.15-10.45 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Η πολιορκία. 5.30-8.00-10.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2 (Λεωφόρος Κηφισίας 215 Μαρούσι ~ 6128.993 - Dolby
Stereo RS Air Condition). Πολύ μεγάλες κακίες. 5.50-8.00-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 - Dolby Stereo Digital
Sound). Πολύ μεγάλες κακίες. 5.50-8.00-10.10 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 - Dolby Stereo).
Πυριτιδαποθήκη. 6.00-8.15-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσ/τρειο ~ 8674.832 - Dolby Stereo).
Πολύ μεγάλες κακίες. 6.40-8.50-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound). Πολύ
μεγάλες κακίες. 6.40-8.50-11.00 μ.μ.

ΑΣΤΕΡΙΑ - Ballantines (Κηφισίας 334 ~ 6208.521 - Dolby Stereo SR). Η ζωή σε
δύο πράξεις. 5.45-8.15-10.45 μ.μ.

ΑΣΤΟΡ - NESCAFE (Οδός Σταδίου ~ 3231.297 Dolby Stereo SR). Η ζωή σε δύο
πράξεις. 5.30-8.00-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR Digital). Il
Ciclone. 6.40-8.50-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Ζωντανή μετάδοση: The Truman show.
6.10-8.20-10.30 μ.μ.

ΑΤΛΑΝΤΙΣ (Λεωφ. Βουλιαγμένης Πλ. Καλογήρων ~ 9711.511). Πολύ μεγάλες κακίες.
6.00-8.10-10.20 μ.μ.

ΑΤΤΑΛΟΣ (Νέα Σμύρνη ~ 9331.280 - 9319.779 Dolby Digital Air Condition,
ανακαινισμένος). Η ζωή σε δύο πράξεις. 6.00-8.30-11.00 μ.μ.

ΑΤΤΙΚΟΝ RENAULT (Οδ. Σταδίου, ~ 3228.821 Dolby Digital Air Condition). Ronin.
6.00-8.15-10.40 μ.μ.

ΑΦΑΙΑ (Καλλιθέα ~ 9595.534 - Dolby Stereo). Ζωντανή μετάδοση: The Truman show.
6.10-8.20-10.30 μ.μ.

ΒΥΖΑΝΤΙΟ (Κουντουριώτη 40, Αιγάλεω ~ 59.84.865 - Dolby Surround). Κάτι τρέχει
με τη Μαίρη. 5.40-8.00-10.20 μ.μ.

CINE CITY ERICSSON 1 (Κων/λεως 82 πλ. Μπουρναζίου, Περιστέρι ~
5756.243-5756.244). Ronin. 6.00-8.30-11.00 μ.μ.

CINE CITY ERICSSON 2 (Dolby DTS). Έχετε μήνυμα στον υπολογιστή σας.
5.40-8.10-10.35 μ.μ.

CINE CITY ERICSSON 3 (Dolby DTS). Blade - Σκοτεινή δύναμη. 5.50-8.20-10.50 μ.μ.

CINE CITY ERICSSON 4 (Dolby DTS). Η ζωή σε δύο πράξεις. 5.30-8.05-10.40 μ.μ.

CINERAMA (Οδός Αγ. Κυριακής 30, Π. Φάληρο ~ 9403.593 - 9403.595 Dolby Stereo
SR). Η ζωή σε δύο πράξεις. 6.00-8.30-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Έχετε μήνυμα στον υπολογιστή
σας. 12.30-15.00-17.30-20.00-22.30-01.00.

VILLAGE CENTRE Αίθουσα 2. Η πολιορκία. 13.00-15.30-18.00-20.30-23.00-01.30.

VILLAGE CENTRE Αίθουσα 3. Dr Dolittle - Ο γιατρός τρελάθηκε.
11.45-13.45-15.45. / Μαθήματα αμερικανικής ιστορίας. 17.45-20.15-22.45-01.15.

VILLAGE CENTRE Αίθουσα 4. Αλεξίσφαιροι ντετέκτιβς.
15.15-17.30-19.40-22.15-00.45. / Το μαγικό σπαθί: Αναζητώντας το Κάμελοτ. 11.15-13.15.

VILLAGE CENTRE Αίθουσα 5. Πολύ μεγάλες κακίες. 12.15-14.30-16.45-19.10-21.15-23.45-02.00.

VILLAGE CENTRE Αίθουσα 6. Μουλάν. 12.45-14.45. / Studio 54. 19.30. / Snake
eyes. 17.00-21.45-00.15.

VILLAGE CENTRE Αίθουσα 7. Ζωντανή μετάδοση: The Truman show.
16.30-18.45-21.30-00.00. / Ο πρίγκιπας της Αιγύπτου. 11.30-14.00.

VILLAGE CENTRE Αίθουσα 8. Ronin. 12.00-14.45-17.15-19.50-22.45-01.30.

VILLAGE CENTRE Αίθουσα 9. Blade - Σκοτεινή δύναμη. 13.30-16.00-18.30-21.00-23.30-02.00.

VILLAGE CENTRE Αίθουσα 10. Η ζωή σε δύο πράξεις. 12.15-15.00-17.45-20.40-23.15-01.45.

ΓΑΛΑΞΙΑΣ (Αρχή Λ. Μεσογείων - Αμπελ. ~ 7773.319 Dolby Stereo SR Air Condition
Digital). Η ζωή σε δύο πράξεις. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital). Πολύ
μεγάλες κακίες. 6.40-8.50-11.00 μ.μ.

ΔΑΝΑΟΣ - ERICSSON 1 (Λεωφ. Κηφ.-Πανόρμου, ~ 6922.655 Dolby Stereo SR Digital,
διαθέτει parking). Θεοί και δαίμονες. 6.30-8.45-11.00 μ.μ.

ΔΑΝΑΟΣ - ERICSSON 2 (Λεωφ. Κηφ.-Πανόρμου, ~ 6922.655 ­ Αμφιθεατρικό ­ Dolby
Digital). Elizabeth. 5.30-8.00-10.30 μ.μ.

ΔΙΑΝΑ (Ηλεκτ. Σταθμός Μαρούσι ~ 8028.587 Dolby Stereo). Η ζωή σε δύο πράξεις.
5.20-7.50-10.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η τελευταία νύχτα του κόσμου.
6.20-8.25-10.30 μ.μ.

ΕΜΠΑΣΣΥ ALPHACARD (Πατριάρχου Ιωακείμ 5 Κολωνάκι ~ 7220.903 Dolby Stereo SR).
Θεοί και δαίμονες. 6.10-8.25-10.40 μ.μ.

ΕΤΟΥΑΛ (Πλατεία Δαβάκη, Καλλιθέα ~ 9510.042 - 9592.611 Dolby Stereo Air
Condition). Ronin. 6.10-8.40-11.00 μ.μ.

ΖΙΝΑ (Λεωφ. Αλεξάνδρας, Στάση Σόνια ~ 6422.714 Dolby Stereo Digital).
Elizabeth. 6.10-8.45-11.15 μ.μ.

ΙΛΙΟΝ CINEMA (Τροίας Πατησίων, Στάση Αγγελόπουλου ~ 8810.602-8235.915 Dolby
Stereo). Έχετε μήνυμα στον υπολογιστή σας. 6.00-8.30-11.00 μ.μ.

ΙΝΤΕΑΛ ERICSON (Πανεπιστημίου 46, ~ 38.26.720 Dolby Digital). Η ζωή είναι
ωραία. 5.20-7.50-10.20 μ.μ.

ΙΝΤΕΑΛ ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ronin.
5.40-8.10-10.40 μ.μ.

ΚΑΛΥΨΩ (Δημ. Σταδίου ­ Καλυψούς, Καλλιθέα ~ 9510.950 - 9510.909 Dolby Stereo
SR). Η ζωή είναι ωραία. 6.20-8.40-11.00 μ.μ.

ΚΗΦΙΣΙΑ CINEMAX ERICSON 1 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ronin. 6.00-8.20-10.45 μ.μ.

ΚΗΦΙΣΙΑ CINEMAX ERICSON 2 (Λ. Κηφισίας 245 (Ζηρίνειο), ~ 6233.567 - 6232.808
Dolby Digital, Air Condition, πάρκινγκ). Ζωντανή μετάδοση: The Truman show.
4.40-6.40 μ.μ. / Blade - Σκοτεινή δύναμη. Κάθε μέρα 8.50-11.10 μ.μ.

ΚΗΦΙΣΙΑ CINEMAX ERICSON 3 (Δροσίνη 16, Κηφισιά, ~ 6231.601-602 Dolby Digital,
Air Condition). Έχετε μήνυμα στον υπολογιστή σας. 6.10-8.30-11.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7564.767 - 7510.435 Dolby Stereo).
Πολύ μεγάλες κακίες. 6.40-8.50-11.00 μ.μ.

ΜΑΡΓΑΡΙΤΑ 1 (Πλατεία Δαβάκη Καλλιθέα, ~ 9568.370 Dolby Stereo). Έχετε μήνυμα
στον υπολογιστή σας. 6.00-8.25-10.50 μ.μ.

ΜΑΡΓΑΡΙΤΑ 2 (Πλατεία Δαβάκη Καλλιθέα, ~ 9568.370 Dolby Stereo). Blade - Η
σκοτεινή δύναμη. 6.00-8.30-11.00 μ.μ.

ΜΑΡΓΑΡΙΤΑ 3 (Πλατεία Δαβάκη Καλλιθέα, ~ 9568.370 Dolby Stereo). Μαθήματα
αμερικανικής ιστορίας. 5.45-8.15-10.45 μ.μ.

ΜΕΤΑΛΛΙΟΝ (Παγκράτι, ~ 7511.515 Dolby Stereo). Η ζωή σε δύο πράξεις.
5.20-7.50-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης, Πλ. Καλογήρων, ~ 9706.010 Dolby Stereo). Η
ζωή σε δύο πράξεις. 5.20-7.50-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Blade - Η
σκοτεινή δύναμη. 6.00-8.30-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ronin.
5.30-8.00-10.30 μ.μ.

ΝΙΡΒΑΝΑ (Λεωφ. Αλεξάνδρας ~ 6469.398 Dolby Stereo). Πολύ μεγάλες κακίες.
6.40-8.50-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Ούλοι εμείς εφέντη. 6.30-8.30-10.30 μ.μ.

ΟΣΚΑΡ (Αχαρνών 330 - Κάτω Πατήσια, ~ 2281.563 Dolby Stereo). Η ζωή σε δύο
πράξεις. 6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Έχετε μήνυμα στον υπολογιστή σας.
6.05-8.25-10.50 μ.μ.

ΠΛΑΖΑ (Λεωφ. Κηφισίας Φλόκα, ~ 6921.667 - 6917.722 Dolby Stereo Air
Condition). Ζωντανή μετάδοση: The Truman show. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' Ριζάρη, ~ 7291.800 - 7243.707 Dolby Stereo).
Ronin. 5.30-8.00-10.30 μ.μ.

ΣΟΦΙΑ (Αργυρούπολη ~ 9927.447-9917.094 Dolby Stereo). Ζωντανή μετάδοση: The
Truman show. 6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Ζωντανή μετάδοση: The Truman show.
6.50-9.00-11.00 μ.μ.

ΤΙΤΑΝΙΑ CINEMAX (Πανεπιστημίου - Θεμιστοκλέους, ~ 3811.147 Dolby Stereo Air
Condition). Blade - Σκοτεινή δύναμη. 4.00-6.10-8.20-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο, ~ 2826.873 - 2825.607 Dolby Stereo Digital SR).
Ronin. 5.45-8.15-10.45 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο, ~ 2826.873 - 2825.607 Dolby Stereo Digital SR).
Έχετε μήνυμα στον υπολογιστή σας. 5.30-8.00-10.30 μ.μ.

ΤΡΙΑΝΟΝ (Πατησίων - Κοδριγκτώνος ~ 8222.702 - 8215.469 Dolby Stereo Digital).
Η ζωή είναι ωραία. 6.00-8.30 μ.μ. / Χίλαρι και Τζάκι. 11.00 μ.μ.

ΦΑΛΗΡΟ 1 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Έχετε μήνυμα στον υπολογιστή σας. 6.00-8.20-10.40 μ.μ.

ΦΑΛΗΡΟ 2 - ERICSON (Ζησιμοπούλου - Αγ. Τριάδας Π. Φάληρο, ~ 9823.657 Dolby
Stereo). Η πολιορκία. 6.30-8.45-11.00 μ.μ.

ΦΙΛΙΠ - Cinemax (Πλατεία Αμερικής, Θάσου 11, ~ 8612.476 - 8647.444 Dolby
Stereo). Ζωντανή μετάδοση: The Truman show. 7.00-9.00-11.00 μ.μ.

ΦΟΙΒΟΣ (Περιστέρι, ~ 5711.105 Dolby Stereo). Ronin. 6.00-8.20-10.40 μ.μ.

*

ΗΜΙΚΕΝΤΡΙΚΟΙ

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222 ~
7793.515-18). Τρίτη: ώρα 9.00 μ.μ. Σένσο. Παρ.: 9.00 μ.μ.

*

ΠΡΟΑΣΤΙΩΝ

ΑΣΣΟΣ - ΟΝΤΕΟΝ ΜΑΓΙΑ (Χαλκίδα ~ 25625). Έχετε μήνυμα στον υπολογιστή σας.
5.50-8.00-10.10 μ.μ.

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη ~ 0294-99760 Dolby Stereo).
Elizabeth. 8.45 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Μαρκόπουλο ~ 0299-23924 Dolby Stereo). Η
πολιορκία. 7.00-9.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 165, Καματερό ~ 2688.574). Έχετε μήνυμα
στον υπολογιστή σας. 5.30-7.45-10.15 μ.μ.

ΠΑΛΛΑΣ (Ελευσίνα ~ 55.46.990-55.61.362 Stereo Surround). Η ζωή είναι ωραία.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246.441). Πέμ.:
Χαμένοι στο Διάστημα. 7.00-10.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) (Ραφήνα ~ 24444-26281). Ο πρίγκιπας της
Αιγύπτου. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα, ~ 4640.408 Dolby Stereo). Μόνο Παρ.-Κυρ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτ., ~
4175.897 Dolby Stereo). Πολύ μεγάλες κακίες. 6.00-8.10-10.20 μ.μ.

ΔΗΜΟΤΙΚΟΣ ΚΙΝΗΜ/ΦΟΣ ΟΝΕΙΡΟ (Πειραιώς 125, ~ 4833.453). Η ζωή είναι ωραία.
6.20-8.45-11.10 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου, ~ 4615.767). Il Ciclone. 7.30-9.30 μ.μ.

ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ ΡΕΞ (Άγ. Διονύσιος, ~ 4626.484). Blade - Σκοτεινή
δύναμη. 5.50-8.10-10.30 μ.μ.

ΖΕΑ (Πασαλιμάνι, ~ 4521.388 Dolby Stereo Air Condition Digital). Ronin.
5.30-8.00-10.30 μ.μ.

ΚΑΣΤΕΛΛΑ (Οδός Παπαναστασίου 44 - Β. Παύλου, ~ 4226.908, 4120.800 Dolby SR
DTS, Κλιματισμός). Ζωντανή μετάδοση: The Truman show. 6.30-8.45-11.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δευτ.: Τιμητική βραδιά στον Θ. Αγγελόπουλο. Τετ.: Οι γέφυρες του
Μάντισον ώα 8.30 μ.μ.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (Ηλ. Σταθμός Μοσχάτο, ~ 9416.669, 4816.276).
Διάφορες εκδηλώσεις.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΓΡΑΦΟΣ (Πλατεία Δημαρχείου, ~ 4225.653 Dolby Stereo Air
Condition). Έχετε μήνυμα στον υπολογιστή σας. 5.20-7.50-10.25 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Η ζωή σε δύο πράξεις.
5.15-7.45-10.15 μ.μ.

ΧΑΪΛΑΪΦ ΣΤΟΥΝΤΙΟ (Πλατεία Δημαρχείου, ~ 4120.524 Dolby Stereo). Η διακριτική
γοητεία των αρσενικών. 6.20-8.30-10.40 μ.μ.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16368P101</ED>
<ID>
ID:21370

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΘΕΟΙ ΚΑΙ ΔΑΙΜΟΝΕΣ»: Το μυθιστόρημα του Κρίστοφερ Μπραμ «Ο πατέρας του
Φρανκενστάιν» μετέφερε στο σινεμά ο Μπιλ Κόντον και ο Ίαν Μακ Κέλεν ερμηνεύει
τον ομοφυλόφιλο σκηνοθέτη που «επηρεάζει» έναν ωραίο νεαρό κηπουρό. (Άττικα 1,
Δαναός, Έμπασσυ).

«Πολύ μεγάλες κακίες» από τον Πίτερ Μπεργκ

«ΠΟΛΥ ΜΕΓΑΛΕΣ ΚΑΚΙΕΣ»: Άγρια κωμωδία, που είναι της μόδας τα τελευταία
χρόνια που το τελευταίο πάρτι ενός εργένη πριν παντρευτεί θα γίνει μοιραίο για
όλους. Του Πίτερ Μπεργκ, με τους: Κάμερον Ντίαζ, Κρίστιαν Σλέιτερ, Τζον Φεβρό.
[Μαρούσι 2, Όπερα 1, Ράδιο Σίτυ, Τροπικάλ, Ατλαντίς, Village Centre 5,
Γλυφάδα, Κορονέτ, Νιρβάνα, Αττικόν (Πειρ.)].

«Η ΖΩΗ ΣΕ ΔΥΟ ΠΡΑΞΕΙΣ»: Κομεντί με «μονομαχία» Σούζαν Σάραντον -
Τζούλια Ρόμπερτς και... διαιτητή τον Εντ Χάρις. Του Κρις Κολόμπους. [Agora,
Αθηνά (Άγ. Ανάργ.), Αθηνά (Πατ.), Αλεξάνδρα (Καλ.), Άννα Ντορ, Άνταμς 1,
Αστέρια, Άστορ, Άτταλος, Cine City 4, Cinerama, Village Centre 10, Γαλαξίας,
Διάνα, Μετάλλιον, Μετροπόλιταν, Όσκαρ, Χάιλαϊφ].

«RONIN»: Γκανγκστερικό φιλμ του βετεράνου Τζον Φρανκεχάιμερ, με πολύ
βία και καταδίωξη. Με τους Ρόμπερτ Ντε Νίρο, Ζαν Ρενό, Σον Μπιν, Τζόναθαν
Πράις. (Αελλώ, Αθήναιον Cinepolis 1, Άνεσις, Αττικόν, Cine City 1, Village
Centre 8, Ετουάλ, Ιντεάλ Μαρούσι, Κηφισιά 1, Νανά, Πτι Παλαί, Τιτάνια, Φοίβος, Ζέα).

«BLADE: ΣΚΟΤΕΙΝΗ ΔΥΝΑΜΗ»: Θρίλερ δράσης με ήρωα έναν κυνηγό... βαμπίρ.
Του Στίβεν Νόριγκαν, με τους: Γουέσλι Σνάιπς, Κρις Κριστόφερσον, Στίβεν Ντορφ,
Ούντο Κιέρ. [Αθήναιον 2, Αθήναιον Cinepolis 2, Cine City 3, Village Centre 9,
Μαργαρίτα 2, Μπροντγουαίη, Τιτάνια, Ρεξ (Πειρ.).].

«Η ΖΩΗ ΕΙΝΑΙ ΩΡΑΙΑ»: Αν θέλετε να νιώσετε «μαγεμένοι», μη χάσετε την
ταινία του Ρομπέρτο Μπενίνι. Γέλιο και συγκίνηση. Ό,τι καλύτερο. Η έκπληξη
στις υποψηφιότητες των Όσκαρ. [Αίγλη, Ανδόρα, Ιντεάλ, Καλυψώ, Τριανόν, Παλάς
(Ελευσ.), Όνειρο (Πειρ.)].

«ΟΥΛΟΙ ΕΜΕΙΣ ΕΦΕΝΤΗ»: Ο Εμφύλιος τελειώνει, μια ομάδα ανταρτών
προσπαθεί να διασωθεί στην Ικαρία και ο Λεωνίδας Βαρδαρός αρνείται να σβήσει
το παρελθόν και τη μνήμη. Με τους Βασίλη Κολοβό, Περικλή Μουστάκη, Αλέκο
Ουδινώτη. Έκπληξη με 8 χιλιάδες εισιτήρια από ένα αουτσάιντερ. (Ααβόρα, Ορφεύς).

«ΖΩΝΤΑΝΗ ΜΕΤΑΔΟΣΗ: ΤΗΕ TRUMAN SHOW»: Πέντε χιλιάδες κρυφές μηχανές
καταγράφουν τη ζωή του αθώου Τρούμαν. Σαν μαύρη φάρσα. Αριστοτεχνικό σενάριο,
με σκηνοθέτη τον Πίτερ Γουίαρ και πρωταγωνιστή τον Τζιμ Κάρεϊ. (Αθήναιον
Cinepolis 4, Άστυ, Αφαία, Village Centre 7, Κηφισιά 2, Πλάζα, Σοφία, Σπόρτιγκ,
Φιλίπ, Καστέλλα).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P10</CAT>
<ED>
Κωδικός άρθρου: A16368P102</ED>
<ID>
ID:21414

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P10&aa=2</URL></REF>


Article

<CATEGORY>vin09</CATEGORY>

 <H2>Μία ακόμη γυναίκα στην οικογένεια των Ακαδημαϊκών
</H2>
Η καθηγήτρια Βυζαντινής Ιστορίας κ. Αγγελική Λαΐου

Για δεύτερη φορά η Ακαδημία Αθηνών δέχτηκε στους κόλπους των «αθανάτων» μία
προσωπικότητα του γυναικείου φύλου. Η καθηγήτρια Βυζαντινής Ιστορίας κ.
Αγγελική Λαΐου είναι η δεύτερη γυναίκα (μετά την Γαλάτεια Σαράντη) που από
χθες το απόγευμα συμπεριλαμβάνεται στην «οικογένεια» των ακαδημαϊκών. Η τελετή
της υποδοχής της έγινε μέσα σε μια γεμάτη αίθουσα στην Ακαδημία Αθηνών ­ απ'
όπου όμως έλειπαν εντελώς τα ηλεκτρονικά μέσα ενημέρωσης (προφανώς λόγω των
χθεσινών γεγονότων στην υπόθεση Οτζαλάν).

Στη νέα ακαδημαϊκό απηύθυνε χαιρετισμό ο πρόεδρος της Ακαδημίας κ. Γεώργιος
Μητσόπουλος ενώ ο ακαδημαϊκός κ. Μιχαήλ Σακελλαρίου είχε «το ευχάριστο
καθήκον» να παρουσιάσει την σταδιοδρομία της «που προέρχεται από το
επιστημονικό φυτώριο του Διονυσίου Ζακυνθινού».

Η κ. Λαΐου το 1966 διορίσθηκε εντεταλμένη διδασκαλίας στο Πανεπιστήμιο
Χάρβαρντ, το 1969 εξελέγη επίκουρος καθηγήτρια (Assistant Professor) στο ίδιο
πανεπιστήμιο, το 1972 εξελέγη μόνιμη αναπληρώτρια καθηγήτρια στο Πανεπιστήμιο
Brandeis, ενώ το 1975 εξελέγη τακτική καθηγήτρια στο Πανεπιστήμιο Rutgers όπου
διαδέχθηκε τον διαπρεπή Βυζαντινολόγο Peter Charanis. Το 1981 εξελέγη τακτική
καθηγήτρια της Βυζαντινής Ιστορίας στο Χάρβαρντ ενώ από το 1989 διευθύνει το
ερευνητικό ίδρυμα Dumbarton Oaks που ανήκει στο ίδιο πανεπιστήμιο. Εκεί
λειτουργεί ένα από τα σπουδαιότερα Κέντρα Βυζαντινών Ερευνών στον κόσμο. Η κ.
Λαΐου είναι υπεύθυνη για την λειτουργία ολόκληρου του Ιδρύματος το οποίο
συμπεριλαμβάνει δύο Μουσεία (Βυζαντινής και Προκολομβιανής τέχνης).
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16368P111</ED>
<ID>
ID:21343

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P11&aa=1</URL></REF>


Article

<CATEGORY>vin09</CATEGORY>

 <H5>Άρπα την Χαντζαντζάρη!
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ένα πολύ ενδιαφέρον και απροσδόκητο βιβλίο μάς πρόσφεραν οι Εκδόσεις Άμμος,
προσφορά μεγίστη στη μελέτη του λαϊκού Θεάτρου Σκιών. Πρόκειται για το
μελέτημα του Μιχάλη Ιερωνυμίδη «Πίσω από τον Μπερντέ» - Ηχητικά και οπτικά
τεχνάσματα στο ελληνικό Θέατρο Σκιών. Ο Ιερωνυμίδης είναι λάτρης του
Καραγκιόζη, ερασιτέχνης μελετητής της σπουδαίας αυτής λαϊκής τέχνης. Και όμως
αυτός ο ερασιτέχνης με τρόπο ευμέθοδο, γλαφυρό αλλά επαρκέστατο, τεκμηριωμένο
και πρακτικό μάς μυεί στα μυστικά της τέχνης του Καραγκιοζοπαίκτη.
Συγκεντρώνει στοιχεία, πληροφορίες, μαρτυρίες, φωτογραφικό υλικό, σχεδιάζει
εργαλεία, περιγράφει τεχνικές, τεχνάσματα, κόλπα, ευρήματα που επιστράτευαν οι
ιδιοφυείς τεχνίτες του Μπερντέ για να πλουτίσουν το θέαμα με ηχητικά εφέ και
οπτικά τρικ. Καταγράφει πώς παράγονταν οι ήχοι του ποδοβολητού, οι
«σφαλιάρες», οι βροχές, τα χιόνια, οι σεισμοί! Τι ήχους παρήγαγαν κοινόχρηστα
σε άλλες δουλειές εργαλεία που επιστράτευε η ανάγκη και η φαντασία, τενεκέδες,
καλάμια, η μπουρού, το κλάξον, η μασιά, η λαμαρίνα, το χωνί. Πώς ακουγόταν το
σπάσιμο τζαμιών, πώς κουνιόντουσαν τα φύλλα των δέντρων, πώς κόβανε τα κεφάλια
τα χαντζάρια, πώς άνοιγαν πόρτες, πώς εμφανίζονταν οι ψυχές, οι φωτιές της
κόλασης, πώς πέταγαν οι πύραυλοι, πώς σουβλιζόταν ο Διάκος. Ο καθηγητής Μιχ.
Μερακλής, που προλογίζει το βιβλίο, εκτιμάει δεόντως την προσφορά του στη
λαογραφία του θεάματος.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16368P112</ED>
<ID>
ID:21393

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ - ΚΕΝΤΡΙΚΗ ΣΚΗΝΗ (Δεριγνύ 10 - Πατησίων, ~ 82.37.330, 82.38.698).
«Ερωτικά γράμματα» του Α. Ρ. Γκέρνι Βαλάκου, Π. Φυσσούν.

ΑΘΗΝΑ - ΥΠΕΡΩΟΝ (Δεριγνύ 10 - Πατησίων, ~ 82.37.330, 82.38.698). Αργεί.

ΑΘΗΝΩΝ (Βουκουρεστίου 10 - Πανεπιστημίου, ~ 33.12.343). «Η πρεμιέρα» της Ζ.
Μπαλασκό Μ. Παπακωνσταντίνου, Χρυσικάκος.

ΑΚΑΔΗΜΟΣ (Ιπποκράτους 17, ~ 36.25.119, 36.03.835). «Το... χρήμα στο λαιμό μου»
του Μ. Κούνι Ρώμας, Πεζιρκιανίδης.

ΑΚΡΟΠΟΛ (Ιπποκράτους 9-11, ~ 36.08.666, 36.43.700). «Έλληνες είστε και
φαίνεστε» των Λ. ΜΙχαηλίδη - Κ. Τσόκαλη - Θ. Βερύκιου Κλυνν, Ψάλτης.

ΑΛΙΚΗ (Αμερικής 4, ~ 32.44.146). «Η μεγάλη μαγεία» του Ε. ντε Φιλίπο Σπ.
Παπαδόπουλος, Ιερ. Μιχαηλίδης.

ΑΛΚΜΗΝΗ (Αλκμήνης 8, όπισθεν Πειραιώς 127, Γκάζι, ~ 34.28.583). «Βικτόρ ή Τα
παιδιά στην εξουσία» του Ρ. Βιτράκ Σπουδαστές Τρίτου Έτους του Στούντιο
Υποκριτικής Άκη Δαβή.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Ο βασιλιάς Ριχάρδος ο
Γ'» του Ουίλ. Σαίξπηρ Μεσσάλας, Τουρνάκη.

ΑΛΦΑ (Πατησίων 37, ~ 52.38.742). «Ανοιχτοί λογαριασμοί» του Τζ. Πρίσλεϊ
Ληναίος, Φωτίου.

ΑΜΙΡΑΛ (Αμερικής 10, ~ 36.39.385, 36.08.856). «Ο άνθρωπος, το κτήνος και η
αρετή» του Λ. Πιραντέλο Κατρανίδης, Β. Κρούσκα.

ΑΜΟΡΕ-ΕΞΩΣΤΗΣ (Πριγκιποννήσων 10, ~ 64.68.009). «Μετά τη βροχή» του Σ.
Μπέλμπελ Αν. Παπαδοπούλου, Γ. Σκιαδαρέσης.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκιποννήσων 10, ~ 64.68.009). «Μακμπέθ» του Ουίλ.
Σαίξπηρ Γεωργακόπουλος, Λ. Φωτοπούλου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Σολωμός» του Σπ. Ευαγγελάτου
Μαβίδης, Κροντήρης.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739) «Δείπνο ηλιθίων» του Φ. Βεμπέρ Κ.
Σπυρόπουλος, Α. Ζαχαράτος.

ΑΝΟΙΞΗΣ (Γερμανικού 20, Μεταξουργείο, ~ 52.38.870, 52.38.834). «Η όπερα της
πεντάρας» των Μπ. Μπρεχτ - Κ. Βάϊλ Μαργαρίτης (σκηνοθ.), Σιακάρας.

ΑΝΟΙΧΤΟ (Κάλβου 70 - Γκύζη, ~ 64.45.749). Εναλλάξ: «Λούλου» του Φ.
Βέντεκιντ Γ. Μιχαηλίδης, Μαρίνος ­ «Μετά την πρόβα» του Ίνγκ. Μπέργκμαν
Γ. Μιχαηλίδης, Ντ. Μιχαηλίδη.

ΑΝΤΙΘΕΑΤΡΟ - ΞΕΝΟΥΔΑΚΗ (Μοσχονησίων 36, πλατεία Αμερικής ~ 85.61.168).
Κεντρική Σκηνή. «Βρίζοντας το κοινό» του Π. Χάντκε Ξενουδάκη.
Δεύτερη Σκηνή. «Τσέρι, όπως πάντα» του Σπ. Γεωργουλά Μήτρη, Γεωργουλάς.

ΑΠΛΟ - ΚΕΝΤΡΙΚΗ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Πως έμαθα να οδηγώ» της Π. Βόγκελ Κέντρος, Γ. Αποστόλου.

ΑΠΛΟ - ΝΕΑ ΣΚΗΝΗ (Χ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Ευθυμιάδης, Μανέ.

ΑΠΟ ΜΗΧΑΝΗΣ - ΑΝΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Λιμνοθάλασσα» της Εμμ. Καποκάκη Καποκάκη, Νικητάκη.

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, πίσω από το ΙΚΑ οδού Πειραιώς, ~
52.35.716). «Το κτήνος στο φεγγάρι» του Ρ. Καλινόσκι Τάρλοου, Κουλίεβα.

ΑΡΙΣΤΟΦΑΝΗΣ (Κωνσταντινουπόλεως 82 - Ιερά οδός, ~ 34.54.255). «Ανεβαίνοντας τη
σκάλα» του Α. Μοσχονά Κάλβος, Κούρου.

ΑΤΤΙΚΟ ΑΘΗΝΩΝ (Φώκαιας 4 - Αριστοτέλους, πλατεία Βικτωρίας, ~ 82.21.111,
82.16.912, 82.27.140). Αργεί.

ΑΤΤΙΣ (Λεωνίδου 7, Μεταξουργείο ~ 52.26.260). Αργεί.

ΑΥΛΑΙΑ (Κουντουριώτου 192 - 2ας Μεραρχίας, Πασαλιμάνι ~ 42.96.414, 36.03.835).
«Υπεράνω πάσης απιστίας» του Ντ. Μπένφιλντ Αλιφέρη, Παπαναστασίου.

ΑΥΛΗ ΤΟΥ ΤΑΥΡΟΥ (Ιουλίου Σμιθ 11, Θησείο, ~ 34.53.752, 95.82.873). Αργεί.

ΑΥΛΩΝΙΤΗ (Βουκουρεστίου 1, ~33.13.321, 33.13.323), Κεντρική Σκηνή.
«Ιστορίες αιδοίου» της Ι. Ένσλερ Καστάνη, Αν. Παπαθανασίου.
Δεύτερη Σκηνή. «Στην κοιλιά του ψύλλου» της Ν. Γουάλας
Ανδρεαδάκη, Κουρτάκη.

ΒΕΑΚΗ (Στουρνάρη 32, ~ 52.23.522), «Η αυλή των θαυμάτων» του Ι. Καμπανέλλη
Βούρτση, Κομνηνού.

ΒΕΜΠΟ (Καρόλου 18, ~ 52.29.519, 52.21.767), «Γκριζ» των Τζ. Τζέικομπς - Γ.
Κέισι Δημοσθένους, Τζαβάρα.

ΒΙΚΤΩΡΙΑ (Μαγνησίας 5 -3ης Σεπτεμβρίου 119, ~ 82.33.125), «Χορεύοντας στη
Λουνάσα» του Μπρ. Φρίλ Βαλσάμη, Παναγοπούλου.

ΒΡΕΤΑΝΙΑ (Πανεπιστημίου 7, ~ 32.21.579). «Μαντάμ Σουσού» του Δ. Ψαθά
Παναγιωτοπούλου, Παράβας.

ΓΚΛΟΡΙΑ (Ιπποκράτους 7, ~ 36.09.400). «Αγαπάτε αλλήλους» του Ντ. Τρίστραμ
Π. Μιχαλόπουλος, Μ. Γεωργιάδου.

ΔΑΝΔΟΥΛΑΚΗ (Αγίου Μελετίου 61Α - Πατησίων, στοά Μπροντγουαίη, ~ 86.40.414,
86.40.452). «Λεωφορείον ο πόθος» του Τ. Ουίλιαμς Δανδουλάκη, Γκλέτσος.

ΔΗΜΟΤΙΚΟ ΑΓΙΩΝ ΑΝΑΡΓΥΡΩΝ (Ηρώων Πολυτεχνείου 39, ~ 26.90.511). Αργεί

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ελ. Βενιζέλου, από Ηρακλείου 478
ή από Πεύκων 136 ~ 28.27.270, 27.91.395). Αργεί.

ΔΗΜΟΤΙΚΟ «ΜΕΛΙΝΑ ΜΕΡΚΟΥΡΗ» ΑΓΙΟΥ ΔΗΜΗΤΡΙΟΥ (Αγίου Δημητρίου 55, Άγιος
Δημήτριος ~ 97.30.132, 97.05.537). Αργεί.

ΔΗΜΟΤΙΚΟ ΠΕΙΡΑΙΑ (Αγ. Κωνσταντίνου 4, πλατεία Κοραή, ~ 41.94.550). Άλκηστις
Πρωτοψάλτη: συναυλία «Σαν ηφαίστειο που ξυπνά».

ΔΗΜΟΤΙΚΟ ΤΑΥΡΟΥ (Δημαρχείο Ταύρου, Πειραιώς - Επταλόφου, 2ος όροφος, ~
34.67.920) Αργεί.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 64.42.772, 68.06.897)
«Οι δίκαιοι» του Αλ. Καμί Ζωγραφίδης, Νιχωρίτη.

ΔΙΟΝΥΣΙΑ (Αμερικής 10, ~ 36.12.500) «Με δύναμη από την Κηφισιά» των Δ. Κεχαΐδη
- Ε. Χαβιαρά Δ. Παπαδοπούλου, Ράντου.

ΔΙΑΝΑ (Ιπποκράτους 7, ~ 36.26.956), «Ένας επιθεωρητής έρχεται» του Τζ. Πρίσλεϊ
Αγγ. Αντωνόπουλος, Τσακίρογλου.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). «Η νυχτερίδα» του Γ. Στράους
(Τρ., Πέμ., Παρ., Κυρ.) «Φεντόρα» του Ουμπ. Τζιορντάνο (Τετ., Σάβ.) «Ανήσυχοι
θεατρίνοι»: «Ο τσιγκούνης μένει πάντα μόνος» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322)
«Μακρυκωσταίοι και Κοντογιώργηδες» των Α. Σακελλάριου - Χρ. Γιαννακόπουλου
Φιλιππίδης, Γαλίτης.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπαλανίκα, Τρύπη.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Ξαφνικά πέρσι το καλοκαίρι» του Τ. Ουίλιαμς Αγγελίδου, Κ. Κωνσταντόπουλος.

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Πεθαίνω σα χώρα» του Δ. Δημητριάδη Βατικιώτη, Διαμαντοπούλου.

104 (Θεμιστοκλέους 104, ~ 38.02.056), «Νύχτες κωμωδίας» Ρικάκη (επιμέλεια), Σεραφείμ.

ΕΛΠΙΔΑΣ (Αριστοτέλους 53 - Σμύρνης, ~ 82.29.030). Αργεί.

ΕΛΥΖΕ (Νυμφαίου 12, Ιλίσια ~ 77.82.354). «Δεσποινίς ετών 39» των Αλ.
Σακελλάριου - Χρ. Γιαννακόπουλου Τσούκας, Παπάζογλου.

ΕΜΠΡΟΣ - ΕΠΑΝΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρ. Παλαμήδη 2, πλατεία Αγίων Αναργύρων, Ψυρή, ~
32.38.990). «Ο Δον Ζουάν έρχεται από τον πόλεμο» του Ε. φον Χόρβατ
Καταλειφός, Μακράκη.

ΕΝΑΛΛΑΞ (Μαυρομιχάλη 139, ~ 64.37.416). Αργεί.

ΕΝΑΣΤΡΟΝ - Α' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.52.311). Αργεί.

ΕΝΑΣΤΡΟΝ - Β' ΣΚΗΝΗ (Δεληγιάννη 19 - Μπουμπουλίνας, πίσω από το Μουσείο, ~
82.23.933). «Οι τρελοί της εποχής» του Δ. Ψαθά Ανώτερη Σχολή Θεάτρου Μ. Τράγκα.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, Κεραμεικός, ~ 34.65.634). Αργεί.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Έντα Γκάμπλερ» του Χ.
Ίψεν Βουτέρης, Δεκαβάλλα.

ΕΞΟΔΟΣ ΑΙΓΑΙΟΥ (Τριβωνιανού 18 - Δέφνερ, Μετς, ~ 92.49.318). «Μολιέρος και
κομέντια ντελ' άρτε» του Ν. Παροίκου Παροίκος (σκηνοθ.), Μάζης.

ΕΡΕΥΝΑΣ (Ιλισίων 21, ~ 77.80.826). Αργεί.

ΗΒΗ (Σαρρή 27, Ψυρή, ~ 32.12.263, 32.15.127, 32.16.382), «Η Κυριακή των
παπουτσιών» του Λ. Λαζόπουλου Λαζόπουλος, Παλατζίδης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
69.95.777), «Αντίο, κύριε Τσέχωφ»: «Αντίο, κύριε Τσέχωφ» της Σ. Μονσαρά ­ «Η
αρκούδα» του Α. Τσέχωφ Στυλιανοπούλου, Γιώρ. Κυριακίδης.

ΗΠΕΙΡΩΤΙΚΟ - ΖΗΚΑ (Αλαμάνας 7, Ζεφύρι, ~ 23.17.047), «Ή στραβός είν' ο γιαλός
ή στραβά αρμενίζουμε» του Χρ. Ζήκα Ζήκας, Σολομού.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890, 22.82.286), «Τα
τελευταία φεγγάρια» του Φ. Μπουρντόν Αντ. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444), Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677), Εναλλάξ: «Ηλέκτρα» του
Σοφοκλή ­ «Της ζήλιας τα καμώματα»: «Ζητείται υπηρέτης» του Μπ. Άννινου
­ «Η κυρία Βεράντη» του Δ. Κορομηλά Βοζικιάδου, Κισόγλου.

ΙΛΙΣΙΑ (Παπαδιαμαντοπούλου 4, ~ 72.16.317). «Ούτε κρύο, ούτε ζέστη» του Φρ. Ξ.
Κρετς Φέρτης, Μπέζος.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, Ιλίσια, ~ 72.50.657). «Δράκουλας - Μια
συμφωνία στην κόλαση...» του Ι. Δρόσου Α. Γκίκας, Μάνος.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407), «Πέντε λεπτά διάσημος!» των Σ. Βαλούκου, Κ. Γκάτζιου, Π. Κοκκίδη,
Π. Μεντή, Λ. Μερίκα, Π. Τσοχαλίδη, Σ. Σκούρτη, Β. Σωτηροπούλου, Μ. Τσίτσα, Λ.
Χρηστίδη, Χ. Χριστοφή Βασιλικιώτη (σκηνοθ.), Βλάχος.

ΚΑΙΣΑΡΙΑΝΗΣ (Κοιμήσεως Θεοτόκου 30 - Σμύρνης, ~ 72.23.023), «Μαλλιά κουβάρια»
του Ν. Λάσκαρη Σπ. Κωνσταντινίδης, Παπασπύρου.

ΚΑΛΙΦΟΡΝΙΑ (Παλαμηδίου 33, Αγία Σοφία, ~ 46.18.348). Κεντρική Σκηνή.
«Παντρεμένος και τρελαμένος» του Κ. Παπαπέτρου Χατζηχρήστος, Λεζές.
Νέα Σκηνή. «Ο ψεύτης» του Κ. Γκολντόνι Ματαράγκας, Β. Ανδρεόπουλος.

ΚΑΛΟΥΤΑ (Πατησίων 240, ~ 86.11.311, 86.75.388), «Η πριγκήπισσα του λαού» του
Μ. Αντωνόπουλου Γ. Ηλιοπούλου, Κ. Λαμπροπούλου.

ΚΑΠΠΑ (Κυψέλης 2, ~ 88.31.068). «Art» της Γ. Ρεζά Γ. Κωνσταντίνου, Φασουλής.

ΚΑΡΕΖΗ (Ακαδημίας 3, ~ 36.36.144, 36.25.520). «Το υπόγειο» (Ντοστογιέφσκι) της
Μ. Βαμβουνάκη Χρ. Τσάγκας, Βέργου.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200),
«Άνθρωποι και ποντίκια» του Τζ. Στάινμπεκ Δαφνής, Καΐλας.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Βίος ανθόσπαρτος» του Γ.
Μπέλλου Μπέλλος, Καψής.

ΚΝΩΣΣΟΣ (Κνωσσού 11, κοντά στην Πατησίων, στάση Καλλιφρονά, ~ 86.77.070,
86.24.463). «Τα βότανα του έρωτα» του Π. Γουέλαν Βιδάλη, Λ. Τσάγκας.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 - Πολυτεχνείου, ~ 52.27.175). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Ανθή» του Λ. Αντρέγιεφ Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 32.45.969), Αργεί.

ΛΑΪΚΟ ΝΕΑΣ ΕΡΥΘΡΑΙΑΣ (αμφιθέατρο Λυκείου, Καζαντζάκη 29, Νέα Ερυθραία, ~
62.06.190, 80.00.222). «Η απαγωγή της Σμαράγδως» του Μ. Κουνελάκη Λαϊκό
Θέατρο Νέας Ερυθραίας.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, ~ 72.82.333). Αίθουσα
Φίλων της Μουσικής. Σειρά «Μεγάλοι Ερμηνευτές». Δημήτρης Σγούρος: β'
ρεσιτάλ πιάνου (Τρ.) Σειρά Γέφυρες. Εκατό χρόνια τάνγκο. Χορευτικό Σύνολο
«Τάνγκο Πασιόν» (Παρ., Σάβ., Κυρ.). Αίθουσα Δημήτρη Μητρόπουλου.
Τετάρτη Απόγευμα στο Μέγαρο. Συγκρότημα «Mode Plagal» Σειρά «Rising
Stars». Γκουλντ Πιάνο Τρίο: συναυλία (Πέμ.). Αίθουσα Συνεδριακού 1. «Η
Ψαλτική Τέχνη». Γρηγόριος Στάθης: β' διάλεξη «Ελληνική σημειογραφία της
ψαλτικής τέχνης στη βυζαντινή και νεώτερη ελληνική μελοποιία - Μέρος Β':
Εξέλιξη» (Τρ.).

ΜΕΛΙΝΑ (Βουκουρεστίου 3, ~ 32.44.480). Κεντρική Σκηνή. «Μοτέλ επτά αστέρων»
του Χ. Λέοναρντ Ελ. Γερασιμίδου, Χρυσομάλλης. Δεύτερη Σκηνή. «Μόλις
χώρισα» του Group Β Μυριανθόπουλος (σκηνοθ.), Σαουσοπούλου.

ΜΙΝΩΑ (Πατησίων 91, ~ 82.32.578, 82.10.048). «Τάνγκο για πέντε» των Α. Μάριοτ
- Μπ. Γκραντ Τσιβιλίκας, Γ. Μιχαλόπουλος.

ΜΟΥΣΟΥΡΗ (πλατεία Αγίου Γεωργίου Καρύκη 6, ~ 33.10.936). Μουσούρη 1. «Ο
πάππος μου ήτο Ασιάτης»: «Το μάθημα» - «Οι καρέκλες» - «Η φαλακρή
τραγουδίστρια» του Ε. Ιονέσκο Μιχαλακόπουλος, Ηλ. Λογοθέτης.
Μουσούρη 2. «Pressure points» (Μπρεχτ) του Τ. Βασιλείου Χατούπη, Νικολόπουλος.

ΜΠΡΟΝΤΓΟΥΑΙΗ (Αγίου Μελετίου 61Α-Πατησίων, ~ 86.50.250, 86.20.231).
Κεντρική Σκηνή. «Η βασίλισσα της... ομορφιάς» του Μ. Μακ Ντόναφ
Καρακατσάνης, Βαγενά. Δεύτερη Σκηνή. «Κάσπαρ» του Π. Χάντκε
Α. Καρακατσάνη, Αγγελίδης.

ΝΕΟ ΕΛΛΗΝΙΚΟ - ΑΡΜΕΝΗ (Σπ. Τρικούπη 34 - Κουντουριώτου, ~ 82.53.489) «Κομμάτια
και θρύψαλα» του Γ. Σκούρτη Γ. Αρμένης, Τζιραλίδου.

ΝΕΟ ΡΙΑΛΤΟ (Κυψέλης 54, Αγίου Μελετίου, ~ 88.27.000, 82.18.373) «Ο νεκρός» του
Ζ. Μπατάιγ Millas (σκηνοθ.), Μ. Κράλλη.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι, ~ 57.73.666, 57.55.685) «Ο
Μίδας έχει αυτιά γαϊδάρου» του Μ. Κορρέ Τζελέπης, Τζουβάρας.

ΟΔΟΥ ΑΝΤΙΟΧΕΙΑΣ (Αντιοχείας 1, Πιπίνου, ~ 88.32.050) «Ο Ρωμαίος και η Ιουλιέτα
στον Καθρέφτη» της Π. Οικονομοπούλου Οικονομοπούλου, Στυλιανού.

ΟΔΟΥ ΕΡΜΟΥ (Ερμού 106, Μοναστηράκι, ~ 32.14.950, 86.40.555) «Το δωμάτιο με
τους μανδαρίνους» του Ρ. Τομά Μ. Ραζή, Τσόγκας.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Το παιχνίδι των
ρόλων» του Λ. Πιραντέλο Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). «Η νύχτα της
κουκουβάγιας» του Γ. Διαλεγμένου Λ. Βογιατζής, Σκουλά.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, 10η στάση, ~ 65.40.260, 65.40.261). Αργεί.

ΟΡΦΕΑΣ (πρώην «Χατζηχρήστου», Πανεπιστημίου 38, ~ 36.07.187, 36.04.618). «Μη
μου πατάς τον... Πάγκαλο» των Β. Μακρίδη - Κ. Φέρρη - Γ. Χασάπογλου Φέρρης,
Τ. Στασινοπούλου.

ΠΕΙΡΑΙΩΣ 131 (Πειραιώς 131, ~ 34.50.922). «Βγάλ' τον υπουργό από την πρίζα»
του Ε. Άϊντλ Αδαμάκη, Αλ. Αντωνόπουλος.

ΠΕΙΡΑΜΑΤΙΚΟ ΤΗΣ ΠΟΛΗΣ - ΡΙΑΛΔΗ (Σταδίου 4, 6ος όροφος, ~ 32.22.035). «Το
μποζό» του Β. Ζιώγα Κυριακού, Παγώνη.

ΠΕΡΟΚΕ (Οδυσσέως 2, πλατεία Καραϊσκάκη, ~ 52.40.040, 52.32.132). «Με τη
γυναίκα του φίλου μου» Βουτσάς, Σ. Μουστάκας.

ΠΟΛΙΤΕΙΑ (Σαρρή 40, Θησείο, ~ 33.10.663, 33.10.664). «Η φόνισσα»
(Παπαδιαμάντης) του Σ. Χατζάκη Κονιόρδου, Χατζάκης.

ΠΟΛΥΤΕΧΝΟ (Μαυρομιχάλη 157 - Διγενή Ακρίτα, ~ 64.34.700). «La nonna» του Ρ.
Κόσα Πιατάς, Τζούμας. 
ΠΟΛΥΤΡΟΠΟ ΤΕΧΝΗΣ (Λένορμαν 172, Κολωνός, ~ 51.51.885, 0932/740751). «Ο κ.
Θεοχάρης» του Ρ. Ατάιντε Σπαθής (σκηνοθ.) Αδαμίδης.

ΠΟΡΤΑ (Μεσογείων 59, ~ 77.11.333, 77.80.518). «Η άποψη της Έιμι» του Ντ. Χέαρ
Ξ. Καλογεροπούλου, Α. Κούρκουλος.

ΡΕΣΙΤΑΛ (Ερεσσού 64 - Θεμιστοκλέους, Εξάρχεια, ~ 38.05.563. «Καληνύχτα κύριε..
Τάκι» του Φελίξ Σταθάκη, Αθανασοπούλου

ΣΗΜΕΙΟ (Χ. Τρικούπη 10, Καλλιθέα, πίσω από το Πάντειο Πανεπιστήμιο, ~
92.29.579). Αργεί.

ΣΟΥΙΤΑ 57 (Κολοκοτρώνη 57, πάνω από το «Booze», ~ 32.40.944). «Το γαμήλιο
συμβόλαιο» του Ευγ. Λαμπίς Κυρίμη (σκηνοθ.), Ντ. Σιμοπούλου.

ΣΤΑΘΜΟΣ (Β. Ουγκό 55, παραπλεύρως του «Περοκέ», πλατεία Καραϊσκάκη, ~
52.22.656, 52.23.581). «Ιεζαβέλ» του Ζ. Ανούιγ Ρουσσέα, Πολίτου.

ΣΤΟΑ (Μπισκίνη 55, 3η στάση Ζωγράφου, ~ 77.02.830, 77.70.145). «La cumparsita»
του Π. Μέντη Θ. Παπαγεωργίου, Πρωτοψάλτη.

ΣΤΟΝ ΑΕΡΑ (κεντρική πλατεία Πετρούπολης, ~ 50.56.099, 50.56.199). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Κεντρική Σκηνή.
«Μορφές από το έργο του Βιζυηνού» της Α. Κοκκίνου Α. Κοκκίνου.
Δεύτερη Σκηνή. Ομάδα χορού «Σχεδία».

ΣΧΕΔΙΑ (Βουτάδων 34, πίσω από το Γκάζι της οδού Πειραιώς, ~ 34.77.448). «Η
νύχτα των δολοφόνων» του Χ. Τριάνα Κανελλόπουλος (σκηνοθ.), Δασκαλάκη.

ΤΕΧΝΗΣ ΚΟΥΝ (Φρυνίχου 14, Πλάκα, ~ 32.22.464, 32.36.732). «Harvest 2010» της
Μ. Παντμανάμπχαν Ολυμπίου, Αλικάκη.

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Τρεις αδελφές»
του Α. Τσέχωφ Λαζάνης (σκηνοθ.), Γέρου.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Καπέλο από ψάθα
Ιταλίας» του Ευγ. Λαμπίς Κακλέας (σκην.), Στεφόπουλος.

ΤΕΧΝΟΧΩΡΟΣ ΥΠΟ ΣΚΙΑΝ (Ξιφίου 14 - Μαυρομιχάλη 161, ~ 64.20.522) Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Α. Οσιέτσκα Λύγαρη, Νάτσιος.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη, ~ 82.27.185). «Τρελή Ελένη» της
Ν. Τριανταφυλλίδη Ν. Τριανταφυλλίδη, Δελακούρας.

ΦΑΝΑΡΙ (Παραμυθίας 27, Κεραμεικός ~ 34.57.904) «Κόκκινα χείλη» της Α.
Τσοπανάκη Τσοπανάκη, Ραζής.

ΦΟΥΡΝΟΣ (Μαυρομιχάλη 168, ~ 64.60.748). Εναλλάξ: «Sex, drugs, rock n' roll»
του Ε. Μπογκοσιάν Σκότη (σκηνοθ.,), Γ. Νταλιάνης ­ «Suburbia
(Υποάστια)» του Ε. Μπογκοσιάν Σκότη (σκηνοθ.), Απτόσογλου.

ΧΥΤΗΡΙΟ ΙΕΡΑΣ ΟΔΟΥ 44 (Ιερά οδός 44, ~ 34.12.313). «Ο σκοινοβάτης» του Ζ. Ζενέ
Βασιλακοπούλου, Ιλάνζα.

ΧΩΡΑ (Αμοργού 18, στάση Λυσσιατρείο, Κυψέλη, ~ 86.73.945). «Tuko! Tuko! ή Η
πριγκίπισσα του φεγγαριού της σαύρας» του Α. Χουάν Μπαζάκα, Συσσοβίτης.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16368P113</ED>
<ID>
ID:21445

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P11&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Σημαντικός ήρωας και μάντης της μυθολογίας μας. 2.
Διακρίνεται ανάλογα με τον ρυθμό του. ­ Η δεύτερη σύζυγος του Ερρίκου Η' της
Αγγλίας. 3. Κουζινικό σκεύος, σύμφωνα με μία ονομασία του. 4.
Πόλη του Βελγίου. ­ Βασιλεύει κι αυτή. 5. Διαθέτουμε και το... αντί του
(καθ.). ­ Χρησιμοποιείται και επί απειλής. 6. Γυναικείο πρόσωπο από το
«Έγκλημα και τιμωρία» του Ντοστογιέφσκι. ­ Αγγλικό σύμφωνο. 7.
Περίφημος ρήτορας της αρχαιότητας. 8. Αναφέρεται σε μία εκτεταμένη και
ακαθόριστη περίοδο. 9. Η τυχερή ενός... ατυχήματος (γεν.). Πολλά τα
αρχαία (αντίστρ.).

ΚΑΘΕΤΑ

1. Έκφραση απείθειας (γεν.). 2. Τρίτος στη σειρά του. 3.
Τα τρία από το... φουλ. ­ Σημαίνει μεταφορικά και τη φήμη. 4. Οι
αναφερόμενες σε ευρωπαϊκό κράτος. 5. Γαλλική πόλη, συνδεδεμένη με τη
ζωή και το έργο του Βαν Γκογκ. 6. Δίνει μία διάκριση. ­ Μαγειρική
έκφραση. 7. Ασιατική πρωτεύουσα. ­ Αναφέρεται στο παρελθόν, αλλά και
στο μέλλον (αντίστρ.). 8. Η έννοιά του απασχόλησε τους φιλοσόφους. ­
Τίτλος έργου του Βενέζη. 9. Η ενάργεια τον χαρακτηρίζει.

ΛΥΣΗ (16/2/99)

ΟΡΙΖΟΝΤΙΑ: 1. ΛΑΚΩΝΙΑ 2. ΕΝΑΤΟ ­ ΠΟΑ 3. ΒΑΡΑΘΡΟ 4.
ΑΣΟ ­ ΟΙΛΕΑ 5. ΝΤΥΣΙΜΟ 6. ΤΑ ­ ΑΓΡΑ 7. ΑΣΥΔΟΣΙΑΣ
8. ΠΟΛΙΣ ­ ΑΦΗ 9. ΣΗΜΑΝΣΗΣ. ΚΑΘΕΤΑ: 1. ΛΕΒΑΝΤΑΣ 2.
ΑΝΑΣΤΑΣΙΣ 3. ΚΑΡΟΥ ­ ΥΛΗ 4. ΩΤΑ ­ ΜΟΔΑΣ 5. ΝΟΘΟΙ ­ ΑΠΟ
6. ΡΙΜΑΣ 7. ΑΠΟΛΟΓΙΑΣ 8. ΡΑΦΗ 9. ΜΑΛΑΚΑΣΗΣ.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P11</CAT>
<ED>
Κωδικός άρθρου: A16368P114</ED>
<ID>
ID:21458

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P11&aa=4</URL></REF>


Article

<CATEGORY>vin09</CATEGORY>

 <H5>Ο ΤΖΕΪΜΣ ΤΕΪΛΟΡ ΣΤΟ «ΡΟΔΟΝ»
</H5><H2></H2><H2>Πρόσκληση σε πάρτι
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο Τζέιμς Τέιλορ στο τιμόνι, και επί σκηνής στα πλήκτρα. Οδηγώντας πάντα άσιντ
τζαζ ρυθμούς

Την τελευταία φορά που ο Τζέιμς Τέιλορ βρισκόταν στη σκηνή του «Ρόδον» ­ δεν
πάει άλλωστε και πάρα πολύς καιρός ­ ήταν σαν να είχε οργανώσει από τη σκηνή
ένα ξέφρενο πάρτι. Με την άδεια των ροκ δεδομένων του κλαμπ και με την άνεση
που έχει ο Βρετανός αποκτήσει χάρη στην οικειότητά του με το ελληνικό κοινό
που, όπως έχουμε προσέξει, δεν ξεχνά ποτέ στις περιοδείες του. Και βγαίνει
συχνά στους δρόμους. Άσιντ τζαζ λοιπόν, έτσι όπως ελεύθερα συστήνει τους
ρυθμούς του, σαν απάντηση στις νέες τάσεις, τις παλιές πρακτικές και τα βαριά
μοτίβα που ενίοτε σκεπάζουν το πνεύμα των «λαιβ». Ο Τέιλορ, καμία σχέση μ' αυτά.

Το μυστικό, λέει το αφεντικό των James Taylor Quartet, βρίσκεται στα πλήκτρα.
Καθώς από εκεί σκηνοθετεί τη μουσική του παράσταση, που έντεχνα φλερτάρει με
το στυλ, το χρώμα, το παρελθόν και το μέλλον. Ηλεκτρονικές τεχνικές σε τζαζ
τόνους. Η τζαζ, σε ένα ψυχεδελικό μπαράζ ρυθμών. Άλλωστε, πήρε τον χώρο που
του ανήκε, πολύ πρόσφατα στη μουσική της ταινίας «Austin Powers».
Κουστουμάκια, φουλάρια, λουλούδι στο πέτο και '60ς σκηνικό, ένα ταιριαστό χαλί
για την άσιντ τζαζ του κουαρτέτου.

Έτσι οι συναυλίες τους εξελίσσονται σε πάρτι, σε συνάντηση φίλων, σε χορό που
σχεδιάζει η ορχήστρα από τη σκηνή. Δέκα χρόνια στον δρόμο, με πίστη στην
ελεύθερη διακίνηση των ρυθμών. Μακριά από την εξάντληση της πρώτης γραμμής,
της κατανάλωσης της ποπ και της καθημερινής εξάντλησης των ανθρώπων της, ο
Τζέιμς Τέιλορ ­ έτσι όπως τον ξέρουμε όλο αυτόν τον καιρό ­ επιμένει να αφήνει
τα πολλά λόγια στους άλλους, και εκείνος προτιμάει να μιλάει μέσα από τις
συνθέσεις του. Σαν ένας δικός μας άνθρωπος πια επιστρέφει στο γνωστό σημείο,
στο «Ρόδον» κλαμπ, στη θέση του πίσω από τα κίμπορντς, το Σάββατο στις 6
Μαρτίου, που έχει «κλείσει» τον χώρο για πάρτι. Το σύνθημα και αυτή τη φορά θα
είναι τζαζ ­ άσιντ τζαζ συγκεκριμένα.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16368P121</ED>
<ID>
ID:21344

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P12&aa=1</URL></REF>


Article

<CATEGORY>vin09</CATEGORY>

 <H2>Όπερα της Άνοιξης
</H2>
Ο Νίκος Κούνδουρος με τη γυναίκα του, μεταφράστρια του έργου, Σωτηρία Ματζίρη
και τον σκηνοθέτη της «Όπερας» Γιάννη Μαργαρίτη

Η «Όπερα της πεντάρας» των Μπρεχτ - Βάιλ εμφανίστηκε για δεύτερη φορά φέτος
τον χειμώνα επί ελληνικού εδάφους μετά τη μεγάλη φθινοπωρινή παραγωγή του
ΔΗΠΕΘΕ Βόλου. Αυτή τη φορά σε ένα μικρό θέατρο της περιφέρειας και με
ενορχήστρωση ειδικά φτιαγμένη για τους τρεις «ζωντανούς» μουσικούς που το
συνοδεύουν. Η παράσταση, πάντως, του Γιάννη Μαργαρίτη και του «Θεάτρου της
Άνοιξης» χειροκροτήθηκε ζεστά στις δύο αλλεπάλληλες επίσημες πρεμιέρες της.
Πέρασαν τις δύο αυτές βραδιές από το καλόγουστο θεατράκι του Μεταξουργείου,
μεταξύ άλλων, οι Νίκος Κούνδουρος, Πέτρος Κουναλάκης, Ρένη Πιττακή, Πέτρος
Μάρκαρης, Αλέκα Παΐζη, Μάριος Ποντίκας, Πολυχρόνης Πολυχρονόπουλος, Εύα
Κοταμανίδου, Άννα Βαρβαρέσου, Μελίνα Τανάγρη, Γιάννης Ροζάκης, Αλέξανδρος
Μυλωνάς, Νίκος Αλεξίου, Σταμάτης Χονδρογιάννης, Κανέλλος Αποστόλου, Χρήστος
Στέργιογλου, Λία Μελετοπούλου, Ιάκωβος Δρόσος, Χριστίνα Μπάμπου - Παγκουρέλη,
Βαγγέλης Κατσούλης.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16368P122</ED>
<ID>
ID:21394

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P12&aa=2</URL></REF>


Article

<CATEGORY>vin09</CATEGORY>

 <H2>Προσοχή στη διατροφή
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Διότι χάμπουργκερ από χάμπουργκερ διαφέρει ­ άλλο το αμερικανικό άλλο το
ευρωπαϊκό, όπως θα έλεγε και ο Τζον Τραβόλτα στο ιστορικό «Pulp
Fiction» του Κουέντιν Ταραντίνο, στην περί γρήγορου φαγητού πραγματεία του.

* Αντιθέτως κάτι θα ξέρουν οι μοντέλες. Για δίαιτες και φαστ φουντ. Μα τις
είδε και ασυγχώρητο μάτι προχθές στη μοδάτη παρουσίαση του «Fashion Book», στο
«Αριστεραδεξιά», κάτω από τη μινιμαλιστική άποψη του πολυελαίου φτιαγμένου από
λαιμούς μπουκαλιών, να μην κάνουν την παραμικρή κίνηση προς τον μπουφέ.

Ούτε στις γαρίδες με τζίντζερ υπέκυψαν ούτε στις εύγευστες φωλιές φύλλου με
λαχανικά ούτε πουθενά, παρά μόνο στο χάμπουργκερ. Και άλλο ασυγχώρητο μάτι
συνέλαβε τις δεσποινίδες Ματθίλδη Μαγγίρα, την αδελφή της Μπέτυ
Μαγγίρα και τη Ρέα Τουτουζή σε κεντρικό φαστφουντάδικο να έχουν
τσακίσει τα μπιφτέκια.

* Να είναι αυτό το μυστικό της σιλουέτας; Μπορεί...
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16368P123</ED>
<ID>
ID:21433

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P12&aa=3</URL></REF>


Article

<CATEGORY>vin09</CATEGORY>

 <H2>Ασφυκτικός κλοιός
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ρέα Τουτουζή

Οι φανατικοί πάντως πηγαίνουν γυμναστήριο. Πώς να κρατήσει και αυτούς τους
κοιλιακούς ο Σάκης Ρουβάς; Να μπορεί να πεταχτεί σαν αίλουρος, να
ανέβει στο καπό, να ξεφύγει από τον ασφυκτικό κλοιό των θαυμαστριών, που για
χάρη του κάνουν και ολόκληρο αυτοκίνητο βίδες. Άμα τύχει.

* Έτυχε. Στην Πάτρα.

Όπου περίμεναν τον καλλιτέχνη Πατρινές φαν από νωρίς το πρωί μέχρι το
απόγευμα, κατά τις 5, που έφτασε το όχημα (με τον καλλιτέχνη εντός). Είδε ο
σοφέρ το πλήθος και έκανε την προσευχή του. Τί είναι αυτό; Ο Ρουβάς - ο
Ρουβάς φώναζαν οι άλλες απέξω, λες και είχαν δει τον Έλβις ζωντανό.

* Πάει το καπό. «Έκατσε» κάτω. Ο καλλιτέχνης όμως βγήκε. Και σώος, παρακαλώ.

Για να επιστρέψει αργότερα στο «Χάος» και να συνεχίσει το έργο του με τον
Στέλιο Ρόκκο και τον Νίκο Κουρκούλη. Στον οποίο ανήκει η
ατάκα... «εγώ δεν πάω σε πρεμιέρες».

* Και το είπε, ενώ η πρεμιέρα ήταν δική του. Εννοώ, έπρεπε ο ίδιος να είναι
στη σκηνή ­ αλλά είχε καθυστερήσει και είχε έμπνευση.

* Άλλοι πάνε μόνο σε πρεμιέρες. Γιατί; Γιατί έχει πάντα φωτογράφους!

Όσο για τον Χριστόφορο Παπακαλιάτη και την Πέγκυ Τρικαλιώτη,
πήγαν στην πρεμιέρα, γιατί προλόγιζαν την ταινία τα «Ζουζούνια» από τα
στούντιο της Ντίσνεϊ.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16368P124</ED>
<ID>
ID:21455

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P12&aa=4</URL></REF>


Article

<CATEGORY>vin09</CATEGORY>

 <H2>Συνωστισμός!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Χριστόφορος Παπακαλιάτης - Πέγκυ Τρικαλιώτη

Και καλά όλα αυτά. Στις πασαρέλες να δείτε συνωστισμό οι φωτογράφοι.

* Τι να προλάβουν να «τραβήξουν»; Λένα Παπαχριστοφίλου; Deux Hommes;
Άγγελο Φρέντζο; Μαρία Παπαδοπούλου; Ελίνα Λεμπέση;
Και άλλους πολλούς από το νέο αίμα της μόδας (της ελληνικής), που θέλει (και
μπορεί) να ταξιδέψει έξω;

Το όνειρο της εξόδου στην περίφημη «London Fashion Week». Αυτό ακριβώς. Αυτό
τους υπόσχεται ο Γιώργος Αθηναίος ­ σύνδεσμος με Λονδίνο ­ που έχει,
λέει, τον τρόπο του να βάλει τους δικούς μας πλάι στον πολυδιαφημισμένο (ας
πούμε) Αλεξάντερ ΜακΚουίν. Σε μία πασαρέλα για τους Έλληνες
σχεδιαστές. Άντε να το δω, ντε!

* Θρεπτικά συστατικά της μόδας. Πώς λένε, δηλαδή, το χάμπουργκερ στο Λονδίνο;
Να ρωτήσετε την Κέιτ Μος. Η οποία μετά το «ακτινογραφία λουκ» έβαλε
πάνω της λίγα κιλά. Ενώ τα έχανε ο σύντροφός της, Τζόνι Ντεπ.

* Γι' αυτό οι ειδικοί συνιστούν ελληνική κουζίνα.

Και περί της «Ελληνικής δημιουργικής κουζίνας» ­ του βιβλίου ­ από της
Ρένα της Φτελιάς, θα μιλήσουν ο Γιάννης Κακουλίδης, ο Κώστας
Παναγόπουλος, αναλυτής δημοσκοπήσεων, καθώς και ο κριτικός γαστρονομίας Απίκιος.

* Όρεξη να 'χουμε.
<REF><SOURCE>
ΤΑ ΝΕΑ</SOURCE>
<DATE>, 17-02-1999</DATE>
<CAT>, Σελ.: P12</CAT>
<ED>
Κωδικός άρθρου: A16368P125</ED>
<ID>
ID:21465

</ID><URL>http://ta-nea.dolnet.gr/neaweb/neafile.print_unique?e=A&f=16368&m=P12&aa=5</URL></REF>


Article

<CATEGORY>vin04</CATEGORY>

 <H5>* Σοκ σ' όλο τον κόσμο από το βίντεο των Τούρκων πρακτόρων
</H5><H5>* Ναξάκης στα «ΝΕΑ»: Γιατί τον έφερα στην Ελλάδα
</H5><H5>Ο Πάγκαλος απαντά στα «ΝΕΑ»
</H5><H2>ΩΡΑ ΜΕ ΩΡΑ η τραγωδία του Οτζαλάν
</H2>
<H3>Τριβές και στην κυβέρνηση για ευθύνες

</H3>
σ
ε
λ
ί
δ
ε
ς
5,
8 -
21 κ
α
ι
Ρ
Ι
Π
Ε
Σ
(σελ.
3)
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N01</CAT>
<ED>
Κωδικός άρθρου: A16369N011</ED>
<ID>
ID:21514

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N01&aa=1</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
ΝΙΚΟΣ ΝΙΚΟΛΑΟΥ: Έχει απόλυτο δίκιο ο υπουργός Εθνικής Οικονομίας και
Οικονομικών Γιάννος Παπαντωνίου, όταν τονίζει ότι «αυτά τα χρήματα της
φοροδιαφυγής τά αποδίδουμε στον μισθωτό, στον συνταξιούχο, οι οποίοι πληρώνουν
έντιμα τους φόρους τους. Και είναι ένα μήνυμα ηθικής και δικαιοσύνης σε
ολόκληρη την ελληνική κοινωνία...». Σελ. 6.

ΤΟ 2049 οι σκαλωσιές θα κρατούν «όμηρο» τον Παρθενώνα! Με τους ρυθμούς
που προχωρούν σήμερα οι εργασίες θα περάσουν πολλά τέρμινα για να
ολοκληρωθούν. Οι ειδικοί τεχνίτες λιγοστεύουν απελπιστικά. Το ανθρώπινο
κεφάλαιο αποκαρδιώνεται. Οι φιλότιμοι παραμένουν με δεμένα τα χέρια. Η
Παρασκευή Κατημερτζή, στους «Προβολείς». Σελ. 6.

Ο ΧΑΡΙΣΗΣ... χαρίζει νίκες στο Ηράκλειο και υποστηρίζει ότι με τις
εμφανίσεις του δίνει απάντηση στους κοινοτικούς. Πιστεύει ότι με τη σκληρή
δουλειά του θα τον καλέσει στην Εθνική ο Παναγιώτης Γιαννάκης, ενώ είναι
αισιόδοξος ότι ο κόσμος θα επιστρέψει στα γήπεδα. Οι απαντήσεις στις «30
Ερωτήσεις» του Θανάση Λιοντζόπουλου, σελ. 22.

ΟΙ ΚΑΝΤΑΔΟΡΟΙ της «Γειτονιάς» θα βγουν σήμερα το βράδυ στους δρόμους
των Εξαρχείων ντυμένοι αποκριάτικα για να τραγουδήσουν, να μας προτρέψουν να
χορέψουμε με το γαϊτανάκι τους και να θυμίσουν ότι όλοι είμαστε μια μεγάλη
παρέα. Η Νατάσα Μπαστέα, «Σε πρώτο ενικό». Σελ. 23.

Ο ΤΟΝΙ Μπλερ μπορεί να καταναλώνει γενετικώς μεταλλαγμένα τρόφιμα,
επειδή πιστεύει ότι είναι ασφαλή. Δεν έχουν, όμως, την ίδια γνώμη και οι
επιστήμονες, που εκπέμπουν σήμα κινδύνου για τις επιπτώσεις από την κατανάλωση
μεταλλαγμένων στις περιπτώσεις βρεφών και νηπίων, ενώ και μεγάλες εταιρείες
παιδικών τροφών δεν μπορούν να εγγυηθούν ότι τα προϊόντα τους δεν περιέχουν
τέτοια συστατικά. Ρεπορτάζ, στη σελ.
49.

ΑΛΛΟΙ γελάνε και άλλοι κλαίνε, όταν σκέφτονται το ευρώ. Κάποιοι άλλοι
δεν ξέρουν τι από τα δύο πρέπει να κάνουν. Ο Λούκα, ιδιοκτήτης εταιρείας
πώλησης μηχανών ηλεκτρονικών συναλλαγών, βλέπει τις δουλειές του να πληθαίνουν
και δεν προλαβαίνει τις παραγγελίες. «Να κλάψω ή να γελάσω...», λέει τώρα με
την έλευση του ευρώ. Σελ. 55.

ΣΤΕΦΑΝΟΣ ΜΑΝΟΣ: Με ενοχλεί να βλέπω 
κρατικά νοσοκομεία να λειτουργούν με αδιαφανείς 
όρους, που εάν τους ακολουθούσε μία μικρή 
επιχείρηση, ο ιδιοκτήτης της θα ήταν στη φυλακή. 
Σελ. 46.

ΒΑΣΙΛΗΣ ΚΡΕΜΜΥΔΑΣ προς μεταπτυχιακούς 
φοιτητές Τμήματος Ιστορίας και Αρχαιολογίας: 
Κύριοι αυριανοί συνάδελφοι, ο Βολταίρος σάς είπε 
ότι θα υπερασπιστεί πάση θυσία το δικαίωμά σας 
να λέτε ελεύθερα αυτά που πιστεύετε, ποτέ όμως δεν 
σας είπε ότι δεν θα επιτρέψει σε άλλους να διατυπώνουν 
την αντίρρησή τους σε όσα λέτε... «Πανόραμα», σελ. 5.

ΤΟ ΕΛΛΗΝΙΚΟ Φεστιβάλ εμπλουτίζεται. 
Συναυλίες υψηλής στάθμης στο Ηρώδειο, ποίηση, 
μουσική χαμηλών τόνων και θεατρικά αναλόγια 
στην Πνύκα. Στη Στοά του Ευμένους αρχαίο δράμα, 
αλλά χορός και όπερα στο αρχαίο θέατρο Επιδαύρου. 
«Πανόραμα», σελ. 11.

Η ΓΑΣΤΡΙΜΑΡΓΙΚΗ κραιπάλη των Απόκρεω πήρε τη σκυτάλη από εκείνη των εορτών των
Χριστουγέννων και της Πρωτοχρονιάς, καθώς δεν απείχαν φέτος χρονικά οι μεν από
τις δε. Η Σαρακοστή, που ξεκινάει από βδομάδα, μας δίνει μιας πρώτης τάξεως
ευκαιρία να ξεκουράσουμε το πεπτικό μας σύστημα.
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16369N021</ED>
<ID>
ID:21486

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Αποφθέγματα
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

«Η διπλωματία είναι πολύ σοβαρή υπόθεση για να την εμπιστευθεί κανείς στους διπλωμάτες».

Με τιμή
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N02</CAT>
<ED>
Κωδικός άρθρου: A16369N022</ED>
<ID>
ID:21571

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

Κρύο σε όλη τη χώρα. Παγετός τη νύχτα και νωρίς το πρωί στα ηπειρωτικά.
Λιακάδα, ωστόσο, όλη σχεδόν την ημέρα. Βοριάδες ασθενείς και στο Αιγαίο
μέτριοι (4-5 Μπωφόρ).


Ιδιότροπος ο καιρός, απειλεί τώρα με βροχές τη Δυτική και Βόρεια Ελλάδα,
κυρίως σε Βόρ. Ιόνιο, Ήπειρο, Κυριακή και Δευτέρα. Οι άνεμοι θα πνέουν
δυτικοί, τοπικά ισχυροί (5-6 Μπωφόρ).

Article

<CATEGORY>vin01</CATEGORY>

 <H5>Η ΚΥΒΕΡΝΗΣΗ ΠΡΟΣΠΑΘΕΙ ΝΑ ΑΝΑΣΤΡΕΨΕΙ ΤΟ ΚΛΙΜΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Το σοκ έγινε αγανάκτηση...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Το σοκ που αισθάνθηκε η διεθνής κοινή γνώμη με το βίντεο που πρόβαλαν τα
τουρκικά κανάλια, από τη μεταφορά του Κούρδου ηγέτη Αμπντουλάχ Οτζαλάν, ήταν
πολύ μεγαλύτερο στην Ελλάδα. Τα αισθήματα αγανάκτησης που προκάλεσε στην
Ελλάδα η σύλληψη του Οτζαλάν πολλαπλασιάστηκαν, και μαζί και η αμηχανία της
κυβέρνησης που προσπαθεί να διαμορφώσει μια συγκεκριμένη πολιτική για την
αντιμετώπιση της κατάστασης. Σήμερα συνεδριάζουν από κοινού η Κυβερνητική
Επιτροπή και η Πολιτική Γραμματεία του ΠΑΣΟΚ, προκειμένου να προχωρήσουν σε
μια πρώτη αποτίμηση της κατάστασης και του τι μπορεί να γίνει τώρα για να
αναστραφεί το δυσμενέστατο κλίμα που έχει διαμορφωθεί στην κοινωνία.

Στο επίκεντρο της κρίσης ο Θεόδωρος Πάγκαλος που με μια βαρυσήμαντη συνέντευξή
του, σήμερα, στα «ΝΕΑ», δίνει εξηγήσεις με κάθε λεπτομέρεια και μέρα προς
μέρα, σχετικά με την πολύκροτη υπόθεση Οτζαλάν που έχει μεταβληθεί σε ένα
τεράστιο αγκάθι για την κυβέρνηση. Θέμα παραίτησης του υπουργού Εξωτερικών δεν
υφίσταται ­ βεβαίωσε χθες ο κυβερνητικός εκπρόσωπος Δημ. Ρέππας που παρέσχε
πλήρη κάλυψη στον κ. Πάγκαλο.

Ωστόσο, για την υπόθεση υπάρχουν ακόμη πολλά κενά, και αυτό που προβληματίζει
την κυβέρνηση είναι το πώς θα αντιμετωπίσει τόσο το κλίμα που έχει διαμορφωθεί
εις βάρος της Ελλάδας διεθνώς όσο και τις προβοκάτσιες που θα στήνονται στην
Τουρκία εις βάρος μας, με επίκεντρο διάφορες «αποκαλύψεις» Οτζαλάν ή
συνεργατών του.

Λιγότερο φαίνεται να απασχολεί επί του παρόντος την ηγεσία του ΠΑΣΟΚ η
εσωκομματική αντιπολίτευση. Το αίτημα, διά υπογραφών σε σκληρό κείμενο, 42
μελών της Κεντρικής Επιτροπής για άμεση σύγκληση του οργάνου, ώστε να
συζητηθεί το θέμα Οτζαλάν, δεν φαίνεται να γίνεται δεκτό. Άλλωστε και
καταστατικά δεν μπορεί να γίνει αποδεκτό, διότι δεν συμπληρώνουν τις 51
υπογραφές που απαιτούνται. Η κυβέρνηση απέρριψε επίσης το αίτημα, πάλι της
εσωκομματικής αντιπολίτευσης, για τη σύσταση εξεταστικής επιτροπής, η οποία θα
διερευνούσε τις τυχόν πολιτικές ευθύνες εκείνων που χειρίσθηκαν την υπόθεση.

Η κυβέρνηση αναζητεί τρόπους να αναπληρώσει το κενό που προκάλεσε η απουσία,
λόγω ασθένειας, από το προσκήνιο, την ώρα της κρίσης, του Πρωθυπουργού Κώστα
Σημίτη. Όπως έγινε γνωστό, εξετάζονται αρκετές εναλλακτικές προτάσεις, μια από
τις οποίες είναι και η παραχώρηση συνέντευξης Τύπου στο Ζάππειο.

Η αντιπολίτευση επιτέθηκε για δεύτερη κατά σειρά ημέρα στους χειρισμούς της
κυβέρνησης. Οι σκληρότατοι χαρακτηρισμοί που διατυπώθηκαν από όλα τα κόμματα
συμφωνούν στο ότι η κυβέρνηση έχει βαρύτατες ευθύνες και οφείλει να τις
αναδεχθεί, οπωσδήποτε.

Στο εξωτερικό, η μόνη ελληνική πρεσβεία που τελεί υπό κατάληψη από τους
Κούρδους είναι αυτή του Λονδίνου. Αλλά τουλάχιστον είναι αναίμακτη. Διότι μια
απόπειρα Κούρδων να εισβάλουν στο ισραηλινό προξενείο του Βερολίνου βάφτηκε
στο αίμα: τρεις νεκροί και πάνω από 15 τραυματίες, από πυρά φρουρών. (Σελ. 8-21).
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16369N032</ED>
<ID>
ID:21540

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ταπείνωση
</H2>
ΟΣΕΣ ­ και όποιες ­ και αν είναι οι επίσημες εξηγήσεις...

ΟΣΕΣ ­ και όποιες ­ και αν είναι οι διαβεβαιώσεις και του Πρωθυπουργού
και του υπουργού Εξωτερικών πως η ελληνική κυβέρνηση δεν φέρει ευθύνη για την
τραγική έκβαση της μακράς περιπλάνησης του Κούρδου ηγέτη Αμπντουλάχ Οτζαλάν...

ΕΝΑ πράγμα είναι βέβαιο ­ και η κυβέρνηση πρέπει να το ξέρει:

Η ΣΥΛΛΗΨΗ του Οτζαλάν στην Κένυα ­ όπως και απ' όποιους και αν έγινε ­
και η παράδοσή του στους πράκτορες των τουρκικών μυστικών υπηρεσιών προκαλεί
σ' όλους ανεξαίρετα τους Έλληνες αισθήματα εθνικής ταπείνωσης...

ΠΟΛΥ περισσότερο που η ευαισθησία και η φιλοτιμία του λαού μας πηγάζουν
από μακραίωνη παράδοση ­ και συνάμα από πικρά βιώματά του.

ΚΑΙ μοιραίο επίσης είναι η φόρτιση της κοινής γνώμης να ανατρέχει σήμερα...

ΣΕ προγενέστερες ­ αλλά όχι και ξεχασμένες ­ στιγμές αδυναμίας των
κυβερνώντων να εκτιμήσουν σωστά τις περιστάσεις...

ΚΑΙ να ενεργήσουν έτσι ώστε να προστατευτεί ­ τουλάχιστον ­ η πολύπαθη
εθνική υπερηφάνεια.

ΠΡΟΚΕΙΤΑΙ, δυστυχώς, για θέματα ­ όπως όλοι καλά γνωρίζουν ­ όπου ούτε
οι καλύτερες ακόμα των προθέσεων ούτε και οι πλέον εξαντλητικές των εξηγήσεων αρκούν...

ΓΙΑ να διασκεδάσουν αποτελέσματα θλιβερά που αφήνουν βαθιά σημάδια
απογοήτευσης και κλονίζουν την εμπιστοσύνη των πολιτών...

ΠΟΣΟ μάλλον όταν οι συνέπειες δεν είναι «στιγμιαίες»...

ΑΛΛΑ συχνά ακολουθούν μια ανεξέλεγκτη ­ κάποτε τραγική ­ πορεία.
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16369N033</ED>
<ID>
ID:21582

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Νικήτας Κακλαμάνης:

(ο ευρωβουλευτής της Πολιτικής Άνοιξης που βρίσκεται στην
Κωνσταντινούπολη, ερωτάται από τον «Πλάνετ», εάν η ελληνική
κυβέρνηση είχε συμφωνήσει για την εξέλιξη στην υπόθεση Οτζαλάν)

«Αντί να μας ενημερώσει γι' αυτό, είναι η πέμπτη φορά στα πέντε χρόνια που
είμαι στο Ευρωπαϊκό Κοινοβούλιο που κάνω τέτοια επίσκεψη στην Τουρκία, δεν
έχουμε πάρει ποτέ ούτε καν φάκελο ενημερωτικό από το υπουργείο Εξωτερικών, το
οποίο βεβαίως γνωρίζει ότι ερχόμαστε για πολύ συγκεκριμένο λόγο στην Τουρκία.
Και εσείς μου λέτε τώρα να μας ενημέρωνε για πράγματα που δεν είχαν ενημερωθεί
ούτε μεταξύ τους τα μέλη της κυβέρνησης;».

Δημήτρης Παπαδημούλης:

(ο εκπρόσωπος Τύπου του ΣΥΝ στον «Πλάνετ», για τον Α. Οτζαλάν)

«Αντί για διεθνοποίηση του Κουρδικού στην Ευρώπη και στο φως της ημέρας, η
κυβέρνηση ενεπλάκη μονομερώς σε σενάρια μυστικής διπλωματίας με τον χειρότερο
δυνατό τρόπο».

Κώστας Μπαντουβάς:

(ο βουλευτής του ΠΑΣΟΚ, στην ΕΡΑ-1)

«Είναι απαράδεκτο να μη βρίσκεται ένα τετραγωνικό (μέτρο) γης για να
φιλοξενήσει τον Κούρδο ηγέτη».
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N03</CAT>
<ED>
Κωδικός άρθρου: A16369N034</ED>
<ID>
ID:21623

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Τα παιδιά
</H2>
Ο ΛΟΓΟΣ στους αναγνώστες: Ο Νάσος Θεοδωρίδης, Καμελίων 26, Π. Ψυχικό, γράφει:

«Πιστεύω ότι χρειάζεται μια ευαισθητοποίηση ολόκληρης της υφηλίου προκειμένου
να σταματήσει η άγρια οικονομική εκμετάλλευση εκατομμυρίων παιδιών και ο
εξαναγκασμός τους σε εργασία. Δυστυχώς, εξαιτίας της καπιταλιστικής
βαρβαρότητας, τα παιδιά αυτά δεν έχουν γνωρίσει τις χαρές της παιδικής
ηλικίας. Δεν έχουν απολαύσει το παιχνίδι και τη μόρφωση. Κάποιοι τούς
"κλέβουν" την ικανότητα να κάνουν όνειρα για το μέλλον. Η θαλπωρή χάνεται, και
δίνει τη θέση της σε εξουθενωτική δουλειά, συχνά κάτω από επικίνδυνες και
εξευτελιστικές συνθήκες, και για πενιχρά μεροκάματα που δεν θα ήταν ποτέ
αποδεκτά από ενηλίκους. Τα παιδιά αυτά δουλεύουν σκληρά από την αυγή μέχρι
αργά τη νύχτα. Τα βρίσκουμε μικροπωλητές στους δρόμους, ζητιάνους στα φανάρια,
υπηρέτες στα σπίτια, υφαντές σε αργαλειούς για χαλιά, εργάτες σε ορυχεία, κ.λπ.

Η εκμετάλλευση του παιδιού στη δουλειά είναι δυστυχώς πολύ διαδεδομένο
φαινόμενο και αποτελεί μια από τις σοβαρότερες μορφές αδικίας που
αντιμετωπίζει σήμερα ο κόσμος. Σε όλη την υφήλιο, αλλά ειδικότερα στις χώρες
του Τρίτου Κόσμου, υπάρχουν παιδιά (ακόμα και κάτω των 7 ετών) που
αναγκάζονται να δουλεύουν υποσιτιζόμενα και στερούμενα της απόλαυσης των πιο
βασικών ανθρώπινων δικαιωμάτων τους. Σε έναν κόσμο που έχει τόσο προοδεύσει
υλικά τα τελευταία χρόνια, είναι δύσκολο να πιστέψει κανείς ότι αναγκάζουμε
πολλά παιδιά να απαρνούνται το μέλλον τους και να δουλεύουν σκληρά για την
επιβίωσή τους. Ακόμη πιο εξοργιστικό είναι ότι βάζουμε σε κίνδυνο τη ζωή τους
δίνοντάς τους όπλα για να πολεμούν ως "στρατιώτες" (είτε σε κυβερνητικούς είτε
σε αντάρτικους στρατούς).

Η αριθμητική έκταση της παιδικής εργασίας είναι δύσκολο να διακριβωθεί, διότι
οι περισσότερες χώρες ισχυρίζονται ότι δεν υπάρχει τέτοιο πρόβλημα! Παρ' όλα
αυτά, οι στατιστικές που έρχονται στο φως είναι ανατριχιαστικές: Μια
μετριοπαθής εκτίμηση της Διεθνούς Οργάνωσης Εργασίας συμπεραίνει ότι σε
ολόκληρο τον κόσμο σήμερα υπάρχουν 250.000.000 παιδιά που δουλεύουν, και
μάλιστα με υπερβολικό ωράριο. Η Ασία έχει το υψηλότερο ποσοστό (61%), ενώ στην
Αφρική περίπου το ήμισυ των παιδιών αναγκάζονται να εργάζονται. Στη δε Νότιο
Αμερική το πρόβλημα είναι σοβαρότατο: Μόνο στη Βραζιλία υπάρχουν 500.000
παιδιά στην πορνεία, ιδίως κορίτσια»!
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16369N043</ED>
<ID>
ID:21605

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N04&aa=3</URL></REF>


Article

<CATEGORY>vin05</CATEGORY>

 <H2>Οι αποφάσεις του Προέδρου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΝΑΜΕΣΑ στον Πρόεδρο της Δημοκρατίας Κωστή Στεφανόπουλο και τους
δημοσιογράφους που τον συνόδευσαν στο ταξίδι του στη Βιέννη θίχτηκαν ακροθιγώς
και... συνταγματικά θέματα.

«ΜΕ ξύπνησαν μία ώρα πριν από την καθορισμένη για να μου πουν για την υπόθεση
Οτζαλάν», είπε ο Πρόεδρος. «Δεν πειράζει, κύριε Πρόεδρε... Δεν θυμάστε τι είχε
γίνει με τον Ρήγκαν και το νοτιοκορεάτικο τζάμπο, το '83; Δεν τον ξύπνησαν
καν, και τον άφησαν να κοιμηθεί», αντέτεινε δημοσιογράφος. «Ναι. Αλλά ο Ρήγκαν
μπορούσε να πάρει αποφάσεις, ενώ εγώ μόνον να πληροφορηθώ...», είπε με νόημα ο Πρόεδρος.

ΚΑΙ μια λεπτομέρεια... μη συνταγματική. Στο τελευταίο επίσημο γεύμα του
καγκελάριου Βίκτορ Κλίμα στην αυστριακή Καγκελαρία στην κενή θέση τού υπό
ομηρεία ­ τότε ­ πρέσβη Γιάννη Γεννηματά είχαν τοποθετηθεί λευκά λουλούδια...
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16369N044</ED>
<ID>
ID:21610

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N04&aa=4</URL></REF>


Article

<CATEGORY>vin05</CATEGORY>

 <H2>... Και οι... ατυχίες του
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗΝ επιστροφή χθες στην Ελλάδα, οι δημοσιογράφοι επεσήμαναν στον Πρόεδρο της
Δημοκρατίας Κωστή Στεφανόπουλο, ότι στα ταξίδια του τον τελευταίο καιρό είναι
πολύ περίεργες οι συμπτώσεις...

ΠΡΩΤΟΝ, του είπαν, χάλασε το αεροπλάνο του στην Ουκρανία, όπου έμεινε παγωμένο
στην πίστα για ένα 24ωρο. Και επέστρεψε πίσω, ευτυχώς όχι με το Γιάκοβλεφ που
έπεσε το ίδιο βράδυ... Δεύτερον, ενώ ήταν στη Βουδαπέστη τού ανακοινώθηκε ο
θάνατος του Κωνσταντίνου Καραμανλή, που τόσο θαύμαζε. Το... κακό τρίτωσε με
την κατάληψη των Κούρδων στην ελληνική πρεσβεία της Βιέννης τις ημέρες που
επισκεπτόταν επίσημα την Αυστρία.

Ο κ. ΣΤΕΦΑΝΟΠΟΥΛΟΣ χαμογέλασε και σχολίασε με νόημα: «Φοβούμαι μήπως πλέον
χαρακτηρισθώ εγώ γκαντέμης»...
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16369N045</ED>
<ID>
ID:21626

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N04&aa=5</URL></REF>


Article

<CATEGORY>vin05</CATEGORY>

 <H2>Απίστευτο κι όμως αληθινό!
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Μου το 'παν και δεν θέλω να το χωνέψω! Ο μεγάλος μαέστρος ­ από τους
μεγαλύτερους της Ευρώπης ­ Οδυσσέας Δημητριάδης, ο οποίος γύρισε από την πρώην
ΕΣΣΔ για να ζήσει τα τελευταία χρόνια του στην πατρίδα, ταλαιπωρείται ακόμη με
τα χαρτιά του και την παραμονή του στην Ελλάδα. Γεννημένος το 1907, ο μεγάλος
και πολυβραβευμένος μουσικός, που τίμησε την χώρα μας στο εξωτερικό, είναι
υποχρεωμένος κάθε έξι μήνες να πηγαίνει στο Αλλοδαπών. Και όπως μαθαίνω, μέλη
του προεδρείου του Παγκόσμιου Συμβουλίου Απόδημου Ελληνισμού έχουν κάνει
πολλές παραστάσεις στους αρμοδίους. Αλλά δεν εισακούονται! Φαίνεται απίστευτο...
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16369N046</ED>
<ID>
ID:21634

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N04&aa=6</URL></REF>


Article

<CATEGORY>vin05</CATEGORY>

 <H2>Χειροκροτήματα...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Υπάρχουν και καλές στιγμές για την Ελλάδα... Σε μεγάλη εκδήλωση στο παλάτι της
Αζούδα της Λισαβώνας προς τιμήν του διπλωματικού σώματος της Πορτογαλίας και
του Προέδρου της χώρας Ζόρζε Σαμπάιο, ο Λευτέρης Παπαδόπουλος τίμησε τη χώρα
μας. Τραγούδησαν όλοι τραγούδια που στηρίζονται στους στίχους του, με τη
συνοδεία του συγκροτήματος του Λίνου Κόκοτου. Και το χειροκρότημα πήγε σύννεφο...
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16369N047</ED>
<ID>
ID:21642

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΙΠΤΑΜΕΝΟΣ ΟΛΛΑΝΔΟΣ έχει γίνει ο αναπληρωτής υπουργός Εξωτερικών Γιώργος
Παπανδρέου. Στην αρχή της εβδομάδας ήταν στο Παρίσι. Πήγε στη Βιέννη και τώρα
βρίσκεται στη Βόννη.

ΣΤΟΧΟΣ είναι να υπάρξει κοινή πρωτοβουλία με την Ολλανδία και την
Αυστρία για το Κουρδικό, κυρίως να αποφευχθεί μία θανατική καταδίκη για τον Οτζαλάν.

ΜΕ ΤΗΝ ΕΥΚΑΙΡΙΑ... Ο υφυπουργός Εθνικής Οικονομίας Αλέξανδρος Μπαλτάς
όταν ρωτήθηκε προχθές το βράδυ τι αντίκτυπο θα έχει για την κυβέρνηση η
ιστορία με τον Οτζαλάν, σχολίασε: «Θα έχει ξεχαστεί σε 2-3 μέρες, μέχρι το
τέλος της εβδομάδας»...

ΠΑΝΤΩΣ, ΤΟ ΔΗΚΚΙ ετοιμάζει για σήμερα ένα ακόμη ραδιοφωνικό σποτ, αυτήν
τη φορά με αφορμή το κουρδικό ζήτημα...

ΤΟ ΣΠΟΤ θα είναι αρκετά επικριτικό για την κυβέρνηση: «Φτάνει πια στην
ταπείνωση, στον διασυρμό της χώρας και στην προσβολή της υπερηφάνειας του
ελληνικού λαού. Φτάνει πια με τους τμηματάρχες των Βρυξελλών και της
Ουάσιγκτον, που μας στερούν από φίλους λαούς».

ΠΑΝΤΩΣ, ο κυβερνητικός εκπρόσωπος εξήγησε χθες στο πρες ρουμ ότι η
ελληνική κυβέρνηση έκανε ό,τι μπορούσε. Τι θέλατε, είπε, να κάναμε; Να τον
εκτοξεύαμε στο Διάστημα;
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N04</CAT>
<ED>
Κωδικός άρθρου: A16369N048</ED>
<ID>
ID:21645

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N04&aa=8</URL></REF>


Article

<CATEGORY>vin04</CATEGORY>

 <H5>Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΑΝΗΣΥΧΕΙ ΓΙΑ ΤΙΣ ΕΞΕΛΙΞΕΙΣ
</H5><H2>Δυσαρέσκεια για τους χειρισμούς
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Ερωτηματικά κι αμφιβολίες εξέφρασε, εμμέσως πλην σαφώς, ο Πρόεδρος της
Δημοκρατίας, αναφερόμενος στους χειρισμούς περί την υπόθεση Οτζαλάν. Τόνισε,
ωστόσο, επιστρέφοντας από τη Βιέννη, ότι «η Ελλάδα δεν κάνει ατιμίες». Και το
βράδυ ενημερώθηκε από τον υπουργό Εξωτερικών, Θόδωρο Πάγκαλο.

Βαριά ατμόσφαιρα από τις απρόσμενες εξελίξεις επικρατούσε στο αεροπλάνο που
μετέφερε από την Αυστρία στην Αθήνα, τον Πρόεδρο της Δημοκρατίας και τα μέλη
της επίσημης ελληνικής αντιπροσωπείας. Ο Κωστής Στεφανόπουλος έδειχνε εμφανώς
στενοχωρημένος από «τα γεγονότα αυτά καθ' αυτά», όπως είπε χαρακτηριστικά.

Σε μια ολιγόλεπτη ­ και πολύ ενδιαφέρουσα ­ συζήτηση που είχε με τους
δημοσιογράφους, έσπευσε κατ' επανάληψη να «ξεκαθαρίσει» ότι ο ίδιος αποκλείει
κατηγορηματικά οποιαδήποτε ευθύνη της χώρας μας στη σύλληψη του Κούρδου ηγέτη.
«Είμαι πολύ δυστυχής που άκουσα μερικά κανάλια να αποδίδουν ευθύνη στην Ελλάδα
για την εξέλιξη», τόνισε. Και συμπλήρωσε με έμφαση: «Δεν το δέχομαι, δεν το
δέχεται η εθνική συνείδηση κανενός Έλληνα».

Μια μέρα νωρίτερα, κατά τη διάρκεια γεύματος που παρέθεσε προς τιμήν του ο
καγκελάριος της Αυστρίας Βίκτορ Κλίμα, με ανάλογο κατηγορηματικό τρόπο ο κ.
Στεφανόπουλος απέκλειε την παραμικρή εμπλοκή της χώρας μας στη σύλληψη του
αρχηγού του ΡΚΚ, χρησιμοποιώντας την ιστορική ρήση του Ελευθερίου Βενιζέλου,
«η Ελλάδα είναι πολύ μικρή χώρα για να κάνει τόσο μεγάλη ατιμία. Η Ελλάς δεν
κάνει ατιμίες, σφάλματα όμως μπορεί να έγιναν».

Ο Πρόεδρος της Δημοκρατίας εξέφρασε ακόμη τη δυσαρέσκειά του για τις υποθέσεις
και τα σενάρια που κυκλοφορούν. «Δεν ξέρω εάν υπήρξαν εσφαλμένοι χειρισμοί,
αλλά δεν μπορώ να παραδεχθώ ότι τον παραδώσαμε», είπε. Και πρόσθεσε ότι πρέπει
να υπάρξει μια πειστική απάντηση σε όλους αυτούς τους ισχυρισμούς, τονίζοντας
όμως ότι σε δύσκολες καταστάσεις ενδέχεται να γίνονται και λανθασμένοι χειρισμοί.

Ο κ. Στεφανόπουλος πάντως επισήμανε την ανάγκη να διευκρινιστούν όλες οι
πτυχές της υπόθεσης. Σχολιάζοντας δε τη στάση ορισμένων κύκλων του ΡΚΚ, οι
οποίοι χαρακτήρισαν εχθρική χώρα την Ελλάδα μετά τη σύλληψη του αρχηγού τους,
σημείωσε: «Πρέπει να λυθεί αυτή η παρεξήγηση, όχι μόνο χάριν των σχέσεών μας
με τους Κούρδους, αλλά και χάριν του ονόματος της Ελλάδας».
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16369N051</ED>
<ID>
ID:21526

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N05&aa=1</URL></REF>


Article

<CATEGORY>vin04</CATEGORY>

 <H2>Η έκθεση του Στέιτ Ντιπάρτμεντ μέσο πίεσης για τα όπλα στην Κύπρο
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Η ΕΚΘΕΣΗ του Στέιτ Ντιπάρτμεντ για τα όπλα στην Κύπρο υπήρξε το κύριο
αντικείμενο της συνάντησης της Αμερικανίδας υπουργού Εξωτερικών Μ. Ολμπράιτ
και του Κύπριου ομολόγου της Ιωάννη Κασσουλίδη στην Ουάσιγκτον.

Ο κ. Κασσουλίδης είπε στην κ. Μ. Ολμπράιτ ότι η έκθεση του Στέιτ Ντιπάρτμεντ
μπορεί να χρησιμοποιηθεί ως μέσο πίεσης για τη μείωση των τουρκικών όπλων στην
Κύπρο, ενώ υπογράμμισε ότι η Ουάσιγκτον δεν χρειάζεται να κάνει τίποτε άλλο
στην περίπτωση αυτή, από το να εφαρμόσει τον αμερικανικό νόμο. «Δεν μπορεί να
υπάρχουν νομοταγείς και λιγότερο νομοταγείς χώρες», είπε χαρακτηριστικά μετά
τη συνάντηση ο κ. Κασσουλίδης, ο οποίος ανέφερε ότι συζήτησε με την κυρία
Ολμπράιτ όλες τις ανοιχτές δυνατότητες για την επίτευξη προόδου στο Κυπριακό.

Από την πλευρά της, η κ. Ολμπράιτ εξέφρασε το προσωπικό της ενδιαφέρον και
αυτό του προέδρου Κλίντον για την υλοποίηση των τελευταίων ψηφισμάτων του
Συμβουλίου Ασφαλείας, που ζητούν τη λήψη συγκεκριμένων μέτρων για τη μείωση
της έντασης στην Κύπρο, υπογράμμισε ωστόσο ότι οποιοδήποτε θετικό βήμα στο
Κυπριακό θα πρέπει να αναμένεται μετά τις εκλογές του Απριλίου στην Τουρκία. Η
κ. Ολμπράιτ χαρακτήρισε «γενναία» την απόφαση του προέδρου Κληρίδη να μην
αναπτύξει τους ρωσικούς πυραύλους S-300 στην Κύπρο, λέγοντας ότι η ενέργεια
αυτή δίνει νέες ευκαιρίες για την επίτευξη προόδου στο Κυπριακό, ενώ επανέλαβε
την προσήλωση της αμερικανικής πλευράς σε μια δικοινοτική, διζωνική λύση στο ζήτημα.

Οι S-300 
Υπεγράφη χθες στη Μόσχα η τροποποιητική συμφωνία για την εγκατάσταση των
ρωσικής κατασκευής αντιαεροπορικών συστημάτων S-300 στην Κρήτη.

Με την υπογραφή της συμφωνίας ολοκληρώθηκαν οι συνομιλίες μεταξύ του υπουργού
Άμυνας της Κύπρου και των εκπροσώπων της «Ροσβαρουζένιε», με τη συμμετοχή και
του Γενικού Διευθυντή Εξοπλισμών της Ελλάδας κ. Ι. Σμπώκου.

Κατά τη συνάντηση εξετάστηκαν θέματα που αφορούν τη διεκπεραίωση του
συμβολαίου του 1997 για τους αντιαεροπορικούς πυραύλους με εισαγωγή σειράς
αναγκαίων τροποποιήσεων.
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16369N052</ED>
<ID>
ID:21566

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N05&aa=2</URL></REF>


Article

<CATEGORY>vin04</CATEGORY>

 <H2>Εύσημα από Ετζεβίτ
</H2>
ΜΕΤΑ το φιάσκο στην υπόθεση Οτζαλάν, ήρθαν και τα «εύσημα» και μάλιστα από τα
πλέον επίσημα τουρκικά χείλη ­ του πρωθυπουργού Μπουλέντ Ετζεβίτ.

Ο κ. Ετζεβίτ βρήκε ότι ο Έλληνας Πρωθυπουργός Κώστας Σημίτης έδειξε
«ευαισθησία» στο θέμα της μη χορήγησης πολιτικού ασύλου στον Οτζαλάν και
χαρακτηρίζει, με δήλωσή του στην ισπανική εφημερίδα «Ελ Μούντο», τη στάση του
κ. Σημίτη «θετική». Και τη συνοδεύει με έμμεση πρόταση για διάλογο...
Συγκεκριμένα, η ισπανική εφημερίδα υπέβαλε στον κ. Ετζεβίτ το ακόλουθο ερώτημα:

«Η σύλληψη του Οτζαλάν πραγματοποιήθηκε μετά την άρνηση της ελληνικής
πρεσβείας να του χορηγήσει πολιτικό άσυλο. Περιμένατε τέτοια στάση από τον
σημαντικότερο εχθρό σας;».

Ο Τούρκος πρωθυπουργός έδωσε την ακόλουθη απάντηση:

«Δεν ήμασταν βέβαιοι ότι η ελληνική κυβέρνηση θα κρατούσε αυτή τη στάση, αν
και ορισμένοι πολιτικοί κύκλοι είχαν αντιληφθεί τον τρομοκρατικό χαρακτήρα του
ΡΚΚ. Έχω επίγνωση ότι ο Έλληνας Πρωθυπουργός έδειξε ευαισθησία σ' αυτό το
πρόβλημα και η αντίδρασή του ήταν θετική. Πιστεύω πως δεν υπάρχουν εμπόδια
στις προσπάθειες επίλυσης των προβλημάτων ανάμεσα στις δύο χώρες εάν ξεκινάμε
από τον διάλογο και την αμοιβαία κατανόηση».
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N05</CAT>
<ED>
Κωδικός άρθρου: A16369N053</ED>
<ID>
ID:21603

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Αποκατάσταση αδικιών
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Επειδή πολλοί γκρινιάζουν για τις φορολογικές ελαφρύνσεις που προγραμματίζει η
κυβέρνηση και μιλούν για επιστροφή σε μια πολιτική παροχών που θα υπονομεύσει
την ασφαλή πορεία προς την ΟΝΕ, είναι χρήσιμες δύο διευκρινίσεις.

Η πρώτη είναι ότι οι ελαφρύνσεις θα ισχύσουν το 2000 (στο έτος δηλαδή που θα
φορολογηθούν τα εισοδήματα του 1999) και συνεπώς θα επηρεάσουν τα εισοδήματα
του επομένου έτους. Κατά συνέπεια ο κρατικός προϋπολογισμός του 1999 όπως
ψηφίσθηκε από τη Βουλή δεν πρόκειται να αλλάξει ούτε κατά κεραία στην εφαρμογή
του. Δεδομένου ότι η ένταξή μας στην ΟΝΕ θα κριθεί με τα απολογιστικά στοιχεία
του 1999 είναι προφανές ότι οι ελαφρύνσεις δεν θα επηρεάσουν τους κρίσιμους
δείκτες του δημοσίου ελλείμματος ή του πληθωρισμού. Άλλωστε, όσον αφορά το
έλλειμμα, είναι γνωστό ότι πέρυσι έκλεισε στο 2,4% του ΑΕΠ και εφέτος θα πέσει
στο 1,5%, δηλαδή πολύ κάτω από το όριο εισόδου στην ΟΝΕ που ως γνωστόν είναι
3% του ΑΕΠ.

Η δεύτερη είναι ότι σε κάθε περίπτωση οι ελαφρύνσεις στη φορολογία δεν μπορεί
να θεωρηθούν σαν λαϊκίστικες παροχές αλλά αντίθετα είναι μέτρα αποκατάστασης
της φορολογικής δικαιοσύνης και σε τελευταία ανάλυση μέτρα τόνωσης της
ανταγωνιστικότητας της οικονομίας μας, δηλαδή τελικά υποβοηθούν την ένταξη
στην ΟΝΕ. Κατ' αρχήν πρέπει να υπενθυμίσουμε ότι η μείωση του υπερβολικού
φορολογικού βάρους είναι στο επίκεντρο των οικονομικών πολιτικών που ασκούνται
σήμερα, όχι μόνο στις χώρες της Ευρωπαϊκής Ένωσης αλλά σε όλο τον κόσμο
ακριβώς γιατί έχει συνειδητοποιηθεί ότι πρέπει να ελαφρυνθεί το κόστος στις
επιχειρήσεις αλλά και στους καταναλωτές προκειμένου να προχωρούν σε επενδύσεις
και αγορές που θα αυξήσουν την παραγωγή και θα μειώσουν την ανεργία. Όπως
δηλώνει στα «ΝΕΑ» ο πρόεδρος του Συμβουλίου Οικονομικών Εμπειρογνωμόνων κ.
Ιωάν. Στουρνάρας: «Δεν υπάρχει χώρα στην Ευρώπη που να μην προσπαθεί αυτή την
περίοδο να μειώσει τους φορολογικούς συντελεστές. Όλα τα προγράμματα σύγκλισης
που υποβάλλονται στην Κομισιόν περιλαμβάνουν ελαφρύνσεις στη φορολογία οι
οποίες προτείνονται όχι μόνο για να ενισχύσουν την κοινωνική συνοχή αλλά και
για να τονώσουν την ανταγωνιστικότητα της οικονομίας».

Δεν είναι λίγοι οι διεθνείς αναλυτές που αποδίδουν την ταχεία άνοδο της
αμερικανικής οικονομίας με ταυτόχρονο χαμηλό πληθωρισμό και ανύπαρκτη ανεργία,
ακριβώς στη μικρότερη φορολογία επιχειρήσεων αλλά και εισοδημάτων. Σε αντίθεση
με την Ευρώπη όπου η υψηλή φορολογία οδηγεί και σε ύφεση και σε εκρηκτική ανεργία.

Αλλά ας σταθούμε για λίγο στην κοινωνική διάσταση των ελαφρύνσεων. Είναι
γνωστό ότι το φορολογικό μας σύστημα είναι από τα πιο άδικα αφού στηρίζεται
στους εμμέσους φόρους και από τους άμεσους το μεγαλύτερο μέρος προέρχεται από
τους μισθωτούς και συνταξιούχους. Οι φορολογικές αυτές ανισότητες είναι
αποτέλεσμα της αδυναμίας του υπουργείου Οικονομικών να περιστείλει τη φοροδιαφυγή.

Τώρα όμως που η φοροδιαφυγή, όπως έδειξαν τα υπερέσοδα των 200 δισ. δρχ. με τα
οποία έκλεισε ο προϋπολογισμός του 1998, χτυπιέται μέσα από το ΣΔΟΕ ή το
TAXIS, γιατί η κυβέρνηση, σε μια χειρονομία αποκατάστασης της φορολογικής
δικαιοσύνης, να μην επιστρέψει τα χρήματα αυτά στους μισθωτούς και τους άλλους
φορολογουμένους που σήκωσαν όλα αυτά τα χρόνια το βάρος της σύγκλισης; Διότι
είναι γνωστό ότι εάν το δημόσιο έλλειμμα από 14% του ΑΕΠ το 1993 έπεσε στο
2,4% το 1998 αυτό κατέστη δυνατόν πρωταρχικά με την αύξηση των φορολογικών εσόδων.

Και έχει συνεπώς απόλυτο δίκαιο ο υπουργός Εθνικής Οικονομίας και Οικονομικών
κ. Ιωάν. Παπαντωνίου όταν τονίζει: «Αυτά τα χρήματα της φοροδιαφυγής τα
αποδίδουμε στον μισθωτό, τον συνταξιούχο, οι οποίοι πληρώνουν έντιμα το φόρο
του. Και είναι ένα μήνυμα ηθικής και δικαιοσύνης σε ολόκληρη την ελληνική κοινωνία».

Συνεπώς «οι γκρινιάρηδες» της οικονομικής ορθοδοξίας έχουν άδικο! Δεν
πρόκειται για παροχές, ούτε για χαλάρωση της οικονομικής πολιτικής ικανής να
καθυστερήσει τη σύγκλιση. Και επί της ουσίας άλλωστε, αφού ο ίδιος ο κ.
Παπαντωνίου περιορίζει την έκταση των φοροαπαλλαγών στα 200 δισ. δρχ., όταν η
φορολογία εισοδήματος αποδίδει 2.850 δισ. δρχ., είναι φανερό ότι καμία
παρενέργεια δεν πρόκειται να προκύψει.
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16369N062</ED>
<ID>
ID:21572

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Με δεμένα τα χέρια
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Μισόν αιώνα και πλέον μέσα στις σκαλωσιές θα βλέπουμε ακόμα τον Παρθενώνα, με
τους ρυθμούς που προχωρούν σήμερα τα επείγοντα σωστικά έργα στα Μνημεία. Έργα
όπως η αφαίρεση των σκουριασμένων σίδερων, που πιέζουν τα αρχαία μάρμαρα,
προκαλούν κάθε είδους βλάβες και κάπου κάπου θραύσεις και πτώσεις.

Μαζί με τις πτώσεις των λίθων όμως, έχουμε και τα πρώτα συμπτώματα μιας άλλης
κατάρρευσης. Ένας από τους προικισμένους νέους μελετητές αυτών των έργων
πέθανε πρόωρα. Δεν υπήρξε αντικαταστάτης. Ένας δεύτερος, κατέθεσε την
παραίτησή του. Ένας τρίτος, ετοιμάζει τα χαρτιά του για το Πολυτεχνείο. Οι
μαρμαράδες λιγόστεψαν απελπιστικά.

Το ανθρώπινο κεφάλαιο αποκαρδιώνεται. Οι φιλότιμοι δεν αντέχουν να περιμένουν
με δεμένα τα χέρια. Παραιτούνται και από την αποζημίωση μιας απόλυσης, που
ίσως έχουν σχεδόν εξασφαλίσει επειδή τόλμησαν να θίξουν τα ιερά και τα όσια,
σε μια προσπάθεια να δείξουν το αδιέξοδο.

Η εποποιία της αναστήλωσης, που ξεκίνησε με ενθουσιασμό και χάρισε τόσες
ανακαλύψεις, τόσες συγκινήσεις, τόση περηφάνια για τα επιτεύγματα της
ελληνικής επιστήμης, μοιάζει πλέον με κουρασμένη σταυροφορία.

Υπάρχει και το ανομολόγητο. Αυτός που έφυγε είναι ξένος προς την Αρχαιολογική
Υπηρεσία. Δεν είναι δημόσιος υπάλληλος και δεν είναι αρχαιολόγος. Τα τελευταία
χρόνια είναι αρχιτέκτονες και μηχανικοί αυτοί που έκαναν έρευνες και κάποιες
σημαντικές αρχαιολογικές ανακαλύψεις και ανακοινώσεις για τα Μνημεία της
Ακρόπολης. Που έγιναν «αστέρια». Εξ ου και δεν είδαμε καμιά από τις εκδηλώσεις
διαμαρτυρίας και συμπαράστασης, τις κινητοποιήσεις γύρω από την Ακρόπολη, που
γίνονται κάθε τόσο. Να δούμε τώρα, ποιοι θα αναλάβουν να συνεχίσουν τα έργα.
Υπάρχει κάποιο κενό όχι μονάχα στην ανανέωση των προσώπων, αλλά και μέριμνας
για το μέλλον του έργου, εκ μέρους των αρμοδίων. Οι μελέτες, εξονυχιστικές,
είναι έτοιμες. Η καθυστέρηση στην εφαρμογή ορισμένων αγγίζει τη δεκαετία.
Λίθοι, δοκάρια, πλάκες, θραύσματα, φατνώματα και αγκωνάρια, βρίσκονται παντού.
Στο δάπεδο του Παρθενώνα, στα εργοτάξια των Προπυλαίων. Τα έργα παγώνουν, ο
προγραμματισμός παραλύει, το ηθικό πέφτει, επειδή όλα είναι αλληλένδετα. Μετά
ένα τέταρτο του αιώνα, είναι φυσικό να υπάρχει κάποια κάμψη. Που, όμως, έφθασε
στα όρια της εξάντλησης του ανθρώπινου δυναμικού, ενώ η στιγμή που θα δούμε τα
Μνημεία της Ακρόπολης γερά και απαλλαγμένα από πάσης φύσεως δεκανίκια
απομακρύνεται. Χάνεται από το ορατό μέλλον και ανάγεται στον αρχαιολογικό χρόνο.
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N06</CAT>
<ED>
Κωδικός άρθρου: A16369N063</ED>
<ID>
ID:21607

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N06&aa=3</URL></REF>


Article

<CATEGORY>vin04</CATEGORY>

 <H2></H2><H2>ΘΟΔΩΡΟΣ ΠΑΓΚΑΛΟΣ
</H2><H2>Αν μας είχε ακούσει ο Οτζαλάν θα ήταν σώος
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΕΡ.: Κύριε υπουργέ, θα θέλαμε να σας κάνουμε δυο τρία κάπως πιο
γενικά ερωτήματα και όχι απολύτως εστιασμένα στα γεγονότα της Κυριακής
και της Δευτέρας. Και να πάμε λίγο πιο πίσω: η ελληνική
κυβέρνηση είχε κάνει πάρα πολύ νωρίς σαφές ότι δεν θεωρεί «χρήσιμη» την
παρουσία του Αμπντουλάχ Οτζαλάν στην Ελλάδα. Το είχε κάνει σαφές
σε όλους της τους τόνους και με όλα της τα... πρόσωπα. Παρ' όλα
αυτά, ο ηγέτης του ΡΚΚ ήρθε, ούτε λίγο ούτε πολύ, τρεις
φορές στην Ελλάδα, με ευθύνη άλλων, και η κυβέρνηση,
οι αρμόδιοι της κυβέρνησης, εμφανίσθηκαν, τρόπον τινά,
να άγονται από τον ίδιο και ενδεχομένως κάποιους φίλους του στην
Ελλάδα. Πώς γίνεται αυτό; Πώς γίνεται μια κυβέρνηση να μη
μπορεί τελικώς να ελέγξει την έλευση ενός ξένου υπηκόου;

ΑΠ.: Εδώ, κ. Καρανασοπούλου, θέτετε δύο θέματα. Εγώ θα σας πω απερίφραστα,
όπως το είπε και ο Πρωθυπουργός, ότι δεν επιθυμούσαμε την παρουσία του
Αμπντουλάχ Οτζαλάν στην Ελλάδα. Αυτό είναι εντελώς άσχετο με τη στάση μας πάνω
στο κουρδικό πρόβλημα. Πιστεύουμε στα δικαιώματα των Κούρδων, του κουρδικού
λαού, πιστεύουμε στον αγώνα του, τον τιμούμε και τον σεβόμαστε. Θα μου
επιτρέψετε όμως να πω ορισμένα στοιχειώδη, τα οποία στην Ελλάδα έχουν τελείως
ξεχασθεί. Και έχω και άλλες φορές διαπιστώσει αυτήν την ικανότητά μας να
διαμορφώνουμε μια τελείως έγκλειστη συνείδηση, μια συνείδηση που δεν είναι σε
επαφή με τη διεθνή επικαιρότητα και τα διεθνή ρεύματα ιδεών. Σαν να είμαστε σε
ένα απομακρυσμένο νησί, αν θέλετε. Ο αγώνας των Κούρδων δεν διεξάγεται μονάχα
από την οργάνωση του Αμπντουλάχ Οτζαλάν. Θα έλεγα ότι δεν διεξάγεται καν κατά
κύριο λόγο, σε ό,τι αφορά την αντιπροσωπευτικότητα, από αυτήν την οργάνωση.
Υπάρχει μεγάλο κόμμα στην Τουρκία, υπάρχουν κόμματα στο Ιράκ, στο Βόρειο Ιράκ,
υπάρχει μια ολόκληρη πολιτική ζωή στο Ιράν, αναγνωρισμένη από το κράτος, όλοι
αυτοί οι παράγοντες, κόμματα, οργανώσεις, προσωπικότητες, εκπροσωπούν τους
Κούρδους. Και τους εκπροσωπούν τουλάχιστον ισοτίμως.

Το ΡΚΚ ανέλαβε μια μορφή δράσης που το διέκρινε από όλες τις άλλες οργανώσεις
­ ήταν η ένοπλη πάλη στην ορεινή περιοχή της υπαίθρου της Νοτιοανατολικής
Τουρκίας. Η μορφή αυτή της πάλης φαίνεται ότι συνάντησε τα όριά της ­ για μια
σειρά από λόγους: επειδή εξαντλήθηκε ο πληθυσμός, ολόκληροι νομοί της Τουρκίας
έχουν ερημωθεί και για οικονομικούς λόγους, αλλά και λόγω της καταπίεσης από
το τουρκικό κράτος, επειδή εξαντλήθηκαν, αν θέλετε, οι αποφασισμένοι, οι
μαχητές, είχαν πολύ σημαντικές απώλειες όλο αυτό το διάστημα και τέλος επειδή
έλειψε η διεθνής υποστήριξη, με την εξαφάνιση των κομμουνιστικών καθεστώτων
και την υποχώρηση της Συρίας στο καθοριστικό θέμα της υποστήριξης του
νοτιοανατολικού μετώπου του ΡΚΚ και της φιλοξενίας της ηγεσίας του.

Εμείς, έχοντας ως χρέος να υποστηρίξουμε τον κουρδικό αγώνα, έπρεπε ταυτόχρονα
να μη δώσουμε πουθενά την εντύπωση ότι ταυτιζόμαστε με την πιο ακραία, την πιο
απομονωμένη και θα μου επιτρέψετε να πω την εν υποχωρήσει ευρισκόμενη αυτήν τη
στιγμή μορφή αυτού του αγώνα ­ πρώτον. Δεύτερον, δεν έπρεπε με κανέναν τρόπο
να φανεί, όπως δυστυχώς γίνεται με όλη αυτήν την φλυαρία που έχει εξαπολυθεί
αυτές τις ημέρες, όπου εμφανίζονται οι Κούρδοι αποκλειστικά και μόνο συμπαθείς
επειδή είναι εχθροί των Τούρκων, διότι άμα κοιτάξετε λίγο γύρω σας, τις
εφημερίδες, τα περιοδικά, τους λόγους που εκφωνούνται στη Βουλή, αυτό που
βγαίνει είναι ένα τεράστιο μίσος εναντίον των Τούρκων. Δεν είναι η σωστή βάση
πάνω στην οποία πρέπει να αναπτυχθεί η αλληλεγγύη προς τους Κούρδους. Η
αλληλεγγύη προς τους Κούρδους πρέπει να συνοδεύεται από αίσθημα φιλίας και
κατανόησης για τον λαό της Τουρκίας, τον υπόλοιπο λαό της Τουρκίας, για να
λύσουν οι δύο λαοί ειρηνικά, για να ζήσουν σε μια δημοκρατία, για να ανοίξει
μπροστά τους η προοπτική του μέλλοντος. Αυτή είναι η σωστή ελληνική θέση ­ και
αυτή η σωστή ελληνική θέση επέβαλε πάση θυσία να μην εγκατασταθεί ο κ.
Αμπντουλάχ Οτζαλάν στην Ελλάδα, αυτό ήταν η θέση της ελληνικής κυβέρνησης,
αυτήν την θέση την υποστηρίζουμε και είμαστε απόλυτα πεπεισμένοι ότι είναι η
μόνη συμφέρουσα για το έθνος, για την ειρήνη στην περιοχή και για τους Κούρδους...

ΕΡ.: Μα, αν μου επιτρέπετε, τη θέση σας αυτήν τη συμμερίστηκε
και η αξιωματική αντιπολίτευση...

ΑΠ.:... από το άλλο μεγάλο κόμμα του ελληνικού λαού, που είναι η Ν.Δ., πολύ
σωστά μού το θυμίσατε.

Λοιπόν, αυτό είναι ένα. Το δεύτερο θέμα είναι τι γίνεται, έτσι; Εσείς μου λέτε
ότι ήρθε τρεις φορές, εγώ ξέρω για δύο, είναι χαρακτηριστικό αυτό...

ΕΡ.: Τη δεύτερη φορά, έφυγε και ξαναήρθε αμέσως...

ΑΠ.: Εγώ ξέρω δύο ­ εν πάση περιπτώσει. Την πρώτη φορά μπήκε πράγματι στην
Ελλάδα χωρίς να τον αντιληφθεί κανείς. Υπάρχει ένα πρόβλημα λειτουργίας του
δημόσιου τομέα: η Υπηρεσία Πολιτικής Αεροπορίας, διωκτικές αρχές, Αστυνομία,
Τελωνεία, όλα αυτά δημιουργούν ένα πλαίσιο στο οποίο δεν μπορεί κανείς να έχει
εμπιστοσύνη. Ο Οτζαλάν είναι το πρόβλημα; Επειδή είναι γνωστός; Δεν
μπαινοβγαίνουν δεκάδες χιλιάδες ξένοι στην Ελλάδα, παράνομα, με πλαστά
διαβατήρια, δημιουργώντας προβλήματα ασφαλείας και τάξης, έχουμε ένα σοβαρό θέμα...

ΕΡ.: Ναι, κύριε υπουργέ, αλλά τον έφεραν κάποιοι
άνθρωποι, γνωστοί σε σας, γνωστοί στις αρχές, ως φίλοι
του, γνωστοί ότι είχαν σχέσεις και είχαν πει ότι προσπαθούν να
τον φέρουν - και τα κατάφεραν. Οι άνθρωποι αυτοί...

ΑΠ.: Και κατάφεραν πραγματικά να του προσφέρουν τη χείριστη δυνατή υπηρεσία.
Δεν ξέρω, κάποια ημέρα η Ιστορία πώς θα εξηγήσει αυτή την πολύ παράδοξη πορεία
του κ. Οτζαλάν. Γιατί υπάρχουν και μερικά ερωτήματα που ίσως μόνον ο ίδιος να
μπορεί να απαντήσει. Κατ' αρχήν γιατί σηκώθηκε και έφυγε από τη Συρία και ήρθε
στην Ευρώπη. Θα μου πείτε και πού να πάει. Να πάει στα μέτωπα. Υπάρχουν
μεγάλες περιοχές ακόμη, και του Ιράκ και κοντά στα σύνορα με το Ιράν και στην
ίδια την Τουρκία, όπου η τουρκική κυβέρνηση δεν ελέγχει την κατάσταση. Θα
μπορούσε να κινηθεί προς αυτήν την κατεύθυνση. Θα μπορούσε να επιδιώξει μια
συνεννόηση με μια γειτονική χώρα προς τα μέτωπα. Τι δουλειά είχε στην Ελλάδα;
Από την Ελλάδα τι να κάνει; Δεν αντιλαμβανόταν ο ίδιος ότι η παρουσία του και
μόνον στην Ελλάδα, τον έκανε προδότη, εχθρό της Τουρκίας, όργανο των Ελλήνων,
δηλαδή τον ακύρωνε πολιτικά και ιδεολογικά στην Τουρκία; Αυτό είναι κάτι που
θα πρέπει κάποτε να μας το εξηγήσει κάποιος. Οι «φίλοι» του δεν το
καταλάβαιναν αυτό; Ότι τον αχρήστευαν φέρνοντάς τον στην Ελλάδα; Τον έβγαζαν
στο περιθώριο;

Εν πάση περιπτώσει... Εγώ, αν θέλετε, παρακολουθώ συστηματικά την υπόθεση από
την ημέρα που ο Οτζαλάν ζήτησε να προσγειωθεί σε ένα ελληνικό αεροδρόμιο,
διότι δεν είχε πλέον καύσιμα. Η απόφαση που έπρεπε να πάρουμε ήταν...

ΕΡ.: Να διευκρινίσω κάτι. Αυτό σημαίνει ότι για την προηγούμενη
άφιξή του στην Ελλάδα εσείς δεν είχατε κάποια ανάμιξη...

ΑΠ.: Μα δεν έχω εγώ άμεση εμπλοκή με τα θέματα που αφορούν τον τρόπο
λειτουργίας του κράτους στην Ελλάδα. Εγώ είμαι υπουργός Εξωτερικών, με
ενδιαφέρει τι γίνεται έξω, έτσι; Από τη στιγμή που προσγειώνεται εδώ τη
δεύτερη φορά, εις τα πλαίσια αναζήτησης κάποιας λύσης, προβληματιστήκαμε
σοβαρά προς την κατεύθυνση της νοτιότερης Αφρικής.

ΕΡ.: Μα, γιατί;

ΑΠ.: Γιατί εκεί υπάρχουν καθεστώτα και χώρες με τις οποίες έχουμε άριστες
σχέσεις και όπου είχαμε σοβαρές πιθανότητες να τους πείσουμε να του χορηγήσουν
και άσυλο και ταξιδιωτικά έγγραφα...

ΕΡ.: Γνωρίζατε όμως ότι η συγκεκριμένη χώρα έχει επίσης πάρα πολύ καλές σχέσεις...

ΑΠ.: Δεν μιλάμε για τη συγκεκριμένη χώρα. Αυτή ήταν σταθμός. Θα σας πω αμέσως.
Άλλες ήταν οι χώρες με τις οποίες διαπραγματευόμασταν, με δύο από αυτές οι
συζητήσεις είχαν πάρα πολύ προχωρήσει. Είχαν περάσει μόλις δέκα ημέρες ­ και,
βεβαίως, δεν περιμένει κανείς στην Αφρική να κινηθούν κομματικοί και κρατικοί
μηχανισμοί με την ταχύτητα με την οποία κινούνται στην Ευρώπη.

ΕΡ.: Σε αυτό το διάστημα, τότε, γιατί δεν τον κρατήσατε στην Ελλάδα;

ΑΠ.: Γιατί δεν θέλαμε με κανέναν τρόπο να συμβάλουμε προς την κατεύθυνση την
οποία επεδίωκαν αυτοί που ήθελαν να τον εγκαταστήσουν στην Ελλάδα. Διότι εάν
τον κρατούσαμε, κ. Καρανασοπούλου, στην Ελλάδα, αυτοί τους οποίους αναφέρατε
και είναι υπεύθυνοι για όλη αυτή την τραγωδία και εμφανίζονται και ως κήνσορες
και κριτές από πάνω, αυτοί όλοι, οι οποίοι βέβαια σκοπό δεν είχαν κανέναν άλλο
παρά την εμφάνισή τους δίπλα στον Οτζαλάν, για να εισπράξουν τα κουπόνια της
πατριδοκαπηλίας, το πρώτο που θα έκαναν θα ήταν να ποζάρουν με τον Οτζαλάν
μπροστά σε όλα τα κανάλια και σε όλες τις φωτογραφικές μηχανές του κόσμου. Και
αυτό θέλαμε πάση θυσία να το αποφύγουμε βεβαίως. Γιατί πλέον η ζημιά θα είχε γίνει.

Είπαμε, λοιπόν, να πάει στην Κένυα όπου είχαμε μια άρτια οργανωμένη πρεσβεία,
όπου οι συνοριακοί έλεγχοι είναι χαλαροί, διότι ορισμένοι από αυτούς που τον
συνόδευαν είχαν πλαστά έγγραφα, τα οποία ήταν αδέξια πλαστογραφημένα και
οποιαδήποτε χώρα οργανωμένη θα τα έβλεπε αμέσως...

ΕΡ.: Πάντως, δεν ήταν πλαστογραφημένα από μας, όπως ακούστηκε...

ΑΠ.: Όχι, όχι, από άλλες χώρες, έγγραφα άλλων χωρών, αλλά αδέξια,
πλαστογραφημένα κατά πρωτόγονο και αδέξιο τρόπο. Δεν μπορούσε δηλαδή με αυτό
τον τρόπο να εμφανισθεί πουθενά στην Ευρώπη. Εξάλλου, η Ευρώπη είχε κλείσει
όλα της τα αεροδρόμια, όπως ξέρετε, υπήρχε πλήρης επαγρύπνηση και δεν περνούσε
κουνούπι. Είπαμε, λοιπόν, να πάει εκεί, να κάτσει δύο ή τρεις ημέρες στην
πρεσβεία, μετά να διοχετευθεί σε άλλη περιοχή της χώρας ή και γειτονικής
χώρας, όπου να μείνει το διάστημα που χρειαζόταν για να ολοκληρωθούν οι
διαπραγματεύσεις με τη χώρα τελικής αποδοχής του...

ΕΡ.: Και αυτός ήταν που...

ΑΠ.: Επειδή ο κόσμος δεν γνωρίζει πολύ καλά την Αφρική, σας λέω ότι εκεί
υπάρχουν Έλληνες, μεγάλος αριθμός Ελλήνων, ο οποίος διαθέτει μεγάλο αριθμό
αγροκτημάτων, εκτάσεων ατέλειωτων, όπου υπάρχουν βέβαια και σπίτια, με όλες
τις πολυτέλειες, ιδιωτικά αεροδρόμια κ.λπ, υπήρχε πλήρης δυνατότητα κινήσεως
και χειρισμού του.

ΕΡ.: Παρ' ότι είναι... πρακτοροκρατούμενη η...

ΑΠ.: Μα τι πρακτοροκρατούμενη, αυτή η χώρα είναι αχανής, μπορεί να
πρακτοροκρατείται η πρωτεύουσα.

ΕΡ.: Άρα εκτιμήσατε ότι μπορούσε. Στα δύο τρία 24ωρα να πάει σε
κάποιο αγρόκτημα, χωρίς να εντοπισθεί...

ΑΠ.: Βεβαίως, βεβαίως, και κάπου εκεί, σε μια από αυτές τις εκμεταλλεύσεις,
που ανήκουν σε Έλληνες, ανθρώπους πατριώτες, της απολύτου εμπιστοσύνης μας, θα
μπορούσε να παραμείνει επ' άπειρον. Και, εν πάση περιπτώσει, σας λέω ότι δέκα
ημέρες που τον είχαμε στην πρεσβεία υπό τους όρους τους δικούς μας, ουδείς
στον κόσμο ­ και ουδείς μπορεί να με διαψεύσει ­ δεν ήξερε πού βρίσκεται ο
Οτζαλάν. Ούτε ένας.

ΕΡ.: Παρ' όλα αυτά, από τις τρεις ημέρες, μέχρι τις δέκα που
λέτε, γιατί παρέμεινε εκεί και δεν πήγε στο αγρόκτημα;

ΑΠ.: Διότι ηρνείτο να φύγει.

ΕΡ.: Ο ίδιος;

ΑΠ.: Ο ίδιος. Ηρνείτο να φύγει ­ και ηρνείτο να φύγει με απόλυτο και
κατηγορηματικό τρόπο. Άκουσα τη δακρύβρεχτη ιστορία κάποιας κυρίας, η οποία
έβγαλε το πιστόλι για να αυτοκτονήσει...

ΕΡ.: Η οποία σήμερα, πάντως, από ό,τι κατάλαβα, επιβεβαιώνει...

ΑΠ.: Η διήγηση που έχω εγώ είναι ότι έβγαλε το πιστόλι και απείλησε τον
πρέσβη, λέγοντάς του ότι «δεν πρόκειται να μετακινηθούμε από δω». Είναι κάπως
διαφορετική η ιστορία που είχα στο μυαλό μου. Έτσι; Εν πάση περιπτώσει,
αρνείται να φύγει. Και από ένα σημείο και πέρα παραβαίνει όλες τις συμβουλές
που του δίναμε ­ δεν μπορούσαμε να του δώσουμε εντολές, ούτε χειροπέδες να του
βάλουμε ούτε να τον φιμώσουμε ούτε να τον κλειδώσουμε κάπου. Δεν ήταν
κρατούμενός μας. Παραβαίνει όλες μας τις συμβουλές και τις οδηγίες και αρχίζει
να μιλάει...

ΕΡ.: Να πω κάτι υποθετικό: γιατί δεν τον διώξατε; Για...
ανθρωπιστικούς λόγους;

ΑΠ.: Δεν μπορούσαμε να τον διώξουμε κατ' αρχήν για λόγους ανθρωπιστικούς και
δεύτερον, υποθέτω διότι θα ηρνείτο να φύγει. Όπως ηρνείτο να φύγει για να πάει
εκεί που θέλαμε να τον στείλουμε, θα ηρνείτο να φύγει και από την πρεσβεία.
Και αρχίζει να μιλάει με τον κόσμο όλο! Όπως αποδεικνύεται πλέον, και από τις
μαρτυρίες των πολλών ανεύθυνων και τυχαίων προσώπων, τα οποία έχουν εμφανισθεί
σήμερα και δίνουν μαρτυρία η οποία γίνεται πιστευτή από τους βουλευτές, από τα
μέσα ενημέρωσης. Απίθανα πρόσωπα εμφανίζονται με τον τίτλο που περνάει πλέον
παντού, «φίλος των Κούρδων» και λένε ότι μιλάγανε...

Ξέρετε τι θα πει αυτό κ. Καρανασοπούλου; Ξέρετε ότι οι μεγάλες υπηρεσίες έχουν
δορυφόρους που καταγράφουν όλες τις τηλεφωνικές συνδιαλέξεις με τα κινητά...

ΕΡ.: Αν δεν κάνω λάθος, υπάρχει και ένα πρωτοσέλιδο της «Ουάσιγκτον Ποστ».

ΑΠ.: Η πιο μεγάλη κομπίνα των εταιρειών κινητών τηλεφώνων είναι ότι έχουν
πείσει τους αφελείς ότι «άμα μιλάς στο κινητό δεν σε παρακολουθούν». Μα, άμα
μιλάς στο κινητό, δεν ξεφεύγει τίποτα. Διότι όλες οι τηλεφωνικές συνδιαλέξεις
με τα κινητά καταγράφονται χωρίς καμιά εξαίρεση και από διάφορες υπηρεσίες.
Και βεβαίως από τις υπηρεσίες των μεγάλων χωρών, οι οποίες με τα ηλεκτρονικά
συστήματα απορρίπτουν τη σαβούρα και κρατούν το ενδιαφέρον.

ΕΡ.: Μαζί με τον Οτζαλάν, στην κατοικία του πρέσβη, εκτός από
τους διπλωμάτες ήταν και άνδρες της ΕΥΠ;

ΑΠ.: Μαζί με τον Οτζαλάν στην κατοικία ήταν δύο Έλληνες συνοδοί. Οι οποίοι
αυτήν την στιγμή που μιλάμε δεν είναι πια εκεί ­ και επομένως μπορώ να το πω.
Διότι και μια κριτική που ασκείται είναι «γιατί δεν τα λέγατε». Να βγούμε όλα
να τα λέμε, λεπτομέρειες: τώρα φεύγει από εκεί, πάει εδώ, αυτοί τον
συνοδεύουν, ο τάδε είναι έτσι, αυτός δουλεύει εκεί, αυτές είναι οι
αρμοδιότητές του κ.λπ. Γίνονται αυτά τα πράγματα;

Λοιπόν, αυτός αρχίζει να έρχεται σε επαφή με όλο τον κόσμο. Μεταξύ αυτών,
ερχόταν σε επαφή και με δύο γνωστούς, που επίσης έχουν εμφανισθεί, δικηγόρους
που έχει στην Ολλανδία. 
Δεν ξέρω εάν αυτοί διαμόρφωσαν αυτήν τη συνείδηση στον Αμπντουλάχ Οτζαλάν, δεν
ξέρω από πού επήγαζε η αυτοπεποίθησή του. Ξαφνικά μας είπε ότι «εγώ θέλω να
πάω στην Ολλανδία», διότι «θα πάω στην Ολλανδία και μέσω των δικηγόρων μου θα
εμφανισθώ στο Δικαστήριο της Χάγης και θα δικασθώ από το Δικαστήριο της
Χάγης». Προσπαθήσαμε να τον πείσουμε ότι αυτά τα πράγματα δεν είναι τόσο απλά,
ούτε τόσο αυτόματα, ότι το Δικαστήριο της Χάγης είναι για άλλες δουλειές. Δεν
το καταφέραμε. Προσπαθήσαμε να τον πείσουμε ότι αυτό μπορεί να είναι
επικίνδυνο. Ούτε αυτό το καταφέραμε.

Ταυτόχρονα εμφανίσθηκε το υπουργείο Εξωτερικών της Κένυας, το οποίο ήταν εν
γνώσει της πρόθεσης του Οτζαλάν...

ΕΡ.: Από εσάς;

ΑΠ.: Όχι από εμάς. Ήταν εν γνώσει της πρόθεσης του Οτζαλάν να μεταβεί στην
Ολλανδία. Και μας είπε ότι δεν θα φέρει κανένα πρόσκομμα στη μεταφορά του στην
Ολλανδία. Η επαφή που είχαμε με το υπουργείο Εξωτερικών της Κένυας μεταφέρθηκε...

ΕΡ.: Εσείς δεν επικοινωνήσατε με το ολλανδικό υπουργείο Εξωτερικών;

ΑΠ.: Όχι, μα δεν μας είπε ποτέ ότι ήρθε σε επαφή με το υπουργείο Εξωτερικών
της Ολλανδίας ­ μας είπε ότι πρέπει να τον αφήσουμε να πάει στην Ολλανδία. 
Και, εν πάση περιπτώσει, εμείς δεν είμαστε διαχειριστές του Οτζαλάν. Εμείς τον
φιλοξενούσαμε ­ κατ΄ ανάγκην. Δεν είχαμε σκοπό κανέναν ούτε να τον
υιοθετήσουμε ούτε να τον κηδεμονεύσουμε. Εφ' όσον ο ίδιος είχε λύση, εφ' όσον
τη λύση αυτή την αποδέχονταν οι τοπικές αρχές και μάλιστα τον διευκόλυναν
λέγοντας ότι θα τον μεταφέρουν με δικό τους αυτοκίνητο κ.λπ. Όλη αυτή την ιδέα
την απεδέχθη ο Οτζαλάν, μπήκε και ο ίδιος και οι άνθρωποί του εις τα
αυτοκίνητα και κατά τη διαδρομή το αυτοκίνητο που τον μετέφερε, εξαφανίσθηκε.

Τώρα, εάν θέλετε να σας μιλήσω ειλικρινά, ούτε καν υπήρχε λόγος να τον
ακολουθήσει ο πρέσβης, από τη στιγμή που ο ίδιος έφυγε και πήγαινε με βάση τις
δικές του αποφάσεις κάπου αλλού. Από ενδιαφέρον ο πρέσβης, για να τον δει να
φεύγει, τον ακολούθησε και είδε ότι το αυτοκίνητό του σε μια γωνία έφυγε. Ήταν
αδύνατον να τον παρακολουθήσει ο ίδιος, δεν μπόρεσε...

ΕΡ.: Είναι εξακριβωμένο ότι τα αυτοκίνητα και οι άνθρωποι με τους οποίους
έφυγε ο Οτζαλάν ήταν της κενυάτικης κυβέρνησης;

ΑΠ.: Βεβαίως. Διότι είχε προηγηθεί, όπως σας είπα, συνεννόηση.

ΕΡ.: Δηλαδή, δεν θα μπορούσε να είναι κάποιος άλλος, παρουσιαζόμενος ως...

ΑΠ.: Ε, και η κενυάτικη κυβέρνηση τι έκανε εκείνη την ώρα; Δεν είναι δυνατόν
να το υποθέσει κανείς...

ΕΡ.: Αληθεύει ότι είχατε προειδοποιήσει τον Οτζαλάν πως τον έχουν εντοπίσει
και η ΜΙΤ και κάποιες άλλες υπηρεσίες;

ΑΠ.: Του είχαμε πει ότι όσο παρέμενε εκεί ήμασταν όλο και πιο ανήσυχοι κι
είχαμε δει, ήδη, μερικές περίεργες κινήσεις γύρω από την πρεσβεία. Δεν
νομίσαμε ποτέ ότι ήταν η ΜΙΤ, δεν ξέραμε όμως μήπως ήταν υπηρεσίες άλλων χωρών
με έντονη επίδοση... σε τέτοιου είδους δραστηριότητες, ότι θα μπορούσαν να
έχουν καταλήξει σε ορισμένα συμπεράσματα που τους οδήγησαν εκεί.

ΕΡ.: Εσείς πιστεύετε, τελικά, ότι οι Κενυάτες τον έδωσαν στη ΜΙΤ; Ότι οι
Κενυάτες τον έδωσαν στις άλλες υπηρεσίες κι αυτές στη ΜΙΤ;

ΑΠ.: Δεν νομίζω. Νομίζω ότι κατά κάποιο τρόπο, σε κάποιο κρίκο, οι Κενυάτες
στάθηκαν αδύναμοι και κάποια υπηρεσία τον αφαίρεσε.

ΕΡ.: Με πρόθεση; Ή αφού τον είχαν πάρει...

ΑΠ.: Μιλάτε για την Κένυα σαν να είναι κάποια ευρωπαϊκή χώρα. Δεν είναι έτσι.

ΕΡ.: Παρ' όλα αυτά, εκεί τον πήγατε!

ΑΠ.: Ναι, αλλά δεν τον πήγαμε για να έρθει σε επαφές και να οργανώσει μόνος
του ταξίδια. Τον επήγαμε για τον σκοπό που σας είπα. Τον επήγαμε για ένα σαφώς
ελεγχόμενο, κάτω από τον δικό μας έλεγχο, σύντομο περιορισμό στην πρεσβεία
τριών ημερών. Δεν τον επήγαμε εκεί για να μείνει εκεί και να διαπραγματεύεται
πώς θα επιστρέψει πίσω...

ΕΡ.: Τώρα, έπειτα από αυτήν την εξέλιξη και με δεδομένο ότι εμείς δεν
θέλαμε ποτέ το Κουρδικό ή το θέμα του Οτζαλάν να καταστεί μέρος των
ελληνοτουρκικών σχέσεων, έτσι όπως εξελίχθηκαν τα πράγματα, πιστεύετε ότι θα
υπάρχουν συνέπειες στις ελληνοτουρκικές σχέσεις;

ΑΠ.: Τι είδους συνέπειες;

ΕΡ.: Πως η Τουρκία θα θεωρήσει ότι τελικώς εμείς παρείχαμε «ασφαλές
καταφύγιο» ή κάτι τέτοιο στον Οτζαλάν...

ΑΠ.: Δεν νομίζω. Κι αν το θεωρήσουν μάς είναι αδιάφορο διότι εν πάση
περιπτώσει αυτό είναι στοιχειώδες ανθρωπιστικό καθήκον και δεν δεχόμαστε
κριτική πάνω σε αυτό.

Αυτό που θέλω να σας πως μονάχα, για να τελειώσουμε με αυτήν την ιστορία,
είναι ότι βεβαίως εμείς δεν πρόκειται να σταματήσουμε να ασχολούμαστε με το
Κουρδικό. Δεν ξέρω τι επαφές και συναντήσεις θα έχω τις επόμενες ημέρες, είμαι
σε συνεχή επαφή με όλους τους συναδέλφους μου, το θέμα συζητιέται κι έχει
κερδίσει ένα μεγάλο μέρος της επικαιρότητας. Η μισή «Χέραλντ Τρίμπιουν» χθες
ήταν αφιερωμένη στο Κουρδικό, πράγμα πρωτοφανές. Νομίζω ότι δεν έχει γνωρίσει
ποτέ το Κουρδικό τέτοιες αναλύσεις, αλλά χρειάζεται να τεθεί τώρα ­ κι όταν
λέω τώρα, εννοώ στο επόμενο Συμβούλιο Υπουργών Εξωτερικών που θα γίνει την
ερχόμενη Δευτέρα. 
Θα πάει ο κ. Παπανδρέου, γιατί αυτός έχει αναλάβει την εισήγηση και ο κ.
Παπανδρέου γνωρίζει πλήρως το θέμα και μπορεί βεβαίως να κάνει όλες τις
σχετικές συνεννοήσεις. Χρειάζεται να πάρουμε προχωρημένη και λεπτομερή θέση. 
Που να έχει δύο τμήματα: ένα που θα αφορά το Κουρδικό στο σύνολό του και την
παραπέρα προοπτική του κι ένα δεύτερο που θα αφορά τις εγγυήσεις για την τύχη
του Οτζαλάν.

Γιατί θα μου επιτρέψετε να σας πω δεν είμαι έτοιμος να δεχθώ πολλές από τις
κριτικές που μου γίνονται, δεν θεωρώ τον εαυτό μου τέλειο, θα με κρίνει ο λαός
όταν θα ΄ρθει η ώρα, πολύ σύντομα, θα με κρίνει και η Ιστορία. Αλλά ξέρω γιατί
δεν είμαι υπεύθυνος. Δεν είμαι υπεύθυνος που ο Οτζαλάν έφυγε από το μέτωπο κι
άρχισε να ζητάει καταφύγιο εδώ κι εκεί, δεν είμαι υπεύθυνος για το ότι δεν τον
κράτησε η Ρωσία, δεν είμαι υπεύθυνος για το ότι για λόγους που κανείς ποτέ δεν
έχει εξηγήσει έφυγε από την Ιταλία και, τελικά, δεν είμαι υπεύθυνος γιατί
έκανε του κεφαλιού του και δεν ακολούθησε τις συμβουλές μου στο τελευταίο
μέρος πάνω σε πρακτικά και συγκεκριμένα ζητήματα. 
Επιμένω να θεωρώ ότι κατά πάσα πιθανότητα εάν είχε ακολουθήσει τις συμβουλές
μας, αυτή τη στιγμή θα ήταν σώος και αβλαβής.

ΕΡ.: Αυτό σημαίνει ότι δεν πρόκειται καν να σκεφθείτε το αίτημα κάποιων
συντρόφων σας να παραιτηθείτε;

ΑΠ.: Δεν είμαι οπαδός της παραιτήσεως, κα Καρανασοπούλου. Εγώ δεν κάνω
πολιτική για να ικανοποιήσω τον εαυτό μου. Μου κοστίζει η πολιτική, μου
κοστίζει βαρύτατα κι όταν ο λαός μού αναθέτει ένα καθήκον, το φέρνω σε πέρας. 
Από τη Βουλή θα με βγάλει ο λαός με την ψήφο του, όταν και όποτε αποφασίσει,
και τότε θα έχω μόνο αισθήματα ευγνωμοσύνης για το ενδιάμεσο διάστημα, γιατί
μου δόθηκε η ευκαιρία να υπηρετήσω τον λαό, όπως μπόρεσα ­ κι από την
κυβέρνηση θα με βγάλει μόνο ο Πρωθυπουργός, όταν και όποτε αυτός το αποφασίσει.
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N08</CAT>
<ED>
Κωδικός άρθρου: A16369N081</ED>
<ID>
ID:21527

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N08&aa=1</URL></REF>


Article

<CATEGORY>vin04</CATEGORY>

 <H5>ΑΠΟ ΠΑΓΚΑΛΟ ­ ΚΥΡΙΩΣ ­, ΠΑΠΑΔΟΠΟΥΛΟ, ΠΕΤΣΑΛΝΙΚΟ ΓΙΑ ΤΗΝ ΥΠΟΘΕΣΗ ΟΤΖΑΛΑΝ
</H5><H2></H2><H2>Ζητούν από τρεις να αναλάβουν τις ευθύνες
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Αμήχανη εμφανίζεται η κυβέρνηση μπροστά στις διαστάσεις που έχει λάβει η
υπόθεση Οτζαλάν, τόσο στο εσωτερικό όσο και στο εξωτερικό.

Λίγο πριν από το μεσημέρι επρόκειτο να συνεδριάσουν, υπό την προεδρία του
ασθενούντος έως χθες Πρωθυπουργού Κώστα Σημίτη, η Κυβερνητική Επιτροπή και η
Πολιτική Γραμματεία, προκειμένου να προχωρήσουν σε μια πρώτη εκτίμηση της
κατάστασης. Όπως έγινε γνωστό χθες αργά το βράδυ, ο Πρωθυπουργός θα ζητήσει
από τους κορυφαίους υπουργούς και στελέχη του ΠΑΣΟΚ να διαμορφώσουν στο
πλαίσιο του οργάνου κοινή στρατηγική απέναντι στο πρόβλημα με τον Οτζαλάν.

Στη σημερινή συνεδρίαση της Κυβερνητικής Επιτροπής και της Πολιτικής
Γραμματείας, το άλλο μεγάλο θέμα που υπάρχει αφορά τη στάση των μελών των δύο
οργάνων έναντι του Θεόδωρου Πάγκαλου. Αρκετά μέλη τους φέρονται αποφασισμένα
να απαιτήσουν από τον υπουργό Εξωτερικών, κυρίως, αλλά και από τους υπουργούς
Εσωτερικών Αλ. Παπαδόπουλο και Δημ. Τάξης Φ. Πετσάλνικο να αναλάβουν πλήρως
τις ευθύνες τους για τους χειρισμούς της υπόθεσης. Η συνεδρίαση προοιωνίζεται
εξαιρετικά δύσκολη, καθώς αναμένεται να τεθούν και άλλα ζητήματα, όπως το
έλλειμμα ενημέρωσης ακόμη και για τα μέλη των δύο οργάνων που θεωρούνται ως το
στενό επιτελείο της κυβέρνησης και του ΠΑΣΟΚ. Και τα βλέμματα θα στραφούν
ιδιαίτερα στον υπουργό Εθν. Άμυνας, συνεργάτες του οποίου δήλωναν ότι «θα
μιλήσει και θα καθορίσει τη στάση που θα τηρήσει από εδώ και πέρα».

Έντονες επικρίσεις

Ο κ. Πάγκαλος, που έχει βρεθεί στο επίκεντρο της κρίσης και δέχεται τις
έντονες επικρίσεις στελεχών του ΠΑΣΟΚ και της κυβέρνησης για τους χειρισμούς
του στην υπόθεση (για τους χειρισμούς αυτούς, οκτώ βουλευτές του ΠΑΣΟΚ έχουν
ζητήσει την παραίτησή του), είχε χθες την πλήρη κάλυψη της κυβέρνησης. Ο
κυβερνητικός εκπρόσωπος Δ. Ρέππας με δική του πρωτοβουλία, όπως δήλωσε, και
όχι ύστερα από απαίτηση του υπουργού Εξωτερικών, προχώρησε στην κάλυψη του κ.
Πάγκαλου, δηλώνοντας ότι όλοι οι χειρισμοί του ήταν στο πλαίσιο της
ακολουθούμενης κυβερνητικής πολιτικής και είχαν την απόλυτη έγκριση της
κυβέρνησης. Και βεβαίως ότι δεν υφίσταται θέμα παραίτησής του από την κυβέρνηση.

Παράλληλα η κυβέρνηση διά του εκπροσώπου της απέρριψε, όπως αναμενόταν, την
πρόταση στελεχών του ΠΑΣΟΚ για τη σύσταση εξεταστικής επιτροπής που θα
διερευνήσει το θέμα.

Η στάση του Άκη

Το ενδιαφέρον της σημερινής συνεδρίασης εστιάζεται επίσης στη στάση που θα
τηρήσει έναντι του κ. Πάγκαλου ο υπουργός Εθν. Άμυνας Άκης Τσοχατζόπουλος, ο
οποίος κρατάει επί του παρόντος κλειστά τα χαρτιά του. Συνεργάτης του υπουργού
Εθν. Άμυνας ανέφερε ότι «ο κ. Τσοχατζόπουλος δεν θέλει να δημοσιοποιήσει τα
ερωτηματικά που ενδεχομένως έχει, πριν από τη συνεδρίαση. Τηρεί μια υπεύθυνη
στάση, γιατί πιστεύει ότι αυτά τα θέματα απαιτούν σ΄ αυτή τη λεπτή φάση πολύ
προσεκτική στάση». Όπως ανέφερε, «θα τοποθετηθεί στη συνεδρίαση και θα
καθορίσει τη στάση του σύμφωνα με τα όσα πιστεύει», αλλά «δεν πρόκειται να
προτάξει το θέμα της μη ενημέρωσής του για την υπόθεση». Τέλος, πιστεύεται ότι
κατά τη συνεδρίαση θα ξεδιαλύνουν τα πράγματα σχετικά με το ποιος έχει την
κύρια ευθύνη για τους χειρισμούς, καθώς φαίνεται να υποδαυλίζεται από τρίτους
κλίμα αντιπαράθεσης μεταξύ των υπουργείων Εξωτερικών και Εσωτερικών, που έχει
υπό την εποπτεία του την ΕΥΠ. Αν και η σπερμολογία κάνει λόγο για «πόλεμο»
μεταξύ των δύο υπουργείων, από το περιβάλλον του υπουργού Εσωτερικών κατέστη
σαφές ότι «οποιαδήποτε απόπειρα να επιρριφθούν ευθύνες εκεί όπου δεν υπάρχουν
δεν θα μείνει αναπάντητη».

«Τι θα κάνουμε...»

Το δεύτερο θέμα που θα θέσει στη συνεδρίαση, σύμφωνα πάντα με τις ίδιες
πληροφορίες, ο Πρωθυπουργός θα είναι το «τι κάνουμε από εδώ και πέρα» και θα
ζητήσει συγκεκριμένες προτάσεις, ώστε να βγει η κυβέρνηση από το αδιέξοδο στο
οποίο έχει περιέλθει. «Είμαστε στον πάτο του βαρελιού», σημείωνε
χαρακτηριστικά χθες ένας από τους κορυφαίους υπουργούς της κυβέρνησης, ο
οποίος μετέχει στην Κυβερνητική Επιτροπή. Κατά τον υπουργό, τρεις είναι οι
λόγοι που αποδεικνύουν ότι είναι ελάχιστες οι επιλογές της κυβέρνησης:

* Πρώτον, το δυσμενέστατο κλίμα που έχει διαμορφωθεί στην ελληνική κοινή γνώμη
για την εξέλιξη στο θέμα Οτζαλάν,

* δεύτερον, το άσχημο κλίμα που έχει διαμορφωθεί στη διεθνή κοινή γνώμη για
την Ελλάδα και

* τρίτον το πώς θα εξελιχθεί από εδώ και πέρα το θέμα Οτζαλάν στην Τουρκία.

Σχετικά με το θέμα αυτό, τόσο από τον συγκεκριμένο υπουργό όσο και από
κυβερνητικές πηγές, εκφράζονται ζωηροί φόβοι ότι οι Τούρκοι θα τραβήξουν την
υπόθεση όσο μπορούν και, εκμεταλλευόμενοι τα «αποτελέσματα» της ανάκρισης του
Οτζαλάν, θα κατασκευάζουν καθημερινά προβοκάτσιες εις βάρος της Ελλάδας. Στην
Αθήνα υπάρχει η εκτίμηση ότι η δίκη θα κρατήσει αρκετόν καιρό, προκειμένου οι
Τούρκοι να την εκμεταλλευθούν όσο το δυνατόν περισσότερο.

Τα πρώτα βήματα

Πάντως την κυβέρνηση απασχολεί έντονα το τι κινήσεις θα πρέπει να γίνουν, ώστε
να υπάρξει κάποια αναστροφή του κλίματος. Αναφέρεται ότι το πρώτο βήμα θα
γίνει τη Δευτέρα στο Συμβούλιο Γενικών Υποθέσεων της Ευρωπαϊκής Ενωσης όπου η
Ελλάδα, διά του αναπληρωτή υπουργού Εξωτερικών Γ. Παπανδρέου, θα ζητήσει την
άμεση παρέμβαση της Ε.Ε., ώστε να εξασφαλιστούν τα ανθρώπινα δικαιώματα του Α.
Οτζαλάν. Ο κ. Παπανδρέου θα ζητήσει επίσης την αποστολή από την Ε.Ε. ομάδας
διεθνών παρατηρητών στη δίκη του Οτζαλάν και την εξασφάλιση εγγυήσεων για μια
δίκαιη δικαστική διαδικασία. Σε ό,τι αφορά τον ίδιο τον Πρωθυπουργό Κ. Σημίτη,
η εκτίμηση που υπάρχει είναι ότι υπήρξε έλλειμμα με την αναγκαστική απουσία
του από το προσκήνιο, λόγω ασθένειας. Στο πλαίσιο αυτό, εξετάζονται πολλές
εναλλακτικές προτάσεις για μια δημόσια, σύντομα, εμφάνιση του κ. Σημίτη. Μια
από αυτές είναι και συνέντευξη Τύπου στο Ζάππειο, το αμέσως επόμενο διάστημα.
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16369N121</ED>
<ID>
ID:21515

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N12&aa=1</URL></REF>


Article

<CATEGORY>vin04</CATEGORY>

 <H2></H2><H2>«Όχι» στη σύγκληση της Κεντρικής Επιτροπής
</H2>
Η ηγεσία του ΠΑΣΟΚ δεν φαίνεται να προβληματίζεται ιδιαίτερα με τη στάση της
εσωκομματικής αντιπολίτευσης, η οποία χθες έκανε ακόμη μια εντυπωσιακή κίνηση:

* Σαράντα δύο μέλη της Κεντρικής Επιτροπής, που καλύπτουν όλο το φάσμα της
αντιπολίτευσης στο ΠΑΣΟΚ (αθροίζονται υποστηρικτές του Α. Τσοχατζόπουλου,
«προεδρικοί», αλλά και αυτόνομα στελέχη), ζήτησαν την άμεση ­ για αύριο ­
σύγκληση της Κεντρικής Επιτροπής, προκειμένου να συζητηθεί εκτάκτως το θέμα
Οτζαλάν. Το σκεπτικό που αναπτύσσουν είναι ότι «οι πολιτικές ευθύνες της
ηγεσίας της κυβέρνησης είναι προφανείς», ότι «το κλίμα που διαμορφώνεται είναι
όμοιο με αυτό που ζήσαμε στο πρόσφατο παρελθόν με τα Ίμια και τους S-300» και
πως «ουδείς δικαιούται να κηλιδώνει με τις πράξεις ή τις παραλείψεις του την
τιμή και το φρόνημα των Ελλήνων». Το αίτημα των 42 μελών θα απορριφθεί για
τυπικούς λόγους, καθώς δεν συγκεντρώνουν τον απαραίτητο καταστατικά αριθμό των
51 υπογραφών που απαιτούνται για τη σύγκληση της Κεντρικής Επιτροπής.

Στις προθέσεις του Πρωθυπουργού και προέδρου του ΠΑΣΟΚ είναι να μη
συγκατανεύσει ούτε σε σύντομη συνεδρίαση του Εκτελεστικού Γραφείου, ανέφεραν
πηγές προσκείμενες στην εσωκομματική αντιπολίτευση. Τα στελέχη της πάντως, με
σκληρές δηλώσεις τους εντός και εκτός Βουλής, επιτέθηκαν στην κυβέρνηση και
ειδικά στον υπουργό Εξωτερικών Θ. Πάγκαλο, για τους χειρισμούς του. Από τα
κορυφαία στελέχη του ΠΑΣΟΚ, ο μόνος που τοποθετήθηκε χθες δημόσια ήταν ο
υπουργός Πολιτισμού Ε. Βενιζέλος, ο οποίος τόνισε ότι «θα ήταν κρίμα να
κινηθούμε όλοι σε ένα επίπεδο κομματικής ή ενδοκομματικής αντιδικίας» και
πρόσθεσε ότι «οφείλουμε να προστατεύσουμε τα μακροπρόθεσμα στρατηγικά
συμφέροντα της χώρας».
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N12</CAT>
<ED>
Κωδικός άρθρου: A16369N123</ED>
<ID>
ID:21599

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N12&aa=3</URL></REF>


Article

<CATEGORY>vin04</CATEGORY>

 <H2></H2><H2>Βαρύ κλίμα, καταγγελίες και αμηχανία στη Βουλή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η Βουλή έζησε χθες μια από τις πλέον πικρές μέρες της. Ήταν πολλές οι
επικριτικές προς την κυβέρνηση δηλώσεις βουλευτών, ακόμη και από την πτέρυγα
του ΠΑΣΟΚ. Υπήρξαν καταγγελίες. Έγιναν προτάσεις για ψηφίσματα υπέρ των
Κούρδων. Συλλέχθηκαν υπογραφές κάτω από κείμενα, ακόμη και για να πάει
διακομματική επιτροπή στο Ναϊρόμπι να σώσει τους συνεργάτες του Οτζαλάν.

Οι φήμες για προβλήματα στην κυβέρνηση και για «καυτές» τοποθετήσεις στη
σημερινή Κυβερνητική Επιτροπή, έδιναν και έπαιρναν. Οι υφυπουργοί Γιάννος
Κρανιδιώτης και Χρήστος Πάχτας έμειναν μόνοι να υπερασπίζονται την κυβέρνηση.
Οι καταλυτικές εικόνες στην τηλεόραση με τον αλυσοδεμένο Οτζαλάν καθήλωναν
πολλούς στο εντευκτήριο, μπροστά στη μικρή οθόνη. Έλειπαν οι περισσότεροι
βουλευτές. Και το κλίμα ήταν πολύ βαρύ.

Το πρωί, πάντως, η διακοπή ­ ύστερα από παρέμβαση του κ. Κ. Μητσοτάκη ­ της
συνεδρίασης της Επιτροπής Εξωτερικών Υποθέσεων, προκάλεσε πολλά ερωτηματικά.
Το θέμα για το οποίο είχε συγκληθεί ύστερα από πρόταση του βουλευτή του ΠΑΣΟΚ
Γιάννη Καψή, ήταν η υπόθεση Οτζαλάν.

Περίεργη διακοπή

Γι' αυτό και, όπως σχολίαζαν βουλευτές όλων των πτερύγων της Βουλής, η διακοπή
ήταν περίεργη. Κυρίως γιατί έγινε τη στιγμή που θα άρχιζε η συζήτηση για το
Κουρδικό, μιάμιση ώρα μετά την αρχή της συνεδρίασης και ενώ ετοιμάζονταν όλοι
να κάνουν ερωτήσεις στον κ. Πάγκαλο.

Η διακοπή έγινε στις 11.40, μιάμιση ώρα μετά την αρχή της συνεδρίασης κι ενώ
είχε κλείσει ο κύκλος της συζήτησης για την ίδρυση νέων προξενείων, ενός
νομοσχεδίου που χαρακτήρισε ασήμαντο ο πρώην αναπληρωτής υπουργός Εξωτερικών
Γιάννης Καψής.

Εκείνη την ώρα, ο κ. Μητσοτάκης, ο οποίος είχε λείψει για λίγο από την αίθουσα
της Γερουσίας όπου συνεδρίαζε η Επιτροπή, επιστρέφοντας ζήτησε από τον πρόεδρο
της επιτροπής Κάρολο Παπούλια τον λόγο.

«Υπάρχουν πληροφορίες ότι εντός τριών ωρών, οι αρχές της Κένυας σκοπεύουν να
πάρουν τους τρεις ή τέσσερις που συνόδευαν τον Οτζαλάν και να τους παραδώσουν
στους Τούρκους», είπε ο πρώην πρωθυπουργός, ζητώντας να μεταβεί ο κ. Πάγκαλος
στο υπουργείο του, να συντονίσει τις ενέργειες της ελληνικής πλευράς, ώστε να
υπάρξει αντίδραση της Αθήνας και να μην επαναληφθεί μια ιστορία Οτζαλάν.

Αυτές τις πληροφορίες του κ. Μητσοτάκη επιβεβαίωσε αμέσως μετά και ο βουλευτής
της Ν.Δ. Πέτρος Μολυβιάτης, οπότε η συζήτηση στην επιτροπή εξετράπη, και τα
ερωτήματα πολλαπλασιάστηκαν. Κυρίως, όταν έγινε γνωστό ότι ο πρώην υπουργός
Στέλιος Παπαθεμελής είχε ενημερώσει για τα δρώμενα στο Ναϊρόμπι από τις 9.30
το πρωί τον γραμματέα του Υπουργικού Συμβουλίου κ. Σ. Κοσμίδη, δύο ώρες δηλαδή
πριν ο κ. Μητσοτάκης πληροφορήσει την επιτροπή της Βουλής.

Επίθεση Πάγκαλου

Στο μεταξύ, ο κ. Πάγκαλος επετέθη κατά του βουλευτή του ΠΑΣΟΚ Γιάννη Καψή.
«Δεν καταλαβαίνω τι είδους ενημέρωση ζητεί ο κύριος συνάδελφος. Εάν δεν κάνω
λάθος, έχει υπογράψει μαζί με άλλους και ζητεί την παραίτηση του ΥΠΕΞ. Άρα
έχει διαμορφωμένη άποψη και μάλιστα ακραία».

Ο κ. Καψής αντέδρασε τότε και είπε στον κ. Πάγκαλο: «Θαυμάζω τα κριτήρια του
κύριου υπουργού. Επί δύο ώρες μιλούσε για ασήμαντο νομοσχέδιο και αιφνιδίως
θυμήθηκε ότι πρέπει να πάει στο υπουργείο του για την υπόθεση Οτζαλάν. Ο κ.
Πάγκαλος υπό τα προστατευτικά πυρά του κ. Μητσοτάκη έθεσε εαυτόν μακράν του
προβλήματος, όπως θα έλεγαν και οι Ιταλοί».

Τελικώς, ο υπουργός αποχώρησε από την αίθουσα, ενώ μισή ώρα αργότερα ο
υπεύθυνος Τύπου της Ν.Δ. Άρης Σπηλιωτόπουλος εξηγούσε στην αίθουσα των
δημοσιογράφων ότι την ενημέρωση στην κυβέρνηση για τις εξελίξεις στην πρεσβεία
μας στο Ναϊρόμπι εις βάρος των συνεργατών του Οτζαλάν την έκανε ο κ.
Μητσοτάκης, διότι αυτός «έτυχε να 'ναι στην Επιτροπή Εξωτερικών Υποθέσεων».

Σε ερώτηση «αν τμήμα της Ν.Δ. και ο κ. Μητσοτάκης ήθελε να δώσει χέρι βοηθείας
στον κ. Πάγκαλο για να αναβάλει την ενημέρωση για σήμερα», ο κ. Σπηλιωτόπουλος
με πολύ κατηγορηματικό τρόπο το διέψευσε.

Ζητούν συζήτηση

Στο μεταξύ, η Ν.Δ. ζήτησε ­ με επιστολή του κ. Καραμανλή προς τον κ. Κακλαμάνη
­ να γίνει προ ημερησίας διατάξεως συζήτηση στη Βουλή για την εξωτερική
πολιτική, ενώ οι πρώην υπουργοί Αναστάσιος Πεπονής και Στέλιος Παπαθεμελής,
μιλώντας το βράδυ στην Ολομέλεια, επέκριναν την κυβέρνηση και την Ευρωπαϊκή
Ένωση για τη στάση τους στο θέμα Οτζαλάν.

Ο πρώην πρωθυπουργός Κωνσταντίνος Μητσοτάκης, ο οποίος παρενέβη και στη
βραδινή συνεδρίαση, προκάλεσε και πάλι ερωτηματικά με την τοποθέτησή του, κι
αυτό γιατί ενώ επέρριψε όλες τις ευθύνες στον Πρωθυπουργό Κώστα Σημίτη, άφησε
στο απυρόβλητο τον υπουργό Εξωτερικών. «Διασύρεται διεθνώς η χώρα», «εθνική
αποτυχία που φτάνει τα όρια της τραγωδίας», «ο κ. Σημίτης δεν μπορεί να
παραμένει θεατής και εκ των υστέρων να κρίνει στην εξωτερική πολιτική και όχι
μόνον σ' αυτήν», ήταν ορισμένες από τις εκφράσεις του.

Ο κ. Μητσοτάκης απέκλεισε το ενδεχόμενο διπλών εκλογών τον Ιούνιο, αν και
πρόσθεσε ότι «είναι βέβαιο πως ο κ. Σημίτης δεν θα τις κάνει με δική του πρωτοβουλία».

Αργότερα στη συζήτηση σημειώθηκαν και αντιπαραθέσεις. Ο πρόεδρος του ΔΗΚΚΙ
Δημήτρης Τσοβόλας τόνισε ότι «είμαστε μαζί με τον κουρδικό λαό, ανεξάρτητα τι
κάνει η κυβέρνηση».

Ο κ. Τσοβόλας ­ το ίδιο είχε ζητήσει νωρίτερα και ο βουλευτής του ΠΑΣΟΚ
Τηλέμαχος Χυτήρης ­ ζήτησε να εκδώσει ομόφωνο ψήφισμα η Βουλή για να σωθεί ο
Οτζαλάν, αλλά και οι συνεργάτες του στο Ναϊρόμπι.

«Λυπούμαι, γιατί θέματα εξωτερικής πολιτικής γίνονται θέματα εκμετάλλευσης
και μιλάτε ως Κασσάνδρα», αντέτεινε ο υφυπουργός Εξωτερικών Γιάννος
Κρανιδιώτης. Η συζήτηση κύλησε σε μια άδεια ­ την περισσότερη ώρα ­ αίθουσα,
στην οποία ο υπουργός Εξωτερκών παραβρέθηκε για λίγο. 
Ο βουλευτής του ΚΚΕ Στρατής Κόρακας κατέθεσε το κείμενο της συζήτησης που
έκανε το απόγευμα με μια από τις συνοδούς του Οτζαλάν στο Ναϊρόμπι. Σύμφωνα με
τη μαρτυρία της, «ο Οτζαλάν προδόθηκε από την ελληνική κυβέρνηση και τον
έβγαλαν από την πρεσβεία στο Ναϊρόμπι παρά τη θέλησή του».
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16369N131</ED>
<ID>
ID:21516

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N13&aa=1</URL></REF>


Article

<CATEGORY>vin04</CATEGORY>

 <H2></H2><H2>Χάκερ «χτύπησαν» το υπουργείο Εξωτερικών
</H2>
Ηλεκτρονική επίθεση στον κυβερνοχώρο δέχτηκε χθες τα ξημερώματα το υπουργείο
Εξωτερικών. Έλληνες χάκερ, διαμαρτυρόμενοι για τα γεγονότα με τον Οτζαλάν,
παραμόρφωσαν την αρχική σελίδα του υπουργείου στο Ίντερνετ. «Καλωσορίσατε στις
σελίδες του υπουργείου Ξεφτίλας» ήταν το μήνυμα που διάβασαν όσοι επισκέφθηκαν
το site χθες μετά τα μεσάνυχτα και ως τις πέντε το πρωί.

Οι ηλεκτρονικοί εισβολείς συστήθηκαν ως «μία ανώνυμη ομάδα γιαουρτοφάγων», που
θα ήθελε να εκφράσει «τη συμπαράστασή της στον κουρδικό λαό».

Η επίθεση στο site έγινε γνωστή στις 2.30 το πρωί, αλλά ο κόμβος του
υπουργείου τέθηκε εκτός λειτουργίας μόλις στις πέντε το πρωί. Μισή ώρα
αργότερα, επανήρθε στη σωστή του μορφή.
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16369N132</ED>
<ID>
ID:21561

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N13&aa=2</URL></REF>


Article

<CATEGORY>vin04</CATEGORY>

 <H2></H2><H2>Επίθεση Καραμανλή σε τόνους υψηλούς
</H2>
Κλιμακώνουν την επίθεσή τους προς την κυβέρνηση η Ν.Δ. και τα υπόλοιπα κόμματα
της αντιπολίτευσης για τους χειρισμούς της στην υπόθεση Οτζαλάν. Ο κ. Κ.
Καραμανλής ο οποίος περιόδευσε χθες επί 9 ώρες σε πέντε δήμους του Πειραιά και
κατέληξε στη Σαλαμίνα έστρεψε και πάλι τα βέλη του προς τον Πρωθυπουργό αλλά
σε υψηλότερους τόνους. «Είναι μια κυβέρνηση ψευτών και υποκριτών. Είναι ένοχη
είτε λόγω εξωφρενικά επιπόλαιων χειρισμών είτε γιατί έμμεσα συνέπραξε σ΄ αυτή
την υπόθεση. Δεν μπορούν ανάξιοι άνθρωποι να διακυβεύουν τις τύχες τω Ελλήνων.
Δεν επιτρέπεται σε κανέναν που απολαμβάνει μια μικρή κοινοβουλευτική
πλειοψηφία να παίζει με τα ιερά και τα όσια των Ελλήνων. Θα συρθούν στη Βουλή
να δώσουν εξηγήσεις.»

Στο ΚΚΕ μετά τη δριμύτατη κριτική που άσκησε στη Βουλή η κ. Αλέκα Παπαρήγα ο
ευρωβουλευτής του κόμματος κ. Β. Εφραιμίδης μιλώντας χθες στη Βρυξέλλες στην
Επιτροπή Εξωτερικών Υποθέσεων κάλεσε τις αρχές της Τουρκίας και των άλλων
χωρών που εμπλέκονται στη σύλληψη και την απαγωγή του Οτζαλάν στην Τουρκία να
δώσουν πλήρη πληροφόρηση για τη δική τους άμεση ή έμμεση συμμετοχή.

Ο πρόεδρος του Συνασπισμού έστειλε επιστολή στους ηγέτες των κομμάτων της
ευρωπαϊκής Αριστεράς και τους ζήτησε να λάβουν από κοινού πρωτοβουλίες ώστε
«να προστατευθεί η ζωή του Οτζαλάν και να του επιτραπεί η επικοινωνία με
δικηγόρους της προσωπικής του επιλογής αλλά και η παρουσία παρατηρητών από
διεθνείς οργανώσεις».
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N13</CAT>
<ED>
Κωδικός άρθρου: A16369N133</ED>
<ID>
ID:21600

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N13&aa=3</URL></REF>


Article

<CATEGORY>vin04</CATEGORY>

 <H5>ΠΩΣ ΠΕΡΙΓΡΑΦΟΥΝ ΤΗΝ ΤΕΛΕΥΤΑΙΑ ΠΡΑΞΗ ΤΗΣ ΤΡΑΓΩΔΙΑΣ ΠΡΩΤΑΓΩΝΙΣΤΕΣ ΚΑΙ
ΕΜΠΛΕΚΟΜΕΝΟΙ ΣΤΗ ΣΥΛΛΗΨΗ ΤΟΥ ΟΤΖΑΛΑΝ
</H5><H2></H2><H2>Επτά εκδοχές για ένα φιάσκο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Τρία 24ωρα μετά τη σύλληψη του Οτζαλάν στο Ναϊρόμπι, το σκηνικό της
τελευταίας πράξης στην ελληνική πρεσβεία και στο δρόμο προς το αεροδρόμιο,
εξακολουθεί να γεννά ερωτηματικά. 
Ωστόσο έχει γίνει φανερό και σχεδόν απ' όλους δεκτό ότι Κενυάτες πήραν τον
Οτζαλάν από την πρεσβευτική κατοικία για να τον οδηγήσουν, όπως είπαν, στο αεροδρόμιο.

Για το τι έγινε ακριβώς ωστόσο μέχρι τη στιγμή που ο Κούρδος ηγέτης έπεσε στα
χέρια των Τούρκων υπάρχουν πολλές εκδοχές.

1η ΕΚΔΟΧΗ (ΕΠΙΣΗΜΗ ΚΥΒΕΡΝΗΤΙΚΗ)

Σύμφωνα με όσα έχουν δηλώσει ο υπουργός Εξωτερικών κ. Θ. Πάγκαλος και ο
κυβερνητικός εκπρόσωπος κ. Δημ. Ρέππας αλλά και συνοπτικά ο Πρωθυπουργός κ. Κ.
Σημίτης, ο Α. Οτζαλάν επέλεξε με δική του ευθύνη και πρωτοβουλία να αποχωρήσει
από την πρεσβεία. Στην απόφαση αυτή κατέληξε αφού αρνήθηκε σχέδιο που του είχε
προταθεί από την ελληνική πλευρά να μεταβεί, μέσω Τανζανίας, σε άλλη
αφρικανική χώρα από την οποία είχε εξασφαλισθεί παραχώρηση ασύλου. Σε
συνεννόηση με τις αρχές της Κένυας, ο Α. Οτζαλάν αποφάσισε να μεταβεί στο
αεροδρόμιο για να μεταφερθεί, όπως είπε στις ελληνικές αρχές, στην Ολλανδία.
Κατά την επίσημη εκδοχή, αλλά και άλλες αξιόπιστες πληροφορίες, η μεταφορά
έγινε από Κενυάτες αστυνομικούς με αυτοκίνητα τα οποία ακολουθούσαν και ο
Έλληνας πρέσβης με το δικό του αυτοκίνητο και ίσως άλλο ένα αυτοκίνητο της
πρεσβείας. Από την πομπή των αυτοκινήτων κάποια στιγμή, αυτό που μετέφερε τον
Κούρδο ηγέτη ξέκοψε και τα ίχνη του χάθηκαν. Τα ελληνικά αυτοκίνητα δεν
μπόρεσαν στη συνέχεια να εντοπίσουν την πομπή. Διαπίστωσαν όμως, αργότερα, ότι
δεν επιβιβάστηκε στο αεροπλάνο που επρόκειτο να τον μεταφέρει στον τόπο
επιλογής του. Κατά τις εκτιμήσεις της ελληνικής κυβέρνησης, οι Κενυάτες
παρέδωσαν αμέσως τον Α. Οτζαλάν στους Τούρκους που περίμεναν «με αναμμένες μηχανές»...

Μια ενδιαφέρουσα λεπτομέρεια αφηγείται στα «ΝΕΑ» ο Έλληνας πρόξενος στο
Ναϊρόμπι κ. Φώτης Γιαννόπουλος. Όπως είπε, έξω από το σπίτι του Έλληνα πρέσβη,
στο Ναϊρόμπι, είχαν φτάσει τα αυτοκίνητα που θα συνόδευαν τον Αμπντουλάχ
Οτζαλάν στο αεροδρόμιο για να αναχωρήσει, όπως είχε αποφασισθεί, προς την
Ολλανδία. Εκεί τέθηκε το ζήτημα σε ποιο αυτοκίνητο θα μπει ο Κούρδος ηγέτης.
Οι Κενυάτες επέμεναν να μπει στο δικό του. Ο Έλληνας πρέσβης Γιώργος Κωστούλας
αρνήθηκε κατηγορηματικά. «Δεν πειράζει, Γιώργο. Θα μπω στο δικό τους
αυτοκίνητο να μη δημιουργηθεί διπλωματικό θέμα», φέρεται να είπε ο Οτζαλάν.
Και ο κ. Γιαννόπουλος κατέληξε:

«Όλα έγιναν άψογα από ελληνικής πλευράς. Οι χειρισμοί ήταν αυτοί που έπρεπε.
Εμείς ακολουθήσαμε για λόγους ασφαλείας την πομπή. Το αυτοκίνητο με τον
Οτζαλάν χάθηκε κοντά στο αεροδρόμιο».

2η ΕΚΔΟΧΗ (ΚΕΝΥΑΤΙΚΗ)

Τέσσερις διαφορετικές πτυχές έχει η κενυατική εκδοχή για την υπόθεση Οτζαλάν.
Η επίσημη άποψη της κενυατικής κυβέρνησης, όπως εκφράσθηκε προχθές από τον
υπουργό Εξωτερικών Μπονάγια Γκοντάνα, αναφέρει ότι δεν έπαιξε κανένα ρόλο στη
σύλληψη του Κούρδου ηγέτη. Όπως είπε, το μόνο που έκαναν οι αρχές της Κένυας
ήταν να διατάξουν τις ελληνικές αρχές να τον φυγαδεύσουν και δεν φέρουν καμία
ευθύνη για την κατάληξη του Οτζαλάν στην Τουρκία.

Στο χθεσινό φύλλο της, όμως, η μεγάλη κενυατική εφημερίδας «Nation» αναφέρει
μια δεύτερη εκδοχή, ότι ο Αμπντουλάχ Οτζαλάν έφυγε από το Ναϊρόμπι «προς έναν
προορισμό που ήταν γνωστός στις ελληνικές αρχές» και υποστηρίζει ότι ο Έλληνας
πρέσβης ταξίδεψε στο ίδιο αεροσκάφος με τον Κούρδο ηγέτη. Η εφημερίδα
παραθέτει τις απόψεις του Κενυάτη υπουργού Εξωτερικών, σύμφωνα με τις οποίες ο
Έλληνας πρέσβης τού είπε ότι ο Οτζαλάν συνοδευόταν στο αεροδρόμιο από
Σουηδούς, Γερμανούς, Βρετανούς, Βέλγους και Έλληνες.

Υπάρχει και η τρίτη πτυχή, όπως εκφράζεται από τον υπεύθυνο της Υπηρεσίας
Μετανάστευσης Φρανκ Κουίνγκα, που τόνισε χθες ότι «θα ήταν λάθος για τους
Τούρκους να θελήσουν να πιστωθούν την επιχείρηση αυτή. Βάλαμε τον Οτζαλάν στο
αεροπλάνο, τον διώξαμε και είμαστε πολύ χαρούμενοι που δεν είναι πλέον εδώ».

Κυβερνητική πηγή της Κένυας υποστήριξε στον Antenna μια άλλη εκδοχή: «Έξι
αυτοκίνητα με 30 άνδρες των μυστικών υπηρεσιών της χώρας πήγαν στην πρεσβεία
και πήραν τον Οτζαλάν για να τον μεταφέρουν στο αεροδρόμιο "Τζόμο Κενυάτα". Το
διπλωματικό αυτοκίνητο με τον Οτζαλάν, τον Έλληνα πρέσβη και τρεις άνδρες της
ελληνικής ΕΥΠ ήταν στη μέση της αυτοκινητοπομπής. Μόλις δύο χιλιόμετρα πριν
από τον προορισμό, το πρώτο αυτοκίνητο συνοδείας σταμάτησε και αναγκαστικά όλη
η πομπή. Οι Κενυάτες των μυστικών υπηρεσιών βγήκαν από τα αυτοκίνητα,
κατευθύνθηκαν στο ελληνικό διπλωματικό όχημα, τους έβγαλαν έξω όλους, μάλιστα
πέταξαν τα κλειδιά του αυτοκινήτου σε διπλανό χωράφι, πήραν τον Οτζαλάν σε ένα
από τα τρία αυτοκίνητα προπομπούς και συνέχισαν μόνοι τους».

3η ΕΚΔΟΧΗ (ΑΜΕΡΙΚΑΝΙΚΗ)

Στην κενυατική κυβέρνηση χρεώνουν την παράδοση στην Τουρκία του Α. Οτζαλάν οι
ΗΠΑ. Ο εκπρόσωπος του Λευκού Οίκου Τζο Λόκχαρντ δήλωσε πως «σε ό,τι αφορά την
παράδοση, αυτή έγινε από την κενυατική στην τουρκική κυβέρνηση», παρέπεμψε
μάλιστα για λεπτομέρειες στις δύο κυβερνήσεις.

Στον αμερικανικό όμως Τύπο υπάρχουν διαφορετικές εκδοχές για την «επιχείρηση».
Η εφημερίδα «Νιού Γιόρκ Τάιμς» επικαλούμενη Τούρκους αξιωματούχους, αναφέρει
πως ομάδα Τούρκων κομάντος τον απήγαγε, βάσει σχεδίου, από τους Έλληνες
διπλωμάτες που τον φιλοξενούσαν.

«Τον συνόδευαν στο αεροδρόμιο του Ναϊρόμπι», είπε αξιωματούχος του
περιβάλλοντος των τουρκικών μυστικών υπηρεσιών. «Οι Έλληνες συνοδοί του,
έχασαν το αυτοκίνητό του μέσα στην κίνηση και εκείνος ποτέ δεν πρόλαβε το
αεροπλάνο του. Κάποιοι μάγκες των τουρκικών ειδικών δυνάμεων είχαν εντοπίσει
πού βρισκόταν και τον ανέκοψαν. Το να συλλάβεις ένα αυτοκίνητο που
παρακολουθείται από δύο Έλληνες διπλωμάτες, είναι ένα κομμάτι γλυκό για την
ομάδα των ειδικών επιχειρήσεων σε μια χώρα όπως η Κένυα», πρόσθεσε στην
αμερικανική εφημερίδα ο Τούρκος αξιωματούχος, που δεν θέλησε να αποκαλυφθεί το
όνομά του.

Η «Ουάσιγκτον Ποστ» στο δικό της σχετικό δημοσίευμα αναφέρει πως Τούρκοι
αξιωματούχοι διαβεβαιώνουν πως την τουρκική κυβέρνηση την ειδοποίησαν για την
παρουσία του Οτζαλάν στο Ναϊρόμπι, πράκτορες του FBI.

4η ΕΚΔΟΧΗ (ΚΟΥΡΔΙΚΗ)

Για παράδοση από την Ελλάδα του Α. Οτζαλάν κάνουν λόγο δύο από τις γυναίκες-
σωματοφύλακες του Κούρδου ηγέτη και κατηγορούν για «προδότες» τους κ.κ.
Σημίτη, Πάγκαλο, Παπαδόπουλο, Πετσάλνικο και Σταυρακάκη. Σύμφωνα με την κ.
Κιλέγκ Σένσε, που μίλησε στην τηλεόραση του Skai, «από την πρώτη στιγμή η
κυβέρνηση, και ειδικά ο Πάγκαλος, πίεζε τον πρέσβη να φύγει ο Οτζαλάν από το
σπίτι του».

Για τις τελευταίες ώρες στην πρεσβεία, η αφήγησή της είναι φορτισμένη: «Η
ελληνική κυβέρνηση τους πρόδωσε όταν δεν δεχθήκαμε να βγούμε από την οικία του
πρέσβη (...). Περάσαμε δύο εφιαλτικές ημέρες, το Σάββατο και την Κυριακή. Στην
αρχή μάς έλεγαν θα μας πάνε στη μια εκκλησία, μετά σε μια φάρμα (...), η
κυβέρνηση δεν ήθελε να μείνουμε εδώ (...). Μας πίεζαν να φύγουμε από το σπίτι,
μετά μίλησαν με τις αρχές της Κένυας. Στην αρχή μέσω Ελλάδος, μετά υποσχέθηκαν
στον πρέσβη ότι θα βοηθούσαν να μεταφερθεί χωρίς θόρυβο στην Ευρώπη (...).
Υποσχέθηκαν ότι δεν θα συμβεί τίποτα. Το τελευταίο λεπτό ο Πάγκαλος τηλεφώνησε
λέγοντας ότι θα μεταφέρουμε τον Οτζαλαν στην Ευρώπη (...). Ο Οτζαλάν το πίστεψε».

Η κ. Κιλέγκ Σένσε περιγράφει αναλυτικά την τελευταία σκηνή:

«Ήρθε το αυτοκίνητο, πίεσαν τον πρόεδρο να φύγει, μας είπαν να έχουμε
εμπιστοσύνη, ότι θα φύγουμε όλοι μαζί με αεροπλάνο για την Ευρώπη. Διαλέξαμε
την Ολλανδία. Και η Κένυα υποσχέθηκε στον πρέσβη. Όταν είδαμε ότι δεν ήθελαν ο
Οτζαλάν να επιβιβαστεί στο αυτοκίνητο της ελληνικής πρεσβείας, φοβηθήκαμε.
Ήταν μπροστά στην πόρτα. "Αν δεν φύγετε από το σπίτι", μας είπαν, "θα
δείτε...". Ανοιχτά, καθαρά, ήθελαν να ετοιμάσουν κάτι μέσα στη νύχτα. Μας
είχαν πει "μέχρι τη Δευτέρα πρέπει να φύγετε".

Ο Οτζαλάν πίστεψε τα λόγια του Πάγκαλου και των άλλων. Μας χώρισαν όμως, δεν
μας άφησαν να πάμε μαζί του στο αυτοκίνητο. Τους είπαμε ότι ήθελε διερμηνέα
κοντά του. Δεν άφησαν ούτε εμάς ούτε τον πρέσβη. Ήταν πέντε αυτοκίνητα. Τρία
τζιπ και δύο αυτοκίνητα. Στον δρόμο τους χάσαμε. Στο αεροδρόμιο έφθασαν στο
αστυνομικό τμήμα, το δικό μας αυτοκίνητο ήταν πίσω, αλλά οι αστυνομικοί μάς
γύρισαν και μας πήγαν αλλού».

Μία άλλη σωματοφύλακας του Οτζαλάν, η Μέλσα, όπως δήλωσε πως ονομάζεται στο
Mega, δίνει τη δική της περιγραφή.

«Πέντε κυβερνητικοί της Κένυας ήρθαν στην πρεσβεία προσπαθώντας να πείσουν τον
Οτζαλάν πως πρέπει να φύγει, ενημερώνοντάς τον ότι γι' αυτόν το λόγο τον
περιμένει αεροσκάφος. Εκείνος αρνήθηκε επανειλημμένως και στο τέλος αποχώρησαν
με τελεσίγραφο: "Αν δεν έρθεις έως τις 5 μ.μ. θα σε εξαφανίσουμε". Το απόγευμα
ήλθαν οι ίδιοι στην πρεσβεία και προ στιγμήν τα πνεύματα ηλεκτρίστηκαν, καθώς
επέμεναν οι σωματοφύλακες να συνοδεύσουν τον Οτζαλάν, ενώ οι κυβερνητικοί της
Κένυας είχαν ξεκαθαρίσει πως θα πήγαινε μαζί τους, μόνος. Τελικά τους
ακολούθησε, ενώ οι σωματοφύλακές του έμειναν στην πρεσβεία. Τον οδήγησαν σε
ένα από τα αυτοκίνητα που περίμεναν απ' έξω και ξεκίνησαν. Ο Έλληνας πρέσβης
επιχείρησε να ακολουθήσει την πομπή, με άλλο αυτοκίνητο, αλλά δεν τους
πρόλαβε, γιατί τα οχήματα των κυβερνητικών είχαν ήδη αναπτύξει μεγάλη ταχύτητα».

Παρόμοια εκδοχή δίνει και ο κ. Ροσάτ Λάσερ, που έχει την ευθύνη για το ΡΚΚ στα Βαλκάνια:

«Η Ελλάδα έστειλε τέσσερις άνδρες της ΕΥΠ στην Κένυα με σκοπό να εκδιώξουν τον
Αμπντουλάχ Οτζαλάν από την κατοικία του Έλληνα πρέσβη. Αυτό έγινε την
περασμένη Παρασκευή. Εν τω μεταξύ, επισκέφθηκε τον πρόεδρο ανώτερος
αξιωματούχος του υπουργείου Οικονομικών της Κένυας, ο οποίος πρότεινε να γίνει
μεταφορά του με κενυάτικα μέσα στην Ολλανδία, σχέδιο που απέρριψε ο Οτζαλάν,
όπως είχε απορρίψει την ιδέα να μεταφερθεί σε φάρμα Έλληνα, στην Κένυα. Το
μοιραίο βράδυ και με μεγάλη πίεση, ο Οτζαλάν δέχθηκε να μεταφερθεί στην
Ολλανδία, αφού ο ίδιος ο Έλληνας πρέσβης του εγγυήθηκε την ασφάλεια της
μεταφοράς. Κατέβηκε μαζί με τον πρέσβη στο ισόγειο, οι Κενυάτες επέμειναν να
μπει σε δικό τους αυτοκίνητο και όχι της ελληνικής διπλωματικής αποστολής. Από
τότε χάθηκαν τα ίχνη του».

5η ΕΚΔΟΧΗ (ΔΙΚΗΓΟΡΟΣ ΟΤΖΑΛΑΝ)

Την εκδοχή της «απαγωγής» από Τούρκους, αφού πρώτα παρασύρθηκε έξω από την
ελληνική πρεσβεία, υποστηρίζει ο Γερμανός δικηγόρος τού Οτζαλάν κ. Έμπερχαρντ Σουλτς.

Στην εφημερίδα «Τάγκες Τσάιτουνγκ» ο κ. Σουλτς αναφέρει πως οι αρχές της
Κένυας κατάφεραν να παρασύρουν τον Κούρδο ηγέτη διαβεβαιώνοντάς τον ότι θα τον
επιβίβαζαν σε αεροπλάνο για την Ολλανδία, μέσω Καΐρου. Και προσθέτει, ότι την
υπόσχεση αυτή έδωσε και ο Έλληνας πρέσβης.

6η ΕΚΔΟΧΗ (ΤΟΥΡΚΙΚΗ)

Ως επιχείρηση απαγωγής από Τούρκους πράκτορες της ΜΙΤ σε συνεργασία με
Κενυάτες κατά τη διάρκεια της μεταφοράς του προς το αεροδρόμιο εμφανίζεται
στον τουρκικό Τύπο η σύλληψη του Οτζαλάν. Ο Τούρκος πρωθυπουργός κ. Μπ.
Ετζεβίτ δήλωσε χθες ότι μόνο 10 άτομα γνώριζαν την επιχείρηση και ότι οι
μυστικές υπηρεσίες, ο στρατός και οι άλλες υπηρεσίες «δούλεψαν άριστα».

Για το πώς ενήργησαν, είπε ότι συζήτησαν πολλές φορές το σχέδιο. «Κάθε πρωί
γινόταν μια συνεδρίαση στην προεδρία της κυβέρνησης και συζητούσαμε. Έπειτα,
αφού πήραμε τις σωστές πληροφορίες, αποφασίσαμε να δράσουμε».

Κατά τη «Χουριέτ», ο Α. Οτζαλάν βγήκε από την πρεσβευτική κατοικία και
συνοδεία Ελλήνων ξεκίνησε προς άγνωστη κατεύθυνση. Στον δρόμο, αναφέρει,
άνδρες της ΜΙΤ αλλά και Κενυάτες, επενέβησαν και πήραν τον Οτζαλάν. Η
εφημερίδα γράφει ακόμα ότι ο Οτζαλάν μεταφέρθηκε στο αεροσκάφος που περίμενε
στο αεροδρόμιο, όπου και του φορέθηκαν χειροπέδες.

Η «Σαμπάχ» υποστηρίζει ότι «ύστερα από συνεννόηση μεταξύ των μυστικών
υπηρεσιών της Τουρκίας, της Ελλάδας και της Κένυας, αποφασίστηκε να έλθει ο
Οτζαλάν στην Τουρκία».

7η ΕΚΔΟΧΗ (ΕΛΛΗΝΑΣ ΠΡΑΚΤΟΡΑΣ ΕΥΠ)

Στην εκδοχή της «Χουριέτ» ως αξιόπιστης, παραπέμπει ο Έλληνας ταγματάρχης της
ΕΥΠ που συνόδευε τον Οτζαλάν, κ. Σάββας Καλεντερίδης, ο οποίος μίλησε στον
Antenna FM. Λέει ότι η Ελλάδα συνεργάστηκε με τους Τούρκους και τους
Αμερικανούς για να γίνει η επιχείρηση. Ο κ. Καλεντερίδης υποστηρίζει ότι «οι
Τούρκοι ήταν μέσα στο αεροπλάνο. Δεν συμμετείχαν καθόλου». Και αφήνει
υπονοούμενα για το τι ακριβώς έγινε: «Όλα τα άλλα έγιναν μ' έναν τρόπο που θα
συζητηθεί. Ήταν σε γνώση πάντως της Ελλάδας ό,τι έγινε...». Ωστόσο, διαχωρίζει
τη θέση του, όπως και του πρέσβη κ. Κωστούλα, απ' ό,τι έγινε, λέγοντας ότι οι
ίδιοι «προσπαθήσαμε με τα κορμιά μας να αποτρέψουμε την προδοσία». Ο κ.
Καλεντερίδης δήλωσε πως θέλει να μιλήσει σε εισαγγελέα και σε Εξεταστική
Επιτροπή της Βουλής και σημειώνει πως «η Ελλάδα ντροπιάστηκε βαριά».
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N14</CAT>
<ED>
Κωδικός άρθρου: A16369N141</ED>
<ID>
ID:21517

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N14&aa=1</URL></REF>


Article

<CATEGORY>vin04</CATEGORY>

 <H2></H2><H2>Τα σενάρια για τον εντοπισμό του Οτζαλάν
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Στο Ναϊρόμπι. Η κατοικία του Έλληνα πρέσβη όπου εντοπίστηκε ο Αμπντουλάχ Οτζαλάν

Το ερώτημα παραμένει: Πώς έγινε αντιληπτός ο Αμπντουλάχ Οτζαλάν στις μυστικές
υπηρεσίες των ΗΠΑ, της Τουρκίας και ίσως του Ισραήλ; Οι εκδοχές πολλές. Η κάθε
μία από τις εμπλεκόμενες πλευρές διατυπώνει τη δική της ­ λιγότερο ή
περισσότερο πιστευτή ­ περιπλέκοντας τα γεγονότα ακόμη περισσότερο.

Πρώτη εκδοχή. Εντοπίστηκε από τις πολλές κλήσεις που έκανε από το
κινητό του τηλέφωνο ο ηγέτης των Κούρδων μέσα από την κατοικία του Έλληνα
πρέσβη στο Ναϊρόμπι. Αυτήν την εκδοχή παρουσιάζει σε εκτενές δημοσίευμά της η
εφημερίδα «Ουάσιγκτον Ποστ».

Σύμφωνα με την αμερικανική εφημερίδα, πράκτορες του FBI, που έχουν
«στρατοπεδεύσει» στην αφρικανική χώρα μετά την βομβιστική επίθεση στην
αμερικανική πρεσβεία του Ναϊρόμπι, τον Αύγουστο, εντόπισαν τον Αμπντουλάχ
Οτζαλάν επειδή χρησιμοποιούσε πολύ συχνά το κινητό του τηλέφωνο από μη ασφαλή
συχνότητα. Ακολούθως οι Αμερικανοί πράκτορες ειδοποίησαν τις τουρκικές αρχές
ότι ο Οτζαλάν βρίσκεται στην Κένυα. 
Την άποψη αυτή ενισχύει με δηλώσεις του στα «ΝΕΑ» και ο υπουργός Εξωτερικών κ.
Θόδωρος Πάγκαλος, επισημαίνοντας ότι «οι μεγάλες υπηρεσίες έχουν δορυφόρους
που καταγράφουν όλες τις τηλεφωνικές συνδιαλέξεις με τα κινητά».

«Η πιο μεγάλη κομπίνα», πρόσθεσε ο κ. Πάγκαλος, «των εταιρειών κινητών
τηλεφώνων είναι ότι έχουν πείσει τους αφελείς ότι άμα μιλάς στο κινητό δεν σε
παρακολουθούνε. Μα άμα μιλάς στο κινητό δεν ξεφεύγει τίποτα. Διότι όλες οι
τηλεφωνικές συνδιαλέξεις με τα κινητά καταγράφονται χωρίς καμία εξαίρεση και
από διάφορες υπηρεσίες. Και, βεβαίως, από τις υπηρεσίες των μεγάλων χωρών, οι
οποίες μετά, με ηλεκτρονικά συστήματα, απορρίπτουν τη σαβούρα και κρατούν το ενδιαφέρον».

Το ενδεχόμενο να εντοπίστηκε ο Οτζαλάν μέσω κινητού τηλεφώνου απορρίπτουν,
ωστόσο, μέλη της Επιτροπής Αλληλεγγύης στον κουρδικό λαό, υποστηρίζοντας ότι ο
Κούρδος ηγέτης «δεν είχε μαζί του τέτοιο τηλέφωνο».

Δεύτερη εκδοχή. Κατά την άποψη στελεχών της ελληνικής κυβέρνησης,
βασική αιτία εντοπισμού του Οτζαλάν ήταν η ασυνήθιστη κινητικότητα που
παρατηρήθηκε στην πρεσβευτική μας κατοικία με υπαιτιότητα του Κούρδου ηγέτη.
«Όχι μόνο δεν έπαιρνε κανένα μέτρο ασφαλείας, αλλά απεναντίας έκανε σαν μην
συνέβαινε τίποτα», τόνιζαν. Ερωτηθείς από «ΤΑ ΝΕΑ», ο κ. Πάγκαλος στο σημείο
αυτό σημειώνει χαρακτηριστικά: «Και αρχίζει να μιλάει με τον κόσμο όλο! Όπως
αποδεικνύεται πλέον και από τις μαρτυρίες των πολλών ανευθύνων και τυχαίων
προσώπων τα οποία έχουν εμφανισθεί σήμερα και δίνουν συνεντεύξεις».

Και σαν μην έφτανε μόνον αυτό, ο Οτζαλάν, παρά τις παραινέσεις των ελληνικών
αρχών, προχώρησε σε απευθείας επικοινωνία με στελέχη της κυβέρνησης της Κένυας.

Μάλιστα, οι ελληνικές αρχές είχαν ενημερώσει τον Αμπντουλάχ Οτζαλάν ότι έξω
από την κατοικία του κ. Γιώργου Κωστούλα παρατηρήθηκε έντονη κινητικότητα
πρακτόρων μεγάλης δύναμης.

Τρίτη εκδοχή: Οι αρχές της Κένυας, διατηρώντας άριστες σχέσεις με τον
αμερικανικό παράγοντα, και τελώντας υπό πίεση, ιδιαίτερα μετά τη βομβιστική
επίθεση στην πρεσβεία των ΗΠΑ στο Ναϊρόμπι, ενημέρωσαν τις ΗΠΑ και αυτές με τη
σειρά τους την Τουρκία.

Αυτό το τρίγωνο επικοινωνίας μεταξύ της Κένυας, των ΗΠΑ και της Τουρκίας
διατυπώνει σε δημοσίευμά της και η ισπανική εφημερίδα «Ελ Μούντο», βασιζόμενη
σε δηλώσεις Τούρκου αξιωματούχου. «Οι αμερικανικές υπηρεσίες πληροφοριών μάς
γνωστοποίησαν την παρουσία του Οτζαλάν στην περιοχή», φέρεται να δήλωσε
Τούρκος αξιωματούχος.

Μάλιστα, σε δημοσίευμα της τουρκικής εφημερίδας «Χουριέτ» σημειώνεται ότι «οι
αρμόδιες υπηρεσίες της Τουρκίας γνώριζαν ότι ο Οτζαλάν διέμενε από τις 2
Φεβρουαρίου στο χώρο της ελληνικής πρεσβείας στο Ναϊρόμπι». Η τουρκική
εφημερίδα καταγράφει επίσης το εξής σενάριο: οι τουρκικές αρχές να ήρθαν σε
επαφή με τις ελληνικές, διατυπώνοντας την προειδοποίηση προς τη χώρα μας ότι
θα θεωρούνταν «Casus belli» η συνέχιση της φιλοξενίας του Κούρδου ηγέτη.
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N15</CAT>
<ED>
Κωδικός άρθρου: A16369N151</ED>
<ID>
ID:21518

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N15&aa=1</URL></REF>


Article

<CATEGORY>vin04</CATEGORY>

 <H5>ΟΙ ΤΟΥΡΚΙΚΕΣ ΜΥΣΤΙΚΕΣ ΥΠΗΡΕΣΙΕΣ ΕΔΕΙΞΑΝ ΤΟΝ ΟΤΖΑΛΑΝ ΛΙΓΟ ΜΕΤΑ ΤΗ ΣΥΛΛΗΨΗ ΤΟΥ
</H5><H5>Στο τουρκικό «Αλκατράζ» όπου απαγχόνισαν τον Μεντερές
</H5><H2></H2><H2>Οι εικόνες που συγκλόνισαν
</H2>
«Καλώς όρισες στην πατρίδα Αμπντουλάχ Οζταλάν». Ο επικεφαλής των Τούρκων
πρακτόρων ειρωνεύεται. Μιλάει δυνατά. Ο τόνος της φωνής του επιβλητικός,
θριαμβευτικός. Προσφέρεται να τον βοηθήσει. Έτσι για τις ανάγκες του βίντεο
που καταγράφει την πρώτη επικοινωνία. Άλλωστε, θέλει αυτές οι
εικόνες-ντοκουμέντο να συμβαδίζουν με την θέση του Τούρκου πρωθυπουργού για
«πολιτισμένη επιχείρηση». Τώρα έχει όλο τον χρόνο μπροστά του. Οι πρώτες
εικόνες, που δόθηκαν στη δημοσιότητα ήταν από τις μυστικές υπηρεσίες της
Τουρκίας, προκαλούν σοκ.

Μετά τη νάρκωση. Ο Αμπντουλάχ Οτζαλάν εν μέσω των κουκουλοφόρων πρακτόρων
της ΜΙΤ στο αεροπλάνο. Μόλις του έχουν βγάλει τον επίδεσμο από τα μάτια

Ο ηγέτης των Κούρδων, με χειροπέδες, δεμένος με ζώνες στο κάθισμα του
αεροπλάνου, ιδρωμένος, δείχνει να έχει καταλάβει ότι πια ήταν στη διάθεση της
«πατρίδας». Τα μάτια του ήταν ακόμη τυλιγμένα με επιδέσμους. Είναι ξαπλωμένος
στο κάθισμα του ιδιωτικού αεροπλάνου με χειροπέδες και ζώνη ασφαλείας. Δείχνει
κουρασμένος. Ιδρώνει. Σφίγγει τα χείλη σαν αντικρύζει τους κουκουλοφόρους
πράκτορες. Πανηγυρίζουν μπροστά στην κάμερα. Οι εικόνες προκαλούν σοκ στη
διεθνή κοινή γνώμη.

Ο επικεφαλής ρωτάει με δυνατή φωνή. Σχεδόν προστάζει. Ο Οτζαλάν μόλις μπορεί
να ανοίξει τα μάτια του. Να μιλήσει. Καταβελβημενος, πιθανόν από νάρκωση, ο
Κούρδος ηγέτης όταν του βγάζουν τις χειροπέδες προσπαθεί να καταλάβει πού
βρίσκεται. 
Στην αρχή δεν μπορούσε να μιλήσει. Απαντούσε με νοήματα. 
Οι κουκουλοφόροι πράκτορες μετά τον προϊστάμενό τους δίνουν την δική τους
παράσταση «ευγένειας» στον φιλοξενούμενό τους, όπως τον αποκάλεσαν. «Καλώς
ήλθες στην πατρίδα Αμπντουλάχ Οτζαλάν», του είπαν και αυτός με σβησμένη φωνή
είπε «ευχαριστώ». 
Στη συνέχεια, ζήτησαν να μάθουν για την υγεία του. Τον ρώτησαν αν αισθάνεται
κάψιμο στο στομάχι. Έκλεισε τα μάτια και απάντησε κουνώντας το κεφάλι του.
«Εδώ θα έχεις περίθαλψη. Δεν είναι ανάγκη να κλείνεις τα μάτια. Να σου
καθαρίσουμε το μέτωπο με νερό. Τώρα είσαι φιλοξενούμενός μας», του είπε ο
Τούρκος αξιωματούχος. Και αμέσως του λέει ότι θα του κάνει μερικές ερωτήσεις:
«Εάν έχω κάποια ευκαιρία για να βοηθήσω, μπορώ να το κάνω και χωρίς
βασανιστήρια», απάντησε.. «Θα μιλήσω και σε ανώτερα κλιμάκια. Θα απαντήσω».

Και ακολουθεί:

Πράκτορας: Εάν μου απαντήσεις στις ερωτήσεις που έχουμε, θα μας εξυπηρετήσεις.

Οτζαλάν: Εάν μου δώσετε την ευκαιρία να βοηθήσω την Τουρκία, θα είμαι
ευχαριστημένος. Είμαι πεπεισμένος, ευχαρίστως να βοηθήσω.

Πράκτορας: Γίνεται καταγραφή των λεγομένων σου, το ξέρεις;

Οτζαλάν: Το ξέρω. Αγαπώ τον τουρκικό όπως και τον κουρδικό λαό. Θέλω να τους
βοηθήσω. Εάν μου δοθεί η ευκαιρία να βοηθήσω, θα το κάνω ευχαρίστως. Το μόνο
ευχάριστο για μένα, από ό,τι καταλαβαίνω, είναι ότι μπορώ να βοηθήσω. 
Με τη φράση αυτή η συνομιλία μπροστά στην κάμερα τελείωσε. Οι πράκτορες
μεταφέρουν τον Οτζαλάν σε άλλη θέση...


Το «Αλκατράζ». Στο νησί Ιμραλί, στον Μαρμαρά, όπου απαγχόνισαν το 1961
τον πρωθυπουργό Μεντερές, κρατείται ο Οτζαλάν

ΣΤΟ ΤΟΥΡΚΙΚΟ «Αλκατράζ», τις φυλακές πολιτικών κρατουμένων στο νησί Ιμραλί,
στον Μαρμαρά, κρατείται ο Αμπντουλάχ Οτζαλάν, αποκάλυψε χθες ο Τούρκος
πρωθυπουργός Μπουλέντ Ετζεβίτ, σε συνέντευξή του στο τηλεοπτικό δίκτυο CNN.

«Θα είναι ένας πολύ ασφαλής τόπος γι' αυτόν», είπε ο Ετζεβίτ. Εκεί, το 1961,
οι Τούρκοι στρατιωτικοί είχαν απαγχονίσει τον πρωθυπουργό Αντνάν Μεντερές,
ύστερα από πραξικόπημα. Σύμφωνα με τον τουρκικό Τύπο, ο Κούρδος ηγέτης θα
δικαστεί στο Ιμραλί, από το Δικαστήριο Κρατικής Ασφάλειας, με την κατηγορία
της «απόπειρας διαμελισμού της χώρας και εσχάτης προδοσίας». Για να μεταφερθεί
εκεί ο Οτζαλάν, μετέδωσε το Ασοσιέιτεντ Πρες, το νησί, που βρίσκεται σε
απόσταση 30 ναυτικών μιλίων από την Κωνσταντινούπολη, εκκενώθηκε προηγουμένως
από 250 κρατουμένους. Οι φύλακες αντικαταστάθηκαν από άνδρες των ειδικών
δυνάμεων. Από εκεί είχαν αποδράσει πέρυσι τέσσερις Τσετσένοι αυτονομιστές που
είχαν κρατήσει περισσότερους από 200 ομήρους σε φέρι μπόουτ, στη Μαύρη
Θάλασσα. Στο Ιμραλί, στη δεκαετία του 1980, είχε κρατηθεί και ο αριστερός
σκηνοθέτης του «Δρόμου» Γιλμάζ Γκιουνέι.

Πάντως, η εφημερίδα «Ακσάμ» υποστήριξε χθες ότι ο Οτζαλάν έχει μεταφερθεί σε
στρατόπεδο στη Σμύρνη.

Αναφερόμενος στην επιχείρηση απαγωγής του Οτζαλάν, ο Ετζεβίτ δήλωσε στο CNN
ότι έλαβαν μέρος σε αυτήν μόνο τέσσερις-πέντε κομάντος, ένας πιλότος και ένας
γιατρός. «Ούτε και εγώ γνωρίζω λεπτομέρειες», είπε, «αλλά ήταν μια πολιτισμένη
επιχείρηση. Κανένας δεν έπαθε τίποτα».

Στο κλίμα ευφορίας που επικρατεί στον τουρκικό πολιτικό κόσμο, ο πρόεδρος
Ντεμιρέλ ευχαρίστησε χθες όλους όσοι έλαβαν μέρος στην επιχείρηση σύλληψης του
Οτζαλάν και κάλεσε τους νέους που «έχουν πέσει στην παγίδα της τρομοκρατίας»
να ανανήψουν. Συγχαρητήρια στις τουρκικές μυστικές υπηρεσίες απηύθυνε η ηγέτις
του Κόμματος του Ορθού Δρόμου Τανσού Τσιλέρ, ενώ ο ισλαμιστής ηγέτης του
Κόμματος της Αρετής, Ρετζάι Κουτάν συνέστησε ψυχραιμία: «Εύχομαι όλο το έθνος
μας να συμπεριφερθεί με σύνεση». Ο Μπουλέντ Ετζεβίτ επισκέφθηκε το Γενικό
Επιτελείο, τη μυστική υπηρεσία ΜΙΤ και τη Γενική Ασφάλεια για να τους συγχαρεί.

Έντιμη δίκη υποσχέθηκε χθες στον Οτζαλάν ο Μπουλέντ Ετζεβίτ, ενώ σχετικές
εκκλήσεις διατυπώνουν η Γαλλία, η Ιταλία, η Ελβετία και η Γερμανία. Ο ειδικός
ερευνητής του ΟΗΕ για τα βασανιστήρια Σερ Νάιτζελ Ρόντλι ζήτησε από την
τουρκική κυβέρνηση να επιτρέψει σε ανεξάρτητους παρατηρητές να ελέγξουν αν ο
Οτζαλάν θα τύχει καλής μεταχείρισης ως κρατούμενος. Όμως, δυσοίωνο δείγμα των
προθέσεων της τουρκικής κυβέρνησης αποτελεί η άρνηση των τουρκικών αρχών να
επιτρέψουν την είσοδο των συνηγόρων του Κούρδου ηγέτη στην Τουρκία. Οι
δικηγόροι, δύο Ολλανδοί και ένας Γερμανός, εμποδίστηκαν από δέκα πράκτορες των
τουρκικών μυστικών υπηρεσιών να βγουν από το αεροδρόμιο, μόλις έφτασαν στην
Κωνσταντινούπολη. «Μας ανάγκασαν να αναχωρήσουμε για το Άμστερνταμ», είπε η
Ολλανδή συνήγορος του Οτζαλάν, Μπρότα Μπόλερ. «Φοβάμαι ότι οι τουρκικές αρχές
θέλουν να στερήσουν από τον πελάτη μου το δικαίωμα υπεράσπισης».

«Εντιμη δίκη» ζήτησε χθες η ανθρωπιστική οργάνωση Human Rights Watch, με
επιστολή της προς τον Τούρκο πρωθυπουργό Μπουλέντ Ετζεβίτ. Η οργάνωση
επισημαίνει ότι στην Τουρκία είναι «διαδεδομένη η τακτική των βασανιστηρίων
και οι παραβιάσεις των δικαιωμάτων των κρατουμένων» και εκφράζει τους φόβους
της ότι ο Οτζαλάν θα καταδικαστεί σε θάνατο.

Δεκάδες διαδηλωτές παρέμεναν μέχρι χθες πίσω από τα οδοφράγματα που έστησαν σε
προάστιο της Κωνσταντινούπολης, διαμαρτυρόμενοι για τη σύλληψη του Οτζαλάν. Με
ξύλα και βόμβες μολότοφ συγκρούστηκαν με ισχυρές αστυνομικές δυνάμεις, με
αποτέλεσμα να καούν ένα λεωφορείο, δύο αυτοκίνητα και καταστήματα.

Κουρδική οργάνωση που εδρεύει στη Σαουδική Αραβία υποσχέθηκε χθες να εντείνει
τις επιθέσεις της εναντίον στόχων στην Τουρκία.

Μία ημέρα μετά τη σύλληψη του Οτζαλάν, περίπου 2.000 Τούρκοι στρατιώτες
εισέβαλαν στο Ιράκ, καταδιώκοντας Κούρδους αντάρτες.
<REF><SOURCE>
ΤΑ ΝΕΑ</SOURCE>
<DATE>, 18-02-1999</DATE>
<CAT>, Σελ.: N16</CAT>
<ED>
Κωδικός άρθρου: A16369N161</ED>
<ID>
ID:21519

</ID><URL>http://ta-nea.dolnet.gr/neaweb/neafile.print_unique?e=A&f=16369&m=N16&aa=1</URL></REF>


Article

<CATEGORY>vin04</CATEGORY>

 <H5>Ο ΑΡΧΙΠΛΟΙΑΡΧΟΣ ε.α. ΑΝΤ. ΝΑΞΑΚΗΣ ΠΕΡΙΓΡΑΦΕΙ ΤΗΝ ΠΕΡΙΠΕΤΕΙΑ ΤΟΥ ΟΤΖΑΛΑΝ ΣΤΗΝ ΕΛΛΑΔΑ
</H5><H2></H2><H2>Τον έφερα για να τον σώσω
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Ήταν Οκτώβρης του 1991, όταν μια ελληνική αντιπροσωπεία, αποτελούμενη από 4
βουλευτές (του ΠΑΣΟΚ και της Νέας Δημοκρατίας), 5 δημοσιογράφους και τον
αρχιπλοίαρχο εν αποστρατεία Αντώνη Ναξάκη, έφθανε στο αεροδρόμιο της Βηρυτού.
Στόχος του ταξιδιού αυτού ήταν η γνωριμία με τον Αμπντουλάχ Οτζαλάν, στο
στρατόπεδο εκπαίδευσης του ΡΚΚ, στην κοιλάδα Μπεκάα.

Με τον Οτζαλάν. Ο αρχιπλοίαρχος Αντώνης Ναξάκης σε παλαιότερες στιγμές με
τον Κούρδο ηγέτη

Οι συνεννοήσεις με τους Κούρδους είχαν γίνει από την Αθήνα. Όταν όμως η
αποστολή έφθασε στο γεμάτο ενόπλους αεροδρόμιο της πόλης που μόλις είχε βγει
από έναν πολυετή αιματηρό εμφύλιο πόλεμο, δεν την περίμενε κανείς. Το ταξίδι
είχε υπονομευθεί από την πρώτη στιγμή. Τα πράγματα δεν πήγαν έτσι όπως τα είχε
σχεδιάσει ο Αντώνης Ναξάκης.

Αρκετά χρόνια αργότερα η ιστορία επαναλήφθηκε. Μπορεί τότε τελικά η συνάντηση
με τον ηγέτη των Κούρδων να είχε πραγματοποιηθεί, η πρόσφατη περιπέτεια όμως
του Άπο δεν είχε την κατάληξη που επιθυμούσε ο απόστρατος αρχιπλοίαρχος. Και
ποια ήταν αυτή; «Να μπορέσει να φθάσει στο Ρότερνταμ με πλαστό διαβατήριο.
Τόσοι αρχιμαφιόζοι και μεγαλοαπατεώνες ξεγλιστράνε με αυτόν τον τρόπο».

Δίλημμα

Τι ήταν όμως εκείνο που τον οδήγησε στην απόφαση να μεταφέρει μυστικά τον
Οτζαλάν στην Ελλάδα, φέρνοντας την κυβέρνηση προ τετελεσμένου γεγονότος; «Από
το ΡΚΚ μού ετέθη το δίλημμα: ή τον σώζει η Ελλάδα ή τον σκοτώνει η ρωσική
μαφία ενεργώντας για λογαριασμό των Τούρκων», λέει ο Α. Ναξάκης. «Δεν υπήρχε
άλλη λύση. Βρέθηκε ο επιχειρηματίας με τα πολλά χρήματα και το κύρος για να
νοικιάσει το αεροσκάφος. Βέβαια, τώρα πιστεύω ότι στο αεροδρόμιο της
Πετρούπολης αναγνώρισαν τον Οτζαλάν άνδρες των ρωσικών μυστικών υπηρεσιών και
ειδοποίησαν την ΕΥΠ. Ήλπιζα πάντως ότι όταν θα βρεθεί στην Ελλάδα, κάποιοι από
τους φίλους και τους βουλευτές που τον υποστήριζαν θα τον βοηθήσουν. Όμως από
τη στιγμή που βρέθηκε εδώ όλων τα τηλέφωνα ήταν κλειστά, δεν βοήθησε κανένας».
Και η πιθανότητα τα πράγματα να πάνε στραβά εμπλέκοντας την Ελλάδα δεν πέρασε
κάποια στιγμή από το μυαλό του; «Όταν δεν έχεις εναλλακτική λύση, όταν δεν
έχεις άλλη επιλογή, ρισκάρεις...».

Μόνο 4 άνθρωποι γνώριζαν κατ' αρχήν το σχέδιο, αλλά «δυστυχώς σιγά σιγά
μαθεύτηκε περαιτέρω. Αυτό φοβόμουν από την πρώτη στιγμή. Τόσο το ΡΚΚ όσο και
οι ελληνικές μυστικές υπηρεσίες είναι διαβρωμένες. Μπορεί κάλλιστα δηλαδή ένας
μεσαίος αξιωματικός της ΕΥΠ να το μετέφερε σε κάποιον συνάδελφό του ξένης
υπηρεσίας. Γι' αυτό πίστευα ότι δεν έπρεπε να μείνει ούτε στην Ελλάδα αλλά
ούτε και αργότερα στην Κένυα περισσότερο από δύο ημέρες, επειδή θα κινδύνευε.
Άλλωστε και γι' αυτόν το λόγο ­ για να μην εντοπιστεί ­ δεν χρησιμοποίησε
καθόλου κινητό τηλέφωνο, όπως υποστηρίζουν οι Αμερικανοί για να εξηγήσουν πώς
τον εντόπισαν».

«Ανορθόδοξα»

Από το αεροδρόμιο της Αθήνας ο Οτζαλάν πέρασε «με ανορθόδοξο τρόπο». Η
κυβέρνηση δεν ήξερε τίποτα «και δεν έπρεπε να ξέρει για να έχει άλλοθι, για να
με βγάλει, όπως προσπαθεί τώρα... τρελό». Γιατί όμως ο αρχηγός του ΡΚΚ
εγκατέλειψε την Ιταλία; «Γιατί η ιταλική κυβέρνηση του αφαίρεσε όλη τη φρουρά
και του άσκησε έντονη ψυχολογική πίεση».

Ο Αντώνης Ναξάκης αισθάνεται, όπως έχει πει επανειλημμένα τις τελευταίες
ημέρες, «ηθικά υπεύθυνος» για ό,τι συνέβη στον Αμπντουλάχ Οτζαλάν. «Η βοήθειά
μου»,